
QU.ESTIO  LXXV. 

DE    CONVERSIONE    PANIS    ET    VINI    IN    CORPUS   ET 
SANGUINEM    CHRISTI , 

IN    OCTO    ARTICULOS    DIVISA. 

Deinde  considerandum  est  de  conversione 
panis  et  vini  in  corpus  et  sanguinem  Christi. 

Et  circa  hoc  quseruntur  octo. 

1 .  Utrum  in  hoc  sacramento  sit  corpus 
Christi  secundum  veritatem,  an  solum  secun- 
dum  figuram,  vel  sicut  in  signo. 

2.  Utrum  in  hoc  sacramento  remaneat  sub- 
stantia  panis  et  vini  post  consecrationem. 

3.  Utrum  substantia  panis,  vel  vini,  post 
consecrationem  hujus  sacramenti  annihiletur, 
aut  in  pristinam  materiam  resolvatur. 

4.  Utrum  panis  possit  converti  in  corpus 
Christi. 

5.  Utrum  in  hoc  sacramento  post  conversio- 
nem  remaneant  accidentia  panis  et  vini. 

6.  Utrum  facta  consecratione,  remaneat  in 
hoc  sacramento  forma  substantialis  panis. 

7.  Utrum  ista  conversio  fiat  in  instanti. 

8.  Utrum  hsec  sit  falsa  :  Ex  pane  fit  corpus 
Christi. 

ARTICULUS  I. 

Utrum  in  boc  sacramento  sit  corpus  Christi  secundum 
veritatem  (supra,  quaest.  65,  art.  3,  corp.,  princ,  et 
infra,  quaest.  76,  per  totam,  et  4,  dist.  10,  art.  1,  et 
dist.  11  princ,  et  4  contra,  cap.  71,  et  1  Cor.  11). 

1.  Ad  primum  sic  proceditur .  Videtur,  quod 
in  hoc  sacramento  non  sit  corpus  Christi  se- 

XXI. 


cundum  veritatem,  sed  solum  secundum  figu- 
ram,  vel  sicut  in  signo.  Dicitur  enim  Joan.  6, 
quod  cum  Dominus  dixisset :  Nisi  manducave- 
ritis  carnem  filiihominis  et  biberitis  ejus  san- 
guinem,  etc,  multi  ex  discipulis  ejus  audien- 
tes,  dixerunt  :  Durus  est  hic  sermo,  quibus 
ipse  dixit  :  Spiritus  est  qui  vivificat,  caro  non 
prodest  quicquam;  quasi  diceret,  secundum 
expositionem  August.  super  Psalm.  98  (non 
procul  a  meclio  expositionis,  tom.  8 ;  refertur 
hoc  de  Cons.  d.  2,  cap.  45)  :  Spiritualiter  in- 
telligite  quod  locutus  sum;  non  hoc  corpus 
quod  videtis,  manducaturi  estis,  et  bibituri 
illum  sanguinem,  quem  fusuri  sunt,  qui  me 
crucifgent ;  sacramentum  aliquod  vobis  com- 
mendavi,  spiritualiter  intellectum  vivificabit 
vos,  caro  autem  non  prodest  quicquam. 

2.  Prseterea ,  Dominus  dicit  in  Matthsei 
ultimo  :  Ecce  ego  vobiscum  sum  omnibus  die- 
bus  usque  ad  consummationem  sseculi.  Quod 
exponens  August.  clicit  (tract.  30  in  Joan.)  : 
Donec  sseculum  finiatur,  sursum  est  Dominus; 
sed  tamen  et  hic  nobiscum  est  veritas  Domini; 
corpus  enim,  in  quo  resurrexit ,  in  uno  loco 
oportet  esse,  veritas  autem  ejus  ubique  diffusa 
est.  Non  ergo  secundum  veritatem  est  corpus 
Christi  in  hoc  sacramento,  sed  solum  sicut  in 
signo. 

3.  Prseterea,  nullum  corpus  potest  esse  simul 
in  pluribus  locis,  cum  nec  Angelo  hoc  conve- 
niat;  eadem  enim  ratione  posset  esse  ubique. 
Sed  corpus  Christi  est  verum  corpus,  et  est  in 
coelo.  Ergo  videtur,  quod  non  sit  secundum 
veritatem  in  sacramento  altaris,  sed  solum 
sicut  in  signo. 

4.  Prseterea,  sacramenta  Ecclesise  ad  uti- 

\ 


QU.4EST.   LXXV,   ART.   I. 


litatem  fidelium  ordinantur .  Sed  secundum 
Gregor.  in  quadam  homil.  (28  in  Evang. , 
a  princ),  regulus  reprehenditur ,  quod  quse- 
rebat  corporalem  Christi  prsesentiam.  Apostoli 
etiam  impediebantur  recipere  Spiritum  Sanc- 
tum  propter  hoc.  quod  affecti  erant  ad  ejus 
prsesentiam  corporalem ,  ut  August.  dicit  su- 
per  illud  Joan.  16  :  Si  non  abiero,  Paracletus 
non  veniet  ad  vos  (tract.  94  in  Joan.,  a  med.). 
Non  ergo  Christus  secundum  prxsentiam  cor- 
poralem  est  in  sacramento  altaris. 

Sed  contra  est,  quod  Hilar.  dicit  in  8  de 
Trinit. :  De  veritate  carnis  et  sanguiyiis  Christi 
non  est  relictus  ambigendi  locus;  nunc  enim  et 
ipsius  Domini  professione  et  fide  nostra  caro 
ejus  vere  est  cibus,  et  sanguis  ejus  vere  est 
potus.  Et  Ambros.  dicit  (lib.  6  de  Sacramentis 
tom.  4)  :  Sicut  verus  Dei  Filius  est  Dominus 
Jesus  Christus,  ita  vera  Christi  caro  est,  quam 
accipimus,  et  verus  sanguis  ejus  est  potus. 

Respondeo  dicendum,  quod  verum  corpus 
Christi  et  sanguinem  esse  in  hoc  sacramento, 
neque  sensu  neque  intellectu  deprehendipotest, 
sed  sola  fide,  quse  auctoritati  divinse  innititur. 
Unde  super  illud  Luc.  22  :  Hoc  est  corpus 
meum,  quod  pro  vobis  tradetur,  dicit  Cyrill. : 
Non  dubites,  an  hoc  verum  sit,  sed  potius 
suscipe  verba  Salvatoris  in  fide;  cum  enim  sit 
veritas,  non  mentitur.  Hoc  autem  conveniens 
est.  Primo  quidem  perfectioni  novse  legis.  Sa- 
crificia  enim  veteris  legis  illud  verum,  sacrifi- 
cium  passionis  Christi  continebant  solum  in 
figura,  secundum  illud  Hebr.  10  :  Umbram 
habens  lex  futurorum  bonorum,  non  ipsam 
rerum  imaginem.  Et  ideo  oportuit,  ut  aliquid 
plus  haberet  sacrificium  novse  legis  a  Christo 
institutum,  ut  scilicet  contineret  ipsum  Chris- 
tum  passum,  non  solum  in  significatione,  vel 
figura,  sed  etiam  in  rei  veritate.  Et  ideo  hoc 
sacramentum ,  quod  ipsum  Christum  realiter 
continet,  ut  Dionys.  dicit  3  c.  Eccles.  Hierar., 
est  perfectivum  omnium  aliorum  sacramento- 
rum,  in  quibus  virtus  Christi  participatur . 
Secundo  hoc  competit  charitati  Christi,  ex  qua 
pro  salute  nostra  corpus  verum  nostrsenaturse 
assumpsit.  Et  quia  maxime  proprium  amici- 
tix  est  convivere  amicis,  ut  Philos.  dicit  lib.  9 
Ethicor.  (cap.  4;  et  lib.  8,  cap.  5,  tom.  5),  sui 
prxsentiam  corporalem  nobis  repromittit  in 
prsemium  dicens  Matth.  24 :  Ubi  fuerit  corpus, 
illuc  congregabuntur  et  aquilse.  Interim  tamen 
nec  sua  prsesentia  corporali  nos  in  hac  pere- 
grinatione  destituit,  sed  per  veritatem  corpo- 
ris  et  sanguinis  sui,  nos  sibi  conjungit  in  hoc 
sacramento,  unde  ipse  dicit  Joan.  6  :  Qui  man- 


ducat  meamcarnem  et  bibit  meum  sanguinem, 
in  me  manet  et  ego  in  eo.  Unde  hoc  sacramen- 
tum  est  maximx  charitatis  signum,  et  nostrx 
spei  sublevamentum ,  ex  tam  familiari  con- 
junctione  Christi  ad  nos.  Tertio,  hoc  competit 
perfectioni  fidei,  quse,  sicut  est  de  divinitate 
Christi,  ita  est  de  ejus  humanitate,  secundum 
illud  Joan.  1 4  :  Creditis  in  Deum,  et  in  me  cre- 
dite.  Et  quia  fides  est  invisibilium,  sicut  divi- 
nitatem  suam  nobis  exhibet  Christus  invisibi- 
liter,  ita  et  in  hoc  sacramento  carnem  suam 
nobis  exhibet  invisibili  modo.  Quse  quidam  non 
attendentes  posuerunt  corpus  et  sanguinem 
Christi  non  esse  in  hoc  sacramento,  nisi  sicut 
in  signo,  quod  est  tanquam  hsereticum  abji- 
ciendum,  utpote  verbis  Christi  contrarium. 
Unde  et  Berengarius  (habetur  de  Consecrat., 
dist.  2,  cap.  Ego  Berengarius),  qui  primus 
hujus  erroris  auctor  fuerat,  postea  coactus  est 
suum  errorem  revocare,  et  veritatem  fidei 
confiteri. 

Ad  1  ergo  dicendum,  quod  ex  hac  auctori- 
tate  prsedicti  hseretici  (preecipue  citatus  in  fin. 
corp.),  occasionem  errandi  sumpserunt,  male 
verbaAugust.  intelligentes.  Cum  enimAugust. 
clicit  (in  expositione  Psalm.  98,  tom.  8)  :  Non 
hoc  corpus,  quod  videtis,  manducaturi  estis, 
non  intendit  excludere  veritatem  corporis 
Christi  ( ut  patet  ex  verbis  prsecedentibus 
locum  citat.),  sed  quod  non  erat  manducan- 
dum  in  hac  specie,  in  qua  ab  eis  videbatur. 
Per  hoc  autem  quod  subdit  :  Sacramentum 
quod  vobis  commendavi,  spiritualiter  intellec- 
tum  vivificabit  vos,  non  intendit,  quod  corpus 
Christi  sit  in  hoc  sacramento  solum  secundum 
mysticam  significationem ,  sed  spiritualiter 
dicit,  id  est,  invisibiliter  et  per  virtutem  Spi- 
ritus  Sancti.  Unde  super  Joan.  (tract.  27, 
parum  ante  med.),  exponens  id,  quod  dicitur: 
Caro  non  prodest  quicquam,  dicit  :  Sed  quo- 
modo  illi  intellexerunt ,  carnem  quippe  sic 
intellexerunt  manducandam,  quomodo  in  ca- 
davere  dilaniatur,  aut  in  macello  venditur, 
non  quomodo  spiritu  vegetatur ;  accedat  spiri- 
tus  ad  carnem,  et  prodest  plurimum.  Nam  si 
caro  nihil  prodesset ,  Verbum  caro  non  fieret, 
ut  habitaret  in  nobis. 

Ad%,  dicendum,  quod  verbum  illud  August. 
(citatum  in  arg.  2),  et  omnia  similia  sunt  in- 
telligenda  de  corpore  Christi,  secundum  quod 
videtur  in  propria  specie  (secundum  quod 
etiam  ipse  Dominus  dicit  Matth.  26  :  Me 
autem  non  semper  habebitis);  invisibiliter  ta- 
men  sub  speciebus  hujus  sacramenti  est,  ubi- 
cumque  hoc  sacramentum  perficitur. 

Ad  3,  dicendum,  quod  corpus  Christi  non 
est  eo  modo  in  hoc  sacramento,  sicut  corpus  in 
loco,  quod  suis  dimensionibus  loco  commensu- 
ratur,  sed  quodam  speciali  modo,  qui  est  pro- 
prius  huic  sacramento.  Unde  dicimus,  quod 
corpus  Christi  est  in  diversis  altaribus,  non 
sicut  in  diversis  locis,  sed  sicut  in  sacramento. 
Per  quod  non  intelligimus,  quod  Christus  sit 
ibi  solum  sicut  in  signo,  licet  sacramentum  sit 
in  generi  signi;  sed  inteUigimus  corpus  Christi 
hic  esse,  sicut  dictum  est  (in  corp.  art.),  se- 
cundum  modum  proprium. 

Ad  i,  dicendum,  quod  ratio  illa  procedit  de 
prsesentia  corporis  Christi  prout  estprxsensper 
modum  corporis,  id  est,  prout  est  in  sua  specie 
visibili,  non  autem  prout  est  spiritualiter,  id 
est,  invisibili  modo  et  virtute  spiritus.  Unde 
August.  dicit  super  Joan.  (tract.  27,  parnm 
ante  med.,  tom.  9) :  Si  intellexisti  spirituali- 
ter  verba  Christi  de  carne  sua,  spiritus  et  vita 
tibi  sunt;  si  intellexisti  carnaliter,  etiam  spi- 
i^itus  et  vita  sunt,  sed  tibi  non  sunt. 

GOMMENTARIUS. 

Veritatem  distinguit  D.  Thom.  a  solis  signis, 
umbris  et  figuris.  Unde  sensus  hujus  tituli 
est,  an  hoc  sacramentum  non  tantum  sit  si- 
gnum,  et  figura,  sed  revera  corpus  ipsum 
Ghristi,  quod  in  ipso  realiter  contineatur.  Et 
hoc  sensu  affirmat,  corpus  Christi  esse  in  hoc 
sacramento  secundum  veritatem.  Quod  pri- 
mum  probat  verbis  Ghristi  Domini,  quee  sta- 
tim  diligentius  expendenda  sunt.  Deinde 
adjungit  conjecturas.  Prima  est  comparatione 
novae  et  antiquse  legis;  comparantur  enim  ut 
umbra,  et  veritas,  etideo  decuit,  ut  Ghristus, 
qui  in  veteribus  sacramentis  in  figura  conti- 
nebatur,  in  lege  nova  et  in  aliquo  ejus  sa- 
cramento  vere  ac  realiter  adesset.  Quam 
rationem  tetigit  Ambros.  super  ad  Hebr.  10, 
et  egregie  August.,  epist.  76,  ad  Casul.,  et 
proptereaChrysost.,  hom.  83  in  Matth.,dicit, 
post  figuram,  Christum  adjunxisse  verita- 
tem;  et  optime  Tertull.  de  Resurrect.  carnis, 
cap.  20  :  Nec  omnia  (incmit)  imagines  sunt, 
sed  et  veritas;  non  omnia  umbrse,  sed  et  cor- 
pora;  nam  si  omnia  figura,  quid  etit  illud, 
cujus  est  figura?  Ex  quibus  potest  ralio  facta 
confirmari,  conferendo  hoc  Eucharistise  sa- 
cramentum  cum  figuris,  quibus  in  veteri  lege 
preesignificatum  est;  oportet  enim,  ut  illas 
antecellat,  sicut  res  imaginem,  et  corpus  um- 
bram,  juxta  doctrinam  Pauli  1  ad  Gor.  10,  ad 
Galat.  3  et  4,  ad  Hebr.  10,  et  ad  Colos.  2, 


quani  exponit  Hieronym.  ad  Titum  1,  circa 
illa  verba  :  Non  attendentes  Judaicis  fabu- 
lis,  elc;  at  vero  parva  essetexcellentia  hujus 
sacramenli,  comparatione  illorum  signorum, 
si  tantuin  in  figura  Christum  conlineret. 
Quia,  si  res  ad  significandum  impositre  con- 
siderentur,  sa?pe  in  lege  veteri  erant  perfec- 
tiores,  ut  agnus,  manna,  etc.  Si  significatio, 
etiam  illae  significabant  Christum;  et  quamvis 
dici  possit  hoc  sacramentum  excellere,  tum 
quia  significat  Christum  ut  preesentem,  tum 
etiam  quia  expressius  significat,  quam  ve- 
tera,  et  fortasse,  quia  gratiam  confert,  tamen 
heec  omnia  non  adsequant  perfectionem  et 
excellentiam  novee  legis,  ut  ex  modo  loquendi 
Scripturee  et  Sanctorum  colligitur;  nam  prop- 
ter  hanc  causam  Ghristus  comparando  hoc 
sacramentum  cum  manna,  Joan.  6,  dicit, 
hunc  solum  esse  verum  cibum,  quia  est  caro 
ejus^  ut  ibi  Chrysost.  et  Aug.  notarunt,  et 
optime  Cyrill.,  lib.  3  in  Joan.,  cap.  34,  et 
Ambr.,  lib.  de  Myster.,  cap.  9;  et  eodem 
modo  Cypr.,  serm.  de  Passio.,  comparans 
hoc  sacramentum  cum  agno  paschali,  dicit, 
illum  agnum  fuisse  consumptibilem  cibum, 
hoc  vero  sacramentum  esse  inconsumpti- 
bile.  Quam  comparationem  prosequitur  etiam 
Leo  P.,  serm.  7  de  Pass.;  Chrysost.,  hom.  45 
in  Joan.  :  Si  tantum  (inquit)  fuit  figura,  quid 
ipsa  veritas?  idem  hom.  61  ad  Pop.,  et  hom. 
ad  Neoph.,  ubi  tantum  inquit  differre  hoc  sa- 
cramentum  a  veteri,  quantum  sanguis  Christi 
a  sanguine  agni  paschalis.  Et  hoc  modo  ex- 
plicata  hcec  ratio  D.  Thom.  satis  probabilis 
est,  et  adjuncta  Palrum  auctoritate  est  valde 
efficax.  Aliae  praeterea  duge  rationes,  fundatae 
in  ostensione  divinae  charitatis  erga  nos,  et 
in  perfectione  nostrse  fidei,  spei,  et  charitatis 
erga  Deum,  sunt  egregiee,  non  indigent  ta- 
men  expositione. 

DISPUTATIO  XLVI. 

AN  SIT  REALIS  PR^SENTIA  CORPORIS  CHRISTI    IN 
HOC   SACRAMENTO. 

Disputatio  octava  de  Eucharistia.  —  Hacte- 
nus  de  materia  remota  hujus  sacramenti  dic- 
tum  est;  nunc  sequitur,  ut  de  ipso  sacramento, 
ac  proxima  materia  ejus,  dicamus;  quia  vero 
corpus,  et  sanguis  Christi  non  solum  sunt 
res,  et  sacramentum,  sed  etiam  intrinsece 
continentur  in  materia  ejus  proxima,  et  illud 
componunt,  ac  sunt,veluti  substantia  ejus, 
ideo  optimo  ordine  sequitur,  ut  de  hac  Christi 

prsesentia  dicamus;  ex  hac  enira  csetera  pen- 
dentj  qua?.  in  hac,  et  duabus  sequentibus 
quaestionibus  D.  Thom.  tractat.  De  hac  vero 
praesentia  tam  multa  his  temporibus  scripta 
sunt,  ut  fere  nihil  addi  possit,  prassertim  in 
his,  quee  ad  eraditionem,  et  Patrum  lectio- 
nem  pertinent;  attingemus  igitur  solum  illa, 
quee  ad  scholasticum  institutum  satis  esse 
videbuntur.  Ac  primum  de  hac  prsesentia  di- 
cemus,  an  sit,  deinde  quid  sit,  ac  tandem 
quomodo  fiat. 

SECTIO  I. 

Utruin  sit  de  fide  certum,  Ghristum  realiter  esse 
prsesenteni  in  hoc  sacramento. 

4.  Primum  hseresis  illa,  quse  hanc  verita- 
tem  negavit,  inter  Grsecos  illos  pullulare 
coepit,  qui  veritatem  carnis  in  Christo  nega- 
runt,  ut  colligi  potest  ex  Theodoret.,  dial.  3, 
ubi  de  illis  inquit :  Eucharistiam  et  oblationes 
non  admittunt ,  quod  non  confiteantur  Eucha- 
ristiam  esse  carnem  Salvatoris  nostri  Jesu 
Christi,  quse  verba  refert  ex  Ignatio,  epist. 
ad  Smyrnenses,  in  qua  nunc  non  inveniun- 
tur.  Deinde,  qui  negarunt  veram  unionem 
carnis  Christi  ad  Deum,  scilicet  Nestoriani, 
consequenter  dixerunt ,  in  hoc  sacramento 
non  esse  carnem  divinam,  et  vivificatricem. 
Unde  Waldens.,  tom.  2,  cap.  49,  illis  tribuit, 
quod  in  hoc  sacramento  negaverint  esse  car- 
nem  Christi,  licet  faterentur  adesse  carnem 
alterius  sancti  hominis,  nescio  cujus.  Verisi- 
milius  tamen  mihi  est,  negasse  quidem  car- 
nem  Dei  et  Verbi,  non  tamen  carnem  Christi, 
quem  ipsi  dicebant  esse  sanctum  hominem 
purum,  ut  colligitur  ex  Anselmo,  quem  Wal- 
densis  refert,  lib.  de  Corp.  et  sang.  Domini, 
c.  ult.  Et  hunc  fuisse  errorem  Nestorii  con- 
stat  ex  fragmento  errorum  ejus,  quod  habe- 
tur  4  tom.  operum  Cyrilli,  in  fine.  Unde  licet 
Lanfrancus,  lib.  de  Eucharist.,  post  medium, 
referat  fuisse  quosdam  heereticos,  qui  dixe- 
runt,  in  hoc  sacramento  esse  quidem  carnem 
hominis,  non  tamen  Christi,  sed  alterius,  vel 
sancti,  vel  peccatoris,  egonullum  ejus  erroris 
auctorem,  aut  ullam  mentionem  in  historiis 
invenio.  Postea  in  eadem  Ecclesia  Grseca 
Iconoraachi  videntur  hanc  praesentiam  ne- 
gasse,  ut  colligitur  ex  VII  Synodo,  act.  6, 
tom.  3,  in  fine,  unde  forte  sumpsit  occasio- 
nem  Guid.  Carmel.  ut  Armenos  faceret  hujus 
erroris  duces,  quod  ego  verum  non  existimo, 
neque  ullo  sufficienti  fundamento  dictum , 
quin  potius  nec  in  tota  Ecclesia  Grseca  hsec 


hseresis  preevaluit,  aut  nimium  percrebuit; 
nam,  cum  in  aliis  rebus  ab  Ecclesia  Latina 
seepe  dissenserit.  in  hoc  tamen  dogmate  de 
reali  preesentia  corporis  Christi ,  Graeci ,  et 
Armeni,  tam  inter  se,  quam  cum  Ecclesia 
Latina  consentiunt,  ut  ex  liturgiis,  et  ex  anti- 
quis  Patribus,  ac  tandem  ex  Conciiio  Florent. 
aperte  constat. 

2.  Secundo  in  Ecclesia  Latina,  primus,  qui 
aperte  hanc  heeresim  prsedicavit,  et  defendit, 
fuit  Berengarius,  ut  hic  ait  D.  Thomas .  et 
Prateol.,  et  Castro,  et  Lindan.,  qui  in  suo 
Dubit.,  dialog.  2,  eum  sacramentariorum  om- 
nium  parentem  vocat ;  etidem  significat  Guit- 
mund.,  qui  eo  tempore  contra  Berengarium 
scripsit  librum  de  hac  veritate.  Lanfranc. 
autem,  lib.  contra  Berengarium ,  indicat, 
quemdam  Joannem  Scot.  antea  librum  scrip- 
sisse,  hunc  errorem  continentem.  Unde  San- 
der.,  lib.  7,  haeresi  '136,  sub  ann.  4  548,  dicit 
Berengarium  ab  illo  libro  suum  errorem  hau- 
sisse;  imo  fertur  Bertramus  utroque  antiquior 
librum  in  hujus  erroris  comprobationem 
scripsisse,  qui  nunc  extat  et  prohibitus  est 
in  indice  Bomano.  Advertit  autem  Sanderus, 
multos  suspicari  hunc  librum  ab  aliquo  sa- 
cramentario  post  Berengarium  fuisse  scrip- 
tum,  quia  de  illo  antiquiori  tempore  nulla 
in  historiis  fit  mentio  talis  doctrinee,  aut  libri, 
aut  auctoris  ejus.  Alanus  autem,  lib.  4  de 
Euchar.,  cap!  20  et  24,  verum  esse  putat, 
hunc  Bertramum  fuisse  ante  Berengarium,  et 
hujus  erroris  semina  in  illo  libro  jecisse,  et 
Paschasiura  ac  Babanum  contra  illum  pu- 
gnasse,  caeterosque  Catholicos  Doctores  cla- 
rius  et  accuratius  ex  illo  tempore  de  hoc 
sacramento  scripsisse.  Postea  Henriciani,  et 
Petrobrusiani  secuti  sunt  hunc  errorem ,  ut 
Prateolus  refert ,  et  hi  quidem  dicebant , 
Christum  in  ccena  vere  dedisse  corpus  suum, 
et  sanguinem  discipulis;  reliquos  vero  sacer- 
dotes  non  habere  tam  efficacem  potestatem; 
ita  refert  Sander.,  lib.  7,  hoer.  4  42,  ex  Petro 
Cluniacens.,  epistola  contra  hos  hseretieos. 
Albigenses  prseterea  seu  Albanenses  eamdem 
Christi  prsesentiam  negarunt,  ut  Antonin. 
refert,  4  part.  Theologali,  tit.  44,  c.  7,  §  5, 
et  3  part.  Hist.,  tit.  49,  cap.  4 .  Deinde  haere- 
tici  dicti  Flagellantes,  teste  Gersone,  opusculo 
contra  illos;  postea  Waldenses  et  Wiclef,  ut 
late  Thomas  Waldens.,  tom.  2  de  Sacrament. 
Deinde  Lutherus,  quanquam  prsesentiam  hanc 
negare  ausus  non  est,  se  tamen  in  eum  erro- 
rem  valde  propensum  ostendit,  et  veritatem 
Catholicam  tot  erroribus  immiscuit,  ut  secta- 

toribus  suis  realem  etiam  prsesenliam  ne- 
gandi  occasionem  praebuerit,  quo.d  postea 
praestitit  OEcolampadius ,  quem  secuti  sunt 
Zuinglius,  Bulinger,  Petrus  Martyr,  ac  deni- 
que  Calvinus,  qui  occultando  errorem,  mirum 
in  modum  illum  auxit;  cum  enim  negaret, 
corpus  Ghristi  esse  realiter  ac  substantialiter 
praesens  in  hoc  sacramento,  sed  solum  in 
coelo,  nihilominus  absolute  concedebat,  sub- 
stanliam  et  corpus  Christi  sumi  et  mandu- 
cari  a  fidelibus  ineffabili  quodam  modo;  hunc 
autem  modum,  solum  per  fidem  et  apprehen- 
sionem  poslea  explicabat,  et  ita  ejus  error  in 
re  nihil  a  superioribus  differt;  non  enim  in- 
lelligit,  corpus,  et  sanguinem  Christi  realiter 
adesse ,  et  conjungi  accidentibus  panis  et 
vini ;  sed  fide  et  apprehensione  piorum  fide- 
lium  dicit  haec  tria  ita  copulari  ,  ut  dum 
corporaliter  sumuntur  symbola  ,  spiritualiter 
per  fidem  manducetur  Christi  caro.  Unde 
etiam  dicit  ab  impiis  accipi  lantum  symbola, 
a  piis  vero  etiam  ipsum  corpus  Christi  et 
sanguinem.  Fundamentum  hujus  erroris  pree- 
cipuum  est,  quia,  ut  putant,  et  falso  interpre- 
tantur,  verba  Scripturae  non  cogunt,  ut  hanc 
Christi  praesentiam  credamus;  addunt  etiam 
quaedam  Patrum  testimonia  et  rationes  non- 
nullas,  quse  omnia  in  sequentibus  paulatim 
examinabimus. 

3.  Veritas  ergo  Catholica  est  Christi  corpus 
et  sanguinem  vere,  realiter  et  substantialiter, 
sub  speciebus  panis  et  vini  consecratis,  in 
hoc  sacramento  contineri.  Ilaec  veritas  in  se- 
quentibus  sectionibus,  et  conclusionibus  late 
confirmanda  est;  nunc  solum  probalur  ex 
universali  Ecclesiee  consensu,  et  definitione. 
Primum  enim  omnes  scriptores  Catholicihanc 
veritatem  constanter  defendunt,  et  contra- 
riam  doctrinam,  statim  ac  pullulare  coepit, 
nolarunt  et  oppugnarunt,  ut  Catholicae  veri- 
tati  contrariam,  quod  est  signum  evidens  ad 
discernendam  heeresim  a  Catholica  veritate; 
doctrina  enim  haeretica  novitatem  prae  se 
fert,  et  initium  ejus  notari  potest.  Unde  sta- 
tim  ac  oritur,  sua  novitate  Catholicos  offendit, 
et  ideo  ab  eis  statim  ut  heeretica  refutatur; 
Catholica  vero  doctrina  suam  semper  anti- 
quitatem  retinens,  absque  contradictione  Ca- 
tholicorum  suscipitur;  ita  tradunt  lrenaeus, 
lib.  3  contra  haeres.,  cap.  3;  Tertull.,  de 
Praescrip.  hsereticorum,  etlib.  4  contra  Mar- 
cio.;  Epiph.  in  Anacepha.;  et  Vincen.  Lirin. 
in  suo  lib.  contra  profanas  novitates.  Ita 
vero  circa  hanc  veritatem  accidit.  Doctrina 
enim  de  reali  Christi  prsesentia  in  hoc  sacra- 


mento  semper  in  Ecclesia  suscepta  est,  nec 
aliquod  ejus  initium ,  post  Christi  et  Aposto- 
lorum  tempora,  invenietur,  nam  omnes  anti- 
quissimi  Patres  illam  docent,  ut  videbimus; 
at  vero  contrarius  error,  stalim  ac  pullulare 
ccepit,  notatus  est  ac  impugnatus  a  Patribus, 
ut  de  antiquis  Graecis  ex  Theodoreto  citavi- 
mus.  De  Nestorio  constare  polest  ex  Cyrillo, 
et  Concilio  Ephesino ;  de  Iconomachis  ex  VII 
Synodo,  et  aliis  Conciliis,  quae  statim  refe- 
ram,  et  Damasceno,  qui  tempore  Iconoma- 
chorum  scripsit,  lib.  4  de  Fide,  cap.  4  4,  et 
Theophylacto  illi  sequali,  Matth.  26,  et  I  Co- 
rinth.  1 0;  de  Berengario  et  sociis  ex  Paschasio, 
qui,  ut  diximus,  contra  Bertramum  scripsit, 
Lanfranco,  Guitmundo,  Algero,  et  aliis,  qui 
contra  Joannem  Scot.  et  Berengarium  scrip- 
serunt,  Petro  Cluniac,  epistola  seu  lib.  de  hoc 
mysterio  contra  sui  temporis  heereticos,  An- 
selmo,  Bernardo,  qui  eumdem  errorem  suis 
temporibus  oppugnarunt,  quos  Hugo  Victor., 
Magist.  sententiarum,  et  omnes  Scholastici 
imitati  sunt,  idemque  usque  ad  nostra  tem- 
pora  observatum  videmus.  Antiquiores  au- 
tem  Patres  cum  suo  tempore  contraria  hae- 
resis  non  esset  exorta,  illam  ex  professo  non 
impugnarunt.  Quid  vero  ipsi  de  hac  veritate 
senserint,  infra  videbimus. 

4.  Secunclo  ostenditur  hic  consensus  Eccle- 
sise  ex  Conciliis,  et,  ut  omittam,  passim  ab 
eis  hoc  sacramentum  appellari  corpus  Christi, 
ut  videre  licet  in  Concil.  Niceeno,  can.  14, 
alias  48,  et  aliis,  quae  frequenter  occurrunt 
et  notantur  a  Garetio,  lib.  de  Vera  preesentia 
corporis  Christi,  clas.  5,  afferam  solum  ea,  in 
quibus  hoc  definitum  est.  Primo  in  Concil. 
Alexandrino  cum  Cyrillo,  in  epist.  ad  Nestor. 
quae  recipitur  et  probatur  in  Concil.  Ephe- 
sino,  tom.  4,  cap.  4  4,  cum  dictum  esset,  per 
mysticam  oblationem  nos  fieri  participes 
sacrae  carnis  et  sanguinis  Domini  nost.ri  Jesu 
Christi,  subditur  :  Neque  enim  illamut  car- 
nem  communem  suscipimus ;  absit  hoc;  neque 
ut  carnem  alicujus  hominis  sanctificati , 
sed  tanquam  vere  vivificam,  ipsiusque  Verbi 
propriam.  Secundo,  VII  Synodus,  action.  6, 
tom.  3,  in  fine,  damnat  sententiam  Iconoma- 
chorum,  qui  Eucharistiam  dicebant  tantum 
esse  imaginem  seu  figuram  Christi,  quam 
sententiam  abominandam,  et  extremam  de- 
mentiam  esse  dicit,  et  traditioni  Apostolo- 
rum,  et  omnium  Patrum,  ac  veritati  et  pro- 
prietati  verborum  Christi  contrariam.  Tertio 
Concilium  Verselense  (alii  Romanum  appel- 
lant),  praesidente   Leone  IX,  Berengarii  et 


6  QUjEST 

Joan.  Scoti  sententiam  et  scripta  damnavit, 

ut  historiee  referunt;  hoc  enim  Concilium  non 

extat.  Quarto  idem  preestitit  Concilium  Turo- 

nense  sub  Victore  II,  prsesidente  Ildebrando 

cardinale  ejus  legato,  qui  postea  fuit  Pontifex 

GregoriusVII,  et  eamdemveritatem  definivit. 

Quinto  Concilium  Rhemens.,  tempore  Nico- 

lai  II,  contra  eamdem  heeresim  congregatum 

est,  in  quo  Berengarius  suam  heeresim  abju- 

ravit,  ut  habetur  in  secundo  tomo  Concilio- 

rum,  et  in  c.  Ego  Berengarius,  de  Consecr., 

dist.  2.  Sexto  cum  Berengarius  in  sua  abju- 

ratione  inconstans  fuisset,  coactum  est  Conci- 

lium  Romanum  tempore  Gregorii  VII,  in  quo 

veritas  Galholica  iterum  definita  est,  et  Be- 

rengarius  etiam  iterum  resipuit,  et  confessio- 

nem  suee  fidei  dedit,  in  qua  fertur  usque  ad 

mortem  perseverasse.  Legatur  Gerson,  serm. 

1  de  Coena  Domini ,  et  Sabellicus,  ^Eneade  9, 

lib.    3.    Septimo    Concilium    Constantiense , 

sect.  8  et  15,  damnavit  contrarium  errorem 

in  Joanne  Hus,  et  Joanne  Wiclef,  quod  postea 

Martinus  V   confirmavit.  Octavo  Concilium 

Lateranense  sub  Innocent.  III,  et  habelur  in 

c.  Firmiter,  de  Summa  Trinitate.  Nono  Con- 

ciliumViennensesub  Clemente  V,  Clementina 

unica  de  Reliquiis  et  venerat.  Sanct.  Decimo 

Concilium  Florentinum  in  decreto  Eugenii. 

Undecimo,  copiosius  et  distinctius  quam  cee- 

tera,  Tridenlinum.  sess.  13.  Duodecimo  tan- 

dem  sunt  plura  alia  Concilia  provincialia,  et 

Pontificum  decreta,  quee  referuntur  de  Con- 

secratione,  dist.  2,  et  in  decretalibus,  toto 

titulo  de  custodienda  Eucharistia,  et  titulo  de 

Celebrat.  missar.,  ubi  est  insigne  capitulum 

Cum  Marthee;  facit  etiam  generalis  regula, 

queein  c.  Ad  abolendam,  de  Heereticis,  tradi- 

tur,  ubi  damnantur,  qui  de  sacramento  cor- 

poris  et  sanguinis  Domini  aliter,  quam  Ca- 

tholica  Ecclesia,   sentiunt.   Quee    omnia   ita 

sufficiunt  ad  veritatem    Catholicam    confir- 

mandam,  ut  licet  heereticis  daremus,  quod 

falso  assumunt,  in  Scriptura  sacra  expresse 

non    contineri ,    nullum   inde  preejudicium , 

nullumque  periculum  veritati  fidei  creare- 

tur;  ad  veritatem  enim  fidei  confirmandam, 

non  solum  Scripturee  sacree  auctoritas,  sed 

etiam  Ecclesiastica  definitio,  et  traditio  suffi- 

cit. 

5.  Sed  queeri  hic  obiter  solet,  an  sit  heec 
veritas  inter  articulos  fidei  numeranda ; 
multi  enim  negant,  quod  heec  veritas  in  sym- 
bolo  fidei  non  contineatur.  Aliis  vero  affir- 
mandum  videtur,  ut  Duran.  in  4,  d.  10,  q.  1, 
num.  27;  Scot.,  queest.  1;  Gabr.,  lect.  83  in 

canon.;  Ledesma,  1  part.,  queest.  16,  art.  I , 
dubio  2;  Soto,  d.  9,  queest.  2,  art.  2,  quia 
habetur  (inquit)  expresse  in  Scriptura  sacra. 
Quse  ralio  non  sufficit,  ut  constat;  non  enim 
onmia,  quee  in  Scriptura  habentur,  inter  ar- 
ticulos  fidei  annumerantur.  Ne  igitur  queestio 
de  nomine  esse  videatur,  primum  statuamus 
quod  ad  rem  pertinet,  viclelicet,  omnes  fide- 
les  teneri  ad  hanc  veritatem  explicite  cre- 
dendam ;  oportet  enim ,  ut  possint  seipsos 
probare,  et  corpus  Domini  dijudicare,  ut  1 
ad  Cor.  11  dicitur,  quod  tamen,  sine  hac 
fide,  preestare  non  possent,  quia  sine  illa 
fieri  non  potest,  ut  debitus  honor,  ac  reve- 
rentia  huic  sacramenlo  tribuatur.  Deinde 
dubium  non  est,  quin  hoc  mysterium  specia- 
lem  difficultatem  habeat,  a  reliquis  distinc- 
tam.  Unde  propter  hanc  duplicem  causam 
potest  heec  veritas  articulus  fidei  vocari.  Addo 
tamen,  quia  ejus  cognitio  non  exigitur,  ut  ita 
dicam,  propter  solam  fidem,  seu  cognitio- 
nem,  sed  propter  usum,  et  operationem,  ut 
huic  sacramento  conveniens  adoratio,  et  re- 
verentia  exhibeatur,  ideo  non  esse  expresse 
positam  in  symbolo ;  ibi  enim  posita  sunt , 
quee  per  se  sunt  necessaria  propter  fidei  per- 
fectionem,  non  propter  usum;  potest  tamen 
ad  illud  revocari,  scilicet,  ad  articulum  de 
omnipotentia  Dei,  vel  de  sancta  Ecclesia,  ut 
D.  Thom.  tradit  2.  2,  queest.  1,  arl.  8,  ad  6. 


SECTIO  II. 

Utrum  realis  Ghristi  prsesentia  in  hoc  sacramento,  ex 
verbis,  quibus  Christus  illud  promisit,  satis  colli- 
gatur. 

1 .  Stabilita  fide  hujus  preesentiee  ex  uni- 
versali  consensu  et  definitione  Ecclesiee,  ad 
majorem  ejusdem  fidei  confirmationem ,  et 
heereticoruin  confutationem ,  oportet  hujus 
fidei  fundamenta  sigillatim  ostendere,  simul- 
que  heereticorum  objectionibus  satisfacere. 
Unum  autem  ex  prsecipuis  fundamentis  est 
Scriptura  sacra,  ex  qua,  quicquid  preesenti 
instituto  deservire  potest,  ad  duo  capita  re- 
ducitur  :  alterum  est  institutio  seu  exhibitio 
hujus  sacramenti,  de  qua  in  sequenti  sec- 
tione;  alterum  est  promissio,  sub  qua  omnis 
preedictio  seu  adumbratio  hujus  sacramenti 
comprehendi  potest. 

2.  Dicendum  est  ergo,  probabilius  esse,  ex 
promissionibus  hujus  sacramenti  sufficienter 
probari  posse  realem  Christi  preesentiam,  non 
tamen  hoc  argumentum  esse  adeo  certum,  ut 
per  se  solum  ad  fidem  confirmandam  suffi- 

cial.  Haec  assertio  declaratur  et  probatur  bre- 
viter,  cliscurrendo  per  loca  Scripturoe ,  in 
quibus  hee  promissiones  conliuenlur.  Et  pri- 
mum  omuium  sumi  potest  argumentum  pro- 
babile  ex  figuris,  quibus  in  veteri  testamento 
excellentia  hujus  sacramenti  indicata  est, 
quas  supra,  quaest.  73,  inCommentarioart.  6, 
explicuimus,  et  probabilitatem  hujus  argu- 
menti,  circa  textum  D.  Thom.,  declaravimus. 
Quibus  addi  possunt  nonnulla  verba  Prophe- 
tarum,  in  quibus  tanta  indicatur  excellentia 
hujus  sacramenti  et  sacrificii,  ut  ad  merum 
panem  et  vinum  accommodari  non  possint; 
hujusmodi  sunt  verba  illa  Malach.  1  :  Ab 
ortu  solis  usque  ad  occasum  nomen  meum  glo- 
Hficatur  inter  gentes,  et  in  omni  loco  incen- 
sum  offertur  nomini  meo ,  et  sacrifcium  pu- 
rum,  quoniam  magnum  est  nomen  meum  in 
gentibus,  dicit  Dominus  omni-potens.  Quem  lo- 
cum  ponderavit  Iren.,  lib.  4  cont.  heer.,  c.  32, 
et  plures  alii  Patres,  quos  ibi  notat  Feuar., 
et  afferemus  eos  infra,  agentes  de  sacrificio. 
Simile  argumentum  sumi  potest  ex  verbis 
Zach.  8  :  Bibent  et  inebriabuntur ,  quasivino; 
et  inf .  :  Quid  enim  bonum  ejus  est,  quid  pul- 
chrum  ejus,  nisi  frumentum  electorum,  et 
vinum  germinans  virgines?  Quod  testimo- 
nium  de  lege  Evangelica,  et  hoc  sacramento, 
Hier.  et  alii  Patres  intelligunt,  et  habet  sine 
dubio  magnam  energiam,  nam  si  esset  nudus 
panis  et  vinum,  vix  afferri  posset  probabilis 
ratio,  ob  quam  praeferendum  esset  non  solum 
omnibus  sacramentis  veteribus ,  sed  etiam 
novis,  neque  esset  cur  in  hoc  sacrificio  tam 
magnificus  ostenderetur  Deus,  neque  cur  tota 
bonitas  et  pulchritudo  Ecclesise  in  eo  quod- 
dammodo  sita  esse  diceretur.  Unde  de  hoc 
etiarn  sacramento  exponuntur  mystice  verba 
illa  Ps.  110  :  Memoriam  fecit  mirabilium 
suorum  misericors  et  miserator  Dominus; 
escam  dedit  timentibus  se.  Quamvis  enim  ad 
litteram  dicta  sint  de  manna,  tamen  sicut 
illud  fuit  prsecipua  figura  hujus  sacramenti, 
ita  in  illis  verbis  indicata  sunt  mirabilia 
opera,  quse  in  hoc  mysterio  Deus  operatur. 
Unde  Amb.,  super  Ps.  38,  dicit,  mysteria 
hujus  sacramenti  fuisse  a  Prophetis  adum- 
brata. 

3.  Deinde  afferre  possumus  promissiones 
novi  testamenti,  in  quo  duae  sunt  praecipuse. 
Altera  est  Matt.  28  :  Ecce  ego  vobiscum  sum 
omnibus  diebus,  usque  ad  consummationem 
sseculi.  Quse  verba  probabiliter  intelligi  pos- 
sunt  de  prsesentia,  quam  semper  se  habitu- 
rum  in  Ecclesia  sua,  per  hoc  sacramentum, 


Christus  promisit,  utexponit  Clemens  V,  cum 
Concil.  Viennens.,  in  Clemenlina  unica,  de 
Reliq.  et  venerat.  Sanct.;  Innocent.,  lib.  4  de 
hoc  myslerio,  c.  44;  Laurent.  Justin.,  ser.  de 
Euchar.  Sed  ,  licet  probabilis  sit  et  propria 
expositio ,  ut  notavit  etiam  Jansen.,  c.  149 
Concor.,  tamen  non  est  efficax,  quia  sancti 
Patres  ad  litteram  exponunt  hunc  locum  de 
praesentia  divinitatis,  aut  de  singulari  Christi 
proviclentia  erga  Ecclesiam.  Unde  hseretici 
huic  loco  nobis  alium  opponunt,  Matt.  26,  ubi 
Christus  dixit  :  Me  autem  non  semper  habe- 
bitis,  quod  intelligendum  (inquiunt)  est  de 
prsesentia  corporali.  Respondemus  autem  in- 
telligi  quidem  de  praesentia  corporali,  sed 
visibili,  et  per  modum  quantitatis,  ut  patet 
ex  verbis  antecedentibus  :  Pauperes  habebitis 
vobiscum,  me  autem  non  semper,  etc. 

4.  Praecipua  ergo  promissio,  qua  maxime 
probari  potest  hsec  veritas,  facta  est  a  Christo 
Joan.  6;  quam  ut  explicemus,  supponendum 
est,  certum  esse,  in  principio  illius  capitis 
egisse  Christum  de  pane  materiali,  quo  turbas 
prius  saturaverat ,  propter  quam  causam 
turbse  illum  sequebantur ;  inde  vero  sumpta 
occasione,  transtulisse  sermonem  ad  spiri- 
tualem  cibum,  dicens  :  Operamini  non  cibum 
qui  perit,  sed  qui  permanet  in  vitam  seter- 
nam;  per  quem  cibum  intellexisse  Christum 
generatim  omne  bonum  animee  exponunt 
Chrys.  et  alii.  Aug.  vero,  tract.  25,  intelligit 
de  Christo  et  de  manducatione  ejus  per  fidem, 
et  ibi  subjungit  illa  celeberrima  verba  :  Quid 
paras  dentem  et  ventrem?  crede  et  mandu- 
casti,  quae  recte  potuit  eo  loco  ponere,  quia 
nondum  de  hoc  sacramento  sermonem  insti- 
tuerat.  Hinc  ergo  dissensio  orta  est,  etiam 
inter  Catholicos,  an  reliqua  pars  capitis,  ubi 
Christus  agit  de  manducando  et  bibendo  cor-" 
pore  et  sanguine  suo,  intelligenda  sit  per  me- 
taphoram  de  Christo  secundum  se,  et  de  spi- 
rituali  manducatione  per  fidem,  an  vero  de 
Christo,  prout  est  in  hoc  sacramento,  et  de 
sacramentali  manclucatione.  Quod  vero  hic 
posterior  sensus  verior  sit,  probatur  primo, 
quia  antiqua  Concilia  in  hoc  sensu  usa  sunt 
illo  loco,  ut  videre  licet  in  Concil.  Ephes., 
et  VII  Synodo  praecedente  sectione  citatis,  et 
ex  Concil.  Cabilonens.  II,  c.  46,  et  Trident., 
sess.  13,  c.  1.  Unde  quando  idem  Concil., 
sess.  21,  c.  1,  indicat,  liberum  esse  varie 
hunc  locum  interpretari,  juxta  varias  Sancto- 
rum  expositiones,  intelligendum  videtur,  vel 
ita  ut  unus  sensus  alium  non  excludat,  vel 
certe,  ut  juxta  omnes  verum  sit  non  esse  illo 

loco  preeceptam  communionem  sub  utraqae 
specie  omnibus  et  singulis  fidelibus.  Denique 
in  hoc  sensu  utitur  Ecclesia  illo  Evangelio  in 
festo  corporis  Christi. 

5.  Secundo  omnes  antiqui  Patres  ita  expo- 
suerunt.  Ex  Latinis  sit  primus  Cyprian,,  lib.  1 
ad  Quirin.,  c.  22,  lib.  3,  c.  25,  juncto  26,  cla- 
rius  serm.  de  Ccena  Domini,'  declarans  quo- 
modo  Christus  in  illa  ccena  implevit  quod 
hoc  loco  promiserat,  et  in  expositione  ora- 
tionis  Dominicae.  Secundus ,  Hilarius,  8  de 
Trin.,  col.  6,  ubi  ex  illis  verbis  :  Caro  mea 
vere  est  cibus,  concludit,  tam  verum  esse, 
nos  sumere  carnem  Christi,  quam  Verbum 
assumpsisse  carnem.  Tertius,  Ambr.,  lib.  de 
Myster.,  c.  8,  in  fin.,  1.  4  de  Fide,  c.  5,  cla- 
rissime  6  lib.  de  Sacramen.,  c.  1.  Quartus, 
Hieron.,  Matth.  6,  circa  illa  verba  :  Panem 
nostrum  quotidianum,  et  optime  Ezech.  18, 
circa  illa  :  Panem  suum  esurienti  dederit,  et 
epist.  150  ad  Edibiam,  queest.  62,  et  ita  est 
intelligendus  difficilis  locus  ejusdem  Hieron. 
super  ad  Eph.  1 ,  circa  illa  verba  :  In  quo  ha- 
bemus  redemptionem,  sic  enim  ait  :  Dupliciter 
sanguis  Christi  et  caro  intelligitur,  vel  spiri- 
tualis  illa,  atque  divina,  de  qua  ipse  dixit: 
Caro  mea  vere  est  cibus,  et  :  Nisi  manducave- 
ritis  carnem  filii  hominis ;  vel  caro  qux  cru- 
cifixa  est,  et  qui  lancea  effusus  est  sanguis. 
Quse  verba  exponens  Magist.,  d.  8,  duplex 
(inquit)  est  caro  Christi,  altera  contenta  in 
hoc  sacramento,  et  haec  est  caro  crucifixa, 
altera  non  contenta,  sed  significata,  et  heec 
est  corpus  mysticum.  Sed  haec  expositio  nec 
quadrat  verbis  Hieron.,  nec  prsesenti  testi- 
monio  Joan.,  quod  tractamus.  Distinguit  ergo 
Hieron.  duplicem  carnem  Christi  non  re,  sed 
slatu  et  conditione,  ut  patet  ex  subsequen- 
tibus  verbis,  sic  enim  ait :  Juxta  hanc  divi- 
sionem,  et  in  Sanctis  ejus  diversitas  carnis  et 
sanguinis  accipitur,  ut  alia  sit  caro,  quae  vi- 
sura  est  salutare  Dei ,  alia  quse  regnum  Dei 
non  possidebit;  sicut  ergo  eadem  caro,  prop- 
ter  duplicem  statum  mortalem  et  immorta- 
lem,  dicitur  duplex,  et  allera,  scilicet  immor- 
talis,  visura  dicitur  salutare  Dei,  altera  nempe 
mortalis  regnum  Dei  possidere  non  posse,  ita 
eadem  caro  Christi  gloriosa,  vel  quee  sub  spe- 
ciebus  panis  in  cibum  datur,  dicitur  spiri- 
tualis  et  divina ,  et  a  se  ipsa  distinguitur , 
quatenus  in  statu  passibili  crucifixa  est.  Quin- 
tus  sit  Greg.,  1.  7  Moral.,  c.  4.  Sextus,  Leo 
P.,  ser.  6  de  Jejunio  septimi  mensis  :  Dicente 
(inquit)  Domino  :  Nisi  manducaveritis  carnem 
filii  hominis,  etc,  sic  sacrse  mensse  communi- 


care  debetis,  ut  nihil  prorsus  de  veritate  cor- 
poris  et  sanguinis  Domini  ambigatis,  hoc  enim 
ore  sumitur,  quod  fide  creditur ;  quee  ultima 
verba  sunt  valde  notanda  contra  Calvin. 
Septimus,  Isid.,  lib.  de  Officiis  Eccles.,  c.  de 
Sacrificio.  Octavus,  Tertull.,  lib.  de  Orat., 
c.  6,  ubi  hunclocum  explicat  per  verba  insti- 
tutionis.  Nonus,  Prosper,  lib.  de  Promiss.  et 
Preedic.  Dei,  part.  1 ,  c.  39,  et  part.  3,  c.  etiam 
39.  Decimus,  Bernard.,  ser.  1  de  Pasch.,  et 
ser.  1  de  Vigil.  Nativit.,  in  fine.  Undecimus, 
Lauren.  Justin.,  lib.  de  Obedientia,  c.  14. 
Duodecimus,  Hesychius,  lib.  6  in  Levit.,  c. 
22.  Decimus  tertius,  Euseb.  Emiss.,  hom.  5 
de  Pasch.  Decimus  quartus,  Cassiod.,  in  illa 
verba  Ps.  109  :  Tu  es  sacerdos  in  seternwn, 
secundum  ordinem  Melchisedech.  Decimus 
quintus,  Augustin.,  quem  latius  referam, 
quoniam  auctores  contrariee  sententiae  ejus 
polissimum  auctoritate  nituntur.  Igilur  lib.  3 
de  Consensu  Evangelist. ,  c.  1,  dicit,  ideo 
Joannem  in  ccena  non  fecisse  mentionem  Eu- 
charistiae,  quia  alio  loco  prolixum  de  illa 
Christi  sermonem  retulerat;  expresse  etiam 
ser.  46  de  Verbis  Domini,  et  ser.  2  de  Verb. 
Apost.,  et  in  lib.  Quasstionum  in  Levit.,  q.  57, 
in  fiue,  ubi  recte  ponderat,  in  veteri  testa- 
mento  fuisse  prohibitum  edere  sanguinem,  in 
novo  vero,  Joan.  6,  preeceptum  esse  bibere 
sanguinem  Christi,  in  hoc  sacrificio.  Quod 
prius  notaverat  Cypr.,  ser.  de  Ccena  Domini; 
est  autem  ponderandum,  in  antiqua  lege,  non 
fuisse  prohibitum  bibere  sanguinem  in  signo, 
aut  in  figura,  seu  per  fidem,  nam  potius  hoc 
modo  bibebant  omnes  de  spirituali  conse- 
quente  eos  petra,  ut  1  Cor.  10  dicitur;  prohi- 
bebantur  igitur  bibere  realiteret  corporaliter ; 
hoc  ergo  modo  intelligit  Aug.  mandatum  esse 
in  lege  nova  sumere  sanguinem  Christi;  insi- 
gnis  vero  locus  August.  est,  ep.  98,  sed  diffi- 
cilis  el  ab  haereticis  prave  intellectus  :  In  ipsa 
(inquit)  carne  hic  ambulavit,  et  ipsam  carnem 
manducandam  nobis  ad  salutem  dedit,  nemo 
autem  illam  carnem  manducat ,  nisi  prius 
adoraveril ;  et  infra  interpretans  de  promis- 
sione  hujus  cibi  locum  Joannis,  subdit  :  Car- 
naliter  illud  cogitaverunt  etputaverunt,  quod 
prxscissurus  esset  Dominus  particulas  quas- 
dam  de  corpore  suo,  et  daturus  illis,  et  dixe- 
runt :  Durus  est  hic  sermo;  ipsi  autem  erant 
duri,  non  sermo,  ille  autem  instruxit  eos,  di- 
cens :  Spiritus  est,  qui  vivificat,  caro  non  pro- 
dest,  spiritualiter  intelligite  quod  locutus 
sum;  et  subdit  difficilia  verba  :  Non  hoc  cor- 
pus,  quod  videtis,  manducaturi  estis,  et  bibi- 

turi  illum  sanguinem ,  quem  fusuri  sunt; 
sacramentum  aliquod  commendavi,  spiritua- 
liter  intellectum  vivificabit  vos.  Sed  niens 
Angustini  ex  prioribus  verbis  constat;  late 
enim  dixit,  nos  raanducare  eamdem  carnem, 
quod  de  Maria  sumpsit,  et  rejecit  falsam  in- 
telligentiam  de  particulis  corporis  visibilis 
edendis,  ex  quo  conclusit,  necesse  esse  hoc 
sacramentum  visibiliter  celebrari,  et  invisibi- 
liter  intelligi ;  hoc  ergo  idem  inlendit  in  cita- 
tis  verbis,  quae  eodem  modo,  quo  supra  citata 
verba  Hieronymi,  exponenda  sunt,  scilicet, 
non  hoc  corpus,  quod  videtis,  id  est,  non  in 
propria  specie  illud  manducaturi  estis,  sed 
sub  aliquo  sacramento,  quoad  hoc  spiritua- 
liter  intelligendum  et  credendum;  sic  enim 
idem  Aug.,  lib.  11  contra  Faust.,  c.  7,  dixe- 
ratj  in  Scriptura  sacra  nominari  rem  a  qua- 
litate  seu  modo,  non  a  substantia,  ut  1  Cor. 
15  :  Resurget  corpus  spirituale;  sic  ergo  caro 
Christi  existens  in  hoc  sacramento  dicitur 
spiritualis  caro,  seu  spiritualiter  intelligenda . 
Quod  prseterea  confirmari  potest  ex  alio  ele- 
ganti  loco  ejusdem  Augustin.,  lib.  2  contra 
Adversar.  legis  et  Prophet.,  c.  9,  ubi  hunc 
locum  interpretando,  inquit  :  Mediatorem  Dei 
hominum,  hominem  Christum  Jesum,  carnem 
suam  manducandam,  bibendumque  sanguinem 
dantem,  fideli  corde,  atque  ore  suscipi?nus , 
licet,  horribilius  videatur  humanam  carnem 
manducare ,  quam  perimere ,  et  humanum 
sanguinem  potare,  quam  fundere.  Ubi  notan- 
dum  est  verbum  illud,  corde  et  ore;  necesse 
est  enim  non  solum  de  spirituali,  sed  etiam 
de  corporali  et  sacramentali  sumplione  intel- 
ligi;  et  nihilominus  statim  subdit  locutionem 
illam  :  Nisi  manducaveritis  carnem  filii  ho- 
minis,  esse  figuratam,  quia  videlicet  non  est 
intelligenda  de  manducatione  carnishumanaa, 
ferino  more,  et  in  propria  specie,  sed  modo 
sacramentali,  et  sub  specie  aliena;  et  eodem 
modo,  lib.  3  de  Doctrina  Christ.,  c.  16,  dicit, 
in  his  verbis  contineri  tropum,  id  est,  myste- 
rium,  ne  scelus  appareat  manducare  carnem 
humanam.  Prasterea,  lib.  1  de  Peccat.  merit., 
c.  20  :  Audiamus  (inquit)  Dominum,  non  qui- 
dem  de  sacramento  lavacri,  sed  de  sacramento 
mensse  suse,  quo  nemo  rite  nisi  baptizatus  ac- 
cedit ,  dicentem  :  Nisi  manducaveritis  car- 
nem,  etc.  Ultimo  tandem  tract.  26  in  Joan. 
exponens  hunc  locum,  inquit  :  Nam  et  nos 
hodie  accipimus  visibilem  cibum,  sed  aliud  est 
sacramentum,  aliud  virtus  sacramenti,  quod 
multi  de  altari  accipiunt  et  moriuntur ;  videte 
ergo  fratres ,  panem   coelestem   spiritualiter 


manducate,  innocentiam  ad  altare  portate; 
agit  ergo  de  sacramentali  manducatione , 
propter  hanc  enim  ad  altare  acceditur,  non 
tamen  digne  sine  spirituali,  quia  vera  fide,  et 
puro  corde  accedendum  est.  Unde  infra  sub- 
dit  :  Qui  non  manet  in  Christo,  et  in  quo  non 
manet  Christus,  procul  dubio  non  manducat 
spiritualiter  carnem  ejus,  nec  bibit  UUus  san- 
guinem,  licet  premat  dentibus  sacramenta  cor- 
poris  et  sanguinis  Christi. 

6.  Tertio ,  Patribus  Latinis  consentiunt 
Grseci.  Primo  enim  ita  exponit  Athanas.,  lib. 
de  Human.  nat.  suscept.,  ubi  ait,  nos  habere 
primitias  glorias,  quia  in  communionem  cor- 
poris  Domini  admissi  sumus^  sicut  ipse  dixit : 
Panis  quem  ego  dabo,  caro  mea  est ,  spiritus 
enim  vivificans  est  caro  Domini,  quia  de  Spi- 
ritu  vivificante  concepta  est.  Quibus  ultimis 
verbis  indicat  egregiam  expositionem  illorum 
verborum  Christi  :  Caro  non  prodest  quic- 
quam;  verba  qux  ego  locutus  sum  vobis  spi- 
ritus  et  vita  sunt;  quam  optime  etiam  prose- 
quitur,  oratione  circa  illa  verba  :  Quicumque 
dixerit  verbum  contra  filium  hominis ,  etc, 
versus  finem.  Denique  in  synopsi  Scriptura- 
rum,  1.  4,  dicit  expresse,  Christum  hoc  loco 
de  mysteriis  disseruisse.  Secundus  sit  Basil., 
lib.  1  de  Bapt.,  part.  ult.,  et  ser.  2  de  Bapt., 
c.  3,  et  in  Begul.  moral.,  reg.  21,  c.  1  et  2. 
Tertius,  Chrys.,  hom.  45  in  Joan.,  et  hom.  83 
in  Matt.,  ubi  advertit,  Apostolos  non  fuisse 
miratos,  quando  illis  tradebantur  mysteria , 
quia  jam  de  illis  instructi  fuerant  hoc  loco ; 
idem  hom.  21  ad  Populum.  Quartus,  Epiph., 
hasresi  55.  Quintus  elegantissime  Cyrill. 
Alex.,  toto  lib.  4  in  Joan.,  et  lib.  10,  cap.  13, 
et  lib.  2  de  Fide  ad  Begin.,  circa  finem,  sub 
titulo ,  De  eo  quod  Christus  per  paternam 
virtutem  resurrexisse  dicitur.  Idem,  de  Fide 
ad  Theodos. ,  circa  finem.  Sextus,  Cyrill. 
Hierosolym.,  catech.  4.  Septimus ,  Damasc, 
lib.  4,  cap.  14.  Octavus,  Theodor.,  lib.  4 
Hist.,  cap.  10.  Nonus,  Clemens  Alex.,  lib.  1 
de  Psedag.,  cap.  6,  ubi  hanc  ponit  expositio- 
nem,  licet  aliam  non  rejiciat,  et  ex  illo  loco 
exponendus  est  alius  obscurus,  lib.  2  Psedag., 
cap.  2 ,  ubi  sic  inquit  :  Duplex  est  \sanguis 
Christi,  alter  carnalis,  quo  redempti  sumus, 
alter  spiritualis,  quo  uncti  sumus,  et  hoc  est 
bibere  Jesu  sanguinem,  esse  participem  incor- 
ruptionis  Domini ;  illa  enim  distinctio  duplicis 
sanguinis  jam  supra  in  Hier.  et  August.  ex- 
plicata  est.  Quod  vero  sumptionem  hujus 
sanguinis  per  effectum  describit,  non  excludit 
sacramentalem  usum,  sed  indicat  hunc  sine 


10 


QUjEST.   LXXV,  ART.   I. 


spirituali  non  prodesse,  quod  verba  sequen- 
tia  declarant  :  Temperatum  enim  vinum,  ad 
fidem  convivio  excipit,  spiritus  autem  dedu- 
cit  ad  incorruptionem,  amborum  autem  tem- 
peratura,  potus  ,scilicet,  et  verbi,  dicitur  Eu- 
charistia,  quod  et  laudatur  et  bona  est  gratia, 
et  quiper  fidem  ejus  sunt  participes,  sanctifi- 
cantur,  et  corpore  et  animo.  Decimus,  Justin. 
martyr,  qui  expresse  ita  exponit,  Apolog.  2 
pro  Christian.,  in  fine.  Undecimus ,  Greg. 
Nyss.,  hom.  8in  Ecclesiast.,  et  lib.  de  Perfecta 
Christ.  hominis  form.  Duodecimus,  Orig., 
hom.  7  in  Num.,  ubi  eleganter  exponit  hunc 
locum  simul  cum  illo  Pauli  ad  Cor.  10  :  Om- 
nes  in  Moyse  baptizati  sunt  in  nube  et  in 
mari.  Omnes  eamdem,  escam  spiritualem  man- 
ducarunt.  Antea ,  inquit,  in  xnigmate  fuit 
baptismus  in  nube  et  in  mari,  nunc  autem  in 
specie,  regeneratio  est  in  aqua,  et  Spiritu 
Sancto;  tunc  in  senigmate  erat  manna  cibus, 
nunc  autem  in  specie,  caro  Verbi  Dei  est  verus 
cibus,  sicut  ipse  dixit :  Caro  mea  vere  est  ci- 
bus.  Decimus  tertius,  Theoph.  Alex.  in  2  ep. 
paschali,  circa  finem,  in  t.  1  Bibliot.  Decimus 
quartus,  Theoph.,  Joan.  6.  Decimus  quintus, 
Euthym.,  suo  c.  9  in  Joan.,  ubi  a  verbisillis  : 
Panis,  quem  ego  dabo,  caro  mea  est,  dicit  esse 
sermonem  de  hoc  sacramento,  et  ponderat 
nondixisse,  quem  do,  sed,  quem  dabo;  da- 
turus  enim  erat  in  ullima  ccena. 

7.  Quarto,  omnes  fere  Scholastici  cum 
Magist.  sentent.,  in  4,  d.  40,  hunc  sensum 
amplectuntur,  et  plures  antiqui,  et  recentio- 
res  scriptores,  et  expositores  Evangelii  Joan.; 
Innocent.,  lib.  4  de  hoc  myster.,  c.  2,  7,  9, 
19  et  28.  Paschasius,  lib.  de  hoc  sacramento, 
c.  9,  10  et  19,  et  in  alio  opusculo,  seu  expo- 
sitione  Dominicas  ccense.  Lanfrancus  contra 
Berengarium  ;  Guitmund.,  lib.  3  de  hoc  mys- 
terio;  Adelman.,  in  epist.  ad  Berengarium, 
tom.  1  Bibliothecse;  Alger. ,  lib.  1  de  hoc 
sacram.,  c.  10,  11  et  16,  qui  bene  examinat 
mentem  August.;  Stephan.  Eduens.,  lib.  de 
sacrament.  altar.,  cap.  17;  Waldens.,  tom.  2 
de  Sacram.,  c.  94;  Gerson,  lib.  de  Commun. 
laic;  Roffens.,  lib.  5  de  Verit.  corp.  et  sang. 
Dom.;  Rupert.,  D.  Thom.,  Lyran.,  et  alii  su- 
per  Joan. 

8.  Quinto  argumentari  possumus  illo  prin- 
cipio  generali,  quia  verba  Scriptime  proprie 
intelligenda  sunt,  si  commode  possint,  ex 
August.,  lib.  3  de  Doctr.  Christ.,  c.  10;  at  vero 
quidquid  in  hoc  capite  dicitur  de  mandu- 
cando  et  bibendo  corpore  et  sanguine  Christi, 
sine  inconvenienti  et  absurditate  potest  pro- 


prie  intelligi,  et  est  hic  seusus  consentaneus 
Ecclesise  traditioni,  et  consonat  optime  cum 
aliis  factis,  etmysteriis  Christi :  ergo.  Et  con- 
firmatur  ex  Augustino  supra,  quia  si  prascep- 
tiva  est  locutio,  et  utilitatem  aut  beneficen- 
tiam  jubet,  non  est  figurata ;  sed  illa  verba  : 
Nisi  manducaveritis  carnem  filii  hominis , 
preeceptiva  sunt  :  ergo. 

9.  Unde  sexto  nrgumentari  possumus  ex 
circumstantiis  litteree.  Primo,  quia  ut  Euthy- 
mius  et  Adelman.  supra  ponderarunt,  de  fu- 
turo  dicit :  Panis,  quem  ego  dabo,  quee  verba 
indicant  non  loqui  de  se  tantum,  ut  objecto 
fidei,  vel  amoris,  quia  sic  erat  datus;  loquitur 
ergo  promittendo  aliquid  futurum.  Dices  : 
promisit,  seu  prsedixit,  se  fore  dandum  ad 
passionem  et  mortem  pro  nobis.  Sed  hoc  non 
satisfacit,  nam  dixit,  se  daturum  ad  mandu- 
candum  carnem ,  quam  oblaturus  erat  pro 
mundi  vita;  loquitur  ergo  de  alia  promis- 
sione.  Secundo ,  quia  aperte  loquitur  de 
manducatione  corporali  et  sensibili ,  dum 
comparat  manducationem  sui  corporis  cum 
manducatione  mannse,  quee  sensibilis  fuit  et 
propria  figura  hujus  sacramenti.  Tertio,  tam 
aperta  fuerunt  verba  Christi,  ut  illi,  qui  eum 
audiebant,  de  corporaii  manducatione  illa  in- 
telligentes,  non  autem  intelligentes  modum, 
scandalizati  fuerint  dicentes  :  Quomodo  potest 
hic nobis  carnem suam dare  ad manducandum? 
Christus  autem  non  solum  non  sedavit  eorum 
turbationem,  negando  se  loqui  de  manduca- 
tione  corporali,  sed  potius  hoc  magis  confir- 
mavit,  tum  addendo  praeceptum  :  Nisi  man- 
ducaveritis ;  tum  promittendo  effectum  hujus 
sacramenti :  Qui  manducat  meamcarnem;  tum 
denique  concludendo  :  Caro  mea  vere  est  ci- 
bus,  et  sanguis  meus  vere  est  potus.  Quae  non 
videntur  esse  posse  clariora.  Unde  confirma- 
tur  quarto,  quia  si  Christus  solum  ageret  de 
fide  in  ipsum,  non  esset,  cur  verbis  tam  ob- 
scuris  uteretur,  toties  verba  manducandi  et 
bibendi,  cibi  et  potus,  repetendo,  sine  majori 
explicatione ,  prassertim  cum  omnes,  etiam 
discipulos  suos,  turbatos  videret.  Unde  mul- 
tiplex  illa  repetitio,  maxime  cum  tanta  asse- 
veratione  firmata  :  Amen,  amen,  dico  vobis, 
nisi  manducaveritis,  etc,  faciunt  vehementem 
conjecturam,  Christum  proprie,  et  non  tantum 
per  metaphoram  fuisse  locutum.  Quinto,  est 
optima  conjectura,  quam  indicavit  August., 
lib.  3  de  Consen.  Evang.,  c  1,  quia  non  est 
verisimile,  Joannem  in  toto  suo  Evangelio 
omisisse  sermonem  de  hoc  sacramento;  ideo 
ergo  in  nocte  ccena3  preetermisit  institutionem, 


DISPHTAT.  XLVI,   SECT.    II 

quia  hoc  loco  satis  narraverat  promissionem. 
Alii  autem  Evangelistae  ostendunt  Christum 
implevisse  in  nocte  ccena?,  quod  hoc  loco  pro- 
miserat.  Unde  ipsa  consonantia  Scriptura- 
rum ,  et  concordia  facti  cum  promissione, 
indicant,  verum  esse  hunc  sensum.  Tandem 
ultimo,  si  hic  locus  non  intelligitur  de  hoc  sa- 
cramento,  nullus  est  alius  in  Scriplura,  in 
quo  datum  sit  preeceptum  de  usu  hujus  sa- 
cramenti,  nec  in  quo  facta  sit  promissio  gra- 
tiee  tali  sacramento ;  non  est  autem  verisimile, 
hsec  fuisse  ab  omnibus  Evangelistis  preeler- 
missa. 

10.  Hac  ergo  firmata  expositione,  ex  hoc 
loco  convinci  potest  evidenter  realis  preesen- 
tia  Christi  in  hoc  sacramento.  Primo,  quia 
hic  panis  dicitur  a  Christo  esse  is,  qui  de 
ccelo  descendit,  et  dicitur  esse  sua  caro,  quee 
pro  mundi  vita  datur.  Quae  verba  esse  pro- 
prie  intelligenda ,  supra  factis  argumentis 
probari  potest,  et  aliis,  quee  in  sequenti  sec- 
tione  conficiemus.  Secundo,  quia  preefert 
hunc  panem  mannee,  tum  in  miraculo,  quo 
uterque  datus  est  preeter  naturee  ordinem , 
tum  etiam  in  usu  et  fructu,  dicens  :  Non  sicut 
manducaverunt  patres  vestri  manna,  et  mortui 
sunt;  at  illi  manducabant  Christum  in  signo 
et  figura.  Tertio,  quia  ostensum  est,  Christum 
hic  preecepisse  manducationem  realem  et 
corporalem,  quod  ex  eo  etiam  patet,  quia  ad 
hanc  manducationem ,  ut  convenienter  fiat, 
requirit  fidem ;  non  agit  ergo  de  manduca- 
tione  per  fidem;  agit  autem  de  manducatione 
corporis,  et  sanguinis  sui;  quee  non  possent 
vere  et  realiter  manducari,  nisi  vere  et 
realiter  in  hoc  sacrament.)  continerentur. 
Quarto,  quia  discipuli,  qui  Christum  audie- 
bant,  ita  intellexerunt,  et  tamen,  si  Christus 
non  esset  manducandus ,  nisi  in  signo ,  et 
figura,  facillime  poterat  Christus  eorum  erro- 
rem,  et  scandalum  auferre;  Christus  autem 
nihil  hujusmodi  significavit,  sed  indicavit 
potius,  altius  quoddam  mysterium  ibi  latere, 
in  illis  verbis  ;  Verba,  quae  ego  loquor  vobis, 
spiritus  et  vita  sunt;  et  magis  in  illis  :  Hoc 
vos  scandalizat?  si  ergo  videritis  filium  ho- 
minis  ascendentem ,  ubi  prius  erat.  Quod 
dupliciter  potest  exponi.  Primo,  ut  dicatur  : 
Nunc  conturbamini ;  cum  ergo  me  videritis 
ascendentem  in  ccelum,  tunc  intelligetis  non 
esse  incredibile,  quod  dico.  Secundo,  si  hoc 
nunc  vobis  videtur  difficile,  quanto  appare- 
bit  difficilius,  posse  vos  manducare  carnem 
meam,  poslquam  illam  in  ccelum  ascenden- 
tem  videritis?  Itaque  aperte   visus  e§4  con- 

firmare  eorum  intelligentiam,  quoad  hoc 
saltem,  quod  vere  et  realiter  manducaturi 
essent  carnem  ejus.  Denique  omnes  Patres  ci- 
tati  in  hoc  sensu  hoc  testimonium  intelligunt; 
preesertim  Hilarius,  Leo  Papa ,  Augustin., 
Ambrosius,  uterque  Cyrillus,  et  Chrysosto- 
mus  apertius  loquunlur. 

11.  Objectio.  —  Sed  objici  potest,  quia 
multi  viri  Gatholici  negant,  hoc  loco  habuisse 
Christum  sermonem  de  hoc  sacramento. 
Cajet.,  infra,  queest.  80,  art.  ult.,  et  Joan.  6; 
Gabriel,  lect.  84  in  can.;  Richard.,  art.  45; 
Joan.  a  Lovanio,  lib.  de  Commun.  sub  utraque 
specie;  Nicol.  Cusan.,  epist.  7  ad  Bohem.; 
Jansen. ,  cap.  59  Concord.  Respondetur, 
horum  sententiam  non  esse  heereticam ,  et 
propterea  in  assertione  in  principio  posita 
asserui,  ex  hoc  testimonio,  per  se  sumpto, 
non  sumi  argumentum  omnino  efficax  ad 
convincendos  heereticos ;  est  vero  heec  sen- 
tentia  parum  certe  probabilis,  solumque  ex- 
cusari  possunt,  quia  bona  fide  illam  viam 
amplexi  sunt,  ut  facilius  solverent  argumen- 
tum,  quod  ex  hoc  capite  sumi  solet  contra 
communionem  sub  una  specie,  quod  tamen 
alia  ratione  facile  expeditur,  ut  suo  loco  di- 
cemus. 

12.  Objectio.  —  Solutio.  —  Sed  objiciunt 
primo,  quia  Christus,  in  principio  illius  con- 
cionis,  de  spirituali  manducatione,  et  de  fide 
in  se  ipsum  aperte  loqui  videtur.  Sed  hoc 
nihil  obstat,  si  Christi  consuetudinem  atten- 
damus,  quee  in  viris  spiritualibus,  et  pree- 
sertim  in  concionatoribus  frequens  esse  solet, 
scilicet,  ut  a  re  aliqua  sensibili,  arrepta  occa- 
sione,  ad  spiritualia  convertant  sermonem, 
et  ab  uno  mysterio  in  aliud  :  sic  Joan.  4  in 
colloquio  cum  Samaritana,  ex  sensibili  aqua 
transitum  fecit  ad  aquam  vivam;  et  Lucee  13* 
cum  Christo  nuntiatum  esset,  quosdam  Gali- 
leeos  esse  a  Pilato  interfectos,  ipse  respondit  : 
Putatis ,  quia  illi  prx  omnibus  peccatores 
fuerunt?  et  inde  occasionem  sumpsit,  pceni- 
tentiam  preedicandi;  simili  ergo  modo  in 
preesenti  ex  materiali  cibo  transitum  fecit  ad 
spiritualem,  et  prius  in  communi  disserens 
de  spirituali  cibo,  vel  de  se  ipso,  ut  per  fidem 
manducando,  tandem  sermonem  suum  ad  hoc 
sacramentum  derivavit,  et  merito  cum  sacra- 
mentali  manducatione  spiritualem  conjunxit, 
ut  significaret,  illam  sine  hac  prodesse  non 
posse;  ex  quo  facile  solvuntur  aliee  objec- 
tiones. 

13.  Objectio.  — Solutio.  —  Secunda  ergo 
est,  quia  ipsemet  Christus  dixit  :  Caro  non 

prodest  quicquam;  verba,  quse  ego  locutus 
sum  vobis,  spiritus  et  vita  sunt.  Unde  Patres 
supra  citati  dicunt  necessario  in  his  verbis 
admittendam  esse  metaphoram,  et  figuratam 
locutionem;  ergo  ipsa  etiam  manducatio  et 
potus  spiritualiter  possunt  intelligi,  preeser- 
tim  cum  in  Scriptura  sacra  frequenter  ha- 
beant  hanc  significationem ,  ut  Eccl.  15  : 
Cibabit  illum  pane  vitx  et  intellectus;  et 
cap.  24  :  Qui  edunt  me,  adhuc  esurient,  et 
qui  bibunt  me,  adhuc  sitient.  Respondetur, 
Christum  dixisse  illa  verba,  ut  falsam  imagi- 
nationem,  ac  sensum  audientium  tolleret; 
existimabant  enim ,  Christi  carnem  in  pro- 
pria  specie  manducandam  fuisse,  et  in  hoc 
sensu  dicit,  carnem  non  prodesse  quidquam; 
nam,  Kcet  Augustin.,  Cyrillus,  et  alii  expo- 
nant  carnem  puram,  et  a  divinitate  sejunc- 
tam,  non  prodesse,  magis  tamen  litterEe 
consentaneum  videtur,  quod  Cyprianus,  et 
alii  dicunt,  carnem  carnaliter  intellectam,  id 
est,  ut  dilaniandam,  et  animali  modo  mandu- 
candam,  non  prodesse;  et  in  idem  recidit 
quod  Chrysostom.  dixit,  carnalem  intelligen- 
tiam  infrucluosam  esse;  et  in  eodem  sensu 
asserit  Christus  Dominus,  verba  illa  spiritum 
et  vitam  in  se  continere,  quia  magna  myste- 
ria  habebant  recondita,  duo  prsecipue,  sci- 
licet,  carnem  suam  vere  esse  cibum,  ac  vere 
esse  manducandum,  non  tamen  in  propria 
specie,  sed  altiori  et  impassibili  modo,  non 
ad  corporum,  sed  ad  animarum  nutritionem, 
quia  caro  illa  propter  unionem  ad  Verbum 
vivificatrix  est  animarum.  Nec  refert,  nomen 
manducationis  in  aliis  locis  metaphorice  tan- 
lum  sumi,  quia  non  propterea  est  ubique 
eodem  modo  interpretandum,  imo  potius  pro- 
prie  exponendum  est,  quando  aliud  non  con- 
stat  ex  materia  subjecta,  |pra?sertim  quando 
communis  Patrum  expositio ,  et  Ecclesice 
sensus  concordant.  Adde  prteterea,  in  illis 
eisdem  locis  Ecclesiast.  supra  citatis,  saltem 
in  mystico  sensu  adumbratum  fuisse  hoc 
myslerium,  ut  ibidem  Jansenius  advertit. 

14.  Objectio.  —  Responsio.  —  Tertio  obji- 
ciunt,  quia  ssepe  SS.  Patres  metaphorice 
hunc  locum  interpretantur,  ut  videre  licet  in 
Bernardo,  tract.  de  Dilig.  Deo,  non  longe  a 
princ,  et  ser.  3  in  Ps.  Qui  habitat;  Hieron., 
super  Ps.  146,-ubi  de  Scriptura  sacra  hunc 
locum  exponit;  Basil. ,  epist.  141;  Orig. , 
bom.  7  in  Levit.,  et  tract.  26  in  Mat.;  sed 
prsesertim  in  Augustino,  qui  soepe  figurate, 
et  in  sensu  spirituali  totum  hoc  caput  expo- 
nit,    cujus   varia    loca  jam    citavimus,    et 


obiter  exposuimus,  et  alia  tractavimus  supra, 
disput.  2,  et  videri  etiam  potest,  tract.  25 
et  26  in  Joan. ,  ubi  stepe  dicit,  Christum 
manducari  per  fidem,  et  in  his  verbis  esse 
figuram  prsecipientem  passioni  Domini  com- 
municari,  vel  uniri  corpori  ejus,  quod  est 
Ecclesia;  habet  etiam  illa  verba  :  Quid  paras 
dentem,  et  ventrem?  crede  et  manducasti ;  sic 
etiam  tract.  55  dicit  :  Si  manducare  est  refici, 
quid  est  bibere ,  nisi  vivere?  Respondetur 
primo,  metaphoricum  sensum  nunquam  ex- 
cludere  litteralem,  et  ideo  licet  Sancti  inter- 
dum  accommoclent  hunc  sermonem,  ut  cibus 
sit  verbum  Dei,  aut  Scriptura,  et  manducare 
sit  credere,  et  intelligere,  non  intendunt 
proprietatem  litterse  excludere;  unde  recte 
Origen.,  hom.  16  in  Numeros ,  circa  finem, 
de  hac  eaclem  re  agens  dicit  :  Bibimus  san- 
guinem  Christi,  et  ritu  sacramentorum, ,  et 
cum  sermonem  ejus  recipimus.  Secundo , 
quamvis  ad  litteram  explicaretur  hic  locus 
de  Christo  secundum  se,  et  de  manducatione 
ejus  per  fidem,  et  amorem,  non  esset  a  sensu 
litterse ,  et  intentione  Christi  excludendum 
hoc  sacramentum ;  probabile  est  enim  inter- 
clum  Christum  Dominum  eodem  sermonis 
contextu,  de  rebus  diversis  disseruisse,  ut 
Matt.  24,  multi  Sancti  exponunt,  Christum 
eisclem  verbis  de  Hierosolymitano  excidio,  et 
orbis  consummatione  tractasse;  et  Joan.  4  in 
illo  verbo  :  Aqua,  quam  ego  dabo,  fiet  in 
eo,  etc. ,  Cyp. ,  lib.  3,  epistola  3,  intelligit, 
baptismi  promissionem ,  alii  vero  de  gratia 
simpliciter  intelligunt ;  ilaque  propter  analo- 
giam,  vel  connexionem  rerum,  potuit  facile 
fieri,  ut  Christus  utriusque  intuitu  locutus 
fuerit.  Tertio,  interdum  vocant  Patres  hunc 
sensum  spiritualem,  non  ut  excludant  pro- 
prietatem,  quam  nos  exposuimus,  sed  ut 
significent  continere  mysterium  et  sacra- 
menf-um,  sicut  ssepe  diximus;  et  similiter 
vocant  manducationem  spiritualem,  non  ut 
excludant  sacramentalem;  sed,  vel  ut  exclu- 
dant  sensum  mere  carnalem,  et  manducatio- 
nem  carnis  in  propria  specie,  non  vero  ut 
excludant  sacramentalem;  vel,  ut  significent 
hanc  sine  spirituali  non  prodesse,  spiritua- 
lem  vero  posse  prodesse  sine  sacramentali, 
quando  heec  adhiberi  non  potest;  vel  denique 
ut  indicent  fructum  hujus  sacramenti  spiri- 
tualem  esse,  non  corporalem.  Et  hinc  oriri 
potuit  illud  Augustin.  :  Quid  paras  dentem  et 
ventrem?  quamvis  aliter  etiam  supra  exposi- 
tum  sit.  Item  illud  Cypriani,  de  Ccena  Dom.  : 
Hsec  quoties  agimus,  non  dentes  ad  morden- 

dum  acuimus,  sed  fide  sincera,  panem  sanctum 
frangimus,  et  partimur.  Hinc  etiam  srepe 
hunc  cibum  spiritualem  vocant  Sancti,  ut 
videre  licet  in  Ambrosio,  lib.  de  Myst.,  cap.  9; 
TheophyL,  Joan.  6.  Hinc  denique  seepe  ipsura 
effectum,  seu  spiritualem  fructum,  manduca- 
tionem  vocant,  praesertim  Augustin.;  si  ergo 
haac  perpendantur,  et  diversis  locis  appli- 
centur,  nulla  supererit  difficultas. 

SECTIO  III. 

Utrum  ex  verbis,  quibus  Cbristus  instituit  et  exbibuit 
hoc  sacramentum,  convinci  possit  veritas  praesentise 
Cbristi  in  illo. 

1 .  Tota  difficultas  hujus  sectionis  est  de 
illis  verbis  :  Hoc  est  corpus  meum ;  quae  duo- 
bus  modis  considerari  possunt.  Primo,  ut 
sunt  forma  hujus  sacramenti.  Secundo,  ut 
continent  assertionem  quandam ,  auctoritate 
Christi  confirmatam;  heec  enim  ratio  separari 
posset  a  priori,  si  Christus  neque  illis  verbis 
consecrasset,  neque  ut  nos  illis  consecra- 
remus,  instituisset;  sub  priori  ratione  agemus 
infra  de  illis ,  qusest.  78,  ubi  disputandse 
erunt  scholasticse  quaestiones  de  vero  sensu 
illius  formse;  hic  vero  de  posteriori  ratione. 
Quserimus  enim  verum  sensum  illius  asser- 
tionis  Christi ,  quoniam  prsecipuum  funda- 
mentum  est,  quo  nixa  Ecclesia  prassentiam 
Christi  in  hoc  sacramento  credit,  ac  docet ; 
haeretici  ergo  negant  ex  his  verbis  posse 
colligi  hanc  Christi  prsesentiam,  et  ideo  va- 
rias  metaphoras  aut  figuratas  expositiones 
confingunt.  Ex  Catholicis  vero  solus  Caje- 
tanus,  in  Commentario  hujus  articuli ,  qui 
jussu  PiiV  inRomana  editione  expunctus  est, 
docuit,  seclusa  Ecclesiee  auctoritate,  verba 
illa  ad  veritatem  hanc  confirmandam  non 
sufficere. 

2:  Ex  verbis  quse  sunt  forma  consecrationis 
convincitur  Christi  realis  prsesentia.  —  Di- 
cendum  vero  est,  in  illis  verbis  satis  aperte 
docuisse  Christum  id,  quod  in  suis  manibus 
habebat,  discipulisque  dabat,  esse  suum  cor- 
pus;  unde  ad  illorum  verborum  veritatem 
necessarium  fuit,  vere  ac  realiter  corpus  illud 
sub  speciebus  panis  contineri;  et  hoc  modo  ex 
illis  verbis  convincitur  hsec  prresentia ,  sine 
qua  illorum  veritas  consistere  non  potest. 
Tota  haec  assertio  de  fide  est,  quse  probatur 
primo  ex  Conciliis,  nam  in  VII  Synod.,  act.  6, 
tom.  3,  expresse  refellitur  expositio  hsereti- 
corum ,  de  signo  corporis  haec  verba  in- 
terpretantium ,   et  ponderatur,   non   dixisse 


Dominum  :  Accipite  figuram  corporis ,  sed, 
corpus  meum.  Unde  Trident,  sess.  13,  cap.  1 , 
diserlis  ac  gravissimis  verbis  docet ,  illa 
verba  proprie,  et  non  per  tropum  esse  intel- 
ligenda.  Dices  :  ergo  est  haeretica  Cajetani 
senlentia?  Respondetur,  hsereticum  esse,  ne- 
gare,  in  illis  verbis  contineri  hanc  veritatem 
et  hunc  fuisse  sensum  a  Christo  intentum,  et 
similiter  hcereticum  esse,  negare,  illa  verba 
sufficientia  ^esse  secundum  se  ad  faciendam 
certam  fidem  hujus  mysterii,  quia  nullum 
Scripturse  testimonium  potest  clarius  et  cer- 
tius  veritatem  aliquam  confirmare.  Nihilo- 
minus  tamen  non  esset  hsereticum  dicere , 
quoad  nos,  non  sufficere  illa  verba,  nisi  acce- 
dat  Ecclesioe  traditio  et  definitio;  nam,  si  quis 
seclusa  Ecclesise  auctoritate,  sine  pertinacia 
aliter  explicasset  illum  locum,  non  esset  hsere- 
ticus,  et  icleo  Concilium  Tridentinum  semper 
adjunxit  Ecclesiae  sensum  et  Patrum  traditio- 
nem.  Hsec  tamen  doctrina  non  solum  in  hoc 
testimonio,  sed  in  tota  Scriptura  locum  habet; 
ideo  enim  est  necessaria  in  Ecclesia  viva  re- 
gula ,  quse  spiritum  habeat  et  auctoritatem 
interpretandi  Scripturam.  Unde  Cajetanus, 
cum  aliquid  peculiare  indicat  esse  in  his  ver- 
bis,  male  loquitur,  et  ideo  ejus  sententia  om- 
nino  rejicienda  est. 

3.  Secundo  principaliter  probatur  hic  sen- 
sus  ex  Patribus,  Ambros.,  Hilar.,  Anselm., 
Beda,  et  aliis  exponentibus  loca  Evangeliorum 
et  Pauli,  1  ad  Cor.  11.  Prsesertim  Chrysost., 
hom.  51  et  83  in  Matth.,  et  hom.  60  ad  Popul.; 
prseterea  Epiph.  :  Qui  non  credit,  inquit,  esse 
verum  sicut  ipse  dixit,  is  excidit  a  gratia  et 
salute.  Prosper,  de  Praedict.  et  promiss.  Dei, 
p.  2,  cap.  25,  ubi  ait  Christum  corpus  suum 
portasse  in  manibus  suis,  cum  dixit  :  Hoc  est 
corpus  meum.  Origen.,  tract.  35  in  Matth.* 
ubi  dicit,  hunc  panem  esse  ipsum  Verbum  et 
corpus  Verbi ;  apertius,  hom.  9  in  Levit.,  circa 
finem.  Optime  etiam  Hieronymus,  tom.  3, 
epist.  150  ad  Edibiam ,  queest.  2.  Gaudent. 
Brixien.,  tractat.  2  in  Exod.;  Ambros.,  4  de 
Sacram.,  cap.  3,  4  et  5;  Gregor.  Nyssen.,  in 
Orat.  magna  catechet.,  apud  Euthym.,  2  part. 
Panopl.,  tit.  21;  Cyrill.  Hierosol.,  catech.  4 
Mystagog.;  Damascen.,  lib.  4,  cap.  14.  Qui, 
quoniam  in  ea  tempora  incidit,  in  quibus  hic 
contrarius  error  pullulare  incipiebat,  non  so- 
lum  expositionem  veram  amplectitur,  sed 
contrariam  diserte  rejicit,  quod  etiam  in 
Theophyl.  observare  licet,  Matth.  26,  etMarci 
14,  et  eodem  modo  loquitur  Euthym.  cap.  64 
in  Matth.,  unde  recte  Nicephor.,  lib.  1  Hist., 

cap.  8 :  Cum  vere,  inquit,  corpus  et  sanguinem 
suum  esse,  quasi  fide  interposita  confirmas- 
se£;etc.Est  denique  egregius  locus  apud  Aug., 
conc.  1  in  Psalm.  33,  ubi  tractat  verba  illa, 
qua3  1  Reg.  21  de  David  dicta  sunt,  etubi  nos 
legimus  :  Collabebatur  inter  manus  eorum, 
ipse  legit :  Et  ferebatur  in  manibus  suis;  et 
subdit  :  Quomodo  autem  hoc  in  David  inven- 
tum  sit,  secundum  litteram,  non  invenimus, 
in  Christo  autem  invenimus,  ferebatur  enim 
Christus  in  manibus  suis,  quando  commendans 
ipsum  corpus  suum  ait :  Hoc  est  corpus  meum, 
ferebat  enim  corpus  suum  in  manibus  suis.  Ubi 
ponderandum  est  verbum  illud  :  Secundum 
litteram,  id  est,  sine  metaphora,  nam  per 
metaphoram  non  dubitaret  August.,  quin 
possent  verba  illa  de  David  exponi. 

4.  Tertio  probatur  haec  veritas  ex  illa  regula 
generali  tradita  ab  Augustino,  3  de  Doct. 
Christ.,  cap.  7,  quod  verba  Scripturae  proprie 
intelligenda  sunt,  et  non  per  tropum,  nisi  ubi 
vel  evidens  necessitas,  vel  Ecclesiae  aucloritas 
aliud  docet;  quod  maxime  verum  est,  quando 
et  materia,  de  qua  est  sermo,  per  se  non  est 
apta  ad  metaphoram ,  quia  nimirum  sunt 
dogmata  aut  preecepta ,  in  quibus  tradendis 
maxime  est  proprietas  verborum  necessaria, 
ut  aliquid  certum  ac  firmum  in  Scriptura  esse 
possit ,  et  alioqui  neque  ex  circumstanliis, 
neque  ex  aliis  locis  Scripturae,  neque  ex  ipsis 
verbis  et  frequentiori  usu  eorum  talis  tropus 
vel  metaphora  colligi  potest,  ut  in  proposito 
accidit;  quod  probatur  discurrendo  per  sin- 
gula. 

5.  Unde  argumentor  quarto  ex  materia 
subjecta,  quia  quando  Christus  haec  verba 
protulit,  instituebat  sacramentum  et  sacrifi- 
cium  perpetuo  in  Ecclesia  duraturum,  cujus 
usum  statlm  preecepit  dicens  :  Hoc  facite,  etc; 
ergo  oportebat  verbis  propriis  hoc  explicare, 
nam  sacramenta  sunt  Ecclesiee  fundamenta, 
et  si  per  metaphoram  traderentur,  omnia 
redderentur  incerta ,  et  ideo  hoc  servatum 
reperimus,  tam  in  lege  veteri,  quam  in  nova. 
In  illa  enim,  licet  plena  sit  figuris  et  metapho- 
ris,  tamen  ubi  traduntur  caeremoniae  legales, 
propriis  et  clarissimis  verbis  prsecipiuntur. 
In  hac  vero,  quando  Christus  agens  de  bap- 
tismo  aquam  nominavit,  propriam  aquam  in- 
telligimus;  et  similiter,  cum  dixit  :  Quorum 
remiseritis  peccata,  et  sic  de  aliis ;  et  in  uni- 
versum,  quando  Scriptura  tradit  dogmata 
fidei,  vel  praecepta  morum,  propriis  verbis 
loquitur ;  et  si  alicubi  fortasse  utitur  meta- 
phora,  vel  est  tam  clara  et  patens,  ut  sensui 


proprio  aequivaleat,  vel  adjungit  aliquid,  quo 
metaphoram  explicet,  vel  quod  in  uno  loco 
figurate  dicit,  in  alio  diserte  explicat,  ut  recte 
docuit  Tertull.,  lib.de  Resurrectione  carnis, 
cap.  10,  18,  et  sequentibus,  et  August.,  lib.  2 
de  Doctrina  Christ.,  cap.  6  et  9,  et  colligitur 
ex  Irenaeo,  lib.  2  contra  haeres.,  cap.  46.  Con- 
firmatur,  quia  Christus  Dominus,  instituendo 
hoc  sacramentum,  ultimam  suam  voluntatem 
declaravit,  juxta  illud  :  Hic  calix  novum  tes- 
tamentum  est  in  meo  sanguine;  at  vero  in 
significatione  verborum  alicujus  testamenti 
non  licet  a  proprietate  verborum  recedere, 
nisi  ubimani  festum  est  aliter  sensisse  testato- 
rem,  ut  dicitur  in  lib.  Non  aliter,  ff.  de  legat. 
3.  Et  naturali  ratione  per  se  notum  videtur; 
quis  enim,  si  testator  sibi  domum  legasset, 
imagine  vel  figura  domus  contentus  esset? 

6.  Quinta  probatio  sumi  potest  ex  circum- 
stantiis,  quee  solent  Scripturae  sensum  expli- 
care,  ut  dixit  August.,  lib.  83  Quaest.,  in  69, 
nam  sermo  metaphoricus  usurpari  consuevit, 
vel  gratia  occultandi  sermonem,  vel,  quando 
aliquis  pro  concione  loquitur,  gratia  amplifi- 
candi,  seu  delectandi;  non  autem  in  communi 
seu  familiari  sermone,  ubi  simpliciter  inter 
amicos  de  rebus  agitur,  vel  inter  magistrum 
et  discipulos,  vel  quando  aliquis  vult  alios 
instruere,  et  intelligi  cupit.  In  hoc  autem 
Christi  sermone  hae  circumstantiee  servatee 
sunt;  agebat  enim  familiariter  cum  discipulis 
suis,  et  eos  instruebat,  ut  Ecclesiae  essent 
magistri,  et  cum  jamjam  ab  eis  discessurus 
esset,  testamentumcondebat;  loquebatur  ergo 
simpliciter  ac  proprie,  ita  ut  facile  posset  in- 
telligi ;  unde  paulo  post  dixit  illis  :  Vos  dixi 
amicos,  quia  omnia,  qux  audivi  a  Patre  meo, 
notafecivobis;  et  postea  dixerunt  Apostoliilli: 
Ecce  palam  loqueris,  et  proverbium  nullum 
dicis  ;  ad  Apostolos  enim  Christus  dixerat 
Luc.  8  :  Vobis  datum  est  nosse  mysterium  Dei, 
aliis  autem  in  parabolis.  Praesertim,  quia  cum 
Apostoli  essent  statim  communicaturi,  opor- 
tebat,  ut  bene  perciperent  verba  Christi,  ut 
cum  debita  ficle,  ac  reverentia  sacramentum 
susciperent.  Unde  per  illa  verba  etiam  pro- 
posuit  illis  mysterium,  ut  illud  crederent. 
Sed  ad  haec  omnia  non  erant  apta  verba  me- 
taphorica,  sed  propria  et  simplicia;  ergo  sine 
dubio  ita  locutus  est  Christus,  praesertim  curn 
non  potuerit  in  illo  verbo  esse  tropus,  nisi 
valde  obscurus,  et  inusitatus,  et  Christus 
nullam  ejus  expositionem  vel  significationem 
addiderit;  si  enim  addidisset,  non  preetermi- 
sissent  illam  omnes  Evangelistee ,  et  Paulus; 

fuisset  enim  valde  necessaria  Ecclesise,  mul- 
tumque  ad  substantiam  hujus  sacramenti 
pertineret.  Adde,  vehementem  esse  conjectu- 
ram,  Apostolos  ita  intellexisse  verba  Christi, 
quia  nihil  omnino  interrogarunl;  solebant 
enim  quando  non  intelligebant  figuratum  ser- 
monem  ,  magistro  dicere  :  Edissere  nobis  pa- 
rabolam  istam;  hic  autem  nihil  inlerrogant, 
sed  statim  fidem  adhibent,  et  communicant  : 
ergo. 

7.  Sexto  ex  aliis  locis  Scripturee  non  potest 
colligi,  aliquam  figuram  vel  tropum  in  his 
verbis  contineri,  sed  potius  contrarium;  quin- 
imo  ubi  fit  mentio  hujus  sacramenti  in  aliis 
locis,  semper  verborum  proprietas  magis  ac 
magis  indicatur,  quod  perspicere  licet  in  illo 
loco,  1  Gor.  11,  ubi  post  narratam  institutio- 
nem  subdit  Paulus  :  Probet  autem  se  ipsum 
homo,  et  sic  de  pane  illo  edat,  et  de  calice  bi- 
bat,  qui  enim  manducat,  et  bibit  indigne,  ju- 
dicium  sibi  manducat,  et  bibit,  non  dijudicans 
corpus  Domini;  ubi  plane  significat  esse  ve- 
rum  corpus  Domini,  et  non  tantum  signum 
ejus.  Propter  hanc  enim  causam,  tantam  re- 
quirit  probationem  et  dispositionem,  tantum- 
que  exaggerat  peccatum  indigne  sumentis 
hoc  sacramentum,  quia,  ut  Gyp.  ait,  lib.  de 
Lapsis  :  Vis  infertur  corpori  Christi,  et  ore 
ac  manibus  in  Dominum  delinquitur ;  el  ele- 
ganter  idem  prosequitur,  tum  ibi,  tum  epist. 
11  et  75,  et  optime  Basil.,  serm.  2deBapt., 
c.  3,  et  lib.  de  Bapt.,  in  fine;  Chrysost.,  hom. 
83  in  Matth.,  45  in  Joan.,  3  in  epist.  ad  Eph.; 
Ambros.,  ad  Hebr.  10,  ubi  dicit,  hoc  peccato 
conculcari  corpus  Domini.  Sumilur  etiam  ex 
hoc  loco  nonnullum  argumentum,  quia  Paulus 
ait  corpus  Christi  etiam  ab  indignis  sumi; 
quod  verum  est  non  tantum  de  peccatoribus, 
sed  etiam  de  haereticis  ;  sumitur  ergo  in  ipso 
sacramento  realiter,  et  non  tantum  per  fidem 
vel  spiritualem  fructum;  ergo  sermo  Pauli  et 
consequenter  Christi  est  proprius  de  ipsomet 
corpore  Christi.  Unde  eodem  sensu  dixerat 
Paul.,  cap.  40,  fractionem  hujus  panis  esse 
communicationem  seu  participationem  et  dis- 
tributionem  corporis  Domini,  et  calicem  esse 
communicationem  sanguinis  ejus.  Quaprop- 
ter  Irenaeus,  lib.  5  contra  heeres.  ,  cap.  2, 
dicit,  Qui  negat,  nos  communicare  proprio 
sanguine  Christi,  etiam  posse  negare  esse  re- 
demptos  vero  sanguine  Christi.  Quia  sicut 
Apostolus  dicit  :  In  quo  habemus  redemptio- 
nem  per  sanguinem  ejus ,  ita  dicit,  calicem 
Eucharistise  esse  communicationem  sanguinis 
ejus,  et,  qui  per  metaphoram  unum  sermonem 


everterii,  poterit  etiam  alium  destruere.  Unde 
ex  his  verbis  concludit,  per  hanc  communi- 
cationein  fieri  arctissiinam  conjunctionem  in- 
ter  Christum  et  nos,  accommodans  etiam  illa 
verba  ad  Ephes.  5  :  Membra  sumus  corporis 
ejus,  de  carne  ejus,  et  de  ossibus  ejus.  Quam 
conjunctionem  late  declarant,  et  ex  hoc  loco 
confirmant,  Chrysostomus  supra,  et  hom.  24 
in  1  ad  Corinthios;  Cyrill.,  libr.  10  in  Joan., 
cap.  13;  Greg.  Nyss.,  tract.  circa  illa  verba  : 
Exivit  sanguinis  et  aqua.  In  quo  notanda 
sunt  illa  verba  :  Paucx  guttse  sanguinis,  to- 
tum  mundum  restaurantes ,  fiunt  hominibus 
quasi  coagulum  lactis,  illos  cogentes  et  con- 
jungentes  in  unum. 

8.  Septimo  ex  ipsis  verbis  declaratur  heec 
veritas.  Et  primum  suppono,  illo  pronomine, 
Hoc,  designasse  Christum  id;  quod  habebat 
in  manibus,  seu  coram  se,  quodque  discipulis 
dabat  ut  sumerent,  ut  eviclenter  patet  ex 
prsecedentibus  verbis  :  Accipite  et  comedite; 
ineptissimum  enim  est,  quod  quidam  haaretici 
dixerunt,  Christum  de  se  ipso  fuisse  locutum, 
suum  visibile  corpus  designando;  Christus 
enim  tunc  non  de  hoc  agebat,  sed  de  re, 
quam  ad  manducandum  dabat.  Deinde,  ut 
quid  tunc  asseruisset  discipulis,  quod  ipsi  vi- 
clebant?  Denique  in  forma  sanguinis  nullo 
modo  potest  hoc  accommodari.  Alii  vero  in- 
terpretantur.  Hoc,  id  est,  Hic,  ita  ut  non  sit 
pronomen,  sed  adverbium  locale.  Sed  pra?- 
terquam  quod  hic  est  voluntarius  abusus  vo- 
cis,  qusero  quem  locum  Christus  designave- 
rit;  an  illum,  in  quo  ipse  sedebat?  Et  hoc 
eisdem  argumentis  refellitur ,  quse  nuper 
facta  sunt,  erat  enim  resprorsus  impertinens. 
An  illum,  in  quo  erat  panis?  Et  ita,  quod  ad 
prsesens  attinet,  eadem  vis  manet  in  verbis, 
quia  eliam  hoc  modo  veritas  illius  locutionis 
requirit  Christi  prsesentiam.  Alii  confingunt 
non  designasse  Ghristum  aliquam  rem  per- 
manentem,  sed  actionem  illam,  quse  tunc 
agebatur.  Sed  hoc  et  per  se  est  incredibile; 
quomodo  enim  tota  illa  actio  diceretur  corpus 
Christi?  et  in  sectione  ultima  hujus  disputa- 
tionis  ex  professo  refelletur,  pertinet  enim 
hsec  expositio  ad  heeresim  ibi  impugnandam. 
Alii  denique  fraudulenlius  dixerunt,  ut  refert 
Jansen.,  cap.  59  Concordise,  pronomine,  Hoc, 
designasse  Christum  ipsos  Apostolos,  seu  col- 
legium  Apostolicum,  quod  appellat  corpus 
suum  mysticum,  ut  sensus  sit  :  Accipite  et 
comedite,  vos  enim  estis  corpus  meum.  Sed 
hsec  expositio,  preeterquam  quod  est  mere 
voluntaria,  et  contra  omnes  Sanctos,  et  sen- 

sum  Ecclesise ,  facile  refellitur,  lum  ex  verbo  tur 
illo ,  quod  Christus  subdidit  :  Quod  pro  vobis 
tradetur,  quod  non  potest  corpori  mystico 
adaptari;  tum  ex  forma  sanguinis,  quse  nullo 
modo  potest  ad  Apostolos  referri ;  tum  etiam 
quia  Paul.,  1  ad  Cor.  14,  aperte  exposuit,  pa- 
nem  ccelestem,  quem  Christus  tradidit,  esse 
corpus  ejus;  tum  denique,  quia  juxta  hanc 
expositionem,  non  solum  Christi  prsesentia  in 
hoc  sacramento,  sed  totum  ipsum  saeramen- 
tum  prorsus  evertitur. 

9.  Secundo  suppono,  ultimam  particulam, 
meum,  non  possessive  sumi,  sed  natura3  pro- 
prietatem  significare;  dixerunt  enim  quidam 
hseretici,  sensum  Christi  in  illis  verbis  fuisse  : 
Accipite  et  comedite,  hoc  enim,  id  est,  hic  pa- 
nis,  est  corpus  meum,  id  est,  res  a  me  creata, 
et  cujus  ego  sum  Dominus.  Sed  est  inepta 
expositio,  nam  si  Christus  nudum  panem  da- 
bat,  quse  magnificentia  aut  excellentia  in  illo 
dono  apparebat,  ut  oporteret  tanto  verborum 
apparatu  dicere,  illud  esse  suum?  Deinde 
Christus  non  dixit  :  Hoc  corpus  est  meum, 
sed  :  Hoc  est  corpus  meum,  et  ut  evidentius 
sensus  constaret,  addidit  :  Quod  pro  vobis 
tradetur;  loquitur  ergo  de  suo  naturali  cor- 
pore.  Item,  in  forma  sanguinis  nullo  modo 


potest  pronornen,  meus ,  ita  torqueri.  Alii 
exponunt  verbum  illud,  meum,  per  commu- 
nicationem  idiomatum ;  dicunt  enim  Verbum 
assumpsisse  naturam  panis,  et  ratione  illius 
unionis  vere  appellasse  panem  corpus  suum. 
Sed  contra  hunc  falsum  sensum  late  dicturi 
sumus  articulo  sequenti;  nunc  breviter  rejici- 
tur,  quia  vel  illa  unio  est  hypostatica,  vel 
non;  si  hoc  posterius  dicatur,  nulla  alia  unio 
potest  sufficere  ad  veritatem  et  proprietatem 
.  illius  locutionis;  substantise  enim  naturis  et 
suppositis  distinctse  ac  disparatae  non  pos- 
sunt  invicem  vere  prasdicari  propter  con- 
junctionem  accidentalem,  ut  in  dialectica  per 
se  constat,  et  in  hoc  principio  fundat  Theolo- 
gia  veritatem  incarnalionis.  Si  prius  autem 
dicatur,  et  absurdissimum  ac  haereticum  est, 
talem  unionem  hypostaticam  fingere,  et  non 
sufficit  ad  veritatem  locutionis  Christi;  dixit 
enim  :  Hoc  est  corpus  meum,  quod  pro  vobis 
tradetur;  at  vero  corpus  panis,  etiam  si  fin- 
gatur  unitum  hypostatice  Verbo,  non  est  pro 
nobis  traditum ,  seu  crucifixum ;  neque  etiam 
per  communicationem  idiomatum  potest  sub- 
stantia  panis  dici  corpus  Christi  crucifixum 
pro  nobis;  et  multo  minus  poterit  vinum 
appellari  sanguis,  quia  communicatio  idio- 
matum  non  est  inter  partes  et  abstracta.  Igi- 


corpus  meum,  in  illa  propositione  ne- 
cessario  significat  ipsum  corpus  naturale 
Christi.  Tertio  tandem  addendum  est,  ver- 
bum,  est,  quod  conjungit  illa  duo  extrema, 
secundum  propriam  sigificationem  requirere, 
ut  id,  quod  designatur  per  pronomen,  hoc, 
sit  id,  quod  per  prsedicatum  significatur;  sic 
igitur  ex  proprietate  verborum  illorum  ne- 
cessario  concluditur,  illum  cibum ,  quem 
Christus  dedit  Apostolis,  fuisse  verum  corpus 
ejus. 

10.  Alise  explicationes per  metaphoram.  — 
Confutatio  earum.  —  Sed  occurrunt  multi 
hseretici,  quia  licet  inter  se  differant  in  modo 
explicandi,  omnes  tamen  in  eo  conveniunt, 
ut  transferant  heec  verba  ad  metonymiam  et 
figuratam  locutionem,  qua  juxta  August., 
quaest.  57  in  Levit.,  res  prsesentata  solet  de 
signo  vel  imagine  efferri,  ut  cum  visa  imagine 
regis,  dicimus,  hic  est  rex.  Unde  quidam  ex- 
ponunt,  hoc  est,  id  est,  hoc  significat  corpus 
meum,  sicut  Genes.  42,  dixit  Joseph  :  Sep- 
tem  spicse  septem  anni  sunt;  et  Matt.  1 1 ,  dixit 
Christus  :  Joannes  ipse  est  Elias.  Alii  vero 
ponunt  metaphoram  in  praedicato  :  Hoc  est 
corpus  meum,  id  est,  hoc  est  signum  corporis 
mei.  Sed  hsec,  et  similia  omnia  in  idem  reci- 
dunt,  ut  ex  doctrina  Augustini  supra  constat; 
quia  etiam  si  figura  ponatur  in  verbo,  in 
prsedicatum  transfundi  necesse  est,  nam 
idem  est,  hoc  est,  id  est,  hoc  significat,  vel, 
hoc  est  significans,  seu  hoc  est  signum;  igitur 
uno  et  eodem  principio  refellentur,  quia  cum 
hse  metaphorse  sint  contra  proprietatem  ver- 
borum,  non  sunt  ad  libitum  fingendee,  nisi 
ubi  vel  res  est  evidentissima,  vel  necessitas 
aut  auctoritas  cogit,  alias  fides  nostra  nullum 
fundamentum  habere  potest  in  Scriptura  sa- 
cra.  Unde  Nestoriani  hreretici  etiam  corrum- 
pebant  locutiones  Scripturee,  in  quibus  et 
Deus  homo,  et  homo  dicitur  Deus,  per  meta- 
phoram  illas  explicantes,  quia  absurdae  et 
difficillimas  illis  videbantur,  si  proprie  inlel- 
ligerentur;  et  tamen  ex  sola  proprietate  illo- 
rum  verborum  Ecclesia  illos  convicit,  et 
condemnavit.  Quod  argumentum  generatim 
contra  hrereticos  recte  tractat  Tertull.,  lib. 
de  Resurrect.  carnis.  Et  hic  est  urgentissi- 
mum,  propter  omnia ,  quse  adducta  sunt. 
Quibus  addi  potest  primo,  quod  si  Christus 
Dominus  voluisset  affirmare,  id,  quod  disci- 
pulis  dabat,  esse  corpus  suum,  non  potuisset 
clarioribus  verbis  id  facere.  Non  enim  adjun- 
gere  debebat,  Hoc  est  proprie,  seu  in  veritate, 
seu  quid  simile;  non  est  enim  hic  usitatus 

loquendi  modus;  satis  enim  fuit  in  singulis 
verbis,  quantum  fieri  potuit,  explicare  pro- 
prietatem.  Nam  in  subjecto  abstinuit  a  nomi- 
nando  pane,  vel  alia  re,  sed  simpliciter  dixit, 
hoc,  ut  absolute  designari  posset,  quod  sub 
illis  speciebus  continebatur.  Deinde  usus  est 
verbo  simplicissimo  et  substantiali,  est,  quod 
inter  omnia  minus  est  aptum  ad  metaphoras, 
et  figuras.  Ac  denique  in  praedicato,  non  con- 
tentus  proprietate  verbi  adjunxit  explicatio- 
nem  :  Quod  pro  vobis  tradetur,  quee  non  con- 
venit   in    signum    corporis,    sed   in    verum 
corpus.  Secundo  addo,  quod  si  in  illis  verbis 
nudus  esset  tropus,  ille  esset  obscurissimus, 
nullum  in  his  verbis,  nec  in  aliis  Scripturse 
locis  habens  fundamentum,  nec  in  communi 
more  loquendi.  Non  enim  solemus  appellare 
imaginem  aut  signum  nomine  rei  significatee  , 
nisi  quando   manifestum   ac  per  se   notum 
supponimus,  id,  de  quo  loquimur,  esse  ima- 
ginem,  aut  aliquid   aliud  significare;   quod 
autem  panis  significaret  corpus  Christi,  non- 
dum   erat  Apostolis  notum,  sed  illa  futura 
erat  prima  institutio  talis  signi.  In  prima  vero 
institutione  nunquam  solet  talis  metaphora 
usurpari;  esset  enim  obscurissima,  et  magna 
erroris  occasio.  Unde  majori  ratione  potuisset 
Christusdeagnopaschali  dicere  :  Hoc  est  cor- 
pus  meum,  et  de  baptismo  :  Hic  est  sanguis 
meus,  vel,  mors,  seu,  sepultura  mea,  et  de 
hoc  sacramento  :  Hoc  est  Ecclesia  mea,  vel 
corpus    mysticum    meum,    quia   illud  etiam 
aptissime  significat,  ac   repraesenlat.   Tertio 
addo,  nullum  ibi  esse  verbum  talem  meta- 
phoram  indicans;  imo  (quod  observatione  di- 
gnissimum  est)  tam  tres  Evangelistae,  Matt., 
Marcus,  et  Lucas,  quam  Paulus,  1  ad  Cor.  11, 
cum  hanc  institutionem  narrant,  licet  in  aliis 
diverso  modo  loquantur,  cum  veniunt  ad  hsec 
verba,  diligentissime  illa  referunt,  cum  omni 
proprietate,  et  sine  ulla  fere  varietate,  et 
nihil  addunt,  quod  ad  eorum  explicationem 
perlineat,  supponentes  simpliciter  esseintelli- 
genda;  alioquin  in  re  gravissima,  et  maximi 
momenti,  occasionem  erroris  et  deceptionis 
Ecclesiee  tribuissent. 

1 1 .  Aliorum  hsereticorum  interpretatio .  — 
Refellitur.  —  Quod  vero  alii  tandem  excogi- 
tarunt ,  ut  propositionem  inverterent ,  et 
subjectum  facerent  praedicatum,  et  prsedica- 
tum  subjectum,  ac  si  Christus  diceret  :  Corpus 
meum  est  hoc,  id  est,  panis,  non  materialis, 
sed  spiritualis,  sicut  oannes  dicitur  Elias, 
non  persona,  sed  spiritu;  hoc  (inquam)  nihil 
eorum  causam  juvat.  Primo ,  quia  id.  quod 

assurnitur,  est  planefalsum,  quia,  ut  ostendi, 
Christus   non  de  se,  sed  de  illa  re,   quam 
Apostolis   dabal,   loquebatur,    et  ita  Paulus 
aperte   exposuit,   cibumipsum,   qui    fideli- 
bus  datur,  essc  corpus  Christi,  quod  expres- 
sius  ostendunt  verba  grseca,  quse  aliquantu- 
lum  mutato  ordine  verborum,  ita  habent  : 
Hoc  meum  est  corpus;  et  illse  etiam  determi- 
nationes,  quod pro  vobis  tradetur,  et,  qui  pro 
vobis  effundetur,  nisi  magna  vis  litterse  infe- 
ratur,  satis  ostendunt,  corpus  meum,  et,  ca- 
lix  sanguinis  mei,  esse  illarum  propositionum 
praedicata.  Deinde,  quia  hoc  nihil  ad  prsesens 
institutum  refert,  nam  cum  particularis  pro- 
positio  affirmativa  simpliciter  converti  possit, 
sive  dicas,  hoc  est  corpus  meum,  sive,  corpus 
meum  est   hoc,    si   proprietatem   verborum 
retineas,  eodem  modo  veritas  confirmabitur; 
si  vero  per  solam  figuram,  et  metaphoram 
interpreteris,  eadem  argumenta  redibunt.  Ne- 
cesse  est  enim,  ut  isti  heeretici  ita  exponant: 
Corpus  meum  est  hoc,  id  est,  reprsesentatur 
per  hoc,  vel  nutrit  sicut  hoc,  aut  alio  simili 
modo ;  qui  sensus  eisdem  argumentis  falsus 
esse  convinci  potest.  Plures  hsereticorum  in- 
sanias  et    absurdas    interpretationes    refert 
Sander.,  lib.  7  deVisibil.  Monarch.,  hser.  204, 
sub  anno  1549,  et  impugnat  latissime  Robert. 
Bellar.,  loco  citato. 

12.  Ultimo  confirmatur  heec  expositio,  sol- 
vendo  quee  contra  eam  objici  possunt.  Primo 
ergo  obstare  videtur  Paul.,  1  ad  Cor.  10,  ubi 
dicit,  antiquos  Patres  eamdem  escam  mandu- 
casse,  et  eumdem  potum  nobiscum  bibisse; 
ex  illo  ergo  loco  explicandus  est  hic,  de  quo 
agimus,  scilicet,  illam  escam ,  quam  Christus' 
dedit,  tantum  fuisse  figuram,  quia  sicut  anti- 
qui  Patres  tantum  in  figura  manducarunt,  ita 
et  nos.  Hanc  objectionem  refert  Rupert  Abb.,t 
lib.  5  in  Joan.,  tractans  illa  verba  :  Patres 
vestri  manducaverunt  manna  in  deserto.  Et 
recte  respondet,  Paulum  non  dicere,  antiquos 
Patres  eamdem  escam,  vel  eumdem  potum  no- 
biscum  manducasse,  sed  solum  Hebreeos  ipsos 
omnes  eamdem  escam  manducasse,  et  eum- 
dem  potum  bibisse.  Nulla  enim  est  in  textu 
Apostoli  particula,  qua  illa  esca,  et  potus  an- 
tiquorum  referatur  ad  nostram,  seu  dicatur 
esse  eadem  cum  illa,  de  qua  Dominus  dixit : 
Hoc  est  corpus  meum,  et,  Hic  est  sanguis  meus. 
Neque  enim  Apostolus  potuit  esse  contrarius 
Christo  dicenti  :  Non  Moyses  dedit  vobis  pa- 
nem  de  ccelo,  sed  Pater  meus  dat  vobis  panem 
de  cozlo  verum.  Unde  statim  subdit  Apostolus: 
Sed  non  in  pluribus  eorum  beneplacitum  est 

Deo;  ac  si  diceret,  licet  oranes  eamdem  escam 
manducaverint,  non  tamen  omnibus  seque 
profuit.  Confert  ergo  illos  inter  se,  non  no- 
biscum ,  nam  respectu  nostri  postea  dicit  : 
Omnia  in  figura  contingebant  illis.  Et  hic  sine 
dubio  est  litleralis  sensus,  ut  ex  ipso  textu, 
et  ex  Ghrysostomo,  Theodoreto,  et  aliis  ex- 
positoribus  constat.  Addi  vero  potest,  licet 
Paulus  diceret,  antiquos  eamdem  escam  spi- 
ritualem  nobiscum  manducasse,  id  est,  Ghri- 
stum,  non  tamen  dicere  eodem  modo  mandu- 
casse;  illi  ergo  tantum  per  fidem  ;  nos  vero  et 
per  fidem,  et  realiter  in  sacramento. 

13.  Secunda  objectio  ex  Patribus.  — Se- 
cundo  objici  possunt  Patres  :  Dionys.,  epist. 
9  ad  Titum,  habet  obscura  verba;  loquens 
enim  de  sacris  signis,  et  tropicis  locutionibus 
ait,  nec  sanctos  Angelos  ab  illis  abstinuisse, 
et  subdit,  ipsumque  Jesum  in  parabolis,  per 
typicee  mensse  apparatum,  Deifica  mysteria 
tradere.  Secundo,  Hieronymus,  Matth.  26, 
inquit  :  Postquam  typicum  Pascha  fuerat  im- 
pletum,  assumit  panem,  et  acl  verum  Pascha 
transgreditur  sacramentum,  ut  quomodo  in 
prsefiguratione  ejus  Melchisedech  panem  et 
vinum  offerens  fecerat,  ipse  quoque  veritatem 
sui  corporis  et  sanguinis  reprsesentaret.  Tertio 
idem  Hieron.,  Marci  14  :  Accepit,  inquit, 
Jesus  panem,  et  benedicens  fregit,  transfigu- 
rans  corpus  suum  inpanem,  quod  est  Ecclesia 
prsesens,  quss  accipitur  in  fide,  benedicitur  in 
numero,  frangitur  in  passionibus,  datur  in 
exemplis,  sumitur  in  doctrinis,  formans  san- 
guinem  suum  in  calicem  vino  etaqua  mistum, 
ut  alio  purgemur  a  vitiis,  alio  redimamur  ab 
eis.  Quarto,  sunt  obscura  verba  Tertull.,  lib. 
de  Anima,  cap.  17,  dicentis,  non  mutasse  vi- 
num  saporem,  quod  in  memoriam  sanguinis 
sui  Dominus  consecravit;  et  difficilius,  lib.  4 
contra  Marcion.,  cap.  40  :  Panem  (inquit)  cor- 
pus  suum  fecit,  dicens  :  Hoc  est  corpus  meum, 
id  est,  hoc  est  figura  corporis. 

14.  Ad  primum  respondetur  primo ,  ex 
alio  loco  Dionys.,  de  Eccles.  Hierar.,  c.  3,  non 
obscure  colligi  ipsum  sensisse,  hoc  sacra- 
mentum  esse  ipsum  Ghristum.  Nam  ad  ipsum 
sacramentum  loquens  dicit  :  Tu  dixisti,  Hoc 
facite;  et  deinde  ipsum  sacramentum  invo- 
cat,  sicut  ipsum  Christum.  In  illo  ergo  alio 
loco,  cum  Deifica  mysteria  appellat,  ipsum 
Christum  sub  signis  sensibilibus  latentem  in- 
telligit,  et  ideo  vocat,  typicse  mensse  appara- 
tum,  quia  sub  signis  sensibilibus  res  divinse 
continentur.  Quod  vero  ibi  ait  Jesum  in 
parabolis  divina  tradidisse,  non  est  necesse, 


ut  ad  verba  consecrationis  referatur,  sed  ad 
Christi  prredicationem;  sunt  enim  illa  duo 
diversa,  in  parabolis  divina,  et  per  typicse 
mensse  apparatum  Deifica  mysteria  tradere. 
15.  Ad  primum  locum  Hieron.  responde- 
tur,  verbum  illud,  reprsesentare ,  esse  sequi- 
vocum.  Interdum  enim  idem  est,  quod  rem 
significare;  interdum  vero  idem,  quod  rem 
prsesentem  facere.  Hieronym.  ergo  hoc  pos- 
teriori  modo  illo  verbo  utitur,  ut  clarius 
constat  ex  eodem  Hieronymo ,  circa  illa 
verba  Psal.  109  :  Tu  es  sacerdos  in  seternum, 
ubi  comparans,  sicut  hic,  Melchisedech  et 
Christum,  dicit  illum  obtulisse  panem;  hunc 
vero  corpus  et  sanguinem  suum.  Responderi 
potest  secundo,  etiam  si  verbum  reprsesen- 
tandi  in  alio  sensu  sumatur,  non  propterea 
excludi  veritatem.  Nam  Christus  dando  cor- 
pus ,  dixit  :  Hoc  facite  in  meam  commemora- 
tionem.  Unde  consecrando  corpus  et  sangui- 
nem,  illius  passionem  repraesentamus.  Quam 
solutionem  saepe  repetemus  sectione  sequenti. 
Tertio  denique  dicitur,  Hieron.  in  eo  loco  non 
explicare  hsec  verba  formae  metaphorice,  sed 
potius  dicere  Christum  reprsesentasse  verita- 
tem  sui  corporis;  potius  ergo  indicat  locutum 
fuisse  Christum  de  vero  suo  corpore,  quod  in 
pane  repraesentavit,  sub  speciebus  panis  illud 
discipulis  tribuens.  Unde  idem  Hieron.  in  d. 
epist.  150,  qusest.  2,  ad  Hedib.,  hsec  eadem 
verba  tractans  :  Ipse  (inquit)  Jesus  conviva  et 
convivium;  ipse  comedens,  et  qui  comeditur. 
Unde  ad  aliud  ejusdem  testimonium  respon- 
deri  posset,  illos  Commentarios  in  Marcum 
non  esse  Hieronymi,  ut  Marian.  Victor.  et 
alii  adnotarunt.  Denique  cujuscumque  sint, 
sensus  mysticos,et  non  litterales  explicant. 
Dici  ergo  potest,  cum  in  hoc  sacramento  sint 
plura  mysteria,  Patres  in  uno  loco  explicare 
qusedam,  in  alio  alia.  Et  licet  alicubi  aliqua 
omittant,  non  tamen  negant.  In  Commenta- 
riis  igitur  in  Marcum  Hieronym.  non  tam  ex 
professo  omnia  exponit,  quam  breves  quas- 
dam  annotatiunculas  adhibet.  Et  ideo  in  illo 
loco  explicuit  brevissime,  quomodo  in  hoc 
sacramento  unitas  corporis  mystici  repreesen- 
taretur ;  non  tamen  declaravit  litteralem  sen- 
sum  verborum  Christi;  neque  etiam  illum 
exclusit,  quanquam,  cum  dicit  :  Transfigu- 
rans  corpus  suum  in  panem,  et  formans  san- 
guinem  suum  in  calicem,  non  obscure  indicet 
conversionem  panis  in  corpus  et  vini  in 
sanguinem ,  licet  etiam  explicuerit  diverso 
modo,  quam  exponi  soleat.  Proprie  enim  di- 
citur  panis  converti  in  corpus ,    vel   etiam 

transfigurari,  ut  loquitur  Ambr.,  lib.  4  de 
Fide,  cap.  5,  dicens  :  Nos  autem  quotiescum- 
que  sacramenta  sumimus,  quw  per  sacrx  ora- 
tionis  mysterium  in  camem  transfigurantur 
et  sanguinem,  mortem  Domini  annunciamus. 
Hieronymus  vero  e  conlrario  asserit,  corpus 
transfigurari  in  panem  ,  quia  sub  forma  et 
specie  panis  cibus  Ecclesia?  efficitur.  Et  eo- 
dem  modo  dicit  :  Formans  sanguinem  suum 
in  calicem,  id  est,  accommodans  et  adaptans 
illum  sub  speciebus  vini,  ut,  tanquain  verus 
potus,  possit  in  calice  sumi.  Ad  primum 
locum  Tertulliani  respondetur,  cum  inquit, 
non  mutasse  vinum  saporem,  satis  indicasse, 
mutasse  substantiam,  non  accidentia.  Quod 
vero  addit,  hoc  fecisse  Christum  in  memo- 
riam  sanguinis  sui ,  id  est ,  passionis  suee , 
omnino  verum  est;  nam  hic  calix,  et  est  san- 
guis  Christi,  invisibiliter  ibi  contentus,  et  est 
memoriale  sanguinis  visibiliter  effusi,  sicut 
Lucas  dixit  :  Hic  calix  novum  testamentum 
est  in  meo  sanguine,  quia  scilicet  sanguis 
contentus  in  calice  sub  speciebus  polus,  est 
sacramentum  continens  divinam  promissio- 
nem,  sancitamet  fundatam  in  sanguine  effuso 
in  passione.  In  alio  vero  difficiliori  loco,  pri- 
mum  cum  dicit  :  Panem  corpus  suum  fecit, 
satis  aperte  veritatem  transsubstantiationis 
explicuit,  quam  aliis  etiam  locis ,  quse  sec- 
tione  sequenti  referemus,  non  obscure  docuit. 
Cum  ergo  subdit  :  Corpus  suum  fecit,  hoc  est 
corpus  meum  dicendo,  id  est,  figura  corporis 
mei,  dupliciter  explicari  potest  :  primo ,  ut 
hoc  ipsum  sacramentum,  quod  vere  est  cor- 
pus  Christi,  speciebus  panis  velatum,  vocet 
figuram,  id  est,  reprsesentationem  ejusdem 
corporis  visibilis,  in  propria  specie  existen- 
tis.  Hoc  enim  modo  interdum  loqui  Patres 
ostendemus  sectione  sequenti.  Optime  vero 
intelligitur  ex  loco  Ambros.,  lib.  de  Sacram., 
cap.  5,  ubi  prius  inquit  :  Dicit  Sacerdos,  Fac 
nobis  hanc  oblationern  ascriptam,  rationabi- 
lem,  acceptabilem,  quod  est  figura  corporis, 
et  sanguinis  Domini  nostri  Jesu  Christi;  sta- 
tim  vero  vim  et  proprietatem  verborum  ex- 
plicans,  inquit  :  Antequam  consecretur,  panis 
est;  ubi  autem  verba  Christi  accesserint,  cor- 
pus  est  Christi;  et  infra  :  Ante  verba  Christi, 
calix  estvini  et  aquseplenus;  ubiverba  Christi 
operata  fuerint,  ibi  sanguis  efficitur,  quod 
orbemredemit.  Ergo  videte,  quantis  generibus 
potens  est  sermo  Christi  universa  convertere. 
Deinde  ipse  Dominus  Jesus  testificatur  nobis, 
quod  corpus  suum  accipiamus  et  sanguinem. 
Numquid  debemus  de  ejus  fide  et  testificatione 


dubitare?  Qua3  verba  non  solum  ad  explican- 
dum  Tertullianum ,  sed  etiam  ad  veritatem 
confirmandam  aptissima  sunt.  Secundo  res- 
ponderi  potest,  Tertullianum  non  sacramen- 
tum,  sed  panem  vocasse  figuram  corporis 
Christi ;  ita  ut  particula  illa  (id  est,  figura 
corporis  mei),  non  cadat  super  pra?.dicatum, 
corpus  meum,  sed  supra  subjectum,  scilicet 
panem,  quem  vocat  figuram  corporis  Christi; 
et  hanc  figuram  dicit  effecisse  Christum  cor- 
pus  suum,  dicendo  :  Hoc  est  corpus  meum. 
Docet  enim  ibi,  in  veteri  testamento,  carnem 
Christi  panis  nomine  metaphorice  significa- 
tam  fuisse,  et  panem  fuisse  figuram  corporis 
Christi.  Hanc  ergo  figuram  adimpletam  dicit 
esse  in  novo,  quando  Christus  panem,  id  est, 
figuram  corporis  sui,  corpus  suum  fecit.  Unde 
paulo  inferius  inter  alia  dicit  :  Nunc  sangui- 
nem  suum  in  vino  consecravit,  qui  tunc  (id 
est,  in  iege  veteri)  eum  in  vino  figuravit.  Et 
ita  hic  iocus  potius  confirmat  veritatem.  Et 
eodem  moclo  loquitur,  lib.  3  contra  Marcion., 
cap.  19,  quibus  locis  Pamel.  hunc  sensum 
erudite  expendit.  Eodem  modo  exponunt 
Richard.,  art.  13,  et  alii  moderni.  Et  potest 
etiam  accommodari  ad  verba  Ambrosii,  paulo 
ante  citata ;  cum  enim  figuram  corporis  et 
sanguinis  appellat,  de  pane  et  vino  ante  con- 
secrationem  plane  loqui  videtur,  de  qua  re 
plura  in  sequenti  sectione  dicemus. 

16.  Tertia  objectio  ex  materia  et  conjec- 
turis.  —  Confirmatio  prima.  —  Confirmatio 
secunda.  —  Tertia  objectio  sumitur  ex  ma- 
teria  et  conjecturis;  materia  enim  erat  sacra- 
mentum  quoddam ,  cujus  ratio  est,  ut  sit 
signum  et  figura ;  ergo  forma ,  seu  verba 
Christi,  fuerunt  verba  sacramentalia  ;  ergo 
sacramentaliter  tantum  et  metaphorice  signi- 
ficare  intelligenda  sunt;  ergo  non  veritatem,. 
sed  signum  tantum  significare  debent.  Con- 
firmatur  primo,  quia  non  possunt  multse  me- 
taphoricee  locutiones  in  illis  verbis  vitari; 
nam  in  verbis  illis  :  Hic  est  calix  sanguinis 
mei,  omnes  figuram  metonymiee  admittunt, 
dum  continens  pro  contento  accipitur.  Item 
dicitur  :  Hic  calix  est  novum  testamentum, 
cum  tamen  non  sit,  nisi  signum,  et  confir- 
matio  testamenti.  Prseterea  verburn  mandu- 
candi,  non  potest  intelligi  proprie,  si  illud, 
quod  manducatur,  proprie  et  non  metapho- 
rice  dicatur  esse  corpus  Christi,  quia  corpus 
Christi  non  atteritur  dentibus,  ut  proprie 
manducari  dicatur;  ergo  necesse  est,  meta- 
phorain  inesse  in  aliquo  illorum  verborum, 
scilicet,  aut  in  verbo  manducandi,  aut  in  voce 

corpus;  aut  enim  id  quod  Christus  dabat, 
proprie  manducandum  erat,  et  sic  non  po- 
terat  esse  verum  Christi  corpus;  aut  si  hoc 
eral,  non  poterat  proprie  manducari;  ergo 
convenienlius  dicitur,  metaphoram  esse  in 
voce,  corporis,  quam  in  voce,  manducandi, 
ut  res  sit  facilior,  et  expeditior.  Confirmatur 
secundo,  quia  Apostoli  ita  videntur  intel- 
lexisse  verba  illa  de  signo  corporis,  et  non  de 
vero  corpore;  alias  turbati  essent,  et  aliquod 
signum  admirationis  in  tanta  rei  novitate 
prsestitissent. 

17.  Responsio  ad  argumentum.  —  Ad  prae- 
cipuum  argumentum  respondetur,  varie  in- 
telligi  posse  verba  Christi  fuisse  sacramenta- 
lia.  Primo,  ut  sacramentalia  verba  dicantur, 
id  est,  figurata,  quaeque  solum  metaphoricum 
sensum  habent;  et  hoc  modo  negatur  assump- 
tum ;  hoc  enim  est,  de  quo  est  controversia. 
Secundo,  ut  sacramentalia  verba  dicantur, 
quae  mysterium  aliquod  habent  reconditum ; 
et  hoc  modo  fateor  verba  Christi  fuisse  sacra- 
mentalia.  Non  est  autem  necesse,  ut  propte- 
rea  caruerint  sensu  proprio;  nam  hoc  fami- 
liare  est  verbis  divinis,  ut  sub  sensu  proprio 
altiorem ,  mysticum ,  ac  reconditum  conti- 
neant.  Tertio  dici  possunt  propriissime  sa- 
cramentalia  verba,  quibus  instituitur,  et  effi- 
citur  sacramentum.  Et  hoc  modo  fuerunt 
etiam  illa  verba  sacramentalia,  et  habentia 
sacram  el  mysticam  significationem.  Tamen 
hoc  etiam  sensu  necesse  non  est,  ut  propria 
caruerint,  nam  in  hac  potius  illa  fundata  est. 
Nam  ad  veritatem  sacramenti  potius  necesse 
est,  ut  hujusmodi  verba  in  propria  significa- 
tione  vera  sint,  ut  tandem  per  eam  spiritua- 
lem  effectum  significent;  et  hoc  maxime 
verum  est  in  verbis,  quibus  sacramentum  si- 
mul  ihstituitur,  et  conficitur,  qualia  sunt  ea, 
de  quibus  disputamus,  ut  constat  a  simili. 
Nam  cum  Christus  dixit  :  Baptizantes  eos, 
etiam  illa  verba  fuerunt  sacramentalia ;  et 
nihilominus  certum  est  proprie  esse  intelli- 
genda,  alioqui  enim  nihil  de  sacramentorum 
institulione  certum  haberemus.  Adde,  pro- 
priissimam  significationem  dictorum  verbo- 
rum  :  Hoc  est  corpus  meum,  esse  maxime 
sacramentalem ,  quia  significando  hoc  con- 
tentum  sub  speciebus  esse  corpus  Christi,  si- 
gnificant  mysterium  valde  reconditum,  et  ad 
sanctificationem  nostram  ordinatum;  et  ita 
hsec  verba  eminentissima  quadam  ratione  et 
sacramentalia  sunt  et  propria. 

18.  Ad  primam  confirmationem.  —  Ad  pri- 
mam  confirmationem  respondetur,  vel  in  illis 


verbis  nullam  esse  metaphoram ,  vel  esse 
adeo  perspicuam,  ut  propriee  locutioni  aequi- 
valeat;  primum  enim  de  voce  calicis,  Titel- 
mannus  et  alii  contendunt  sumi  pro  ipso  vase, 
quod  proprie  dicitur  calix  sanguinis,  quia 
sanguinem  continet.  Deinde  quamvis  illa  vox 
significet  potum  ibi  contentum ,  tamen  illa 
valde  usitata  significatio,  licet  sit  translata, 
ex  adjunctis  verbis,  bibendi,  et  effundendi, 
fit  magis  perspicua.  Denique  Matth.  et  Marcus 
proprie  explicarunt  dicendo,  Hic  est  sanguis. 
De  altera  autem  voce,  testamenti,  breviler 
dicitur,  propriissime  significare  signum  seu 
instrumentum  continens  seu  significans  vo- 
luntatem  testatoris;  et  ita,  quamvis  in  pree- 
sentia  significet  sacramentum  continens  ac 
confirmans  divinam  promissionem,  nulla  est 
metaphora ,  sed  proprietas  verbi.  Denique 
verbum,  manducandi,  proprie  etiam  intelli- 
gendum  est,  quia  corpus  Christi  per  modum 
cibi  vere  trajicitur  in  stomachum,  per  organa 
oris,  et  gutturis;  et  hoc  tantum  est  de  ratione 
verse  manducationis.  Neque  enim  est  necesse, 
ut  ipsum  corpus  dentibus  atteratur;  quamvis 
sicut  dicitur  frangi  ratione  specierum,  ita 
ratione  earumdem  potest  dici  dentibus  atteri. 
Vel  certe,  cum  non  solum  corpus,  sed  totum 
hoc  sacramentum  manducari  dicatur,  satis 
superque  est,  ut  in  speciebus  possit  dentibus 
atteri,  cum  totum  per  modum  cibi  in  stoma- 
chum  trajiciatur. 

19.  Ad  secundam  confirmaUonem.  —  Ad 
secundam  confirmationem,  supra  responsum 
est  ex  Chrysostomo,  Apostolos  non  fuisse 
turbatos  in  hoc  mysterio,  quia  jam  de  illo 
fuerant  edocti.  Christi  enim  promissionem  in- 
tellexerant;  et  ejus  complementum  avide  ex- 
pectabant.  Credendum  etiam  est,  Christum 
illorum  mentes  illuminasse,  ut  summa  reve- 
rentia  tantum  sacramentum  susciperent. 

20.  Quarta  objectio.  —  Responsio.  —  Quarta 
objeclio  esse  potest,  quia,  esto,  demus  Chri- 
stum  Dominum  proprie  esse  locutum,  ipsum- 
que  effecisse  magnum  miraculum,  conver- 
tendo  panem  in  corpus  suum ,  non  inde 
concluditur,  nunc  esse  praesentem  in  nostro 
sacramento.  Nam  licet  sacerdotes  ea  verba 
repetant  in  memoriam  Christi,  non  tamen 
habent  eam  efficaciam,  quam  Christus  habuit. 
Respondetur  ex  Patribus  supra  citatis,  pree- 
sertim  Cbrysostomo,  Cypriano,  et  Ambrosio, 
eumdem  Christum  esse,  qui  nunc  conficit,  et 
tunc  confecit  hoc  sacramentum;  minister 
enim  non  in  sua,  sed  in  Christi  persona  illa 
profert  verba.  Unde  non  minus  vera ,  nec 

minus  efficacia  nunc  sunt,  quam  in  nocte 
coense  fuerunt ;  nam ,  sicul  ex  quo  tempore 
dixit  Christus  :  Baptizantes  eos,  habent  mi- 
nistri  ejns  vim  sanctificandi,  quia  ipse  est, 
qui  principaliter  baptizat,  ita  ex  quo  dixit  : 
Hoc  facite  in  meam  commemorationem ,  ha- 
bent  vim  efficiendi  quod  ipse  fecit.  Unde  su- 
pra  ostendimus,  Christum  Dominum  in  eo 
facto  non  solum  miraculose  fuisse  operatum, 
sicut  quando  converlit  aquam  in  vinum,  sed 
sacramentum  instituisse,  quod  perpetuo  in 
Ecclesia  esset  duraturum,  ut  iterum  dicemus 
infra,  agentes  de  forma  hujus  sacramenti,  ubi 
difficultates  alias,  ad  veritatem  hujus  formse 
spectantes,  enodabimus. 

SECTIO  IV. 

Quid  autiqui  Patres  de  vera  prsesentia  Christi  in  hoc 
sacramento  senserint. 

1 .  Heeretici  hujus  temporis  summo  conatu, 
vel  potius  summis  fraudibus  laborarunt,  ut 
errorem  suum  in  antiquorum  Patrum  scriptis 
reperiri  suaderent.  Et  ideo  prastermissis  lo- 
cis  apertissimis,  in  quibus  veritatem  docent, 
quidquid  ab  eis  minus  explicite  dictum  est, 
corradunt,  ac  congerunt;  cum  enim  antiquis 
temporibus  hi  hasretici  nondum  orti  essent, 
sancti  Patres  sincere  et  confidenter  de  hoc 
mysterio  loquebantur,  nihil  de  istorum  mali- 
lia  ac  perversitate  solliciti,  qui  nunc  eorum 
scriptis  malitiose  abutuntur.  Hinc  vero  in 
magnam  Ecclesiee  utilitatem  factum  est,  ut 
Scriptores  Catholici  diligentissime  sententias 
Patrum  collegerint,  eorumque  de  hoc  myste- 
rio  veram  ac  sinceram  fidem  evidenter  osten- 
derint.  Quapropter  ne  actum  agamus,  brevi- 
ter  caput  hoc  expediemus.  Omnino  enim 
praetermittere  non  fuisset  expediens,  ne  to- 
tam  hanc  disputationem  mutilam  ac  truncam 
relinqueremus.  Duo  ergo  breviter  docebi- 
mus.  Primum,  quomodo  ex  sententiis  Patrum 
confirmanda  sit  hsec  veritas ;  alterum  quo- 
modo  exponendum  sit,  si  quid  in  eis  reperia- 
tur,  quod  illi  videatur  adversum,  et  quasdam 
documenta  trademus  ad  sacrum  Sanctorum 
sensum  assequendum. 

2.  Circa  primum,  placet  valde  distinctio 
Guilelmi  Alani,  lib.  1  de  Eucharist.,  cap.  23, 
qusedam  esse  Patrum  testimonia,  quse  sim- 
plicia  dici  possunt;  alia,  quse  ipse  argumen- 
tosa  vocat;  priora  sunt  illa,  quaa  simpliciter 
sacramentum  hoc,  veritatem  corporis  et  san- 
guinis  Christi  appellant,  aut  in  quibus  affir- 
mant,  nos  manducare  Christum,  aut  corpus 


vel  sanguinem  ejus;  et  ab  horum  enumera- 
tione  abstinebimus,  tum,  quod  ea  sufficere 
censemus,  qiue  inter  explicanda  Scripturee 
testimonia  indicata  sunt;  tum  etiam  quod 
pene  infinita  sunt,  et  ab  hcereticis  eodem  fere 
modo,  quo  testimonia  Scripturae,  eludantur; 
in  his  vero  testimoniis  colligendis  diligentis- 
sime  insudarunt  multi,  sed  praesertim  Gare- 
tius,  quatuor  prioribus  classibus  lib.  de  Vera 
prasentia  corporisChristi,  etClaud.,  fere  totis 
sex  primis  repetitionibus  et  utilissime  Ro- 
bert.  Bellarm.,  toto  lib.  2  de  hoc  sacramento. 
Posteriora,  seu  argumentosa  testimonia  sunt, 
quse,  prteter  simplicem  assertionem  verita- 
tis,  argumentum  continent,  quo  falsam  inter- 
pretationem  excludant ;  et  hsec  persequitur 
optime  Alanus  supra,  et  eorum  capita  brevi- 
ter  indicabo. 

3.  Primum  sit  eorum  Patrum,  qui  expresse 
excludunt  solam  figuram.  Hujusmodi  sunt 
Damascenus,  lib.  4,  cap.  '14  :  Non  est  figura 
(inquit)  panis  et  vinum.  Absit  enim  hoc;  sed 
est  ipsummet  corpus.  Ambros.,  lib.  de  Sacr., 
cap.  1  :  Sicut  verus  est  Dei  Filius  Dominus 
noster  Jesus  Christus,  non  quemadmodum  ho- 
mines  per  gratiam,  sed  quasi  Filius  ex  sub- 
stantia  Patris,  ita  vera  caro  est,  sicut  ipse 
dixit,  quam  accipimus,  et  verus  sanguis  est, 
quem  potamus.  Et  inferius  :  Forte  dices,  quo- 
modo  vera?  quia  similitudinem  video,  non 
video  sanguinis  veritatem;  primo  omniumdixi 
tibi  de  sermone  Christi,  qui  operatur,  utpossit 
mutare,  et  convertere  genera  institutse  na- 
turse.  Expresse  etiam  ita  loquitur  Theoph., 
Matth.  26,  Mar.  14,  Joan.  6,  et  Euthym., 
his  locis ,  et  Epiph.  ille ,  qui  loquitur  in 
VII  Synodo,  action.  6,  tom.  3,  in  fine. 

4.  Secundum  caput  continet  testimonia  his4 
propinqua  ;  quibus  Sancti  docent,  Christum 
in  hoc  sacramento  non  solum  fide,  sed  ipsa 
re  nobis  conjungi ;  et  non  solum  per  volunta- 
tum  concordiam ,  sed  etiam  per  corporum 
contactum,  seu  conjunctionem  nobis  copu- 
lari ;  quo  nihil  potuit  expressius  dici  ad  erro- 
rem  Calvini  confutandum.  Chrys.,  hom.  60 
ad  Populum  :  Semetipsum  nobis  commiscet, 
non  fide  tantum,  sed  et  ipsa  re  ;  et  similia  ha- 
bet  Hilarius,  nuper  citatus,  lib.  8  de  Trinit.; 
et  eleganter  Cyril.,  lib.  4  in  Joan.,  cap.  13 
et  14,  et  lib.  11,  cap.  27,  inter  alia  inquit  : 
Per  mysticam  benedictionem  corporaliter  no- 
bis  Filius  unitur  ut  homo,  spiritualiter  ut 
Deus;  et  ita  exponit  illud  ad  Ephes.  3  :  Con- 
corporeos,  et  comparticipes.  AlteretiamCyril., 
Catech.  4,  dicit,  hac  ratione  nos  effici  Christi- 

feros.  Unde  est  illud  Ghrys.,  hom.  de  S.  Phi- 
logonio,  prseclarius  nobiscum  agi,  quam  cum 
Magis  :  Illi  enim  (inquit)  viderunt  Christum, 
non  tamen  secum  tulerunt;  nos  autem  nobis- 
cum  ferimus.  Certe,  si  de  sola  ficle  sermo  est, 
etiam  illi  secum  tulerunt.  Unde  etiam  est 
praeclarum  testimonium  Theodoti  Ancyr., 
orat.  de  Nativ.  Salvat.,  habita  in  Concil. 
Eph.,  tom.  6,  Append.  5,  cap.  2,  ubi  sic  in- 
quit  :  Ipse,  qui  tunc  Magos  ineffabili  pietate 
traxit,  claram  nunc  festivitatem  constituit; 
nonjam  in  prsesepe  positus,  sed  in  altari, 
illud  namque  prsesepe  mater  factum  est  hujus 
mensx.  Propterea  in  illo  est  positus,  ut  in  isto 
comedatur,  et  fidelibus  fiat  salutis  cibus. 

5.  Tertio  his  sunt  consentanea  testimonia 
illa,  in  quibus  Sancti  exaggerant  charitatem 
Christi,  quia  nec  pastores  oves  suas,  nec  ma- 
tres  filios  suis  carnibus  alunt,  sicut  Christus 
nos  pascit;  neque  amantes  ita  se  tradunt  et 
conjungunt  amicis,  sicut  Christus  voluit  nobis 
tradi  et  copulari;  at  vero  si  Christus  tantum 
signum  nobis  tradidisset,  commune  hoc  esset 
omnibus  amantibus.  Legatur  Chrys. ,  hom. 
83  in  Matth.,  45  in  Joan.,  24  in  1  ad  Cor.  2, 
60  et  61  ad  Populum;  huc  facit  illud  August., 
ep.  120,  cap.  27  :  Quidam  manducantes  in 
sacramento  Christum  pauperem,  dedignantur 
esse  pauperes;  et  illud  in  Psal.  33  :  Judsei  de 
Crucifixo  obtenebrati  sunt,  Christiani  vero, 
comedendo  crucifixum,  illuminantur . 

6.  Quartum  caput  continere  potest  ea  testi- 
monia,  in  quibus  Patres  rationes  reddunt,  ob 
quas  voluit  Christus  sub  speciebus  panis  et 
vini,  et  non  in  propria  specie  nobiscum  ma- 
nere,  et  ad  manducandum  et  bibendum  dari ; 
scilicet,  ut  fides  probaretur  et  exerceretur;  et 
ut  sine  horrore  caro  et  sanguis  ejus  mandu- 
caretur,  ac  biberetur;  manifeste  enim,  et 
absque  ulla  tergiversatione  his  locis  suppo- 
nunt,  ipsam  veram  carnem  et  sanguinem 
nobiscum  praesentem  adesse  in  hoc  sacra- 
mento,  vereque,  ac  realiter  a  nobis  sumi.  Ita 
vero  loquuntur  Ambros. ,  Damasc. ,  Theophyl. , 
locis  citatis;  item  Ambros.,  lib.  4  de  Sacram., 

c.  4;  Aug.,  in  c.  Utrum  sub  figura,  de  Consec., 

d.  2;  Cyril.,  apudD.  Th.,  in  catena,  Luca3  22. 

7.  Quintum  caput  sit  Sanctorum  dicentium, 
in  hoc  sacramento  perficiendo  intervenire 
magnum  quoddam  miraculum  et  divinae  om- 
nipotentise  opus ;  nam  si  nulla  est  realis  pree- 
sentia  Christi,  sed  sola  significatio  panis,  nul- 
lum  miraculosum  opus  ibi  intervenit,  sed  sola 
extrinseca  denominatio,  seu  impositio  ad  si- 
gnificandum.  Optima  sunt  ad  hunc  locum 


confirmandum  verba  Chrysostomi,  lib.  3  de 
Sacerd.  :  0  miraculum,  o  Dei  benignitatem, 
qui  cum  Patre  sursum  sedet,  in  illo  ipso  tem- 
poris  articulo  omnium  manibus  pertractatur. 
Nullum  autem  miraculum,  aut  speciale  omni- 
potentise  opus ,  in  hoc  sacramento  inter- 
veniret ,  si  totum  in  figura  et  signo  esset 
positum.  Quod  argumentum  mirifice  ampli- 
ficat  Ambros.,  lib.  4  de  Sacramentis,  c.  4,  et 
lib.  de  His  qui  initiantur,  c.  9 ,  et  amplius 
urgeri  potest  ex  his,  quse  dicemus  sect.  5. 

8.  Aclmirabilis  tamen  est  impudentia  Cal- 
vini,  qui  (ut  refert  Claud.,  repet.  4,  c.  4),  hoc 
eludit  argumentum,  confitens  hoc  vere  esse 
admirabile  opus  omnipotentiae  Dei ;  postea 
vero,  rem  explicando,  divertens  ab  existentia 
Christi  in  hoc  sacramento,  et  a  consecratione 
ipsius  sacramenti,  ad  participationem  Christi 
per  ficlem  et  spiritualem  effectum,  qui  in  sus- 
cipientibus  efficitur;  cum  tamen  omnes  Pa- 
tres  miraculum  ponant,  et  opus  divinee  omni- 
potentiee,  in  ipsius  materigc  consecratione,  et 
in  existentia  corporis  Christi  in  ccelo,  et  in 
terra,  et  similibus,  ut  evidenter  patet  ex  om- 
nibus  adductis;  et  est  optimus  locus  August., 
lib.  3  de  Trinit.,  cap.  4,  ubi  primum  diffe- 
rentiam  constituit  inter  alia,  quas  Christutn 
significant  et  hoc  sacramentum  :  Quia  csetera 
(inquit)  non  dicuntur  esse  sanguis  et  corpus 
Christi,  sicut  hoc  sacramentum ;  et  subdit  : 
Quod  cum  per  manus  hominum  ad  illam  visi- 
bilem  speciem*perducitur,  non  efficitur  tam 
magnum  sacramentum,  nisi  operante  invisi- 
biliter  Spiritu  Dei.  At  vero,  si  hoc  sacramen- 
tum  sola  significatione  perficeretur,  nulla 
invisibilis  operatio  divini  Spiritus  in  eo  con- 
ficiendo  interveniret.  Sunt  etiam  optima 
verba  Justini,  Apologia  2,  dicentis,  ea  omni- 
potentia,  qua  Verbum  factum  est  caro,  fieri 
Eucharistiam  carnem  Verbi. 

9.  Unde  sextum  caput  et  evidentissimum 
sumi  potest  ex  his  locis,  in  quibus  Patres  di- 
cunt,  hoc  sacramentum  perfici  per  veram 
conversionem  panis  in  corpus;  vel,  panem 
fieri  corpus;  vel,  ex  pane  fieri  vel  creari  cor- 
pus;  et  ad  persuadendam  hanc  divinam  ope- 
rationem,  et  conversionem,  utuntur  exemplis 
creationis,  et  conversionis  aquee  in  vinum, 
et  similibus,  a  quorum  recitatione  hic  absti- 
nemus,  quia,  disp.  11,  de  hac  re  latissime 
acturi  sumus.  Et  his  affinia  sunt  testimonia, 
in  quibus  docent  substantiam  panis  non  ma- 
nere  post  consecrationem,  nam  ex  hoc  evi- 
denter  infertur  preesentia  ;  nullus  enim  etiam 
ex  htereticis  dubitat,  quin  panis  non  recedat, 

nisi    propter    Christi   praesentiam.    Sed    illa      ratione  anathem 
testimonia  referemus  disp.  10. 

10.  Septimum  capul  confici  potest  ex  illis 
locis,  in  quibus  Patres  laborant,  ut  fidelibus 
persuadeant,  in  hoc  mysterio  non  esse  cre- 
dendum  sensibus,  sed  Christi  verbis.  Et  hunc 
articulum  proponunt  tanquam  creditu  diffi- 
cillimum,  et  ideo  Christi  auctoritatem  et  om- 
nipotentiam  exaggerant,  et  magnam  fidem 
requirunl.  At  vero  si  hic  esset  Christus  tan- 
tum  ut  in  signo,  non  esset  major  difficultas 
in  hoc  sacramento ,  quam  in  baptismo  et 
aliis;  ita  loquuntur  Hilarius,  Cyrillus,  Da- 
mascenus,  et  Augustinus  locis  saepe  citatis,  et 
iterum  Augustin.,  serm.  2  de  Verbis  Apostoli, 
et  lib.  3  de  Trinit.,  cap.  10;  optime  Chrysost., 
hom.  51  et  53  in  Mattheeum,  et  60  acl  Popu- 
lum;  et  Sanct.  Ephrem ,  lib.  de  non  scru- 
tanda  Dei  natura,  cap.  5,  ubi  sic  inquit:  Noli 
scrutari  inscrutabilia,  nam  si  ista  curiose  ri- 
maris,  non  jam  fidelis  vocaberis,  sed  curio- 
sus;  esto  fidelis  et  innocens;  participa  imma- 
culato  corpore  Domini,  fide  plenissima,  certus 
quod  agnum  ipsum  integrum  comedis. 

1 1 .  Octavum  caput  prrecedenti  addi  potest 
ex  illis  locis,  in  quibus  Sancti  Patres  ex  veri- 
tate  hujus  mysterii  alia  mysteria  nostree  reli- 
gionis  confirmant.  Sic  Ireneeus,  lib.  4,  c.  34, 
probat,  Christum  esse  verum  Deum,  quia 
potuit  convertere  panem  in  corpus  suum  ;  et 
cap.  35,  ex  eodem  mysterio  disputat  contra 
negantes  resurrectionem.  Chrys. ,  hom.  83 
in  Matth.,  ex  veritate  hujus  sacramenti  con- 
futat  eos,  qui  veram  Christi  carnem  negant. 
Eodem  modo  colligit  Leo  Papa,  epist.  23,  ubi 
gravissime  docet  veritatem  corporis  et  san- 
guinis  Christi,  inter  communis  sacramenta 
fidei,  tam  unanimi  Ecclesiee  consensu  teneri, 
ut  etiam  in  linguis  infantium  versetur.  Hila- 
rius  denique,  lib.  8  deTrinit.,  ex  illo  modo, 
quo  Christus,  medio  hoc  sacramento,  in  nobis 
est,  et  nos  in  ipso,  reali  quadam,  et  (ut  ipse 
loquitur)  naturali  conjunctione,  explicat  et 
confirmat  circumincessionem  divinarum  per- 
sonarum  inter  se. 

12.  Nonum  caput  addere  possumus  ex 
illis  locis,  in  quibus  Patres  disputant  de  sa- 
crificio  incruento  novi  testamenti;  in  quo  non 
solum  panem  et  vinum,  significantia  passio- 
nem  Christi,  sed  ipsummet  corpus  et  sangui- 
nem  Christi  offerri,  et  incruente  immolari 
dicunt.  De  qua  re,  quemadmodum  inferius 
suo  loco  ex  professo  tractaturi  sumus,  pauca 
Sanctorum  loca  assignabimus ;  docet  ergo  ex- 
presse  hanc  veritatem  Cyrill.  Alex.  in  decla- 

11;  Aug.,  conc.  1  in  Ps.  33, 
et  Ps.  38  :  Christus  offertur  in  terris,  quando 
corpus  ejus  offertur.  Chrys.  sup.  et  hom.  17 
ad  Hebr.,  in  fine,  ante  partem  moralem,  et 
hom.  2  in  2  ad  Tim.,  ubi  dicit  eamdem  esse 
rem  oblalam  in  cruce,  et  in  altari;  Greg. 
Mag.,  4  Dialog.,  cap.  58;  Greg.  Nyss.,  orat.  1 
in  tertium  diem  Paschee  :  Arcano  (inquil) 
sacrificii  modo  idem  est  sacerdos,  et  agnus ; 
et  infra  :  Peracto  sacrificio  corpus  suum,  et 
sanguinem  familiaribus  dedit.  Chrys.  et 
Euthym.,  dum  exponuntilla  verba  Joan.  17: 
Pro  eis  sanctifico  me  ipsum,  de  hoc  incruento 
sacrificio,  id  est,  pro  eis  jam  sacrifico  me 
ipsum.  Duo  vero  suntnotanda  preecipua  testi- 
monia  :  alterum  est  D.  Andreae  Apostoli,  qui, 
ut  in  ejus  vita  ab  Ecclesia  recepta  legimus, 
cum  a  tyranno  ad  sacrificandum  idolis  indu- 
ceretur,  respondit  :  Ego  quotidie  sacrifico 
Deo  agnum  immaculatum ;  et  cum  carnes  illius 
agni  a  populo  vere  fuerint  manducatpe,  agnus 
integer  perseverat;  et  infra  dixit,  mysterium 
hoc  non  nisi  fide  comparari  posse.  Alterum 
estMartialis,  Apostolorum  discipuli,  epist.  ad 
Burdegal.,  cap.  3,  ubi  longa  dispulatione 
ostendit  eamdem  rem  in  hoc  sacrificio  offerri, 
quse  in  cruce  oblata  fuit".  Quibus  addi  potest 
Optatus  Milevit.,  lib.  6  contra  Parmen.,  di- 
cens  :  Quid  est  altare,  nisi  sedes  corporis,  et 
sanguinis  Christi?  et  infra  :  Illi  injecerunt 
manus,  id  est  Christo,  in  cruce,  a  vobis  per- 
cussus  est  in  altari;  et  infra  :  Hoc  immane 
facinus  geminatum  est,  dum  fregistis  calices, 
Christi  sanguinis  portatores.  Testimonium 
etiam  Theodoti  Ancyrani ,  supra  citatum  , 
egregium  est  ad  hanc  rem  confirmandam. 

13.  Decimum  ac  postremum  caput  institui 
posset  ex  modo,  quo  Sancti  de  hoc  sacra- 
mento  loquuntur,  et  ex  epithetis,  quibus  hoc* 
sacramentum  ornant;  quee  non  nisi  propter 
preesentiam  Christi  illi  adaptari  possunt,  ex 
quibus  multa  retulimus,  cum  de  nominibus 
hujus  sacramenti  ageremus;  et  adjungi  po- 
test  rnodus  loquendi  Concilii  Chalc,  act.  3,  in 
damnatione  Dioscori,  ubi  privari  dicitur  com- 
munione  Terribilis  mysterii.  Eodem  modo 
loquitur  Dionys.,  cap.  3  de  Eccles.  Hierar., 
et  Chrys.,  lib.  3  de  Sacerdotio,  ubi  vocat  hoc, 
horrendum  mysterium.  Addi  potest  Cypr., 
serm.  de  Coena  Domini,  ubi  hunc  vocat,  in- 
consumptibilem  cibum,  et  Martial.  supra,  qui 
vocat  panem  vivum,  et  Orig.,  hom.  5  in  di- 
versos,  qui  vocat  Sanctum  et  incorruptum 
cibum,  quem  cum  homo  sumit,  Dominus  ad 
ipsum  ingreditur. 


24 


QUjEST.   LXXVl,  ART.   I. 


14.  Contra  hanc  autem  veritatem  multa 
congerunt  hseretici,  tam  ex  Patribus  Latinis, 
quam  ex  Grsecis.  Primo  tamen,  ac  prascipue 
de  D.  Augustin.  auctoritate  gloriantur,  in 
quo  hsec  potissimum  loca  videntur  difficilia. 
Primus  supra  explicatus  est.  Continetur  enim 
in  iliis  verbis,  tractat.  25  in  Joan.  :  Quid 
paras  dentem  et  ventrem?  ubi  explicuimus 
illa  verba  :  Non  hoc  corpus,  quod  videtis,  man- 
ducaturi  estis.  Secundus  est  ex  lib.  3  de  Doc- 
trina  Christ.,  cap.  16,  ubi  inter  figuratas  lo- 
cutiones  ponit  illam  :  Nisi  manducaveritis, 
ne  flagitium  continere  videatur,  qui  etiam 
sapra ,  sect.  2,  explicatus  est.  Tertius  sit  ex 
onarratione  Psalm.  3,  in  principio,  ubi  dicit, 
Dominum  adhibuisse  Judam  ad  convivium, 
in  quo  corporis  et  sanguinis  sui  figuram  com- 
mendavit,  et  tradidit  discipulis.  Quartus  in 
lib.  contra  Adimant.  Manich.,  cap.  12,  ubi 
traclans  verba  Deut.  12  :  Non  comedes  san- 
guinem  animalium,  sanguis  enim  eorum  pro 
anima  est,  dicit,  ibi  signum  nomine  signati 
appellari,  et  subdit  :  Non  enim  dubitavit  Do- 
minus  dicere,  Hoc  est  corpus  meum ,  cum 
signum  daret  corporis  sui.  Quintus  ex  ep.  23, 
ubi  cum  dixisset,  seepe  signa  nominibus  re- 
rum,  quas  significant,  appellari ,  subdit  : 
Sicut  ergo  secundum  quemdam  modum  sacra- 
mentum  corporis  Christi,  corpus  Christi  est, 
et  sacramentum  sanguinis  Christi,  sanguis 
Christi  est,  ita  sacramentum  fidei,  fides  est; 
sicut  ergo  baptismus  retera  non  est  fides, 
sed  signum  fidei,  ita  indicat  hoc  sacramen- 
tum  vere  non  esse  corpus  Christi,  sed  secun- 
dum  quemdam  modum,  id  est  signum  ejus. 
Sextus  sumi  potest  ex  lib.  de  Cataclismo, 
cap.  4,  ubi  sic  inquit  :  Cum  mane  illud  ve- 
nerit,  quod  vesperum  non  habebit,  non  jam 
offeretur  sacrificium  imaginis  agni,  sed  ipse 
agnus,  etc.  Sentit  ergo  nunc  tantum  offerri 
sacrificium  imaginis  agni.  Ultimus  denique 
est  ex  11  de  Civit.,  cap.  20  et  25,  ubi  sentit, 
hsereticos  et  schismaticos  non  manducare 
vere  corpus  Christi,  sed  tantum  sacramen- 
tum  ejus,  quia  non  manducat  corpus  Christi, 
qui  non  est  in  corpore  Christi,  quia  vere 
manducare  est  in  Christo  manere,  et  Christum 
in  ipso. 

15.  Secundus  est  Cypr.,  serm.  de  Ccena 
Domini,  in  fine,  dicens  :  Hsec  quoties  agimus, 
non  dentes  ad  mordendum.  acuimus,  sed  fide 
sincera  panem  sanctum  frangimus,  et  parti- 
mur;  et  in  ser.  de  Unction.  Chrismat.  :  Dedit 
(inquit)  Dominus  noster  in  mensa,  in  qua  ulti- 
mum  cum  Apostolis  participavit  convivium, 


propriis  manibus  panem,  et  vinum;  in  cruce 
vero  manibus  militum,  corpus  tradidit  vulne- 
randum,  ut  in  Apostolis  secretius  impressa 
sincera  veritas,  ac  vera  sinceritas,  exponeret 
gentibus,  quomodo  vinum  et  panis  caro  esset 
et  sanguis,  quibus  rationibus  causse  effectibus 
convenirent,  et  diversa  nomina  vel  species  ad 
unamreducerentur  essentiam,  et  significantia, 
et  significata  eisdem  vocabulis  censerentur. 

16.  Tertius  objicitur  Hieron.,  lib.  2  contra 
Jovinian.,  dicens  :  In  typo  sanguinis  sui  non 
aquam  obtulit,  sed  vinum. 

17.  Quartus,  Ambros.,  lib.  1  Offic,  c.  48, 
ubi  dicit,  hic  offerri  Christum  in  imagine, 
in  ccelo  in  veritate ;  et  lib.  de  His  qui  initian- 
tur,  cap.  8  et  1 1 ,  ubi  dicit,  Eucharistiam  esse 
verum  panem,  et  corpus  Christi  significare. 

18.  Quintus,  Tertul.,  lib.  1  contra  Mar- 
cion.,  cap.  14  :  Panem  (inquit)  quo  ipsum 
corpus  suum  reprsesentat.  Alia  ejus  loca  su- 
pra  tractata  sunt  circa  verba  institutionis. 

19.  Sextus,  Clem.,  lib.  5  :  Constit.,  cap.  13  : 
Cum  dedisset  nobis  antitypa  mysteria  pretiosi 
corporis,  et  sanguinis  sui. 

20.  Septiraus ,  Gelas.,  lib.  conlra  Eutych., 
in  fine  :  Imago  (inquit)  et  similitudo  corporis, 
et  sanguinis  Christi,  in  actione  mysteriorum 
celebrantur . 

21.  Octavus,  ex  Grsecis  Gregor.  Nazianz., 
orat.  11  ad  funus  sororis  Gorg.,  sacramen- 
tum,  quod  in  altari  reservatur,  vocat,  anti- 
typon  pretiosi  corporis  et  sanguinis  Domini. 

22.  Nonus,  Chrys.,  Psalm.  22  :  Mensam 
(inquit)  istam  prseparavit  servis  suis,  ut  quo- 
tidie  in  similitudinem  corporis  et  sanguinis 
sui,  panem  et  vinum  secundum  ordinem  Mel- 
chisedech  nobis  ostenderet  in  sacramento;  et 
alia  similia  loca  difficilia  sunt  in  opere  Im- 
perfecto,  hom.  11 ,  17  et  19. 

23.  Decimus,  Orig.,  Dialog.  3  contra  Me- 
gethium  Marcionistam,  in  fine  2  part.,  sub 
titulo  de  Christo  homine  vero  ex  Maria,  sic 
inquit  :  Si,  ut  loquuntur  isti,  carne  destitu- 
tus  erat,  et  exanguis,  cujusmodi  carnis,  cujus 
corporis,  et  qualis  tandem  sanguinis,  signa  et 
imagines,  et  panem,  et  poculum  ministravil, 
jussitque  per  illa  discipulos  sui  memoriam  re- 
novare?  Et  super  15  cap.  Matth.  vocat  hunc 
panem,  Corpus  symbolicum,  et  typicum,  et 
negat  malos  manducare  corpus  Christi. 

24.  Undecimus,  Theodor.,  Dialog.  2,  post 
medium,  sic  inquit :  Neque  enim  signa  mystica 
post  sanctificationem,  recedunt  a  sua  natura, 
manent  enim  in  propria  substantia,  et  figura 
et  forma,  et  intelliguntur  esse,  quse  facta  sunt. 

25.  Duodecinms ,  Euseb.,  lib.  5  de  De- 
monstrat.,  cap.  3  :  Sacerdotes  (inquit)  spiri- 
tuale,  secundum  Ecclesiasticas  sanctiones, 
sacerdotii  munus  obeuntes,  vino  ac  pane  cor- 
poris  illius,  ac  salutaris  sanguinis  mysteria 
reprsesentant.  Quse  sane  mysteria  tanto  ante 
Melchisedech  Spiritu  divino  cognoverat,  et 
rerum  futurarum  imaginibus  usus  fuerat.  Et 
lib.  8  Demonst.,  in  fine,  sic  inquit  :  Rursus 
enim  ipse  dispensationis  divinse  notas  suis  dis- 
cipulis  tradidit,  dum  hortatur,  ut  sui  ipsius 
corporis  imaginemreprsesentent;  et  infra  :  Ut 
pane  sui  corporis  nota  uterentur,  instituit. 

26.  Primum  fundamentum  ad  responsionem 
hujus  objectionis.  —  Ut  hsec  et  similia  loca 
intelligantur,  observandum  primo  est,  nullum 
istorum  Patrum  negasse  unquam  praesentiam 
corporis  Christi  in  hoc  sacramento,  neque  ad- 
didisse  unquam  dictionem  exclusivam  ,  vide- 
licet,  esse  tantum  figuram,  signum,  seu  pa- 
nem ,  aut  sola  fide  solumque  spiritualiter 
manducari,  aut  quippiam  simile,  quod  veri- 
tati  corporis  et  sanguinis  Domini  repugnet ; 
quin  potius  aliis  locis  fere  omnes  illi  apertis- 
sime  eam  testati  sunt,  ut  vidimus;  solum 
ergo  esse  potest  difficultas,  vel,  quia  inter- 
dum  explicant  figurate,  vel  spiritualiter,  quae 
dicuntur  de  usu  hujus  sacramenti,  de  quo 
diximus  supra  tractantes  locum  Joan.  6.  Vel, 
quia  interdum  vocant  hoc  sacramentum, 
panem  et  vinum,  de  quo  dicemus  circa  art.  2 
D.  Thom.  in  disput.  11 ,  quia  hoc  non  spectat 
ad  quaestionem  de  preesentia  corporisChristi, 
sed  ad  queestionem  de  absentia  panis,  qua? 
diversa  est,  et  ibi  tractanda.  Vel  denique  quia 
interdum  vocant  hoc  sacramentum  signum, 
figuram,  antitypum ,  in  quibus  vocibus  tota 
difficultas  eorum  testimoniorum,  quse  adducta 
sunt,  preecipue  versatur. 

27.  Secundum  fundamentum.  —  Secundo 
notandum  est,  hoc  sacramentum  ita  continere 
Christum  invisibiliter  sub  specie  visibili,  ut 
simul  sit  signum  ejus,  et  reprsesentet  ipsum, 
vel  pro  nobis  crucifixum,  vel  prout  in  ccelo 
existit,  quatenus  hoc  sacramentum  pignus 
est  gloriee,  vel  prout  unitur  corpori  suo 
mystico;  sicut  ergo  priori  ratione  hoc  sacra- 
mentum  vere  dicitur  corpus  Christi,  et  veri- 
tas,  ita  posteriori  ratione  dici  potest  signum, 
et  figura;  nam  hoc  ipso,  quod  sacramentum 
est,  sacrum  signum  esse  necesse  est;  ita  no- 
tavit  Damasc,  lib.  4  de  Fide ,  cap.  4  4,  in 
ultimis  verbis ,  dicens  :  Figurse  porro  rerum 
futurarum  idcirco  dicuntur,  non  quod  non 
vere  corpus,  et  sanguis  Christi  sint,  sed  quod 

nunc  quidem  divinitatis  Christi  per  eas  par- 
ticipes  efficiamur,  tunc  autem  intellectuali 
modo,  ac  per  solum  aspectum.  Ansel.  etiam, 
lib.  de  Div.  offic,  apud  Claud.,  rep.  3,  cap.  4, 
his  verbis  :  Christi  benedictione  panis  fit  cor- 
pus  ejus,  non  signijicative  tantum,  sed  etiam 
substantive;  neque  enim  ab  hoc  sacramento 
figuram  omnino  excludimus,  neque  eam  solam 
admittimus;  veritas  est,  quia  Christi  corpus 
est;  figura  est,  quia  immolatur,  quod  incor- 
ruptibile  habelur.  Hoc  ipsum  notarunt  etiam 
Lanfr.  contra  Bereng.;  Paschas.  in  epist.  de 
Corpore  et  sanguine  Domini;  GuitmuncL, 
lib.  2,  et  Alger.,  lib.  1  de  hoc  sacramento,  ut 
eisdem  objectionibus  heereticorum  satisfa- 
cerent.  Addo  ex  Ans.  et  ex  dictis  supra  dis- 
put.  2,  licet  in  hoc  sacramento  vere  et  sub- 
stantialiter  contineatur  corpus  Christi,  tamen 
in  modo  existendi  differre  a  modo  connatu- 
rali  corporibus,  quod  ipsemet  Christus  in 
propria  specie  existit.  Et  ideo,  quoad  hunc 
modum  posset  dici  Christus  existere  in  hoc 
sacramento,  vel  incorporaliter,  aut  invisibi- 
liter,  aut  minus  proprie,  seu  figurate.  Et  sic 
etiam  voces,  quee  significant  Christum  esse 
hic,  quodammodo  dicuntur  interdum  conti- 
nere  figuram ,  quia ,  quoad  hunc  modum , 
alium  sensum  habent,  quam  secluso  hoc 
mysterio  haberent.  Et  hac  sola  observatione 
facillime  respondetur  omnibus  dictis  locutio- 
nibus  applicando  illam,  prout  locus  aut  con- 
textus  postularit ;  ut  tamen  res  sit  facilior, 
oportet  tertiam  observationem  prsemittere. 
28.  Tertium  fundamentum.  —  Tertio  obser- 
vandum  est,  Patres  non  posse  in  uno  loco 
omnia  dicere  et  explicare.  Si  ergoin  omnibus 
locis  explicuissent  solam  rationem  signi,  vel 
figurse,  et  veritatem  ubique  tacuissent,  posset 
ex  illis  nonnullum  sumi  argumentum;  tamen, ' 
cum  in  hoc  sacramento  utrumque  reperiatur, 
veritas  et  figura,  quamvis  alicubi  usi  fuerint 
voce,  vel  appellatione  figurse,  nullum  argu- 
mentum  est,  negasse  veritatem ,  quam  fre- 
quentissime  et  evidentissime  aliis  locis  docue- 
runt.  Praesertim  quia,  cum  nondum  esset  nata 
hsec  heeresis,  simpliciter  et  sine  suspicione 
calumnise  loquebantur,  quod  in  omni  materia 
est  diligentissime  observandum  in  lectione 
Sanctorum ,  ut  in  simili  de  Chrysostomo  lo- 
quens  notavit  Augustinus,  lib.  \  contra  Julia- 
num,  c  2,  his  verbis  :  Disputans  in  Catholica 
Ecclesia,  non  se  aliter  intelligi  arbitrabatur, 
tali  qusestione  nullus  pulsabatur,  vobis  non- 
dum  litigantibus  securius  loquebatur.  Qase 
verba  tum  ad  alios  Patres,  tum  maxime  ad 

Augustinura  ipsum  in  prtesenti  queestione  ac- 
commodare  possumus.  Addo  etiam  Patres,  in 
primitiva  Ecclesia,  consulto,  quando  agebant 
desacramento,  obscure  fuisse  locutos,  tegendo 
mysterium  propter  infideles  et  Gentiles,  et 
ideo  libenter  usos  fuisse  nominibus  symbolicis; 
unde  Theodor.,  dialog.  2,  post  medium  :  Non 
oportet,  inquit,  aperte  dicere,  est  enim  verisi- 
mile  aclesse  aliquos  non  initiatos;  et  August., 
serm.  2  de  Verbis  Apostol.,  et  alii,  cum  lo- 
quuntur  de  hoc  sacramento,  seepe  interponunt 
htec  verba  :  Norunt  fideles,  vel  similia,  qui- 
bus  satis  indicant  majus  latere  mysterium  in 
hoc  sacramento,  quam  nudam  significationem. 
29.  Ad  locos  S.  August.  respondetur. — Ex 
his  ergo  facile  possunt  omnia  citata  testimonia 
intelligi ;  majoris  tamen  claritatis  gratia  bre- 
viter  per  singula  discurremus.  Primus  igitur 
Augustini  locus  supra  tractatus  est,  similiter 
et  secundus.  Quibus  addenclum  est,  regulam 
illam,  quam  loco  illo  de  doctrina  christiana 
tradit,  scilicet,  quando  Scripturee  praeceptum 
videtur  flagitium  continere,  figurate  esse  in- 
lelligendum,  nec  esse  ita  sumendum,  ut  pro 
uniuscujusque  arbitrio  ita  liceat  interpretari ; 
quando  enim  Abrahse  preeceptum  fuit ,  ut 
filium  occideret,  velOsese,  ut  mulierem  forni- 
cariam  acciperet,  possent  quidem  hsec  homini 
videri  flagitia,  et  tamen  non  propterea  meta- 
phorice,  sed  proprie  intelligenda  sunt,  unde 
idem  August.,  lib.  2  contra  Adversar.  leg.  et 
Proph.,  c.  9  :  Secundum  fidei  regulam,  inquit, 
proprietas  verborum  servanda  est.  Metaphora 
vero  vel  figura  solum  ex  ipsamet  Scriptura, 
vel  ex  sano  Ecclesi*  sensu,  quantum  ad  vi- 
tandum  apparens  flagitium  fuerit  necessaria, 
adhibenda  est,  et  ita  in  prsesenti  mysterio  rei 
proprietas  retinenda  est;  figura  vero  dicitur 
esse  quoad  modum,  quia  Christus  non  in  pro- 
pria  specie,  sed  sub  aliena  sumendus  est;  et 
ita  posset  eadem  Augustini  regula  contra  hse- 
reticos  retorqueri ,  quia  ubi  sine  flagitio  vel 
absurditate  servari  potest  proprietas  verbo- 
rum,  retinenda  est;  sed  Christum  esse  prae- 
sentem  in  hoc  sacramento;  nullum  est  fla- 
gitiurn,  nihilque  absurditatis  continet,  sed 
magnum  Dei  mysterium  ac  beneficium;  ergo 
proprie  intelligendum  est.  Adde  etiam  inter- 
dum  dici ,  Scripturam  figurate  loqui ,  non 
quoad  verba,  sed  quoad  rem,  quia  nimirum 
in  re  ipsa  latet  mysterium,  non  quia  sit  figura 
seu  raetaphora  in  verbis;  sicut  cum  ait  Paulus 
ad  Galat.  4,  per  allegoriam  dictum  esse,  quod 
Abraham  duos  filios  habuit,  non  excludit 
fidem  historiee,  sed  dicit  in  illa  contineri  mys- 


terium.  Sic  ergo  prsesentia  Christi  in  hoc  sa- 
cramento,  licet  vera  sit  et  realis,  tamen,  quia 
simul  est  sacramentalis  et  significativa ,  ac 
occulta,  ideo  etiam  figuralis  dici  potest.  Ad 
tertium  ex  Psalmo  3,  respondetur  primum, 
Christum  dando  hoc  sacramentum  dedisse 
signum  corporis  sui,  non  tamen  vacuum,  sed 
plenum  eodem  corpore;  dedit  enim  sacra- 
mentum  sensibile,  quod  revera  signum  est 
corporis  in  eo  contenti,  quod  etiam  est  signum 
vel  figura  sui  ipsius  in  propria  specie  exi- 
stentis;  vox  enim  figura,  ut  dixi,  non  semper 
excludit  veritatem,  sicut  ad  Hebr.  1 ,  dicitur 
Filius  figura  substantise  Patris,  non  quia  ve- 
ritate  substantiee  careat,  sed  quia  per  illam 
Patrem  repraasentat.  Sic  igiturhoc  mysterium 
dicitur  figura  Christi,  non  quia  veritate  illius 
careat ,  sed  quia  illum  in  propria  specie  et 
passionem  ejus  repreesentat.  Quartum  testi- 
monium  eumdem  omnino  habet  sensum.  Atque 
idem  judicium  est  de  quinto;  illa  enim  parti- 
cula  secundum  quemdam  modum,  non  excludit 
veritatem  prsesentise,  sed  excludit  naturalem 
modum  existendi,  quem  solent  habere  res, 
cum  absolute  et  simpliciter  existere  dicuntur; 
sicut  ibidem  dicit,  quotidie  immolari  in  sacra- 
mento  secundum  quemdam  modum,  quia  re- 
vera  licet  quoticlie  sacrificetur,  non  tamen  illo 
modo  cruenlo,  quem  immolatio  pra?  se  ferre 
videtur,  qui  modus  in  hoc  sacrificio  quotidiano 
repraesentatur,  et  ita  hoc  mysterium  et  est 
verum  sacrificium,  et  estsacrificium  passionis 
Christi  secundum  quemdam  modum,  scilicet 
repreesentativum;  sic  ergo  hocsacramentum, 
licet  sit  verum  corpus  Christi,  dicitur  tamen 
esse  illud,  secundum  quemdam  modum,  per 
comparationem  ad  idem  corpus,  in  propria 
specie  existens,  vel  quia  est  illud  reprsesen- 
tative,  repreesentat  enim  corpus  in  cruce  pen- 
dens;  vel  quia  non  illo  modo  hic  existit.  Ali- 
ter  inquit  Alg.,  dict.  lib.  1,  c.  5,  Augustinum 
loqui  de  ipsis  speciebus  sacramentalibus,  quse 
quodammodo  dici  possunt  Christi  corpus,  quia 
illud  continent  ac  reprsesentant,  sicut  ibidem 
ail,  baptismum  dici  fidem,  quia  illam  signifi- 
cat.  Unde  Paschasius,  epistola  de  Corpore  et 
sanguine  Domini,  hoc  eodem  testimonio  veri- 
tatem  confirmari  dicit,  quia  sicut  baptismus, 
quamvis  dicatur  esse  fides  secundum  quem- 
dam  modum,  non  excludit  existentiam  fidei 
in  parvulis,  sed  potius  significat  habere  illam 
aliter  quam  soleant  adulti,  scilicet  per  sacra- 
mentum  et  non  per  proprium  actum,  ita  cum 
dicitur  hoc  sacramentum  visibile  esse  quo- 
dammodo  corpus,  quia  illud  significat,  non 

excluditur  corporis  veritas.  Ad  sextum  eadem 
est  responsio,  quae  ad  preecedentia ;  ibi  enim 
verbis  satis  perspicuis  August.  dicit,  nos  co- 
medere  agnum  per  noctem  hujus  seculi  et 
quotidie  illum  immolare,  ejusque  sanguinem 
bibere;  cum  ergo  vocat  sacrificium  imaginis 
agni,  aperte  comparat  cum  Christo  existente 
in  coelo  sub  propria  specie,  cujus  hoc  sacra- 
mentum  pignus  et  imago  est,  quamvis  etiam 
sit  veritas,  agnum  in  se  continens.  Ultimum 
testimonium  nullam  habet  difficultatem ,  lo- 
quiturenimde  manducationecorporis  Christi, 
quoad  effectum  ejus,  seu  quoad  unionem  cum 
corpore  mystico,  ut  latius  infra  dicturi  sumus, 
agentes  de  usu  sacramenti,  quee  omnia  esse 
ad  mentem  August.  nulli  potest  esse  dubium, 
qui  attente  et  ipsa  loca  et  plura  alia,  in  quibus 
veritatem  catholicam  expresse  docet,  consi- 
deraverit.  Adduximus  multa  supra  tractantes 
locum  Joan.  6,  et  verba  institutionis,  et  in  hac 
sectione,  quibus  addi  possunt  testimonia  ex 
tract.  84  in  Joan.  :  Quae  mensa  est  potentis, 
nisi  unde  sumitur  corpus  et  sanguis  ejus,  qui 
animam  suam  posuit  pro  nobis?  et  12  contra 
Faust.,  cap.  10  :  Habet  magnam  vocem  Christi 
sanguis  in  terra,  cum  eo  accepto,  ab  omnibus 
gentibus  respondetur ,  Amen.  Hsec  est  clara 
vox  sanguinis,  quam  sanguis  ipse  exprimit  ex 
ore  fidelium,  eodem  sanguine  redemptorum; 
et  c.  20  :  Nunc  bibitur,  quod  de  latere  Christi 
manavit;  et  lib.  2  de  Peccat.  meritis  et  remis., 
cap.  26,  ubi  panem  catechumenorum  negat 
esse  corpus  Christi,  quamvis  sit  sanctificatus 
et  aliquo  modo  sacramentum,  atque  adeo 
signum  corporis.  Tandem  ex  enarratione  in 
Psalm.  93  :  Fuderunt  pretium  suum,  ut  bibe- 
rent  pretium  suum;  loquitur  autem  de  san- 
guine  Christi  fuso  ab  hominibus;  et  hujusmodi 
similia  passim  in  Augustino  reperientur. 

30.  Respondetur  ad  loca  Cypriani.  —  Ad 
Cyprianum  respondetur,  in  priori  loco  solum 
agere  de  dispositione  necessaria  ad  fructum 
hujus  sacramenti  suscipiendum,  quem  ait  non 
ad  corpus,  sed  ad  animam  preecipue  perti- 
nere.  In  posteriori  autem  loco  nihil  est,  quod 
huic  veritati  obstet,  nisi  fortasse,  quod  sacra- 
mentum  hoc  panem  appellet,  distinguens 
illud  a  corpore  in  passione  tradito.  Sed  hoc 
nihil  obstat ;  distinguit  enim  modum  tradendi 
in  cruce  corpus  suum  in  specie  visibili,  et  in 
hoc  sacramento  per  modum  cibi  et  panis, 
quem  infra  dicit  esse  carnem  Christi,  et  sic 
inquit  diversa  nomina  ad  eamdem  reduci 
essentiam,  seueamdem  remindicare,  et  signi- 
ficantia  ac  significata  eisdem  vocabulis  cen- 


seri,  quia  et  caro  panis  dicitur,  eo  quod  per 
species  panis  significatur,  et  Eucharistia  caro 
dicitur,  quia  carnem  in  se  continet  et  signi- 
ficat. 

31 .  Ad  Hieronymum  et  Ambrosium.  —  Ad 
Hieronymum  et  Ambrosiuin  responsio  constat 
ex  dictis  et  ex  his  quse  statim  dicemus,  de 
voce,  antitypa,  nam  de  vero  sensu  horum 
Patrum  evidenter  ex  aliis  locis  constat,  ut 
saepius  visum  est  in  superioribus. 

32.  Respondetur  acl  Tertidlianum. — AdTer- 
tullianum,  quocl  in  eo  difficile  poterat  videri, 
supra  tractando  verba  institutionis,  explica- 
tum  est.  Locus  autem  citatus  ex  primo  contra 
Marcionem  in  uno  sensu  non  est  nobis  contra- 
rius,  in  alio  vero  etiam  nobis  favet;  nam  licet 
fatearnur,  Christum  reprsesentasse,  id  est, 
significasse  corpus  suum,  ut  erat  in  propria 
specie,  dando  hoc  sacramentum,  non  sequitur 
dedisse  nudum  signum,  absque  re,  id  est, 
sine  corpore  suo  in  illo  contento.  Alio  vero 
modo ,  ut  supra  diximus,  reprsesentare  idem 
est,  quod  rem  preesentem  facere;  ita  dicitur 
Christum  repraesentasse  corpus  suum  inpane, 
quia  illud  sub  speciebus  panis  preesens  efficit; 
et  hanc  esse  Tertullianam  phrasin,  late  osten- 
clit  Pamelius  eo  loco;  sunt  autem  quam  plu- 
rima  alia  Tertulliani  testimonia ,  in  quibus 
veram  et  antiquam  hujus  sacramenti  fidem 
ostendit,  quee  Pamelius  congerit  lib.  4  contra 
Marcionem,  cap.  40,  indicabo  autem  unum 
vel  alterum  ex  apertioribus  :  libro  igitur  de 
Idololatria,  cap.  7,  invehitur  in  eum  Christia- 
num,  qui  audet  eas  manus  admovere  corpori 
Domini,  quae  da^moniis  corpora  conferunt; 
agit  contra  illos,  qui  post  idololatriee  lapsum, 
acl  communionem  accedere  audebant,  corpus 
Domini,  prout  tunc  moris  erat,  in  manibus 
sumentes.  Unde  subdit  :  Proh  scelusl  semel 
Judxi  Christo  manus  intulerunt,  isti  quotidie 
corpus  ejus  lacessunt.  Deinde,  de  Resurrect. 
carnis,  cap.  9  :  Caro,  inquit,  corpore  et  san- 
guine  Christi  vescitur,  ut  anima  de  Deo  sagi- 
netur.  Deinde,  lib.  2  ad  Uxorem,  cap.  5,  negat 
Eucharistiam  esse  eum  panem,  qui  est  in 
communi  usu  hominum. 

33.  Ad  Sanctum  Clementem. — Ad  Clemen- 
tem  parlim  ex  supra  dictis  patet,  partim  ex 
dicendis.  Et  Gelasii  testimonium  (quanquam, 
ut  infra  dicam,  illeliber  nec  Gelasii  Papee  cen- 
seatur,  neque  in  auctoritate  habeatur)  recte 
exponi  potest ,  in  actione  mysteriorum  cele- 
brari  imaginem  et  similitudinem  corporis  et 
sanguinis  Christi  pro  nobis  in  passione  effusi, 
quia  hoc  sacrificium  vere  est  repreesentatio 


28 


QILEST.  LXXVl,  ART.  1. 


illius;  hincaulem  non  excluditur  veritas  hujus 
sacramenti,  ut  seepe  dictum  est. 

34.  Ad  S.  Gregor.ium  Nazianz.  —  Ad  Gre- 
gorium  Nazianz.  de  illa  voce  antitypa  non  est 
una  omnium  sententia ;  quidam  existimant 
antiquos  Patres,  preesertim  Greecos,  vocasse 
panem  et  vinum,  antytipa,  ante  consecratio- 
nem,  quia  tunc  significant  corpus  et  sangui- 
nem  Domini  in  eis  consecranda,  non  vero 
post  consecrationem.  Ita  exponitur  Basil.  in 
citato  loco  septimae  Synodi,  quam  expositio- 
nem  approbat  Damascen.,  lib.  4,  cap.  24;  et 
Euthym.  super  Malth.  26,  et  ut  supra  vidi- 
mus,  ita  videtur  loqui  Ambros.,  lib.  4  de 
Sacram.,  cap.5,  cum  panem  et  vinum  figuram 
vocat.  At  vero  recentiores  Scriptores  recte 
considerarunt,  expositionem  hanc  non  posse 
omnibus  locis  sanctorum  Patrum  accommo- 
dari.  Nazianz.  enim  in  citato  loco  reliquias 
sacramenti  in  altari  consecratas,  antitypa  vo- 
cat,  et  Basil.  in  Liturgia  post  consecrationem 
ea  voce  utitur.  Respondet  ergo  Turrianus 
circa  dictum  Clementis  locum,  antitypa  non 
idem  esse,  quod  signa,  seu  typi,  sed  potius 
significare  id  quod  signis,  seu  typis  veteribus 
succedit,  quia  illam  vim  habet  preeposilio  illa 
Greeca,  anti,  id  est,  pro,  juxta  quam  expo- 
sitionem ,  quae  ingeniosa  est,  heec  vox  potius 
exprimit  veritatem  hujus  sacramenti,  quia 
significat,  loco  antiquarum  umbrarum  nobis 
datum  esse.  Negari  vero  non  potest,  quin 
nonnunquam  nomen  typi  inveniatur  in  Patri- 
bus,  ut  ex  Hieron.  paulo  ante  citavi,  et  idem 
reperitur  apud  Chrysostom.,  homil.  16  in  ad 
Hebr.,  etNazianz.,orat.  17,  in  fine;  vox  autem 
typus  illam  dxpositionem  non  admittit;  quare 
probabile  valde  existimo  vocem,  antytipa,  in 
eadem  significatione  usurpari,  loco,  scilicet, 
vocis,  typi,  seu  figurse.  Unde  dicendum  est, 
sicut  de  aliis  vocibus  supra  diximus,  hoc  sa- 
cramentum  esse  simul  veritatem,  et  imaginem 
Christi,  in  propria  specie  existentis,  ac  pro 
nobis  passi ;  vel  etiam  species  dici  antytipa, 
quia  repreesentant  corpus,  quod  continent;  et 
quod  hic  sit  sensus  Nazianzeni,  aperte  constat 
ex  eadem  oratione,  ubi  dicit,  Christum  Domi- 
num  super  altare  contineri  et  ibi  adorari;  et 
orat.  2  de  Pasch.,  quee  est  42  :  Sine  pudore 
(inquit)  ac  dubitatione  corpus  ede  et  sanguinem 
bibe,  si  modo  vitx  desiderio  teneris,  negue  ser- 
monibus,  gui  sunt  de  carne,  fidem  abrogans, 
neque  ad  eos,  qui  de  passione  habentur,  im- 
pingens. 

35.  Ad  Chrysostomum.  —  Ad  loca  Chrysos- 
tomi  uno  verbo  respondere  possumus,  omnia 


illa  aliena  esse  et  suspectee  fidei;  de  commen- 
tariis  enim  super  Psalmos  omnes  eruditi  sen- 
tiunt  non  esse  Chrysoslomi,  quamvis  verba 
ibi  citata  supradictam  expositionem  admit- 
tant;  similiter  imperfeclum  opus  Mattheei  non 
est  Chrysostomi,  et  variis  est  erroribus  refer- 
tum,  unde  creditur  ab  heereticis  corruptum; 
legatur  Sixt.  Senen.,  lib.  4  Bibl.,  et  lib.  5, 
annot.  164. 

36.  Ad  Origenem.  —  Ad  Origenem  idem 
fere  dicendum  est,  nam  in  libris  indubitatis 
Origenis  habemus  firma  testimonia  veritatis, 
quee  in  superioribus  tractata  sunt;  illa  vero, 
quee  ab  adversariis  adducuntur,  ex  libris  in- 
certis  sunt.  Deinde  priora  verba  exponi  pos- 
sunt  facile,  sicut  superiora;  ex  hoc  enim  sacra- 
mento  probat,  in  Christo  esse  veram  carnem, 
cujus  hoc  sacramentum  est  sacrum  signum, 
non  tamen  vacuum,  sed  ipsam  carnem  invi- 
sibili  modo  continens.  In  posteriori  autem 
loco  non  videtur  esse  sermo  Origenis  de  Eu- 
charistia,  sed  de  pane  bencdicto  catechume- 
norum,  de  quo  August.  supra  citatus  memi- 
nit;  vel  certe  quamvis  de  Eucharistia  loquatur, 
intelligit  tamen  esse  corpus  symbolicum  seu 
typicum,  vel  ratione  specierum,  vel  quia  cor- 
pus  illud  mirabili  aut  invisibili  modo  ibi  con- 
tinetur.  Quod  vero  de  impiis  dicit,  intelligitur 
quoad  fructum  et  spiritualem  manducatio- 
nem;  lege  Sixtum  Senen.,  lib.  6,  annotat.  66. 

37.  Ad  Theodoretum.  —  Ad  Theodoretum 
respondetur,  de  vera  ejus  sententia  ex  aliis 
locis  satis  constare,  preesertim  queest.  27  in 
Exod.;  et  in  hoceodem  loco,  quem  tractamus, 
paulo  superius  confitetur  credere,  in  myste- 
riis  se  participare  corpus  et  sanguinem  Do- 
mini.  Quod  vero  postea  subdit  de  signis 
manentibus,  de  sensibilibus  accidentibus  in- 
telligit,  quee  manent  in  propria  entitate  seu 
natura,  quam  substantiam  vocat,  et  in  priori 
figura  et  forma,  ut  videri  et  tangi  possint  : 
Intelliguntur  autem  (inquit)  ea  esse  qux  facta 
sunt,  et  creduntur,  et  adorantur,  ut  quse  illa 
sint,  quse  creduntur.  Quibus  verbis  evidenter 
docet  veritatem  preesentiee.  Si  quid  vero  est 
obscuritatis  in  his  verbis,  solum  est,  quia  in- 
dicare  videtur  manere  substantiam  panis. 
Sed  de  hoc  dicemus  infra  in  propria  disputa- 
tione  de  hac  re ;  ubi  tum  ex  hoc  loco,  tum  ex 
Dialog.  1  ostendemus,  eum  non  sensisse  ma- 
nere  panem  quoad  substantiam ,  sed  tantum 
quoad  accidentia. 

38.  Ad  Eusebium.  —  Ad  loca  Eusebii  res- 
pondendum  est,  sicut  ad  superiora,  scilicet, 
in  hoc  sacramento  repreesentari  mysterium 

Passionis  Christi ,  quam  ibi  dispensationem 
divinam  vocat.  Eodem  modo  appellat  actio- 
nem  hujus  sacramenti  imaginem,  seu  notam 
corporis  Christi,  crucifixi,  scilicet,  et  passi 
pro  nobis. 

SECTIO  V. 

Utrurn  ex  divinis  miraculis  satis  possit  h*c  Christi 
preesentia  comprobari. 

1 .  Duplex  est  miraculorum  genus.  — Docet 
D.  Thom.  supra,  q.  29,  art.  1 ,  ad  2,  duplex 
esse  miraculorum  genus  :  quaedam  miracula 
fiunt,  ut  credantur;  alia,  ut  ad  credendum  ju- 
vent  et  sint  testimonia  credibilitatis.  Priora 
solent  esse  occulta,  quia  sunt  ad  exercendam 
fidem  et  ad  meritum  ejus.  Posteriora  oportet, 
ut  sint  publica  et  nota,  ut  ad  credendum  indu- 
cant.  Utrumque  autem  miraculorum  genus  in 
hoc sacramento  inventum  est,  et  utroque  potest 
realis  prsesentia  confirmari,  sed  diverso  modo, 
ut  patebit.  Nomine  autem  miraculi,  ne  sit  in 
voce  requivocatio,  intelligimus  omnem  effec- 
tum  divinee  omnipotentise,  supra  omnes  leges 
naturee  factum,  sive  extraordinarie  fiat,  sive 
ex  aliqua  ordinaria  potestate  supernalurali 
hominibus  data ;  comprehendimus  etiam  sin- 
gularia  aliqua  beneficia ,  specialiter  a  Deo 
concessa  ob  fidem  et  reverentiam  hujus  sa- 
cramenti. 

2.  Primo  igitur,  qucedam  miracula  interve- 
niunt  in  hoc  sacramento,  quasi  per  se,  ut 
ipsum  videlicet  fiat,  et  haec  proprie  instituta 
sunt  ut  credantur.  Unde  ex  illis  non  potest 
probari  prsesentia,  nam  potius  illorum  fides 
in  fide  realis  prsesentiee  Christi  in  sacramento 
continetur,  et  e  converso,  et  ideo,  qui  unum 
crediderit,  necesse  est,  ut  aliud  credat.  Potest 
tamen  valere  hic  argumentandi  locus,  si  ex 
sanctis  Patribus  ostenderimus ,  hujusmodi 
miracula  in  hoc  sacramento  conficiendo  in- 
tervenire.  Solent  autem  numerari  a  quibus- 
dam  decem,  ab  aliis  undecim,  vel  duodecim, 
vel  etiam  plura  miracula ,  omnia  tamen  ad 
quatuor  capita  reducuntur.  Primum  est,  quod 
unico  verbo  tanta  rerum  transmutatio  fiat, 
ut  notavit  Ambros.,  1  de  Myst.,  cap.  9,  et 
ssepe  alias,  de  quo  infra,  disp.  11.  Secundum 
est,  quod  accidentia  maneant  sine  substantia 
panis  vel  vini,  et  aliud  sit  quod  visus,  gus- 
tus  et  tactus  referunt,  aliud  quod  revera 
existit,  ut  dixit  Cyrill.  Hierosol.,  Cateches.  4, 
Chrys.,hom.  85  in  Matth.,  de  quo  plura  infra, 
disput.  1 0.  Tertium,  quod  corpus  Christi  inte- 
grum  et  perfectum  cum  tota  sua  quantitate  sub 


minima  quanlitate  panis  contineatur;  sic  enim 
dixit  Epiphanus  in  Anch.  :  Christus  vere  est 
in  hoc  sacramento,  cum  non  sit  illi  sequale  in 
quanlitale ,  nec  simile  in  figura.  Sed  de  hoc 
latius  infra,  queest.  sequent.,  disputat.  12. 
Quartum  denique,  quod  idem  corpus  in  di- 
versis  locis  existat.  Quod  miraculum  variis 
modis  explicant  Patres;  Chrysost.,  homil.  17 
in  ad  Hebr.,  quod  in  multis  Iocis  offeratur 
Christus,  hic  plenus  existens,  et  illic  plenus; 
et  homil.  82  in  Matth.,  quod  idem  seipsum 
comedat,  suumque  sanguinem  bibat;  homil. 
vero  2  ad  Pop.,  et  homil.  3  ad  Ephes.,  in  hoc 
ponit  miraculum,  quod  idem  Christus,  qui 
ccelum  ascendit,  nobiscum  manserit  in  terra  : 
Elias,  inquit,  ascendens  pallium  discipulo  di- 
misit;  Filius  autem  Dei  ascendens  nobis  suam 
carnem  dimisit;  sed  Elias  quidem  exutus, 
Christus  autem  nobis  suam  carnem  reliquit  et 
ipsam  habens  ascendit.  Hieron.,  epist.  150, 
qusest.  2,  quod  idem  sitconviva  et  convivium, 
comedens  etquod  comeditur.  August.,Psalm. 
33,  quod  idem  portet  seipsum  in  manibus 
suis.  Item,  serm.  2  de  Verbis  Apostoli;  et  in 
hom.  citat.  a  Beda,  1  ad  Cor.  10;  et  Cyprian., 
serm.  de  Ccena  Domini,  quod  idem  cibus 
totus  sumatur  a  multis,  et  totus  a  singulis,  et 
semper  integer  perseveret,  quod  ex  Andrea 
Apostolo  supra  etiam  retulimus;  Bernardus, 
serm.  ultimo  de  Ccena  Domini,  quod  idem 
corpus  simul  in  ccelo  et  in  terris  existat.  In 
his  autem  omnibus  nullum  esset  miraculum, 
si  totum  negotium  fieret  in  solo  signo ;  quod 
enim  miraculum  est,  alicubi  esse  realiter  et 
alibi  in  signo,  aut  manducare  seipsum  in  ima- 
gine,  et  sic  de  aliis? 

3.  Secundo,  ad  comprobandam  hanc  fidem 
facta  sunt  a  Deo  magna  miracula,  et  con- 
cessa  insignia  et  singularia  beneficia,  qua? 
recenset  Guitmund. ,  lib.  3  de  hoc  sacra- 
mento,  ad  finem;  etPaschas.,  lib.  de  Corpore 
et  sanguine  Domini,  cap.  12;  Garetius,  4  et  5 
Classe  sui  lib.  Breviter  etiam  indicabo  gra- 
viora  Patrumteslimonia,  in  quibus  hujusmodi 
beneficia  divina,  vel  miracula  continentur. 
Ambros.,  orat.  de  fratre  suo  Satyro,  et  Na- 
zianz.,  orat.  de  sua  sorore  Gorgon.,  divina 
beneficia  referunt  fide  et  devotione  hujus  sa- 
cramenti  collata.  Prosper,  in  Dimidio  tempo- 
ris,  cap.  6,  refert  puellam  a  potestate  dsemo- 
nis  liberatam;  Gregor.,  2  Dial.,  cap.  24,  refert 
S.  Benedictum  applicuisse  corpus  Domini 
cuidam  corpori  defuncto,  quod  semel  ac  ite- 
rum  ab  ipso  sepulcro  divina  permissione 
fuerat  expulsum,  ut  amplius  non  expellere- 

tur,  quod  et  factum  est;  et  lib.  3,  cap.  3, 
refert  S.  Agapitum  loquendi  facultatem  cui- 
dam  restituisse,  dato  illi  corpore  Domini; 
Joannes  diaconus  in  vita  ejusdem  Gregorii 
refert,  mutatam  esse  Eucharistiam  in  lapi- 
dem  in  ore  cujusdam,  qui  de  illius  veritate, 
cum  illam  acciperet,  dubitavit;  et  idem  refert 
Nicephor.,  lib.  13  Hist.,  cap.  7,  accidisse  mu- 
lieri,  quse  haeresi  Macedonii  infecta  ad  hoc 
sacramentum  accessit.  Idem  Sozom.,  lib.  8, 
cap.  5.  Alia  legi  possunt  in  citatis  auctoribus; 
solum  sunt  notanda  verba  Bernardi,  quee  in 
vita  ejus,  lib.  2,  cap.  7,  leguntur.  Cum  enim 
ad  expellendum  dsemonem  corpus  Domini  pa- 
tenee  superpositum  capiti  cujusdam  mulieris 
admovisset,  dix.it  :  Adest,  inique  spiritus, 
judex  tuus,  adest  summa  potestas,  adest  ille, 
qui  pro  nostra  salute  passurus  dixit  :  Nunc 
princeps  hujus  mundi  ejicietur  foras;  et  in 
hac  fide  preecipiens  illi  exire,  coactus  est  obe- 
dire.  Huc  etiam  spectant  varise  visiones  et 
apparitiones,  quee  de  hoc  sacramento  legun- 
tur,  in  quibus  Chrislus  sub  aliqua  specie  vi- 
sibili  apparuisse  dicitur,  alterutra  ex  causa, 
ut  inquit  Alg.,  lib.  1  de  hoc  sacramento,  c.  3, 
scilicet,  vel  ad  confirmandos  infirmos  in  fide, 
et  protervos  deterrendos,  ut  in  vita  S.  Ma- 
lachiee  refert  Bernard.,  et  in  vita  S.  Gregorii 
Joan.  Diaconus,  lib.  2,  cap.  41;  vel  ut  ipsum 
amantes  et  desiderantes  consolaretur ,  ut 
Paschasius  refert,  lib.  de  Corpore  et  san- 
guine  Domini,  cap.  4,  et  plura  refert  Garet. 
supra . 

4.  Objectio.  — Solutio. —  Dices,  potuisse 
Christum  preestare  heec  beneficia  per  hoc  sa- 
cramentum,  etiam  si  in  illo  preesens  non 
adesset.  Respondetur,  non  colligi  ejus  pree- 
sentiam  ex  solis  operibus,  quatenus  miracu- 
losa  sunt,  sed  quatenus  fiunt  ex  fide  hujus 
preesentiee  et  verilatis,  autdirecte  in  ejusdem 
veritatis  testimonium,  et  confirmationem ; 
talia  enim  fuisse  preedicta  miracula  constat 
ex  preedictis  auctoribus  tam  aperte,  ut  nisi 
impudentissime  in  dubium  revocari  non  pos- 
sint.  Postremo  in  confirmationem  hujus  veri- 
tatis  afferre  possumus  prodigia,  quee  iji  ultio- 
nem  eorum,  qui  indigne  ad  hoc  sacramentum 
accedunt,  vel  alias  irreverenter  eo  usi  sunt, 
Deus  estoperatus.  Imprimis  enim  Paul.,  4  ad 
Cor.  40,  propler  abusum  hujus  sacramenti 
dicit  multos  obiisse,  variasque  aegritudines 
passos  esse.  Deinde  Cypr.,  in  lib.  de  Laps., 
varia  hujusmodi  exempla  refert,  et  signa  di- 
vinitus  facta;  et  inter  alia  notanda  sunt  illa 
verba   :    Sanctificatum   in  Domini  sanguine 


potum  de  pollutis  visceribus  erupit.  Tanta  est 
potestas  Domini,  tanta  majestas;  et  illa  :  Do- 
cumento  unius  ostensum  est  recedere  Domi- 
num,  cum  negatur,  quia,  dum  quidam  in- 
digne  accederet,  cinerem  loco  Eucharistix 
invenit.  Optatus  vero,  lib.  2  cont.  Parmen., 
refert,  quosdam  heereticos  Eucharistiam  suis 
canibus  projecisse,  canes  autem  in  dominos 
suos  insurrexisse,  eosque  dilaniasse,  veluti 
vindicantes  injuriam  corpori  Domini  factam. 
5.  Objectio.  —  Responsio.  —  Atque  hinc 
obiter  solvitur  objectio,  quam  magni  faciunt 
Gentiles  contra  hoc  sacramentum,  quia  con- 
stat  ex  historiis,  et  experientia„  tyrannos,  ac 
persecutores  Ecclesiee,  seepe  Ecclesias  pro- 
fanasse ,  et  altaria  evertisse,  et  Eucharis- 
tiam  etiam  conculcasse  et  combussisse,  et 
tamen  Christum  ibi  existentem  nunquam  se- 
ipsum  defendisse,  atque  aliquod  mirum  opus 
in  hostium  vindictam  effecisse;  ergo  vel  est 
impotens  ad  hoc  faciendum,  quod  nos  non 
dicemus,  aut  sine  causa  credimus  illum  ibi 
adesse.  Olim  enim  Deus  in  eos,  qui  in  arcam 
testammiti  injuriosi  fuerunt,  gravissime  ani- 
madvertit,  ut  legimus  1  Reg.,  c.  5.  Quid  ergo 
facturus  esset  in  hoc  sacramento,  si  vere  ac 
realiter  in  eo  contineretur?  Respondetur  ta- 
men  facile  ex  dictis,  quod  licet  interdum  Deus 
justo  judicio,  vel  ad  probationem  et  exerci- 
tium  fidei  suorum  servorum  permiserit,  vel 
templa,  vel  etiam  ipsa  sacramenta  ab  infide- 
libus  indigne  tractari,  non  propterea  existi- 
mandum  est,  Christum  ab  hoc  divino  sacra- 
mento  abesse,  quia,  quamvis  sacramentum 
conculcetur,  aut  comburatur,  ipse  impassibi- 
lis  manet,  et  ob  meritum  nostree  fidei  non 
expedit  semper  uti  miraculis  et  signis  ad 
hostes  fidei  coercendos,  sed  permittere  po- 
tius,  utjuxta  rerum,  ac  bellorum  varietatem 
res  humano  modo  succedant,  eo  vel  maxime, 
quod  hoc  sacramentum  et  maximum  miracu- 
lum,  quod  in  eo  fit,  non  est  ordinatum  ad 
confirmandam  vel  persuadendam  fidem,  sed 
potius,  ut  sit  materia  in  qua  fides  exerceatur; 
interdum  vero  ut  diximus,  vel  ad  confirman- 
dos  infirmos,  vel  ad  terrendos  iniquos  utitur 
Christus  potentia  sua,  simul  ostendendo  suam 
preesentiam  in  hoc  sacramento.  Ex  quo  etiam 
ortum  est,  quod  August.  refert,  lib.  \  de 
Civit.,  cap.  4,  aliquando  hostes  debellatores 
et  victores  Christianorum  tantam  exhibuisse 
reverentiam  eorum  templis,  ut  fuerint  asy- 
lum  omnium  ad  illa  confugientium,  ne  vel 
ipsi,  vel  eorum  bona  in  hostium  polestatem 
venirent. 

Quid  ex  antiqua  historia  et  praxi  Ecclesiee,  de  reali 
prsesentia  Christi  in  hoc  sacramento  possit  colligi. 

1 .  Ratio  difficultatis  esse  potest,  quia  in 
historiis  Ecclesiasticis  multa  legimus  facta 
esse  a  fidelibus,  et  pastoribus  Ecclesia?,  circa 
usum  hujus  sacramenti,  quse  non  videntur 
profecta  ex  fide  realis  prsesentiae  Christi  in 
ipso;  alias  nec  convenientia,  nec  decentia  vi- 
derentur.  Primum  sit,  quod  olim  Eucharistia 
in  manibus  communicantium  etiam  laicorum 
dabatur,  ut  constat  ex  Concil.  Tolet.  I,  c.  14, 
et  habetur  11,  qusest.  1,  cap.  Si  quis  laicus, 
ubi  excommunicatur,  qui  accipit  Eucharis- 
tiam,  et  in  Ecclesia  non  consumit;  et  ex  sexta 
Synodo,  can.  101  in  Trullo ,  ubi  prohibentur 
fideles  afferre  vascula  aurea,  vel  argentea,  in 
quibus  recipiant  Eucharistiam ,  et  per  ea 
communicent,  sed  manibus  propriis.  Idem 
colligitur  ex  epist.  Cornelii  P.,  quam  refert 
Euseb.,  lib.  6  Hist.,  cap.  35,  in  fine,  et  Ni- 
ceph.,  lib.  6,  cap.  3;  et  ex  epist.  Dionys. 
Alex.,  quam  refert  idem  Niceph.,  eodem  lib., 
cap.  9;  et  ex  verbis  Ambrosii,  quia  refert 
idem  Niceph.,  lib.  12,  cap.  41,  illum  ad 
Theodosium  dixisse  :  Quomodo  manus  extol- 
lis,  quse  csede  iniqua  diffluunt?  Quomodo 
etiam  divinum  Domini  corpus  eis  excipies? 
Quomodo  sanguinem  pretiosum  ad  os  afferes? 
Idem  refert  Theod.,  lib.  5  Hist.,  cap.  17,  et 
lib.  9  Trip.,  cap.  30 ;  idem  aperte  constat  ex 
Cyrill.  Hieros.,  orat.  5  Mystag.;  et  Cypriano, 
lib.  de  Lapsis;  et  August.,  lib.  50  hom.,  in 
26  :  Quanta,  inquit,  sollicitudine  observamus, 
ut  nihil  ex  ipso,  e  nostris  manibus  in  terram 
cadat?  et  serm.  252  de  Tempore,  cum  inquit: 
Omnes  viri,  quando  communicare  desiderant, 
lavant  manus  suas;  nec  sine  causa  viros  no- 
minat,  nam  heec  consuetudo  non  videtur  in 
fceminis  viguisse,  ut  jam  dicam. 

2.  Secundo  ex  conjectura,  ex  eo  quod  in- 
terdum  per  laicos  ad  infirmos  Eucharistia 
mittebatur,  in  quo  illud  factum  memoria  di- 
gnum  est,  quod  Dionys.  Alexan.  refert  in 
epist.  ad  Fabian.  Antioch.,  apud  Euseb.,  1.  6, 
cap.  36,  et  Niceph.,  1.  6,  cap.  6,  de  Serapione 
sene,  qui,  cum  propter  negatam  in  tormentis 
fidem  a  participatione  sacramentorum  arce- 
retur,  et  morti  esset  vicinus,  puerum  ad  vo- 
candum  presbyterum  misit,  qui  cum  etiam 
33grotaret,  puero,  inquit,  exiguam  partem 
Eucharistiee  dedit,  preecipiens,  ut  eam  made- 
factam  in  os  senis  infunderet,  quod  puer  im- 


plevit.  Quod  sane  factum  non  videtur  ex  ea 
fide  ortum,  qua  Eucharistia  Christi  caro  cre- 
ditur.  Huc  pertinet,  quod  Greg.  narrat.  hom. 
40  in  Evang.,  de  S.  Romula,  quee  in  mortis 
articulo  constituta  Eucharistiam  petiit  a  Re- 
dempta  magistra  sua,  quam  illi  Redempta 
ministravit. 

3.  Terlio  simile  est,  quod  olim  in  privatis 
domibus  Eucharistia  servabatur,  ut  eam 
unusquisque  acciperet,  ut  aperte  constat  ex 
Cypriano,  serm.  de  Lapsis,  non  longe  a  fine, 
et  clarius  de  Spectaculis,  n.  4  :  Dimissus,  in- 
quit,  et  gerens  secum,  ut  assolet,  Eucharis- 
tiam;  indicat  etiam  Tertull.,  lib.  2  ad  Uxo- 
rem  in  illis  verbis  :  Non  sciet  maritus,  quid 
secreto  ante  omnem  cibum  gustes,  et  si  scive- 
rit,  panem  non  illum  credet  esse,  qui  dicitur; 
idem  aperte  lib.  de  Orat.,  sub  finem;  Rasil.  in 
epist.  ad  Csesarem  Patrit.  :  In  Alexandria, 
inquit,  et  AZgypto  unusquisque  de  populo  ha- 
bet  comm.unionem  in  domo  sua,  acceptam  a 
sacerdote  sacrificante  et  distribuente.  Quod 
maxime  servalum  esse  refert  ab  his,  qui  in 
eremis  solitariam  vitam  agebant.  Huc  etiam 
spectat  quod  refert  Hier.,  ep.  50  ad  Pam.,  de 
Romana  eonsuetudine  quotidie  communicandi 
in  propriis  ac  privatis  domibus ,  ut  indicat. 
Et  quod  dicit  August.,  serm.  252  de  Temp.  : 
Omnes  mulieres  nitida  exhibent  linteamina , 
ubi  corpus  Christi  excipiant;  et  fortasse 
hujusmodi  linleamen,  dominicale  dicebatur, 
atque  de  eo  loquitur  Conc.  Altisiod.,  cap.  42, 
ubi  preecipit,  ut  unaqueeque  mulier  cum  com- 
municat,  dominicale  suum  habeat,  nam  c.  36, 
dixerat,  non  licere  fceminis  propria  manu  ac- 
cipere  Eucharistiam. 

4.  Quarto,  hoc  confirmant,  quia  privatim 
iter  agentes,  vel  invia,  vel  in  mari;  secum 
Eucharistiam  deferebant,  ut  constat  ex  Beda 
in  Martyr.;  18  £alendas  Septemb.,  ubi  de 
Tharsicio  acolytho  refert  interfectum  esse  a 
paganis  in  via  eo  quod  noluisset  ostendere 
Eucharistiam,  quam  secum  portabat;  et 
Ambrosius,  oratione  funeb.  de  fratre  suo,  re- 
fert,  illum,  antequam  esset  pres  yter,  secum 
in  navi  Eucharistiam  portasse. 

5.  Quinto,  non  parum  facere  videtur,  quod 
Hieron.,  epist.  4  ad  Rust.,  refert,  in  fine, 
Corpus  Domini  in  vimineo  canistro,  sangui- 
nem  vero  in  vitro  solere  ab  Episcopo  confici 
et  servari. 

6.  Sexto,  hanc  etiam  partem  adjuvat,  quod 
Euseb.  refert,  lib.  5  Hist.,  cap.  24,  fuisse  anti- 
quam  consuetudinem,  ut  Episcopus,  quando 
ad  suam  civitatem  alius  Episcopus  veniebat. 

salutandi  gratia,  Eucharistiam  ad  illum  mit- 
teret.  Haec  enim  et  similia  non  est  verisimile 
fuisse  in  Ecclesia  facienda,  si  Eucharislia  ve- 
rum  Christi  corpus  crederetur. 

7.  Quod  septimo  confirmat  illa  prisca  con- 
suetudo  dandi  Eucharistiam  infantibus,  ut 
dicam  latius  infra,  qusest.  79,  et  constat  ex 
Cypriano,  lib.  de  Lapsis;  August.,  iib.  3  de 
Trinit.,  cap.  10,  et  epist.  23;  in  quo  illud  po- 
tissimum  notandum  est,  quod  refert  Evagrius 
lib.  4  Histor.,  cap.  35,  de  Gonstantinopolitana 
consuetudine,  ut,  si  aliquas  particulse  corpo- 
ris  Domini  superessent,  pueri  impuberes,  qui 
Ecclesiam  frequentabant,  accerserentur,  ut 
eas  consumerent. 

8.  Dicendum  vero  est,  ex  antiqua  praxi  Ec- 
clesiee,  id  est,  ex  summa  veneratione,  ac  re- 
ligione,  qua  semper  hoc  sacramentum  in 
Ecclesia  tractatum  est,  non  obscure  colligi , 
hanc  fidem  de  reali  preesentia  Christi  in  Eu- 
charistia  perpetuam  ac  constantem  in  Ec- 
clesia  fuisse.  Quod  variis  modis  ostendi,  ac 
declarari  potest.  Primo,  ex  adoratione,  quam 
accedenles  ad  hoc  sacramentum  illi  semper 
exhibuerunt,  cum  timore  et  tremore  tanquam 
ad  Regis  corpus  accedentes,  ut  inquit  Cle- 
mens,  lib.  2  Constit.,  c.  61,  ad  quod  accom- 
modat  Aug.,  epist.  120,  cap.  27,  illudPs.  21  : 
Manducaverunt  et  adoraverunt  omnes  pingues 
terrse.  In  quem  etiam  sensum  tractat  hsec 
verba  Concione  1  super  eumdem  Psal.;  Psal. 
vero  58,  loquens  idem  August.  de  carne  a 
Verbo  assumpta,  in  qua  in  hoc  mundo  am- 
bulavit,  inquit  :  Et  quia  ipsam  carnem  ad 
manducandum,  ad  salutem  dedit,  nemo  illam 
manducat,  nisi  prius  adoraverit.  Sic  etiam 
Chrysostom.,  hom.  3  in  ad  Ephes. :  Adora, 
inquit,  et  manduca ;  idem  hom.  3  et  4  de 
Incomprehens.  Dei  natura ,  et  in  aliis  supra 
citatis.  Et  huc  spectat,  quod  aliis  multis  in 
locis  gravissime  docet,Sanctos,  scilicet,  nge- 
los  adstare  his  mysteriis,  illaque  admirari,  ac 
venerari,  ut  videre  licet  1.  6  de  Sacerdotio,  et 
hom.  de  Euchar.  in  Encseniis,  31  in  Acta,  60 
ad  Pop.  Unde  Gregor.,  4  Dialog.,  c.  58  :  Quis 
fidelium,  inquit,  habere  dubiumpossit,  in  ipsa 
immolationis  hora,  ad  sacerdotis  vocem  ccelos 
aperiri?  in  illo  Jesu  Christi  mysterio,  Angelo- 
rum  choros  adesse? etc.  Theodoretus praelerea, 
Dialog.  2,  de  his  mysteriis  loquens,  inquit  : 
Et  creduntur  et  adorantur,  quod  ea  sint,  quse 
creduntur.  Ad  eumdem  modum  loquitur 
Ambros.,  lib.  3  de  Spiritu  Sancto,  cap.  12, 
et  alii  quos  infra  in  propria  disputatione  de 
cultu  hujus  sacramenti  referemus.  Nec  dici 


potest  adorari  Eucharistia  solum  ut  signum 
vel  imago  Christi,  tum  quia  citati  Patres 
aperte  loquuntur  deadoratione  Christi  secun- 
dum  se;  unde  comparant  hanc  adorationem 
cum  adoratione  Magorum,  ut  patet  ex  Chry- 
sostomo,  hom.  7  in  Matth.,  et  cum  adoratione 
Centurionis,  ex  Origene,  hom.  5  in  diversos; 
tum  etiam  quia  alias  non  magis  adorari  pos- 
set  Christus  in  hoc  sacramento,  quam  in 
baptismo,  et  Sancti  longe  aliter  de  hoc  sa- 
cramento,  quam  de  aliis  sentiunt;  quare 
Theodoret.  diserte  dixit,  heec  mysteria  ado- 
rari,  non  quia  significant,  sed  quia  ea  sunt 
quae  creduntur;  tum  denique,  quia  non  solum 
adorandam,  sed  etiam  invocandam  dicunt 
Eucharistiam ;  Basil.  enim,  libro  de  Spiritu 
Sancto,  cap.  27,  invocationem  Eucharistiee 
ponit  inter  Apostolicas  traditiones,  et  ita  in 
Canone  missse  oramus,  ad  ipsum  sacramen- 
tum  dicentes,  Agnus  Dei  qui  tollis  peccata 
mundi,  miserere  nobis,  et  idem  fit  in  omnibus 
antiquis  Liturgiis,  Jacobi,  Basiiii  et  Chrysost., 
in  quibus  illa  etiam  deprecatio  habetur  post 
consecrationem,  Deus  propitius  esto  mihipec- 
catori.  et  illa,  Domine  non  sum  dignus,  ut  in- 
tres  sub  tectum  meum.  Sic  etiam  Dionys., 
cap.  3  Ecclesiasticee  Hierarchiae,  parte  tertia  : 
0  divinissimum  (inquit)  sacramentum,  intelli- 
gentise  nostrse  oculos  tuo  lumine  comple.  Simi- 
lia  colliguntur  ex  Greg.  Naz.,  dicta  orat.  de 
obitu  sororis  Gorgonise,  et  aliis  Patribus  supra 
citatis;  invocatio  autem  et  oratio  fit  ad  ipsum 
Christum,  non  ad  panem,  etiam  si  illum  si- 
gnificaret. 

9.  Secundo  hoc  colligitur  ex  summa  diligen- 
tia ,  quas  semper  in  Ecclesia  adhibita  est,  ut 
cum  maxima  puritate  suscipiatur  hoc  sacra- 
mentum,  quo  pertinet  conscientise  examen  et 
praecedens  confessio,  juxta  illud  Paul. :  Probet 
autem  seipsum  homo,  et  sic  de  pane  illo  edat. 
Item,  quod  solum  a  jejunis  sumatur;  et  alia 
de  quibus  infra,  quaest.  80.  Quod  vero  inter- 
dum  hoc  sacramentum,  seu  ejus  reliquiee  in- 
fantibus  darentur,  non  fuit  profectum  ex 
minori  hujus  sacramenti  fide,  sed  quia  for- 
tasse  existente  tunc  minori  numero  et  majori 
devotione  fidelium ,  id  polerat  fieri  commo- 
dius.  Unde,  ut  ex  August.,  3  de  Trinit.,  cap. 
10,  colligitur,  magna  cura  adhibebatur,  ut 
unusquisque  pro  captu  suo  fideliter,  reve- 
renterque  accederet;  postmodum  vero  cres- 
centibus  Christianis  populis,  et  devotione 
ac  charitate  refrigescente  illa  consuetudo 
abolita  fuit,  ob  majorem  hujus  sacramenti 
reverentiam,  ut  queest.  80  copiosius  dicemus. 

Illud  vero  observatione  dignum  est  hoc  loco, 
quanta  cura  semper  fuerit  aclhibita,  ne  aliqua 
Eucharistise  particula  in  terram  decidat,  ut 
videre  licet  in  cap.  Si  per  negligentiam,  de 
Consecr.,  dist.  2,  ubi  gravis  imponitur  pcena 
ei  ob  cujus  negligentiam  aliquid  in  terram 
decidit.  De  qua  etiam  re  eleganter  loquitur 
Chrysostom.,  epist.  1  acl  Innocentium,  exag- 
gerans  facinus  cujusdam  militis,  qui  altare 
usque  ad  pavimentum  sanguine  Domini  as- 
perserat.  Unde  Tertullian.,  lib.  de  Coron. 
mil.,  cap.  3  :  Calicis  aut  panis  nostri  (inquit) 
aliquid  clecuti  in  terram  anxie  patimur;  et 
Orig.;  hom.  13  in  Exod.  :  Nostis,  qui  divinis 
mysteriis  interesse  consuevistis,  quomodo  cum 
suscipitis  corpus  Domini,  cum  omni  cautela 
et  veneratione  servatis,  ne  ex  eo  parum  quid 
decidat,  ne  consecrati  muneris  aliquid  dilaba- 
tur;  reos  enim  vos  creditis,  et  recte  creditis,  si 
aliquid  inde  per  negligentiam  decidat.  Sed 
prsecipue  notandus  est  locus  Cyr.  Hieros., 
Catech.  5,  dicentis  :  Cave,  ne  quicl  inde  exci- 
dat  tibi,  quod  enim  amittes,  hoc  tanquam  ex 
proprio  membro  amiseris;  et  postea  describit 
modum,  quo  olim  Eucharistia  dabatur  in  ma- 
nibus,  dicens  :  Non  expansis  manibus  neque 
disjunctis  digitis;  sed  sinistram  veluti  sedem 
aliquam  subjicias  dextrse,  quee  tantum  Regem 
susceptura  est,  et  concava  manu  suscipe  cor- 
pus  Christi,  Ex  quo  intelligitur  consuetudi- 
nem  illam  ex  magna  reverentia  introductam 
esse,  quia  videbatur  opportunus  modus,  ne 
aliquid  in  terram  decideret.  Postea  vero 
propter  majorem  decentiam  illa  consuetudo 
est  immutata,  ut  constat  ex  Conc.  Rotom., 
cap.  2,  ubi  prohibitum  est,  ne  Eucharistia 
detur  in  manibus  communicantium,  sed  quod 
ab  ipso  sacerdote  ori  infundatur,  et  in  Conc. 
Altisiod.,can.  36,  omnibuslaicisuniversaliter 
prohibetur  contactus  hujus  sacramenti. 

lO.Tertiohocconstatexeo,  quodpropter  re- 
verentiamcorporisChristiexistentis  in  hoc  sa- 
cramento,  ut  res  sanctissima  summa  religione 
tractetur,  consecrati  semper  fuerint  in  Eccle- 
sia  sacerdotes,  ut  infra  suo  loco  videbimus; 
illud  solum  ad  prasens  spectat,  hoc  titulo  in 
summa  reverentia  habitos  esse,  quod  Christi 
corpus  suo  ore  conficiunt,  ut  Hieronym.  lo- 
quitur,  epist.  ad  Heliodor.  Unde  eleganter 
Gregor.  Nazian.,  orat.  17,  ad  cives  timore 
perculsos,  inquit  :  Num  tibi  prseterea  suppli- 
cis  cujusdam  libelli  loco  canities  haec  offerenda 
erit,  atque  annorum  numerus,  diuturnumque 
et  labiis  expers  hoc  sacerdotium ,  quod  ipsi 
quoque  Angeli  puri  purissimi  Dei  cultores, 

tanquam  ipsorum  cultui  minime  impar  for- 
tasse  veneratione  prosequuntur  ?  et  infra  : 
Mensam  hanc  tibi  offero,  ad  quam  communiter 
accedimus,  salutisque  mex  typos,  quos  eodem 
ore  perago,  quo  hanc  ad  te  deprecationem 
obeo;  et  de  eadem  re  optime  loquitur  Chrys., 
1.  6  de  Sacerdotio.  Et  hunc  locum  confirmat 
templorum  et  altarium  consecratio,  vestium 
ac  sacrorum  vasorum  benedictio,  universus 
denique  cultus  religiosus ,  qui  in  Ecclesia 
semper  servatus  est.  Hsec  enim  omnia  ad 
Christum,  in  hoc  sacramento  contentum  refe- 
runtur,  ut  Hieronymus  ait,  epist.  ad  Theoph. 
Alexan.,  ubi  inquit,  propter  consorlium  cor- 
poris  et  sanguinis  Domini  heec  omnia  magna 
veneratione  coli;  et  ea  contaminare  magnum 
est  sacrilegium,  ut  ait  Optatus,  lib.  6  cont. 
Parmen.  Quocirca,  licet  fortasse  initio  nas- 
centisEcclesia3,propterinopiam  fidelium,  aut 
paucitatem  ministrorum,  et  templorum,  aut 
certe  propter  persecutiones  tyrannorum,  per- 
mitterentur  aliqua  in  hujusmodi  sacramenti 
administratione,  qute  majestati  hujus  sacra- 
menti  minus  congruere  viderentur,  fiebant 
tamen,  ut  dixi,  et  ob  necessitatem,  et  ex  ma- 
gna  fide,  ac  pietate  Christianorum,  qua  exte- 
rioris  ornatus  defectus  resarciebatur;  postea 
vero  Ecclesia  satis  fundata,  et  pace  ac  facul- 
tatibus  aucta,  incredibile  est,  quanta  diligen- 
tia  in  externo  cultu,  et  reverentia  circa  usum, 
et  ministerium  hujus  sacramenti  adhibita  sit. 
Unde  in  Concil.  Csesaraug.,  can.  3,  anathema 
fertur  in  eos,  qui  secum  Eucharistiam  defe- 
runt;  et  in  Ecclesia  non  consumunt;  idem 
significatur  in  Concil.  Toletan.  I,  cap.  14.  In 
Concil.  autem  Rhemens.,  can.  2,  prout  habe- 
tur  in  c.  Pervenit,  de  Consecr.,  d.  2,  prohi- 
betur,  ne  laici  deferant  Eucharistiam  ad  infir- 
mos,  sed  soli  sacerdotes ;  in  necessitate  vero 
id  conceditur  diacono,  ex  licentia  presbyteri, 
in  Concil.  Carthag.  IV,  c.  38.  Imo  in  Conc. 
Roman.II,  sub  Sylvestro,  can.  9,  prohibentur 
sacra  vasa  contingere,  etiam  lectores  et  os- 
tiarii.  Atque  idem  prohibetur  sacris  virgi- 
nibus  in  c.  Sacratas,  23  d.,  et  in  c.  In  sancta, 
de  Cons.,  1 ,  ex  Pio  I,  epist.  2,  et  Sotero  P.;  de 
qua  re  latius  infra. 

1 1 .  Quarto  hoc  confirmat  caeremonia  illa 
de  pane  benedicto,  seu  catechumenorum,  de 
quo  Augustinus,  lib.  2  cle  Peccat.  merit.,  cap. 
26  :  Quod  accipiunt,  quamvis  non  sit  corpus 
Christi,  sanctum  tamen  est,  quoniam  sacra- 
mentum,  id  est,  sacrum  signum,  est.  Certe  si 
Eucharistia  tantum  esset  signum  corporis 
Christi,  etiam  ille   panis  posset  dici  corpus 

Christi,  quia  etiam  Christum  reprsesentabat.     niee  meminit  Euseb 


Alius  ergo  fuit  semper  Ecclesise  sensus.  Nam, 
quia  catechumeni  capaces  non  erant  veri 
Christi  corporis,  dabatur  illis  veluti  quoddam 
signum  et  memoriale  Eucharistiee,  ut  rem 
ipsam  amplius  desiderarent  et  expeterent. 
Quee  cseremonia  ad  reliquos  fideles  baptizatos 
postea  extensa  est,  quando  consuetudo  com- 
municandi  remitti  coepit.  Unde  Pius  primus 
preecepit,  ut  presbyter  particulas  panis  ha- 
beat  in  vase  nitido,  easque  benedicat,  ut  qui 
communicare  nollent  dominicis  ac  festis  die- 
bus,  eulogiam  inde  acciperent.  Quod  decre- 
tum  habetur  in  codice  quinque  librorum,  lib. 
2,  c.  117,  ut  refertur  in  actis  Pii  I,  tom.  1 
Concil.;  idem  habetur  in  Concil.  Nannanensi, 
c.  9. 

12.  Quinto  optimum  indicium  hujus  veri- 
tatis  est,  quod  de  Missa  catechumenorum 
servatum  esse  legimus ;  permittebantur  enim 
catechumeni  adesse  usque  ad  oblationem ; 
prius  vero,  quam  ad  consecrationem  perve- 
niretur,  exire  jubebantur,  ut  ex  omnibus 
liturgiis  constat.  Existimabat  enim  Ecclesia, 
eos,  qui  baptismo  non  essent  initiati,  ad  con- 
spiciendum  hoc  mysterium  non  esse  satis  dis- 
positos,  ut  notavit  D.  Thom.  infra,  qusest.  80, 
art.  4,  ad  4  ex  Dion.,  c.  7  Eccles.  Hierar., 
par.  3.UndeAugustinus,  tract.  10  in  Joann.  : 
Corpus  Christi  est  manna  absconditum  a  ca- 
techumenis,  quia  Jesus  adhuc  non  se  credit 
illis;  et  Beda  loco  supra  citato  martyrologii 
refert,  miraculo  confirmasse  Deum  fidem 
illius  Tharsicii,  qui,  ne  infidelibus  Eucharis- 
tiam  ostenderet,  mortem  sustinuit;  ita  enim 
disparuit  postea  sacramentum,  ut  nec  inve- 
niri,  nec  videri  ab  eis  potuerit.  Simile  factum 
alterius  Episcopi  Laurentii  refert  idemBeda, 
lib.  2  Historise  Anglicanee,  cap.  5.  Et  huc 
pertinet  supra  annotata  consuetudo  Patrum 
antiquorum,  qui  propter  infideles  senigma- 
tice  et  obscure  de  hoc  mysterio  loqui  sole- 
bant,  ne  Sanctum  canibus  preebere  vide- 
rentur. 

13.  Sexto  ad  declarandum  hanc  veritatem 
facit,  quod,  licet,  ut  dictum  est,  initio  nascen- 
tis  Ecclesiee  mysterium  hoc  infidelibus  occul- 
taretur,  cum  tamen  inter  Christianos  frequen- 
tissimus  esset  illius  usus,  non  potuit  omnino 
latere  et  celari;  quare  eam  opinionem  de 
nostris  conceperunt,  quod  ad  carnes  huma- 
nas,  et  infantem  quemdam  manducandum, 
congregarentur.  Unde  Tertull.  in  Apol.,  c.  7  : 
Dicimur,  inquit,  sceleratissimi,  de  sacramento 
infanticidii  etpabulo  crudse.  Ejusdem  calum- 


lib.  4  Hist.,  c.  8,  lib.  5, 
c.  1;  et  Justin.,  Apolog.  2  ad  Antoninum,  in 
fine,  ubi,  ut  Christianos  ab  hac  calumnia  de- 
fenderet,  apertis  verbis  veritatem  hujus  mys- 
terii  Gentibus  exposuit.  Huc  etiam  spectat, 
quod  Averroes  Machumetanus,  ut  Prateolus 
refert,  verbo,  Machumetus,  num.  16,  impios 
nos  appellabat,  quod  Christum  Deum  nostrum 
edere  diceremus;  erat  ergo  hsec  communis 
vox  totius  Ecclesise.  Et  per  hsec  satis  respon- 
sum  est  rationibus  dubitandi  in  principio 
positis. 

SECTIO  VII. 
Quid  possit  ratione  naturali  de  hoc  mysterio  ostendi. 

1.  Quatuor  inquiri  possunt.  Primum,  an 
possit  probari,  hoc  mysterium  esse  possibile. 
Secundum,  an  esse  conveniens.  Tertium,  an 
esse  credibile.  Quartum,  an  ita  esse  factum. 
De  duobus  ultimis  punctis  nihil  dicendum  oc- 
currit,  nisi  quatenus  ex  duobus  prioribus 
pendent. 

2.  Primo  itaque  certum  est,  non  posse  sola 
ratione  probari,  hoc  mysterium  esse  factum ; 
est  enim  supernaturale,  et  pendet  ex  libera 
Dei  voluutate,  quee  non  potest  sola  ratione, 
sed  testimonio  fidei  cognosci,  et  ideo  in  om- 
nibus  prsecedentibus  qusestionibus,  omnibus 
mediis  et  regulis  fidei  probavimus  hoc  esse 
credendum,  ut  supposita  illa  fide,  aliquid 
possemus  ratiocinari.  Secundo  certum  est, 
esse  evidens,  hoc  mysterium  esse  credibile, 
quod  evidenter  probant  omnia,  quse  in  supe- 
rioribus  queestionibus  adducta  sunt,  et  juva- 
bunt  etiam  ea,  quse  de  possibilitate  et  conve- 
nientia  hujus  mysterii  statim  dicemus;  quan- 
quam  in  hoc  puncto  nihil  fere  sit  speciale  in 
hoc  mysterio  magis,  quam  in  aliis  Christianse 
religionis,  de  qua  inmateria  defide  generatim 
ostenditur,  esse  evidenter  credibilem,  et  ideo 
probando,  mysterium  hoc  contineri  inter  ea, 
quee  fides  Christiana  proponit,  concluditur, 
esse  evidenter  credibile,  sicut  et  esetera.  De 
primo  ergo,  et  secundo  puncto  breviter  agen- 
dum  est. 

3.  Tertio  igitur  de  possibilitate  hujus  mys- 
terii,  multi  ex  hsereticis  hujus  temporis  cum 
auctoritate  et  testimonio  Scripturee  sacrse,  et 
sanctorum  Patrum  destituerentur,  eo  perve- 
nerunt,  ut  dicerent,  non  potuisse  Deum  fa- 
cere,  ut  Christus  sit  realiter  prsesens  in  hoc 
sacramento.  Et  tria  potissimum  dicunt  esse 
impossibilia,  quse  non  possunt  hoc  loco  fuse 
tractari,  quia  in  sequentibus,  magis  explicato 

mysterio,  commodiorem  locum  habent.  Pri- 
mum  est,  accidentia  mancre  sine  subjecto, 
mutata  tota  aliqua  subslantia  in  totam  aliam 
substantiam,  de  quo  puncto  instituemus  duas, 
post  sequentem,  disputationes.  Secundum  est, 
corpus  magnee  quantitatis,  contineri  sub  mi- 
nima  quantitate,  et  non  occupare  locum,  et 
esse  modo  indivisibili,  de  quo  tota  qusest.  76 
disputandum  est.  Tertium  est,  quod  Ghristus 
manens  in  ccelo,  simul  sit  in  multis  et  distan- 
tibus  locis,  et  de  hoc  dicam  fuse  disputatione 
sequenti;  oportet  enim  prius  intelligere,  quid 
sit  hsec  prsesentia,  quam  Christus  hic  habet. 
4.  Nunc  igitur  circa  hunc  punctum  solum 
est  dicendum,  non  posse  sola  ratione  naturali 
evidenter  demonstrari  hoc  mysterium  esse 
possibile;  posse  tamen  evidenter  ostendi,  non 
demonstrari  impossibile.  Supposita  praeterea 
fide  aliorum  mysteriorum,  potest  satis  manu- 
duci  intellectus,  ut  videat,  hoc  non  esse  im- 
possibile.  Probatur  primum,  quia  nulluin  est 
naturale  principium,  ex  quo  evidenter  colligi 
possit  illa  tria  miracula  supra  posita  esse 
possibilia;  et  licet  admittamus  esse  evidens, 
Deum  esse  omnipotentem,  non  tamen  potest , 
ex  parte  objecti  esse  evidens,  in  illo  non  esse 
contradictionem ;  ut  non  esse  contra  essen- 
tiam  et  naturam  accidentis  esse  per  se,  seu 
contra  naturam  quantitatis ,  esse  inexten- 
sam  in  eo  loco,  aut  esse  in  pluribus  locis, 
sicut  etiam  non  est  evidens,  seclusa  fide,  duo 
corpora  quanta  esse  posse  penetrative  in 
eodem  loco;  itaque  hsec  et  hujusmodi  abso- 
lute  loquendo  credita  sunt,  non  demonstrata. 
Probatur  autem  altera  pars,  primum  ex  prin- 
cipio  generali  theologia?,  quod  evidenter  solvit 
argumenta  contra  mysteria  fidei,  non  tantum, 
ut  aiunt,  respondendo  negative  argumentis, 
sed  etiam  positive,  ostenclendo  non  posse  ratio- 
nem  naturalem  demonstrare  hujusmodi  opera 
esse  impossibilia  Deo  :  quia  nulla  est  ratio, 
quee  probet  esse  contra  essentiam  acciclentis, 
v.  gr.,  separari  a  subjecto,  et  per  se  conser- 
vari;  imo  ratio  naturalis  optime  intelligit, 
posse  naturam  accidentis  consistere  in  apti- 
tudine,  et  non  in  actuali  dependentia,  et 
idem  proportionaliter  est  de  quantitate,  quod 
evidentius  fiet  inferius  solvendo  argumenta. 
Et  hinc  concluditur  tertia  pars  proposita. 
Primo,  ratione  generali,  quia  credimus  Deum 
esse  omnipotentem,  et  aliunde  non  videmus 
in  his  operibus  apertam  contradictionem,  imo 
neG  rationem  illius  admodum  probabilem, 
sed  solum  esse  intelligimus  supra  naturas 
rerum ;  ergo  fit  valde  verisimile,  haec  omnia 


esse  possibilia  Deo.  Unde  Patres  omnes  supra 
citati  sola  Dei  omnipotentia  contenti  sunt  ad 
persuadendum,  hoc  mysterium  esse  possibile, 
quia  non  erit  impossibile  apud  Deum  oinne 
verbum.  Deinde  admirabilius  est,  substan- 
tialem  naturam  integram  separari  a  propria 
subsistentia ,  quam  accidens  a  subjecto,  et 
naturam  creatam  existere  in  Verbo  increalo, 
quam  corpus  existens  in  coelo,  existere  simul 
in  terra,  et  Verbum  divinum  constitui  sub 
humanitate  et  cum  illa  componere  unam  per- 
sonam,  quam  corpus  Christi  sub  accidentibus 
claudi;  et  ad  hunc  modum  argumentari  pos- 
sumus  ex  aliis  mysteriis  fidei,  ut  tractando 
in  dictis  locis  singula  puncta  indicabimus. 

5.  Solutio.  —  Quarto,  circa  convenien- 
tiam  delirant  magis  haeretici ;  contendunt 
enim,  esto  sit  possibilis  haec  prsesentia,  esse 
tamen  hominibus  inutilem  et  potius  pernicio- 
sam,  et  Christo  Domino  injuriosam.  Primum, 
quia  quicquid  utilitatis  potest  ex  hoc  sacra- 
mento  ad  homines  manare  cum  hac  preesen- 
tia,  potest  siije  illa,  operante  Deo  per  signa 
ab  ipso  instituta,  et  concurrente  homine  per 
suam  fidem,  quse  ratio  operandi  est  sacra- 
mentis  magis  consentanea.  Secundum  patet, 
quia  oportet,  quee  sursum  sunt  quserere,  non 
quse  super  terram,  ad  Coloss.  3;  ergo  opor- 
tuit  Christum  tantum  esse  in  ccelo,  quo  nostrte 
cogitationes  ascenderent;  perniciosum  ergo 
esset  nobis  cum  illo  realiter  prsesente  in  terra 
versari,  nam  propterea  ipse  dixit  :  Expedit 
vobis,  ut  ego  vadam ,  Joan.  16.  Denique  in- 
dignum  existimant  Christum  jam  immortalem 
et  impassibilem  dentibus  atterri,  os  et  sto- 
machum  mortalis  hominis  ingredi,  moveri, 
conculcari  et  similia  pati,  quae  nos  de  illo  in 
sacramento  dicimus.  Similia  tamen  objicie- 
bant  Pagani  contra  incarnationis  mysterium; 
videbatur  enim  illis  indignum,  quod  Deus 
caro  fieret,  et  passionibus  et  morti  subde- 
retur,  ethominibus  videbatur  inutile,  quia  po- 
terat  Deus  alio  modo  conferre  eis  omnia  bona, 
quae  nos  dicimus  ex  incarnatione  provenire. 
Quibus  SS.  Patres  respondent,  nihil  esse  in 
illo  mysterio,  quod  non  maxime  Deum  de- 
ceat,  quia  illis  passionibus  nihil  laeditur  vel 
immutatur  divina  majestas,  et  aliunde  boni- 
tatem  suam,  potentiam  etc,  maxime  mani- 
festat,  et  nobis  illo  modo  et  majora  bona,  et 
excellentiora,  atque  altiori  modo  confert;  sic 
ergo  in  proesenti  preedictis  haereticis  respon- 
demus. 

6.  Dicendum  ergo  est,  posse  ratione  natu- 
rali  ostendi,  hoc  mysterium  fuisse  valde  con- 

veniens ,  et  divinse  bonitati ,  ac  hominum 
utilitati  maxime  consentaneum.  Ad  hanc  ve- 
ritatem  probandam  afiferri  possunt  rationes 
omnes,  quibus  hoc  ipsum  de  mysterio  incar- 
nationis  ostendi  solet.  Est  enim  hoc  sacra- 
mentum,  quasicomplementum  quoddam  illius 
mysterii,  ut  Chrysostomus  dixit.  Breviter  ta- 
men  declaraturprimo,  quia  ad  divinam  boni- 
tatem  pertinet,  ut  omnibus  modis  sese  com- 
municet.  Ergo,  sicut  fuit  per  se  conveniens, 
ut  totam  divinitatem  suam  humanse  naturse 
communicaret,  ita  fuit  conveniens,  humani- 
tatem  illam ,  et  totum  illud  beneficium  ac 
mysterium  alio  admirabili  modo  reliquis  ho- 
minibus  communicari;  ut  sicuthumana  Christi 
natura  ineffabili  modo  in  Verbo  existit,  et 
Verbum  in  ipsa,  ita  qui  suscipit  hoc  sacra- 
mentum,  singulari  etiam  modo  in  Christo  ma- 
neat,  et  Christus  in  illo,  sicut  ipse  dixit  Joan., 
c.  6. 

7.  Secundo  fuit  opus  divina  sapientia  di- 
gnum,  in  uno  sacramento,  veluti  summam  et 
compendium  facere  omnium  suorum  mirabi- 
lium,  omniumque  donorum  suorum  ac  benefi- 
ciorum,  prsesertim  illorum,  quse  per  Verbi 
incarnationem  nobis  contulit.  Nam  in  primis 
sicut  in  mysterio  incarnationis  humana  na- 
tura  proprio  supposito  caruit ,  ita  hic  acci- 
dentia  privantur  subjecto  suo;  et  sicut  ibi 
Verbum  sub  humanitate  latuit  factum  homo, 
ut  nos  redimeret,  ita  Verbum  incarnatum  sub 
accidentibus  panis  continetur,  factum  cibus 
et  panis  coelestis  animarum,  ut  eas  reficiat. 
Uncle,  sicut  per  incarnationem  factum  est,  ut 
Verbum  in  humanitate  assumpta  sit  in  tem- 
pore  genitum,  et  injuriis  temporis  ac  homi- 
num  expositum,  ipso  Verbo  in  se  impassibili 
et  immutabili  permanente,  ita  Verbum  incar- 
natum,  quatenus  sub  hoc  sacramento  conti- 
netur,  quotidie  conficitur,  et  in  loco  humili 
interdum  jacet,  et  a  pravis  hominibus  injuriis 
afficitur,  ipso  nihilominus  Verbo,  ejusquehu- 
manitate  gloriosa,  impassibili  ac  immutabili 
manente.  Denique  sicut  per  incarnationis 
mysterium  Christus  in  utero  beatae  Virginis 
spiritualis  cibus  animarum  effectus  est,  et 
per  omnes  actiones  et  passiones  suas  vitam 
eis  comparavit,  ita  per  hoc  sacramentum  no- 
bis  re  ipsa  donatur  in  cibum,  ut  vere  ac  pro- 
prie  illum  intra  nos  sumentes,  suee  redemp- 
tionis  fructum,  hoc  est,  immortalem  vitam 
animse,  et  corporis  ab  ipso  participare  possi- 
mus;  nam,  qui  manducat  hunc  panem,  vivet 
in  aeternum. 

8.  Tertia  ratio  sumenda  est  ex  attribulo  om- 


nipotentiae  divinse,  nam  si  ornnia  miracula, 
quae  in  hoc  sacramento  interveniunt,  consi- 
deremus,  illud  fuisse  convenientissimum  re- 
periemus,  ut  esset  veluti  consummatio  et 
perfectio  omnium  divinorum  operum;  et  ideo 
Joannes  Evangelista  initio  narrationis  Domi- 
nicse  ccenae  prsemittit  illa  verba  :  Sciens,  quia 
omnia  dedit  ei  Pater  in  manus;  in  illa  enim 
rerum  immutatione,  quam  Christus  in  hoc 
mysterio  fecit,  hanc  suam  omnipotentiam  et 
dominium  in  omnem  creaturam  satis  osten- 
dit,  nam  et  substantias  transmutat,  et  acci- 
dentibus  alium  existendi  modum  tribuit,  et 
corporis  molem  ad  similitudinem  spiritualis 
substantiae  prsesentem  efficit,  idemquecorpus 
in  variis  locis  constituit,  et  alia  similia  ope- 
ratur,  quibus  se  universae  naturae  dominum 
declarat.  Quae  quidem  omnia  mira  Dei  opera 
neque  infecta  relinqui  decuit,  neque  oppor- 
tunius,  quam  in  hoc  mysterio  (quod  ut  dice- 
bam,  summa  est  divinorum  mirabilium),  fieri 
potuerunt.  Addit  Innocentius,  lib.  4  de  hoc 
mysterio ,  cap.  44,  sicut  divina  natura  tri- 
bus  modis  in  creaturis  existit,  scilicet,  per 
naturam,  per  gratiam,  et  unionem  hyposta- 
ticam ,  ita  decuisse,  ut  humana  Christi  natura 
triplicem  modum  existendi  participaverit , 
scilicet,  personaliter  in  Verbo,  visibiliter  in 
ccelo,  sacramentaliter  in  altari;  vel  aliter, 
naturaliter  in  corpore  mortali  et  passibili,  per 
gratiam  et  gloriam  in  ccelo,  et  sacramentaliler 
in  hoc  mysterio  ;  illud  denique  mirum  in  mo- 
dum,  hoc  divinee  potentiee  opus  exaggerat, 
quod  non  semel,  aut  iterum,  sed  quotidie  heec 
omnia  operatur,  quodve  hominibus  dederit 
potestatem  verbo  suo  haec  omnia  efficiendi. 
9.  Quarta  ratio  facile  sumi  potest  ex  aliis 
divinis  attributis,  liberalitatis.  misericordiee, 
et  quodammodo  etiam  justitise;  non  quia  talis 
cibus  nobis  ex  justitia  ullo  modo  deberetur, 
sed  quia  nos  debemus  Deo,  ut  fidem  et  obe- 
dientiam  in  credulitate  et  digno  usu  hujus 
cibi  ostendamus.  Vel  certe,  ut  dixit  Innocen- 
tius  supra,  maxime  decuit,  utsicut  per  cibum 
homo  victus  fuerat  ac  mortalis  effectus,  ita 
per  cibum  ad  vitam  immortalem  restituere- 
tur ;  nullus  autem  cibus  aptior  ac  potentior 
ad  hunc  effectum  tribuendum  esse  poterat, 
quam  ille,  qui  de  ccelo  descendit  et  dat  vitam 
mundo.  Quapropter  sicut  de  illo  cibo  dictum 
est  :  In  guacumque  die  comederis  ex  eo 
morte  morieris,  ita  e  contrario,  de  hoc  est 
scriptum  :  Si  quis  manducaverit  ex  hoc  pane, 
vivet  in  seternum.  Unde  etiam  apparet  infi- 
nita  Dei  erga  homines  liberalitas ;  cum  enim 

immortalis  vita  non  nisi  per  Christum  possit 
nobis  communicari,  modum  excogilavit,  quo 
illi  realiter  et  ineffabiliter  conjungamur,  ut  ab 
ipso  fonte  vitam  haurire  possimus,  ut  vel  hac 
ratione  sese  paratissimum  ad  eam  nobisprae- 
standam  ostenderet;  in  quo  etiam  singulare 
specimen  sui  amoris  erga  homines  dedit,  quod 
solo  pane  significante  suum  corpus  non  prse- 
stitisset,  ut  statim  declarabimus. 

10.  Quintam  rationem  addere  possumus, 
quia  mysterium  hoc  ad  omnium  virtutum 
incrementumetperfectionem  obtinendam,  va- 
riis  modis,  ac  rationibus  fuit  convenientissi- 
mum.  Primo  propter  excellentem  gratiam, 
quse  in  illo  confertur,  quam  propter  Ghristi 
prassentiam,  abundantiorem  et  copiosiorem 
esse  decuisse,  dubitari  non  potest.  Deinde 
propter  illam  rationem  generalem ,  quam 
Chrysostomus  citatis  locis  attigit,  cujus  sunt 
illa  verba  :  Tanquam  leones  igitur  ignem 
spirantes  a  mensa  illa  recedamus,  facti  dia- 
bolo  terribiles.  Decet  enim  eos,  qui  tali  cibo 
nutriuntur,  insigni  vitae  sanctitate  et  puritate 
esse  conspicuos.  Denique  si  per  singulas  vir- 
tutes  discurramus,  innumeras  occasiones  et 
rationes,  eas  perfecte  exercendi,  in  hoc  mys- 
terio  inveniemus,  sed  prsecipue  in  illis,  quas 
Deum  ipsum  attingunt,  ut  sunt  Theologicee, 
et  inter  morales,  religio. 

11 .  Augetur  fides.  —  Sextam  igitur  suma- 
mus  rationem  ex  virtute  ficlei;  principio  enim 
in  hoc  perdifficili  mysterio  nostra  fides  mira- 
biliter  exercetur  et  crescit ;  inter  opera  enim 
divinee  omnipotentiee,  quie  preeter  ordinem 
naturse  fiunt  (incarnationis  opere  excepto) 
creditu  difficillimum  censetur.  Primo,  quia 
non  unum,  sed  plura  miracula  complectitur. 
Secundo,  quia  non  semel,  sed  iterum,  atque 
ilerum,  et  quasi  ordinaria  lege  conficitur. 
Tertio,  quia  non  solum  immediate  ab  ipso 
Deo,  sed  ab  homine  ejus  ministro,  per  super- 
naturalem  potestatem  ei  communicatam ,  fit. 
Denique  (quod  ad  fidei  exercitium  multum 
refert)  quia  quotidie  sensibus  objicitur,  et  re- 
pugnantibus  sensibus  frequentissime  capti- 
vamus  intellectum  in  obsequium  Christi. 
Deinde  prseter  illum  usum  fidei,  qui  in  hoc 
mysterio  credendo  consistit,  fuit  hoc  etiam 
aptissimum  ad  exercendam  fidem  circa  alia 
fidei  mysteria,  ad  nostram  preesertim  re- 
demptionem  pertinentia,  dicente  Christo  :Hxc 
quotiescumque  feceritis,  in  mei  memoriam  fa- 
cietis.  Nam,  licet  hseretici  contendant,  solum 
signum  et  figuram  ad  hujusmodi  commemo- 
rationem  satis  fuisse,  nullus  tamen,  qui  rem 


attente  ac  prudenter  consideraverit,  negare 
potest,  longe  altiori  consideratione,  et  majori 
affectu  invocari  in  nobis  Christi  et  passionis 
ejus  memoriam,  si  ex  fide  realis  prassentias 
ejus,  quam  si  ex  solis  figuris,  et  nudis  signis 
moveamur.  Praesertim,  quia,  ut  supra  dice- 
bamus,  quodammodo  in  hoc  mysterio  vide- 
mus  fieri  circa  Christum  invisibiliter  hic  con- 
tentum,  quse  circa  eumdem  in  propria  specie 
facta  esse  credimus,  quia  sicut  caro  factus 
ingressus  est  uterum  beatissimse  Virginis,  ita 
per  hoc  mysterium  vere  ac  realiter  intrat 
corpora  nostra ;  et  sicut  vere  credimus  ja- 
cuisse  in  preesepio,  ita  vere  illum  in  altari 
existentem  conspicimus ;  et  ad  hunc  modum 
caetera  Christi  mysteria  ad  vivum  hic  reprse- 
sentantur,  praeter  eam  significationem  passio- 
nis  et  mortis  ejus,  quse  fit,  cum  sanguis  sepa- 
ratim  a  corpore  consecratur.  Igitur  ad  fidei 
exercitium  fuit  valde  conveniens  hoc  myste- 
rium,  atque  adeo  etiam  in  ratione  signi  et 
memorialis,  est  longe  excellentius  hoc  sacra- 
mentum,  habens  Christum  realiter  praesen- 
tem,  quam  in  umbra  tantum.  De  hac  ratione 
legi  possunt,  quse  scribit  eleganter  Alger., 
lib.  2  de  hoc  sacr.,  cap.  3,  et  quse  attingunt 
Cypr.,  in  serm.  de  Ccena  Dom. ;  Euseb., 
hom.  1  de  Pasch.;  Augustin. ,  tract.  47  in 
Joan.,  et  alia,  quas  supra  citavimus  in  Com- 
mentario  art.,  explicantes  rationem  D.  Thom. 
12.  Augetur  spes.  —  Septima  ratio  su- 
mitur  ex  virtute  spei  :  nullum  enim  potuit 
esse,  post  divinam  incarnationem,  Dei  do- 
num  ac  beneficium,  ad  spem  roborandam  et 
augendam  accommodatius,  tum  quia  in  pi- 
gnus  futurae  gloriee  res  infiniti  valoris  nobis 
datur;  tum  etiam  quia  dum  in  hac  vita  mor- 
tali  tam  liberalem  erga  nos  Deum  experimur,  „ 
tamque  propensum,  ut  nos  secum  intime  con- 
jungat,  maxime  excitamur  ad  sperandum 
perfectiorem  unionem  in  vita  beata  futuram; 
ut  enim  recte  dixit  Algerus,  lib.  2,  cap.  3  : 
Quam  vere  Christus  seipsum  daturus  est 
Sanctis  ad  gloriam,  tam  vere  modo  ad  omnem 
gratiam  dat  seipsum  Ecclesix  suse.  Et  hinc 
etiam  augetur  spes,  quia  hoc  cibo  roboramur, 
et  contra  hostes  armamur,  et  facilius  possumus 
omnem  servilem  timorem  abjicere,  et  fidu- 
ciam  de  victoria  reportanda  concipere.  Nam 
sicut  dasmonum  preesentiam  horremus,  quam- 
vis  illos  non  videamus,  et  e  contrario  bono- 
rum  Angelorum  preesentia  et  custodia,  quam 
nobis  adesse  credimus  (licet  illam  non  videa- 
mus)  vires  assumimus,  ita  multo  magis  hac 
Christi  prassentia ,    licet  invisibili ,    firmiter 

tamen  credita  ,  mirum  in 
nostra  augetur,  et  animus  ad  beatitudinem 
obtinendam  erigitur,  preesertim,  quia  dum 
Christum  ,  secundum  humanitatem  etiam, 
prsesentem  esse  credimus,  majori  quadam 
familiaritate  eum  alloquimur,  ac  frequentius 
et  majori  cum  fiducia  oramus.  Nec  vero  ex 
hac  prsesentia  impeditur  animus,  ne  sursum 
ascendat  ad  Christum  in  coelis  existentem, 
sed  potius  maxime  accenditur,  ut  eum  videre 
desideret,  quem  sub  panis  specie  nunc  habet 
prsesentem  et  latentem. 

13.  Crescit  charitas  erga  Deum.  —  Octava 
ratio  petitur  ex  virtute  charitatis,  quatenus 
erga  Deum  et  Christum  versatur,  quoniam 
nihil  magis  ad  amandum  excitat,  quam  amo- 
ris  significatio,  quam  in  hoc  mysterio  maxi- 
niam  nobis  Christus  exhibuit;  ut  enim  Joan. 
ait,  cap.  13  :  Cum  dilexisset  suos,  qui  erant 
in  mundo,  in  finem  dilexit  eos;  tunc  enim 
summum  amoris  signum  illis  preebuit,  tum 
seipsum  in  cibum  illis  prsebendo,  tum  etiam 
summo  amore  et  desiderio  illum  prsestando, 
juxla  illud  :  Desiderio  desideravi  hoc  Pascha 
manducare  vobiscum,  quod  non  tam  de  le- 
gali,  quam  de  hoc  vero  Pascha  multi  intelli- 
gendum  existimant  cum  Tertull.,  lib.  4  contra 
Marcionem,  cap.  40.  Acprseterea,  quia  ut 
Chrysost.  ssepe  perpendit,  plus  quam  mater- 
num  amorem  erga  homines  indicavit.  Matres 
enim  interdum  filios  suos  aliis  tradunt  nu- 
triendos,  Christus  autem  suis  carnibus  filios 
suos  alit,  et  quos  suo  sanguine  redemit,  ac 
spiritualiter  genuit,  eosdem  suo  cruore  nutrit 
ac  pascit.  Deinde  maximum  amicitise  signum 
in  hoc  ostendit,  quod  amor  non  solum  prae- 
sentiam,  sed  etiam  summam,  quoad  potest, 
conjunctionem  exoplat  et  efficit;  Christus 
autem  per  hoc  mysterium,  et  nobiscum  ma- 
nere  voluit,  et  nobis  intime  conjungi,  non 
solum  affectu,  sed  etiam  reipsa,  ut  nimirum 
hsec  posterior  unio  priorem,  quse  per  spiri- 
tualem  affectum  est,  accenderet  ac  inflamma- 
ret.  Unde  eadem  nocte,  qua  hoc  mysterium 
Christus  instituit,  orabat  ad  Patrem  :  Ut 
omnes  unum  sint,  sicut  tu  Pater  in  me,  et 
ego  in  te,  ut  et  ipsi  in  nobis  unum  sint;  ego 
claritatem,  quam  dedisti  mihi,  dedi  eis,  ut 
sint  unum,  sicut  et  nos  unum  sumus;  ego  in 
eis,  et  tu  in  me,  ut  sint  consummati  in  unum, 
Joan.  17.  Unde  eleganter  Chrysost.,  homil.  24 
in  1  ad  Corinth.,  dicit  Christum  Dominum 
ob  nimium  erga  nos  amorem,  non  solum  a 
nobis  videri,  sed  etiam  tangi,  et  desiderio 
sui  omnes  implere  voluisse.  Et  hanc  ratio- 

modum  fiducia  nem  confirmant  omnia,  quse  de  supernaturali 
unione,  quse  per  hoc  mysterium  fit  inter  nos 
et  Christum,  Sancti  scripserunt,  quse  supe- 
rius  attigimus,  et  infra,  qusest.  79,  latius 
afferemus. 

14.  Nona  ratio  sumenda  est  ex  eadem  vir- 
tute  charitatis,  ut  inter  proximos  intercedit; 
ideo  enim  voluit  Christus,  ut  omnes  eodem 
numero  cibo  aleremur,  ut  in  ipso  tanquam 
in  centro  omnes  conjungeremur;  et  sicut  ipse 
dilexit  nos,  ita  nos  invicem  diligeremus,  tan- 
quam  membra  ejusdem  corporis,  quse  eodem 
pane  vescuntur,  ut  Paul.  dicit,  1  ad  Cor.  10. 
Et  ad  hanc  unitatem  significandam,  seipsum 
dedit  in  cibum  sub  speciebus  earum  rerum, 
quee  ex  multis  granis  in  unum  confluentibus 
coalescunt,  ut  Cypr.,  et  Augustin.,  et  alii 
Patres  in  superioribus  citati  notarunt.  Hinc 
etiam  Paul.,citato  loco  ad  Cor.,  et  ad  Eph.  5, 
hoc  maxime  argumento  inducit  fideles  ad 
animorum  concordiam  et  unitatem,  quia  sci- 
licet  eodem  Christi  corpore  omnes  aluntur ; 
et  ideo  eliam  in  Ecclesia  communio  hujus 
sacramenti  fuit  semper  signum  Ecclesiasticse 
unitatis  et  concordiaj,  ac  proptera,  symbo- 
lum  pacis  et  unitatis  vocatur  ab  Augustin., 
tr.  26  in  Joan.  Accedit,  ad  hanc  et  praece- 
dentem  rationem  confirmandam,  quod  hoc 
sacramentum  per  se  institutum  est  ad  chari- 
tatem  nutriendam,  ac  perficiendam. 

15.  Decima  ralio  ex  virtute  religionis  pe- 
tenda  est,  nam  imprimis  hac  singulari  Christi 
prsesentia  maxime  extollitur  et  commendatur 
Christiana  religio.  Nulla  enim  natio  est,  qux 
habeat  Deos  appropinquantes  sibi,  sicut  Deus 
noster  adest  nobis.  Fuit  etiam  hoc  valde 
accommodatum  humanse  fragilitati  ac  condi- 
tioni.  Cum  enim  homo  sit  sensibilis,  maxime 
excitatur  sensibilibus  rebus.  Propter  quod 
dixit  Angustin.  conlra  Faustum,  omnium  ho- 
minum  religionem  aliquibus  signis  et  cae- 
remoniis  sensibilibus  congregari,  quod  in 
Christiana  etiam  religione  servatum  est;  ejus 
tamen  excellentia,  tum  in  eo  posita  est,  quod 
illa  signa,  quibus  utitur,  non  sint  falsa,  sed 
vera;  nec  vacua,  sed  plena  gratia  et  virtute; 
tum  maxime  in  eo,  quod  ipsemet  auctor  sa- 
cramentorum  in  hoc  perfectissimo  mysterio 
vere  ac  realiter  continetur,  cui  latriee  cultus 
absque  ullo  periculo  aut  superstitione  potest 
et  debet  exhiberi.  Hinc  Cypr. ,  de  Ccena 
Dom.  :  Sacramento  visibili  divina  se  infudit 
ess&ntia,  ut  esset  religioni  circa  sacramenta 
devotio.  Unde  etiam  factum  est,  ut  perfec- 
tissimus  actus  religionis,  qui  in  sacrificandi 

cultu  consistit,  in  religione  Christiana  infi- 
nitam  quamdam  perfectionem  et  excellen- 
tiam  habeat.  Nam  offerimus  Deo  in  sacrificium 
et  gratiarum  actionem,  rem  infiniti  valoris  et 
dignitatis.  Est  enim  haec  infinita  Dei  bonitas 
et  Jiberalitas,  ut  suis  in  nos  collatis  donis 
velit  a  nobis  vicissim  honorari.  Ex  quo  ulte- 
rius  effectum  est,  ut  perfectissimus  Dei  cultus 
cum  summa  nostra  utilitate  conjunctus  fuerit. 
Nam,  dum  Christum  in  hoc  sacramento  acci- 
pimus,  et  summum  cultum  exhibemus  Deo, 
et  maxima  dona  percipimus,  ipsumque  su- 
mere,  est  pro  beneficiis  acceptis  maximas 
gratias  eidem  referre,  juxta  illud  :  Quid  re- 
tribuam  Domino  pro  omnibus,  quse  retribuit 
mihi?  Calicem  salutaris  accipiam. 

16.  Undecima  ratio  colligi  potest  ex  D. 
Thom.,  4  cont.  Gent.,  cap.  61,  et  nititur  in 
eadem  perfectione  Christianse  religionis  et 
status  Ecclesias  in  lege  gratise  ;  oportuit  enim, 
prseter  illud  sacramentum,  quod  ad  spiri- 
tualem  regenerationemfuerat  instilutum,  esse 
in  Ecclesia  aliud  sacramentum  sensibile,  quo 
fideles  spiritualiter  nutrirentur ;  ut  enim 
Chrysost.  ait,  hom.  63  in  Matth.,  et  60  ad 
Pop.,  et  Damasc,  lib.  4,  cap.  14,  siincorporei 
essemus,  incorporalia  dona  nobis  sufficerent; 
tamen,  quia  anima  corpori  conjuncta  est, 
oportuit,  ut  sensibili  modo  nutriremur.  Est 
autem  hsec  differentia  inter  generationem  et 
nutritionem ,  quod  in  generatione  non  est 
necesse,  generantem  substantialiter  conjungi 
genito,  sed  tantum  virtute.  At  vero  in  nutri- 
tione  necesse  est  cibum  intime  realiter  et 
corporaliter  conjungi  viventi;  et  ideo  licet 
Christus  sit,  qui  per  baptismum  principaliter 
nos  regenerat,  non  oportuit  ipsum  realiter 
adesse  prsesentem  baptismo;  at  vero  in  hoc 
sacramento ,  quod  per  modum  nutrimenti 
datur,  oportuit  ipsum  adesse,  ac  realiter 
nobis  conjungi,  et  intra  nos  sumi,  tanquam 
perfectissimum  animarum  cibum ;  et  hanc 
rationem  illustrant  egregie,  quse  Chrysost. 
citatis  locis  disputat  de  bono  pastore,  qui 
gregem  suum  sua  carne  et  sanguine  alit. 

17.  Duodecima  ratio  adjungi  posset  ex  si- 
mili  discursu  circa  virtutes  alias  morales, 
quarum  insignia  exempla  et  motiva  in  hoc 
sacramento  relucent,  ut,  v.  gr.,  humilitatis, 
quam  in  hoc  mysterio  Christusadnosdescen- 
dens,  ac  sese  nobis  accommodans,  satis  com- 
mendat,  ut  late  et  eleganter  notavit  August., 
Ps.  33,  dicens  :  Nisi  humilis  esset,  seque 
humiliasset  Dominus  Jesus,  eum  nec  mandu- 
care,  nec  bibere  potuissemus;  et  D.  Thom., 


Opusc.  73,  cap.  2,  part.  3,  divinam  humili- 
tatem  exaggerans ,  dicit  :  Eadem  humilitas 
incomprehensibilem  Dominum  majestatis  coegit 
frequenter  venire  sub  specie  panis  ad  conso- 
lationem  fxdelium  in  sacramento.  Et  eodem 
modo  possumus  in  hoc  mysterio  divinam  pa- 
tientiam  contemplari.  Nam  in  hoc  sacramento 
stepe  ab  inimicis  suis  se  contrectari,  et  sus- 
cipi  permittit;  apparet  etiam  divina  munifi- 
centia,  quia  ut  D.  Thom.  citato  loco  dicit  : 
Deus  Pater  corpus  et  sanguinem  unigeniti  di- 
lecti  Filii  sui  D.  N.  J.  C.  sub  specie  panis  et 
vini  ad  delectabilem  refectionem  animarum, 
tam  continue  ministravit,  in  quo  totum,  quod 
ipse  est,  et  habet  cum  Spiritu  Sancto  in  summo 
dedit,  ut  ipse  fusius  explicat.  Et  ad  hunc  mo- 
dum  poterit  quivis  facile  de  aliis  virtutibus 
ratiocinari. 

18.  Ex  his  igitur  omnibus  satis  responsum 
est  hasreticis  dicentibus  mysterium  hoc  esse, 
aut  nobis  inutile,  aut  Deo  indignum  ;  errant 
enim  vehementer,  non  intelligentes,  quid  Deo 
dignum,  nobis  vero  utile  sit.  Et  similia  objici 
solent  a  Paganis,  contra  mysterium  incar- 
nationis,  passionis  et  mortis  Christi,  quia  haec 
indigna  Deo  judicant.  Quibus  respondemus 
illis  passionibus  nihil  divinam  majestatem 
lsedi,  sed  amorem  suum,  sapientiam,  boni- 
tatem,  et  omnipotentiam  manifestare;  et  ideo 
nihil  in  illis  esse,  quod  non  maxime  Deum 
deceat.  Sic  ergo  in  prsesenti  dicimus,  quid- 
quid  in  hoc  sacramento  circa  species  sacra- 
mentales  contingat ,  illaasum  et  impassibile 
manere  Christi  corpus,  et  aliunde  omnia  prae- 
dicta  attributa  ejus  in  hoc  opere  egregie  ma- 
nifestari;  et  ideo  nihil  in  hoc  mysterio  esse, 
quod  ipsum  non  maxime  deceat.  Quod  ad 
nostram  vero  utilitatem  spectat,  jam  satis 
ostensum  est,  quot  utilitates  ex  hoc  sacra- 
mento  nobis  proveniant,  quas  licet  Deus 
possit  aliis  rnodis  in  nobis  efficere,  nullus  ta- 
men  excogitari  potuit  aptior,  aut  Deo  dignior. 

SECTIO  VIII. 

Utrum  Christus  sit  permanenter  in  hoc  sacramento 
post  consecrationem,  vel  tantum  in  usu. 

1 .  Qui  admittunt  realem  prsesentiam  in  hoc 
sacramento,  dupliciler  circa  qusestionem  hanc 
errarunt  :  quidam  enim  dicunt,  humanitatem 
Christi  ubique  esse  ratione  incarnationis,  et 
hi  consequenter  aiunt,  non  habere  hic  spe- 
cialem  prassentiam  ratione  hujus  sacramenti, 
sed  eodem  modo  adesse  ante  et  post  conse- 
crationem,  licet  post  consecrationem  aliter 

significetur,  quam  antea.  Sed  hic  error  non 
est  hoc  loco  impugnandus ;  pertinet  enim  ad 
materiam  de  incarnatione.  ubi  fundamentum 
illud  de  ubiquitate ,  hcereticum  esse  ostendi, 
et  huic  etiam  mysterio  contrarium.  Nam  inde 
fit,  per  verba  consecrationis  nihil  fieri,  nec 
magis  hoc,  quod  sub  speciebus  latet,  esse 
corpus  Christi,  quam  lignum,  et  quamlibet 
rern  aliam,  nisi  forte  quoad  significationem ; 
et  ideo  Concil.  Trident.,  sess.  13,  cap.  1, 
attente  dixit,  corpus  Christi  hic  esse  post 
consecrationem,  et  omnes  Patres  supra  ci- 
tati  ante  consecrationem  dicunt  esse  panem, 
postea  vero  incipere  esse  corpus  Christi. 

2.  Omisso  ergo  hoc  errore,  alia  heeresis 
horum  temporum  est,  Christum  non  esse  in 
hoc  sacramento  permanenter,  neque  ante , 
neque  statim  post  consecrationem,  sed  solum 
in  ipso  usu,  quando  ad  communicandum  su- 
mitur,  unde  colligunt  Eucharistiam  neque 
consecrandam  esse,  nisi  statim  sit  consu- 
menda,  neque  servandam  esse  in  altari, 
neque  circumgestandam  ,  neque  adorandam, 
saltem  ante  usum.  Hujus  heeresis  auctor  di- 
citur  esse  Bucerus,  cui  Lutheranos  omnes, 
imo  et  Lutherum  ipsum  fidem  adhibuisse  re- 
ferunt,  Roard.,  art.  12;  Hosius,  lib.  1  contra 
Brent.;  Castro,  verb.  Eucharistia,  haeres.  11; 
Coclceus,  lib.  3  Miscellanearum,  tract.  8  et  9, 
ubi  late  refert  hujus  erroris  originem.  San- 
derus  etiam ,  lib.  7  de  Visib.  monarch. , 
hser.  205,  anno  1555,  refert  in  conventu 
Wittembergensi ,  anno  1 537,  subscripsisse  in 
hunc  errorem  omnia  capita  Lutheranee  et 
Zuinglianas  doctrhice;  Lindanus,  in  4  indice 
hseres.,  tribuit  etiam  hunc  errorem  Nestorio, 
citans  epistolam  Cyril.  Alex.  ad  Colosyrum; 
alios  plures  hujus  hseresis  fautores  refert 
Bellarm.,  lib.  4  a  principio,  ubi  per  sex  ca- 
pita  latehunc  refellit  errorem. 

3.  Fundamentum  hujus  hseresis  solum  esse 
potest,  quia  sacramentum  hoc  est  institutum 
propter  usum,  ut  patet  ex  illis  verbis,  Acci- 
pite  et  comedite;  ergo  tantum  consistit  in 
usu,  sicut  csetera  sacramenta;  sed  Christus 
tantum  est  prsesens,  quando  est  sacramen- 
tum  :  ergo.  Et  confirmatur,  quia  csetera  sa- 
cramenta  sunt  qusedam  actiones  sacrse,  extra 
quas  elementa  non  sunt  nisi  elementa ;  ergo 
idem  dicendum  est  de  hoc  sacramento;  si 
autem  hoc  sacramentum  solum  est  in  usu  et 
actione,  Christus  erit  in  illo  tantum  in  usu, 
quia  tantum  est  in  illo,  dum  est  sacra- 
mentum . 

4.  Dicendum  vero  est  primo,  corpus  Christi 


fieri  preesens  in  hoc  sacramento,  finita  con- 

secratione,  ante  usum.  Ha?c  conclusio  est  de 

fide,  quam  infra,  queest.  78,  iterum  necessa- 

rio  tractaturi  sumus,  agentes  de  forma ;  nunc 

breviter  probatur,  primo,  ex  verbis  institu- 

tionis;  nam,  ut  Concilium  Tridentinum  pon- 

deravit,  priusquam  Apostoli  Eucharistiam  de 

manu  Domini  suscepissent,  ipse  dixit,  Hoc 

est  corpus  meum;  ergo  veritas  illorum  verbo- 

rum  requirit  preesentiam  Christi  ante  usum; 

Christus  enim  non  dixit ,  Hoc  erit   corpus 

meum,  nec  apposuit  conditionem,  si  sumatur, 

sed  absolute,  et  de  prsesenti  dixit,  Hoc  est 

corpusmeum;  est  autem  verbum  ejus  verum 

et  efficax.  Unde  Bucerus  ad  tuendum  suum 

errorem  verba  forma3  perverlit,  et  ita  expli- 

cat,  Hoc  est  corpus  meum,  id  est,  hsec  actio 

exhibet    corpus   meum;   sed    haec    non   est 

expositio,  sed   voluntaria    corruptio  verbo- 

rum,  conlra  eorum  proprietatem  et  signifi- 

cationem,  et  contra  totius  Ecclesise  sensum, 

et  omnium  Patrum  expositionem.  Sic  igitur 

argumentum  concluditur.  Aut  veritas  et  pro- 

prietas  verborum  retinenda  est,  aut  non;  si 

non,    omnino  tollenda  est  prsesentia,  quia 

nullum  relinquitur  fundamentum  ad  rem  dif- 

ficillimam  credendam;   si  vero  primum,  se- 

cundum   fidem   Catholicam,  faciendum  est, 

ergo  statim   consummatis  verbis   prsesentia 

credenda  est,   quia  hoc   requirit  veritas  et 

proprietas  verborum.  Hinc  Irenseus,  lib.  5, 

cap.   2   :    Quando  mistus  calix,   inquit,   et 

fractus    panis     suscipit    verbum    Dei ,    fit 

Eucharistia   sanguinis    et    corporis  Christi. 

Idem  Chrysost.,  homil.  de  Proditione  Juclee; 

Ambros.,  lib.  de  Myst.,  cap.  9;  Adelm.,  epist. 

ad  Bereng.,  et  multi  alii  comparant  effica- 

ciam  dictorum  verborum  cum  efficacia  illo- 

rum,  Fiat   lux,   etc.  Confirmari  potest  ex 

Paulo  1   ad  Corint.   10,  clicente  :  Calix  cui 

benedicimus,  nonne  communicatio  sanguinis 

Christi  est?  Sentit  ergo  calicem  benedictum, 

seu  consecratum,  sanguinem  Christi  conti- 

nere ;  et  infra  :  Panis  quem  frangimus,  nonne 

communicatio  corporis  Domini  est?  Ille  ergo 

panis  divinus,  qui  distribuitur,  et  datur  fide- 

libus,  corpus  Christi  est ;  non  igitur  fit  in  ipso 

usu,   sed  potius  esse  supponitur.    Secundo, 

ha3C  est  sententia  omnium  sanctorum  Patrum 

dicentium,  sacerdotes  Domini,  ore   suo,  et 

verbo  Christi,  conficere  hoc  sacramentum,  et 

panem  in  corpus  mutare,  quosinfra,  dist.  12, 

et  iterum,  queest.  78,  fuse  sum  allaturus ;  et 

ideo  nunc  solum  prseter  citatos  referam  Euse- 

bium  Emiss.,  hom.  5  de  Paschate,  dicentem  : 

Sacerdos  verbo  suo  secreta  potestate  convertit; 
et  Gregor.  Nyss.,  lib  de  Sancto  baptismate, 
circa  principium  dicentem  :  Panis  est  in  initio 
communis,  sed  ubi  mysterium  sacrificaverit , 
corpus  Christi  dicitur,  et  est,  et  eodem  modo 
vinum,  cum  sit  res  exigui  pretii  ante  bene- 
dictionem,  post  sanctificationem  autem,  quge 
a  Spiritu  Sancto  procedit,  sanguis  est  Christi. 
Idem  orat.  Gatechet.  :  Hic  panis  per  verbum 
Dei  sanctificatur,  etin  corpus  mutatur  statim 
ut  dictum  est  a  Verbo  :  Hoc  est  corpus  meum. 
Tertio  probatur  rationibus.  Prima  et  preeci- 
pua  sumitur  ex  institutione ,  quia  Christus 
non  dedit  hanc  virtutem  usui,  sed  verbis,  ut 
ex  eorum  veritate,  et  doctrina  Ecclesiee  con- 
stat.  Secundo,  quia  non  potest  explicari  pro- 
babili  ratione,  quando  et  quomodo  incipiat 
esse  praesens  in  usu.  Queero  enim,  an  sit  in 
tempore,  vel  in  aliquo  instanti  tantum.  Item 
an  quamdiu  est  in  ore  vel  in  gutlure,  vel 
quamdiu  applicatur  a  sacerdote?  quidquid 
enim  dicas,  nulla  ratione  aut  funclamento 
fulciri  potest.  Unde  argumentor  tertio,  quia 
natura  cibi  est,  ut  sit  res  permanens,  et  ut 
prius  sit,  quam  comedatur;  unde  in  convivio 
prius  preeparantur  et  apponuntur  cibi,  quam 
sumantur;  et  ita  Patres,  ubi  de  sacramento 
hoc  disputant,  aliud  dicunt  esse,  conficere 
hoc  sacramentum ,  aliud  distribuere.  Unde 
Dionys.,  de  Eccles.  Hierar.,  cap.  3,  part.  3, 
circa  finem,  de  mysteriis  hujus  sacramenti 
loquens,  dicit,  Postulare  ut  tanto  ministerio 
dignus  fiat,  et  ut  sacramenta  sancte  conficiat, 
et  caste  distribuat.  Quarto  hoc  sacramentum 
licet  sit  propter  usum ,  non  tamen  est  ipse 
usus,  sed  est  materia,  qua  utendum  est;  et 
ideo  supponitur  usui;  ac  deincle  licet  ad 
usum,  non  tamen  solum  est  institutum  ad 
usum  sumendi,  sed  etiam,  ut  offeratur  in  sa- 
crificium,  et  ideo  prius  quam  sumatur  adest 
Christus,  quando  immolatur.  Quinto  a  poste- 
riori  est  ratio  ex  usu  Ecclesiee ,  quee  prius 
quam  hoc  sacramentum  distribuatur,  ado- 
randum  proponit  fidelibus,  quam  esse  Aposto- 
licam  traditionem  constat  ex  Liturgiis  Jacobi, 
Basilii  et  Chrysost.,  et  ex  Clemente  et  aliis, 
quos  referemus  infra  agentes  de  forma;  nunc 
satis  sint  verba  Dionysii,  de  Eccles.  Hierar., 
cap.  3,  part.  2  :  Pontifex  sacrosancta  et 
augustissima  mysteria  conficit,  et  quse  antea 
laudaverat  venerandis  operta  atque  abdita 
signis,  in  conspectu  agit,  divinaque  munera 
reverenter  ostendens,  ad  sacram  illorum  com- 
munionem,  et  ipse  convertitur,  et  reliquos  ut 
communicent,  hortatur.  In  quibus  verbis  illud 

etiam  observare  licet,  aliud  esse  conficere 
mysteria,  aliud  sumere  vel  distribuere,  et 
illud  preecedere,  hoc  vero  subsequi;  statim 
vero  post  confectum  sacramenlum  coli  prius 
quam  sumatur.  Ultimo  fundamentum  heereti- 
corum  ex  dictis  expeditum  est,  quia  ut  dixi, 
licet  hoc  sacramentum  sit  propter  usum,  non 
tamen  est  ipse  usus;  in  quo  differt  ab  aliis 
sacramentis.  Quee  differentia  ex  traditione 
Ecclesiee,  et  ex  propriis  naturis  sacramen- 
torum,  et  ex  formis  eorum  intelligenda  est ; 
forma  enim  baptismi,  verbi  gratia,  actionem 
et  usum  indicat,  Ego  te  baptizo;  forma  autem 
hujus  sacramenti  non  indicat  usum,  sed  pree- 
sentiam  Chrisli  sub  speciebus  consecratis , 
Hoc  est  corpus  meum. 

5.  Secunda  conclusio.  —  Dico  secundo  :  cor- 
pus  Christi  sub  speciebus  permanet,  et  du- 
rat  post  absolutum  sacrificium,  etiam  si  a 
fidelibus  non  consummatur.  Est  de  ficle,  se- 
quitur  enim  evidenter  ex  preecedenti,  et  ex 
veritate  verborum,  ut  infra  exponam,  et  ita 
est  definita  in  Trident.,  can.  4  et  6.  Probatur 
preeterea  ex  praxi  et  traditione  Ecclesiee. 
Primo  enim  fuit  perpelua  consuetudo  ser- 
vandi  hostiam  consecratam  inEcclesia,  tum 
ob  fidelium  consolationem,  et  ad  cultum  et 
adorationem,  tum  maxime,  ut  subvenialur 
infirmis,  ne  in  extremo  periculo  privenlur 
viatico,  ut  significatur  in  Concilio  Niceeno, 
cap.  12  et  13;  clarius  in  cap.  Presbyter,  et  c. 
Qui  bene,  de  Consecr.,  clist.  2,  et  in  Conciliis 
Wormaciens.  et  Arelatens.-,  et  Concilio  Late- 
ranensi  sub  Innocenlio  III,  cap.  19  et  20,  et 
in  decretalibus  extat  titulus  de  Diligentia 
adhibenda  in  custodia  Eucharistiee,  et  ad  hoc 
confirmandum  multa  sumi  possunt  ex  his, 
qu33  de  praxi  Ecclesiee  circa  hoc  sacramen-, 
tum  diximus  supra  sectione  5,  preesertim  quae 
ex  Ambros.,  orat.  de  fratre  suo  Satyro,  et 
ex  Gregor.  Nazianz.,  orat.  de  sorore  sua  Gor- 
gonia,  adduximus.  Quibus  addi  potest  Cle- 
mens  P.,  epist.  1  ad  Jacobum  fratrem  Domini, 
ubi  dicit,  unum  ex  prsecipuis  clericorum  mu- 
neribus  esse,  ut  corporis  Domini  particulas, 
qua3  communicantibus  supersunt,  observent; 
et  in  lib.  8  Constitut.,  c.  20  :  Postquam  om- 
nes  sumpserunt,  inquit,  accipiunt  diaconi  re- 
liquias,  et  portant  in  Pastophoria ,  id  est,  in 
thalamum,  ita  enim  vocat  Sacrarium,  in  quo 
sponsus  animarum  collocatur.  Optima  sunt 
etiam  verba  Cyrilli,  epist.  ad  Colosyr.,  quae 
referam  statim  conclusione  sequenti.  Preete- 
rea  Amphilochius  in  vita  Basilii  refert,  illum 
fuisse  solitum  servare  Eucharistiam  in  aurea 

columba,  quee  antealtare  pendebat,  et  in  fine 
vitee  obtulisse  sacrificium,  et  quamdam  partem 
Eucharistise  reservasse,  ut  eam  in  viaticum 
sumeret.  Sunt  etiam  in  Ecclesiasticis  historiis 
multa  exempla  et  miracula,  quibus  heec  veri- 
tas  evidenter  confirmatur;  quale  est  illud 
apud  Gregorium  Turonens.,  lib.  1  de  Gloria 
mart.,  cap.  86,  de  diacono,  qui  cum  portaret 
pyxidem  corpus  Domini  continentem,  hostia 
consecrata  exire  visa  est,  et  ab  altari  volare, 
quoniam  diaconus  ille  impurus  erat,  et  libi- 
dini  deditus.  Similia  videri  possunt  in  Beda, 
lib.  4  Histor.  Anglic,  cap.  24;  et  in  vita  Ber- 
nardi,  lib.  1,  cap.  11;  et  alia  plura  ad  hanc 
veritatem  confirmandam  afferunt  citati  auc- 
tores,  et  Claudius,  repet.  4,  cap.  12.  Ultimo 
probatur  ratione,  quia  hoc  sacramentum  non 
consistit  in  usu,  sed  habet  esse  permanens; 
ergo  licet  non  sumatur,  permanebit  sacra- 
mentum;  ergo  etiam  in  eo  durabit  Christi 
preesentia,  quee  tamdiu  durat,  quamdiu  ipsum 
sacramentum.  Confirmatur  congruentiis  ad- 
ductis  sect.  preecedenti,  quee  hic  fere  accom- 
modari  possunt  omnes;  decuit  enim  ut  Ec- 
clesia  Christi  posset  habere  sponsum  suum 
secum  preesentem,  non  tantum  in  figura,  ut 
olim  Synagoga,  nec  aperte  et  clare,  ut  beati, 
sed  occulte  ac  tecte,  vere  tamen  et  realiter. 

6.  Dicendum  est  tertio,  tamdiu  conser- 
vari  Christum  preesentem  sub  speciebus, 
quamdiu  species  illee  ita  permanent,  ut  sub 
eis  possit  substantia  panis  vel  vini  conser- 
vari.  Heec  conclusio  colligitur  fere  ex  omnibus 
Theologis,  et  Catholicis  scriptoribus,  D.  Th. 
in  4,  dist.  9,  queest.  4,  art.  2,  queestiunc  1, 
et  infra,  queest.  76,  art.  6,  queest.  77,  art.  4, 
queest.  80,  art.  3;  Alens.,  4  part.,  qusest.  45, 
membr.  1,  art.  2;  Durando,  d.  9,  queest.  3, 
ad  1 ,  et  dist.  12,  queest.  3;  et  ibi  Richardo, 
art.  2,  queest.  2,  et  dist.  9,  art.  1,  queest.  1; 
et  ibi  Paludano,  q.  1 ,  et  dist.  12,  q.  5;  et  ibi 
Scoto,  queest.  6;  Major.,  queest.  4;  Gabr., 
queest.  1,  art.  3,  dubio  3,  et  lect.  84incan.; 
Capreolo,  dist.  13,  queest.  1,  art.  3,  et  recen- 
tioribus  omnibus.  Et  in  primis,  quod  cor- 
ruptis  speciebus  desinatsubeisesse  Christus, 
nullus  dubitat,  licetnonnulli  id  male  explicent, 
ut  infra,  queest.  76,  videbimus.  Et  ratio  est, 
quia  nec  consecrantur,  nec  habent  rationem 
sacramenti,  nisi  species  panis  et  vini.  Quod 
vero  Christussitibi,  quamdiuilleedurant,  pro- 
batur  primo  ex  verbo  Christi :  Hoc  est  corpus 
meum;  habet  enim  firmam  et  stabilem  veri- 
tatem;  ergo  quamdiu  hoc  sensibile,  seu  con- 
tentum  sub  his  speciebus  sensibilibus,  signari 

potest,  tamdiu  vere  dicitur  esse  corpus  Christi 

ex  vi  et  efficacia  ejusdem  verbi.  Unde  Cyrill. 

Alex.,   epist.   ad   Colosyr.,   apud    Turrian., 

lib.  4  pro  epistolis  Pontificiis,  cap.  19  :  Insa- 

niunt  (inquit)  qui  dicunt,  mysticam  benedic- 

tionem  non  ita  valere  ad  consecrationem,  ut 

remaneant  reliquix  ejus  benedictionis  in  al- 

terum  diem;  non  enim   alteratur   Christus, 

neque  sanctum   ejus  corpus  mutatur;  quin 

potius  virtus  benedictionis,  et  vivifica  gratia 

perpetua  est  in  eo.  Ex  quibus  verbis  plures 

hujus  veritatis  confirmationes  colligi  possunt. 

Prima  est  tacta  supra,  queest.  63,  art.  5,  quia 

species  consecratee,  quamdiu  durant,  conse- 

cratee    permanent ;    ergo    continent    corpus 

Christi.  Secunda,  quia  illse  species   manent 

quasi  informatee,  et  ad  significandum  deter- 

minatee  a  preecedenti  forma ;  ergo  quamdiu 

durant,   significationem  retinent,  efficaciam 

et  verilatem;  ergo  retinent  corpus   Christi. 

Tertia,  quia  heec  praesentia,  et  quasi  conjunc- 

tio  Christi  cum  speciebus,  est  veluti  quoddam 

donum  gratuitum  Dei,  quod  ex  parte  Christi 

aut  Dei  non  aufertur,  siinaltero  extremo  non 

sit  mutatio,  sicut  hac  ratione  unio  hyposta- 

tica,  vel  unio  per  gratiam,  aut  gloriam,  im- 

mutabiles  sunt,  si  ex  parte  alterius  extremi 

seu    hominis    non    ponatur   impedimentum. 

Quarta,  quia  Christus,  peracta  consecratione, 

permanenter    manet    sub    speciebus  ;    ergo 

quamdiu  manent  species,    durat  preesentia 

Christi;    patet  consequentia,   quia  nulla  alia 

lege  vel  ratione  potest  definiri  tempus,  quo 

illa  preesentia  duret ;  si  enim  durantibus  spe- 

ciebus   recedit  Christus ,   vel  hoc  facit  pro 

arbitratu,   absque  ulla  certa  lege,  seu  pro- 

missione,  et  hoc  esset  magnum  Ecclesiee  in- 

commodum,  alias  nunquam  possemus  esse 

certi,  an  duret  Christus  in  hostia  consecrata, 

vel  jam  recesserit..Si  autem  in  hoc  est  aliqua 

certa  lex  et  promissio,  nulla  certe  alia  exco- 

gitari  potest  certior,  et  Ecclesiee  sensui  magis 

consentanea.  Ex  quibus  sequitur  primo,  er- 

rasse  heereticos,  asserentes,  quando  aliquis 

indigne  accedit  ad  hoc  sacramentum,  statim 

Christum  recedere,  et  substantiam  panis  re- 

dire,   antequam  comedatur;   est  enim   heec 

aperta  heeresis,  et  contra  Paul.,  1  ad  Cor.  1 1 , 

dicentem :  Qui  indigne  manducat  et  bibit,  etc; 

et  in  ipsa  prima  institutione  damnata  est  heec 

heeresis,  nam  in  illa  manducavit  Judas  corpus 

Christi,  ut  supra  diximus  ex  sanctis  Patribus, 

et  plura  de  hac  re  dicemus  infra,  queest.  80, 

agentes  de  usu ;  legite  contra  hunc  errorem 

Guitm.,  lib.  1  de  hoc  sacramento. 

7.  Sequitur  secundo,  falsam  esse  senten- 
tiam  eorum,  qui  dixerunt  recedcre  corpus 
Christi,  si  in  lutum  cadant  species,  vel  si 
pollutis  manibus  attingantur,  de  quibus  in 
sequentibus  dicluri  sumus  latius. 

8.  Falsum  est,  Christum  recedere  ab  hoc 
sacramento,  antequam  alterentur,  seu  cor- 
rumpantur  species.  —  Sequitur  tertio,  errare 
eos,  qui  dixerunt,  durare  Christum  sub  spe- 
ciebus,  donec  sumantur,  statim  vero,  ac  su- 
muntur,  recedere,  antequam  alterentur  seu 
corrumpantur;  ita  docuit  Gloss.  in  cap.  Tri- 
bus  gradibus,  de  Consecration.,  dist.  1,  et  in 
cap.  Non  iste,  ibi;  et  indicant  Hugo  Victor., 
1,  2  de  Sacram.,  part.  8,  c.  13;  et  Innoc,  1.  4 
de  hoc  myst.,  c.  15 ;  sed  hi  duo  auctores  ex- 
plicari  quodammodo  possunt,  ut  infra  in  fin. 
quEest.  76  dicam ;  illius  vero  Glossse  senten- 
tia  nimis  falsa  est,  et  pias  aures  offendit. 
Primum  est  contra  mentem  omnium  Calholi- 
corum,  qui,  suscipienles  Christum,  tamcliu 
existimant  illum  intra  se  retinere,  quamdiu 
conversio  vel  immutatio  panis  durare  potuis- 
set,  et  ideo  diligentius  student  eo  tempore  se 
colligere  et  orationi  vacare.  Unde  Clem.  Papa, 
epist.  2  :  Qui  residua  corporis,  qux  in  altari 
relicta  sunt,  consumunt,  non  statim  ad  co?n- 
munes  accipiendos  cibos  conveniant,  ne  sanctse 
portioni  commisceant  communem  cibum.  Con- 
firmatur  ex  cap.  Si  quis,  de  Consecr.,  dist.  2, 
ubi  imponitur  pcena  ei,  qui  propter  ebrieta- 
tem  evomuerit  Eucharistiam ;  unde  ex  usu 
Ecclesiee,  si  contingat  evomi  ab  infirmo,  ado- 
ratur  et  habetur  ut  verum  sacramentum. 
Prseterea,  quia  si  corpus  Christi  in  pyxide 
existens,  durantibus  speciebus,  non  recedit, 
cur  discedet  existens  intra  hominem,  cum 
hac  prsecipue  de  causa  ibi  permaneat,  ut 
quodammodo  cum  homine  corporaliter  et  fa- 
miliariter  conjungatur,  ut  Cyrill.,  Hilar.,  et 
alii  Patres  loquuntur?  Confirmatur,  quia  alias 
aperitur  via,  ut  aliquis  dicat,  Christum  re- 
vera  non  ingredi  corpora  nostra,  sed  rece- 
dere,  cum  primum  species  ad  os  perveniunt; 
quod  si  hoc  est  hcereticum ,  quia  Christus 
dixit,  carnem  suam  manducari ,  ita  illud  est 
omnino  falsum,  quia  sicut  cibus,  qui  mandu- 
catur,  intrat  corpus  manducantis,  ita  in  eo 
manet,  donec  convertatur.  Unde  Christus 
etiam  dixit  :  Qui  manducat  meam  carnem,  et 
bibit  meum  sanguinem,  manet  in  me,  et  ego  in 
illo.  Denique  ante  alterationem  specierum 
non  succedit  ibi  alia ;  ergo  non  recedit  sub- 
stantia  Christi;  antecedens  patet,  quia  nec 
panis  redit  ex  omnium  sententia,  ut  infra  vi- 


rVII,  SECT.  I.  43 

debimus,  nec  ad  aliam  substantiam  sunt  dis- 
positiones  sufficientes.  Consequentia  vero 
probatur,  quia  species  non  manent  vacuse: 
preedicta  crgo  rcgula  certa  et  inviolabilis  re- 
tinenda  est,  alioquin  non  possunt  similes  er- 
rores  facile  vitari. 

DISPUTATIO  XLVII. 

DE    EADEM    PRiESENTIA    CHRISTI    IN    HOC 
SACRAMENTO,    QUID    SIT. 

De  hac  re  pauca  dicunt  Theologi;  eam  enim 
ex  professo  non  disputant,  sed  attingunt  tan- 
tum,  dum  de  transubstantiatione  disserunt; 
existimo  tamen,  non  parum  lucis  posse  huic 
materiae  afferri,  si  exacte,  quidhsecprsesentia 
sit,  intelligitur,  et  quomodo  ad  prsesentiam 
corporis  Christi  in  propria  specie  compare- 
tur;  illud  ergo  prius  in  hac  disputatione  dili- 
genter  explicare  curabo  et  inquirere ,  tam 
rem,  quam  modum  loquendi,  qui  ex  illa  con- 
sequitur,  declarando;  de  altera  vero  compa- 
ratione  sequentem  disputationem  instituam. 

SECTIO  I. 

An  haec   prsesentia  sit  aliquid  reale   et  intrinsecum 
corpori  Christi,  et  ab  eo  aliquo  modo  distinctum. 

1 .  PrsesentiaChristiin  Eucharistia  est  vera 
res,  seu  modus  realis.  —  Omissis  opinionibus, 
quoniam  eas  in  sequentibus  attingemus  bre- 
vius  et  commodius,  dicendum  est  primo, 
prsesentiam  hanc  esse  rem  aliquam  veram, 
seu  modum  realem  in  rerum  natura  existen- 
tem.  Hanc  conclusionem  existimo  esse  certis- 
simam  et  communem  Theologorum,  dist.  10 
et  11,  ubi  Scot.  distinctius  eam  attigit,  d.  10, 
q.  1,  dist.  11,  q.  3,  art.  2;  et  ut  probetur, 
suppono  verba  Concilii  Tridentini,  sess.  13, 
can.  I,  definientis  Christum  esse  sub  spe- 
ciebus,  vere,  realiter  ac  substantialiter.  Qui- 
bus  verbis  intendit  docere  totam  rem,  tolam- 
que  substantiam  vere  ac  proprie  existere 
(ut  ita  dicam)  intra  species,  et  esse  intime 
propinquam,  seu  indistantem  ab  illis.  Et  hoc 
esse  debet  fundamentum  totius  hujus  dispu- 
tationis,  et  hoc  ipsum  confirmant  omnia,  quse 
in  preecedenti  disputatione  tractata  sunt.  Ex 
hoc  ergo  concludo  primo,  Christum  esse  sic 
realiter  prsesentem  speciebus,  sicut  est  effec- 
tus  realis  in  rerum  natura ;  ergo  prresentia 
ipsa  est  aliquid  reale.  Patet  consequentia, 
quia  per  preesentiam  fit  formaliter  prsesens 
realiter;  antecedens  patet,  tum  ex  sententiis 

Patrum  asserentium,  esse  insigne  opus  divi- 
nae  omnipotentiae  Christum  fieri  hic  prsesen- 
tem;  tum  etiam  quia  si  non  est  realis  effec- 
tus,  nihil  erit,  nisi  fortasse  aliqua  significatio, 
vel  metaphora.  Et  confirmatur  primo,  quia 
ratione  hujus  praesentiae  vere  ac  realiter 
Christus  a  nobis  sumitur,et  intra  nos  existit; 
sed  heec  et  similia  aliquid  reale  sunt,  alioquin 
incidemus  in  haeresim  Calvini  dicentis,  sola 
fide  apprehendi.  Confirmatur  secundo,  quia 
baec  preesentia  est  fundamentum  verae  rela- 
tionis  realis,  propinquitatis  et  distantiae; 
Christus  enim  existens  in  altari,  realiter  est 
nobis  propinquior,  quam  ante  consecratio- 
nem ;  ergo  necesse  est,  hanc  praesentiam  ali- 
quid  rei  esse. 

2.  Hsec  praesentia  dicit  aliquid  aliud  prx- 
ter  substantiam  corporis  Christi.  —  Dico  se- 
cundo  :  heec  prsesentia  realis,  prseter  ipsam 
substantiam  corporis  Christi,  dicit  aliquid  in- 
trinsece  illam  afficiens.  Explicatur  et  proba- 
tur,  quia  corpus  Christi  esse  prsesens  in  hoc 
sacramento  imprimis  requirit,  ut  substantia 
corpus  Christi  ibi  adsit,  et  contineatur,  quod 
per  se  notum  est  in  fide ;  hoc  enim  sensu  pro- 
bavimus  hactenus  Christi  preesentiam.  Dein- 
de,  illum  adesse  ibi,  aliquid  est,  quod  ante 
consecrationem  non  erat,  et  non  est  cleno- 
minatio  extrinseca  in  ipso  corpore  Christi; 
quia,  cum  ante,  consecrationem  non  esset 
Christus,  nisi  tantum  in  ccelo,  intelligi  non 
potest,  ut  denuo  fiat  realiter  prresens  terrae, 
et  propinquus  rebus,  a  quibus  antea  distabat, 
illis  non  mutatis,  per  solam  extrinsecam  de- 
nominationem,  absque  aliquo  novo  modo 
reali  in  ipso  corpore  Christi.  Confirmatur, 
quia  nulla  est  forma  realis  extrinseca,  a  qua 
possit  heec  denominatio  provenire.  Dices  : 
posse  sumi  a  speciebus,  absque  alio  modo 
inheerente  corpori  Christi,  sicut  Verbum  di- 
vinum  denominatur  homo,  ab  humanitate 
illi  unita,  sine  novo  modo  in  ipso  Verbo  exis- 
tente.  Respondeo,  posse  quidem  Christi  cor- 
pus  denominari  ab  speciebus  contentum,  vel 
aliquo  modo  unitum  illis,  et  quodammodo 
etiam  panem  sacramentalem ;  tamen  hae  de- 
nominationes  supponunt  Christum  realiter 
preesentem  sub  speciebus,  quse  prsesentia 
non  potest  esse  tantum  denominatio  extrin- 
seca  ab  illis,  sed  requirit  novum  modum 
existendi  in  ipso  corpore;  nam  ante  conse- 
crationem,  Christus  non  erat  preesens  loco, 
vel  spatio,  in  quo  sunt  species ,  vel  speciebus 
ipsis;  et  ideo  non  possunt  species  tribuere 
formaliter  corpori  Christi,  ut  sit  praesens,  nisi 


ipsum  corpus  in  se  aliter  se  habeat,  alioquin 
manens  in  solo  ccelo  posset  denominari  ex- 
trinsece  prsesens  a  speciebus;  ut  in  exemplo 
adducto,  si  Verbum  divinumante  incarnatio- 
nem  non  esset  ubique,  impossibile  fuisset 
realiter  conjungi  humanitati  in  utero  beatse 
Virginis,  nisi  prius  intelligeremus ,  acqui- 
rere  ibi  modum  praesentiee  quo  fieret  ab  hu- 
manitate  indistans,  licet  modus  unionis  nihil 
illi  postea  superadderet;  nunc  autem  non 
indiguit  nova  preesentia,  quia  per  suam  im- 
mensitatem  est  ubique  praesens.  Aliter  etiam 
explicatur,  nam  si  vera  esset  fictio  haeretico- 
rum  dicentium,  Christi  humanitatem  esse 
ubique,  tunc  verissimum  esset,  non  oportere, 
ut  per  consecrationem  adderetur  corpori 
Christi  aliqua  preesentia,  vel  modus  intrin- 
secus,  sed  sola  denominatio,  vel  unio  specie- 
rum;  ipsa  tamen  ubiquitas  esset  realis  et  in- 
trinsecus  modus  in  ipsa  Christi  humanitate, 
nam  ratione  illius  esset  veluti  diffusa  realiter 
per  omnes  res,  et  intime  in  illis;  supposita 
ergo  fidei  veritate,  quod  ante  consecrationem 
humanitas  non  est  ubique,  nec  realiter  intra 
species,  aut  indistans  ab  illis,  necesse  est,  ut 
haec  praesentia,  quam  per  consecrationem  ac- 
quirit,  sit  aliquid  intrinsece  afficiens,  aut  de- 
nominans  ipsum  corpus  Christi. 

3.  Est  etiam  aliquid  ex  natura  rei  distinc- 
tum  ab  ipsa  substantia  Christi.  —  Dico  ter- 
tio  :  haec  praesentia  est  aliquid  ex  natura  rei 
distinctum  a  substantia  corporis  Christi,  et 
ab  omnibus  accidentibus,  quae  in  ccelo  habet. 
Probatur,  quia  neque  ex  vi  substantiae,  ne- 
que  ex  vi  omnium  illorum  acciclentium  fit 
realiter  preesens,  aut  indistans  a  speciebus, 
illis  immutatis  manentibus,  secundum  pree- 
sentiam  realem  seu  localem;  quod  tamen 
habet  ex  vi  hujus  praesentiae.  Secundo  haec 
praesentia  acquiritur  corpori  Christi  per  no- 
vam  actionem  realem;  ergo  necesse  est,  ut 
aliquid  addat  ex  natura  rei  distinctum.  Simile 
argumentum  est,  quia  hsec  praesentia  potest 
amitti,  integra  manente  substantia  corporis 
Christi  et  omnibus  accidentibus,  quae  habet 
in  ccelo ;  et  tunc  aliquid  reale  amittitur  inhae- 
rens  corpori  Christi;  ergo  necesse  est,  esse 
aliquid  ex  natura  rei  distinctum  ab  iis,  quee 
manent  in  illo.  Qui  enim  intelligi  potest , 
unum  realiter  separari  ab  alio,  et  per  actio- 
nem  realem  posse  illi  addi,  absque  aliqua 
distinctione,  quae  in  re  ipsa  sit?  Unde  simili 
argumento  concludimus ,  subsistenliam  dis- 
tingui  ex  natura  rei  a  natura,  et  unionem 
humanitatis  ab  ipsa  humanitate,  et  motum 

localem  a  mobili,  et  figuram  a  quantitate,  et 
sic  de  aliis  modis.  Una  sola  superest  difficul- 
tas,  quia  hinc  sequitur,  corpus  Ghristi  mu- 
tari.  cum  consecratur,  quod  D.  Thom.  et 
Theologi  negare  videntur.  Sed  de  hac  re  pro- 
pria  qusestio  est  infra  instituenda.  Nunc  bre- 
viter  dico,  non  mutari  mutatione,  qua  aliquid 
deperdat,  sed  qua  aliquid  tantum  acquirat. 

4.  Hsec  prpcsentia  solum  est  modus  corporis 
Christi.  —  Dico  quarto  :  hsec  praesentia  non 
est  res  omnino  realiter  distincta  a  corpore 
Christi ,  sed  solum  modus  ejus.  Probatur 
primo,  quia  non  est  necessaria  alia  distinctio, 
imo  neque  intelligi  potest,  rem  fieri  praesen- 
tem  prsesentia  entitativa,  per  aliam  rem  a  se 
distinctam,  ut,  inductione  facta  in  rebus  om- 
nibus,  facile  videri  potest.  Et  ratio  non  est 
alia,  nisi  quia  hsec  prsesentia  est  tam  intima, 
et  propria  cujusque  rei,  ut  majorem  distinc- 
tionem  non  patiatur;  sicut  ergo  figura  prop- 
ter  eamdern  causam  non  potest  intelligi  rea- 
liter  distincta  a  quantitate ,  ita  neque  hsec 
prsesentia  a  re  prsesenti,  quia  non  aliter  fit 
prsesens,  quam  exhibendo  seipsam.  Deinde 
ita  declaro,  quia,  ut  ex  Metaphysica  constat, 
nullum  prsedicamentum  affert  per  se  entita- 
tem  suam,  distinctam  ab  omnibus  reliquis, 
nisi  substantia,  quantitas,  aut  qualitas;  reli- 
qua  autem  omnia  sunt  modi  istorum ;  hsec 
autem  prsesentia  non  est  substantia,  quatenus 
a  substantia  corporis  distinguitur,  ut  per  se 
manifestum  est;  an  vero  sit  modus  substan- 
tialis,  infra  dicam ;  hic  enim  non  refert,  quia 
licet  esset  hujusmodi,  non  esset  res  omnino 
distincta  a  substantia,  sed  modus;  quod  au- 
tem  non  sit  etiam  quantitas,  per  se  notum 
est,  nam  potius  est  intellectu  difficillimum , 
quomodo  quantitas  secum  admittat  hanc 
prsesentiam,  ut  ex  sequentibus  constabit.  De- 
nique  hanc  prsesentiam  non  esse  qualitatem 
aliquam  constat,  et  ex  effectu  formali  ejus, 
quia  solum  facit,  corpus  esse  hic,  vel  alibi ; 
hic  autem  non  est  effectus  qualitatis;  tum 
prseterea  quia  omnis  qualitas,  qusecumque 
illa  esse  fingatur,  est  indifferens  ad  hanc 
prsesentiam,  et  potest  illam  mutare,  et  nunc 
esse  hic  et  postea  alibi,  quod  repugnat  for- 
mali  prsesentise.  ut  sic.  Tandem  hsec  prsesen- 
tia  acquiri  potest  sine  alteratione  corporis, 
per  solam  quasi  localem  mutationem;  non  est 
ergo  qualitas,  atque  adeo  neque  entitas  om- 
nino  realiter  a  corpore  distincta,  sed  tantum 
modus  ejus. 


SECTIO  II. 


Quid  proprie  in  specie  sua,  et  cujus  praedicamenti 
sit  hsec  praesentia. 

1 .  Sunt  qui  dicunt  hunc  modum  esse  sub- 
stantialem.  —  Prima  opinio  esse  potest,  hanc 
prsesentiam  revocariad  prsedicamentum  sub- 
stantise,  non  ut  substantiam  integram,  neque 
ut  partem ,  sed  ut  modum  substantialem. 
Quam  opinionem  aliqui  tribuunt  D.  Thomse, 
eo  quod  qusestione  seq.,  art.  3  et  4,  dixerit, 
corpus  Christi  esse  hic  per  modum  substan- 
tise,  et  eodem  modo  citari  potest  Concil.  Tri- 
dent.,  quia  dixit ,  corpus  Christi  esse  hic 
substantialiter.  Et  deinde  explicari  potest, 
quia  corpus  Christi  fit  hic  per  transubstan- 
tiationem  ;  ergo  acquirit  aliquid  substantiale; 
et  non  acquirit  nisi  hunc  modum  :  ergo.  De- 
nique  corpus  Christi  succedit  hic  loco  sub- 
stantise  panis,  et  supplet  vicem  ejus ,  sub- 
stando  accidentibus  sine  imperfectione ;  sed 
hoc  totum  est  munus  substantise;  substare 
enim  accidentibus,  proprius  modus  substan- 
tise  esse  videtur;  erit  ergo  modus  substan- 
tialis. 

2.  Alii  esse  relationem.  —  Secunda  sen- 
tentia  esse  potest,  hanc  prsesentiam  esse  re- 
lationem;  ita  significat  Scotus,  d.  10,  q.  1, 
art.  1 ,  et  d.  1 1 ,  q.  1 ,  art.  1 ,  2  et  3.  Ubi  hanc 
prsesentiam  vocat  respectum  extrinsecus  ad- 
venientem,  quem  solum  dicit  fieri  in  corpore 
per  actionem  consecrandi.  Sed,  ut  videbi- 
mus,  Scotus  solum  differt  in  modo  loquendi. 
Alia  via  tenet  hanc  sententiam  Durand., 
dist.  11,  qusest.  1,  ubi  dicit,  hanc  solum  esse 
prsesentiam  ordinis,  et  ita  illam  ponit  solum 
in  quadam  relatione  ordinis  corporis  Christi 
ad  species,  ratione  cujus  ita  se  illis  exhibet, 
ut  sine  sui  mutatione  possit  in  illis  et  per 
illas ,  aut  ubicumque  illse  fuerint,  operari ; 
sicut  alias  dixit,  Angelum  esse  in  loco,  vel 
ubique  per  prsesentiam  ordinis,  aut  Christi 
animam  descendisse  ad  inferos  solum  per 
eamdemprsesentiam.  Prseterea  Cajet.,  qusest. 
79,  art.  6,  sentit  esse  sacramentale  corporis 
Christi ,  relativum  esse ;  tribui  etiam  solet 
hsec  opinio  Capreol.,  d.  10,  qusest.  1,  arl.  3? 
ad  3  Durand.  contr.  2  concl.,  sed  immerito, 
ut  videbimus. 

3.  Alii  esse  actionem,  qua  Christus  sustinet 
species  ut  per  se  sint.  —  Tertia  sententia  esse 
potest,  hanc  preesentiam  esse  actionem  cor- 
poris  Christi  circa  species,  quas  effective 
sustinet,  ut  per  se  sint ;  sicut  spiritualis  sub- 

stantia  dicitur  esse  praesens  corpori  per  actio- 
nem ,  vel  operationem ,  quam  circa  illud 
exhibet,  et  ejus  praesentia  nihil  aliud  esse 
videtur,  quam  ejus  actio  vel  operatio;  sic 
ergo  existimari  potest  in  prsesenti,  quia  Chri- 
stus  est  praesens  speciebus  modo  indivisibili, 
et  quasi  spirituali  et  angelico,  cum  non  sit 
modo  quantitativo,  sed  totus  in  toto,  et  totus 
in  qualibet  parte. 

4.  Prima  conclusio.  —  Prsesentia  hsec  non 
est  modus  substantialis.  —  Dicendum  est 
primo  hanc  praesentiam  non  addere  corpori 
Christi  modum  aliquem  substantialem,  qui  ad 
praedicamentum  substantiae  revocari  possit. 
Haec  conclusio  est  communis  Scholasticorum, 
ut  existimo;  omnes  enim  fatentur,  quicquid 
est  in  hoc  sacramento,  praeter  substantiam 
Christi,  quod  pertinet  ad  modum  existendi 
hic,  esse  accidens  in  corpore  Christi.  Dicunt 
vero  quidam,  esse  accidens  praedicabile,  seu 
in  modo  praedicationis,  non  vero  praedica- 
mentale,  seu  in  essentia  sua.  Hoc  autem  est 
contra  sensum  Theologorum,  ut  constabit 
facile  legenti  eorum  scripta,  et  ex  his,  quae 
tam  hic,  quam  infra  disputantes  de  transub- 
stantiatione  afferemus.  Et  ratione  patet,  quae 
primo  sumi  potest  ex  ratione  modi  substan- 
tialis;  est  enim  de  ratione  hujusmodi,  ut  ad 
compositionem,  seu  ad  complementum  sub- 
stantiae  intrinsece  pertineat,  quia  si  substan- 
tia  est  in  suo  genere  omnino  integre  com- 
pleta ,  et  constituta ,  omnis  modus  illi  adveniens 
est  prorsus  extra  rationem  substantiae,  quod 
potest  inductione  facta  facile  suaderi.  Unio 
enim,  v.  gr.,  formee  cum  materia,  modus 
substantialis  est,  quia  intrinsece  concurrit  ad 
compositionem  naturae;  subsistentia  similiter 
est  modus  substantialis,  quia  intrinsece  per- 
tinet  ad  constitutionem  personae.  Unde  in 
humanitate  Christi,  ut  unio  esset  substantia- 
lis  modus,  necessarium  fuit,  ut  illa  mediante 
fieret  alius  modus  compositionis  personae;  e 
contrario  vero  extensio,  v.  gr.,  localis,  et 
omnis  alius  modus  similis,  non  est  substan- 
tialis,  quia  jam  non  pertinet  ad  constitutio- 
nem  substantiae  in  suo  genere ;  est  ergo  illud 
de  necessitate  et  essentia  talis  modi.  Et  ratio 
est  per  se  nota,  quia,  nisi  modus  sit  hujus- 
modi,  non  est  cur  magis  pertineat  ad  sub- 
stantiam,  quam  omnes  modi  aliorum  praedi- 
camentorum ;  loquor  enim  de  modo  pertinente 
ad  substantiam  in  facto  esse,  ut  abstineam 
ab  ipso  fieri,  vel  productione  substantiali , 
quam  etiam  multi  vocant  substantialem  mo- 
dum.  Quod,  si  verum  est,  etiam  id  habet, 


quatenus  aliquo  modo  constituit  substantiam, 
seu  ad  illam  terminatur.  Sed  haec  disputatio 
nunc  nostra  non  refert,  quia  hic  modus  prae- 
sentiae  non  est  fieri  substantiae,  sed  afficit 
substantiam  in  facto  esse.  Quod  autem  modus 
sic  afficiens  substantiam  non  pertineat  aliquo 
modo  ad  complementum ,  ut  substantialis 
esse,  probatur,  quia  corpus  Christi  tam  plene 
constitutum  et  integrum  substantialiter  est 
in  coelo  sine  hac  praesentia,  sicut  in  sacra- 
mento.  Item,  in  nulla  alia  re  sola  praesentia 
pertinet  ad  complementum  substantiae  ejus 
(de  rebus  creatis  loquor)  ut  patet  in  praesen- 
tia  Angeli ,  et  in  praesentia ,  quam  corpus 
Christi  habet  in  ccelo.  Denique  ipsum  nomen 
praesentiae  hoc  denotat,  quod  non  constituit 
rem  existentem,  sed  rem,  quae  jam  existit, 
facit  praesentem  localiter,  vel  quasi  localiter, 
ut  ita  dicam.  Secundo,  probatur  conclusio, 
quia  tria  possunt  intelligi  in  corpore  sub 
speciebus.  Primum  est,  quod  est  intime  in 
illis,  et  realiter  indistans  ab  illis.  Et  de  hoc 
manifestum  est,  non  posse  esse  substantialem 
modum ,  id  est,  pertinentem  ad  praedica- 
mentum  substantiae,  sicut  patet  a  simili  in 
Angelo,  et  in  quantitate,  cujus  praesentia 
non  pertinet  ad  quantitatem,  sed  ad  ubi. 
Item,  quia  haecpraesentia,  quoadhoc,  per  mu- 
tationem  quasi  localem  mutatur,  sine  sub- 
stantiali  mutatione ,  ut  statim  explicabitur, 
etiam  in  corpore  Christi,  quando  in  hoc  sa- 
cramenlo  elevatur,  aut  circumfertur.  Secun- 
dum,  quod  in  hoc  sacramento  intelligitur, 
est  quidam  indivisibilis  modus  existendi  cor- 
poris  Christi,  quia  est  totum  in  totis,  et  totum 
in  qualibet  parte  specierum.  Et  hoc  non  ma- 
gis  potest  esse  modus  substantialis ,  quam 
praecedens,  quia  haec  in  re  non  sunt  duo,  sed 
tantum  conceptu,  per  modum  genericae,  et 
specificae  rationis;  illa  enim  ratio  praesentiae 
communis  est  ad  indivisibilem  et  divisibilem 
praesentiam  ;  et  in  corpore  Christi,  prout  hic 
existit,  illa  praesentia  constituta  est  in  specie 
prsesentiee  indivisibilis,  quam  specificationem 
infra  sum  latius  explicaturus ;  si  ergo  prae- 
sentia  illius  corporis  non  est  substantialis 
modus ,  neque  talis  praesentia  substantialis 
modus  erit;  sicut  in  Angelo  praesentia  indivi- 
sibilis,  quam  habet  in  loco,  non  est  modus 
substantialis ,  tum  quia  nullo  modo  constituit 
substantiam  Angeli;  tum  etiam  quia  hic  mo- 
dus  facile  trausmutatur,  cum  tamen  Angelus 
substantialiter  immutabilis  sit.  Unde,  ad  hoc 
magis  explicandum,  advertendum  est,  duo 
posse  in  Angelo  considerari.  Unum  est,  esse 


substantialiter  indivisibilem 
est  substantialis ,  et  essentialis  in  Angelo. 
Alterum  est ,  esse  in  loco ,  seu  praesentem 
modo  indivisibili.  Et  hoc  est  accidentale,  et 
amitti  potest,  vel  mutari  per  modum  loca- 
lem ;  sicut  e  contrario  in  substantia  corporea 
esse  substantialiter  extensam  in  se,  est  mo- 
dus  substantialis  et  immutabilis ;  esse  autem 
extensam  in  loco,  seu  in  praesentia  ad  locum, 
est  accidentale ;  corpus  autem  Christi  in  hoc 
sacramento  non  parlicipat  indivisibilitatem 
substantialem  Angeli ;  nec  caret  substantiali 
extensione ;  hoc  enim  contradictionem  im- 
plicat,  quia  substanlialis  extensio  est  de  in- 
trinseco  conceptu  substantias  materialis,  ut 
infra  dicam ;  participat  ergo  solum  modum 
indivisibilis  prsesentiee,  qui  accidentalis  est 
in  proprio  subjecto,  scilicet,  in  substantia 
spirituali;  ergo  multo  magis  in  inferiori,  a 
quo  participatur;  proprietates  enim  conna- 
turales  superiori  naturse  non  participantur  ab 
inferiori,  nisi  medio  accidente,  prsesertim  si 
talis  proprietas  accidentalis  sit.  Confirmatur, 
quia  etiam  quantitas  Christi  participat  hunc 
modum  prsesentise,  et  tamen  non  participat 
modum  substantialem.  Denique  hic  modus 
opponitur  directe  modo  existendi  in  loco  di- 
visibiliter,  seu  accidentaliter;  ergo  est  acci- 
dentalis,  sicut  ille,  sunt  enim  ejusdem  or- 
dinis. 

5.  Tertio  considerari  potest  in  corpore 
Christi  modus  unionis  ad  species  sacramen- 
tales.  Et  hic  videri  posset  substantialis,  sicut 
in  anima  rationali  informante  corpus,  quam- 
vis  prsesentia  ipsa  quasi  localis  non  sit  modus 
substantialis ,  tamen  modus  unionis  ad  cor- 
pus  est  substantialis.  Sed  neque  hoc  dici  po- 
test  in  prsesenti ,  tum  quia  in  corpore  Christi 
revera  nullus  est  taiis  modus  unionis,  qui  sit 
aliquid  in  ipso,  prseter  prsesentiam,  et  actio- 
nem,  per  quam  talis  prsesentia  fit,  quse  non 
potest  magis  esse  substantialis,  quam  ipsa 
preesentia ;  tum  prseterea  quia ,  etiam  si  ad- 
mitteremus  lalem  modum  unionis,  ille  non 
potest  esse  substantialis ;  utrumque  vero 
ostendam  sectione  sequenti.  Nec  D.  Thom. 
in  1  sent.  citatus  huic  contradicit  assertioni; 
aliud  est  enim,  Christum  esse  hic  per  modum 
substantise,  aliud  est,  esse  per  substantialem 
modum ;  hoc  enim  posterius  est  falsum ,  ut 
ostensum  est;  prius  tamen  est  verum  ;  tantum 
enim  significat,  modum  illum,  quamvis  acci- 
dentalis  sit,  esse  tamen  proportionatum  sub- 
stantise  secundum  rationem  suam,  seu  afficere 
illam  modo  accommodato  substantise  ut  sic, 

Et  hic  modus      non  prout  natura  quantitatis  requirit,  sicut 


Angelus  est  prsesens  per  modum  substantise, 
nou  autem  per  substanlialem  modum.  Et 
idem  dici  potest  cle  illo  termino,  substantia- 
liter,  quo  usum  est  Concil.  Trident.,  quamvis 
propria  mens  Concilii  solum  fuerit  dicere, 
totam  substantiam  Christi  vere  esse  hic  prse- 
sentem.  Csetera,  quse  in  illa  prima  opinione 
dicebantur,  nullius  sunt  momenti,  ut  ex  di- 
cendis  patebit. 

6.  Secunda  conclusio.  —  Hsec prxsentia  non 
est  proprie  relatio  prxdicamentalis.  —  Sen- 
tentia  Durandi  erronea.  —  Dico  secundo  : 
hsec  prsesentia  non  est  proprie  relatio  praedi- 
camentalis,  seu  secundum  esse ;  ita  docuit 
Capreol.  in  4,  dist.  10,  q.  1,  ad  argumenta 
Aureoli  conlra  1  conclus.,  et  Cajet.  fortasse 
non  contradicit,  sed  intendit  quod  in  ultima 
conclusione  dicam.  Scotus  etiam  in  re  non 
dissentit ,  sed  solum  in  modo  loquendi ;  ille 
enim  omnes  modos  absolutos ,  qui  per  ah- 
quam  habitudinem  a  nobis  explicantur,  ex- 
trinsecos  respectus  vocat,  ut  modum  unionis 
humanitatis  cum  Verbo,  et  ubi  quantitatis; 
quibus  exemplis  hic  utitur.  Probatur  autem 
conclusio,  quia  hsec  imprimis  non  potest  esse 
relatio  rationis,  quia  ostensum  est,  hanc  prae- 
sentiam  esse  aliquid  reale.  Deinde  nec  potest 
esse  relatio  realis ,  primo,  quia  est  funda- 
mentum  relationum  realium  propinquitatis  et 
distantise,  quse  sine  mutatione  terminorum 
resultant  in  corpore  Christi,  facta  in  eo  hac 
prsesentia;  illa  autem  nullum  habet  funda- 
mentum,  ex  quo  resultet,  sed  potius  per  se 
fieri  potest  propria  actione  seu  mutatione,  ut 
etiam  Scotus  concedit,  et  ex  sequenlibus 
constabit.  Rursus  non  habet  terminum  rea- 
lem,  a  quo  essentialiter  pendeat;  nam  maxime 
a  speciebus;  at  vero  licet  de  facto  destructis* 
his  speciebus  corpus  Christi  amittat  hanc 
praesentiam ,  tamen  non  est  id  essentiale ; 
posset  enim  Deus,  destructis  speciebus,  im- 
mutatum  conservare  corpus  Christi,  vel  sub 
aliis  speciebus,  vel  sub  nullis;  nulla  enim 
repugnantia  vel  contradictio  in  hoc  intelli- 
gitur,  sicut  videre  licet  in  duobus  corporibus, 
si  divina  potentia  intime  sibi  invicem  prse- 
sentia  per  penetrationem  constituantur.  Item, 
in  prsesentia,  quam  Angelus  habet  in  coelo, 
et  in  omni  alia  simili ;  licet  enim,  quoad  rela- 
tionem  mutuam ,  quam  ego ,  ad  tollendam 
eequivocationem,  voco  relationem  intimae  pro- 
pinquitatis ,  manere  non  possit  unum  sine 
alio ,  tamen,  quoad  intrinsecum  modum  prae- 
sentiae,  quem  res  habet,  quamdiu  non  mu» 

tatur,  seu  quem  intrinsece  requirit,  quando 
mutatur  localiter,  nunquam  una  res  pendet 
ab  alia,  cui  est  propinqua;  ergo  haec  pras- 
sentia  nullam  habet  proprietatem  veree  rela- 
tionis  realis.  Et  confirmari  potest  exemplo 
praesentiee  quantitatis,  et  praesentiee  Ange- 
licee,  quae  sine  dubio  relationes  vere  dici 
neutiquam  possunt.  Neque  contra  hanc  con- 
clusionem  aliquid  in  secunda  sententia  asse- 
rebatur,  quod  responsionem  postulet.  Quod 
autem  Durandus  dicebat  de  preesentia  ordi- 
nis,  non  solum  falsum,  sed  erroneum  est, 
sicut  exempla,  quae  adducit  de  descensu  ad 
inferos,  per  solam  preesentiam  ordinis,  et  de 
ubiquitate  Angelorum,  erronea  sunt ,  ut  ex 
propriis  locis  constat.  In  prsesenti  vero  destruit 
Durand.  veritatem  realis  praesentiee  et  realis 
sumptionis  corporis  Christi  in  hoc  sacra- 
mento,  quia  illa  praesentia  ordinis  tantura  re- 
quirit  preesentiam  secundum  virtutem ,  et 
efficaciam,  non  secundum  rei  entitatem  et 
substantiam.  Unde,  si  corpus  Christi,  existens 
tantum  in  coelo  per  essentiam  et  substantiam 
suam,  haberet  sufficienter  virtutem  applica- 
tam  ad  operandum  in  terra,  vel  in  quolibet 
corpore  distante,  sine  sui  mutatione,  dicere- 
tur  illo  modo  esse  praesens  omnibus  rebus 
preesentia  ordinis;  ergo,  si  tantum  hoc  modo 
existit  in  hoc  sacramento ,  non  est  verum , 
esse  in  eo  substantialiter,  et  revera  indistans 
a  speciebus,  per  entitatem  suam,  sed  salis 
erit,  quod  habeat  applicatam  virtutem;  quo- 
modo  probabile  valde  est,  esse  etiam  in  bap- 
tismo,  et  in  aliis  sacramentis,  quia  ut  supra 
dixi,  probabile  est,  in  omnibus,  et  cum  omni- 
bus  immediate  operari ;  illa  ergo  sententia 
Durandi  in  hoc  sensu  heeretica  esset;  si  au- 
tem  quolibet  alio  modo  eam  interpretetur, 
procedent  rationes  factee. 

7.  Hsec  praesentia  non  est  actio  Christi  circa 
species.  —  Dico  terlio  :  heec  preesentia  non  est 
actio  aliqua  corporis  Ghristi  circa  species. 
Probatur,  nam  interrogo,  qusenam  actio  sit; 
dicunt  aliqui ,  esse  actionem ,  qua  Christus 
elevat  species  veluti  in  actu  primo,  ut  sint 
proximum  instrumentum  gratiee.  Sed  haec 
tantum  sunt  voces,  quia  illa  nulla  actio  est 
circa  species,  quia  si  est  actio,  aliquid  opera- 
tur;  Christus  autem  nihil  operatur  in  specie- 
bus,  quo  in  actu  primo  eleventur,  quia,  ut 
supra  de  sacramentis  in  genere  dixi,  haec 
instrumenta  nullam  virtutem  inhaerentem  re- 
cipiunt,  quee  sit  per  modum  actus  primi; 
dicuntur  ergo  species  esse  elevatee  solum, 
quia  preesentem  continent  Christum,  ratione 

cujus  habent  paratum  concursum  proportio- 
natum  ad  efficiendam  gratiam.  Alii  dicunt, 
hanc  actionem  esse,  qua  corpus  Christi  effec- 
tive  sustentat  accidentia  ut  per  se  sint;  et 
heecactio  est  possibilis  et  probabilis,  ut  dicam 
dubiosequenti;  tamen  est  incerta,  cum  tamen 
preesentia  certissima  sit,  quod  est  aliquod 
indicium ,  actionem  non  esse  preesentiam 
ipsam.  Deinde  certum  mihi  est,  talem  actio- 
nem  non  esse  necessariam  ad  preesentiam, 
quia  licet  Deus  conservet  species  separatas, 
medio  corpore  Christi,  tamen  posset  seipso 
immediate  conservare,  corpore  Christi  im- 
mutato  manente;  hoc  enim  non  repugnat, 
cum  intellectus  optime  concipiat  duas  res  sibi 
invicem  preesentes,  seu  intime  propinquas, 
sine  mutua  actione;  ergo  signum  est,  pree- 
sentiam  non  esse  actionem.  Praeterea  illa  actio, 
si  est,  non  est  subjective  in  corpore  Christi, 
sed  in  speciebus;  est  enim  per  modum  actio- 
nis  transeuntis,  quee  identificatur  cum  ter- 
mino;  ostendimus  autem  supra,  preesertim 
hanc  esse  in  ipso  corpore  Christi;  non  igitur 
est  actio  ab  illo  fluens.  Denique  heec  praesen- 
tia  fit  virtute  et  efficacia  verborum;  actio 
autem  corporis  Christi  circa  species  non  fit 
per  actionem  verborum,  tum  quia  ad  actio- 
nem  non  est  alia  actio ;  tum  etiam  quia  prius 
intelliguntur  verba  habere  suum  effectum  et 
terminum  suee  actionis,  et  postea  subsequi,  si 
quae  est  actio  inter  corpus  et  species;  actio 
ergo  non  est  preesentia. 

8.  Objectio.  —  Responsio.  —  Hsec  prsesentia 
non  est  passio  aliqua.  —  Objicies,  quia  corpus 
Christi  est  hic  preesens  ratione  conversionis 
panis  in  ipsum,  ut  D.  Thom.  art.  sequent.  et 
seepe  alias  loquitur;  ergo  conversio  est  ratio 
hujus  preesentise;  at  vero  conversio  est  actio  : 
ergo.  Confirmatur,  quia  substantia  non  est 
praesens  alicubi ,  nisi  aut  per  quantitatem, 
aut  per  actionem;  sed  corpus  Christi  non  est 
hic  preesens,  ratione  quantitatis,  quia  non  est 
quantitative  :  ergo.  Respondetur  ad  argumen- 
tum  cum  Scoto,  d.  10,  q.  2,  conversionem 
esse  veluti  viam  ad  hanc  preesentiam,  sive 
per  se  primo,  sive  secundario  ad  illam  ter- 
minetur,  de  quo  postea;  non  est  tamen  ipsa  for- 
malis  preesentia  in  facto  esse;  et  argumentum 
clarum  est,  quia  conversio  in  instanti  transit, 
preesentia  autem  permanet.  Et  hoc  argumen- 
tum  obiter  etiam  declarat,  hanc  preesentiam 
non  esse  passionem  aliquam,  in  corpore  Christi 
receptam,  sed  terminum  illius  actionis,  quae 
fit  circa  corpus  Christi  in  hoc  sacramento, 
sive  illi  actioni  proprie  respondeat  passio} 

sive  non ;  et  sive  sit  terminus  primarius,  sive 
consequens;  prsesentia  enim  ut  ex  ipsis  ter- 
minis  clarum  est,  non  dicit  aliquid  consistens 
in  fieri,  sed  id,  quod  permanet  et  factum  est. 
Ad  confirmationem  absolute  respondeo,  ne- 
gando  assumptionem;  tamen  ob  majorem  cla- 
ritatem,  quando  aliqua  substantia  dicitur  esse 
alicubi,  duplex  respectus  potest  importari. 
Primus,  qui  solet  dici  transcendentalis ,  qui 
consistit  in  dicto  modo  preesentise,  et  hoc 
sensu  negavi  illud  antecedens,  quia  substan- 
tia  non  per  actionem,  sed  per  seipsam  et  mo- 
dum  sibi  intrinsecum  est,  ubicumque  est; 
sicut  quantitas  per  seipsam  et  modum  suum 
est,  ubi  est  prsesens,  quamvis  extrinseco  cor- 
porenon  circumscribatur,  ut  in  ultima  spheera 
viderelicet.  Alio  tamen  modo  dicitur  res  esse 
alicubi,  id  est,  in  aliquo  corpore  extrinseco, 
quod  contingit,  vel  a  quo  circumdatur.  Et  in 
hoc  modo  dicitur  una  res  esse  in  alia,  media 
quantitate;  et  quandodeest  quantitas,  dicitur 
metaphorice  esse  in  alia,  vel  contingere  aliarn, 
media  actione,  et  hoc  sensu  dici  posset  corpus 
Christi  esse  aliquo  modo  in  speciebus  per  ac- 
tionem,  qua  illas  sustentat;  de  qua  inferius 
dicemus;  nunc  enim  solum  agimus  de  propria 
et  intrinseca  preesentia. 

9.  Prxsentia  haec  reducitur  ad  prsedicamen- 
tum  Ubi.  —  Dico  quarto  :  hsec  prsesentia  est 
modus  realis  corporis  Christi,  qui  ad  praodi- 
camentum  Ubi  reducitur,  quia  maximam  pro- 
portionem  habet  cum  illo  niodo,  quo  res  est 
alicubi;  ita  D.  Thom.  in  4,  d.  10,  qusest.  1, 
art.  3,  queest.  1 ,  ad  1 ;  Capreol.  lib.  10,  q.  1, 
art.  3,  ad  argumenta  contra  primam  conclu- 
sionem;  Ferrar.,  4  contra  Gent.,  cap.  63;  et 
idem  supponunt  omnes  auctores,  qui  ratione 
hujus  modi,  simpliciter  dicunt,  Christum  esse 
in  pluribus  locis,  Hugo  Victor.,  lib.  2  de 
Sacram.,  p.  8,  cap.  1 1 ;  Bonav.,  d.  1  1 ,  art.  1 , 
queest.  1;  Durand.,  qusest.  1;  Scot.,  dist.  1, 
qusest.  1  et  2;  Palud.,  qusest.  1;  Major,  q.  4; 
Gabr.,  q.  3,  etlect.  43  et  46  in  can.;  Alanus, 
lib.  1  de  Euchar.,  cap.  38;  nec  solum  Scho- 
lastici,  sed  etiam  sancti  Patres  ita  loquuntur, 
ut  videre  licet  in  Chrysost.,  homil.  24  in  1 
ad  Cor.,  homil.  16  ad  Hebr.,  et  aliis;  quos 
disput.  prseced.,  sect.  4,  citavi.  Quin  etiam 
favet  Concilium  Trident.,  sess.  13,  cap.  1, 
dicens  :  Neque  hsec  inter  se  repugnant,  ut 
Christus  in  ccelo  assideat,  juxta  modum  exis- 
tendi  naturalem,  et  ut  multis  aliis  in  locissa- 
cramentaliter  prsesens,  sua  substantia  nobis 
adsit.  Ratione  probatur,  primo  ex  dictis,  quia 
cum  hic  modus  realis  sit,  oportet  ad  preedi- 
xxi. 


camentum  aliquod  revocari;  sed  ad  nullum 
aliucl  pertinere  polest,  ut  de  sex  primis  aperle 
ostendimus,  et  de  tribus  aliis,  Situ,  Quando 
et  Habitu  est  per  se  clarum,  quia  Situs  sug- 
ponit  Ubi  quantitativum,  et  est  modus  ejus ; 
Quando  vero,  quia  vel  est  tempus  extrinse- 
cum,  vel  est  intrinseca  duratio,  qua3  supponit 
rem;  quse  durat,  et  ita  etiam  hic  duratio  prse- 
sentise  supponit  prsesentiam;  Habitus  vero 
est  res  extrinseca.  quanquam  respectu  spe- 
cierum  sit  cum  eo  aliqua  proportio,  ut  statim 
dicam.  Tantum  ergo  superest  prsedicamentum 
Ubi.  Quod  vero  cum  eohabeat  convenientiam, 
ita  declaro,  quia  in  corpore  existente  in  loco, 
praeter  superficiem  ambientem,  est  modus 
prsesentise  corporis,  ut  replentis  hoc  spatium, 
qui  modus  manet  mutatis  seu  fluentibus  su- 
perficiebus  ambientibus,  si  corpus  non  mute- 
tur,  et  corrumpitur  mutato  corpore,  etiamsi 
superficies  ambiens  eadem  sit,  el  in  ultima 
sphcera ,  quse  non  circumscribitur  corpore, 
optime  intelligitur  hic  prsesentise  modus;  ita 
ergo  in  Christi  corpore  intelligimus ,  intime 
adesse  prsesens  speciebus,  et  spatio  earum, 
quod  ipsee  replent ;  hic  ergo  modus  similitudi- 
nem  habet  cum  modo  locali;  quanquam  diffe- 
rat  a  modo  proprio  quantitatis,  quod  illa  est 
tota  in  toto,  et  pars  in  parte  spatii,  Christus 
autem  est  totus  in  toto,  et  in  singulis  partibus, 
ut  infra  dicemus.  Explicari  pra^terea  potest, 
qufa  in  substantia  panis  duo  considerari  pos- 
sunt :  alterum  est  substantia  ipsa ,  alterum 
est  modus  prsesentise  localis,  quem  sub  spe- 
ciebus  habet ;  nam  licet  per  quantitatem  dica- 
tur  esse  in  loco,  ita  ut  repleat  et  corporaliter 
occupet  illum,  tamen  propriam  preesentiam 
per  seipsam  habet,  eamque  retinere  posset 
per  divinam  potentiam,  destructa  quantitate, 
ipsa  substantia  in  cseteris  omnibus  immutata 
manenle,  et  cum  eadem  propinquitate  vel 
distantia  ad  centrum,  vel  polos;  sic  ergo  in 
substantia  corporis  Christi,  quee  substantise 
panis  succedit,  prreter  rationem  substantise, 
similis  modus  considerandus  est;  et  eodem 
modo  explicari  potest  hsec  preesentia  per  simi- 
litudinem  seu  proportionem  cum  prsesentia 
Angeli  ad  corpus,  vel  spatium,  in  quo  existit. 
Et  confirmatur,  quia  hic  modus  est  funda- 
mentum  rationis  distantise  et  propinquitatis ; 
hoc  autem  in  corporibus  fundamentum  perti- 
net  ad  preedicamentum  Ubi.  Deinde  hicmodus 
amitti  et  acquiri  potest  per  mutationem,  salva 
rei  substantia  et  omni  qualitate  et  quantitate, 
quod  etiam  accidit  corporibus  in  mutatione 
loci  :  ergo. 

10.  Sed  occurrebant  hoc  loco  varise  diffi- 
cultates.  Prima,  an  ratione  hujus  prsesentiae 
possit  Christus  dici  esse  in  loco.  Secunda,  an 
circumscriptive  vel  definitive.  Tertia ,  quo- 
modo  hsec  prsesentia  possit  simul  esse  in  cor- 
pore  Christi,  cum  preesentia,  quarn  habet  in 
ccelo.  Sed  priores  duas  difficultates  tractat 
D.  Thom.,  qusest.  sequent.  Tertia  vero  con- 
juncta  est  cum  illis;  et  ideo  commodius  age- 
mus  de  omnibus  post  sect.  1  disputationis 
sequent . ,  intellecta  prius  specifica  ra  tione  huj  us 
prresentiee,  quam  ibi  explicabo ;  lege  interim 
Capreolum,  d.  10,  qusest.  1,  art.  2  et  3  in 
argum.  Durand.  et  Aureol.  contra  primam 
conclusionem. 

1 1 .  Esse  sacramentale  Christi  prseter  prae- 
sentiam  connotat  habitudinem  ad  species.  — 
Dico  tandem  ultimo  in  hac  qusestione,  esse 
sacramentale  corporis  Christi  in  hoc  sacra- 
mento,  preeter  hanc  preesentiam ,  connotare 
habitudinem  aliquam  ad  species,  sub  quibus 
continetur.  Hanc  conclusionem  sumo  ex  D. 
Thom.,  quasst.  sequent.,  art.  7.  Et  potest 
explicari,  quia,  quando  sub  speciebus  mutat 
locum  vel  circumfertur,  revera  mutatillumin- 
trinsecum  modum  prsesentise,  quem  hactenus 
explicuimus,  quia  alibi  est,  quam  antea,  et 
substantialiter  replet  diversum  spatium,  et 
mutat  relationes  propinquitatis  et  distantiae 
sinemutationeterminorum,  et  tamennon  cen- 
setur  mutare  simpliciter  esse  sacramentafb, 
quia  retinet  habitudinem  ad  easdem  species ; 
sicut  enim  manet  idem  sacramentum,  etex  vi 
ejusdem  consecrationis,  ita  et  idem  esse  sa- 
cramentale  ;  ergo  signum  est,  hoc  esse  sacra- 
mentale  non  consistere  in  solo  illo  moclo  in- 
trinseco,  sed  quasi  formaliter  connotare  talem 
habitudinem  ad  has  species.  Quse  etiam  habi- 
tudo  variari  potest,  immutato  manente  moclo 
intrinseco  preesentiee;  posset  enim  Deus  mu- 
tare  has  species  et  alias  loco  illarum  substi- 
tuere,  corpore  Christi  eodem  modo  manente; 
et  tunc  mutaretur  habitudo  ad  species,  vel 
denominatio  ab  illis  proveniens,  et  non  per  ab- 
solutam  mutationem  Christi,  sed  per  mutatio- 
nem  alterius,  scilicet  specierum,  atque  adeo 
sine  variatione  modi  intrinseci  preesentiee. 
Quse  autem  sit  hsec  habitudo  ad  species,  po- 
test  diversis  modis  explicari.  Primo,  ex 
August.,  5  de  Trin.,  c.  10,  ut  sit  habitudo 
signati  ad  signum,  quia  ratio  sacramenti  in 
significatione  consistit,  etChristus  semper  per 
easdem  species  significatur,  quamdiu  sub  illis 
et  cum  illis  dicit  habitudinem  ad  eumdem  ef- 
fectum  sacramentalem ;  sed  hsec  significatio 


solum  addit  relationem  fundatam  in  praedicto 
reali  modo  prsesentise  corporis  et  continentia 
specierum.  Secundo,  Capreol.  et  Ferrar.  su- 
pra  explicant  per  o  ^mparationem  ad  praedica- 
mentum  Habitus.  ad  quod  dicunt  revocari 
hoc  esse  sacramentale,  quantumadhanchabi- 
tudinem,  quia  sicut  Habitus  est  quid  extrin- 
secum  et  quodammodo  continet  hominem  ves- 
titum,  ita  species  respectu  corporis  Christi 
quasi  extrinsece  continent  et  denominant 
illud.  Tertio,  explicari  potest  per  relationem 
intimse  propinquitatis ;  nam  licet  praesentia 
non  sit  relatio,  tamen  ex  illa  consequitur,  si 
adsit  terminus  cum  proportionata  preesentia ; 
hoc  igitur  esse  sacramentale  corporis  Christi, 
prseter  intrinsecam  prsesentiam,  requirit  re- 
lationem  ad  species  sibi  etiam  prsesentes. 
Quarto,  etiam  explicari  potest  haec  habitudo 
consistere  in  vera  et  reali  unione  inter  corpus 
Christi  et  species;  de  quo  modo,  quia  longam 
habet  controversiam,  sect.  sequent.  institue- 
mus.  Ex  his  obiter  colligilur,  hoc  esse 
sacramentale ,  prout  includit  hsec  omnia , 
non  fieri  per  se  primo  per  aliquam  actio- 
nem,  sed  fieri  fundamentum  prsesentiae,  inde 
vero  resultare  alias  relationes  vel  denomina- 
tiones. 

12.  Differentia,  qux  est  inter  prxsentiam  et 
propinquitatem  ad  species,  explicatur.  — So- 
lum  posset  aliquis  quaerere,  quare  modus 
praesentiae,  qui  consideratur  in  ordine  ad  lo- 
cum,  vel  spatium  specierum,  dicitur  esse  ab- 
solutus  et  intrinsecus  corpori  Christi,  modus 
autem  prsesentiee  et  propinquitatis  intimae  ad 
species  dicitur  tantum  esse  relatio  vel  deno- 
minatio  extrinseca.  Respondetur,  interroga- 
tionem  hanccommunem  esse,  tam  corporibus, 
quam  Angelis,  et  rebus  omnibus,  quae  sibi  in- 
vicem  sunt  praesentes.  Ratio  ergo  breviter  est , 
quia  prsesentia  rerum  inter  se  supponit  mo- 
dum  existendi  rei  secundum  se,  et  in  illo  fun- 
datur,  et  ex  illo  resultat;  et  ideo,  nisi  res, 
quae  sibi  sunt  praesentes,  aliud  genus  unionis 
inter  se  habeant,  ex  vi  solius  preesentiee, 
solum  dicunt  talem  modum  relationis.  Et 
signum  a  posteriori  est,  quia  mutari  potest 
per  solam  mutationem  alterius  extremi,  et 
similiter  acquiri.  At  vero  alius  modus  preesen- 
tiae,  qui  consideratur  in  ordine  ad  spatium, 
non  habet  alium,  in  quo  fundetur,  vel  ex  quo 
resultet,  nec  terminum  realem,  a  quo  pendeat, 
et  ideo  est  modus  absolutus  et  intrinsecus 
illius  rei,  quam  afficit,  et  ex  genere  suo  per 
solam  propriam  mutationem  sui  subjecti  ac- 
quiri  et  amitti  potest. 


DISPUTAT.  XLVII,  SECT.  III. 


51 


SECTIO  III. 


Utrum  haec  preesentia  includat  realem  ac  veraui  imio- 
nem  corporis  Christi  ad  species  sacramentales. 

1.  Preesentia  unius  rei  ad  aliam,  ex  vi  ac 
prrecisa  ratione  sua,  solum  requirit  indistan- 
tiam  ac  perfectam  propinquitatem  talium  re- 
rum  inter  se,  et  hanc  preesenliam  hactenus 
explicuimus,  quid  sit;  quoniam  certum  est, 
hanc  saltem  convenire  corpori  Christi,  res- 
pectu  specierum  sacramentalium.  Nunc  ergo 
inquirendum  superest,  an  preeter  hanc  pree- 
sentiam  intercedat  unio;  quanquam  enim 
omnis  unio  prsesentiam  requirat  unibilium 
inter  se,  non  tamen  e  converso  omnia,  quee 
sunt  sibi  prsesentia,  sunt  inter  se  unita. 

2.  Prima  sententia  est  dari  veram  unionem 

inter  Christum  et  species  sacramentales.  —  In 

qua  re  prima  sententia  referri  potest,  affir- 

mans  in  hoc  sacramento  esse  veram  unionem 

inter  Christum  et  specfes,  ineffabilern  tamen 

et  incomprehensibilem.   Ita    videtur  sentire 

D.  Thom.,  in  4,  dist.   II,  quaest.   1,  art.  1, 

quasstiunc.  1 ,  ad  1;  ubi  exponit  Damascen., 

lib.  4  de  Fide,  cap.  14,  dicentem,  Deum  con- 

junxisse  divinitatem  suam  pane  et  vino,  et 

fecisse  ea  corpus  et  sanguinem  suum,  intelli- 

gendum  esse,  quantum  ad  species,  quibus 

Christi  corpus  divinitati  unitum  modo  ineffa- 

bili  conjungitur.  Unde  Cajetan.  hic,  dicit  hunc 

modum  unionis  esse  ineffabilem,  et  a  Concil. 

Lateran.   vocari,   continentis  et  contenti;  et 

quaest.  76,  art.  6,  dicit,  inter  corpus  et  species 

intercedere  nexum  a  solo  Deo  factum,  quod 

non  potest  intelligi  nisi  de  unione  formali, 

quia  unio  effectiva,  de  qua  posiea  dicam,  non 

potest  a  solo  Deo  immediate  fieri,  implicat 

enim  repugnantiam.  Utitur  autem  Cajet.  ibi 

quibusdam  rationibusparum  efficacibus,  quas 

propterea  omitto.  In  eadem  sententia  videtur 

esse  Aureol.  apud  Capreol.,  dist.  10,  q.  1,  in 

argum.  contra  1   conclus.;  et  idem  Capreol. 

ibi,  qusest.  2,  ad  1  Scoti  contra  2  conclus.; 

Palud.,  q.  3;  et  uterque  dicit  corpus  Christi, 

licet  non  sit  unitum  speciebus,  sicut  potentia 

actui,  uniri  tamen  tanquam  id,  quod  subjecto 

accidentium  succedit,  et  inseparabiliter  illis 

conjungitur  vera  unione,  quee  imperfectionem 

excludit;  sic  etiam  Sotus  ibi.  qusest.  1 ,  art.  6, 

dicit,  corpus  Christi  aliquo  nexu  sub  specie- 

bus  contineri;  idem  sentit,  dist.  9,  queest.  2, 

art.  1 ,  ad  2  et  4  Scot.,  et  latissime  art.  4,  post 

recitatam  3et  4opinion.,  ubi,  preeter  preesen- 

tiam  localem,  requirit  unionem,  ut  corpus 


Christi  contineatur  sub  speciebus,  eo  modo, 
quo  continebalur  substantia ,  seclusa  inhee- 
rentia;  idem  senlit  Ledesm.  1,  part.  4,  q.  6, 
art.  4,  dub.  5,  qui,  preeterpreesentiam,  requi- 
rit  alium  modum.  Richard.,  art.  13,  pag.  260, 
§  Intelligilur  autem,  dicit,  ex  corpore  et  spe- 
ciebus  constitui  unum  sacramentum,  non  so- 
lum  ut  ex  signo  et  signato,  sed  modo  nobis 
ineffabili,  et  incomprehensibili;  et  infra  dicit, 
intimius  conjungi  corpus  Christi  speciebus, 
quam  prius  uniretur  substantia  panis,  non 
solum  ex  Dei  voluntate,  sed  ex  ipse  modo, 
quo  ibi  existit;  idem  art.  14,  pag.  301.  In 
eadem  sententia  est  Alanus,  3ib.  1,  cap.  34, 
55,  36  et  37,  ubi  licet  affirmare  non  audeat, 
se  tamen  valde  propensum  ostendit,  ut  hypos- 
taticam  unionem  inter  species  et  Christi  cor- 
pus  concedat.  Bellarm.,  lib.  3  de  Eucharist., 
cap.  18  et  sequent.;  Joan.  Hessel.,   libro  de 
Corpore  Christi,  fol.  181,  dicit,  corpus  Christi 
arctius  conjungi  accidentibus,  quam  Angelus 
corpori  assumpto  conjungatur;  idem  sentit 
Claudius,  repet.  5,  c.  3,'quatenus  dicitcorpus 
Cbristi  supplere  vicem  subjecti;  et  repet.  9, 
cap.  6,  fol.  139,  pag.  2,  dicit,  esse  unionem 
arctissimam,  non  inheerentiee,  nec  hypostati- 
cam,  sed  sacramentalem.  Fundamenta  hujus 
sententiee  varia  afferuntur,  ut,  v.  gr.,  quia  ex 
corpore  Christi  et  speciebus  fit  unum  sacra- 
mentum ;  ergo  oportet ,  ut  intercedat  vera 
uriio.  Sed  hoc  et  similia  non  habent  difficulta- 
tem,  quia,  ut  constat,  ad  compositionem  sa- 
cramenti  non  requiritur  unio  physica  inter 
componentia ,  sed  satis  est  propinquitas  seu 
preesentia  cum  mutua  relatione,  quia  sacra- 
mentum  non  est  unum  per  se,  nec  physicum, 
sed  artificiale.  Duo  igitur  sunt,  quee  nonnul- 
lam  difficultatem  habent  :  primum  est,  quia 
nisi  intercedat  unio  inter  corpus  et  species, 
fieri  non  potest,  ut  corpus  Christi  inde  exclu- 
dat  formaliter  substantiam  panis,  per  intrin- 
secam  incompossibilitatem.  Sola  enim  prte- 
sentia  realis  non  est  formaliterincompossibilis 
cum  substantia,  nec  cum  existentia  ejus,  nec 
cum  unione,   quam  cum   suis    accidentibus 
habet;  est  enim  ibi  substantia  corporis  Christi 
indivisibiliter  et  per  modum  substantiee;  hoc 
autem  modo  non  repugnat,  quod  sit  intime 
prassens  quantitati  panis.  Consequens  autem 
est  falsum,  quia  alias  non  posset  esse  vera 
conversio  substantiee  panis  in  corpus  Christi, 
quia  duo  termini,  nisi  formaliter  inter  se  re- 
pugnent,  non  possunt,  ex  vi  ejusdem  actionis, 
seu  conversionis ,  unus  in  alium    converti. 
Secundum  fundamentum  sumitur  ex  quadam 

veluti  communicatione  idiomatum  inter  spe- 
cies  et  corpus  Christi;  nam  visis,  tactis,  fractis 
aut  motis  speciebus,  dicitur  corpus  Christi, 
videri,  tangi,  frangi,  moveri;  ergo  nascitur 
hoc  ex  aliqua  unione,  sicut  ex  simili  commu- 
nicatione  inter  humanitatem  et  Verbum  colli- 
gunt  sancti  Patres  unionem  inter  illa,  unde 
comparant  ssepe  hanc  compositionem  ex  carne 
Christi  et  accidentibus  panis,  cum  illa  unione 
ex  carne  et  Verbo,  ut  refert  late  Claudius, 
repet.  8,  c.  4;  et  hoc  maxime  convincit  com- 
municatio  in  motu;  nam  motis  speciebus  mo- 
vetur  per  accidens  corpus  Christi,  quod  non 
posset  ex  natura  rei  consequi,  nisi  vera  et 
realis  conjunctio  inter  ea  intercederet.  Simile 
argumentum  sumi  potest  ex  eo  quod,  corrup- 
tis  speciebus,  statim  desinit  esse  ibi  corpus 
Christi,  quia  amittit  unionem,  sicut  desineret 
substantia  panis,  cui  corpus  successit,  ut  si- 
gnificavit  D.  Thom.,  q.  77,  art.  4,  dicens, 
corpus  Christi  desinere  esse  hic,  corruptis 
speciebus,  quia  succedit  subslantise  panis. 
Item,  ex  vi  hujus  unionis,  accidentia  separata 
habent  vim  efficiendi  quidquid  possent  facere 
conjuncta  suee  substantiee,  ut  ait  Bonaventura, 
d.  11,  art.  1,  q.  3.  Denique,  ratione  hujus 
unionis,  vere  ac  proprie  designatur  corpus 
Christi,  dicendo  :  Hoc  est  corpus,  quia  illud 
pronomen  proprie  non  designat,  nisi  quod 
realiter  continetur  et  conjungitur  cum  his  ac- 
cidentibus  sensibilibus. 

3.  Secunda  sententia  negat  omnem  unionem 
realem.  —  Secunda  sententia  negat  omnem 
unionem  realem  inter  Christum  et  species, 
prseter  inseparabilem  preesentiam  ex  pacto 
divino;  ita  sentit  Scotus,  d.  10,  quaest.  1; 
Gabr.  ibi,  art.  2,  concl.  10,  et  lect.  47  in  can., 
ubi  dicit,  At  Okam ;  idem  Major,  d.  10,  q.  6; 
et  Thom.  de  Argen.,  queest.  2,  art.  ult.;  Pe- 
trus  de  Aliac,  quaest.  5,  art.  2,  quatenus  di- 
cunt,  corpus  Christi  moveri  motis  speciebus, 
ex  voluntate,  et  ex  pactoDei;  et  eadem  est 
sententia  Nominalium,  ut  videbimus  infra, 
queest.  76,  qui  consequenter  aiunt,  Christum 
contineri  sub  speciebus,  tanquam  sub  signo 
infallibiliter  reprsesentante  Christum  ibi  prse- 
sentem;  heec  autem  significatio  fundatur  in 
impositione  Christi,  non  autemin  unionephy- 
sica  et  reali.  Fundamentum  hujus  sententiae 
fuisse  videtur,  quia  hoc  satis  est  ad  omnia, 
quee  de  hoc  mysterio  fides  docet,  intelligenda, 
quia  sicut  unitas  et  esse  sacramenti  non  opor- 
tet ,  ut  dicat  necessario  aliquid  physicum , 
prseter  res,  quee  ad  significandum  imponun- 
tur,  ita  neque  unio  sacramentalis   requirit 


propriam  et  physicam  unionem,  sed  solum 
eam  propinquitatem,  quee  ad  significationem 
et  effectum  sacramenti  sufficiens  fuerit;  ergo 
alia  unio  superflua  est,  et  non  satis  intelligi 
potest. 

4.  Mihi  videtur  distinctione  utendum  :  alia 
est  enim  unio  intrinseca,  quam  vocamus  for- 
malem,  et  est  illa,  in  qua  duo  extrema  ita 
conjunguntur  physice,  ut  proprie  ac  realiter 
componant  unum,  quee  compositio  semper  re- 
quirit  in  utroque,  vel  altero  extremo  intrin- 
secum  et  realem  modum  unionis;  essentialiter 
dependentem  ab  altero  extremo,  cum  quo  est 
compositio,  seu  a  toto  composito,  quatenus 
ipso  destruclo,  non  potest  ille  modus  conser- 
vari,  sicut  e  converso,  posito  illo  modo  unio- 
nis,  necesse  est,  ut  compositum  resultet,  quse 
omnia  ex  metaphysica  suppono,  et  ex  his, 
quee  traduntur  in  materia  de  incarnatione. 
Prseter  hanc  vero  unionem ,  potest  intelligi 
alia,  quam  voco  effectivam,  et  erit,  quando 
duo  ita  sunt  sibi  intime  preesentia,  ut  ex  effi- 
cientia,  quam  habet  unum  circa  alterum,  non 
possint  separari,  ac  si  dicamus,  ferrum  esse 
realiter  conjunctum  magneti,  non  solum  pro- 
pinquitate  locali,  sed  unione  effectiva,  quia 
magnes  effective  illud  trahit  et  continet  ne  a 
se  separetur. 

5.  Inter  Christum  et  species  non  est  unio 
formalis  physica.  —  Non  est  unio  sacramen- 
talis.  —  Dico  ergo  primo  :  inter  corpus 
Christi  et  species  non  intercedit  formalis  unio 
seu  compositio  physica,  ex  qua  resultet  unum 
physicum  compositum,  tanquam  ex  duabus 
partibus,  seu  extremis  vere  componentibus. 
Heec  conclusio,  quamvis  ab  auctoribus  dis- 
tincte  et  expresse  non  ponatur,  tamen  sub 
eisdem  terminis  contrarium  doceri  non  video, 
imo  nec  fere  tractari ;  indicatur  vero  a  Ca- 
preol.,  d.  10,  q.  3;  Ferrar.,  4  cont.  Gen.,  c. 
63,  quatenus  dicunt,  accidentia  comparari 
ad  corpus  Christi  per  modum  habitus,  et  rei 
extrinsece  adjacentis  seu  continentis;  idem 
indicant  auctores,  qui  hanc  unionem  per  so- 
lam  efficientiam  explicant,  ut  infra  referam. 
Potest  in  eamdem  sententiam  afferri  Algerus, 
lib.  1  de  hoc  sacramento  dicens  :  In  sacra- 
mento,  ne  dicamus  panis  formam  Christo 
impersonatam,  quia  mansura  in  Christi  cor- 
pore  non  est.  Ubi  nomine  formee,  panis  acci- 
dentia  intelligit;  et  ideo  dicit  inferius,  illam 
formam  esse  mysticam,  respectu  Christi,  non 
impersonatam ,  id  est ,  non  ipsius  personee 
unitam.  Hoc  etiam  videtur  asseruisse  Gloss. 
ordin.,  1  ad  Cor.  11,  his  verbis  :  Quxrema- 

nent  de  priori  substantia  accidentia,  scilicet 
color  et  sapor,  etc,  nec  corpus  Christi  af/i- 
ciunt,  nec  in  eo  fundantur.  Et  probatur  pri- 
mo,  quia  talis  unio  nec  accidentalis  esse  po- 
test,  nec  substantialis;  ergo  nulla  ;  sicut  enim 
non  est  medium  inter  substantiam  et  acci- 
dens,  ita  neque  inter  unionem  accidentalem 
et  substantialem.  Nisi  fortasse  quis  dicat, 
esse  quasi  mistam,  et  substantialem  ex  parte 
unius  extremi,  accidentalem  vero  ex  parte 
alterius  ;  quod  facile  refelli  potest,  quia ,  ut 
unio  sit  substantialis,  non  satis  est,  id,  quod 
unitur,  essesubstantiam,sed  oportet,  modum 
ipsum  unionis  esse  substantialem,  et  conse- 
quenter  necesse  est,  terminum  integrum  ac- 
tionis  unitivae  esse  substantiam,  quia  de  ra- 
tione  modi  unionis  substantialis  est,  ut  ad 
constitutionem,  seu  complementum  substan- 
tise  pertineat ;  at  vero  si  ex  parte  unius  ex- 
tremi  unio  est  accidentalis ,  non  potest  in 
alio  extremo  modus  unionis  esse  substan- 
tialis,  nec  potest  tota  conjunctio  ad  substan- 
tialem  terminum  referri.  Et  heec  eadem  ratio 
concludit,  non  posse  totam  hanc  unionem  esse 
substantialem,  tum  quia  cum  aliud  extremum 
sit  accidens,  non  ordinatur  tota  unio  ad  com- 
ponendam  unam  substantiam,  neque  unum 
ens  per  se;  tum  etiam  quia  modus  unionis  in 
altero  extremorum  est  acciclentalis ;  tum  de- 
nique,  quia  unio  illa  non  est  in  natura,  neque 
in  hypostasi,  vel  subsistentia,  aut  existentia 
substantiali,  ut  ex  dicendis  constabit;  preeter 
haec  autem  non  datur  aliud  genus  substan- 
tialis  unionis,  ut  constat  ex  doctrina  de  incar- 
natioue,  et  metaphysica,  quia  non  est  aliud 
genus  realis  compositionis  in  substantia. 

6.  Nec  accidentalis  physica.  —  Superest, 
ut  alteram  partem  probemus,  nempe  hanc 
unionem  non  posse  esse  accidentalem,  quod 
sic  ostendo,  quia  in  omni  unione  reali  acci- 
dentis  et  subjecti,  seu  quasi  subjecti,  necesse 
est,  ut  componentia  sese  aliquo  modo  affi- 
ciant,  et  unum  sit  aliquo  modo  actus  alterius, 
saltem  ad  imitationem  formalis  et  materialis 
causae;  tam  intrinsecum  enim  est  hoc  omni 
unioni,  saltem  ex  parte  alterius  extremi,  ut 
etiam  inter  Verbum  divinum  et  humanitatem 
non  intelligamus  veram  et  realem  unionem, 
nisi  hoc  modo  illam  explicando;  sed  inter 
corpus  Christi  et  species  non  intercedit  hujus- 
modi  habituclo,  seu  conjunctio,  ut  constat. 
Primo  ex  parte  specierum,  quia  illse  nihil  in 
se  habent,  in  quo  pendeant  a  corpore  Christi 
lanquam  ab  intrinseco  actu,  seu  termino,  quia 
vel  iliud  esset  ipsa  accidentis  essentia,  et  hoc 


non,  ut  est  per  se  notum,  quia  conceptus  es- 
sentiaa  est  primus  in  re  maximeque  immuta- 
bilis;  vel  esset  existentia,  et  hoc  etiam  dici 
non  potest,  quia,  ut  alias  late  probavi,  nulla 
res  potest  per  alienam  existentiam,  quin  po- 
tius  nec  per  eniltatem  a  se  distinctam,  exi- 
stere ;  ut  omittam  certissimum  esse,  accidentia 
panis  non  existere  formaliter  per  existentiam 
corporis  Christi,  alias  quaedam  hypostatica 
unio  ibi  interveniret,  quod  non  est  probabile, 
nullus  enim  Catholicorum  id  ausus  est  asse- 
rere.  Et  eadem  ratione  probatur,  accidentia 
haec  non  habere  subsistentiam  a  corporc 
Christi,  quia  in  corpore  Christi  non  est  alia 
subsistentia,  nisi  divina;  ut  ergo  illa  acci- 
dentia  subsisterent  formaliter  per  subsisten- 
tiam  corporis  Christi,  oporteret  illa  hyposta- 
tice  uniri  subsistentiee  Verbi  divini,  quod 
asserere  plus  quam  temerarium  esset,  quia 
esset  novum  et  inauditum  mysterium,  sine 
fundamento,  aut  auctoritate  assertum,  prae- 
terquam  quod  agens  de  mysterio  incarna- 
tionis  ostendi,  accidens  non  esse  capax  unio- 
nis  hypostaticee,  quia  non  est  aptum,  ut  per 
se  subsistat;  inaccidentibus  ergo  nullus  realis 
effectus  intelligi  potest,  qui  ex  tali  unione  ad 
corpus  Christi  in  eis  resultet.  Et  eodem  dis- 
cursu  excludi  potest  eadem  unioex  parte  cor- 
poris  Christi,  quod  rationes  sequentes  clarius 
demonstrabunt. 

7.  Secunda  ratio  sit,  quia  ubi  est  vera  unio, 
est  etiam  in  utroque  vel  altero  extremorum 
realis  modus  unionis,  ut  dictum  est;  sed  ne- 
que  in  speciebus,  neque  in  corpore  Christi 
fingi  potest  hic  modus  unionis.  Quod  impri- 
mis  de  speciebus  probatur,  quia  facta  conse- 
cratione,  species  per  se  existunt,  vel  per 
solam  negationem  actualis  inheerentiee ,  ut 
Scotus  et  alii  volunt,  vel  per  modum  absolu1 
tum  et  positivum  per  se  existendi,  subsis- 
tentiae  similem ,  et  cum  actuali  inhaerentia 
ineompossibilem.  Sed  neuter  modus  exi- 
stendi  ex  his  est  modus  unionis  accidentium 
ad  corpus  Christi,  ut  de  negatione  inhaerendi 
est  per  se  notum,  et  de  modo  per  se  exi- 
stendi  est  evidens,  quia  est  modus  omnino 
absolutus,  ut  subsistentia,  et  independens  ab 
altero,  ut  ab  intrinseco  termino.  Cujus  evi- 
dens  signum  est,  quia  possunt  conservari  spe- 
cies  consecratae,  per  se  existentes,  absque 
corpore  Christi.  Denique  ipsa  vox,  per  se 
existendi,  indicat  rem,  quae  sic  existit,  non 
inniti  alteri,  atque  adeo  illum  modum  sic  exi- 
stendi  per  se,  non  requirere  unionem  ad  al- 
terum ;    at    vero    in   accidentibus   separatis 

nullus  alius  positivus  raodus  hactenus  exco- 
gitatus  est,  prseter  illum ,  qui  requiritur,  ut 
per  se  existant;  imo  talis  modus  oppositus 
esset  modo  existendi  per  se;  oporteret  enim, 
ut  per  illum  accidentia  essent  aliquo  modo  in 
corpore  Christi,  seu  niteren^ur  illi,  ad  simili- 
tudinem  illius  modi,  quo  humanitas  existere 
dicitur  in  Verbo  et  niti  illi,  unde,  sicut  ille 
modus  excludit  ab  humanitate  modum  per  se 
existendi,  ita  hic  ab  accidentibus.  Quod  ita 
confirmo,  quia  modus  unionis  unius  rei  ad 
alteram,  oportet,  ut  ad  illam  terminetur,  vel 
ut  adformam,  vel  ut  ad  materiam,  vel  ut  ad 
lerminum,  seu  sustentaculum  alterius,  nara 
sine  aliqua  hujusmodi  habitudine  nec  concipi 
potest  moclus  unionis,  nec  prteter  illas  aliee 
possunt  excogitari,  cum  omnia  rerum  genera 
sub  illis  membris  comprehendantur;  secl  in 
accidentibus  non  potest  esse  modus  unionis, 
qui  ad  corpusChristi,  utadformam,  termine- 
tur,  ut  est  per  se  notum;  neque  ut  ad  mate- 
riam,  seu  subjectum,  alias  inheererent  illi, 
quod  est  absurdissimum,  et  contra  principia 
fidei,  quia  alias  neque  ipsa  essent  per  se,  secl 
afficerent  corpus  Christi,  ipsumque  quantum, 
rotundum,  etc,  denominarent.  Tandem,  quod 
non  terminetur  heec  unio  ad  corpus  Christi, 
ut  ad  sustentans,  vel  terminans  accidentia, 
ita  ostendi  potest,  quia  si  hic  modus  unionis 
in  aliquo  accidenti  intelligi  potest,  maxime  in 
quantitate  panis,  quia  illa  est,  quee  proprie 
separatur  a  substantia  et  per  se  existit ;  sed 
in  ea  non  potest  intelligi  haec  habitudo;  quod 
ita  ostendo.  Nam  tria  possunt  intelligi  in 
quantitate  :  primum  essentia  ejus,  et  ratione 
ejus  non  potest  dicere  hanc  habitudinem  ad 
corpus  Christi,  quia  illa  essentia  est  immuta- 
bilis.  Item,  quia  essentialis  habitudo  quanti- 
tatis  esthabitudo  cujusdam  formse;  ostensum 
est  autem  quantitatem  non  respicere  corpus 
Christi,  nec  uniri  illi,  per  modum  formse.  Se- 
cundum  est,  extensio  ipsius  quantitatis.  Et 
de  hac  evidentius  est,  non  posse  terminari  a 
corpore  Christi,  nam  si  sit  extensio  secundum 
se,  essentialiter  postulat  proprios  et  intrin- 
secos  terminos  sui  generis ;  si  sit  extensio  in 
ordine  ad  locum,  nullum  alium  intrinsecum 
terminum  requirit,  prseter  talem  modum  exi- 
stendi  in  loco.  Tertium  est  existentia  quan- 
titatis.  Et  de  hac  etiam  probatur  primo,  quia 
jam  existentia  quantitatis  inniteretur  alteri, 
et  consequenter  non  proprie  et  vere  per  se 
existeret,  sicut  humanitas,  quia  uniturVerbo, 
ut  termino  sustentanti,  non  per  se  existit. 
Secundo,  quia  nihil  potest  esse  terminus  exi- 


stentia3  alterius,  et  non  per  modum  subjecti, 
nisi  ratione  subsislentiee ;  ergo  illa  unio  quan- 
titatis  esset  immediate  ad  subsistentiam  cor- 
poris  Christi ,  quse  est  divina ;  ergo  esset 
quseclam  unio  hypostatica,  quod  nullus  Catho- 
licus  admittit.  Tertio,  quia  omnis  res,  quae 
hoc  modo  unitur  alteri,  dat  illi  aliquam  deno- 
minationem  tali  formse  vel  naturse  proportio- 
natam,  et  ita  Verbum  vere  dicitur  homo,  ab 
humanitate  unita,  et  in  universum  in  omni 
alia  unione  idem  invenitur,  quod  ex  partibus 
seu  extremis  componentibus  oritur  denomi- 
natio,  vel  eorum  inter  se,  vel  saltem  respectu 
compositi;  in  prsesenti  autem  nihil  hujusmodi 
fingi  potest,  quia  corpus  Christi  nullam  phy- 
sicam  ac  propriam  denominationem  accipit  a 
quantitate  panis.  Nisi  fortasse  quis  dicat,  de- 
nominari  Christum  contentum,  vel  compo- 
situm  ex  Christo  et  speciebus  denominari  sa- 
cramentum,  vel  aliquid  hujusmocli.  Sed  hsec 
levia  sunt,  quia  hujusmodi  denominationes, 
ex  genero  suo,  realem  unionem  non  requi- 
runt;  unitas  enim  sacramenti,  ex  quacumque 
morali  seu  artificiali  compositione  resultat, 
si  adjungatur  impositio  ad  significandum. 
Ratio  etiam  continentis  et  contenti  per  se 
sola  non  sufficit,  nec  hujusmodi  unionem  re- 
quirit. 

8.  Secundo  ex  dictis  facile  concluditur,  nec 
in  corpore  Christi  posse  talem  modura  exco- 
gitari.  Primo,  quia  si  non  est  in  accidentibus. 
cur  erit  in  corpore  Christi,  cum  accidentia 
non  minus,  imo  magis  mutabilia  sint,  quam 
corpus  Christi?  non  est  ergo  ratio,  cur  unio 
fiat  magis  per  mutationem  corporis  Christi, 
quam  accidentium.  Secundo ,  quia  corpus 
Christi  non  unitur  accidentibus ,  ut  per  se 
ipsum,  quasi  formaliter  aut  materialiter,  seu 
terminative  conferat  aliquem  effectum  rea- 
lem,  ut  ostensum  est.  Et  eisdem  rationibus 
convincitur,  non  uniri,  ut  ab  illis  aliquid  ac- 
cipiat  aliquo  ex  prsedictis  modis.  Unde  neque 
illa  afficit,  neque  ab  eis  afficitur,  nec  cum  illis 
componit  aliquod  compositum  physicum  vere 
unum.  Tertio,  quia  res,  quee  habet  modum 
unionis  ad  alterum,  vel  communicat  illi  suum 
esse;  vel  in  illo  habet  suum  esse,  sicut  huma- 
nitas  in  Verbo,  vel  denique  ab  illo  incipit 
esse,  quasi  formaliter;  sed  corpus  Christi  nec 
communicat  suum  esse  accidentibus ,  neque 
habet  suum  esse  in  illis,  vel  ab  illis  :  ergo. 
Ultimo  ille  modus  in  corpore  Christi  non  po- 
test  esse  substantialis,  ut  quee  adduximus  in 
prima  ratione  convincunt.  Et  prseterea,  quia 
cum  Ghristus  sit  substantia  ex  omni  parte 

completa,  non  est  capax  novi  modi  substan- 
tialis.  Deinde  quis  dicet,  modum  unionis  sub- 
stantise  cum  accidente  esse  substantialem , 
cum  accidens  ad  complementum  substantia3 
pertinere  non  possit?  Tum  denique  quia  alias 
differret  Christus  in  sacramento  a  se  ipso  in 
ccelo  substantialiter,  saltem  in  modo  existendi, 
quod  nullus  dicet.  Nec  vero  potest  esse  hic 
modus  accidentalis  in  corpore  Christi ;  inter- 
rogo  enim  adquod  prpedicamentum  pertineat, 
vel  reducatur?  nam  suppono  ex  communi 
ratione  unicnis,  non  esse  relationem  secun- 
dum  esse;  ad  aliud  autem  prsedicamentum 
revocari  non  potest,  quia  maxime  ad  quan- 
titatem ;  omnis  enim  modus  unionis  cum  acci- 
dente  reducitur  ad  illud  prsedicamentum  ac- 
cidentis,  cum  quo  fit  unio;  hic  autem,  si  quse 
est  unio  cum  corpore  Christi,  proxime  cum 
quantitate  fit;  ergo  ad  illam  maxime  revoca- 
bitur.  Sed  hoc  etiam  minime  posse  dici  vide- 
tur,  quia  corpus  Christi  nonunitur  quantitati, 
ut  danti  esse  quantum ;  ergo  nec  ut  habenti 
propriam  praedicamentalem  rationem ;  ergo 
non  potest  hic  intercedere  moclus  unionis,  ad 
quantitatem  pertinens.  Estergo  inintelligibilis 
talis  unio,  et  compositum  ex  ea  resultans. 
Tertio  ratio  confici  potest  ex  parte  termini 
integri,  qui  resultare  debet  ex  omni  unione 
hujusmodi,  quia  neque  illucl  est  una  substan- 
tia,  neque  aliquod  compositum  accidentale, 
quia  neque  est  unum  quale,  neque  unum 
quantum,  aut  quid  simile,  neque  omnino  ha- 
bet  unum  esse  reale;  dicereautem  esse  unum 
sacramentum,  nonsatis  est,  ut  supra  ostencli. 
9.  Replicatio.  —  Solutio.  —  Ad  tiEec  vero 
omnia  dici  potest,  concludere  quidem,  illam 
unionem  a  nobis  non  posse  intelligi,  neque 
explicari,  neque  esse  similem  alicui  earum, 
quas  cognoscimus,  non  tamen  directe  et  po- 
sitive  concludere,  esse  impossibilem  ;  potest 
enim  Deus  facere  unionem  alterius  ordinis, 
licet  a  nobis  non  concipiatur.  Respondetur 
primo  :  si  res  esset  de  fide,  et  ab  hominibus 
doctis  aliud  clici  non  posset,  admittendum 
esset  hujusmodi  responsionic  genus;  at  vero 
nec  fides  docet  talem  unionam,  neque  est  ad- 
modum  consentanea  principiis  fidei,  ut  ex 
existentia  per  se  accidentium  declaratum  est, 
et  ex  alio  capite  jam  declarabo;  cur  ergo  re- 
vocabimur  ad  has  augustias,  et  difficiliora 
reddemus  mysteria  fidei?  Secundo,  sancti 
Patres  agentes  de  unione  incarnationis,  quee 
difficilior  et  omnium  altissima  est,  non  ita 
respondebant  infidelibus.  sed  curabant  expli- 
care,  quse  sit  illa  unio,  primo  dicentes  esse 


substantialem,  quia  ad  substantiam  termina- 
tur.  Deinde  distinxerunt  unionem  in  natura 
et  in  subsistentia,  et  dicentes,  illam  non  esse 
unionem  in  natura,  concluscrunt,  esse  in  sub- 
sistentia,  indicantes,  unionem  illam,  qua?  in 
nullo  genere  rerum  invenitur,  discurrendo 
per  omnia,  commentitiam  esse  et  impossibi- 
lem.  Ex  quo  ulterius  intulerunt  Theologi,  im- 
possibile  esse  inveniri  unionem  substantialem 
inter  cluas  naturas  substantiales  et  comple- 
tas,  ut  sic,  id  est,  nisi  uniantur  in  una  per- 
sona,  ete  contrario,  non  posse  personam  per- 
sonse  substantialiter  uniri,  quia  non  potest 
ex  duabus  naturis  completis  una  natura,  ne- 
que  ex  duabus  personis  una  persona  resul- 
tare,  ac  denique  quia  non  potest  esse  unio 
substantialis,  ex  qua  non  resultet  una  sub- 
stantia.  Sic  ergo  nos  concludimus,  non  posse 
esse  veram  unionem  realem,  ex  qua  non  re- 
sultet  una  aliqua  res,  nec  veram  unionem  in- 
trinsecam  ac  formalem  ex  substantia  et  acci- 
denti,  ex  qua  non  resultet  unum  in  aliquo 
genere  accidentis.  Et  ita  tandem  concludimus, 
non  solum  negative,  non  intelligi  talem  unio- 
nem,  sed  et  positive  intelligi  implicare,  et 
ideo  non  esse  possibilem,  quia  dicitur  esse 
vera  unio  realis,  in  quam  nec  ratio,  nec  mo- 
dus,  nec  terminus  talis  unionis  convenire  po- 
test.  Loquor  autem  semper  de  intrinseca  ac 
formali  unione ,  ut  terminorum  aequivoca- 
tionem  excludam.  Solet  enim  interdum  vo- 
cari  unio  accidentalis,  quse  solum  est  per  con- 
tactum,  vel  extrinsecam  habitudinem,  ut  est 
inter  vestem,  et  rem  vestitam,  locum  et  loca- 
tum,  calamum  et  manum,  et  similes,  quse 
revera  non  sunt  propriee  uniones  et  composi- 
tiones,  de  quibus  agimus,  sed  solum  propin- 
quitates  quaedam,  seu  habitudines  aliquae  vel 
extrinsecae  clenominationes. 

10.  Evasio.  — Impugnatur.  — Unde  exclu- 
ditur  aliorum  evasio,  qui  dicunt  hic  interce- 
dere  unionem,  qualis  esse  solet  inter  causam 
principalem  et  instrumentum  conjunctum  ; 
nam  ratio  instrumenti,  per  se  sumpta,  solum 
requirit  contactum ,  habitudinem,  vel  conco- 
mitantiam  quandam,  non  autem  propriam 
unionem  physicam,  nisi  id,  quod  est  instru- 
mentum,  secundum  suum  esse,  prius  uniatur 
ad  componendum  unum  ens  cum  altero,  quod 
esse  dicitur  principalis  causa;  sicut  manus 
dicitur  instrumentum  conjunctum  hominis , 
unitum  tamen  illi  ad  componendum  unum 
corpus,  et  corpus  dicitur  conjunctum  instru- 
mentum  animse,  cum  qua  tamen  unitur  ad 
componendam  unam  naturam,  et  humani- 

tas  est  organum  conjunctum  Verbi,  cum  quo 
prius  unitur  ad  componendam  unam  per- 
sonam,  ac  denique  calor  dicitur  esse  instru- 
mentum  conjunctum  ignis,  cui  prius  unitur 
ad  existendum  in  ipso,  et  componendum 
unum  calidum.  Itaque  ratio  instrumenti  non 
facit  unionem  propriam,  sed  interdum  con- 
sequitur  ex  unione ;  unde  quando  non  suppo- 
nitur  unio  inesse,  ex  qua  consequatur,  solum 
intercedere  potest  inter  instrumentum  et  cau- 
sam  extrinseca  vel  effectiva  aliqua  conjunctio, 
ut  est  inter  baculum  et  manum,  et  inter  An- 
gelum  et  corpus  assumptum,  quee  tamen  in- 
strumenta  interdum  dicuntur  separata,  quia 
sunt  supposita  distincta  a  principalibus  cau- 
sis,  quamvis  alio  modo  dicantur  conjuncta, 
quatenus  indigent  actuali  usu ,  seu  influxu 
principalis  causee;  et  uterque  modus  potest 
accommodari  speciebus  respectu  corporis 
Christi,  quia  licet  non  sint  suppositum,  ta- 
men  quatenus  per  se  existunt,  habent  se  ad 
modum  suppositi  distincti,  indigent  tamen 
actuali  usu,  et  influxu  corporis  Christi  pree- 
sentis  intime,  ut  efficiant  gratiam. 

11.  Probabile  est  inter  Christum  et  species 
intercedere  vinculum  reale  per  efficientia?n. 
—  Dico  secundo :  probabile  est  inter  Christum 
et  species  intercedere  reale  vinculum  per 
efficientiam,  et  quasi  attractionem  unius  ad 
alterum.  Heec  assertio  est  consentanea  omni- 
bus  Theologis  in  prima  sententia  citatis;  cum 
enim  specialem  unionem  hic  esse  affirment, 
et  illa  non  possit  esse  formalis,  videntur  sal- 
tem  intelligendi  de  effectiva,  quee  satis  etiam 
est  ad  eorum  dicta  interpretanda;  imo  non- 
nulli  eorum  ita  diserte  exposuerunt ,  ut 
Claud.  deSainct.,rep.  9,c.  6,  fol.  114,  part.2, 
ubi  ita  Aureol.exponit;  Palac,  in  3,  dist.  11, 
disp.  1,  post.  2  conclusionem ;  Guil.  etiam 
Paris.,  tract.  de  Eucharist*  §  1,fol.  14,  dicit, 
corpus  Christi  sustentare  accidentia  sine  in- 
heerentia,  quod  non  videtur  posse,  nisi  de 
efficientia  intelligi,  cum  hic  non  intercedat 
hypostatica  unio.  Secundo,  ut  ratione  hoc  os- 
tendamus,  duo  declaranda  sunt.  Primum  est 
hoc  genus  vinculi  esse  possibile,  alterum  ita 
esse  de  facto. 

12.  Probatur  unionem  effectivam  inter  cor- 
pus  Christi,  et  species  sacramentales  esse  pos- 
sibilem.  —  Primum  ita  declaro  :  nam  spe- 
cies  consecratee  effective  conservantur  sine 
subjecto,  singulari  et  supernaturali  actione 
Dei,  qua  supplet  subjecti  defectum;  ergo  potest 
Deus  hunc  effectum  seu  actionem  efficere  per 
Christi  corpus,  tanquam  per  instrumentum ; 


constat  enim  ex  doctrina  tradita  supra  in 
materia  de  sacramentis  in  genere,  et  de  in- 
carnatione,  Deum  posse  uti  creatura,  ut  ins- 
trumento  ad  actionem  supernaturalem.  Ea- 
dem  autem  ratio  est  de  hac,  quee  de  ceeteris. 
Nisi  fortasse  quis  dicat,  actionem  hanc,  qua 
species  separatee  conservantur,  esse  creationi 
similem,  quatenus  est  actio  absque  subjecto, 
sicut  conservatio  animee  separatee  est  veluti 
quaedam  continuata  creatio,  et  si  Deus  produ- 
ceret  actum  separatum,  esset  vera  creatio. 
Respondetur,  etiam  si  hoc  verum  sit,  non  re- 
pugnare,  creaturam  esse  hujus  actionis  ins- 
trumentum,  ut  preedictis  locis  ostendi.  Deinde 
preeter  hanc  actionem,  quee  ad  existentiam 
accidentis  terminatur,  potest  in  accidenti  se- 
parato  intelligi  modus  per  se  subsistendi,  qui 
propria  actione  fit,  quee  non  est  creationi  si- 
milis,  sed  versatur  circa  entitatem  ipsiusacci- 
dentis,  ut  in  subjecto;  hujus  ergo  actionis 
poterit  esse  instrumentum  corpus  Chrisli. 
Denique  preeter  existentiam,  et  modum  exi- 
stendi,  est  in  accidenti  localis  preesentia, 
quee  fieri,  et  conservari  potest  per  actionem 
ad  localem  mutationem  pertinentem;  ethanc 
etiam  actionem  potest  efficere  corpus  Christi, 
veluti  trahendo  ad  se  accidentia ,  ita  ut  se- 
cundum  preesentiam  realem  ab  ipso  separari 
non  possint,  sicut  magnes  adsetrahit  ferrum, 
et  tractum  quasi  continet  sibi  preesens  et 
conjunctum ;  heec  ergo  actio  potest  sine  dubio 
communicari  corpori  Christi.  Eodem  autem 
genere  argumentandi  seu  ratiocinandi,  os- 
tendi  potest,  species  posse  effective  quasi 
attrahere  ad  se  corpus  Christi,  et  conservare 
realem  preesentiam,  et  indistantiamcum  ipsis, 
quod  exemplo  magnetis  supra  explicui ;  et 
eisdem  rationibus  facile  ostendi  potest,  et  ex 
dicendis  etiam  constabit. 

1 3.  Probatur  illam  esse  de  facto.  —  Secundo 
ergo  probatur  ita  esse  de  facto,  argumentis 
factis  in  principio  hujus  sectionis;  nam  ad 
veritatem  omnium  fere  locutionum,  quee  sunt 
de  hoc  sacramento,  heec  unio  et  sufficiens,  et 
necessaria  videtur.  Primo  enim  dicitur  cor- 
pus  Christi  supplere  vicem  substantiee  panis, 
seclusa  inheerentia,  quod  verissimum  erit,  si 
corpus  Christi  effective  sustineat  accidentia, 
quee  panis  materialiter  sustinebat.  Secundo 
recte  dicentur  species  instrumentum  conjunc- 
tum  corporis  Christi,  quia  ab  illo  sustinentur, 
et  quasi  omnipotenti  manu  tenentur;  unde 
supernaturalem  vim,  seu  concursum  ad  ope- 
randum  accipiunt.  Tertio  dicuntur  species 
continere  corpus  Christi,  in  cap.  Firmiter,  de 

Sum.  Trinit.,  quodhac  etiam  ratione  propriis- 
sime  intelligitur,  quia  non  solum  respectu 
nostri  illud  quasi  circumdant,  secl  etiam  effi- 
cacia  sua  intra  se  continent,  ita  ut  ab  illis  se- 
parari  non  possit;  in  quo  etiam  magis  salva- 
tur  similitudo  accidentium,  respectu  proprise 
substantiee.  Quarto,  corruptis  accidentibus 
amittit  corpus  Christi  sacramentalem  pree- 
senliam;  cujus  rei  optima  et  intrinseca  ralio 
redditur,  si  verum  est  illam  ab  efficacia  acci- 
dentium  pendere,  quod  magis  consentaneum 
est,  quam  totam  hujus  rei  causam  in  extrin- 
secum  Dei  pactum  et  voluntatem  revocare; 
in  quo  etiam  magis  servatur  proportio  acci- 
dentis  cum  substantia.  Unde  etiam  fit,  ut  heec 
accidentia  aptissime  significent  corpus  Christi 
quod  continent,  ejusque  prsesentiam  quam 
efficiunt;  ut  in  hoc  etiam  servetur  universalis 
lex  sacramentorum  novse  legis,  efficere,  ni- 
mirum,  quod  significant.  Quinto  constat  motis 
accidentibus  moveri  corpus  Christi,  quod  vel 
revocandum  etiam  est  in  solum  pactum  divi- 
num ;  et  ita  non  tam  movebitur,  vel  trahetur 
corpus  Christi,  tractis  speciebus,  quam  ipse 
seipsum  movebit,  ut  comitetur  species;  vel 
certe  necessaria  est  hsec  vis  in  speciebus,  qua 
ad  se  trahant  corpus  Christi,  nihil  huic  motioni 
resistens;  sicut  si  magnes  habeat  ferrum  sibi 
conjunctum,  qui  magnetem  attraxerit,  fer- 
rum  etiam  secum  feret.  Convenientius  autem 
est,  ut  dixi,  omnes  hujusmodi  effectus  in 
proximas  causas  revocare,  quam  in  solam  Dei 
ordinationem.  Nec  vero  ad  hunc  postremum 
effectum  satis  est,  quod  corpus  Christi  habeat 
efficientiam  circa  species,  conservando  illas, 
quia  ex  hac  prsecisa  efficientia  non  sequi- 
tur,  quod  propter  intrinsecam  connexionem 
Christus  moveatur,  motis  speciebus,  sicut  in 
exemplo  magnetis  et  ferri  constat.  Nam  licet 
quis  moveat  ferrum,  non  propterea  secum 
attrahet  magnetem ;  et  idem  esse  existimo  in 
corpore  assumpto  ab  Angelo,  quia,  licet  illo 
corpore  moto,  videatur,  nostro  modo  conci- 
piendi  et  loquendi  more,  per  accidens  moveri 
Angelus,  t-amen  revera  non  movetur  ex  vi 
motus  corporis,  sed  potius  ipse  se  movet, 
ut  corpus  comitetur,  quia  nihil  ipse  patitur  a 
corpore,  nec  proprie  ab  illo  continetur,  sed 
ipse  potius  illud  continet,  ac  movet ;  ita  ergo 
esset  in  preesenti,  si  accidentia  in  corpus 
Christi  preedictamefficaciamnon  haberent.  Et 
ratio  est,  quia  causa  ut  sic  non  pendet  a  sub- 
jecto,  circa  quod  operatur;  et  ideo  licet  illud 
removeatur,  ipsa  non  necessario  trahetur  ex 
vi  talis  motus,  si  non  habet  cum  illo  conjunc- 


tionem  aliam  ;  necessarium  ergo  est  hanc  po- 
nere.  Sexto  tandem  hoc  declaratur,  quia,  ut 
supra  ostendimus,  esse  sacramentale  corpo- 
ris  Christi,  prseter  intrinsecum  modum  pree- 
sentiee,  includit  inseparabilem  quandam  ha- 
bitudinem  et  conjunctionem  ad  species,  ita 
ut  inseparabilis  prsesentia  mutua  corporis  et 
specierum  sit  de  ratione  hujus  sacramenti; 
ergo  oportuit,  hanc  conjunctionem  fieri  per 
intrinsecum  vinculum,  quoad  fieri  posset; 
nam  licet  consistere  possit,  loquendo  de  abso- 
luta  Dei  potentia,  ex  solo  pacto  extrinseco, 
et  efficacia  divinae  voluntatis,  tamen  melius 
dicitur  fieri  per  causas  secundas,  quando 
commode  fieri  potest;  hoc  enim  et  divinee 
providentise  magis  est  consentaneum,  et  ad 
majorem  hujus  sacramenti  perfectionem ,  et 
efficaciam  pertinet.  Et  per  heec  satis  respon- 
sum  est  rationibus  in  principio  factis;  nam 
de  aliis  locutionibus,  quee  ibi  attinguntur, 
dicemus  plura  in  sectione  seq. 

14.  Prima  difficultas  circa  prsedicta.  — 
Sed  supersunt  nonnulla^  difficultates  circa 
posteriorem  assertionem.  Prima  est,  quia,  vel 
heec  conjunctio  effectiva  est  cle  intrinseca  ra- 
tione,  et  unitate  hujus  sacramenti,  vel  non; 
si  non,  superflue  et  sine  causa  ponitur,  quia 
sola  illa  unio  hic  asserencla  est,  quee  ad  ipsius 
sacramenti  constitutionem  pertinet.  Si  autem 
dicatur  primum,  sequitur  primo,  hoc  sacra- 
mentum  non  confici  per  actionem  verborum, 
quia  unio  effectiva  non  potest  fieri  per  actio- 
nem  quasi  extrinsecam  alterius,  sed  per  mu- 
tuam  actionem  extremorum ,  quee  inter  se 
uniuntur,  ut  in  preesenti  uniuntur  corpus  et 
species  per  actionem  corporis  in  species,  et 
specierum  in  corpus;  illse  autem  actiones  non 
possunt  fieri  per  actionem  verborum;  repu- 
gnat  enim  unam  actionemper  aliam  fieri,  tum 
quia  hoc  ipso,quod  actio  est  fieri  termini,  in- 
trinsece  et  essentialiter  est  fieri  sui  ipsius; 
tum  etiam  quia  alias  procederetur  in  infini- 
tum.  Ex  quo  sequitur  secundo,  hoc  sacramen- 
tum  non  confici  et  constitui  in  primo  instanti 
in  quo  terminatur  prolatio  verborum;  patet 
sequela;  quia  in  eo  instanti  fit  actio  verbo- 
rum,  per  quam  efficitur  tota  consecratio; 
ergo  tunc  verba  efficiunt  preesentiam  corpo- 
ris  Christi  sub  speciebus,  separando  illas  a 
proprio  subjecto,  et  per  se  constituendo;  ergo 
in  eo  instanti  non  est  unio  effectiva ;  ergo  non 
est  integre  sacramentum  constitutum. 

15.  Solutio  probabilis.  —  Responcleri  potest 
primo,  non  esse  inconveniens,  in  eodem  ins- 
tanti,  in  quo  verba  efficiunt  consecrationem, 

efficere  simul  corpus  et  species  inter  se,  vel 
eumdem  terminum  efficienclo  per  actiones  di- 
versas,  vel  certe,  quod  verba  prius  natura 
attingant  substantiam  corporis  Ghristi,  quam 
prsesentiam;  illa  vero  substantia,  quasi  pro- 
ducta  vi  verborum ,  statim  efficiat  sepa- 
rationem  specierum  a  substantia  panis;  e 
contrario  vero  species  efficiant  pra?sentiam 
corporis  Christi  secum.  Hsec  responsio  est 
probabilis;  sed  mihi  non  omnino  placet. 
Primo,  quia  non  videtur  negandum,  quin 
virtute  verborum  fiat  prsesentia  corporis 
Christi  sub  speciebus,  tum  quia  hoc  signifi' 
cant  verba,  Hoc  est,  etc. ;  tum  etiam  quia 
actio  verborum  in  corpus  Christi  vel  forma- 
liter  terminatur  ad  solam  prassentiam,  vel 
certe  taliter  fit,  ut  necessario  contingat  ipsam 
praesentiam,  ut  disp.  11  latius  dicam.  Et  si- 
militer  negandum  non  est,  quin  verba  effec- 
tive  expellant  substantiam  panis,  et  conse- 
quenter  separent  accidentia;  alias  non  fieret 
conversio  virtute  verborum.  Deinde  non  recte 
dicitur,  corpus  et  species  simul  cum  verbis 
efficere  eosdem  terminos,  quia  vel  efficerent, 
utcausae,  seu  instrumenta  totalia ;  et  hoc  su- 
perfluum  est,  et  sine  fundamento  dictum, 
quia  corpus  et  species  non  possunt  inter  se 
habere  actionem,  nisi  ut  actio  verborum  jam 
ad  illa  intelligitur  terminata ;  ad  quid  ergo 
ipsa  efficient  illud  idem,  quod  virtute  verbo- 
rum  factum  inveniunt?  hoc  enim  est  ingens 
miraculum,  quod  multis  videbitur  impossi- 
bile,  et  ut  minimum,  est  valde  superfluum; 
vel  intelligentur  corpus  et  species  efficere 
cum  verbis  ut  instrumenta  partialia,  et  hoc 
etiam  dici  non  potest,  tum  quia  tota  conse- 
cratio  fit  virtute  verborum,  ut  infra  videbi- 
mus ;  tum  etiam  quia  cum  corpus  et  species 
non  possunt  efficere,  nisi  ut  consecrata,  seu 
confecta  per  verba,  non  possunt  coefficere 
ipsi  actioni,  ut  sit;  terminus  enim  non  potest 
esse  actionis  principium. 

16.  Solutio  vera  primse  difficultatis.  —  Di- 
cendum  ergo  videtur,  in  eo  primo  instanti 
non  esse  mutuam  effectionem  inter  corpus  et 
species;  est  enim  haec  notanda  differentia  in- 
ter  unionem  formalem  et  effectivam,  quod 
unio  formalis  consistit  in  aliquo  modo  intrin- 
seco  utrique  vel  alteri  extremorum ,  qui , 
quantum  est  ex  modo  existendi,  quem  habet, 
potest  esse  terminus  actionis  unitivse.  At 
vero  unio  effectiva  solum  constitit  in  actione, 
cujus  terminus  non  est  aliquis  modus  unionis, 
praeter  existentiam,  et  prsesentiam  mutuam 
extremorum  inter  se.  Unde  heec  unio,  quate- 


nus  est  actio  extremorum  inter  se,  non  potest 
esse  terminus  alterius  actionis,  ut  argumen- 
tum  supra  factum  recte  concludil;  quia  ergo 
in  instanti,  quo  finiuntur  verba,  non  est  nisi 
actio  verborum,  et  terminus  ejus,  ideo  non 
intercedit  tunc  mutua  actio  inter  corpus,  et 
species.  Quapropter  consequenter  negandum 
est,  hujusmodi  actionem  esse  de  intrinseca 
constitutione  hujus  sacramenti;  sed  solum  id 
quod  per  illam  fieri  seu  conservari  potest, 
quod  in  eo  instanti  perfectum  est  ex  efficacia 
verborum;  postea  vero ,  id  est,  immediate 
post  illud  instans  incipit  conservari  per  ef- 
ficaciam  extremorum  inter  se;  quod  non  per- 
tinet  quidem  ad  rationem  sacramenti,  quia 
non  in  fieri,  sed  in  facto  esse  consistit;  perti- 
net  tamen  ad  perfectionem  ejus,  ut  per  in- 
trinsecam  efficaciam  suam  intercedat  intima 
quaedam  et  indissolubilis  conjunctio  inter  ea 
ex  quibus  coalescit;  et  hanc  habet  in  primo 
instanti  ex  virtute  formee,  sub  qua  pro  illo 
instanti  totum  sacramentum  existit;  post  illud 
vero  instans  perseverat  illa  conjunctio  per 
mutuam  actionem  extremorum  inter  se,  quam 
efficiunt,  veluti  per  virtutem  relictam  a  for- 
ma  ex  vi  consecrationis. 

17.  Aliter  explicari  posset,  quamvis  res 
eodem  revolvatur,  esse  de  ratione  hujus  sa- 
cramenti,  ut  hoc  vinculum  inter  Christum,  et 
species  sit  per  actionem  propriam  et  intrin- 
secam  ipsius  sacramenti,  seu  alicujus  partis 
ejus;  et  ideo  in  primo  instanti  consecrationis 
immediate  fieri  virtute  formae;  postea  vero 
conservari  mutuo  ab  ipsis  rebus  quee  sacra- 
mentum  componunt,  quasi  ex  virtute  in  eis 
relicta,  ratione  formee  et  consecrationis. 

18.  Secunda  difficultas  circa  prxdicta.  — 
Secunda  difficultas  est  quomodo  species  et 
corpus  Christi  possint  inter  se  invicem  agere, 
et,  in  eodem  generecausse  efficientis,  alterum 
ab  altero  mutuo  pendere,  quia  causa  efficiens 
supponitur  ad  actionem  tam  secundum  exis- 
tentiam,  quam  secundum  omnes  conditiones 
ad  agendum  requisitas;  ergo  ut  corpus 
Christi  agat  in  species,  supponitur  existens, 
et  prsesens  hic ,  quia  in  hoc  sacramento 
Christus  non  agit,  nisi  ut  existens  hic ;  et  e 
converso,  ut  species  agant  in  corpus  Christi, 
supponuntur  esse,  et  tali  modo  esse,  scilicet 
non  inheerentes,  sed  subsistentes,  tum  quia, 
ut  alibi  latius  probavi,  prius  natura  res  exis- 
tit.  et  subsistit,  quam  operetur ;  tum  etiam 
quia  species  nihil  agunt  nisi  ut  consecratae. 
et  a  substantia  separatse,  loquendo  de  actione 
sacramentali  et  supernaturali ;  ergo  vel  spe- 


DISPUTAT.  XI 

cies  non  possunt  in  hoc  modo  existendi  de- 
pendere  a  corpore  Christi,  sibi  praosente,  vel 
si  pendent,  non  possunt  ipstc  aliquid  effieere 
circa  corpus  Christi,  quia  jam  in  illo  suppo- 
nitur  quidquid  per  illas  effici  posset.  Dices 
fortasse,  supponi  ibi  Christum  constitutum, 
et  species  separatas  in  illo  instanti  verborum. 
Sed  hoc  non  satisfacit,  quia  illa  actio,  qua 
Christus  conservat  species,  supponit  ipsum 
sub  speciebus;  ergo  ut  sic,  non  potest  pen- 
dere  a  speciebus.  Unde  D.  Thom.  infra,  q.  76, 
art.  6,  ad  3,  diserte  negat,  Christum  pendere 
ab  speciebus;  est  enim  eadem  ratio  de  con- 
servatione,  et  de  prima  effectione,  quia  con- 
servatio  supponit  principium  agendi,  non  ut 
prseextitit  in  tempore ,  vel  instanti  imme- 
diate  pr£ecedenti,  sed  ut  prius  natura,  pro 
eodem  instanti,  in  quo  agit  conservando. 
Aliter  dici  posset,  ad  hanc  unionem  effecti- 
vam  non  oportere,  ut  sit  ista  efficientia  reci- 
proca,  sedsatisesseex  partealterius  extremi, 
ut,  v.  gr.,  quod  Christi  corpus  effective  sus- 
tentet  species,  quamvis  nihil  efficiant  circa 
corpus  Christi,  vel  e  contrario.  Sed  hoc  etiam 
mihi  non  placet,  quia,  ut  videbimus,  si  qure 
sint  conjectura3,  quae  probant  hanc  unionem 
effectivam,  non  minus  procedunt  ex  parte 
unius,  quam  alterius  extremi;  fortasse  magis 
urgent  ex  parle  specierum,  cum  tamen  non 
videatur  corpori  Christi  neganda  hsec  effi- 
cientia,  quee  ad  perfectionem  pertinet.  Adhuc 
dici  posset  aliter,  non  repugnare  de  potentia 
absoluta  aliqua  duo  a  se  mutuo  pendere  in 
genere  eausae  effectivse.  Sed  hoc,  vel  revera 
est  falsum,  ut  argumentum  factum  probat; 
vel  si  aliquo  modo  est  possibile,  supponit 
multa  miracula  non  necessaria,  de  quibus 
modo  agendum  non  est.  Respondetur  ergo, 
in  ordine  ad  diversa,  non  esse  inconveniens, 
esse  mutuam  efficientiam  inter  aliqua  duo; 
nam  et  habitus  efficit  actum,  et  actus  habitum 
intendit;  sic  igitur  declarari  potest  in  prae- 
senti  hsec  mutua  efficientia ;  nam  in  primis, 
ut  verisimilius  suppono,  species  non  attinge- 
re,  seu  conservare  effective  ipsam  substan- 
tiam  corporis  Christi,  ut  infra  dicemus;  non  est 
tamen  necesse,  ut  species  eamdem  efficientiam 
habeant,  quia  magis  expediens  fuit,  ut  ipsse, 
quatenus  consecratse,  et  separatse  sunt,  pen- 
deant  et  sustententur  a  corpore  Christi,  et  ideo 
ordine  naturse  supponunt  corpus  Christi  sub- 
sistens  independenter  ab  ipsis ;  sic  igitur  cor- 
pus  Christi  potest  per  suam  substantiam  et  en- 

titatem,  qua?.  ab  accidentibus  panisnon  pendet, 
efficere  in  eadem  accidentia,  et  conservarc 
illa,  tum  in  existentia,  tum  in  modo  existendi, 
tum  etiam  in  prsesentia  ;  at  vero  species  pos- 
sunt  efficere  circa  corpus  Christi  pracsentiam, 
seu  conjunclionem,  aut  attractionem  ad  se, 
quia  non  est  necesse,  quod  illa  actio  corporis 
Christi  circa  species  supponat  hanc  praesen- 
tiam,  ut  conditionem  necessariam  ad  agen- 
dum;  hsec  enim  conditio,  ut  supra  ostendi- 
mus,  in  divinis  instrumentis  non  necessario 
supponitur;  imo  interdum  fit  actio  sine  tali 
preesentia ;  in  prEesenti  vero,  quamvis  actio 
non  fiat,  nisi  a  corpore  Christi  prresente,  illa 
tamen  prsesentia  concomitanter,  seu  conse- 
quenter  se  habet,  non  vero  ut  principium, 
seu  conditio  simpliciter  necessaria,  quse  ad 
actionem  supponatur;  sic  enim  ille  modus 
prsesentiee  corporis  Christi  potest  immediate 
pendere  a  substantia  ejus;  ergo  et  medianti- 
bus  speciebus,  quia  est  eadem  ratio  quoad  hoc, 
quoniam  efficientia  illius  praesentiae  supponit 
substantiam,  non  tamen  praesentiam  ipsam. 

4  9.  Objectio.  — Solutio.  —  Sed  dices  tan- 
dem  :  quomodo  possunt  species  ad  se  trahere 
corpus  Christi?  oportebit  enim,  ut  illse  quali- 
tatem  aliquam  imprimant.  Respondetur  pri- 
mum  :  si  ea  qualitas  solum  est,  veluti  impetus 
motioni  accommodatus,  non  est  magnum  in- 
conveniens  illam  admittere,  quia  non  est 
qualitas  corruptiva,  nec  majorem  imperfec- 
tionem  affert,  quam  ipse  motus,  vel  preesen- 
tia  localis.  Secundo  tamen  dicitur,  non  esse 
hanc  qualitatem  necessariam;  potest  enim 
effectio  proxime  ad  ipsam  praesentiam  termi- 
nari,  sicut  Deus  solus  potest  illam  efficere 
sine  impressione  qualitatis;  et  sicut  fortasse 
Angelus  movet  ccelum  sine  impressione  ali- 
eujus  impetus;  hic  enim  necessarius  est, 
quando  vis  agentis  non  potest  proxime  attin- 
gere  effectum;  alioquin  sicut  potest  impetus 
immediate  efficere  motum,  et  ita  vis  agentis, 
si  sit  satis  propinqua  et  proportionata. 

20.  Ad  fundamenta  secundae  sententiae  ex 
dictis  patet  responsio.  Ad  fundamenta  vero 
primse  opinionis  nunc  breviter  dicitur,  neque 
ad  veram  rationem  conversionis ,  neque  ad 
aliquid  aliud,  esse  necessariam  majorem  unio- 
nem  inter  Christum  et  species,  quam  a  nobis 
explicata  est.  Reliqua  vero ,  quse  ibi  attin- 
guntur,  partim  in  sequenti  sectione,  partim 
in  sua  disputatione  de  transubstantiatione 
tractabuntur.    \ 

SECTIO  IV. 


Quae  denominationes  et  quasi  idiomatum  commu- 
nicationes  consequantur  corpus  Christi  ex  hac 
praesentia. 

1 .  Proponuntur  varise  rationes,  quse  in 
Eucharistia  reperiuntur ,  sub  quibus  varia 
prsedicata  illi  tribuuntur.  — Heec  quaestio  pro- 
ponitur  ad  explicandum  modura  loquendi  in 
hac  materia,  qui  in  hujusmodi  mysteriis  est 
cognitu  necessarius,  tum  ad  exactius  intelli- 
gendam  rem  ipsam,  tum  ad  vitandos  errores. 
Advertendum  ergo  est,  cum  Ghristus  sit  in 
hoc  sacramento  vere,  realiter  et  substantiali- 
ter,  qusedam  posse  de  illo  hic  existente  abso- 
lute  et  simpliciter  dici,  ratione  suee  substan- 
tise;  qusedam  vero  ratione  modi  existendi  hic; 
queedampropterconjunctionemad  species,  et 
propter  relationes,  quee  inde  consequuntur; 
qusedam  denique  ratione  ipsarum  specierum, 
quae  duplicia  esse  possunt,  alia,  quee  revera 
conveniunt  corpori,  quamvis  mediis  specie- 
bus;  alia,  quse  revera  solum  speciebus  insunt, 
denominant  tamen  €orpus,  veluti  per  quam- 
dam  idiomatum  communicationem,  quorum 
omnium  exempla  in  sequentibus  proponam. 
Similis  fere  distinctio  intelligi  potest  in  ipsis 
speciebus;  manent  enim  in  hoc  sacramento 
accidentia  panis,  alio  tamen  modo;  unde 
queedam  de  illis  possunt  dici  propter  id,  quod 
sunt;  qusedam  propter  modum  existendi, 
quem  habent;  qusedam  propter  id  quod  con- 
tinent  vel  repreesentant;  qusedam  denique 
propter  eam  substantiam,  quam  antea  con- 
tinebant,  et  ex  natura  sua  postulabant.  Hic 
preesertim  agimus  de  locutionibus,  pertinen- 
tibus  ad  corpus  Ghristi,  de  quibus  nonnullas 
regulas  trademus;  nam  quse  ad  species  per- 
tinent,  pendent  ex  his,  quse  de  absentia  sub- 
stantias  panis  in  sequenti  disputatione  dicturi 
sumus;  indicabimus  tamen  moclum  applicandi 
dictas  regulas,  quia  fere  est  eadem  proportio, 
supposita  ficlei  veritate.  Primo  ergo  dicemus 
de  Christo,  postea  de  speciebus.  Girca  Christum 

^autem,  ea,  quee  ad  absolutas  prsedicationes 
pertinent,  faciliora  sunt. 

2.  Omnia  prsedicata  absoluta,  quse  Christo 
secundum  se  conveniunt,  de  illo  dicuntur,  ut 
est  inEucharistia. — Unde  dico  primo  :  omnia 
praedicata  essentialia ,  seu  substantialia,  et 
accidentalia  omnino  absoluta,  quae  Christo 
secundum  se  conveniunt,  dicuntur  de  eo,  prout 
est  in  hoc  sacramento.  Advertendum  est, 
aliud  esse,  aliquod  praedicatum  dici  de  Christo 


hic  existente,  aliud  vero  convenire  illi,  prout 
hic  existit.  Primum  est  verum  de  omni  praedi- 
cato  conveniente  Christo  quacumque  ratione, 
quia  solum  denotat,  eam  formam  convenire 
subjecto  hic  existenti,  non  vero  convenire 
hic,  seu  formam  ipsam  esse  in  illo,  prout  est 
hic;  et  hoc  modo  de  Christo  in  sacramento 
existente  vere  dicitur  esse  in  ccelo,  et  esse  in 
loco  naturali  modo,  etc,  quia  est  idem  om- 
nino  Christus;  at  vero  in  posteriori  modo 
prsedicationis  denotatur  preedicatum ,  quod 
dicitur  de  Christo  prout  est  hic,  seu  formam, 
quse  per  tale  prsedicatum  significatur,  esse 
hic  prsesentem ;  et  hoc  sensu,  intelligitur  con- 
clusio,  quae  tam  est  certa,  quam  certum  est 
fcotam  Christi  substantiam  et  omnia  accidentia 
absoluta  ,  et  connaluralia  illi,  esse  in  hoc  sa- 
cramento;  de  quo  dicendum  est  infra,  q.  76  ; 
et  ita  Christus,  prout  est  hic,  vere  ac  proprie 
clicitur  homo ,  Deus ,  sapiens ,  pulcher,  et  si- 
milia. 

S.Prsedicata,  quserespiciunt  localem modum, 
non  prsedicantur  de  Christo,  ut  est  in  Eucha- 
ristia;  secus  quse  respiciunt  sacramentalem. 
—  Dico  secundo  :  prsedicata,  quse  significant 
modum  existendi,  si  respiciant  localem  mo- 
dum,  non  possunt  dici  de  Christo,  prout  est 
in  hoc  sacramento ;  si  vero  significent  modum 
sacramentalem,  veredeilloaffirmantur.  Itaque 
poterit  dici  Christus  esse  hic  substantialiter 
et  realiter,  quia  haec  solum  denotant  preesen- 
tiam  realem;  et  poterit  item  dici  esse  hic  in- 
visibiliter  totus  in  toto  et  in  singulis  partibus, 
quia  hsec  et  similia  indicant  verum  modum 
sacramentalis  praesentise;  non  poterit  autem 
dici  esse  hic  extensus  aut  circumscriptus, 
quia  non  habet  hic  realem  rnodum  existendi ; 
et  eodem  sensu,  non  polerit  dici  esse  localiter 
hic;  an  vero  in  alio  sensu  dici  possit,  infra, 
q.  76,  dicemus,  ubi  de  hoc  et  de  aliis  modis 
inquirendum  est.  Hsec  vero  prsedicatio  :  Est 
hic  corporaliter,  sequivoca  esl;  nam  si  solum 
significet  veram  preesentiam  corporis,  vera 
est;  sicut  propler  essenliam  substantiae  dici- 
tur,  esse  substantialiter;  si  vero  illud  corpo- 
raliter  dicat  modum  proprium  existendi  cor- 
poris  in  loco,  neganda  est;  et  hoc  modo  dicunt 
interdum  Sancti,  non  sumi  hic  Christum  car- 
naliter,  sed  altiori  raodo,  ut  disput.  prseced., 
sect.  2  et  9,  tractatum  est;  et  idem  judicium 
est  de  hac  voce,  naturaliter;  absolute  enim 
est  hic  Christus  supernaturali  modo,  atque 
ita  supernaturaliter.  Interdum  vero  dicunl 
Sancti,  vere  ac  naturaliter  hic  esse  et  a  nobis 
sumi,  ut  explicent  realem  ejus  naturam  hic 

adesse,  ut  idem  sit  naturaliter,  quod  vere  ac 
realiter. 

4.  Ea  etiam,  quse  indicant  unionem  aliquam 
Christi  ad  species,  dicuntur  de  illo,  ut  hic 
existente. — Dico  tertio  :  preedicata  qusedam, 
qua3  indicant  unionem  aliquam  Christi  ad 
species,  per  modum  continentiae,  seu  muture 
realis  praesentise,  vere  ac  proprie  dicuntur  de 
Chrislo,  ut  hic  existente.  Sic  dicitur  Christus 
contineri  sub  speciebus,  et  similia ;  et  ratio 
est,  quia  vere  intercedit  aliqua  unio,  saltem 
per  effectionem,  et  inseparabilem  ac  intimam 
pra?sentiam;  ergo  ab  hac  potest  redundare 
aliqua  denominatio  ad  Christum  ex  speciebus; 
si  enim  ex  loco  circumscribente  denominatur 
corpus  locatum  seu  contentum,  et  ex  habitu 
vestitum,  quid  mirum,  quod  Christus  sub 
speciebus  existens  aliquam  proportionatam 
denominationem  ab  eis  sumat? 

5.  In  quo  difficultas  consistat,  ostenditur. 
—  His  positis,  quae  clariora  sunt,  difficultas 

^est,  de  quibusdam  prreclicatis,  quse  significant 
mutationem,  vel  aliquid  simile  in  acciclenti- 
bus,  quomodo  dici  possint  de  corpore  Christi, 
quasi  per  communicationem  idiomatum;  hu- 
jusmodi  sunt,  frangi,  moveri,  tangi,  videri,  et 
similia,  de  quibus  duplex  potest  esse  opinio. 

6.  Prima  sententia. — Prima,  quee  sine  ulla 
distinctione  affirmat,  has  locutiones  vere  ac 
proprie  dici  de  corpore  Christi;  ita  docere 
visus  est  Waldens.,  tom.  2  de  Sacram.,  c.  53 
et  seq.,  et  tom.  3  de  Sacramentalibus,  c.  41 
et  42;  eum  secutus  est  Cano,  lib.  5  de  Locis, 
cap.  ult.,  ad  ultimum;  et  in  eamdem  senten- 
tiam  inclinantRuard.,  art.  '1 4,  p.  301 ;  et  Soto, 
dist.  10,  qusest.  2,  art.  7;  idem  etiam  sentit 
Alan.,  lib.  1  de  Euchar.,  cap.  37,  qui  nimius 
videturin  ea  opinione  tuenda.  Fundamentum 
eorum  esse  potuit,  quia  Sancti  Patres  haec 
omnia  indifferenter  prsedicant  de  corpore 
Christi,  scilicet  videri,  contrectari,  frangi,  ac 
dentibus  atteri,  ut  videre  licet  in  Chrysost., 
hom.  45  in  Joan.,  et  24  et  46  in  1  ad  Cor.,  83 
in  Matth.,  et  61  ad  Popul. ;  Cyril.  12  in  Joan., 
c.  58;  Gregor.,  hom.  22  in  Evang.;  Theophyl. 
et  aliis  expositoribus,  1  ad  Cor.  1 1 ,  circa  illud 
verbum  :  Quod  pro  vobis  frangitur ;  Alger., 
lib.  1  de  hoc  sacram.,  cap.  18,  ubi  in  eamdem 
sententiam  Augustin.  refert;  et  favet  verbum 
Clemen  is  in  epist.  1 ,  habetur  in  cap.  Tribus, 
deConsecr.,  clist.  2,  ubi  appellat,  fragmenta 
corporis  Domini;  denique  Act.  2,  Luc.  22,  1 
ad  Corinth.  10,  videtur  usurpari  illa  locutio  : 
Panis,  quem  frangimus.  Tandem  (quod  diffi- 
cilius  est)  Berengarius  in  sua  professione  fidei 

coactus  est  confileri,  corpus  Christi  vere 
esse  in  altari,  frangi,  et  sensibilibus  manibus 
sacerdotum  contrectari,  ac  dentibus  atteri'. 
fidei  autem  professio  et  hteresis  abjuratio 
propriis  sermonibus  fieri  debet. 

7.  Secunda  sententia.  —  Secunda  sententia 
est,  quse  e  contrario  sine  distinctione  dicit, 
has  omnes  locutiones  esse  improprias,  meta- 
phoricas,  et  solum  per  quamclam  extrinsecam 
denominationem  dici  de  corpore  Christi.  Quae 
sententia  merito  tribui  potest  Durand.  in  4, 
dist.  10,  qusest.  3,  quatenus  negal,  eas  etiam 
voces,  quee  mutationem  localem  significant, 
proprie  ac  vere  dici  cle  Christo  in  hoc  sacra- 
mento,  quia  revera  (inquit)  in  se  non  muta- 
tur,  etiam  per  accidens,  sed  solum  denomi- 
natione  extrinseca.  Et  fundatur  in  eo  errore, 
quem  supra  ex  eodem  retulimus ,  scilicet 
Christum  non  esse  hic  prsesentem,  nisi  sola 
praesentia  ordinis ;  unde  citato  loco  negat,  hic 
vere  et  realiter  contineri;  unde  consequenter 
etiam  negat,  vere  et  realiler  moveri,  in  quo 
cum  illo  sentit  Cajetanus  infra,  qusest.  76, 
art.  6,  non  quidem  ex  ilio  erroneo  funda- 
mento,  secl  ex  alio  falso  metaphysico  princi- 
pio;  existimat  enim,  Angelos,  et  quamlibet 
substantiam  non  existentem  in  loco  quantita- 
tive ,  non  mutare  locum  per  mutationem 
intrinsecam  sibi  inhserentem,  sed  per  deno- 
minatiunem  extrinsecam. 

8.  Distinctione  tamen  opus  est;  in  hoc  enim 
sacramento  queedam  ita  fiunt  circa  species, 
ut  ex  eis  consequenter  fiat  seu  transeat  ali- 
qua  mutatio  ad  corpus  Christi  in  seipso;  quee- 
dam  vero  ita  fiunt  circa  species,  ut  in  eis 
tantum  versentur,  et  non  transeant  ad  corpus 
Christi  in  se;  exempla  postea  subjiciam. 

9.  Ea  quse  circa  species  ita  fiunt,  ut  vere  ac 
proprie  transeat  aliquid  ad  corpus  Domini, . 
cum  omni  proprietate  de  illo  dicuntur.  —  Dico 
ergo  quarto  in  hac  sectione  :  prsedicata  prio- 
ris  generis,  quatenus  significare  possunt  mu- 
tationem  aliquam  vere  ac  proprie  factam  in 
corpore  Christi,  cum  omni  proprietate  de  illo 
dicuntur.  Ratio  est  clara,  quia  unaquseque 
res  proprie  denominatur  a  mutatione  in  ipsa 
facta  seu  recepta,  etiamsi  contingat  ex  muta- 
tione  alterius  redundare.  Exempla  sunt,  pri- 
mum  in  terminis  significantibus  mutationem 
localem;  verissime  enim  ac  propriissime  dici- 
tur  corpus  Christi  elevari,  circumferri;  et 
propterea  etiam  dicitur  proprie  manducari, 
quia  haec  vox  mutationem  localem  indicat; 
solum  est  observandum,  quod,  sicut  prsesentia 
realis  corporis  Christi,  licet  non  sit  proprium 

Ubi  quantitativum,  significatur  tamen  termi- 
nis  localibus,  ut  esse  liic  et  ibi,  quia  non 
habemus  alias  voces,  quibus  veritatem  illius 
preesentiae  significemus,  ita  hanc  mutationem, 
licet  non  sit  proprius  motus  physicus  quan- 
titativus,  significamus  vocibus  indicantibus 
motum  localem,  quia  nonhabemus  alias,  qui- 
bus  deelaremus  hanc  veram,  realem  et  suc- 
cessivam  mutationem ,  quee  fit  in  corpore 
Christi;  et  hoc  modo  dicimus  hujusmodi  locu- 
tiones  esse  proprias,  ut  recte  notavit  Petrus 
Soto,  lect.  6  de  Eucharistia,  et  est  communis 
Theologorum  sententia  in  4,  d.  10,  ubi  Scot., 
quaest.  5  et  6;  Richard.,  art.  4,  q.  1;  Palud., 
et  Capreol.,  qusest.  3;  Major,  q.  6;  Argent., 
qusest.  2,  art.  ult.;  MarsiL,  qusest.  7,  art.  3, 
concl.  4;  Gabr.;  lect.  46  in  canon.;  et  alii, 
quos  statim  referam;  et  sine  dubio  est  aperta 
sententia  D.  Thomae,  qusest.  sequent.,  art.  6, 
ubi  dicit  Christum  moveri  per  accidens,  motis 
speciebus,  ad  eum  modum,  quo  movetur  ani- 
ma ,  moto  homine ,  et  in  universum  motis 
nobis,  moventur  ea,  quse  sunt  in  nobis.  Et 
contra  Durandum  sufficiens  argumentum  est, 
quod  ex  falso  et  erroneo  fundamento  proce- 
dit;  definitum  est  enim  cap.  Firmiter,  et  in 
Trident.,  sess.  13;  quod  autem  in  aliquo  con- 
tinetur,  vel  movetur  moto  illo,  vel  desinit  sub 
illo  contineri.  Contra  Cajetanum  vero  fieri 
possunt  argumenta  omnia,  quse  de  Angelis 
fiunt,  et  in  universum  fieri  possunt  de  omni 
eo,  quod  mutat  prsesentiam  realem,  et  con- 
sequenter  propinquitatem  vel  distantiam ; 
ostendimus  enirn,  hanc  prsesentiam  esse  ali- 
quid  reale  in  re  praesenti;  ergo  non  potest 
mutari  sine  vera  mutatione  ipsius  rei.  Deinde 
mutata  pra?senlia,mutanturrelationes;  etnon 
propter  mutationes  terminorum,  ut  suppono; 
ergo  propter  mutationem  ipsius  subjecti,  seu 
fundamenti,  quod  in  illo  est.  Tandem  in  ipsa 
voce  est  repugnantia ;  cum  dicitur ,  aliquid 
mutari  per  solam  extrinsecam  denominatio- 
nem;  alias  Deus  mutaretur,  cum  creat;  et 
Verbum,  cum  est  unitum  humanitati.  Et  ratio 
est,  quia  mutatio  proprie  est  actus  mobilis, 
seu  subjecti;  et  ideo  nihil  proprie  ac  vere 
dicitur  mutari,  nisi  quod  est  subjectum  motus, 
velsecundum  se  totum,  vel  secundum  partem. 
Neque  Durand.  et  Cajetan.  contra  hoc  obji- 
ciunt  aliquid,  quod  difficultatem  faciat,  ut  ex 
infra  probandis  seu  tractandis  constabit.  So- 
lum  est  advertendum,  hoc  exemplum  debere 
intelligi,  quando  species  mutant  locum,  ita  ut 
novum  aliquem  locum  acquirant,  quia  si  motu 
circulari  intra  omnino  idem  spatium  movean- 

tur,  probabile  est,  tunc  corpus  Christi  Domini 
non  mutari,  ut  multi  ex  citatis  auctoribus 
docent,  preesertim  Major,  quaest.  6,  quia  ibi 
tantum  fit  mutatio  loci  specierum,  secundum 
partes,  in  quibus  totus  Christus  existit;  et 
ideo  necesse  non  est,  in  ipso  fieri  motum. 
Quae  ratio  recle  probat,  talem  motum  non 
esse  necessarium ;  et  ideo  verisimile  est,  non 
fieri;  non  esset  tamen  difficile  defendere, 
etiam  in  illo  modo  posse  Christi  corpus  mo- 
veri ,  quia  posset  mutare  partiales  modos 
praesentiae;  sed  non  est,  quod  in  hoc  immore- 
mur.  Secundum  exemplum  est,  in  desitione 
hujus  prsesentise  corporis  Christi,  corruptis 
speciebus ;  hoc  enim  proprie  et  vere  dicitur, 
quia  vere  fit  in  Christo  aliqua  mutatio  amis- 
siva  illius  preesentiee;  cum  enim  illa  aliquid 
reale  sit  in  corpore  Christi,  illa  amissa  aliler 
se  habet  corpus  Christi,  quam  antea;  ergo 
mutatum  est;  propter  hsereticos  vero,  qui  hoc 
sacramentum  blasphemant,  caute  loquendum 
est;  quamvis  enim  proprie  dicatur  corpus 
Christi  amittere  praesentiam ,  seu  desinere 
esse  hic,  non  tamen  absolute  dicendum  est 
desinere  esse,  nec  corrumpi,  nec  digeri,  seu 
mutari  in  substantiam  aliti,  quia  haec  signifi- 
cant  corruptionem  substantialem.  Unde  etiam 
fit,  eas  transmutationes,  quse  fieri  solent  circa 
materiam  panis,  post  corruptionem  panis  et 
accidentium  ejus,  nullo  modo  posse  denomi- 
nare  Christi  corpus,  cum  post  corruptionem 
specierum  jam  praesens  non  adsit,  et  omnis 
haec  denominatio  supponat  hanc  praesentiam, 
de  qua  re  legite  Waldensem,  tom.  3,  c.  65; 
et  Claudium,  repetit.  5,  cap.  3. 

10.  Adverbia  localia  simpliciter  possunt  de 
Christo  dici.  —  Atque  hinc  sequitur  primo, 
quid  dicendum  sit  de  adverbiis  localibus,  ut 
esse  hic,  vel  alibi,  vel  in  pluribus  locis;  sim- 
pliciter  enim  ita  loqui  possumus,  quia  non 
habemus  alia  verba,  quibus  hanc  prsesentiam 
significemus ;  et  quia  illae  voces  non  necessa- 
rio  significant  modum  existendi  alicubi  cir- 
cumscriptive,  seu  cum  locali  extensione  quan- 
titatis;  sic  enim  etiam  dicimus,  esse  hic,  vel 
alibi.  Denique  ita  loquuntur  Sancti  et  Theo- 


logi,  quos  supra  retuli;  et  eodem  modo  dici- 
mus  etiam,  Christum  contineri  sub  speciebus, 
includi  in  tabernaculo,  habitare  in  Ecclesia , 
et  similia. 

1 1 .  Similiter  et  nomina  significantia  pro- 
pinquitatem  vel  distantiam.  —  Secundo  colli- 
gitur,  nomina  significantia  relalionem  propin- 
quitatis,  vel  distantiae,  proprieac  vere  dici  de 
corpore  Christi  per  intrinsecam  denominatio- 

nem.  Hoc  per  se  clarum  est,  quia,  cum  realis 
praesentia  sit  verus  modus  corporis  Christi, 
est  sufficiens  fundamentum  hujus  relationis; 
imo  ex  intrinseca  ratione  harum  denomina- 
tionum  necesse  est,  illas  proprias  esse  et  in- 
trinsecas,  saltem  ratione  fundamenti;  unde  si 
alias  sit  res  capax  relationis  realis,  non  est, 
cur  illa  non  consurgat.  Solum  est  in  relatio- 
nibus,  quse  significant  distantiam,  cavenda 
aequivocatio  qusedam;  in  verbo  enim  dislandi, 
includitur  negatio  prtesentice  ad  rem  alteram, 
seu  ad  alium  locum;  cum  autem  Christus 
propter  hanc  preesentiam  in  uno  loco,  non 
privetur  prsesentia  in  aliis  locis,  ideo  licet 
propinquus  terree,  non  distare  diceturaccelo, 
et  eadem  ratione  non  dicitur  proprie  distare 
a  seipso,  quia  non  potest  a  seipso  separari, 
quamvis  modus  existendi ,  quem  habet  in 
ccelo,  potest  distare  a  modo,  quem  habet  in 
sacramento,  et  e  contrario. 

12.  Tertio  colligitur,  propter  has  denomi- 
nationes  non  esse  necessariam  unionem  for- 
malem,  quia  quod  unum  mutetur  ad  motum 
alterius,  non  semper  provenit  ex  unione  for- 
mali,  sed  ex  quacumque  connexione  etiani 
effectiva  oriri  potest,  ut  ex  se  constat;  et 
similiter,  quod  aliquid  amittatur,  deficiente 
altero,  indicat  quidem  necessariam  depen- 
dentiam ,  non  tamen  necessario  formalem 
unionem.  Unde  quod  ex  illo  exemplo  colligit 
Henricus,  Quodlib.  1 ,  qusest.  5,  species  esse 
corpori  Christi  rationem  formalem  existendi 
hic,  si  proprie  et  in  rigore  sumatur,  non  est 
verum,  ut  ex  dictis  constat. 

13.  Qux  fiunt  circa  species,  et  non  ponunt 
mutationem  in  Christo,  non  proprie  dicuntur 
de  illo. —  Dico  quinto  :  quse  sunt  circa  species, 
et  non  ponimt  aiiquam  mutationem  in  ipso 
corpore  Ghristi,  neque  attingunt  ipsum  in  se, 
non  proprie  illud  denominant,  sed  interdum 
nullo  modo,  interdum  vero  solum  per  aliquam 
metaphoram  vel  extrinsecam  denqminatio- 
nem.  Ratio  primse  partis  est,  quia  cum  corpus 
non  sit  proprie  unitum  speciebus  unione  for- 
mali,  si  ad  ipsum  non  pertingit  forma  deno- 
minans,  non  est  cur  ipsum  proprie  denominet 
propter  solas  species,  quod  aperte  confirma- 
bunt  exempla  secundse  et  tertiae  partis.  Pro- 
batur  ergo  secunda  pars,  quia  licet  species 
calefiant,  vel  alterentur,  non  dicitur  corpus 
Christi  alterari,  sicut  in  cap.  In  quadam,  de 
Celebr.  miss.,  dicitur  non  madefieri,  etiamsi 
madefiant  species  panis,  cum  mittuntur  in 
caiicem.  Et  confirmatur,  quia  corpus  Christi 
non  denominatur  quantum,  rotundum,  aut 


album,  ab  ipsis  speciebus  panis,  sub  quibus 
ipsum  manet;  ergo  nec  denominabitur  cali- 
dum  a  calore  in  eis  existenle,  sive  antiquo, 
sive  de  novo  facto;  ergo  nec  denominabitur 
calefieri.  Et  confirmatur  secundo,  quia  actio- 
nes  procedentes  ab  speciebus  non  tribuuntur 
corpori  aut  sanguini  Christi,  ut  non  dicitur 
sanguis  frigefacere,  etiamsi  species  frigidis- 
simse  sint,  et  haec  exempla  ostendunt,  non  in- 
tercedere  formalem  unionem,  nec  denomina- 
tiones  alias  in  illa  fundari;  alias  istae  etiam 
denominationes  ex  illa  orirentur;  esset  enim 
aequalis  ratio,  sicut  etiam  videmus  fieri  in 
mysterio  incarnationis  ;  dicitur  enim  Verbum , 
ratione  humanitatis  unitum,  et  ambulare,  et 
mori,  et  calefieri,  etc. 

14.  Exempla  tertise  partis  conclusionis 
sunt,  primum  de  fractione;  quod  enim  corpus 
Christi  frangi  aliquo  modo  dicatur,  probant 
adducta  in  prima  sententia;  quod  vero  illa 
locutio  metaphorica  sit  et  non  propria,  colli- 
gitur  ex  D.  Thom.  infra,  qusest.  77,  art.  7,  in 
corp.,  et  ad  3,  ubi  dicit,  Christum  proprie 
dici  manducari,  non  sic  autem  frangi ,  sed 
tantum  ratione  specierum,  in  qua  doctrina  et 
differentia  confirmat  utramque  conclusionem 
nostram;  idem  optime  docet  in  4,  dist.  12, 
queest.  1,  art.  3,  qutestiunc.  1,  ad  1;  et  ibi 
Bonav.,  art.  3,  quaest.  1;  Alens.,  qusest.  420, 
memb.  1;  Gabr.,  lect.  80  in  can.;  Victor.,  in 
Sum.,  num.  69;  et  Petrus  Soto,  dicta  lect.  6; 
et  bene  Innocent.,  lib.  4,  cap.  9  et  10,  ubi 
advertit ,  Berengarium  haerelicum  coactum 
esse  uti  in  sua  confessione  nomine  contrecta- 
tionis,  fractionis,  quia  ipse  antea  dolose  fate- 
batur,  haac  fieri  circa  corpus  Christi,  sed 
postea  explicabat,  id  est,  in  signo  corporis 
Christi,  et  ideo  compulsus  est  fateri  fieri  non 
circa  nudum  signum ;  etenim  hoc  sensu  dictum 
est,  fieri  circa  corpus,  id  est,  circa  sacramen- 
tum,  quod  vere  et  realiter  continet  corpus. 
Ratione  patet,  quia  fraclio  proprie  et  in  rigore 
significat  divisionem  et  discontinuationem  par- 
tium,  quam  constat  non  fieri  in  partibus  cor- 
poris  Chrisli.  Ratio  autem  metaphoree  esse 
potuit,  vel  ut  per  illam  locutionem  magis  cle- 
claretur  realis  preesentia,  vel  quia  fractio 
nunquam  fit  sine  motu  locali;  et  ita  cum  fit 
fraclio,  corpus  Christi  vere  movetur,  et  ita 
aliquid  participal  de  fractione ;  vel  quia  frac- 
tio  ad  distributionem  ordinatur,  praesertim 
quando  est  ad  usum,  ut  est  illa,  de  qua  fit 
mentio  in  Scriptura;  corpus  autem  Christi 
proprie  distribuitur,  et  ita  sumi  potuit  fractio 
pro  distributione ;  vel  certe,  quia  cum  fran- 

guntur  species,  ipsa  prsesentia  corporis  Christi, 
qua3  antea  tantum  erat  una  in  actu,  et  plures 
in  potentia,  per  fractionem  fit  plures  in  actu, 
et  ita  quodammodo  dividitur,  quod  Soto  supra 
notavit.  Denique  quia  hsec  locutio  metaphorica 
est,  interdumsimpliciter  negatur,  ne  ad  ipsum 
Christi  corpus  referri  videatur;  et  ita  dicit 
Ecclesia  :  Nulla  rei  fit  scissura,  signi  tantum 
fit  fractura;  et  :  Nonconfractus,  non  divisus, 
integer  accipitur;  de  quo  legatur  Guitmund., 
lib.  1  de  hoc  sacram.,  parum  a  princ;  Wal- 
dens.,  tom.  2,  c.  39;  etRoffens.,  lib.  2  contra 
OEcolampad.,  cap.  34. 

15.  Secundum  exemplum  huic  simile  est 
de  contactu,  seu  contrectatione  sensibili  cor- 
poris  Christi,  nam  proprius  contactus  solum 
est  inter  res  extensas  in  ordine  ad  locum, 
quarum  extrema  sunt  simul ,  et  hoc  modo 
non  potest  in  hoc  sacramento  esse  verus  ac 
proprius  contactus  circa  corpus  Christi ;  quin 
potius  neque  ipsee  species  ipsum  proprie 
tangunt,  ut  recte  dixit  Henric,  Quodlib.  1, 
quaest.  5;  et  Richar.,  dist.  10,  art.  4,  quaest.2; 
et  Capreol.,  quaest.  1,  ad  3  contra  primam 
conclusionem ;  et  insinuavit  Altisiod.,  lib.  4, 
tr.  5,  cap.  4,  dicens,  quod  species  tantum 
assistunt  corpori  Christi,  et  velant  ipsum; 
quia  tamen,  ut  supra  diximus,  quodammodo 
comparantur  species  ad  corpus,  sicut  habitus 
ad  rem  vestitam,  quemadmodum  dicimur 
tangere  hominem,  tangendo  ejus  vestem,  ita 
dicimur  quodammodo  tangere  Christum  tan- 
gendo  species;  et  prsesertim  usurpatur  haec 
locutio  ad  explicandam  magis  realem  prae- 
sentiam,  ut  late  Claud.,  repet.  5,  cap.  3. 

16.  Tertium  exemplum  est  simile  de 
mistione ;  dicitur  enim  corpus  Christi  misceri 
sanguini.  ut  in  canone  dicimus  :  Fiat  com- 
mistio  corporis  et  sanguinis.  Proprie  autem 
mistio  per  juxtapositionem  videtur  includere 
duo,  et  divisionem  miscibilium  in  partes,  et 
contactum  partium  inter  se.  Qua3  duo  possunt 
intervenire  inter  species  vini,  et  panis;non 
autem  inter  ipsum  corpus,  et  sanguinem ; 
hsec  autem  dicuntur  inter  se  misceri,  qua- 
tenus  ex  vi  verborum  consecrationis  sub  par- 
tibus  specierum  panis  est  corpus;  et  sub 
partibus  specierum  vini  est  sanguis;  et  illae 
miscentur  inter  se;  et  ita  quodammodo  fit 
mistio  inter  corpus  et  sanguinem,  secundum 
prsesentiam  sacramentalem.  Ultimo  dicitur 
corpus  Christi  videri  per  species,  non  qui- 
dem  proprie,  et  in  se;  hoc  enim  modo  Christi 
corpus  est  hic  invisibile,  propter  quod  inter- 
dum  invisibile  vocatur  ab  Augustin.  in  cap. 


Nos  autem,  et  c  Hoc  corpus,  de  Consecr., 
dist.  2.  Et  sic  etiam  dicunt  Sancti  in  hoc  sa- 
cramento,  aliud  videri,  aliud  credi,  Ambros., 
lib.  de  Myst. ,  cap.  9,  et  Cyril.  Hieros., 
Catech.  4;  dicitur  ergo  videri,  sicut  de  con- 
tactu  dixi ,  ad  explicandam  magis  realem 
prsesentiam;  dicuntur  enim  interdum  videri, 
quee  solum  in  proximo  continente ,  vel  per 
accidens  sub  aliquo  signo,  in  quo  realiter 
continentur,  percipiuntur  visu ;  quomodo  in- 
terdum  in  Scriptura  dicuntur  videri  Angeli, 
in  corporibus  assumptis;  ad  hunc  ergo  mo- 
dum  dicitur  videri  corpus  Christi  sub  specie- 
bus,  et  sic  etiam  interdum  dicitur  visibiliter 
suini,  ut  est  apud  Augustin.,  serm.  2  de 
Verbis  Apost.  ;  legatur  D.  Thom.  infra , 
quffist.  76,  art.  7;  Hugo  de  S.  Vict. ,  lib.  2  de 
Sacram.,  part.  8,  cap.  7;  Raban. ,  lib.  de 
Corp.  et  sanguin.  Dom.,  cap.  26;  Claud., 
repet.  4,  cap.  6. 

17.  Solutio  argumentorum.  —  Atque  hinc 
facile  patet  responsio  ad  fundamenta  utrius- 
que  opinionis,  et  prsesertim  ad  illam  interro- 
gationem ,  si  ha3  locutiones  sint  metaphoricas, 
cur  Berengarius  in  sui  erroris  abjuratione 
illis  uti  coactus  sit,  cum  fidei  professio  verbis 
maxime  propriis  fieri  debeat.  Respondetur 
enim  primo,  id  factum  esse,  quia  metaphora 
illorum  verborum  est  satis  perspicua ,  et 
aliunde  est  aptissima  ad  explicandam  veram 
Christi  praisentiam.  Deinde  ex  Innoc  supra 
cap.  10,  quia  ille  hrereticus  fatebatur  hasc 
fieri  circa  corpus  Christi  in  sacramento,  do- 
lose  tamen;  iutelligebat  enim  fieri  solum  in 
signo,  sub  quo  negabat,  vere  Christum  con- 
tineri ;  et  ideo  compulsus  est  confiteri  realiter 
fieri  circa  Christum,  id  est,  circa  sacramen- 
tum,  in  quo  Christus  realiter  continetur  : 
nam  quia  sacramentum  hoc  constat  ex  cor- 
pore  Christi,  et  speciebus,  ideo,  qua3  fiunt  in 
illo  ratione  specierum,  dicuntur  quodammodo 
fieri  circa  corpus  Christi. 

18.  Ex  his  vero  sequitur,  has  locutiones, 
cum  metaphoricas  sint,  non  esse  admodum 
extendendas,  nec  praster  usum  Sanctorum,  ne 
alicui  fortasse  erroris  occasio  detur,  propter 
quod  vitamus  eas,  vel  locutiones,  vel  deno- 
minationes  ab  accidentibus  sumptas,  quas 
indicare  possunt,  talia  accidentia  Christo 
inhasrere;  ideo  non  dicimus,  corpus  Christi 
esse  rotundum,  aut  album,  calefieri,  aut  fri- 
gefieri,  alteratis  speciebus,  et  eadem  ratione 
non  dicitur  obdurari  corpus  Chrisli,  aut 
acescere  sanguis,  licet  hasc  fiant  circa  species. 
Et  hasc  etiam  exempla  confirmant,  priores 

denominationes  non  esse  proprias,  nec  fun- 
dalas  in  vera,  ac  formali  unione  inter  Chri- 
stum  et  species,  alioquin  eadem  ratio  esset  de 
omnibus  praedictisfEt  hinc  obiter  etiam  intel- 
ligitur,  an  hee  locutiones  sint  admittendee: 
Hoc  album ,  vel  hoc  rotundum  est  corpus 
Christi,  de  quibus  late  agit  Waldens.,  tom.  2 
de  Sacr.,  cap.  52,  ubi  simpliciter  et  in  ri- 
gore  falsas  esse  existimat,  quia  illud  sub- 
jectum ,  album,  vel  rotundum ,  in  rigore 
supponit  pro  subjeclo  eorum  accidentium,  et 
illud  non  est  corpus  Christi ;  sicut  etiam,  hsec 
est  in  rigore  falsa  :  Hoc  quantum  est  corpus 
Christi,  quia  hoc  quantum  supponit  pro  hac 
re  extensa ;  et  haec  quidem  est  dialectica  pro- 
prielas  locutionis,  si  sola  proprietas  iilorum 
terminorum  connotativorum  attendatur  :  ta- 
men,  si  illud  pronomen,  hoc,  extrahat  sub- 
jectum  ab  illa  rigorosa  significatione ,  et 
significet  contentum  sub  hoc  albo,  vel  quanto, 
verus  erit  sermo;  et  idem  judicium  est  de 
his  :  Hoc  sensibile  est  corpus  Christi.  E  con- 
trario  vero,  an  corpus  Christi,  prout  est  hic, 
possit  dici  sensibile,  vel  tangibile  proprie,  et 
non  metaphorice,  distinctione  opus  est;  nam, 
si  illa  verba  significent  proprietatem  corporis 
secundum  se ,  verpe  sunt  propositiones ;  si 
autem  modum  existendi,  erunt  falsae,  quo 
sensu  dixit  Augustin.  in  cap.  Nos  autem,  de 
Consecrat. ,  dist.  2,  sumere  nos  in  sacra- 
mento  res  insensibiles,  carnem  et  sanguinem 
Domini.  Corpus  ergo  Christi,  quod  hic  est, 
visibile  est  et  tangibile ;  non  est  tamen  pro- 
prie  visibile,  ut  est  hic,  quamvis  metaphorice 
dicatur  ratione  specierum  visibiliter  sumi, 
ut  Augustin.,  serm.  2  de  Verbis  Apostoli, 
loquitur. 

19.  Dico  sexto  :  quse  conveniunt  corpori 
Christi  secundum  se,  non  possunt  dici  de 
speciebus,  nisi  valde  metaphorice  et  impro- 
prie,  eo  modo,  quo  nomen  rei  significatse  tri- 
buitur  signo.  Ratio  est  clara ,  quia  corpus 
Christi  est  res  omnino  distincta  ab  speciebus, 
neque  ita  illis  unitur,  ut  sua  attributa  illis 
communicet.  Juxta  hanc  conclusionem  inter- 
pretantur  multi  quod  alibi  dixit  Augustin., 
sacramentum  corporis  Christi,  quodammodo 
dici  corpus  Christi. 

20.  Dico  septimo  :  quse  conveniunt  pani 
preecise,  ratione  suse  substantiee,  non  di- 
cuntur  proprie  de  hoc  sacramento,  sed  vel 
nullo  modo,  vel  per  metaphoram.  Ratio  est, 
quia  hic  non  adest  substantia.  Unde  fit,  ut 
hoc  sacramentum  non  posSit  dici  absolute  et 
simpliciter  panis,  sed  vel  metaphorice,  quia 

xxi. 


ex  pane  confectum  est,  vel  quia  sub  acci- 
denlibus  panis  datur,  vel  cum  addito  signi- 
ficationem  elevante,  ut  cum  dicitur,  panis 
vita?;  qui  de  coelo  dcscendit. 

21 .  Dico  ultimo  :  denominationes,  quae  con- 
sequuntur  actionem  mutuam  inter  Christum 
et  species,  proprie  de  ipsis  dicuntur,  servata 
proporlione.  Ratio  est,  quia,  ut  diximus, 
vera  actio  inter  ipsa  intercedit;  unde  proprie 
dicitur  Christus  sustentare  species,  si  effec- 
tionem  significet,  et  eodem  sensu  dicuntur 
species  continere  Christum ,  et  eadem  ratio 
est  de  relationibus  consequentibus  actionem, 
seu  mutuam  realem  preesentiam. 

DISPUTATIO  XLVIII. 

DE  COMPARATIONE   UTRIUSQUE  PR^ESENTm ,  SACRA- 
MENTALIS  ET  NATURALIS,  CORPORIS  CHRISTI. 

Docet  catholica  fides,  Christum  Dominum 
simul  existere  in  hoc  sacramento,  et  in  coelo, 
et  in  nocte  ccenae  simul  extitisse  in  csenaculo, 
modo  sibi  connaturali  et  visibili  cum  disci- 
pulis  suis,  et  post  consecrationem  sub  specie- 
bus  panis,  modo  sacramentali. 

Ad  explicandam  ergo  propriam  rationem 
et  differentiam  sacramentalis  prsesentise,  de 
qua  nobis  sermo  est,  oportet  illam  cum  natu- 
rali  seu  quantitativa  prsesentia  conferre,  ut 
ex  utriusque  collatione,  essentia  et  propria 
definitio  prsedictse  sacramentalis  prsesentise 
magis  constet,  et  multa  principia  explicentur, 
quee  ad  solvendas  plures  difficultates  in  hoc 
myslerio  occurrentes  plurimum  conferent. 
Possunt  autem  hae  prsesentiae  comparari,  aut 
in  unitate,  et  distinctione,  aut  independentia 
unius  ab  alia,  aut  in  oppositione,  et  repug- 
nantia,  aut  demum  in  concomitantia  quadam, 
de  quibus  sigillatim  dicemus. 

SECTIO  I. 

Utrum  sacramentalis  prsesentia  corporis  Christi  specie 
differat  a  naturali  seu  quantitativa. 

1 .  Convenientise  inter  prsesentias  naturalem 
et  sacramentalem  Christi.  —  Sensus  hujus 
qusestionis  satis  constat  ex  prsemissa  termi- 
norum  expositione.  Ut  autem  ratio  difficul- 
tatis  aperiatur,  nonnullae  convenientise,  et 
differentise  harum  prsesentiarum  prae  oculis 
ponendse  sunt.  Primo  itaque  conveniunt,  quia 
utraque  est  intrinsecus,  et  realis  modus  cor- 
poris  Christi ;  sicut  de  sacramentali  prsesentia 

disputatione  preecedente  probatum  est ;  de 
quantitativa  vero  constat  ex  pbilosophicis 
principiis,  quee  in  4  Pbysic.  traduntur.  Se- 
cundo  conveniunt,  nam  ulraque  barum  prae- 
sentiarum  potest  esse  formalis  ac  per  se 
terminus  alicujus  mutationis  ;  nam  preesentia 
naturalis  est  terminus  motus  localis  intrin- 
secus,  et  maxime  proprius,  ut  constat  ex 
pbysicis;  preesentia  vero  sacramentalis,  cum 
sit  modus  corpori  adveniens,  et  non  necessa- 
rio  consequens  existentiam  ejus;  constat  eam 
fieri  posse  per  aliquam  mutationem,  vel  pro- 
priam,  vel  improprie  dictam,  prout  compre- 
hendit  omnem  actionem  novam ,  ut  latius 
infra  sumus  disputaturi ,  de  transubsfan- 
tiatione  tractantes.  Tertio  conveniunt;  quia 
utraque  harum  prsesentiarum  est  fundamen- 
tum  propinquitatis,  et  distantiee,  ut  per  se 
manifestum  est  in  quantitativa  preesentia  ;  de 
sacramentali  vero,  et  in  superioribus  decla- 
ratum  est,  et  videtur  res  certa  ex  principiis 
fidei;  non  enim  nunc  contendimus,  an  heec 
propinquitas ,  vel  distantia,  sit  vera  relatio 
realis  preedicamentalis;  nihil  enim  ad  myste- 
rium  fidei  explicandum  spectat;  sed  agimus 
de  reali  propinquitate,  quee  per  modum  rela- 
tionis  facilius  intelligitur  et  explicatur,  vel 
per  negationem  quandam  indistantiee ;  atque 
hoc  modo  constat  ex  doctrina  fidei,  Christi 
corpus  per  sacramentalem  praesentiain  fieri 
indistans  ab  speciebus  panis;  et  consequenter 
fieri  propinquum  aliis  corporibus,  quibus  ipsee 
species  panis  propinquse  sunt. 

2.  Differentise  plures  inter  easdem  propo- 
nuntur.  —  Differunt  autem  hee  preesentiee 
primo;  quia  corpus  quantum,  naturali  modo 
existens  in  loco,  ita  occupat  spatium  quod 
replet,  ut  ab  illo  necessario  excludat  omnem 
aliam  quantitatem;  naturali  modo  extensam 
et  existentem  in  loco;  hac  enim  ratione , 
quando  unum  corpus  ingreditur  aliquem  lo- 
cum,  inde  expellit  corpus  ibi  preeexistens; 
neque  naturaliter  fieri  potest,  ut  sibi  pene- 
trentur ;  at  vero  in  sacramentali  praesentia 
non  ita  contingit;  nam  per  illam  ita  fit  Christus 
preesens,  ubi  fuerat  substantia  panis  et  vini, 
ut  ab  illo  loco  non  excludat  totam  panis  et 
vini  quantitatem ,  sed  relinquat  eam  cum 
eadem  extensione,  et  loci  occupatione,  quam 
antea  habebat.  Hoc  enim  modo  docet  fides, 
peracta  consecratione,  esse  Christum  preosen- 
tem  intime  quantitati  panis  et  vini,  secundum 
omnes  eorum  dimensiones,  sicut  antea  erat 
eorum  substantia.  Preesentia  ergo  sacramen- 
talis  Christi  non  est  incompossibilis  in  eodem 


loco  vel  spatio  cum  naturali  preesentia  alte- 
rius  corporis  quanti. 

3.  Secundo  differunt,  quia  per  naturalem 
praesentiam  corpus  extenditur  in  ordine  ad 
locum,  ita  ut  totum  sit  in  toto,  et  pars  in 
parte,  quia,  sicut  totum  corpus  excludit  lotum 
aliud  corpus  ab  eodem  loco,  quia  cum  illo 
penetrari  non  potest,  ita  pars  corporis  exclu- 
dit  a  suo  partiali  loco  aliam  ejusdem  corporis 
partem,  quia  etiam  eorum  quantitates  par- 
tiales  penetrari  non  possunt,  supposito  quod 
nulla  fiat  mutatio  in  raritate,  aut  densitate; 
at  vero  per  sacramentalem  preesentiam  ita 
fit  preesens  Christi  corpus,  ut  nullam  recipiat 
extensionem,  aut  commensurationem  in  or- 
dine  ad  quanlijtatem  panis,  vel  alterius  cor- 
poris,  cui  fit  preesens.  Supponimus  enim  ex 
fide,  Christum  esse  totum  sub  speciebus 
panis  et  vini,  et  sub  singulis  partibus  earum; 
ut  infra  queest.  76  latius  probandum  est. 
Unde  fit  pattes  corporis  Christi;  sic  prae- 
sentes ,  non  se  excludere  mutuo  ab  eodem 
spatio;  nam  ubi  una  est,  ibi  sunt  omnes  aliee; 
et  consequenter  fit,  non  habere  eas  exten- 
sionem  in  ordine  ad  spatium  seu  locum,  cui 
sunt  preesentes.  Et  heec  differentia  sequitur 
ex  priori;  nam  si  tota  quantitas  corporis 
Christi  non  excludit  ab  eodem  spatio  quanli- 
tatem  panis,  multo  minus  necesse  est,  ut 
quantitas  unius  partis  corporis  Cbristi  exclu- 
dat  reliquarum  partium  quantitatem. 

4.  Atque  hinc  oritur  tertia  differentia  ;  nam 
preesentia  quantitativa  duplicem  habet  ex- 
tensionem  :  unam  ex  parte  subjecti,  quia 
partialiter  una  est  preesentia  manus ,  alia 
pedis,  alia  capitis,  etc;  aliam  in  ordine  ad 
spatium,  seu  per  commensurationem  partium 
corporis  preesentis  ad  partes  spatii  veri, 
vel  imaginarii,  cui  est  preesens,  quia  singulee 
partes  sunt  in  diversis  partibus  spatii ;  at 
vero  sacramentalis  preesentia  corporis  Cbristi, 
quamvis  ex  parte  subjecti  divisibilitatem 
quandam ,  et  extensionem  habeat,  quia  est 
tali  subjecto  proportionata  ;  alia  enim  est 
partialis  preesentia  in  manu,  alia  inpede,  alia 
in  capite,  etc,  quia  in  rigore,  et  de  potentia 
absoluta  loquendo,  posset  manere  una  sine 
alia ,  in  quo  differt  heec  preesentia  a  pree- 
sentia  substantioe  angehcae,  quee  ex  parte 
subjecti  omnino  est  indivisibibs ,  eo  quod 
subjectum  non  habeat  partes;  nibilominus 
tamen  per  comparationem  ad  spatium;  heec 
sacramentalis  preesentia  non  est  intrinsece 
divisibilis,  quia  preesentia  totius  corporis,  et 
omnium  partium  ejus  non  habet  necessariam 

habitudinem  ad  diversas  partes  spalii,  neque 
ad  spatium  divisibile,  quia  ut  diximus,  ubi 
per  hanc  preesentiam  constituitur  una  pars 
corporis,  ibi  ponitur  totum  corpus,  quia  in 
ordine  ad  spatium  pars  non  est  extra  par- 
tem,  sed  omnes  esse  possunt  etiam  in  indi- 
visibili;  est  ergo  heec  preesentia,  sub  hac 
ratione,  suo  modo  indivisibilis. 

5.  Objectio.  —  Solutio.  —  Dices  :  etiam  in 
ordine  ad  spatium  est  heec  preesentia  divisi- 
bilis;  alia  enim  est  partialis  preesentia,  quam 
habet  corpus  Christi  in  una  parte  specierum 
sacramenlalium,  ab  ea,  quam  habet  in  alia 
parte  specierum;  cujus  signum  manifestum 
est,  quia  potest  una  pars  ab  alia  separari, 
consumpta,  vel  separata  parte  speciei.  Res- 
pondetur  :  ideo  dixi ,  per  se ,  et  intrinsece ; 
quia  hujusmodi  latitudo  talis  preesentiee  non 
est  simpliciter  necessaria ,  cum  preesentia 
totius  corporis  salvari  possit  in  ordine  ad 
indivisibile  spatium,  et  quia  ex  vi  talis  pree- 
sentiee,  partes  rei  preesentis  non  dicunt  habi- 
tudinem  ad  diversas  partes  spatii ;  et  in  hoc 
consistit  propria  differentia,  quam  consti- 
tuimus  inter  sacramentalem ,  et  naturalem 
praesentiam  corporis  quanti;  huic  autem 
differentiee ,  seu  proprietati  non  repugnat, 
quod  eadem  preesentia  possit  habere  divisibi- 
litatem  aliquam  in  ordine  ad  spatium,  non 
per  commensurationem  partium  corporis  ad 
partes  spatii;  sed  quasi  per  reduplicationem 
ejusdem  corporis  in  pluribus  partibus  spatii, 
ut  probat  argumentum  factum ;  quee  divisi- 
bilitas  etiam  in  preesentia  substantiee  ange- 
licee  reperiri  potest,  ut  per  se  constat. 

6.  Ex  his  ergo  oritur  ratio  dubitandi  in 
proposita  queestione,  an  scilicet,  preedictee 
differentiee  sint  sufficientia  signa  essentialis 
diversitatis  inter  has  preesentias,  vel  tantum 
accidentalis.  Videntur  enim  omnia,quee  dicta 
sunt,  salvari  posse  de  potentia  Dei  absoluta 
per  solam  accidentalem  variationem,  vel  re- 
petitionem  naturalis  et  quantitativee  firee- 
sentiee;  non  est  ergo,  quod  fingamus  novum 
quemdam  modum  preesentiee  differentis  in 
specie,  qui  vix  poterit  mente  concipi,  aut 
intelligi.  Antecedens  declaratur,  nam  omnes 
differentiee  assignatee  solum  in  hoc  fundantur, 
quocl  Ghristi  corpus  est  totum  in  toto,  et  in 
qualibet  parte  spatii ;  sed  hoc  fieri  potest  per 
naturalem  preesentiam  quantitatis  partium 
omnium  ejusdem  corporis  sese  invicem  pe- 
netrantium  in  eodem  spatio;  ergo  nihii  aliud 
necessarium  est;  natn  quando  Deus  ponit  duo 
corpora  penetrative  in  eodem  loco,  non  dat 


illis  novum  modum  preesentiee  localis;  sed 
conservando  potius  naturales  preesentias, 
quee  naturaliler  simul  esse  non  possent,  facit, 
ut  actu  non  se  excludant  ab  eodem  loco ; 
sicut,  si  conservaret  duas  qualitates  contra- 
rias  in  eodem  subjecto,  non  tolleret,  nec 
mutaret  positivos  effectus  formales  earum, 
sed  impediret  tantum  repugnantiam;  atque 
ad  eumdem  modum,  ut  Deus  constituat  qua- 
drupedale  corpus  in  bipedali  spatio,  non  est 
necesse,  ut  mutet  naturalem  modum  pree- 
sentiee,  sed  solum  ut  faciat,  dimidiam  par- 
tem  illius  corporis  cum  altera  parte  eequali 
penetrari;  et  eodem  modo  poterit  totum 
illud  corpus  in  spatio  pedali  constitui,  et  in 
dimidia  parte  illius,  et  in  qualibet  minori 
parte,  etiam  si  in  infinitum  minuatur;  ergo 
per  solam  penetrationem  partium,  et  per 
quantitativam  preesentiam  quasi  repetitam, 
et  multiplicatam  in  toto  corpore,  et  in  omni- 
bus  partibus  ejus,  in  orcline  acl  omnes  partes 
spatii,  potest  optime  fieri  preedictus  effectus 
existentiee  totius  corporis  in  toto,  et  in  sin- 
gulis  partibus  spatii.  Atque  ita  videntur  non- 
nulli  Scholastici  hoc  mysterium  explicare; 
preesertim  Soto  in  4,  dist.  10,  queest.  1 ,  art.  4, 
post  argumenta  Ochami;  et  Gabr.,  lect.  43  in 
canonem . 

7.  Prsesentia  sacramentalis  Christi  in  Eu- 
charistia  differt  essentialiter  a  prsesentia  na- 
turali.  —  Nihilominus  dicendum  est,  sa- 
cramentalem  preesentiam  corporis  Ghristi  in 
Eucharistia  esse  modum  quemdam  superna- 
turalem,  essentialiter,  et  specifice  diversum, 
a  modo  preesentiee,  quem  quantitas  habet  in 
loco,  quando  illud  replet,  et  occupat,  modo 
sibi  connaturali.  Hanc  conclusionem  sumo  ex 
communi  doctrina  Theologorum  in  4,  dist.  \  0, 
docentium  (ut  infra  viclebimus)  quantitalem 
corporis  Christi  privari  in  hoc  sacrainento 
extensione  in  ordine  ad  locum ;  quee  extensio 
nihil  aliucl  est,  quam  preesentia  naturalis 
illius  propria ,  et  quantitativa;  at  vero,  si 
preesentia  corporis  Christi  in  hoc  sacramento 
non  esset  diversee  rationis  a  preesentia  natu- 
rali  quantitatis,  esset  vera  extensio  in  ordine 
ad  locum  ;  non  ergo  careret  corpus  Christi  in 
sacramento  tali  extensione,  sed  potius  ha- 
beret  illamseepius  repetitam,  et  multiplicatam, 
et  sic  posset  esse  totum  in  toto,  et  in  qualibet 
parte  spatii,  seu  sacramentahum  specierum. 
Deinde  significat  hanc  sententiam  D.  Thom. 
tota  queestione  sequente,  dum  docet,  hanc 
preesentiam  non  esse  per  modum  quantitatis, 
sed  per  modum  substantiee;   esseque  adeo 

supernaturalem ,  ut  non  possit  etiam  ab  in- 
tellectu  angelico  naturaliter  videri ;  quomodo 
dicunt  alii  auctores,  hanc  preesentiam,  non 
solum  esse  supra  naturam,  sed  etiam  supra 
intellectum,  Altisiod.,  lib.  4  Sum.,  tract.  5, 
cap.  4;  Alensis,  4  part.,  queest.  40,  memb.  3, 
art.  4;  Bonav.,  in  4,  dist.  4  0,  art.  1 ,  queest.  1 . 
At  vero,  si  modus  hujus  preesentiee  non  esset 
diversee  rationis,  et  speciei,  a  modo  naturalis 
preesentiee  quantitatis,  revera  non  esset  su- 
pernaturalis,  sed  solum  mulliplicatio  et  pe- 
netratio  talium  preesentiarum  in  eoclem  cor- 
pore  et  in  omnibus  partibus  ejus  esset 
supernaturalis  in  fieri  potius  (ut  sic  dicam) 
quam  in  aliqua  re  facta.  Unde  neque  per  se 
esset  Angelo  invisibilis,  quia  queelibet  pras- 
sentia  naturalis,  et  consequenter  queelibet 
multitudo  earum,  potest  ab  Angelo  naturali- 
ter  cognosci,  sicut  quando  duo  corpora  pene- 
trative  sunt  in  eodem  loco,  potest  utrumque, 
eorumque  preesentia  mutua  et  intima  ab  An- 
gelo  naturaliter  cognosci.  Praeterea  ratione  sic 
argumentor  ex  principiis  positis,  quia  natu- 
ralis  preesentia  quantitatis  essentialiter  in- 
cludit  extensionem  partium  in  ordine  ad 
locum;  sed  preesentia  sacramentalis  corporis 
Ghristi  non  includit  hanc  extensionem ;  ergo 
essentialiter  differunt.  Major  constat  ex  Phi- 
losophia ,  et  ex  ipsis  terminis;  nam  licet 
extensio  in  ordine  ad  locum  non  sil  de  essen- 
tia  quantitatis,  tamen  est  de  essentia  illius 
preesentiee  localis,  quee  naturaliter  debetur 
quantitati;  et  est  etiam  passio  ejus;  imo  for- 
maliter  et  essentialiter  sunt  una  et  eadem 
passio.  Minor  autem,  et  est  commune  axioma 
Theologorum,  ut  dixi ,  et  declaratur  variis 
modis.  Primo ,  quia  si  illa  preesentia  inclu- 
deret  in  ratione  sua  extensionem  in  ordine 
ad  locum,  partes  etiam  corporis  Christi  ex  vi 
et  natura  talis  preesentiee  sese  mutuo  exclu- 
derent  ab  eodem  loco,  et  preesentia  totius 
corporis  Christi,  naturaliter  pugnaret  cum 
quantitate  panis ,  eamque  a  suo  loco  expel- 
leret,  nisi  speciali  miraculo  divinitus  impedi- 
retur ;  heec  autem  omnia  sunt  absurda ,  et 
preeter  finem,  et  rationem  hujus  mysterii. 
Secundo,  quia  si  illa  preesentia  haberet  ex- 
tensionem  in  ordine  ad  locum,  ex  vi  unius 
tantum  preesentiee  esset  corpus  Christi  totum 
in  uno  integro  loco,  et  pars  in  parte  ejus. 
Unde,  ut  omnes  partes  corporis  essent  in 
singulis  partibus  spatii,  necessarium  esset,  ut 
per  iteratam  seu  repetitam  preesentiam  et 
extensionem,  una  pars  constituatur,  ubi  est 
alia  ;  ita  ut,  si  per  unam  preesentiam  localem 


intelligitur,  caput  corporis  Christi  esse  in  su- 
prema  parte  specierum  sacramentalium,  et 
pes  in  infima,  per  aliam  preesentiam  intelli- 
gantur  e  contrario  pedes  esse  in  superiori 
parte,  et  caput  in  inferiori,  atque  in  hunc 
modum  in  infinitum  variari,  et  multiplicari, 
et  penetrari  preesentias,  donec  partes  omnes 
corporis  in  omnibus  partibus  loci  coinciclant ; 
hoc  enim  totum  necessario  sequitur  ex  alio 
dicendi  modo,  vel  potius  praesupponitur  ad 
eam  partium  penetrationem ,  quam  illa  sen- 
tentia  fingit;  consequens  autem  videtur  valde 
absurdum ,  tum  quia  juxta  hanc  rationem 
explicandi  preesentiam  Christi  in  sacramento, 
necesse  esset  intelligere  in  corpore  Christi 
varios  situs  et  positiones  valde  indecentes; 
nam  secundum  unam  preesentiam  esset  rec- 
tus,  secundum  aliam  vero  inversus  omnino, 
et  similia;  quee  incredibilia  sunt;  tum  etiam 
quia  oporteret,  has  preesentias  esse  multitu- 
dine  infinitas,  ut  possent  singulee  partes  cor- 
poris  in  singulas  partes  spatii  cadere;  nam 
hee  partes  in  infinitum  dividi  possunt ;  unde 
fit,  ut  situs  corporis  intra  idem  spatium  pos- 
sint  in  infinitum  variari,  ut  per  se  constat; 
ut  ergo  omnes  partes  corporis  per  hujusmodi 
iteratam  preesentiam  adsint  omnibus  spatii 
parlibus,  necessarium  esset,  tales  preesentias 
simul  esse  actu  infinitas,  quod  est  revera  in- 
conveniens ;  nam  illee  preesentiee  essent  in  re 
ipsa  distinctee,  et  possent  a  Deo  separari, 
atque  una  sine  aliis  conservari,  quia  per  acci- 
dens,  et  ex  sola  Dei  voluntate  multiplicantur. 
Tertio  hic  modus  preesentiee,  et  omnis  heec 
preesentiarum  multiplicatio  non  esset  satis , 
ut  totum  Christi  corpus  et  omnes  ejus  partes 
constituerentur  in  quolibet  puncto  indivisi- 
bili  hostiee,  cum  tamen  hoc  necessarium  sit 
ad  hujus  mysterii  veritatem,  ut  infra  osten- 
demus.  Sequela  patet,  quia  per  quantitati- 
vam  preesentiam,  includentem  extensionem 
in  ordine  ad  locum,  non  cadit  seu  respondet 
in  puncto  spatii ,  nisi  punctum  indivisibile 
corporis  existentis  in  spatio;  ergo  etiam  si 
illee  preesentiee  varientur  et  multiplicentur, 
cum  eadem  extensione,  nunquam  partes  cor- 
poris  erunt  in  indivisibili  puncto  spatii ;  sed 
ad  summum ,  varia  indivisibilia  corporis 
Christi  puncta  erunt,  et  quasi  se  penetrabunt 
in  eodem  puncto  hostiee  consecratee,  alque  ita 
non,  ubicumque  est  aliquid  corporis  Christi, 
ibi  est  totum  Christi  corpus,  quod  est  valde 
absurdum. 

8.  Ultimo  vix  potest  intelligi,  corpus  gran- 
dioris  quantitatis,  retinens  extensionem  ali- 

quam  in  ordine  ad  locum,  absque  ulla  con- 
densatione  constitui  in  minori  loco  sine 
imperfectione  magna  ,  et  quasi  confusione, 
seu  complicatione  totius  corporis,  et  partium 
ejus;  quod  abhorret  mens  cogitare  in  corpore 
Chrisli;  non  est  ergo  heec  prsesentia  hoc  in- 
fimo  modo  cogitanda,  sed  altiori,  magisque 
abstracto  ab  hujusmodi  materialibus  imper- 
fectionibus;  nam,  quod  hoc  magis  deceat  tale 
myslerium ,  per  se  notum  est;  quod  vero 
nullam  involvat  repugnantiam,  ex  dicendis 
constabit. 

9.  Prima  illatio.  —  Ex  hoc  autem  infero 
primo  cum  D.  Thom.  in  4,  clist.  10,  quaest.  1, 
art.  4,  qusestiunc.  3,  ad  2  et  3,  hanc  preesen- 
tiam  sacramentalem  esse  participationem 
quamdam  praesentise  localis ,  quam  habent 
spirituales  substantise  in  locis  suis ;  non  quod 
omnino  sint  ejusdem  rationis ;  clifferunt  enim 
ex  parte  subjectorum,  quibus  accommodan- 
tur,  nam  praesentia  angelica  realiter  spiri- 
tualis  est,  et  inclivisibilis  ex  parte  subjecti; 
haec  vero  preesentia  corporis  Christi  est  ma- 
terialis,  et  divisibilis  ex  subjecto;  sed  quod 
haec  prsesentia  imitetur  illam  in  hoc,  quod 
ex  natura  sua  fit  absque  extensione  sui 
subjecti  in  ordine  ad  locum,  totumque  illud 
iudivisibiliter  constituit  in  loco ,  seu  spatio, 
secundum  comparationem  corporis  ad  spa- 
tium;  et  in  hoc  consislit  proprie  ratio  hujus 
preesentise,  et  essentialis  differentiee  ejus  a 
quantitativa  preesentia  naturali,  ut  declara- 
tum  est. 

10.  Secunda  illatio.  —  Secundo  infero  ex 
dictis,  hanc  praesentiam  non  solum  differre  a 
naturali  prsesentia  quantitativa,  sed  etiam  ab 
illa  naturali  prscsentia,  quam  materialis  sub- 
stantia  habet  sub  quantilate  sua.  Supponendo 
enim  substantiam  materialem,  et  quantitatem 
esse  res  omnino  clistinctas,  consequenter  etiam 
statuendum  est,  quanquam  simul  sint,  et  se 
se  comitentur,  habere  tamen  prsesentias  re 
ipsa  distinctas,  quia  uniuscujusque  rei  prse- 
sentia  est  intrinsecus  modus  ejus;  unde  et 
separari  reipsa  possunt;  sicut  nunc,  quanclo 
substantia  panis  desinit  esse,  manente  quan- 
titate,  non  solum  perit  substantia  panis,  sed 
etiam  prsesentia  ejus,  servatur  autem  quan- 
titas  CUm  sua  preesentia ;  et  e  contrario  posset 
Deus  destruere  quantitatem  panis,  et  preesen- 
tiam  ejus,  conservata  substantia  in  eadem 
prsesentia  et  reali  propinquitate  et  distantia 
ad  res  alias;  nulla  enim  in  hoc  involvilur 
repugnantia,  ut  latius  Philosophi  docent,  et 
in  sequentibus  etiam  attingemus;  habet  ergo 


substantia  materialis,  sub  quantitate,  suam 
propriam  realem  prsesentiam  localem.  Inferi- 
mus  ergo  ex  clictis,  sacramentalem  prsesen- 
tiam  corporis  Christi  etiam  esse  diversse 
rationis  ab  hac  preesentia  substantise  mate- 
rialis;  quia  heec  preesentia  eonnaturalis  ma- 
teriali  substantise  per  se  non  habet  indivi- 
sibilitatem  aliquam ,  etiam  in  ordine  ad 
spatium;  nam,  licet,  separata  quantitate  a 
substantia  per  potentiam  Dei,  possent  omnes 
partessubstantiae  in  eodem  indivisibili  puncto 
collocari,  quia  ablata  quanlitate  non  neces- 
sario  se  expellerent  ab  eodem  spatio,  cum 
hic  effectus  a  quantitate  naturaliter  prove- 
niat,  tamen  hoc  accidentarium  esset,  et  non 
simpliciter  necessarium,  quia  etiam  posset 
talis  substantia  constans  ex  partibus  substan- 
tialibus  entitative  distinctis  habere  illas  pree- 
sentes  spatio  divisibili,  ita  ut  tota  substantia 
esset  in  toto,  et  pars  in  parte  spatii ,  quia 
hoc  ipso,  quod  plures  entitativee  sunt,  non 
est  necessarium,  ut,  ubi  una  est,  sit  et  alia ; 
sicut  duo  Angeli,  licet  quantitatem  non  ha- 
beant,  tamen,  quia  distincti  sunt,  possunt 
etiam  diversis  locis  esse  prsesentes  ;  sic  igitur 
praesentia  heec,  naturalis  substantiae  mate- 
riali,  ex  natura  sua  constituitsubjectum  suum 
praesens,  cum  exjtensione  quadam,  ita  ut  sit 
totum  in  toto,  et  pars  in  parte;  at  vero  sa- 
cramentalis  praesentia  natura  sua  potius 
postulat,  ut  totum  subjectum  suum  faciat  in- 
divisibiliter  prsesens ,  ita  ut  ibi  sit  totum , 
ubi  fuerit  pars  ejus,  et  consequenter  totum 
sit  prsesens  in  toto,  et  totum  in  singulis  par- 
tibus  spatii,  ad  modum  preesentise  spiritualis, 
cujus  heec  est  participatio,  ut  dictum  est. 

\  \ .  Deincle  potest  hsec  differentia  aliter 
exponi,  nam  subslantia  materialis ,  ex  vi 
prsesentise  sibi  connaturalis,  et  adeequatee, 
nunquam  potest  esse  tota  in  toto  spatio,  et 
tota  in  qualibet  parte  ejus;  nam,  si  sit  con- 
juncta  quantitati,  coextenditur  illi  et  com- 
mensuratur,  ut  per  se  constat;  si  vero  fin- 
gatur  talis  substantia  sine  quantitate,  aut 
omnes  ejus  partes  entitativee  confluerent  ad 
eumdem  punctum  (ut  quidam  putant  esse 
necessarium,  et  nos  solum  credimus  esse 
possibile),  et  tunc  tota  quidem  substantia  et 
omnes  ejus  parles  essent  preesentes  in  eodem 
loco,  non  tamen  esset  tota  in  qualibet  parte, 
quia  spatium,  seu  locus  non  haberet  partes, 
cum  indivisibilis  esse  supponatur;  si  autem 
talis  substantia  maneret  preesens  spatio  divi- 
sibili  et  extenso  (prout  etiam  credimus  esse 
possibile),  tunc  tota  substantia  esset  preesens 

toti,  et  pars  parti,  quia  hsec  substantia  non 
est  nata,  natura  sua,  ad  existendum  veluti 
replicata  in  pluribus  locis  integris,  vel  par- 
tialibus ;  et  ideo ,  si  habet  preesentiam  ad 
spatium  divisibile  et  extensum,  per  diversas 
partes  suas  est  praesens  diversis  partibus 
spatii ;  et  si  habet  compositionem  partium  in 
ordine  ad  spatium ,  necessario  habet  etiam 
compositionem  ■ex  parte  subjecti,  et  secun- 
dum  diversas  partes  ejus,  ad  diversas  parles 
spatii  comparatas.  At  vero  sacramentalis 
preesentia  ex  natura  sua  apta  est  constituere 
subjectum  totum  in  toto  spatio,  et  totum  in 
qualibet  parte  ejus.  Unde,  quando  respicit 
spatium  divisibile,  habet  quidem  composi- 
tionem,  et  divisibilitatem  quandam  ex  parte 
ejus,  non  tamen  juxta  extensionem  partium 
subjecti,  sed  altiori  modo,  scilicet,  per  quan- 
dam  repetitam  prsesentiam  totius  subjecti  in 
Omnibus  partibus  spatii.  Unde  etiam  fit,  ut 
hsec  naturalis  preesentia  materialis  substan- 
tiae  non  pugnet  cum  naturali  praesentia  quan- 
titatis,  sed  potius  ex  natura  rei  conjuncta 
sit  cum  illa,  ut  diximus;  prsesentia  autem 
sacramentalis,  ex  natura  sua,  excludit  quan- 
titativam,  seu  naturalem  prsesentiam  quanti- 
tatis,  quia  impedit  extensionem  ejus  in  ordine 
ad  locum.  Sunt  ergo  hse  praesentias  ex  natura 
sua  valde  diversa?;  atque  ita  constat,  sacra- 
mentalem  praesentiam  esse  prorsus  superna- 
turalem,  nec  posse  esse  connaturalem  alicui 
corpori,  seu  quantitati;  sicut  non  possunt 
spiritualcs  proprietates  esse  connaturales  ma- 
terialibus  substantiis,  ut  tales  sunt. 

42.  Tertio  ex  dictis  infertur  resolutio  dubii 
supra  tacti,  an  hsec  prresentiasacramentalis 
dicenda  sit  localis,  nec  ne.  Quod  potest  magis 
ad  qusestionem  de  nomine,  quam  de  re  spec- 
tare;  nam,  si  per  localem  preesentiam  intelli- 
gamus  .proprium  locum ,  seu  Ubi  physicum, 
constat,  hanc  prsesentiam  non  esse  localem, 
quia  hujusmodi  Ubi,  si  sit  intrinsecum,  nihil 
aliud  esl  quarn  praesentia  quantitativa,  con- 
naturalis  corpori  quanto,  quam  diximus  esse 
diversee  rationis  a  prsesentia  sacramentali; 
atque  hoc  modo  dici  solet,  Christum  non  esse 
in  hoc  sacramento  localiter  pra3sentem;  et 
eodem  sensu  dicit  interdum  August. ,  Christum 
tantum  habere  unam  praesentiam  localem , 
20  contra  Faustum,  cap.  11 .  Sic  etiam  D.  Th. 
infra,  qusest.  seq.,  art.  5,  negat  Christum  esse 
in  hoc  sacramento,  tanquam  in  loco,  quia  ne- 
que  habet  intrinsecum  Ubi  physicum,  ut  de- 
claratum  est;  neque  etiam  habet  proprium 
locum  extrinsecum  ambientem  ;  nam,  vel  ille 


esset  ipsa  quantitas,  seu  species  panis,  et  hoc 
non,  quia  Christus  non  est  in  illis  speciebus 
per  modum  locati  extrinsecus  circumdati , 
sed  per  modum  substantise,  intime  sub  eis 
existentis;  vel  esset  extrinseca  superficies, 
ambiens  species  panis,  et  hsec  non  compara- 
tur  ad  corpus  Christi  per  propriam  ejus  quan- 
titatem,  sed  peralienam,  sibi  non  inheeren- 
tem,  et  ideo  non  est  proprie  locus  ejus;  sic 
igitur  in  hac  proprietate  et  rigore  stando , 
neque  heec  prsesentia  localis  est,  neque  ra- 
tione  illius  dicitur  Christus  hic  esse  localiter. 
At  vero,  si  per  localem  prsesentiam  intelliga- 
mus  quamlibet  realem  et  substantialem  pree- 
sentiam,  ratione  cujus  res  hic  adest,  potius 
quam  alibi,  sic  hujusmodi  prsesentia  localis 
est,  ad  eum  modum,  quo  preesentia  Angeli, 
existentis  in  suo  loco,  localis  est;  nam  hujus- 
modi  denominatio  non  connotat  aliquem  mo- 
dum  physicum,  seu  quantitativum  occupandi 
spatium,  sed  modum  substantialem,  aut  enti- 
tativum,  ratione  cujus  fit,  ut  spatium  illud, 
cui  res  dicitur  esse  prassens,  non  sit  omnino 
vacuum,  sed  tali  re,  vel  substantia  plenum; 
et  hoc  niodo  loquuntur  ssepe  Patres,  quos 
prsecedentibus  disputationibus  retulimus,  de 
hac  sacramentali  Christi  prassentia  dicentes, 
ratione  illius  Christum  esse  hic,  et  esse  potius 
in  hoc  loco,  quain  in  alio.  Atque  hoc  sensu 
dici  etiam  potest,  Christum  esse  hic,  aliquo 
modo ,  localiter,  ut  recte  notavit  Alensis , 
4  part.,  qusest.  40,  memb.  3,  art.  7,  et  expli- 
catur  facile  per  proportionem  ad  locum  Ange- 
lorum;  nam ,  si  consideremus  id ,  quod  est 
quasi  intrinsecum  Ubi,  habet  hic  Christus 
suam  realem  prassentiam,  quae  est  intrinse- 
cus  modns  corporis  ejus;  si  autem  (juxta 
multorum  sententiam)  consideremus  extrin- 
secum  locum,  qui,  respectu  Angeli,  est  ali- 
quod  corpus,  cui  virtutem  suam,  seu  opera- 
tionem  applicat,  sic  species  ipsee  sacramen- 
tales  dici  poterunt  quasi  angelicus  locus 
corporis  Christi,  quia  et  in  eis  mirabiliter 
operatur,  ut  inferius  dicemus,  et  ibi  habet 
speciali  modo  applicatam  virtutem  suam,  ut 
per  eas  species  nostram  salutem  operetur. 

13.  Atque  hinc  etiam  obiter  expeditur 
aliud  dubium,  scilicet,  an  corpus  Christi,  ra- 
tione  hujus  pra3sentia3,  sit  capax  relationis 
realis  propinquitatis,  vel  ad  ipsas  species, 
vel  ad  locum  specierum,  vel  ad  alia  corpora; 
Capreolus  enim  in  4,  dist.  10,  quasst.  3,  ad  4 
Durandi,  dubius  est;  Palud.  vero,  ibidem, 
quasst.  3,  in  partem  affirmantem  magis  in- 
clinat;  ego  vero  nullam  rationem  dubitandi 

invenio,  si  supponamus  relationem  propin- 
quitatis,  fundatam  in  praesentia  quantitativa, 
aut  in  qualibet  alia  creata,  esse  realem,  quod 
hic  disputandum  non  est,  sed  solum  dicen- 
dum,  eamclem  esse  rationem,  de  hac  praesen- 
tia,  et  de  reliquis  creatis;  nam  eliam  haec 
sacramentalis  praesentia  est  finita,  et  potest 
esse  terminus  alicujus  mutationis;  et  ratione 
illius  potest  res  magis  vel  minus  ab  aliis  rea- 
liter  distare,  ut  in  principio  hujus  disputatio- 
nis  diximus. 

'14.  Prima  difficultas  contra  supra  dicta. 
•—  Superest,  ut  quibusdam  objectionibus  et 
difficultatibus  satisfaciamus,  quae,  licet  infe- 
rius,  qusest.  76,  tractari  possent,  hic  vero 
sunt  necessariae,  ubi  rei  essentiam  et  possi- 
bilitatem  hujus  praesentiae  consideramus.  Vi- 
detur  ergo  impossibile,  ut  corpus  quantum 
recipiat  talern  modum  praesentiae,  qualem  nos 
descripsimus,  quia  hujusmodi  corpus  essen- 
tialiter  est  divisibile,  et  extensum;  ergo  non 
potest  indivisibiliter  constitui  in  rerum  na- 
tura ;  sicut  e  contrario,  quia  spiritus  est  in- 
trinsece  indivisibilis,  non  potest  divisibiliter 
et  extense  in  loco  constitui. 

15.  Secunda.  —  Secundo  n<fn  potest  quan- 
titas  concipi  in  rerum  natura  sine  figura, 
quia  est  intrinsecus  terminus  ejus;  rursus 
neque  figura  intelligi  potest  sine  extensione, 
in  ordine  ad  locum,  quia  ex  illa  consurgit; 
unde  per  mutationem  ejus  mutatnr,  et  conse- 
quenter,  omnino  ablata  extensione  locali, 
omnino  etiam  auferetur  figura ;  sicut  ergo  hoc 
est  impossibile  manente  quantilate,  ita  etiam 
illud ;  ergo  impossibile  est  intelligere  in  cor- 
pore  quanto  praesentiam  omnino  excluden- 
tem  localem  extensionem ;  ergo  differentia , 
a  nobis  assignata,  est  etiam  impossibilis. 

16.  Tertia.  —  Tertio,  si  corpus  divisibile 
esset  indivisibiliter  in  loco,  posset  clividi  in 
omnem  suam  partem,  quod  tamen  est  impos- 
sibile.  Sequela  patet,  nam,  cum  in  se  maneat 
intrinsece  divisibile,  poterit  a  Deo  dividi; 
cum  vero  indivisibiliter  existat,  non  est  major 
ratio,  cur  ex  una  parte  potius,  quam  ex  alia 
dividatur;  dividetur  ergo  in  omnem  partem. 

17.  Quarta.  —  Quarto,  quia  si  humanum 
corpus  esset  indivisibiliter  in  loco,  modo  a 
nobis  explicato,  non  magis  distaret  una  pars 
ab  alia,  quam  reliquee,  id  est,  manus  a  ca- 
pite,  v.  gr.,  quamhumerus;  consequens  est 
falsum  :  ergo.  Sequela  patet,  quia  omnes 
partes  aeque  essent  praesentes,  etiam  indivi- 
sibili  puncto  seu  spatio;  ergo  et  inter  se 
aeque  distabunt;  falsitas  autem  consequentis 


probafur,  quia  hoc  esset  conlra  naturalem 
compositionem  talis  corporis;  destrueretur 
cniin  debita  organizatio  ejus,  quae  intrinsece 
requirit  talem  ordinem,  scilicet,  ut  talis  pars 
mediet  inter  alias,  et  consequenter,  ut  extre- 
mse  partes  magis  inter  se  distent,  quam  ab 
ea,  quae  interjacet. 

18.  Quinta.  —  Quinto,  quia  ex  modo,  quo 
explicuimus  hanc  Christi  praesentiam,  sequi- 
tur,  illam  esse  compositam  ex  infinitis  prae- 
sentiis  perfectis,  et  divisibilibus  ac  aequalibus 
ex  parte  subjecti;  hoc  autem  compositionis 
genus  vix  potest  mente  concipi.  Sequela  de- 
claratur,  nam  corpus  Christi  totum  est  prae- 
sens,  quasi  continue,  speciebus,  seu  quanti- 
tati  unius  hostiae,  et  omnibus  partibus,  lineis, 
ac  punctis  ejus;  ergo  et  ex  parte  corporis 
Christi  necesse  est,  intelligere  unam  praesen- 
tiam  quasi  continuam,  et  diffusam  per  totam 
hostiae  quantitatem,  et  ex  parte  ipsius  hostiae 
in  singulis  partibus,  et  punctis  ejus,  necesse 
est  intelligere  integram  preesentiam  lolius 
corporis  Chrisli  divisibilem  ex  parte  ejus, 
quam  necesse  etiam  est  in  infinitum  multipli- 
cari,  sicut  partes  proportionales  specierum 
quantitatis,  vel  puncta  eas  continuantia  infi- 
nita  sunt;  constabit  ergo  illa  integra  praesen- 
tia  corporis  Christi  ex  illis  praesentiis  infinitis 
aequalibus,  et  divisibilibus  ex  parte  subjecti, 
adeoque  integris,  et  perfectis,  ut  possit  una- 
quaeque  illarum  per  se  esse  ab  aliis  separata; 
posset  enim  corpus  Christi  totum  conservari 
praesens  in  qualibet  parte  minima  specierum 
per  se  sola,  imo  et  in  quolibet  puncto.  Ultimo 
objici  potest  August.,  epist.  57  ad  Dardan., 
dicens  :  Spatia  tolle  corporibus,  et  nusquam 
erunt,  et  quia  nusquam  erunt,  neque  erunt; 
sentit  ergo  non  posse  intelligi  corpus  existens 
et  nullum  spatium  occupans. 

19.  Quorumdam  responsio  refertur  et  re- 
fellitur.  —  His  et  similibus  argumentis  con- 
vincuntur  haeretici,  qui  negant  esse  possibi- 
lem  hanc  Christi  praesentiam ;  nonnulli  vero 
e  Catholicis  negant,  hanc  praesentiam  conve- 
nire  quantitati  corporis  Christi,  de  qua  pro- 
cedunt  argumenta  facta,  sed  soli  substantiae, 
quam  dicunt  esse  in  hoc  sacramento  sine 
quantitate,  ut  opinatur  Durandus;  et  idem 
ex  parte  sentiunt  Nominales,  quamvis  diverso 
modo,  et  ex  cliversis  principiis,  cum  quibus 
disputandum  est  infra,  quaest.  76;  est  enim 
haec  Durancli  sententia  plus  quam  falsa,  ut  ibi 
videbimus.  Alii  vero  ex  Catholicis,  quamvis 
negare  non  audeant,  quantitatem  corporis 
Christi  esse  in  Eucharistia,   et  praesentem 


72  QUjEST.  LXXV,  ART.  T. 

fieri  per  sacramentalein  preesentiam,  tamen, 
ut  effugiant  argumenta  facta,  dicunt,  quanti- 
tatem  illam  non  tribuere  corpori  Ghristi  effec- 
tum  suum  formalem,  sed  solum  esse  illi  inti- 
me  preesentem.  Quia  non  repugnat  (inquiunl) 
accidens  esse  intime  conjunctum  subjecto, 
quasi  in  actu  primo,  et  non  exercere  in  illo 
causalitatem  formalem,  quae  est  veluti  actus 
secundus,  qui  suspendi  potest,  saltem  per 
suspensionem  divini  concursus.  Ita  refert 
Ledesma  in  1,  part.  4,  queest.  4  7,  art.  3. 
Heec  tamen  sententia,  intellecta  de  proprio  et 
primo  effectu  formali  quantitatis,  de  quo  re- 
vera  loquitur,  et  omnino  falsa  est,  et  inutilis 
ad  difficultates  positas  expediendas.  Prior 
pars  probatur,  quia,  non  solum  certum  est, 
quantitatem  corporis  Ghristi  in  hoc  sacra- 
mento  esse,  sed  etiam  est  eeque  certum,  cor- 
pus  Christi  in  sacramento  esse  quvtntum,  at- 
que  adeo  quantitate  affectum,  et  informatum; 
imo  ideo  certum  est  quantitatem  in  sacramento 
esse,  quia  necesse  est  dicere,  corpus  Christi 
ibi  esse  quantum,  ut  possit  esse  figuratum, 
organicum,  et  pulchrum.  Quod  ita  declaratur: 
nam,  vel  quantitas  corporis  Christi  inheeret 
illi  existenti  in  sacramento,  vel  non;  si  inest, 
ergo  necesse  est,  ut  in  illo  habeat  suum  effec- 
tum  formalem,  quia  non  inest,  nisi  ut  forma. 
Unde  talis  inheesio  includit  in  suo  intrinseco 
et  essentiali  conceptu  unionem  per  modum 
formee,  cum  depenclentia  a  subjecto  in  genere 
causee  materialis;  unde  ex  utroque  resultat 
unum  compositum  ex  subjeclo  seu  potentia, 
et  actu  formali.  Unde  in  hoc  sensu  implicat 
contradictionem,  accidens  actu  inhaerens  sub- 
jecto  privari  omni  effectu  formali  suo,  con- 
servata  actuali  inheesione;  nec  major  Dei 
concursus  requiritur  ad  effeclum  formalem, 
quam  ad  actualem  inheesionem  in  subjecto. 
Si  autem  quantitas  illa  non  inheeret  corpori 
Christi,  erit  tantum  concomitanter  preesens; 
quod  licet  non  sit  impossibile,  est  tamen  im- 
pertinens,  et  ex  nullis  principiis  fidei  colligi 
potest,  quia  quantitas  hic  non  adest,  nisi  ut 
afficit  corpus ,  et  illud  necessario  comitatur 
ratione  naturalis  unionis,  quam  cum  illo  ha- 
bet,  quee  est  per  inheerentiam  et  informatio- 
nem;  ablata  ergo  hac  unione,  nullum  est 
principium  ad  asserendum,  adesse  hic  quan- 
titatem  corporis  Christi.  Denfque  probatur 
posterior  pars,  scilicet,  hanc  sententiam  esse 
inutilem  ad  argumenta  solvenda,  quia,  licet 
demus  quantitatem  posse  privari  suo  effectu 
formali,  respectu  substantiee,  tamen  cum 
ipsa   quantitas  intrinsece  et   per   se  ipsam 


quanta  sit,  non  potest  privari  intrinseca  par- 
tium  compositione,  et  extensione,  quia  in  ea 
consistit  propria  entitas  ejus;  et  in  ea  proce- 
dere  possunt  omnia  fere  argumenta  facta ; 
imo  aliqua  eorum,  preesertim  quintum,  ac- 
commodari  possunt  ad  substantiam  ipsam 
materialem,  etiam  quantitate  privatam. 

20.  Responsio  altera  communis  examinatur. 
—  Alia  responsio  satis  vulgaris  esse  solet, 
duplicem  extensionem  convenire  corpori  ra- 
tione  quantitatis  :  unam  ratione  ipsarum  par- 
tium  in  se,  seu  inter  se;  alteram  in  loco,  seu 
in  ordine  ad  locum;  et  priorem  esse  pro- 
prium  effectum  formalem  quantitatis  insepa- 
rabilem  ab  illa;  posteriorem  vero  esse  veluti 
proprietatem,  vel  passionem  consequentem, 
quee  impediri  potest.  Unde  existimant,  solvi 
posse  facile  argumenta  facta,  quia  solum  pro- 
cedunt  in  corpore  quanto  habente  extensio- 
nem  in  ordine  ad  locum.  Sed  ut  omittam, 
nonnulla  ex  argumentis  factis,  preesertim 
quintum,  procedere  de  corpore,  quocumque 
modo  extenso  etiam  in  ordine  ad  se,  preedicta 
distinctio,  quamvis  recte  explicata  fortasse 
vera  sit,  tamen  difficultate  non  caret.  Inter- 
rogo  enim  qufd  sit,  quantitatem  extendere 
partes  substantiee  in  ordine  ad  se.  Aut  enim 
est  facere,  unam  partem  substantiee  non  esse 
aliam  entitative,  et  formaliter;  et  hoc  non 
potest  pertinere  ad  effectum  formalem  quan- 
titatis,  sed  potius  ordine  naturee  preesuppo- 
nitur,  ut  quantitas  materiali  substantiee  possit 
inheerere.  Primo  quidem,  quia  universim 
nulla  entitas,  sive  sit  tota,  sive  pars,  potest 
ab  alia  entitative  seu  realiter  distingui  per 
aliam  entitatem,  tanquam  per  causam  forma- 
lem  distinctionis,  sed  per  se  ipsam;  nam 
unaqueeque  res,  per  id,  quod  est,  ab  alia 
distinguitur;  nam  distinctio  supra  entitates 
eorum,  quee  distinguuntur,  solam  addit  ne- 
gationem.  Secundo,  quia  entitas  subjecti  sub- 
stantialis  ordine  naturee  prior  est,  quam 
accidens  illi  inheerens;  ergo  est  etiam  prior, 
quam  quantitas;  ergo  vel  illa  entitas,  prout 
sic  preesupposita,  est  indivisibilis  entitative; 
et  hoc  non,  quia  alias  non  posset  extendi  en- 
titative  per  quantitatem  supervenientem ; 
quomodo  enim  posset  quantitas  multiplicare 
partes  entitatis  in  re  secundum  se  indivisibili 
entitative?  Vel  illa  entitas  secundum  se,  et 
prout  supponitur  quantitati,  est  entitative  di- 
visibilis  in  partes  substantialiter  distinctas;  efc 
ita  non  poterit  talis  extensio  partium  secun- 
dum  se  et  in  entitate  sua  esse  effectus  formalis 
quantitatis,  quia  quantitas  in  nullo  genere 

causa?,  etiam  materialis,  vel  efficientis,  potest 
supponere  secundum  ordinem  naturae  effec- 
tum  suum  formalem  ;  nec  subjectum  ipsum 
quantitatis,  quoad  entitatem  suam,  est  effectus 
formalis  quantitatis,  sed  quantum  ad  aliquid 
additum  suae  entitati;  distinctio  autem  entita- 
tiva  partium  nihil  addit  supra  entitatem  ea- 
rum,  preeter  negationem,  ut  dictum  est.  Ter- 
tio  a  posteriori  declaratur,  quia,  si  Deus, 
destructa  quantitate,  conservaret  materialem 
substantiam  corporis  humani,  entitas  mate- 
rise,  quae  nunc  est  in  manu,  maneret  entita- 
tive  distincta  ab  entitate  materise,  quse  est  in 
pede,  vel  in  capite;  implicat  enim,  entitates 
prius  distinctas,  et  realiter  manentes,  coales- 
cere  in  unam  indivisibilem  entitatem;  nam, 
quamvis  possint  poni  simul  in  uno  puncto, 
vel  indivisibili  spatio,  tamen  una  non  potest 
esse  alia,  cum  sint  entitates  distinctae.  In  hoc 
ergo  sensu  non  potest  esse  effectus  formalis 
quantitatis,  facere  partem  substantise  extra 
partem  esse  in  ordine  ad  se.  Unde  ulterius 
colligi  videtur,  si  extensio  partium,  vel  quod 
una  sit  extra  aliam,  est  effectus  formalis 
quantitatis,  solum  posse  id  esse  in  ordine  ad 
locum,  vel  spatium.  Probatur,  quia  hoc  non 
potest  intelligi  absolute,  et  in  se,  ut  demon- 
stratum  est;  neque  etiam  in  ordine  ad  ali- 
quod  subjectum,  quia  partes  materise,  qua3 
per  quantitatem  extenduntur,  non  sunt  in 
subjecto,  sed  potius  ipsee  sunt  primum  sub- 
jectum;  ergo  erit  in  ordine  ad  spatium,  vel 
locum,  quia  nihil  aliud  excogitari  potest;  erit 
ergo  primarius  effectus  formalis  quantilatis 
facere,  ut  una  pars  substantiae  sit  extra  locum 
seu  spatium  allerius ;  et  ita  destruitur  com- 
munis  illa  distinctio,  et  objectiones  factsesuam 
vim  retinent.  Nec  refert,  quod  quidam  di- 
cunt,  quantitalem  extendere  partes  substan- 
lise  non  entitative,  sed  quantitative.  Nam  hoc 
vel  eodem  revolvitur,  vel  in  solis  verbis  con- 
sistit,  et  idem  per  idem  explicat;  interro- 
gabo  enim,  quid  sit  extendere  quantitative, 
et  quicquid  respondeatur,  procedent,  sine 
dubio,  argumenta  facta. 

21 .  Communis  sententia  explicatur,  et  assi- 
gnatur  vera  solutio  difficultatum.  —  Igitur, 
non  impugnando,  sed  explicando  potius  com- 
munem  sententiam,  dicendum  existimo,  ma- 
terialem  substantiam  non  habere  a  quantitate 
intrinsece  ac  formaliter  entitativam  exten- 
sionem,  seu  distinctionem,  et  conjunctionem 
suarum  partium  substantialium ,  sed  eam 
habere  per  intrinsecam  suam  entitatem,  ut 
argumenta    facta   concludunt.   Habet  autem 


substantia  a  quantitate  hanc  corpoream  mo- 
lem,  quam  nos  per  effectus  explicamus,  et 
per  ordinem  ad  locum,  et  ad  sensus  noslros. 
Primum  itaque  habet  hsec  substantia  a  quan- 
titate  ita  occupare  locum,  ut  una  pars  exclu- 
dat  aliam  ab  eodem  spatio,  et  consequenler, 
ut  inter  se  localiter  distent;  et  similiter  inde 
habet  substantia  corporea,  ut  aliam  similem 
ab  eodem  loco  excludat,  et  impenetrabilis  sit, 
et  alteri  corpori  resistat,  quamdiu  non  divi- 
ditur  et  loco  pellitur.  Possunt  autem  haec 
omnia  dupliciter  intelligi  in  substantia  quanla  : 
primo  aptitudine  tantum  seu  potentia  proxi- 
ma ;  secundo,  in  actu  exercito,  ut  sic  dicam. 
Priori  modo  pertinent  ad  primarium  effectum 
quantitatis,  inseparabilem  ab  illa,  etiam  per 
divinam  potentiam ;  nam  hoc  ipso,  quod  cor- 
pus  est  quantum,  aptum  est,  natura  sua,  sic 
occupare  spatium;  unde  consequuntur  ceete- 
ra,  quae  numeravimus;  nec  potest  privari 
hac  naturali  aptitudine,  retenta  quantitate, 
neque  e  contrario  potest  intelligi  substantia 
habere  hanc  aptitudinem,  nisi  prout  est  af- 
fecta  quantitate  et  ratione  illius.  Posteriori 
autem  modo  non  pertinent  hsec  ad  primarium 
effectum  formalem  quantitatis,  sed  sunt  ve- 
luti  proprietates  naturales  consequentes,  quae 
proinde  impediri  possunt,  conservata  quanti- 
tate.  Et  juxta  haec  duo  membra  explicari  po- 
test  communis  distinctio  de  extensione  in 
ordine  ad  se,  vel  in  ordine  ad  locum;  nam 
prior  illa  aptitudinalis  dispositio  dici  potest 
extensio  quaedam  corporis,  secundum  se, 
quia  ratione  illius  aptum  est  occupare  spa- 
tium  extensum,  et  semper  in  se  retinet  illam 
extensionem,  seu  dispositionem,  quamdiu  re- 
tinet  quantitatem,  sive  actu  ita  occupet  lo- 
cum,  sive  non;  posterior  vero  dici  potest  ex- 
tensio  in  ordine  ad  locum,  quia  consideratur 
secundum  actualem  modum,  quo  corpus  oc- 
cupat  spatium  extensum,  per  commensura- 
tionem  seu  extensionem  partium  respectu 
illius. 

22.  Respondetur  in  communi  ad  omnes  dif- 
ficultates  propositas.  —  Argumenta  ergo  facta 
procedunt  de  corpore  quanto,  actu  occupante 
locum,  modo  extenso,  proprio,  et  connaturali 
quantitati;  corpus  autem  Ghristi  in  hoc  sa- 
cramento,  quamvis  revera  quantum  sit,  et  in 
se  ita  dispositum,  ut,  sua?  naturee  relictum, 
locum  esset  praedicto  modo  occupaturum,  ac 
repleturum,  divina  tamen  virtute  recipit  al- 
tiorem  modum  praesentiae,  impediturque  ne 
modo  sibi  connaturali  et  extenso  spatium  re- 
pleat.  Hoc  autem  esse  possibile,  quanquam 

directe  demonstrari  non  possit,  quia  est  valde 
supernaturale  mysterium,  satis  tamen  est, 
quod  non  demonstretur  impossibile,  neque 
possit  ulla  ratio  ad  impossibile  probandum 
afferri,  quse  non  possit  sufficienter  dissolvi, 
ut  ex  dicendis  constabit;  neque  enim  amplius 
in  mysteriis  fidei  exigendum  est.  Deinde  ra- 
tione  sola  naturali  ulendo,  afferre  possumus 
conjecturas,  quibus  hoc  fit  aliquo  modo  cre- 
dibile.  Prima,  quia  actu  occupare  locum,  est 
quid  distinctum  ab  esse  quantum;  unde  et  ab 
Aristotele  in  diversis  pradicainentis  consti- 
tuuntur,  et  illud  prius  mutari  potest,  altero 
immutato  manente,  quoad  intrinsecum  esse 
quantitatis.  Unde  hoc  esse  quantum,  compa- 
ratur  ad  localem  prassentiam,  ut  principium, 
et  ut  prius  ad  posterius;  quid  ergo  mirum, 
quod  possit  Deus  id,  quod  est  prius,  sine 
posteriori  conservare?  Secundo  addit  Scotus, 
quod  corpus  quantum ,  conservata  eadem 
quantitate,  potest  privari  hoc  et  illo  loco, 
seu  spatio,  et  quocumque  sigillatim,  seu  de- 
terminate  sumpto,  quamvis  confuse  necessa- 
rio  sit  in  aliquo  loco;  ergo  non  est,  quod  per 
potentiam  Dei  absolutam  aliquid  amplius  non 
possit  fieri;  atque  adeo  quod  possit  corpus 
quantum  privari  extensa,  seu  quantitativa 
loci  repletione.  Quam  rationem  aliqui  Theo- 
logi  impugnant,  et  posset  facile  fieri,  si  ut 
ratio  efficax  adduceretur ;  sed  non  ita  su- 
menda  est,  sed  ut  suadens,  et  manu  ducens 
intellectum  ad  ita  judicandum,  quamdiu  de- 
monstrata  non  fuerit  implicatio  contradictio- 
nis.  Atque  eodem  sensu  potest  afferri  tertia 
conjectura,  quia  experimur,  media  condensa- 
tione  naturaliter  fieri,  ut  corpus,  quod  prius 
erat  extensum  per  grande  spatium,  et  totum 
illud  quantilative  replebat,  postea  continea- 
tur  in  brevissimo  spatio ,  nulla  deperdita 
quantitate,  ut  est  opinio  probabilior;  quid 
ergo  mirum,  quod  possit  Deus,  absque  con- 
densatione  media ,  constituere  corpus  gran- 
dioris  quantitatis  sub  minori,  vel  etiam  in 
spatio  non  extenso,  et  sine  ulla  actuali  exten- 
sione  locali? 

23.  Pra3ter  has  conjecturas  possumus  alias 
sumere  ex  aiiis  principiis  fidei,  pro  his,  quae 
illa  recipiunt.  Prima  est,  quia  Deus  constituit 
duo  corpora  quanta,  intra  eumdem  locum  pe- 
netrando  illa ,  ut  constat  ex  mysteriis  nativi- 
tatis,  et  resurrectionis  Christi,  et  superiori 
tomo  late  tractatum  est  contra  Durandum; 
ergo  e  contrario  poterit  etiam  Deus  conser- 
vare  corpus  quantum,  in  rerum  natura,  abs- 
que  actuali  modo  connaturali  occupandi  lo- 

cum.  Probatur  consequentia,  quia,  sicut  est 
proprietas  corporis  quanti,  occupare  locum, 
ita  etiam  non  admittere  aliud  corpus  in  eodem 
loco.  Secunda  similis  est,  quia  tam  intrinse- 
cum  est  substantiali  natura?  proprium  sub- 
sistere,  et  accidentali  formae  proprium  inhte- 
rere,  sicut  corpori  quanto,  occupare  locum ; 
sed  potest  Deus  conservare  naturam  substan- 
tialem  sine.  propria  subsistentia ,  et  for- 
mam  accidentalem  sine  propria  inhserentia ; 
ergo  et  quantitatem  sine  propria  et  connatu- 
rali  preesentia.  Tertiam  conjecturam  addere 
possumus  ex  illis  verbis  Christi,  Matth.  19  : 
Facilius  est  camelum  per  foramen  acus  tran- 
sire,  quam  divitem  intrare  in  regnum  ccelo- 
rum;  et  infra  :  Apud  homines  hoc  impossibile 
est,  apud  Deum  autem  omnia  possibilia  sunt. 
QuEe  verba  ita  exponunt  Hilar.,  Hieron., 
Chrysost.,  Orig.,  et  alii  in  illum  locum,  et 
August.,  epist.  89,  qusest.  4,  ut  ex  eis  colli- 
gant,  posse  Deum  constituere  corpus  cujusvis 
magnitudinis  in  quovis  minimo  loco,  tola  cor- 
poris  mole  conservata;  utrumque  enim  mem- 
brum  illorum  verborum  in  sensu  composito 
(ut  sic  dicam)  intelligendum  est,  nimirum, 
divitem,  retinendo  divitias,  difficile  salvari, 
id  tamen  esse  possibile  per  divinam  gratiam, 
sicut  fieri  naturaliter  non  potest,  ut  camelus 
habens  tantam  corporis  molem  per  foramen 
acus  pertranseat,  id  tamen  esse  possibile  per 
potentiam  Dei.  Unde  idem  August.,  lib.  de 
Spiritu  et  littera,  cap.  1  et  5,  hoc  exemplo 
utitur,  ut  probet  multa  Deo  esse  possibilia, 
quae  naturam  superant;  et  Greg.  Naz.,  orat. 
36  :  Illud,  inquit,  impossibile  dicitur,  qu»d 
naturx  quidem  est  impossibile,  Deo  autem  vo- 
lenti  possibile,  quo  in  genere  illud  est,  eum- 
d,em  hominem  bis  nasci  non  posse,  et  acu 
camelum  admitti;  quid  enim  prohibet ,  quo- 
minus  hsec  fiant,  si  Dei  voluntas  ita  tulerit? 
Ex  his  ergo  ita  concluclitur  ratio  :  naturalis 
proprietas  quantitatis  non  solum  est  occupare 
locum,  sed  etiam  occupare  locum  sibi  eequa- 
lem  et  coextensum;  et  nihilominus  facere  po- 
test  Deus,  ut  magnum  corpus  non  occupet 
locum  aequalem,  sed  multo  minorem ,  ut  ex 
adducto  testimonio  constat;  ergo  eaclem  ra- 
tione  potest  facere  ut  simpliciter  non  occupet 
locum,  secl  altiori  modo  prsesens  fiat. 

24.  Ad  singulas  objectiones.  —  Responsio  ad 
primam.  —  Superest  sigiliatim  respondere  ad 
objectiones  factas.  Ad  primam  respondent 
aliqui  Theologi,  quamvis  corpus  pure  crea- 
tum  sit  incapax  modi  existendi  in  loco  indi- 
visibiliter,  tamen  corpus  Christi  factum  esse 

capax  illius  modi  propter  unionem  ad  Ver- 
bum.  Ita  significant  Alens.,  4  part.,  q.  40, 
memb.  3,  art.  3.  Sed  merito  impugnalur  a 
D.  Thom.  in  4,  dist.  10,  quaest.  1,  art.  1,  si 
de  propria  capacitate  intelligatur,  quia  hy- 
postatica  unio  nihil  ad  hoc  confert  per  se,  ac 
formaliter,  nec  naturam  corporis  quanti  im- 
mutat ;  posset  ergo  Deus  hunc  existendi 
modum  corpori  non  unito  sibi  hypostatice 
communicare,  quia  nulla  esset  major  repu- 
gnantia.  Potest  autem  intelligi  in  corpore 
Christi  major  quredam  congruentia,  ut  in  eo 
potius,  quam  in  alio  hoc  mysterium  perfec- 
tum  sit,  ratione  unionis,  sicut  alia  superna- 
turalia  dona  illi  sunt  communicata  propter 
eamdem  unionem;  et  fortasse  de  hac  con- 
gruentia  locutus  est  Alensis.  Alii  respondent, 
quantitatem  corporis  Christi  esse  capacem 
hujus  modi,  quia  non  est  hic  per  se  primo,  sed 
concomitanter  ad  substantiam,  et  ita  est  ad 
modum  ejus.  Qua3  ratio  existimatur  esse  D. 
Thom.  infra,  qusest.  72.  Sed  non  est  haec 
mens  ejus,  ut  ibi  exponam;  neque  etiam  est 
ratio  necessaria,  aut  sufficiens,  tum  quia 
etiam  in  prima  creatione  materialis  substan- 
tiee  quantitas  consequitur  substantiam,  et  ta- 
men  secum  affert  naturalem  modum,  quem 
substantiae  communicat;  tum  etiam  quia  licet 
per  se  primo  faceret  hic  Deus  praesentem 
quantitatem  aliquam,  vel  simul  cum  substan- 
tia,  vel  per  se  separatam,  posset  Deus  illi  tri- 
buere  modum  existendi  in  loco  indivisibiliter, 
quia  non  esset  major  repugnantia,  quam  nunc 
sit  in  corpore  Christi.  Ex  parte  igitur  quanti- 
tatis  ratio  sumenda  est  ex  dictis,  scilicet, 
quia  essentia  quantitatis  solum  est  esse  natura 
sua  divisibilem,  et  ex  se  postulare  extensio- 
nem  in  loco,  et  hoc  inseparabile  est  ab  illa; 
at  vero  actu  occupare  locum  divisibiliter,  non 
est  illi  essentiale,  sed  est  veluti  efFectus  qui- 
dam,  quem  non  repugnat  abilla  separari  per 
divinam  virtutem  et  omnipotentiam,  quse  est 
prima  radix  et  causa  hujus  mysterii ;  de  quo 
tractans  Concilium  Trident.,  sess.  13,  cap.  1, 
inquit ,  corpus  Christi  esse  sacramentaliter 
prpesens ,  ea  existendi  ratione ,  quam ,  etsi 
verbis  exprimere  vix  possumus,  possibilem 
tamen  esse  Deo,  cognitione  per  fidem  illustra- 
ta,  assequi  possumus;  et  Chrysost.,  hom.  83 
in  Matt. :  Credamus,  inquit,  Deo,  neque  repu- 
gnemus,  etiam  si  sensui  vel  cognitioni  videa- 
tur  absurdum;  et  Damasc,  1.  4,  c.  14  :  Hoc, 
inquit,  Deus  operatur  supra  omnem  sermonem, 
et  intelligentiam.  Hoc  etiam  modo  dixit  Cyril., 
lib.  4  in  Joan.,  c.  3,  verba  illa  Capharnaita- 


rum  :  Quomodo  potest  hic  nobis  carnem  suam, 
dare  ad  manducandum?  esse  verba  infide- 
lium ,  divinee  omnipotenliae  detrahentium. 
Unde  recte  dixit  Hugo  de  S.  Victor.,  lib.  2 
de  Sacram.,  part.  8,  cap.  9  :  Quxris,  quo- 
modo?  Cogita  facientem,  quia  omnipotens  est, 
et  non  est  mirabile.  Ac  denique  eodem  sensu 
dixit  Innocent.,  lib.  4  de  hoc  myst.,  cap.  9  : 
Credere  jubemur,  discutere  prohibemur,  sci- 
licet  discussione  impugnante  veritatem,  et 
divinam  omnipotentiam  in  dubium  revocante. 
Negatur  ergo  hoc  esse  impossibile,  aut  esse 
contra  intrinsecam  naturam  et  essentiam 
quantitatis.  Neque  est  similis,  aut  par  ratio 
in  exemplo  ibi  adducto  de  re  indivisibili,  res- 
pectu  modi  existendi  in  loco  extenso  extense 
et  divisibiliter.  Et  ratio  differentiae  est,  quia 
extensio  rei  in  ordine  ad  locum  supponit  ne- 
cessario  extensionem  rei  in  se,  quoad  distinc- 
tionem  partium;  et  ideo  repugnat,  esse  divi- 
sibiliter  in  loco,  quod  in  se  est  indivisibile; 
quomodo  enim  habebit  partes  in  loco,  ita  ut 
una  sit  in  una  parte  loci,  et  alia  in  alia,  quod 
in  se  non  habet  partes?  Itaque,  sicut  esse  in 
loco,  supponit  esse,  ita  esse  divisibiliter  ex~ 
tensuni  in  loco,  supponit  esse  in  se  divisibile, 
et  constans  partibus,  et  ideo  sine  hoc,  quod 
prius  est,  repugnat  esse  illud  quod  est  poste- 
rius,  et  ab  illo  essentialiter  pendet;  sicut  in 
universum  non  potest  esse  modus  sine  re; 
cujus  est  modus,  a  qua  pendet  essentialiter. 
At  vero  e  contrario,  rem  extensam  in  se,  esse 
etiam  extensam  in  loco,  est  quid  posterius,  a 
quo  illud  prius  essentialiter  non  pendet;  et 
ideo  facile  intelligi  potest  quod,  licet  res  ha- 
beat  in  se  partes,  non  habeat  illas  loco  dis- 
tantes,  sed  omnino  simul.  Non  est  ergo  similis 
ratio;  quin  potius  ex  illo  exemplo  posset  sumi 
alia  conjectura  ad  veritatem  fidei  confirman- 
dam;  nam  substantia  indivisibilis  potest  na- 
turaliter  esse  praesens  spatio  et  loco  divisi- 
bili ,  modo  spirituali  et  indivisibili  ;  ergo 
mirum  non  est,  quod  per  divinam  potentiam 
possitcorpus  divisibile  totum  constitui  et  fieri 
prsesens  loco  indivisibili,  modo  etiam  indivi- 
sibili  ac  supernaturali. 

25.  Ad  secundam.  —  Ad  secundam  de 
figura,  varia  respondent  Theologi,  preesertim 
Nominales,  quse  hic  referre  et  impugnare  su- 
pervacaneum  duco,  prsesertim  cum  attin- 
genda  inferius  sint,  quaest.  76.  Dico  igitur 
juxta  distinctionem  datam,  in  se,  vel  in  or- 
dine  ad  locum,  duplicem  etiam  figuram  intel- 
ligi  posse  in  corpore,  v.  gr.,  humano.  Una 
dici  potest  organica,  quee  provenit  ex  intrin- 

seca  compositione  quantitatis ;  alia  dici  potest 
situalis,  aut  localis;  pam  sicut  quantitativa 
praesentia  corporis  in  spatio  est  quidam  mo- 
dus  habens  suam  propriam  extensionem ,  ita 
in  ea  intelligi  potest  propria  figura.  Unde 
ha?c  intrinsece  pendet  ab  extensione  in  loco, 
et  solum  mediante  illa  convenit  quantitati; 
prior  vero  intrinsece  pendet  ex  quantitate 
secundum  se  et  ratione  extensionis  ac  com- 
positionis  quam  in  se  habet,  prius  quam  in- 
telligatur  locum  occupare.  Christus  ergo  in 
hoc  sacramento  habet  hanc  intrinsecam  figu- 
ram;  non  vero  alteram  extnnsecam  seu  si- 
tualem.  Quae  doctrina  declaratur  in  primis 
exemplo,  nam  manus  extensa  vel  plicata  di- 
versam  figuram  habet  in  ordine  ad  locum, 
quamvis  semper  eamdem  figuram  organicam 
retineat;  atque  idem  fere  videre  licet  in  cor- 
pore  hominis  stantis,  vel  sedentis.  Ratione 
deinde  declaratur,  quia  figura  circularis, 
v.  gr.;  est  illa,  cujus  extrema  seque  distant  a 
centro;  pupilla  ergo  oculi,  quamvis  in  loco 
non  sit,  adhuc'  intelligitur  esse  circularis,  quia 
partes  quantitatis  ejus  ita  sunt  in  se  compo- 
sitee,  ut  tanta  quantitas  sit  in  una  parte,  sicut 
in  alia,  a  centro  usque  ad  ultimam  lineam 
earum ;  atque  idem  est  proportione  servata 
de  ceeteris  partibus;  recte  ergo  mente  conci- 
pitur,  posse  corpus  retinere  suam  intrinse- 
cam  et  organicam  figuram,  quamvis  nullam 
habeat  situalem.  Hinc  etiam  facile  intelligitur, 
argumentum  factum  procedere  de  figura  si- 
tuali,  non  de  organica;  illa  enim  est,  quse 
ratione  solius  motus  localis  mutari  potest , 
hsec  autem  minime,  per  se  loquendo,  quod 
ideo  addo,  quia  per  accidens  contingere  po- 
test,  ex  motu  locali  sequi  alterationem,  et  ex 
alteratione  condensationem ,  vel  rarefactio- 
nem  aliquam ,  et  consequenter  mutationem 
intrinsecee  et  organicae  figuree.  Denique  intel- 
ligitur  ex  dictis,  etiam  si  Christus  in  ccelo 
stet,  aut  sedeat,  in  hoc  sacramento  non  ha- 
bere  eas  figuras,  seu  positiones,  quae  intrin- 
secedependentab  Ubiphysico  et  quantitativo. 
Addunt  vero  Bonavent.  in  4,  dist.  1 0,  et  Vict., 
in  Summ.,  num.  64,  quamvis  Christus  in  hoc 
sacramento  non  habeat  positionem,  seu  figu- 
ram  partium  in  ordine  ad  locum ,  pie  tamen 
posse  a  fidelibus  cogitari  seu  apprehendi  sub 
figura  crucifixi,  vel  alia  simili,  quia  quselibet 
pars  corporis  Christi  est  in  qualibet  parte 
hostiee.  Quod  intelligendum  est  de  simplici, 
et  veluti  de  apprehensione  preecisiva,  non  de 
compositiva,  affirmante  hujusmodi  figuram 
de  corpore  Christi  sub  sacramento  existente. 


26.  Ad  tertiam.  —  Ad  tertiam  de  divisione, 
Major  in  4,  dist.  10,  concedit  utramque  se- 
quelam,  scilicet,  etChristicorpus  posse  dividi 
in  hoc  sacramento,  et  consequenter  fieri,  ut 
in  omnem  suam  partem  dividatur.  Soto  vero 
ibid.,  art.  4,  ut  evitet  hoc  posterius  conse- 
quens,  quod  revera  absurdum  est  et  impos- 
sibile,  negat  etiam  prius,  nimirum,  posse  di- 
vidi  corpus  Christi,  prout  in  hoc  sacramento 
existit,  quia  non  est  corpus  divisibile  etiam 
de  potentia  Dei  absoluta,  nisi  sit  actu  exten- 
sum  in  ordine  ad  locum.  Sed  quanquam  hoc 
verum  sit,  loquendo  de  materiali  illa  divi- 
sione,  quae  fit,  v.  gr.,  cultello,  vel  alio  simili 
corpore  interposito  inter  partes  alterius  con- 
tinui ;  nam  ad  hujusmodi  divisionem  neces- 
sarium  est,  ut  corpus,  quo  fit  divisio,  expellat 
aliquam  partem  allerius  corporis  a  suo  loco, 
quod  fieri  non  posset,  nisi  utrumque  corpus 
esset  quantitative  in  loco;  nihilominus  tamen, 
generalius,  ac  formalius  loquendo  de  divi- 
sione,  ut  dicit  solum  separationem  unius 
partis  ab  alia,  seu  discontinuationem  partium 
inter  se,  nulla  est  repugnantia,  quod  Deus 
dividat  corpus  sacramentaliter  existens,  vel 
annihilando  quasdam  partes  corporis  ejus,  et 
conservando  alias.  vel  destruendo  tantum 
terminos,  quibuscontinuantur,  etconservando 
illas  terminis  propriis  terminatas,  et  simul  in 
eodem  spatio  existentes.  In  hoc  enim  nulla 
est  repugnantia  ;  et  alioqui  illa  partium  com- 
positio,  vel  unio  convenit  corpori  quanto,  se- 
cundum  se,  et  non  ratione  localis  extensionis; 
ergo  ratione  illius  poterit  etiam  dividi,  quam- 
vis  non  sit  localiter  extensum.  Denique  ad 
omnem  extensionem  sequitur  propria  divisi- 
bilitas ;  sicut  ergo  corpus  manet  in  se  exten- 
sum,  quamvis  non  sit  extensum  in  loco,  ita 
manet  aliquo  modo  divisibile,  neque  inde  se- 
quitur  divisio  in  omnem  partem,  quia  posset 
facile  destrui  terminus  continuans  quasdam 
partes,  et  non  terminus  continuans  alias;  ne- 
que  ad  hoc  oportet  aliam  rationem  queerere, 
preeter  voluntatem  et  potentiam  divinam. 

27.  Ad  quartam.  —  Ad  quartam  de  dis- 
tantia  partium,  Nominales  concedunt,  in  cor- 
pore  Christi  existente  in  Eucharistia ,  non 
magis  distare  pedem  a  capite,  quam  collum. 
Ita  Ocham  et  Aliaco  in  4,  queest.  4  ;  Soto  vero, 
Ledesma,  et  alii  hoc  graviter  reprehendunt , 
quia  putant,  sequi  confusionem  magnam  in 
corpore  Christi,  et  destrui  organizationem 
ejus.  Unde  Major  in4,qua3st.  3,  hanc  senten- 
tiam  sequens,  recte  distinguit  duplicem  dis- 
tantiam  :  una  dici  potest  quantitativa  ;  altera 

localis  seu  situalis;  prior  sequitur  ex  intrin- 
seca  extensione,  quam  quantitas  habet  in  se, 
et  consistit  in  hoc,  quod  inter  partes  tanta 
quantitas  intercedat,  et  cum  tanta  densilate, 
vel  raritate,  quanta  sufficit  ex  natura  rei  ad 
occupandum  tantum  spatium;  posterior  vero 
consistit  in  hoc,  quod  partes  actu  occupent 
partes  spatii  ita  inter  se  distantes.  Loquendo 
ergo  de  priori  distantia,  sic  partes  corporis 
Christi  non  seque  inter  se  distant.  Magis  enim 
distat  pes  a  capite,  quam  collum  ;  nam  collum 
illi  immediate  copulatur;  pes  vero  niinime, 
sed  inter  ipsum,  et  caput  intercedit  tota 
quantitas  corporis;  at  vero  tractando  de  pos- 
teriori  distantia,  sic  verum  est,  partes  corpo- 
ris  Ghristi,  seque  inter  se  distare,  quia  omnes 
sunt  indivisibiliter  preesentes  eidem  spatio, 
propter  quod  recte  dixit  Hilarius  :  Ubi  est 
pars,  ibi  est  totum,  cap.  Ubi  pars,  de  Con- 
secrat.,  dist.  2. 

28.  Ad  quintam.  —  Ad  quintam  de  com- 
positione  unius  prsesentiae  ex  infinitis  parti- 
bus ,  seu  componentibus,  concedendum  est 
totum  id,  quod  infertur,  et  sufficienter  in  ob- 
jectione  probatur;  hac  enim  de  causa  dixit 
D.  Thom.  in  4,  d.  10,  q.  1,  art.  3,  qusestiunc. 
3,  ad  1 ,  esse  Christum  in  hostia  semel  in 
actu,  et  infinities  in  potentia ;  nam  primum 
est  verum  propter  unam  prsesentiam,  quasi 
continue  diffusam  per  totum  spatium,  quod 
species  sacramentales  occupant ;  secundum 
autem  est  verum  propter  integram  prsesen- 
tiam  totius  corporis  Christi  in  qualibet  parte, 
et  quovis  puncto  specierum  sacramentalium  ; 
neque  ex  hujusmodi  compositione  sequitur 
aliquod  absurdum,  aut  aliquod  infinitum  in 
actu,  propterea  quod  in  singulis  punctis  hos- 
tise  intelligimus  esse  integras  prsesentias  totius 
corporis  Christi  in  se  divisibiles,  et  inter  se 
eequales,  ex  quibus  altera  preesentia  adee- 
quata  componitur;  quia  oportet  ibi  distin- 
guere  duas  extensiones  seu  divisibilitates 
talis  preesentiee,  quee  sunt  diversarum  ratio- 
num.  Una  est  ex  parte  subjecti;  altera  ex 
parte  spatii,  ut  supra  dictum  est;  prsesentia 
ergo,  quam  corpus  Christi  habet  in  singulis 
partibus  hostiee,  licet  ex  parte  subjecti  sit 
divisibilis,  tamen  in  ordine  ad  spatium,  seu 
punctum,  comparatur  indivisibiliter ;  et  sub 
hac  ratione  componit,  et  continuat  alteram 
prsesentiam  totalem,  et  integram,  quasi  con- 
tinue  diffusam  et  extensam  per  totam  hos- 
tiam;  et  ideo  non  consurgit  ex  illis  preesentia 
aclu  infinita  in  aliqua  extensione,  quia  non 
componunt  illam,  prout  divisibiles  sunt,  sed 

prout  sunt  indivisibiles.  Unde  secundum  eam 
extensionem,  quam  hsec  praesentia  habet  per 
totum  spalium  hostias,  non  invenientur  in  ea 
infinitce  partes  eequales  et  non  communican- 
tes.  Potest  hujus  rei  aliquale  exemplum  in 
naturalibus  reperiri  ,  in  extensione  scilicet 
caloris  per  subjectum ,  adjuncta  intensione 
ejusdem  in  singulis  partibus  et  punctis  sub- 
jecti;  nam  in  singulis  partibus  et  punctis  est 
aliquid  caloris  divisibile  secundum  intensio- 
nem,  quod  potest  etiam  esse  eequale,  si  calor 
sitaequeintensusinomnibuspartibussubjecti; 
et  nihilominus  ex  illis  omnibus  nullum  infini- 
tum  resultat,  quia  quantitates  illse  intensionis 
et  extensionis  sunt  diversarum  rationum;  et 
illi  gradus  caloris,  qui  intelliguntur  esse  in 
singulis  punctis  subjecti,  non  concurrunt  ad 
componendam  quantitatem  extensivam  calo- 
ris,  nisi  prout  in  eo  genere  sunt  indivisibiles. 
29.  Adsextam. — Ad  sextam  ex  auctoritate 
August.,  respondetur  locutum  esse  secundum 
naturalem  cursum  rerum,  non  in  ordine  ad 
divinam  potentiam. 

SECTIO  II. 

Utrum  sacramentalis  praesentia  essentialiter  pendeat  a 
naturali,  vel  illam  necessario  supponat. 

\ .  Sensus  qusestionis.  —  Ut  intelligatur 
qusestionis  titulus,  et  tollatur  aequivocatio,  in 
qua  videtur  laborasse  Cajetanus  infra  citan- 
dus,  supponendum  est,  aliud  esse  loqui  de 
esse  naturali  corporis  Christi,  aliud  de  natu- 
rali  praesentia,  seu  existentia  in  loco ;  sunt 
enim  haec  duo  ex  natura  rei  distincta  et  se- 
parabilia.  Quando  enim  corpus  localiter  mo- 
vetur,  mutatur  naturalis  praesentia;  non  ta- 
men  mutatur  ipsum  esse  naturale  corporis ; 
quod  non  est  aliud,  quam  ipsamet  substantia 
corporis  quantitate  affecta,  ultra  quam  addit 
naturalis  preesentia  talem  modum  occupandi 
locum,  corpori  quanto  connaturalem.  Hic  ergo 
non  movemus  quaestionem  de  esse  naturali 
corporis  Christi ;  nam  extra  controversiam 
est ,  omnem  preesentiam ,  tam  naturalem 
quam  sacramentalem,  essentialiter  pendere  a 
corpore,  quod  fit  prsesens,  et  ab  existentia 
seu  actuali  entitate  illius,  tanquam  a  subjecto, 
quod  modificat;  est  enim  praesentia  modus 
rei  preesentis;  id  autem,  quod  tantum  est 
modus  alicujus  rei,  non  potest  esse  sine  re 
quam  modificat ;  quia  non  est  res  per  se  dis- 
tincta ,  secum  ferens  propriam  entitatem ; 
hac  enim  ratione  non  potest  intelligi  figura 
sine  re  figurata ,  nec  sessio  sine  sedente,  nec 

unio  sine  re  unita,  et  similiter,  neque  prae- 
sentia  sine  re  praesente ;  hoc  ergo  sensu  cer- 
tum  est,  praesentiam  sacramentalem  corporis 
Christi  necessario  supponere  naturale  esse, 
seu  existere  corporis  Christi,  et  ab  illo,  ut  a 
subjecto,  essentialiter  pendere;  neque  oppo- 
situm  unquam  docuit  Scot.,  quicquid  illi  falso 
Cajetanus  imponat.  Comparamus  ergo  in  hac 
quaestione  unam  praesentiam  adaliam,  et  in- 
quirimus,  an  corpus  Christi,  ut  recipere  pos- 
sit  sacramentalem  prsesentiam,  necessario  ali- 
cubi  habere  debeat  naturalem  prsesentiam, 
seu  modum  existendi  in  loco,  ita  ut  illa  prse- 
sentia  ab  hac  necessario  pendeat. 

2.  Prima  sententia  docet,  ad  prsesentiam 
sacramentalem  requiri  prsesentiam  naturalem 
alicubi.  —  Prima  sententia  affirmat,  quam 
defendit  Cajet.  infra,  qusest.  76,  art.  2,  quan- 
quam  in  discursu  queestionis  et  probationibus 
ad  alium  sensum  a  nobis  indicatum  divertat. 
Idem  senlire  visus  est  Altisiodorens.,  lib.  4 
Sum.,  tract.  5,  c.  5,  quaest.  6,  dum  ait,  exi- 
stentiam  Christi  extra  sacramentum  compa- 
rari  ad  existentiam  in  sacramento,  sicut  pri- 
mam  et  secundam;  et  ideo  illa  ablata  hanc 
etiam  auferri.  Ex  quibus  verbis  sic  potest  for- 
mari  ratio  :  nam,  si  destrueretur  exislentia 
corporis  Christi  extra  sacramentum,  destrue- 
retur  etiam  in  sacramento;  ergo  signum  est, 
hanc  praesentiam  pendere  ab  illa;  nam,  si 
non  penderet,  manere  posset,  illa  destrucla  ; 
antecedens  est  communis  sententia  Theolo- 
gorum,  et  sequitur  ex  alio  principio,  quod,  si 
corpus  Christi  extra  sacramentum  exanima- 
retur,  intra  sacramentum  etiam  fieret  exa- 
nime,  propterea  quod  anima  tantum  est  in 
hoc  sacramento  per  concomitantiam,  ratione 
naturalis  unionis,  quam  extra  sacramentum 
habet  cum  corpore.  Unde  potest  hoc  confir- 
mari  ex  alio  principio  fidei ,  quod  corpus 
Christi  tale  ponitur  in  hoc  sacramento,  quale 
est  extra  sacramentum,  scilicet,  passibile,  vel 
impassibile,  vivum,  etc.  Ergo  signum  est,  sa- 
cramentalem  praasentiam  habere  originem  et 
dependentiam  a  prassentia  naturali. 

3.  Secunda  sententia  hoc  negat.  —  Secunda 
sententia  negat,  esse  hujusmodi  dependen- 
tiam,  vel  naturalem  connexionem  inter  has 
prresentias.  Ita  tenent  in  4,  dist.  10,  Scot., 
qusest.  4  ;  Major,  qusest.  7;  Soto,  queest.  1 , 
art.  2,  et  d.  8,  art.  5;  Ledesma,  quaest.  14, 
art.  5,  et  queest.  16,  arl  4,  dub.  6;  Gabriel, 
lect.  47  in  canon.  Et  fundari  potest  primo  a 
contrario,  quia  naturalis  praesentia  non  pen- 
det  a  sacramentali,  quia  nullam  habet  con- 


nexionem  cum  illa,  ut  in  omnibus  nobis  patet, 
et  in  corpore  Christi  ante  institutionem  hujus 
sacramenti,  et  post  diem  judicii;  et  nunc 
etiam  contingere  posset,  manere  corpus  Christi 
cum  prsesentia  naturali  sine  sacramentali,  si 
omnes  hostiee  consecratse  eodem  tempore  con- 
sumerentur;  ergo  et  e  converso,  sacramen- 
talis  praesentia  non  pendet  a  naturali,  neque 
illam  necessario  supponit.  Probatur  conse- 
quentia  :  nam  intercedit  eadem  ratio ;  ideo 
enim  naturalis  praesenlia  non  penclet  a  sacra- 
mentali,  quia  nullam  habet  habitudinem  ad 
illam,  neque  in  ullo  genere  causae  est  effectus 
illius ;  sed  idem  est  de  preesentia  sacramentali 
respectu  naturalis;  quia  haec  non  est  causa 
illius,  nec  conditio  necessaria  in  aliquo  ge- 
nere  causae,  ut  illa  sit;  sunt  enim  diverso- 
rum  ordinum,  et  una  non  respicit  aliam, 
ut  subjectum,  sed  utraque  immediate  respicit 
ipsum  corpus;  sunt  ergo  disparatee,  nullam- 
que  inter  se  hahent  connexionem ;  sed  ad 
summum  possunt  concomitanter  sehabere  in 
eodem  subjecto  per  divinam  potentiam,  sicut 
duse  preesentiee  sacramentales,  vel  duae  natu- 
rales,  de  qua  re  paulo  inferius  disputaturi 
sumus.  Et  hanc  sententiam  simpliciter  veram 
esse  existimo;  ut  tamen  rem  totam  accuratius 
explicemus,  advertendum  est,  dupliciter  in- 
telligi  posse,  sacramentalem  prsesentiam  pen- 
dere  a  naturali :  primo  essentialiter  et  intrin- 
sece,  ad  eum  modum,  quo  relatio  pendet  a 
termino,  vel  modus  a  re  cujus  est  modus,  etc. 
Alio  modo  extrinsece,  tanquam  ab  efficiente 
principio,  vel  a  conditione  necessaria,  quse 
ad  aliquam  extrinsecam  causalitatem  revo- 
cetur. 

4.  Prsesentia  sacramentalis  nonpendet  essen- 
tialiter  a  naturali.  — Evasio.  —  Impugnatur. 
—  Dico  primo  :  sacramentalis  praesentia  non 
pendet  a  naturali,  dependentia  intrinseca, 
seu  formali  et  essentiali.  Probatur  suflicienter 
fundamento  secundae  opinionis.  Quod  ullra 
declaratur  primo,  quia  haec  prsesentia  nullam 
habet  habitudinem  intrinsecam  ad  illam,  sed 
est  respectu  illius  omnino  absoluta;  non  est 
ergo  unde  ab  illa  intrinsece  et  essentialiter 
pendeat.  Secundo ,  quia  comparando  has 
duas  proesentias  inter  se,  potius  in  modo  suo 
dicunt  repugnautiam.  Nam  una  dicit  exten- 
sionem  in  ordine  ad  locum,  alia  indi.visibili- 
tatem.  Dices  :  quamvis  hsec  argumenta  pro- 
bent,  hanc  prsesentiam  non  pendere  ab  illa 
ex  immediata  habitudine  sui,  posse  tamen 
pendere  ra.tione  subjecti ,  vel  quia  corpus 
Christi,  quod  estsubjectum  prsesentise  sacra- 


mentalis,  essentialiter  pendet  a  seipso  alibt 
existente  naturali  nioclo  ;  vel  certe,  quia  pen- 
det,  non  a  se,  sed  a  naturali  prscsentia,  quam 
alibi  habet;  unrte  fit,  ut  sacramentalis  pras- 
sentia,  qua3  a  suo  subjecto  pendet,  necessario 
etiam  pendeat  ab  alia  prsesentia  naturali,  sine 
qua  tale  subjectum  esse  non  polest.  Sed  neu- 
trum  horum  dici  polest  probabiliter;  primum 
enim,  corpus  Christi,  ut  in  sacramento  exi- 
stens,  non  potest  intrinsece  et  essentialiter 
pendere  a  se  ipso,  ut  existente  in  ccelo;  nam 
est  unum  et  idem,  habens  eamdem  essentiam 
seque  absolulam  in  uno  loco,  atque  in  alio. 
Unde  corpus  Ghristi,  ut  existens  in  Eucha- 
ristia,  non  magis  dicit  habitudinem  ad  se,  ut 
existens  in  ccelo,  quam  e  contrario  ;  sicut 
existens  in  una  hostia  consecrata  non  dicit 
habitudinem  ad  se,  ut  existens  in  alia ;  et 
idem  esset,  si  unum  corpus  modo  quantita- 
tivo  existeret  simul  in  duobus  locis.  Deinde 
non  potest  corpus  Christi  secundum  suam 
substantiam  et  existentiam  pendere  ab  ulla 
prsesentia  locali,  sive  sacramentali,  sive  na- 
turali,  nam  illa  extrinsecus  tantum  illi  potest 
advenire  per  divinam  potentiam  et  effica- 
ciain;  hsec  vero  licet  ex  natura  rei  intrinsecus 
iili  conveniat,  non  tamen  ut  intrinseca  causa 
ejus;  neque  ut  terminus  alicujus  habitudinis 
essentialis  et  intrinsecse;  sed  ut  proprietas 
vel  effectus  manans  ab  ipsa,  media  quanti- 
tate.  Unde  ad  summum  fit,  aptitudinem  quam- 
dam  radicalem,  ad  sic  existendum  in  loco, 
esse  essentialem  tali  corpori  quanto,  non  vero 
dependentiam  aliquam  ab  ipsamet  prsesentia 
naturali.  Unde  superius  ex  hoc  fere  princi- 
pio  probabamus,  posse  Deum  alicubi  conser- 
vare  corpus,  absque  actuali  extensione  in 
ordine  ad  locum.  Et  eadem  ratione  concludi- 
tur,  posse  illud  conservare  realiter  existens, 
etiam  si  nullibi  habeat  actualem  extensionem 
in  loco,  quia,  non  magis  est  necessarium,  ut 
alicubi  eam  habeat,  quam  ubicumque  existit; 
nulla  enim  ratio  hujus  majoris  necessitatis 
fingi,  aut  excogitari  potest ;  ergo  potest  exi- 
stere  corpus  quantum  in  rerum  natura,  sine 
ulla  preesentia  naturali ;  non  solum  ergo  non 
habet  ab  illa  essentialem  dependentiam,  ve- 
rum  nec  connexionem  simpliciter  necessa- 
riam,  in  ordine  ad  potentiam  Dei  absolutam; 
multo  ergo  minus  sacramentalis  et  superna- 
turalis  prsesentia  habet  hujusmodi  depen- 
dentiam  vel  connexionem  cum  naturali,  vel 
immediate,  vel  mediante  subjecto  suo.  Neque 
vero  fingi  etiam  potest,  sacramenlalem  prse- 
sentiam  intrinsece  et  essentialiter  pendere  a 

•suo  subjecto,  ut  exislente  alibi  naturali  modo. 
Hoc  enim  gratis  et  sine  ullo  fundamento  esset 
conficfum,  quia  hic  modus  sacramentalisprse- 
sentise  sufficienter  terminatur  in  ipso  corpore 
Christi,  prout  hic  sub  speciebus  sacramenta- 
libus  existente;  nam  illud,  ut  sic,  afficit,  et  in 
illo,  ut  sic,  excipitur  et  conservatur;  quod 
ergo  alibi  alio  modo  existat,  accidentarium 
est  huic  prsesentise.  quse  revera  non  dicit  ha- 
bitudinem  ad  illud  sub  tali  ratione. 

5.  Objectio.  —  Solutio.  —  Atque  hinc  satis 
concluditur,  quod  in  superioribus  iterum  tac- 
tum  est,  potuisse  hoc  mysterium  Eucharistise 
perfici  a  Deo,  priusquam  Christi  corpus  in 
propria  specie  existens  conciperetur,  aut  in- 
carnaretur,  licet  oppositum  significent  Palud., 
in  4,  dist.  8,  qusest.  \ ,  art.  3,  et  Cajetanus 
supra.  Probatur  ex  dictis,  quia  potest  corpus 
Christi  existere  sacramentaliter,  etiam  si 
nullibi  existat  naturaliter;  ergo  potuit  etiam 
primo  produci,  et  uniri  Verbo  sub  speciebus 
sacramentalibus,  etiam  sj  anlea  nullo  modo 
existeret,  quia  eadem  est  ratio  de  prima 
productione ,  et  de  quacumque  existentia, 
sive  conservatione.  Itein,  quia  corpus  Christi 
cum  preesentia  sacramentali  non  pendet  ex 
preesentia  naturali  ejusdem  corporis,  neque 
ab  ipso  corpore,  ut  alibi  naturaliter  existente; 
ergo  posset  Deus,  infinita  sua  efficacia,  effi- 
cere  corpus  Christi  sub  speciebus  panis, 
etiam  si  alibi  non  prseextitisset.  Sed  objicit 
Cajetanus  :  nam  tunc  esset  prsesentia,  sine  re 
prsesente ,  et  relatio,  sine  fundamento ,  seu 
moclus,  sine«subjecto;  quse  sunt  impossibilia. 
Probatur  sequela,  quia  prsesentia  sacramen- 
talis  non  addit  supra  existentiam  corporis 
Christi  in  propria  specie,  nisi  relationem,  seu 
modum  preesentise;  ergo,  si  potest  esse  hic 
modus  sine  illa  existentia  in  propria  specie, 
erit  tunc  prsesentia  sine  re  prsesente,  etc. 
Semper  tamen  versatur  Cajetanus  in  eadem 
sequivocatione,  quia  non  distinguit  inter  cor- 
pus  Christi  existens,  et  corpus  Christi  existens 
in  propria  specie,  cum  tamen  hsec  distincta 
sint  aliquo  modo ;  illud  enim  prius ,  abstrac- 
tius  est;  corpus  enim  Christi,  existens  in  rerum 
natura,  prsescindit  a  modo  existendi  in  pro- 
pria  specie,  vel  sub  aliena.  Unde,  sicut  cor- 
pus  Christi,  prout  in  ccelo,  est  vere  existens, 
ita  prout  in  sacramento,  est  vere  existens, 
etiam  si  ibi  tantum  esse  supponatur,  et  non 
alibi.  Quocirca  falsum  est  prsesentiam  sa- 
cramentalem  adclere  modum  supra  corpus 
Christi  existens  in  propria  specie;  hoc  enim 
significat,  supponere  illum  modum  existendi 

m  propna  specie 
esse  falsum  ostendimus.  Nam  illi  duo  mocli 
existendi  non  habent  inter  se  intrinsecum 
ordinem;  etquoad  hoc  dici  possunt  disparati. 
Proprie  ergo  dicendum  est  praesentiam  sa- 
cramentalem  addere  modum  supra  corpus 
Cliristi  existens,  ut  sic,  sicut  etiam  praesentia 
naturalis  addit  modum  supra  corpus  Christi 
existens,  solumque  differunt,  quod  hic  modus 
est  naturalis,  ille  vero  supra  naturam.  Ac 
propterea  non  sequitur  in  preedicto  casu  dari 
praesentiam  sine  re  prsesente,  aut  relationem 
seu  modum  sine  fundamento ;  quia  nun- 
quam  est  prsesentia  sacramentalis,  sine  cor- 
pore  Christi  existenle,  non  alibi,  sed  ibi  sub 
speciebus  sacramentalibus ;  et  ipsummet  ibi 
est  res  prassens,  et  fundamentum,  seu  potius 
subjectum  talis  modi  seu  relationis.  Quocirca 
licet  haec  prsesentia  sacramentalis  non  addal 
supra  substantiam  et  quantitatem  corporis 
Christi,  nisi  modum,  tamen  sub  speciebus  sa- 
cramentalibus  non  est  tantum  ipse  modus, 
sed  corpus  ipsum  Christi  realiter  existens, 
lali  modo  affectum;  et  hoc  ipsum  esset  sub 
speciebus,  etiam  si  alibi  non  existeret ;  tunc 
autem  necessarium  esset  substantialiter  pro- 
duci  corpus  Christi  sub  sacramento;  hoc 
autem  nullum  est  inconveniens,  ut  per  se 
constat,  et  a  fortiori  patebit  ex  his,  quae  infra 
de  transubstantialione  dicemus. 

6.  Corpus  Christi  potest  conservari  in  Eu- 
charistia,  etsi  alibi  omnino  esse  desinat.  — 
Secundo  infertur  consequenter  ex  diclis , 
posse  conservari  corpus  Christi  in  sacra- 
mento,  etiam  si  extra  illud  omnino  esse  de- 
sinat;  quod  supra  Scotus  docuit,  et  sequitur 
manifeste  ex  principiis  positis,  quia  non  est 
major  connexio  vel  dependentia  in  conser- 
vatione,  quam  in  prima  effectione;  si  ergo 
potuit  in  principio  fieri  corpus  Christi  in 
sacramento ,  et  non  extra ,  poterit  etiam 
postea  conservari.  Patet  etiam  a  contrario, 
prout  supra  in  simili  argumentabamur;  nam 
Christus  nunc  existens  in  sacramento,  et  in 
ccelo,  desinit  esse  in  sacramento,  quin  desinat 
in  ccelo ;  et  existens  in  multis  hostiis  desinit 
in  una,  quin  desinat  in  alia ;  et  si  unum  cor- 
pus  posset  existere  in  pluribus  locis  quanti- 
tative,  posset  desinere  in  uno  loco,  et  non  in 
alio,  et  e  converso,  quia,  nec  necessarium 
esset  inchoatum  miraculum  perpetuo  con- 
servari,  nec  esset  major  ralio  de  uno  loco, 
quam  de  alio;  ergo  similiter  simul  existens 
in  ccelo,  et  in  sncramento,  licet  ibi  et  omnino 
extra  sacramentum  esse  desineret,  posset  in 


haec  major  dependentia,  aut  connexio,  per  se 
et  intrinsece,  ut  ostensum  est. 

7.  Responsio  ad  fundamentum  primse  sen- 
tentise.  —  Objectio.  —  Solutio.  —  Contra 
hanc  aulem  illationem  maxime  procedit  fun- 
damentum  primae  sententiae;  ad  quod  con- 
sequenter  concedendum  est  assumptum  in 
sano  sensu  intellectum,  scilicet  non  necessarlo 
destrui  corpus  Christi  in  sacramento,  si  extra 
destruatur.  Sed,  quod  ad  modum  loquendi 
attinet,  advertendum  est,  in  eo  casu,  quo 
Christi  corpus  conservaretur  in  sacramento, 
et  non  extra,  non  posse  proprie  dici  destrui 
simpliciter  seu  annihilari  corpus  Christi,  quia 
supponitur  absolute  conservari  substantia- 
liter,  et  in  existentia  reali;  solum  ergo  amit- 
teret  unam  praesenliam  localem ,  quod  fieri 
posset  per  localem  mutationem  privativam  ; 
sicut,  quando  abscissa  manu,  ibi  desinit  esse 
anima ,  non  annihilatur  ibi ,  nec  proprie 
destruitur,  sed  amittit  partialem  modum 
praesentiae,  seu  informationis;  et  idem  est  de 
Angelo,  qui  prius  bipedali  spatio  praesens 
aderat,  et  postea  dimidiam  partem  relinquit, 
et  in  alia  sola  manet;  non  enim  in  altera 
destruitur,  seu  annihilalur,  sed  localiter  tan- 
tum  mutatur  privativa  mutatione.  Quod  si 
quis  contendat,  conservari  corpus  Christi 
extra  sacramentum  per  actionem  substan- 
tialem,  distinctam  ab  ea,  qua  in  sacramento 
conservatur,  et  consequenternon  posse  extra 
sacramentum  desinere,  nisi  per  suspensio- 
nem  illius  substantialis  actionis ,  quae  ad 
annihilandum  sufficeret,  dicendum  est  (hoc 
gratis  concesso)  illam  suspensionem  actionis 
conservativae  per  se  sufficere  ad  annihilatio- 
nem,  si  terminus  ejus  alibi  non  conservetur; 
tamen,  quia  jam  supponitur  alibi  conservari, 
ideo  non  potest  dici  annihilari,  quia  terminus 
ejus  non  transit  simpliciter  in  nihilum,  ut 
multi  etiam  nunc  dicunt ,  quando  corpus 
Christi  sub  speciebus  sacramentalibus  con- 
servari  desinit ,  de  qua  re  saepius  redibit 
sermo  in  disputationibus  sequentibus  de 
transubstantiatione. 

8.  Ad  argumentum  autem,  quod  ulterius 
urgebatur  in  fundamento  illius  primae  sen- 
tentiae,  scilicet,  quia  sequitur  pari  ratione 
posse  separari  animam  a  corpore  Christi 
estra  sacramentum,  et  non  in  sacramento, 
atque  adeo  posse  idem  corpus  esse  mortuum 
in  propria  specie,  et  vivum  sub  speciebus 
sacramentalibus,  quod  videtur  involvere  con- 
tradictionem.  Ad  hoc,  inquam,  Scotus  negat 

supra  sequelam ,  nam  ex  hoc,  quocl  Christi 
corpus    simpliciter    esse   desinat    extra    sa- 
cramentum,  et  non  intra,  nulla  contradictio, 
vel  repugnantia  sequitur;  sed  solum ,  quod 
corpus   Christi    sit  in    uno    loco  et  non  in 
duobus ,    seu    quod   habeat    unum    modum 
tantum  existendi  et  non  duos,  quod  nullum 
est  inconveniens ;  ex  hoc  vero,  quod  extra 
sacramentum  animam  amittat,   et  intra  sa- 
cramentum  retineat,  sequitur  praedicta  con- 
tradictio,  quod  simul  vivat,   et  non  vivat. 
Sed  quanquam  fortasse  ex  natura  rei,  seu 
juxta  modum  providentiae  magis  rebus  na- 
turalem,   ita  sit  dicendum,   atque  id  etiam 
suadeat  naturalis  concomitantia,  quam  in  hoc 
sacramento  esse  confitemur,  ut  infra   dice- 
mus,    nihilominus    tamen    respectu    divinae 
potentise,  non  arbitror  implicare  contradic- 
tionem,  quod,    separata    anima    a    corpore 
extra  sacramentum,  in  illo  non  separetur,  ut 
sentit  Palacius,  qui  alios  refert  in  4,  dist.  8, 
disp.  4,  et  infra  latius  dicturi  sumus.  Et  bre- 
viter    declaratur,   quia    eadem    materia    in 
diversis  locis  existens  potest  diversis  formis 
informari,  sicut  eadem  quantitas  in  diversis 
locis  existens  potest  affici  diversis  modis,  et 
in  uno  esse  extensa  in  orcline  ad  locum,  et 
non  in  alio.  Item  quia  cum  materia  et  forma 
sint  res  distincto,  potest  materia  poni  in  di- 
versis  locis,   et  non  forma  ;  sicut  Durand. 
dixit,  materiam  corporis   Christi  in  sacra- 
mento  esse,  non  vero  quantitatem  ;  quocl  licet 
sit  falsum,  nerao  tamen  dicet  implicare  con- 
tradictionem.  Tandem,  quse  est  contradictio 
quse  sequitur?  Dices,  hoc  corpus  esse  vivum, 
et   non  esse  vivum.  Sed  respondetur,   has 
contradictorias  non  esse  simul  veras ;   nam 
negativa  falsa  est,  quia,  ut  corpus  dicatur 
non  vivere,  oportet,  ut  nullibi  vivat ;  ut  autem 
dicatur  vivere,  satis  est,  quod  alicubi  vivat; 
quia  affirmatio  solum  facit  sensum  particula- 
rem;  negatio  vero  simpliciter  omne  destruit, 
et  facit  sensum  universalem ;  soium  ergo  po- 
test  inferri,  quocl  idem  corpus  hic  non  vivat, 
quamvis  alibi  vivat  :  et  hsec  non  magis  est 
contradictio   quam  quod  hic  currat,  et  alibi 
quiescat,  vel  hic  stet,  et  alibi  sedeat ;  sed  de 
hoc,  ut  dixi,  infra  latius.  Atque  hsec  sint  satis 
de  intrinseca  dependentia. 

9.  Probabile  est,  de  facto  prsesentiam 
Christi  sacramentalem  pendere  a  naturali 
aliquo  modo.  —  Dico  secundo  :  quamvis  prse- 
sentia  sacramentalis  corporis  Christi  in  Eu- 
charistia  ex  natura  rei  non  pendeat  a  naturali 
modo  existendi  alibi ,  tamen  nunc  de  facto 

probabile  est,  aliquo  modo  pendere  ab  illo  in 
genere  causse  efficientis.  Prior  pars  constat, 
tum  ex  dictis ;  tum  quia,  cum  hasc  praesentia 
sit  supernaturalis,  ex  natura  sua  non  habet 
aliam  causam,  a  qua  pendeat,  praster  solum 
Deum,  cui  omnis  creatura  subjicitur  secun- 
dum  obedientialem  potentiam;  igitur  nec 
substantia  creata,  nec  quantitas,  nec  natu- 
ralis  prassentia  ejus  possunt  ex  natura  rei 
aliquid  efficere  ad  prsesentiam  sacramen- 
talem.  At  vero  sicut  potest  Deus  res  alias 
efficere  per  instrumenta  creata,  ita  etiam 
potest  efficere  hanc  prsesentiam  per  hujus- 
modi  instrumentum,  quia  nulla  est  hic  spe- 
cialis  repugnantia;  sic  igitur  potest  divinum 
Verbum  uti  suo  corpore  assumpto,  et  alibi 
naturaliter  existente,  ut  organo  vel  instru- 
mento  conjuncto  ad  efficiendum  ejusdem 
corporis  praesentiam  in  Eucharistia ,  quia 
etiam  in  hoc  nulla  est  specialis  repugnantia; 
nam  etiam  naturaliler  potest  Angelus  in  uno 
partiali  loco  existens  efficere  prsesentiam  suse 
substantise  in  alia  parte  loci,  retenta  priori. 
Et  iclem  contingit  in  anima ,  quando  per 
augmentationem,  cujus  ipsa  est  principium 
efficiens,  ad  novas  partes  informandas  quo- 
dammodo  extenditur.  Quid  ergo  mirum,  quod 
de  polentia  absoluta  possit  Deus  efficere  per 
corpus  Christi  jam  existens  in  eo  loco  pree- 
sentiam  ejusdem  corporis  in  sacramento? 
Ratio  autem  est  clara,  quia  illud  corpus, 
quantum  est  de  se,  potest  esse  aptum  instru- 
mentum  ad  quemcumque  supernaturalem 
effectum;  et  aliunde  supponitur  jam  prae- 
existens;  et  hic  effectus  hujus  prsesentise  non 
habet  aliunde  repugnantiam  cum  existentia 
ejusdem  corporis,  neque  cum  prsesentia  ejus 
in  alio  loco,  ut  nunc  supponimus;  ergo  ex 
nullo  capite  est  repugnantia. 

10.  Atque  hinc  probata  manet  posterior 
conclusionis  pars,  supposito  alio  principio 
probabili,  supra  posito  in  materia  de  sacra- 
mentis  in  genere,  Christum  Dominum  ita  esse 
auctorem  sacramentorum  omnium  per  huma- 
nitatem  suam,  ut  non  modoea  instituerit,  sed 
etiam  cum  omnibus  illis  actu  concurrat  per 
eamdem  humanitatem  ad  effectus  eorum;  ita 
ut  ipsa  humanitas  sit  quasi  principale  et 
universale  instrumentum  conjunctum,  sacra- 
menta  vero  sint  instrumenta  separata ,  et 
particularia ;  nam  ex  his  principiis  recte  con- 
cludilur,  Christum  per  humanitatem  in  ccelo 
existentem  actu  concurrere  in  omni  conse- 
cratione  Eucharistiae  cum  verbis  formse  ad 
efficiendam  sui  corporis  sacramentalem  prae- 

sentiam  in  Eucharistia,  quod  clarius  patuit  in 
nocte  eoenee,  ubi  ipsemet  Ghristus  visibiliter 
mensee  accumbens  se  ipsum  preesentein  fecit 
sub  speciebus  panis  et  vini,  quee  consecravit. 
Hoc  ergo  modo  intelligitur  facile  preesentia 
sacramentalis  pendere  a  naturali,  non  ex 
necessitate  intrinseca ,  sed  ex  Dei  arbitrio 
volentis  uti  hoc  instrumento  ad  talem  pra3- 
sentiam  efficiendam.  Unde  dupliciter  hoc  fieri 
potuit  :  primo,  secundum  emanationem  per 
se  unius  prsesentiee  ab  alia,  ita  ut  ipsamet 
preesentia  naturalis  inlelligatur  per  se  in- 
fluere  ut  instrumentum  in  sacramentalem ; 
quod  fieri  quidem  potuit ;  nihil  tamen  est, 
quod  nos  cogat  ad  credendum ,  ita  factum 
esse;  nec  per  se  est  admodum  verisimile. 
Secunclo  ergo  modo  fieri  potuit,  quod  una 
preesentia  pendeat  ab  alia,  tanquam  a  condi- 
tione  necessaria,  ita  ut  sacramentalis  prse- 
sentia  per  se  proprie  fiat  a  corpore  Christi 
prseexistente ;  conditio  autem  necessaria  sit, 
ut  modo  naturali  in  propria  specie  prae- 
existat,  atque  hoc  satis  est  ad  discursum 
factum,  et  ad  intentam  conclusionem.  Neque 
enim  dici  potest,  quod,  licet  supponatur 
existens  alibi,  non  tamen  modo  naturali,  sed 
sacramentali;  hoc  enim  falsum  est,  tum  quia 
preesentia  sacramentalis  in  alio  loco  est  mere 
accidentalis,  et  contingens;  tum  etiam  quia 
Christus  non  concurrit  cum  omnibus  sacra- 
mentis,  ut  sacramenlum  est,  seu  prout  in  hoc 
sacramento  continetur,  sed  ut  naturali  modo 
existit;  heec  ergo  preesentia  supponitur,  ut 
conditio  necessaria,  ad  effectionem  hujus  sa- 
cramenti.  Aliqui  vero  addunt,  etiam  posse 
hic  intercedere  dependentiam  quodammodo 
in  genere  causee  exemplaris,  quia  nimirum 
corpus  Christi  tale  constitui  debet  in  sacra- 
mento  quoad  conditiones  intrinsecas  et  inde- 
pendentes  a  loco,  quale  extra  sacramentum 
in  propria  specie  existit,  quod  mihi  non 
omnino  dispiicet,  quamvis  hoc  causalitatis 
genus  metaphoricum  potius  seu  morale,  quam 
proprium  et  physicum  esse  videatur;  unde 
intercedere  non  potest  ex  sola  natura  rei,  sed 
solum  ex  divino  pacto,  ac  institutione;  ac 
denique  magis  pertinet  ad  concomitantiam, 
quam  ad  dependentiam,  ut  latius  dicemus 
secl.  5  et  6.  Et  ita  omnino  satisfactum  est 
funclamento  primee  sententiee  quoad  ultimam 
partem  ejus.  Fundamentum  autem  secundee 
sententiee  nihil  urget  contra  hanc  conclusio- 
nem,  quia  solum  procedit  de  dependentia 
intrinseca ,  et  in  ordine  ad  potentiam  ab- 
solutam;  conclusio  vero  loquitur  de  depen- 


dentia    extrinseca    secundum    institutionem 
factam. 

1 1 .  Dubium.  —  Ex  dictis  expeditur  obiter 
vulgare  dubium,  an,  si  nunc  Christus  non 
existeret  homo  in  rerum  natura,  per  verba 
consecrationis  posset  vere  confici  hoc  sacra- 
mentum  ex  vi  praesentis  institutionis,  et  cor- 
pus  Christi  fieri  praesens  sacramentaliter  in 
Eucharistia.  Palacius  enim  supra  refert  Sco- 
tum  in  4,  dist.  10,  quaest.  4,  affirmantem. 
Tamen  Scotus  ibi  preecipue  loquitur  non  de 
extrinseca  dependentia,  nec  de  institutione, 
quae  facta  est,  sed  de  intrinseca  dependentia 
et  essentiali,  et  de  connexione  necessaria 
utriusque  preesentiae,  quanquam  interdum 
videatur  sermonem  extendere  etiam  in  pree- 
dicto  sensu;  si  tamen  in  suis  principiis  con- 
sequenter  loquatur,  non  potest  ita  sentire, 
nam  ipse  tenet,  verba  consecrationis  nullam 
habere  vim  productivam  corporis  Christi, 
etiam  dese,  sed  tantum  adductivam;  si  autem 
corpus  Christi  alibi  non  esset,  non  posset 
adduci;nec  etiam  posset  produci  virtute  ver- 
borum  juxta  dictam  sententiam;  ergo  non 
posset  fieri  sacramentaliter  preesens;  quia, 
ut  supra  dictum  est,  heec  preesentia  esse 
non  potest  sine  reali  et  substantiali  existentia 
corporis  Christi,  aut  preeexistente,  aut  denuo 
producta ;  et  ita  esset  revera  consequenter 
dicendum,  quanquam  fundamentum  illud 
solidum  non  sit,  ut  dicemus  de  transubstan- 
tiatione  disputantes.  Palacius  ergo  supra 
negat  in  preedicto  casu  posse  fieri  sacramen- 
talem  preesentiam  ex  vi  preesentis  institutio- 
nis  et  virtutis,  quam  verba  de  facto  habent; 
et  reddit  rationem,  quia  verba  nunc  tantum 
habent  virtutem  convertendi  panem  in  cor- 
pus  Christi;  et  ideo  virtus  eorum  necessario 
supponit,  ut  corpus,  in  quod  fit  conversio, 
preeexistat;  alioquinnon  essent  verba  tantum 
conversiva,  sed  etiam  productiva.  Sed  heec 
ratio  per  se  sumpta  non  cogit,  quia  virtutem 
aliquam  esse  conversivam ,  non  excludit, 
quod  sit  etiam  productiva,  quantum  est  de 
se,  sed  potius  id  videtur  includere,  et  pree- 
terea  addere  habitudinem  ad  positivum  ter- 
minum,  ex  quo  fiat  actio ;  posset  autem  recte 
intelligi  conversio  panis  in  corpus  Christi, 
etiam  si  corpus  antea  non  preeexisteret ;  ergo 
ex  hoc  capite  nihil  obstaret,  quominus  heec 
conversio  fieret  per  heec  verba  ex  vi  preesentis 
institutionis.  Aliunde  ergo  videtur  mihi,  verba 
de  facto  non  habere  hanc  virtutem,  quia  ni- 
mirum  habent  illam  dependentem  in  agendo 
ab  humanitate  Christi  preeexistente ,  ut  ab 

instrumento  conjuncto  et  principali,  respectu 
omnium  actionum,  et  effectuum  sacramen- 
talium.  Unde,  sicut  causa  particularis '  nihil 
ageret,  non  existente  universali,  a  qua  pendet 
in  agendo,  nec  calamus  sine  manu,  ita  nec 
verba  sacramenlalia  sine  Ghristi  humanitate. 
Quod  cum  generaliter,  et  consequenter  ita 
dicendum  sit  in  omnibus  formis  sacramen- 
torum,  prout  de  facto  sunt  instilutee ,  multo 
specialiori  ratione  verum  habet  in  verbis 
consecrationis  ,  tum  quia  maxime  proferuntur 
et  verificanlur  in  persona  Christi  loquentis, 
ut  infra,  qusest.  78,  art.  1,  dicam;  tum  etiam 
quia  relativum  illud,  meum  ,  manifeste  refert 
corpus  Christi  preeexistens ;  quanquam  h?ec 
postrema  ratio  non  omnino  convincat,  ut  ex 
materia  de  transubstantiatione  constabit. 

12.  Licet  Christus  non  esset  vivus,  reci- 
peret  pnesentiam  sacramentalem  ex  forma  de 
facto  instituta.  —  Dubiolum.  —  Responsio. 
—  Pelrus  Soto.  —  Ex  hac  vero  resolutione 
intulerunt  aliqui,  si  corpus  Christi  extra  sa- 
cramentum  non  existeret  vivum ,  non  posse 
virtute  verborum,  nt  de  facto  instituta  sunt, 
recipere  sacramentalem  prsesentiam.  Quod 
tenuitGloss.  inc.Timorem,  deCons.,  dist.  2, 
et  probabile  existimat  Ledesma ,  queest.  17, 
art.  1,  dub.  5,  qui  tamen  non  utuntur  funda- 
mento  a  nobis  insinuato,  sed  aliis ,  scilicet, 
vel  quia  verba  videntur  designare  corpus 
vivum,  quale  erat  cum  primo  prolata  sunt; 
vel  quia  cum  corpus  Christi  in  Eucharistia 
sit  vivificans,  non  potest  esse  nisi  vivum;  vel 
quia  Christus  non  contulit  potestatem  mi- 
nistris  ad  consecrandum ,  nisi  pro  eo  tem- 
pore,  quo  suum  corpus  jam  esset  suscitatum, 
et  vivificatum ;  vel  denique  addere  possu- 
mus,  quia  concursus,  quem  corpus  Christi 
conferre  debet  ad  efficiendam  suammet  sa- 
cramentalem  prsesentiam ,  pendet  ex  vita 
ejus.  Sed  heec  sententia  falsa  est,  et  communi 
doetrinae  Theologorum  contraria.  Primumque 
fundamentum  ejus  repugnat  communi  doc- 
trinse  probatee  in  Concilio  Trident.,  quod  in 
hoc  sacramento  non  est  vivum  corpus  Christi 
ex  vi  verborum ,  sed  per  concomitantiam ; 
ergo  verba  vi  sua  non  significant  corpus 
vivum.  Secundum  etiam  fundamentum  futile 
est,  quia  corpus  Christi,  etiain  exanime,  erat 
vivificativum  animarum,  quia  hoc  non  habet 
ex  unione  ad  animam,  sed  ex  unione  ad  Ver- 
bum,  quam  semper  retinuit.  Adde,  illud  esse 
quid  posterius,  ideoque  ex  illo  non  pendere 
efficaciam  verborum.  Tertium  item  funda- 
mentum  temere  assertum  est.  Nam  Christus 


XLVllI,  SECT.  II.  83 

in  nocte  ccense  simpliciter  dixit,  Hoc  facite; 
et  illis  verbis  dedil  ministris  hanc  potesta- 
lem;  ergo  temere  limitatur  ad  tempus  post 
resurrectionem  Christi ,  contra  communem 
doctrinam ,  ut  patet  ex  Trident.,  sess.  21. 
Quartum  ilem  fundamentum,  licet  minus  im- 
probabile  sit  (quia  sacramentorum  efficacia 
videtur  pendere  ab  humanitate  Christi;  hu- 
manitas  autem  includit  unionem  animse  et 
corporis),  tamen  hoc  est  valde  debile,  quia 
etiam  anima  vel  corpus  inter  se  separata,  et 
Verbo  unita  possunt  ad  hujusmodi  efficaciam 
sufficere.  Quocirca  verissima  est  sententia 
communis,  inpreedicto  casu,  v.  gr.,  in  triduo, 
fuisse  corpus  Christi  capax  sacramentalis 
proesentiae;  et  tam  in  ipso  Christo,  quam  in 
verbis  fuisse  sufficientem  virtutem  ad  illam 
efficiendam,  ex  vi  preesentis  institutionis,  ut 
D.  Thom.  infra,  q.  76,  art.  1  et  2,  et  quaest. 
81,  art.  4,  et  reliqui  omnes  docent,  quia  nihil 
deest  ad  hunc  effectum ;  nam,  et  in  ministro 
esset  character  sacerdotalis,  sicut  fuit  in 
Apostolis,  ex  quo  Christus  dixit,  Hoc  facite; 
et  verba  sufficienter  significabant,  et  verifi- 
cari  poterant  de  corpore  Christi  prout  tunc 
erat,  et  erant  efficacia  ex  vi  institutionis,  si 
aliunde  non  erat  impedimentum;  nullum  au- 
tem  erat,  quia  ex  parte  Christi,  ut  dictum 
est,  erat  sufficiens  instrumentum  conjunctum 
ad  hujusmodi  efficientiam.  An  vero  Christus 
tunc  concurreret  per  corpus  exanime,  vel 
per  animam ,  problema  esse  potest;  nam 
utrumque  fuit  possibile;  magis  tamen  vide- 
tur  hoc  animee  tribuendum;  nam  illa  maxime 
videtur  retinere  virtutem  efficiendi  uiiracula, 
illuminandi  Angelos,  efficiendi  gratiam,  etc; 
sicut,  si  in  triduo  daretur  baptismus,  sine 
dubio  esset  verum  sacramentum,  et  gratiam 
daret,  ad  quam,  si  necessarius  est  specialis 
humanitatis  Christi  concursus,  tunc  certe  per 
animam  dandus  videretur.  Idem  ergo  in 
praesenti  dicendum  est.  Propter  quod  Petrus 
Soto,  lect.  5  de  Eucharist.,  sententiam  hanc 
ex  principiis  fidei  colligi  affirmat. 

13.  Dubium.  —  Responsio.  —  Sed  qua?ret 
tandem  aHquis,  an  nunc  de  facto  idem  dicen- 
dum  sit  de  conservatione  corporis  Christi  sub 
speciebus  sacramentalibus,  quod  sciiicet,  si 
Christus  sub  propria  specie  esse  desineret, 
etiam  in  sacramento  amitteret  sacramenta- 
lem  prsesentiam.  Videtur  enim ,  non  esse 
eamdem  rationem  de  conservatione,  et  de 
prima  effectione,  ut  patet  discurrendo  per  om- 
nes  rationes  supra  adductas.  Primum  enim, 
etiam  si  demus  fieri  Christum  prassentem  sub 

speciebus  per  actionem  adductivam ;  et  ideo 
necessario  alibi  supponi,  ut  adduci  possit; 
tamen  postquam  semel  adductus  est,  non  est 
necesse,  ut  alibi  prsesens  duret,  acl  hoc,  ut 
altera  prsesentia  sacramentalis  conservetur", 
similiter,  licet  demus,  hanc  actionem  ita  esse 
conversivam,  ut  nullo  modo  etiam  de  se  sit 
productiva,  et  ideo  dicatur  necessario  suppo- 
nere  in  alio  loco  corpus,  quod  determinare 
debet  conversionem,  tamen,  postquam  semel 
est  facta  conversio,  jam  non  est,  cur  duret 
illa  dependentia.  Tandem,  quamvis  hsec  prse- 
sentia  in  fieri  pendeat  ex  Christi  humanitate 
alibi    existente   in   propria    specie,    tamen, 
postquam  facta  est,  non  pendet'in  conser- 
vari;  sicut  neque  pendet  a  verbis  sacramen- 
talibus,  per  quse  facta  est;  nam  Christus  Do- 
minus  in  his  effectibus  nihil  jam  operatur, 
nisi  mediis  sacramentis.  Sicut  etiam  gratia 
baptismalis  in  fieri  pendet  a  baptismo  et  con- 
sequenter  a  Christi  humanitate;  tamen,  finito 
baptismo,  posteainconservari  tantum  pendet 
a  Deo ;  sic  ergo  in  prsesenti  dicendum  est  de 
effectu  verborum  consecrationis,  qui  est  prae- 
sentia  sacramentalis  Ghristi.  Et  hic  discur- 
sus,  ac  dicendi  modus,  est  revera  valde  pro- 
babilis,   juxta    quem  dicendum  est,    ex   vi 
dependentise,  seu  causalitatis  effectivse,  non 
esse  amissurum  Christum  pra^sentiam  sacra- 
mentalem,  etiam  si  naturalem,  vel  quantita- 
tivam  prorsus  amitteret.  Nihilominus  tamen 
ex  alio  capite  id  affirmari  posset,  scilicet 
ratione  causalitatis  exemplaris  supra  expli- 
catse,   quam    probabile  est  hic   intercedere 
ex  institutione  divina ,  vel  certe  (quod  idem 
est)   ratione  concomitantise ,  de    quo   fusius 
dicendum  est  in  fine  hujus  disputationis,  ubi 
qusestiunculas  alias  huc  spectantes  expedie- 
mus,  quia  licet  non  sint  omnino  necessanse, 
non  tamen  possunt  prorsus  omitti,  tum  prop- 
ter  materiee  complementum ;  tum  etiam  quia 
non  sunt  omnino  inutiles  ad  mysterium  de- 
clarandum.  Addo  denique  facile  etiam  posse 
defendi,  prsesentiam  sacramentalem  corporis 
Christi  perpetuo  pendere  in   conservari  ab 
actuali  influxu  humanitatis  Ghristi  existentis 
in  ccelo ;  quod  si  ita  est,  facile  consequitur, 
ablato  illo  principio  influente,   auferendum 
esse  hunc  effectum  sacramentalis  prsesentise; 
et  eadem  ratione  explicari  posset,  quomodo, 
ablata  vita  a  corpore  Christi  extra  sacramen- 
tum,  consequenter  auferenda  esset  in  sacra- 
mento ;  scilicet,  quia ,  ut  in  sacramento  existens , 
pendet  ab  influxu  sui  ipsius,  naturali  modo 
existentis,  et  sic  de  aliis  proprietatibus.  Et 


hanc  quidem  viam  non  existimo  impossibi- 
lem,  sed  incertam  et  novam;  nam  Theologi 
nunquam  rem  hanc  declarant  per  rationem 
dependentise,  sed  concomitantise  tantum,  de 
qua  statim  dicturi  sumus. 

SECTIO  III. 

Utrura  sacramentalis  prsesentia  et  naturalis  simul  pos- 
sint  eidem  corpori  convenire  ex  natura  rei ;  et  con- 
sequenter,  an  per  hanc  prsesentiam  res  definiatur 
loco. 

1 .  Sensus  qusestionis.  —  Diximus  non  esse 
necessarium,  has  duaspraesentiassimulinesse 
eidem  corpori,  etiam  si  alterutra  insit;  sequi- 
tur  explicandum,  an  possint  in  eodem  cor- 
pore  conjungi,  vel  juxta  naturam  rei,  quod 
hic  expediendum  est,  vel  per  potentiam  Dei 
absolutam  ,  quod  dicetur  sectione  sequente. 
Posset  autem  prsesens  qusestio  seu  compara- 
tio  extendi,  et  ad  naturales  pra^sentias  ,seu 
quantitativas  inter  se,  et  ad  sacramentales 
inter  se ,  an  scilicet  plures  earum  ex  natura 
rei  possint  eidem  corpori  inesse;  et  (quod 
propositum  est)  ad  prsesentiam  sacramenta- 
lem  cum  locali. 

2.  Unum  corpus,  unum  locum,  unica  prse- 
sentia  naturaliter  occupat.  —  Prima  autem 
comparatio  nihil  difficultatis  habet.  Nam  per 
se  clarum  est,  nullum  corpus  posse  ex  natura 
rei  simul  occupare,  nisi  unum  locum  sibi 
adsequatum,  et  unica  prsesentia  connaturali, 
quia  per  finitam  quantitatem  ad  unum  fini- 
tur  ac  terminatur  locum,  eique  commensu- 
ratur;  hsec  enim  est  naturalis  proprietas 
quantitatis. 

3.  Possibile  est,  idem  corpus  existens  sa- 
cramentaliter  habere  sine  novo  miraculo  plu- 
res  prsesentias  sacramentales.  —  In  secunda 
comparatione  est  satis  verisimile ,  suppositis 
principiis  fidei,  hujusmodi  sacramentalem 
prsesentiam  ex  natura  sua  posse  simul  multi- 
plicari  in  eodem  corpore  in  orcline  ad  diversa 
spatia ;  non  tamen  est  omnino  certum,  sed 
dubium.  Prior  pars  declaratur.  Nam  licet  hic 
modus  prsesentise  supernaturalis  sit  corpori, 
habet  tamen  ipse  suam  propriam  essentialem 
rationem,  quse  potest  dici  propria  ejus  na- 
tura  ;  ratione  cujus  habere  etiam  potest  pro- 
prietates  naturales,  non  quidem  corpori  se- 
cundum  se,  sed  ipsi  modo  prsesentise,  seu 
corpori,  ut  affecto  tali  modo.  Sicut  lumen 
glorise,  quamvis  supernaturale  sit  intellectui 
humano,  habet  tamen  suam  propriam  essen- 
tiam  et  naturam,  ratione  cujus  visio  illi  est 

connaturalis,  vel  etiam  intellectui,  ut  infor- 
mato  tali  lumine.  Hoc  igitur  modo  connatu- 
rale  est  huic  praesentiae  sacramentali  facere 
corpus,  cui  inest,  esse  praesens  totum  in  toto, 
et  totum  in  qualibet  parte;  quia  ex  vi  suae 
speciei,  et  essentiae,  liabet  hanc  indivisibili- 
tatem,  et  inextensionem  secundum  compa- 
rationem  subjecti  sui  ad  spatium,  cui  fit 
praesens;  nam  hac  ratione  dicebamus  su- 
pra,  praesentiam  hanc  sacramentalem  specie 
differre  a  quantitativa  seu  naturali.  Alque 
hinc  ulterius  probabile  fit,  huic  praesentiae  ex 
natura  ejus  non  repugnare  quominus  in 
eodem  corpore  multiplicetur  in  ordine  ad 
diversa  et  separata  spatia ;  primo  quidem , 
quia,  sicut  nunc  de  facto  corpus  Ghristi  in 
una  hostia  est  totum  in  toto,  et  totum  in  qua- 
libet  spatii  parte ,  ita  etiam  de  facto,  totum 
est  simul  praesens  in  multis  et  distantissimis 
spatiis;  ergo,  sicut  dicimus,  illud  primum 
esse  connalurale  huic  praesentiae,  ita  dicen- 
dum  est  de  hoc  secundo,  quia  nulla  est  re- 
pugnantia,  quin  sit  aliquis  modus,  cui  possit 
hoc  esse  connaturale;  et  alioqui  per  se  expe- 
dit,  ut  mysterium  hoc,  quod  lege  ordinaria 
ac  stabili  ita  duralurum  erat,  juxta  rerum 
naturas,  quoad  fieri  posset,  et  paucioribus 
miraculis  perficiendum  institueretur.  Se- 
cundo,  quia  si  est  connalurale  huic  praesen- 
tiae,  ut  in  uno  spatio  continuo  tota  prsesentia 
subjecti  sit  in  toto  spatio,  et  tota  in  qualibet 
parte,  ergo  jam  ibi  est  tota  in  duobus  locis 
partialibus,  componentibus  unum;  ergo  ea- 
dem  ratione  esse  poterit  in  duobus  totalibus 
et  discontinuis;  patet  consequentia,  quia  hoc 
fere  nihil  addit  difficultatis,  nec  continuitas 
spatii  videtur  quicquam  conferre  ad  ratio- 
nem  indivisibilis  praesentiae.  Tertia  ratio  huic 
non  dissimilis  esse  potest,  quia  haec  prsesen- 
tia ,  neque  ex  ratione  formali  sua ,  neque  ex 
subjecto,  terminatur  ad  aliquod  spatium  de- 
terminatae  magnitudinis;  sed  potest  subjec- 
tum  suum  facere  praesens  in  majori  et  minori 
spatio  in  infinitum ;  ita  ut  considerata  vi,  et 
natura  hujus  praesentiae,  posset  illo  modo 
corpus  Christi  fieri  praesens  universo  orbi; 
ergo  multo  magis  poterit  fieri  simul  praesens 
in  duabus  partibus  distantibus ;  nam  certe 
videtur  hoc  minus  miraculosum ,  minusque 
difficile.  Antecedens  quoad  primam  partem 
declaratur;  nam  per  hanc  praesentiam  non 
coextenditur  corpus  spatio,  sed  iterum  atque 
iterum  quasi  replicatur  corpus  in  qualibet 
parte,  vel  termino  spatii ;  et  ideo  ex  vi  talis 
modi  praesentiae  nulla  est  ratio,  cur  ad  hunc 


potius,  quam  ad  alium  terminum  spatii  limi- 
telur.  Altera  vero  pars  antecedentis  declara- 
tur.  Nam  Angeius,  qui  habet  proportionalem 
modum  praescntiae,  quia  est  totus  in  toto,  et 
totus  in  qualibet  parte,  licet  ex  parte  modi 
non  sibi  determinet  certam  loci  magnitudi- 
nem,  tamen  ex  parte  subjecti  illam  deter- 
minat,  quia  ille  modus  preesentiae  est  conna- 
turalis  tali  subjecto,  et  commensuratur  per- 
fectioni  ejus;  et  ideo  perfectior  Angelus  ex 
natura  sua  potest  majori  spatio  fieri  praesens., 
quam  minus  perfectus;  non  est  autem  ita  in 
praesenti,  quia  corpus,  quod  fit  sacramenta- 
liter  praesens,  natura  sua  non  est  aptum  ad 
hanc  praesentiam  ,  et  ita  neque  ex  natura  sua 
postulat  terminum  illius,  sed  est  capax  illius 
solum  secundum  potentiam  obedientialem , 
secundum  quam  nullum  habet  terminum,  sed 
tantum  potest  recipere,  quantum  Deus  potest 
in  ipso  facere ,  seu  quantum  non  implicat 
fieri;  et  ideo  neque  ex  hac  parte  potest  ter- 
minus  hujus  praesentiae  assignari;  et  eadem 
ratione  concludi  potest,  hanc  praesentiarn , 
neque  ex  se,  neque  ex  subjecto  ad  unum 
spatium  terminari. 

i.  Oppositum  etiam  esse probabile ostenditur. 
—  Ex  his  ergo  satis  declarata  est  prior  pars 
assertionis;  nihilominus  explicatur  altera, 
quia  hoc  ipsum,  scilicet  praesentias  multipli- 
cari  in  eodem  subjecto  discrete,  et  absque 
ulla  continuatione  ex  parte  spatii,  addit  per 
se  novam  difficultatem,  ratione  cujus  potest 
hoc  non  esse  connaturale  huic  praesentiae, 
etiam  si  alioqui  possit  esse  tota  in  toto,  et 
tota  in  qualibet  parte,  quasi  continue;  ergo 
ex  hoc  principio  non  satis  concluditur,  alte- 
rum  esse  connaturale.  Antecedens  patet 
primo,  in  anima,  vel  Angelo;  nam  anima  po- 
test  informare  unum  integrum  corpus ,  ita 
ut  sit  tota  in  toto,  et  tota  in  qualibet  parte ; 
non  tamen  simul  potest  informare  duo  cor- 
pora  discreta ,  etiam  si  simul  sumpta  non 
sint  grandioris  quantitatis,  quam  illud  unum. 
Angelus  item  simul  esse  potest  naturaliter 
praesens  in  grandi  spatio  continuo,  totus  in 
toto,  et  totus  in  qualibet  parte  ejus;  et  tamen 
juxta  sententiam  magis  receptam  non  potest 
simul  naturaliter  esse  praesens  in  pluribus 
spatiis  multo  minoribus  omnino  distantibus, 
ac  discretis.  Quod  si  ad  fontem  perfectionum 
omnium  recurramus,  Deus  ipse  naturali  sua 
immensitate  est  praesens  rebus  omnibus  quasi 
continue,  et  omnibus  imaginariis  spatiis;  nec 
potest  habere  hanc  praesentiam,  quasi  discre- 
tam,  ita  ut  sit  in  rebus  inter  se  distantibus, 

et  non  in  locis,  seu  spatiis  interjectis;  cum 
ergo  omnis  prsesentia  participatio  sit  divinee 
prassentias  et  immensitatis ,  verisimile  est, 
non  posse,  saltem  ex  natura  rei,  crescere 
in  eodem  subjecto,  nisi  per  modum  unius 
continuse  prasentise.  Tandem  nonnulla  ratio 
addi  potest,  quia,  quando  eadem  res  fit  prse- 
sens  in  locis  distantibus  quocumque  modo,  et 
qualicumque  prassentia,  quodammodo  eadem 
manens  multiplicatur,  et  quasi  a  se  ipsa  se- 
jungitur,  quod  specialem  habet  difficultatem ; 
quanquam  ergo  ex  illa  proprietate  existendi 
totum  in  toto,  et  totum  in  qualibet  parte, 
quam  admittimus  esse  connaturalem  huic 
preesentiee ,  probabiliter  colligatur  altera  exi- 
stendi  in  pluribus  locis,  non  tamen  evidenter, 
et  certo;  et  ideo  res  est  satis  dubia,  an  hoc 
sit  connaturale  huic  prsesentise.  Sicut  etiam  e 
contrario,  ex  eo  quod  Ghristus  in  hoc  sacra- 
mento  sit  prsesens  multis  hostiis,  non  potest 
ex  vi  solius  rationis  efficaciter  concludi,  posse 
in  una  hostia  esse  totum  in  tota,  et  totum  in 
qualibet  parte,  modo  sacramentali  a  nobis 
explicato;  quia,  cum  sumitur,  Christum  esse 
in  multis  hostiis,  vel  intelligitur  esse  in  eis 
praedicto  sacramentali  modo,  et  supponitur 
probandum;  vel  iutelligitur  prsecise  de  reali 
prsesentia,  qusecumque  illa  sit,  et  sic  est  qui- 
dem  probabilis  illatio,  unum  miraculum  ex 
altero  colligendo;  non  tamen  est  simpliciter 
necessaria;  nam,  quod  corpus  quantum  indi- 
visibiliter  in  loco  constiluatur,  majorem  quan- 
dam  difficultatem  habere  videtur,  saltem  ex 
hoc  capite ,  quod  hoc  maxime  videtur  re- 
pugnare  cum  natura,  vel  intima  proprietate 
quantitatis.  De  his  ergo  rebus  vix  potest  a 
nobis  judicium  ferri  secundum  naturas  ea- 
rum  ;  sed  ratio  eorum,  quse  circa  illas  facta 
esse  credimus,  sumenda  est  es  potentia  fa- 
cientis,  de  qua  dicemus  sectione  sequente. 

5.  Prsesentia  naturalis  et  sacramentalis  uni 
corpori  simul  convenire,  naturaliter  repu- 
gnat.  —  Atque  hinc  fere  constat,  quid  dicen- 
dum  sit  de  tertia  comparatione  sacramentalis 
prsesentise  cum  naturali,  de  qua  est  quaestio 
proposita;  quanquam  enim  hse  preesentise 
sint  diversorum  ordinum ,  et  altera  earum 
omnino  sit  supra  corporis  naturam ,  et  ideo 
vix  possint  preedicto  modo  comparari ,  nihilo- 
minus  dicendum  simpliciter  videtur,  ex  na- 
tura  rei  non  posse  has  preesentias  in  eoclem 
subjecto  conjungi.  Probatur,  quia  in  primis 
non  potest  hoc  esse  connaturale  ex  parte  sub- 
jecti,  tum  quia  illud  natura  sua  non  est  capax 
prsesentiae  sacramentalis  solius;  ergo  neque 


illius  simul  cum  locali;  tum  etiam  quia  hoc 
ipso,  quod  corpus  finitum  est,  praeter  natu- 
ram  ejus  est,  ut  sit  realiter  prsesens  extra 
locum  sibi  adaequatum.  Deinde  non  potest 
hoc  esse  connaturale  ex  parte  prsesentise 
quantitativas,  tum  propter  rationem  iudica- 
tam,  scilicet,  quia  ratione  illius  fit,  ut  corpus 
circumscribatur  loco,  et  consequenter  natu- 
raliter  non  sit  extra  illum;  tum  etiam  quia 
actualis  extensio  in  loco  ex  natura  rei  pugnat 
cum  indivisibilitate.  Unde  tandem  concludi- 
tur,  hoc  non  posse  esse  connaturale  ex  parte 
praBsentias  sacramentalis,  tum  propter  ratio- 
nem  factam,  quia  cum  hic  modus  includat 
inextensionem  in  ordine  ad  locum,  natura  sua 
videtur  pugnare  cum  alio  modo;  tum  etiam 
quia  cum  faciat  subjectum  prassens  in  spatio 
distincto,  videtur  etiam  hoc  ipso  pugnare 
cum  alia  adasquata  pra^sentia ,  etiam  si  dis- 
tinctse  rationis  sit,  quia  revera  constituit  sub- 
jectum  in  distincto  seu  majori  spatio,  quam 
naturaliter  esse  possit;  et  hoc  etiam  confir- 
rnant  ea ,  quas  in  secunda  comparatione 
adduximus. 

6.  Dubium.  —  Respondent  aliqui  Christum 
esse  definitive  in  gualibet  hostia.  —  Alii  ne~ 
gant.  —  Auctor  assentitur  secundx  sententise. 
—  Solutio  argumentorum  primse  opinionis.  — 
Ultimo  ex  dictis  definiri  potest  dubium  supra 
tactum  de  hac  prassentia  corporis  Christi  in 
Eucharistia,  an  ratione  illius  dicendum  sit, 
corpus  Christi  esse  ibi  definitive,  necne;  nam 
Theologi  varie  loquuntur.  Quidam  affirmant 
esse  Christum  in  qualibet  hostia  definitive. 
Ita  significat  Gabriel,  4,  d.  10,  qurcst.  unica, 
art.  2,  conclus.  7,  et  idem  videtur  sentire 
Paludan.  ibi,  qurest.  3,  art.  2,  licet  prima  facie 
videatur  docere  contrarium;  ait  enim,  proprie 
non  esse  definitive  corpus  Christi  in  una  hos- 
tia,  quia  simul  est  in  aliis;  subjungit  tamen, 
quod  si  una  tantum  esset  hostia  consecrata, 
in  illa  esset  definitive.  Probari  autem  potest 
hasc  opinio,  si  juxta  dicta  in  secunda  compa- 
ratione  teneamus,  ex  natura  rei  unam  prae- 
sentiam  sacramentalem  non  admittere  alias 
omnino  distinctas  in  eodem  subjecto ;  nam 
hinc  sequitur,  ex  vi  unius  prassentias  definiri 
et  determinari  corpus  Christi,  ut  sit  hic  et 
non  alibi,  quantum  est  ex  natura  talis  pras- 
sentias ;  hoc  autem  sufficit,  ut  dicatur  esse  ibi 
definitive,  etiamsi  de  facto  sit  in  aliis  locis  per 
divinam  potentiam;  nam  hoc  non  immutat 
propriam  rationem  uniuscujusque  prsesentias. 
Sicut  corpus  Ghristi  nunc  est  in  ccelo  defini- 
tive,  quia  ex  vi  illius  prassentiae  non  potest 

naturaliter  esse  alibi,  quamvis  de  facto  etiam 
sit  alibi   per    divinam    potentiam   et   altiori 
modo;  imo  quamvis  simul  esset  alibi  etiam 
modo  quanlitativo,  nihilominus  ibi  esset  defi- 
nitive  et  circumscriptive,  quia  ex  natura  rei 
illo  tanturn  loco  circumscribi  poterat  et  con- 
tineri.  Dicet  fortasse  aliquis,  quamvis  ex  vi 
talis  praesentiee  non  possit  Christus  esse  alibi, 
id  est,  in  alio  loco  omnino  distincto,  posse 
lamen  esse  in  majori  spatio,  et  ideo  non  esse 
definilive  ubi  nunc   est.  Sed  contra  primo, 
quia  ex  moclo,  quo  incipit  esse  in  hac  hostia, 
scilicet  per  conversionem  panis  in  ipsum,  non 
potest  esse  in  majori  spatio,  quam  occupet 
quantitas  panis.  Secundo,  quia  inde,  ad  sum- 
mum,  potest  concludi,  non  esse  Christum  ibi 
definitive  adaequate,  sicut  quando  Angelusest 
in  ioco  inadeequalo  tantum,  revera  est  ibi  de- 
finitive,  quamvis  inadaequate.  Tertio,  quia  ex 
vi  hujus  praesentiee  potest  Christus  moverilo- 
caliter;  non  movetur  autem,  nisi  quod  defini- 
tur  loco.  Quarto,  quia  illa  preesentia  estaliquis 
mudus  existendi  in  loco,  ut  supra  dictum  est; 
et  non  circumscriptive;  ergo  saltem  definitive. 
Alii  vero  Theologi  negant  Christum,  ex  vi  hujus 
preesentiee  esse  definitive  insacramento,  quod 
sentit  D.   Thom.,   queest.   sequent.,    art.    5; 
Alens.,  4  part.;  queest.  40,  membr.  3,  art.  6, 
§  1 ;  JEgidius,  tract.  de  Euchar.,  prop.  3,  4  et 
5;  Soto  et  alii,  distinctione  10.  Et  probari 
potest,  quia  ChrBti  corpus,  ex  vi  hujus  pree- 
sentiee,  non  est  in  loco  definitive.  Item,  ita  est 
in  una  hostia,  ut  sit  etiam  in  aliis;  ergo  in 
nulla  est  definitive.  Sed  tota  heec  dissensio 
videtur  esse  magis  de  modo  loquendi,  quam 
de  re,  ut  hee  rationes  ostendunt;  mihi  tamen 
simpliciter  videtur  proprius  ac  verius  dici, 
Christum,  ex  vi  hujus  preesentiae,  non  esse 
definitive  in  loco;  non  tamen  censeo  facien- 
dam  esse  vini  in  illa  particula,  esse  in  loco, 
quia,  ut  supra  dixi,  si  stricte  sumatur  pro 
loco  physico,  sic  nulla  est  queestio,  quia  hoc 
modo  etiam  Angelus  non  est  in  loco  defini- 
tive,  neque  ullo  modo;  latius  ergo  sumenda 
est,   prout  dicit    esse    realiter  preesens  ali- 
cubi,  quomodo  vere  Christus  ibi  est,  ratione 
hujus  preesentiee,  ubi  species  consecratee  exis- 
tunt,  et  adhuc  hoc  modo  negamus  ibi  esse 
definitive,  ad  quod  explicandum  vis  facienda 
est  in  propria  significatione  hujus  definitive. 
Duobus  enim  modis  sumi  potest  :  primo,  ut 
includit  negationem  actualis  preesentiee  in  alio 
loco,   in  quo  sensu  uti  videntur  hac  voce 
Paludanus  etalii;  sicut  multi  etiam  auctores 
utuntur  hac  voce,  circumscriptive,  ut  dicam 


quaestione  sequente ;  sed  non  est  proprius,  ut 
patet  ex  his,  quee  circa  primam  opinionem 
dicta  sunt;  et  tamen  constat,  etiam  in  hoc  sen- 
su,  Christum  in  nulla  hostia  consecrata  esse 
definitive,  quia  simul  est,  et  in  aliis,  et  in  ccelo. 
Secundo  accipi  potest  illa  vox,  ut  includit 
negationem  aptitudinis,  seu  potestatis,  exis- 
tendi  simul  in  alio  seuinnirrjori  loco,  potesta- 
tis,  inquam,  intrinsecee  et  connaturalis,  per 
quam  intrinseca  rei  natura  mensuranda  et 
denominanda  est,  non  per  extrinsecam  Dei 
potentiam.  Et  hoc  revera  est  necessarium,  ut 
res  proprie  dicatur  esse  definitive  in  loco;  et 
ideo  Christus  ex  vihujus  preesentiee  non  po- 
test  proprie  clici  esse  definitive  in  loco,  vel 
quia  ex  vi  unius  preesentiee  sacramentalis  non 
potest  simul  habere  alias  discretas,   etiam 
ejusdem  ordinis,  ex  natura  rei,  ut  supra  pro- 
babiliter  dicebamus;  vel  certe,  quia  hujus- 
rnodi  preesentia,  neque  ex  ratione  formali  sua, 
neque  ex  parte  subjecti,  habet  terminum  ma- 
gnituclinis,  utsupra  etiam  est  ostensum;  nam, 
quodloco  definilur,  ita  clauditur  terminis  illius 
loci,  ut  juxta  rei  naturam  extra  illos  esse  non 
possit,  ut  ex  vi  illius  vocis  constat.  Et  ideo 
Deus  non  definitur  loco,  quia  ejus  immensitas 
nullis  terminis  clauditur.  Sic  ergo  preesentia 
heec,  quia  natura  sua  nullo  certo  termino  fini- 
tur,  non  potest  ratione  illius  res  proprie  loco 
definiri;  neque  adeequate,  quia  nunquamhabet 
adaequatum  terminum;   neque   inadoequate, 
quia  nunquam  talis  preesentia  est  pars,  ut 
dicit  habitudinem  ad  preesentiam  adeequatam 
et  definitam  in  illo  ordine.  Unde  facile  patet 
responsio  ad  argumenta  primee  opinionis.  Ad 
primum  respondetur,  solum  probare,  hanc 
preesentiam  de  facto  esse  finitam  ad  qUantita- 
tem  panis  vel  vini;  non  vero  quod  ex  natura 
sua  sit  preesentia  definitiva ;  quia  posset  fieri 
per  conversionem  ex  majori  et  majori  quan- 
titate  panis,   in  majori  et  majori  spatio  in 
infinitum.  Adsecundum  respondetur,  non  esse 
simile  de  Angelo,  quia,  licet  interdum  non  sit 
in  loco  adeequato,  tarnen  est  in  parte  ejus,  et 
ideo  potest  aliquo  modo  dici  esse  tunc  defi- 
nitive  inadeequate;  non  sic  autem  Christus,  ut 
dictum  est,  quia  nunquam  heec  preesentia  est 
pars  adeequatee  preesentiee  in  illo  genere.  Ad 
tertium  respondetur,  solum  probare,   quod 
actu  semper  sit  Christus  in  loco  finito,  ratione 
hujus  prsesentiee.  Nam  hoc  satis  est,  ut  secun- 
dum  illam  possit  mutationem  recipere.  Ad 
quartum  respondetur,  hunc  modum  essendi 
in  loco,  nec  definitive,  nec  circumscriptive 
dici  posse;  neque  enim  necesse  est,  ut  sub 

his  membris  omnes  modi  essendi  in  loco  con- 
tineantur;  ut  patet  in  Deo,  qui  neutro  illorum 
modorum  in  loco  est,  sed  immense;  ad  quam 
perfectionem  non  attingit  etiam  heec  prsesen- 
tia,  quia  neque  est,  neque  esse  potest  actu 
infinita;  est  autem  qusedam  singularis  parti- 
cipatio  ejus,  quia,  quantum  in  se  est,  potest 
in  infinitum  augeri,  ut  eleganter  tractat  Alge- 
rus,  lib.  1  de  Eucharistia,  cap.  14.  Estergo 
^  hsec  prsesentia  altioris  ordinis,  et  non  mensu- 
ratur  ex  incapacitate  naturali  creaturse,  sed 
ex  obedientiali  sub  omnipotentia  Dei,  et  ideo 
non  habet  speciale  nomen  impositum ;  dicatur 
ergo  hic  modus  essendi  in  loco  sacramenta- 
liter. 

SECTIO  IV. 

Utrum  de  potentia  absoluta  plures  et  distinctse  prse- 
sentiae  reales  in  spatiis  distantibus  possint  eideni 
corpori  convenire. 


1 .  Quibus  modis  accipi  possit  qusestio.  — 
Negant  hseretici  corpus  esse  posse  in  duplici 
loco  simul.  —  In  hac  qusestione  possunt  illae 
tres  comparationes  tractari,  quse  in  prsece- 
dente;  potest  enim  esse  queestio  prima  de 
pluribus  preesentiis  sacramentalibus ;  se- 
cunda,  de  pluribus,  una  naturali,  et  alia  vel 
aliis  sacramentalibus;  tertia,  de  pluribus 
naturalibus,  seu  quantitativis.  Prima,  et  se- 
cunda  sunt  proprie  Theologicse,  et  solum  cum 
haereticis  est  nobis  controversia.Tertia  etiam 
a  Philosophis  tractari  solet,  sed  imperfecte,  et 
ex  principiis  alienis;  et  ideo  hic  prsetermitti 
non  potest,  prsesertim  quia  haeretici  magnam 
vim  in  ea  faciunt,  et  ex  opinione  Catholico- 
rum  ve*ritatem  Catholicam  impugnant.  Hsere- 
tici  ergo  absolute  negant  esse  possibile,  idem 
corpus  simul  esse  in  duobus  locis  quocumque 
genere  prsesentise;  et  ideo  negant  realem  prse- 
sentiam  Christi  in  sacramento  Eucharistiee, 
quia,  cum  de  fide  certum  sit  Christi  corpus 
esse  realiter  prsesens  in  ccslo,  impossibile  pu- 
tant,  quod  simul  sit  in  aliqua  hostia  conse- 
crata,  nedum  in  multis,  ac  pene  infinitis. 
Probant  autem  suam  sententiam  ex  verbis 
Angeli,  Matthaei  28  :  Jesum  qui  crucifixus  est 
quseritis,  non  est  hic,  surrexit  enim;  quse 
causalis  collectio  non  esset  bona,  si  potuisset 
Christus  simul  esse  in  alio  loco,  et  in  sepul- 
chro.  Secundo  afferunt  Patres  negantes,  idem 
corpus  posse  esse  simul  in  duobus  locis,  quod 
videtur  preecipue  docere  Augustinus,  epist.  3 
et  57,  et  20,  cap.  11,  et  magis  ex  professo 
Anselmus  in  Monologia,  cap.  20.  Tertio  argu- 

mentantur  ad  hominem,  quia  Catholici  do- 
cent,  non  posse  idem  corpus  esse  modo  natu- 
rali,  et  quantitativo,  in  multis  locis;  ergo 
multo  minus  esse  potest  modo  quantitativo, 
seu  naturali,  et  sacramentali;  nam  in  hoc 
posleriori  miraculo  includuntur  omnes  diffi- 
cultates  et  repugnantiae  ,  quse  in  priori  exco- 
gitari  possunt,  et  prseterea  additur  specialis 
difficultas  in  hoc,  quod  corpus  sit  in  uno  loco 
extensum,  et  in  alio  inextensum.  Antecedens 
probant  ex  his,  quee  adducemus  in  sequenti 
opinione. 

2.  Ex  Catholicis  quidam  negant  duas  prse- 
sentias  quantitativas  eidem  corpori  posse  si- 
mul  convenire  de  potentia  absoluta  Dei.  —  Est 
ergo  altera  Catholicorum  sententia  negan- 
tium ,  duas  prsesentias  quantitativas  adse- 
quatas  et  discontinuas  posse  simul  eidem 
corpori  convenire,  etiam  de  potentia  Dei 
absoluta ;  quamvis  de  aliis  prsesentiis  sacra- 
mentalibus,  vel  solis,vel  cum  una  naturali,id 
negare  non  possint,  propter  Catholicam  fidem 
oppositum  docentem.  Hancsententiam  indicat 
D.  Thom.  hic,  ad  3,  et  expresse  Quodlib.  3, 
art.  2,  et  in  4,  dist.  10,  quaest.  1,  art.  1,  et 
dist.  44,  qusest.  2,  art.  2,  queestiunc.  3,  ad  4; 
ubi  etiam  Bonavent.,  art.  de  Dote  subtilitatis, 
quEest.  1;  Capreol.,  dist.  10,  queest.  1,  art.  3; 
Palud.,  qusest.  1 ;  Durand.,  queest.  1 ,  n.  30  et 
31 ,  et  qusest.  4,  num.  8,  et  dist.  44,  quaest.  6. 
ad  1 .  Sed  hic  auctor  in  hac  materia  graviter 
fallitur,  quia ,  dum  ait,  praasentiam  sacra- 
mentalem  solum  esse  prsesentiam  ordinis , 
vere  negat,  esse  veram  prsesentiam  realem. 
Et  eamdem  sententiam  tenetHenricus,  Quod- 
lib.  9,  qusest.  32;  Godof . ,  Quodlib.  13, 
qusest.  4;  JEgid. ,  Quodlib.  1,  quoest.  1, 
Quodlib.  2.  quaest.  17,  et  Theorem.  3  de  Eu- 
charistia;  Hervee. ,  Quodlib.  11,  queest.  13; 
Ferrar.,4  cont.  Gen.,  cap.  68;  Carthus.,  in  4, 
dist.  13,  dub.  1;  ac  denique  Soto,  qui  in  4 
Phys.,  contrarium  docuerat,  hic  subdubitat, 
magisque  in  hanc  partem  propendet,  dist.  9, 
qusest.  1,  art.  1,  ad  3,  et  dist.  10,  qusest.  1, 
art.  5;  et  eodem  modo  sentit  Ledesma, 
q.  16,  art.  1.  Fundamenta  hujus  sententise 
commodius  postea  proponentur,  ostendendo 
eadem  adduci  posse  contra  Catholicam  fi- 
dem,  et  vix  posse  differentiam  probabilem 
assignari. 

3.  Idem  corpus  simul  potest  esse  in  duplici 
loco  distanti  per  diversas  prsesentias  sacra- 
mentales.  —  Dico  primo  :  idem  corpus  potest 
simul  esse  preesens  locis  distantibus  prse- 
sentia  sacramentali  indivisibili.  Conclusio  est 

de  fide,  quse  sufficienter  probatur  ex  myste- 
rio  Eucharistiae;  et  ex  his,  quae  in  superiori- 
bus  adducta  sunt  ad  probandam  realem 
praesentiam  Christi  in  hoc  sacramento;  nam 
inde  credimus,  Christum  esse  realiter  pree- 
sentem  in  omnibus  hostiis,  quse  in  variis  et 
distantibus  Ecclesise  locis  consecrantur;  non 
est  ergo  hsec  praesentia  ad  unum  locum  co- 
arctanda,  ut  sensus  et  traditio  Ecclesise  satis 
probant ,  et  illa  verba  Christi ,  et  factum 
ipsum  primse  institutionis.  Nam  Christus 
eodem  tempore  communicavit  Apostolos ; 
unde  simul  erat  prsesens  in  omnibus  parti- 
culis  panis,  quas  singulis  tribuit;  quod  autem 
hoc  non  implicet  contradictionem,  ex  sola  ra- 
tione  naturali  non  potest  evidenter  probari; 
possunt  tamen  facile  solvi  argumenta,  quse 
afferri  possunt  ad  probandum  hoc  esse  im- 
possibile,  ut  infra  videbimus;  possunt  etiam 
adduci  nonnullae  conjecturae,  quas  in  tertia 
conclusione  afferemus  de  prsesentia  quanti- 
tativa,  quse  eamdem  vel  majorem  vim  ha- 
bent  in  hac  sacramentali.  Tandem  probare 
possumus  ex  alio  mysterio  hujus  sacramenti, 
quod  supra  ostendimus,  non  implicare  con- 
tradictionem,  scilicet,  Christum  ex  vi  hujus 
prsesentiae  esse  totum  in  toto,  et  totum  in  qua- 
libet  parte  specierum  sacramentalium,  ante 
divisionem  earum ;  ergo  etiam  post  divisio- 
nem  potest  manere  totus  in  quavis  parte 
divisa.  Quia  nulla  fere  major  est  difficultas; 
ergo  etiam  si  illee  partes  divisee  loco  separen- 
tur,  manebit  Christus  sub  qualibet  earum ;  et 
ita  erit  simul  in  locis  distantibus.  Patet  con- 
sequentia  eadem  ratione,  quia  etiam  in  hoc 
nihil  fere  est  majoris  difficultatis,  et,  si  quid 
est,  facile  vinci  potest  per  divinam  poten- 
tiam;  quia  nullam  novam  contradictionem 
inducit;  imo  videtur  quid  consequens  ad 
prius  miracuium.  Atque  ex  hac  conclusione 
sequitur,  conjungi  simul  in  eodem  corpore 
Christi  distinctas  praesentias  sacramentales 
in  ordine  ad  diversa  spatia,  quse  occupant 
variae  sacramentales  species ;  quod  licet  non 
sit  tam  aperte  de  fide,  mihi  tamen  est  indu- 
bitata  veritas,  quee  necessario  consequitur  ex 
principiis  fidei,  quod  recte  vidit  Paludanus  in 
4,  dist.  1 0,  qusest.  3,  num.  22,  quia  hse  prsesen- 
tiae  sunt  modi  ita  distincti  in  corpore  Christi,  ut 
unus  corrumpi  possit,  alio  manente  ,  et  e  con- 
trario;  et  ut  secundum  unum  possit  Christus 
moveri ,  et secundum alterum  non  moveri ;  ergo 
necesse  est,  illos  esse  modos  re  ipsa  numero 
saltem  distinctos,  sicut  sunt  duse  preesentise , 
quse  successive  fiunt  in  corpore  Christi. 


4.  Idem  corpus  etiam  duplici  loco  distanti 
potest  adesse,  uni  sacramentaliter,  alteri  na- 
turaliter.  —  Dico  secundo  :  non  est  impossi- 
bile,  idem  corpus  esse  simul  in  diversis 
locis  distantibus,  in  uno,  naturali  et  quanti- 
tativo  modo ;  et  in  alio  vel  aliis  sacramen- 
taliter.  Heec  conclusio  est  etiam  de  fide, 
eodemque  modo  probatur  ex  hoc  mysterio  : 
quia  de  ficle  est,  Christum  in  nocte  ccense 
propter  sacramentalem  prsesentiam,  quam 
sub  speciebus  panis  habere  ccepit,  non  ami- 
sisse  visibilem,  nec  naturalem  modum  exi- 
stendi  in  loco,  per  quem  erat  praesens  in 
propria  specie  discipulis  suis.  Et  eodem 
modo  de  fide  certum  est,  nunc  existere  in 
ccelo  in  propria  specie,  quamvis  simul  sit  in 
terra  in  sacramento ;  habet  ergo  simul  utram- 
que  prsesentiam,  quas  a  fortiori  constat  ex 
supra  dictis  esse  in  re  ipsa  distinctas,  cum 
non  solum  numero,  sed  etiam  specie  diffe- 
rant ,  et  multo  magis  in  una  fiat  mutatio, 
altera  immutata  manente.  Potest  etiam  con- 
clusio  haec  probari  ex  prsecedente,  quia 
revera  nullam  majorem  repugnantiam  intel- 
lectus  in  hoc  concipit,  quod  Christus  sit  hic 
sacramentaliter  et  in  ccelo  quantitative,  quam 
in  hoc,  quod  sit  hic  et  Romse  sacramentaliter; 
nam  tam  vere  et  realiter  adest  praesens  per 
sacramentalem  prassentiam,  sicut  per  quan- 
titativam  ;  quod  autem  una  praesentia  pateat 
sensibus,  et  non  alia,  aut  quod  una  coexten- 
datur  spatio,  et  repleat  illud  materiali  moclo, 
alia  vero,  modo  altiori,  non  auget  difficulta- 
tem  vel  repugnantiam  in  hoc  miraculo,  sed 
potius  in  altero;  quia  tunc  privatur  corpus 
in  utroque  loco  naturali  modo  existendi  in 
loco;  juxta  hanc  vero  conclusionem  solum 
caret  illo  in  altero  loco.  Quocirca  omnes  ra- 
tiones  et  congruentiae ,  ac  argumentorum 
solutiones,  quse  afferri  possunt  pro  conclu- 
sione  praecedente,  et  fient  in  sequente,  eodem 
modo  valent  ad  hanc  conclusionem  confir- 
mandam  ;  denique  illa  est  sufficiens  ratio, 
quia  ex  hoc,  quod  corpus  quantum,  et  alicubi 
extensum  in  ordine  ad  locum,  alibi  ponatur 
sine  tali  extensione  cum  sacramentali  prse- 
sentia,  nihil  fit  directe  repugnans  essentiae 
quantitatis,  aut  modo  proprio  occupandi  spa- 
tium,  quem  alicubi  addit;  nam  horum  ratio 
solum  in  hoc  consistit,  quod  tale  corpus 
constet  partibus  quantitative  distinctis ,  et 
per  eas  occupet  aliquod  spatium  cum  com- 
mensuratione  ad  illud,  diversas  illius  partes 
suis  etiam  distinctispartibus  occupando  :  sed 
nihil  horum   destruitur  ex  hoc,   quod  tale 

corpus  simul  ponatur  alibi,  sine  hujusmodi 
locali  extensione;  ergo  ex  hoc  capite  istud 
non  repugnat;  neque  ex  ullo  alio  ostendi  po- 
test,  ut  facile  constabit  respondendo  objec- 
tionibus;  non  est  ergo  hoc  impossibile,  neque 
extra  divinse  omnipotentiee  objectum. 

5.  Idem,  corpus  potest  per  Dei  potentiam 
duo  loca  occupare  quantitative,  etiam  distan- 
tia.  —  Objectio.  —  Solutio.  — Dico  tertio  : 
non  est  impossibile,  idem  corpus  simul  con- 
stitui  in  duobus  locis  distantibus,  et  in  utro- 
que,  modo  naturali  et  quantitativo.  Hanc 
sententiam  tenet  Hugo  de  S.  Victor.,  lib.  2  de 
Sacrament.,  part.  8,  cap.  11,  ubi  tamen  non 
tam  accurate  et  scholastice  distinguit  de 
modo  existendi  in  loco,  sed  simpliciter  docet, 
idem  corpus  per  divinam  potentiam  posse 
esse  in  multis  locis;  quomodo  loquuntur 
etiam  plures  Sancti,  tractantes  de  preesentia 
reali  in  hoc  sacramento,  quos  supra  retuli- 
mus.  Distinctius,  et  formalius  docuerunt  hanc 
sententiam  Alexand.  Alensis,  4  part.,  q.  11, 
art.  1,  §  ult.,  alias  q.  44,  memb.  7;  Scotus, 
in  4,  dist.  10,  per  multas  qusestiones,  prse- 
sertim  in  2;  Richard. ,  art.  2,  qusest.  2; 
Major,  queest.  2 ;  Gabriel ,  queest.  1 ,  art.  2, 
et  lect.  46  in  canon. ;  Marsil.  in  4,  quaest.  7, 
art.  3,  dist.  2;  Ocham ,  qua?st.  4;  Aliac, 
quaest.  5,  art.  2;  Adam.,  queest.  5,  art.  3; 
Aureol.,  apud  Capreol.,  dist.  10,  queest.  1; 
Palacius,  dist.  10,  qusest.  1;  Ruard.,  quamvis 
subdubitans,  art.  15  contra  Luth.;  Alanus, 
lib.  1  de  hoc  sacr. ,  cap.  38;  Claudius  de 
Sainctes,  repet.  4  de  Euchar.,  cap.  4  et  7; 
Bellarm.,  lib.  3  de  Euchar.,  cap.  3  et  4,  et 
fere  communiter  reliqui  moderni  scriptores 
Theologi,  qui  hoc  tempore  scripserunt,  pree- 
sertim  contra  heereticos.  Est  enim  heec  opinio 
non  solum  aptior  ad  respondendum  heere- 
ticis,  et  veritatem  Catholicam  tuendam;  sed 
etiam  judicio  meo,  tam  necessario  tamque 
evidenter  consequens  illam,  ut  mirabile  sem- 
per  mihi  visum  fuerit,  contrariam  sententiam 
gravissimis  Theologis  persuaderi  potuisse. 
Probatur  ergo  conclusio  primo ,  ratione  nu- 
per  facta,  quia,  quod  idem  corpus,  alicubi 
existens  quantitativo  modo,  alibi  simul  eodem 
modo  ponatur,  non  est  contra  intrinsecam 
rationem  quantitatis,  neque  est  contra  ra- 
tionem  intrinsecam  illius  naturalis  modi  exi- 
stendi  in  loco,  quem  corpus  quantum,  in  uno 
k>co  habere  supponitur ;  ergo  simpliciter  non 
repugnat;  consequentia  probatur,  quia  a 
priori  nullum  aliud  principium,  seu  caput  re- 


vero,  quee  a  posteriori  inferri  posse  videntur, 
facile  inferius  dissolventur.  Major  autem  per 
se  videtur  nota  ex  supra  dictis,  quia  ratio 
integra  quantitatis  prior  est,  quam  extensio 
ejus  in  ordine  ad  locum ;  ergo,  sicut  hac  ra- 
tione  dicimus  privari  hujusmodi  extensione, 
non  esse  contra  rationem  quantitatis ,  ita  di- 
cendum  est ,  recipere  unicam  vel  plures 
extensiones  hujusmodi,  non  esse  conlra  ra- 
tionem  quantitatis,  quia  hoc  etiam  est  quid 
posterius,  sicut  illud,  et  certe  minus  disso- 
nans  naturee  quantitatis ,  quatenus  minus 
videtur  a  natura  uniuscujusque  rei  alienum 
recipere  duplicatas  (ut  sic  dicam)  proprie- 
tates  naturales,  quam  omnibus  privari :  sicut 
magis  violentum  est  terrae  privari  motu 
deorsum ,  quam  duplo  intensius  moveri , 
quam  naturaliter  possit;  ac  denique  si  solum 
res  ipsa  attente  consideretur,  facile  intellectus 
concipit,  quantitatem,  ex  hoc  quod  in  multis 
locis  ponatur,  nihil  eorum  amittere,  quee  ad 
rationem  suam,  suumque  effectum  formalem 
intrinsece  pertinent.  Dices,  quantitatem  ex 
se  reddere  corpus  aptum,  ut  in  uno  tantum 
loco  extendatur ;  unde ,  si  in  multis  simul 
extensive  ponatur,  vel  mutabitur,  vel  auge- 
bitur  effectus  formalis  quantitatis,  non  mutata 
forma,  vel  recipiet  corpus  plures  actus  sine 
capacitate  ad  illos,  sed  ad  unum  tantum; 
utrumque  autem  horum  impossibile  est.  Sed 
hoc  nullius  momenti  est;  laboratur  enim  in 
eequivoco,  non  distinguendo  capacitatem  na- 
turalem  ab  obedientiali,  nec  capacitatem  ad 
plures  actus  divisim,  aut  copulatim  sumptos; 
per  quantitatem  enim  redditur  corpus  natu- 
raliter  capax  unius  tantum  extensionis  in 
loco,  non  quidem  determinate,  sed  confuse, 
quia  potest  hanc  vel  illam  extensionem  reci- 
pere  in  hoc,  vel  illo,  aut  quovis  alio  spatio  ; 
atque  ita  disjunctim,  seu  divisive  capax  natu- 
raliter  est  plurium  extensionum ;  et  quamvis 
simul  tantum  possit  naturaliter  unam  reci- 
pere,  tamen  successive  potest  habere  plures. 
Unde  fit,  ut  cum  hac  capacitate  naturali 
conjuncta  esse  possit  capacitas  obedientialis, 
ut  supernaturaliter  possit  recipere  simul  et 
conjunctim  ea,  quee  naturaliter  tantum  po- 
terat  successive,  aut  disjunctim  habere;  et 
ita  in  hoc  non  fit  contra  capacitatem  simpli- 
citer  quantitatis,  sed  supra  naturalem  capa- 
citatem  ejus;  neque  augetur  aut  immutatur 
formalis  effectus  ejus,  quia  cum  illo  intrinsece 
conjuncta  est  heec  obedientialis  capacitas. 
Quee  doctrina  non  est  hic  specialiter  inventa, 
pugnantiee  excogitari  potest;  inconvenientia     sed  necessario  est  generaliter  ab  omnibus  ad- 

mittenda  in  rebus  omnibus,  C[ua3  habent  po- 
tentiam  obedientialem  ad  aliquos  actus  vel 
effectus;  ut  in  superficie  recipiente  simul  per 
potcntiam  Dei  albedinem  et  nigredinem  in- 
tensas,  quas  solum  poterat  naturaliter  reci- 
pere  successive ;  et  in  intellectu  accipiente 
visionem  Dei;  et  in  pra?sente  materia,  in 
corpore  quanto  recipienle  simul  cum  prre- 
sentia  quantitativa  unius  loci,  praasentiain 
sacramentalem  in  alio,  cujus  non  erat  natu- 
raliter  capax. 

6.  Objectio.  —  Solutio.  —  Exemplis  natu- 
ralibus  confirmatur  conclusio.  —  Superest 
probanda  altera  pars  antecedenlis,  seuminor 
propositio  in  principali  argumento  assumpta, 
scilicet,  hoc  etiam  non  repugnare  cum  intrin- 
seea  ratione  modi  existendi  quantitative  in 
uno  loco,  quod  facile  etiam  patet  ratione  su- 
pra  indicata  ;  nam  ratio  hujus  modi  solum  in 
hoc  consistit,  ut  corpus  quantum,  ita  sit  prae- 
sens  spatio,  ut  ex  vi  modi,  quo  illud  replet, 
habeat  extensionem  partium  in  ilio,  ita  ut 
una  aliam  excludat  a  suo  partiali  loco ;  sed 
hoc  totum  integrum  manet,  etiam  si  corpus 
sic  existens  in  hoc  loco,  alibi  in  alio  spatio 
simili  modo  constituatur,  quia  per  hoc  non 
amittit  extensionem  in  alio  loco,  nec  aliquid 
aliud,  quod  intrinsece  illi  adveniat;  imo  hoc 
ipsum  est,  quod  haec  sententia  affirmat,  esse 
possibiie ,  scilicet,  multiplicari  hujusmodi 
praesentise  modum,  alia  simili  prsesentia  in- 
tegra  et  immutata  manente.  Sed  objiciunt, 
intrinsecam  rationem  hujusmodi  prsesentise 
non  satis  explicari  per  totum  illud  positivum, 
quod  nos  proposuimus,  sed  includere  etiam 
negativum,  scilicet,  quod  corpus  ita  claudatur 
terminis  illius  loci,  quem  occupat,  ut  extra 
illos  non  sit;  unde  hoc  ipso,  quod  alibi  esse 
ponitur,  directe  fit  aliquid  repugnans  priori 
modo  existendi  in  loco  et  rationi  ejus;  quod 
sic  etiam  patet,  nam  esse  in  loco  quantita- 
tive,  idem  est,  quod  esse  in  loco  circumscrip- 
tive;  sed  de  ratione  ejus,  quod  circumscribi- 
tur,  est,  ut  non  sit  extra  terminos  circumscri  ■ 
bentis,  ut  ex  ipsa  voce  patet,  et  ideo  etiam  id 
quod  circumscribitur,  dicitur  definiri  loco. 
Secl  haec  objectio,  aut  facit  vim  in  solis  verbis, 
aut  petit  principium,  et  ipsum  sumit,  quod 
probandum  est.  Si  enim  affirmat  et  sumit,  de 
ratione  modi  existendi  in  uno  loco  quantita- 
tive  esse,  ut  illudmet  corpus  non  sit  extra 
illum  locum,  vel  actu  non  habeat  aliam  ra- 
tionem  similem,  petit  principium;  unde  enim 
hoc  probatur,  aut  probari  potest?  nam,  con- 
siderata  tota  intrinseca  natura,  et  ralione  po- 


sitiva  illius  mocli,  ex  illa  nonsequitur  intrin- 
sece  hasc  negatio,  prsesertim  in  ordine  ad 
absolutam  Dei  potentiam  ;  unde  enim  constat 
hasc  connexio,  aut  quomodo  colligi  potest, 
cum  totum  illud  positivum  satis  intelligatur 
sine  tali  negatione,  ut  declaratum  est?  Si  vero 
solum  affirmat  et  sumit,  de  ratione  illius 
modi  tantum  esse,  facere  rem  pra?sentem 
preediclo  modo  in  uno  spatio,  hoc  quidem  ve- 
rissimum  est;  tamen  ex  eo  solum  sequitur, 
unam  rem  vel  unum  modum  prassentiae  tan- 
tum  esse  in  uno  loco ;  et  ad  summum  etiam 
sequitur,  naturaliter  unius  modi  talis  prte- 
sentiae  esse  capacem ;  non  vero  inde  inferri 
potest,  non  posse  eamdem  rem  per  plures 
modos  similes  esse  in  pluribus  locis,  aut  per 
potentiam  Dei  non  posse  illos  moclos  recipere. 
Quod  si  tandem  fiat  vis  in  illa  voce,  circum- 
scriptive,  dico  illam  vocem  recte  explicatam 
solum  dicere  naturalem  terminationem  et 
ada?quationem  locati  ad  locum,  quo  circum- 
scribitur.  Unde  ex  vi  illius  vocis  solum  signi- 
ficatur,  rem,  quee  circumscribitur  loco,  natu- 
raliter  solum  esse,  ac  posse  esse  in  illo  ;  cui 
significato  non  repugnat,  quod  supernatura- 
liter  sit  extra  illum.  Quod  si  quis  tandem 
pertinaciter  contendat,  illa  voce  significari  id, 
quod  est  circumscriptive  in  loco,  de  facto  non 
esse,  nec  posse  esse  alibi,  etiam  per  divinam 
potentiam ,  primum,  hoc  dato,  nego  idem 
esse,  esse  quantitative  inloco,et  circumscrip- 
tive,  quia  in  hoc  posteriori  additur  quaedam 
negatio,  quse  non  est  de  ratione  prioris.  Uncle, 
illa  suppositione  facta,  recte  sequitur,  Deum 
non  posse  unum  corpus  ponere  circumscrip- 
tive  in  multis  locis,  quia  hoc  nihil  aliud  est, 
quam  dicere,  Deum  non  posse  facere,  ut  idem 
corpus  simul  sitintra  unum  tantum  locum,  et 
in  multis  ;  quod  frivolum  valde  est,  et  imper- 
tinens  ad  nostram  assertionem.  Deinde  vero 
dicitur,  illam  vocis  significationem  falso  esse 
et  gratis  confictam  ad  implicandam  et  con- 
fundendam  quaestionem.  Alioqui  eodem  modo 
dicere  posset  aliquis,  de  ratione  essendi  in 
loco  circumscriptive  esse,  ut  corpus,  quod  ita 
est  in  aliquo  loco,  in  alio  esse  non  possit, 
etiam  definitive  seu  sacramentaliter.  Secundo 
principaliter  suaderi  potest  conclusio  natura- 
libus  exemplis;  namAngelus  (idem  estde  ani- 
ma)  potest  virtute  naturali  esse  totus  in  totoali- 
quo  loco  et  totus  in  qualibet  parte;  quid  ergo 
mirum,  quod  Deus  virtute  supernaturali  ali- 
quid  simile  possit  operari  in  corpore,  consti- 
tuendo  totum  illud  in  diversis  locis?  Quod  si 
dicas  Angelum  solum  posse  esse  illo  modo  in 

spatio  continuo,  non  vero  in  discretis ,  res- 


poncletur,  illud  esse  incertum  et  sub  opi- 
nione;  nam  multi  opinantur,  posse  Angelum 
virtute  sua  esse  in  locis  distinctis,  qui  adse- 
quatam  virtutem  Angeli  non  excedant;  extra 
controversiam  autem  esse  debet,  aliquid  ma- 
jus  dandum  esse  divinse  potentiee,  preesertim 
cum  ex  sola  locorum  discontinuatione  nulla 
appareat  specialis  implicatio  contradictionis, 
ut  saepe  in  superioribus  dictum  est,  quia,  ut 
recte  August.  ait,  lib.  de  Cura  pro  mortuis 
agenda,  c.  16  et  17,  alii  sunt  humanarum 
limites  rerum,  alia  divinarum  signa  virtu- 
tum;  alia  sunt,  quse  naluraliter,  alia,  quae 
mirabiliter  fiunt.  Ex  quo  principio  pro  com- 
perto  ibidem  habet,  posse  animas  Sanctorum 
simul  esse  in  coelo  et  in  terra,  quando  hic  ali- 
quid  mirabiliter  operantur;  quamvis  dubitat, 
an  de  facto  ita  fiat.  Unde  etiam  concluditur, 
posse  Deum  constituere  Angelum  in  locisdis- 
tantibus,  etiam  si  singula  eorum  adsequata 
sint,  quia,  licet  hoc  excedat  naturalem  virtu- 
tem  angelicam,  non  tamen  est,  cur  superet 
divinam  potentiam.  Et  hoc  etiam  satis  per- 
suadet  mysterium  Eucharistiee,  in  quo  prae- 
sentia,  quee  multiplicatur,  est  indivisibilis,  et 
similis  angelicse;  et  per  tot  spatia  extenditur, 
ut  immense  excedant  spatium,  quod  natura- 
liter  potest  Christi  corpus  occupare;  ergo 
idem  posset  facere  Deus  circa  angelicam  sub- 
stantiam,  dando  ei  plures  prsesentias  distinc- 
tas  et  distantes;  ita  ut  singulse  earum  essent 
connaturales ,  collectio  autem  vel  multitudo 
esset  preeternaturalis;  ergo  eodem  modo  pos- 
set  dare  corpori  plures  preesentias  connatu- 
rales  in  modo  et  ratione  earum ,  quamvis 
collectio  earum  supernaturali  modo  fiat.  Pro- 
batur  haec  ultima  consequentia  :  nam,  quod 
res  sit  spiritualis  vel  materialis,  et  preesentia 
naturalis  sit  indivisibilis  vel  divisibilis,  vide- 
tur  valde  materiale,  et  impertinens  ad  infe- 
rendam  implicationem  contradictionis,  quia 
etiam  res  spiritualis  suo  definitur  loco,  et 
extra  spatium  adeequatum  naturaliter  esse 
non  potest,  et,  quando  ita  constituitur,  quo- 
dammodo  a  se  dividi  vicletur,  et  simul  habet 
relationem  distantiee  et  propinquitatis  ad 
easdem  res,  et  potest  hic  moveri  et  alibi 
quiescere.  Denique  habet  plures  adsequatas 
prsesentias,  quam  naturaliter  possit;  ergo, 
formaliter  rem  considerando,  eadem  est  diffi- 
cultas,  et  quod  corpus  suum  locum  occupet 
modo  materiali  et  sensibili,  nullam  inducit 
specialem  contradictionem. 
7.  ltem  exemplis  supernaturalibus.  —  Eva- 

sio.  —  Improbatur.  —  Responsio  alia.  — Sol- 
vitur.  — Tertio  argumentari  possumus  ex  aliis 
supernaturalibusexemplis,  etomissis  Trinita- 
tis  et  incarnationis  mysteriis;  quia  illud  factum 
non  est ,  neque  sub  operibus  Dei  cadit,  hoc 
vero  licet  sitfactum  et  excellentius,tamenvi- 
detur  esse  alterius  ordinis,  et  ideo  non  posse 
ab  illo  proprium  argumentum  proportionale 
seu  a  simili  sumi,  possumus  tamen  hinc  aliquo 
modo  argumentari,  juxtaopinionem  D.  Thom. 
asserentis,  posse  Deum  eamdem  humanam  na- 
turam  hypostatice  ponere  in  multis  personis ; 
quod  multo  sane  videtur  difficilius ,  quam 
idem  corpus  poni  in  duobus  locis.  Unde  aliud 
etiam  potest  confici  argumentum,  nam  potest 
Deus  facere,  ut  eadem  accidentalis  forma  in- 
heereat  multis  subjectis;  non  est  enim  hoc 
difficilius,  quam  eamdem  substantialem  na- 
turam  uniri  multis  personis.  Item  potest  fa- 
cere,  ut  idem  effectus  simul  pendeat  a  pluri- 
bus  causis  totalibus,  ut  probabiliorestopinio, 
et  e  conjtrario,  ut  eadem  causa  simul  proclu- 
cat  plures  effectus  adfequatos  virtuti  suse ; 
quia  non  est  hoc  difficilius,  quam  supernatu- 
ralem  effectum  producere;  ergo  poterit  etiam 
unum  corpus  in  diversis  locis  ponere ;  tenet 
autem  proportio  argumenti  in  hoc,  quocl  in 
omnibus  illis  exemplis,  aut  res  afficitur  simul 
pluribus  modis,  cum  ex  natura  sua  tantum 
unius  sit  capax,  aut  aliquid  amplius  agit,  vel 
patitur  supernaturaliter,  quam  possit  natura- 
liter.  In  hoc  autem  opere,  de  quo  disputamus, 
nullum  aliud  mirabile  reperitur,  nisi  alteru- 
trum  ex  his.  Fortius  tamen  argumentum  su- 
memus  ex  aliquo  supernaturali  effectu,  quem 
constal,  Deum  effecisse ;  hujusmodi  autem  est 
penetratio  duorum  corporum;  nam  Deus  fa- 
cit,  duo  corpora  in  uno  loco  adeequato  esse; 
ergo  potest  idem  corpus  constituere  in  diver- 
cis  locis  adsequatis;  probatur  consequentia, 
quia  sicut  naturaliter  unum  corpus  tantum 
est  in  uno  loco ,  ita  etiam  naturaliter  in  uno 
loco  tantum  est  unurn  corpus.  Respondet  D. 
Thom.  negando  consequentiam,  quia  de  ra- 
tione  unius,  duo  (inquit)  sunt :  primum,  esse 
indivisum  in  se;  secundum,  esse  divisum  a 
quolibet  alio ;  et  primum  est  magis  intrinse- 
cum,  quam  secundum;  quando  autem  duo 
corpora  ponuntur  in  uno  loco,  solum  fit,  ut 
inter  se  non  sint  divisa ;  si  autem  idem  pone- 
retur  in  duobus  locis,  divideretur  a  se  ipso, 
et  ita  in  hoc  magis  fit  contra  rationem  unius, 
quam  in  illo.  Sed  heec  responsio  probari  certe 
non  potest,  primo,  quia  si  esset  solida,  revera 
idem  probaret  de  qualibet  prsesentia  reali, 

etiam  sacramentali;  nam  licet  corpus  per 
hanc  preesentiam  non  repleat  spatium  quan- 
titativo  modo,  tamen  vere  et  proprie  per 
illam  est  in  terra  eadem  res,  quee  est  in  ccelo; 
et  hic  caret  modo,  quem  ibi  habet;  ergo  etiam 
dicetur  distare,  seu  clividi  a  se  ipsa.  Deinde, 
inquiro,  in  quo  sit  vis  illius  rationis  ;  nam  si 
sit  sermo  de  propria  divisione,  vel  indivisione 
entitativa ,  sicut  repugnat,  unam  entitatem, 
manentem  unam,  esse  divisam  in  cluas,  ita 
seque  repugnat  duas  entitates  manentes  duas 
esse  unam  indivisam;  quia  licet  fieri  possit, 
ut  ex  duabus  entitatibus  fiat  una  composita, 
tamen  duee,  ut  sic,  non  possunt  esseunasem- 
plex  entitas;  est  ergo,  quoad  hoc,  eequalis 
repugnantia.  Si  autem  solum  sit  sermo  de  di- 
visione  et  indivisione  quoad  locum,  prout  re- 
vera  esse  clebet.  quia  nunc  tantum  de  loco 
tractamus,  sic  rem  esse  vel  non  esse  divisam 
quoad  locum,  nihil  refert  ad  rationem  unius, 
quee  ex  ipsa  rei  unitate  vel  quantitate  con- 
surgit,  non  ex  modo  existendi  in  loco.  Unde 
sicut  duo  corpora,  existentia  in  eodem  loco, 
non  propterea  fiunt  unum  corpus,  imo  neque 
habent  unum  et  eumdem  locum  intrinsecum 
preesentiee  localis,  ita  neque  unum  corpus,  exi- 
stens  in  duobus  locis,  esset  divisum  in  multa 
corpora,  sed  haberet  tantura  diversos  modos 
preesentiee  localis;  nihil  ergo  in  hoc  fieret 
contra  rationem  unius,  atque  ita  in  sua  vi 
manet  consequentia  facta,  quia,  sicut  quanti- 
tas  natura  sua  terminatur  uno  loco,  ita  ex- 
pellit  aliud  corpus  ab  eodem  loco ;  ergo,  sicut 
Deus  unatn  difficultatem  superat,  ita  potest 
vincere  aliam.  Aliter  respondet  Bonaventura, 
negando  etiam  consequentiam,  et  rationem 
differentiee  addit;  nam,  quod  unum  corpus 
quantum,  in  uno  tantum  loco  existere  possit, 
ex  eo  provenit,  quod  finitum  est;  Deus  au- 
tem  non  potest  facere,  quin  sit  finitum;  imo 
(ut  supponimus)  Deus  non  aufert  quantitatem 
ejus,  et  ideo  non  potest  illud  nisi  in  uno  loco 
constituere ;  quod  autem  duo  corpora  in  uno 
loco  naturaliter  esse  non  possint,  ex  eo  pro- 
venit,  quod  habent  molem  quam  Deus  potest 
quantitati  auferre;  et  ideo  facere  etiam  potest 
ut  duo  corpora  sint  in  eodem  loco.  Sed  heec 
responsio  non  est  magis  solutio,  quam  pree- 
cedens;  et  a  ratione  posteriori  incipiendo,  in- 
terrogo,  quid  nomine  molis  intelligat?  nam, 
si  per  molem  intelligamus  ipsam  quantitatis 
extensionem  in  se,  ratione  cujus  natura  sua 
postulatdiversum  spatium,  quod  repleat,  aut 
una  pars  respectu  aliarum,  aut  unum  corpus 
respectu  alterius,  hoc  modo  verum  est,  ideo 


duo  corpora  natura  sua  apta  esse  se  expellere 
ab  uno  loco,  quia  habent  molem ,  quanquam 
id  aclu  non  faciant  sine  actuali  extensione  in 
loco;  falsum  autem  est,  quantitatem  posse 
privari  mole  in  hoc  sensu,  quia  sic  habere 
molem,  est  intrinseca  ratio  quantilatis,  et  ad 
ejus  primarium  effectum  formalem  pertinet, 
ut  supra  ostensum  est;  et  multo  magis  falsum 
est,  corpora  se  penetrantia  privari  hujusmodi 
mole,  ut  a  fortiori  patebit  ex  dicendis.  Si  au- 
tem  per  molem  intelligamus  actualem  in  loco 
extensionem  (nam  preeter  hoec  duo  nihil  aliud 
excogitari  potest),  sic  verum  est,  posse  quan- 
titatem  privari  hujusmodi  molc  ;  falsum  autem 
hinc  provenire,  quod  penetratio  corporum  sit 
possibilis;  nam  corpora ,  quee  Deus  ponit 
penetrative  in  eodem  loco,  non  privantur 
propriis  extensionibus  in  ordine  ad  locum, 
ut  constat  de  corpore  Christi  et  Virgineo, 
quando  in  partu  sese  penetrarunt;  et  de  eo- 
dem  Christi  corpore  et  de  lapide  sepulchri  in 
resurrectione.  Imo,  ut  sit  propria  penetratio, 
necessario  supponitur,  utrumque  corpus  esse 
extensive  in  loco,  et  nihilominus  divinitus 
fieri,  ut  non  se  impediant;  et  ideo  corpus 
Christi  non  proprie  se  penetrat  cum  specie- 
bus  panis,  quia  non  est  ibi  extensive,  sed 
altiori  modo.  Unde  retorqueri  potest  argu- 
mentum  hoc  modo  :  nam,  licet  impenetratio 
corporum  ex  mole  quantitatis  proveniat  na- 
turaliter,  nihilominus,  non  ablata  mole,  Deus 
facit  corpora  penetrari;  ergo,  licet  naturalis 
limitatio  ad  unum  locum  ex  eo  proveniat, 
quod  quantitas  finita  est,  poterit  Deus,  non 
r.blato,  neque  mutato  quantitatis  termino,  idem 
corpus  in  pluribus  locis  constituere.  Unde,  si 
altera  pars  rationis  Bonav.  efficax  esset,  ea- 
dem  probaretur,  non  posse  Deum  elevare 
creaturam  ad  aliquid  agendum  preeler  virtu- 
tem  suam  finitam,  quia  eam  limitationem  in 
agendo  habet  ex  eo,  quod  finita  est,  quod 
Deus  non  tollit;  probaretur  etiam,  Angelum 
vel  animam  non  posse  constitui  a  Deo  extra 
spheeram  finitee  perfectioni  ejus  adsequatam; 
imo  etiam  sequeretur,  non  posse  Deum  po- 
nere  corpus  Christi  sacramentaliter  extra 
locum,  quem  habet  in  coelo,  quia  etiam  ille 
locus  est  adeequatus  quantitati  finitee  corporis 
Christi,  ex  qua  provenit,  utnaturaliter  limite- 
tur  ad  illam  preesentiam.  Quocirca,  ut  res  fini- 
ta,  quee  natura  sua  limitatur  ad  certam  pree- 
sentiam,  vel  spatium,  supernaturaliter  possit 
recipere  simul  aliam  preesentiam  ejusclem  ra- 
tionis,  vel  alterius,  non  oportet  ut  infinita 
fiat,    vel    ut    quantitas  ejus  augeatur;  sed 

solum  ut  eadem  res,  cum  tota  sua  quantitate     sententia  ab  hxreticis 


finita,  iterum  atque  iterum  quasi  explicetur, 
et  plures  modos  existendi  recipiat. 

8.  Quarto  principaliter  argumentari  possu- 
mus  ex  veritate  hujus  mysterii,  et  ex  preece- 
dentibus  conclusionibus ,  nam  potuit  Deus 
corpori  habenti  quantitativam  et  naturalem 
preesentiam,  dare  alibi  preesentiam  realem  et 
supernaturalem  et  alterius  ordinis;  ergo  po- 
tuisset  etiara  dare  aliam  naturalem  et  ejus- 
dem  ordinis.  Probatur  consequentia ,  quia 
nulla  potest  major  repugnantia  assignari, 
ut  evidentius  statim  patebit  in  solutionibus 
argumentorura,  et  nunc  breviter  declaratur. 
Primo,  quia  preesentia  heec  supernaturalis,  tam 
vera  et  realis  preesentia  est,  sicut  naturalis. 
Unde  seque  potest  esse  fundamentum  propin- 
quitatis,  et  distantiee  realis;  hoc  autem  est? 
quod  per  se  videtur  pertinere  ad  repugnan- 
tiam,  quee  inter  duas  preesenlias  reales  inter- 
cedere  videtur ;  non  enim  tantum  repugnant, 
quia  duae  similes,  et  ejusdem  rationis  sunt; 
sed  ex  hoc  preecise  et  maxime,  quod  duee 
distinctee  et  reales  sunt  in  una  omnino  ea- 
demque  re;  quee  tota  difficultas  versatur  in- 
ter  naturalem,  etsacramentalem  preesentiam. 
Et  preeterea  augetur  ex  eo  quod  sacramen- 
talis  preesentia  pugnare  videtur  cum  naturali 
conditione  quantitatis.  Item  ex  eo,  quod  illae 
duee  preesentiee  videntur  habere  conditio- 
nes  repugnantes,  extensionem,  et  inexten- 
sionem  in  loco.  Uncle  non  solum  videntur  heec 
esse  eeque  possibilia;  verum  etiam  hoc,  de 
quo  agimus,  esse  multo  facilius,  ac  possibi- 
Jius.  Secundo  ostendi  potest  illa  consequentia 
excludendo  omnes  rationes  differentiee,  quee 
inter  heec  duo  miracula  possunt  assignari;  sed 
hoc  melius  etiam  fiet  in  solutionibus  argu- 
mentorum.  Tertio  tandem  per  sese  videtur 
incredibile,  potuisse  Christum  realiter  adesse 
in  sacramento  visibili  invisibiliter,  et  tamen 
non  posse  ibi  se  ostendere  visibiliter,  si  ve- 
lit,  nisi  ccelura  deserat.  Atque  hic  afferri 
etiam  possent  variee  Christi  apparitiones  in 
terra,  quee  post  ascensionem  ejus  factee  sunt 
per  veram  ac  realem  sensibilem  preesentiam, 
ut  multi  existimant;  cum  tamen  probabile 
etiam  sit,  tunc  ccelestem  locum  non  dese- 
ruisse ;  propter  quod  plures  ex  citatis  aucto- 
ribus  non  solum  existimant,  hoc  esse  possi- 
bile,  sed  etiam  de  facto  Christum  seepius 
fuisse  in  pluribus  locis  in  propria  et  visibili 
specie,  de  qua  re  videri  possunt,  quee  supe- 
riori  tomo  dixi  disp.  51,  sect.  4. 

9.  Solutio  primi  argumenti  facti  pro  prima 


Ad  secundum.  — 
Ad  tertium.  —  Reliquum  est,  ut  argumentis 
inoppositum  satisfaciaraus.  Et  primum  expe- 
diamus  ea,  quee  ex  heereticis  adduximus.  Ad 
primum  ex  verbis  Angeli,  Non  est  hic,  sur- 
rexit  enim,  respondetur  primo,  verba  non 
conlinere  propriam  argumentationem,  sed 
simplicem  narrationem  eorum ,  quee  gesta 
erant,  preesertim  quia  Angelus  loquebatur 
mulieribus,  juxta  mentem  earum,  quee  Chri- 
stum  mortuum  in  sepulchro  queerebant,  cum 
tamen  jam  omnino  viveret.  Unde  secundo 
dicitur,  etiam  ex  vi  consequentiee,  illam  esse 
optimam,  locmendo  familiari  sermone  huma- 
no,  in  quo,  non  quid  Deus  possit  facere,  sed 
quid  sit  consequens  ex  ipsis  rebus  considera- 
mus.  Tertio  Angelus  non  ita  intulit :  Estalibi ; 
ergo  non  est  hic;  sed  ita  :  Surrexit;  ergo  non  est 
hic  ;  quse  illatio  est  formalior,  quia  resurgere 
non  solum  significat  incipere  alibi  vivere,  sed 
quod  illud  idem  corpus,  quod  hic  mortuum 
jacebat,  hinc  vivum  egressum  fuerit,  et  ita 
ex  vi  illius  verbi  non  solum  significatur  esse 
alibi,  sed  etiam  non  manere  ibi.  Ad  secun- 
dum  ex  testimoniis  Patrum,  jam  supra  dic- 
tum  est,  August.  loqui  juxta  naturas  rerum, 
non  autem  explicare,  quid  Deus  possit,  vel 
non  possit.  Anselmus  vero  in  citato  loco  non 
definiendo,  sed  argumentando  procedit.  Unde 
cap.  21,  fatetur,  discursum  prius  a  se  factum 
nihil  concludere;  addit  vero  ibi,  in  creaturis, 
quee  loci  spatium  non  excedunt,  verum  esse 
non  posse  unam  simul  esse  in  pluribus  locis; 
quod  recte  intelligitur,  considerata  naturali 
virtute  earum;  nam  secundum  hanc,  loci 
spatium  non  excedunt.  Ad  tertium,  primum 
dicimus,  non  esse,  quod  heeretici  Catholico- 
rum  auctoritate  abutantur;  nam  hi  solum  ne- 
gant,  corpus  esse  posse  in  pluribus  locis 
quantitative,  quia  circa  hoc  nihil  est  expresse 
revelatum,  et  ex  principiis  philosophicis,  et 
nonnullis  differentiis  inter  hujusmodi  opus,  et 
aliud  mysterium  nobis  revelatum,  ita  eis 
probabiliter  seu  apparenter  visum  est ;  nun- 
quam  tamen  ipsi  ausi  fuissent,  propter  phy- 
sicas  apparentes  rationes,  veritatem  revela- 
tam  negare,  quod  heeretici  faciunt.  Deinde 
dicimus,  Catholicos  auctores,  eam  opinionem 
sequentes,  deceptosinea  re  fuisse,  et  infirmis 
rationibus,  quibus  suam  sententiam  probare 
conati  sunt,  preeter  intentionem  suam,  veri- 
tatem  fidei  impugnasse,  quibus  ante  omnia 
objicimus  verba  illa  Augustin.,  22  cle  Civit., 
cap.  11  :  Ecce  qualibus  argumentis  omnipo- 
tentise  Dei   humana  tontradicit   infirmitas, 

quam  possidet  vanitas.  Deinde  sigillatim  est 
hujusmodi  rationibus  satisfacienclum,  in  quo 
duo  preestanda  sunt :  primum  est  fere  omnes 
eodem  modo  procedere  de  praesentia  sacra- 
mentali,  et  de  quantitativa ;  secundum,  con- 
tra  neutram  earum  quicquam  concludere. 

'10.  Ad  primum  argumentum  Catholicorum 
pro  eadem.  —  Prima  ergo  ratio  Catholicorura 
apud  D.  Thom.  est,  quia,  si  unum  corpus 
posset  esse  in  duohus  locis,  eadem  ratione 
posset  esse  in  multis,  et  in  toto  universo.  et 
ubique;  quod  affirmare,  aitD.Thom.,  hasreti- 
cum  est,  quia  esse  ubique  est  ita  proprium 
Dei,  ut  ex  hac  proprietate  sufficienter  pro- 
bent  Sancti,  Filii  et  Spiritus  Sancti  divinita- 
tem ,  ut  patet  ex  Augustin.,  lib.  6  contra 
Maximin.,  cap.  21;  et  Fulgentio ,  lib.  2  ad 
Trasimund.,  c.  17;  Ambros.,  lib.  1  de  Spiritu 
Sancto,  c.  7;  et  Basil.,  lib.  de  Spiritu  Sancto, 
cap.  22.  Sed  hasc  ratio  apparentius  converti 
potest  contra  mysterium  Eucharistipe;  nam  si 
corpus  Christi  sacramentaliter  potest  esse 
praesens  multis  locis,  ergo  omnibus;  ergo 
ubique;  si  autem  de  fide  est,  creaturam  non 
posse  esse  ubique ,  non  solum  est  secundum 
prsesentiam  quantitativam,  sed  etiam  secun- 
dum  quamcumque  preesentiam  realem,  etiam 
indivisibilem,  et  angelicam;  nam  eliam  de  re 
spirituali  creata,  erit  de  fide  non  posse  esse 
ubique  ;  alioqui  ex  illa  proprietate  non  coili- 
geretur  divinitas  Filii,  et  Spiritus  Sancti. 
Addo  deinde,  mullo  apparentius  sequi  hanc 
ubiquitatem  in  preesentia  sacramentali,  quam 
in  locali,  quia  quod  proprie  est  ubique,  debet 
esse  totum  in  omni  loco,  quod  non  necessario 
haberet  corpus  extensum  in  loco,  quamvis 
esset  replicatura  per  omnia  loca ,  quia  in 
singulis  eorum  non  esset  totum  in  omnibus 
partibus  loci,  et  maxime  in  indivisibilibus 
punctis;  at  vero  si  per  sacramentalem  prae- 
sentiam  corpus  esset  in  omnibus  spatiis,  ma- 
gis  proprie  corpus  esset  ubique;  quia  lotum 
esset  in  omnibus  partibus,  et  in  omnibus  in- 
divisibilibus.  Respondeo  igitur,  recte  posse 
facere  Deum,  ut  idem  corpus  sit  prsesens  ex- 
tenso  vel  inextenso  modo  omnibus  rebus  et 
spatiis  creatis,  et  cuicumque  loco  majori  et 
majori,  etiamsi  in  infinitum  assignetur;  nego 
tamen  inde  sequi,  creaturam  esse  immen- 
sam  ,  tum  quia  ad  immensitatem  non  satis  est 
remesseactupreesentem  omnibus  rebus  crea- 
tis ,  seu  spatiis  realibus ,  sed  necessarium 
est,  esse  actu  prsesentem  omnibus  spatiis 
imaginariis,  quod  a  nobis  melius  ita  explica- 
tur,  oportere  scilicet  rem  ita  esse  in  se  dis- 

positam  per  suam  preesentiam,  ut  sine  sui 
mutatione  possit  esse  proesens  omnibus  rebus 
seu  spatiis  creabilibus,  etiam  si  in  infinitum 
crescant  seu  multiplicentur,  ad  quod  necesse 
est,  ut  talis  preesentia  sit  in  se  actu  infi- 
nita,  et  heec  est,  quse  nomine  immensilatis 
significatur,  et  est  propria  Dei,  et  non  potest 
communicari  creaturee.  Neque  oppositum  se- 
quiturexprsedictis  raysteriis,  quia  licet  sequa- 
tur,  posse  Deum  ponere  idem  corpus  in  pluri- 
bus  et  in  pluribus  locis  in  infinitum,  aut 
ponere  illud  realiter  preesens  in  majori  et  ma- 
jori  spatio  in  infinitum,  non  sequitur,  posse 
illi  conferre  preesentiam  actu  infinitam ,  vel 
preesentias  multitudine  infinitas,  quia  ab  in- 
finito  in  potentia,  seu  syncategorematice,  ad 
infinitum  in  actu,  seu  categorematice,  nulla 
est  consecutio,  ut  per  se  constat.  Tandem 
addo,  licet  hoc,  quod  dixi,  probabilius  sit, 
scilicet,  non  posse  Deum  facere  hujusmodi 
infinitum  in  actu  in  prsesentia  seu  preesentiis 
ejusdem  corporis,  propter  generalia  principia 
seu  inconvenientia  de  infinito,  non  tamen 
esse  de  fide;  sicut  non  est  de  fide,  non  posse 
Deum  facere  alia  infinita  creatainactu  ;  neque 
tunc  illa  preesentia  creata  esset  proprie  im- 
mensitas,  vel  quia  non  esset  proprietas  con- 
naturalis  talis  rei,  seu  corporis,  sed  extrinse- 
cus  participata,  vel  quia  non  esset  omnino 
necessario  et  immutabiliter  ei  conveniens, 
quae  sunt  de  ratione  propriee  immensitatis,  et 
hujusmodi  est  immensitas  Filii,  et  Spiritus 
Sancti,  ex  qua  recte  colligitur,  ipsos  esse 
Deum.  Simile  quid  dici  solet  de  eeternitate 
per  essentiam,  et  participata. 

11.  Ad  secundum.  —  Secunda  ratio  etiam 
D.  Th.  est,  quia  si  idem  corpus  esset  in  duo- 
bus  locis,  unum  corpus  esset  iu  se  divisum, 
quod  est  contra  rationem  unius.  Sed  jam  su- 
pra  ostendimus ,  et  rationem  hanc  eodem 
modo  posse  objici  contra  sacramentalem  prae- 
sentiam,  et  nihil  contra  alterutrum  conclu- 
dere,  quia  ex  duplici  locali  preesentia  ejus- 
dem  rei  non  sequitur  eamdem  rem  in  se  esse 
divisam,  sed  preesentias  inter  se  divisas  et 
distinctas  inesse  eidera  rei;  hoc  aulem  nullo 
modo  est  contra  rationem  unius  ex  parte  sub- 
jecti,  sed  ex  parte  modi;  nos  autem  non  dici- 
mus  modum  esse  unum,  sed  duos  in  uno  sub- 
jecto.  Et  eodem  modo  solvendum  est,  quod 
alii  objiciunt,  quod  idem  a  se  ipso  distaret; 
hoc  enim  non  sequitur  de  eodem  secundum 
idem,  sed  secundum  distincta  Ubi,  seu  dis- 
tinctas  prsesentias,  et  ita  nullum  est  inconve- 
niens;  imo  distantia  proprie  non  est  secun- 

dum  entitatem,  sed  secundum  locum,  et  ita, 
ubi  sunt  loca  diversa,  ratione  illorum  intelligi 
potest  distanlia,  quamvis  res  locata  eadem 
sit. 

12.  Ad  tertium.  —  Tertia  ratio  est,  quia 
sequitur  heec  implicatio,  nimirum,  quod  res 
sit  extra  aliquod  spatium,  quia  est  in  alio 
loco,  et  quod  non  sit  extra  illud,  quia  in  illo 
est  circumscriptive.  Sed  de  hac  etiam  ratione 
supra  ostensum  est,  eodem  modo  applicari 
posse  contra  prsesentiam  sacramentalem  cor- 
poris  Christi,  ratione  cujus  est  extra  locum 
quem  in  coelo  occupat,  in  quo  tamen  est 
circumscriptive  et  consequenter  definitive. 
Responsum  etiam  est,  illam  negationem  sim- 
pliciter  sumptam  non  esse  de  ratione  circum- 
scriptionis,  neque  ex  illa  necessario  sequi  in 
ordine  ad  omnipotentiam  Dei,  sed  solum  se- 
cundum  naturalem  capacitatem  corporis,  seu 
creaturee. 

13.  Ad  quartum.  —  Quarta  ratio  supra 
est  ex  Bonaventura  tacta,  quia  quantitas  oc- 
cupat  locum  quasi  formaliter,  et  est  finita; 
ergo  omnino  limitata  ad  unum  locum  replen- 
dum;  ergo  manente  quantitate  eodem  modo 
finita,  non  potest  plura  replere.  Et  confirma- 
tur,  quia  non  potest  quantitas  esse  extensa 
in  ordine  ad  locum,  nisi  sit  extensa  in  ordine 
ad  se;  ergo  nec  potest  esse  bis  extensa  in 
ordine  ad  locum,  nisi  sit  bis  extensa  in  se ; 
sed  hoc  posterius  non  potest  convenire  uni  et 
eidem  quantitati;  ergo  neque  prius.  Ad  hanc 
vero  rationem  in  superioribus  etiam  demon- 
stratum  est,  quomodo  etiam  deficiat  in  Eucha- 
ristiae  mysterio,  et  in  aliis  operibus  omnipoten- 
tiee  Dei,  et  pro  omnibus  responsum  est,  finitam 
quidem  quantitatem  natura  sua  esse  limita- 
tam,  tamen  supra  naturam  suam  iterari  posse 
in  diversis  spatiis,  et  in  eis  recipere  plures 
modos  extensionis  in  ordine  ad  locum,  atque 
hoc  satis  esse,  ut  plura  spatia  simul  repleat, 
quam  naturaliter  possit.  Unde  ad  confirma- 
tionem  negatur  consequentia ,  quia  extensio 
in  se  est  proprium  fundamentum,  et  radicalis 
ratio  formalis  exlensionis  in  ordine  ad  locum, 
et  quasi  adsequatum  subjectum  illius  modi 
existendi  in  loco,  et  ideo  nullus  talis  modus 
esse  potest  sine  tali  fundamento,  quia  non 
potest  res  habere  partes  in  loco,  nisi  prius 
ipsa  constans  ex  partibus  intelligatur;  illo 
autem  fundamento  simul  supposito,  jam  res 
est  capax  extensionis  in  ordine  ad  locum, 
uniusautplurium,  secundum  capacitatem  na- 
turalem,  vel  obedientialem,  ut  supra  decla- 
ratum  est,  quia  postquam  res  habet  partes 

in  se,  nihil  repugnat,  quod  eas  habeat  in  di- 
versis  partibus  diversorum  locorum;  sicut 
substantia  Angeli  non  potest  intelligi  existens 
tota  alicubi;  nisi  praeintelligatur  habens  suam 
subslantiam,  qua  supposita  per  eam  fit  capax 
ut  non  tantum  semel  sit  tota  alicubi,  sed 
etiam,  ut  naturaliter  sit  tota  in  toto,  et  tota 
in  qualibetparte,  supernaturaliter  vero  etiam 
in  pluribus  locis  adaequatis. 

14.  Ad  quintum.  — Solutio.  —  Rejicitur. 
—  Quinta  ratio,  quia  alioqui  posset  idem 
corpus  bis  poni  in  eodem  loco,  quod  vix  po- 
test  mente  concipi.  Sequela  patet,  quia,  si 
potest  simul  habere  duas  praesentias  inter  se 
distantes,  cur  non  etiam  indistantes?  Res- 
pondetur  imprimis,  fieri  posse  idem  argu- 
mentum  de  preesentia  sacramentali ;  et,  quod 
in  ea  fuerit  responsum,  dicetur inalia.  Deinde, 
Major  supra  negat  sequelam;  fortasse,  quia 
praesentia  sumit  unitatem  et  distinctionem 
ex  ordine  ad  spatium,  quod  oceupat,  et  ideo 
in  ordine  ad  diversa  spatia  facile  intelligi 
possunt  diversse  prsesentiae,  etiam  si  subjec- 
tum  idem  sit;  siautemsubjectum  sit  idem,  et 
respectu  ejusdem  spatii,  non  videtur  esse 
posse  nisi  una  et  eadem  preesentia.  Sed  hsec 
ratio  imprimis  non  procedit  in  prsesentiis  di- 
versarum  rationum,  quia  illse  secundum  se 
distinguuntur;  poterit  ergo  in  eodem  spatio 
idem  corpus  esse  semel  quantitative,  et  ite- 
rum  sacramentaliter;  ut  si  Christus  appare- 
ret  intra  hostiam  extensus  et  in  propria  spe- 
cie,  conservata  sacramentali  prsesentia,  quam 
antea  habebat;  deinde  non  procedit  illa  ratio 
in  praesentiis  totalibus  quantitativis,  si  se- 
cundum  diversas  partes  respiciant  diversa 
spatia  partialia,  ut  si  idem  homo  semel  sit 
rectus  in  uno  spatio,  et  iterum  contrario 
modo,  seu  inversis  partibus,  quia  jam  est  ha- 
bitndo  aliquo  modo  diversa  ad  spatium,  ut 
patet  in  motu  circulari,  in  quo  fere  hasc  tan- 
tummodo  fit  loci  mutatio.  Denique  absolute 
verum  non  est,  in  eodem  subjecto  non  posse 
esse  praesentias  numero  diversas  in  ordine  ad 
idem  omnino  spatium ;  nam  successive  con- 
stat  naturaliter  id  accidere;  suppono  enim, 
corpus,  quod  recuperat  omnino  eumdem  lo- 
cum,  seu  spatium,  quod  prius  amiserat,  non 
recuperare  eumdem  numero  modum  prsesen- 
tiae;  nam  idem  numero  nunquam  redit  per 
naturam;  quod  autem  causee  naturales  suc- 
cessive  facere  possunt,  Deus,  qui  in  agendo  a 
tempore  non  pendet,  potest  facere  simul,  et 
ideo  probabilius  existimo,  posse  Deum,  bis, 
et  pluries  constituere  idem  corpus  in  eodem 

loco  circumdante,  seu  in  eodem  spatio,  mul- 
tiplicando  in  illo  modos  praesentiee  numero 
distinctos,  non  aliunde,  quam  ex  se  ipsis,  seu 
ex  suis  modalibus  entitatibus. 

15.  Ad  sextum.  — Sexta  ratio  esse  solet, 
quia  non  potest  idem  corpus  esse  in  diversis 
temporibus;  ergo  neque  in  diversis  locis. 
Hanc  rationem  non  invenio  apud  Catholicos 
auctores,  sedeamaliqui  referunt  ex  bsereticis, 
et  revera  seque  procedit  contra  mysterium 
Eucharistise,  ut  per  se  constat.  Est  autem 
frigidissima  ratio ;  aut  enim  est  sermo  de  tem- 
pore  extrinseco,  aut  de  intrinseca  uniuscujus- 
que  rei  duratione.  Rursus,  tempus  extrinse- 
cum  multiplicari  potest  uno  modo,  juxta 
probabilem  opinionem,  in  diversis  subjectis, 
seu  motibus ;  et  hoc  modo,  sicut  duc  tempora 
possunl  simul  esse  seu  currere,  ita  potest  una 
res  esse  simul  in  multis  temporibus,  seu  illis 
commensurari;  alio  modo  multiplicari  potest 
hoc  tempus  secundum  diversas  partes  ejus- 
dem  subjecti,  seu  motus,  quomodo  multipli- 
cantur  dies  et  anni ;  et  hoc  modo  non  potest 
eadem  res  simul  esse  in  diversis  temporibus, 
quia  talia  tempora  ipsa  inter  se  non  possunt 
esse  simul,  eo  quod  in  suo  proprio  conceptu 
includunt  successionem ,  in  quo  est  aperta 
differentia  inter  tempus  et  locum;  eo  tamen 
modo,  quo  illa  tempora  habent  esse,  scilicet, 
unum  post  aliud,  potest  eaclem  res  perma- 
nens  secundum  eamdem  omnino  durationem 
in  eis  esse,  seu  illis  coexistere.  At,  si  loqua- 
mur  de  duratione  intrinseca  illi  (ut  opinor) 
non  potest  in  eadem  re  secundum  idem  esse 
multiplicari,  quia  non  est  modus  extrinsecus 
rei  superadditus,  sicut  praesentia  localis,  sed 
ipsamet  rei  entitas  seu  existentia,  solumque 
ratione  ab  ea  distinguitur. 

16.  Ad  septimum.  —  Septima  ratio,  quia 
sequitur,  idem  corpus  quantum,  esse  sequale 
corpori  majori,  et  minori,  et  consequenter 
sequale  et  insequale  eidem,  quod  manifestam 
repugnantiam  involvit;  sequela  probatur, 
quia  corpus  quantitative  existens  in  loco  est 
eequale  loco,  teste  Aristotele;  ergo  si  est  in 
duobus  locis,  est  sequale  utrique  loco  simul; 
ergo  est  etiam  majus  quolibet  illorum  locorum 
per  se,  vel  e  contrario  uterque  locus  simul 
erit  major,  quam  locatum.  Atque  hsec  ratio 
inter  omnes  nonnullis  philosophis  maxime 
placet,  quia  hsec  non  potest  ita  apparenter 
accommodari  mysterio  Eucharistise,  quia  se- 
cundum  illum  modum  prsesentiee  non  est 
commensuratio  inter  locum  et  locatum.  Sed 
revera,  etiam  hsec  ratio  est  valde  frivola,  et 

omisso  mysterio  Eucharistise,  manifeste  re- 
torqueri  potest  ex  alio  miraculo  penetrationis 
duorum  corporurn  in  eodem  loco;  nam  sicut 
locatum  est  sequale  loco,  ita  locus  locato;  est 
enim  relatio  mutua;  ergo,  quando  duo  cor- 
pora  sunt  penetrative  in  loco,  locus  est 
sequalis  utrique  illorum,  et  utrumque  illorum 
simul  sequatur  loco,  quia  simul  commensura- 
turilli;  et  tamen  utrumque  simul  est  majus, 
quam  quodlibet  illorum  per  se;  ergo  idem 
locus  est  sequalis  majori  et  minori  locato, 
scilicet  unicuique  illorum  corporum  per  se, 
et  utrique  simul.  Constat  autem,  hanc  argu- 
mentandi  rationem  esse  sopbisticam.  Quod 
aliter  in  hunc  modum  declaratur  :  fingamus 
enim,  duo  corpora,  se  penetrantia  in  eodem 
loco,unum  et  idem  corpus  intra  se  continere, 
ut,  v.  gr.,  duo  vasa  omnino  sequalia  et  ejus- 
dem  figurse,  penetrative  existentia  in  eodem 
loco,  eamdem  aquam  continere,  seu  circum- 
dare;  quo  posito  necesse  est  fateri,  unum 
corpus  esse  in  duobus  locis  materialibus,  id 
est,  sumendo  locum  tantum  pro  superficie 
extrinseca  continente;  et  lunc  redit  idem 
argumentum;  nam  illud  locatum  eequale  est 
illis  duobus  locis ;  nam  hsec  eequalitas  potis- 
simum  intercedit  secundum  superficies  conti- 
nentem  et  contentam  ;  ergo  erit  idem  locatum 
sequale  singulis  locis  ,  atque  utrique  simul. 
Quod  si  dicatur,  facta  tali  penetratione,  unum 
corpus  esse  sequale  duobus,  quia  sunt  per 
modum  unius,  et  non  occupant  majorem  lo- 
cum  quam  unum  locum  tantum,  vel  (quod 
idem  est)  esse  sequale  utrique  quoad  exten- 
sionem  in  loco,  hoc  ipsum  declarat  prioris 
argumenti  fallaciam,  nam  eodem  modo  unum 
corpus  existens  in  duobus  locis  est  sequale 
illis,  quoad  extensionem  in  loco,  seu  quia  est 
in  illis  per  modum  plurium,  seu  per  plures 
extensiones  in  loco,  et  ideo  tantum  spatium 
occupat,  quantum  duo  corpora  sequalia.  Ratio 
autem  a  priori  hujus  deceptionis  est,  quia 
non  distinguitur  duplex  extensio  quantitatis, 
altera  in  se,  altera  in  ordine  ad  locum,  neque 
duplex  eequalitas,  quse  in  eis  potest  fundari. 
Nam  secundum  eam  extensionem  seu  dimen- 
sionem,  quam  habet  quantitas  secundum  se, 
non  potest  eadem  quantitas,  eodem  modo  in 
se  disposita  secundum  condensationem  vel 
raritatem,  esse  sequalis  majori  et  minori 
quantitati,  et  duabus  quantitatibus  sequalibus 
simul  sumptis,  quia,  sicut  hsec  extensio  con- 
sistit  in  hoc,  quod  inter  talia  extrema  tanta 
quantitas  mediet  in  unocorpore,  sicut  inalio, 
et  a  posteriori  a  nobis  explicatur  per  natu- 

ralem  aptitudinem  ad  occupandum  locum 
quantitativum,  ita  sequalitas  secundum  hanc 
eamdem  extensionem  consistit  in  aptitudine 
ad  occupandumaequalemlocum,  seu  spatium, 
et  quia  hsec  aptitudo  tantum  est  unica,  ideo 
non  potest,  nisi  unam  relationem  eequalitatis 
vel  insequalitatis  respectu  ejusdem  fundare. 
Atque  ita  etiam  si  unum  corpus  sit  in  duobus 
locis,  non  erit  secundum  hanc  extensionem 
oequale  utrique  simul  sumpto,  quia  nunquam 
est  aptum  ex  natura  sua  occupare  tantum 
locum,  quantum  duo  corpora  simul  sumpta, 
qua  ratione  non  potest  vere  dici,  quantitatem 
hostiae  esse  eequalem  quantitati  corporis 
Christi,  quia  hsec  de  se  potens  est  occupare 
majorem  locum,  quamvis  actu  non  occupet  in 
Eucharistia;  et  eadem  ratione  duo  corpora 
penetrative  existentia  in  eodem  loco,  simul 
sumpta,  non  sunt  eequalia  illi,  sed  majora, 
quia  natura  sua  apta  sunt  ad  occupandum 
majorem  locum.  Alia  vero  eequalitas  vel  inee- 
qualitas  considerari  potest  secundum  exten- 
sionem  in  ordineadlocum,  ethoc  modo  potest 
corpus  idem  existens  in  duobus  locis  esse 
eequale  singulis,  per  singulas  extensiones, 
quas  in  illis  habet,  et  utrique  simul  per  ambas 
etiam  simul,  quia  haec  eequalitas  nihil  aliud 
est,  quam  relatio  fundata  in  hoc,  quod  idem 
corpus  tantum  spatii  occupet,  quantum  duo; 
sicut  e  contrario,  si  duo  corpora  penetrative 
ponanturin  eodem  loco&est  similis  eequalitas, 
quia  non  plus  spatii  occupant,  quam  unum; 
heec  autem  nulla  inducunt  inconvenientia, 
sed  explicant  tantum  ipsa  mysteria,  et  super- 
naturalia  opera,  quee  dicimus  esse  possibilia. 
Sicut  etiam  ex  natura  rei  satis  magnum  in- 
conveniens  videri  potest,  quod  duo  corpora 
quanta,  non  sint  inter  se  sequalia,  neque  inse- 
qualia,  quod  tamen  factum  est  in  mysterio  Eu- 
charistiee,  secundum  extensionem  ad  locum, 
quia,  sicut  corpus  Ghristi  ibi  est  sine  tali  ex- 
tensione,  ita  etiam  sine  relationibus ,  quee  in 
ea  fundantur;  sic  igitur  e  converso  corpus 
recipiens  plures  extensiones  locales  in  diver- 
sis  spatiis,  potest  in  hoc  eequari  pluribus  locis, 
et  tunc  non  secundum  idem  est  eequale  uni, 
et  multis,  aut  majori,  vel  minori  qunntitati, 
sed  secundum  unam,  vel  plures  extensiones 
locales.  Atque  hinc  facile  solvuntur  alia  in- 
commoda ,  quee  hinc  inferri  solent,  scilicet, 
quod  sequatur,  idem  corpus  posse  esse  ecquale 
sibi  ipsi,  et  consequenter  posse  circumdare 
et  continere  se  ipsum ;  et  ulterius  posse  esse 
sibi  continuum,  vel  contiguum.  Sed  haec  omnia 


nullam  habent  difficultatem,  quia  eequalitas 
in  eodem  secundum  diversas  extensiones 
nihil  habet  incommodi;  similiter  si  corpus 
idem  potest  esse  in  diversis  locis  distantibus, 
etiam  in  propinquis;  et  ideo  nullum  est  in- 
conveniens,  quod  extrema  ejus  sint  simul,  et 
consequenter,  quod  secundum  diversas,  vel 
etiam  secundum  eamdem  superficiem,  bis 
existentem  in  eodem  indivisibili  spatio,  se 
ipsum  circumdet,  vel  contingat;  aut  si  Deus 
etiam  velit,  nihil  repugnat,  quod  secundum 
diversas  partes  eadem  quantitas  sibi  ipsi 
continuetur,  ablatis  superficiebus  terminanti- 
bus,  et  data  una  communi;  ut  si  Deus  poneret 
eumdem  hominem  supra  se  ipsum,  posset 
Deus  facere,  ut  non  solum  pedes  super  caput, 
sed  etiam,  ut  continuarentur  illi. 

17.  Ultima  ratio  sumi  solet  ab  inconve- 
nientibus,  quee  ex  actionibus  et  passionibus 
oriuntur;  quam  late  prosequitur,  et  in  ea 
maguam  facit  vim  Ledesma  hic,  quia  sequi- 
tur,  inquit ,  quod  idem  homo  simul  possit 
vivere,  et  mori,  calefieri,  et  frigefieri,  et 
(quod  obscurius  est)  peccare  in  uno  loco,  et 
mereri  in  alio;  et  in  uno  amare  Deum,  et  in 
alio  odisse;  fidelis  in  uno,  et  in  alio  heere- 
ticus.  Quod  si  objicias ,  quia  eadem  incom- 
moda  inferri  possunt  in  mysterio  Eucharisliee, 
respondetur,  non  esse  eamdem  rationem, 
quia  corpus  in  loco  extensum  est  expositum 
his  mutationibus  et  passionibus;  corpus  au- 
tem  sacramentaliter  existens  est  incapax 
illorum.  Sed  hoc  non  satis  considerate  dictum 
est :  primo  quidem ,  quia  res  existens  modo 
sacramentali  est  capax  saltem  spiritualium 
actionum  animee;  ergo  in  illa  poterunt  sal- 
tem  illa  incommoda  sequi ,  quod  in  uno  loco 
amet,  in  alio  odio  habeat;  in  uno  credat,  in 
alio  discredat.  Deinde,  quamvis  res  existens 
modo  sacramentali,  ut  sic,  sit  incapax  mate- 
rialium  alterationum  et  passionum ,  tamen, 
si  alibi  existit  quantitative,  ibi  poterit  pati, 
aut  interfici,  sicut  potuit  Christus  in  nocte 
ccenee,  etiam  si  alias  preesens  conservaretur; 
tunc  ergo  eodem  modo  possunt  inferri  illa 
incommoda,  quod  in  propria  specie  patere- 
tur,  et  non  in  sacramento;  et  hic  viveret,  ibi 
interficeretur.  Heec  ergo  et  similia  seque  pro- 
cedunt  contra  fidei  mysterium  ;  quse  non  tam 
illud  impugnant,  quam  postulant  ut  decla- 
remus,  quomodo  in  his  omnibus  sentiendum 
et  loquendum  sit,  seu  quid  in  his  omnibus  con- 
sequatur,  supposito  mysterio,  quod  in  duabus 
sequentibus  sectionibus  preestabimus. 

SECTIO  V. 


Utrum  res  habens  duas  praesentias,  easdem  proprietates 
utrobique  necessario  habeat. 

1.  Hae  proprietates  queedam  sunt,  quae  in- 
trinsecam  habitudinem  dicunt  ad  praesentiam 
realem,  seu  localem,  ut  stare,  sedere,  loca- 
liter  moveri,  aut  quiescere,  et  similes;  quae- 
dam  vero  sunt,  quee  per  se  non  pendent  a 
loco,  vel  pra?sentia  reali,  quas  omnino  ab- 
solutas  a  loco  vocabimus ,  ut  sunt  omnia 
praedicata  essentialia  et  substantialia ,  vel 
qualitates,  ut  esse  album,  vel  nigrum,  vel 
aliquid  simile.  De  prioribus  nulla  est  contro- 
versia,  quia  hoc  ipso,  quod  corpus  in  diversis 
locis  constituitur,  habet  aliquam  varietatem 
in  ipsis  proprietatibus.  Nam  in  primis  ne- 
cesse  est,  ut  modus  ille  praesentiae,  qui  est  in 
uno  loco,  non  sit  in  alio,  neque  e  converso  : 
quia  unaqueeque  praesentia  ita  respicit  in 
spatium  illud,  quod  replet,  vel  cui  adest,  ut 
extra  illud  esse  non  possit ,  sed  statim  cor- 
rumpatur,  vel  mutetur,  ut  satis  ostenditur  in 
motu  locali,  per  quem  amittitur  vel  acqui- 
riturUbi,  et  modus  preesentiae,  solum  quia 
eadem  res  mutat  spatium  quod  replet  :  hoc 
enim  est  magis  per  se,  et  intrinsecum,  quam 
mutare  circumdantem  superficiem,  ut  patet 
in  ultima  sphsera  mobili,  si  nulla  alia  supra 
illam  existeret;  atque  in  hoc  fundatur  immu- 
tabilitas  loci  physici,  de  qua  Philosophi  cum 
Aristot.  tractant  in  4  Physic,  cujus  primaria 
ratio  sumenda  est  ex  natura  talis  modi,  quse 
intrinsece  et  ex  se  postulat  hanc  immuta- 
bilitatem ,  et  invariabilem  habitudinem  ad 
talem  locum  seu  spatium;  hinc  ergo  fit,  ut 
ea  ,  quee  intrinsece  fundantur  in  his  modis 
praesentiae ,  variari  possint  in  diversis  locis, 
ut  sunt  quiescere,  moveri,  etc,  quod  est  per 
se  notuin,  ut  evidenter  convincitur  in  myste- 
rio  Eucharistiee. 

2.  Difficultas  est  de  aliis  proprietatibus 
absolutis;  de  quibus  ulterius  distinguimus, 
interdum  preecedere,  et  adhaerere  corpori, 
ut  in  loco  existenti,  prius  quam  alibi  consti- 
tuatur,  ut  nunc  contingit  in  corpore  Christi  : 
interdunf  vero  accidere  potest,  ut  postquam 
res  est  in  pluribus  locis,  in  altero  eorum  no- 
vam  proprietatem  seu  formam  acquirat;  de 
hoc  posteriori  modo  dicam  sect.  sequent.;  hic 
solum  disputamus  de  prioribus  formis,  ex 
quibus  quaedam  esse  possunt  intrinsecge  et 
connexee  cum  natura  talis  rei,  seu  corporis, 
queedam  vero  possunt  esse  extrinsecus,  seu 


per  accidens  adjunctae;  rursus  corpus  ipsum 
potest,  aut  simul  poni  in  duobus  locis,  aut 
prius  in  uno  et  postea  in  alio ;  idque  aut  per 
actionem  adductivam,  aut  per  aliam  actionem 
subslantialem,  de  se  productivam,  ut  postea 
dicam. 

3.  Prima  sententia. —  Secunda  sententia.  — 
His  positis,   tres   videntur  esse  opiniones  : 
prima   simpliciter  et    sine  ulla   distinctione 
affirmat,  esse  necessarium,  ut  res  existens  in 
duobus  locis,  in  utroque  habeat  omnes  pro- 
prietates  absolutas,  quas  habet  in   quolibet 
eorum.   Quod  videtur  sentire  Scotus  in   4, 
dist.  10,  quaest.  4,  quia  repugnat,  preedicata 
privative  opposita,  seu  contradictorie,  eidem 
rei  simul  convenire ;  si  autem  idem  corpus  in 
uno  loco  haberet  proprietatem  seu  formam, 
quam  non  habet  in  alio,  idem  esset,  v.  gr., 
simul  ceecus   et  videns,  aut  videns  et  non 
videns.  Nec  enim  satis  videtur  dicere,  loci 
diversitatem  impedire  oppositionem  privati- 
vam  seu  contradictoriam ;  quia  hae  proprie- 
tates  conveniunt  rei  absolute  et  secundum 
se,  abstrahendo  a  loco;  ergo  de  illa  ut  sjc 
praedicantur ,  vel   negantur;   ergo   nihil    ad 
contradictionem  refert,  quod  in  uno  vel  alio 
loco  praedicentur,  aut  negentur.   Preesertim 
ait  Scotus,  quia  respectus  extrinsecus  adve- 
niens  non  potest  variare  absolutas  preedica- 
tiones  :  praesentiae  autem  diversae  solum  sunt 
quidam   respectus   extrinsecus  advenientes; 
ergo  non  variant  hujusmodi  praedicationes. 
Secunda  opinio  est  extreme  contraria,   non 
solum  de  potentia   absoluta ,  sed  etiam  ex 
natura   rei  posse  idem   corpus    existens   in 
duobus  locis  habere  in  uno  aliqua  accidentia 
hujusmodi,  quse  non  habet  in  alio.  Ita  indicat 
Alens.,  4  part.,  queest.  44,  memb.  7;  latius 
Major   in    4,   dist.   10,    quaest.    4;    Ocham , 
quaest.  4;  favet  Innoc,  lib.  4  de  hoc  myste- 
rio,  cap.  12;  et  Hugo  Vict.,  lib.  2  de  Sacram., 
part.  8,  cap.  3,  quatenussentit  corpus  Chrisli 
in  nocte  coenae  non  fuisse  sub  speciebus  panis 
mortale,  sicut  erat  in  propria  specie,  sed  glo- 
riosum  et  impassibile.  Ratio  autem  solum  est, 
quam  supra  indicavimus,  quia  ex  hoc  non 
sequitur  contradictio,  <ma  seclusa,  nulla  esl 
talis  repugnantia  specialis. 

4.  Tertia  sententia.  —  Tertia  opinio  media 
est,  de  potentia  absoluta  recte  posse  fieri,  ut 
idem  corpus  habeat  quasdam  proprietates  in 
uno  loco,  et  non  in  alio,  propter  rationem 
dictam;  tamen  ex  natura  rei  omnes  proprie- 
tates  hujusmodi  comitari  idem  corpus  ubi- 
cumque  sit.  Ita  tenet  Marsil.  in  4,  qua^st.  7, 

art.  3;  Soto,  dist.  10,  quaest.  1,  art.  5;  Gabr., 
quaest.  1,  art.  2,  et  lect.  46  in  can.,  qui  opi~ 
nionem  Scoti  ita  interpretantur,  ex  quaest.  2 
illius,  in  praedicta  dist.  10;  tamen  qua^stio- 
nibus  sequenlibus  aliquid  amplius  sentit,  ut 
dixi;  et  hoc  etiam  ut  minimum  sentit  D. 
Thom.,  quaest.  81,  art.  4;  favet  etiam  Concil. 
Trident.,  sess.  13,  approbans  communem 
doctrinam,  quod  quaedam  exislunt  in  hoc  sa- 
cramento  per  concomitantiam  tantum ,  de 
qua  dicturi  sumus,  quaest.  76 ;  ex  ea  enim 
sequi  videtur,  habiturum  Christum  in  hoc 
sacramento  omnes  proprietates,  quas  habet 
extra  sacramentum ,  quae  non  pendent  ex 
.  hac,  vel  illa  praesentia,  idque  per  naturalem 
concomitantiam,  quae  in  praedicta  connexione 
fundari  videtur.  Et  haec  opinio  simpliciter 
mihi  placet;  ad  eam  vero  exactius  expli- 
candam, 

5.  Dico  primo  :  simpliciter  non  repugnat, 
de  potentia  absoluta  ,  idem  corpus  habere 
aliquam  proprietatem  vel  formam  in  uno 
loco,  quam  non  habet  in  alio,  dummodo  talis 
forma  vel  proprietas  a  parte  rei  distinguatur 
a  lali  corpore,  et  alioqui  sit  ab  ipso  separa- 
bilis.  Haec  posterior  pars  per  se  nota  est, 
quia  nisi  hujuscemodi  sit  proprietas,  neque 
in  uno  tantum  loco  existens  corpus  poterit 
esse  sine  tali  proprietate,  quia  supponitur 
inseparabilis,  seu  indistincta  abillo;  oportet 
ergo  supponere,  absolute  loquendo,  separa- 
bilem  esse ,  quod  habere  non  poterit ,  nisi 
aliquo  etiam  modo  sit  a  parte  rei  ab  illo  dis- 
tincta.  Hoc  igitur  posito,  probatur  prior  pars, 
primo,  argumento  sumpto  ex  ipsamet  locali 
praesentia ,  quee  est  modus  quidam  ipsius 
corporis,  ex  natura  rei  ab  ipso  distinctus  et 
separabilis.  Unde  fit,  utcorpus  Christi,  v.  gr., 
quamvis  in  sacramento  habeat  totam  sub- 
stantiam  et  quantitatem,  quam  habet  in  ccelo, 
nihilominus  possit  non  habere  ibi  illum  mo- 
dum  praesentiae,  quem  habet  in  coelo,  et  e 
contrario  non  habere  in  coelo  modum,  quem 
in  Eucharistia  habet;  ergo  non  implicat  con- 
tradictionem,  idem  fieri  in  quacumque  alia 
proprietate  absoluta  aeque  distincta  ac  sepa- 
rabili.  Probatur  conSequentia ,  quia  quoad 
possibilitatem  eadem  est  ratio,  quamvis  non 
sit  eadem  quoad  necessitatem  ;  id  est,  in  illis 
modis  localibus,  non  solum  possibile,  sed 
etiam  necessarium  est,  ut  non  simul  consti- 
tuantur  in  omnibus  locis,  propter  rationem 
specialem  supra  dictam,  quia  ab  intrinseco 
habent  talem  determinationem  et  immutabi- 
litatem,  quae  necessitas  non  est  in  aliis  pro- 


prietatibus  sic  absolutis   a  loco;  tamen  ex 
necessitate  illarum  colligitur  possibilitas  in 
aliis,  tum  quia  eadem  contradictio  esse  vi- 
detur  in  his  et  in  aliis ;  vel  si  in  his  non  est, 
neque  in  aliis  erit;   tum  etiam  quia  neque 
ex  identitate  subjecti,  neque  ex  distinctione 
vel  indistinctione  proprietatum,  potest  colligi 
major  repugnantia .  Confirmatur  alio  exemplo  : 
nam  anima  rationalis  unita  capiti,  vel  manui, 
non  habet  in  hoc  loco,  ubi  est  manus,  illum 
modum  unionis,  quem  habet  in  capite,  quia 
hic  modus  pendet  intrinsece  ab  illo  subjecto, 
cum  quo  fit  unum,  et  ideo  esse  non  potest, 
nisi  ubi  est  illud  ;  et  tamen  isti  modi  unionis 
per   se  non  pendent  a  praesentia  locali,  ut 
conslat,  quia  quamvis  totus  locus  mutetur, 
semper  servatur  idem  modus  unionis ,   seu 
informationis;  ergo  etiam  in  his  modis,  qui 
per  se  a   loco  non  pendent ,   potest  eadem 
omnino  res  habere  unum  modum  in  uno  loco, 
quem  non  habet  in  alio.  Quod  si  hoc  natura- 
liter  possibile  est,  ut  contingit  in   re  spiri- 
tuali  et  in  ordine  ad  modos  et  loca  partialia, 
mirum  non  est,  quod  de  potentia  Dei  absoluta 
hoc  non  repugnet  in  re  corporea  in  ordine  ad 
integra  loca  omnino  diversa.  Secundo  sumi 
potest  argumentum  ex  diversis  temporibus 
ad  loca  diversa;  nam  idem  corpus  existens  in 
temporibus  diversis    potest  in   uno  habere 
proprietatem  hujusmodi,  quam  non  habet  in 
alio;  ergo  idem  erit  in  pluribus  locis.  Patet 
consequentia,  quia,  sicut  potest  separari  in 
uno  tempore,  et  non  alio,  ita  in  uno  loco,  et 
nonalio.Fateoressedifferentiam,  quia  quando 
separatur  in  uno  tempore,  omnino  separatur 
a  tali  subjecto  actu  exislente;  quando  vero 
separatur  in  uno  loco  tantum,  non  omnino 
separatur  a  subjecto,  ut  actu  existenle,  sed 
tantum  ut  existente  hic.  Verumtamen  haec 
differentia  non  obstat  rationi  factae,  quia  simi- 
litudo  seu  proportio  non  in  hoc  ponitur,  sed 
in  hoc  solum,  quod  sicut  subjectum  potest  in 
uno  tempore  durare,  in  quo  non  durat  pro- 
prietas,  quia  est  distincta,  et  separabilis,  ita 
etiam  subjectum  potest  poni  in  uno  loco,  in 
quo  non  ponatur  proprietas ,  quia  est  dis- 
tincta,  et  separabilis.  Tertio  est  optima  ratio 
supra  facta,  quia  hoc  non  involvit  contra- 
dictionem,  ut  exempla  supra  adducta  decla- 
rant,  et  supra  etiam  sect.  3  dictum  est,  quia 
si  contradictio  proprie  et  simpliciter  fiat  (et 
idem    est  de    privata  oppositione),  semper 
altera  pars  est  falsa,  scilicet,  quae  absolute 
negat  proprietatem  convenientem  rei  in  ali- 
quo  loco;  si  vero  fiat  cum  loci  determina- 

tione ,  sic  non  est  contradietio ,  quae  esse 
debet  ejusdem  de  eodeni  s*ecundum  idem. 
Neque  contra  hoc  obstat  replica  Scoti,  sci- 
licet,  quod  liEec  prsedicata  abstrahunt  a  loco; 
duobus  enim  modis  hoc  potest  intelligi  : 
prirno,  quod  hte  proprietates  per  se  non  pen- 
dent  a  loco,  et  hoc  est  verum ;  secundo,  quod 
non  requirant  pnesentiam  localem  propor- 
tionatam  preesentise  subjecti,  ut  illi  inhce- 
reant,  et  hoc  est  falsum,  quia  ante  omnia 
oportet,  ut  sint  simul  loco,  et  indistanlia ;  ex 
hoc  capite  provenit,  ut  non  sit  contradictio, 
rem  esse  hic  albam,  et  non  Romse,  quia  licet 
subjectum  sit  utrobique  praesens,  potest 
albedo  non  habere  ulramque  preesentiam, 
sed  unam  tantum,  quia  cum  sit  res  absoluta, 
et  ex  natura  rei  distincta,  potest  multiplicari 
in  subjecto,  et  non  in  forma ;  et  per  hoc  satis 
responsum  est  ad  totum  fundamentum  priuise 
opinionis. 

6.  Secunda  conclusio.  —  De  potentia  ordi- 
naria,  ubicumque  ponitur  aliquod  corpus , 
ponuntur  omnes  ejus  proprietates  connatu- 
rales  et  intrinsecse.  —  Dico  secundo  :  proprie- 
tates  intrinsecee  et  connaturales  tali  rei  seu 
corpori,  de  potentia  ordinaria ,  seu  juxta 
naturam  suam,  necessario  insunt  rei,  ubi- 
cumque  existat.  Hoc  probat  argumentum 
tertife  opinionis  sumptum  ex  concomitantia , 
quse  in  hoc  sacramento  reperitur.  Et  ratio  est 
primo,  quia  istee  proprietates  cousequuntur 
rem  necessaria  quadam  connexione,  seu  di- 
manatione.  Ergo  sine  novo  miraculo  non  po- 
test  res  alicubi  esse  sine  illis.  Secundo,  quia 
non  potest  res  naturaliter  existere  sine  his 
proprietatibus;  neque  ex  natura  rei  satis  est, 
quod  in  loco  distante  illas  habeat,  quia  una- 
quaeque  forma  sibi  solum  habet  suum  forma- 
lem  effectum,  ubi  prtesens  existit,  sicut 
etiam,  ut  accidens  alicubi  naturaliter  existat, 
non  satis  est,  quod  alibi  inhcereat  subjecto, 
sed  necesse  est,  ut  ubicumque  existit,  ibi  sit 
in  subjecto;  idem  ergo  erit  in  alia  quacumque 
proprietate,  seu  naturali  existendi  modo. 

7.  Si  tale  corpus  per  actionem  adductivam 
ponatur  in  alio  loco  ab  eo,  in  quo  prxexiste- 
bat ,  necessario  trahit  omnes  suas  proprietates 
de  potentia  ordinaria.  — Dico  tertio  :  si  corpus 
prius  existens  alibi  postea  ponatur  simul  in 
alio  loco  solum  per  actionem  adductivam,  ex 
natura  rei  affert  secum  omnes  suas  proprie- 
tates,-quas  in  priori  loco  habebat,  atque  ita 
secundum  potentiam  ordinariam  necessario 
habebit  easdem  proprietates  in  utroque  loco. 
Probatur.  quia  ha3  proprietates  etiamsi  acci- 


dentariee  sint ,  tamen  supponuntur  realiter 
inhcerentes,  et  unitce;  et  alioqui  sunt  inde- 
pendentes  in  suo  esse  a  tali  loco;  ergo  sicut 
Aristoteles  dixit,  motis  nobis,  moveri  ea,  quse 
sunt  in  nobis,  ita  nos  dicere  possumus,  ad- 
ducto  illo  corpore  in  alium  locum,  adduci  ea, 
quee  sunt  in  ipso,  propter  realem  unionem, 
qua3  non  dissolvitur  propter  talem  mutatio- 
nem.  Et  confirmatur,  nam  quando  motio 
adductiva  talis  est,  ut  auferat  rem  ab  uno 
loco,  et  transferat  in  alium,  tunc  necessario 
transfert  illam  cum  hujusmodi  proprietatibus 
omnibus,  ut  per  se  constat;  ergo  idem  erit, 
etiamsi  per  adductionem  non  privetur  res 
priori  loco,  quia  ratio  concouiitantiee,  quas  est 
connexio,  eadem  est;  cujus  nonnullum  natu- 
rale  vestigium  esse  potest  in  substantia  An- 
geli,  quando  ex  inadaequata  parte  sui  loci  se 
extendit  suo  modo  ad  ulteriores  partes,  nam 
secum  defert  suas  potentias,  et  actus ,  et 
quicquid  in  se  habet  prceterpartialem  modum 
prsesentice. 

8.  Si  tamen  simul  in  duplici  loco  ponatur, 
non  habet  cum  illis  istam  quasi  necessariam 
connexionem.  —  Dico  quarto  :  si  idem  corpus 
simul  ponatur  in  pluribus  locis,  aut  si  per 
actiones  substantiales  diversas  in  eis  consti- 
tuatur,  etiamsi  altera  earum  prius  existat, 
quam  alia,  fere  ex  voluntate  Dei  pendet, 
quod  in  utroque  loco  habeat  vel  non  habeat 
easdem  qualitates  seu  proprietates  extrinse- 
cas,  seu  accidentales;  magis  tamen  congruum, 
et  naturis  rerum  magis  consentaneum  esse 
videtur,  ut  easdem  utrobique  recipiat.  Pro- 
batnr  primo,  quia  hee  proprietates  neque  ex 
re  ipsa  intrinsece  sequuntur,  neque  ei  sunt 
debitse  ex  natura  rei,  ut  supponitur;  ergo, 
quando  res  fit,  ut  aliquam  habeat  ex  his  pro- 
prietatibus,  necessaria  est  nova  actio,  quse 
non  solum  est  distincta  ab  actione,  qua  fit 
subjectum,  sed  etiam  nullam  habet  con- 
nexionem  cum  illa;  ergo  quod  de  facto.con- 
jungantur,  ex  voluntate  et  concursu  extrinseci 
agentis  pendet;  ergo  similiter,  quod  con- 
jungantur  in  uno  loco,  et  non  in  aliis ,  vel 
quod  actio  accidentalis  conjungatur  cum  una 
actione  substantiali,  et  non  cum  alia,  pendet 
ex  voluntate  Dei,  quia  hsec  supernaturaliter 
operatur.  Dices  :  quamvis  haec  proprietas  ab- 
solute  non  sit  debita,  tamen  ex  suppositione, 
quod  inest,  seu  datur  in  uno  loco,  debetur  in 
alio.  Respondetur  hoc  declarare  utcumque 
alteram  partem  conclusionis ;  nam  hoc  debi- 
tum  non  potest  esse  omnino  intrinsecum  et 
connaturale,  quia  ista  proprietas  intrinseca 

et  connaturalis  non  est,  et  ideo  non  tollit, 
quin  pendeat  ex  Dei  voluntate;  videtur  autem 
esse  debitum  quoddamcongruitatis;  est  enim 
magis  consentaneum  naturis  rerum,  ut  cum 
identitate  subjecti  identitas  proprietatum  ser- 
vetur,  quantum  fieri  possit.  Item  quia  non 
est  naturae  rei  consentaneum,  ut  idem  sub- 
jectum  habeat  contrarias  formas,  etiam  in 
diversis  locis;  ergo  neque  ut  habeat  simul 
formam  et  privationem  ejus.  Tandem  hoc 
etiam  persuadet  communis  doctrina  supra 
data  de  concomitantia ,  quse  in  hoc  sacra- 
mento  intercedit,  ut  latius  queest.  76  dicturi 
sumus. 

SECTIO  VI. 

Utrum  mutatio  facta  in  aliquo  corpore  necessario  fiat 
in  omnibus  locis,  in  quibus  illud  existit. 

1 .   Prima  sententia.  —  Constat  ex  dictis 

quaestionem  hanc  non  tractari  de  mutatione 

locali,  quia  cum  hsec  nihil  aliud  sit  quam  effec- 

tio  prassentiae,  seu  ipsamet  praesentia,  aut  Ubi 

in  fieri,  sicut  una  prsesentia  est  in  uno  loco,  et 

non  in  alio,  ita  potest  fieri  vel  mutari,  in  uno 

loco,  et  non  in  alio,  et  ita  Christus  mutat  prae- 

sentiam  insacramento,  etnon  in  coelo,  et  suo 

modo  anima  in  manu,  et  non  in  capite;  imo 

licet  contingat  simul  moveri  in  duobus  locis, 

ut  movetur  Christus  in  duabus  hostiis,  non 

est  idem  motus  utrobique,  sed  diversus,  quia 

ad  distinctam   prsesentiam  terminatur.  Est 

ergo  qusestio  de  aliis  mutationibus,  inqua, 

suppositis    quse   prsecedenti    sectione  dicta 

sunt,  nulla  videtur  esse  difficultas  in  ordine 

ad  divinampotentiam,  quia  hujusmodi  muta- 

tio,  superveniens  rei  existenti  inloco,  semper 

terminatur  ad  aliquid  ex  natura  rei  distinc- 

tum  et  separabile  a  subjecto;  diximus  autem 

terminum  ipsum  posse  esse  in  subjecto  in  uno 

loco,  et  non  in  alio,  quia  quoad  hoc  non  est 

minor  repugnantia  in  mutatione,  quam  in 

ipso  termino.  Solum  ergo  superest  inquiren- 

dum,  quid  ex  natura  rei  consequatur,  et  hoc 

ipsum  est,  quod  de  Eucharistia  inquiri  solet, 

an  si  Christus  extra  sacramentum  calefieret, 

vel  doleret,  easdem  mutationes  in  sacramento 

pateretur.  Iii  qua  re  D.  Thom.,  q.  76,  art.  1 , 

et   qusest.   81,   art.   4,   simpliciter  affirmat, 

considerando    preecise    in    his   mutationibus 

id  quod  est  absolutum  a  motu  locali;  idem- 

que  sentit  Scot.,  dist.  10,  queest.  2  et  4,  et 

frequentius  ibi  Theologi,  et  Altisiod.,  lib.  4 

Sum.,  tract.  5,  oap.   5,  qusest.   6;   ^Egid., 

Theorem.     46    de    Eucharist.;  Petrus  Soto, 


lect.  6  de  Euchar.;  et  favet  Innocent.,  lib.  4 
de  hoc  myst.,  cap.  6.  Fundamentum  esse  po- 
test,  quia  subjectum  mutationis  idem  est,  et 
mutatio,  quae  in  eo  fit,  non  pendet  a  loco. 

2.  Secunda  sententia.  —  Secunda  vero  sen- 
tentia  negat,  hoc  sequi  ex  natura  rei;  indicat 
Hugo  Vict.,  et  Alexand.  Alens.,  citati  sect. 
praeced.  Tenet  Major,  dist.  10,  quaest.  5; 
Palac,  d.  11,  qusest.  1;  Ledesm.,  quaest.  16, 
art.  1,  dub.  3;  Ruard.,  art.  15.  Fundamenta 
afferemus  postea. 

3.  Agensnaturale  mutans  corpusin  uno  loco, 
non  mutat  in  alio,  exvisuasvirtutis. —  Evasio. 
—  Impugnatur .  —  Dico  ergo  primo  :  ex  sola 
virtute  agentis  naturalis,  mutatio  factainuno 
loco  non  fit  in  aliis  locis  distantibus,  in  quibus 
idem  corpus  existit.  Haec  conclusio  probabitur 
melius,  descendendo  ad  specificas  mutationes 
et  per  eas  sigillatim  discurrendo.  Haec  ergo 
mutatio  potest  esse,  aut  per  actionem  trans- 
euntem,  aut  per  immanentem;  et  prior  potest 
ad  tria  capita  revocari,  quee  sunt  alteratio, 
augmentatio  propria,  vel  impropria,  et  gene- 
ratio ;  sub  posteriori  vero  membro  continentur 
omnes  actus  sensuum  externorum  et  interno- 
rum,  intellectus,appetitus,  et  voluntatis.  Pro- 
batur  ergo  primo  de  alteratione,  quia  si  cor- 
pus  existat  hic  et  Romse,  et  hic  calefiat  ab 
igne,  ex  virtute  illius  agentis  non  potest  illa 
calefactio  Romse  fieri,  quia  ignis  non  habet 
virtutem  naturalem  ad  agendum,  nisi  intra 
suam  sphaeram ;  non  ergo  potest  calefactionem 
seu  calorem  Romam  transmittere.  Dices , 
quamvis  agens  per  se  consideratum  non  ha- 
beat  hanc  virtutem,  nihilominus  hunc  effectum 
sequi  ex  necessitate  materiae,  quia,  quod  ac- 
tioni  hujus  agentis  hic  subjicitur,  idem  om- 
nino  est  Romae.  Sed  contra  :  primo,  quia  hic 
effectus,  quod  hic  calor  adsit  Romse,  est  novus 
effectus  realis;  ergo  necessario  esse  debet  ab 
aliqua  causa  efficiente,  quae  habeat  vim  effec- 
tricem  illius ;  sed  hanc  non  habet  ignis  ex  se, 
neque  identitas  subjecti  eam  illi  confert  : 
ergo.  Secundo  ex  illa  actione  sequetur,  quod 
ille  calor  habeat  duas  prsesentias  reales,  unam 
hic,  alteram  Bomae;  sed  hic  est  effectus  valde 
supernaturalis;  ergo  non  potest  illum  efficere 
ignis  virtute  sua,  etiamsi  subjectum  sit  idem 
in  utroque  loco.  Quin  polius,  si  ad  agendum 
illum  calorem  in  illo  subjecto  in  uno  loco 
omnino  necessarium  esset,  illurn  efficere  in 
utroque  loco,  potius  dicendum  esset,-ignem 
non  posse  omnino  efficere  illum  calorem  sola 
virtute  naturali  etiam  in  uno  loco,  quam  posse 
in  utroque ;  quia  facilius  est,  virtutem  natu- 


ralem  impediri  ab  agendo,  quam  elevari  ex 
sola  conditione  materialis  subjecti  ad  agen- 
dum  aliquid  supra  totam  naturse  virtutem. 
Quod  autem  nec  hoc  sit  necessarium  dicere, 
probatur  tertio  ex  motu  locali ;  nam  supposita 
existentia  ejusdem  corporis  in  duobus  locis, 
potest  agens  virtute  naturali  illud  movere 
localiter  in  uno  loco,  quamvis  non  possit  illum 
et  eumdem  motum  transferre  in  alterum  lo- 
cum ;  ergo  similiter  poterit  calefacere  illud  in 
uno  loco,  quamvis  non  possit  calefactionem 
illam  mittere  in  alium  locum ;  signum  est 
enim ,  solam  identitatem  subjecti  non  suffi- 
cere,  utmutatioin  eofacta  inunolocotranseat 
in  alium,  si  aliunde  obstet  aliquod  impedi- 
mentum;  hoc  autem  impedimentum  in  muta- 
tione  locali  provenit  non  solum  ex  defectu 
virtutis  activse,  sed  etiam  ex  ratione  ipsius 
mutationis  et  termini  ejus;.in  alleratione 
autem  sufficienter  provenit  ex  defectu  virtu- 
tis  agentis.  Quarto  etultimo  est  specialis  ratio 
in  hoc  mysterio,  ut  calefactio  facta  in  corpore 
Christi  existentis,  v.  gr.,  in  coenaculo,  non 
posset  virtute  agentis  naturalis  transire  in 
idem  corpus  sub  speciebus  panis  existens ; 
quia  oporteret,  calorem  illum  recipere  modum 
sacramentalem  existendi  sub  speciebus,  to- 
tumque  existere  in  toto,  et  totum  in  qualibet 
parte  et  puncto;  hoc  autem  neque  ab  agente 
naturali  virtute,  neque  ex  vi  materialis  alte- 
rationis  fieri  potest,  quia  ille  modus  sacra- 
mentalis,  supernaturalis  est  et  altioris  ordinis. 
Et  confirmatur  :  nam  propter  hanc  maxime 
causam  non  potest  corpus  Christi,  ut  in  hoc 
sacramento  existit,  immediate  pati  ab  agente 
naturali;  ergo  nec  mediate,  id  est,  media 
alteratione  facta  in  eodem  corpore,  in  eoclem 
loco ;  nam  effectus  idem  futurus  est  sub  sacra- 
mento,  sive  immediate,  sive  mediate  fieri 
dicatur;  prsesertim,  quia  semper  requirit 
propriam  et  immediatam  actionem,  per  quam 
fiat. 

4.  Secundo  probatur  conclusio  in  motibus 
ad  quantitatem,  quos  sub  nomine  augmenta- 
tionis  proprie  vel  improprie  dictee,  ad  quam 
diminutio  reducitur,  complexi  sumus;  potest 
enim  hic  motus  triplex  intelligi.  Primus  est, 
per  modum  continuationis,  vel  divisionis,  ut 
cum  aqua  aquse  infunditur,  vel  ab  aqua  sepa- 
ratur;  et  de  hoc  constat,  non  necessario  con- 
sequi  ex  uno  loco  ad  alium,  quia  fit  per  motum 
localem  vel  ipsius  corporis,  vel  alterius,  quod 
interponitur  inter  partes  ejus;  ostensum  est 
autem,  mutationem  localem  non  transferri  ex 
uno  loco  in  alium.  Unde,  si  eadem  aqua  esset 

hic  et  Romsein  duplici  vase,  possethic  effun- 
di,  et  in  vase  hic  existente  diminui,  et  non 
Romas.  Et  eadem  ratione,  quamvis  perfora- 
rentur  manus  Christi  in  cruce,  ex  vi  talis 
agentis  naturalis  non  perforarentur  in  Eucha- 
ristia,  quia  per  se  ac  formaliter  solum  est 
quaedam  divisio  continui,  motu  locali  facta; 
ac  siniili  modo,  quamvis  in  propria  specie 
effunderet  sanguinem,  non  egrederetur  hic 
sanguis  ex  corpore,  prout  in  Eucharistia 
existeret,  quia  illa  effusio  solum  erat  mutatio 
localis,  quae  non  necessario  transit  in  alium 
locum,  praesertim  facta  modo  extenso,  et 
quantitativo,  cujus  non  est  capax  corpus  sa- 
cramentaliter  existens;  manet  ergo  sanguis 
in  sacramento  intra  corpus,  etcontinuus  reli- 
quo  sanguini,  sicut  erat  antea,  quia  nulla  esset 
facta  in  eo  mutatio,  et  quia  cum  sit  res  liquida , 
manens  intra  venas  cum  alio  sanguine,  non 
potest,  ut  videtur,  non  manere  continua. 
Aliud  genus  hujus  mutationis  esse  potest  con- 
densatio  et  rarefactio;  sed  de  hoc  est  eadem 
ratio,  quae  de  alteratione  et  mutatione  locali, 
quia  in  se  ac  formaliter  revera  est  alteratio 
qusedam;  habet  autem  adjunctam  mutationem 
localem,  interdum  antecedentem ,  interdum 
consequentem.  Tertius  motus  ad  quantitatem 
est  propria  augmentatio  et  diminutio;  et  de 
hoc  est  mihi  res  evidentior,  quod  factus  in 
corpore  in  uno  loco  non  necessario  fiat  in  alio, 
aut  factus  in  corpore  Christi  extra  sacramen- 
tum,  non  necessario  fiat  in  sacramento,  quam- 
vis  contradicat  Scotus,  dist.  10,  quaest.  6. 
Probatur  autem,  quia  hoc  augmentum  non  fit 
sine  conjunctione  extrinseci  corporis,  scilicet 
nutrimenti,  seu  materiee  ejus;  sed  potest  esse 
corpus  in  duobus  locis,  et  nutrimentum  tan- 
tum  in  uno ;  ergo  applicabitur  nutrimentum 
viventi  in  uno  loco  et  non  in  alio ;  ergo  conti- 
nuabitur  illi  in  uno  loco,  et  non  in  alio.  Res- 
pondet  Scotus,  tunc  necessario  fieri,  ut  mate- 
ria  et  quantitas  cibi  in  alterum  etiam  locum 
transferantur.  Sed  hoc,  ut  Major  notavit,  in- 
credibile  est,  prsesertim  ex  virtute  sola  agen- 
tium  naturalium ;  primo,  quia  ibi  nullum  est 
agens,  quod  habeat  tantam  virtutem.  Secun- 
do,  quia  illa  mutatio  materice,  seu  corporis 
quanti  in  alium  locum  distantem,  subita  et 
instantanea,  sine  transituper  medium,  est,  ut 
multis  videtur,  impossibilis,  vel  saltem,  ut 
verius  est,  difficillima,  et  valde  supernatura- 
lis;  a  quo  ergo  agente  naturali  ut  sic  fieri  po- 
test?  Tertio,  quia  si  ignis,  existens  hic  et 
Roma?,  hic  generet  ignem  ex  stupa,  non  sibi 
illum  continuando. 


nemo  dicet  ignem  illum 

statim  incipere  esse  hic  et     hic  specialis  repugnantia ;  nam  quod  eadem 


denuo  genitum 
Romse,  quia  stupa,  ex  qua  genitus  est,  ut 
supponitur,  non  erat  Romse,  neque  est  alia 
causa  vel  ratio,  a  qua  illuc  sit  translatus ;  ergo 
eadem  ratione,  quamvis  ignis  ille  genitus  con- 
tinuaretur  generanti,  non  propterea  inciperet 
esse  Romae,  quia,  ut  ostendimus,  continuatio, 
quoe  in  uno  loco  fit,  non  necessario  fit  in  alio; 
sic  igitur  posset  ignis  ille  per  juxtapositio- 
nem  augeri  in  uno  loco  et  non  in  alio;  ergo 
eadem  ratione  posset  vivens  per  intus  sump- 
tionem,  quia  revera  est  fere  eadem  ratio. 
Quarto,  accedit  specialis  difficultas  in  hoc 
mysterio,  si  corpus  Christi  augeretur  extra 
sacramentum,  quia  oporteret,  illam  partem 
materise  et  quantitatis  additam,  modum  sa- 
cramentalem  accipere,  sicut-  dictum  est  de 
alteratione;  nam  eodem  modo  hic  applicari 
potest  ratio  ibi  posita. 

5.  Evasio.  — Responsio.  — ■  Impugnatur.  — 
Tertio  probatur  conclusio  in  integra  substan- 
tiali  mutatione,  qualis  est,  v.  gr.,  corruptio; 
de  generatione  enim  nihil  est,  quod  dicamus, 
quia  sisupponitur  corpusjam  existens  inmul- 
tis  locis,  clarum  est,  virtute  naturali,  de  qua 
nunc  agimus,  non  posse  alibi  generari;  nam 
devirtute  supernaturaliinfra  dicemusagentes 
de  transubstantiatione.  Quod  ergo  corruptio 
vel  mors  posset  evenire  eidem  corpori  in  uno 
loco  et  non  in  alio,  probatur  primo  ex  dic- 
tis,  quia  eadem  fere  ratio  est  de  corruptione 
ac  de  diminutione,  in  qua  intercedit  partialis 
corruptio.  Secundo,  quia  ssepe  corruptio  fit 
ex  divisione  continui,  semperque  per  actio- 
nem  preeviam;  utraque  autem  harum  muta- 
tionum  potest  fieri  in  uno  loco  et  non  in  alio. 
Tertio  naturali  exemplo  animse,  quas  in  uno 
loco  est  unita  uni  parti  materise  et  non  alteri, 
cui  est  tantum  unita  in  alio  loco.  Unde  fit,  ut 
possit  separari  et  amittere  unionem  in  uno 
loco  et  nonin  alio;  ergo  eadem  ratione  posset 
divina  virtute  esse  in  uno  loco  unita  uni  cor- 
pori,  et  in  alio  alteri;  et  tunc,  licet  separare- 
tur  ab  uno  per  actionem  alicujus  agentis 
naturalis,  non  propterea  necessario  separare- 
tur  ab  alio ;  ergo  pari  ratione  e  converso  potest 
materia  in  uno  loco  esse  unita,  et  non  in  alio, 
et  tunc,  quamvis  ab  una  forma  separaretur 
in  uno  loco,  non  separaretur  ab  alia  in  alio. 
Ac  tandem  fere  eadem  ratione  concluditur, 
quod  si  in  duobus  locis  sit  unita  eidem  formee, 
possit  in  uno  ab  ea  separari,  virtute  agentis 
naturalis,  et  alteri  uniri,  et  non  in  alio;  nam 
est  fere  eadem  ratio,  suppositis  prsesertim 
quae  dicta  sunt  de  alteratione ;  nulla  est  enim 


materia  in  diversis  locis  sit  sub  diversis  for- 
mis,  simpliciter  non  repugnat,  ut  recte  nota- 
vitGabr.,lect.  47  iu  canonem,  contra  Scotum, 
carpens  illum,  quod  non  consequenter  fuerit 
locutus;  nam  in  4,  dist.  10,  qusest.  2,  conce- 
dit,  quod  licet  corpus  Christi  vivum  et  anima- 
tum  fuerit  ante  incarnationem  in  Eucharistia, 
potuisset  in  propria  specie  ex  puris  sanguini- 
bus  Virginis  substantialiter  concipi;  ad  hoc 
autem  necessarium  fuisset,  ut  prius  eadem 
materia  esset  informata  anima  Christi  in  Eu- 
charistia,  et  forma  sanguinisinuteroVirginis, 
ut  ex  illa  posset  Christus  concipi  et  generari, 
neque  in  hoc,  revera,  est  ulla  implicatio  con- 
tradictionis.  Quo  fit,  -ut  si  causee  naturales 
applicentur  corpori  in  uno  loco,  et  non  in  alio, 
possint  illud  corrumpere  et  aliud  ex  illo  ge- 
nerare  in  uno  loco,  et  non  in  alio.  Dices  :  esto, 
non  implicet  contradictionem,  eamdem  mate- 
riam  esse  simul  sub  diversis  formis,  tamen 
naturaliter  saltem  hoc  repugnat,  sive  materia 
sit  in  uno  loco,  sive  in  multis.  Ubique  enim 
eamdem  capacitatem  habet,  et  eamdem  nu- 
mero  potentiam,  quee  unica  forma  repletur. 
Ergo  si  idem  numero  corpus  existit  in  duobus 
locis,  ex  eadem  numero  forma  et  materia  com- 
positum,  non  potest  virtute  alicujus  agentis 
naturalis  corrurapi  in  unoloco,  et  non  in  alio. 
Probatur  consequenlia,  quia  non  potest  ex- 
pellere  formam  in  uno  loco,  nisi  introducendo 
aliam ;  non  potest  autem  introducere  aliam, 
quamdiu  in  alio  loco  manet  prior  forma  in 
eadem  materia,  alias  naturaliter  maneretma- 
teria  sub  duabus  formis.  Atque  idem  argu- 
mentum  fieri  potest  de  alteratione,  quia  idem 
subjectum  non  est  capax  contrariarum  forma- 
rum;  ergo  etiam  in  diversis  locis  positum  non 
potest  eas  recipere,  quia  capacitas  subjecti 
non  augetur  propter  locorum  multitudinem. 
Ergo  non  potest  in  uno  loco  calefieri,  quin 
expellatur  frigiditas  ab  illo  subjecto,  non  in 
uno  loco  tantum,  sed  in  quolibet;  ergo  necesse 
est,  ut  calor  etiam  ex  vi  talis  calefactionis 
incipiat  esse  in  omnibus  locis,  in  quibus  est 
subjectum.  Ad  priorem  partem  aliqui  prop- 
ter  illud  argumentum  concedunt,  non  posse 
agens  naturale  in  uno  loco  tantum  existens 
corrumpere  aliud  compositum  existens  in  plu- 
ribus  locis,  quia  non  potest  omnino  expellere 
formam  ab  illa  materia ,  ubicumque  est ,  eo 
quod  non  possit  actionem  suam  extendere  ad 
distantem  loeum ;  et  ideo  etiam  non  posse  ex- 
pellere  illam  formam  in  loco  propinquo,  prop- 
ter  rationem  factam,    quia  non  potest  illa 

forma  expelli  hic,  nisi  ubique  et  oinnino  ex- 
pellatur,  quia  alioqui  agens  naturale  introdu- 
ceret  aliam  formam.  Sed  hasc  opinio  creditu 
difficilis  est,  scilicet,  stupam  in  medio  ignis 
positamnon  esse  comburendam,  solum  ex  eo 
quod  sit  in  alio  loco  distante,  vel  separato  ab 
igne,  aut  Christum  Dominum  non  potuisse  in 
cruce  interfici,  si  in  triduoessetin  sacramento 
vivus.  Rationeitemargumentor,  quiasicutnon 
potest  naturale  agens  actionem  suam  trans- 
mittere  in  corpus  illud,  prout  in  loco  distante 
existit,  ita  idem  corpus  alibi  existens  non 
potest  resislere  virtuti  talis  agentis ;  ergo  si 
agens  habet  virtutem  ad  superandum  et  cor- 
rumpendum  illud  corpus  in  loco  propinquo 
tantum  existens,  poterit  corrumpere  illud, 
etiamsi  alibi  existat. 

6.  Alise  responsiones .  —  Improbantur.  — 
Vera  solutio.  —  Aliter  ergo  dici  potest  in 
eo  casu  agens  naturale  posse  corrumpere 
immediate  tale  corpus,  prout  est  ibi  propin- 
quum,  consequenter  tamen  et  ex  necessitate 
malerise  expelli  formam  ab  illa  etiam  in  loco 
distante,  ne  materia  maneat  sub  diversis  for- 
mis.  Quod  si  objicias,  quia  non  potest  agens 
introducere  suam  formam  in  loco  distante, 
responderi  poterit,  vel  propter  hanc  causam 
materiam  desinere  esse  simpliciter,  et  an- 
nihilari  in  loco  distante,  quia  nec  potest  reti- 
nere  propriam  formam  priorem,  cum  alibi 
aliam  recipiat,  nec  potest  ibi  recipere  aliam 
formam,  per  quam  conservetur;  vel  certe  ma- 
gis  philosophice  dicendum  esse,  Deum  tunc 
suppleturum  defectum  agentis  naturalis,  et 
introducturum  ibi  formam  in  materia,  per 
quam  ibi  possit  conservari.  Aliter  clici  posset 
e  contrario,  in  eo  casu  agens  naturale  posse 
disponere  corpus  sibi  propinquum  usque  ad 
corruptionem,  ita  ut  forma  substantialis  ex- 
pellatur  ex  defectu  dispositionis  conservantis, 
non  posse  tamen  ex  virtute  naturali  intro- 
ducere  suam  formam,  solum  quia  in  eodem 
subjecto  est  alia  forma  incompossibilis,  quam 
non  potest  simpliciter  expellere,  ideoque 
oportere,  ut  aut  Deus  suppleat  clefectum 
agentis  ad  introducendam  talem  formam,  aut 
quocl  materia  siinpliciter  desinat  esse  ob  de- 
fectum  formaa.  Sed  neuter  horum  modorum 
mihi  probatur;  nam  imprimis  quod  in  eis  di- 
citur,  Deum  supplere  defectum  agentis,  non 
pertinet  ad  hanc  conclusionem ,  sed  ad  se- 
quentem,  nec  salvat,  quod  naturale  agens 
sola  naturali  virtute  possit  corrumpere  corpus 
existens  in  duobus  locis,  vel  sibi  simile  ex  illo 
generare.  Deinde  ratio  supra  facta,  quod  illud 


passum,  propter  solam  existcntiam  in  loco 
distante,  non  possit  magis  resistere  agenti 
sibi  propinquo  in  alio  ioco,  quam  si  ibi  tantum 
esset,  heec  (inquam)  ratio  convincit,  non  so- 
lum  posse  expellere  formam  repugnantem, 
sed  etiam  posse  introducere  sibi  similem  in 
illa  materia.  Quod  etiam  confirmatur  :  nam  si 
potest  expellere  aliam  formam,  necesse  est, 
ut  possit  introducere  dispositiones  repugnan- 
tes,  de  quibus  tamen  eadem  ratio  est,  ac  de 
ipsa  forma,  ut  probat  argumentum  factum  cle 
alteratione.  Quod  autem  e  contrario  possit 
hujusmodi  agens  naturali  virtute  expellere 
contrariam  formam  in  loco  distante,  et  ibi 
non  introducere  suam,  non  videtur  conse- 
quenter  dici,  tum  quia  eadem  est  difficultas, 
quomodo  virtute  naturali  agit  in  distans,  sive 
ad  corrumpendum,  sive  ad  generandum;  tum 
maxime,  quia  una  forma  non  expellitur,  nisi 
ratione  alterius,  quee  introducitur;  ergo  si  ex 
sola  identitate  materiee  necessario  sequitur 
expulsio  in  utroque  loco,  sequetur  etiam  in- 
trocluctio;  et  si  recurramus  ad  dispositiones 
preevias,  de  eisdem  fiet  proportionale  argu- 
mentum,  quod  etiam  in  eis  non  fit  immutatio, 
seu  remissio  in  aliquo  loco,  nisi  quatenus 
in  eodem  fit  alteratio  ad  contrariam  formam. 
Ultimo  tandem  hsec  omnia  videntur  satis 
impugnari  exemplo  supra  adclucto  de  aliis 
contrariis,  seu  oppositis,  qua3  immecliate  con- 
sequuntur  motum  localem,  vel  etiam  altera- 
tionem  ahquam;  ut  sunt,  esse  densum  et 
rarum,  sedere  et  stare ,  quse  nec  se  impe- 
diuntin  diversis  locis,necunum  eorum,  prout 
in  loco  distante  existit,  impedit  virtutem 
agentis  in  alio.  Quocirca  clici  potest  ultimo, 
quod  licet  absolute  et  simpliciter,  nullaque 
facta  suppositione,  materia  eadem  non  possit 
recipere  varias  formas  virtute  agentis  natu- 
ralis,  tamen  facta  suppositione,  quod  sit  in 
multis  locis,  et  quod  Deus  relinquat  naturalia 
agentia  operari  prtecisa  virtute  sua ,  conse- 
quenter  sequi,  ut  eadem  materia  possit  a  va- 
riis  agentibus  naturalibus  varias  formas  reci- 
pere,  quia  eadem  materia  in  tantum  non 
potest  plures  formas  simul  recipere,  in  quan- 
tum  ipsae  formre  inter  se  formaliter  pugnant ; 
potentia  enim  passiva  subjecti  de  se  indiffe- 
rens  estad  recipiendam  quamcumque  formam 
alteri  non  repugnantem;  formae  autem,  ut 
actu  sibi  repugnent,  et  ut  una  expellat  aliam, 
vendicant,  ut  non  solum  circa  idem  subjec- 
tum  versentur,  sedetiamin  eodemloco.  Nam 
vel  hajc  repugnantia  est  effectiva ,  vel  formalis . 
Si  effectiva,  constat  requirere  loci  approxi- 

mationem,  quia  agens  el  patiens  debent  esse 
simul,  vel  sallem  intra  certam  spheeram.  Si 
formalis,  ut  verius  est,  multo  magis  requirit 
intimam  preesentiam  localem;  nam  hic  effec- 
tus  privativus  expellendi  aliam  formam  est 
secundarius,  et  supponit  positivum  effectum 
informandi ;  hic  autem  effectus  fieri  non  po- 
test,  nisi  forma  intime  preesens  sit  in  loco, 
ubi  est  materia;  ergo  repugnantia  formalis 
inter  formas  solum  est  respectu  ejusdem  sub- 
jecti,  et  loci,  ubi  altera  forma  prsesens  adest; 
quod  ergo  una  materia  existens  in  diversis 
locis  habeat  varias  formas,  non  est  contra 
naturalem  repugnantiam  harum  formarum; 
et  ideo  mirum  non  est,  quod  talis  effectus 
sequi  possit  ex  actione  plurium  agentium 
naturalium,  supposito  priori  miraculo,  per 
quod  ablata  fuit  prima  radix  repugnantiee. 
Neque  hocest  admirabilius,  quam  quod  idem 
corpus  possit  naturaliter  moveri  et  quiescere, 
sedere  et  stare,  densari  et  rarefieri,  suppo- 
sito  priori  miraculo.  Atque  heec  omnia  appli- 
cari  possunt  ad  quamcumque  alterationem  et 
ad  qualitates  contrarias  (actus  vitales  excipio, 
de  quibus  statim)  quae  inter  se  non  pugnant 
actu,  nisi  sint  sufficienter  propinquee,  ut  una 
alteri  formaliter  resistat,  quod  non  habent, 
nisi  sint  in  eodem  loco,  et  circa  subjectum 
idem  versentur. 

7.  Actiones  sensuum  externorum  non  esedem 
necessario  erunt,  in  utroque  loco,  si  corpus  in 
duplici  ponatur.  —  Quid  sentiendum  de  sen- 
suum  interiorum  actibus  voluntatisque  ac 
appetitus.  —  Quarto  loco,  explicanda  est  con- 
clusio  posita  in  actibus  vitalibus,  inter  quos, 
et  alias  mutationes,  heec  est  differentia,  quod 
intrinsece  manant  ab  eadem  potentia,  in  qua 
recipiuntur;  et  ideo  de  eis  est  specialis  diffi- 
cultas,  nam  hoc  ipso,  quod  idem  homo,  v.  gr., 
est  in  diversis  locis,  est  in  utroque  loco  agens 
et  patiens  hujusmodi  actus,  et  seque  sibi  pro- 
pinquum ,  quia  est  omnino  idem  ;  et  ideo 
quicquid  in  hoc  genere  agit  et  recipit  in  uno 
loco,  videtur  necessario  agere  et  recipere  in 
alio;  hic  enim  cessat  difficultas  posita  in  aliis 
generibus,  scilicet  quod  non  possint  transmit- 
tere  actiones  suas  ad  loca  dislantia.  Sicut  si 
idem  ignis,  et  idem  lignum  essent  simul  hic, 
et  Romee,  et  eeque  sibi  propinqua,  tunc  ne- 
cessario  sequeretur  calefactio  in  utroque  loco. 
Qua3  quidem  ratio  convincere  videtur  in  ali- 
quibus  actibus,  sed  non  in  omnibus.  Distinc- 
tione  ergo  opus  est,  nam  quidam  sunt  actus 
immanentes,  qui  pendent  non  tantum  a  po- 
tentia,  sed  etiam  ab  objectis  loco  propinquis 

et  actu  immutantibus  ipsas  potentias,  ut  sunt 
actus  sensuum  externorum,  et  in  his  habet 
etiam  conclusio  posita  locum ,  quod  actus , 
v.  gr.,  visionis,  hoc  loco  factus,  non  neces- 
sario  sit  in  alio  realiter  preesens,  quia  pendet 
ab  objecto  preesente;  objectum  autem  ,  quod 
hic  est  preesens,  non  est  alibi ;  item  species, 
causata  ab  objecto  hic,  non  est  alibi,  propler 
rationem  supra  factam,  quia  non  potest  trans- 
mittere  suam  actionem  in  distans;  ergo  vir- 
tus  activa  visionis  non  est  in  alio  loco,  quia 
ipsa  species  est  partialis  virtus ;  ergo  neque 
actus  erit  necessario  in  utroque  loco  ex  vi 
naturalis  virtutis  activee.  Alii  vero  sunt  ac- 
tus,  qui  non  pendent  ab  aliquo  objecto,  vel 
agente  extrinseco  localiter  applicato;  ut  sunt 
actus  interiores  memorise,  intellectus,  volun- 
tatis  et  appetitus;  et  in  his  verisimile  est  ne- 
cessario  fieri  in  utroque  loco,  ubi  idem  homo 
existit,  propter  rationem  factam,  ad  quam 
tamen  supponendum  est,  totam  virtutem  ac- 
tivam  talium  actuum,  per  se  necessariam  ad 
eos  efficiendos,  esse  in  utroque  loco.  Quod  in 
voluntate  et  appetitu  semper  accidit,  quia 
juxta  probabilem  sententiam  tota  activa  vir- 
tus  est  in  ipsis  potentiis  ;  objectum  autem  non 
effective,  sed  finaliter  et  metaphorice  movet, 
non  localiter  applicatum,  sed  per  cognitio- 
nem,  ex  sympathia  potentiarum,  quee  in  ea- 
dem  anima  radicantur.  ln  intellectu  autem  et 
phantasia  necessarium  esset,  ut  species  im- 
pressa  in  utroque  loco  fieret,  quod  quidem 
fortasse  naturaliter  non  fieret,  speciebus  com- 
paratis  per  sensus  externos ,  maxime ,  si 
verum  est  effective  causari  ab  ipsis,  vel  ab 
exteriori  sensatione  in  interiori  sensu,  et  a 
phantasmate  in  intellectu.  Nam  si  forlasse 
species  intelligibilis  solum  fit  ab  intellectu 
agente,  phantasma  autem  solum  requiritur 
per  modum  exemplaris  per  sympathiam 
etiam  potentiarum,  sic  probabile  est,  speciem 
intelligibilem  resultare  in  utroque  loco,  quam- 
vis  objectum  sensibile  in  uno  tantum  loco 
applicetur,  quia  virtus  per  se  activa  et  re- 
ceptiva  ipsius  speciei  est  eadem  in  utroque 
loco,  et  in  utroque  sufficienter  excitatur  seu 
movetur  a  phantasmate  per  modum  exem- 
plaris,  et  per  sympathiam  potentiarum,  quae 
a  distantia  loci  non  pendet,  ut  jam  dicam. 

8.  Actus  contrarios  non  posse  esse  natura- 
liter  in  eadern  potentia  existenti  in  duplici 
loco  probabile  est.  —  Atque  hinc  probabile 
fit,  in  hujusmodi  actibus  vitalibus  non  posse 
esse  duos  actus  contrarios,  odii  et  amoris, 
assensus  et  dissensus,  in  eadem  potentia,  tum 

quia  talis  actus  naturaliter  seinper  est  in 
utroque  loco;  tum  etiam  quia  hujusmodi 
actus  non  solum  pendet  a  potentia,  ut  a  sub- 
jecto  recipienle ,  sed  etiam  ut  a  principio 
agente;  eadem  autem  potentia  non  habet  vim 
naturalem  ad  efficiendum  simul  actus  contra- 
rios,  in  quo  multum  differt  virtus  activa  a 
passiva ;  nam  haec  indifferens  est,  ut  ab  agente 
recipiat,  juxta  virtutem  ejus,  dummodo  for- 
mas  inter  se  non  pugnent.  Illa  vero  est  ab 
intrinseco  limitata  in  sua  virtule,  quse  non 
crescit  proptet*  existentiam  in  pluribus  locis. 
Dices ,  has  rationes  ad  summum  procedere 
secundum  potentiam  naturalem;  supernatu- 
ralem  autem  videtur  sequi ,  posse  esse  simul 
in  diversis  locis,  quia  supernaturaliter  potest 
virtus  activa  confortari,  et  quilibet  actus  in 
uno  loco  tantum  constitui.  Quod  videtur  con- 
cedere  Gabriel  in  4,  dist.  10,  art.  3,  dub.  3, 
non  tantum  in  homine  existente  in  diversis 
locis,  sed  etiam  in  eodem,  quod  frequens  est 
apud  Nominales.  Ego  autem  suppono,  inter 
actus  vitales  contrarios  esse  tantam  repu- 
gnantiam,  ut  etiam  per  potentiam  Dei  abso- 
lutam  non  possint  esse  in  eodem  subjecto  el 
loco  simul,  quia  sese  omnino  destruunt  ex 
parte  objecti,  unus  enim  destruit  objectum 
alterius.  Unde  fit,  ut  cum  alise  qualitates  con- 
trarias  simul  esse  possint  in  gradibus  remis- 
sis,  hoc  repugnet  naturaliter  actibus  vitalibus 
contrariis.  Unde  probabilius  etiam  censeo, 
non  posse  hujusmodi  actus  contrarios  esse 
simul  in  eodem  subjecto  etiam  in  diversis  lo- 
cis,  quia  licet  concedam,  posse  Deum  ponere 
unum  ex  his  actibus  in  uno  loco,  et  non  in 
alio,  ubi  esset  idem  subjectum,  tamen  inde 
impediret  actum  sibi  contrarium  in  eodem 
subjecto  etiam  in  alio  loco ,  non  per  meram 
informationem  et  incompossibilitatem  forma- 
rum,  ad  quam  esset  necessaria  preesentia  lo- 
calis,  sicut  in  aliis  contrariis,  sed  ex  parte 
objecti ,  destruendo  illud ,  per  sympathiam 
ejusdem  animse ,  seu  potentiee,  existentis  in 
uno  loco,  ad  se  ipsam,  ut  existentem  in  alio 
loco;  nam  sicut  eadem  anima  apprehendens 
aliquid  per  imaginationem  excitatur  ad  ainan- 
dum  per  appetitum,  quamvis  illi  actus  imagi- 
nandi  et  appetendi  non  sint  in  eodem  loco 
corporis ,  solum  quia  radicanlur  in  eadem 
anima ,  et  intime  ab  illa  fluunt,  ita  opinor, 
quod  si  idem  homo  hic  et  Romse  esse  intelli- 
gatur,  quamvis  hic  tantum  haberet  actum 
imaginationis ,  vel  intellectus,  quo  aliquod 
apprehenderetur  bonum^  per  illum  sufficien- 
ter  excitaretur,  ut  posset  illud  Romse  appe- 


lere,  quia  illa  sympathia  polentiarum  non 
pendet  ex  loco,  sed  ex  identitate  animee,  in 
qua  illse  potentise  et  actus  radicantur ;  est 
enim  eadem  ralioet  proportio.  Unde  ulterius, 
sicut  mutata  apprehensione  intellectus  vel  ( 
imaginalionis  necesse  est  mutari  actum  appe- 
titus,  quia  mutatur  objectum,  ita  in  prsedicto 
casu,  hoc  ipso  quod  homo  alicubi  judicet, 
hoc  esse  falsum,  destrnitur  in  eodem  intel- 
lectu  veritas ,  respectu  illius  objecti ,  et  ita 
destruitur  objectum ,  respectu  assensus  con- 
trarii;  et  idem  est  de  omnibus  similibus 
contrariis.  Quae  tandem  sympathia ,  et  cor- 
respondentia  actionum  vitalium,  sic  potest 
explicari ,  quia  si  ego  nunc  Romee  simul 
existerem,  quamvis  non  haberem  hic  realiter 
praesentem  sensibilem  visionem,  quam  habe- 
rem  Romae,  nihilominus  hic  possem  narrare, 
quae  Romee  geruntur;  unde  quodammodo  dici 
possem  hinc  videre ,  quod  satis  est,  ut  hic 
possem  narrare,  quia  ad  hoc  non  est  neces- 
saria  propinquitas  seu  identitas  loci,  quia 
nunc  etiam  lingua  loquitur  quee  oculus  videt, 
quia  ab  eadem  movetur  anima,  quamvis  loco 
distent ;  quod  idem  esset,  etiamsi  fingatur 
homo  tantae  magnitudinis,  ut  longe  amplius 
inter  se  distarent;  hujusmodi  ergo  consonan- 
tia  est  ex  parte  objectorum  in  reliquis  actibus 
vilalibus. 

9.  Ultimo  addendum  est  in  hac  materia , 
quamvis  agentia  naturalia  per  se  non  suffi- 
ciant  ad  immutandum  eodem  modo  corpus 
in  diversis  locis  existens,  magis  tamen  con- 
gruum  et  consentaneum  naturis  rerum  vi- 
deri ,  ut  supposito  priori  miraculo  Deus 
suppleat  defectum  causarum  naturalium, 
praebeatque  concursum  sufficientem,  ut  talis 
immutatio  eodem  modo  in  omnibus  locis  fiat. 
Haec  est  consentanea  D.  Thom.  et  aliis  aucto- 
ribus  citatis  in  prima  sententia ,  et  idem 
sentit  Alensis,  qui  rationibus  indicat,  quia 
alias  magna  confusio  et  perturbatio  rerum 
sequeretur,  quae  non  decet  ordinem  divinae 
sapientiae.  Item,  quia  alioqui  multa  sequeren- 
tur  praeter  naturalem  ordinem  rerum,  ut 
quod  eadem  materia  sit  sub  diversis  for- 
mis,  etc,  quae  omnia  evitantur  posito  hujus- 
modi  concursu,  consentaneo  priori  miraculo. 
Prteterea  in  hoc  mysterio  necessarium  est 
hoc  dicere,  supposita  communi  doctrina,  quod 
corpus  Christi  in  hoc  sacramento,  eadem  per 
concomitantiam  habeat,  quse  extra  sacra- 
mentum  recipit ;  quocl  hic  speciali  ratione 
necesse  est  fieri  singulari  concursu  Dei,  prop- 
ter  sacramentalem  modum  supernaturalem , 

u t  saepe  supra  indicatura  est.  Ad  quod  ita 
instituendum  fuit  etiam  hic  specialis  ratio, 
tum  propter  excellentiam  et  majestatem  cor- 
poris  Christi;  tum  etiam  quia  hoc  sacramen- 
tum  est  memoriale  et  signum  ejusdem  cor- 
poris  in  propria  specie  existentis ;  et  ideo 
decuit,  ut  eodem  modo  esset  in  hoc  sacra- 
mento,  quo  extra,  quoad  omnia  absoluta, 
quee  a  loco  non  pendent. 

'10.  Dubium.  —  Solutio.  —  Atque  hinc  ex- 
peditur  dubium ;  supra  huc  remissum ,  si 
corpus  Christi  extra  sacramentum  corrumpe- 
retur,  usque  ad  resolutionem  in  elemento,  ita 
ut  jam  nullo  modo  maneret  corpus  humanum, 
an  nunc  desineret  esse  omnino  in  sacra- 
mento.  Scotus  enim  in  4,  dist.  10,  queest.  6, 
affirmat,  et  recte  in  uno  sensu.  Dico  autem 
hypothesim  esse  impossibilem,  supposita  in- 
stitutione  facta  in  hoc  sacramento,  et  statu 
illius  corporis ,  quem  illa  supponit.  Unde  ex 
illa  hypothesi  impossibili  videntur  sequi  con- 
tradictoria ;  nam  ex  vi  prsesentis  institutionis 
absolute  et  sine  ulla  conditione  verum  est, 
tamdiu  corpus  Christi  conservari  sub  specie- 
bus  quamdiu  illse  possunt  substantiam  panis 
conservare,  et  ex  hoc  principio  Christus  sem- 
per  ibi  manebit,  quicquid  extra  sacramen- 
tum  circa  corpus  ejus  fieri  fingatur.  Aliunde 
vero,  quia  juxta  eamdem  institutionem  cor- 
pus  in  sacramento  debet  esse  substantialiter 
conforme  sibi  ipsi  extra  sacramentum ,  et 
quia  in  sacramento  esse  non  polest,  nisi  cor- 
pus  humanum,  quod  significant  verba  for- 
mae,  ideo  etiam  sequitur  in  eo  casu  corpus 
Christi  non  mansurum  sub  sacramento,  et  hoc 
simpliciter  verum  est;  alia  autem  promissio, 
quod  Christi  corpus  tamdiu  durat  sub  specie- 
bus,  quamdiu  species  ipsee  durant,  involvit 
conditionem ,  quod  Christi  corpus  in  pro- 
pria  specie  perseveret,  et  duret  in  ratione 
corporis  humani;  quocl  quia  perpetuo  ita  fu- 
turum  est  e\  absoluta  lege,  et  promissione 
divina  ,  ideo  alia  etiam  promissio  transit  in 
absolutam  simpliciter,  et  alia  conditionalis 
procedit  ex  hypothesi  impossibili,  supposita 
institutione,  prout  facta  est. 


ARTICULUS  II. 


Utrum  in  hoc  sacramento  remaneat  substantia  panis 
et  vini  post  consecrationem  (infra,  art.  6,  corp.,  et 
quaest.  77,  art.  1  et  5;  et  4,  d.  11,  queest.  1;  etd.  12, 
q.  1,  art.  1,  qusest.  3  ;  et  4  contra,  cap.  63,  in  princ; 
et  Quodlib.  7,  art.  9,  et  Quodlib.  9,  art.  5,  ad  3;  et 
1  Gor.  11,  lect.  4,  col.  6,  et  lect.  9,  col.  5). 

'I.  Ad  secundum  sic  proceditur.  Videtur, 
quod  in  hoc  sacramento  remaneat  substantia 
panis  et  vini  post  consecrationem.  Dicit  enim 
Damascen.,  in  4  lib.,  c.  I 4  :  Quia  consuetudo  est 
hominibus  comedere  panem  et  vinum  bibere, 
conjugavit  eis  Deus  divinitatem,  et  fecit  ea 
corpus  et  sanguinem  suum,  et  ita  panis  com- 
municationis  non  panis  simplex  est,  sed  unitus 
divinitati.  Sed  conjugatio  est  rerum  actu  exi- 
stentium.  Ergo  panis  et  vinum  simul  sunt 
in  hoc  sacramento  cum  corpore  et  sanguine 
Christi. 

2.  Prxterea,  inter  Ecclesise  sacramenta  debet 
esse  conformitas.  Sed  in  aliis  sacramentis, 
substantia  materige  manet,  sicut  in  baptismo 
substantia  aquse,  et  in confirmatione substantia 
chrismatis.  Ergo  et  in  hoc  sacramento  est  sub- 
stantia  panis  et  vini. 

3.  Prxterea,  panis  et  vinum  assumuntur  in 
hoc  sacramento,  in  quantum  significant  eccle- 
siasticam  unitatem,  prout  unus  panis  fit  ex 
mullis  granis,  et  unum  vinum  ex  multis  ra- 
cemiSy  ut  August.  dicit  in  lib.  de  Symb.  Sed 
hoc  pertinet  ad  ipsam  substantiam  panis  et 
vini.  Ergo  substantia  panis  et  vini  remanet  in 
hoc  sacramento. 

Sed  contra  est,  quod  Ambros.  dicit  in  lib.  6 
de  Sacrament.,  cap  \  :  Licet  figura  panis  et 
vini  videatur,  tamen  nihil  aliud  quam  caro 
Christi  et  sanguis  post  consecrationem  cre- 
denda  sunt. 

Respondeo  dicendum,  quod  quidam  posue- 
runt  post  consecrationem,  substantiam  panis 
et  vini  in  hoc  sacramento  remanere.  Sed  hsec 
positio  stare  non  potest.  Primo  quidem,  quia 
per  hanc  positionem  tollitur  veritas  hujus  sa- 
cramenti,  ad  quampertinet,  ut  verum  corpus 
Christi  in  hoc  sacramento  existat,  quod  qui- 
dem  ibi  non  est  ante  consecrationem.  Non 
autem  aliquid potest  esse  alicubi  ubiprius  non 
erat,  nisi  vel  per  loci  mutationem,  vel  per 
alterius  conversionem  in  ipsum,  sicut  in  domo 
aliqua  de  novo  incipit  esse  ignis,  aut  quia 
illuc  defertur,  aut  ibi  generatur.  Manifestum 
est  autem,  quod  corpus  Christi  non  incipit 
esse  in  hoc  sacramento  per  motum  localem. 
Primo  quidem,  quia  sequeretur ,  quod  desineret 

esse  in  ccelo;  non  enim  quod  localiter  movetur, 
pervenitdenovo  ad  aliquem  locum,  nisi  deserat 
priorem.  Secundo,  quia  omne  corpus  localiter 
motum,  pertransit  omnia  media,  quocl  hic  dici 
non  potest.  Tertio,  quia  impossibile  est,  quod 
unus  motus  ejusdem  corporis  localiter  moti 
terminetur  simul  ad  diversa  loca,  cum  tamen 
inpluribus  locis  corpus  Christi  sub  hoc  sacra- 
mento  simul  esse  incipiat,  et  ideo  relinquitur, 
quod  non  possit  aliter  corpus  Christi  incipere 
esse  de  novo  in  hoc  sacramento,  nisi  per  con- 
versionem  substantise  panis  in  ipsum.  Quod 
autem  convertitur  in  aliquid,  facta  conver- 
sione  nonmanet.  Unde relinquitur,  quodsalva 
veritate  hujus  sacramenti ,  substantia  panis 
post  consecrationem  remanere  non  possit. 
Secundo,  quia  hsec  positio  contrariatur  formse 
hujus  sacramenti,  in  qua  dicitur  :  Hoc  est 
corpus  meum,  quod  non  esset  verum,  si  sub- 
stantia  panis  ibi  remaneret;  nunquam  enim 
substantia  panis  est  corpus  Christi ;  sed  potius 
esset  dicendum  :  Hic  est  corpus  meum.  Tertio, 
quia  contrariatur  venerationi  hujus  sacra- 
menti,  si  aliqua  substantia  creata  esset  ibi, 
quse  non  posset  adoratione  latrise  adorari. 
Quarto,  quia  contrariatur  ritui  Ecclesise,  se- 
cundum  quempost  corporalem  cibum  non  licet 
sumere  corpus  Christi,  cum  tamen  post  unam 
hostiamconsecratam  liceat sumere  aliam.  Unde 
hsec  positio  vitanda  est  tanquam  hseretica. 

Ad  \  ergo  dicendum,  quod  Deus  conjugavit 
divinitatem  suam,  icl  est  divinam  virtutem 
pani  et  vino,  non  ut  remaneant  in  hoc  sacra- 
mento,  sed  ut  faciat  inde  corpus  et  sanguinem 
suum. 

AdQ,  dicendum,  quod  in  aliis  sacramentis 
non  est  ipse  Christus  realiter,  sicut  in  hoc  sa- 
cramento;  et  ideo  in  aliis  sacramentis  manet 
substantia  materise,  non  autem  in  isto. 

Ad  3,  dicendum,  quod  species,  quse  remanent 
in  hoc  sacramento,  ut  infra  dicetur  (queest.  77; 
art.  3  et  4},  sufficiunt  ad  significationem  hujus 
sacramenti ,  nam  per  accidentia  cognoscitur 
ratio  substantise. 

COMMENTARIUS. 

Conclusio  D.  Thom.  est  negativa.  —  Negat 
D.  Thom.  manerein  hoc  sacramento  substan- 
tiam  panis  et  vini.  Quse  assertio ,  certa  et 
facilis  est.  Rationes  tamen,  quibus  D.  Thom. 
illam  probat,  magnam  habent  difficultatem; 
quia  vero  singulee  fere  singulas  queestiones 
requirunt,  in  sequenti  disputat.  commodius 
disputabuntur.  Solutiones  autem  argumento- 


rum  sunt  faciles.  De  testimonio  vero  Damasc, 
quod  in  solutione  ad  1  explicatur,  dicemus  in 
sequentibus. 

DISPUTATIO  XLIX. 

DE  ABSENTIA  PANIS  ET  VINI  AB  HOC  SACRAMENTO. 

Disputatio  undecima  de  Eucharistia.  — 
Postquam  diximus  de  praesentia  corporis 
Christi,  quee  est  velut  terminus  ad  quem 
consecrationis  hujus  sacramenti,  antequam 
modum,  quo  heec  preesentia  fit,  et  rationem 
transubstantiationis  explicemus ,  oportet  di- 
cere  de  absentia  panis,  quee  est  veluti  termi- 
nus  a  quo  ejusdem  consecrationis;  intellecto 
enim  utroque  termino,  facilius  erit  trans- 
itum  unius  ad  alium  contemplari ;  loquar 
autem  semper,  brevitatis  gratia,  de  substan- 
tia  panis,  quia  in  omnibus  eadem  ratio  est  de 
substantia  vini. 

SECTIO  I. 

Utrum    de  potenlia    absoluta  potuerit  Christus    fieri 
hic  realiter  prsesens  manente  substantia  panis. 

\ .  Sensus  qusestionis  exponitur.  —  Preemit- 
timus  hanc  queestionem,  quoniam  valde  con- 
fert  ad  explicandam  rationem,  propter  quam 
negamus  manere  in  hoc  sacramento  substan- 
tiam  panis.  Agimus  autem  de  possibili  abso- 
lute  et  simpliciter,  ac  sine  respectu  ad  deter- 
minata  verba,  per  quee  fiat  consecratio,  salva 
eorum  veritate.  De  hoc  enim  sectione  se- 
quente  dicturi  sumus;  hic  vero  generaliter 
inquirimus  de  quocumque  modo  actionis 
divinee,  et  de  quocumque  instrumento,  quo 
Deus  uti  velit,  aut  si  malit  sine  illo  operari. 
Denique  suppono,  sermonem  esse  preecise  de 
preesentia ,  non  de  unione  corporis  Christi 
cum  accidentibus  panis;  quee  et  est  incerta, 
et  per  se  non  pertinet  ad  doctrinam  fidei, 
quanquam  de  illa  etiam  nonnihil  obiter  attin- 
gemus.  Ratio  itaque  dubitandi  est,  quia  D. 
Thom.  hic  ex  sola  preesentia  corporis  Christi 
colligit  absentiam  substantiee  panis,  quee  col- 
lectio  nulla  esset,  si  cum  preesentia  Christi 
simul  esse  posset  substantia  panis.  Et  eodem 
modo  procedit  in  4,  dist.  1 1 ,  queest.  1 ,  art.  1 , 
queestiun.  1,  in  corp.,  et  ad  3,  et  4  contra 
Gent.,  cap.  63.  Quibus  locis  hac  ratione 
utitur.  Non  potest  aliquid  incipere  esse  ali- 
cubi,  nisi  aut  per  motum  localem,  aut  per 
conversionem  alterius  in  ipsum ;  ergo  nec 
corpus  Christi  incipere  potest  esse  in  hoc  sa-> 

cramento,  nisi  alterutro  ex  his  modis.  Sed 
non  potest  incipere  per  motum  localem. 
Primo,  quia  necessario  desineret  esse  in  coelo. 
Secundo,  quia  necessario  transiret  per  omnia 
media  loca.  Tertio,  quia  non  potest  simul  in- 
cipere  esse  in  diversis  locis,  cum  unus  motus 
ad  unum  locum  terminetur.  Ergo  necessario 
incipit  in  hoc  sacramento  per  conversionem 
panis  in  ipsum;  quod  autem  in  aliud  conver- 
litur,  desinit  esse  :  ergo. 

2.   Quorumdam    opinio.    —   Propter    hsec 
antiqui  discipuli  D.  Thomse  asseruerunt,  fieri 
non  potuisse  de  potentia  absoluta,  ut  corpus 
Christi  haberet  sub  accidentibus  realem  prse- 
sentiam  sacramentalem,  quam  nunc  habet, 
manente    sub  eisdem    substantia   panis;   et 
quidam  eorum  omnem   prsesentiam  negant 
fuisse  possibilem.  Alii,  licet  fateantur,  po- 
tuisse  Deum  facere  aliquam,  non  tamen  ejus- 
dem  rationis  cum  illa,  quse  nunc  est.  Ita  sentit 
Hervseus  in  4,  dist.  1  0,  qusest.  1 ,  art.  1 ;  Palu- 
danus,  dist.  14,  qusest.  2,  art.  4  et  2;   Ca- 
preol.,  qusest.  4  ,  art.  3,  ad  3  Scoti  cont.    4 
concl.,  qui  secundam  adhibet  rationem,  quia 
si  corpus  Christi  (inquit)  fieret  hic  prsesens 
sine  conversione  panis  in  ipsum,  vel  haberet 
prsesentiam  per  suam  quantitatem,  vel  per 
suam  substantiam,  vel  per  utramque;  non 
primum,    nec    tertium,    alias   esset  corpus 
Christi  hic  quantitative,  et  consequenter  non 
posset   esse  in  pluribus  locis;  neque  etiam 
secundum,  quia    substantia    materialis,    ut 
abstrahit  a  quantitate,  non  potest  fundare 
genus  aliquod  prsesentise,  quia  si  abstrahit  a 
quantitate,   abstrahit    ab   actione;    ergo  ab 
omni  contactu  quantitativo  et  virtuali;  ergo 
ab    omni  prsesentia.    Idem    videtur  senlire 
Ferrar.,  4  contra  Genles,  cap.  63,  qui  tertiam 
indicat  rationem,  quia  impossibile  est,  rela- 
tionem   esse  sine   fundamento.    Sed    relatio 
prsesentise,  quam  Christus  nunc  habet,  fun- 
datur  in  conversione  panis  in  ipsum  :  ergo. 
Ejusdem  opinionis  videtur  fuisse  Marsil.  in  4, 
qusest.    8,    art.    4,    conclus.   4;   Bonavent., 
dist.  4 1 ,  art.  4 ,  qusest.  4 ,  et  clarius,  qusest.  3. 
Ex  quibus  sumitur  quarta  ratio,   quia  im- 
possibile  est  aliquid  incipere  esse,  ubi  antea 
non  erat,  sine  sui  mutatione,  vel  mutatione 
alterius  in  ipsum;  sed  Christus  non  incipit 
esse  hic  per  sui  mutationem;  ergo  necessaria 
omnino    fuit    mutatio    in   substantia   panis. 
Tandem  in  hanc  sententiam  inclinare  videtur 
Alan.,  lib.  1 ,  cap.  35. 

3.  Prima  conclusio.  —  Dico  tamen  primo, 
potuisse  Deum  facere  vere  et  realiter  prse- 

sentem  Christum  intra  panem ,  conservata, 
imo  et  immutata  manente  substantia  panis. 
Heec  est  communior  sententia  Theologorum 
in  4,  dist.  10;  Scoti,  qusest.  1,  §  Quantum  ad 
istud,  et  latius,  dist.  11,  qusest.  3;  Durand., 
qusest.  1 ;  Richard.,  art.  1,  qusest.  1;  Gabr., 
Major.  et  aliorum  ;  et  ex  Thomistis  eam  tenet 
Cajet.  hic;  Soto,  dist.  9,  qusest.  2,  art.  2; 
Ledesm.,  qusest.  46,  art.  2;  et  tandem  idem 
dicit  Ferrar.  supra,  ad  4  Scoti  contra  2  dic- 
tum  D.  Thom.  Antequam  vero  hanc  conclu- 
sionem  probem , 

4.  Secunda  conclusio.  —  Dico  secundo, 
potuisse  Deum  dare  hanc  prsesentiam  corpori 
Christi  omnino  ejusdem  rationis  cum  illa , 
quam  nunc  habet,  et  cum  omnibus  intrin- 
secis  conditionibus  ejus,  id  est,  ut  illam  ha- 
beret ,  non  amittendo  eam ,  quam  habet  in 
coelo,  et  ut  per  eam  esset  totum  in  toto,  et 
totum  in  qualibet  parte  panis,  et  cum  intima 
et  inseparabilidistantia  ab  ipso,  ablata  solum 
ea  actione,  qua  accidentia  separantur  a  sub- 
jecto,  vel  etiam  cum  illa,  si  Deus  vellet  simul 
conservare  prsesentem  subslantiam  panis, 
non  unitam  accidentibus.  Ita  sentiunt  prse- 
dicti  Doctores,  licet  non  tam  distincte  mentem 
suam  declarent;  videtur  tamen  res  adeo 
clara ,  ut  nulla  appareat  dubitandi  ratio. 
Primo,  quia  nulla  intercedit  contradictio. 
Quod  ita  ostendo,  quia  nec  ratione  ipsarum 
rerum,  seu  terminorum,  id  est,  corporis 
Christi  et  substantise  panis,  nec  ratione  modi, 
seu  actionis  vel  mutationis,  per  quam  debet 
hic  constitui  corpus  Christi,  intercedit  hecc 
repugnantia ;  ergo  revera  nulla  est.  Prior 
pars  videtur  per  se  evidens.  Primo,  quia 
etiam  quantitativo  modo  non  repugnat  unum 
corpus  fieri  intime  prsesens  alteri,  conservata 
illius  substantia.  Secundo,  quia  hic  de  facto 
quantitas  corporis  Christi  fit  intime  prsesens 
quantitati  panis,  illa  manente  et  conservata, 
neque  est  ex  parte  ipsarum  rerum  repugnan- 
tia;  ergo  multo  minus  est  inter  substantias, 
si  solas  ipsas,  et  earum  prsesentias  intimas 
consideremus.  Tertio,  quia  hic  est  substantia 
corporis  Christi,  per  modum  substantise  indi- 
visibiliter  prsesens.  Hujusmodi  autem  prse- 
sentia  indivisibilis  substantise  non  repugnat, 
nec  excludit  formaliter  prsesentiam  alterius 
substantise  ab  eodem  loco  seu  spatio;  hac 
enim  ratione  substantia  Angeli  potest  esse 
prsesens  intime  in  quavis  alia  substantia,  et 
materialis  substantia ,  si  privaretur  quanti- 
tate,  non  excluderet  aliam  substantiam  ex 
hoc  loco,  ubi  ipsa  est,  quia  hoc  est,   quod 

potissime  facit  quantitas  naturae  suas  relicta; 
quibus  rationibus  convincor  ad  dicendum , 
nonsolum  de  potentia  Dei  absolula,  sed  etiam 
ex  natura  rei,  si  solum  consideremus  vim 
pra?sentia3  et  formalem  incompossibilitatem, 
abstrahendoab  efficacia  et  veritate  verborum, 
prsesentiam  corporis  Christi  non  expellere 
formaliter  substantiam  panis  physica  expul- 
sione,  de  quo  latius  dicam  disputalione  se- 
quenti.  Aliud  membrum ,  scilicet,  hoc  non 
repugnare  ex  parte  vise,  seu  mutationis,  pro- 
batur  primo  in  genere,  quia  ut  recte  notavit 
Scotus,  duse  partiales  mutationes  possunt  hic 
intelligi,  alia  privativa,  qua  substantia  panis 
transit  ab  esse  ad  non  esse,  alia  positiva,  qua 
corpus  Christi  ex  non  praesente  fit  prsesens ; 
sed  istse  non  sunt  essentialiter  connexa3,  nec 
termini  unius  cum  terminis  alterius;  ergo 
possunt  separari;  ergo  corpus  Christi  non 
necessario  fit  hic  ex  substantia  panis,  quia 
solum  hic  terminus  a  quo,  est  simpliciter  ne- 
cessarius  in  tali  mutatione.  Deinde  magis  in 
particulari,  quia  repugnantia  constituebatur 
in  hoc,  quod  si  substantia  panis  non  desinit, 
nulla  est  actio,  vel  mutatio,  per  quam  hic  fiat 
corpus  Christi;  ostendam  duos  modos  esse 
possibiles,  et  quoniam  ad  disputationem  de 
transubstantialione  multum  conferent,  eos 
diligenter  explicabo. 

5.  Manente  substantia  panis  possei  Christus 
illi  intime  adesse  per  actionem  substantia- 
lem.  — Dico  ergo  tertio,  potuisse  Christum 
fieri  substantialiter  pra3sentem  intra  panem 
per  actionem  substantialem  per  se  primo 
terminatam  ad  substantiam  corporis  Christi 
per  modum  creationis,  vel  conservationis,  ad 
quam  talis  prsesentia  consequatur.  Probatur, 
nam  si  Christi  corpus  alibi  non  existeret, 
posset  creari  a  Deo  cum  nova  prsesentia  lo- 
cali  absque  alterius  rei  desitione ;  ergo  etiam 
posset  creari  hic,  intra  substantiam  panis, 
cum  hac  prtesentia  sacramentali,  absque  de- 
sitione  substantiee  panis,  quia,  neque  ex  parte 
termini  a  quo,  neque  ex  parte  termini  ad 
quem ,  neque  ex  formali  repugnantia  sub- 
stantiarum  esset  contradictio ,  ut  ostensum 
est;  ergo  etiamsi  corpus  Christi  alibi  existat, 
poterit  per  simile  genus  actionis  fieri  prasens 
intra  substantiam  panis.  Probo  consequen- 
tiam,  quia  eadem  res  potest  duplici  actione 
produci,  aut  conservari;  unde,  licet  suppo- 
natur  existens  alicubi  una  actione,  potest 
alibi  idem  esse  recipere  per  aliam  actionem, 
quse  de  se  esset  sufficiens  rei  productio,  si 
non  supponeretur  existens;  tunc  autem  non 

denominabitur  productio,  quia  hsec  vox  con- 
notat  ordinem  ad  terminum  a  quo,  qui  sit 
privatio,  seu  negatio  simpliciter  existentiee 
termini  ad  quem,  quia  produci  significat  ad- 
duci  de  non  esse  simpliciter  ad  esse;  sed 
denominatur  quasi  conservatio,  quia  conser- 
vatio  est  influxus  ejusdemesse,  quod  antea 
erat,  et  hoc  convenit  111  i  actioni.  Nec  refert, 
quod  conservatio  propriissime  est  eadem 
actio  cum  productione,  quatenus  permanet 
et  durat,  influendo  idem  esse,  quod  in  primo 
instanti  produxit,  ut  constat  ex  D.  Thom., 
1  part.,  qua3st.  104,  art.  1,  ad  4;  quia  etiam 
potest  per  novam  actionem  conservari  id, 
quod  peralleram  actionem  fuerat  productum, 
ut  si  lumen  productum  ab  una  lucerna  con- 
servaretur  ab  alia,  et  in  hoc  mysterio  con- 
servaret  Deus  quantitatem  separalam,  alia 
actione  ab  illa,  qua  antea  fuerat  producta  ; 
at  vero  sicut  fieri  potest,  etiam  naturaliter, 
ut  res  conservetur  per  distinctam  actionem 
a  productione,  cessante  priori  actione,  ita, 
saltem  supernaturaliter,  fieri  potest,  ut  con- 
servetur  per  novam  aclionem  absque  cessa- 
tione  prioris. 

6.  Idem  effectus  a  duabus  causis  totalibus 
simul  potest  produci  supernaturaliter .  — 
Quoniam  vero  ex  hoc  principio  pendent,  non 
solum  ratio  facta,  sed  multa  etiam  dicenda 
de  transubstantiatione,  oportet  illud  fundare 
ac  declarare.  Primo  igitur  ponendum  est  ex 
philosophia ,  fieri  posse  divina  virtute,  ut 
idem  effectus  simul  a  duabus  causis  totalibus 
producatur;  dicuntur  autem  causa3  totales, 
quando  unaquseque  actu  efficit  actione  suffi- 
ciente  ad  totum  producendum ,  quas  non 
repugnat  fieri  simul,  quia  una  non  destruit 
aliam,  neque  aliunde  est  specialis  repugnan- 
tia,  aut  implicatio  contradictionis ,  ut  suo 
loco  ostendimus. 

7.  Hoc  autern  fieri  debet  duabus  actionibus 
diversis,  ac  sufficientibus  sigillatim.  —  Hinc 
fit  secundo,  ut  si  effectus  fiat  a  duabus  causis 
totalibus,  necessarium  esse,  ut  fiat  duabus 
actionibus  diversis;  quia  si  causa  est  totalis, 
necesse  est,  ut  dixi,  actionem  esse  per  se 
sufficientem  ad  effectum,  ita  ut  quamvis  alia 
et  melior  tolleretur,  ex  vi  talis  agentis  et 
actionis,  fieret  effectus  tam  perfectus  et  in- 
teger,  sicut  ab  utraque  producebatur;  nam 
si  causa  non  sit  hujusmodi,  non  erit  totalis, 
sed  partialis,  cum  indigeat  consortio,  et  adju- 
torio  alterius ;  ergo  necesse  est,  talem  causam 
agere  actione  propria  et  integra,  dislincta  ab 
actione   totali  alterius   causa3.    Patet  conse- 


112 


QU^EST.  LXXV,  ART.  II. 


quentia,  tum  quia  actio  dicit  habitudinem 
intrinsecam  ad  agens,  et  ita  ab  illo  pendet, 
ut  invariato  agente  non  possit  variari  actio, 
ut  supra  agentes  de  instrumentis  declara- 
vimus;  tum  etiam  quia,  una  destructa,  potest 
manere  alia,  et  e  contrario,  quia  potest  unum 
agens  cessare  ab  agendo,  alio  perseverante 
in  actione,  et  idem  omnino  esse  in  effectum 
influente;  lioc  autem  ipso,  quod  agens  cessat 
ab  agendo,  pcrit  ejus  actio,  quia  si  antea  age- 
bat,  et  nunc  non  agit,  nOcesse  est,  aliquam 
matationem  esse  factam,  vel  in  causa,  vel  in 
effectu,  vel  in  actione;  sed  non  in  causa,  quae 
per  transeuntem  actionem  non  mutatur,  et 
pra?sertim  quia  suppono  cessare  ab  actione 
per  suspensionem  divini  concursus ;  neque  in 
effectu,  ut  est  res  facla,  quia  suppono,  in- 
tegre  conservari  ab  alia  causa  totali;  ergo  in 
actione.  Ergo  potest  una  actio  desinere, 
manente  alia,  et  e  converso  :  sunt  ergo  dis- 
tinctse. 

8.  Unus  effectus  potest  duplici  actione  to- 
tali  conservari.  —  Objectio.  —  Solutio.  — 
Ex  quo  ulterius  concludo,  sicut  potest  una 
res  ab  initio  productionis  suee  fieri  a  duobus 
agentibus  duplici  actione  totali,  ita  licet  in 
principio  producta  sit  una  actione ,  posse 
deinceps  duplici  actione  conservari;  nam  si 
duse  illae  actiones  possunt  simul  fieri  et  du- 
rare,  cur  non  poterit  una  post  aliam  inci- 
pere,  et  postea  simul  durare?  Prseterea 
naturaliter  fieri  potest,  ut  res  producta  per 
unam  actionem,  per  aliam  conservetur,  ces- 
sante  priori;  cur  ergo  fieri  non  poterit  per 
potentiam  absolutam  Dei,  ut  res  producta 
per  unam  actionem  similiter  conservetur  per 
aliam  actionem,  non  cessante  priori?  Nam,  si 
qua3  esset  repugnantia,  maxime  quia  illee 
duee  actiones  simul  durarent ;  sed  in  hoc  non 
est,  quia  possent  simul  a  principio  durare, 
ut  ostensum  est.  Dices  :  quomodo  potest  in- 
telligi  nova  actio,  si  nihil  novum  facit  in  ter- 
mino?  actio  enim  non  est  sine  termino;  ergo 
neque  nova  actio  sine  novo  termino.  Respon- 
detur,  idem  quseri  posse,  quando  eadem 
omnino  res  incipit  conservari  per  novam 
actionem,  desinente  priori;  ut  ergo  actio  sit 
nova,  satis  est,  quod  eadem  res  incipiat  ha- 
bere  novam  dependentiam,  quam  antea  non 
habebat,  etiamsi  novum  esse  non  recipiat, 
sed  illud  ipsum  per  influxuni  alterius  causae; 
et  hoc  sensu  falsum  est,  nihil  fieri  in  ter- 
mino  per  illam  actionem,  si  fieri  late  sumatur, 
ut  extendatur  ad  conservationem,  et  alium 
quemcumque  inlluxum. 


9.  Res  in  uno  loco  producta  potest  in  alio 
simul  poni  per  actionem  terminatam  ad  ejus 
substantiam.  —  Quarto  hinc  colligo,  posse 
rem  factam  et  existentem  in  uno  loco,  de  novo 
in  alio  constitui  per  actionem  novam  termi- 
natam  ad  substantiale  esse  ipsius  rei  conser- 
vateeintali  loco.  Probatur,  quia  eademrespo- 
test  conservari  duplici  actione,  ut  dictum  est ; 
ergo  cum  possit  simul  poni  in  diversis  locis  (ut 
suppono),poterit  in  uno  conservari  per  unam 
actionem,  et  in  alio  per  aliam.  Probatur  con- 
sequentia,  quia  cum  duae  actiones,  et  inter  se, 
et  a  termino  ex  natura  rei  distinguantur,  po- 
terit  per  unam  earum  res  fieri  et  conservari 
in  uno  loco,  et  per  aliam  in  alio. 

10.  Objectio.  —  Solutio.  —  Secunda.  — 
Dices  :  talis  actio  per  se  primo  terminatur  ad 
substantiam,  ut  sic,  abstrahendo  ab  hoc  vel 
illo  loco;  ergo  necessario  terminatur  ad  illam, 
ubicumque  est ;  ergo  etiam  si  res  sit  in  duobus 
locis,  vel  in  utroque  fiet  aut  conservabitur 
substantialiter  per  eamdem  actionem,  vel  si 
non  ponatur  duplex  actio,  utraque  termina- 
bitur  ad  rem  secundum  se.  Et  confirmatur 
non  posse  esse  nisi  unam,  alias  posset  Deus 
etiam  in  eodem  loco  conservare  unam  rem 
duabus  actionibus  distinctis  et  totalibus.  Res- 
pondetur  ad  argumentum,  primo ,  distin- 
guendo  antecedens;  nam  actio  substantialis 
potest  dici  abstrahere  ab  hoc  vel  illo  loco, 
quia  de  se  non  postulat  potius  hunc ,  quam 
alium,  et  hoc  sensu  transeat  antecedens,  quia 
non  est  ad  rem;  alio  modo  potest  dici  abstra- 
here,  quia  cum  sit  actio,  non  magis  est  pree- 
sens  in  hoc  loco,  quam  in  alio,  et  hoc  sensu 
est  falsum,  quia  actio  seu  passio,  aut  dima- 
natio  seu  dependentia,  habet  etiam  suam  prse- 
sentiam,  et  necessario  alicubi  fit,  et  tantum 
ponit  effectum,  ubi  ipsa  fit;  non  est  autem 
necesse,  ut  dixi,  actionem  esse  in  pluribus 
locis,  etiamsi  in  illis  sit  res  facta,  quia  potest 
esse  in  illis,  non  ut  est  per  illam  actionem 
solam,  sed  ut  est  vel  conservatur  perplures; 
igitur  in  hoc  modo  productionis  nulla  est 
repugnantia.  Secundo  admisso  antecedenti  in 
priori  sensu ,  nulla  est  consequentia ;  nam 
licet  actio  terminetur  ad  substantiam ,  et  ideo 
necessarium  sit,  ibi  esse  substantiam,  ubi 
substantialiter  est  actio,  per  quam  conser- 
vatur,  quia,  ut  suppono,  actio  identice  est  in 
ipso  termino,  et  in  illa  entitate  ratio  essen- 
tialis,  et  prorsus  inseparabilis  est  illa,  quae 
constituit  terminum  in  suo  esse  reali  seu  sub- 
stantiali,  ac  denique,  quia  non  potest  actio 
influere  in  terminum,  nisi  ubi  ipsa  est,  non 

tamen  e  contrario  necesse  est,  ut  ubicumque 
est  res  facta  per  aliquam  actionem,  ibi  sit 
omnis  actio,  per  quam  fit,  vel  conservatur. 
Cum  enim  «ctio  sitveluti  modus  rei,  ad  quam 
terminatur,  et  ex  natura  rei  ab  ea  distinctus, 
niliil  obstat,  quominus  alicubi  sittalis  res,  ubi 
non  est  illa  actio,  sed  alia,  per  quam  eadem 
res  fit  et  conservatur;  ut  enim  supra  osten- 
dimus,  potest  res  in  uno  loco  carere  aliquo 
modo  existendi ,  quo  non  caret  in  alio, 
quando  modus  ex  natura  rei  ab  ea  distin- 
guitur.  Quse  omnia  aperte  confirmantur  in 
ordine  ad  tempus  seu  durationem,  quia  licet, 
quando  durat  actio,  duret  terminus  per  illam 
factus,  tamen  e  contrario  fieri  potest,  ut  ces- 
sante  actione  conservante,  res  nihilominus 
duret,  et  conservetur  per  aliam  actionem,  ut 
patet  in  lumine  producto  ab  una  lucerna,  et 
conservato  ab  alia;  ergo  sicut  hasc  possunt 
tempore  separari,  ita  et  loco. 

11.  Objectio.  —  Solutio.  —  Ad  confirma- 
tionem  respondetur,  concedendo  sequelam ; 
nam  sicut  Deus  potest  efficere  eumdem  effec- 
tum  per  duas  causas  secundas  totales ,  ita 
posset  se  solo  eumdem  effectum  facere  per 
duas  acliones  totales,  quia  quod  potesl  facere 
per  causas  secundas  efficientes,  potest  se  solo 
prsestare.  Dices  :  quando  concurrunt  duie 
causse  secundse,  habent  actiones,  unde  dis- 
tinguantur;  at  vero  respectu  ipsius  solius  Dei 
minime.  Respondeo,  ad  hoc  sufficere  eminen- 
tiam  divinee  virtutis ,  quee  efficaciam  habet 
ad  agendum  pluribus  actionibus  inter  se  dis- 
tinctis;  sicut  potest  Deus  creare  rem  unam 
una  actione,  et  annihilare  illam,  ac  postea 
eam  reproducere  alia  actione  distincta,  quia 
ad  agendum  hac  vel  illa  actione  non  deter- 
minatur  a  loco,  tempore,  vel  circumstantiis, 
sed  a  sua  libera  voluntate.  Addo,  ad  prtesen- 
tem  difficultatem  non  refert  hoc,  sed  satis 
est,  quod  in  uno  loco  possit  res  immediate 
conservari  a  solo  Deo,  in  alio  vero  fieri  seu 
conservari  meclio  instrumento  creato;  nam 
hoc  satis  est,  ut  oporteat  actiones  esse  dis- 
tinctas,  ut  tractando  de  actione  sacramento- 
rum  in  genere  latius  diximus. 

12.  Ultimo  ex  his  colligitur  primus  modus, 
quo  fieri  potuit  preesens  heec  substantia  cor- 
poris  Christi  absque  desitione  substantise 
panis,  scilicet,  per  modum  productionis,  seu 
conservationis  substantialis  hic  factee  denovo, 
ex  qua  non  sequitur  desitio  panis,  nam  cum 
istee  sint  duee  veluti  mutationes  partiales, 
altera  privativa,  altera  positiva,  circa  res 
omnino  distinctas,  potest  per  divinam  po- 

tentiam  una  ab  alia  separari.  Nec  existimo 
D.  Thom.  hoc  negasse,  sed  sub  conversione 
hanc  actionem  comprehendisse,  quia  revera, 
propria  ac  subslantialis  conversio  non  est 
sine  hujusmodi  actione,  ut  infra  ostendam; 
imo  hccc  actio  est  potissima,  quec  in  conver- 
sione  intercedit;  sicut  si  Deus  introduceret 
formam  ignis  in  ligno ,  efficiendo  ut  forma 
ligni  non  recederet,  illa  actio,  quamvis  tunc 
non  converteret  lignum  in  ignem,  tamen  de 
se  esset  conversiva,  et  ita  nomine  conver- 
sionis  comprehenderetur;  sic  igitur  in  pree- 
senti  intelligi  potest  D.  Thom.;  quomodo 
autem  cum  hac  expositione  consonent  ceetera, 
quee  docet,  dicam  in  sequentibus. 

13.  Conclusio  — Dicoquarto,  de  potentia 
Dei  absoluta  potuisse  fieri  prsesens  corpus 
Christi  in  hoc  sacramento,  conservata  sub- 
stantia  panis,  per  actionem,  seu  mutationem 
accidentalem,  scilicet,  per  actionem  adducti- 
vam,  seu  mutativam  quasi  localem ,  id  est, 
per  quam  tantum  acquiratur  illa  preesentia 
realis,  per  quam  Christus  dicitur  esse  hic. 
Quod  ostendo  primo,  quia  hsec  preesentia 
realis,  quam  habet  corpus  Christi  in  hoc  sa- 
cramento,  est  modus  realis  et  accidentalis 
ipsius  corporis,  habens  similitudinem,  seu 
proportionem  cum  Ubi ;  sed  hic  modus  est 
per  se  primo  producibilis  per  actionem  per 
se  et  formaliter  ad  ipsum  terminatam,  sicut 
supra  etiam  dixi,  et  constat  a  simili  de  motu 
locali,  et  ejus  termino;  imo  etiam  patet  in 
mutatione  locali,  quse  quotidie  fit  in  corpore 
Christi  jam  existente  sub  speciebus;  ergo  po- 
tuisset  a  principio  hic  constitui  per  similem 
mutationem,  non  excludendo  substantiam 
panis,  quia  cum  illa  |non  habet  necessariam, 
aut  formalem  repugnantiam,  ut  patet  ex  dic- 
tis  in  prima  conclusione.  Secundo  specialius 
id  probatur  excludendo  difficultates,  quee  hic 
sequi  videbantur  :  quia  si  aliquid  obstaret, 
maxime,  quod  Christus  acquirit  hanc  preesen- 
tiam,  non  amittendo  illam,  quam  habet  in 
ccelo;  sed  hoc  non  obstat,  ut  patet  evidenti- 
bus  exemplis  naturalibus ;  Angelus  enim  exi- 
stens  in  loco  inadeequato  acquirit  de  novo 
preesentiam  in  alia  parte  loci,  non  amittendo 
priorem ;  unde  intelligitur,  dari  posse  muta- 
tionem  localem  acquirendi  locum  absque  mu- 
tatione  amittendi  locum;  similiter  anima 
hominis  per  nutritionem  acquirit  novam  pree- 
sentiam  et  unionem  partialem,  non  amit- 
tendo  priorem.  Ratio  a  priori  est,  quia  quod 
mobile  deserat  unum  locum,  quando  alium 
acquirit,  ex  eo  tantum  provenit,  quod  non 

potest  esse  simul  in  diversis  locis;  nam  si 
possit,  non  erunt  termini  inter  se  repugnan- 
tes;  et  ideo  ad  unum  acquirendum,  non  erit 
necessarium  alium  deserere,  ut  patet  in  dic- 
tis  exemplis  de  Angelo  et  anima ;  sed  in  no- 
stro  proposito,  heec  praesentia  sacramentalis 
non  repugnat  cum  locali,  quee  est  coelo,  nec 
cum  alia  sacramentali,  quse  est  in  alio  loco, 
in  ordine  ad  divinam  potentiam;  ergo  potest 
fieri  per  mutationem  localem  per  se  termina- 
tam  ad  illam  preesentiam  in  corpore  Christi, 
absque  amissione  alterius  preesentiee,  vel  Ubi. 
Nam  cum  hi  termini  non  habeant  inter  se  re- 
pugnantiam,  acquisitio  unius  non  repugnabit 
cum  conservatione  alterius.  Et  confirniatur, 
nam  supposito  quocl  possit  Deus  ponere 
unum  corpus  in  duobus  locis  quantitative, 
poterit  etiam  corpus,  quod  jam  est  in  uno 
loco,  constituere  in  alio,  solum  de  novo  fa- 
ciendo  in  illo  illud  novum  Ubi,  quod  alibi  ac- 
quirit  absque  alia  actione  productiva  sub- 
stantiee.  Potest  enim  per  eamdem  utrobique 
conservari,  ponendo  illam  in  utroque  loco, 
ubi  ponitur  terminus,  sicut  necessario  dicen- 
dum  est  in  Angelo,  et  in  anima  existente  in 
toto,  etin  qualibet  parte,  et  in  eodem  Angelo, 
et  in  quovis  corpore,  quando  localiter  move- 
tur;  eadem  enim  actione  substantiali  conser- 
vatur  a  Deo,  quee,  prout  est  in  termino,  se- 
quitur  illum  quocumque  ierit,  et  similiter 
desinit  esse  in  alio  loco,  quia  corpus  illum 
amittit.  Si  autem  res  ipsa  posset  in  utroque 
loco  manere,  etiam  actio  subslantialis  in 
utroque  constitueretur.  Sola  ergo  mutatio  lo- 
calis  per  divinam  potentiam  facta  sufficeret 
ad  acquirendum  locum  illum,  non  perdendo 
priorem,  quia  illi  duo  lermini  in  ordine  ad 
divinam  potentiam  non  repugnant;  unde  ilia 
mutatio  non  esset  proprie  inter  terminos  po- 
sitivos,  scilicet  ex  uno  loco  ad  alium;  sed  in- 
ter  privativos,  scilicet  ex  nonesse  ibi,  ad  esse 
ibi ;  ergo  similiter  in  praesenti  mysterio  fieri 
poterat,  quia  specifica  preesentiee  diversitas 
nihil  refert,  cum  eadem  sit  ratio  et  proportio 
inter  mutationes  et  terminos. 

14.  Objectiones.  —  Solutiones. —  Dices  :  po- 
test  assignari  differentia ,  quia  fortasse  non 
potest  corpus  Christi  eadem  actione  substan- 
tiali  hic  conservari,qua  conservatur  in  ccelo, 
sicut  potest  corpus  in  duobus  locis  quantita- 
tive  existens.  Respondeo,  hoc  esse  per  acci- 
dens  ad  preesentem  queestionem ,  et  ideo  non 
esse  hic  examinandum,  quod  lamen  preestabi- 
mus  infra  ,  tractantes  de  transubstantiatione, 
nam  ad  preesentem  difficultatem  sufficit,  quod 


preecedat,  etiam  si  fingamus  Christum  esse  in 
ccelo  eo  modo,  quo  est  in  sacramento,  vel  per 
eamdern  substantialem  actionem.  Neque  ob- 
stat  huic  mutationi,  quod  per  eanadem  acqui- 
ratur  locus  distans,  sine  transitu  per  medium. 
Nam  hoc  totum  potest  cadere  sub  divinam  po- 
tentiam ;  imo  multi  censent,  Angelum  id  posse 
facere  naturaliter.  Quid  ergo  mirum,  quod 
possit  Deus  idem  facere  in  corporibus?  Pree- 
sertirn  quia,  cum  in  hac  mutatione  non  dese- 
ratur  unus  locus  ad  acquirendum  alium,  non 
est  proprie  transitus  a  loco  in  locum ,  in  quo 
videatur  reqniri  transitus  per  medium,  sed  est 
quasi  simplex  productio  novi  loci,  sive  novee 
preesentiae  in  subjecto  preeexistente,  ad  quam 
non  est  necessarius  transitus  per  medium, 
cum  non  comparetur  ad  priorem  terminum 
tanquam  ad  terminum  a  quo.  Dices  :  compa- 
ratur  tanquam  ad  subjectum,  quod  inde  ad- 
ducitur;  et  ideo  videtur  debere  adcluci  per 
medium.  Respondetur,  divinam  virtutem  non 
esse  ad  hoc  alligatam,  cum  in  illo  modo  non 
sit  repugnantia,  vel  implicatio,  quia  non  fie- 
ret  tunc  mutatio  successiva,  sed  simplex  ac 
momentanea  acquisitio  unius  preesentiee  sine 
amissione  allerius. 

15.  Altera  objectio  cum  sua  solutione.  — 
Denique  non  obstat,  quod  corpus  Christi  si- 
mul  acquirat  multas  ex  his  preesentiis;  hinc 
enim  solum  fit,  debere  etiam  ibi  intercedere 
mutationes  clistinctas  pro  diversitate  termi- 
norum,  cum  quibus  identificantur;  omnes  ta- 
men  esse  poterunt  ejusdem  rationis,  scilicet 
per  modum  mutationis  localis  acquisitivee ; 
sicut  enim  non  repugnat,  idem  corpus  habere 
simul  multas  preesentias  hujusmodi,  ita  non 
repugnabit  illas  simul  acquirere. 

4  6.  Unde  tandem  concludo,  per  hoc  genus 
mutationis  potuisse  hic  poni  corpus  Christi, 
sine  desitione  substantiee  panis,  quia  neque 
ex  formali  ratione  talis  mutationis  essentiali- 
ter  requiritur  illa  desitio,  cum  mutatio  localis 
per  se  non  transmutet  substantias;  neque  ex 
ipsarum  rerum  incompossibilitate  necessario 
sequitur ;  ostensum  est  enim  non  esse  inter 
eas  formalem  repugnantiam,  preesertim  in 
ordine  ad  divinarn  potentiam. 

17.  Responsio  ad  rationem  et  auctoritatem 
D.  Thom.  — Ad  rationem  D.  Thom.,  quatenus 
contra  nostram  sententiam  fieri  potest,  jam 
responsum  est.  Ad  auctoritatem  ejus  fateor 
difficile  responderi  posse  non  negando  illam, 
quia  si  dicamus,  locutum  esse  de  proprio  ac 
naturali  motu  locali,  ac  de  propria  conver- 
sione,  non  video  quomodo  sufficienter  nume- 

ret  omnes  modos  possibiles,  quibus  preesentia 
corporis  Christi  fieri  poterat,  et  consequenter 
quomodo  recte  concludat.  Si  vero  cum  Cajet. 
et  Soto  dieamus,  locutum  esse  de  absoluta 
potentia,  et  non  de  ordinaria,  non  videtur 
vitari  difficultas;  nam  cum  hoc  mysterium 
per  absolutam  Dei  potentiam  factum  sit,  si 
non  ostenditur  omnis  alius  modus  impossibi- 
lis  de  polentia  absoluta,  quomodo  potest  con- 
cludi,  alium  modum  esse  necessarium?  Item 
cur  dicemus ,  unum  modum  magis  quam 
alium  esse  de  potentia  ordinaria,  vel  abso- 
luta,  nisi  quia  Christus  voluit  hoc  modo  potius 
facere,  quam  illo?  nam  secundum  se  ofimes 
sunt  supernaturales ,  eT  miraculosi,  et  si 
Christus  elegisset  alium  ex  positis  a  nobis, 
ille  nec  certe  diceretur  possibilis  secundum 
legem  ordinariam.  Nihilominus  tamen  hsec 
expositioD.  Thom.  necessario  est  admittenda  ; 
nam  fere  in  omnibus  articulis,  et  quaest.  se- 
quentibus,  similibus  rationibus  utitur,  quae 
necessario  ita  explicandae  sunt,  ut  videbimus. 

Sensus  ergo  illius  in  tota  hac  materia  fuit,  pri- 
mum,  ut  in  tota  hac  materia  nullum  miraculum 
admittamus,  quod  in  verbis,  quibus  confici- 
tur,  non  necessario  contineatur,  et  inferatur 
ex  illis,  ac  deinde,  quoad  fieri  possit,  pau- 
ciora  multiplicentur  miracula.  In  prsesenti 
ergo  supponit  ipse,  Deum  non  facere  novas 
rerum  creationes ;  et  ideo  recte  sumit,  rem; 
qua3  alicubi  non  est,  solum  posse  ibi  constitui 
peractionem  localem,  vel  conversionem,  quia 
in  rebus  non  inveniuntur  alii  modi,  et  cum  al- 
ter  illorum  hic  sufficiat,  non  opoitet  addere 
nova  miracula;  comparando  autem  illos  duos 
modos  inter  se,  judicavit  D.  Thom.  plura  mul- 
tiplicari  miracula,  si  ponatur,  hoc  fieri  per 
mutationem  localem ,  quod  est  probabile; 
examinabitur  autem  amplius  disput.  seq. 

18.  Ad  argumentum  Capreoli.  —  Ad  se- 
cundam  rationem  Capreoli  respondeo,  esse 
nullius  momenti,  quia  corpus  Christi  nunc  de 
facto  est  hic  preesens  per  suam  substantiam, 
et  per  suam  quantitatem ,  non  quantitative, 
sed  concomitantem  substantiam,  et  imitan- 
tem  illam  in  modo  preesentiae ;  ipsa  tamen 
preesentia  revera  inest  in  ipsa  substantia  et 
quantitate,  in  utraque  tamen  immediate,  et 
hoc  sensu  dico,  esse  preesentem  per  suam 
substantiam  et  quantitatem  ,  quamvis  prima- 
rio  adsit  substantia ,  et  consequenter  quantitas. 
Ratio  autem  formalis  existendi  hic  est  ille  in- 
trinsecus  modus  preesentiee,  qui  licet  insit 
quantitati,  non  tamen  est  quantitativus,  quia 
non  est  connaturalis  quantitati,  sed  superna- 


turalis.  Hoc  autem  totum  dici  posset,  etiam 
si  cum  preesentia  Christi  maneret  substantia 
paftis.  Cuin  autem  dicit,  substantiam  secun- 
dum  se  abstrahere  a  quantitate,  et  eonse- 
quenter  ab  actione,  et  consequenter  a  pree- 
sentia,  male  infert  in  utraque  consequentia. 
Tum  quia  substantia  spirilualis  per  se  est  ca- 
pax  preesentiee,  etiam  si  nihil  agat;  substantia 
autem  materialis,  quamvis  naturaliter  illam 
non  habeat,  nisi  per  quantitatem,  tamen  su- 
pernaturaliter  potest  illam  recipere  per  se  et 
immediate,  vel  cum  quantitate,  velsineilla, 
pro  Dei  arbitrio.  Tum  etiam  quia  licet  sub- 
stantia  materialis,  abstrahens  a  quantitate, 
naturaliter  non  sit  eapax  actionis,  tamen  su- 
pernaturaliter  potest  illam  habere,  utnunc  de 
facto  habet  corpus  Christi  sub  speciebus,  et 
posset  habere,  etiam»si  ibi  maneret  substan- 
tia,  si  aliunde  ex  parte  actionis.  vel  termini 
non  ponatur  aliquid  repugnans. 

19.  Ad  argumentum  Ferrar.  —  Ad  tertium 
Ferrariensis,  quod  est  infirmius,  respondetur 
relationem  preesentiec  non  fundari  in  conver- 
sione,  quee  in  instanti  fit,  et  transit,  queeque 
non  tantufn  includit  preesentieeacquisitionem, 
sed  etiam  desitionem  alterius  rei;  quee  desitio 
per  accidens  se  habet  ad  hanc  relationem, 
quae  per  se  et  immediate  solum  fundatur  in 
modoexistendicorporisChristi,  quinuncfitvel 
resultnt  per  conversionem.  Unde,  si  ille  idem 
modus  per  aliud  genus  actionis  vel  mutatio- 
nis  fieret,  eamdem  relationem  fundaret;  osten- 
sum  autem  est,  eumdem  modum  prtesentiae 
posse  fieri  sine  conversione;  sicut  corporibus 
fundamenturn  relationis  propinquitatis  est 
ipsum  Ubi;  quod  vero  tale  Ubi  per  seacqui- 
situm  sit  per  motuin  localem,  vel  consecutum 
per  creationem,  vel  generationem,  nihil  re- 
fert  ad  relationem  illam. 

20.  Ad  argumentum  Bonav.  —  Ad  quartum 
Bonaventuroe  et  aliorum  respondetur,  corpus 
Christi  incipere  esse  hic  sine  mutatione, 
qua  perdat  aliquid  eorum,  queehabet  in  ccelo, 
non  tamen  sine  mutatione,  qua  acquirat  ali- 
quid  in  sacramento,  et  hanc  mutationem  pos- 
set  separare  Deus  a  mutatione  substantiae  pa- 
nis,  ut  dictum  est. 

SECTIO  II. 

Utrurn  de  facto  desinat  substantia  panis  sub  speciebus 
post  consecrationeui. 

I.  In  Eucharistia  manere  substantiam  pa- 
nissimul,  etcorpus  Christi,  asserunt  hseretici. 
—  Omnes  haeretici,  qui  negarunt  praesen- 
tiam  corporis  Christi,  affirmarunt,  substan 

tiam  panis  manere;  sed  et  Berengarius,  post- 
quam   realem    Christi    preesentiam   confiteri 
coactns  est  in  alium  incidit  errorem,  ut  Chri- 
stumsimulcum  substantia  panis  esse  diceret; 
ita  colligitur  ex  Guidmundo,  lib.  1   de  hoc 
mysterio,  in  principio;   et  fortasse,   cum  in 
prioribus  Conciliis  coactus  esset  praesentiam 
Christi  fateri,  postea  in  Concilio  Romano  sub 
Gregorio  VII  etiam  conversionem  substantia- 
lem  confiteri  compulsus  est,  ut  notat  Wal- 
densis,  tomo  3,  c.  43,  et  Laurentius  Surius, 
3  tom.  Conciliorum,  in  fine  Concilii  Romani, 
sub  Nicol.  II.  In  quo  errore  advertendum  est, 
dupliciter  affirmari  potuisse.   Primo,   ut  sit 
sensus,  corpus  Christi  esse  simul  cum  sub- 
stantia  panis,  solum  secundumintimam  prse- 
sentiam  et  aliquam  accidentalem  habiludi- 
nem.  Secundo,  ut  non  solum  sint  simul,  sed 
etiam   substantia    panis   sit   ibi   hypostatice 
unita  Christo;  non  constat  autem,  quo  sensu 
Berengarius   eum    asseruerit;    magis   tamen 
videtur  priorem  sensum  tenuisse,  quem  fe- 
runt  secutum  esse  Valerianum  illum,  ad  quem 
Anselmus  scripsit    epistolas    de    fermentato 
et  azymo,  et  de  differentia  sacramentorum, 
ut  refert  Waldensis  supra,  cap.  65.  Et  eum- 
dem  errorem  tenuit  Joan.  Hus,  ut  colligi  po- 
test  ex  Concilio  Constantiensi,  sess.  15.  Lu- 
therus  etiam,  quem  multi  ex  suis  sunt  secuti, 
hanc  heeresim  excitavit.  Fundamentum  ho- 
rum  esse  potuit,  quia  ad  veritatem  verborum 
Christi,  Hoc  est  corpus  meum,  et,  Caro  mea 
vere  est  cibus,  et  similium,  satis  est.  Christum 
esse  prsesenlem,  quamvis  substantia  panis 
adsit.  Ergo  non  est  cur  hoc  negetur.  Patet 
consequentia,  quia  non  sunt  miracula  sine 
necessitate   multiplicanda.  Hic  autem   nulla 
est  necessitas,  cum  ostensum   sit,   potuisse 
utramque  substantiam  simul  manere;  nec  ad 
mysterium,  neque  etiam  ad  finem  mysterii, 
vel  utilitatis  ejus;  nam  sola  preesentia  Christi 
ad  omnia  sufficit.  Et  confirmatur,  primum, 
quia  in  Scriptura  ssepe  hoc  sacramentum  vo- 
catur  panis,  Joan.  6  :  Panis,  quem  eo  dabo, 
caro  mea  est;  manet  ergo  panis,  qui  dicitur 
caro  propter  intimam  conjunctionem  et  pene- 
trationem,  et  sicut  ferrum  ignitum  solet  vo- 
cari  ignis.  Quo  exemplo  utitur  Damasc,  lib.  4 
de  Fide,  cap.  14;  sic  Actor.  2,  1  ad  Cor.  10, 
Matth.  6,  dicitur  Panis  quotidianus,  ut  expo- 
nunt  Cyprian.,  de  Oratione  Domin.;  et  Aug., 
lib.  2  de  Serm.  Domini,  cap.  12;  et  Damasc. 
supra.  Confirmatur  secundo  testimoniis   Pa- 
trum,  in  quibus  tria  sunt,  quse  videntur  dif- 
ficultatem  habere.  Primum  est  Gelas .  lib.  2 


contra  Eutych.,  infine  :  Sacramentum,  inquit, 
corporis  et  sanguinis  Christi  divina  res  est,  et 
tamen  esse  non  desinit  substantia,  vel  natura 
panisetvini.  Alterum  est  Chrysostom.,  epist. 
ad  Ceesar.  monach.,  ubi  inquit,  post  consecra- 
tionem  liberari  vanem  ab  appellatione  panis 
et  dignum  fieri  appellatione  Dominici  corpo- 
ris,  etiam  si  natura  panis  in  ipso  permaneat. 
Tertium  est  Theodor.,  dialog.  1,  non  longe  a 
principio  :  Symbola  et  signa  quse  videntur, 
nomine  corporis  et  sanguinis  honoravit,  non 
naturam  mutans,  sed  naturse  gratiam  adji- 
ciens.  Et  alia  verba  similia  ex  dial.  1  tracta- 
vimus  supra,  disput.  8,  sect.  4. 

2.  Alius  error  dvtentium  Christum  in  Eu- 
charistia  uniri  hypostatice  panis  naturse.  — 
Secundus   error   affirmat,   manere  naturam 
substantialem  panis,  non  'autem  ejus  suppo- 
situm,  sed  illam  naturam  hypostatice  uniri 
Christo.  Hujus  auctorem  fuisse  Joan.  quem- 
dam  Parisiensem  refert  Waldens.  supra,  et 
sunt,    qui  existiment,    Rupertum   Abbatem 
fuisse  hujus  sententiee  auctorem,quia  in  libris 
de  Divinis  officiis,   qui  illi  tribuuntur,  lib.  2, 
cap.  9,  invenitur  hic  error;  auctor  autem 
illius  operis,  licet  prius  ignoratus  fuerit,  et 
postea  existimatus  fuerit  fuisse  Valeran.,  ut 
patet  ex  Waldens.  supra,  cap.  47  et  93,  ta- 
men    revera  fuit  Rupertus,   ut   constat    ex 
Trithemio,  et  ex  communi  omnium  consensu; 
in  preedicto  autem  capite  habentur  eadem, 
quse  Waldens.  Valerano  tribuit;  et  licet  ipse 
Valeranum  referat  in  sensu  primi  erroris, 
tamen  verba  Ruperti  potius  videntur  hunc 
posteriorem    indicare.    Adde,    quod    eodem 
1.  2,  cap.  2,  sic  inquit  :  Nec  duo  corpora  di- 
cuntur,  autsunt,  hoc,  quod  de  altari,  eihoc, 
quod  acceptum  est  de  utero  Virginis,  quia  vi- 
delicet  unum  idemque  Verbum  sursum  est  in 
carne,  et  hic  in  pane.  Circa  quee  verba  adver- 
tendum  est,  hunc  errorem  tribus  modis  po- 
tuisse   affirmari.    Primo,   quod  hic  sit  caro 
Christi,  et  illi  immediate  uniatur  hypostatice 
panis  substantia,  Verbo  autem  media  carne, 
et  hoc  modo  videtur  asseruisse  hunc  errorem 
Joan.  Parisiensis.  Secundo,  quod  hic  sit  caro 
Christi,  panis  vero  natura  non  uniatur  illi  im- 
mediate,  sed  Verbo,  et  ita  maneant  inter  se 
unitse  hypostatice,  et  hunc  sensum  a  nemine 
explicatum  invenio,  licet  insinuetur  a  Ruperto 
in  aliquibus  locis  citandis.  Tertio,  quod  caro 
Christi  humana  revera  non  sit  hic,  sed  sola 
natura  panis  assumpta  hypostatice  a  Verbo, 
ratione  cujus  unionis  dicatur  corpus  Christi, 
et  hunc  sensum  videtur  indicare  Rupert.  in 

citatis  verbis,  et  in  aliis,  qua3  subjungit  : 
Unitas  Verbi  unitatem  efficit  sacrificii;  simi- 
liter  enim  unum  Verbum,  et  olim  carnem  cle 
Maria  Virgine  sumpsit,  et  nunc  de  altari  sa- 
lutarem  hostiam  accipit;  et  in  dicto  cap.  9  : 
Verbum  quod  humanam  acceperat  naturam., 
idem  in  carne  manens  panis  et  vini  accipiebat 
substantiam,  vita  media  panem  cumsuacarne, 
etvinum  cum  suojungeba  t  sanguine .  Ubi  sentit, 
panem  et  carnem  Christi  uniri  inter  se  medio 
Verbo.  Idem,  lib.  5  in  Joan.,  circa  illa  verba  : 
Panis,  quem  ego  dabo,  caro  mea  est  pro  mundi 
vita  :  Sicut  Verbum  caro  factum  est,  non  mu- 
tatum  in  carnem,  ita  Verbum  caro  factum, 
panis  visibilis  fit,  non  mutatum  in  panem,  sed 
assumendo,  et  in  unitatem  personse  suse  trans- 
ferendo  panem;  et  lib.  2  in  Exod.,  cap.  10  : 
Tolum  attribuatis  operationi  Spiritus  Sancti, 
cujus  effectus  non  est  desiruere,  vel  corrum- 
pere  substantiam,  quam  in  suos  usus  assumit, 
substantise  bono  permanenti  quod  erat,  invi- 
sibiliter  adjicere  quod  non  erat,  sicut  natu- 
ram  humanam  non  destruxit,  quando  eam 
assumpsit,  sic  substantiam  panis  et  vini,  se- 
cundum  exteriorem  speciem,  quinque  sensibus 
subjectam,  non  mutat  aut  destruit,  cum  eidem 
Verbo  in  unitatem  corporis  ejusdem,  quod  in 
cruce pependit,  e t  sanguinis,  quem  de  la  tere  suo 
fudit,  ista  conjungit .  Picus  etiam  Mirandul., 
in  Apol.,  queest.  6,  quamvis  absolute  hunc 
errorem  non  defendat,  existimat  tamen,  non 
repugnare  Scripturis,  et  abstrahendo  a  Con- 
ciliis,  et  Patribus,  esse  sufficientem  ad  omnia 
qu88  Scriptura  dicit  de  hoc  mysterio ;  el  hoc 
videtur  esse  fundamenlum  potissimum  hujus 
sententiae,  quia  veritas  illorum  verborum, 
Hoc  est  corpus  meum,  propriissime  salvatur 
hoc  modo.  Et  confirmatur,  quia  SS.  Patres 
in  hunc  modum  videntur  explicare  interdum 
hoc  mysterium.  Euseb.  Emis.,  hom.  5  de 
Pasch.;  Ambros.,  lib.  4  de  Sacram.,  cap.  4; 
Justin.,  Apolog.  2  :  Sicut  per  Verbum  Dei 
caro  factum,  Jesus  Christus  carnem  et  san- 
guinempro  salute  nostra  habuit,  sic  etiam  per 
verbum  precationis,  sacratam  ab  ipso  alimo- 
niam  illius  incarnati  Jesu  carnem  et  sangui- 
nem  esse  didicimus.  Difficilius  Damasc,  1.  4, 
cap.  14  :  Quoniam  ita  fert  hominum  usus  at- 
que  consuetudo,  ut  panem  edant,  vinumque  et 
aquam  bibant,  idcirco  divinitatem  suam  cum 
ipsis  conjunxit,  eaque  corpus  et  sanguinem 
suum  fecit.  Alia  refert  Claudius,  repet.  8, 
cap.  4.  Rursus  confirmatur,  quia  inter  Chri- 
stum  et  panem  est  idiomatum  communicatio ; 
ipse  enim  Christus  dicitur  panis,  et  panis  di- 

citur  caro  Christi;  ex  hac  autem  communica- 
tione  hypostaticam  unionem  in  mysterio  in- 
carnalionis  colligimus. 

3.  Subslanha  panis  et  vini  non  est  in  Eu- 
charistia  unita  Verbo  divino.  —  Dicendum 
est  ergo  primo ,  panis  substantiam  non  ma- 
nere  in  hoc  sacramento  unitam  hypostatice 
Verbo  Dei.  Hsec  conclusio  est  de  fide,  quam 
teslimoniis  statim  confirmabimus.  Rationibus 
vero  late  illam  confirmat  Durandus,  clist.  10, 
qusest.  1;  Paludanus,  dist.  11,  quaest.  2.  Pro- 
batur  tamen  breviter,  quia,  vel  illa  unio  facta 
esset  immediate  inter  substantialem  naturam 
panis  et  Verbum,  aut  inter  corpus  Christi  et 
naturam  panis.  At  neutrum  dici  potest.  Pro- 
batur  prior  pars,  primo,  quia  alias  ita  esset 
Verbum  impanatum,  sicut  fuit  incarnatum, 
quod  est  absurdissimum,  et  inauditum  in 
Scripturis  et  Patribus.  Quis  enim  dicat,  Ver- 
bum  tam  vere  ac  proprie  esse  panem,  sicut 
est  homo?  et  cum  in  natura  humana  semel 
tantum  incarnatum  fuerit,  in  natura  panis 
quotidie  impanari?  Secundo,  interrogo,  ad 
quid  ponatur  hsec  hypostatica  unio  inter  pa- 
nem  et  Verbum?  Dices  :  ut  sit  vera  illa  locu- 
tio  :  Hoc  est  corpusmeum;  nam  ibi  designatur 
panis,  unde  necesse  est,  ut  adsit;  ut  autem 
iili  convenire  possit  tale  prsedicatum,  neces- 
sarium  est  esse  unitum  Verbo.  Sed  contra, 
quia,  si  propter  hanc  solum  unionem  esset 
vera  locutio  :  Hoc  est  corpus  meum,  ergo  ex 
vi  illorum  verborum  non  esset  hic  realiter 
praesens  corpus  humanum  Christi;  nam,  si 
illud,  Hoc,  designat  panem,  qui  dicitur  corpus 
Christi  propter  hanc  unionem,  eodem  modo 
dici  posset,  etiamsi  corpus  humanum  Christi 
hic  non  aclesset ;  consequens  autem  est  haere- 
ticum ,  ut  supra  ostensum  est,  et  repugnat 
verbis  a  Christo  subjunctis  :  Quod  pro  vobis 
tradetur,  quia  etiamsi  panis  fuisset  assump- 
tus,  non  posset  clici  corpus  quod  pro  nobis 
traditum  est  in  cruce.  Nisi  fortasse  aliquis 
dicat,  illud  verbum,  tradetur,  non  esse  refe- 
rendum  ad  passionem,  sed  ad  ipsam  sacra- 
mentalem  distributionem.  Quod  posset  qui- 
dem  accommoclari  Luc.  dicenti  :  Quod  pro 
vobis  datur.  Sed  nihilominus  prior  sensus  est 
verior,  magisque  a  Christo  intentus,  ut  ex 
ipso  mysterio  et  ex  omnibus  Patribus  constat, 
atque  ex  verbis  illis  Joan.  6  :  Panis  quem  ego 
dabo,  caromea  est,  promundi  vita;  nam prop- 
ter  solam  unionem  in  eodem  supposito  non 
posset  panis  appellari  caro ,  sicut  non  potest 
corpus  Christi  appellari  anima.  Ac  praeterea 
ex  verbis  calicis  :  Hic  est  sanguis  meus,  evi- 

denlius  hoc  constat;  nam,  licet  vinum  esset 
hypostatice  unitum  Verbo,  non  posset  dici 
sanguis  Christi  propter  solam  unionem,  sicut 
caput  Chrisli  non  potest  dici  pes,  vel  manus 
ejus,  licet  omnia  sint  immediate  unita  Verbo, 
quia  hae  voces,  quse  significant  partes,  non 
supponunt  pro  supposito,  in  quo  fit  idioma- 
tum  communicatio.  Et  eadem  ratione,  licet 
Verbum  assumeret  cluas  naturas,  Angelicam, 
v.  gr.,  et  humanam,  non  posset  una  de  alia 
preedicari,  licet  inter  concreta  esset  cornmu- 
nicatio  idiomatum;  ergo  ad  veritatem  illorum 
verborum  necessaria  est  realis  preesentia  san- 
guinis  et  corporis.  Quod  si  dicas,  esse  quidem 
hsec  realiter  preesentia ,  simul  tamen  unita 
pani  in  eadem  persona,  hoc  facile  excluditur, 
tum  ratione  facta  de  unione  hypostatica;  tum 
quia  tollitur  hoc  modo  omnis  ratio  transub- 
stantiationis  etconversionis,  contra  doctrinam 
Ecclesise;  tum  etiam  quia  ex  illo  errore  se- 
quitur,  ad  veritatem  horum  verborum  prse- 
cise  :  Hoc  est  corpus  meum,  non  esse  necessa- 
riam  realem  preesentiam  corporis  Christi, 
quod  est  contra  fidem.  Quocirca  ille  sensus 
explicatus  juxta  dictum  errorem  omnino  est 
falsus  atque  confictus;  imo  in  rigore  non  est 
verus  propter  solam  unionem  hypostaticam 
utriusque  naturae  in  Verbo  Dei,  ut  partim  ex 
dictis  constat,  et  ex  dicendis  circa  secundam 
conclusionem  magis  declarabilur. 

4.  Posterior  pars,  scilicet,  non  potuisse 
substantiam  panis  uniri  hypostatice  Verbo 
divino,  medio  corpore  Christi,  probatur  primo 
rationibus  illis  generalibus,  quia  alia  unio 
hypostatica  prseter  incarnationem  inaudita 
est ;  lum  quia  hoc  modo  tollitur  conversio  et 
transubstantiatio;  lum  etiam  quia  neque  illa 
unio  satis  esset,  ut  panis  diceretur  corpus 
Christi,  aut  vinum  sanguis.  Secundo  speciali 
ac  propria  ratione,  quia  unio  hypostatica  non 
fit  in  natura,  sed  in  persona,  seu  subsistentia ; 
in  Christo  autem  homine,  abstracta  seu  prre- 
cisa  substantia  Verbi,  nulla  manet  subsisten- 
tia  in  humana  natura,  sed  sola  natura;  ergo 
non  potest  fieri  unio  hypostatica  immediate 
in  tali  natura,  seu  in  corpore,  aut  in  partibus 
ejus;  sed,  si  aliqua  fit,  necesse  est,  ut  imme- 
diate  fiat  in  subsistentia  Verbi,  tanquam  in 
termino  unionis,  ut  prior  dicendi  modus  asse- 
rebat,  qui  improbatus  est. 

5.  Secunda  conclusio  defide  :  substantiapa- 
nis  et  vini  nullo  modo  manet  in  hocsacramento. 
—  Dico  secundo  :  substantia  panis,  vel  sup- 
positum  ejus  nullo  moclo  manet  in  hoc  sacra- 
mento.  Hanc  conclusionem  docuerunt  omnes 


Scholastici  cum  D.  Thom.  hic,  et  Magist.  in  4, 
dist.  10  et  1 1 ,  quee  etiam  est  ab  Ecclesia  defi- 
nita  de  ficle,  primum  in  Conciliis  congregatis 
contra  Berengarium,  de  quibus  supra  diclum 
est.  Solum  est  in  eis  considerandum,  in  prio- 
ribus  Conciliis  non  fuisse  hoc  tam  aperte  de- 
claratum,  quia  Berengarius  nonclum  mentem 
suam  et  errorem  hunc  satis  prodiderat;  postea 
vero  ad  retractanclum  hunc  errorem,  coactus 
est  in  Concil.  Romano,  sub  Gregor.  VII,  con- 
versionem  substantialem  expresse  confiteri, 
ut  notarunt  Waldens.,  t.  %  de  Sacram.,  c.  43; 
Surius,  3  tom.  Concil.,  in  Scholio  ad  Concil. 
Roman.,  sub  Nicol.  II.  Apertius  hanc  tradidit 
veritatem  Concil.  Lateran.,  sub  Innocent.  III, 
ethabeturin  c.Firmiter,  deSumm.  Trinilat.  et 
fide Cathol.  Deinde  in  Constantiensi,  sess.  8,  ubi 
damnantur  errores  Wiclef.,  dicentis  manere 
in  Eucharistia  substanliam  panis  et  vini,  et 
accidentia  panis  non  esse  sine  subjecto.  Refert 
etiam  Joan.  Cochlseus.  inhistoria  Hussitarum, 
lib.  1,  anno  1413,  fuisse  congregatum  Concil. 
Romanum  contra  Joan.  Hus  ;  et  eosdem  erro- 
res  in  eo  fuisse  clamnatos.  Idem  tradit  Concil. 
Florent.  in  Litteris  unionis,  etTrid.,  sess.  13, 
cap.  4,  et  can.  2.  Secundo  probatur  haec  ve- 
ritas  ex  SS.  Patribus;  omnes  enim,  qui  no- 
mine  conversionis,  transmutationis,  vel  tran- 
substantiationis ,  usi  sunt ,  hanc  veritatem 
supponunt;  citabimus  autein  illos  disputatione 
sequente.  Expressiora  vero  testimonia  sunt 
sequentia.  Primum,  Irensei,  lib.  4,  cap.  34  : 
Qui  est  antea  panis,  percipiens  invocationem 
Dei,  jam  non  communis  panis  est,  sed  Eucha- 
ristia,  ex  duabus  rebus  constans,  terrena,  et 
cmlesti;  id  est,  ex  corpore  Christi  et  acciden- 
tibus  panis.  Secundo,  Justin.;  Apol.  2,  in  fine  : 
Non  ut  vulgarem  panem  et  commune  poculum 
haec  sumimus;  et  infra  dicit  heec  mutari  per 
verbum  precationis.  Tertio,  Cyrill.  Hierosol., 
Catech.  3  mystag.  :  Hoc  sciens,  ac  pro  certis- 
simo  habens,  panem  hunc,  gui  videtur,  non 
esse  panem,  etiamsi  gustus  panem  esse  sentiat. 
Quarto,  Chrysostom.,  hom.  de  Eucharist.  in 
encoeniis  :  Num  vides  panem?  num  vinum? 
num,  sicut  reliqui  cibi  in  secessum  vadit?  absic 
ne  sic  cogites,  etc.  Quibus  evidenler  hanc  veri- 
tatem  confirmat.  Quinto,  Gregor.  Nyssen., 
lib.  de  Sancto  baptismo,  non  longe  ab  initio  ; 
Panis  iste  panis  est  in  initio  communis;  sed 
ubi  eum  mysteriam  sacrificaverit ,  corpus 
Christi  dicitur  et  est.  Euseb.  Emiss.,  hom.  1 , 
de  Pasch.  :  Antequam  consecrentur,  substan- 
tia  illic  est  panis  et  vini;  post  verba  autem 
Christi,  corpus  et  sanguis  ejus  est;  nec  dubi- 


DISPUTAT.  XLIX,  SECT.   II. 


119 


tet  quisquam  nutu  potentise  et  prxsentix  ma- 
jestatis,  in  Dominici  corporis  transire  posse 
naturam,  cum  ipsum  hominem  videat  arti/icio 
coelestis  misericordice  Christi  corpus  ejfectum. 
Scptimo,  Ambros.,  de  Sacram.,  cap.  4  :  Panis 
hic,  panis  est  ante  verba  sacramentorum ;  sed 
ubi  accesserit  consecratio,  de  pane  fit  caro 
Christi;  et  lib.  de  Mysler.,  cap.  19  :  Probemus 
igitur,  non  hoc  esse,  quod  natura  formavit, 
sed  quod  b&nedictio  consecravit,  majoremque 
vim  esse  benedictionis ,  quam  naturie,  quia  be- 
nediclione  ipsa  natura  mutatur.  Et  in  cap. 
Omnia,  de  Consecr.,  dist.  2,  ex  Ambros.  hasc 
verba  referuntur  :  Licet  figura  panis  et  vini 
hic  sit,  nihil  tamen  aliud,  quam  corpus  Christi 
et  sanguis  post  consecrationem  credendum  est. 
Quee  licet  non  ad  verbum,  in  sententia  sumpta 
sunt  ex  lib.  4  de  Sacram.,  c.  4  et  5,  et  lib.  6, 
cap.  1.  Octavo  August.,  in  cap.  Ulrum  sub 
figura,  de  Consecrat.,  dist.  2  :  Ficleliter  fate- 
mur  ante  consecrationem  panem  esse  et  vinum, 
quod  natura  formavit;  post  consecrationem 
vero  carnem  Christi  et  sanguinem  esse,  quod 
benedictio  consecravit.  Et  serm.  28  de  Verbis 
Dom.  :  Ante  verba  Christi,  quod  offertur, 
panis  dicitur;  ubi  Christi  verba  deprompta 
fuerint,  jam  non  panis  dicitur,  sed  corpus 
appellatur ;  et  ibidem  ait  vocari  hunc  panem, 
non  communem,  sed  supersubstantialem .  Sunt 
etiam  optima  verba  Augustini,  quas  refert,  et 
se  vidisse  testatur  Waldens.,  tom  2,  de  Sacr., 
cap.  83,  ex  tractatu  August.  de  corp.  et  san- 
guine  Domini  :  Nec  dubitare  debet  aliquis, 
quod  panis  et  vinum  mutentur  in  veram  sub- 
stantiam  Christi,  ita  ut  non  remaneat  substan- 
tia  panis  vel  vini.  Nono,  Remig.,  Psalm.  2!  : 
Panis,  inquit,  et  vinum  a  Christiana  veritate 
dicuntur,  non  quocl  naturam  panis  et  vini 
post  consecrationem  retineant,  sed  quod  nu- 
triant.  Decimo,  Beda,  lib.  de  Myster.  Missa3  : 
Ibi  forma  panis  videtur,  ubi  substantia  panis 
non  est.  Undecimo,  Bernard.,  de  Ccena  Dom.  : 
Hostia,  quam  vides,  jam  non  est  panis,  sed 
caro  mea;  similiter  liquor  iste,  quem  vides, 
jam  non  est  vinum,  sed  sanguis  meus;  quem- 
admodum  illic  species  cernuntur,  quarum  res 
vel  substantix  ibi  non  esse  creduntur,  sic  res 
veraciter  et substantialiter  creditur,  cujusspe- 
cies  non  cernitur.  Denique  Petrus  Cluniacen. 
contra  Petrobrusianos  dicit,  reservari  species 
panis  et  vini,  ut  appareat  in  ipso  sacramento 
panis  et  vinum  quod  non  est,  et  lateat  oculos 
carnis  caro  et  sanguis,  quod  est.  Vide  Claud., 
repet.  9;  Ruard.,  art.  4;  Alan.,  lib.  2,  cap.  34; 
Bellarm.,  lib.  3,  cap.  18  et  sequent. 


6.  Tertio,  fundamentum  hujus  fidei  sumitur 
a  gravioribus  Theologis  ex  verbis  Chrisli :  Hoc 
est  corpus  meum ,  ut  videre  licet  in  D.  Thom. 
hic,  et  in  4  contra  Gentes,  cap.  63,  et  in  4, 
dist.  11,  qutest.  1,  et  aliis  Theologis  ibi,  uno 
vel  alio  exceptis,  et  in  aliis  recenlioribus,  et 
ab  omnibus  ita  explicatur  :  quia,  si  maneret 
panis,  finita  consecratione,  non  posset  vere 
dici,  Hoc,  quod  in  manibus  habent,  esse 
corpus  Christi,  sed  solum  dicere  potuisset 
Christus  :  Hic  est  corpus  meum;  illud  enim 
pronomen  hoc,  quod  substantiale  est,  prseser- 
tim  substanlive  sumptum ,  non  potest  per 
adverbium  locale  explicari,  quia  non  esset 
expositio,  sedcorruptioproprisesignificationis 
vocis.  Non  ergo  designat  locum,  sed  substan- 
liam  praesentem,  et  sub  accidentibus  conten- 
tam;  ergo,  si  ibi  maneret  substantia  panis,  ex 
vi  suse  significationis  designaret  illam.  Ergo 
reddetur  tota  propositio  falsa,  quia  falsum  est 
dicere,  panem  esse  corpus  Christi;  sola  enim 
intima  prpesentia  non  satis  est,  ut  unum  possit 
de  alio  vere  praedicari.  Quando  enim  Christus 
exivit  de  utero,  vel  de  sepulchro,  intime  erat 
praesens  cum  lapide,  quando  in  illo  erat  pene- 
trative,  et  tamen  non  poterat  veredici,  signato 
lapide,  Hoc  est  corpus  Christi.  Ergo  etiamsi 
intercederet  aliqua  unio,  si  illa  non  esset 
hypostatica,  non  satis  esset  ad  veritatem  et 
proprietatem  illius  sermonis;  ut  anima  non 
dicitur  corpus,  nec  signato  corpore  vere  dici 
potest,  Hoc  est  anima,  etiamsi  intime  sit  illi 
prajsens  et  unita,  quia  si  non  sit  identitas 
inter  prsedicatum  et  subjectum,  saltem  in 
supposito,  pro  quo  utrumque  supponit,  non 
potest  vere  unum  prtedicari  de  alio,  ut  in 
Dialectica  est  principium  per  se  notum,  et 
in  Theologia  fides  mysterii  incarnationis  hoc 
principio  potissimum  nititur,  et  multn  etiam, 
qua3  ad  mysterium  Trinitatis  spectant,  et  de 
hoc  mysterio  idem  ostensum  est  supra,  disput. 
8,  ubi  exclusimus  metaphoras,  ac  improprias 
interpretationes ,  ad  quas  etiam  hoc  loco 
haaretici  recurrunt,  in  quibus  refellendis,  quia 
ejusdem  rationis  sunt,  amplius  immorari  non 
expedit. 

7.  Scoti  et  aliorum  sententia,  de  ineffcacia 
verborum  consecrationis  ad  convertendum  pa- 
nem  in  Christum,  expungitur.  —  Evasio.  — 
Impugnatur.  —  Sed  haec  ratio  non  convincit 
Scotum  in  4,  d.  11,  quaast.  3;  nec  Durandum, 
quaest.  1,  n.  14;  nec  Paludan.,  quasst.  n.  24; 
dicunt  enim,  quamvis  sub  speciebus  maneret 
substantia  panis,  dummodo  cum  illa  simul 
adesset  substantia  corporis  Christi,  vere  ac 

proprie  potuisse  a  Christo  dici :  Hoc  est  corpus 
meum,  quia  potuisset  per  illud  pronomen  de- 
signari  id,  quod  speciebus  continetur,  et  illud 
revera  esset  corpus  Christi ,  quamvis  etiam 
esset  substantia  panis.  Quod  si  dicas,  facta  illa 
hypothesi,  non  solum  corpus  esset  contentum 
sub  speciebus,  sed  etiam  aggregatum  ex 
corpore  et  substantia  panis;  hoc  autem  to- 
tum  aggregatum  non  posse  vere  dici  corpus 
Christi ;  respondebunt,  non  oportere,  ut  hoc 
pronomine  demonstretur  totum  id,  quod  sub 
sensibilibus  accidentibus  continetur,  sed  ex 
intentione  loquentis  posse,  salva  omni  pro- 
prietate  et  veritate  verborum ,  quando  res 
plures  sub  eisdem  accidentibus  continentur, 
definiri,  ac  determinari  pronomen  illud  ad 
designandam  unam  et  non  aliam  rem;  prse- 
sertim  quando  ea  res,  quse  signatur,  est  pree- 
cipua,  et  majoris  aastimationis;  sicut,  signato 
marsupio,  vere  dicimus,  Hoc  est  aurum, 
quamvis  aliquid  argenti  ibi  etiam  inclusum 
sit.  Adde,  quando  substantia  una  intra  aliam 
continetur,  recte  designari  pronomine,  hoc, 
etiamsi  sola  substantia  continens  per  sua  ac- 
cidentia  sensibus  objiciatur,  ut  prredictis 
exemplis  constat.  Posset  autem  hic  manere 
substantia  panis,  et  intra  illam  contineri  cor- 
pus  Christi,  atque  ita  in  ea,  seu  per  eam  de- 
signari.  Sed  horum  auctorum  sententia  et 
multum  favet  hujus  temporis  heereticis,  et 
nullo  modo  defendi  potest.  Nam  Concilium 
Trident.,  sess.  13,  cap.  4,  expresse  probavit 
praedictum  fundamentum  et  verborum  Christi 
expositionem,  dicens  :  Quoniam  Christus  re- 
demptor  noster,  corpus  id,  quod  sub  speciebus 
panis  offerebat,  vere  esse  dixit,  ideo  persua- 
suni  semper  in  Ecclesia  Dei  fuit,  conversionem 
fieri  totius  substantidd  panis ,  etc.  Quibus 
verbis  aperte  docet,  ex  veritate  verborum 
Christi  collegisse  Ecclesiam  desitionem  sub- 
stantiee  panis;  ergo  ex  veritate  verborum, 
prout  ab  Ecclesia  intellecta  sunt,  colligitur 
absentia  panis.  Et  confirmatur,  quia  si  nec 
sola  preesentia  sacramenti  corporis  Christi,  nec 
veritas  verborum  ejus  absentiam  panis  pos- 
tularent,  gratis  et  sine  fundamento  videretur 
hoc  assertum,  ac  persuasum  Ecclesise.  Dici 
tamen  potest,  Ecclesiam  non  fundari  in  veri- 
tate  verborum,  secundum  omnem  sensum, 
quem  habere  possuntper  se,  et  nude  sumpta, 
sed  secundum  illum  sensum,  quem  Ecclesia 
intellexit.  Sed  licet  hoc  sit  probabile,  nihilo- 
minus  verissimum  etiam  est,  Ecclesiam  inter- 
pretatam  esse  illa  verba  in  sensu  maxime 
proprio,  quem  verba  prse  se  ferunt.  Ut  autem 


intelligatur  vis  hujus  rationis,  et  satisfiat  ob- 
jectionibus,  supponendum  imprimis  est,  illud 
pronomen  hoc,  applicari  posse,  vel  ad  rem, 
quaa  natura  sua,  aut  ex  arte  et  usu  aliam  con- 
tinet,  et  tunc  in  propria  significatione  de- 
signare  posse  substantiam  contentam  sub  alia 
substantia,  ut  patet  in  exemplo  adducto  de 
marsupio,  et  idem  est  de  dolio,  cum  dicimus, 
Hoc  est  vinum,  vel  oleum ;  interdum  vero 
applicatur  rei  seu  substantias,  qnse  non  est 
apta  continere  aliam,  ut  est,  verbigratia,  tri- 
ticum,  et  res  similis,  et  tunc  ex  vi  et  proprie- 
tate  sua ,  designat  illam  substantiam ,  quae 
proxime  sub  illis  accidentibus  continetur, 
neque  potest  aliam  designare,  sermonis  pro- 
prietate  ac  veritate  retenta,  quia,  ut  supra 
diximus,  pronomen  hoc,  prout  in  hac  forma 
usurpatur,  est  signum  sensibile  demonstrans 
rem  ad  sensum,  et  non  indicat  directe  et  pro- 
prie  ipsa  accidentia  (nisi  fortasse  prEedicatum 
interdum  hoc  requirat),  sed  demonstrat  sub- 
stantiam  materialem,  sub  accidentibus  laten- 
tem,  ac  proxime  sub  illis  contentam.  Unde, 
quando  talis  substantia  de  se  non  est  apta  ad 
continendam  aliam,  nec  accidentia  nata  sunt 
continere  talem  substantiam,  ex  vi  illius  vocis 
designatur  illa  substantia ,  quse  sub  talibus 
accidentibus  continetur.  Cum  ergo  panis  de 
se  non  sit  res  apta  nata  ad  continendam  aliam, 
neque  in  hunc  usum  assumi  soleat,  si  sub 
accidentibus  illius  adest  substantia  panis,  illa 
demonstratur  ex  vi  et  proprietate  talis  pro- 
nominis.  Et  declaratur,  nam  si  quis  in  pomo 
aurum  includeret,  et  deinde  diceret,  Hoc  est 
aurum,  in  proprio  et  simplici  sermone  non 
censeretur  verum  dicere,  quia,  cum  pomum 
non  sit  de  se  res  apta,  nec  usurpata  ad  conti- 
nendam  aliam,  absolute  censeretur  demons- 
trare  id,  quod  proxime  sub  accidentibus  pomi 
continetur;  simile  autem  est  in  preesente. 

8.  Replicatio.  —  Responsio.  —  Dices  :  hoc 
argumento  probaretur,  non  posse  ullo  modo 
designari,  in  proprietate  sermonis ,  corpus 
Christi  sub  ratione  substantise  contentse  sub 
his  accidentibus,  quia  illud  pronomen  natura 
et  vi  sua  designat  substantiam,  quse  sit  pro- 
prium  subjectum  illorum  accidentium;  heec 
enim  est  usitata  significatio  et  intelligentia 
illius  vocis.  Respondetur,  hinc  potius  confir- 
mari  quod  intendimus;  quamdiu  enim  sub 
illis  accidentibus  substantia  panis  contineturj 
non  potest  excludi  a  propria  et  usitata  signi- 
ficatione  ac  demonstratione  illius  pronominis; 
postquam  vero  illa  in  aliam  convertitur,  quse 
vice  illius  sub  eisdem  accidentibus  subest, 

jam  non  substantia  panis,  sed  illa,  qnpe  loco 
illius  substituitur,  illo  signo  propriissime  de- 
monstratur,  quia  nihil  aliud  est,  quod  ibi  jam 
deinonstraripossit.  Denique  confirmatur,  quia 
cum  pronomen,  hoc,  substantiam  ipsam  sub 
accidentibus  praesentem  ostendat,  et  non  lo- 
cum,  vei  partem  ejus  (nisi  admitlatur  magna 
improprietas  et  aequivocatio),  de  se  cadit  in 
totam  substantiam  sub  accidentibus  conten- 
tam,  ac  totam  illam  demonstrat,  et  ideo  qui, 
demonstrato  iigno,  diceret,  Hoc  est  materia 
prima,  falsum  est  in  rigore  dicere,  quia,  licet 
ibi  sit  materia,  tamen  illud  totum,  quod  ibi 
continetur,  non  est  materia ;  si  autem  Deus, 
ablata  forma,  sub  illis  accidentibus  conserva- 
ret  soiam  materiam,  jam  vere  diceretur,  Hoc 
est  materia,  quia,  Ucet  illa  accidentia  de  se 
non  sint  nata  illam  solam  continere,  tamen 
hic  et  nunc ,  jam  de  facto  nihil  aliud  conti- 
nent;  ita  ergo  dicendum  est  in  prsesenti. 
Denique  licet  demus  hsec  omnia  per  se  non 
sufficere  ad  convincendum  inteilectum,  tamen 
ut  supra  dicebam,  nemo  negare  potest,  quin 
hic  sensus  sit  proprior  et  simplicior;  Ecclesia 
autem  a  Spiritu  Sancto  edocta  intellexit, 
Christum  Dominum  in  hoc  sincero  ac  proprio 
sensu  fuisse  locutum,  et  non  sine  mysterio 
fuisse  usum  illis  pronominibus,  ad  suam  sub- 
stantiam  sub  accidentibus  designandam  ac- 
commodatis.  Huic  rationi  addi  possunt  con- 
gruentise.  Prima ,  quia  non  expediebat  ad 
significationem  hujus  sacramenti  ibi  manere 
substantiam  panis  cum  corpore  Ghristi;  ne- 
cessarium  enim  erat,  ut  substantia  ibi  manens 
per  sua  accidentia  primario  significaretur; 
decuit  autem  solum  Christum  significari,  ita 
ut  queerenti,  quid  hoc  sit,  simpliciter  respon- 
deatur  esse  corpus  Christi,  non  panem.  Se- 
cundo,  hoc  decuit  propter  adorationem,  ut 
simpliciter  et  absolute  exhiberi  posset,  sine 
ulla  occasione  et  periculo  erroris  et  idolola- 
trise,  ut  recte  D.  Thom.  exposuit.  Tertio,  ut 
hoc  modo  mysterium  hoc  esset  mirabilius, 
magisque  declarans  divinam  potentiam;  ac 
denique,  ut  Christi  caro,  quasi  substituta  loco 
substantise  panis,  quodam  modo  magis  pro- 
prio  fieret  panis,  ac  cibus  noster  juxta  illud  : 
Panis,  quem  ego  dabo,  caro  mea  est.  Et  ex  his 
omnibus  intelligitur,  doctrinam  datam  proce- 
dere  tam  de  tota  substantia  panis,  quam  de 
singulis  partibus  integrantibus  illius,  quia, 
quando  consecratur  tota  hostia,  singulae  par- 
tes  consecrantur  et  transmutantur  in  corpus 
Christi ,  quod  totum.  sub  singulis  partibus 
specierum  existit. 


9.  Ad  fundamentum  primi  erroris  respon- 
sio.  —  Ad  fundamentum  igitur  primi  erroris 
negatur  veritatem  verborum  Christi  proprie 
ac  simpliciter  posse  subsistere,  si  substantia 
panis  sub  speciebus  manere  dicatur,  ut  de- 
claratum  est.  Ad  primam  confirmationem, 
primo  jam  responsum  est,  materialem  panem 
nonpossevere  ac  propriedici  corpus  Christi, 
neque  ad  hoc  sufficere  intimam  preesentiam, 
neque  Damascenus  ad  hoc  utitur  exemplo 
carbonis  igniti,  sed  ad  declarandum ,  hunc 
ccelestem  panem  esse  corpus  Christi  divini- 
tati  unitum.  Unde  dicitur  secundo,  hoc  sacra- 
mentum  interdum  vocari  panem,  ut  supra 
etiam  (cum  de  nominibus  ejus  ageremus)  no- 
tavimus,  primo,  quia  ex  pane  confectus  est, 
et  speciem  et  figuram  sensibilem  panis  re- 
fert,  et  panis  usum  retinet;  cibat  enim  ho- 
minem  et  nutrit.  Ita  Remig.  supra.  Et  in 
Scriptura  ssepe  res,  quae  fit  per  conversio- 
nem,  ac  mutationem  alterius  in  ipsam,  appel- 
latur  nomine  rei  conversse,  ut  Joan.  2  :  Cum 
vidisset  architriclinus  aquam  vinum  factam, 
ubi  ipsum  vinum  adhuc  aqua  appeliatur.  Sic 
etiam  Exod.  7,  virga  Aaron,  in  serpentem 
conversa,  virga  appellatur;  et  Genes.  2,  dixit 
Adam  :  Hoc  nunc  os  ex  ossibus  meis.  Secundo 
vocatur  panis,  quia  in  Scriptura  sacra  omnis 
cibus,  praesertim  si  sit  solidus,  ac  perfectus, 
hoc  nomine  solet  appellari,  quomodo  manna, 
quod  fuit  potissima  figura  hujus  mysterii , 
panis  vocatnr  Psal.  77,  Sapientiee  16,  quan- 
quam  non  absolute  panis ,  sed  cum  addito, 
panis  Angelorum  dicatur,  quod  etiam  in  hoc 
sacramento  observandum  esse  supra  annota- 
vimus.  Quandocumque  enim  vocatur  panis, 
aliquid  additur,  quod  excellentiam  hujus 
panis  indicet.  Unde  dicitur  tertio ,  ipsum 
Christum,  qui  sub  specie  panis  datur,  vocari 
panem  vitae,  coelestem,  et  supersubstantia- 
lem,  ut  notarunt  Cyprianus,  Augustinus  et 
Damascenus  supra  relati.  Unde  Damasc.  : 
Cibus,  inquit,  panis  ipse  vitse,  hoc  est,  Domi- 
nus  noster  Jesus  Christus;  et  similia  habet 
Ambros.,  5  de  Sacram.,  cap.  4,  et  in  cap. 
Omnia,  de  Consecrat.,  dist.  2,dicens  :  Panem 
ipsum  quem  sumimus  in  mysterio,  illum  uti- 
que  intelligo,  qui  manu  Spiritus  Sancti  for- 
matus  est  in  utero  Virginis,  et  igne  passionis 
coctus  in  ara  crucis.  Unde  eleganter  Hierony- 
mus  super  ad  Titum  2,  declarans  verbum 
Graecum  imovviov,  interpretatur,  idest,  prse- 
cipuum,  egregium,  peculiarem ,  videlicet, 
qui  descendens  ait  :  Ego  sumpanis  vitse,  qui 
de  ccelo  descendi;  et  similia  habet  Ezech.  18, 

circa  illa  verba  :  Panem  suum  esurienti  de- 
derit.  Denique  Christus  ipse,  Joan.  6,  videtur 
satis  aperte  ita  exposuisse,  tum  citatis  verbis 
qum  ponderavit  Hieronym.,  tura  in  illis  : 
Panis,  quem  ego  dabo,  caro  mea  est.  Unde 
Paulus,  1  ad  Corint.  :  Panis,  quem  frangimus, 
id  est,  quem  sacrificamus  et  distribuimus, 
nonne  communicatio  corporis  Christi  est? 

10.  Replicatio.  —  Solutio.  —  Sed  urgent 
haeretici,  quia  Evangelistee  dicunt :  Ccenanti- 
bus  eis,  accepit  Jesus  panem,  et  benedixit, 
ac  fregit ,  deditque  discipulis  suis.  Ubi  qua- 
tuor  ponunt  verba  ,  accepit,  benedixit,  fregit, 
dedit;  sed  tria  priora  referunt  ad  verum 
materialem  panem;  ergo  et  ultimum.  Res- 
pondetur  primum,  si  verbum,  benedixit.  con- 
secrationem  significet,  falsum  esse  assump- 
tum ,  sed  sensum  esse ,  Accepit  panem , 
consecravit,  id  est,  in  corpus  suum  mutavit, 
et  tunc  fregit,  ac  dedit.  Deinde,  si  conceda- 
mus,  benedictionem  illam  non  esse  eonsecra- 
tionem,  sed  aliquid  prsevium,  et  similiter 
fractionem  illam  factam  esse  circa  materia- 
lem  panem ,  dicendum  est ,  verbum  illud , 
dedit,  positum  esse  per  anticipationem;  prius 
enim  dixit  :  Accipite,  hoc  est  corpus  meum. 
Unde  idem  sensus  redit,  scilicet,  dedit  panem, 
non  qualis  antea  erat,  sed  consecratum,  et  ad 
sacramentalem  usum  paratum,  sicut  Genes. 
18,  clicitur  de  Abraham  :  Tulit  vitulum,  de- 
ditque  puero,  et  coxit  illum,  et  posuit  coram 
eis;  ubi  constat ,  non  fuisse  omnino  eumdem 
vitulura,  quem  tulerat,  et  quem  posuit  coram 
eis,  sed  substantialiter  mutatum ;  tum  quia 
per  modum  unius,  et  una  veluti  continuata 
actione  illa  omnia  fiebant,  et  circa  eamdem 
rem  secundum  externam  speciem,  ideo  etiam 
eadem  continuata  serie  verborum  narrantur. 

1  1 .  Ad  secundam  confirmationem,  ex  testi- 
moniis  Patrum.  Primum  erat  ex  Gelasio,  ad 
quod  primum  dicitur,  verisimilius  esse,  istum 
librum  non  esse  Gelasii  P.,  quod  aliqui  inde 
conjectant,  quia  in  Coneil.  Chalcedonensi , 
cum  multa  alia  ex  Patribus  contra  Eutyche- 
tem  referantur,  nulla  in  eo  fit  mentio  ejus 
libri  Gelasii.  Sed  melius  sumerent  conjectu- 
ram  ex  eo  quod  auctor  illius  libri,  scribens 
contra  Eutychetem,  nullam  facit  mentionem 
Concilii  Chalcedonensis ;  fuit  enim  Gelasius 
post  illius  Concilii  tempora  ;  unde  non  poterat 
opus  ejus  a  Concilio  allegari.  Si  autem  Gela- 
sius  Papa  esset  auctor  illius  libri,  non  est 
verisimile  prsetermissurum  auctoritatem  Con- 
cilii  Ephesini  et  Chalcedonensis,  acLeonis  P., 
a  quibus  ille  error  potissime  damnatus  est. 

Accedit,  in  eo  libro  multum  laudari  Euse- 
bium  Ca?sariensem ,  cujus  opera  Gelasius  P. 
inter  apocrypha  recensuit.  Denique  Theodo- 
retus,  qui  antiquior  est  Gelasio  P.,  in  dialogo 
contra  Eutychetem ,  multa  ex  illo  libello 
sumpsisse  videtur,  et  ideo  verisimile  est,  auc- 
torem  illius  libri  fuisse  Gelasium  Caesariens., 
Graecum  scriptorem ;  cujus  meminit  Hiero- 
nymus,  lib.  de  Scriptoribus  Eccles.  Ita  opi- 
natur  Can.,  lib.  6  de  Locis,  c.  ult.,  ad  9,  et 
Claudius,  repet.  8,  cap.  4.  Secundo  tamen 
hic  exponi  possunt  illa  verba ,  ut  auctor  Bi- 
biioth.  Sanct.  annotavit,  non  desinere  na- 
turampanis,  quoad  proprietates  et  effectus 
panis,  quia  eodem  modo  nutrit  sicut  antea ; 
quee  expositio  eo  facilius  admitti  potest,  quod 
in  aliis  verbis  ibi  indicat  transmulationem 
panis  in  corpus  Christi,  dum  dicit,  panem  et 
vinum  in  divina  transire.  Ad  verba,  secundo 
loco  ibi  citata  ex  Chrys.,  eadem  expositio 
accoramodari  potest,  prsesertim  cum  constet, 
Chrysoslomum  aliis  locis  veram  de  transub- 
stantiatione  doctrinam  docuisse,  ut  hom.  83 
in  Matth.,  et  saepe  alibi;  vera  tamen  res- 
ponsio  est,  illum  Joannem  Constantinopolita- 
num,  cui  illa  epistola  tribuitur,  non  fuisse 
Chrysostomum,  sed  quemdam  alium,  ut  late 
ostendit  Claudius  supra,  et  latius  Turrianus, 
lib.  1  de  Euchar.,  cap.  18.  Ad  tertium  ex 
Theodoreto  optime  quadrat  expositio  data , 
cum  inquit,  Non  naturam  mutans,  scilicet; 
quoad  externam  speciem  et  sensibilem;  vere 
enim  illa,  qure  manent,  sunt  accidentia  panis, 
quamvis  non  in  pane  maneant,  sed  sub  illis 
positum  sit  corpus  Christi ;  unde  ibidem  ait, 
non  esse  attendendum  ad  naturam  eorum , 
quee  videntur,  sed  credendum  mutationi , 
quee  hic  fit  ex  gratia. 

12.  Ad  fundamenta  secundi  erroris.  — 
Ad  fundamentum  secundi  erroris ,  primum , 
quod  ad  Rupertum  altinet,  Robertus  Bellar- 
minus  Sotum  reprehendit,  quod  Rupertum 
excusare  voluerit  ab  errore;  non  solum  enim 
putat ,  non  posse  excusari  ab  errore,  sed 
etiam  fuisse  primum  auctorem  erroris  de  im- 
panatione  per  hypostaticam  unionem.  Ego 
vero  nec  invenio,  ubi  Soto  eom  excusaverit, 
nam  potius  in  eo  loco,  quem  ipse  citat,  sci- 
licet  in  4,  dist.  9,  quaj,st.  2,  art.  2,  illi  tribuit 
hunc  errorem.  Deinde  censeo,  non  fore  re- 
prehensione  dignum  eum,  qui  varia  hujus 
auctoris  dicta  observando,  eum  pie  interpre- 
tari  studuerit;  sunt  enim  in  praedictis  ejus 
locis  multa,  quee  indicare  possunt,  illum  non 
habuisse  erroneum  sensum.  Primo  et   pree- 


DISPUTAT. 

eipue,  quia  spepe  utitur  nominc  conversionis, 
maxime  Joan.  6.  ubi  seepius  et  verissime  et 
elegantissime  explicat  hoc  mysterium ;  et 
Iractans  illa  verba  :  Pater  meus  dat  vobis  pa- 
nem  de  ccelo  verum,  dicit,  panem  in  veram 
subslantiam  corporis  Christi  clivina  virtute 
converti.  Qaod  vero  non  loquatur  de  pane, 
quod  fiat  corpus  Christi  ratione  unionis , 
patet,  tum  quia  idem  dicit  de  vino,  scilicet 
verti  in  sanguinem,  quod  per  solam  unionern 
non  posset  esse  verum  ;  tum  etiam  quia  dicit, 
illud  corpus  esse  ipsum,  et  quod  de  ccelo  des- 
cendit,  et  sumptum  est  ex  Virgine ,  quia 
Christus  dixit,  Hoc  est  corpus,  quod  pro  vobis 
tradetur ;  quod  etiam  non  potest  verificari  de 
corpore  panis  ratione  unionis,  ut  nos  etiam 
supra  argumentabamur.  Prseterea  ibidem 
dicit,  hseretieos  decipi ,  eo  quod  panis  et 
vinum  nihil  de  externa  specie  mutarint,  prop- 
ter  quod  putant  non  esse  vere  facta  corpus  et 
sanguinem  Domini ;  et  subdit  :  Crede,  quia 
panis  iste  sensibilis,  et  vinum,  quamvis  nihil 
de  exteriori  specie  mutatum.  sit,  in  alium 
transierint,  et  in  illum  cibum  potumque  con- 
versa  sint,  qui  Angelorum  victus  est.  Deni- 
que  tractans  eadem  verba ,  panis,  quem  ego 
dabo,  caro  mea  est,  inquit,  panem,  ut  vitam 
det  ssternam,  in  carnem  suam  transmutari. 
Nomina  autem  conversionis,  et  transmutatio- 
nis  non  videntur  cum  hypostatica  unione 
quadrare;  nunquam  enim  ille  dixit,  humani- 
tatem  esse  conversam  in  divinitatem  propter 
hypostaticam  unionem.  Videtur  ergo  posse 
pie  explicari,  suppositis  praedictis  ejusdem 
auctoris  verbis,  et  conjecturis,  si  distingua- 
mus  in  pane,  substantiam  et  speciem  sensi- 
bilem,  el  intelligamus.  Christum  esse  factum 
panem ,  non  materialem,  sed  panem  vitee, 
assumendo  panem,  non  quoad  substantiam, 
sed  quoad  speciem  sensibilem,  quam  sibi  ali- 
quo  modo  univit.  Unde  in  citato  loco  Exod. 
aperte  dicit,  panem  secundum  exteriorem 
speciem ,  quas  sensibus  subjicitur,  non  mu- 
tari;  quod  inferius  explicans  dicit,  panem 
non  esse  mutatum  in  carnis  saporem,  nec 
vinum  in  sanguinis  horrorem.  Denique  non 
minus  expressa  videntur  verba  Theocloreti, 
et  tamen  pie  exponimus  propter  alias  ejus- 
dem  sententias.  Cur  ergo  non  poterit  idem 
fieri  in  Ruperto?  Postremo,  si  alicui  videntur 
lam  expressa  verba  Ruperti,  ut  expositionem 
non  patiantur,  non  immoror;  potuit  enim 
errare;  si  tamen  erravit,  a  culpa  et  perti- 
nacia  excusatur,  quia  nondum  erat  res  tam 
aperte  explicata  et  definita,  quoacl  hanc  par- 

tem  de  absentia  subslantiaj  panis;  nam  pr;c- 
scnliam  corporis  Christi  ille  nunquam  ne- 
gavit;  et  hoc  ipsum  aliqui  de  Theodorelo 
respondent;  unius  enim,  vel  aiterius  Doctoris 
lapsus  non  potest  Calholieee  veritati  prsejudi- 
care. 

13.  Pra:termissa  ergo  auctoritate  Ruperti, 
ad  rationem  factam  negatur,  proprietalem 
ac  veritatem  verborum  Christi  requirere 
hypostaticam  unionem  panis,  vel  cum  ea  sola 
salvari  posse,  ut  probatum  est.  Ad  sanctos 
vero  Patres,  comparantes  hoc  saeramentum 
cum  mysterio  incarnationis,  respondeo,  eos 
uti  illa  comparatione,  vel,  ut  unum  opus  ad- 
mirabile  ac  divinum  credibile  faciant  per 
aliud  mirabilius  et  divinius,  vel,  utperquan- 
dam  proportionem  et  analogiam  unum  per 
alium  explicent ;  intercedit  enim  quasdam 
analogia,  quia  Christus  aliquo  modo  conjun- 
gitur  accidentibus  panis,  et  ratione  illorum 
denominatur  panis.  Quod  vero  non  intendant 
docere  unionem  esse  similem,  et  ejusclem  ra- 
tionis,  constat,  quia  docent  Christum  non 
esse  materialem  panem,  quo  corpus  refici- 
tur,  sed  ccelestem  ac  divinum  reficientem 
animas;  tenet  ergo  illa  similitudo  solum  in 
hoc,  quocl,  sicut  in  Christo  sunt  duse  naturre, 
ex  quibus  constat,  ita  in  Eucharistia  sunt 
duae  res,  scilicet,  corpus  Christi,  et  species 
panis,  ex  quibus  aliquo  modo  inter  se  con- 
junctis  hic  divinus  panis  et  Eucharistiee  sa- 
cramentum  coalescit,  ut  supra  disput.  4,  ex 
Irenaeo,  Augustino,  et  aliis  Patribus  compro- 
bavimus,  essentiam  hujus  sacramenti  decla- 
rando,  etnonnulla  etiam  adduximus  disp.  10, 
sect.  3,  explicandounionem,  quse  interChrisli 
corpus  et  species  sacramentales  intercedit. 

\  4.  Dubium.  —  Solutio.  —  Sed  quaeret  ali- 
quis  (esto,  ita  sit,  substantiam  panis  non  ma- 
nere  sub  speciebus  cum  corpore  Christi)  an 
sit  de  fide  certum ,  non  manere  in  rerum  na- 
tura ;  posset  enim  alibi  manere  cum  acciden- 
tibus  aliis,  vel,  si  non  tota  substantia,  saltem 
materia  ejus  sub  forma  aeris,  vel  alia  simili, 
et  hoc  satis  esset  ad  veritatem  verborum 
Christi.  Non  est  ergo,  unde  sit  de  fide  cer- 
tum,  substantiam  illam  omnino  ac  substan- 
tialiter  desinere ;  preesertim  quia ,  ut  infra 
videbimus,  Scotus  et  alii  censent,  hoc  satis 
esse  ad  conversionem  et  transubstantiatio- 
nem,  scilicet,  ut  substantia  expellatur,  ne 
sub  his  accidentibus  maneat ,  et  alia  loco 
illius  inducatur,  sive  substantialiter  una  fiat, 
et  alia  desinat,  sive  non.  Respondeo,  nihilo- 
minus  certum  omnino  esse,  substantiam  pa- 

nis  et  vini  substanlialiter  desinere  esse,  in 
qua  sententia  omnes  Theologi  conveniunt,  ita 
explicantes  hoc  mysterium.  Patres  etiam,  et 
Concilia  in  hoc  sensu  docent,  fieri  conversio- 
nem  substantialem,  et  ipsa  ratio  conversionis 
substantialis  hoc  requirit,  ut  infra  videbimus. 
Ratio  vero  est  fere  eadem,  scilicet,  quia  veri- 
tas  verborum  Christi  hoc  requirit,  si  non 
fingantur  nova  miracula,  quse  sine  ratione  et 
auctoritate  temere  fingenda  non  sunt;  non 
potest  enim  tota  substantia  materialis  pri- 
vari  quanlitate  et  omnibus  accidentibus  suis, 
quin  naturaliter  desinat  esse  substantialiter ; 
quia  ergo  hic  substantia  panis  expellitur,  ne 
sub  suis  accidentibus  maneat,  pro  comperto 
habuit  Ecclesia,  ab  Spiritu  Sancto  edocta, 
simpliciter  non  manere  in  rerum  natura , 
quod  prsesertim  certissimum  est  de  tota  sub- 
stantia  ;  quid  vero  de  materia  sentiendum  sit, 
in  sequenti  sectione  dicam. 

SECTIO  III. 

Utrum  aliqua  pars  physica  substantiae  panis  et  vini 
maneat  sub  speciebus  consecratis. 

1 .  Sententia  asserentium  manere  formam 
panis  et  non  materiam,  in  Eucharistia.  —  In 
superiori  sectione  ostensum  est;  non  manere 
suppositum  ,  neque  integram  naturam  panis 
et  vini.  Nunc  videndum  superest,  de  parti- 
bus  naturee,  materia,  scilicet,  et  forma ;  postea 
vero  dicemus  de  existentia  et  subsistentia , 
et  de  gradibus  communibus  et  genericis;  nam 
de  his  omnibus,  etiam  inter  Catholicos,  non- 
nulla  sententiarum  diversitas  reperta  est.  De 
partibus  vero  integrantibus  non  oportet  mo- 
vere  qusestionem;  nam  eadem  est  de  illis 
ratio,  quae  de  tota  substantia,  quia  singulse 
earum  in  totum  Christum  convertuntur ;  unde 
de  singulis  verificantur  verba  :  Hoc  est  cor- 
pus  meum;  in  singuiis  ergo  substantia  panis 
et  vini  convertitur.  Igitur  circa  partes  essen- 
tiales  est  prima  opinio,  post  consecrationem 
manere  formam  panis.  ut  D.  Thom.  infra 
refert,  art.  2,  et  sunt,  qui  hanc  opinionem 
tribuant  Scot.,  dist.  12,  queest.  6;  Major., 
qusest.  1;  Gabr.,  qusest.  2,  et  lect.  25  in 
canon.,  eo  quod  sentiant  formam,  qua  panis 
constituitur  in  esse  panis,  esse  accidentaiem. 
Ex  quo  sequi  videtur  illam  formam  manere 
post  consecrationem ,  sicut  manent  csetera 
accidentia.  Sed  hi  auctores  non  dicunt  ma- 
nere  formam  substantialem  illius  rei  seu  sub- 
stantise,  quee  est  panis;  quocirca,  nec  aucto- 


rem  aliquem  invenio,   qui  hanc  sententiam 
defenderit,  nec  rationem,  qua  niti  potuerit. 

2.  Altera  est  opposila,  manere  materiam  et 
non  formam.  —  Secundus  error  est,  manere 
materiam  panis,  quae  sit  subjeclum  acciden- 
tium  et  totius  conversionis.  Hasc  fuit  antiqua 
sententia,  ut  refert  Bonavent.,  d.  11,  art.  1, 
queest.  2,  etScot.,  quasst.  3,  art.  2,  et  tribui- 
tur  iEgid.,  Theorema.  1  et  2.  Sed  praecipuus 
ejus  defensor  fuit  Durand.,  dist.  1 1 ,  queest.  3, 
qui  potissimum  motus  est,  ut  mysterium  con- 
versionis  panis  in  corpus  Christi  faceret  in- 
telligibile;  est  enim  propria  conversio,  quando 
subjectum  manet  idem  sub  utroque  termino; 
et  confirmat,  quia  Patres  explicant  hanc 
conversionem  per  illam,  quae  fiebat  in  ali- 
mento,  quando  Christus  convertebat  illud  in 
corpus  suum,  ut  constat  ex  Damasc,  lib.  4, 
cap.  14,  et  Theoph.,  Joan.  6.  Ubi  propterea 
conversionem  hanc  transformationem  appel- 
lant;  et  similiter  comparant  hanc  conversio- 
nem  cum  aliis  conversionibus  formalibus , 
aquse  in  vinum,  virgse  in  serpentem,  etc,  ut 
patet  in  Ambros.,  libro  de  Myst.,  cap.  9; 
Cyrillo  Hierosolymit.,  Cateches.  4  Mystag. ; 
Gregorio  Nysseno,  in  Orat.  Catechet.,  et  aliis 
infra  citandis. 

3.  De  fide  est,  facta consecratione  solumma- 
nere  in  Eucharistia  accidentia  panis.  —  Prin- 
cipio  statuendum  est  fidei  fundamentum,  ex 
quo  csetera  omnia  definienda  sunt,  scilicet, 
post  consecrationem  tantum  manere  acciden- 
tia  panis,  sub  quibus  Christus  continetur. 
Haec  propositio  sub  his  terminis  jam  est  de 
fide;  priora  enim  Concilia,  prassertim  Roma- 
num  contra  Bereng.  coactum,  et  Lateranens. 
sub  Innocent.  III,  in  c  Firrniter,  de  Sum. 
Trinit.  et  fid.  Cathol.,  et  Constant.,  sess.  8 
et  15,  et  Florentin.,  in  decreto  Eugenii ,  so- 
lum  definierant,  substantiam  converti ;  postea 
vero  additum  est,  totam  substantiam  con- 
verti;  sic  enim  Trident.,  sess.  13,  c  4,  docet, 
totam  substantiam  panis  converti  in  corpus, 
et  totam  substantiam  vini  in  sanguinem 
Christi;  non  enim  sine  mysterio  addit  Concil. 
particulam,  totam,  ut  nimirum  significaret, 
quidquid  substantiee  est  in  pane,  totum  id 
converti;  quod  magis  explicans  can.  2,  dixit, 
mysterium  hoc  perfici  per  conversionem  totius 
substantise  panis  et  vini;  et  addit,  manen- 
tibus  duntaxat  speciebus  panis ;  ubi  acci- 
dentia  species  vocat,  juxta  usitatum  Theo- 
logorum  morem.  Unde  Concil.  Coloniense, 
part.  7,  cap.  15,  rectissime  dixit  :  Quid  enim 
panis,  vinique   species  post   consecrationem 

sunt,  nisi  species  sacramentales  et  accidentia 
sine  subjecto?  et  similiter  in  c.  Omnia,  de 
Consecrat.,  dist.  2,  ex  Ambrosio  dicitur,  post 
consecrationem  nihil  aliud  manere,  nisi  acci- 
dentia  panis,  et  corpus  Domini.  Ratio  autem 
hujus  veritatis  petenda  est  ex  institutione, 
voluntate  et  verbis  Christi,  ut  in  sequentibus 
magis  explicabimus,  afferendo  congruentias 
hujus  institutionis. 

4.  Prima  conclusio.  —  Post  consecrationem 
non  manent  formse  panis  et  vini,  et  est  de  fide. 
—  Et  hoc  supposito,  dico  primo ,  post  con- 
secrationem  non  manere  formam  substantia- 
lem  panis  et  vini.  Est  certa  secundum  fidem; 
et  ita  in  ea  conveniunt  omnes  Theologi  cum 
D.  Thom.  hic,  art.  6,  et  in  4,  dist.  11,  ubi 
Bonavent.,  art.  1,  quaest.  2;  Richard.,  art.  1, 
qusest.2,  et  reliqui;HugoVict.,  lib.  2,  part.  8, 
cap.  9;  Innocent.,  lib.  4  de  hoc  myst.,  cap.  8 
et  19;  el  probatur  ex  principio  posito,  quia 
forma  subslantialis  non  est  accidens;  sed  se- 
cundum  fidem ,  post  consecrationem  non 
manent,  nisi  accidentia  :  ergo.  Et  confirmatur 
primo,  quia  alias  non  esset  transubstantiatio 
integra ;  quia  non  esset  conversio  totius  sub- 
stantise,  sed  alterius  tantum  partis.  Confir- 
matur  secundo,  quia  vel  illa  forma  maneret 
in  materia;  et  ita  non  maneret  illa  forma, 
sed  totus  panis ;  vel  separata ;  et  hoc  fieret, 
vel  quia  esset  naturale  lali  fonnee;  et  hoc 
dici  non  potest,  alias  illa  forma  esset  imma- 
terialis;  vel  ex  speciali  miraculo,  et  hoc  etiam 
dici  non  potest,  quia  nullum  habet  funda- 
mentum,  neque  in  forma  hujus  sacramenti, 
neque  in  alia  ratione,  vel  auctoritate,  neque 
utile  aut  conveniens  est  huic  mysterio ;  acci- 
dentia  enim  conservantur,  quia  sensibus  per- 
cipiuntur;  et  ita  deserviunt,  ad  occultandum 
mysterium,  et  conservandam  fidem  Christi. 
At  vero  substantialis  forma,  cum  omnino  in- 
sensibilis  sit,  non  potest  ad  rationem  sacra- 
menti  deservire,  et  cum  ipsa  ex  natura  sua 
indigeat  materia  sustentante,  non  magis  po- 
testper  se  esse,  vel  rationem  subjecti  subire, 
quam  quantitas;  ergo,  nulla  ratione  manet, 
etjuxtahunc  discursum  interpretandae  sunt 
rationes,  quas  D.  Thom.  affert  infra,  art.  6. 

5.  Dubium.  —  Responsio.  — Sed  quaeres  : 
quid  si  aliquis  negaret,  formam  panis  esse 
substantialem,  et  ideo  affirmaret,  manerefor- 
mam  panis?  nunquid  in  fide  erraret?  Tho- 
mistee  enim  videntur  eam  sententiam  ut 
erroneam  damnare,  ut  videre  licet  in  Cajet. 
hic,  art.  6;  Soto,  dist.  9,  queest.  2,  art.  6; 
Ledesma ,  quasst.  6,  art.  6;  et  eodem  fere 

modo  loquitur  Bellarm.,  lib.  3 
Respondeo,  duplicitcr  posse  intelligi  illam 
asserlionem  :  primo  si  juxta  antiquum  Philo- 
sophorum  errorem,  quis  arbitretur,  panem, 
et  vinum,  et  hujusmodi  res  alias  non  consti- 
lui,  et  distingui  per  formas  substantiales,  sed 
solum  per  accidentia,  quibus  substat  unum 
et  idem  subjectum,  sive  illud  appelletur  ma- 
teria  prima,  sive  simplex  quaedam  substantia 
completa ;  et  hoc  sensu  invenio  Greg.  de  Va- 
lentia,  lib.  2  de  Transubst.,  cap.  7,  explican- 
tem  in  hunc  modum  sententiam  Ruperti  locis 
in  superiori  sectione  citatis,  ut  dicat  asse- 
ruisse  Rupertum,  non  mutari  consecratione 
naturam  et  essentiam  panis,  quia  non  rnulan- 
tur  ac  identia,  quibus  formaliler  constituitur 
in  esse  panis.  Sed  non  video,  quid  eum  mo- 
verit  ad  hoc  tribuendum  Ruperto,  quia  in 
locis  ibi  citatis  nullum  habet  fundamentum  , 
et  ipse  non  citat  locum  alium;  neque  ego 
invenire  potui,  ubi  Rupertus  neget  formas 
substantiales,  aut  veram  transmutationem 
substantialium  rerumnaturalium.  Itaque  haec 
sententia  non  est  Ruperti;  et  illam  asserere 
plus  esset,  quam  temerarium  ;  nam  praeter 
apertum  errorem  in  Philosophia,  pugnat  cum 
multis  principiis  fidei.  Quapropter  certum 
est,  aliquam  formam  substantialem  hic  trans- 
mutari.  Alio  ergo  sensu  negare  quis  posset, 
illam  esse  formam  substantialem  propriam 
panis,  sed  communem  massae  ac  pultibus,  et 
aliis  id  genus  :  proprium  vero  constitutivum 
panis,  Ut  sic,  esse  accidens  aliquod,  quia  panis 
ut  sic  non  dicit  solum  rem  naturalem,  seu 
substantialem,  sed  artificialem,  qute  forma 
accidenlali  completur;  atque  hocsensu,  etiam 
si  sola  accidentia  maneant,  posset  quis  di- 
cere,  formam  panis  manere;  sicut  posset  dici 
manere  formam  domus ,  conservata  quanti- 
tate  cum  eadem  figura,  etiam  si  tota  substan- 
tia  lignorum,  ac  lapidum  periret;  et  hoc 
sensu  in  re  nihil  est  periculi ;  pendet  enim  ex 
re  philosophica  valde  dubia  ;  nam  fides  solum 
docet,  totam  substantiam  panis,  quee  est  sub 
illis  accidentibus,  converti  et  desinere  esse; 
an  vero  illa  substantia  ut  sic  sit  panis,  vel 
tantum  ut  affecta  aliquo  accidente,  nihil  de 
hoc  docet  fides ;  qui  tamen  sic  opinaretur, 
dicere  deberet ,  manere  formam  artificialem 
panis,  non  lamen  formam  absolute.  Nam  per 
formam  panis  jam  omnes  intelligunt  formam 
illius  substantise,  quae  est  panis ;  et  simpli- 
citer  probabilius  est,  panem  substantialiter 
differre  a  massa,  ut  supra  diximus. 
6.  Secunda  conclusio.  —  Post  consecratio- 

nem  non  manet  materia  panis,  ei  oppositum 
est  error  in  fide. —  Dico  secundo,  post  conse- 
crationem  non  manere  materiam  panis.  Con- 
clusio  est  de  fide,  et  sententia  Durandi  error 
in  fide  reputatur  a  gravissimis  Theologis, 
Palud.,  Cajetan.,  Soto,  et  aliis;  et,  ut  ego 
existimo,  etiam  tempore  Durandi  erat  hse- 
resis,  quia  tunc  etiam  erat  de  fide  transub- 
stantiari  panem  in  corpus  Christi ,  ex  defini- 
lione  ConciL  Lateran.  sub  lnnocentio  III,  et 
ex  traditione  Sanctorum;  quamquam  ipse 
heereticus  non  fuerit,  quia  sine  contumacia 
id  asseruit,  et  cum  subjectione  ad  Ecclesiam ; 
addunt  vero  aliqui,  etiam  hoc  non  fuisse  de 
fide,  quia  adhuc  in  Philosophia  non  est  cer- 
tum,  materiam  esse  partem  quiddilatis  sub- 
stantiee  materialis;  sed  hoc  nihil  juvat,  quia 
quicquid  sit  de  quidditate  subhac  voce,  tamen 
omnino  indubitatum  est,  materiam  esse  par- 
tem  substantiee,  et  substantialiter  componere 
panem;  qui  ergo  dicit  totam  substantiam, 
materiam  etiam  includit.  Sed  Concil.  Trident. 
apertius  hoc  declaravit  addendo  particulam 
exclusivam,  et  dicendo,  dumtaxat  manere 
accidentia;  evidens  autem  est  materiam  non 
esse  accidens.  Preelerea  argumenlor  ratione, 
quia,  si  materia  panis  manet,  vel  manet  in- 
formata  aliqua  forma,  vel  non ;  posterius  nec 
Durand.  dicit,  nec  in  alicujus  mentem  venire 
potuit.  Quseram  enirn  rursus,  an  in  illa  ma- 
leria  maneant  subjective  accidentia  panis;  et 
hoc  dici  non  polest  sine  haeresi,  quia  de  fide 
est,  accidentia  manere  sine  subjecto;  et 
prseterea  est  contra  veritatem  formas,  quia 
proxime  contentum  sub  his  accidentibus  non 
esset  corpus  Christi,  sed  materia  panis;  vel 
maneret  illa  materia  sine  accidentibus  panis, 
et  sine  ulla  forma  substantiali,  et  hoc  esset 
novum  inusitatum  miraculum,  impertinens 
omnino  ad  hoc  sacramentum ,  et  sine  ullo 
fundamento;  vel  manet  illa  materia  infor- 
mata  aliqua  forma  substantiali,  et  hoc  dici 
non  potest ;  quia  neque  illa  esse  potest  forma 
panis,  alioqui  maneret  pams;  neque  aliae 
quaecumque,  prseler  animam  Christi ;  quia, 
preelerquam  quod  esset  impertinens,  et  sine 
ullo  fundamento,  non  minus  certum  est,  non 
manere  sub  illis  accidentibus  substantiam 
cujuscumque  alterius  rei,  quam  panis ,  ut 
patet,  tum  ex  necessitate  formas,  tum  ex  se- 
paratione  accidentium  ab  omni  subjecto.  De- 
nique  non  potest  illa  forma  esse  aniina  Christi 
(quee  est  sententia  Durandi),  primo,  quia  jam 
non  esset  transubstanliatio,  sed  transforma- 
tio  per  veram  corruptionem  panis,  et  genera- 


tionem  novi  corporis,  vel  saltem  novas  partis 
corporis  Christi,  quod  est  contra  Ecclesiee 
traditionem  et  definitionem,  et  est  per  se 
absurdissimum;  quid  enim  indignius  est  et 
absurdius,  quam  existimare  gloriosam  ani- 
mam,  et  impassibile  corpus  Christi  esse  nunc 
in  continua  resolutione  partium  materialium? 
Quotiescumque  enim  consecratur  sacramen- 
tuuj,  anima  Christi  incipiet  informare  novam 
materiam;  et  quoties  species  sacramentales 
corrumpuntur,  corrumpetur  pars  corporis, 
anima  Christi  informati;  alioqui  oporteret 
nunc  Christi  animam  informare  pene  infini- 
tam  materise  molem;  unde  rursus  fit,  ex  vero 
corpore  Christi  generari  vermes  per  veram 
corruptionem  ejus,  vel  partis  illius,  quce  ornnia 
Durandus  non  ducit  incommoda  ,  cum  sint 
absurdissima.  Quin  potius  ait ,  etiam  post 
Christi  resurrectionem  accidisse ,  ut  cum 
Christus  comedebat,  alimentum  converteretur 
in  substantiam  corporis  gloriosi,  non  necessi- 
tate,  sed  potestate,  et  voluntate;  sed  in  hoc 
etiam  valde  errat.  Nam  licet  Christus  vere 
comederit  post  resurrectionem ,  ad  verita- 
tem  corporis  viventis  demonstrandam  ,  non 
tamen  in  substantiam  Christi  cibus  ille  con- 
versus  est,  de  quo  superiori  tom.  dictum 
est. 

7.  Secundo  qusero  a  Durando,  utrum 
anima  Christi  in  Eucharistia  simul  informet 
corpus,  quod  habet  in  coelo,  et  materiam 
panis,  vel  solam  panis  materiam,  ita  ut  sub 
illis  speciebus  corpus  ipsum  Christi,  quocl  est 
in  ccelo,  non  contincatur?  si  hoc  posterius 
dicat,  est  plane  haerelicum,  ut  patet  ex  verbis 
Christi  :  Quod  pro  vobis  tradetur,  et  :  Quipro 
vobis  effundetur,  quse  supra  contra  impana- 
tores  adduximus;  omnia,  quse  ibi  dicta  sunt, 
ad  hoc  improbandum  sufficiunt;  ostendunt 
enim,  illud  idem  corpus,  quod  in  ccelo  est, 
quodque  in  cruce  pependit,  esse  sub  specie- 
bus  sacramentalibus;  si  vero  primum  dicat, 
ponit  quoddam  miraculum ,  quod  nec  in 
verbis  Christi  habet  fundamentum  (nam  ipse 
solum  dixit,  hoc  esse  corpus  suum,  quod  cru- 
cifigendum  erat  pro  nobis),  neque  in  aliqua 
auctoritate  vel  ratione,  et  sine  ulla  prorsus 
necessitate,  quia  vel  negare  debet  conversio- 
nem  in  ipsum  Christi  corpus,  quocl  pro  nobis 
traditum  est,  quod  etiam  est  hsereticum;  vel 
ad  illam  explicandam  nihil  confert  hoc  aliud 
corpus  ex  materia  panis  de  novo  productum ; 
et  praeterea  ponit  quid  monstrosum,  et  non 
minus  absurdum,  quam  sit  impanatio,  quod 
recte  nolavit  Alan.,  lib.  \,  cap.  35 ;  oportebit 

enim,  ut  Christus  in  sacramento  vel  habeat 
duo  corpora,  vel  unum  majus  quam  hafceat 
in  ccelo.  Neque  ftmdamentum  Durandi  ali- 
cujus  est  momenli,  ut  ex  dictis  patet,  et  la- 
tius  disputat.  sequent.  Exempla  vero  quibus 
Sancti  utuntur,  non  afferunlur,  ut  in  omni- 
bus  sint  similia;  imo,  quia  nullum  hujusmodi 
inveniri  potest,  varia  usurpant,  vel  hancesse 
veram  et  realem  conversionem ,  vel  posse 
Deum  supernaturales  conversiones  efficere, 
vel  ut  declarent,  hic  esse  per  conversionem 
verum  ac  proprium  corpus  Christi.  Quod 
vero  heec  conversio  alterius  rationis  sit  ab 
omnibus  conversionibus  naturalibus,  variis 
nominibus,  ac  rationibus  declarant,  ut  se- 
quente  disputatione  videbimus. 

8.  Objectio.  —  Responsio.  —  Sed  dicet  ali- 
quis,  non  esse  de  fide,  esse  vel  non  esse 
materiam  in  rebus;  quomodo  ergo  potest  esse 
de  fide  hic  non  manere  materiam?  Respon- 
detur,  per  se  et  directe  esse  de  fide,  hic  non 
manere  particulam  aliquam  panis,  quicquid 
illa  substantia  sit;  unde  posita  materia  in 
rebus,  ut  necessario  in  lumine  naturee  po- 
nenda  est,  sequitur  juxta  principia  fidei,  non 
posse  manere  materiam. 

9.  Objectio  altera.  —  Solutio.  —  Dices  tan- 
dem  :  quid  si  aliquis  confiteretur,  materiam 
panis  non  manere  sub  accidentibus  panis; 

negaret  tamen  substantialiter  desinere  esse, 
sed  manere,  v.  gr.,  in  aere  circumslante  sub 
forma  ejus?contra  hoc  enim  non  procedunt 
rationes  factee,  neque  ex  verbis  formaa  potest 
aliud  colligi.  Respondetur,  hunc  non  esse 
tam  claruni  errorem  in  fide,  esse  tamen  valde 
temerarium  id  asserere  contra  omnium  Scho- 
lasticorum  doctrinam,  et  contra  id,  quod  vi- 
dentur  docere  Patres,  et  Concilia;  et  preeterea, 
quia  eadem  ralione  posset  quis  dicere,  con- 
servari  in  rerurn  natura  lotam  substantiam 
panis,  tamen  alio  in  loco,  et  sub  aliis  acci- 
dentibus,  quod  est  conlra  veritatem  con- 
versionis  et  transubstantiationis,  ut  infra 
ostendam;  ac  preeterea  est  novum  genus 
miraculi,  sine  fundamento;  substantia  enim 
panis  separata  a  suis  accidentibus  naturaliter 
esse  desinit.  Rursus  materia  illius,  cum  non 
disponatur  ad  aliam  formam,  non  potest  na- 
turaliter  illam  recipere;  ergo  ex  hoc  mysterio 
necessario  sequitur  substantialis  desitio  to- 
tius  substantiee,  et  materiae  ejus,  si  non  fin- 
gantur  temere  nova  miracula. 


Utrum  post  consecrationem  maneat  aliquis  realis 
modus,  seu  gradus,  vel  entitas  rnetaphysica  sub- 
stantice  panis. 


'I .  Subsistentiam  panis  manere  in  Eucha- 
ristia  docent  aliqui.  —  Duas.  seu  tres  falsas 
sententias  circa  hanc  queestionem  reperio. 
Prima  est,  manere  post  consecrationem  sub- 
sistentiam  panis,  destructa  natura  integra 
ejus.  Ita  sentit  Godofr.,  Quodlib.  8,  q.  16, 
ut  refert  Paludan.,  dist.  '12,  quaest.  3;  et  Pi- 
cus  Mirand.,  in  Apolog.,  qutest.  9,  defendit, 
hanc  sententiam  esse  possibilem,  nihil  affir- 
mando.  Fundamentum  est,  quia  subsislentia 
est  distineta  a  natura;  ergo  potest  conservari 
sine  illa.  Rursus  tantum  illud  desinit  in  pane, 
quod  convertilur  in  corpus  Christi ;  sed  in 
corpus  Christi  non  potest  converti  subsi- 
stentia,  sed  sola  natura,  quia  in  Christo  sola 
natura  humana  est  creata,  subsislentia  vero 
est  increata,  in  quam  non  potest  fieri  conver- 
sio ;  ergo  converlilur  natura,  et  manet  sub- 
sistentia,  quee  deserviet,  ut  per  illam  subsi- 
stant  accidentia. 

2.  Alii  manere  existentiam.  —  Secunda 
opinio  esse  potest,  manere  existentiam  sub- 
stantialem  panis,  quam  hoc  tempore  mo- 
derni  aliqui  Thomistee  defendunt.  Et  fundari 
potest,  supponendo  duo  principia  metaphy- 
sica  :  primum  est,  existentiam  esse  realitalem 
omnino  distinctam ;  ex  quo  colligunt,  posse 
conservari  sine  essentia,  sicut  e  contrario  in 
humanitate  Christi  existimant  conservatam 
esse  essentiam  sine  existentia  propria.  Unde 
applicari  potest  fundamentum  factum  pro 
prima  sententia,  quia  in  Christo  Domino  so- 
lum  est  essentia  creata ,  et  non  existentia  , 
quia  conversio  solum  fieri  potest  in  id,  quod 
creatum  est;  quod  autem  non  convertitur  ex 
pane,  manet  post  consecrationem ;  ergo  ma- 
net  existentia  panis.  Secundum  principium 
est,  accidentia  non  habere  proprias  existen- 
tias,  sed  existere  eodem  esse,  quo  existit 
substantia,  in  qua  sunt;  ex  quo  fit,  necessa- 
riam  hic  esse  existentiam  panis,  ut  per  illam 
existant  acciclentia,  quee  manent,  quia,  ut 
D.  Thom.  docet  infra,  queest.  77,  existunt 
per  idem  esse,  quod  antea  habebant. 

3.  Alii  manere  eamdem  substantiam ,  quse 
antea  erat  panis,  factam  per  conversionem  cor- 
pus  Christi.  —  Tertia  opinio  negat,  manere 
aliquiclsubstantiee  panissub  eadem  differentia 
specifica,  sub  qua  antea  erat.  Affirmat  tamen, 

hanc  individuam  entitatem,  vel  substantiam, 
quse  antea  erat  panis,  per  conversionem  fieri 
eorpus  Christi,  et  ita  manere.  Hanc  senten- 
tiam  insinuat  Henric,  Quodl.  9,  quasst.  9,  et 
Quodl.  11,  quasst.  4;  praecipue  tamen  tribui 
solet  Cajet.,  qui  multuru  illam  insinuat  infra 
art.  3,  circa  solutionem  ad  3,  ubi  seepe  re- 
petit,  manere,  quod  erat  panis,  et  explicat 
illud  relativum  quod,  referre  substantiam,  et 
veram  realitatem,  quse  manet,  et  est  corpus 
Chnsti,  et  infra  concludit,  pronomen  hoc  in 
verbis  consecrationis  designare  hanc  sub- 
stantiam,  quse  est  panis,  non  sub  esse  panis, 
sed  absolute;  et  illam  dicit  esse  corpus  Christi 
in  fine  prolationis  verborum;  similia  vero 
habet  in  art.  4.  Ubi  in  primo  dubio  dicit,  id, 
quod  erat  panis,  per  conversionem  fieri  id? 
quod  est  corpus  Christi ;  et  in  fine  dicit,  illud 
relativum,  quod,  referreeamdemsubstantiam; 
et  hanc  sententiam  Cajetan.  et  modum  lo- 
quendi  ejus,  approbat  Richard.,  art.  14,  circa 
principium;Waldens.  etiaminterdum  videtur 
ita  loqui,  tom.  2  de  Sacr.,  c.  48,  68,  69;  imo 
et  D.  Thom.  in  4,  dist.  1 1 ,  q.  1 ,  art.  2,  ad  1 , 
dicit,  in  hac  conversione ,  terminum  a  quo, 
scilicet,  substantiam  panis,  converti  in  ter- 
minum  ad  quem ,  scilicet  corpus  Christi, 
non  ut  sit  sub  ipso,  sed  ut  sit  ipsummet. 
Adducit  etiam  Cajelan.  locutiones  Ambros., 
4  de  Sacr.,  cap.  4  et  5,  ubi  sic  inquit  :  Si 
tanta  vis  fuit  in  sermone  Domini  Jesu,  ut  in- 
ciperent  esse,  qux  non  erant,  quanto  magis 
operatorius  erit,  ut  sint,  quae  erant ,  et  in 
aliud  commutentur.  Ssepe  etiam  Patres,  ut 
disput.  sequente  videbimus ,  dicunt,  panem 
fieri  corpus  Christi ;  et  in  cap.  Berengarius, 
dicitur,  panem  et  vinum,  quse  in  altari  po- 
nuntur,  post  consecrationem  esse  corpus  et 
sanguinem  Chrisli.  Quse  verba  non  possunt 
in  alio  sensu  vera  esse.  Fundamentum  vero 
hujus  sententise  esse  potest,  quia,  nisi  saltem 
hoc  modo  substantia  seu  entitas  panis  ma- 
neret  in  corpore  Christi,  nulla  esset  conver- 
sio,  sed  annihilatio  potius  panis.  Et  confirmari 
potest  ex  D.  Thom.  infra,  quaesl.  77,  art.  5, 
et  in  4,  dist.  12,  qua^st.  1 ,  arl.3,  qusestiunc.  4, 
ubi  dicit,  non  posse  reproduci  panem  conver- 
sum  in  corpus  Christi,  nisi  per  conversionem 
corporis  Christi  in  ipsum;  quod  non  potest 
esse  verum,  nisi  quia  entitas,  et  substantia 
panis  manet  aliquo  modo  in  corpore  Christi, 
in  quo  absorbetur  et  imbibitur;  quia,  si  sub- 
stantia  panis  omnino  desiisset ,  quid  impe- 
diret,  quominus  Deus  posset  illam  iterum 
producere  absque  mutatione  corporisChristi? 


4.  Prima  conclusio.  —  Non  manet  subsi- 
stentia.  —  Dico  primo ,  in  hoc  sacramento  non 
manere  subsistentiam  seu  suppositalilatem 
panis.  Probatur  primo  ex  verbis  Concil. 
Trident.  :  nam  heec  subsistentia  non  est  acci- 
dens;  dixit  autem  Concilium ,  manere  dun- 
taxat  accidentia.  Deinde,  quia  si  subsistentia 
dicitur  manere,  ut  aiebat  Godofr.,  ut  sit  ve- 
rum  ac  proprium  subjectum  accidentium , 
illud  est  contra  fidem  traditam  in  Concil. 
Constant.,  sess.  8.  Si  vero  dicitur  manere,  ut 
terminet,  et  subsistere  faciat  accidentia,  illud 
imprimis  non  est  necessarium,  quia  non 
oportet,  ut  accidentia  illa  subsistant  propria 
subsistentia  substantiali.  Deinde  non  est  pos- 
sibile,  tam  ex  parle  accidenlium,  quam  ex 
parte  subsistentiae  createe.  Primum  patet, 
quia,  si  accidentia  terminarentur  et  subsiste- 
rent  tali  subsistentia,  oporteret  fieri  novum 
miraculum  unionis  cujusdam  hypostaticse  in- 
ter  quantitatem  panis,  et  subsistentiam  panis, 
nam  sine  hac  unione  nova,  non  potest  intel- 
ligi  quantitas  illa  subsistens  tali  subsistentia 
magis  post  consecrationem ,  quam  antea; 
prius  enim  non  erat  quantitas  unita  subsi- 
stentiae  immediate,  sed  rei  subsistenti,  ra- 
tione  naturse,  et  propterea  non  subsistebat, 
sed  inheerebat;  ergo,  si  postea  subsistit,  et 
terminatur  nova  subsistentia ,  oportet,  ut 
nova  unio  quasi  hypostatica  facta  sit;  at 
vero  accidens  non  est  capax  talis  unionis,  ut 
in  materia  de  incarnatione  diximus,  osten- 
dendo,  hac  de  causa  accidens  non  esse  imme- 
diate  assumptibile  a  Verbo;  et  licet  non  esset 
omnino  impossibile,  esset  vanum,  et  super- 
fluum,  tantum  et  tam  novum  miraculum  sine 
fundamento  affirmare.  Secundum  patet,  quia 
juxta  veriorem  sententiam ,  subsistentia  est 
modus  naturee,  et  non  res,  omnino  realiter 
ab  illa  distincta;  quando  autem  duo  se  habent 
lanquam  res  et  modus,  licet  res  possit  manere 
sinemodo,  non  tamen  modus  sine  re,  quia  non 
affert  secum  entitatem  propriam,  sed  ex  in- 
trinseca  ratione  sua  identificatur  rei,  cujus 
est  modus,  ut  agendo  de  subsistentia  latius 
in  materia  de  incarnatione  declaravimus. 

5.  Ad  fundamenta  primse  opinionis  respon- 
sio.  —  Neque  contra  hanc  conclusionem  obslat 
fundamenlum  primae  opinionis;  jam  enim 
ostensum  est,  non  obstante  distinctione  sub- 
sistentiee  a  natura,  non  posse  subsistentiam 
manere,  destructa  natura,  et  quamvis  posset, 
in  prresenti  mysterio  non  esset  necessarium. 
Ad  aliam  vero  confirmationem,  scilicet,  sub- 
sistentiam  panis  non  posse  converti  in  sub- 

sistentiam  corporis  Christi,  quee  increata  est, 
et  ideo  manere,  negatur  consequentia;  primo, 
quia  facere  potest  Deus,  ut  suppositum  inte- 
grum  convertatur  in  naturam  alterius  corpo- 
ris.  Deinde,  quia  sicut  subsistentia  corporis 
Christi  est  in  hoc  sacramento,  non  ex  vi  con- 
versionis,  sed  per  concomitantiam,  ita  in- 
telligi  potest,  subsistentiam  panis  desinere 
esse,  non  ex  vi  conversionis,  formaliter  lo- 
quendo,  sed  per  concomitantiam ,  scilicet, 
quia  ipsa  natura  panis  desinit  esse,  sine  qua 
non  potest  manere  subsistentia  panis. 

6.  Secunda  conclusio.  —  Non  manere  exi- 
stentiam  panis.  —  Evasio.  —  Impugnatur.  — 
Dico  secundo ,  post  consecrationem  non  ma- 
nere  existentiam  substantialem  panis.  Ha3C 
conclusio  est  omnium  Theologorum,  prseter 
eos,  quos  supra  commemoravimus.  Probatur 
primo  ex  principiis  fidei  :  unum  est,  quod 
tota  substantia  panis  convertatur;  nomine 
vero  totius  substantiee  non  intelligitur  essen- 
tia  abstracta,  et  prsecisa  ab  existentia,  sed 
intelligitur  substantia  completa,  prouterat  in 
rerum  natura,  quse  maxime  existentiam  in- 
cludit,  tanquam  proprium  et  inlrinsecum  ac- 
tum  constituentem  hanc  entitatem  in  esse 
actualis  entitatis ;  imo  sicut  productio,  ita  et 
conversio  potissimum  fit  ratione  existentia?, 
utalibi  latius  tractatum  est.  Alterum  est,  post 
consecrationem  duntaxat  manere  accidentia, 
ut  Concil.  Trident.  dixit.  Existentia  autem 
substantise  panis  non  est  accidens,  ut  omnes 
quotquot  sunt  Philosophi  docent,  et  est  per  se 
evidens,  quia,  vel  est  ipsamet  entitas  substan- 
tise,  ut  substantia  actualis  est,  vel  intrinsecus 
actussubea  rationeillam  constituens.  Respon- 
det  tamen  quidam  auctor  ad  hanc  Concilii  de- 
finitionem ,  quod  qui  ad  pauca  respiciunt,  fa- 
cile  hallucinantur;  sienim(inquit)  sophisticus 
argumentator  attenderet,  eo  ipso  quod  Con- 
cilium  definit  accidentia  manere,  definire 
etiam,  manere  cum  existentia,  videret,  con- 
sequentiam  sui  argumenti  nullam  esse,  quia 
dictio  exclusiva  non  excludit  a  concomitanti- 
bus;  unde  non  excludit  existentiam ;  ad  fidei 
autem  mysterium  nihil  refert,  quod  illa  exi- 
stentia  sit  res  distincta  a  substantia,  necne. 
Sed,  si  quis  attente  consideret,  facile,  ut 
existimo,  intelliget,  hanc  fugam  non  enervare 
vim  testimonii  Concilii  Trident.;  verum  est 
enim,  illud  non  excludere  existentiam  acci- 
dentium;  quod  tamen  non  excludat  existen- 
tiam  substantiee,  falsum  est.  Quod  si  licet 
alicui  dicere,  existentiam  substantise  non  ex- 
cludi,  quia  esl  connexa  cum  existentia  acci- 

dentis,  pari  ratione  posset  alius  assumere 
licentiam  dicendi,  manere  illam  rem,  quae  est 
forma  panis,  quia  posset  in  metaphysica  opi- 
nari,  formam  esse  ipsam  existentiam  rei,  vel 
omnium  proprietatum  ejus;  et  Durandus  pos- 
set  confingere ,  materiam  esse  existentiam 
quantitatis,  et  ideo  manere.  Deinde  conse- 
quenter  posset  quis  opinari,  manere  subsisten- 
tiam  panis,  quod  prorsus  falsum  est ,  et  tamen 
necessarium  sequitur,  loquendo  magis  proba- 
biliter  et  consequenter  in  illa  sententia,  qure 
necessario  supponit,  existentiam  esse  rem 
distinctam  a  substantia  etseparabilem  ab  illa; 
qui  autem  hoc  sentiunt,  probabilius  et  conse- 
quentius  dicunt,  existentiam  substantialem 
esse  ipsam  subsistentiam.  Unde  ulterius  ex 
illo  principio  posset  quis  opinari  in  materia 
de  incarnatione,  manere  inhumanitate  Christi 
subsistentiam  creatam,  non  ut  per  illam  sub- 
sistat  humanitas,  sed  ut  per  eam  existant 
accidentia ;  cum  Concilia  negant,  manere  sub- 
sistentiam  in  humanitate  Christi,  posset  esse 
licentia  explicandi,  non  manere  ut  sic,  id  est, 
ut  respicit  humanitatem  et  terminat  illam; 
manere  autem,  ut  respicit  accidentia.  Denique 
non  deberent  hi  auctores  negare,  manere  in 
humanitate  Christi  existentiam  substantialem 
creatam,  saltem  ut  per  eam  existant  acciden- 
tia,  nisi  velint  dicere,  etiam  accidentia  huma- 
nitatis  existere  per  existentiam  increatam 
Verbi ;  atque  adeo  tam  immediate  esse  unita 
Verbo,  sicut  animam  et  corpus,  quod  inaudi- 
tum  est  et  improbabile;  Concilium  ergo  Tri- 
dentinum ,  absolute  excludendo  quicquid 
substantiale  est ,  satis  significavit ,  nullum 
substantialem  actum  esse  necessarium ,  ut 
accidentia  existant  et  conserventur. 

7.  Evasio.  —  Impugnatur.  —  Secundo 
principaliter  probatur  conclusio  ex  meta- 
physicis  principiis.  Primum  enim,  quod  sub- 
stantia  pereat  et  maneat  existentia  ejus, 
impossibile  est,  cum  nihil  aliud  sit  perire, 
quam  amittere  esse  existentiee,  nam  esse 
essentice  immutabile  est,  nisi  ratione  exi- 
stentite.  Dicent,  substantiam  amittere  esse, 
non  quia  ipsum  esse  in  se  destruatur,  sed 
quia  desinat  actuare  hanc  naturam,  vel  sub- 
stantiam.  Sed  heec  responsio  fingit  sub- 
stantiam  esse  velut  subjectum  existentias, 
hanc  vero  esse  actum  realiter  distinctum  ab 
illa,  quod  in  prima  philosophia,  et  in  materia 
de  incarnatione  probavi  esse  impossibile, 
quia  actualitas  existentise  est  ita  intima  rei, 
prout  est  vera,  realis  et  actualis  entitas,  ut 
nullo  modo  discerni  possint  tanquam  actus  et 

potentia  receptiva,  quia  separata  existentia, 
etiam  per  intellectum,  solam  intelligitar  ma- 
nere  potentia  objectiva;  nam  si  intelligitur 
manere  aliquid  actu  ens,  illud  est  existens; 
sed  de  hoc  latius  dictis  locis;  unde  ex  hoc 
principio,  falsum  est  fundamentum,  quo  nite- 
batur  illa  sententia ;  scilicet,  accidentia  reali- 
ter  dislincta  a  substantia ,  realiter  existere 
per  ipsam   existentiam   substantias,  quia   in 
universum  impossibile  est,  quod  aliqua  enti- 
tas  existat  per  entitatem  a  se  realiter  distinc- 
tam.  Sed  non  solum  posito  hoc  principio,  sed 
etiam  admisso,  quod  existentia  sit  res  dis- 
tincta  ab  essentia,  est  falsum  illud  fundamen- 
tum,  quia  supposita  illa  distinctione,  existen- 
tia   comparatur  ad  essentiam ,   ut  actus  ad 
potentiam  ;  sicut  ergo  essentise  substantise  et 
accidentis  sunt  diversarum  rationum  et  ordi- 
num,  ita  requirunt  actus,  re  ipsa  distinctos; 
loquor  enim  de  accidentibus,  quse  realiter  a 
substantia  distinguuntur.  Vel  aliter  compara- 
tur  essentia  ad  existentiam,  sicut  principium 
vel  radix   ad   actum   vel  terminum  ab  illa 
manantem,  aut  sicut  principium  formale  ad 
effectum  formalem,  quasi  secundarium;  ergo 
si  principia  sunt  omnino  diversa,  erunt  etiam 
diversse  existentipe.  Denique  existentia  sub- 
stantise  est  existentia  simpliciter,  et  natura 
sua  postulat   intrinsecum  terminum  subsis- 
tentia?;  existentia  autem  accidentis  natura  sua 
est  imperfecta ,  et  postulat  per  modum  ter- 
mini  unionem  ad  alterum,  a  quo  sustentetur; 
sunt  ergo  distinctse,  ut  aperte  docuit  D.  Thomas 
in  his  articulis,  et  in  tota  hac  qusestione,  et 
supra,  qusest.  17,  art.  2,  et  4  contra  Gent., 
cap.  1  4,  et  seepe  alias ;  et  Cajetan.,  de  Enle  et 
essent.,  c.  7;  et  Palud.;  Soncin.,  7  Metaph., 
qusest.  5;  et  Scotus  in  2,  dist.  12,  qusest.  1 . 

8.  Dubium.  — Sed  quaeres,  qua  certitudine 
tenenda  sit  hsec  conclusio;  nam  Dominicus 
Bannes,  cum  in  priori  editione  primae  partis 
simpliciter  docuisset,  existentiam  substantia- 
lem  panis  manere,  ut  per  eam  existant  acci- 
dentia  panis,  in  posteriori  ita  illam  retracta- 
vit,  ut  tamen  probabiliter  posse  sustineri 
dicat,  solum,  quia  probabile  est,  accidentia 
non  habere  existentiam  prseter  existentiam 
substantiee,  et  dicit,  se  consuluisse  Theologos 
doctissimos.  qui  ita  censuerint.  Ego  vero,  cum 
multum  de  hac  re  cogitaverim,  nunquam  in 
eam  sententiam  adduci  potui,  ut  credcrem 
eam  opinionem  esse  probabilem,  imo  nec  to- 
lerabilem  in  Theologia,  et  cum  plures  etiam, 
eosque  doctissimos  de  hac  re  consuluerim, 
neminem  aliter  sentientem  inveni;  quin  po- 

tius  legiapud  Pic.  Mirand.,  in  citato  loco,  cum 
ipse  de  hac  re  Romse  qusestionem  movisset,  a 
pluribus  Theologis  judicatum  esse,  non  posse 
sine  errore  defendi,  manere  in  hoc  sacra- 
mento  existentiam  substantialem,  quibus  ipse 
contradicere  non  est  ausus,  loquendo  de  mys- 
terio,  prout  factum  est,  licet  contenderit  po- 
tuisse  aliter  fieri.  Deinde  eliam  in  Metaphy- 
sica,  illa  opinio,  quod  accidentia,  realiter  a 
substantia  distincta,  non  habeant  propriam 
existentiam,  revera,  non  est  probabilis,  quia 
nec  ratione  firma  utitur,  neque  habet  auctorem 
gravem.  Nam  licet  fortasse  Sotus  in  philoso- 
phia  id  interdum  insinuaverit,  non  tamen  rem 
ex  professo  disputans  et  examinans;  et  postea 
in  4,  disp.  10,  tota  q.  2,  contrarium  aperte 
supponit.  Ac  denique,  quamvis  illa  opinio 
esset  probabilis,  non  tamen  omne  id,  quod 
ex  metaphysica  opinione  probabile  colligitur, 
est  in  Theologia  probabile;  alioqui  etiam  dici 
posset,  esse  probabile,  manere  materiam  in 
hoc  sacramento,  quia  manetquantitas,  etpro- 
babile  est,  materiam  esse  eamdem  rem  cum 
quantitate;  vel  formam  panis  manere,  quia 
opinio  est,  formam  illam  esse  accidentalem, 
quod  tamen  simpliciter  damnatur  a  Thomis- 
tis,  ut  alienum  a  doctrina  fidei;  et  facile  esset 

*similia  exempla  afferre,  qute  docent,  quando 
ex  opinione  metaphysicasequi  videtur  aliquid 
in  Theologia,  quod  doctrinee  fidei  non  est  con- 
sentaneum,  sed  videtur  adversum,  aut  quae- 
rendam  esse  probabilem  viam  ad  vitandum 
tale  consequens,  et  negandam  consecutionem, 
vel  si  hsec  inveniri  non  potest,  illud  esse  suf- 
ficiens  argumentum  ad  judicandum,  illam 
opinionem  metaphysicam  esse  improbabilem 
potius,  quam  e  converso.  Theologia  enim, 
quse  suprema  sapientia  est,  judicat  de  infe- 
rioribus  doctrinis  et  illas  corrigit,  non  e  con- 
trario.  Quocirca  idem  judicium  ferendum  est 
in  prsesenti  controversia ;  si  ex  illo  principio 
metaphysico  vitari  nullo  modo  potest,  quin 
sequatur,  existentiam  substantialem  manere 
in  hoc  sacramento,  hoc  est  sufficiens  argu- 
mentum,  ut  illud  judicetur  improbabile;  si 
tamen  quis  mordicus  vellet  illud  defendere, 
potiusdebelnegare  consequenliam,  et  dicere, 
naturaliter  quidem  accidentia  existere  illo 
modo,  tamen  ablata  substantia,  Deum  illis 
conferre  novam  existentiam,  qua  existant;  et 
licet  praedictus  auctor  dicat,  eum  desipere, 
qui  ita  sentit,  et  mihi  quidem  absolute  loquen- 
do  idem  videatur,   supposito  tamen  illo   alio 

errore,  existimo  fore,  ut  hoc  modo  minus 
desipiat. 


DISPUT.  XLIX 

9.  Tertia  conclusio.  —  Dico  tertio  :  post 
consecrationem  non  manet  eadem  numero 
entitas  vel  substantia,  queefuitpanis,sub  esse 
corporis  Christi.  Haec  est  aperta  sententia 
D.  Thomse  hic,  et  art.  3,  ad  3,  et  art.  4  et  8, 
ubi  negat,  in  transmutalione,  quee  fit  in  hoc 
sacramento,  manere  aliquid  commune  utri- 
que  termino,  praeter  accidentia  panis  et  vini, 
et  idem  in  4,  dist.  1  I ,  qusest.  \ ,  art.  4;  et  eam 
late  defendit  Soto,  dist.  9,  queest.  2,  art.  4; 
Ledesma,  queest.  16,  art.  4;  qui  contrariam 
sententiam  Gajetano  tribuunt  -et  eam  impu- 
gnant;  sed  fortasse  Cajetanus,  licet  in  modo 
loquendi  minus  proprie  et  caute  loquatur, 
tamen  in  re  non  sentit  contra  hanc  conclusio- 
nem,  ut  apertius  explicabo  in  commentario 
art.  4  D.  Thom.,  ubi  Cajetanus  nonnulla  dicit, 
quee  non  possunt  vera  esse,  nisi  supposita 
hac  sententia,  prsesertim  illud,  scilicet,  quod 
possit  a  Deo  reproduci  idem  numero  panis, 
absque  conversione  corporis  Christi  in  ipsum, 
quod  etiam  docent  Capreol.  in  4,  dist.  11, 
q.  1,  art.  3,  ad  \  Scoti  contra  2  conclus.;  et 
Ferrar.,  4  contra  Gent.,  cap.  63,  qui  proinde 
possunt  pro  hac  sententia  afferri.  Nam  aperte 
supponunt  totalem  distinctionem  numericam 
inter  corpus  Christi  et  panem,  etiam  ut  sunt 
hsesubstantiee,  seu  entitates;  non  ergo  manet 
heec  entitas  panis  in  corpore  Christi.  Proba- 
tur  autem  primo  ex  principiis  fidei ;  sequitur 
enim  ex  illa  sententia,  primo,  non  totam  sub- 
stantiam  panis  converti,  quia,  quod  manet, 
non  convertitur;  dicitur  autem  manere  illa 
substantia,  prout  hsec  substantia  vel  entitas 
esl.  Sequitur  secundo,  non  manere  duntaxat 
accidentia  panis,  quia  heec  entitas  vel  sub- 
stantia  panis  non  est  accidens,  et  manere 
dicitur.  Sequitur  tertio,  non  esse  omnino  idem 
corpus  Christi,  quod  est  in  ccelo,  et  quod  est 
in  sacramento,  quoad  enlitatem  vel  substan- 
tiam  suam,  quod  est  contra  fidem;  patet  se- 
quela,  quia  corpus,  quod  est  in  sacramento, 
est  illa  entitas,  vel  substantia,  quse  fuit  panis; 
corpus  autem,  quod  est  in  coelo,  non  est  illa 
substantia,  neque  illa  entitas,  quia  non  est 
creatum  ex  illa.  Quin  potius  sequitur  quarto, 
hsec  corpora  saltem  numero  distingui,  quod 
ita  declaro,  quia  ante  consecrationem  heee 
entitas  panis  distinguebatur  numero  a  cor- 
pore  Christi,  quod  est  in  coelo,  et  tamen  post 
consecralionem  dicitur  manere  eadem  numero 
entitas  vel  substantia  sub  esse  corporis  Christi 
in  sacramento;  ergo  corpus  Christi,  prout  est 
in  sacramento,  est  res  et  substantia  numero 
distincta  ab  eodem  corpore,  prout  est  in  ccelo; 

non  enim  potest  manere  eaclem  numero  enti- 
tas,  et  non  distingui  numero  suo  realiter  ab 
eo  a  quo  per  se  ipsam  clistinguebatur.  Quin 
potius  cum  per  conversionem  dicatur  heoc 
entitas,  vel  substantia  mutare  specificationem 
suam,  et  ita  ex  pane  transire  ad  esse  corporis 
Christi,  necesse  est,  ut  illud  esse  corporis 
Christi,  quasi  individuetur  per  hanc  substan- 
tiam,  quam  contrahit.  Uiteriusque  sequitur 
quinto,  sub  cliversis  speciebus  sacramentali- 
bus  multo  magis  esse  corpora  Christi  numero 
distincta,  quia  sub  illis  erant  panes  numero 
distincti,  non  solum  in  esse  panis,  sed  etiam 
in  esse  hujus  entitatis  et  substantiee;  unde 
posita  fide,  quod  in  omnibus  his  sacramentis 
est  iclem  corpus  Christi,  sequitur  ulterius, 
non  solum  idem  corpus  Christi  esse  in  pluri- 
bus  locis,  sed  etiam  esse  plures  entitates  rea- 
liter  inter  se  distinctas,  quod  est  mysterium 
quodammodo  majus  mysterio  Trinitatis,  quia 
una  res  finita  erit  idem  realiter  cum  innume- 
ris  rebus  absolutis  et  infinitis,  quse  antea 
inter  se  tam  essentia,  quam  supposito  distin- 
guebantur. 

10.  Secundo  principaliter  probatur  conclu- 
sio  ex  principiis  metaphysicis.  Primo,  quia 
non  potest,  mutata  essentia  rei,  manereeadem 
numero  entitas;  quia  per  illam  constituitur  in 
esse  hujus  entitatis  ;  sed  hsec  entitas  vel  sub- 
stantia,  queeest  panis,  essentialiter  est  panis. 
Non  enim  constituitur  hsec  entitas  per  sola 
preedicata  transcendentalia,  seu  generica,  sed 
per  propria  et  specifica  :  ergo.  Secundum 
principium,  quod  ex  hoc  colligitur,  est,  non 
posse  fieri  transmutationem  realem  inter  dif- 
ferentias  specificas,  manente  eodem  individuo 
generis  sub  illis,  tanquam  subjecto  manente 
sub  utroque  termino,  ut,  quod  ex  leone  fiat 
equus,  manente  eodem  individuo  animalis, 
quia  hsec  compositio  est  metaphysica,  et  ex- 
trema  non  realiter,  sed  ratione  formali  tantum 
distinguuntur.  Ergo  fieri  non  potest,  ut  ma- 
neat  heec  entitas,  vel  eadem  numero  substan- 
tia,  quee  fuit  panis,  sub  esse  corporis  Christi; 
quod  si  non  manet  eadem  numero  entitas  vel 
substantia,  ut  sic,  nihil  omnino  manet  de  sub- 
stantia  et  enlitate  panis,  neque  ut  erat  panis, 
neque  ut  erat  hsec  subslantia,  aut  hoc  ens. 
Nam  individuum  substantise,  vel  entis,  quod 
sub  illis  accidentibus  incipit,  omnino  est  nu- 
mero  distinctum.  Tanclem  confirmatur,  quia, 
si  hic  fieret  transmutatio  solum  in  his,  quee 
sunt  propria  panis,  et  non  in  his,  quse  sunt 
communia,  etiam  si  substantialia  sint,  conse- 
quenter  dicendum  esset  manere  materiam, 

ut  materia  prima  est,  et  eamdem  formam  sub 


eommuni  ratione  formas. 

\  \ .  Responsio  ad  fundamentum  tertise  sen- 
tentise.  —  Ad  fundamentum  tertise  sententiae 
non  potest  exacte  responderi  usque  ad  se- 
quentem  disputationem,  ubi  explicabimus , 
quomodo  panis  non  annihilatur,  sed  vere 
convertitur  in  corpus  Christi,  et  explicabimus 
locutiones  inter  terminos  hujus  conversionis. 
docendo  cum  D.  Thom.  hic,  art.  4,  et  q.  78, 
art.  5,  panem  non  proprie  fieri  corpus,  sed 
ex  pane  corpus.  Gonfirmatio  vero  ibi  adducta 
potius  contrarium  persuadet;  nam  certum 
est,  posse  Deum,  conservato  corpore  Christi 
in  sacramento,  iterum  producere,  seu  creare 
eamdem  substantiam  panis,  quae  transubstan- 
tiata  fuerat,  ut  docent  Cajetan.,  Capreol.,  et 
Ferrar.,  locis  citatis;  signum  est  ergo,  illam 
entitatem  panis  non  manere  proprie  in  corpore 
Christi,  nec  realiter,  nec  formaliter,  sed  so- 
lum  esse  conversam  in  illud;  et  ideo  dicitur 
id,  quod  erat  panis,  esse  nunc  corpus  Christi, 
sumendo  vage  illud  relativum,  quod,  quantum 
ad  rationem  contenti  sub  speciebus,  sub  qui- 
bus  corpus  Christi  quasi  loco  panis  constitui- 
tur,  et  quodammodo  illius  officium  subit;  ac 
propter  eamdem  causam  dici  potest  secundum 
naturee  ordinem,  non  posse  eamdem  numero 
substantiam  panis  redire,  nisi  per  conversio- 
nem  corporis  Christi  in  ipsam,  quia  deberet 
redire  sub  eisdem  numero  accidentibus,  et 
ila  explicant  D.  Thomampr8edictiauctores,et 
etde  eadem  reiterum  dicemus  in  sequentibus. 

ARTICULUS  III, 

Utrum  substantia  panis  vel  vini  post  consecrationem 
hujus  sacramenti  annihiletur  (4,  dist.  11,  quaest.  1, 
art.  2,  et  4  contra,  cap.  63,  et  Quodlib.  5,  art.  11,  et 
Quodlib.  9,  art.  5,  ad  3,  etl  Gor.  11,  lect.  5,  col.  5). 

\ .  Ad  tertium  sic proceditur .  Videtur,  quod 
substantia  panis  post  consecrationem  hujus 
sacramenti,  annihiletur,  ac  in  pristinam  ma- 
teriam  resolvatur.  Quod  enim  est  aliquid  cor- 
porale,  oportet  alicubi  esse.  Sed  substantia 
panis,  quse  est  quiddam  corporale,  non  manet 
in  hoc  sacramento,  ut  dictum  est  (art.  preec), 
nec  etiam  est  dare  aliquem  locum,  ubi  sit. 
Ergo  non  est  aliquid  post  consecrationem.  Igi- 
tur  aut  est  annihilata ,  aut  in  prsejacentem 
materiam  resoluta. 

2.  Prseterea,  illud  quod  est  terminus  a  quo, 
in  qualibet  mutatione  non  remanet,  nisi  forte 
in  potentia  materise,  sicut  cum  ex  aere  fit 
ignis,  forma  aeris  non  manet,  nisi  in  potentia 


muterise,  et  similiter ,  quando  ex  albo  fil  ni- 
grum.  Sed  in  hoc  sacramento  substantia  panis 
et  vini  se  habet,  sicut  terminus  a  quo;  corpus 
autem  vel  sanguis  Christi,  sicut  terminus  ad 
quem;  dicit  enim  Ambros.  in  lib.  de  Officiis 
(in  lib.  de  His  qui  mysteriis  initiantur,  c.  9, 
a  med.,  tom.  4,  refertur  de  Consecr  ,  dist.  2, 
cap.  Ante)  :  Ante  benedictionem  alia  species 
nominatur ;  post  benedictionem  corpus  Christi 
significatur.  Ergo  facta  consecratione  sub- 
stantia  panis  vel  vini  non  manet,  nisi  forte 
resoluta  in  suam  materiam. 

3.  Prseterea,  oportet  alterum  contradicto- 
rium  esse  verum.  Sed  hsec  est  falsa  :  Facta 
consecratione ,  substantia  panis  vel  vini  est 
aliquid.  Ergo  hsec  est  vera  :  Substantia  panis 
vel  vini  est  nihil. 

Sed  contra  est,  quod  Augustinus  dicit  (lib. 
83  Queest.,  quaest.  21,  in  med.,  tom.  4)  :Deus 
non  est  causa  tendendi  in  non  esse.  Sed  hoc 
sacramentum  divina  virtute  perficitur.  Ergo 
in  sacramento  non  annihilatur  substantia  pa- 
nis  aut  vini. 

Respondeo  dicendum,  quod  quia  substantia 
panis  vel  vini  non  manet  in  hoc  sacramento, 
quidam  impossibile  reputantes,  quod  substan- 
tia  panis  vel  vini  in  corpus  vel  sanguinem 
Christi  convertatur,  posuerunt,  quodper  con- 
secrationem  substantia  panis  vel  vini,  vel 
resolvitur  in  prsejacentem  materiam,  vel  quod 
annihilatur.  Prsejacens  autem  materia ,  in 
quam  corpora  mixta  resolvi  possunt,  sunt 
quatuor  elementa.  Non  enim  potest  resolutio 
fieri  in  materiamprimam,  ita  quod  sine  forma 
existat,  quia  materia  sine  forma  esse  non 
potest.  Cum  autem  post  consecrationem  nihil 
sub  speciebus  sacramenti  remaneat,  nisi  cor- 
pus  et  sanguis  Christi,  oportebit  dicere,  quod 
elementa,  in  quse  resoluta  est  substantia  panis 
vel  vini,  inde  discedant  per  motum  localem, 
quod  sensu  perciperetur .  Similiter  etiam  sub- 
stantia  panis  vel  vini  manet  usque  ad  ulti- 
mum  instans  consecrationis .  In  ultimo  autem 
instanti  consecrationis  jam  est  ibi  substantia 
corporis  vel  sanguinis  Christi,  sicut  in  ultimo 
insianti  generationis  jam  inest  forma.  Unde 
non  erit  dare  aliquod  instans,  in  quo  sit  ibi 
prsejacens  materia.  Non  enimpotest  dici,  quod 
paulatim  substantia  panis,  vel  vini  resolvatur 
in  prsejacentem  materiam,  vel  successive  egre- 
diatur  de  loco  specierum ,  quia  si  hoc  inci- 
peret  fieri  in  ultimo  instanti  suse  consecra- 
tionis,  simul  sub  aliqua  parte  hostise  esset 
corpus  Christi  cum  substantia  panis,  quod 
est  contra  prxdicta  (in  isto  art.  et  preec). 

Si  vero  hoc  incipiat  fieri  ante  consecrationem, 
erit  dare  aliquocl  tempus ,  in  quo  sub  aliqua 
parte  hostixneque  erit  substantia  panis,  neque 
erit  corpus  Christi,  quod  est  inconveniens,  et 
hoc  ipsimet  perpendisse  viclentur .  Undeposue- 
runt  aliud  sub  disjunctione,  scilicet,  quod  vel 
annihiletur,  vel  in  prsejacentem  materiam  re- 
solvatur.  Sed  nec  hoc  potest  esse,  quia  non  est 
dare  aliquem  modum,  quo  corpus  Christi  ve- 
rum  esse  incipiat  in  hoc  sacramento ,  nisi  per 
conversionem  substantix  panis  in  ipsum,  quse 
quidem  conversio  tollitur,  posita  vel  annihila- 
tione  substantix  panis,  vel  resolutione  inprx- 
jacentem  materiam.  Similiter  etiam  non  est 
dare,  unde  talis  resolutio,  vel  annihilatio  in 
hoc  sacramento  causetur,  cum  effectus  sacra- 
menti  significetur  per  formam.  Neutrum  autem 
horum  significatur  per  hxcverba  formx  ;  Hoc 
est  corpus  meum.  Unde  patet,  prxdictam  posi- 
tionem  esse  falsam. 

Ad  1  ergo  dicendum,  quod  substantia  panis 
vel  vini,  facta  consecratione,  neque  sub  specie- 
bus  sacramenti  manet,  neque  alibi.  Non  tamen 
sequitur,  quod  annihiletur.  Convertitur  enim 
in  corpus  Christi.  Sicut  non  sequitur,  si  aer, 
ex  quo  generatus  est  ignis,  non  sit  ibi  vel 
alibi,  quod  sit  annihilatus. 

Ad  2;  dicendum,  quod  forma,  qux  est  ter- 
minus  a  quo,  non  convertitur  in  aliam  for- 
mam,  sed  una  forma  accedit  alteri  in  subjecto, 
et  ideo  prima  forma  non  remanet,  nisi  in 
potentia  materix.  Secl  hic  substantia  panis 
convertitur  in  corpus  Christi,  ut  supra  dictum 
est  (in  corp.,  et  in  art.  praeced.).  Unde  ratio 
non  sequitur. 

Ad  3,  dicendum,  quod  licet  post  consecra- 
tionem  hsec  sit  falsa :  Substantia  panis  est  ali- 
quid,  id  tamen,  in  quod  substantia  panis  est 
conversa,  est  aliquid.  Et  ideo  substantia  panis 
non  est  annihilata. 

COMMENTARIUS. 

Conclusiones  D.  Thom.  —  Prima  est  panem 
in  Eucharistia  non  annihilari;  secunda,  non 
resolvi  in  prsejacentem  materiam.  —  Respon- 
det  D.  Thomas  duabus  assertionibus.  Prima 
est,  panem  non  annihilari,  quia  verba  formse 
tantum  efficiunt  quod  significant;  non  signi- 
ficant  autem  annihilationem,  sed  conversio- 
nem  panis  in  corpus  Christi,  cui  annihilatio 
repugnat,  quia  terminus  annihilationis  est, 
non  esse  simpliciter;  terminus  autem  conver- 
sionis  est  aliud  esse.  Altera  est,  panem  non 
resolvi  in  praejacentem  materiam;  quam  ea- 


dem  fere  ratione  confirmat,  quia  videlicet 
verba  formse  neque  significant  hanc  resolu- 
tionem  in  preejacentem  materiam,  sed  solum 
conversionem  in  corpus  Christi ;  ex  qua  non 
modo  non  sequitur  illa  resolutio,  sed  etiam 
cum  illa  stare  non  potest,  quod  longo  discursu 
D.  Thom.  declarat,  cujus  littera  satis  est  per- 
spicua.  Solum  est  tam  in  hoc,  quam  in  aliis 
articulis  hujus  materiae  observandum,  quod 
et  Cajet.  infra  notavit  quaest.  77,  art.  5,  non 
esse  mentem  D.  Thom.  docere,  esse  simplici- 
ter  impossibilia,  vel  contradictionem  impli- 
cantia,  quee  assumit;  sensum  illius  esse,  in 
hoc  mysterio  non  esse  sine  fundamento  fin- 
genda  vel  multiplicanda  miracula,  sed  ea  so- 
lum  asserenda,  quse  ex  verbis  seu  significa- 
tione  formee,  supposita  fide  et  interpretatione 
Ecclesiee,  necessario  consequuntur ;  et  ideo 
omnia,  quae  hujusmodi  non  sunt,  et  naturali 
virtute  fieri  non  possunt,  dicuntur  in  hac 
materia  impossibilia,  quamvis  absolutam  con- 
tradiclionem  non  implicent;  et  ita  facile  ex- 
poni  possunt  multa,  quee  tam  in  hoc  articulo, 
quam  in  aliis  hujus  materiee  dicuntur. 

ARTICULUS  IV. 

Utrum  panis  possit  converti  in  corpus  Christi  (infra, 
art.  6,  corp.,el  art.  8,  corp.,  et  ad  3;  et  4,  dist.  11, 
quaest.  1,  art.  1,  quaest.  2,ad  1,  et  qusest.  3,  ad  3,  et 
art.  3,  q.  1  per  tot. ;  et  4  contra,  c.  63;  et  Quodlib. 
5,  art.  11;  et  opusc.  2,  cap.  8;  et  1  Cor.  115  lect.  4, 
col.  6,  et  lect.  5,  col.  3). 

\ .  Ad  quartum  sic  proceditur.  Videtur,  quod 
panis  non  possit  converti  in  corpus  Christi. 
Conversio  enim  quxdam  mutatio  est.  Sed  in 
omni  mutatione  oportet  esse  aliquod  subjec- 
tum,  quod  prius  est  in  potentia,  et  postea  est 
in  actu;  ut  enim  dicitur  3  Physic.  (tex.  6)  : 
Motus  est  actus  existentis  in  potentia.  Non  est 
autem  clare  aliquod  subjectum  substantix  panis 
et  corporis  Christi,  quia  de  ratione  substantise 
est,  quocl  sitnon  in  subjecto,  utdicitur  in  Prse- 
dicamentis  (in  cap.  de  Substantia).  Non  ergo 
potest  esse,  quod  tota  substantia  panis  conver- 
tatur  in  corpus  Christi. 

2.  Prxterea,  forma  illius,  in  quod  aliquid 
convertitur ,  de  novo  incipit  esse  in  materia 
ejus  quod  in  ipsum  convertitur ,  sicut  cum  aer 
convertitur  in  ignem  prius  non  existentem, 
forma  ignis  incipit  de  novo  esse  in  materia 
aeris ,  et  similiter  cum  cibus  convertitur  in 
hominem  prius  non  existentem,  forma  hominis 
incipit  esse  de  novo  in  materia  cibi.  Si  ergo 
panis  convertitur  in  corpus  Christi,  necesse 
est,  quod  forma  corporis  Christi  de  novo  in- 

cipiat  esse  in  materia  panis,  quod  est  falsum. 
Non  ergo  panis  convertitur  in  substantiam 
corporis  Christi. 

3.  Prxterea,  ea  qux  sunt  secundum  sedi- 
versa,  nunquam  unum  eorum  fit  alterum,  sicut 
albedo  nunquam  fit  nigredo.  Sed  subjectum 
albedinis  fit  subjectum  nigredinis,  ut  dicitur 
in  \  Physic.  Sed  sicut  duse  formx  contrarix 
sunt  secundum  se  diversx  (utpote  principia 
formalis  differentise  existentes),ita  dux  mate- 
rise  signatse  sunt  secundum  se  diversse,  utpote 
existentes  principia  materialis  distinctionis . 
Ergo  non  potest  esse,  quod  hsec  materia  panis 
fiat  hsec  materia,  qua  individuatur  corpus 
Christi,  et  ita  nonpotest  esse,  quod  substantia 
hujuspanis  convertatur  in  substantiam  corpo- 
ris  Christi. 

Sed  contra  est,  quod  Eusebius  Emiss.  dicit 
(ex  homil.  10.  Refertur  de  Consecr.,  dist.  2, 
cap.  35)  :  Novum  tibi  et  impossibile  esse  non 
clebet,  quod  in  Christi  substantiam  terrena  et 
mortalia  convertuntur. 

Respondeo  dicendum,  quod  sicut  supra  dic- 
tum  est  (art.  \  hujus  qusest.),  cum  in  hoc  sa- 
cramento  sitverum  corpus  Christi,  nec  incipiat 
ibi  esse  de  novo  per  motum  localem,  cum  etiam 
nec  corpus  Christi  sit  ibi,  sicut  in  loco,  ut  ex 
dictis  patet  (art.  2  hujus  qurest.),  necesse  est 
dicere,  quod  incipiat  ibi  esse  per  conversionem 
substantise  panis  in  ipsum.  Hsec  tamen  con- 
versio  non  est  similis  conversionibus  naturali- 
bus,  sed  est  omnino  supernaturalis ,  sola  Dei 
virtute  effecta.  Unde  Ambrosius  dicit  in  lib. 
de  Sacram.  (1.  4,  c.  4) :  Accipe  quemadmodum 
sermo  Christi  mutet,  quando  vult,  instituta 
naturx;  consuetudo  est  ut  non  generetur  homo 
nisi  ex  viro  et  muliere;  vides  ergo  quia  contra 
instituta  et  ordinem  homo  est  natus  ex  Vir- 
gine.  Ut  et  lib.  de  lnitiandis  (c.  9,  a  med.)  : 
Liquet ,  quod  prxter  naturse  ordinem  Virgo 
generavit,  et  hoc  quod  conficimus  corpus,  ex 
Virgine  est;  quidergo  quxris  naturse  ordinem 
in  Christi  corpore,  cumprseter  naturam  sit  ipse 
Dominus  Jesus  partus  ex  Virgine.  Et  super 
illud  Joan.  6  :  Verba  quse  ego  locutus  sum 
vobis,  scilicet,  de  hoc  sacramento,  spiritus  et 
vita  sunt,  dicit  Chrysostomus  (Homil.  46  in 
Joan.,  ante  med.,  tom.  3)  :  Id  est,  spiritualia 
sunt,  nihil  habentiacarnale,  neque  consequen- 
tiam  naturalem,  sed  eruta  sunt  ab  omni  tali 
necessitate,  qux  interra,  et  a  legibus,  quxhic 
positx  sunt.  Manifestum  est  enim ,  quod  omne 
agens  agit  in  quantum  est  actu.  Quodlibet  au~ 
tem  agens  creatum,  est  determinatum  in  suo 
actu,  cum  sit  determinati  generis  et  speciei;  et 


ideo  cujuslibet agentis  creati actio  fertur  super 
aliquem  determinatum  actum;  determinatio 
autem  cujuslibet  rei  in  esse  actuali  est  per 
ejus  formam.  Unde  nullum  agens  naturale, 
seu  creatum,  potest  agere,  nisi  ad  immutatio- 
nem  formx,  et  propter  hoc  omnis  conversio, 
qux  fit  secundum  Jeges  naturx,  est  formalis. 
Sed  Deus  est  actus  infinitus,  ut  in  prima parte 
habitum  est  (q.  7,  art.  4,  et  q.  25,  art.  2), 
unde  ejus  actio  se  extendit  ad  totam  naturam 
entis.  Non  igitur  solum  potest  perficere  con- 
versionem  formalem,  ut  scilicet  diversx  formx 
sibi  in  eodem  subjecto  succedant,  sed  conver- 
sionem  totius  entis,  ut,  scilicet,  tota  substan- 
tia  hujus  convertatur  in  totam  substantiam 
illius.  Et  hoc  agitur  divina  virtute  in  hoc  sa- 
cramento.  Nam  tota  substantia  panis  conver- 
titur  in  totam  substantiam  corporis  Christi,  et 
tota  substantia  vini  in  totam  substantiam  san- 
guinis  Christi.  Unde  hxc  conversio  non  est 
formalis,  sed  substantialis ,  nec  continetur 
inter  species  tnotus  naturalis ,  sed  proprio 
nomine  potest  dici  transubstantiatio . 

Ad  \  ergo  dicendum,,  quod  objectio  procedit 
de  mutatione  formali,  quia  formx  proprium 
est  in  materia  vel  subjecto  esse.  Non  autem 
habet  locum  in  conversione  totius  substantix. 
Unde  cum  hxc  conversio  substantialis  importet 
quemdam  ordinem  substantiarum,  quarum  una 
convertitur  in  alteram,  est  sicut  in  subjecto 
in  utraque  substantia,  sicut  ordo  et  numerus. 

Ad  2;  dicendum,  quod  illa  objectio  procedit 
de  conversione  formali  seu  mutatione,  quia 
oportet  sicut  dictum  est  (in  corp.,  et  art.  3), 
formam  esse  in  materia vel  subjecto .  Non  autem 
habet  locum  in  conversione  totius  substantix , 
cujus  non  est  accipere  aliquod  subjectum. 

Ad  3,  dicendum,  quod  virtute  agentis  finiti 
non  potest  forma  in  formam  mutari,  nec  ma- 
teria  in  materiam.  Sed  virtute  agentis  infiniti, 
quod  habet  actionem  in  tolum  ens,  potest  talis 
conversio  fieri,  quia  utrique  formx  et  utrique 
materix  est  communis  natura  entis,  et  id, 
quod  est  entitatis  in  una ,  potest  auctor  entis 
convertere  in  id,  quocl  est  entitatis  in  altera, 
sublato  eo,  per  quod  ab  illa  distinguebatur . 

COMMENTARIUS. 

1 .  Conclusio  D.  Thom.  est  panem  converti 
in  corpus  Christi.  — Quamvis  de  potestate  sit 
queeslio,  mens  tamen  D.Thom.  est  inquirere, 
an  revera  in  hoc  sacramento  talis  conversio 
fiat.  Unde  respondet,  non  solum  possibilem, 
sed  etiam  necessariam  esse  hanc  conversio- 

nem,  ut  Christus  hic  esse  incipiat,  sine  muta- 
tione  locali,  quain  conclusionem  colligit  ex 
principiis  positis  in  art.  2.  Deinde  vero  de- 
clarat  hanc  conversionem  esse  supra  omnem 
naturse  ordinem,  quia  virtute  agentis  natura- 
lis  solum  polest  fieri  conversio  formalis,  qua3 
fit  per  successionem  formarum  in  eodem  sub- 
jecto,  quia  naturale  agens  (inquit)  cum  sit 
finitum,  et  habeat  determinatum  esse  per 
formam  suam,  solum  agit  ad  immutationem 
formas,  id  est,  solum  potest  agere  ex  prse- 
supposito  subjecto;  et  ideo  lantum  potest  con- 
vertere  et  immutare,  aliquid  inducendo,  et 
expellendo  formam  a  subjecto;  in  hac  autem 
conversione  fit  transmutatio  totius  substan- 
tife  in  totam  substantiam,  nullo  manente  com- 
muni  subjecto;  et  ideo  supernaturalis  est,  et 
singularem  rationem  habet,  etspecialinomine 
transubstantiatio  dicitur,  ac  denique  a  solo 
agente  virtutis  infinitas  fieri  potest. 

2.  Objectio  contra  D.  Thom.  —  Solutio.  — 
Replicatio.  —  Solutio.  —  ln  solutione  ad  pri- 
mum  et  secundum  videri  potest  D.  Thom.  do- 
cere  contraria ;  nam  in  priori  dicit,  conver- 
sionem  hanc  fieri  in  utraque  substantia,  panis 
scilicet  et  corporis  Christi,  tanquam  in  sub- 
jecto ;  in  posteriori  vero  simpliciter  negat7 
hanc  conversionem  habere  subjectum.  Dicen- 
dum  vero  est  mentem  D.  Thom.  esse,  hanc 
conversionem,  prout  est  effectio  quaedam  vel 
transitus  unius  substantiee  in  aliam,  non  ha- 
bere  proprium  subjectum,  ex  quo  fiat,  vel 
quod  maneat  sub  utroque  termino,  ut  elegan- 
■ter  explicat  infra  art.  8.  Cum  ergo  in  hac  so- 
lutione  ad  primum  dicit,  conversionem  esse  in 
terminis  tanquam  in  subjecto,  non  loquitur 
de  ipsa  conversione  proprie,  et  ratione  sui, 
sed  ratione  ordinis  et  successionis  substan- 
tiarum,  quam  connotat,  vel  includit;  verba 
enim  illius  sunl  :  Cum  hxc  conversio  substan- 
tialis  importet  quemdam  ordinem  substantia- 
rum,  quarum  una  convertitur  in  alteram,  est 
in  utraque  substantia,  sicut  in  subjecto,  sicut 
ordo  et  numerus.  Non  ergo  formaliter  ipsa 
conversio,  sed  ordo  illam  consequens  dicitur 
esse  in  utraque  substantia.  Dices  :  substantia 
panis  non  manet  in  instanti  conversionis ; 
quomodo  ergo  potest  esse  subjectum  ordinis? 
Respondetur  :  hic  ordo,  et  successio,  cum  sit 
inter  ens  et  non  ens,  solum  est  relatio  ratio- 
nis,  fundata  in  quadam  denominatione  ex- 
trinseca ;  cujus  relationis  et  denominationis 
recte  intelligitur  esse  quasi  subjectum  id, 
quod  prseteriit,  ut  constat  in  omnibus  rebus, 
quse  inter  se  habent  ordinem  prioris  et  poste- 


rioris  in  successione  temporis,  et  in  terminis 
aquo,  et  aclquem,  omnis  mutationis,  seu  con- 
versionis.  Circa  solutionem  ad  tertium  habet 
Cajet.  longum  commentarium ;  breviter  ta- 
men  duo  in  ea  solutione  explicat  D.  Thom. : 
primum  est,  cur  possit  Deus  totum  ens  om- 
nino  in  aliud  commutare,  et  convertere,  quod 
non  possent  agentia  creata ;  et  rationem  in- 
quit  esse,  quia   ratio    entis  utrique  termino 
est  communis,  et  Deus  est  auctor  totius  entis; 
sicut  ergo  omne  ens  obedit  Deo  lam  ad  agen- 
dum,  quam  ad  patiendum  omne  id  quod  non 
involvit  contradiclionem,  quia  subditur  Deo, 
ut   auctori,    ita   (inquit   D.    Thomas)   potest 
Deus  omnino  convertere  unum  ens  in  aliud, 
quia  est  utriusque  auctor;  unde  constat  D. 
Thom.  loqui  de  ente  creato;  constat  etiam, 
rationem  ejus  communem  esse  omni  superna- 
turali  transmutationi,  et  non  solius  transub- 
stanliationis  propriam,  quia  revera  non  pote- 
rat  aliam  magis  propriam  afferre.  Secundo 
indicat  D.  Thom.  modum  hujus  conversionis, 
dicens  posse  auctorem  entis  convertere  id, 
quod  est  in  una  re,  in  id,  quod  est  in  altera, 
sublato  eo,  per  quod  distinguuntur;  in  quo 
verbo  fundare    videtur  Cajetani  sententiam 
supra  tractatam;  sensus  tamen  D.  Th.  non  est 
obscurus;  solum  enim  dicit,  totam  entitatem 
unius  rei  posse  converti  in  aliam,  sublatis 
propriis  preedicatis  rei  conversae,  et  manen- 
tibus  in  re,  ad  quam  fit  conversio,  prsedicatis 
communibus  utrique  termino;   non  quidem 
eisdem  numero  (nunquam  enim  id  D.  Thom. 
excogitavit),  sed  gradu,  aut  genere;  quod  eo- 
dem  fere  modo  accidit  in  conversione  for- 
mali;  solumque  est  differentia,   quia   in  ea 
manet  idem  numero  subjectum  commune, 
quod  nonmanet  in  hac  conversione;  et  Cajet. 
etiam  certe  non  videtur  ab  hac  expositione 
alienus;  dicit  enim,  hanc  conversionem  non 
esse  intelligendam  per  abstractionem,  vel  se- 
parationem  unius  gradus,  vel  rationis  forma- 
lis  ab  alia,  scilicet  superioris  ab  inferiori,  ita 
ut  intelligatur  manere  gradus   superior,  et 
fieri  conversio   in  inferiorem ;  sic  enim  (in- 
quit)  non  converteretur  tota  substantia ;  non 
ergo  intelligit  manere  eamdem  rem  numero 
secundum  gradum  superiorem ;  alias  non  pos- 
set  fieri  conversio,  nisi  praedicto  modo.  Unde 
inferius  subdit,  panem  secundum  specificam 
rationem  ita  converti,  ut  neque  in  se,  neque 
in   suo  simili  maneat;   secundum   rationem 
autem,  in  qua  communicat  cum  alia  re,  ma- 
nere,  non  in  seipso,  sic  enim,  inquit,  non  con- 
verteretur,   sed  in  sibi  simili;  et  propterea 

dicitur  salvari  formalis  ratio  ejus;  non  ergo 
videtur  Cajet.  male  sensisse  de  re  ipsa;  non- 
nullas  vero  locutiones  habet,  quse  omnino 
vitandae  videntur;  dicit  enim  :  Post  conver- 
sionem  panis,  entitas  conversa,  entitas  quse- 
dam  est,  quod  D.  Thom.  nusquam  dicit;  sed 
potius  substantiam ,  vel  entitatem  panis  post 
conversionem  non  esse  aliquid,  quia  jam 
transiit  in  aliam  entitatem.  Alia  propositio 
Cajet.  est  :  Res  conversa  ita  salvatur  secun- 
dum  commune ,  ut  eorum  prszdicationem  sus- 
cipiat.  Quod  non  video,  quomodo  possit  esse 
verum,  quia  sicut  panis  non  est  panis,  ita 
neque  substantia ;  neque  ergo  ita  servantur 
preedicata  communia,  ut  de  re  conversa  dici 
possint;  sed  ut  dici  possint  de  re,  in  quam  fit 
conversio,  et  fortasse  hoc  dicere  voluit  Cajet. 

ARTICULUS  V. 

Utrum  in  hoc  sacramento  maneant  acciclentia  panis  et 
vini  post  conversionem  (supra,  art.  2,  ad  3,  et  infra 
queest.  76,  art.  1,  ad  3;  et  4,  d.  11,  qusest.  1,  art.  1, 
queest.  2,  et  dist.  12,  qusest.  1,  art.  1,  quaest.  2;  et  1 
Cor.  11,  lect.  5,  et  6). 

\ .  Ad  quintum  sic  proceditur.  Videtur, 
quod  in  hoc  sacramento  non  remaneant  acci- 
dentia  panis  et  vini;  remoto  enim  priori  remo- 
vetur  et  posterius.  Sed  substantia  estnatura- 
liter  prior  accidente,  ut  probatur  Metaph. 
(lib.  7,  text.  4,  tom.  3) ;  cum  igitur,  facta 
consecratione,  non  remaneat  substantia  panis 
in  hoc  sacramento,  videtur,  quod  non  possint 
remanere  accidentia  ejus. 

2.  Prseterea,  in  sacramento  veritatis  non 
debet  esse  aliqua  deceptio;  sed  per  accidentia 
judicamus  de  substantia.  Videtur  ergo,  quod 
decipiatur  humanum  judicium,  si  remanenti- 
bus  accidentibus,  substantia  panis  non  rema- 
neat.  Non  ergo  hoc  est  conveniens  huic  sacra- 
mento. 

3.  Prseterea,  quamvis  fides  nostra  non  sit 
subjecta  rationi,  non  tamen  est  contra  ratio- 
nem,  sed  supra  ipsam,  ut  in  principio  hujus 
operis  dictum  est  (q.  1 ,  art.  2  et  8,  et  2.  2, 
q.  1,  q.  4  et  5,  et  q.  10,  art.  1).  Sed  ratio 
nostra  habet  ortum  a  sensu;  ergo  fides  nostra 
non  debet  esse  contra  sensum  Est  autem  contra 
sensum,  dumsensusjudicat  essepanem,  etfides 
credit  esse  substantiam  corporis  Christi.  Non 
ergo  hoc  est  conveniens  huic  sacramento,  quod 
accidentia  panis  subjecta  sensibus  maneant  et 
substantia  non  maneat. 

4.  Prseterea,  illud,  quod  manet  conversione 
facta,  videtur  esse  subjectum  mutationis.  Si 


ergo  accidentia  panis  manent  conversione  fac- 
ta,  videtur,  quod  ipsa  accidentia  sint  conver- 
sionis  subjectum,  quod  est  im,possibile ;  nam 
accidentis  non  est  accidens.  Non  ergo  in  hoc 
sacramento  debent  remanere  accidentia  panis 
et  vini. 

Sed  contra  est,  quod  August.  dicit  in  lib. 
Sentent.  Prosperi :  Nos  in  specie  panis  et  vini, 
quam  videmus,  res  invisibiles,  id  est,  carnem 
et  sanguinem  honoramus  (refertur  de  Consec, 
dist.  W,  cap.  Nos  autem). 

Respondeo  dicendum,  quod  sensu  apparet, 
facta  consecratione,  omnia  accidentia  panis  et 
vini  remanere.  Quod  quidem  rationabiliter  per 
divinam  providentiam  fit .  Primo  quidem,  quia 
non  est  consuetum  hominibus,  sed  horribile, 
carnem  hominis  comedere  et  sanguinem  bibere. 
Et  ideo  proponuntur  nobis  caro  et  sanguis 
Christi  sumenda  sub  speciebus  illorum,  quse 
frequentius  in  usum  hominibus  veniunt,  scili- 
cet  panis  et  vini.  Secundo,  ne  hoc  sacramen- 
tum  ab  infidelibus  irrideretur ,  si  sub  specie 
propria  Dominum  nostrum  manducaremus. 
Tertio,  ut  dum  indivisibiliter  corpus  et  san- 
guinem  Domini  nostri  sumimus,  hoc  proficiat 
ad  meritum  fidei. 

Ad  \  ergo  dicendum,  quod  sicut  dicitur  in 
lib.  de  Causis  (in  propos.  \ ,  habetur  hic  liber 
inter  opera  Arist.,  tom.  3),  effectus  plus  de- 
pendet  a  causa  prima,  quam  a  causa  secunda. 
Et  ideo  virtute  Dei,  qui  est  causa  prima 
omnium,  fieri  potest,  ut  remaneant  posteriora, 
prioribus  sublatis. 

Ad  2,  dicendum,  quod  in  hoc  sacramento 
nulla  est  deceptio;  sunt  enim  ibi  secundum  rei 
veritatem  accidentia,  qu&  sensibus  dijudican- 
tur.  Intellectus  autem,  cujus  est  proprium 
objectum  substantia,  ut  dicitur  in  3  de  Anima 
(text.  29,  tom.  3),per  fidem  a  deceptione prx- 
servatur. 

Et  sic  patet  responsio  ad  3.  Nam  fides  non 
est  contra  sensum;  sed  est  de  eo,  quod  sensus 
non  attingit. 

Ad  4,  dicendum,  quod  hsec  conversio  non 
proprie  habet  subjectum,  ut  dictum  est  (art.  4 
hujus  queest.,  ad  \  et  2);  sed  tamen  accidentia, 
qux  remanent,  habent  aliquam  similitudinem 
subjecti. 

COMMENTARIUS. 

In  hoc  articulo  nihil  circa  corpus  ejus 
occurrit  notandum  ,  quia  tam  assertio ,  quam 
congruentise  D.  Thomae  satis  perspicuse.  In 
solutione  autem  ad  1 ,  rationem  indicat ,  ob 

quam  potest  accidens  a  substantia  separari, 
quam  infra,  qusest.  77,  art.  1,  ex  professo 
disputat.  In  solutione  vero  ad  2  et  3,  agit  de 
cognitione  subslantise,  quse  ex  sensibilibus 
speciebus  consecratis  acquiri  potest;  de  qua 
re  clicemus  commodius  infra ,  quaest.  77, 
disput.  16,  sect.  1 . 


137 


ARTICULUS  VI. 

Utrum  facta  consecratione  remaneat  in  hoc  sacramento 
forma  substantialis  panis  (infra,  qnsest.  77,  art.  1,  et 
6,  corp.;  et  4,  dist.  11,  queest.  1,  art.  1,  queest.  3,  et 
dist.  12,  queest.  1,  art.  2,  quasst.  3,  corp.;  etQuodlib. 
9,  art.  5,  ad  1;  et  1  Cor.  11,  lect.  4,  fin.). 

\ .  Adsextum  sic  proceditur.  Videtur,  quod 
facta  consecratione ,  remaneat  in  hoc  sacra- 
mento  forma  substantialis  panis.  Dictum  est 
enim,  quod  facta  consecratione,  remanent  ac- 
cidentia.  Sed  cum  panis  sit  quoddam  artifi- 
ciale,  etiam  forma  ejus  est  accidens.  Ergo 
remanet,  facta  consecratione. 

2.  Prseterea,  forma  corporis  Christi  est 
anima;  dicitur  enim%  de  Anima  (tex.  4  et  6, 
tom.  3),  quod  animaest  actus  corporis  physici 
potentia  vitam  habentis.  Sed  non  potest  dici, 
quod  forma  substantialis  panis  convertatur  in 
animam.  Ergo  videtur,  quod  remaneat,  facta 
consecratione. 

3.  Prseterea,  propria  operatio  rei  sequitur 
formam  substantialem  ejus.  Sed  illud,  quod 
remanet  in  hoc  sacramento,  nutrit,  et  omnem 
operationem  facit,  quam  faceret  panis  exi- 
stens.  Ergo  forma  substantialis  panis  remanet 
in  hoc  sacramento. 

Sed  contra,  forma  substantialis  panis  est  de 
substantia  panis.  Sed  substantia  panis  con- 
vertitur  in  corpus  Christi,  sicut  dictum  est 
(art.  2  et  4  hujus  qua?st.).  Ergo  forma  sub- 
stantialis  panis  non  manet. 

Respondeo  dicendum,  quod  quidam  posue- 
runt,  quod  facta  consecratione ,  non  solum 
remanent  accidentia  panis,  sed  etiam  forma 
substantialis  ejus.  Sed  hoc  esse  non  potest. 
Primo,  quia  si  forma  substantialis  panis  re- 
maneret,  nihil  depane  converteretur  in  corpus 
Chrisli,  nisi  sola  materia.  Et  ita  sequeretur, 
quod  non  converteretur  in  corpus  Christi  to- 
tum,  sed  in  ejus  materiam,  quod  repugnat 
formx  sacramenti,  qua  dicitur  :  Hoc  est  cor- 
pus  meum.  Secundo,  quia,  si  forma  substan- 
tialis  panis  remaneret,  aut  remaneret  in  ma- 
teria,  aut  a  materia  separata.  Primum  autem 
esse  non  potest,  quia  si  remaneret  in  mate- 


riapanis,  tunc  tota  substantia  panis  remane- 
ret,  quod  est  contra  prscdicta  (art.  2  hujus 
quaest.).  In  alia  autem  materia  remanere  non 
posset,  quia  propria  forma  non  est,  nisi  in 
propria  materia.  Si  autem  remaneret  a  mate- 
ria  separata,  jam  esset  forma  intelligibilis 
actu  et  etiam  intelligens;  nam  omnes  formse  a 
materia  separatse  sunt  tales.  Tertio  esset  in- 
conveniens  huic  sacramento.  Nam  accidentia 
panis  in  hoc  sacramento  remanent,  ut  sub  eis 
videatur  corpus  Christi,  non  autem  sub  pro- 
pria  specie,  sicut  supra  dictum  est  (art.  prsec). 
Et  ideo  dicendum  est,  quod  forma  substantia- 
lis  panis  non  remanet. 

Ad  \  ergo  dicendum,  quod  nihil  prohibet 
arte  fieri  aliquid,  cujus  forma  non  est  acci- 
dens,  sed  forma  substantialis,  sicut  arte  pos- 
sunt  produci  ranx  et  serpentes;  talem  enim 
formam  non  producit  ars  virlute  propria,  sed 
virtute  naturalium principiorum.  Et  hoc  modo 
producit  formam  substantialem  panis  virtute 
ignis  decoquentis  materiam  ex  farina  et  aqua 
confectam. 

Ad  %,  dicendum,  quod  anima  est  forma  cor- 
poris,  dans  ei  totum  ordinem  esse  perfecti, 
scilicet  esse,  et  esse  corporeum,  et  esse  anima- 
tum,  et  sic  de  aliis.  Convertitur  igitur  forma 
panis  in  formam  corporis  Christi,  secundum 
quod  dat  esse  corporeum,  non  autem  secundum 
quocl  dat  esse  animatum  tali  anima. 

Ad  3,  dicendum,  quod  operationum  panis, 
quxdam  consequuntur  ipsum  ratione  acciden- 
tium,  sicut  immutare  sensum.  Et  tales  opera- 
tiones  inveniuntur  in  speciebus  panis  post 
consecrationem,  propter  illa  accidentia,  qicse 
remanent.  Queedam  autem  operationes  conse- 
quuntur  panem,  vel  ratione  materix,  sicut 
quod  convertatur  in  aliquid,  vel  ratione  formx 
substantialis ,  sicut  est  operatio  consequens 
speciem  ejus,  puta,  quod  confirmat  cor  homi- 
nis.  Et  tales  operationes  inveniuntur  in  hoc 
sacramento,  non propter  formam  vel  materiam 
qux  remaneat,  sed  quia  miraculose  conferun- 
tur  ipsis  accidentibus,  ut  infra  dicetur. 

COMMENTARIUS. 

\ .  Hic  articulus  ex  secundo  expeditus  erat ; 
tamen  D.  Thom.  illum  movit  propter  specia- 
lem  errorem  impugnandum ,  quem  in  illo 
refert;  negat  ergo  manere  formam  substan- 
tialem  panis,  et  tres  rationes  affert,  quarum 
prima  solum  in  probabili  proportione  funda- 
tur,  quia  cum  tota  substantia  in  totam  sub- 
stantiam  convertatur,  necesse  est  materiam 

et  formam  in  formam  converti,  de  qua  pro- 
portione  infra  dicemus. 

2.  Secunda  ratio  est  difficilis;  iufert  D.  Tho- 
mas,  si  maneret  forma  panis  a  materia  sepa- 
rata,  illam  fore  intelligibilem  actu,  et  intelli- 
gentem ;  quod  tamen  non  sequitur,  si  illa 
forma  non  ex  natura  sua,  sed  per  divinam 
omnipotentiam  separata  maneat;  sed,  ut  su- 
pra  dixi,  D.  Thomas  his  rationibus  contentus 
est,  probando  hoc  non  esse  fierijuxta  rerum 
naturas;  nam  supponit,  non  esse  asserenda 
miracula,  quse  nec  in  verbis  formse  funda- 
mentum  habent,  neque  mysterio  deserviunt, 
et  ad  hoc  inducit  tertiam  rationem ,  quse 
optime  probat,  inutilem  esse  futuram  hujus- 
modi  formse  separationem,  et  miraculosam 
conservationem.  In  solutione  ad  2  et  3,  ali- 
qua  dicit,  quae  pertinent  ad  explicandum  ter- 
minum  conversionis,  et  operationis  acciden- 
tium,  qua3  separata  manent,  quse  non  possunt 
usque  acl  qusest.  76  et  77,  recte  explicari. 

ARTICULUS  VII. 

Utrurn  ista  conversio  fiat  in  instanti  (supra,  art.  3,  corp., 
et  infra,  queest.  78,  art.  2,  et  5,  corp.;  et  4,  dist.  11, 
queest.  1,  art.  2,  corp.,  et  art.  3,  qusest.  2,  per  tot. 
Et  4  contra,  cap.  73). 

1 .  Ad  septimum  sic  proceditur.  Videtur, 
quod  ista  conversio  non  fiat  in  instanti,  sed  sit 
successiva.  In  hac  enim  conversione  prius  est 
substantia  panis  et  postea  substantia  corporis 
Christi.  Non  ergo  utrumque  est  in  eodem  in- 
stanti,  sed  in  duobus  instantibus.  Sed  inter 
quxlibet  duo  instantia  est  tempus  medium. 
Ergo  oportet,  quod  hxc  conversio  fiat  secun- 
dum  successionem  temporis,  quod  est  inter 
ultimum  instans,  quo  ibiest  panis,  etprimum 
instans,  quo  ibi  est  corpus  Christi. 

2.  Prxterea,  in  omni  conversione  est  fieri  et 
factum  esse.  Sed  hxc  duo  non  sunt  simul,  quia, 
quod  fit,  non  est;  quod  autem  factum  est,jam 
est.  Ergo  in  hac  conversione  est  prius  et  pos- 
terius,  et  ita  oportet,  quod  non  sit  instantanea, 
sed  successiva. 

3.  Prxterea,  Ambrosius  dicit  in  lib.  4  de 
Sacram.  (c.  4,  parum  a  princ,  tom.  i),quod 
istud  sacramentum  Christi  sermone  conficitur. 
Sed  sermo  Christi  successive  profertur.  Ergo 
hxc  conversio  fit  successive. 

Sed  contra  est,  quod  hxc  conversio  perfici- 
tur  virtute  infinita,  cujus  est  subito  operari. 

Respondeo  dicendum,  quod  aliqua  mutatio 
est  instantanea  triplici  ratione.  Uno  quidem 
modo  ex  parte  formse,  qux,  est  terminus  muta- 


tionis.  Si  enim  fit  aliqua  forma,  qux  recipiat 
magis  et  minus,  successive  acquiritur  sub- 
jecto,  sicut  sanitas.  Et  ideo,  quia  forma  sub- 
stantialis  non  recipit  magis  et  minus,  inde  est, 
quod  subito  fit  ejus  introductio  in  materia. 
Alio  modo  ex  parte  subjecti,  qicod  quandoque 
successive  prseparatur  ad  susceptionem  formse, 
et  ideo  aqua  successive  calefit.  Quando  vero 
ipsum  subjectum  est  in  ultima  dispositione  ad 
formam,  subito  recipit  ipsam,  sicut  diapha- 
num  subito  illuminatur.  Tertio  modoex  parte 
agentis,  quod  est  infinitx  virtutis.  Unde  statim 
potest  materiam  ad  formam  disponere,  sicut 
dicitur  Marci  1,  quod  cum  Christus  dixisset 
Epheta,  quod  est,  adaperire,  statim  apertae 
sint  aures  hominis,  et  solutum,  est  vinculum 
lingux  ejus.  Ex  his  tribus  rationibus  hsec  con- 
versio  est  instantanea.  Primo  quidem,  quia 
substantia  corporis  Christi,  ad  quam  termina- 
tur  ista  conversio,  non  suscipit  magis  neque 
minus.  Secundo,  quia  in  hac  conversione  non 
est  aliquod  subjectum,  quod  successive  prx- 
paretur.  Tertio,  quia  agitur  Dei  virtute  infi- 
nita. 

Ad  \  ergo  dicendum,  quod  quidam  non  sim- 
pliciter  concedunt,  quod  inter  quxlibet  duo 
instantia  sit  tempus  medium.  Dicunt  enim, 
quod  hoc  habet  locum  in  duobus  instantibus, 
qux  referuntur  ad  eumdem  motum;  non  autem 
in  duobus  instantibus ,  qux  referuntur  ad 
diversa;  unde  inter  instans,  quod  mensurat 
finem  quietis,  et  aliud  instans,  quod  mensurat 
principium  motus,  non  est  tempus  medium. 
Sed  in  hoc  decipiuntur,  quia  unitas  temporis 
et  instantis,  vel  etiam  pluralitas  eorum,  non 
accipitur  secundum  quoscumque  motus,  sed 
secundum  primum  motum  cceli,  qui  est  men- 
sura  omnis  motus  et  quietis.  Et  ideo  alii  hoc 
concedunt  in  tempore,  quod  mensurat  motum 
dependentem  ex  motu  coeli.  Sunt  autem  qui- 
dam  motus  ex  motu  coelinon  dependentes,  nec 
ad  eos  mensurati,  sicut  in  \  parte  dictum  est 
de  motibus  Angelorum  (qusest.  53,  art.  3). 
Unde  inter  duo  instantia,  illis  motibus  respon- 
dentia,  non  est  tempus  medium.  Sed  hoc  non 
habet  locum  in  proposito,  quia  quamvis  ista 
conversio  secundum  se  non  habeat  ordinem  ad 
motum  cosli,  consequitur  tamen  prolationem 
verborum,  quam  necesse  est  motu  coeli  mensu- 
rari.  Et  ideo  necesse  est  inter  quxlibet  duo 
instantia,  circa  istam  conversionem  signata, 
esse  tempus  medium.  Quidam  ergo  dicunt, 
quod  instans,  in  quo  ultimo  est  panis,  et  in- 
stans,  in  quo  primo  est  corpus  Christi,  sunt 
quidem  duoper  comparationem  ad  mensurata, 

sed  sunt  unum  per  comparationem  ad  tempus 
mensurans,  sicut  cum  duae  lineee  se  contingunt, 
sunt  duo  puncta  ex  parte  duarum  linearum, 
unum  autem  punctum  ex  parte  loci  continen- 
tis.  Sed  hoc  non  est  simile,  quia  instans  et 
tempus  particularibus  motibus  non  est  men- 
sura  intrinseca,  sicut  linea  et  punctum  corpo- 
ribus,  sed  solum  extrinseca,  sicut  corporibus 
hcus.  Unde  alii  dicunt,  quod  est  idem  instans 
re,  sed  aliud  ratione.  Sed  secundum  hoc  se- 
queretur,  quod  realiter  opposita  essent  simul, 
nam  diversitas  rationis  non  variat  aliquid  ex 
parle  rei.  Et  ideo  dicendum  est,  quod  hsec 
conversio,  sicut  dictum  est  (in  corp.  art.);  per- 
ficitur  per  verba  Christi,  quse  a  sacerdote 
proferuniur,  ita  quod  ultimum  instans  pro- 
lationis  verborum  est  primum  instans,  in  quo 
est  in  sacramento  corpus  Christi;  in  toto  autem 
tempore  prsecedente  est  ibi  substantia  panis, 
cujus  temporis  non  est  accipere  aliquod  instans 
proxime  prsecedens  ultimum,  quia  tempus  non 
componitur  ex  instantibus  consequenter  se 
habentibus,  ut  probatur  6  Physic.  (in  princ. 
lib.,  text.  4  0,  tom.  2).  Et  ideo  est  quidem 
dare  primuminstans,  in  quo  estcorpusChristi. 
Non  est  autem  dare  ultimum  instans,  in  quo 
sit  substantia  panis,  secl  est  dare  ultimum 
tempus.  Et  idem  est  in  mutationibus  natura- 
libus,  utpatetper  Philos.  in  8  Physic.  (tex.  72, 
tom.  2). 

Ad  2;  dicendum,  quod  in  mutationibus  in- 
stantaneis  simul  est  fieri  et  factum  esse.  Sicut 
simul  est  illuminari  et  illuminatum  esse.  Dici- 
tur  enim  in  talibus  factum  esse  secundum  quod 
jam  est;  fieri  autem,  secundum  quod  ante  non 
fuit. 

Ad  3;  dicendum,  quod  ista  conversio,  sicut 
dictum  est  (in  solut.  ad  -I  in  isto  art.),  fit  in 
ultimo  instanti  prolationis  verborum;  tunc 
enim  completur  verborum  significatio ,  quze  est 
efficax  in  sacramentorum  formis.  Et  ideo  non 
sequitur,  quod  ista  conversio  sit  successiva. 

ARTICULUS   VIII. 

Utrum  heec  sit  falsa :  Ex  paue  fit  corpus  Christi  (4;  d.  11, 
qtfaest.  1,  art.  4). 

1.  Ad  octavum  sic  proceditur.  Videtur, 
quod  hsec  sit  falsa  :  Ex  panefitcorpus  Christi. 
Omne  enim  id,  exquo  fit  aliquid,  etiam  dicitur, 
quod  fit  illud,  sed  non  convertitur .  Dicimus 
enim,  quod  ex  albo  fit  nigrum,  et  quod  album 
fit  nigrum,  et  licet  dicamus,  quod  homo  fiat 
niger,  non  tamen  dicimus,  quod  ex  homine  fiat 
nigrum,  utpatet  in  \  Physic.  (text.  44).  Si  ergo 

verum  est,  quod  ex  pane  fiat  corpus  Christi, 
verum  erit  dicere,  quod  panis  fiat  corpus 
Christi.  Quod  videtur  esse  falsum,  quiapanis 
non  est  subjectum  factionis,  sed  magis  est  ter- 
minus.  Ergo  non  vere  dicitur,  quod  ex  pane 
fiat  corpus  Chrisii. 

2.  Prxterea,  fieri  terminatur  ad  esse,  vel 
ad  factum  esse.  Sed  hxc  nunquam  est  vera  : 
Panis  est  corpus  Christi,  vel  panis  faclus  est 
corpus  Christi,  vel  etiam,  panis  erit  corpus 
Christi.  Ergo  videtur,  quod  nec  eiiam  hxc  sit 
vera  :  Ex  pane  fit  corpus  Christi. 

3.  Praeterea,  omne  id,  ex  quo  fit  aliquid, 
convertitur  in  id,  quod  fit  ex  eo.  Sed  haec 
videtur  esse  falsa :  Panis  convertitur  in  corpus 
Christi,  quia  haec  conversio  videtur  esse  mira- 
culosior,  quam  creatio  mundi,  in  qua  tamen 
non  dicitur,  quod  non  ens  convertitur  in  ens. 
Ergo  videtur,  quod  etiam  hsec  sit  falsa  :  Ex 
pane  fit  corpus  Christi. 

4.  Praeterea,  illud,  ex  quo  fit  aliquid,  potest 
esse  illud.  Sed  hxc  est  falsa:  Panis  potest  esse 
corpus  Christi.  Ergo  ethaec  est  falsa :  Ex  pane 
fit  corpus  Christi. 

Sed  contra  est,  quod  Ambros.  dicit  in  lib. 
de  Sacramentis  (4,  c.  4,  circa  princ,  tom.  5) : 
Ubi  accedit  consecratio ,  de  pane  fit  corpus 
Christi. 

Respondeo  dicendum,  quod  haec  conversio 
panis  in  corpus  Christi,  quantum  ad  aliquid, 
convenit  cum  creatione  et  cum  transmutatione 
naturali,  et  quantum  ad  aliquid  differt  ab 
utraque.  Est  enim  commune  his  tribus,  ordo 
terminorum,  scilicet,  ut  post  hoc  sit  hoc  (in 
creatione  enim  est  esse  post  non  esse,  in  hoc 
sacramento  corpus  Christi  post  substantiam 
panis,  in  transmutatione  naturali  album  post 
nigrum,  vel  ignis  postaerem),  etquodprsedicti 
termini  non  sint  simul.  Convenit  autem  con- 
versio,  de  qua  nunc  loquimur,  cum  creatione, 
quia  in  neutra  earum  est  aliquod  commune 
subjectum  utrique  extremorum,  cujus  contra- 
rium  apparet  in  omni  transmutatione  naturali. 
Convenit  vero  haec  conversio  cum  transmuta- 
tione  naturali  in  duobus,  licet  non  similiter. 
Primo  quidem,  quia  in  utraque  unum  extre- 
morum  transit  in  aliud  (sicut  panis  in  corpus 
Christi,  et  aer  inignem),  non  autem  non  ens 
convertitur  in  ens.  Aliter  tamen  hoc  accidit 
utrobique.  Nam  in  hoc  sacramento  tota  sub- 
stantia  panis  transit  in  totum  corpus  Christi, 
sed  in  transmutatione  naturali  materia  unius 
suscipit  formam  alterius,  priori  forma  depo- 
sita.  Secundo  conveniunt  in  hoc,  quod  utrobi- 
que  remanet  aliquid  idem,  quod  non  accidi 

in  creatione.  Differenter  tamen,  nam  in  trans- 
mutatione  naturali  remanet  eadem  materia, 
vel  subjectum;  in  hoc  autem,  sacramento  re- 
manent  eadem  accidentia.  Et  ex  his  potest 
accipi,  qualiter  differenter  in  talibus  loqui 
debeamus.  Quia  enim  in  nullo  prsedictorum 
txium  extrema  sunt  simul,  ideo  in  nullo  eorum 
potest  unum  extremum  de  alio  prsedicari  per 
verbum  substantivum  prsesentis  temporis;  non 
enim  dicimus  :  Non  ens  est  ens,  vel  panis  est 
corpus  Christi,  vel  aer  est  ignis,  vel  album  est 
nigrum.  Propter  ordinem  vero  extremorum 
possumus  uti  in  omnibus  hac  prsepositione,  ex, 
quse  ordinem  designat;  possumus  enim  vere  et 
proprie  dicere,  quod  ex  non  ente  fit  ens,  et  ex 
pane  corpus  Christi,  et  ex  aere  ignis,  vel  ex 
albo  nigrum.  Quia  vero  in  creatione  unum 
extremorum  non  transit  in  alterum,  non  pos- 
sumus  in  creatione  uti  verbo  conversionis,  ut 
dicamus,  quod  non  ens  convertiturinens.  Quo 
tamen  verbo  uti  possumus  in  hoc  sacramento, 
sicut  in  transmutatione  naturali.  Sed  quia  in 
hoc  sacramento,  tota  substantia  in  totam  sub- 
stantiam  mutatur,  propter  hoc  hsec  conversio 
proprie  transubstantiatio  vocatur.  Rursus, 
quia  hujus  conversionis  non  est  accipere  ali- 
quod  subjectum,  ea,  quse  verificantur  in  con- 
versione  naturali  ratione  subjecti,  non  sunt 
concedenda  in  hac  conversione.  Et  primo  qui- 
dem  manifestum  est,  quod  potentia  ad  opposi- 
tum  consequitur  subjectum,  ratione  cujus 
dicimus,  quod  album  potest  esse  nigrum.  et 
aer  potest  esse  ignis,  licet  hsec  non  sit  ita  pro- 
pria,  sicutprima.  Nam  subjectum  albi  (in  quo 
est  potentia  ad  nigredinem)  est  tota  substantia 
albi;  non  enim  albedo  est  pars  ejus;  subjectum 
autem  formse  aeris,  est  pars  ejus;  unde  cum 
dicitur  :  Aer  potest  esse  ignis,  verificatur  ra- 
tione  partis  per  synecdochen.  Sed  in  hac  con- 
versione,  et  similiter  in  creatione,  quia  nullum 
est  subjectum,  non  dicitur,  quod  unum  extre- 
mum  possit  esse  aliud,  sicut,  quod  non  ens 
possit  esse  ens,  vel  quod  panis  possit  esse  cor- 
pus  Christi.  Et  eadem  ratione  non  potestpro- 
prie  dici,  quod  de  non  enie  fiat  ens,  vel  quod 
de  pane  fiat  corpus  Christi,  quia  hsec  prseposi- 
tio,  de,  designat  causam  consubstantialem, 
quse  quidem  consubstantialitas  extremorum 
in  transmutationibus  naturalibus  attenditur 
penes  convenientiam  in  subjecto.  Et  simili  ra- 
tione  non  conceditur,  quod  panis  erit  corpus 
Christi,  vel  quod  fiat  corpus  Christi,  sicut 
neque  conceditur  in  creatione,  quod  non  ens 
erit  ens,  vel  quod  non  ens  fiat  ens,  quia  hic 
modus  loquendi  verificatur  in  transmutationi- 

bus  naturalibus  ratione  subjecti,  puta,  cum 
dicimus,  quod  album  fit  nigrum,  vel  album 
erit  nigrum.  Quia  tamen  in  hoc  sacramento, 
facta  conversione,  aliquid  idem  manet,  scilicet 
accidentia  panis,  ut  supra  dictum  est  (art.  5 
hujus  qusest.),  secundum  quamdam  similitu- 
dinem  aliqux  harum  locutionum  possunt  con- 
cedi,  scilicet,  quocl  panis  sit  corpus  Christi, 
vel  panis  erit  corpus  Christi,  vel  de  pane  fit 
corpus  Christi,  ut  nomine  panis  non  intelliga- 
tur  substantia  panis,  sed  in  universali,  hoc, 
quod  sub  speciebus  panis  continetur,  sub  qui- 
bus prius  continetur  substantia panis,  etpostea 
corpus  Christi. 

Ad  I  ergo  dicendum,  quod  illud,  ex  quo 
aliquid  fit,  quandoque  quidem  importat  simul 
subjectum  cum  uno  extremorum  transmuta- 
tionis,  sicut  cum  dicitur :  Ex  albo  fit  nigrum, 
et  sic  etiam  dici  potest :  Hoc  fit  illud,  id  est, 
album  fit  nigrum;  quandoque  vero  importat 
solum  oppositum  vel  extremum ,  sicut  cum 
dicitur  :  Ex  mane  fit  dies,  et  sic  non  concedi- 
tur,  quod  hoc  fiat  illud,  id  est,  quod  mane 
fiat  dies.  Et  ita  etiam  in  proposito,  licet  pro- 
prie  dicatur,  quod  expane  fiat  corpus  Christi, 
non  tamen  proprie  dicitur,  quod  panis  fiat 
corpus  Christi,  nisi  secundum  quamdam  simi- 
litudinem,  ut  dictum  est  (in  corp.  art.). 

Ad  2,  dicendum,  quod  illud,  ex  quo  fit 
aliquid,  quandoque  erit  illud  propter  subjec- 
tum,  quod  importatur.  Et  ideo  cum  hujus 
conversionis  non  sit  aliquod  subjectum,  non  est 
similis  ratio. 

Ad  3,  dicendum,  quod  in  hac  conversione 
sunt  plura  difficiliora,  quam  in  creatione,  in 
qua  hoc  solum  difficile  est,  quod  aliquid  fit  ex 
nihilo,  quod  tamen  pertinet  ad  proprium  mo- 
dum  productionis  primx  causse,  quse  nihil 
aliud  prsesupponit.  Sed  in  hac  conversione  non 
solum  est  difficile,  quod  hoc  totum  convertitur 
in  illud  totum,  ita  quod  nihil  prioris  rema- 
neat  (quod  non  pertinet  ad  communem  modum 
productionis  alicujus  causse),  sed  etiam  habet 
hoc  difficile,  quod  accidentia  remaneant  cor- 
rupta  substantia,  et  multa  alia,  de  quibus  in 
sequentibus  agetur  (qusest.  77).  Tamenverbum 
conversionis  recipitur  in  hoc  sacram,ento,  non 
autem  in  creatione,  sicut  dictum  est  (in  corp.). 

Ad  &,  dicendum,  quod  sicut  dictum  est, 
potentia  pertinet  ad  subjectum,  quod  non  est 
accidere  in  hac  conversione.  Et  ideo  non  con- 
ceditur,  quod  panis  possit  esse  corpus  Christi; 
non  enim  hsec  conversio  fit  per  potentiam  pas- 
sivam  creaturse,  sedper  solam  potentiam  acti- 
vam  Creatoris. 


DISPUTAT. 

Hic  explicat  D.  Thom.  modum  loquendi  cle 
hac  conversione ,  de  quo  dicemus  sectione 
penultima  sequentis  disputationis,  explicata 
prius  ipsa  re. 

DISPUTATIO  L. 

DE  TRANSITU  SEU  CONVERSIONE  PANIS  ET  VINI 
IN  CORPUS  ET  SANGUINEM  CHRISTI,  QILE  TRAN- 
SURSTANTIATIO  DICITUR. 

In  superioribus  disputationibus  explicatum 
est,  quicl  in  consecratione  hujus  sacramenti 
fiat.  Nunc  expouendum  est,  quomodo  et  per 
quam  actionem  seu  mutationem  fiat;  diximus 
enim,  in  hac  consecratione  esse  successionem 
quandam  duarum  substantiarum,  quarum  al- 
tera  desinit  esse,  et  habet  rationem  termini  a 
quo ;  altera  vero  incipit  esse  sub  speciebus, 
et  habet  rationem  termini  ad  quem  princi- 
paliter  tendit  consecratio;  videndum  ergo 
superest,  qualis  sit  heec  successio,  seu  transi- 
tus,  quae  res  Theologis  omnibus  difficillima 
visa  est,  quia  et  omnino  supernaturalis  est, 
et  nullam  similem  habet  in  natura.  Quoniam 
vero  tota  pendet  ex  doctrina  fidei,  primum 
statuemus,  quid  de  hac  conversione  fides  do- 
ceat;  deinde,  ul  fidei  doctrinam  cleclaremus, 
proponemus  ea ,  quae  sunt  de  ratione  verse 
conversionis;  ac  postea  singula  in  hoc  myste- 
rio  investigabimus;  ac  tandem,  quomodo  de 
hac  conversione  loquendum  sit,  docebimus. 

SECTIO  I. 

An  sacramentum   Eucharistise  perficiatur  per  veram 
conversionem,  et  transubstantiationem. 

1 .  Lutheranorum  et  Calvinistarum  hseresis 
eirca  transubstantiationem.  —  Primo  hsere- 
tici,  qui  vel  negant  preesentiam  Christi,  vel 
affirmant  prpesentiam  substantiee  panis,  con- 
versionem  tollunt ,  et  in  hoc  inter  se  conve- 
niunt  Lutherani  et  Calvinistse,  et  alii  supra 
relati,  qui  omnes  in  transubstantiationis  no- 
men  invehuntur,  illucl  appellantes  novum , 
barbarum,  et  portentosum.  Secundo,  qui  ne- 
gant,  manere  substantiam  panis,  concedunt 
tamen  aliquid  illius  manere,  admittunt  qui- 
dem  conversionem,  transubstantiationem  ta- 
men  evertunt,  licet  fortasse  nomen  transub- 
stantiationis  retineant;  sed  de  his  erroribus, 
et  de  eorum  fundamentis  nihil  novi  dicen- 
dum  occurrit,  quia  non  habent  nova  funda- 
menta,  sed  ex  falsis  principiis  consequenter 
pullulant. 

2.  Prima  conclusio.  —  Eucharistia  confi- 
citur  per  veram  conversionem  panis  et  vini  in 
corpus  Christi,  et  est  de  fide.  —  Dico  ergo 
primo  :  sacramentum  Eucharistiee  conficitur 
per  veram  conversionem  panis  et  vini  in  cor- 
pus  et  sanguinem  Christi.  Heec  assertio  est 
de  fide;  nam  licet  sub  his  verbis  non  habea- 
tur  in  Scriptura,  ea  tamen  docet  Ecclesia  ab 
Apostolis  edocta,  docens  simul,  ita  esse  in- 
telligenda  verba  formse ,  et  in  vero  sensu 
eorum  hanc  veritatem  contineri.  Hinc  Con- 
cilium  Florentinum  dixit  :  Substantia  panis 
in  corpus,  substantia  vini  in  sanguinem  con- 
vertitur;  fusius  Tridentinum ,  sess.  13,  c.  4, 
dicens  :  Quoniam  Christus  corpus  suum,  id 
quod  sub  speciebus  panis  offerebat,  vere  esse 
dixit,  ideo  persuasum  semper  in  Ecclesia  Dei 
fuit,  idque  nunc  denuo  sancta  Synodus  de- 
clarat,  per  consecrationem  panis  et  vini,  con- 
versionem  fieri  totius  substantiee,  panis  in  sub- 
stantiam  corporis  Christi  Domini  nostri,  et 
totius  substantise  vini  in  substantiam  sangui- 
nis  ejus.  Hanc  vero  esse  Ecclesiasticam  tra- 
clitionem ,  ut  Concilium  dixit,  constat  ex 
antiquissimis  Patribus;  nomine  enim  conver- 
sionis  utitur  Ambros.,  lib.  4  de  Sacramentis, 
cap.  5,  et  lib.  6,  cap.  1,  et  lib.  de  Mysteriis, 
cap.  9,  utitur  nomine  transmutationis  ,  quod 
perinde  est.  Idem  Cyprian.,  serm.  de  Ccena 
Domini,  in  illo  verbo  :  Non  effigie,  sed  natura 
mutatus.  Idem  Damasc,  lib.  4,  cap.  14; 
Chrysost.,  homil.  de  Proditione  Judse,  et 
homil.  83  in  Matth.;  Cyrill.  Hierosol.,  Catech. 

4  Mystag.;  et  Cyrill.  Alexand.,  in  epist.  ad 
Colosirium,  apud  D.  Thom.  in  Catena.,  Luc. 
22;  Gregor.  Nyssen.,  orat.  Catech.,  cap.  37; 
Hesych.,  lib.  6  in  Levit.,  cap.  22;  Orig.,  8 
contra  Celsum,  dicit,  panem  fieri  corpus  sanc- 
tum  per  precationem.  Quod  etiam  dixit  Ter- 
tull.,  lib.  4  contra  Marcionem,  cap.  40;  quod 
magis  proprie  dixit  August.,  in  cap.  Utrum 
sub  figura,  cle  Consecr.,  dist.  2,  corpus  et 
sanguinem  Chrisli  virtute  Spiritus  Sancti  ex 
panis  et  vini  substantia  effici ;  et  Gaudentius 
Brixiens.,  tr.  2  in  Exod.,  cle  pane  effici  cor- 
pus,  et  de  vino  sanguinem;  et  infra  :  Ne 
terrenum  putes,  quod  caileste  effectum  est  per 
eum,  qui  transit  in  illum,  efficit  illud  corpus 
suum,  et  sanguinem.  Sic  Euseb.  Emiss.,  hom. 

5  de  Paschate  dixit ,  sacerdotem  visibiles 
creaturas  in  substantiam  corporis  et  sangui- 
nis  Christi  secreta  potestate  convertere.  Et 
ibidem  ait,  panem  transire  in  naturam  Domi- 
nici  corporis ;  et  eadem  voce  transitus  usus 
est  Remig. ,  1  ad  Corint.  10.  Anselm.  vero, 

epist.  de  Corpore  et  sanguine  Domini,  mi- 
grare  dicit  panem  in  corpus.  Fulbertus  vero, 
epist.  ad  Bereng.,  dixit,  transfundi;  Alger. 
dixit,  trajici  et  transferri,  in  lib.  de  hoc  sa- 
cramento;  Theoph.,  Matt.  23  et  Marc.  24,  et 
converti  dixit,  et  transelementari,  et  Joan.  6, 
dixit,  transformari ;  et  similia  verba  saepe 
habet  Rupertus,  lib.  5  in  Joannem ;  et  plures 
loquendi  formulas  antiquissimas,  quae  hanc 
conversionem  aperte  indicant ,  referam  in 
progressu  hujus  disputationis;  quse  adduxi- 
mus  etiam  disput.  prseced.,  sect.  2,  hanc  ve- 
ritatem  eonfirmant,  et  ex  veritate  ibi  tradita 
petenda  est  ratio  hujus  conclusionis.  Nam  ad 
veritatem  verborum  Christi  necesse  est,  ut  in 
fine  illorum ,  contenlum  sub  speciebus  jam 
non  sit  panis,  sed  corpus  Christi ;  ergo  ne- 
cesse  est,  ut  panis  desierit,  et  vice  illius  cor- 
pus  Christi  successerit;  ergo  facta  est  con- 
versio  unius  in  aliud.  Probatio  hujus  ultimee 
consequentiee  pendet  ex  omnibus  dicendis  in 
hac  disputatione;  nam  ex  hac  ratione  nasci- 
tur  aliud  dubium ,  scilicet  an  possint  verba 
Christi  esse  vera  absque  vera  conversione. 

3.  Secunda  conclusio.  —  Prsedicta  conversio 
est  vera  transubstantiatio.  —  Dico  secundo, 
sacramentum  Eucharistise  confici  per  veram 
transubstantiationem  panis  in  corpus,  et  vini 
in  sanguinem  Christi.  Haec  conclusio  non  con- 
tinet  rem  distinctam  a  praecedente,  sed  solum 
ponitur  ad  explicandam  vocem,  qua  usum  est 
Concilium  Lateranense  sub  Innocentio  III , 
cap.  4,  ubi  sub  hac  voce  fidem  hujus  sacra- 
menti  credendam  proponit,  et  cap.  3,  ana- 
thematizat  eos,  qui  aliter  sentiunt;  et  eamdem 
rem  probavit  Concil.  Florent.,  in  decreto  Eu- 
genii,  quamvis  non  omnino  sub  eadem  voce, 
sed  illis  verbis  :  Substantia  panis  in  corpus 
Christi,  et  substantia  vini  in  sanguinem  con- 
vertitur.  Clarius  Tridentin.  supra  dixit :  Quse 
conversio  convenienter  etproprie  a  sancta  Ca- 
tholica  Ecclesia  transubstantialio  est  appel- 
lata;  et  canone  4,  quam  conversionem  Catho- 
lica  Ecclesia  aptissime  transubstantiationem 
appellat.  Ratio  vero  hujus  conclusionis  est 
eadem,  qure  prsecedentis,  quod  ad  rem  atti- 
net;  quin  hic  commutatur  tota  substantia  in 
totam.  quod  singulare  est  huic  conversioni; 
habet  ergo  propriam  et  specificam  rationem, 
distinctam  ab  aliis  conversionibus  ex  prae- 
supposito  subjecto;  hanc  ergo  rationem  illa 
voce  significamus.  Quod  vero  attinet  ad  no- 
men,  ratio  est,  quia  cum  hic  transeat  tota 
substantia  in  totam  substantiam  ,  quod  in 
nulla  alia  conversione  accidit ,  nullum  erat 


nomen  conversiones  alias  significans,  quod 
propriam  rationem  hujus  conversionis  indi- 
caret;  quapropter  necessarium  fuit,  novum 
excogitare  nomen,  quodillamexplicriret,  tum, 
ut  simpliciter  possemus  de  hoc  mysterio  lo- 
qui ,  tum  ad  notandos  et  cavendos  novos 
errores  circa  hoc  mysterium  insurgentes. 
Quocirca,  licet  antiqui  Patres  usi  fuerint  va- 
riis  nominibus,  ut  vidimus  inter  explicandum 
hoc  mysterium,  omnia  tamen  illa,  vel  gene- 
ralia  sunt,  ut  nomen  conversionis ,  mutatio- 
nis,  transitus  et  migrationis;  vel  accidentariae 
mutationi  magis  sunt  accommodata,  ut  no- 
men  transfigurationis,  et  si  quae  sunt  similia  ; 
solum  illud  nomen  transelementatio,  quo 
usus  est  Theophylactus ,  magis  accedere  vi- 
deturad  proprietatem  mysterii  explicandam, 
quia  significat  mutationem  usque  ad  prima 
elementa,  etiam  usque  ad  materiam  primam  ; 
tamen  illa  vox  et  durior  est,  et  non  satis 
accommodata;  significare  enim  potest  conver- 
sionem  unius  elementi  in  aliud,  vel  resolu- 
tionem  misti  in  elementa;  at  vero  transub- 
stantiatio  propriissime  et  accomrnodatissime 
significat  transitum  seu  conversionem  totius 
substantiee  in  totam  substantiam.  Neque  est 
novum  in  Ecclesia,  ad  confutandashaereses  et 
explicanda  mysteria,  nova  invenire  nomina, 
quae  res  antiquas  proprie  significent,  et  veri- 
tatem  Cathoiicam  salis  exprimant;  et  sic  olim 
inventum  est  o^ovo-iog,  seu  consubstantialis,  et 
nomen  Qeozoxog,  Deipara ;  sic  etiam  Evange- 
lista  mutalionem  Cliristi  in  externo  splendore 
et  specie  transfigurationem  vocavit;  eodem 
ergo  Spiritu  ducta  Ecclesia  mutationem  sub- 
stantiarum  transubstantiationem  appellat. 

4.  Ex  hac  fidei  doctrina  colligitur  primo , 
corrigendos  esse  Scholasticos,  qui  hanc  doc- 
trinam  de  conversione  hac,  seu  de  transub- 
stantiatione,  non  admodum  antiquam  esse 
dixerunt,  inter  quos  sunt  Scotus,  dist.  10, 
quaest.  1 ,  §  Quantum  ergo  ad  istud  argumen- 
tum,  et  dist.  II,  quaest.  3;  Gabriel,  lectione 
41  in  canon.  Constat  enim  ex  dictis,  et  ex 
definitione  Goncilii  Tridentini,  et  ex  Concilio 
Romano  sub  Gregorio  VII,  supra  relato,  rem 
ipsam  antiquissimam  esse,  ac  perpetuo  in  Ec- 
clesia  creditam,  quamvisfortasse  superioribus 
temporibus  non  fuerjt  tam  aperte  explicata, 
sicut  modo  est. 

5.  Secundo  infero,  si  quis  confiteatur  pree- 
sentiam  corporis  Christi,  et  absentiam  panis, 
neget  tamen  veram  conversionem  unius  in 
aliud,  in  hseresim  labi,  quia  Ecclesia  Catho- 
lica  non  solum  duo  priora,  sed  etiarn  hoc  ler- 

tium  definit  ac  docet;  sicut  in  miraculo  facto 
a  Christo,  Joannis  2,  non  solum  cle  fide  est, 
illis  hydriis  prius  fuisse  acjuam  impositam,  et 
postea  inventum  illic  fuisse  vinum;  sed  etiam 
est  de  fide,  aquam  conversam  esse  in  vinuni ; 
si  quis  tamen  confitendo  rem  totam,  vocem 
transubstantiationis  abjiceret,  ut  ineptam  et 
barbaram,  in  re  ipsa  non  existimo  esse  heere- 
ticum,  quia  usus  vocis  per  se  non  pertinet  ad 
objectum  fidei;  esset  tamen  valde  temerarius, 
scandalosus,  ac  pias  aures  offenderet,  ac  de- 
nique  in  externo  foro  habendus  esset  vehe- 
menler  de  haeresi  suspectus. 

SECTIO  II. 

Quse  sint  ad  verain  conversionem  et  transubstantia- 
tionem  necessaria. 

•  1.  Conversio  nonestrelatio. — Haec  queestio 
magna  ex  parte  philosophica  est;  absque 
illius  tamen  cognilione  non  potest  explicari 
hoc  mysterium,  nec  reddi  ratio  veritatis  tra- 
ditee.  Supponendum  vero  imprimis  est,  quid 
nomine  conversionis  significetur;  significat 
enim  haec  vox  transitum  unius  rei  in  aliam, 
ut  constat  ex  communi  conceptione  hominum. 
Ex  hac  autem  communi  conceptione  intu- 
lerunt  aliqui,  conversionem  tantum  esse  rela- 
lionem  talium  rerum ,  seu  terminorum  inter 
se,  et  adducunt  D.  Thomam  hic,  art.  4,  ad  1 , 
dicentem,  conversionem  substantialem  impor- 
tare  ordinem  substantiarum.  Sed  hoc,  si  de 
propria  relatione  intelligitur,  verum  esse  non 
potest,  ut  ostendemus ;  potius  igitur  ex  pree- 
dicta  vocis  significatione  sumendum  primo 
est,  ad  conversionem  necessarium  esse,  ut  sit 
inter  duas  res  positivas,  quarum  altera  ha- 
beat  rationem  termini  a  quo,  et  altera  ad 
quem,  quia  ab  una  fit  transitus  in  aliam,  quod 
videre  licet  in  omni  conversione,  si  incluctio 
fiat.  Et  confirmatur,  quia  iri  hoc  distinguitur 
conversio  a  simplici  productione,  in  qua  non 
sequitur  alterius  desitio,  vel  corruptio;  et  a 
simplici  desitione  et  corruptione,  quee  non 
terminatur  ad  alterius  rei  productionem;  crea- 
tio  enim  nonest  conversio,  neque  etiam  anni- 
hilatio,  neque  illuminatio,  vel  obtenebratio. 
Est  autem  propria  conversio,  quando  ex  ca- 
lido  fit  frigidum,  etc. 

2.  Objectio.  —  Responsio.  —  Dices  :  motus 
localis  fit  inler  terminos  positivos,  et  tamen 
non  est  conversio,  quia  unum  ibi  non  con- 
vertitur  in  aliud.  Respondetur  primo  :  non 
diximus  omnem  transitum  inter  terminos  po- 
sitivos  esse  conversionem ,  sed  e  contrario , 


omnem  conversionem  esse  inter  terminos  po- 
sitivos.  Deinde  illa  etiam  mutatio  potest  dici 
conversio  non  loci  in  locum,  aut  Ubi  in  Ubi, 
quia,  ut  D.  Thom.  docet,  conversio  non  est 
inter  formas,  sed  inter  composita  aut  con- 
creta  ;  non  enim  convertitur  albedo  in  nigre- 
clinem,  sed  album  in  nigrum ;  et  similiter  in 
preesenti  ex  sedente  fit  stans,  et  ex  existente 
in  loco  superiori  fit  existens  in  loco  inferiori. 
3.  Objectio.  —  Aliquorum  evasio.  —  Impu- 
gnatur.  —  Prima  responsio.  —  Sed  potest 
rursus  objici,  quia  generatio  ignis  est  propria 
conversio,  et  tamen,  si  res  attente  considere- 
tur,  non  fit  ex  termino  positivo,  sed  priva- 
tivo,  quia  prius  natura  expellitur  forma  ligni 
per  dispositiones  preecedentes ,  et  ita  cum 
fit  ipsa  generatio  substantialis,  jam  non  fit 
proprie  ex  ligno,  sed  ex  non  igne.  Propter 
hoc  dicunt  aliqui ,  naturalem  conversionem , 
preesertim  substantialem,  non  esse  propriam 
conversionem,  et  in  hoc  superari  a  superna- 
lurali  conversione,  quee  subito  fit,  et  sine 
alteratione  praevia,  ut  quando  Christus  con- 
vertit  aquam  in  vinum,  vel  Deus  fceminam  in 
statuam  salis ;  nam  ibi  proprie  fit  transitus 
a  substantia  in  substantiam.  Sed  imprimis  in 
hoc  nulla  est  differentia,  quee  ad  rem  spectet; 
nam  istee  supernaturales  conversiones  in 
exemplum  adductee  vere  sunt  conversiones 
formales,  et  non  differunt  a  naturali  conver- 
sione,  in  substantia,  sed  in  modo,  ut  D.  Tho- 
mas  docuit  in  2,  dist.  18,  queest.  4,  art.  3, 
ad  4,  et  in  4,  dist.  17,  queest.  1,  art.  5, 
queestiunc.  1 .  Modus  autem  ille  solum  est , 
quod  subito  et  immediate  fit,  quod  ab  agente 
naturali,  nonnisi  paulatim,  et  iuterdum  for- 
tasse  per  multas  transmutationes  fieri  posset; 
tamen  sicut  in  naturali  conversione  praece- 
dunt  clispositiones,  quee  prius  incipiunt,  et  in 
instante  generationis  consummantur,  ita  in 
hac  supernaturali  conversione  formali ,  in 
ipsomet  instante  conversionis  subito  fiunt  in- 
tegree  dispositiones ,  quee  natura  etiam  ante- 
ceduntformam  substantialem,  et  eodem  modo 
dici  possunt  expellere  contrariam;  ergo  re- 
vera  nulla  est  differentia.  Nam  quod  illee  dis- 
positiones  prius  fuerint  inchoatae ,  necne , 
nihil  refert  ad  veritatem  et  proprietatem 
conversionis  substantialis ,  quee  in  momento 
fit.  Et  confirmatur,  quia  propriissime  dici- 
tur,  vivens  convertere  alimentum  in  substan- 
tiam  suam.  Respondetur  ergo,  etiam  si  dis- 
positiones  aliquo  modo  dicantur  in  suo  genere 
expellere  formam,  proprie  tamen  unam  for- 
mam  substantialem  expellere  aliam  forma- 

liter,  et  ex  vi  generationis  unius  sequi  cor- 
ruptionem  alterius,  et  hoc  satis  esse  ad  veram 
conversionem. 

4.  Et  addo  ulterius,  etiam  si  lignum  cor- 
rumperetur  per  solam  alterationem ,  quae 
extrinsece  tantum  ad  generationem  termina- 
retur,  illud  fore  sufficiens  ad  veram  conver- 
sionem,  quia  simpliciter  illa  res  fieret  ex  ter- 
mino  positivo,  aliquo  modo  sibi  repugnante, 
et  talis  terminus  non  desineret  esse,  nisi  ex 
illo  alius  fieret,  quod  satis  est  ad  conversio- 
nem,  ut  magis  ex  dicendis  constabit. 

5.  Secunda  conditio  necessaria  ad  conver- 
sionem  est,  ut  unus  terminus,  ex  quo  fit  con- 
versio,  aliquo  modo  desinat  esse,  et  alius,  ad 
quem  fit  conversio,  aliquo  modo  fiat  seu  inci- 
piat  esse.  Hsec  etiam  assertio  communis  est 
et  fere  per  se  nota  ex  significatione  vocis; 
patet  enim  prior  pars,  quia,  quod  converti- 
tur,  transit  in  aliud ;  ergo  necesse  est,  ut  ali- 
quo  modo  desinat  esse.  Item  in  omni  muta- 
tione,  terminus  a  quo,  desinit ;  sed  res,  quse 
convertitur,  habet  in  hoc  transitu  rationem 
termini  a  quo;  ergo  necesse  est,  ut  aliquo 
modo  esse  desinat.  Denique  si  nullo  modo  esse 
desineret,  nullomodo  mutaretur,  nec  proprie, 
nec  improprie,  sed  maneret,  sicut  antea;  ergo 
nulla  esset  ratio,  ob  quam  ex  tali  re  diceretur 
fieri  alia,  magis  quam  ex  aliis  rebus,  quae 
immutatse  etiam  manent.  Altera  pars  de  ter- 
mino  ad  quem,  fere  eisdem  modis  probari  po- 
test,  quia  conversio,  ut  dixi,  non  est  pura 
corruptio,  vel  desitio,  sed  includit  positivum 
transitum  vel  effectionem  aliquam  positivam; 
ergo  necesse  est,  ut  per  eam  aliquid  fiat  in  re, 
ad  quam  conversio  tendit;  nam  impossibile 
est,  intelligere  positivum  influxum  causse  effi- 
cientis,  quin  illi  respondeat  aliquo  modo  fieri 
et  factum  esse  in  aliqua  re.  Secundo,  quiahoc 
invenitur  in  omni  termino  ad  quem  cujus- 
cumque  alterius  mutationis;  ergo  et  in  hoc. 
Tertio  quia,  si  ille  terminus  eodem  modo  se 
haberet,  sicut  antea,  non  esset  ratio,  propter 
quam  alia  res  diceretur  in  eum  conversa, 
magis  quam  in  res  alias,  quia  talis  denomi- 
natio  nullum  habet  in  re  fundamentum,  sed 
gratis  est  conficta.  Quod  ita  ostendo  et  decla- 
ro,  quia,  cum  res  aliqua  dicitur  esse  termi- 
nus,  in  quem  alia  est  conversa,  vel  hsec  de- 
nominatio  est  intrinseca  tali  termino,  et  sic 
necesse  est  sumi  ab  aliqua  re  in  ipso  exi- 
stente,  quaa  in  illo  fiat  nova  vel  novo  modo, 
cum  denominatio  sit  nova,  et  quee  antea  non 
erat,  sed  ex  conversione  provenerit ;  ergo, 
quoad  hoc  necesse  est,  talem  terminum  esse 

aliquo  modo  de  novo  factum ;  vel  illa  deno- 
minatio  est  per  se  extrinseca,  et  tunc  ulterius 
interrogo,  an  sumatur  a  forma  reali  positiva, 
licet  extrinseca ;  de  qua  forma  ulterius  in- 
quiram,  ubi  sit,  et  an  facta  sit  de  novo,  et 
nihil  poterit  in  his  omnibus  responderi  pro- 
babiliter,  et  quicquid  dicatur,  talis  forma, 
vel  compositum  in  quo  illa  fuerit,  erit  potius 
terminus  conversionis,  quam  res  illa,  quse 
dicitur  extrinsece  denominari,  quia  realis  ef- 
fectio  non  tendit  per  se  ad  extrinsecam  deno- 
minationem;  vel  sumitur  extrinseca  hsec  de- 
nominatio  solum  a  desitione  alterius  termini 
et  hoc  etiam  non  potest,  quia  illa  desitio  est 
quid  privativum,  a  quo  non  potest  sumi  de- 
nominatio  positiva ;  esse  autem  terminum  ad 
quem  conversionis,  est  aliquid  positivum; 
neque  etiam  intelligi  potest,  quee  alia  deno- 
minatio,  etiam  privativa,  redundet  in  termf- 
numadquem,  exsola  desitione  termini  a  quo, 
quandoquidem  ille  nulla  re  privatur  propter 
desitionem  alterius. 

6.  Evasio.  —  Impugnatur.  —  Alia  evasio 
etiam  refutatur.  —  Evasio.  —  Impugnatur . 
—  Dicunt  aliqui  posse  unam  rem  converti 
in  aliam,  solum  quia  desinit  in  illam;  ita  ut 
desitio  unius  non  terminetur  simpliciter  ad 
non  esse,  sed  ad  aliam  rem;  potest  autem  hoc 
modo  lerminari  (inquiunt)  ad  aliam  rem,  quae 
antea  existebat,  etiam  si  in  illa  nihil  de  novo 
ponatur,  nec  novum  esse,  nec  novus  modus, 
nec  nova  dependentia.  Gujus  sententise  vide- 
tur  esse  Cajet.  supra,  qusest.  2,  art.  1;  et 
Scotus  in  4,  dist.  10,  qusest.  4,  art.  2,  et  in 
Quodlib.  10.  Ille  enim,  etiam  in  hoc  sacra- 
mento,  videtur  distinguere  actionem  conver- 
sivam  ab  adductiva;  et  priorem  explicare  vi- 
detur  dicto  modo;  et  ita  eum  inlelligunt 
discipuli  ejus,  unde  inferunt,  posse  fieri 
actionem  conversivam  panis  in  corpus  Ghri- 
sti,  manente  corpore  in  ccelo,  et  eodem  modo 
quo  antea,  si  actioni  conversivae  non  con- 
jungatur  adductiva,  et  consequenter  Cajeta- 
nus  concedere  videtur  posse  aliquid  converti 
in  Deum.  Sed  heec  ratio,  et  preedicta  ratione 
facta,  et  suismet  illationibus  satis  confutatur. 
Interrogo  enim,  quid  sit,  desitionem  unius  rei 
terminari  ad  aliam,  si  in  illa  nec  rem,  nec  de- 
pendentiam  novam  ponit.  Illud  enim  termi- 
nari,  non  poterit  esse  aliquid  intrinsecum  in 
illo  termino  ad  quem,  quia  in  illo  nihil  ponit 
de  novo.  Si  autem  est  aliquid  extrinsecum, 
illud  esse  non  potest,  nisi  sola  privatio,  quee 
non  potest  denominare  talem  terminum,  cum 
non  privet  illum.  neque  extrinseco  aliquo, 

neque  intrinseco.  Deinde  illud,  quod  in  ter- 
mino  ad  quem,  supponitur  actioni,  quatenus 
supponitur,  non  est  terminus,  quia  ut  sic, 
nullo  modo  fit,  sed  potius,  ut  sic,  se  habet  ad 
modum  subjecti;  ergo,  si  actio  conversiva 
terminatur  ad  prseexistentem ,  illa  quatenus 
praeexistens  non  poterit  esse  terminus ;  ergo 
oportet,  ut  sit  terminus,  quatenus  aliquid  de 
novo,  vel  novo  modo  in  illa  fit;  non  potestenim 
esse  terminus  actionis  realis,  solum  quatenus 
de  novo  extrinsece  denominatur,  quia  ne- 
cesse  est,  ut  actio  realis  positiva  habeat  rea- 
lem  et  intrinsecum  terminum,  qui  per  illam 
fiat,  a  quo  poterit  resultare  denominatio  ex- 
trinseca ;  patet  antecedens  argumento  facto, 
quia  actio  est  realis  influxus  causse  efficientis 
cui  respondet  realis  effectus.  Nam,  si  datur 
facere,  illi  respondet  fieri,  et  fieri  respondet 
factum  esse.  Nec  valet  distinctio  aliorum  de 
actione  conversiva,  quia  actio  conversiva,  si 
est  vera  actio,  ut  revera  est,  et  statim  etiam 
probabimus,  necesse  est  ut  illi  conveniat  id, 
quod  est  de  essentia  actionis  realis  ut  sic. 
Prseterea,  si  corpus  Christi,  v.  gr.,  in  ccelo 
post  desitionem  panis  eodem  modo  prorsus 
se  habet,  quo  corpus  Virginis,  quare  panis 
magis  conversus  est  in  illud,  quam  in  corpus 
Virginis?  Gerte,  neque  ex  parte  corporis,  ne- 
que  ex  parte  panis,  reddi  potest  ratio.  Sed 
dicere  possunt,  quia  ex  intentione  agentis 
hsec  desitio  panis  terminatur  ad  corpus  Ghri- 
sti,  et  non  ad  corpus  Virginis.  Sed  quid  refert 
intentio  agentis?aut  qualis  illa  esse  potest,  si 
in  re  nihil  operatur?  Hic  vero  nihil  operatur, 
quia  non  ponit  majorem  habitudinem  in  hac 
desitione  respectu  unius  corporis,  quam  res- 
pectu  alterius,  quia  neque  ipsa  desitio  in  se 
aliter  se  habet,  cum  sit  mera  negatio,  vel 
privatio,  neque  ipsum  corpus  aliter  etiam  se 
habet,  ut  prtedicta  sententia  supponit.  De- 
nique,  quod  aliqua  creatura  possit  converti  in 
Deum,  est  satis  falsum  et  absurdum,  et  con- 
tra  D.  Thom.  in  illa  qua3Stione,  art.  2,  et  fere 
contra  omnes  Doctores,  ut  postea  videbimus. 
7.  Tertio  ex  preedictis  colligitur,  in  omni 
reali  conversione  necessariam  esse,  ut  mini- 
mum,  unam  realem  actionem,  et  duas  partia- 
les  mutationes,  vel  quasi  mutationes.  Hoc 
totum  manifestum  est  in  omni  conversione 
formali,  tam  naturali,  quam  supernaturali. 
Quod  autem  hoc  sit  simpliciter  de  necessitate 
conversionis  realis  ut  sic,  facile  potest  ex  dic- 
tis  probari.  Et  primo  patet  prior  pas  de  ac- 
tione,  quia,  ut  dicebam,  conversio  differt  a 
mera  desitione,  vel  corruptione;  ergo  con- 

versio  non  fit  per  solam  suspensionem  in- 
fluxus  causa?  agentis,  quia  ex  hac  desitione 
praecise  non  sequitur,  nisi  pura  desitio  vel 
corruptio;  ergo  requirit  conversio  positivuin 
influxum  causas  agentis;  ergo  requirit  actio- 
nem.  Quod  prseterea  tam  notum  videtur  ex 
terminis,  ut  superfluum  sit  illud  probare, 
quia  conversio  passiva  sine  conversione  acti- 
va,  mente  concipi  non  potest,  et  minus  intel- 
ligi  potest  conversio  activa  sine  reali  actione. 
Dixi  autem,  ut  minimum,  quia  in  dubium 
verti  potest,  an  necessarium  sit  actionem 
hanc  esse  unam  tantum,  vel  possint  interclum 
esse  plures,  quasi  partiales,  et  inter  se  con- 
nexee;  inconversionibus  enim  formalibusuna 
actio  sufficit,  per  quam  fit  terminus  ad  quem, 
et  consequenter  expellitur  etiam  formaliter 
terminus  a  quo,  et  hoc  fortasse  invenitur  in 
omni  alia  actione  tam  naturali,  quam  su- 
pernaturali,  extra  hoc  mysterium;  hic  vero 
habet  specialem  difficultatem ,  quam  infra 
tractabimus,  quia  pendet  ex  dicendis. 

8.  Altera  pars  conclusionis  de  duplici  mu- 
tatione  satis  patet  ex  dictis,  quia  in  conver- 
sione  sunt  duo  termini,  et  unus  transit  aliquo 
moclo  de  esse  ad  non  esse;  fit  ergo  in  illo  mu- 
tatio  privativa;  de  hoc  nullus  dubitat,  quia, 
quod  convertitur,  quatenus  convertitur,  non 
manet,  ut  supra  dixit  D.  Thom.  art.  2;  et  ex 
ipsa  voce  est  per  se  notum;  alter  vero  termi- 
nus,  scilicet  ad  quem,  aliquo  modo  fit,  seu 
transit  de  non  esse  ad  esse,  ut  probavi;  ergo 
ex  parte  illius  est  mutatio  positiva;  dixi 
autem,  vel  quasi  mutationes;  quia  juxta  phy- 
sicam  proprietatem  mutatio  prresupponit  sub- 
jectum,  et  hoc  modo  est  quidem  necessaria 
mutatio  in  omni  conversione  formali,  quia  in 
ea  fit  solum  mutatio  ratione  formae.  manente 
eodem  subjecto  sub  utroque  termino.  Non  po- 
test  autem  hoc  esse  de  ratione  conversionis  ut 
sic,  quia  potest  dari  conversio,  quse  non  sit  ex 
subjecto;  latius  ergo  potest  clici  mutatio,  om- 
nis  inceptio,  vel  desitio  rei,  quia,  quod  inci- 
pit,  aut  desinit,  aliter  se  habet,  quam  antea ; 
et  hoc  sensu  diximus,  necessariam  esse  in 
omni  conversione  duplicem  mutationem,  vel 
quasi  mutationem.  Atque  hinc  constat,  con- 
versionem  non  posse  dici  relationem,  si  pro- 
prie  loquamur,  quia  conversio  activa  est  actio, 
ut  ostensum  est;  conversio  autem  passiva, 
prout  se  tenet  ex  parte  termini,  non  potest 
esse  sola  relatio  prasdicamentalis,  ut  jam 
etiam  ostendimus;  sed  necessario  esse  debet 
dependentia,  vel  fieri  unius  termini  cum  de- 
sitione  alterius;  et  confirmatur,  quia,  si  est 

relatio,  vel  est  inter  terminos  conversionis 
inter  se,  vel  inter  terminum  ad  quem,  seu 
suppositivum  terminum  conversionis,  et  ip- 
sum  agens;  primum  dici  non  potest,  quia  illa 
relatio  tantum  potest  esse  relatio  relationis, 
quse  est  inter  ens  et  non  ens ;  quis  autem  di- 
cat,  realem  conversionem  esse  tantum  rela- 
tionem  rationis?  Preeterea,  quamvis  fingatur 
esse  relatio  realis,  necessarium  esset  ante- 
cedere  fundamen  um  ejus ,  ex  quo  conse- 
queretur.  Non  est  autem  aliud,  nisi  ipsa  con- 
versio.  Idem  argumentum  fieri  potest  in  alio 
membro,  si  dicatur  hsec  relatio  esse  inter  ter- 
minum  conversionis,  et  causam  agentem,  quia 
etiam  oportet,  talem  relationem  fundari  in 
ipsa  emanatione  talis  termini  ab  agente,  sive 
illa  emanatio  dicat  aliquam  dependentiam  ex 
natura  rei  distinctam  ab  ipso  termino,  sive 
essentialiter  in  formali  ratione  ejus  inclusam, 
hoc  enim  ad  prsesentem  qusestionem  non 
pertinet,  dummodo  intelligamus,  hanc  con- 
versionem  passivam  non  consistere  proprie  in 
illa  relatione,  sed  in  fundamento  ejus,  con- 
currentibus  aliis  conditionibus  statim  decla- 
randis. 

9.  Dubium. — Sed  occurrit  in  hac  conditione 
gravis  difficultas,  an  oporteat  in  conversione 
substantiali  hanc  duplicem  mutationem  esse 
substantialem  ex  parte  utriusque  termini,  vel 
alterius.  Sunt  enim  in  hoc  variee  sententise. 
Quidam  enim  existimant,  requiri  mutationem 
substantialem  ex  parte  rei  conversse,  non 
vero  ex  parte  ejus,  in  quam  fit  conversio.  Ita 
videtur  sentire  Okam  in  4,  qusest.  6,  dub.  3, 
quem  aliqui  recentioressequuntur,fundatiso- 
lum  in  nomine  conversionis,  quod  potissime 
significare  videtur  habitudinem  termini  a  quo, 
qui  dum  convertitur,  non  manet;  sed  praeser- 
tim  videtur  inventus  hic  dicendi  modus  ad 
explicandum  hoc  mysterium,  in  quo  nulla 
substantialis  mutatio  fieri  videtur  in  termino 
ad  quem,  cum  tamen  hic  fiat  conversio  sub- 
stantialis.  Sed  nihilominus  hsec  sententia 
mihi  non  probatur.  Primo  quidem  quia  neque 
ad  hoc  mysterium  explicandum  est  necessa- 
ria,  ut  infra  ostendam,  neque  in  aliqua  alia 
conversione  naturali,  aut  supernaturali  habet 
fundamentum;  semper  enim  conversio  sub- 
stantialisadaliquam  substantiam  terminatur, 
vel  ad  aliquod  esse  substantiale ,  quod  de 
novo  acquiratur,  saltem  respectu  totius  com- 
positi,  quod  dico  propter  generationem  homi- 
nis,  vel  propter  conversionem  alimenti  in  ho- 
minis  substantiam,  in  qua,  licet  non  fiant  de 
novo  essentiales  partes,  ex  quibus  constat 

terminus  ad  quem  talis  conversionis,  uniun- 
tur  tamen  substantialiter,  et  ita  de  novo  fit 
aliqua  substantia.  Et  declaratur,  nam,  si  fin- 
geremus  per  alterationem  fieri  corruptionem 
substantiarum,  et  tamen  formee  substantiali 
non  succedere  aliam  substantialem  formam, 
sed  solum  qualitatem  aliquam  conservantem 
materiam,  nullus  diceret  esse  conversione-n 
substantialem,  sed  solam  corruptionem,  sicut 
opinati  sunt  multi,  ponentes  formam  corpo- 
reitatis,  et  asserentes,  interdum  manere  ma- 
teriam  cum  sola  illa,  ablata  specifica  forma. 
Secundo,  quia  in  conversione  considerari  po- 
test  vel  actio,  quae  dici  potest  conversio 
activa,  vel  passio,  sive  passiva  conversio;  si 
de  actione  sit  sermo,  illa  necessario  est  acci- 
dentaria,  quando  terminus  ad  quem  est  acci- 
dens,  quia  actio  totam  suam  rationem  et  enti- 
tatem  habet  ex  termino  ad  quem.  Si  vero 
loquamur  de  conversione  passiva,  illa,  ut  di- 
cebam,  constat  ex  duplici  mutatione,  quse 
partim  fit  in  termino  a  quo,  partim  in  termino 
ad  quem.  Si  ergo  illa,  quae  fit  in  termino  ad 
quem,  est  accidentalis,  licet  illa,  quse  fit  in 
termino  a  quo,  sit  aliquo  modo  substantialis, 
cur  tota  conversio  dicetur  substantialis,  cum 
acquisitio  termini  ad  quem  sit  per  se  intenta, 
desitio  vero  termini  a  quo  sit  per  accidens 
consecuta,  cumque  illa  mutatio,  quse  esl  ad 
terminum  ad  quem,  sit  positiva,  altera  sit 
tantum  privativa,  ac  denique  cum  omnis  alia 
mutatio  suam  rationem  preecipue  sumat  ex 
termino  ad  quem?  Et  confirmatur;  nam,  quis 
dicat  fore  conversionem  substantialem ,  si 
substantia  panis  converteretur  in  solam  quan- 
titatem  corporis  Christi,  fore  vero  accidenta- 
lem,  si  quantitas  converteretur  in  materiam, 
seu  substantiam?  Ratio  autem  fundata  solum 
in  nomine  conversionis  non  videtur  esse  ullius 
momenti,  quia  conversio  utramque  habiludi- 
nem  significat,  nec  magis  importat  destruc- 
tionem  unius  termini,  quam  alterius  effectio- 
nem;  et  contrarium  gratis  et  sine  fundamento 
assumitur. 

'iO.  Falsum  est  etiam  quod  requiratur  ex 
parte  termini  ad  quem.  —  Propter  has  ergo 
rationes  potest  esse  secundus  dicendi  modus, 
ad  conversionem  substantialem  per  se  requiri 
ut  in  termino  ad  quem  fiat  mutatio,  seu  in- 
ceptio  substantialis,  sive  in  termino  a  quo 
fiat,  sive  non;  et  hoc  videri  potest  verisimi- 
lius,  quia  terminus  ad  quem,  est  praecipuus, 
et  per  se  intentus.  Sed  nihilominus  etiam  hoc 
non  placet,  quia  neque  hoc  deservit ad  prsesens 
mysterium,  in  quo  clarior  est  mutatio  sub- 

stantialis  in  termino  a  quo,  quam  in  lermino 
ad  quem,  neque  afferri  poierit  aliud  genus 
conversionis  substantialis,  in  quo  hoc  repe- 
riatur.  Deinde  quia  conversio,  licet  respiciat 
terminum  ad  quem  per  se  et  directe,  involvit 
tamen  terminum  a  quo,  et  utriusque  muta- 
tione  quodammodo  componitur;  et  sicut  sub- 
stantia  ex  substantiis  componitur,  ita  hasc 
conversio  si  substantialis  sit,  ex  mutationibus 
substantialibus  componi  debet,  et  nomen 
ipsum  conversionis  substantialis  significare 
videtur,  substantiam  esse,  quae  convertitur; 
unde  si  ex  accidentali  termino  fieret  res  sub- 
stantialis,  esset  quidem  illa  substantialis  pro- 
ductio,  non  tamen  proprie  substantialis  con- 
versio. 

11.  Sententia  Scoti  est,  quod  non  sit  de 
ratione  conversionis  substantialis  actio  vel 
mutatio  substantialis.  —  Tertia  ergo  senten- 
tia  esse  potest,  de  ratione  conversionis  sub- 
stantialis  esse,  ut  substantia  succedat  sub- 
stantise,  non  per  inceptionem,  vel  desitionem 
aut  mutationem  substantialem  earum ,  sed 
per  hoc  solum,  quod  inter  eas  fiat  talis  trans- 
mutatio,  ut  altera  vice  alterius  substituatur. 
Ita  sentit  Scotus  in  4,  d.  11,  qusest.  3,  art.  2, 
§  Quantum  ergo  ad  istum  articulum  ;  et  indi- 
cat  etiam  Ochamsupra,dubio  6;  etFerrar.,  4 
contra  Gentes,  cap.  63;  cum  enim  D.  Thomas 
dixisset,  conversionem  substantialem  esse 
substantialem  successionem,  ipse  exponit  esse 
successionem  unius  substantise  post  aliam. 
Juxta  quam  sententiam,  utmagisintelligatur, 
si  Deus  ita  transmutaret  duos  panes  inter  se, 
ut  substantiam  hujus  sub  accidentibus  illius, 
et  e  converso  substantiam  illius  sub  acci- 
dentibus  hujus  poneret,  esset  mutua  conver- 
sio  substantialis  unius  in  alterum.  Quod  si 
objicias,  quia  ibi  nihil  substantiale  fit,  nec  de- 
perditur,  respondent ,  hanc  non  dici  conver- 
sionem  substantialem  a  termino  acquisito, 
vel  perdito,  sed  a  rebus  vel  substantiis,  inter 
quas  fit  transmutatio,  quia  nimirum  sunt 
substantise.  Et  aliqui  addunt,  mutari  tunc  sub- 
stantiam  in  officio  substantiee,  quod  est  sus- 
tentare  accidentia ,  et  hoc  satis  esse,  ut 
conversiosit  substantialis.  Hic  modus  dicendi 
prsesertim  inventus  est  propter  hoc  myste- 
rium,  in  quo  non  videtur  posse  inveniri  ter- 
minus  substantialis,  ut  ex  dubio  4  constabit; 
ex  quo  infert  consequenter  Scotus,adconver- 
sionem  substantialem,  quae  hic  fit,  per  se  non 
requiri,  ut  substantia  panis  simpliciter  desi- 
nat  esse,  sed  solum,  ut  fiat  extra  hsec  acci- 
dentia ;  an  vero  inde  sequatur  desitio  simpli- 

citer,  aliunde  petendum  esse.  Potest  autem 
haec  Scoti  sententia  apparenter  confirmari  ex 
Concil.  Trident.,  sess.  13,  cap.  4,  dicente  : 
Quoniam  Christus  corpus  suum,  id,  quod  sub 
speciebus  panis  offerebat,  vere  esse  dixit,  ideo 
persuasum  semper  in  Ecclesia  Dei  fuit,  per 
consecrationem  panis  et  vini,  conversionem 
fieri,  etc.  Ex  quibus  verbis  sic  argumentor. 
Ex  sola  veritate  verborum  Christi  colligitur 
vera  conversio,  ut  aperte  docet  Concilium. 
Sed  ad  veritatem  verborum  Christi  satis  est, 
quod  substantia  corporis  Christi  in  fine  pro- 
lationis  verborum  sit  sub  accidentibus,  et 
substantia  panis  jam  ibi  non  sit;  ergo  hoc 
pra?cise  sufficit  ad  veram  conversionem ;  pos- 
sunt  autem  illa  duo  fieri  per  solam  successio- 
nem  substantiarum  sub  illis  accidentibus, 
quacumque  ratione  facta  sit;  id  est,  sive  sub- 
stantia  panis  in  nihilum  redacta  sit,  sive  alibi 
conservata,  et  similiter,  sive  Christi  corpus 
ibi  fuerit  productum,  sive  aliunde  adductum. 
12.  Refutatur  prsedicta  sententia. —  Htec 
tamen  sententia  mihi  etiam  displicet,  quia 
nisi  abutamur  vocibus,  illa  non  est  conversio 
substantialis,  sed  commutatio  substantiarum, 
quod  non  satis  est  ad  conversionem  substan- 
tialem;  alias  quandocumque  una  substantia 
alteri  succedit  solum  in  loco,  aut  situ  aut  alio 
accidentali  munere ,  conversio  fieret  sub- 
stantialis;  quod  est  contra  communem  sen- 
sum  omnium,  et  contra  rationem,  quia  cum 
dicitur  conversio  substantialis,  illa  differentia 
substantialis  dicit  speciem,  non  subjectum 
conversionis,  sicut  et  dicitur  mutatio  localis; 
at  vero  quando  commutatio  est  inter  substan- 
tias  in  re  accidentali,  licet  subjectum  conver- 
sionis  sit  substantia,  tamen  species  conver- 
sionis  non  est  substantialis;  ut  si  Christus 
mutaret  aquam  in  vinum,  invisibiliter  trans- 
ferendo  in  alium  locum  substantiam  aquse,  et 
inde  adducendo  vinum,  et  illud  constituendo 
in  locum  aquse,  nullus  diceret,  esse  conver- 
sionem  substantialem.  Unde  August.,  lib.  18 
de  Civit.,  cap.  18,  hanc  assignat  differentiam 
inter  conversiones  miraculosas  ac  veras,  quas 
Deus  facit,  et  apparentes,  quee  fiunt  a  dsemo- 
ne,  quod  illse  fiunt  per  veram,  et  substantia- 
iem  rerum  conversionem  ;  hse  vero  per  solam 
invisibilem  translationem,  quam  merito  negat 
esse  veram  conversionem.  Tota  autem  trans- 
mutatio,  quee  in  hac  opinione  asseritur,  re- 
vera  non  est  nisi  translatio  qusedam.  111  ud 
autem,  quod  addebatur  de  officio  substantise, 
nihil  juvat,  quia  totum  illud  officium  acciden- 
tale  est,  ut  constat  ex  Dialectica,  et  infra 

etiam  dicam.  Unde  in  illo  casu  de  transmuta- 
tione  inter  duos  panes,  commutatio  non  fit, 
nisi  ex  uno  composito  accidentali  in  aliud; 
quee  tota  fieri  posset  per  mutationem  acciden- 
tium;  ut,  si  Deus  privaret  aliquam  substan- 
tiam  omnibus  suis  accidentibus,  mutaretur 
compositum  accidentale,  et  substantia  ipsa 
mutaret  modum  substandi  aecidentibus ;  et 
tamen  ibi  sine  dubio  nulla  fieret  mutatio  sub- 
stantialis;  in  praedicta  autem  transmutatione 
duarum  substantiarum  sub  accidentibus,  re- 
vera  nihil  aliud  fit.  Nam  quod  heec  transmu- 
tatio  fiat  mutando  substantias,  secundum 
prsesentiam,  vel  mutando  accidentia,  non  ex- 
cedit  rationem  accidentahs  mutationis  ,  unde 
non  propterea  erit  mutatio  substantialis. 
Addo,  hoc  etiam  non  posse  applicari  ad  prse- 
sens  mysterium,  quia  corpus  Christi,  ex  vi 
conversionis  preecise,  non  participat  illum 
modum  substandi  accidentibus,  ut  in  preece- 
dentibus  tactum  est,  et  dicemus  iterum  statim 
dubio  4. 

13.  Responsio  ad  objectionem,  Scoti.  — Ad 
objectionem  in  favorem  Scoti  factam,  respon- 
detur,  duobus  modis  colligi  posse  ex  veritate 
verborum  formae  hujus  sacramenti,  fieri  hanc 
conversionem  substantialem.  Primo,  quia 
nulla  alia  ratione ,  etiam  per  potentiam  Dei 
absolutam,  possunt  verba  illa  fieri  vera,  nisi 
intercedente  vera ,  propriaque  substantiali 
conversione,  et  hic  sensus  non  est  intentus  a 
Concilio.  Quis  enim  dicat,  ConciliumTridenti- 
num  docuisse  aut  ad  suam  doctrinam  traden- 
dam  supposuisse,  quamcumque  substantiarum 
commutationem  esse  veram  conversionem 
substantialem?  aut  fieri  non  posse  a  Deo,  nisi 
per  ejusmodi  conversionem?  hoc  enim  totum 
pendet  ex  principiis  metaphysicis,  et  philoso- 
phicis,  et  ad  fidei  doctrinam  non  est  simpli- 
citer  necessarium.  Secundo  modo  intelligen- 
dum  est,  ex.  veritate  verborum  collegisse 
Ecclesiam,  hic  fieri  conversionem  unius  sub- 
stantiee  in  aliam,  quia  a  Spiritu  Sancto  et  ab 
Apostolis,  Patrumque  traditione  edocta  intel- 
lexit  Deum  fecisse  hoc  mysterium  (sicut  ceetera 
aliquo  modo  similia  perficere  solet)  modo  sibi 
maxime  proprio  et  convenienti,  ipsisque  re- 
bus,  ac  verborum  significationi  maxime  ac- 
commodato;  hic  autem  modus  est,  ut  fiat  per 
conversionem  propriam  ac  substantialem,  ut 
in  sequentibuslatius  exponemus.  Dices  :  ergo 
illatio,  quam  Concilium  facit  ex  veritate  ver- 
borum,  non  procedit  simpliciter,  sedex  aliqua 
suppositione,  scilicet,  quod  hic  Deus  operetur 
modo  maxime  connaturali,  et  convenienti,  et 


quod  hic  modus,  scilicet,  per  conversionem, 

talis  sit.  Respondeo,  nullo  modo  posse  illatio- 

nem  illam  tenere,  nisi  aliquod  principium 

supponatur  in  quo  illa  fundetur  ;  ut  in  priori 

sensu  supponebatur  illud  principium  :  Ubi- 

cumque   fit   commutatio   substantiarum  sub 

eisdem  accidentibus,  est  vera  conversio  sub- 

stantialis.  vel  illud :  Verba  formeenon  poterant 

de  absoluta  potentia  Dei  verificari,  nisi  per 

veram  conversionem;  quia  ergo  non  esl  veri- 

simile,   docuisse  Concilium   Ecclesiam   fun- 

dasse  doctrinam  suam  de  conversione  in  solis 

his  principiis  metaphysicis,  quee  valde  infirma 

sunt  et  dubia,  ideo  nos  dicimus,  non  fundari 

illam  illationem  in  sola  ratione  physica,  sed 

in  traditione  Ecclesiee,  quee  non  solum  natu- 

rali  discursu,  sed  divinitus  illustrata,  intel- 

lexit,  quia  Christus  in  sensu  proprio  et  vero 

dixit,  Hoc  est  corpus  suum,  ideo  illud  dicen- 

do,  effecisse  simul  conversionem  unius  sub- 

stantiee  in  aliam.  An  vero  ita  illud  effecerit, 

quia  erat  simpliciter  necessarium,  et  quia 

erat  convenientius,  vel  connaturalius,  de  hoc 

Ecclesia  nihil  dixit,  quia  nihil  ad  fidem  per- 

tinebat,  sed  Theologorum  disputationi  reli- 

quil.  Aliterergo  dici  posset,  Ecclesiam  solum 

docuisse,  hic  fieri  commulationem  substantia- 

rum,  quee  omnino  necessario  sequitur  ex  ve- 

ritate  verborum;  hancque  vocasse  conversio- 

nem,  quia  hsec  vox  in  propria  significatione 

quamcumque  rerum  commutationem  signifi- 

care  potest.  An  vero  ibi  intercedat  substan- 

tialis  actio  vel  mutatio  physica  et  propria, 

de  hoc  non  oportet  Concilium  aliquid  defini- 

visse,  quia  ad  fidem  nihil  referebat;  et  ila 

licet  hanc  commutationem  vocaverit  conver- 

sionem    et  transubstantiationem ,    nunquam 

tamen   appellavit    substantialem    conversio- 

nem;  et  posset  aliquis  dicere,  esse  conversio- 

nem  substantiarum,  non  substantialem,  quia 

illa  voxsignificat  subjectum,  heec  vero  intrin- 

secam  differentiam,  et  proprium  ac  formalem 

terminum  conversionis,  et  hoc  modo  non  lo- 

quimur  de  conversione  substantiali.  An  vero 

cum  hoc  rigore  et  proprietate  in  hoc  mysterio 

interveniat,  hactenus  dictum  non  est,  dicetur 

autem  inferius. 

14.  In  substantiali  conversione  terminus  a 
quo  et  ad  quem  aliquam  debent  subire  muta- 
tionem  substantialem.  —  Dicendum  est  ergo, 
ad  veram  conversionem  substantialem  requiri, 
ut  ex  parte  utriusque  termini  fiat  aliqua  mu- 
tatio  vel  desitio,  aut  inceptio,  aut  denique 
nova  dependentia  substantialis ,  id  est,  ad 
ipsum  esse  substantiale  aliquo  modo  termi- 

nata.  Hanc  conclusionem  colligo  ex  D.  Thonia, 
tota  hac  quaest.,  ab  art.  2;  et  Bonaventura  in 
4,  d.  10,  art.  1,  queest.  1,  et  ex  aliis  multis, 
quos  referam  statim  dub.  4,  et  hujus  rei 
probatio  satis  constat  ex  dictis  contra  alias 
sententias;  neque  est  in  hoc  alia  difficultas, 
nisi  illa,  quee  est  in  explicando,  quomodo 
heec  conciilio  possit  habere  locum  in  hoc 
mysterio. 

15.  Horum  terminorum  mutationes  inter  se 
aliqualiter  connecti  debent.  —  Quarta  princi- 
palis  conditio  necessaria  ad  conversionem  est, 
ut  terminus  a  quo  et  ad  quem,  seu  mutatio 
unius  et  allerius  habeant  inter  se  aliquam 
connexionem  seu  ordinem,  ita  ut  una  ex  altera 
aliquo  modo  sequatur.  In  hoc  etiam  videntur 
omnes  convenire.  Et  ratio  est  clara ,  quia , 
nisi  sit  habitudo  inter  res  illas,  inter  quas 
dicitur  esse  conversio,  non  habebunt  rationem 
termini  a  quo  et  ad  quem.  Illa  autem  habi- 
tudo  debetin  aliqua  connexionefundari,  alias 
solum  quasi  ex  accidente  contingeret ,  ut 
quando  unum  desinit,  alterum  incipiat,  quod 
non  satis  est  ad  rationem  conversionis.  Prse- 
terea  conversio  dicit  aliquid  quodammodo 
compositum,  exmutationeutriusque  extremi, 
ut  dictum  est;  ergo  oportet,  ut  illse  mutatio- 
nes  sint  aliquo  modo  unitse,  quse  unio  non 
potest  intelligi,  nisi  ratione  alicujus  connexio- 
nis,  aut  habitudinis  per  se  inter  illas,  alioquin 
solum  essent  veluti  aggregatum  quoddam 
per  accidens  duarum  simplicium  mutatio- 
num;  ut  si  in  eodem  instante,  in  quo  aer, 
v.  gr.,  fit  calidus,  amittat  lucem,  non  est 
conversio,  licet  sit  aggregatio  duarum  muta- 
tionum,  unius  productivse  alicujus  rei,  etalte- 
rius  destructivee.  Tandem  tertio  patet  induc- 
tione,  in  omnibus  conversionibus  naturalibus; 
agens  enim  naturale  non  convertit  unum  in 
aliud,  nisi  ex  preesupposito  subjecto,  in  quod 
inducit  formam,  et  expellit  aliam,  quee  ex- 
pulsio,  atque  adeo  conversio  non  est,  nisi 
quia  ex  natura  rei  sequitur  ex  tali  actione.  Et 
idem  videre  licet  in  conversionibus  superna- 
turalibus,  ut  aquae  in  vinum,  et  mulieris  in 
statuamsalis,  et  similibus,  quee  formales  sunt, 
et  licet  quoad  modum  sint  supernaturales, 
tamen  quoad  substantiam  terminorum  sunt 
naturales,  et  ideo  facile  intelliguntur  imitari 
conversiones  naturales,  quoad  hanc  conditio- 
nem,  quee  sequitur  ex  repugnantia  termino- 
rum.  Habet  tamen  heec  conditio  in  hoc 
mysterio  singularem  difficultatem,  qui  erit 
secundus  punctus  in  hac  disputatione  expli- 
candus. 


10.  Hi  termini  tertium  aliquod,  circa  quod 
versentur,  requirunt.  —  Quinta  conditio  est, 
ut  praeter  terminos  a  quo  et  ad  quem,  sit  ali- 
quod  tertium  communeutrique  termino,  circa 
quod  et  termini  formales  sibi  succedant  et 
aliquo  modo  repugnent,  ac  denique  fiat  tota 
conversio.  lta  colligitur  ex  D.  Thom.  hic, 
preesertim  art.  5,  et  4  contra  Gent.,  cap.  63; 
et  iclem  sentit  Soto,  dist.  9,  queest.  2,  art.  2, 
ad3;Ledesma,  queest.  10,  art.  2,  ad  11  Scoti, 
et  art.  4,  dub.  3  et  5;  Duranclus,  dist.  11, 
queest.  2  ;  et  probatur  primo  inductione,  nam 
in  conversione  formali  manet  materia ,  seu 
subjectum  commune,  sive  conversio  naturali- 
ter  fiat,  sive  supernaturaliter;  et  in  conver- 
sione  locali ,  si  intelligatur  conversio  fieri 
inter  duo  locata,  quatenus  unum  excluditur, 
et  aliud  introducitur,  manet  locus  aliquo 
modo  communis;  si  vero  fiat  inter  diversa 
loca,  necesse  est,  ut  fiat  in  eodem  subjecto. 
Denique  etiam  in  hoc  mysterio  sunt  accidentia 
panis  aliquo  modo  communia  utriquetermino, 
sub  quibus  fit  conversio.  Ratio  vero  reddi 
potest,  quia  connexio,  repugnantia,  aut  ordo 
per  se  inter  terminos  conversionis  non  potest 
convenienter  intelligi,  nisi  ratione  alicujus  rei 
communis  utrique,  in  qua,  vel  sub  qua  unus 
introducitur,  et  expellitur  alius.  Et  quoniam 
in  hac  conversione  fere  nulla  est  difficultas, 
quee  ad  hoc  mysterium  pertineat,  et  ad  pree- 
cedentes  non  revocetur,  iclcirco  solum  est 
notancla  differentia  inter  conversionem  for- 
malem,  et  hanc  sacramentalem,  quod  in  for- 
mali,  id  quod  est  commune  utrique  termino, 
est  subjectum  seu  receptaculum  formee,  et 
pars  integri  termini,  quem  cum  forma  com- 
ponit;  at  vero  in  hac  conversione,  id,  quocl 
est  commune,  scilicet  accidentia,  nec  sunt 
subjectum  talis  conversionis,  nec  pars  integri 
termini,  quia  conversio  propria  non  fit  ex 
composito  accidentali  ad  compositum  acci- 
dentale,  sed  ex  substantia  ad  substantiam,  ut 
Goncil.  Trident.  cum  antiquis  Patribus  loqui- 
tur ;  accidentia  vero  non  componunt  substan- 
tiam,  nec  sunt  partes  ejus.  Unde  fit,  quod  ad 
modum  loquendi  spectat,  ut  in  conversione 
formali  minime  dicatur  forma  converti  in 
formam,  ut  D.  Thom.  hic  annotavit,  licet 
forma  succedat  formee  in  materia,  sed  di- 
citur  compositum  converti  in  compositum , 
quia  terminus  integer,  qui  proprie  fit,  vel 
desinit,  est  compositum.  At  vero  hic  proprie 
substantia  ipsa  condistincta  ab  illo  tertio, 
quod  manet,  id  est,  ab  accidentibus,  est,  quae 
convertitur,  et  similiter  substantia  est,  quee 

per  se  intenditur,  et  quee  suo  modo  fit  per  se   • 
per  hanc  conversionem. 

17.  Quidquid  est  de  ratione  conversionis,  est 
item  de  ratione  transubstantiationis .  — Ultimo 
constat  ex  dictis,  ea  omnia,  quee  sunt  neces- 
saria  ad  veram  conversionem,  requiri  etiam 
ad  veram  transubstantiationem,  et  preeterea 
necessarium  esse,  ut  in  tota  substantia  fiat 
commutatio  et  conversio  in  aliam  substan- 
tiam.  Primum  constat,  quoniam  transubstan- 
tiatio  sub  conversione  continetur,  tanquam 
sub  genere.  Omnia  autem,  quee  sunt  de  ra- 
tione  generis,  sunt  de  ratione  speciei.  Secun- 
dum  vero  patet,  quia  heec  conversio  differt 
ab  omnibus  aliis  in  eo,  quod  est  conversio 
tolius  substantiee,  ut  nomen  ipsum  pree  se 
fert,  et  Concilia  explicarunt. 

SECTIO  III. 

An  in  hac  conversione  intercedat  vera  et  realis  actio, 
quae  circa  corpus  Christi  versetur. 

\ .  Sunt  qui  dicant  in  transubstantiatione 
nullajn  actionem  veram  intercedere.  — Expli- 
catis  omnibus,  queesunt  de  ratione  veree  con- 
versionis,  oportet,  ut  sigillatim  inquiramus, 
quo  modo  illa  omnia  in  hac  conversione  repe- 
riantur.  Quoniam  vero  diximus  in  omni  con- 
versione  imprimis  necessariam  esse  actionem 
agentis,  a  quo  omnis  transmutatio  quodam- 
modo  incipit,  ideo  primum  omnium  de  hac  re 
queestionem  instituimus.  Non  defuerunt  enim 
qui  negarent,  in  hac  conversione  intercedere 
actionem  aliquam,  sed  solam  relationem  ordi- 
nis  Christi  ad  species;  qui  occasionem  sumere 
potuerunt  ex  verbis  D.  Thom.,  art.  4,  ad  1, 
dicentis,  hanc  conversionem  substantialem 
importare  ordinem  substantiarum,  quarum 
una  convertitur  inaliam.  Item  in  art.  4,  ad  2, 
et  art.  8,  ubi  dicit,  transubstantiationem  si- 
milem  esse  creationi  in  hoc,  quod  non  fit  ex 
subjecto;  at  vero  creatio,  juxta  doctrinam  D. 
Thom.,  quia  non  fit  ex  subjecto,  nihil  ponit  in 
creatura,  preeter  relationem.  Preeterea  in  4, 
dist.  \  \ ,  quaest.  \ ,  art.  3,  queest.  1 ,  ad  \ ,  ponit 
differentiam  inter  hanc,  et  transmutationem 
naturalem,  quod  in  naturali  intercedit  actus 
imperfectus  inter  subjectum,  et  ultimum  ac 
perfectum  terminum;  transmutatio  autem 
hujus  conversionis,  inquit,  non  ponit  aliquem 
actum  imperfectum,  sed  solum,  successionem 
quamdam  perfectorum,  non  solum  actuum, 
sed  rerum  subsistentium ;  ac  postea  explicat 
hanc  successionem  esse  relationem  ordinis, 
quam  dicit  secundum  rem  esse  in  pane,  qui 

mutatur;  in  corpore  autem  Christi  tantum 
secundum  rationem,  quia  immutatum  manet. 
Et  heec  potest  esse  ratio  fundamentalis  hujus 
sententiee,  quia  corpus  Christi  non  mutatur; 
non  enim  incipithic  esse  per  sui  mutationem, 
sed  per  mutationem  panis  in  ipsum.  Ergo  non 
est  necessaria  aliqua  actio,  quae  ad  illud  ali- 
quo  modo  tendat.  Confirmatur,  quia  vel  talis 
actio  esset  in  corpore  Christi,  et  hoc  non, 
quia  non  mutatur;  vel  in  pane,  et  hocnon, 
quia  in  instante  conversionis  jam  non  est 
panis;  neque  vero  in  accidentibus  esse  po- 
test,  quia  neque  illa  sunt  subjectum  conver- 
sionis,  neque  posset  actio  in  illis  recepta  circa 
corpus  Christi  versari;  ergo  nulla  est  talis 
actio. 

2.  Varii  hujus  qusestionis  sensus  explanan- 
tur.  — In  hac  quaestione  possunt  multa  includi, 
quee  oportet  distinguere,  ne  in  eequivoco 
laboremus.  Primum  est,  an  in  hoc  mysterio 
necessario  interveniat  aliqua  actio,  quae  verse- 
tur  circa  corpus  Christi,  aut  illud  aliquo  modo 
attingat.  Secundum,  an  heec  actio  sit  in  cor- 
pore  Christi,  vel  in  alia  aliqua  re  creata,  vel 
tantum  in  ipso  Deo;  certum  est  enim,  creatio- 
nem  esse  solius  Dei,  cum  sit  actus  ultimus 
potentiae  activee,  cumque  per  illam  aliquid 
fiat;  tamen  in  queestione  versatur,  an  haec 
actio  sit  in  Deo  vel  in  creatura.  Tertium  quod 
in  qusestionem  vocari  potest,  est,  supponendo 
intervenire  hic  aliquam  actionem,  an  illa  sit 
transubstantiatio,  vel  intrinseca  illi,  an  vero 
solum  sit  preevia  et  antecedens  ipsam  tran- 
substantiationem ,  atque  illam  inducens;  et 
heec  queestio  videtur  mihi  de  nomine,  sup- 
positis  his,  quee  de  conversione  in  genere 
dicta  sunt,  ut  statim  explicabo.  Ex  his  ergo 
queestionibus,  prima  est  hoc  loco  preecipue 
intenta,  quia  ad  explicandum  mysterium 
maxime  pertinet;  breviter  tamen  reliquas 
attingemus. 

3.  In  hac  conversione  datur  aliqua  vera 
actio,  qua  corpus  Christi  sub  panis  speciebus 
constituatur .  —  Dico  ergo  primo,  in  hac  con- 
versione  necessariam  esse  aliquam  actionem 
realem,  qua  corpus  Christi  sub  speciebus 
panis  constituatur,  et  hoc  sensu  dicimus,  ac- 
tionem  hanc  versari  circa  corpus  Christi.  Hanc 
conclusionem  existimo  prorsus  certam,  si  ipsi 
terminiintelligantur,  supposita  ipsius  myste- 
rii  veritate;  et  ita  in  ea  consentiunt  omnes 
Theologi,  ut  sect.  sequent.  referam.  Probatur 
primo  ex  Patribus,  loquentibus  de  hoc  mys- 
terio;  dicunt  enim,  Christum,  quando  conse- 
cravit,  effecisse  quod  dixit,  et  panem  effecisse 

corpus  suum ,  et  Christum  constitui  sub 
speciebus,  esse  opus  diviuee  onmipotentiae, 
et  similia  multa,  quae  videbimus  sectione  se- 
quente,  et  necessario  includunt  actionem  rea- 
lem;  quid  enim  est  actio,  nisi  effectio?  aut 
quomodo  potest  divina  onmipotentia  operari 
sine  actione  seu  operatione?  Confirmatur 
exemplo  creationis,  incarnationis,  aut  alterius 
miraculosae  conversionis,  quibus  exemplis 
utuntur  Patres  ad  hanc  rem  illustrandam;  et 
in  aliis  omnibus,  quatenus  sunt  a  Deo,  ut  a 
causa  efficiente,  necessario  intervenit  aliqua 
actio  ,  quae  sit  veluti  actus  ultimus  omnipo- 
tentise  divinse.  Ergo  similiter  in  proposito. 
Ultimo  est  ratio  a  priori,  quia  Christum  Domi- 
num  esse  sub  accidentibus  panis  et  vini,  est 
aliquis  effectus  realis,  qui  antea  non  erat,  et 
in  ipso  corpore  Christi  existens;  ergo  necesse 
est,  ut  sit  per  aliquam  actionem  factus  ;  ante- 
cedens  satis  probatum  et  declaratum  fuit 
supra  disputat.  9;  consequentia  vero  constat, 
primo  inductione  in  omnilus  aliis  effectibus, 
tam  naturalibus,  quam  supernaturalibus;  ubi- 
cumque  enim  est  novus  effectus,  nova  actio 
necessaria  est.  Deinde  quia  si  res  nunc  est, 
antea  non  erat ;  ergo  est  effecta  ;  ergo  per  in- 
fluxum  causse  agentis;  ergo  per  actionem, 
quia  nomine  actionis  nihil  aliud  intelligimus, 
quam  actualeni  influxum  causee  agentis. 

4.  Evasio.  — Impugnatur.  —  Posset  tamen 
respondere  aliquis,  verum  quidem  esse,  poni 
Christi  corpus  sub  speciebus  per  aliquam  ac- 
tionem,  non  tamen  per  actionem,  quse  circa 
ipsum  corpus  Christi  versetur,  sed  circa  pa- 
nem,  convertendo  ipsum  in  corpus  Christi, 
seu  expellendo  ipsum.  Sed  hoc  nullo  modo 
potest  consistere,  quia  panem  expelli,  seu 
desinere  esse,  est  terminus  a  quo,  et  privati- 
\us;  ergo  circa  illum  per  se  non  versatur 
actio  positiva,  quee  essentialiter  respicit  ter- 
minum  positivum,  quem  efficit.  seu  ad  quem 
tendit.  Deinde  quamvis  intelligi  possit  posi- 
tiva  actio  circa  accidentia  panis,  separans  illa 
a  substantia,  et  ita  consequenter  expellens 
substantiam,  tamen  per  totam  illam  actio- 
nem  ut  sic  non  fit,  ut  corpus  Christi  sit  sub 
speciebus;  posset  enim  tota  illa  actio  fieri  sine 
hoc  lermino,  vel  certe  cum  alio  termino,  si 
Deus  vellet,  expulsa  substantia  panis,  ponere 
sub  illis  accidentibus  aliam  substantiam,  et 
non  corpus  Christi.  Unde  confirmatur  ratio 
facta,  nam  Christum  constitui  sub  speciebus, 
est  novus  effectus  in  rerum  natura ,  et  non 
sequitur  ex  alio  effectu;  nullus  enim  talis  fingi 
potest,  cum  ex  desitione  panis  non  consequa- 

tur;  quinimo  si  aliqua  est  consecutio,  potius 
desitio  panis  sequitur  ex  introcluctione  cor- 
poris  Christi,  quam  e  contrario;  ergo  neces- 
saria  est  actio,  quse  versetur  circa  ipsum 
corpus  Christi. 

5.  Actio  illa  nonest  prolatio  verborum  con- 
secrationis.  —  Et  hinc  tandem  infertur,  hanc 
actionem  non  esse  prolationem  verborum 
consecralionis ,  ut  coliigitur  ex  D.  Thom. 
infra,  quaest.  78,  art.  4,  et  est  per  se  notum, 
quia  prolatio  illorum  verborum  est  actio  per 
se  sensibilis  et  naturalis  ;  haac  autem  actio 
conversiva  est  supernaturalis  et  insensibilis ; 
unde  illa  actio  antececlit  istam,  quia  actio, 
qua  proferuntur  verba,  ad  verba  ipsa  termi- 
natur,  ut  sunt  sonus  quidam,  habens  aliquod 
esse  factum ;  at  vero  verba  ipsa  prolata  per 
hanc  actionem  sunt  instrumentum  ad  efficien- 
dam  transubstantiationem ,  cum  tamen  non 
sint  instrumentum  ad  productionem  sui  ipsius ; 
sunt  ergo  hae  actiones  distinctae,  quod  recte 
explicatur  in  formis  aliorum  sacramentorum, 
quatenus  gratiam  efficiunt ;  actio  enim  produc- 
liva  gratiee  distincta  est  a  prolatione  formae, 
cum  sit  actio  supernaturalis,  pendens  ab  ipsa 
forma  prolata  tanquam  ab  instrumento  divi- 
no;  huic  enim  actioni  correspondet  in  forma 
hujus  sacramenti  actio  conversiva  panis  in 
corpus  Christi.  Tandem  tota  actio,  quae  est 
prolatio  verborum,  reperilur  in  non  sacerdote 
vel  in  sacerdote  proferente  verba  absque  in- 
tentione  consecrandi,  et  non  est  actio  illa  con- 
secrativa,  quae  terminatur  seu  versatur  circa 
corpus  Christi;  ergo  sunt  valde  distinctse; 
neque  in  tota  hac  doctrina  rationem  dubitandi 
invenio,  aut  novam  difficultatem,  cui  respon- 
dere  necessarium  sit. 

6.  Talis  actio  non  est  in  Deo  proprie,  sed 
in  effectu.  — Dico  secundo  :  haec  actio  non  est 
in  ipso  Deo  proprie,  sed  est  aliquid  creatum 
in  ipso  effectu,  per  quod  pendet  a  sua  causa. 
Haec  conclusio  communis  est  creationi,  et 
aliis  actionibus  Dei  ad  extra ;  et  ideo  non  est 
hoc  loco  latius  probanda;  sufficit  illa  ratio, 
quod  actio  nihil  aliud  est,  quam  emanatio 
effectus  ab  agente,  ut  sic ;  sed  heec  emanatio 
est  in  effectu;  confirmatur  in  prsesenti,  quia 
haec  actio  est  a  verbis,  ut  ab  instrumento;  ergo 
necesse  est,  ut  sit  creatum  quid.  De  qua  re 
iterum  occurret  sermo  sect.  5,  et  infra,  q.  76. 

7.  Transubstantiatio ,  ut  et  reliquse  actio- 
nes,  utpassiva,  etut  activapotest  considerari. 
—  Dico  tertio  :  sicut  in  omni  effectu  distingui- 
tur  productio  activa  et  passiva,  et  in  omni 
conversione  conversio  activa,  et  passiva,  ita 

in  transubstantiatione  distinguenda  est  tran- 
substantiatio  activa  et  passiva ,  quia  in  ea 
reperitur  agens  efficiens  illam,  cujus  effectio 
dicetur  transubstantiatio  activa ;  ex  parte 
vero  effectus  reperitur  conversio  unius  rei 
in  aliam,  et  haec  optime  dicitur  transubstan- 
tiatio  passiva;  illa  igitur  actio  intrinseca  est 
transubstantiationi  activse,  ut  ex  terminis 
constat,  et  inducit  transubstantiationem  pas- 
sivam,  sicut  actio  inducit  passionem.  An 
vero  illa  actio  sit  tota  transubstantiatio  ac- 
tiva,  vel  cum  illa  requiratur  alia  actio,  dicam 
postea  sect.  6  el  sequent.  Addendum  vero 
est,  etiam  transubstantiationem  passive  in- 
tellectam  non  consistere  proprie  in  sola  re- 
latione  prsedicamentali,  sed  in  dependentia 
effectus  a  causa,  quse  est  per  modum  cujus- 
dam  fieri,  quia  si  est  actio  positiva,  aliquid 
per  eam  fit,  et  ideo  necesse  est,  ut  illi  res- 
pondeat  fieri,  quasi  passivum;  ergo  transub- 
stantiatio  quasi  passiva  primario  consistit  in 
hac  dependentia,  seu  fieri  unius  termini,  cum 
desitione  aut  ex  desitione  alterius.  Et  confir- 
matur,  quia  in  hoc  effectu  intelligi  potest  re- 
latio  inter  ipsos  terminos,  et  hsec  non  habet 
rationem  conversionis  realis,  tum  quia  est 
tantum  relatio  rationis,  tum  quia  ipsius  rela- 
tionis  oportet  esse  aliquod  fundamentum,  et 
illud  non  est,  nisi  ipsa  conversio ;  potest  etiam 
intelligi  relatio  ipsius  termini  facti  ad  causam 
agentem,  et  hsec  etiam  supponit,  ut  funda- 
mentum,  emanationem  et  dependentiam  talis 
termini  a  tali  causa,  sive  illa  dependentia  sit 
ex  natura  rei  distincta  ab  ipso  termino,  sive 
non;  de  hoc  enim  nunc  non  agimus,  nec  ad 
rem  prsesentem  attinet;  illa  ergo  emanatio, 
et  dependentia  est  prior  relatione;  in  illa 
ergo  per  se  primo  consistit  conversio  passiva; 
nam  intellecta  pracise  tali  emanatione  cum 
desitione  alterius  termini,  intelligitur  facta 
conversio  ante  intellectam  omnem  aliam  rela- 
tionem ;  et  in  hoc  etiam  nullam  invenio  diffi- 
cultatem,  quam  solvam;  nisi  fortasse  sit 
qusestio  de  nomine,  dependentiam  ipsam 
appellando  relationem.  Ad  rationem  dubi- 
tandi  in  principio  positam  respondettfr,  falso 
niti  fundamento ;  nam  revera  in  corpore 
Ghristi  fit  aliqua  mutatio  per  hoc  mysterium, 
ut  postea  latius  dicturi  sumus. 

SECTIO  IV. 

Qualis  sit  haec  actio,  et  quis  terminus  fornialis  ejus. 

1.  Ratio  dubii  proponitur.  —  Ratio  dubii 
est,  quia  formalis  terminus  actionis  videtur 

esse  id,  quod  de  novo  fit  in  effectu;  in  cor- 
pore  autem  Ghristi  nihil  fit  de  novo,  nisi  prse- 
sentia  realis  sub  speciebus ;  illa  ergo  erit 
formalis  terminus  actionis  hujus;  ergo  tota 
actio  erit  accidentalis  qusedam  mutatio.  In 
contrarium  vero  est,  quia  actio  accidentalis, 
etqufe  solum  est  quasi  totalis  qurcdam  motio, 
seu  novi  loci  acquisitio,  non  satis  est  ad  con- 
versionem  realem,  et  transubstantiationem. 
2.  Terminum  hujus  actionis  esse  prsesentiam 
Christi  dixerunt  aliqui.  —  Propter  hanc  dif- 
ficultatem  Theologi,in  explicanda  hac  actione 
et  termino  ejus,  valde  divisi  sunt.  Prima  sen- 
tentia  est  hujus  actionis  terminum  esse  prse- 
sentiam  corporis  Ghristi,  et  actionem  ipsam 
esse  adductivam  hujus  corporis  ad  hunc  lo- 
cum.  Hsec  opinio  tribuitur  Scoto  in  4,  dist.  10, 
quaest.  1 ,  §  Quantum  ergo  ad  istud  argumen- 
tum,  et  dist.  11,  qusest.  3,  §  Quantum  ergo 
ad  istum  articulum,  et  qusest.  4,  et  in  Quod- 
lib.,  quaest.  10.  Verum  est,  sententiam  Scoti 
esse  obscuriorem  ;  distinguit  enim  ille  dupli- 
cem  actionem,  alteram  conversivam,  quam 
dicit  terminari  ad  substantiam  corporis  Ghristi 
secundum  se,  nulla  facta  in  illo  mutatione, 
neque  in  aliquo  modo,  seu  dependentia  ejus; 
alleram  adductivam,  terminatam  ad  praesen- 
tiam;  non  tamen  satis  explicat,  an  ha3  duse 
actiones  modo  de  facto  concurrant  ad  con- 
versionem,  an  vero  sint  duo  modi  distincti 
conversionis  seu  transubstantiationis  possi- 
bilis  :  unus,  quo  incipiat  esse  substantia,  quse 
antea  simpliciter  non  erat,  ad  quem  dicat  esse 
necessariam  actionem  substantialem,  quse  ad 
substantiam  ipsam  terminetur;  alius,  quo 
substantia  alibi  existens,  hic  fiat  prsesens ;  et 
hujusmodi  esse  dicat,  qui  de  facto  est  insti- 
tutus,  et  in  eo  ponat  solam  actionem  adducti- 
vam,  cujus  formalis  terminus  est  prsesentia, 
adaequatus  vero  est  substantia  prsesens  sub 
speciebus.  Sed  omissa  nunc  priori  actione 
conversiva,  non  est  dubium,  quin  juxta  hanc 
sententiam  posterior  sufficiat  ad  consecra- 
tionem  efficiendam,  prout  de  facto  fit,  et  ita 
sequuntur  omnes  Scotistae  in  4,  dist.  10,  11; 
Tartaret.  ibi.,  queest.  4,  etQuodlib.  10,  q.  1, 
§  Et  si  dicas;  Leuchet.  in  4,  dist.  1 1 ,  qusest.  4, 
art.  2,  §  Ulterius,  quantum  ad  istum  art.,  et 
§  Gontra  ista ;  Guiliel.  de  Rubio. ,  quaest.  1, 
art.  3;  et  multi  ex  Nominalibus,  ut  Major, 
qusest.  1;  Franciscus  Mayron.,  q.  penult. ; 
Ocham.,  queest.  6;  Petrus  de  Aliaco,  quaest.  6. 
Eamdem  sententiam  indicat  Palud.,  dist.  11, 
queest.  3,  art.  2,  num.  24,  ubi  dicit,  termi- 
num  hujus    actionis    esse   modum   corporis 

Christi  in  altari,  et  infra  dicit,  panem  non 
converti  in  corpus  Christi  secundum  esse 
intrinsecum  additum,  sed  in  modum  essendi 
ejus  in  sacramento.  Quee  verba  refert,  et 
approbat  Capreol.  ibi.,  ad  2;  Durancl.,  cont.  2 
concl.  Item  Ledes.,  quiest.  16,  art.  2,  ad  9 
Scoti,  et  art.  4,  dub.  3,  ad  5;  dicit  enim,  ad 
conversionem  solum  requiri  successionem 
substantiarum,  et  novum  modum  essendi  in 
substanlia,  quee  altari  succedit.  Ex  aliis  vero 
Theologis  favent  huic  sententise  Alens.  34, 
memb.  3,  art.  1  et  2;  Bonav.,  dist.  10,  art.  2, 
queest.  1;  Marsil.,  qusest.  8,  art.  2,  concl.  7 
et  8;  dicunt  enim  per  hanc  actionem  non 
fieri,  quod  non  erat,  sed,  quod  alicubi  erat, 
poni  alibi.  Item  per  consecrationem  corpus 
Christi  non  accipere  esse,  sed  accipere  esse 
hic.  Nec  multum  discordat  D.  Thom.,  q.  78, 
art.  5,  dicens,  per  consecrationem  non  fieri, 
ut  corpus  Christi  sit  corpus  Christi,  jam  enim 
hoc  anlea  erat,  sed  fieri,  ut  contentum  sub 
his  speciebus  sit  corpus  Christi.  Denique  mo- 
derni  scribentes  contra  hsereticos,  libenler 
hanc  sententiam  amplectuntur,  quia  facili- 
tatem  quandam  pree  se  fert,  ut  videre  licet  in 
Joan.  Hessels.,  lib.  de  Corpore  Christi,  fol.  77 
et  213;  Claud.,  rep.  7,  cap.  6;  Guiliel.  Paris., 
tractatu  de  Euchar.,  §  1,  paulo  ante  finem; 
Bellarm.,  lib.  2  de  Euchar.,  cap.  18.  Funda- 
mentum  est,  quod  in  principio  quEestionis  est 
indicatum;  preeterea,  quia  hoc  satis  est  ad 
veritatem  verborum,  quia,  si  Christus  vere 
fiat  prsesens  sub  speciebus,  nihil  amplius  es 
hac  parte  requiritur;  ergo  nihil  aliud  est  po- 
nendum  ;  patet  consequentia  ,  quia  ,  ut  Tri- 
dentinum  docuit,  tota  heec  actio  et  conversio 
solum  excogitata  est,  quatenus  in  verbis 
Christi  fundamentum  habet,  et  ad  eorum  ve- 
ritatem  est  necessaria,  ad  quod  sine  dubio 
satis  esse  videtur,  quod  corpus  Christi  addu- 
catur  sub  speciebus,  et  inde  expellatur  sub- 
stantia  panis.  Ad  rationem  vero  dubitandi  in 
contrarium  positam  respondebit  hsec  opinio, 
ad  essentiam  transubstantiationis  satis  esse 
conversionem ,  seu  successionem  substantia- 
rum  sub  eisdem  accidentibus,  sive  heec  voce- 
tur  conversio  substantialis,  sive  tantum  con- 
versio  substantiarum ;  neutrum  enim  potest  ex 
Conciliis  definite  colligi.  Solum  enim  dicunt, 
substantiam  converti  in  substantiam,  quod 
potest  esse  verum,  non  ratione  termini  for- 
malis  de  novo  producti,  sed  ratione  termini 
adeequati,  qui  necessario  debet  includere  sub- 
stantiam,  quse  loco  alterius  substituatur ; 
quod  etiam  ipsum  nomen  transubstantiatio- 

nis  prie  se  ferre  videtur,  quia  in  illa  parti- 
cula  trans  de  se  transitum  significat,  ut  patet 
in  his  verbis,  transferre,  transmutare,  trans- 
vadere.  Unde  applicata  substantiis,  ut  fit  per 
eam  vocem  transubstantiatio ,  significat  tran- 
situm  unius  substantiae  in  aliam,  qui  veram 
rationem  subslantia?  obtinebit,  sive  substan- 
tia  producatur  de  novo,  sive  adducatur.  Ex 
quotandem  fit,  ut  juxta  hanc  opinionem  tran- 
subslantiatio  denominala  sit,  non  a  termino 
formali,  sed  a  materiali,  seu  subjecto,  circa 
quod  fit  terminus  formalis;  quemadmodum 
enim,  si  intelligeremus  accidentia  panis  esse 
vacua  omni  substantia,  et  postea  sub  illis  in- 
troduci  substantiam  aliquam,  dici  posset  hoc 
sensibile  substantiari  illa  actione,  ita  quando 
fit  sub  illis  mutatio  substantiarum,  potest  dici 
transubstantiatio ;  quse  sententia  sic  expli- 
cata  non  est  omnino  improbabilis. 

3.  Alii  esse  unionem  Christi  cum  acciden- 
tibus.  — Secunda  sententia  dicit,  formalem  ter- 
minum  hujus  actionis  esse  unionem  corporis 
Christi  ad  species  sacramentales,  quam  unio- 
nem  dicit  esse  substantialem  modum  in  ipso 
corpore  Christi,  quo  supplet  vicem  substan- 
tise  panis ,  et  sustentat  accidentia ,  eodem 
modo ,  quo  substantia  panis,  seclusa  inhae- 
rentia.  Ita  sentitSoto,  dist.  9,  qusest.  2,  art.  2, 
ad  2  Scoti,  ubi  dicit  per  consecrationem  fieri 
corpus  Christi  prsesens,  sed  taliter  contentum 
sub  speciebus,  qualiter  panis  continebatur, 
seclusa  inhserentia,  et  hoc  existimat  satis  esse 
ad  transubstantiationem ;  idem  latius  art.  4, 
§  Igitur  converlendo.  Idem  Palacius  in  4, 
dist.  11,  disput.  1.  Indicat  Ledesma,  q.  16, 
art.  1,  dub.  ult.;  et  Capreol.,  dist.  11,  ad  1 
et  3  Scoti  contra  1  concl.,  et  ad  1  Durandi 
cont.  2,  et  ad  argum.  Scoti,  Durandi,  et  Au- 
reoli  cont.  3  concl. ;  et  Claud.,  rep.  4,  cap.  4, 
et  rep.  7,  cap.  6.  Sed  clarissime  omnium  do- 
cuit  hoc  Alanus,  lib.  1 ,  cap.  34,  35,  36  et  37. 
Favet  D.  Thom.  infra,  queest.  78,  art.  5,  in 
verbis  supra  citatis,  per  verba  consecrationis 
non  fieri,  ut  cocpus  Christi  sit  corpus  Christi; 
jam  enim  hoc  antea  erat;  sed  fieri,  ut  con- 
tentum  sub  speciebus  sit  corpus  Christi.  Ergo 
sentit  terminum  hujus  actionis  solum  esse, 
contineri,  vel  uniri  corpus  Christi  speciebus. 
Et  quidem,  si  supponamus,  dari  hanc  unio- 
nem  corpori  Christi  ad  species,  videtur  satis 
consequenter  loqui  hsec  opinio,  quia  necesse 
est  unionem  hanc  fieri  per  aliquam  aclionem; 
ergo  fit  per  illam  actionem,  qua  conficitur 
hoc  sacramentum,  quia ,  cum  hoc  sacramen- 
tum  componatur  ex  corpore  Christi,  et  spe- 

ciebus,  intrinsece  includit  hanc  unionem; 
ergo  necesse  est,  illam  fieri  per  actionem,  qua 
conficitur  hoc  sacramentum;  ergo  fit  per 
transubstantiationem,  quia  per  transubstan- 
tiationem  intelligimus  confici  sacramentum 
Eucharistiee;  ergo  formalis  lerminus  actionis 
transubstantiantis  est  hic  modus  unionis. 
Quod  explicatur  exemplo  incarnationis  :  ibi 
enim  distinguimus  actionem,  qua  fit  incar- 
natio,  et  terminum  formalem  ejus,  qui  est 
modus  unionis  humanitatis  ad  Verbum,  ex 
qua  resultat  hic  Deus  homo,  qui  est  integer 
terminus  illius  actionis,  qua?  substanlialis  est, 
quia  modus  ille  est  substantialis ;  et  in  gene- 
ratione  hominis,  actio,  qua  ex  embrione  fit 
homo,  est  substantialis  conversio,  et  tamen 
per  eam  formaliter  non  fit  de  novo,  nisi  mo- 
dus  unionis  animse  ad  corpus,  unde  resultat 
homo;  sic  igitur  hic  fiet  modus  unionis  cor- 
poris  Christi  ad  species,  unde  resultat  hoc 
sacramentum.  Quanquam  enim  supposita 
hac  sententia,  intelligi  possit  modus  unionis, 
tam  ex  parte  specierum,  quam  ex  parte  cor- 
poris  Ghristi,  et  ideo  necessaria  sit  actio,  qua 
uterque  fiat,  vel  resultet,  tamen,  conse- 
quenter  in  ea  loquendo,  dicendum  est,  actio- 
nem  hanc,  ut  est  transubstantiatio  activa, 
directe  versari  circa  corpus  uniendo  illud 
speciebus,  ut  etiam  verba  ipsa  formse  prae  se 
ferunt,  Hoc  est  corpus  meum,  et  ideo  talem 
actionem  proprie  formaliter  terminari  ad 
hunc  modum  unionis ,  ut  est  in  corpore 
Ghristi. 

4.  Impugnatur  prsecedens  opinio.  —  Ut 
vero  necesse  non  sit  iterum  ad  hanc  opinio- 
nem  redire,  quae ,  ut  a  prrecedente  distin- 
guitur,  mihi  non  videlur  fere  probabilis , 
primum  necesse  est,  ut  preeter  hanc  actionem 
unitivam,  quam  fingit,  ponat  actionem  adduc- 
livam,  et  terminum  ejus,  prout  praecedens 
sententia  asserebat,  quia,  quandocumque  res 
aliqua  alteri  unitur,  ubi  antea  non  erat,  ne- 
cesse  est,  ut  vel  ibi  fiat  denuo  et  producatur. 
vel  ut  aliunde  illuc  adducatur.  Exemplis  res 
constat.  nam,  quando  anima  rationalis  unitur 
materiae,  quia  non  eadem  actione,  qua  uni- 
tur,  fit,  necesse  est,  ut  alia  actione  prius 
natura  ibi  fiat,  et  creetur,  et  in  resurrectione, 
quia  de  novo  non  creatur,  necesse  est,  ut  ad 
eum  locum,  in  quo  unienda  est,  corpori  affe- 
ratur.  Ratio  est,  quia  unio  requirit  prsesen- 
tiam  uniendorum,  et  actio  unitiva  ut  sic  non 
facit  illam;  prserequirit  ergo  illam,  ut  etiam 
exemplo  incarnationis  constat.  Nam  incarna- 
tionis  actio  solum  facit  unionem  inter  huma- 


nitatem  et  Verbum,  et  ideo  supponit  actionera, 
qua  fit  ipsa  humanitas,  seu  anima  et  corpus, 
per  quam  consequenter  fit,  ut  sit  preesens 
Verbo,  quod  propter  immensitatem  ubique 
est  preesens,  et  hoc  modo  intelliguntur  illa 
extrema  apta,  et  satis  applicata  ad  unionera; 
cum  ergo  juxta  hanc  sententiam  corpus 
Christi  nullo  modo  fiat,  aut  producatur  per 
consecrationem,  et  ante  illam  non  sit  praesens, 
ubi  sunt  species  panis,  non  potest  illis  uniri, 
nisi  prius  illuc  adducatur;  ergo  necessario 
bsec  sententia  supponere  debet  totam  actio- 
nem  et  terminum ,  quem  prima  sententia 
probat.  Secundo,  id,  quod  addit  haec  opinio, 
vel  procedit  ex  falso  fundamento,  vel  non 
potest  consistere,  nec  ad  mysterium  expli- 
candumconferre.  Probatur,  quia,  si  supponat 
unionem  formalem  inter  corpus  et  species  (ut 
videtur)  falsum  supponit,  ut  supra  probalum 
est;  et  praeterea,  licet  hanc  admittamus  unio- 
nem,  et  illam  concedamus  esse  terminum 
transubstantiationis,  non  assequitur  quod  in- 
tendit,  scilicet,  assignare  terminum  substan- 
tialem  hujus  actionis ,  quia  hsec  unio  non 
potest  esse  substantialis  modus,  sed  acciden- 
talis.  ut  supra  probavimus,  sicut  substantiam 
actu  substare  accidentibus,  non  potest  in  ea 
esse  modus  substantialis,  quandoquidem  ad 
accidens  terminatur,  et  ad  componendum 
ens  per  accidens,  et  non  substantiale,  ordi- 
natur.  Adde,  quod  illa  opinio  asserit,  uniri 
corpus  Ghristi  accidentibus  eodem  moclo,  quo 
substantia  panis,  seclusa  inheerentia,  apertam 
implicare  contradictionem ,  quia  ille  modus 
consistebat  in  hoc,  quod  substantia  uniatur 
accidentibus  per  modum  subjecti,  et  in  ge- 
nere  causse  materialis  ;  repugnat  ergo  auferri 
hoc  genus  causalitatis,  et  remanere  eumdem 
modum  unionis;  excluso  autem  hoc  modo 
unionis,  qui  fit  per  modum  causae  materialis, 
nullus  alius  intelligi  potest  superesse,  nisi  per 
efficientiam,  ut  supra  ostensum  est. 

5.  Quorumdam  aliorum  placitum  improba- 
tur.  —  Non  desunt  autem,  qui,  licet  solam 
unionem  effectivam  in  hoc  sacramento  admit- 
tant,  nihilominus  illam  dicant  terminum  for- 
malem  hujus  actionis,  quia  per  illam  datur 
corpori  Christi,  ut  suppleat  officium  substan- 
tise  panis,  quod  non  facit,  nisi  sustentando 
accidentia,  sub  quibus  continetur,  etiam  si 
effective  solum  illa  sustineat.  Sed  hic  dicendi 
modus  defendi  non  potest,  quia  unio  effectiva 
non  fit  nisi  per  actionem,  ut  supra  declara- 
tum  est;  actio  vero  non  potest  esse  formaiis 
terminus  alterius  actionis,  quia  essentialiter 

includit,  ut  se  ipsa  fiat,  dum  per  illam  termi- 
nus  fit,  alioquin  procederetur  in  infinitum. 
Nec  dici  potest,  illam  actionem  unitivam  vo- 
cari  terminum  alterius  actionis,  non  quia  per 
se  primo  ad  illam  terminetur,  sed  quia  con- 
sequatur  terminum  alterius  actionis,  sicut 
dici  solet  generatio  terminus  alterationis,  vel 
illuminatio  terminus  motus  solis.  Hoc  (inquam) 
dici  non  potest,  primo,  quia  interrogo,  quis 
sit  ille  alius  terminus,  ex  quo  sequitur  haec 
actio ,  et  ille  potius  erit  terminus  formalis 
hujus  actionis.  Secundo,  quia  nulla  est  hic 
necessaria  consecutio.  Nam  illa  unio  effectiva, 
si  est,  non  ideo  est,  quia  sit  necessaria  sim- 
pliciter,  sed  ex  ordinatione  divina  propter 
majorem  perfectionem  ;  ergo  absque  tali 
unione ,  manebit  integra  actio  et  formalis 
terminus  ejus.  Quidam  dicunt,  hanc  actionem 
esse  debitam  corpori  Christi  ex  vi  modi,  quo 
hic  existit.  Sed  hoc  infra  erit  latius  exami- 
nandum.  Nunc  enim  ad  praesentem  qusestio- 
nem  non  multum  refert,  quia  etiam  si  id 
demus,  non  esl  satis,  ut  illa  actio  dicatur  for- 
malis  terminus  actionis  transubstantiativae , 
et  multo  minus  sufficiet,  ut  dicatur  terminus 
substantialis.  Tertio,  quia  supra  ostendi, 
hanc  unionem  effectivam,  prout  est  actio 
corporis  Christi  et  specierum,  non  inchoari 
intrinsece  in  instante  consecrationis,  et  tran- 
substantiationis,  sed  immediate  post  illud;  et 
tamen  in  illo  instante  intrinsece  est  terminus 
illius  actionis  transubstantiativae  :  ergo. 
Quarto,  quia  unio  effectiva  includit  actionem 
corporis  Christi  circa  species,  et  e  contrario ; 
ergo,  vel  dicitur  esse  terminus  hujus  actionis, 
prout  est  actio  corporis  Christi  circa  species, 
et  hoc  dici  non  potest,  quia  illa  actio  non  est 
in  corpore  Christi,  nec  in  eo  ponit  aliquid , 
sed  in  speciebus;  et  praeterea  tota  est  acci- 
dentalis ;  vel  est  actio  specierum  circa  corpus 
Christi,  et  hoc  etiam  dici  non  potest,  quia  illa 
actio  non  est,  nisi  conservatio  prsesentiee  lo- 
calis,  quse  etiam  est  accidentalis;  imo  solum 
est  conservatio  termini  facti  per  adductionem. 
Quinto,  heec  unio  effectiva  proxime  est  a  cor- 
pore  Christi,  et  ab  speciebus;  at  vero  actio 
transubstantiativa,  et  terminus  ejus,  imme- 
diate  fit  virtute  verborum  ;  ergo  illa  unio  non 
est  terminus  illius  actionis. 

6.  Alii  illius  actionis  terminum  Christi  cor- 
pus  esse  asseverant,  quod  multipliciter  expli- 
cant. — Prima  explicatio  confutatur. — Tertia 
principalis  sententia  est,  proprium  ac  forma- 
lem  terminum  hujus  actionis  esse  ipsam  sub- 
stantiam    corporis  Christi.    Quia    vero    tota 

substantia  praeexistit  ante  consecrationem , 
ideo  difficile  visum  fuit  explicare,  quomodo 
possit  esse  terminus  novee  actionis;  unde  orti 
sunt  varii  modi  explicandi  hanc  sententiam, 
quos  oportet  referre,  antequam  auctores  af- 
feramus.  Primus  est,  subslantiam  corporis 
Christi  secundum  se  preeexistere,  per  hanc 
vero  actionem  fieri,  quatenus  supplet  officiurn 
substantiee  panis.  Sed  hic  modus  non  differt 
a  secundo  modo  explicandi  primam  senten- 
tiam,  nuper  improbato;  in  quo  enim  potest 
dici,  corpus  Christi  supplere  munus  substan- 
tieepanis,  nisiquia  fortasse  sustentat  acciden- 
tia,  et  continetur  sub  illis?  ostensum  est 
autem,  totum  hoc  non  pertinere  ad  terminum 
fornialem  hujus  actionis. 

7.  Secundus  rejicitur.  —  Alter  modus  est, 
substantiam  corporis  Christi  considerari 
posse,  vel  secundum  se,  et  hoc  modo  preeexi- 
stere,  et  non  esse  terminum  hujus  actionis; 
velprout  id,  quoderatpanis,  nuncincipitesse 
corpus  Christi,  et  hoc  modo  non  preeexislere, 
sed  fieri  per  actionem  hanc  conversivam,  et 
hunc  modum  indicat  Henric,  Cajet.  et  Ri- 
chard.,  disput.  superiori,  sect.  4,  citati.  Unde 
Cajet.  hic,  art.  4,  dicit,  substantiam  panis, 
ut  conversam,  seu  id,  quod  erat  panis,  aliquo 
modo  pertinere  ad  terminum  ad  quem  hujus 
actionis.  Sed  hic  modus  vel  incidit  in  erro- 
rem  supra  improbatum  disput.  preeced., 
sect.  3,  vel  in  opinionem  Scoti;  nam,  si  ille 
terminus ,  id  quod  erat  panis,  designet  ali- 
quam  rem  individuam ,  et  substantialem , 
quae  prius  fuerit  panis,  et  postea  fiat  corpus 
Christi ,  devolvitur  in  priorem  errorem ,  et 
destruit  hanc  transubstantiationem  in  verum 
corpus  Christi ,  quia  ponit  terminum  a  quo , 
manere  aliquo  modo  in  substantia  sua ,  ex 
quo  fit,  non  posse  converti  in  verum  corpus 
Christi,  ut  supra  satis  probatum  est;  si  vero 
id  quod  erat  panis  non  designet  aliquam  rem 
individuam ,  et  substantialem ,  quee  maneat 
sub  utroque  termino,  sed  quasi  singulare 
vagum  in  ordine  ad  species,  scilicet,  sub  ra- 
tione  contenti  sub  illis,  quomodo  explicandas 
esse  similes  locutiones,  ut  veree  sint,  docuit 
D.  Thomas  hic,  art.  4,  et  4,  dist.  1 1 ,  queest.  1 , 
art.  5,  queestiunc.  1 ,  ad  1 ,  si,  inquam ,  hoc 
modo  exponatur  haec  opinio ,  non  differt  ab 
opinione  Scoti,  quia  in  re  solum  dixit,  sub- 
stantiam  corporis  Chrisli,  ut  contentam  sub 
speciebus,  esse  adeequatum  terminum  hujus 
actionis,  et  consequenter  formalem  terminum 
ejus,  solum  esse,  Christum  contineri  sub  spe- 
ciebus  loco  panis;  hoc  autem  totum  est  acci- 

dentale,  et  in  re  nihil  addit,  nisi  prassentiam 
realem  sub  speciebus;  sed  hoc  ipsum  confu- 
sius  explicatur  conjungendo  terminum  ad 
quem  cum  termino  a  quo;  cum  enim  dicitur, 
per  hanc  actionem  fieri,  ut  id,  quod  erat 
panis,  sit  substantia  corporis  Christi,  nihil 
aliud  dicitur,  quam  fieri,  ut  contentum  sub 
speciebus,  sit  corpus  Christi,  cum  antea  esset 
substantia  panis ;  non  autem  explicatur,  quid 
per  hoc  fiat  in  corpore  Christi,  preeter  ratio- 
nem  contenti  sub  speciebus,  quee  in  illo  non 
ponit,  nisi  preesentiam  realem. 

8.  Tertius  modus  explicandi.  —  Explodi- 
lur.  —  Tertia  explicatio  est,  substantiam  cor- 
poris  Christi  esse  terminum  hujus  actionis, 
quatenus  in  eam  est  conversus  panis;  dicitur 
autem  panis  conversus  in  illud  corpus,  non 
quia  illud  de  novo  fiat,  vel  conservetur,  ne- 
que  quia  aliquid  etiam  additum  sit,  sed  so- 
lum  quia  desitio  panis  terminatur  in  ipsum 
absque  illius  mutatione.  Quod  si  inquiras , 
quid  sit,  desitionem  panis  terminari  in  ipsum 
corpus,  quidam  respondent,  substantiam  pa- 
nis  imbibi,  et  quasi  absorberi  in  substantiam 
corporis  Christi;  hanc  enim  vim  habet  actio 
conversiva.  Alii  vero  dicunt,  hoc  mysterium 
esse  ininvestigabile,  et  non  esse  amplius  in- 
quirendum.  Et  hanc  sententiam  videntur 
supponere  Theologi ,  qui  putant  conversio- 
nem  hanc  fieri  sine  ulla  mutatione  in  corpore 
Christi,  ut  videtur  loqui  D.  Thom.  in  tota 
hac  queestione,  et  alii,  quos  referam  sectione 
sequente ;  et  multi  existimant ,  Scotum  non 
dissentire  ab  hac  sententia,  quia  licet  ponat 
actionem  adductivam,  videtur  simul  ponere 
aliam  priorem  conversivam,  quee  terminetur 
ad  corpus  Christi,  solum  priori  modo.  Et  ita 
illum  exponunt  Tartar.,  d.  '10,  art.  1 ,  et  An- 
gles  in  4,  part.  1,  queest.  5  de  Euchar.  Sed 
heec  explicatio  videtur  mente  concipi  non 
posse,  propter  ea,  quse  sect.  1  tractavi,  quia, 
si  ex  vi  hujus  actionis  substantia  corporis 
nullo  modo  aliter  se  habet,  quam  antea,  im- 
possibile  est,  conversionem  panis  terminari 
ad  ipsam,  ut  ibi  late  probavi,  et  patet  bre- 
viter,  quia  si  in  Christi  corpore  nihil  reale 
denuo  positum  est,  totum  id,  quod  de  illo  de- 
nuo  dicitur,  est  denominatio  extrinseca,  de 
qua  nec  explicari  potest,  in  quo  fundetur, 
vel  a  qua  forma  oriatur,  vel  quomodo  termi- 
net  actionem.  Secundum,  esto  admittamus 
hanc  denominationem,  et  Christum,  ut  sic 
denominatum,  esse  terminum  hujus  actionis, 
necessario  fit  formalem  terminum  non  esse 
substantiam,  sed  aliquid  accidentarium.  Pro- 


batur,  quia  substantia  corporis  Christi  secun- 
dum  se  negatur  esse  terminus  hujus  actionis, 
quia  hoc  modo  supponitur  actioni;  sed  heec 
ratio  procedit  de  omni  modo  seu  actione  reali, 
ac  substantiali,  quia  secundum  omnem  illum 
supponitur  actioni  juxta  hanc  sententiam; 
ergo  sub  nulla  ratione  substantiali  est  lermi- 
nus  hujus  actionis.  Rursus  dicitur  substantia 
Christi  esse  terminus,  solum  quatenus  in  eam 
est  conversus  panis,  seu  in  quantum  desitio 
panis  terminatur  ad  ipsam;  ergo  terminus 
formalis  hujus  actionis  non  est  ullo  modo 
substantia  Christi,  sed  solum  illa  denomina- 
tio,  qua  substantia  corporis  Christi  dicitur 
esse  id,  in  quod  conversus  est  panis,  seu 
forma,  a  qua  provenit  illa  denominatio,  cui 
substailtia  corporis  Christi  supponitur,  ut 
subjectum,  cui  accidit,  et  omnino  extrinseca 
est  talis  denominatio;  ergo  juxta  hanc  sen- 
tentiam  formalis  terminus  est  aliquid  acci- 
dentarium,  eo  modo,  quo  extrinseca  denomi- 
nalio  potest  dici  accidentalis;  ut  si  quis 
cliceret  terminum  visionis  Dei  esse  ipsum 
Deum  ut  visum ,  non  assignaret  pro  termino 
formali  aliquam  substantiam ;  et  si  quis  fin- 
geret  terminum  calefactionis  esse  corpus,  ut 
ad  illud  terminatur  calefactio,  ita  tamen  ut 
calefactio  nihil  in  ipso  corpore  poneret,  pree- 
terquam  quod  repugnantia  diceret,  ut  sect.  2 
probavi,  tamen  non  assignaret  pro  termino 
formali  calefactionis  ipsum  corpus,  sed  deno- 
minationem  aliam.  Tertio,  quia,  si  ex  vi  talis 
modi  conversionis  substantia  corporis  Christi 
nullo  modo  se  habet  aliter,  quam  prius ,  ergo 
ex  vi  illius  non  constituetur  substantia  cor- 
poris  Christi  sub  speciebus  panis,  quia  talis 
conversio  eodem  modo  potest  fieri  juxta  hanc 
sententiam  in  corpus  Christi  in  solo  ccelo  ma- 
nens,  et  ideo  Scotus,  ponens  talem  conversio- 
nem,  addit  actionem  adductivam ;  ergo  illa 
conversio  prorsus  est  inutilis  ad  hoc  myste- 
rium,  et  ad  veritatem  verborum  Christi,  nam 
illa  sola  facta  non  satis  erit  ad  verborum  ve- 
ritatem,  et  quamvis  illa  fiat,  ex  illa,  ut  sic, 
non  sequitur  necessario  adductio,  sed  per  se, 
et  quasi  nova  omnino  causalitate  facienda 
est;  quod  si  heec  fiat,  illa  sufficiet  ad  verita- 
tem  verborum  sine  tali  conversione;  ergo  im- 
pertinens  est  talis  modus  conversionis,  etiam 
si  esset  possibilis. 

9.  Quarta  explicatio.  —  Quartus  modus 
explicandi  hanc  sententiam  est,  formalem 
terminum  hujus  actionis  esse  substantiam 
corporis  Christi,  non  quia  nunc  de  faclo  heec 
actio  influat  esse  substantiale  in  illud  corpus, 

sed  quia  de  se  efficax  est  ad  illud  influen- 
dum,  si  alibi  non  existeret,  et  hoc  salis  est, 
ut  hcec  actio  dicatur  nunc  transubstantiatio, 
sicut  absolutio  sacramentaiis  simpliciter  est 
absolutio,   etiam   quando   actu  non   confert 
gratiam,  et  remissionem  peccati.  Hanc  opi- 
nionem  indicat  Soto,  dist.  9,  qusest.  2,  ort.  4, 
in  solut.  argum.,  quanquam  illi  non  omnino 
acquiescat.  Inhoc  autem  dicendi  modo  magna 
esse  potest  ajquivocatio ;  potest  enirn  expli- 
cari  juxta  ea,  quee  dicemns  in  ultima  sen- 
tentia ;  vel  si  aliter  intelligatur,  nihil  in  eo 
dicitur,  quod  ad  rem  pertineat ;  aliucl  enim 
est  loqui  de  virtute  verbomm,  quse  significat 
actum  primum ;  aliud  de  actione,  quee  signi- 
ficat  actum  secundum;  hic  non  agimus  de 
virtute,  sed  de  actione,  quia  actualis  conse- 
cratio,  et  transubstantiatio  non  solurn  requirit 
virtutem,  sed  actionem,  et  de  hac  actione  in- 
quirimus,  quem  terminum  habeat.  Quod  au- 
tem  heec  opinio  dicit,  ad  summum  accommo- 
dari  potest  virtuti,  non  actioni.  Quod  patet 
primo  exemplo,  quo  utitur;  nam  si  inlerdum 
absolutio  sacramentalis  est  informis,  et  non 
habet  effectum  gratias,  et  remissionis  peccati, 
licet  de  se  virtutem  habeat  ad  efficiendam 
gratiam,  lamen  hic  et  nunc,  quando  est  in- 
formis.  sicut  non  habet  effectum  gratite,  ita 
neque  actionem.  Secundo,  ex  ipsa  re,  quia 
loquendo  de  aclione,  implicat  dicere,   esse 
aptam  ad  influendum  in  aliquem  terminum, 
et  non  actu  influere,  quia  actio  non  dicit  ac- 
tumprimum,  sedsecundum ;  nec  posse  agere, 
sed  agere;  ergo  si  actio  est  non  solum  in  po- 
tentia,  sed  etiam  in  actu,  necesse  est,  ut  actu 
influat  in  terminum,  quia  in  hoc  actuali  in- 
fluxu  consistit  essentia  ejus.  Confirmatur,  et 
explicatur,    quia    aut    verba    consecrationis 
nunc  actu  influunt  in  substantiam  corporis 
Christi,  aut  non.  Si  primum,  male  ergo  nega- 
tur  ab  hac  opinione,  et  hoc  inquirimus,  quo- 
modo  fiat.  Si  secundum,  ergo  nunc  de  facto 
verba  non  habent  actionem,  quse  ad  substan- 
tiam  corporis  Christi  terminetur;    ergo,   si 
hsec  actio  est  necessaria  ad  transubstantia- 
tionem ,  nunc  de  facto  non  fit  transubstan- 
tiatio  per   verba ,  esto  concedamus,  in   illis 
esse  virtulem  ad  faciendam  illam,  si  esset 
necessarium;  vel,  si  heec  actio  non  est  neces- 
saria  ad  transubstantiationem,  sine  causa  fin- 
gitur  illa  virtus  in  verbis,  cum  talis  actio, 
neque  ad  transubstantiationem  necessaria  sit, 
neque  per  verba  sit  unquam  efficienda.  Unde 
oritur  tertia  ratio,  quod  falso  fingatur  talis 
virtus  sine  actione,  nam  heec  virtus,  si  est, 

non  est  naturalis,  sed  obedientialis,  et  instru- 
mentalis,  ut  per  se  constat;  virtus  autem 
obedientialis  in  instrumcnto  divino  preeter 
naturalem  entitatein  ipsius  inslrumenti  non 
addit,  nisi  clivinam  elevationem,  seu  auxilium 
proportionatum  illi  actioni.  Verba  igitur  con- 
secrationis  non  elevantur,  ut  instrumentum, 
nisi  ad  actionem  quam  actu  efficiunt,  et  sine 
causa  finguntur  habere  paratum  divinum 
auxilium  ad  actionem,  quam  nunquam  effec- 
tura  sunt,  neque  secundum  ordinariam  legem 
possunt  efficere,  preesertim  cum  supra  osten- 
derimus,  heec  verba,  sicut  et  omnia  alia  sa- 
cramenta,  pendere  in  sua  actione  ab  existen- 
tia  humanitatis  Christi,  et  influxu  ejus.  Quarto 
ita  rem  totam  declaro  et  confirmo;  nam,  po- 
sita  illa  hypothesi,  quod  Christi  humanitas 
alibi  non  existeret,  vel  heec  verba  efficerent 
substantiam  corporis  Christi  per  actionem , 
quam  nunc  habent,  vel  per  novam  aliam  ;  si 
primum,  ergo  non  tantum  sunt  factiva,  sed 
actu  faciunt  illam  substantiam  ;  si  secundum, 
rursus  interrogo,  an  illa  actio  sit  necessaria 
ad  transubstantiationem,  vel  non;  si  est  ne- 
cessaria ,  ergo  sine  illa  non  fit  transubstanlia- 
tio;  ergo  nunc  de  facto  non  fit;  si  non  est 
necessaria ,  ergo  falso  dicuntur  verba  habere 
virtutem  ad  hanc  actionem,  cum  verba  tan- 
tum  habeant  virtutem  ad  transubstantian- 
dum.  Ex  his  facile  patet,  quid  sit  dicenclum 
ad  exemplum  preedictee  sententiee  ;  actio  enim 
effectiva  gratiee  non  est  necessaria  ad  consti- 
tuendum  sacramentum  pcenitentiee ,  sed  po- 
tius  manat  ab  illo  jam  constituto;  et  ideo, 
quando  impeditur  effectus  propter  obicem , 
cessat  actio,  manente  sacramento,  quod  se 
dicitur  habere  virtutem  ad  illam  actionem, 
quia  ad  illam  est  institutum,  et  de  facto  illam 
habet,  si  non  ponatur  obex;  at  vero  in  pree- 
senti,  actio,  de  qua  agimus,  est  simpliciter 
necessaria  ad  constituendum  hoc  sacramen- 
tum ;  et  ex  parte  materiee  impediri  non  po- 
test,  si  sit  verus  panis,  et  ex  parte  ministri 
ac  verborum  concurrant  omnia  necessaria. 

10.  Modits  quintus  explicandi  hanc  senten- 
tiam  exponitur.  —  Quintus  ergo  modus  ex- 
plicandi  hanc  sententiam  est,  substantiam 
corporis  Christi  esse  terminum  hujus  actio- 
nis,  quia  verba  consecrationis  revera  influunt 
cle  facto  ipsum  esse  substantiale  in  corpus 
Christi,  el  consequenter  habent  veram  actio- 
nem  substantialem  ,  quee  nunc  dicitur  esse 
per  modum  conservationis,  quia  aliunde  sup- 
ponitur  eadem  res  alibi  antea  existens,  et  in 
hunc  modum  posset  illa  actio  dici  esse  suffi- 

ciens  productio  termini,  si  alibi  non  esset; 
nunc  vero  de  facto  solum  habere  rationem 
conservationis ,  juxta  dicta  supra  disput. 
prseced.,  sect.  1,  ubi  late  ostendi,  hunc  mo- 
dum  actionis  esse  possibilem.  Quod  vero  de 
facto  ita  fiat,  docuit  in  terminis  Gab.,  d.  11, 
queest.  1 ,  art.  3,  dub.  2,  et  lect.  40  in  can. 
Deinde  necesse  est,  ut  D.  Thom.  hoc  senserit, 
quamvis  aperte  non  explicuerit,  nam  supra 
art.  2,  et  fere  in  tota  hac  queest.  et  sequente 
negat,  Christi  corpus  incipere  esse  in  hoc  sa- 
cramento  per  mutationem  localem;  negat 
ergo,  fieri  prsesens  per  actionem  adductivam, 
quia  illa  revera  non  est,  nisi  queedam  muta- 
tio  localis,  cum  per  se  primo  tantum  termi- 
netur  ad  preesentiam,  quee,  ut  diximus,  ad 
preedicamentum  Ubi  pertinet;  exclusa  au- 
tem  actione  adductiva ,  non  superest ,  nisi 
preedicta  substanlialis  actio ,  ut  declaratum 
est ;  et  hoc  modo  citari  etiam  possunt  pro  hac 
sententia  Altisiodorensis ,  lib.  Sum.,  trac- 
tatu  5,  cap.  3;  Richard.  in  4,  dist.  11,  art.  1, 
queest.  11;  Palud.,  queest.  2,  art.  1,  et  alii, 
qui  negant,  actionem  hanc  esse  similem  ac- 
quisitioni  novi  loci.  Deinde  alia  etiam  ratione 
necesse  est,  ut  D.  Thom.  in  hac  sit  opinione, 
quia  negat  actionem  hanc  esse  ex  preesuppo- 
sito  subjecto,  et  in  hoc  dicit  esse  similem 
creationi;  at  vero,  si  actio  heec  esset  adduc- 
tiva ,  esset  ex  prsesupposito  subjecto;  ergo 
non  est  adductiva;  sed  potius  de  se  produc- 
tiva,  seu  conservativa  corporis  Christi,  quod 
hic  fit  preesens,  quia  ut  ex  dictis  patet,  non 
potest  fingi  aliud  probabile  medium.  Illud 
vero,  quod  hic  assumitur,  docuit  D.  Thom. 
hic,  art.  3,  in  corp.,  et  ad  2,  et  in  4,  dist.  1 1 , 
art.  2,  queest.  1.  Idem  Bonavent.,  dist.  10, 
art.  2,  queest.  1;  Alens.,  4  part.,  queest.  43, 
membr.  3,art.  1;  Henric,  Quodlibet.  9,  q.  8. 
Referri  etiam  possunt,  qui  dicunt,  panem 
converti  in  corpus  Christi,  quod  antea  existe- 
bat,  ut  Bonavent.  in  4,  dist.  11,  art.  1,  q.  1, 
in  fine,  et  queest.  3,  ubi  expresse  dicit,  ter- 
minum  finalem  hujus  conversionis  non  esse 
aliquid  de  novo  factum,  sed  prius  existens; 
quod  etiam  sentit  Marsil.,  queest.  8,  art.  1, 
conclus.  2  cujusdam  incidentis  dubii,  et  in 
fine  queestionis  in  solut.  ad  2  et  4.  In  quibus 
auctoribus ,  et  in  aliis  etiam  advertendum 
est,  dicere  quidem  eos,  nihil  denuo  fieri  in 
corpore  Christi  preeter  modum  preesentiee  sub 
speciebus,  non  tamen  dicere,  hunc  modum 
esse  formalem  terminum  conversionis ,  sed 
ipsummet  corpus  seu  substantiam  Christi. 
Quin  potius  Capr.,  dist.  11,  ad  2  Durandi 

cont.  2,concl.,  approbatsententiamquamdam 
Paludani,  dummodo  intelligatur,  inquit.  ter- 
minum  hujus  conversionis  non  esse  solum 
respectum,  aut  modum,  sed  substantiam  sub 
modo  essendi;  quod  clarius  explicat  in  solu- 
tione  ad  1  Scoti  contra  1  conclus.,  dicens , 
sicut  generatio  per  se  primo  terminatur  ad 
substantiam,  consequenter  vero  ad  proprie- 
tates  et  locum  substantiae  genitee ,  ita  actio- 
nem  hanc  per  se  primo  terminari  ad  sub- 
stantiam  corporis  Christi,  consequenter  vero 
ad  praesentiam  illius  sub  speciebus.  Idem 
dicit  Ferrar.,  4  contra  Gent.,  cap.  63,  circa  2 
dictum  D.  Thom.,  et  ad  3  Scoti.  Denique  om- 
nes,  qui  absolute  dicunt,  hanc  actionem  esse 
substantialem ,  et  terminum  ejus  esse  sub- 
stantiam,  possunt  pro  hac  sententia  referri, 
quia  illud  non  potest  aliter  probabiliter  ex- 
plicari ;  docuit  vero  hoc  aperte  D.  Thom.  hic, 
art.  3,  in  corp.,  et  ad  3,  et  art.  4,  ubi  in  hoc 
docet,  conversionem  hanc  convenire  cum  con- 
versione  formali,  differre  tamen,  quia  ibi  for- 
malis  terminus  est  forma,  hic  vero  tota  sub- 
stantia.  IdemdocetAltisiodor.  supra,  Alensis, 
quaest.  38,  membr.  4;  Albert.,  dist.  11;  et 
ibi  Richard.,  art.  1,  queest.  1;  Paludan., 
queest.  2,  num.  1 . 

1 1 .  Probatur  ex  modo  loquendi  Sanctorum 
Patrum.  —  Secundo  principaliter  ostendo, 
hunc  dicendi  modum  esse  valde  consenta- 
neum  antiquis  Patribus.  Primo,  quia  ubique 
explicant  hoc  mysterium  per  verba ,  quee 
effectionem  substantialem  ,  et  actionem  ad 
substantiam  terminatam  indicant.  Cyprian., 
serm.  de  Coena  Domini  dixit,  panem  in  car- 
nem,  et  vinum  in  sanguinem  mutari ;  et  infra  : 
Panis  iste  non  effigie,  sed  natura  mutatus , 
omnipotentia  Dei  factus  est  caro;  et  clarius 
inferius  :  Qui  usque  hodie  (de  Christo  loqui- 
tur)  verissimum  et  sanctissimum  corpus  suum 
creat  et  sanctificat,  et  benedicit,  etpie  sumen- 
tibus  dividit.  Ubi  alludit  ad  illa  verba  cano- 
nis  Missee  :  Hsec  omnia  Domine  semper  bona 
creas,  sanctificas,  benedicis,  et  prsestas  no- 
bis,  etc.  Ambros.,  lib.  3  de  Sacram.,  cap.  4  : 
Panis  iste  panis  communis  est  ante  verba  sa- 
cramentorum;  ubi  advenerit  consecratio,  de 
pane  fit  corpus  Christi;  et  infra  :  Ergo  didi- 
cisti,  quod  ex  pane  fiat  corpus  Christi.  Au- 
gustin.,  c.  Utrum  sub  figura,  deConsec,  d.  2, 
dicit,  per  Spiritum  Sanctum  potentialiter 
creari,  et  ex  substantia  panis  effici.  Damasc, 
lib.  4,  cap.  14  :  Panem  et  vinum  carnem,  et 
sanguinem  suum  fecit.  Gauden.,  tract.  2  in 
Exod.  :  De  pane  efficit   corpus.  Adelman., 

epist.  ad  Berengar.  :  Christus  per  hos  sacer- 
dotes,  corpus,  et  sanguinem  suum  creat.  Nota 
sunt  etiam  illa  verba  Hieronymi ,  quse  infra 
agentes  de  forma  latius  tractabimus  :  Sacer- 
clotes  ore  suo  corpus  Christi  conficiunt.  Unde 
Bessar.,  lib.  de  Verb.  Consecrat.  :  Tota,  in- 
quit,  Trinitas,  hoc  corpus  altaris  creat.  Quse 
sane  verba  omnia ,  non  loci  acquisitionem  , 
sed  substantialem  actionem  et  mutationem 
indicant.  Secundo,  aliquando  ex  parte  ter- 
mini  ad  quem,  hoc  distinclius  explicant. 
Euseb.  Emissen.,  homil.  5  dePaschate,  dixit, 
creaturas  in  Dominici  corporis  transire  na- 
turam;  non  dixit,  in  prassentiam,  sed  in  na- 
turam;  et  simile  est,  quod  infra  subdit,  visi- 
biles  creaturas  converti  in  substantiam  cor- 
poris  Christi.  Quo  loco  etiam  notanda  sunt 
verba  Goncilii  Trid.  dicentis,  substantiam 
mutari  in  substantiam.  Tertio,  semper  utun- 
tur  Sancti  exemplis  conversionum  substantia- 
lium  ad  hoc  mysterium  explicandum.  Ambr. 
supra  utitur  exemplo  virgee  conversse  in  co- 
lubrum,  Gyrill.  Hieros.,  Gatech.  4,  et  Cypr., 
epist.  63,  utuntur  exemplo  conversionis  aquse 
in  vinum.  August.,  apud  Waldens.,  tom.  2, 
cap.  83,  conversione  uxoris  Loth  in  statuam 
salis.  Irenreus,  lib.  4,  cap.  34,  alias  affert 
transmutationesnaturales  :  Numper  verbum, 
inquit,  Dei  lignum  fert  fructum,  et  semen 
emortuum  transit  prius  in  herbam,  deinde  in 
spicam,  tandem  in  plenum  fructum.  Denique 
Damasc.  et  Ansel.  supra  explicant  per  con- 
versionem  alimenti  in  substantiam  viventis; 
et  specialiter  Gregor.  Nyssen.,  orat.  Gatech., 
cap.  37,  et  Theoph.  Joan.  6,  exemplum  ponit 
in  illa  conversione  panis  in  corpus  Christi, 
qua3  fiebat  in  ejus  nutritione  vel  augmento. 
Quse  fere  omnia  congerit  Innocent.,  lib.  4  de 
hoc  myst.,  cap.  7. 

12.  Confirmatur  rationibus.  —  Tertio  prin- 
cipaliter  persuadetur  hsec  sententia  rationi- 
bus.  Prima  et  prsecipua  est,  quia  per  solam 
actionem  adductivam  revera  non  explicatur 
vera-  conversio  substantialis  et  transubstan- 
tiatio,  sed  solum  translocatio  qusedam,  ut 
supra  sect.  2  explicatum  reliquimus ;  estau- 
tem  de  fide,  hanc  esse  veram  conversionem, 
et  valde  consentaneum  fidei  est  asserere,  esse 
substantiarum  conversionem,  nam  revera  no- 
men  transubstantiationis  hoc  prassefert;  et 
idem  significat  satis  conversio  substantise  in 
substantiam,  ut  loquuntur  Concilia ;  quando 
enim  una  substantia  solum  succedit  loco  alte- 
rius,  non  potest  proprie  dici  una  converti  in 
aliam ;  ergo  hoc  mysterium  non  satis  explica- 

tur  per  solam  adduclionem ;  sed  non  potest 
praeter  adductionem  excogitari  alia  actio  sub- 
stantialis,  nisi  prout  in  hac  ultima  sententia 
explicatur,  ut  constat,  quia  evidenter  refu- 
tavimus  omnes  alios  modos,  qui  vel  dici, 
vel  fingi  possunt.  Quod  vero  hic  modus  pos- 
sibilis  sit,  supra  disputatione  prascedente, 
sect.  4,  satis  probatum  est.  Tandem,  quod  hic 
suffiCiat  ad  veram  actionem  transubstantia- 
tionis,  probatur,  quia  hoc  modo  intervenit  hic 
actio  influens  verum  esse  substantiale  in  ter- 
minum  ad  quem,  quee  ex  ratione  et  specie 
sua  sufficiens  esset  ad  rem  producendam, 
etiamsi  alibi  non  esset;  ergo  hoc  satis  super- 
que  est  ad  transmutationem  substantialem ; 
nam  ea,  qure  sunt  per  accidens,  non  mutant 
specificam  naluram  rei. 

4  3.  Secundo  potest  probabiliter  suaderi, 
hanc  actionem  esse  necessariam,  quia  sola 
actio  subslantialis,  qua  Christi  corpus  conser- 
vatur  in  coelo,  non  videtur  sufficiens  ad  con- 
servandum  illud,  prout  est  in  sacramento, 
quia  hic  existit  modo  preeternaturali  corpori; 
unaquseque  autem  res,  ut  conservetur  sine 
modo  naturali,  majorem  influxum  requirit  a 
causa  agente,  quia  necesse  est,  ut  causa  effi- 
ciens  suppleat  efficacia  sua  defectum  natura- 
lis  modi ;  si  autem  mutatur  influxus  causaa 
agentis,  mutalur  actio.  Exemplo  res  declara- 
tur;  nam,  quando  accidens  existit  extra  sub- 
jectum,  necesse  est,  ut  distincta  actione 
conservetur,  ab  illa,  qua  conservabatur  in 
subjecto,  quia  ex  diverso  modo  existendi  ne- 
cessario  sequitur  diversitas  actionis,  quse  sup- 
pleat  defectum  subjecti,  ut  latius  quaest.  77 
dicemus.  Deinde,  si  Deus  conservat  materiam 
sine  forma,  vel  substantiam  materialem  sine 
quantitate,  vel  aliis  dispositionibus  acciden- 
tariis,  necesse  est,  ut  mutet  actionem  conser- 
vativam,  quia  per  efficientiam  oportet,  ut 
suppleat  defectum  formee,  vel  dispositionum, 
sine  quibus  non  posset  materia  vel  substantia 
naturaliter  conservari.  Unde,  si  uno  loco  con- 
servaret  eamdem  materiam  vel  substantiam 
naturali  modo,  in  alio  vero  sine  forma 
vel  dispositionibus  naturalibus,  necessarium 
esset,  ut  diversis  actionibus  in  illis  diversis 
locis  illas  conservaret;  cum  ergo  substantia 
corporis  Christi  tali  modo  supernaturali  sit 
in  sacramento,  ut  cum  illo  naturaliter  esse 
non  possit,  videtur  verisimile,  actionem,  qua 
hic  conservatur  ipsa  substantia,  esse  diversae 
rationis  ab  ea,  qua  conservatur  in  coelo.  Quod 
prselerea  hoc  modo  explicari  et  confirmari 
potest  :  nam  illamet  actio  seu   dependentia 

substantialis  corporis  Christi  in  coelo  ex  na- 
tura  sua  postulat  extensionem  in  ordine  ad 
locum,  ita  ut,  sicut  terminus  ejus  ex  natura 
sua  postulat  esse  totus  in  toto,  et  pars  jn 
parte,  ita  illa  actio  seu  dependentia  natura 
sua  postulet  similem  extensionem  partium, 
proportionatam  suo  termino ;  at  vero  actio 
substantialis,  qua  hic  constituitur  seu  conser- 
vatur  substantia  corporis  Ghristi,  ex  se  est 
quodammodo  indivisibilis,  constituens  totum 
suum  terminum,  ubicumque  est  aliquid  ejus. 
Unde  fit,  ut  etiam  ipsa  quantitas,  consequens 
talem  terminum,  sic  substantialiter  effectum, 
amittat  suum  naturalem  existendi  modum,  et 
accommodetur  suo  subjecto  sic  effecto;  ergo 
talis  actio  est  diversse  rationis  ab  alia,  quse 
est  in  ccelo.  Sed,  quamvis  hic  discursus  sit 
probabilis,  quia  revera  non  satis  percipitur 
actio  mere  accidentalis  et  localis,  per  quam 
substantia  materialis,  prseexistens  sub  quan- 
titate,  preecise  ac  secundum  se  adducatur  ad 
alium  locum,  ut  in  eo  existat  modo  substan- 
tiali  et  indivisibili,  et  ratione  illius  adducatur 
quantitas,  acsimilem  essendi  modum  recipiat, 
et  facilius  intelligitur  hoc  fieri  per  modum 
novse  cujusdam  actionis  substantialis,  et  quasi 
productionis  illius  novee  substantiae,  sub  altiori 
ratione  existendi ,  ad  quam  consequantur 
cseterae  proprietates,  tali  modo  existendi  ac- 
commodatse,  quamvis  (inquam)  hic  discursus 
nonnullam  apparentiam  habeat,  non  tamen 
satis  ostendit  necessitatem  hujus  actionis; 
actio  enim,perquamagens  influitin  effeclum, 
tunc  necessario  variatur,  variato  modo  exi- 
stendi  talis  effectus,  quando  modus  est  de 
intrinseca  ratione  illius  actionis  seu  depen- 
dentise  effectus  a  causa,  ut  contingit  in  exem- 
plo  accidentis  in  subjecto  vel  extra  subjectum 
conservati.  Nam  actio  illa,  qua  accidens  fit  ex 
subjecto,  essentialiter  pendet  ab  illo,  et  ideo, 
utfiat  extra  subjectum,  longe  diversam  actio- 
nem  et  altiorem  vim  agendi  requirit;  at  vero 
quando  modus  existendi  ipsius  rei  factae  non 
est  de  intrinseca  ratione  actionis,  seu  depen- 
dentiee  illius  rei  a  causa  efficiente.  sed  aliquid 
omnino  posterius,  quanquam  ille  modus  exi- 
stendi  varietur,  et,  ablato  modo  naturali,  tri- 
buatur  rei  modus  supernaturalis,  non  prop- 
terea  erit  necessaria  diversa  actio  terminata 
ad  existentiam  rei,  sed  satis  erit,  adjungere 
actionem,  qua  supernaturalis  modus  fiat,  et 
impediatur  naturalis,  ut  videtur  fieri  in  mys- 
terio  incarnationis;  eteadem  ratio  videtur  esse 
in  prsesenti ;  et  modus  prsesentiee  non  est  de 
intrinseca  ratione  actionis  magis,  quam  ter- 

mini,  sed  est  proprietas  accidentario  conse- 
quens,  et  ideo,  ut  mutetur  hic  modus,  non 
videtur  simpliciter  necessarium,  mutari  actio- 
nem  terminatam  ad  substantiam  rei,  sed  ad- 
jungere  aliam,  qua  fiat  modus  supernatu- 
ralis,  et  naturalis  impediatur. 

14.  Objectio.  —  Responsio.  —  Tertio  igitur 
argumentor,  relorquendo  argumentum  Scoti, 
quod  erat,  quia  verba  sufficienter  verifican- 
tur  per  actionem  adductivam;  contra  quod 
est ,  quia  sufficienter,  melius,  ac  proprius  veri- 
ficantur  per  actionem  productivam,  vel  quasi 
productivam  ;  ergo,  licet  concedamus,  utrum- 
que  modum  esse  possibilem,  non  recte  ipse 
infert  fieri  priori  modo.  Quod  autem  potius 
inferendum  sit,  fieri  posteriori  modo,  decla- 
ratur  imprimis,  quia  omnes  mutationes  mira- 
culosee,  quas  a  Deo  factas  legimus,  possent 
quoad  omnia,  quse  sensibiliter  fiunt,  salvari 
per  transmutationem  localem ;  ut,  v.  gr.,  in 
conversione  aquee  in  vinum,  si  aqua  preeexi- 
stens  alibi,  esset  translata,  et  vinum  aliunde 
invisibiliter  adductum ,  id  satis  esset ,  ut 
Christus  suppleret  defectum  vini ,  et  nihilo- 
minus  fatemur,  et  verissimum  ac  certissimum 
est;  illud  factum  esse  per  conversionem  sub- 
stantise;  et  idem  est  de  omnibus  similibus 
conversionibus,  utsupra  annotaviexAugust., 
18  de  Civitat.,  cap.  18,  distinguente  in  hoc, 
veras  Dei  conversiones  ab  apparentibus  dse- 
monis ;  ergo  idem  dicendum  est  de  hac  con- 
versione,  quam  perfectissimo  modo  fieri  opor- 
tet.  Quod  si  quis  dicat,  de  illo  miraculo 
nuptiarum,  dictum  esse  ab  Evangelista  :  Ut 
vidit  Architriclinus  aquam  vinum  factam,  et 
inde  sumptam  esse  conversionem,  hoc  ipsum 
confirmat  intentionem  nostram,  quia,  si  prae- 
cise  consideremus  verba  Christi,  scilicet  : 
Haurite  nunc,  etc,  et  effectum  sensibilem, 
scilicet,  ubi  erat  aqua,  inventum  esse  vinum, 
ex  hoc  prsecise  non  poterat  evidenter  con- 
stare,  an  esset  factum  per  adductionem,  vel 
per  conversionem ;  et  nihilominus  Evangelista 
in  illis  verbis,  aquam  vinum  factam,  intelli- 
gitur  explicasse,  factum  esse  miraculum  per 
conversionem.  Sed  eodem  modo  explicat  Ec- 
clesia,  panem  fieri  corpus,  seu  ex  pane  fieri 
corpus  per  veram  conversionem  substantiee 
in  substantiam  :  ergo.  Et  ratio  utriusque  reddi 
potest,  vel  quia  propria  et  intrinseca  transmu- 
tatio,  facta  in  rei  substantia,  veluti  ex  natura 
sua  postulat,  ut  substantiali  modo  fiat,  et  non 
per  localem  adductionem;  vel  quia  hic  modus 
operandi,  praeterquam  quod  est  ipsis  verbis 
magis  accommodatus ,  est  etiam  magis  con- 

sentaneus  divinee  omnipotentiae.  Quocl  item  a 
simili  confirmalur,  quia  etiam  clesitio  panis, 
quse  in  hoc  mysterio  fit,  si  clivinam  omnipo- 
tentiam  attendamus,  non  fuit  necessario  snb- 
stantialis;  poterat  enim  Deus,  salva  veritale 
illorum  verborum  :  Hoc  est  corpus  meum., 
illam  substantiam  extra  locum  suorum  acci- 
dentium  conservare,  vel  nudam,  vel  sub  aliis 
accidentibus,  vel  certe,  saltem  quoad  mate- 
riam,  constituendo  illam  sub  alia  forma ;  et 
nihilominus  de  facto  intervenit  in  hoc  myste- 
rio  desitio  totius  substantise  panis,  quia  hoc 
magis  est  consentaneum  ipsis  rebus,  suppo- 
sito  mysterio ;  cur  ergo  non  eodem  moclo  phi- 
losophabimur  de  termino  ad  quem? 

15.  Unde  sumitur  secunda  conjectura,  quia 
hic  modus  ex  suo  genere  est  nobilior,  et  per- 
fectior,  et,  si  aliunde  consideretur  rei  difficul- 
tas,  non  est  minus  difficile  intellectu,  quod  in 
substantia  materiali  prseexistente  modoquan- 
titativo  et  naturali,  per  actionem  mere  loca- 
lem  aclducatur  per  se  primo  ipsa  substantia, 
ut  condistincta  a  quantitate,  ut  in  alio  loco 
existat  modo  indivisibili,  et  ratione  illius  ad- 
ductionis  adducatur  quantitas  ad  similem 
modum  praesentioe;  ergo  facilius  intelligitur 
fieri  ex  vi  alicujus  actionis  substantialis,  qua 
substantia  secundum  se  fiat,  et  consequenter 
recipiat  talem  modum  existendi,  et  inde  con- 
sequenter  aliae  proprietates  cum  simili  exi- 
stendi  modo.  Deinde  clifficile  est  ad  intelli- 
gendum,  quomodo  verba  operentur  indepen- 
denler  ab  existentia  corporis  Christi  in  ccelo, 
illud  inde  adducendo,  et  tamen  nihil  impri- 
menclo  in  illo,  ut  ibi  est,  neque  respiciendo 
illud ,  ut  sic,  tanquam  subjectum  actionis 
suse;  si  tamen  actio  est  productiva  ipsius 
substantise,  facile  intelligitur  non  pendere  ab 
ipsa,  ut  alibi  existente,  formaliter  loquendo; 
sed  terminari  ad  illam,  ut  ad  proprium  ter- 
minum,  non  quatenus  ibi  existit,  sed  secun- 
dum  se,  seu  quatenus  existit  in  sacramento. 
Tertio,  est  magis  accommodatum  verbis  con- 
secrationis  :  Hoc  est  corpus  meum;  quee  non 
localiter  (ut^ita  dicam)  sed  substantialiter 
significant;  unde  non  indicant  aliquid  huc 
adduci,  sed  permodum  substantiae,  hoc,  quod 
significatur,  esse  corpus  Christi,  nec  signifi- 
cant  aliquod  efficere  circa  corpus  Christi,  ut 
est  in  ccelo,  sed  circa  hunc  panem,  transmu- 
tando  illum  in  corpus  Christi ;  ergo  hic  moclus 
actionis  magis  est  accommodatus  modo  signi- 
ficandi  horum  verborum,  quam  adductio  sola. 
Et  hoc  videntur  indicare  SS.  Patres,  quando 
negant,  Christum  venire  de  ccelo,  ut  sub  spe- 

ciebus  panis  constituatur,  sed  hoc  fieri  per 
conversionem  panis  in  ipsum;  in  quo  genere 
observationedigna  suntverba  EcclesiseOrien- 
talis  in  censura  doctrinae  Lutheranorum  nu- 
per  acl  eos  missse,  cap.  10  :  Ecclesix  sanctse 
judicium  est ,  panem  et  vinum  in  corpus  et 
sanguinem  Christi  virtute  Spiritus  Sancti 
transire  ac  immutari,  non  quod  Christus  des- 
cendat  de  ccelo ,  ut  in  Eucharistia  prxsens 
adsit,  sed  quod  per  transmutationem  et  tran- 
sitionem  panis  in  ipsum  corpus  fiat  prsesens. 
Quae  verba  fere  sunt  ex  Damascen.,  lib.  4  de 
Fide,  cap.  14. 

16.  Objectio.  —  Responsio.  —  Difficultates 
aliquot  circa  dicta  enodantur.  —  Sed,  ut  hoc 
amplius  explicetur,  instare  possumus  in  favo- 
rem  Scoti;  nam  hsec  actio  substantialis  sic 
explicata,  sola  non  sufficit  ad  conficiendum 
hoc  mysterium,  sine  alia  adductiva;  illa  vero 
sufficitsine  hac;  ergo  illa  tantum  estponenda. 
Antecedens  explicatur,  quia  substantia  cor- 
poris  Christi  secundum  se  non  constituit  hoc 
sacramentum,  sed  ut  prsesens  sub  speciebus  ; 
illa  vero  actio  substantialis  attingit  substan- 
tiam  secundum  se,  non  vero  prsesentiam;  est 
ergo  necessaria  alia  actio,  per  quam  fiat  prae- 
sentia;  si  autem  hsec  sola  fiat,  substantia 
Christi  erit  praesens  in  sacramento ,  quod 
satis  erit,  ut  illud  sit  constitutum^  Responde- 
tur,  posita  illa  actione  substantiali,  nullam 
esse  necessariam  actionem  adductivam,  imo 
neque  proprie  actionem  aliam ;  sicut  quando 
creatum  fuit  ccelum,  ex  vi  talis  actionis  con- 
sequenter  positum  est  in  tali  loco,  vel  spatio, 
absque  adductione,  ut  per  se  constat;  nam 
aclductio  connotat  rem  adductam  alibi  praeexi- 
stere;  illa  ergo  prsesentia  localis  intelligi  po- 
test,  vel  resultare  ex  substantia,  prout  nunc 
producta,  vel  certe  (quod  clarius  est)  sicut  in 
re  facta  intelligitur  esse  realis  prsesentia,  ita 
et  in  actione,  seu  dependentia,  quae  hic  nunc 
fit  et  non  alibi.  Unde  sicut  per  illam  actionem, 
secundum  se  consideratam,  resultat  esse  sub- 
slantiale,  ita  ex  praesentia  ejus  consequitur, 
ut  terminus  ejus  hic  potius,  quam  alibi  fiat, 
ita  ut  praesentia  actionis  sit  quasi  fieri  pree- 
sentise  termini ;  et  ita  nulla  multiplicatur  actio, 
sedillud  solum  asseritur,  quod  in  omni  ac- 
tione  necessarium  est,  scilicet,  ut  alicubi  fiat. 
Addo  preeterea ,  sacramentum  Eucharistiae 
non  constare  ex  sola  prwsentia,  sed  ex  sub- 
stantia  corporis  Christi  prsesente ,  et  ideo 
verba  non  solum  habere  vim  ad  efficiendam 
prsesentiam,  sed  etiam  ad  efficiendam  sub- 
stantiam  preesentem  debito  modo  et  ordine, 

scilicet,  primario  substantiam  etconsequenter 
preesentiam.  Quod  ita  ulterius  declaro  contra 
Scotum,  quia  negari  non  potest,  quin,  si  hic 
est  substantia  corporis  Christi,  hic  etiam  sit 
actio  vel  dependentia,  per  quam  conservatur 
substantialiler  existens  in  rerum  natura,  pree- 
sertim  cum  Scotus  fateatur,  existentiam  cor- 
poris  in  hoc  sacramento  non  pendere  intrin- 
sece  ac  formaliter  ab  existentia  ejusdem 
corporis  in  alio  loco  ;  ergo  prout  est  hic, 
sufficienter  conservatur  actione  propria,  con- 
servante  substantiam;  hsec  autem  actio  intel- 
ligi  potest,  hic  adesse,  vel  concomitanter 
adducta  cum  termino,  hic  facto  preesente  per 
solam  actionem  adductivam,  et  e  contrario, 
quod  ipsa  actio  conservativa  per  se  primo  hic 
fiat,  et  prsesentia  sit  modus  ejus,  qui  conse- 
quenter  resultet  in  termino.  Sedhic  posterior 
modus  est  magis  proprius  ad  salvandam  con- 
versionem  substantialem ;  ergo  ille  potius  est 
asserendus;  et  posset  defendi,  etiamsi  illa 
actio  substantialis,  qua  hic  conservatur  cor- 
pus  Christi,  sit  omnino  eadem,  qua  conserva- 
tur  in  coelo,  hic  repetita  et  quasi  de  novo 
facta.  Sed  magis  hoc  necessarium  est,  si  sup- 
ponamus,  quod  queest.  78  probandum  est, 
verba  consecrationis  efficere  physice  et  acti- 
ve  quicquid  est  in  hoc  sacramento;  nam  ex 
hoc  necessario  sequitur,  actionem  illam  esse 
diversam,  quia,  ut  diximus,  agentes  de  sa- 
cramentis  in  genere,  actio,  quee  fit  ab  agente 
principali  solo ,  vel  mediante  aliquo  instru- 
mento,  necessario  est  distincta. 

17.  Supersunt  tamen  circa  doctrinam  tra- 
ditam  nonnullee  difficultates;  nam  si  Christus 
hic  constituitur  per  actionem  terminatam  ad 
substantiam  et  de  se  productivam,  sequitur, 
verba  habere  vim  ad  ponendum  hic  corpus 
Christi,  etiamsi  alibi  non  existeret;  conse- 
quens  est  falsum  :  ergo.  Sequela  patet,  quia 
actio  de  se  productiva  ponit  suum  terminum, 
etiamsi  alibi  non  sit.  Item,  quia  si  heec  actio 
necessario  supponit  corpus  alibi,  et  tale  illud 
ponit  sub  speciebus,  quale  est  in  propria  spe- 
cie ,  id  est,  vivens  hic,  si  alibi  vivat,  vel  exa- 
nime,  si  alibi  sit  mortuum,  signum  est,  non 
hic  illud  producere.  sed  aliunde  adducere; 
minor  vero  patet,  tum  ex  dictis  supra  disp.  1 0; 
tum  etiam  ex  verbis  formee  :  Hoc  est  co'rpus 
meum,  quee  manifeste  supponunt  preeexisten- 
tiam  illius  corporis;  tum  denique  quia  si  per 
verba  fieret  corpus  in  sacramento,  alibi  non 
preeexistens,  vel  fieret  mortuum,  vel  vivum; 
neutrum  dici  potest,  quia  de  se  ad  neutrum 
terminum  sunt  determinata;  sed  nunc  pos- 

sunt  efficere  aut  mortuum,  aut  vivum,  prout 
in  re  extiterit;  in  eo  autem  casu  non  esset,  a 
quo  determinarentur.  Ex  quo  etiam  sumitur 
conjectura,  quia,  cum  heec  verba  ad  consti- 
tuendum  Christum  in  sacramento  supponant 
illum  extra  sacramentum,  ut  etiam  sumitur 
ex  pronomine  illo  :  Hoc  est  corpus  meum, 
cumque  taleconstituantcorpus  in  sacramento, 
quale  est  extra  sacramentum,  argumento  est, 
non  efficere  corpus  in  sacramento;  sed  afferre 
tantum.  Respondetur  breviter,  negando  se- 
quelam;  potest  enim  dupliciter  intelligi,  hanc 
actionem  pendere  a  corpore  Christi  extra 
sacramentum  :  uno  modo  inlrinsece,  et  quasi 
a  subjecto  propter  imperfectionem  ipsius  ac- 
tionis,  si  formaliter  tendat  ad  efficiendum 
accidens,  et  ideo  supponat  corpus,  circa  quod 
versetur.  Alio  modo  potest  intelligi  pendere 
extrinsece,  vel  propter  institutionem  divinam, 
vel  certe  propter  dependentiam  in  genere 
causee  efficientis ;  quamvis  ergo  aclio  substan- 
tialis  non  pendeat,  nec  supponat  corpus 
Christi  priori  ratione,  potest  tamen  pendere  et 
supponere  illud  posteriori  modo,  quia  eadem 
actio  secundum  speciem,  seu  rationem  forma- 
lem,  potest  fieri  perhoc  vel  illud  instrumen- 
tum;  ita  ut  diversitas  instrumentorum  mate- 
rialis  sit  et  non  causet  essentialerft  cliversita- 
tem  in  actione;  hoc  igitur  modo  pendet,  ut 
supra  dixi,  actio,  qua  fit  hoc  sacramentum,  a 
corpore  Christi,  in  propria  specie  existenle; 
et  ideo  illa  actio  esse  non  potest  secundum 
preesentem  institutionem ,  si  corpus  illud  in 
propria  specie  non  existat.  Ad  argumentum 
ergo  negatur  sequela  propter  rationem  dic- 
tam.  Et  similiter  ad  confirrnationem,  negatur 
illa  conjectura;  potest  enim  illa  necessitas 
oriri  ex  alio  capite,  quod  non  deroget  perfec- 
tioni  hujus  actionis,  et  rationi  transubstan- 
tiationis. 

18.  Alia  difficultas.  — Sed  ex  hac  solulione 
oritur  alia  difficultas;  nam  sequitur  idem  cor- 
pus  substantialiter  efficere,  seu  conservare 
seipsum,  et  substantialiter  actionem  pendere 
effective  a  suo  termino;  hoc  autem  videtur 
valde  absurdum,  et  contra  prima  philosophiee 
principia,  quia  si  idemposset  efficere  seipsum, 
esset  antequam  fieret,  nec  possent  ex  effecti- 
bus  inferri  existentiee  causarum  efficientium. 
Respondetur,  impossibile  esse,  idem  efficere 
seu  conservare  seipsum  secundum  primam 
rationem  existendi,  vel  secundum  primam 
dependentiam ,  vel  primum  influxum  causae 
efficientis,  per  quam  sufficienter  constituitur 
vel  conservatur  in  rerum  natura;  ethoc  est, 

quod  demonstrant  principia  philosophiee,  quia 
causa  efficiens  supponitur  existens  et  inde- 
pendens  a  suo  effectu,  quomodo  dixit  D.  Tho- 
mas  infra,  q.  78,  art.  4,  ad  2,  non  potuisse 
corpus  Christi,  vel  aliquid  ab  illo  procedens, 
esse  instrumentum  ad  suam  primam  forma- 
tionem  ex  matre,  et  eodem  modo  est  efficax 
ralio  argumentandi  ab  effectibus  ad  causas 
efficientes;  at  vero,  si  postquam  res  semel 
sufficienter  existit  per  actionem  et  influxum 
totalem  unius  causse,  per  aliam  actionem  dis- 
tinctam  quasi  iterum  fiat,  seu  conservetur, 
nullum  est  inconveniens,  quod  eadem  res,  ut 
jam  facta,  possit  esse  instrumentuin  ad  hanc 
actionem,  quia  jam  cessat  tota  ratio,  quee  ob- 
stare  videbatur,  cum  res  illa  supponatur  exi- 
stens  ante  talem  actionem,  et  aliunde  possit 
Deus  uti  quacumque  re,  ut  instrumento,  ad  om- 
nem  subsequentem  actionem,  quia  ad  hoc  est 
potentia  obedientialis  in  creatura,  et  aliunde 
nulla  est  contradictio,  et  ita  fit  in  preesenti 
mysterio;  propter  quod  dixerunt  alii  Patres 
supra  citati,  Christum  Dominum  quotidie  cor- 
pus  suum  creare. 

19.  Alise  difficultates  hic  erant  de  hac  actio- 
ne,  an  sit  creatio  nunc.  Item,  an  per  illam  fiat 
maleria  sola  corporis  Christi,  vel  forma,  vel 
sola  unio  compositi.  Item,  an  per  illam  fiat 
etiam  unio  hyposlatica.  Ex  quibus  prima  dif- 
ficultas  tractabitur  commode  dubio  sequenti, 
alice  vero  pertinent  ad  quaest.  76. 

SECTIO  V. 

Utrum  hsec  actio  sit  vera  mutatio  in  corpore  Christi. 

1.  Quidam  volunt  actionem  transubsta,ntia- 
tionis  non  esse  mutationem  in  Christi  corpore, 
sed  in  pane,  alii  vero  esse  mutationem  corpo- 
ris  Christi.  —  Ratio  dubitandi  est,  quia  Chri- 
stus  Dominus  cum  sit  in  statu  gloriee  et  im- 
passibili,  non  mutatur  ullo  modo  ab  eo  statu; 
ergo  incipit  esse  in  hoc  sacramento  sine  sui 
mutatione;  ergo  actio  per  quam  hic  constitui- 
tur,  non  est  vera  mutatio  ejus.  Atque  ita  vi- 
dentur  loqui,  et  sentire  antiqui  Theologi,  qui 
etiam  hinc  colligunt  necessariam  mutationem 
panis,  quia  oportet,  novum  mysterium  fieri 
per  mutationem  in  aliquo  factam  ;  et  non  per 
mutationem  factam  in  corpore  Christi;  ergo 
saltem  per  mutationem  panis  in  ipsum;  ita 
sentit  D.  Thomas  hic,  praesertim  art.  4,  ad  1 , 
et  in  4,  dist.  11,  quaest.  1,  art.  3*  q.  1,  in 
corp..  et  ad  3.  Ubi  Capreol.  idem  docet  ex 
doctrina  D.  Thom.,  q.  1,  art.  2,  conclus.  3,  et 

in  ejus  defensione;  Bonavent.,  dist.  10,  art.  1 , 
qusest.  1,  ad  2;  et  Richard.,  disl.  11,  art.  1, 
quo?s!..  5  et  6;  Alens.,  4  part.,  quaest.  34, 
membr.  3;  Marsil.,  quaest.  8,  art.  I;  Soto, 
dist.  9,  qua?st.  2,  art.  4,  paulo  ante  solutiones 
argumentorum.  Alii  vero  absolute  affirmant, 
actionem  hanc  fieri  per  mutationem  corporis 
Christi.  Ita  loquitur  Scolus,  d.  10,  queest.  1, 
§  Quantum  ergo  ad  istud  argumentum,  et  in- 
fra  solut.  ad  1;  Palud.,  qusest.  3,  num.  14,  15 
et  16;  Capreolus,  q.  3,  ad  4  et  5  Durand. 
contr.  2  conclus.;  Gabr.,  art.  2,  conclus.  8,  et 
lect.  40  in  canon.;  Ocham,  in  4,  qusest.  8,  et 
Quodlib.  6,  quaest.  4,  qui  absolute  vocat  hanc 
mutationem  localem,  quomodo  etiam  loquitur 
Gabr.,  lect.  46  in  can.,  et  fere  eodem  modo 
loquuntur  Nominales  omnes. 

2.  Hsec  qusestio,  suppositis  his,  quee  in  su- 
periori  dicta  sunt,  facile  expediri  potest; 
oportet  enim  distinguere,  quid  per  se  primo 
fiat  per  hanc  actionem,  quid  vero  secundario 
consequatur.  Item  oportet  recolere,  quod  su- 
pra  dictum  est,  mutationem  posse  sumi  pro- 
prie,  et  in  rigore,  ut  dicit  passionem  denuo 
factam  circa  praesuppositum  subjectum;  vel 
generaliter,  ut  dicit  quamcumque  rei  incep- 
tionem,  vel  desitionem,  vel  novum  moduin  se 
habendi.  Denique  in  superioribus  etiam  nota- 
vimus,  mutationem  posse  fieri  amittendo , 
vel  solum  acquirendo. 

3.  Primo  ergo  certum  est,  hic  non  posse 
esse  queestionem  de  mutatione,  qua  corpus 
Christi,  prout  est  in  ccelo,  aliquid  amittat  eo- 
rum,  quae  ibi  habet;  certum  deinde  est,  in 
hoc  sensu  non  fieri  mutationem  corporis 
Christi,  quia,  ut  in  hoc  sacramento  constitua- 
tur,  nec  deserit  illum  locum,  neque  aliquid, 
quod  ibi  habeat.  Et  hic  potest  esse  unus  sen- 
sus  auctorum,  quos  in  principio  cilavi,  et  hoc 
etiam  solum  probat  ratio  dubitandi  ibi  posita. 

4.  Certum  est  per  transubstantiationem 
fieri  aliquam  mutationem  late  sumptam  in 
Christi  corpore.  —  Secundoetiam  est  certum, 
per  hanc  actionem  fieri  aliquam  mutationem 
late  sumptam  in  corpore  Christi,  quia  ex  vi 
illius  aliter  se  habet,  quain  prius;  primo  qui- 
dem  et  per  se,  quia  in  suo  esse  substantiali 
habet  aliquam  dependentiam,  quam  antea 
non  habebat,  quia  per  novum  influxum  causse 
agentis  recipit  idem  esse  substantiale;  secun- 
dario  vero,  et  consequenter,  quia  acquirit 
novam  praesentiam  realem,  quam  antea  non 
habebat,  ut  in  superioribus  explicatum  est. 
Nec  vero  ad  hanc  mutationem  sufficit  mutatio 
in  pane;  primo  quidem,  quia  si  sit  sermo  de 

substantia  panis,  mutatio,  vel  quasi  mutatio, 
quee  in  illa  fit,  est  privativa  seu  negativa,  et 
terminatur  ad  non  esse;  ergo  ab  illa  ut  sic 
non  potest  Christus  denominari  mutatus,  et 
positive  aliter  se  habens,  quam  antea  ;  si  vero 
sit  sermo  de  accidentibus  panis,  licet  admit- 
teremus,  in  illis  factam  esse  mutationem  po- 
sitivam,  tamen  neque  ab  illa  corpus  potest 
denominari  mutatum,  cum  longe  sit  diversus 
terminus  mutationis,  resultans  in  corpore 
Christi,  ac  in  accidentibus  panis,  ut  ex  supra 
dictis  constat;  nam  illa  prsesentia,  quae  est  in 
corpore  Christi,  est  quid  distinctum  ab  omni 
modo  accidentium;  non  potest  ergo  totum  hoc 
mysterium  perfici  per  solam  mutationem  ac- 
cidentium.  Secundo,  quia  ostensum  est,  de 
novo  non  solum  esse  in  corpore  Christi  deno- 
minationem  aliquam  extrinsecam,  aut  pro- 
priam  relationem;  ergo  non  potest  fieri  per 
solam  mutationem  alterius  in  ipsam.  Quinimo 
si  praecise  loquamur  de  eo,  quod  fit  in  cor- 
pore  Christi,  ut  id  fieret,  non  esset  necessaria 
mutatio  alterius  in  Christum,  quia  posset  hic 
fieri,  vel  conservari  substantia  corporis  Chri- 
sti,  et  praesentia  ejus,  absque  mulatione  ulla 
facta  in  substantia  vel  accidentibus  panis,  ut 
ex  supra  dictis  satis  patet. 

5.  Non  est  mutatio  proprie  dicta  illa  actio 
substantialis  transubstantiationis.  —  Tertio 
ergo  addendum  est,  actionem  hanc  substan- 
tialem,  per  quam  hic  fit,  seu  conservalur  cor- 
pus  Christi,  non  esse  mutationem  proprie 
dictam,  sed  solum  actionem  seu  dependen- 
tiam  quamdam.  Hunc  etiam  sensum  fortasse 
intendunt  primi  auctores  supra  citati,  et  se- 
quitur  ex  dictis,  quia  propria  mutatio  fit  ex 
prsesupposito  subjecto;  hoec  autem  actio  non 
fit  ex  subjecto;  nam  licet  fiat  ex  pane,  non 
tamen  tanquam  ex  subjecto,  sed  tanquam  ex 
termino  a  quo;  unde  substantia  panis  nullo 
modo  est  subjectum  hujus  actionis  :  ergo.  Et 
confirmatur  ex  D.  Thom.,  1  part.,  qusest.  45, 
dicente,  creationem  non  esse  mutationem, 
quia  non  fit  ex  preesupposito  subjecto;  hic 
vero  art.  8,  dicit,  hanc  actionem  in  hoc  esse 
similem  creationi,  quod  non  fit  ex  praesup- 
posito  subjecto;  ergo  est  in  hoc  etiam  illi  si- 
milis,  quia  non  est  proprie  mutatio. 

6.  Imo  nec  altera  illa  quse  est  acquisitio 
prsesentise  localis.  —  Quarto  denique  hinc 
concluditur,  acquisitionem  praesentiae,  quae 
consequenter  hic  fit,  non  esse  proprie  muta- 
tionem  localem,  sed  acquisitionem  simplicem 
concomitantem  alleram  actionem.  Et  explica- 
tur  exemplo;  nam  quando  res  creatur,  con- 


sequenter  acquirit  aliquem  locum,  vel  prse- 
sentiam  ;  quse  acquisitio  non  dicitur  proprie 
mutatio  localis,  quia  non  per  se  fit,  sed  con- 
comitanter;  et  quia  non  proprie  facit,  ut  res 
aliter  existat  in  loco,  quam  antea,  sed  simpli- 
citer  constituit  rem  in  loco;  sed  ad  eumdem 
modum  se  habet  hsec  actio  ex  vi  sua,  quia,  ut 
dictum  est,  per  se  primo  facit  substantiam , 
reliqua  consequenter;  et  ita  de  se  facit  hanc 
prEesentiam,  ac  si  corpus  Christi  alibi  non 
praeexisteret;  ergo.  Et  confirmatur  :  nam 
propter  hanc  causam  antiquiores  et  graviores 
Theologi  negant  Christum  constitui  in  hoc  sa- 
cramento  per  mutationem  localem,  ut  videre 
est  in  D.  Thom.,  q.  seq.,  art.  6;  Alexand. 
Alens.,  4  part.,  quaest.  38,  membr.  4,  art.  4; 
Capreol.  etPalud.,  dist.  '10,  quaest.  3,  et  aliis 
auctoribus  ibi;  qui  negare  non  possunt,  hic 
fieri  acquisitionem  localis  praesentiae,  negant 
tamen  esse  proprie  mutationem  localem,  quia 
non  per  se  fit,  sed  concomitanter  ad  actionem 
substantialem. 

7.  Dubium,  utrum  actio  transubstantiatio- 
nis  sit  creatio.  —  Una  tantum  circa  heec  su- 
perest  difficultas,  praesertim  circa  tertiam 
conclusionem ;  nam  ex  illa  sequi  videtur, 
actionem  illam,  per  quam  hic  fit  corpus  Ghri- 
sti,  esse  creationem,  quia  est  actio  ex  vi  so- 
lius  causse  efficientis  sine  concursu  causse 
materialis,  in  quo  consistit  essentia  actionis 
creativse;  qusepropterea  dicituresseexnihilo, 
quia  fit  ab  agente  ex  nullo  subjecto.  Nec  satis 
est,  si  quis  dicat,  non  esse  creationem,  quia 
terminus  ejus  non  fit  omnino  de  novo ,  sed 
quasi  conservatur  :  tum  quia  actio  conserva- 
tiva,  quae  terminaturadtotum  ejus,  revera  in 
substantia  sua  est  creatio,  et  solum  denomi- 
nalur  conservatio,  ut  denotetur,  non  incipere 
de  novo,  sed  permanere  el  durare,  quae  antea 
inceperat;  tum  etiam  quia  huic  actioni  per 
se  et  formaliter  consideratae  accidentarium 
est,  quod  terminus  ejus  alibi  praeexistat,  ut 
ex  dictis  constat;  ergo  illa  de  se,  et  in  sub- 
stantia  sua  erit  vera  creatio,  quamvis  nunc 
denominetur  potius  conservalio  propter  termi- 
norum  prseexistentiam.  Neque  etiam  satisfa- 
cit,  si  quis  respondeat,  non  esse  creationem, 
quia  fit  ex  pane,  aut  vino,  quse  sunt  aliquid, 
cum  tamencreatio  debeat  esse  ex  nihilo;  tum 
quia  illa  particula,  ex,  quando  creatio  dicitur 
ex  nihilo,  solum  dicit  habitudinem  causse  ma- 
terialis,  id  est,  ex  nullo  subjecto ;  hic  autem 
significat*habitudinem  tantum  termini  a  quo; 
ergo  illud  non  repugnat  creationi ;  tum  etiam 
quia,  ut  supra  dixi,  tota  hsec  actio  de  poten- 

tia  absoluta  potuisset  fieri  conservata  sub- 
stantia  panis;  tunc  ergo  non  fieret  ex  pane  ; 
ergo  illud  nunc  non  est  essentiale  huic  actio- 
ni ;  alias  non  esset  separabile,  etiam  de  po- 
tentia  Dei  absoluta.  Solum  ergo  dicitur  fieri 
ex.  pane  nunc,  quia  ex  ordinatione  divina 
non  fit  hasc  actio  sine  desitione  panis;  ordi- 
natio  autem  divina  non  mutat  naturam  rei; 
ergo  ejusdem  rationis  est  haec  actio,  cujus  es- 
set,  si  non  desineret  substantia  panis.  Tunc 
autem  esset  creatio,  quia  fieret  ex  nihilo,  et 
tanquam  ex  subjecto,  ettanquam  ex  termino 
a  quo;  ergo  et  nunc  est  vera  creatio.  Conse- 
quens  autem  videtur  falsum  imprimis,  quia 
D.  Thom.  hic,  art.  8,dixitactionem  hanc  esse 
similem  creationi,  distinctam  tamen  ab  illa. 
Unde  SS.  Patres,  arguentes  tanquam  a  majori 
ad  minus,  ex  creatione  colligunt,  hanc  actio- 
nem  esse  possibilem ;  sentiunt  ergo  esse  dis- 
tinctam,  et  minoris  virtutis,  quam  sit  creatio. 
Assumptum  patet  ex  Ambrosio,  lib.  4  de 
Sacram.,  c.  4;  et  Innoc,  1.  4  de  hoc  myster., 
cap.  7;  et  eodem  modo  loquuntur  Scholastici; 
Alens.  34,  membr.  3;  Bonavent.,  Richard., 
Capreol.  et  Palud.,  Marsil.  et  Soto,  locispaulo 
ante  citatis.  Et  confirmatur,  quia  desitio  pa- 
nis  non  est  annihilatio;  ergo  nec  confectio 
corporis  Christi  erit  creatio. 

8.  Respondetur  non  esse  creationem.  —  Im- 
pugnatur.  —  Ad  hanc  difficultatem  primo 
responderisolet,  actionem  hanc  non  esse  crea- 
tionem,  quia  non  attingit  corpus  Christi,  in 
quantum  ens,  seu  secundum  totam  rationem 
entis,  quam  in  se  habet,  sed  solum  in  quan- 
tum  corpus;  quia  perhanc  actionem,  nec  fit 
materia,  nec  forma,  sed  solum  unio  earum 
inler  se ;  hoc  enim  satis  est,  ut  illa  actio  sit 
substantialis,  et  consequenter  sufficit  ad  sal- 
vandam  rationem  transubstantiationis.  Sed 
haec  responsio  mihi  non  probatur;  et  impri- 
mis  repugnat  illi  D.  Thomas,  tum  quia  dicit, 
actionem  transubstantiativam  non  prsesuppo- 
nere  subjectum;  illa  autem  actio  explicata 
isto  modo  supponit  materiam  et  subjectum, 
circa  quod  versatur;  tum  etiam  quia  dicit,  in 
hac  conversione  materiam  transire  in  mate- 
riam,  et  formam  in  formam,  et  totum  in  to- 
tum;  aperte  ergo  sentit  tam  materiam,  quam 
forrnam,  fieri,  seu  attingi  per  hanc  actionem. 
Secundo  ratio  tr<msubstantiationis  hoc  postu- 
lat?  quia  illa  actio  explicata  dicto  modo,  ut 
non  sit  creatio,  erit  generatio  qusedam  sub- 
stantialis;  ergo  non  est  transitus  in  totam 
substantiam  simpliciter;  sicut  e  contrario,  si 
ex  parte  termini  a  quo,  esset  desitio  panis 


per  separationem  formae  a  materia,  manente 
tamen  in  rerum  natura  ipsa  materia,  esset 
corruptio  quasdam  totius  compositi,  non  ta- 
men  sufficiens  desitio  ad  transubstantiatio- 
nem.  Tertio,  quia  ad  intelligendum  illum 
modum  actionis  sunt  multiplicanclre  multae 
acliones  valde  miraculosse;  non  potest  enim 
illa  unio  inter  materiam  et  formam  corporis 
Christi  fieri  virtute  verborum,  nisi  sub  spe- 
ciebus,  quia  extra  illas  nihil  operantur  illa 
verba ;  ergo  necesse  est,  illam  materiam  et 
formam  prcesupponi  sub  speciebus  acl  illam 
unionem;  quia,  ut  supra  dixi,  non  possunt 
aliqua  uniri  intime,  nisi  ubi  sunt  prsesentia ; 
ergo  vel  fiunt  ibi  substantialiter  eadem  vir- 
tute  verborum,  et  habetur  intentum;  vel  ad- 
ducuntur  alia  priori  actione  distincta,  et  ita 
jam  multiplicantur  actiones,  et  addjtur  no- 
vum  miraculum,  quia  partes  alibi  unitee  inde 
adducuntur  sine  unione,  ut  sola  unio  sub- 
stantialiter  alibi  fiat.  Et  prrelerea  inquiro,  an 
illa  adductio  fiat  virtute  verborum,  vel  non; 
si  non,  ergo  verba  non  efficiunt  totum  id, 
quod  necessarium  est  ad  suam  veritatem, 
quod  est  contra  eorum  officium ;  si  vero  fit 
eorum  virtute,  procedunt  argumenta  supra 
facta  contra  actionem  adductivam;  nam  illa 
probant,  verba  hic  operari  quicquicl  operan- 
tur  sine  dependentia  intrinseca  et  formali  a 
corpore  Christi  alibi  existente,  tanquam  a 
subjecto  vel  termino  a  quo. 

9.  Potest  responderi  esse  creationem,  non 
tamen  per  modum  creationis.  —  Alia  ergo  res- 
ponsio  esse  potest,  concedendo  illam  actionem 
esse  creationem;  Patres  enim  supra  citati  sic 
illam  vocant,  et  nullum  ex  hoc  videtur  sequi 
inconveniens;  sed  in  hoc  oportet  non  disce- 
dere  a  communi  modoloquendi  omnium,  licet 
fortasse  in  re  non  sit  diversitas,  quia  revera 
hic  influxus  substantialis  habet  in  substantia 
sua  quicquid  habet  influxus  creativus,  ut  ar- 
gumenta  in  principio  facta  probant;  tamen  in 
hoc  mysterio  non  fit  per  modum  creationis, 
non  solum,  quia  non  fit  res  omnino  de  novo, 
sed  per  modum  conservationis;  sed  prsecipue 
quia  fit  per  modum  conversionis  unius  in 
aliud,  ita  ut  ex  vi  illius  modi,  quo  fit  hic  cor- 
pus  Christi  a  tali  agente,  requiratur  res  ali- 
qua  positiva,  ex  qua  fiat,  et  sub  qua  fiat,  ita 
ut  verba  non  habeant  virtutem  ad  efficiendum 
alio  modo  illucl  corpus.  Et  ex  hac  parte  virtus 
eorum  deficit  a  ratione  virtutis  creativse  est- 
que  inferior,  quia  est  magis  limitata.  Et  ea- 
dem  ratione  actio  ipsa  non  appellatur  creatio, 
sed  conservatio,  vel  transubstantiatio ,  quia 

de  ratione  creationis  est,  ut  nullo  modo  sup- 
ponat  rem  positivam,  ex  qua,  vel  circa  quam 
aut  sub  qua  fiat;  sed  solum  ac  preecise  cau- 
sam  agentem.  An  vero  hoc  causet  diversita- 
tem  essentialem  in  ipsis  actionibus  positivis 
praecise  consideratis,  auctores  nihil  dicunt;  et 
fortasse  non  est  talis  diversitas.  Oportet  ta- 
men  caute  loqui,  etexplicare  propriam  unius- 
cujusque  rationem  modo  praedicto. 

10.  Objectio.  —  Responsio.  —  Sed  hic  tan- 
dem  urgebit  aliquis,  quia  si  heecactio  est  sine 
subjecto  ullo  modo,  cum  sit  prior  natura  suo 
termino,  non  poterit  esse  in  illo,  neque  extra 
ipsam  causam  agentem  fieri.  Respondeo, 
eamdem  difficultatem  esse  de  creatione,  prop- 
ter  quam  multi  putant,  actionem  creativam 
non  esse  extra  Deum;  sed  juxta  nostram  sen- 
tentiam  non  potest  hoc  in  preesenti  accom- 
modari.  Existimamus  enim  illam  actionern 
esse  a  verbis,  et  non  a  solo  Deo;  non  potest 
autem  esse  subjective  in  verbis,  ut  per  se 
constnt,  quia,  ut  supra  ostendi,  est  actio  dis- 
tincta  a  prolatione  verborum;  et  est  omnino 
transiens  respectu  illorum ;  neque  etiam  po- 
test  esse  in  Deo ;  quia  actio  existens  in  Deo, 
non  potest  essentialiter  pendere  a  verbis; 
et  preelerea  in  universum  non  satisfacit  heec 
responsio;  quia  eadem  difficultas  est  de  de- 
pendentia  veluti  passiva  creaturee  a  Deo, 
quam  dubium  non  est  esse  in  ipsa  creatura. 
Propter  quod  alii  dicunt.  hanc  dependen- 
tiam  ita  esse  in  creatura,  ut  nullo  modo, 
etiam  ex  natura  rei,  ab  ea  distinguatur,  sed 
sit  formaliter  et  essentialiter  ipsa  creatura, 
quod  tamen  preesenti  difficultati  accommo- 
dari  non  potest;  quin  constat,  hanc  depen- 
dentiam  non  esse  essentialem  corpori  Christi, 
quia  sine  illa  existebat  antea;  et  hoc  qui- 
dem  argumentum  convincit,  aliam  etiam  de- 
pendentiam,  quam  habet  in  coelo,  non  esse 
essentialem,  quia  sine  illa  posset  conservari 
per  solam  dependentiam,  quam  habet  in  sa- 
cramento  hoc,  mediis  verbis.  Et  idem  argu- 
mentum  fieri  potest  in  accidentibus,  quee  una 
actione  et  dependentia  conservantur  in  sub- 
jecto,  alia  vero  distincta  extra  subjectum; 
hinc  enim  evidenter  apparet,  neutram  illa- 
rum  dependentiarum  esse  essentialem  illi  for- 
mee,  verbi  gralia,  quantitati.  Et  idem  argu- 
mentum  fieri  potest  in  creatura,  quee  diversis 
modis  et  actionibus  fieri  potest  vel  conser- 
vari.  Respondetur  ergo,  hanc  actionem,  de- 
pendentiam,  seu  fieri,  esse  extra  causam 
agentem,  non  proprie  tanquam  in  subjecto, 
sed  identice,  ut  in  re,  cum  qua  identificatur ; 

est  enim  quasi  modus  seu  via  ad  terminum, 
in  quo  manet;  unde  haec  via,  quatenus  pree- 
intelligitur  termino,  non  preeintelligitur  in 
subjecto,  sed  veluti  in  se  ;  quasi  via  queedam 
substantialis,  et  quodammodo  fieri  per  se,  seu 
in  se ;  et  hoc  nullum  habet  incommodum,  quia 
satis  est,  quod  in  eodem  instanti  illudmet 
fieri  identificetur  cum  re  facta ;  imo  in  hoc 
differt  haec  actio  a  propria  et  rigorosa  muta- 
tione. 

1 1 .  Objectio.  —  Dices  :  si  illa  actio  est  prior 
natura,  quam  terminus,  et  ut  sic,  est  acci- 
dens,  quia  non  est  substantia,  et  videtur  esse 
proprie  de  praedicamento  Actionis;  ergo  utsic 
oportet,  ut  sit  in  aliquo  subjecto;  quomodo 
ergo  intelligi  potest  prior  natura,  et  absque 
subjecto?  Respondetur  primum,  non  oportere 
actionem  seu  dependentiam  illam  intelligi  per 
modum  accidentis,  sed  per  modum  cujusdam 
substantialis  viee  ad  substantiam,  quee  redu- 
citur  ad  preedicamentum  Substantiee,  sicut  de 
motu  dicit  Aristoteles  in  Postpreedic,  quate- 
nus  via  queedam  est,  reduci  ad  preedicamen- 
tum  sui  termini.  Secundo,  si  quis  velit  illam 
constituere  in  preedicamento  Actionis,  dicat, 
non  oportere  in  illo  priori  illam  concipere,  ut 
in  aliquo  subjecto,  sed  ut  ab  aliquo  agente, 
et  quod  habet  esse  ita  diminutum,  ut  in  eo- 
dem  instante  requirat  substantialem  termi- 
num,  cui  per  identitatem  conjungatur.  Quee 
responsio  est  probabilis,  sed  altera  est  verior. 
An  vero  de  actione  generativa  eodem  modo 
loquendum  sit,  non  est  hocloco  disserendum. 

SECTIO  VI. 

Utrum  panis  esse  desiuat  ex  vi  actiouis,  qua  corpus 
Christi  pouitur  sub  speciebus,  vel  ex  vi  alterius. 

1.  Prima  sententia.  —  Expltcato  termino 
ad  quem  hujus  actionis,  et  rnodo  effectionis 
ejus,  sequitur,  ut  explicemus  terminuma  quo, 
et  modum  desitionis  illius,  et  in  hoc  ultimo 
est  tota  difficultas ;  nam  de  re  ipsa,  quee  desi- 
nit,  jam  supra  dictum  est,  esse  totam  sub- 
stantiam  panis  et  vini,  quee  omnino  sub- 
stantialiter  esse  desinit  in  rerum  natura.  De 
modo  ergo  est  prima  sententra,  eadem  omnino 
actione,  qua  corpus  Christi  Domini  sub  spe- 
ciebus  constituitur,  expelli  atque  desinere 
esse  substantiam  panis.  Ita  sentit  Cajetan. 
hic,  art.  4;  et  Soto,  dist.  9,  queest.  2,  art.  4; 
Ledesma,  1,  part.  4,  queest.  16,  art.  4.  Funda- 
mentum  esse  potest,  quia  de  ratione  veree 
conversionis  est,  ut  ex  vi  effectionis  termini 
ad  quem ,  expellatur  aut  destruatur  terminus 

a  quo,  "et  consequenter,  ut  eadem  actione, 
qua  unus  fit,  aliud  destruatur;  ut  videre  licet 
inductive  in  omnibus  conversionibus  extra 
hanc  :  ergo.  Et  confirmatur  primo,  quia,  si 
per  hanc  actionem  non  destruitur  panis,  ergo 
per  nullam  aliam,  et  per  solam  suspensionem 
influxus  causre  agentis  conservantis;  ergo 
annihilatur,  quia  annihilatio  nihil  aliud  est, 
quam  desitio  totalis  per  suspensionem  influ- 
xus.  Confirmatur  secundo,  quia  Concilia  et 
Sancti  ex  praesentia  corporis  Christi  colligunt 
absentiam  panis;  intelligunt  ergo  introduc- 
tionem  unius  esse  formalem  expulsionem  al- 
terius,  et  consequenter  eadem  actione  fieri. 

2.  Secunda  sententia.  —  Secunda  sententia 
extreme  contraria  est,  panis  substantiam  non 
desinere  esse  per  illam  actionem,  qua  effici- 
tur  corpus  Christi,  neque  per  ullam  aliam  po- 
sitivam;  sed  solum  ex  pacto,  et  voluntate 
Dei,  qui  statuit  non  conservare  panis  sub- 
stantiam,  statim  ac  corpus  Christi  sub  acci- 
dentibus  panis  conslitueretur.  Ita  sentit 
Scotus  in  4,  dist.  11,  quaest.  4,  quem  ibi  se- 
quuntur  Scotistae,  Major,  qusest.  1;  Gabriel, 
queest.  unica,  et  lect.  40  et  41  in  canon.; 
Ocham,  in  qufest.6,  dub.  6;  Angel.,  Euch.,1, 
num.  31.  Fundamentum  est,  quia  nulla  res 
desinit  esse  primo  per  actionem  positivam ; 
omnis  enim  positiva  actio  per  se  tendit  ad 
dandum  aliquod  esse;  ad  destruendum  au- 
tem,  seu  ad  tollendum  esse,  non  nisi  ex  acci- 
dente,  et  consequenter,  quatenus  unum  esse 
alteri  repugnal;  quod  docuit  etiam  D.  Th.,  1 
part.,  qusest.  104,  art.  3,  ad  1 ;  sed  in  prae- 
senti  esse  corporis  Christi  non  repugnat  cum 
substantia  panis;  nec  fingi  potesl  aliqua  alia 
res,  qua3  possit  esse  terminus  actionis  posi- 
tivse,  qiue  cum  illa  substantia  repugnet;  ergo 
nulla  est  actio  positiva ,  per  quam  illa  sub- 
stantia  expelli  possit ;  ergo  solum  potest  desi- 
nere,  quia  non  conservatur  a  causa  agente. 
Inter  has  tamen  sententias  media  via  tenenda 
est. 

3.  Probabilius  est  panem  desinere  ex  vi 
actionis  positivx.  —  Dico  ergo  primo  :  proba- 
bilius  est,  panis  substantiam  desinere  esse  ex 
vi  alicujus  actionis  positiva3.  Ita  sentit  D.  Th. 
in  his  articulis,  et  clarius  in  4,  dist.  1 ,  q.  1 , 
art.  4,  quaest.  1,  ad  6,  dist.  8,  queest.  2, 
art.  3,  ad  5;  Capreol.,  dist.  1,  ad  argum. 
Scoti  contra  3  concl.  Et  hsec  conclusio  proba- 
bitur  a  priori  statim,  declarando,  qualis  esse 
possit  heec  actio ;  nunc  solum  probatur,  quia 
ad  veritatem  verborum  necesse  est,  ut  sub- 
stantia  panis  excludatur,  ut  in  superioribus 


probatum  est;  sed  hfec  verba  habent  effica- 
ciam  ad  veritatem  efficiendam,  quam  signi- 
ficant;  ergo  possunt  effective  expellere  sub- 
slantiam  panis;  ergo  possunt  expellere  ex 
vi  alicujus  actionis  realis;  patet  consequen- 
tia,  quia  si  illa  substantia  non  expellitur  per 
actioncm ,  quicquid  verba  efficiant ,  non 
destruetur,  sed  ad  summum  intelligi  poterit, 
desinere  esse  illam  substantiam ,  quia  Deus 
suspendit  influxum  ad  prEesentiam  talis  ac- 
tionis,  non  quia  actio  hoc  requirat  ex  natura 
sua,  sed  quia  ex  institutione  divina  ita  ordi- 
natum  est.  Ex  quo  etiam  sequitur,  non  posse 
ita  proprie  salvari  rationem  conversionis , 
nec  satis  explicari,  cur  illa  substantia  non 
annihiletur. 

4.  Non  tamen  destruitur  per  eamdem,  actio- 
nem ,  qua  introducitur  corpus  Christi.  — 
Responsio.  —  Improbatur .  —  Dico  secundo  : 
substantia  panis  non  destruitur  per  eamdem 
omnino  actionem,  qua  introducitur  corpus 
Christi  sub  speciebus,  sed  per  aliam  distinc- 
tam.  Haec  conclusio  sumitur  ex  D.  Thom.  et 
Capreol.  citatis  locis,  quatenus  dicunt,  verba 
consecrationis  non  attingere  effective  intro- 
ductionem  corporis  Christi  sub  speciebus  in 
se,  ac  per  se,  sed  solum  quasi  dispositive, 
quatenus  effective  expellunt  substantiam  pa- 
nis ;  quicquid  enim  sit  de  veritate  hujus  dicti, 
quod  infra,  quaest.  88,  examinandum  est,  in 
illo  tamen  evidenter  supponitur  conclusio  po- 
sita,  quia  non  solum  censetur  actio  distincta, 
qua  introducitur  corpus  Christi,  et  qua  ex- 
pellitur  substantia  panis,  sed  etiam  heec  po- 
sterior  censetur  esse  talis,  ut  possit  per  se,  ac 
immediate  fieri  per  instrumentum ,  scilicet, 
per  verba ;  prior  vero  minime.  Ratio  vero 
conclusionis  sumenda  est,  partim  ex  dictis 
supra,  disputat.  9,  sect.  3,  partim  ex  dictis 
disputatione  prsecedenti,  sectione  1;  substan- 
tia  enim  panis,  et  substantia  corporis  Christi 
inter  se  non  repugnant  formaliter  intrinsece, 
propria  physica  repugnantia ;  ergo  actio 
effectiva  unius  non  est  physice  et  intrinsece 
destructiva  alterius.  Patet  consequentia  ex 
fundamento  posito  in  opinione  secunda,  quocl 
actio  non  tendit  ad  destruendum,  sed  id  facit 
tantum  consequenter,  quatenus  termini  inter 
sepugnant;  antecedens  vero  declaratur,  quia, 
si  illee  duee  substantiee  absolute  considerentur 
sine  ordine  ad  aliquod  tertium ,  nullam  re- 
pugnantiam  habent  in  suo  esse,  quia  hoc 
modo  nulla  substantia  alteri  substantise  re- 
pugnat;  ut  ergo  intelligantur  repugnare,  ne- 
cesse  est,  ut  sumantur  in  ordine  ad  aliquod 

tertium ;  quod  in  prsesenti  esse  non  potest, 
nisi  vel  spatium,  seu  locus,  in  quo  sunt  spe- 
cies  sacramentales,  nam  ibi  introducilur  cor- 
pus  Ghristi ,  et  expellitur  substantia  panis ; 
vel  sunt  ipsaemet  species  sacramentales;  neu- 
trum  autem  dici  potest.  Primum  de  loco  seu 
spatio  constat  ex  dictis,  quia  prsesentia  loca- 
lis  corporis  Christi  in  hoc  sacramento  talis 
est,  ut  sit  modo  indivisibili,  et  consequenter, 
ut  non  expellat  inde  aliam  substantiam  ex 
natura  sua;  imo  neque  aliam  quantitatem,  ut 
de  facto  fit.  Quod  si  quis  fingat^  potuisse  a 
Deo  fieri  talem  modum  preesentise,  qui  ex  na- 
tura  sua  repugnet  cum  preesentia  substantise 
materialis,  non  vero  cum  prsesentia  quanti- 
tatis,  neque  cum  prsesentia  alterius  substan- 
tiee  spiritualis ,  mihi  quidem  et  voluntarie 
dictum  videtur,  et  nulla  ratione  concipi,  aut 
explicari  posse.  Nam,  si  ille  modus  est  indivi- 
sibilis  ex  se,  cur  excludet  aliam  substantiam? 
Item  una  pars  substantise  corporis  Christi  non 
excludit  aliam  ab  eodem  omnino  spatio,  licet 
utraque  materialis  sit.  Item  substantia  ma- 
terialis  solum  ratione  quantilatis  habet  re- 
pugnantiam  localem  cum  quacumque  alia 
re;  ergo  si  corpus  Christi  sic  prsesens  non 
repugnat  quantitati  panis,  non  repugnabit 
substantise.  Alterum  membrum  de  speciebus 
sacramentalibus  probatur,  quia  seclusa  prse- 
sentia,  non  possunt  duse  substantise  repugnare 
in  ordine  ad  accidentia,  nisi  propter  aliquam 
unionem  cum  illis,  quia,  videhcet  unio  unius 
expellit  unionem  alterius;  sed  hoc  dici  non 
potest  in  prsesente ,  tum  quia  ostensum  est  in 
superioribus,  corpus  Christi  non  habere  unio- 
nem  formalem  cum  accidentibus  panis;  unio 
autem  effectiva  non  satis  est,  quia  etiam  de- 
monstratum  est,  illam  non  esse  formalem 
terminum  transubstantiationis ;  tum  etiam 
quia  licet  daremus  esse  aliquam  unionem  for- 
malem  inter  corpus  Christi  et  species  panis, 
illa  non  esset  talis,  quse  formaliter  dissol- 
veret  unionem  inter  illa  accidentia,  et  sub- 
stantiam  panis,  quia  per  talem  unionem  acci- 
dentia  illa  non  constituerentur  per  se;  ergo 
neque  ex  vi  illius  separarentur  a  subjecto; 
ergo  ex  vi  illius  non  expelleretur  substantia 
panis  ab  illis  accidentibus,  quia  non  expelli- 
tur,  nisi  quando  accidentia  separantur  ab 
illa,  et  per  se  constituuntur.  Dici  tamen  po- 
test,  repugnare  his  accidentibus ,  habere  si- 
mul  duas  uniones,  quamvis  diversarum  ra- 
tionum,  alteram  cum  corpore  Christi,  alteram 
cum  substantia  panis  ;  et  ideo,  facta  una,  ex 
natura  rei  dissolvi  aliam.  Quee  responsio,  ut 


verum  fatear,  non  potest  satis  impugnari, 
quamvis  nec  admitti  etiam  debeat,  quia,  cum 
illa  unio,  quse  superacldi  dicitur,  supernatu- 
ralis  sit,  solum  convenit  subjecto  secundum 
capacitatem  obedientialem;  ergo,  si  ex  modo 
suo  et  effectu  formali  non  habet  directam  re- 
pugnantiam  et  oppositionem  cum  alia  unione 
naturali,  propter  solam  multitudinem  non  re- 
pugnabunt.  Quod  vero  ad  rem  pertinet,  est, 
quia  nulla  fingi  potest  talis  unio. 

5.  Evasio.  —  Impugnatur.  —  Sed  adhuc 
possunt  duo  alii  modi  excogitari,  quibus  sub- 
stantia  corporis  Christi  per  se  ipsam,  et  ra- 
tione  suse  pra^senlias,  dicatur  formaliter  ex- 
pellere  substantiam  panis.  Prior  est,  si 
dicamus,  substantiee  corporis  Christi  sic  proe- 
senti  sub  accidentibus  ex  natura  et  conditione 
illius  prsesentiee  debitum  esse ,  ut  alia  sub- 
stantia  sub  illis  accidentibus  non  conservetur. 
Quod  si  ita  est,  satis  erit  ad  expulsionem  for- 
malem ,  quia  non  alia  ratione  calor  expellit 
formaliter  frigus,  nisi  quia,  posito  calore  in 
subjecto,  illi  debetur,  ut  frigusibinon  conser- 
vetur;  illud  autem  ita  verisimile  fit  ex  com- 
muni  ratione  subjecti  et  accidentis;  nam  uni 
accidenti  unum  tantum  subjectum  debetur, 
unde  hoc  ipso,  quod  unum  loco  alterius  con- 
stituitur,  debitum  est,  ut  aliud  excludatur. 
Hic  modus  potest  quidem  facile  sustineri, 
quia,  cum  non  omnino  nobis  constet,  qualis 
sit  cujusve  naturse  haec  preesentia  corporis 
Christi  in  hoc  sacramento,  non  est  etiam  evi- 
dens,  quid  illi  ex  natura  ejus  debitum  sit. 
Mihi  tamen,  quantum  ex  his,  quee  cognosci- 
mus,  philosophari  Iicet,  videtur  ille  modus 
voluntarius,  quia  nullum  habemus  fundamen- 
tum  ad  asserendum ,  hoc  esse  debitum  illi 
prsesentise,  quia  ratio  prsesentise  substantialis 
hoc  non  postulat,  ut  ostensum  est.  Quod  vero 
dicitur,  hanc  substantiam  substitui  loco  alte- 
rius  subjecti,  si  formaliter,  et  proprie  de  ra- 
tione  subjecti  intelligatur,  falsum  est,  quia 
corpus  Chrisli  non  est  subjectum  accidentium 
panis;  si  late,  et  improprie  de  supplente  vi- 
cem  subjecti  in  quocumque  genere  causse, 
jam  non  erit  sermo  de  exclusione  formali,  sed 
de  effectiva,  quia  corpus  Christi  non  supplet 
vicem  subjecti  formaliter,  sed  effective,  et 
per  illameffectionemnonpotestformaliter  ex- 
cludere  substantiam  panis,  ut  per  se  constat, 
et  in  sequente  conclusione  commodius  dice- 
tur.  Denique,  licet  verum  sit,  quando  unum 
expellit  aliud ,  formaliter  intercedere  illud 
naturale  debitum  non  conservandi  unum  si- 
mul  cum  alio,  tamen  hoc  ipsum  debitum  sup- 

ponit  naturalem  repugriantiam,  vel  contrarie- 
tatem  inter  ea ,  quae  sese  mutno  excluclunt. 
Ostensum  est  autem,  hic  non  reperiri  hanc 
repugnantiam,  vel  saltem  nullum  esse  funda- 
mentum  acl  affirmandam  illam;  illud  ergo, 
quod  de  hoc  debito  dicitur,  gratis  et  volun- 
tarie  dictum  videtur. 

6.  Evasio  alia.  — Refellitur. — Alter  moclus 
posset  excogitari,  scilicet,  quamvis  illa  duo 
ex  natura  rei  formaliter  non  repugnent,  ta- 
men  divina  virtute  fieri,  ut  sese  formaliter 
excludant;  nam,  sicut  e  contrario  facere  po- 
test  Deus,  ut  quoe  ex  natura  rei  formaliter 
repugnant,  et  se  excludunt,  actu  non  se  ex- 
cluclant,  ita  e  contrario  videtur  fieri  posse, 
ut,  quse  non  se  excluclunt  formaliler  ex  na- 
tura  rei,  se  excludant  formaliter  ex  obedientia 
Dei.  Gur  enim  potest  Deus  elevare  aliquid  ad 
destruendum  aliud  effective  per  potentiam 
obedientialem,  et  non  poterit  iclem  facere  for- 
maliter?  Respondetur,  hoc  involvere  contra- 
dictionem,  si  sermo  sit  de  vera  expulsione 
formali.  Potest  quidem  Deus  facere  ut,  posito 
hoc,  infallibili  lege  aliud  tollatur,  etiam  sine 
alia  actione,  vel  causalitate  positiva  ex  parte 
alterius;  sed  hoc  non  satis  est  ad  intrinsecam 
formalem  expulsionem,  de  qua  loquimur; 
nam  de  alia,  quee  est  ex  lege,  vel  pacto  Dei, 
nulla  potest  esse  queestio.  Tamen,  quod  ea, 
quse  ex  natura  sua  non  repugnant,  novam 
repugnantiam  formalem  et  intrinsecam  ha- 
beant  per  solam  potentiam  obedientialem,  id 
intelligi  non  potest,  quia  hsec  repugnantia  so- 
lum  oriri  potest  ex  posito  effectu  formali ;  hic 
autem  crescere  non  potest  nec  mutari  per 
potentiam  obedientialem,  non  mutata,  neque 
aucta  forma;  et  ideo  non  est  simile  de  effi- 
cientia.  Nam  potest  elevari  res  ad  efficiendum 
aliquid,  quod  ex  natura  sua  facere  non  po- 
terat;  et  ex  illa  actione  potest  naturaliter  et 
inlrinsece  sequi  destructio  allerius ;  at  vero 
forma  non  potest  elevari  ad  clandum  novum 
effectum  formalem  per  potentiam  obedien- 
tialem,  et  ideo  neque  ad  novam  expulsionem 
alterius ;  maxime  quia  hic  loquimur,  suppo- 
sito  eodem  effectu,  vel  quasi  effectu  formali 
prsesentiae  corporis  Christi.  Stante  autem  ea- 
dem  actione  positiva,  vel  productiva  unius, 
non  potest  ex  illa  sequi  destructio  alicujus, 
quseexnatura  sua  et  intrinsece  nonsequatur, 
alias  erit  solum  ex  pacto  Dei.  Denique  non 
est  simile  aliud,  quod  adducebatur,  quia  nulla 
est  repugnantia  ,  quod  Deus  alicui  non  con- 
ferat  actu,  quod  ex  natura  sua  illi  debitum 
est,  quia  per  hoc  non  mutatur  rei  natura,  sed 


solum  non  explelur,  seu  satiatur  in  omnibus; 
tamen  quod  alicui  intrinsece,  et  ex  vi  suse 
enlitatis  fiat  de  novo  debitum  id,  quod  ex 
natura  rei  clebitum  non  erat,  non  mutata  rei 
entitate  seu  natura,  id  concipi  non  potest, 
quia  hoc  debitum  nihil  aliud  est,  quam  in- 
trinseca  conditio,  vel  proportio  talis  rei  vel 
naturse  cum  tali  actu;  non  est  ergo  possibilis 
ille  modus  formalis  repugnantia?. 

7.  Substantia  panis  desinit  esse  per  realem 
actionem,  qua  accidentia  ab  illa  separantur . 
—  Dico  lertio  :  substantia  panis  expellitur  per 
realem  actionem,  qua  accidentia  ab  illa  sepa- 
rantur,  et  per  se  constituuntur.  Haec  conclusio 
sumitur  ex  D.  Thom.  et  Gapreolo  locis  cita- 
tis,  et  a  sufficiente  enumeratione.  Duo  vero 
sunt  in  illa  explicancia.  Primum  est,  qualis 
sit  hsec  actio,  et  quis  terminus  ejus  per  se; 
nam  separatio  unius  ab  alio  videtur  tantum 
consistere  in  carentia  unionis ,  quee  non  po- 
test  esse  terminus  actionis  positivee.  Duobus 
tamen  modis  potest  explicari  haec  actio. 
Primo,  quia  acciclentia  panis,  quando  a  sub- 
jecto  separantur,  non  solum  privantur  inhse- 
rentia,  sed  etiam  accipiunt  positivum  moclum 
per  se  existendi;  heec  igitur  actio  per  se 
primo  efficit  in  his  accidentibus  hujusmodi 
modum  ,  qui  formaliter  repugnat  cum  actuali 
inhaerentia ,  et  unione  accidentium  in  sub- 
jecto,  quia  unus  modus  includit  negationem 
alterius;  et  ideo  ex  vi  hujus  actionis  sepa- 
rantur  heec  acciclentia  a  suo  subjecto;  et  hic 
modus  est  facilis.  Solum  habet  difficultatem, 
quia  supponit  sententiam  de  illo  moclo  posi- 
tivo,  quee  non  est  certa.  Satis  vero  est,  quod 
sit  probabilis,  et  fortasse  est  probabilior,  ut 
videbimus  infra,  qusest.  77.  Secundus  modus 
explicandi  hanc  sententiam,  est,  quocl  termi- 
netursolum  ad  conservandum  entitatem  ipso- 
rum  accidentium  absolute,  et  sine  dependen- 
tia  a  subjecto,  per  modum  creationis,  etiam  si 
illis  nullum  positivum  modum  superaddat. 
Et  in  hoc  modo  explicandi  non  est  dubium, 
quin  talis  actio  interveniat  de  facto,  ut  infra 
etiara  qusest.  77  demonstrabimus.  Difficile 
vero  est,  quomodo  haec  actio  preecise  sumpta 
repugnet  formaliter  actuali  inhaerentias  et 
unioni  acciclentium  cum  subjecto,  et  excludat 
illam,  quia  solum  terminatur  ad  entitatem 
formae  conservandam  illa  alia  actione,  et  alio 
modo,  quam  antea  conservaretur;  recte  au- 
tem  intelligi  potest,  quod  maneat  sub  priori 
modo,  et  conservetur  priori  actione,  qua  in 
subjecto  conservabatur,  et  simul  etiam  con- 
servetur  actione  superaddita,  quia,  ut  supra 

diximus,  non  repugnat,  eamdem  rem  simul 


conservari  duplici  actione  totali,  prsesertim 
quando  naturalis  est,  et  aliasnaturaliteraddi- 
tur.  Maxime,  quia  non  desunt,  qui  existi- 
ment,  nunc  de  facto  accidentia  conservari  seu 
fieri  a  Deo  per  actionem  creativam,  et  ab 
agente  naturali  simul  per  actionem  educti- 
vam.  Sed  hoc  ultimum  mihi  improbabile  est; 
illud  vero  prius  est  probabile ,  supernatura- 
liter  loquendo;  dici  tamen  potest,  satis  esse, 
ex  natura  rei  eamdem  rem  non  esse  capacem 
illius  duplicis  actionis,  ut,  una  posita,  ex  na- 
tura  rei  cesset  alia.  Sednequehoc  planesatis- 
facit.  Primo  quidem,  quia  illa  actio  conserva- 
tiva  accidentium  per  se,  et  sine  dependentia 
a  subjecto,  cum  non  sit  connaturalis  acci- 
denti,  sed  tantum  per  divinam  potentiam, 
non  potest  dici,  illa  posita,  deberi  accidenti, 
ut  privetur  naturali  modo  conservationis  suae, 
sicut,  licet  infundatur  homini  scientia  infusa, 
non  ideo  debitum  est,  ut  privetur  naturali,  et 
idem  est  de  omni  perfectione  naturali,  et  su- 
pernaturali,  quando  inler  eas  non  est  forma- 
lis  repugnantia  ;  quse  inter  praedictas  minime 
videtur  esse,  si  in  terminis  earum  non  inve- 
niantur  modi  repugnantes.  Adde ,  modum 
unionis  inheerentise  esse  quid  distinctum  ab 
entitate  accidentis ;  qui  non  conservatur  per 
aliam  actionem,  qua  conservatur  accidens 
independenter  a  subjecto.  Nec  vero  est,  cur 
per  illam  destruatur,  Si  per  illam  nihil  fit  re- 
pugnans  illi  unioni,  etiamsi  per  illam  fiat  ipsa 
entitas  accidentis  alio  modo  non  pendente  ab 
unione.  Denique,  esto,  verum  sit,  videri  su- 
perfluam  actionem  conservativam  accidentis 
sine  dependentia  a  subjecto,  si  accidens  adhuc 
manet  unitum  subjecto,  tamen  inde  non  tam 
fit,  unam  actionem  excludi  per  aliam  forma- 
liter,  quam  supponere  destructum  subjectum, 
et  ideo  adjungi  talem  actionem ,  ne  acciden- 
tia  simul  pereant.  Prior  ergo  modus  videtur 
solidior;  quamvis,  cui  posterior  placuerit, 
poterit  illum  sustinere. 

8.  Quomodo  remotis  accidentibus  substan- 
tia  naturaliter  desinat  esse,  exponitur.  — 
Ad  fundamentum  contrarium  respondetur.  — 
Alterum  explicandum  in  hac  tertia  conclusione 
erat,  quomodo,  separatis  accidentibus  a  sub- 
stantia,  slatim  illa  ex  natura  rei  naturaliter 
desinat  esse.  Quod  per  principia  philosophiee 
declarandum  est,  vel  quia  remotis  accidenti- 
bus ,  tolluntur  dispositiones  necessariee  ad 
conservandam  unionem  formae  substantialis 
cum  materia;  et  ideo  statim  solvitur  illa  unio,« 
,  et  consequenter  desinit  esse  forma  substan- 


tialis,  quse  a  materia  pendebat;  et,  quia  haec 
actio  non  est  talis,  ut  per  eam  introducatur 
alia  dispositio  vel  forma  in  materiam,  conse- 
quenter  etiam  fit  desitio  ipsius  materise,  quee 
sine  forma  naturaliter  esse  non  potest;  vel 
cerle,  quia  etiam  est  naturale  materiee,  ut 
sine  quantitate  conservari  non  possit;  per 
hanc  autem  actionem  privatur  omni  quanti- 
tate.  Potest  autem  hoc  explicari,  vel  per  mo- 
dum  dependentiee,  quia,  scilicet  materia  pen- 
det  aliquo  modo,  vel  in  aliquo  genere  causee, 
a  forma,  vel  quantitate  sua ;  vel  per  natura- 
lem  quamdam  connexionem ,  et  connaturale 
debitum,  quia  videlicet,  ita  postulat  materia 
naturalem  modum  existendi  cum  quantitate 
et  forma,  ut  si  omnino  illo  privetur,  non  de- 
beatur  illi  conservatio  naturalis  sub  alio 
existendi  modo ;  quomodo  dici  potest,  ani- 
mam  naturaliter  esse  non  posse  sine  intellectu 
et  voluntate,  ita  ut,  si  illis  privetur,  natura- 
liter  eliam  postulet  privari  esse  suo,  et  con- 
servatione  in  rerum  natura.  Ex  his  ergo  satis 
constat,  quomodo  possit  tota  substantia  panis 
desinere  per  actionem  positivam;  et  solutum 
est  fundamentum  secundae  sententiee.  Ad 
fundamentum  ergo  primae  cum  prima  confir- 
matione,  clicemus  fusius  duabus  sectionibus 
sequentibus.  Ad  secundam  vero  confirmatio- 
nem  dicitur,  nunquam  Concilia  aut  Patres, 
ex  sola  praesentia  corporis  Ghristi  per  se 
sumpta  colligere  desitionem  panis ;  sed  ex 
veritate  verborum,  ut  aperte  constat  ex  Tri- 
dentino.  Unde  recte  colligitur  utrumque  fieri 
ex  efficacia  verborum,  non  vero  fieri  eadem 
indivisibili  actione. 

9.  Objectio.  —  Solutio.  —  Sed  dicunt  ali- 
qui,  etiam  si  verum  sit,  necessariam  esse  spe- 
cialem  actionem  ad  expellendum  substantiam 
panis,  distinctam  ab  ea,  qua  fit  hic  corpus 
Christi,  tamen  illam  actionem  ex  natura  rei 
sequi,  posita  altera  actione,  seu  termino  ejus, 
id  est,  ex  corpore  Christi  hic  preesente;  et 
ideo  dici  posset,  ex  vi  prioris  actionis,  per 
quam  constituitur  hic  corpus  Christi,  destrui 
substantiam  panis,  non  primario,  sed  effec- 
tive.  Sed  hoc,  licet  videatur  pie  excogitatum 
ad  inveniendum  aliquem  modum,  quo  omnia, 
quee  sunt  necessaria  ad  transubstantiationem, 
dicantur  esse  connexa  in  una  actione ,  tamen 
revera  non  est  fundatum,  nec  potest  illius 
sufficiens  ratio  reddi.  Quo  enim  fundamento 
dicitur,  ex  corpore  Chrjsti  hic  prsesente  na- 
turaliter  sequi  hanc  actionem  destructivam 
panis?  nam  illa  actio  neque  est  naturalis  cor- 
pori  secundum  se,  ut  est  per  se  notum,  quia 

est  mirabilis  actio  et  supernaturalis ;  nequc 
eliam  est  naturalis  preesentiee  sacramentali, 
quia  illa  preesentia  per  se  non  est  magis  ac- 
tiva,  quam  alia  preesenlia  localis.  Praeterea 
illa  actio  conservativa  accidentium  sine  sub- 
jecto  est  per  modum  cujusdam  creationis; 
quomodo  ergo  dici  potest,  manare  naturaliter 
ex  corpore  Christi,  aut  illi  esse  naturaliter 
debita,  ex  eo  solum,  quod  ita  sacramentaliter 
exislit?  Denique  nulla  virtus  excogitari  potest 
in  illo  corpore,  cui  sit  connaturalis  illa  actio; 
sed  est  solum  instrumentalis,  per  potenliam 
obedientialem  elevata  juxta  divinum  bene- 
placitum,  et  institutionem.  Unde  verius  for- 
tasse  est,  in  primo  instante  consecrationis 
non  esse  illam  actionem  a  corpore  Christi, 
sed  a  solis  verbis;  non  est  ergo  necessaria 
naturalis  connexio  physica  inter  has  actiones, 
sed  tota  est  ex  divina  institutione  et  lege, 
quam  ex  veritate  verborum,  prout  ab  Ecciesia 
intellecta  sunt,  colligimus. 

SECTIO  VII. 

Utrum  substantia  panis  aimihiletur. 

1 .  Qui  dicant  in  Eucharistia  panem  annihi- 
lari.  —  Heec  queestio  ex  pra3cedente  expe- 
dienda  est;  qui  enim  negant,  panem  desinere 
per  actionem  positivam,  consequenter  non 
verentur  concedere,  substantiam  panis  an- 
nihilari.  Ita  Gabr.,  dist.  11,  qusest.  1,  et  in 
canon.,  lect.  40  et  41;  Major  etiam ,  dist.  11, 
queest.  1;  Ocham,  in  4,  q.  6,  dub.  7;  Angel., 
verb.  Eucharist.,  1,  num.  31,  quos  etiam 
queestione  preecedente  citavimus.  Tribuitur 
etiam  Scoto,  dist.  11,  queest.  4 ;  sed  ille,  licet 
in  re  non  differat,  tamen  modum  loquendi 
vitare  conatur,  et  fortasse  tota  queestio  est  de 
modo  loquendi;  Durandus  item  idem  sentit, 
supponendo  materiam  panis  desinere;  nam 
in  ejus  sententia  non  fit  annihilatio,  sed  cor- 
ruptio  panis.  Hanc  vero  opinionem  probabi- 
liorem  existimat  Albertus,  dist.  10,  art.  6. 
Fundamentum  hujus  opinionis  esse  potest, 
primo,  quia  substantia  panis  omnino  desinit 
esse,  nihilo  illius  mauente,  et  non  desinit  ex 
vi  alicujus  actionis  positivee,  per  quam  des- 
truatur,  sed  per  solam  suspensionem  divini 
concursus,  quo  conservabatur;  ergo  annihila- 
tur.  Major  de  fide  est;  minor  supponitur  ab 
his  auctoribus  ex  rationibus  factis  in  prsece- 
dente  sectione;  consequenlia  vero  patet,  quia 
neque  ex  parte  termini,  neque  ex  parte  modi, 
aliquid  ibi  deest  ad  rationem  annihilationis. 


Respondet  Ledesma ,  q.  16,  art.  4,  ex  parte 
termini  deficere  aliquid  ad  annihilationem, 
quia  manent  accidentia ;  sicut  e  contrario,  si 
Deusdestruatomnia  accidentia  per  suspensio- 
nem  infiuxus,  conservando  subslantiam,  non 
annihilabuntur,  solum  quia  manet  substantia. 
Sed  hsec  responsio  non  satisfacit,  quia  acci- 
dentia  sunt  extrinseca  substantiee;  unde  non 
mutant  modum  productionis ,  vel  desitionis 
ejus.  Quocirca,  si  Deusnunc  produceret  inte- 
gram  substantiam  panis  sub  accidentibus 
preeexistentibus,  illa  nihilominus  esset  crea- 
tio,  quia  esset  productio  substantiee  ex  nihilo ; 
ergo  e  contrario  desitio  substantiee,  quamvis 
maneant  accidentia ,  erit  annihilatio.  Qua- 
propter  non  est  eadem  ratio  in  exemplo  ad- 
ducto,  quia  accidens  pendet  a  substantia  tan- 
quam  a  subjecto,  de  cujus  potentia  educitur; 
et  ideo,  quando  destruitur,  non  est  annihila- 
tio,  sed  corruptio  accidentalis  compositi,  ma- 
nente  subjecto  tanquam  materia ,  ex  qua 
educitur  accidens;  at  vero  substantia  per  se 
est  et  non  in  accidentibus ;  unde,  quando  tota 
desinit  esse  per  suspensionem  influxus,  quo 
ab  efficiente  causa  conservabatur  tale  esse, 
illa  per  se  primo  est  desitio  totius  substantiee, 
nullo  manente  subjecto,  et  ideo  est  propriis- 
sime  annihilatio;  cujus  signum  etiam  est, 
quia  ex  vi  talis  desitionis  ex  natura  rei  omnia 
accidentia  desinerent;  quod  autem  miraculose 
conserventur,  non  mutant  prioris  desitionis 
modum.  Confirmatur  et  explicatur,  quia  an- 
nihilatio  proprie  opponitur  creationi;  sed 
omnis  productio  rei  absque  preesupposito 
subjecto  est  creatio,  quamvis  contingat,  acci- 
dens  vel  formam  supponi,  ut  patet,  si  post 
creatam  animam  Deus  crearet  materiam, 
uniendo  illam  animee  preeexistenti,  vel  (sicut 
infra  dicemus)  nunc  de  facto  in  hoc  sacra- 
menlo,  quando  in  illo  desinit  esse  corpus 
Christi,  Deus  creat  materiam  et  ponit  illam 
sub  quantitate  preeexistente;  ergo  desitio  rei 
usque  ad  prinmm  subjectum,  seu  quae  nullum 
subjectum,  vel  potentiam  passivam  relinquit 
in  re,  quee  desinit  esse,  est  annihilatio.  Unde 
confirmatur  secundo,  quia  substantia  conser- 
vatur  a  Deo  per  actionem  creativam;  ergo 
desinit  per  suspensionem  illius  actionis;  ergo 
per  annihilationem  ;  nam,  sicut  corruptio  op- 
ponitur  generationi,  seu  conservationi  formee 
in  subjecto,  ita  annihilatio  creationi;  nihil 
enim  aliud  esse  videtur,  quam  suspensio  in- 
fluxus  de  se  creativi. 

2.  Prxdicta  sententia  non  est  improbabilis. 
—  Hanc  sententiam  sic  explicatam  non  exi- 

neque  esse  omnino  improbabilem ;  et  valde 
miror,  quam  ob  causam  DominicusSoto,  d.  9, 
quaest.  2,  art.  4,  ante  solutionem  argumento- 
rum  clixerit,  annihilationis  opinionem  minime 
citra  errorem  sustineri  posse;  cum  enim  haec 
sit  opinio  gravium  et  Catholicorum  Doctorum, 
et  habeat  probabilia  fundamenta,  et  probabi- 
liter  salvet  omnia,  quae  docet  fides,  non  video 
quo  fundamento,  aut  ratione  possit  ita  notari. 
Praesertim  cum  Innocent.,  lib.  4  de  hoc  myst., 
cap.  20,  hancattingens  opinionem,  etiam  pro- 
babilem  censeat.  Dicet  fortasse,  annihilationis 
nomen  et  rationem  pugnare  cum  ratione  et 
nomine  conversionis;  at  praedicti  auctores 
facile  hocnegabunt,  quia,  licettotus  transitus 
panis  iu  corpus  Christi,  ut  includit  duas  mu- 
tationes  et  plures  terminos ,  non  possit  dici 
annihilatio,  quia  altera  illarum  mutationum 
tendit  ad  terminum  positivum,  tamen  altera 
preecise  sumpta,  qua3  fit  in  substantia  panis, 
seu  termino  a  quo,  potest  juxta  hanc  senten- 
tiam  dici  annihilatio,  quia  est  transitus  in 
nihilum;  non  enim  repugnat,  eamdem  sub- 
stantiam  omnino  desinere  esse,  et  ut  sic  an- 
nihilari ;  et  illi  succedere  aliam  substantiam, 
et  ut  sic  converti;  sicut  in  transmutatione 
rerum  naturalium,  eadem  res  simul  corrum- 
pitur,  et  convertitur  in  aliam,  quia  et  desinit 
esse  substantialiter  per  separationem  formae 
a  materia,  et  illi  formae  succedit  alia  forma  in 
eadem  materia.  Unde,  licet  totus  ille  transitus 
unius  rei  in  aliam  non  sit  corruptio,  sed  con- 
versio,  tamen  altera  mutatio  praecise  sumpta, 
quae  fit  in  termino  a  quo,  est  corruptio.  Sic 
ergo  existimat  hsec  opinio  dici  posse  in  prae- 
sente  conversione. 

3.  Verior  tamen  sententia  docet  panem  non 
annihilari.  —  Prima  ratio  illam  defendendi 
improbatur .  — Nihilominus  tamen  verior  sen- 
tentia  est,  panem  non  annihilari.  Ita  docet 
D.  Thom.  hic,  et  graviores  Theologi  cum 
Magist.,  in  4,  dist.  11;  Alberto,  Bonavent., 
Richard.,  Capreol.,  Palud.;  et  inclinat  etiam 
Scotus,  quaest.  4;Innocent.,pauloantecitatus. 
Tenet  Alens.,  4  part.,  quaest.  38,  membr.  3; 
Altisiodor.,  lib.  4  Summ.,  tract.  5,  cap.  2; 
Hugo  Victor.,  lib.  2  de  Sacram.,  part.  8,  c.  9; 
Henric,  Quodlib.  9,  quaest.  9,  Quodlib.  11, 
quaest.  4;  iEgid.,  Theorem.  1  et  34  de 
Eucharist.  Rationes  autem  variae  redduntur, 
propter  quas  haec  desitio  non  est  dicenda  an- 
nihilatio;  et  quidem,  qui  dicunt,  substantiam 
panis,  vel  aliquid  ejus  aliquo  modo  manere, 
facile  se  expediunt  dicentes,  non  annihilari, 


quia  non  omnino  desinit  esse.  Sed  haec  ratio 
supponit  fundamentum  erroneum ;  et  ideo  ad 
reddendam  rationem,  statuendum  imprimis 
est,  illam  substantiam  ita  desinere,  ut  nihil 
omnino  illius  maneat.  Quocirca  post  conver- 
sionem  ita  jam  non  est,  ac  si  esset  annihilata, 
vel  ac  si  nulla  substantia  sub  accidentibus 
panis  illi  successisset.  Denique  post  conver- 
sionem  vere  posset  a  Deo  iterum  creari  et 
consequenter  ex  nihilo  produci;  ita  ergo  desiit 
esse,  ac  si  esset  annihilata,  quantum  attinet 
ad  negationem  existendi.  Quod  autem  hoc  non 
satissitadpropriam  annihilationem,  in  genere 
ostendi  potest,  quia  ad  annihilationem  non 
tantum  attendendum  est,  ad  quid  tandem 
terminetur  rei  desitio,  sed  etiam  qualis  fuerit 
modus  mutationis  seu  desitionis  rei;  sicut  in 
corruptione  naturali,  etiam  forma  ita  transit 
in  non  esse,  ut  post  corruptionem  vere  sit 
nihil;  cujus  signum  etiam  esse  potest,  quia 
posset  a  Deo  iterum  creari  ex  nihilo ;  et  tamen 
non  dicitur  annihilari,  propter  modum  desi- 
tionis,  quia  ad  corruptionem  compositi  desinit 
esse,  manente  subjecto,  de  cujus  potentia-  est 
educta ;  sic  ergo  in  praesente,  quamvis  post 
transubstantiationem  jam  substantia  panis 
vere  sit  nihil,  non  sequitur  necessario  esse 
annihilatam,  si  aliunde  ex  modo  desitionis 
potest  sufficiens  ratio  reddi,  in  quo  difficultas. 
4.  Similiter  et  secunda.  — Item  tertia.  — 
Secundo  dicunt  aliqui  panem  non  annihilari, 
quia  ita  transit  in  substantiam  corporis  Christi, 
ut  in  illa  veluti  imbibatur  et  absorbeatur. 
Sed,  ut  supra  dixi,  haec  tantum  sunt  verba, 
quibus  nihil  rei  subest,  quia  in  corpore  Christi 
nihil  manet  substantiae  panis,  sed  solum  quae- 
dam  habitudo  rationis  ad  illam,  quatenus  ille 
succedit  sub  eisdem  accidentibus;  qui  respec- 
tus  rationis  non  refert  ad  tollendam  annihila- 
tionem,  nisi  aliquid  aliud  addatur.  Tertio, 
alii  affirmant,  panem  non  annihilari,  quia  non 
omni  modo  desinit  esse,  quia  rnanet  in  poten- 
tia  obedientiali  corporis  Christi  sub  speciebus. 
Ita  Paludan.,  in  4,  dist.  11,  quaest.  3,  art.  2, 
num.  23;  et  ibi  Capreol.  ad  1  Scoti  contra  2 
concl.  Sed  hanc  sententiam  improbat  Ferrar., 
4  contra  Gent.,  cap.  63,  et  merito.  Quia,  vel 
intelligitur  manere  panis  in  potentia  obedien- 
tiali  activa  corporis  Christi ;  et  hoc  non  est  ad 
rem,  quia  virtus  activa  est  omnino  extrinseca 
rei,quae  desinit  esse;  unde  non  impedit,  quo- 
minus  annihiletur,  vel  nonsit;  ut,  licet  Deus 
annihilaret  ccelum,  nihilominus  maneret  in 
potentia  activa  Dei,  et  in  potentia  obedientiali 
activa  cujuscumque  instrumenti  divini.  Vel 

intelligitur  de  potentia  obedientiali  passiva, 
et  hoc  modo  est  falsum,  quia  totus  panis,  qui 
desiit  esse  etiam  secundum  materiam,  non 
potest  educi  de  potentia  passiva  corporis 
Christi,  quia  repugnat,  materiam  primam  re~ 
cipi  in  potentia  passiva.  Vel  vocatur  potentia 
obedientialis  quaelibet  ratio  termini  a  quo 
positivi;  ita  ut  dicatur  panis  manere  in  poten- 
tia  obedientiali  corporis  Christi,  solum  quia 
ex  illo  produci  potest,  tanquam  ex  termino 
positivo  conversionis.  Et  haec  imprimis  im- 
propriissime  dicitur  potentia  obedientialis; 
deincle,  etiamsi  Deus  annihilet  coelum,  manet 
illo  modo  in  potentia  obedientiali  terra,  quia 
per  conversionem  terrse  in  ipsum  potest  re- 
produci.  Deinde,  quamvis  admittamus  cum 
D.  Thom.,  qua?st.  77,  art.  5,  et  in  4,  dist.  12, 
qusest.  'I ,  art.  2,  quaestiuncul.  4,  illam  numero 
substantiam  panis,  cui  successit  corpus  Christi 
sub  speciebus,  non  posse  modo  accommodato 
naturis  rerum  reproduci,  nisi  per  conversio- 
nem  corporis  Christi  in  ipsam,  quia  debet 
producisubeisdem  dimensionibus,  et  propter 
hanc  rationem  dicatur  specialiter  manere  in 
polentia  obedientiali  corporis  Christi,  aclhuc 
in  hoc  sensu  per  illum  obscurum  et  impro- 
prium  loquendi  modum  non  explicatur  alia 
ratio,  propter  quam  panis  non  annihiletur, 
nisi  quia  illi  succedit  substantia  corporis 
Christi  sub  illis  eisdem  speciebus.  Quam  ra- 
tionem  ipsi  improbant  in  Scoto.  Quod  autem 
eorum  verba  nihil  aliud  in  re  contineant, 
probatur,  quia  Christus  non  continet  panem 
in  potentia  obedientiali  propria,  ut  probatum 
est,  sed  solum  est  terminus,  qui  loco  alterius 
introducitur,  et  excludenclus  dicitur,  ut  iteruin 
ibi  fiat  substantia,  quae  desierat. 

5.  Quarta  etiam  rejicitur.  —  Quarto  ergo 
alii  dicunt,  panem  non  annihilari,  solum,  quia 
ex  intentione  agentis  tota  illa  mutatio  ordina- 
tur  ad  esse  termini  positivi  sub  illis  specie- 
bus;  omnis  enim  mutatio  sumit  suam  rationem 
et  denominationem  a  termino  ad  quem.  Ita 
Ferrar.  supra ,  et  Scoto  non  displicet  hsec 
ratio ;  neque  est  omnino  contemnenda  ;  habet 
tamen  nonnullam  difficultatem,  quia,  licetilla 
ratione  recte  explicetur,  totam  conversionem 
non  esse  annihilationem ,  tamen  quod  illa  pars 
hujus  mutationis,  quee  est  desitio  panis,  non 
sit  annihilatio,  solum  quia  ordinatur  ad  intro- 
cluctionem  alterius  rei,  non  videtur  satis  per- 
suaderi  illa  ratione;  sicut  in  generatione 
hominis  antececlit  ordine  naturae  creatio  ani- 
mse,  quas  ad  illam  generationem  ordinatur,  et 
nihilominus  vera  creatio  est,  quia  est  produc- 

tio  ex  nihilo;  ergo  similiter,  si  hsec  desilio 
panis  sit  in  nihilum,  quamvis  ad  prassentiam 
corporis  Christi  ordinetur,  erit  annihilatio.  Et 
hoc  maxime  urget,  si  iila  desitio  solum  per 
suspensionemdivini  concursus,  et  introductio 
corporis  Christi  esl  per  actionem  omnino  dis- 
tinctam,  non  habens  ullam  connexionem  rea- 
lem  et  physicam  cum  illa  desitione;  ut,  si 
Deus  statueret  in  instante,  quo  homo  moritur 
et  generatur  cadaver,  suspendere  illum  con- 
cursum,  quo  rationalem  animam  in  esse  con- 
servat,  illa  esset  vera  annihilatio  animae, 
quamvis  in  re  simul  fieret  cum  productione 
alterius  rei.  Nihilominus  tamen  responderi 
potest,  hsec  exempla  non  esse  similia,  quia  in 
illis  creatio  vel  desitio  anirnae  non  componit 
unam  integram  conversionem  cum  aliis  mu- 
tationibus,  sed  est  quid  antecedens,  vel  con- 
sequens  conversionem,  et  ad  illam  quodam- 
modo  ultimate  terminatur;  et  ideo  non  habet 
rationem  annihilationis;  annihilatio  enim  dicit 
mutationem  quasi  integram  et  totalem,  quse 
omnino  desinit  in  non  esse.  Unde  hoc  ipso , 
quod  ordinatur  ad  conversionempositivam,  et 
illam  quoclammodo  componit,  deficita  ratione 
annihilationis. 

6.  Ultima  probatur.  —  Quinta  ratio,  quae 
mihi  videtur  preecipua ,  reddi  potest ,  quia 
panis  non  desinit  per  meram  suspensionem 
concursus  Dei,  sed  ex  vi  actionis  positivse  et 
physicse,  quam  supra  explicavimus.  Est  enim 
contra  rationem  annihilationis,  ut  per  positi- 
vam  actionem  fiat,  seu  consequatur,  ut  sentit 
D.  Thom.,  1  part.,  qusest.  104,  art.  3,  ad  3;  et 
Scotusin  4,  dist.  1 1 ,  quaest.  4,  in ultimis  verbis. 
Ratio  vero  est,  quia  actio  positiva  necessario 
terminatur  ad  positivum  terminum,  et,  si  ex 
illa  sequitur  desitio  alicujus  rei,  non  potest 
omnino  destrui  totum  id,  quod  per  se  suppo- 
nitur  ad  talem  actionem ;  et  ideo  non  potest 
habere  rationis  annihilationis.  Et  explicatur 
hsec  ratio,  quia  omnis  actio  realis  vel  est  in 
subjecto,  vel  sine  subjecto  :  si  est  in  subjecto, 
non  destruit  illud,  prsesertim  si  loquamur  de 
actione  substantiali,  cujus  subjectum  sit  ma- 
teria,  et  eadem  ratio  est  de  omni  actione, 
cujus  subjectum  est  res  simplex,  quse  destrui 
non  potest  per  actionem  in  se  receptam,  quia 
actio,  prsesertim  momentanea,  non  destruit 
aliquid  nisi  in  instante  quo  existit;  ergo,  si 
in  illo  instante  est  in  subjecto,  necesse  est,  ut 
in  eodem  instante  existat  subjectum;  ergo 
impossibile  est,  per  illam  actionem  destrui 
subjectum;  ergo  illa  actio  non  potest  esse 
destructio  totalis  illius  rei,  quam  per  se  sup- 

ponit;  unde  non  erit  vera  annihilatio;  talis 
ergo  actio  non  potest  esse  annihilatio.  Si  vero 
actio  sit  sine  subjecto,  illa  terminatur  ad  rem 
non  receptam  in  subjecto;  et  consequenter 
ex  sola  sua  vi  et  efficacia  non  infert  totalem 
desitionem  alicujus  rei,  quia  per  actionem 
non  destruitur  alia  res,  nisi  in  quantum  est 
incompossibilis  cum  termino  talis  actionis.  Si 
autem  actio  et  terminus  ejus  non  respiciunt 
aliquod  subjectum,  non  habebunt  repugnan- 
tiam  in  existentia  cum  alia  re,  quia  duae  res 
ut  sic  absolute  consideratse  non  repugnant 
simpliciter,  nisi  in  ordine  ad  aliquod  tertium, 
quod  sit  subjectum,  vel  quasi  subjectum;  et 
ideo  inter  substantias  ut  sic,  id  est,  quatenus 
subsistentes  sunt,  non  est  contrarietas  nec 
oppositio,  qua  una,  hoc  ipso  quod  est,  destruat 
aliam,  ne  sit  in  rerum  natura ;  imo  neque  con- 
trariae  qualitates  hoc  modo  inter  se  pugnant, 
nisi  in  ordine  ad  idcm  subjectum;  ergo  ex 
actione,  quee  nuHo  modo  respicit  subjectum, 
non  potest  intrinsece  sequi  ullo  modo  destruc- 
tio  alterius  rei. 

7.  Confirmatur.  —  Et  confirmatur  haec  ra- 
tio,  applicando  illam  rem  praesenti  mysterio; 
desinit  enim  substantia  panis  per  actionem, 
qua  separantur  accidentia  ab  illa;  ergo  ex  vi 
actionis  per  se  primo  non  destruitur  substan- 
tia,  ut  totum  quoddam  est,  sed  destruitur 
compositum  ex  illa  substantia  et  accidentibus, 
et  consequenter  illa  substantia  desinit  omnino 
esse,  non  tamen  proprie  annihilatur,  quia  non 
desinit  ut  totum  quoddam  per  se,  sed  ut 
quaedam  pars  illius  compositi,  manente  alio 
exlremo  in  rerum  natura ,  quod  est  veluli 
subjectum  illius  actionis,  praesertim,  si  actio 
illa  efficit  in  quantitate  modum  per  se  exi- 
stendi,  formaliter  repugnantem  actuali  inhae- 
renthc.  Nam  explicata  hoc  modo  illa  actio, 
optime  dicitur  versari  in  quantitate,  tanquam 
in  subjecto.  At  vero  si  sequamur  alium  di- 
cendi  modum,  quod  quantitas  solum  conser- 
vaturperactionem  independentem  a  subjecto, 
et  ex  vi  illius  separatur  ab  illo,  non  poterit 
dici  proprie  quantitas  subjectum  talis  actio- 
nis,  sed  solum  terminus,  quia  illa  actio  solum 
fit  per  modum  creationis,  quod  videtur  ob- 
stare  discursui  facto,  et  ideo  supra  existimavi 
hunc  modum  dicendi  dubium  el  difficilem. 
Dici  tamen  potest,  hujusmodi  agendi  modum 
solum  posse  esse  causam  desitionis  alterius 
rei,  quando  ex  illo  sequitur  dissolutio  alicujus 
compositi,  cujus  alterum  extremum  compo- 
nens  ex  vi  illius  dissolutionis  desinit  esse,  et 
tunc  eamdem  vim  retinet  ratio,  quia  necesse 

est,  alterum  extremum  manere  conservatum 
per  talem  actionem ;  unde  fit,  ut  illa  non  sit 
annihilatio.  Et  juxta  hanc  rationem  potest 
explicari  et  accommodari  alia  ratio,  quse  dari 
solet,  scilicet,  panem  ea  ratione  non  annihila- 
ri,  quia  aliquid  ejus  manet,  nimirum  acciden- 
tia.  Ha?c  enim  ratio,  si  solum  ex  parte  ter- 
mini,  qui  desinit  esse,  consideretur,  apparebit 
insufficiens ,  quia  accidentia  sunt  valde  ex- 
trinseca  substantise,  et  ideo  substantia  potest 
per  se  creari  sine  accidentibus,  vel  sub  acci- 
dentibus  praeexistentibus ;  et  ideo  videtur 
etiam  posse  annihilari,  si  per  se  primo  desi- 
nat  esse,  etiam  si  accidentia  ejus  alias  con- 
serventur  inesse.  Atvero  explicata  raliohaec 
ex  parte  modi  actionis,  seu  desitionis,  est 
probabilis  et  coincidit  cum  praecedente;  sci- 
licet,  hanc  non  esse  annihilationem,  quia  fit 
ex  vi  cujusdam  actionis  conservantis  acci- 
dentia  per  se  existentia ,  et  consequenter 
destruentis  substantiam,  non  per  se  primo, 
ut  totum  quoddam  est,  sed  ut  componebat 
unum  cum  accidentibus,  quse  manent. 

8.  Objectio.  —  Responsio.  —  Sed  instabit 
aliquis,  quia  licet  verum  sit,  ex  hac  actione 
immediate  sequi  dissolutionem  illius  compo- 
siti,  tandem  vero  fit  totalis  deslructio  sub- 
stantiae  panis ,  ita  ut  nihil  illius  maneat. 
Respondetur,  jam  hoc  pertinere  ad  quaestio- 
nem  de  nomine;  in  omni  enim  vera,  vel  etiam 
probabili  sententia,  supponi  debet,  substan- 
tiam  panis  ita  desinere,  ut  nihil  illius  maneat; 
unde  post  conversionem  illa  substantia  om- 
nino  non  est,  ac  si  esset  aiinihilata,  vel  ac 
si  nihil  sub  accidentibus  illi  successisset,  quia 
revera ,  post  conversionem  illa  substantia  est 
omnino  nihil,  cujus  signum  evidens  est,  quia 
posset  iterum  a  Deo  creari  ex  nihilo;  si  ergo 
propter  hanc  solam  causam  dicatur  annihila- 
tio,  erit  quaestio  de  nomine;  impropria  tamen 
erit  locutio,  quia  ad  rationem  annihilationis, 
non  tantum  est  attendendum  ad  quid  tan- 
dem  terminetur  rei  desitio,  sed  etiam  qualis 
fuerit  modus  mutationis  vel  desitionis;  sicut 
in  corruptione  rei  naturalis,  forma  tandem 
ad  hoc  terminatur,  ut  omnino  sit  nihil ;  cujus 
etiam  signum  esl,  quia  potest  ex  nihilo  creari; 
et  nihilominus  non  annihilatur,  quia  solum 
desinit  ad  dissolutionem  compositi ;  ergo  idem 
etiam  erit  in  praesenti  dicendum.  Et  hinc  col- 
ligitur  differentia  inter  corruptionem  et  an- 
nihilationem ;  nam,  quia  illa  opponitur  gene- 
rationi,  quee  fit  per  unionem  formae  cum 
materia  ,  quae  est  subjectum  illius  actionis, 
idco  potest  proxime  ac  necessario  sequi  cor- 

ruplio  ex  generatione;  at  vero  annihilatio 
proprie  opponitur  creationi,  et  clicit  destruc- 
tionem  entis,  in  quantum  ens,  seu  quatenus 
habet  esse  per  creationem;  creatio  autem 
non  versatur  circa  subjectum,  et  ideo  esse 
rei,  quatenus  ab  illa  pendet,  non  potest  des- 
trui  per  actionem  illi  esse  repugnantem,  ac 
propterea  non  potest  sequi  annihilatio  ex 
actione  positiva,  sicut  sequitur  corruptio.  Et 
ex  his  satisfaclum  est  rationi  dubilandi  initio 
hujus  sectionis  positae. 

9.  Objectio  altera.  —  Respondetur.  — Sed 
objiciet  aliquis ,  quia  sequitur,  panem  non 
fore  annihilandum,  etiam  si  corpus  Christi 
illi  non  succederet;  patet  sequela,  quia  etiam 
tunc  desineret  substantia,  non  per  suspen- 
sionem  influxus,  sed  per  actionem  positivam, 
ex  qua  per  accidens  sequitur  destructio  illius; 
consequens  autem  videtur  falsum  ,  tum  quia 
fere  omnes  contrarium  sentiunt,  durn  dicunt, 
illam  non  esse  annihilationem,  quia  est  con- 
versio  in  substantiam  corporis  Christi ;  tum 
etiam  quia  si  illa  non  est  conversio,  neque  est 
annihilatio,  neque  corruptio ,  quid  tandem 
erit,  vel  quomodo  appellabitur  illa  desitio? 
Tandem,  quia  si  intelligeremus,  per  altera- 
tionem  expelli  formam  substantialem  a  ma- 
teria,  et  illi  non  succedere  aliam,  et  propter 
hanc  causam  materiam  omnino  desinere  esse, 
fateremur  illam  annihilari,  licet  illa  desitio 
per  accidens  consecuta  sit.  Respondetur,  con- 
cedendo,  etiam  in  eo  casu,  illam  non  esse 
proprie,  et  in  rigore  annihilationem,  quia  ut 
dixi,  annihilatio  est  desitio  totius  entis  secun- 
dum  se ;  per  hanc  autem  actionem  non  de- 
sinit  substantia,  quasi  per  se,  ut  est  quoddam 
totum,  sed  quatenus  componit  unum  cum 
accidentibus ;  ex  quo  tandem  sequitur,  ut 
omnino  non  sit.  Neque  est  inconveniens,  quod 
illa  desitio  sit  innominata ;  nam  etiam  actio, 
qua  separantur  accidentia  a  subjecto,  et  per 
se  constituuntur,  innominata  est,  et  nunc 
etiam  non  habet  proprium  nomen,  quia  no- 
men  conversionis  non  significat  illam  partia- 
lem  mutationem  privativam ,  sed  transitum 
unius  rei  in  aliam ;  illa  autem  mutatio  gene- 
rali  nomine  vocatur  desitio  substantiae,  sicut 
in  motu  locali  descensus,  v.  gr.,  significat 
transitum  a  superiori  ad  inferiorem  locum;  in 
quo  includitur  amissio  unius  loci,  et  acqui- 
sitio  alterius,  qufe  sunt  partiales  mutationes, 
propriis  nominibiis  carentes.  Addi  preeterea 
potest  etiam  in  eo  casu  deficere  ex  alio  capite 
rationem  annihilationis,  quia  illa  actio  sepa- 
rativa  accidentium  a  subjecto  quodammodo 


ad  hoc  terminatur  natura  sua,  ut  sub  illis 
alia  substantia  introducatur;  nam  cum  acci- 
denlia  sint  propter  substantiam,  connaturale 
illis  est,  ut  non  sint  vacua  omni  substantia; 
atque  adeo,  ut  si  aliquando  separentur,  non 
propter  se  tantum  separentur,  sed  ut  altiori 
modo  alteram  substantiam  contineant,  illique 
deserviant;  hoc  igitur  modo  illa  actio  ordi- 
natur  ad  conversionem ;  et  ideo  desitio,  qure 
per  illam  fit,  non  est  annihilatio,  etiam  si  per 
accidens  non  consummetur  conversio.  Neque 
est  simile  illud  aliud  de  materia ,  tum  quia 
ibi  totalis  fieret  desitio,  ita  ut  nihil  omnino 
maneret;  tum  quia  ex  ipso  hoc  sequitur,  illud 
non  posse  fieri  ex  vi  alicujus  actionis,  qua3  fit 
in  instante  desitionis  materiee;  quia  oporteret 
talem  actionem  recipi  in  subjecto,  quod  esset 
impossibile,  si  jam  in  illo  instante  materia 
non  esset,  neque  esset  aliquod  accidens  se- 
paratum,  ut  supponitur;  deberet  ergo  fieri 
per  solam  suspensionem  divini  influxus. 

SECTIO  VIII. 

An  praedicta  actio  et  desitio  substantiae  panis  ad  ratio- 
neni  conversionis  et  transubstantiationis  sufficiaut. 

\.  Ratio  dubii.  —  Ratio  dubitandi  potest 
esse  duplex.  Prima  est,  quia  hrec  actio  non 
est  substantialis,  sed  accidentalis,  cum  solum 
versetur  circa  accidentia,  quibus  praBbet  mo- 
dum  per  se  essendi.  Altera  et  major  dubita- 
tio  est,  quia  hasc  actio  non  est  ex  natura  rei 
connexa  cum  actione  effectiva  prresentise  cor- 
poris  Christi,  quia  una  non  sequitur  necessa- 
rio  ex  alia,  nec  terminus  unius  ex  termino 
alterius;  supra  enim  ostendimus,  posse  hic 
constitui  substantiam  corporis  Christi,  ma- 
nente  substantia  panis;  et  eadem  ratione 
posse  Deum  conservare  per  se  accidentia, 
excludendo  substantiam  panis,  non  introdu- 
cendo  corpus  Christi,  neque  aliquod  aliud; 
unde  tandem  videtur  hic  non  fieri  unum  ex 
alio,  sed  unum  post  aliud;  quod  non  satis  est 
ad  rationem  conversionis. 

2.  Propter  hanc  difficultatem  dixerunt  ali- 
qui  Theologi,  ad  rationem  conversionis  non 
esse  necessariam  connexionem  inter  amissio- 
nem  unius  termini,  et  effectionem  alterius, 
ita  ut  ex  sola  rei  natura  unum  ex  alio  sequa- 
tur,  sed  satis  esse,  quod  ex  lege  et  paclo  Dei 
connectantur.  Ita  sentit  Scotus  in  Quodl.  10; 
Gabr.,  lect.  40  in  can.;  Major  in  4,  dist.  41, 
q.  1;  Guil.  de  Rub.,  quaest.  1,  art.  3;  Palac, 
disput.  2,  in  fine;  et  idem  sentit  Capreol.  ibi, 
citans  varia  loca  D.  Thom.,  qusest.  1,  art.  1, 

concl.  3;  Ferrar.,  4  contra  Gent. ,  cap.  63; 
Ledesma,  part.  4,  quasst.  16,  dub.  3,  in  fin. 
Quod  si  objicias,  quod  divina  lex  seu  ordi- 
natio  non  mutat  rerum  naturas,  et  ideo,  si 
unius  inceptio,  et  alterius  desitio  non  habeant 
ex  se  connexionem  sufficientem  ad  conver- 
sionem,  etiam  si  Deus  statuat  non  facere 
unam  absque  alia,  non  propterea  fore  meram 
conversionem,  respondere  poterunt,  primo, 
in  naturalibus  rebus ,  quse  naturis  rerum 
coaptantur,  id  verum  esse ;  tamen  super- 
naturales,  et  miraculosas  mutationes,  quse 
solum  ex  omnipotentia  agentis  mensurantur, 
non  habere  aliam  naturam  neque  aliam  le- 
gem,  nisi  quam  Deus  statuit;  et  ideo,  quia 
hoc  opus  est  omnino  supernaturale,  et  Deus 
statuit,  ut  non  fieret,  nisi  transmutando  unam 
rem  in  aliam,  id  satis  esse,  ut  haec  actio 
censeatur  vera  conversio,  etsi  ex  pluribus 
actionibus  non  habenlibus  inter  se  naturalem 
connexionem  componatur.  Vel  secundo  di- 
cere  poterunt  hanc  conversionem  non  esse 
omnino  physicam  et  naturalem,  sed  sacra- 
mentalem  et  artificialem;  et  ideo  mirum  non 
esse,  quod  actio,  per  quam  fit,  non  sit  simpli- 
citer  una,  sed  ex  multis  partialibus  constans 
per  artificialem  compositionem,  sicut  est  eedi- 
ficatio  domus,  et  similes.  Et  ad  hanc  satis  est 
connexio  illarum  duarum  mutationum  ex 
pacto,  seu  institutione  divina.  Quod  ita  potest 
explicari.  Quia,  quod  sacramenla  physice 
causent,  non  est  undequaque  certum;  et 
quamvis  supponatur,  causare  physice  aliquos 
effectus,  nihilominus  necessario  fatemur,  ali- 
qua  etiam  causare  tantum  moraliter ,  quando 
vel  effectus  ipse  talis  est,  ut  physice  causari 
non  possit,  vel  quando  alia  ratio  sufficiens 
occurritad  impediendam  causalitatem  physi- 
cam ;  sic  igilur  in  preesente  mysterio  actiones 
et  mutationes ,  quibus  fit  praesens  corpus 
Christi,  et  accidentia  panis  per  se  constituun- 
tur,  et  a  substantia  separantur,  et  ipsa  sub- 
stantia  excluditur,  ac  desinit  esse,  efficiuntur 
physice,  quia  in  rebus  ipsis  nulla  est  re- 
pugnantia;  at  vero  connexio  inter  has  ac- 
tiones  non  est  physica,  quia  inter  terminos 
earum  nulla  est  repugnantia  intrinseca,  et 
formalis;  nam  cum  non  fit  conversio  formalis 
et  totalis,  termini  non  respiciunt  subjectum 
aliquod,  nec  tertium  aliquod,  sub  quo  forma- 
liter  repugnent;  solum  ergo  est  connexio  sa- 
cramentalis,  et  quasi  artificialis  ex  institutione 
divina ;  quse  sufficit,  et  consentanea  est  ter- 
mino  hujus  conversionis,  qui  non  est  unum 
simpliciter,  sed  artificiale,  includens  corpus 

Christi  et  species,  quod  etiam  sufficit  ad  pro- 
priissirnam  veritatem  verborum  formae,  et 
rerum  omnium,  quas  Concilia  et  Patres  de  hac 
conversione  docent.  Et  hic  modus  dicendi  sic 
explicatus,  non  est  certe  improbabilis.  Ad 
majorem  tamen  magisque  propriam  hujus  rei 
explicationem  duo  addenda  videntur. 

3.  Explicatur  et  probatur  relata  sententia. 
—  Primo  igitur  addi  potest,  non  esse  de  ra- 
tione  conversionis  simpliciter  dictae,  ut  illse 
mutationes  inter  se  necessario  connexas  sint 
propter  formalem  terminorum  repugnantiam, 
sed  satis  esse,  ut  una  ad  alteram  ordinetur,  et 
propter  illam  fiat  ex  intentione  agentis ,  na- 
turis  rerum  magis  consentanea,  quia  nulla 
est  ratio,  quee  probet,  aliud  esse  de  ratione 
conversionis.  Nam  licet  in  omnibus  conver- 
sionibus  formalibus  id  fortasse  reperiatur 
propterspecialem  rationem  talis  conversionis, 
quse  fit  circa  iclem  subjectum  ,  non  est  tamen, 
cur  hoc  attribuamus  omni  conversioni  ut  sic, 
quia  ubi  est  singularis  modus  conversionis, 
ibi  etiam  potest  esse  alia  ratio  vinculi  seu 
ordinis  inter  mutationes,  ex  quibus  constat 
conversio;  ut  in  translocatione,  quaa  non  fit 
circa  idem  subjectum  proprie,  sed  inter  di- 
versa  corpora,  respectu  ejusdem  spatii,  seu 
continentis,  invenitur  quodammodo  alius  mo- 
dus  transmutationis;  nam  unum  corpus  ex~ 
pellit  aliud,  non  tantum  formaliter,  sed  etiam 
effective;  et  fortasse  prius  effeetive,  quam 
formaliter;  unde  alia  actione  et  mutatione 
receclit  unum,  et  alia  introducitur  aliud;  inter- 
dum  enim  Angelus,  v.  gr.,  amittit  unum  par- 
tialemlocum,  utalterum  acquirat;  quaepotest 
dici  vera  conversio  seu  commutatio  locorum ; 
quamvis  fortasse  illa  loca  non  repugnent 
simul  eidem  Angelo ;  suppono  enim,  esse  ina- 
dsequata.  Denique  ratio  est,  quia  tota  heec 
connexio  harum  mutationum  solum  existi- 
matur  necessaria,  ne  illae  videantur  concur- 
rere  quasi  per  accidens,  sed  habeant  inter  se 
aliquod  vinculum,  et  unionem ;  sed  adhoc  satis 
est  ut  sint  per  se  ordinatae ,  et  una  ad  aliam 
tendat.  Quod  autem  in  hac  conversione  hoc 
reperiatur,  ita  explicari  potest.  Nam  in  primis 
actio,  qua  excluditur  substantia  panis ,  ad 
introcluctionem  corporis  Christi  ordinatur; 
propter  quod  non  male  dixit  Soto,  dist.  9, 
qurest.  2,  art.  4,  post  recitatam  quartam  opi- 
nionem,  expulsionem  illius  substantise  esse 
quasi  modum  ad  introductionem  alterius;  et 
inidem  fere  redit,  quod  dicit  Ferrar.,  4  cor^,. 
Gent. ,  cap.  63,  circa  tertium  dictum  D. 
Thomaa,  illam  expulsionem  esse  dispositio- 

nem  ad  aliam  introductionem.  Et  supra  de- 
claravi,  hoc  habere  aliquod  fundamentum  in 
ipsis  naturis  rerum,  ne  accidentia  maneant 
vacua  omni  substantia;  et  aliunde  consenta- 
neum  etiam  est,  ut  sub  eisdem  accidentibus 
non  contineantur  duse  substantise  corporales, 
et  integrse.  Unde  cum  hic  introducitur  sub- 
stantia  corporis  Christi,  ut  sub  illis  acciden- 
tibus  contineatur,  et  per  illa  ita  significetur, 
ut  simpliciter  et  absolute  hoc  sensibile  possit 
dici  esse  corpus  Cliristi,  et  non  aliud  quid, 
valde  consentaneum,  et  quasi  debitum  huic 
mysterio  est,  ut  ad  introductionem  corporis 
Christi  expellatur  alia  substantia  ;  vel  ut  hsec 
expulsio  ad  illam  introductionem  ordinetur. 
4.  Secundo  adjungi  potest,  ad  rationem 
conversionis  non  oportere,  ut  effectio  unius 
termini,  et  destructio  alterius  conjungantur, 
propter  formalem  repugnantiam  terminorum 
secundum  se,  sed  satis  esse,  ut  ratione  agentis 
sint  necessario  conjuncta;  v.  gr.,  si  ignis  non 
posset  producere  ignem  ex  ligno,  nisi  cor- 
rumpendo  illud,  non  propter  formalem  re- 
pugnantiam  formarum  substantialium ,  sed 
propter  solas  dispositiones  praecise  sumptas, 
quia  videlicet  non  potest  introducere  formam 
ignis,  nisi  mediis  dispositionibus  destruen- 
tibus  dispositionem  ligni,  et  consequenter 
expellentibus  formam  ligni ,  hoc  praecise  con- 
sideratum  sufficiet,  ut  ignis  dicalur  conver- 
tere  unum  in  aliud,  quia  simpliciter  unum 
expellit,  et  introducit  aliud,  et  ejus  virtus 
determinata  est  ad  agendum  hoc  ordine  et 
modo ,  sive  hoc  oriatur  ex  causalitate  formali, 
sive  ex  dispositiva,  vel  effectiva;  et  sive  id 
fiat  una  simplici  actione,  sive  duabus  subor- 
dinatis;  cur  enim,  sicut  conversio  est  com- 
posita  ex  duplici  mutatione ,  non  poterit 
interdum  componi  ex  duplici  actione  subor- 
dinata  et  connexa,  saltem  in  ordine  ad  talem 
causam,  quse  non  potest  aliter  producere  ta- 
lem  effectum?  Ad  hunc  ergo  modum  intelligi 
potest  in  preesenti,  verba  non  habere  vim  ad 
agendum  unum  terminum,  nisi  expellendo 
alium,  et  quia  non  potest  expelli,  nisi  per 
aliam  actionem,  ideo  non  posse  unam  efficere, 
nisi  veluti  preemitlendo  aliam,  seu  in  ordine 
ad  aliam ;  et  ideo  merito  dici,  virtutem  ver- 
borum  esse  conversivam,  et  non  agere,  nisi 
convertendo ;  quod  totum  fundatur  quidem 
in  significatione  verborum,  et  consequenter 
in  divina  lege,  tanquam  in  prima  radice, 
proxime  tamen  fundatur  in  virtute  verborum, 
quia  sicut  posita  institutione ,  verba  revera 
habent  virtutem  ad  agendum  quod  signifi- 

cant,  ita  in  illa  virtute  connectuntur  necessa- 
rio  illse  duee  actiones  vel  mulationes,  quod 
satis  est  ad  rationem  conversionis;  nam  sicut 
illa  est  virtus  activa  physica,  ita  etiam  est 
virtus  conversiva  non  naturalis,  sed  obe- 
dientialis ;  cujus  ratio  non  ex  pura  rerum 
natura,  sed  ex  modo,  quo  ad  agendum  assu- 
mitur,  et  ex  auxilio ,  seu  modo  concursus, 
quem  habere  potest  secundum  legem  ordina- 
riam,  sumenda  est. 

5.  Et  hinc  obiter  colligitur  primo,  qua  ra- 
tione  existimata  fuerit  necessaria  conversio 
ad  conficiendum  hoc  mysterium ,  prout  nunc 
a  Christo  institutum  est;  tota  enim  haec  ne- 
cessitas  fundata  est  in  necessitate  verborum, 
ciii  eorum  efficacia  est  accommodata  ;  sunt 
enim  verba  practica,  quee  virtutem  habent, 
ut  sese  vera  efficiant  in  simplicissima  signi- 
ficatione  sua;  et  ad  hoc  fuit  necessaria  con- 
versio  substantialis,  vel  simpliciter,  vel  juxta 
modum  agendi  perfectiorem,  et  magis  accom- 
modatum,  ut  explicatum  est. 

6.  Secundo  colligitur  responsio  ad  primam 
difficultatem  positam;  nam  ad  rationem  con- 
versionis  substantialis  ex  parte  termini  a 
quo,  satis  est,  quod  desitio  ejus  sit  substan- 
tialis,  sive  sequatur  proxime  ex  actione  sub- 
stantiali,  sive  ex  accidentali;  hoc  enim  non 
refert,  quia  illa  actio  formaliter  et  intrinsece 
non  est  de  conceptu  substantialis  conversionis, 
sed  sola  desitio;  potest  autem  substantia  de- 
sinere  esse  per  actionem  accidentalem,  qua- 
tenus  ab  accidentibus  pendere,  vel  cum  eis 
necessario  connexionem  habere  potest,  quia 
ut  res  desinat  esse,  non  est  necessaria  spe- 
cialis  actio  preeter  eam,  qua  destruitur  aliud, 
a  quo  ipsapendet;  quia  desitio,  ut  sic,  non 
fit  per  actionem,  sed  potius  per  carentiam 
actionis;  secus  vero  est  de  productione  et 
effectione  substantise,  quia  illa  fieri  non  potest 
per  actionem  accidentalem,  quia  requirit  ac- 
tionem,  quse  directe  tendat  ad  dandum  esse 
substantiale. 

7.  Tertio  infertur,  si  Deus  de  potentia  abso- 
luta  efficeret  corpus  Christi  preesens  sub  acci- 
dentibus  panis,  conservando  simul  substan- 
tiam  panis ,  illam  actionem  tunc  non  fore 
conversionem,  ut  per  se  constat,  quia  non 
fieret  ex  termino  positivo  destructo;  nihilo- 
minus  tanien  illa  actio,  quoad  totam  positivam 
rationem  suam,  ejusdem  esset  rationis  cum 
actione,  quse  nunc  fit  circa  corpus  Christi, 
quia  ad  eumdem  terminum,  eodem  modp,  et 
ex  eodem  termino  a  quo  privativo  tenderet; 
actio  autem,  ut  sic,  ex  his  principiis  sumit 

rationem  suam.  Quod  etiam  in  naturalibus 
actfonibus  et  conversionibus  videre  licet; 
conversio  enim  ultra  rationem  productionis 
solum  addit  respectum  et  ordinem  ad  termi- 
num  a  quo  positivum,  qui  non  est  de  necessi- 
tate  actionis  ut  sic,  sed  interdum  necessario 
conjungitur  ex  parte  materiae  circa  quam 
versalur  actio;  ut  calefactio  si  fiat  in  subjecto 
carente  omni  frigore,  est  simplex  actio,  non 
conversio;  si  vero  fiat  ex  subjecto  frigido, 
erit  conversio  frigidi  in  calidum;  et  tamen 
illa  actio  positiva,  tendens  ad  calorem,  ejus- 
dem  rationis  est,  cum  inter  eosdem  intrin- 
secos  terminos,  et  eodem  modo  versetur. 
Idem  ergo,  et  majori  ratione  esset  in  praesenti 
mysterio  in  praedicto  casu,  quia  solum  deesset 
mutatio  termini  a  quo,  et  etiam  illa  actio,  per 
quam  terminus  ille  nunc  excluditur.  Quocirca 
cum  auctores  interdum  ex  prsesentia  corporis 
Christi  in  hoc  sacramento  colligunt  conversio- 
nem,  intelligendi  sunt,  vel  supposita  veritate 
verborum ,  et  efficientia  illis  accommodata  : 
vel  juxta  modum  actionis ,  vel  mutationis 
magis  accommodatum  naturis  rerum,  ut  saepe 
explicatum  est. 

8.  Quarto  sequitur,  totam  hanc  conversio- 
nem  uno  instante  ac  momento  perfici,  ita  ut 
primum  esse  corporis  Ghristi  sub  speciebus, 
sit  primum  non  esse  substantiae  panis ,  et 
primum  esse  per  se  existentise  accidentium 
et  separationis  eorum  a  subjecto;  in  his  enim 
omnibus  non  potest  esse  successio,  quia  non 
prius  consecratur  una  pars  materiae,  quam 
alia ;  nec  prius,  etiam  per  instans,  introdu- 
citur  corpus  Christi,  quam  expellatur  panis, 
vel  e  contrario.  Quia  in  nullo  momento,  aut 
accidentia  sunt  vacua  utraque  substantia,  aut 
utramque  simul  sub  se  continent.  Unde  vehe- 
menter  errant,  qui  corpus  Christi  incipere 
ibi  per  primum  sui  esse,  substantiam  autem 
panis  desinere  per  ultimum  sui  esse  dicunt ; 
nam  si  loquuntur  proprie,  et  in  ordine  ad 
eamdem  mensuram,  et  ad  idem  indivisibile 
instans  nostri  temporis,  sequitur  in  aliqua 
duratione  reali  simul  esse  sub  accidentibus 
substantiam  panis,  et  corpus  Christi,  quod 
est  erroneum.  Quod  si  inquiras,  quod  sit 
illud  instans,  respondet  D.  Thom.,  art.  7,  et 
cum  illo  caeteri  Theologi,  dist.  11,  esse  illud, 
in  quo  sensus  verborum  consummatur,  sicut  in 
genere  dictum  supra  est  de  formis  sacramen- 
torum;  est  enim  eadem  ratio.  Solet  vero  hic 
referri  Altisiod.,  lib.  4  Sum.,  tract.  5,  cap.  2, 
quod  dicat,  hanc  conversionem  non  in  in- 


stante,  sed  successive  perfici;  si  tamen 
attente  legatur,  hoc  non  affirmat,  nec  ab  ali- 
quo  probabiliter  affirmari  potest. 

9.  Quinto  sequitur  ex  dictis  hanc  conver- 
sionem  omni  ex  parte  esse  supernaturalem, 
scilicet  ex  parte  actionum,  quse  in  ea  interve- 
niunt,  et  ex  parte  terminorum,  qui  per  illas 
fiunt.  Denique  ex  parte  agentis,  quia  per  ma- 
terialia  verba  fit  a  Deo  tam  admirabilis  trans- 
mutatio.  Et  propter  has  causas  Sancti  supra 
citati  hoc  opus  valde  exaggerant,  tanquam 
unum  ex  maximis  omnipotentiae  Dei. 

10.  Solet  vero  a  Theologis  quaeri,  quod  sit 
majus  opus,  creationis,  aut  incarnationis,  aut 
transubstantiationis,  quodex  parte  attigit  hic 
D.  Thom.,  art.  8,  ad  3,  et  latius  in  4,  dist.  1 1 , 
quaest.  1;  Gabr.  ibi,  art.  3;  Bonav.,  dist.  10, 
art.  1,  quaest.  1,  ad  2;  Alens.,  quaest.  34, 
memb.  3;  et  Innocent.,  lib.  4  de  hoc  myst., 
cap.  7.  Sed  quod  ad  incarnationem  attinet, 
non  est  dubium  ,  quin  sit  majus  opus;  nisi 
fortasse  quatenus  in  hoc  mysterio  ipsa  incar- 
natio  quodammodo  iterum  fil,  de  quo  dicemus 
quaest.  seq.;  nam  licet  demus,  ita  esse,  tamen 
illud  est  solum  concomitanter,  et  praeter  ra- 
tionem  transubstantiationis,  ut  sic.  De  crea- 
tione  autem  jam  in  superioribus  dictum  est, 
et  D.  Thom.  supra  fatetur,  in  hoc  mysterio 
esse  plura  mirabiliora,  magisque  naturas  re- 
rum  superantia,  quam  in  creatione. 

1 1 .  Dubium  alterum. — Solutio.  —  Denique 
solet  quaeri,  an  hoc  opus  dicendum  sit  proprie 
miraculum ;  aliqui  enim  Theologi  negare  vi- 
dentur,  ut  videre  licet  in  Alber.,  dist.  11, 
art.  3,  et  Carth.  ibi,  quaest.  1;  et  ratio  est, 
quia  quod  consuetum  est,  et  quasi  ordinaria 
lege  statutum,  non  est  miraculum,  ut  docuit 
etiam  Cajet.,  quaest.  105,  art.  8;  quia  mira- 
culum  dicitur,  quasi  admirationem  inducens; 
quod  autem  ordinaria  Jege,  et  consuetudine 
fit,  non  efficit  admirationem;  et  ideo  justifi- 
catio  impii  non  est  miraculum.  Alii  vero 
existimant,  hanc  conversionem  dicendam  esse 
miraculosam;  quibus  favet  D.  Thom.,  2.  2, 
quaest.  1,  art.  8,  ad  6.  Et  ratio  est,  quia  hoc 
opus  non  solum  est  admirabile,  sed  etiam  est 
compendium  quoddam  admirabilium  operum 
Dei,  unde  de  se  natum  est  causare  maximam 
admirationem ,  licet  per  accidens  fortasse  in 
fidelibus ,  vel  propter  consuetudinem ,  vel 
quod  non  satis  attente  rem  considerant,  hunc 
effectum  non  habeat.  Sed  haec  controversia 
est  de  modo  loquendi;  res  enim  de  se  satis 
constat. 

Quomodo  loguendum  sit  de  hac  conversione,  sive 
transitu  unius  rei  in  aliain. 

\ .  Haec  qusestio  movetur  a  Theologis  prop- 
ter  varios  modos  loquendi  SS.  Patrum,  eam- 
queoptime  expedivitD.  Thom.  in  art.  8,  cujus 
doctrina  ad  tres  breves  regulas  reducitur. 
Prima  est,  propositiones  significantes  succes- 
sionem  terminorum,  seu  transitum  unius  in 
aliumesse  verasetproprias;  hujusmodi  sunt: 
Ex  pane  fit  corpus,  quia  illa  particula,  ex, 
latissime  patet,  et  non  necessario  dicit  habi- 
tudinem  causa3,  vel  principii,  sed  successio- 
nis,  vel  termini  a  quo;  unde  dicimus,  coelum 
fieri  ex  nihilo,  et  ex  nocte  diem.  Similes  sunt 
illee  loculiones  ;  Panis  convertitur  in  corpus, 
seu  transit  in  corpus  ;<  et  hee  locutiones  sunt 
valde  usitataa  inter  Sanctos  Patres,  ut  constat 
ex  adductis  sect.  I  hujus  disputationis.  Et 
ratio  etiam  est  ex  dictis  manifesta ,  quia  illis 
verbis  nihil  aJiud  significatur,  quam  habitudo 
et  successio  terminorum  inter  se;  sed  heec 
habitudo  et  suecessio  revera  intervenit  inter 
substantiam  panis  et  corpus  Ghristi;  ergo  lo- 
cutiones  illse  quse  hoc  significant  verae  ac 
propriee  sunt. 

2.  Secunda  regula  est  :  propositiones,  quse 
denotant  subjectum  substantiale,  seu  mate- 
rialem  causam  communem  utrique  termino, 
improprite  sunt,  et  in  rigore  falsee.  Unde,  si 
alicubiinventsefuerintin  probatis  auctoribus, 
pie  explicandee  sunt.  Ratio  regulee  clara  est, 
quia  in  hac  conversione  nullum  est  subjec- 
tum  commune  utrique  termino;  ergo  propo- 
sitiones,  quse  illud  supponunt,  nituntur  falso 
fundamento ;  sunt  ergo  falsse.  Primum  exem- 
plum  sit  in  hac  propositione  :  De  pane  fit  caro 
Christi;  nam  illa  particula  de  in  rigore  si- 
gnificat  consubstantialitatem,  atque  ita  in  illa 
locutione  significatur,  aliquam  materiam,  vel 
substantiam  panis  transire  in  corpus  Christi, 
vel  communicari  corpori  Christi.  Ita  sumitur 
ex  communi  doctrina  Theologorum  in  \ ,  dist. 
46,  et  in  3,  dist.  4;  et  D.  Thom.  in  1  part., 
qusest.  41,  art.  3,  et  hac  3  part.,  qusest.  32, 
art.  2.  Nihilominus  tamen  reperitur  illa  locu- 
tio  apud  Ambros.,  4  de  Sacram.,  c.  4,  dicen- 
tem  :  Ubi  accesserit  consecratio ,  de  pane  fit 
caro  Christi;  et  eodem  modo  loquuntur  non- 
nulli  ex  supra  citatis,  qui  non  utuntur  illa 
particula  in  tanto  rigore,  sed  in  sensu  primse 
regulae;  ita  ut  idem  sit  dicere  de  pane,  quod 
ex  pane.  Secundum  exemplum  est :  Panis  fit 


caro  et  vinum  fit  sanguis;  quse  quidem  in 
formali  conversione  verificantur  ratione  sub- 
jecti  communis;  et  quidem  in  conversione  ac- 
cidentali  sunt  propriissima1,  quia  manet  idem 
suppositum  sub  utroque  termino ;  et  sic  dici- 
mus,  calidum  fieri  frigidum;  tainen  in  con- 
versione  substantiali,  etiam  formoli,  viden- 
tur  minus  propriae,  quia  non  manet  idem 
suppositum  commune  ;  nihilominus  tamen  ha- 
bet  aliquod  veritatis  fundamentum,  quia  ma- 
net  eadem  materia  communis;  atque  hoc 
modo  dicitur  Joan.  2  :  Cum  vidisset,  aquam 
vinum  factum;  ergo  in  conversione  totali, 
ubi  non  est  commune  subjectum.  in  rigore 
non  est  propria,  nec  vera  illa  locutio.  Potest 
autem  altero  e  duobus  modis  explicari.  Prior 
est,  ut  non  tam  panis  dicatur  fieri  corpus, 
quam  corpus  fieripanis,  non  quidemsumendo 
panem  specifice  pro  lali  cibo  materiali ,  sed 
pro  cibo  reficiente  hominem,  et  praesertim 
pro  illo  cibo,  qui  sub  forma  panis  datur. 
Quomodo  I  acl  Cor.  1  \  :  Quotiescumque  man- 
ducabitis  panem  hunc,  etc.  Et  multas  locutio- 
nes,  quee  sunt  Joan.  6,  possunt  in  hunc  mo- 
dum  explicari;  et  in  VII  Synodo,  act.  6,  t.  3, 
circa  finem,  dicitur,  vere  nos  confiteri,  divi- 
num  corpus  panem  fieri.  Sic  etiam  Ambros., 
lib.  5  de  Sacram.,  cap.  3  :  Non  iste  panis  est 
(inquit)  quivadit  in  corpus,  sed  ille  panis  vitee 
seternx,  qui  animse  nostrse  substantiam  fulcit. 
Sic  Cyprian.,  serm.  de  Ccena  Domini  :  Ipse 
enim  etpanis,  et  caro,  et  sanguis,  idem  cibus, 
et  substantia,  et  vita  factus  est  Ecclesise  suse. 
Secunda  explicatio  est  juxta  sensum  primee 
regulse,  ut  scilicet,  verbum  illud  explicetur 
transitive,  scilicet,  panis  fit  corpus,  id  est, 
transit  in  corpus.  Sicut  Damasc,  lib.  4  de 
Fide,  cap.  14,  dicit  :  Panis  ipse  ac  vinum  in 
corpus  et  sanguinem  Dei  immutantur ;  nam 
verbum  faciendi,  valde  commune  est,  et  ad 
significandam  quamcumque  similem  habitu- 
dinem  inter  terminos  conversionis  extendi 
potest;  sic  exponendus  est  Augustin.  citatus 
a  Beda  I  ad  Cor.  11 ,  et  habetur  in  cap.  Non 
omnis,  de  Consecr.,  dist.  2,'  cum  eit  :  Non 
omnispanis,  sed  accipiens  benedictionem  Chri- 
sti,  fit  corpus  Christi.  Sic  etiam  exponi  potest 
Cyril.,  Catech.  4,  et  alii  statim  citandi. 

3.  Tertia  regula  fitfere  prsecedenti  similis  : 
propositiones,  in  quibus  id,  quod  erat  ante 
consecrationem,  affirmaturdecorporeChristi, 
et  generatim,  quae  significant  aliquid  com- 
mune  utrique  termino  manere,  ut  veree  sint, 
non  debent  sumi  pro  re  aliqua,  vel  substantia 
individua,  sed  abstractive  pro  re  contenta 

sub  accidentibus  panis  aut  vini.   Sic  expo 


nenda  est  heec  locutio  :  Panis  et  vinum  post 
consecrationem  sunt  verum  corpuset  sanguis 
Ghristi,  quee  habetur  in  cap.  Ego  Bereng.,  de 
Consecr.,  dist.  2  ;  et  apud  Damasc,  lib.  4  de 
Fide,  cap.  14  :  Quomodo  potest,  quipanis  est, 
corpus  esse  Christi?  Consecratione.  Et  illa  : 
Panis  fit  corpus,  et  vinum  sanguis,  conse- 
cratione;  et  similes  reperiuntur  apud  Inno- 
centium,  lib.  4  de  hoc  mysterio,  cap.  6,  et 
apud  alios  Patres  supra  citatos.  Ratio  ergo 
prioris  partis  hujus  regulse  est,  quia  praeter 
accidentia  nulla  res  individua  manet  commu- 
nis  utrique  termino ;  ipsa  autem  accidentia  in 
recto  et  proprie  de  nullo  terminorum  prsedi- 
cantur;  non  enim  quantitas  dici  potest  esse 
id,  quod  erat  panis;  ergo  illce  locutiones  non 
possunt  esse  verae,  si  subjectum  earum  sup- 
ponat  pro  re  aliqua  singulari  communi  utri- 
que  termino.  Et  hinc  facile  patet  altera  pars 
regulae,  quia  termini  hujus  conversionis  inter 
se  conveniunt  in  ratione  contenti  sub  his  spe- 
ciebus;  ergo,  ut  locutio  illa  sit  vera,  oportet, 
ut  subjectum  preecise  supponat  pro  contento; 
et  hoc  modo  sunt  verse,  quamvis  non  admo- 
dum  proprie,  quia  illud  subjectum  in  rigore 
priorem  modum  supponendi  indicat;  usurpa- 
tur  tamen  ad  indicandam  proprietatem  verse 
conversionis,  scilicet,  quod  in  ea  maneat  ali- 
quid  commune  utrique  termino,  quae  pree- 
dicto  modo  in  hac  conversione  salvatur,  ut  in 
superioribus  explicatum  est ;  et  tota  ex  doc- 
trina  in  his  regulis  contenta,  facilis  est,  et 
communis  Theologorum  in  4,  dist.  1  1 ,  ubi 
etiam  videri  potest  D.  Thom.,  q.  1,  art.  4;  et 
Bonav.,  art  1,  qusest.  6;  Scotus,  qusest.  3; 
Albert.,  art.  6;  Alens.,  4  part.,  queest.  39, 
memb.  2  et  3;  Gabr.,  lect.  49;  Soto,  dist.  9, 
qusest.  2,  art.  8. 

SECTIO  X. 

Utruin  quodlibet  possit  converti  in  quodlibet. 

1 .  Hactenus  explicuimus  mysterium  Eucha- 
ristiae ;  nunc  ad  complementum  doctrinee  ge- 
neraliter  dicendum  est,  an  possit  heec  conver- 
sio  alio  modo  fieri ;  et  in  universum,  an  possit 
quaelibet  res  in  aliam  converti.  Theologi  enim 
absolute  et  sine  distinctione  affirmant;  in- 
dicat  D.  Thom.  hic,  art.  4,  ad  3,  dicens,  Deum 
propter  infinitam  virtutem,  quam  habet  su- 
pra  omne  ens,  posse  totum  ens  in  aliud  totum 
convertere,  hoc  ipso,  quod  in  ratione  entis 
conveniunt.  Quae  ratio  inter  queelibet  entia 


procedit.  Sentit  ergo  D.  Thom.  divina  virtute 
posse  quodlibet  converti  in  quodlibet,  et  ita 
exponit,  et  late  defendit  Cajet.  ibi,  et  Soto, 
dist.  9,  quaest.  2,  art.  4,  in  fine;  tenet  Scotus, 
dist.  41,  quaest.  1,  art.  2,qusest.  2,  in  princ, 
et  Quodlib.,  queest.  4  0.  Idem  sentit  Richard., 
dist.  4  0,  art.  3,  quaest.  4;  Paludan.,  dist.  41, 
queest.  3,  num.  3;  Capreol.,  art.  3,  ad  4  Du- 
rand.  conlra  2  conclus.;  Major,  qusest.  1, 
art.  3 ;  Guil.  Rub.,  qusest.  1,  art.  3;  Gabr., 
quaest.  2,  et  lect.  40  in  can.  Quam  sententiam 
debere  esse  fidelibus  indubitatam,  lib.  3  de 
Euchar.,  cap.  13,  dicit  Bellarm.  Sed  non 
existimo  posse  qusestionem  hanc  ita  genera- 
tim  sumptam  commode  definiri,  et  explicari. 

2.  Ut  ergo  res  tota  intelligatur,  distin- 
guenda  sunt  varia  genera  rerum,  et  conver- 
sionum;  sunt  enim  in  rebus  substantiee,  et 
accidentia;  et  inter  substantias  queedam  sunt 
compositae  ex  materia  et  forma;  alise  simpli- 
ces  et  integrae,  ut  Angeli:  et  partiales,  ut 
materia  et  forma.  Accidentia  vero  considerari 
possunt,  vel  per  se,  ut  sunt  quaedam  entia 
simplicia,  et  completa,  vel  ut  cum  subjecto 
unum  aliquid  componunt.  Rursus  conversio 
una  est  formalis,  quae  fit  per  successionem 
diversarum  formarum  in  eodem  subjecto;  al- 
tera  intelligi  potest  materialis,  ut  si  unum 
compositum  convertatur  in  aliud  ex  parte 
materiae,  seu  subjecti,  manente  eadem  forma; 
altera  esse  potest  totalis  ex  parte  utriusque 
extremi,  quae  intelligi  potest,vel  inter  simpli- 
cia  entia  integra  inter  se,  vel  inter  ens  sim- 
plex,  et  compositum  substantiale,  vel  etiam 
accidentale.  Altera  denique  conversioessepo- 
test  totalis  ex  parte  tantum  alterius  extremi , 
ut  si  tota  aliqua  substantia  convertatur  in 
materiam,  vel  formam  alterius;  et  in  his  om- 
nibus  potest  esse  magna  varietas,  materialis 
potius,  quam  formalis. 

3.  Dico  ergo  primo  :  conversio  formalis  vel 
materialis  proprie  esse  non  potest  inter  res 
simplices,  neque  inter  rem  simplicem  et  com- 
positam.  Probatur  ex  definitione  conversionis 
formalis ;  est  enim  illa ,  quee  fit  inter  duas  res 
ratione  formarum,  manente  eodem  subjecto, 
vel  materia  communi  utrique ;  ergo  haec  con- 
versio  essentialiter  postulat  in  utroque  ex- 
tremo  compositionem  ex  materia  seu  sub- 
jecto,  et  forma,  proportionatam  conversioni. 
Confirmatur,  quia  si  ulerque  terminus  sit 
simplex,  per  modum  integrae  substantiee,  aut 
per  modum  materiee ,  non  poterit  informare 
subjectum,  et  ita  non  poterit  esse  terminus 
hujus  conversionis ;  si  autem  intelligatur  esse 

res  simplex  per  modum  formae  separatse  a 
materia,  vel  naturaliter,  ut  est  anima  ratio- 
nalis,  vel  divina  virtute,  ut  si  Deus  conserva- 
ret  aliam  formam  per  se  existentem,  et  tunc 
si  illa  forma  iterum  uniatur  materise,  exclu- 
dendo  ab  illa  aliam  formam,  fit  quidem  con- 
versio,  non  inter  res  simplices,  sed  inter 
composita,  ad  quee  per  se  primo  terminatur 
actio  vel  corruptio;  ergo  nunquam  hujusmodi 
corruptio  fieri  potest,  si  alter  terminus  est 
omnino  simplex.  Et  hic  discursus  eadem  pro- 
portione  procedit  in  conversione,  quam  ma- 
terialem  vocabimus. 

4.  Objectio.  —  Solvitur.  —  Sed  contra,  fin- 
gamus  materiam  sine  forma,  et  Angelum  ifli 
preesentem  seu  unitum  illi,  ut  motorem;  hoc 
posito  Deus  posset  convertere  illum  Angelum 
in  animamrationalemuniendo  illam  materiee, 
vel  in  animam  equi;  ergo  illa  esset  conversio 
formalis,  et  tamen  fit  ex  re  simplici  in  com- 
positam.  Respondetur,  si  talem  modum  con- 
versionis  admittamus,  illam  non  esse  pro- 
prie  conversionem  formalem,  sed  potius  esse 
transubstantiationem  Angeli  in  animam ,  cum 
qua  conjungitur  simplex  productio  alterius 
compositi.  Quod  quidem  recte  dicitur,  si 
anima  illa  sit  rationalis,  quee  prius  natura  fit 
quam  uniatur,  et  distincta  actione;  at  vero 
in  aliis  formis  malerialibus,  quee  nec  prius 
nec  alia  actione  fiunt,  quam  uniantur,  non 
videtur  hoc  habere  locum,  cum  ex  parte  ter- 
mini,  ad  quem  terminatur  conversio,  tantum 
sit  una  actio,  quee  non  ad  formam,  sed  ad 
compositum  per  se  primo  terminatur;  et  ideo 
videtur  tunc  illa  conversio  quasi  mista  ex 
transubstantiatione  et  conversione  formali. 
Et  fortasse  verius  est,  illam  non  fore  veram 
et  proprie  conversionem,  ut  amplius  ex  di- 
cendis  constabit. 

5.  Dico  secundo  :  ut  fieri  possil  conversio 
formalis  inter  res  aliquas  compositas,  etiam 
de  potentia  Dei  absoluta,  duas  conditiones 
concurrerenecesseest.Prima,utunaformaita 
cum  alia  pugnet  aliquo  modo,  ut  ad  introduc- 
tionem  unius  altera  excludatur.  Secunda  est, 
ut  subjectum  sit  capax  utriusque  formee,  sal- 
tem  capacitale  obedientiali.  Probatur  primo 
exemplis ;  nam  licet  ccelum  constet  materia  et 
forma,  si  tamen  illa  materia  non  est  capax 
formee  ignis,  aut  e  contrario,  si  forma  ignis 
nullo  modo  potest  conferre  in  illa  materia 
suum  effectum  formalem,  non  posset  ccelum 
converti  in  ignem ;  et  idem  est  de  compositis 
accidentalibus ;  nam  album  ut  sic  non  potest 
converti  in  justum  aut  sapiens,  quia  subjec- 


tum  albedinis  proprium,  non  est  capax  sa- 
pientia3,  aut  justitiee.  Et  eisdem  exemplis  de- 
claratur  altera  conditio.  Nam  quia  albedo 
nullum  ordinem  habet  cum  sapientia  aut  jus- 
titia,  non  potest  compositum  ex  una  talium 
formarum  in  compositum  ex  alia  converti.  Et 
similiter,  si  fingamus,  nullam  esse  formam, 
aut  modum  positivum,  ex  quo  sequatur  de- 
sitio  luminis,non  poterit  lucidum,  ut  sic,  per 
conversionem  in  aliud  destrui,  sed  tantum 
per  simplicem  corruptionem ;  ratio  vero  utri- 
usque  partis  est,  quia  hujusmodi  conversio 
per  se  fit  inter  composita,  quorum  unum 
desinit,  et  aliud  per  conversionem  fit;  ergo, 
ut  locum  habeat  talis  conversio,  necesse  est, 
ut  possit  fieri  compositio  ex  subjecto  seu  ma- 
teria,  et  forma,  ad  quam  introducendam  alia 
expellitur;  ergo  ad  hanc  conversionem  ne- 
cessario  supponendum  est  subjectum,  quod 
unam  formam  amittat,  et  sit  capax  alterius; 
concurrentibus  autem  his  duabus  conditioni- 
bus,  fieri  potest  heec  conversio  inter  quas- 
cumque  res,  cum  neque  in  subjecto,  neque  in 
terminis  sit  repugnantia. 

6.  Dico  tertio  :  ut  conversio  materialis  seu 
ex  parte  subjecti  fieri  possit,  duee  etiam  con- 
ditiones  necessariae  sunt.  Prima  est,  ut  fiat 
inter  composita  ex  subjecto  et  forma  realiter 
distincta.  Altera  est,  ut  forma,  sub  qua  fit 
conversio,  apta  sit  afficere  subjectum  utrum- 
que,  et  consequenter,  ut  utrumque  subjeclum 
sit  capax  talis  formee.  Ratio  vero  primee  con- 
ditionis  est,  quia  si  forma  non  sit  res  distincta, 
sed  tantum  modus,  non  poterit  conservato 
tali  modo  seu  forma  destrui  subjectum,  quia 
essentialis  ratio  illius  entitatis  est  ipsa  ratio 
subjecti,  et  ideo  non  potest  conservari  illa 
entitas,  destructa  ratione  subjecti;  non  con- 
servata  autem  illa  entijate,  non  potest  con- 
servari  modus  ejus,  quia  per  se  non  habet 
propriam  entitatem,  in  qua  conservetur;  et 
hac  ratione  non  potest  istud  subjectum  con- 
verti  inaliudsub  eadem  numerosubsistentia, 
una  natura  alteri  succedente,  quia  destructa 
natura  non  potest  conservari  subsistentia, 
quse  tantum  est  modus  ejus;  et  eadem  ratione 
non  potest  hic  globus  converti  in  alium,  succe- 
dentibus  sibi  quantitatibus  subeadem  numero 
figura.  Ratio  vero  alterius  conditionis  est  ea- 
dem,  queepreecedentis  conciusionis,  quia  etiam 
terminus  istius  conversionis  est  compositum 
ex  forma  manente ,  et  subjecto  alii  succe- 
dente ;  ergo  necesse  est,  ut  forma  possit  uniri 
utrique  subjecto,  et  consequenter,  ut  utrum- 
que  subjectum  sit  capax  formee,  quia,  sine 

unione  inter  ipsa,  nonfiet  compositum;  siau- 
lem  forma  non  sit  apta  ad  informandum  sub- 
jectum,  vel  hoc  non  sit  capax  ejus,  non  pote- 
rit  inter  ea  formalis  unio  intercedere;  suppono 
enim  ex  tractatis  disputat.  47,  non  posse  in- 
tervenire  aliud  genus  unionis;  et  ex  dictis 
hac  disput.,  sect.  4,  sumo,  solam  unionem 
effectivam  nihil  referre  ad  terminum  hujus 
conversionis ,  tum  quia  non  facit  verani  con- 
versionem;  tum  etiam  quia  consistit  in  ac- 
tione,  quse  non  potest  esse  terminus  actionis; 
requiritur  ergo  illa  duplex  conditio  ad  hoc 
genus  conversionis;  illis  vero  concurrentibus, 
poterit  fieri  a  Deo  hsec  conversio  inter  quas- 
cumque  res,  quia  nulla  est  repugnantia  ex 
parte  alicujus  termini,  nec  aliunde,  ut  patebit 
facile  applicando  conditiones  omnes  conver- 
sionis  supra  expositas. 

7.  Dubium.  —  Responsio.  —  Sed  quseres, 
an  haec  conversio  sit  transubstantiatio.  Res- 
pondeoprimo  :  si  sit  conversio  ex  parte  solius 
materiee,  quia,  v.  gr.,  sub  eadem  forma  una 
materia  alteri  succedit,  et  ita  ex  uno  compo- 
sito  fit  aliud,  illa  non  erit  transubstantiatio, 
quia  non  erit  conversio  totius  substantiee ;  si 
vero  sit  commutatio  totius  substantiae  in  to- 
tam  substantiam  sub  eisdem  accidentibus  , 
distinctione  opus  est,  quia  variis  modis  potest 
hoc  accidere.  Primo,  per  solain  adductionem 
totius  substantias,  et  quasi  localem  expulsio- 
nem  alterius.  Secundo,  per  unius  adductio- 
nem,  et  desitionem  alterius  substantialem. 
Tertio,  e  contrario  per  productionem  unius, 
et  solam  localem  expulsionem  alterius;  et  hos 
tres  modosexistimo  non  sufficere  ad  transub- 
stantiationem,  ut  supra  dixi.  Quarto,  intelligi 
potest  hoc  fieri  per  substantialem ,  totam- 
que  desitionem  unius  substantise,  et  effectio- 
nem  alterius,  et  hsec  erit  vera  transubstan- 
tiatio,  sive  cum  illa  actione  conjungatur  actio 
uniens  ipsam  substantiam  cum  accidentibus, 
sive  non;  utroque  enim  modo  fieri  potest,  et 
neuter  transubstantiationi  repugnat. 

8.  Solum  est  advertendum,  hujusmodi  con- 
versionem  totius  substantise  non  esse  proprie 
conversionem  materialem ,  de  qua  nunc  lo- 
quimur,  quia  conversio  materialis  proprie 
dicta  est,  quse  per  se  primo  fit  in  composi- 
tum  ex  parte  tantum  materise,  quatenus  est 
pars  illius  compositi;  in  supradicta  vero  con- 
versione  totali  per  se  primo  fit  tota  substan- 
tia ;  unio  vero ,  vel  compositio  illius  cum 
aceidentibus,  est  accidentalis,  et  extrinseca, 
sive  consequatur,  sive  non. 

9.  Quarta  conclusio.  — Dico  ergo  quarto  : 


quaelibet  res  existens  sub  accidentibus  rea- 
liter  a  se  distinctis,  si  ab  illis  in  suo  esse 
pendeat,  potest  converti  in  aliam.  qute  loco 
illius  sub  eisdem  accidentibus  constituatur  ac 
fiat.  Hsec  conclusio  imprimis  probatur  exem- 
pio  prsesentis  mysterii,  quia  nulla  major  re- 
pugnantia  in  qualibet  alia  re  ostendi  potest, 
sive  substantias  materiales  inter  se  compare- 
mus,  sive  spirituales  inter  se,  sive  materialem 
et  spiritualem,  sive  spiritualem  et  materia- 
lem,  quod  omnium  difficillimum  est.  Explico 
breviter  singula  :primum  enim  membrumde 
substantiis  materialibus  facile  est,  quia  est 
prorsus  eadem  ratio  in  omnibus  aliis,  quee  in 
pane  et  vino,  et  corpore  ac  sanguine  Christi. 
Unde  obiter  colligo  eadem  proportione  posse 
unam  quantitatem  converti  in  aliam  divina 
virtute,  v.  gr.,  sub  eadem  albedine,  ut  ex 
eisdem  principiis  constat. 

10.  Secundum  membrum  est  difficilius , 
quia  substantiee  spirituales  vix  habent  acci- 
dentia,  quse  ab  illis  possint  separari;  nihilo- 
minus  tamen,  ponendo,  intellectum  et  volun- 
tatem  distingui  re  ipsa  a  substantia  Angeli, 
probabile  fit,  posse  ab  illa  separari,  et  conse- 
quenter  posse  aliam  substantiam  spiritualem 
sub  illis  accidentibus  constitui,  vel  per  mo- 
dum  subjecli,  vel  per  intimam  preesentiam 
cum  unione  aliqua  effectiva,  simili  sacramen- 
tali. 

11.  Tertium  membrum  facilius  est,  suppo- 
sito  mysterio  Eucharistise,  quia  sicut  loco 
substantise  panis  fit  sub  accidentibus  sub- 
stantia  corporis  Christi  per  veram  actionem 
conversivam,  ita  fieri  potest  quselibet  sub- 
stantia  angelica,  quse  realem  preesentiam,  et 
similem  unionem  habeat  cum  illis  accidenti- 
bus;  nulla  est  enim  major  repugnantia ;  nam 
licet  corpus  Christi  materiale  sit,  tamen  hic 
fit,  et  constituitur  ad  modum  rei  spiritualis. 

12.  Quartum  membrum  propterea  difficilli- 
mum  est,  quia  non  solum  pendet  ex  separa- 
tione  accidentium  spiritualium  a  substantia 
spirituali,  sed  etiam  ex  eo  quod  non  apparet, 
quomodo  sub  accidentibus  spiritualibus  sub- 
stantia  malerialis  constitui  possit.  Nihilomi- 
nus  tamen  mulli  existimant,  hanc  conversio- 
nem  spiritus  in  corpus  non  implicare  apertam 
contradictionem,  quia  sub  accidentibus  ange- 
licis  potest  etiam  constitui  substantia  male- 
rialis,  vel  per  modum  subjecti,  ut  quidam 
volunt,  vel  saltem  per  intimam  prsesentiam, 
et  aliquem  modum  unionis  effectivse,  quan- 
quam  heec  non  sit  essentialis  conversioni,  sed 
eam  consequatur.   Ex  quibus   facile   patet, 

idem  judicium  esse  (sicut  in  primo  membro 
dixi)  de  accidenlibus,  qure  sub  aliis  a  se  rea- 
liter  distinctis  existunt.  Nam  sub  illis  com- 
mutari  seu  converti  possunt.  Quse  omnia 
eodem  modo  intelligi  et  applicari  possunt  ad 
conversionem,  vel  accidentium  inter  se,  vel 
accidentis  in  substantiam,  vel  substantise  in 
accidentia,  dummodo  transitus  fieri  possit  sub 
aliqua  re  utrique  termino  communi;  est  enim 
eadem  ratio,  ut  facile  consideranti  patebit. 

13.  Dico  quinto  :  si  aliqua  res  omnino 
destruatur,  ita  ut  nihil  illius  maneat,  id  est, 
nec  substantia,  nec  accidens  aliquod,  non  po- 
test  proprie  in  aliam  converti.  Declaratur,  ne 
forte  disputemus  de  modo  loquendi  :  potest 
enim  Deus  aliquam  substantiam  cum  omnibus 
accidentibus  ejus  destruere,  et  loco  illius 
aliam  constituere ;  de  quo  nullus  potest  dubi- 
tare;  quod  vero  hoc  non  sufficiat  ad  pro- 
priam  rationem  conversionis,  sed  solum  sit 
ibi  annihilatio  unius  substantiee,  et  creatio  al- 
terius,  sinlque  substantiae  sibi  succedentes  ex. 
voluntate  divina,  patet  ex  supradictis,  quia 
nulla  alia  connexio,  vel  ordo  invenilur  inter 
duas  illas  mutationes,  vel  quasi  mulationes, 
neque  desitio  illa  sequitur  ex  vi  alterius  ac- 
tionis ,  ac  denique  non  sibi  succedunt  illae 
duee  res  in  aliquo  tertio,  in  quo  aliquo  modo 
sibi  repugnent. 

14.  Objectio.  —  Solutio.  —  Replicatio.  — 
Dices  :  si  in  eodem  corpore  continente  Deus 
omnino  mutaret  corpus  contentum  in  aliud, 
illud  posset  sufficere  ad  rationem  conversio- 
nis,  etiam  si  nulla  alia  res  maneret  communis 
utrique  termino;  ut,  v.  gr.,  si  Deus  in  loco 
unius  cceli,  v.  gr.,  octavee  spheerse,  produceret 
aliud  corpus  cceleste,  ex  natura  rei  neces- 
saria  esset  expulsio  corporis  ccelestis,  quod 
nunc  ibi  est,  et  consequenter  sequeretur  desi- 
tio  substantialis  illius,  quia  non-posset  per 
solam  motionem  localem  discedere,  quia  non 
posset  penetrare  alios  ccelos,  neque  illos  divi- 
dere ,  ut  transiret ;  ergo  hoc  satis  esset  ad 
conversionem,  quandoquidem  ex  vi  produc- 
tionis  unius,  sequitur  desitio  alterius.  Res- 
pondetur,  introductionem  unius  corporis  in 
aliquem  locum  per  se  et  ratione  formali  non 
sufficere  ad  conversionem,  sed  ad  transloca- 
tionem,  quiaexvi  illius  solum  sequitur  localis 
mutatio  in  alio  corpore.  Quod  si  fortasse  ob 
alia  corpora  interjacentia  ,  et  impedientia , 
non  possit  corpus  extra  locum  suum  moveri, 
non  poterit  substantialiter  destrui  ab  alio 
corpore  introducto,  prsesertirn  si  illud,  quod 
antea  erat,  sit  incorruptibile,  ita  ut  neque 

dividi,  neque  comminui  possit,  sed  potius  im- 
pedire,  ne  aliud  illud  introducatur.  Unde,  si 
Deus  velit  aliud  corpus  ibi  creare  absque 
penetralione,  oportebit,  ut  prius  saltem  na- 
tura  suspendat  influxum,  quo  conservabat 
aliud  corpus,  ut  desinat  esse,  ut  cedat  alteri 
corpori  ibi  creando.  Sed  contra  :  quia  esto, 
heec  omnia  vera  sint,  ut  revera  esse  viden- 
tur,  illud  satis  erit  ad  rationem  conversionis, 
quia  non  est  de  ratione  conversionis,  ut  ex  vi 
productionisunius  terminidesinatalius,  sedut 
agens,  prout  potuerit,  deslruatunum,  et  faciat 
alium,  preesertim  si  ad  talem  aclionem,  prout 
hic  et  nunc  fit,  necessaria  sit  talis  desitio. 

15.  Solvitur.  —  Altera  replica.  —  Res- 
ponsio.  —  Respondetur,  explicando  hoc  modo 
has  mutationes,  et  earum  conversionem,  sal- 
vari  aliqualiter  rationem  conversionis;  tamen 
eo  modo,  quo  ibi  est  conversio,  manere  sub 
utroque  termino  aliquid  commune  utrique, 
quod  licet  non  sit  proprie  accidens  illis 
inhserens,  est  tamen  per  modum  accidentis, 
quatenus  circumdat,  et  continet  utrumque; 
nam  ex  hac  circumscriptione  oritur  repu- 
gnantia,  et  consequenter  connexio  inter  in- 
ceptionem  unius,  et  desitionem  alterius.  Sed 
urgebis  :  fingamus,  illam  conversionem  non 
fieri  circa  aliquod  corpus  continens,  vel  cir- 
cumdans,  sed  solum  in  eodem  spatio,  ut  si 
Deus  totum  hunc  mundum  subito  transmu- 
taret  in  alium  constantem  alia  materia ,  et 
aliis  corporibus,  ac  substantiis.  Respondetur, 
illam  non  fore  propriam  conversionem ,  sed 
annihilationem  unius,  et  creationem  alterius, 
quia  solo  Dei  arbitrio  simul  conjungerentur; 
et  si  viderentur  habere  aliquod  vestigium 
conversionis ,  solum  est ,  quatenus  aliquo 
modo  concipiuntur  illi  termini  cum  habitu- 
dine  ad  idem  spatium. 

16.  Et  hinc  obiter  colligo  non  posse  unam 
rem  in  alleram  converti,  quin  res,  in  quam 
fit  conversio,  succedat  in  preesentia  rei 
conversee,  ita  ut  ibi  fiat  prsesens,  ubi  alia 
erat,  quanquam  Scotus,  d.  10,  q.  1,  et  Du- 
rand.,  dist.  1 1 ,  contrarium  sentiant,  dicentes, 
quando  conversio  fit  in  rem  prseexistentem, 
potius  trahi  rem  conversam  ad  locum  et  con- 
ditionem  ejus,  in  quam  convertitur.  Exem- 
plum  ponit  Durand.  in  alimento,  quod,  ut 
convertatur  in  substantiam  aliti ,  trahitur 
ubi  alitum  est.  Sed  non  satis  perpenclerunt, 
et  considerarunt ;  nam  Patres  omnes,  ut  magis 
explicarent  preesentiam  Christi,  usi  sunt  no- 
mine  conversionis;  supponentes ,  si  panis 
convertitur  in  substantiam  Christi,  necessa- 

rium  fore,  ut  Christus  fiat  preesens,  ubi  erat 
panis.  Quod  recte  etiara  docuerunt  Scho- 
lastici,  dist.  11;  Richardus,  art.  1,  queest.  12, 
ad  2;  Gapreolus,  ad  5  Scot.  contra  5  concl.; 
Gabr.,  queest.  1,  art.  2;  Major,  queest.  1;  Pa- 
lacius,  disput.  1,  concl.  2;  Ferrar.,  4  cont. 
Gent.,  cap.  63;  eteodem  sensu  dixit  D.  Thom. 
et  docent  omnes  discipuli  ejus,  conversionem 
esse  rationem  hujus  preesentiee,  quia  est  quasi 
via,  ex  qua  necessario  sequitur  talis  preesen- 
tia,  ut  in  superioribus  explicatum  est.  Prae- 
terea  quod  Scotus  dicit,  posse  fieri  conversio- 
nem  panis  existentis  in  terra,  in  corpus  Christi 
existens  in  coelo,  prout  ibi  est,  nulla  muta- 
tione  in  eo  facta,  nec  mente  concipi  potest, 
cum  nihil  omnino  resultet  in  illo  termino,  nec 
sit  aliqua  successio,  aut  vera  habitudo  realis 
inter  illas  res. 

17.  Objectio.  —  Solutio.  —  Deinde  exem- 
pluin,  quo  utitur  Durandus,  non  est  ad  rem, 
vel  potius  confirmat  quod  intendimus,  quia 
vivens  convertit  alimentum  in  se,  non  ut 
praeexistens  est,  sed  prout  novam  partem  ac- 
quirit,  secundum  quam  revera  acquirit  par- 
tialem  preesentiam  ibi,  ubi  erat  materia  ali- 
menti,  in  instante,  in  quo  fit  illa  partialis 
conversio.  Ratio  denique  est,  quia  conversio 
proprie,  ut  supra  dictum  est,  non  fit  in  rem, 
ut  preeexistit,  sed  ut  terminat  conversionem, 
et  consequenter  ut  recipit  aliquo  modo  esse 
per  illam;  et  quoniam  conversio  debet  fieri 
circa  aliquod  commune  utrique  termino,  in 
quo  sibi  repugnant,  ideo  necesse  est,  ut 
respectu  illius  sibi  succedant  in  reali  preesen- 
tia.  Dices,  fieri  posse,  ut  in  instante  conver- 
sionis,  res  illa,  circa  quam  fit  conversio,  in 
alium  locum  transferatur ;  v.  gr.,  si  species 
panis,  quee,  dum  proferuntur  verba,hic  sunt, 
in  instante,  quo  perficitur  consecratio,  divina 
virtute  ponantur  alibi,  tunc  nihilominus  erit 
vera  conversio,  et  tamen  corpus  Christi  non 
succedet  ibi,  ubi  fuit  panis.  Respondetur 
primo,  illudfieri  nonposse  naturaliter;  deinde 
in  eo  casu  quasi  materialiter  variari  preesen- 
tiam;  nam  formaliter  Christus  succedit  sub 
eisdem  speciebus,  sub  quibus  erat  panis,  et 
ita  ibi  fit  praesens,  ubi  adesset  substantia  pa- 
nis,  si  tunc  maneret,  et  hoc  per  se  pertinet 
ad  rationem  conversionis ,  et  ita  est  intelli- 
gendum  quod  diximus. 

18.  Ex  his  dico  sexto,  quamlibet  crealu- 
ram  posse  in  aliam  converti,  non  quidem 
omni  genere  conversionis,  sed  uno  aut  altero, 
unicuique  rei  accommodato  pro  earum  diver- 
sitate.  Heec  assertio  constat  ex  dictis.  Solum 

potest  objici  August.,  lib.  6  super  Gen.  ad 
litteram,  cap.  9  et  12,  et  lib.  de  Immortalitate 
anim.,  cap.  15,  etBoet.,  lib.  de  Duabus  na- 
turis,  qui  negant  corpus  posse  converti  in 
animam,  vel  in  spiritum.  Sed  hi  Palres  lo- 
quuntur  de  conversione  naturali  cuicumque 
rei,  vel  certe  disputant  de  eo  genere  conver- 
sionis,  in  quo  ex  una  substantia  fit  altera, 
non  solum  ut  ex  termino  a  quo,  sed  ut  ex 
subjecto  vel  parte,  quee  maneat  in  termino 
conversionis. 

19.  Nonnulli  contrarium  tenuerunt.  —  Ul- 
timo  addo.  omnia  heec,  quae  de  rerum  conver- 
sionibus  diximus,  intelligenda  esse  inter  res 
creatas;  nam  inter  Deum  et  creaturam  nulla 
potest  esse  conversio,  quia  nec  Deus  potest 
converti  in  creaturam,  ut  est  per  se  evidens, 
quia  non  potest  mutari ,  nec  desinere  esse, 
ut  recte  docuit  S.  Thom.  supra,  queest.  2, 
art.  1,et  4  contra  Gent.,  c.  31;  et  Waldens., 
tom.  2  de  Sacram.,  cap.  20;  nec  creatura  po- 
test  converti  in  Deum,  ut  communior  Theolo- 
gorum  sententia  docet  in  4,  dist.  11;  Palud., 
queest.  3,  num.  16;  Capr.,  ad  4  Scoti  cont.  3 
concl.;  Scotus,  queest.  2,  et  Quodlib.  8,  art.  1 
et  2;  Gabr.,  queest.  2,  art.  1,  et  lect.  40  in 
canon.;  Henric,  Quodlib.  11,  quaest.  4;  Sotus, 
dist.  8,  queest.  2,  art.  4;  Ledes.,  quaest.  16, 
art.  4,  dub.  5.  Ratio  vero  est  clara  ex  supra 
dictis,  quia  in  lermino  ad  quem  conversionis, 
necessario  fit  aliquis  modus  mutationis,  in- 
ceptionis,  aut  nova3  dependentiee,  quia  sola 
denominatio  extrinseca  non  sufficit ;  illa  vero 
omnia  Deo  repugnant,  ut  recte  etiam  docuit 
D.  Thom.  sup.,  queest.  2,  art.  1,  ubi  hoc  ex- 
plicuimus.  Confirmatur  primo  :  quia  Deus  non 
potest  succedere  substantiee  desinenti  esse, 
ratione  novee  preesentiee,  quia  ante  omnem 
creaturee  mutationem  est  ubique  preesens ; 
nec  ratione  novi  modi  existendi  ipsius  Dei, 
quia  repugnat  immutabilitati  ejus;  nec  ra- 
tione  novee  unionis  alterius  ad  ipsum,  quia 
illa  unio  non  potest  esse  nisi  hypostatica,  et 
tunc  non  fieret  conversio  secundum  se,  sed 
in  assumpta  natura ;  hic  autem  loquimur  de 
conversione  in  Deum ,  secundum  propriam 
entitatem  increatam;  ut  si  Deus  assumeret 
naturam,  quee  prius  existebat  in  propria  per- 
sona,  posset  quodammodo  dici  persona  creata 
converti  in  divinam;  proprie  tamen  formalis 
terminus  illius  conversionis  esset  unio  illius 
naturee  ad  personam  divinam;  nam  ex  sub- 
sistente  in  se  fieret  unita,  et  illa  esset  quasi 
conversio  formalis,  quia  in  eadem  humani- 
tate  succederet  modus  unionis  modo  substan- 

tue ;  et  ita  conversio  proprie  non  esset  in 
personam  divinam  secundum  se ;  posset  ta- 
men  Deus  succedere  quodammodo  substan- 
tise  crealee  in  officio  sustentandi  accidentia 
per  efficientiam ,  ut  si  destructa  substantia 
panis,  conservaret  Deus  se  solo  accidentia 
ejus;  sed  hoc  non  satis  est,  ut  dicatur  panis 
converti  in  Deum,  quia  nullo  modo  se  habet 
ut  terminus  actionis  seu  conversionis,  sed  so- 
lum  ut  principium  efficiens  illam  mutatio- 
nem ;  alias  etiam  nunc  panis  transubstantia- 
retur  in  divinitatem,  quia  illa  est  principalis 
causa  effective  sustentans  accidentia  sine  sub- 
jecto.  Gontra  hanc  vero  partem  opinatus  est 
Cajet.  supra,  queest.  2,  art.  '1 ,  et  Major,  d.  1 1 , 
queest.  1,  quia  sicut  potest  Deus  assumere 
corpus,  teste  Aug.,  3  de  Trin.,  cap.  12,  vel 
fieri  homo  sine  sui  mutatione,  ita  existimant, 
posse  esse  terminum  conversionis  sine  sui 
mutatione.  Sed  non  est  simile,  quia  Deus  di- 
citur  assumere  corpus  vel  per  solam  efficien- 
tiam,  vel  quia  terminat  unionem  corporis  ad 
ipsum,  quod  facerepotest  sine  sui  mutatione, 
per  mutationem  alterius ;  at  vero  non  potest 
esse  terminus  actionis  realis ,  quia  includit 
intrinsecam  dependentiam  talis  termini  ab 
agente  per  actionem  illam,  quas  dependentia 
repugnat  Deo. 

QUiESTIO  LXXVI. 

DE  MODO  QUO  CHRISTUS  EST  IN  HOC  SACRAMENTO, 
IN   OCTO  ARTICULOS  DIVISA. 

Deinde  considerandum  est  de  modo,  quo 
corpus  Christi  existit  in  hoc  sacramento. 

Et  circa  hoc  queeruntur  octo. 

1 .  Utrum  totus  Christus  sit  sub  hoc  sacra- 
mento. 

2.  Utrum  totus  Christus  sit  sub  utraque 
specie  sacramenti. 

3.  Utrum  totus  Christus  sit  sub  qualibet 
parte  specierum. 

4.  An  dimensiones  totse  corporis  Christi  sint 
in  Eucharistia. 

5.  An  corpus  Christi  sit  localiter  in  Eucha- 
ristia. 

6.  Utrum  corpus  Christi  moveatur  admotum 
hostise,  vel  calicis  post  consecrationem. 

7.  Utrum  corpus  Christi  prout  est  in  hoc 
sacramento,  possit  videri  ab  aliquo  oculo,  sal- 
tem  glorificato. 

8.  Utrum  verum  corpus  Christi  remaneat  in 
hoc  sacramento,  quando  miraculose  apparet 
sub  specie  pueri,  vel  carnis. 


Utrurn  totus  Christus  contineatur  sub  hoc  sacramento 
(infra,  quaest.  79,  art.  \,  ad  3;  et  4,  dist.  10,  art.  2;et 
Quodlib.  7,  art.  1;  et  Joan.  6,  lect.  6,  fin.). 

1 .  Ad  primum  sic proceditur .  Videtur,  quod 
non  totus  Christus  contineatur  sub  hoc  sacra- 
mento.  Christus  enim  incipit  esse  in  hoc  sacra- 
mento  per  conversionem  panis  et  vini,  sicut 
dictum  est  (quaest.  75,  art.  4).  Sed  manifestum 
est,  quodpanis  etvinum  non  possunt  converti, 
neque  in  divinitatem  Christi,  neque  in  ejus 
animam.  Cum  ergo  Christus  existat  ex  tribus 
substantiis,  scilicet,  divinitate,  anima,  et  cor- 
pore,  ut  supra  habitum  est  (quaest.  2),  vide- 
tur,  quod  totus  Christus  non  sit  sub  hoc  sa- 
cramento. 

2.  Prxterea,  Christusest  inhoc  sacramento, 
secundum  quod  competit  refectioni  fidelium, 
quse  in  cibo  et  potu  consistit,  sicut  supra  dic- 
tum  est  (queest.  74,  art.  1).  Sed  Dominus  dicit 
Joan.  6  :  Caro  mea  vere  est  cibus,  et  sanguis 
meus  vere  est  potus.  Ergo  solum  caro  et  san- 
guis  Christi  continentur  in  hoc  sacramento. 
Sunt  autem  multse  alise  partes  corporis  Christi, 
puta,  nervi,  ossa,  et  alia  hujusmodi.  Non  ergo 
totus  Christus  continetur  sub  hoc  sacramento. 

3.  Prseterea,  corpus  majoris  quantitatis  non 
potest  totum  contineri  sub  minoris  quantitatis 
mensura.  Sed  mensurapanis  et  vini  consecrata 
est  multo  minor,  quam  propria  mensura  cor- 
poris  Christi.  Nonpotest  ergo  esse,  quod  totus 
Christus  sub  hoc  sacramento  contineatur. 

Sed  contra  est,  quod  Ambros.  dicit  in  lib. 
de  Offic.  :  In  illo  sacramento  Christus  est  (re- 
fertur  de  Consecr.,  dist.  2,  cap.  Ante  bene- 
dictionem,  et  cap.  In  sacramento.  Et  habetur 
1.  de  His  qui  mysteriis  initiantur,  cap.  5). 

Respondeo  dicendum,  quod  omnino  necesse 
est  confiteri  secundum  fidem  catholicam,  quod 
totus  Christus  sit  in  hoc  sacramento.  Sciendum 
tamen,  quod  aliquid  Christi  est  in  hoc  sacra- 
mento  dupliciter.  Uno  modo,  quasi  ex  vi  sa- 
cramenti,  alio  modo  ex  naturali  concomitan- 
tia.  Ex  vi  quidem  sacramenti  est  sub  speciebus 
hujus  sacramenti  id,  in  quod  directe  conver- 
titur  substantia  panis  et  vini  prxexistens, 
prout  significatur  per  verba  formse,  quse  sunt 
effectiva  in  hoc  sacramento,  sicut  et  in  cseteris 
mutationibus,  puta  cum  dicitur,  hoc  est  cor- 
pus  meum,  vel  hic  est  sanguis  meus.  Ex  natu- 
rali  autem  concomitantia  estin  hoc  sacramento 
illud,  qaod  realiter  est  conjunctum  ei,  in  quod 
prsedicta  conversio  terminatur.  Si  enim  aliqua 
duo  sunt  realiter  conjuncta,  ubicumque  est 

unum  realiter,  oportet  et  aliud  esse.  Sola  enim 
operatione  animse  discernuntur ,  quse  realiter 
sunt  conjuncta. 

Ad  \  ergo  dicendum,  quod  quia  conversio 
panis  et  vini  non  terminalur  ad  divinitatem, 
vel  animam  Christi,  consequens  est,  quod  divi- 
nitas,  vel  anima  Christi  non  sit  in  sacramento 
ex  vi  sacramenti,  sed  ex  tali  concomitantia. 
Quia  enim  divinitas  corpus  assumptum  nun- 
quam  deposuit,  ubicumque  est  corpus  Christi, 
necesse  est,  et  ejus  divinitatem  esse,  et  ideo  in 
hoc  sacramento  necesse  est  esse  divinitatem 
Christi  concomitantem  ejus  corpus.  Unde  in 
symbolo  Ephesino  legitur  (habetur  in  Goncil. 
Ephes.,  in  epist.  adNestor.,  a  medio  illius.  Et 
refertur  de  Consec,  d.  2,  cap.  Necessariee)  : 
Participes  efficimur  corporis  et  sanguinis 
Christi,  non  ut  communem  carnem  percipien- 
tes,  nec  viri  sanctificati  et  Verbo  conjuncti 
secundum  dignitatis  unitatem,  sed  vere  vivi- 
ficatricem,  et  ipsius  Verbi  propriam  factam. 
Anima  vero  realiter  separata  fuit  a  corpore, 
ut  supra  dictum  est  (quaest.  50,  art.  3  et 
4).  Et  ideo,  si  in  illo  triduo  mortis  fuisset  hoc 
sacramentum  celebratum,  non  fuisset  ibi  anima 
Christi,  nec  ex  vi  sacramenti ,  nec  ex  reali 
concomitantia.  Sed  quia  Christus  resurgensex 
mortuis  jam  non  moritur,  ut  dicitur  ad  Rom. 
6,  anima  ejus  semper  est  realiler  corpori  ejus 
unita.  Et  ideo  in  hoc  sacramento  corpus  qui- 
dem  Christi  est  ex  visacramenti;  anima  autem 
Christi  ex  reali  concomitantia. 

Ad^,  dicendwn,  quod  ex  vi  sacramenti  sub 
hoc  sacramento  continetur,  quantum  adspecies 
panis,  non  solum  caro,  sed  totum  corpus,  sci- 
licet  Christi  ossa,  nervi,  et  alia  hujusmodi.  Et 
hoc  apparet  ex  forma  hujus  sacramenti ,  in 
qua  non  dicitur,  hsec  est  caro  mea,  sed,  hoc  est 
corpus  meum.  Et  ideo  cum  Dominus  dixit 
Joan.  6  :  Caro  mea  vere  est  cibus,  caro  poni- 
tur  ibi  pro  toto  corpore,  quia  secundum  con- 
suetudinem  humanam  videtur  esse  magis  man- 
ducationi  accommodata,  prout  scilicet  homines 
carnibus  animalium  vescuntur  communiter, 
non  autem  ossibus,  vel  aliis  hujusmodi. 

Ad  3;  dicendum,  quod,  sicut  supra  dictum 
est  (qusest.  75,  art.  5),  facta  conversione  panis 
in  corpus  Christi,  vel  vini  in  sanguinem,  acci- 
dentia  utriusque  manent.  Ex  quo  patet,  quod 
dimensiones  panis  vel  vini  non  convertuntur 
in  dimensiones  corporis  Christi,  sed  substan- 
tia  in  substantiam.  Et  sic  substantia  corporis 
Christi,  vel  sanguinis,  est  sub  sacramento  ex 
vi  sacramenti.  Unde  patet,  quod  corpus  Christi 
est  in  hoc  sacramento  per  modum  substantise 


et  non  per  modum  quantdatis.  Propria  autem 
totalitas  sitbstantix  continetur  indifferenter 
in  parva  vel  magna  quantitate,  sicut  tota 
natura  aeris  in  magno  vel  parvo  aere,  et  tota 
natura  hominis,  in  magno  vel  parvo  homine. 
Unde  et  tota  substantia  corporis  et  sanguinis 
Christi  continetur  in  hoc  sacramento  post  con- 
secrationem,  sicut  ante  consecrationem  cohti- 
nebatur  ibi  tota  substantia  panis  et  vini. 

COMMENTARIUS. 

1.  Sensus  articuli.  —  Sensus  tituli  hujus 
articuli  (ut  a  sequente  distinguatur)  est,  an 
sub  toto  sacramento,  sive  sub  singulis  specie- 
bus,  sive  sub  utraque  simul  sumpta  continea- 
tur  totus  Christus,  id  est,  persona  ejus  et 
integra  humanitas,  quee  corpus,  animam,  et 
quidquid  est  de  veritate  humanae  naturas  com- 
plectitur.  Hoc  ergo  sensu  affirmat  D.  Thom. 
totum  Christum  esse  in  hoc  sacramento. 
Quod  hac  ratione  ostendit,  nam  in  hoc  sacra- 
mento  est  corpus  et  sanguis  Ghristi,  nam  hoc 
saltem  necessarium  est  ad  verborum  formas 
veritatem ;  ergo  etiam  in  hoc  sacramento  sunt 
csetera  omnia,  quse  corpori  etsanguini  Christi 
in  re  ipsa  conjuncta  sunt,  ut  sunt  anima  et 
divinitas,  et  alia,  ex  quibus  totus  Deus  homo 
constat;  unde  obiter  colligit  D.  Thorn.,  quan- 
quam  in  hoc  sacramento  sit  totus  Christus, 
non  tamen  eodem  modo  fieri,  seu  poni  in 
ipso;  sed  quaedam  ex  vi  verborum,  alia  per 
concomitantiam,  quae  omnia  in  sequente  dis- 
putatione  copiosius  sunt  explicanda. 

2.  Vis  rationis  D.  Thom.  exponitur.  — 
Nunc  vero  propositio  illa,  in  qua  illatio,  et 
totus  fere  discursus  D.  Thom.  nititur,  decla- 
randa  est,  scilicet,  si  aliqua  duo  sunt  realiter 
conjuncta ,  ubicumque  est  unum  realiter, 
oportet  et  aliud  esse.  Videtur  enim  hoc  prin- 
cipium  repugnare  his,  quee  a  nobis  fuse  trac- 
tata  sunt  disputat.  48.  Et  adhuc  difficilior  est 
alia  propositio,  qua  praecedentem  probat  D. 
Thom.,  scilicet,  quia  sola  operatione  animae 
distinguuntur,  quae  realiter  conjuncta  sunt. 
Contra  hanc  ergo  rationem  objicit  Durand. 
in  4,  dist.  10,  queest.  2.  Quia,  licet  illud  prin- 
cipium  verum  sit  in  his  rebus,  quse  localiter 
sunt  alicubi,  non  tamen  in  his,  quse  tantum 
sunt  per  habitudinem  ordinis,  sicut  est  Ange- 
lus  in  corpore;  nam  inde  fit,  ut  possit  habere 
prsesentiam  ad  unum  et  aliud  corpus,  quam- 
vis  ipsa  corpora  inter  se  similem  praesentife 
habitudinem  non  habeant.  Sed  haec  objectio 
Durandi  nullius  est  momenti-,  procedit  enim 

ex  falso  errore;  existimat  eniin,  praesenliam 
hanc  sacramentalem  corporis  Christi  solum 
esse  per  habitudinem,  nescio  quam  extrinse- 
cam,  et  operativam,  et  non  esse  tam  veram, 
propriam  et  realem,  ac  est  preesentia  sensi- 
bilis  seu  quantitativa ,  quod,  ut  supra  dixi, 
est  contra  fidei  veritatem,  quam  D.  Thomas 
supponit,  et  ideo  colligit  concomitantiam 
preesentiee  ex  conjunctione,  seu  unione  rerum 
inter  se.  Nam  si  hujusmodi  res  inter  se  unitee 
habent  concomitantiam  in  loco  sensibili  et 
quanlitativo,  non  id  provenit  ex  modo  pree- 
sentiee,  sed  simpliciter  ex  veritate  preesentiae 
reaiis,  quee  includil  intimam  propinquitatem, 
et  indistantiam  rerum  inter  se  unitarum. 

3.  Difficultas  contra  illam.  —  Solutio  Ca- 
jetani. — Improbatur.—  Major  difficultas  est, 
quam  nuper  insinuabamus,  quia,  ut  proposi- 
tio  a  D.  Thom.  assumpta  aliquam  vim  habeat, 
videtur  intelligenda  etiam  de  potentia  Dei 
absoluta ,  per  quam  hoc  mysterium  factum 
est,  et  ita  ad  hoc  tendere  videtur  probatio 
ejus ;  at  vero  supra  ostendimus,  illud  princi- 
pium  non  esse  verum  in  ordine  ad  potentiam 
Dei  absolutam.  Deinde  falsum  est,  quee  reali- 
ter  sunt  conjuncta ,  sola  operatione  animee 
discerni;  aliud  enim  est  esse  idem,  aliud  esse 
realiter  unita;  materia  enim  et  forma,  quamvis 
realiter  unita  sint,  non  sunt  idem,  sed  re  ipsa 
distinguuntur  et  non  sola  animee  operatione; 
ex  quo  in  superioribus  concludebamus,  con- 
servata  unione  earum  inunoloco,  posse  unam 
earum  in  altero  loco  poni  sine  alia.  Tandem 
inductione  etiam  hoc  ostendi  potest,  nam 
anima  et  caput  realiter  sunt  unita,  et  tamen 
in  re  ipsa  ita  discernuntur,  ut  alicubi  sit  ani- 
ma ,  ubi  non  est  caput;  similiter  humanitas 
Christi  realiter  est  unita  Verbo,  et  tamen  non 
ubicumque  est  Verbum,  ibi  est  humanitas, 
nam  Verbum  est  ubique,  non  humanitas;  et 
in  triduo  anima  et  corpus  erant  realiter  unita 
Verbo,  et  tamen  Verbum  erat  in  inferno,  et 
non  corpus;  et  similiter  Verbunrerat  in  se- 
pulchro,  et  non  anima.  Respondet  Cajetan. 
propositionem  D.  Thom.  intelligendam  esse 
non  de  quacumque  habitudine  conjunctorum, 
sed  de  habitudine  continentis  et  contenti ;  si 
enim  ex  duobus  realiter  conjunctis  unum 
alicubi  continetur,  necesse  est  contineri  et 
reliquum.  Sed  haec  distinctio  et  responsio 
Cajetani  data  est  ab  ipso  ad  objectionem  Du- 
randi,  unde  per  habitudinem  continentis  nihil 
aliud  significare  videtur,  quam  habitudinem 
seu  modum  veree  et  propriee  preesentiee  realis. 
Vel  si  aliud  significat,  nec  ipse  explicuit,  quid 


illud  sit,  nec  a  nobis  intelligitur,  quid  addat 
continenlia  supra  realem  praesentiam,  nisi 
denominationem  extrinsecam  aut  efficientiam 
aliquam,  quae  non  potest  majorem  concomi- 
lantiam  requirere  inter  res  unitas,  quam 
praesentia;  neque  D.  Thom.  illud  posuit  in 
propositione  sua,  sed  voluntarie  additum  est. 
Nec  denique  deservit  proposito,  quia  Christus 
non  aliter  continetur  sub  speciebus,  quam 
ratione  praesentiae  realis,  ut  in  superioribus 
ostensum  est;  quocl  si  per  illam  continentiam, 
nihil  aliud,  quam  realis  preesenlia  significe- 
tur,  non  solvuntur  argumenta  facta,  quee  de 
quacumque  reali  praesentia  procedunt ,  ut 
patet  ex  eisdem  exemplis,  quia  anima  conti- 
netur  in  pede  et  in  manu,  et  tamen  ibi  non 
eontinetur  caput.  Quod  si  dicas,  continentiam 
non  dicere  quamcumque  preesentiam,  sed 
adoequatam,  sicque  non  contineri  animam  in 
pede,  quia  non  est  in  illo  adeequate,  contra 
hoc  est,  quia  hoc  modo  enervatur  totus  dis- 
cursus  et  petitur  principium;  nam  pari  ra- 
tione  dicam  corpus  Christi  non  contineri  sub 
speciebus,  quia  non  est  adeequate  sub  illis, 
cum  sit  etiam  in  ccelo;  et  ideo  non  oporteret, 
ut  ibi  sit  anima,  licet  ibi  sit  corpus. 

4.  Solutio  vera.  —  Aliler  ergo  responderi 
potest,  in  primis  D.  Thom.  loqui  non  simpli- 
citer  de  potentia  absoluta,  sed  de  ordinaria , 
quia,  licet  hoc  sacramentum  per  omnipoten- 
tiam  Dei  factum  sit,  supponit  tamen,  Deum 
in  eo  non  facere  plura  miracula,  quam  neces- 
saria  sint  ad  perfectionem  sacramenti.  Rursus 
propter  exempla  adducta  addendum  necessa- 
rio  est,  priorem  propositionem  intelligi  de 
his,  quee  adeequata  unione  realiter  uniuntur; 
neque  in  hoc  petitur  principium,  sicut  paulo 
ante  objiciebam,  quia  hic  non  est  sermo  de 
adeequata  preesentia,  sicut  in  priori  respon- 
sione,  sed  de  adeequata  unione,  quee  a  pree- 
sentia  distincta  est;  et  ex  adeequata  unione 
dicimus  inferri  necessariam  concomitantiam 
in  mutua  preesentia  rerum  unitarum;  quando 
vero  unio  non  est  adeequata ,  concomitantia 
non  est  mutua,  sed  solum  ex  parte  inferioris 
extremi;  ut  in  dictis  exemplis,  ubicumque  est 
humanitas,  ibi  est  Verbum,  quamvis  non  e 
contrario,  et  ubiest  caput,  ibi  est  anima,  licet 
non  e  converso.  Unio  autem  adeequata  dice- 
tur,  quando  unum  respicit  aliud,  ut  adeequa- 
tum  terminum  suee  habitudinis,  et  e  converso, 
vel  quia  aliquo  modo  habent  inter  se  mutuam 
clependentiam,  et  hoc  modo  corpus  organicum 
adeequate  unitur  animee,  non  vero  aninia 
capiti,  vel  alicui  parti  ejus,  nec  humanitas 

Verbo,  quia,  licet  pendeat  ab  ipso,  non  tamen 
e  contrario.  Atque  haac  responsio  est  satis 
probabilis;  tamen  ulterius  addi  potest  (etcolli- 
gitur  etiam  ex  dictis)  propositionem  D.  Thom. 
intelligendam  esse  de  his,  quse  realiter  con- 
juncta  sunt,  et  conjuncta  permanent,  nec 
privantur  unione  vel  conjunctione,  ut  alicubi 
constituantur;  sic  enim  impossibile  est,  quse 
realiter  conjuncta  sunt,  loco  separari,  nisi 
priventur  unione,  saltem  alicubi;  supponit 
autem  D.  Thom.  ex  fide,  corpus  Christi  ita 
nunc  esse  conjunctum  animae,  ut  nunquam 
et  nullibi  privari  possit  hac  unione,  quia  sem- 
per  et  ubique  est  vivum  et  immortale;  et 
similiter  supponit,  illud  corpus  ita  esse  uni- 
tum  divinitati,  ut  nullibi  privari  possit  illa 
unione,  quia  ubicumque  est,  est  corpus  divi- 
num  ac  deificum,  quod  patet  ex  solut.  ad  1 , 
ex  qua  hsec  interpretatio  facile  sumi  potest. 
Atque  in  hoc  sensu  prior  propositio  vera  erit, 
etiam  de  potentia  absoluta ,  quia  fieri  non 
potest,  ut  res  realiter  alteri  conjuncta,  ut  sic, 
id  est,  retinens  et  secum  deferens  hunc  mo- 
dum  unionis,  sit  ubi  non  est  alia,  cui  unitur, 
quia  talis  conjunctio  intrinsece  requirit  inti- 
mam  prsesentiam  alterius  rei,  cui  fit  conjunc- 
tio,  et  ab  illa  omnino  pendet;  et  sic  non  pro- 
cedunt  instantias  adductee,  ut  per  se  constat, 
quia  Verbum  non  habet  modum  unionis  ad 
humanitatem,  quo  privari  possit,  sed  tota 
unio  estex  parte  humanitatis;  et  ideo  ubicum- 
que  est  humanitas,  ibi  est  Verbum,  quia  ibi  est 
unio ;  non  tamen,  ubicumque  est  Verbum,  ibi 
est  humanitas,  quia  non  necessario  ibi  est 
unio;  anima  vero,  licet  habeat  unionem  ad 
corpus  et  singulas  partes  ejus,  tamen  quia 
illa  unio,  respectu  singularum  partium  non 
est  totalis,  ideo  non  ubicumque  est  anima,  ibi 
est  unio  ad  singulas  partes.  Unde  fit,  ut  possit 
esse  anima  alicubi  sine  unione  ad  hanc,  vel 
illam  partem  corporis,  et  consequenter  quod 
alicubi  sit  anima,  ubi  non  sit  caput,  vel 
pes,  etc.  Tandem  hinc  facile  intelligitur  sensus 
posterioris  propositionis  D.  Thomse;  non  enim 
est  sensus,  quse  realiter  conjunguntur,  sola 
ratione  distingui;  hoc  enim  tam  aperte  falsum 
est,  ut  non  potuerit  in  D.  Thomae  mentem 
cadere;  sed  est  sensus,  quse  realiter  conjuncta 
sunt,  sola  operatione  animee  separari,  prse- 
scindi,  aut  cogitari  unum  eorum  alicubi,  ac  si 
ibi  aliud  non  existeret. 

5.  De  solutione  ad  1  satis  dictum  est;  quid 
vero  sit  in  hoc  sacramento  ex  vi  verborum, 
quid  autem  per  concomitantiam,  quod  in  illa 
e.t  in  solutione  ad  2  tangitur,  in  sequente 

disputatione  tractandum  est;  quod  vero  tan- 
gitur  in  solutione  ad  3,  de  modo  existendi 
Christi  in  hoc  sacramento  per  modum  sub- 
stantise,  partim  in  superioribus  est  dictum, 
parlim  dicetur  in  disputatione  52. 

ARTICULUS  II. 

Utruni  totus  Christus  contineatur  sub  utraque  specie 
hujus  sacramenti  (infra,  quaest.  78,  art.  6,  ad  2,  et 
quaest.  79,  art.  1,  ad  3,  et  quaest.  80,  art.  12,  ad  3,  et  4, 
dist.  11.  quaest.  2,  art.  1,  quaest.  1,  ad  2.  Et  Joan.  6, 
lect.  7,  et  1  Cor.  ll,lect.  6). 

1.  Ad  secundum  sic  proceditur.  Videtur, 
quod  non  sub  utraque  specie  hujus  sacramenti 
totus  Christus  contineatur.  Hoc  enim  sacra- 
mentum  ad  salutem  fidelium  ordinatur,  non 
virtute  specierum,  sed  virtute  ejus,  quod  sub 
speciebus  continetur,  quia  species  etiam  erant 
ante  consecrationem,  ex  qua  est  virtus  hujus 
sacramenti.  Si  ergo  nihil  continetur  sub  una 
specie,  quod  non  contineatur  sub  alia,  sed 
totus  Christus  continetur  sub  utraque,  vide- 
tur ,  quod  altera  illarum  superfluat  in  hoc 
sacramento. 

2.  Prseterea  dictum  est  (art.  praeced.),  quod 
sub  nomine  carnis  omnes  alix  partes  corporis 
continentur,  sicut  ossa,  nervi,  et  alia  hujus- 
modi.  Sed  sanguis  est  una  partium  humani 
corporis,  sicut  patet  per  Aristot.  (lib.  3  de 
Generat.  animal.,  cap.  2,  tom.  4).  Si  ergo 
sanguis  Christi  continetur  sub  specie  panis, 
sicut  continentur  ibi  alise  partes  corporis,  non 
deberet  seorsum  sanguis  consecrari,  sicut 
neque  seorsum  consecratur  aliqua  alia  pars 
corporis. 

3.  Prseterea,  quodjam  factum  est,  iterum 
fierinon  potest.  Sed  corpus  Christi  jam  incepit 
esse  in  hoc  sacramento  per  consecrationem 
panis.  Ergo  non  potest  esse ,  quod  de  novo 
incipiat  esse  per  consecrationem  vini.  Et 
ita  sub  specie  vini  non  continebitur  corpus 
Christi,  et  per  consequens,  nec  totus  Christus. 
Non  ergo  sub  utraque  specie  totus  Christus 
continetur. 

Sed  contra  est,  quod  1  Corinth.  11,  super 
illud :  Et  calicem,  dicit  Gloss.,  quod  sub  utra- 
que  specie,  scilicet  panis  etvini,  idem  sumitur. 
Et  ita  videtur  sub  utraque specie  totus  Christus 
esse. 

Respondeo  dicendum,  certissime  tenendum 
esse,  quod  sub  utraque  specie  sacramenti 
totus  est  Christus,  aliter  tamen  et  aliter.  Nam 
sub  speciebus  panis  est  quidem  corpus  Christi 
ex  vi  sacramenti ,  sanguis  autem  ex  reali 

concomitantia,  sicut  supra  dictum  est  de  anima 
et  de  divinitate  Christi  (arfc.  preeced.,  ad1). 
Sub  speciebus  vero  vini  est  quidem  sanguis 
Christi  ex  vi  sacramenti,  corpus  autem  Christi 
ex  reali  concomitantia,  sicut  anima  et  divini- 
tas,  eo  quod  nunc  sanguis  Christi  non  est  ab 
ejus  corpore  separatus,  sicut  fuit  tempore  pas- 
sionis  et  mortis.  Unde  si  tunc  fuisset  hoc  sa- 
cramentum'  celebratum  sub  speciebus  panis, 
fuisset  corpus  Christi  sine  sanguine,  et  sub 
speciebus  vini  sanguis  sine  corpore,  sicut  erat 
in  rei  veritate. 

Ad  1  ergo  dicendum,  quod  quamvis  totus 
Christus  sit  sub  utraque  specie ,  non  tamen 
frustra.  Nam  primo  quidem  hoc  valet  ad  re- 
prsesentandam  passionem  Christi,  in  qua  seor- 
sum  fuit  sanguis  a  corpore  separatus.  Unde  et 
in  forma  consecrationis  sanguinis  fit  mentio  de 
ejus  effusione.  Secundo,  hoc  est  conveniens 
usui  hujus  sacramenti,  ut  seorsum  exhibeatur 
fidelibus  corpus  Christi  in  cibum  et  sanguis  in 
potum.  Tertio,  quantum  ad  effectum,  secun- 
dum  quod  supra  dictum  est  (q.  74,  art.  1), 
quod  corpus  exhibetur  pro  salute  corporis,  et 
sanguis  pro  salute  animx. 

Ad  2;  dicendum  quod  in  passione  Christi 
(cujus  hoc  sacramentum  est  memoriale)  non 
fuerunt  alisepartes  corporis  ab  invicem  sepa- 
ratse,  sicut  sanguis,  sed  corpus  indissolutum 
permansit,  secundum  quod  legiturExod.  12  : 
Nec  os  illius  confringetis.  Et  ideo  in  hoc  sa- 
cramento  seorsum  consecratur  sanguis  a  cor- 
pore,  non  autem  aliqua  alia  pars  ab  alia. 

Ad  3,  dicendum,  quod  sicut  dictum  est  (in 
corp.  art.),  corpus  Christi  non  est  sub  specie 
vini  ex  vi  sacramenti,  sed  ex  reali  concomi- 
tantia.  Et  ideo  per  consecrationem  vini  non 
fit  ibi  corpus  Christi  per  se,  sed  concomitanter . 

COMMENTARIUS. 

1.  Juxta  dicta  in  preeced.  art.,  hic  titulus 
intelligendus  est  de  utraque  specie,  non  col- 
lective,  sed  distributive,  ita  ut  resolutio  sit, 
totum  Ghristum  esse  sub  singulis  speciebus 
panis  et  vini;  et  ita  est  facilis  tota  doctrina 
corporis  articuli ,  quee  fundatur  in  eodem 
principio  posito  in  preeced.  articulo;  unde 
nihil  circa  hanc  litteram  occurrit  notandum, 
preeter  ea,  quee  de  re  ipsa  disputanda  sunt. 

2.  Ex  argumentis  D.  Thomee  solum  secun- 
dum  nonnullam  habet  difficultatem;  sic  enim 

colligit  :  sanguis  est  pars  integralis  corporis 
humani;  sed  aliee  partes  humani  corporis  non 
consecrantur  separatim  a  toto  corpore;  ergo 
nec  sanguis  debet  ita  consecrari;  patet  con- 
sequentia ,  quia  ita  continetur  sanguis  sub 
speciebus  panis,  sicut  aliee  partes.  Respondet 
autem  negando  consequentiam ,  eo  quod  in 
sanguine  specialis  ratio  intercedat;  quoniam 
sanguis  separatus  fuit,  et  a  corpore  effusus; 
aliee  vero  partes  non  fuerunt  a  corpore  Christi 
separatae;  ad  repreesentandum  autem  hanc 
separationem,  prout  conveniens  fuit  ad  ex- 
pressiorem  passionis  Christi  significationem, 
sanguis  seorsum  a  corpore  consecratur.  Quse 
responsio  optima  est  ad  satisfaciendum  priori 
parti  argumenti,  et  preecipue  intentioni  ejus; 
adhuc  tamen  solvenda  superest  altera  pars 
difficultatis ,  quee  in  ultima  probatione  insi- 
nuatur,  scilicet,  quod  sanguis  eodem  modo 
sit  sub  speciebus  panis,  quo  alise  partes,  sci- 
licet,  ex  vi  verborum,  nam  ex  vi  illorum  est 
totum  corpus  cum  suis  partibus  constans. 
Responderi  tamen  potest  negando  consequen- 
tiam,  quia  non  est  eodem  modo  pars;  aliee 
enim  sunt  partes  in  actu,  sanguis  vero  tan- 
tum  in  potentia.  Sed  non  placet  mihi  heec 
responsio;  nam  si  partes  actu  dicantur,  quse 
anima  informantur,  nihil  ad  praesens  refert, 
quia  ipsamet  anima  non  est  hic  ex  vi  verbo- 
rum;  si  vero  dicantur,  quee  actu  componunt, 
et  constituunt  corpus,  etiam  sanguis  potest 
dici  actu  pars.  Et  confirmatur,  nam  hac  ra- 
tione  Verbum  divinum,  assumendo  corpus 
humanum,  assumpsit  etiam  sanguinem,  quia 
assumpsit  totum,  et  quidquid  est  de  veritate 
et  integritate  ejus.  Aliter  ergo  respondet  D. 
Thom.  hic,  quamvis  implicite  et  subobscure  , 
sicut  sanguis  seorsum  a  corpore  consecratur, 
quia  ab  illo  fuit  effusus  et  separatus,  ita  etiam 
e  contrario  corpus  ex  vi  verborum  non  con- 
secrari,  ut  constans  ex  sanguine,  sed  preecise, 
utest  quid  separabile  ab  ipso;  et  ut  sic,  non 
includit  sanguinem,  ut  partem  sui ;  est  enim 
sanguis  pars  non  corporis  humani  utcumque, 
sed  vivi ;  corpus  autem  humanum  ut  sic,  et 
ut  consecratur  ex  vi  verborum,  preescindit, 
seu  abstrahit  a  mortuo  et  vivo,  et  ideo  sanguis 
non  est  sub  speciebus  panis  ex  vi  verborum , 
et  idem  est  de  aliis  humoribus,  qui  cum  san- 
guine  fluunt  et  miscentur ;  secus  vero  de  aliis 
partibus  solidis,  quee  sunt  de  integritate  cor- 
poris  humani,  in  quocumque  statu  existat. 

DISPUTATIO  LI. 


DE    HIS,     QVJE     SUNT     SUB    SINGULIS    SPECIEBUS 
EUCHABISTLE. 

Disput.  1  3  de  Eucharistia.  —  Cum  dictura 
sit,  Christum  sub  speciebus  panis  et  vini  rea- 
liter  contineri,  Christusque  plura  includat, 
divinitatem  scilicet,  et  humanitatem ,  quse 
anima  et  corpore  ejusque  partibus  constat, 
et  accidentibus  etiam  ornata  est,  videndum 
superest,  an  hsec  omnia  sint  realiter  prsesen- 
tia  in  hoc  sacramento,  et  quo  titulo,  ac  ra- 
tione.  Duplex  enim  distingui  solet,  scilicet  vis 
verborum,  et  concomitantia  rerum,  ita  ut 
duobus  modis  possit  aliquid  esse  praesens  in 
hoc  sacramento,  scilicet  aut  ex  vi  verborum, 
aut  per  concomitantiam.  Dicemus  ergo  pri- 
mum  absolute,  quid  hic  sit  prsesens,  deinde 
quid  ex  vi  verborum,  ac  tandem  quid  per 
concomitantiam. 

SECTIO  I. 

Utrum  tota"Christi  substantia  sit    sub    singulis   spe- 
ciebus  Eucharistiae. 

1 .  Solet  hoc  loco  adduci  error  Nestorii,  ne- 
gantis  hic  adesse  totum  Christum;  sed  ille 
quidem ,  cum  Christum  a  Deo  personaliter 
separaret,  consequenter  censere  debuit  in  hoc 
sacramento  nullo  modo  esse  veram  divinita- 
tem;  circa  humanitatem  vero  nihil  invenio  in 
hoc  specialiter  errasse,  carnem  a  sanguine, 
aut  corpus  ab  anima  in  hoc  sacramento  se- 
parando.  Fuerunt  vero  alii  hseretici ,  dicti 
Intinctores,  prout  refert  Waldens. ,  tom.  2, 
cap.  87,  qui  panis  species  tinctas  speciebus 
vini  ad  complementum  communionis  dabant, 
unde  existimasse  creduntur,  sanguinem  non 
esse  sub  speciebus  panis;  illa  vero  consue- 
tudo  damnata  esl  a  Julio  I  in  cap.  Cum  omne 
crimen,  de  Cons.,  dist.  2.  Hinc  etiam  Alan.,- 
lib.  1  de  Euch. ,  cap.  41,  hunc  errorem  tri- 
buit  hsereticis  existimantibus  necessariam 
esse  communionem  sub  utraque  specie;  vi- 
dentur  enim  in  hunc  errorem  incidere,  quia 
non  credunt,  sub  singulis  speciebus  esse  to- 
tum  Christum.  Sed  hsec  collectio  incerta  est, 
nam  ex  aliis  causis  moveri  potuerunt.  Deni- 
queLutherum  fuisse  hujus  erroris  magistrum, 
refert  Eckius,  homil.  32  de  Sacram.,  eumque 
aliquos  Lutheranos  nunc  sequi  refert  Bellar., 
lib.  4  de  Euch.,  cap.  21.  Calvinum  etiam  et 
alios,  qui  negant  realem  Christi  prsesentiam, 


eodem  modoloqui"necesseest,  quia  siChristus 
hic  tantum  est,  ut  in  signo,  id  tantum  erit 
sub  singulis  speciebus,  quod  per  illas  signifi- 
catur. 

2.  Totus  Christus  est  sub  singulis  speciebus 
Eucharistiee.  —  Primo  probatio  ex  Patribus. 
—  Secundo  probatio  ex  Conciliis  et  Ecclesiee 
traditione.  —  Dicendum    vero   est,    totum 
Christum,  totamque  substantiam  ejus  esse  in 
hoc  sacramento,   et  sub  singulis   speciebus 
ejus.  Est  de  fide,  et  primo  colligi  potest  ex 
verbis  Christi  Joan.  6  :  Ego  sum  panis  vi~ 
vus,  etc,  et  irif.  :  Qui  manducat  me,  vivet 
propter  me;  ergo  sub  speciebus  panis  totus 
Christus  continetur,  et  manducatur;  et  eodem 
modo  loquuntur  SS.  Patres,  agentes  de  hoc 
sacramento,  prout  manducatur  in  pane,  vel 
prout  permanet  in  altari ,  absque  speciebus 
vini;  sic  loquitur  Augustin.,  ser.  2  de  Verbis 
Apost.,  ubi  ait,    eumdem  Christum,   qui  in 
coelo  sedet,  esse  in  altari;  et  Ambr.,  lib.  de 
Myster.,  cap.  9  :  In  illo  sacramento  Christus 
est,  quia  corpus  est  Christi;  et  lib.  5  de  Sacr., 
cap.  3  :  Venisti  ad  altare,  accepisti  corpus 
Christi;  audi  dicentem  sanctum  David;  etille 
in  spiritu  hsec  mysteria  prxvidebat,  et  Iseta- 
batur,  et  nihil  sibi  abesse  dicebat.  Similiaque 
sumi  possunt  ex  Dionys.,  cap.  3  de  Eccles. 
Hierar.;  et  Nazianz.,  orat.  de  S.  Gorgonia;  et 
Cyril.  Hierosol.,  Cateches.  4,  ubi  hac  de  causa 
dicit,  Christianos  manducando  corpus  Christi 
fieri  Christiferos.  Hoc  etiam  confirmant  illa 
verba ,  quibus  ex    usu  Ecclesiee  utuntur  fi- 
deles  ante  communionem  :  Domine  non  sum 
dignus,  etc,  ut  observavit  etiam  Origen., 
hom.  6  in  diversos.  Dices  :  etiam  Christus  di- 
citur  jacuisse  in  sepulchro,  quamvis  ibi  non 
esset  sanguis,    neque  anima.    Respondetur, 
non  esse  locutiones  nude  et  abstracte  consi- 
derandas,  sed  juxta  intentionem  loquentium, 
et  omnibus  circumstantiis  pensatis;  sic  autem 
constat,  Christum  locutum  fuisse  de  se  ipso  vi- 
vente,  et  perfecto  Deo  ac  homine,  cum  dixit : 
Qui  manducat  me,  etc,  unde  ibid.  ait  :  Panis 
Dei  est,  qui  de  coelo  descendit,  et  dat  vivam 
mundo;  et  iterum  :  Ego  sum  panis  vivus,  qui 
deccelo  descendi.  Diei  enim  potest  panis  vivus, 
quia  in  eo  datur  caro  ejus  non  mortua,  sed 
viva ;  et  de  ccelo  descendisse  dicitur  propter 
divinum  suppositum.  Atque  idem  est  sensus 
SS.  Patrum;  dicunt  enim,  Christum  ita  esse 
hic,  sicut  in  coelo,  itaque  illum  sub  speciebus 
panis  existentem  alloquuntur,  et  ad  eum  ora- 
tiones  fundunt,  ac  si  in  propria  specie  vide- 
retur.  Accedit,  quod  ex  illa  locutione,  etiam 

in  sensu  minus  proprie  sumpto,  salleni  con- 
clnditur,  divinum  Christi  suppositum  esse 
sub  speciebus  panis  simul  cum  corpore ;  quod 
ex  eo  est,  quod  in  propria  specie  ei  unitur, 
nunquamque  ab  eo  separatur ;  pari  ergo  ra- 
tione  concludetur,  non  esse  hic  corpus  sine 
anima  et  sanguine,  aut  e  converso,  propter 
realem  conjunctionem,  quam  in  re  ipsa  ha- 
bent.  Unde  hic  optime  accommodari  polest 
illud  primee  Joan.  4  :  Omnis  spiritus,  qui 
solvit  Jesum,  ex  Deo  non  est;  solvit  enim 
quicumque  alicubi  separat  aut  humanitatem 
a  divinitate,  aut  corpus  a  sanguine.  Secundo 
principaliter  probatur  conclusio  ex  defini- 
tione  et  traditione  Ecclesiee,  nam  in  Concil. 
Constant.,  sess.  13,  et  Basil.,  sess.  30,  dicitur 
veritas  heec  firmissime  et  sine  dubitatione 
tenenda,  quae  traditur  etiam  in  Florent.  in 
decreto  Eugenii,  et  definitur  in  Trident. , 
sess.  13,  cap.  3,  et  can.  1  et  3,  et  sess.  21, 
c.  3;  et  habetur  etiam  in  cap.  Qui  manducat, 
cap.  Singuli ,  cap.  Ubi  pars,  cap.  Invitat, 
et  aliis,  de  Consec,  dist.  2;  eamque  explicuit 
Augustin.  in  hom.  quam  refert  Beda;  1  ad 
Cor.  10;  et  Eusebius  Emissenus,  hom.  5,  de 
Paschate;  et  alios  infra  referemus,  qui  non 
solum  sub  singulis  speciebus,  sed  etiam  sub 
singularum  partibus  dicunt  Christum  totum 
contineri.  Tractando  etiam  de  communione 
sub  una  specie,  afferemus  alios  dicentes,  ideo 
unam  speciem  sufficere  laicis,  quia  sub  ea 
totus  Christus  continetur.  Tertio  probatur  ra- 
tione  D.  Thom.,  quse  jam  satis  explicata  est; 
nullo  enim  modo  decuit,  gloriosum  et  divi- 
num  Christi  corpus  alicubi  esse  exanime,  aut 
sine  unione  ad  Verbum,  prsesertim  cum  in 
hoc  sacramento  sit  ad  homines  spiritualiter 
vivificandos,  quam  vim  habet  caro  illa  ex 
unione  ad  Verbum,  ut  Concil.  Ephes.  dixit. 
Adde  denique  non  esse  consentaneum  naturis 
rerum,  ut  corpus  alicubi  vivum,  alibi  sit  ab 
anima  separatum,  neque  quod  corpus  anima- 
tum  sit  exangue.  Sunt  ergo  sub  qualibet 
specie  essentiales  partes  humanitatis  Christi ; 
sunt  etiam  inter  se  unitaa,  quia  hoc  etiam 
necessarium  est,  ut  sit  ibi  totus  Christus ; 
sunt  prseterea  partes  omnes,  substantialiter 
integrantes  corpus  Christi ,  eo  modo  con- 
junclse,  qui  ad  perficiendum  corpus  huma- 
num  necessarius  est,  quia  corpus  Christi  non 
est  mutilum,  nec  monstrosum,  sed  pulchrum 
et  ornatum,  et  ideo  capillos  etiam  habet,  et 
barbam,  quia  heec  etiam  pertinent  ad  inte- 
gritatem,  et  intrinsecum  ornamentum  humani 
corporis;  sunt  denique  cum  sanguine  reli- 


qui  humores,  quia  omnes  sunt  de  veritate 
corporis  humani,  ideoque  in  glorioso  corpore 
existunt.  De  aere  vero,  qui  intra  corpus  hu- 
manum,  etiam  gloriosum  includitur,  et  ali- 
quas  partes  porosas,  vel  concavas  replet,  ut 
locutioni  deserviat,  dubitari  potest,  an  sit 
etiam  in  hoc  sacramento,  cum  per  se  non  per- 
tineat  ad  corporis  compositionem,  et  alioqui 
hic  non  sitnecessarius,  vel  ad  replendum  ali- 
quod  vacuum ,  vel  ad  loquendum,  quia  Christi 
corpus,  prout  est  hic,  nec  loqui  potest,  nec 
per  spatium  quantitative  extenditur.  Nihilo- 
minus  contrarium  videtur  probabilius,  et  in 
universum  omnem  substantiam,  quse  est  intra 
corpus  Christi  gloriosum,  praesentem  fieri  in 
hoc  sacramento,  quia  aliquo  modo  est  de 
necessitate  et  perfectione  humani  corporis ; 
Christi  autem  corpus  hic  est  omni  ex  parte 
perfectum  et  sufficiens  ad  omnes  actiones, 
quamvis  ratione  modi  existendi  illas  non  exe- 
quatur.  Secus  vero  dicendum  est  de  aliis 
rebus  mere  extrinsece  et  accidentaliter  ad- 
junctis,  quales  fuerunt  in  nocte  ccense  vestes, 
quae  nullo  modo  componunt  humanum  cor- 
pus,  sed  adjacent  extrinsecus;  item  saliva, 
cibus  indigestus ,  et  excrementa ,  quse  tunc 
fortasse  erant  in  corpore  Christi  omnino  per 
accidens ;  nam  ad  compositionem,  et  perfec- 
tionem  corporis  Christi  non  pertinebant,  quod 
notarunt  Soto  in  4,  dist.  10,  qusest.  1,  art.  2; 
Ledesm.,  qusest.  17,  art.  2. 

SECTIO  II. 

Utrujr)  in  Eucharistia  sit  quantitas  corporis  Christi 
cum  reliquis  accidentibus. 

1 .  Prima  opinio  negans  in  Eucharistia  esse 
Christi  quantitatem.  —  In  praecedente  sec- 
tione  diximus  de  tota.  substantia,  et  omnibus 
partibus  ejus;  hic  dicendum  est  de  omnibus 
accidentibus,  quam  rem  attigit  D.  Thom.  inf., 
art.  4,  sed  eam  anteponimus,  ut  institutum 
ordinem  observemus,  et  plures  qusestiones 
inter  se  fere  connexas  facilius  expediamus. 
Punctus  autem  controversiae  versatur  circa 
quantitatem,  et  alia  accidentia,  quse  ratione 
illius,  vel  per  ipsam,  substantiae  corporeae 
insunt;  nam  de  accidentibus  spiritualibus 
nulla  est  difficultas,  quin  sint  in  hoc  sacra- 
mento,  quia  nec  locum  occupant,  neque  ab 
illo  pendent,  neque  ab  extrinseco  agente,  sed 
ipsa  Christi  anima ,  ad  cujus  perfectionem 
pertinent,  ac  proinde  hTairi  comitantur,  ubi- 
cumque  existit.  De  quantitate  vero  est  prima 
opinio,  negans  esse  prsesentem  in  Eucharistia 


192 


QUiEST.  LXXVI,  ART.  II. 


quantitatem  corporis  Christi,  sed  solam,  ac 
nudam  substantiam  materiee  anima  informa- 
tam.  Ita  docet  Durand.  in  4,  dist.  10,  q.  2, 
et  probabile  censent  Major,  queest.  2;  Gabr., 
art.  2,  concl.  2,  et  lect.  43  in  can. ;  Ocham, 
in  4,  qusest.  4,  et  tract.  de  Euch.,  cap.  29.  Est 
autem  magnum  discrimen  inter  hos  auctores, 
nam  Durand.  distinguit  realiter  quantitatem 
a  substantia,   et  putat  in  sacramento  poni 
realitatem  substantiee  sine  re  et  forma  quan- 
titatis,  quia  putat  primarium  effectum  for- 
malem  quantitatis  esse  ipsam  extensionem  in 
loco,    seu    quantitativam    occupationem,   et 
impenetrabilitatem ,  propter  quod  existimat 
implicare  contradictionem,  substantiamquan- 
titate  affectam,  vel  non  occupare  locum,  vel 
in  eodem  loco  cum  alia  quantitate  penetrari. 
Unde  ulterius  infert,  nullam  qualitatem,  seu 
proprium  accidens    absolutum ,   a  materiali 
substantia  realiter  distinctum,  illique  media 
quantitate  inhaerens,  esse  in  hoc  sacramento, 
qualia  sunt,  color,  calor  et  similia.  At  vero 
Ocham,  etNominales,  non  censent,  quantita- 
tem  esse  unam   rem  a  substantia ,  et  aliis 
accidentibus  distinctam ;  sed  esse  vel  ipsam 
substantiam,  vel  modum  ejus,  ita  ut  substan- 
tiam  esse  quantam,   nihil  aliud   sit,   quam 
habere  nunc  extensionem  localem,    ratione 
cujus  corpus  habet  molem  sensibilem,  et  na- 
turaliter  impenetrabilem ;    ex  quo  principio 
colligunt,  substantiam  carentem  hac  exten- 
sione  non  esse  actu  quantam,  sed  potentia 
tantum,  quia  caret  illo  modo  actuali,  quo  fit 
quanta;    et  ita    consequenter  loquuntur  de 
corpore  Christi,  quod  in  sacramento  exten- 
sione    caret;    quanquam    interdum    dicant, 
identice  habere  hic  rem  illam,  quee  est  quan- 
titas,    non    tamen    formaliter    quantitatem, 
cujus  rationem  in  illo  modo  et  extensione  po- 
nunt;   de  qualitatibus  vero  aliter  senliunt, 
quia  putant,  eas  habere  proprias  quantitates 
distinctas  a   substantia   et  quantitate   ejus; 
unde  dicunt,  esse  in  hoc   sacramento  sine 
propriis  quantitatibus;  sic  enim  sunt  modo 
accommodato,  ut  inhserere  possint  substantise, 
tanquam    immediato    subjecto    suo.    Et   hic 
modus  Nominalium ,  licet  in  eo,  quod  sup- 
ponit,  magis  falsus  sit,  tamen  opinio  Durandi, 
quod  ad  preesens  attinet,  multo  est  periculo- 
sior  gravioremque  errorem  continet.  Nomi- 
nales    enim    solum    dicunt,    carere    corpus 
Christi  aliquo  modo,   quem  habet  in  coelo; 
quod  in  aliquo  sensu  omnes  dicunt,  ut  vide- 
bimus;  unde  solum  in  modo  loquendi  videntur 
differre  a  communi  sententia,  vocando  illum 


modum ,  quantitatem.  Durandus  vero  dicit, 
carere  corpus  Christi  in  sacramento  aliqua 
forma  reali,  propria  et  accidentaria;  et  quod 
difficilius  est,  dicit  carere  omnibus  qualita- 
tibus  propriis,  et  connaturalibus.  Solet  autem 
hoc  loco  referri  alia  opinio,  et  tribui  iEgidio, 
et  Carthusiano,  scilicet,  esse  in  Eucharistia 
quantitatem  corporis  Christi,  non  tamen  con- 
stituere  illud  quantum.  Verum  neque  illi 
auctores  hanc  sententiam  docent,  ut  constat 
ex  Carthus.  in  4,  dist.  10,  queest.  1  et  3,  ubi 
iEgid.  etiam  refert,  neque  in  re  ipsa  potest 
habere  aliquam  probabilitatis  speciem,  nisi 
fortasse  sit  abusus  terminorum,  ipsum  esse 
extensum  in  loco  vocando  esse  quantum , 
seu  effectum  formalem  quantitatis,  ut  facile 
patere  potest  ex  dictis  supra,  disp.  48. 

2.  Corpus  Christi  habet  in  Eucharistia 
suam  quantitatem.  —  Dicendum  ergo  est, 
corpus  Christi  in  Eucharistia  habere  ibi  prse- 
sentem  suam  quantitatem ,  qua  afficitur,  et 
vere  quantum  ibi  constituitur.  Est  communis 
sententia ;  tenetD.  Thom.  hic,  art.  4,  et  in  4, 
dist.  10,  queest.  1,  art.  2,  queestiunc  3; 
Bonaven.,  art.  1,  queest.  2;  Richard.,  art.  1, 
queest.  2;  Palud.,  queest.  2;  Scot.,  queest.  1, 
§  De  secundo;  Major,  quaest.  3;  Herveeus , 
queest.  1,  art.  3;  Soto,  queest.  2,  art.  4; 
Alens.,  4  part.,  queest.  40,  membr.  3,  art.  4; 
Altisiodor.,  lib.  4  Summee,  tract.  5,  cap.  4; 
Marsil.  in  4,  queest.  7,  art.  1;  Ledesm., 
queest.  17,  art.  4  ;  Henric,  Quodl.  1 ,  queest.  5; 
yEgid.,  Quodl.  2,  queest.  4,  Quodl.  2,  q.  17, 
et  Theor.  10  et  33  de  Euchar.;  Ferrar.,  4 
cont.  Gent. ,  cap.  64;  atque  idem  docuit 
Innoc,  lib  4  de  Myster.  Euchar.,  cap.  8.  Pro- 
batur  autem  in  hunc  modum,  quia,  vel  pro- 
cedimus  in  opinione  negante  quantitatem 
distingui  realiter  a  re  quanta,  vel  in  alia, 
quee  affirmat,  esse  rem  prorsus  distinctam  a 
substantia,  et  materia  prima;  in  utraque 
autem  sententia  necessario  dicendum  est, 
Christi  corpus  habere  hic  suam  quantitatem  : 
ergo.  Probatur  prior  pars  contra  Nominales, 
qui  revera  non  loquuntur  consequenter ;  con- 
fundunt  enim  ipsum  Ubi  intrinsecum  cum 
quantitate,  quia  nihil  aliud  dicunt  esse  quan- 
titatem,  quam  ipsam  in  loco  extensionem,  seu 
actualem  loci  occupationem,  quae  non  distin- 
guitur  ab  ipso  Ubi;  hoc  autem  esse  per  se 
falsum,  constat,  quia  per  omnem  loci  muta- 
tionem,  mutatur  Ubi  intrinsecum,  et  extensio 
in  loco,  saltem  haec  numero  in  individuo;  et 
tamen  non  mutatur  quantitas  in  individuo; 
ergo  non  sunt  omnino  idem,  sed  quantitas  et 

esse  quantum ,  est  aliquid  prius,  quarn  ac- 
tualis  repletio  loci,  quod  naturaliter  subest 
successive  variis  ubicationibus ,  seu  exten- 
sionibus  in  Ioco,  et  ad  illas  comparatur,  ut 
potentia  ad  actum,  seu  ut  actus  primus  ad 
secundum.  Quod  si  fortasse  hoc  totum  conce- 
dant,  inquiram  ulterius,  an  illud  esse  quan- 
tum.  quod  supponitur  et  permanet  sub  variis 
ubicationibus,  sit  ex  natura  rei  distinctum  a 
substantia,  necne.  Si  non  est  distinctum,  est 
inseparabile  ab  illa  ;  et  consequenter  necesse 
est;  ut  corpus  Christi  in  sacramento  habeat 
illud  esse  quantum.  Si  vero  distinguitur,  aut 
lanquam  res  a  re,  ethoc  ipsi  negant,  auttan- 
quam  modus,  et  tunc  non  habent  Nominales 
aliquod  fundamentum ,  quo  talem  modum 
magis  distinguant  ex  natura  rei  modaliter  a 
substantia,  quam  proprie  et  in  rigore  realiter, 
ut  rem  a  re,  et  ita  revera  solum  ipsi  explicant 
modum  aliqualiter  distinctum  et  separabi- 
lem  secundum  extensionem  localem.  Deinde 
esto,  admittamus  hunc  modum  ex  natura  rei 
distinctum,  nullum  est  fundamentum  ad  ne- 
gandum,  corpus  Christi  in  sacramento  secum 
atferre  talem  modum ,  quia  non  est  modus 
pendens  a  loco,  sed  prior  omni  loco,  idemque 
permanens  variatis  locis ;  et  alioqui  est  magis 
intrinsece  conjunctus  corpori  Christi,  quam 
alia  accidentia  vel  qualitates  ejus,  quas  ipsi 
Nominales  concedunt  comitari  in  sacramento 
corpus  Christi.  Quod  si  fortasse  clicant,  hunc 
moclum  posse  quidem  manere  sine  hac  vel 
illa  extensione  ad  locum ,  non  vero  simpli- 
citer  sine  ulla  extensione,  hoc  jam  revocatur 
ad  quaestionem  de  possibili,  quse  cum  Du- 
rando  communis  est,  et  fuse  est  a  nobis  in 
superioribus  tractata,  disputat.  quadragesima 
octava,  ubi  ostenclimus,  posse  quantitatem 
per  potentiam  Dei  absolutam  privari  omni 
actuali  extensione  in  orcline  ad  locum.  Nec 
Nominales  in  prsedicto  sensu  hoc  negant,  sed 
quia  non  admittunt  rem  aliquam,  vel  realem 
modum,  intersubstantiam,  et  actualem  exten- 
sionem  in  loco.  Unde  necesse  est,  ut  vel 
fateantur,  substantiam  per  se  ipsam  forma- 
liter  esse  quantam  ,  et  consequenter  corpus 
etiam  Christi  in  sacramento  esse  quantum, 
vel  certe  formaliter  fieri  quantam  per  ipsam 
actualem  extensionem  in  loco,  etconsequenter 
quantitatem  nihil  aliud  esse,  quam  actualem 
ipsam  extensionem,  et,  hac  mutata,  mutari 
etiam  quantitatem,  quo  nihil  absurdius  dici 
potest. 

S.Impugnatur  Durandus. — Procedendo  au- 
tem  in  alia  sententia ,  ponente  quantitatem 
xxi. 

rcaliter  distinctam  amateria,  fit  argumentum 
contra  Duranclum  ex  D.  Thom.  supra,  art.  1 . 
QuiasubstantiacorporisChrisli  ita  est  realiter 
conjuncta  suse  quantitati,  ut  ab  ea  nullatenus 
usquam  separetur;  ergo  ubicumque  est  sub- 
stantia,  ibi  est  quantitas ;  ergo  etiam  in  sacra- 
mento.  Eespondet  Durandus,  negando  secun- 
dam  consequentiam,  quia  Christus  non  est  in 
sacramento  localiter,  sed  tantum  secundum 
preesentiam  ordinis,  et  icleo  quamvis  substan- 
tia  ejus  et  quantitas  nusquam  localiter  sepa- 
rentur,separaripossuntsecundumpra3sentiam 
sacramentalem,  quia  potestsubstantia  habere 
quamdam  habituclinem  et  ordinem  ad  hoc 
sacramentum,  quem  non  habet  quantitas.  Sed 
haec  responsio  Durandi  et  ex  alio  errore  pro- 
cedit,  et  sane  in  ea  non  consequenter  loquilur. 
Primum  patet,  quia  talem  ponit  prsesentiam 
ordinis,  ut  videatur  destruere  veritatem  rea- 
lis  prsesentise,  qua  substantia  corporis  Christi 
intime  sit  contenta  sub  speciebus  panis  et  ab 
illis  realiter  indistans.  Secundum  patet,  quia, 
si  hsec  prsesentia  sacramentalis  solum  esset 
cujusdam  ordinis  et  habitudinis  extrinsecse, 
facillimum  intellectu  esset,  Christi  corpus  non 
solum  habere  illam  habitudinem  ratione  sub- 
stantise,  sed  etiam  rationequantitatis.  Suppo- 
sita  autem  sana  doctrina  de  veritate,  ac  pro- 
prietate  hujus  prsesentise  realissacramentalis, 
consequenter  juxta  contrariam  sententiam 
concedendum  esset,  substantiam  corporis 
Christi,  licet  in  ccelo  sit  realiter  unita  quantitati, 
tamen,  prout  est  in  sacramento,  esse  separa- 
tam  ab  illa,  quia  ibi  caret  illa  et  unione  ad 
illam;  hoc  autem,  quamvis  secunclum  poten- 
tiam  Dei  absolutam  non  sit  impossibile,  tamen 
concedere  ita  factum  esse,  est  valde  absur- 
dum.  Primo,  quia  in  superioribus  ostensum 
est,  non  esse  impossibile,  esse  hic  corpus 
quantum,  quamvis  non  sit  in  loco  extensum, 
et  alioqui  magis  est  decens,  magisque  conna- 
turale,  ut  materia  secum  deferat  suam  quan- 
titatem,  suamque  unionem  cum  illa  ubique 
retineat;  non  est  ergo,  cur  negetur  ita  factum 
esse.  Secundo,  quia  alias  eadem  ratione  dice- 
tur,  esse  in  sacramento  corpus  sine  anima, 
quia  etiam  hoc  non  est  impossibile,  neque 
est  majus  inconveniens ,  materiam  corporis 
Christi  carere  alicubi  anima,  quam  quanti- 
tate,  quse  est  passio  magis  intrinseca,  et  ex 
natura  rei  inseparabilem  unionem  habens 
cum  illa.  Atque  idem  fere  argumentum  fieri 
potest  cle  subsistentiadivina,  quia  non  est  in 
illa  majorratio  concomitantiee.  Fortiusque  fiet 
argumentum  de  sanguine,  quod  nimirum  se- 

quatur,  non  esse  sub  speciebus  panis,  quia 
multo  minus  vinculum  habet  cum  corpore, 
quam  intrinseca  ejus  quantitas.  Quod  si  Du- 
randus  semel  fatetur  animam  Christi  sub 
speciebus  panis  informare  materiam,  etiamsi 
ibi  nec  quantitate,  neque  qualitate  in  tempe- 
ramento  sit  disposita,  multo  facilius  concedere 
posset  et  deberet,  informare  materiam  corpo- 
ris,  etiamsi  non  habeat  conjunctam  materiam 
sanguinis,  quia  sanguinis  conjunctio  in  cor- 
pore  vivo  solum  requiritur  ad  debitam  et 
connaturalem  talis  corporis  dispositionem.  Ac 
denique,  si  de  sua  preesentia  ordinis  Durandus 
consequenter  loqueretur,  dicere  etiam  facile 
posset,  sanguinem  ad  species  vini  habere 
habitudinem  ordinis,  quam  nonhabet  corpus, 
et  e  contrario  corpus  ad  species  panis,  atque 
ita  in  sententia  Durandi  fere  omnis  concomi- 
tantia  destruitur.  Tertio  (et  hoc  argumentum 
etiam  procedit  contra  Nominales)  sequitur  ex 
dicta  sententia,  in  corpore  Christi,  prout  est 
in  sacramento,  nullam  esse  organicarum  par- 
tium  distinctionem ,  et  illud  compositum  ex 
anima  et  materia  nuda  quantitate,  vel  nullas 
habere  parles,  ut  multi  putant,  vel,  quamvis 
habeat  entitativas,  ut  verius  est,  omnes  illas 
esse  quasi  homogeneas  et  omnino  similes, 
quia,  seclusa  quantitate,  et  proprietatibus, 
qua3  necessario  illam  supponunt,  non  potest 
intelligi  in  corpore  diversitas  partium  orga- 
nicarum.  Quod  quidem  in  opinione  Durandi, 
negantis  etiam  qualitatum  temperamentum, 
est  per  se  evidens;  ponendo  autem  cum  No- 
minalibus  in  illo  corpore  qualitates,  posset 
intelligi  in  partibus  aliqua  diversitas  ex  vario 
temperamento  qualitatum,  non  tamen  suffi- 
ciens,  quia  imprimis  non  posset  intelligi  di- 
versa  figura,  ut  ipsi  fatentur ;  est  autem  haec 
una  ex  dispositionibus  necessariis  ad  organi- 
zationem,  et  ad  functiones  vitales.  Deinde  non 
posset  intelligi  densitas  et  raritas,  neque  du- 
rities,  cum  tamen  sine  his  non  possit  satis 
intelligi  organizatio  vitalis,  neque  distinctio 
propria  inter  os  et  carnem,  etc.  Ponere  autem 
corpus  Christi  in  sacramento  ita  confusum  et 
homogeneum,  absurdissimum  est,  tum  quia 
anima  non  est  apta  ad  informandum  hujus- 
modi  corpus,  neque  ipsum  est  capax  vitse, 
sicut  nec  vitalium  actionum  ;  tum  etiam  quia 
tale  corpus  careret  omni  pulchritudine,  et 
esset  valde  monstrosum ;  tum  maxime,  quia 
hoc  pugnat  cum  proprietate  illorum  verbo- 
rum  Christi  :  Caro  mea  vere  est  cibus,  et  san- 
guis  meus  vere  estpotus,  quia  vera  caro  non 
est  sine  tali  temperamento  et  tali  densitate,  et 


dispositione,  neque  aliter  potest  distingui  ab 
osse  et  aliis  membris,  ut  diximus. 

4.  Atque  ex  his  probationibus  intelligi  po- 
lest,  conclusionem  positam  non  solum  proce- 
dere  de  quantitate,  sed  etiam  de  modis  quan- 
titatis  absolutis  et  independentibus  a  loco,  et 
intrinsecis,  ac  connaturalibus  corpori  huma- 
no,  et  membris  ejus,  ut  sunt  talis  densitas  vel 
raritas,  aut  figura,  et  ceetera.  Item  de  quali- 
tatibus  similiter  connaturalibus  humano  cor- 
pori  in  specie,  et  in  tali  individuo,  ut  ex 
rationibus  factis  satis  patet.  Item  de  omnibus, 
non  in  abstracto  tantum  (ut  sic  dicam),sed  in 
concreto,  seu  quoad  realem  unionem  et  infor- 
mationem  corporis  Christi,  ita  ut  ei,  prout 
existenti  in  Eucharistia,  suos  effectus  forma- 
les  conferant;  nam  ad  hoc  ponuntur  hsec 
omnia  in  sacramento,  ut  rationes  factse  osten- 
dunt,  et  alioqui  impertinenter  et  sine  causa 
ibi  esse  dicerentur. 

5.  Dubium. —  Solutio.  —  Sed  inquires,  qua 
certitudine  tenenda  sit  hsec  doctrina,  prout  a 
nobis  explicata  est,  et  qua  censura  rejicienda 
sit  contiaria.  Aliqui  enim  sententiam  Durandi 
haeresis  damnant.  Sed  non  invenio  expressam 
contra  illam  definitionem,  nec  testimonium 
Scripturee  irrefragabile;  imo  necquod  omnino 
evidenter  ex  principiis  revelatis  convinci  pos- 
sit;  nam  fere  omnes  rationes  factee  ex  aliqui- 
bus  philosophicis  principiis  pendent,  veris 
quidem,  ac  fere  cerlis,  non  tamen  omnino 
evidentibus;  et  ideo  nimia  mihi  videtur  heec 
heeresis  censura ;  non  tamen  omnino  displicet 
censura  Alexandri  Alensis,  qui  erroneam 
illam  vocat;  et  saltem  videtur  mihi  temera- 
ria,  quia  et  est  contra  mentem  Doctorum,  et 
sine  ulla  necessitate,  vel  urgente  fundamento 
admittit  in  hoc  sacramento  multa  indecentia 
et  absurda,  parumque  consentanea  modo  lo- 
quendi  Scripturee,  Conciliorum  et  Sanctorum 
Patrum,  qui  ubique  docent,  esse  hic  corpus 
Christi,  quale  est  coelo,  aut  quale  erat  in  nocte 
ccenee,  juxta  verba  Christi  :  Hoc  est  corpus 
meum,  quodprovobis  tradetur.  et:  Hic  est  san- 
guis  meus,  qui  pro  vobis  effundetur,  quia  nec 
tradi  potest  corpus  non  affectum  quantitate, 
nec  effunditur  sanguis,  nisi  liquidus,  et  conse- 
quenter  tali  modo  quantitatis,  et  talibus  dis- 
positionibus  temperatus.  Est  ergo  heec  doc- 
trina  theologice  certa,  quamvis  non  de  fide. 

6.  Qusesitum. —  Sed  queeret  aliquis  ultimo, 
an  heec  doctrina  ad  reliqua  etiam  extrinseea 
accidentia  extendenda  sit.  Respondetur,  non 
universaliter,  neque  cum  eequali  certitudine; 
itaque  inter  heec  accidentia,  et  est  preesentia 

localis,  et  accidentia ,  quse  ab  ea  intrinsece 
pendent,  ut  sunt  motus  localis,  relalionespro- 
pinquitatis  et  distantiae,  etc,  et  heec  non  con- 
comitantur  corpusChristi  in  hoc  sacramento; 
non  enim  habet  hic  preesentiam  quam  habet 
in  coelo,  tum  quia  prajsentia  non  transfertur 
de  loco  ad  locum,  ut  supra  dictum  est;  tum 
quia  hoc  specialiter  repugnat  illi  praesentiee 
extensae  et  divisibili ,  respectu  indivisibilis 
prsesentise  hujus  sacramenti,  et  hoc  docuit 
D.  Thom.  infra,  art.  5,  ad  3.  Alia  vero  simt 
accidentia  independentia  quidem  a  loco,  ta- 
men  mere  contingenter  evenientia ,  ut  est 
nunc  in  ccelo  species  visibilis  ad  actus  videndi 
hoc  vel  illud  objectum,  vel  in  terra  aliquis 
calor  vel  frigus,  et  cle  his  Major,  dist.  10, 
queest.  5,  negat  esse  in  hoc  sacramento,  quia 
pendent  ab  extrinseca  causa ,  quse  alibi  est 
propinqua  et  non  hic,  quse  opinio  non  est  ita 
improbabilis,  sicut  opinio  Durandi,  vel  Nomi- 
nalium,  quia  hoc  non  est  contra  connatura- 
lem  dispositionem  et  perfectionem  corporis 
Christi;  neque  contra  communes  locutiones 
Scripturee  et  Sanctorum.  Nihilominus  proba- 
bilior  est  contraria  sententia,  quam  D.  Thom, 
insinuat  dict.  art.  5,  ad  3,  quam  caeteri  auc- 
tores  communiter  sequi  videntur,  quia  etiam 
hic  habet  locum  realis  concomitantia;  et  nihil 
est  quod  illam  impediat,  preesertim  cum  in 
superioribus  ostensum  sit,  magis  connaturale 
esse  corpori  in  duobus  locis  existenti,  ut  in 
utroque  loco  habeat  quicquid  inaltero  eorum 
denuo  recipil,  de  qua  re  videnda  sunt,  et  ad 
hunc  locum  applicanda,  quee  supra  disp.  48, 
de  hac  re  tractala  sunt. 


SECTIO  III. 

Utrum  caro  et  sanguis  Christi  sint  sub  speciebus 
sacramentalibus  ex  vi  verborum  vel  per  concomi- 
tantiam. 

1.  Lutherus,  ut  referunt  Ruardus,  art.  13, 
et  Cochleeus,  lib.  2  Miscellan.,  cap.  9,  irrisit 
hanc  distinctionem  de  iis  quse  existunt  in  hoc 
sacramento  ex  vi  verborum,  et  de  iis  quae 
existunt  per  concomitantiam ,  quam  omnes 
Scholastici  recipiunt;  eam  vero  approbavit 
Concil.  Trident.,  sess.  13,  cap.  3,  non  quod 
modum  illum  loquendi  tanquam  de  fide  cer- 
tum  definire  intendat,  sed  rem  solam;  heec 
enim  est,  quee  directe  ad  doctrinam  fidei  per- 
tinet,  scilicet,  totum  Christum  sub  singulis 
speciebus  contineri,  et  ita  hoc  solum  tradit 
sub  anathemate  can.  1  et  3.  Quia  vero  heec 

fides  optime  explicatur  per  illum  duplicem 
modum  constituendi  aliquid  in  hoc  sacra- 
mento,  ideo  Concilium,  ad  declarandum  mys- 
terium,  ea  distinctione  usum  est.  Quocirca 
licet  non  sit  aperta  heeresis  illam  negare,  est 
tamen  ingens  temerilas  et  magnus  error; 
preesertim  cum  ex  principiis  fidei  non  obscure 
colligntur,  ut  ex  dicendis  constabit.  Id  ergo 
clicitur  poni  ex  vi  verborum  in  Eucharistia, 
cujus  preesentia  ad  verborum  veritatem  ne- 
cessaria  est,  seu  (quod  perinde  est)  quod  pree- 
cise  per  verba  significatur;  nam  tam  veritas, 
quam  efficacia  significationi  respondet;  verba 
enim  efficiunt  conversionem,  quam  vere  si- 
gnificant;  unde  etiam  dici  potest  esse  ex  vi 
verborum  id,  quod  per  se  terminat  conversio- 
nem,  quod  quomodo  intelligendum  sit,  postea 
trademus.  Unde  e  contrario  per  concomitan- 
tiam  dicitur  esse,  quidquid  in  hoc  sacramento 
ponitur,  non  quia  sit  simpliciter  necessarium 
ad  veritatem  verborum,  sed  quia  habet  rea- 
lem  unionem  cum  eo,  quod  necessarium  est 
ad  verborum  veritatem;  an  vero  id,  quod 
tantum  est  per  concomitantiam,  nihilominus 
etiam  fiat  per  verborum  efficaciam,  dicemus 
postea. 

2.  Objectio.  —  Solutio.  —  Instantia.  — 
Enodatur.  —  Dubium.  —  Responsio.  —  Hac 
explicata  distinctione,  dicendum  est  primo, 
sub  speciebus  panis  esse  corpus  Christi  Do- 
mini  ex  vi  verborum.  Conclusio  est  de  fide, 
definita  in  Concilio  Tridentino  supra,  et  ab 
omnibusCatholicisDoctoribus  recepta,  et  satis 
per  se  clara,  supposita  veritate  hujus  myste- 
rii,  quia  verba  formas,  qua  consecraturpanis, 
nihil  aliud  immediatius  significant,  vel  ad 
suam  veritatem  requirunt.  Difficultas  autem 
est  in  explicando  quid  complectatur  ea  vox, 
corpus  Christi;  includere  enim  potest  mate- 
riam,  formam  et  accidentia;  et  de  forma  qui- 
dem  et  accidentibus  dicemus  duabus  sectio- 
nibus  sequentibus.  Hic  igitur  circa  materiam 
certum  imprimis  videtur,  totam  illam  mate- 
riam,  qua3  in  nocte  ccenee,  quando  Christus 
instituit  hoc  sacramentum,  constituebat  seu 
integrabat  corpus  ejus,  ccepisse  esse  ex  vi 
verborum  sub  speciebus  panis,  et  hoc  convin- 
cit  illa  particula,  meum;  nam  illa  determinat 
significationem  ad  illam  materiam,  quee  tunc 
erat  Christi;  dicitur  autem  fuisse  Christi,  quia 
corpus  ejus  tunc  componebat.  Unde  obiter 
primo  colligitur,  corpus,  quod  hic  est  ex  vi 
verborum,  non  dicere  materiam  in  communi, 
ut  abstrahit  ab  hac  vel  illa  individua  materia, 
nec  dicere  solum  communem  illum  gradum 

corporis,  quod  est  suballernum  genus  prsedi- 
camenti  substantia?,  ut  sentire  visus  est  Picus 
Mirandulanus  in  Apologia,  qusest.  6,  quia  non 
qurelibet  materia,  sed  hsec  tantum  individua 
Christi  corpus  composuit ;  et  similiter  corpus 
in  illa  generalitate  sumptum  non  petit  hanc 
determinatam  etindividuam  materiam,  quam 
petit  corpus  Christi,  quod  hic  est  ex  vi  ver- 
borum.  Et  ratio  adhiberi  potest,  quia  hsec 
sunt  verba  practica  et  operativa,  et  ideo  opor- 
tet,  ut,  tam  ex  sua  significatione,  quam  ex 
intentione  operanlis,  individuum  corpus  si- 
gnificent,  saltem  exparte  materise,  quiaomnis 
actio  circa  singulare  versatur.  Unde  ulterius 
colligitur,  non  tantum  partem  aliquam,  sed 
materiam  omnium  partium  organicarum,  quse 
tunc  erant  in  corpore  Christi,  coepisse  esse 
sub  speciebus  panis  ex  vi  verborum ;  ita  docet 
D.  Thom.  hic,  art.  \ ,  qusest.  1 ,  ad  2;  et  reliqui 
Doctores  in4,  d.  10;  Alexand.  Alens.,  4part., 
qusest.  38,  membr.  5;  Gabr.,  lect.  42  in  can.; 
et  yEgidius,  Theorem.  30  de  Eucharist.;  qui 
non  solum  docet,  materiam  harum  partium, 
sed  etiam  ipsasmet  partes  organicas  fuisse  in 
sacramento  ex  vi  verborum,  quod  nos  supra 
insinuavimus  contra  Durand.  et  Nominales; 
tum  quia  illa  particula  (meum)  determinat 
corpus  humanum;  corpus  autem  humanum 
intrinsece  requirit,  ut  sit  organicum;  tum 
quia  propria  caro  non  intelligitur  sine  orga- 
nizatione;  est  autem  sub  speciebus  panis  ex 
vi  verborum  propria  et  vera  caro,  juxta  illud : 
Caro  mea  vere  est  cibus,  etc.  Et  ideo  Sancti 
indifferenter  dicunt,  converti  panem  virtute 
verborum  in  corpus,  vel  carnem  Christi.  Unde 
illud  Ambros.,  4  de  Sacram.,  cap.  4  :  Depane 
fit  corpus  Christi.  Et  Cyprian.,  serm.  de  Coena 
Domini,  dicit,  Christum  consecrasse  his  ver- 
bis  :  Hsec  est  caro  mea,  intelligens,  carnem 
(a  parte  totum  significando)  interdum  totum 
corpushominiindicare,  juxta  illud  Caromea 
requiescet  in  spe;  atque  adeo,  tam  propriam 
carnis  partem,  quam  cseteras,  quse  totum 
corpus  componunt,  ex  vi  talium  verborum 
sub  speciebus  panis  constitui.  Dices  :  aliquse 
sunt  partes,  quarum  licet  una  vel  altera  a 
corpore  separetur,  nihilominus  permanebit 
verum  corpus  humanum,  ut  digitus,  aut  bra- 
chium,  etc.  Ergo  sine  illis  vera  essent  illa 
verba  :  Hoc  est  corpus  meum;  ergo  illse  non 
erunt  hic  ex  vi  verborum,  juxta  definitionem 
supra  datam.  Respondetur,  negando  conse- 
quentiam,  quia  corpus  Christi  proferentis  illa 
verba  non  erat  mutilum,  sed  perfecte  inte- 
grum,  et  ideo  tale  corpus  significatur  et  de- 


terminatur  per  illa  verba  (Corpus  meum);  hse 
autem  partes  omnes  necessarise  sunt  in  cor- 
pore  humano  integro  et  perfecto;  omnes  ergo 
conferuntad  perfectam  et  inlegram  veritatem 
illorum  verborum ;  sunt  igitur  omnes  ex  vi 
verborum,  et  ad  omnes  per  se  terminatur  con- 
versio,  non  sigillatim,  sed  ut  omnes  compo- 
nunt  unum  totum  perfectum.  Dices  ulterius  : 
licet  hse  partes  requirantur  in  corpore  vivo, 
non  tamen  in  mortuo;  hic  autem  non  est  cor- 
pus  vivum  ex  vi  verborum;  ergo  neque  illse 
parles.  Respondetur  negando  simpliciter  ma- 
jorem,  quia  corpus,  etiam  mortuum,  prout 
suo  modo  humanum  est,  suam  requirit  par- 
tium  integritatem,  ne  truncum  sit,  vel  muti- 
lum;  ilkeergo  parles,  quse  sunt  de  integritate 
hujus  corporis  perfecti  in  utroque  statu  vitse, 
aut  mortis,,  dicuntur  hic  esse  ex  vi  verborum, 
nam  ut  supponimus,  corpus  hic  prsescindit  a 
mortuo  et  vivo ;  et  hujusmodi  videntur  esse 
partes  solidse;  alise  vero,  quse  dici  possunt 
partes  fluidse,  ut  sunt  humores,  non  pertinent 
ad  corpus  exanime,  sed  lantum  ad  corpus 
vivum,  ad  cujus  naturalem  consistentiam  re- 
quiruntur,  et  ideo  necesse  non  est  hujusmodi 
partes  esse  sub  speciebus  panis  ex  vi  verbo- 
rum,  ut  infra  dicetur.  Sed  quicl  landem  dicen- 
dum  est  de  praeputio  corporis  Christi,  quod 
in  ipso  non  erat,  quando  primum  dixit :  Hoc 
est  corpus  meum;  ergo  tunc  non  fuit  re  ipsa 
positum  in  sacramento  sub  speciebus  panis; 
ergo  nec  nunc  ponetur  ex  vi  verborum,  sed 
ad  summum  per  concomitantiam,  quia  tunc 
exercuerunt  verba  Christi  totam  vim  suam. 
Nihilominus  contrarium  vicletur  probabilius, 
scilicetprseputiumChristi,  seu  materiam  ejus, 
nunc  poni  sub  sacramento  ex  vi  verborum, 
quia  revera  pertinet  ad  integritatem  illius 
corporis,  et  de  substantia  ejus,  et  ita  etiam  in 
prima  consecratione  futurum  fuisse,  si  tunc 
corpori  non  deesset,  quia  revera  clauditur 
sub  perfecta  corporis  significatione.  Quocirca, 
sicut  interdum  ponitur  aliquid  in  hoc  sacra- 
mento  per  concomitantiam,  quamvis  veritas 
verborum  id  non  requirat,  quia  in  re  ipsa  est 
conjunctum  corpori  Christi,  ita  e  contrario, 
interdum  aliquid  quod  fieri  potest  ex  vi  ver- 
borum,  non  fit,  quia  in  re  ipsa  deest  corpori 
Christi  in  propria  specie  existenti,  quia  juxta 
institutionem ,  tale  corpus  ponitur  in  sacra- 
mento,  quale  in  se  est. 

3.  Sanguis  Christi  ex  vi  verborum  est  sub 
speciebus  vini.  —  Dico  secundo  :  sanguis 
Christi  Domini  est  sub  speciebus  vini  ex  vi 
verborum.  Hsec  conclusio  eodem  modo  trac- 

tanda  est,  quo  prsecedens;  est  enim  eadem 
definilioConcilii  et  eadem  communis  doctrina, 
eademque  ratio,  ut  per  se  constat.  Quid  vero 
nomine  sanguinis  significetur,  quoad  formam 
et  accidentia,  dicetur  postea;  quoad  materiam 
vero  dicendum  est,  sanguinem,  qui  fit  ex  vi 
verborum  in  calice,  constare  debere  ex  illa 
singulari  materia,  ex  qua  fuit  totus  sanguis, 
quem  Christus  in  corpore  suo  habuit  in  nocte 
ccenne,  ut  satis  declarant  illa  verba  :  Hic  est 
sanguis  meus,  qui  pro  vobis  effundetur.  Sed 
ex  his  eisdem  verbis  sumpserunt  aliqui  occa- 
sionem  dicendi  non  totum  sanguinem  corpo- 
ris  Christi  ccenantis  cum  discipulis  esse  hic 
ex  vi  verborum,  sed  solum  illum,  quem  in 
passione  effudit;  credunt  enim,  aliam  sangui- 
nis  copiam  remansisse  in  venis,  vel  in  jecore, 
qui  non  consecraretur  in  triduo,  quia  non 
fuerat  in  passione  effusus;  verba  enimChristi 
limitata  fuerunt  ad  illum  sanguinem;  ergo 
nec  nunc  consecratur  ex  vi  verborum.  Imo 
fortasse  neque  ullo  modo  nunc  consecratur; 
nam  in  corpore  Christi  glorioso  minor  copia 
sanguinis  esse  videtur,  quam  fuit  in  nocte 
ccenee  in  corpore  passibili,  quia  non  requiri- 
tur  nuncin  alimentum,  sicut  tunc;  ille  autem 
sanguis  preecipue  creditur  reassumptus  in 
resurrectione,  qui  in  passione  fuit  effusus. 
Unde  juxta  hanc  opinionem  satis  erit  dicere, 
nunc  esse  ex  vi  verborum  in  calice  totum 
sanguinem  in  passione  effusum,  et  totum 
etiam,  qui  nunc  est  in  corpore  Christi  glo- 
rioso;  nam  creditur  esse  omnino  idem.  Sed 
quanquam  hsec  vera  sint,  etiam  existimo  ve- 
rum,  in  nocte  coenee  fuisse  ex  vi  verborum 
sub  speciebus  vini  totum  sanguinem,  qui  tunc 
erat  incorpore  Christi;  quia  essentialia  verba 
formaa  sunt  hasc  :  Hic  est  sanguis  meus;  et 
Concilium  Trident.  absolute  docuit,  sangui- 
nem  Christi  fuisse  in  calice  ex  vi  verborum; 
heec  autem  indefinita  significatio  Eequivalet 
universali;  neque  est  verisimile,  Christum 
intentione  sua  potius  unam  partem  sanguinis 
assignasse,  quam  aliam,  cum  verba  totum 
significent.  Neque  obstant  verba  illa  :  Quipro 
vobis  effundetur,  tum  quia  pium  est,  et  valde 
probabile,  Christum  totum  suum  sanguinem 
in  passione  effudisse;  cujus  testes  sunt  aqua 
et  sanguis,  quae  de  latere  ejus  fluxerunt;  tum 
etiam  quia  (quicquid  de  hoc  sit)  illa  particula 
non  est  de  essentia  formse,  ut  infra  dicam, 
neque  addita  est  ad  limitandam  quantitatem 
sanguinis  consecrandi,  sed  ad  commendan- 
dum  valorem  et  efficaciam  hujus  sanguinis, 
et  indicandum  finem,  propter  quem  illa  con- 

secratio  fit,  scilicet  in  memoriam  nostras  re- 
demptionis,  qua3  effusione  illius  sanguinis 
peracta  est.  Exemplo  res  declaratur;  nam, 
cum  consecratur  oleum  ad  infirmos  ungendos, 
quamvis  in  ipsa  benedictione  ssepe  fiat  mentio 
hujus  finis,  non  ideo  tantum  illa  pars  olei  be- 
nedicta  creditur  qua  postea  perficitur  unctio, 
sed  similiter  totum  oleum ;  sic  igitur  Christus 
totum  sanguinem  suum  simpliciter  consecra- 
vit,  quia  illo  nos  erat  redempturus,  sive  illum 
postea  totum  effuderit,  sive  non.  Quapropter, 
si  in  triduo  vinum  consecraretur,  totus  san- 
guis,  tam  qui  effusus  est,  etiam  si  esset  per 
varia  loca  dispersus,  quam  si  quis  in  corpore 
mansit,  in  calice  esset  sub  speciebus  vini ; 
nunc  vero  consecratur  totus,  qui  est  in  cor- 
pore  glorioso,  qui  non  est,  cur  censeatur 
minoris  quantitatis,  quam  fuit  in  nocte  coenee, 
quia  licet  non  requiratur  per  modum  alimenti, 
tamen  corpus  gloriosum  est  purius  ab  omni- 
bus  excrementis,  et  loca  illa,  quas  excrementa 
occupabant,  plena  sunt  sanguine,  et  purissi- 
mis  humoribus. 

4.  Dubium.  —  Solvitur.  —  Sed  queeres 
obiter,  an  hic  sanguis  sit  ex  vi  verborum, 
per  modum  unius  continui  sub  speciebus 
vini;  et  est  ratio  dubii,  quia  contingit  extra 
sacramentum  illum  sanguinem  esse  discon- 
tinuum,  et  per  varia  loca  dispersum ;  ita  au- 
tem  est  in  sacramento,  sicut  extra ,  ut  ssepe 
dictum  est;  esset  ergo  tunc  sanguis  in  sacra- 
mento  discontinuus  et  divisus;  ergo  vis  ver- 
borum  non  requirit  illam  unitatem  et  conti- 
nuitatem.  Respondetur  esse  hoc  probabile, 
neque  aliquod  inconveniens  ex  illo  sequi,  ni- 
hilominus  tamen  posse  contrarium  facile  de- 
fendi,  nam  hic  sanguis  sine  dubio  per  modum 
unius  per  formam  significatur,  atque  ita 
etiam  conficitur.  Unde  si  ulterius  addamus, 
ex  vi  verborum  fieri,  ut  totus  ille  sanguis  sub 
speciebus  sit  sibi  conjunctus,  et  loco  indi- 
stans,  probabile  etiam  fit  debere  esse  conti- 
nuum;  quia  res  liquidse,  et  ejusdem  rationis, 
et  loco  indistantes,  statim  continuantur;  di- 
visio  autem  illa,  quse  interdum  reperi  potest 
inter  partes  sanguinis,  prsecise  orilur  ex 
distantia  locali,  et  ideo  necesse  non  est,  ut 
sanguis  qui  est  in  sacramento,  in  hoc  imite- 
tur  modum  existendi,  quem  idem  sanguis 
habet  extra  sacramentum,  ut  patet  ex  doc- 
trina  supra  tradita  de  proprietatibus  rei  plu- 
ribus  locis  existentis. 

5.  Tertia  conclusio.  —  Nec  corpus  sub  spe- 
ciebus  vini,  nec  sanguis  sub  panis  speciebus 
est  ex  vi  verborum ;  est  tamen  per  concomi- 

tantiam.  —  Scoti  dictum  rejicitur.  —  Dico 
tertio  :  corpus  non  est  sub  specie  vini,  nec 
sanguis  sub  specie  panis  ex  vi  verborum; 
sunt  tamen  per  concomitantiam.  Prior  pars 
negativa  non  ponitur  expresse  a  Concil. 
Trident.,  nisi  quatenus  ex  altera  affirmaliva 
inferri  potest;  eam  tamen  docent  communi- 
ter  Theologi  cum  Magistro  in  4,  dist.  10;  D. 
Thom.  hic;  Alens.,  3  part.,  quaest.  38,  memb. 
5;  Bonavent.,  dist.  11,  art.  1,  qusest.  4; 
Marsil.,  qusest.  8,  art.  2;  et  Gabr.,  lect.  42  in 
canonem.  Et  patet  ex  terminorum  exposi- 
tione  supra  data,  quia  neque  verba  consecra- 
tionis  panis  quicquam  de  sanguine  dicunt, 
neque  verba  calicis  aliquid  de  corpore.  Unde 
in  triduo  illorum  veritas  integra  et  efficax 
esset  sine  praesentia  sanguinis  sub  specie  pa- 
nis,  etc.  :  ergo.  Et  confirmatur  ex  fine  talis 
institutionis,  quia  est  expressa  reprsesentatio 
mortis  Christi;  ut  enim  effusio  sanguinis,  et 
separatio  animse  a  corpore  expressius  reprae- 
sentaretur,  voluit  Christus,  corpus  et  sangui- 
nem  ex  vi  verborum  seorsim  consecrari;  nam 
quia  re  ipsa  separari  jam  non  poterant,  quo- 
niam  Christus  resurgens  a  mortuis  jam  non 
moritur,  saltem  in  modo,  et  vi  consecrationis 
decuit  separationem  reprsesentari.  Quaprop- 
pter  non  videtur  mihi  probabile,  quod  Scoto 
visum  est  in  4,  dist.  10,  qusest.  4,  ad  secun- 
dum,  scilicet  esse  sanguineni  in  hostia  ex  vi 
verborum,  non  quidem,  ut  terminum  conse- 
crationis,  sicut  est  in  calice,  sed  ut  partem 
integri  termini,  nam  sanguis  est  pars  corpo- 
ris.  Sed  ad  hoc  jam  responsum  est  in  Com- 
ment.  art.  2,  et  in  hac  ipsa  sectione,  circa 
conclusionem  primam,  sanguinem  non  esse 
partem  corporis,  prout  est  in  hostia  ex  vi 
verborum,  quia  sanguis  solius  corporis  vivi 
pars  est;  hic  autem  non  est  vivum  ex  vi  ver- 
borum.  Unde  facile  etiam  constat,  idem  di- 
cendum  esse  de  aliis  humoribus,  et  de  spiri- 
tibus  vitalibus;  hsec  enim  sub  neutra  specie 
sunt  ex  vi  verborum,  quia  non  sunt  partes 
corporis  aut  sanguinis,  ut  sic;  unde  nec  sunt 
per  se  necessaria  ad  veritatem  utriusque  for- 
mse. 

6.  Solvitur.  —  Altera  pars  conclusionis, 
quoad  rem  ipsam,  defide  certa  est,  ut  constat 
ex  Concilio  Trident.,  elex  hactenus  tractatis; 
ostendimus  enim  totum  Christum  esse  sub 
singulis  speciebus;  est  ergo  corpus  in  calice, 
et  sanguis  in  hostia.  Unde  ad  hoc  probandum 
interdum  sanguis  miraculose  ab  hostia  mana- 
vit,  ut  referuntVincentius,  in  Speculohistor., 
lib.  30,  c.  24,  et  Alens.,  4  part.,  qusest.  53, 


membr.  1 ;  et  propter  eamdem  causam  di- 
cuntur  fideles  sumere  sanguinem  sub  specie- 
bus  panis,  juxta  illud  Oseee  14,  ut  legunt  70 
Interpretes  :  Bibent,  et  inebriabuntur  fru- 
mento,  florebunt  quasi  vinea,  et  memoriale 
ejus,  quasi  vinum  Libani.  Modus  autem  lo- 
quendi  seu  explicandi  hanc  rem  concluditur 
ex  dictis;  nam  sanguis  est  in  hostia,  et  corpus 
in  calice;  et  non  ex  vi  verborum,  ut  ostensum 
est;  ergo  per  concomitantiam.  Rogabis,  qua- 
lis  sit  haec  concomitantia,  vel  in  qua  reali 
connexione  fundetur;  nulla  enim  realis  unio 
inter  corpus  et  sanguinem  intercedere  vide- 
tur,  sed  tantum  localis  continentia ;  est  enim 
sanguis  in  corpore,  tanquam  in  vase;  hrec 
autem  conjunctio  sola  non  satis  esse  videtur 
ad  concomitantiam  sacramentalem.  Respon- 
detur  :  si  vera  esset  opinio  dicens  sanguinem 
informari  anima,  facilis  esset  responsio;  opor- 
teret  enim  sanguinem  aliqua  ex  parte  esse 
continuum  cseteris  partibus,  et  ita  esset  faci- 
lis  concomitantia ;  tamen  quia  illa  opinio  falsa 
est,  dicendum  aliter  est,  concomitantiamcon- 
sistere  in  naturali  dependentia,  quam  corpus 
vivum  et  sanguis  habeant  inter  se,  ratione 
cujus  postulent,  ut  sint  inter  se  connexa  et 
commista,  quia  neque  corpus  in  naturali 
stalu  suo  potest  conservari  sine  sanguine, 
neque  sanguis  extra  corpus  conservari  potest 
incorruptus,  neque  in  proprio  et  connaturali 
statu;  unde  mutuo  se  fovent,  et  juvant,  vel 
per  effectionem,  vel  aliis  modis.  Unde  fate- 
mur,  localem  continentiam  per  se  solam  non 
sufficere;  nam,  si  in  triduo  pars  aliqua  san- 
guinis  intra  corpus  remansisset,  et  fieret  con- 
secratio,  nulla  esset  concomitantia  ,  ut  sentit 
D.  Thom.  hic,  art.  2,  quia  tunc  non  esset  in- 
ter  illa  preedicta  naturalis  connexio;  sicufc 
supra  etiam  de  corpore  et  vestibus  diceba- 
mus. 

SECTIO  IV. 

Utrum  ex  vi  verborum  sit  in  sacramento  aliqua  forma 
substantialis. 

1 .  Quaestio  hsec  tractari  solet  specialiter  de 
corpore  Christi,  prout  sub  speciebus  panis 
continetur,  fortasse  quia  illa  species,  et  prior 
et  notior,  ac  usu  frequentior,  et  ita  etiam  a 
nobispriusdisseretur,  etdeinde  adsanguinem 
facile  applicabitur  resolutio ,  quia  qusestio 
revera  communis  est  utrique  speciei,  ut  a 
nobis  proposita  est. 

2.  Prima  opinio  negat  in  Eucharistia  esse 
aliquam  formam  substantialem  ex  vi  verbo- 

rum.  — •  Prima  itaque  opinio  negat,  aliquam 
formam  substantialem  esse  hie  ex  vi  verbo- 
rum ,  sed  solam  materiam  primam ;  tenet 
Gabr.,  lect.  42  in  can.,  et  in  4,  dist.  11,  q.  4, 
art.  1;  Marsil.,  queest.  8,  art.  2,  in  fine;Ms,[- 
dius,  Theor.  28,  29  et  30;  Major,  d.  4  0,  q.  5, 
in  princ;  citatur  etiam  Palud.,  queest.  3, 
art.  3,  n.  32,  sed  immerito.  Fundamentum, 
quia  corpus,  cum  forma  panis,  non  significat 
compositum,  sed  alteram  partem  physicam 
compositi,  illo  modo,  quo  dicitur  homo  con- 
stare  ex  corpore,  et  anima,  vel  quo  Aristote- 
les  dixit,  animam  esse  actum  corporis  phy- 
sici  organici ;  ergo  ex  vi  illius  formee  solum 
illud  corpus  fit  in  sacramento,  quod  est  pars 
physica,  et  essentialis  humanitatis;  hoc  au- 
tem  nullam  includit  formam,  sed  solam  ma- 
teriam.  Assumptum  declaratur  primo,  quia 
hocsatis  est  ad  propriissimam  significationem 
illius  formee.  Secundo  colligi  potest  ex  illa 
particula,  meum ,  quee  non  proprie  indicat 
totum  compositum  sub  aliquo  preeciso  gradu 
metaphysico,  sed  proprie  parlem  aut  rem 
physicam;  ut  si  quis  dicat,  Hoc  est  animal 
meum,  proprie  designabit  aliquod  animal, 
quod  possidet,  non  tamen  proprie  seipsum  sub 
preeciso  gradu  animalis,  sed  potius  diceret, 
Ego  sum  hoc  animal.  Christus  ergo  dicendo  : 
Hoc  est  corpus  meum, designavit  partem  phy- 
sicam  humanitatis,  quee  est  materia.  Tertio, 
quia  in  triduo  fuit  materia  corporis  Ghristi 
sine  ulla  forma  substantiali,  ut  preedicti  auc- 
tores  putant;  ergo,  si  tunc  fieret  consecratio, 
sola  materia  esset  sub  speciebus  panis,  et  in 
illa  salvaretur  tota  veritas  et  efficacia  formee; 
ergo  sola  illa  est  ex  vi  verborum.  Quod  si 
quis  dicat,  assumptum  esse  falsum,  respon- 
detur,  vim  argumenti  non  hinc  dependere, 
quia  saltem  conditionalis  est  vera,  quod  si 
materia  corporis  Christi  ita  permansisset, 
consecratio  etiam  preedicto  modo  fieret,  quod 
satis  est  ad  vim  verborum  explicandam. 
Quarto,  quia  nulla  forma  substantialis  potest 
hic  esse  ex  vi  verborum,  quia  neque  anima, 
quia  non  est  hic  corpus  vivum  ex  vi  verbo- 
rum;  nec  forma  cadaveris,  quia  etiam  non 
est  mortuum  ex  vi  verborum;  nec  aliqua 
forma  physica,  communis  utrique,  quia  nulla 
est;  nec  forma  communis  abstracte  seu  logice 
secundum  aliquem  gradum  metaphysicum, 
quia  (ut  supra  dicebamus  contra  Mirandula- 
num)  communis  gradus  non  potest  esse  ter- 
minus  actionis  realis,  qualis  significari  debet 
per  verba  hujus  formee,  quee  practica  sunt, 
et  intendi  ab  operante  seu  consecrante.  Quod 


tandem  confirmatur,  quia  alias  ex  vi  horum 
verborum  non  esset  semper  idem  numero 
corpus  sub  his  speciebus,  contra  vim  illius 
vocis,  meum,  qua3  designat  singulare  et  in- 
dividuum  corpus. 

3.  Secunda  opinio  ex  vi  verborum  ponit 
formam  corporeitatis.  —  Iiejicitur.  —  Se- 
cunda  opinio  est,  esse  hic  ex  vi  verborum 
formam  corporeitatis,  ut  loquuntur  Scotus, 
dist.  4  0,  queest.  4,  dist.  41,  queest.  3,  art.  2; 
Richard.,  art.  2,  queest.  2;  Ocham.,  in  4, 
queest.  6  ;  vel  formarn  mixti,  ut  loquitur  Hen- 
ricus,  Quodlib.  3,  queest.  6  et  8,  Quodlib.  9, 
queest.  8  et  9;  qui  eis  fundamentis  niti  debent 
quibus  preecedens  opinio,  addendo ,  corpus 
in  preedicta  forma  panis  non  significare  tan- 
tum  corpus  quantitativum,  sed  subslantiale, 
quod  non  solam  materiam  includit,  sed  etiam 
formam  constituentem  illud  sub  ratione  cor- 
poris;  hujusmodi  autem  forma  juxta  hanc 
opinionem  est  specialis  forma  physica,  dis- 
tincta  ab  anima,  quee  sola  (secundum  Scotum) 
mansit  in  corpore  Christi  in  triduo.  Quocirca, 
qui  opinaretur,  partes  organicas  distingui 
partialibus  formis  substantialibus,  dislinctis 
ab  anima,  et  prioribus,  independentibus  ab 
illa,  consequenter  diceret,  etiam  illas  esse  hic 
ex  vi  verborum;  atque  idem  censerent  de 
formis  elementorum,  qui  existimant  eas  esse 
formaliter  in  misto.  Ego  vero  suppono  has 
omnes  opiniones  philosophicas  esse  falsas, 
quibus  sublatis  nullus  in  Theologia  relinqui- 
tur  locus  huic  secundeesententiee,  etideo  nihil 
amplius  de  illa  dicam,  quia  non  est  hic  locus 
latius  exanimandi  et  improbandi  illa  philoso- 
phica  fundamenta;  procedemus  ergo  suppo- 
nendo,  tantum  esse  in  humano  corpore  unam 
formam  substantialem,  quee  est  anima. 

4.  Tertia  clocet  ex  vi  verborum  esse  ibi 
animam  ut  anima  est.  —  Hinc  ergo  orta  est 
tertia  opinio  affirmans,  esse  hic  ex  vi  verbo- 
rum  animam,  ut  anima  est.  Quee  tribuitur 
Herveeo,  opusculo  de  pluralitate  formarum, 
ad  argument.  143,  qui  dicitquidem,  hic  esse 
animam  propter  unionem  ad  Verbum,  non 
tamen  esse  hic  vivificantem  et  informantem 
corpus.  In  quo  sensu,  est  opinio  falsa  et  im- 
pertinens,  primo,  quia,  si  non  informat  cor- 
pus,  adhuc  superest  queestio,  an  ex  vi  verbo- 
rum  sit  aliqua  forma  informans,  vel  sola  ma- 
teria.  Secundo,  quia,  si  non  informat,  est 
impertinens  ad  veritatem  verborum ;  non  ergo 
erit  hic  ex  vi  verborum ;  unio  enim  ad  Ver- 
bum  ad  hoc  non  satis  est,  quia  ipsamet  unio 
ad  Verbum  non  est  ex  vi  verborum,  sed  per 

concomitantiam ,  ut  infra  dicetur;  imo  talis 
unio  neque  ad  concomitantiam  sufficeret,  quia 
non  ubicumque  est  Verbum,  ibi  est  anima,  et 
ideo  in  triduo,  licet  anima  esset  unita  Verbo, 
non  propterea  fuit  per  concomitantiam  in 
sepulchro,  ubi  erat  corpus,  etiam  unitum 
Verbo.  Ut  ergo  haec  opinio  aliquid  ad  rem 
afferret,  dicere  deberet,  hic  esse  ex  vi  verbo- 
rum  corpus  Ghristi  vivum ,  et  ideo  eodem 
etiatn  modo  esse  animam.  Potest  autem  as- 
sumptum  suaderi,  primo,  quia,  cum  Christus 
dixit  :  Hoc  est  corpus  meurn,  suum  corpus 
designavit,  prout  tunc  erat;  ergo,  sicut  tunc 
erat  vivum,  ita  significatur  et  conficitur  ex 
vi  illorum  verborum.  Secundo,  quia  signifi- 
catio  illorum  verborum  debet  esse  univoca  et 
particularis,  ut  possit  esse  efficax,  et  prac- 
tica ;  ergo  debet  determinate  significare  cor- 
pus  vivum;  nam  si  disjunctim  significaret 
corpus  vivum,  vel  mortuum,  haberet  signifi- 
cationem  aequivocam,  nam,  teste  Aristotele, 
caro,  os,  et  similia  eequivoce  dicuntur  de 
corpore  vivo  et  mortuo.  Tertio,  quia  in'cap. 
In  quadam,  de  Celebrat.  Missar.,  dicitur  cor- 
pus  Christi  esse  humanum,  quia  informatur 
anima;  corpus  autem  in  illa  forma  significat 
corpus  humanum ,  et  in  hac  significatione 
prolatum  fuit  hoc  verbum  a  Christo;  non  ergo 
potest  in  alia  proferri.  Quod  si  objiciatur, 
quia  juxta  haec  non  posset  heec  forma  in  tri- 
duo  vere  proferri,  nec  quicquam  efficere,  res- 
pondendum  consequenter  est,  vel  concedendo 
totum,  ut  supra  ex  quaclam  Glossa  retulimus, 
vel  certe  dicendum  esset,  quod  etiam  tunc 
verba  efficerent  corpus  Christi  vivum,  sicut 
illud  significant,  quia  cum  non  sint  tantum 
adductiva,  sed  etiam  effectiva,  non  semper 
illud  efficiunt,  quale  in  propria  specie  existit, 
sed  quale  illa  significant. 

5.  Quarta  dicit  esse  ibi  animam,  ut  dat 
esse  corporeum  prsecise.  —  Quarta  sententia 
est,  hic  esse  ex  vi  verborum  formam  sub- 
stantialem,  ut  preecise  dantem  esse  corpo- 
reum,  non  quod  talis  forma  in  re  ipsa  sit 
physice  distincta  a  forma  specifica,  sed  quod 
sit  ipsamet  forma  specifica,  quse  a  parte  rei 
fuerit  in  tali  corpore,  non  secundum  pro- 
priam  rationem  suam,  sed  secundum  preeci- 
sam  rationem,  qua  constituit  corpus.  Quo- 
circa,  si  in  corpore  Christi,  in  propria  specie 
existente,  fuerit  anima  rationalis,  illa  erit  in 
hoc  sacramento  ex  vi  verborum,  non  tamen 
ut  anima  est,  sed  ut  est  forma  corporis.  Hsec 
est  opinio  D.  Thom.prsecedentiqueest.,  art.  6, 
ad  2,  sed  non  eodem  modo  illam  Thomistae 


interpretantur;  quidam  enim  dicunt,  corpus 
in  forma  consecrationis  supponere  tantum 
pro  materia,  connotare  autem  animam,  ut 
dat  esse  corporeum.  Ita  Soto,  d.  10,  queest.  1, 
art.  4;  Ledesma,  qusest.  17,  art.  1,  dub.  4; 
Palacius,  dist.  8,  disp.  4,  conclus.  4,quirefert 
Averroem  in  paraphrasi  Metaphys.  Sed  hic 
modus  loquendi  mihi  non  videtur  necessa*- 
rius,  nec  D.  Thom.  consentaneus;  hic  enim, 
1  part.,  queest.  76,  art.  4,  ad  4,  simpliciter 
dicit,  corpus  per  animam  constitui  in  esse 
corporis,  sicut  in  esse  viventis;  nemo  autem 
dicet  vivens  supponere  pro  materia  conno- 
tando  animam;  ratio  autem  est,  quia  compo- 
situm  ex  materia  et  forma  substantiali  ut  sic, 
est  per  se  unum,  quod  per  modum  absolutum 
significatur  per  vocem  corporis,  sicut  per 
vocem  viventis,  aut  animalis;  sicut  ergo  hee 
voces  non  supponunt  pro  materia  prima  con- 
notando  formam,  sed  pro  subsistente  in  tali 
natura  composita  ex  materia  et  forma  sub  tali 
gradu,  ita  corpus  non  supponit  pro  materia, 
connotando  animam,  ut  dantem  esse  corpo- 
reum,  sed  pro  natura  corporea,  id  est,  com- 
posita  ex  materia  et  forma  dante  esse  corpo- 
reum.  Quocirca  sine  causa  aequiparant  prse- 
dicti  auctores  in  hac  suppositione  corpus  cum 
albo;  alioqui,  sicut  haec  est  vera  locutio  : 
Album  est  homo,  vel  nix,  ita  etiam  hsec  esset 
vera  :  Corpus  est  materia  et  pura  potentia, 
quod  est  prceter  communem  loquendi  modum ; 
dicitur  enim  corpus  materiale,  non  materia 
ipsa.  Ratio  autem  differentiae  est,  quia  com- 
positio  ex  subjecto  et  albedine  est  accidenta- 
lis,  et  illa  forma  advenit  supposito  constituto, 
quod  in  illa  subsistit,  et  ideo  pro  illo  tantum 
supponit  vox  album;  corpus  vero  dicit  com- 
positum  per  se  unum  et  substantiale,  cujus 
forma  non  advenit  supposito  constituto,  sed 
ex  illa  cum  materia  resultat;  quod  proinde 
non  in  sola  forma,  vel  materia  subsistit,  sed 
in  tota  natura  ipsius  compositi,  et  propterea 
etiam,  album  est  terminus  connotativus ,  de 
formali  significans  albedinem  et  connotans 
sfibjectum,  corpus  vero  est  lerminus  abso- 
lutus,  adaaquate  significans  naturam  corpo- 
ream.  Unde  si  corpus  non  sumatur  per  mo- 
dum  partis,  sed  in  vi  concreti  et  per  modum 
tolius,  illique  tribuendum  sit  aliquod  formale 
significatum,  illud  certe  non  erit  forma  phy- 
sica  substantialis,  dans  esse  corporeum,  sed 
integra  natura  metaphysica,  constans  ex  ma- 
teria  et  forma  substantiali ,  ut  sic;  sicut 
homo  de  formali  significat,  non  animam 
rationalem,  sed  humanitatem.  Tandem  hoc 

plane  constat  in  forma  calicis ;  quis  enim  di- 
cat  sanguinem  ibi  supponere  pro  materia 
prima,  et  non  pro  subsistente  in  tali  natura 
composita  ex  materia  et  forma  sanguinis? 
ergo  idem  eequali  vel  majori  ratione  dicen- 
dum  est  de  corpore  in  forma  consecrationis 
panis.  Aliter  ergo  explicatur  haec  sententia, 
scilicet,  directe,  et  ex  vi  verborum  esse  hic 
corpus  substantiale,  quatenus  dicit  composi- 
tum  ex  materia  et  forma  substantiali  dante 
esse  corporeum;  etita  illam  defendunt  Gajet., 
circa  dictam  solut.  ad  3  D.  Thom.;  Palud.,  in 
4,  dist.  10,  qusest.  3,  circa  finem;  Gapreol., 
dist.  10,  q.  2,  art.  3,  ad  argum.  Scoti  con- 
tra  1  conclus. ;  et  mihi  videtur  vera  senten- 
tia,  quam  ut  sigillatim  probem,  sequentes 
conclusiones  subjicio. 

6.  In  Eucharistia  est  forma  substantialis,  et 
non  pura  materia,  ex  vi  verborum.  —  Prima 
sit :  in  hoc  sacramento  est  forma  substantialis , 
et  non  sola  materia,  ex  vi  verborum.  Probatur 
ex  propria  significatione  verborum  :  corpus 
enim  substantiale,  ut  dictum  est,  non  est  sola 
materia,  sed  compositum  aliquo  modo  ex  ma- 
teria  et  forma.  Quod  aptius  declaratur  ex 
forma  sanguinis;  nullus  enim  dicet  sangui- 
nem  esse  solam  materiam,  aut  posse  intelligi 
sine  propria  forma  substantiali ;  ergo  eaclem 
ratione  corpus  includit  suam  formam;  est 
enim  par  ratio,  quia  corpus  illud  est  huma- 
num,  et  includit  carnem  et  ossa,  etc.  Eticleo 
ex  vi  verborum  est  hic  caro,  ut  supra  cliceba- 
mus;  non  magis  autem  potest  intelligi  caro, 
quam  sanguis,  sine  forma  substantiali.  Deni- 
que  sola  materia  non  sufficit  ad  veritatem 
verborum ;  ergo  non  sola  est  ex  vi  verborum ; 
antecedens  patet,  tum  quia  materia  non  est 
corpus,  ut  ostensum  est;  tum  etiam  quia  hic 
esse  non  potest  corpus  Ghristi,  nisi  aut  mor- 
tuum,  aut  vivum;  in  neutro  autem  statu  in- 
cludit  solam  materiam,  ut  de  corpore  vivo 
est  per  se  notum.  et  de  mortuo  ostensum 
late  est  in  superiori  tomo ;  corpus  enim  Chri- 
sti  mortuum  naturali  modo  existit,  excepta 
unione  hypostatica ;  materia  autem  non  potest 
naturaliter  existere  sine  omni  forma;  ergo  id 
etiam,  quod  commune  est  corpori  humano, 
vivo  ac  mortuo,  scilicet,  quod  sit  constans  ex 
materia  et  forma  substantiali  aliquo  modo 
organica,  est  hic  ex  vi  verborum.  Unde  ori- 
tur  duplex  confirmatio  :  quia  in  hoc  sacra- 
mento  fit  propria  transubstantiatio ;  ergo  ex 
vi  verborum  non  terminatur  ad  solam  mate- 
riam,  sed  ad  compositum  substantiale ;  ergo 
non  solum  materia,  sed  tale  compositum  est 

hic  ex  vi  verborum.  Secunda  confirmatio  est, 
quia  terminus  actionis,  quam  verba  ex  vi  sua 
efficiunt,  esse  debet  aliquid,  quocl  naturaliler 
possit  existere  ex  vi  suae  substantise;  sed  non 
est  hnjusmodi  sola  materia  ;  ergo  non  sola  illa 
fit  ex  vi  verborum. 

7.  Anima  ut  anima  est,  non  est  cleterminate 
in  hoc  sacramento  ex  vi  verborum.  —  Se- 
cunda  conclusio.  Anima,  ut  anima  est.  non 
est  hic  definite  ac  determinate  ex  vi  verbo- 
rum.  Haec  conclusio  videtur  certior,  quam 
prsecedens;  nam  Concilium  Trident.,  sess.  13, 
cap.  5,  cliserte  docet,  animam  esse  sub  utra- 
que  specie  per  concomitantiam.  Et  satis  con- 
cluditur  illa  ratione,  quia  corpus  Christi  non 
est  hic  vivum  ex  vi  verborum ,  tum  quia 
alias  etiam  sanguis  esset  in  hostia  ex  vi  ver- 
borum,  quia  corpus  vivum  includit  sangui- 
nem,  ut  partem  sui;  consequens  autem  est 
contra  Concilium  Triclentin.;  tum  etiam  quia 
in  forma  nulla  fit  mentio  vivi,  aut  mortui, 
sed  corporis ,  quod,  ut  sic,  ab  utroque  statu 
preescindit.  Neque  illa  particula,  meum,  aut 
tota  forma  prolata  a  Christo  vivente,  deter- 
minat  significationem  ad  corpus  vivum,  sed 
solum  ad  corpus  proprium,  de  quo  tanquam 
de  uno  et  eodem  ipsemet  homo  vivens  loqui 
potest,  prsescindendo  ab  illius  vita  aut  morte. 
Nam,  sicut  Christus  dixit,  Hoc  est  corpus 
meum,  quocl  pro  vobis  tradetur,  potuisset  ad- 
dere,  Sepelietur  et  resurget,  sicut  Psal.  19, 
dicitur  in  persona  Christi :  Caro  mearequiescet 
in  spe.  Et  ita  SS.  loquuntur  de  hoc  sacra- 
mento,  dicentes,  illud  corpus  esse  in  Eucha- 
ristia,  quod  natum  est  ex  Virgine,  pependit 
in  Cruce,  jacuit  in  sepulchro,  et  gloriosum 
resurrexit  :  Ambr.,  4  de  Sacram.,  c.  4  et  6 ; 
August.,  citat.  a  Beda,  1  ad  Cor.;  Paschasius, 
et  alii ;  corpus  ergo  illucl,  quod  Christus  appel- 
lavit  suum,  indifferens  est  ad  mortuum,  et 
vivum  ;  solumque  clicit  proprium  corpus  hu- 
manum.  Tanclem  hoc  convincit  illa  ratio  de 
consecratione  facta  in  triduo  virtute  horum 
verborum.  Evasiones  enim  supra  datae  pro- 
babiles  non  sunt.  Prima  namque  in  superio- 
ribus  rejecta  est;  ostendimus  etenim  tunc 
revera  potuisse  corpus  consecrari;  et  hic 
addi  potest,  quod  de  illo  corpore  jacente  in 
sepulchro  verissime  dicitur  :  Hoc  est  corpus 
Christi;  et  anima  Christi  spiritualiter,  vel  sen- 
sibiliter  per  aliquod  corpus  loquens,  vere  di- 
cere  posset  :  Hoc  est  corpus  meum,  signaudo 
idem  corpus,  quod  jacebat  in  sepulchro;  ergo 
eadem  ratione  potuisset  tunc  sacerdos  vere 
dicere  in  persona  Ghristi  super  panem  :  Hoc 

est  corpus  meum;  intendendo  illum  conver- 
tere  in  illud  corpus,  quod  vere  dici  poterat 
corpus  Christi.  Et  idem  eliam  est  manifestum 
in  sanguine;  nam  sanguis  effusus  vere  pro- 
prie  dicitur  sanguis  Ghristi ,  et  ab  ipso  vere 
vocaretur  sanguis  meus.  Quod  si  de  sanguine 
admittitur,  tunc  potuisse  consecrari  separa- 
tum  a  corpore,  non  potest  ulla  verisimilitu- 
dine  negari  de  corpore  a  sanguine  separato. 
Altera  vero  responsio,  quod  tunc  fieret  cor- 
pus  Ghristi  vivum,  et  non  tale  quale  erat  in 
propria  specie,  prseterquam  quod  repugnat 
torrenti  Doctorum,  in  multas  incidit  difficul- 
tates,  quas  non  poterit  explicare;  quale  enim 
esset  illud  corpus,  gloriosumne,  an  mortale? 
neutrum  dici  potest,  cum  fundamento;  san- 
guis  item  vel  consecraretur  tunc  corruptus, 
qualis  statim  est  extra  corpus,  vel  in  ea  na- 
turali  dispositione,  qilam  habet  in  corpore? 
si  enim  primum  dicatur,  non  consequenter 
proceditur;  si  autem  dicatur  secundum,  di- 
cenclum  consequenter  esset,  tunc  etiam  fu- 
turum  fuisse  corpus  sub  speciebus  vini,  atque 
ita  evertitur  tota  concomitantise  ratio.  Ac 
tandem ,  si  corpus  Christi  in  propria  specie 
existens  non  sit  quasi  mensura  et  exemplar 
ejusdem  existentis  in  sacramento,  nihil  cer- 
tum  dici  potest  de  proprietatibus  et  conditio- 
nibus,  quas  hujusmodi  corpus  in  sacramento 
habet ;  nam,  ut  dixi,  ratio  concomitantise  tol- 
litur,  et  alioqui  vis  verborum  indifferens  ma- 
net  ad  multa  hujusmodi;  ergo  necessario 
dicendum  est,  tale  fuisse  consecrandum  cor- 
pus  in  triduo,  quale  tunc  erat  in  propria  spe- 
cie,  et  consequenter  vim  et  veritalem  verbo- 
rum  non  requirere  corpus  vivum. 

8.  Ex  viverborumest  in  Eucharistia  forma 
substantialis  quatenus  sufficit  constituere  cor- 
pus  organicum  humanum.  —  Tertia  igitur 
conclusio  sit,  ex  vi  verborum  esse  hic  for- 
mam  substantialem,  quatenus  sufficiens  est 
ad  constituendum  corpus  organicum  huma- 
num ,  quse ,  licet  secundum  hanc  rationem 
prsescindat  a  propria  ratione  animas  vel  for- 
mse  cadaveris,  tamen  in  re  semper  est  anima, 
vel  forma  cadaveris.  Tota  heec  conclusio  con- 
sequitur  ex  duabus  prsecedentibus,  et  proba- 
tionibus  earum,  et  ex  aliis  rationibus  contra 
alias  sententias  adductis,  et  juxta  illam  exi- 
stimo  declarandam  esse  D.  Thom.  mentem; 
cum  enim  dicit  formam  panis  converti  in 
formam  corporis  Christi,  secunclum  quod  dat 
esse  corporeum,  non  oportet  intelligi  de  esse 
corporeo  communissimo,  quia  revera  non 
tantum  est  hic  ex  vi  verborum  corpus  ut  sic 


(quod  alii  nobis  objiciunt,  ac  si  id  dicere- 
mus),  sed  est  corpus  ut  tale  aliquo  modo, 
scilicet,  ut  organicum,  et  preeterea  non  ut  or- 
ganicum  in  communi,  sed  tali  organizatione, 
scilicet,  humana,  quia  hic  est  ex  vi  verborum 
corpus  humanum ;  ergo  etiam  est  hic  ex  vi 
verborum  forma  substantialis ,  non  ut  est 
forma  corporeitatis  preecise,  quia,  ut  sic, 
abstrahit  ab  organica  vel  non  organica ;  ne- 
que  ut  est  forma  organica  preecise,  quia,  ut 
sic,  abstrahit  ab  humana,  vel  non  humana; 
erit  ergo  forma  corporis  organici  humani  ut 
sic,  quee  ex  vi  sui  conceptus  prsescindit  ab 
anima  eWforma  cadaveris  humani ;  utraque 
enim  requirit  aliquam  organizationem  pro- 
priam  et  accommodatam  corpori  humano. 
Duplex  enim  in  hoc  corpore  intelligitur  orga- 
nizatio.  Una  perfecta  et  connaturalis;  altera 
imperfecta,  et  in  via  corruptionis,  ut  constat 
ex  Aristot.,  \  de  Gener.,  text.  37;  et  inler 
utramque  concipi  potest  propria  convenien- 
tia ,  non  tantum  ratione  accidentium ,  sed 
etiam  ratione  formse  substantialis,  quee,  si  in- 
divisibilis  sit,  ut  est  anima,  est  (ut  ita  dicam) 
eminenter  heterogenea ;  si  autem  est  divisi- 
bilis,  ut  forma  cadaveris,  erit  formaliter  he- 
terogenea,  constans  ex  partibus  aliquo  modo 
diversis,  juxta  diversum  temperamentum , 
quod  in  diversis  partibus  materiee  requirit; 
sic  igitur  corpus  humanum,  propriis  membris 
constans,  potest  concipi  ut  abstrahens  qui- 
dem  a  vivo  et  mortuo,  non  tamen  ut  com- 
mune  cuicumque  corpori,  sed  solum  ut  hu- 
mano;  ergo,  ut  sic,  includit  formam  corporis, 
non  quamcumque,  sed  talem,  quee  habeat  for- 
maliter  vel  eminenter  humanam  organizatio- 
nem,  seu  illam  in  membris  corporis  requirat. 
Et  ideo,  ut  in  superioribus  dicebamus,  forma 
cinerum,  etiam  in  eadem  numero  materia  re- 
cepta,  non  sufficeretad  verificandam  formam 
hujus  sacramenti;  si  enim  corpus  Christi  per 
impossibile  in  cineres  fuisset  redactum,  non 
constitueretur  in  sacramento  sub  illa  disposi- 
tione ,  neque  illius  prsesentia  ad  verborum 
veritatem  satis  fuisset.  Quanquam  illa  forma 
etiam  esset  forma  dans  esse  corporeum.  Et 
idem  argumentum  fieri  potest  de  formis  ele- 
mentorum,  etaliis  similibus;  necessario  ergo 
illucl  esse  corporeum  determinandum  est  ad 
esse  humanum ,  juxta  modum  explicatum. 
Atque  hinc  satis  patet  ultima  conclusionis 
pars,  formam  scilicet,  quse  hic  est  ex  vi  ver- 
borum,  secundum  propriam  quidem  ratio- 
nem  preescindere  a  ratione  animse,  quia  po- 
lest  salvari  in  forma  cadaveris ;  et  e  converso ; 

tamen  in  re  semper  esse,  aut  animam ,  aut 
formam  cadaveris,  quia  corpus  proprie  hu- 
manum  tantum  potest  altera  ex  his  formis 
constare;  quod  magis  declarabitur,  solvendo 
argumenta  aliarum  opinionum,  ubi  expedie- 
mus  difficultatem  hinc  emergentem,  scilicet, 
quomodo  verba  attingant  effectionem  hujus- 
modi  formae. 

9.  Ad  argumenta  primse  opinionis  respon- 
sio.  —  Ad  primum  igitur  argumentum  pro 
prima  opinione,  negatur,  solam  materiam 
sufficere  ad  propriam  significationem,  et  ve- 
ritatem  verborum  consecrationis ,  quia ,  ut 
dictum  est,  sola  materia  non  est  corpus,  nisi 
includat  formam,  saltem  sub  aliquo  gradu 
seu  consideratione;  itaque  ita  etiam  a  multis 
explicatur  definitio  animse,  quod  ad  hunc 
locum  non  spectat.  Ad  secundum  responde- 
tur,  concedendo ,  corpus  suum  designasse 
Christum  sub  ratione  partis;  non  tamen  inde 
fit,  designasse  solam  materiam,  sed  ut  in- 
cludit  formam,  prsescindendo  a  ratione  ani- 
mas,  ut  anima  est.  Dico  autem  significari  hoc 
modo  corpus  Christi  per  modum  partis,  quia 
in  re,  sola  materia  est  una  pars  physica,  et 
tota  forma  est  altera ,  quse  unamet  realiter 
et  indivisibiliter,  et  constituit  corpus,  et  tale 
corpus;  a  nobis  tamen  praescinditur,  et  signi- 
ficatur,  ac  si  essent  in  re  formae  distinctse;  et 
ideo  ita  nunc  significamus  corpus  per  modum 
partis,  ac  si  vere  forma  corporeitatis  esset 
distincta  ab  anima,  ut  Scotus  putavit ;  hic  au- 
tem  modus  significandi  sufficit  ad  proprieta- 
tem  illius  locutionis  :  Hoc  est  corpus  meum. 
Ad  tertium  jam  dictum  est,  in  triduo  non 
fuisse  materiam  corpus  Christi  sine  forma, 
et  ex  hypothesi  constat  etiam  ex  dictis,  illam 
conditionalem  esse  falsam ;  videlicet ,  si  ita 
tunc  existeret  materia  Christi  sine  forma,  de 
illa  sufficienter  verificari  verba  formse.  Quo- 
circa ,  posita  illa  hypothesi ,  idem  dicendum 
esset,  quod  supra  dicebamus  de  eo  casu,  in 
quo  corpus  Christi  in  cineres  esset  redac- 
tum ,  quod  scilicet,  talis  suppositio  repugnat 
institutioni,  quse  simpliciter  facta  est  ex  certa 
preesuppositione ,  quod  verum  ac  primum 
Ghristi  corpus  non  erat  defuturum  in  rerum 
natura,  et  sub  propria  specie  existens;  unde, 
cum  illa  suppositio  sit  impossibilis  in  sensu 
composito,  in  eodem  possunt  ex  ea  contradic- 
toria  inferri,  scilicet,  et  quod  fieret  consecra- 
tio  propter  institutionem,  et  quod  non  fieret, 
quia  non  est  in  rerum  natura  verum  Christi 
corpus.  Vel,  si  quis  velit  simpliciter  admit- 
tere,  quod  tunc  fieret  consecratio  ex  sola  ma- 

teria ,  consequenter  diceret,  futuram  tunc 
fuisse  imperfectam  et  mutilam,  qualis  esset, 
si  fingeretur  corpus  Christi  carens  brachio, 
aut  simili  parte. 

10.  Dubium  primum  circa  quartum  argu- 
mentum  prinise  opinionis.  —  Solutio  clubii.  — 
Quartum  argumentum  petit  nonnulla  dubia. 
Primum  est,  an  efficientia  verborum  attingat 
formam  substantialem,  quse  de  faclo  ponitur 
in  hoc  sacramento;  duplex  enim  excogitari 
potest  modus  dicendi.  Primus  est,  verba 
attingere  et  efficere  solam  materiam;  Deum 
autem  supplere  inefficaciam  verborum,  intro- 
ducendo  formam.  Probatur,  quia  verba  non 
possunt  efficere  formam  secundum  propriam 
specificam  rationem  ejus;  alioqui  anima ,  ut 
anima ,  esset  ex  vi  et  efficacia  verborum ; 
ergo  nullo  modo  possunt  illam  efficere.  Dices 
ex  D.  Thoma  supra,  formam  panis  converti 
in  animam,  ul  forma  corporis  est,  non  ut 
anima  est;  et  ita  etiam  verba  per  suam  vir- 
tutem  et  actionem  attingere  animam  sub  una 
ratione,  et  non  sub  alia.  Sed  hoc  non  videtur 
posse  intelligi ,  tum  quia  forma  in  se  et  phy- 
sice  sumpta  indivisibiliter  est  eadem,  nec 
gradus  ille  genericus  distinguitur  in  re  ab 
specifico;  ergo  non  potest  intelligi,  actionem 
realem  et  physicam ,  qualis  actio  verborum , 
attingere  unum,  et  non  aliud ;  tum  etiam 
propter  rationem  in  argumento  factam,  quia 
actiones  terminantur  ad  res  singulares,  prout 
in  re  ipsa  existunt;  in  re  autem  non  existit 
ralio  generica,  nisimedia  specifica.Confirma- 
tur  primo  hic  modus  dicendi,  quia  alia,  quse 
hic  sunt  per  concomitantiam,  vel  non  fiunt 
speciali  actione,  ut  divinitas,  vel  si  indigent 
speciali  actione,  fit  a  Deo,  et  non  a  verbis,  ut 
infra  dicetur;  ergo  idem  dicendum  est  in 
preesente  de  anima,  ut  anima.  Confirmatur 
secundo  :  nam,  si  in  triduo  consecratus  esset 
panis,  ibi  fuisset  corpus  sine  anima ;  si  autem 
ille  panis  consecratus  usque  ad  diem  resur- 
rectionis  conservaretur,  inciperet  esse  anima 
sub  illis  speciebus,  ut  est  communis  doctrina 
D.  Thom.  infra,  queest.  81,  et  Doctorum  in  4, 
dist.  10;  ubi  Scotus,  queest.  4;  Capreol.,  q.  2, 
art.  3;  Gabr.,  lect.  42  in  can.;  tunc  au- 
tem  non  inciperet  esse  anima  per  actionem 
verborum,  quee  jam  non  essent;  ergo  per 
actionem  Dei;  ergo  idem  nunc  dici  potest. 
Nihilominus  alter  dicendi  modus  verior  mihi 
videtur,  scilicet,  eamformam  corporisChristi, 
quee  in  sacramento  ponitur,  ibi  fieri,  seu 
adduci  ex  efficacia  verborum,  a  quibus  fit 
una  completa  actio  conversiva,  quse  complete 

terminatur  ad  corpus  Christi 
materia  et  tali  forma ;  ita  tenet  Capreolus  su- 
pra ,  ad  argumenta  Aureoli  et  Scoti  contra 
primam  conclus.;  et  idem  videntur  sentire  re- 
liquiThomistae,  Cajetanus,pra3cedentequaest., 
art.  5  et  6;  Hispalensis,  in  4,  dist.  10,  q.  1, 
art.  5,  ad  2  Aureoli  et  Scoti ;  et  Soto,  qusest.  1 , 
art.  1 ,  ad  1 .  Et  probatur  convertendo  ratio- 
nem  prioris  sententise ;  nam  hic  est  forma 
substantialis  ex  vi  verborum,  ut  ostensum 
est;  ergo  fit  in  sacramento  per  efficaciam  et 
actionem  verborum ,  quia  verba  sacramen- 
torum  efficiunt  quod  significant;  quodautem 
est  in  sacramento  ex  vi  verborum,  est  ex 
propria  significatione  verborum ;  ergo  ex 
efficacia  et  actione  eorum;  sed  non  potest 
actio  terminari  ad  formam  sub  ratione  com- 
muni,  et  non  sub  specifica;  ergo  terminatur 
ad  totam  formam  physicam,  prout  in  re  est. 
Secundo,  quia  verba  perficiunt  totam  tran- 
substantiationem  actione  sua ;  sed  transub- 
stantiatio  non  terminatur  ad  materiam  solam, 
neque  adcompositum  sub  gradu  generico  tan- 
tiim,  sed  ad  corpus  Christi,  prout  in  re  ipsa 
constituitur  sub  speciebus  panis,  quia  actio- 
nes  physicae  terminantur  ad  res  ipsas  singu- 
lares  et  physicas,  prout  in  se  existunt;  prse- 
sertim  actio  transubstantiativa,  quae  postulat, 
ut  sit  a  tota  substantia  in  totam  substantiam. 
Quocirca  ad  rem  intelligendam,  et  solvendum 
contrarium  fundamentum,  oportet  distin- 
guere,  ex  D.  Thom.  infra,  quaest.  81,  art.  2, 
ad  3,  aliud  esse  poni  in  sacramento  aliquid 
ex  vi  verborum,  aliud  vero  poni  per  efficien- 
tiam  verborum;  hoc  enim  latius  patet,  quam 
illud;  nam  ex  vi  verborum  solum  clicitur  esse 
illud,  quod  preecise  necessarium  est  ad  veri- 
tatem  verborum;  per  efficientiam  autem  est 
omne  illud ,  quod  a  parte  rei  identice  con- 
junctum  est  cum  veritate  verborum,  seu  cum 
eo,  quod  ad  illa  est  necessarium;  Christus 
enim  dedit  virtutem  verbis  ad  perficiendam 
veritatem,  quam  significant,  et  consequenter 
ad  efficiendum  omne  id,  sine  quo  res  signifi- 
cata  fieri  non  potest ;  quia  ergo  verba  solum 
significant  corpus  ratione  quadam  de  se  in- 
differente,  ideo  sub  ea  ratione  tantum  dicitur 
esse  in  sacramento  ex  vi  verborum;  tamen 
quia  in  re  fieri  non  potest,  nisi  secundum  ra- 
tionem  specificam,  ideo  virtus  activa  verbo- 
rum  ad  illam  etiam  extenditur,  prout  in  re 
fuerit  necessarium,  non  ex  partesignificatio- 
nis  verborum,  sed  ex  parle  ipsius  termini. 
Ad  fundamenlum  ergo  prioris  modi  negatur 
assumptum,  et  ad  probationem  negatur  se- 


QILEST.  LXXVI,  ART.  II. 

constans  ex     quela  ,  quia 


ut  dictum  est,  aliquid  est  ex 
actione  verborum,  quod  non  est  ex  vi  verbo- 
rum,  quia  non  est  absolute  necessarium  ad 
veritalem  eorum,  sed  solum  ex  suppositione, 
quod  Christi  corpus  in  propria  specie  taliler 
existit.  Et  ad  hunc  modum  exponendum  cen- 
seo  D.  Thom.,  cum  dicit,  converti  formam 
panis  in  animam,  ut  non  animam,  sed  ut  for- 
mam  corporis;  scilicet,  quantum  est  ex  ne- 
cessitate  verborum  secundum  se,  non  secun- 
dum  id,  quod  ex  parte  rei  est  necessarium. 
Unde  ad  primam  confirmationem  responde- 
tur,  non  oportere  omnia,  quce  sunt  hic  per 
concomilantiam,  fieri  eodem  modo;  et  quic- 
quid  de  aliis  sit,  tamen,quando  id,  quoddici- 
tur  esse  per  concomitantiam ,  inrenon  distin- 
guitur  ab  eo,  quod  est  ex  vi  verborum,  ne- 
cesse  est  etiam  fieri  per  actionem  verborum. 
Ad  secundam  confirmationem  respondetur, 
in  eo  casu  animam  poni  sub  speciebus  panis 
divina  virtute,  tamen  ratione  verborum  prse- 
cedentium,  quae  tunc  non  effecerunt  animam, 
quia ,  quoad  hoc,  fuerunt  quasi  impedita , 
quia  anima  non  erat  in  corpore  Chrisli  in 
propria  specie ;  virtus  autem  verborum  ex 
institutione  limitata  est  ad  agendum  talem 
formam ,  qualem  corpus  Christi  habuerit  in 
propria  specie;  inde  autem  non  recte  infer- 
tur,  nunc  verba  non  habere  virtutem  ad  effi- 
ciendam  animam;  sed  potius  contrarium  po- 
test  inde  inferri.  Sicut  dici  solet  de  effectu 
sacramenti ,  qui  datur,  recedente  fictione, 
quod  non  fit  tunc  ab  ipso  sacramento,  quia 
jam  non  existit,  datur  tamen  ratione  illius, 
quia  ipsum  per  se  erat  causaturum  talem 
effectum,  si  subjeclum  non  esset  impeditum. 
1 1 .  Dubium  secundum.  —  Secundo  petitur 
in  dicto  argumento,  quomodo  forma  secun- 
dum  gradum  abstractum  et  communem  possit 
esse  hic  ex  vi  verborum ;  aut  quomoclo  actio 
verborum  determinetur  ad  talem  formam  in 
specie  et  individuo  efficiendam,  cum  signifi- 
eatio  practica  et  actio  physica  debeant  versari 
circa  singularia.  Respondetur,  virtutem  ver- 
borum  consideratam  veluti  in  actu  primo,  et 
potentialiter  (ut  sic  dicam),  habere  quasi  pro 
adaequato  subjecto  corpus  humanum,  id  est, 
eonstans  ex  materia  et  forma  sufficiente  ad 
constituendum  corpus  humanum;  et  secun- 
dum  hanc  adaequatam  habitudinem  conside- 
randam  esse  formam,  quae  hic  dicitur  esse 
ex  vi  verborum  ;  et  hoc  modo  nullum  est  in- 
conveniens,  virtutem  verborum  terminari  ad 
aliquid  abstractum  et  commune;  nam  hoc  in 
omnibus  fere  potentiis  et  virtutibus  reperi- 

tur;  prsesertim  in  his,  quse  sunt  indifferentes 
ad  plures  effectus,  vel  objecta  inadsequata, 
quee  comprehendunlur  sub  aliqua  ratione 
communi  et  abstracta,  qua3  dicilur  esse  adse- 
quata  tali  virtuti  vel  potentia3.  At  vero  in 
actu  secundo  semper  actio  verborum  deter- 
minatur  ad  agendam  hanc  vel  illam  formam 
in  particulari,  sicut  alise  virtutes  universales 
in  particulari  semper  efficiunt  hunc  actum 
aut  effectum.  Hsec  autem  determinatio  in 
preesente  sumenda  est  ex  statu,  seu  forma , 
quam  in  propria  specie  habet  corpus  Christi; 
et  radicaliter  eruitur  ex  institutione ,  per 
quam  data  est  virtus  verbis  ad  tale  corpus 
efficiendum,  quale  in  re  ipsa  extiterit ;  proxime 
vero  sumi  poterit  ex  intentione  operantis,  quee 
debet  esse  institutioni  conformis,  et  semper 
•talis  est  sub  aliqua  saltem  ratione  universali, 
quamvis  interdum  ex  errore  privato  alia  esse 
videatur. 

12.  Dubium  tertium.  —  Solutio.  — Tertio 
petitur  in  eodem  argumento,  an  corpus,  quod 
per  haec  verba  sub  sacramento  constitui  po- 
test,  semper  sit  idem  numero ,  vel  etiam 
specie ;  nam  ex  his,  quee  diximus,  consequi 
videtur,  non  semper  esse  idem  numero ,  ne- 
que  specie,  quia  non  semper  eadem  specifica 
forma  constituitur ;  unde  ulterius  fit  conse- 
quens,  transubstantiationem,  quse  per  hsec 
verba  fieri  potest,  non  esse  semper  ejusdem 
rationis  ex  parte  termini  ad  quem;  nam  in 
triduo  haberet  terminum  specie  distinctum 
ab  eo,  quem  nunc  habet;  erit  ergo  transub- 
stantiatio  diversa,  sicut  esset  transubstantiatio 
facta  in  lignum,  vel  aurum ;  et  sicut  est  di- 
versa  creatio  equi,  et  leonis ,  ex  parte  termi- 
norum,  quamvis  in  modo  conveniant.  Res- 
pondetur  ex  prsedictis  auctoribus,  preesertim 
Capreolo,  et  Hispalensi,  esse  quidem  idem 
numero  corpus,  quod  sub  speciebus  panis 
per  actionem  verborum  constitui  potest  in 
quocumque  statu,  eo  modo,  quo  est  idem 
numero  corpus  Christi  mortuum  et  vivum ; 
est  autem  hujusmodi  corpus  iclem  ex  parte 
suppositi,  materise  et  quantitatis  ,  non  autem 
ex  parte  formee,  ut  latius  dixi  in  superiori 
tomo;  hoc  autem  sufficit,  ut  humano  modo  de 
illo  loquamur,  tanquam  de  eodem  numero, 
quamvis  in  rigore  physico  revera  non  sit 
idem  numero  compositum  ex  parte  formee. 
Atque  eodem  modo  concedendum  est,  corpus 
Christi  in  triduo,  et  vivum,  et  specie  differre 
ex  parte  formee ,  et  consequenter  transub- 
stantiationemin  utroquestatu  factam,  exparte 
termini,  ad  quem  conversio  terminatur,  esse 

diversam;  neque  ex  hoc  sequitur  ullum  in- 
conveniens,  qui.i  cum  hac  distinclione  salva- 
tur  veritas  verborum  in  ulroque  statu,  ut 
declaratum  est. 

13.  Ad  argumenta  tertise  opinionis  res~ 
ponsio.  — Et  ex  his  patet  etiam  responsio  ad 
argumenta  terlise  opinionis.  Ad  primuin  enim 
jam  cleclaravimus,  quomodo,  licet  Christus 
viveos  illa  verba  protulerit  :  Hoc  est  corpus 
meum,  non  propterea  in  particulari  locutus 
fuerit  de  suo  corpore  vivo,  ut  sic,  quia 
verba,  quse  protulit,  ex  praecisa  sua  signifi- 
catione  indifferentia  sunt  ad  corpus  vivum  et 
mortuum  indicandum ,  et  utrumque  potuit 
Christus  appellare  suum,  ut  expiicuimus. 
Unde  patet  etiam  responsio  ad  secundum; 
non  est  enim  necesse,  propriam  eequivoca- 
tionem  in  hac  forma  admittere,  quia,  licet 
oculus,  caro,  etc,  secundum  proprias  et  spe- 
cificas  rationes  sequivoce  talia  clicantur  in 
corpore  vivo  et  mortuo,  quo  sensu  locutus 
est  Arist.,  2  de  Anima,  etD.  Thom.,  1  part., 
qusest.  76,  art.  8,  nihilominus  tamen  in  utro- 
que  corpore,  ut  constat  ex  tali  materia,  et 
forma,  quae  sufficit  acl  rationem  corporis  hu- 
mani  ut  sic,  potest  intelligi  aliqua  ratio  com- 
munis,  sub  qua  sit  univoca  significatio  hujus 
vocis.  Ad  tertium  vero,  ex  cap.  In  quaclam, 
de  Celebr.  Miss.,  respondetur  ibi  non  dici,  ani- 
mam  ut  sic  esse  de  veritate,  aut  necessitate 
corporis  humani  ut  sic,  neque  corpus  Christi 
esse  humanum,  quia  anima  informatur;  sed 
potius  e  contrario,  animam  non  fuisse  vivifi- 
caturam  illud  corpus,  nisi  esset  humanum ; 
Christumque  esse  yerum  hominem ,  quia 
anima  et  humano  corpore  conslat. 

14.  Secundo,  ex  praedictis  facile  est  defi- 
nire,  quid  dicendum  sit  de  forma  substantiali 
sanguinis,  quse  per  verba  consecrationis  con- 
stituitur  sub  specieLus  vini;  nam  eodem 
modo  et  proportione  explicanda  res  est.  Si 
enim  verum  est,  sanguinem  informari  anima, 
distingui  suo  modo  potest  sanguis  veluli  vi- 
vens  a  mortuo,  qui  dici  potest  veluti  cadaver 
sanguinis;  quos  necesse  est  secundum  pro- 
prias  rationes  specifice  differre ;  conveniunt 
tamen  sub  communi  ratione  sanguinis  hu- 
mani;  uterque  enim  absolute  et  simpliciter 
sanguis  humanus  dicitur.  Sic  igitur  ex  vi 
verborum  erit  hic  substantialis  forma  consti- 
tutiva  sanguinis  humani  ut  sic;  tamen  in  par- 
ticulari  semper  erit,  aut  anima,  aut  forma 
sanguinis  effusi,  juxta  statum,  quem  sanguis 
ipse  in  propria  specie  habuerit,  sicut  dictum 
est  de  corpore.  Supponendo  autem,  sangui- 

nem  non  informari  anima,  duobus  modis  pro- 
cedi  potesf.  Primo,  sustinendo,  sanguinem , 
quamdiu  verus  sanguis  est,  semper  retinere 
eamdem  specie  formam,  sive  in  corpore,  sive 
extra  corpus  sit.  Unde  fit  consequens,  illam 
formam  poni  in  hoc  sacramento  ex  vi  verbo- 
rum ,  quia  illa  determinate  est  juxta  hanc 
opinionem  de  ratione  sanguinis,  quem  verba 
significant.  Alter  modus,  et  forlasse  probabi- 
lior,  est  sanguinem,  quamvis  non  informetur 
anima,  nihilominus  distinctam  formam  ha- 
bere,  quando  est  intra  corpus  viventis  in  sua 
naturali  dispositione,  et  postquam^est  effusus, 
prpesertim  post  aliquam  moram,  et  post  im- 
mutatam  naturalem  dispositionem,  quam  in 
corpore  viventis  habet;  et  juxta  hanc  senten- 
tiam  eodem  modo  philosophandum  est,  ac  si 
sanguis  informaretur  aniina,  quia  est  omnino 
eadem  proportio.  Atque  hinc  facile  solvitur 
objectio,  quse  hic  fieri  posset,  scilicet,  quod 
si  ex  vi  verborum  lantum  est  forma  substan- 
tialis,  ut  dat  esse  corporeum,  non  esset  alia 
forma  ex  vi  verborum  sub  speciebus  vini, 
quam  sub  speciebus  panis,  quia  sub  utrisque 
est  forma,  ut  dat  esse  corporeum.  Respon- 
detur  autem  negando  sequelam ,  quia ,  ut 
diximus,  non  est  hoc  intelligendum  de  forma, 
ut  dante  esse  corporeum  in  communi,  sed  in 
ratione  corporis  humani,  vel  sanguinis  hu- 
mani;  haec  autem  forma,  etiam  sub  hac  pree- 
cisa  ratione,  non  est  ejusdem  rationis  in 
corpore  et  in  sanguine ;  et  ideo  non  sequitur, 
eamdem  formam  esse  ex  vi  utrorumque  ver- 
borum  sub  utraque  specie. 

15.  Tertio,  juxla  principia  posita  expediri 
facile  potest  dubitatio  facta  in  superioribus, 
scilicet,  per  quam  actionem  ponatur  sanguis 
sub  speciebus  panis,  et  corpus  sub  speciebus 
vini;  an  sciiicet,  per  actionem  conversivam, 
quseipsis  verbis  fit,  vel  peraliam,  quamDens 
conjungat  cum  actione  verborum.  Dicendum 
est  enim ,  sicut  sanguis  est  in  re  ipsa  sub- 
stantia  distincta  a  corpore,  quamvis  habeat 
rationem  partis  respectu  totius  viventis,  ita 
necessariam  esse  distinctam  actionem,saltem 
partialem,  per  quam  sanguis  fiat  sub  specie- 
bus  panis,  et  corpus  sub  speciebus  vini;  prse- 
sertim,  cum  non  tantum  materia,  sed  etiam 
forma  ha?c  duo  distinguantur.  Simpliciter 
tamen  et  absolute,  sicut  corpus  vivum  ho- 
minis  una  dicilur  substantia  constans  corpore 
et  sanguine,  ita  una  est  actio  totalis  et  in- 
tegra,  qua  totum  hoc  sub  speciebus  panis, 
aut  vini  constituitur;  atque  ita  probabilius 
existimo ,  totum  hoc   fieri    per  efficientiam 


ipsorum  verborum,  et  per  actionem  transub- 
stantiativam.  Nam,  licet  ex  vi  verborum,  qui- 
bus  consecratur  corpus,  absolute  loquendo, 
non  sit  necessarius  sanguis,  tamen,  quando 
in  re  ipsa  necessarium  est,  corpus,  quod  fit 
per  verba ,  esse  animatum  et  vivens,  juxta 
Christi  institutionem,  ex  eadein  habent  verba 
efficaciam  ad  efficiendum  quicquid  est  de 
necessitate  corporis  animati  et  vivi ,  juxta 
modum  explicatum  de  forma  substantiali ; 
qui  similiter  applicandus  est  ad  efficientiam 
corporis  sub  speciebus  vini;  nam  in  his  om- 
nibus  est  eadem  proportionalis  ratio.  Legatur 
Innocent.,  lib.  4  de  Myst.,  cap.  19;  Alensis 
et  Scotus,  locis  supra  citatis,  qui  videntur 
alium  sequi  dicendi  modum.  Sed  quod  dixi- 
mus,  videtur  probabilius,  quamvis  non  sit 
tam  certum,  sicut  quod  de  anima  diximus, 
quia  non  est  inter  corpus  et  sanguinem  illa 
identitas,  quse  est  inter  formam  secundum 
communem  vel  specificam  rationem  con- 
ceptam  ;  et  ita  in  preesente  concomitanlia,  non 
est  tanta  necessitas,  sicut  in  illa.  Est  autem 
magna  congruentia,  quia  non  repugnat,  insti- 
tutionem  factam  fuisse  illo  modo;  et  alioqui 
expediebat  verba  habere  illam  virtutem  et 
efficaciam,  ut  simpliciter  possent  terminum 
suum,  prout  in  re  ipsa  necessarium  esset, 
sub  speciebus  sacramentalibus  constituere; 
et  ita  potest  hoc  dici  necessarium  ad  necessi- 
tatem  verborum,  non  simpliciter,  sed  ex 
suppositione. 

16.  Dubium  alterum.  —  Resolutio. — Ul- 
timo  expeditur  obiter  ex  dictis  aliud  dubium, 
quando  scilicet  panis  convertitur  in  corpus 
Christi  et  vinum  in  sanguinem,  an  materia 
convertatur  in  materiam,  et  forma  in  formam, 
velsimpliciter  totum  in  totum;  nam  D.  Thom., 
Quodl.  3,  art.  11,  ad  1,  negat  partem  essen- 
tialem  converti  in  partem,  sed  simpliciter 
totum  in  totum;  idem  Alens.,  4  part.,  q.  10, 
membr.  5,  art.  3,  §  6;  late  Soto,  dist.  9, 
qusest.  2,  art.  5,  circa  finem;  Ledesma,  q.  16, 
art.  4,  dub.  2;  et  videtur  fuisse  sententia 
Innocent.,  lib.  4  de  hoc  myst.,  cap.  8;  ratio 
esse  potest,  quia  unica  actione  introducitur 
corpus  Christi  sub  speciebus,  et  expellitur 
substantia  panis ;  ergo  simpliciter  totum  con- 
vertitur  in  totum ,  neque  est  ulla  specialis 
ratio,  propter  quam  materia  potius  dicatur 
converti  in  materiam,  quam  in  formam,  vel 
e  contrario.  Nihilominus  idem  D.  Thom., 
queest.  prrecedent.,  art.  4,  ad  3,  et  art.  6, 
ad  2,  sentit,  ita  totum  converti  in  totum,  ut 
materia  convertatur  in  materiam,  et  forma 

in  formam;  idem  in  4,  dist.  11,  qusest.  1, 
art.  1;  et  Scotus,  quaest.  3,  circa  finein; 
Paludan.,  quaest.  1,  art.  1,  queest.  3,  art.  2; 
Capreol.,  quaest.  unica,  art.  3,  ad  I  Durandi 
contra  1  conclus.;  Richard.,  art.  1,  qua?st.  2; 
Marsil.,  qurest.  8,  art.  2;  etHenric,  Quodl.  9, 
queest.  9.  Et  videntur  fundarPsolum  in  qua- 
dam  debita  proportione,  quia  totum  non  con- 
vertitur  in  partem,  nec  pars  in  totum;  ergo 
totum  in  totum,  et  pars  in  partem;  ergo  ma- 
teria  in  materiam,  et  forma  in  formam.  Sed 
hasc  dissensio  videtur  esse  de  rnodo  loquendi ; 
nam  actio ,  qua  introducitur  corpus  Christi 
sub  speciebus,  cum  sit  accommodata  suo  ter- 
mino  adaequato ,  non  potest  esse  omnino 
simplex,  cum  terminus  ipse  simplex  non  sit; 
prout  ergo  illa  actio  una  est,  qua  per  se  primo 
fit  totum ,  recte  dicitur  totum  converti  in 
totum ;  quia  vero  ad  integram  transubstan- 
tiationem  non  satis  est  integram  substantiam 
introduci,  nisi  etiam  integra  substantia  ex- 
pellatur,  et  consequenter  materia  ejus  et 
forma,  si  ex  eis  constat,  ut  alterius  materia 
et  forma  introducatur,  et  ideo  satis  etiam 
accommodate  dicitur,  materiam  converti  in 
materiam,  et  formam  in  formam;  neque  in 
hoc  modo  locutionis  aliquod  inconveniens  in- 
venio. 

SECTIO  V. 

Utrum  quantitas  et  accidentia  hurnanitatis  Cbristi  sint 
in  hoc  sacramento  ex  vi  verboruin,  vel  per  con- 
comitantiam. 

1 .  Dubii  ratio  expeditur.  —  Ratio  dubi- 
tandi  est,  quia  ex  vi  verborum  est  in  hoc 
sacramento  corpus  organicum,  utex  D.  Thom. 
et  aliis  supra  docuimus ;  sed  corpus  organi- 
cum  in  suo  intrinseco  conceptu  et  ratione 
includit  quantitatem,  et  alia  accidentia  ;  ergo 
hsec  sunt  ex  vi  verborum.  Minor  probatur, 
quia  corpus  organicum  in  suo  conceptu  inclu- 
dit  membrorum  distinctionem  in  figura,  den- 
sitate,  et  raritale,  atque  adeo  in  quantitate  et 
magnitudine;  quo  argumento  supra  conclu- 
debamus  contra  Durandum,  haec  omnia  fieri 
praesentia  in  hoc  sacramento;  eadem  igitur, 
servata  proportione,  concluditur  debere  esse 
ex  vi  verborum.  Confirmatur  et  explicatur, 
nam ,  si  Christus  dixisset  :  Hoc  est  corpus 
quantum  meum,  sine  dubio  quantitas  hic 
fieret  ex  vi  verborum,  quia  in  ipsis  verbis 
expresse  contineretur;  sed  quamvis  non  ita 
explicite,  implicite  saltem  idem  continetur 
inillis  verbis,  quia  qui  dicitcorpus  humanum, 

et  heterogeneum,  dicit  corpus  quantum;  imo 
loquendo  familiariter,  et  juxta  comrnunem 
usum ,  prout  Christus  locutus  est,  nomine 
corporis  non  intelligunt  homines  nudam  sub- 
stantiam,  sed  habentem  molem,  et  quantita- 
tem;  prsesertim,  cum  addiderit  Christus  illa 
verba,  Quod  pro  vobis  tradetur;  non  enim 
tradi  aut  pati  poterat  corpus,  nisi  quantum. 

2.  Nominales  dicunt  ex  vi  verborum  esse 
in  sacramento  aliqua  accidentia.  —  In  hac  re 
Gabr.  et  Nominales,locis  citatisinprtecedenti 
sectione,  propter  difficultatem  tactam  sentire 
videntur,  heec  accidentia  esse  ex  vi  verborum 
in  hoc  sacramento.  Qui  non  de  omnibus  acci- 
dentibus,  sed  de  his  tantum,  quse  videntur 
esse  de  ratione  corporis,  aut  sanguinis  hu- 
mani  ut  sic,  loquuntur.  Aliter  vero  vEgid., 
Theor.  28  et  seq.,  licet  neget,  quantitatem 
esse  hic  ex  vi  verborum ,  affirmat  tamen , 
modum  quantitatis  esseex  viverborum,  quia 
saltem  ille  modus  est  cle  ratione  corporis  he- 
terogenei,  licet  non  sit  quantitas  ipsa.  Sed 
difficile  est  intelligere,  quid  appellet  modum 
quantitatis;  nullus  enim  modus  quanlitatis 
intelligitur,  nisi  per  modum  extensionis,  aut 
secundum  se,  aut  in  ordine  ad  locum;  sed  in 
prtesente  non  potest  esse  sermo  de  exten- 
sione  in  ordine  ad  locum,  quia  heec,  nec  ex 
vi  verborum,  neque  per  concomitantiam  con- 
venit  corpori  ut  in  hoc  sacramento  existenti; 
neque  est  ullo  modo  de  ratione  corporis  hu- 
mani  seu  organici ;  extensio  autem  in  ordine 
ad  se  est  effectus  formalis  quantitatis,  modo 
in  superioribus  explicato;  ergo  repugnat, 
hunc  modum  convenire  corpori  in  sacramento 
existenti  ex  vi  verborum,  et  non  quantitatem 
ipsam,  quia  effectus  formalis  convenire  non 
potest,  nisi  mediante  forma.  Quod  si  forte  sit 
sermo  de  extensione  entitativa  ipsius  ma- 
teriee,  illa  non  est  modus  quantitatis,  neque 
est  accidens  aliquod,  sed  est  modus  substan- 
lialis,  seu  ipsamet  naturalis  entitas  materialis 
substantiee;  nisi  forte  vocetur  modus  quanti- 
tatis,  quia  a  nobis  concipitur  per  habitudi- 
nem  quamdam,  seu  analogiam,  et  proportio- 
nem  ad  quantitatem ;  quee  erit  impropria 
locutio.  Non  est  tamen  contendendum  de 
vocibus,  quando  res  constant. 

3.  Quantitas,  et  quse  illam  consequuntur , 
sunt  in  hoc  sacramento  per  concomitantiam.  — 
Dicendum  est  igitur,  quantitatem,  et  reliqua 
accidentia,  quee  quantitatem  consequuntur, 
vel  disponunt  materiam  ad  hanc  formam,  esse 
in  hoc  sacramento  per  concomitantiam ,  et 
non  ex  vi  verborum.  Ita  docet  S.  Thom.  hica 

art.  4,  quem  sequuntur  ibi  omnes  Thomistee, 

Cajetanus,  Soto ,  Ledesma ,  et   communiter 

Doctores  in  4,  dist.  10.  Et  ratio  D.  Thom.  est 

optima ,  quia  transubstantiatio,  quee  fit  vir- 

tute  verborum,  non  terminatur  ad  quantita- 

tem  vel  alia  accidentia,  sed  ad  solam  sub- 

stantiam ;  ergo  non  sunt  hic  accidentia  ex  vi 

verborum,  sed  sola  substantia  ;  sunt  ergo  per 

concomitanliam;  haec  ultima  consequentia  est 

per  se  nota,  quia  supra  ostensum  est,  hic  esse 

quantitatem  et  accidentia,  et  preeterea  etiam 

ostensum  est,  quicquid  hic  adest,  altero  ex 

dictis   duobus    modis    fieri.    Primum    autem 

antecedens  probatur  a  D.  Thom.  ex  termino 

a  quo,  quia,  scilicet,  qui  convertitur,  est  sola 

substantia  panis,  et  non  quantitas;  ergo  tran- 

sit  per  se  in  substantiam,  et  non  in  quanti- 

tatem.    Deinde    optime    confirmatur    verbis 

Concilii  Trident.,  sess.  13,  cap.  4,  ubi  S.  Sy- 

nodus  declarat,  per  consecrationem  panis  et 

vini    conversionem    fieri    totius    substantiee 

panis  in  substantiam  corporis  Christi  Domini 

nostri,  et  totius  substantiee  vini  in  substan- 

tiam  sanguinis  ejus;  quee  conversio  proprie 

transubstantiatio  appellatur.  Ex  quibus  ver- 

bis  alia  etiam  ratio  desumitur  ex  natura  talis 

aclionis,  quee  cum  substantialis  sit,  solum  ad 

substantialem  terminum  per  se  terminatur. 

Prima   denique  consequentia    declaratur,  et 

probatur  in  hunc  modum  :  cliximus  enim  in 

superioribus,  aliud  esse  fieri  aliquid  in  sacra- 

mento  per  efficaciam  verborum,  aliud  ex  vi 

significationis    verborum;    licet    autem  non 

omne  id,  quod  in  sacramento  fit  per  efficien- 

tiam  verborum,  sit  etiam  ex  vi  significationis 

eorum,  tamen  e  contrario,  quicquid  est  ex  vi 

verborum,  necesse  est,  ut  per  se  fiat  ex  effi- 

cientia  verborum,  quia  potissima  et  primaria 

virtus  verborum  est  ad  efficiendum  id  quod 

per  se  primo  significant;  ergo  quicquid  est  ex 

vi  verborum,  est  etiam  exprimaria  efficientia 

verborum ;  ergo  e  contrario  accidentia,  quee 

hic  non  sunt  ex  primaria  efficientia  verborum, 

non  possunt  esse  ex  vi  verborum.  Quee  ratio 

universaliter  concludit  de  omnibus  acciden- 

tibus,  quia  transubstantiatio  ad  nullum  acci- 

dens  per  se  terminatur,  sed  ad  solam  sub- 

stantiam. 

4.  Dubium.  —  Solulio.  —  Sed  queeres, 
quisnam  sit  hic  concomitantiee  modus,  et  per 
quam  actionem  ponatur  hic  quantitas,  vel 
quodlibet  accidens.  Respondetur.  non  esse  in 
omnibus  eamdem  radicem  ;  et  consequenter, 
neque  eumdem  concomitantiee  modum ;  quan- 
titas  enim,  et  alia  accidentia,  quee  sunt  in- 


trinsece  connaturalia  huic  substantiee,  ponun- 
tur  inhocsacramento,  non  solum  quia  insunt 
in  tali  substantia,  quatenus  in  propria  specie 
existit,  sed  etiam  quia  quodammodo  per  se 
conveniunt  huic  substantiee ,  et  intrinsece 
illam  comitantur.  Quo  fit,  ut  talia  accidentia, 
quamvis  non  per  se  fiant  per  actionem  tran- 
substantiativam,  concomitanter  tamen  et  se- 
cundario  fieri  censeantur,  quia  naturaliter 
resultant  ex  primario  termino  illius  actionis, 
sicut  per  creationem  animae  dicuntur  con- 
creari  intelleclus,  volunlas,  vel  quantitas  per 
materiee  creationem.  Alia  vero  sunt  acci- 
dentia,  quee  solum  ponuntur  per  concomitan- 
tiam  in  hoc  sacramento,  quia  realiter  inhee- 
rent  in  eodem  corpore,  vel  anima  ,  extra 
sacramentum,  quamvis  non  sint  intrinseca, 
sed  mere  contingentia  seu  accidentia;  heec 
autem  esse  possunt  duplicia  :  queedam  per 
efficientiam  intrinsecam  ipsius  animse  Christi, 
ut  sunt  aclus  vitales  ejus,  visio,  amor,  etc, 
et  heec  fiunt  in  hoc  sacramento  per  eamdem 
actionem  ab  anima  Christi,  per  quam  fiuntin 
ccelo ;  alia  vero  sunt  omnino  ab  extrinseco 
agente,  ut  sunt  habitus  infusi,  dotes  gloriee, 
species  intentionales  sensuum  externorum,  et 
heec  non  videntur  fieri  in  hoc  sacramento, 
nisi  per  specialem  Dei  actionem,  quia  hsec 
concomitantia  est  magis  extrinseca ,  ut  in 
superioribus  declaratum  est,  preesertiin  in 
hac  disputatione,  sectione  secunda,  et  supra, 
disput.  48.  An  vero  ad  hanc  ipsam  actionem 
verba  instrumentaliter  concurrant ,  incerta 
res  est;  nam  licet  id  sit  possibile,  tamen  ex 
sola  institutione  non  satis  colligitur,  an  ita 
fiat,  de  quo  iterum  redibit  sermo  sect.  seq. 

5.  Responsio  ad  rationes  dubitandi.  —  Ad 
rationem  dubitancli  in  principio  positam,  duo 
dici  possunt.  Unum  est,  duplicem  dislingui 
posse  organizationem  :  unam  substantialem, 
et  alteram  mere  quantitativam,  et  priorem 
esse  hic  ex  vi  verborum,  non  autem  quanti- 
tativam.  Substantialis  autem  organizatio,  quee 
obscurior  est,  explicari  potest  ex  parte  formae, 
et  ex  parte  materiee;  et  quidem  ex  parte 
formee,  si  illa  sit  divisibilis  et  extensa  per 
partes  in  partibus  materiee,  consistit  in  hoc, 
quod  non  omnes  partes  talis  formee  sunt  om- 
ninoejusdem  rationis,  sed  partialiter  diversee; 
nam  inde  provenit,  quod  in  diversis  partibus 
materiee  diversas  dispositiones  requirat;  si 
autem  forma  sit  indivisibilis,  ut  anima  ratio- 
nalis,  solum  virtute  et  eminenter  continet 
hujusmodi  organizationem,  quee  per  ordinem 
etiam  ad  dispositiones  a  nobis    explicatur, 

quatenus  diversas  illas  requirit  in  diversis 
materiae  partibus.  Ex  parte  autem  materiee 
intelligi  aliquo  modo  polest  heec  organizatio, 
quia  major  nmltitudo  materife  intelligitur  esse 
in  una  parte,  quam  in  alia,  quee  diversitas 
potest  in  illa  substantia  intelligi,  etiam  prae- 
cisa  quantitate.  Quamvis  enim  haec  varietas 
ex  natura  rei  comitetur  quantitatem,  et  quo- 
dammodo  per  illam  fiat ,  nihilominus ,  si 
intelligeremus  corpus  animalis  privari  quan- 
titate,  et  substantiam  in  reliquis  manere  im- 
mutatam,  manerent  plures  materiee  in  osse, 
quam  in  carne,  majorque  unio  inler  manum 
et  digitum,  quam  inter  cligitos  inter  se,  et  sic 
de  aliis  partibus.  Potest  etiam  hoc  explicari 
juxta  opinionem  asserentem ,  non  manere 
eamdem  quantitatem  in  genito  et  corrupto, 
sed  fieri  resolutionem  usque  ad  materiam 
primam;  tunc  enim  in  instanti  generationis, 
materia  secundum  se,  et  prsecisaomni  quanti- 
tate,  prseintelligitur  formee,  et  absolute  loquen- 
do,  prius  natura  forma  ingreditur  materiam, 
quam  quantitas,  quse  juxta  hanc  opinionem 
ex  forma  resultat;  materia  autem  sic  prsein- 
tellecta  non  est  uniformis  secundum  omnes 
partes,  sed  necesse  est,  ut  alium  modum 
prseintelligatur  habere  in  una  parte,  quam  in 
alia;  inde  est,  ut  aliter  informetur  in  una 
parte,  quam  in  alia;  vel  si  forma  est  divisibi- 
lis?  ut  aliam  partem  recipiat  una  pars  mate- 
riee,  et  aliam  alia ;  et  inde  etiam  fit  ut  varise 
dispositiones  in  materise  partibus  consequan- 
tur,  proportionatse  his,  quee  immediate  prse- 
cesserunt.  Hic  modus  dicendi  est  probabilis, 
sed  imprimis  est  valde  obscurus,  quia  illa 
diversitas  in  sola  substantia  non  satis  conci- 
pitur,  in  quo  consistat.  seclusa  quantitate, 
nisi  fortasse  in  modo  preesentias ,  quee  est 
valde  extrinseca  et  per  accidens.  Deinde  non 
videtur  omnino  satisfacere,  quia  organizatio 
debita  corpori  humano  non  tantum  est  illa 
substantialis,  sed  etiam  accidentalis,  ut  supra 
dicebamus  contra  Durand.  Et  ideo  ulterius 
addendum  est  secundo,  concedendo  quanti- 
tatem  et  accidentia  esse  de  ratione  corporis 
organici,  ut  organicum  est,  non  tamen  esse  de 
substantia  illius  corporis  simpliciter,  sed  esse 
proprietatem  vel  dispositionem  debitam  tali 
substantice,  et  ideo  non  oportere,  ut  hic  sint 
ex  vi  verborum,  quia  verba  per  se  ac  forma- 
liter  solamsubstantiam  significant,  sicut  illam 
tantum  per  se  primo  efficiunt;  quasi  concomi- 
tanter  vero  possunt  dici  significare  etiam  ac- 
cidentia ,  quatenus  illa  sunt  necessaria  tali 
corpori,  ut  esse  possit  in  rerum  natura  cum 

XXI. 


SECT.  VI.  209 

tali  esse  substantiali.  Quapropter,  quamvis 
haec  accidentia  intrinseca  proprie  non  dican- 
tur  hic  adesse  ex  vi  verborum,  dici  tamen 
possunt  necessitate  quadam  consequi  ex  veri- 
tate  et  proprietate  talium  verborum.  Unde 
haec  concomitantia  quodammodo  major  est, 
quam  concomitantia  animae ,  ut  anima  est ; 
quamvis  aliunde  videatur  esse  minor,  nimi- 
rum,  quia  est  minor  identitas  inter  quantita- 
tem  et  substantiam,  quam  sit  inter  animam, 
ut  anima,  et  ut  dat  esse  corporeum.  Dico 
autem,  ex  alio  capite  concomitantiam  quan- 
titatis  videri  majorem,  quia  non  ex  supposi- 
tione  aliqua,  sed  simpliciter  ex  intrinseca 
natura  et  necessitate  corporis  humani,  ut  sic, 
et,  ut  quantitas  consequitur  ad  aclionem  ver- 
borum ;  anima  vero,  ut  anima,  non  concomi- 
tatur  ex  necessitate  simpliciter,  sed  solum  ex 
suppositione,  quod  in  propria  specie  tale  cor- 
pus  animatum  existat. 

SECTIO  VI. 

Utruin  Verbum,  divinitas,  aut  aliae  personee  sint  in 
Eucharistia  ex  vi  verhorum,  vel  per  concomitantiaua. 

1 .  Verbum  divinum  esse  speciali  modo  in 
Eucharistia ,  multis probatur .  —  Haec  qusestio 
praecipue  tractanda  est  de  Verbo  divino.  Nam 
ex  illius  decisione  facile  reliqua  constabunt. 
Est  ergo  imprimis  certum  de  fide,  esse  divi- 
num  Verbum  in  Eucharistia  speciali  modo, 
quod  colligitur^ex  Concilio  Trident.,  sess.  4  3, 
can.  \,  definiente,  esse  hic  corpus,  et  san- 
guinem  Christi,  una  cum  anima  et  divinitate; 
non  enim  potest  hic  esse  divinitas  speciali 
modo,  nisi  ratione  ipsius  Verbi;  sicut  non  est 
unita  divinitas  humanitati  nisi  ratione  Verbi; 
tandem  de  fide  est,  in  Eucharistia  esse  totum 
Christum,  ut  supra  ostensum  est;  sed  totus 
Chrislus  dicit  Verbum  subsistens  in  natura  di- 
vina  ethumana;  ergo  totum  hoc  praesens  est  in 
in  hoc  sacramento.  Unde  eodem  modo  certum 
est  corpus  Christi  esse  in  hoc  sacramento  uni- 
tum  Verbo,  seu  (quod  idem  est)  esse  hic  non 
tantum  substantiam  corporis  et  sanguinis,  sed 
etiam  unionem  ipsam  hypostaticam,  quam  ad 
Verbum  habet,  quod  colligit  hic  D.  Thom.  ex 
Conc.  Ephesino,  in  quadam  epistola  ad  Nesto- 
rianos  dicente ,  nos  accipere  in  Eucharistia 
carnem  Christi  non  ut  communem,  neque  ut 
alicujus  viri  sancticarnem,  sed  ut  vere  vivifi- 
catricem,  et  ipsius  Verbi  propriam  factam.  Est 
ergo  in  Eucharistia  caro  Christi,  ut  propria 
Verbi  effecta  est ;  sed  est  facta  propria  Verbi 
per  unionem;  est  ergo  in  hoc  sacramento  ,  ut 

unita  Verbo;  ergo  est  etiam  hic  ipsa  unio. 
Item  est  hic  caro  Christi,  ut  vivificatrix ;  sed 
est  vivificatrix  ratione  unionis;  ergo  est  hic  ut 
unita.  Tandem  ratio  declarata  in  articulo 
primo  hoc  convincit,  quia  caro  Chrisli  est 
realiter  et  inseparabiliter  unita  Verbo;  ergo, 
sicut  nunquam  est,  nisi  unita ,  ita  etiam  nus- 
quam  est,  nisi  unita;  ergo  ubicumque  est, 
habet  unionem  ad  Verbum  ;  fuisset  enim  non 
solum  indecens  et  indecorum,  verum  etiam 
magnum  miraculum  et  minime  necessarium 
(ut  omittam,  an  sit  possibile)  ut  idem  corpus 
in  uno  loco  essel  unitum  Verbo,  et  in  alio  ca- 
reret  unione,  et  consequenter  in  proprio  sup- 
posito  existeret;  ergo  dicendum  est,  habere 
hoc  corpus  in  sacramento  eamdem  unionem 
ad  Verbum,  quam  habet  in  ccelo.  Et  propter 
hanc  causam  dicituresse  hic  Verbum  speciali 
modo,  quia  ad  illud  terminatur  heec  unio; 
Verbum  enim  divinum,  cum  sit  immensum, 
non  potest  in  se  novam  realem  praesentiam 
alicubi  acquirere;  et  ideo  non  dicitur  esse 
specialiter  in  sacramento,  quia  in  eo  novum 
modum  existendi  sibi  intrinsecum  acquirat ; 
ergo  solum  propter  rationem  extrinsecam  seu 
propter  novum  titulum ;  scilicet,  quia  in  hoc 
sacramento  est  ut  terminus  humanitatis  seu 
corporis,  quod  in  ipso  sacramento  existit  ipsi 
unitum ;  ergo  tam  Verbum ,  quam  unio  ad 
Verbum,  sunt  in  hoc  sacramento. 

2.  Argumenta  quibus probatur  esseibi  exvi 
verborum.  —  Superest  ut  exj^licemus,  quo- 
modohic  esse  incipiant,  et  primum  de  unione; 
nam  inde  facile  constabit,  quid  dicendum  sit 
de  Verbo.  Primo  ergo  videri  potest,  unionem 
illam  debere  hic  esse  ex  vi  verborum,  quia  hoc 
requirit  vis  illius  verbi,  corpus  meum,  nam 
Verbum  divinum  est,  quod  loquitur,  et  dicit 
hoc  esse  corpus  suum;  non  est  autem  suum 
nisi  propter  unionem ;  ergo  perinde  est  ac  si 
dicat,  hoc  esse  corpus  sibi  unitum ;  ergo  ex  vi 
talium  verborum  necesse  est,  ut  hic  sit  corpus 
unitum;  ergo  ut  sit  unio  ipsa.  Secundo,  cor- 
pus  proprie  significat  naturam  corpoream 
subsistentem,  supponit  autem  pro  subsistente 
in  natura  corporea ;  ergo  ex  vi  verborum  est 
hic  corpus  subsistens;etnonsubsistentia  pro- 
pria ;  ergo  subsistentia  Verbi ;  sed  corpus  non 
subsistit  subsistentia  Verbi,  nisi  mediante 
unione;  ergo  oportet,  ut  etiam  unio  sit  hic  ex 
vi  verborum.  Tertio,  ex  parte  termini  a  quo, 
non  solum  convertitur  ex  vi  verborum  natura 
substantialis  panis,  sed  etiam  subsistentia 
panis;  ergo  etiam  ex  parte  termini  ad  quem, 
non  solum  est  hic  aliqua  natura,  sed  etiam 


aliquid  subsistens;  nam  terminus  ad  quem 
proportionaliter  respondet  termino  a  quo,  et 
ipsamet  ratio  lotalis  transubstantiationis  et 
perfectee  substantialis  actionis,  requirit  in 
completo  termino  ad  quem,  subsistentem  ut 
sic.  Ac  denique,  vis  etiam  fieri  potest  in  illa 
particula,  hoc;  nam ,  ut  infra  dicetur,  desi- 
gnat  id,  quod  sub  his  accidentibus  continetur; 
unde  ex  vi  suee  substantise  sumitur,  et  aliquid 
sub  his  accidentibus  subsistens  designat ; 
ergo  ex  vi  illius  necesse  est,  ut  sit  hic  corpus 
Christi  subsistens;  ergo  unitum  ad  subsisten- 
dum  in  Verbo  divino,  quia  non  est  subsistens 
propria  subsistentia.  Et  ad  hoc  confirmandum 
etiam  possunt  induci  verba  Concilii  Ephesini 
supra  citata  ,  et  rationes  ex  illis  desumptse. 

3.  Rationes  quibus  oppositum  ostenditur.  — 
In  contrarium  autem  videtur,  non  posse  hic 
unionem  esse  ex  vi  verborum,  sed  tantum  per 
concomitantiam.  Primo  quidem  quia,  si  unio 
esset  ex  vi  verborum,  etiam  Verbum  essel  ex 
vi  verborum ;  consequens  est  falsum ;  ergo  et 
illud,  ex  quo  sequitur.  Sequela  videtur  evi- 
dens,  tum  quia  unio  non  potest  esse  sine  ter- 
mino  unionis;  ubi  ergo  unio  est  ex  vi  verbo- 
rum,  etiam  terminus  ejus,  qui  est  Verbum; 
tum  etiam  quia  si  unio  hic  est,  solum  est, 
quia  est  nexus  inter  corpus  et  Verbum,  ex 
quibus  resultat  hoc  mirabiliter  compositum 
ex  hac  natura  corporea  et  Verbo;  ergo  hoc 
compositum  erit  hic  per  se  primo  ex  vi  ver- 
borum.  Nam  hic  est  terminus  adaequatus  illius 
actionis,  per  quam  fit  unio;  ergo  utrumque 
componentium  erit  hic  ex  vi  verborum ;  ergo 
Verbum  erit  ex  vi  verborum.  Falsitas  autem 
consequentis  ostendi  potest,  primo  ex  Concilio 
Trident.,  sess.  13,  cap.  3,  ubi  inter  ea,  quse 
sunt  per  concomitantiam  in  hoc  sacramento, 
videtur  ponere  divinitatem ;  neque  est,  quod 
aliquis  vim  faciat  in  divinitatis  voce,  quae 
naturam,  non  suppositum,  significat,  ac  si 
Concilium  sentiat,  naturam  divinam  esse  hic 
per  concomitantiam ,  non  tamen  Verbum 
ipsum;  nam  hoc  videtur  esse  praeter  mentem 
Concilii;  sed  sub  divinitate  comprehendit 
Verbum,  quod  idem  est  cum  illa,  tum  quia 
nullam  aliam  mentionem  Verbi  facit,  cum 
tamen  ibi  numeret  omnia  substantialia,  quae 
sunt  in  Christo,  et  inde  concludat ,  totum 
Christum  esse  in  hoc  sacramento;  ergo  ne- 
cesse  est,  ut  suppositum  divinum  sub  divini- 
tate  includat;  alioqui  non  sufficienter  omnia 
numerasset,  nec  integram  doctrinam  tradi- 
disset;  tum  quia  alias  dicturum  erat,  divini- 
tatem  esse  hic  concomitanter  ratione  Verbi ; 

non  autem  reddit  hanc  rationem,  sed  propter 
admirabilem  (inquit)  illam  ejus  cum  corpore 
et  anima  hypostaticam  unionem ;  quae  ratio 
propria  est  Verbi,  ad  quod  per  se  terminatur 
illa  unio;  quin  potius  in  praedictis  verbis  in- 
dicat  Concilium,  ipsammet  unionem  esse  hic 
per  concomitantiam.  Secundo,  constat  falsitas 
ejusdem  consequentis  ex  communi  sententia 
Doctorum,  asserentium  Verbum  esse  hic  tan- 
tum  per  concomitantiam,  ut  patet  ex  D.  Thom. 
hic,  art.  1 ,  ad  1 ;  et  Innocentio,  lib.  4  de  hoc 
mysterio,  cap.  19;  Marsilio  in  5,  qusest.  8, 
art.  2;  Durando,  dist.  10,  qucest.  2,  et  aliis 
Doctoribus  communiter  ibi,  et  d.  11.  Tertio, 
quia  Verbum  divinum  non  potest  esse  termi- 
nus  per  se  actionis  verborum  sacramenta- 
lium,  seu  conversionis;  ergo  non  potest  hic 
poni  ex  vi  verborum.  Antecedens  patet,  quia 
nihil  potest  in  divinitatem  converti;  et  conse- 
quenter  neque  in  Verbum  divinum ,  quod  est 
ipsa  divinitas,  et  teque  immutabile;  conse- 
quentia  vero  probatur,  quia,  ut  supra  osten- 
sum  est,  quicquid  est  ex  vi  verborum,  est 
etiam  ex  actione  verborum.  Dicet  aliquis, 
satis  esse  conversionem  terminari  formaliter 
ad  naturam  corporis,  ut  unitam  Verbo,  ita  ut 
sicut  intelligimus  materiam  panis  converti  in 
materiam  corporis  ,  et  formam  in  animam,  ut 
dantem  esse  corporeum ,  ita  intelligamus , 
subsistentiam  panis  converti  in  unionem  cor- 
poris  ad  Verbum;  non  vero  est  necesse,  ipsum 
Verbum  fieri  per  talem  actionem,  sicut  per 
actionem,  qua  generatur  homo,  fit  unio  formas 
admateriam,  cum  tamen  per  illam  actionem 
non  fiat  materia.  Hoc  autem  videtur  satis,  ut 
dicatur,  Verbum  hic  esse  ex  vi  verborum, 
quia  Verbum  esse  hic,  ut  dixi,  non  est  acqui- 
rere  novam  prsesentiam,  vel  aliquid  intrinse- 
cum  sibi,  sed  est  acquirere  novam  rationem 
existendi  hic,  qute  in  ipso,  ut  est  hic,  solum 
addit  relationem  rationis  et  denominationem 
extrinsecam  terminantis  humanitatem ;  hanc 
autem  denominationem  acquirit  ex  vi  verbo- 
rum,  si  verba  vi  sua  ponunt  hic  corpus  uni- 
tum;  hoc  ergo  erit  satis,  ut  Verbum  dicatur 
hic  esse  ex  vi  verborum.  Sed  contra,  quia 
licet  Verbum  non  acquirat  de  novo  prresen- 
tiam  realem  in  hoc  sacramento,  illa  tamen 
prsesentia  simpliciter  necessaria  est,  ut  Ver- 
bum  vere  sit  in  hoc  sacramento;  verba  autem 
non  possunt  ex  vi  sua  hanc  preesentiam  effi- 
cere;  ergo  non  possunt,  simpliciter  loquendo, 
virtute  sua  ponere  hic  divinum  Verbum. 

4.  Unio  corporis  Christi  acl  Verbum  in  hoc 
sacramento  tantwn  estper  concomitantiam.  — 

In  hac  re,  quamvis  rationes  in  utramquepar- 
lem  faclae  non  convincant,  simpliciter  dicen- 
dum  censeo  primo,  unionem  corporis  Chrisli 
ad  Verbum  non  poni  in  hoc  sacramento  ex  vi 
verborum,  sed  per  concomitantiam.  Ralio  est, 
non  quia  sit  impossibile,  illam  unionem  fieri 
ex  vi  verborum,  seu  per  actionem  verborum, 
ut  multi  existimant;  nam,  si  Ghristus  per 
heec  verba  voluisset  consecrare  :  Hoc  est  cor- 
pus  Verbo  Dei  unitum,  aut  per  heec  :  Hoc  est 
Christus,  aut  per  alia  similia,  ex  vi  talium 
verborum  esset  in  sacramento,  non  solum 
corpus  vel  humanitas,  sed  etiam  unio  corpo- 
ris  vel  humanitatis  ad  Verbum,  seu  totus 
Christus ;  hoc  enim  formaliter  verba  signifi- 
carent,  et  consequenter  idem  efficerent  per 
actionem  suam;  neque  enim  repugnat  actio- 
nem  divini  instrumenti  attingere  hanc  unio- 
nem,  ut  latius  dixi  in  primo  tomo  hujus  3 
partis.  Ratio  ergo  solum  est,  quia  verba,  qui- 
bus  de  facto  Ghristus  consecravit,  formaliter 
non  significant  unionem  ad  Verbum;  nam, 
licet  fingamus,  corpus  in  sacramento  non 
habere  unionem  ad  Verbum ,  vere  posset 
Christus  de  illo  dicere  :  Hoc  est  corpus  meum, 
quia  illud  relativum  (meum)  in  rigore  solum 
denotat  identitatem  illius  corporis  cum  cor- 
pore  quod  ratione  unionis  est  corpus  Verbi;  non 
vero  denotat,  corpus  illud  habere  talem  unio- 
nem,  ubicuinque  existit,  neque  hoc  requiritur 
in  rigore  ad  veritatem  talium  verborum ;  ergo, 
si  ita  fit,  ut  vere  fit,  est  solum  propter  conco- 
mitantiam  supra  explicatam. 

5.  Verbwn  divinum  est  specialiter  in  hoc 
sacramento  tantum  per  concomitantiam.  — 
Secundo  consequenter  dicendum  est  cum 
Theologis  supra  citatis,  Verbum  divinum  esse 
hic  per  concomitantiam,  non  ex  vi  verborum. 
Hasc  conclusio  non  est  etiam  ita  probanda,  ac 
si  oppositum  repugnaret,  ut  ratio  superius 
facta  in  contrarium  procedere  videtur,  quee 
propterea  mihi  non  placet;  nam  in  prsedictis 
casibus,  si  Christus  consecrasset  his  verbis  : 
Ego  sum  hoc,  vel,  Hoc  est  Christus,  ex  vi 
talium  verborum,  id,  quod  demonstraretur 
sub  speciebus,  esset  Deus  homo;  ergo  ex  vi 
talium  verborum  esset  Verbum  sub  speciebus 
sacramentalibus.  Neque  ad  hoc  esset  necessa- 
rium,  ut  realis  preesentia  de  novo  fieret  in 
Verbo,sed  solum,quodVerbum  novomodo  ibi 
esse  inciperet  per  preesentiam  corporis  seu 
humanitatis  sibi  unitee,  sicutin  instantiincar- 
nationis  ccepit Verbum  novo  modo  esse  in  utero 
Virginis,  et  nunc  etiam  dicitur  Verbum  per 
concomitantiam  existere  sub  speciebus  sacra- 

mentalibus,  non  quia  novam  praesentiam  ac- 
cipiat,  etiam  per  concomitantiam ;  sed  solum 
per  novam  rationem  existendi,  quee  in  illo 
solum  addit  denominationem  quamdam,  ut 
recte  supra  dicebatur;  posset  autem  hoc 
ipsum,  quod  nunc  est  per  concomitantiam, 
esse  ex  vi  aliquorum  verborum,  ut  ostensum 
est;  ergo  ad  hoc  non  est  necessarium,  ut  ipsa 
realis  prsesentia  Verbi  de  novo  fiat.  Et  ratio  a 
priori  est,  quia,  licet  heec  prsesentia  revera 
sit  necessaria,  tamen  ex  se  supponitur  ex  na- 
turali  immensitate  Verbi ;  et  ideo  non  oportet, 
quod  verba  vi  sua  illam  efficiant,  sed  solum 
quod  addant  quicquid  ex  parte  corporis,  vel 
humanitatis  deest.  Aliter  ergo  probanda  est 
heec  conclusio  ex  preecedente ;  nam  verba  non 
possunt  ex  vi  sua  efficere,  ut  Verbum  incipiat 
novo  modo  esse  sub  speciebus  ex  parte  ipsius 
Verbi;  debent  ergo  id  efficere  ex  parte  huma- 
nitatis;  constat  autem  ex  parte  humanitatis 
id  non  efficere,  quia  non  efficiunt  unionem,  ut 
ostensum  est ;  quia  proxima  ratio,  ob  quam 
Verbum  dici  potest  hic  esse  novo  modo,  est 
ipsa  unio ;  ergo  nullo  modo  verba  hoc  efficiunt 
ex  vi  sua;  ergo  solum  per  concomitantiam. 
Et  confirmatur,  quia  ex  vi  formalis  et  prae- 
cisse  significationis  verborum  non  est  necesse, 
ut  id,  quod  est  sub  accidentibus  panis,  sit 
Deus,  quia  verba  hoc  non  significant;  ergo 
non  est  ibi  divina  persona  ex  vi  verborum. 

6.  Responsio  ad  argumenta  prioris  opinio- 
nis.  —  Ad  primam  autem  rationem  pro  priori 
opinione  jam  satis  dictum.  Ad  secundam 
autem  et  tertiam  duobus  modis  responderi 
potest.  Prior  est,  corpus,  quod  sub  speciebus 
panis  ponitur  ex  vi  verborum,  non  esse  sub- 
sistens,  ut  ea  voce  significatur,  sed  tantum 
esse  partem  quamdam  substantialem  naturae 
subsistentis ;  Vjorpus  enim  pars  est  humanita- 
tis;  vere  enim  dicitur  humanitas  ex  corpore 
et  anima  componi;  et  tamen  humanitas,  ut 
sic ,  non  includit  subsistentiam ;  et  anima 
etiam,  licet  in  re  subsistat,  tamen  ut  signifi- 
catur  hac  voce  (anima),  non  significatur  ut 
subsistens,  sed  tantum  ut  pars.  Unde,  si  per 
possibile  vel  impossibile,  corpus  et  anima 
Ghristi  dimitlerentur  a  Verbo,  et  sine  nova 
subsistentia  conservarentur,  nihilominus  es- 
sent  verum  corpus  et  anima ;  ergo  in  signifi- 
cato  corporis,  ut  sic,  non  includitur  subsis- 
tentia;  ergo  ex  vi  verborum  formee  nulla 
subsistentia,  nec  propria,  neque  aliena,  poni- 
tur  in  hoc  sacramento.  Et  quamvis  conceda- 
mus,  in  reipsa  nunquam  esse  posse  naturam 
corporis  sine  aliqua  subsistentia,  non  inde 


fit,  subsistentiam  formaliter  significari,  aut 
fieri  ex  vi  verborum,  sed  solum  necessario 
comitari  veritatem  et  efficientiam  eorum.  Et 
confirmatur,  quia  corpus  Christi  vere  et  pro- 
prie  dicitur  conceptum  ex  Virgine,  quamvis 
non  habuerit  subsistentiam  ex  vi  illius  actio- 
nis,  per  quam  conceptum  est,  sed  per  aliam, 
qua  unitum  est  Verbo,  quse  in  eodem  instanti 
simul  fuit  cum  altera;  et  similiter  anima  Verbi 
creata  dicitur  in  primo  instanli  per  actionem 
creativam,  et  tamen  per  illam  non  fuit  sub- 
sistens,  nec  unita  Verbo;  sic  ergo,  quamvis 
per  actionem   transubstantiativam ,  quee  fit 
virtute  verborum,  fiat  hic  corpus  Christi,  non 
est  necesse,  ut  ex  vi  illius  fiat  subsistens,  sed 
per  aliam  actionem  concomitantem.  Haec  res- 
ponsio   est  probabilis ,  prsesertim  in  forma 
consecrationis  panis,  quia  vox  corpus  admit- 
tit  illam  significationem   partis    essentialis , 
prsescindendo  a  subsistentia.  Sed  nihilomi- 
nus  adhuc  ingerit  difficultatem  aliud  argu- 
mentum    sumptum    ex   particula    hoc,   quse 
licet  possit  demonstrare  hoc  ens,  vel  hoc  con- 
tentum ,  tamen  revera  demonstrat  illud  per 
modum  subsistentis;  indicat  enim  hunc  cibum 
seu  hoc  edulium,  quod  subsistens  est,  et  ut 
tale   demonstratur.  Deinde  in  forma  calicis 
sanguis  revera  videtur  significare  rem  sub- 
sistentem,  sicut  vinum,  aqua  et  alia  hujus- 
modi.  Quocirca,  persistendo  in  hac  respon- 
sione,  non  esset  negandum  per  has  formas 
significari    res    subsistentes ,  sed   dicendum 
esset    non  significari   formaliter   subsisten- 
tiam  earum ,  sed  substantiam ,  seu  substan- 
tialem  naturam,  sicut  homo,  licet  significet 
renrsubsistentem,  non  tamen  significat  de 
formali  subsistentiam  seu  humanitatem  sub- 
sistentem.  Et  hoc  satis  est,  ut  actio  verbo- 
rum    non   terminetur  formaliter   et  per  se 
ad  subsistentiam,  sed  solum  ad  substantiam 
corporis,  ex  qua  consequitur  subsistentia  na- 
turalis,  vel  eam  concomitatur  unio  ad  divi- 
nam  subsistentiam.  Alter  dicendi  modus  esse 
posset,  concedendo,  ex  vi  verborum  fieri  hic 
corpus   subsistens,    non   tamen  subsistentia 
Verbi,  aut  connaturali  corporis,  sed  prsecise, 
quia  licet  in  re  semper  debeat  esse  subsistens, 
alteroexpraedictis  modis,  tamenneutereorum 
est  determinate  necessarius  ex  vi  verborum, 
nam  idem  numero  corpus  potest  subsistere, 
et  subsistentia  creata,  et  increata ;  sicut  supra 
dicebamus  de  forma  corporis  ut  sic,  quod 
licet  sub  hac  prsecisione  sit  hic  ex  vi  verbo- 
rum,  nihilominus,  ut  anima  est,  est  tantum 
per  concomitantiam ;  sic  ergo  dici  poterit  de 

subsistentia  ;  scilicet,  quod  licet  sub  hac  pree- 
cisa  ratione  ex  vi  verborum  requiratur, 
nihilominus  subsistentia  divina,  ut  talis  est, 
solum  sit  hic  per  concomitantiam;  sicut  beata 
Virgo,  concipiendo  hunc  hominem,  necessario 
concepit  rem  subsislentem ;  quod  vero  hac  sub- 
sistentia  subsistat,  scilicet,  divina,  fuit  quasi 
concomitans,  et  non  ex  vi  Virgineae  concep- 
tionis.  Atque  haec  responsio  esl  etiam  proba- 
bilis,  et  facile  defendi  potest,  quamvis  non 
invenio  aliquem  Theologorum  hoc  asserentem 
in  subsistentia,  sicut  in  anima. 

7.  Declaratur  per  quam  actionem  ponatur 
Verbiwi  etunio  hypostatica.  —  Ex  his  autem 
duobus  respondendi  modis  colligere  licet,  per 
quam  actionem  ponatur  sub  speciebus  sacra- 
mentalibus  unio  corporis  vel  sanguinis  ad 
Verbum ,  et  consequenter  Verbum  ipsum; 
ha3c  enim  duo  in  praesente  idem  sunt;  nam 
Verbum  solum  ratione  unionis  dicitur  hic 
novo  modo  existere.  Necesse  est  igitur,  unio- 
nem  hic  fieri  per  actionem  diversam  ab  illa 
actione,  qua  hic  fit  substantia  corporis  vel 
sanguinis,  quia,  sicut  actio  creativa  animae, 
seu  humanitatis,  secundum  substantiam  sup- 
ponitur  actioni  unitivae,  quia  substantia  ipsa 
supponitur  unioni,  ita  actio  conversiva,  quae 
est  ad  substantiam  corporis  et  sanguinis , 
distincta  est  ab  actione,  qua  fit  unio  eorum  in 
sacramento;  nam  etiam  hic  subslantia  suppo- 
nitur  unioni,  et  non  necessario  ex  illa  resul- 
tat,  et  ideo  necessaria  est  actio  specialis,  qua 
haec  fiat,  seu  ponatur;  sive  talis  actio  sit 
eadem  cum  actione,  qua  Deus  conservat  hanc 
unionem  humanitatis  in  ccelo,  iterum  posita 
in  sacramento,  sive  sit  alia  distincta,  quod 
ad  praesentem  quaestionem  nihil  refert,  et  in- 
certum  est.  Atque  eodem  modo  est  incertum, 
an  haec  actio,  qua  fit  unio  in  sacramento,  sit 
hic  per  efficientiam  verborum,  annon ;  utrum- 
que  enim  est  possibiie,  et  neutrum  colligi 
potest  ex  priucipiis  certis.  Quamvis  juxta 
priorem  modum  respondendi  supra  positum 
probabile  sit,  fieri  a  solo  Deo,  quia  est  per 
meram  concomitantiam  valde  extrinsecam ; 
juxta  posteriorem  autem  modum  videtur  pro- 
babile  satis.  debere  fieri  per  verba,  quia  est 
magis  intrinseca  concomitantia,  et  saltem  se- 
cundum  communem  rationem  necessaria  ad 
perfectam  verborum  veritatem,  quod  expli- 
candum  est  ad  moclum  supra  dictum  de  forma 
substantiali. 

8.  Solutio  dubii.  —  Secundo,  potest  obiter 
ex  dictis  expediri  dubium,  quod  attigit  Inno- 
centius,  dicto  libro  de  hoc  myster.,  cap.  19, 

an  per  communicalionem  idiomatum  possit 
dici  panis  transubstantiari  in  Verbum,  vel 
Christus  consecrari,  sicut  dicitur  manducari, 
vel  in  altari  offerri ;  non  enim  offertur  Chri- 
stus,  nisi  quatenus  consecratur;  per  conse- 
crationem  enim  offertur;  si  autem  Christus 
offertur,  et  consecratur,  etiam  Verbum ;  nam, 
quod  dc  Christo  dicitur,  per  communicatio- 
nem  idiomatum  dici  potest  etiam  de  Deo. 
Unde  in  oblatione  cruenta,  quee  facta  est  in 
cruce,  sicut  oblatus  est  Christus,  ita  et  Deus, 
et  Verbum ;  ergo  similiter  in  hac  incruenta ; 
nam  ex  parte  rei  oblatae  non  est  minus  digna 
et  infinita ,  quam  illa ;  sicut  ergo  ibi  Deus 
mortuus  est,  ita  hic  est  consecratus,  et  man- 
ducatus;  sic  Cyrillus,  lib.  4  in  Joann.,  c.  18, 
et  lib.  11,  cap.  23,  dicit,  in  Eucharistia  nos 
suscipere  Filium  Dei;  et  Theodoretus,  dial.  2, 
citans  Ignatium,  et  explicans  canon.  11  Con- 
cilii  Ephesini ,  dicit  nos  suscipere  carnem 
Verbi,  seu  potius  carnem  Verbum.  Et  eodem 
fere  modo  loquitur  Theophylactus,  Joan.  6, 
et  Hilarius,  lib.  8  de  Trinit.  Et  hinc  ulterius 
sequi  videtur,  concedendum  esse ,  panem 
transubstantiari  in  Verbum,  quia  consecrari 
dicitur  aliquid,  aut  tanquam  terminus  a  quo; 
et  hoc  modo  non  dicitur  de  Christo,  nec  de 
Verbo,  sed  de  pane,  aut  vino;  aut  tanquam 
terminus  ad  quem  ;  ergo  non  potest,  nisi  hoc 
modo,  dici  de  Verbo ;  ergo  si  Verbum  conse- 
cratur,  est  terminus  in  quem  transit  panis. 
In  contrarium  vero  est,  quia  per  hanc  actio- 
nem  transubstantiativam  revera  non  fit  Ver- 
bum,  nec  talis  actio  ullo  modo  terminatur 
in  ipsum ;  non  ergo  potest  proprie  panis  dici 
converti  in  Verbum.  Item  panis  solum  dici- 
tur  converti  in  id,  quod  hic  fit  ex  vi  ver- 
borum;  sed  Verbum  non  fit  hic  ex  vi  verbo- 
rum  :  ergo.  Praeterea,  ratione  partis  proprie 
et  in  rigore  non  est  communicatio  idiomatum; 
et  ideo  non  dicitur  Verbum  esse  caput,  aut 
sanguis;  sed  hic  corpus  significatur  per  mo- 
dum  partis,  ut  dictum  est  :  ergo.  Tandem 
licet  anima  Christi  fuerit  creata,  et  in  eodem 
instanti  assumpta ,  non  tamen  dicitur  Ver- 
bum  creari,  vel  quia  anima  est  pars,  vel  quia 
illa  creatio  non  attingit  unionem,  sed  ad  illam 
praesupponitur ;  ergo  similiter  in  praesente. 
In  hoc  dubio  Marsilius  in  4,  quaest.  8,  art.  2, 
censet  illas  locutiones  non  esse  admittendas ; 
ego  tamen  nullum  inconveniens  in  eis  re- 
perio;  sed  videntur  a  Patribus  usitatae,  et 
consentaneae  principiis  positis  in  materia  de 
incarnatione ;  sicut  enim  Deus  dicitur  con- 
ceptus  ex  Virgine,  quia  corpus,  seu  humani- 

tas,  eodem  instanti,  quo  ex  Virgine  procreata 

fuerant,  assumpta  sunt  a  Verbo  divino,  quan- 

quam  actione  distincta ,  ita  dici  potest  Ver- 

bum  in  hoc  sacramento  consecrari,  quia  caro 

Christi,  quaa  hic  conficitur,  non  terminat  ac- 

tionem  verborum,  ut  in  se  subsistens,  sed 

in  Verbo;  nam  in  eodem  instanti,  in  quo  in- 

cipit  esse  sub  speciebus,   incipit  esse  unita 

Verbo.  Patet  consequentia  a  paritate  rationis, 

quia  utraque  est  actio  substantialis,  quae  per 

se  lendit  ad  rem  subsistentem ,  et  ideo  illam 

proprie  denominat,  praesertim,  quia  nihil  in- 

cludit  repugnans  Verbo  divino  secundum  se, 

sicut  creatio;  eo  vel  maxime,  quod  licet  ex  vi 

verborum  non  significetur  totus  Christus,  ta- 

men  de  facto  semper  totus  Christus  constitui- 

tur  sub  speciebus  per  actionem  verborum;  et 

ideo  recte  dicitur  consecrari,  quia  hoc  nihil 

aliud  est,  quam  per  actiones  verborum  in  sa- 

cramento  constitui ;  quod  autem  de  Christo 

simpliciter  dicitur,  potest  etiam  dici  de  Verbo. 

Atque  hoc  certius  et  notius  est  de  illis  deno- 

minationibus,  quee  supponunt  consecrationem 

jam  factam,  ul  sunt  manducari,  moveri,  etc. 

9.  Tertio  ex  dictis  constat,  quid  sit  dicen- 

dum  de  divinitate,  prout  significat  proprie 

naturam  divinam  ratione  distinctam  a  Verbo. 

Dicendum  est  enim,  esse  speciali  modo  in  hoc 

sacramento,  ut  est  certum  ex  definitione  Con- 

cilii  Tridentini  dicentis,  divinitatem  hic  esse 

ratione  admirabilis  unionis  inler  ipsam,   et 

humanitatem.  Nam,  licet  dixerimus,  sub  di- 

vinitate  Verbum    comprehendi,   non    exclu- 

denda  est,  neque  excludi  potest  ipsa  natura, 

quee  propriissime  divinitatis  voce  significa- 

tur.  Et  ex  re  ipsa  sumitur  clara  ratio,  quia 

Verbum  divinum  intime  et  essentialiter  in- 

cludit  divinitatem.  Item,  quia  Christus  dici- 

tur  subsistens  in  duplici  natura,  divina,  et 

humana.  Item,  quia  licet  per  unionem  hypo- 

staticam   proxime  divina    natura   unita    sit 

substantiae  divinae,  hinc  tamen  simul  ac  ne- 

cessario  effectum  est,  ut  duae  naturse  unitae 

sint  in  una  subsistentia  Verbi;  non  ergo  po- 

test  hic  esse  totus  Christus,  et  Verbum,  ra- 

tio^e  unionis,  quin  sit  etiam  ipsa  divinitas. 

Unde  etiam  concluditur,  non  esse  hic  ex  vi 

verborum,  sed   per  concomitantiam  media- 

tam  secundum  rationem  ,  ad  eum  modum, 

quo  unio  hypostatica  dicitur  terminata  imme- 

diate  ad  subsistentiam  relativam,  et  conse- 

quenter    ad    naturam   absolutam ;    sic   enim 

concomitantia ,  quae  in  hac  unione  fundatur, 

proxime  et  immediate  est  respectu  Verbi , 

consequenter  vero,  respectu  divinae  naturee. 


10.  Pater  et  Spiritus  Sanctus  sunt  per 
concomitantiam  in  Eucharistia,  sed  non  sicut 
Verbum.  —  Quarto  et  ultimo  constat  ex  dic- 
tis,  quid  dicendum  sit  de  Patre  et  Spiritu 
Sancto,  an,  scilicet,  speciali  titulo  et  ratione 
adsint  in  hoc  sacramento  ;  hoc  enim  dubium 
expediendum  est  ex  alio  principio  posito  in 
1  tomo,  tractatu  de  lncarnatione,  videlicet, 
quamvis  unio  hypostatica  nullo  modo  lermi- 
nata  sit  ad  Patrem ,  vel  Spiritum  Sanctum, 
nihilominus  ratione  illius  effectum  esse,  ut 
Pater  et  Spiritus  Sanctus  speciali  modo,  ac 
tituio  sint  in  Christi  humanitate,  vel  quia  in 
ea  singulariter  operantur,  vel  quia  necessario 
ibi  adsunt,  ubi  adest  divinitas;  cum  ergoprse- 
sens  concomitantia  tota  fundetur  in  hyposta- 
tica  unione,  praedicto  modo  et  ratione  extendi 
potest  ad  has  personas,  et  nulla  alia  via.  Unde 
nec  verba  habent  ullam  vim,  ut  speciali  modo 
hic  eas  constituant,  nec  per  sacramentales 
species  significantur,  nec  ab  actionibus  sa- 
cramentalibus  denominantur ;  non  enim  Pater 
offertuf,  aut  Spiritus  Sanctus  manducatur, 
quia  hae  personee  non  sunt  unitae  humanitati 
per  modum  suppositi,licet  propter  naturalem 
connexionem ,  quam  habent  cum  persona 
Verbi,  mediante  divina  natura,  necessario 
sint  ubi  est  illa,  non  tamen  terminando  eam- 
dem  unionem,  in  qua  preedictse  denominatio- 
nes  fundantur.  Quocirca,  licet  Pater  et  Spiri- 
tus  Sanctus  ob  rationem  superius  factam  dici 
possint  esse  hic  per  concomitantiam ,  aliter 
tamen,  quam  Verbum  et  divinitas ;  nam  Ver- 
bum  est  immediate  tanquam  proprium  sup- 
positum  humanitatis ;  divinitas  vero  secun- 
dum  rationem  quidem  mediate,  secundum 
rem  autem  immediale,  quia  est  idem  cum 
Verbo,  et  in  illo  vere  est  humanitati  unita ; 
Paler  autem  et  Spiritus  Sanctus  omnino  me- 
diate,  etiam  secundum  rem ;  realiter  enim 
distinguuntur  a  Verbo,  et  ideo  cum  humani- 
tate  non  habent  unionem  realem,  sed  solum 
intimam  preesentiam,  ratione  jam  dicta. 

ARTICULUS  III. 

Utrurn  sit  totus  Christus  sub  qualibet  parte  specierum 
panis  vel  vini  (4,  dist.  10,  art  3,  quaest.  3,  et  dist.  12, 
qusest.  1,  art.  3,  queest.  2,  ad  3;  et  4  cont.,  c.  67.  Et 
Quodl.  4,  art.  8,  corp.,  fin.). 

1 .  Acl  tertium  sic  proceditur.  Videtur,  quod 
non  sit  totus  Christus  sub  gualibet  parte  spe- 
cierumpanis  vel  vini.  Species  enim  illx  clividi 
possunt  in  infinitum.  Si  ergo  Christus  totus  est 
sub  qualibet  parte  specierum  prsedictarum, 

sequeretur,  quod  infinities  esset  in  hoc  sacra- 
mento,  quocl  est  inconveniens ;  nam  infinitum 
repugnat  non  solum  nalurx,  sed  etiam  gratix. 

2.  Prxterea,  corpus  Christi  cum  sit  organi- 
cum,  habet  partes  determinate  distantes;  est 
enim  cle  ratione  organici  corporis  determinata 
distantia  singularum  partium  ab  invicem, 
sicut  oculi  ab  oculo,  et  oculi  ab  aure.  Sed  hoc 
non  posset  esse,  si  sub  qualibet  parte  specie- 
rum  esset  totus  Christus;  oporteretenim,  quod 
sub  qualibet  parte  esset  quxlibet  pars,  et  ita 
ubi  esset  una  pars,  esset  et  alia.  Non  ergo 
potest  esse,  quod  totus  Christus  sit  sub  quali- 
betparte  hostix,  vel  vini  contenti  in  calice. 

3.  Prxterea,  corpus  Christi  semper  veram 
retinet  corporis  naturam,  nec  unquam  muta- 
tur  in  spiritum.  Sed  de  ratione  corporis  est, 
ut  sit  quantitas  positionem  habens,  ut  patet 
in  Prxdicamentis  (cap.  de  Qaantitate).  Sed 
ad  rationem  hujus  quantitatis  pertinet,  quod 
diversx  partes  in  diversis  partibus  loci  exi- 
stant.  Non  ergo  potest  esse  (ut  videtur),  quod 
totus  Christus  sit  sub  qualibet  parte  specie- 
rum. 

Sed contra  est,  quodAugust.  clicit  in  quodam 
sermone  (refertur  de  Consec,  d.  \ ,  c.  Singuli) : 
Singuli  accipiunt  Christum  Dominum,  et  in 
singulis  portionibus  totus  est,  necper  singulas 
minuitur,  sed  integrum  se  prsebet  in  singulis. 

Respondeo  dicendum,  quod,  sicut  ex  supra 
dictispatet  (art.  \  hujusquaest.,  etart.  preec), 
quia  in  hoc  sacramento  substantia  corpo- 
ris  Christi  est  ex  vi  sacramenti,  quantitas 
autem  dimensiva  ex  vi  realis  concomitantise, 
ideo  corpus  Christi  est  in  hoc  sacramento  per 
modum  substantix,  id  est,  per  modum,  quo 
substantia  est  sub  dimensionibus ;  non  autem 
per  modum  dimensionum,  id  est,  non  per  mo- 
dum  illum,  quo  quantitas  dimensiva  alicujus 
corporis  est  sub  quantitate  dimensiva  loci. 
Manifestum  est  autem,  quod  natura  substantise 
tota  est  sub  qualibet  parte  dimensionum,  sub 
quibus  continetur,  sicut  sub  qualibet  parte 
aeris  est  tota  natura  aeris,  et  sub  qualibet 
parte  panis  est  tota  natura  panis.  Et  hoc  in- 
differenter,  sive  sint  dimensiones  actu  divisx 
(sicut  cum  aer  dividitur,  vel  panis  secatur), 
vel  etiamsi  sint  actu  indivkx,  divisibiles  vero 
potentia.  Et  ideo  manifestum  est,  quocl  totus 
Christus  est  sub  qualibet  parte  specierum 
panis,  etiam  hostia  integra  manente,  et  non 
solum,  cum  frangitur,  sicut  quidam  dicunt, 
ponentes  exemplum  de  imagine  quse  apparet 
in  speculo,  quse  apparet  una  in  speculo  integro, 
in  speculo  autem  fracto  apparent  singulse  in 

in  singulis  partibus.  Quod  quidem  non  est 
omnino  simile,  quia  multiplicatio  hujusmodi 
imaginum  accidit  in  speculo  fracto  propter 
diversas  reflexiones  ad  diversas  partes  spe- 
culi;  hic  autemnon  est  nisi  una  consecratio , 
propter  quam  corpus  Christi  est  in  hoc  sacra- 
mento. 

Ad  \  ergo  dicendum,  quod  numerus  sequitur 
divisionem.  Et  ideo,  quamdiu  quantitas  manet 
indivisa  actu,  neque  substantia  alicujus rei  est 
pluries  sub  dimensionibus propriis,  neque  cor- 
pus  Christi  sub  dimensionibus  panis,  et  per 
consequens,  neque  infinities,  sed  toties  in  quot 
partes  dividitur. 

Ad  2  dicendum,  quod  illa  determinata  dis- 
tantia  partium  in  corpore  organico  fundatur 
super  quantitate  dimensiva  ipsius;  ipsa  autem 
natura  substantise  prsecedit  etiam  quantita- 
tem  dimensivam,.  Et  ideo,  quia  conversio  sub- 
stantise  panis  directe  terminatur  ad  substan- 
tiam  corporis  Christi,  secundum  cujus  moclum 
proprie  et  directe  est  in  hoc  sacramento  corpus 
Christi,  talis  distantia  partium  est  quidem  in 
ipso  corpore  Christi  vero,  sed  non  secundum 
hanc  distantiam  comparatur  ad  hoc  sacra- 
mentum,  sed  secundum  modum  suse  substantise, 
sicut  dictum  est  (in  corp.  art.). 

Ad  3  dicendum,  quod  ratio  illa  procedit  de 
natura  corporis,  quam  habet  secundum  quan- 
titatem  dimensivam.  Dictum  est  autem  (in 
corp.,  et  art.  \  hujus  qusest.),  quod  corpus 
Christi  comparatur  ad  hoc  sacramentum,  non 
ratione  quantitatis  dimensivse,  sed  ratione  suse 
substantiee,  sicut  dictum  est  (in  corp.  art.). 

De  materia  hujus  articuli  multa  dicta  sunt 
in  superioribus  ,  disp.  48,  ubi  preecipue  trac- 
tavimus  omnia  ,  quse  in  solutionibus  argu- 
mentorum  tangit  D.  Thom . ;  ceetera  expone- 
mus  disputat.  sequente. 

DISPUTATIO  LII. 

DE   HIS  QILE   SUNT    SUB   SINGULIS    PARTIBUS 
SPECIERUM  PAINIS  ET   VINI. 

Disputat.  14  de  Eucharistia.  —  Diximus, 
totum  Christum  esse  sub  singulis  speciebus 
panis  et  vini;  quia  vero  ipste  species  extensee 
sunt,  partes  habent;  ideo  necesse  est,  ut  de 
ipsis  etiam  dicamus;  quia  vero  hee  partes 
specierum  esse  possunt,  vel  divisse,  ut  sunt 
partes  hostise  post  fractionem,  vel  continuee, 
ut  ante  fractionem,  quando  aliquo  indivisi- 
bili  termino  copulantur,  ideo  dicemus  prius 

de  partibus  divisis,  quia  in  eis  res  est  clara ; 
deinde  de  continuis;  ac  tandem  de  ipsis  indi- 
visibilibus  terminis  quantitatis. 

SECTIO  I. 

An  totus  Christus  sit  sub  singulis  partibus  specierum , 
post  earum  divisionem. 

1 .  Heec  queestio  videri  potest  superflua, 
suppositis  his  quee  in  preecedente  disputa- 
tione  dicta  sunt;  ostendimus  enim ,  totum 
Christum  esse  sub  singulis  speciebus  sacra- 
mentalibus  panis,  et  vini ;  quod  de  singulis 
individuis  harum  specierum  necessario  intel- 
ligendum  est,  quia  nec  Christus  esse  potest 
sub  speciebus  in  communi  seu  abstracte 
sumptis;  neque  est  major  ratio  de  uno  earum 
individuo,  quam  de  alio;  est  ergo  sub  omni- 
bus;  sed  hoc  ipso,  quod  partes  specierum 
sunt  actu  divisee,  jam  non  sunt  partes;  sed 
tot  sunt  individua,  quot  per  divisionem  re- 
sultant;  ergo  nullus  est  locus  queestioni  pro- 
positee ;  constat  enim  ex  superiori  resolulione 
ita  debere  esse  Christum  sub  his  partibus  di- 
visis,  quemadmodum  est  sub  singulis  indivi- 
duis  specierum  sacramentalium. 

2.  Ut  ergo  qusestionis  ratio  et  difficullas 
aperiatur,  advertendum  est,  tribus  modis 
accidere  posse,  species  sacramentales  panis 
et  vini  esse  actu  divisas  :  primo  ante  conse- 
crationem  et  in  consecratione  ipsa ,  ita  ut 
distinctis  etiam  consecrationibus,  seu  verbo- 
rum  prolationibus  consecratee  fuerint,  quo- 
modo  sunt  distinctee  duee  hostiee  in  distinctis 
sacrificiis  consecratee,  et  de  his  potissimum 
intelligitur  doctrina  tradita  in  preecedente 
disputatione,  et  de  eis  maxime  procedit  ratio 
dubitandi  hic  facta.  Et  accedit  alia,  quod  per 
quamlibet  formam  totum  Chrisli  corpus,  vel 
sanguis  indicatur. 

3.  Secundo  modo  contingit,  species  esse 
actu  divisas  ante  consecrationem,  atque  etiam 
dum  consecrantur,  in  ipsa  tamen  consecra- 
tione  unica  forma  consecrari,  ut  quando  sa- 
cerdos  unica  verborum  prolatione  plures 
hostias,  vel  plures  calices  consecrat;  et  de 
his  potest  jam  esse  nonnulla  major  dubitandi 
ratio,  quia  in  hoc  casu  magis  videntur  hee 
species  partes  unius  sacramenti,  quam  in 
priori;  nam  licet,  ea  consideratione ,  qua  in 
superioribus  dicebamus  totum  Eucharistiee 
sacramentum  esse  unum  tantum,  possunt 
queelibet  hostiee  actu  divisee,  et  seorsim  con- 
secratee,  dici  partes  unius  sacramenti,  tamen 


secundum  se  singulee  species  illarum  sunt  in- 
tegree  et  totales,  quantum  in  preesenti  mate- 
ria  esse  possunt ;  at  vero  in  hoc  posteriori 
casu  magis  videntur  partes  unius  sacramenti, 
quia  unica  forma  informantur.  Unde  etiam 
fit,  ut  per  eam  formam  semel  tantum  indice- 
tur,  seu  significetur  lotus  Christus,  ut  sub 
illis  omnibus  speciebus  contentus;  et  ideo 
major  esse  potest  dubitandi  ratio,  an  sub 
omnibus  illis  speciebus  simul  sumptis  totus 
Christus  simul  actu  contineatur,  vel  toties, 
quot  sunt  species  actu  divisee.  Nihilominus 
in  hoc  etiam  casu  certissima  est  resolutio 
superius  tradita,  totum  scilicet  Christum  esse 
sub  hujusmodi  speciebus  singulis,  ut  a  fortiori 
constabit  ex  his,  quee  in  tertio  puncto  dice- 
mus.  Et  declaratur  breviter,  quia  sub  singu- 
lis  speciebus  actu  divisis  est  aliquid  corporis 
Christi ;  ergo  est  totus  Christus.  Antecedens 
constat,  quia  illee  omnes  species  manent  con- 
secratee,  ut  de  fide  constat  ex  usu  Ecclesiee, 
et  ex  facto  Christi,  quia  unica  verborum 
prolatione  totum  consecravit  panem,  quem 
discipulis  distribuit,  et  ut  supra  diximus, 
prius  panem  ipsum  in  frusta  divisit,  vel  si 
prius  consecravit,  et  postea  divisit,  a  fortiori 
idem  inferri  potest,  ut  jam  dicam;  ergo  sub 
omnibus  illis  speciebus  sic  consecratis  non 
manet  substantia  panis,  sed  corpus  Christi. 
Consequentia  vero  probatur,  tum  ex  dictis 
de  preesentia  sacramentali  corporis  Christi, 
quee  natura  sua,  ita  est  indivisibilis,  ut  ibi 
totum  constituat,  ubi  partem;  tum  ex  dictis 
de  concomitantia ,  quia  non  potest  corpus 
Christi  esse  in  frusta  divisum,  saltem  propter 
incorruptibilitatem  suam,  et  realem  partium 
unionem;  tum  denique  quia  non  est  major 
ratio  cur  una  pars  corporis  sit  sub  his  specie- 
bus,  quam  alia;  est  ergo  totum  corpus  sub 
singulis.  Neque  contra  hoc  obstat  ratio  du- 
bitandi  posita,  lum  quia  licet  hujusmodi  hos- 
tiee,  seu  species  distinctee'  per  eamdem  for- 
mam  consecrentur,  tamen  quatenus  disconti- 
nuee  sunt,  et  panis  sub  eis  existens  erat 
quoddam  totum,  dici  possunt  integra  queedam 
individua  specierum  sacramentalium,  saltem 
physice,  et  ideo  necesse  est,  sub  illis  totum 
Christum  contineri ;  tum  etiam  quia  licet  ve- 
rum  sit,  illas  esse  partes  unius  sacramenti, 
hoc  ipsum  est,  quod  contendimus,  adesse 
totum  Christum  in  partibus  actu  divisis.  Ne- 
que  etiam  refert,  quod  per  unicam  formam 
semel  tantum  in  tota  materia  totus  Christus 
designari  videatur,  quia  ex  vi  lalis  formee 
manent  singulee  hostiee  consecratee,  et  ideo 

de  singulis  lota  forma  verificatur,  quia  per 
totam  illam,  et  per  efficientiam  ejus  conse- 
crantur.  Unde  fit,  ut  pronomen,  hoc,  quam- 
yis  totam  illam  materiam  demonstret  per 
modum  unius  cibi,  tamen  ex  Christi  institu- 
tione  et  debita  ministri  intentione  non  solum 
designet  totam  collectionem,  sed  etiam  quam- 
libet  partem  ejus;  ita  ut  illa  sit  veluti  indivi- 
sibilis  forma,  tota  in  toto,  et  tota  in  singulis 
partibus  suo  modo  existens,  et  veritatem  ha- 
bens,  ut  magis  ex  sequentibus  patebit. 

4.  Divisa  hostia  post  consecrationem,  in 
singulis  partibus  manet  Christus.  —  Tertio 
modo  contingit,  species  esse  aclu  divisas  so- 
lum  post  consecratitinem,  ut  quando  una  hos- 
tia  continua,  vel  unus  calix  prius  consecra- 
tur,  et  postea  frangitur  seu  distribuitur  in 
plures;  et  tunc  adhuc  videtur  esse  major  du- 
bitandi  ratio,  quia  illse  species  ex  vi  prioris 
consecrationis  non  fuerunt  species  totales  et 
integrse,  et  ideo  ex  principiis  positis  disputa- 
tione  prascedente  non  satis  vicletur  colligi  in 
singulis  earum  esse  totum  Christum.  Nihilo- 
minus  de  fide  etiam  certum  est,  sub  singulis 
partibus  hujusmodi  totum  Christum  contineri. 
Hoc  enim  sensu  definit  hanc  veritatem  Conc. 
Trident.,  sess.  13,  can.  3,  dicens,  sub  una- 
quaque  specie,  et  sub  singulis  cujusque  spe- 
ciei  partibus,  separatione  facta,  totum  Chri- 
stum  contineri;  quod  prius  docuerat  Concil. 
Florent.  in  decreto  Eugenii,  et  habetur  etiam 
in  c.  Singulis,  quod  hic  citat  D.  Thom.  in  ar- 
gumento  Sed  conlra  ,  ex  x\ugustino ;  est  autem 
Ambrosii,  velHieronymi,  vel  incerti  auctoris, 
ut  in  decreto  Gregoriano  notatur.  Ubi  alia 
decreta  referuntur,  cap.  Qui  manducat,  cap. 
Ubi  pars,  ubi  HilariusP.  dicit,  figuram  hujus 
mysterii  praecessisse  in  manna,  cle  quo  dici- 
tur :  Qui  plus  collegerat,  non  habuit  amplius, 
neque  qui  minus  paraverat,  habuit  minus;non 
enim  est  quantitas  visibilis  in  hoc  xstimanda 
mysterio,  sed  virtus  sacramenti  spiritualis. 
Unde  Basilius  in  epist.  ad  Ctesaream  Patri- 
tiam  :  Idem  est,  inquit,  virtute,  sive  unam 
partem  quis  accipiat,  sive  plures;  et  Eusebius 
Emiss.,  hom.  5  de  Pasch.  :  Eucharistise 
sanctse  perceptio  non  in  quantitate,  sed  in  vir- 
tute  consistit;  nam  corpus,  sacerdote  dispen- 
sanle,  tantum  est  in  exiguo,  quantum  esse 
constat  in  toto ;  et  alia  congerit  Canisius  in 
Catechismo,  tit.  de  Euchar.,  §  8.  Ratio  vero 
est,  quia  post  hujusmodi  divisionem  et  sepa- 
rationem  factam,  aut  Christus  desinit  omnino 
esse  sub  illis  partibus  divisis,  aut  pars  c%- 
poris  ejus  sub  una  specie,  et  pars  sub  alia, 

aut  lotus  Christus  sub  singulis;  primum  et 
secunclum  dici  non  possunt;  ergo  necessario 
dicendum  est  tertium.  Probatur  prima  pars 
minoris,  primo  ex  facto  Christi  juxta  proba- 
bilem  opinionem  asserentem,  prius  conse- 
crasse,  postea  fregisse;  quod  saitem  in  spe- 
ciebus  calicis  videtur  omnino  certum;  non 
enim  duodecim  calices  consecravit,  nec  in 
eodem  calice  toties  consecrationem  repetivit, 
sed  unica  consecratione  eam  quantitatem  vini 
in  uno  calice  consecravit,  quse  omnibus  suffi- 
ceret,  quibus  propterea  dixit,  Accipite  et  di- 
vidite  inter  vos;  singuli  ergo  sumendo  par- 
tem  specieruma  reliquis  partibus  dividebant, 
et  tamen  verum  Christi  sanguinem  sumebant; 
ergo  per  divisionem  non  amittunt  species 
consecrationem,  sed  sub  eis  divisi  corpus  et 
sanguis  Christi  manent.  Hoc  etiam  confirmat 
usus  Ecclesice,  nam  in  primis  in  Missa  frangi- 
tur  hostia,  et  nihilominus  post  fractionem 
quselibet  pars  consecrata  manet,  alioqui  sa- 
cerdos  postea  non  acciperet  corpus  Christi ; 
similiter,  solet  frangi  ad  communicandos 
fkleles;  reliquiee  etiam,  seu  minimse  particu- 
lee,  quse  interdum  ab  hostia  consecrata  ca- 
dunt  et  separantur,  magna  veneratione  ser- 
vantur,  tanquam  Christi  corpus  continentes. 
De  qua  re  multa  in  superioribus  ex  antiqua 
traditione  adduximus.  Ratio  denique  est,  quia 
dum  consecratur  hostia  integra,  omnes  ejus 
partes  etiam  consecrantur;  neque  enim  pos- 
set  consecrari  totum,  non  consecratis  parti- 
bus  integrantibus  ipsum,  ut  per  se  constal; 
sed  per  solam  divisionem  non  amittunt  par- 
tes  consecrationem ,  tum  quia  si  in  initio 
ipsius  consecrationis  divisio  jam  facta  fuisset, 
non  impediret,  quominus  fieret  omnium  illa- 
rum  consecratio ;  ergo  nec  postea  impedirepo- 
test,  quominus  conservetur;  tum  etiam  quia 
si  sub  illis  accidentibus  esset  substantia  panis, 
iicet  fieret  divisio,  sub  singulis  partibus  divi- 
sis  conservaretur  panis  substantia;  ergo  etiam 
conservatur  corpus  Christi.  Patet  consequen- 
tia  ex  quodam  principio  supra  posito,  et  pro- 
bato  disput.  46,  tamdiu  corpus  Christi  sub 
speciebus  consecratis  manere,  quamdiu  sub 
eisdem  naturaliter  posset  substantia  panis 
conservari.  Altera  autem  pars  minoris  facile 
probari  potest  ex  dictis  in  secundo  puncto, 
quia  nec  corpus  Christi  potest  esse  in  partes 
divisum,  neque  etiam  posset  reddi  ratio,  ob 
quam  magis  una  pars  esset  sub  una  parte 
speciei,  quam  alia,  quod  evidentius  constabit 
ex  sectione  sequente;  hoc  enim  pendet  ex  his 
quEe  ibi  dicemus ;  ita  enim  manet  Christus  in 

parlibus  divisis  specierum,  sicut  antea  erat 
in  eisdem  conjunctis. 

5.  Dubium.  —  Mojor.  —  Solum  potest  hic 
oriri  dubium,  si  pars  aliqua  specierum  tam 
minima  separaretur,  ut  sub  ea  non  posset 
naturaliter  substantia  panis  et  vini  conser- 
vari.  Quae  res  pendet  ex  alia  philosophica 
queestione,  an  hujusmodi  entia  naturalia  ho- 
mogenea  terminentur  ad  minimum ;  nam  sup- 
posita  opinione  hoc  affirmante,  recte  dicitur 
consequenter  sub  tali  particula  non  manere 
Christi  corpus;  neque  hoc  repugnat  superius 
dictis,  quia  illa  particula  proprie  non  esset 
pars  specierum  panis;  supponendo  autem, 
ut  fortasse  verius  est,  non  dari  terminum  mi- 
nimum  in  hujusmodi  rebus,  Major  in  4,  d.  1 1 , 
queest.  3,  adhuc  docet  posse  separari  tam 
minimam  particulam  specierum,  ut  sub  ea 
non  possit  conservari  corpus  Christi,  quamvis 
posset  conservari  substantia  panis;  ut  ,v.  gr., 
si  tam  sit  minima,  ut  nullo  sensu  percipi  pos- 
sit.  Sed  hsec  sententia  est  falsa,  et  preeter 
generalem  doctrinam  fidei,  seu  qusedam  ex- 
ceptio  ejus  sine  fundamento;  nam  illud  de 
perceptione  sensus,  est  valde  per  accidens; 
nam  satis  est,  quod  illa  res  sit  per  se  et  na- 
tura  sua  sensibilis,ut  dictum  est  supra,  disp. 
43,  sect.  7. 

SECTIO  II. 

Utrum  sit  totus  Christus  sub  singulis  partibus  inter  se 
continuis. 

1 .  Prima  sententia.  —  Secunda  sententia. 
—  Impugnatur  hsec  sententia  quatenus  a  pri- 
ma  differt.  —  Prima  opinio  est,  in  una  hostia 
integra  semel  tantum  esse  totum  Christum,  et 
partibus  hostise  non  totum  corpus,  sed  partes 
ejus  respondere.  Tribuitur  Altisiodorensi, 
lib.  4  Sum.,  tract.  5,  cap.  4,  sed  excusari 
posset,  quia  solum  dicit,  ante  fractionem  per 
se  esse  Christum  in  loto,  et  non  in  partibus, 
post  fractionem  vero  per  se  etiam  esse  sub 
singulis  partibus  divisis.  Hanc  vero  opinio- 
nem  plane  supponit  Albertus  in  4,  dist.  13, 
art.  14;  non  enim  probal,  ante  divisionem, 
non  esse  totum  Christum  sub  singulis  parti- 
bus  specierum,  sed  id  potius  supponit;  et  ra- 
tionem  inquirit  cur  post  divisionem  sit  totus 
in  singulis  partibus;  et  non  affert  aliam  ratio- 
nem,  nisi  quia  ante  divisionem  solum  signifi- 
catur  Christus  per  species  continuas  per  mo- 
dum  unius  cibi,  et  ideo  semel  tantum  est 
sub  illis ;  post  divisionem  vero  significatur, 
ut  plures  cibi,  et  ideo  oportet,  ut  pluries 


etiam  sit  sub  talibus  speciebus.  Confirmari 
hoc  potest,  quia  hoc  satis  est  ad  veritatem 
formee,  et  ad  omnem  doctrinam  fidei;  non 
enim  sine  causa  Concilia  supra  citata  addunt 
illam  particulam ,  separatione  facta ,  et  alio- 
qui  hoc  modo  fit  hoc  mysterium  facilius ,  et 
intelligibilius,  quia  non  cogimur  dicere  corpus 
quantum  esse  totum  in  toto,  et  totum  in  qua- 
libet  parte,  absque  ulla  extensione  in  ordine 
ad  locum,  quod  in  hoc  mysterio  est  difficilli- 
mum  intellectu.  Secunda  sententia  est,  ante 
divisionem  esse  Christum  in  toto,  et  totum  in 
singulis  partibus,  quse  tantam  habent  quan- 
titatem,  utsi  separarentur  a  toto,  posset  in 
eis  conservari  substantia  panis,  in  illis  vero 
partibus  minimis  semel  tantum  esse  Christum 
totum  in  toto,  et  partem  in  parte  minore  mi- 
nima  separabili.  Tribuitur  Alex.  Alens.,  4 
part.,  qusest.  40,  memb.  3,  art.  5;  et  Bonav. 
in  4,  d.  10,  art.  1,  qusest.  1;  Gabr.,  lect.  80 
in  can.,  dub.  4,  in  fine;  qui  dicunt.  totum 
Christi  corpus  non  esse  infinities  in  hoc  sa- 
cramento,  sed  in  aliquo  numero  finito,  quia 
minima,  ex  quibus  constal  tota  hostia,  sunt 
in  aliquo  numero  finito.  Et  ita  hsec  opinio,  in 
eo,  in  quo  cum  praecedente  convenit,  habet 
idem  fundamentum,  nam  excusat  prsedictum 
inconveniens,  et  non  admittit  corpus  absolute 
esse  totum  in  toto,  et  in  qualibet  parte;  neque 
quod  sit  omnino  inextensum  in  loco.  Quoad 
id  vero,  in  quo  heec  sententia  differt  a  preece- 
dente,  fundari.  potest,  quia  in  ea  parte,  sub 
qua  totus  Christus  potest  post  separationem 
conservari,est  etiam  totusante  separationem, 
quia  separatio  non  mutat  consecrationem,  ut 
dicemus;  sed  potest  lotus  conservari  in  parte 
minima  separata  :  ergo.  Et  hinc  etiam  potest 
altera  pars  probari,  quia  sub  ea  parte,  sub 
qua  non  potest  totus  Christus  conservari  post 
separationem,  neque  etiam  est  totus  ante  se- 
parationem,  propter  eamdem  rationem.  Et 
prseterea,  quia  ibi  non  potest  esse  substantia 
panis  per  modum  totius;  ergo  neque  etiam 
est,  cur  ibi  sit  totus  Christus.  Sed  haec  sen- 
tentia  in  eo,  in  quo  a  preecedenti  differt,  sup- 
ponit  falsam  philosophicam  sententiam  de 
minimo  naturali  in  homogeneis;  et  adhuc  illa 
supposita,  non  est  verisimilis,  tum  quia  illa 
minima  possunt  infinitis  modis  designari, 
prsesertim  in  pane  et  vino,  quse  homogenea 
sunt,  quia  illa  minima  inter  se  communicant 
in  partibus,  quse  omnes  sunt  ejusdem  ratio- 
nis.  Unde  non  potest  assignari  ratio,  cur  to- 
lus  Christus  sit  potius  in  hoc  minimo,  quam 
in  illo,     seu   in  tot  minimis  designatis  ho 

modo,  potius  quam  in  alio;  tum  maxime  quia 
quando  dividitur  hostia ,  possunt  dividi  illa 
minima,  quia  pars  minima  conservari  polest 
aliis  unita  ;  imo  semper  necesse  est,  ut  ali- 
quod  minimum  clividatur  secundum  aliquam 
designationem.  Finge  etiam  hostiam  constare 
tribus  aut  quinque  minimis,  et  dividi  postea 
in  partes  eequales;  conservatur  ergo  postea 
corpus  Christi  in  tota  illa  quantitate  ex  mini- 
mo  et  dimidio  constante,  quia  in  tota  illa 
substantia  panis  conservaretur;  si  ergo  in  uno 
minimo  est  semel  totum  Christi  corpus,  quo- 
modo  erit  sub  alia  dimidia  parte  miniuii? 
Itaque  hsec  posterior  opinio  incidit  in  omnes 
difficultatespriorisopinionis,etaugetpra3terea 
multas,  quibus  satisfacere  non  potest;  nam 
contingere  sa?pe  potest,  ut  fractio  hostire  fiat 
dividendo  illa  minima,  in  quibus  juxta  hanc 
opinionem  corpus  Christi  est  totum  in  toto,  et 
pars  in  parte;  quare  necesse  erit,  aut  post  di- 
visionem  Christi  corpus  secundum  aliquam 
partem  esse  sub  aliqua  parte  specierum  abs- 
que  integritate  et  conjunctione  aliarum  par- 
tium  suarum,  vel  certe  ralione  divisionis  mu- 
tare  totum  modum  existendi,  quem  in  illis 
minimis  habebat;  et  adhuc  hoc  non  satis  erit, 
quotiescumque  hostia ,  qua?  manet  integra , 
non  constat  prtecise  ex  tot  minimis,  sed  prae- 
terea  includit  aliquam  quantitatem  minorem 
minima,  quia  dici  non  poterit,  quomodo  in 
illa  sit  corpus  Christi.  Supposita  ergo  aliqua 
extensione  corporis  Christi  sub  speciebus 
consecratis,  minus  verisimiliter  loquitur  heec 
sententia,  quam  preecedens. 

2.  Christus  in  quibuslibet  partibus  hostise 
consecratx,  quantumvis  exiguis,  totusexisiit. 
—  Dicendum  vero  est,  ante  divisionem  spe- 
cierum  sacramentalium  totum  Christum  esse 
in  tota  quantitate  et  totum  sub  singulis  par- 
tibus  quantumvis  minimis,  et  ejusdem  quan- 
titatis.  Hsec  est  sententia  communis  Theolo- 
gorum ;  tenet  D.  Thom.  hic;  Scotus,  Richard., 
Palud.,  Major,  et  alii  in  4,  dist.  10;  Marsil., 
qua?st.  7,  art.  1  ;  Henric,  Quodlib.  1,  quaest. 
5;  iEgid.,  Quodlib.  1,  queest.  4;  Herveeus, 
Quodlib.  1,  art.  3;  Gab.,  lect.  43  in  can.;  et 
idem  sentit  Hugo  Vict.,  lib.  2  de  Sacram., 
part.  8,  cap.  11;  Innoc,  lib.  4  de  hoc  myst., 
c  8.  Favet  Concil.  Trident.,  nam  licet  can.  3 
addat  particulam  illam,  separatione  facta, 
lamen  cap.  3,  ubi  eamdem  tradit  doctrinam, 
illam  omittit,  simpliciterque  dicit :  Totus  et 
integer  Christus  sub  panis  specie ,  et  sub 
qualibet  ipsius  speciei  parte ,  totus  item  sub 
vini  specie,  et  sub  ejus  partibus  existit.  Fa- 


vent  denique  varia  decrela  citata  ex  dist.  i, 
de  Consec,  in  quibus  haec  verilas  absolute, 
et  sine  praedicta  limitatione  docetur ;  et  pra3- 
sertim  prsedictum  cap.  Ubi  pars;  ibi  enim  ge- 
neratim  dicitur,  totum  Chrisli  corpus  adesse 
ubi  est  pars  ejus;  sed  ante  divisionem  sub 
qualibet  parte  specierum  est  aliqua  pars  cor- 
poris  Christi;  ergo  ibidem  est  totum  Christi 
corpus. 

3.  Rationes  autem  hujus  veritatis  varias 
traduntur.  Prima  polest  sumi  ex  dictis  supra, 
disput.  48,  quia  Christum  existere  hoc  modo 
in  sacramento,  non  est  impossibile,  ut  ibi 
ostensum  est,  quia  extensio  in  ordine  ad  lo- 
cum  est  omnino  extra  rationem  quantitatis, 
posterior  illa,  alque  adeo  separabilis  ab  illa; 
de  quo  late  Scot.,  dist.  10,  quasst.  1,  ubi  va- 
rias  rationes  congerit,  qua3  hoc,  ad  summum, 
suadent;  non  tamen  hoc  sufficit  ad  inferen- 
dum  quod  intendimus,  quia  etiam  fuit  possi- 
bilis  alius  modus,quemprimasententia  docet, 
ut  ex  dictis  in  eadem  disputatione  constare 
potest.  Et  icleo  addenclurn  ulterius  est,  hoc 
non  solum  esse  possibile,  sed  etiam  decentius 
magisque  consentaneum  principiis  fidei.  Hoc 
autem  probatur,  quia  alias  Christus  esset  ex- 
tensus  in  ordine  ad  locum  sub  minori,  et  ho- 
mogenea  quantitate;  hoc  autem  fieri  non  po- 
tuit  conveniente,  ac  decente  modo  :  ergo. 
Sequela  per  se  constat  ex  declaratione  alia- 
rum  opinionum,  quia  nihil  aliud  est  esse  ex- 
tensum  in  ordine  ad  locum ,  quam  habere  to- 
tam  quantitatem  in  tota  quantitate  loci,  et 
partem  in  parte;  minor  vero  probatur,  quia, 
si  magna  quantitas  corporis  est  sub  minima 
quantitate  specierum,  necesse  est,  quod  ali- 
qua3  partes  corporis  Christi  sint  per  conden- 
sationem  aut  penetrationem  ad  eumdem  lo- 
cum  redacta?,  licet  alias  inter  se  loco  distent, 
quia  alias  impossibile  esset,  majorem  quanli- 
tatem  in  minimo  spatio  collocari,  secl  solum 
in  adaequato,  quod  natura  sua  nata  est  occu- 
pare;  non  enim  alia  de  causa  illud  naturali- 
ter  occupat,  nisi  quia  tot  partibus  a?qualibus 
constat,  et  qua?libet  earum  nata  est  occupare 
tantum  locum  distinctum  a  loco  alterius;  si 
ergo  totum  hoc  integre  servatur,  impossibile 
est  grande  corpus  acl  minus  spatium  reduci ; 
necesse  est  ergo,  ut  partes  aliqua?  illius  cor- 
poris,  vel  condensentur,  vel  in  eodem  spatio 
penetrentur.  Primum  autem  horum,  scilicet, 
condensatio,  repugnat  incorruptibilitati  cor- 
poris  Christi,  et  naturali  dispositioni  ejus;  se- 
cundum  autem  etiam  includit  imperfectio- 
nem ,  nam  cogitur  contraria  opinio  admittere 

id,  quod  vitare  intendebat,  nimirum,  quod 
partes  corporis  quanti  inter  se  loco  non  dis- 
tent;  et  alioqui  hoc  ipsum  fieri  dicit  modo 
maxime  materiali,  et  imperfecto.  Atque  idem 
argumentum  fieri  potest,  si  ponamus,  fieri 
consecrationem  unius  panis  majoris  quanti- 
tatis,  quam  sit  corpus  Ghristi;  ut  enim  corpus 
Christi  totam  illam  quantitatem  occupet  per 
unam  tantum  prsesentiam  extensam  ,  necesse 
est,  aut  corpus  ipsum  Christi  rarefieri  in  se, 
aut  aliquas  partes  ejus  constitui  in  pluribus 
locis  partialibus,  et  sibi  adsequatis ;  aliter 
enim  concipi  non  potest.  Accedit,  quod  cum 
species  panis  sint  homogenese,  et  nullam  ha- 
beant  determinatam  figuram,  sed  possint 
esse,  vel  circulares,  vel  angulares,  etc,  cor- 
pus  autem  Christi  sit  heterogeneum,  et  de- 
terminatse  figurse,  fieri  non  potest,  secundum 
commensurationem  et  extensionem  localem 
adsequate  sibi  respondeant,  nisi  corpus  Chri- 
sti,  seu  aliquse  partes  ejus  in  se  mutentur,  et 
indecente  modo  constituantur,  ut  possit  to- 
tum  ad  figuram  circularem  adaequate  redigi, 
aut  ut  possit  plures  angulos  panis  implere,  et 
alia  hujusmodi.  Possunt  etiam  hic  afferri  in- 
commoda  supra  illata  de  variis  positionibus 
corporis  physici  in  ordine  ad  locum,  et  de  si- 
tibus  indecentibus,  etc.  Denique  si  hoc  dica- 
tur,  nulla  potest  reddi  ratio,  cur  una  pars 
corporis  Christisit  potius  in  hac  parte  specie- 
rum,  quam  in  alia,  aut  cur  partes  qusedam 
corporis  inter  se  penetrentur,  et  non  alise, 
sed  totum  revocandum  erit  ad  Christi  bene- 
placitum. 

4.  Secunda  ratio  principalis  sumi  potest  ex 
dictis  sectione  praecedente,  nam  post  divi- 
sionem  Christus  totus  est  in  singulis  parti- 
bus;  ergo  ita  erat  ante  divisionem;  sed  licet 
divisio  procedat  in  infinitum,  semper  totus 
Christus  erit  in  quibuscumque  partibus  divi- 
sis;  ergoetiam  ante  divisionem  totus  Christus 
est  in  singulis  partibus  ,  quse  in  infinitum  di- 
vidi  possunt;  probatur  utraque  consequentia, 
quiasola  separationonmutat  consecrationem, 
nec  constituit  corpus  Christi ,  vel  aliquam 
partem  ejus,  ubi  antea  non  erat.  Atque  idem 
argumentum  e  contrario  fieri  potest  de  conti- 
nuitate ;  nam  contingit ,  duas  species  conse- 
cratas  in  duplici  calice,  in  uno  conjungi  et 
copulari ;  prius  autem  erat  totus  Christus  in 
singulis  illis  speciebus;  ergo  et  postea ;  nam 
propter  solam  continuationem  non  amittit 
Christus  prsesentiam,  quam  antea  habebat, 
nec  mutat  illam.  Respondere  quis  potest,  se- 
parationem  esse  conditionem  sine  qua  non, 

ut  Christus  habeat  repetitam  prsesentiam  spe- 
ciebus.  Sed  hoc  est  mere  gratis  et  volunlarie 
dictum;  nulla  enim  ratio  hujus  necessitatis 
afferri  potest.  Quod  prseterea  in  hunc  modum 
declaratur  :  nam  sumpta  hostia  integra,  po- 
test  sacerdos  solam  dimidiam  ejus  partem 
consecrare,  ut  supra  dictum  est;  tunc  ergo 
esset  totus  Christus  sub  illa  dimidia  parte; 
ergo,  ut  sit  totus  Christus  in  aliqua  parte 
hostia?,  non  oportet,  ut  sit  actu  divisa.  Rursus 
posset  ibidem  idem  sacerdos  alteram  partem 
denuo  consecrare;  ergo  etiam  in  illa  esset 
totum  corpus  Christi,  quia  hoc  etiam  exigit 
veritas  formse;  esset  ergo  totus  Christus  in 
singulis  iliarum  partium,  quamvis  continuis. 
Idemque  argumentum  de  quibuscumque  aliis 
partibus  fieri  potest,  quia  quod  per  plures 
consecrationes  intelligitur  fieri  posse  circa 
eamdem  materiam  continuam ,  intelligendum 
est  fieri  posse  per  unam,  quia  tam  efficax  est 
una  forma  cadens  in  totam  aliquam  mate- 
riam,  sicut  plures,  in  pluribus  hostiis  divisis, 
quee  tam  efficaciter  et  integre  una  forma  con- 
secrantur,  sicut  multis,  ut  ex  dictis  in  prasce- 
dente  sectione  constat. 

5.  Unde  adjungi  potest  tertia  ratio,  fundata 
in  vero  sensu  verborum  formse,  et  ex  modo 
conversionis ,  quse  ex  efficacia  eorum  fit  ex 
pane  et  vino,  quse  est  materia  remota  in  se 
homogenea,  et  ejusdem  rationis  in  omnibus 
suis  partibus.  Verba  enim  seque  cadunt  in 
totam  hanc  materiam,  et  in  quamlibet  par- 
tem  ejus,  et  vi  sua  convertunt  illam  in  cor- 
pus  Christi;  ergo  seque  convertunt  illam  to- 
tam,  et  quamlibetpartem  ejus  in  totum  corpus 
Christi ;  ergo  est  totum  corpus  Christi  in  tota 
illa  materia,  et  in  qualibet  parle  ejus.  Major 
declaratur,  nam  quando  profero,  Hoc  est  cor- 
pus,  etc,  per  illud  pronomen  seque  designo 
totam  hanc  quanlitatem  panis,  ut  continen- 
tem  corpus  Christi,  nec  magis  designo  unani 
partem,  ut  continentem  caput,  quam  pedes; 
et  sic  de  cseteris  partibus;  hoc  ergo  appello, 
indifferenter  designare  totum  et  partes.  Hinc 
autem  probatur  prima  consequentia  (csetera 
enim  omnia  clara  sunt)  :  primo,  quia  non  est 
major  ratio,  cur  una  pars  substantise  panis 
convertatur  in  hanc  partem  corporis  Christi 
potius,  quam  in  aliam,  v.  gr.,  in  caput  po- 
tius,  quam  in  pedes,  etc  Neque  hoc  potest  ex 
intentione  ministri  determinari ,  ut  per  se 
manifestum  est;  absurdum  est  autem  expec- 
tare  semper,  ut  a  Deo  determinetur,  cum 
effectus  sacramentorum  ex  institutione  certi 
debeant  esse  et  definiti.  Secundo,  quia  sacra- 

mentorum  effectus  significationi  respondent, 
ac  proporlionati  sunt;  species  autem  sacra- 
mentales  significant  Ghristum ,  quem  conli- 
nent;  etquaelibet  pars  specierum  indifferenter 
significat  quamlibet  partem  corporis  Christi, 
seu  Christum  ipsum,  qui  est  panis  vitfe;  ergo 
inclifferenter  continent  quamlibet  partem,  vel 
potius  totum  corpus  Christi.  Atque  idem  ar- 
gumentum  fieri  potest  ex  parte  formae,  ut 
dicebam;  nam  illud  pronomen  Hoc  indiffe- 
renter  indicat  totam  hostiam  et  partem  ejus; 
sicut  qui  profert  eamclem  formam  super 
plures  hostias ,  indifferenter  indicat  singulas, 
et  earum  aggregatum  ;  sicut  ergo,  quoad  hoc, 
eadem  est  ratio  de  partibus  hostise  continuis, 
vel  disjunctis,  ita  etiam  quoad  hoc,  ut  Christus 
sit  in  toto,  et  in  qualibet  parte,  tam  continua, 
quam  disjuncta. 

6.  Quarto  loco  addi  potest  ratio,  qua  hic 
D.  Thom.  usus  est;  eamque  Scotus,  Gabriel, 
Ocham  et  Aureol.  impugnant ;  defendunt  au- 
tem  Capreol.,  dist.  10,  queest.  2,  et  ibi  Sotus, 
et  Cajet.,  et  Ferrar.,  4  contra  Gent.,  cap.  67, 
ejusque  expositionem  ex  commentario  huc 
remisi,  quee  ex  ratione  proxime  prsecedente 
pendet.  Est  autem  hsecsumma  rationisD.  Th. : 
In  Eucharistia  est  per  se,  et  ex  vi  verborum 
substantia  corporis  Christi ,  quantitas  vero 
solum  ex  reali  concomitantia ;  ergo  totum 
Christi  corpus  in  hoc  sacramento  ad  eum  mo- 
dum  est,  quo  substantia  est  sub  dimensioni- 
bus  quantitatis,  et  non  acl  eum  modum,  quo 
dimensiones  quantitatis  sunt  in  loco  ;  sed  na- 
tura  substantiae  tota  est  sub  tota  quantitate, 
et  tota  sub  qualibet  parte  suarum  dimensio- 
num;  tota  enim  natura  panis  est  sub  qualibet 
parte  specierum  panis;  ergo  totum  Christi 
corpus  est  ad  eumdem  modum  sub  dimensio- 
nibus  panis  tam  continuis,  quam  divisis;  est 
ergo  totum  sub  qualibet  parte  earum.  In  quo 
discursu  duplex  praecipua  diffieultas  occurrit. 
Prima  est  circa  illam  consequentiam  :  Sub- 
stantia  est  hic  ex  vi  verborum  ,  quantitas  per 
concomitantiam;  ergo  Christi  corpus  est  hic 
per  modum  substantiae,  et  non  per  modum 
quantitatis;  haec  enim  consequentia  nec  a 
D.  Thom.  probatur,  nec  per  se  nota  est  ex 
parte  materiae;  et  si  ad  syllogisticam  formam 
revocetur,  fundata  est  in  hoc  principio,  quod, 
quicquid  est  in  hoc  sacramento  per  concomi- 
tantiam ,  non  est  secundum  proprium  mo- 
dum ,  sed  ad  modum  alterius ,  quod  ex  vi 
verborum  est;  quod  tamen  videtur  falsum,  ut 
patet  inductione,  nam  Verbum  hic  est  per 
concomitantiam,  et  tamen  non  propterea  est 

ad  modum  substantioe  corporeee;  et  e  con- 
trario,  substantia  corporis  est  ex  vi  verbo- 
rum,  et  tamen  non  est  naturali  modo,  sed 
in  Verbo.  Item  anima  est  per  concomitantiam, 
et  nihilominus  est  secundum  modum  suum, 
scilicet  spirituali  modo.  Item  ratione  patet, 
quia  quantitatem  esse  per  concomitantiam , 
nihil  aliud  est,  quam  naturaliter  resultare, 
seu  comitari  substantiam  corporis  Christi,  ad 
quam  per  se  terminatur  conversio,  quse  fit 
virtute  verborum;  sed  hinc  non  sequitur,  de- 
bere  quantitatem  privari  suo  effectu  formali, 
aut  proprietate  connaturali,  ut  patet  in  simili 
forma ;  nam  etiam  in  ereatione,  substantia 
corporis,  vel  materia  per  se  terminat  creatio- 
nem,  quantitas  autem  etiam  fit  ibi  per  con- 
comitantiam  ;  concreatur  enim,  et  resultat  ex 
materia ,  seu  tota  substantia  corporea .  Ac 
tandem  quamvis  hic  esset  quantitas  ex  vi 
verborum,  ut  si  consecratio  fieret  his  verbis  : 
Hoc  est  corpus  meum  sua  quantitate  affectum, 
nihilominus  posset  corpus  Christi  esse  totum 
in  toto,  et  totum  in  qualibet  parte,  per  con- 
versionem  factam  virtute  talium  verborum; 
non  est  enim  dubium ,  quin  posset  esse  haec 
Christi  institutio ;  imo  haec  esset  magis  accom- 
modata  mysterio,  et  significationi  specierum, 
et  ipsius  formse;  e  contrario  vero,  quamvis 
quantitas  sit  per  concomitantiam,  et  transub- 
stantiatio  fiat  per  eadem  verba,  per  quse  nunc 
fit,  potuisset  corpus  Christi  non  esse  hic  to- 
tum  in  toto,  et  in  qualibet  parte,  sed  cum 
aliqua  extensione,  prout  altera  opinio  affir- 
mat;  illud  enim,  quamvis  de  facto  ita  non 
sit,  tamen  non  implical  contradictionem,  sed 
ex  institutione  pendet;  ergo  principium  illud, 
quod  quantitas  hic  sit  per  concomitantiam , 
insufficiens  est,  et  impertinens  ad  inferen- 
dum,  totum  Christi  corpus  esse  in  qualibet 
parte. 

7.  Secunda  difficultas  est  circa  posteriorem 
partem  rationis  D.  Thom.,  de  modo  existendi 
substanliae  sub  dimensionibus ;  fit  enim  tran- 
situs  eequivocus  a  natura  substantiae  ad  sub- 
stantiae  entitatem ,  quae  valde  diversa  sunt; 
sub  quantitate  enim  substantiae  materialis,  et 
sub  qualibet  parte  ejus,  dici  potest  esse  tota 
natura,  seu  essentia  talissubstantiae;  etadhuc 
hoc  non  videtur  universaliter  verum,  sed  lan- 
tum  in  substantiis  homogeneis;  sic  enimquce- 
libet  pars  panis  est  panis,  et  pars  vini  est 
vinum;  et  ideo  clicitur  tota  natura  talis  sub- 
tantiae  esse  sub  qualibet  parte  dimensionum; 
in  heterogeneis  autem  non  ita  est ;  non  enim 
pars  quselibet  hominis  est  homo;  loquendo 


222  QILEST.  LXXVI,  ART.   III. 

autem  de  entitate  substantise,  etiam  in  homo- 
geneis,  non  ita  contingit,  quod  tota  entilas 
substantiae  sit  sub  qualfbet  parte  dimensio- 
num,  ut  plane  constat  in  pane ;  nam  licet 
pars  dimensionum  ejus  corrumpatur,  non  cor- 
rumpitur  tota  substantia  panis,  quoad  entita- 
tem  ejus,  quamvis  corrumpatur  aliquid  ejus; 
non  ergo  tota  enlitas  ejus  erat  sub  quali- 
bet  parte  dimensionum;  neque  hic  modus 
existendi  est  connaturalis  aut  debitus  sub- 
stantiee,  hoc  solo,  quod  substantia  est,  sed 
substantia  spiritualis  hoc  habet  ex  se,  quia 
spiritualis  est,  et  partibus  caret;  materialis 
autem,  quatenus  materialis  est,  non  postulat 
talem  modum  existendi,  sed  potius  postulat 
natura  sua,  ut  non  sit  tota  entitas  ejus,  ubi 
est  pars  ejus;  quamvis  ad  hunc  effectum  ob- 
tinendum  postulet  etiam  quantitatem.  In  prae- 
sente  autem  corpus  Christi,  in  quod  fit  con- 
versio,  non  succedit  substantise  spirituali, 
sed  materiali  substantise  panis,  cujus  entitas 
non  tota  erat  in  qualibet  parte  dimensionum, 
neque  hunc  modum  existendi  natura  sua 
postulabat;  ergo  licet  corpus  Christi  illi  suc- 
cedat,  non  erit  tota  entitas  ejus  sub  qualibet 
parte  dimensionum  panis. 

8.  Omitto  alia  argumenta,  quee  praedicti 
discipuli  D.  Thom.  referunt,  et  solutiones 
eorum.  Et  respondeo  breviter,  rationem  D. 
Thom.  non  esse  sumendam  ,  ut  absolute  et 
per  se  demonstrativam ;  in  his  enim  myste- 
riis,  quse  ex  voluntate,  et  omnipotentia  Dei 
pendent,  hujusmodi  rationes  petendae  non 
sunt;  est  ergo  convenientissima  ratio  ad  ex- 
plicandam  institutionem ,  quse  facta  est,  et 
rationem  ejus.  Ad  hoc  ergo  sumitur  illud 
principium,  quantitalem  esse  hic  per  conco- 
mitantiam,  et  non  ex  vi  verborum,  non  quia 
hoc  sit  simpliciter  necessarium ,  ut  totum 
Christi  corpus  sub  qualibet  parte  specierum 
constituatur,  nec  quia  hoc  ex  illo  necessario 
consequatur;  sed  quia,  illo  supposito,  facilius 
intelligitur,  quantitatem  accommodari  sub- 
stantia?,  et  non  e  converso;  et  ita  facile  patet 
responsio  ad  priorem  difficultatem.  Circa 
posteriorem  vero  explicare  oportet,  quid  sit, 
esse  per  modum  substantiee;  argumenta  enim 
supponunt,  hunc  modum  esse  modum  prae- 
sentiee  localis,  quem  substantia  ex  natura  sua 
postulat;  sed  non  est  hic  sensus  D.  Thom.,  et 
ideo  difficultas  procedit  ex  falso  fundamento. 
Corpus  igitur  Christi  esse  hic  per  modum 
substantise,  nihil  aliud  est,  quam  recipere 
modum  prsesentiee,  proportionatum  naturee 
substantiali  panis;  nam  quia  corpus  Christi 


succedit  substantiee  panis,  et  natura  panis  ta- 
lis  est,  ut  seque  sit  tota  in  toto,  et  tota  in 
qualibet  parte  suarum  dimensionum ,  ideo 
recte  D.  Thom.  colligit,  totam  substantiam  cor- 
poris  Christi  debere  esse  sub  qualibet  parte 
dimensionum  panis,  quia  substantia  Chrisli 
incipit  esse  hic  ex  vi  conversionis  panis  in 
ipsam,  quam  verba  ita  efficiunt,  ut  absolute 
indicent  totum  corpus,  et  nihil  aliud  requi- 
rant,  quam  panem,  ut  ex  illo  Christi  corpus 
efficiant.  Nulla  est  ergo  sequivocatio  in  dis- 
cursu  D.  Thom.;  non  enim  estnecesse,  ut  tota 
entitas  panis  sit  sub  qualibet  parte  suarum 
dimensionum,  sed  solum  ut  tota  natura  panis 
sub  illa  sit,  quia  conversio  in  totum  corpus 
Christi  per  se  non  requirit  tantam  entitatem 
panis ,  sed  simpliciter  panem ,  quem  cum 
verba  reperiant  sub  qualibet  parte  dimensio- 
num,  ibi  totum  Christi  corpus  constituunt, 
quod  absolute  et  indifferenter  indicant.  Igitur 
(unico  verbo)  corpus  Christi  esse  per  modum 
substantise  est,  esse  per  illum  modum,  quo 
natura  substantialis  preeexistens  sub  illis  di- 
mensionibus  erat.  Quod  autem  Christi  corpus 
hunc  modum  habeat ,  colligendum  est  ex 
modo  conversionis ,  quem  ipsa  verba  indi- 
cant;  est  enim  magis  consentaneus  significa- 
tioni  eorum  et  ipsius  materise,  ut  in  superio- 
ribus  declaratum  est.  Quod  vero  quantitas 
ipsius  corporis  Christi  non  impediat  talem 
modum  existendi  ipsius  corporis  sub  specie- 
bus  panis,  sed  potius  induat  et  participet 
illum,  optime  declarat  D.  Thom.  ex  eo,  quod 
verba  per  se  primo,  et  ex  institutione  sua  ad 
hoc  tendunt,  ut  substantiam  corporis  Christi 
loco  substantiee  panis,  et  modo  accommodato 
naturse  illius,  sub  ejus  speciebus  constituant; 
quantitatem  autem  solum  concomitanter  po- 
nunt;  et  ideo,  si  naturalis,  ac  proprius  modus 
quantitatis  repugnat  modo  sacramentali , 
quem  verba  requirunt  in  substantia  corporis 
Christi,  non  debet  substantia  propter  quanti- 
tatem  hoc  modo  privari,  sed  potius  e  cod- 
trario,  naturalis  modus  quantitatis  impediri 
debet  propter  substantiam.  Quocirca  licetne- 
cessarium  non  sit,  ut  id,  quod  est  in  hoc  sa- 
cramento  per  concomitantiam,  suo  naturali 
modo  privetur,  erit  tamen  hoc  necessarium, 
quando  modus  connaturalis  talis  rei  puguat 
cum  sacramentali  modo ,  quem  verborum 
forma,  seu  actio  transubstantiandi  in  suo  pri- 
mario  termino  requirit;  atque  hinc  explicatur 
melius  fundamentum  rationis  D.  Thomse,  ma- 
gisque  declaratur,  et  expeditur  prior  diffi- 
cultas. 


DISPUTAT. 

9.  Sed  quaeres,  quam  sit  certa  sentenlia  et 
assertio  a  nobis  confirmata.  Bonaventura  su- 
pra  solum  dicit  esse  probabiliorem,  et  utilio- 
rem  ad  fidem  defendendam.  Alensis  autem 
dicit,  esse  veram  et  sanam  doctrinam;  sed  hi 
duo  auctores  non  loquuntur  de  existentia  to- 
tius  corporis  Christi  in  omnibus  partibus 
hostise  simpliciter,  sed  in  qualibet  parte  mi- 
nima;  quo  sensu,  ut  dixi,  eorum  opinio,  non 
solum  non  est  vera  et  sana  doctrina,  sed  inter 
omnes  opiniones  est  minus  probabilis.  Alii 
ergo  existimanl  sententiam  a  nobis  confirma- 
tam  esse  de  fide,  ut  Ledesma  hic,  qusest.  17, 
art.  3,  dub.  4;  et  Palacius  in  4,  dist.  10, 
disput.  1,  concl.  1 .  Sed  argumenta,  quee  pro- 
ferunt,  vel  solum  probant  de  partibus  actu 
divisis,  vel  ad  summum  convincunt  esse  con- 
clusionem  valde  conformem  principiis  fidei. 
Itaque  non  existimo,  rem  esse  tam  certam, 
ut  contraria  sit  hseresis;  non  enim  sine  causa 
Concilia  Florent.  et  Trident.  in  propria  et  ex- 
pressa  fidei  definitione  addiderunt  illam  par- 
ticulam,  separatione  facta;  sed  illam  plane 
addidisse  videntur,  ut  a  definitione  fidei  ab- 
stinerent,  seu,  ut  definitionem  suam  limita- 
rent.  Unde  non  placet  etiam,  quod  Soto  dicit, 
tam  certum  esse,  totum  Christum  esse  sub 
qualibet  parte  specierum  ante  divisionem , 
sicut  post ;  nam  oppositum  colligitur  ex  prse- 
dictis  Conciliis,  et  ex  antiquis  Theologis,  qui 
non  censuerunt  contrariam  sententiam  hsere- 
ticam,  post  quorum  tempora  non  est  expresse 
damnata  ,  ut  hasretica  ,  neque  contraria  de 
fide  definita ;  est  ergo  conclusio  nostra  Theo- 
logice  tam  certa,  ut  contraria  sit,  vel  erronea, 
vel  errori  proxima,  ut  hoc  probant  omnia, 
quse  adduximus,  et  Concil.  Trident.  doctrina. 

10.  Responsio  ad  argumenta  primse  senten- 
tise.  —  Ad  fundamenta  ergo  primee  sententise 
respondetur,  et  in  primis  ad  rationem  Al- 
berti,  quod  licet  per  species  continuas  reprse- 
sentetur  Christus  per  modum  unius  cibi,  non 
tamen  repraesenlatur  ut  extensus,  sed  potius 
ut  indifferenter  exislens  in  toto,  et  in  parti- 
bus ;  neque  enim  unitas  cibi  repugnat  huic 
modo  prsesentioe ;  sicut  etiam  corporis  hu- 
mani  unitas  seu  continuitas  indicat  unain  ani- 
mam,  non  tamen  propterea  indicat  illam,  ut 
extensam ;  potest  enim  esse  una ,  et  tota  in 
toto,  et  tota  in  qualibet  parte.  Ad  confirma- 
tionem  negatur,  illum  modum  sufficere,  aut 
aptiorem  esse  ad  doctrinam  fidei  declaran- 
dath,  ut  satis  a  nobis  demonstratum  est.  Ad 
fundamenta  secundse  opinionis  fere  eadem 
est  responsio,  prseterquam  ad  illud  inconve- 

niens,  qtrod  corpus  Christi  esset  infinities  re- 
petitum  in  eadem  hostia,  ad  quod  responsum 
jam  est  in  superioribus,  cum  D.  Thoma  in  4, 
dist.  1 0,  qusest.  1 ,  art.  3,  qua3Stiunc.  3,  ad  1 , 
Christum  semel  esse  in  actu  sub  tota  quanti- 
tate  specierum;  in  potentia  vero  esse  infi- 
nities  in  singulis  partibus ;  quod  nullum  est 
inconveniens,  quia  sicut  partes  continui  sunt 
infinitce,  ita  possunt  esse  et  partiales  prsesen- 
tise,  ut  patet  etiam  in  anima,  quatenus  tota 
in  qualibet  parlecorporis  existit.  Vocaturau- 
tem  hsec  infinitas  in  potentia,  non  quia  Chri- 
stus  totus  non  sit  revera  actu  praesens  singu- 
lispartibus,  sed  quia  partiales  illse  prsesentise, 
licet  sint  totales  ex  parte  subjecti,  sunt  par- 
tiales  ex  parte  spatii,  seu  quantitatis  panis, 
et  actu  sunt  inter  se  unitse,  unamque  inle- 
gram  praesentiam  componunt.  Et  fortasse 
Alexand.,  Bonav.  et  Gabr.  in  re  non  dissen- 
tiunt,  sed  in  modo  loquendi.  Gabriel  conceclit 
esse  Christum  in  hostia  infinities  syncatego- 
rematice ;  et  alii  dicunt  prsesentias  Christi  in 
hostia  tantum  esse  finitas  in  potentia,  quia 
per  divisionem  specierum  solum  possunt  fieri 
praasentiee  in  actu  plures,  usque  ad  certum 
numerum  finitum,  scilicet  usque  ad  tot  mi- 
nima,  quot  sunt  in  hostia,  quia  si  ulterius 
procedat  divisio,  non  conservabitur  ibi  prae- 
sentia  corporis  Christi  in  minoribus  partibus, 
aut  in  majori  numero  preesentiarum;  non 
tamen  negant  hi  auctores,  quamdiu  illse  mi- 
nores  partes  sunt  in  toto,  in  eis  esse  totum 
Christum;  et  consequenter  saltem  per  desi- 
gnationem,  negare  non  possunt,  quin  in  illis 
sit  totus  Christus  infinities  in  potentia;  et  hoc 
satis  est  ad  mysterii  veritatem;  et  in  hoc 
sensu  iila  opinio  Alensis  in  Theologia  non 
continet  errorem,  sed  solum  pendet  ex  falso 
philosophico  principio  de  termino  quantita- 
tis ,  quoad  minimum  in  rebus  homogeneis , 
quod  nos  non  admittimus.  Ex  quo  etiam  fa- 
cile  respondetur  ad  ultimam  rationem  illius 
secundse  opinionis ;  negatur  enim  esse  in  pane 
aliquam  partem,  sub  qua  ab  aliis  divisa  non 
possit  substantia  panis,  et  consequenter  prse- 
sentia  etiam  Christi  conservari;  tamen  hoc 
etiam  dato,  negatur  consequentia,  quia  licet 
illfe  partes  per  se  non  sufficiant,  ut  in  eis 
separatis  sit  totus  Christus,  vel  tota  entitas 
panis,  tamen  quando  sunt  in  toto,  sicut  suffi- 
ciunt,  ut  in  eis  sit  tota  natura  seu  essentia 
panis,  ita  etiam,  ut  sit  in  eis  totus  Christus, 
quia  propter  modum  conversionis,  et  propter 
altiorem  modum  praesentise,  quem  habet,  non 
potest  esse  praesens  secundum  partem,  sed 

secundum  se  totum  ;  sicut  in  corpore  humano 
est  aliqua  pars  minima,  in  qua  separata  non 
potest  anima  conservari;  tamen,  quamdiu  illa 
est  in  toto,  necesse  est,  ut  tota  anima  in  illa 
sit  propter  modum  entitatis,  seu  praesentiae, 
quem  habet;  sic  ergo  de  corpore  Christi  phi- 
losophandum  est. 

SECTIO  III. 

Utrum  toturn  Christi  corpus  sit  in  temiinis,  seu  punctis 
indivisibilibus  specieruni  panis. 

1 .  Prima  opinio  negat.  —  Prima  sententia 
negat,  quam  consequenter  tenet  Albertus  in 
4,  dist.  13,  art.  10;  ex  auctoribus  vero,  qui 
tenent,  Christum  esse  in  singulis  partibus 
continuis,  tenent  hoc  Scotus,  d.  10,  qusest.  9, 
dist.  11,  queest.  4,  paulo  ante  solutiones  ar- 
gumentorum;  Richard.,  dist.  10,  art.  6,  q.  2; 
iEgidius,  Theorem.  11  et  20  de  Eucharist. 
Duobus  autem  modis  potest  heec  opinio  fun- 
darietdefendi.  Primo,  si  negentur  haec  puncta 
indivisibilia  esse  aliquid  positivum  in  rerum 
natura  existens,  affirmando  prseter  parlium 
quantitatem  solum  addere  negationem  quam- 
dam;  hoc  enim  supposito,  manifestum  est, 
nec  totum  Christi  corpus,  neque  aliquid  ejus, 
esse  sub  hujusmodi  punctis;  nam  Christus 
solum  est,  ubi  aliquid  substantise  panis  fuit, 
vel  saltem  ubi  manet  aliquid  quantitatis  pa- 
nis;  si  ergo  punctum  nihil  est  quantitatis 
panis,  sed  potius  dicit  negationem  partium 
ejus,  non  erit  ibi  Christus,  sed  potius  erit 
etiam  negatio  corporis  Christi.  Sed  quamvis 
in  hoc  discursu  quoad  illationem  recte  proce- 
datur,  tamen  fundamentum,  ut  existimo,  est 
in  philosophia  valde  falsum;  nam  licet  ha3c 
puncta  dicantur  esse  in  potentia ,  et  non  in 
actu,  ad  eum  modum,  quo  partes  unitse  di- 
cuntur  esse  in  potentia  in  continuo,  et  non  in 
actu,  in  quibus  locutionibus  termini  illi,  in 
potentia  et.  in  actu,  sumuntur  in  ordine  ad 
actualem  divisionem,  non  in  ordine  ad  actua- 
lem  existentiam,  ita  ut  esse  in  potentia,  non 
excludat  esse  in  actu  in  rerum  natura,  sed  ex- 
cludat  esse  in  actu  divisum  et  separatum  a 
toto;  licet  ergo  puncta  hoc  modo  dicantur 
esse  entia  in  potentia ,  quia  nec  separata  sunt  a 
toto,  nec  naturaliter  separari  possunt;  tamen 
negari  non  potest,  quin  in  ipso  toto  aliquid  en- 
titatis  habeant,  qua  totum  ipsum  aliquo  modo 
componunt,  partes  ejus  terminando,  aut  co- 
pulanclo.  Hoc  ergo  principio  supposito,  potest 
aliter  citata  opinio  fundari.  Primo,  quia  vide- 
tur  impossibile,  corpus  in  se  extensum,  et 


magnee  molis,  cum  tota  sua  organizatione , 
quantitate  et  figura  in  puncto  collocari.  Se- 
cundo ,  quia  substantia  panis  non  erat  in 
puncto,  cum  naturaliter  extensa  sit;  corpus 
autem  Christi  solum  succedit,  ubi  substantia 
panis  erat.  Tertio,  quia  alias  posset  sacerdos 
solum  indivisibile  consecrare,  ut,  v.  gr.,  si 
intendat  consecrare  solam  ultimam  superfi- 
ciem,  quse  sensibus  immediate  objicitur, 
aut  punctum,  in  quo  hostia  perfecte  sphae- 
rica  tangit  planum,  et  similia,  quee  videntur 
absurda.  Quarto,  quia  alias,  quoties  frangitur 
hostia,  sicut  corrumpitur  una  linea,  vel  su- 
perficies  continuans,  et  resultant  duse  termi- 
nantes;  ita  Christi  corpus  amitteret  prsesen- 
tiam,  quam  habebat  in  priori  superficie,  et 
acquireret  duplicem  similem  in  duabus  super- 
ficiebus ;  quod  repugnare  videtur  superius 
dictis,  quia  propter  solam  separationem,  nec 
preesentia  mutatur,  nec  nova  fieri  potest,  nisi 
per  consecrationis  verba.  Et  argumentum  si- 
mile  fieri  potest,  quando  e  contrario  species 
consecratee,  priusdivisae,  continuariincipiunt. 
2.  Totum  Christi  corpus  est  in  indivisibili- 
bus,  quantitatem  terminantibus  et  continuan- 
tibus.  —  Dicendum  nihilominus  est,  totum 
Christi  corpus  et  sanguinem  intrinsece,  ac 
realiter  esse  in  omnibus  terminis  et  punctis 
specierum  sacramentalium,  non  quidem  per 
se  primo  et  adsequate,  sed  necessaria  qua- 
dam  consecutione.  Ita  docuit  Capreol.  in  4, 
dist.  10,  qusesl.  4,  art.  3,  ad  2  Scoti  contra  1 
conclus.;  et  Soto  in  4,  d.  49,  qusest.  4,  art.  6, 
ad  argum.  Durandi,  ubi  dicit  non  licere  Theo- 
logo  hoc  negare.  Et  declaratur  primo  exem- 
plo  Angeli,  vel  animse,  quo  D.  Thom.  et  alii 
auctores  in  hac  materia  utuntur,  qui  proinde 
videntur  idem  sentire,  quamvis  distincte  non 
explicent.  Angeius  itaque  cum  prsesens  adest 
loco,  totus  in  toto,  et  in  qualibet  parte,  conti- 
nua  quadam  prsesentia,  necesse  est,  ut  sit 
etiam  totus  intrinsece  prsesens  in  singulis 
punctis  illius  spatii,  seu  loci  continui,  quia 
intelligi  non  potest,  prsesentiam  Angeli  esse  in 
se  continuam  et  unitam,  nisi  simili  modo  res- 
pondeat  omnibus  partibus,  et  terminis  alte- 
rius  extremi;  sic  ergo  in  prsesenti  non  polest 
corpus  Christi  esse  continue  prsesens  toti 
quantitati  panis,  nisi  aliquid  etiam  corporis 
Christi  sit  intrinsece  et  realiter  prsesens  omni- 
bus  terminis  et  punctis  illius  quantitatis;  ubi 
autem  est  aliquid  corporis  Christi,  ibi  est 
totum  corpus,  ut  ssepe  dictum  est.  Responcferi 
potest  ex  Richardo  supra,  dupliciter  posse 
aliquid  esse  prsesens  puncto  :  uno  modo  in- 

trinsece,  quia  est  sub  illo,  ut  itn  dicam,  quasi 
penetrative;  ethoc  moclo  non  est  necesse,  id, 
quod  esttotum  in  singulis  partibus,  esse  etiam 
tolum  in  punctis,  quia  nec  partes  ipsre  hoc 
modo  conlingunt  puncta.  Alio  modo  polest  id 
contingere  extrinsece,  quia  immediate  ante 
adest  seu  contingit  punctum,  sicut  partes 
lineee,  quae  immediate  continuantur  puncto, 
possunt  dici  esse  preesentes  illi;  et  eodem 
modo  corpus  Christi  potest  dici  esse  pra?sens 
omnibus  punctis,  quia  sicut  indivisibile  acldi- 
tum  non  facit  majus,  ita  non  causat  distan- 
tiam;  et  ideo,  quod  est  prsesens  parti  immc- 
diataa,  potest  dici  esse  preesens  puncto.  Sed 
hoc  non  satisfacit,  tum  quia  in  adducto  exem- 
plo  de  Angelo,  nonsatisest,  Angelum  esse  illo 
extrinseco  modo  in  singulis  punctis,  sed  etiam 
intrinsece  per  intimam  preesentiam;  tum  etiam 
quia  hoc  est  omnino  necessarium,  ut  ipsa 
prsesentia  totiuscorporisGhristi  sub  speciebus 
panis  sit  in  se  continua  et  unita  ;  habet  enim 
illa  extensionem  quamdam  et  compositionem 
partium  ex  parte  spatii,  ut  supra  dictum  est; 
oportet  ergo,  ut  partes  illse  aliquo  communi 
termino  copulentur,  qui  terminus  ex  parte 
spatiinecessariofuturus  est  inclivisibilis,  alio- 
qui  non  esset  terminus,  sed  partibus  consta- 
ret;  ergo  ille  necessario  respondet,  et  est 
intime  prsesens  alicui  termino  seu  puncto 
specierum  sacramentalium;  habet  ergo  ibi 
Christus  intimam  etindivisibilem  prsesentiam, 
et  consequenter  totus  ipse  ibi  adest.  Confir- 
malur  ac  declaratur,  quia,  nisi  partes  ipsius 
prsesentise  intelligantur  sic  unitte,  necesse  est 
illam  preesentiam  esse  divisam  in  omnem 
suam  partem,  quod  omnino  repugnat;  et  ideo 
seque  repugnat,  esse  tolum  Christi  corpus 
prsesens  in  omnibus  partibus  specierum,  et 
non  esse  intime  in  omnibus  punctis  earum. 

3.  Secundo  declaratur  exemplo  durationis; 
nam  si  duratio  Angeli  sine  ulla  interruptione 
coexistit  temporinostrocontinuo,  necesse  est, 
ut  tota  sit  non  solum  in  omnibus  partibus 
nostri  temporis ,  sed  etiam  in  instantibus 
ejus;  nec  potest  mente  concipi,  quocl  duratio 
Angeli  coexistatomnibus  partibus  ejus,  et  non 
etiam  instantibus;  aut  si  alicui  non  coexistit, 
necesse  est,  ut  saltem  in  illo  interrumpatur 
duratio,  ita  ut  in  illo  verum  sit  dicere  Ange- 
lum  non  esse;  idem  ergo  est  in  prsesentia 
locali;  est  enim  omnino  eadem  proportio 
quoad  hoc,  quod,  sicut  duratio  Angeli  sine 
interruptione  perseverat,  quamdiu  tempus 
continue  discurrit,  ita  corpus  Christi ,  seu 
preesentia  ejus  continue  diffunditur  per  totam 

quantitalem  continuam  specierum  panis.  Al- 
que  hoc  ipsum  exsolulionibus  argumentorum 
magis  constabit. 

4.  Respondetur  ad  argumentum  primee  opi- 
nionis.  —  Ad  primam  ergo  rationem  alterius 
opinionis  negatur,  esse  impossibile,  corpus 
quantum  in  indivisibili  puncto  collocari;quin 
potius  impossibile  est ,  Christi  corpus  esse 
totum  in  toto ,  et  in  qualibet  parte,  absque 
propria  penetratione  et  extensione  in  ordine 
ad  locum,  quin  sitetiam  in  punctis,  seu  termi- 
nis,  quibus  partes  specierum  sacramentaliurn 
continuantur ;  quomodo  autem  hoc  possibile 
sit,  superius  in  disp.  48,  fuse  tractatum  est.  Ad 
secundum  argumentum  respondetur,  potius 
illo  concludi  contrarium;  nam  si  quantitas 
corporis,  ut  sit  continua,  indiget  his  terminis 
indivisibilibus,  necesse  est,  ut  in  ipsa  substan- 
tia  seu  materia  ,  aliqua  indivisibilia  substan- 
tialia  illis  proportionata  respondeant;  ut  de- 
clarari  potest  applicando  rationem  factam , 
quia  substantia  materise  existens  sub  quanti- 
tateadaaquateestillicoextensa,  etaltera  alteri 
ad  invicem  est  intime  et  continue  preesens;  ergo 
necesse  est,  ut  ubicumque  est  aliquid  quanti- 
tatis,  qualecumque  illud  sit,  aliquidetiamma- 
teria?  proportionate  respondeat.  Et  confirma- 
tur  primo ,  quia  prsecisa  quantitate,  posset 
intelligi  et  conservari  substantia  materiee,  in 
qua,  utsupra  dixi,  necessariomanerentomnes 
partes  entitativee,  quee  antea  preefuissent,  quia 
illte,  cum  sint  distinctse,  non  possunt  in  eam- 
dem  coalescere  indivisibilem  entitatem ;  ma- 
nerent  ergo  partes  entitative  distinctae,  et  non 
inter  se  omnino  divisse  (quia  non  est  possi- 
bile,  manere  continuum  divisum  in  omnem 
suam  partem);  ergo  unitee  propriis  substan- 
tialibus  terminis,  quia  illa  unio  non  esset  per 
modum  actus  et"  potentise,  sed  per  modum 
integritatis  entitative,  proportionatae  integri- 
tati  quantitatis.  Confirmatur  secundo,  quia 
cum  quantitas  secundum  se  totam  sit  accidens 
substantiee,  necesse  est  ut  ex  parte  substan- 
tiaa  correspondeat  aliquid  substantialiter  et 
entitative  indivisibile,  quod  sit  proportiona- 
tum  subjectum  indivisibilium  quantitatis , 
sicut  e  contrario,  quia  albedo  continue  exten- 
clilur  et  subjectatur  in  superficie,  necesse 
est,  ut  indivisibilibus  quantitativis  ipsius  su- 
perficiei  respondeant  in  albedine  aliqua  indi- 
visibilia  talis  qualitatis,  quee  in  illis  recipi 
possint.  Hoc  ergo  principio  supposito,  sequi- 
tur,  aliquod  indivisibile  materiee  panis  pree- 
fuisse  sub  indivisibilibus  terminis  quantitatis 
ejus,  et  consequenter  aliquod  etiam  indivisi- 

bile  formse  substantialis  panis,  quia  talis  for- 
raa  extensa  est,  et  continue  diffusa  per  totam 
materiam,  quia  nihil  in  materia  intelligi  po- 
test,  quod  in  pura  potentia  maneat  sine  sub- 
stantiali  actu  proportionato;  prsefuit  ergo 
aliquid  substantiale  panis  sub  indivisibilibus 
terminis  quantitatis,  quod  post  factam  tran- 
substantiationem  non  manet,  sed  illi  termini 
quantitatis  sine  proprio  subjecto  relinquun- 
tur;  ergo  succedit  sub  illis  corpus  Chrisli,  in 
quod  convertitur  illud  indivisibile  substantise 
panis,  quod  sub  eis  erat,  quidquid  illud  sit, 
sive  illud  vocetur  substantia,  sive  initium  aut 
terminus  substantise;  hoc  enim  spectat  ad 
modum  loquendi ,  et  ad  prsesens  institutum 
parum  refert,  hoc  vel  illo  modo  loqui;  nam  si 
panis  vocetur,  aperte  sequitur  convertendum 
fuisse  in  corpus  Christi;  si  autem  solum  ap- 
pelletur  terminus  substantialis  panis,  dicen- 
dum  est,  consecutione  quadam  et  quasi  per 
concomitantiam  converti  in  corpus  Christi , 
quia  nec  possunt  partes  omnes  substantiae 
panis  converti  sine  suis  terminis  substantiali- 
bus  ,  nec  potest  hujusmodi  terminus  converti 
in  aliquid  corporis  Christi,  quin  ibi  adsit 
totum.  Ad  tertium  posset  aliquis  concedere 
sequelam,  quia  nihil  contradictionis  in  eo  casu 
involvitur.  Quod  si  fortasse  videtur  inconve- 
niens,  etiam  casus  ibi  excogitatus,  est  mora- 
literimpossibilis  etsatis  indecens.  Melius  vero 
negatur  simpliciter  sequela ,  quia ,  ut  dixi , 
Christus  non  est  per  se  in  his  indivisibilibus, 
sed  quasi  per  concomitantiam;  et  ideo  ablato 
eo  quod  est  per  se,  necesse  est,  quod  conco- 
mitatur,  auferri;  sicut  enim  substantia  mate- 
rialis  intrinsece  postulat  suam  extensionem, 
et  non  habet  indivisibilia,  nisi  propter  inte- 
gritatem  et  continuitatem  in  ipsa  extensione, 
ita  haec  Christi  prsesentia  intrinsece  et  per  se 
postulat  extensionem  in  speciebus  panis;  in 
indivisibilibusautemtantum  est  propter  inte- 
gritatem  ipsiusprEesentiee;  quapropter  in  solis 
illis  esse  non  potest,  saltem  secundum  preesen- 
tem  institutionem.  Ad  quartum  respondetur, 
nullum  esse  inconveniens,  mutata  separatione 
seu  continuatione  specierum,  sicut  mutantur 
termini  ipsarum  specierum,  ita  etiam  mutari, 
aliquomodo,  preesentiam  Christi  quoadtermi- 
nos  suos,  quia  hoc  intrinsece  et  ex  natura  rei 
sequitur  ex  illa  separatione,  vel  continuatione; 
neque  hoc  est  proprie  mutari  prsesentiam,  sed 
prsesentise  terminum;  et  ita  hoc  non  repugnat 
superius  dictis,  ubi  agebamus  de  prsesentia 
simpliciter  vel  per  se,  quse  absolute  non  pen- 
det  a  continuitate,  vel  divisione  specierum. 


ARTICULUS  IV. 

Utrum  tota  quantitas  dimensiva  corporis  Christi  sit  in 
boc  sacramento  (4,  dist.  10,  art.  2,  quaest.  3  et  4, 
d.  12,  qusest.  i,  art.  2,  qusest.  1,  corp.;  et  4  cont., 
cap.  03,  64  et  67.  Et  Quodlib.  7,  art.  8,  corp.). 

1.  Ad  quartum  sic  proceditur.  Videtur, 
quod  non  tota  quantitas  dimensiva  corporis 
Christi  sit  in  hoc  sacramento.  Dictum  est  enim 
(art.  preeced.),  quod  totum  corpus  Christi  con- 
tinetur  sub  qualibet  parte  hostise  consecratse. 
Sed  nulla  quantitas  dimensiva  tota  continetur 
in  aliquo  toto,  et  in  qualibet  parte  ejus.  Ergo 
est  impossibile,  quod  tota  quantitas  dimensiva 
corporis  Christi  contineatur  in  hoc  sacra- 
mento. 

2.  Prseterea,  impossibile  est,  duas  quantita- 
tes  dimensivas  esse  simul,  etiamsi  una  sit  se- 
parata,  et  alia  in  corpore  naturali,  ut  patet 
per  Philos.  (in  lib.  3  Metaph.,  text.  9).  Sed  in 
hoc  sacramento  remanet  quantitas  dimensiva 
panis,  ut  sensu  apparet.  Non  ergo  est  ibi 
quantitas  dimensiva  corporis  Christi. 

3.  Prseterea,  si  duse  quantitates  dimensivse 
insequales  juxta  se  ponantur,  major  extendi- 
tur  ultra  minorem.  Sed  quantitas  dimensiva 
corporis  Christi  est  multo  major,  quam  quan- 
titas  dimensiva  hostise  consecratse,  secundum 
omnem  dimensionem.  Si  ergo  in  hoc  sacramento 
sit  quantitas  dimensiva  corporis  Christi  cum 
quantitate  dimensiva  hostise,  quantitas  dimen- 
siva  corporis  Christi  extendetur  ultra  quan- 
titatem  hostise,  quse  tamen  non  est  sine 
substantia  corporis  Christi.  Ergo  substantia 
corporis  Christi  erit  in  hoc  sacramento,  etiam 
prseter  species  panis,  quod  est  inconveniens ; 
cum  substantia  corporis  Christi  non  sit  in  hoc 
sacramento,  nisi  per  consecrationem  panis,  ut 
dictum  est  (art.  \  hujus  quasst.).  Impossibile 
ergo  videtur ,  quod  tota  quantitas  dimensiva 
corporis  Christi  sit  in  hoc  sacramento. 

Sed  contra  est  quod  quantitas  dimensiva 
corporis  alicujus  non  separatur  secundum  esse 
a  substantia  ejus.  Sed  in  hoc  sacramento  est 
tota  substantia  corporis  Christi,  ut  supra 
habitum  est  (art.  preeced.).  Ergo  tota  quanti- 
tas  dimensiva  corporis  Christi  est  in  hoc  sa- 
cramento. 

Respondeo  dicendum  quod ,  sicut  supra 
dictum  est  ( art.  1  hujus  qusest. )  dupliciter 
aliquid  Christi  est  in  hoc  sacramento.  Uno 
modo  ex  vi  sacramenti ,  alio  modo  ex  reali 
concomitantia.  Ex  vi  quidem  sacramenti 
quantitas  dimensiva  corporis  Christi  non  est 
inhoc  sacramento.  Ex  vi  enim  sacramenti  est 

in  hoc  sacramento  illud,  in  quod  directe  con- 
versio  terminatur.  Conversio  autem,  quse  fit 
in  hoc  sacramento,  directe  terminatur  ad 
substantiam  corporis  Christi,  non  autem  ad 
dimensiones  ejus.  Quod  patet  ex  hoc,  quod 
quantitas  dimensiva  panis  remanet  facta  con- 
secratione,  sola  substantia  panis  transeunte. 
Quia  tamen  substantia  corporis  Chrisli  reali- 
ter  non  dividitur  a  sua  quantitate  dimensiva 
et  ab  aliis  accidentibus,  inde  est,  quod  ex  vi 
realis  concomitantix ,  est  in  hoc  sacramento 
tota  quantitas  dimensiva  corporis  Christi  et 
omnia  accidentia  ejus. 

Ad  \  ergo  dicendum,  quocl  modus  essendi 
cujuslibet  rei  determinatur  secundum  id,  quod 
est  eiper  se,  non  autem  secundum  icl,  quod  est 
ei  per  accidens ,  sicut  corpus  est  in  visu,  se- 
cundum  quod  est  album,  non  autem  secundum 
quod  est  dulce,  licet  idem  corpus  sit  album  et 
clulce.  Unde  et  dulcedo  est  in  visu  secundum 
modum  albedinis,  non  secundum  modum  dulce- 
dinis.  Quia  igitur  ex  vi  hujus  sacramenti  est 
in  altari  substantia  corporis  Christi,  quanti- 
tas  autem  dimensiva  ejus  est  ibi  concomitanter 
et  quasi  per  accidens,  ideo  quantitas  dimen- 
siva  corporis  Christi  est  in  hoc  sacramento, 
non  secundum  proprium  modum  (ut  scilicet  sit 
tota  in  toto,  et  singulse  partes  in  singulis  par- 
tibus)  seclper  modum  substantise,  cujus  natura 
est  tota  in  toto,  et  tota  in  qualibet  parie. 

Ad  2,  dicendum,  quod  duse  quantitates  di- 
mensivse  non  possunt  naturaliter  simul  esse  in 
eodem,  ita  quod  utraque  sit  ibi  secundum pro- 
prium  modum  quantitatis  dimensivse.  In  hoc 
autem  sacramento  quantitas  dimensiva  panis 
est  secundum  proprium  modum,  scilicet  secun- 
dum  commensurationem  quamdam,  non  autem 
quantitas  dimensiva  corporis  Christi,  sed  est 
ibi  per  modum  substantise,  ut  dictum  est  (in 
corp.  art.,  et  art.  I). 

Ad  3,  dicendum,  quod  quantitas  dimensiva 
corporis  Christi  non  est  in  hoc  sacramento 
secundum  modum  commensurationis ,  qui  est 
proprius  quantitati,  ad  quem  pertinet,  quod 
major  quantitas  extendatur  ultra  minorem, 
sed  est  ibi  per  modum  jam  dictuni  (in  corp. 
art.). 

Hic  articulus  explicatus  est  disputatione 
prsecedente,  sect.  2  et  3. 


ARTICULUS  V. 


Utrum  corpus  Christi  sit  in  hoc  sacramento,  sicut  in 
loco  (infra,  art.  6,  corp.,  etad  1;  et  4,  d.  10,  art.  1, 
ad  5,  C,  7  et  8,  et  art.  3,  quaest.  2,  ad  2;  et  4  contra, 
cap.  04,  fin.  Et  Quodlib.  1,  art.  12,  ad  2). 

\.  Ad  quintum  sic  proceditur.  Videtur,  quod 
corpus  Christi  sit  in  hoc  sacramento,  sicut  in 
loco.  Esse  enim  in  aliquo  definitive  vel  cir- 
cumscriptive ,  est  pars  ejus  quod  est  esse  in 
loco.  Sed  corpus  Christi  videtur  esse  definitive 
in  hoc  sacramento  (quia  ita  est  ubi  sunt  species 
panis  vel  vini,  quod  non  est  in  alio  loco  alta- 
ris);  videtur  etiam  ibi  esse  circumscriptive, 
quia  ita  continetur  superficie  hostise  conse- 
cratse,  quod  nec  excedit,  nec  exceditur.  Ergo 
corpus  Christi  est  in  hoc  sacramento,  sicut  in 
loco. 

2.  Prseterea,  locus  specierum  panis  non  est 
vacuus  (natura  enim  nonpatitur  vacuum),  nec 
est  ibi  substantia  panis,  ut  supra  habitum  est 
(qurest.  prceced..  art.  1 ,  2  et  3),  sed  est  ibi 
solum  corpus  Christi.  Ergo  corpus  Christi 
replet  locum  illum.  Sed  omne  quod  replet 
locum  aliquem  est  in  eo  localiter.  Ergo  cor- 
pus  Christi  est  in  hoc  sacramento  localiter. 

3.  Prseterea,  sicut  dictum  est  (art.  prseced., 
et  3  hujus  qusest.),  in  hoc  sacramento  est  cor- 
pus  Christi  cum  sua  quantitate  dimensiva  et 
cum  omnibus  suis  accidentibus.  Sed  esse  in 
loco,  est  accidens  corporis,  unde  et  ibi  connu- 
meratur  inter  novem  genera  accidentium. 
Ergo  corpus  Christi  est  in  hoc  sacramento 
localiter. 

Sed  contra  est,  quod  oportet  locum  et  loca- 
tum  esse  sequalia,  ut  patet  per  Philos.  in  4 
Physic,  (iex.  30,  tom.  2).  Sed  locus,  ubi  est 
hoc  sacramentum ,  est  multo  minor ,  quam 
corpus  Christi.  Ergo  corpus  Christi  non  est  in 
hoc  sacramento  sicut  in  loco. 

Respondeo  dicendum,  quocl,  sicutjam  dictum 
est  (art.  3  hujus  qutest.),  corpus  Christi  non 
est  in  hoc  sacramento  secundum  proprium 
modum  quantitatis  dimensivse,  sed  magis  se- 
cundum  modum  substantise.  Omne  autem  cor- 
pus  locatum  est  in  loco  secundum  modum 
quantitatis  dimensivse;  in  quantum  scilicet 
commensuratur  loco  secundum  suam  quanti- 
tatem  dimensivam.  Unde  relinquitur  quod 
corpus  Christi  non  est  in  hoc  sacramento,  sicut 
in  loco,  sed  per  modum  substantise,  eo  scilicet 
modo,  quo  substantia  continetur  a  dimensioni- 
bus.  Succedit  enim  substantia  corporis  Christi 
in  hoc  sacramento  substantisepanis,  undesicut 

substantia  panis  non  erat  sub  suis  dimensioni- 
bus  localiter,  sed  per  modum  substantiee,  ita 
nec  substantia  corporis  Christi;  non  tamen 
substantia  corporis  Christi  est  subjectum  illa- 
rum  dimensionum,  sicut  erat  substantia  panis. 
Et  ideo  substantia  panis  ratione  suarum  di- 
mensionum  localiter  erat  ibi,  quia  compara- 
batur  ad  locum  illum,  mediantibus  propriis 
dimensionibus .  Substantia  autem  corporis 
Christi  comparatur  ad  locum  illum,  medianti- 
bus  dimensionibus  alienis,  ita  quod  e  converso 
dimensiones  proprix  corporis  Christi  compa- 
rantur  ad  locum  illum,  mediante  substantia, 
quod  est  contra  rationem  corporis  locati.  Unde 
nullo  modo  corpus  Christi  est  in  hoc  sacramento 
localiter. 

Ad  1  ergo  dicendum,  quod  corpus  Christi 
non  est  in  hoc  sacramento  definitive,  quia  sic 
non  esset  alibi,  quaminhoc  altari,  ubi  confici- 
tur  hoc  sacramentum,  cum  tamen  sit  et  in  coelo 
in  propria  specie,  et  in  multis  aliis  altaribus 
sub  specie  sacramenti.  Similiter  etiam  patet, 
quod  non  est  in  hoc  sacramento  circumscrip- 
tive,  quia  non  est  ibi  secundum  commensura- 
tionem  proprise  quantitatis,  ut  dictum  est  (in 
corp.,  etart.  3  et  4).  Quod  autem  non  estextra 
superficiem  sacramenti,  nec  est  in  alia  parte 
altaris,  non  pertinet  ad  hoc,  quod  sit  ibi  defi- 
nitive  vel  circumscriptive ,  sed  ad  hoc  quod 
incepit  ibi  esse  per  consecrationem  et  conver- 
sionem  panis  et  vini,  ut  supra  dictum  est 
(quaest.  prseced.,  art.  3  et  4). 

Ad  2,  dicendum,  quod  locus  ille,  in  quo  est 
corpus  Christi,  non  est  vacuus,  neque  tamen 
proprie  estrepletus  substantia  corporis  Christi, 
qui  non  est  ibi  localiter ,  sicut  dictum  est 
(in  corp.  art.).  Sed  est  repletus  speciebus  sa- 
cramentorum,  qux  habent  replere  locum,  vel 
propter  naturam  dimensionum,  vel  saltem  mi- 
raculose  subsistunt  per  modum  substantise. 

Ad  3,  dicendum,  quod  accidentia  corporis 
Christi  sunt  in  hoc  sacramento ,  sicut  supra 
dictum  est  (art.  preeced.),  secundum  realem 
concomitantiam.  Et  ideo  illa  accidentia  cor- 
poris  sunt  in  hoc  sacramento,  quse  sunt  ei  in- 
trinseca.  Esse  autem  in  loco,  est  accidens  per 
comparationem  ad  extrinsecum  continens.  Et 
ideo  non  oportet,  quod  Christus  sit  in  hoc  sa- 
cramento  sicut  in  loco. 

COMMENTARIUS. 

Materia  hujus  fuse  tractata  est  supra  dis- 
putat.  47  et  48,  ubi  declaravimus,  hic  non 


posse  esse  qusestionem  de  re,  sed  de  modo  lo- 
quendi.  Sumit  itaque  D.  Thom.  hic,  esse  in 
loco,  in  rigore  physico,  prout  dicit  commen- 
surationem  inter  locum  et  locatum  in  ratione 
continentis,  et  contenti;  et  hoc  sensu  negat 
in  primis,  corpus  Ghristi  esse  sub  quantitate 
panis  tanquam  in  loco;  quod  est  verissimum, 
quia  corpus  Chrlsti  non  est  sub  illis  speciebus 
modo  quantitativo;  neque  ab  eis  continetur 
secundum  extrinsecum  contactum  ultimse  su- 
perficiei.  quomodo  solet  locus  continere  loca- 
tum;   sed    est   intime   in    omnibus    illis,    et 
omnibus  earum  partibus  per  mirabilem  quarn- 
dam    substantialem    prsesentiam,    quod    D. 
Thom.  appellat  esse  in  eis  per  modum  sub- 
stantise,    quia    (ut    supra    declaratum    est) 
corpus  Christi  succedit,  sub  speciebus,   sub- 
stantise  panis,  quae  non  erat  sub  eis,  ut  in 
loco,  sed  per  modum  substantise;  quamvis 
enim  quantitas    sit    suse    substantise  funda- 
mentalis  ratio  existendi  in  loco,  non  tamen 
est  locus  ejus,  ut  per  se   constat,  sed  est 
prior ;  unde  substantia  cum  movetur,  secum 
defert  suam  quantitatem,  non  autem  suum 
locum.  Hinc  vero  addit  secundo  D.  Thom., 
Christum  non  esse  in  loco  ipsarum  superfi- 
cierum,   mediantibus  ipsis ;   ne  videatur  in 
omnibus    esse  similitudo  inter  substantiam 
panis,  et  corpus  Christi,  quod  ilfi  succedit ; 
intercedit  enim  differentia,   quia  substantia 
panis  quamvis  non  sit  sub  quantitale,  ut  in 
loco,  tamen  illa  mediante,  dicitur  esse  in  loco 
ambiente,  vel  continente  quantitatem  suam, 
quia  est  proprium  subjectum  illius  quanti- 
tatis,  et  per  illam  habet  propriam  extensio- 
nem  et  dimensionem;  corpus  autem  Christi 
non  est  sub  quantitate  panis,  ut  subjectum 
ejus,  nec  per  illam  extenditur;  et  ideo  nec 
ratione  illius  dici  potest  esse  in  loco  ejusdem 
quantitatis.    Atque    hinc    ulterius  in   solut. 
ad  1  negat,  corpus  Christi   esse  hic  circum- 
scriptive  aut  definitive;  quod  etiarn  verissi- 
mum  est,  ut  prsedicto  loco  declaravimus,  non 
solum  sumendo  existentiam  in  loco  in  rigore 
prsedicto,  sed  etiam  latius  ea  voce  utendo, 
pro  quacumque  vera,  et  reali  preesentia,  quo 
modo  loquimur,  cum  dicimus,  Christum  esse 
hic;  hoc  enim  modo  negari  non  potest,  quin 
possit  Christus  esse  hic  localiter  alio  excel- 
lentiori,  et  quodammodo  spirituali  modo,  qui 
non   est    proprie    definitivus,    aut    circum- 
scriptivus,  sed  sacramentalis,  ut  ibidem  de- 
claratum  est. 

Utrum  corpus  Christi  sit  mobilitor  in  hoc  sacrarnento 
(4,  dist.  10,art.  l,quoest.  4.  Et  opusc.  11,  art.  34). 

1 .  Ad  sextum  sic  proceditur .  Videtur,  quod 
corpus  Christi  sit  mobiliter  in  hoc  sacramento . 
Dicit  enim  Philosoph.,  2  Top.  (cap.  3,  in 
declarat.  24  loci,  tom.  1),  quod  motis  nobis, 
moventur  ea,  quse  in  nobis  sunt.  Quod  quidem 
est  verum ,  etiam  de  spirituali  substantia 
animse.  Sed  Christus  est  in  hoc.sacramento,  ut 
supra  habitum  est  (art.  1  hujus  qusest.).  Ergo 
movetur  ad  motum  ipsius. 

2.  Prseterea,  veritas  debet  respondere  figu- 
rse.  Sed  de  agno  paschali,  qui  erat  figura 
hujus  sacramenti,  non  remunebat  quicquam 
usquemane,  sicut  prsecipitur  Exod.  12.  Ergo 
neque  etiam,  si  hoc  sacramentum  reservetur 
in  crastinum,  erit  ibi  corpus  Christi.  Et  ita 
non  est  immobiliter  in  hoc  sacramento. 

3.  Prseterea,  si  corpus  Christi  remaneat  sub 
hoc  sacramento  etiam  in  crastino,  pari  ratione 
remanebit  et  per  totum  sequens  tempus;  non 
enim  potest  dici,  quod  desinat  ibi  esse,  cessan- 
tibus  speciebus,  quia  esse  corporis  Christi  non 
dependet  a  speciebus  illis.  Non  autem  remanet 
sub  hoc  sacramento  Christus per  totum  tempus 
futurum.  Videtur  ergo,  quod  statim  in  cras- 
tino,  vel  post  modicum  tempus  desinat  esse 
sub  hoc  sacramento.  Et  ita  videtur ,  quod 
Chnstus  mobiliter  sit  in  hoc  sacramento . 

Sed  contra,  impossibile  est  idem  esse  motum 
et  quietum,  quia  sic  contradictoria  verifica- 
rentur  de  eodem.  Sed  corpus  Christi  in  cxlo 
quietum  residet.  Non  ergo  est  mobiliter  in  hoc 
sacramento. 

Respondeo  dicendum,  quod  cum  aliquid  est 
unum  subjecto,  et  multiplex  secundum  esse, 
nihil  prohibet  secundum  aliquid  moveri,  et 
secundum  aliquid  immobile  permanere,  sicut 
corpori  est  aliud  esse  album,  et  aliud  esse 
magnum;  unde  potest  moveri  secundum  albe- 
dinem,  et  permanere  immobile  secundum  ma- 
gnitudinem.  Christo  autem  non  est  idem  esse 
secundum  se,  et  esse  sub  hoc  sacramento,  quia 
per  hoc  quod  dicimus,  ipsum  esse  sub  hoc 
sacramento ,  significatur  qusedam  habitudo 
ejus  ad  hoc  sacramentum.  Secundum  igitur 
hoc  esse  non  movetur  Christus per  se  secundum 
locum,  sed  solum  per  accidens,  quia  Christus 
non  est  in  hoc  sacramento,  sicut  in  loco,  sicut 
prsedictum  est  (art.  preeced.).  Quod  autem  non 
est  in  loco,  non  movetur  per  se  in  loco,  sed 
solum  ad  motum  ejus,  in  quo  est.  Similiter 


autem  neque  per  se  movetur  secundum  esse, 
quod  habet  in  hoc  sacramento,  quacumque  alia 
mutatione,  puta,  quantum  ad  hoc,  quod  de- 
sinat  esse  sub  hoc  sacramento ;  quia  illud, 
quod  de  se  habet  esse  indeficiens,  non  potest 
esse  deficiendi  principium,  sed  alio  deficiente, 
hoc  desinit  esse  in  eo;  sicut  Deus,  cujus  esse 
est  indeficiens  et  immortale,  desinit  esse  in 
aliqua  creatura  corruptibili  per  hoc,  quod 
creatura  corruptibilis  desinit  esse.  Et  hoc 
modo  cum  Christus  habeat  de  se  esse  indeficiens 
et  incorruptibile,  non  desinit  esse  sub  sacra- 
mento,  neque  per  hoc,  quod  ipsum  desinatesse, 
neque  etiam  per  motum  localem  sui,  ut  ex 
dictis patet  (art.  praeced.),  sed  solum  per  hoc, 
quod  species  sacramenti  desinunt  esse.  Unde 
patet,  quod  Christus,  perse  loquendo,  immobi- 
liter  est  in  hoc  sacramento. 

Ad\  ergo  dicendum,  quod  ratio  illa  procedit 
demotuper  accidens,  quo,  ad  motum  nostri, 
moventur  ea,  quse  in  nobis  sunt.  Aliter  tamen 
ea,  quse  per  se  possunt  esse  in  loco,  sicut  cor- 
pus;  et  aliter  ea,  qua  per  se  non  possunt  esse 
in  loco,  sicut  formse,  et  spirituales  substantise, 
Ad  quem  modum  potest  reduci,  quod  dicimus 
Christum  moveri  per  accidens  secundum  esse, 
quod  habet  in  sacramento,  in  quo  non  est,  sicut 
in  loco. 

Ad  2;  dicendum,  quod  hac  ratione  moti 
videntur  fuisse  quidam,ponentes,  quod  corpus 
Christi  non  remaneat  sub  hoc  sacramento,  si 
in  crastinum  reservetur.  Contra  quos  Cyrillus 
dicit  :  Insaniunt  quidam  dicentes ,  mysticam 
benedictionem  cessare  a  sanctificatione ,  si  quse 
ejus  reliquise  remanserint  in  diem  subsequen- 
tem;  non  enim  mutatur  sacratum  corpus 
Christi,  sed  virtus  benedictionis  et  vivificativa 
gratia,  jugis  in  eo  est.  Sicut  etiam  omnes  alise 
consecrationes  immobiliter  manent,  permanen- 
tibus  rebus  consecratis,  propter  quod  non  ite- 
rantur.  Veritas  autem  licet  figurse  respondeat , 
tamen  figura  nonpotest  eam  adsequare. 

Ad3,  dicendum,  quod  corpus  Christi  rema- 
net  in  hoc  sacramento,  non  solum  in  crastino, 
sed  etiam  in  futuro,  quousque  species  sacra- 
mentales  manent.  Quibus  cessantibus  desinit 
esse  corpus  Christi  sub  eis,  non  quia  ab  eis 
dependeat,  sed  quia  tollitur  habitudo  corporis 
Christi  ad  illas  species,  per  quem  modum  Deus 
desinit  esse  Dominus  creaturx  desinentis. 

COMMENTARIUS. 

1 .  Christum  non  moveri  per  se  in  Eucha- 
ristia,  sed  per  accidens,  docet  S.  Thom.  —  De 


930  QILEST 

duplici  genere  mutationis  mentionem  facit 
D.  Thom.  in  articulo,  scilicet,  de  mutatione 
locali,  et  de  mutatione,  qua  desinit  esse  cor- 
pus  Christi  prsesens  in  hoc  sacramento ;  et  de 
utraque  dicit  duo.  Primum  est,  non  posse 
corpus  Christi  per  se  mutari  hujusmodi  mu- 
tationibus;  de  locali  probat,  quia  Christi  cor- 
pus,  ut  est  in  sacramento,  non  est  per  se  in 
loco;  ergo  nec  per  se  potest  mutare  locum. 
Quee  ratio  probat  quidem  de  motu  physico 
proprie  sumpto,  non  tamen  de  mutalione 
proportionata  praesentiae,  quam  hic  habet, 
quse  est  etiam  mutatio  localis  ad  eum  modum, 
quo  motus  localis  in  Angelo  reperitur;  cur 
ergo  non  poterit  corpus  Christi  secundum 
hanc  mutationemper  se  moveri,  sicutAngelus 
per  se  movetur  localiter?  Respondetur,  hanc 
mutationem  non  esse  simpliciter  impossibi- 
iem,  ut  argumentum  probat,  D.  Thom.  autem 
loqui  juxta  praesentem  institutionem;  ita 
enim  corpus  Christi  nunc  habet  hanc  prse- 
sentiam  in  se,  ut  illam  habeat  quasi  alliga- 
tam  speciebus,  a  quibus  hsec  praesentia  suo 
modo  pendet  et  ab  iis  continetur,  et  cum  eis 
unum  quodammodo  componit,  et  ideo  quoad 
hunc  modum,  non  est  de  illo  corpore  judi- 
candum,  sicut  de  re  spirituali  per  se  separata 
a  corpore,  sed  ut  de  re  conjuncta  quantitati, 
sicut  erat  substantia  panis,  quae  conversa 
fuit  in  corpus  Christi;  et  ideo  recte  dicitur 
corpus  Christi,  ut  est  in  sacramento,  non 
posse  per  se  localiter  mutari.  Atque  hinc  pro- 
bat  D.  Thom.  eamdem  conclusionem  de  altera 
mutatione,  quia  Christus  non  potest  desinere 
esse  sub  speciebus  per  motum  localem,  qui 
per  se  fiat  in  ipso,  ut  dictum  est;  nec  per  de- 
sitionem  simpliciter,  quae  in  ipso  immediate 
contingat,  quia  corpus  Christi  est  de  se  inde- 
ficiens  et  incorruptibile;  ergo  nullo  modo 
potest  per  se  desinere  esse  sub  speciebus, 
ita  ut  haec  desitio  ab  ipso  corpore  Christi  in- 
cipiat  (ut  sic  dicam)  et  non  ab  speciebus; 
quod  est  certissimum  de  lege  ordinaria,  et 
juxta  pra3sentem  institutionem ;  nam  de  po- 
tentia  absoluta  recte  posset  fieri,  ut  facile  ex 
dictis  patet,  et  constabit  amplius  ex  seq. 
disput. 

2.  Secundo  ait  D.  Thom.  posse  corpus 
Christi  per  accidens  mutari  utroque  genere 
mutationis,  quia  mutatis  localiter  speciebus 
mutatur  etiam  corpus  Christi,  et  corruptis 
etiam  speciebus,  desinit  ibi  esse  corpus 
Christi.  Est  autem  advertendum,  dupliciter 
posse  explicari  hanc  mutationem  per  acci- 
dens.  Primo  ut  tota  mutatio  inhaereat  in  solis 

speciebus,  corpus  autem  Christi  solum  ex- 
trinsece  ab  ea  denominetur.  Secundo ,  ut 
mutatio  primo  quidem  fiat  in  speciebus,  inde 
autem  resultet  in  corpus  Christi,  et  ideo  di- 
catur  per  accidens  illi  convenire,  quamvis  in 
ipso  revera  fiat ,  et  suo  modo  ei  inhaereat. 
Cajetanusergo  priori  modo  explicatD.Thom., 
quia  existimat,  res,  quse  non  sunt  quantita- 
tive  in  loco,  solum  iilo  modo  mutari.  Sed  ut 
omittam,  hanc  sententiam  esse  in  se  falsam 
et  impossibilem ,  sine  ullo  fundamento  eam 
tribuit  D.  Thom.  Primo,  quia  D.  Thom.  abso- 
lute  dicit,  Christi  corpus  per  accidens  mutari, 
quod  non  posset  dici  propter  solam  extrinse- 
cam  denominationem ,  quia  mutari,  non  est 
alitor  denominari,  sed  aliter  se  habere,  seu 
esse,  quam  prius;  et  ideo  Deus,  quamvis  de- 
sinat  esse  in  creatura  illa  corrupta,  non  mu- 
tatur,  nec  per  se,  nec  per  accidens,  quia 
totum  illud  est  sola  extrinseca  denominatio 
in  Deo.  Secundo,  quia  alias  posset  corpus 
Christi  per  accidens  mutari,  non  solum  mu- 
tatione  locali,  sed  alteratione,  et  alia  simili, 
quia  calefactis  speciebus  sacramentalibus,  per 
denominationem  extrinsecam  posset  etiam 
dici  corpus  Christi  calefieri;  esset  enim  eadem 
ratio,  quod  tarnen  est  falsum,  ut  constat  ex 
supra  tractatis  disp.  47;  et  ideo  non  immerito 
D.  Thom.  aliarum  mutationum  hic  mentio- 
nem  non  fecit,  quia  nec  per  se,  nec  per  acci- 
dens  possunt  vere  convenire  corpori  Christi, 
ut  ibidem  tactum  est,  et  disputatione  sequenti 
dicetur;  cum  ergo  has  mutationes  affirmat 
illi  convenire,  non  loquitur  secundum  solam 
denominationem  extrinsecam,  sed  alio  modo 
dicto.  Tertio,  quia  alias  idem  corpus  Christi, 
secundum  idem  esse,  quod  habet  in  ccelo, 
posset  dici  per  accidens  mutari,  quia  non 
repugnat,  idem,  secundum  idem  esse  intrin- 
secum ,  manere  immutatum ,  et  extrinsecus 
aliter  denominari;  consequens  autem  est 
contra  mentemD.  Thom.;  non  enim  sine  causa 
in  principio  corporis  articuli  praemisit  illam 
distinctionem,  quod,  quando  in  eodem  sub- 
jecto  est  duplex  esse,  non  repugnat  secundum 
unum  mutari,  et  non  secundum  aliud,  et  lo- 
quitur  de  esse  proprio  et  inhaerente,  ut  sunt 
esse  album  et  nigrum,  in  quibus  ponit  exem- 
plum,  et  non  de  extrinseca  denominalione 
tantum.  Sub  quo  principio  sumit,  corpus 
Christi  habere  aliud  esse  in  ccelo,  et  aliud  in 
sacramento,  quod  non  de  esse  substantiali , 
sed  de  locali,  seu  de  prsesentiali  (ut  sic  di- 
cam)  intelligendum  est,  ut  per  se  constat. 
Atque  ita  concludit,  quamvis  non  mutetur 

secundum  esse,  quod  habet  in  coelo,  posse 
mutari ,  quamvis  per  accidens ,  secundum 
esse,  quocl  habet  in  sacramento;  agit  ergo  de 
mutatione  intrinseca  et  propria,  quamvis  ex 
alio  resultante.  Tandem  in  solut.  ad  1,  id 
manifesle  declarat,  nam  dicit,  hunc  modum 
per  accidens  esse  similem  illi,  quo  movetur 
anima,  moto  corpore,  vel  quo,  motis  nobis, 
movenlnr  ea,  quee  sunt  in  nobis;  constat 
autem,  mutationem  in  his  non  esse  solam  ex- 
trinsecam  denominationem.  Atque  ita  intel- 
lexisse  videnturD.ThomamCapreol.etPalucl., 
in  4,  dist.  10,  quasst.  3.  Sed  objici  potest  pro 
Cajetani  sententia  argumentum  Sed  contra 
D.  Thom.;  sic  enim  argumentatur  :  Impossi- 
bile  est  idem  moveri  et  quiescere;  sed  corpus 
Christi  quiescit  in  coelo ;  ergo  non  potest  mo- 
veri  in  sacramento ;  hasc  enim  ratio  absolute 
concludit  de  motu  proprie  afficiente  ipsum 
corpus,  sive  per  se  in  illo  fiat,  sive  per  acci- 
dens  resultet.  Secundo,  quia  D.  Thom.  circa 
finem  corporis  articuli,  ad  explicandam  mu- 
tationem,  quae  fit  in  corpore  Christi,  cum 
desinit  esse  in  hoc  sacramento,  utitur  exem- 
plo  Dei  desinentis  esse  in  creatura  per  muta- 
tionem  ejus;  constat  autem  desitionem  hanc 
in  Deo  solum  esse  denominationem  extrinse- 
cam.  Ad  primum  respondetur,  imprimis 
argumentum  Sed  contra  apud  D.  Thom.  non 
esse  semper  efficax,  et  preesertim  hic  constat 
D.  Thom.  in  principio  articuli  tacite  solvisse, 
aut  explicasse  argumentum  illud,  dicentem, 
secundum  idem  esse,  non  posse  idem  simul 
quiescere  et  moveri,  posse  tamen  secundum 
diversa  esse;  igitur  argumento  illo  solum 
concluditur,  corpus  Christi,  ut  est  in  sacra- 
mento,  non  esse  mobile  proprio  locali  motu 
opposito  illi  quieti,  seu  locali  esse,  quocl  habet 
in  ccelo,  et  hoc  verum  esse  tali  motu  tam 
per  se,  quam  per  accidens ;  non  autem  pro- 
cedit  argumentum  de  mutatione  opposita 
quieti  sacramentali  (ut  sic  dicam),  nam  se- 
cundum  hanc  rationem  non  quiescit  corpus 
Christi,  quando  mutari  dicitur  per  accidens, 
modo  superius  declarato.  Ad  secundum  res- 
pondetur,  exempla  non  esse  applicanda  nisi 
secundum  id,  in  quo  afferuntur,  quia  non 
seniper  sunt  in  omnibus  similia;  D.  Thom. 
autem  solum  affert  illud  exemplum,  quoad 
hoc  quod,  sicut  clesitio  Dei  in  creatura  non 
potest  incipere  a  desitione  Dei,  cujus  esse  est 
indeficiens ,  ita  nec  desitio  corporis  Christi 
sub  speciebus  incipit  ab  ipso,  el  in  hoc  est 
aliqualis  similitudo ;  rn  aliis  vero  neque  est, 
neque  esse  polest. 


3.  In  solutione  ad  secundum  et  tertium  tan- 
gitD.  Thom.  queestionem,  quamdiu  pra?sentia 
corporis  Christi  sub  speciebus  duret,  quaj  in 
superioribus  tractata  est  disput.  48,  sect.  8. 

ARTICULUS  VII. 

Utrum  corpus  Ghristi,  prout  est  in  hoc  sacraoiento, 
possit  videri  ab  aliquo  oculo,  saltem  glorificato 
(infra,  art.  8,  corp.,  et  4,  dist.  10,  art.  1,  quaest.  2, 
ad  3,  et  art.  4,  qucest.  1,  per  tot.,  et  quffist.  4,  art.  2, 
et  in  expos.  litt.,  ad  1,  2  et  4). 

1 .  Ad  septimum  sic  proceditur.  Videtur, 
quod  corpus  Christi,  prout  est  in  hoc  sacra- 
mento ,  possit  videri  ab  aliquo  oculo  saltem 
glorificato.  Oculus  enim  noster  impeditur  a 
visione  corporis  in  hoc  sacramento  existentis, 
propter  species  sacramentales  ipsum  circum- 
velantes.  Sed  oculus  glorificatus  nonpotest  ab 
aliquo  impediri,  quin  corporaquxlibet  videat, 
prout  sunt.  Ergo  oculus  glorificatus  potest 
videre  corpus  Christi,  prout  est  in  hoc  sacra- 
mento. 

2.  Prseterea,  corpora  gloriosa  Sanctorum 
erunt  configurata  corpori  claritatis  Christi, 
ut  dicitur  Philip.  3.  Sed  oculus  Christi  videt 
se  ipsum,  prout  est  in  hoc  sacramento.  Ergo 
pari  ratione  quilibet  alius  oculus  glorificatus 
potest  ipsum  videre. 

3.  Prxterea,  Sancti  in  resurrectione  erunt 
sequalesAngelis,  utdicitur  Luc.  W.SedAngeli 
viclent  corpus  Christi,  prout  est  in  sacramento, 
quia  etiam  dxmones  inveniuntur  huic  sacra- 
mento  reverentiam  exhibere  et  ipsum  timere. 
Ergo  pari  ratione  oculus  glorificatus  potest 
Christum  videre,  prout  est  in  hoc  sacramento. 

Sed  contra,  nihil  idem  existens  potest  simul 
ab  eodem  videri  in  diversis  speciebus.  Sed 
oculus  glorificatus  semper  videt  Christum , 
prout  est  in  sua  specie,  secundum  illud  Isai. 
33  :  Regemin  decore  suo  videbunt.  Ergo  vide- 
tur,  quod  non  videant  Christum,  prout  est  sub 
speciebus  hujus  sacramenti. 

Respondeo  dicendum,  quod  duplex  est  ocu- 
lus,  scilicet,  corporalis  proprie  dictus,  et  in- 
tellectualis,  qui  per  similitudinem  dicitur;  a 
nullo  autem  oculo  corporali  corpus  Christi 
potest  videri,  prout  est  in  sacramento.  Primo 
quidem,  quia  corpusvisibile  per  sua  accidentia 
immutat  medium.  Accidentia  autem  corporis 
Christi  sunt  in  hoc  sacramento  mediante  sub- 
stantia,  ita,  scilicet,  quod  accidentia  corporis 
Christi  non  habent  immediatam  habitudinem, 
neque  ad  hoc  sacramentum,,  neque  ad  corpora, 
quse  ipsum  circum-stant.  Et  ideo  non  possunt 


232 


QUjEST.  LXXVI,  ART.  VII. 


immutare  medium,  ut  sic  ab  aliquo  corporali 
oculo  videri  possint .  Secundo,  quia  sicut  supra 
dictum  est  (art.  1  hujus  queest.,  ad  3),  corpus 
Christi  est  in  hoc  sacramento  per  modum  sub- 
stantise.  Substantia  autem,inquantum  hujus- 
modi,  non  est  visibilis  oculo  corporali,  neque 
subjacet  alicui  sensui,  sed  nec  etiam  imagina- 
tioni,  sed  soli  intellectui,  cujus  objectum  est 
quod  quid  est,  ut  dicitur  lib.  3  de  Anima 
(tex.  26,  tom.  2).  Et  ideo  proprie  loquendo  cor- 
pus  Christi  secundum  modum  essendi,  quem 
habet  in  hoc  sacramento,  neque  sensu,  neque 
imaginatione  perceptibile  est,  sed  solo  intel- 
lectu,  qui  dicitur  oculus  spiritualis.  Percipi- 
tur  autem  diversimode  a  diversis  intellecti- 
bus.  Quia  enim  modus  essendi,  quo  Christus 
est  in  hoc  sacramento,  est  penitus  supernatu- 
ralis,  a  supernaturali  intellectu,  scilicet  divi- 
no,  secundum  se  visibilis  est,  etper  consequens 
ab  intellectu  beato ,  vel  Angeli,  vel  hominis, 
qui  secundum  participatam  claritatem  divini 
intellectus  videt  ea,  quse  supernaturalia  sunt, 
per  visionem  divinse  essentix;  ab  intellectu 
autem  hominis  viatoris  non  potest  conspici 
nisiper  fide?n,  sicut  et  csetera  supernaturalia. 
Sed  nec  etiam  intellectus  angelicus  secundum 
sua  naturalia  sufficit  ad  hoc  intuendum.  Unde 
dsemones  non  possunt  videre  per  intellectum 
Christum  in  hoc  sacramento  nisi  per  fidem, 
cui  nojivoluntarie  assentiunt,  sed  adeam  evi- 
dentia  signorum  convincuntur ,  prout  dicitur 
Jac.  2  :  Quod  dxmones  credunt,  et  contremis- 
cunt. 

Ad  \  ergo  dicendum,  quod  oculus  noster 
corporeus  per  species  sacramentales  impeditur 
a  visione  corporis  Christi  sub  eis  existentis, 
non  solum  per  modum  tegumenti,  sicut  impe- 
dimur  videre  id,  quod  est  velatum  quocumque 
corporali  velamine,  sed  quia  corpus  Christi 
non  habet  habitudinem  ad  medium,  quod  cir- 
cumstat  hoc  sacramentum ,  mediantibus  pro- 
priis  accidentibus,  sed  mediantibus  speciebus 
sacramentalibus. 

Ad  2,  dicendum,  quod  oculus  corporalis 
Christi  videt  seipsum  sub  sacramCnto  existen- 
tem,  non  tamen  potest  videre  ipsum  modum 
essendi,  quo  est  sub  sacramento,  quod  pertinet 
ad  solum  intellectum.  Nec  tamen  est  simile  de 
alio  oculo  glorioso,  quia  etiam  ipse  oculus 
Christi  est  sub  hoc  sacramento,  in  quo  non 
conformatur  ei  alius  oculus  gloriosus. 

Ad  3,  dicendum ,  quod  Angelus  bonus,  vel 
malusnon potest  aliquid,  videre  oculo  corporeo, 
sed  solum  oculo  intellectuali.  Unde  non  est 
similis  ratio,  ut  ex  dictis patet  (in  corp.  art.). 


COMMENTARIUS. 


\ .  Christum  non  posse  videri  oculo  corporeo, 
prout  est  in  Eucharistia,  probat  D.  Thom. — 
Quamvis  in  titulo  articuli  secundum  verbo- 
rum  proprietatem  solum  videatur  proponi 
quaestio  de  visu  corporeo,  tamen  D.  Thom.  in 
corpore  art.  extendit  sermonem  ad  visum 
intellectualem.  Unde  duplici  assertione  res- 
pondet.  Prima  est,  non  posse  corpus  Christi, 
prout  est  in  hoc  sacramento,  videri  aliquo 
oculo  corporeo.  Quam  duabus  rationibus  pro- 
bat.  Prima  est,  quia  corpus  Christi,  prout  est 
iu  hoc  sacramento,  non  potest  multiplicare 
species  per  medium;  ergo  non  potest  impri- 
mere  speciem  in  oculo ;  ergo  non  potest  vi- 
deri ;  consequentiae  notee  sunt.  Antecedens 
probatur,  quia  corpus  non  multiplicat  species, 
nisi  per  accidentia  sua;  sed  corpus  Christi, 
prout  est  in  sacramenlo,  non  potest  per  acci- 
dentia  immutare  medium  :  ergo.  Probatur 
minor,  quia  accidentia  corporis  Christi  non 
habent  immediatam  habitudinem  ad  hoc  sa- 
cramentum,  neque  ad  corpora,  qua?  ipsum 
circumstant,  quia  non  sunt  in  sacramenlo 
nisi  mediante  substantia.  Et  in  solutione 
ad  !  magis  hoc  explicat,  dicens,  ipsum  cor- 
pus  Christi  non  habere  habitudinem  ad  me- 
dium ,  quod  circumstat  hoc  sacramentum, 
mediantibus  propriis  accidentibus,  sed  me- 
diantibus  speciebus  sacramentalibus.  Secuncla 
ratio  est,  quia  Christus  est  in  sacramento  per 
modum  substantiae;  substantia  autem  non  est 
visibilis  oculo  corporeo,  scilicet  per  se,  ita  ut 
aut  per  propriam  speciem  illum  immutet,  aut 
sit  proprius  ac  per  se  terminus,  in  quem  vi- 
sio  tendat;  ergo  nec  modus,  quo  Christus  est 
in  hoc  sacramento,  videri  potest  oculo  cor- 
poreo;  ergo  nec  ipsum  corpus  Christi,  prout 
est  in  hoc  sacramento,  videri  potest.  Tertia 
ratio  videtur  insinuari  in  solut.  ad  1,  quod 
corpus  Christi  hic  videri  non  potest,  quia  te- 
gitur  speciebus  panis,  sicut  imago,  quamdiu 
latet  sub  aliquo  velo,  videri  non  potest. 
Onines  tamen  has  rationes  patiuntur  difficul- 
tatem,  et  (contrario  ordine  incipiendo)  tertia 
quidem  ratio  non  approbatur  a  D.  Thoma, 
sed  potius  rejicitur ;  ita  enim  accipienda  sunt 
illa  verba  solutionis  ad  primum  :  Non  solum 
per  modum  tegumenti,  sed  quia,  etc,  id  est, 
non  quod  sola  illa  ratio  tegumenti  sufficiat  ad 
impediendam  visionem,  sed  quia  ipsum  cor- 
pus,  prout  est  hic,  visibilenonest ;  quod  enim 
sola  quantitas  panis  non  sufficiat  tegere  cor- 


QILEST.  LXXVI 

pus  Christi,  constat,  quia  corpus  Ghristi  non 
est  tantum  in  profundo  panis  (ut  sic  dicam), 
sed  in  ipsa  etiam  superficie ;  quomodo  ergo 
potest  tegi  ab  illa,  cum  illa  non  interponatur 
inter  oculumet  corpus  Christi?  sicut,  si  imago 
esset  penetrative  in  eodem  loco,  in  quo  est 
velum,  non  posset  ab  illo  occullari,  sed  ad 
summum  posset  perturbari  visio,  et  quo- 
dammodo  oculus  confundi,  quia  utrumque 
corpus  simul,  species  sui  simul  multipli- 
caret. 

2.  In  secunda  vero  ratione  est  nonnulla  diffi- 
cultas,  primo  quidem,  quia  D.  Thom.  videtur 
transgredi  a  metaphorica  locutione  ad  pro- 
priam  ;  nam,  quod  Christi  corpus  dicatur  hic 
esse  per  modum  substantise,  solum  videtur 
esse  quaedam  metaphorica  locutio,  et  accom- 
modata  proportio;  nam  reverac  modus,  quem 
hic  habet  corpus  Christi,  non  est  substantia, 
sed  accidens,  neque  est  proprius  alicujus 
substantiaa;  quomodo  ergo  ex  eo  quocl  sub- 
stantia  non  est  visibilis,  infert  D.  Thom.  ne- 
que  hunc  modum  Csse  visibilem?  Secundo, 
quamvis  demus  probasse  D.  Thom.  illum 
modum  non  esse  visibilem,  non  recte  infert, 
corpus  ipsum  non  esse  visibile ;  posset  enim 
videri,  non  viso  modo,  cum  ex  natura  rei  dis- 
tinguantur  ;  sicut  in  solut.  ad  2,  dicit  idem  D. 
Tliom.,  oculumChristi  insacramento  viderese 
ipsum,  quamvis  non  videat  modum,  quo  est 
in  hoc  sacramento.  Ad  primum  respondetur 
D.  Thom.  non  intellesisse  modum  hunc  cor- 
poris  Christi  in  sacramento  esse  substantiam, 
sed  esse  talem,  qui  per  se  convenire  potest 
substantiee  secundum  se,  et  ut  prsescindit  ab 
acciclentibus  corporalibus,  et  ideo  dicit  esse 
per  modum  substantiee;  et  hinc  recte  infert, 
quod  si  substantia  ipsa,  ut  abstracta  ab  acci- 
dentibus  corporalibus,  non  cst  visibilis,  ne- 
qne  etiam  per  accidentia  corporalia  est  in  se 
ipsa  visibilis,  ergo  etiam  hic  modus  non  erit 
in  se  et  proprie  visibilis-;  est  argumentum  quasi 
proportionale,  et  satis  efficax,  quod  ad  hoc 
principium  revocandum  est,  quod  talis  modus 
est  supra  naturam  omnis  accidentis  visibilis, 
et  alterius  rationis  ac  ordinis.  Ad  secundum 
responderi  potest  D.  Thom.  semper  posuisse 
conclusionem  cum  illa  reduplicativa  :  Corpus 
Christi,  prout  est  hic,  videri  non  potest;  de 
corpore  autem  ipso  absolute  nihil  dicit  in 
littera  articuli;  tamen  in  solut.  ad  2  plane 
explicat  conclusionem,  etiam  de  ipso  corpore 
absolute  et  simpliciter,  et  ideo  dicendum  est, 
respectu  visionis  corporalis  non  posse  sepa- 
rari  corpus  a  rnodo  ;  el  ideo,  si  modus  est 

invisibilis,  etiam  ipsum  corpus  in  sacramento 
est  invisibile,  cujus  rationem  postea  in  dispu- 
tatione  tractabimus.  Ubi  etiam  examinabi- 
mus,  quoinodo  intelligendum  sit  id,  quod  ex 
solut.  acl  2  afferebatur,  oculum  scilicet  Christi 
iu  sacramento  videre  se  ipsum;  proprie  enim 
ac  per  se  loquendo  fortasse  verutn  non  est, 
sed  ad  summum  per  concomitantiam  ;  sensus 
autem  D.  Thom.  quoad  hoc  melius  cum 
re  ipsa  explicabitur.  Major  difficultas  esse  vi- 
detur  in  prima  ratione.  Quid  enim  refert, 
quod  accidentia  corporis  Christi  sint  hic  me- 
diante  substantia ,  ut  non  possint  medium 
immutare?  nam  illa  mediatio  solum  esse 
potest  in  causalitate,  seu  in  fieri,  quatenus 
accidentia  hic  fiunt  per  concomitantiam  cum 
substantia  corporis  Christi ;  tamen  ita  fiunt, 
ut  ipsa  revera  hic  sint  tam  proprie  sicut  ipsa 
substantia.  Unde  in  facto  esse  dici  possunt 
immediate  hic  esse  per  propriam  prsesen- 
tiam ;  ergo  illa  mediatio  nihil  obstare  potest, 
quominus  talia  accidentia  possint  medium 
immutare;  sicut  etiam  anima,  ut  anima,  est 
mediante  corpore,  et  omnia  accidentia  exis- 
tunt  mediante  substantia,  vel  quanlitate, 
quod  non  impeclit  actiones  eorum.  Deinde 
obscurum  est,  quid  sit,  accidentia  corporis 
Christi,  aut  corpus  Christi  mediis  suis  acci- 
dentibus  non  habere  habitudinem  immedia- 
tam  ad  medium,  quod  species  sacramentales 
circumstat;  quee  est  enim  heec  habitudo?  aut 
enim  est  habitudo  agentis  ad  passum,  et  sic 
petitur  principium;  aut  est  habitudo  propin- 
quitatis  et  indistantise,  et  sic  falsum  est  quod 
assumitur,  nam  accidentia  corporis  Christi 
revera  habent  immediatam  habitudinem  pree- 
sentise  ad  circumstantia  corpora.  Responde- 
tur  propriam  causam  et  radicem,  ob  quam 
heec  acciclentia  non  sint  activa  propriarum 
specierum  visibilium,  esse,  quia  non  sunt  hic 
modo  naturali,  et  quantitativo,  ut  infra  di- 
cemus ;  et  hoc  ipsum  circumscripsit  D.  Thom. 
illis  verbis  declarando  causam,  ob  quam  illa 
accidentia  habent  talem  existendi  modum , 
scilicet,  quia  sunt  mediante  substantia  cor- 
poris,  quod,  ex  vi  conversionis,  per  quam  hic 
ponitur,  est  hic  per  modum  substantise;  ita- 
que  sola  mediatio  causalitatis  non  sufficeret 
ad  impediendam  actionem,  ut  probat  argu- 
mentum,  sed  illa  mediatio,  qua  trahuntur 
acciclentia  ad  supernaturalem  modum  exis- 
tendi  ipsius  substanlise.  Et  hoc  ipsum  signifi- 
care  voluit  D.  Thom.  addens  :  Ita  quod 
accidentia  corporis  Christi  non  habent  imme- 
diatam  habiludinem  ad  corpus  circumstans ; 

quae  verba  non  intelliguntur  de  habitudine 
agentis  et  passi,  nec  de  communi  habitudine 
preesentiee,  ut  ratio  etiam  facta  probat,  sed 
de  habitudine  coextensionis,  seu  commensu- 
rationis,  aut  continentiee,  seu  contactus  quan- 
titativi,  quee  est  conditio  necessaria  ad  phy- 
sicam  actionem. 

3.  Asserit  tamen  esse  visibile  ab  intellectu. 
—  Secunda  assertio  D.  Thomee  est,  corpus 
Christi,  ut  est  in  hoc  sacramento,  esse  visi- 
bile  ab  intellectu  divino ,  et  ab  intellectu 
creato  supernaturaliter  elevato  per  visionem 
beatam,  non  tamen  ab  intellectu  creato  vir- 
tute  naturali.  Prima  pars  relinquitur  a  D. 
Thom.  ut  per  se  nota.  Secunda  etiam  clara 
est.  Solum  est  advertendum,  licet  D.  Thom. 
addat  illam  particulam,  per  visionem  divinse 
essentm,  non  tamen  esse  restringendam  con- 
clusionem  ad  solam  illam  formaliter,  ac  si 
preesentia  corporis  Christi  in  hoc  sacramento 
solum  possit  videri  in  Verbo  per  ipsam  for- 
malem  visionem  Verbi ;  est  enim  hoc  falsum, 
et  sine  fundamento;  nam  etiam  potest  videri 
in  proprio  genere  per  species  et  lumen  infusa, 
sicut  alia  supernaturalia  entia ;  non  enim  hic 
modus  preesentiee  magis  supernaturalis  est, 
aut  infinitus.  Item,  quia  virtus  divini  inlel- 
lectus  ad  videndam  hanc  preesentiam  suffi- 
cienter  participari  potest  per  claritatem,  et 
speciem  supernaturalem,  proportionalam  et 
accommodatam  tali  rei ;  D.  Thom.  ergo,  vel 
gratia  illustrioris  exempli ,  visionis  beatae 
meminit,  vel  cum  dicit,  per  visionem,  in- 
telligit,  vel  formaliter,  vel  causaliter  ;  omnis 
enim  scienlia  per  se  infusa  supernaturalium 
rerum  censetur,  saltem  secundum  legem  or- 
dinariam,  esse  propria  beatorum,  et  causari 
aliquo  modo  ex  visione  Dei.  Terlia  pars  con- 
clusionis,  ut  probata  relinquitur  a  D.  Thom., 
ex  eo  quod  modus  existendi  Christi  in  sa- 
cramento  est  penitus  supernaturalis;  quod 
autem  hujusmodi  est,  cognosci  non  potest  ab 
intellectu  creato  virtute  naturali ;  de  qua  re 
fusius  statim  est  disputandum. 


DISPUTATIO  Llll. 


DE    HIS,     QIL£    CHRISTUS    AGERE     POTEST ,    AUT 
PATI,    PROUT    HIC    EST    IN    SACRAMENTO. 

Disputatio  decima  quinta  de  Eucharistia. 
—  Postquam  tractavimus,  an  sit,  quid  sit 
prsesentia  sacramentalis  Christi ,  et  quibus 
rebus  et  quomodo  conveniat,  sequebatur  di- 
cendum  de  proprietatibus ,   quee   illam   con- 

sequuntur;  hee  autem  nullee  sunt  preeter 
relationes  quasdam  propinquitatis  vel  dis- 
tantiee,  aut  similes,  de  quibus  in  superioribus 
actum  est,  nihilque  addendum  occurrit;  so- 
lum  igitur  superest  dicendum  de  actionibus 
et  passionibus,  quas  possunt  Christo  Domino 
convenire  ratione  hujus  preesentiee,  seu  me- 
diante  illa;  complectimur  autem  non  solum 
transeuntes  actiones,  sed  etiam  immanentes, 
nec  solum  propriam  mutationem  seu  recep- 
tionem ,  sed  etiam  denominationes  illis  si- 
miles  ex  extrinseca  actione  immanente  pro- 
venientes,  ut  esse  visum,  cognitum ,  etc,  ut 
hoc  modo  disputemus  omnia,  quee  D.  Thomas 
in  his  duobus  ultimis  articulis  attigit. 

SECTIO  I. 

Utrum  corpus  Gliristi ,  prout  est  in  hoc  sacrarnento, 
possit  localiter  moveri. 

\ .  Ut  a  queestione  de  modo  loquendi  absti- 
neamus,  supponendum  imprimis  est,  hic  non 
esse  sermonem  de  motu"proprie  physico,  qui 
requirit  extensionem  secundum  partes  sub- 
jecti  in  ordine  ad  spatium,  et  terminatur  ad 
Ubi  quantitativum ,  seu  circumscriptivum ; 
constat  enim ,  corpus  Christi  non  esse  hic 
mobile  hoc  genere  motus,  cum  hic  non  habeat 


illum  extensionis  seu  locationis  modum  ;  agi- 
mus  ergo  de  motu  proportionato  sacramen- 
tali  praesentiee,  quem  possumus  etiam  sacra- 
mentalem,  et  quasi  immaterialem  appellare. 
De  quo  omnes  conveniunt,  posse  corpus 
Christi  aliquo  modo  hic  mulari;  quomodo 
autem  vel  a  quo,  id  a  nobis  explicandum  est. 
Nam  de  modo  Cajet.  hic  ait,  solum  dici  mu- 
tari  per  denominationem  extrinsecam  propter 
mutationem  quee  fit  in  speciebus ;  de  motore 
autem  Scot.,  clist.  10,  et  Gabr.,  lect.  47  in 
can.,  existimant,  a  nemine  moveri,  nisi  a 
Deo,  vel  a  seipso,  neque  per  se,  neque  me- 
diis  speciebus,  quia  tractis  seu  motis  specie- 
bus,  non  necessario  trahitur,  vel  movetur 
Christi  corpus  virtute  naturali.  Quo  fit,  ut 
juxta  hanc  opinionem  non  possit  Christi  cor- 
pus  per  accidens  moveri  etiam  ab  ipso  Deo. 
quia  nulla  est  inter  species  et  Christum  colli- 
gatio  sufficiens  ad  hoc  genus  motus;  poterit 
ergo  tantum  per  se  moveri  ab  habente  supe- 
riorem  virtutem. 

2.  Aliorum  vero  sententia,  et  commumor 
est,  corpus  Christi,  ut  est  hic,  a  nemine  posse 
per  se  moveri,  nisi  fortasse  a  Deo  miraculose, 
per  accidens  autem  posse  moveri  a  quocum- 
que  agente,  qui  virtutem  habeat  ad  movendas 

localiter  sacramentales  species.  Hsec  videtur 
esse  sententia  D.  Thomse  hic,  quem  sequuntur 
Paludan.  et  Capreolus,  dist.  10,  qusest.  3; 
Richardus,  art.  4,  queest.  1;  Gabriel,  queest. 
unica,  art.  3,  dub.  4;  Marsilius,  queest.  7. 

3.  Prima  conclusio.  — Dico  primo  :  corpus 
Chrigti  existens  in  hoc  sacramento  mutari  po- 
test  secundum  localem  prassentiam  mutatione 
propria,  et  in  ipsomet  corpore  Christi  recepta. 
Heec  conclusio,  quoad  mentemD.  Thom.,  pro- 
bata  est  in  commentario  art.  6;  quoad  rem 
vero  ipsam  probata  esj;  supra ,  disputat.  47, 
sect.  4,  quod  hic  repetere  non  est  necesse. 

4.  Secunda  conclusio.  —  Dico  secundo  : 
corpus  Christi,  prout  est  in  hoc  sacramento, 
potest  per  se  moveri  localiter  a  Deo.  Loquor 
de  potentia  absoluta,  nam  juxta  legem  statu- 
tam  suppono,  corpus  Christi  nunquam  sepa- 
rari  ab  speciebus ,  nec  moveri ,  nisi  motis 
illis ;  si  autem  Deus  vellet  in  hac  lege  dis- 
pensare,  posset  transferre  corpus  Christi  in 
alium  locum,  relinquendo  ibi  species,  vel 
constituendo  Christi  corpus  sub  aliis  acci- 
dentibus,  vel  sub  nullis,  quia  in  his  omnibus 
nulla  est  contradictio  neque  repugnantia. 
Posset  etiam  simul  quidem  movere  totum 
sacramentum,  ut  ex  Christi  corpore  et  spe- 
ciebus  sacramentalibus  constat,  imprimendo 
tamen  primo  ac  per  se  motum  in  corpus 
Christi,  et  efficiendo,  ut  ipsum  corpus  conco- 
mitanter  et  per  accidens  secum  traheret  spe- 
cies;  nam  in  hoc  etiam  nulla  est  difficultas, 
supposita  unione,  quam  supra  diximus  esse 
inter  corpus  Christi  et  species ;  neque  in  hac 
conclusione  invenio  difficultatem  ullam,  nec 
Theologum  aperte  contradicentem. 

5.  Tertia  conclusio. —  Dico  tertio  :  corpus 
Christi,  ut  est  in  hoc  sacramento,  non  potest 
naturaliler  moveri  localiter  ab  intrinseco  a 
propria  anima,  et  interna  virtute  motiva  na- 
turali,  neque  per  se,  neque  per  accidens.  Lo- 
quor  de  naturali  virtute,  quia  si  anima  Christi 
consideretur  ut  instrumentum  Verbi,  et  ope- 
retur  per  virtutem  miraculorum  effectricem, 
potest  suum  corpus  in  hoc  sacramento  exis- 
tensprimario  movere,  vel  deserendo  species, 
vel  secum  illasdeferendo,  quia  sicut  non  repu- 
gnat,  hoc  fieri  a  Deo,  ut  principali  operante, 
ita  neque  a  creatura,  ut  instrumento  ejus, 
quia  non  est  in  hoc  major  repugnantia,  quam 
in  aliis  supernaturalibus  effectibus,  in  quo 
genere  communicata  est  Christi  humanitati 
omnipotentia  queedam  instrumentalis,  ut  in 
1  tomo  hujus  3  partis  dictum  est.  Quocirca 
licet  nunquam  fuerit  Christus  usus  hac  po- 

testate  priori  modo,  id  est,  deserendo  spe- 
cies,  et  non  corrumpendo,  nec  transmu- 
tando  illas,  quia  hoc  neque  ab  hominibus 
videri  poterat,  neque  sciri,  nisi  per  revela- 
tionem,  neque  ad  fidei  confirmationem  utile 
esse  poterat,  cum  non  posset  sensibus  per- 
cipi,  nec  fortasse  expediens,  quia  magis 
necessarium  est,  stalutam  legem  de  reali 
praesentia  Christi,  durantibus  speciebus,  esse 
omnino  infallibilem,  et  immutabilein ,  nihilo- 
minus  tamen  existimo  alio  posteriori  modo, 
scilicet  deferenclo  secum  species,  interclum 
fuisse  Christum  usum  hac  potestate.  Legimus 
enim  interdum  hostiam  consecratam  nullo 
deferente,  sua  sponte  fuisse  motam,  vel  ad 
aliquem  justum  et  Dei  amicum,  ut  communi- 
care  posset,  ut  de  S.  Catharina  Senensi,  et 
de  aliis  refertur,  et  legi  potest  Sozomenus, 
lib.  6  Histor.,  cap.  29,  vel  ut  infidelium  inju- 
riam  evitaret,  et  pertinaciam  confunderet. 
Quanquam  enim  dicere  quis  posset,  in  his 
casibus  moveri  species  consecratas  ab  Ange- 
lis,  tamen  etiam  potuit  Christi  corpus  interno 
impetu  ferri,  secumque  species  deferre.  Quod 
autem  lroc  fieri  non  possit  naturali  animec 
virtute,  probatur,  quia  non  potest  anima  mo- 
vere  corpus  saum,  nisi  per  membra  organica, 
quibus  non  potest  uti,  ut  in  hoc  sacramento 
sunt,  quia  naturalis  motus  horum  membro- 
rum  requirit  extensionem  eorum  in  loco,  ita 
ut  in  diversis  locis  partialibus  existant,  et 
unum  impellat  aliud;  membra  autem  corpo- 
ris  Christi  non  existunt  hoc  modo  in  hoc  sa- 
cramento. 

6.  Dices ,  hanc  rationem  solum  procedere 
de  motu  progressivo,  aut  ei  simili ,  in  quo  ne- 
cesse  est,  unam  partem  prius  moveri,  quam 
aliam,  et  aliquam  quiescere,  ut  aliee  movean- 
tur,  non  autem  in  motu  simplici  aut  impul- 
sivo,  ut  ita  dicam,  qui  uno  impetu  fit,  ad 
quem  non  est  necessaria  extensio  organorum 
in  loco,  sed  sola  vis  imprimens  impulsum 
seu  motum. 

7.  Respondetur,  non  posse  animam  movere 
corpus  suum  hoc  genere  motus;  duobus  enim 
tantum  modis  potest  a  nobis  hic  motus  intel- 
ligi,  scilicet,  aut  per  aliquem  vehementem 
contactum  physicum,  aut  per  imperium  effi- 
cax  alicujus  voluntatis  habentis  hujusmodi 
virtutem  motivam  sibi  subordinatam.  Primus 
autem  modus  non  habet  locum  in  toto  cor- 
pore  humano,  respectu  sui  ipsius,  quia  non 
potest  idem  corpus,  secundum  se  totum,  sei- 
psum  contingere,  ut  per  se  constat,  quia 
contactus  supponit  distinctionem,  vel  saltem 

existentiam  quantitativam  in  loco,  et  multi- 
plicationem  illius;  et  ideo,  quamvis  secun- 
dum  diversas  partes  possit  aliquo  modo 
anima  impellere  corpus  suum,  ut  per  saltum, 
tamen  ad  hoc  ipsum  necessaria  est  extensio 
partium  in  loco,  et  aliquod  genus  contactus 
physici  vel  partium  inter  se,  vel  cum  corpore 
circumstante,  et  ideo  hujusmodi  motus  non 
potest  babere  locum  in  corpore  sacramentali- 
ter  tantum  existente.  Secundus  etiam  moclus 
movendi  est  prseter  virtutem  naturalem  ani- 
maeinformantiscorpus;  nonenimpotestanima 
solo  imperio  voluntatis  vel  appetitus  totum 
suum  corpus  transferre  ab  uno  loco  in  alium, 
itautnec  rnoveatunampartem,  mediantealia, 
sed  totum  per  se  primo ;  nec  corpus  ad  illum 
motum  concurrat,  sed  tantum  passive  reci- 
piendo  illum  ;  tota  vero  efficientia  sit  in  anima; 
quamvis  enim  hujusmodi  genus  motus  repu- 
gnantiam  non  involvat,  ut  aliqui  putant,  et 
supernaturaliter  communicetur  corporibus 
gloriosis,  ut  praecedente  tomo  dixi,  tamen 
ipsa  experientia  docet,  exceclere  naturalem 
animee  virtutem. 

8.  Constat  igitur,  non  posse  corpus  Christi, 
ut  est  in  sacramento,  seipsum  per  se  movere 
virtute  naturali,  et  inde  a  fortiori  fit,  neque 
per  accidens  posse,  quia  multo  minus  potest 
movere  ipsas  species  sacramentales,  quas  nec 
physice  contingere  potest,  ut  ex  supra  clictis 
patet,  neque  ad  nutum  voluntatis  movere, 
loquendo  de  virtute  naturali;  utrumque  enim 
per  se  satis  clarum  est. 

9.  Corpus  Christi  in  Eucharistia  existens 
nonpotest  per  se  moveri  ab  aliquo  agente  ex- 
trinseco  naturali.  —  Objectio.  —  Responsio. — 
Dico  quarto  :  corpus  Christi,  ut  iti  est  hoc  sa- 
cramento,  non  potest  naturaliter  per  se  mo- 
veri  ab  aliqua  virtute  naturali  seu  agente  ex- 
trinseco,  id  est,  primario  illi  imprimendo 
motum,  et  non  per  species.  Hsec  conclusio  de 
agentibus  corporalibus  est  per  se  manifesta, 
quia  hasc  non  possunt  movere  alia  corpora, 
nisi  aut  trahendo,  quod  faciunt  (ut  creditur) 
praevia  aliqua  alteratione,  impressione  alicu- 
jus  qualitatis,  aut  impellendo,  quod  faciunt 
per  contactum  physicum  ;  neutro  autem  modo 
possunt  movere  corpus  Christi  immediate  et 
per  se,  quia,  neque  illud  possunt  tangere,  ut 
seepe  dictum  est,  neque  alterare,  ut  sectione 
sequente  dicam.  De  virtute  autem  motiva  An- 
gelorum  potest  esse  nonnulla  dubitatio,  quia 
illi  possunt  movere  corpus  sine  physico  con- 
tactu,  per  virtualem,  medio  voluntatis  impe- 
rio;  nec  solum  corpora,  sed  etiam  spiritus  sic 

movere  possunt ;  cur  ergo  non  poterunt  mo- 
vere  etiam  corpus  Christi  hic,  si  supernaturali 
virtute  non  resistat?  Nihilominus  etiam  de 
angelica  virtute  videtur  probabilior  conclusio 
posita,  quia  dupliciter  intelligi  potest  Chri- 
stum  hinc  mutari  :  primo,  pure  privative, 
amittendo  prsesentiam,  quam  hic  habet,  et 
nullam  aliam  acquirendo ;  et  hoc  non  potest 
fieri  ab  Angelo,  quia  hujusmodi  mutationis 
genus  non  potest  fieriper  actionempositivam, 
quia  necesse  est,  ut  omnis  positiva  actio  ten- 
dat  ad  aliquem  terminum  positivum,  quod 
est  contra  rationem  mutationis  pure  priva- 
tivar,  solum  ergo  potest  fieri  per  ablationem 
concursus,  vel  alicujus  causse  conservantis; 
Angelus  autem  nullum  influxum  habet  in 
hanc  prfesentiam  corporis  Christi,  quem  au- 
ferre  possit,  nec  aliquam  causam  auferre 
potest,  e  qua  illa  prsesentia*  pendeat,  nisi  for- 
tasse  species  sacramentales  ;  a  quibus  si  mu- 
tatio  incipiat,  jam  non  per  se  fiet  in  corpore 
Christi,  ut  nunc  loquimur.  Alio  modo  potest 
fierihaec  mutatio,  scilicel,  efficiendoin  corpore 
Christi  aliam  prsesentiam  incompossibilem 
huic,  et  sic  mutando  illud;  sed  neque  ad  hoc 
habet  Angelus  naturalem  virtutem,  quia  illa 
preesentia  est  supernaturalis  huic  corpori; 
ergo  non  potest  fieri  ab  Angelo  naturali  vir- 
tute.  Dices  :  quamvishic  modusprsesentise  sit 
supernaturalis  corpori  Christi,  et  ideo  non 
possit  Angelus  illum  efficere  in  corpore  Christi, 
nisi  in  eo  prassupponatur,  tamen  postquam 
Christi  corpus  supponitur  ita  existens,  non 
videtur  adeo  supernaturale,  vel  difficile,  illucl 
corpus  transferre  ab  uno  loco  in  alium,  mu- 
tando  habitudinem  ad  spatium,  et  propinqui- 
tatem  vel  distantiamadaliacorpora.  Respon- 
detur.  Si  hujusmodi  praesentia ,  secundum 
speciem  suam ,  superat  naturalem  virtutem 
angelicam,  in  quolibet  individuo  superabit, 
quia  et  tota  species  clauditur  in  quolibet  in- 
dividuo,  et  actio  per  se  primo  circa  indivi- 
duum  versatur ;  sicut  ergo  Angelus  non  potest 
virtute  naturali  conferre  corpori  primam 
sacramentalem  prsesentiam,  ita  neque  corpori, 
jam  habenti  unam  preesentiam  sacramenta- 
lem,  potest  dare  alteram,  ut  priorem  auferat, 
quia  non  est  minus  supernaturalis  secunda, 
quam  prima ;  et  quod  prima  prsecesserit,  nihil 
refert,  quia  nec  dedit  corpori  naturalem  apti- 
tudinem  ad  similem  praesentise  modum ;  neque 
auxit  virtutem  causa3agentis,nec  minuitper- 
fectionem,  aut  difficultatem  effectus;  nam  ip- 
samet  praesentia  prior  appetit  suam  conserva- 
tionem,  et  suo  modo  resistit  formaliter  alteri 

praesentiaesibi  incompossibili;  exceditergohic 
efiectus  naturalem  virtulem  eliam  Angelorum . 
10.  Potest  per  accidens  moveri  Christus  ab 
eo,  qui  localiter  potest  mutare  sacramentales 
species.  —  Objectio.  —  Responsio.  —  Dico  ul- 
timo  :  supposita  institutione  hujus  sacramenti 
prout  facta  est,  potest  corpus  Christi  per  acci- 
dens  moveri  ab  eo,  qui  potest  species  conse- 
cratas  secundum  locum  mutare.  Hoc  stepe  est 
in  superioribus  tactum,  quia  alias,  nec  sacer- 
dos  posset  elevare  corpus  Christi,  nec  nos 
manducaremus  illud.  Ratio  autem  conclusio- 
nis  reddenda  est  ex  unione  supra  posita  inter 
corpus  Ghristi,  et  species  sacramentales; 
communicatur  enim  divinilus  his  speciebus 
virtus  trahendi,  et  conjungendi  sibi  corpus 
Christi,  et  consequenter  conservandi  sacra- 
mentalem  prasentiam  ejus,  et  efficiendi  aliam 
similem,  quod  in  superioribus  probalum  est. 
Hinc  autem  fit,  ut  motis  speciebus,  prout  na- 
turaliter  moveri  possunt  ab  agenle  naturali, 
illa?  secum  deferant  corpus  Christi,  quod 
propterea  dicitur  per  accidens  moveri  ab  eo 
qui  movet  species,  quia  licet  revera  fiat  mu- 
tatio  in  ipso  corpore  Christi,  illa  per  se  et  im- 
mediate  fit  ab  instrumentaria  virtute  specie- 
rum,  ab  alio  autem  non  nisi  remote,  et  per 
accidens  ;  seclusa  autem  hac  virtute.  et  con- 
nexione  inter  species  et  corpus  Christi,  im- 
possibile  esset,  agens  aliquod  creatum  movere 
corpus  Christi,  etiam  per  accidens,  tum  quia 
nulla  esset  ratio,  cur  Christi  corpus  comita- 
retur  motum  specierum,  si  cum  eis  noo  esset 
dicto  modoconjunctum;  tum  etiam  quia,  quo- 
modocumque  Christus  dicatur  moveri,  per 
se,  aut  per  accidens ,  necesse  est  ut  mutet 
praesentiam,  et  quod  unam  amittat,  et  alte- 
ram  acquirat;  ergo  necesse  est,  ut  aliqua  vir- 
tute  fiat  talis  praesentia;  non  potest  autem 
fieri  a  naturali  virtute  per  se,  ut  probatum 
est,  nec  per  accidens,  nisi  sit  aliqua  alia  causa, 
quee  per  se  illam  efficiat,  cujus  actio  resultet 
ex  naturali  mutatione  alterius  agentis  natu- 
ralis;  hsec  autem  causa  non  potest  esse,  nisi 
species  sacramentales,  ut  per  se  notum.  Ex 
quo  discursu  ulterius  concludo,  ad  hujusmodi 
mutationem  per  accidens  corporis  Christi,  ut 
fieri  possit  ab  agente  naturali,  non  sufficere 
formalem  unionem  inter  ipsum  et  species, 
non  solum,  quia  illa  fortasse  est  impossibi- 
lis,  ut  supra  dixi;  sed  etiam,  quia  licet  ad- 
mitteretur,  illa  sola  esset  insufficiens  ad  hunc 
effectum  sine  unione  effectiva.  Quia  quantum- 
vis  corpus  Christi,  et  species  dicantur  esse 
formaliter  unita,  semper  tamen  manent  dis- 


lincla,  habentque  prsesentias  omnino  diver- 
sarum  rationum;  nain  in  speciebus  est  quan- 
titativa,  et  naturalis;  ergo,  ut  hoccomposilum 
ex  corpore  et  speciebus  possit  moveri,  ne- 
cesse  est,  ut  in  movente  sit  virtus  activa 
utriusque  pnesentife,  quam  non  habet  agens 
creatum  naturali  virtule;  ergo,  si  in  ipsis 
speciebus  non  esset  virtus  activa  in  corpus 
ad  trahendum  illud,  non  posset  extrinsecum 
agens  movere  totum  hoc  compositum  ex  cor- 
pore  et  speciebus;  quare  consequenter  potius 
dicendum  esset,  non  posse  movere  ipsas  spe- 
cies,  quia  nec  posset  dissolvere  unioneni, 
nec  cum  speciebus  trahere  corpus  Christi ;  est 
ergo  necessaria  hsec  effectiva  unio.  Et  ideo 
dixi  in  conclusione,  supponendam  esse  insli- 
tutionem,  et  unionem  inter  corpus  et  species, 
qualem  factam  esse  censemus.  Dices,  etiam 
supposita  hac  unione  effectiva,  non  sequi  ex 
illa  corpus  Christi  posse  naturaliter  moveri, 
sed  potius  sequi  ipsas  species  non  posse  na- 
turaliter  moveri  ab  agenle  naturali,  quia  illa- 
met  unio  et  conjunctio  est  sufficiens  ad  resis- 
tendum  illi,  et  quia  ex  motione  naturali  non 
potest  necessario  sequi  supernaturalis  muta- 
tio,  et  quasi  attractio  corporis  Christi.  Vel 
certe  alia  ratione  videri  hoc  potest  supra  vir- 
tutem  naturalis  motoris,  quia  quantitas  est 
hic  separata  a  substantia,  et  ideo  non  videtur 
naturaliter  capax  mutationis  localis  ab  agente 
physico  naturali,  magis  quam  esset  sola  sub- 
stantia  sine  quantitate  existens.  Respondetur 
ad  priorem  partem,  negando  assumptum, 
quia  nec  ex  parte  corporis  Christi,  nec  ex 
parte  specierum,  est  in  hoc  aliqua  resistentia; 
supposita  namque  prsedicta  institutione,  spe- 
cies,  necessitate  quadam  simili  agentibus  na- 
turalibus,  semper  trahunt  ad  se  corpus  Christi 
et  agunt  seu  conservant  preesentiam  ejus;  cui 
actioni  corpus  Christi  non  resistit,  sed  per 
obedientialem  potentiam  eam  cumindifferentia 
recipit  ;consequenter,  quando  moventur  spe- 
cies,  neque  ipsse  resistunt  illi  motui  ratione 
prseclictee  actionis,  quia  non  privantur  illa,et 
virtus  earum  indifferens  est  ad  hanc  numero 
prsesentiam ,  vel  alia  m  s  i  milem  ef  ficienda  m ;  nec 
corpus  etiamChristi  resistitspeciebus,  ut  dic- 
tum  est,  nec  motori  earum,  quia  cum  hic  non 
existat  modo  quantitativo,  nec  ratione  pon- 
deris  aut  gravitatis,  neque  alio  titulo  potest 
resistere.  Neque  mirum  est,  quod  ex  naturali 
motione  per  accidens  sequatur  aliqua  super- 
naturalis  actio,  tanquam  a  causa  applicanle; 
sic  enim  species  sacramentales,  applicatee  ad 
hanc  vel  illam  animam,   diversam   numero 

gratiam  in  illis  efficiunt ;  atque  ita  in  praesente 

applicatae  per  motum  localem  ad  hunc  vel 

illum  locum,  seu  ad  hoc  vel  illud  spatium, 

consequenter  efficiunt  hanc  vel  illam  numero 

praesentiam  in  corpore  Christi.  Ad  posterio- 

rem  partem  respondet  D.  Thom.,  hoc  art.  5, 

ad  2,  quantitatem  separatam  e  substantia, 

hoc  ipso,  quod  miraculose  subsistit,  naturali- 

ter  replere  locum,  in  quo  est,  et  ideo  natura- 

liter  etiam  posse  impelli  et  moveri,  quia  na- 

luraliter  resistit  alteri  corpori  in  eodem  loco, 

et  naturaliter  etiam  posse  trahi,  sicut  potest 

etiam  tangi  et  alterari.  Et  ideo  non  est  simile 

de  substantia  carente  quantitate,  quia  illa  non 

ita  repleret  locum,  ut  posset  tangi,  aut  alte^ 

rari. 

SECTIO  II. 

Utrum  corpus  Christi,  prout  est  in  hoc  sacramento, 
aliquam  aliam  actionem  physicam  efficere  possit, 
vel  recipere. 

1 .  Prima  sententia  affirmat.  — Non  agimus 
de  Christi  corpore  glorioso ,  quod  propter 
dotes  gloriae  inalterabile  est,  et  impassibile 
propria  passione  corruptiva ,  sed  agimus 
de  Christi  corpore  solum  secundum  suam 
praecisam  naturam  considerato ,  et  sub  spe- 
ciebus  sacramentalibus  constituto,  prout  in 
nocte  ccenae  fuit.  De  quo  potest  tractari  haec 
qusestio  in  orcline  ad  absolutam  Dei  poten- 
tiam,  et  sic  etiam  non  habet  difficultatem  , 
quia  Deus  in  actione  sua  non  pendet  a  loco, 
tempore,  aut  modo  existendi.  Unde  sine  diffi- 
cultate  posset  qualitatem  quamcumque  im- 
primere  in  corpus  Christi,  simul  illam  effi- 
ciendo.  et  modum  sacramentaliter  existendi 
illi  praebendo.  Eaclem  ratione  posset  Christi 
corpus  corrumpere,  et  in  illa  materia  aliam 
formam  introducere,  vel  etiam  posset  illo 
corpore  uti  ut  instrumento  ad  quamcumque 
actionem  efficiendam  circa  alia  corpora ,  si- 
cut  nunc  illo  utitur  ad  sanctificandas  animas 
eorum,  qui  illo  vescuntur;  et  juxta  aliquo- 
rum  sententiam ,  etiam  in  eorum  corpora 
aliquam  actionem  habet,  ut,  vel  ad  statum 
gloriaD,  vel  ad  virtutem  operandam,  melius 
illa  disponat,  in  quo  saltem  certum  est  nul- 
lam  esse  repugnantiam,  quia  Deus  non  requi- 
rit  in  instrumento  suo  extensionem  in  loco. 
Omissa  ergo  qusestione  de  divina  potentia, 
praesens  disputatio  solum  est  de  naturali  vir- 
tute,  de  qua  est  prima  sententia  generatim 
affirmans,  posse  naturalia  agentia,  alterare 
et  immutare  Christi  corpus  in  hoc  sacramento 
existens,  ipsumque  similiter  posse  extriuseca 


corpora  propinqua  alterare  per  calorem  suum, 
frigiditatern,  et  similes  qualitates.  Ita  sentiunt 
Nominales,   Ocham   in  4,  quaest.   4;  Aliaco, 
qusest.  5,  art.  2;  Major,  dist.  40,  qusest.  5; 
Gabr.,  lect.  45  in  can.;  ratione,  quia  Christi 
corpus  non  fit  incapax  harum  actionum  vel 
passionum  propter  modum  existendi  in  sa- 
cramento;  secl  nihil  est  aliud,   quod  possit 
hanc  actionem  et  passionem  impedire  :  ergo. 
Probatur  major,  quia  localis  praesentia,  res- 
pectu  actionum  et  passionum,  solum  requiri- 
tur,  ut  conditio  necessaria,  ut  agens  et  pas- 
sum  sint  propinqua ;    sed  quod   hujusmodi 
praesentia    sit    sacramentalis ,    non    impeclit 
hanc  propinquitatem,  sed  illam  quoclammodo 
auget;  nam,  dum  tota  res  constituitur  in  qua- 
libet  parte,  et  in  quolibet  puncto  loci,  tota 
secundum  omnem  suam  partem  est  propin- 
quior  agenti,  vel  passo;  ergo  non  est,  cur  hic 
modus    prsesentise   actionem   vel   passionem 
impediat;  sicut,  si  duo  corpora  essent  in  eo- 
dem  loco  penetrative,  ille  existendi  modus 
mutuam  inter  ea   actionem  non  impediret, 
secl  augeret  potius;  ignis  enim  velocius  com- 
bureret  lignum  sic  intime  penetratum,  quam 
in  superficie  tantum  applicatum.  Atque  eadem 
ratione  possent  illa  duQ  corpora  simul  agere 
in  aliud  sibi  propinquum,  et  ab  eodem  pati, 
si  sufficiens  virtus  agendi  in  illo  esset;  idem 
ergo  dicunt  hi  auctores  de  corpore  Christi, 
praesertim    cum   existiment,   sacramentalem 
ejus  existendi  modum  solurn  in  quadam  om- 
nium  suarum  partium  penetratione  consis- 
tere.  Dices,  accidentia  panis  posse  impeclire 
hujusmodiactionemvel  passionem  naturalem. 
Sed  hoc  nullius  momenti  est,  tum  quia  ipsa- 
met  accidenlia  sunt  capacia  hujus  actionis  et 
passionis,  ut  quaest.   77  dicetur;  tum  etiam 
quia  corpus  Christi  aeque  est  praesens  seu 
propinquum  circumstantibus  corporibus,  ac 
ipsae  sacramentaies  species. 

2.  Secunda  sententia  negat.  —  Secunda 
sententia  ,  extreme  contraria ,  negat  Christi 
corpus,  sacramentali  modo  existens,  esse  na- 
turaliter  capax  hujusmodi  actionum,  et  pas- 
sionum.  Ita  sentit  D.  Thom.  hic,  et  infra, 
quaest.  91,  art.  4;  Scotus  in  4,  d.  10,  quaest. 
9;  Richard.,  art.  5,  quaest.  2;  Palud.,  quaest. 
4;  Capreol.,  quaest.  4,  art.  3,  ad  arg.  Scoti 
contra  1  conclus..  ubi  plura  D.  Thom.  testi- 
monia  congerit;  Carth.,  qusest.  4;  Marsil., 
q.  8,  art.  3;  vEgid.,Theor.  46  deEuch.,  et  om- 
nes  moderni.  qui  non  afferunt  aliud  funda- 
mentum,  nisi  quia  moclus  existendi  in  loco 
quantitativus  et  connaturalis  corporibus  est 

necessaria  conditio  ad  hujusmodi  acliones  et 
passiones,  quia  ha3C  naturalia  agentia  agunt 
per  contactum.  Et  haac  sententia  mihi  pro- 
batur  ;  non  videtur  tamen  eequc  certa  de  ac- 
lionibus  sicut  de  passionibus. 

3.  Christi  corpus  in  Eucharistia  pati  non 
potest  ab  agentibus  extrinsecis  naturali  vir- 
tute  operantibus.  —  Dico  ergo  primo,  corpus 
Christi,  ut  in  Eucharistia  existit,  nihil  pati 
posse  ab  extrinsecis  agentibus  sola  naturali 
virtute  operantibus.  Probatur  primo  ex  fun- 
damento  adducto ,  quod  est  probabile.  Se- 
cunda  ratio  etiam  probabilis  adjungi  solet, 
quia  corpora  non  patiuntur  naturaliter,  nisi 
per  quantitatem,  sicut  e  contrario,  agentia 
naturalia  non  agunt  immediate  in  substan- 
tiarn,  sed  in  quantitatem;  sed  corpus,  prout 
in  hoc  sacramento  existit,  supplet  vicem  sub- 
stantiae  panis,  et  ideo  quantitas  ejus  est  etiam 
hic  per  modum  substantiae;  undetantum  me- 
dia  quantitate  panis  actionibus  externorum 
agentium  subjicilur;  ergo  illa  solum  possunt 
agere  in  hoc  sacramentum,  ratione  quanti- 
tatis  panis,  non  vero  in  corpus  Christi  et  in 
quantitatem  ejus  immediate  et  secundum  se. 
Tertia  vero  ratio  est,  quas  mihi  videtur  potis- 
sima,  et  maxime  rem  declarans;  nam  hujus- 
modi  actio  naturalis  agentis ,  cum  sit  tran- 
siens,  recipitur  in  passo,  sicut  et  terminus 
ejus;  omne  autem  quod  recipitur,  ad  modum 
recipientis  aecommodatur;  ut  ergo  talis  actio 
posset  recipi  in  corpore  Christi,  deberet  re- 
cipi  per  modum  ejus;  ita  ut  sicut  ipsum  est 
indivisibiliter  prsesens  et  totum  in  qualibet 
parte,  ita  actio,  vel  qualitas,  quse  in  eo  fieret, 
acciperet  similem  indivisibilem  praesentiae 
modum,  et  tota  esset  preesens  in  qualibet 
parte  spatii  seu  specierum  sacramentalium; 
sed  nullum  agens  naturale  potest  efficere  ac- 
tionem  suam  vel  terminum  ejus  cum  tali 
modo  existendi ;  nam,  sicut  corpus  natura  sua 
postulat  modum  existendi  in  loco  extenso,  ita 
etiam  qualitates  et  passiones  ejus;  et  sicut 
hic  modus  sacramentalis  est  superuaturalis 
corpori,  ita  et  qualitatibus  et  actionibus  ejus; 
agentia  autem  naturalia  nihil  supernaturale 
efficere  possunt  virtute  naturali ;  ergo  non 
possunt  efficere  actionem ,  passionem ,  aut 
qualitatem,  cum  tali  modo;  ergo  absolute  non 
possunt  heec  efficere  in  corpore  Christi  in  Eu- 
charistia  existente.  Patet  consequentia,  quia 
non  possunt  heec  fieri  in  corpore  Christi  sine 
tali  modo.  Quee  ratio  eadem  fere  est  cum  illa, 
qua  probavimussectione  praecedentenonposse 
agens  naturale  movere  localiter  corpus Christi, 


ut  est  in  hoc  sacramento;  et  propter  eamdem 
dicebamus  in  superioribus,  qualitatem ,  fac- 
tam  in  corpore  Christi  in  propria  specie  exi- 
stente ,  non  posse  per  concomitantiam  poni 
in  hoc  sacramento  ex  sola  virtule  agentium 
naturalium.  Atque  hinc  ulterius  sequitur,  in- 
terheterogeneaspartes  corporisChrisli,  prout 
in  hoc  sacramento  existunt,  non  posse  esse 
muluam  actionem  et  passionem,  quia  omnes 
hic  sunt  indivisibili  modo,'sicut  totum ;  unde 
et  qualitates  earum  eodem  modo  existunt,  et 
si  de  novo  recipiantur,  ad  eumdem  modum 
recipi  debent;  et  icleo,  sicut  non  possunt  re- 
cipi  in  toto  per  virtutem  naturalis  agentis, 
ita  neque  in  parte;  igitur  neque  una  pars  po- 
test  pati  ab  alia;  est  enim  eadem  ratio,  cum 
partes  ipsae  etiam  operaturae  sint  per  solam 
naturalem  virtutem.  Atque  hinc  ulterius  fit, 
corpus  Christi,  ut  est  hic,  non  posse  nutriri, 
augeri,  aut  minui,  tum  quia  haec  non  fiunt 
naturaliter  sine  alteratione  parlium  corporis 
Christi;  ostensum  est  autem  non  posse  alte- 
rari;  tum  etiam  quia  non  potest  illi  applicari 
nutrimentum  per  intus  sumptionem,  prout 
ad  vitalem  nutritionem  necessarium  est;  et 
quamvis  fingamus ,  nutrimentum  divinitus 
applicari,  oporteret  existere  modo  indivisi- 
bili,  sicut  existit  corpus  Christi.  alioqui  non 
posset  esse  intra  illud ;  sic  autem  applicatum 
non  magis  pati  posset,  quam  ipsummet  cor- 
pus  Christi;  non  posset  ergo  alterari,  distri- 
bui,  aut  in  corpus  Christi  converti;  non  potest 
ergo  corpus  Christi,  ut  est  hic,  naturaliter  nu- 
triri ,  et  consequenter  neque  augeri ,  quia 
auctio  intrinsece  requirit  nutrilionem ,  nec 
minui,  quia  diminutio  requirit  propriarum 
partium  alterationem.  Unde  tandem  fit,  non 
posse  Christi  corpus,  prout  esthic,  corrumpi, 
seu  interfici,  quia,  neque  ab  intrinseco  cor- 
rumpi  potest,  cum  inter  partes  ejus  nulla 
possit  esse  actio;  neque  ab  extrinseco  per  al- 
terationem,  quia  est  illius  incapax;  nec  per 
divisionem  seu  partiuin  sectionem,  quia  haec 
non  fit  naturaliter,  nisi  per  motum  localem, 
vel  interpositionem  alterius  corporis,  quse  ne- 
cessario  supponit  extensionem  inloco;  prseter 
hos  autem  modos  nullus  est  alius,  quo  huma- 
num  corpus  corrumpi  possit.  Et  fortasse  hoc 
sensu  dixit  Hugo  de  S.  Victore,  quem  in  su- 
perioribus  citavi,  in  nocte  ccenae  fuisse  cor- 
pus  Christi  in  sacramento  impassibile;  nani 
potuit  hoc  dici,  non  propter  dotem  gloriae, 
quam  Christi  corpus  tunc  non  habuit,  sed 
propter  modum  existendi,  ut  declaratum  est. 
4.  Probabile  est  Christwn  non  posse  habere 

actionem  transeuntem,  ut  est  in  Eucharistia. 
—  Dico  secundo  :  probabile  est  Christi  cor- 
pus,  ut  est  in  hoc  sacramento,  non  posse  na- 
turaliter  habere  actionem  transeuntem  in 
extrinsecum  corpus,  quanquam  hoc  magis  sit; 
dubium ;  ratio  mese  dubitationis  oritur  ex  diffe- 
rentia  inter  agens  et  patiens;  actio  enim  tran- 
siens  et  passio  recipitur  in  passo,  non  vero  in 
agente;  unde  fit,  ut  necessario  reeipiatur  ad 
modum  patientis ,  et  consequenter,  ut  parti- 
cipet  modum  existendi  ejus;  non  est  autem 
necesse,  ut  induat  modum  existendi  agentis, 
quia  non  est  in  illo,  sed  ab  illo;  ab  eo  autem, 
qui  existit  modo  spirituali,  potest  manare  ac- 
tio  corporali  extensoque  modo  recepta  in 
passo,  quia,  quidquid  recipitur,  ad  modum 
recipientis  recipilur.  Quamvis  ergo  corpus 
Christi  sit  supernaturali  modo  in  Eucharistia, 
posset  ab  illo  prodire  actio ,  non  recipiens 
illum  modum;  ergo  ex  hac  parte  non  repu- 
gnat,  hujusmodi  actionem  fluere  a  corpore 
Christi ;  hsec  autem  erat  potissima  repugnan- 
tia  in  ipsa  passione;  nam  altera  ratio  de  re- 
ceptione  passionis,  media  quantitate,  non 
habethic  locum,  quia  immediata  ratio  agendi 
non  est  quantitas,  sed  qualitas  aliqua;  alia 
vero  ratio  de  contactu  quantitativo  non  vide- 
tur  admodum  urgens;  nam  hic  contactus  non 
est  per  se  simpliciter  necessarius,  sed  solum, 
supposita  imperfectione  modi  existendi  in 
loco,  quem  habent  corpora;  absolute  tamen 
sufficit  virtualis  contactus  cum  sufficiente 
propinquitate  per  realem  prsesentiam,  ut  pa- 
tet  in  agente  spirituali.  Igitur,  quod  agens 
naturale  nunc  debeat  esse  extensum,  quan- 
quam  ex  natura  rei  necessarium  sit,  non  ta- 
men  ex  necessitale  ipsius  actionis  seu  virtutis 
activre,  ut  sic,  sed  ex  necessilate  materise, 
ratione  cujus  non  potest  corpus  nalurale  alio 
modo  naturaliter  existere.  Hsec  igitur  est  du- 
bitandi  ratio,  quee  certe  ostendit  et  preedictas 
rationes  in  prsesente  non  convincere,  et  ratio- 
nem  Nominalium,  quoad  hanc  partem,  esse 
probabilem.  Nihilominus  probatur  conclusio, 
primo,  quia  in  re  incerta  non  est  recedendum 
a  communi  sententia,  quam  graviores  Theo- 
logi  sequuntur.  Secundo,  quia  de  facto  constat 
experientia,  corpus  Christi  non  alterare  spe- 
cies  sacramenlales  sub  quibus  est,  nec  corpus 
tangentis,  aut  recipientis  ipsum  ;  non  est  autem 
hoc  tribuendum  soli  Christi  voluntati,  autspe- 
ciali  miraculo,  si,  supposito  priori  mysterio, 
potest  hujus  effectus  probabilis  et  naturalis 
ratio  reddi;  nonenim  facile  suntmultiplicanda 
miracula.  Tertio,  quia  probabile  est,  sicutcor- 

pus,  et  qualitas  naturalis,  natura  sua  postu- 
lant  extensum  modum  occupandi  locum,  ut 
existere  possint,  ita  eumdem  modum  postu- 
lare,  ut  naturaliter  agere  possint,  quia  modus 
agendi  consequitur  modum  essendi ,  et  quia 
materiale  agens et patiens  debent  esse  propor- 
tionata,  et  quia  actio  ipsa,  cum  sit  materialis 
et  extensa,  videtur  eam  conditionem  postulare 
in  agente  proportionato,  et  ejusdem  ordinis. 

SECTIO  III. 

Utruni  Cbristus,  prout  est  in  hoc  sacramento,  possit 
virtute  naturali  actus  immanentes  exercere. 

1.  Varue  opiniones  circa  qusestionem  hanc. 
—  Distinguamus  tres  ordines  horum  actuum, 
scilicet ,  sensuum  externorum,  internorum 
cum  appetitu  sensitivo,  inlellectus  cum  vo- 
luntate ;  et  supponamus,  non  esse  hic  sermo- 
nem  per  concomilantiam,  sed  per  directum 
et  primarium  usum  harum  potentiarum  in 
hoc  sacramento.  De  sensibus  ergo  exteriori- 
bus  Nominalescitati  sect.  prseced.  consequen- 
ter  concedunt,  posse  hic  Christum  videre, 
audire,  etc,  quia,  si  ab  aliis  agentibus  pati 
potest,  multo  facilius  poterit  recipere  ab  ob- 
jectis  sensibilibus  intentionales  species  ;  et  si 
in  alia  agere  potest,  etiam  actione  materiali, 
multo  magis  poterit  agere  in  se  ipsum  actione 
quodammodo  immateriali,  qualis  est  sensatio. 
Alii  vero  consequenter  etiam  negant,  posse 
Christum  in  hoc  sacramento  exercere  hujus- 
modi  actus;  et  sunt  nonnulli,  qui  etiam  de 
potenlia  Dei  absoluta  negant  id  fieri  posse, 
quia  fieri  non  pote&t,  ut  corpus  inextensum 
in  loco  videatur  ab  aliis;  ergo  etiam  fieri  non 
potest,  ut  ipsum  alia  videat. 

2.  Naturaliter  non  potest  Christus  exer- 
cere  actus  sensuum  externorum,  ut  est  in  sa- 
cramento  Eucharistiae.  —  Dico  tamen  primo  : 
Christus,  ut  est  in  hoc  sacramento,  non  potest 
naturaliter  exercere  actus  sensuum  externo- 
rum.  Ita  tenet  D.  Thomas,  et  alii  auctores; 
et  prseterea  iEgidius,  Theor.  16;  Henricus, 
Quodlib.  5,  quaest.  6;  Antonin.,  3  part., 
tit.  13,  cap.  6,  §  13.  Et  probatur  duplici  via, 
juxta  principia  posita.  Prima  via  est  ex  parte 
specierum ,  quia  non  possunt  sensus  Christi 
hic  existentis  recipere  has  species  ab  objectis 
externis;  sine  illis  autem  non  possunt  actus 
elicere,  ut  supponitur  ex  libris  de  Anima. 
Assumptum  paiet,  quia  pati  non  potest  ab 
extrinsecis  agentibus,  ut  ostensum  est ;  ea- 
dem  autem  ratio  est  de  his  speciebus,  quia 
etiam  illse  natura  sua  petunt  extensionem  in 

unde  etiam  modus  existendi     quam  in  actu,  qui  ponitur  hic  per  concomi- 


ordine  ad  locum 
in  hoc  sacramento  est  illis  supernaturalis ; 
unde  fieri  non  potest  naturaliter  ab  objectis. 
Secunda  ratio  sumitur  ex  parle  ipsorum  ac- 
tuum,  idque  duplici  litulo;  scilicet,  quia  etiam 
hic  actus  est  materialis  et  extensus  natura 
sua;  hic  autem  recipitur  in  corpore  Christi 
modo  indivisibili,  et  supernaturali;  et  prse- 
terea,  quia  hic  actus  est  effective  ab  ipsomet 
sensu ,  qui  etiam  est  potentia  materialis  et 
extensa.  Unde  natura  sua  requirit  moduin 
extensum  et  divisibilem  ,  ut  operari  possit, 
de  qua  ratione,  plura  statim.  Atque  ex  his 
ralionibus  fit,  Ghristi  oculum  in  hoc  sacra- 
mento,  sicut  non  potest  alia  videre,  ita  nec 
posse  seipsum,  nec  suum  corpus  videre;  et 
idem  est  de  tactu,  et  de  quolibet  alio  sensu; 
nam  rationes  factae  eodem  modo  hic  proce- 
dunt,  quia  etiam  respectu  proprii  corporis 
non  est  aptus  oculus  hic  existens,  ut  immute- 
tur  per  speciem,  atque  efficiat  actum,  neque 
etiam,  ut  tribuat  illi  modum  supernaturalem 
existendi.  Addi  etiam  posset  alia  ratio  ex 
parte  objecti;  de  qua  dicam  sectionesequente. 
Alias  vero  addunt  Henricus  et  Scotus  sumptas 
ex  principiis  Perspectivse,  quse  in  eis  videri 
possunt. 

3.  Supernaturaliter  potest  Christus  in  Eu- 
charistia  extemorum  sensuum  actus  elicere. 
—  Dico  secundo  :  de  potentia  absoluta  nihil 
repugnat,  quominus  sensus  Ghristi  externi 
hic  exerceant  suas  operationes;  neque  est 
improbabile,  id  facere  nunc  circa  objecta 
propinqua.  Nam  primo  supra  diximus,  veri- 
similius  esse  habere  hic  Ghristum  per  con- 
comitantiam  species  et  actus  sensuum  exter- 
norum,  quos  habet  in  ccelo;  sicut  ergo  hic 
recipit  species  distantium  objectorum,  eorum 
scilicet,  quas  in  ccelo  quantitativo  modo  exi- 
stens  videt,  ita  posset  recipere  species  pro- 
pinquorum  objeciorum,  vel  Deo  per  se  illas 
conferente,  vel  elevante  objecta  ad  efficien- 
das  illas;  in  neutro  enim  horum  est  major 
repugnantia,  et  uterque  modus  sufficeret  ad 
sentiendum  per  tales  species,  quantum  est  ex 
parte  earum,  eliam  si  Christus  alibi  non  esset 
quantitativo  modo,  vel  si  ibi  non  reciperet 
tales  species ;  id  enim  impertinens  est  ad  ope- 
randum  hic  per  species  hic  receptas.  Rursus 
eadem  ratione  posset  Deus  elevare  virtutem 
activam  oculi,  vel  ad  agendum  sine  exten- 
sione  connaturali,  vel  ad  efficiendum  actum, 
dando  illi  modum  indivisibilem  et  superna- 
turalem  existendi.  Nam  in  hoc  nulla  est  etiam 
repugnantia  major  in  actu  hic  directe  facto, 

tantiam,  quia  etiam  ille  fit  a  potentia,  ut  est 
hic,  et  similiter  in  ea  recipitur,  et  in  ea 
habet  suum  effeclum  formalem ;  nam  in  hoc 
eliam  nulla  potest  esse  difficultas,  cum  talis 
potentia  et  actus  ex  natura  sua  sint  ad  hoc 
proportionata,  et  alioquin  supponatur  etiam 
hic  habere  divina  virtute  proportionalum 
modum  existendi  indivisibilem  et  sacramen- 
talem;  nulla  ergo  est  repugnantia,  aut  diffi- 
cultas,  propter  quam  hoc  fieri  non  possit,  si 
alioqui  objectum  ipsum  per  se  sit  sensibile, 
ut  supponimus;  nam  interdum  propter  con- 
ditionem  aliquam  poterit  esse  insensibile ;  et 
lunc  aliud  erit  judicium  ferendum,  ut  dice- 
mus  sectione  sequente. 

4.  Eodem  modo  loquendum  est  de  sensibus 
internis,  ac  de  externis  dictum  est.  —  Evasio 
aliquorum.  —  Impugnatur.  —  Atque  ex  his 
constat,  quid  dicendum  sit  de  sensibus  inte- 
rioribus,  et  appetitu  sentiente;  nam  de  po- 
tentia  absoluta  idem  dicendum  est,  ut  facile 
constat  ex  dictis;  de  naturali  autem  potentia 
aliqui  existimant,  non  esse  eamdem  rationem 
de  his  sensibus ,  qua3  de  externis,  saltem 
quoad  eos  actus  exercendos,  ad  quos  jam  ha- 
bent  sufficientes  species  seu  phantasmata,  quia 
in  eis  non  pendent  ab  extrinsecis  agentibus. 
Dico  tamen,  etiamsi  interior  sensus  Christi 
in  hoc  sacramento  sit  phantasmatibus  seu 
speciebus  in  actu  primo  constitutus,  non  posse 
naturaliter  illis  uti,  neque  actum  secundum 
elicere,  quia,  licet  in  sensu  interiori  non  pro- 
cedat  prior  ratio  facta  de  sensibus  exteriori- 
bus,  tamen  posterior  eamdem  vim  habet,  quia 
etiam  actus  secundus  sensus  interioris  (et 
quoad  hoc  idem  est  de  appetitu)  est  materia- 
lis,  et  naturaliter  fieri  non  potest,  nisi  a  prin- 
cipio  materiali  et  extenso,  et  cum  modo  etiam 
existendi  quantitativo  et  extenso,  et  conse- 
quenter  etiam  in  subjecto,  eodem  modo  exi- 
stente ;  quse  omnia  deficiunt  supposita  sacra- 
mentali  existentia  corporis  Christi  in  sacra- 
mento.  Respondent  aliqui,  hoc  ipso,  quod 
interior  sensus  cum  suis  speciebus  existit  sa- 
cramentali  modo ,  habere  virtutem  ad  effi- 
ciendum  actum  sibi  proportionatum,  et  eodem 
modo  existentem ,  quia  ratione  suse  naturas 
et  entitatis  potest  actus  entitatem  elicere; 
ratione  autem  modi  existendi  potest  actio  si- 
milem  modum  communicare.  Sed  hoc  non 
recte  dictum  est,  primo  quidem,  quia  supra 
dictum  est,  materialem  potentiam  requirere 
extensionem  in  loco,  ut  possit  suammet  vir- 
tutem  naturalem  exercere;  et  per  modum  in- 

divisibiliter  existendi  in  sacramento  impediri, 
ne  hoc  etiam  possit ;  ergo  similiter  sensus  in- 
terior  ratione  modi  existendi  impeditur,  ne 
possit  uti  naturali  virtute  activa;  ergo  hac 
ratione  neque  actum  quoad  enlitatem  potest 
efficere.  Secundo,  quia  hic  modus  preesentise 
non  est  activus  sui  similis,  sicut  Ubi  non 
est  ratio  agendi  aliud  Ubi;  sed;  ad  summum 
est  conditio,  sine  qua  non;  ergo  modus  pree- 
sentiee  sacramentalis,  quem  habet  potentia, 
non  dat  ei  virtutem  ad  efficiendum  similem 
modum  in  actu.  Eo  vel  maxime,  quod  hic 
modus,  cum  sit  supernaturalis,  solum  inest 
rei  materiali  per  potentiam  obedientialem ;  et 
ideo  a  solo  Deo ,  vel  a  creatura ,  ut  instru- 
mento  Dei,  fieri  potest.  Gonfirmatur  tandem, 
quia  alias  corpus  Christi  hic  existens  posset 
calefacerenaturaliteraliud  corpus  similimodo 
existens,  et  sibi  propinquum,  vel  ab  illo  cale- 
fieri,  quod  satis  absurdum  est,  ut  a  fortiori 
constat  ex  dictis.  Sequela  patet,  quia  eadem 
proportione  dici  posset,  calorem  unius  cor- 
poris  ratione  suee  entitatis  posse  efficere  si- 
milem  calorem  in  alio  corpore  quoad  entita- 
tem  illius,  ratione  vero  modi  supernaturalis, 
quem  ipse  habet,  posse  efficere  alium  calorem 
simili  modo  existentem ;  sicut  ergo  hoc  falsum 
est  et  impossibile,  ita  id,  de  quo  nunc  agimus. 
5.  Idem  judicium  est,  quoad  hoc,  de  intel- 
lectu  et  voluntate,  si  non  supponatur  aliquod 
aliud  miraculum.  —  Ultimo  constat  ex  dictis, 
quid  dicendum  sit  de  intellectu,  nam  impri- 
mis  intellectus  humanus  conjunctus  corpori, 
sacramentali  modo  existenti,  ut  sic,  non  pos- 
set  naturaliter  novas  species  acquirere;  quia 
naturaliter  solum  potest  illas  acquirere  per 
sensus;  corpus  autem  illud  non  posset  uti 
sensibus,  ut  dictum  est.  Deinde  preecise  ut 
sic  existens,  et  secluso  omni  alio  miraculo, 
seu  supernaturali  privilegio,  non  potest  uti 
speciebus  prius  acquisitis,  quia  intellectus 
non  potest  naturaliter  intelligere,  neque  uti 
speciebus,  quas  in  memoria  retinet,  nisi  cum 
conversione  ad  phantasmata,  id  est,  nisi 
simul  phantasia  cooperetur  cum  intellectu,  ut 
experientia  docet,  et  scientia  de  anima  ;  osten- 
sum  est  autem,  in  eo  statu  non  posse  esse 
usum  phantasmatum;  ergo  neque  intelligibi- 
lia  recipi;  loquor  de  speciebus  acquisitis, 
quia,  si  intellectus  habet  species  aliquas  per 
se  infusas,  cum  lumine  seu  auxilio  proportio- 
nato,  recte  potest  illis  uti  sine  conversione  ad 
phantasmata ;  et  ideo  bene  posset  illis  uti 
Christus  Dominus  in  hoc  sacramento,  sine 
novo  miraculo,  quia  ex  parte  ipsius  intellec- 


tus,  vel  actus  ejus,  nulla  est  repugnantia ; 
nam,  cum  sint  supernaturales,  naturale  illis 
est,  esse  modo  indivisibili  totum  in  toto,  et 
totum  in  qualibet  parte;  unde  neque  intellec- 
tus  caret  ex  hac  parte  modo  connaturali  ad 
operandum ,  nec  actus  indiget  aliquo  modo 
supernaturali,  ut  de  novo  fiat,  etiam  in  sa- 
cramento.  Atque  idem  dicendum  est,  quoad 
naturales  actus,  et  usum  specierum  acquisi- 
tarum,  si  supponatur,  animam  informantem 
corpus  aliunde  habere  supernaturalem  vim 
ad  intelligendas  quascumque  res,  et  quocum- 
que  modo,  sine  conversione  ad  phantasmata, 
ut  censentur  habere  onmes  animee  gloriosa 
corpora  informantes,  et  ideo  dixi  in  princi- 
pio,  secluso  omni  alio  miraculo,  vel  privilegio 
supernaturali.  Locutus  sum  etiam  de  intel- 
lectu,  ut  praecise  existente  in  sacramento; 
nam,  si  simul  alibi  existat  naturali  modo,  ut 
nunc  existit  Christus,  et  extitit  in  nocte  coena?, 
tunc,  quia  in  propria  specie  potest  converti 
ad  phantasmata,  id  satis  erit,  ut  in  sacra- 
mento  possit  exercere  actus  intellectus  cum 
conversione  ad  phantasmata  in  propria  spe- 
cie;  idque  non  solum  quia  illa  conversio  ad 
phantasmata  erit  etiam  per  concomitantiam 
in  sacramento,  sed  etiam  si  non  esset,  vel 
prius  natura  quam  sit,  propter  radicationem 
harum  potentiarum  in  eadem  anima,  et  sym- 
pathiam  earum,  quee  sufficit  ad  preedietam 
conversionem  ad  phantasmata  sufficientem 
ad  intellectionem ;  nam  distantia  vel  propin- 
quitas  localis  ipsorum  actuum  videtur  nimis 
accidentaria  ad  hunc  effectum ,  sicut  variis 
exemplis  ostendipotest,  quee  superius,  dispu- 
tatione  48,  tractavimus. 

SECTIO  IV. 

Utrum  corpus  Christi,  prout  est  in  Eucharistia,  possit 
naturaliter  videri  oculo  corporeo. 

\ .  Dictum  est  de  omni  genere  actionis,  et 
passionis,  seu  receptionis  propriee;  superest  di- 
cendum  depassivisdenominationibus,  quaead 
corpusChristi  pertinent,  ratione  actuum  imma- 
nentium,  quee  circa  illud  versantur.  In  qua  re 
non  est  difficultas  de  actibus  appetitus ,  quia 
hi,  neque  immediate  pendent  ab  aliqua  effi- 
cientia,  seu  impressione  objecti ,  neque  re- 
preesentantobjecta  ipsa,  sedsolum  sunt  veluti 
quidam  motus  in  objecta,  supposita  eorum 
cognitione,  et  ideo  non  est  dubium,  quin  possit 
Chnstus  amari  et  diligi,  prout  esl  in  hoc  sacra- 
mento,  si  ejus  cognitio  supponatur;  tota  ergo 
difficultas  versatur  circa  cognitionem ;  quee  hic 

tractabitur  desensitiva,  in  sequenti  vero  sec- 
tionede  intellectiva.  Quoad  sensus  exteriores 
cum  ex  supra  dictis  constet,  Christum,  ut  hic 
est,  non  posse  loqui,  certum  eliam  est,  non 
posse  audiri;  inaliis  verotribussensibusmul- 
tiplicatio  specierum  non  fit  sine  materiali  con- 
tactu,  etactione,  quamcorpusChristihicexer- 
cere  non  potest.  Et si  aliquando possunt species 
hujusmodi  tantum  intentionaliter  multiplicari, 
ut  in  odoratu,  eadem  fere  ratio  erit  de  illo, 
quee  de  visu ;  et  ideo  de  hoc  sensu  fere  omnes 
Theologi  tractant  preesentem  queestionem,  ex 
cujus  resolutione  facile  etiam  constabit,  quid 
sil  de  interiori  sensu  dicendum. 

2.  Prima  sententia.  —  Prima  itaque  sen- 
tentia  affirmat,  Christi  corpus.  ut  hic  existens 
et  cum  suo  modosacramenlali,  posse  natura- 
liter  videri  oculo  corporeo,  divinitus  tamen 
nunc  impediri  propter  fidem.  Ita  tenent  No- 
minalescitatisect.  3,eisdem  locis.  Fundantur, 
quia  vel  ad  videndum  non  requiruntur  spe- 
cies,  vel  Christi  corpus  potest  illas  efficere, 
sicut  de  quacumque  alia   actione  transeunte 
ipsi  opinantur;  ergo  in  oculo  sufficienter  pro- 
pinquo  Eucharistiee  sufficiens  erit  virtus  na- 
turalis  ad  videndum    corpus    Christi ;   ergo 
poterit  videri,   quia  nihil   est,   quod  possit 
exercitium  illius  virtutis  impedire,  quia  neque 
ex  parte  ipsius  oculi,  neque  ex  parte  medii 
potest  aliquid  hujusmodi  assignari.  ut  per  se 
constat,  neque  ex  parte  sacramentalium  spe- 
cierum,  ut  supra   in    commentario    articuli 
septimi  ostensum  est;  nec  denique  ex  parte 
ipsius  corporis  Christi;  nam,  si  quid  esset, 
esset  maxime    modus  ipse   existendi;   nihil 
enim  aliud  fingi  potest;  modus  autem  ille, 
licet  fortasse  possit  esse  in  causa,  ut  visio 
minus  sit  clara  et  dislincta,  non  vero  potest 
omnino  illam  impedire,  quia  solum  efficit,  ut 
omnes  partes  corporis  sint  eeque  propinquee 
visui,  et  per  eamdem  lineam,  et  non  per  unam 
tantum,  sed  per  infinitas,  prout  Christus  infi- 
nities  in  potentia  existit  totus  in  infinitis  par- 
tibus;  ex  quo  fit,  ut  eequaliter,  et  variis  moclis 
multiplicentur  species  ab  omnibus  partibus 
corporis,  quod  non  potest  non  parere  aliquam 
confusionem  in  visione,  ita  ut  non  videatur 
Christus  distincte  secundum  suam  figuram  et 
organizationem ;  non  tamen  omnino  impeditur 
specierummultiplicatio;  etideo  saltem  videri 
poterit  per  modum  cujusdam  objecti  lucidi. 
Sicut,  si  duo  homines  essent  penetrative  in 
eodem  loco,  non  impediretur   eorum  visio, 
sed  solum,  ne  tam  distincte  etclare  unusquis- 
que  videretur. 

3.  Secunda  sententia.  —  Secunda  sententia 
est,  naturaliler  non  posse  videri  corpus  Christi 
in  hoc  sacramento,  miraculose  tamenposse; 
ita  sentit  D.  Thom.  in  4,  d.  10,  q.  9,  art.  4, 
queest.  1 ,  ubi  loquitur  de  oculo  glorificato,  et 
negat  ordinarie  videri  corpus  Christi  in  sa- 
cramento,  per  miraculum  autem  posse;  idem 
dist.  11,  queest.  3,  art.  1,  ad  4,  atque  idem 
potest  sumi  ex  hoc  art.  7,  ad  3,  ubi  D.  Thom. 
ait,  oculum  Christi  videre  seipsum  sub  sacra- 
mento  exislentem  ;  et  idem  dicit  in  priori  loco 
citato  ex  4,  ad  2;  non  est  autem  major  ratio 
de  Christi  oculo,  quam  de  quocumque  alio 
miraculose  elevato.  Unde  etiam  Alens. ,  4  part. , 
queest.  40,  memb.  3,  art.  8,  §  2,  dicit,  beatam 
Virginem  speciali  privilegio  viderehic  corpus 
Christi;  et  de  oculo  Christi  tenet  idem  Marsil. 
in  4,  quaest.  7,  art.  9,  ad  4;  et  generaliter 
tenet  eamclem  opinionem  Bonavent.,  dist.  10, 
queest.  ult.;  Scotus,  q.  9;  Waldens.,  tom.  2  de 
Sacram.,  cap.  65;  Vict.,  in  Sum.,  num.  70; 
Soto,  et  omnes  recentiores  Thomistee.  Funda- 
mentum  hujus  opinionis  quoad  priorem  par- 
tem  de  potentia  naturali  sumendum  est  ex 
cluabus  sectionibus  proxime  preecedentibus ; 
quoad  posteriorem  vero  de  potentia  superna- 
turali,  solum  est,  quia  nulla  est  implicatio 
contradictionis,  cum  Deus  possit  speciem  et 
sufficientem  vim  activam  dare  oculo,  et  alioqui 
Christi  corpus  sit  objectum  visibile,  cum  sit 
coloratum  et  lucidum. 

4.  Tertia  sententia.  —  Tertia  opinio  negat 
hoc  posse  fieri,  etiam  de  potentia  absoluta. 
Tenent  Paluclan.  et  Capreol.,  dist.  10,  queest. 
ull.;  Hispalens.  ibi,  queest.  1,  art.  3,  ad  6 
contra  5  conclus.;  Richard.,  art.  5,  queest.  2; 
fundamentum  esse  debet,  quia  corpus  Christi, 
ut  esthic,  non  est  objectum  visibile.  Hi  tamen 
auctores  omnes  non  distinguunt  inter  corpus 
Christi,  et  modum  existendi  in  sacramento, 
quod  nobis  videtur  imprimis  distinguendum, 
ut  distinctius  queestioni  respondeamus ;  aliud 
enim  est  queerere,  an  corpus  Christi  cum 
modo  sacramentali  videri  possit  oculo  corpo- 
rali;  aliud  est,  an,  quamvis  modus  ipse  sit 
invisibilis,  corpus  tamen  ipsum  preecise  et 
secundum  se  videri  possit,  non  viso  modo. 

5.  Modus  existendi  sacramentaliter,  videri 
non  potest  oculis  corporeis,  etiam  de  potentia 
Dei  absoluta.  — Dico  ergo  primo :  modus,  quo 
hic  existit  corpus  Christi,  omnino  invisibilis 
est  oculo  corporali,  non  solum  ex  natura  rei, 
sed  etiam  de  potentia  Dei  absoluta.  Explica- 
tur  et  probatur  conclusio.  Quia  tribus  modis 
potest  aliqua  res  dici  visibilis  :  uno  modo,  per 

accidens,  sicut  dicitur  visibilis  substantia 
materialis;  et  de  hoc  non  est  hic  sermo,  tum 
quia  esse  aliquid  isto  modo  visibile,  est  valde 
improprium;  nam  visus  revera  non  attingit, 
nec  in  se  concipit,  aut  sibi  repreesentat  rem, 
quam  solum  per  accidens  videre  dicitur,  sed 
videt  formam,  quee  cum  tali  re  conjuncta  est, 
seu  qua3  in  tali  re  subjectatur;  quia  tamen 
videt  per  modum  unius,  dicitur  per  accidens 
videre  subjectum  ipsum,  aut  aliam  formam  in 
illo  inheerentem,  ut  hic  attigit  D.  Thom., 
art.  4,  ad  1 ;  hic  autem  modus  sacramentalis 
non  comparaturad  formam  visibilem,  ut  sub- 
jectum  ejus ;  unde  hac  ratione  non  potest  per 
accidens  videri;  an  vero  videri  per  accidens 
possit,  ut  forma  simul  conjuncta  in  eodem 
subjecto,  coincidit  cum  alio  membro  queestio- 
nis  positee,  an  possit  videri  corpus  habens 
talem  modum  existendi,  viso  ejus  colore,  et 
non  viso  ipso  modo  in  seipso.  Secundo  modo 
dicitur  res  propriissime  visibilis  per  se  primo, 
tanquam  proprium  objectum  visus,  ut  lux, 
vel  color;  et  hoc  modo  certum  est,  hunc  mo- 
dum  non  esse  natura  sua  visibilem ,  quia 
neque  est  color,  neque  lux ;  preeter  lucem 
autem,  aut  colorem,  nihil  potest  per  se  visum 
immutare.  Quo  fit,  ut  nec  de  potentia  absoluta 
fieri  possit,  ut  visus  per  se  primo  ac  proprie 
in  hunc  modum  feratur,  vel  ab  eo  immutetur, 
tanquam  a  proprio  objeclo,  quia  omnino  re- 
pugnat,  ut  hujusmodi  vitales  potentiee  extra 
sua  subjecta  adeequata  ferantur;  hic  autem 
modus  preesentiee  non  continetur  sub  objecto 
adeequato  visus,  quia,  ut  dictum  est,  et  per 
se  constat,  neque  est  lux,  nec  per  se  lucidum, 
aut  coloratum,  sed  est  quidam  modus  per  se 
conveniens  substantiae,  ut  sic,  et  concomitan- 
ter  potens  convenire  tam  quantitati,  quam 
cuilibet  qualitati.  Tertio  modo  quasi  medio 
potest  aliquid  esse  visibile,  nec  omnino  per 
accidens,  nec  per  se  primo,  sed  per  se  secun- 
do,  tanquam  sensibile  commune,  quo  modo 
videntur  motus,  aut  quies,  aut  magnitudo  rei, 
etc,  et  ad  hunc  ordinem  revocanda  est  quan- 
titativa  preesentia  corporis  visibiiis,  sive  sub 
quantitate  rei  comprehendatur,  sive  (quod 
verisimilius  videtur)  ad  motum  et  quietem 
revocetur.  Nam  heec  preesentia  nihil  aliud  est, 
quam  ipsum  Ubi,  a  quo  fere  non  distinguitur 
motus  localis,  nisi  ut  fieri  et  factum  esse,  seu 
lanquam  queedam  successio  diversorum  Ubi. 
Quies  autem  secundum  id  positivum,  quod  in 
ea  esse  polest  per  se  visibile,  nihil  aliud  est, 
quam  idem  Ubi  perseverans,  quod  nec  videri 
potest,  nisi  mediante  colore,  vel  luce,  nec 

omniuo  per  accidens  videtur,  sed  per  se  visu 
percipitur,  ut  experientia  ipsa  docet.  Videmus 
enim,  hominem  esse  hic  preesenteui,  et  sede- 
re,  aut  stare,  moveri,  aut  quiescere,  quee  in 
se  videri  non  possent,  nisi  videretur  etiam 
per  se  ipsa  preesentia.  De  hoc  igitur  genere 
visionis   seu  visibilitatis,  maxime  apparere 
posset,  esse  visibilem  modum  preesentiee  sa- 
cramentalis,  saltem  quatenus  modificat  ipsum 
colorem,   vel  lucem  corporis  Christi;   quod 
autem  neque  hoc  modo  sit  naturaliler  visibi- 
lis,  per  se  notum  videtur,  quia  hic  modus, 
neque  est  connaturalis  colori,  neque  color  sic 
affectus  aptus  est  ad  suas  naturales  actiones 
preestandas ;  et  hoc  a  fortiori  ex  dicendis  con- 
stabit.  Quod  autem  nec  de  potentia  absoluta 
possit  hic  modus  sic  videri,  probatur  ratione 
proportionali  supra  facta,  quia  sicut  non  po- 
test  visus  ferri  ad  per  se  primo  videndum 
aliquid,  quod  omnino  sit  extra  latitudinem 
proprii  objecti  adeequati,  ita  non  potest  ele- 
vari  ad   videndum  per  se  secundo  aliquid, 
quod  omnino  est  extra  latitudinem  communis 
sensibilis;  sed  hujusmodi  est  modus  preesentiee 
sacramentalis,  quee  sub  nullo  sensibili  com- 
muni  continetur,  cum  sit  alterius  ordinis  a 
quantitate  et  ab  omni  Ubi  quantitativo;  imo 
hoc  ipso,  quod  hic  modus  est  per  se  indivisi- 
bilis,  est  etiam  per  se  insensibilis ,  et  extra 
ordinem    rerum    sensibilium;  unde  per    se 
potest  convenire  substantiee ,  ut  substantia 
est;  imo  secundum  genus  suum  soli  spirituali 
substantiee  natura   sua  convenit,  divinitus- 
que   communicatur  substantiee   materiali  et 
consequenter  accidentibus  ejus.  Atque  heec 
ratio  apud  me  etiam  concludit,  hunc  modum 
existendi  corporis  Ghristi,  seu,  corpus  ipsum, 
ut  tali  modo  affectum,  non  posse  cadere  se- 
cundum  proprium  conceptum,  vel  secunduui 
propria  mimaginem,  autrepreesentationem,  in 
sensum  internum,  seu  phantasiam,  non  solum 
naturaliter,  verum  nec  supernaturaliter.  Pri- 
mum  est  per  se  evidens,  quia  non  magis  potest 
formare   imaginatio,    qualis  sit  hic  modus, 
quam  qualis  sitsubstantiain  se,  vel  qualis  sit 
Angelus,  vel  preesentia  ejus.  Secundum  autem 
patet  proportionali  ratione  supra  facta,  quia 
hic  modus  est  extra  latitudinem  objecti  adee- 
quati  imaginationis,  velsensus  interioris.  ltem 
propter  hanc  causam  non  potest  elevari  ima- 
ginatio  ad  formandum  proprium  idolum  sub- 
stantiee  vel  Angeli,  prout  in  se  esl;  hic  autem 
modus  est  quadam  ratione  ejusdem  ordinis, 
cum  ex  sua  essentia  solum  possit  esse  conna- 
turalis  substantiee  spirituali  :  ergo,  etc. 


DISPUTAT 

6.  Non  potest  Christus  naturaliter  vicleri  ut 
in  Eucharistia  est.  —  Dico  secundo  :  natura- 
liler  non  potest  videri  corpus  Christi  in 
Eucharistia  existens,  praeciso  modo  ;imo  pro- 
babile  est,  etiam  de  potentia  absoluta  id  re- 
pugnare.  Prima  pars  est  mihi  certa  et  satis 
clara.  Primo,  quia  dictum  est  supra,  corpus 
Christi  sic  existens  nullam  posse  naturaliter 
habere  transeuntem  actionem;  non  igitur 
poterit  sui  speciem  visibilem  in  medio,  vel  in 
oculo  imprimere;  non  est  ergo  sic  naturaliter 
visibile.  Secundo  evidentius,  quia  hoc  ipsum, 
scilicet,  videri  objectum  non  visa  ejus  prse- 
sentia  seu  modo  prsesentiee,  est  omnino  prae- 
ter  naturas  rerum  ,  juxta  quas  non  potest 
oculus  videre  suum  sensibile  proprium,  nisi 
prout  in  re  est  affectum  suis  sensibilibus  com- 
munibus,  ut  non  potest  videre  colorem,  nisi 
prout  in  re  est  affectus  tali  extensione  vel 
prsesentia.  Maxime,  quia  non  potest  sensibilis 
oculus  videre ,  nisi  per  modum  intuitionis ; 
intuitiva  autem  cognitio,  preesertimsensitiva, 
tendit  in  rem  prout  existentem,  et  secundum 
omnes  conditiones  existentise;  intelligi  ergo 
non  potest,  quod  talis  intuitio  ita  naturaliter 
tendat  in  rem,  ut  praescindat  ab  intrinseco 
modo  realis  prsesentiee.  Atque  hinc  declaratur 
posterior  pars  conclusionis ;  nam,  si  oculus  a 
Deo  elevatus  videt  corpus  Christi,  vel  videt 
illud  sub  speciebus,  vel  abstrahendo  ab  omni 
loco  et  preesentia  ;  neutrum  autem  horum  dici 
potest  :  ergo.  Probatur  prima  pars  minoris, 
quia,  si  videtur  corpus  Christi  sub  speciebus, 
ergo  formaliter  et  per  se  videtur,  ut  sub  eis 
praesens;  ergo  videtur  prsesentia,  quam  sub 
illis  habet,  quia  haec  est  formalis  ratio  exi- 
stendi  ibi;  non  potest  autem  per  se  videri 
aliquod  quasi  concretum,  quin  simul  per  se 
videatur  forma,  qua  formaliter  constituitur. 
Item,  quia  Christus  sub  speciebus  non  vide- 
tur,  ut  extensus;  ergo  non  videtur  pars  ejus 
sub  parte  specierum,  et  totus  in  totis;  ergo 
videtur  totus  sub  singulis  partibus ;  ergo  ne- 
cesse  est,  ut  modus  preesentise  videatur.  Dices, 
divinitus  posse  fieri,  ut  videatur  ibi,  quasi 
extensus.  Respondetur,  aliud  esse  loqui  de 
apparente  visione,  aliud  de  propria  et  vera 
visione,  quee  repraesentat  rem,  prout  revera 
est  in  se ;  hoc  enim  loco  de  hac  posteriori  vi- 
sione  disputamus;  hoc  autem  modo  impossi- 
bile  est,  videri  corpus  Christi  in  sacramento, 
et  videri  quasi  extensum,  quia,  cum  in  se  non 
habeat  talem  extensionis  modum,  jam  non 
videretur  prout  est  in  se ;  priori  autem  modo 
nihil  repugnaret  Deum  imprimere  in  oculo 

speciem  corporis  Christi,  per  quam  videretur 
ac  si  esset  preesens  et  extensum  in  tali  dislan- 
tia,  ut  notavitD.  Thom.  in  4,  dist.  10,  q.  1, 
art.  4,  qusestiunc.  2;  nam  species  visibilis 
non  ita  pendet  ab  objecto,  quin  possit  Deus 
per  se  solum  illam  efficere  et  conservare  in 
oculo;  neque  aclus  visionis  ita  pendet  ex  vera 
pmesentia  et  existentia  objecti,  quin  fieri 
possit  ab  oculo  informato  specie,  etiamsi  ob- 
jectum  in  re  ipsa  non  existat,  cujus  vestigium 
habemus  etiam  in  naturalibus,  in  visione 
colorum  apparentium  in  nubibus  ex  refrac- 
tione  lucis,  et  in  speculo,  in  quo  videtur  ap- 
parere  objectum  per  species  in  eo  reflexas, 
ac  si  ibi  esset  vel  ipsummet  vel  imago  ejus 
depicta ,  de  quo  genere  visionis  multa  scri- 
bunt  Scotus  hic,  dist.  10,  et  queest.  5  et  9;  et 
Durand.,  in  prolog.  Sentent.,  q.  3;  Gabriel, 
queest.  1 ,  art.  3,  dub.  ult. ;  sed  nihil  referunt 
ad  prsesentem  quaestionem,  quia,  ut  dixi,  non 
agimus  de  apparenle  visione,  sed  de  vera,  et 
quae  in  objecto,  prout  in  re  existit,  vere  fun- 
detur.  Dices  :  cum  totum  Christi  corpus  sit  in 
singulis  partibus  specierum,  fieri  poterit,  ut 
totum  illud  corpus,  non  prout  in  singulis  par- 
tibus  existit,  sed  tantum  prout  est  in  toto, 
efficiat  speciem  sui ,  ita  ut,  prout  est  in  una 
parte  specierum,  efficiat  per  unam  partem, 
verbi  gratia,  per  caput,  et  ut  est  in  alia  parte, 
peraliam,  verbi  gratia,  manum,etsicdealiis; 
atque  ita  fiet,  ut  totum  videatur  quasi  exten- 
sum.  Respondetur,  argumentumprocedere,  ac 
si  Christus  existeret  in  sacramento  per  partium 
penetrationem  cum  extensione  aliqua ;  non 
autem  ita  est,  sed  existit  altiori  modo  et  indi- 
visibili,  ut  supra  dixi,  et  ideo  fieri  nullo  modo 
potest,  ut  videatur  cum  extensione,  si  vide- 
tur  prout  est  in  re;  quare,  etiamsi  fingatur, 
tantum  partes  corporis  videri  in  partibus 
specierum,  semper  videbuntur,  ut  indivisibili 
modo  existentes;  nunquam  ergo  videbitur 
totum  ut  extensum,  ex  vi  talis  visionis. 

7.  Christus  nullo  sensu  etiam  interiori  per- 
cipi  potest  ut  est  in  Eucharistia.  —  Superest 
probanda  alia  pars  propositionis  assumptae, 
scilicet,  per  hanc  visionem  non  posse  videri 
corpus  Christi  abstrahendo  a  speciebus,  seu  a 
loco  specierum,  quia  videtur  repugnare  mate- 
riali  sensui  hoc  modo  abstrahere  in  actione  et 
cognitione  sua ;  primo,  quia  alias  posset  etiam 
elevari  ad  videndum  colorem  in  communi, 
abstrahendo  ab  hoc  et  illo  individuo  coloris. 
Secundo,  quia  actus  videndi  intrinsece  est 
visio  intuitiva,  aut  per  modum  intuitionis;  de 
ratione  autem  hujusmodi  cognitionis  est,  ut 

tendat  in  rem,  ut  actualiter  existentem  et  sub 
conditionibus  existendi.  Terlio,  quia  videtur 
impossibilis  ille  modus  abstractionis.  Necesse 
est  enim  ut  videatur  corpus  Christi,  aut  ex- 
tensum,  aut  inextensum,  neque  inter  heec 
videturposse  darimedium,  cum  immediatam 
contradictionem  includere  videantur;  nam 
licet  dici  possit,  respectu  ipsius  rei  includere 
hujusmodi  immediatam  contradictionem,  et 
nihilominus  respectu  mentis  posse  considera- 
tione  utrumque  preescindi,  et  rem  solam  con- 
siderari,  nihilominus  in  potentia  visiva,  quee 
valde  materialis  est,  non  videtur  posse  repe- 
riri  hoc  medium ,  quia  ille  modus  preescin- 
dendi  est  valde  spiritualis,  et  excedens  capa- 
citatem  et  objectum  oculi  materialis.  Dices  •' 
extensio  in  loco  seu  preesentia  realis  non  est 
ratio,  sed  tantum  conditio  necessaria  objecti 
visibilis;  ergo  poteritDeus  facere,  utobjectum 
sine  tali  conditione  videatur.  Aut  e  contrario, 
quia  color  corporis  Christi  de  facto  est  affec- 
tus  tali  modo  preesentiee  sacramentalis,  et  ad 
hoc  elevatur  per  divinam  potentiam,  eadem 
ratione  poterit  elevari  oculus  ad  videndum 
colorem  sic  affectum;  nam  hoc  ipso,  quod  ille 
est  modus  coloris,  etiamsi  supernaturalis  sit, 
videtur  comprehendi  sub  latitudine  communis 
sensibilis,  seu  visibilis,  quia  est  aliquid  ipsius 
coloris;  nec  refert,  quod  sit  quid  supernatu- 
rale,  quia  divina  virtute  potest  potentia  ele- 
vari  ad  objectum  supernaturale,  quando  illud 
comprehenditur  aliquo  modo  sub  naturali  ob- 
jecto  talis  potentiee,  ut  de  intellectu  constat. 
Propter  has  conjecturas  el  similes,  quse  facile 
excogitari  possunt,  dixi  tantum,  hanc  partem 
esse  probabilem ,  quia  implicatio  contradic- 
tionis  non  est  tam  aperta,  quin  possit  aliquis 
contrarium  opinari.  Nihilominus,  quod  dixi- 
mus,  verisimilius  videtur;  et  ad  priorem  par- 
tem  respondeo,  prsesentiam  objecti  non  esse 
tantum  conditionem  per  accidens  requisitam 
in  objecto  visus,  sed  esse  objectum  per  se 
visibile,  tanquam  sensibile  commune,  quod 
separabile  non  est  sensibili  proprio  in  actuali 
visione  intuitiva,  preesertim  materiali  et  sen- 
sitiva.  Ad  aliam  partem  respondetur,  pree- 
sentiam  sacramentalem  nullo  modo  contineri 
sub  objecto  sensibili,  proprio  vel  communi- 
non  enim  preesentia,  ut  sic,  sed  talis,  id  est, 
extensa  et  quantilativa,  est  unum  ex  sensibi- 
libus  communibus  objecti  visibilis;  et  adeo 
sacramentalis  preesentia,  quee  indivisibilis  est, 
nullo  modo  sub  hoc  subjecto  continetur.  Nec 
refert,  quod  possit  esse  supernaturalis  modus 
coloris,  quia  non  omnis  modus  coloris  est  per 


se  visibilis,  ut  patet  de  intensione  et  similibus. 
Atque  hinc  tandem  constat,  quid  sit,  quoad 
hoc,  dicendum  de  sensu  interiori,  seu  imagi- 
natione,  quia  in  illa  facile  intelligi  potest, 
formari  idolum  corporis  Christi,  preescindendo 
a  modo  sacramentali;  sed  tunc  non  cognosce- 
tur  Christus  in  sacramento,  nec  prout  est  in 
sacramento ,  sed  tantum  cognitione  quadam 
abstractiva ,  ad  quam  impertinens  est  exi- 
stentia  Christi  in  sacramento ;  et  ideo  simpli- 
citer  dicendum  est,  Christum  in  sacramento 
nullo  sensu,  etiam  interiori,  apprehendi  posse, 
sed  solum  fingi  aliquo  modo  quantitativo. 

8.  Responsio  ad  fundamenta  primse  opinio- 
nis.  —  Ad  fundamentum  primee  opinionis 
responsio  patet  ex  supra  dictis ;  supponit 
enim  falsum,  quoad  omnes  partes,  scilicet, 
vel  quod  species  intentionales  non  requiran- 
tur  ad  videndum,  vel  quod  illee  naturaliter 
fieri  possint  a  corpore  inextenso  in  ordine  ad 
locum,  aut  quod  repreesentare  possint  talem 
modum  existendi,  aut  corpus  ipsum,  prees- 
cindendo  ab  omni  preesentia  et  situ.  Ad  fun- 
damentum  secundee  sententiee  negatur,  cor- 
pus  Christi  tali  modo  existens  esse  objectum 
visibile ;  neque  enim  salis  est,  quod  sit  colo- 
ratum,  nisi  existat  modo  accommodato  vi- 
sioni.  Ad  D.  Thom.  autem  ibi  citatum  solum 
respondeo,  in  hac  3  parte  nunquam  illam 
sententiam  docuisse.  Solum  indiget  explica- 
tione,  quod  hic  dicit,  oculum  Christi  videre 
se  ipsum  sub  sacramento.  Capreolus  enim, 
dist.  10,  queest.  4,  ad  7  contra  1  conclusio- 
nem,  et  Cajet.  hic,  exponunt,  oculum  Christi 
videre  se,  non  per  se,  sed  per  accidens,  quod 
diverso  modo  explicant.  Cajet.  enim  ait,  ocu- 
lum  Christi  ita  videre  se,  ut  statim  intellectus 
videat  modum;  sed  hoc  est  gratis  dictum, 
quia  hoc  non  est  videri  per  oculutn,  Christum 
in  sacramento,  sed  per  intellectum.  Et  prae- 
terea,  quia  ostensum  est ,  non  posse  oculum 
videre  seinsacramento,  non  videndo  modum, 
quia  quoad  hoc  non  est  alia  ratio  de  oculo 
ipsius  Christi,  quam  de  quolibet  alio.  Gapreo- 
lus  vero  ait,  videre  Ghristum  in  hoc  sacra- 
mento  queedam  corporalia  signa,  quee  sunt 
testimonia  preesentiee  ejus;  et  sumpsit  occasio- 
nemex  D.Thom.,tum  a  simili  ex1  part.,q.  12, 
art.  3,  ad  2,  ubi  hac  ratione  dicit,  oculum 
beati  quodammodo  videre  Deum ;  tum  ex  alia 
antiqua  lectione  hujus  loci,  quee  sic  habet : 
Oculus  Christi  videt  se  ipsum  in  sacramento, 
quantum  pertinet  ad  intellectum.  Sed  heec 
etiam  expositio  est  gratis  conficta;  nihil  enim 
fingi  potest,  quod  ibi  videat  oculus  corpora- 

Iis  Christi,  quod  sit  signum  prsesentiee  sacra- 
mentalis  ejus;  neque  enim  videt  absentiam 
substantiae  panis,  nec  subsistentiam  acci- 
dentium,  neque  aliquem  alium  sensibilem  ef- 
fectum  supernaturalem,  quia  revera  nullus 
est,  et  si  esset,  posset  aeque  videri  ab  alio 
oculo  glorificato;  et  tamen  D.  Thom.  plane 
constituit  differentiam  inter  Christum  et  alios 
beatos.  Adde,  veram  lectionem  non  habere 
particulam  illam,  quantum  pertinet  ad  intel- 
lectum,  nec  congrue  posse  conjungi  cum  cse- 
tero  contexu,  nec  cum  intentione  D.  Thom., 
qui  aperte  solum  loquitur  de  corporali  vi- 
sione.  Vera  responsio  est,  cum  D.  Thom.  di- 
cit,  Christum  in  sacramento  videre  se  ipsum, 
illud,  in  sacramento,  non  esse  conjungendum 
cum  objecto  visionis,  quod  significatur  illa 
particulase  ipsum,  sed  cum  oculo  vidente,  qui 
etiam  sub  sacramcnto  habet  visionem  sui  ip- 
sius,  non  prout  insacramento  est,  sed  proutin 
propria  specie  existit.  Habet  autem  hic  illam 
visionem,  non  per  se  primo  hic  elicitam,  sed 
per  concomitantiam;  nam  quia  in  coelo  habet 
visionem  sui ,  illa  visio  in  sacramento  per 
concomitantiam  ponitur.  Et  ideo  merito  dixit, 
D.  Thomas,  per  hancvisionem  videre  oculum 
Christi  se  ipsum ,  non  tamen  modum,  quo  in 
sacramento  existit;  quod  non  ideo  dictum  est, 
quia  oculus  Christi  videat  se,  seu  corpus  suum 
prascise,  et  abstrahendo  ab  omni  modo  prae- 
sentiae  localis;  hoc  enim  diximus  fieri  non 
posse  in  corporali  oculo;  intelligendum  ergo 
est  ideo  oculum  Christi  videre  se,  non  tamen 
modum  sacramentalem ,  quia  videt  se  pras- 
sentem  in  ccelo,  et  extensum  in  loco,  prout 
ibi  existit.  Atque  hinc  etiam  optime  intelli- 
gitur  ratio  differentiee  inter  oculum  Christi, 
et  aliorum  beatorum;  nam,  Christi  oculus 
(inquit)  videt  se  in  sacramento,  quiaibiest; 
oculi  vero  aliorum  beatorum  non  vident  Chri- 
stum  in  sacramento,  quia  ibi  non  sunt;  quae 
ratio  aperte  declarat  illam  particulam,  in  sa- 
cramento,  referendam  esse  ad  oculum  viden- 
tem,  non  ad  objectum  visum;  sic  enim  ratio  est 
efficax,  et  alio  sensu  esset  impertinens;  nam 
si  objectum  esset  in  sacramento  videndum,  et 
esset  visibile  ab  aliquo  oculo  corporali,  quid 
referret,  quod  oculi  beatorum  non  essent  in 
sacramento,  ut  illud  videre  non  possent,  cum 
necesse  non  sit,  oculum  videntem  esse  in  eo- 
dem  loco,  ubi  est  objectum  visum,  igitur  non 
est  sermo  de  objecto  viso  in  sacramento,  sed 
de  oculo  vidente  in  sacramento,  seu  (ad  tol- 
lendam  eequivocationem)  ex  sacramento.  Ra- 
tio  autem  hujus  necessario  sumenda  est  ex 


concomitantia ,  ut  dixi,  nam  quia  oculus 
Christi  simul  est  extra  et  in  sacramento,  ideo 
per  concomitantiam  habet  in  sacramento  ac- 
tum  visionis,  quem  habet  extra  ;  oculi  autem 
aliorum  beatorum,  licet  sint  extra  sacramen- 
tum,  non  tamen  intra  illud,  et  ideo  non  habel 
in  eis  locum  concomitantise  ratio;  et  hanc  ex- 
positionem  significavit  etiam  D.  Thom.,  in  4, 
dist.  10,  qusest.  2,  art.  %  queest.  1,et2,  ad  3; 
Theor.  16  et17. 

SECTIO  V. 


Utrum  Christus,  prout  est  in  hoc  sacramento,  possit 
cognosci  ab  intellectu  creato. 

1 .  Principio  supponendum  est,  non  esse 
sermonem  de  cognitione  fidei,  quse  obscura 
est,  et  alterius  testimonio  nititur;  nam  per  se 
constat,  posse  hoc  mysterium  cognosci  per 
fidem,  non  solum  divinam  et  supernatura- 
lem,  sed  etiam  humanam  et  naturalem,  si 
quis  velit  ex  humano  tantum  testimonio  id 
credere.  Imo  non  tantum  fide  voluntaria,  sed 
etiam  fide  coacta ,  seu  necessitante  intellec- 
tum,  potest  interdum  naturaliter  credi  hoc 
mysterium,  prsesertim  ab  Angelo,  secundum 
illud  Jacobi  :  Dxmones  credunt,  et  contremis- 
cunt;  sicut  enim  in  aliis  mysteriis  fidei,  evi- 
dentibus  signis  et  miraculis,  ac  testimoniis 
coguntur  dsemones  credere  vera  esse,  quse 
fides  docet,  ita  etiam  in  hoc  mysterio,  ut 
in  art.  7  expresse  docuit  D.  Thomas.;  imo 
addit  Bonavent.,  dist.  10,  queest.  ult.,  ad  1, 
quem  imitatur  Waldens.,  tom.  2  de  Sacram., 
cap.  62,  aliquando  etiam  intellectum  huma- 
num,  et  sensibus  conjunctum,  certis  indiciis 
cognoscere,  esse  ibi  corpus  Christi.  Quod 
quidem,  si  solum  intelligatur  juxta  generalem 
doctrinam,  qua  probabile  est,  aliquos  Sanc- 
tos,  visis  miraculis  Christi,  habuisse  eviden- 
tiam  in  testificante  mysteriorum  fidei,  non  ha- 
bet  hic  aliquid  speciale ;  si  vero  intelligatur, 
aliquos  consequi  hujusmodi  cognitionem  per 
indicia  aliqua,  aut  effcctus,  quos  in  ipsius 
sacramenti  usu  experiuntur,  in  hoc  sensu 
suspecta  est  illa  doctrina,  et  plena  periculi, 
nisi  caute  intelligatur ;  quee  enim  sunt  hujus- 
modi  indicia  prsesentiae  Christi?  sensibilia 
enim  nulla  sunt,  et  si  quee  interdum  sunt, 
possent  a  dsemone  causari;  spiritualia  vero 
in  ipsomet  sacramento  nulla  etiam  excogitari 
possunt;  in  suscipiente  vero  interdum  sunt 
aliquiboni  motus,  quospossetChrisluscausa- 
re,  etiam  si  in  sacramento  realiler  prsesens 
non  adesset;  simpliciter  ergo  ex  his  effectibus 

nulla  haberi  potest  rei  evidentia;  supposita 
taroen  certa  fide  realis  prsesentise  Christi,  ex 
hujusmodi  effectibus,  adjunctis  etiam  Spiri- 
tus  Sancti  donis  sapientise  et  inlellectus,  fit 
ha3c  veritas  ita  evidenter  credibilis,  ut  intel- 
lectus  fere  non  indigeat  motione  voluntatis 
ad  illam  credendam,  quia  ipsa  experientia  et 
affectu  ita  inducitur  intellectus,  ut  necessi- 
tari  quodammodo  videatur  ad  assentiendum , 
quamvis  revera  nonsitnecessitas  simpliciter, 
sed  magna  queedam  promptitudo  et  facilitas. 

2.  Christus  in  Eucharistia  existens  cogni- 
tione  supernaturali  videri  potest,  et  actu  a 
beatis  omnibus  videtur. —  Secundo  supponen- 
dum  est,  non  esse  difficultatem  ullam  de  co- 
gnitione  supernaturali  evidente  ac  per  se  in- 
fusa ;  nam ,  ut  in  commentario  diximus , 
duobus  modis  potest  Deus  infundere  scien- 
tiam  hujus  mysterii.  Primo,  per  visionem 
beatam,  quo  modo  non  solum  potest,  sed 
etiam  credibile  est,  omnes  beatos  videre  in 
Verbo  hoc  mysterium,  quanquam  Gabr.,  lect. 
47  in  can.,  in  fine,  hoc  limitet  ad  eos  tan- 
tum,  qui  in  via  hujus  mysterii  fidem  ha- 
buerunt;  sed  mihi  verisimilius  est,  hunc  esse 
unum  ex  effectibus  divinae  providentiee,  qui  ex 
generali  perfectione  status  beatifici  omnibus 
beatis  patet  in  Verbo;  magis  enim  hoc  per- 
linet  ad  perfectionem  illius  status,  quam  vi- 
deregenera  et  species  rerum  naturalium,  quod 
omnibus  beatiscommuneest;  neque  est  credi- 
bile,  omnes  fere  qui  in  lege  gratise  salvantur, 
etiam  si  infimi  ordinis  sint,  viclere  hoc  myste- 
rium  in  Verbo,  Angelos  vero,  et  omnes  anti- 
quos  Patres,  etiam  si  sanctissimi  fuerint,  non 
videre  illud,  solum  quia  in  via  expressam 
ejus  revelationem  non  habuerunt;  sed  de  hoc 
latius  alibi.  Secundo  modo  potest  supernatu- 
raliter  infundi  scientia  hujus  mysterii,  infun- 
dendo  speciem  propriam ,  reprsesentantem 
Ghristum  in  sacramento,  et  modum  existendi 
quem  ibi  habet,  et  modum  quo  accidentia 
existunt,  et  vinculum,  si  quod  est,  inter 
Christum  et  accidentia  panis,  et  dando  lumen 
et  auxilium  usui  talis  speciei  accommodatum; 
et  in  hoc  etiam  genere  scientiee  nulla  est  re- 
pugnantia;  imo  in  1  cap.  ostendi,  Christi  ani- 
mam  habere  illam;  idemque  pie  credendum 
est  de  beata  Virgine  in  statu  gloriae;  de  aliis 
autem  beatis  res  est  incerta ;  et  heec  vocari 
potest  scientia  perfecta  in  proprio  genere. 

3.  Tertius  tamen  modus  excogitari  posset 
hujus  scientias  infusae,  imperfectae  tamen  in 
illo  ordine,  et  per  effectus,  quse  appellatur  a 
dialecticis  scientia  Quia.  Et  quidem,  si  sunt 

aliqui  supernaturales  effectus,  qui  necessa- 
riam  habeant  connexionem  cum  hac  reali 
prsesentia  Chrisli  in  sacramento,  non  est  du- 
bium,  quin  illa  scientia  sit  possibilis;  ego  ta- 
men  non  satis  capio  qui  sint,  vel  esse  possint 
tales  effectus,  et  ideo  existimo,  saltem  de 
facto,  nullos  fieri  a  corpore  Christi,  ut  est  in 
sacramento,  qui  non  possent  fieri  ab  eodem 
sine  tali  prresentia  sacramentali;  nisi  forte 
quis  dicat,  ipsummet  dependentiee  modum, 
quo  nunc  fluit  sacramentalis  gratia  a  corpore 
Christi,  ita  pendere  essentialiter  ab  hac  praa- 
sentia,  ut  quamvis  ipsa  gratia  possit  aliter 
fieri,  non  tamen  ille  modus  dependentiae;  et 
ideo,  cognito  illo  modo  dependentise ,  prout 
in  se  est,  ex  illo  posse  a  posteriori  cognosci 
praesentiam  Christi. 

i.  Sed  hoc,  licet  acutum  videatur,  non  ta- 
men  solidum,  quia  licet  fortasse  ille  modus 
dependentise  essentialiter  pendeat  a  corpore 
Christi,  non  tamen  a  prsesentia  sacramentali; 
illa  enim  non  est  ratio  agendi,  etiam  instru- 
mentalis;  sed  solum  est  conditio  requisita, 
non  tam  ex  natura  rei,  quam  ex  institutione 
divina.  Unde,  licet  illa  dependentia  dicat  ha- 
bitudinem  ad  corpus  Christi  essentialiter,  ta- 
men  forte  non  respicit  illud  ut  propinquum  vel 
distans,  et  multo  minus,  ut  existens  in  hoc 
vel  iho  spatio.  At  denique,  licet  dicat  habitu- 
dinemad  instrumentum  creatum,  fortasse,  ex 
vi  rationis  specificee  talis  dependentias,  non 
magis  respicit  hoc  instrumentum ,  quam 
aliud.  Itaque  nullum  effectum  invenio,  ex 
quo  possit  hsec  scientia  a  posteriori  infundi. 
Unde,  seclusa  evidentia  jn  testificante,  nul- 
lam  existimo  esse  posse  de  hoc  mysterio 
mere  abstractivam,  et  per  extrinseca  signa, 
secluso  proprio  lumine  et  specie  ipsius  my- 
sterii;  at  hsec  de  supernaturali  cognitione. 

5.  Christus  ut  in  Eucharistia  existit  non 
potest  cognosci  evidenter  lumine  naturali.  — 
Tertio  de  naturali  cognitione  supponendum 
est,  id  quod  a  fortiori  sequitur  ex  dictis,  non 
posse  Christi  corpus  in  sacramento  existens 
evidenter  cognosci  lumine  naturali,  cognitione 
abstractiva  per  signa  vel  effectus;  quod  qui- 
dem  in  intellectu  humano  corpori  conjuncto 
per  se  notum  est;  accipit  enim  cognitionem 
per  sensus;  nullus  est  autem  sensibilis  effec- 
tus,  qui  ex  prsesentia  corporis  Christi  in  s;t- 
cramento  oriatur,  ex  quo,  vel  ipsamet  prse- 
sentia,  vel  existentia  ipsius  corporis,  vel 
absentia  panis,  vel  subsistentia  accidentium, 
probabiliter  colligi  possit,  nedum  evidenter. 
Quee  ratio,  eadem  proportione,  potest  ad  in- 

tellectum  separatum,  seu  angelicum  appli- 
cari,  quia  similiter  nullus  est  insensibilis,  seu 
spiritualis  effectus,  ex  quo  in  hujusmodi  co- 
gnitionem  cleveniri  possit. 

6.  Dubium.  —  Sohitio  prima.  —  Solum 
posset  aliquis  dubitare,  quia  Angelus  videt 
evidentia  naturali,  non  esse  substantiam  pa- 
nis  sub  accidentibus  ejus;  ergo  et  videt  acci- 
dentia  esse  sine  subjecto,  quod  inde  necessa- 
rio  sequitur  ;  et  ex  eodem  effectu  potest  satis 
manifesle  elicere,  ibi  adesse  corpus  Christi. 
Primum  antecedens  patet  ex  Aristotele,  2  de 
Anima,  dicente,  visum,  qui  naturaliter  co- 
gnoscit  praesentiam  lucis,  percipere  etiam  te- 
nebras,  quocl  eadem  proportione  applicari 
potest  ad  omnem  potentiam  et  objectum, 
praesertim  ad  intellectum ,  qui  per  actum 
positivum  potest  aliquo  modo  cognoscere 
privationem;  intellectus  ergo  angelicus,  qui 
naturaliter  videt  praesentiam  substantiae , 
quando  adest,  viclet  etiam  absentiam  ejus 
quando  non  adest,  non  solum  per  privatio- 
nem  actus,  id  est,  quia  caret  intuitione  ejus 
(sicut  contingit  in  corporali  visu),  sed  etiam, 
quia  per  positivum  actum  cognoscit,  ideo  a 
se  non  videri,  quia  ibi  non  est;  nam  sibi  est 
evidens,  quod  si  adesset,  potest  illam  videre; 
neque  aliter  cognoscit  Angelus  absentiam 
aliarum  substantiarum,  quando  corrumpun- 
tur,  nisi  quia  non  videt  illas  in  rerum  natura 
existentes.  Respondetur  primum  :  licet  hoc 
concederemus  de  absentia  panis,  non  esset 
magnum  inconveniens,  quia,  licet  illa  carentia 
supernaturali  modo.  fiat  in  hoc  sacramento, 
tamen  in  se,  et  in  fapto  esse  (ut  sic  dicam) 
non  est  aliquid  supernaturale,  sed  aliquid 
mere  naturale,  quia  solum  est  negatio  cujus- 
dam  entis  naturalis;  sicut  e  contrario,  licet 
Deus  supernaturali  modo  produceret  Ange- 
lum  per  transubstantiationem,  vel  hominem 
per  resurrectionem,  postea  naturaliter  posset 
videri,  ut  actu  existens;  idem  ergo  est  pro- 
portionaliter  de  desitione.  Unde  consequenter 
etiam  nullum  erit  inconveniens,  Angelum  co- 
gnoscere  accidentia  panis  existere,  et  carere 
actuali  inhaerentia  ad  substantiam;  nam 
utrumque  hoc  naturalis  ordinis  est;  illud  po- 
sitivum,  scilicet ,  ipsa  actualis  entitas  acci- 
dentium;  hoc  privativum  cujusdam  formae 
seu  modi  naturalis,  qualis  est  actualis  inhse- 
rentia  accidentis.  Quod,  si  haec  accidentia 
separata  habent  modum  positivum  subsi- 
stendi,  illum  non  oportet  cognosci  ab  Angelo, 
quia  neque  habet  naturalem  speciem  ejus, 
neque  ex  aliis  effectibus  sufficienter  manifes- 


talur.  quia  potest  Deus  variis  modis  conser- 
vare  hsec  accidentia  sine  actuali  inhaerenlia 
in  substantia  panis.  Unde  etiam  fit,  multo 
minus  hinc  consequi,  cognoscere  Angelum  ex 
his  effeclibus  praesentiam  corporis  Christi  sub 
illis  speciebus,  seclusa  alia  fide,  quia  hoc  non 
sequitur  immediate  ex  absentia  panis,  cum 
possit  Deus  alia  acciclentia  conservare  ornni 
substantia  carentia. 

7.  Solutio  secunda.  —  Secundo  dicitur, 
etiam  ipsam  absentiam  substantiae  panis,  vel 
vini,  non  essesatisevidentem  Angelo  eviden- 
tia  naturali,  quia ,  quamvis  sit  evidens  non 
videri  ab  ipso ,  tamen  non  est  eviclens,  non 
videri,  quia  nonest;  possetenimillamnonvi- 
dere,  quia  divinitus  impediretur;  potest  ergo 
merito  dubitare,  unde  sibi  proveniat,  quod 
substantiam  panis  ibi  non  videat?  an,  quia 
non  est,  vel  quia  Deus  secum  non  concurrat? 
neutrum  ergo  horum  potest  definite  ac  evi- 
denter  judicare.  Unde  quoad  hoc  magna  esl 
differentia  inter  positivam  productionem  sub- 
stantiae  naturalis  moclo  supernaturali,  et  de- 
sitionem;  nam  productio  habet  terminum 
positivum,  qui  per  propriam  speciem  et  ima- 
ginem  potest  evidenter  et  directe  in  se  vi- 
deri ;  carentia  vero  non  videtur  in  se  directe 
positive,  sed  per  formalem  vel  virtualem 
discursum,  inferendo  rem  non  esse,  quia  non 
videtur;  quae  illatio  non  semper  est  evidens, 
quando  illa  carentia  cognitionis  potest  habere 
aliam  causam  ejusdem  rationis  et  orclinis. 
Unde  non  est  eadem  ratio  de  omni  alia  ab- 
sentia  substantiae,  quse  fit  per  naturalem  de- 
sitionem,  seu  corruptionem,  quia  ibi  videri 
possunt  causae  et  principia  corruptionis;  et 
alioqui  nulla  videntur  principia,  seu  natura- 
les  causae,  quae  ad  existentiam  talis  substan- 
tiae  sufficiant;  et  ideo  evidens  est,  talem 
substantiam  non  esse;  quia,  licet  posset  con- 
tingere,  ut  aliter  res  se  haberet,  Deo  super- 
naturali  virtute  impediente,  vel  immutante 
ordinem  rerum  naturalium,  tamen  hoc  non 
tollit  naturalem  evidentiam,  quando  nullum 
est  principium,  vel  fundamentum  in  natura 
ad  suspicandum,  vel  judicandum,  ibi  inter- 
venire  aliquem  supernaturalem  effectum;  at 
veroin  prsesentenullum  apparerepotest  prin- 
cipium  desitionis  hujus  substantiae;  imo 
aliunde  videntur  adesse  sufficientes  disposi- 
tiones,  et  causae  ad  conservandam  illam  sub- 
stantiam,  nullumque  adesse  principium  suffi- 
ciens  naturale  desitionis  ejus.  Unde  fit  evi- 
dens.  illam  non  desivisse  naturaliter,  et 
consequenter  etiam  est  evidens,   carentiam 

intuitionis  ejus  non  esse  sine  aliqua  superna- 
turali  causa  vel  raysterio;  et  ideo  non  potest 
definite  sciri  naturaliter  quomodo  supernatu- 
ralis  causa  id  effecerit,  cum  possit  variis  mo- 
dis  illud  prsestare.  Et  heec  de  cognitione  per 
extrinsecos  effectus. 

8.  Quorumdam  opinio.  —  Superest  prseci- 
pua  quaestio  de  cognitione  rei  directa  pcr 
prupriam  speciem  et  naturale  lumen,  quod- 
cumque  illud  sit.  Potest  autem  de  duobus  du- 
bitari,  quee  sectione  prsecedente  distinximus, 
scilicet,  vel  de  prsesentia  corporis  Ghristi  sub 
sacramento,  vel  tantum  de  existentia  ejus  in 
rerum  natura,  sunt  enim  hse  duse  quaestiones 
valde  diversse.  Prima  est,  an  Angelus,  verbi 
gratia,  per  species  suas  naturales  possit  natu- 
raliter  videre  corpus  Ghristi  esse  sub  specie- 
bus  panis ,  intuendo  illud  ibi ;  circa  quam 
multi  affirmant,  posseAngelum  virtute  natu- 
rali  cognoscere  evidenter  et  in  se  hoc  myste- 
rium,  intuendo  corpus  Christi  sub  speciebus, 
et  modum  existendi,  quem  ibi  habet.  Ita  te- 
net  Scotus  in  4,  dist.  10,  quaest.  8;  Major, 
queest.  5;  Palacius,  d.  3,  conclus.  7;  Ocharn, 
in  4,  queest.  5;  Gabr.,  lect.  45  in  can.;  ^Egi- 
dius,  Theor.  16.  Fundamenlum  hujus  senten- 
tise  est,  quia  nihil  est  in  corpore  Christi, 
prout  est  in  Eucharistia,  quod  latere  possit 
naturalem  virtutem  Angeli,  preeter  modum 
existendi;  sed  hic  non  :  ergo.  Probatur  minor 
primo,  quia  ille  modus  est  res  queedam  finita; 
ergo  non  est,  cur  necessario  excedat  in  ra- 
tione  intelligibilis  naturalem  virtutem  intel- 
lectivam  Angeli.  Secundo,  quia  si  quid  obsta- 
ret,  maxime,  quia  supernaturaliter  fit;  sed 
hoc  non  refert,  quia  etiam  duo  corpora ,  se 
penetrantia  in  eodem  loco,  supernaturaliter 
ita  constituuntur,  ettamenpostquam  ita  sunt, 
possunt  ab  Angelo  virtutenaturali  videri;  ita 
vero  se  habent  omnes  partes  corporis  Christi 
hic,  ut  supra  vidimus  ex  horum  auctorum 
sententia.  Tertio,  addunt  hi  auctores  nihil 
creatum  esse  simpliciter  supernaturale,  sed 
tantum  respective,  scilicet,  respectu  hujus 
vel  illius  naturee ;  ut  in  praesente,  modus  hic 
existendi,  quamvis  sit  supra  naturam  corpo- 
ris,  tamen  absolute  non  est  quid  supernatu- 
rale,  quia  non  est  supra  naturam  Angeli;  non 
ergo  repugnabit  ab  Angelo  naturalitercogno- 
sci.  Preesertim,  quia  secundum  Scotum,  An- 
gelus  accipit  species  a  rebus;  poterit  ergo 
accipere  etiam  a  corpore  Christi  sic  existente. 
Tandem  maxime  videtur  urgere  argumentum 
de  Christi  anima ;  modus  enim  existendi , 
quem  in  sacramento  habet,  non  est  illi  super- 


naturalis,  quia  nalurale  illi  est,  esse  totam  in 
toto,  et  in  qualibet  parte;  ergo  poterit  Angelus 
intueri  animam  Christi  hic;  ergo  et  unionem 
ejus  ad  corpus;  ergo  et  corpus  ipsum,  quasi 
per  concomitantiam,  ut  sic  dicam. 

9.  Creatus  intellectus  naturali  virtute,  nec 
modum  quem  in  Eucharistia  habet  Christi 
corpus,  nec  corpus  ipsum  ibi  esse ,  cognoscere 
potest.  —  Nihilominus  dicendum  est,  non 
posse  intellectum  creatum  virtute  naturali 
videre  modum  existendi,  quem  corpus  Christi 
habet  in  sacramento,  et  consequenter  neque 
intueri  corpus  Ghristi,  ut  est  sub  speciebus, 
seu  cognoscere  clare,  quod  ibi  sit;  heec  enim 
omnia  sunt  inter  se  connexa,  quia  ille  modus 
essentialiter  nihil  aliud  est,  quam  praesentia, 
quam  hic  habet ;  quee  praesentia  est  ratio 
existendi  hic ;  et  ideo  nisi  modus  ipse  in  se 
videatur,  non  potest  clare  videri  corpus  sub 
speciebus  existere.  Hanc  ergo  conclusionem 
tenet  D.  Thom.  hic ;  et  Bonav.  in  4,  dist.  10, 
queest.  ult.;  Richar.,  art.  5,  queest.  1;  Du- 
rand.,  queest.  4;  et  Thomistae  omnes,  Palud., 
Capreol.,  Hervaeus,  Soto,  Cajet.;  et  Henric, 
Quodlib.  11,  queest.  12;  Antonin. ,  3  part., 
tit.  13,  cap.  6,  §  13.  Et  probatur  primo  sup- 
ponendo,  intellectum  corpori  conjunctum  non 
posse  accipere  species  a  corpore  Christi,  ut 
hic  existit,  ut  ex  supra  dictis  patet,  quia  non 
potest  recipere  species  nisi  per  sensus, 
sensus  autem  non  possunt  immutari  a  cor- 
pore  Christi  ut  est  hic;  intellectum  autem  se- 
paratum,  non  accipere  species  a  rebus,  sed 
habere  illas  congenitas ;  et  consequenter  so- 
lum  posse  naturaliter  cognoscere  ea,  quorum 
habet  naturales  species  congenitas,  seu  quo- 
rum  species  ei  debentur  ex  natura  rei,  quod 
suppono  ex  prima  parte.  Tunc  sic  :  intellec- 
tus  angelicus  (et  idem  est  de  quolibet  creato) 
non  habet  ex  natura  sua  speciem  illius  modi, 
quo  Christus  existit  in  sacramentq,  quia  talis 
species  non  debetur  ei  ex  natura  rei ;  ergo 
non  potest  illum  naturaliter  cognoscere ;  ante- 
cedens  patet  primo,  quia  ille  modus  est  super- 
naturalis  simpliciter,  ut  supra  ostensum  est; 
non  enim  pertinet  ad  naturalem  ordinem ; 
Angelo  autem  solum  debentur  species  rerum 
pertinentium  ad  ordinem  naturse.  Secundo, 
quia  Angelus,  aut  cognoscit  accidentia  per 
species  ipsius  substantiee,  seu  subjecti,  aut 
per  distinctas  et  proprias  species ;  priori 
modo  non  cognoscit  hanc  prsesentiam  sacra- 
mentalem  per  speciem  corporis  Christi  natu- 
ralem,  quia  talis  modus  non  habet  conjunc- 
tionem  naturalem  cum  corpore  Christi ,  sed 

potius  ex  natura  rei  videtur  illi  repugnarc, 
maxime  eomparando  hunc  modum  ad  quan- 
titntem  ipsam.  Poslerior  autem  modus  cog- 
noscendi  accidens  per  propriam  speciem 
distinctam  ab  specie  subjecti,  vel  non  est 
connaturalis  Angelo,  ut  multi  putant,  vel,  ad 
summum ,  pertinet  ad  naturalem  ordinem 
intelligendi,  quando  accidens  tale  est,  ut 
conveniat  subjecto  secundum  naturalem  ca- 
pacitatem  ejus,  ita  ut  ex  illo  et  accidente 
resultet  unum  compositum  naturale,  perti- 
nens  ad  naturee  ordinem.  Terlio,  quia  ca  , 
qute  potest  Angelus  naluraliter  intueri,  quan- 
do  existunt ,  potest  etiam ,  naturaliter  co- 
gnoscere  esse  possibilia,  antequam  existant, 
cognoscendo  eorum  essentiam  et  naturam  per 
proprias  eorum  species;  sednon  potestAnge- 
lus  cognoscere  hoc  mysterium  esse  possibile, 
nec  scire  rationem  et  essentiam  hujus  prse- 
sentise  sacramentalis,  priusquam  fiat;  quod 
Deus  decrevisset,  nunquam  hoc  mysterium 
facere,  fortasse  nunquam  ascendisset  in  cogi- 
talionem  Angeli  illud  esse  possibile;  unde 
SS.  Patres  illud  vocant  ineffabile,  et  supra 
omnem  intellectum. 

10.  Evasio.  —  Rejicitur.  —  Alia  evasio.  — 
Rejicitur.  — Dici  autem  posset,  dupliciter 
posse  Angelum  cognoscere  hunc  modum,  pri- 
mo  per  speciem  quantitatis,  quia  per  illam 
videtur  quantitas  corporis  Christi  existens  ; 
et  non  cum  proprio  modo;  ergo  cum  alio  illi 
repugnante;  sunt  enim  hi  duo  modi  immediate 
oppositi,  nec  potest  unus,  nisi  per  alium  ex- 
cludi.  Sed  imprimis  adhuc  incertum  est,  an 
per  illam  speciem  videatur  quantitas  existens, 
ex  vi  solius  existentiae,  quam  habet  in  sacra- 
mento.  Deinde  illo  dato,  non  recte  infertur 
ex  negatione  positivum,  id  est,  ex  eo  quod 
Angelus  non  videat  modum  extensum,  videre 
modum  indivisibilem ,  ut  patere  potest  ex 
dictis  sect.  prceced.,  et  constat  etiam  in  hu- 
manitate  Christi,  quse  naturaliter  videbatur 
existens  ab  Angelo ,  et  in  ea  non  videbatur 
modus  proprise  subsistentise;  et  non  propte- 
rea  videbatur  modus  unionis  ad  aliam  sub- 
sistenliam,  cum  tamen  duo  ilii  modi  etiam 
sint  immediate  oppositi,  et  unus  non  nisi  per 
alium  excludatur.  Et  ratio  est ,  quia ,  licef, 
respectu  ipsius  rei  ita  sit,  tamen  respectu 
cognitionis  potest  per  solam  abstractionem , 
seu  prsecisionem,  unum  cognosci  sine  alio, 
sicut  paulo  antea  dicebamus,  interdum  posse 
modum  seu  proprietatem  alicujus  rei  latere, 
seu  non  cognosci ,  non  quia  in  re  non  sit,  sed 
quia  cognilio  ad  illam  non  extendatur,  vel  ex 

defectu  virtutis,  vel  ex  alio  impedimento. 
Quocirca,  cum  hic  modus  sit  aliquid  posi- 
tivum,  et  alterius  ordinis  a  quantitate  cor- 
porea,  non  est  verisimile,  posse  videri  per 
solam  speciem  naturalem  quantitatis  absque 
alioprincipio.  Secundo  ergo  moclo  clici  possel, 
hunc  modurn  praesenlioe  convenire  in  com- 
muni  ratione  sua  cum  modo  substantise  spi- 
ritualis,  quse  tota  est  in  toto,  et  tota  in  qua- 
libet  parte,  cujus  Angelus  habet  propriam 
speciem;  et  hoc  satis  esse  ut  Augelus  utendo 
simul  illa  specie,  et  specie  corporis,  possit 
cognoscere  illum  rnodum ,  ut  existenlem  in 
corpore.  Sicut,  si  Deus  poneret  formam  cceli 
in  materia  ignis,  vel  formam  ignis  in  materia 
cceli,  quamvis  Angelus  non  habeat  unam  spe- 
ciem  naturalem,  repreesentantem  illud  com- 
positum,  conjungendo  tamen  species  partium, 
et  simul  illis  uteudo,  posset  illud  cognoscere. 
Sed  imprimis  valde  dubito  de  veritate  exem- 
pli,  quia,  sicut  totum  non  dicit  tantum  partes, 
sed  prseterea  unionem  earum  ,  ita  ad  cognos- 
cendum  totum,  non  satis  est  habere  species 
partium,  nisi  adsit  species,  qua  unio  earum 
reprsesentetur ;  unio  autem  inter  materiam 
cceli,  et  formam  ignis,  per  nullam  speciem  na- 
turalem  reprsesentatur.  Preeterea  in  preesente 
est  specialis  ratio ;  nam  hic  modus  preesentiae 
in  corpore  Christi,  licet  secundum  quamdam 
communem  rationem  videatur  convenire  cum 
spirituali  modo  Angelorum,  tamen  re  ipsa,  in 
specifica  ratione  est  valde  diversus,  quia  re- 
vera  est  materialis ,  et  habet  extensionem 
quamdam  ex  parte  subjecti,  quamvis  habeat 
inextensionem  in  habitudine  omnium  par- 
tium  ad  idem  spatium  ;  ac  tandem  illud  com- 
positum  ex  corpore,  et  tali  modo,  est  onmino 
preeter  ordinem  naturse;  unde  nec  per  unam, 
nec  per  plures  species  naturales  repreesen- 
tatur. 

W.  Responsio  ad  argumenta  proposita.  ~ 
Ad  fundamenta  ergo  respondetur.  Ad  pri- 
mum  negando  consequentiam,  quia,  licet  res 
sit  finita,  hoc  ipso,  quod  ad  ordinem  naturee 
non  pertinet,  satis  est,  ut  excedat  naturalem 
virtutem  intellectivam  Angeli.  Dices ,  hac- 
tenus  probatum  non  esse,  hunc  modum  non 
posse  cognosci  ab  Angelo  ex  defectu  virtutis 
intellectivee,  sed  ex  defectu  specierum;  quod 
videtur  valde  diversum;  nam,  licet  demus 
hujusmodi  speciem  non  esse  Angelo  natura- 
liter  debitam ,  tamen ,  si  illi  detur,  naturali 
virtute  poterit  illa  uti  ad  cognoscendum  ta- 
lem  modum;  non  ergo  deest  illi  virtus  in- 
telleclualis,  proprie  loquendo.  Respondetur, 

hunc  esse  aliuin  modum  dicendi,  et  respon- 
dendi,  aliis  fortasse  probabilem ;  mihi  tamen 
non  probatur,  nec  videtur  consequenter  dic- 
tum,  quia,  ut  Philosophus  ait,  omni  potentiee 
passivee  naturali  respondet  potentia  activa 
naturalis,  unde  si  Angelus  haberet  naturalem 
virtutem  ad  cognoscendum  hunc  effectum, 
deberet  respondere  illi  aliquod  principium 
naturale,  quo  posset  capacitas  ejus  naturalis 
in  actum  reduci;  et  consequenter  illi  esset 
debita  species,  tanquam  actus  primus,  et  pro- 
prium  principium ,  quo  posset  comparare 
actum  secundum.  Dico  ergo  :  sicut  species  est 
supernaturalis  Angelo,  ita  etiam  requireret 
lumen  intellectuale  superioris  ordinis,  quo 
posset  tali  specie  uti,  ut  latius  in  genere  trac- 
tavi  in  primo  tomo,  disputando  de  scientia 
beata,  et  infusa  animee  Christi.  Ad  secundum 
respondetur,  hunc  modum,  non  solum  esse 
supernaturalem  in  modo,  quo  fit,  sed  in  se, 
et  in  facto  esse,  neque  est  simile  de  penetra- 
tione  corporum ,  ut  seepe  dixi.  Acl  tertium 
respondetur,  illud  clogma  esse  falsum;  sunt 
enim  multae  res  simpliciter  supernaturales, 
et  hic  modus  secundum  propriam  speciem 
suam  nulli  rei  potest  esse  connaturalis,  quia, 
neque  corporibus,  ut  per  se  constat,  neque 
spiritibus,  quia  ut  dixi,  est  longe  diversee 
rationis  a  naturali  modo  illorum.  Ad  ultimum 
de  anima ,  probabile  valde  est  posse  Ange- 
lum  vel  animam  separatam,  videre  animam 
Ghristi  existentem  sub  speciebus  sacramen- 
talibus,  quoad  substantiam  ejus,  existenliam, 
et  localem  preesentiam ;  nou  tamen  inde  fit, 
posse  videre  corpus,  quia  sunt  res  distinclee, 
et  nihil  repugnat  videri  unam  non  visa  alia, 
si  in  una  est  impediinentum,  et  non  in  alia  ; 
de  unione  vero  ad  corpus  probabilius  est  non 
posse  videri  naturaliter,  vel  quia  non  potest 
videri  non  viso  corpore,  vel  certe,  quia  illa 
unio  ex  natura  sua  coextenclitur  corpori , 
unde  etiam  respectu  illius,  modus  iile  exis- 
tendi  totam  in  toto,  et  in  qualibet  parte,  est 
supernaturalis;  et  ideo  ratione  talis  modi  vi- 
deri  non  potest,  prout  est  in  sacramento;  nec 
repugnat  videri  animam  cum  sua  preesentia 
locali,  non  visa  unione,  quia  sunt  ex  natura 
rei  distinctee,  sicut  humanitas  Christi  vicletur 
existens,  et  preesens,  non  visa  unione  ejus  ad 
Verbum,  ut  paulo  antea  dicebamus. 

12.  Dubium.  —  Prima  sententia.  —  Hinc 
vero  oritur  secunda  queestio  supra  proposita, 
videlicet,  si  fingeremus  Christi  corpus  non 
existere  alibi  in  rerum  natura,  nisi  in  sacra- 
mento,  utrum  Angelus  per  naturalem  speciem, 

quam  habet  corpus  Christi,  possit  naturaliter 
cognoscere  illud  corpus  existere  in  rerum 
natura,  esto,  non  possit  cognoscere  ubi,  vel 
quomodo  existat;  auctores  enim  non  tam 
distincte  hoc  disputant;  multi  tamen  ex  citatis 
pro  nostra  sententia  absolute  videntur  ne- 
gare  omnem  cognitionem  corporis  Christi  ex 
vi  talis  existentiee;  et  potest  suaderi,  quia 
visio  rei  existentis  per  propriam  speciem  non 
potest  esse  nisi  intuitiva;  visio  autem  intui- 
tiva  non  satis  concipitur,  nisi  res  alicubi  pree- 
sens  videatur,  quia  heec  est  conditio  maxime 
intrinseca  et  inseparabilis  a  productione,  et 
existentia  rei;  non  enim  potest  res  produci, 
nisi  alicubi  producatur;  et  ut  supra  dicebam, 
cum  cognitio  intuitiva  tendat  ad  naturalem 
existentiam,  ut  sic,  non  videtur  posse  natu- 
raliter  separari  a  conditionibus  necessariis  ad 
existendum. 

13.  Secunda  sententia . —  NihilominusCajet. 
hic,  art.  7,  ad  1  Scoti,  sentit,  posse  Angelum 
per  species  et  lumen  naturale  cognoscere  exis- 
tentiam  corporis  Christi,  quamvis  non  videat 
modum,  quem  in  sacramento  habet;  idem 
significatiEgid.,  Theor.  29;  et  potest  declarari 
exemplo  incarnationis,  quo  seepe  usi  sumus; 
nam  deemon  videt  Christi  humanitatem  exis- 
lentem,  preescindendo  a  modo  subsistentiee, 
vel  unionis;  ergo  eadem  ratione  posset  vi- 
dere  corpus  Christi  existens ,  preescindendo 
a  modo  preesentiee;  probatur  consequentia , 
quia  naturee  substantiali  actu  existenti  tam 
intrinsecus  est  ex  natura  rei  modus  subsi- 
stentiee,  sicut  modus  preesentiee  ipsimet  sub- 
stantiee  vel  quantitati;  imo  quodammodo 
vicletur  magis  intrinsecus,  quia  est  substan- 
tialis,  et  ad  complementum  substantiee  perti- 
nens ;  et  aliunde  etiam  tam  necessarium  est, 
ut  natura  substantialis  habeat  alterum  ex  his 
duobusmodis,  subsislentia3,  vel  unionis,  sicut 
est  necessarium ,  corpus  quantum  habere 
hanc  vel  illam  preesentiam ;  est  ergo  eadem 
ratio.  Neque  enim  refert,  si  dicatur,  pra?sen- 
tiam  esse  modum  absolulum,  et  independen- 
tem  ab  alio,  ut  subjecto,  et  termino,  pree- 
terquam  ab  ipso  corpore  quanto ;  et  ideo 
necessarium  esse  simul  cum  illo  cognosci ; 
modum  autem  unionis  esse  quodammodo  res- 
pectivum ,  et  dependere  a  Verbo,  sine  quo 
videri  non  potest ;  heec  enim  differentia  , 
quamvis  quoad  aliquicl  vera  sit,  parum  re- 
ferre  videtur  ad  preesentem  causam.  Tum 
quia ,  licet  modus  unionis  terminetur  ad 
Verbum,  potest  fortasse  videri,  non  viso 
Verbo  intuitive,  sed  tantum  abstractive,  sub 

ratione  personre  terminantis  illuni  modum 
unionis;  tum  etiam  quia,  licet  eoncedamus, 
hoc  titulo  esse  minus  cognoscibilem  modum 
unionis  virtute  naturali,  nobis  sntis  est,  quod 
etiam  ratione  supernaturalitatis,  ut  sic,  co- 
gnosci  non  potest;  et  heec  ratio  sufficit,  ut 
possit  videri  natura  existens ,  non  viso  unio- 
nis  modo ;  sed  eadem  ratio  locum  habet  in 
modoprsesentiaesacramenlalis,  quia  superna- 
turalis  etiam  est;  est  ergo  eadem  ratio.  Tum 
denique,  quia  argumentum  illud  ostendit,  ex 
parte  objecti  non  esse  repugnantiam ,  quo- 
minus  naturaliter  videatur  existentia  ali- 
cujus  rei,  non  viso  modo  ejus,  sive  absolutus 
sit,  ut  est  subsistentia,  sive  respectivus,  ut 
unio;  ergo  si  ex  parte  potentise  est  sufficiens 
principium  ad  videndum  existentiam,  et  non 
modum,  non  repugnabit,  videri  unum,  non 
viso  alio,  sive  ille  modus  sit  absolutus,  sive 
respectivus,  imo  sive  naturalis  sit,  sive  su- 
pernaturalis,  vel  etiam  si  in  re  ipsa  desit, 
sive  non ;  nam  etiam  in  natura  habente  pro- 
priam  subsistentiam  posset  Deus  facere,  ut 
Angelus  videret  existentiam  talis  naturee,  et 
non  subsistentiam,  velnon  dandospeciem  ma- 
gis  repreesentantem,  vel  non  magis  concur- 
rendo  Atque  hinc  sumitur  ratio  a  priori 
hujus  sententiae,  quia  existentia ,  et  modus 
prsesentise  sunt  ex  natura  rei  distincta ;  et 
existentia  est  secundum  se  prior ;  et  alioqui 
ex  parte  Angeli  est  sufficiens  principium  na- 
turale  ad  cognoscendam  existentiam,  scilicet, 
species  propria  illius  corporis,  et  naturale 
lumen;  et  non  habet  principium  ad  cognos- 
cendum  moclum  preesentiee ;  ergo  potest  na- 
turaliter  cognoscere  substantiam ,  et  exis- 
tentiam  talis  corporis,  et  quantitatem  ejus, 
independenter  a  moclo  preesentiee.  Et  confir- 
matur,  quia  intellectui,  cum  sit  spiritualis 
potentia ,  non  repugnat  preescindere  rem  a 
modo,  et  existentiam  a  preesentia  locali,  sive 
illa  cognitio  vocetur  sinrpliciter  intuitiva,  sive 
secundum  quid,  quia  terminatur  ad  existen- 
tiam,  ut  actu  exercitam,  et  secundum  quid 
abstractiva,  quia  preescindit  ab  aliqua  condi- 
tione  existentiee. 

14.  Approbatur  et  explicatur  secunda  sen- 
tentia.  — Atque  heec  posterior  opinio  videtur 
efficacioribus  niti  fundamentis,  et  difficul- 
tatibus  omnibus  satisfacere.  Solum  addo, 
quando  corpus  Christi  existit,  non  solum  in 
sacramento,  sed  etiam  extra,  modo  naturali, 
et  quantitativo,  Angelum  per  speciem  ejus 
naturaliter  videre  iliud  in  propria  specie 
existens ,  quia  totum   illud  objectum    cadit 

sub  illam  speciem  ,  et  proprium  actum  ejus  ; 
unde  non  posset  tunc  Angelus  lumine  naturali 
per  illam  speciem  cognoscere,  corpus  Chrisli 
alibi  existere  quasi  iteratum  seu  repetitum, 
quia  in  hac  multiplicatione  preesentiee,  non 
multiplicatur  existentia  substantiee,  vel  quan- 
titatis,  sed  est  prorsus  eadem;  ergo  Angelus 
per  naturalem  speciem  illius  corporis,  qua- 
tenus  repreesentat  existentiam  ejus,  non  po- 
test  cognoscere  illam  exislentiam,  ut  replica- 
tam,  seu  per  moclum  plurium  ,  sed  preecise 
utunam.  Rursus  per  illam  speciem,  quatenus 
repreesentare  potest  preesentiam  localem,  non 
repreesentatur  nisi  una  preesentia,  scilicet, 
naturalis;  non  autem  sacramentalis,  nec  per 
illam,  necperaliam  speciem,  ut  supponimus; 
ergo  nullo  modo  potest  Angelus  naturaliter 
cognoscere  corpus  Christi  esse  in  rerum  na- 
tura,  quasi  bis  existens ,  quod  proprius  di- 
citur  bis  preesens;  et  consequenter,  si  alicubi 
videt  illud  preesens,  scilicet,  ubi  est  modo 
nalurali,  non  potest  naturaliter  percipere,  an 
alibi  existat.  Et  hac  ratione ,  loquendo  de 
facto,  nullus  Angelus  potest  lumine  naturee 
cognoscere  existentiam  corporis  Christi,  ra- 
tione  sacramentalis  preesentiee,  quia  semper 
potest  videre  illud  in  propria  specie  existens; 
si  autem  fingeremus,  corpus  Christi  omnino 
amittere  naturalem  seu  quantitativam  pree- 
sentiam,  conservata  sacramentali,  tuncposset 
Angelus  per  alium  actum  percipere,  corpus 
Christi  adhuc  manere  existens  in  rerum  na- 
tura,  quamvis  ipse  non  videat,  ubi  sit. 

DISPUTATIO  LIV. 

DE    MODO  ,     QUO    CHRISTUS     DESINIT     ESSE     SUB 
SPECIEBUS    SACRAMENTALIBUS. 

Disputatio  16  de  Eucharistia.  — Disputa- 
tionem  hanc  brevissime  attigit  D.  Thom.  in 
hoc  art.  6,  ceeterique  Theologi  perpauca  de 
illa  disputant ,  habet  tamen  non  parum  diffi- 
cultatis;  et  ideo  diligentius  examinanda  est, 
optimeque  in  hunclocum  cadit;  est  enim  hoc 
fere  postremum ,  quod  de  hac  Christi  prae- 
sentia  desiderari  potest. 

SECTIO  I. 

An  corpus  Christi,  cuni  in  Eucharistia  esse  desinit, 
mutetur,  acquirendo  aliquid,  vel  amittendo. 

1 .  Prima  opinio.  —  Prima  sententia  esse 
potest,  corpus  Ghristi  in  hujusmodi  desilione 
nullo  modo  mutari,  sed  mutationem  totam 

fieri  circa  species,  et  ab  ea  denominari  corpus 
Christi,  desinens  esse  sub  speciebus.  Hsec 
opinio  tribuitur  D.  Thomse  hic,  sed  jam  osten- 
dimus,  non  esse  hanc  ejus  mentem;  indicant 
eam  Alens.,  1  part. ,  queest.  45,  memb.  1, 
art.  2;  Marsil.,  in  4,  qusest.  7,  art.  1,  ad6; 
Ledesma,  quaest.  17,  art.  6,  dub.  5  et  6;  et 
clarius  Gajetanus  hic ,  art.  6.  Fundamentum 
esse  potest,  quia  ad  illam  denominationem 
sufficit  mutatio  facta  in  speciebus,  sicut  suf- 
ficit  in  Deo,  ut  dicatur  desinere  esse  in  crea- 
tura  ;  et  alioqui  est  hoc  magis  consentaneum 
perfectioni  corporis  Ghristi,  quod  impassibile 
est,  et  immutabile.  Et  confirmatur,  quia  non 
potest  explicari,  quale  sit  hoc  mutationis 
genus. 

2.  Secunda  opinio.  —  Secunda  sententia  est 
extreme  contraria,  scilicet  corpus  Christi  ex 
vi  hujus  desitionis  mutari  quadam  mutatione 
substantiali  ex  genere  suo,  quia  ex  vi  hujus 
desitionis  amittit  non  solum  prsesentiam  lo- 
calem,  sed  esse  simpliciter,  si  alibi  non  exis- 
teret,  quod  est  per  accidens  ad  intrinsecam 
rationem  talis  mutationis;  ratio  autem  hujus 
est,  quia  corpus  Christi  ex  vi  hujus  desitionis 
non  transfertur  in  alium  locum;  ergo  ita  de- 
sinit  esse  hic,  quod,  si  alibi  non  esset,  sim- 
pliciter  desineret  esse;  ergo  talis  desitio  ex  se 
est  desitio  existentiee  substantialis,  quia  re- 
pugnat  substantiam  manere,  et  non  alicubi 
existere.  Et  confirmatur  ex  supra  dictis  de 
conversione  et  effectione  hujus  sacramenti; 
diximus  enim ,  hic  poni  corpus  Christi  per 
substantialem  actionem,  quae  revera  dat  sub- 
stantiale  esse,  et  denuo  daret,  si  alibi  non 
esset,  quod  ei  accidentarium  est ;  ergo  eodem 
proportionali  modo  philosophandum  est  de 
desitione,  quia  resolutio  compositioni  oppo- 
nitur  cum  proportione  debita ;  et  ita  illud 
esse  amittit  corpus  Christi  per  desitionem  in 
hoc  sacramento,  quod  per  effectionem  ejus 
acquisierat,  quantum  erat  ex  vi  actionis. 

3.  Tertia  opinio.  —  Tertia  sententia  est, 
Christum  desinere  esse  sub  speciebus  per  mu- 
tationem  localem,  qua  ex  hoc  sacramenlo  in 
alium  locum  transfertur,  scilicet,  in  coelum. 
Quo  fit,  ut  hcec  mutatio  non  sit  tantum  priva- 
tiva,  sed  acquisitiva  alicujus  loci.  Tribuitur 
Marsil.,  d.  qusest.  7,  art.  1 ,  sed  falso;  Le- 
desma  etiam  tribuit  Canonistis,  quia  inter- 
dum  dicunt,  Chrislum  avolare  in  ccelum,  ut 
patet  ex  Glossa  in  c.  Tribus  gradibus,  de 
Gonsecr.,  dist.  2;  sed  illa  locutio  recte  potest 
per  metaphoram  intelligi,  ut  avolare  dicatur 
in  coelum,  quia  ibi  tantum  manet;  sicut  e 

contrario  dicit  interdum  Gregorius  aperiri 
coelos,  et  Ghristum  descendere,  quando  Eu- 
charistia  consecratur.  Non  defuere  tamen  mo- 
derni  Theologi,  qui  hanc  sententiam  publice 
defenderint,  ac  docuerint,  qui  consequenter 
aiebant,  Christum  ex  sacramento  ascendere 
in  ccelum  motu  continuo,  habereque  prsesen- 
tiam  in  ccelo  toties  repetitam,  quoties  Eucha- 
ristia  consumpta  est  post  institutionem  ejus. 
Fundamentum  est  fere  idem,  quod  secundee 
sententise,  licet  diverso  modo,  quia,  nisi  cor- 
pus  Christi  hoc  modo  mutetur,  necesse  est 
fateri,  illud  substantialiter  mutari,  quanlum 
est  ex  vi  hujus  mutationis,  et  consequenter, 
vel  annihilari,  vel  converti  in  corpus  huma- 
num,  aut  aliam  substantiam ;  utrumque  au- 
tem  est  valde  absurdum.  Sequela  probatur 
argumentis  secundae  opinionis.  Et  declaratur 
preeterea  in  hunc  modum,  quia  in  Eucha- 
ristia  non  solum  est  prcesentia,  sed  est  sub- 
stantia  corporis ,  ut*  subjectum  prsesentiar, 
ergo,  si  per  hanc  desitionem  perditur  prse- 
sentia,  et  corpus  non  alio  transfertur,  non 
solum  destruitur  preesentia ,  sed  ipsa  etiam 
substantia. 

4.  Aliqua  mutatio  est  in  Christi  corpore 
desinente  esse  sacramentaliter .  —  Dico  primo, 
corpus  Christi  non  desinere  esse  sub  specie- 
bus  sine  aliqua  mutatione  facta  in  ipso.  Pro- 
batur  primo,  quia  prsesentia  realis  est  aliquid 
in  corpore  Christi ,  ut  in  proprio  subjecto , 
quod  intrinsece  afficit;  sed  amittit  hanc  prse- 
sentiam  ;  ergo  amittit  aliquem  realem  modum 
se  intrinsece  afficientem;  ergo  aliter  se  ha- 
bet,  quam  prius;  ergo  mutatur.  Secundo,  hac 
seu  proportionali  ratione  supra  ostendimus 
Christi  corpus  non  poni  in  sacramento  sine 
aliqua  mutatione  in  ipso  facta,  qua  aliquid 
acquirit,  quod  antea  non  habebat;  sed  simi- 
liter  amittit  hic  aliquid,  quod  antea  habebat; 
ergo  mutatur.  Tertio,  Christi  corpus  de  po- 
tentia  absoluta  posset  desinere  esse  prsesens 
sub  speciebus  sacramentalibus,  nulla  facta 
mutatione  in  ipsis  speciebus ,  neque  succe- 
dente  ibi  aliqua  alia  substantia ;  nulla  enim  in 
hoc  potest  excogitari  implicatio  contradictio- 
nis;  sed  tunc  desineret  esse  per  sui  muta- 
tionem,  quia  non  esset  facta  mutatio  in  alio, 
a  quo  posset  denominari;  ergo  et  nunc  muta- 
tur.  Probatur  consequentia,  quia  revera  idem 
nunc  amittit,  quod  tunc  amitteret,  et  nihil 
minus,  et  in  hoc  consistit  ratio  mutationis. 
Quod  autem  cum  hac  conjungatur,  vel  non 
conjungatur  mutatio  specierum ,  accidenta- 
rium  est,  pendens  ex  institutione  divina,  unde 

non  variat  rationem  mutationis  in  ipso  cor- 
pore  Ghristi.  Quarto  a  priori  patet,  quia  in 
corpore  Christi  mutatur  relatio  propinquita- 
tis  vel  distantise  ad  alia  corpora,  nulla  facta 
mutatione  in  terminis;  ergo  oportet,  ut  mu- 
tatio  fiat  in  ipso  fundamento ,  et  corpore 
Christi,  quia  mutatio  in  solis  speciebus  non 
satis  est,  tum  quia  per  se  formaliter  non  est 
necessaria,  ut  ostendi ;  tum  etiam  quia  sola 
non  sufficit,  ut  patet,  si  corruptis,  vel  muta- 
tis  speciebus,  adhuc  vellet  Deus  conservare 
praesentiam  corporis  Christi,  ut  sine  contro- 
versia  facere  posset.  Quinto  declaratur  exem- 
plo  animae  rationalis ,  quando  abscinditur 
pars  corporis,  et  ibi  esse  desinit ;  nam  illa 
desitio  non  fit  sine  aliqua  mutatione  facta  in 
anima,  per  quam  amittit  partialem  unionem, 
et  praesentiam ;  ergo  simili  modo  philoso- 
phandum  est  de  corpore  Christi.  Ultimo  de- 
claratur  ex  differentia,  quse  est  inter  Deum 
desinentem  esse  in  creatura,  illa  destructa,  et 
corpus  Christi  desinens  esse  sub  speciebus; 
nam,  licet  Deus  desinat  esse  in  creatura,  non 
tamen  desinit  esse  ibi,  ubi  erat  creatura  ;  hoc 
enim  convenit  Deo  ratione  immensitatis,  quae 
est  immutabilis  in  ipso;  quod  ex  relationibus 
distantiae,  vel  propinquitatis  a  posteriori  in- 
telligitur;  nam  omnes  creaturae  eamdem  re- 
tinent  habitudinem  propinquitatis  ad  Deum, 
praeter  illam  quae  desinit  esse;  cui  si  aliqua 
successit,  tam  intime  est  conjuncta  Deo,  vel 
Deus  in  ipsa,  sicut  quse  antecessit;  si  autem 
nulla  illi  successit  (utpote  quae  annihilata  fin- 
gitur)  ita  manet  Deus  in  se  dispositus,  utsine 
sui  mutatione,  possit  esse  in  creatura,  quo- 
tiescumque  ibi  fiat ;  qua  ratione  dicitur  Deus 
manere  in  illo  spatio  imaginario,  quod  crea- 
tura  replebat.  Atque  hinc  etiam  est,  ut  non 
possit  Deus  desinere  esse  in  creatura,  nisi 
illa  mutetur,  etiam  praecisa  per  intellectum 
ratione  causalitatis ,  et  prsecise  consiclerata 
immensitate,  ratione  cujus  impossibile  est, 
quin  Deus  maneat,  ubicumque  manet  crea- 
tura ;  haec  autem  omnia  longe  diverso  modo 
contingunt  in  corpore  Christi ;  quia  non  solum 
desinit  esse  in  speciebus ,  sed  etiam  desinit 
esse  ibi  ubi  erant  species ,  seu  (quod  idem 
est)  desinit  esse  in  re  genita  ex  speciebus ;  et, 
si  illae  iterum  ibi  reproducerentur,  non  inci- 
peret  esse  in  illis  ex  vi  prioris  praesentiae, 
secl  necessaria  esset  nova  consecratio,  et  ideo 
mutantur  relationes  in  ipso  corpore  Christi; 
et  ut  ibi  esse  desinat,  non  sufficit  (ex  natura 
rei  loquendo,  et  seclusa  institutione)  nec  sim- 
pliciter  necessaria  est  specierum  mutatio,  ut 

ostendi;  est  ergo  necessaria  mutatio  in  ipso 
corpore  Christi;  et  ita  obiter  satisfactum  est 
fundamento  primse  sententiae. 

5.  Christus  nihil  acquirit  per  hanc  muta- 
tionem.  —  Dico  secundo  :  Christus  per  hanc 
mutationem  nihil  omnino  acquirit,  sed  amittit 
tantum  prsesentiam  sacramentalem;  est  ita- 
que  haec  mutatio  privativa  tantum,  non  ac- 
quisitiva;  hoc  videntur  supponere  Theologi 
omnes;  dislincle  vero  id  attigit  Palud.,  d.  9, 
quaest.  1;  Major,  dist.  10,  quaest.  6,  dubit. 
ult.;  Marsil.,  quaest.  7,  art.  1,  in  fine;  Gabr., 
lect.  84-  in  canon.;  Ledesma,  dicto  dub.  5;  et 
patet  rationibus  factis  sectione  praecedente ; 
omnes  enim  probant,  Christum  amiltere  ali- 
quid  per  hanc  mutationem,  non  autem  acqui- 
rere.  Deinde  nihil  probabiliter  cogitari,  aut 
affirmari  potest,  quod  revera  acquirat;  et 
quoniam  de  rebus  omnium  praadicamento- 
rum,  praeterUbi,  id  est  per  se  notum,  et  a 
nemine  contrarium  est  affirmatum,  ideo  de 
soloUbi,  probalur  primo.  Quia  si  Christus 
cum  desinit  esse  sub  speciebus  sacramentali- 
bus ,  acquirit  aliud  Ubi ,  vel  illud  est  pro- 
prium,  et  quantitativum,  vel  est  ejusdem  ra- 
tionis  cum  praesentia  sacramentali,  ita  ut  iu 
illo  sit  totus  in  toto,  et  totus  in  qualibet  parte 
modo  indivisibili.  Hoc  posterius  est  omnino 
alienum  a  doctrina  fidei,  quae  sicut  tantum 
docet,  Christum  esse  hoc  modo  sub  speciebus 
panis  et  vini,  ita  simpliciter  et  virtute  negat, 
alibi  habere  hujusmodi  genus  praesentiae; 
alias  etiam  posset  quis  fingere,  Christum  ma- 
nere  cum  eodem  modo  existendi,  ubi  erant 
species  panis,  simul  cum  alia  re  ibi  genita, 
quia  non  est  major  ratio  ad  fingendum,  ma- 
nere  alibi  cum  illo  modo  existendi,  quam  ibi; 
et  similia  deliramenta  facile  fingi  possent. 
Quapropter  in  hujusmodi  rebus  doctrina 
ficlei,  quae  aliquicl  singulare  affirmat,  habet 
vim  exclusivam.  Si  autem  dicatur  primum  , 
scilicet,  Christum  hinc  transferri  in  alium  lo- 
cum,  ubi  connaturali  seu  quantitativo  modo 
existat,  inquiram  rursus,  quisnam  sit  ille 
locus,  an  ccelestis,  quem  nunc  habet,  vel  ali- 
quis  alius.  Ad  quod  imprimis  nihil  potest 
cum  fundamento  responderi,  quia,  quicquid 
dicatur,  nec  ratione  probari,  nec  testimonio 
ullo  confirmari  poterit.  Deinde  potest  facile 
impugnari,  nam  si  quis  gratis  affirmet,  illum 
locum  esse  distinctum  ab  illo  loco  ccelesti, 
quem  Christus  occupavit  per  ascensionem 
suam,  sequitur,  nunc  esse  actu  Christum  cir- 
cumscriptive  seu  quantitative  in  pluribus  lo- 
cis;  imo  in  tot  locis,  quot  fuerunt  consecra- 

tiones  Eucbaristise  factse  post  ascensionem 
ejus  in  ccelum  ;  nam  qua  ralione  dicitur  semel 
fuisse  translatus  in  locum  diversum,  eadem 
ratione  dicendum  erit,  semper  ita  fieri.  Si 
vero  alia  pars  eligatur,  eodem  modo  inquiri 
poterit,  an  in  illo  loco  existat  modo  diverso, 
seu  sitibus  diversis ,  et  hoc  habet  fere  idem 
inconveniens ,  et  prseterea  non  polerunt  non 
sequi  inclecentissimi  situs  in  corpore  Ghristi, 
ut  cuilibet  recte  cogitanti  facile  patebit;  an 
vero  existat  prorsus  eodem  modo  et  situ ,  et 
adhuc  inquiram,  an  in  illo  habeat  plura  Ubi, 
seu  plures  prsesentias  omnino  similes  in  spe- 
cie,  et  in  habitudine  ad  spatium,  numero 
tamen  diversas.  Et  hoc  est  quodammodo 
majus  miraculum,  quam  simul  esse  circum- 
scriptive  in  pluribus  locis,  et  spatiis  distinc- 
tis,  ut  patet  ex  supra  tractatis  disput.  48.  Et 
praeterea  est  miraculum  prorsus  inutile,  et 
sine  fundamento.  Aut  tandem  dicitur,  cum 
ad  ccelum  pervenit,  ibi  postea  manere  in  eo- 
dem  situ,  et  cum  eodem  Ubi,  quod  antea  ha- 
bebat;  et  hoc  nihil  prorsus  est,  sed  videtur 
contradictio;  nam  inde  concluditur,  per  hanc 
desitionem  nihil  denuo  acquirere,  quod  inten- 
dimus;  solum  enim  retinet  idem  Ubi,  quocl 
ante  consecrationem  habebat;  quomodo  ergo 
dicitur  illuc  translatus  ex  sacramento?  Item, 
quia  in  illo  Ubi  ccelesti  nullaest  facta  mutatio 
juxta  hanc  responsionem;  ergo  non  est  ter- 
minus  ad  quem  alicujus  mutationis;  nisi  forte 
quis  dicat,  in  illo  Ubi  ccelesti  additas  esse 
plures  dependentias ;  quod  est  prorsus  im- 
pertinens,  quia  neque  aliquid  confert,  ad 
amittendam  sacramentalem  praesenliam,  quod 
Ubi  cceleste  fiat  per  unam,  vel  plures  actio- 
nes,  neque  ad  aliquid  aliud  id  utile  est,  ne- 
que  talis  miraculi  est  aliquod  fundamentum, 
aut  vestigium,  sicut  de  aliis  dictum  est.  Adde 
preeterea ,  similem  discursum  fieri  posse  ex 
parte  ipsius  motus,  seu  transitus  ab  uno  loco 
in  alium ;  nam  vel  est  discretus  sine  transitu 
per  medium ,  et  hoc  moclo ,  revera  nullus  est 
transitus,  quia  in  instanti,  in  quo  primum  de- 
sinit  esse  Ghristus  sub  speciebus  sacramen- 
talibus,  Ghristus  non  est  in  medio,  ut  nunc 
responsum  est;  neque  etiam  in  ultimo  ter- 
mino  habet  novum  Ubi ,  ut  praecedente  dis- 
cursu  conclusum  est;  ergo  nullus  est  transi- 
tus;  vel  est  motus  continuus  per  medium,  et 
tunc  inquiro,  quomodo  Ghristus  est  in  medio, 
postquam  desinit  esse  sub  speciebus;  quia 
nec  potest  esse  modo  sacramentali,  nec  quan- 
titativo,  ut  patebit  applicando  priorem  dis- 
cursum  factum.  Preeterea  ex  lermino  ad  quem 

posset  discursus  fieri  non  admodum  diversus ; 
nam ,  cum  in  termino  ad  quem,  sit  Chrislus 
totus  in  toto,  et  totus  in  qualibet  parte,  et 
aliquando  sit  in  una  hostia  continua,  ali- 
quando  in  diversis,  vel  propinquis,  vel  loco 
distantibus,  inquiri  poterit,  an  amittendo  has 
omnes  praesentias  habeat  semper  eamdem 
mutationem  acquisitivam,  vel  diversam.  Quod 
sit  semper  eadem ,  non  videtur  dici  posse, 
propter  rationes  factas  in  primo  discursu,  et 
quia  termini  a  quibus  sunt  valde  distincti,  et 
interdum  distantes ,  et  nullam  habent  con- 
nexionem  necessariam  cum  aliquo  termino 
positivo;  si  vero  dicantur  esse  diversae,  non 
poterit  dici,  an  ex  singulis  hostiis,  sive  distan- 
tibus,  sive  propinquis,  discedatper  clistinctas 
mutationes  positivas,  nec  ne ;  vel  si  ex  singu- 
lis  hostiis,  cur  non  ex  singulis  partibus  ejus- 
dem  hostise?  aut  si  ex  divisis  partibus,  cur 
non  ex  conjunctis,  cum  in  utrisque  seque 
sit  totus  Christus?  aut  si  ex  singulis  etiam 
conjunctis,  quomodo  non  procedetur  in  in- 
finitum?  itaque  nihil  solidum,  nihil  firmum 
affirmari  potest.  Ac  denique  de  nocte  ccense , 
quando  Christus  nondum  erat  in  ccelo,  inqui- 
ram,  quo  transivit,  quando  consumptis  spe- 
ciebus  panis  per  calorem  naturalem,  desiit 
esse  sub  illis;  nihil  enim  video,  quod  respon- 
deri  possit,  quod  non  male  sonet  in  fide; 
nam  quis  audeat  cogitare ,  nedum  dicere , 
Christum,  quando  a  Judaeis  tenebatur,  et  cruci 
tradebatur,  alibi  simul  fuisse? 

6.  Hsec  mutatio  est  privativa  loci.  —  Dico 
ergo  tertio ,  hanc  mutationem  tantum  esse 
privativam  loci  mutationem,  seu  quasi  loca- 
lem.  Hasc  conclusio  sequiturex  dictis,  et  par- 
tim  etiam  suadetur  argumentis  secundse  sen- 
tentise;  nam  praster  Sanctorum  omnium,  et 
Theologorum  menlem  est,  dicere,  fieri  in  cor- 
pore  Christi  mutationem  aliquam  substantia- 
lem;  neque  id  videtur  decens,  et  consenta- 
neum  dignitati  illius  corporis ,  etiam  si  non 
dicatur  re  ipsa  amittere  aliquid  substantiale, 
sed  solum,  quantum  est  ex  parte  desitionis; 
relinquitur  ergo,  tantum  esse  mutationem  lo- 
calem;  nam  de  aliis  mutationum  generibus 
nulla  est  dubitandi  ratio ;  ostensum  est  au- 
tem  non  esse  mutationem  positivam;  erit  ergo 
tantum  mutatio  localis  privativa.  Deinde  (ut 
simul  solvamus  fundamenta  secundae  et  ter- 
tise  opinionis)  constat,  hanc  mutationem  non 
esse  impossibilem ,  et  esse  sufficientem  ad 
hoc  mysterium.  Primum  patet  exemplis  na- 
turalibus;  nam  Angelus  existens  in  loco  adse- 
quato  potest  relinquere  partem  ejus,  et  in 

alia  parte  manere,  nihil  de  novo  acquirendo, 
et  tunc  fit  in  eo  aliqua  mulatio,  nam  aliter  se 
habet,  quam  prius;  et  tamen  illa  non  potest 
esse,  nisi  mulatio  localis,  qua  amittitur,  et 
non  acquiritur  aliquid  loci;  idemque  erit,  si 
fortasse  Angelus  simul  esse  potest  in  partiali- 
bus  locis  distantibus,  nam  potest  unum  amit- 
tere,  et  in  alio  solo  manere.  Idem  etiam  est 
de  anima,  quse  unam  partem  corporis  amit- 
tit,  nam  revera  aliquo  modo  mutatur,  cum 
aliter  se  habeat,  quam  prius,  et  tamen  nihil 
acquirit,  sed  perdit,  qunnquam  (quia  anima 
non  amittit  tantum  praesentiam  localem,  sed 
etiam  partialem  unionem,  quee  modus  sub- 
stantialis  est)  ex  hac  parte  dici  illa  potest 
substantialis  mutatio,  tamen  pure  privativa. 
Alterum  membrum  assumptum  patet ,  quia 
omnes  rationes,  quibus  supra  probavimus, 
mutationem  hic  fieri  in  corpore  Christi,  non 
probant  de  alia  mutatione  ;  ergo  haec  sufficit. 
Item  quia  Christus,  ut  existit  in  hoc  sacra- 
mento,  non  pendet  ab  speciebus,  nisi  quoad 
praesentiam,  non  vero  quoad  substantiae  con- 
servationem,  ut  supra  dictum  est ;  neque  in 
eo  aliquid  aliud  permanet,  quod  fuerit  de 
novo  per  consecrationem  ei  additum;  ergo 
nihil  aliud  amittitur  per  desitionem ;  sed  amis- 
sio  preesentise  est  qusedam  localis  mutatio 
pure  privativa,  vel  quasi  localis  (ne  sit  queestio 
de  nomine,  juxla  superius  explicata)  :  ergo. 

7.  Dubium.  —  Responsio.  —  Solum  su- 
perest  respondere,  quid  fieret  in  eo  casu,  si 
Christus  non  esset  in  propria  specie,  sed  tan- 
tum  sub  una  hostia ,  et  ibi  esse  desineret. 
Ledesma  non  male  respondet ,  hypolhesim 
esse  impossibilem  juxta  preesentem  instilu- 
tionem;  et  ideo,  casu  posito,  petenda  esset 
alia  institutio,  quse  talis  esset,  qualem  Deus 
vellet.  Addit  vero  Marsil.  ex  vi  talis  desitionis 
non  desiturum  Christum  in  rerum  natura , 
sed  in  aliquo  loco  futurum;  in  quo  tamen, 
vel  quomodo,  fortasse  penderet  ex  ipsius 
Christi  arbitrio,  qui  fortasse  tunc  necessario 
eligeret  alium  locum,  quod  est  etiam  rebus 
ipsis  naturalibus,  et  exemplis  supra  adductis 
consentaneum;  nam,  quando  Angelus  existit 
in  duobus  locis  partialibus,  facile  potest  unum 
dimittere  per  mutationem  pure  privativam; 
si  tamen  sit  in  uno  tantum,  non  potest  totum 
illum  dimittere,  quin  acquirat  alium,  quia 
non  potest  seipsum  in  nihilum  redigere;  sic 
ergo  in  preesenti  philosophandum  est. 


257 


XXI. 


SECTIO   II. 

Utrum  Christo  desinente  esse  sub  speciebus  sacramen- 
talibus,  semper  aliqua  substantia  succedat. 

1.  Quorumdam  placitum.  —  Nonnulli  auc- 
tores  docuerunt,  recedere  corpus  Christi  ab 
speciebus  sacramentalibus ,  etiam  si  in  eis 
nulla  mutatio  facta  sit,  quae  ad  introductio- 
nem  novse  substantiee  possit  esse  sufficiens; 
quod  duobus  modis  assertum  est  :  primo , 
semper  ita  fieri  quotiescumque  homo  accedit 
ad  sumendum  hoc  sacramentum,  quia  statim 
ac  species  ore  sumentis  attinguntur,  vel  sal- 
tem  statim  atque  in  stomachum  trajiciuntur, 
prius  quam  alterentur,  Christus  recedit.  Ita 
sentit  Gloss.,  c.  Tribus  gradibus,  de  Consec, 
dist.  2;  nec  censet  improbabile  Bonav.  in  4, 
dist.  13,  art.  2,  queest.  2,  saltem  finita  man- 
ducatione,  ante  specierum  alterationem;  et 
favet  Hugo  de  S.  Vict.,  lib.  2  de  Sacram., 
p.  8,  cap.  13;  Innocent.,  lib.  4  de  hoc  mysle- 
rio,  cap.  15;  citantur  etiam  Ambr.,  lib.  1  de 
Sacram.,  cap.  4,  et  August.,  serm.  28  de 
Verbis  Domini,  quia  clicunt  :  Panis  iste  non 
est  ille,  qui  vadit  in  corpus,  sed  ille,  qui  ani- 
mse  nostrse  substantiam  fulcit.  Secundus  mo- 
dus  asserendi  hanc  sententiam  est.  hoc  non 
esse  regulare,  sed  in  aliquibus  casibus  ita 
fieri ,  quando  videretur  indecens ,  corpus 
Christi  manere  sub  speciebus,  etiam  si  non  sit 
in  eis  facta  alteratio  sufficiens  ad  panis  vel 
vini  corruptionem ;  vel  quando  hostia  conse- 
crata  in  locum  immundum  projicitur;  aut 
quanclo  a  mure  comeditur;  et  in  hunc  modum 
magis  inclinat  Bonav.  supra,  et  Gloss.,  1  ad 
Cor.  11,  et  Walclensis,  tom.  2  de  Sacram., 
cap.  60,  qui  solum  videntur  in  quadam  pie- 
tate  fundari.  Juxta  hos  ergo  dicendi  modos 
videtur  plane  sequi,  deserere  Christum  inter- 
dum  sacramentales  species,  etiam  si  nulla 
substantia  in  eis  succedat,  quanquam  non 
clefuerunt,  qui  dicerent,  Deum  tunc  sub  eis 
creare  substantiam  panis  et  vini,  vel  eam- 
dem  numero  que  antea  fuerat,  reproducere; 
quod  probabile  judicat  Magist.,  d.  13;  Innoc, 
lib.  4,  cap.  12. 

2.  Nunquam  species  deseruntur  a  Christo, 
nisi  succedente  aliqua  substantia.  —  Dico 
primo ,  nunquam  corpus  Christi  deserere 
sacramentales  species,  nisi  quando  ibi  succe- 
dit  alia  substantia,  in  qua  subjectetur  quan- 
titas ,  quse  manet ,  sive  sit  eadem  omnino , 
sive  alia  similis.  Hsec  est  certa  et  communis 

sententia  Theologorum ,  quam  significat  D. 
Thom.  hic,  art.  7,  infra,  quaest.  80,  art.  4, 
clarius  in  4,  d.  9,  quaest.  1 ,  art.  2,  qua^stiunc. 
1;  et  ibi  Albertus,  art.  5;  Alens.,  4  part., 
queest.  45,  membr.  1 ,  art.  2;  Palud.,  dist.  12, 
queest.  1;  Durancl.,  quaest.  3;  Richard., 
art.  2,  quaest.  2;  Scot.,  quaest.  6;  Gapr.,  dist. 
13,  quaest.  1,  art.  3;  Gabr.,  dist.  12,  q.  1, 
art.  3,  dub.  2  et  3,  et  lect.  84  in  can.,  dub.  1 . 
Probatur,  quia  supra,  disputat.  46,  sect.  ult., 
ostendiinus ,  tamdiu  Christum  manere  sub 
Speciebus  consecratis,  quamcliu  ibi  maneret 
substantia  panis;  secl  substantia  panis  ibi 
maneret,  quamdiu  alia  forma  substantialis 
ibi  non  introduceretur,  seu  alia  substantia  ge- 
neraretur,  quia  substantia  panis  aut  vini  na- 
turaliter  non  desinit,  nisi  per  corruptionem; 
nulla  autem  substantia  corrumpitur,  nisi  ejus 
corruptio  sit  alterius  generatio;  ergo  non  re- 
cedit  substantia  Christi,  nisi  ibi  succedat  alia 
substantia.  Secundo,  quia ,  vel  in  accidenti- 
bus  consecratis  fit  alteratio  sufficiens  ad  cor- 
ruptionem  panis,  vel  non;  si  fit  sufficiens,  ex 
vi  illius  aliqua  alia  substantia  generabitur, 
non  minus,  quam  si  ibi  aclesset  substantia 
panis,  ut  qusestione  sequente  ostendemus,  ex- 
perientiaque  ipsa  docet,  quia  necessarium 
hoc  fuit  ad  fidei  nostrae  confirmationem ;  si 
autem  non  fit  praedicta  alteratio,  non  desi- 
neret  ibi  substantia  panis ;  ergo  nec  recedit 
substantia  Christi.  Tertio,  quamdiu  acciden- 
tia  sunt  sine  subjecto,  sub  illis  est  Christus; 
ergo,  quando  recedit,  oportet,  vel  accidentia 
annihilari,  quod  nunquam  fit,  vel  succeclere 
substantiam,  in  qua  subjectentur;  antecedens 
probatur,  quia  supra  dictum  est,  accidentia 
conservari  sine  subjecto,  ab  ipso  corpore 
Christi;  item,  quia,  quamdiu  accidentia  se- 
parata  durant,  manent  etiam  consecrata; 
quamdiu  autem  consecrationem  retinent,  si- 
gnificant  Christum  preesentem,  et  sub  se  con- 
tentum  ex  vi  significationis  formae,  qua  con- 
secrata  fuerunt,  quae  significatio  semper  est 
vera;  et  ideo  juxta  communem  sensum  Eccle- 
siae  perinde  est  dicere,  accidentia  esse  sine 
subjecto,  et  Christum  sub  illis  esse,  quia  haec 
duo  censentur  semper  esse  connexa. 

3.  Ckristo  recedenti  ab  speciebus  semper 
succedit  alia  substantia  a  substantia  panis, 
et  vini.  —  Probatur  primo.  —  Probatur  se- 
cundo.  —  Dubium.  —  Dico  secundo  :  Christo 
recedenti  ab  hoc  sacramento  nunquam  succe- 
dit  substantia  panis  et  vini,  sed  semper  ali- 
qua  alia.  Ita  D.  Thom.,  queest.  77,  art.  5.  Et 
colligitur  ex  dictis  auctoribus,  et  eisdem  prin- 


cipiis  :  primo,  quia  Christus  non  hinc  recedit, 
donec  talis  fiat  alteratio  in  accidentibus,  quae 
ad  corrumpendum  panem,  vel  vinum  suffi- 
ceret;  ergo  non  potest  ibi  succedere  alia  sub- 
stantia  panis,  aut  vini;  patet  consequentia , 
quia  alteratio  corrumpens  substantiam  panis 
non  disponit  ad  alterius  panis  generationem  ; 
sunt  enim  heec  opposita;  sed  ad  aliam  sub- 
stantiam  generandam,  cui  sunt  connaturalia 
talia  accidentia ;  illa  ergo  succedet  corpori 
Christi;  nunquam  enim  introducitur  hic  sub- 
stantia,  nisi  quae  ex  natura  rei  est  accommo- 
data  accidentibus.  Secundo ,  si  substantia 
panis  interdum  succedit,  vel  esset  eadem  nu- 
mero,  vel  diversa;  non  eadem,  ut  D.  Thom. 
supra  ait,  quia  non  posset  eadem  numero 
substantia  panis  redire,  nisi  per  conversio- 
nem  corporis  Christi  in  ipsam,  quee  est  im- 
possibilis;  quae  ratio  est  difficillima,  quia  iila 
conversio  necnecessaria,  nec  impossibilis  vi- 
detur,  de  qua  re  dicam  in  commentario  illius 
articuli;  nunc  sufficiens  ratio  sit ,  quod  re- 
productio  ejusdem  numero  substantiae  est 
speciale  miraculum,  quocl  in  hoc  sacramento 
fingendum  non  est,  nisi  ubi  necessitas  cogat, 
quae  hic  nulla  est,  nam,  ut  infra  ostendemus, 
productio  substantiae,  quae  succedit  corpori 
Christi,  a  naturali  agente  aliquo  moclo  fieri 
polest.  Denique,  facta  alteratione  necessaria, 
non  manent  eadem  numero  accidentia,  quae 
ad  priorem  substantiam  conservandam  erant 
requisita ;  non  ergo  redibit  eadem  numero; 
neque  etiam  alia  numero  distincta,  quia  sub- 
stantiae  solo  numero  distinctae  non  ita  invi- 
cem  alterantur,  ut  una  aliam  corrumpat. 
Unde  per  corruptionem  unius  nunquam  dis- 
ponitur  materia  ad  generationem  alterius, 
intra  eamdem  speciem.  Solum  possunt  duo 
casus  excogitari.  Unus  est,  in  quo  videtur 
succedere  eadern  numero  substantia,  scilicet, 
si  panis  consecratus  in  pultes  redigeretur; 
tuuc  enim  non  maneret  ibi  Christus,  quia  sub 
tali  materia  consecrari  non  potest;  ergo  nec 
conservari;  neque  illa  immutatio  sufficeret  ad 
corrumpendum  substantiam  panis,  quee  antea 
erat,  quia  ibi  solum  mutatur  forma  et  usus 
panis,  non  substantia ;  quod  satis  est,  ut  ibi 
non  possit  fieri  consecratio,  ut  supra  dixi- 
mus ;  redibit  ergo  tunc  eadem  numero  sub- 
stantia  panis.  Alter  casus  est,  in  quo  redire 
videtur  substantia  vini,  numero,  aut  specie 
diversa,  ut  si  species  vini  albi  consecratee 
corrumpantur  a  vino  rubro  non  consecrato, 
generabitur  sub  eis  substantia  vini  aut  nu- 
mero,  aut  specie  distincta.  Ad  primum  res- 


pondetur,  si  supponamus 
talem  esse,  quse  non  suffice.ret  ad  corrum- 
pendam  substantiam  panis  praexistenlem  , 
non  desinere  sub  eis  esse  corpus  Christi,  quia 
illa  immutatio  solum  esset  per  mistionem 
quamdam  accidentalem  factam  per  juxtapo- 
sitionem ,  et  divisionem  in  minimas  parti- 
culas;  diximus  autem  supra, manere  Christum 
in  speciebus  panis,  etiam  divisis  in  parti- 
culas  adeo  parvas,  ut  sentiri  non  possint. 
Quocirca,  sicut  minima  et  insensibilis  parti- 
cula  in  principio  non  posset  sufficere  ad 
consecrationem  faciendam,  quia  non  posset 
sensibiliter  demonstrari  per  formam,  et  ta- 
men  postquam  consecrata  est,  retinet  corpus 
Christi,  donec  sufficienter  immutetur  usque 
ad  corruptionem  panis,  ita  in  proposito  casu 
dicendum  erit,  illam  materiam  in  pultes  re- 
dactam  non  sufficere  in  principio  ad  conse- 
crationem ,  quia  non  proponitur  ibi  forma 
cibi  apti  ut  comedatur;  postquam  vero  con- 
secrata  semel  fuit,  permanere  ibi  corpus 
Christi,  donec  alteretur  sufficienter  usque  acl 
corruptionem  panis.  Ad  alterum  casum  di- 
cendum  est,  diversas  esse  philosophorum 
opiniones  de  differentia  inter  vinum  album 
et  rubrum ;  si  ergo  non  differunt  specie  sub- 
stantiali,  sed  in  accidentibus  tantum,  dicen- 
dum  est,  nunquam  vinum  album  a  rubro 
substantialiter  transmutari,  sed  tantum  in 
accidentibus  assimilari ;  et  tunc,  licet  species 
vini  albi  consecrati  ita  alterentur  a  vino  ru- 
bro,  non  desinit  sub  eis  esse  corpus  Christi; 
quia  nec  desineret  substantia  vini ;  et  ita  non 
oportebit,  ut  aliqua  substantia  succedat  nu- 
mero  distincta.  Si  vero  hsec  vina  specie  diffe- 
runt,  poterit  rubrum  corrumpere  substantia- 
liter  album,  et  generare  sibi  simile,  et  tunc 
concedendum  est,  in  prEedicto  casu  succedere 
corpori  Christi  substantiain  vini  specie  dis- 
tinctam;  conclusio  autem  posita  intelligenda 
erit  de  substantia  panis  et  vini  ejusdem  om- 
nino  rationis  specificse  cum  illa,  ex  qua  facta 
est  consecratio. 

4.  Tertio  probatur  conclusio  ex  refutatione 
fundamenti  prim.se  sententix.  —  Tertio  prin- 
cipaliter  probatur  utraque  conclusio,  exclu- 
dendo  illos  casus,  quos  fingebat  prior  senten- 
tia ;  nam  imprimis  dicere,  statim  ac  species 
consecratse  sunt  intra  os  sumentis,  recedere 
Christum ,  heereticum  est,  contra  veritatem 
illorum  verborum  :  Accipite  et  m,anducate, 
hoc  est,  etc,  et  illorum  :  Nisi  manducaveritis 
carnem  filii  hominis,  et  biberitis  ejus  sangui- 
nem,  etc,  nam  comedere  et  bibere  non  signi- 

immutationem  ficant,  intra  os  sumere,  sed  intra  corpus 
trajicere;  si  ergo  Christus  statim  recederet, 
ncc  comedi  posset,  nec  bibi,  de  qua  re  latius 
dicetur  infra,  queest.  80,  ubi  ostendemus, 
eliam  in  quibusdam  haereticis  fuisse  damna- 
tam,  quod  de  solis  peccatoribus  assererent, 
non  sumere  corpus  Christi,  sed  recedere  sta- 
tim  ac  ore  suo  species  attingerent.  Rursus, 
quod  Christus  recedat  statim  ac  species  de- 
glutiuntur,  antequam  alterentur,  nullo  fun- 
clamento  assertum  est,  et  est  contra  generale 
principium  supra  demonstratum;  et  est  contra 
propriam  rationem  cibi,  qui  non  transmula- 
tur,  nisi  per  actionem  ipsius  sumentis.  Alii 
vero  speciales  casus  ficti  sunt  ex  falsa  qua- 
dam  pietate,  quia  quamvis  in  eis  permaneat 
corpus  Christi  sub  speciebus,  nihil  indignum 
patitur,  cum  sit  hoc  modo  impassibile,  nec 
magis  lcedatur  ex  his,  qua3  circa  species 
fiunt,  quam  Verbum  divinum  ex  his,  quse 
humanitas  ejus  passa  'est.  Unde  quidam  ex 
Cathoiicis  non  tam  videntur  negare  rem, 
quam  moclum  loquendi;  ut,  v.  gr.,  quando 
hostia  consecrata  comeditur  a  mure,  negant 
comecli  corpus  Christi,  non  quia  ibi  non  sit, 
scd  quia  illa,  ut  aiunt,  non  est  sacramentalis 
sumptio  ;  sed  in  hoc  etiam  sine  causa  timue- 
runt,  quia  denominationes,  quaa  tantum  indi- 
cant  modum  localem  vel  terminum  ejus,  pro- 
prie  tribuuntur  corpori  Christi,  a  quocumque 
fiant;  hujusmodi  autem  est  illa,  quee  revera 
est  sacramenti  comestio,  quicquid  sit  de  no- 
mine  sacramentalis  sumptionis,  de  quo  postea 
suo  loco  dicemus. 


SECTIO  III. 

An  haec  substantiarum  successio    sit  conversio,  vel 
transubstantiatio . 

1 .  Qui  dicant  Christi  corpus  transubstan- 
tiari  in  nostram  substantiam,  cum  desinit  esse 
in  sacramento.  —  Opposita  sententia  tenenda 
est.  —  Ratio  dubitandi  est,  quia  est  transitus 
totius  substantiae  in  totam  substantiam  sub 
eoclem  sensibili;  nihil  ergo  deest,  quia  nec 
deest  terminus  ad  quem,  cum  fiat  productio 
totius  substantise  ;  nec  terminus  a  quo,  cum 
tota  aliqua  substantia  recedat ;  neque  aliquid 
commune  utrique  termino,  quia  species  acci- 
clentales  sunt  communes;  nec  connexio  inter 
unius  termini  introductionem ,  et  expulsio- 
nem  alterius,  quia  hsec  etiam  reperitur,  sal- 
tem  ex  pacto  Dei ,  quia  non  potest  aliter 
mutari  corpus  Christi,  ut  ostensum  est,  quod 
est  aliquo  modo  in  ipsis  rebus  fundatum, 

turn  ex  parte  accidentium,  ne  vacua  maneant, 
sicut  adveniente  Ghrislo ,  recedit  substantia 
panis  ne  duplicem  substantiam  contineant; 
tum  ex  parte  agentis,  quod  expellendo  acci- 
dentia  disponit  ad  aiterius  substantiee  intro- 
ductionem;  hsec  autem  connexionis  ratio 
sufficit  ad  rationem  conversionis,  quia  ne- 
cesse  non  est,  ut  semper  sit  per  formalem 
incompossibilitatem  terminorum.  Propter  hsec 
aliqui  moderni  ausi  sunt  concedere,  cor- 
pus  Ghristi  converti,  et  transubstantiari  in 
nosiram  substantiam,  quando  illud  communi- 
camus.  Quae  sententia  confirmari  potest,  ex 
alia,  a  multis  Theologis  recepta ;  posse  sci- 
licet  corpus  Christi,  ut  est  in  sacramento, 
converti  in  aliquam  substantiam,  etiam  si  in 
coelo  maneat,  quod  alii  dicunt  posse  converti 
secundum  esse  sacramentale,  quod  hic  habet, 
etiam  si  non  convertatur  secundum  esse  sim- 
pliciter,  quod  habet  in  rerum  natura.  Ita 
Paluclanus,  in  4,  dist.  11,  qusest.  3,  num.  23; 
Capreol.,  quaest.  1  ,  art.  3,  ad  1  Scoti,  et 
ad  1  et  7  Durandi  contra  2  conclus.;  Cajet. 
hic,  qusest.  75,  art.  4,  ad  3  Durandi,  et  in- 
fra  qusest.  77,  art.  5.  Non  apparet  autem,  quo 
alio  modo  possit  converti  corpus  Christi  in 
aliam  substantiam  sibi  succedentem,  quam 
nunc  fiat.  Nihilominus  dicendum  est,  in  hu- 
jusmodi  substantiarum  successione  non  fieri 
transubstantiationem,  neque  ullam  propriam 
conversionem.  Haec  conclusioprobariimprimis 
potestauctoritate  negativa  omnium  Theologo- 
rum;  nullus  enim  eorum  vel  antiquorum 
Patrum,  talem  conversionem  agnovit;  in  re 
autem  adeo  gravi  non  est  tutum,  novum 
aliquid  introducere,  praesertim,  quia  conce- 
dendum  consequenler  esset,  Christi  corpus 
converti  in  corpus  sumentis,  seu  in  carnem 
aut  vermem ,  quse  pias  aures  offendunt,  et 
aliena  sunt  a  modo  loquendi  sanctorum  Pa- 
trum,  qui  potius  dicunt,  Christum  nos  in  se 
convertere,  quam  ipsum  in  nos  converti.  Imo 
addit  D.  Thom.,  quaest.  seq.,  art.  5,  et  in  4, 
dist.  12,  qusest.  1,  art.  2,  qusest.  4,  et  ibi 
Richard,  art.  2,  queest.  2,  impossibile  esse, 
corpus  Christi  in  aliud  converti ;  quod  saltem 
est  verum  de  potentia  ordinaria^et  secundum 
virtutem  agentium  naturalium ,  supposita 
Christi  impassibilitate,  et  modo,  quo  in  hoc 
sacramento  existit.  Ratio  autem  hujus  veri- 
tatis  reddi  potest,  primo  ex  parte  acciden- 
tium,supposita  opinione,  quse  negat,  eamdem 
numero  quantitatem  et  caetera  accidentia  ma- 
nere  in  genito ,  quee  fuerant  in  corrupto ; 
nam,  si  hoc  verum  est,  nihil  manet  com- 


mune,  sub  quo  fiat  conversio;  quse  tamen 
ratio  nititur  fundamento  minus  probabili,  ut 
ego  existimo.  Addi  vero  potest,  quamvis  ma- 
neat  quantitas  eisdem  qualitatibus  affecta,  id 
tamen  esse  modo  quodam  accidentario  ad 
rationem  conversionis ;  non  enim  ideo  manet, 
ut  sub  illa  fiat  conversio,  neque  quia  actio, 
quae  ibi  intervenit,  per  se  hoc  requirat,  secl 
quia  hoc  est  consentaneum  naturae  ejus,  quia 
supponitur  in  materia  prima  subjectari,  et 
ideo  quod  eadem  quantitas  maneat ,  admo- 
dum  accidentarium  videtur  ad  rationem  con- 
versionis. 

2.  Responsio.  —  Impugnatur .  —  Secunda 
ratio  sumi  potest  ex  parte  termini  a  quo,  quia 
ex  vi  modi,  quo  Ghristus  hic  desinil,  non  mu- 
tatur  substantialiter  sed  localiter  tantum ; 
ergo  hic  non  intervenit  conversio  totius  sub- 
stantise.  Hsec  vero  ratio  duobus  modis  solvi 
posse  videtur  :  primus  est,  dicendo,  ad  con- 
versionem  sufficere,  terminum  ad  quem,  esse 
substantialem ;  nam  ab  hoc  termino  omnis 
actio  et  conversio  speciem  sumit.  Etenim,  si 
juxla  opinionem  Scoti  ad  transubstantia- 
tionem  sufficit  accidentalis  et  localis  mutatio 
seu  actio  adductiva  ex  parte  termini  acl 
quem,  multo  magis  sufficiet  in  lermino  a  quo, 
mutatio  amissiva  praesentiae  sacramentalis, 
quia  magis  necessarius  est  terminus  ad  quem; 
aut  cerle,  si  hoc  non  sufficit  acl  propriam 
transubstantiationem,  saltem  sufficere  pole- 
rit  ad  aliquod  genus  proprise  conversionis, 
sive  illa  substantialis  ciicatur,  sive  mista  ex 
accidentali,  et  substantiali.  Sed  haec  respon- 
sio  non  satisfacit,  primo  quidem  quia  conver- 
sio,  ut  conversio,  intrinsecam  dicit  habitudi- 
nem  ad  terminum  a  quo,  et  ad  quem,  ut  supra 
dictum  est,  et  ideo,  si  substantia  aliqua  non 
transit  in  aliam  secundum  esse  substantiale, 
non  potest  conversio  substantialis  intelligi. 
Deinde,  quia  illa  mutatio  amissiva  ioci  seu 
praesentiae  per  se  clauditur  intra  suos  termi- 
nos,  qui  sunt  praesentia,  quae  amiltitur,  et 
carentia  ejus ,  vel  alia  ei  incompossibilis; 
nuilo  modo  ordinatur  ad  productionem  ali- 
cujus  substantiae,  neque  est  pars  alicujus 
conversionis.  Unde,  quod  ibi  succedat  alia 
subslantia,  accidentarium  est;  possetque 
fieri,  aut  per  meram  creationem,  aut  per 
aliam  mutationem  localem  adductivam;  et  hic 
fit  per  physicam  quamdam  generationem  sup- 
posita  materiae  creatione,  ut  infra  dicetur. 

3.  Altera  responsio.  —  Impugnatur.  —  Se- 
cunda  responsio  esse  potest,  ex  parte  termini 
a  quo,  aliquid  substantiale  deperdi,  scilicet, 


DISPUTAT.  LIV 

vel  specialem  dependentiam  substantialem 
corporis  Christi,  juxta  opinionem  asserentem 
necessariam  esse  specialem  actionem  sub- 
stantialem,  ad  conservandum  Christi  corpus 
in  sacramento,  propler  specialem  modum 
existendi,  quem  ibi  habet;  vel  certe  amitti 
modum  aliquem  substantialem,  quem  (juxta 
aliquorum  opinionem)  acquirit  corpus  Christi 
per  transubstantiationem,  quod  satis  erit  ad 
conversionem  substantialem ;  sicut,  quando 
homo  moritur,  fil  vera  conversio  formalis  in 
caclaver,  quamvis  partes  essentiales  hominis 
solum  substantialem  modum  unionis  amit- 
tant.  Sed  hcec  responsio  supponit  etiam 
falsas  opiniones,  quee  a  nobis  in  superioribus 
rejectce  sunt;  et  prceterea,  ut  vera  fiat  con- 
versio  substantialis,  necesse  est,  ut  ex  vi 
alicujus  actionis,  tendentis  aliquo  modo  ad 
substantialem  terminum,  destruatur  in  ter- 
mino  a  quo  illud  esse,  cui  aliud  succedit;  hic 
autem  non  ita  fit,  quia  actio,  quee  hic  inter- 
venit,  solum  est  alteratio  qucedam  naturalis, 
tendens  ad  generationem  alicujus  rei;  et  ad 
hoc  expellens  dispositiones  panis  conserva- 
tivas.  Uncle  natura  sua  non  ordinatur,  nisi 
ad  formalem  conversionem,  quce  esse  potest 
inter  panem,  et  aliam  substantiam;  non  au- 
lem  ad  conversionem  corporis  Christi  in  ali- 
quid  aliud,  quia  neque  ex  natura  sua  id 
habet,  neque  ex  institutione  divina,  neque 
per  illam  aliquicl  fit,  quod  per  se  sufficiat  ad 
destruendum  illud  esse,  quocl  Christus  habet 
in  sacramento,  qualecumque  illud  sit;  nec 
per  illam  dissolvitur  aliquod  compositum 
physicum,  ad  cujus  dissolutionem  corpus 
Christi  necessario  desineret  esse;  non  ergo 
fit  mutatio  hic  per  modum  conversionis ;  sed 
ad  preesentiam  rei,  quae  generatur,  Christus 
voluntare  discedit,  juxta  legem  et  institu- 
tionem  ab  eo  statutam. 

4.  Unde  potest  lertia  ratio  formari  ex  parte 
termini  ad  quem ;  qui,  si  materialiter  (ut  sic 
dicam)  consicleretur,  non  est  determinatse  ra- 
tionis,  seu  speciei,  sed  pro  diversitate  agen- 
tum,  et  allerationum  potest  esse  queelibet  res 
ex  pane  et  vino  generabilis;  si  autem  consi- 
deretur  formaliter  ut  producibilis,  sic  proprie 
terminat  generationem  substantialem ,  quee 
solum  pertinet  ad  conversionem  formalem , 
qua  non  potest  hic  corpus  Christi  converti, 
ut  per  se  notum  est ;  si  autem  consideretur 
productio  materiee  primee,  quee  prius  natura 
ad  hanc  generationem  subintroclucitur,  per 
nullam  conversionem  fit,  sed  per  creationem, 
ut  infra  dicetur;  nullus  est  ergo  hic  terminus 

ad  quem,  qui  fiat  per  conversionem  corporis 
Christi  in  ipsum. 

5.  Quarto  inter  mutntiones,  et  actiones, 
quee  hic  interveniunt,  nulla  est  connexio,  nec 
subordinatio  ad  conversionem  necessaria,  sed 
sunt  omnino  diversarum  rationum  et  ordi- 
num ;  et  unaqueeque  est  in  suo  genere  com- 
pleta,  solumque  ex  Chrisli  arbitrio  et  insti- 
tutione  ita  conjunguntur,  ut  quotiescunique 
ab  agente  nalurali  talis  mutatio  fiat,  ipse 
suam  sacramentalem  prcesentiam  deserat,  ut 
declarari  brcviter  potest  :  heec  enim  omnia 
hoc  ordine  hic  interveniunt,  scilicet  alteratio 
specierum  usque  ad  talem  gradum,  quee  na- 
turaliter  fit  virtute  agentis  naturalis;  creatio 
materiee;  unio  ejus  cum  preeexistente  quan- 
titate  et  accidentibus;  eductio  formee  seu 
generatio  compositi;  et  amissio  preesentiee 
corporis  Christi ,  in  quibus  facile  perspici 
potest,  quasdam  esse  supernaturales,  alias 
naturales;  quasdam  accidentales,  alias  sub- 
stantiales;  et  inter  eas  nullum  esse  per  se 
ordinem,  neque  intercedere  ibi  aliquam  vir- 
tutem  activam,  cui  illee  omnes  subordinentur, 
sed  solum  ex  voluntate  divina  conjungi,  par- 
tim  ad  occultandum  fidei  mysterium,  partim 
ad  supplendum  naturee  defectum;  non  est 
igitur  in  hoc  transitu  seu  successione  sub- 
stantiarum  vera  conversio ,  sed  solum  plu- 
rium  mutationum  et  actionum  aggregatio. 

ARTICULUS   VIII. 

Utrum,  qnando  in  hoc  sacramento  apparet  miraculosc 
caro  vel  puer,  sit  ibi  vere  corpus  Christi  (4,  d.  10, 
art.  2,  qusest.  %  ad  3,  et  art.  4,  quaest.  2  et  3.  Et 
opusc.  58,  cap.  11). 


1 .  Ad  octavum  sic  proceditur.  Videtur,  quod 
quando  in  hoc  sacramento  miraculose  apparet 
caro  velpuer,  non  sit  ibi  vere  corpus  Christi. 
Corpus  enim  Christi  desinit  esse  sub  hoc  sacra- 
mento,  quando  desinunt  esse  species  sacramen- 
tales,  ut  dictum  est  (art.  preeced.,  ad  3  arg.). 
Sed  quando  apparet  caro  vel  puer,  desinunt 
esse  species  sacramentales.  Ergo  non  est  ibi 
vere  corpus  Christi. 

2.  Prxterea,  ubicumque  est  corpus  Christi, 
vel  est  ibi  sub  specie  propria,  vel  sub  specie 
sacramenti.  Sed  quando  tales  apparitiones 
fiunt,  manifestum  est,  quod  non  est  ibi  Christus 
sub  specie  propria  (quia  in  hoc  sacramento 
totus  Christus  continetur,  qui  permanet  inte- 
ger  in  forma  qua  ascendit  in  coelum,  cum 
tamen  id,  quod  miraculose  apparet  in  hoc  sa- 
cramento,   quandoque  videatur  ut  quxdam 

parva  caro,  quandoque  autem,  ut  parvus 
puer);  manifestum  est  etiam,  quod  non  est  ibi 
sub  specie  sacramenti ,  quse  est  species  panis 
vel  vini.  Ergo  videtur ,  quod  coryus  Christi 
nullo  modo  sit  ibi. 

3.  Prseterea,  corpus  Christi  incipit  esse  in 
hoc  sacramento  per  consecrationem  et  conver- 
sionem,  ut  supra  dictum  est  (q.  75,  art.  2). 
Sed  caro  et  sanguis  miraculose  apparens,  non 
sunt  consecrata,  nec  conversa  in  verum  corpus 
et  sanguinem  Christi.  Non  ergo  sub  his  spe- 
ciebus  est  corpus  et  sanguis  Christi. 

Sed  contra  est,  quod  tali  apparitione  facta 
eadem  reverentia  exhibetur  ei  quod  apparet, 
quse  primo  exhibebatur.  Quod  quidem  non 
fieret,  si  vere  non  esset  ibi  Christus,  cui  reve- 
rentiam  latrise,  exhibemus.  Ergo  etiam  tali 
apparitione  facta,  Christus  est  sub  hoc  sacra- 
mento. 

Respondeo  dicendum,  quod  dupliciter  con- 
tingit  talisapparitio,  quaquandocumque  in  hoc 
sacramento  miraculose  videtur  caro,  aut  san- 
guis,  aut  etiam  aliquis  puer.  Quandoque 
enim  hoc  contingit  ex  parte  videntium,  quo- 
rum  oculi  immutantur  tali  immutatione,  ac 
si  expresse  viderent  exierius  carnem,  vel  san~ 
guinem,  velpuerum,  nulla  tamen  immutatione 
facta  ex  parte  sacramenti.  Et  hoc  quidem 
videtur  contingere,  quando  uni  videtur  sub 
specie  carnis  vel  pueri,  alii  tamen  videtur 
sicut  et  prius  sub  specie  panis;  vel  quando 
eidem  ad  horam  videtur  sub  specie  carnis,  vel 
pueri,  et  postmodum  sub  specie  panis.  Nec  hoc 
tamen  pertinet  ad  aliquam  deceptionem,  sicut 
accidit  in  magorum  prsestigiis,  quia  talis  spe- 
cies  divinitus  formatur  in  oculo,  ad  aliquam 
veritatem  figurandam ,  ad  hoc  scilicet  quod 
manifestetur  vere  corpus  Christi  esse  sub  hoc 
sacramento,  sicut  etiam  Christus  absque  de- 
ceptione  apparuitcliscipulis  euntibus  inEmaus. 
Dicit  enim  August.  in  lib.  2  de  Qusest.  Evang. 
(cap.  ult.,  non  procul  a  princ,  tom.  4),  quod 
cum  fictio  nostra  refertur  ad  aliquam  signifi- 
cationem ,  non  est  mendacium ,  sed  aliqua 
figura  veritatis.  Et  quia  per  hunc  modum 
nulla  immutatio  fit  ex  parte  sacramenti,  ma- 
nifestum  est,  quod  non  desinit  Christus  esse 
sub  hoc  sacramento,  tali  apparitione  facta. 
Quandoque  vero  contingit  talis  apparitio,  non 
per  solam  immutationem  videntium,  sed  specie 
quse  videtur,  realiter  exterius  existente.  Et 
hoc  quidem  videtur  esse,  quando  sub  tali  spe- 
cie  ab  omnibus  videtur,  et  non  acl  horam,  sed 
per  longum  tempus  ita  permanet.  Et  in  hoc 
casu  quidam  dicunt,  quod  est  propria  species 


corporis  Christi;  nec  obstat,  quod  quandoque 
non  videtur  ibi  totus  Christus,  sed  aliqua  pars 
carnis,  vel  etiam  videtur,  non  in  specie  juve- 
nili,  sed  in  effigie  puerili,  quia  in  potestate 
corporis  gloriosi  est,  quod  videatur  ab  oculo 
non  glorificato,  vel  secundum  totum,  vel  se- 
cundum  partem,  et  in  effigie  vel  propria,  vel 
aliena,  ut  infra  dicetur  (non  absolvit  morte 
prseventus,  sed  vide  in  Sent.,  lib.  2,  dist.  44, 
qusest.  2,  art.  4).  Sed  hoc  videtur  esse  incon- 
veniens,  primo  quidem,  quia  corpus  Christi 
non  potest  in  propria  specie  videri,  nisi  in  uno 
loco,  in  quo  definitive  continetur.  Unde  cum 
videatur  in  propria  specieet  adoretur  in  toelis, 
sub  propria  specie  non  videtur  in  hoc  sacra- 
mento. 

Secundo,  quia  corpus  gloriosum,  quod  ap- 
paret  ut  vult,  post  apparitionem  cum  voluerit 
disparet,  sicut  dicitur  Lucse  ultimo,  quocl 
Dominus  ex  oculis  discipulorum  evanuit.  Hoc 
autem  quod  sub  specie  carnis  in  hoc  sacra- 
mento  apparet,  diu permanet ;  quinimo  legitur 
quandoque  esse  inclusum,  et  multorum  Epi- 
scoporum  consilio  in  pyxide  reservatum,  quocl 
nefas  esset  de  Christo  sentire  secundum  pro- 
priam  speciem.  Et  ideo  dicendum  est,  quod, 
manentibus  dimensionibus,  quxprius  fuerant, 
fiat  miraculose  qusedam  immutatio  circa  alia 
accidentia  (puta  figuram  et  colorem,  et  alia 
hujusmodi),  ut  vicleatur  caro,  vel  sanguis,  aut 
etiam  puer.  Et,  sicut  prius  dictum  est  (in 
ipsomet  art.),  hoc  non  est  deceptio,  quia  fit  in 
figuram  cujusdam  veritatis,  scilicet,  ad  osten- 
denclum,  per  hanc  miraculosam  apparitionem, 
quocl  in  hoc  sacramento  est  vere  corpus  et 
sanguis  Christi.  Et  sic  patet,  quod  remanenti- 
bus  dimensionibus,  quse  sunt  fundamenta  alio- 
rum  accidentium,  ut  infra  dicetur  (qusest. 
sequent.,  art.  2),  remanet  vere  corpus  Christi 
in  hoc  sacramento. 

Ad  \  ergo  dicendum,  quod  facta  tali  appa- 
rltione  species  sacramentales  quandoque  qui- 
dem  totaliter  remanent  in  se  ipsis,  quandoque 
autem  secundum  id,  quod  est  principale  in  eis, 
ut  dictum  est  (in  corp.  art.). 

Ad  2;  dicendum,  quod  in  hujusmodi  appa- 
ritionibus,  sicut  clictum  est  (in  corp.  art.),  non 
videtur  propria  species  Christi,  sed  species 
miraculose  formata,  vel  in  oculis  intuentium, 
vel  etiam  in  ipsis  sacramentalibus  dimensioni- 
bus,  ut  diclum  est  (ibidem). 

Ad  3,  dicendum,  quod  dimensiones  panis  et 
vini  consecrati  manent,  immutatione  circa  eas 
miraculose  facta,  quantum  ad  alia  acciden- 
tia,  ut  dictum  est  (qusest.  75,  art.  5  et  6). 

COMMENTARIUS. 

Duplicem  sensum  facere  possunt  verba 
hujus  tituli.  Unus  est,  an  in  hisapparitionibus 
id,  quod  exterius  videtur,  sit  verum  Ghristi 
corpus.  Alius  est,  an  facta  hujusmodi  appa- 
ritione  sub  speciebus  sic  immutatis,  maneat 
adhuc  Christi  corpus.  Et  hunc  posteriorem 
sensum  videtur  maxime  intendere  D.  Thom., 
quanquam  illi  respondendo,  alteri  etiam  obiter 
satisfacere  videatur.  Ut  igitur  qusestioni  res- 
pondeat,  distinguit  cluplicem  modum  harum 
apparitionum  :  nam  interdum  fiunt  sine  im- 
mutatione  specierum  sacramentalium  per  so- 
lam  immutationem  vel  impressionem  sensibi- 
lium  specierum  factam  in  sensu  videntis; 
aliquando  vero  fiunt  per  veram  mutationem 
speeierum  sacramentalium.  Qua  distinctione 
supposita,  tria  responclet.  Primum  est,  quando 
apparitiones  fiunt  primo  modo,  corpus  Christi 
manere  sub  speciebus,  et  revera  non  videri 
in  propria  specie,  quod  est  clarissimum,  nec 
nova  indiget  probatione.  Secundo  ait,  in  se- 
cunclo  modo  apparitionum,  id,  quod  videtur, 
non  esse  verum  corpus  Christi,  quia  non  po- 
test  esse  in  propria  specie  simul  in  ccelo  et  in 
hoc  sacramento,  maxime  quia  id,  quod  sic 
apparet,  seepe  diu  permanet  eodem  modo  , 
clausum  in  pyxide ;  quod  nefas,  inquit,  esset 
de  corpore  Christi  sentire.  Tertio  ait,  tunc 
nihilominus  manere  corpus  Christi  sub  spe- 
ciebus,  quia  illa  immutatio  fit  solum  in  quali- 
tatibus,  manente  eaclem  quantitate,  circa 
quam  fiunt,  seu  in  qua  fundantur;  manenti- 
bus  autem  dimensionibus  permanet  etiam 
corpus  Christi  in  hoc  sacramento.  Haec  est 
summa  cloctrinae  D.  Thomee,  quse  magna  in- 
diget  examinatione ,  et  expositione,  quam 
commodius  trademus  clisputat.  sequente. 

DISPUTATIO  LV. 

DE   APPARENTIBUS    MUTATIONIBUS ,    QU^E    IN 
EUCHARISTIA    CONTINGUNT. 

Disp.  17  de  Euchar,  —  Diximus  de  veris 
mutationibus,  quee  communi  et  ordinaria  lege 
in  hoc  sacramento,  et  Christi  corpore  fieri  so- 
lent;  optimo  ergo  ordine  sequitur,  ut  dicamus 
de  his,  quee  sensibus  apparent,  et  extraordi- 
narie  fiunt;  et  primum  viclebimus ,  quot  mo- 
dis  accidant,  deinde  quomodo  corpus  Christi 
attingant,  ac  denique  quidin  hujusmoclieven- 
tibus  agendum  sit. 


SECTIO  I. 

Quot  moclis  fieri  soleant  liujusmodi  mutationes,  quse 
in  Eucharistia  apparent. 

1 .  Primum  omnium  statuendum  est,  negari 
non  posse,  quin  seepius  hujusmodi  mutationes 
contigerint ,  quia  non  solum  eas  referunt 
graves  auctores,  Paschasius,  lib.  de  Euchar., 
cap.  14 ;  Guitmundus,  lib.  3  de  eodem  sacra- 
mento;  Garetius,  Classe  6;  verum  etiam 
adhuc  extant,  et  oculis  conspiciuntur  vestigia 
harum  mutationum,  quee  ante  multos  annos 
miraculose  factse  sunt,  ut  in  Hispania,  Daro- 
cse,  et  Abulee,  et  aliis  locis.  Secundo  observat 
Paschasius  supra,  hujusmocli  apparitiones, 
quando  a  Deo  procedunt,  frequentius  ordi- 
nari  ad  confirmandam  fidem  de  reali  preesen- 
tia  Christi  in  hoc  sacramento,  quod  non  sem- 
per  eodem  modo  fit,  ut  statim  dicam;  nam 
interdum  fiunt  ad  confundendum  infideles,  et 
praesertim  hujus  veritatis  impugnatores;  ali- 
quando  ad  terrendos  peccatores,  qui  indigne 
accedunt;  nonnunquam  ad  confirmanclos  de- 
biles,  ac  infirmos  in  fide;  seepe  vero  ad  ami- 
cos  consolandos,  ac  recreandos.  Quocirca  ad 
discernendum,  an  visio  quee  apparet,  divina 
sit,  vel  illusio  deemonis,  aut  tantum  propria? 
imaginationis  debilitas,  prudenter  conside- 
randus  est  et  fructus  visionis,  et  dispositio 
videntis,  et  alii  effectus,  seu  circumstantiee 
occurrentes. 

2.  Tertio,  cum  dictum  sit  has  immutationes 
fieri  ad  confirmandam  fidem  cle  preesentia 
Christi,  oportet  observare,  interdum  appari- 
tionem  fieri  in  testimonium  preesentiee,  non 
quee  tunc  duret,  sed  quee  preecessit;  hujus- 
modi  autem  sunt  illse,  quas  ex  Cypriano, 
Nicephoro,  et  aliis  supra  retulimus,  disp.  46, 
videlicet,  Eucharistiam  interdum  versam  esse 
in  lapidem  in  ore  indigne  sumentis,  interdum 
in  cineres,  et  similia;  et  tunc  dubitari  non 
potest,  quin  desinat  Christi  corpus  esse  sub 
speciebus  sacramentalibus,  subitoque  virtute 
divina  vere  generari  ibi  rem  illam,  quae  ap- 
paret,  et  tam  veram  ac  realem,  tantamque 
mulationem  fieri  in  accidentibus  panis,  ut 
jam  sub  eis  esse  non  possit  substantia  panis, 
secl  lapidis,  aut  alterius  similis,  quae  apparet. 
Hoc  enim  Deo  facile  est,  estque  magis  consen- 
taneum  fini  talium  mutationum,  scilicet,  ad 
confundendum  peccatorem,  et  significandum 
Christum  ab  eo  fugere  propter  infidelitatem, 
vel  impuritatem  ejus.  Idem  etiam  indicat  mo- 
dus  harum  mutationum;  sunt  enim  perma- 

nentes,  neque  amplius  species  sacramentales 
apparent,  ut  antea  erant,  neque  sub  aliarum 
rerum  specie;  atque  ita  sentit  Cypr.,  in  lib. 
de  Lapsis;  nec  D.  Tliom.  contrarium  hic  sen- 
tit,  quia  in  his  mutationibus  nunquam  appa- 
ret  Christns  vel  caro  Christi,  sed  potius  res 
adeo  diversse.  et  a  natura  carnis  et  omnis 
cibi  aliense,  ut  vel  hac  ipsa  tantum  mutatione 
satis  significetur.  Christum  discessisse.  Alise 
igitur  mutationes  fiunt  ad  significandam  actua- 
lem  Christi  praesentiam ;  de  aliis  vero  incer- 
tum  esse  potest,  cujusmodi  sunt  eas  de  quibus 
D.Thom.  proprie  loquitur,  et  a  nobis  dicetur. 
3.  Est  igitur  circa  hoc  observandum  quarto, 
multiplex  posse  esse  visibile  signum,  quo  in- 
visibilis  prsesentia  corporis  Christi  confirma- 
tur;  possunt  vero  ad  duo  capita  revocari. 
Unum  est,  quando  hoc  fit  cum  visibili  prae- 
sentia  Christi,  aut  carnis  vel  sanguinis  ejus, 
ut  quando  circa  species  sacramentales  appa- 
ret  splendor,  vel  audiuntur  Angeli  laudantes, 
vel  adorantes  Dominum,  ut  legimus  apud 
Cyprianum,  lib.  de  Lapsis,  et  apud  Chrysost., 
lib.  6  de  Sacerdotio;  huc  etiam  pertinet,  quod 
ipsaemet  species  consecratee  aliquando  visee 
sunt  suo  impulsu  moveri,  ut  quando  ab  infi- 
delibus  projectse  sunt  in  ignem,  et  ipsse  abs- 
que  ulla  kesione  sursum  motse  sunt.  Item  huc 
spectat,  quod  interdum  conculcatse,  et  lapidi- 
bus  contusas,  integrae  et  quasi  intactse  per- 
manserunt;  item  quod  aliquando  ita  patenae 
adhseserunt,  ut  nec  frangi,  nec  divelli  potue- 
rint,  propterindispositionem  indigneacceden- 
lis.  Atque  in  hoc  toto  priori  genere  mutatio- 
num  nulla  potest  esse  dubitandi  ratio,  quin 
sub  illis  speciebus  Christus  permaneat,  quia 
nulla  in  eis  facta  est  alteratio,  nec  mutatio, 
quse  ad  corruptionem  panis  sufficeret,  estque 
hoc  magis  consentaneum  fini  talium  miracu- 
lorum,  in  quorum  confirmationem  saepe  con- 
tingit  species  sic  immutatas,  v.  gr.,  patena3 
adhasrentes,  longo  tempore  conservari.  Quo 
etiam  fit,  ut  temporis  successione  possit  tanta 
corruptio  fieri,  ut  ibi  jam  non  maneat  corpus 
Christi,  et  nihilominus  conservari  semper  po- 
test  cum  reverentia  id,  quod  exterius  perma- 
net,  quasi  in  monumentum  et  testimonium 
prioris  miraculi,  et  ob  reverentiam  sacra- 
menti,  quod  ibi  prsecessit.  Soluin  igitur  su- 
persunt  mutationes,  quse  fiunt  cum  apparente 
ostensione  Christi,  aut  corporis  vel  sanguinis 
ejus.  De  quibus  solis  non  sine  causa  D.Thom. 
quaestionem  proposuit;  et  illius  varia  exem- 
pla  referunt  auctores  citati ;  et  Amphilochius 
in  vita  Basilii  refert,  quemdam  Hebrseum  so- 

litum  fuisse  videre,  quemdam  infantem  ad 
cornedendum  dari  iis  quibus  hoc  sacramen- 
tum  dabatur. 

4.  Objectio.  —  Quinlo  observanda  est  dis- 
tinctio  a  D.  Thom.  data,  quod  hujusmodi  visio 
interdum  fit  per  immutationem  objecti,  in- 
terdum  per  immutationem  solius  potentice, 
aut  organi  seu  medii.  Adhibet  autem  D. 
Thom.  duplex  signum  ad  hoc  discernendum  : 
primum  est,  si  eodem  tempore  uni  vel  alteri 
apparet  talis  immutatio,  alii  vero  solum  vi- 
dent  speciem  panis,  sicut  antea  ;  tunc  enim 
signum  est,  immutationem  illam  non  esse 
factam  in  objecto,  nam  si  esset,  omnibus  eo- 
dem  modo  ostenderetur,  nisi  novum  addere- 
tur  miraculum,  quod  non  est  sine  causa  fin- 
gendum  aut  dicendum.  Secundum  signum 
est,  si  immutatio  brevi  tempore  duret,  et  spe- 
cies  consecratee  iterum  statim  videantur  abs- 
que  ulla  mutatione,  sicut  in  principio  erant, 
quod  signum  minus  certum  aiiquibus  videtur, 
quia  facile  fieri  potest,  ut  revera  sit  immuta- 
tio  facta  in  objecto,  quod  postea  iterum  ad 
propriam  formam  redeat,  et  ita  aliquando 
accidisse  referunt  Gabr.,  lect.  41  in  can.,  et 
Palac,  dist.  10,  disp.  ult.,  circa  finem.  Sed 
nihilominus  signum,  a  D.  Thom.  datum,  est 
moraliter  satis  verisimile,  quia  facilius  est  ita 
fieri,  et  quando  ex  aliis  conjecturis  aliud  non 
constiterit,  ita  certe  existimandum  est;  quia 
in  omnibus  his  rebus,  qua3  miraculose  appa- 
rent,  id  semper  juclicandum  est  fieri,  quod 
facilius  est,  magisque  consentaneum  apparen- 
tibus  signis,  et  ad  finem  ipsius  apparitionis 
est  sufficiens.  Dices  :  ergo  omnes  apparitioiies 
quse  hoc  modo  fiunt,  virtute  dasmonis  effi- 
cientur,  quia  sunt  deceptoriae ;  solum  enim 
sunt  quffidam  sensuum  illusiones.  Responde- 
tur  ex  D.  Thom.  hic,  et  August.,  lib.  2  Quae- 
stionum  Evangel.,  et  lib.  contra  mendacium, 
cap.  9,  negando  sequelam,  quia  in  hujusmodi 
apparitionibus  nullum  miscetur  mendacium, 
quia  licet  in  objecto  non  fiat  id,  quod  sensui 
apparet,  tamen  ea  immutatio,  quae  in  sensu  fit, 
ad  aliquam  veritatem  significandam  ordina- 
tur;  nam,  quando  simulatio  (inquit  August.) 
ad  aliquid  verum  significandum  refertur,  non 
est  mendacium.  Adde,  posse  hujusmodi  appa- 
ritionem  fieri  per  aliquam  immutationem  ob- 
jectivam  factam  in  medio,  ad  eum  modum, 
quo  fiunt  in  nubibus  apparentes  colores,  et 
tunc  nulla  est  deceptio  ex  parte  agentis,  se- 
clusa  intentione  decipiendi ;  ut  non  decipit 
pictor,  qui  tam  perfecte  depingit  imaginem, 
aut  florem,  ut  alteri  veram  rem  esse  appareat. 

Deinde  vero  dicitur,  verum  esse  hujusmodi 
apparitiones  posse  saspefieri  virtutedsemonis, 
et  ideo  necessariam  esse  spirituum  discretio- 
nem,  ad  quam,  ut  dixi,  multa  considerare  ne- 
cesse  est,  et  quod  est  prcecipuum,  orationibus 
ad  Deum,  et  prudentium  consilio  uti;  quin 
potius  interdum  possunt  accidere  ex  vehe- 
mente  imaginatione,  aut  lsesione,  vel  debili- 
tate  phantasise;  de  quo  recte  videri  potest 
Alex.,  4  part.,  queest.  53,  membr.  4,  art.  3; 
de  hoc  igitur  toto  genere  apparitionum  nihil 
dicendum  relinquitur,  quod  ad  prcesentem 
materiam  pertineat,  quia  manifestum  cst, 
non  obstantibus  his  visionibus,  Ghristum  Do- 
minum  manere  eodem  modo  prassentem  sub 
speciebus  sacramentalibus,  quia  ut  supponi- 
tur,  nulla  est  in  eis  facla  mutatio ;  et  similiter 
certum  est,  non  videri  veram  carnem  aut 
sanguinem  Christi,  cum  id,  quod  apparet, 
non  sit  in  objecto,  secl  solum  appareat  esse, 
propter  immutationem  factam  in  sensu.  So- 
lum  igitur  superest  dicendum  de  alio  genere 
harum  apparitionum ,  quse  fiunt  per  veram  et 
realem  mutationem  factam  in  speciebus  sa- 
cramentalibus;  nam  quod  aliquando  ita  fiant, 
nemo  dubitat,  prcesertim  quando  duee  illse 
conditiones  concurrunt,  scilicet  et  quod  om- 
nibus  videntibus  eodem  modo  apparent  spe- 
cies  sacramentales,  et  quod  diu  ita  perma- 
nent;  quid  ergo  tunc  appareat,  queeve  muta- 
tio  in  talibus  speciebus ,  explicandum  est. 

SECTIO  II. 

Utrum  vera  Ghristi  caro,  aut  sanguis  aliquando  in 
Eucharistia  videatur. 

1 .  In  miraculosis  apparitionibus  carnis  vel 
sanguinis  in  Eucharistia  nec  verum  corpus, 
nec  sanguis  Christi  apparet.  —  Prima  senten- 
tia  affirmat,  quoties  per  realem  immutatio- 
nem  specierum  apparet  vicleri  Ghristus  sub 
speciebus  pueri,  aut  carnis  vel  sanguinis,  re- 
vera  videri  Ghristum ;  ita  opinatur  Alens.,  4 
part.,  qusest.  53,  membr.  4,  art.  3;  Gabr., 
lect.  51  in  can.;  Palacius,  chst.  10,  disputat. 
iilt.,  circa  finem,  qui  praecipue  hoc  affirmat, 
quando  species  apparens  brevi  tempore  durat; 
omnes  tamen  modeste  et  magna  cum  dubi- 
tatione  loquuntur.  Fundari  potuerunt,  quia 
imprimis  hoc  non  est  impossibile,  quia ,  ut 
diximus,  potest  iclem  corpus  simul  esse,  et 
consequenter  videri  simul  in  duobus  locis; 
'  item  potest  corpus  gloriosum  sese,  prout  vo- 
luerit,  humanis  sensibus  manifestare  in  ma- 
jori,  vel  minori  quantitate,  et  secundum  unam 


LV,  SECT.  II.  265 

partem,  et  non  secundum  aliam,  quod  maxi- 
me  vcrum  est  in  corpore  Christi,  qui  quam- 
dam  omnipotentiam  participat  circa  corpus 
suum;  potest  ergo,  vel  retinens  sacramenta- 
lem  prccsentiam,  vel  illam  mutans,  si  volue- 
rit,  incipere  esse  in  Eucharistia  modo  quanti- 
tativo,  ostendendo  humano  visui  partem,  et 
non  totum,  aut  sub  hac  vel  illa  figura,  sicut  se 
ostendit  Magdalence  aut  discipulis  euntibus  in 
Emaus.  Deinde,  si  modus  hic  est  possibilis,  vi- 
detur  etiam  convenientior,  quia  hoec  ostensio 
fit  in  veritatis  testimonium,  aut  in  singularem 
favorem,  et  solatium  alicujus  justi;  veritas 
autem  confirmanda  est  veris,  et  non  tautum 
apparentibus  indiciis  aut  signis;  justo  etiam 
non  erit  vera  consolatio,  rem  tantum  appa- 
rentem,  et  non  veram  Ghristi  carnem  videre; 
imo  videtur  ei  creari  quoddam  idololatria3  pe- 
riculum,  nam  adorabit,  ut  carnem  Ghristi, 
quse  vere  non  est. 

2.  Dicendum  est  tamen  primo,  in  hujus- 
modi  apparitionibus  non  videri  Christum  Do- 
minum  in  se,  nec  carnem  ejus,  et  sanguinem. 
Ita  D.  Thom.  hic,  et  communiter  Theologi 
in  4,  dist.  10;  Richard.,  art.  5,  qucest.  2; 
Durand.,  Palud.  et  Carthus.,  q.  4;  Marsil., 
qua?st.  7,  art.  3,  dub.  5;  Antonin.,  3  part., 
tit.  13,  cap.  6,  §  14;  ^Egidius,  Theor.  33,  et 
omnes  Thomistce.  Et  colligitur  ex  Paschasio 
et  Guitmundo  supra;  Lanfranco,  lib.  de  hoc 
sacram.,  circa  medium.  Et  probatur,  quia 
vel  hcec  immutatio  diu  permanet,  ita  ut  caro, 
aut  sanguis  Christi  semper  ibi  videri,  diuque 
in  pyxide  conservari  videatur,  aut  cito  tran- 
sit ,  et  sacramentales  species  eodem  modo , 
sicut  antea,  apparent;  quando  priori  modo 
fit,  nefas  est  credere,  dixit  D.  Thom.,  illud, 
quod  apparet,  et  pyxide  clauditur,  esse  car- 
nem  Christi  in  propria  specie  existentem;  et 
revera  non  est  verisimile,  quia,  et  est  valde 
indecens,  et  non  ne-essarium  ;  primum  patet, 
quia  tangi  facile  potest,  et  contrectari  ab  ho- 
minibus ;  imo  experientia  docet,  diuturnitate 
temporis  mutari  et  tabescere  id  ,  quod  caro 
aut  sanguis  esse  videbatur,  quod  non  potest 
ulla  ratione  carniChristi  attribui.  UndeAlen- 
sis ,  et  Gabriel  concedunt,  non  esse  veram 
carnem  Christi,  quando  in  ea  talis  mutatio 
fit;  aiunt  tamen,  tunc  esse  signum,  priorem 
apparitionem  non  esse  factam  virtute  Dei , 
sed  dsemonis;  sed  hoc  gratis  est  dictum,  et 
contra  plures  antiquas  traditiones;  nam  mul- 
tis  in  locis  referuntur  aliqua  miracula  hujus- 
modi,  quse  et  ex  ratione  ob  quam  facla  sunt, 
et  ex  effectibus  eorum,  vera  esse  non  dubi- 

tantur;  et  tamen  in  eis  preedictus  effectus 
aperte  conspicitur.  Deinde,  quee  est  ratio,  ob 
quam  hoc  semper  dsemoni  tribuatur,  cum  in 
hoc  nulla  sit  intrinseca  malitia,  nullave  de- 
ceptio?  Unde  facile  probatur  altera  pars  su- 
pra  assumpta,  scilicet,  hoc  non  esse  necessa- 
rium,  quia  neque  ad  vitandam  deceptionem, 
ut  a  simili  patet  ex  dictis  in  fine  sectionis 
preecedentis,  neque  ad  commovendos  animos 
aut  mentes  fidelium,  quia,  si  id  tantum,  quod 
in  sensibus  fit,  consideretur,  eumdem  effec- 
tum  parit  in  anima,  sive  objectum  sensibile 
tale  sit  in  se,  quale  apparet,  sive  non;  si  au- 
tem  consideretur  fides  animee,  quee  his  signis 
excitatur,  heec  non  indiget  illa  sensibili  prse- 
sentia  carnis  Christi.  Quod  si  sit  sermo  de 
his  apparitionibus,  quee  brevi  tempore  du- 
rant,  habent  etiam  in  eis  locum  rationes  fac- 
ta?,  et  proeterea  probabilissimum  est,  non 
fieri  tunc  illam  immutationein  in  objecto. 
Deinde,  quis  facile  credat,  quando  visus  est 
sanguis  ab  hostia  fluere,  illum  esse  sangui- 
nem  Ghristi,  et  in  terram,  vel  linteum  cadere, 
et  similiter,  quando  calix  visus  est  repleri 
Christi  sanguine,  ibi  esse  verum  sanguinem 
Christi  extra  venas  corporis,  ita  ut  et  tangi 
et  bibi  possit?  Et  simile  est,  quando  apparet, 
quasi  frustum  carnis,  quod  illa  sit  vera  caro 
Christi?  nam  per  sese  apparent  indecentia, 
sive  multo,  sivebrevi  tempore  durent,  etnulla 
est  necessitas  tot  miracula  multiplicandi. 

3.  Nec  vera  caro,  vel  sanguis  in  talibus 
apparitionibus  conspicitur.  —  Dubium.  — 
Solutio.  —  Secundo  dicendum  est,  in  hujus- 
modi  apparitionibus  id,  quod  videtur,  non 
solum  non  esse  carnem  et  sanguinem  Christi 
,in  propria  specie ,  verum  etiam  non  esse 
veram  carnem  aut  verum  sanguinem,  sed  co- 
lore  tantum  et  figura  eum  referre.  Probatur 
fere  eodem  discursu,  nam  hoc  satis  est  ad  ea 
omnia  salvanda,  quee  apparent,  et  ad  omne 
id,  quocl  per  haac  intenditur,  et  non  multipli- 
cantur  miracula  sine  causa.  Deinde,  quia  nec 
probabiliter  cogitari  potest,  quod  illa  sit  caro 
humana;  alterius  autem  animalis  non  est  de- 
cens.  Tandem,  quia,  si  res  tota  cito  transit, 
non  est  in  objecto  necessaria  mutatio,  ut  ssepe 
dictum  est;  si  autem  diu  permanet,  non  est 
ad  hoG  apta  vera  caro,  quse  cito  corrumpere- 
tur,  nisi  speciali  miraculo  conservaretur; 
satis  ergo  est,  ut  ibi  objiciatur  aliquid  affec- 
tum  colore  et  figura  carnis.  Rogabis,  ubi 
inhsereant  illa  accidentia  carnis,  quse  ibi 
apparent.  yEgidius  respondet  species  sacra- 
mentales  converti  in  dimensiones  carnis.  Sed 

hoc  est  impertinens,  quia,  si  sit  sermo  de 
quantitate ,  ejusdem  rationis  est  in  pane  et 
carne;  non  est  ergo  necessaria  talis  conver- 
sio  ;  ut  omittam  an,  proprie  loquendo,  sit  pos- 
sibilis.  Richard.  dicit  illa  accidentia  inheerere 
in  quodam  corpore  circumdante  species  sa- 
cramentales;  sed  hoc  est  negare  quod  suppo- 
nimus,  scilicet,  immutationem  fieri  in  specie- 
bus;  et  deinde  hoc  non  est  verisimile,  quando 
id,  quod  apparet,  est  ejusdem  figurse  et  quan- 
titatis  cum  speciebus  sacramentalibus.  D.  Th. 
ergo  ait,  illum  colorem  adhaerere  ipsismet 
speciebus  sacramenlalibus ,  quod  est  facilli- 
mum ,  et  sufficiens,  quando,  ut  dicebam , 
quod  apparet,  est  ejusdem  figurse  et  magni- 
tudinis,  cujus  erant  sacramentales  species; 
aut,  si  est  in  majori  magnitudine,  non  est 
tanta  quin  per  rarefactionem  specierum  fieri 
potuerit;  quando  vero  multo  majus  est  aug- 
mentum,  necessario  dicendum  est,  aut  immu- 
tationem  simul  factam  esse  in  corpore  cir- 
cumstante ,  aut  certe  sacramentales  species 
fuisse  corruptas  ,  juxta  ea,  quee  sectione  seq. 
dicemus. 

4.  Ad  fundamentum  oppositse  opinionis.  — 
Ad  fundamentum  contrarise  sententiee  respon- 
sum  jam  est;  hic  nullam  intervenire  decep- 
tionem;  negari  enim  non  potest  in  omni 
opinione,  quin  res  aliter  *appareat  quam  sit; 
apparet  enim  caro  separata  a  ceeteris  parti- 
bus  corporis,  et  sanguis,  ac  si  esset  in  vase 
extra  venas,  et  tamen  neutrum  in  re  ita  est; 
fit  ergo  hic  aliquid,  quasi  in  externa  imagine 
sine  deceptione,  imo  ad  veritatis  confirma- 
tionem,  ad  quod  sufficit,  quod  ibi  intervenit 
aliquod  opus  divinitus  factum,  quamvis  non 
fiat  ibi  vera  caro  aut  sanguis,  et  idem  sufficit 
ad  quemlibet  alium  effectum,  ut  jam  dixi; 
adoratio  vero,  quee  ibi  fit,  non  sistit  in  eo, 
quod  sensibililer  apparet,  sed  per  illud  tran- 
sit  ad  verum  Christi  corpus,  aut  in  sacra- 
mento  latens,  aut  in  propria  specie  existens. 

SECTIO  III. 

Utrurn  Christi  caro  et  sanguis  maneant  sacranientaliter 
sub  speciebus,  in  quibus  sensibiliter  apparent. 

\ .  Prima  sententia,  Christi  carnem  et  san- 
guinem  non  manere  quando  sub  speciebus  illa 
visibiliter  apparent. — Secunda  extreme  oppo- 
sita.  — Duae  sunt  sententiae  extreme  contra- 
rise  :  prirna  absolute  negat,  manere  in  sacra- 
mento  corpus  Christi  post  prcedictam  immu- 
tationem.  Ita  tenet  Durand.,  dicta  qusest.  4, 
n.  10.  Fundamentum  ejus  est,  quia  sub  spe- 

ciebus  sic  immutalis  non  potest  substantia 
panis  conservari;  nam  sub  accidentibus  car- 
nis  non  potest  manere  substantia  panis;  et 
idem  fere  sentit  Palacius  supra,  quamvis 
adclat,  si  talis  mutatio  non  sit  facta  in  tota 
hostia ,  sed  in  parte  simpliciter,  dicendum 
esse,  manere  ibi  corpus  Christi,  saltem  ra- 
tione  alterius  partis,  quse  immutata  perman- 
sit.  Secunda  opinio  est,  Christum  manere  sub 
speciebus  sacramentalibus,  quamvis  facta  sit 
mutatio  in  qualitatibus ,  dummodo  eadem 
quantitas  perseveret.  Hsec  videtur  esse  opi- 
nio  D.  Thorn.  hic,  et  in  4,  dist.  10,  quaest.  1, 
art.  4,  quasstiunc.  2,  quem  ila  interpretantur 
et  defendunt  Palud.,  dist.  12,  quaest.  5,  et 
Capreol.,  quaest.  \,  ad  argum.  contra  2  con- 
clus.;  et  ex  parte  consentit  Cajet.  hic,  addit 
vero,  tunc  manere  species  in  eadem  quanti- 
tate,  quando  manent  ejusdem  magnitudinis ; 
quando  vero  multum  augentur,  ut  quando 
calix,  in  quo  erat  modicum  vinum,  sanguine 
plenus  apparet,  tunc  inquit,  immutatam  esse 
quantitatem ,  et  ideo  non  manere  ibi  Chri- 
stum.  De  qua  posteriori  parle  postea  dicetur. 
Fundamentum  hujus  sententise  est,  quia  quan- 
titas  est  primum  fundamentum  specierum  pa- 
nis;  et  ideo  quamdiu  illa  manet,  Christi  etiam 
praesentia  conservatur. 

2.  Prima  conclusio.  — Simutatio  est  tanta, 
ut  non  patiatur  formavi  panis,  non  patitur 
etiam  Christi  prsesentiam.  —  Dicendum  vero 
est  primo  :  quotiescumque  fit  tanta  irnmu- 
tatio  in  qualitatibus  harum  specierum,  ut  sub 
eis  non  possit  conservari  substantia  panis  et 
vini,  non  manet  sub  eis  Christus,  sive  ma- 
neat  eadem  quantitas,  sive  non.  Hoc  princi- 
pium  positum  est  a  nobis  in  superioribus,  et 
est  expresse  D.  Thom.,  qusest.  77,  art.  4,  et 
illucl  probat  Palacius  supra,  et  alii  auctores 
in  superioribus  citati;  hic  autem  solum  pro- 
ponitur  ad  refellendam  sententiam  Paludan. 
et  Capreoli,  prout  ab  eis  intelligi  videtur ;  aut 
enim  procedimus  in  opinione  asserente,  quan- 
titatem  esse  in  toto  composito,  et  destrui  ac 
mutari  illo  corrupto,  aut  in  opinione  con- 
traria  ;  neutro  autem  modo  potest  opinio  hsec 
constanter  defencli.  Probatur  prior  pars ; 
nam,  si  quantitas  est  in  toto  composito,  et 
cum  illo  destruitur,  ergo  facta  alteratione 
sufficiente  ad  corrumpenclum  substantiale 
compositum  panis  et  vini,  destruetur  quan- 
titas;  ergo  supposita  institutione  hujus  sa- 
cramenti,  implicat  in  adjecto ,  dicere ,  facta 
mutatione  in  qualitatibus  necessariis  ad  con- 
servandam  substantiam  panis,  manere  quan- 


titatem  panis,  quia  jam  non  maneret  sub- 
stantia  panis;  unde  absolule  concluditur,  non 
posse  manere  corpus  Christi,  quia  solum  tam- 
diu  manet,  quamdiu  maneret  substantia  pa- 
nis,  ut  supra  probatum  est;  et  facile  patet, 
quia  haec  alteratio  est  sufficiens  dispositio  ad 
alterius  substantise  generationem ;  ergo  re- 
vera  generatur,  quia  ex  speciebus  sacramen- 
lalibus  ita  fit  alterius  rei  generatio ,  sicut 
fieret  ex  vero  pane;  ergo  non  potest  jam  ma- 
nere  substantia  corporis  Christi,  et  conse- 
quenler  concludi  potest  juxta  opinionem,  in 
qua  procedimus,  non  manere  quantitatem 
panis ,  quia  cum  nova  substantia  congenita 
fuit  nova  quantitas,  et  antiqua  ex  consequenti 
destructa  est.  Posterior  pars  assumptas  pro- 
positionis  patet,  nam,  si  quantitas  est  in  ma- 
teria  prima,  et  manet  in  genito  eadem,  quaa 
erat  in  corrupto,  non  potest  esse  necessaria 
transmutatio  seu  desitio  quanlitatis  panis,  ut 
desinat  hic  esse  corpus  Christi,  alias  nun- 
quam  esse  desineret,  quia  juxta  hanc  opinio- 
nem  quantitas  non  corrumpitur,  sed  manet 
semper  coseva  materise,  quia  nec  per  se  cor- 
rumpi  potest  a  contrario,  quia  illud  non  ha- 
bet,  nec  per  accidens  ad  corruptionem  sub- 
jecti,  cum  non  sit  in  composito  corruptibili, 
sed  in  materia  incorruptibili;  et  eadem  ra- 
tione  in  hoc  mysterio,  postquam  generatur 
aliquid  ex  speciebus  panis,  manebit  eadem 
quantitas,  quee  fuerat  in  pane,  in  re  genita, 
ut  infra  latius  dicetur;  ergo  juxta  hanc  etiam 
opinionem  dici  nullo  modo  potest,  mutatis 
qualitatibus,  propter  solam  quantitatem  con- 
servari  Christi  preesentiam.  Nec  refert,  quod 
quantitas  sit  fundamentum  accidentium  pa- 
nis;  solum  enim  dicitur  funclamentum,  quia 
est  subjectum  eorum,  non  quia  per  se  suffi- 
ciat  ad  panis  substantiam  conservandam,  et 
consequenter,  neque  ad  conservandam  prse- 
sentiam  corporis  Christi,  nam  sola  quantitas 
non  est  signum  sensibile  panis,  et  vini,  sed 
ut  est  talibus  qualitatibus  affecta,  et  conse- 
quenter  neque  est  sufficiens  signum  sub  se 
continens  corpus  et  sanguinem  Christi.  Atque 
ita  concluditur  generalis  ratio  conclusionis, 
quia  facta  praedicta  immutatione  qualilatum, 
non  maneret  substantia  panis,  sed  generare- 
tur  alia ;  ergo  nec  manet  corpus  Christi,  sed 
generatur  alia  substantia,  sive  maneat  eadem 
quantitas,  sive  non;  sicut  eadem  ratione,  si 
duae  qualitates  in  tali  gradu  simul  essent  ne- 
cessariae  ad  conservandam  substantiam  pa- 
nis,  et  una  corrumperetur  infra  illum  gra- 
dum,  quamvis  alia  maneret,  desineret  ibi  esse 

corpus  Christi,  quia  per  similem  alterationem 
corrumperetur  substantia  panis;  sicut  ergo 
non  sufficit,  quod  maneat  una  qualitas  sine 
alia  necessaria,  ita  non  satis  est,  quod  ma- 
neat  eadem  quantitas  sine  necessariis  quali- 
tatibus.  Respondet  iEgidius,  Theorem.  23, 
hocquidem  esse  regulare,  et  secundum  legem 
ordinariam  ita  fieri,  tamen  in  his  apparitio- 
nibus  dispensari,  ut  Christus  conservetur  sub 
quantitate  sine  qualitatibus  necessariis  ad 
conservandam  substantiam  panis.  Sed,  qui 
affirmat  dispensationem  in  divina  lege,  opor- 
tet,  ut  illam  ostendat  aut  probet,  alias  temere 
loquitur ;  deinde  ex  hoc  sequeretur,  Christum 
manere  sacramentaliter  sub  quodam  signo  ab 
ipso  non  instituto;  item  alia  accidentia ,  pree- 
terquam  panis  et  vini,  manere  sine  subjecto, 
et  alia ,  quse  inaudita  sunt.  Quomodo  autem 
exponendus  sit  D.  Thomas  hic,  statim  dicam. 
3.  Hoc  itaque  posito  principio  solum  super- 
est  examinare,  an  ad  preedictas  apparitio- 
nes  necessaria  sit  tanta  qualitatum  immuta- 
tio,  ut  sub  eis  non  possit  substantia  panis 
conservari;  quod  a  nobis  certe  diffieile  diju- 
dicari  potest;  nam,  licet  nos  per  accidentia 
cognoscamus  substantiam,  et  per  accidentium 
mutationem  substantialem  transmutationem 
factam  esse  conjectemus,  difficile  tamen  est, 
praesertim  in  his  rebus  inanimatis,  discer- 
nere,  quando  accidentalis  transmutatio  sit 
tanta,  ut  substantialem  etiam  secum  habeat 
conjunctam;  utendo  tamen  conjectura,  veri- 
similius  videtur,  regulariter  non  fieri  in  his 
apparitionibus  tantam  mutationem  acciden- 
tium  panis,  quee  ad  substantiam  corrumpen- 
dam  sufficiat;  unde  consequenter  fit,  manere 
hic  corpus  Christi  sacramentaliter  post  pree- 
dictam  apparitionem,  utD.  Thom.  hic  sentit. 
Probatur,  quia  mutatio  in  accidentibus  com- 
munibus  non  sufficit  ad  corrumpendam  sub- 
stantiam,  nisi  fiat  in  propriis;  sed  hic  prse- 
cipua  immutatio  fit  in  accidentibus  commu- 
nibus,  ut  sunt  color,  qui  potest  esse  diversus 
in  individuis  ejusdem  speciei,  et  in  eodem 
facilius  mutari  potest,  quamvis  non  omnino 
dissolvatur  temperamentum  primarum  quali- 
tatum,  ad  conservandam  substantiam  neces- 
sarium,  ut  tractat  Soto,  dist.  .10.  queest.  1, 
art.  8,  ubi  refert,  etiarn  per  artem  id  saepe 
fieri;  et  idem  facile  est  in  figuree  mutatione, 
et  heec  duo  fere  sufficiunt,  ut  appareat  caro, 
sanguis,  et  similia  ;  accidentia  autem  magis 
intrinseca  et  propria  sunt  odor  et  sapor,  quee 
non  necessario  mutantur  propter  has  appari- 
tiones,  et  multo  minus  e  converso  sentiuntur 

ibi  similes  proprietates  carnis  aut  sanguinis; 
hujusmodi  eliam  est  tanta  condensatio,  nam 
revera  ob  nimiam  rarefactionem  corrumpere- 
tur  substantia;  sed  heec  regulariter  non  in- 
lercedit,  praecipue ,  quando  apparent  species 
in  eadem  magnitudine,  quod  fortasse  in- 
tellexit  D.  Thom.  hic,  cum  dixit,  manere 
easdem  dimensiones,  scilicet,  cum  eadem  den- 
sitate,  et  consequenter,  cum  temperamento 
ad  illam  necessario;  ita  enim  exponendus 
est,  ne  sibi  contrarius  videatur,  quam  expo- 
sitionem  Cajetanus  eliam  sua  clistinctione  et 
exceptione  indicat;  cujus  sententia  ,  quoad 
casum  illum,  seu  exceptionem,  scilicet,  quando 
immutatio  apparet  facta  in  multo  majori  ma- 
gnitudine ,  quam  erant  species,  probabilis 
est;  et  ideo  dixi.  regulariter,  seu  frequenter; 
quia  non  repugnat  ahquando  aliter  accidere, 
ut  in  eo  casu,  quia  videtur  nimia  rarefactio 
in  speciebus  fieri;  quamvis  (ut  supra  dice- 
bam)  etiam  posset  dici,  in  eo  casu  non  rare- 
fieri  species,  qua3,  si  tangantur,  videntur 
sentiri  eeque  densee;  sed  ex  corpore  circum- 
stante  adjungi  partem  aliquam,  eisdem  colo- 
ribus  affectam,  ut  illa  magnitudo  appareat; 
et  consequenter  manere  Christum  sub  specie- 
bus,  non  vero  in  reliqua  parte  corporis  cir- 
cumstantis.  Preeterea  hoc  modo  sunt  hee 
apparitiones  proportionatee  fini  earum;  nam, 
vel  fiunt  ad  confirmandam  fidem  preesentiee 
corporis  Christi,  et  ita  conveniens  est,  ut  illa 
duret;  vel  ad  solatium  alicujus  justi,  quod 
non  esset  solidum ,  si  Christus  discederet 
quoad  veram  praesentiam  sacramentalem,  so- 
lumque  appareret  secundum  sensibilem  re- 
preesentationem.  Tandem  huic  sententioe  sic 
exposita?  vicletur  consentanea  Ecclesiee  con- 
suetudo,  quee  hoslias  consecratas  immutatas 
in  colore  carneo,  aut  sanguineo,  diu  conser- 
vat,  et  veneratur,  ut  verum  Eucharistiae  sa- 
cramentum. 

4.  Dices,  hoc  nimiurn  probare,  quia  inter- 
dum  tam  diuturno  tempore  coiiservantur,  ut 
in  eis  non  possit  substantia  panis  conservari 
sine  corruptione.  Respondetur,  fortasse  in- 
terdum  divinitus  conservantur,  sicut  aliee 
Sanctorum  reliquiee,  maxime  quando  eodem 
inodo,etejusdemomninocolorissemperappa- 
rent;  fortasse  etiam  substantia  panis,  si  ab 
extrinsecis  corrumpentibus  multum  activis 
reservetur,  longo  tempore  durare  potest;  non 
est  denique  negandum,  aliquando  posse  diu- 
turnitate  temporis  apparere  sufficientia  signa 
corruptionis ;  quod  observandum  est,  ut  jam 
tunc  non  adhibeatur  veneratio,  quee  corpori 

Christi  ibi  exislenti  dari  solebat,  secl  quse  dari 
potest  signo ,  seu  vestigio  corporis  Christi , 
quod  ibi  fuit. 

SECTIO  IV. 

Quid  agendum  sit,  quando  apparent  hujusmodi 
mutationes  in  Eucharistia. 

'1 .  Primo  inquiri  potest,  quid  sit  agendum 
quoad  adorationem  talium  specierum,  et  hoc 
jam  est  sufficienter  explicatum,  et  fere  eam- 
dem  doctrinam  habet  Cajetanus  hic. 

2.  Species  circa  quas  fiunt  prxdictx  inuta- 
tiones  esse  conservandas .  —  Secundo  inquiri 
potest,  quid  sit  agendum  quoad  usum ;  et  di- 
cendum  est,  non  esse  consumendas,  sed  con- 
servandas  in  loco  decente  et  sacro,  quamdiu 
sunt  sub  tali  forma.  Ita  D.  Thom.  hic,  et  in  4, 
dist.  10,  quaest.  1,  art.  4,  quaestiunc.  3,  et 
casteri  Theologi.  Et  usus  Ecclesise  id  confir- 
mat;  et  ratio,  quia  sub  illa  forma  non  pos- 
sunt  sine  horrore  sumi;  et  quia  tunc  non 
proponuntur  sub  specie  cibi  humani ;  nempe 
sub  specie  panis  et  vini,  sub  quibus  tanlum 
Christus  sumi  voluit,  ut  argumentatur  D.  Th. 
ex  capit.  De  hac,  de  Consecratione,  distinc- 
tione  secunda.  Fateor  tamen,  rationes  has 
non  concludere,  hoc  esse  proprie  et  rigorose 
praeceptum,  seu  prohibitum,  quia  posset  esse 
minister,  qui  nullum  haberet  horrorem,  nec 
desunt  ibi  omnino  species  panis  et  vini,  ut 
probatum  est,  sub  quibus  Chrislus  sumatur ; 
Christus  autem  nunquam  prohibuit  sumere 
corpus  suum  propter  solam  hujusmodi  muta- 
tionem,  neque  etiam  est  ullum  expressum 
Ecclesiasticum  preeceptum;  nihilominus  ta- 
men  servanda  est  Ecclesiae  consuetudo,  a  qua 
non  licet  facile  discedere,  preesertim  quia  hoc 
conferre  potest  ad  majorem  sacramenti  reve- 
rentiam ,  et  ad  vitandum  omne  periculum 
horroris  et  vomitus,  etc.  Dixi  autem,  quam- 
diu  sunt  sub  tali  forma,  quia  si  ad  priorem 
redeant,  tunc  consumi  possunt,  quia  cessant 
rationes  factse,  et  est  probabile,  non  esse  fac- 
tam  mutationem  in  speciebus,  sed  in  oculis; 
qua  ratione  colligit  D.  Thom.,  si  immutatio 
appareat  uni,  et  non  alteri,  posse  species  con- 
sumi,  quia  non  est  facta  in  illis;  idem  autem 
est ,  etiam  si  sit  facta ,  et  postea  cesset ,  et 
nudas  species  panis  ac  vini  appareant;  sicque 
refert  Paschasius  supra  accidisse  cuidam  viro 
sancto,  qui,  cum  similem  visionem  vidisset, 
rogavit  Deum,  ut  ad  formam  sacramenli  re- 
diret  quod  posset  consumere,  atque  ita  fac- 
tum  est;  et  similia  legi  possunt  apud  Guit- 

mundum    et   Garecium    supra ,    et    Petrum 
Diaconum  in  vita  Gregorii. 

3.  Ultimo  quaeri  potest,  quid  aget  sacerdos, 
si  post  perfectam  consecrationem  utriusque 
speciei,  talis  accidat  immutatio.  Responde- 
tur,  si  in  aliqun  parte  nihil  est  immutatum, 
illud  consumi  potest,  et  satis  erit  ad  perfec- 
tionem  illius  sacrificii;  si  autem  nihil  con- 
sumi  potest  corporis  et  sanguinis,  dicunt 
quidam  esse  necessariurn  ex  preecepto  conse- 
crare  iterum  et  consumere  alias  species.  Ita 
Antoninus  ex  Alberto,  3  part.,  tit.  16,  cap.  6, 
§  14,  quia  est  praeceptum  divinum,  ut  sacer- 
dos  consumat  sacrificium,  et  videtur  favere 
D.  Thom.  supra.  Nihilominus  verius  est,  hoc 
non  esse  prseceptum,  sed  consilium;  et  ita 
esse  exponendum  D.  Thom.,  censent  Palud. 
et  Cajet.;  Soto,  dist.  13,  queest.  1 ,  art.  4;  Syl- 
vester,  verbo  Euchar.  3,  in  fine;  Victoria,  in 
Summa,  num.  70;  et  ratio  est,  quia  in  eo 
casu  non  potest  impleri  illud  preeceptum  in 
inchoato  sacrificio,  seu  in  speciebus  conse- 
cratis ;  denuo  vero  consecrare  alias,  non  esset 
prius  sacrificium  consummare,  secl  aliud  in- 
choare,  quod  ex  vi  prioris  consecrationis 
praeceptum  non  est,  prout  nunc  loquimur; 
nam  aliunde ,  et  per  accidens,  posset  tunc 
occurrere  aliud  prseceptum ,  ut,  v.  gr.,  au- 
diendi  Missam,  vel  quid  simile,  de  quo  hic 
non  agimus,  et  fortasse  probabiMus  est,  etiam 
ex  illis  prseceptis  non  oriri  talem  obligatio- 
nem,  maxime  si  verum  est,  consumptionem 
specierum  non  esse  de  substantia  sacrificii, 
ut  infra  dicemus. 

QILESTIO  LXXVII. 

DE  REMANENTIBUS  IN  SACRAMENTO  ACCIDENTIBUS, 
IN  OCTO  ARTICULOS  DIVISA. 

Deinde  considerandum  est  de  accidentibus 
in  hoc  sacramento. 

Et  circa  hoc  queeruntur  octo. 

1.  Utrum  accidentia,  quse  remanent,  sint 
sine  subjecto. 

2.  Utrum  quantitas  dimensiva  sitsubjectum 
aliorum  accidentium,. 

3.  Utrum  hujusmodi  accidentia  possint  im- 
mutare  aliquod  corpus  extrinsecum. 

4.  Utrumpossint  corrumpi. 

5.  Utrum  ex  eis  possit  aliquid  generari. 

6.  Utrum  possint  nutrire. 

7.  De  fractione  panis  consecrati. 

8.  Utrum  vino  consecrato  possit  aliquid 
permisceri. 

QUJEST. 


ARTICULUS  I. 


Utrum  accidentia  remaneaiit  sine  subjecto  in  hoc 
sacraniento  (supra,  qurest.  75,  art.  5;  et  1,  dist.  47, 
art.  4,  corp.  Et  4,  d.  12,  queest.  1,  art.  1;  et  4  contra, 
cap.  63  et  66;  et  Quodlib.  3,  art.  1.  Et  Quodlib.  4, 
art.  5.  Et  opusc.  3,  c.  8;  et  1  Cor.  2,  lect   5,  col    S). 

\.  Acl  primum  sic  proceditur.  Videtur, 
quod  accidentia  non  remaneant  in  hoc  sacra- 
mento  sine  subjecto.  Nihil  enim  inordinatum, 
aut  fallax  debet  esse  in  hoc  sacramento  veri- 
tatis.  Sed  accidentia  esse  sine  subjecto,  est 
contra  rerum  ordinem,  quem  Deus  naturse  in- 
didit;  videtur  etiam  ad  quamdam  fallaciam 
pertinere,  cum  accidentia  naturaliter  sint  si- 
gna  naturse  subjecti.  Ergo  in  hoc  sacramento 
non  sunt  accidentia  sine  subjecto. 

2.  Prseterea,  fieri  non  potest  etiam  miracu- 
lose,  quod  definitio  rei  ab  ea  separetur,  vel 
quod  uni  rei  conveniat  definitio  alterius  rei 
(puta,  quodhomo,  manens  homo,  sit  animal 
irrationale);  ad  hoc  enim  sequeretur ,  contra- 
dicloria  esse  simulvera;  hoc  enim,  quodsigni- 
ficat  nomen  rei,  est  definitio,  ut  dicitur  in  4 
Metaph.  (text.  28,  t.  3).  Sed  ad  definitionem 
accidentis  pertinet  quod  sit  in  subjecto;  ad 
definitionem  vero  substantise,  quod  per  se  sub- 
sistat,  non  in  subjecto.  Non  ergo  potest  mira- 
culose  fieri,  quod  in  hoc  sacramento  sint  acci- 
dentia  sine  subjecto. 

3.  Prseterea,  accidens  individuatur  ex  sub- 
jecto.  Si  ergo  accidentia  remanent  in  hoc 
sacramento  sine  subjecto,  non  erunt  individua, 
sed  universalia,  quod  patet  esse  falsum,  quia 
sic  non  essent  sensibilia,  sed  intelligibilia 
tantum. 

4.  Prxterea,  accidentia  per  consecrationem 
hujus  sacramenti  non  adipiscuntur  aliquam 
compositionem.  Sed  ante  consecrationem  non 
erant  composita,  neque  ex  materia  et  forma, 
neque  ex  quo  est,  et  quod  est.  Ergo  etiam 
post  consecrationem  non  sunt  composita  altero 
horum  modorum,  quod  est  inconveniens,  quia 
sic  essent  simpliciora,  quamAngeli,  cum  tamen 
hsec  accidentia  sint  sensibilia.  Non  ergo  acci- 
dentia  remanent  in  hoc  sacramento  sine  sub- 
jecto. 

Sed  contra  est,  quod  Gregor.  dicit  in  homilia 
Paschali  (refertur  de  Consecr.,  dist.  2,  cap. 
Species),  quod  species  sacramentales  sunt  illa- 
rwn  rerum  vocabula,  quse  ante  fuerunt,  sci- 
licet,  panis  et  vini.  Et  ita,  cum  non  remaneat 
substantia  panis  et  vini,  videtur  quod  hujus- 
modi  species  remaneant  sine  subjecto. 

Respondeo  dicendum,  quod  accidentia  panis 

et  vini  (quse  sensu  deprehenduntur  in  hoc  sa- 
cramento  remanere  post  consecrationem),  non 
sunt  sicut  in  subjecto,  in  substantia  panis  et 
vini,  quse  non  manet,  ut  supra  habitum  est 
(qusest.  75,  art.  2  et  6);  neque  etiam  in  forma 
substantiali,  qux  non  manet,  et  si  remaneret, 
subjectum  esse  non  posset,  utpatetper  Boetium 
(in  lib.  1  deTrinit.,  ante  med.). Manifestum  est 
etiam,  quod  hujusmodi  accidentia  non  sunt  in 
substantia  corporis  et  sanguinis  Christi,  sicut 
in  subjecto,  quia  substantia  humani  corporis 
nullo  modo  potest  his  accidentibus  affici,  neque 
etiam  est  possibile,  quod  corpus  Christi,  glo- 
-  riosum  et  impassibile  existens,  alteretur  ad 
suscipiendas  hujusmodi  qualitates. 

Dicunt  autem  quidam,  quod  sunt  sicut  in 
subjecto,  in  aere  circumstante.  Sed  nec  hoc 
esse  potest.  Primo  quidem,  quia  aer  non  est 
hujusmodi  accidentium  susceptivus.  Secundo, 
quia  hujusmodi  accidentia  non  sunt  ubi  est 
aer,  quinimo  ad  motum  harum  specierum  aer 
depellitur.  Tertio,  quia  accidentia  non  trans- 
eunt  de  subjecto  in  subjectum,  ut,  scilicet  idem 
accidens  numero,  quod  primo  fuit  in  uno  sub- 
jecto,  postmodum  fiat  in  alio;  accidens  enim 
numerum  accipit  a  subjecto;  unde  non  potest 
esse,  quod  idem  numero  manens  sit  quandoque 
in  hoc,  quandoque  in  illo  subjecto.  Quarto, 
quia  cum  aer  non  spolietur  accidentibus  pro- 
priis,  simul  haberet  accidentia  propria  et 
aliena.  Nec  potest  dici,  quod  hoc  fiat  miracu- 
lose  virtute  consecrationis,  quia  verba  conse- 
crationis  hoc  non  significant,  quse  tamen  non 
efficiunt,  nisi  suum  significatum.  Et  ideo 
relinquitur,  quod  accidentia  in  hoc  sacramento 
manent  sine  subjecto.  Quod  quidem  virtute 
divina  fieri  potest.  Cum  enim  effectus  magis 
dependeat  a  causa  prima ,  quam  a  causa 
secunda,  Deus,  qui  estprima  causa  substantise 
et  accidentis ,  per  suam  infinitamvirtutem  con- 
servare  potest  in  esse  accidens,  subtracta  sub- 
stantia,  per  quam  conservabatur  in  esse,  sicut 
per  propriam  causam,  sicut  etiam  alios  effec- 
tus  naturalium  causarum  potest  producere 
sine  naturalibus  causis,  sicut  humanum  cor- 
pus  formavit  in  utero  Virginis  sine  virili 
semine. 

Ad  4  ergo  dicendum,  quod  nihil  prohibet 
aliquid  esse  ordinatum  secundum  communem 
legem  naturse,  cujus  tamen  contrarium  est 
ordinatum  secundum  speciale  privilegium  gra- 
tise ,  ut  patet  in  resuscitatione  mortuorum  et 
in  illuminatione  csecorum,  prout  etiam  in  rebus 
humanis  qusedam  aliquibus  conceduntur  ex 
speciali  privilegio,  prseter  legem  communem. 

Et  ita  etiam,  licet  sit  secundum  communem 
naturse  ordinem,  quod  accidens  sft  in  subjecto, 
ex  speciali  tamen  ratione,  secundum  ordinem 
gratix,  accidentia  sunt  in  hoc  sacramento  sine 
subjecto,  propter  rationes  supra  inductas. 

Acl  2,  dicendum,  quod  cum  ens  non  sit 
genus,  hoc  ipsum,  quod  est  esse,  nonpolest  esse 
essentia  subslantix,  vel  accidentis.  Non  est 
ergo  definitio  substantix  ens  per  se  sine  sub- 
jecto,  nec  definitio  accidentis,  ens  in  subjecto; 
sed  quidditati  seu  essentix  substantix  compe- 
tit  habere  esse,  non  in  subjecto;  quidditati 
autem,  sive  essentix  accidentis  competit  habere 
esse  in  subjecto.  In  hoc  autem  sacramento  non 
datur  accidentibus,  quod  ex  vi  suse  essentix 
non  sint  in  subjecto,  sed  ex  divina  virtute 
sustentanle.  Et  ideo  non  desinunt  esse  acci- 
dentia,  quia  nec  separatur  ab  eis  definitio 
accidentis,  qux  est  aptitudo  ad  subjectum, 
quse  semper  manet  in  iis,  non  actualis  inhx- 
rentia;  nec  competit  eis  definitio  substantix. 

Ad  3,  dicendum,  quod  hujusmodi  accidentia 
acquisierunt  esse  individuum  in  substantia 
panis  et  vini,  qua  conversa  in  corpus  et  san- 
guinem  Christi,  remanent  virtute  divina  acci- 
dentia  in  illo  esse  individuato,  quod  prius 
habebant.  Unde  sunt  singularia  et  sensibilia . 

Ad  4,  dicendum,  quod  accidentia  hujus- 
modi,  manente  substantia  panis  et  vini,  non 
habebant  ipsa  esse,  sicutnec  alia  accidentia,  sed 
subjecta  eorum  habebant  hujusmodi  esse  per 
ea.  sicut  nix  est  alba  per  albedinem.  Sed  post 
consecrationem  ipsa  accidentia,  qux  remanent, 
habent  esse;  unde  sunt  composita  ex  esse  et 
quod  est,  sicut  in  \  parte  de  Angelis  dictum 
est  (queest.  50.  art.  2,  ad  3),  et  cum  hoc  habent 
compositionem  partium  quantitativarum. 

COMMENTARIUS. 

\ .  Girca  titulum  articuli  advertendum  est, 
non  esse  sermonem  de  singulis  accidentibus, 
sed  de  tota  collectione,  seu  aggregato,  aut 
composito  accidentium  panis,  et  vini,  quas 
post  consecrntionem  manent;  atque  hoc  sensu 
facilis  est  responsio  articuli,  manere  scilicet 
haec  accidentia  sine  subjecto,  quia  manent 
sine  propria  substantia,  quamvis  non  singula 
eorum  careant  proprio  inheesionis  modo,  ut 
in  sequente  articulo  D.  Thom.  docet.  Nisi 
quis  velit  potius  de  subjecto  distinguere; 
aliud  est  enim  subjectum  proximum,  cui  acci- 
dens  immediate  inheeret,  de  quo  procedunt, 
quaa  diximus ;  aliud  vero  est  subjectum  re- 
motum,  id  est,  suppositum,  quod  ex  natura 


rei  omnia  accidentia  sustentat,  sive  illi  imme- 
diate  inhacreant,  sive  queedam  mediis  aliis, 
et  hoc  modo  omnia,  et  singula  accidentia  ca- 
rent  hujusmodi  subjecto.  Utrumque  autem 
horum  sufficienter  oslensum  est  ex  illo  prin- 
cipio  (idei,  substanliam,  scilicet,  panis  et  vini 
sub  eis  non  manere;  D.  Thom.  autem,  ad 
magis  confirmandum  veritatem,  discurrit  per 
alia  subjecta,  quse  fingi  possent,  et  singula 
excludit.Unum  est,  forma  substantialis  panis, 
de  qua  eadem  est  ratio,  quse  de  tota  sub- 
stantia,  quia  similiter  non  rnanet,  et  quoad 
hoc  idem  est  de  materia  panis.  Addit  vero 
D.  Thom.  quod  licet  forma  maneret,  non 
posset  esse  subjectum  accidentium ,  quod 
satis  est,  si  ex  natura  rei  intelligatur,  et  sine 
novo  miraculo,  quod  fingere  non  est  necesse, 
quanquam  etiam  de  potentia  absoluta  facile 
posset  defendi,  hoc  non  esse  possibile,  quia 
et  in  forma  materiali  deest  intrinseca  capa- 
citas  passiva  et  receptiva  accidentium,  et  in 
ipsis  accidentibus  deest  intrinseca  habitudo 
ad  tale  subjectum,  et  formalis  aptitudo  ad 
illud  formandum;  sed  non  libet  in  hac  dispu- 
tatione,  quse  preesenti  mysterio  nihil  deservit, 
amplius  immorari.  Aliud  subjectum,  quod 
fingi  posset,  est  corpus  ipsum  Christi,  quod 
etiam  D.  Thomas  excludit,  tum  ex  generali 
ratione  humani  corporis ,  quod  hujusmodi 
accidentibus  affici  non  potest ;  tum  ex  spe- 
ciali  ratione  corporis  gloriosi,  quod  impassi- 
bile  est,  et  alterari  non  potest;  utrumque 
autem  horum  intelligendum  est  juxta  con- 
naturalem  conditionem ,  seu  statum  taiis 
corporis ,  quia  revera ,  illud  non  implicat 
contradictionem ;  esset  tamen  valde  prseter- 
naturale,  et  indecens,  ac  monstrosum  corpori 
humano,  prsesertim  glorioso;  et  ideo  nullo 
modo  est  tribuendum  corpori  Christi.  Addo 
tamen  ,  specialem  repugnantiam  involvere  , 
ut  Christi  corpus  hic  existat  modo  indivisi- 
bili  et  invisibili,  et  tamen,  quod,  illi  inhae- 
reat  quantitas  panis,  occupans  locum  modo 
extenso  et  divisibili.  Tertium  subjectum  ex- 
cogitari  posset,  corpus,  quod  species  sacra- 
mentales  circumstat  (de  aliis  enim,  quae 
remotius  distant,  non  potest  hoc  fingi,  vel  a 
fortiori  illa  excluduntur  illo  excluso);  hoc  ergo 
excludit  D.  Thom.  quatuor  facillimis  ratio- 
nibus,  quae  in  eo  legi  possunt;  nam  ipsemet 
explicat,  eis  non  probari,  hoc  esse  simpli- 
citer  impossibile  in  ordine  ad  divinam 
potentiam ,  sed  fieri  non  posse  sine  alio  ex- 
traordinario  miraculo,  quod  neque  ex  forma 
talis    sacramenti    colligi    potest,  nec   gratis 

fingendum  est,  cum  sacramenti  forma  solum 
efficiat  quod  significat,  quod  est  valde  no- 
tandum  ad  explicandas  similes  rationes  D. 
Thom.  in  tota  hac  materia.  Observandum 
vero  existimo  circa  secundam  ex  his  ratio- 
nibus,  omnino  repugnare,  etiam  de  potentia 
absoluta,  quantitatem  panis  inhserere  aeri 
circumstanti,  suppositis  his  quee  credimus, 
et  visu  experimur  de  his  accidentibus;  crecli- 
mus  enim,  neque  substantiam  aeris,  neque 
ullam  aliam,  prseter  corpus  Christi,  esse  in- 
time  intra  quantitatem  panis  penetrative, 
seu  realiter  ibi  prassens  secundum  totam  pro- 
funditatem  suam;  nam,  sicut  ex  veritate 
formae  sacramenti  hujus  excluditur  substan- 
tia  panis,  aut  vini,  ita  et  quselibet  alia  pe- 
regrina  substantia,  preeter  corpus  Christi; 
quantitas  autem  inhaerere  nulli  potest  sub- 
stantise,  nisi  intime  illi  sit  praesens,  sicut  nec 
forma  materiae ,  quia  hoc  intrinsece  inclu- 
ditur  in  hujusmodi  compositione.  Rursus 
experimur,  quantitatem  hostiae  consecratae 
solum  esse  contiguam  aeri  circumstanti  illam, 
et  ideo  facile  experimur  moveri,  eumque  di- 
videre,  et  a  suo  loco  pellere,  quod  facere  non 
potest  forma  in  subjecto,  in  quo  inhseret ; 
relinquitur  ergo,  nullum  esse  subjectum,  in 
quo  talia  accidentia  possint  subjectari. 

2.  Ultimo  vero  probat  D.  Tbom.  divina 
virtute  posse  ita  conservari,  quia  potest  Deus 
causalitatem  subjecti  supplere.  Sed  objici 
potest,  quia  quantitas  maxime  pendet  a  sub- 
jecto,  ut  a  causa  materiali,  quicquid  sit  de 
dependentia  in  genere  causae  efficientis ;  Deus 
autem,  licet  supplere  possit  efficientiam  cau- 
sarum  secundarum,  non  tamen  causalitalem 
materialem,  sicut  nec  formalem,  quee  intrin- 
secee  sunt.  Respondetur,  Deum  non  posse 
supplere  causalitatem  malerialem,  vel  for- 
malem ,  quee  consistit  in  intrinseca  compo- 
sitione  ex  subjecto  et  forma ,  quia  hoc  et 
imperfectionem  includit,  et  repugnantiam 
involvit ;  potest  autem  Deus  supplere  causa- 
litatem  quandam,  quae  consistit  in  extrinseco 
influxu,  seu  adhaesione  unius  ad  aliud;  prio- 
ris  generis  est  causalitas  materiae  et  formae, 
respectu  compositi ,  quod  sine  illis  neque 
intelligi  potest,  quia  alias  esset  compositum, 
quia  supponitur  esse,  et  non  esset,  quia 
deessent  componentia  ;  posterioris  autem  ge- 
neris  est  mutua  causalitas,  quam  ad  invicem 
habent  inter  se  materia  et  forma,  nam  neutra 
alteram  componit ,  et  utraque  aliquo  modo 
pendet  ex  consortio  alterius,  quod  Deus  sup- 
plere  potest  per  vim  activam,  et  creativam, 


quia  neque  in  Deo  hoc  ponit  imperfectionem, 
sed  supponft  potius  perfectionem,  neque  in 
rebus  ipsis  est  repugnantia,  quod  de  acciden- 
tibus  respectu  subjecti,  de  quibus  nunc  est 
sermo,  probatD.  Thom.  solvendo  argumenta, 
quibus  apparens  repugnantia  ostencli  posset. 

3.  Solutio  ad  primum  est  facilis,  indicatur 
vero  in  ea  esse  contra  naturam  accidentis, 
quod  sit  sine  subjecto;  intelligenclum  est 
autem  esse  supra  naturam,  aut  pra3ter  ordi- 
nariam  legem  naturee,  aut  esse  quemdain 
modum  existendi,  contrarium  illi,  quem  na- 
tura  sua  postulat;  aut  denique  esse  contra 
naturam ,  quod  talis  modus  sit  ei  connatu- 
ralis,  nisi  naturale  vocetur  creaturse,  quid- 
quid  Deus  circa  illam  operatur,  ut  Augusti- 
nus  loquitur,  26  contra  Faustum,  cap.  3; 
ubi  etiam  addit,  posse  Deum  dici  agere  contra 
naturam,  quando  agit  contra  usitatum  cursum 
naturse;  proprie  vero  dicitur  agere  preeter, 
vel  supra  naturam. 

4.  Secundum  argumentum  D.  Thomse  est 
proprium  et  vulgare  in  hac  maleria,  quia  est 
contra  essentiam  acciclentisessesine  subjecto, 
quia  ejus  esse  est  inesse,  propter  quod  dixit 
Aristoteles,  1  Physicorum,  text.  30,  affectus 
esse  inseparabiles,  et  absurdam  esse  mentem, 
quse  ea  quaerit,  quae  fieri  nequeunt,  scilicet, 
accidentium  separationem.  At  communis  faci- 
lis  responsio  est,  aptitudine  inesse,  pertinere 
ad  essentiam  accidentis,  non  tamen  actu  in- 
esse,  sed  hunc  esse  modumcomitantem  talem 
essentiam;  sicut  in  substantia  non  est  de 
essentia  ejus  subsistentia,  sed  modus  sub- 
stantiee ;  de  qua  solutione  videri  potest  Scotus 
in  4,  dist.  12,  ubi  late  conatur  ostendere,  non 
esse  cle  essentia  accidentis  actu  inheerere , 
cum  habeat  entitatem  absolutam,  distinctam 
ab  entitate  substantiae,  quarum  una  non  est 
cle  essentia  alterius,  saltem  intrinsece,  sed  ad 
summum,  ut  terminus  alicujus  transcenden- 
talis  habitudinis;  est  ergo  hoc  satis  probabile, 
etiam  in  ratione  naturali,  praeter  fidei  certi- 
tudinem,  et  quamvis  non  sit  omnino  evidens, 
tamen  manifestissimum  est,  non  posse  con- 
trarium  demonstrari.  Aristot.  vero  locutus  est 
ex  natura  rei ;  sic  enim  accidentia  sunt  inse- 
parabilia  ;  indigent  enim  naturaliter  concursu 
subjecti,  ut  conserventur;  et  in  idem  recidit, 
quod  D.  Thom.  in  solutione  dicit,  scilicet, 
esse  in  subjecto,  non  esse  de  essentia  acci- 
dentis,  sed  esse  talem  naturam,  cui  competat 
esse  in  subjecto,  quantum  ex  se,  seu  quod 
ex  vi  sua  non  possit  sine  subjecto  conservari. 

5.  In  solutione  ad  tertium  explicat  D.  Thom. 

quomodo  possint  accidentia  individuata  con- 
servari  sine  subjecto,    cum  ab  illo  indivi- 
duentur;  et  dicit,   rationem  esse,  quia  jam 
acquisierunt  individuationem  in  tali  subjecto, 
in  qua  postea  conservantur;  non  est  autem 
dubium,   quin   a  principio  potuerint  creari 
eadem  individua  accidentia  sine  tali  subjecto; 
dicuntur  autem    habere  tunc   aptitudinalem 
habitudinem  ad  tale  subjectum,et  inde  indi- 
viduari.  Veritas  autem  est,  intrinsece  unum- 
quodque  accidens  esse  tale  individuum  ex  vi 
suoe  entitatis,  et  per  illam  distingui  ab  alio 
simili  in  specie ,  etiam  si  contingat  habere 
habitudinem  ad  idem  numero  subjectum,  ei- 
que  inheerere,   saltem  successive;  respectu 
vero  naturalium  agentium   dicitur  accidens 
individuari  a  subjecto,  non  solo,  sed  talibus 
circumstantiis   applicato;  neque  intrinsece, 
et  in  facto  esse,  sed  extrinsece,  et  in  fieri, 
quia ,    scilicet,    a   tali    subjecto    et  circum- 
stantiis  determinatur  hoc  agens  naturale  ad 
efficiendum    hoc;   Deus    vero    non    indiget 
extrinseco    determinante ;    et    ideo    potest, 
quando,  et  quomodo  voluerit,  quodlibet  in- 
dividuum   producere;   et    ita   potest   creare 
individua  accidentia  extra  subjectum,  et  si- 
militer  conservare;  non   nego   tamen,   esse 
probabile,hocaccidensnumero  tantum  dicere 
nabitudinem     ad    hoc    numero    subjectum, 
quamvis   e    contrario   non  omne   accidens , 
quod  dicit  habitudinem  ad  idem  subjectum, 
sit  idem  numero;  nec  dubitari  posse  videtur, 
quin  possit  Deus  simul  et  eodem  loco  creare 
duo   accidentia  numero  distincta,  habentia 
ordinem  ad  idem  numero  subjectum;  sed  de 
hoc  alias. 

6.  Solutio  ad  quartum  caute  legenda  est, 
et  intelligenda ;  cum  enim  ait  D.  Thom.,  acci- 
dentia  in  subjecto  non  habere  esse,  non  inten- 
dit  negare  propriam  et  accidentalem  existen- 
tiam  accidenlium;  id  enim  esset  improbabile; 
sed  solum  docet,  hujusmodi  existentiam  non 
convenire  accidenti,  ut  ei  quod  habet  esse, 
sed  esse  talem ,  quae  indiget  sustentante, 
quod  proprie  dicitur  (ait  D.  Thom.)  habere 
tale  esse  per  talem  formam,  ubi  clare  conce- 
dit,  formam  accidentalem  afferre  esse  secum, 
et  conferre  illud  tali  subjecto.  Unde  cum  sub- 
dit,  accidentia  post  consecrationem  habere 
esse,  non  intelligit  acquirere  novam  existen- 
tiam,  ut  aperte  constat  ex  eodem,  art.  inse- 
quente,  sed  solum  novum  modum  habendi 
illam,  ratione  cujus  dicuntur  aliqualiter  sub- 
sistere,  et  esse  composita  ex  esse,  et  quod 
est;  quod  magis  in  disputatione  explicabimus. 

Utrum  in  hoc  sacramento  quantitas  dimensiva  panis, 
vel  vini,  sit  aliorum  accidentium  subjectum  (4,  d.  12, 
queest.  1 ,  art.  1,  quaest.  3 ;  et  4  contra,  cap.  G2,  et  cap. 
04;  et  1  Gor.  11,  lect.  5,  in  fin.). 

\.  Ad  secundum  sic  proceditur.  Videlur, 
quod  in  hoc  sacramento  quantitas  dimensiva 
panis,  vel  vini  non  sit  aliorum  accidentium 
subjectum.  Subjectum  enim  accidentis  non  est 
accidens;  nulla  enim  forma  potest  esse  sub- 
jectum,  cum  subjici  pertineat  ad  proprietatem 
materise.  Sed  quantitas  dimensiva  est  quod- 
dam  accidens.  Ergo  quantitas  dimensiva  non 
potest  esse  subjectum  aliorum  accidentium. 

2.  Prseterea,  sicut  quantitas  individuatur 
ex  substantia,  ita  etidm  et  alia  accidentia.  Si 
ergo  quantitas  dimensiva  panis  aut  vini  re- 
manet  individuata  secundum  esse  prius  habi- 
tum,  in  quo  conservatur,  pari  ratione  et  alia 
accidentia  remanent  individuata  secunaum 
esse,  quod  prius  habebant  in  substantia.  Non 
ergo  sunt  in  quantitate  dimensiva,  sicut  in 
subjecto,  cum  omne  accidens  individuetur  per 
suum  subjectum. 

3.  Prxterea,  inter  alia  accidentia  panis  et 
vini,  quse  remanent,  deprehenduntur  etiam 
sensu  rarum  et  densum,  quse  non  possunt  esse 
in  quantitate  dimensiva  prseter  materiam 
existente,  quia  rarum  est,  quod  habet  parum 
de  materia  sub  magnis  dimensionibus;  densum 
autem,  quod  habet  multum  de  materia  sub 
parvis  dimensionibus ,  ut  dicitur  4  Physico- 
rum  (text.  84,  tom.  2).  Non  ergo videtur,  quod 
quantitas  dimensiva  possit  esse  subjectum  ac- 
cidentium,  quse  remanent  in  hoc  sacramento . 

4.  Prseterea,  quantitas  a  subjecto  separata 
videtur  esse  quantitas  mathematica,  quse  non 
est  subjectum  qualitatum  sensibilium.  Cum 
ergo  accidentia,  quse  remanent  in  hoc  sacra- 
mento  sint  sensibilia,  videtur,  quod  non possint 
esse  in  hoc  sacramento,  sicut  in  subjecto,  in 
quantitate  dimensiva  panis  et  vini  remanente 
post  consecrationem. 

Sed  contra  est,  quod  qualitates  non  sunt 
divisibiles,  nisi  per  accidens,  scilicet  ratione 
subjecti.  Dividuntur  autem  qualitates,  rema- 
nentes  in  hoc  sacramento,per  divisionem  quan- 
titatis  dimensivse,  sicutpatet  ad  sensum.  Ergo 
quantitas  dimensiva  est  subjectum  acciden- 
tium,  quse  remanent  in  hoc  sacramento. 

Respondeo  dicendum,  quod  necesse  est  dicere, 
accidentia,  alia,  quseremanent  in  hoc  sacra- 
mento ,  esse,  sicut  in  subjecto,  in  quantitate 

dimensivapanis  velvini  remanente.  Primo  qui- 
dem  per  hoc,  quod  ad  sensum  apparet  aliquid 
quantum  ibi  esse  coloratum,  etaliis  accidenti- 
bus  affectum,  nec  in  talibus  sensus  decipitur. 
Secundo,  quia  prima  dispositio  materix  est 
quantitasdimensiva;unde  etPlato  (apud  Arist. , 
lib.  1  Metaph.,  text.  6  et  7),  posuit  primas 
differentias  materix,  magnum  etparvum.  Et 
quiaprimum  subjectumestmateria,  consequens 
est,  quod  omnia  alia  accidentia  referantur 
ad  subjectum,  mediante  quantitate  dimensiva 
(sicut  et  primum  subjectum  coloris  dicitur 
esse  superficies),  ratione  cujus  quidam  posue- 
runt,  dimensiones  esse  substantias  corporum, 
■  ut  dicitur  in  \  Metaphys.  (text.  19  et  seq.). 
Et  quia  subtracto  subjecto,  remanent  acciden- 
tia  secundum  esse,  quod  prius  habebanl,  con- 
sequens  est,  quod  omnia  accidentia  remaneant 
fundata  super  quantitatem  dimensivam.  Ter- 
tio,  quia  cum  subjectum  sit  principium  indi- 
viduationis  accidentium,  oportet  id,  quod 
jjonikir  aliquorum  accidentium  subjectum, 
esse  aliquo  modo  individuationis  principium. 
Quantitas  autem  dimensiva  est  quoddam  indi- 
viduationis  principium,;  est  enim  de  ratione 
individui,  quod  non  possit  in  pluribus  esse. 
Quod  quidem  contingit  dupliciter  :  uno  modo, 
quia  non  est  natum  esse  in  aliquo,  et  hoc  modo 
formse  immateriales  separatse,  per  se  subsis- 
tentes,  sunt  etiamper  se  ipsas  individux.  Alio 
modo  ex  eo ,  quod  forma  substantialis  vel 
accidentalis  est  quidem  nata  in  aliquo  esse, 
non  tamen  in  pluribus,  sicut  hsec  albedo,  qux 
est  in  hoc  corpore. 

Quantum  igitur  adprimum,  materia  est  in- 
dividuationis  principium  omnibus  formis  in- 
hxrentibus,  quia  cum  hujusmodi  formse,  quan- 
tum  est  de  se,  sint  natse.  in  aliquo  esse,  sicut 
in  subjecto,  ex  quo  aliqua  earum  recipitur  in 
materia,  quse  non  est  in  alio,  ideo  nec  forma 
ipsa  sic  existens  potest  in  alio  esse.  Quantum 
autem  ad  secundum  dicendum  est,  quod  indi- 
viduationis  principium  est  quantitas  dimensi- 
va.  Ex  hoc  enim  aliquid  est  natum  esse  in  uno 
solo,  quod  illud  est  inse  indivisum,  etdivisum 
ab  omnibus  aliis.  Divisio  autem  uccidit  sub- 
stantise,  ratione  quantitatis,  ut  dicitur  in  \ 
Physic.  (text.  4  5,  tom.  2).  Et  ideo  ipsa  quan- 
titas  dimensiva  est  quoddam  individuationis 
principium  hujusmodi  formis ,  in  quantum 
scilicet,  diversse.  formx  numero  sunt  in  diver- 
sis  partibus  materise.  Unde  et  ipsa  quantitas 
dimensiva  secundum  se  habet  quamdam  indi- 
viduationem;  ita  quod  possumus  imaginari 
plures  lineas  separatas  ejusdem  speciei,  diffe- 


rentes  positione,  quse  cadit  in  ratione  hujus 
quantitatis;  convenit  enim  dimensioni,  quod 
sit  quantitas  positionem  habens.  Et  ideopotius 
quantitas  dimensiva  potest  esse  subjectum 
aliorum  accidentium,  quam  e  converso. 

Ad  1  ergo  dicendum,  quod  accidens  per  se 
nonpotest  esse  subjectum  alterius  accidentis, 
quia  per  se  non  est.  Secundum  vero  quod  est 
in  alio,  unum  accidens  dicitur  esse  subjectum 
alterius,  in  quantum  unum  accidens  recipitur 
in  subjecto,  alio  mediante,  sicut  superficies 
dicitur  esse  subjectum  coloris.  Unde,  quando 
accidenti  datur  divinitus,  ut  per  se  sit,  potest 
etiamperse  alterius accidentis  subjectumesse. 

Ad  2,  dicendum,  quod  alia  accidentia,  etiam 
secundum  quod  erant  in  substantia  panis,  in- 
dividuabantur  mediante  quantitate  dimen- 
siva,  sicut  dictum  est  (in  corp.  art.).  Et  ideo 
potius  quantitas  dimensiva  est  subjectum  alio- 
rum  accidentium  remanentium  in  hoc  sacra- 
mento,  quam  e  converso. 

Ad  3,  dicendum,  quod  rarum  et  densum 
sunt  qusedam  qualitates  consequentes  corpora 
ex  hoc,  quod  habent  multum,  vel  parum  de 
materia  sub  dimensionibus ;  sicut  etiam  omnia 
alia  accidentia  consequuntur  ex  principiis 
substantise.  Et  ideo,  sicut  subtracta  substan- 
tia  divina^virtute  conservantur  alia  acciden- 
tia,  ita  subtracta  materia,  divina  virtute 
conservantur  qualitates  materiam  consequen- 
tes,  sicut  rarum  et  densum. 

Ad  4,  dicendum,  quocl  quantitas  mathema- 
tica  non  abstrahit  a  materia  intelligibili,  sed 
a  materia  sensibili,  ut  dicitur  7  Metaphysic. 
(text.  35).  Dicitur  autem  materia  sensibilis 
ex  hoc,  quod  subjicitur  sensibilibus  quali- 
tatibus.  Et  ideo  manifestum  est,  quod  quan- 
titas  dimensiva,  quse  remanet  in  hoc  sacra- 
mento  sine  subjecto,  non  est  quantitas  mathe- 
matica. 

COMMENTAMUS. 

Quantitatem  in  Eucharistia  esse  subjectum 
reliquorum  accidentium  sentit  D.Thom.  — 
Respondet  D.  Thomas,  quantitatem  panis  vel 
vini  esse  subjectum  aliorum  accidentium, 
quee  remanent.  Quae  assertio  supponit  duo 
principia  :  unum  est  quantitatem  substantice 
esse  specialem  formam  realiter  ab  illa  dis- 
tinctam,  quse  separari  et  conservari  possit 
sine  illa ;  de  quo  hic  D.  Thomas  nihil  dicit, 
sed  tacite  illud  supponit,  quod  et  nobis  fa- 
ciendum  est,  ne  rebus  philosophicis  implice- 
mur.  Secundum  principium  est,  quantitatem 

esse  primarn  materiae  dispositionem,  qua  me- 
diante  recipit  alias  formas  accidcntales,  ita  ut 
proxime  illi  inhaereant,  sicut  color  in  superfi- 
cie,  ut  ipsa  experientia  videtur  ostendere;  et 
potest  etiam  declarari,  quia  per  eamdem  sub- 
stanlias  quantitalem  extenduntur  alias  quali- 
tates,  et  omnes  quantitalivas  dimensiones  re- 
cipiunt;  et  hoc  non  fit,  quia  informentur 
quantitate;  ergo  erit  e  contrario,  quia  illae 
immediate  inhaereant  quantitati.  Ex  his  ergo 
optime  concludit  D.  Thom.  in  ratione  secuncla, 
ablato  subjecto  primario,  seu  fundamentali 
accidentium,  quod  est  substantia,  solum  mu- 
tari  quantitatem  quoad  existendi  modum, 
reliqua  vero  eodem  modo  manere  in  quanti- 
tate  fundata,  quia  nullam  aliam  mutationem 
necesse  est  fieri  ad  veritatem  hujus  mysterii. 
Et  hoc  confirmat,  in  prima  ratione,  satis  pro- 
babili  et  sensibili  experientia,  qua  videmus 
manere  ibi  quoddam  quantumcoloratum,  etc. 
Tertiam  vero  rationem  adhibet  valde  mela- 
physicam,  quam  pertractare  non  est  necesse; 
involvit  enim  longam  disputationem  de  prin- 
cipio  individualionis  ab  hocloco  satis  alienam. 
Neque  in  solutionibus  argumentorum  aliquid 
declarandum  occurrit. 

DISPUTATIO  LVI. 

DE  MODO  EXISTENDI    ACCIDENTIUM   PANIS  ET  VINI 
POST  CONSECRATIONEM. 

Disp.  18  de  Eucharistia.  —  Diximus  in  su- 
perioribus,  hoc  Eucharistiee  sacramentum  ex 
parte  materise  duobus  constare,  corpore  sci- 
licet  et  sanguine  Christi  realiter  prsesente ,  de 
quo  hactenus  dictum  est,  et  accidentibus  pa- 
nis  et  vini,  de  quibus  subinde  dicendum  se- 
quitur.  Duo  autem  in  illis  consideranda  oc- 
currunt  :  unum  est  eorum  esse;  aliud,  quo 
modo  agant,  et  patiantur;  illud  prius  decla- 
rabimus  in  hac  disputatione,  posterius  vero 
in  sequente. 

SEGTIO  I. 

Quae  accidentia  panis  et  vini  post  consecrationem 
maneant  sine  substantia. 

1 .  Supponimus  ut  certum,  manere  aliqua 
accidentia  panis  etviniconsecratione  peracta, 
quod  non  solum  fide  certum  est,  ut  patet  ex 
Concil.  Trident.,  sess.  13,  can.  2,  sed  etiam 
sensibus  est  manifestum.  Quanquam  non  de- 
fuerit  unus  Petrus  de  Aliaco,  qui  dixerit, 
sensibus  non  satis  judicari,  an  illa  sint  vera, 


vcl  apparentia;  posseque  probabiliter  negari; 
quod  si  verum  est,  nullum  plane  judicium  ob 
sensuum  experimentum,  potest  esse  certum, 
etiam  in  objcctis  propriis  ac  per  se  ipsorum 
sensuum;  quo  nihil  potest  dici  absurdius.  Ad 
hanc  ergo  certitudinem  satis  est,  ut  naturali- 
ter  sit  evidens  ibi  non  posse  esse  deceptio- 
nem,  et  alioqui  nullum  sit  fundamentum  ad 
fingendum  miraculum;  prresertim,  cum  illud 
fingere  contra  fidem  sit,  et  contra  veritatem 
sensibilis  sacramenti.  Atque  hinc  ulterius 
colligitur,  heec  accidentia,  quse  in  hoc  sacra- 
mento  videntur,  esse  eadem  numero,  quae  in 
pane  et  vino  preefuerunt,  de  quo  minus  cer- 
tum  existimari  potest  sensuum  judicium,  quia 
non  minori  sensuum  apparentia  seu  experi- 
mento  videntur  manere  eadem  numero  acci- 
dentia  in  corpore  mortuo,  quae  immediate 
antea  fuerant  in  vivo;  et  tamen  multis  Philo- 
soptiis  visum  est,  non  esse  eadem;  nihilomi- 
nus  in  prsesenti  res  est  evidentior,  quia  neque 
in  ipsis,  neque  in  subjecto  eorum  facta  est  ali- 
qua  naturalis  mutatio,  quse  sensibus,  aut  ra- 
tione  naturali  discerni  possit;  et  est  etiam  res 
certa  in  doctrina  fidei,  ut  patetexConcil.  Tri- 
dent.,  loco  nuper  citato;  Florent.  in  decreto 
Eugenii;  Constantiensi.,sess.  8;  Lateranens., 
in  cap.  Firmiter,  de  Summ.  Trinitat.;  et  ex 
communi  traditione  Sanctorum,  quos  supra 
retuli  tractando  de  reali  praesentia  Christi  in 
Eucharistia,  et  aliorum,  qui  referuntur  de 
Consecr.,  dist.  2,  cap.  Quia  corpus,  cap.  Quia 
passus,  cap.  Forte,  cap.  Sanguis,  cap.  Hoc 
est,  cap.  Utrum  sub  figura.  Omnes  enim  do- 
cent,  sub  eisdem  accidentibus  corpus  et  san- 
guinem  Christi  contineri,  sub  quibus  prius 
substantia  panis  et  vini  continebatur.  Idem- 
que  docet  Hugo  de  S.  Victor.,  2  de  Sacra- 
ment.,  part.  8,  cap.  7;D.  Thom.  hic,  et  supra, 
quaest.  75,  art.  5,  et  optime,  4  contra  Gent., 
cap.  36;  Alens.,  4  part.,  queest.  40;  Gabr. 
lect.  44  in  can.;  et  reliqui  Theologi  in  4,  dist. 
12.  Ratio  vero,  seu  congruentia  hujus  est 
quia  imprimis,  ad  rationem  sacramenti  ne- 
cessarium  fuit,  ut  sub  signo  sensibili  Christus 
sumeretur.  Secundo,  quia  oportuit  Christum 
manere  sub  aliena  specie,  ut  fides  conserva- 
retur  et  exerceretur,  propriis  sensibus  divi-" 
nam  auctoritatem  prseferendo ,  propter  quod 
sacramentum  hoc,  quasi  per  antonomasiam, 
dictum  est  mysterium  fidei,  quia  in  eo  aliud 
videtur,  et  aliud  traditur,  ut  dicitur  in  cap. 
Cum  Marthae,  de  Celebrat.  Missarum.  Unde, 
et  utile  fuit,  ut  hoc  mysterium  infidelibus 
esset  occultum;  item  fuit  ratione  sacramenti, 

ut  posset  manducari  et  bibi,  tum  in  ratione 
sacrificii,  ut  posset  in  altari  offerri,  et  neces- 
sarium  ad  convenientem  usum  fidelium  tum 
incruente  immolari.  Ad  hsec  autem  omnia 
sufficiunt,  et  aptiora  sunt  eadem  numero  ac- 
cidentia,  quse  in  pane  et  vino  extiterunt,  et 
facilius  fuit,  illa  eademconservari,  quam,illis 
destructis,  alia  omnino  similia  sine  subjecto 
creari;  fuit  etiam  hoc  magis  expediens  ad  ve- 
ritatem  conversionis,  ut  aliquid  utrique  ter- 
mino  commune  maneret;  ac  denique  ipsa 
verba  formse  hoc  indicant,  et  ad  suam  verita- 
tem  requirunt  ut  pronomen  Hoc  possit  ali- 
quod  individuum  sensibile  designare,  quod  in 
principio  et  termino  prolationis  idem  sit,  sal- 
tem  per  habitudinem  ad  eadem  numero  acci- 
dentia.  Atque  hinc  ulterius  concludo,  et  sumo 
ut  certum,  manere  post  consecrationem  ea- 
dem  numero  accidentia ,  non  solum  quoad 
essentiam,  sed  etiam  quoad  existentiam,"vel 
quia  existentia  (juxta  veram  sententiam)  nihil 
est,  nisi  actualis  entitas  rei;  unde  fieri  non 
potest,  ut  maneat  eadem  numero  entitas  es- 
sentise  realis  et  actualis  sub  diversis  existen- 
tiis,  ut  in  primo  tomo  de  incarnatione  late 
tractavi;  vel  etiam  si  demus,  distingui  in  re 
ipsa  existentiam  ab  essentia  actuali,  posseque 
variari  existentiam  in  eadem  numero  essen- 
tia,  nihilominus  hic  nulla  est  necessitas,  nec 
ratio  probabilis  ad  hoc  asserendum,  et  multi- 
plicanda  miracula,  quia  non  magis  pendet  a 
subjecto  existentia  connaturalis  accidenti, 
quam  essentia;  unde  nulla  est  ratio,  cur  una 
maneat,  et  non  alia;  et  alioqui,  saltem  ex  na- 
tura  rei,  ut  essentia  accidentis  et  cujuscum- 
que  formee  conservetur  eadem  in  individuo, 
et  in  entitate  sua,  necesse  est,  ut  eamdem 
existentiam  retineat;  manent  ergo  eadem  nu- 
mero  accidentia  quoad  essentiam,  et  existen- 
tiam.  Ex  his  autem,  quse  diximus,  non  pro- 
batur,  omnia  accidentia  panis  et  vini  post 
consecrationem  manere,  sed  solum  aliqua, 
prsesertim  ea,  quee  externis  sensibus  per  se 
percipi  possunt;  et  ideo  explicandum  super- 
est,  quid  in  hoc  certo  tenendum  sit;  Soto 
enim  in  4,  dist.  9,  qusest.  \ ,  art.  5,  censet  esse 
errorem  negare,  quod  maneant  omnia  acci- 
dentia  panis  et  vini,  etiam  propriee  passiones; 
nam,  licet  Concilia  indefinite  dicant,  manere 
accidentia,  seu  (ut  ipsa  loquuntur)  species 
panis  et  vini,  tamen  in  hujusmodi  locutioni- 
bus,  quee  doctrinales  sunt,  indefinita  eequiva- 
let  universali.  In  contrarium  vero  est  ratio 
nuper  facta;  item,  quia  multi  existimant,  esse 
aliquas  proprias  passiones  ita  intrinsecas,  ut 

non  possint  a  subjecto  separari,  et  queedam 
esse  accidentia,  quee  a  substantia  non  distin- 
guuntur  ut  res  omnino  distinctae,  sed  tan- 
tum  ut  modi,  qui  etiam  manere  non  possunt, 
destructo  subjecto. 

2.  Prima  conclusio.  —  Dicendum  est  ergo 
primo  ,  certum  esse  ablata  substantia  panis  et 
vini  post  consecrationem  manere  omnia  acci- 
dentia,  quae  per  se  possunt  sensibus  percipi; 
hoc  probant,  ut  dixi,  omnia,  quee  ex  Conciliis 
et  Patribus  adduximus,  et  experientia  ipsa, 
quee  necessaria  fuit,  ut  mysterium  fidei  esset 
occultum,  quia  si  aliquod  accidens  persesen- 
sibile  non  maneret,  ergo  posset  hoc  natura- 
liter  cognosci  quadam  naturali,,  seu  morali 
evidentia;  nam,  si  ante  consecrationem  senti- 
retur,  v.  gr.,  odor  vini,  et  statim  post  verba 
consecrationis  prolata  non  sentiretur,  esset 
humano  modo  evidens  fuisse  ablatum;  ergo 
eodem  modo  esset  evidens,  ad  preesentiam 
illorum  verborum  aliquam  realem  mutatio- 
nem  ibi  esse  factam ;  ergo  mysterium  conse- 
crationis  aliquo  modo  experimento  cognosce- 
retur.  Quee  ratio  potest  eodem  modo  fieri  in 
objecto  cujuscumque  sensus,  imo  et  in  com- 
munibus  sensibilibus,  ut  figura,  etc.  Nam  de 
iis  etiam  satis  evidenter  judicat  sensus,  pree- 
cipue  quando  sunt  satis  applicata,  et  nullum 
intercedit  impedimentum.  Sed  an  sit  eadem 
certitudo  et  evidentia  de  quantitate?  Respon- 
deo  loquendo  in  communi,  esse  eamdem,  quia 
hoc  modo  quantitas  est  unum  ex  sensibilibus 
communibus;  unde  evidenter  percipimus  ma- 
nere  aliquid  extensum,  habens  molem,  loco 
impenetrabile,  et  hoc  vocamus  quantum,  et 
consequenter  habens  quantitatem;  an  vero 
illa  quantitas  sit  aliqua  res  distincta  a  quali- 
tatibus  ipsis,  el  consequenter,  an  sit  quanti- 
tas  substantiee,  vel  accidentium  tantum,  quse 
manet,  non  potest  sensibus  percipi,  neque  in 
hoc  est  aliquid  de  fide  certum,  sed  in  opinione 
Theologorum  versatur;  est  autem,  ut  in  Com- 
mentario  dixi,  probabilius,  unam  esse  quanti- 
tatern  substantise,  et  qualilatum  omnium  in 
ea  existentiura,  quse  est  res  ab  omnibus  illis 
distincta ,  quam  necesse  fuit  in  hoc  sacra- 
mento  manere;  tum,  ut  omnes  qualitates  ha- 
berent  corpoream  molem,  qua  possent  occu- 
pare  locum,  tangi,  videri,  etc;  tum,  ut 
retinerent  in  se  conjunctionem  aliquam,  natu- 
ralemque  unionem.  Denique,  ut  essent  loco 
impenetrabiles;  nam  hoc,  revera,  habent  ab 
hujusmodi  quantitate;  nam,  si  hoc  per  se  ha- 
berent,  nulla  posset  naturalis  ratio  reddi,  ob 
quam  duse  albedines  in  duabus  hostiis  conse- 

cratis  existentes  essent  inter  se  loco  impene- 
trabiles,  et  tamen  calor,  et  color,  sapor  et 
odor,  in  eadem  hostia  possent  in  eodem 
loco  penetrari,  cum  sint  tamen  corporeai  et 
extensee  quatuor  qualitates,  sicut  dua3  albedi- 
nes ;  quse  ratio  applicari  facile  potest  ad  os- 
tendendum,  non  habere  accidentia  quantitatem 
suam  distinctam  a  quantitate  substantiae,  et 
consequenter  illam  esse  unum  accidens  reali- 
ter  ab  omnibus  illis  distinctum. 

3.  Secunda  conclusio.  —  Objectio.  — Solu- 
tio.  —  Dico  secundo  :  non  est  certum  manere 
post  consecrationem  alia  accidentia  panis  et 
vini,  praeter  prsedicta  per  se  sensibilia ;  pro- 
babilius  tamen  videtur,  manere  omnia,  quse 
habent  entitatem  propriam  distinctam  ab  en- 
titate  substantise.  Probatur  prior  pars,  quia 
Concilia  aut  Patres  non  potuerunt  habere  ali- 
quod  certum  fundamentum,  prsesertim  Theo- 
logicum,  ad  id  definiendum  in  eo  sensu;  ergo 
non  sunt  in  eo  sensu  intelligendi.  Antececlens 
patet,  quia  ad  occultandum  mysterium  fidei 
nihil  aliud  est  necessarium ;  neque  ullo  expe- 
rimento  aliud  constare  potest;  neque  etiam 
sunt  alia  principia ,  ex  quibus  colligi  possit. 
Unde  ipso  modo  loquendi  hoc  insinuarunt 
Concilia  ;  nam  hac  ratione  videntur  appellasse 
haec  accidentia  panis  et  vini,  species  sacra- 
mentales;  scilicet,  vel  quia  per  species  sensi- 
biles  percipi  possunt ,  vel  quia  in  externa 
specie  eo  modo  substantiam  referunt,  quo 
sensibus  percipi  potest.  Dices  :  fides  docet  in 
hoc  mysterio  fieri  solam  transubstantiatio- 
nem,  per  qfiam  sola  substantia  desinit;  ergo 
ex  principio  satis  certo  colligi  potest,  nullum 
accidens  desinere.  Respondetur,  negando 
consequentiam ;  nam  licet  ex  vi  transubstan- 
tiationis  per  se  non  desinat  nisi  substantia , 
quod  tamen  cum  illa  concomitanter  desinat 
aliquod  accidens.  non  repugnat  transubstan- 
tiationi;  nam  quoad  hoc,  non  videtur  major 
ratio  de  termino  a  quo,  quam  de  termino  ad 
quem ;  nam  transubstantiatio  ita  est  ad  sub- 
stantiam,  sicut  ex  substantia;  et  tamen  huic 
rationi  non  repugnat,  quod  cum  illo  termino 
ad  quem,  concomitanter  veniant  accidentia; 
ergo  similiter  non  repugnabit,  quod  concomi- 
tanter  recedant,  seu  esse  desinant  cum  ter- 
mino  a  quo,  saltem  aliqua,  si  in  eis  est  spe- 
cialis  ratio  aut  difficultas. 

4.  Objectio.  —  Solutio.  —  Aliter  objici 
potest,  quia  sunt  in  pane  et  vino  qusedam 
proprietates  occultae,  quse,  licet  non  sint  per 
se  sensibiles,  sunt  tamen  principia  sensibi- 
lium  dispositionum,  quibus  corruptio  et  gene- 

ratio  fit;  ergo  necesse  est  has  manere;  alioqui 
non  essent  aeque  activa  sensibiliter  acciden- 
tia ,  quas  manent;  atque  ita  posset  myste- 
rium  hoc  sensibili  experimento  aliquo  modo 
cognosci.  Respondetur,  hanc  esse  probabilem 
rationem,  quse  juvat  ad  posteriorem  partem 
conclusionis  probandam;  non  esse  tamen  cer- 
tam ,  quia  certum  non  est  dari  hujusmodi 
proprietates  occultas ;  id  enim  prseter  alios 
philosophos  negat  Claudius  de  Sainctes,  repet. 
6,  cap.  2,  quia  lemperamentum  primarum 
qualitatum  sufficit  ad  hujusmodi  actiones; 
fortasse  tamenprobabiliusest,  hujusmodi  pro- 
prietates  esse  admittendas.  Vinum  enim  vehe- 
rnentius  calefacit,  quam  solus  formalis  calor 
ipsius  vini  posse  videatur  calefacere;  eis  vero 
admissis,  necessario  fatendum  est,  manere  in 
hoc  sacramento;  et  prima  conclusio  intelli- 
genda  erit  de  accidentibus  per  se  sensibilibus 
formaliter  vel  eminenter;  nam  quod  ad  pree- 
sens  attinet,  eadem  est  utrorumque  ratio,  ea- 
demque  necessitas,  ut  ratio  facta  probat. 

5.  Objectio.  —  Solutio.  —  Nihilominus 
posterior  pars  conclusionis  est  conformis  doc- 
trinse  Conciliorum,  Sanctorum,  et  Theologo- 
rum,  eamque  late  probat  Ferrariens.,  4  contr. 
Gent.,  cap.  65.  Et  probatur  in  hunc  moclum, 
quia  omnia  haec  accidentia,  aut  sunt  quanti- 
tas,  aut  qualitates  materiales,  aut  modi  ali- 
qui  accidentales,  qui  cum  quantitate,  aut 
qualitate  realiter  identificantur,  ut  sunt  Ubi 
quantitativum  ,  figura ,  relationes  aliquse,  et 
alia  hujusmodi;  sed  ostensum  est,  quantita- 
tem  manere,  et  de  quibusdam  qualitatibus  id 
est  certum ,  ut  dixi;  est  autem  fere  eadem 
ratio  de  omnibus,  tum  quia  omnes  inhaerent 
proxime  quantitati ;  unde  illa  conservata , 
conservant  eamdem  inhserentiam ,  qua  pos- 
sunt  in  esse  conservari;  tum  etiam  quia  osten- 
sum  est,  manere  omnes  qualitates  formaliter 
per  se  sensibiles,  et  omnes  etiam  proprietates 
occultas,  quse  possunt  esse  principia  simi- 
lium  qualitatum ;  at  vero  preeler  has  qualita- 
tes,  nullae  alise  videntur  posse  excogitari  in 
pane  aut  vino.  Denique,  quamvis  aliee  esse 
fingantur,  non  erit  difficilius,  illas  conser- 
vari,  quam  caeteras;  neque  erit  ulla  specialis 
ralio,  cur  potius  destruantur.  Dices,  fortasse 
esse  proprias  quasdam  passiones  magis  in- 
time  pendentes  a  substantia.  Sed  hoc  gratis 
dictum  est,  quia  tam  intrinseca  proprietas 
materise  seu  corporis  est  quantitas,  quam 
esse  potest  ulla  qualitas,  respectu  panis  et 
vini;  et  similiter  connaturales  et  intrinsecae 
proprietates  habent  eamdem  naturalem  unio- 

nem  et  dimanationem ,  quam  possunt  alise 
qualitates  habere;  ergo  eadem  est  omnium 
ralio.  Tandem  relationes,  aut  alii  modi  acci- 
dentales,  cum  fundentur  in  quantitate,  vel 
qualitate,  eisque  solis  proxime  adhaereant, 
non  solum  manere  possunt,  sed  etiam  neces- 
sario  manent,  manentibus  quantitate  et  qua- 
litatibus,  nisi  speciali  actione  corrumpantur, 
quod  est  extrinsecum ,  et  per  accidens  ad 
transubstantiationem,  quam  solam  hic  consi- 
deramus.  Loquimur  autem  de  modis  acciden- 
talibus  propriis,  qui  ad  aliquod  ex  praedica- 
mentis  pertinent ;  nam  loquendo  de  modo 
inhaerentise ,  hic  manere  non  potest,  ut  infra 
dicam,  saltem  in  quantitate,  quia  essentiali- 
ter  est  modus  unionis,  de  cujus  intrinseca 
ratione  est,  ut  pendeat  a  termino  talis  unio- 
nis,  qui  in  praesenti  est  substantia ;  et  ideo, 
illa  ablata,  non  potest  manere  quantitatis 
inhaerentia. 

6.  Tertia  conclusio.  —  Dico  tertio  :  si  qui 
sunt  in  substantia  modi  accidentales,  qui  non 
sunt  re  omnino  ab  illa  diversi,  sed  tantum 
modi  ex  natura  rei  distincti,  hi  non  manent 
post  consecrationem  in  hoc  sacramento ;  hu- 
jusmodi  esse  possunt  modus  prsesentise,  mo- 
dus  unionis  materise  ad  quantitatem,  et  ali- 
quae  relationes ;  de  quibus  omnibus  ita 
sentiunt  Scot.,  Durand.,  Gabr.,  et  alii  dicta 
dist.  12,  nam,  licet  diversis  utantur  vocibus, 
scilicet  relationum  transcendentalium,  aut 
praedicamentalium ,  aut  respectuum  extrin- 
secus  advenientium,  vel  modorum,  illis  ta- 
men  omnibus  eamdem  rem  significant;  ratio 
autem  omnium  esse  debet,  quia  hujusmodi 
accidentia  conservari  non  possunt,  destructa 
substantia.  Sed  in  hujus  rei  reddencla  ratione 
laborant  praedicti  auctores,  quia  etiam  de  his 
accidentibus  dici  potest,  essentiam  eorum 
non  esse  actu  inesse,  sed  aptitudine,  et  con- 
sequenter  posse  conservari  sine  subjecto. 
Dico  tamen  non  esse  eamdem  rationem  de 
his,  et  de  reliquis.  Nam  caetera  accidentia , 
aut  ex  propria  ratione  sua  secum  afferunt 
propriam  entitatem,  et  realitatem ,  in  qua 
possunt  conservari,  ut  sunt  quantitas  et  qua- 
litas ;  aut  sunt  modi  hujus  entitatis,  quae  est 
quantitas  vel  qualitas,  in  qua  sufficienter  con- 
servari  possunt;  hi  autem  mocli,  de  quibus 
agimus,  ex  proprio  conceptu  non  afferunt 
propriam  entitatem;  et  ideo  essentialiter  re- 
quirunt  entitatem,  quam  immediate  afficiant, 
ut  conservari  possint ;  illa  autem  enlitas  est 
substantia,  quse  cum  includat  in  sua  essen- 
tiali  ratione,  quod  sit  substantia,  nullo  modo 


conservari  potest,  ratione  substantiae  destruc- 
ta.  Est  enim  hoc  metaphysicum  principium 
observanclum,  in  onmi  re,  quae  variis  modis 
affici  potest  ex  natura  rei  ab  illa  distinctis, 
dari  unam  rationem  essentialem,  et  invaria- 
bilem,  sine  qua  talis  res  conservari  non  po- 
test,  quainvis  in  caeteris  rationibus.  et  modis 
possit  esse  varietas.  Ex  quo  fit,  ut  res  illa 
manere  possit  in  rerum  natura  cum  sua  ra- 
tione  formali  essentiali  sine  aliis  rationibus 
modificantibus  ipsam,  non  possit  autein  ma- 
nere  sub  ratione  alicujus  modi,  sine  primaria 
ratione  essentiali  tali  entitati;  et  consequenter 
fit,  ut  nec  modus  possit  manere  sine  tali  re, 
quam  modificat,  quia  cum  per  se  non  consti- 
tuat  propriam  entitatem,  essentialiter  pendet 
ab  entitate  sui  subjecti,  et  cum  sit  tanturn 
modus,  non  inhaeret  per  alium  modum,  sed 
per  se  ipsum  unitur ;  unde  fit,  ut  in  suo  con- 
ceptu  includat  actualem  unionem,  et  non  tan- 
tum  aptitudinalem. 

SECTIO  II. 

Quaenam  mutatio  fiat  in  quantitate ,   ut   possit  sine 
subjecto  conservari. 

1 .  Difficultas  gravis  circa  quantitatem  se- 
paratam  a  substantia.  —  Ad  explicandum 
rnodum,  quo  sacramentales  species  sine  sub- 
stantia  existunt,  a  quantitate  incipimus,  quae 
est  ceeterorum  fundamentum;  nam  de  illa 
certius  est,  sine  subjecto  manere,  quia  in 
nulla  substantia  esse  potest,  ut  in  art.  \ 
D.  Thom.  satis  probatum  est;  neque  est  aliud 
accidens  quantitate  prius,  in  quo  ipsa  subjec- 
tari  possit,  ut  per  se  constat  ex  Philosophia ; 
nec  denique  inter  substantiam  et  accidens 
aliquod  medium  excogitari  potest,  quod  sit 
quantitatis  subjectum.  Quocirca,  cum  de  fide 
sit,  accidentia  in  hoc  sacramento  manere  sine 
subjecto,  ut  universa  Ecclesia  sentit,  et  Con- 
cilia  citata  definiunt,  quod  saltem  de  tota  col- 
lectione  accidentium  verum  esse  necesse  est, 
ut  supra  diximus ,  maxime  verificandum  est 
de  illo  accidente,  quod  est  primum,  et  reli- 
quorum  fundamentum ,  quod  est  quantitas. 
Cum  ergo  certum  sit,  quantitatem  sine  sub- 
jecto  manere  in  eadem  entitate  numero  quoad 
essentiam,  et  existentiam,  ut  dictum  est  su- 
pra,  explicandum  superest,  quae  mutatio  in 
ea  sit  necessaria,  ut  ita  conservetur;  id  est, 
qua  re  privetur,  aut  quid  ei  addatur,  aut  in 
fieri,  quoad  actionem  et  depenclentiam  per 
quam  sic  constituitur  et  conservatur,  aut  in 
facto  esse,  quoad  modum  per  se  existendi. 

2.  Prima  opinio  circa  illam.  —  Prima  sen- 
tentia  esse  potest,  nullam  prorsus  in  ea  mu- 
tationem  intrinsecam  fieri,  neque  privativam, 
neque  positivam ,  neque  in  fieri,  ncque  in 
facto  esse;  sed  solmn  destrui  subjcctum,  et 
inde  quasi  per  exlrinsecam  denominationem 
dici  manere  per  se  sine  subjecto;  qui  niodus 
dicendi  plures  partes  includit,  quas  omnes 
simul  non  invenio  apud  aliquem  auctorem ; 
et  ideo  oportet  sigillatim  de  eis  dicere.  Primo 
itaque  negat  hsec  opinio,  privari  quantitatem 
aliquo  reali  modo,  quem  in  subjecto  suo  ha- 
bet,  quia  in  subjecto  nihil  habet,  nisi  entita- 
tem  suam,  id  est,  essentiam,  et  existentiam, 
quam  Deus  conservat,  non  conservando  sub- 
jectum;  sicut  posset  conservare  tectum  domus 
immutatum,  destruendo  fundamenta,  et  pa- 
rietes ;  et  tunc  nihil  positivum  auferret  a 
tecto,  sed  solum  per  clestructionem  aliorum 
diceretur  conservare  tectum ,  quasi  per  se, 
sine  fundamentis,  quibus  nitatur.  Dices,  pri- 
vari  quantitatem  inhserentia.  Secl  contra; 
nam  etiam  in  prsedicto  exemplo  posset  dici 
tectum  privari  contactu,  et  sustentatione  ; 
sicut  aulem  his  verbis  non  significatur  ali- 
qua  res  intrinseca,  qua  tectum  privetur,  sed 
denominatio,  et  acl  summum,  quasdam  extrin- 
seca  causalitas,  ita  per  illucl  verbum  (inhae- 
rentia)  nulla  res  denotatur  intrinseca  quanti- 
tati,  sed  cum  existentia  ejus  connotatur 
subjeclum ,  illam  sustentans  et  conservans; 
dicitur  ergo  auferri  inheerentia,  ablato  sub- 
jecto,  non  quia  a  quantitate  tollatur  aliquid 
preeter  subjectum,  sed  quia  illa  denominatio 
seu  connotatio  tollitur;  id  est,  quia  illa  exi- 
stentia  jam  non  conservatur  ab  eodem  sub- 
jecto,  in  quo  prius  nitebatur. 

3.  Secundo  negat  hsec  opinio  addi  quanti- 
tati  a  subjecto  separatse  modum  aliquem 
positivum,  quo  per  se  existat,  sed  a  sola  ne- 
gatione  subjecti  sic  clenominari.  Hoc  opinatur 
Scot.,  dist.  12,  qusest.  4  et  6;  inclinant  Ri- 
chard.,  art.  1,  quaest.  2;  Palud.,  quaest.  1 
et  3;  Marsil.,  quaest.  9,  art.  4,  ad  4;  indicat 
etiam  Soto,  dist.  10,  qusest.  2,  art.  2;  im- 
pugnat  enim  Gajet.  contrarium  sentientem. 
Et  D.  Thom.  hic,  cum  solum  dicat  acciclentia 
conservari  sine  subjecto,  divina  virtute  sus- 
tentante,  nullum  alium  positivum  moclum 
ponere  videtur.  Et  probatur,  quia  hic  modus 
positivus,  nec  facile  intelligi  potest,  neque  est 
necessarius;  nam  ex  prseciso  conceptu  nega- 
tionis  subjecti  et  inhserentiae  satis  clenomina- 
tur  accidens  esse  per  se;  non  est  ergo  su- 
perflue  multiplicanclus  hic  modus ;  sicut  anima 

rationalis,  cum  separatur  a  corpore,  per  solani 
negationem  unionis,  seu  informationis,  clici- 
tur  per  se  esse,  seu  separala;  nam  licet  ali- 
qui  censeant  illi  addi  positivum  modum  sub- 
sistendi,  tamcn  Scotus  illum  negat,  et  saltem 
probabilius  est  illum  non  accipere  ratione 
separalionis,  scd  eumdem  habere  etiam  in 
corpore,  quia  natura  sua  est  res  subsistens; 
ac  denique,  licet  antea  illo  modo  careret,  et 
postea  ex  separatione  resultaret,  illud  esset 
ex  speciali  ratione,  quia  anima  natura  sua 
conservatur  separata,  et  ideo  positive  sub- 
sistit,  et  quasi  se  ipsam  sustinet;  quantitas 
autem  non  est  nata  ex  se  sic  existere,  secl 
tantum  virtute  agentis  extrinseci  separata 
durat ;  et  ideo  nullum  intrinsecum  modum  re- 
quirit,  sed  solum  extrinsecum  influxum  cau- 
SEe  agentis.  Possumus  autem  in  favorem  hujus 
sentenlice  argumentari;  nam  hic  positivus  mo- 
dus  in  quantitate  videtur  impossibilis,  quia  si 
talis  modus  adcleretur  quantitati,  necessario 
futurus  essetaccidentalis;  sed  hujusmodi  esse 
non  potest :  ergo.  Major  patet,  tum  ex  princi- 
pio  fidei,  quia  in  accidentibus  Eucharistiee 
nihil  substantiale  manet,  nec  denuo  ponitur 
praeter  Christum;  tum  etiam  quia  cum  quan- 
titas  sit  accidens,  non  est  capax  modi  sub- 
stantialis ;  neque  e  contrario  substantialis 
modus  separabilis  est  a  substantia ,  quam 
adsequate  respicit,  non  ut  res  distincta,  sed 
ut  modus  tantum,  ut  a  fortiori  patet  ex  dictis 
in  fine  sectionis  praecedentis.  Minor  autem  pa- 
tet,  quia  nullum  potest  esse  accidens,  cui  ex 
natura  sua  repugnet  inesse  subjecto.  Est  enim 
hoc  contra  essentiam  accidentis ;  huic  autein 
modo  intrinsece  repugnat  inhserere,  quia  cum 
sit  modus  per  se  existendi,  habet  quasi  for- 
malem  effectum  directe  et  immediate  actuali 
inheerentiae  contrarium ;  sicut  e  converso  ac- 
tuali  inhaerentiae  repugnat  ut  per  se  sit. 

4.  Tertio  negat  hsec  opinio  mutari  in  quan- 
titate  actionem  seu  dependentiam,  per  quam 
in  esse  conservabatur,  quod  duobus  modis 
defendi  potest;  primo  conjungendo  hancpar- 
tem  simul  cum  preecedentibus,  ut  si  conclu- 
datur,  nullam  in  quantitate  fieri  mutationem  ; 
et  in  hoc  sensu  fundari  debet,  cruia  Deus 
eadem  omnino  actione,  qua  conservat  quan- 
titatem  in  subjecto,  potest  illam  conservare 
sine  subjecto,  solum  continuanclo  eamdem  ac- 
tionem  seu  influxum ;  ergo  nihil  aliud  est  ne- 
cessarium.  Antececlens  cleclaratur,  altero  e 
duobus  modis  :  prior  est,  quia  quantitas,  prse- 
sertim  si  est  in  materia  prima,  non  conserva- 
tur  ab  illa  effective,  sed  tantum  materialiter; 

ergo  solus  divinus  influxus  sufficiens  est  in 
genere  causse  efficientis  ad  conservandum 
quantitatem.  Suppono  enim ,  nullam  aliam 
causam  secundam  efficientem  per  se  inter- 
venire  in  hac  actione;  ergo  si  Deus  illummet 
influxum  conservat,  sufficiet  ad  quantitatem 
sine  subjecto  conservandam;  miracuium  so- 
lum  in  hocconsistet,  quodille  influxus  non  est 
quantitati  debitus,  nisi  in  subjecto;  Deus  au- 
tem  vult  illum  etiam  extra  subjectum  dare; 
et  juxta  hunc  modum  nulla  mutatio  actionis, 
seu  dependentias  hic  intervenit,  nec  posi- 
tiva  nec  negativa.  Alio  modo  declaratur  ab 
aliquibus  illud  antecedens.  Nam  in  omni  re 
creata  est  intrinseca  et  essentialis  dependen- 
tia  a  Deo,  per  quam  solam  potest  sufficienter 
e  nihilo  educi,  quia  est  vera  creatio,  et  per 
eamdem  solam  potest  similiter  in  esse  con- 
servari;  quantitas  ergo  cum  sit  forma  creata, 
habet  hanc  dependentiam  essentialem  a  Deo, 
etiam  cum  inhseret  subjecto,  quamvis  preeter 
eam  habeat  aliam  dependentiam  non  essen- 
tialem,  per  quam  educitur  de  potentia  sub- 
jecti,  seu  conservatur  dependenter  ab  illo; 
ergo  cum  separatur  a  subjecto,  sufficienter 
conservari  potest  per  priorem  dependentiam 
essentialem,  absque  ulla  nova  actione.  Unde 
juxta  hunc  modum  hic  quidem  non  intervenit 
positiva  mutatio,  seu  additio  novi  influxus, 
sed  intercedit  privativa  mutatio,  seu  ablatio 
illius  actionis,  qua  conservabatur  quantitas 
dependenter  a  materia,  quasi  per  continua- 
tam  eductionem  ex  illa ;  repugnat  enim  esse 
actionem  eductivam,  ubi  non  est  subjectum. 
Unde  tandem  fit  (quod  mirabile  est)  minori 
influxu ,  seu  paucioribus  actionibus  conser- 
vari  quantitatem  sine  subjecto,  quam  in  illo. 
5.  Aliter  vero  principalis  modus  negandi 
specialem  actionem  novam,  qua  conservetur 
quantitas  separata,  insinuatura  Gajetan.  hic; 
supponittamen  principium  contrarium,  quoad 
secundam  partem  supra  tractatam ,  scilicet 
quantitati  separatse  addi  positivum  modum, 
quo  per  se  existat,  quo  addito,  dicit  naturali 
modo  posse  quantitatem  conservari,  sicut  an- 
tea  conservabatur  in  subjecto  per  idem  genus 

actionis ,  et  dependentiee ,  quia  modus  ille 
supplet  vicem  subjecti,  et  dat  quandam  sub- 
stantialem  vim  quantitati;  et  ideo  quamvis 
supernaturaliter  accipiat  illum  existendi  mo- 
dum,  tamen  illo  supposilo  (ait  Gajetan.)  natu- 
raliter  conservatur. 

6.  Quantitas  a  subjecto  separata  privatur 
modo  positivo  reali  et  intrinseco.  —  Dico 
primo,  quantitatem  separatam  privari  posi- 


tivo,  reali  et  intrinseco  modo,  quem  in  sub- 
jecto  habebat,  qui  appellatur  actualis  inhae- 
rentia,  seu  modus  unionis.  In  hac  conclusione 
videnlur  consentire  auctores  citati  in  secunda 
parte  prascedentis  opinionis,  et  alii  statim  ci- 
tandi,  quia  hsec  inheerentia,  vel  unio  non  est 
in  quantitate  sola  denominatio  a  subjecto,  sed 
internus  modus  ejus;  quod  sic  patet,  quia  in 
omni  composito  ex  partibus,  seu  actu  et  po- 
tentia ,  realiter  distinctis ,  praeter  entitates 
partium  seu  componentium,  unio  est  aliquid 
reale  distinctum  ab  illis,  et  in  utroque,  vel 
altero  eorum  intrinsece  existens ;  ergo  idem 
dicendum  est  in  hoc  composito  ex  materia  et 
quantitate;  ergo  talis  modus  unionis,  ut  mi- 
nimum,  esse  debet  intrinsecus  quantitati, 
sive  alius  correspondeat  in  materia,  sive  non; 
ergo  necesse  est  quantitatem,  cum  separatur 
a  subjecto,  privari  hoc  intrinseco  modo.  Pri- 
mum  antecedens  cum  prima  consequentia 
probatur,  quia  est  omnium  eadem  ratio  ;  po- 
sitis  enim  in  rerum  natura,  materia  et  anima, 
Verbo  ethumanitate,  quantitateetsubstantia, 
non  resultat  compositum,  nisi  aliquid  aliud 
addatur,  nimirum  quod  illa  sint  unita ;  ergo 
hoc  addit  aliquid  preeter  unibilia,  quod  non 
potest  esse,  nisi  in  illis,  vel  aliquo  illorum. 
Nec  potest  dici,  solum  addi  intimam  prsesen- 
tiam  et  indistantiam  eorum  inter  se,  nam 
existente  hujusmodi  prsesentia  potest  non 
esse  unio,  ut  evidenter  patet  in  Verbo  et  hu- 
manitate,  et  in  Angelo  intime  existente  in 
corpore,  et  eodem  modo  posset  Deus  ponere 
animam  intime  prsesentem  corpori  et  non  in- 
formantem  illud ;  et  hoc  discursu  in  materia 
de  incarnatione  probatum  est,  unionem  hypo- 
staticam  esse  aliquid  ex  natura  rei  distinctum 
a  Verbo,  et  humanitate,  et  necessario  esse  in 
humanitate,  cum  non  possit  esse  in  Verbo. 

7.  Jam  ergo  probatur  secunda  consequen- 
tia,  quia  si  modus  unionis  inter  materiam  et 
quantitatem  non  est  in  materia  prima,  seu 
substantia,  necesse  est,  ut  sit  in  quantitate; 
suppono  enim  hanc  unionem  non  posse  esse 
aliquam  rem,  seu  formam  habentem  pro- 
priam  entitatem  omnino  realiter  distinctam 
ab  utroque  componente,  seu  unibili,  sed  tan- 
tum  esse  modum  quemdam  illorum,  vel  alte- 
rius  eorum;  tum  quia  est  supervacaneum 
addere  novam  entitatem ,  cum  modus  hic 
sufficiat  ad  discursum  factum;  tum  etiam 
quia  ad  uniendam  illam  formam  requireretur 
alia  unio;  cum  enim  esset  entitas  distincta, 
esset  separabilis  ab  utroque  extremorum ; 
tum  denique,  quia  alias  non  immediate  uni- 

rentur  talia  unibilia  inter  se,  sed  in  illo 
tertio;  quod  in  preesente  dici  non  potest,  quia 
quantitas  et  substantia  iramediate  uniuntur, 
sicut  actus  et  potentia ;  de  qua  re  legi  possunt, 
quee  de  unione  humanitatis  ad  Verbum  dixi- 
raus  in  1  tomo;  nam  quoad  hoc  habent  prse- 
sentem  proportionem.  Si  vero  quis  contendat, 
unionem  hanc  esse  intrinsecum  modum  in 
subjecto  ipso  seu  materia ,  esto  hoc  ita  sit, 
non  propterea  negari  potest  consequenter, 
etiam  ex  parte  quanlitatis  esse  modum  ipsi 
intrinsecum,  tum  quia ,  non  repugnat,  unio- 
nes  quasi  partiales  esse  in  utroque  compo- 
nente,  quando  utrumque  mutabile  est;  hac 
enim  sola  ratione  in  Verbo  divino  negatur 
partialis  unio,  quia  iramutabile  est,  et  novi 
modi  incapax ;  hic  autem  utrumque  compo- 
nentium  est  mutabile,  neque  est  major  ratio, 
cur  in  materia  hic  modus  sit  intrinsecus, 
quam  in  quantitate;  tum  etiam  quia  quan- 
titas  magis  pendet  a  substantia ,  quam  e 
converso;  ergo  heec  unio,  quee  est  cum  de- 
pendentia,  et  ideo  inheerentia  dicitur,  magis 
esse  debet  in  forma,  quse  pendet,  quam  in 
subjecto,  a  quo  pendet.  Denique,  quia  unio 
formee  ad  subjectum  fit  per  actionem  magis 
intrinsecam  ipsi  formee,  quam  subjecto;  hic 
autem  quantitas  est  forma  accidentalis  sub- 
stantiee;  est  ergo  illi  intrinsecus  modus  unio- 
nis,  seu  inheerentia  ad  substantiam. 

8.  Atque  hinc  evidens  relinquitur  ultima 
illatio,  quia  implicat  contradictionem ,  des- 
tructo  altero  unibilium  manere  unionem; 
destructa  ergo  substantia  non  manet  in  quan- 
titate  unio,  quam  cum  illa  habebat;  quid 
autem  hic  modus  sit,  non  spectat  ad  hunc 
locum  explicare,  nam  commune  est  omnibus 
accidentibus,  imo  et  omnibus  unionibus;  et 
ideo,  ut  supra  dixi,  quee  de  unione  ad  Ver- 
bum  tractavi,  applicari  possunt  ad  reliquas, 
proportione  servata ;  ostendi  autem ,  hunc 
modum  non  esse  relationem  secundum  esse, 
sed  modum  absolutum,  quamvis  per  modum 
relationis  explicari  soleat,  propter  dependen- 
tiam,  quam  habet  non  solum  a  subjecto,  sed 
etiam  ab  altero  extremo,  cum  quo  fit  unio, 
propter  quod  fortasse  ab  Scoto  vocatur  rela- 
tio  extrinsecus  adveniens.  Qui  tamen  sine 
causa  dicit,  hanc  inheerentiam  quantilatis 
pertinere  ad  preedicainentum  passionis;  pas- 
sio  enim  consistit  in  fieri,  seu  in  actuali  mu- 
tatiohe  subjecti ;  heec  autem  inheerentia  habet 
esse  permanens  et  in  facto  esse,  et  ad  illud 
potius  terminatur  actio,  seu  passio  unitiva, 
quamvis  in  accidentibus ,    quee  connaturali 


modo  fiunt,  heec  actio  non  sit  distincta  ab 
illa,  qua  fit  ipsamet  entitas  formee,  quee  uni- 
tur;  hic  ergo  inheerentiee  modus,  prout  est  in 
quantitale,  ad  preedicamenlum  quantitatis 
revocatur,  quia  spectat  ad  formalem  causali- 
tatem ;  et  idem  est,  proportione  servata,  in 
ceeteris  accidentibus ;  in  communi  vero  ad 
nullum  preedicamentura  spectat,  sed  est  ve- 
luti  transcendens ,  quod  pluribus  preedica- 
mentis  commune  est.  Ad  fundamentum  autem 
contrariee  partis  prsecedentis  opinionis  jam 
responsum  est,  falsum  esse,  quod  sine  pro- 
batione  assumit;  exemplum  autem  illud  de 
parietibus  et  tecto  non  est  simile,  tum  quia 
ibi  non  est  formalis  et  intrinseca  unio,  sed 
localis  tantum  propinquitas ,  et  contactus  ; 
tum  etiam  quia  ibi  non  est  propria  causa- 
litas  intrinseca,  sed  solum  resistentia  quee- 
dam,  qua  unum  impedit  aliud,  ne  a  suo  loco 
illud  depellat;  quod  si  est  aliqua  causalitas 
effectiva,  tantum  erit  respectu  illius  Ubi,  in 
quo  tectura  detinelur,  et  hanc  necesse  est 
mutari,  mutato  suslentante,  et  per  alterius 
efficientiam  suppleri. 

9.  Probabile  est  quantitatem  separatamreci- 
pere  modum  positivum  quo  per  se  existat.  — 
Dico  secundo  :  probabile  est  quantitatem, 
quee  separata  conservatur,  positive  mutari 
recipiendo  modum  per  se  essendi,  actuali 
inheerentiee  repugnantem.  Hanc  conclusionem 
dico  tantum  esse  probabilem,  quia  demon- 
strari  non  potest;  et  opinio  Scoti  non  difficile 
posset  defendi;  heec  tamen  mihi  magis  pro- 
batur,  quia  videtur  esse  opinio  D.  Thom., 
art.  1 ,  ad  4 ;  dicit  enim,  in  quantitate  sepa- 
rata  esse  novam  compositionem  ex  esse,  et 
quod  est,  ubi  non  loquitur  de  compositione 
de  esse  et  essentia,  quia  heec  etiam  erat  in 
quantitate  inheerente;  item  quia  indicat,  hanc 
compositionem  advenire  ipsi  existentiee;  non 
potest  autem  intelligicompositio,  nisiaddatur 
aliquid,  quod  cum  preeexistente  compositio- 
nem  faciat.  Unde  art.  2,  ad  1,  dicit,  divinitus 
dari  accidentibus,  ut  per  se  sint;  et  in  4, 
dist.  12,  queest.  1,  art.  1,  queest.  3,  dicit  dari 
quantitati,  ut  per  se  subsistat;  et  ita  expli- 
cant  et  defendunt  Gajet.  hic;  Ferrar.,  4  contra 
Gent.,  cap.  66;  Richard.,  art.  14,  pag.  295. 
Rationes,  quas  Cajetanus  adducit,  sunt  ad 
explicandam  necessitatem,  et  utilitatem  hujus 
positivi  modi  ex  effectibus  ejus ;  et  omnes  huc 
tendunt,  quod  posilo  hoc  modo,  quantitas  na- 
turaliter  conservabitur  separata ;  sine  hoc 
autem  modo  erit  violenter.  Rursus ,  posito 
hoc  modo,  absque  novo  miraculo  poterit  sus- 

tentare  reliqua  accidentia,  et  nova  recipere, 
et  vicem  materiae  subire,  ut  pati  possit  et 
transmutari,  praesertim  in  raritate  et  densi- 
tate,  quae  intrinsecam  habitudinem  dicunt  ad 
materiam.  Denique  posito  hoc  modo,  potest 
quantitas  esse  principium  non  tantum  ut  quo, 
sed  ut  quod,  quia  jam  non  tantum  erit  quo 
aliquid  est,  sed  etiam  id,  quod  est;  secluso 
aulem  hoc  modo  non  possent  heec  fieri  sine 
multis  miraculis.  Deinde  adhibet  Cajetanus 
varia  exempla,  quibus  hoc  explicet  et  sua- 
deat,  quee  vel  magis  obscura,  vel  minus  certa 
sunt,  quam  id,  de  quo  agimus ;  et  ideo  illa 
omitto. 

10.  Ut  autem  hujus  conclusionis  sensus,  et 
vis  rationis  intelligatur,  advertendum  est, 
duobus  modis  posse  intelligi  addi  aliquid 
quantitati  separatse,  ut  per  se  sit  :  primo,  ut 
id,  quod  additur,  sit  res  aliqua  ex  se  habens 
propriam  entitatem  realiter  a  quantitate  dis- 
tinctam;  secundo,  ut  solum  sit  quidam  mo- 
dus  ex  natura  rei  seu  formaliter  distinctus 
a  quantitate,  non  tamen  addens  propriam 
entitatem  omnino  realiter  distinctam;  prior 
sensus  tribuitur  Henric,  Quodl.  4,  quaest.  7, 
16  et  36,  et  Quodl.  8,  qusest.  37;  sed  revera 
id  non  docet;  Gajetanus  vero,  quamvis  non 
distincte  sic  explicet  suam  sententiam,  tamen 
indicat  illam,  tum  in  discursu  et  rationibus 
suis;  dicit  enim,  hanc  entitalem  supplere  vi- 
cem  materiae,  et  esse  quasi  instrumentum 
ejus,  sicut  semen,  aut  calor  est  instrumentum 
substantiae,  licet  in  alio  genere ;  tum  etiam 
quia  supra  dixit,  subsistentiam  naturse  sub- 
stantialis  esse  entitatem  omnino  realiter  dis- 
tinctam  ab  illa;  videtur  autem  hic  cum  eadem 
proportione  loqui.  Ego  vero  non  loquor  in  hoc 
sensu  in  conclusione  posita,  nec  mihi  videtur 
verisimilis,  quia  nulla  est  necessitas  talis  en- 
titatis;  omnia  enim,  quae  Cajetan.  accumulat, 
in  quocumque  sensu  non  admodum  urgent, 
in  hoc  vero  nihil  omnino  suadent;  nam  quan- 
titas  proprie  non  est  principium  agendi,  nisi 
quatenus  sustentat  qualitates,  quse  sunt  prin- 
cipia  agendi;  non  ergo  magis  indiget  hac 
entitate  ad  hoc  munus  agendi,  quam  ad  illud 
sustentandi;  ad  sustentandum  autem  solum 
necesse  est,  ut  ipsa  quantitas  in  sua  entitate 
et  existentia  conservetur;  nam  quacumque 
ratione  id  fiat,  naturaliter,  et  sine  novo  mira- 
culo  sequitur,  ut  sustentet  reliqua  accidentia, 
quia  quantitas  per  suam  entitatem  recipit,  et 
in  se  habet  inhaerentia  reliqua  accidentia ; 
ergo  hoc  ipso,  quod  entitas  quantitatis  con- 
servatur,  conservabit  in  se  reliqua  accidentia 


sibi  inhaerentia,  quod  est  sustentare  illa  ;  et 
per  eamdem  entilatem  suam  similiter  conser- 
vatam  poterit  alterari ,  seu  transmutari  se- 
cundum  heec  accidentia,  quia  idem  potest  esse 
principium  recipiendi  in  fieri,  quod  est  prin- 
cipium  retinendi,  seu  sustentandi  formam  in 
facto  esse,  ad  quam  ierminatur  illud  fieri; 
omnes  autem  transmutationes,  quae  in  quan- 
titate  separata  fiunt,  terminantur  ad  quali- 
tates,  quae  in  illa  recipiuntur;  nam  ad  formam 
substantialem  ipsa  proprie  non  transmuta- 
tur,  ut  inferius  dicam. 

11 .  Igitur  ad  haec  omnia  non  magis  indiget 
quantitas  illa  entitate,  quam  ad  existendum 
separata;  ergo  ex  illis  omnibus  non  potest 
probari  necessitas  talis  entitatis;  neque  etiam 
probatur  ex  sola  conservatione  quantitatis  se- 
paratae  in  existentia  sua;  nam  sine  tali  enti- 
tate  facile  concipitur  quantitas  existens  per 
influxum  Dei  sine  subjecto.  Imo  non  facile 
intelligitur,  quomodo  entitas  illa  deservire 
possit  ad  sustentanclam  quantitatem;  inquiro 
enim,  an  illa  sit  substantia,  vel  accidens. 
Primum  dici  non  potest  secundum  fidem , 
quia  in  speciebus  consecratis  nulla  est  sub- 
stantia  praeter  Christum ;  haec  autem  entitas, 
cum  per  se  dicatur  afferre  propriam  realita- 
tem  distinctam  a  caeteris,  si  substantialis  est, 
erit  vera  substantia,  et  cum  materialis  sit, 
erit,  aut  materia,  aut  forma,  aut  compositum; 
si  autem  dicatur  esse  accidens,  erit  vera  ac 
propria  accidentalis  forma,  cum  dicatur  ha- 
bere  propriam  entitatem ;  potius  ergo  indi- 
gebit  ipsa  alio  sustentante,  quam  sustentare 
possit  quantitatem;  redibitque  de  illa  quaestio, 
quomodo  per  se  sit,  atque  ita  poterit  in  infi- 
nitum  procedi;  item  orietur  quaestio,  in  quo 
genere  causae  sustentet  illa  entitas  quantila- 
tem,  nam,  si  id  faciat  in  ratione  subjecti,  seu 
materialis  causae,  erit  quantitas  inhaerens,  et 
non  per  se;  si  in  ratione  efficientis,  est  im- 
pertinens,  nam  ad  hoc  sufficit  virtus  divina, 
ut  principalis,  et  virtus  verborum,  seu  cor- 
poris  Christi,  ut  instrumentalis;  si  vero  solum 
est  in  ratione  termini,  impertinens  etiam  est 
res  sic  distincta,  sed  sufficit  intrinsecus  mo- 
dus ,  sicut  alias  dictum  est  de  subsistentia 
substantiali. 

12.  Tandem  illa  entitas,  cum  materialis  sit, 
debet  esse  extensa,  et  corpoream  molem  ha- 
bere;  ergo  necesse  est,  ut  per  quantitatem 
illam  habeat;  ergo  oportet  ut,  vel  quantitas 
illi  inhaereat,  quod  omnino  falsum  est;  vel 
illa  inhaereat  quantitati,  quod  huic  positioni 
repugnat,  cum  dicatur  ipsa  sustentare  quan- 

titiitem.  Conclusio  ergo  posita  a  nobis  est  in 
posteriori  sensu  ;  et  quamvis  etiam  in  illo  non 
satis  probetur  illis  conjecturis  Cajetani,  ut 
ostendi  potesl  applicando  discursum  factum, 
est  tamen  per  se  facilis,  et  valde  credibilis; 
primo  ex  proportione  ad  subsistentiam  sub- 
stantiae;  est  enim  illa  realis  modus  positivus, 
quo  natura  substaniialis  terminatur,  ut  per 
se  sit;  cum  ergo  hic  quantitas  separetur,  ut 
perse  sit,  verisimile  est,  illi  dari  realem  mo- 
dum  proportionatum;  nam  per  se  esse,  non 
dicit  tantum  privationem ;  alias  vix  posset 
probari,  subsistentiam  esse  plus  quam  pri- 
vationem.  Secundo ,  quia  hi  modi  non  dis- 
tincti  realiter  a  rebus,  sed  tantum  ex  natura 
rei,  facile  in  eis  resultant,  quando  privantur 
aliis  contrariis  modis;  imo  saepe  experimur, 
non  auferri  unum  ex  his  modis,  prsesertim 
connaturalem,  nisi  addito  alio  opposito;  nec 
facile  intelligimus  posse  aliter  fieri ;  sic  enim 
aufertur  ab  humanitate  Christi  modus  sub- 
sistentiae,  posito  in  illa  modo  unionis  ad  Ver- 
bum ;  et  a  quantitate  corporis  Christi  aufertur 
modus  extensionis  in  ordine  ad  locum,  posito 
modo  indivisibiliter  existendi  in  loco;  sicut 
etiam  in  naturalibus  non  aufertur  a  corpore 
quanto  unum  Ubi,  nisi  detur  aliud;  neque  a 
corpore  sedente,  vel  stante  aufertur  talis 
situs,  nisi  detur  alius;  et  e  linea  recta  non 
aufertur  rectitudo,  nisi  detur  obliquitas,  vel 
similis  modus;  sic  ergo,  cum  a  quantitate 
auferatur  inhaerentia,  quse  est  modus  posi- 
tivus  connaturalis  illi,  verisimile  est,  dari 
illi  alium  modum  immediate  oppositum,  quo 
per  se  sit. 

13.  Tertio,  hoc  maxime  declaratur  in  his 
modis,  qui  sunt  veluti  ultimi  termini  illius 
rei,  quam  afficiunt ;  nam  ablato  uno,  statim 
resultat  alius,  ne  res  sine  termino  maneat; 
sic  divisa  linea,  et  ablato  puncto  continuante, 
resultant  alii  terminales  ;  et  hac  ratione  non 
potest  quantitas  privari  una  figura,  quin 
aliam  recipiat,  quia  figura  est  quasi  termi- 
nus  quantitatis;  sic  etiam  subsistentia  est 
terminus  existentiae  substantialis.  et  ideo  non 
aufertur,  nisi  addito  alio  termino,  media 
unione;  e  contrario  vero  inhserentia  suo  modo 
est  connaturalis  terminus  existentise  acciden- 
talis;  et  ideo  non  aufertur,  nisi  addito  alio 
termino  opposito,  quem  vocamus  modum  per 
se  essendi.  Tandem,  quicquid  sit,  an  hoc  sit 
simpliciter  necessarium  in  ordine  ad  poten- 
tiam  Dei  absolutam,  negari  non  potest,  quin 
sit  possibilis;  quee  est  enim  repugnantia?  Nam 
quse  supra  insinuabatur  in  favorem  Scoti , 


scilicct,  quod  repugnet,  modum  accidentalem 
carere  naturali  ordine  ad  subjectum,  revera 
nulla  est,  tum  quia  statim  ostendemus  ne- 
cessario  esse  concedendum  in  quantitate  se- 
parata  alium  modum  habentem  hujusmodi 
naturam;  tum  etiam  quia,  licet  hic  modus 
non  possit  esse  connaturalis  formae  acciden- 
tali,  supernaturaliter  tamen  potest  ei  adve- 
nire,  quia  Deus  potest  facere,  ut  accidens 
aliqualiter  participet  modum  existendi  sub- 
stantise,  per  quemdam  modum,  qui  formaliter 
(ut  sic  dicam)  similitudinem  habeat  cum 
substantiali  modo,  materialiter  autem  et 
entitative  sit  accidentalis,  ad  quod  satis  est, 
quod  afficiat  et  terminet  entitatem  acciden- 
talem,  quamvis  aliud  subjectum  non  respi- 
ciat.  Quod  si  hic  modus  est  possibilis,  negari 
non  potest,  quin  perfectiori  ratione  separetur 
quantitas  affecta  illo  modo,  quam  per  solam 
negationem  inhaerentise,  quia  ille  modus  ali- 
quid  perfectionis  affert ;  imo  majoris  perfec- 
tionis  videtur,  quam  inhserentia,  propter 
majorem  cum  substantia  similitudinem.  At- 
que  hoc  sensu  fient  probabiles  conjecturae 
Cajetani;  prsesertim  illa,  quod  quantitas  sic 
terminata  minus  violenter  erit,  magisque 
connaturali  modo ,  meliusque  disposita  ad 
actiones  et  passiones,  nec  solum  erit  actu  non 
inhserens  subjecto ,  sed  etiam  erit  incapax 
inhsesionis  ex  vi  talis  modi  existendi,  quem 
habet;  in  quo  intelligitur  differre  ab  anima 
separata,  narn  haec  licet  careat  actuali  infor- 
matione,  non  tamen  habet  positivum  modum 
repugnantem  informationi ,  unde  quoad  id 
incompleta  manet,  et  quasi  interminata ,  et 
violenter;  quantitas  vero  separata  recipit 
modum  incompossibilem  inhaerentiae,  ut  se- 
cundum  eum  statum  terminata  maneat,  et  in 
statu  quasi  connaturali,  supposito  miraculo. 
Denique  hic  modus  necessarius  est,  ut  possit 
quantitas  per  positivam  actionem  separari  a 
substantia ,  quod  supra  diximus  convenien- 
tius  dici,  ad  vitandam  in  hoc  mysterio  sub- 
stantiae  annihilationem,  meliusque  rationem 
conversionis,  et  transubstantiationis  explican- 
dam.  Argumenta  vero  facta  in  favorem  opi- 
nionis  Scoti  in  his,  quse  diximus,  soluta  sunt. 
'I  4.  Quantitate  a  subjecto  separata  mutatur 
actio  qua  illa  in  subjecto  conservabatur.  — 
Dico  tertio  :  cum  quantitas  a  substantia  se- 
paratur,  necesse  est  actionem  mutari,  qua 
conservatur  a  Deo,  ita  ut  cesset  actio,  qua 
prius  in  substantia  conservabatur,  et  per 
novam  aliam  in  se  conservetur.  Ad  hanc 
conclusionem    probandam   suppono    primo, 

quantitatem,  et  omnem  formam,  quae  in  sub- 
jecto,  et  dependenter  a  subjecto  a  Deo  con- 
servatur,  unica  tantum  actione  conservari; 
vanum  est  enim  plures  actiones  conservativas 
totales  fingere,  cum  una  sufficiat.  Inauditum 
etiam  est,  formam,  quse  educitur  de  potentia 
subjecti,  simul  per  aliam  actionem  vere  ac 
proprie  creari;  hoc  enim  modo  fieri,  ex  natura 
sua  proprium  est  animse  rationalis;  alioqui, 
sicut  heec  conservatur  separata,  ita  aliae  na- 
turaliter  conservarentur,  quia,  licet  cessaret 
actio  conservativa  ex  subjecto,  non  tamen 
conservativa  per  modum  creationis,  quee  per 
se  sufficere  dicitur,  et  non  est  cur  pendeat 
ab  alia  actione ,  cum  tantum  concomitanter 
se  habeant.  Quod  autem  dicebatur  de  depen- 
dentia  essentiali,  intellectum  de  unica  et  de- 
terminata  dependentia  actuali  per  modum 
creationis,  falsum  omnino  est,  ut  supra  etiam 
attigi  tractando  de  sacramentis  in  genere.  Se- 
cundo  suppono,  actionem,  qua  conservatur 
quantitas  dependenter  a  subjecto,  vel  extra 
subjectum,  tantum  inter  se  differre,  quantum 
differunt  generatio  seu  eductio  formse  de  po- 
tentia  materise,  et  creatio  ejus;  ita  enim  inter 
se  comparantur  actiones  conservativse,  sicut 
productivee  inter  se;  nam  conservatio  per  se 
et  in  eodem  ordine,  nihil  aliud  est,  quam 
actio  productiva  durans ;  sed  productio  quan- 
titatis  extra  subjectum  esset  creatio,  quia 
esset  productio  ex  nihilo;  productio  vero 
quantitatis  in  et  ex  subjecto,  non  est  creatio, 
sed  eductio  talis  formae  de  potentia  subjecti, 
alterationi  seu  potius  augmentationi  similis; 
sunt  ergo  illee  actiones  inter  se  omnino  di- 
versee;  ergo  eadem  diversitas  est  inter  actio- 
nem,  qua  quantitas  conservatur  separala, 
vel  dependenter  a  subjecto ;  nam  illa  est  ad 
modum  creationis,  heec  ad  modum  educ- 
tionis,  cum  quantitas  ex  natura  sua  a  materia 
pendeat.  Ex  his  ergo  manifcste  concluditur 
assertio  posita,  nam,  ablata  materia,  necesse 
est,  tolli  actionem,  qua  in  ea  quantitas  con- 
servabatur;  tum  quia  per  illam  solum  con- 
servabatur  quantitas  dependenter  a  materia ; 
tum  etiam  quia  illamet  actio  essentialiter 
pendebat  a  concursu  materiae;  in  hoc  enim 
differt  ab  actione  creativa ;  neque  ad  hanc 
actionem  potest  quicquam  conferre  modus 
per  se  essendi  datus  quantitati,  tum  quia  ille 
nullo  modo  habet  vicem  causse  materialis , 
respectu  talis  actionis ;  tura  etiam  quia  ille 
modus  ordine  naturse  supponit  existentiam 
quantitatis,  ut  possit  illam  terminare7  et  con- 
sequenter  etiam  supponit  actionem,  per  quam 


conservatur;  non  est  ergo  illa  actio  eadem, 
quse  antea  erat  cum  concursu  materiae; 
oportet  ergo,  ut  sit  alia  per  modum  creatio- 
nis,  quse  nec  sit  ex  subjecto,  nec  sit  quau- 
titati  connaturalis.  Atque  ita  facile  intelli- 
gitur,  quomodo  Deus  suppleat  causalitatem 
subjecti  per  novam  actionem  altioris  ordinis; 
intelligitur  etiam  hanc  actionem  esse  aliquid 
ex  natura  rei  distinctum  a  quantitate  ipsa, 
cum  possit  illi  advenire,  et  ab  illa  separari; 
est  ergo  modus  ejus,  de  quo  negari  non  po- 
test,  quin  nullam  dicat  habitudinem  ad  sub- 
jectum ,  sed  solum  ad  terminum ,  qui  esfc 
quantitas  ipsa,  quia  actio  creativa  intrinsece 
et  essentialiter  postulat  independentiam  a 
materiali  causa. 

SECTIO  III. 

Utrum  alia  accidentia  panis  et  vini,  quae  cum  quanti- 
tate  manent  post  consecrationem,  mutent  existendi 
modum. 

1 .  Qusestio  intelligitur  de  qualitatibus,  quee 
proprias  entitates  habent.  Nam  de  relationi- 
bus  et  aliis  modis  nulla  est  difficultas,  quin 
in  suis  fundamentis  maneant.  De  qualitatibus 
ergo  Nominales  consequenter  dicunt,  omnes 
mutare  existendi  modum,  et  manere  per  se 
separatas,  quia  negant  esse  unam  aliquam 
quantitatem  substantiae,  quae  maneat,  in  qua 
reliqua  accidentia  possint  inhaerere,  et  non 
est  ulla  ratio,  ob  quam  una  qualitas  magis  in 
alia  sit,  quam  e  contrario.  Ita  Ocham,  tract. 
de  Eucharist.,  cap.  28,  et  in  4,  q.  7;  Aliaco, 
quaest.  5;  Major,  dist.  12,  quaest.  2;  Gabriel, 
lect.  44  in  canon.  At  vero  Marsil.,  in  4,  q.  9, 
art.  2,  admittens  propriam  quantitatem  a 
substantia  distinctam,  negat,  qualitates  ma- 
nentes  in  ea  inhaerere;  fortasse,  quia  existi- 
mavit,  cum  hse  omnes  sunt  in  subjecto, 
neutram  alteri  inhaerere,  quia  nihil  potest 
substare,  nisi  quod  subsistit,  ut  Aristot.  indi- 
cat,  4Metaph.,  text.  14,  etpatet,  quia  nullum 
afferri  potest  signum  hujus  inhaesionis;  nam, 
sicut  quantitas  est  alba,  ita  albedo  est  quanta; 
ergo  vel  mutuo  sibi  inhaerent,  quod  est  im- 
possibile,  vel  neutra  alteri,  cum  sit  eequa 
ratio ;  solum  ergo,  quia  in  eodem  subjecto 
uniuntur,  mutuo  se  denominant.  Atque  hinc 
necessario  sequitur  qualitates  omnes  mutare 
existendi  modum,  quia  amittunt  inheerentiam, 
quam  in  substantia  habebant.  Unde  concludit 
Marsil.  acquirere  modum  per  se  essendi. 
Posset  autem  alius  fingere,  quod,  licet  ex  na- 
tura  rei  non  inhsereant  quantitati,  postea  vero 

divinitus  fit,  ut  inhsereant;  ita  ut  non  mutent 
inheerentiam  in  per  se  existentiam,  sed  unam 
inhoerentiam  in  aliam,  ut  maneant  magis  unita 
et  colligata  quantitati,  et  ut  heec  subeat  vicem 
materiee,  possitque  alterationibus  subesse. 

2.  Qualitates  panis  et  vini  post  consecratio- 
nem  quantitati  unitse  maneat.  —  Dico  primo  , 
qualitates  panis  et  vini  post  consecrationem 
inhflerere  quantitati.  Ita  D.  Thom.  hic,  et  in  4, 
dist.  12;  ubi  Bonav.,  art.  1,q.  3,  art.  2,  q.  3; 
Richard.,  art.  1,  q.  2;  Scolus,  queest.  2  et  5; 
Durand.,  qusest.  1;  Paludan.,  q.  3;  Capreol., 
Soto,  et  alii  moderni ;  Alens.,  4  part.,  q.  40, 
memb.  1  et  2  ;  Henric,  Quodlib.  8,  q.  17; 
JEgid.,  Theorem.  45;  Ferrar.,  4  contra  Gentes, 
cap.  65.  Probatur  primo,  quia  necesse  est, 
sacramentales  species  manere  inter  se  unitas, 
alias  solum  haberent  inter  se  intimam  prse- 
sentiam  et  quasi  penetrationem ;  unde  ex  na- 
tura  rei  non  moveretur  vel  traheretur  calor, 
v.  gr.,  mota  albedine,  aut  e  contrario,  quia 
non  habent  inter  se  colligationem  ;  sed  quali- 
tates  non  uniuntur  inter  se  immediate,  quia 
nec  possunt  uniri  per  modum  actus  et  poten- 
tise,  propter  rationem  Nominalium,  quia  non 
est  major  ratio  de  una,  quam  de  alia;  et  quia 
neutra  respectu  alterius  habet  rationem  sub- 
jecti  aut  formee;  neque  inter  eas  fingi  potest 
aliud  genus  immediatfle  unionis,  ut  ex  his, 
queedicemus^fortioriconstabit;  ergooportet, 
ut  in  aliquo  tertio  uniantur ;  ergo  in  quanti- 
tate;  quia  nullum  potest  cogitari  aliquid 
aptius,  magisque  proportionatum;  nam  non 
potest  esse  substantia,  ut  ex  principiis  fidei 
constat;  nec  qualitas,  cum  sit  eadem  omnium 
ratio  ;  ergo  quantitas,  nam  de  ceeteris  preedi- 
camentis  nulla  potest  esse  suspicio;  ergo 
uniuntur  in  illa  tanquam  formse  in  subjecto, 
quia  scilicet,  omnes  inhserent  illi.  Probatur 
hsec  ultima  consequentia,  quia,  si  omnes  qua- 
litates  in  quantitate  uniuntur,  necesse  est,  ut 
singulee  qualitates  immediate  uniantur  cum 
quantitate  ipsa ;  non  potest  autem  inter  eas 
aliud  genus  unionis  excogitari,  nisi  formee  et 
subjecti;  nam  effectiva  unio  nulla  est,  nisi 
miraculose  sine  fundamento  fingatur;  neque 
etiam  alia  unio  formaiis,  quia  nullum  aliud 
compositionis  genus  inler  se  habere  possunt, 
ut  facile  etiam  patebit,  accommodando  hic 
discursum  supra  factum  de  unione  inter  cor- 
pus  Christi  et  species.  Secundo  probatur,  quia 
necesse  est,  qualitates  esse  in  aliquo  subjecto, 
alias  non  possent  species  consecratee  natura- 
liter  alterari,  nec  calor  et  frigus  inter  se  pu- 
gnarent,  nec  quantacumque  unius  intensio 


alterius  remissionem  causaret,  quia  formaliter 
solum  inter  se  pugnant  in  ordine  ad  idem 
subjectum  ;  sed  non  possunt  esse  in  alio,  nisi 
in  quantitate  :  ergo. 

3.  Objectio.  —  Solutio.  —  Dices  :  eodem 
argumento  probaretur  quantitatem  esse  in 
subjecto,  quia  alias  non  posset  naturaliter 
rarefieri  aut  condensari,  quod  consequenter 
concedit  Scotus,  dist.  12,  queest.  4,  quia  putat 
per  rarefactionem  acquiri  novam  quantitatem; 
Cajetan.  vero  hic  admittens  idem  fundamen- 
tum  conatur  nihilominus  defendere,  quantita- 
tem  separatam  posse  naturaliter  rarefieri;  sed 
mihi  non  sunt  intelligibilia,  quee  dicit;  nega- 
tur  ergo  consequentia  ex  D.  Thom.  hic,  art.  2, 
ad  3;  sed  potius  sequitur,  raritatem  et  densi- 
tatem  esse  in  quantitate,  ut  in  subjecto;  nam 
quantitatem  rarefieri,  non  est  acquirere  quan- 
titatem,  sed  modum  quemdam,  qui  est  quali- 
las,  seu  dispositio  illius,  ut  ex  Philosophia 
suppono. 

4.  Tertio  argumentor,  retorquendo  ratio- 
nem  factam  pro  Marsilio ,  quia  experimur, 
albedinem  existentem  in  speciebus  consecra- 
tis,  esse  ita  extensam  in  loco,  ut  penetrari 
non  possit  ab  alio  corpore;  ergo  hoc  habet 
ratione  quantitatis;  ergo,  vel  quia  quantitas 
est  in  ipsa,  ut  in  subjecto,  quod  nullus  dicet, 
quia  quantitas  est  propinquior  materifle,  ma- 
gisque  participat  rationem  potentise  recep- 
tivee,  quam  qualitas,  quse  formam  consequi- 
tur;  vel  quia  ipsa  est  in  quantitate  ut  in 
subjecto,  quod  inlendimus,  quia  non  potest 
excogitari  alius  modus,  quo  id  fiat,  quia  sola 
concomitantia  in  preesentia  locali  non  suffice- 
ret  ad  illum  effectum;  nam  posset  pelli  quan- 
titasetpenetrariqualitas,  si  tantum  concomi- 
tanter  ibi  essent ;  imo  nec  qualitas  posset  ha- 
bere  extensionem  in  ordine  ad  locum,  nisi  quia 
inhseret  subjecto  habenti  talem  extensionem ; 
simileque  argumentum  sumitur  ex  eo  quod 
superficies  est  et  videtur  alba  ;  nisi  enim  affi- 
ceretur  albedine,  non  posset  in  ea  talis  effec- 
tus  esse,  aut  apparere,  quia  sola  concomitan- 
tia  non  sufficit,  alioqui  eliam  aliee  qualitates 
inter  se  afficerentur  aliquo  modo  propter 
solam  concomitantiam. 

5.  Inhxrentia  qualitatum  in  quantitate  post 
consecrationem  eadem,  quse  ante ,  perseverat. 
—  Dico  secundo  :  heec  inheerentia  qualitatum 
in  quantitate  in  speciebus  consecratis,  non 
est  ex  speciali  miraculo,  sed  quia  ante  conse- 
crationem  erat,  et  per  illam  non  tollitur,  sed 
manet.  Ita  docent  consequenter  preedicti  auc- 
tores,  potestque  a  posteriori  probari,  argu- 


286 


QILEST.  LXXVII,  ART.  II. 


mento  in  prsecedente  conclusione  facto,  nam 
experientia  ibi  adducta ,  preesertim  ultima , 
aeque  procedit  de  his  accidentibus  in  subjecto 
existentibus;  et  potest  ita  declarari,  quia 
aliter  uniuntur  in  eodem  subjecto  superficies 
et  albedo,  quam  albedo  et  calor;  sed  albedo 
et  calor,  licet  non  uniantur  immediale  inter 
se,  uniuntur  tamen  in  uno  tertio.  scilicet  sub- 
jecto;  ergo  albedo  et  superficies  magis  debent 
inter  se  uniri,  quam  in  illo  tertio;  ergo  imme- 
diate,  et  consequenter  ut  potentia  et  actus. 
Major  probatur  illa  experientia ,  quod  calor, 
propter  solam  unionem,  quam  habet  in  sub- 
jecto  cum  albedine,  non  fit  per  se  visibilis, 
sed  tantum  per  accidens;  superficies  verofit 
aliquo  modo  per  se  visibilis,  ut  sensibile  com- 
mune,  saltem  secundum  extensionem,  quam 
causat  in  ipsa  albedine;  ergo  est  inter  hsec 
major  unio,  ratione  cujus  proprietates  suas 
aliquo  modo  sibi  invicem  communicant. 

6.  Secundo  solet  ratio  a  priori  reddi,  quia 
hee  qualitates  non  recipiuntur,  nisi  in  materia 
seu  subjecto  extenso;  ergo  recipiuntur  media 
quantitate ;  ergo  recipiuntur  proxime  in  ipsa; 
hcec  vero  secunda  consequentia,  ut  existimo, 
non  est  formalis;  nam  ex  vi  antecedentis 
solum  sequitur,  quantitatem  esse  dispositio- 
nem  pra3viam,  seu  medium  quo;  prout  for- 
tasse  est  respectu  substantialis  forma3;  non 
vero  sequitur  esse  medium  quod,  sicut  non 
est  respectu  formse  substantialis.  Addendum 
ergo  est,  quantitatem  in  materia  esse  preeviam 
creteris  accidentibus;  et  alioqui  esse  propor- 
tionatam  illis,  ut  in  ea  recipiantur ;  accidens 
enim  potest  esse  proportionatum  subjectum 
proximum  respectu  alterius  accidentis;  sic 
enim  potentise  animales  et  rationales  sunt 
subjeclum  proximum  suorum  actuum  et 
habituum,  quia  sunt  ex  suo  genere  potentiee 
passivse  et  proportionatas  talibus  formis;  sic 
ergo  quantitas  est  tanquam  potentia  passiva 
respectu  qualitatum  corporalium;  est  enim 
in  hoc  similis  materise  primae,  cujus  est  pro- 
prietas,  esse  aptam,  ut  afficiatur  his  acci- 
dentibus,  sicut  experientia  etiam  monstra- 
tum  est;  et  ipsse  etiam  qualitates,  cum 
sint  materiales ,  aptissime  recipiuntur  in 
quantitate,  ut  ab  illa  recipiant  corpoream 
molem  et  extensionem.  Tandem  hoc  etiam 
confirmatur  ex  mysterio  Eucharistiee,  quod 
hoc  modo  facilius  intelligitur;  nam  si  qualitas 
ex  natura  sua  non  esset  forma  quantitatis, 
fortasse  nec  supernaturaliter  posset  elevari 
ad  informandam  illam,  quia  fo-rma  non  habet 
effectum  formalem  extra  adsequatum  subjejc- 


tum  suum;  qua  ratione  non  potest  una  quali- 
tas  informare  aliam,  ad  quam  non  dicit  natu- 
ralem  habitudinem ,  ut  albedo  colorem ,  aut 
intentio  voluntatem.  Dices  :  nulla  substantia 
potest  alteri  inhcerere ;  ergo  nullum  accidens 
potest  alteri  substare.  Respondetur,  ut  pri- 
mum  subjectum  aptum  de  se  ad  sustentandum 
accidens  tanquam  primum  fundamentum,  sic 
conceditur  consequentia ,  et  hoc  modo  est 
proprium  substantise  substare  accidentibus; 
et  de  eodem  dixit  Aristoteles ,  accidens  non 
accidere  accidenti ;  scilicet,  nisi  in  ordine  ad 
aliquod  subjectum  utrique  commune;  et  eodem 
sensu  dici  solet  sola  substantia  subjectum 
quod,  accidens  vero  subjectum  quo,  quamvis 
in  quantum  accidens  vere  inhseret  accidenti, 
dici  potest  unum  esse  subjectum  quod  alte- 
rius,  ut  intellectus  suorum  actuum,  et  quan- 
titas  qualitatum ;  et  hoc  modo  substare,  neque 
est  proprium  substantise,  nec  excedit  naturam 
accidentis. 

7.  Nulla  fit  mutatio  per  consecrationem  in 
qualitatibus  panis  et  vini.  —  Dico  tertio  :  per 
consecrationem  nulla  fit  mutatio  in  qualitati- 
tibus  ex  pane  et  vino  remanentibus.  Proba- 
tur,  quia  non  mutant  inhserentiam,  et  conse- 
quenter  non  acquirunt  modum  per  se;  ergo 
nulla  in  eis  fit  mutatio.  Dices,  amittere  unio- 
nem,  quam  cum  substantia  habebant.  Res- 
pondeo,  immediate  nullam  habebant,  sed 
media  quantitate;  et  ideo  in  se  non  mutantur, 
sed  in  quantitate  ;  sicut  si  humanitas  desine- 
ret  esse  unita  Verbo,  accidentia  ejus  non  mu- 
tarent  modum  existendi,  quamvis  dicerentur 
desinere  esse  unita  Verbo  media  humanitate, 
quia  solum  per  illam  uniebantur  Verbo;  hoc 
autem  intelligendum  est,  quantum  ad  modum 
unionis;  nam  quantum  ad  modum  dependen- 
tia3  effectivcB,  si  aliquse  proprietates  panis  et 
vini  effective  pendent  in  conservari  a  forma 
substantiali,  ablata  illa,  necesse  est,  depen- 
dentiam  illam  ab  alio  agente  suppleri,  et  con- 
sequenter  depenclentiam  mutari;  et  eadem 
ratione,  destructa  substantia,  et  conservata 
quantitate,  naturaliter  et  sine  novo  miraculo 
conservantur  accidentia,  quse  effective  a  sub- 
stantia  non  pendebant,  quia  non  habebant 
immediatam  unionem  cum  illa ;  sicut  etiam 
postea  similia  accidentia  naturaliter  recipiun- 
tur  in  quantitate,  ut,  v.  gr.,  cum  species  ca- 
lefiunt;  at  vero  accidentia ,  quse  pendebant 
effective  a  subslantia,  non  conservantur  na- 
turaliter,  nisi  Deus  efficientiam  suppleat. 

8.  Dubium. —  Obiter  vero  hicinquiri  solet, 
an  supernaturaliter  possint  qualitates  per  se 

conservari,  separata?  non  solum  a  substantia, 
sed  etiam  a  quantitale;  aliqui  enim  negant 
hoc  esse  possibile,  ut  iEgid.,  Thcorem.  36  et 
sequent.;  Hervceus,  Quodlib.  II,  qurest.  29; 
et  videtur  esse  opinio  D.  Thom.,  Quodlib.  7, 
art.  10;  quia  qualilas  (inquiunt)  separata, 
neque  esset  individua,  neque  haberet,  quo 
distinguerelur  ab  aliis,  sicut  habet  quantitas, 
qua3  ex  se  et  natura  sua  est  principium  dis- 
tinctionis,  ul  hic  ait  D.  Thom.,  art.  2.  Unde, 
1  part.,  q.  50,  art.  4,  dicit,  si  albedo  esset 
separata ,  non  posset  secundum  numerum 
multiplicari.  Mihi  lamen  hsee  opinio  est  incre- 
dibilis,  pra^sertim  suppositis  mysteriis  ficlei, 
et  contrarium  docent  reliqui  Theologi  citati 
conclus.  1,  et  specialiter  Gapreol.,  dist.  12, 
qnasst.  1;  Marsil..  qua^st.  9;  Ferrar.,  4  contra 
Gentes,  cap.  65;  Soto,  d.  10,  qua^st.  2,  art.  2; 
Ledesma,  qua^st.  18,  art.  2;  et  ratio  est,  quia, 
si  quantitas  eonservatur  a  Deo,  cur  non  po- 
test  qualitas?neque  enim  magis  est  de  essen- 
tia  qualitatis  actu  inha^rere  quantitati,  quam 
sit  de  essentia  quantitatis  aclu  inhrerere  ma- 
teriffi.  Illud  vero,  quod  de  individuatione 
dicebatur,  valde  frivolum  est,  quia  melius 
potest  una  qualitas  per  suam  entitatem  nu- 
mero  el  realiter  distingui  ab  alia,  quam  una 
quantitas  ab  alia,  quia  qualitas  magis  habet 
de  actualitate;  actus  autem_est,  quidislinguit; 
unde  impossibile  est,  quod  Capreolus  et 
Ferrar.  significant,  posse  quidem  albedinem 
sic  separatam  conservari,  illam  tamen  non 
fore  individuam,  et  quia  impossibile  est,  ali- 
quid  realiter  existere  et  non  esse  singulare  et 
individuum,  et  specialiter  repugnat,  eamdem 
qualitatem,  quas  prius  inhasrebat,  postea  se- 
paratam  conservari,  ettamennon  esse  indivi- 
duam,  sicut  antea  erat,  cum  eamdem  entita- 
tem  retineat,  eo  vel  maxime,  quod,  licet  non 
sit  in  subjecto,  retinet  habituclinem  ad  sub- 
jectum,  per  quam  potest  intelligi  individua, 
sicut  de  anima  rationali  ipsi  docent.  D.  Thom. 
autem  in  prima  parte  (quicquid  sit  de  illo 
Quocllibeto)non  loquitursolum  de  separatione 
actualis  existentiee  forma3  a  materia,  sed  de 
omnimoda  abstractione,  quas  abstrahat  for- 
mam  etiam  ab  habitudine  ad  materiam,  qualis 
esse  non  potest  in  albedine,  neque  in  inclivi- 
duo,  neque  in  specie,  sed  reperitur  in  Ange- 
lis,  de  quibus  alia  quasstio  est. 


III. 

ARTICULUS  III. 


Utrum  species,  quae  reinanent  in  hoc  sacramento, 
possint  immutare  aliquid  extrinsecum  (4,  dist.  12, 
qiuest.  1,  dist.  2,  qucest.  1  et  2). 


1 .  Ad  tertium  sicproceditur.  Videtur,  quod 
species,  quse  remanent  in  hoc  sacramento,  non 
possint  immutare  aliquid  extrinsecum.  Pro- 
batur  enim  7  Physic,  quod  formse,  guse  sunt 
in  materia,  fiunt  a  formis,  quse  sunt  in  mate- 
ria,  non  autem  a  formis,  qusesunt  sine  mate^ 
ria,  eo  quod  simile  agit  in  sibi  simile.  Sed 
species  sacramentales  sunt  spedes  sine  materia, 
quia  remanent  sine  subjecto,  ut  ex  dictis  patet 
(art.  1  hujus  qurest.).  Nonergopossuntimmu- 
tare  materiam  exteriorem,  inducendo  aliquam 
formam. 

2.  Prse.terea,  cessante  actione  principalis 
agentis,  necesse  est,  quod  cesset  actio  instru- 
menti,  sicut  quiescente  fabro ,  non  movetur 
martellus.  Sed  omnes  formx  accidentales  agunt 
instrumentaliter  in  virtute  formse  substantia- 
lis  tanquam  principalis  agentis.  Cum  ergo  in 
hoc  sacramento  non  remaneat  forma  substan- 
tialis  panis  et  vini,  sicut  supra  habitum  est 
(quasst.  75,  art.  2  et  3),  videtur,  quod  formse 
accidentales  remanentes,  agere  nonpossiniad 
immutationem  exterioris  materise. 

3.  Prseterea,  nihil  agit  ultra  suam  speciem, 
quia  effectus  non  potest  esse  potior  causa.  Sed 
species  sacramentales  omnes  sunt  accidentia. 
Non  ergo  possunt  exteriorem  materiam  immu- 
tare,  ad  minus  ad  formam  substantialem. 

Sed  contra  est,  quod  si  non  possent  immu- 
tare  exteriora  corpora,  non  possent  sentiri. 
Sentitur  enim  aliquid  per  hoc,  quod  immuta- 
tur  sensus  a  sensibili,  ut  dicitur  lib.  2  de 
Anima  (text.  74,  et  121,  tom.  2). 

Respondeo  dicendum,  quod  quia  unumquod- 
que  agit,  in  quantum  est  ens  actu,  consequens 
est,  quod  unumquodque  sicut se  habet  ad  esse, 
ita  se  habeat  ad  agere.  Quia  igitur  secundum 
prsedicta  (art.  1  hujus  quasst.,  ad  3),  speciebus 
sacramentalibus  datum  est  divina  virtute,  ut 
remaneant  in  suo  esse,  quod  habebant,  sub- 
stantia  panis  etvini  existente,  consequens  est, 
quod  etiam  remaneant  in  suo  agere,  et  ideo 
omnem  actionem,  quam  poterant  agere,  sub- 
stantia  panis  et  vini  existente,  possunt  etiam 
agere,  substantia  panis  et  vini  transeunte  in 
corpus  et  sanguinem  Christi.  Unde  non  est 
dubiwm ,  quod  possunt  immutare  exteriora 
corpora. 

Ad  \  ergo  dicendum,  quod  species  sacra- 

mentales,  licet  sint  formse  sine  materia  exi- 
stentes,  retinent  tamen  idem  esse,  quod  habe- 
bantprius  in  materia.  Et  ideo  secundum  suum 
esse  assimilantur  formis,  quse  sunt  in  materia. 

Ad  %  dicendum,,  quod  ita  actio  formse  acci- 
dentalis  dependet  ab  actione  formse  substan- 
tialis,  sicut  esse  accidentis  dependet  ab  esse 
substantiee.  Et  ideo,  sicut  divina  virtute  datur 
speciebus  sacramentalibus,  ut  possint  esse  sine 
substantia,  ita  datur  eis  utpossint  agere  sine 
forma  substantiali,  virtute  Dei,  a  quo  sicut  a 
primo  agente  dependet  omnis  actio  formse,  et 
substantialis  et  accidentalis. 

Ad  3,  dicendum,  quod  immutatio,  quse  est 
ad  formam  substantialem ,  non  fit  a  forma 
substantiali  immediate,  sed  mediantibus  qua- 
litatibus  activis  et  passivis,  quae  agunt  in 
virtute  formse  substantialis .  Hxc  autem  virtus 
instrumentalis  conservatur  in  speciebus  sacra- 
mentalibus  divina  virtute,  sicut  et  prius  erat. 
Et  ideo  possunt  agere  ad  formam  substantia- 
lem  instrumentaliter .  Per  quem  modum  ali- 
quid  potest  agere  ultra  suam  speciem.,  non 
quasi  virtute  propria,  sed  virtute  principalis 
agentis. 

COMMENTARIUS. 

Conclusio  D.  Thom.  est,  species  separatas 
posse  habere  omnes  actiones,  quas  haberent  in 
subjecto. — RespondetD.  Thom.  species  sepa- 
ratas  posse  habere  omnem  actionem,  quam  in 
substantiis  panis  et  vini  habere  possent;  et 
ratio  ejus  est,  quia  retinent  idem  esse;  subin- 
telligendum  vero  est,  retinere  illud  cum  modo 
suo  naturali  ad  actionem  physicam  accommo- 
dato ;  nam  etiam  corpus  Christi  habet  suum 
esse,  et  tamen  non  potest  naturaliter  habere 
omnem  actionem  suam,  quia  non  habet  illud 
modo  accommodato  ad  agendum;  hoc  autem 
non  distincte  explicuit  D.Thom.,  quia  perse 
facile  erat  ex  preecedentibus  articulis ;  quan- 
titas  enim  non  est  principium  agendi,  sed 
sustentat  qualitates,  quse  sunt  actionum  prin- 
cipia ;  qualitates  autem,  ut  diximus,  non  mu- 
tant  existendi  modum;  et  quamvis  mutarent 
quoad  inhserentiam,  ita  ut  per  se  essent,  hoc 
non  posset  impedire  actionem,  tum  quia  mo- 
dus  per  se  existendi  est  satis  accommodatus 
ad  agendum ;  tum  quia  in  humanitate  Christi 
nihil  impedit  ejus  actiones,  quod  non  in  se 
subsistat,  sed  in  Verbo.  Ultimo,  conclusio 
intelligenda  est  de  illis  actionibus,  quarum 
principia  adsequata  sunt  accidentia.  Nam,  si 
quse  est  actio,  ad  quam  preeter  concursum 
accidentis  requiralur  immediatus  concursus 


formse  substantialis,  aliter  erit  de  illa  philo- 
sophandum,  ut  in  sequent.  disput.  dicemus, 
ubi  explicabimus  solutiones  ad  2  et  3,  in 
quibus  hoc  D.  Thom.  tetigit. 

ARTICULUS  IV. 

Utrum  species  sacramentales  possint  corrumpi  (infra, 
art.  5,  corp.  Et4,  dist.  12,  quaest.  l,art.  2,  quaest.  3. 
Et  4  contra,  cap.  66). 

\ .  Ad  quartum  sic  proceditur.  Videtur, 
quod  species  sacramentales  corrumpi  non  pos- 
sint.  Corruptio  enim  accidit  per  separationem 
formse  a  materia.  Sed  materia  panis  non  re- 
manet  in  hoc  sacramento,  sicut  ex  supra  dictis 
patet  (queest.  75,  art.  2  et  6).  Ergo  hujusmodi 
species  non  possunt  corrumpi. 

2.  Prseterea,  nulla  forma  corrumpitur,  nisi 
per  accidens,  corrupto  subjecto;  unde  formse 
per  se  subsistentes  incorruptibiles  sunt,  sicut 
patet  in  substantiis  spiritualibus .  Sed  species 
sacramentales  sunt  formse  sine  subjecto;  ergo 
corrumpi  non  possunt. 

3.  Prseterea,  si  corrumpuntur ,  aut  hoc  erit 
naturaliter,  aut  miraculose.  Sed  non  natura- 
liter,  quia  non  est  ibi  assignare  aliquod  cor- 
ruptionis  subjectum,  quodmaneat,  corruptione 
terminata;  similiter  etiam  nec  miraculose, 
quia  miracula,  quse  sunt  in  hoc  sacramento, 
fiunt  virtute  consecrationis,  per  quam  species 
sacramentales  conservantur ;  non  est  autem 
idem  causa  conservationis  et  corruptionis. 
Ergo  nullo  modo  species  sacramentales  cor- 
rumpi  possunt. 

Sed  contra  est,  quod  sensu  deprehenditur, 
hostias  consecratas  putrefieri  et  corrumpi. 

Respondeo  dicendum,  quod  corruptio  est 
motus  ex  esse  in  non  esse.  Dictum  est  autem 
supra  (art.  prseced.),  quod  species  sacramen- 
tales  retinent  idem  esse,  quod  prius  habebant, 
substantia  panis  et  vini  existente.  Et  ideo, 
sicut  esse  horum  accidentium  poterat  corrum- 
pi,  substantia  panis  et  vini  existente,  ita 
etiam  potest  corrumpi,  illa  substantia  ab- 
eunte.  Poterant  autem  hujusmodi  accidentia 
primo  corrumpi  dupliciter  :  uno  modo  per  se, 
alio  modo  per  accidens.  Per  se  quidem,  sicut 
per  alterationem  qualitatum,  et  augmentum, 
vel  diminutionem  quantitatis.  Non  quidem 
per  modum  augmenti  vel  diminutionis ,  qui 
invenitur  in  solis  corporibus  animatis  (qualia 
non  sunt  substantia  panis  et  vini) ,  sed  per 
additionem  vel  divisionem.  Nam  sicut  dicitur 
3  Metaph.,  per  divisionem  una  dimensio  cor- 
rumpitur,  et  fiunt  duse;  per  additionem  autem 

e  converso,  ex  duabus  fit  una.  Et  per  hunc 
modum  manifeste  possunt  corrumpi  hujusmodi 
accidentia  post  consecrationem,  quia  et  ipsa 
quantitas  dimensiva  remanens  potest  divisio- 
nem  et  additionem  suscipere,  et  cum  sit  sub- 
jectum  qualitatum  sensibilium,  sicut  dictum 
est  (art.  2  hujus  qusest.),  potest  etiam  esse 
subjectum  alterationis  earum,  puta,  si  altere- 
tur  color  aut  sapor  panis  aut  vini.  Alio  modo 
poterant  corrumpi  per  accidens  per  corrup- 
tionem  subjecti;  et  hoc  modo  possunt  corrumpi 
etiampost  consecrationem.  Quamvis  enim  sub- 
jectum  non  remaneat,  remanet  tamen  esse, 
quocl  habebant  hujusmodi  accidentia  in  sub- 
jecto,  quod  quidem  est  proprium  et  conforme 
subjecto.  Et  ideo  hujusmodi  esse  potest  cor- 
rumpi  a  contrario  agente,  sicut  corrumpeba- 
tur  substantia  panis  vel  vini,  quse  etiam  non 
corrumpebatur ,  nisi  prsecedente  alteratione 
circa  accidentia. 

Distinguendum  tamen  est  inter  utrumque 
modum  harum  prsedictarim  corruptionum. 
Quia  cum  corpus  Christi  et  sanguis  succedant 
in  hoc  sacramento  substantise  panis  et  vini,  si 
fiat  talis  immutatio  ex  parte  accidentium , 
quse  non  suffecisset  ad  corruptionem  panis  et 
vini,  propter  talem  immutationem  non  desinit 
corpus  et  sanguis  Christi  esse  sub  hoc  sacra- 
mento,  sive  fiat  immutatio  ex  parte  qualitatis 
(puta  cum  modicum  immutatur  color  aut 
sapor  panis  vel  vini),  sive  ex  parte  quantitatis, 
sicut  cum  dividitur  panis  aut  vinum  in  tales 
partes,  quod  adhuc  in  eis  possit  salvari  natura 
panis  aut  vini. 

Si  vero  fiat  tanta  immutatio,  quod  fuisset 
corrupta  substantia  panis  et  vini,  non  rema- 
nent  corpus  et  sanguis  Christi  sub  hoc  sacra- 
mento,  et  hoc  sive  ex  parte  qualitatum,  sicut 
cum  ita  immutatur  color  et  sapor,  et  alise 
qualitates  panis  et  vini,  quod  nullo  modo  pos- 
sent  compati  naturam  panis  aut  vini;  sive 
etiam  exparte  quantitatis,  puta  si pulverize- 
tur  panis,  vel  vinum  in  tam  minutas  partes 
diviclaiur,  ut  jam  non  remaneat  species  panis 
vel  vini. 

Ad  \  ergo  dicendum,  quod  ad  corruptionem 
per  se  pertinet,  quod  auferat  esse  rei,  unde 
in  quantum  esse  alicujus  formse  est  in  materia, 
consequens  est,  quod  per  corruptionem  separe- 
tur  forma  a  materia.  Si  vero  hujusmodi  esse 
non  esset  in  materia,  simile  tamen  ei,  quod  est 
in  materia,  posset  per  corruptionem  auferri, 
etiam  materia  non  existente,  sicut  accidit  in 
hoc  sacramento,  ut  ex  dictis  patet  (in  corp. 
art.). 

XXI. 


Ad  2;  dicendum,  quod  species  sacramenta- 
les,  licet  sint  formse  non  in  materia,  habent 
tamen  esse,  quod  prius  in  materia  habebant. 

Ad  3,  dicendum,  quod  corruptio  illarum 
specierum  non  est  miraculosa,  sed  naturalis. 
Proesupponit  tamen  miraculum,  quod  est  fac- 
tum  in  consecratione,  scilicet,  quod  illse  species 
sacramentales .  retineant  esse  sine  subjecto, 
quodprius  habebant  in  subjecto,  sicut  et  csecus 
miraculose  illuminatus,  naturaliter  videt. 

GOMMENTARIUS. 

1 .  Conclusio  D.  Thom.  est,  eodem  modo  posse 
corrumpi  accidentia  omnia  separata,  sicut  et 
conjuncta  subjecto.  —  Titulus  articuli  duobus 
modis  intelligi  potest,  primo  indefinite,  utrum 
aliquae species  sacramentales,  et  sic  est  facilis, 
nam  sufficienter  intelligitur  quoad  qualita- 
tes,  et  hic  sensus  videtur  consentaneus  his, 
quee  D.  Thom.  docet  in  art.  5  et  8,  in  quibus 
significat,  quantitatem  non  corrumpi.  Se- 
cundo  potest  intelligi  titulus  universaliter  de 
omnibus  speciebus,  et  hunc  sensum  videtur 
indicare  D.  Thom.  in  progressu  articuli ;  est 
autem  difficilior  propter  quantitatem;  abslra- 
hamus  ergo  ab  utroque  sensu,  et  intelliga- 
mus,  hanc  queestionem  ad  eum  modum,  quo 
queestio  praecedentis  art.  definita  est,  an  sci- 
licet  ita  possint  corrumpi  accidentia  separata 
sicut  poterant  conjuncta,  ethoc  sensu  intelli- 
getur  qusestio  universaliter  de  omnibus  acci- 
dentibus.  Huic  autem  sensui  consentanea  est 
responsio  D.  Thom.,  scilicet,  ita  posse  esse 
horuin  accidentium  destrui  sine  substantia 
sicut  in  substantia  poterat,  quam  explicat  D. 
Thom.  distinguendo  duplicem  modum  cor- 
ruptionis,  per  se,  et  per  accidens,  et  utrum- 
que  conclusioni  applicando.  De  corruptione 
autem  per  se  nulla  est  difficultas,  neque  in 
qualitatibus,  quae  per  alterationem  fiunt,  et 
corrumpuntur,  quae  alteratio  hic  fieri  potest 
media  quantitate,  ut  subjecto ;  neque  in  quan- 
titate  ipsa,  eo  sensu,  quem  D.  Thom.  explicat, 
scilicet,  non  de  propria  corruptione,  sed  de 
divisione  solum,  per  quam  continuum,  ut  sic, 
potest  dici  corrumpi;  sic  enim  quantitas  se- 
parata  divisibilis  per  se  est  non  minus,  quam 
dum  erat  conjuncta.  At  vero  de  corruptione 
per  accidens,  quoe  est  ad  corruptionein  sub- 
jecti,  difficilius  intelligitur  conclusio,  tam  in 
qualitatibus,  quam  in  quantitate;  in  illis  qui- 
dem,  quia  non  habent  aliud  subjectum,  nisi 
quantitatem;  ergo  non  possunt  per  accidens 
corrumpi,  nisi  corrupta  quantitate;  heec  au- 

tem  corrumpi  non  potest,  ut  supra  significa- 
tum  est;  unde  in  quantitate  separata  est  dif- 
ficilior  hic  modus  corruptionis,  quia  illa  non 
habet  subjectum;  non  ergo  potest  corrumpi 
ad  destructionem  subjecti.  Unde  ulterius  est 
specialis  difficultas  circa  rationem  D.  Thom., 
scilicet,  ha?c  accidentia  posseper  accidens  cor- 
rumpi,  quia  licet  non  maneat  subjectum,  ma- 
net  tamen  idem  esse  accidentium ;  hoc  enim 
non  satis  esse  videtur,  quia  hoc  genus  cor- 
ruptionis  non  oritur  tantum  ex  ipso  esse,  ut 
sic,  sed  ex  dependentia  illius  e  subjecto  ;  ergo 
ablata  hac  dependentia,  non  poterit  illud  esse 
corrumpi  illo  genere  corruptionis. 

2.  Respondetur  discursum  D.  Thom.  par- 
tim  in  philosophico  principio,  partim  in 
Theologico  fundari;  supponit  itaque  ex  phi- 
losophia,  accidentia  per  accidens  corrumpi 
ad  corruptionem  substantiee,  quod  absolute 
verum  est,  non  descendendo  ad  omnia  et 
singula  accidentia,  de  quo  hic  D.  Thom.  nihil 
dicit.  Deinde  ex  Theologia ,  quamvis  in  Eu- 
charistia  non  sit  substantia  panis,  Christi  ta- 
men  corpus  ita  substitui  loco  illius,  ut  tam- 
diu  conservetur  sub  accidentibus,  quamdiu 
substantia  panis  conservaretur;  et  e  contrario 
ita  desinant  accidentia,  ablata  prsesentia  cor- 
poris  Christi,  sicut  desinerent  ablata  substan- 
tia;  atque  hinc  recte  concludit  non  minus 
corrumpi  posse  hic  accidentia  per  accidens, 
quam  corrumperentur,  prsesente  substantia, 
quia  retinent  idem  esse,  et  quodammodo 
eamdem  dependentiam ,  quia,  licet  non  sit 
omnino  ejusdem  rationis,  est  tamen  ejusdem 
proportionis,  quoad  hoc,  quod  ablato  corpore 
Christi,  illa  accidentia  destruuntur,  quse  des- 
truerentur,  ablata  substantia  panis.  Unde 
hanc  corruptionem  per  accidens  non  est  ne- 
cesse  intelligi  de  ea  quee  est  ad  corruptionem 
subjecti  proprie  et  in  rigore  sumptam,  sed, 
aut  de  tali  subjecto,  aut  de  eo,  quocl  aliquo 
modo  supplet  vicem  illius;  et  ita  est  sufficien- 
ter  responsum  ad  omnes  difficultates  tactas. 
Quse  veroaccidentia  hoc  modo  corrumpantur, 
an  omnia,  vel  aliqua,  hic  D.  Thom.  diserte 
non  explicat.  Dicemus  tamen  disputatione  se- 
quente,  post  sequenlium  articulorum  explica- 
tionem  in  quibus  aliud  D.  Thom.  insinuat.  Et 
haec  sufficiant  etiam  de  solutionibus  argu- 
mentorum. 


ARTICULUS  V. 


Utrurn  ex  speciebus  sacramentalibus  aliquid  possit 
generari  (infra,  art.  8,  ad  secundum.  Et  4,  dist.  12, 
qusest.  1,  art.  2,  queest.  4.  Et  4  contra,  cap.  66.  Et 
Quodlib.  9,  art.  5,  ad  3.  Et  1  cor.  11,  lect.  4,  fin.). 

1 .  Ad  quintum  sic  proceditur.  Videtur,  quod 
ex speciebus sacramentalibus  nihilpossit  gene- 
rari.  Quod  enim  generatur,  ex  aliqua  materia 
generatur.  Ex  nihilo  enim  nihil  generatur, 
quamvis  ex  nihilo  fiat  aliquidper  creationem. 
Sed  speciebus  sacramentalibus  non  subest  ali- 
qua  materia,  nisi  corpus  Christi,  quod  est  in- 
corruptibile.  Ergo  videtur,  quod  ex  speciebus 
sacramentalibus  nihilpossit  generari. 

2.  Prseterea,  ea,  quse  non  sunt  unius  gene- 
ris,  non  possunt  ex  se  invicem  fieri,  non  enim 
ex  albedine  fit  linea.  Sed  accidens  et  substan- 
tia  differunt  genere.  Cum  ergo  species  sacra- 
mentales  sint  accidentia,  videtur,  quod  ex  eis 
nonpossit  aliqua  substantia  generari. 

3.  Prseterea,  si  ex  eis  generetur  aliqua  sub- 
stantia  corporea,  illa  substantia  non  erit  sine 
accidente.  Si  ergo  ex  speciebus  sacramentalibus 
generetur  aliqua  substantia  corporea,  oportet, 
quod  ex  accidente  generetur  substantia  et 
accidens,  duo  ex  uno,  quod  est  impossibile. 
Ergo  impossibile  est,  quod  ex  speciebus  sacra- 
mentalibus  aliqua  substantia  corporea  gene- 
retur. 

Sed  contra  est,  quod  ad  sensum  videri  po- 
test ,  ex  speciebus  sacramentalibus  aliquid 
generari,  vel  cineres ,  si  comburantur,  vel 
vermes,  si  putrefiant,  vel  pulveres,  si  conte- 
rantur. 

Respondeo  dicendum,  quod  cum  corruptio 
unius  sit  generatio  alterius,  ut  dicitur  in 
primo  de  Generatione  (text.  47,  lom.  2), 
necesse  est,  quod  ex  speciebus  sacramentali- 
bus  aliquid  generetur,  cum  corrumpantur , 
ut  dictum  est  (art.  prseced.).  Non  enim  sic 
corrumpuntur ,  ut  omnino  dispareant ,  quasi 
in  nihilum  redigantur,  sed  manifeste  aliquid 
sensibile  eis  succedit.  Quomodo  autem  ex  eis 
aliquid  generari  possit,  difficile  est  videre. 
Manifestum  est  enim,  quod  ex  corpore  et  san- 
guine  Christi,  quze  ibi  veraciter  sunt,  non  ge- 
neratur  aliquid,  cum  sint  incorruptibilia.  Si 
autem  substantia  panis,  aut  vini  remaneret  in 
hoc  sacramento ,  vel  eorum  materia ,  facile 
esset  assignare,  quod  ex  eis  generatur  illud 
sensibile,  quod  succedit ,  ut  quidam  posuerunt . 
Sed  hoc  est  falsum,  ut  supra  habitum  est 
(q.  75,  art.  2  et  6).  Et  ideo  quidam  dixerunt, 


QILEST.  LXXVII,  ART.  V. 


291 


quod  ea,  quse  generantur ,  non  fiunt  ex  specie- 

bus  sacramentalibus,  sed  ex  aere  circumstan- 

te.   Quod  quidem  multipliciter  apparet  esse 

impossibile.  Primo,  quia  ex  eo  generatur  ali- 

quid ,   quod  prius  alteratum  et  corruptum 

apparet.  Nulla  autem  alteratio  vel  corruptio 

prius  apparuit  in  aere  circumstante,  unde  ex  eo 

vermes,  vel  cineres  non  generantur .  Secundo, 

quia  natura  aeris  non  est  talis,  quod  ex  eo 

per  tales  alterationes  talia  generentur.  Tertio 

quia  potest  contingere  in  magna  quantitate 

hostias  consecratas  comburi,  vel  putrefieri; 

nec  esset  possibile  tantum  de  corpore  terreno 

ex  aere  generari,  nisi  magna  et  valde  sensibili 

inspissatione  aeris  facta.  Quarto,  quia  idem 

potest  accidere,  corporibus  solidis  vircumstan- 

tibus  (puta,  ferro  aut  lapidibus),  qux  integra 

remanent   post    prsedictorum    generationem. 

Unde  hsec  positio  stare  non  potest,  quia  con- 

trariatur  ei,  quod  ad  sensum  apparet.  Et  ideo 

alii  dixerunt,  quod  redit  substantia  panis  et 

vini  in  ipsa  corruptione  specierum ;  et  sic  ex 

substantia  panis  et  vini  redeunte  generantur 

cineres,  aut  vermes,  aut  aliquid  hujusmodi. 

Sed  hsec  positio  videtur  esse  impossibilis.  Primo 

quidem,  quia  si  substantia  panis  et  vini  con- 

versa  est  in  corpus  et  sanguinem  Christi,  ut 

supra  habitum  est  (qusest.  75,  art.   2  et  4), 

non  potest  substantia  panis  et  vini  redire,  nisi 

corpore  etsanguine  Christi  iterum  converso  in 

substantiam  panis  vel  vini,  quod  est  impossi- 

bile;  sicut  si  aer  sit  conversus  in  ignem,  non 

potest  aer  redire,  nisi  iterum  ignis  converta- 

tur  in  aerem.  Si  vero  substantia  panis ,  aut 

vini  sit  annihilata,  non  potest  iterum  redire, 

quia  quod  in  nihilum  decidit,  non  redit  idem 

numero ,  nisi  forte  dicatur  redire  prsedicta 

substantia,  quia  Deus  de  novo  creat  aliam 

novam  substantiam  loco  primse.  Secundo  vide- 

tur  hoc  esse  impossibile ,  quia  non  est  dare, 

quando  substantia  panis  redeat.  Manifestum 

est  enim  ex  supra  dictis  (art.  4  hujus  qusest., 

et  quasst.  76,  art.  6,  ad  3),  quod  manentibus 

speciebus  panis  et  vini,  manent  corpus  et  san- 

guis  Christi,  quse.  non  sunt  simul  cum  substan- 

tia  panis  et  vini  in  hoc  sacramento,  secundum 

prsehabita  (qusest.  75,  art.  2  et  6).  Unde  sub- 

stantia  panis  et  vini  non  potest  redire,  specie- 

bus   sacramentalibus   manentibus.    Similiter 

etiam  nec  eis  cessantibus,  quiajam  substantia 

panis  et  vini  esset  sine  propriis  accidentibus, 

quod  est  impossibile.  Nisi  forte  dicatur,  quod 

ipso  ultimo  instanti  corruptionis  specierum, 

redit,  non  quidem  substantia  panis  et  vini 

(quia  illud  idem  instans  est}  in  quo  primo 


habent  esse  substantix  generatse  ex  speciebus), 
sed  materia  panis  et  vini,  quse  magis  de  novo 
creata  diceretur,  quam  rediens,  proprie  lo- 
quendo.  Et  secundum  hoc  posset  sustineri  prse- 
dicta  positio.  Verum  quia  non  rationabiliter 
videtur  dici,  quod  miraculose  aliquid  acciaat 
in  hoc  sacramento,  nisi  ex  ipsa  consecratione, 
ex  qua  non  est,  quod  materia  creetur,  vel  re- 
deat,  melius  videtur  dicendum,  quod  in  ipsa 
consecratione  miraculose  datur  quantitati  di- 
mensivse  panis  et  vini,  quod  sit  primum  sub- 
jectum  substquentium  formarum.  Hoc  autem 
est  proprium  materise,  et  ideo  ex  consequenti 
datur  prscdictse  quantitati  dimensivse  omne 
illud,  quod  ad  materiam  pertinet.  Et  ideo 
quicquid  posset  generari  ex  materia  panis  vel 
vini  si  adesset,  totum  potest  generari  exprse- 
dicta  quantitate  dimensiva  panis,  vel  vini, 
non  quidem  novo  miraculo,  sed  ex  vi  miraculi 
prius  facti. 

Ad  \  ergo  dicendum,  quod  quamvis  non  sit 
ibi  materia,  ex  qua  aliquid  generetur,  quan- 
titas  tamen  dimensiva  supplet  vicem  materise, 
ut  dictum  est  (in  corp.  art.). 

Ad  2,  dicendum,  quod  illse  species  sacra- 
mentales  sunt  quidem  accidentia,  habent  ta- 
men  actum  et  vim  substantise,  ut  dictum  est 
(ibidem). 

Ad  3,  dicendum,  quod  quantitas  dimensiva 
panis  et  vini  retinet  naturam  propriam,  et 
accipit  miraculose  vim  et  proprietatem  sub- 
stantise.  Et  ideo  potest  transire  in  utrumque, 
id  est,  in  substantiam  et  dimensionem. 

COMMENTARIUS. 

1.  Quamvis  D.  Thom.  proponat  qusestio- 
nem,  an  hsec  generatio  fiat,  praecipue  tamen 
intendit  explicare  quomodo  fiat,  nam,  quod 
fiat,  dubium  non  est,  cum  experimentis  con- 
stet;  difficultas  ergo  circa  modum  est,  quia 
generatio  substantialis,  de  qua  est  sermo,  non 
fit,  nisi  ex  materia ;  hic  autem  nulla  est  ma- 
teria,  ex  qua  fiat,  cum  constet  ex  corpore 
Ghristi  fieri  non  posse.  Refert  ergo  primo 
opinionem  asserentem,  id,  quod  ex  speciebus 
consecratis  generari  videtur,  ex  aere  circum- 
stante,  seu  materia  ejus  fieri,  quam  opinionem 
dicit  esse  contrariam  ei,  quod  ad  sensum 
apparet,  quod  revera  ita  est,  satisque  ab  ipso 
quatuor  rationibus  explicatur.  Secundo  refert 
opinionem  asserentem,  redire  substantiam 
panis,  ut  ex  illa  aliquid  aliud  generetur, 
quam  duabus  rationibus  impugnat,  quarum 
prima  est  valde  difficilis,  quia,  in  ea  sumit 

D.  Thom.,  substantiampanis,siannihilataest, 
non  posse  eamdem  numero  redire  per  crea- 
tionem ;  si  autem  in  Christi  corpiis  con- 
versa  est,  non  posse  redire,  nisi  per  conver- 
sionem  corporis  Christi  in  ipsam,  quee  omnia 
cffcit  esse  impossibilia ;  hoc  autem  videtur 
esse  plane  falsum,  quia  certum  est  posse 
Deum  reproducere  per  creationem  idem  in- 
dividuum,  etiam  si  in  nihilum  redactum  sit, 
ut  idem  D.  Thom.  docet,  Quodlib.  4,  art.  5, 
et  aliis  locis,  ut  fuse  tractavi  preecedente 
tomo,  in  materia  de  resurrectione.  Deinde 
constat,  quamvis  lignum,  v.  gr.,  sit  conver- 
sum  in  ignem,  posse  Deum  idem  numero 
lignum  producere,  non  per  conversionem  ignis 
in  ipsum,  sed  per  creationem,  quia  nihil  est, 
quod  limitet  potentiam  Dei  ad  unum  agendi 
modum.  Tandem  certum  mihi  est,  non  esse 
impossibile  Deo,  convertere  corpus  Christi  in 
priorem  substantiam  panis,  ut  etiam  in  supe- 
rioribus  dixi.  Cum  ergo  D.  Thom.  dicit,  heec 
esse  impossibilia,  non  est  intelligendus  de  po- 
tentia  absoluta ;  sic  enim  esset  improbabilis 
ejus  sententia ;  sed  intelligendus  est,  non 
posse  fieri  sine  novis  miraculis,  quee  cum 
consecratione  non  habent  necessariam  con- 
nexionem,etita  exponit  Cajet.,  et  in  superio- 
ribus,  praasertim  in  commentario  art.  1 ,  nota- 
vimus  hanc  esse  D.  Thom.  mentem  in  hac 
materia.  Fateor  tamen,  stante  hac  expositione 
rationem  non  esse  admodum  efficacem , 
quoad  illationem;  satis  vero  est,  esse  proba- 
bilem.  Secunda  vero  ratio  est  optima  et  effi- 
cax,  quia  substantia  panis  non  potest  redire 
ante  instans,  in  quo  fit  generatio  alterius  ex 
speciebus  sacramentalibus,  quia  toto  illo  tem- 
pore  non  recedit  corpus  Christi,  quia  toto  illo 
tempore  non  est  facta  alteratio,  quee  suffice- 
ret  ad  corrumpendam  substantiam  panis; 
nam,  si  facta  fuisset,  prius  etiam  fuisset  gene- 
ratio,  cum  corruptio  unius  sit  generatio  alte- 
rius.  Rursus  nec  redit  substantia  panis  in  eo 
instanti,  quo  fit  generatio,  quia  tunc  jam  est 
facta  alteratio  sufficiens  ad  corrumpendum 
panem;  unde  nec  jam  sunt  propriee  disposi- 
tiones  ad  substantiam  panis  requisitee,  nec 
■  materia  prima  est  in  eo  instanti  capax  for- 
mee  panis,  cum  habeat  formam  alterius  rei 
quee  ex  illa  in  eodem  instanti  generatur. 

2.  Tertio  refert  D.  Thom.  opinionem  asse- 
rentem,  in  instanti  corruptionis  ac  generatio- 
nis  redire,  seu  creari  materiam  panis  et  vini, 
ut  ex  illa  fiat  generatio,  quam  etiam  rejicit 
D.  Thom.,  solum,  quianon  est  asserendum  in 
hoc  mysterio  miraculum,  quod  non  accidat 


ex  ipsa  consecratione,  ex  qua  (inquit)  non  est, 
quod  materia  creetur,  vel  redeat. 

3.  Conclusio  D.  Thom.,  generationem  factam 
ex  accidentibus  Eucharistix  fieri  ex  quanti- 
tate  ut  ex  subjecto.  —  Quarto  itaque  conclu- 
dit,  hanc  generationem  fieri  ex  ipsa  quanti- 
tate,  quee  per  consecrationem  miraculose 
accepit,  quod  sit  primum  subjectum  subse- 
quentium  formarum.  Quee  sententia  difficil- 
lima  est,  et  ideo  in  ea  explicanda  varii  sunt 
discipuli  D.  Thom.;  duplicem  enim  potest  ha- 
bere  sensum  :  primus  est  planus  et  simplex, 
quem  verba  pree  se  ferunt,  scilicet,  solam 
quantitatem  esse  subjectum  hujus  generatio- 
nis;  ita  ut  res  genita  non  constet  ex  forma,  et 
propria  materia,  sed  ex  forma  et  quantitate, 
loco  materiee;  et  ita  intellexerunt  D.  Thom. 
omnes,  qui  illum  impugnant,  et  ex  sectatori- 
bus  Ferrariensis,  4  contra  Gentes,  cap.  66, 
et  verba  D.  Thom.,  hic,  aperte  hoc  sonant, 
primo,  quia  dicit  quantitati  dari  ut  sit  pri- 
mumsubjectum,quod  est  proprium  materiee, 
ideoque  dari  illi  omne  illud,  quod  ad  mate- 
riam  pertinet.  Secundo,  quia  dicit  fieri  gene- 
rationem  ex  quantitate,  sine  novo  miraculo; 
at  vero  quacumque  ratione  aliqua  materia 
preeter  quantitatem  necessaria  sit,  non  pote- 
rit  fieri  sine  novo  miraeulo.  Nam  si  dicas,  ne- 
cessariam  quidem  esse  novam  actionem,  non 
tamen  esse  necessarium  novum  miraculum, 
quia  sequitur  ex  vi  prioris  consecrationis , 
contra  hoc  est,  quia  si  hic  esset  sensus  D. 
Thom.,  maleimpugnasset  tertiam  sententiam; 
nam  similiter  in  ea  dicendum  esset,  creatio- 
nem  seu  reditum  materiee  esse  ex  vi  prioris 
consecrationis ;  quid  est  enim  esse  ex  vi  prioris 
consecrationis,  nisi  quod  ex  vi  institutionis 
heec  actio  est  cum  illa  connexa,  ut  mysterium 
sit  omnino  sensibus  occultum?  Hoc  autem 
dici  potest  de  quacumque  actione,  sive  heec 
actio  vocetur  reditus,  sive  creatio,  sive  con- 
versio;  parum  enim  hoc  refert,  magisque  ad 
modum  loquendi,  quam  ad  rem  pertinet. 
Unde  sumitur  tertium  argumentum;  nam  D. 
Thom.,impugnando  tertiam  opinionem,abso- 
lute  negat  redire  materiam,  quod  generale 
est,  sive  dicatur  redire  per  creationem,  sive 
per  conversionem,  sive  quocumque  alio  mo- 
do,  ut  expresse  declarat  Quodlib.  9,  art.  5, 
ad  3.  Ubi  etiam  exponit,  non  loqui  solum  de 
eadem  numero  materia,  quae  prius  fuit,  ne- 
que  in  hoc  constitui  vim  rationis,  sed  simpli- 
citer  de  materia,  quia  non  potest  redire,  nisi 
per  novam  actionem  miraculosam.  Secundo 
in  solutione  ad  primum  expresse  negat, 


ibi 

esse  materiam  ex  qua  fiat  generatio.  affirmat 
vero  quantitatem  supplere  vicem  ejus;  et  in 
solutione  ad  secundum  addit,  licet  quantitas 
sitaccidens,habere  vim,  etactumsubstantice; 
et  in  solutione  ad  tertium,  clarissiine  subdit, 
quantitati,  retenta  propria  natura ,  accidere 
miraculose  vim  et  proprietatem  substantice; 
et  in  4,  dist.  12,  quaest.  1,  art.  2,  qucestiunc. 
4,  dicit,  sicut  datur  quantitati,  ut  subsistat, 
ita  etiain  dari,  ut  subjiciatur  alteri  forma3. 
Prseterea  idem  D.  Thom.,  4  contra  Gentes, 
cap.  66,  expresse  reprobat  opinionem  dicen- 
tem,  accidenlia  miraculose  converti  in  sub- 
stantiam;  unde  concludit  sola  accidentia  ad 
generationem  substantialem  sufficere.  Nihilo- 
minus  alii  Thomistse  alium  sensum  adhibent, 
nimirum  quantitatem  panis  in  instanti  gene- 
rationis  revera  non  manere,  neque  per  se 
ipsam  subjici  formse  substantiali,  aut  sub- 
stantialiter  componere  substantiam  genitam. 
sed  in  illo  instanti  converti  in  materiam 
quantam,  ex  qua  proxime  fit  generatio,  et 
ideo  dici,  quantitatem  accipere  vim  substan- 
tia3,  quia  accipit  vim  transeundi  in  substan- 
tiam ,  non  quod  ipsa  accipiat  vim  activam 
hujusmodi  conversionis ;  hoc  enim  est  impos- 
sibile,  cum  ipsa  sit  terminus  a  quo  ejusdem 
conversionis,  et  desinat  esse  per  illam;  sed 
quod  ex  vi  institutionis  sequatur  htec  con- 
versio,  et  quantitati  datum  sit,  ut  media  con- 
versione,  suppleat  absentiam  materise;  ita 
exposuit  D.Thom.  Capreolus,  in4,qu8est.  12, 
ad  argument.  cont.  3  conclus.,  quem  secuti 
sunt  Cajet.,  Soto,  et  alii,  qui  potissimum  moti 
sunt  hac  ratione,  quia  haec  opinio  in  priori 
sensu  est  incredibilis;  namsilittera  D.  Thom. 
sincere  inspiciatur,  aliquantulum  violenta  vi- 
detur;  favent  tamen  ultima  verba  art.,  in 
solut.  ad  3;  cum  enim  D.  Thom.  dixisset  ma- 
nere  quantitatem  in  propria  natura,  et  acci- 
pere  proprietatem  substantise,  subdit :  Etideo 
potest  transire  in  utrumque,  id  est,  in  sub- 
stantiam  et  dimensionem;  nam  verbum,  tran- 
sire,  conversionemsignificat,  etitaponderavit 
Capreol. ;  quanquam,  si  consideretur  argumen- 
tum,  et  cum  illo  conjungatur  solutio,  magis 
videtur  significare  productionem,  seu  educ- 
tionem  fornlce  substantialis  et  accidentalis  ex 
una  quantitate;  de  hac  enim  re  argumentum 
procedebat,  et  in  solutione  explicatur,  quo- 
modo  hoc  fiat,  supposito  priori  miraculo.  Et 
similem  Eequivocationem  habent  verba  se- 
quentis  articuli  in  corp.,  et  ad  2;  ubiD.  Thom. 
ait,  species  sacramentalesconverti  in  substan- 
tiam  et  species  rerum,  quee  ex  eis  generantur; 


tamen  in  4,  loco  supra  citalo,  prsesertim  in 
solutionibus  argumentorum,  videtur  apertius 
huic  sensui  favere.  Quapropter  satis  obscura 
est  in  hac  re  mens  D.  Thom.,  nec  video,  quo- 
modo  possit  satisfieri  omnibus  difficultatibus 
ibi  expositis ;  unde  in  4  Sent. ,  pra3sertim  solut. 
ad  4,  hunc  posteriorem  sensum  indicat;  in 
hac  vero  3  part.,  magis  in  priorem  inclinat; 
de  re  vero  ipsa  in  disputatione  sequenti  di- 
cemus. 

ARTICULUS  VI. 

Utrum  species  sacramentales  possint  nutrire  (4,  d.  12, 
quaest.  1,  art.  2,  queest.  5.  Et  4  contra,  cap.  66.  Et  1 
Cor.  11,  lect.  k,  fin.). 

\ .  Adsextum  sic proceditur .  Videtur,  quod 
species  sacramentales  non  possint  nutrire. 
Dicit  enim  Ambros.  (lib.  5  de  Sacram.,  cap.  4, 
in  med.,  tom.  4)  :  Non  istepanis  est,  qui  vadit 
in  corpus,  sed  panis  vitse  seternse,  qui  animse, 
nostrse  substantiam  fulcit.  Sed  omne,  quod 
nutrit,  vadit  in  corpus.  Ergo  panis  iste  non 
nutrit.  Et  eadem  ratio  est  de  vino. 

2.  Prseterea,  sicut  dicitur  de  Generatione 
(lib.  2,  text.  50,  tom.  2),  ex  eisdem  nutrimur, 
ex  quibus  sumus.  Species  autem  sacramenta- 
les  sunt  accidentia,  ex  quibus  homo  non  con- 
stat;  non  enim  accidens  est  pars  substantise, 
Ergo  videtur,  quod  species  sacramentales  nu- 
trire  non  possint. 

3.  Prseterea,  Philosophus  2  de  Anima  dicit 
(text.  47,  tom.  2),  quod  alimentum  nutrit, 
prout  est  substantia  qusedam,  auget  autetn, 
prout  est  aliquid  quantum.  Sed  species  sacra- 
mentalesnon  sunt  substantia.  Ergononpossunt 
nutrire. 

Sed  contra  est,  quod  Apostol.,  1  Cor.  11, 
loquens  de  hoc  sacramento,  dicit :  A  lius  qui- 
dem  esurit,  alius  autem  ebrius  est.  Ubi  dicit 
Gloss.  (ord.  ibi),  quod  notat  illos,  qui  post 
celebrationem  sacri  mysterii  et  consecrationem 
jjanis  et  vini,  suas  oblationes  vendicabant,  et 
aliis  non  communicantes  soli  sumebant,  ita  ut 
inde  etiam  inebriarentur.  Quod  quidem  non 
posset  contingere,  si  sacramentales  species  non 
nutrirent.  Ergo  species  sacramentales  nu- 
triunt. 

Respondeo  dicendum,  quod  hsec  qusestio  dif- 
ficultatem  non  habet,  prsecedenti  qusestione 
soluta.  Ex  hoc  enim,  ut  dicitur  2  de  Anima, 
cibus  nutrit,  quod  convertitur  in  substantiam 
nutriti.  Dictum  autem  est  (art.  prsec),  quod 
species  sacramentales  possunt  converti  in  sub- 
stantiam  aliquam,  quse  ex  eis  generatur.  Per 

eamdem  autem  rationem  possunt  converti  in 
corpus  humanum,  per  quam  possunt  converti 
in  cineres,  vel  in  vermes,  et  ideo  manifestum 
est,  quodnutriunt.  Quod  autem  quidam  dicunt, 
quod  non  vere  nutriunt,  quasi  in  corpus  hu- 
manum  convertantur,  sed  reficiunt  et  confor- 
tant  quadam  sensuum  immutatione  (sicut  homo 
confortatur  ex  odore  cibi  et  inebriatur  ex 
odore  vini)  ad  sensum  patet  esset  falsum.  Talis 
enim  refectio  non  diu  sufficit  homini,  cujus 
corpus  propter  continuam  deperditionem  res- 
tauratione  indiget,  et  tamen  homo  diu  susten- 
tari  posset,  si  hostias  et  vinum  consecratum 
sumeret  in  magna  quantitate.  Similiter  etiam 
non  potest  stare,  quod  quidam  dicunt,  quod 
species  sacramentales  nutriunt  propter  for- 
mam  substantialem  panis  et  vini,  quse  remanet, 
tum  quia  non  remanet,  ut  supra  habitum  est, 
(qusest.  75,  art.  6),  tum  quia  non  esfactus 
formse,  nutrire,  sed  magis  materise,  quse 
accipit  formam  nutriti,  recedente  forma  nu- 
trimenti.  Unde  dicitur  in  2  de  Anima  (tex.  45, 
tom.  2),  quod  nutrimentum  in  principio  est 
dissimile,  in  fine  autem  simile. 

Ad  1  ergo  dicendum,  quod  facta  consecra- 
tione  dupliciter  potest  dicipanis  in  hoc  sacra- 
mento  esse.  Uno  modo  ipsse  species  panis,  quse 
retinent  nomen  prioris  substantise,  ut  Gregor. 
dicit  in  homil.  Paschali  (refertur  de  Gonsecr., 
dist.  2,  cap.  Species).  Alio  modo  potest  dici 
panis  mysticus  de  ccelo  descendens.  Ambros. 
ergo ,  cum  dicit  (loco  cit.),  quod  iste  panis 
non  transit  in  corpus,  accipit  panem  secundo 
modo,  quia  scilicet,  corpus  Christi  non  con- 
vertitur  in  corpus  hominis,  sed  reficit  mentem 
ejus;  non  autem  loquitur  de  pane  primo  modo 
dicto. 

Ad%  dicendum;  quod  species  sacramenta- 
les,  etsi  non  sint  ea,  ex  quibus  corpus  hominis 
constat,  tamen  in  ea  convertuntur,  sicut  dic- 
tum  est  (in  corp.  art.). 

Ad  3,  dicendum,  quod  species  sacramentales 
quamvis  non  sint  substantia,  habent  tamen 
virtutem  substantise,  sicut  dictum  est  (ibidem). 

ARTICULUS  VII. 

Utrum  species  sacramentales  frangantur  in  hoc  sacra- 
mento  (4,  dist.  10,  art.  1,  ad  1,  et  dist.  12,  queest.  1, 
art.  3,  quaest.  1  et  2;  et  4  contra,  c.  67.Etopusc.  2, 
cap.  8.  Et  1  Cor.  11,  lect.  5,  col.  6). 

1.  Ad  septimum  sic  proceditur.  Videtur, 
quod  species  sacramentales  non  frangantur  in 
hoc  sacramento.  Dicit  enim  Philos.,  4  Meteor. 
(Summa  3,  cap.  11,  ante  medium),  quod  cor- 


pora  dicuntur  frangibilia  propter  determina- 
tam  dispositionem  pororum;  quod  non  potest 
attribui  sacramentalibus  speciebus.  Ergo  sa- 
cramentales  species  non  possunt  frangi. 

2.  Prseterea,  fractionem  sequitur  sonus.  Sed 
species  sacramentales  non  sunt  sonabiles .  Dicit 
enim  Philos.,  2  de  Anima  (text.  77  et  78, 
tom.  2),  quod  sonabile  est  corpus  durum, 
habens  superficiem  lenem.  Ergo  species  sacra- 
mentales  non  franguntur . 

3.  Prseterea,  ejusdem  videtur  esse  mandu- 
cari,  frangi  et  masticari.  Sed  verum  corpus 
Christi  est  quod  manducatur ,  secundum  illud 
Joan.  6  :  Qui  manducat  meam  carnem,  et  bibit 
meum  sanguinem;  ergo  corpus  Christi  est , 
quod  frangitur  et  masticatur .  Unde  in  confes- 
sione  Berengarii  dicitur  (de  Consecrat.,  d.  2, 
cap.  Ego  Berengarius)  :  Consentio  sanctse  Ro- 
manse  Ecclesix,  et  corde  et  ore profiteor ,panem 
et  vinum,  qux  in  altari  ponuntur,  post  conse- 
crationem,  verum  corpus  et  sanguinem  Christi 
esse,  et  in  veritate  ?nanibus  sacerdotum  trac- 
tari,  frangi,  et  fidelium  dentibus  atteri.  Non 
ergo  fractio  debet  attribui  sacramentalibus 
speciebus. 

Sed  contra  est,  quod  fractio  fit  per  divisio- 
nem  quanti.  Sed  nullum  quantum  ibi  dividi- 
tur,  nisi  species  sacramentales ,  quia  neque 
corpus  Christi,  quod  est  incorruptibile,  neque 
substantia  panis,  quse  non  manet,  neque  sub- 
stantia  vini.  Ergo  species  sacramentales  fran- 
guntur. 

Respondeo  dicendum,  quod  apud  antiquos 
circa  hoc  multiplex  fuit  opinio.  Quidam  enim 
dixerunt,  quod  non  erat  in  hoc  sacramento 
fractio  secundum  rei  veritatem,  sed  solum 
secundum  aspectum  intuentium.  Sed  hoc  non 
potest  stare,  quia  in  hoc  sacramento  veritatis 
sensus  non  decipitur  circa  ea,  quorum  judi- 
cium  ad  ipsum  pertinet,  inter  quse  est  fractio, 
per  quam  ex  uno  fiunt  multa,  quse  quiclem 
sunt  sensibilia  communia,  utpatet  in  lib.  2  de 
Anima  (tex.  64,  .tom.  2).  Unde  alii  dixe- 
runt,  quod  erat  quidem  ibi  vera  fractio,  sine 
subjecto  existente  (alias  non  habetur,  ly,  exi- 
stente).  Sed  hoc  etiam  sensui  contradicit. 
Apparet  enim  in  hoc  sacramento  aliquid  quan- 
tum,  prius  unum  existens,  postea  in  multa 
partitum,  quod  quidem  oportet  esse  subjectum 
fractionis.  No?i  autem  potest  dici,  quod  ipsum 
corpus  Christi  verum  frangatur,  primo  qui- 
dem,  quia  est  incorruptibile  et  impassibile. 
Secundo ,  quia  est  totum  sub  qualibet  parte, 
ut  supra  habitum  est  (qusest.  76,  art.  3),  quod 
quidem  est  contra  rationem  ejus,  quod  frangi- 

tur.  Unde  relinquitur,  guod  fractio  sit,  sicut 
in  subjecto,  in  quantitate  dimensiva  panis, 
sicut  et  alia  accidentia.  Et  sicut  species  sacra- 
mentales  sunt  sacramentum  corporis  Christi 
veri,  ita  fractio  hujusmodi  specierum  est  sa- 
cramentum  Dominicse  passionis,  quge  fuit  in 
corpore  Christi  vero. 

Ad  \  ergo  dicendum,  quod  sicut  in  speciebus 
sacramentalibus  remanet  rarum  et  densum,  ut 
supra  dictum  est  (art.  2  hujus  qurest.,  ad  3), 
ita  eliam  remanet  ibi  porositas,  et  per  conse- 
quens  fragilitas. 

Ad  2,  dicendum,  quod  densitatem  sequitur 
duritia.  Et  ideo,  ex  quo  in  speciebus  sacra- 
mentalibus  remanet  densitas,  consequens  est, 
quod  remaneat  ibi  duritia,  et  per  consequens 
sonabilitas. 

Ad  3,  dicendum,  quod  illud,  quod  mandu- 
catur  in  propria  specie,  ipsum  et  frangitur  et 
masticatur  in  sua  specie.  Corpus  autem  Christi 
non  manducatur  in  sua  specie,  sed  in  specie 
sacramentali .  Unde  et  super  illud  Joan.  6  : 
Caro  non  prodest  quicquam,  dicit  Augustin. 
(tract.  27  in  Joan.,  inter  princip.  et  med., 
tom.  9) :  Hoc  est  intelligendum  secundum  illos, 
qui  carnaliter  intelligebant ;  carnem  quippe 
sic  intellexerunt ,  quomodo  in  cadavere  dila- 
niatur,  aut  in  macello  venditur.  Et  ideo  ipsum 
corpus  Christi  non  frangitur,  nisi  secundum 
speciem  sacramentalem.  Et  hoc  modo  intelli- 
genda  est  confessio  Berengarii  (posita  in  arg.), 
ut  fractio  et  attritio  dentium  referatur  ad 
speciem  sacramentalem,  sub  qua  vere  est  cor- 
pus  Christi. 

COMMENTARIUS. 

Qusestio  hujus  articuli,  quantum  ad  rem 
spectat,  non  habet  difficultatem,  nam  res  est 
sensibus  nota;  nam  cum  species  sacramenta- 
les  continuse  sint,  et  extensse  in  se,  et  in  or- 
dine  ad  locum,  facile  possunt  discontinuari, 
et  hoc  est  frangi;  dicuntur  autem  esse  sub- 
jectum  fractionis,  quia  sunt  subjectum  motus, 
quo  fractio  fit,  et  terminantur  terminis,  qui 
inde  resultant.  Quod  vero  spectat  ad  denomi- 
nationem,  respectu  corporis  Christi,  tracta- 
tum  est  supra,  disput.  10  de  Euchar.,  seu  48, 
sect.  4,  ubi  solutionem  ad  3  hujus  articuli 
explicatam  reliquimus. 


ARTICULUS  VIII. 


Utrum  aliquis  liquor  possit  vino  consecrato  commis- 
ceri  (4,  dist.  12,  qusest.  1,  art.  2,  q.  6;  etQuodlib. 
10,  arl.  3). 

\.  Ad  octavum  sic  proceditur.  Videtur, 
quod  vino  consecrato  non  possit  aliquis  liquor 
misceri.  Omne  enim,  quod  permiscetur  alicui, 
recipit  qualitatem  ipsius.  Sed  nullus  liquor 
potest  recipere  qualitatem  sacramentalium 
specierum,  quia  accidentia  illa  sunt  sine  sub- 
jecto,  ut  dictum  est  (art.  \  hujus  qusest.). 
Ergo  videtur,  quod  nullus  liquor  possit  per- 
misceri  speciebus  sacramentalibus  vini. 

2.  Prseterea,  si  aliquis  liquor  permisceatur 
illis  speciebus,  oportet,quod  ex  his  fiat  aliquid 
unum.  Sed  non  potest  fieri  aliquid  unum, 
neque  ex  liquore,  qui  est  substantia,  et  spe- 
ciebus  sacramentalibus ,  quae  sunt  accidentia, 
neque  ex  liquore  et  sanguine  Christi,  qui  ra- 
tione  sux  incorruptibilitatis  neque  additionem 
recipit ,  neque  diminutionem.  Ergo  nullus 
liquor  potest  admisceri  vino  consecrato. 

3.  Prseterea,  si  aliquis  liquor  admisceatur 
vino  consecrato ,  videtur ,  quocl  etiam  ipsum 
efficiatur  consecratum,  sicut  aqua,  quse  ad- 
miscetur  aquse  benedictae,  efficitur  benedicta. 
Sed  vinum  consecratum  est  vere  sanguis 
Christi.  Ergo  etiam  liquor  permistus  esset 
sanguis  Christi.  Et  ita  aliquid  fieret  sanguis 
Christi  aliter,  quamper  consecrationem,  quod 
est  inconveniens .  Non  ergo  vino  consecrato 
potest  aliquis  liquor  permisceri. 

4.  Preeterea,  si  duorumunum  totaliter  cor- 
rumpatur,  non  erit  mistio,  ut  dicitur  in  1 
de  Gener.  (text.  82,  usque  ad  90,  tom.  2). 
Sed  ad  permistionem  cujuscumque  liquoris , 
videtur  corrumpi  totalis  species  sacramentalis 
vini,  ita  quod  sub  ea  desinat  esse  sanguis 
Christi,  tum  quia  magnum  et  parvum  sunt 
di/ferentise  quantitatis,  et  diversificant  ipsam 
sicut  album  et  nigrum,  colorem;  tum  etiam 
quia  liquor  permistus,  cum  non  habeat  obsta- 
culum,  videtur  undique  diffundi  per  totum, 
et  ita  desinit  ibi  esse  sanguis  Christi,  qui  non 
est  ibi  simul  cum  alia  substantia.  Non  ergo 
aliquis  liquor  potest  permisceri  vino  conse- 
crato. 

Sed  contra  est,  quod  ad  sensum  patet ,  alium 
liquorem  vino  permisceri  posse  post  consecra- 
tionem,  sicut  et  ante. 

Respondeo  dicendum,  quod  istius  qusestionis 
veritas  manifesta  est  ex  praemissis.  Dictum  est 
enim  supra  (art,  1  et  5  hujus  qusest.),  quod 

species  in  hoc  sacramento  remanentes ,  sicut 
adipiscuntur  virtute  consecrationis  modum 
essendi  substantise,  ita  etiam  consequuntur 
modum  agendi  et  patiendi,  ut,  scilicet,  agere 
et  pati  possint  quicquid  ageret  vel pateretur 
substantia,  si  ibi  prsesens  existeret.  Manifes- 
tum  est  autem,  quod  si  esset  ibi  substantia 
vini,  liquor  aliquis  posset  eipermisceri.  Hujus 
tamen  permislionis  diversus  esset  effectus,  et 
secundum  formam  liquoris,  et  secundum  quan- 
titatem.  Si  enim  permisceretur  aliquis  liquor 
in  tanta  quantitate,  quod  posset  diffundi  per 
totum  vinum,  tolum  fieret  permistum.  Quod 
autem  est  commistum  ex  duobus,  neutrum 
miscibilium  est,  sed  utrumque  transit  in  quod- 
dam  tertium  ex  his  compositum.  Unde  seque- 
retur,  quod  vinum  prius  existens,  non  rema- 
neret,  sed  liquor  permistus  esset  alterius 
speciei;  puta,  si  permisceretur  aqua,  solvere- 
tur  species  vini,  et  esset  liquor  alterius  spe- 
ciei;  si  autem  esset  ejusdem  speciei  liquor  ad- 
junctus  (puta,  si  vinum  permisceretur  vino) 
remaneret  quidem  eadem  species,  sed  non  re- 
maneret  idem  numero  vinum,  quod  declarat 
diversitas  accideniium ,  puta  si  unum  vinum 
esset  album  et  aliud  rubeum.  Si  vero  liquor 
adjunctus  esset  tam  parvse  quantitatis,  quod 
nonpossetperfundiper  totum,  non  fieret  totum 
vinum  permistum,  sed  aliqua  pars  ejus.  Quse 
quidem  non  remaneret  eadem  numero  propter 
permistionem  extranex  materise;  remaneret 
tamen  eadem  specie,  non  solum,  si  parvus 
liquor  permistus  esset  ejusdem  speciei ,  sed 
etiam  si  esset  alterius  speciei ,  quia  gutta 
aquse  multo  vino  permista,  transit  in  speciem 
vini,  ut  dicitur  \  de  Gener.  (text.  34,  39  et 
88,  tom.  2).  Manifestum  est  autem  ex  pree- 
dictis  (art.  4  hujus  qusest.,  et  q.  76,  art.  6, 
ad  3),  quod  corpus  et  sanguis  Christi  rema- 
nent  in  hoc  sacramento,  quamdiu  illse,  species 
manent  eodem  numero;  consecratur  enim  hic 
panis  et  hoc  vinum.  Unde  si  fiat  tantapermis- 
tio  liquoris  cujuscumque,  quod  pertingat  ad 
totum  vinum  consecratum  et  fiat  permistum, 
erit  aliud  numero  et  non  remanebit  ibi  san- 
guis  Christi.  Si  vero  fiat  tam  parva  alicujus 
liquoris  adjunctio,  quod  non  possit  diffundi 
per  totum,  sed  usque  ad  aliquam  partem  spe- 
cierum,  desinet  esse  sanguis  Christi  sub  illa 
parte  vini  consecrati,  remanebit  tamen  sub 
alia. 

Ad  1  ergo  dicendum,  quod  Innocent.  III 
dicit  (in  decr.,  lib.  3,  tit.  41,  c.  Cum  Marthse, 
§  Queesivisti),  quod  ipsa  accidentia  vinum 
appositum  videntur   afficere ,  quia  si  aqua 

fuerit  apposita,  vini  saporem  assumit;  contin- 
git  igitur,  accidentia  mutare  subjectum,  sicut 
et  subjectum  contingit  accidentia  permutare; 
cedit  quippe  natura  miraculo ,  etvirtus  supra 
consuetudinem  operatur.  Hoc  tamen  non  est 
sic  intelligendum,  quasi  idem  numero  acci- 
dens,  quod  prius  fuit  in  vino  ante  consecra- 
tionem,  postmodum  fiat  in  vino  apposito,  sed 
talispermutatio  fitper  actionem.  Nam  acciden- 
tia  vini  remanentia,  retinent  actionem  sub- 
stantix  secundum  prsedicta  (in  corp.  art.),  et 
itaimmutando,  afficiunt  liquorem  appositum. 

Ad%,  dicendum,  quod  liquor  appositus  vino 
consecrato,  nullo  modo  miscetur  substantiee 
sanguinis  Christi,  miscetur  tamen  speciebus 
sacramentalibus.  Ita  tamen  quod  permistione 
facta,  corrumpuntur  prsedictse  species,  vel  in 
toto,  vel  inparte,  secundum  modum,  quo  supra 
dictumest  (art.  5),  quod  ex speciebus  illis  potest 
aliquid  generari.  Et  si  quidem  corrumpantur 
in  toto,  nulla  jam  remanet  qusestio,  quiajam 
totum  erit  uniforme.  Si  autem  corrumpantur 
in  parte,  erit  quidem  una  dimensio  secundum 
continuitatem  quantitatis,  non  tamen  una  se- 
cundum  modum  essendi,  quia  una  pars  ejus 
erit  sine  subjecto,  alia  erit  in  subjecto,  sicut 
si  aliquod  corpus  constituatur  ex  duobus  me- 
tallis,  erit  unum  corpus  secundum  rationem 
quantitatis,  non  tamenunum, secundum speciem 
materise. 

Ad  3,  dicendum,  quod  sicut  Innocent.  III 
dicit  in  Decretali  prsedicta  (loco  citat.  in  sol. 
1  art.) ,  si  post  consecrationem  calicis  aliud 
vinum  mittatur  in  calicem,  illud  quidem  non 
transit  in  sanguinem,  neque  sanguini  commis- 
cetur;  sed  accidentibus  prioris  vini  commistum, 
corpori,  quod  sub  eis  latet,  undique  circum- 
funditur,  non  madidans  circumfusum.  Quod 
quidem  intelligendum  est,  quando  non  fit  tanta 
permistio  liquoris  extranei ,  quod  sanguis 
Christi  desinat  esse  sub  toto;  tunc  enim  dicitur 
undique  circumfundi,  non  quia  tangat  san- 
guinem  Christi  secundum  ejus  proprias  dimen- 
siones,  sed  secunclum  dimensiones  sacramenta- 
les,  sub  quibus  continetur.  Nec  est  simiU  de 
aqua  benedicta,  quia  illa  benedictio  nullam 
immutationem  facit  circa  substantiam  aqux, 
sicut  facit  consecratio  vini. 

Ad  4  ergo  dicendum,  quod  quidam  posue- 
runt,  quod  quantumcumque  parva  fiat  extra- 
nei  liquoris  permistio,  substantia  sanguinis 
Christi  desinit  esse  sub  toto,  et  hoc  rationein- 
ducta  (in  argum.).  Quse  tamennon  cogit,  quia 
magnum  etparvum  diversificant  quantitatem 
dimensivam,  non  quantum  ad  ejus  essentiam, 

sed  quantum  ad  determinationem  mensurx. 
Similiter  etiam  liquor  appositus  adeo  potest 
esse  parvus,  quod  sua  parvitate  impediatur, 
ne  diffundatur  per  totum,  et  non  solis  dimen- 
sionibus,  qux  licet  sint  sine  subjecto,  tamen 
obstant  alteri  liquori,  sicut  et  substantia,  si 
ibi  adesset,  secundum  ea  quse  prsemissa  sunt. 

DISPUTATIO  LVII. 

DE   HIS,    QtLE  POSSUNT    SPECIES    SACRAMENTALES 
AGERE  ET  PATI. 

Disputat.  19  de  Eucharist.  —  Quoniam  ma- 
teria  hujus  disputationis  philosophica  valde 
est,  eam  breviterexpedire  curabimus,  primo- 
que  dicemus  de  actione  tam  intentionali,  quam 
materiali,  postea  de  passione  tam  accidentali, 
quam  substantiali. 

SECTIO  I. 

Utrum  species  sacrarnentales  possint  consecratae  effi- 
cere,  quicquid  poterant  non  consecratse. 

I.  Species  consecratx  possunt  facere  omnem 
actionem  intentionalem,  quam  non  consecratx 
efficere  possunt.  —  Dico  primo  :  possunt  spe- 
cies  consecratse  efficere  omnem  actionem  in- 
tentionalem,  quam  antea  poterant.  Ita  D. 
Thom.  hic,  et  supra,  q.  75,  art.  5,  et  omnes 
Theologi.  Et  patet  experientia,  quae  necessa- 
ria  fuit  ad  occultandum  mysterium  et  fidem 
conservandam.  Ratio  vero  jam  est  facta  in 
commentariis,  quia  tota  ratio  agendi  hujus- 
modi  actionum  est  accidentalis  forma ,  quae 
eadem ,  eodemque  modo  perseverat ;  quod 
autem  quantitas  per  se  sit,  vel  in  subjecto, 
nihil  refert  ad  hanc  actionem,  preesertim,  quia 
ipsa  non  imprimit  speciem  sui,  sed  modificat 
qualitates  per  se  primo  sensibiles  eodem 
modo,  quo  antea.  Atque  hinc  expeditur  pro- 
lixa  disputatio,  quam  Soto  persequitur  d.  9, 
qusest.  2,  art.  5,  de  notitiis  sensitivis  et  in- 
tellectivis,  quas  species  sacramentales  possunt 
in  nobis  efficere;  ubi  contendit,  posse  tam  in 
sensu,  quam  in  intellectu,  causare  non  solum 
notitiam  accidentis ,  sed  etiam  substantiee. 
Dicendum  autem  est,  idem  omnino  posse  effi- 
cere  in  quacumque  potentia  post  consecratio- 
nem,  quod  antea  poterant,  quia  per  se  nihil 
aliud  possunt,  quam  efficere  species  in  sensi- 
bus  externis,  in  quo  eamdem  vim  semper 
habent,  ut  dixi.  Unde  fit,  has  species  non 
posse  per  se  causare  notitiam  substantise,  secl 
accidentis  per  modum  cujusdam  concreti,  ut 


hujus  albi  aut  rubei,  quia  etiam  ante  conse- 
crationem  non  habebant  majorem  vim,  ut 
recte  docet  D.  Thom.  supra,  q.  75,  art.  5,  et 
1  part.,  qusest.  57,  art.  1 ,  ad  2,  et  1 .  2,  q.  31 , 
et  ideo  omnes  Philosophi  docent,  substantiam 
non  sentiri  per  se,  sed  tantum  per  accidens ; 
uncle  evidens  est,  sensum  non  posse  discer- 
nere  clare  et  in  se,  praasentiam  vel  absentiam 
substantiee  sub  eisdem  accidentibus ,  quia 
eadem  notitia  de  hoc  objecto  sensibili  forma- 
tur  in  sensu  externo ,  quae  idem ,  et  eodem 
modo  repraesentat,  sive  adsit  substantia,  sive 
non.  Quo  tandem  fit,  idem  proportionaliter 
esse  dicendum  de  simplici  notitia  apprehen- 
siva,  quae  per  exteriores  sensus  in  interiori- 
bus,  vel  in  intellectu  causatur,  quia  etiam  illa 
prrccise  sumpta  non  reprasentat  substantiam 
in  se  ipsa,  sed  tantum  hoc  quantum,  vel  hoc 
album;  inde  vero  intellectus  per  discursum 
colligit,  sub  his  accidentibus  esse  aliquod 
subjectum,  quod  illa  sustentat,  et  ad  hunc 
moclum  pervenit  ad  aliqualem  substantise  no- 
titiam,  saltem  connotativam,  quam  aliqui  in- 
tuitivam  vocant  propter  preesentiam  acciden- 
tium;  alii  abstractivam,  quia  non  est  propria 
rei ,  ut  in  se  est.  Quomodocumque  autem 
vocetur,  species  sacramentales  ita  ad  illam 
concurrunt  et  ministrant,  quantum  est  ex  se, 
ac  si  non  essent  consecratse,  ut  in  homine 
infideli  videre  licet;  nam  in  fideli  fides  corrigit 
discursum,  ut  non  judicet,  ibi  esse  substan- 
tiam,  seu  (quod  idem  est)  non  concipiat  sub- 
stantiam  tanquam  ibi  existentem.  Et  hinc 
etiam  explicatur  facile,  quomodo  in  hoc  sa- 
cramento  nulla  sit  deceptio,  etiamsi  maneant 
species  sine  substantia,  quam  significare,  et 
referre  videntur;  dicendum  est  enim  illas  de 
se  eamdem  offerre  sensibus  notitiam,  in  quo 
neminem  decipiunt(utsic  dicam) ;  quod  homo 
autem  inde  discurrens  decipiatur,  per  ac- 
cidens  est,  et  fide  potest  eam  deceptionem 
praevenire. 

2.  Species  consecratse possunt  efficere  omnem 
accidentalem  alterationem,  quam  ante  conse- 
crationem.  —  Dico  secundo  :  species  conse- 
cratse  possunt  efficere  omnem  accidentalem 
alterationem,  quam  antea  poterant.  Est  etiam 
communis,  ethabetidem  fundamentum,  quia 
tota  ratio  agendi  in  hujusmodi  alteratione  est 
aliqua  qualitas;  quantitas  vero  per  se  non 
concurrit,  sed  solum  ut  sustentans  qualita- 
tem.  Quod  si  interdum  ad  actionem  aliquam 
videtur  per  se  concurrere,  ut  ad  imprimen- 
dum  impetum,  ad  dividendum  aliquid,  vel 
suo  loco  pellendum,  id  non  facit  absque  qua- 

litatibus,  quibus  est  affecta,  ut  sunt  siccitas, 
durities,  gravitas,  et  si  quid  ipsa  per  se  juvat, 
etiam  separata  potest  idem  conferre,  quia  non 
id  facit  per  inhserentiam ,  sed  per  entitatem 
suam,  quae  manet.  Nec  refert,  quod  hee  actio- 
nes  tribuantur  quantitati;  nam  ut  significavit 
D.  Thom.  in  4,  dist.  12,  qusest.  1,  art.  1, 
quaestiunc.  3,  et  Cajetan.  hic,  et  alii,  illud 
solum  est  secundum  quamdam  denominatio- 
nem,  qua  actiones  dicuntur  esse  subsisten- 
tium;  quantitas  enim  hic  suo  modo  subsistit 
in  his  accidentibus,  et  ideo  ita  dicitur  cale- 
facere,  sicut  aqua  calida,  in  qua  tota  ratio 
calefaciendi  est  calor. 

3.  Species  consecratx  possunt  substantiam 
corrumpere  et  generare.  —  Dico  tertio  :  spe- 
cies  consecratse  possunt  substantiam  corrum- 
pere  et  generare;  est  etiam  communis,  et  se- 
quitur  ex  prsecedentibus,  nam  heec  accidentia 
possunt  alterare  substantiam;  ergo  possunt 
in  ea  alteratione  eousque  procedere,  ut  illam 
corrumpant.  Patet  consequentia,  quia  eadem 
est  ratio  de  initio  et  progressu  alterationis ; 
imo,  ceeteris  paribus,  ac  per  se  loquendo,  quo 
in  eadem  parte  alteratio  magis  ac  magis  in- 
tensive  procedit,  eo  facilius  agens  in  ea  pro- 
greditur,  quia  semper  est  minor  resistentia 
in  passo,  et  plura  sunt,  quse  juvant  ipsum 
agens ;  ergo  possunt  hsec  accidentia  alterando 
disponeresubstantiam  ad  corruptionemunius 
et  generationem  alterius.  Et  confirmatur, 
quia  hoc  etiam  fuit  necessarium,  ut  hoc  mys- 
terium  magis  esset  occultum ;  verum  est,  mi- 
norem  hic  esse  necessitatem ,  quia  sensus 
minus  percipit  ipsius  substantise  transmuta- 
tionem,  preesertim  quod  panis  non  videtur 
adeo  activus,  ut  possit  generare  sibi  similem, 
et  quamvis  vinum  hoc  possit,  tamen  sensus 
nunquam  satis  percipit,  an  perveniat  altera- 
tio  ad  corruptionem  substantialem,  maxime, 
cum  semper  antecedat  imperfecta  mistio,  qua 
confunduntur  partes  utriusque  miscibilis,  ut 
sensu  non  discernantur.  Denique,  esto,  sit 
necessarium,  hanc  generationem  consequi  ex 
alteratione  sensibili,  quadam  naturali  conse- 
cutione,  eo  quod  non  possit  assignari  gradus, 
in  quo  cesset  alteratio,  veluti  sponte  sua,  et 
sine  impedimento,  et  priusquam  agens  agat 
quantum  potest,  nihilominus  tamen  non  est 
necessarium ,  ut  sequatur  ex  virtute  specie- 
rum,  sed  ex  virtute  alicujus  agentis  superioris 
supplentis  earum  defectum;  ssepe  enim  ita 
contingit  in  physicis  alterationibus  et  genera- 
tionibus. 

4.  Quaesitum.  —  Unde  hoc  loco  quseri  solet, 


LXXVII,  ART.  VIII. 

qua    virtute  efficiant  accidentia 


consecrata 

formam  substantialem ,  nam  non  videntur 
habere  sufficientem  vim  naturalem,  cum  sint 
imperfectiora.  Quse  dubitatio  penclet  ex  cele- 
bri  qusestione  physica ,  quomodo  accidentia 
attingant  ad  productionem  substantise;  qui 
enim  opinantur,  eductionem  formse  substan- 
tialis  immediate  fieri  a  forma  accidentali,  ut 
est  virtus  substantiee,  ita  tamen,  ut  quamvis 
substantia  pr&esens  sit,  immediate  nihil  influat 
per  substantialem  formam ,  facile  et  conse- 
quenter  dicunt,  eodem  modo  operari  nunc 
species  consecratas,  quia  qualitas  manens  est 
eadem  virtus  substantise,  etabsentia  substan- 
tisenon  minuit  actionem,  quia,  cum  est  pra3- 
sens,  non  auget  illam,  sed  tantum  conservat 
et  sustentat  qualitates,  quod  supplet  Deus  in 
hoc  sacramento  ;  ethsec  videturesseD.Thom. 
sententia  hic,  art.  3,  ad  3,  quam  Cajet.  sequi- 
tur,  et  Capreol.,  in  4,  d.  12,  q.  unica;  Palud., 
q.4;Richard.,art.3,q.2;Ferrar.,  cont.  Gent., 
cap.  66;  Soto,  et  recentiores.  Alii  existimant, 
accidentia,  vel  solum  attingere  dispositionem 
ultimam,  eductionem  autem  formee  substan- 
tialis  solum  fieri,  vel  a  forma  substantiali 
simili,  vel  a  superiori  principio;  vel  certe,  si 
accidentia  aliquid  immediate  influunt  in  sub- 
stantialem  formam,  sola  tamen  non  sufficere, 
quacumque  ratione  considerentur,  nisi  forma 
substantialis  actu  juvet  et  immediate  etiam 
influat.  Et  hi  consequenter  dicunt,  accidentia 
quidem  consecrata  conferre  ad  generationem 
substantialem  totum  influxum,  quem  darent 
substantise  conjuncta;  tamen  quia  ille  non 
sufficit,  necessarium  esse,  ut  Deus  suppleat 
illam  efficacitatem,  quam  substantia  praesens 
conferret.  Ita  procedit  Scotus,  dist.  12,  q.  1; 
Durand.,  qusest.  2;  Bonav.  art.  2,  qusest.  3; 
Ocham,  qusest.  7;  Alens.,  4  part.,  qusest.  40, 
membr.  2,  art.  3;  Gabriel ,  lect.  45  in  can., 
qui  dicit,  accidentia  concurrere  partialiter,  et 
Deum  supplere  reliquum.  Et  hoc  tenet  etiam 
Richard.,  art.  14,  pag.  295,  nec  censetur  ab 
hac  sententia  alienus  D.  Thom.  hic,  art.  3, 
ad  2,  dum  ait,  accidentia  consecrata  efficere 
formam  substantialem  virtute  Dei,  quod  imi- 
tatus  etiam  est  Paludan.  dicta  q.  4.  Neque  in 
hoc  ponitur  aliquod  novum  miraculum ;  sed 
est  naturalis  modus  concurrendi  primse  cau- 
sse,  qui  clebetur  ex  suppositione  prioris  mira- 
culi;  nam,  ut  supra  dicebam,  ssepe  in  natu- 
ralibus  corruptionibus  et  generationibus  id 
accidit,  quod  agens  proximum  possit  alterare 
et  corrumpere,  non  vero  per  se  solum  sub- 
stantialem  formam  efficere,  et  tunc  naturalis 

ordo  poslulat,  ut  id  suppleatur  per  influxum 
causarum  universalium,  preesertim  prima3. 

5.  Difficultas  specialis  solvitur.  —  Et  juxta 
hasc  expedienda  est  spccialis  clifficultas  hic 
occurrens,  quando  contingit  species  vini  fri- 
gefieri,  v.  gr.,  preeter  naturalem  vim  et  dis- 
positionem,  postea  vero  remoto  agente,  et 
suse  naturee  relictas  se  reducere  ad  pristinum 
calorem  connaturalem  substantiee  vini,  a  quo 
principio  fiat  illa  alteratio,  quia  naturaliter 
est  ab  intrinseca  forma  substantiali  per  natu- 
ralem  resultantiam.  Nam  quod  quidam  res- 
pondent,  fieri  a  generante,  nonsatisfacit,  quia 
oportet  assignare  immediatum  principium 
agendi,  sive  actio  tribuatur  generanti,  sive 
non,  quod  magis  pertinet  ad  verborum  deno- 
minationem,  quam  ad  rem.  Nec  potest  dici, 
principium  illud  esse  qualitatem  ipsam,  quee 
intenditur,  quiain  proprio  subjecto  nunquam 
qualitas  remissaestvis  activa  suee  intensionis. 
Neque  etiam  satis  est  dicere,  hanc  reductionem 
fieri  ab  alia  qualitate  virtuali  seu  proprietate 
occulta;  nam  heec  etiam  remitti  potest,  ut 
experimento  constat  in  vino,  quando  ad  cor- 
ruptionem  tendit;  unde  de  illa  redibit  quees- 
tio.  Dicendum  ergo  est,  in  eo  casu,  quando 
omnes  qualitates  remissee  sunt,  et  reducenda 
est  ad  pristinum  statum  illa,  quee  immedia- 
tam  habet  dimanationem  a  forma,  necessa- 
rium  esse ,  ut  Deus  suppleat  efficientiam 
formee,  quia  connaturale  principium  illius 
actionis  ibi  deest,  deficiente  forma. 

SECTIO  II. 

Utrum  species  consecratse  possint  mutari,  aut 
corrumpi. 

\ .  Species  consecratx  ab  agente  naturali 
allerari  possunt.  —  Item  augmentari  vel  di- 
minui.  —  De  motu  locaii  nulla  potest  esse 
queestio,  quia  species  hee  ita  sunt  in  loco,  et 
illum  occupant,  ac  si  ibi  esset  substantia ;  et 
ideo  ita  etiam  moveri  possunt,  ut  re  ipsa 
experimur.  Secundo  certum  est,  hujusmodi 
species  posse  alterari  virtute  naturalis  agen- 
tis;  quamvis  Nominales,  qui  negant,  qualita- 
tes,  quee  in  his  speciebus  manent,  inheerere 
quantitati ,  sed  per  se  esse ,  consequenter 
negare  debeant  posse  naturaliter  intendi  et 
remitti,  et  ideo  necessarium  illis  sit  multipli- 
care  miracula;  nam  experientia  constat,  has 
species  calefieri,  etc.  Si  ergo  id  non  potest 
fieri  virtute  agentis  naturalis,  oportet,  ut 
supernaturaliter  a  Deo  fiat  ad  mysterium 
occultandum.  At  vero,  suppositis  quee  dixi- 


mus,  has  scilicet  qualitates  eodem  modo  in- 
heorere  quanlitati,  quo  ante  consecrationem 
inheerebant,  facile  intelligitur,  posse  ab  agente 
naturali  in  eadem  quantitate  intendi,  vel 
denuo  produci,  quia  ex  parte  quantitatis  est 
sufficiens  potentia  passiva,  ex  qua  educantur, 
quia  immediate  in  illa  recipiuntur,  et  ab  illa 
pendent,  et  in  suo  esse  conservantur;  ergo 
fieri  etiam  possunt  ex  illa,  quia  nihil  aliud  est 
ecluci  de  potentia  subjecti,  quam  in  illo  fieri 
cum  dependentia  in  fieri  et  in  esse  ab  illo. 
Tertio  de  motu  augmentationis,  vel  diminu- 
tionis  ipsius  quantilatis  res  est  etiam  facil- 
lima,  si  augmentum  et  diminutionem  a  pro- 
ductione  et  corruptione  separemus;  tribus 
enim  modis  intelligi  potest,  quantitatem  panis 
et  viui  augeri,  aut  climinui  :  primo  per  rare- 
factionem,  vel  condensationem,  et  de  hoc  jam 
in  superioribus  diximus,  hoc  non  esse  pro- 
prium  augmentum,  vel  diminutionem  quan- 
titatis ,  quia  per  hunc  moclum  nulla  pars 
quantitatis  additur,  vel  demitur,  sed  solum 
mutatur  qualitas,  seu  quiciam  modus  ipsius 
quantitatis;  unde  fit,  ut  novis  etiam  terminis 
terminetur,  et  majorem  vel  minorem  locum* 
occupet.  ut  disputat.  preeced.,  sect.  3,  attigi- 
mus.  Secundo,  per  divisionem  vel  adclitio- 
nem,  seunovam  continuationem,  et  hoc  modo 
etiam  estper  se  notum,  species  sacramentales 
posse  dividi,  atque  ita  diminui;  proprie  vero 
continuatio,  seu  additio  non  tam  facile  fit, 
preesertim  in  speciebus  panis,  propter  earum 
duritiem  et  siccitatem;  nam  ea,  quee  liquida 
sunt,  ut  vinum,  facilius  continuantur ;  quia 
tamen  hoc  naturaliter  non  fit  sine  mistione,  de 
qua  est  specialis  difficultas,  tractabimus  illam 
in  ultima  sectione  hujus  disputationis.  Tertio 
modo  fit  diminutio  per  corruptionem  alicujus 
partis,  de  qua  eadem  est  ratio,  quee  de  cor- 
ruptione  totius  ;  augmentum  autem  huic  cor- 
ruptioni  contrarium  non  fit  nisi  per  mistionem, 
de  qua  infra,  ut  dixi. 

%..  Solum  ergo  superest  hic  dicendum  de 
corruptione,  an  locum  habeat  in  quantitate 
consecrata ;  in  qua  queestione  existimo ,  di- 
verso  modo  esse  procedendum,  juxta  diversa 
principia  philosophica  de  subjecto  et  natura 
quantitatis.  Est  enim  opinio  satis  communis, 
quantitatem  inesse  toti  composito,  et  ita  esse 
per  accidens  corruptibilem  ad  corruptionem 
ejus,  et  novam  aliam  cum  re  genita  compro- 
cluci ;  et  juxta  hanc  opinionem  consequenter 
hic  dicendum  est,  facta  in  his  speciebus  alte- 
ratione  sufficiente  ad  corruptionem  panis, 
quantitatem  corrumpi  per  accidens ;  non  quia 

de  facto  pereat  ad  corruptionem  subjecti, 
quod  non  habet,  sed  quia  ex  natura  rei  ita 
desineret,  si  subjectum  adesset;  hic  autem 
supposito  mysterio,  servatur  naturalis  ordo 
in  reliquis  omnibus,  quoad  fieri  potest.  Item 
quia  corrumpitur  ad  desitionem  praesentise 
corporis  Christi,  quod  locoproprise  substantiee 
quantitatem  conservabat.  Denique  quia  in 
termino  illius  alterationis  substantia  nova 
succedit,  secum  afferens  quantitatem  novam, 
quse  aliam  secum  non  admittit,  et  ideo  necesse 
est,  praeexistentem  perire;  et  haec  censetur 
esse  sententia  D.  Thom.  hic,  art.  4,  quam 
sequuntur  Gajetan.  hic;  et  Capreol.,  dist.  12, 
queest.  1;  et  Paludan.,  queest.  4;  Carthus., 
qusest.  3;  Richard.,  art.  2,  queest.  2,  art.  4, 
quaest.  2;  Scot.,  queest.  5;  Durand.,  qusest.  2; 
iEgid.,  Theor.  43  et  44;  Soto,  et  omnes  Tho- 
mistse.  Est  autem  differentia  inter  hos  auc- 
tores,  primum  in  casu  hujus  corruptionis ; 
Scotus  enim  et  Durandus  dicunt,  corrumpi 
solum  ex  pacto  Dei,  qui  statuit  illam  non  con- 
servare,  nisi  sub  talibus  accidentibus,  et  ideo 
suspendit  influsum  facta  illa  alteratione,  quia 
aliunde  nulla  potest  reddi  causa  hujus  cor- 
ruptionis,  quia  cum  haec  quantitas  sit  pri- 
mum  subjectum  alterationum,  quee  hic  fiunt, 
non  magis  potest  per  illas  destrui  ex  natura 
rei,  quam  materia  prima  per  generationem 
seu  corruptionem  substantialem;  praesertim 
quia  quantitas  de  se  independens  est  a  quali- 
tatibus,  et  est  aeque  indifferens,  et  quasi  in 
potentia  neutra  ad  quascumque  qualitates ; 
et  hoc  sane  est  satis  consequenter  dictum,  si 
supponatur  corpus  Christi,  ut  est  sub  hac 
quantitate,  nullo  modo  concurrere  ad  conser- 
vandam  illam  per  se  existentem.  At  vero 
supponendo  Christi  corpus  non  subjective,  sed 
effective  supplere  vicem  substantice,  et  con- 
servare  quantitatem,  facile  videtur,  sicut  re- 
moto  sole ,  destruitur  lumen  aeris ,  quod  in 
suo  esse  a  preesentia  solis  pendebat,  ita  ablata 
sacramentali  prsesentia  corporis  Christi  pe- 
rire  quantitatem,  quee  ab  illo,  ut  a  principio 
conservante  pcndebat;  hoc  tamen  totum  ne- 
cessario  revocandum  est  ad  institutionem  et 
pactum  divinum ,  quo  statuit  Deus,  non  con- 
servare  ibi  praesentiam  Christi,  nisi  sub  dis- 
positionibus  panis  et  vini.  Secundo  est  diffe- 
rentia  circa  modum  seu  qualitatem  ■  hujus 
desitionis;  nam  quidam  dicunt  annihilari 
quantitatem,  ut  Ocham  in  4,  qusest.  7,  quia 
desinit  solum  ex  defectu  causee  effectivee  con- 
servantis;  sed  illa  conservatio  erat  per  actio- 
nem  per  se  creativam,  ut  supra  dictum  est; 

ergo  illa  suspensio  seu  carentia  actionis  est 
annihilatio.  Item ,  quia  illa  desitio  omnino 
sistit  in  non  esse,  et  in  nihilo ;  neque  est  ibi 
ulla  actio  positiva  tendens  ad  aliquod  esse, 
ex  quo  sequatur  hujusmodi  non  esse;  hoc  au- 
tem  solum  est  de  ratione  annihilationis.  Multi 
vero  ex  Thomistis  dicunt,  desinere  quantita- 
tem  per  conversionem  in  materiam,  quse  ibi 
succedit.  Sed,  quicquid  sit  de  hoc  moclo  lo- 
quendi,  de  quo  dicam  sectione  sequente,  cer- 
tum  est  talem  conversionem  non  posse  fieri 
virtute  agentis  naturalis,  prout  ipsi  affirmare 
videntur,  quia  in  illa  conversione  nullum  est 
subjectum,  circa  quod  versari  possit  natu- 
ralis  actio;  neque  etiam  terminus  ad  quem 
illius  conversionis  potest  a  naturali  agente 
fieri ;  melius  lamen  potest  haec  desitio  vocari 
corruptio  per  accidens,  prout  D.  Thom.  loqui 
videtur,  si  ad  quantitatem  ejus  sententia  ex- 
tendatur,  propter  rationes  factas. 

3.  Multo  vero  aliter  philosophandum  est 
juxta  opinionem  aliam,  quee  affirmat,  quanti- 
tatem  in  sola  materia  recipi,  et  ab  ea  sola 
pendere  in  genere  causee  materialis;  ideoque 
manere  eamdem  numero  in  genito  et  cor- 
rupto,  esseque  ingenerabilem  et  incorrupti- 
bilem,  sicut  est  materia,  et  cum  ea  sola  con- 
creari  posse,  et  coannihilari ,  si  materia 
annihiletur;  nam  juxta  hanc  opinionem  di- 
cendum  est ,  quantitatem  specierum  sacra- 
mentalium  non  corrumpi ,  etiamsi  alteratio 
fiat  usque  ad  corruptionem  panis,  primo  qui- 
dem,  quia  si  substantia  adesset,  quantitas 
non  corrumperetur  per  illam  alterationem ; 
ergo  nec  nunc  destruitur;  patet  consequen- 
tia,  quia,  ut  dixi,  in  hoc  mysterio,  suppositis 
his,  quae  per  se  ad  ipsum  perlinent,  in  reli- 
quis,  quoad  fieri  potest,  naturalis  ordo  serva- 
tur.  Secundo,  quia,  sicut  substantias  panis 
successit  corpus  Christi  conservans  quantita- 
tem,  ita  praesentiee  corporis  Christi  succedit 
aliqua  materia,  cui  potest  illa  quantitas  uniri, 
et  naturaliter  conservari;  ergo  non  destrui- 
tur,  sed  in  ea  conservatur,  quia  hoc  est  magis 
consentaneum  naturis  rerum.  Tertio,  quia 
juxta  illamphilosophicamopinionem  de  quan- 
titate,  reliquee  etiam  qualitates,  quibus  dispo- 
nitur  materia  ad  introductionem  novae  formae, 
non  pereunt,  sed  manent  in  re  genita ;  ergo 
etiam  hic,  quando  generatur  aliquid  ex  spe- 
ciebus  consecratis,  manent  dispositiones  in  re 
de  novo  genita ;  ergo  multo  magis  quantitas, 
quae  est  subjectum  earum;  et  hanc  senten- 
tiam  tenet  Alens.,  4  p.,  quaest.  49,  memb.  2, 
art.  4,  §  1;  et  Henric,  Quodl.  8,  quaest.  36; 

Ferrar.,  4  contra  Gent.,  cap.  66,  tenet  qui- 
dem  manere  quantitatem,  quamvis  non  ex 
praedicto  fundamento,  sed  quia  supernatura- 
liter  subit  vicem  materipe,  de  quo  stalim ;  et 
videtur  favere  huic  opinioni  D.  Thom.  hic, 
art.  5,  et  in  4,  dist.  12,  queest.  1,  art.  3, 
quaestiunc.  3,  ad  2.  Et  fundamentum  illud 
philosophicum  mihi  semper  probabilius  visum 
est,  ex  quo  in  Theologia  etiam  heec  opinio  est 
magis  consequens,  et  facilius  omnes  difficul- 
tates  expedit. 

SECTIO  III. 

Utrum  ex  speciebus  consecratis  possit  aliqua  substan- 
tia  generari,  vel  nutriri. 


1 .  Prima  sententia  negat,  ex  his  speciebus 
fieri  generationem,  vel  nutritionem ,  quia 
deest  materia,  ex  qua  fiant,  unde  ad  expe- 
rientias  apparentes  dicit  hsec  opinio,  id,  quod 
generari  videtur,  revera  non  esse  id  quod 
apparet,  vel  si  est,  miraculose  creari  a  Deo; 
dicit  etiam,  hominem  posse  confortari  odore, 
vel  alteratione  earum  specierum,  non  vero 
proprie  nutriri.  Ila  sentit  Algerus,  lib.  2  de 
hoc  sacram.,  cap.  1;  Guitmundus,  lib.  2  de 
hoc  myster.;  et  Waldens.,  tom.  2  de  Sacram., 
cap.  26;  qui  addunt,  non  decere ,  hominem 
his  speciebus  nutriri ,  quia  oporteret  aliquid 
etiam  earum  in  secessum  mitti.  Heec  vero 
opinio  antiquata  jam  est,  et  ut  improbabilis 
omnino  ab  scholis  rejecta,  quia  omnino  prse- 
ter  rationemest,  experientias  negare;  constat 
enim,  ex  hostiis  consecratis  vermes  generari, 
etnonminuscomburi,  quam  non  consecratas  ; 
in  quibus  effectibus  non  est  tantum  externa 
species,  seu  apparentia,  quia  sunt  permanen- 
tes,  et  eodem  semper  modo  fiunt.  Item,  si 
Deus  est  auctor  eorum,  tam  facile  potest  illos 
vere  efficere,  sicut  fingere  ;  et  alioqui  est  ma- 
gis  consentaneum  ad  veritatem  mysterii 
occultandam ;  si  vero  naturale  agens  eos  effi- 
cit,  non  potest  eos  fingere,  aut  simulare,  et 
hoc  posterius  est  magis  rationi  consentaneum, 
quia  non  sunt  hic  plura  miracula  fingenda, 
quam  sint  necessaria;  non  est  autem  necessa- 
rium,  ut  solus  Deus  totum  etfectum  operetur, 
ut  videbimus.  Atque  eadem  experientia  sumi 
potest  ex  nutritione,  nam  si  homo  integrum 
panem  consecratum  comedat,  non  solum  con- 
fortabitur,  sed  eliam  nutrietur,  et  saturabi- 
tur  eodem  modo,  quo  id  assequeretur  pane 
non  consecrato. 

2.  Secundo,  hac  relicta  sententia ,  circa 
difficultatem ,  quse  auctores  ejus  movit,  sci- 


LVII,  SECT.  III.  301 

licet,  exqua  materia  fiat  hsec  mutatio,  est  alia 
opinio  dicens,  nullam  esse  necessariam  ma- 
teriain,  sed  solam  quantitatem  sufficere,  ut 
substet  formse  substantiali  advenienti,  sive 
de  potentia  ejus  educatur,  sive  per  nutritio- 
nem  unialur.  Ha?c,  ut  dixi,  videtur  esse  opi- 
nio  D.  Thom.  hic,  quam  ita  exponit  et  sequi- 
tur  Ferrar.,  dict.  cap.  66,  et  eam  tenet 
Henric,  Quodl.  8,  qusest.  36,  et  Viguerius  in 
Summa,  v.  9  de  Euchar.,  et  Ruar.,  art.  14; 
Sotoeliamet  Ledesm.  citant  iEgidium,  Theor. 
44  et  45.  Dionys.  autem  Garthus.,  dist.  12, 
qusest.  2,  oppositum  illi  tribuit.  Fundamen- 
tum  non  est  aliud,  nisi  quia  hoc  sufficit,  et 
est  magis  consentaneum,  ut  ex  vi  prioris  con- 
secrationis  reliqua  fiant  naturali  modo.  sine 
novis  miraculis. 

3.  Oppositum  placet  auctori.  —  Heec  vero 
opinio  mihi  videtur  omnino  falsa  et  incredi- 
bilis ;  dicendum  est  ergo  solam  quantitatem 
non  sufficere,  sed  necessariam  esse  aliquam 
materiam ,  ex  qua  haec  generatio  fiat;  ita 
docentomnes  auctores  statim  citandi.  Et  pro- 
batur  prior  pars,  primo,  quia  forma  substan- 
tialis  non  potest  habere  suum  effectum  for- 
malem  circa  aliquod  accidens,  cum  quo  non 
habet  proportionem ,  neque  habitudinem ; 
alias  posset  etiam  una  forma  informare  aliam, 
vel  qualitatem  aliquam.  Secundo,  quia  inter 
quantitatem  et  formam  non  potest  esse  sub- 
stantialis  unio,  tum  quia,  cum  quantitas  sit 
accidens,  unio  etiam  illius,  vel  cum  illa  ne- 
cessario  est  accidentalis ;  et  compositum  ex 
illa  non  potest  esse  substantiale,  nec  potest 
esse  ignis,  aut  carbo,  vel  quid  simile,  quia  de 
ratione  essentiali  hujus  compositi  est  substan- 
tialis  materia,  propter  quod  dixit  Aristot., 
1  Phys.,  impossibile  esse  substantiam  com- 
poni  ex  non  substantiis.  Et  confirmatur,  nam 
impossibile  est,  qualitatem  elevari,  ut  forma- 
liter  suppleat  vicem  formse  substantialis,  et 
substantialiter  aliquid  componat;  ergo  simi- 
liter  est  impossibile ,  ut  quantitas  elevetur 
ad  proprium  munus  materise,  et  substantia- 
lem  causalitatem  ejus.  Tertio,  etiam  si  dare- 
mus,  hoc  esse  possibile,  tamen  illo  posito,  se- 
quuntur  multo  plura  miracula,  quod  tamen 
vitari  intenditur.  Probatur,  quia  imprimis 
eductioformsesubstantialis  de  potentia  quan- 
titatis,  non  posset  fieri  ab  agente  naturali, 
propria  virtule,  quia  quantitas  non  est  in  po- 
tentia  naturali  ad  hujusmodi  formam,  quic- 
quid  sit  de  obedientiali ,  sicut  non  potest 
aeens  naturale  virtute  sua  educere  formam 

naturali  ad  illam,  supposita  opinione,  quocl 
sit  alterius  rationis  a  materia  generabilium. 
Item,  quia  alias  etiam  nunc  ignis  educeret 
formam  ignis  ex  quantitate  ligni,  eamque 
ipsi  uniret,  quia  eamdem  capacitatem  habet 
hsec  quantitas,  et  est  propinquior  igni. 

4.  Evasio.  —  Impugnatar.  —  Fortasse  di- 
cetur,  in  quantitate,  ex  sola  natura  rei,  seu 
secundum  se  sumpta,  non  esse  capacitatem 
naturalem  ad  hujusmodi  formam  et  actionem 
seu  passionem;  at  vero  in  quantitate  elevata, 
quae  per  consecrationem  accepit  vim  substan- 
tiee,  esse  hujusmodi  capacitatem,  et  ideo  sup- 
posito   illo   miraculo   agens  naturale   posset 
naturaliter  ex  illa  educere  formam.  Sed  hoc 
imprimis  intelligi  non  potest,  quia  quantitati 
per  consecrationem  nihil  additum  est,  neque 
immutatum,  prseter  existendi  modum  ;  tamen 
in  entitate  sua  eadem  omnino  est;  at  vero 
capacitas  passiva  non  est  in  quantitate,  ra- 
tione  modi  essendi,  sed  ratione  suee  entitatis; 
ergo,  si  antea  non  habebat  capacitatem  natu- 
ralem,  nec  postea  habebit;  quee  est  enim  illa 
elevatio,  aut  quee  vis  materiee?  Si  enim  dice- 
retur,  esse  in  potenlia  obedientiali,  et  ratione 
consecrationis     manere     quasi    in    potentia 
proxima,  fortasse  non  esset  tam  evidens  con- 
tradictio,  quamvis  revera  etiam  hoc  sit  fal- 
sum  propter  argumenta  priora;  tamen  quod 
res,  quee  non  habet  capacitatem  naturalem 
ex  se,  incipiat  habere  illam,  non  mutando  en- 
titatem   vel  naturara ,  intelligi  non    potest; 
sicut  in  causis  agentibus  repugnat,  quod  id, 
quod  non  habet  naturalem  virtutem  agendi, 
incipiat  habere  eam  per  solam  suam  entita- 
tem,  sine  sui  mutatione;  imo  nec  posset  agere 
per  potentiam  obedientialem,  nisi  heec  intime 
innata  in  ipsa  re  preesupponeretur.  Adde , 
etiam   hoc  posito ,   non   vitari  inconveniens 
illatum,  scilicet,  quod  majora  miracula  multi- 
plicentur;  nam  revera  majus  est  hoc,  quam 
quod  creatur  materia ,   vel  quodcumque  si- 
mile;  et  preeterea  durabit  quantitas  per  se 
existens,  et  sine  subjecto,  non  solum  quam- 
diu  durat  hoc  sacramentum,  sed  etiam  in 
omnibus  rebus,  quee  ex  illa  generantur;  et, 
quamvis  plurimee  transmutationes  in  illa  fie- 
rent,  semper  ita  maneret,  quia  non  est  major 
ratio  de  una  generatione,  quam  de  reliquis; 
ac  deinde  tota  materia  prima,  quse  ab  institu- 
tione  hujus  sacramenti  usque  nunc  transub- 
stantiata  est,  deficiet  in  orbe,  et  loco  illius 
sola  quantitas  erit  substituta;  unde  fiet,  ut 
magna  pars  naturalium  rerum  jam  non  con- 
stet  materia  et  forma,  sed  quantitateet  forma ; 


quae  nec  subslantialia  entia  erunt,  neque  acci- 
dentalia,  sed  monstra  queedam  naturee. 

5.  Dubium  quoddam  dissolvilur.  —  Unde 
etiam  contingere  posset,  ut  illa  quantitas  per 
varias  transmutationes  informaretur  alia 
forma  panis  et  consecraretur;  quomodo  ergo 
tunc  fieret  transubstantiatio?  quia,  si  totum 
compositum  transmutaretur,  non  maneret 
quantitas;  si  sola  forma,  non  esset  transub- 
stantiatio.  Dicendum  ergo  esset  ex  tali  pane 
non  posse  fieri  consecrationem,  quod  revera 
non  male  diceretur,  quia  ille  non  esset  panis, 
cum  non  constaret  ex  principiis  essentialibus 
panis;  sed  lunc  idem  consequenter  dicendum 
esset  de  quacumque  re  genita  ex  hujusmodi 
speciebus,  quod  revera  non  sit  substantia 
illa,  quee  apparet,  sed  semisubstantia ,  ut 
sic  dicam.  Unde ,  si  contingeret,  hominem 
longo  tempore  solis  speciebus  consecratis  nu- 
triri,  successu  temporis,  aut  totum,  aut  fere 
totum  substantiale  corpus  amitteret,  maneret- 
que  anima  solam  quantitatem  informans;  et 
similia  monstra  possunt  facile  excogitari,  et 
maximum  omnium  est  dicere,  haec  omnia  na- 
turaliter  sequi  ex  priori  miraculo  solius  con- 
secrationis.  Necessario  ergo  dicendum  est,  in 
instanti  quo  hujusmodi  generationes  fiunt  ex 
speciebus  consecratis,  aliquam  veram ,  et 
substantialem  materiam  ibi  existere,  ex  qua 
fiant. 

6.  Sed  quaenam  est  haec  materia  ?  Circa  hoc 
fuit  tertia  opinio  antiqua,  esse  aliquam  antea 
preeexistentem  in  aliquo  corpore,  et  tunc 
denuo  poni  sub  speciebus  sacramentalibus  in 
illo  instanti  generationis.  Et  quidam  dixe- 
runt,  esse  quamdam  partem  materiae  ipsius 
corporis  Christi,  ut  refert  Algerus  supra , 
quod  maxime  videbatur  dici  posse,  si  vera 
esset  sententia  Durandi,  quod  materia  panis 
manet  in  corpore  Christi ;  sed  hic  est  error  in 
fide,  quia  Christi  corpus  nunc  est  incorrupti- 
bile,  et  impassibile.  Unde  non  potest  partem 
materiee  acquirere,  et  multo  minus  perdere. 
Unde  Durandus,  qui  primum  temere  dixit , 
non  est  ausus  dicere  secundum.  Alii  vero 
dixerunt,  illam  materiam  esse  corporis  cir- 
cumstantis,  vel  alterius  similis,  quam  optime 
impugnat  D.  Thom.  hic,  ut  in  commentario 
articuli  quinti  vidimus;  quibus  addere  pos- 
sumus,  quando  hostia  consecrata  in  ignem 
injecta  comburitur,  ibi  totum  corpus  circum- 
stans  habere  rationem  agentis,  et  non  patien- 
tis;  non  potest  ergo  aliquid  generare  ex 
suamet  materia.  Solum  posset  quis  fingere, 
Deum  aliunde  sumere  materiam  ex  aliquo 

corpore,  et  in  eodem  instanti  illam  sub  spe- 
ciebus  sacramentalibus  constituere;  at  vero, 
licet  hic  modus  non  sit  impossibilis  Deo,  non 
est  tamen  aptus  neque  conveniens  prresenti 
mysterio ,  primum,  quia  oporteret  alteram 
rem  in  alio  loco  divinitus  corrumpi;  non  enim 
constituenda  est  eadem  materia  in  duobus 
locis  sub  duabus  formis.  Secundo  necesse 
esset ,  materiam  illam  in  instanti,  et  mira- 
culoso  modo  transferri  ab  alio  loco  in  locum 
specierum.  Tertio  consequenter  etiam  dicen- 
dum  esset,  deesse  in  his  generabilibus  rebus 
totam  materiam,  quee  hactenus  per  consecra- 
tionem  transubstantiala  est,  quod  magnum 
videtur  inconveniens.  Quarto  denique  opor- 
teret,  aut  duplicem  quantitatem  destrui,  ut 
una  fieret  in  re  genita  ex  speciebus  consecra- 
tis,  juxta  opinionem  asserentem ,  quantita- 
tem  corrumpi  ad  corruptionem  substantiae; 
aut  juxta  contrariam  sententiam  oporteret, 
vel  duas  quantitates  manere  in  eadem  mate- 
ria ,  quod  est  satis  absurdum ,  vel  alteram 
sine  causa  naturalia  solo  Deo  corrumpi.  Unde 
etiam  fieret,  tantam  quantitatem  deesse  nunc 
in  hoc  orbe  generabilium  rerum,  quanta  fuit 
in  toto  pane  et  vino  simul  sumptis,  quee  hac- 
tenus  consecrata  sunt,  nulla  aequalis  magni- 
tudinis  alteri  succedente,  quae  sine  dubio 
esset  magna  diminutio  hujus  inferioris  uni- 
versi  corporei.  Dicendum  est  igitur  (quod 
omnes  Theologi  citandi  sentiunt)  in  instanti 
generationis  quee  fit  ex  speciebus  consecra- 
tis,  prius  natura,  quam  talis  generatio  fiat, 
poni  sub  illis  speciebus  quamdam  materiam 
primam,  quae  immediate  ante  illud  instans  in 
rerum  natura  non  existebat;  hoc  enim  neces- 
sario  ex  dictis  concluditur;  ostensum  est 
enim,  aliquam  materiam  primam  esse  neces- 
sariam  sub  illis  speciebus ,  seu  in  loco  earum, 
quia  ibi  fit  generatio.  Rursus  ostensum  est, 
illam  non  fuisse  praeexistentem ,  neque  ibi , 
neque  alibi,  in  illo  proximo  tempore,  quo 
fiebat  alteratio,  quove  Ghristi  preesentia  du- 
rabat;  ergo  necesse  est  ibi  de  novo  fieri. 

7.  Rursus  deinde  inquirenclum  superest, 
an  hsec  materia  sit  eadem  numero,  quae  prius 
fuit  sub  talibus  speciebus,  et  transubstantiata 
est,  vel  alia.  D.  Thom.  enim  hic  significat, 
non  esse  eamdem  numero,  quia  idem  numero 
reproduci,  est  novum  miraculum,  quod  non 
est  ponendum  sine  necessitate.  Mihi  tamen 
(quamvis  res  sit  incerta)  verisimillimum  est 
esse  eamdem  numero,  et  in  hoc  sensu  intelli- 
gendam  existimo  quorumdam  veterum  sen- 
tentiam  dicentium  redire  substantiam  panis, 

ut  ex  ea  fiat  generatio,  quod  tenuit  Alexand. 
Alens.,  4  p.,  quaest.  40,  memb.  2,  art.  4;  et 
Bonav.,  dist.  12,  art.  2,  quaest.  1;  et  Innoc, 
lib.  4  de  hoc  mysterio,  cap.  11;  non  est  enim 
verisimile,  eos  locutos  esse  de  tota  substantia 
panis,  tum  quia  hoc  sensu  est  res  valde  im- 
probabilis,  ut  D.  Thom.  convincit  in  articulo; 
tum  etiam  quia  ad  talem  generationem  im- 
pertinens  est,  quod  redeat  forma  panis,  cum 
potius  illam  corrumpi  necesse  sit.  At  vero, 
quod  eadem  materia  recleat,  conjectura  esse 
potest,  primo  respectu  naturas  universalis, 
quia  sic  nulla  fiet  propter  hoc  mysterium  mu- 
tatio  in  materia  rerum  generabilium,  et  cor- 
ruptibilium;  sed  eadem  semper  durabit.  Se- 
cundo  respectu  natura?  particularis ,  quia 
manet  eadem  quantitas  numero,  cui  conna- 
turale  est  esse  in  hac  materia,  eique  inniti. 
Tandem  respectu  Dei  seque  facile  est  eamdem 
materiam  facere,  sicut  diversam,  unde  non 
est  majus  miraculum ,  nec  proprie  est  no- 
vum ,  quia  congruente  quadam  necessitate 
connexum  est  cum  ipso  mysterio. 

8.  Ulterius  autem  interrogandum  superest, 
per  quam  actionem  fiat  heec  materia.  Tho- 
mistce  enim,  ut  aliquo  modo  D.  Thom.  inter- 
pretentur,  contendunt  fieri  per  conversio- 
nem,  ut  in  commentario  art.  5  citavi,  quod 
tenet  etiam  Palud.,  dist.  12,  quaest.  2;  Her- 
vaeus,  queest.  1,  art.  3;  et  Hispal.,  quaest.  1, 
notab.  4,  qui  addit,  non  solum  materiam,  sed 
totum  composilum  fieri  per  conversionem 
quantitatis  in  ipsum,  quod  est  improbabile, 
et  sine  fundamento,  ut  a  fortiori  patebit  ex 
dicendis,  et  refutatur  etiam  a  D.  Thom.  ex 
professo,  4  contra  Gent.,  cap.  66.  Alii  dicunt 
illam  materiam  congenerari;  ita  loquitur  Soto 
supra  Reliqui  vero  auctores  citati  dicunt, 
iterum  creari,  seu  per  creationem  reproduci. 
Scotus,  clist.  12,  quaest.  5;  Durandus,  q.  2; 
Major,  quaest.  4;  Marsil.,  quaest.  8,  art.  4; 
Gabr.,  lect.  45  in  canon.;  vEgid.,  Theor.  44 
et  45,  et  alii  communiter.  Et  hoc  sine  dubio 
verius  est,  primo  quidem  quia  existimo,  quan- 
titatem  panis  non  desinere  esse  per  hanc 
generationem,  sed  manere  in  re  genita;  non 
ergo  convertitur.  Secundo ,  quia ,  etsi  non 
maneat,  negari  non  potest,  quin  sit  ibi  neces- 
saria  nova  actio,  generatione  prior  ordine 
naturae,  per  quam  haec  materia  fiat,  quia 
eclucitur  de  non  esse  ad  esse,  prius  quam  ex 
illa  fiat  generatio ;  hsec  autem  actio  non  est 
ex  praesupposito  subjecto,  quia  quantitas  non 
est  subjectum  priiis,  ut  per  se  constat;  est 
ergo  creatio.  Neque  est  ulla  ratio,  ob  quam 

appelletur  conversio ,  etiam  si  desinat  esse 
quantitas,  quia,  neque  ibi  relinquitur  aliquid 
commune,  circa  quod  fiat  conversio,  et  quia 
rationes  omnes,  quibus  supra  probatum  est 
corpus  Christi  non  converti  in  talem  mate- 
riam,  idem  probant  de  quantitate;  quia  non 
est  major  connexio  inter  actionem,  qua  pro- 
ducitur  materia  ,  et  desitionem  quantitatis , 
quam  sit  inter  illam  actionem,  et  desitionem 
vel  absentiam  corporis  Christi.  Tandem ,  si 
ratio  conversionis  aliquid  in  re  ipsa  addit 
creationi,  illud  est  magis  miraculosum,  quam 
sola  creatio,  nec  potest  probabiliter  dici,  na- 
turaliter  sequi  ex  priori  miraculo;  quod  au- 
tem  post  alterationem  sub  illis  accidentibus 
fiat  creatio  materise,  est  maxime  connaturale, 
supposito  priori  mysterio,  et  indigentia,  quee 
ex  illo  nascilur  in  rebus  ipsis  naturalibus  ad 
suas  generationes  et  corruptiones ;  sicut  in 
generatione  hominis  naturale  est,  ut  Deus 
creet  animam  post  sufficientem  alterationem 
inmateria  disposita.  Atque  hincetiam  constat, 
quam  sitfalsum  dicere,  materiam  congenerari 
quoad  entitatem  suam,  de  qua  agimus,  nam 
quoad  unionem  id  dici  posset,  sicut  anima 
rationalis,  quoad  unionem  dici  potest  conge- 
nerari,  non  vero  secundum  se,  quod  magis 
patebit  ex  sequente  puncto. 

9.  Adhuc  enim  inquirendum  superest,  a 
quo  agente  fiat  haec  materia.  Richard.  enim, 
dist.  12,  art.  2,  queest.  2,  dicit  fieri  ab  agente 
naturali  ex  possibilitate  materise ,  quse  ibi 
mansit.  Quod  frivolum  valde  est,  quia  illa 
possibilitas  nihil  est,  nisi  potentia  objectiva, 
unde  non  excludit  creationem,  quse  non  po- 
test  fieri  ab  agente  naturali ;  nam  potentia 
subjectiva  repugnat  materiae  primre ,  cum 
ipsa  sit  primum  subjectum;  statimque  inqui- 
remus,  an  hsec  possibilitas  sit  substantia,  vel 
accidens;  primum  esse  non  potest,  tum,  quia 
repugnat  mysterio ,  quod  aliqua  substantia 
manserit;  turn  quia  necesse  est,  ut  sit  ma- 
teria,  aut  forma,  aut  compositum;  si  vero  est 
accidens,  quomodo  potest  esse  subjectum,  ex 
quo  fiat  materia?  Soto,  dist.  10,  queest.  2, 
art.  6  (et  significat  etiam  Hispalensis  supra), 
dicit,  materiam  illam  comproduci  ab  agente 
naturali,  idque  naturaliter,  supposito  primo 
miraculo.  Sed,  si  loquuntur  proprie  de  vir- 
tute  naturali,  dicunt  rem  plane  impossibi- 
lem  ,  quia  prius  miraculum  non  dedit  vir- 
tutem  naturalem  igni,  aut  simili  agenti  ad 
producendum  aliquid  ex  nullo  subjecto,  cum 
potius  tota  necessitas  hujus  materiee  sit,  ut 
possit  naturale  agens  ex  subjecto  aliquo  for- 


mam  substantialem  educere;  si  autem  non 
loquantur  de  virtute  connaturali  ipsi  agenti 
secundum  se,  sed  potius  ipsi  mysterio,  ita  ut 
ratione  illius  debitus  sit  naturali  agenti  con- 
cursus,  quo  possit  materiam  producere,  hoc 
gratis  et  sine  fundamento  dicitur  ;  nam,  licet 
hic  modus  agendi  non  sit  impossibilis,  ta- 
men  necesse  est,  ut  in  eo  concurrat  naturalis 
causa,  solum  ut  instrumentum  Dei,  et  non 
qualecumque,  sed  creationis,  quod  omnium 
difficillimum  esse  censetur ;  hoc  autem  est 
magnum  miraculum,  quod  non  est  fundatum 
in  consecratione,  quia  non  oportet,  ut  agens 
creet  materiam,  etiarn  si  a  Deo  creanda  sit; 
non  est  ergo  asserendum  hoc  miraculum  sine 
majori  fundamento,  ut  etiam  Sotus  fatetur;  fit 
ergo  heec  actio  a  solo  Deo  absque  ullo  instru- 
mento  separato;  probabile  tamen  est,  hu- 
manitatem  Christi  ad  illam  concurrere,  ut 
instrumentum  conjunctum  ;  de  qua  re  non- 
nulla  dixi  in  1  tomo,  ad  queest.  13  D.  Thom. 
10.  Ultimo  inquiri  potest,  quomodo  ex  hac 
materia  possit  naturale  agens  educere  for- 
mam,  et  aliquid  generare.  Et  ratio  dubitandi 
est,  quia  illa  materia  de  novo  creatur  a  Deo 
in  eodem  instante,  in  quo  fit  generatio  ;  agens 
autem  naturale  non  potest  tam  subito  illam 
disponere,  nec  sine  dispositione  prrevia  po- 
test  naturaliler  formam  ex  illa  educere. 
Propter  hanc  enim  rationem  Scotus,  queest.  6, 
et  alii  ex  citatis  auctoribus  existimant, 
agens  naturale  non  concurrere  ibi  ad  gene- 
rationem  substantialem ,  nec  solam  mate- 
riam  primam  creari  tunc  a  Deo,  sed  totam 
substantiam  compositam,  cui  debita  sunt  illa 
accidentia.  Sed  immeritoita  opinantur.  Juxta 
nostram  ergo  sententiam,  qua  credimus,  ma- 
nere  eamdem  quantitatem  in  genito  et  cor- 
rupto,  dicendum  est,  prseter  actionem  crea- 
tivam  materiae,  de  qua  jam  diximus,  duas 
alias  hic  esse  considerandas  actiones.  Una 
est,  qua  species  sacramentales,  sive  quantitas 
panis  prseexistens  unitur  materiae ;  hic  enim 
est  novus  effectus  realis,  qui  specialem  cau- 
salitatem  requirit;  potest  autem  intelligi  fieri 
altero  e  duobus  modis  :  prior  est  per  natura- 
lem  resultantiam  ex  intrinseca  natura  ipsius 
materise  et  quantitatis,  nam  cum  in  illo  instanti 
desinat  ibi  esse  corpus  Christi,  consequenter 
desinit  esse  in  quantitate  modus  ille  per  se 
existendi,  quem  habebat  separata,  et  aliunde 
materia  prima  in  eodem  instanti  fit  per  crea- 
tionem  intime  preesens  tali  quantitati,  et  ideo 
ablato  jam  omni  impedimento,  ex  naturali 
propensione  et  inclinatione,  quam  ad  invicem 

habent,  propria  virtute  copulantur  et  uniun- 
tur,  et  hic  modus  subtilis  est  et  probabilis. 
Alter  vero  modus  facilior  est,  ut  a  Deo  spe- 
ciali  actione  uniantur,  nam  actio  pure  unitiva, 
et  non  eductiva  quantitatis  de  potentia  ma- 
teriae,  non  est  naturalis,  unde  non  potest 
resultare  ex  sola  natura  materiee  et  quanli- 
tatis;  neque  ab  aliquo  agente  naturali  fieri; 
si  vero  (ut  probabile  est)  actio  unitiva)  quae 
ibi  intervenit,  est  ejusdem  rationis  cum  educ- 
tiva,  seu  cum  illa,  qua  naturaliter  conservatur 
quantitas  in  materia,  illa  non  potest  esse  a 
quantitate,  quia  respectu  illius  non  suppo- 
nitur  prius  natura  existens ;  neque  etiam  esse 
potest  ab  aliquo  extrinseco  agente  naturali, 
quia  praesupponitur  alterationi  ejus,  et  quia 
juxta  hanc  opiuionem,  quam  prosequimur, 
quantitas  naturaliter  solum  fit  per  concrea- 
tionem  cum  materia,  et  similiter  conservatur; 
fit  ergo  praedicta  unio  per  actionem  Dei,  quae, 
supposito  mysterio,  dici  potest  naturalis,  quia 
debetur  materiae  sic  creatse  sub  illa  quanti- 
tate;  sicut  deberetur  illi  concreatio  quanti- 
tatis,  si  non  supponeretur  quantitas  existens. 
Altera  actio,  quse  hic  intervenit,  est  eductio 
formse  substantialis  rei  genitae,  v.  gr.,  ver- 
mis,  aut  unio  animse  rationalis  in  nutritione 
hominis,  et  heec  naturali  virtute  fit  ab  agente 
naturali,  quod  est  facillimum,  suppositis  quae 
diximus ;  nam,  facta  unione  quantitatis  ad 
illam  materiam,  manet  etiam  disposita  per 
qualitates,  quse  in  illa  inheerebant,  et,  media 
quantitate,  illi  conjunctsemanent,  et  ab  eodem 
agente  introductae  fuerant,  et  ideo  nullum  est 
impedimentum,  quominus  idem  agens  suam 
formam  introducat.  Atque  idem  facile  de- 
fendi  potest,  juxta  opinionem  asserenlem, 
fieri  resolutionem  usque  ad  materiam  pri- 
mam ,  juxta  quam  consequenter  dicendum 
est,  in  omni  naturali  corruptione  et  gene- 
ratione  manere  materiam  primam  spoliatam 
quantitate  et  qualitatibus  omnibus,  quse 
immediate  ante  illud  instans  in  illa  prse- 
cesserunt,  et  nihilominus  dicitur  manere  dis- 
posita,  ut  agens  hanc  formam  in  illa  intro- 
ducat,  vel  positive  per  habitudinem  nescio 
quam  ad  totam  alterationem  praecedentem, 
et  dispositiones,  quse  immediate  antea  ante- 
cesserunt,  vel  negative,  quia  per  hoc,  quod 
manet  non  repugnans ,  neque  indisposita , 
egens  potens  est  ad  agendum  in  illa,  quan- 
tum  potest  in  uno  instanti,  et  consequenter 
ad  introducendam  formam  substantialem  cum 
ultima  dispositione  ejus.  Ad  eumdem  autem 
modum  loquendum  est  in  hoc  mysterio  juxta 

hanc  sententiam,  vel  quod  Deus  introducit 
materiam,  ubi  praefuit  quantitas,  cum  eadem 
sigillatione  et  habitudine,  ac  si  illa  quantitas 
toto  tempore  antecedente  inhaesisset  materiae, 
vel  certe  creari  tunc  materiam  nudam  et 
non  repugnanlem,  in  quam  proinde  operatur 
agens  tota  virtute  formam  substantialem  in- 
troducendo. 

SECTIO  IV. 

Utrurn  species  sacramentales  possint   misceri,  et  an 
tunc  desinat  ibi  sanguis  Christi. 

1 .  Hsec  quaestio  proponitur  propter  diffici- 
lem  doctrinam  D.  Thom.,  in  art.  8,  et  melius 
faciliusque  explicabitur  in  speciebus  vini ; 
nam  regulariter  solum  illae  possunt  pro- 
prie  misceri ,  eo  quod  liquidae  sint.  Dupli- 
citer  autem  solent  liquores  misceri,  primo 
imperfecte  per  divisionem  in  minutissimas 
partes,  earumque  localem  interpositionem,  et 
nonnullam  alterationem  mutuam ,  quse  ad 
substantialem  corruptionem  non  perveniat. 
Secundo  fieri  potest  cum  transmutatione  sub- 
stantiali,  vel  unius  miscibilium  in  alterum, 
quod  prsedominatur,  quae  potius  est  corrup- 
tio  unius  et  generatio,  vel  adgeneratio,  seu 
accretio  alterius,  quam  mistio;  vel  cum  trans- 
mutatione  utriusque  in  unum  tertium,  si 
debita  proportione  misceantur,  et  hanc  vo- 
cavit  propriam  mistionem  Arist.,  \  de  Gener., 
text.  88,  etlib.  2,  text.  48. 

2.  Secundo  suppono,  inter  liquores  ejus- 
dem  speciei  solum  posse  fieri  iniperfectam 
mistionem,  quia  unus  non  potest  corrumpere 
alium  substantialiter,  nec  per  divisionem  in 
minimas  particulas,  nec  per  nimiam  altera- 
tionem.  Prior  pars  probatur,  vel  quia  in  his 
rebus  homogeneis  nou  datur  minimum,  vel 
certe,  quia  licet  detur  minimum  existens,  non 
autem  inexistens;  in  praesente  autem,  quam- 
vis  divisio  fiat  in  minutissimas  partes,  illae 
non  manent  per  se  separatoe,  sed  statim 
uniuntur  aliis  partibus  ejusdem  speciei,  cum 
quibus  miscentur,  ut  patet,  cum  una  aqua 
alteri  infunditur;nam  quomodocumque  partes 
sese  dividant,  et  interponant,  nulla  fit  cor- 
ruptio;  nam  eadem  facilitate,  qua  dividuntur, 
uniuntur.  Posterior  autem  pars  de  alteratione 
patet,  quia  nulla  res  corrumpit  alteram  suse 
speciei,  ut  in  alia  specie  aliam  producat,  cum 
omne  agens  tendat  ad  producendum  sibi  si- 
mile;  neque  etiam  corrumpit  illam,  ut  in 
eadem  specieproducataliud  individuum,  quia 
agens  non  intendit  individualem  similitudi- 

nem,  quam  consequi  non  potest,  sed  speci-     reperiatur  illa  locutio 


ficam,  quae  jam  preesupponebatur.  Dices,  hoc 
solum  procedere,  quando  res  sunt  similes  in 
substantia  et  accidentibus,  ut  sunt  duo  vina 
alba,  non  vero  quando,  licet  sint  similia  in 
substantia,  sunt  dissimilia  in  accidentibus, 
ut  sunt  vinum  album  et  rubrum ;  tunc  enim 
videtur  posse  vinum ,  aliud  corrumpere,  ut 
producat  aliud  sibi  simile ,  non  tantum  in 
substantia ,  sed  etiam  in  accidentibus.  Sed 
hoc  non  videtur  recte  dici,  nam  cum  tota 
dissimilitudo  tunc  sit  in  accidentibus,  satis 
erit,  quod  possit  unum  accidentaliter  aliud 
immutare,  ut  illud  sibi  reddat  omnino  simile, 
quee  immutatio  ad  alterius  substantialem  cor- 
ruptionem  non  erit  sufficiens,  quia  cum  sub- 
stantise  sint  omnino  similes  et  homogeneae, 
accidentia  unius  sufficiunt  ad  conservandam 
formam  substantialem  alterius,  et  e  converso, 
de  quo  latius  in  philosophia,  ex  cujus  prin- 
cipiis,  adjunctis  Theologicis  supra  positis, 
prresens  qusestio  definienda  est. 

3.  Species  vini  consecrati  possunt  misceri 
vino  ejusdem  speciei,  et  tunc  non  desinit  san- 
guis  sub  eis.  —  Omissis  ergo  opinionibus, 
dico  primo  :  species  vini  consecrati  possunt 
misceri  cum  alio  liquore  ejusdem  vel  alterius 
speciei  tantum  imperfecte,  et  tunc  non  de- 
sinit  sub  eis  esse  sanguis  Ghristi.  Probatur 
prima  pars  experientia,  et  ratione,  quia  hae 
species  sunt  facile  divisibiles,  et  penetra- 
biles,  et  quia  eis  fieri  potest,  quicquid  ex  vino 
fiebat,  quia  ita  se  gerit  quantitas  affecta  illis 
accidentibus,  ac  si  esset  substantia,  et  ideo 
nihil  obstat,  quod  secundum  Aristotelem  acci- 
dens  non  possit  misceri  substantiee,  quia  tunc 
non  miscetur  quantitas  per  modum  acci- 
dentis,  sed  per  modum  substantiee,  tanquam 
per  se  existens ;  et  hinc  patet  secunda  pars, 
quia  semper  hsec  mistio  in  principio  pro  ali- 
quo  tempore  est  imperfecta,  quando  alte- 
ratio  non  potuit  usque  ad  corruptionem 
subslantialem  perducere.  Et  inde  etiam  con- 
cluditur  pars  ultima,  nam  quamdiu  alteratio 
non  est  tanta ,  quse  ad  corruptionem  vini 
sufficiat,  manet  ibi  sanguis  Christi,  ut  supra 
probatum  est ;  sed  quamdiu  mistio  est  imper- 
fecta,  alteratio  est  hujusmodi;  ergo  manet  ibi 
sanguis  Christi.  Dices  :  ergo  miscetur  sanguis 
Christi  alteri  liquori.  Respondetur,  proprie 
loquendo  non  misceri,  ut  hic  dicit  D.  Thom., 
art.  8,  ad  2,  quia  mistio  non  tantum  dicit 
mutationem  localem,  sed  etiam  divisionem, 
interpositionem,  etalterationempartium,  quse 
non  fiunt  in  corpore  Christi ;  unde,  si  alicubi 


est  metaphorica,  et 
per  extrinsecam  quamdam  denominationem  ; 
sicut  dicitur  frangi  corpus  Christi,  juxta  su- 
pra  dicta  disput.  48,  sect.  4. 

4.  Si  species  vini  consecratx  perfecte  mis- 
ceantur  cum  liquore  specie  distincto ,  non 
manet  ibi  sanguis  Christi.  —  Dubium.  —  So- 
lutio.  —  Dico  secundo  :  species  consecratee 
perfecte  misceri  possunt  cum  liquore  specie 
distincto,  et  tunc  non  manet  sub  eis  sanguis 
Christi.  Ita  D.  Thom.,  dicto  art.  8,  et  in  4, 
dist.  12,  ubi  Durand.,  queest.  3;  Palud. , 
queest.  5;  Richard.,  art.  4,  quaest.  1;CapreoL, 
dist.  13,  qusest.  1,  ad  argumenta  contra  se- 
cundam  conclusionem ;  et  prior  pars  constat 
ex  dictis,  quia  facta  mistione  imperfecta  cum 
liquore  specie  distincto,  potest  tanta  alteratio 
fieri  in  speciebus  consecratis,  quanta  suffi- 
ceret  ad  vinum  corrumpendum,  et  aliam  rem 
generandam,  juxta  dicta  seclione  preecedente; 
ergo  tunc  fiet  generatio  seu  mistio  perfecta.  Et 
inde  etiam  concluditur  ullima  pars,  quia  jam 
tunc  non  mansisset  ibi  substantia  vini ;  ergo 
nec  manet  sanguis  Christi.  Rogabis,  quid  fiet, 
si  in  hujusmodi  mistione  cum  liquore  specie 
distincto  (v.  gr.,  cum  aqua),  virtus  activa 
specierum  sacramentalium  praedominetur,  et 
aquam  corrumpat.  Dicunt  aliqui  totam  illam 
manere  consecratam  et  conversam  in  species 
vini,  quia  si  in  principio  ante  consecratio- 
nem  facta  fuisset  illa  alteratio,  postea,  per 
verba,  tota  illa  materia  consecraretur ;  ergo 
idem  postea  fiet  virtute  prioris  consecratio- 
nis,  sicut,  si  pars  aquae  non  benedictae  cum 
alia  benedicta  misceatur,  tota  manet  bene- 
dicta,  cap.  Quod  in  dubiis,  de  Consecr.  Eccl. 
vel  altaris.  Nihilominus  dicendum  est,  tunc 
quidem  ex  illa  particula  extranea,  quaa  mis- 
cetur,  generari  vinum,  juxta  dicta  in  prima 
sectione  hujus  disputationis;  sub  illius  tamen 
accidentibus ,  non  esse  sanguinem  Christi , 
quia  praecedentia  verba  consecrationis  tan- 
tum  potuerunt  consecrare  materiam  sibi  pras- 
sentem ;  hsec  autem  materia,  nec  tunc  erat 
praesens,  imo  neque  erat  materia,  quia  non 
erat  vinum ;  species  autem  consecratee  non 
possunt  postea  alias  species  consecrare,  quia 
non  est  eis  data  hsec  vis,  sed  tantum  verbis 
consecrationis.  Neque  est  simile  de  aqua  be- 
nedicta ;  quia  ejus  consecratio  solum  est  per 
quamdam  extrinsecam  denominationem  ab 
Ecclesia  institutam,  quse  voluit,  eam  extendi 
et  ad  partes  postea  admistas,  seu  voluit  eam 
fieri  solum  per  contactum  seu  admistionem 
cum  alia  aqua  benedicta;  hsec  autem  conse- 

cratio  fit  per  realem  transmutationem ,  et 
supernaturalem  actionem,  ad  quam  efficien- 
dam  solis  verbis  virtus  et  efficacia  data  est. 
5.  Sub  speciebus  consecratis  mistis  vino  non 
consecrato  manet  sanguis  Christi.  —  Dico 
tertio  :  quando  species  consecratee  miscentur 
vino  non  consecrato,  sub  eis  semper  manet 
sanguis  Ghristi.  Est  communis  sententia , 
quam  tenent  Durand.,  Richard.  et  Palud., 
paulo  antea  citati;  Scot.,  dist.  12,  queest.  4; 
Bonav.,  art.  1 ,  queest.  2;et  significat  Alens.,4, 
part.  40,  memb.  2,  art.  3;  et  Innocent.,  lib.  4 
de  hoc  myster.,  cap.  32;  et  idem  in  re  sen- 
tiunt  recentiores  Thomistee,  Soto,  Ledesma 
hic;etVictor.,  inSum.,  num.  64;  et  colligitur 
ex  cap.  Cum  Marthee,  de  Celebrat.  Missar., 
ubi  in  §  Queesivisti,  dicitur,  si  post  calicis 
consecrationem  aliud  vinum  mittatur  in  ca- 
licem,  non  transire  in  sanguinem,  sed  com- 
mistum  manere  cum  speciebus  consecratis. 
Supponit  vero  heec  conclusio ,  omnia  vina 
ejusdem  speciei,  et  ea ,  quee  sunt  ejusdem 
speciei,  non  substantialiter,  sed  accidentaliter 
tantum  transmutari,  et  consequenter  tantum 
posse  inter  se  imperfecte  misceri ;  unde 
concluditur  ratio,  nam  species  consecratee 
tantum  imperfecte  miscentur  vino  non  con- 
secrato,  quia  non  magis  alterantur,  quam  si 
ibi  esset  substantia  vini ;  sed  quamdiu  mistio 
est  imperfecta ,  ibi  manet  sanguis  Christi,  ut 
dictum  est  in  prima  conclusione ,  quia  ibi 
etiam  maneret  substantia  vini;ergo,  quando- 
cumque  fit  mistio  inter  species  consecratas, 
et  aliud  vinuin,  non  amittitur  consecratio, 
etiamsi  minima  quantitas  majori  misceatur,  et 
longo  tempore  duret.  Sed  obstat  auctoritas 
D.  Thom.  qui  contrarium  docere  videtur  hic  , 
et  in  4,  dist.  12,  art.  2,  queestiunc.  1,  et 
Quodlib.  10,  art.  3.  Exponi  tamen  potest, 
primo,  quod  tantum  loquatur  de.vinis  dis- 
tinctee  qualitatis,  inter  quae  est  alteratio.  Sed 
revera  D.  Thom.  absolute  loquitur,  et  non 
fundatur  in  ratione  alterationis,  sed  solum 
quia  per  divisionem  fit  distinctum  indivi- 
duum,  et  ideo  dicit  desinere  ibi  esse  Christum. 
Quee  ratio  eeque  procedit  in  vinis  ejusdem 
qualitalis ;  imo  etiam  procedit  in  divisione 
hostiee,  vel  calicis,  quia  etiam  tunc  fiunt  duo 
individua,  et  ita  non  manebit  Christus  sub 
partibus  divisis,  quod  est  contra  fidem.  Sicut 
ergo  hic  dicuntur  fieri  plura  individua  quoad 
terminos  quantitatis,  non  tamen  quoad  sub- 
stantiam,  quee  eadem  manet  sub  eis  divisis, 
quee  erat  sub  conjunctis,  et  ideo  sub  utrisque 
manet  Christus,  ita  dicendum  est  de  mistione 


specierum.  Aclde  eliam  in  vinis  distinctee 
qualitatis  non  esse  veram  illam  sententiam, 
quia,  ut  dixi,  non  fit  inter  ea  alteratio  usque 
ad  corruptionem  substantialem.  Aliter  ergo 
Victoria  ei  Soto  dicunt,  sententiam  D.  Thomee 
intelligi,  quando  species  consecratee  per  mis- 
tionem  dividuntur  in  partes  minores  mi- 
nimis.  Sed  hoc  etiam  rejectum  est,  quia  illee 
parles  minores  non  manerent  per  se  sepa- 
ratee,  sed  unitee  alteri  vino,  cum  quo  miscen- 
tur ;  ergo  sub  eis  conservaretur  vinum  ;  ergo 
sanguis  Christi.  Respondent  alii,  posse  vinum, 
cui  miscentur  species,  esse  adeo  crassum,  ut 
non  possint  species  divisee  statim  illi  conti- 
nuari,  et  in  hoc  casu  loqui  D.  Thom.  Secl  hoc 
est  plane  voluntarium,  et  preeterea  recte  Soto 
notavit,  in  eo  casu,  si  non  potest  fieri  conti- 
nuatio,  multo  minus  posse  fieri  tantam  di- 
visionem  specierum ,  quee  ad  corruptionem 
sufficiat,  preesertim  quia  heec  omnia  suppo- 
nunt  opinionem  valde  incertam,  quod  vinum 
terminetur  ad  minimum.  Quocirca  nullam 
expositionem,  quee  mihi  satisfaciat,  invenio, 
nec  ratio  ejus  quicquam  convineit,  ut  proba- 
tum  est;  ratio  autem  conclusionis  videtur 
convincens,  et  ideo  heec  opinio  magis  pro- 
batur. 

6.  Sed  queeres,  quid  fiet  de  illo  vino  non 
consecrato.  Finge  enim  in  magno  dolio  vini 
non  consecrati  apponi  paucam  quantitatem 
specierum  consecratarum.  Aliqui  affirmant , 
illud  existimandum  et  habendum,  ut  vinum 
commune.  Ita  sentiunt  Paludan.;  Soto.  Sed 
mihi  certe  non  probatur,  quia  est  contra  re- 
verentiam  debitam  speciebus  consecratis;  et 
icleo  existimo,  separandum,  et  ad  sacros  usus 
reservandum,  quia,  ut  Richardus  dixit,  totum 
manet  quodammodo  benedictum,  ratione  con- 
tactus  ;  et  licet  non  fiat  contactus  in  omnibus 
et  singulis  partibus,  tamen  propter  pericu- 
lum  et  dubium  preedicta  diligentia  adhibenda 
est. 

QILESTIO  LXXVIII. 

DE    FORMA    SACRAMENTI    EUCHARISTLE ,    IN    SEX 
ARTICULOS   DIVISA. 

Deinde  considerandum  est  de  forma  hujus 
sacramenti. 

Et  circa  hoc  queeruntur  sex. 

1 .  Qux  sit  forma  hujus  sacramenti. 

2.  Utrum  sit  conveniens  forma  consecratio- 
nis  panis. 

3.  Utrum  sit  conveniens  forma  consecratio- 
nis  sanguinis. 

4.  De  virtute  utriusque  formse. 

5.  De  virtute  locutionis. 

6.  De  comparatione  unius  formse,  ad  aliam. 

ARTICULUS  I. 

Utrum  hsec  sit  fornia  hujus  sacramenti :  Hoc  est  corpus 
meum,  et  :  Hic  est  calix  sanguinis  mei  (4,  dist.  8, 
quaest.  2,  art.  2  et  3). 

\ .  Adprimicm  sicproceditur.  Videtur,  quod 
hsec  non  sit  forma  hujus  sacramenti  :  Hoc  est 
corpus  meum;  et :  Hic  est  calix  sanguinis  mei. 
Illa  enim  verba  videntur  pertinere  ad  formam 
hujus  sacramenti ,  quibus  Christus  corpus 
suum  et  sanguinem  consecravit.  Sed  Christus 
antea  benedixit  panem  acceptum,  et  postea 
dixit  :  Accipite  et  comedite,  hoc  est  corpus 
meum,,  ut  habetur  Matth.  26,  et  similiter  fecit 
de  calice.  Ergo  prsedicta  verba  non  sunt  forma 
hujus  sacramenti. 

2.  Prse.terea,  Euseb.  Emissen.  dicit  (refertur 
deConsecr.  d.  2,  c.  Quia  corpus  assumptum), 
quod  invisibilis  sacerdos  creaturas  in  suum 
corpus  convertit,  dicens  :  Accipite  et  comedite, 
hoc  est  corpus  meum.  Ergo  totum  hoc  videtur 
pertinere  ad  formam  hujus  sacramenti.  Et 
eadem  ratio  est  de  verbis  pertinentibus  ad 
sanguinem. 

3.  Prseterea,  in  forma  baptismi  exprimitur 
persona  ministri  et  actus  ejus,  cum  dicitur  : 
Ego  te  baptizo.  Sed  in  prsemissis  verbis  nulla 
fit  mentio  de  persona  ministri,  nec  de  actu  * 
ejus.  Ergo  non  est  conveniens  forma  sacra- 
menti. 

4.  Prseterea,  forma  sacramenti  sufficit  ad 
perfectionem  sacramenti ,  unde  sacramentum 
baptismi  quandoque  perfici  potest  solis  verbis 
formseprolatis,  omnibus  aliis  prsetermissis.  Si 
ergo  prsedicta  verba  (in  argum.  1  posita),  sunt 
forma  hujus  sacramenti,  videtur,  quod  ali- 
quando  possit  hoc  sacramentumperfici  his  solis 
verbis  prolatis  et  omnibus  aliis  prsetermissis, 
quse  in  missa  dicuntur.  Quod  tamen  videtur 
esse  falsum,  quia  ubi  verba  alia  prse.termitte- 
rentur,  prsedicta  verba  (ibidem),  acciperentur 
ex  persona  sacerdotis  proferentis,  in  cujus 
corpus  et  sanguinem  panis  et  vinum  non  con- 
vertuntur.  Non  ergo  prsedicta  verba  sunt 
forma  hujus  sacramenti. 

Sed  contra  est,  quod  Ambros.  dicit  in  lib.  4 
de  Sacramentis  (c.  4,  paulo  a  princ,  tom.  4) : 
Consecratio  fit  verbis  et  sermonibus  Domini 


Jesu;  nam  per  reliqua  omnia,  quse  dicuntur, 
laus  Deo  defertur,  oratione  petitur  pro  po- 
pulo,  pro  regibus,  pro  cseteris.  Ubi  autem  ve- 
nitur,  ut  conficiatur  venerabile  sacramentum, 
jam  non  suis  sermonibus  sacerdos  utitur,  sed 
utitur  sermonibus  Christi.  Ergo  sermo  Christi 
hoc  conficit  sacramentum. 

Respondeo  dicendum,  quod  hoc  sacramentum 
ab  aliis  sacramentis  differt  in  duobus :  primo 
quidem,  quantum  ad  hoc,  quod  hoc  sacramen- 
tum  perficitur  in  consecratione  materise;  alia 
vero  sacramenta  perficiuntur  in  usu  materise 
consecratse.  Secundo,  quia  in  aliis  sacramentis 
consecratio  materise  consistit  solum  in  quadam 
benedictione,  ex  qua  materia  consecrata  acci- 
pit  instrumentaliter  quamdam  spiritualem 
virtutem,  quse  per  ministrum,  qui  est  instru- 
mentum  animatum ,  potest  ad  instrumenta 
inanimata  procedere.  Sed  in  hoc  sacramento 
consecratio  materise  consistit  in  quadammira- 
culosa  conversione  substantise,  quse  a  solo  Deo 
perficipotest.  Unde  minister  in  hoc  sacramento 
perficiendo  non  habet  alium  actum,  nisi  prola- 
tionem  verborum.  Et  quia  formadebet  esse  con- 
veniens  rei,  ideo  forma hujus  sacramenti  differt 
a  formis  aliorum  sacramentorum  in  duobus  : 
primo  quidem,  quiaformse  aliorum  sacramen- 
torum  important  usum  materise,  puta  bapti- 
zationem,  vel  consignationem;  sed  forma  hujus 
sacramentiimportat  solam  consecrationem  ma- 
terise,  quse  in  transubstantiatione  consistit, 
puta,  cum  dicitur :  Hoc  est  corpusmeum,  vel : 
Hic  est  calix  sanguinis  mei.  Secundo,  quia 
formse  aliorum  sacramentorum  proferuntur 
ex  persona  ministri,  sive  per  modum  exercen- 
tis  actum;  sicut  cum  dicitur  :  Ego  te  baptizo, 
vel :  Ego  te  confirmo;  sivepermodum  imperan- 
tis,  sicut  insacramento  Ordinis  dicitur :  Accipe 
potestatem,  etc,  siveper  modum  deprecantis, 
sicut  cum  in  sacramento  extremse  unctionis 
dicitur  :  Per  istam  unctionem,  et  nostram  in- 
tercessionem,  etc.  Sed  forma  hujus  sacramenti 
profertur,  quasi  ex  persona  ipsius  Christi 
loquentis,  ut  detur  intelligi,  quod  minister  in 
perfectione  hujus  sacramenti  nihil  agit,  nisi 
quod  profert  verba  Christi. 

Ad  \  ergo  dicendum,  quod  circa  hoc  est 
multiplex  opinio.  Quidam  enim  dixerunt , 
quod  Christus,  qui  habebat  potestatem  excel- 
lentise  in  sacrammtis,  absque  omni  forma  ver- 
borum  hoc  sacramentum  perfecit  et  postea 
verba  protulit,  sub  quibus  alii  postmodum 
consecrarent.  Quod  videntur  sonare  verba 
Innocentii  III  dicentis  (habetur  in  1.  4  de 
Sacro  altaris  mysterio,  c.  6,  circa  fin.)  :  Sane 

dici  potest,  quod  Christus  virtute  divina  con- 
fecit,  et  postea  formam  expressit,  sub  qua 
posteri  benedicerent .  Sed  contra  hoc  expresse 
sunt  verba  Evangelii,  in  quibus  dicitur,  quod 
Christus  benedixit,  qux  quidem  benedictio 
aliquibus  verbis  facta  est.  Unde  prsedicta 
verba  Innocentii  sunt  opinative  magis  dicta, 
quamdeterminative.  Quidam  autem  dixerunt, 
quod  benedictio  illa  facta  est  quibusdam  aliis 
verbis,  nobis  ignotis.  Sed  nec  koc  starepotest, 
quia  benedictio  consecrationis  nunc  perficitur 
per  recitationem  eorum,  qux  facta  sunt.  Unde 
si  tunc  per  hxc  verba  non  estfacta  consecratio, 
nec  modo  fieret.  Et  ideo  alii  dixerunt,  quod 
illa  benedictio  eisdem  etiam  verbis  facta  est, 
quibus  modo  fii,  sed  Christus  ea  bis  protulit, 
primo  quidem  secrete  ad  consecrandum ,  se- 
cundo  manifeste  ad  instruendum.  Sed  nec  hoc 
stare  potest,  quia  sacerdos  consecrat,  profe- 
rens  hxc  verba  non  ut  a  Christo  in  occulta 
benedictione  dicta,  sed  ut  publice  prolata. 
Unde,  cum  non  habeant  vim  hujusmodi  verba, 
nisi  ex  Christi  prolatione,  videtur,  quod  etiam 
Christus  manifeste  ea  proferens  consecraverit. 
Et  ideo  alii  dixerunt,  quod  Evangelistx  non 
semper  eumdem  ordinem  in  recitando  serva- 
verunt,  quo  res  sunt  gestee,  ut  patet  per 
Augustin.,  in  lib.  %  de  Consensu  Evangel. 
(colligitur  ex  cap.  30,  et  31,  et  44,  tom.  4). 
Unde  intelligendum  est,  ordinem  rei  gestae  sic 
exprimi  posse  :  Accipiens  panem  benedixit, 
dicens :  Hoc  est  corpus  meum,  et  deinde  fregit 
et  dedit  discipulis  suis.  Sed  idem  sensus  haberi 
potest,  etiam  verbis  Evangelii  non  mutatis, 
nam  hoc  participium,  dicens,  concomitantiam  , 
quamdam  importat  verborum  prolatorum  ad 
ea,  qux  prsecedunt.  Non  autem  oportet,  quod 
hxc  concomitantia  intelligatur  solum  respectu 
ultimi  verbi  prolati,  quasi  Christus  tunc  ista 
verba  protulerit,  quando  dedit  discipulis  suis. 
Sed  potest  intelligi  concomitantia  respectu 
totius  prxcedentis,ut  sit  sensus  :  Dum  benedi- 
ceret,  frangeret  et  daret  discipulis  suis,  hxc 
verba  dixit :  Accipite,  etc. 

Ad  2,  dicendum,  quod  in  his  verbis  :  Acci- 
pite  et  comedite,  intelligitur  usus  materix 
consecratx ,  qui  non  est  de  necessitate  hujus 
sacramenti,  ut  supra  habitum  est  (qusest.  74, 
art.  7),  et  ideo  nec  verba  sunt  de  substantia 
formx.  Quia  tamen  ad  quamdam  perfectionem 
sacramenti  pertinet  materix  consecratx  usus 
(sicut  operatio  non  estprima,  sed  secunda per- 
fectio  rei),  ideo  per  omnia  ista  verba  exprimi- 
tur  tota  perfectio  hujus  sacramenti.  Et  hoc 
modo  Eusebius  intellexit  (loco  citato  in  arg.) 


his  verbis  confici  sacramentum,  quantum  ad 
primam,  et  secundam  perfectionem  ipsius. 

Ad  3,  dicendum.,  quod  in  sacramento  bap- 
tismi  minister  aliquem  actum  exercet  circa 
usum  malerix,  qui  est  de  essentia  sacramenti, 
quod  non  est  in  hoc  sacramento.  Et  ideo  non 
est  similis  ratio . 

Ad  4,  dicendum,  quod  quidam  dixerunt, 
hoc  sacramentum  perfici  non  posse  prxdictis 
verbis  prolatis  et  aliis  prxtermissis ;  prxcipue 
qux  sunt  in  can.  Missx.  Sed  patet  esse  falsum, 
tum  exverbis  Ambros.  supra  inductis  (in  arg. 
Sed  contra) ;  tum  etiam,  quia  canon  Missx  non 
est  idem  apud  omnes,  nec  secundum  omnia 
tempora,  sed  diversa  sunt  a  diversis  apposita. 
Unde  dicendum  est,  quod  si  sacerdos  sola 
verba  prxdicta  proferret  cum  intentione  con- 
ficiendi  hoc  sacramentum,  perficeretur  hoc 
sacramentum,  quia  intentio  faceret,  ut  hxc 
verba  intelligerentur,  quasi ex persona  Christi 
prolata,  etiamsi  verbis  prxcedentibus  hoc  non 
recitaretur.  Graviter  tamen  peccaret  sacerdos 
sic  conficiens  hoc  sacramentum,  utpote  ritum 
Ecclesix  non  servans.  Nec  est  simile  de  bap- 
tismo,  quod  est  sacramentum  necessitatis;  de- 
fectum  autem  hujus  sacramenti  potest  supplere 
spirilualis  manducatio,  sicut  Augustin.  dicit 
(tract.  26  in  Joan.,tom.  9.  Golligitur  etiam  ex 
eo  quod  ex  August.  refertur  de  Gonsecrat., 
dist.  4,  cap.  Nulli). 

COMMENTARIUS. 

1.  Conclusio  D.  TJiomx,  formam  Eucha- 
ristix  materix  consecrationem  significare. 
—  Disputaturus  D.  Thom.  de  forma  Eucha- 
ristite,  ex  generica  convenienlia  sacramen- 
torum  supponit,  hoc  sacramentum  habere 
formam ;  ex  differentia  vero  inter  hoc  sacra- 
mentum  et  reliqua ,  propriam  ejus  formee  ra- 
tionem  colligit.  Dicit  ergo  primo,  formam 
hujus  sacramenti  debuisse  materise  consecra- 
tionem  significare.  Probatur,  quia  forma  ordi- 
natur  ad  complendum  et  constituendum  sa- 
cramentum ;  sed  hoc  sacramentum  perficitur 
in  consecratione  materife;  ergo  debuit  forma 
hanc  consecrationem  significare.  Unaquaeque 
enim  forma  debet  significare  quod  facit;  in 
quo  differt  hsec  forma  a  formis  reliquorum 
sacramentorum ;  nam  alia  in  usu  consistunt ; 
unde  illorum  formae  non  consecrationem  ma- 
teriaa  significant,  sed  usum,  nec  confectionem 
materiae,  sed  effectum  aliquem,  qui  fit  in 
suscipiente,  ut  in  pcenitentia  :  Ego  te  absolvo; 
in  Ordine  :  Accipite  potestatem,  etc;  inma- 

trimonio  :  Accipio  te  in  meum,  vel  in  meam; 
in  aliis  enim  tribus  apertum  estformam  signi- 
ficare  usum  materise.  Respondetur,  hoc  ipsum 
in  praedictis  etiam  materiis  quodammodo  re- 
periri,  nam,  cum  in  poenitentia  materia  re- 
mota  sunt  peccata,  proxima  vero,  confessio 
peccatorum,  quse  est  veluti  quaedam  judicia- 
lis  confessio,  proprius  illius  usus  esse  videtur, 
ut  juxta  ipsius  qualitatem  et  merita,  condem- 
netur  reus,  vel  absolvatur;  et  hoc  illa  forma 
significat.  Et  in  sacramento  Ordinis  inte- 
rior  potestas  datur  per  aliquod  signum,  seu 
instrumentum  potestatis  exterius  exhibitum ; 
et  hoc  totum  significant  verba  formse;  unde 
usum  materiae  significant,  qui  in  illo  sacra- 
mento  est  traditio,  seu  contactus  talis  instru- 
menti.  Denique  in  matrimonio,  cum  materia 
sit  mutua  traditio  corporum,  et  forma  signi- 
ficet  acceptionem  illius  traditionis,  significat 
usum  materise,  qualis  in  talem  materiam  ca- 
dere  potest. 

2.  Formam  Eucharislise  proferri  a  sacer- 
dote  in  persona  Christi,  non  sic  in  aliis  sacra- 
mentis  ex  opinione  S.  Thom.  —  Objectio.  — 
Solutio.  —  Addit  deinde  D.  Thom.  in  aliis 
sacramentis  formam  proferri  in  persona  mi- 
nistri  exercentis  aliquem  actum ;  in  hoc  vero 
formam  proferri  in  persona  Christi,  ut  signi- 
ficetur,  in  hoc  sacramento  ministrum  nihil 
agere  nisi  verba  Ghristi  proferre.  Quae  diffe- 
rentia  explicatu  difficilis  est  :  primo ,  quia  in 
aliis  etiam  sacramentis  minister  profert  for- 
mam  in  persona  Ghristi  ;  ut  enim  inquit 
August.  super  Joan.  :  Cum  Petrus  baptizat, 
Christus  est,  qui  baptizat;  et  similiter,  quando 
sacerdos  absolvit,  in  persona  Ghristi  absolvit. 
Secunda  ratio  difficultatis  est :  nam  sicut  in 
aliis  sacramentis  minister  profert  verba  a 
Christo  instituta  et  prolata,  et  per  illa  efficit 
effectum  verborum ,  ita  in  hoc  sacramento ; 
ergo  nulla  est  differentia,  nam,  quod  in  aliis 
sacramentis  minister  non  solum  proferat  for- 
mam,  sed  etiam  applicet  materiam,  et  imper- 
tinens  est  ad  hanc  differentiam,  et  non  uni- 
versale,  cum  hoc  in  pcenitentia  non  servetur. 
Respondetur  ad  priorem  partem,  dupliciter 
posse  aliquem  loqui  in  persona  alterius  : 
primo,  ut  ministrum  ejus,  ad  operandum 
potestate  ab  ipso  data,  ita  ut  ratione  hujus 
potestatis  verba  de  ipsa  persona  ministri  ve- 
ritatem  habeant;  ethoc  modo  loquitur  minis- 
ter  aliorumsacramentoruminpersona  Christi, 
non  excludendo  propriam,  ut  cum  dicit :  Ego 
te  baptizo,  Ego  te  absolvo.  Secundo,  loquitur 
aliquis  in  persona  alterius  prsecise,  ut  reprse- 


sentans  illum,  ita  ut  tota  veritas  verborum 
non  ad  personam  ministri,  sed  ejus,  in  cujus 
persona  loquitur,  referenda  sit;  sic  enim 
aiebat  Angelus  in  persona  Dei :  Ego  sum  Deus; 
et  hoc  modo  loquitur  minister  hujus  sacra- 
menti  in  persona  Christi,  cum  dicit  :  Hoc  est 
corpus  meum.  Quae  doctrina  supponit,  minis- 
trum  non  tantum  materialiter,  sed  formaliter 
etiam  proferre  illa  verba,  quod  infra  dispu- 
tandum  est.  Hinc  ad  alteram  partem  difficul- 
tatis  respondetur;  verum  est  enim,  in  modo 
instrumentaliter  operandi  non  esse  differen- 
tiam  inter  ministrum  hujus  sacramenti  et 
aliorum ,  ut  probat  objectio.  Differentia  ergo 
intenta  a  D.  Thom.  est,  quod  in  sacramento 
minister  ita  profert  verba,  quse  Christus  pro- 
tulit,  ut  illud  ipsum  tantum  significet,  quod 
Christus  significavit ;  in  aliis  vero  profert 
verba  tanquam  propria,  significans  actionem 
propriam,  quam  ipse  exercet.  Quae  differentia 
supponit  aliam,  nam  hic  intervenit  specialis 
actio  circa  materiam,  quae  licet  sit  a  ministro, 
ut  instrumento,  principaliter  tamen  estaDeo, 
juxta  doctrinam  D.  Thom.  infra,  art.  4,  ad  1; 
in  aliis  vero  sacramentis,  si  quse  est  actio 
ministri  circa  materiam,  ab  illo  est,  ut  a  prin- 
cipali  agente,  quia  solum  est  actio  qusedam 
exterior;  et  quia  verba  ministri  significant 
hanc  actionem,  ideo  non  tantum  loquitur  mi- 
nister,  ut  proferens  verba  Christi,  sed  etiam 
in  propria  persona,  ut  significans  actionem 
propriam. 

3.  Ex  tota  hac  doctrina  conclusio  a  D.  Thom. 
intentaesse  videtur,  formamhujus  sacramenti 
ita  debuisse  significare  consecrationem  mate- 
riee,  ut  in  persona  Christi  proferatur  et  veri- 
ficetur ;  utrumque  autem  fit  illis  verbis  :  Hoc 
est  corpus  meum,  etc.  Et  ideo  est  heec  conve- 
nientissima  forma. 


DISPUTATIO  LVIII. 

DE    FORMA     SACRAMENTI    EUCHARISTI^    IN 
COMMUNI. 

Disputat.  20  de  Eucharist.  —  In  hoc  sacra- 
mento  sicut  est  duplex  maleria ,  ita  et  est 
duplex  forma  partialis ;  ideo  sicut  disputantes 
de  materia,  prius  quse  communia  sunt  utrique 
parti,  postea  unicuique  propria,  tractavimus, 
ita  nunc  agentes  de  forma,  eamdem  metho- 
dum  observabimus.  Dicemus  ergo  primo  de 
hac  forma  in  communi,  deinde  de  forma  pa- 
nis,  postea  de  forma  calicis. 


DISPUTAT. 


SECTIO  I. 


Quibus  verbis  Christus  Domiuus  cousecrarit. 


1 .  Pritna  sententia.  —  Quoniam  veritas 
hujus  formse  ex  facto  Christi  Domini  potissi- 
mum  sumenda  est,  ideo  a  quaestione  hac  dis- 
putationem  istam  exordimur,  quam  altigit  D. 
Thom.  hic,  in  solutione  ad  1 ,  ubi  tres  de  illa 
sententias  refert.  Prima  negat,  Christum  con- 
secrasse  aliquibus  verbis,  sed  sola  voluntate 
et  tactu,  vel  alio  signo  externo,  prout  voluit, 
utens  sua  excellentirepotestate.  Ita  Innocent,, 
lib.  4  de  hoc  myslerio,  cap.  6.  Idem  Innocent. 
et  Archidiac,  inc.  Qui  scelerate,  de  Consecr., 
d.  2;  Guil.  Durand.,  in  Ration.,  lib.  4,  c.  44, 
num.  15;  citantur  etiam  Gotfred.  Mayronius 
et  alii ;  Erasm.,  annot.  in  cap.  14  Marci,  et  1 
ad  Cor.  11;  Catherin.,  opusc.  de  hac  re  in 
Concil.  Trident.  edito.  Quam  sententiam  cen- 
sent  probabilem  Gabr.,  lect.  36  et  48  in  can.; 
Armach.,  lib.  9  de  quaest.  Armen.,  cap.  5; 
Petrus  Aliac,  in  4,  qucest.  5,  qui  falso  illam 
tribuit  Scoto.  Fundamentum  hujus  sententise 
fuisse  videtur,  quia  quanclo  Christus  protulit 
illa  verba,  jam  consecraverat,  ut  patet  ex 
contextu  Evangelistarum  :  Accepit  Jesus  pa- 
nem,  benedixit,  fregit,  deditque  discipulis  suis 
dicens  :  Accipite  et  manducate,  hoc  est  cor- 
pus  meum;  ergo  prius  benedixit,  quam  con- 
secraverit;  sed  illa  benedictio  ex  communi 
sententia  fuit  consecratio  :  ergo.  Quod  argu- 
mentum  maxime  urgetin  contextu  Marci,  ubi 
prius  dicitur,  Apostolos  bibisse  sanguinem, 
quam  Christus  dixerit  illa  verba  :  Hic  est  san- 
guis  meus.  Et  confirmari  solet,  quia  hsec 
verba  :  Hoc  est  corpus  meum,  ut  vera  sint, 
supponunt  consecrationem  factam ,  tum  quia 
Christus  prsemisit  :  Accipite  et  comedite,  quse 
verba  supponunt  jam  habuisse  in  manibus 
cibum,  quem  ad  comedendum  dabat;  tum  quia 
si  jam  non  fuisset  factum  ex  pane  corpus,  sed 
efficiendum  esset  per  verba,  non  dixisset 
Christus  :  Hoc  est,  sed  Hoc  sit  corpus  meum. 
Maxime  cum  alias  pronomen  illud  Hoc,  nihil 
posset  significare,  de  quo  vere  diceretur,  esse 
corpus  Christi.  Quod  si  dicas,  idem  argumen- 
tum  fieri  posse  in  consecratione,  quee  nunc  fit 
a  sacerdote,  respondet  Innocentius,  non  esse 
eamdem  rationem,  quia  nunc  profertur  reci- 
tative  tantum  et  materialiter. 

2.  Secunda  sententia.  —  Secunda  opinio  con- 
venit  cum  preecedente,  dum  negat,  Christum 
prsedictis  verbis  consecrasse;  differt  tamen, 
quia  affirmat  consecrasse  aliis.  Fundamen- 

tum  esse  potest,  quia  prima  opinionon  proba- 
vit,  Christum  sine  ullis  verbis  consecrasse, 
sed  tantum  non  consecrasse  illis  :  Hoc  est,  etc. 
Aliunde,  vero ,  ut  argumentatur  D.  Thom. 
verbum  illud,  benedixit,  ex  propria  signifi- 
catione  requirit,  ul  benedictio  aliquibus  ver- 
bis  fiat;  fuit  autem  illa  benedictio  consecratio, 
ut  dictum  est.  Confirmatur  ex  Justino,  Apol. 
2,  in  fine,  ubi  prius  dicit  consecrationem  fieri 
per  verbum  precationis  et  gratiarum  actionis; 
pos  tea  vero  subdit  Christum  Dominum ,  sumpto 
pane  actisque  gratiis,  dixisse  :  Hoc  est  corpus 
meum;  sentit  ergo  prius  aliis  verbis  conse- 
crasse. 

3.  Tertid  sententia.  —  Tertia  sententia  est, 
Christum  consecrasse  illis  verbis  :  Hoc  est 
corpus  meum,  ita  tamen,  ut  bis  ea  protulerit, 
semel  secreto,  antequam  panem  acciperet, 
daretque  discipulis,  iterum  publice,  ut  Evan- 
gelista  refert.  Unde  fit,  juxtahanc  sententiam, 
non  consecrasse  Christum  illis  verbis,  prout 
ab  ipso  prolata  sunt,  quanclo  ab  Evangelistis 
referuntur.  Et  in  hoc  convenit  hsec  sententia 
cum  preecedentibus,  propter  primum  funda- 
mentum  primse  sententise ;  differt  tamen  a 
prima,  et  convenit  cum  secunda,  dum  dicit, 
Christum  aliquibus  verbis  consecrasse,  pro- 
pter  ipsius  secundae  sententiaefundamentum  ; 
sed  differt  ab  hac  secunda,  quia  affirmat 
Christum  non  aliis  verbis,  sed  eisclem  conse- 
crasse.  Et  quidem,  quod  ad  hoc  attinet,  fun- 
damentum  hujus  sententise  esse  potest,  vel 
quia  nulla  alia  verba  possunt  esse  commo- 
diora ;  vel  quia  alia  sine  ullo,  aut  Scripturee, 
aut  rationis  fundamento,  fingerentur;  vel 
denique,  quia  oportuit,  ut  ea  forma  Christus 
uteretur,  quam  erat  Ecclesise  tracliturus. 
Uncle,  quando  dixit  Apostolis  :  Hoc  est  cor- 
pus  meum,  ac  postea  :  Hoc  facite  in  meam 
commemorationem,  illis  manifestavit  et  quod 
ipse  fecerat,  et  quod  illos  facturos  statuerat. 

4.  Christus  consecravit  semel  proferendo 
verba,  Hoc  est  corpus  meum.  —  Dicenclum  est 
tamen,  Christum  consecrasse  praedictis  ver- 
bis  semel  prolatis,  prout  ab  Evangelistis  refe- 
runtur.  Haec  ita  certa  est  meo  judicio,  ut  con- 
traria  non  possit  absque  temeritate  defendi;  est 
communis  Theologorum,  cumD.Thom.hic,et 
Magistro,  dist.  8,  quos  latius  referam  sectione 
sequente.  Eamdem  docent  omnes  expositores 
Evangeliorum,  quique  hoc  tempore  contra 
Lutheranos  scribunt.  Probatur  primo  auctori- 
tate  Ecclesiee,  quse  in  canone  Missse,  in  verbis 
illis  :  Qui  pridie,quam  pateretur,  accepit  pa- 
nem  in  sanctas  ac  venerabiles  manus  suas, 

fregit,  deditque  discipulis  suis,  dicens,  Acci- 
pite  et  manducate,  Hoc  est  corpus  meum, 
plane  significat,  Ghristum  illis  verbis  prse- 
dicto  modo  prolatis  consecrasse;  simul  enim 
sacerdes,  factum  Christi  et  refert,  ac  reprse- 
sentat,  etimitatur;  Concilium  item  Florenti- 
num  dicit,  formam  hujus  sacramenti  esse 
verba,  quibus  Christus  confecit;  vel  (ut  alia 
exemplaria  habent)  quibus  Salvator  confecit 
hoc  sacramentum  ;  et  in  cap.  Cum  Marthse,  de 
Celebr.  Miss.,  dicitur  Christus  formam  hujus 
sacramenti  expressisse,  cum  panem  et  vinum 
in  suum  corpus  et  sanguinem  transubstantia- 
vit.  Denique  Trident.,  sess.  13,  c.  1  :  Christus 
(inquit)  in  ccena  hoc  sacramentum  instituit, 
cumpost  panis  vinique  benedictionem,  sesuum 
corpus  illis  prsebere  ac  suum  sanguinem,  di- 
sertis  ac  perspicuis  verbis  testatus  est.  Si  ergo 
tunc  instituit,  tunc  etiam  consecravit,  quia 
non  aliter  instituit,  quam  efficiendo  consecra- 
tionem,  ritu,  et  verbis,  quibus  nos  postea  uti 
voluit,  ut  illis  verbis  declaravit  :  Hoc  facite 
in  meam  commemorationem;  quod  statim  in- 
dicavit  idem  Concil.,  cap.  3,  et  4,  sentiens, 
illorum  verborum  prolationem  fuisse  panis  et 
vini  consecrationem. 

5.  Secundo,  principaliter  probatur  anti- 
quorum  Patrum  traditione.  Tertullianus,  1.  4, 
contra  Marcionem,  cap.  4  :  Acceptum  panem, 
corpus  suum  illum  fecit,  Hoc  est  corpus  meum 
dicendo;  et  lib.  de  Orat.,  cap.  6  :  Corpus  ejus 
in  pane  censetur,  Hoc  est  corpus  meum.  Cy- 
prian.,  serm.  de  Coena  Dom.  :  Ante  verba 
illa,  cibus  communis  erat,  sed  ex  quo  a  Do- 
mino  dictum  est,  Hoc  est  corpus  meum,  etc. 
Ambros.,  lib.  4  de  Sacramentis,  cap.  4  et  5, 
et  lib.  de  His  qui  initiantur,  cap.  10;  Euse- 
bius  Emissen.,  hom.  5  de  Paschate,  et  habe- 
tur  in  cap.  Quia  corpus,  de  Consecr.,  dist.  2; 
August.  apud  Bedam,  1  ad  Cor.  10,  et  in 
cap.  Utrum  sub  figura,  de  Consecr.,  dist.  2; 
Auctor  homil.  de  corpore  et  sanguine  Christi, 
quee  habetur  inter  opera  Hieronymi,  tom.  9  : 
Christus  (inquit)  verbo  suo  panem  sua  potes- 
tate  convertit,  dicens,  Accipite,  etc.  Omnium 
aptissime,  et  elegantissime  Chrysostomus , 
hom.  2  de  Prodit.  Judse,  et  hom.  2  in  epist. 
2  ad  Tim.,  et  hom.  83  in  Matth.,  et  hom.  60 
ad  Pop.,  quibus  locis  inter  alia  dicit,  sacer- 
dotes  nunc  eisdem  verbis  conficere,  quibus 
Christus,  proferendo  illa  in  persona  illius,  fac- 
toque  suo  factum  illius  repreesentando ;  quare, 
ut  imago  respondeat  prototypo,  necesse  est 
dicere,  Christum  ita  consecrasse,  sicut  nunc 
reprsesentatur,  et  in  canone  Missse  refertur. 


6.  Tertio  probatur,  nam  omnes  aliee  opi- 
niones  loquuntur  sine  fundamento  Scripturee, 
traditionis,  aut  Ecclesiee;  nam  ex  Evangelio 
non  potest  colligi  alius  modus  consecrationis, 
quam  per  illa  verba,  et  qui  alium  modum  fin- 
git,  omnino  divinat.  Nec  minus  voluntarie,  et 
sine  fundamento  dicitur,  Christum  dixisse 
bis  illa  verba ;  praesertim  cum  non  fuerit  ne- 
cessarium.  Nam  semel  dicla,  erant  satis  effi- 
cacia,  et  ad  nostram  instructionem  sufficien- 
tia,  ut  ex  sequentibus  sectionibus  evidentius 
constabit,  in  quibus  satisfiet  etiam  fundamen- 
tis  aliarum  opinionum.  Quarto  accedit  con- 
gruentia,  quia  decuit,  ut  verba  illa  ex  Christi 
facto,  solemnem  ritum  hujus  sacramenti  con- 
tinente,  vim  transubstantiandi  acciperent. 
Item  oportuit,  ut  verba  prius  ab  ipso  Christo 
prolata  haberent  efficaciam,  quam  postea  ha- 
bitura  erant,  cum  in  ejuspersona  dicerentur. 
Denique  decuit,  ut  sacramentum  hoc,  quod 
omnium  divinissimum  est  atque  sanctissi- 
mum,  primum  omnium  ab  ipso  Christo  pro- 
prio  ac  sacramentali  ritu  conficeretur;  et  hoc 
etiam  sumi  potest  ex  ratione  sacrificii;  de- 
cuit  enim,  ut  Christus  primus  omnium  illud 
incruente  offerret,  ac  conficeret  eo  modo,  quo 
in  Ecclesia,  et  conficiendum,  et  offerendum 
erat. 

SECTIO  II. 

Utrum  benedictio  Ghristi,  et  gratiarum  actio  fuerit 
ipsa  consecratio. 

1 .  Quoniam  opinionum  diversitas,  quae  in 
preecedente  sectione  tractata  est,  ex  ordine 
verborum,  quibus  Evangelistse  Christi  fac- 
tum  referunt,  et  ex  varia  intelligentia  bene- 
dictionis  Christi,  et  gratiarum  actionis,  orta 
est,  ideo,  quo  cuncta  enucleatius  intelligan- 
tur,  res  heec  diligenter  explicanda  est. 

2.  Prima  opinio.  —  Prima  igitur  opinio 
asserit  gratiarum  actionem  et  consecralionem 
idem  esse.  D.  Thom.  hic,  ad  1 ;  Durand.,  dist. 
88,  q.  2,  ad  3;  Marsil.,  qusest.  6,  art.  1; 
Gabr.,  lect.  36  in  can.;  Bessarion,  lit.  de 
Verbis  consecrationis.  Et  probatur  primo  haac 
sententia  ex  Catechismo  Pii  V,  tit.  de  Eucha- 
rist.,  post  medium;  et  ex  sacrse  Scripturee 
expositoribus  illam  sequuntur  Hugo  Cardin., 
Marci  14;  Bemigius,  1  ad  Cor.  10;  Brunus,  et 
Lyran.,  cap.  1 1 .  Ac  primum  consecrationem 
appellari  nomine  benedictionis  suaderi  potest 
ex  Paul.  ibi,  cap.  10,  ubi  calicis  consecratio- 
nem,  benedictionem  appellat,  dicens  :  Calix 
cui  benedicimus,  nonne  communicatio  sangui- 

nis  Christi  est?  Quare  Cyril.,  epist.  10  ad 
Nestorium ,  consecrationem  vocat  mysticam 
benedictionem  et  lib.  4  in  Joan.,  cap.  17,  et 
lib.  10,  c.  13,  ipsummet  sacramentum  bene- 
dictionem  mysticam  appellat,  et  lib.  9,  c.  17 
et  19,  eodem  sensu  dicit  Judam  benedictio- 
nem  sprevisse,  quam  daemon  timuit.  Sic 
etiam  Chrysost.,  hom.  25  in  1  ad  Cor.  :  Cum 
benedictionem ,  inquit,  dico ,  Eucharistiam 
dico;  et  Ambros.,  lib.  de  Iis  qui  initiantur, 
cap.  9  :  Hic  est  panis,  quem  benedictio  conse- 
cravit;  major  est  vis  benedictionis,  quam  na- 
turx,  quia  benedictione  etiam  natura  ipsa 
mutatur.  Et  adjungi  potest  conjectura,  quia 
in  sacra  Scriptura  benedictio  non  solam  de- 
precationem  significat,  sed  etiam  sanctifica- 
tionem,  vel.effectionem,  vel  collationem  ali- 
cujus  boni;  unde  dicitur  Deus  benedixisse 
creaturas,  quando  eis  vim  ad  suam  propa- 
gationem  dedit;  dicitur  etiam  benedixisse 
Abraham,  quando  illum  ditavit,  vel  sanctifi- 
cavit ;  ergo,  si  illa  benedictio  Christi  ad 
panem  referatur,  recte  intelligitur  facta  per 
sanctificationem  panis.  Et  confirmatur,  nam 
Evangelistee  illius  benedictionis  meminerunt, 
non  autem  benedictionis,  qua  vel  agnus  Pas- 
chalis,  vel  alii  communes  cibi  benedici  sole- 
bant;  ergo  signum  est,  annotasse  illam  bene- 
dictionem,  ut  singularem;  atque  adeo  ut 
sacramentalem  et  consecrativam ;  et  non  tan- 
tum  esse  locutos  de  communi  et  ceeremoniali 
seu  deprecativa  benedictione.  Denique ,  quod 
heec  eadem  benedictio,  seu  consecratio,  sit 
etiam  gratiarum  actio,  colligi  potest  ex  Justin. 
Mart.,  apolog.  2,  in  fine;  Ireneeo,  lib.  4, 
cap.  57,  qui  dicunt,  hoc  sacramentum  confici 
gratiarum  actione.  Unde  Cyprian.,  epist.  63, 
dicit,  Christum  accepto  calice  benedixisse 
(cum  tamen  Evangelistee  dicant,  gratias 
egisse,  significans  utrumque  idem  esse;  et  si- 
militer  Hieronym.,  1  ad  Cor.  11,  exponit 
Gratias  egit,  id  est,  benedixit.  Et  potest  hoc 
confirmari  ex  usu  Scripturee  sacree;  primo  his 
locis  Evangeliorum,  quia  Evangelistee  indiffe- 
renter  loquuntur,  et  utuntur  verbo  benedi- 
cendi  et  gratias  agendi;  Marcus  enim  et 
Matthaeus  in  consecratione  corporis  utuntur 
verbo  Eulogeo,  in  consecratione  autem  calicis, 
verbo  Eucharisteo.  Unde  Chrysost.,  hom.  83 
in  Matth.,  verbum  Eulogeo,  per  gratiarum 
actionem  explicat.  Idem  Euthym.,  cap.  64  in 
Matth.;  Theophyl.,  Matth.  36;  Origenes,  trac- 
tat.  35  in  Matth.  Praeterea  ex  aliis  etiam  locis 
hoc  idem  colligitur;  Matth.  enim,  cap.  25,  di- 
cit,  Christum  gratias   egisse   super  septem 


panes  et  duos  pisces;  ettamenMarcus,  cap.  8, 
circa  panes  utitur  verbo  Eucharisteo,  circa 
pisces  vero,  verbo  Eulogeo.  Paul.  item,  1  ad 
Cor.  14,  sic  inquit  :  Si  benedixeris  spiritu, 
qui  supplet  locum  idiotx,  quomodo  dicet, 
amen,  super  tuam  benedictionem?  quoniam 
quid  dicas,  nescit;  quoniam  tu  quidem  bene 
gratias  agis,  sed  alter  non  bene  sedificatur. 
Ubi  aperte,  quod  in  priori  versu  dictum  erat, 
benedicere,  in  posteriori  vocatur  gratias 
agere;  unde  in  priori  est  verbum  Eulogeo,  in 
posteriori,Eucharisteo;  et,  ubi  vulgatahabet, 
super  tuam  benedictionem,  Greeca  habet,  super 
tuam  Eucharistiam;  sunt  ergo  idem  bene- 
dictio  et  gratiarum  actio;  et,  si  benedictio 
est  consecratio,  etiam  erit  gratiarum  actio. 
Confirmari  potest,  quia  heec  consecratio  est 
queedam  sacrificatio;  sed  hoc  sacrificium  est 
laudis  et  gratiarum  actionis;  ergo  recte  ipsa 
consecratio  dici  potest  queedam  gratiarum 
actio. 

3,  Solvitur  objectio  contra  prsedictam  sen- 
tentiam  facta.  —  Quod  si  contra  hanc  senten- 
tiam  objiciatur,  quia  Evangelistee  dicunt, 
Christum  prius  benedixisse  panem,  postea 
vero  protulisse  illa  verba  :  Hoc  est  corpus 
meum,  respondetur  primum,  Evangelistas  in 
ea  narratione  servasse  ordinem,  non  quo  res 
factee  sunt,  sed  quo  melius  et  commodius  po- 
terant  explicari;  nam,  cum  in  aliquo  contextu 
multa  verba  conjungantur,  ad  rem  breviter 
et  concise  explicandam,  si  aliquid  addendum 
est  uni  verbo,  quod  aliis  non  convenit,  ne 
rumpatur  filum  orationis,  non  fit  additio  in 
medio,  sed  in  fine,  quia  facile  intelligi  potest, 
cui  verbo  debeat  accommodari;  quod  seepe 
in  Evangeliis  fieri  docet  Augustinus,  libr.  de 
Consensu  Evangelistarum,  c.  30,  31  et  44.  Sic 
ergo  in  preesente,  cum  conjungantur  illa  qua- 
tuor  verba  :  Accepit  Jesus  panem,  benedixit, 
fregit  deditque  discipulis  suis,  in  fine  facta 
est  illa  additio  :  Dicens :  Hoc  est  corpus  meum, 
quae  cum  verbo  benedixit,  quod  per  anticipa- 
tionem  prius  positum  fuerat,  construenda  est, 
ut  sensus  sit :  Benedixit,  dicens  :  Hoc  est  cor- 
pus  meum.  Ex  quo  sensu  potius  colligitur,  be- 
nedictionem  illam  fuisse  consecrationem.  Et 
potest  hic  sensus  confirmari,  quia  apertum 
est,  in  illa  narratione  Evangelistarum  aliqua 
per  anticipationem  dicta  esse.  Est  enim  prius 
consecrasse,  quam  sacramentum  Apostolis 
porrexit,  cum  tamen  prius  Evangelistae  di- 
cant,  porrexisse,  postea  referant  verba  con- 
secrationis.  DeindeMarcusprius  dicit,  Aposto- 
los  bibisse  calicem;  postea  vero  refert  verba 

consecrationis,  cum  tamen  hsec  prsecessisse 
dubium  non  sit,  tum  ex  aliis  Evangelistis, 
tum  ex  re  ipsa;  quia  sallem  per  instructio- 
nem  oportuit  Apostolos  prius  audire,  quid 
illud  esset,  quam  sumerent. 

4.  Secunda  opinio. —  Secunda  opinio  est, 
benedictionem  illam,  et  gratiarum  actionem 
fuisse  distincta  a  consecratione ,  non  vero 
inter  se.  Ita  Bonavent.,  d.  8,  art.  2,  queest.  3, 
ad  1,;  Soto,  dist.  13,  quaest.  1,  art.  2,  ad  1; 
Armach.,  lib.  9  de  qusest.  Armen.,  cap.  5;  et 
iuter  expositores  Evangel.,  Beda,  Marc.  14; 
Gloss.  ordin.,  Cajetan.,  et  Titelman.,  Matth. 
26  ;  Jansen.,  cap.  131  Concordise.  Gujus  sen- 
tentiee  posterior  pars,  scilicet,  gratiarum  ac- 
tionem  et  benedictionem  inter  se  non  esse 
distinctas,  satis  sumitur  ex  praecedentibus 
rationibus,  atque  testimoniis;  quod  vero  illae 
a  consecratione  distinguantur,  in  sequentibus 
opinionibus  melius  confirmabitur. 

5.  Tertia  opinio.  —  Tertia  igitur  opinio  esse 
potest,  benedictionem  et  consecrationem  non 
esse  distinctas,  ut  asserebat  prima  sententia 
cum  suis  fundamentis,  sed  gratiarum  actio- 
nem  a  consecratione  distingui.  Indicat  Alan., 
lib.  1  de  Euchar.,  cap.  23;  concludit  enim  in 
fine,  benedictionem  nihil  aliud  fuisse  quam 
consecrationem,  cum  in  principio  dixisset, 
gratiarum  actionem,  prasparatorium  quid 
fuisse  ad  operationem  tanti  mysterii,  neque 
fuisse  nudam  laudem,  sed  simul  aut  invoca- 
tionem  aliquam,  aut  orationem,  complexam 
esse.  Explicatur  ex  aliis  Ghristi  factis  :  sole- 
batenim,  operaturus  aliquid  magnum,  prse- 
mittere  gratiarum  actionem,  ut  Joann.  6, 
Matth.  13,  multiplicaturus  panes,  et  Joan.  1 1 , 
Lazarum  suscitaturus.  Potest  etiam  hsec  sen- 
tentia  suaderi  ex  proprietate  verbi ,  agendi 
gratias,  et  benedicendi  vel  consecrandi;  con- 
secratio  enim  proprie  refertur  ad  panem,  ut 
per  se  constat ;  benedictio  autem,  licet  inter- 
dum  sit  idem  quod  gratiarum  actio,  tamen  ex 
propria  significatione  latius  patet;  et,  prout 
ab  Evangelistis  hse  voces  usurpantur,  vide- 
tur  ab  illa  esse  diversa.  Quod  ita  declaro. 
Nam  benedicere,  idem  esse  videtur,  quod  im- 
precari,  vel  impertiri  aliquod  bonum  alicui. 
Unde,  relatum  ad  diversas  res  vel  personas, 
varia  significat;  nam ,  si  Deus  est,  qui  benedicit, 
significat  efficacem  benedictionem,  qua  bonum 
aliquod  impertitur;  si  verohomo  benedicit  rei 
inferiori,  significat  deprecationem  alicujus 
boni ;  et  hic  usus  est  frequentissimus  in  Scri- 
ptura,  ut  patet  Gen.  27,  et  47,  et  seepe  alias. 
Unde  quia  Christus  simul  Deus  est  et  homo, 


cum  dicilur  benedictionem  impertiri  rei  infe- 
riori,  potest  utrumquesensum  reddere;  verbi 
gratia,  Lucse  9,  et  Marci  8,  dicitur,  benedixisse 
panibus,  quod  potest  intelligi,  vel  precatione 
prsevia,  vel  potestate,  qua  illos  multiplicavit. 
Si  vero  homo  est,  qui  benedicit,  et  benedictio 
ad  Deum  refertur,  proprie  significat  laudem 
Dei,  vel  gratiarum  actionem,  vel  quamcum- 
que  grati  animi  significationem,  ut  patet,  tum 
ex  freq-uente  usu  Scripturas  sacrse,  Gen.  24, 
Exod.  1 3,  Deut.  8  :  Ut,  cum  comederis  et  satu- 
ratus  fueris,  benedicas  Domino  Deo  tuo  pro 
terra  optima,  quam  dedit  tibi;  tum  etiam  quia 
homo  non  potest  alia  ratione  Deum  benedi- 
cere,  quam,  aut  bona  ejus  prsedicando,  aut 
beneficia  ejus  recognoscendo,  aut  gloriam  et 
honorem  ejus  reputando.  Sic  igitur  benedictio 
relata  tamen  ad  creaturam,  prsesertim  irra- 
tionalem,  non  potest  esse  gratiarum  actio, 
ut  per  se  constat.  Jam  vero  in  prsesenti  my- 
sterio  benedictio  illa  Ghristi,  non  in  Deum, 
sed  in  panem  cecidit,  ut  patet,  tum  ex  illis 
verbis  :  Accepit  Jesus  panem,  et  benedixit,  ac 
fregit,  deditque  discipulis  suis;  quse  omnia 
ad  panem  referuntur;  tum  etiam  ex  Paulo,  1 
ad  Cor.  1 0 ,  dicente  :  Calix  cui  benedici- 
mus,  etc.  Ergo  illa  benedictio  non  fuit  gratia- 
rum  actio ;  ergo,  si  benedictio  fuit  consecratio, 
ut  dictum  est,  necessario  concluditur,  gratia- 
rum  actionem  ab  illa  distingui. 

6.  Quarta  opinio.  —  Quarta  opinio  est, 
tria  ista  esse  inter  se  distincta,  quse  mihi  valde 
probabilis,  ac  verisimilis  esse  videtur. 

7.  Prima  conclusio. — Sed,  ut  explicem, 
dico  primo,  benedictionem  fuisse  aliquid  dis- 
tinctum  a  consecratione,  et  velut  praeparatio- 
nem  quamclam  ad  illam.  Hanc  partem  eligo 
cum  auctoribus  supra  citatis,  prsesertim  prop- 
ter  Concil.  Trident.,  sess.  13,  cap.  1,  dicens, 
Redemptorem  nostrum  hoc  sacramentum  in 
ccena  instituisse,  cum  post  panis,  vinique  be- 
nedictionem,  se  suum  corpus  illis  prsebere  ac 
suum  sanguinem,  disertis  ac  perspicuis  ver- 
bis  testatus  est.  Ergo,  teste  Concilio,  protulit 
Christus  verba  consecrationis  post  benedic- 
tionem;  ergo  fuit  illa  benedictio  aliquid  di- 
versum  a  consecratione.  Secundo  hoc  confir- 
mo  ex  canone  Missse,  et  ex  omnibus  liturgiis ; 
ante  consecrationem  enim  semper  benedictio 
aliqua  ceeremonialis  prsemittitur,  quse  est  ve- 
luti  praeparatio  ad  consecrationem ;  et  fieri 
solet  simul,  cum  proferturverbum,  benedixit. 
Tertio,  heec  interpretatio  consentanea  est  nar- 
rationi  Evangelistarum,  et  propriae  significa- 
tioni  illius  verbi;  et  facillime,  ac  sine  ulla 

figura  explicat  contextum;  et  nullum  habet  in- 
commodum,  neque  ullam  diflicultatem ;  cur 
ergo  retinenda  non  est?  Denique  per  se  verisi- 
mileest,  Christum  Dominumante  operationem 
tanti  mysterii  preeparasse  animos  discipulo- 
rum,  illosque  elevasse  preemittendo  insignem 
aliquam  orationem,  et  invocationem,  sicut 
aliis  locis  supra  adductis  fecisse  legimus,  et 
ex  dicendis  amplius  constabit. 

8.  Secunda  conclusio.  —  Dico  secundo  : 
probabilius  videlur  gratiarum  actionem  fuisse 
distinctam  a  consecratione.  Hoc  recte  pro- 
bant,  quee  in  tertia  sententia  adducta  sunt,  et 
videtur  communior  Patrum  sententia.  An- 
selm.,  Matth.  16,  et  1  Gor.  10,  aperte  dicit, 
gratiarum  actionem  preemissam  fuisse  ante 
consecrationem.  Idem  Theophyl.,  etEuthym., 
c.  64  in  Matth. ;  Beda  ,  Lucee  22;  et  Justinus, 
dicta  Apolog.  2,  in  fine,  diserte  inquit,  Chri- 
stum,  actis  gratiis  dixisse  :  Accipite  et  come- 
clite,  hoc  est  corpus  meum.  Chrysost.  etiam, 
hom.  83  in  Matth.,  et  28  in  1  ad  Cor.,  dicit, 
illam  gratiarum  actionem  fuisse  actum  grati- 
tudinis  ad  Deum  pro  beneficiis  suee  humani- 
tati  collatis;  vel  etiam  pro  laboribus,  seu 
doloribus  pro  ipso  susceptis.  Unde  etiam  for- 
matur  ratio,  nam  illa  gratiarum  actio  proprie 
refertur  ad  Deum ;  consecratio  vero  ad  pa- 
nem;  sunt  ergo  actiones  distinctee. 

9.  Tertia  conclusio.  —  Dico  tertio  :  bene- 
dictio  panis ,  et  gratiarum  actio ,  secundum 
proprias  rationes  et  significationes  distinctse 
fuerunt,  quamvis  simul,  et  fere  una  et  eadem 
actione  perfectee  fuerint.  Ratio  prioris  partis 
supra  tacta  est  in  tertia  opinione,  quia  gra- 
tiarum  actio  secundum  propriam  rationem 
refertur  ad  Deum,  benedictio  autem  (de  qua 
Evangelistee  loquuntur)  ad  panem.  Ultima 
vero  pars,  et  simul  tota  conclusio  explicatur, 
quia  uno  orationis  contextu,  simul  gratiee 
Deo  agi  possunt,  et  bonum  aliquod  creaturae 
postulari;  quee  oratio  sub  priori  ratione  erit 
gratiarum  actio  ;  sub  posteriori  vero,  benedic- 
tio  illius  rei,  cui  bonum  deprecamur.  Exem- 
plum  est  Gen.  24,  ubi  Melchisedech  benedi- 
cens  Abrahee  dixit  :  Benedictus  Abraham  Deo 
excelso,  qui  creavit  ca&lum  et  terram,  et  bene- 
dictus  Deus  excelsus,  quo  protegente,  hostes 
in  manibus  tuis  sunt.  Alterum  exemplum  est 
apud  Paulum,  1  ad  Tim.  4,  ubi  agens  de  ci- 
bis,  quos  creavit  Deus  ad  percipiendum  cum 
gratiarum  actione,  inquit :  Nihil  rejiciendum, 
quod  cum  gratiarum  actione  recipitur;  sanc- 
tificatur  enim  per  verbum  Dei,  et  orationem. 
Denique  Joan.  1  1 ,  unico  verbo  videtur  Chri- 


stus  conjunxisse  gratiarum  actionem  et  de- 
precationem,  dicens  :  Pater  gratias  ago  tibi, 
quoniam  audisti  me.  Sic  igitur  in  preesente 
mysterio,  ut  Anselmus  supnt  notat,  videtur 
benedixisse,  gralias  agendo  Patri,  et  gratias 
egisse  benedicendo  panem ,  quia  simul  et 
unica  oratione,  et  gratias  egit,  et  perfectio- 
nem  tanti  mysterii  deprecatus  est.  Quod  vi- 
detur  significasse  Ecclesia  in  canone  Missee , 
cum  dicit  :  Qui  pridie  quam  pateretur,  acce- 
pit  panem  in  sanctas,  ac  venerabiles  manus 
suas,  et  elevatis  oculis  in  ccelum,  ad  te  Deum 
Patrem  suum  omnipotentem  tibi  gratias  agens, 
benedixit;  et  poslea  ante  calicis  consecratio- 
nem  :  Item,  tibi  gratias  agens,  benedixit, 
quibus  verbis  non  obscure  significatur,  et 
gratiarum  actionem  antecessisse  consecratio- 
nem,  et  cum  illa  conjunctam  fuisse  panis 
benedictionem,  quia  illa  gratiarum  actio,  non 
nudam  laudem,  sed  etiam  orationem  seu  in- 
vocationem  aliquam  continebat.  Quod  etiam 
confirmari  potest  ex  usu  Greecorum,  qui  in 
sua  Anaphora,  id  est,  diviniori  Missae  parte, 
dicunt,  Christum ,  cum  gratias  egit,  et  in 
coelum  aspexit,  simul  sumpsisse  panem,  ele- 
vasse  ac  ostendisse  Deo  Patri,  ut  nomen  Do- 
mini,  ac  Spiritus  Sancti  virtutem  super  eum 
invocaret,  et  ita  benedictionem  adhibuisse  ad 
propositorum  donorum  commutationem  postu- 
landam;  et  ita  Nicephorus,  lib.  1  Hist.,  c.  28, 
dicit,  Christum  benedixisse  panem  per  gra- 
tiarum  actionem,  et  sanctificationem. 

10.  Sed  observandum  hoc  loco  est,  caven- 
dos  esse  heereticos  hujus  temporis,  qui  hac 
sententia  abutuntur.  Ita  enim  distinguunt 
hanc  benedictionem,  et  gratiarum  actionem  a 
consecratione,  ut  dicant,  nihil  aliud  fuisse, 
quam  communem  benedictionem ,  quee  ad 
usualem  coenam  et  cibos  communes  adhiberi 
solet,  quod  ideo  confingunt,  ut  dicant,  Chri- 
stum  per  verba  consecrationis  nullum  admi- 
rabile  opus  effecisse ,  propter  quod  illam 
benedictionem  et  gratiarum  actionem  preemi- 
serit,  in  quo  manifeste  errant,  et  contra  om- 
nium  Patrum,  et  Ecclesise  interpretationem, 
et  contra  vim  verborum  Evangelii ;  ideo  enim 
fit  specialis  mentio  hujus  benedictionis ,  et 
gratiarum  actionis,  quia-  etiam  ipsa  fuit  sin- 
gularis,  continens  singularem  invocationem, 
et  preeparationem  ad  divinum  et  mirabile 
mysterium ;  et  ideo  singulari  ritu ,  et  modo 
facta  dicitur;  scilicet,  sigillatim  circa  panem 
et  vinum,  et  assumendo  prius  illa  in  mani- 
bus,  et  elevando  oculos  in  ccelum;  quee  om- 
nia  indicant,  illam  non  fuisse  vulgarem  bene- 

dictionem,  quia  illa  in  principio  tantum  ccenee 
fieri  solet,  et  non  circa  singulos  cibos,  neque 
ritu  ita  solemni,  ac  tanto  verborum  apparatu. 

11.  Ex  his  etiam  facile  intelligi  potest, 
quare  consecratio  interdum  a  Patribus  voce- 
tur  benedictio,  vel  gratiarum  actio.  Potest 
enim  ita  vocari,  non  quia  nulla  gratiarum  ac- 
tio  vel  benedictio  distincta  illam  antecedat; 
contrarium  enim  observari  videmus  in  com- 
muni  ritu  Ecclesiee,  de  quo  Sancti  supra  ci- 
tati  potissimum  loquuntur;  sed  quia  inter- 
dum  actio  sacramentalis  a  circumstantiis 
nomen  accipit,  sicut  confirmatio  appellatur 
interdum  manus  impositio;  et  prseterea,  quia 
tota  illa  prsecedens  invocatio  ad  sanctificatio- 
nem  panis  ordinatur,  quse  suo  etiam  modo 
est  benedictio  efficax  et  operativa. 

1 2.  De  ordineverborum,,  Accepit,  Benedixit, 
Fregit,  Dedit. — Ultimo  ex  dictis  recteintelli- 
gitur,  illa  quatuor  verba ,  quse  ab  Evange- 
listis  ponuntur  circa  panem,  videlicet  :  Acce- 
pit,  benedixit,  fregit,  dedit,  eumdem  ordinem 
in  re  tenuisse,  quem  habent  in  ipsa  narra- 
tione,  quanquam  non  omnia  antecedere  po- 
luerint  prolationem  verborum  consecrationis; 
nam  prius  consecravit,  quam  daret  panem ; 
licet  enim,  ut  recte  dixit  D.  Thom.,  simul 
potuerit  dare,  et  verba  consecrationis  pro- 
ferre,  id  tamen  verum  est,  morali,  non  meta- 
physica  concomitantia ,  quia ,  scilicet,  simul 
ccepit  porrigere,  et  quasi  offerre  panem,  ac 
verba  proferre;  secundum  physicam  autem 
durationem,  verius  est,  prius  absolvisse  verba 
consecrationis,  quam  panem  vel  vinum  dis- 
cipulis  dederit,  ut  expresse  docet  Tridentin., 
sess.  13,  cap.  3.  Nec  vero  timendum  est,  quod 
objicit  Soto,  ne  videlicet  multitudine  actio- 
num  Christus  impediretur;  nam  perfectissima 
attentio  poterat  simul  has  actiones  omnes 
exercere.  Hoc  ergo  sensu ,  plane  facileque 
exponitur,  quod  dictum  est  :  Accepit,  bene- 
dixit,  fregit,  dedit,  dicens  :  Accipite,  etc. 

13.  Quanquam  de  illoverbo^fre^^,  contro- 
versia  sit,  num  fuerit  positum  per  anticipa- 
tionem.  Volunt  enim  aliqui  fractionem  factam 
esse  post  consecrationem ,  et  consequenter  ibi 
esse  anticipationem;  quia  Ecclesiee  usus  ita 
habet;  et  illa  fractio,  mystica  videtur  et  signi- 
ficativa,  sicut  nunc  est;  et  ideo  videtur  facta 
circa  corpus  Ghristi.  Contra  quod  objicit  Soto, 
quia  esset  periculum,  ne  in  fractione  aliquee 
particulae  dilaberentur.  Sed  hoc  leve  est ;  id 
enim  Christus  facile  vitare  posset ,  vel  ita 
frangendo,  ut  nec  minutse  partes  laberentur, 
vel  frangendo  super  patinam,  et  postea  reli- 

quias  consumendo ;  idem  enim  periculum  ex- 
cogitari  posset,  etiam  si  fractio  antecessisset, 
quia  totus  panis,  qui  erat  in  patina,  conse- 
cratus  fuit,  et  verisimile  est,  ibi  fuisse  micas, 
vel  ex  quocumque  contactu  facile  capere  po- 
tuisse. 

14.  Nihilominus  Bonavent.  et  alii  supra 
citati  existimant,  fractionem  antecessisse , 
quia  illa  figuralis  non  fuit,  sed  usualis,  etlicet 
hoc  sit  etiam  incertum,  est  tamen  valde  pro- 
babile,  et  indicatur  a  Clemente  Papa ,  lib.  8 
Constitut.,  cap.  12,  et  ordo  contextus  valde 
favet;  ubi  autem  nulla  ratio  cogit,  non  opor- 
tet  illum  immutare,  praesertim  cum  ab  Evan- 
gelistis,  et  Paulo  tanta  consensione  observa- 
tus  sit.  Itaque  postquam  Christus  accepit  et 
benedixit  panem,  illum  in  partes  sufficientes 
distribuit,  et  in  patina  accommodate  posuit, 
ac  porrexit  discipulis  suis,  dicens  verba  con- 
secrationis ,  quibus  finitis ,  singuli  partem 
suam  acceperunt,  et  communicarunt. 

SECTIO  III. 

An  illa  verba,  quibus  Cbristus  consecravit,  sint  forina, 
qua  boc  sacramentum  in  Ecclesia  perficitur. 

1 .  Varii  hxreticorum  errores  circa  formam 
consecrationis.  —  Nomine  formee  intelligi- 
mus  verba  illa ,  quibus  fit  praesens  corpus 
Christi  in  hoc  sacramento  in  omni  consecra- 
tione,  quee  a  ministris  Christi  fit,  juxta  ejus 
institutionem.  Primum  igitur  quidam  hseretici 
negarunt,  ad  conficiendum  hoc  sacramentum 
requiri  determinata  verba,  in  quem  errorem 
referri  possunt  Ophitae ,  qui  non  utebantur 
ullis  verbis,  sed  incantationibus  quibusdam, 
ut  videre  est  apud  August.,  hser.  17.  Heeretici 
etiam  hujus  temporis,  vel  non  utuntur  ver- 
bis,  vel,  si  quse  recitant,  id  quidem  faciunt 
propter  instructionem,  non  vero  propter  con- 
secrationem ,  qui  non  solum  de  hoc ,  sed 
etiam  de  reliquis  sacramentis  ita  sentiunt. 
Legatur  Ruard.,  artic.  14;  Hosius,  lib.  1  con- 
tra  Brentium ,  et  in  confession.,  cap.  39; 
Clictovaeus,  lib.  2  Antiluther.,  cap.  19; 
Claud.,  repetit.  7,  cap.  5.  Secundo  alii  hee- 
retici ,  Chrisii  verbis  prsetermissis,  alias  for- 
mas  consecrandi  confinxerunt.  Pauperes  de 
Lugduno,  septies  recitata  oratione  dominica, 
et  quibusdam  aliis  orationibus ,  panem  et 
vinum  benedicebant ,  ut  testes  sunt  Guido 
Carmelita,  de  hser.,  cap.  9;  etPrateolus,  ver- 
bo  Pauperes  de  Lugduno,  num.  12.  Quan- 
quam  Castro,  verb.  Euchar.,  heer.  3,  et  Claud., 
repet.  7,  cap.  5,  eos  liberent  ab  hac  nota, 

quia  nec  iEneas  Sylvius,  in  hist.  Bohemor., 
cap.  25;  nec  D.  Antonin.,  4  p.  Hist.,  lit.  11, 
cap.  7;  nec  Directorium  Inquisitorum,  2  part., 
quaest.  14,  qui  accurate  referunt  horum  ho- 
minum  errores,  hujus  mentionem  fecerunt. 
Refert  item  Claudius ,  Anabaptistas  solitos 
esse  consecrare  his  verbis  :  Accipe,  ede,  me- 
mento  Domini;  Hosius  vero ,  lib.  1  contra 
Brentium,  et  idem  Claud.  referunt,  quosdam 
novatores  mutasse  verba  consecrationis  in 
hcec  :  Hic  est  panis  meus.  Alios  vero  praeter- 
missis  essentialibus  verbis  solum  dicere  : 
Accipite,  comedite,  hoc  facite  in  meam  com- 
memorationem.  Alios  legere  caput  sextum 
Joannis.  Alios,  1  ad  Corinth.,  cap.  11.  Alios 
hoc  relinquere  ministrorum  arbitrio ,  prout 
magis  ad  asdificationem  fidelium  expedire 
censuerint.  Quibus  non  parum  favet  Erasmus, 
qui,  1  ad  Corinth.,  exoptat,  ut  insacra  Scrip- 
tura  nobis  esset  expressum ,  quibus  verbis 
Christus  consecravit,  quibusque  nos  conse- 
crare  oporteat.  Antiquorum  vero  hseretico- 
rum  deliramenta  videri  possunt  in  Irenseo, 
libro  1  contra  hsereses,  c.  9;  Epiph.,  hseres.  34. 
2.  Alii  errores  circa  efficaciam  verborum. 
—  Tertia  sententia  esse  potest,  illa  verba  , 
quibus  Christus  consecravit,  esse  necessaria, 
non  tamen  sufficere,  nisi  qusedam  alia  addan- 
tur.  Quod  variis  modis  affirmari  potest  : 
primo,  de  quibusdam  verbis  Evangelistarum, 
quee  a  Christo  dicta  non  sunt;  et  ab  Ecclesia 
in  sacrificio  referuntur  :  Qui  pridie  quampa- 
teretur,  etc.  Secundo  de  quibusdam  verbis, 
quee  ab  ipso  Christo  dicta  sunt,  etsi  illis  non 
consecraverit;  ut  sunt  illa  :  Accipite  et  come- 
dite,  vel,  bibite,  et  illa  : -Hoc  facite  in  meam 
commemorationem.  Et  de  hoc  duplici  capite 
sequentibus  disputationibus  dicendum  est. 
Tertio  intelligitur  hrec  sententia  de  quibus- 
dam  precationibus,  quse  post  illa  verba  ad- 
duntur  ab  Ecclesia.  Ita  sentiunt  quidam 
Grseci,  Nicol.  Cabasilas,  in  expositione  litur- 
gise,  c.  29  et  30;  Marcus  ,  Episcopus  Ephes., 
lib.  de  Verbis  consecr.;  Hieremias,Patriarcha 
Constantin.,  in  censura  Lutheranse  doclrinee, 
cap.  10.  Hi  dicunt,  non  confici  hoc  sacramen- 
tum  statim  ac  verba  Christi  proferuntur,  sed 
post  quasdam  orationes  Ecclesise.  Fundantur, 
quia  in  Liturgia  Jacobi  post  preedicta  verba 
precatur  Deum  sacerdos,  ut  mittat  Spiritum 
Sanctum  super  dona  sancta  proposita,  ut  su- 
perveniens  sancta  et  gloriosa  sua  prsesentia 
sanctificet,  et  efficiat  hunc  panem  corpus  sanc- 
tum  Christi,  et  calicem  hunc  pretiosum  san- 
guinem  Christi,  et  postea  gratias  agit  Deo, 


quod  haec  dona  perficere,  sanctificare,  et  in 
odorem  suavitatis  acceptare  dignatus  est. 
Ergo  haec  oratio  supponit,  ante  hanc  Spiritus 
Sancti  invocationem  ,  consecralionem  non 
esse  factam,  etiam  si  verba  Christi  recitata 
sint.  Idem  argumentum  sumi  potest  ex  Cle- 
ment.,  lib.  8  Consl.,  cap.  12,  alias  17.  Et 
preesertim  videtur  hoc  confirmari  ex  Basilio; 
nam  post  illa  verba  :  Hoc  est  corpus  meum, 
vocat  panem  et  vinum,  antitypa  corporis  et 
sanguinisChristi.  DixitautemDamasc,  lib.  4, 
cap.  14;  et  Epiphan.,  in  7  Synod.,  act.  8, 
tom.  3,  haec  dicta  esse  antitypa  a  Basilio, 
ante  consecrationem,  non  post.  Tandem  hinc 
ortum  videtur,  quod  anliqui  Patres  dicunt, 
consecrationem  perfici  invocatione  Spiritus 
Sancti,  precatione,  vel  oratione.  Unde  nunc 
etiam  orat  Ecclesia  in  canone  Missae,  ut  hoc 
sacramento  fiat  corpus  et  sanguis  Christi;  et 
in  abjuratione  Berengarii  sub  Gregorio  Vll 
heec  verba  leguntur  :  Ego  Berengarius  corde 
credo,  et  ore  profiteor  panem  et  vinum,  qux 
ponuntur  in  altari  per  mysterium  sacrse  ora- 
tionis,  et  verba  Redemptoris,  substantialiter 
converti.  Sic  etiam  Cyril.  Hieros.,  Catech.  3, 
ad  hoc  alludere  visus  est,  cum  dixit,  post 
Spiritus  Sancti  invocationem  panem  illum 
non  esse  panem  communem.  Et  Ambr.,  4  de 
Fide  ad  Grat.,  c.  5,  per  sacree  orationis  myste- 
riumdicittransfiguraripanemincorpus.  Just., 
Apol.  2,  in  fine  :  Mystica  (inquit)  prece.  Iren., 
libr.  4,  cap.  32  :  Invocatione  Dei.  Hier.,  epist. 
85,  ad  Evagrium  :  Ad  quorum  preces  Christi 
corpus  conficitur.  Similia  habet  August.,  lib. 
3  de  Trinit.,  cap.  i,  et  epist.  59,  ad  5  quaest. 
Difficilia  sunt  verba  ProcliEpiscopi,  Conslant., 
opusc.  de  traditione  Missse  :  Per  has  preces 
Spiritus  Sancti  adventum  expectabant ,  ut 
ejus  divina  prsesentia  propositum  in  sacrificio 
panem,  et  vinum  aqua  permistum,  ipsum  illud 
corpus  et  sanguinem  Salvatoris  nostri  Jesu 
Christi  efficiat.  Nec  dissimilia  sunt  verba  Sa- 
monae,  ;  azensis  Episcopi,  in  disceptatione  de 
corpore  et  sanguine  Christi  :  Sacerdos  panem 
super  mensam  sanctam  deponit,  et  compre- 
cando  invocatione  sancta,  Spiritus  Sanctus 
descendit,  panem  in  coryus  Domini  commutat. 
Cumque  sibi  objecisset,  quod  Christus  non 
indiguit  precatione  ,  respondet ,  Christum  , 
utpote  Deum,  statim  ac  dixit :  Hoc  est  corpus 
meum,  convertisse  panem  in  suum  corpus , 
sacerdotes  autem,  qui  tantum  ministri  sunt 
ejus,  indigere  precatione. 

3.  Eucharistia  solis  verbis  sacerdotis  con- 
ficitur,  et  non  alias.  —  Dicendum  vero  est 


318  QILEST 

primo,  hoc  sacramentum  solis  verbis  a  sa- 
cerdote  prolatis  confici,  ita  ut  verba  in  omni 
proprietate  et  rigore  sumpta  sint  ad  hunc 
effectum  necessaria.  Est  certa  conclusio  ex 
definitione  Goncilii  Florent.,  ubi  dicit,  verba 
esse  formam,  qua  conficitur  hoc  sacramen- 
turn  ;  utitur  autem  proprie  nomine  verbo- 
rum,  sicut  in  baplismo,  confirmatione,  etaliis 
similibus  sacramentis ,  et  ita  universa  Eccle- 
sia  intelligit;  et  est  antiqua  traditio  SS.  Pa- 
trum.  Unde  Iren.,  lib.  5,  c.  2  :  Quando  mistus 
calix,  et  fractus  panis  percipit  verbum  Dei, 
fit  Eucharistia  corporis  et  sanguinis  Christi. 
Et  Greg.  Nys.,  in  ser.  Catech.,  cap.  37,  dicit, 
panem  in  corpus  mutari  per  verbum  Dei. 
Hier.,  epist.  1 ,  ad  Heliod  :  Sacerdotes  (inquit) 
proprio  ore  corpus  Domini  conficiunt,  qua?, 
verba  habentur  etiam  in  epist.  I  Pontiani  P.; 
et  apud  Damas.,  epist.  3  ad  Steph.,  c.  9;  et 
Felicem  II,  epist.  1 ,  in  principio.  Ratio  a  priori 
sumenda  est  ex  Christi  institutione,  quse  ex 
illius  facto,  quo  verbis  consecravit,  et  verbis 
quae  adjunxit  :  Hoc  facite,  et  Ecclesise  decla- 
ratione  satis  constat.  Congruentia  vero  sumi 
potest,  primo  ex  generali  ratione  sacramen- 
torum  novse  legis,  quae  habere  oportuit  ex- 
pressam  significationem;  verba  autem  ex- 
pressius  significant,  quam  res.  Secundo,  quia 
verba  sunt  aptum  instrumentum  sensibile, 
ut,  sicut  ipse  dixit,  et  factum  est,  ita  minister 
in  persona  ejus  loquendo  operetur,  sicut  Am- 
brosius  dixit. 

4.  Consecrationis  verba  certa  sunt  et  prse- 
scripta.  —  Dico  secundo  :  verba,  quibus  hoc 
sacramentum  conficitur,  sunt  certa,  et  prse- 
scripta.  Est  de  fide  ex  eodem  Concil.  Florent. 
Indicatur  etiam  in  Trident.,  sess.  13.  Proba- 
tur  ex  doctrina  sacramentorum  in  genere; 
requiruntur  enim  in  omnibus  sacramentis 
formse  certse  et  determinatse ,  non  tantum 
propter  instructionem,  sed  etiam  propter  con- 
secrationem  et  institutionem  sacramenti. 
Optimum  est  testimonium  August.,  2  contra 
Faust.  :  Panis  noster  et  calix  non  quilibet, 
sed  certa  consecratione  mysticus  fit  nobis; 
proinde  quod  non  ita  fit,  quamvis  sit  panis  et 
calix,  non  sacramentum  est  religionis,  secl 
alimentum  refectionis,  nisi  quod  benedicimus 
et  gratias  agimus  Domino  in  omni  munere 
suo.  Orig.,  Matth.  15  :  Non  materia  panis, 
sed  super  illum  dictus  sermo  est,  qui  prodest. 
Et  hoc  sensu  ssepe  inquiunt  Patres,  hoc  sa- 
cramentum  confici  verbis  coelestibus,  verbis 
Dei,  verbis  Christi,  quorum  statim  testimonia 
referam.  Rationes  sunt  esedem,  quse  prsece- 

dentis  conclusionis.  Prima,  quia  Christus  ita 
fecit,  faciendumque  prsecepit  et  instituit.  Se- 
cunda,  quia  oportuit,  verba  sacramentorum 
esse  certa  et  prsescripta,  tum  propter  cer- 
tiorem,  et  expressiorem  significationem;  tum 
propter  majorem  effectus  certitudinem.  Quse 
ratio  in  hoc  sacramento  maxime  locum  habet, 
nam,  cum  prsesentia  Christi  per  verba  fiat, 
ut  de  illa  certi  esse  possimus,  oportuit,  verba 
esse  definita,  ac  certa,  ut  illis  prolatis  certum 
esse  -possit ,  Christi  corpus  adesse.  Intelli- 
genda  est  autem  hsec  conclusio  de  certis  ver- 
bis,  non  quoad  materialem  sonum,  sed  quoad 
sensum  et  significationem ,  juxta  doctrinam 
de  sacramentis  in  genere ;  quse  in  sequentibus 
magis  explicabitur,  magisque  ad  prsesentem 
formam  accommodabitur.  Hinc  constat  deli- 
rium  esse  hsereticorum ,  hoc  sacramentum 
confici  legendo  epistolam  aliquam,  aut  par- 
tem  Evangelii.  Tum  quia  antiquior  est  ritus 
consecrationis,  quam,  vel  Epistolse  Pauli,  vel 
Joannis  Evangelium.  Tum  quia  ssepe  hsec  non 
leguntur,  vel  certe  a  diacono,  vel  subdia- 
cono ;  demum ,  quia  in  Evangelio  Joannis  nec 
habetur  institutio  hujus  sacramenti ,  nec 
forma ,  sed  promissio  duntaxat ;  in  Epistola 
autem  ad  Corint.  narratur  institutio  hujus  sa- 
cramenti,  quse  ex  tali  narratione  non  pendet; 
sed  eadem  esset,  quamvis  Paulus  illam  Episto- 
lam  nunquam  scripsisset. 

5.  Verba  consecrationis  eadem  sunt,  quibus 
Christus  confecit.  —  Dico  tertio  :  verba  suffi- 
cientia ,  et  necessaria  ad  hoc  sacramentum 
conficiendum,  sunt  illa,  quibus  Christus  illud 
confecit.  Est  de  fide  ex  eisdem  Conciliis,  Flo- 
rent.  dicente  :  Forma  hujus  sacramenti  sunt 
verba  Salvatoris,  quibus  hoc  confecit,  vel  (ut 
alia  exemplaria  habent)  confecit  sacramen- 
tum.  Trident.,  sess.  13,  cap.  3;  et  colligitur 
ex  cap.  Cum  Marthse,  de  Celebr.  Missarum , 
ubi  dicitur,  Christum  conficiendo  hoc  sacra- 
mentum  expressisse  formam,  qua  hoc  sacra- 
mentum  conficitur.  Unde ,  in  c.  Utrum  sub 
figura,  de  Consecr.  dist.  2  :  Credendum  est 
(inquit  Augustinus,  vel  Paschasius)  quod  ver- 
bis  Christi  sacramenta  conficiantur ;  cujus 
enim  potentia  creantur  prius,  ejus  utique 
verbo  ad  melius  procreantur .  Reliqua  omnia, 
quse  sacerdos  dicit,  aut  cleri  chorus  cantat, 
nihil  aliud  quam  laudes,  et  gratiarum  actio- 
nes  sunt,  aut  certe  obsecrationes,  et  fidelium 
petitiones ;  unde  sacerdos  dicit  prius,  Evange- 
listarum  verba  assumens  :  Qui  pridie,  quam 
paterelur,  etc;  porro  deinceps  suntverba,  Dei 
potestate,  et  omni  efficientia  plena  :  Accipite 

et  manducate,  Hoc  est  corpus  meum;  in  hoc 
ergo  corpus  illud  creatur.  Sic  eliam  August., 
serm.  28  de  Verbis  Domini  :  Ante  verba 
Christi  panis  dicitur ;  ubi  Christi  verba  de- 
prompta  fuerint,  jam  non  panis,  sed  corpus 
appellatur.  Clarius  Amb.,  4  deSacr.,  cap.  i  : 
Quomodo  potest  quod  panis  est,  corpus  esse 
Christi?  Consecratione.  Consecratio  igitur 
cujus  verbis  est  et  cujus  sermonibus  ?  Domini 
Jesu.  Nam  reliqua  qux  dicuntur,  laus  Deo 
defertur,  etc.  Ubi  venitur,  ut  conficiatur  ve- 
nerabile  sacramentum,  jam  non  suis  sermoni- 
bus  sacerdos,  sed  utitur  sermonibus  Christi. 
Christi  ergo  sermo  hoc  conficit  sacramentum. 
Idem  repetit  cap.  5,  et  lib.  de  Iis  qui  ini- 
tiantur,  c.  9,  et  lib.  de  Bened.  Patriar.,  c.  7; 
Chrys.,  hom.  2  in  2  ad  Tim.,  in  fine,  inquit : 
Sicut  verba,  qws  locutus  est  Christus,  eadem 
sunt,  quse  sacerdotes  nunc  quoque  pronun- 
ciant,  ita  et  oblatio  eadem  est.  Et  homil.  de 
Procl.  Judee  :  Hoc  est,  inquit,  corpus  meum, 
hoc  verbo  proposita  consecrantur .  Et  Cypr., 
serm.  de  Ccena  Domini  :  Ex  quo  a  Domino 
dictum  est  :  Hoc  facite  in  meam  commemora- 
tionem,  hsec  est  caro  mea,  et  hic  est  sanguis 
meus,  quotiescumque  his  verbis,  et  hac  fide 
actum  est,  panis  ipse  substantialis,  et  calix 
benedictione  solemni  sacratus,  ad  totius  homi- 
nis  vitam  salutemque  profecit.  Sic  etiam 
Hesych.,  lib.  6  in  Lev.,  cap.  22,  per  virtutem 
Christi,  et  verborum  a  Deo  prolalorum  dicit, 
sacrificari  ea,  quae  in  altari  proferuntur.  Si- 
milia  sumi  possunt  ex  Just.,  Apol.  2;  et  Cyr. 
Hier.,  Catech.  4,  et  aliis  supra  citatis.  Ratio 
est  eadem,  quee  prsecedentium  conclusionum. 
Prima,  quia  Christus,  postquam  suis  verbis 
confecit,  dixit :  Hoc  facite.  Respondent  haere- 
tici,  non  dixisse,  Hoc  dicite  ;sed  :  Hoc  facite, 
id  est,  consecrate.  Sed  contra  ,  quia  ipsum 
loqui  est  quoddam  operari ;  ergo  etiam  illud 
potest  comprehendi  sub  illo  verbo  :  Hoc  fa- 
cite.  Deinde  licet  verum  sit,  illis  verbis  prse- 
cepisse,  ut  consecrarent,  tamen  etiam  preece- 
pit  modum,  quia  alias  non  posset  illis  constare 
quomodo  consecraturi  essent;  non  prsecepit 
autem  alium  modum,  nisi  quem  ipse  exer- 
cuit.  Unde  egregie  Damasc,  lib.  4,  cap.  14  : 
Dixit  Deus,  Hoc  est  corpus  meum,  et,  hic  est 
sanguis  meus,  et,  hoc  facite  in  meam  comme- 
morationem ;  atque  omnipotenti  ejus  prxcepto, 
donecipseveniat,  hoc  efficitur  (his  enim  verbis 
usus  est,  donec  veniat),  ac  pluvia  huic  novse 
segeti  per  consecrationem  existit  Sancti  Spi- 
ritus  vi  inundans.  Denique  cum  prsecepit 
ritum  baptizandi,  non  dixit  :  Dicite,  Ego  te 

baplizo  in  nomine  Patris,  sed  solum  :  Bapti- 
zantes  eos  in  nomine  Patris,  etc;  ergo,  sicut 
ex  materia  subjecta,  et  apostolica  traditione 
intellexit  Ecclesia  ,  illis  verbis  preescriptam 
fuisse  formam  et  ritum  baptizandi,  ita  majori 
ratione  in  praesente,  ex  facto  Christi,  et  sub- 
junctis  ejus  verbis,  Hoc  facite,  intelligimus, 
prsescriptum  esse  ritum  consecrandi.  Et  con- 
firmatur,  quia  alioqui  incertum  reliquisset 
Christus,  quomodo  facienda  esset  consecra- 
tio.  Unde  inutile  esse  preeceptum  consecrandi, 
si  modum  non  docuisset;  ergo  necessario  di- 
cendum  est,  utrumque  verbis  illis  intendisse. 
Secundo  est  congruentia,  quia  sacerdos  con- 
ficit  in  persona  Christi,  ut  dicit  Concilium 
Florent.,  et  explicabimus  sectione  sequenti ; 
ergo  nulla  verba  aptiora  sunt  ad  conficien- 
dum ,  quam  illa,  quibus  Christus  confecit. 
Preeterea  quia,  cum  hoc  sacramentum  sit 
admirabilius,  et  maxime  declarans  Christi 
omnipotentiam,  maxime  etiam  decuit,  ut  ver- 
bis  ejusdem  Christi  conficeretur;  et  ideo  de 
nullo  sacramento  legimus,  quod  illud  simul 
instituerit  etfecerit,  seu  quocl  conficiendo  illud 
instituerit,  nisi  de  hoc  Unde  neque  alia  verba 
instituit,  nisi  illa,  per  quee  confecit.  Quod  si, 
cum  baptizatus  est,  ut  Patres  dicunt,  vim  re- 
generativam  contulit  aquis ,  multo  magis , 
cum  consecravit,  verbis ,  quse  tunc  protulit, 


largitus  est  consecrandi  vim. 

6.  Prima  illatio  ex  dictis.  —  Ex  his  sequi- 
tur  primo,  ad  consecrandum  non  esse  ne- 
cessarium  totum  canonem  Missse,  loquendo 
de  necessitate  sacramenti ;  nam  de  Eccle- 
siastico  prseceplo  postea  dicemus.  Patet,  quia 
nec  Christus  totum  canonem  dixit,  cum  con- 
secravit;  nec  in  Ecclesia  semper  fuit  in  usu 
totus  canon,  neque  eodem  modo.  Nam  licet 
ab  initio  nascentis  Ecclesiae  aliquid  ejus  in- 
choatum  fuerit,  tamen  non  semper  integre  ac 
perfecte  fuit  prsescriptus,  sed  temporis  suc- 
cessu  auctus  est,  partimque  mutatus,  ut  con- 
stat  ex  antiquisliturgiis,  et  exDionysio,  cap.  3 
Eccl.  Hier.;  et  Justin.,  Apolog.  2;  et  Clem., 
lib.  8  Constit.,  cap.  12  et  17.  Quinimo  addit 
Greg.,  lib.  7  Registri,  epist.  63,  tempore 
Apostolorum,  solam  orationem  Dominicam 
adjungi  solitam  verbis  consecrationis.  De  qua 
re  videri  potest  Gabr.,  lect.  5  in  canon.,  et 
Guil.  Durand.,  lib.  4  Ration.,  cap.  34. 

7.  Secunda.  —  Secundo  sequitur,  non 
omnia  verba  et  orationes,  quee  in  Missa  pro- 
feruntur,  ante  verba,  quibus  Christus  conse- 
cravit,  esse  simpliciter  necessaria  ad  confi- 
ciendum  hoc  sacramentum,  sive  sint  verba 

Ecclesiee,  utilla :  Communicantes,  etmemoriam 
venerantes ,  etc,  sive  Evangelistarum,  ut 
illa  :  Simili  modo,  postquam  coenatum  est,  etc. 
Patet  iisdem  rationibus,  quia  verba  Ecclesiee 
nec  semper  adhibita  sunt,  nec  Ecclesia  potest 
instituere  aliquid  necessarium.  Unde  Dionys., 


Clem.,  Ambr. ,  et  alii  Patres  supra  citati 
aperte  docent,  orationes  omnes,  quee  ante- 
cedunt  verba  Christi,  esse,  ut  ita  dicam, 
ceeremoniales ,  et  preevias ,  non  vero  sim- 
pliciter  necessarias.  Et  ex  eisdem  Patribus 
et  rationibus  constat  altera  pars  de  verbis 
Evangelistarum  et  Pauli,  quia  Christus  ad 
consecrandum  non  dixit  illa,  sed  fecit  id, 
quod  per  ea  refertur;  ostensum  est  autem, 
sola  verba  Ghristi  esse  sufficientia  ad  con- 
secrandum.  Et  confirmatur,  nam  antequam 
Evangelistee ,  et  Paulus  scriberent  similia 
verba,  fiebat  in  Ecclesia  consecratio,  et  ta- 
men  non  recitabantur  ea  verba.  Tandem , 
quod  significatur  per  illa  verba ,  non  est 
essentiale  nec  necessarium  ad  conficiendum 
hoc  sacramentum;  non  enim  est  necesse,  ut 
sacerdos  accipiat  panem  in  manus;  neque  ut 
preemittat  aliam  benedictionem,  nec  gratia- 
rum  actionem;  ergo  nec  verba  ipsa  erunt 
simpliciter  necessaria.  Conlra  hanc  partem 
referri  solet  opinio  Scoti,  quam  tractabimus 
disputatione  sequente,  in  princ. 

8.  Tertia.  —  Tertio  sequitur,  nec  verba, 
nec  orationes,  quee  adjunguntur  post  verba 
Christi,  esse  necessaria  simpliciter  ad  conse- 
crandum.  Hoc  est  jam  omnino  certum  de  fide, 
et  primum  constat  ex  principio  posito,  quod 
hoc  sacramentum  conficitur  verbis  Christi,  ut 
Concil.  Florent.  dixit,  et  Sancti  supra  citati; 
ergo  tantum  verba  Salvatoris  sunt  necessaria. 
Confirmatur  primo,  quia  statim  ac  Christus 
dixit.  hoc  esse  suum  corpus  vel  sanguinem, 
coepit  esse  verum,  quod  dixit,  et  consecratio 
perfecta  fuit ,  ut  docuit  Trident.,  sess.  4  3, 
cap.  4 ;  et  statim  subjunxit  :  Hoc  facite  in 
meam  commemorationem,  quee  verba  sine  du- 
bio  non  sunt  necessaria  ad  consecrationem, 
cum  supponant  factam;  ergo  multo  minus 
queelibet  alia  necessaria  erunt.  Patet  conse- 
quentia,  quia  implendo  verbum  illud  Christi : 
Hoc  facite,  sufficienter  fit  consecratio.  Sed 
fortasse  pro  Greecis  aliquis  dicet,  Christum 
anle  illa  verba  pauem  benedixisse,  quam  be- 
nedictionem  probabile  est,  ut  supra  vidimus, 
fuisse  orationem  sive  deprecationem  aliquam 
preeviam,  qua  tanti  mysterii  sanctificationem 
a  Patre  postulavit;  sic  igitur  dicet,  ex  facto 
Christi  colligi  aliquam  orationem  vel  depre- 


cationem  esse  necessariam,  quamvis  fortasse 
necessarium  non  sit,  ut  fiat  his  verbis,  aut  illis ; 
nam  idem  est  substantialis  sensus,  ut  in  variis 
liturgiis  videre  licet.  Unde  etiam  Catherin.,  op. 
deVerbis  consecr.,circa  finem,  existimat, de- 
precationem  esse  necessariam,  quamvisinter- 
dum  anteponi  possit,  interdum  postponi  aliis 
verbis  Christi.  Et  consequenter  sentit,  quando 
deprecatio  anteponitur,  ut  nunc  fit  inEccIesia 
Latina,  statim  post  verba  Christi,  incipere 
ipsum  esse  in  sacramento ;  si  vero  postpona- 
tur,  non  incipere  donec  fiat  deprecatio,  in 
quo  gravissime  errat,  ut  dicam  statim. 

9.  Ceeterum  heec  Greecorum  fuga  facile  re- 
fellitur,  tum  quia  valde  incertum  est,  fuerit- 
ne  Christi  benedictio  oratio  preevia,  a  conse- 
cratione  distincta,  et  qualis  fuerit;  verba  au- 
tem  ad  consecrationem  necessaria  certa  esse 
oportet;  tum  etiam  quia  esto,  admittamus 
illam  orationem ,  nullo  fundamento  dicitur 
necessariam  esse,  cum  adhiberi  potuerit  so- 
lum  propter  exemplum,  ut  miraculi  magni- 
tudinem  commendaret,  ut  Joan.  \  \ ,  et  alias 
seepe  facere  solebat.  Preesertim ,  quia  non 
omnia,  quae  tunc  fecit  Christus,  de  necessi- 
tate  consecrationis  sunt;  alias  omnino  neces- 
sarium  erat  sumere  panem  in  manus,  levare 
oculos,  gratias  agere,  et  similia ;  ergo  ex 
traditione  Ecclesiee,  et  prsecisa  verborum 
significatione  ac  veritate  est  discernendum, 
quid  sit  simpliciter  necessarium ;  Ecclesia 
autem  nunquam  judicavit,  aliam  deprecatio- 
nem  esse  necessariam,  cum  nec  semper  illam 
adhibuerit,  nec  semper  eodem  modo  illa  usa 
fuerit.  neque  eodem  tempore.  Unde  secundo 
confirmatur,  quia,  sicut  in  facto  Christi,  ita 
etiam  nunc  in  consecratione ,  quee  fit  per 
ministros  Christi,  statim  post  illa  verba  : 
Hoc  est  corpus  meum,  nullo  superaddito,  est 
Cbristus  preesens  sub  speciebus  panis;  ergo 
alia  verba  necessaria  non  sunt.  Antecedens 
de  fide  est,  et  satis  constat  ex  usu  Ecclesiee, 
nam  statim,  illis  verbis  finitis,  Christi  corpus 
adorandum  populo  proponitur.  Respondet 
Catherinus,  in  Ecclesia  Latina  ita  fieri,  quia 
jam  preecesserat  deprecatio,  quod  temere  et 
sine  fundamento  dictum  est,  tum  quia  Eccle- 
sia  et  Patres  non  tribuunt  efficaciam  depre- 
cationi  prsecedenti,  sed  verbis  Christi;  tum 
etiam  quia  nullus  Catholicorum  censet,  ali- 
quam  orationem  ex  his,  quee  preecedunt  in 
canone  Missee  ante  verba  Christi,  esse  ita 
necessariam,  ut  si  fortasse,  vel  oblivione,  vel 
malitia  mutetur,  consecratio  non  teneat,  quia 
non  esL  defectus  essentialis,  sed  ceeremonialis 

duntaxat.  Praeterea,  quia  etiam  in  Ecclesia 
Graaca  creditum  est,  adesse  Christum  post 
ipsius  verba,  etiam  si  deprecatio  postea  sub- 
jiceretur;  quod  recte  probat  Bessarion,  lib.  de 
Verbis  consecrationis,  quia  etiam  ex  usu  anli- 
quorum  Graecorum,  statim  ac  verba  Christi 
super  oblata  proferebantur,  populo  adoranda 
proponebantur,  quocl  ex  antiquis  liturgiis 
colligere  licet,  praesertim  Basilii,  et  Chrysost., 
in  quibus  statim  post  illa  verba  :  Hoc  est  cor- 
pus  meum,  ostenditur  populo  corpus  Christi, 
et  populus  responclet  Amen,  quasi  huic  veri- 
tati  consentiens;  nam,  ut  recte  dicit  Leo  P., 
serm.  6  de  Jejunio  septimi  mensis  :  Frustra 
ab  illis  respondetur,  Amen,  qui  non  credunt 
adesse  vere  corpus  et  sanguinem  Domini.  Unde 
in  Missa  iEthiopum,  post  verba  consecratio- 
nis  dicit  populus  :  Amen,  amen,  amen,  credi- 
mus  et  confidimus,  te  laudamus  Deus  noster, 
hoc  vere  corpus  tuum  est;  et  similia  repetunt 
post  verba  calicis.  Denique  Grseci  inFlorent., 
sess.  25,  hanc  veritatem  confessi  sunt;  nam 
ex  eorum  antiquis  Patribus,  Chrysost. ,  Da- 
masc.  et  Cyrill.,  evidenter  colligitur.  Ultimo 
confirmatur  hsec  veritas,  quia  in  omni  sacra- 
mento  verba  formse  sufficiunt  ad  effectum 
ipsius  formse,  neque  indigent  alia  precatione 
adjuncta  ,  ut  constat  ex  doctrina  de  sacra- 
mentis  in  genere,  et  de  baptismo  specialiter 
docuit  Augustin.,  lib.  6  cle  Baptism.,  cap.  25, 
et  est  eadem  ratio  de  reliquis ;  nam,  licet  in 
extrema  unctione  requiralur  oratio  depreca- 
tiva,  tamen  illa  non  est  adjuncta  formee,  sed 
est  ipsa  forma,  sic  a  Christo  instituta  propter 
specialem  rationem  illius  sacramenti;  depre- 
catio  autem  ab  Ecclesia  acljuncta  nunquam 
requiritur  ad  efficaciam  formae;  ergo  multo 
minus  requiritur  in  hoc  sacramento.  Proba- 
tur  consequentia,  non  solum  a  paritate  ratio- 
nis,  sed  etiam  ex  majori  nobilitate  hujus 
sacramenti;  et  quia  in  eo  speciali  modo  ope- 
ratur  minister  in  persona  Christi,  et  utitur 
verbis  ejus,  reprsesentans  illum.  Item,  quia 
alias  valde  ambigua,  et  indeterminata  esset 
heec  forma,  et  efficacia  ejus.  Unde  enim  con- 
staret,  quando  esset  facta  oratio  vel  depre- 
catio  necessaria?  Denique  veritas  illorum 
verborum  valde  esset  incerta ;  neque  ex  illa 
satis  posset  convinci  infallibilis  Christi  pree- 
sentia ,  quia  saepe  non  fieret ,  si  non  esset 
facta  sufficiens  cleprecatio ;  et  tunc  esset 
falsa  forma.  Vel,  si  dicatur  esse  quasi  sus- 
pensa ,  donec  fiat  precatio,  eadem  ratione 
poterit  dicere  alius  haereticus ,  esse  suspen- 
sam  usque  ad  usum,  vel  ad  aliud  tempus  pro 

uniuscujusque  placito.  Unde  (ut  hoc  obiter 
dicamus)  propter  hanc  rationem  inter  alias 
non  oportet,  formam  hujus  sacramenti  esse 
deprecativam ;  quia  cum  talis  forma  non 
significet,  ita  esse,  vel  futurum  esse,  quod 
postulatur,  ex  modo  suo  non  indicat  infalli- 
bilem  effectum,  quamvis  aliunde  possit  esse 
infallibilis  ex  pacto  divino.  Oportuit  autem, 
formam  hujus  sacramenli ,  ita  significare 
Christi  prsesentiam,  ut  ex  veritate  ejus  in- 
fallibilis  esset  talis  praesentia. 

10.  Ad  fundamentum  tertise  opinionis  so- 
lutiones  varix.  —  Prima.  —  Ad  fundamen- 
tum  tertiae  sententiae  (reliquse  enim  nullum 
habent)  sunt  qui  existiment,  ut  refert  supra 
Bessarion,  orationes  positas  esse  olim  ante 
verba  consecrationis ,  nunc  autem  ordinem 
liturgiarum  inversum  esse.  Quae  responsio 
inventa  est  ad  vitandam  argumenti  vim ;  sed 
nulla  conjectura  nititur;  quin  potius  Graeci  in 
Concil.  Florentino  concesserunt,  se  illum  ri- 
tum  servare,  quem  a  Patribus  acceperant;  et 
Germ.  Constantinop..  cosetaneus  Damasceno, 
in  Theoria  rerum  Eccles.,  illas  preces  ponit 
post  consecrationem.  Denique  apud  Clemen- 
tem  eodem  orcline  collocantur.  Quapropter 
variee  adhibenlur  a  Bessarione  et  ab  aliis 
responsiones.  Prima,  ut  illa  deprecatio  non 
tam  intelligatur  in  sensu  deprecatorio,  quam 
gratulatorio,  quemadmodum  cum  oramus,  ut 
Deus  ab  Angelis  laudetur,  et  ut  sit  infinite 
beatus  ac  gloriosus.  Cui  responsioni  acldi  po- 
test,  voluisse  Patres  hac  oratione  explicare 
simul,  et  Spiritum  Sanctum  esse  auctorem 
hujus  doni ,  et  affectum  suum ,  quo  vehe- 
menter  exoptant  illud;  et  ideo  per  modum 
deprecationis  illam  orationem  protulisse. 

1 1 .  Secunda.  —  Secundo  additur,  eos  non 
petere,  ut  denuo  conficiatur  sacramentum, 
sed  ut  permaneat,  et  conservetur  Christus  in 
illo;  non  quia  necessaria  existimetur  oratio, 
vel  quia  dubitetur,  an  illa  preesentia  Christi 
sub  speciebus  duratura  sit,  sed  solum  ad 
explicandum  affectum,  quasi  per  exaggera- 
tionem  quamdam;  sicut  etiam  nunc  ante  con- 
secrationem  petit  Ecclesia ,  ut  fiat  corpus 
Christi,  et  ut  illa  oblatio  benedicta,  adscripta, 
et  rata  habeatur;  non  quia  formiclet  de  effectu 
verborum,  neque  quia  existimet,  illam  ora- 
tionem  esse  necessariam ,  sed  ut  fateatur, 
auctorem  illius  operis  esse  SpiritumSanctum, 
simulque  affectum  suum  explicet;  ad  hunc 
ergo  modum  potest  explicari  oratio  post  con- 
secrationem  facta.  Sicut  Marci  15,  mulieri, 
cui  sanilatem  contulerat,  dixit  Christus  :  Vade 

in  pace  et  esto  sana  aplaga  tua,  ubi  non  con- 
cedit  novum  beneficium,  sed  ostendit  bene- 
placitum  suum,  ut  sanitate  sibi  concessa 
fruatur;  ita  ergo  potuilEcclesia,  illa  oratione, 
divinum  hoc  beneplacitum  postulare.  Quee 
responsio  placuit  Gentiano  Herveto  in  praefa- 
tione  ad  libr.  Nicolai  Cabasilse. 

12.  Tertia.  — Tertio,  intelligendo  oratio- 
nem  illam  deprecatorie  et  per  illam  postulari 
consecrationem,  clicunt  aliqui,  quamvis  pos- 
terius  tempore  fiat,  tamen  referri  ad  ipsum- 
met  tempus  consecrationis ;  nam,  licet  hsec 
successive  fiant,  quia  non  potest  homo  simul 
omnia  explicare,  tamen  ita  geruntur,  ut  ad 
idem  instans  consecrationis  referantur;  quo- 
modo  Gabr.,  lect.  54  in  can.,  exponit  illam 
orationem  canonis  Missee  :  Fiat  commistio  et 
consecratio;  sed  illa  oratio  alium  habet  sen- 
sum,  ut  statim  dicemus,  et,  ut  verum  fatear, 
heec  tertia  expositio  captu  est  difficilis. 

13.  Quarta.  —  Quarto  ergo,  et  prsecipue 

exponitur  illa  deprecatio,  ut  per  illam  non 

postuletur  consecratio  corporis  Christi  veri, 

sed  mystici;  id  est,  non  petitur,  ut  fiat  sacra- 

mentum,  sed  ut  ita  fiat,  ut  illis  proficiat,  qui 

ad  illud  adorandum,  vel  suscipiendum  acce- 

dunt.  Et  hanc  responsionem  dederunt  Patres 

Graaci  in  Concil.  Florent.,  et  patet  ex  ipsis 

verbis;  apud  Clem.  enim  dicitur  :  Utostendat 

panem   hunc   corpus  Christi ;  non   dicit,  ut 

faciat,  sed,  ut  ostendat,  scilicetin  effectu;  et 

ideo  concluclit  :  Ut  qui  eum  participaverint, 

in  pietate  firmentur.  Sic  etiam  Basilius  orat 

venire  Spiritum  Sanctum  super  nos  et  super 

proposita  munera,  et  benedicere  ea  et  sancti- 

ficare,  et  ostendere  corpus  Christi,  nos  autem 

de  uno  pane  et  calice  participantes  coadunet 

invicem,  etc;  Chryst.,  sic  inquit :  Fac  panem 

istum  pretiosum  corpus  Filii  tui,  et  quod  est 

in  calice  isto,  pretiosum  sanguinem,  ut  fiat 

communicantibus   in    emundationem   animx. 

Hic  est  ergo  scopus  illarum  omnium  oratio- 

num.  Unde  Jacobus  sic  inquit :  Nepropterme, 

et  peccata  mea  repudies  populum  tuum,  beni- 

gne  Domine,  miserere  nostri  Domine,  etmitte 

supernos  et  super  hsec  dona  Spiritum  Sanctum 

tuum;  et  concludit :  Ut  sint  nobis  ex  iis  summ- 

tibus  in  remissionem  peccatorum.  Et  in  eum- 

dem  sensum  dicebatur  antea  in  can.  Missse  illa 

oratio  :  Fiat  commistio  et  consecratio  corporis 

et  sanguinis  tui  accipientibus  nobis  in  vitam 

seternam;  quse  ad   tollendam  ambiguitatem 

mutata  est  in  hunc  modum  :  Hsec  commistio, 

et  consecratio  corporis  et  sanguinis  Domini 

fiat  accipientibus  nobis  in  vitam  seternam. 


14.  Ad  Patres,  qui  dicunt,  consecrationem 
perfici  precatione ,  vel  gratiarum  actione , 
primum  dicitur,  saepe  significari  per  has 
voces  totum  Missae  officium,  in  quo  fit  cor- 
poris  et  sanguinis  Domini  consecratio ;  solent 
enim  seepe  Sancti  appellare  sacramentum , 
vel  effectionem  sacramenti ,  a  caeremoniis, 
quee  in  illo  peraguntur;  quando  vero  oportet 
distinguere  Ecclesiasticas  preces  a  verbis 
consecrationis ,  satis  distincte  et  expresse  id 
faciunt,  ut  vidimus.  Deinde  ipsamet  conse- 
cratio  in  actu  exercito  (ut  sic  dicam)  est 
quasdam  invocatio  Spiritus  Sancti  et  depre- 
catio ;  nam,  quia  ex  promissione  et  institu- 
tione  Christi,  Spiritus  Sanctus  assistit  his 
verbis  ad  perficiendum  consecrationem,  ideo 
minister  hujus  sacramenti  profert  illa  verba, 
nixus  in  virtute  Spirilus  Sancti ,  et  ideo 
implicite  invocat  illum,  quod  quia  commune 
est  omnibus  formis  sacramentorum,  ideo  hoc 
eodem  modo  'de  omnibus  Sancti  loquuntur. 
Quod  autem  consecratio  sit  etiam  gratiarum 
actio,  jam  in  superioribus  dictum  est,  nam 
hoc  est  sacrificium  laudis,  et  gratiarum  actio- 
nis,  quod  ipsa  consecratione  perficitur,  et 
offertur.  Alii  denique  Patres  intra  doctrinam 
traditam  exponendi  sunt.  Quod  si  interdum 
viclentur  requirere  preces  Ecclesiee,  expo- 
nendum  est  ex  quadam  congruitate  et  de- 
centia  ,  tum,  ut  minister  sacramenti  fateatur 
indignitatem  et  infirmitatem  suam;  tum  etiam 
ut  populus  ad  devotionem  excitetur;  de  loco 
autem  Damasceni  ibi  citato,  in  superioribus 
dictum  est,  etiam  post  consecrationem  vo- 
catam  esse  a  Patribus  antitypon  ;  quando 
autem  Damasc.  ibi  citat  Basil.,  fortasse  non 
meminit  hujus  loci  liturgise,  vel  in  oratione, 
qua  ipse  utebatur,  non  erat  verbum  antity- 
pon.  Nam  quod  ipse  non  dubitaverit,  quin 
statim  post  verba  Christi  perficiatur  conse- 
cratio,  ex  aliis  ejus  verbis  manifeste  ostensum 
est. 

SECTIO  IV. 

Utrum  forma  hujus  sacramenti  proferatur  a  ministro, 
recitando,  vel  etiam  significando. 

1 .  Prima  sententia.  —  Prima  sententia  est, 
ministrum  recitare  quid  Christus  dixerit, 
atque  adeo  in  verbis  ministri  non  oportere 
aliam  veritatem  quserere,  nisi  solum,  quod 
Christus  talia  verba  protulerit.  Ita  Innocent., 
lib.  4  de  hoc  myst.,  cap.  47;  Durand.,  in  4, 
dist.  8,  qusest.  2,  ad  1 ;  Major  ibi,  ad  2;  Gloss., 
in  cap.  Timor,  de  Consecr.,  dist.  2;  Ocham, 

Quodlib.  2,  qurest.  1;  Cath.,  opusc.  Quibus 
verbisChristus  consecraverit;  et  PicusMirand. 
in  Apolog.,  quaest.  10.  Et  hanc  opinionem 
satis  probabilem  esse  existimant  Gabriel , 
lect.  48  in  can.;  Ledesm.,  qusest.  19,  art.  5. 
Fundamentum  est,  quia  sacerdos  non  potest 
significative  vere  dicere :  IIoc  est  corpus  meum, 
quia  illud  nullo  modo  est  corpus  sacerdotis. 
Dices,  illud  meum,  referri  ad  Christum,  in 
cujus  persona  sacerdos  loquitur,  sicut  cum 
Angelus  in  persona  Dei  dicebat  :  Ego  sum 
Deus.  Sed  contra,  quia  ex  ipso  raodo,  quo 
sacerdos  loquitur,  ostendit  se  non  agere  per- 
sonam  alterius,  sed  referre  quae  alter  loculus 
est ;  sic  enim  inquit  :  Qui  pridie,  quam  pate- 
retur,  accepit  panem,  fregit,  deditque  disci- 
pulis  suis,  dicens  :  Hoc  est  corpus  meum;  ergo 
aperte  refert  quod  alter  dixit.  Et  deinde,  ut 
Durand.  ponderavit,  subjungit  verbum  de 
futuro  :  Qui  pro  vobis  effundetur,  vel,  quod 
pro  vobis  tradetur,  ut  Grseci  addunt,  quee 
verba  nunc  formaliter  prolata  falsa  essent, 
quia  jam  nunc  non  est  effundenclus  sanguis 
Christi;  est  ergo  tota  illa  materialis  tantum 
recitatio. 

2.  Secunda  sententia.  —  Secunda  sententia 
extreme  contraria  est,  sacerdotem  etiamsi 
priora  verba  canonis,  usque  ad  illud  verbum, 
dicens ,  tantum  recitando  proferat ,  tamen 
quando  verba  consecrationisprofert,  jam  nullo 
modo  recitando,  sed  significando  loqui.  Ita 
Marsil.,  qusest.  6,  art.  1,  2  p.,  dub.  6,  infine; 
Gabriel,  dicta  lect.  48.  Fundamentum  est^ 
quia  repugnat,  eadem  verba  simul  raateriali- 
ter  et  formaliter  proferri,  tum  quia  non  potest 
idem  homo  simul  in  propria  et  in  aliena  per- 
sona  eisdem  verbis  loqui;  lum  etiam  quia 
illi  duo  modi  proferendi  requirunt  cliversam, 
et  cequivocam  significationem  in  verbis;  ut  in 
prtesente ,  si  sacerdos  refert  quid  Christus 
dixerit,  verba  Christi  designabunt  illas  nu- 
mero  species  panis,  quse  fuerunt  in  manibus 
Christi;  si  vero  formaliter  et  significative 
loquitur,  designabunt  species,  quse  sunt  in 
manibus  ipsius  sacerdotis.  Repugnat  ergo 
simul  conjungi  illos  duos  modos  in  eodem 
sermone. 

3.  Tertia  sententia.  —  Tertia  opinio  est, 
sacerdotem  materialiter  et  formaliter  dicere 
verba  consecrationis;  indicat  D.  Thom.  hic, 
art.  5;  expressius  tenet  Bonavent.,  dist.  8, 
2  p.,  art.  1,  qua3St.  1;  iEgidius,  Theor.  42; 
clarius  Soto,  dist.  14,  q.  1,  art.  5,  qui  tamen 
videtur  distinguere  inter  proferre  materialiter 
et  proferre  recitative;  ait  enim  sacerdotem 

proferre  hfec  verba  et  significative  et  recita- 
tive,  non  tamen  materialiter,  et  subdit,  D. 
Thom.  non  reprobare  dictum  Innocentii,  qua- 
tenus  dicit  accipi  hrec  verba  recitalive,  sed 
quatenus  dicit  accipi  materialiter.  Quse  verba 
alicui  videri  poterunt  involvere  repugnan- 
tiam,  sed  non  ita  est,  si  termini  intelligantur, 
quia  Soto  accipit  illucl,  materialiter ,  quasi 
privative ,  ita  ut  idem  sit  quod  recitative, 
absque  ulla  prsesente  significatione.  Omissis 
autem  verbis,  ut  rem  exponamus,  conside- 
randum  est,  aliud  esse  loqui  de  his  verbis, 
prout  nunc  dicuntur  a  sacerdotibus  in  canone 
Missa3,  et  aliud  prout  necessarium  est  ea  pro- 
ferri  ad  sacramentum  conficiendum. 

4.  Verba  quibus  cons&cravit  Christus  Domi- 
nus  recitat  sacerdos.  —  Dico*ergo  primo  : 
nunc  cle  facto  sacerdos  ita  profert  verba  con- 
secrationis,  ut  referat  ac  recitet  quid  Christus 
dixerit.  Hsec  est  evidens  ex  ipso  contextu 
canonis  Missse  :  Benedixit,  fregit,  deditque 
discipulis  suis,  dicens  :  Accipite  et  comedite, 
hoc  est  corpus  meum.  Ubi  in  tribus  primis 
verbis  refert,  quid  Christus  fecerit ;  in  verbo 
autem  illo,  dicens,  refert,  quid  dixerit;  unde 
illa  duo  verba  :  Accipite  et  comedite,  recita- 
tive  proferuntur;  ergo  idem  est  de  immediate 
sequentibus  :  Hoc  est  corpus  meum.  Cur  enim 
contra  omnium  conceptionem  dicemus  subito 
preeseindi,  ac  prsetermitti  historiee  recitatio- 
nem?  Et  confirmatur  primo,  ex  illa  particula 
enim;  nam  si  illa  non  sumitur  recitative,  in- 
congrue,  et  absque  ullo  sensu  adjungitur,  quia 
prout  hic  et  nunc  profertur,  nihil  formaliter 
significare  potest,  cum  reddat  causam  prsece- 
dentium  verborum,  quaesolum  recitando  fue- 
runt  prolata.  Confirmatur  secundo,  quia  ut 
verus  sit  totus  ille  sermo  sacerdotis,  necesse 
est,  ut  Christus  protulerit  illa  verba  :  Hoc  est 
enim  corpus  meum,  quia  revera,  et  sacerdos 
hoc  affirmare  intendit,  et  qui  audiunt,  ita  in- 
telligunt ;  erge  revera  est  recitatio. 

5.  Consecrationis  verba  non  recitative  tan- 
tum,  sed  significative  simul  a  sacerdote  pro- 
feruntur.  —  Dico  secundo  :  verba  consecra- 
tionis  non  tantum  recitando,  sed  formaliter 
etiam  significando  proferuntur  a  sacerclote. 
Hanc  conclusionem ,  preeter  auctores  supra 
citatos  in  secunda  et  tertia  opinione,  tenet 
Alexand.  Alens.,  4  part.,  q.  33,  membr.  3, 
art.  2,  §  1;  Richard,,  d.  8.  art.  3,  qusest.  1, 
ubi  idem  sentit  Scotus,  queest.  2;  Paludan., 
Capreol.,  etalii;  Ocham,  Quodlib.  2,  queest. 
ultim.  Ratio  D.  Thomse  est,  quia,  si  verba  non 
proferrentur  formaliter,  non  applicarentur  ad 

materiam  prsesentem,  et  ita  non  perficeretur 
sacramentum.  Quam  rationem  impugnant 
Richard.  et  alii,  quia  potuisset  Ghristus  insti- 
tuere,  ut  verba  solum  materialiter  prolata 
haberent  vim  sacramentalem,  et  ita  possent 
applicari  ad  materiam  per  intentionem  mi- 
nistri,  supposita  institutione.  Tamen  D.  Tho- 
mas  non  loquitur  de  potentia  Dei  absoluta, 
sed  supposita  ordinaria  lege  gratiee;  et  hoc 
modo  est  ratio  solida,  quia  sacramenta  effi- 
ciunt  quod  significant;  ergo,  ut  verba  effi- 
ciant  consecrationem  prsesentis  materise, 
oportet  ut  illam  significent,  vel  e  contrario, 
si  illam  non  significant,  nec  etiam  efficiunt, 
et  hic  est  sensus  rationis  D.  Thom.  Et  amplius 
explicatur,  quia,  si  illa  verba  solum  materia- 
liter  proferrentur ,  ex  veritate  illorum  non 
posset  colligi,  hoc,  quod  nunc  est  in  manibus 
sacerdotis ,  esse  verum  corpus  Ghristi,  quia 
illa  hoc  non  significant.  Dices,  colligi  hoc  ex 
veritate  verborum  Christi ;  nam  ipse  forma- 
liter  illa  protulit.  Gontra,  quia  ex  illis  solum 
colligitur,  id  quod  fuit  in  manibus  Ghristi, 
fuisse  corpus  ejus,  quia  verba  Christi,  forma- 
liter  sumpta  solum  illud  significabant.  Dices, 
ex  facto  Ghristi  colligi,  idem  fieri  in  manibus 
sacerdotis,  quia  ipse  Christus  dixit :  Hoc  facite 
in  meam  commemorationem ;  sed  certe,  si  sa- 
cerdos  tantum  recitat  verba  Christi,  et  veritas 
verborum,  ut  a  sacerdote  proferuntur,  non 
requirit  praesentiam  realem,  valde  enervan- 
tur  hujus  fidei  fundamenta,  dum  ad  solam 
facti  Christi  similitudinem  revocantur;  nam 
posset  aliquis  dicere,  similitudinem  tantum 
esse  in  externa  ceeremonia  et  recitatione  ver- 
borum,  non  in  efficacia  et  potentia ;  multo 
ergo  congruentius  dicitur  accipi  verba  forma- 
liter.  Unde  Concil.  Trident.  cum  ex  veritate 
verborum  colligit  prsesentiam,  et  cum  dicit 
quaedam  esse  hic  ex  vi  verborum,  nonloquitur 
tantum  de  verbis,  ut  a  Christo  prolata  sunt, 
sed  etiam  ut  a  sacerdote  proferuntur.  Sancti 
prseterea  propter  hanc  causam  dicunt,  sacer- 
dotem  loqui  in  persona  Christi,  ut  virtute 
verborum  conficiat.  Sic  Chrysostom.,  hom.  83 
in  Matth.,  et  hom.  2  in  2  ad  Tim.,  eumdem 
esse  dicit,  qui  nunc  consecrat,  quippe  per  os 
sacerdotis  eadem  verba  pronuntiat;  sic  eliam 
Ambros.,  4  de  Sacram.,  cap.  4  :  Quando  per- 
venit  (inquit)  sacerdos  ad  conficiendum  sacra- 
mentum,jam  non  suis,  sed  utitur  sermonibus 
Christi.  Et  confirmatur  primo  a  posteriori, 
quia  alias  ex  vi  talis  formee  non  esset  neces- 
saria  praesentia  materise,  quia  si  sacerdos  non 
profert  significative ,  ergo  per  pronomen  Hoc, 


non  designat  aliquid,  sed  solum  refert  quid 
Christus  dixerit  et  designaverit.  Gonfirmatur 
secundo,  quia  alias  formaliter  ac  proprie  non 
uteremur  nunc  ea  forma,  qua  Christus  usus 
est,  sed  solum  in  materiali  sono  verborum, 
quia  Christus  usus  est  illis  verbis ,  ut  sunt 
propositio  significans  verum  vel  falsum;  nos 
vero  materialiter  tantum  illa  sumimus,  ut  ex- 
tremum  cujusdam  propositionis,  in  qua  affir- 
mamus,  Ghristum  illa  dixisse.  Gonfirmatur 
tertio ,  quia  in  omnibus  aliis  sacramentis 
novae  legis  verba  formaliter  proferuntur;  ergo 
majori  ratione  et  altiori  modo,  id  debuit  ser- 
vari  in  hoc  sacramento ,  quod  excellentius 
est.  Hoc  vero  ex  sequente  conclusione  amplius 
constabit. 

6.  De  necessitate  consecrationis  est  quod 
verba  significative  proferanlur,  non  vero  quod 
recitentur.  —  Objectio.  —  Solutio.  —  Objectio 
altera.  — Solutio.  — Dico  tertio  :  de  necessi- 
tate  consecrationis  est,  quod  heec  verba  for- 
maliter  proferantur,  non  vero  quod  reciten- 
tur,  Christum  ea  protulisse.  Heec  posterior 
pars  probari  facile  potest,  quia,  si  sacerdos 
nulla  alia  proferat  verba,  nisi  sola  illa,  quibus 
corpus  conficitur,  sufficient  ad  consecratio- 
nem;  sed,  si  sola  illa  proferat,  non  referet, 
Christum  illa  dixisse,  quia  non  conficit  propo- 
sitionem,  qua  id  affirmet;  ergo  recitatio  illa, 
seu  materialis  prolatio,  non  est  de  necessitate 
sacramenti.  Dicet  aliquis  fortasse  :  ex  inten- 
tione  ministri  possunt  tunc  materialiter  tan- 
tum  proferri,  ut,  si  non  intendat  aliquid  affir- 
mare,  sed  solum  proferre  verba  similia  iis, 
quse  Christus  protulit.  Respondetur  et  hanc 
intentionem  vix  esse  possibilem,  si  minister 
revera  intendit  praesentem  panem  consecrare, 
et  esto,  sit  possibilis,  constat  nulla  ratione 
esse  necessariam.  Quod  prseterea  explicatur, 
probando  simul  formalem  significationem  esse 
necessariam,  quia  necesse  est,  ut  sacerdos 
intendat  conficere  praesentem  panem;  ergo 
necesse  est,  ut  hoc  ipsum  intendat,  cum  dicit : 
Hoc  est,  etc,  quod  est,  formaliter  verba  illa 
proferre.  Patet  consequentia,  quia  non  potest 
aliter  hunc  panem  conficere  et  transmutare 
in  corpus  Christi,  nisi  hoc  significando  per 
verba,  quaeprofert,  quia  in  sacramentis  novse 
legis  non  sunt  separabilia  illa  duo,  scilicet, 
proferre  ad  efficiendum  et  ad  significandum; 
imo  hoc  secundum  est  quasi  fundamentum 
alterius,  et  magis  essentiale  sacramento,  ut 
sic.  Dices:  ergo  quipriorem  opinionem  sequi- 
tur,  cum  intendat  verba  illa  materialiter  tan- 
tum  proferre,  non  conficiet.  Respondetur, 


DISPUTAT.  LVIII,  SECT.  IV. 


325 


aliud  esse  opinari,  aliud  intendere;  licetergo 
quis  opinelur,  illa  verba  malerialiter  pro- 
ferre,  tamen  re  ipsa  inlendit  ea  proferre , 
prout  Christus  instituit;  unde,  licet  quis  ex 
privato  errore  intenderet  materialiter  pro- 
ferre,  tamen  quia  semper  habet  intentionem 
faciendi,  prout  Christus  instituit,  necessario 
habet  implicitam  intentionem  proferendi  ver- 
ba  formaliter  et  significative ;  nec  prior  inten- 
tio  hanc  posteriorem  excludit,  sed  haec  potius 
illam  corrigit.  Dices  :  quicl  si  expressa  inten- 
tione  excluderel  formalem  significationem 
verborum,  ita  ut  omnino  nolit  aliquid  verbis 
illis  affirmare?  Respondetur,  dummodo  sem- 
per  retineat  generalem  intentionem,  existi- 
mans,  ob  privatum  errorem,  unam  non  esse 
contrariam  alteri,  vere  conficiet,  quia  semper 
submittet  particularem  intentionem,  qucema- 
terialis  est,  alleri  universali,  quaa  est  veluti 
formalis  et  non  procedens  ab  aliquo  errore, 
sed  ex  absoluta  voluntate  conficiendi  sacra- 
mentum ,  et  ideo  est  omnino  efficax ;  male 
autem  faceret  minisler  habendo  illam  inten- 
tionem,  et  abutendo  sua  privata  opinione, 
praesertim ,  cum  nihil,  vel  parum  probabilis 
sit;  quod  si  adeo  esset  temerarius,  ut  directe 
excluderet  generalem  intentionem ,  si  suse 
privatse  repugnaret,  id  est,  si  intenderet  non 
proferre  verba  formaliler,  etiamsi  ex  Christi 
inslitutione  ita  proferenda  sint,  tunc  nihil 
conficeret,  quia  non  habel  debitam  intentio- 
tionem,  scilicet,  formaliter  loquendi  et  profe- 
rencli  verba ,  quae  aliqua  ratione  necessaria 
est;  sed  hic  modus  intentionis  non  potest  mo- 
raliter  accidere ;  quin  potius  existimo,  quid- 
quicl  speculative  opinentur  ministri  hujus  sa- 
cramenti,  practice  tamen  nullum  esse,  qui 
cum  incipit  proferre  formam  :  Hoc  est  corpus 
meum,  non  intendat  demonstrare  id,  quod 
habet  in  manibus,  vel  coram  oculis;  atque  ita 
formaliter  et  significative  loqui. 

7.  Ad  fundamenta  primse  opinionis  respon- 
sio.  —  Ad  fundamenta  primse  opinionis  jam 
responsum  est,  illud  pronomen  meum  non 
referre  sacerdotem,  sed  Christum,  in  cujus 
persona  minister  loquitur.  Ad  primam  vero 
confirmationem  in  contrarium  respondetur, 
illam  probare,  sacerdotem  etiam  loqui  recita- 
tive;  non  vero,  non  loqui  significalive.  Ad 
secundam  Durandi,  prima  expositio  est,  verba 
hfec,  quipro  vobis  effundetur,  non  significare 
effusionem  cruentam,  quae  facta  est  in  pas- 
sione,  sed  incruentam,  quae  fit  in  sacramento, 
ut  sensus  sit  :  Qui  pro  vobis  effundetur ,  id 
est,  ad  bibendum  dabitur  separatim  a  cor- 


pore  ex  vi  verborum ;  vel  certe,  ut  referatur 
ad  effectum,  quia,  cum  sanguine  Chrisli  ablua- 
mur,  quando  illum  suscipimus,  merito  pro 
nobis  effundi  dici  potest;  qua3  expositio  indi- 
catur  deConsecr.,  dist.  2,  cap.  Si  quotiescum- 
que,  ex  Ambros.,lib.  4  cle  Sacram.,  c.  ull.;et 
eam  videtur  probare  Cano,  12  deLocis,  c.  12. 
Melius  Jansen.,  c.  121  Concord.,  dicit,  effundi 
in  sacramento,  non  esse  dari  ad  bibendum, 
seu  in  nobis  infundi;  hoc  enim  modo  non 
effunclitur,  sed  de  se  supponit  potius  peccata 
remissa.  Igitur  effundi  in  sacramento,  est, 
offerri  et  libari  Deo  in  sacrificium.  Cui  expo- 
sitioni  favet ,  quod  in  Graecis  codicibus  de 
praesente  legitur,  effunditur ,  et  preesertim 
apud  Lucam,  non  solum  dicitur  sanguis  ef- 
fundi,  sed  calix,  quod  proprie  indicat  effusio- 
nem  sacramentalem.  Et  ita  etiam  in  praesenti 
legitur  in  VII  Synodo,  act.  6,  tomo  3,  in  fine; 
legisse  etiam  ita  viclentur  Theoph.,  Euthym., 
et  alii  Graeci.  Secunda  expositio,  quee  com- 
munior,  sine  dubio,  magisque  litteralis  est, 
Christum  fuisse  locutum  de  cruenta  effusione, 
quae,  quia  jam  proxime  instabat,  de  prae- 
sente  etiam  significari  potuit,  quanquam  recte 
Vulgatus  interpres  ad  exprimendum  sensum 
magis  litteralem,  de  futuro  verterit;  et  ita 
legunt  et  exponunt,  non  modo  Latini  Patres, 
sed  etiam  Grseci,  Basil.,  Damasc,  Chrysost., 
superius  citati,  et  Scholastici,  praBsertim 
D.  Thom.,  art.  3  sequent.  Hac  ergo  exposi- 
tione  supposita,  ad  Durandi  argumentum  res- 
ponderi  potest,  primo,  sicut  loquitur  sacerdos 
in  persona  Christi,  ita  sua  intenlione  fieri  prae- 
sentem  illi  tempori,  in  quo  Christus  illa  verba 
protulit;  atqueita  illa  verba  de  futuro  referri 
ad  tempus,  pro  quo  dicta  fuerunt,  sicut  nunc 
interdum  orat  Ecclesia  :  Veni  Domine,  et  noli 
tardare.  Sed  hoc  non  placet,  quia  est  sensus 
valde  metaphoricus,  et  solum  est  verus  per 
quamdam  repraesentationem,  et  multum  po- 
test  derogare  verilati  hujus  sacramenti;  nam 
similiter  posset  quis  dicere  illa  verba  :  Hoc  est 
corpus  meum,  non  referri  ad  prsesens  tempus, 
sed  ad  illud,  pro  quo  Christus  illa  protulit. 
Verius  ergo  dicitur,  illa  verba  de  futuro  non 
esse  de  essentia  formae,  et  ideo  non  proferri 
formaliter,  sed  materialiter  tantum,  sicut  enim 
verba  quae  proxime  prsecedunt,  Accipite  et 
comedite,  quia  non  sunt  de  essentia,  profe- 
runtur  tantummaterialiter,  etimmediate  post 
illa  sacerdos  induit  personam  Christi,  et  jam 
non  tantum  recitative,  sed  formaliter  loqui- 
tur,  ita  finitis  essentialibus  verbis  formae  de- 
ponit  personam  Christi,  quia  jam  explevit 

nmnus,  quod  sub  ea  ratione  exercebat,  et  ma- 
terialiter  tantum  sensum,  recitationemque 
prosequitur.  Neque  est  inconveniens,  in  eodem 
contextu  orationis,  qusedam  verba  intermeclia 
significative  proferri,  cum  anlecedentia  et 
subsequentia  solum  proferantur  materialiter, 
quia  tota  illa  oratio  continua  unum  integrum 
sensum  reddit,  quia  omnia  verba  recitative 
proferunlur;  quasdam  tamen  ex  illis  sumi 
possunt  ultra  hunc  sensum  significative , 
propler  mysterium,  quod  operantur,  et  hoc 
nullam  parit  confusionem ,  vel  aequivocatio- 
nem,  quia  ratio  ipsius  mysterii  et  intentio 
sacerdotis  exterioribus  signis  indicata  utrum- 
que  sensum  facile  admittit. 

8.  Unde  ad  fundamentum  secundee  opinio- 
nis  negatur,  esse  impossibile  idem  verbum 
proferri  recitative  et  significative ,  quando 
utrumque  potest  cadere  sub  intentionem  lo- 
quentis,  et  accommodari  verbis;  ut,  si  quis 
dicat  :  Christus  docuit  orare,  dicens  :  Pater 
noster,  elc. ,  potest  simul  recitare  factum  Christi 
et  orare;  et  ita  secundum  diversos  respectus 
potest  loqui  in  persona  aliena,  et  in  propria; 
in  propria,  quatenus  verba  alterius  refert;  in 
aliena,  quatenus  personam  alterius  induit  et 
reprsesentat;  ut,  si  regium  consilium  hoc 
modo  sententiam  proferat  his  vel  similibus 
verbis  :  Nobis  injunctum  est  ut  sententiam 
feramus,  dicentes  :  Ego  rex  in  hac  causa  dico, 
etc.  Aliud  exemplum  est,  si  quis  ita  loquatur: 
Aristoteles  dixit,  quocl  ego  etiam  dico,  Mundus 
fuit  ab  seterno,  ille  simul  recitative  proferret 
illa  verba  :  Mundus  fuit  ab  asterno,  et  signifi- 
cative,  nam  sic  loquendo  haereticus  esset.  Hoc 
ergo  non  est  impossibile,  et  ita  in  proposito 
fit  ex  intentione  sacerdotis,  qui  intendit,  et 
verba  Christi  referre,  et  circa  materiam  sibi 
proesentem  significare  et  facere  effectum  simi- 
lem  illi,  quem  Christus  effecit  et  significavit. 
Dices,  ilium  duplicem  sensum  recte  conjungi, 
quando  in  utroque  verba  habent  eamdem 
omnino  significationem,  ut  servatur  in  omni- 
bus  allatis  exemplis ;  hic  vero  habet  specialem 
difficultatem ,  propter  pronomen  illud  Hoc, 
quod  aliud  demonstrat  in  ore  Christi,  aliud  in 
ore  sacerdotis.  Respondetur,  satis  esse,  verba 
esse  eadem  et  ejusdem  formalis  significatio- 
nis,  et  demonstrare  idem  proportionaliter, 
scilicet,  corpus  Christi ,  ut  contentum  sub 
speciebus  prsesentibus  respective.  Unde  non 
repugnat,  sacerdotem,  simul  et  eodem  verbo, 
referre,  Christum  dixisse  Hoc,  quod  sibi  erat 
praesens,  esse  corpus  suum,  et  simul  affir- 
mare,  hoc,  quod  sibi  est  praesens,  esse  corpus 


Christi;  prsesertim,  quia  illa  verba  :  Hoc  est 
corpus  meum,  considerari  possunt,  vel  conti- 
nuata  cum  prsecedentibus,  vel  preecise  et  ab- 
solute,  ac  si  sola  dicerenlur,  et  priori  modo 
tenent  materialiter,  posteriori  vero  formaliter. 

SECTIO  V. 

Quomodo  sint  vera  verba  fornuB,  siquidein  rion 
supponunt  consecrationein  factam. 

\ .  Prima  sententia.  —  Hanc  qusestionem 
attigit  D.  Thomas,  art.  5,  sed  quia  communis 
est  utrique  formee,  et  ad  earum  intelligentiam 
necessaria,  necesse  est  illam  hoc  loco  expe- 
dire.  Ralio  igitur  difficultatis  est,  quia  ver- 
bum,  est,  indicativi  modi,  conjungit  extrema 
pro  tempore,  in  quo  profertur;  ergo  si  in  illo 
instanli  non  est facta  consecratio,  non  erit  vera 
illa  propositio;  ergo,  ut  sit  vera,  oportet  ut, 
cum  incipit  proferri,  supponatur  consecratio 
facta.  Major  patet,  quia  copula  de  prassente 
non  indicat  tempus  praeteritum,  vel  futurum, 
sed  illud  pro  quo  profertur.  Unde  non  videtur 
satisfacere  communis  responsio,  scilicet,  ad 
veritatem  illius  propositionis  satis  esse,  quod 
in  primo  non  esse  verborum  ita  sit,  sicut  per 
illam  significatur,  quia  illud  instans  non  est 
prsesens,  sed  futurum,  respectu  talis  locutio- 
nis.  Et  patet  exemplo,  nam,  si  quis  diceret  : 
Hoc  est  albwn,  de  re,  qua3  erat  alba,  quando 
copula  prolata  est,  verum  diceret,  etiamsi 
contingeret  in  fine  verborum  illam  jam  non 
esse  albam;  e  contrario  vero,  si  tempore,  quo 
proposilio  proferebatur,  non  erat  alba,  licet 
in  fine  sit  alba,  propositio  esset  falsa,  quia 
jam  tunc  propositio,  nec  est,  nec  significat. 
Propter  hanc  dificultatem  dixerunt  quidam 
Theologi,  propositionem  illam  nude  et  ex  vi 
verborum  consideratam  esse  falsam ;  ex  inten- 
tione  tamen  proferentis  habuisse  veritatem, 
quia  retulit  significationem  illius  verbi,  est,  ad 
illucl  instans,  in  quo  jam  propositio  non  erat. 
Ita  sentire  videtur  Scot.,  in  4,  dist.  8,  q.  2, 
art.  3,  §  Aliter  ergo;  et  Gabriel,  lect.  48  in 
can.,  littera  R.;  Marsil.  in  4,  quaest.  6,  art.  \ ; 
Major,  dist.  8,  qusest.  unica. 

2.  Rejicitur.  —  Haec  vero  sententia,  ut 
proposita  est,  nullo  modo  probari  polest; 
nam  verba  illa  Christi  in  omni  rigore,  et  pro- 
prietate,  vera  esse  oportet,  quia,  si  locutio 
non  sit  vera  in  propria  verborum  significa- 
tione,  quam  habent  ex  institutione  sua  et 
communi  usu.  non  fiet  vera  propter  solam  in- 
tentionem  loquentis ;  quid  enim  refert  inten- 
tio,  nisi  verbis  ipsis  verus  sensus  exprimatur? 

et  fortasse  Scotns  et  Gabr.  non  aliter  censue- 
runt,  ut  explicabimus. 

3.  Secunda  sententia.  —  Secunda  opinio 
dicit  illam  locutionem  esse  veram,  quia  sen- 
sus  illius  est  :  Hoc  est,  vel  proxime  futurum 
est  corpus  meum.  Ita  Richardus,  dist.  8,  art. 
3,  qusest.  4,  ad  5.  Sed  etiam  displicet,  tum 
quia  verbum  est,  in  rigore  non  significat  illam 
disjunctionem,  sed  tantum  de  preesente;  tum 
maxime,  quia  juxta  illam  interpretationem 
non  potest  ex  veritate  verborumcolligi,  Chri- 
stum  esse  prEesentem  in  hoc  sacramento  in 
fine  proiationis  verborum  ;  quod  est  contra 
Concil.  Trident.  Sequela  patet,  quia  illud 
membrum  disjunctionis,  vel  proxime  futurum 
est,  latius  potest  ampliare. 

4.  Tertia  sententia.  —  Rejicitur  etiam. 
—  Tertia  sententia  est,  illam  locutionem  esse 
veram,  quia  in  primo  non  esse  illius,  ita  est, 
sicut  per  illam  significatur,  licet  antea  non 
fuerit;  et  hoc  satis  esse  in  omni  rigore  et 
proprietate  ad  veritatem  cujuscumque  pro- 
positionis  de  preesente,  quia  tota  significatio 
hujusmodi  propositionis  refertur  ad  instans, 
quod  est  terminus  prolationis  ejus,  quia  ante 
illud  non  est  completa,  cum  pendeat  ex  pro- 
latione  omnium  dictionum  sic  conjunctarum; 
unde  ante  illud  instans,  significatio  est  quasi 
inchoata  et  incompleta,  et  suspensa,  ut  exem- 
plis  facile  declarari  potest;  ut,  si  quis  dicat : 
Adam  est  mortuus,  verum  dicit;  et  tamen 
illa  propositio  non  potest  esse  vera,  cum  pro- 
fertur  copula;  nam  potius,  si  ibi  sistatur,  erit 
falsa,  quia  significabit  Adam  esse ;  est  ergo 
significatio,  et  veritas  suspensa,  donec  absol- 
vatur  prsedicatum;  et  idem  est  in  praesente, 
nam  cum  dixit  Christus  :  Hoc  est  corpus, 
aclhuc  erat  suspensa  significatio,  quia  posset 
adjungere  aliam  determinationem,  scilicet, 
Petri,  vel  Pauli;  ergo,  donec  absolvit  meum, 
suspensa  erat  significatio;  completur  ergo  in 
primo  non  esse  verborum.  Ita  Ocham,  Quod- 
lib.  2,  qusest.  ult.,  et  Quodlib.  30,  qusest.  11. 
Quse  opinio,  quod  ad  rem  Theologicam  perti- 
net,  veritatem  continet,  sed  modus  explicandi 
displicet.  Primum,  quia  aliud  est,  significa- 
tionem  propositionis  compleri  in  fine  prola- 
tionis  ejus,  et  tunc  incipere  esse  veram  et 
falsam ;  aliud  vero  est  totam  significationem 
propositionis  et  copulee  referendam  esse  ad 
illud  instans;  primum  enim  est  verissimum 
et  recte  explicatum,  quia  ut  Aristotel.  dicit, 
primo  de  Interpretation.,  copula  significat 
compositionem,  quam  sine  extremis  non  est 
intelligere;  secundum  vero  non  est  universa- 


liter  verum,  quia  non  semper  uniuntur  ex- 
trema  pro  illo  instanti,  sed  pro  alio  tempore, 
ut  in  propositionibus  de  preeterito,  aut  de  fu- 
turo  plane  constat,  et  in  propositionihus  de 
pra^sente  patebit  ex  dicendis.  Deinde  non 
placet  quod  illud  instans  vocetur,  primum 
non  esse  propositionis,  quia  cum  propositio 
in  illo  instanti  incipiat  esse  vera,  oportet,  ut 
in  eo  aliquo  modo  sit. 

5.  Instans  consummativum  sensus  proposi- 
tionis,  intrinsecum  est  ipsi  propositioni.  — 
Quocirca ,  ut  rem  breviter  explicemus,  sup- 
pono  primo,  instans  in  quo  consummatur  sen- 
sus  propositionis,  esse  aliquo  modo  intrinse- 
cum  ipsi  propositioni,  ita  ut  in  illo  vere  sit; 
imo  potius  primum  in  quo  incipit  esse  abso- 
luta  propositio.  Ita  D.  Thom.  hic,  art.  5,  ad 
3,  et  in  4,  dist.  8,  q.  2,  art.  3,  ad  6  et  7;  et 
Cajet.  hic.  Et  probatur  argumento  facto,  quia 
propositio  in  eo  instanti  incipit  esse  vera,  vel 
falsa,  quia  veritas  indivisibiliter  consurgit  ex 
tota  significatione  et  unione  extremorum ; 
ergo  in  illo  instante  est,  seu  incipit  esse  pro- 
positio.  Patet  consequentia  ,  tum  quia  non  est 
propositio,  donec  verum  vel  falsum  significet; 
tum  etiam  quia  veritas  inest  propositioni,  ut 
subjecto.  Preeterea  magis  physice  hoc  decla- 
ratur,  quia  propositio  vocalis,  de  qua  loqui- 
mur,  est  sonus  articulatus,  qui  licet  succes- 
sive  causetur  ex  motu  labiorum ,  et  linguse, 
tamen  in  instante  terminatur,  ita  ut  tantus 
sonus,  ut  sic,  incipiat  esse  in  instante,  sicut 
tantus  calor,  vel  tantus  ignis,  et  in  univer- 
sum  terminus  tantse  quantitatis,  qui  in  in- 
stante  perficitur;  propositio  autem  tunc  primo 
existit,  cum  tantus  sonus  articulatus  est,  in 
quo  instante  adhuc  ille  sonus  durat,  et  habet 
esse;  ergo  etiam  propositio  in  illo  instante 
realiter  existit.  Quod  tandem  confirmatur  ex 
effectibus,  quia  in  eo  instante  movet  intellec- 
tum,  illique  objicitur,  ut  proprium  ejus  con- 
ceptum  formet,  quia  tunc  primo  complete 
significat;  secl  hsec  sunt  proprietates  rei  exi- 
stentis;  ergo  in  illo  instanti  realiter  exi- 
stit  propositio.  Denique  supra  agentes  de 
sacramentis  in  genere  ostendimus,  formas 
sacramentorum,  quse  sunt  propositiones  quse- 
dam,  habere  esse  in  instanti,  quo  consumman- 
tur.  Unde  facile  solvitur  objectio,  si  quis  di- 
cat,  res  successivas  incipere  per  ultimum  non 
esse,  et  desinere  per  primum  non  esse.  Dicen- 
dum  est  enim  illud  esse  verum  in  rebus,  quse 
consistunt  in  continua  quadam  successione; 
esse  nutem  propositionis  non  esse  hujusmodi, 
sed  potius  incipere,  quando  successio  termi- 

nattir,  praesertim  quia  sonus,  licet  successive 
fiat,  cito  transeat,  non  tamen  omnino  in  suc- 
cessione  consistit,  sed  potest  interdum  habere 
plures  partes  simul  durantes. 

6.  Verbum,  est,  indicat  tempus  prsesens,  et 
ad  ejus  veritatem  satis  est  unum  instans.  — 
De  variis  modis,  quibus  verificatur  verbum, 
est.  —  Secundo  suppono,  verbum  es£  indicare 
tempus  prsesens,  quia  tum  tempus  non  est 
prsesens  secundum  aliquam  partem  divisibi- 
lem,  nisi  ratione  instantis,  icleo  ad  illius  verbi 
significationem.  et  ad  veritatem  propositionis 
ex  tali  verbo  compositse,  satis  est  unum  in- 
stans,  quia  quod  in  instante  est,  vere  ac  pro- 
prie  esse  dicitur.  Quapropter  ad  veritatem 
hujusmodi  propositionis  de  •  Indicativo,  non 
est  necesse,  ut  significatum  ejus  pro  aliquo 
tempore  suecessivoexistat,  nisi  interdum  spe- 
cialis  significatio  verbi,  aut  praedicati  hoc  re- 
quirat;  generatim  tamen  loquendo  satis  est, 
quod  in  aliquo  instante  sit;  nam  licet  hujus- 
modi  propositio  successive  et  in  tempore  a 
nobis  proferatur,  quia  non  possumus  nisi  per 
motum  loqui ,  tamen  per  hanc  successivam 
locutionem  explicare  possumus  id,  quod  in 
instante  fit,  aut  existit.  Quod  autem  oporteat 
esse  hoc  instans,  pro  quo  veritas  propositio- 
nis  de  praesente  metienda  est,  non  facile  ex- 
plicatur,  nec  videtur  posse  in  omnibus  verbis 
seu  propositionibus  eodem  modo  declarari, 
quia,  licet  omnium  propositionum  veritas  in 
instante  terminante  propositionem  esse  inci- 
piat,  non  tamen  semper  ab  illo  instante  men- 
suratur.  Nam  imprimis  verba  significantia 
motum,  qui  successive  fit,  non  possunt  nisi 
tempore  mensurari.  Deinde  quaedam  sunt 
verba,  quse,  dum  proferuntur,  proprie  veri- 
ficantur,  ut  in  hac  propositione  :  Ego  loquor, 
qua?,  dum  profertur,quasi  perse  ipsamet  vera 
est;  alia  autem  sunt  verba,  quorum  veritas 
mensurari  non  potest  pro  tempore  vel  in- 
stante,  quo  proferuntur,  sed  pro  immediate 
antecedente  aut  sequente,  juxta  intentionem 
loquentis,  ut  in  hac  propositione  :  Ego  taceo, 
nam  cum  quis  illam  profert,  tacere  non  potest. 
Unde  sensum  ejus  esse  oportet :  Hactenus  ta- 
cui,  vel,  jam  tacere  incipio;  et  idem  judicium 
est  de  ego  dormio,  ego  bibo,  et  similibus , 
quee  significant  actum,  vel  privationem  locu- 
tioni  repugnantem;  imo  ex  accommodatione 
usus  solet  hic  sermo  ad  alia  verba  extendi, 
ut  si  dicas  :  Ego  venio,  id  est,  statim  veniam; 
ego  eo,  id  est,  statim  ibo.  Alia  denique  sunt 
verba  quorum  veritas  pro  uno  instanti  existit 
vel  existere  potest,  ut  sunt  illa,  quse  non  si- 


gnificant  motum ,  sed  vel  actionem  instanta- 
neam  vel  existentiam  rei  permanentis,  et  ad 
id  existimo  in  omni  proprietate  et  rigore  ser- 
monis  sufficere  quodlibet  instans  eorum,  quse 
coexistunt  prolationi  propositionis,  ut  ex  illo 
possit  veritas  propositionis  mensurari,  quia 
nullum  tempus  potest  ad  hominem  magis 
preesens  designari,  et  ad  illam  praesentiam 
sufficit  unum  instans,  sive  illud  continuati- 
vum  sit,  sive  terminativum  propositionis,  et 
fortasse  etiam  initiativum  sufficit,  quia,  si 
res  existit,  cum  homo  incipit  loqui,  vel  dum 
loquitur,  satis  proprie  affirmare  potest,  rem 
illam  esse.  Quocirca,  sicut  in  propositione  in- 
definita,  et  termino  communi  constante,  ut 
vera  sit,  satis  est,  ut  verificetur  pro  uno  sin- 
gulari,  quodcumque  illud  sit,  ita  ut  hsec  pro- 
positio  indicantis  modi  de  prsesente  sit  vera, 
sufficit  unum  instans  prolationis,  quodcum- 
que  illud  sit;  et  intra  hanc  latitudinem  potest 
valere  intentio  proferentis,  ut  ad  unum,  vel 
ad  aliud  instans  dirigat  sui  sermonis  signifi- 
eationem,  preesertim,  quia  ultimum  instans 
propositionis  aliquo  modo  pendet  ex  inten- 
tione  proferentis,  quatenus  potest  acldere 
prsedicato  unam  vel  alteram  determinatio- 
nem,  a  quibus  pendeat  sermonis  veritas, 
quae  nulla  est,  donec  extrema  propositionis 
sint  integre  prolata,  quia  (ut  recte  Cajetan. 
dixit)  sunt  veluti  suspensa ,  quatenus  sunt 
partes  talis  compositionis;  statim  vero,  ac 
praedicatum  omnino  absolvitur,  incipit  pro- 
positio  suam  veritatem,  vel  falsitatem  ha- 
bere.  Qua?  doctrina  generalis  esse  mihi  vide- 
tur,  tam  ad  propositiones  speculativas,  quam 
ad  praclicas,  seu  operativas;  quanquam  multi 
Theologi  inter  eas  diversitatem  constituant, 
quod  propositiones  practicee  verificentur  pro 
ultimo  instante,  speculativae  vero  pro  instante 
in  quo  incipiunt  proferri,  quia,  cum  tantum 
explicent  mentis  conceptionem,  supponunt 
jam  rem  conceptam  esse.  Ita  videre  licet  in 
Palud.,  dist.  8,  quaest.  3,  art.  I,  conclus.  3; 
Capreol.  ibi,  ad  1  contra  'I  conclus.;  Ferrar., 
4  contra  Gentes,  cap.  63,  in  fine;  sed,  quocl 
dixi,  est  magis  consentaneum  D.  Thom.  cita- 
tis  locis,  et  ita  sentiunt  Cajet.,  Soto,  et  alii; 
et  ex  discursu  facto  satis  patet,  et  in  prae- 
sente  mysterio  declarari  potest;  nam  si  eo- 
dem  tempore,  quo  sacerdos  dicit  :  Hoc  est 
corpus  meum,  dicat  laicus  :  Hoc  est  corpus 
Christi,  quamvis  sermo  unius  sit  operativus, 
alterius  vero  solum  speculativus,  seu  ostensi- 
vus,uterque  tamen  verus  est,  quia  in  instante 
in  quo  utraque  propositio  absolvitur,  habet 

conformitatem  cum  re,  quam  significat;  solum 
est  differentia,  quod  quando  locutio  est  ope- 
rativa,  ipsa  facit  suam  veritatem,  non  vero 
quando  est  tantum  ostensiva.  Unde  etiam  fit, 
ut,  quando  locutio  est  operativa  seu  conver- 
siva,  necessario  referatsuam  veritatem  totam 
ad  ultimum  instans,  quia  in  eo  operatur,  et 
non  antea;  quando  vero  locutio  est  specula- 
tiva,  de  se  non  determinatur  ad  illud  instans, 
sed  est  indifferens,  ut  pro  ratione  rei  signifi- 
catee  in  uno  vel  alio  inslante  verificetur,  et 
hoc  sensu  accipienda  sunt,  qure  Cajet.  hic  do- 
cet;  et  eadem  fere  sentit  Gabr.;  et  Scot.  non 
contradicit;  et  eamdem  doclrinam  videtur 
amplecti  Carth.,  dist.  10,  queest.  5;  Ledesm., 
qmest.  19,  art.  5,  dub.  ult. 

7.  Ex  his  ergo  facillime  explicari  potest, 
quo  sensu  locutio  illa  Christi  vera  esse  potue- 
rit;  nam  in  primis  ad  ejus  veritatem  necessa- 
rium  fuit  ut  saltem  in  ultimo  inslante  prola- 
tionis  ita  esset,  sicut  per  illam  significabatur. 
Deinde  constat  etiam  ex  dictis,  hoc  satis  fuisse 
ad  illius  propositionis  veritatem  ;  imo  non  po- 
tuisse  aliter  propositionem  illam  verificari, 
quia  erat  locutio  practica  et  conversiva.  Dices- 
quid,  si  Deus  in  illo  instante  impediret  con- 
versionem?  Dicunt  aliqui,  etiam  tunc  futu- 
ram  propositionem  veram,  quia  sensus  est : 
Hoc  est  corpus  Christi  ex  vi  verborum ,  si 
aliunde  non  impediatur ;  sicut  est  etiam  vera 
propositio  :  Ego  te  absolvo ,  etiam  si  propter 
impedimentum  non  maneat  poenitens  absolu- 
tus.  Sed  illa  hypothesis  contradictionem  in- 
volvit,  supposita  Christi  locutione,  et  institu- 
tione,  quia  sicut  impossibile  est,  Christum 
mentiri,  ita  impossibile  est,  ipso  dicente :  Hoc 
est  corpus  meum,  Deum  impedire  conversio- 
nem,  vel  ad  illam  non  concurrere.  Unde  ego 
exislimo,  posita  illa  hypothesi,  propositionem 
tunc  esse  falsam,  quia  sensus  illius  non  est 
ullo  modo  conditionatus,  sed  omnino  absolu- 
tus,  simpliciter  significans,  hoc  ita  esse;et  si- 
militer  institutio,  et  efficacia  horum  verborum 
est  simpliciter  absolula  et  infallibilis,  si  a  de- 
bito  ministro.  debita  intentione,  et  super  de- 
bitam  materiam  proferantur. 

SECTIO  VI. 

An  praedicta  Christi  verba  ratione  suse  veritatis  hoc 
mysteriuui  perficiant. 

1.  Ex  dictis  sectione  prsecedente  dubium 
inter  Theologos  controversum  oritur,  an  illa 
verba  efficiant  conversionem,  ut  vera.  Et  est 
ratio  dubii,  quia  si  efficiunt  conversionem, 


prius  natura  sunt,  quam  corpus  Christi  sit% 
sub  speciebus ,  cum  prius  natura  efficiant ; 
ergo  efficiunt  prius  natura,  quam  sint  vera, 
quia  non  sunt  vera,  donec  Christus  intelliga- 
tur  sub  speciebus,  quia  veritas  consistit  in 
conformitate  ad  rem  significatam ,  unde  non 
potest  esse  prior  natura,  quam  illa,  sicut  non 
potest  esse  relatio  prior  natura,  quam  ter- 
minus.  In  contrarium  vero  est,  quia,  si  verba 
non  efficiunt  ut  vera,  efficiunt  ut  falsa ;  patet 
sequela,  quia  efficinnt,  quatenus  significant; 
ergo  prius  natura  significant,  quam  efficiant; 
ergo  in  illo  priori  naturse  significant  vere  vel 
falso,  quia  necesse  est  significationem  termi- 
nari  ad  rem  significatam ;  ergo,  vel  termina- 
tur  ad  illam,  ut  est  in  re,  et  sic  erit  vera,  vel 
non,  et  erit  falsa. 

2t.  Primus  modus  dicendi  refellitur.  —  Ad 
hanc  difficultatem  aliqui  dicunt,  verba  non 
prius  natura  significare,  aut  esse  vera,  vel 
falsa,  quam  efficiant,  quia  significatio,  cum 
sit  tantum  extrinseca  denominatio  in  verbis, 
non  potest  esse  ratio  agendi ;  et  ideo,  quamvis 
verba,  quse  significant,  efficiant,  non  tamen 
efficiunt,  quatenus  significant;  ac  propterea, 
quamvis  verba,  quantum  ad  realem  entita- 
tem  suam,  prius  natura  sint,  quam  efficiant, 
non  tamen  prius  natura  significant;  quia  si- 
gnificatio  concomitanter  se  habet  ad  efficien- 
tiam,  non  causaliter.  Sed  heec  responsio  fugit 
potius  quam  declaret  difficultatem,  quia,  licet 
verba  non  efficiant  physice  per  significatio- 
nem,  sed  per  suam  entitatem,  significatio  ta- 
men  est  aliquo  modo  conditio  ex  parle  divi- 
na3  institutionis  prasvia  et  necessaria  ad  illam 
causalitatem;  est  enim  conditio,  sine  qua 
Deus  non  uteretur  verbis ,  ut  instrumento. 
Hoc  ergo  modo  dicendum  est,  verba  prius 
natura  significare,  quam  efficere.  Et  confir- 
matur  primo,  quia  sacramentum  prius  natura 
est  sacramentum,  quam  efficiat;  ergo  prius 
natura  est  signum;  ergo  cum  hsec  verba  sint 
sacramentalia,  prius  natura  significant,  quam 
efficiant.  Confirmatur  etiam  ex  distinctione 
communi  Theologorum,  et  Concil.  Trident., 
queedam  in  hoc  sacramento  fieri  ex  vi  verbo- 
rum,  qusedam  per  concomitantiam,  quee  dis- 
tinctionis  membra  ex  significatione  verborum 
distinguuntur;  ergo  ordine  naturse  supponi- 
tur  significatio  ad  efficientiam ,  et  est  velut 
ratio  et  mensura  ejus.  Dicunt  aliqui,  has  ra- 
tiones  procedere  de  significatione  in  actu 
primo,  non  vero  in  actu  secundo.  Sed  non 
video,  quomodo  possit  hsec  distinctio  pree- 
senti  instituto  accommodari,  quia  supposita 

institutione  verborum,  et  debita  eorum  pro- 
latione,  non  apparet,  quomodo  in  eis  possit 
distingui  significatio  in  actu  primo  et  secundo, 
nisi  actus  secundus  vocetur  actualis  motio 
alicujus  intellectus  ad  cognoscendam  rem  si- 
gnificatarp.  Sed  hfec  est  impertinens,  quia 
neque  est  necessaria  ad  rationem  sacramenti, 
neque  ad  efficientiam;  significatio  ergo,  de 
qua  loquimur,  tantuin  consistit  in  aptitudine, 
quam  res  habet  ex  impositione  ad  reprsesen- 
tandum  aliquid ;  non  est  ergo  in  ea  distinctio 
actus  primi  et  secundi. 

3.  Secundus  modus  dicendi  impugnatur.  — 
Secundo  ergo  Soto  supra  respondet,  conver- 
sionem  panis  et  veritatem  verborum  ad  invi- 
cem  esse  priorem  et  posteriorem  in  diversis 
generibus  causarum;  nam  conversio,  inquit, 
est  prior  in  genere  causse  materialis,  veritas 
autem  est  prior  in  genere  causee  efficientis,  et 
exemplum  ponit  in  apertione  fenestrae  et  in- 
gressu  aeris.  Sed  heec  doctrina,  et  generaliter 
obscura  est,  et  illo  exemplo  non  bene  explica- 
tur;  nam  licet  impulsus  aeris  sit  prior  in  ge- 
nere  causse  efficientis,  quam  apertio  feneslrse, 
tamen  ingressus  aeris  non  est  proprie  prior 
in  illo  genere.  Ac  denique,  quicquid  sit  de 
aliis  materiis,  in  preesente  non  bene  accom- 
modatur,neque  expeditdifficultatempositam, 
quia  cum  veritas  consistat  in  adaequatione  ad 
rem,  non  potest  esse  causa  efficiens  sui  ter- 
mini,  nec  prior  natura  illo  in  aliquo  genere 
causee,  quia  relatio  nullo  moclo  potest  esse 
prior  natura  suo  termino.  Dicunt  aliqui,  cum 
veritas  sit  relatio  ralionis,  nihil  obstare,  quo- 
minus  intelligatur  prius  natura  quam  termi- 
nus  ejus.  Secl  hoc  dici  non  potest  de  proposi- 
tione  significante  existentiam  rei  actualem,  et 
prsesentem,  quia  veritas  ejus  consistit  in 
adeequalione  ad  illam  ut  existentem ,  et  ad 
hoc  nihil  refert,  quod  veritas  sit  relatio  ratio- 
nis,  vel  realis.  Et  his  rationibus  confutatur 
opinio,  quam  indicat  Gapreolus,  supra,  ad  \ 
cont.  5  conclus.,  scilicet,  verba  illa,  ut  vera, 
esse  causam  existentise  Christi  in  sacramenlo, 
et  ita,  etiam  ut  vera,  esse  prius  natura ;  et  in 
nullo  genere  esse  posteriora,  etiam  ut  vera, 
quia  res  significata  nullo  modo  est  causa  ve- 
ritatis  propositionis ;  et  hoc  ultimum  docuit 
etiam  Ledesma  supra.  Sed  non  videtur  esse 
consentaneum  Aristoteli  dicenti,  ex  eo  quod 
res  est,  vel  non  est,  propositionem  esse  ve- 
ram,  vel  falsam;  sicut  enim,  posito  funda- 
mento  et  termino,  resultat  relatio,  ita  posita 
propositione,  et  re  significata,  resultat  veritas 
per  illam  :  ergo,  etc. 


4.  Tertius  modus  dicendi  rejicitur.  —  Ter- 
tio,  Cajetanus  distinguit  veritatem  speculati- 
vam,  et  practicam,  et  dicit,  verba  illa  utram- 
que  habere  veritatem;  tamen,  ut  sunt  vera 
practice,  esse  causam  prassentiee  Christi,  et 
hanc  veritatem  antecedere  natura  suum  ob- 
jectum,  quia  est  causa  illius ;  tamen,  ut  sic, 
seu  in  illo  priori  naturae  non  esse  vera  specu- 
lative,  sed  hanc  veritatem  resultare  posterius 
natura,  posito  effectu.  Sed  in  hac  opinione 
non  estfacile  ad  explicandum,  quid  sit  veritas 
illa  practica  in  hujusmodi  verbis,  quia  illa 
verba,  licet  significent  aliquid  quod  non  erit 
sine  operatione  eorum ,  non  tamen  significant 
moclo  practico,  neque  aliter  quam  significa- 
rent  ante  institutionem,  a  qua  nunc  habent 
efficaciam  ;  veritas  autem  fundatur  in  signifi- 
catione,  et  modo  significationis;  ergo  in  illis 
verbis  nulla  est  veritas  practica,  nisi  fortasse 
ipsa  efficacia  verborum  dicatur  veritas  prac- 
tica,  quae  magis  erit  veritas  in  causando  quam 
in  significando.  Et  confirmatur,  quia  si  est 
veritas,  debet  consistere  in  conformitate  ad 
rem  significatam;  sed  illa  verba,  ut  priora  na- 
tura,  nullam  conformitatem  habent ;  ergo  ne- 
que  veritatem.  Minor  patet,  quia  in  illo  priori 
non  intelligitur  esse  terminus,  quem  respicit 
ipsa  conformitas.  Confirmatur  denique,  quia 
(quidquid  sit  de  veritate  practica)  interrogo, 
an  verba  efficiant,  prout  vera  speculative, 
necne  :  et  redit  difficultas  in  principio  tacta, 
quia  illa  verba  efficiunt,  quatenus  significant, 
non  tantum  practice,  sed  etiam  speculalive; 
ergo  quatenus  vere,  vel  falso  significant. 

5.  Sententia  Scoti  proponitur.  —  Quarto, 
Scotus  loco  supra  citato  dicit,  verba  non  effi- 
cere,  ut  vera,  quia  ex  efficientia  eorum  re- 
sultat  eorum  veritas;  imo  indicat ,  totam 
significationem  propositionis  prius  duratione 
esse,  quam  illius  veritatem,  eo  modo,  quo 
instans  est  duratione  posterius  tempore,  quod 
ipsum  immediate  antecedit,  quia  ipse  existi- 
mat,  significationem  propositionis  perfici  in 
tempore,  veritatem  autem  ejus  incipere  esse 
in  primo  non  esse  propositionis.  Hoc  tamen 
ultimum  ipse  solum  dubitando  proponit;  ta- 
men  juxta  ea,  quas  supra  diximus,  stare  non 
potest,  tum  quia  supra  ostendimns,  illucl 
instans,  in  quo  propositio  incipit  esse  vera, 
non  esse  extrinsecum,  sed  in  illo  propositio- 
nem  intrinsece  durare,  et  consummari  signi- 
ficationem  ejus;  tum  etiam  quia  si  admitta- 
mus,  totam  propositionem,  et  significationem 
ejus,  consummatam  esse  in  tempore  antece- 
dente,  necesse  est,  ut  dicamus,  in  eodem  fuisse 

veram  vel  falsam,  quia 
referebatur  acl  tempus,  pro  quo  ipsamet  pro- 
positio  proferebatur,  et  sicnecesse  est,  ut  pro 
eodem  tempore  habuerit  conformitatem,  vel 
difformitalem  ad  rem  significatam,  et  conse- 
quenter,  ut  fuerit  vera,  vel  falsa,  vel  refere- 
batur  ad  instans,  quo  terminatur  ipsa  propo- 
sitio,  et  redit  fere  idem  argumentum,  quia  si 
in  eo  instante  ita  res  est,  sicut  per  propositio- 
nem  significatur,  propositio  fuit  vera,  si  vero 
res  ita  non  est,  fuit  falsa.  Unde  nunquam  fuit 
veritas  vel  falsitas  suspensa,  sed  determinata 
ad  alterutram  partem;  sicut  in  propositioni- 
bus  de  futuro,  licet  earum  significatio  refera- 
tur  ad  futurum  tempus,  nihilominus  earum 
verilas  et  falsitas  non  est  suspensa,  seu  in- 
differens,  sed  determinata  juxta  exigentiam 
objecti. 

6.  Ex  parte  probatur.  —  Prior  vero  pars 
hujus  sententise  probabilis  est,  quam  videtur 
etiam  sequi  Durand.,  dist.  8,  qusest.  2;  et 
Carth.,  queest.  5,  et  favere  videtur  D.  Thom. 
hic,  art.  5,  ad  3,  et  potest  ita  explicari :  nam 
significatio  propositionis  significantis  existen- 
tiam  rei  non  pendet  ab  existentia  rei  signifi- 
catae ;  veritas  autem  pendet  ab  existentia  rei 
significatse.  Utrumque  facile  patet  ex  Dialec- 
tica,  quia  propositio  ex  vi  suse  impositionis 
significat,  sive  ita  sit,  sive  non  sit,  quod  per 
illam  significatur,  indeque  oritur,  quod  Dia- 
lectici  dicunt,  eamdem  propositionem  posse 
esse  veram  et  falsam  successive;  veritas  au- 
tem  non  convenit  propositioni  ex  vi  solius 
impositionis,  sed  requirit  preeterea  conformi- 
tatem  cum  re  significata. 

7.  Ex  quo  principio  sequitur  primo,  posse 
propositionem  ut  significantem  intelligi  prius 
natura,  quam  existat  res  significata,  quia  tam 
impositio,  quam  significatio  ejus  est  indepen- 
dens  ab  illa  re,  et  fieri  potest,  ut  res  ipsa  de- 
pendeat  in  aliquo  genere  causae  a  proposi- 
tione  significante. 

8.  Sequitur  secundo  posse  propositionem 
prius  natura  significare,  quam  vera,  vel  falsa 
esse  intelligatur,  quia  est  magis  independens 
in  significando,  et  quia  comparatur  ad  veri- 
tatem,  ut  subjectum  ad  proprietatem ,  vel 
sicut  universale ,  seu  indifferens,  ad  particu- 
lare,  seu  determinatum.  Neque  contra  hoc 
procedit  ratio  in  principio  facta ,  tum  quia 
significatio,  ut  sic,  terminatur  ad  rem  secun- 
dumse,  abstrahendo  a  conformitate  vel  diffor- 
mitate  rei  significatse;  tum  etiam  quia  priori- 
tas  naturee  solum  est  prioritas  dependentise ; 
unde  non  recte  colligitur,  in  aliquo  instante 


vel  signo  propositionem  significare,  in  quo 
non  sit  vera  vel  falsa;  sed  solum  potest  in- 
ferri,  aliquid  pendere  a  significatione  propo- 
silionis,  quod  non  pendeat  a  veritate,  et  ab 
aliquo  pendere  veritalem,  a  quo  non  pendeat 
significalio  ;  ac  denique  veritatem  resultare  a 
significatione  et  effectu  ejus,  quse  omnia  vera 
sunt,  et  absque  difficultate. 

9.  Sequitur  tertio  illam  Chrisli  propositio- 
nem  :  Hoc  est  corpus  meum,  efficere  praesen- 
tiam  Christi,  non  quia  vera  est,  sed  ut  vera 
sit;  et  consequenter,  licet  prius  natura  signi- 
ficet,  quam  efficiat,  non  tamen  prius  natura 
est  vera;  efficit  enim  rem,  quam  significat,  et 
ex  illo  effectu  resultat  conformitas  in  ipsa  ad 
rem  significatam;  et  quia  hoc  totum  est  in 
illo  eodem  instante,  hoc  sufficit  ad  illius  veri- 
tatem,  quod  aperte  docuitD.  Thom.  supra,  et 
Scotus,  Durand.,  Carth.,  locis  citatis,  et  ex- 
plicatur  exemplo  :  nam,  si  calor  in  instanti 
faciat  calorem,  consequenter  facit,  ut  resultet 
similitudo  inter  calores,  non  tamen  facit  ca- 
lorem,  quatenus  similis  est,  licet  ex  efficientia 
resultet  similitudo. 

10.  Addo  denique  ultimo,  haec  omnia  recte 
procedere  de  propria  veritate  speculativa , 
seu  enunciativa.  Quod  vero  Cajetanus  acldit 
de  veritate  practica,  non  omnino  rejiciendum 
est,  sed  dici  potest  heec  forma  efficere,  quia 
vera  practice  est,  quia  illa  propositio  effica- 
ciam  habet  infallibilem  ,  ut  suam  veritatem 
efficiat,  ratione  cujus  potest  aliquo  modo  dici 
vera  practice,  quia  veritas  consistere  videtur 
in  conformitate  ad  intentionem  et  potestatem 
loquentis  ;  unde  potest  esse  prior,  quam  con- 
formitas  ad  rem  significatam  ;  ut  cum  quis 
dicit :  Hoc  a  me  fiet,  intentione  faciendi,  prac- 
tice  verum  dicit,  licet  fortasse  cum  re  signi- 
ficata  non  sit  conformitas  speculativa,  quia 
de  facto  futura  non  est,  et  quamvis  de  facto 
contingat  habere  utramque  conformitatem , 
tamen  potest  una  praeintelligi  natura  prior 
et  independentior  altera.  Sic  igitur  illa  verba 
Christi  possunt  clici  vera  practice,etiamprius 
natura,  quam  efficiant,  quia  erant  conformia 
intentioni  loquentis,  a  qua  prius  natura  pro- 
deunt,  quam  efficiant,  et  ut  sic  sunt  vera, 
quia  prodeunt  ab  intentione  efficaci,  et  cum 
sufficiente  virtute  ad  suam  veritatem  efficien- 
dam,  et  ita  possunt  dici  efficere,  quia  vera 
practice  sunt.  In  his  igitur  formarum  verbis 
primo  intelligitur  materialis  verborum  sonus, 
deinde  significatio ,  postea  conformitas  cum 
intentione  et  potestate  loquentis,  quse  est  ve- 
ritas  practica ;   ex  hac  subinde  subsequitur 

efficientia,  et  consequenter  prsesentia  corpo- 
ris  Christi ,  ac  tandem  speculativa  veritas , 
quaa  consurgit,  posito  illo  effectu,  qui  est  ter- 
minus  conformitalis. 

SECTIO  VII. 

Quid  designetur  in  forma  per  pronomen,  hoc,  vel  hic. 

\ .  De  sensu  harum  formarum  diximus 
multa  supra,  disputatione  46,  agentes  de  reali 
prsesentia  corporis  Christi  in  hoc  sacramento ; 
ubi  conclusimus,  illo  pronomine  hoc  desi- 
gnasse  Christum  id,  quod  habebat  in  mani- 
bus,  et  discipulis  tradebat,  in  quo  Catholici 
omnes  conveniunt;  dissentiunt  tamen  in  ex- 
plicando  in  particulari,  quid  illud  sit,  an  sub- 
stantia  panis,  an  accidentia,  ancorpus  Christi, 
an  aliquid  commune. 

2.  Prima  sententia.  —  Primus  modus  expli- 
candi  hanc  sententiam.  —  Secundus  modus 
explicandi  eamdem.  —  Tertius  modus  expli- 
candi  prxdictam  sententiam  impugnatur.  — 
Prima  sententia  est,  pronomen  hoc  designare 
panem.  Quod  variis  modis  exponitur  :  primo, 
ut  revera  designet  panem,  quatenus  in  sua 
substantia  adhuc  permanet;  totam  autem  pro- 
positionem  non  esse  substantive,  sed  transi- 
tive  interpretandam,  scilicet,  hoc  est  corpus, 
id  est,  transit  in  corpus,  seu,  ex  hoc  fit  corpus. 
Ita  Bonav.,  dist.  8,  part.  2,  et  idem  fere  docet 
Ocham,  in  4,  dist.  8;  et  Holcot,  qusest.  3;  in- 
sinuat  etiam  Waldens..  tom.  2,  cap.  50,  in 
fine.  Sed  haec  opinio  nullo  modo  a  Catholicis 
sustinenda  est;  corrumpit  enim  propriam 
significationem  verbi  est,  quod  si  semel  per- 
mittatur,  nulla  est  vis  in  hujusmodi  verbis 
ad  probandam  realem  prsesentiam  corporis 
Christi,  ut  ex  supradictis  patet.  Item  probari 
non  poterit,  substantiam  panis  hic  non  ma- 
nere,  quia,  sicut  ipsi  exponunt,  hoc,  id  est, 
panis,  transit  in  corpus,  ita  hsereticus  poterit 
exponere,  hoc,  id  est,  panis,  retinet,  vel  re- 
prsesentat  corpus.  Prseterea  illud  pronomen 
hoc,  positum  in  recto,  et  substantive  sump- 
tum,  non  recte  accommodatur  ad  rem  prse- 
sentem ,  prout  est  nota  sensibus ,  et  per  se 
patet;  ut  signatoPetro,  non  recte  dicitur:  Hoc 
est  doctor,  vel  quid  simile,  sed,  hic;  quia 
illud  pronomen  hoc,  sic  usurpatum,  designat 
rem  sub  conceptu  valde  confuso  et  univer- 
sali,  sub  quo  non  recte  designatur  res,  quee 
sensibus  clare  et  distincte  nota  est;  ergo  non 
designavit  Christus  illo  pronomine  panem , 
quia  est  res  masculini  generis,  et  per  se  nota 
sensibus.   Secundus   modus  explicandi  est, 


illud  pronomen  designare  substantiam  panis, 
non  ut  est  in  se,  sed  ut  est  conversa  in  cor- 
pus  Christi,  in  termino  prolationis  verborum. 
Ita  referunt  antiqui  Theologi.  Sed  hoc  nihil 
est  dictum,  quia  in  instanti  conversionis  non 
est  panis,  sed  corpus  Christi,  et  panis  ut  con- 
versus,  nihil  est,  nisi  corpus  Christi.  Tertius 
modusest,  pronomen  hoc,  designare  substan- 
tiam  panis,  non  ut  panis  est,  sed  ut  heec  sub- 
stantia,  vel  hoc  ens.  Sed  hsec  explicatio  sup- 
ponit  falsam  sententiam  supra  improbatam, 
quod  eadem  res  vel  substantia,  quae  prius 
erat  panis,  sit  postea  corpus  Christi;  nullo 
ergo  modo  illud  pronomen  potest  designare 
panis  substantiam,  cum  illa  non  possit  vere 
dici  esse  corpus  Christi ,  nisi  metaphorice 
explicando  significationem  verbi  est,  quod 
secundum  rectam  fidem  fieri  non  potest. 

3.  Secunda  sententia.  —  Secunda  principa- 
lis  opinio  est,  pronomen  hoc,  designare  acci- 
dentia,  seu  species  panis,  quia  illud  prono- 
men  designat  rem  sensibilem,  quse  est  eo 
tempore,  quo  fit  designatio,  et  manet,  quando 
perficitur  significatio  verborum;  in  hocautem 
mysterio  nihil  esl  in  principio  prolationis 
verborum,  et  permanet  in  fine,  prseter  acci- 
dentia.  Hsec  opinio  tribuitur  D.  Thom.  hic, 
art.  2,  et  Ruard.,  art.  13.  Sed  longe  alia  est 
D.  Thom.  sententia,  ut  videbimus.  Hsec  vero 
opinio,  si  intelligat,  sola  accidentia  proprie 
et  in  reclo  designari,  eadem  ratione  rejicitur, 
qua  prsecedens;  oportet  enim,  ut  corrumpat 
propriam  significationem  verbi  est,  quia  acci- 
dentia  panis  non  sunt  corpus  Christi;  expo- 
netur  ergo ,  hoc  est ,  id  est,  hoc  continet 
corpus  Christi,  quod  est  dare  ansam  sacra- 
mentariis,  ut  explicent,  hoc  est,  id  est,  hoc 
significat  corpus  Christi.  Si  vero  hsec  opinio 
intelligat,  designari  accidentia  non  in  recto, 
sed  in  obliquo,  verum  quidem  dicit,  sed  non 
explicat  difficultatem,  scilicet  quid  sit  illud, 
quod  sub  accidentibus  in  recto  designelur. 

4.  Tertia  sententia.  —  Tertia  sententia 
dicit,  pronomen  hoc,  designarecorpusChristi; 
quse  variis  modis  intelligitur.  Primo,  ut  in- 
telligatur  corpus  Christi,  prout  est  in  se,  et 
in  propria  specie ,  quem  sensum  indicat 
Ocham,  Quodl.  2,  qusest.  ult.;  clarius  Major, 
dist.  8,  qusest.  unica,  in  solut.  2  argumenti, 
dub.  2,  qui  dicit,  posse  demonstrari  corpus 
Christi  prout  est  in  coelo,  intendendo,  quod 
prolatis  verbis  incipiat  esse  sub  hostia  hac. 
Sed  hic  sensus  nullo  modo  potest  adaptari 
verbis,  quia  verba  non  dicunt,  hoc  esse,  vel 
incipere  esse  sub  his  accidentibus,  sed,  hoc 

esse  corpus  meum.  Unde  supra,  contra  heere- 
ticos  argumentabamur,  si  pronomen  hoc  de- 
monslraret  corpus,  ut  est  in  propria  specie, 
locutionem  hanc  fore  valde  frivolam ,  quia 
solum  indicaret  rem  per  se  notam  et  claram, 
scilicet  corpus  Christi  esse  corpus  Christi,  et 
nihil  pertinentem  ad  rem  ,  de  qua  Christus 
agebat,  cum  sacramentum  panis  et  vini  dis- 
cipulis  distribuebat ;  undejuxta  illam  exposi- 
tionem,  nec  preesentia  corporis  Christi,  nec 
transmutatio  panis  ex  vi  verborum  significa- 
retur.  Addo  denique ,  cum  corpus  Christi, 
prout  nunc  est  in  propria  specie,  sit  absens, 
non  posse  proprie  designari  pronomine  hoc. 
5.  Quarta  sententia.  —  Quarta  ergo  opinio 
sit,  demonstrari  illo  pronomine  hoc,  corpus 
Christi  prout  est  sub  accidentibus  panis  in 
termino  prolationis  verborum.  Ita  sentiunt 
Alens.,  queest.  43,  membr.  3,  art.  2,  §  1; 
Major,  supra;  Marsil.,  in  4,  queest.  6,  art.  1, 
dub.  7;  Gabr.,  lect.  48  et  52  in  canon.;  Ri- 
chard.,  dist.  8,  art.  3,  queest.  I;  Angel.,  verb. 
Eucharist.,  1.  Ex  quibus  auctoribus  Alensis 
et  Major  dicunt,  designari  corpus  Christi,  ut 
significatum  per  accidentia  panis,  ut  sensus 
sit  :  Hoc,  quod  significatur  his  accidentibus, 
est  corpus  meum.  Sed  accurate  hoc  interpre- 
tandum  est,  quia  absolute  dictum  continere 
potest  sensum  heereticum,  quia  posset  corpus 
Christi  significari  per  accidentia  panis,  etiam 
si  non  esset  preesens,  et  verum  esset  dicere : 
Quod  significalur  per  heec  accidentia,  estcor- 
pus  Christi;  sed  hi  auctores  catholice  expli- 
cant,  demonstrari  corpus,  ut  significatum  per 
accidentia,  tanquam  realiter  preesens,  et  con- 
tentum  sub  illis ;  et  in  idem  fere  redit,  quod 
Marsilius  et  alii  exponunt,  sensum  verborum 
esse  :  Hoc,  in  quod  panis  convertitur,  est 
corpus  Christi;  non  formaliter  sub  ratione 
termmi  conversionis,  hoc  enim  gratis  et  sine 
fundamento  diceretur,  sed  materialiter,  quia, 
scilicet,  demonstratur  corpus  Christi.  Funda- 
mentum  autem  hujus  opinionis  sic  explicatee 
est,  quia  in  propositionibus  practicis  et  effec- 
tivis ,  subjectum ,  si  sit  aliquod  pronomen 
demonstrativum,  demonstrare  solet  ipsum 
preedicatum ;  sed  talia  sunt  verba  consecra- 
tionis;  ergo  in  eis  subjectum  hoc  demonstrat 
prsedicatum,  quod  est  corpus  Christi.  Major 
patet,  primum  exemplis,  si  quis  describendo 
circulum  dicat :  Hoc  est  circulus,  vel  si  Chri- 
stus  ad  converlendam  aquam  in  vinum  di- 
ceret  :  Hoc  est  vinum,  vel  si  Deus  daret 
virtutem  his  verbis  :  Hic  est  Angelus,  ad  pro- 
ducendum  Angelum;  in  his  enim  intelligitur 

subjeclum  demonstrare  preedicatum.  Ratio 
est,  quia  in  hoc  genere  locutionis  est  veluli 
suspensa  significatio ,  et  demonstratio  sub- 
jecli,  donec  absoluta  sit  propositio;  includit 
enim  quamdam  necessariam  habitudinem  ad 
preedicatum  ipsum.  Optimurn  exemplum  esset, 
si  Christus  consecrasset  his  verbis  :  Hoc  cor- 
pus  meum  vobis  trado,  non  conficiendo  con- 
versionem  usque  ad  ultimum  instans  verbo- 
rum,  quod  non  fuit  impossibile,  et  lunc  recte 
intelligitur,  subjectum  demonstratum  fuisse 
corpus  Christi,  quamvis  non  adsit,  donec  ab- 
solvantur  verba;  vel,  si  transmutando  propo- 
sitionem  diceret :  Corpus  meum  est  hoc,  vel 
sicut  in  Greecis  exemplaribus  legimus  \  ad 
Cor.  41  :  Hoc  meum  est  corpus,  ubi  particula 
meum,  licet  prius  proferatur,  ad  corpus  refer- 
tur;  ergo  necesse  est  totam  significationem 
extremorum  esse  suspensam,  donec  absolva- 
tur  propositio,  et  ita  nihil  obslat,  quominus 
demonstratio  subjecti  ad  preedicatum  ipsum 
referatur;  sicut  in  hac  propositione  :  Pater 
respicit  filium ,  subjectum  perfecte  percipi 
nequit  sine  preedicato.  Contra  hanc  vero  sen- 
tentiam  objici  solet,  tum  quod  juxta  illam 
interpretationem  propositio  esset  identica ; 
tum  etiam  quia  per  hanc  formam  non  fit,  ul 
corpus  Christi  sit  corpus  Christi;  ergo  neque 
hoc  forma  significat,  quod  facit;  ergo  in  illo 
subjecto  non  demonstratur  corpus  Christi ; 
tum  denique  quia  in  propositionibus,  in  qui- 
bus  subjectum  demonstrat  preedicatum,  si 
res  significata  non  supponatur  toti  proposi- 
tioni,  poterit  quidem  demonstrari  ad  intellec- 
tum,  non  tamen  ad  sensum,  quia  sensui  non 
ostenditur,  nisi  quod  jam  est  praesens,  et 
existit;  hic  autem  fit  demonstratio  ad  sen- 
sum ;  ergo ,  cum  corpus  Christi  non  adsit , 
quando  pronomen  hoc  profertur,  non  poterit 
per  illud  demonstrari.  Sed  heec  satis  proba- 
biliter  dissolvi  possunt.  Primo  enim  non  ma- 
gis  sequitur,  hanc  propositionem  esse  identi- 
cam,  quam  omnem  aliam,  in  qua  subjectum 
demonstrat  preedicatum ,  ut  in  hac  :  Hic  est 
Filius  meus  dilectus,  quia,  ut  propositio  non 
sit  identica,  satis  est,  rem  eamdem  magis  con- 
fuse  demonstrari  per  subjectum,  quam  per 
preedicatum.  Ad  secundum  respondetur,  per 
actionem  substantialem ,  preesertim  quee  non 
fit  ex  prEesupposito  subjecto,  non  fieri  pro- 
prie,  ut  unum  sit  aliud,  sed  fieri  ut  aliquid 
sit,  et  ita  in  preesente  non  fit,  ut  corpus 
Christi  sit  corpus  Christi,  sed  ut  corpus  Christi 
sit  sub  speciebus.  Quocirca ,  licet  per  verba 
significetur  id,  quod  fit,  non  tamen  eo  modo, 

quo  fit ;  significatur  enim  complexe,  et  attri- 
buendo  unum  alteri;  fit  autem  actione  sim- 
plici ,  qua  corpus  Christi  sub  speciebus 
constituitur;  ac  propterea,  licet  subjectum 
demonstret  prsedicatum,  non  ideo  in  illa  pro- 
positione  significatur,  corpus  Chrisli  fieri  cor- 
pus  Christi,  sed  significatur,  corpus  Christi 
esse,  quod  per  actionem  conversivam  fit; 
sicut  in  illo  exemplo,  si  per  heec  verba :  Hic  est 
Angelus,  fieret  Angelus,  non  propterea  signi- 
ficaretur,  Angelum  fieri  Angelum,  sed  Ange- 
lum  esse,  qui  fit.  Ex  quo  obiter  optima  recldi 
potest  ratio,  ob  quam  in  hac  forma  melius 
dictum  est  hoc  est ,  quam,  hoc  fit  corpus 
meum ,  quia,  cum  dicitur  aliquid  fieri  tale, 
significatur  tendentia  unius  rei  ad  aliam,  et 
distinctio  aliqua  inter  rem  et  terminum,  ad 
quem  tendit;  at  vero  cum  dicitur,  hoc  esse 
tale,  non  significalur  talis  habitudo,  seu  dis- 
tinctio.  Ad  tertium,  responderi  potest,  ut  fiat 
demonstratio  ad  sensum ,  satis  esse,  rem, 
quse  demonstratur,  fieri  sensibiliter  prsesen- 
tem  in  fine  prolationis  verborum;  ut,  cum 
Christus  dixit  :  Hoc  est  prxceptum  meum,  ut 
diligatis  invicem ,  non  videtur  tantum  facta 
demonstratio  ad  intellectum,  sed  etiam  ad 
sensum,  quia  demonstratum  est  prseceptum, 
quod  auditui  statim  objectum  est.  Et  potest 
etiam  addi,  inchoari  quidem  significationem 
per  demonstrationem  factam  intellectui ,  ter- 
minari  vero  ad  demonstrationem  factam  sen- 
sui,  quod  in  omni  sententia  videtur  neces- 
sario  dicendum ,  saltem  secundum  ordinem 
naturse,  ut  scilicet,  hsec  verba  prius  natura 
demonstrent  ad  intellectum ,  quam  ad  sen- 
sum ;  quia  verba  hoc  faciunt ;  quocl  signifi- 
cant;  id  autem  significant,  quod  designant; 
illud  ergo  designant,  quod  faciunt;  prius 
ergo  natura  designant,  quam  efficiant,  quia 
prius  natura  significant,  quam  efficiant,  ut 
supra  dictum  est;  ergo  iila  designatio,  ut  or- 
dine  naturse  antecedit ,  fit  ad  intellectum , 
cum  nondum  sit  res  facta  preesens  sensibus. 
Et  hsec  sententia  sic  explicata  et  clefensa,  est 
valde  probabilis,  et  absque  ullo  inconve- 
niente. 

6.  Quinta  sententia.  —  Quinta  tamen  sen- 
tentia  est,  illo  pronomine  formaliter,  ac  per 
se  primo  designari  aliquid  commune  sub- 
stantise  panis  ac  corpori  Christi,  commune 
(inquam)  non  secundum  rem ,  illud  enim 
nullum  esse  potest,  ut  supra  contra  Cajeta- 
num  disputatum  est,  sed  secundum  rationem, 
seu  denominationem ,  nimirum  sub  ratione 
contenti  sub  his  accidentibus,  ita  ul  sensus 


sit :  IIoc,  quocl  sub  his  accidentibus  continetur, 
est  corpus  meum.  lta  sentit  Guitmund.,  lib.  2 
de  hoc  mysterio,  in  fine  :  et  videtur  esse  sen- 
^tentia  D.  Thom.  hic,  art.  5,  et  in  4,  dist.  8, 
qusest.  2 ,  art.  1,  ad  1 ,  qusest.  4,  ad  1 ;  Scoti , 
quasst.  2,  art.  3;  Durand.,  qusest.  2,  ad  1; 
Capreol.,  art.  3,  ad  1  Scoti  contra  1  conclus., 
et  ad  argumenta  contra  5  conclus.;  Palud., 
qusest.  3,  et  aliorum  ibi;  Antonin.,  3  part., 
tit.  13,  cap.  5,  §  4;  etFerrar.,  4  contra  Gent., 
cap.  63;  Cajetan.,  tom.  2  opusc,  tract.  2, 
cap.  7;  Jansenii,  cap.  131  Concord. ;  Soto, 
dist.  11,  qusest.  1,  art.  5;  Altisiodor.,  lib.  4, 
tract.  5,  cap.  2;  vEgid.,  Theor.  42;  Victor.,  in 
Sum.,  num.  75;  Ledesm.,  q.  19,  art.  5,  et 
eamdem  sequitur  Bellarm.,  lib.  1  de  Euchar., 
cap.  11;  et  Richard.,  et  multi  alii  ex  aucto- 
ribus  citalis  in  prsecedente  sententia  non  mul- 
tum  ab  hac  discrepant.  Fundamentum  hujus 
sententise  est,  quia  juxta  hancexplicationem, 
et  veritas  illius  propositionis  est  facillima , 
et  accommodatissima  proprise  significalioni 
verborum,  et  valde  apta  ad  explicandam  con- 
versionem,  quse  per  hsec  verba  significatur, 
et  efficitur.  Explico  singula,  quia  pronomen 
hoc,  substantive  sumptum ,  demonstrat  sub- 
stantiam,  quse  mediis  accidentibus  sensibus 
objicitur,  ut  constat  ex  usu  vocis;  in  illis  au- 
tem  verbis  Christi,  pronomen  hoc,  substan- 
tive  sumitur,  cum  locum  habeat  integri  sub- 
jecti  in  propositione  illa;  ergo  designat,  seu 
demonstrat  in  confuso  ens  sive  substantiam 
contentam  sub  illis  speciebus.  Dices,  rationem 
hanc  non  posse  accommodari  formse  calicis, 
ubi  pronomen,  non  substantive,  sed  adjec- 
tive  sumitur,  cum  dicilur  :  Hic  calix  novum 
testamentum  est.  Respondetur,  apud  Mat- 
thseum,  et  Marcum  in  textu  Grseco  non  legi, 
Hic  est,  sed,  Hoc  est  sanguis  meus  novi  testa- 
menti,  et  ita  fuisse  vertendum  censet  Jansen., 
cap.  131  Concord.,  et  refert  Cypr.,  ep.  63, 
ita  legentem.  Refertur  etiam  Justinus  Mart., 
Apol.  2,  in  fine;  Latinus  tamen  interpres  vul- 
gatus  in  masculino  vertit  Hic  est,  et  ita 
legunt  antiqui  Patres  omnes,  et  universa 
Ecclesia,  ut  videre  licet  in  omnibus  liturgiis, 
quse  in  lib.  4  Biblioth.  referuntur  ;  et  apud 
Cyprian.  et  Just.,  citatis  locis,  ita  etiam  ha- 
bent  emendatiores  codices.  Et  potest  reddere 
eumdem  sensum;  nam  etiam  pronomen  mas- 
culini  generis  potest  substantive  accipi,  ut 
apud  Matth.,  cap.  17  :  Hic  est  Filius  meus 
dilectus;  et  Exodi  16,  ubi  interrogantibus 
Hebrseis  :  Quid  est  hoc ,  respondit  Moyses  : 
Hic  est  panis,  qui  de  ccelo  descendit.  Quod  si 

heec  adjective  interpretemur  subinlelligenclo 
aliquid ,  v.  gr. ,  hic  homo,  vel  hic  cibus , 
eodem  modo  interpretabilur  terminos  hujus 
formee;  ut  cum  dicitur,  Hic  est  sdnguis,  sub- 
intelligi  poterit,  hic  potus,  vel  hic  calix,  sicut 
expressius  habent  Lucas  et  Paulus.  Et  eadem 
ralione  in  forma  panis  subintelligi  potest, 
cum  dicitur,  Hoc  est  corpus,  hoc  edulium,  vel 
hoc  ens  contentum  sub  his  speciebus,  et  ita 
redit  idem  sensus,  quem  hsec  opinio  et  ralio 
facta  intendunt,  quia  semper  subintelligitur 
demonstrari  aliquid  sub  ratione  communi 
ipsi  pani  et  corpori  Christi,  vino  ac  sanguini, 
nimirum,  sub  ratione  cibi,  vel  potus,  edulii 
aut  calicis,  vel  entis  sub  his  speciebus  con- 
tenti. 

7.  Objectio.  —  Solutio.  —  Deinde  hinc 
patet,  hanc  interpretationem  esse  accommo- 
datam  propriae  significationi  verborum,  quia 
et  pronomen  hoc ,  statim  ac  profertur,  de- 
monstrat  id,  quod  prsesens  est  sensibus;  ergo 
demonstrat  contentum  sub  his  accidentibus, 
quee  preesupponuntur.  et  subjiciuntur  sensi- 
bus;  et  demonstrat  illud  sub  ratione  confusa, 
scilicet,  contenti  sub  speciebus,  quee  ratio 
tunc  etiam  prsesupponitur  existens,  licet  non 
in  eadem  re  individua,  et  materiali,  in  qua 
permanet  in  termino  prolationis  verborum ; 
propositio  tamen  est  vera,  ac  propria,  quia 
non  designatur  hsec  res  materialis  sub  pro- 
pria  ratione,  sed  simpliciter  aut  formaliter 
sub  ratione  contenti  sub  speciebus,  quod  in 
fine  prolationis  est  corpus  Christi.  Dices:  imo 
videtur  pronomen  hoc,  designare  substan- 
tiam  illam,  quee  tunc  est  sub  accidentibus, 
quando  ipsum  profertur,  quia  illa  est  tunc 
preesens,  et  pronomen  hoc,  demonstrat  rem 
prsesentem;  imo  proprie  videtur  demonstrare 
hoc  sensibile,  in  quo  includitur  substantia, 
quatenus  unum  concretum  cum  accidentibus 
componit.  Et  augetur  difficultas,  quia  prono- 
men  hoc,  ex  propria  impositione,  tantum 
designat  substantiam,  cui  hsec  accidentia  in- 
hserent,  quee  solum  est  substantia  panis. 
Respondetur  ex  doctrina  tradita,  preecedenli 
sectione,  pronomen  hoc,  posse  considerari, 
primo,  per  se,  ut  est  simplex  quidam  termi- 
nus  habens  significationem  incomplexam,  et 
hoc  modo  significatio  ejus  est  vaga  et  mul- 
tiplex,  et  quasi  eequivoca;  cum  enim  signo 
hoc,  ibi  sistendo,  ex  vi  talis  vocis  possum 
designare,  vel  solum  accidens,  vel  solum  sub- 
stantiam,  vel  compositum  ex  utroque.  Qua- 
propter  clum  profertur  talis  propositio,  sus- 
pensa  est  significatio  illius  termini,  donec 


absoluta  propositione  determinetur.  Secundo 
ergo  potest  considerari  significatio  hujus 
vocis,  quatenus  est  extremum  alicujus  pro- 
positionis,  et  componit  unum  integrum  signi- 
ficatum  ejus,  quod  non  est,  donec  absolvatur 
propositio,  quia,  ut  Aristotel.  clixit,  propo- 
sitio  significat  aliquid,  quod  sine  extremis 
non  est  intelligere,  et  hoc  modo  significatio 
talis  termini  non  est  integra ,  donec  absol- 
vatur  propositio.  Ad  difficultatem  ergo  pro- 
positam  respondetur,  illud  pronomen  hoc, 
non  designare  substanliam  panis,  cum  pri- 
mum  profertur ,  cum  tunc  habeat  quasi 
suspensam  et  indefinitam  significationem 
suam ;  tantum  ergo  designat  hoc  sensibile  seu 
contentum  sub  speciebus,  quacumque  ratione 
sub  illis  existat;  in  fine  tamen  prolationis 
determinatur  ratione  preedicati  ad  signifi- 
candum,  vel  supponendum  pro  re  contenta 
sub  accidentibus,  cui  tale  preedicatum  possit 
convenire. 

8.  Difficultas.  —  Solvitur.  —  Et  hinc  de- 
nique  ostenditur,  hanc  interpretationem  esse 
aptam  ad  significandam  conversionem,  quee 
per  heec  verba  fit.  Primum ,  quia  per  hsec 
verba  hoc  efficitur,  scilicet,  ut  contentum  sub 
speciebus  sit  corpus  Christi.  Deinde,  quia, 
cum  in  omni  conversione  requiratur  aliquid 
utrique  termino  commune,  hoc  apte  signifi- 
catum  est  per  subjectum  hujus  propositionis. 
Una  tantum  videtur  superesse  difficultas  in 
hac  sententia,  quia  juxta  preedictam  inter- 
pretationem,  heec  propositio,  Hoc  est  corpus 
meum ,  non  est  singularis,  sed  indefinita, 
eequivalens  huic  :  Contentum  sub  his  specie- 
bus  est  corpus  meum  ;  consequens  est  contra 
proprietatem  pronominis  demonstrativi  hoc, 
quod,  sicut  significat  singularem  rem,  ita  et 
singularem  propositionem  constituit,  preeser- 
tim  cum  fit  clemonstratio  ad  sensum.  Soto 
respondet,  interdum  per  hsec  pronomina  non 
demonstrari  rem  individuam,  sed  commu- 
nem,  ut  cum  quis  dicit  :  Hsec  herba  nascitur 
in  horto  meo,  illud  pronomen  non  significat 
hanc  numero  herbam ,  sed  herbam  huic  si- 
milem.  Quod  exemplum  videtur  accommo- 
datum ,  saltem  ad  probandum,  hujusmodi 
pronomen  demonstrativum  non  semper  de- 
monstrare  directe  et  quasi  in  recto  rem  sin- 
gularern  et  praesentem,  sed  satis  esse,  quocl 
demonstret  aliquid  cum  habitudine  ad  rem 
singularem  preesentem,  ut  in  prsedicto  exem- 
plo  demonstratur  herba,  quatenus  est  similis 
huic,  quee  sensibus  objicitur.  Et  ita  in  pree- 
sente,  ex  parte  contenti,  ut  sic,  est  quasi  in- 

definita  propositio,  tamen  ex  parte  specierum, 
in  ordine  ad  quas  fit  demonstratio  sensibilis, 
est  singularis,  quia  demonstratur  conlentum 
sub  his  numero  speciebus,  unde  sub  formali 
ratione  contenti  potest  quodam  modo  dici  idem 
numero  designari,  quia  est  eadem  numero 
forma,  sub  qua  continetur. 

9.  Ultima  sententia  approbatar,  penultima 
vero  probabilis  judicatur.  —  Hse  duee  ultimee 
sententise  sunt  probabiles,  et  magis  in  modo 
loquendi,  quam  re  ipsa  differunt;  ultima  vero 
simpliciter  probanda  est,  quia  constat,  pro- 
nomen  hoc,  non  significare  corpus  Christi 
secundum  propriam  rationem  ejus,  licet  in 
prolationis  verborum  termino  supponat  pro 
illo  tantum,  etde  illo  verificetur  prsedicatum. 
Constat  insuper,  in  principio  prolationis  pro- 
nomen  hoc,  neque  demonstrare  definite  ac 
determinate  corpus  Christi,  neque  omnino 
carere  significatione,  seu  demonstratione  ali- 
qua,  quia  statim  demonstrat  aliquo  modo 
accidentia,  seu  aliquid  habens  connexionem 
seu  habiludinem  ad  illa,  quod  optime  expli- 
catur  sub  ratione  contenti  sub  illis ;  ergo 
distincte  nunquam  designat  corpus  Christi; 
materialiter  autem  demonstrat  illud  in  eo 
instanti,  in  quo  absolvitur  significatio  ver- 

borum . 

ARTICULUS  II. 

Utrurn  heec  sit  conveniens  foriua  consecrationis  panis, 
Hoc  est  corpus  meuru  (supra,  quaest.  60,  art.  8,  corp,, 
et  queest.  75,  art.  2,  corp.,  et  infra,  quaest.  83,  art.  k, 
ad  1,  et  quaest.  84,  art.  3,  corp.  Et  4,  dist.  8,  q.  2, 
art.  1,  q.  1  et2;etart.  4,  q.  3;  et  1  Cor.  ll,lect.  5, 
col.  4). 

1 .  Ad  secundum  sic  proceditur.  Videtur, 
quod  hxc  non  sit  conveniens  forma  consecra- 
tionispanis,  Hoc  est  corpus  meum.  Per  formam 
enim  sacramenti  debet  exprimi  sacramenti 
effectus.  Sed  effectus,  qui  fit  in  consecratione 
panis,  est  conversio  substantix  panis  in  corpus 
Christi,  qux  magis  exprimitur  per  hoc  verbum 
Fit,  quam  per  hoc  verbum,  Est.  Ergoin  forma 
consecrationis  deberet  dici,  Hoc  fit  corpus 
meum. 

2.  Prxterea,  Ambros.  dicit  in  libro  4  deSa- 
crament.  (c.  4.  non  procul  a  princ,  tom.  4): 
Sermo  Christi  hoc  conficit  sacramentum;  quis 
sermo  Christi?  hic,  quo  facta  sunt  omnia; 
jussit  Dominus  et  facti  sunt  cceli  et  terra. 
Ergo  et  forma  hujus  sacramenti  convenientior 
esset  per  verbum  imperativum,  ut  diceretur, 
Hoc  sit  corpus  meum. 

3.  Prxterea,  per  subjectum  hujus  locutionis 
importatur  illud,  quod  convertitur,  sicutper 


prsedicatum  importatur  conversionis  terminus. 
Sed  sicut  est  determinatum  id,  in  quod  fit  con- 
versio,  non  enim  fit  conversio,  nisi  in  corpus 
Christi,  ita'est  determinatum  id,  quod  conver- 
titur,  non  enim  convertitur  in  corpus  Christi, 
nisipanis.  Ergo  sicut  ex  parte  prxdicati  po- 
nitur  nomen,  ita  ex  parte  subjecti  debet  poni 
nomen,  ut  dicatur :  Hicpanis  est  corpus  meum. 

4.  Prxterea,  sicut  id,  in  quod  terminatur 
conversio,  est  determinatx  naturx,  quia  est 
corpus,  ita  etiam  est  determinatx  personx. 
Ergo  sicut  ad  determinandam  naturam,  dici- 
tur  corpus,  ita  ad  determinandam  personam, 
deberet  dici,  hoc  est  corpus  Christi. 

5.  Prxterea,  in  verbis  formse  non  debet  poni 
aliquid  quod  non  sit  de  substantia  ejus.  Incon- 
venienter  ergo  additur  in  quibusdam  libris 
hxc  conjunctio,  enim,  qux  non  est  de  substan- 
tia  formx. 

Sed  contra  est,  quod  Dominus  hac  forma  in 
consecrando  est  usus,  ut  patet  Matth.  26. 

Respondeo  dicendum,  quod  hxc  est  conve- 
niens  forma  consecrationis  panis.  Dictum  est 
enim  (art.  prseced.),  quod  hxc  consecratio 
consistit  in  conversione  substantix  panis  in 
corpus  Christi.  Oportet  autem  formam  sacra- 
menti  significare  id,  quod  in  sacramento  effi- 
citur.  Unde  et  forma  consecrationis  panis 
debet  significare  ipsam  conversionem  panis  in 
corpus  Christi.  In  qua  tria  considerantur, 
scilicet,  ipsa  conversio,  et  terminus  a  quo,  et 
terminus  acl  quem.  Conversio  autem  potest 
considerari  dupliciter.  Uno  modo,  ut  in  fieri; 
alio  modo,  ut  in  facto  esse.  Non  autem  debuit 
significari  conversio  in  hac  forma,  ut  in  fieri, 
sed  ut  in  facto  esse.  Primo  quidem,  quia  hxc 
conversio  non  est  successiva,  utsupra  dictum 
est  (q.  75,  art.  7),  sed  instantanea.  In  hujus- 
modi  autem  mutationibus,  fieri,  non  est  nisi 
factum  esse.  Secundo,  quia  ita  se  habent  formx 
sacramentales  ad  significandum  effectum  sa- 
cramenti,  sicut  se  habent  formx  artificiales  ad 
reprxsentandum  effectum  artis.  Forma  autem 
artificialis  est  similitudo  ultimi  effectus,  in 
quem  ferlur  intentio  artificis,  sicut  forma 
artis  in  mente  xdificatoris  est  forma  domus 
xdificatx  principaliter ,  xdificationis  autem 
per  consequens.  Unde  et  in  hac  forma  debet 
exprimi  conversio,  ut  in  facto  esse,  ad  quod 
fertur  intentio.  Et  quia  ipsa  conversio  expri- 
mitur  in  hac  forma,  ut  in  facto  esse,  necesse 
est,  quod  extrema  conversionis  significentur , 
ut  se  habent  in  facto  esse  conversionis .  Tunc 
autem  terminus  ad  quem,  habet  propriam  na- 
turam  sux  substantix,  sed  terminus  a  quo,  non 

manet  secundum  suam  substantiam,  sed  solum 
secundum  accidentia,  quibus  sensui  subjacet, 
et  acl  sensum  determinari  potest.  Unde  conve- 
nienter  terminus  conversionis  a  quo,  exprimi- 
tur  per  pronomen  demonstrativum  relatum  acl 
accidentia  sensibilia,  quse  manent;  terminus 
autem  adquem,  exprimitur  per  nomen  signifi- 
cans  naturam  ejus,  in  quod  fit  conversio.  Quod 
quidem  est  totum  corpus  Christi,  et  non  sola 
caro  ejus,  ut  dictum  est  (qiicest.  76,  art.  2). 
Unde  hsec  forma  est  convenientissima  :  Hoc  est 
corpus  meum. 

Ad  1  ergo  dicendum,  quod,  fieri  noii  est 
ultimus  effectus  hujus  consecrationis,  sed  fac- 
tum  esse,  ut  dictum  estjjx\  corp.  art.).  Et  ideo 
hocpotius  exprimi  debet  in  forma. 

Ad  2,  dicendum,  quod  sermo  Dei  operatus 
est  in  creatione  rerum,  qui  etiam  operatur  in 
hac  consecratione,  aliter  tamen  etaliter.  Nam 
hic  operatur  effective  et  sacramentaliter ,  id 
est,  secundum  vim  significationis .  Et  ideo 
oportet  in  hoc  sermone  significari  ultimum 
effectum  consecrationis  per  verbum  substanti- 
vum  indicativi  mocli  et prsesentis  temporis.  Sed 
in  creatione  rerum  operatus  est  solum  effec- 
tive,  quse  quidem  efficientia  est  per  imperium 
suse  sapientise.  Et  ideo  in  creatione  rerum  ex- 
primitur  sermo  divinusper  verbum  imperativi 
modi,  secundum  illud  Gen.  \  :  Fiat  lux,  et 
facta  est  lux. 

Ad  3,  dicendum,  quod  terminus  a  quo,  in 
ipso  facto  esse  conversionis,  non  retinet  natu- 
ram  suse  substantise,  sicut  terminus  ad  quem, 
et  ideo  non  est  simile. 

Ad  4,  dicendum,  quod  per  hoc  pronomen, 
meum,  quod  includit  demonstrationem  primse 
personse,  quse  est  persona  loquentis,  sufficien- 
ter  exprimitur  persona  Christi,  ex  cujus  per- 
sona  hsec  proferuntur ,  ut  dictum  est  (art. 
prseced.). 

Ad  5,  dicendum,  quod  hsec  conjunctio,  enim, 
apponitur  in  hac  forma  secundum  consuetu- 
dinem  Romanse  Ecclesise,  a  beato  Petro  Apos- 
tolo  derivatam,  et  hoc  propter  continuationem 
ad  verba  prsecedentia.  Et  ideo  non  est  de  for- 
ma,  sicutnec  verba  prxcedentia  formam . 

COMMENTARIUS. 

Sententia  D.  Thom.,  verba  consecrationis 
esse  aptissima  ad  significandam  conversionem 
panis  in  Christi  corpus.  — Declarat  D.  Thomas, 
hrec  verba  esse  aptissima  ad  significandam 
conversionem  panis  inxorpus  Christi.  Primo, 

quia  non  debuit  significari,  ut  in  fieri,  sed  ut 
jam  facta,  quoniam  fit  in  instanti,   et  non 
prius  fit,  quam  sit  facta.  Quod  intelligendum 
est    ordine   temporis,  non  naturse,  et  ideo 
addit  secundam  causam,  scilicet,  quia  forma 
artis,  ut  sit  perfecta,  repraesentat  opus,  quale 
esse  debet  in  termino  actionis,  non  quale  est 
in   fieri ;  quod,  servata  proportione ,  expe- 
diens  fuit  servari  in  forma  hujus  sacramenti. 
Dices  :  cur  ergo  non  servatur  in  formis  alio- 
rum  sacramentorum,  qua3  etiam  in  instante 
operantur,  et  etiam  significant  suos  effectus, 
ut  in  fieri  :  Ego  te  absolvo ,  Ego  te  baptizo? 
Respondeo  ex  D.  Thom.,  art.  1 ,  ad  3,  et  in  4, 
dist.   8,  qu£est.  2,  art.  1,   qusestiunc.  3,  et 
Gabr.,  lect.  83  in  can.,  in  aliis  sacramentis 
materiam  consistere  in  usu,  et  infieri;  quia 
ergo  forma  accommodatur  materias,  necesse 
est,   ut  significet  per  modum  actionis,   vel 
passionis  ;  at  vero  haec  forma  cadit  in  rem 
permanentem,   et   eam   consecrat  consecra- 
tione  durabili  et  permanente,  et  ideo  accom- 
modatissime  significat  per   modum  rei  jam 
exisientis.  Ex  quo  ulterius  D.  Thom.  infert, 
debuisse   per  hanc  formam  significari    ex- 
trema  conversionis,  prout  sunt  in  termino  ad 
quem  conversionis,  quod  optime  explicatur 
per  vocem  significantem  naturam  ejus,  quia 
in  eo  instante  vere  et  realiter  adest  corpus 
Christi  sub  accidentibus;  terminus  autem  a 
quo,  scilicet,  panis,  quia  non  manet  secun- 
dum  substantiam,  sed  secundum  accidentia, 
ideo  non  debuit  significari  per  nomen  signifi- 
cans  naturam  ejus,  sed  per  pronomen  de- 
monstrativum,    referens ,    inquit  D.  Thom., 
accidentia  sensibilia,  quse  manent.  Quo  ultimo 
verbo   non   intendit  docere,  pronomen  hoc, 
demonstrare  sola  accidentia,  sed,  cum  ordine 
ad  hsec  accidentia  ,   designari  quasi  in  con- 
fuso,  id,  quod  sub  eis  latet  et  continetur,  et 
per  ea  sensibus  objicitur;  atque  ita  est  per- 
spicuus  textus  D.  Thomee  ;  solutiones  autem 
argumentorum  non  indigent  expositione. 

DISPUTATIO  LIX. 

DE    FORMA    CONSECRATIONIS    PANIS. 

Disputatio  21  de  Eucharistia.  —  Suppo- 
sitis ,  quse  in  superiori  disput.  dicta  sunt, 
duo  solum  declaranda  supersunt.  Primum 
est,  quse  verba  sint  preecise  de  essentia  hujus 
formae.  Alterum,  quse  sit  ejus  propria  ratio 
et  significatio. 

QU.EST. 


SECTIO  I. 


An  solum  hae  quatuor  voces  :  Hoc  est  corpus  meum, 
sint  de  necessitate  et  essentia  hujus  forniaB. 


1 .  Quatuor  hxc  verba:  Hoc  est  corpus  meum, 
sunt  de  essentia  consecrationis  panis.  —  Qaod 
htec  quatuor  sint  de  essentia  est  certum,  et 
extra  controversiam ,  ex  dictis  in  disputa- 
tione  prsecedente,  quia  hsec  potissimum  sigui- 
ficant  effectum  hujus  formae ,  et  Christus 
Dominus  his  prsesertim  consecravit.  et  ideo 
ab  omnibus  Evangelistis,  qui  describunt  in- 
slitutionem  hujus  sacramenti,  et  a  Paul., 
\  Gor.  11,  hsec  summa  diligentia  observata 
sunt  absque  variatione  ulla,  quod  etiam  fil  in 
omnibus  liturgiis,  et  in  canone  Missse  ;  quaes- 
tio  ergo  superest,  an  prseter  heec  sit  aliquid 
aliud  essentiale,  et  potest  esse  controversia 
de  antecedentibus ,  vel  de  consequentibus , 
vel  denique  de  interpositis. 

2.  Prima  sententia.  —  Improbatur.  — 
Prima  igitur  sententia  est,  aliqua  verba  an- 
tecedentia,  esse  de  necessitate  hujus  sacra- 
menti,  et  quidam  dicunt  omnia  illa  :  Qui  pri- 
die,  quam  pateretur,  etc,  esse  necessaria. 
Scot.,  dist.  8,  qufest.  2,  art.  2;  Angel.,  verb. 
Euchar.,  num.  14;  Scotus  tamen  non  dicit, 
hsec  omnia  esse  de  essentia  formse,  sed  exi- 
stimat  esse  necessaria,  ut  forma  possit  signi- 
ficative  proferri  in  persona  Christi,  quia  nisi 
minister  illa  verba  prEemittat,  non  poterit 
constare,  an  in  propria  vel  aliena  persona  lo- 
quatur.  Sed  hsec  sententia,  hoc  modo  expli- 
cata,  est  certe  improbabilis.  Pritno,  quia  su- 
pra  ostensum  est,  omnia  illa,  quee  non  sunt 
verba  Christi,  non  esse  de  necessitate  hujus 
sacramenti;  omnia  autem  illa  verba  :  Qui  pri- 
die,  quam  pateretur,  etc,  non  sunt  verba 
Christi  :  ergo.  Deinde  quia  per  illa  verba 
non  indicat  sacerdos,  se  induere  personam 
Christi,  cum  tunc  non  utatur  verbis  ejus,  sed 
potius  referat,  quid  ipse  fecit,  utens  verbis 
Evangelistarum.  Ac  denique  quia,  quod  mi- 
nister  loquatur  in  persona  Christi,  non  pendet 
ex  antecedentibus  verbis,  sed  ex  intentione, 
quam  postulat  veritas  verborum,  quse  profert. 
Unde  hoc  ipso,  quod  illa  verba  profert  ut  vera, 
necesse  est,  ut  in  persona  Christi  loquatur, 
quia  alias  non  possent  esse  vera.  Sicut  Ange- 
lus  reprresentans  Deum  simpliciter  loquitur  : 
Ego  sum  Deus;  et  concilium  regium  loquitur 
majestate  regia,  induens  personam  Regis  in 
actu  exercito  (ut  ita  dicam),  quamvis  non 
praemiserit  alia  verba,  quibus  in  actu  signalo 

declaraverit,  se  loqui  in  persona  Regis.  Quod 
evidenter  patet  in  sacramento  poenitentise, 
ubi  minister  absolute  dicit  :  Ego  te  absolvo, 
ubi  ut  minister  Dei  loquitur,  et  necessarium 
non  est  ut  verba  aliqua  prremittat,  quibus  hoc 
significet,  et  idem  fere  est  de  aliis  sacramen- 
tis.  De  illis  ergo  verbis,  quse  non  sunt  Chrisli, 
nulla  potest  esse  contentio.  De  illis  autem 
duobus :  Accipite  et comedite,  quae  suntChristi, 
nonnihil  potest  esse  dubitationis,  quia  non- 
nulli  ex  Sanctis  citatis,  omnibus  his  dicunt 
confici  sacramentum.  Ambros.,  4  de  Sacra- 
ment.,  cap.  5  :  Ante  consecrationem  panis  est, 
ubi  autem  verba  Christi  accesserint,  est  cor- 
pus  Christi;  explicans  autem  htec  verba  sub- 
dit  :  Audi  dicentem  :  Accipite  et  edite,  hoc  est 
corpus  meum.  Et  eodem  modo  videtur  loqui 
Euseb.  Emis.  supra,  et  alii;  et  in  Concii.  Flo- 
rent.,  sess.  25,  sub  finem,  legimus  :  Ex  panis 
autem  transmutatione  Latinis  quserentibus  cur 
Grxci  post  hsec  dominica  verba,  Accipite  et 
manducate,  hoc  est  corpus  meum,  quibus  pro- 
fecto  verbis  sacramentum  confici  creditur, 
hac  etiam  utantur  oratione  :  Et  fac  panem 
hunc,  etc,  et  infra  :  Responderunt  Grseci,  se 
firmiter  credere,  verbis  illis  dominicis  sacra- 
mentum  confici. 

3.  Secunda  sententia.  —  Secunda  senten- 
tia  est  Grsecorum  dicentium,  esse  de  essentia 
illud  verbum  :  Quod  pro  vobis  tradetur,  seu 
traditur,\e\  frangitur;  in  omnibus  enimlitur- 
giis  additur  hoc  verbum  aliquo  ex  his  modis. 
Jacob.  :  Quodprovobis  frangitur,  et  datur  in 
remissionem  peccatorum;  Basil.  :  Quod  pro 
vobis  frangitur  in  remissionem  peccatorum. 
Ideni  Clem.,  lib.  8Const.,  c.17;  Damasc,  1.  3 
de  Fide,  cap.  14;  Chrysost.  :  Quod  pro  vobis 
tradetur  in  remissionem  peccatorum.  Et  Am- 
bros.,  4  de  Sacram.,  dicit  :  Quod  pro  vobis 
confringetur.  Et  habent  Graeci  fundamentum 
in  Luca  et  Paulo;  Lucas  enim  de  prsesente 
addit :  Quod  pro  vobis  datur,  vel,  ut  Ambros. 
et  alii  legunt :  Quodpro  vobis  frangitur.  Paul. 
vero,  1  ad  Cor.  11,  etiam  addit  eamdem  par- 
ticulam,  quee  in  Graeco  legitur  per  partici- 
pium  praesentis.  Chrysost.  vero  et  Theodor. 
de  futuro  legunt  :  Quod  pro  vobis  tradetur, 
sicut  Vulgata  legit;  et  Durand.,  dist.  8,  q.  2, 
refert  se  vidisse  eadem  verba  in  liturgia 
Basilii;  ergo  heec  particula  uno  vel  altero 
modo  necessaria  est,  quandoquidem  illa 
Christus  est  usus,  et  videtur  esse  determina- 
tio  preedicati,  et  pars  ejusdem  propositionis ; 
illa  autem  varietas  non  refert,  quia  non  est 
essentialis;  facile  enim  potest  eumdem  sen- 

sum  reddere,  sicut  in  praxedenti  disputatione 
dicebamus  de  verbis,  quse  adduntur  in  forma 
sanguinis.  Unde  Alex.  P.,  epist.  1,  cap.  4,  ait 
Christum  nos  docuisse  conficere  hoc  sacra- 
mentum,  cum,  accepto  pane,  dixit,  Accipite  et 
manducate,  hoc  est  enim  corpus  meum,  quod 
pro  vobis  tracletur.  Et  confirmatur  secundo, 
nam  saltem  videtur  necessarium  propter  rec- 
tam  rationem,  hanc  particulam  addere,  quia, 
illa  posita,  nullum  sequitur  incommodum,  et 
tollitur  periculum;  illa  vero  ablata,  est  peri- 
culum  nihil  faciendi,  si  fortasse  est  necessaria ; 
cur  ergo  Latina  Ecclesia  non  elegit  tutiorem 
partem? 

4.  Tertia  sententia.  —  Tertia  sententia 
esse  potest,  praeter  illas  quatuor  voces,  esse 
necessariam  particulam  enim,  quse  illis  inter- 
ponitur;  quee  sententia  necessario  sequitur  ex 
alia,  quseasserit,  antecedentia  verba  esse  ne- 
cessaria,  quia  conjungit  propositionem  hanc 
cum  praecedentibus  verbis,  et  illa  addita, 
vel  mutata,  multum  variatur  locutionis  sen- 
sus ;  posita  enim  hac  particula,  sensus  fit 
causalis,  qui  in  rigore  plura  requirit  ad  ve- 
ritatem  propositionis,  quam  si  fiat  simplex 
assertio.  Unde  absolute,  et  in  omni  opinione 
concludi  potest.  hanc  particulam  esse  ne- 
cessariam;  non  enim  acldiclisset  Ecclesia 
vocem  variantem  sensum  propositionis ,  nisi 
existimasset  esse  necessariam.  Et  confirma- 
tur  :  nam  Ecclesia  in  canone  Missae  refert, 
illam  dixisse  Ghristum;  ergo  censenda  est 
necessaria.  Tandem,  quia,  cum  interponatur 
verbis  formee,  componit  illam,  et  cum  illa 
concurrit  ad  effectum  ejus  :  ergo. 

5.  Verba  antecedentia  pronomen  :  Hoc,  non 
sunt  de  necessitate  Eucharistix.  —  Dicendum 
tamen  est  primo  :  verba  antecedentia  illud 
pronomen,  hoc,  etiam  si  sint  a  Christo  prolata, 
non  sunt  de  necessitate  hujus  sacramenti. 
Est  communis  sententia  Theologorum  cum 
D.  Thoma  hic,  et  in  4,  dist.  8;  Durand.;  q.  2; 
Richard.,  art.  3,  quEest.  1;  Alens.,  queest.  33, 
membr.  3,  art.  1  ;  Gabr.,  lect.  38  in  can. 
Bessar.,  opusc.  de  Verbis  consecrat.,  sub 
finem,  et  reliqui  omnes,  et  Patres  statim  ci- 
tandi.  Ratio  vero  est,  quia  illa  cluo  verba, 
Accipite  et  comedite,  de  quibus  est  contro- 
versia,  nec  sunt  per  se  necessaria  tanquam  cle 
essentia  formse,  neque  per  accidens,  ut  ne- 
cessaria  conditio  ex  parte  ministri.  Hoc  pos- 
terius  satis  probatum  est  contra  Scotum.  Et 
prseterea  patet,  quia  illa  verba  solum  recitan- 
tur  nunc  materialiter  a  sacerdote,  et  ideo  so- 
lum  cadunt  in  illam  numero  actionem,  quam 

Christus  exercuit,  et  de  illa  tantum  verifican- 
tur;  ergo  nulla  est  ratio,  cur  sint  conditio  ne- 
cessaria  ad  pra?sentem  actionem  ministri. 
Illud  vero  prius  probatur,  quia  qualis  sit  es- 
sentia  formoe,  ex  institutione  Christi  peten- 
dum  est;  qualis  autem  fucrit  Christi  institu- 
tio,  ex  Scriptura  sacra ,  aut  ex  Ecclesiae 
traditione,  prsecipue  est  sumendum,  aut  ali- 
qua  ratione  conjectandum ;  ex  nullo  autem 
capite  istorum  potest  ostendi,  illa  verba  esse 
de  essentia,  sed  potius  contrarium  :  ergo.  De- 
claratur  minor  propositio,  quia  licetMattheeus 
et  Paulus  referant,  Christum  clixisse  illa 
verba  :  Accipite  et  comedite,  tamen  Marcus 
allerum  omittit,  et  solum  ponit  verbum  Su- 
mite;  Lucas  vero  utramque  omittit,  sic  enim 
ait:  Etaccepto  pane,  gratiasegit,  et  fregit,  et 
dedit  eis,  dicens  :  Hoc  est  corpusmeum;  ergo 
signum  est  hoec  verba  non  esse  essentialia , 
quia  credibile  est  singulos  Evangelistas  in- 
tegre  narrasse  institutionem,  quoad  ea  quee 
essentialia  sunt.  Adde ,  Ecclesiam  in  canone 
Missse  addere  verbum,  quod  omnes  Evange- 
listse  omiserunt,  scilicet :  Accipite  et  comedite 
ex  hoc  omnes.  Secundo  idem  probatur  ex  tra- 
ditione  et  auctoritate  Ecclesiae,  quam  quia 
latius  referam  statim,  nunc  sufficiat  Conci- 
lium  Florentinum,  quocl  sic  loquitur  :  Forma 
hujus  sacramenti  sunt  verba  Salvatoris,  qui- 
bus  hoc  conficitur  sacramentum;  sacerdos 
enim  in  persona  Christi  loquens  hoc  conficit 
sacramentum.  Sentit  ergo  Concilium  solum 
illa  verba  esse  formam,  quse  proferuntur  a 
sacerdote  in  persona  Chrisli ;  sed  illa  verba  : 
Accipite  et  comedite-,  non  proferuntur  in  per- 
sona  Christi,  sed  tantum  materialiter,  et  re- 
citative,  alias  non  essent  vera  :  ergo.  Tertio, 
est  optima  ratio  D.  Thomee,  quia  hsec  verba 
non  significant  aliquicl  intrinsecum  vel  essen- 
tiale  huic  sacramento,  sed  aliquid  posterius, 
et  extrinsecum,  id  est,  non  significant  conse- 
crationem,  et  preesentiam  Christi,  sed  usum 
et  distributionem,  quee  non  est  de  necessitate 
hujus  sacramenti,  ut  supra  dictum  est ;  ergo 
illa  duo  verba  non  sunt  de  essentia  formae. 
Unde  contraria  sententia  occasionem  praebet 
hfereticis,  qui  dicunt,  hoc  sacramentum  non 
confici,  nisi  in  usu. 

6.  Verbaprolatapost  illud pronomen: Meum, 
non  sunt  de  necessitate  hujus  sacramenti.  — 
Dico  secundo  :  verba,  quae  consequuntur  post 
illud  pronomen,  meum,  non  sunt  de  necessi- 
tate  hujus  sacramenti.  Est  de  fide  :  probatur 
ex  usu  Ecclesiae  Romanae,  quae  sine  illis  ver- 
bis  consecrat  corpus  Christi;  si  autem  ilia 

verba  essent  de  necessitate,  intolerabilem  er- 
rorem  Ecclesia  committeret ;  careret  enim  vera 
consecratione ,  veroque  Eucharistia3  sacra- 
mento,  quod  asserere  heereticum  est,  cap.  Ad 
abolendam,  de  Heeret.  Secundo,  Mattheeus  et 
Marcus  illa  verba  omittunt,  et  tamen  creden- 
dum  est,  unumquemque  Evangelistarum  suf- 
ficienter  narrasse  institutionem.  Ponamus 
enim,  quod  verum  est,  Mattheeum  ante  Lucam 
scripsisse,  etEcclesiam  consecrasse  juxta  for- 
mam  a  Mattheeo  traditam,  sine  dubio  suffi- 
cienter  consecrasset;  imo  ex  hoc  principio 
existimo  ortum  esse,  ut  Ecclesia  Latina,  illa 
verba  inter  consecrandum  omiserit.  Nam  usus 
consecrationis  prior  fuit  in  consuetudine  Ec- 
clesiee,  quam  Evangelium  esset  scriptum. 
Quocirca,  sicut  Matthseus  etMarcus  illa  verba 
sola  referunt,  ita  D.  Petrus  Ecclesiee  Romanee 
solum  tradidit  ad  consecranclum,  verba  illa  : 
Hoc  est  corpus  meum,  et  ideo  illa  sola  semper 
habita  sunt  ut  essentialia ,  et  sufficientia  ad 
consecrandum.  Terlio,  accedit  ratio,  quia  illa 
verba  :  Hoc  est  corpus  meum,  sine  sequenti- 
bus  sufficienter  significant  realem  praesentiam 
corporis  Christi,  et  conversionem  panis  in 
ipsum;  ergo  sufficienter  illam  efficiunl;  ergo 
ilia  sola  sunt  de  necessitate  formee.  Et  hinc 
concluditur,  non  solum  non  esse  de  necessi- 
tate  sacramenti,  sed  nec  etiam  de  necessitate 
preecepti ;  utrumque  enim  confirmat  usus  Ec- 
clesiee,  et  ratio,  quia  nullum  tale  extat  prae- 
ceptum  divinum,  cum  neque  in  Scriptura 
habeatur,  neque  traditLne  constet;  quod  au- 
tem  neque  Ecclesiasticum  sit,  per  se  nolum 
est.  Et  hinc  a  fortiori  constat,  illa  verba  :  Hoc 
facite  in  meam  commemorationem,  non  esse 
necessaria ,  tum  quia  Ecclesia  illa  omittit, 
et  quamvis  similia  proferat ,  id  tamen  facit 
post  calicis  consecrationem,  postquam  hostia 
populo  adoranda  proposita  est;  tum  etiam 
quia  Mattheeus  et  Marcus  illa  non  ponunt  im- 
mediate  post  consecrationem  corporis,  de  qua 
nunc  agimus.  Tum  denique,  quia  illa  verba 
non  significant  effectum  formee  hujus  sacra- 
menti,  sed  potestatem  ac  preeceptum  conse- 
crandi  hoc  sacramentum,  illudque  in  sacrifi- 
cium  offerendi. 

7.  Dubio  aliquorum  enodantur.  —  Queeri 
vero  potest,  esto  illa  particula,  Quool  pro  vo- 
bis  tradetur,  non  sit  necessaria,  cum  tamen 
constet,  Ghristum  illam  dixisse,  an  recte  fa- 
ciant  Graeci  addendo  particulam  illam.  Res- 
pondetur,  per  se  non  esse  malum,  illam  ad- 
dere,  quia  nequeestcontra  ullum  preeceptum, 
neque  aliunde  intrinsece  malum.  Est  tamen 


malum,  illam  addere,  ut  necessariam,  etdam- 
nare  eos,  qui  illam  non  addunt,  quia  heec 
existimatio  seu  intentio  continet  errorem  in 
fide.Sedqueeres  rursum,  an  Greeci,  addentes 
illam  particulam  ut  necessariam,  vere  confi- 
ciant;  videntur  enim  velle  introducere  erro- 
rem,  et  formam,  quam  Christus  non  instituit, 
quod  derogat  veritati  sacramenti.  Responde- 
tur  tamen,  eos  rite  conficere,  quia  vera  forma 
utuntur  a  Christo  instituta,  et  id,  quod  ad- 
dunt,  non  corrumpit  verum  sensum  illius  for- 
mee,  et  ideo,  licetilludaddant  ut  necessarium, 
et  errorem  inducant,  non  tamen  agunt  contra 
veritatem  sacramenti.  Rursus  tamen  queeri 
potest  an,  quanclo  illa  particula  conjungitur 
cum  forma,  vel  in  consecratione  Greecorum, 
vel  in  ipsamet  consecratione  calicis,  dici  pos- 
sit  cle  substantia  formee,  vel  concurrere  sa- 
cramentaliter  ad  eftectum  formee.  De  hoc  di- 
cam  disputat.  seq.,  sect.  I,  quia,  quoad  hoc, 
eadem  est  ratio  de  hac,  et  de  forma  calicis. 

8.  Particula,  enim,  non  estdeessentia  hujus 
formx.  —  Particula,  enim,  non  est  de  integri- 
tate  formse. — Dico  tertio  :  particula  enim  non 
est  de  essentia  hujus  formee,  et  consequenter 
nec  de  necessitate  sacramenti.  Ita  D.  Thom. 
hic,  ad  4;  Alex.  supra;  reliqui  Theologi,  d.  8 
etH.  Probatur,  quia  licetillaparticula,  enim, 
a  Christo  Domino  dicta  fuerit,  ut  ex  can. 
Missee  colligitur,  in  quo  nullus  error  est,  ut 
traditur  in  Concil.  Trident.,  sess.  22,  cap.  4 
et  can.  6,  et  ideo  credendum  sit  ex  traditione 
Apostolorum  additam  esse,  ut  colligitur  ex 
cap.  Cum  Marthee,  de  Celebrat.  Miss.,  tamen, 
cum  Evangelistee  et  Paulus  illam  preetermise- 
rint,  non  tenue  indicium  est,  non  esse  necessa- 
riam.  Secundo,  quia  illa  particula  nullo  modo 
confert  ad  significandum  efiectum  formee; 
ergo  neque  ad  illum  efficiendum;  sacramenta 
enim  id  efficiunt,  quod  significant;  ergo  non 
est  pars  formee.  Tertio,  quia  illa  non  dicitur  a 
sacerdote  significative,  sed  tantum  recitative 
materiaiiter,  quia  illa  reddit  causam  rei,  quee 
significatur  per  preecedentia  verba;  unde, 
cum  preecedentia  non  dicantur,  nisi  materia- 
liter,  nec  particula  enim  potest  aliter  dici ; 
ergo  hac  ratione  non  est  pars  formee.  Rursus, 
quatenus  causaliter  conjungit  verba  sequen- 
tia  cum  preecedentibus ,  redclit  causam  illo- 
rum  verborum  :  Accipite  et  comedite,  quae 
significant  usum  hujus  sacramenti ;  recldit 
ergo  rationem  hujusmodi  usus;  ergo  sicut 
usus  non  est  de  necessitate  materiee  vel  sacra- 
menti,  ita  nec  particulaemra,  quee  indicat  ra- 
tionem  talis  usus,  erit  de  necessitate  formee 

vel  sacramenti.  Ex  quo  ulterius  colligo,  hanc 
particulam  non  esse  de  integrilale  formee, 
cum  non  significet  formalem  ejus  signifi- 
cationem.  Ita  significat  D.  Thomas  hic,  et 
dist.  8,  quaest.  2,  art.  I,  quaestiunc.  2,  ad  2, 
unde  etiam  fit.  non  concurrere  ad  effectum 
formee,  ut  notavit  Soto,  dist.  11,  qua^st.  1, 
art.  3,  quia  effectus  solum  fit  a  forma.  Item, 
quia  illa  particula  non  magis  concurrit,  quam 
verba  preecedentia  :  Accipite  et  comedite, 
propter  quae  solum  heee  particula  additur,  et 
sine  quibus  congrue  addi  non  posset. 

9.  Sed  queeres,  an  saltem  sit  preeceptum 
Ecclesiasticum  addere  illam.  Respondetur, 
affirmando,  ex  communi  omnium  sententia, 
qui  dicunt,  peccatum  esse,  illam  particulam 
omittere,  contra  perpetuam,  ac  universalem 
Ecclesiee  consuetudinem.  UndeRichard.,  dist. 
8,  art.  3,  quaest.  1,  absolute  dicit,  hoc  esse 
peccatum.  Victor.,  in  Sum.,  n.  74,  dicit,  esse 
malum.  Petrus  Soto,  lection.  2  de  Euchar., 
dicit,  esse  addendam  ex  praecepto,  et  esse 
peccatumnonparvi  faciendumiilam  omittere; 
non  tamen  explicant  esse  mortale.  Id  vero  af- 
firmant  expresse  Gabr.,  dist.  8,  queest.  3; 
Holcot,  in  4,  dist.  3;  citantur  etiam  Angel., 
verb.  Euchar.  I,  §  22;  Gerson,.  in  Floreto, 
cap.  de  Euchar.,  et  aliqui  ex  Summistis;  at 
vero  Marsil.,  in  4,  queest.  6,  art.  1,  part.  2, 
dub.  3,  solum  dicit  esse  mortale,  si  ex  con- 
temptu  omittatur;  clarius  Ledesma  dicit  non 
esse  mortale,  seclusocontemptu,  quia  materia 
(inquit)  levis  est.  Imo  addit  Soto  in  4,  dist.  I, 
queest.  4,  art.  8,  etiam  si  ex  contemptu  omit- 
tatur,  non  esse  certum,  esse  mortale,  quia 
etiam  contemptus  potest  esse  veniale  pecca- 
tum  ex  levitate  materiee.  Mihi  vero  hsec  ma- 
teria  non  adeo  videtur  levis  esse,  nam  licet 
particula  enim,  levissima  sit,  illa  tamen  ad- 
dita  vel  subtracta,  sermonis  sensus  multum 
variatur,  quod  in  re  tam  gravi  non  adeo 
videtur  exigui  momenti;  et  ideo  quamvis 
excusarem  a  culpa  mortali  eum,  qui  ex  ne- 
gligentia,  vel  inadvertentia  culpabili,  eam 
omitteret,  non  tamen  eum,  qui  ex  contemptu, 
quia  talis  contemptus,  et  Ecclesiee ,  et  ejus 
institutis  injuriosus  est.  Posset  vero  timeri 
hujusmodi  contemptus  in  eo,  qui  sciens,  et 
advertens,  eam  pro  libito  preetermitteret. 

10.  Solx  illx  quatuor  voces,  Hocest  corpus 
meum,  sunt  cle  essentiaformx  sacramentalis. — 
Ultimo  ex  his  concludo,  solas  illas  quatuor 
voces  :  Hoc  est  corpus  meum,  esse  de  essentia, 
necessitate,  et  forma  hujus  sacramenti,  ita  ut 
si  quis  illas  solas  debita  intentione  proferat 

super  debitam  materiam,  sine  dubio  perficiat 
sacr  imentum,  licet  peccet  ex  alio  capite,  quia 
id  facit  Ecclesiae  usu  praetermisso.  Ita  D. 
Thom.,  Alex.,  Bonavent.,  et  alii  Theologi 
supracitati;  et  Chrysost.,  homil.  de  Proditione 
Judae,  dicens  :  Hoc  est  corpus  meum,  hoc  ver- 
hum  res  propositas  transmutat.  Damasc,  1.  4, 
c.  \k\Dixit  Deus,  Hoc  est  corpus  meum,  et 
donecipseveniat,  hoc  efficitur,  etc.  Et  caetera, 
quee  supra  adducta  sunt  ex  Patribus,  qui  dicunt 
hoc  sacramentum  confici  verbis  Christi,  quae 
ipsius  preesentiam  significant  ;  et  licet  ali- 
qui  eorum  non  ponant  haec  praecisa  verba , 
sed  alia  etiam,  vel  antecedentia  vel  sequentia, 
non  ideo  existimant,  omnia  esse  necessaria, 
sed  propter  majorem  quamdam  perfectionem, 
ut  D.  Thom.  dixit  de  illis  verbis  :  Accipite  et 
comeclite,  nam  quia  hoc  sacramentum  ordi- 
natur  ad  usum,  ideo  ad  quamdam  significa- 
tionem  magis  expressam  pertinet,  quod  hoc 
etiam  inter  consecrandum  significetur,  non 
tamen  propterea  sunt  illa  verba  necessaria. 
Neque  oportet  aliam  probationem  adjungere, 
nam  haec  conclusio  sequitur  evidenter  ex 
preecedentibus.  Unde  in  Missalibus  Romanis 
haec  sola  verba  majoribus  characteribus  de- 
scribuntur;  nec  refert,  quod  particula  enim, 
eodem  modo  scribatur,  quia  id  fit,  quoniam 
aliis  est  interposita  in  eadem  propositione, 
non  quod  sit  aeque  necessaria.  Rursus,  licet 
in  aliis  verbis  committantur  defectus  aliqui, 
dummodo  in  his  non  fiant,  sine  dubitatione 
creditur  perfecta  consecratio,  et  ideo  statim 
corpus  Domini  populo  adorandum  proponi- 
tur;  ergo  certum  est,  haec  verba  sufficere, 
etiam  si  praecise  proferantur ;  et  improbabile 
prorsus  est  hoc  amplius  in  dubium  revocare. 
\  \ .  Responsio  ad  fundamenta  aliarum  opi- 
nionum.  —  Ad  fundamenta  ergo  aliarum  opi- 
nionum  responsum  est,  praesertim  ad  funda- 
menta  primeeettertiae.  AdditCapreol.,dist.  8, 
queest.  \,  art.  3,  ad  6  Durand.  cont.  2  concl., 
quem  sequitur  Ledesma,  quaest.  9,  art.  1, 
dub.  2,  Christum  non  dixisse  illa  verba,  Quod 
pro  vobis  tradetur,  immediate  post  consecra- 
tionem  corporis,  sed  ante,  vel  postea,  quod 
fieri  quidem  potuit,  et  non  repugnat  Evange- 
lio,  quia  non  est  necesse,  omnia  fieri  eodem 
ordine,  quo  narrantur.  Sed  unde  ipsi  hoc 
collegerint,  non  video  :  Lucas  enim  et  Paulus 
omnia  describunt  in  contextu,  et  illucl  relati- 
vum,  quod,  indicat  immediatam  consecutio- 
nem,  sicut  in  verbis  illis  :  Hic  est  sanguis 
meus,  qui  pro  vohis  effundetur.  Quod  vero  alii 
Evangelistae    verbum  illud   praetermiserint , 

nullum  indicium  est  non  esse  dictum  a  Christo 
eodem  ordine,  quo  ab  aliis  narratur.  Est 
autem  certum,  non  dictum  fuisse  a  Christo,  ut 
essentiale,  et  ut  seepe  dictum  est,  et  notarunt 
Richardus,  dist.  8,  art.  3,  qusest.  2,  ad  1,  et 
Marsilius,  queest.  6,  art.  1 ,  verisimile  est, 
nullum  Evangelistarum,  qui  institutionem 
narravit,  verbum  aliquod  essentiale  prseter- 
misisse.  Acldi  ergo  potuit,  tum  ad  magis  ex- 
primendam  corporis  verilatem,  tum  ad  pas- 
sionis  commemorationem ;  cur  autem  Ecclesia 
Latina  verbum  illud  omittat,  jam  explicatum 
est;  indubitata  enim  fide  tenet,  illa  verba 
sufficere,  quod  usu  eorum  voluit  comprobare, 
et  satis  existimavit  determinationem  similem 
adjungere  in  forma  calicis,  in  cujus  consecra- 
tione  repreesentatio  passionis  Christi  consum- 
matur. 

SECTIO  II. 

An  singula  verba  hujus  forrnoe  ita  sint  apte  et  conve- 
nienter  tradita,  ut  mutari  nullo  modo  possint. 

1 .  Quoniam  verisimile  est,  in  singulis  ver- 
bis,  quibus  tantum  sacramentum  conficitur, 
mysterium  latere,  singulorum  rationem  red- 
dere  necesse  est,  ex  quo  etiam  constabit,  quo- 
modo  possit  interdum  loco  unius  aliud  sub- 
stitui. 

2.  Primo  igitur  in  subjecto  illius  proposi- 
tionis  positum  est  pronomen  hoc,  quod  veluti 
indefinite  significat,  quia,  cum  his  verbis 
significanda  esset  conversio  panis  in  corpus, 
oportuit  in  subjecto  ejus  aliquid  poni,  quod 
ad  demonstrandum  panem,  vel  corpus,  de  se 
esset  inclifferens;  nam  si  a  principio  nomina- 
retur  panis,  in  fine  esset  falsa  propositio,  et 
contraria  veritati  sacramenti,  quia  panis  non 
est  corpus  Christi ;  si  autem  a  principio  ex- 
presse  ac  definite  nominaretur  corpus  Christi, 
et  locutio  esset  impropria  et  identica,  et  non 
tam  significaret  conversionem  panis  in  cor- 
pus,  quam  identitatem  ipsius  corporis  secum, 
ac  denique  omnino  esset  preetermissus  in  hac 
significatione  terminus  a  quo.  Oportuit  ergo 
subjectum  illud  esse  aliquo  modo  indifferens, 
et  commune  utrique  termino,  ut  in  fine  pro- 
positionisper  preedicatum  determinaretur  ad 
supponendum  pro  termino  ad  quem;  hoc 
autem  fieri  non  potuit  commodius  per  aliam 
vocem,  quam  per  pronomen  demonstrativum. 
Quia  licet  per  aliam  orationem,  aut  circum- 
locutionem  hoc  posset  explicari,  non  tamen 
aliquo  simplici,  ac  preeciso  termino  ita  pro- 
prio;  et  aliunde  fuit  aptissimus  ad  demon- 


strandam  preesentiam  materieesubjectee,  quod 
in  practica  et  efficaci  prolatione  verborum 
necessarium  fuit. 

3.  Si  quis  loco  pronominis  hoc,  ponat,  illud, 
nihil  efficiet;  secus,  si  poneret,  istud. — Unde 
infero,  si  quis  loco  pronominis  hoc,  dicat, 
illud,  non  solum  male  facturum,  sed  etiam 
nihil  effecturum,  quia  non  retinet  idem  signi- 
ficatum  formee,  quia  pronomen  illud,  ex  vi 
suee  significationis,  non  demonstrat  materiam 
praesentem,  unde  in  tali  mutatione  praeter- 
mittitur  res  valde  necessaria,  et  practica  si- 
gnificalio  hujus  formee.  De  hoc  vero  prono- 
mine  istud ,  non  videtur  eadem  ratio,  ut 
notavit  Soto  supra,  dist.  1 ,  queest.  \ ,  art.  8, 
quia  interdum  usurpatur  ad  demonstrandum 
rem  preesentem  ,  ut  ex  usu  latinee  linguae 
constat.  Si  quis  vero  huic  particulee  adjunge- 
ret  aliquod  aliud,  respiciendum  esset  ad  sen- 
sum,  an  maneat  idem  necne.  Nam  si  diceret: 
Hoc  contentum  sub  speciebus  est  corpus 
Christi,  verus  sensus  maneret,  et  ideo  forma 
esset  valida  ;  si  autern  diceret  :  Hoc  quod  est 
panis,  vel,  hic  panis  est  corpus  Christi,  nihil 
efficeret,  quia  mutaretur  sensus,  et  heec  pro- 
portione  quadam  accommodanda  sunt  ad 
omnia  idiomata,  juxta  regulas  supra  traditas 
de  sacramentis  in  genere. 

4.  Siloco,  hoc,  constituatur  hic  adverbium, 
nihil  efficietur;  si  vero  ponatur,  hic  pronomen, 
peccabitur,  attamen  conficietur  sacramentum. 
—  Dubium  quoddam  solvitur.  —  Secundo 
colligitur,  quid  dicendum  sit,  si  quis  mutet 
pronomen  hoc,  vnhic;  duplici  enim  sensu  id 
fieri  posset.  Primo,  ut  illud  hic,  sit  adverbium 
locale,  et  hoc  modo  constat  mutationem  non 
solum  esse  iniquam,  sed  etiam  esse  contra 
substantiam  sacramenti,  quia  facit,  ut  forma 
non  significet  conversionem  substantialem.  Si 
autem  vox  hic  sit  pronomen,  imprimis  pecca- 
tum  esset,  talem  mutationem  facere,  tum  quia 
est  in  re  gravi,  et  contra  consuetudinem;  tum 
etiam  quia  ut  minimum,  redderet  sensum 
dubium;  probabilius  tamen  censeo,  illam  non 
esse  mutationem  substantialem.  Primo,  quia 
potest  illud  pronomen  substantialiter  sumi, 
vel  sub  illo  intelligi  cibus;  heec  autem  forma  : 
Hic  cibus  est  corpus  meum,  est  sufficientis- 
sima,  sicut  et  heec  etiam  :  Hsec  res  est  corpus 
meum.  Preeterea,  quia,  si  in  aliquo  idiomate 
corpus  esset  masculini  generis,  non  est  du- 
bium,  quin  illud  pronomen  posset  mutari  in 
masculinum;  ergo  etiam  si  in  lingua  latina, 
illa  mutatio  faciat  compositionem  legibus 
grammaticee  repugnantem,  tamen,  si  in  com- 

muni  modo  loquendi  reddat  eumdem  sensum, 
non  est  contra  substantiam  sacramenti,  sicut 
si  diceretur  corpus  meus,  ut  in  forma  bap- 
tismi  :  In  nomine  Patria,  Filia,  etc,  et  in 
forma  pcenitentiae  :  Absolvo  tibi.  Dubitari 
vero  solet,  an  si  fieret  heec  mutatio  :  Ecce  cor- 
pus  meum,  esset  subslantialis  mutatio ;  vide- 
tur  enim  esse  idem  sensus;  nam  illud  ecce 
eequivalet  pronomini  et  verbo.  Probabile  for- 
tasse  est  hoc;  non  est  tamen  dubium,  quin 
esset  peccatum  talem  mutationem  facere,  et 
mihi  est  valde  verisimile,  esse  mutationem 
substantialem,  quia,  ut  minimum,  mutatur 
explicita  significatio  in  implicitam.  Deinde 
illa  locutio  non  videtur  significare  conversio- 
nem,  sicut  alia. 

5.  In  forma  Eucharistix  aptissime  colloca- 
tur  verbum,  est.  —  Dico  secundo,  aptissime 
positum  esse  in  hac  forma  verbum  substanti- 
vum  est;  hoc  recte  declarat  D.  Thom.  in  art. 
duplici  ratione  ibi  explicata,  quibus  adjungi 
potest,  nullum  aliud  verbum  potuisse  poni, 
salva  proprietate  ac  veritate  verborum; 
nam,  vel  tale  verbum  significaret  effectionem, 
vel  transitum  unius  in  aliud;  reliqua  enim 
non  possunt  esse  accommodata ,  ut  per  se 
notum  est;  sed  neque  etiam  illa  duo  sunt  apta. 
Patet,  quia,  si  diceretur,  Hoc  fit  corpus,  vel 
pronomen  hoc  demonstraret  panem,  et  sic  in 
proprietate  verborum  proposilio  esset  falsa, 
quia  panis  non  fit  corpus,  sed  ex  pane  fit 
corpus;  vel  demonstraret  corpus  Christi,  et 
hoc  etiam  dici  non  posset,  quia  corpus  Ghristi 
non  fit  corpus  Ghristi;  vel  denique  demon- 
straret  contentum  sub  speciebus,  ut  sic,  et 
hoc  modo  locutio  adhuc  non  esset  satis  pro- 
pria,  quia  esse  contentum  est  veluti  aceiden- 
taria  denominatio,  respectu  corporis  Christi, 
et  ideo  non  potest  proprie  dici  contentum  fieri 
corpus,  sed  potius  a  contrario  corpus  fieri 
contentum,  sicut  proprie  corpus  fit  album, 
album  autem  proprie  non  fit  corpus.  Denique 
in  actione  substantiali,  preesertim  quee  non 
fit  ex  preesupposito  subjecto,  nunquam  pro- 
prie  dicitur  unum  fieri  aliud.  Preeterea  ,  si 
diceretur,  Hoc  transit  in  corpus  meum,  seu 
alio  eequivalente  verbo,  essetquidem  propria 
locutio,  secl  oporteret  pronomen  hoc  designare 
panem,  qui  est  terminus  a  quo,  et  nullo  modo 
terminus  ad  quem;  et  preeterea  oporteret 
addere  particulam  in;  ac  denique  adhuc  esset 
imperfecla  significatio,  quia,  cum  transitus, 
vel  conversio  paulatim  fieri  soleat,  non  satis 
significaretur,  an  simul  cum  verbis  perficia- 
tur  conversio.  Oportuit  ergo  verbum  illud  non 

transitum,  sed  existentiam  termini  ad  quem, 
per  identitatem  inter  subjectum  et  preedica- 
tum  significare,  ut  recte  dixit  Alex.  Alens., 
queest.  33,  membr.  3,  art.  2,  §  2;  Bonavent., 
dist.  8,  2  part.,  art.  1,  queest.  1.  Dices,  sicut 
in  baptismo,  vel  poenitentia,  heec  est  accom- 
modata  forma  :  Ego  te  baptizo,  Ego  te  ab- 
solvo,  ita  hic  posset  esse  optima  forma  :  Ego 
te  consecro,  vel,  consecro  hunc  panem  in  corpus 
meum,  quia ,  sicut  hic  sanctificatur  materia 
per  actionem  ministri ,  ita  ibi  sanctificatur 
subjectum  per  actionem  ejusdem.  Responde- 
tur,  potuisse  Christum  hoc  modo  instituere 
hoc  sacramentum,  si  voluisset,  sed  non  esset 
forma  tam  propria,  tam  preecisa,  brevis,  ac 
substantialis;  quia  enim  heec  conversio  sub- 
stantialis  est,  et  in  instante  fit,  et  per  eam 
sacramentum  permanens  et  durabile  effici- 
tur,  non  potuerunt  heec  omnia  commodius  per 
aliucl  verbum  significari,  quam  per  verbum 
est. 

6.  Ex  his  intelligitur  primo,  quomodo  verba 
haec  significant  conversionem ,  ut  passim 
Theologi  dicunt,  et  videre  est  in  D.  Thom., 
Alens.,  Bonavent.,  Richard.,  et  aliis,  tam  hic, 
quam  praeced.  sect.  citatis;  non  autem  est 
intelligendum,  verba  heec  significare  conver- 
sionem,  expresse  et  formaliter,  quia  conver- 
sio  dicit  actionem,  seu  transitum,  et  nullum 
est  verbum  in  forma,  quod  hoc  formaliter 
significet;  intelligendum  ergo  est,  significare 
virtualiter  et  quasi  in  actu  exercito;  nam 
affirmando,  hoc  esse  aliucl.  quam  antea  erat, 
virtute  affirmatur  factam  esse  conversionem 
unius  in  aliud,  et  hic  est  sensus  Goncilii 
Trident.,  sess.  13,  cap.  4. 

7.  Probabile  est,  si  verbum,  est,  mutetur  in 
aliud,  nihil  effici.  —  Secundo  sequitur,  si 
verbuin,  est,  mutetur  in  quodcumque  aliud , 
imprimis  grave  esse  peccatum,  quia  est  res 
valde  gravis,  et  deinde  verisimile  esset,  talem 
mutationem  esse  substantialem,  ideoque  non 
fieri  sacramentum,  quia  necessario  sensus 
formee  substantialiter  variatur. 

8.  Unde  ultimo  infero,  falsam  esse  senten- 
tiam  asserentem,  ablato  verbo  est,  posse  fieri 
consecrationem,  si  quis  dicat  hoc  modo  :  Ac- 
cipite  et  comedite  hoc  corpus  meum.  Imo  non 
defuerunt  heeretici,  qui  dicerent,  Ghristum 
hoc  modo  consecrasse,  quibus  favet  Erasmus, 
\  ad  Gor.  \  \ ,  dicens  in  Greecis  codicibus  ita 
legi  apud  Paulum,  et  non  cum  verbo  est.  Sed 
falsum  imprimis  est,  in  Greecis  codicibus 
deesse  illud  verbum  est,  ut  cuivis  erudito 
facile  constare  potest.  Deinde  erroneum  est 

dicere,  Christum  consecrasse  illo  modo,  et 
non  affirmando  :  Hoc  est,  etc,  ut  constat  ex 
omnibus  tractatis  disput.  preeced.  Praeterea 
ea  sententia  favet  heereticis  dicentibus,  Chri- 
stum  esse  hic  tantum  in  usu,  et  ideo  illa 
forma  est  sine  dubio  insufficiens,  quia  illud 
verbum  :  Accipite  et  comedite,  non  pertinet 
ad  formam  consecrationis,  et  significat  aliquid, 
quod  non  est  de  illius  necessitate;  unde  mutat 
sensum  formse  substantialis. 

9.  Recte  positum  est  in  hac  forma  nomen 
illud,  corpus.  —  Dico  tertio,  recte  positum 
esse  in  hac  forma  nomen  corpus.  Primum  enim, 
quia  ad  reprtpsentandam  passionem,  voluit 
Christus  corpus  et  sanguinem  seorsum  con- 
secrare,  ideo  non  est  usus  nomine  significante 
totum,  sed  solum  corpus,  a  quo  sanguis  sepa- 
ratus  est  et  effusus;  magis  autem  est  usus  no- 
mine  corporis,  quam  carnis,  quia  caro  proprie 
condistinguitur  ab  ossibus  et  nervis;  corpus 
vero,  totum  heterogeneum  corpus  complecti- 
tur;  item  non  sola  caro,  sed  totum  corpus 
pro  nobis  est  passum.  Denique  hoc  sacramen- 
tum  etiam  significat  unitatem  corporis  mysti- 
ci,  quod  ex  diversis  ordinibus,  quasi  partibus 
heterogeneis,  constat.  Ita  docent  Theologi  su- 
pra  citati.  Sed  quid  si  fiat  mutatio  nominis 
corporis  in  nomen  carnis?eritne  mutatiosub- 
stantialis?  Cyprian.  quidem,  serm.  de  Coena 
Domini,  clicit,  Christum  consecrasse  his  ver- 
bis  :  Hsec  est  caro  mea;  sentit  ergo  verba  esse 
aequivalentia ,  nam  etiam  Christus,  Joan.  6, 
dicit  :  Caro  mea  vere  est  cibus;  et  Ecclesia 
canit  :  Verbo  carnem  efficit.  Ac  denique  in 
Scriptura  per  eam  vocem  significatur,  vel 
totus  homo,  ut  Joan.  1  :  Verbum  caro  factum 
est;  vel  totum  corpus  hominis,  Psal.  1  :  Caro 
m,ea  requiescet  in  spe.  At  vero  Scholastici 
censent  illam  esse  mutationem  substantialem, 
ut  Alens.,  dicta  qusest.  36,  membr.  3,  art.  3, 
et  Gabriel,  lect.  38  in  can.,  quia  in  rigore  et 
proprietate  sermonis  voces  illee  non  sunt 
synonymse.  Ergoexvi  verborum  non  reddunt 
eumdem  sensum;  ergo  est  mutatio  substan- 
tialis.  Et  confirmatur  primo,  quia  illa  vox 
caro  in  propria  significatione  sua  non  explicat 
adcequaturn  terminum  hujus  conversionis,  qui 
ex  vi  verborum  hic  ponitur;  ergo  non  est 
sufficiens.  Neque  enim  satis  est,  quod  inter- 
dum  per  synecdochen  caro  sumatur  pro  toto 
homine,  vel  corpore,  quia  in  forma  hac  vis  et 
proprietas  verborum  servanda  est;  alioqui 
etiam  dici  posset,  illo  verbo  significari  totam 
Christi  humanitatem,  quia  corpus  vel  caro 
per  eamdem  figuram  synecdochen  totum  si- 

gnificare  solet.  Et  hsec  sententia  mihi  videtur 
multum  probabilis,  et  saltem  certum  est,  illam 
formam  fore  valde  dubiam,  et  graviter  pecca- 
turum,  qui  eam  fecerit  mutationem;  Christus 
autem  Dominus,  Joan.  6,  hoc  sacramentum 
vocavit  carnem  suam,  quia  tuncnon  tradebat 
verba  formae,  sed  potius  tractabat  de  usu 
hujus  sacramenli,  et  in  ordine  ad  usum  recte 
explicatur  nomine  carnis,  quia  homines  carne 
vesci  solent. 

10.  Ex  quo  tandem  concluditur,  hanc  mu- 
tationem  :  Hxc  est  substantia  mea,  multo  esse 
majorem,  magisque  substantialem,  quia  ter- 
minus  ille  non  significat  id,  quod  virtute  ver- 
borum  conficitur,  sed  est  valde  cornmunis,  ita 
ut  ratione  totius,  vel  ratione  sanguinis,  aut 
animse,  vel  alterius  partis  dici  potuisset.  Et 
per  hsec  judicandum  est  de  similibus. 

1  I .  Particula,  meum,  aptissimepositaestin 
forma  Eucharistix.  —  Dubium.  —  Solvitur. 
—  Dico  quarto,  particulam  illam,  meum,  quse 
est  determinatio  prsedicati,  aptissime  adjunc- 
tam  esse,  quia  non  potuit  prsedicatum  illucl, 
corpus,  indeterminatum  relinqui,  alias  neque 
ex  vi  verborum  fieret  prsesentia  corporis 
Christi,  neque  alia  conversio,  quia  de  pane 
vere  dici  posset  :  Hoc  est  corpus.  Quia  vero 
Christus  fuit  primus,  qui  confecit  hoc  sacra- 
mentum,  et  illud  conficiendo  instituit,  non 
potuit  commodius  verba  ad  suum  corpus  de- 
terminare,  quam  perpronomen  meum;  decuit 
etiam ,  ut  sacerdotes  hoc  modo  conficerent 
potius,  quam  dicendo  :  Hoc  est  corpus  Christi, 
ut  ex  ipso  modo  loquencli  constaret,  eos,  non 
in  propria,  sed  in  Christi  persona  loqui,  quod 
maxime  congruebat  dignitati,  ac  majestati 
hujus  sacramenti.  Quseres,  quid  si  sacerclos 
diceret  :  Hoc  est  corpus  Christi.  Respondetur 
primum,  gravissime  peccare,  mutando  verba 
Christi,  et  ab  Ecclesite  consuetudine  disce- 
dendo.  Item,  si  illa  verba  conjungeret  cum 
praecedentibus  verbis  canonis,  in  rigore  fal- 
sum  diceret,  ut  colligitur  ex  D.  Thom.,  in  4, 
dist.  8,  queest.  2,  art.  'I,  qucestiunc.  4,  ad  4, 
quia  Christus  non  dixit  illa  verba.  Deinde 
existimo,  illam  formam  non  fore  sufficientem, 
quia  licet  videatur  eamdem  rem  significare, 
tamen  in  moclo  significationis  longe  est  diver- 
sa,  cum  ad  ejus  veritatem  necesse  sit,  sacer- 
dotem  loqui  in  persona  Christi,  ad  aliam  vero 
satis  sit,  loqui  in  propria.  Csetera,  quae  cle 
hujus  formae  mutatione  dici  possunt,  videri 
poterunt  in  Alexand.  Alens.,  4  part.,  q.  31, 
membr.  3,  art.  3;Gabriel.,lect.  39incan.,etin 
iis  quae  de  sacramentis  in  genere  dicta  sunt. 

Utrurn  hsec  sit  eonveniens  forma  consecrationis  vini  : 
Hic  est  calix  sanguinis  mei,  etc.  (4,  d.  8,  qua?st.  2, 
art.  3,  q.  2  et  3.  Et  1  Gor.  ll,lect.  6,  col.  3,  4  et  5). 

\ .  Acl  tertium  sicproceditur.  Videtur,  quocl 
hsec  non  sit  conveniens  forma  consecrationis 
vini  :  Hic  est  calix  sanguinis  mei,  novi  et 
seterni  Testamenti,  mysterium  ficlei,  qui  pro 
vobis  et  pro  multis  effundetur  in  remissionem 
peccatorum.  Sicut  enim  panis  convertitur  in 
corpus  Christi  ex  vi  consecrationis,  ita  et 
vinum  in  sanguinem  Christi,  sicut  ex  prsedic- 
tis  patet  (qusest.  76,  arl.  1  et  2).  Sed  in  forma 
consecrationis  panis  ponitur  in  recto  corpus 
Christi,  nec  aliquid  aliud  additur;  inconve- 
nienter  ergo  in  hac  forma  ponitur  sanguis 
Christi  in  obliquo,  et  additur  calix  in  recto, 
cum  dicitur  :  Hic  est  calix  sanguinis  mei. 

2.  Prseterea,  non  sunt  majoris  efficacise 
verba,  quseproferuhtur  in  consecratione panis, 
quam  ea,  quse  proferuntur  in  consecratione 
vini,  cum  utraque  sint  verba  Christi.  Sed  sta- 
tim  dicto  :  Hoc  est  corpus  meicm,  est  perfecta 
consecratio panis;  ergo  statim  cum  dicium  est : 
Hic  est  calix  sanguinis  mei,  est  perfecta  con- 
secratio  sanguinis,  et  ita  ea,  quse  sequuntur, 
non  videntur  esse  cle  substantia  formse,  prse- 
sertim  cum  pertineant  ad  proprietates  hujus 
sacramenti. 

3.  Prseterea,  Testamentum  novum  pertinere 
videtur  ad  internam  inspirationem,  ut  patet 
ex  hoc,  quod  Apostolus,  acl  Hebr.  8,  introdu- 
cit  verba ,  quse  habentur  Hier.  31  :  Consum- 
mabo  super  domum  Israel  Testamentum  novum, 
dando  leges  meas  in  mentem  eorum.  Sacra- 
mentum  autem  exterius  visibiliter  agitur. 
Inconvenienter  ergo  in  forma  sacramenti  dici- 
tur,  novi  Testamenti. 

4.  Prseterea,  novum  dicitur  aliquid  ex  eo, 
quod  est  prope  principium  sui  esse;  seternum 
autem  non  habet  principium  sui  esse.  Ergo 
inconvenienter  dicitur,  novi  et  seterni,  quia 
videtur  contradictionem  implicare. 

5.  Prseterea,  occasiones  erroris  sunt  homi- 
nibus  subtrahendse,  secundum  illud  Isaise  57  : 
Auferte  offendicula  de  via  populi  mei.  Sed 
quidam  erraverunt,  sestimantes  mystice  solum 
esse  corpus  et  sanguinem  Chrisli  in  hoc  sacra- 
mento.  Ergo  in  hac  forma  inconvenienter 
ponitur  mysterium  fidei. 

6.  Prseterea,  supra  clictum  est  (queest.  73, 
art.  3,  ad  3),  quod  sicut  baptismus  est  sacra- 
mentum  fidei,  ita  Eucharistia  est  sacramen- 


tum  charitatis.  Ergo  in  hac  forma  magis  clebet 
poni  charitas,  quam  fides. 

7.  Prseterea,  totum  hoc  sacramenlum  et 
quantum  ad  corpus,  et  quantum  ad  sangui- 
nem,  est  memoriale  Dominicsepassionis ,  secun- 
dum  illucl  1  Cor.  \  \  :  Quotiescumque  mandu- 
cabitis  panem  hunc  et  calicem  bibetis,  mortem 
Domini  annunciabitis.  Non  ergo  magis  clebuit 
in  forma  consecrationis  sanguinis  fieri  mentio 
de  passione  Christi  et  ejus  fructu,  quam  in 
forma  consecrationis  corporis,  prsesertim  cum 
Luc.  22,  Dominus  dixerit,  Hoc  est  corpus 
meum,  quocl  pro  vobis  tradetur. 

8.  Prxterea,  passio  Christi,  ut  supra  habi- 
tum  est  (quaest.  48,  et  49,  art.  2),  acl  sufficien- 
tiam  profuit  omnibus,  quantum  vero  ad  effi- 
cientiam  profuit  multis.  Debuit  ergo  dici  : 
Qui  effundetur  pro  omnibus,  aut  pro  multis; 
sine  hoc,  quod  adderetur,  pro  vobis. 

9.  Prseterea,  verba,  quibus  hoc  sacramen- 
tum  conficitur,  efficaciam  habent  ex  institu- 
tione  Christi.  Secl  nullus  Evangelista  recitat, 
Christum  hsec  omnia  dixisse.  Ergo  hsec  non  est 
conveniens  forma  consecrationis  vini. 

Secl  contra  est,  quod  Ecclesia,  ab  Apostolis 
instructa  (de  Celebrat.  missarum,  cap.  Cum 
Marthge),  utitur  hac  forma  in  consecratione 
vini. 

Respondeo  dicendum,  quod  circa  hanc  for- 
mam  est  cluplex  opinio.  Quidam  enim  clixe- 
runt,  quod  de  substantia  formse  hujus  est  hoc 
solum,  quod  dicitur  :  Hic  est  calix  sanguinis 
mei;  non  autem,  ea,  quse  sequuntur.  Sed  hoc 
videtur  inconveniens,  quia  ea,  quse  sequuntur, 
sunt  qusedam  determinationes  prsedicati,  id 
est,  sanguinis  Christi,  unde  pertinent  acl  inte- 
gritatem  ejusdem  locutionis.  Et  propter  hoc 
sunt  alii,  qui  melius  dicunt,  quod  omnia  se- 
quentia  sunt  de  substantia  formse  usque  ad 
hoc,  quod  postea  sequitur :  Hsec  quotiescumque 
feceritis,  quocl  pertinet  ad  usum  hujus  sacra- 
menti,  unde  non  est  de  substantia  formse.  Et 
incle  est,  quod  sacerdos  eodem  ritu  et  modo, 
scilicet,  tenendo  calicem  in  manibus,  omnia 
hsec  verbaprofert.  Lucse  etiam  22,  interponun- 
tur  verba  sequentia  verbis  prsemissis,  cum 
dicitur  :  Hic  calix  novum  Testamentum  est  in 
meo  sanguine.  Dicendum  est  ergo,  quod  omnia 
prsedicta  verba  (posita  in  argum.  1),  sunt  de 
substantia  formse.  Sed  per  prima  verba,  cum 
clicitur  :  Hic  est  calix  sanguinis  mei,  signifi- 
catur  ipsa  conversio  vini  in  sanguinem  eo 
moclo,  quo  dictum  est  in  forma  consecrationis 
panis  (art.  preeced.).  Per  verba  autem  sequen- 
tia  designatur  virtus  sanguinis  effusi  in  pas- 

sione,  quse  operatur  in  hoc  sacramento.  Quse 
quidem  ad  tria  ordinatur.  Primo  quidem  et 
principaliter  ad  adipiscendam  seternam  hsere- 
ditatem,  secundum  illud  Hebr.  10  :  Habentes 
fiduciam  in  introitu  Sanctorum  in  sanguine 
Christi.  Et  ad  hoc  designandum  dicitur,  novi 
et  seterni  Testamenti.  Secundo  ad  justitiam 
gratise,  quse  est  per  fidem,  secundum  illud 
Rom.  3  :  Quem  proposuit  Deus  propitiatorem 
per  fidem  in  sanguine  ipsius,  ut  sit  ipse  justus 
et  justificans  eum,  qui  ex  fide  est  Jesu  Christi; 
et  quantum  ad  hoc,  subditur,  mysterium  fidei. 
Tertio  autem  ad  removendum  impedimenta 
utriusque  prsedictorum ,  scilicet  peccata,  se- 
cundum  illud  Hebr.  9  :  Sanguis  Christi  emun- 
dabit  conscientiam  nostram  ab  operibus  mor- 
tuis,  id  est,  a  peccatis.  Et  quantum  ad  hoc 
subditur  :  Qui  pro  vobis  et  pro  multis  effun- 
detur  in  remissionem  peccatorum. 

Ad  \  ergo  dicendum,  quod  cum  dicitur,  Hic 
est  calix  sanguinis  mei,  est  locutio  figurativa. 
Et  potest  dupliciter  intelligi.  Uno  modosecun- 
dum  metonymiam,  qua  ponitur  continens  pro 
contento,  ut  sit  sensus  :  Hic  est  sanguis  meus 
contentus  in  calice,  de  quo  fit  hic  mentio,  quia 
sanguis  Christi  in  hoc  sacramento  consecra- 
tur,  in  quantum  est  potus  fidelium,  quod  non 
importatur  in  ratione  sanguinis,  et  ideo  opor- 
tuit  hoc  designari  per  vas  huic  usui  accom- 
modatum.  Alio  modo  potest  intelligi secundum 
metaphoram,  prout  per  calicem  similitudina- 
rie  intelligitur  passio  Chrisli,  quse  ad  simi- 
litudinem  calicis  inebriat ,  secundum  illud 
Thren.  3  :  Replevit  me  amaritudinibus ;  ine- 
briavit  me  absynthio.  Unde  et  ipse  Dominus 
passionem  suam  calicem  nominat  Matth.  26, 
dicens:  Transeat  a  me  calix  iste;  utsit  sensus : 
Hic  est  calix  passionis  mese,  de  qua  fit  mentio 
in  sanguine  seorsum  a  corpore  consecrato; 
quia  separatio  sanguinis  a  corpore  fit  per 
passionem. 

Ad  2,  dicendum,  quod  quia,  ut  dictum  est 
(in  corp.  art.,  et  q.  76,  art.  2,  ad  1),  sanguis 
seorsumconsecratus  expressepassionem  Christi 
reprsesentat,  ideo  potius  in  consecratione  san- 
guinis  fit  mentio  de  effectu  passionis,  quam  in 
consecratione  corporis,  quod  est  passionis  sub- 
jectum.  Quod  etiam  designatur  in  hoc,  quod 
Dominus  dicit :  Quod  pro  vobis  tradetur,  quasi 
diceret :  Quod  pro  vobis  passioni  subjicietur. 

Ad3,  dicendum,  quod  Testamentum  est  dis- 
positio  hsereditatis .  Hsereditatem  autem  cceles- 
tem  disposuit  Deus  hominibus  dandam  per 
virtutem  sanguinis  Jesu  Christi,  quia  ut  dici- 
tur  Hebr.  9  :  Ubi  est  testamentum,  mors  ne- 


cesse  est  intercedat  testatoris.  Sanguis  autem 
Christi  dupliciter  est  hominibus  exhibitus. 
Primo  quidem  in  figura,  quod  pertinet  ad 
vetus  Testamentum.  Et  ideo  Apostolus  ibidem 
concludit :  Unde  nec primum  Testamentum  sine 
sanguine  dedicatum  est.  Quod  patet  ex  hoc, 
quod  sicut  dicitur  Exod.  24  :  Lecto  omni 
mandato  legis  a  Moyse,  omnem  populum  as- 
persit,  dicens  :  Hic  est  sanguis  Testamenti, 
quod  mandavit  ad  vos  Deus.  Secundo  autem 
est  exhibitus  in  rei  veritate,  quod  pertinet  ad 
novum  Testamentum.  Et  hoc  est,  quod  Aposto- 
lus  ibidem  prsemittit  dicens  :  Ideo  novi  Testa- 
menti  mediator  est  Christus,  ut  morte  interce- 
dente  remissionem  accipiant,  qui  vocati  sunt, 
seternse  hsereditatis.  Dicitur  ergo  hic  sanguis 
novi  Testamenti,  quia  jam  non  in  figura,  sed 
inveritate  exhibetur,  unde  subditur :  Quipro 
vobis  effundetur.  Interna  autem  inspiratio  ex 
hujus  sanguinis  virtute  procedit ,  secundum 
quod  passione  Christi  justificamur. 

Ad  4,  dicendum,  quod  hoc  Testamentum  est 
novum  ratione  exhibitionis.  Dicitur  autem 
seternum,  tam  ratione  xternse  Dei  prseordina- 
tionis,  quam  etiam  ratione  seternse  hseredita- 
tis,  quse  per  hoc  Testamentum  disponitur.  Ipsa 
etiam  persona  Christi,  cujus  sanguine  Testa- 
mentum  disponitur,  est  seterna. 

Ad  5,  dicendum,  quod  mysterium  hic  poni- 
tur,  non  quidem  ad  excludendam  rei  verita- 
tem,,  sed  ad  ostendendam  occultationem,  quia 
et  ipse  sanguis  Christi  occulto  modo  est  in  hoc 
sacramento,  et  ipsa  passio  Christi  occulte  fuit 
figurata  in  veteri  Testamento. 

Ad  6,  dicendum,  quod  dicitur,  mysterium 
fidei,  quasi  fidei  objectum,  quia  quod  sanguis 
Christi  secundum  veritatem  sit  in  hoc  sacra- 
mento ,  sola  fide  tenetur;  ipsa  etiam  Christi 
passio  per  fidem  justificat.  Raptismus  autem 
dicitur  sacramentum  fidei,  quia  est  qusedam 
fidei  protestatio.  Hoc  autem  est  sacramentum 
charitatis  quasi  significativum  et  effectivum. 

Ad  7,  dicendum,  quod,  sicut  dictum  est 
(insolut.  ad  2,  et  locis  ibi  citatis),  sanguis 
seorsum  consecratus  a  corpore,  expressius  re- 
prsesentat passionem  Christi  et  fructum  ipsius. 
Et  ideo  potius  in  consecratione  sanguinis  fit 
mentio  de  passione  Christi,  et  fructu  ipsius, 
quam  in  consecratione  corporis. 

Acl  8,  dicendum,  quod  sanguis  passionis 
Christi  non  solum  habet  efficaciam  in  Judseis 
electis,  quibus  exhibitus  est  sanguis  veteris 
Testamenti,  sed  etiam  in  Gentilibus,  nec  solum 
in  sacerdotibus,  qui  hoc  conficiunt  sacramen- 
tum,  vel  aliis  qui  sumunt,  sed  etiam  in  illis 


QU^ST 

pro  quibus  offertur.  Et  ideo  signanter  dicit : 
Pro  vobis,  Judseis,  etpro  multis,  scilicet,  Gen- 
tilibus,  vel  pro  vobis  manducantibus,  et  pro 
multis,  pro  quibus  offertur. 

Acl  9,  dicendum,  quod  Evangelistse  non  in- 
tendebant  tradere  formas  sacramentorum , 
quas  in  primitiva  Ecclesia  oportebat  esse  oc- 
cultas,  ut  dicit  Dionys.  in  fine  Ecclesiast. 
Hierarch.  (cap.  7,  part.  3,  intermed.  et  fin.), 
sed  intenderunt  historiam  de  Christo  texere. 
Et  tamen  hsec  omnia  fere  verba  ex  diversis 
Scripturse  locis  accipi  possunt.  Nam  quod 
dicitur  :  Hic  est  calix,  habetur  Luc.  22,  et  1 
Cor.  1 1 .  Matth.  autem  26  dicitur  :  Hic  est 
sanguis  meus  novi  Testamenti,  qui  pro  multis 
effundetur  in  remissionem  peccatorum.  Quod 
autem  additur,  seterni;  et  iterum,  mysterium 
fidei,  ex  traditione  Domini  habetur,  quse  ad 
Ecclesiam  per  Apostolos  pervenit,  secundum 
illud  1  Cor.  11  :  Ego  accepi  a  Domino,  quod 
et  tradidi  vobis.  Ut  et  1  ad  Timoth.  3,  9  : 
Habentes  mysterium  fidei,  etc;  et  ad  Hebr. 
13;  20  :  In  sanguine  Testamenti  seterni,  etc. 

COMMENTARIUS. 


De  sententia  S.  Thom.,  verba  quse  sunt  a 
pronomine  hic,  usque  ad,  hsec  quotiescum- 
que,  etc,  esse  de  substantia  forma  calicis.  — 
Interpretatio  aliquorum  Thomistarum  reji- 
citur.  —  Duo  prsestat  D.  Thom.  in  hoc  arti- 
culo.  Primo  docet,  de  substantia  hujus  formse 
non  tantum  esse  illa  verba  :  Hic  est  calix 
sanguinis  mei;  sed  etiam  sequentia,  usque  ad 
illud  exclusive  :  Hsec  quotiescumque  feceritis. 
Deinde  explicat  significationem  et  rationem 
smgulorum  verborum,  et  hsec  posterior  pars 
articuli  est  perspicua ;  in  priori  vero  ob- 
scurum  est,  quid  intelligat  D.  Thom.  per 
substantiam  formse.  Recentiores  quidam  Tho- 
mistse,  distinguentes  inter  essentiam  et  sub- 
stantiam  formse.  dicunt,  D.  Thom.  non  loqui 
de  essentia,  sed  de  substantia  ;  vocant  autem 
de  essentia  id,  sine  quo  effectus  formas  non 
potest  subsistere;  atque  ideo,  quod  est  sim- 
pliciter  necessarium  acl  sacramentum ;  de 
substantia  autem  vocant,  quod  ex  institutione 
Christi  requiritur  ad  integritalem  et  effectum 
formse;  quanquam,  si  desit,  non  propterea 
sacramentum  sit  nullum.  Ita  exponunt  D. 
Thomam  Soto  ,  Ledesma,  et  alii.  Nec  propter 
aliam  causam  ita  eum  interpretantur.  nisi 
quia  rem  ipsam  non  valent  alio  modo  defen- 
dere.  Sed,  quicquid  sit  de  veritate  ipsius  rei, 
tamen  haec  D.  Thom.  interpretatio  est  valde 

aliena  ab  ejus  mentc,  ut  constat,  tum  ex 
anliquorum  Thomistarum  expositione ,  lum 
ex  aliis  locis  D.  Thom. ;  ubicumque  enim  agit 
de  formis  sacramentorum,  id  vocat  de  sub- 
stanlia  forma3,  quod  est  de  essentia  ejus,  ut 
palet  supra,  qusest.  60,  art.  8.  Ubi  in  com- 
muni  de  forma  sacramenti  sic  inquit  :  Si 
diminuatur  aliquid  eorum,  quse  sunt  de  sub- 
stantia  formse-  sacramentalis ,  tollitur  debitus 
sensus  verborum,;  et  ideo  non  perficitur  sa- 
cramentum ;  et  ad  eumdem  modum  loquitur, 
qusest.  66,  et  ssepe  alias.  Tum  etiam  ex  hoc 
eodem  articulo,  non  solum  iu  corpore,  sed 
etiam  in  argumento  2,  cum  solutione ;  ubi 
declarat,  priora  verba  sine  sequentibus  non 
habere  efficaciam;  et  in  solutione  ad  nonum, 
ubi  dicit,  Evangelistas  non  tradidisse  formas 
sacramentorum ,  indicans,  illa  praecedentia 
verba  sine  sequentibus  non  esse  formam  sa- 
cramenti.  Sensus  ergo  D.  Thom.  est,  omnia 
illa  verba  esse  de  essentia  et  necessitate  sim- 
pliciter  hujus  sacramenti ,  quod  clare  etiam 
explicuit  in  4,  dist.  8,  quaest.  2,  art.  2, 
queestiunc.  \ .  Unde  absolute  dicit,  omnia  illa 
verba  esse  de  forma.  Et  ad  lertium  ait,  omnia 
illa ,  quae  per  illas  parliculas  significantur, 
esse  essentialia  sanguini  Christi;  prout  in  hoc 
sacramento  conficitur,  id  est,  prout  effuso  in 
passione  pro  nobis;  et  lect.  6,  in  cap.  11,  1  ad 
Cor.,  expresse  dicit,  haec  omnia  \erba  esse 
de  necessitate  formae,  et  illis  omnibus  conse- 
crationem  perfici,  nec  sufficere  sola  ea,  qute 
a  Paulo,  et  Evangelistis  referuntur;  est  ergo 
hsec  aperta  mens  D.  Thom.;  veritatem  autem 
et  rationes  ejus  postea  examinabimus 


DISPUTATIO  LX. 

DE   FORMA    CONSECRATIONIS    SANGUINIS. 

Disp.  22  de  Eucharistia. —  Primum  omnium 
nonnulla  supponenda  sunt,  quae  ejusdem  ra- 
tionis  sunt  cum  tractatis  in  disputatione  prae- 
cedente.  Unum  est,  verba  illa  antecedentia, 
quee  in  canone  leguntur,  Simili  modo,  post- 
quam  coenatum  est,  usque  ad  illa  :  Hic  est 
enim,  etc. ,  non  esse  de  necessitate  sacra- 
menti ;  nam  quaedam  sunt  verba  Evangelistae, 
de  quibus  disputat.  19  dictum  est;  illa  vero, 
quse  sunt  Christi,  scilicet,  Accipite  et  bibite, 
eamdem  rationem  habent,  quam  similia,  quee 
dicuntur  circa  corpus;  de  quibus  disputatione 
prsecedente  diximus.  Alterum  est,  particu- 
lam  enim,  non  esse  de  essentia,  quamvis  Mat- 
theeus  referat  Christum  illam  dixisse,  propter 

easdem  rationes  tractatas  disputatione  pras- 
cedente.  Ultimum  denique  est,  illud  verbum  : 
Hocfacite,  sive  :  Hxc  quotiescumque  feceriiis, 
in  mei,  etc.  Et  omnia,  quae  postea  sequuntur, 
non  esse  essentialia,  ut  satis  etiam  constat  ex 
dictis.  Tria  ergo  alia  explicanda  supersunt. 
Primo,  quse  verba  sint  essentialia.  Deinde, 
quee  sit  eorum  ratio.  Tertio  quare  illis  ad- 
juncla  sint  aliqua  non  essentialia. 

SECTIO  I. 

Utrum  Iraec  sola  verba,  Hic  est  calix  sanguinis  mei, 
vel ,  hic  est  sanguis  meus,  sint  de  essentia  hujus 
sacrarnenti. 

1.  Quod  haec  sint  essentialia,  certa  fides 
est;  est  enim  eadem  de  his  ratio,  quae  de  illis  : 
Hoc  est  enim  corpus  meum,  quia  significant 
conversioneni  vini  in  sanguinem ,  quod  am- 
plius  explicabitur  sect.  seq. ;  prsesens  ergo 
controversia  est  de  verbis  sequentibus  :  Novi 
et  seterni  Testamenti,  mysterium  fidei,  quipro 
vobis  et  pro  multis  effuncletur  in  remissiouem 
peccatorum. 

2.  Prima  sententia.  —  De  quibus  prima 
senlentia  est,  heec  omnia  esse  de  substantia 
et  essentia  hujus  sacramenti.  Haec  est  opinio 
D.  Thom.,  ut  explicuimus:  et  ita  eam  inter- 
pretantur  et  defendunt  Capreol. ,  dist.  8, 
qusest.  1 ,  art.  3,  ad  argum.  contra  4  conclus.; 
Palud.,  qucest.  3;Herva3us,  dist.  10,  qutest.  2; 
Anton.,  3  part.,  tit.  13,  cap.  15,  §  4;  Sylvest., 
verbo  Eucharist.  1,  qusest.  6;  Armil.,  verbo 
Eucharist.,  num.  14;  Viguer.,  in  Inst.,  c.  16; 
Petr.  Soto,  lect.  2  de  Euchar.,  ubi  hanc  dicit 
esse  certam  sententiam  et  tutam  ;  eamdem 
tenet  Gerson,  Alphab.  26,  in  fine;  et  insi- 
nuatur  ab  Innocent.,  lib.  4  de  hoc  myster., 
cap.  5,  dicente,  Ecclesiam  accepisse  ab 
Apostolis  hanc  verborum  formam,  Apostolos 
autem  a  Christo.  Fundamenta  pro  hac  sen- 
tentia  tria  insinuantur  a  D.  Thom.  Primum 
est,  quia,  Luc.  22,  haec  posteriora  verba  in- 
terponuntur  prioribus;  sic  enim  dicitur  :  Hic 
calix  novum  Testamentum  est  in  meo  san- 
guine;  ergosignum  est,  omnia  esse  essentialia. 
Secundum  est  ex  consuetudine  Ecclesise, 
quia,  scilicet,  sacerdos  eodem  ritu  et  modo, 
tenendo  calicem  in  manibus ,  haec  omnia 
verba  profert,  et  ideo  omnia  eisdem  cha- 
racteribus  singulariter  describuntur.  Cui  ad- 
jungi  potest,  quod  in  Concil.  Florent.,  in 
decreto  Eugenii,  in  fine,  omnia  illa  verba  po- 
nuntur  in  forma  sanguinis,  ut  refert  Barth. 
Miranda,  in  sua  Summa  (intomis  enim  Conci- 


liorum  non  inveniuntur  tres  clausulse,  quas 
ibi  Miranda  addit,  nescio  ex  quo  codice) ; 
Concil.  item  Coloniens.,  part.  7,  cap.  14,  et  in 
Enchirid.  ChrisHan.  instit.,  titul.  de  sacram. 
Euch.,  omnia  heec  verba  posuit  in  forma,  et 
subjunxit  :  Reliqua,  quse  dicuntur,  vel  ad 
usum  sacramenti  pertinent,  vel  laudes,  vel 
gratiarum  actiones  sunt,  vel  certe  obsecra- 
tiones ,  et  fidelium  petitiones ;  tam  autem 
apertus  est  Christi  sermo,  quo  hoc  sacramen- 
tum  conficitur,  ut  plane  insani  sint,  qui  eum 
depravare  contendunt.  Sentit  ergo,  illa  verba 
esse  essenlialia,  ac  omnibus  iis  confici  sacra- 
mentum.  Ac  denique  in  Catech.  Pii  V  omnia 
illa  verba  dicuntur  esse  forma  hujus  sacra- 
menti.Unde  ejusdem  Pii  Vopera,  commenla- 
rius  Cajetani  circa  hunc  articulum,  in  quo 
D.  Thom.  opinionem  deserebat ,  expunctus 
est. 

3.  Prsedicta  opinio  est  valde  probabilis.  — 
Tertio  insinuat  D.  Thom.  rationem,  quia  tota 
illa  est  una  integra  propositio,  et  omnia  illa 
verba  :  Novi  et  seterni  Testamenti,  etc,  sunt 
determinatio  prsedicati;  et  ideo,  donec  illa 
omnia  finiantur,  non  est  absoluta  propositio; 
ergo  omnia  illa  pertinent  ad  integritatem 
ejusdem  locutionis;  sunt  ergo  de  essentia.  Et 
confirmatur  primo,  quia  illa  verba  determi- 
nant  sacramentalem  significationem ;  nam  , 
quia  hocsacramentum  est  repraesentatio  pas- 
sionis  Christi ,  debuit  hoc  exprimi  in  forma  ; 
et  ideo  oportuit  illam  determinationem  in 
forma  ponere ;  magis  autem  adhibita  esv  in 
forma  sanguinis ,  quam  corporis,  quia  et  in 
passione  sanguis  est  separatus  a  corpore, 
et  in  consecratione  sanguinis  separata  a  con- 
secratione  corporis  consummatur  haec  reprse- 
sentatio.  Confirmatur  secundo,  quia  per  illam 
determinationem ,  qui  pro  vobis  effundetur, 
significatur  esse  sacrificium,  quod  in  conse- 
cratione  sanguinis  perficitur;  est  ergo  illa 
determinatio  essentialis.  Et  hseo  opinio  est 
valde  probabilis,  et  magnse  auctoritatis,  cui 
Scot.,  dist.  8,  qusest.  2,  art.  2,  contradicere 
non  est  ausus,  sed  rem  dubiam  reliquit, 
quanquam  eo  loco  multa  etiam,  quee  certa 
sunt,  in  dubium  revocet;  et  eodem  modo  du- 
bitant  Gabriel,  dist.  9,  quaest.  3,  et  lect.  53 
in  can.;  Angel.  et  Rossel.,  Euchar.  1;  et  Nico- 
laus  de  Nirce,  tract.  6  de  Eucharist.,  quaest.  1 . 

4.  Secunda  sententia.  —  Evasio.  —  Im- 
pugnatur.  —  Secunda  opinio  principalis  et 
extreme  contraria.  est,  sola  illa  verba  :  Hic 
est  sanguis  meus ,  vel  aequivalentia  esse  essen- 
tialia,  substantialia,  ac  necessaria,  alque  adeo 

in  solis  illis  esse  vim  effectricem  hujus  sacra- 
menti.  Heec  est  communior  antiquorum  Scho- 
lasticorum  cum  Magistro  in  3,  dist.  8;  Bona- 
vent.,  2part.,  art.  1,  qusest.  2,  ad  1;  Major., 
quaest.  unica;  Aliaco,  queest.  5;  Aureol.,  apud 
Capreol.  ibi;  Carthus.,  queest.  2,  licet  cum 
formidine,  et  eodem  modo  Marsil.,  qusest.  6, 
art.  1;  Alens.,  queest.  33,  membr.  4,  art.  1 
et  3,  ad3;  Henric,  Quodlib.  9,qua3st.  10; 
Albert.,  lib.  de  Sacrific.  Miss.,  cap.  ultim., 
quem  refert  Gabriel  supra ;  Cajetan.  hic; 
Victor.,  in  Summa,  num.  74,  qui  dicit,  illa 
posteriora  verba  esse  de  perfectione  formoa, 
sicut  pronomen  Ego,  in  forma  baplismi ;  et 
in  hanc  sentenliam  inclinat  Innocent.,  lib.  4, 
cap.  6  et  47,  dum  ait  sacerdotem  his  verbis 
conficere  :  Hoc  est  corpus  meum,  Hic  est  san- 
guis  meus.  Probatur  primo  heec  sententia  ex 
Scriptura,  quia,  ut  in  superioribus  saepe  dic- 
tum  est,  verisimile  est,  Evangelistas  retulisse 
omnia  verba  essentialia  ad  consecrationem , 
tam  in  forma  sanguinis,  quam  corporis;  sed 
singuli  Evangelistee  omittunt  aliqua  ex  pree- 
dictis  verbis;  et  queeclam  in  nullo  eorum 
reperiuntur;  ergo  non  sunt  de  necessitate  sa- 
cramenti.  Major  constat,  quia  singuli  Evange- 
listas  narrant  factum  et  institutionem  Christi, 
et  unusquisque  eorum  subdit ,  Christum 
dixisse  :  Hoc  facite  in  meam  commemora- 
tionem;  necessarium  ergo  videtur,  ut  singuli 
narrent  institutionem ,  saltem  quoad  essen- 
tialia ;  constat  autem,  omnes  omisisse  parti- 
culam,  mysterium  fidei,  et  seterni.  Mattheeus 
itemetLucas  particulam, provobis,  omiserunt; 
Marcus,  in  remissionem  peccatorum.  Paulus 
denique  ex  omnibus  illis  verbis  solum  illud, 
novi  Testamenti ,  retinet ,  reliqua  ,  praeter- 
mittit.  Unde  haec  ratio  de  omnibus  illis  verbis 
procedit,  praeterquam  de  illo ,  novi  Testa- 
menti,  quocl  a  nullo  praetermissum  est;  tamen 
a  paritate  rationis  sumi  potest  argumentum; 
quia  illud  verbum  non  magis  significat  sub- 
stantiam  sacramenti ,  quam  reliqua,  sed 
significat  potius  effectum,  vel  usum.  Ad  hoc 
argumentum  respondet  D.  Thom.  hic,  et 
Scholastici ,  Evangelistas  non  assumpsisse 
onus  tradendi  formas  substantiales  sacra- 
mentorum,  sed  solum  narrandi  et  texendi 
historiam,  et  ideo  non  esse  necessarium,  ut 
omnium  verborum  essentialium  mentionem 
fecerint.  Sed  profecto  non  videtur  hoc  satis- 
facere,  quia,  licet  verum  sit,  primario  vo- 
luisse  narrare  historiam,  tamen,  cum  ipsa 
historia  contineat  sacramenti  institutionem, 
et  praeceplum  celebrandi  illud,  cumque  ipsi 


mentionem  faciant  illius  praecepti,  Hoc  facite, 
credibilius  est,  integre,  sallem  quoad  essen- 
tialia  ,  narrasse  quid  facicndum  sit;  quod 
satis  videtur  insinuare  Paulus  illis  verbis  : 
Ego  enim  accepi  a  Domino,  quod  et  tradidi 
vobis.  Dices,  hac  ratione  posse  concludi,  illam 
parliculam,  calix,  non  esse  de  essentia,  quia 
Marcus  illius  non  meminit,  secl  tantum  clixit : 
Hic  est  sanguis  meus.  Respondeo,  verum  esse, 
illam  materialiter  sumptam  non  esse  necessa- 
riam,  sed  solum  quoad  sensum;  unde,  quia 
in  re  idem  est,  sanguis,  et,  calix  sanguinis, 
quiclquid  horum  dicatur,  sufficit,  quantum 
ad  sacramenti  necessitatem  pertinet;  et  icleo 
Evangelistae  utroque  modo  hoc  referunt,  ita 
ut  incertum  esse  videatur,  quomoclo  Christus 
sit  locutus. 

5.  Clemens.  —  Secundum  et  urgentissimum 
argumentum  pro  hac  sententia  sumitur  ex 
Ecclesiae  consuetucline,  et  auctoritate;  quan- 
quam  enim  Ecclesia  Romana  omnia  illa  verba 
eodem  tenore  proponat,  quia  in  eis  contineri 
formam  certissimum  est,  tamen  inde  non  fit, 
Ecclesiam  Romanam  sentire  illa  omnia  esse 
de  necessitate  formee ;  nam  particula,  enim, 
eodem  modo  proponitur,  et  profertur,  cum 
tamen  certissimum  sit,  non  esse  de  substantia 
formae.  Sed,  quod  caput  est,  omnes  litur- 
giae  antiquee  Graecorum  omittunt  particulam 
seterni,  et,  mysterium  fidei,  ut  videre  licet  in 
Jacobo,  Basilio,  et  Chrysost.,  eteamdem  par- 
ticulam,  mysterium  fidei,  omittit  Concilium 
Coloniense,  part.  7,  cap.  14.  ^Ethiopes  vero 
in  sua  missa,  cujus  auctor  dicitur  fuisse  Mat- 
thaeus,  hac  forma  utuntur  :  Hic  est  calix  san- 
guinis  mei,  qui  pro  vobis  effundetur,  et  pro 
redemptione  multorum;  in  qua,  preeter  duas 
dictas  particulas  omiltitur  etiam ,  novi  Tes- 
tamenti.  Preeterea  apud  Clementem,  lib.  8 
Constit.,  cap.  12,  alias17,  habenturhaecverba 
notanda  :  Inquanocte  tradebatur,  cum  acce- 
pisset panem  sanctis  manibus  suis,  suslulisset- 
que  oculos  ad  te  Deum  suum  ac  Patrem,  ac 
fregisset,  dedit  discipulis  suis,  dicens :  Hoc  est 
mysterium  novi  Testamenti,  accipite  ex  eo,  et 
comedite ,  hoc  est  corpus  meum ,  quod  pro 
multis  frangitur  in  remissionem  peccatorum. 
Similiter  et  calicem,  dicens  :  Bibite  ex  eo 
omnes,  hic  est  sanguis  meus,  qui  pro  multis 
effundetur  in  remissionem  peccatorum.  Ex 
quo  contextu  imprimis  colligitur,  verba  illa  , 
mysterium  fidei,  et,  novi  Testamenti,  non  esse 
partem  alicujus  formae,  sed  prseambula,  sicut 
illa  :  Accipite  et  comedite.  Deinde  colligitur 
illa   verba ,  qui  pro   vobis  effundetur,   non 

magis  esse  necessaria  in  forma  sanguinis, 
quam  illa,  quod  pro  vobis  tradetur,  sint  ne- 
cessaria  in  forma  corporis.  Ad  haec  respondet 
Capreol.,  Deum  dispensasse  cum  illis  Eccle- 
siis,  in  quibus  illae  particulse  omissse  sunt. 
Sed  hoc,  qua  facilitate  dicitur,  eadem  reji- 
ciendum  est;  est  enim  voluntarium,  atque 
ridiculum;  nullum  enim  fundamentum  habet, 
neque  unquam  talis  dispensatio  visa  est, 
quee  essentialem  ritum  sacramenti  in  di- 
versis  Ecclesiis  mutet;  alioqui  melius  dicere- 
tur  a  principio  fuisse  diversas  formas  diversis 
Ecclesiis  traditas ,  quod  tamen  absurdissi- 
mum  esset  et  erroneum.  Paludanus  igitur 
aliter  respondet,  in  omnibus  his  liturgiis  et 
Ecclesiis  formas  esse  insufficientes ;  unde 
concedit,  Graecos  illis  solis  utentes  non  confi- 
cere.  Sed  est  plusquam  temeraria  sententia, 
contra  universalem  traditionem ,  quse  illas 
liturgias  recipit  et  probat,  ut  videre  est  in 
sexta  Synodo.  Deinde ,  ille  fuisset  intolera- 
bilis  error  in  magna  parle  universalis  Eccle- 
siaa,  quem  Ecclesia  Romana  minime  permit- 
tere  debuisset;  nunquam  autem  Ecclesia 
Romana  reprehendit,  vel  notavit  Grascos  de 
hoc  errore.  Quin  potius  in  Concilio  Floren- 
tino,  sess.  ultim.,  in  fine,  aperte  supponitur, 
Greecos  rite  conficere  corpus  et  sanguinem 
Domini,  formis,  quibus  ipsi  utuntur,  et  ab  eis 
solum  queeritur,  cur  post  illas  formas  addant 
orationes,  quibus  videntur  consecrationem 
postulare,  Greecique  responderunt,  se  firmiter 
credere,  illis  verbis  confici  sacramentum, 
quod  Latinis  summe  placuit;  neque  ullam 
aliam  controversiam  de  forma  habuerunt  cum 
Greecis,  sed  solum  circa  materiam  de  azymo 
et  de  mistione  aquee.  Propter  quod  Eugenius 
in  litteris  unionis  nulla  verba  posuit,  sed 
generatim  dixit,  hoc  sacramentum  confici 
verbis  Salvatoris.  Et  confirmatur  tandem, 
quia  ex  usu  Ecclesiae  Latinae  omittentis  iu 
forma  corporis  particulam  illam,  quod  pro 
vobis  tradetur,  recte  concludimus,  illam  par- 
ticulam  non  esse  de  essentia ;  ergo  similiter 
ex  usu  aliarum  Ecclesiarum  ab  Ecclesia 
Romana  tolerato,  si  non  eequali,  magna  sal- 
tem  certitudine,  censendum  est  illa  verba, 
qua3  a  multis  Ecclesiis  omittuntur  in  forma 
sanguinis,  non  esse  de  essentia,  sed  sola  illa, 
quae  ab  omnibus  Ecclesiis  proferuntur. 

6.  Patres.  —  Tertio  argumentari  possu- 
mus  Patrum  auctoritate.  Ambrosius,  4  de  Sa- 
cramentis,  cap.  5,  tantum  ponit  heec  verba, 
Acdpite  et  bibite,  hic  est  enim  sanguis  meus. 
Eusebius  Emissen.,  in  cap.  Quia  corpus,  de 

Consecr.,  dist.  2,  dicit,  Christum  convertisse 
vinum  in  sanguinem  suum,  dicendo,  Hic  est 
sanguis  meus.  Cyprianus,  serm.  de  Ccena  Do- 
mini  :  Ex  quo  a  Domino  dictum  est,  Hoc 
facite  in  meam  commemorationem ,  Hxc  est 
caro  mea,  Hic  est  sanguis  meus,  quotiescum- 
que  his  verbis,  et  hac  fide  actum  est,  panis 
iste,  et  calix  benedictione  solemni  sacratus, 
ad  totius  hominis  vitam  salutemque  proficit. 
Similiter  Justinus,  Apolog.  2,  in  fine,  sicut 
ponit  sola  illa  verba,  Hoc  est  corpus  meum, 
ita  et  illa  sola,  Hic  est  sanguis  meus.  Chry- 
sostomus  autem,  homilia  de  Proditione  Judee, 
in  consecratione  corporis  horum  meminit  ver- 
borum  :  Hoc  est  corpus  meum,  quod  pro  vobis 
tradetur.  Et  similiter  in  consecratione  san- 
guinis  tantum  dicit  :  Hic  est  sanguis  meus, 
qui  pro  vobis  effundetur,  satis  indicans,  non 
magis  necessariam  esse  determinationem  in 
una  forma,  quam  in  alia;  unde  inferius  vim 
facit  in  solis  illis  verbis  :  Hoc  est  corpus 
meum,  Hic  est  sanguis  meus.  Et  eodem  modo 
procedit  Damascen.,  lib.  4,  cap.  15,  ubi  prius 
dixit,  Christum  consecrasse,  dicendo  :  Hoc  est 
corpus  meum,  quod  pro  vobis  frangitur ;  hic 
est  sanguis  meus,  qui  pro  vobis  effunditur; 
postea  vero  indicans,  quee  sunt  verba  essen- 
tialia,  inquit  :  Sicut  Deus,  dicendo,  Fiat  lux, 
fecit  lucem,  ita  dicendo,  Hoc  est  corpus 
meum,  et,  hic  est  sanguis  meus ,  perfecit  hoc 
sacramentum;  et  quoniam  dixit,  Hoc  facite, 
omnipotente  ejus  pnscepto,  donec  ipse  veniat, 
efficitur. 

7.  Quarto  argumentor  ratione,  quae,  licet 
ex  se  sola  non  sufficiat  in  re,  quae  ex  divina 
institutione  et  voluntate  pendet,  tamen,  sup- 
posita  sufficiente  auctoritate  allata,  magnum 
pondus  habere  potest.  Praecipua  ergo  ratio 
sit,  quia  verba  sacramentorum  efficiunt  quod 
significant;  sed  heec  verba  sola,  Hic  est  san- 
guis  meus,  vel,  hic  est  calix  sanguinis  mei, 
significant  conversionem ;  ergo  illam  efficiunt ; 
ergo  illa  sola  sunt  essentialia.  Et  confirmatur, 
quia  in  primo  instante,  quo  heec  verba  absol- 
vuntur,  constituunt  proposilionem  integram, 
et  non  possunt  esse  falsa,  neque  quando  a 
Christo  prolata  sunt,  neque  quando  in  per- 
sona  ejus  rite  proferuntur;  ergo  in  primo 
instante  efficiunt;  ergo,  quidquid  postea  pro- 
fertur,  non  est  essentiale,  cum  non  sit  neces- 
sarium  ad  veritatem  sacramenti.  Responderi 
poterit,  verba  sacramentorum  efficere  sacra- 
mentaliter,  et  prout  instituta  sunt ;  verba  au- 
tem  hujus  formae  non  esse  instituta  ad  signi- 
ficandam  conversionem  in  sanguinem  Christi 

absolute,  sed  ut  effusum,  aut  confirmantem 
novum  Testamentum;  et  ideo  donec  completa 
est  tota  heec  significatio,  nihil  efficere.  Unde 
ad  confirmationem  consequenter  dicetur, 
verba  illa,  Hic  est  calix  sanguinis  mei,  ut  in 
hac  forma  proferuntur,  non  continere  propo- 
sitionem  integram,  sed  inchoatam;  quia  om- 
nia ,  quee  sequuntur,  sunt  determinatio  et 
pars  preedicati;  et  ideo,  donec  consummetur 
proposilio ,  non  esse  significationem  veram, 
nec  falsam ;  sicut  in  forma  baptismi,  licet 
quis  dicat,  Ego  te  baptizo,  nondum  signifi- 
cabit  verum  aut  falsum  sacramentaliter,  do- 
nec  perficiat  formam,  et  dicat  :  In  nomine 
Patris,  et  Filii,  et  Spiritus  Sancti,  quia  to- 
tum  hoc  est  pars  illius  propositionis  sacra- 
mentalis.  Et  confirmatur  tota  hsec  responsio, 
quia  non  repugnabat ,  Ghristum  instituere 
hanc  formam  hoc  modo ,  ut  per  se  notum 
videtur;  et,  si  tunc  objiceretur  ratio  facta, 
necessario  solvenda  esset  prsedicto  modo; 
ergo  signum  est,  non  esse  efficacem. 

8.  Sed  ad  hasc  omnia  jam  dictum  est,  rem, 
quse  pendet  ex  sola  Christi  institutione,  non 
posse  sola  ratione  convinci,  neque  in  hoc 
sensu  afferri  rationem  prsedictam ;  sed  solum 
ut  conjecturam,  et  congruentiam ;  nam  in  sa- 
cramentis,  verba,  qupe  sufficienter  significant 
effectum  proprium,  ac  primarium,  solent 
etiam  institui  ut  sufficientia  ad  talem  effec- 
tum  efficiendum,  constituendumque  sacra- 
mentum;  quod  si  interdum  fit  aliqua  additio, 
est  propter  aliquam  specialem  causam;  ut  in 
forma  baptismi,  et  confirmationis,  additur 
invocatio  Trinitatis,  quia  sunt  janua,  et  pro- 
fessio  fidei;  hic  autem  illa  verba  sufficienter 
significant  effectum,  et  nulla  est  ratio  suffi- 
ciens,  ut  fieret  illa  additio  tanquam  necessaria 
ad  veritatem  sacramenti,  ut  patet,  quia  illa 
verba ,  novi  et  seterni  Testamenti,  significant 
aliquid  accidentarium,  et  extrinsecum,  quod 
consequenter  se  habet,  et  non  fit  proprie  per 
illa  verba;  ergo  non  sunt  hsec  essentialia. 
Simili  enim  ratione  probavit  D.  Thom.  supra, 
illa  verba,  Accipite  et  comedite,  non  esse  de 
essentia,  quia  significant  usum,  qui  est  poste- 
rior,  et  extrinsecus.  Et  idem  fere  argumen- 
tum  fieri  potest  cle  illis  verbis,  qui  pro  vobis 
effundetur.  Sed  de  illis  prseterea  est  speciale 
argumentum,  quia  illa,  ut  supra  dixi ,  non 
dicuntur  formaliter  a  sacerdote,  sed  referun- 
tur  materialiter.  Alias  enim  non  essent  vera, 
quia  jam  nunc  non  est  effundendus  sanguis  ; 
verba  autem  forma3  essentialia  dicuntursigni- 
ficative  et  formaliter  a  sacerdote.  Quod  si 


dicantur  proferri  formaliter,  et  intelligi  de 
effusione  sacramenlali ,  pra3terquam  quod 
sensus  non  est  ita  proprius,  redit  argumen- 
tum  factum,  quod  hoc  modo  non  significant, 
nisi  usum  vel  effectum,  quem  sacramentum 
confert  suscipienti,  quce  sunt  extrinseca. 

9.  Tandem,  non  videtur  contemnenda  illa 
conjectura,  quia  in  forma  corporis,  determi- 
natio  illa,  quodpro  vobis  tradetur,  non  est  de 
substantia  formse,  vel  quia  sumitur  materia- 
liter,  vel  quia  non  significat  de  novo  aliquid 
substantiale,  sed  solum  usum,  vel  effectum ; 
ergo  idem  erit  in  forma  sanguinis,  quia  re- 
vera  in  illo  verbo,  Hic  est  sanguis  meus,  in- 
cluditur,  quod  ille  sit  sanguis  novi  Testa- 
menti,  et  effusus  in  remissionem  peccatorum; 
ergo,  quidquid  postea  additur,  non  est  sub- 
stantiale,  propter  easdem  causas. 

4  0.  Tertia  sententia.  —  Rejicitur.  —  Prse- 
ter  has  opiniones  extremas,  invenio  tres  alias 
medias,  quae  licet  mea  sententia  parum  sint 
probabiles,  tamen,  ut  veritas  magis  constet, 
commemorandse  sunt.  Tertia  ergo  opinio  affir- 
mat,  prseter  illa  verba,  Hic  est  sanguis  meus, 
esse  essentiale  verbum  illud,  novi  Testamenti; 
non  vero  csetera  omnia.  Ita  sentit  Armacha- 
nus,  lib.  9  de  Quaestionibus  Armenorum,  cap. 
3  et  4,  et  aliqui  addiderunt  etiam  illud  ver- 
bum,  mysterium  fidei,  esse  de  essentia,  ut  re- 
ferunt  Marsilius,  qusest.  6,  art.  I,  2  parte 
illius ,  et  Gabriel ,  lect.  35  in  can.  Sed  hoc 
posterius .  non  video ,  quo  fundamento  niti 
possit,  cum  omnes  raliones  factae  pro  secunda 
sententia  seque  contra  hoc  procedant.  Opinio 
autem  Armachani  aliquo  modo  fundari  potest 
in  consensione  Evangelistarum  omnium,  et 
Pauli;  omnes  enim  illud  verbum  commemo- 
rant,  et  subjungunt,  Christum  dixisse,  Hoc 
facite.  Prseterea,  hic  magis  urget  argumen- 
tum  illud  D.  Thom.,  quod  Lucas  interponit 
illud  verbum  dicens  :  Hic  calixnovum  Testa- 
mentum  est  in  meo  sanguine.  Unde  Tertullia- 
nus,  Iib.  \  contra  Marcion.,  cap.  40,  cum 
dixisset,  Christum  corpus  suum  confecisse, 
dicendo,  Hoc  est  corpus  meum,  subdit :  Sic 
calicis  mentione  Testamentum  constituens  san- 
guine  suo  obsignavit.  Sed  heec  sententia  non 
loquitur  constanter,  nec  expedit  difficultates 
propositas  in  secunda ,  licet  unam  vel  alte- 
ram  evitet;  prsecipua  tamen  est,  quod  non 
omnes  Ecclesise,  aut  liturgiae  particulam  illam, 
novi  Testamenti,  adjungunt,  ut  vidimus;  se- 
clusa  autem  traditione  Ecclesise,  nulla  est 
ralio  sufficiens,  ob  quam  illa  particula  cen- 
seatur  essentialis;  nec  enim  satis  est,  quod 

omnes  Evangelistse  illius  meminerint,  quia 
non  omnia ,  quee  ipsi  narrant  dixisse  Chri- 
stum ,  sunt  de  essentia  ,  sed  illa  sola ,  quas 
proprium  sacramenti  effectum  significant,  et 
ex  usu  et  traditione  Ecclesise  colliguntur  esse 
essentialia.  Illud  autem  verbum,  novi  Testa- 
menti,  neque  pertinet  ad  significandum  effec- 
tum ,  neque  ex  communi  usu  et  consensu 
Ecclesise  constat  esse  essentiale. 

1 1 .  Quarta  sententia.  —  Rejicitur.  — 
Quarta  sententia  est  quorumdam,  qui  dixe- 
runt,  illa  verba  postrema,  Qui  pro  vobis,  et 
pro  multis  effundetur,  in  remissionem  pecca- 
torum,  esse  essentialia ;  verba  autem  inter- 
media  non  esse  essentialia ,  sed  proferri  ad 
explicandum  magis  mysterium  ;  scribi  autem, 
et  dici  eodem  tenore  et  ritu,  solum  quia  in- 
terponuntur  in  medio,  sicut  particula  enim. 
Quod  ergo  hsec  non  sint  essentialia ,  probat 
heec  opinio  argumentis  secundae  sententise. 
Quod  autem  postrema  verba  essentialia  sint, 
probat ,  quia  hoc  mysterium  est  sacrificium 
incruentum,  quod  est  commemoratio,  et  re- 
praesentatio  cruenti  sacrificii ;  ergo  de  neces- 
sitate  formae  illius  est,  quod  in  ea  fiat  ex- 
pressa  mentio  effusionis  sanguinis  Christi, 
quod  per  illam  particulam  fit;  et  ideo  omnes 
Evangelistse  illam  scribunt.  Sed  haec  etiam 
opinio  et  leve  habet  fundamentum,  et  incon- 
stanter  procedit,  quia  si  fundamenta  secun- 
dae  opinionis  efficaciter  probant  verba  inter- 
media  non  esse  essentialia,  idem  necessario 
concludunt  de  posterioribus  verbis  ;  eodem 
enim  modo  de  illis  procedunt,  prresertim 
illud,  quod  non  solum  Paulus  illa  omisit,  et 
Evangelistae  aliqua  prsetermittunt,  sed  etiani 
multse  Ecclesiae  sine  illis  consecrant,  ut  patet 
ex  liturgiis  supra  adductis,  et  ex  verbis  Cle- 
mentis,  et  ex  aliis  citatis.  Adde,  quod  si  ha3C 
verba  essent  essentialia ,  non  interposuisset 
Ecclesia  tot  verba  non  essentialia.  Neque  est 
simile  de  particula  enim,  quia  et  brevissima 
est;  et  ad  historiam  narrandam  necessaria. 
Preeterea,  cur  magis  heec  additio  seu  determi- 


natio  censenda  est  necessaria  in  sanguine, 
quam  in  corpore,  ut  supra  argumentabamur? 
Denique  nullus  Scholasticorum  hac  distinc- 
tione  usus  est,  affirmans ,  queedam  ex  his 
verbis  necessaria  esse,  et  non  alia. 

12.  Quinta  sententia.  —  Quinta  ergo  ogi- 
nio  est  quorumdam  recentium  Thomistarum, 
qui  convicti  argumentis  secundas  sententiae, 
concedunt,  nulla  esse  verba  essentialia,  ne- 
que  de  necessitate  simpliciter  hujus  sacra- 
menti,  praeter  illa,  Hic  est  sanguis  meus,  seu, 

Hic  est  calix  sanguinis  mei.  Nihilomiuus  ta- 
men  addunt,  verba  sequentia  esse  de  integri- 
tate  et  substantia  formse,  quia  ex  institutione 
Christi  omnia  dicenda  sunt,  ut  forma  sit  inte- 
gra,  et  quando  dicuntur,  ad  consecrationem 
concurrunt,  quaa  non  perficitur,  donec  illa 
omnia  absolvantur,  si  minister  debita  inten- 
tione  conficiat ,  intendendo  scilicet  agere , 
prout  Christus  instituit,  vel  fecit.  Non  sunt 
tamen  hsec  verba  simpliciter  necessaria,  quia, 
licet  non  proferantur,  et  minister  velit  solis 
aliis  conficere,  tenebit  consecratio,  quamvis 
male  faciet.  Quod  ita  declaratur,  quia,  quando 
omnia  illa  verba  proferuntur,  suntper  modum 
unius  integrae  propositionis,  cujus  veritas  non 
subsistit,  donec  tota  proferatur;  et  ideo  tunc 
omnia  sunt  de  integritate  formae;  et  effectus 
non  fit  usque  ad  ultimum  instans  prolationis 
omnium,  quia  usque  ad  illud  est  quasi  pen- 
dens,  et  suspensi  significati;  cujus  signum 
est,  quia  si  post  illa  verba,  Hic  est  calix  san- 
guinis  mei,  aliquis  adderet  hanc  determina- 
tionem,  pro  Angelis  effusi,  vel  quid  simile, 
redderetur  falsa  propositio,  et  nihil  confice- 
retur;  ergo  neque  est  absolutus  sensus,  ne- 
que  fit  effectus,  donec  absolvatur  tota  deler- 
minatio  preedicati.  At  vero,  quando  solum 
proferuntur  illa  verba  :  Hic  est  calix  sangui- 
nis  mei,  illa  perfecta  est  oratio,  cujus  sensus 
absolvitur  in  fine  ejus ;  et  ideo  tunc  fit  effec- 
tus;  atque  ita  fit,  ut  illa  forma  per  se  possit 
esse  sufficiens ;  et  consequenter,  ut  alia  verba 
non  sint  simpliciter  necessaria  et  essentialia, 
quamvis  substantialia  sint.  Quod  non  esse 
novum,  exemplis  declaratur.  Nam  particula 
enim,  et  particula  calix,  substantialis  est,  et 
tamen  non  est  simpliciter  necessaria.  Se- 
cundo,  ait  Soto,  dum  profertur  in  hac  forma 
pronomen  meum,  ultima  particula  potest  bre- 
viori  et  prolixiori  sono  proferri;  et  tamen, 
cum  prolixius  profertur,  totus  sonus  est  de 
substantia,  et  concurrit  ad  effectum,  licet  di- 
midia  pars  ejus  sufficeret  ad  essentiam.  Ter- 
tio,  in  forma  baptismi,  vel  poenitentise,  pro- 
nomen  Ego  non  est  de  essentia ;  et  tamen, 
cum  profertur,  de  substantia  est,  et  concurrit 
ad  effectum.  Quarto,  quando  baptismus  fit 
trina  mersione ,  omnes  sunt  de  substantia , 
licet  non  de  essentia.  Et  clarius  in  sacramento 
pcenitentia?,  confessio  unius  peccati  venialis 
esset  sufficiens  ad  essentiam  in  eo,  qui  non 
habet  conscientiam  mortalis,  et  tamen,  si  fiat 
confessio  plurium  venalium,  tota  erit  de 
substantia ,  et  integritate  sacramenti.  Hanc 
opinionem  sic   explicatam  defendunt  Soto , 

qui  potissimum  moti  sunt 
ut  non  viderentur  D.  Thom. 


Ledesma ,  et  alii 
ad  ita  dicendum, 
contradieere. 

13.  Rejicitur  prxdicta  opinio.  —  Sed  haec 
opinio  in  primis  aliena  est  a  mente  D.  Thom., 
ut  in  Comment.  ostendi;  et  ita  non  assequi- 
tur,  quod  intendit.  Secundo,  fingit  quid  no- 
vum  et  inauditum  in  formis  sacramentorum 
sine  ullo  fundamento,  ut  ex  responsione  ad 
ejus  fundamenta  patebit.   Tertio ,  si  verum 
est,  ut  revera  est  et  ipsi  fatentur,  illa  verba 
non  esse  de  essentia ,  neque  de  necessitate 
formas,   consequenter  etiam   dicendum   est, 
non  esse  ex  institutione  aut  prrecepto  Christi, 
ut  adjungantur,  vel  conjungantur  verbis  for- 
mse;  in  quo  auctores  prseclicti  non  loquuntur 
consequeuter.  Patet,  quia  Ecclesiarum  usus, 
et   auctoritas,   quee   docent ,    hsec  non  esse 
essentialia ,    docent ,    non   esse   prsecepta    a 
Christo ,   quia  jus  divinum   est  immutabile. 
Neque  est  credibile,  magnam  partem  Eccle- 
siaa,  et  gravissimos  Patres  ignorasse  hoc  jus 
divinum,  aut  Ecclesiam  Romanam  hunc  erro- 
rem  tolerasse.  Adde,  si  hoc  esset  divinum 
prseceptum,  gratis  negaretur  de  essentia  for- 
mee,  quia  in  nulla  forma  alicujus  sacramenti 
invenitur  aliquid  ex  prsecepto  Christi  adden- 
dum,  quod  non  sit  essentiale,  quia  non  aliter 
instituit  Christus  essentiam  sacramenti,  quam 
prsecipiendo,  ut  ita  fieret ;  ergo  non  dicuntur 
ha3c  verba  ex  preecepto  Christi ;  ergo  neque 
ex  institutione ;  quse  enim  hic  potest  esse  in- 
stitutio,  si  non  est  preeceptum?  Nisi  quis  for- 
tasse    dicat,    instituisse   Christum ,    ut    heec 
verba  dici  possint,  et  veluti  consilium  de- 
disse,  ut  dicantur,  quasi  ad  melius  esse,  quod 
est  gratis  dictum  et  sine  exemplo  aut  funda- 
mento;  neque  ad  rem  preesentem  pertinet, 
ut  ostendam.  Prreterea  hoc  modo  omnes  cee- 
remoniee  sacramentorum  ab  Ecclesia  insti- 
tutee  possunt  dici  ex  institutione  Christi,  quia 
Christus  instituit,  ut  possint  fieri,  et  est  me- 
lius.  Item,  cur  etiam  illa  additio ,  quod  pro 
vobis  tradetur ,  non   dicetur  ex  institutione 
Christi?  et  in  utraque  forma,  verba  illa  :  Acci- 
pite  et  comedite,ve\,  bibite,  et  sic  de  aliis?  ergo 
ratione  institutionis,  vel  preecepti  Christi,  non 
possunt  heec  verba  dici  de  substantia,  et  in- 
tegritate   formae.   Quarto ,   nec  ratione   effi- 
cientiee ,  quia,  si  verum   est,   Christum  nec 
instituisse,  nec  preecepisse,  ut  heec  verba  di- 
cerentur,  necessarium    est  dicere  (si  verba 
consecrationis  calicis  debita  intentione  profe- 
rantur)   illa   verba  nihil   efficere.   Probatur 
primo,  quia,  si  Christus  non  preecepit,  ut  illa 

XXI. 


verba  dicerentur,  neque  ea  instituit,  ut  sa- 
cramcntalia  ,  nullam  illis  contulit  virtutem 
agendi;  unde  ergo  habent  illam?  quia  verba 
non  possunt  habere  efficaciam,  nisi  ex  insti- 
tutione  Christi ;  neque  Ecclesia  potest  illam 
conferre ;  neque  credibile  est,  quod  efficacia 
verborum  ex  solo  usu  humano  pendeat;  nec 
denique  Christus  hanc  efficaciam  contulit , 
nisi  illis  verbis,  quee  ad  sacramentaliter  signi- 
ficandum  instituit. 

14.  Unde  argumentor  secundo,  quia  suppo- 

sita  Christi  institutione,   verba  sacramento- 

rum  agunt  per  modum  naturee;  et  ideo  agen- 

tes  de  sacramentis  in  genere  diximus,  non 

esse  in  potestate  ministri,  applicando  mate- 

riam  et  formam  sufficientem  cum  intentione 

sacramentum  conficiencli,   suspendere  effec- 

tum  sacramenti,  etiam  si  maxime  velit,  et  in- 

tendat  nihil  efficere  usque  ad  tale  tempus; 

ergo,  si  illa  verba  :  Hic  est  calix  sanguinis 

mei,  sunt  sufficientia,  et  cadunt  super  debi- 

tam  materiam,  debita  intentione,  non  potest 

voluntas  ministri,  aut  Ecclesiee  usus  impedire 

quin,  illis  finitis,  consecratio  perficiatur.  Ter- 

tio,  si  sola   adclitio   facta  post   preedicatum 

simplicis  propositionis  satis  est,  ut  dicamus 

effectum  non  fieri,  donec  additio  illa  finiatur, 

sequilur  primo,  Christum  Dominum  non  con- 

secrasse  corpus  illis  solis  verbis  :  Hoc  est  cor- 

pus  meum,  nec  commutasse  panem  in  corpus 

donec  absolvit  verba  sequentia ,    quocl  pro 

vobis   tradetur;   et    consequenter    sequitur, 

omnia  illa  esse  de  substantia  illius  consecra- 

tionis;  consequens  autem  videtur  satis  absur- 

dum ;  alias  Ecclesia  Latina  non  conficeret  eis- 

clem  verbis,  quibus  Christus,  neque  proferret 

omnia  substantialia  verba,  quee  ipse  protulit. 

Sequitur  etiam,  additionem  illam,  qua  utitur 

Ecclesia  Greeca,  esse  de  substantia  illius  for- 

mee,  et  de  ejus  integritate,  et  consequenter 

Ecclesiam  Latinam  habere  mutilam  formam 

corporis,  saltem  quoad  substantialem  integri- 

tatem  ejus,  quod  non  est  mediocre  absurdum. 

Dices,  non  sufficere,  quod  Christus  addiderit 

determinationem  aliquam,  sed,  quod  addide- 

rit  cum  intentione  suspendendi  significatio- 

nem,  et  effectionem  sacramentalem,  usque  ad 

finem  totius  prolationis,  et  hanc  intentionem 

habuisse  in  verbis  calicis,  non  autem  in  ver- 

bis  corporis.  Sed  quam  hoc  voluntarie,  et 

sine  fundamento  dicatur,  per  se  notum  est. 

Ac  preeterea,  si  ita  esset,  sine  causa  negaretur, 

omnia  illa  verba  esse  essentialia,  ac  simplici- 

ter  necessaria,  quia  si  Christus  ea  intentione 

ea  protulit,  aut  illis  confecit,  et  statim  subdi- 

dit  :  Hoc  facite,  quomodo  illa  verba  non  sunt 
essentialia,  et  de  necessitate  prsecepti  divini? 
Rursus,  quis  dicat,  Grsecos  aliis,  vel  paucio- 
ribus  verbis  consecrasse,  quam  Christum?  Ac 
denique  quis  credat,  Christum,  omnibus  illis 
verbi  consecrando,  omnia  instituisse,  et  omni- 
busdedisse  virtutemadefficiendam  consecra- 
tionem,  simulque  voluisse,  aut  permisisse,  ut 
pauciora  verbasufficerent,  cumhujus  rei  nul- 
lum  sit  exemplum,  nullum  testimonium,  nul- 
lave  ratio  sufficiens?Etconfirmatur,  nam  pari 
ratione  posset  quis  dicere,  quamvis  Christus 
instituerit  ad  baptizandum  illa  verba  :  Ego  te 
baptizo  in  nomine  Patris,  et  Filii,  et  Spiritus 
Sancti,  nihilominus,  si  aliquis  heec  sola  pro- 
ferat :  Ego  te  baptizo,  illa  sola  sufficere,  quia 
tunc  constituunt  integram  propositionem,  quse 
videtur  baptismi  effectum  significare.  Vel  e 
contrario  posset  alius  dicere,  in  forma  ab- 
solutionis,  esse  substantialem  illam  additio- 
nem  :  In  nomine  Patris,  et  Filii,  et  Spiritus 
Sancti,  quse  usu  communi  adhiberi  solet,  et 
non  perfici  effectum,  donec  illa  absolvatur, 
quia  est  quasi  suspensa  integra  significatio 
totius  propositionis.  Et  eadem  ratione,  posset 
quis  in  forma  calicis  addere  heec  verba  :  Hic 
est  sanguis  meus  infiniti  valoris,  vel  quid  si- 
mile,  et  dicam  non  fieri  consecrationem,  donec 
illa  determinatio  absolvatur,  et  ita  illa  verba 
dici  substantialia ;  quod  satis  absurdum  est. 
Quod  si  quis  dicat,  hsec  exempla  non  esse  si- 
milia,  quia  hujusmodi  additiones  non  sunt  ex 
verbis  Christi,  hoc  sane  nihil  refert,  quia 
verba  non  sunt  de  substantia  formse,  quia  sunt 
a  Christo  dicta ;  sed  quia  sunt  a  Chrislo  insti- 
tuta,  ut  per  ea  fiat  consecratio.  Deinde,  licet 
exempla  adducta  per  se  non  convincant,  sunt 
tamen  efficacia  ad  refellendum  fundamentum 
contrariee  sententise,  quia  omnis  determinatio 
prsedicati,  undecumque  sumpta  sit,  potest 
dici  suspendere  significationem  propositionis, 
et  mutare  veritatem  ejus.  Nam  si  quis  di- 
ceret  :  Hic  est  sanguis  veteris  Testamenti, 
aut,  Verbo  non  unitus ,  tota  propositio  falsa 
redderetur;  ergo,  si  hoc  satis  est  ad  suspen- 
dendam  efficaciam,  id  fiet,  etiam  si  additio 
sumpla  non  sit  ex  verbis  Christi ;  nullus  au- 
tem,  ut  existimo,  hoc  concedet,  alias  fieret 
effectus,  postquam  verba  Christi  omnino  non 
existunt,  per  aliquod  aliud  voluntarie  addi- 
tum. 

15.  Illa  verba,  Hic  est  calix  sanguinis  mei, 
vel  xquivalentia,  sunt  de  essentia  formse,  et 
de  substantia  ejus.  —  Quocirca  dicendum  est 
in  hac  qusestione  primo,  sola  illa  verba  :  Hic 


est  calix  sanguinis  mei,   vel  eequivalentia , 
esse  de  essentia ,  necessitate,  ac  substantia 
hujus  formse,  et  in  illis  solis  esse  totam  effi- 
caciam;  atque  adeo  in  ultimo  instante  prola- 
tionis    eorum    perfici    transubstantiationem 
vini.  Heec  omnia  convincunt  rationes  factse 
pro  secunda  sententia,  et  contra  tres  ultimas. 
Neque  fundamenta  primse  opinionis  nova  in- 
digent  solutione,  quia  ostensum   est,   neque 
ex  Scriptura  ,  neque  ex  Ecclesise  usu  aliud 
haberi.  Ratio  vero  sumpta  ex  determinatione 
prsedicati ,  qua  etiam  nitebatur  ultima  opi- 
nio,  manifestis  exemplis  rejecta  est,  eo  vel 
maxime,  quod  hujusmodi  additio  non  semper 
suspendit  significationem  aut  veritatem  pro- 
prie  prsecedentis  propositionis  simplicis,  sed 
interdum  est  per  modum  alterius  partis  for- 
maliter,  aut  virtute  componentis  unam  hypo- 
theticam  propositionem,  et  tunc  non  suspen- 
ditur  veritas  ;  et  hoc  sensu  intelligendum  est, 
dixisse  Christum  :  Hoc  est  corpus  meum,  et 
postea  subjunxisse ,  quod  pro   vobis   trade- 
tur,  simpliciter  affirmando  primum,  et  quasi 
copulando  secundunr,  et  idem  omnino  dicen- 
dum  est  de  verbis  calicis ,  quse  prout  nunc 
proferuntur  a  sacerdotibus,  minorem   diffi- 
cultatem  habent,   quia  illa  additio,  qui  pro 
vobis  effundetur,  solum  malerialiter  refertur, 
et  ideo  non  suspendit  veritatemformse  essen- 
tialis,  quse  formaliter  profertur.  Et  hoc  argu- 
mentum  etiam  probat  illa  verba  neque  esse 
essentialia ,  neque  substantialia ,  proprie  lo- 
quendo.  Neque  exempla,  quibus  ultima  opi- 
nio  utebatur  ad  distinguenda  verba  essen- 
tialia  a  substantialibus ,  sunt  ad  rem ;   nam 
pronomen  Ego  in  forma  baptismi  neque  es- 
sentiale   est,   neque   substantiale ,    teste   D. 
Thom.  supra,  qusest.  66,  art.  5,  ad  3.  Nomen 
autem  calicis ,  quatenus  concurrit  ad  signi- 
ficationem  essentialem,  essentiale  est,  neque 
potest  sine  illo  perfici  consecratio,  nisi  qua- 
tenus  mutari  potest    in    sequivalens ,    quod 
commune  est  omnium  formarum  verbis.  Se- 
cundum  autem   exemplum  Soti  non  est  ad 
rem ;   cum  primum    enim   perficitur  sensus 
formse ,    perficitur   etiam   consecratio ,  sive 
ultima  syllaba  brevius,  sive  diutius  protra- 
hatur,  et  idem  est  in  ablutione  baptismi ;  cum 
primum  enim  est  sufficiens  ablutio ,  si  forma 
integra  sit  prolata,  perficitur  sacramentum  , 
et  quidquid  postea  fit,  non  est  de  substantia 
sacramenti,  nisi  sit  qusestio  de  nomine.  Deni- 
que  exemplum  de  confessione  non  est  ad  rem, 
quia  materia  sacramenti  poenitentise  non  est 
definita  ad  hsec  vel  illa  peccata  ,  sed  est  sim- 

pliciter  confessio ,  vel  omnium  mortalium, 
quee  fuerint  in  conscientia  poenitentis,  vel  ve- 
nialium ,  quae  pcenitens  clavibus  subjicere 
voluerit;  et  ideo  quoad  hoc  definire  tantam 
vel  talem  materiam,  pendet  partim  ex  con- 
scientia ,  partim  ex  voluntale  poenitentis;  at 
vero  forma  sacramenti  est  certa,  et  definita 
ex  institutione  Ghristi. 

16.  Reliqua  verba,  qux  post pronomen,  mei, 
sequuntur,  sunt  cle  necessitate  prsecepti  Eccle- 
siastici.  —  Addo  vero  ultimo,  de  necessilate 
prsecepti  Ecclesiastici  esse,  preesertim  in  La- 
tina  Ecclesia,  ut  orania  illa  verba  proferantur 
in  consecratione  sanguinis.  Heec  est  communis 
sententia,  quee  probari  potest,  vel  quia  in  re 
aliquo  modo  dubia,  eligenda  est  via  certior, 
cum  sine  incommodo  possit  fieri;  vel  certe, 
quia  in  re  adeo  gravi,  Ecclesise  consuetudo  et 
traditio  habet  vim  prsecepti;  et  juxta  hanc 
assertionem  conantur  aliqui  exponere  D. 
Thom.,quodsolum  intellexerit,  illaverba  esse 
de  necessitate  prsecepti ,  et  quodammodo  de 
substantia  formee  non  formaliter,  sed  materia- 
liter,  quatenus  relative  proferuntur,  et  neces- 
saria  sunt  ad  narrandum  integre  verba 
Christi.  Sed  est  clura  expositio,  et  prseter 
mentem  D.  Thom.,  ut  in  commentario  articuli 
dixi.  Quocirca  non  existimo,  injuriam  fieri 
D.  Thom.,  si  propter  multarum  Ecclesiarum, 
et  liturgiarum  auctoritatem  ab  ejus  opinione 
discedamus,  quam  sine  dubio  ipse  mutasset, 
si  vel  prsedictas  liturgias,  vel  aiiarum  Eccle- 
siarum  usum  agnovisset.  Quod  enim  non 
agnoverit,  signum  est,  quod  nullam  earum 
mentionem  in  articulo  faciat.  Unde,  cum  aliis 
argumentis  utcumque  satisfaciat,  de  hoc  nihil 
dicit;  nec  invenio,  quid  probabiliter  respon- 
deri  posset. 

SECTIO  II. 

Utrum  haec  verba,  Hic  est  calix  sanguinis  mei,  sint 
essentialia  et  inimutabilia. 

\ .  Diximus  ,  hanc  formam  esse  simpliciter 
necessariam;  superest,  ut  singulorum  verbo- 
rum  ejus  rationem  et  immutabilitatem  expli- 
cemus.  Ex  hisautem  quinque  verbis  tria  sunt 
ejusdem  rationis  cum  similibus  verbis  conse- 
crationis  foraiae  panis,  scilicet,  pronomen 
hic,  quod ,  ut  supra  diximus,  potuisset  in 
neutro  poni,  quamvis  nuncpropterconsuetu- 
dinem  Ecclesise,  peccatum  esset  talem  muta- 
tionem  facere;  item  verbum  est,  etpronomen 
mei.  Hsec  igitur  explicata  sunt  ex  dictis  in 
prseced.  disputat. 


2.  Certum  est  posse  loco  horum  verborum, 
calix  sanguinis ,  poni  tantum  verbum,  sanguis. 
—  Solum  ergo  exponenda  sunt  illa  verba  : 
Calix  sanguinis.  Et  primo  dubium  non  est, 
quin  loco  illorum  poni  possitsola  vox  sanguis, 
in  recto,  dicendo  :  Hic  est  sanguis  meus , 
sicut  Matthseus  et  Marcus  dixerunt,  quia  his 
verbis  sufficientcr  significatur  conversio  vini 
in  sanguinem  ChHsti.  Et  in  sensu  aliis  sequi- 
valente,  ut  jam  dicam.  Quocirca  non  imme- 
rito  dubitari  potest,  cur  Ecclesia  Latina,  pree- 
termissis  verbisMattheeietMarci,  queeclariora 
erant,  et  sine  figuris  ac  metaphoris,  elegerit 
potius  uti  verbis  illis  obscuris,  ac  metapho- 
ram  continentibus.  Videtur  enim  melius  fuisse 
uti  verbis  propriis,  tum  propter  majorem 
claritatem,  et  uniformitatem  inter  utramque 
formam ;  tum.  ne  hinc  sumerent  occasionem 
hseretici  metaphorice  interpretancli  ceetera 
verba  harum  formarum.  Secl  imprimis  sufficit 
Romanee  Ecclesise  auctoritas,  ut  credamus , 
convenientissimum  fuisse,  uti  his  verbis ; 
cleinde  Paulus  et  Lucas  nomen  calicis  posue- 
runt,  et  verisimile  est,  Petrum  hujusmodi 
verba  Romanee  Ecclesiee  tradidisse.  Et  con- 
gruentia  adjungi  potest,  quia  illa  vox  proprie 
significat  sanguinem,  ut  potabilem,  et  ita  in 
voce  sanguinis,  nulla  est  metaphora,  et  ac- 
commodate  significatur,  prout  est  sub  altera 
specie  hujus  sacramenti.  Deinde  vox  calix, 
quamvis  metonymice  possit  exponi,  ut  acci- 
piatur  pro  re  contenta  in  calice,  ut  idem  sit, 
calix  sanguinis,  quod,  potus  sanguinis,  seu, 
sanguis  in  calice  contentus,  tamen  heec  accep- 
tio  tam  est  usitata  et  frequens,  ut  omnino 
clara  sit,  et  proprise  significationi  eequivaleat ; 
et  heec  est  communis  expositio  Theologorum, 
D.  Thom.  hic,  et  in  4,  d.  8;  ubi  Bonavent.,  2 
part.,  art.  1,  queest.  2;  Richarcl.,  art.  3, 
queest.  2,  ad  5;  Palud.,  qusest.  i;  Gabriel., 
lect.  52  in  can. ;  Anton.,  3  part.,  tit.  13, 
cap.  5,  §  4.  Gavendum  vero  est,  quod  aliqui 
dicunt,  calicem  quidem  sumi  metonymice 
pro  contento,  non  tamen  pro  sanguine,  sed 
pro  vino,  ut  sensus  sit  :  Hoc  est  vinum  san- 
guinis,  id  est,  quod  convertitur  in  sangui- 
nem.  Nam  hoc  modo  esset  impropria,  et  in 
rigore  falsa  locutio  in  termino  prolationis 
ejus  ;  esset  enim  affirmativa  propositio  de 
subjecto  non  supponente;  quia  tunc  non  est 
vinum,  quod  convertendum  est  in  sanguinem, 
sed  tantum  est  sanguis,  in  quem  conversum 
est  vinum.  Vel,  ut  esset  vera  locutio,  faten- 
dum  esset,  tunc  non  esse  factam  conversio- 
nem ,    quod    falsum   est.    Item ,    verba    in 

proprietate  sumpta  non  habent  illam  signi- 
ficationem,  sed  voluntarie  sic  exponuntur. 
Probabile  autem  est,  quod  dixit  Titelmanus 
in  expositione  Canonis,  calicem  proprie  sumi 
pro  vase  ipso,  ut  sensus  sit  :  Hoc  est  vas  san- 
guinis  mei,  id  est,  continens  meum  sangui- 
nem.  Quse  expositio  quoad  sensum  coincidit 
cum  prima  ,  illa  tamen  prima  est  magis  usi- 
tata,  et  accommodata  modo  loquendi.  Sicut 
cum  dixit  Christus :  Qui  dederit  calicem  aquse 
frigidse,  etc. ,  non  est  sensus,  qui  dederitvas 
continens  aquam ;  non  enim  oportet  dare 
ipsum  vas  ad  obtinendum  illud  praemium , 
sed  aquam  contentam  in  vase.  Addit  vero  D. 
Thom.,  quem  alii  sequuntur,  retentum  esse 
nomen  calicis  ad  metaphorice  significandam 
passionem,  quse  per  separatam  vini  conse- 
crationem  significatur;  quia  nomine  calicis 
solet  in  Scriptura  passio  significari,  ut  constat 
Matthaei  20,  et  Joannis  6  ;  quas  tamen  meta- 
phora  ita  intelligenda  est,  ut  non  excludatur 
alia  significatio  immediata,  et  quasi  propria, 
et  cum  illa  conjungatur. 

3.  Grave  peccatum  est  mutare  verba,  Hic 
est  calix,  etc,  in  hsec,  Hic  est  sanguis  meus , 
licet  nulla  sit  substantialis  mutatio.  —  Sed 
quseres,  an  nunc  liceat  mutare  illa  verba  : 
Hic  est  calix  sanguinis  mei,  in  haec,  Hic  est 
sanguis  meus ;  constat  enim,  hanc  non  esse 
mutationem  substantialem ,  tum  quia  multi 
Patres  eam  formam  tradunt;  tum  etiam  quia 
apertissime  significat  consecrationem ,  et  in 
re  eumdem  habet  sensum  ;  unde  videri  potest 
licita  hsec  mutatio,  tum  quia  fere  nulla  est; 
tum  etiam  quia  verisimile  est,  Christum 
fuisse  hac  forma  usum,  ut  ex  Matthseo  et 
Marco  colligi  potest.  Nihilominus  tamen  in 
Ecclesia  Latina  non  existimo,  posse  fieri  hanc 
mutationem  sine  gravi  peccato,  ut  Soto,  et 
alii  affirmant;  non  solum  propter  scandalum , 
sed  etiam  propter  Ecclesiae  consuetudinem  et 
traditionem  ,  a  qua  non  licet  in  re  tam  gravi 
discordare.  At  vero  si  in  Ecclesia  Grseca  ,  vel 
in  alia  regione  esset  consuetudo  utendi  illis 
verbis,  sine  ullo  peccato  posset  observari.  De 
Christi  autem  facto  non  satis  constat,  an  ipse 
usus  fuerit  uno,  vel  altero  dicendi  modo,  quia 
in  sacra  Scriptura  uterque  habetur.  Quan- 
quam  enim  ipse  alterutro  tantum  dicendi 
modo  usus  fuerit,  tamen  cum  idem  sit  sensus, 
salva  historiee  veritate,  potuit  lllius  factum 
utroque  modo  referri;  verisimile  autem  est, 
usum  fuisse  voce,  calicis,  quia  prseter  Lucam 
et  Paulum,  traditio  Apostolica  hoc  magis  in- 
dicat. 

4.  Dubium.  —  Solutio.  —  Tandem  quaeres : 
Quid  si  mutatio  fiat  in  illa  verba  Luc.  :  Hic 
est  calix  novum  Testamentum  in  sanguine 
meo,  vel,  ut  Paul.  dixit  :  Hic  calix  novum 
Testamentum  est  in  meo  sanguine?  Aliquibus 
enim  videtur  haec  mutatio  substantialis,  et  illa 
verba  non  sufficere,  quia  non  videntur  signi- 
ficare  conversionem,  neque  in  illis  videtur 
affirmari  de  hoc  contento  in  calice,  quod  sit 
sanguis  Christi,  sed  quod  sit  testamentum, 
quod  videtur  esse  quid  extrinsecum  et  meta- 
phoricum.  Nihilominus  censeo  verius  esse, 
illam  mutationem  non  esse  substantialem,  sed 
formam  a  Luca  et  Paulo  positam,  esse  in  ri- 
gore  sufficientem ,  quia,  ut  saspe  dixi,  verisi- 
milius  est,  quemlibet  Evangelistam,  et  Pau- 
lum,  retulisse  ritum  essentialem,  prsesertim 
cum  Paulus  dicat,  se  referre  traditionem, 
quam ,  qui  servaverit,  verum  sacramentum 
conficiet,  juxta  illud  :  Hoc  facite  in  meam 
commemorationem.  Item  quia,  revera,  sensus 
illorum  verborum  est  idem  in  substantia,  etsi 
aliquid  accidentarium  addatur;  affirmatur 
enim  in  illa  propositione,  hunc  calicem  esse 
sanguinem  Christi ,  quo  novum  Testamentum 
stabilitum  est,  et  confirmatum.  Addo  vero, 
grave  esse  peccatum  ,  illam  mutalionem  fa- 
cere,  tum  propter  rationes  nuper  factas;  tum 
propter  nonnullum  periculum;  tum  denique, 
quia  licet  Evangelista  ,  referendo  historiam , 
interponat  illam  particulam,  Testamentum, 
inter  essentialia  verba ,  quia  magis  refert 
moclo  historico ,  quam  rituali,  tamen  in  ritu 
sacrificandi  nonlicet  mutare  ordinem,  et  con- 
textum  verborum  essentialium,  quem  Eccle- 
sia  servat. 

SECTIO  III. 

Utrum  Ecclesia  convenienter  addiderit  huic  formee 
aliquas  particulas. 

\ .  Ratio  dubitandi  esse  potest,  quia  non 
omnia  illa  verba  habentur  in  Evangelio.  Item 
quia,  ut  diximus,non  omnia  sunt  essentialia  ; 
ergo  non  debuerunt  conjungi  cum  forma  es- 
sentiali,  et  praesertim  sub  eodem  tenore,  et 
ritu. 

2.  Omniaverba,  quse  in  calicis  consecratione 
profert  Ecclesia,  a  Christo  Domino  in  eadem 
consecratione  sunt  prolata.  —  Dicendum  vero 
est,  jSirimo,  omnia  illa  verba  esse  prolata  a 
Christo.  Hsec  est  communis  sententia,  etmihi 
certa,  etsi  illam  in  dubium  revocet  Palacius, 
dist.  8,  qusest.  1.  TenetD.  Thom.  hic;  Alens., 
4  part.,  quaest.  33,  art.  1;  Bonavent.,  Scot.? 

Palud.,  et  reliqui  Doctores,  dist.  8;  et  fere 
omnes  Theologi  citati  in  sect.  2  ;  Duranclus , 
lib.  4  Ration.,  cap.  41;  idem  significat,  licet 
non  expresse  affirmet,  Innocentius,  in  capit. 
Cum  Marthse,  de  Celebrat.  Missarum.  Ubi  in- 
quit,  licet  non  omnia  illa  verba  ab  Evange- 
listis  referantur,  referri  tamen  fere  omnia,  et 
ceelera  traditione  constare,  esse  dicta  a 
Christo.  Quod  etiam  confirmat  canon  Missae 
illis  verbis  :  Similiter  et  calicem,  postquam 
ccenavit,  dicens  :  Hic  est  calix,  etc,  ubi 
omnia  verba  subsequentia  referuntur,  utdicta 
a  Chrislo.  Hoc  igitur  certum  est.  An  vero 
dicta  fuerint  eo  ordine ,  quo  in  canone  profe- 
runtur,  non  est  certum,  quia  neque  scriptum 
est,  neque  traditum,  neque  oportet  ut  quse 
referuntur ,  eodem  ordine  gesta  sint.  Unde 
et  Evangelistee  in  ordine  referendi  heec  et 
alia  verba,  varii  sunt,  et  Clemens  Papa  loco 
supra  citato,  illo  ordine  indicat  fuisse  dicta; 
ergo  hoc  ad  veritatem  et  substantiam  myste- 
rii  non  refert. 

3.  Omnia  hsec  verba  sunt  convenienter  posita 
in  forma  consecrationis.  —  Dico  secundo,  illa 
omnia  verba  convenienter  fuisse  conjuncta  in 
forma  consecrationis.  Est  ctiam  certa  conclu- 
sio,  quee  primo  sufficienler  probatur  ex  usu 
Ecclesia?.  Secundo,  in  formis  aliorum  sacra- 
mentorum  interdum  aliquid  acljungitur,  ad 
majorem  ornatum,  vel  expressiorem  signifi- 
cationem;  ut  in  forma  ahsolutionis  adjungi 
solet  invocatio  Trinitatis,  et  similiter  in  forma 
extremee  unctionis  adduntur  aliquee  particu- 
lse.  Tertio,  quia  illa  omnia  sunt  verba  Christi, 
et  magis  explicant  effectum,  dignitatem,  et 
excellentiam  hujus  sacramenti,  et  sacrificii, 
ut  recte  hic  explicatD.  Thom.,  in  solutionibus 
argumentorum ,  et  Alensis  supra,  arliculo 
quarto.  Et  declaratur  breviter  discurrendo 
per  singula  verba. 

4.  Singulatim  explicantur  verba  addita 
formx  calicis.  —  Prima  ergo  particula  est  : 
Novi  et  scterni  Testamenti ;  quse  dupliciter 
exponi  potest.  Primo,  hunc  esse  sanguinem 
Christi,  quo  novum  Testamentum  firmatum 
est,  quia,  ut  dicitur  ad  Heb.  9  :  Neque  per 
sanguinem  hircorum  aut  vitulorum,  sed  per 
proprium  sanguinem  introivit  semel  in  Sancta, 
xterna  redemptione  inventa;  etideo  novi  Tes- 
tamenti  mediator  est;  ubi  enim  testamentum 
est,  mors  necesse  est,  intercedat  testatwis.  Se- 
cunda  expositio  colligitur  ex  eisdem  verbis 
Pauli;  Testamentum  enim  novum  dicitur  pro- 
missio  seternee  heereditatis,  juxta  illud  :  Novi 
Testamenti  mediator  est,  ut  repromissionem 


accipiant,  qui  vocati  sunt,  xternx  hxredita- 
tis.  Nam  in  Teslamenlo  veleri,  quatenus  tale 
erat,  pracipue  fiebant  temporales  promissio- 
nes;  in  novo  autem  factum  est  novum  quod- 
dam  promissionis  genus;  et  ideo  novum  Tes- 
tamenlum  dicitur,  quia  homines  interius  re- 
novat.  Dicitur  aulem  seternum,  et  quia  seterna 
bona  promittit,  et  quia  hoc  Testamentum  et 
sacrificium  sanguinis  Christi,  quo  firmatum 
est,  usque  acl  finem  sseculi  durabit;  neque  illi 
alia  lex ,  aut  sacrificii  genus  succedet;  et 
propterea  hic  sanguis  dicitur  esse  novi  Testa- 
menti,  quia  hoc  sacrificium  proprium  est 
novse  legis,  et  non  est  sanguis  hircorum,  aut 
vitulorum ,  sicut  erat  in  sacrificiis  veteris 
legis. 

5.  Secunda  particula  est,  Mysterium  fidei. 
In  qua  primum  indicatur,  hoc  sacramentum 
esse  unum  ex  mysteriis  fidei  maxime  recon- 
ditis  et  abditis,  in  quo  aliud  videtur,  aliud 
sub  speciebus  latet.  Unde  hsec  particula  acl- 
ditur  in  fine  consecrationis  tolius  sacramenti, 
ad  altitudinem  hujus  sacramenti  explican- 
dam;  vel  certe,  quia  in  consecratione  san- 
guinis  expressius  reprsesentatur  passio  Chri- 
sti,  quse  est  maximum  mysterium  a  seeculis 
abscondilum,  et  in  omnibus  veteribus  sacrifi- 
ciis  prsefiguratum ;  in  hoc  vero,  quoad  rem 
oblatam,  vere  ac  realiter  contentum,  quoad 
ipsam  vero  effusionem  sanguinis,  mirabiliter 
reprsesentatum. 

6.  Tertia  particula  est  :  Qui  pro  vobis,  et 
pro  multis  effundetur  in  remissionem  pecca- 
torum.  De  quibus  verbis  nonnulla  sunt  in  su- 
perioribus  dicta;  an,  scilicet  legendum  sifc 
effunditur,  vel  effundetur,  et  an  explicandum 
sit  cle  effusione  cruenta  in  passione,  vel  cle 
sacramentali.  Et  diximus,  proprium,  et  litte- 
ralem  sensum  esse  de  reali  effusione  facta  in 
passione ;  quo  posito,  difficiles  sunt  illee  par- 
ticulee  :  Qui  pro  vobis,  et  pro  multis.  Et  com- 
munis  expositio  esse  videtur,  per  illas  non 
explicari  sufficientiam,  sed  efficaciam  passio- 
nis  Christi;  et  ideo  dicitur  pro  vobis,  scilicet, 
qui  prsesentes  eslis,  ei  pro  multis,  id  est,  pro 
aliis  etiam  electis,  et  praedestinatis.  lta  expo- 
nunt  Paludanus,  Richardus,  et  alii,  et  habe- 
tur  hrec  expositio  in  Catechismo  Pii  V,  et 
ratio  acljungi  potest,  quia  hoc  sacrificium  in- 
cruentum  institutum  est  ad  applicandum  me- 
ritum  et  valorem  passionis  Christi ;  applicatio 
autem  magis  pertinet  ad  efficaciam,  quam 
ad  sufficientiam;  et  ideo  illa  potius  per  heec 
verba  significata  est.  Sed  contra  hoc  obstare 
potest,  quia,  si  illa  particula  pro  vobis  refer- 

tur  ad  prsesentes  Apostolos,  inter  eos  erat 
Judas  reprobus;  ergo  non  potest  significare 
efficaciam,  sed  sufficientiam.  Et  ideo  alii  ita 
concedunt,  quibus  favent  Chrysostomus ,  et 
Theophylactus,  dum  ita  exponunt,  pro  vobis, 
scilicet,  discipulis  meis,  qui  prsesentes  estis, 
et  pro  multis,  icl  est,  pro  aliis  omnibus;  nam 
omnes  etiam  multi  sunt.  Vel  aliter  cum  D. 
Thom.,  provobis,  id  est,  pro  sacerdotibus,  qui 
offerunt,  etpro  multis,  id  est,  pro  laicis  om- 
nibus,  pro  quibus  offertur.  Vel  aliter,  pro  vo- 
bis,  idest,  Judaus,  ex  quibus  Apostoli  erant, 
et  pro  multis,  id  est,  pro  gentibus,  ex  quibus 
majori  ex  parte  erat  Ecclesia  congreganda. 
Quse  omnes  expositiones  accoinmodari  pos- 
sunt,  sive  intelligamus,  hic  esse  sermonem 
de  effusione  sanguinis  Christi  quoad  suffi- 
cientiam ,  quod  est  valde  probabile;  sive, 
quoad  efficaciam  tantum ,  quod  frequentius 
Scholastici  docent.  Et  defendi  etiam  potest, 
dicendo,  pro  vobis,  non  supponere  pro  omni- 
bus  Apostolis  prsesenlibus ,  sed  pro  electis, 
quibus  revera  sanguis  Christi  profuturus 
erat. 

ARTICULUS  IV. 

Utrum  prsedictis  verbis  formarum  insit  aliqua  vis 
creata,  effectiva  consecrationis  (infra,  art.  5  corp.  Et 
4,  dist.  1,  qua^st.  1,  art.  4,  qusest.  2;  et  dist.  8,  q.  2, 
art.  3;  et  dist.  10,  in  expos.  lit.,  ad  6  et  8). 

1.  Ad  quartum  sic  proceditur.  Videtur , 
quod  prxdictis  verbis  formarum  non  insit  ali- 
qua  vis  creata,  effectiva  consecrationis.  Dicit 
enim  Damascenus  in  quarto  libro  (Orthod.  fid., 
cap.  14,  circa  med.)  :  Tota  viriute  Spiritus 
Sancti  fit  conversio  panis  in  corpus  Christi. 
Sed  virtus  Spiritus  Sancti  est  virtus  increata; 
ergo  nulla  virtute  creata  horum  verborum 
conficitur  hoc  sacramentum. 

2.  Prseterea,  opera  miraculosa  non  fiunt 
aliqua  virtute  creata,  sedsola  virtute  divina, 
ut  in prima  parte  habitum  est  (q.  110,  art.  4). 
Secl  conversio  panis  et  vini  in  corpus  et  san- 
guinem  Christi,  est  opus  non  minus  miraculo- 
sum,  quam  creatio  rerum,  vel  etiam  formatio 
corporis  Christi  in  utero  virginali,  quse  qui- 
dem  nulla  virtute  creata  fieri  potuerunt.  Ergo 
neque  hoc  sacramentum  consecratur  aliqua 
virtute  creata  dictorum  verborum. 

3.  Prseterea,  prsedicta  verba  (posita  in  art.  2 
et  3.  in  argum.  1),  non  sunt  simplicia,  sed  ex 
multis  composita,  nec  simul,  sed  successive 
proferuntur.  Conversio  autem  prsedicta,  ut 
supra  dictum  est  (qutest.  75,  art.  7),  fit  in 
instanti,  unde  oportet,  quod  fiat  per  simplicem 


virtutem.  Non  ergo  fit  per  virtutem  horum 
verborum. 

Sed  contra  est,  quod  Ambrosius  dicit  in 
libro  4  de  Sacramentis  (c.  4,  ante  med.,  t.  4) : 
Si  tanta  est  vis  in  sermone  Domini  Jesu,  ut 
inciperent  esse,  quse  non  erant,  quanto  magis 
operatorius  est,  ut  sint,  quse  erant,  et  in  aliud 
commutentur .  Et  sic  quod  erat  panis  ante  con- 
secrationem,  jam  corpus  Christi  est  post  con- 
secrationem ,  quia  sermo  Christi  in  aliud 
creaturam  mutat. 

Respondeo  dicendum,  quocl  quidam  dixerunt, 
nullam  virtutem  creatam  esse,  nec  in  prsedic- 
tis  verbis  (art.  2  et  3  positis,  in  argum.  1),  ad 
transubstantiationem  faciendam,  nec  etiam  in 
aliis  sacramentorum  formis,  vel  etiam  in  ipsis 
sacramentis  ad  inducendos  sacramentorum 
effectus.  Quod,  sicut  supra  habitum  est(q.  62, 
art.  1,  3,  4),  et  dictis  Sanctorum  repugnat,  et 
derogat  dignitati  sacramentorum  novse  legis. 
Unde,  cum  hoc  sacramentum  sit  prse,  cseteris 
dignius,  sicut  supra  dictum  est  (q.  65,  art.  3), 
consequens  est ,  quocl  in  verbis  formalibus 
hujus  sacramenti,  sit  qusedam  virtus  creata 
ad  conversionem  hujus  sacramenti  faciendam; 
instrumentalis  tamen,  sicut  et  in  aliis  sacra- 
mentis,  sicut  supra  dictum  est  (qusest.  62, 
art.  i  et  4).  Cum  enim  hsec  verba  ex  persona 
Christi  proferantur ,  ex  ejus  mandato  conse- 
quuntur  virtutem  instrumentalem  a  Chrisio, 
sicut  et  csetera  ejus  facta,  vel  dicta  habent 
instrumentaliter  salutiferam  virtutem,  ut 
supra  dictum  est  (qusest.  62,  art.  4). 

Ad  \  ergo  dicendum,  quod  cum  dicitur, 
sola  virtute  Spiritus  Sancti  panem  in  corpus 
Christi  converti,  non  excluditur  virtus  instru- 
mentalis,  quse  est  in  forma  hujus  sacramenti, 
sicutcum  dicitur :  Solus  faber  facit  cultellum, 
non  excluditur  virtus  martelli. 

Ad  2,  dicendum,  quod  opera  miraculosa 
nulla  creatura  potest  facere,  quasi  agens 
principale,  potest  tamen  ea  facere  instrumen- 
taliter,  sicut  ipse  tactus  manus  Christi  sana- 
vit  leprosum.  Et  per  hunc  modum  verba 
Christi  convertunt  panem  in  corpus  Christi. 
Quod  quidem  fieri  non  potuit  in  conceptione 
corporis  Christi,  qua  corpus  Christi  formaba- 
tur ,  ut  aliquid  a  corpore  Christi  procedens 
haberet  instrumentalem  virtutem  ad  ipsius 
corporis  formationem.  In  creatione  etiam  non 
fuit  aliquod  extremum,  in  quod  instrumenta- 
lis  actio  creaturse  posset  terminari,  unde  non 
est  simile. 

Ad  3,  dicendum ,  quod  prsedicta  verba 
(posita  in  art.  2  et  3,  in  arg.  1),  quibus  fit 

consecratio,  sacramentaliter  operantur.  Unde 
visconversiva,  qux  est  in  formis  horum  sacra- 
mentorum,  consequitur  significationem,  quss 
inprolatione  ultimx  dictionis  terminatur;  et 
ideo  in  ultimo  instanti  prolationis  verborum, 
prscdicta  verba  consequuntur  hanc  virtutem, 
in  ordine  tamen  adprsecedentia.  Et  hsec  virtus 
est  simplex,  ratione  simplicis  significati,  licet 
in  ipsis  verbis^  exterius  prolatis  sit  qusedam 
compositio. 

COMMENTARIUS.  $ 

1 .  Sententia  D.  Thom.,  inesse  verbis  virtu- 
tem  effectivam  consecrationis.  —  Heec  queestio 
duplieiter  intelligi  potest,  primo  de  vi  ver- 
borum,  an  sit  res  aliqua ,  vel  qualitas,  su- 
peraddita  ipsis.  Secunclo  absolute  de  virtute 
efficiente  verborum,  id  est  an  vere  et  realiter 
efficiant.  Priorem  sensum  indicare  videntur 
verba  tituli  articuli;  posterior  autem  est 
verus ,  et  in  eo  inlelligenda  est  resolutio 
D.  Thom.  affirmantis,  esse  in  his  verbis  vir- 
tutem  effectivam  consecrationis;  idem  enim 
censet  D.  Thom.  de  hac  forma,  quod  de  om- 
nibus  aliis  sacramentis  novee  legis,  et  de  for- 
mis  eorum,  de  quibus  in  superioribus  expli- 
cuimus,  quid  D.  Thom.  censuerit. 

2.  In  solutione  ad  secundum  duo  notanda 
sunt.  Primum  est,  quod  D.  Thom.  ait,  non 
potuisse  in  conceptione  Christi  aliquid  con- 
currere  ad  ipsius  Christi  formationem.  Duo 
enim  in  illa  conceptione  intelligi  possunt : 
primum  est  dispositio  et  organizatio,  usque 
ad  animee  introductionem ;  secunclum  est  unio 
ad  Verbum.  Primum  licet  quoad  modum  mi- 
raculose  factum  sit,  quoacl  terminum  vero 
totum  fuit  naturale;  et  ita  "fieri  potest,  ut 
aliqua  causa  secunda  effective  ad  illud  con- 
currerit,  non  quidem,  ut  instrumentum  ejus- 
dem  corporis  Christi,  sed,  vel  ut  causa  se- 
cunda ,  quse  aliquid  in  eo  instante  operari 
poterat  saltem  dispositive,  vel  ut  instrumen- 
tum  a  Deo  elevatum.  Secundum,  scilicet, 
unio  ad  Verbum,  fieri  non  potuit  a  causa  se- 
cunda  proprie;  existimo  tamen  non  repu- 
gnare  fieri  a  creatura,  utab  instrumento  Dei; 
nec  D.  Thom.  hoc  loco  id  negat;  sed  solum, 
potuisse  creaturam,  ut  instrumentum  huma- 
nitatis  Christi,  concurrere  ad  conceptionem 
et  formationem  corporis  sui;  fieri  enim  non 
potest,  ut  aliqua  res  concurrat  ad  suam  abso- 
lutam,  seu  primariam  productionem,  utetiam 
in  superioribus  dictum  est.  Secunclo  est  in 
eadem  soiutione  advertendum,  D.  Thom.  obi- 


ter  atlingerc  differenliam  inter  instrumentum 
transubstantiationis,  et  creationis,  quia  in 
creatione,  inquit,  nihil  extrinsecum  supponi- 
lur,  ad  quocl  possit  actio  instrumenti  lermi- 
nari,  seu  in  quo  possit  versari,  sicut  in  tran- 
substantiatione  supponitur  panis.  Quee  verba 
obscurissima  esse  videntur,  quia  actio  in- 
strumenti  proprie  et  per  se  non  terminatur 
ad  extremum,  quod  desinit  esse,  quod  pro- 
prie  est  terminus  a  quo,  sed  ad  extremum, 
quod  incipit  esse,  quod  est  terminus  ad  quem, 
qui  etiam  in  creatione  reperitur.  Quod  vero 
in  transubstantiatione  supponatur  materia  , 
ex  qua,  tanquam  ex  terminoa  quo,  fiat  aliud, 
non  videtur  referre ,  ut  sit  possibile  instru- 
mentum  transubstantiationis,  non  vero  crea- 
tionis,  quia  ijla  materia,  quee  supponitur  in 
transubstantiatione,  non  est  subjectum  illius 
actionis,  per  quam  fit  terminus  ad  quem,  sed 
illa  actio  est  similis  creationi  sine  subjecto, 
ut  supra  disputatum  est.  Quocirca  existimo 
non  posse  assignari  rationem  sufficientem 
differentise,  nisi  negando  instrumentum  tran- 
substantiationis  attingere  proprium  termi- 
num  transubstantiationis,  et  actionem,  per 
quam  fit;  de  qua  re  dicemus  statim,  disputa- 
tione  sequente. 

3.  In  solutione  ad  3,  docet  D.  Thom.  verba 
sacramentorum  efficere  in  ultimo  instanti 
prolationis;  quee  res  in  materia  sacramento- 
rum  in  genere  disputata  est. 

ARTICULUS  V. 

Utrum  preedictse  locutiones  sint  verae  (4,  d.  13,  q.  2, 
art.  1,  qusest.  4). 

\.  Ad  quintum  sic  proceditur.  Videtur, 
quod  prseclictse  locutiones  non  sint  verse.  Cum 
enirn  dicitur,  Hoc  est  corpus  meum,  ly,  hoc, 
est  demonstrativum  substantix.  Secl  secundum 
prxdicta  (art.  2),  quando  profertur  hoc  pro- 
nomen,  hoc ,  adhuc  est  ibi  substantia  panis, 
quia  transubstantiatio  fit  in  ultimo  instanti 
prolationis  verborum.  Sed  hsec  est  falsa :  Panis 
est  corpus  Christi;  ergo  et  hsec  est  falsa  :  Hoc 
est  corpus  meum. 

2.  Prseterea,  hoc  pronomen,  hoc,  facit  de- 
monstrationem  ad  sensum.  Sed  species  sensi- 
biles,  quse  sunt  in  hoc  sacramento,  neque  sunt 
ipsum  corpus  Christi ,  neque  accidentia  cor- 
poris  Christi.  Ergo  hsec  locutio  non  potest  esse 
vera  :  Hoc  est  corpus  meum. 

3.  Prseterea,  hsec  verba,  sicut  dictum  est 
(art.  preeced.),  sua  significatione  efficiunt  con- 
versionem  panis  in  corpus  Christi.  Sed  causa 

effectiva  prxintelligitur  effectui.  Ergo  signi- 
ficatio  horum  verborum  prxintelligitur  con- 
versioni  panis  in  corpus  Christi.  Sed  ante 
conversionem  hsec  est  falsa  :  Hoc  est  corpus 
meum.  Ergo  simpliciter  est  judicandum,  quod 
sit  falsa.  Et  eadem  ratione  de  hac  locutione: 
Hic  est  calix  sanguinis  mei,  etc. 

Sed  contra  est,  quod  hxc  verba  proferuntur 
ex  persona  Christi,  qui  de  se  dicit  Joan.  1 4  : 
Ego  sum  veritas. 

Respondeo  dicendum,  quod  circa  hoc  multi- 
plex  fuit  opinio.  Quidam  enim  dixerunt.  quod 
in  hac  locutione  :  Hoc  est  corpus  meum,  hsec 
dictio,  hoc,  importat  demonstrationem,  ut  con- 
ceptam,  et  non  ut  exercitam,  quia  tota  ista 
locutio  sumitur  materialiter,  cum  recitative 
proferatur.  Recitat  enim  sacerdos,  Christum 
dixisse  :  Hoc  est  corpus  meum.  Sed  hoc  stare 
non  potest,  quia  secundum  hoc,  verba  hsec  non 
applicarentur  ad  materiam  corporalem  prse- 
sentem,  et  ita  non  perficeretur  sacramentum; 
dicit  enim  Augustinus  super  Joannem  (tract. 
80,  a  med.) :  Accedit  verbum  ad  elementum,  et 
fit  sacramentum.  Et  prxterea  ex  hoc  totaliter 
non  evitatur  difficultas  hujus  quxstionis,  quia 
esedem  rationes  manent  circa  primam  prola- 
tionem,   qua    Christus   hsec  verba  protulit; 
quare  manifestum  est,  quod  non  materialiter, 
sed  significative  sumebantur ;  et  ideo  dicendum 
est,  quod  etiam  quando  proferuntur  a  sacer- 
dote,  significative  et  non  tantum  materialiter 
sumuntur.  Nec  obstat,  quod  sacerdos  ea  reci- 
tative  profert,  quasi  a  Christo  dicta.  Quia 
propter  infinitam  virtutem  Christi,  sicut  ex 
contactu  carnis  suse  vis  regenerativa  pervenit 
non  solum  ad  illas  aquas,  quse  Christum  teti- 
gerunt,  sed  ad  omnes  ubique  terrarum,  per 
omnia  futura  ssecula,  ita  etiam  ex  prolatione 
ipsius  Christi,  hxc  verba  virtutem  consecra- 
tivam  sunt  consecuta,  a  quocumque  sacerdote 
dicantur,  ac  si  Christus  ea  prsesentialiter  pro- 
ferret.  Et  ideo  alii  dixerunt,  quod  hxc  {lictio, 
hoC,  in  hac  locutione  facit  demonstrationem, 
non  ad  sensum,  sed  ad  intellectum,  ut  sit  sen- 
sus,  hoc  est  corpus  meum,  id  est,  significatum 
per  hoc  est  corpus  meum.  Sed  nec  hoc  stare 
potest,  quia  cum  in  sacramentis  hoc  efficiatur, 
quod  significatur ,  non  fieretper  hanc  formam, 
ut  corpus  Christi  sit  in  hoc  sacramento  secun- 
clum  veritatem,  sed  solum  sicut  in  signo,  quod 
est  hxreticum,  ut  supra  dictum  est  (qusest.  75, 
art.  \).  Et  ideo  alii  dixerunt,  quod  hxc  dictio, 
hoc,   facit  demonstrationem  ad  sensum ,  sed 
intelligitur  hxc  demonstratio  non  pro  illo  in- 
stanti  locutionis ,  quo  profertur  hxc  dictio , 


sed  pro  ultimo  instanti  locutionis;  sicut  cum 
aliquis  dicit,  nunc  taceo,  hoc  adverbium,  nunc, 
facit  demonstrationem  pro  instanti  immediate 
sequenti  locutionem.  Est  enim  sensus,  statim 
his  verbis  dictis,  taceo.  Sed  nec  hoc  stare  po- 
test,   quia  secundum   hoc,  hujus    locutionis 
esset  sensus,  corpus  meum  est  corpus  meum. 
Quod  prxdicta  locutio  non  facit,  quia  hoc  fuit 
etiam  ante  prolationem,  verborum.  Unde  nec 
hoc  prxdicta  locutio  significat.  Et  ideo  aliter 
dicendum  est,  quod  sicut  prxdictum  est  (in  isto 
art.,  in  argum.  3,  et  art.  preeced.,  ad  3),  hxc 
locutio  habet  virtutem  factivam  conversionis 
panis  in  corpus  Christi.  Et  ideo  comparatur 
ad  alias  locutiones,   qux  habent  solam  vim 
significativam  et  non  factivam,  sicut  compa- 
ratur  conceptio  l.ntellectus  practici,  qux  est 
factiva  rei,  conceptioni  intellectus  nostri  spe- 
culativi,  qux  est  accepta  a  rebus.  Nam  voces 
sunt  signa  intellectuum,  secundum  Philoso- 
phum  (lib.  1  Periher.,  in  princ.  lib.,  tom.  1). 
Et  ideo  sicut  conceptio  intellectus practici  non 
prxsupponit  rem  conceptam,  sed  facit  eam, 
ita  veritas  hujus  locutionis  non  prxsupponit 
rem  significatam,  sed  facit  eam;  sic  enim  se 
habet  verbum  Dei  ad  res  factas  per  verbum. 
Hxc  autem  conversio  non  fit  successive,  sed  in 
instanti,  sicut  dictum  est  (art.  2  hujus  queest., 
et  quaest.  75,  art.  7).  Et  ideo  oportet  quidem 
intelligere  prxdictam    locutionem  secundum 
ultimum  instans  prolationis  verborum,   non 
tamen  ita,  quod  prxsupponatur  ex  parte  sub- 
jecti  id,  quod  est  terminus  conversionis,  scili- 
cet,   quod  corpus  Christi  sit  corpus  Christi, 
neque  etiam  illud,  quod  fuit  ante  conversio- 
nem,  scilicet  panis,  sed  id  quod  communiter  se 
habet,  quantum  ad  utrumque,  scilicet  conten- 
tum  in  generali  sub  istis  speciebus.  Non  enim 
faciunt  hxc  verba,  quod  corpus  Christi  sit 
corpus  Christi,  neque  quod  panis  sit  corpus 
Christi,  sed  quod  contentum  sub  his  speciebus, 
quod  prius  erat  panis,  sit  corpus  Christi.  Et 
ideo  signanter  non  dicit  Dominus  :  Hic  panis 
est  corpus  meum,  quod  esset  secundum  intel- 
lectum  secundx  opinionis,  neque  :  Hoc  corpus 
meum  est  corpus  meum,  quod  esset  secundum 
intellectum  tertix  opinionis,  sed  in  generali: 
Hoc  est  corpus  meum ,  nullo  nomine  apposito 
a  parte  subjecti,  sed  solo  pronomine,  quod 
significat  substantiam  in  communi,  sine  qua- 
litate,  id  est,  forma  determinata. 

Ad  1  ergo  dicendum,  quod  hxc  dictio,  hoc, 
demonstrat  substantiam,  sed  absque  determi- 
minatione  proprix  naturx,  sicut  dictum  est 
(in  corp.  art.). 

Ad  2,  dicendum,  quod  hoc  pronomen,  hoc, 
non  demonstrat  ipsa  accidentia,  secl  substan- 
tiam,  sub  accidentibus  contentam,  quse  primo 
fuit  panis,  et  postea  est  corpus  Christi.  Quod 
licet  non  informetur  his  accidentibus ,  tamen 
sub  eis  continetur. 

Ad  3,  dicendum,  quod  significatio  hujus 
locutionis  prseintelligitur  rei  significatse  ordine 
naturse,  sicut  causa  naturaliter  est  prior  ef- 
fectu.  Non  tamen  ordine  temporis,  quia  hsec 
causa  simul  habet  secum  suum  effectum.  Et 
hoc  sufficit  acl  veritatem  locutionis. 

COMMENTARIUS. 

Materia  hujus  articuli  superius,  clisput.  58, 
tractata  a  nobis  est,  quia  est  communis  utri- 
que  formae  hujus  sacramenti,  et  ibi  explicui- 
mus  etiam  hunc  articulum.  In  quo  D.  Thom. 
primum  rejicitopiniones  asserentes,  vel  verba 
harum  formarum  referri  tantum  materialiter, 
vel  pronomen  hoc  demonstrare  id,  quod  signi- 
ficatur  per  panem ,  vel  demonstrare  corpus 
Christi  absolute  et  simpliciter;  ac  tandem 
concludit,  locutiones  esse  veras  et  effectivas 
suse  veritatis,  et  in  eis  pronomen  demonstrare 
contentum  sub  speciebus.  Quee  omnia  in  su- 
perioribus  explicata  sunt.  Et  juxta  supra 
dicta  intelligenda  sunt,  quse  D.  Thom.  dicit 
in  solut.  ad  1 ,  demonstrari  scilicet  per  pro- 
nomen  hoc  substantiam  sub  accidentibus  con- 
tentam,  quas  primo  fuit  panis,  postea  corpus 
Christi;  non  enim  est  intelligenclum,  signare 
rem  aliquam  communem,  nec  solam  rationem 
communem ,  sed  rem  singularem  sub  ratione 
communi,  et  ita  quoad  hanc  rationem  com- 
munem  dicitur  substantia  contenta  prius 
fuisse  panis,  deinde  corpus  Christi,  non  vero 
quoad  rem,  quee  in  termino  actionis  demon- 
stratur. 

ARTICULUS  VI. 

Utrum  forma  consecrationis  panis  consequatur  suum 
effectum,  antequam  perficiatur  forma  consecrationis 
vini  (4,  dist,  8,  qusest.  2,  art.  4,  qusest.  2;  et  d.  11, 
quaest.  2,  art.  1,  queest.  1,  ad  4;  et  1  Cor.  11,  lect.  6, 
col.  1). 

1 .  Adsextum  sic  proceditur.  Vicletur,  quod 
forma  consecrationis  panis  non  consequatur 
suum  effectum ,  quousque  perficiatur  forma 
consecrationis  vini.  Sicut  enim  per  consecra- 
tionem  panis  incipit  esse  corpus  Christi  sub  hoc 
sacramento,  ita  per  consecrationem  vini  inci- 
pit  esse  sanguis.  Si  ergo  verba  consecrationis 
panis  haberent  suum  effectum  ante  consecra- 

tionem  vini,  sequeretur ,  quod  in  hoc  sacra- 
mento  inciperet  esse  corpus  Christi  sine  san- 
guine  (alias  exangue),  quod  est  inconveniens . 

2.  Prxterea ,  unum  sacramentum  unum 
habet  complementum ;  unde  licet  in  baptismo 
sint  tres  im.mersiones .  non  tamen  prima  im- 
mersio  consequitur  suum  effectum,  quousque 
tertia  fuerit  terminata.  Sed  totum  hoc  sacra- 
mentum  est  unum,  ut  supra  dictum  est  (q.  73, 
art.  2).  Ergo  verba,  quibus  consecratur  panis, 
non  consequuntur  suum  effectum  sine  verbis 
sacramentalibus ,  quibus  consecratur  vinum. 

3.  Prieterea,  in  ipsa  forma  consecrationis 
panis  sunt  plura  verba,  quorum  prima  non 
consequuntur  effectum ,  nisi  prolato  ultimo, 
sicut  dictum  est  (art.  4  hujus  quaest.,  ad  3). 
Ergo  pari  ratione,  nec  verba,  quibus  conse- 
cratur  corpus  Christi,  habent  effectum,  nisi 
prolatis  verbis,  quibus  sanguis  Christi  conse- 
cralur. 

Sed  contra  est,  quod  statim  dictis  verbis 
consecrationis  panis,  hostia  consecrata  propo- 
nitur  populo  adoranda.  Quod  nonfieret,  sinon 
esset  ibi  corpus  Christi,  quia  sic  ad  idolola- 
triam  pertineret.  Ergo  verba  consecrationis 
panis  suum  effectum  consequuntur ,  antequam 
proferantur  verba  consecrationis  vini. 

Respondeo  dicendum,  quod  quidam  Doctores 
dixerunt,  quod  hse  dux  formse,  sciiicet,  con- 
secrationis panis  et  vini,  se  invicem  expectant 
inagendo,  ita,  scilicet  quod  prima  nonperfi- 
cit  suum  effectum,  antequam  proferatur  se- 
cunda.  Sed  hoc  stare  non  potest,  quia,  sicut 
dictum  est  (art.  2  et  5  hujus  quaest.),  acl  veri- 
tatem  hujus  locutionis  :  Hoc  est  corpus  meum, 
requiritur propter  verbum  prsesentis  temporis, 
quocl  res  significata  simul  tempore  sit  cum 
ipsa  significatione  locutionis;  alioquin  si  in 
futurum  expectaretur  res  significata,  appo- 
neretur  verbum  futuri  temporis,  non  autem 
verbum  prsesentis,  ita,  scilicet  quod  non  dice- 
retur  :  Hoc  est  corpus  meum,  sed  :  Hoc  erit 
corpus  meum.  Significatio  autem  hujus  locu- 
tionis  completur  statim,  completa  locutione 
horum  verborum,  et  ideo  oportet  rem  signifi- 
catam  statim  adesse,  quse  quidem  est  effectus 
hujus  sacramenti ;  alioquin  locutio  non  esset 
vera.  Est  etiam  hsecpositio  contra  ritum  Ec- 
clesise,  quse  statim  post  prolationem  verborum 
corpus  Christi  aclorat.  Unde  dicendum  est, 
quod  prima  forma  non  expectat  secundam  in 
agendo,  sed  statim  habet  suum  effectum. 

Ad  1  ergo  dicendum,  quod  ex  hac  ratione 
videntur  fuisse  decepti,  qui  prsedictam  posi- 
tionem  posuerunt  (positam  initio  corp.).  Unde 

intelligendum  est,  quod,  facta  consecratione 
panis,  est  quidem  corpus  Christi  ibi  ex  vi  sa- 
cramenti,  et  sanguis  ex  reali  concomitantia; 
sed  postmodum  per  consecrationem  vini  fit  ibi 
e  converso  sanguis  Christi  ex  vi  sacramenti, 
corpus  autem  ex  reali  concomitantia .  Ita, 
quod  totus  Christus  est  sub  utraque  specie, 
sicut  supra  dictum  est  (queest.  76,  art.  1  et  2). 

Ad  2,  dicendum,  quod  hoc  sacramentum  est 
unum  perfectione ,  sicut  supra  dictum  est 
(quaest.  73,  art.  2),  in  quantum  scilicet  con- 
stituitur  ex  duobus,  scilicet  cibo  et  potu; 
quorum  utrumque  per  se  habet  suam  perfec- 
tionem.  Sed  tres  immersiones  baptismi  ordi- 
nantur  ad  unum  simplicem  effectum.  Et  ideo 
non  est  simile. 

Ad  3,  dicendum,  quod  diversa  verba,  qux 
sunt  informa  consecrationis panis,  constituunt 
veritatem  unius  locutionis,  non  autem  verba 
diversarum  formarum.  Et  ideo  non  est  simile. 

Littera  D.  Thom.  est  perspicua;  res  vero 
ipsa  satis  disputata  est  supra;  disputat.  45, 
cura  de  materia  remota  hujus  sacramenti 
ageremus. 

DISPUTATIO  LXI. 

DE  CAUSA  EFFICIENTE  SACRAMENTI  EUCHARISTLE, 
ET  EFFICACIA  FORM^,  AC  BIINISTRI. 

Disputatio  23  de  Eucharistia.  —  Explicui- 
mus  hactenus  institutionem  et  essentiam  hujus 
sacramenti ;  superest,  ut  de  causis  et  effecti- 
bus  ejus  dicamus.  Ex  causis  autera  sola  effi- 
ciens  proxima  explicanda  superest;  mate- 
rialis  enim  et  formalis  simul  cum  essentia 
sacramenti  explicatse  sunt;  finalis  vero  partim 
declarata  est  in  superioribus ,  ubi  rationes 
hujus  institutionis  et  praesentise  Christi  reddi- 
dimus,  partim  explicabitur  simul  cum  effec- 
tu,  cum  quo  fere  coincidit.  De  causa  autem 
efficiente  principali ,  quee  est  Deus ,  et  de 
organo  illi  conjunclo,  quod  est  Ghristi  huma- 
nitas,  nihil  superest  dicendum  piseter  ea,  quae 
supra  dicta  sunt  de  sacramentis  in  genere, 
et  de  dependentia  corporis  Christi,  prout  est 
in  hoc  sacramento,  a  se  ipso,  prout  est  in 
propria  specie.  Solum  ergo  superest  dicamus 
de  verbis  sacramentalibus,  quse  sunt  veluti 
proxima  causa  efficiens  hujus  sacramenti , 
quod  optime  in  hunc  locum  cadit,  ut,  post 
explicatamhujusformse  substantiam,  ejusdem 
efficaciam  declaremus.  Est  enim  singulare  in 
hoc  sacramento,  ut  eadem  verba,  quse  sunt 


forma  ejus,  sinl  principium  consecrationis 
materise,  qua  hoc  sacramentum  perficitur,  et 
ita  etiam  simul  explicabimus  et  causam  sa- 
cramenti,  et  effectum  formse  ejusdem  sacra- 
menti,  qui  omnino  dislinctus  est  ab  effectu, 
qui  postea  fit  a  sacramento,  quando  ad  usum 
applicatur;  cum  autem  in  verbis  nihil  super- 
naturale  fiat,  non  est  necesse  specialem  eorum 
causam  explicare;  non  habent  enim  aliam 
prseter  eam,  quam  habere  solent  verba  huma- 
na.  Quia  vero  hsec  verba,  non  a  quolibet 
homine  prolata,  sed  juxta  Christi  institutio- 
nem  sunt  verba  sacramentalia  et  efficacia  ad 
efficiendum  sacramenlum,  ideo  ad  explican- 
dum  exacte  hanc  efficientiam  necesse  est 
nonnulla  attingere  de  ministro,  a  quo  necesse 
est,  haec  verba  proferri,  ut  efficacia  sint.  Nam, 
licet  D.  Thom.  infra,  qusest.  82,  de  ministro 
disputet,  tamen  hoc  loco  pauca  ex  illis  attin- 
gemus,  quse  ad  substantiam  cleclarandam 
videbuntur  necessaria;  reliqua  vero,  quse 
pertinent  ad  ministrum  sacrificii,  ut  sic,  vel 
ad  partem  moralem,  et  prsecepta,  quse  in  mi- 
nistrum  cadunt,  inferius  suo  ordine  tracta- 
buntur. 

SECTIO  I. 

Utrum  verba  consecrationis  sint  causa  physica  prae- 
sentiae  corporis  Cbristi  in  hoc  sacraniento. 

1 .  Diximus  in  superioribus,  duas  actiones 
concurrere  ad  efficiendum  hoc  sacramentum  : 
alteram  circa  corpus  Christi,  ut  hic  esse  inci- 
piat;  alteram  circa  accidentia,  seu  circa 
panem,  ut  hinc  expellatur.  Ut  ergo  distincte 
explicemus  efficaciam  horum  verborura,  de 
utraque  actione  sigillatim  dicemus.  Et  sup- 
pono,  nullumCalholicum  clubitare,  quin  verba 
aliquo  modo  efficiant  totum  hunc  effectum, 
quia ,  illis  prolatis,  infallibiliter  fit  effectus, 
uncle  quasi  applicant  virtutem  divinam  ad 
illum  efficiendum.  Qusestio  ergo  est  de  propria 
efficientia  physica  ;  et  quidem  Theologi,  qui 
negant  ceeteris  sacramentis  efficientiam  gra- 
tise,  majori  ratione  negabunt  his  verbis  hanc 
efficaciam,  quia  vel  est  major,  vel  certe 
sequalis  ratio,  ut  videbimus.  In  hac  preeterea 
sententia  videtur  esse  D.Thom.,  in  4,  dist.  1 , 
qusest.  \,  art.  4,  qusestiunc.  1,  ad  6,  ubi  dis- 
tinguit  duo  in  transubstantiatione,  et  termi- 
nuni  a  quo,  et  ad  quem ;  et  dicit,  quamvis 
verba  attingant  recessum  a  termino  a  quo, 
non  tamen  accessum  ad  terminum  ad  quem ; 
et  dist.  8,  qusest.  2,  art.  3,  ad  5,  dicit,  totam 
actionem  verborum  versari  circa  substantiam 
panis,   non  tamen    attingere    terminum  ad 

quem.  Quam  sententiam  sequitur  Caprcolus, 
eadem  dist.  1,  qusest.  1,  ad  1  Aureol.  contra 
3  conclus.,  et  d.  8,  art.  3,  ad  3  Scoti  contra 
3  conclus.;  Bonavcnt.  etiam,  dist.  4  0,  art.  1, 
quaest.  3,  negat,  verba  efficere  corpus  Chrisli 
hic.  Idem  Gabriel ,  lect.  47  in  can. ;  Abul., 
in  c.  Matth.  17,  q.  11 9;  Catherin.,  opusc.  1 
de  Verb.  consecrat.,  in  fine,  et  alii  recentio- 
tiores,  et  possunt  pro  hac  sententia  adduci 
nonnulla  Sanctorum  testimonia.  Damascen., 
lib.  4,  cap.  14,  soli  Spiritui  Sancto  tribuit 
actionem  hanc,  qua  Christi  corpus  conficitur, 
et  comparat  cum  conceptione  Verbi  Dei  ex 
Virgine;  nam  sicut  ibi  ad  prresentiam  verbo- 
rum,  quibus  beata  Virgo  consensum  suum 
expressit,  Spirilus  Sanctus  corpus  Christi 
condidit,  ila  hic  prolatis  a  sacerdote  verbis, 
Spiritus  Sanctus  corpus  Christi  consecrat. 
Chrysostom.,  hom.  2  de  Prodit.  Judee  :  Sacer- 
dotis  ore  verba  profer.untur,  sed  Dei  virtute 
consecrantur  et  gratia ;  ethom.  33  inMatth.  : 
Non  sunt  humanse  virtutis  opera;  qui  tunc  in 
illa  cosna  confecit,  ipse  quoque  nunc  opera- 
tur,  ipse  perficit;  ministrorum  ordinem  tene- 
mus,  qui  vero  hse.c  sanctificat,  et  transmutat, 
ipse  est.  Et  infra  :  Non  enim  illam  Christus, 
hanc  homo  quisque  facit,  sed  utramque  ipse 
Christus.  Ambros.,  lib.  4  de  Sacram.,  cap.  4, 
prius  dicit,  hoc  sacramentum  confici  sermone 
Domini  Jesu.  Statim  vero  inquirens,  quis  sit 
hic  sermo,  respondet,  esse  illum,  quo  creata 
sunt  omnia.  Sentit  ergo,  solo  divino  imperio 
et  voluntate  confici  hoc  sacramentum.  Ra- 
tione  potest  confirmari,  primo,  quia  hoc  suf- 
ficit  ad  veritatem  verborum  et  hujus  sa- 
cramenti;  et  non  est  necesse,  multiplicare 
miracula  et  difficultates  sine  necessitate.  Se- 
cundo,  quia,  ut  supra  dictum  est,  actio,  qua 
hic  fit  corpus  Christi,  est  sine  subjecto,  et 
similis  creationi;  non  ergo  potest  per  verba 
fieri  magis,  quam  creatio.  Tertio,  quia  si 
verba  concurrerent  effective,  eliam  humani- 
tas  Christi  haberet  similem  efficientiam,  quia 
verba  sunt  veluti  instrumentum  ipsius  huma- 
nitatis;  ergo  humanitas  efficeret  se  ipsam; 
quod  videtur  aperte  repugnare. 

2.  Verbasua  virtute  efficiunt  conversionem 
et  consecrationem.  — Dico  primo,  verba  vir- 
tute  sua  perficere  conversionem  et  consecra- 
tionem.  Haec  est  sententia  Theologorum,  quos 
statim  referam.  Et  favet  Concilium  Florent., 
etTrident.,  sess.  13,  cap.  3,  quse  hoc  modo 
loquuntur.  Neque  aliter  loquuntur  antiqui 
Patres;  Damascenus  enim  supra  ita  tribuit 
hanc  actionem  Spiritui  Sancto,  ut  simul  dicat, 

verba  Christi  esse  efficacia;  et  simililer  Chry- 
sostomus  dicit,  his  verbis  confici  hoc  sacra- 
mentum;  et  ibidem  comparat  et  sequat  effi- 
cientiam  horurn  verborum  cum  efficientia 
aquee  baptismi;  ibidem  etiam  expresse  dicit, 
Christum  in  nocte  ccense  effecisse  hoc  myste- 
rium,  et  nunc  etiam  efficere  per  verba  mi- 
nistrorum,  qui  in  persona  Christi  loquuntur. 
Manifestior  est  sententia  Ambrosii,  qui  saape 
repetit,  sermonem  Christi  esse  efficacem,  et 
quamvis  comparet  hoc  verbum  cum  verbo 
Dei,  quo  creavit  mundum,  non  tamen  exclu- 
dit  efficaciam  verbi  sensibilis,  sed  potius  illo 
exemplo  declarat,  omne  Christi  verbum  esse 
efficax  et  habere  vim  operandi.  Augustinus, 
2  contra  Faust.,  cap.  3  :  Panis,  inquit,  certa 
consecratione  mysticus  fit  nobis.  Praeterea 
supra,  disputat.  58,  cum  ageremus  de  verbis 
formse,  multas  similes  Sanctorum  locutiones 
retulimus;  et  alias,  disputat.  2,  tractantes  de 
actione,  qua  hic  constituitur  corpus  Christi. 
Quse  omnes  fundamentum  habent  in  verbis 
Christi  :  Hoc  facite  in  meam  commemoratio- 
nem.  Nam  illud  verbum  tantumdem  valet,  ac 
si  diceret :  Consecrate,  offerte,  sumite,  distri- 
buite,  ut  Sancti  omnes  exponunt,  ut  eleganter 
tractat  Paschas.,  lib.  de  hoc  sacram.,  c.  15; 
ergo  ministri  hujus  sacramenti  vere  faciunt 
consecrationem;  non  autem  faciunt,  nisi  per 
verba;  ergo  verba  efficiunt  consecrationem, 
et  conversionem  panis  in  corpus  Christi.  Tan- 
dem  simpliciter  estde  fide,  sacramenta  novas 
legis  esse  causas  gratiae,  et  efficere  quod 
significant;  ergo  proportionali  modo  idem 
absolute  dicendum  est  de  forma  hujus  sacra- 
menti,  efficere,  nimirum,  quod  significat;  et 
consequenter  efficere  consecrationem  et  con- 
versionem  panis  in  corpus,  et  vini  in  sangui- 
nem. 

3.  Probabilius  est  physice  verba  concurrere 
ad  praedictum  effectum.  —  Dico  secundo , 
probabilius  esse,  hsec  verba  proprie  per  se, 
ac  physice  concurrere  ad  hunc  consecrationis 
effectum.  Ita  sentit  D.  Thom.  hic,  et  Alexand., 
4  part.,  quaest.  24,  memb.  1 ,  art.  2;  Albertus, 
dist.  8,  art.  6;  Cajetan.,  Soto,  et  reliqui,  qui 
sacramenta  constituunt  causas  physicas.  Et 
confirmari  potest  hsee  conclusio  ex  omnibus 
dictis  in  genere  de  efficacia  sacramentorum, 
quia,  si  in  aliis  sacramentis  verba  sunt  ope- 
rativa,  cur  non  in  hoc,  quod  est  omnium 
maximum  ac  nobilissimum?  Neque  enim  in 
eo  est  major  repugnantia,  quia,  ut  ibidem 
diximus,  non  repugnat  dari  instrumentum 
creationis,  ut  etiam  convincit  sacramentorum 

efficientia.  Neque  operis  excellentia  aut  diffi- 
cultas  sufficit,  ut  hoc  negetur;  quin,  si  in  re 
non  est  repugnantia,  potius  propter  hanc 
causam  ita  asserendum  est;  preesertim  cum 
in  hoc  sensu  magis  proprie,  ac  perfectius 
verba  Scripturee  et  Sanctorum  intelligantur. 
Preeterea  in  priori  tomo  late  ostendimus,  hu- 
manitatem  Christi,  quando  miracula  opera- 
batur,  faclo  aut  verbo  suo  proprie  acphysice 
ipsa  effecisse;  ergo  eadem,  vel  majori  ratione, 
quando  in  nocte  ccenae  confecit  hoc  sacra- 
mentum,  proprie  ac  physice  illud  est  opera- 
tus.  Dicunt  autem  Sancti,  eamdem  efficaciam 
habere  hoc  verbum,  quoties  in  persona  ejus 
et  ex  preecepto  illius  profertur  :  ergo. 

4.  Verba physice  efficiunt  corpus  Christiin 
hoc  sacramento.  —  Evasio.  —  Dico  tertio , 
heec  verba  physice  efficere  corpus  Christi 
seu  preesentiam  ejus  in  hoc  sacramento.  Heec 
conclusio  est  conformis  citatis  auctoribus,  et 
videtur  sequi  ex  duabus  preecedentibus.  Pri- 
mo,  quia  verba  efficiunt  tolum,  quod  signifi- 
cant;  significant  autem  realem  preesentiam 
corporis  Christi.  Secundo  ,  quia  alias  non 
efficiunt  transubstantiationem,  neque  conver- 
sionem,  quia  quod  non  attingit  terminum  ad 
quem  alicujus  actionis,  non  potest  efficere 
talem  actionem.  Quomodo  enim  verba  cou- 
vertent  panem  in  corpus  Christi,  si  efficaci- 
tate  sua  non  possunt  illud  attingere?  Res- 
pondent  Capreol.  et  alii,  sicut  sacramenta 
dicuntur  efficere  gratiam,  non  quia  illam 
attingant,  sed  quia  efficiunt  characterem,  vel 
ornatum  quemdam ,  qui  est  dispositio  ad 
gratiam,  ita  dici,  heec  verba  efficere  conver- 
sionem  et  transubstantiationem,  quia  efficiunt 
quamdam  dispositionem  ad  illam,  expellendo 
substantiam  panis,  licet  non  attingant  ipsum 
corpus  Christi.  Sed  primo,  exemplum,  quod 
adducitur  de  ornatu,  falsum  est  et  improba- 
bile;  et  licet  verum  esset,  sicut  verum  est,  in 
quibusdam  sacramentis  dari  characterem, 
tamen  sola  efficientia  illius  non  satis  esset,  ut 
sacramenta  dicerentur  efficere  gratiam,  si 
illam  non  attingerent,  quee  omnia  supra  pro- 
bata  sunt,  cum  ageremus  de  sacramentis  in 
genere.  Preeterea,  si  verba  non  atlingunt  cor- 
pus  Christi,  quod  directe  ac  proprie  signifi- 
cant,  gratis  dicilur,  attingere  accidentia  pa- 
nis,  vel  excludere  substantiam,  cum  hoc  etiam 
supernaturale  sit,eteamdem  difficultatem  ha- 
beat,  ut  infra  videbimus.  Tandem,  nulla  est  in 
hoc  specialis  repugnantia,  aut  difficultas.  Nam 
quee  adduci  potest  de  creatione  seu  de  actione 
sine  subjecto,  a  me   facile  expeditur,   quia 


existimo,  non  repugnare  dari  instrumentum 
creationis;  neque  aliter  puto  posse  hanc  sen- 
tentiam  sustineri,  suppositis  his,  quee  supra 
de  transubstantiatione  diximus.  Nam,  si  quis 
diceret  transubstantiationem  fieri  per  solam 
actionem  adductivam,  posset  aliquam  ratio- 
nem  differentiee  assignare;  quanquam  aliunde 
posset  urgeri  difficultas  ex  parte  actionis 
preeviee  instrumenti,  quia,  vel  necessaria  est, 
ut  instrumentum  possit  elevari,  vel  non.  Si 
non,  poterit  ergo  creatura  esse  instrumentum 
creationis,  quia  solum  ponitur  repugnantia  in 
defectu  actionis  preeviee;  si  vero  illa  est  neces- 
saria,  nihil  hic  poterunt  efficere  verba,  quia 
non  habent  actionem  preeviam.  Respondent 
aliqui  habere  verba  significalionem  propriam, 
et  hanc  satis  esse  per  modum  actionis  preeviee. 
Sed  hoc  nihil  refert,  quia  significatio  tantum 
est  quid  rationis,  vel  queedam  extrinseca  de- 
nominatio,  et  idem  dicLposset  de  instrumento 
creationis.  Alii  vero  dicunt,  verba  habere  ac- 
tionem  preeviam,  quia  possunt  species  inten- 
tionales  multiplicare  in  auditu.  Sed  refellitur 
eodem  modo,  tum  quia  haec  actio  est  imper- 
tinens;  non  enim  versatur  circa  panem,  neque 
circa  corpus  Christi;  tum  etiam  quia  idem 
potest  dici  de  instrumento  creationis.  Et  idem 
est  de  aliorum  responsione,  qui  clicunt  ipsam 
prolationem  verborum  esse  actionem  pree- 
viam  ministri,  nam  quidquicl  sit  de  hoc  modo 
loquendi,  idem  dici  potest  de  creatione.  Cen- 
seo  igitur,  in  instrumentis  divinis  non  esse 
necessariam  actionem  preeviam,  atque  adec 
posse  usque  ad  creationem  extendi. 

5.  Alia  vero  specialis  difficultas  de  modo, 
quo  Christus  alibi  existens  concurrit  ad  effec- 
tionem  seu  consecrationem  sui  corporis,  in 
alio  loco  supra,  disputat.  42,  traclata  est,  et 
expedita;  supposita  enim  existentia  rei  per 
actionem  totalem  et  independentem  ab  ipsa, 
non  implicat  contradictionem,  posse  per  aliam 
aclionem  conservare  se  ipsam,  ut  ibi  latius 
explicavimus.  Quibusunum  solum  addendum 
occurrit,  fere  idem  necessario  dicendum  esse 
in  opinione  eorum,  qui  dicunt,  verba  tantum 
esse  causam  moralem,  seu  conditionem  sine 
qua  non,  quia  negari  non  potest,  quin  heec 
causalitas  verborum,  qualiscumque  illa  sit, 
supponat  existentiam  Christi  in  propria  spe- 
cie,  quia  ab  illius  meritis  et  institutione 
manat;  ergo  Christus,  ut  realiter  preeexistens 
et  operans,  est  causa  suee  existentiee  in  hoc 
sacramento;  ergo  eadem  ratione  potest  esse 
causa  physica,  quia  in  hoc  genere  causalitatis 
non  est  alia  repugnantia  nisi  preeexistentia. 

Dices,  ad  consecrationem,  prout  nunc  fit,  non 
praesupponi  Christum ,  ut  pneexistentem  in 
hoc  instanti,  ex  vi  talis  causalitatis  et  per  se, 
sed  supponi  tantum  extitisse  aliquando.  Sed 
contra  urgeo  difficultatem  in  ipsa  nocte  ccena^, 
quando  ipsemet  Christus  protulit  verba  con- 
secrationis ;  tunc  enim  pro  eodem  tempore 
necessaria  erat  existentia  humanitatis  Christi, 
quse  consecrationem  ordine  naturee  antecede- 
ret,  quia  verba  physice  pendebant  ab  illa,  et 
ita  consecratio,  licet  dicatur  moraliter  tantum 
fieri  a  verbis,  praesupponit  tamen  physicam 
causalitatem  humanitatis  in  verba  ipsa ,  et 
hoc  satis  est,  ut  humanitas  prassupponatur 
ante  verba  ipsa,  et  ante  consecrationem,  etiam 
pro  illo  instante,  in  quo  fit,  quia  pro  illo  ver- 
bum  consecratorium  physice  ab  humanitale 
Christi  pendebat;  ergo  in  omni  sententia, 
actio,  qua  fit  hic  corpus  Christi,  supponit 
existentiam  ejusdem  corporis,  per  aliam  ac- 
tionem  totalem,  et  consequenter  non  repugnat 
actionem  consecrativam  ab  eodem  corpore, 
ut  proeexistente,  oriri. 

6.  Dubium.  —  Sed  inquiri  potest,  per  quid 
agant  verba.  D.  Thom.  hic  significat,  agere 
per  qualitatem  ipsis  inditam,  ut  sit  illis  virtus 
agendi;  idem  dist.  8,  qusest.  2,  art,  3;  Alens., 
quoest.  34,  memb.  \  et  2.  Secl  in  materia  de 
incarnatione ,  et  de  sacramentis  in  genere 
satis  multa  diximus  contra  hanc  qualitatem, 
quee  omnia  hic  applicari  possunt.  D.  Thom. 
autem  exponi  potest,  sicut  a  Cajetano  expo- 
nitur,  quod  in  ipsis  verbis  est  virtus,  non 
quse  sit  qualitas  distincta,  sed  quod  sit  po- 
tentia  obedientialis  ipsorum  verborum  ele- 
vata ,  et  sufficiente  concursu  ad  agendum 
applicata,  ut  dictis  locis  late  declaravimus. 

SECTIO  II. 

Utrum  verba,  physice  efficiendo ,  expellant 
substantiarn  panis. 

1 .  Ratio  dubitandi  esse  potest,  quia  verba 
non  possunt  effective  expellere  substantiam 
directe,  ac  per  se,  operando  in  ipsam  sub- 
stantiam  panis,  quia,  cum  illa  substantia  de- 
sinat  esse,  non  potest  esse  terminus  per  se 
alicujus  actionis,  neque  etiam  possunt  effec- 
tive  expellere  consequenter,  et  introducendo 
corpus  Christi ,  quia  illi  termini  non  sunt 
formaliter  repugnantes ,  ut  supra  diximus ; 
causa  autem  effective  introclucens  rem  ali- 
quam,  non  expellit  effective  aliam,  nisi  qua- 
tenus  illse  duse  res  sunt  formaliter  inter  se 
repugnantes;    neque    etiam    possunt    illam 

cxpellere  per  actionem,  quaa  versetur  circa 
accidcntia  panis,  quia  illa,  vel  est  actio  in 
subjecto,  et  sic  supponit  substantiam,  unde 
non  potest  esse  destructiva  illius;  vel  est 
actio  extra  subjectum,  et  ita  erit  per  modum 
creationis,  quee  repugnat  instrumento  creato. 
Et  prfeterea  non  apparet,  quomodo  talis  actio 
ita  repugnet  substantise,  ut  destruat  illam. 

2.  Prima  sententia.  —  Secunda  sententia. 
—  In  hac  re  Scotus ,  et  alii ,  qui  dicunt, 
substantiam  panis  annihilari,  consequenter 
negare  tenentur,  verba  posse  expellere  sub- 
stantiam  panis  per  propriam,  ac  physicam 
efficientiam,  quia  non  existimant,  panern  de- 
sinere  ex  vi  alicujus  actionis,  aut  rei  incom- 
possibilis  ipsi,  sed  ex  solo  pactoDei.  Aliorum 
vero  opinio  est,  verba  quidem  expellere  effec- 
tive  substantiam ,  non  per  actionem ,  quse 
versetur  circa  accidentia  panis,  sed  per  ope- 
rationem,  quee  est  supra  substantiam  panis. 
Ita  sentit  D.  Thom.  in  4,  dist.  8,  queest.  2, 
art.  2,  ad  5,  ubi  dicit,  verba  consecrationis 
non  esse  causam  eorum,  quse  sunt  in  ter- 
mino  ad  quem,  neque  quod  accidentia  sinl 
sine  subjecto;  habere  tamen  operationem 
supra  substantiam  panis,  quse  inde  expelli- 
tur.  Idem  Capreol.  ibi. 

3.  Substantia  panis  effective  expellitur  a 
verbis.  —  Dicendum  vero  est  primo,  verba 
effective  expellere  substantiam  panis.  Hsec 
conclusio  est  D.  Thom.,  Capreol.  et  aliorum, 
quos  retuli  sect.  prseced.,  prsesertim  Alberti, 
in  4,  dist.  8.  Et  probanda  est  ex  principiis 
positis  in  sect.  prsecedente.  Primo,  quia  verba 
efficiunt  conversionem,  ut  Sancti  docenl;  sed 
conversio  includit  utriusque  termini  mutatio- 
nem,  et  transitum  ab  uno  in  alium  :  ergo. 
Secundo,  quia  verba  efficiunt  quod  signifi- 
cant,  et,  cum  sint  practice  vera ,  efficiunt 
quidquid  necessarium  est  ad  suam  veritatem; 
sed  significant,  hoc  esse  corpus  Christi,  et 
ad  suam  veritatem  requirunt,  ut  nulla  alia 
substantia  sub  his  accidentibus  contineatur; 
ergo  hoc  totum  efficiunt.  Tertio  ,  quia  ha?c 
efficientia  non  repugnat,  ut  jam  declara- 
bimus. 

4.  Substantia  panis  expelUtur  per  veram 
actionem  realem.  —  Dico  secundo  :  non  pos- 
sunt  verba  expellere  substantiam  effective, 
nisi  per  aliquam  actionem  realem,  ex  qua 
necessario  et  ex  natura  rei  sequatur  desitio 
substantiee  panis.  Probatur,  quia  dupliciter 
potest  causa  efficiens  rem  aliquam  destruere  : 
primo,  privative,  seu  negative,  suspendendo 
influxum,  quo  illa  res  conservabatur  in  esse. 

Et  hic  modus,  quamvis  ad  causam  efficien- 
tem  pertineat,  tamen  non  tam  est  per  effi- 
cientiam,  quam  per  negationem  effieientice , 
et  in  praesenti  locum  non  habet,  quia,  cum 
substantia  panis  non  pendeat  effective  a 
verbis,  non  potest  desinere  esse  per  suspen- 
sionem  influxus  verborum,  quia  nullus  erat. 
Alio  ergo  modo  potest  causa  efficiens  des- 
truere  aliquam  rem,  per  actionem  scilicet 
positivam.  Nec  inter  hos  duos  modos  potest 
inveniri  medium,  cum  contradictorie  distin- 
guantur;  ergo,  excluso  priori  modo  a  verbis 
consecrationis,  si  effective  expellunt,  necesse 
est,  ut  id  faciant  posteriori  modo,  id  est,  per 
actionem  positivam,  quam  ex  natura  rei 
consequatur  desitio  substantiae,  quia,  si  non 
sequitur  ex  natura  rei,  revera  non  sequitur 
ex  vi  talis  causse  proprie  ac  physice  effi- 
cientis,  sed  solum  ex  pacto  et  lege  Dei  sus- 
pendentis  influxum  ad  prresentiam  ejus. 

5.  Haec  actio  expulsiva  substantise  panis 
est  illa  eadem  qua  accidentia  per  se  consti- 
tuuntur.  —  Evasio.  —  Rejicitur.  —  Dico 
tertio  :  hsec  actio  verborum,  per  quam  expel- 
litur  substantia  panis,  non  est  alia,  nisi  illa, 
per  quam  talia  accidenlia  per  se  constituun- 
tur,  illa  vero  est  sufficiens.  Ita  videtur  sentire 
D.  Thom.  hic,  et  mutasse  sententiam,  quam 
in  4  docuerat,  et  ita  significant  Soto,  Le- 
desma,  et  alii.  Et  probatur  prior  pars,  quia 
in  primis  non  potest  esse  actio,  qua3  ad  sub- 
stantiam ,  vel  prsesentiam  corporis  Christi 
terminatur,  ut  argumentum  in  principio  fac- 
tum  probat,  suppositis  iis,  quee  de  transub- 
stantiatione  diximus.  Neque  etiam  potest  esse 
actio,  quee  in  ipsa  substantia  panis  versetur, 
quia  hsec  aclio  non  est,  nisi  in  ipso  instanti 
consecrationis,  quod  instans  est  primum  non 
esse  substantiae  panis,  et  primum  esse  hujus 
actionis;  ergo  non  potest  hajc  actio  in  illa 
substantia  recipi,  aut  circa  illam  versari.  Aut 
enim  esset  circa  illam,  ut  subjectum;et  hoc 
non,  cum  jam  non  sit  illa  substantia,  quando 
incipit  esse  hsec  actio;  vel  ut  circa  terminum 
proprium;  et  hoc  etiam  dici  non  potest,  quia 
ille  terminus  non  est  res  positiva,  sed  desitio 
et  carentia  substantise;  heec  autem  non  potest 
esse  terminus  actionis  positivee,  cum  quo  po- 
sitiva  actio  idem  est  realiter,  et  ad  quem  per 
se  primo  tendit;  unde  repugnat,  talem  actio- 
nem  directe  versari  circa  terminum,  quem 
destruit.  Relinquitur  ergo  a  sufficiente  par- 
tium  enumeratione,  hanc  actionem  debere 


circa  accidentia  panis  versari;  quia  ibi  non 
potest  alius  positivus  terminus  excogitari ; 
sed  per  eam  actionem  non  fit  sola  enlitas 
eorum,  quia  non  est  cum  illa  incompossibilis 
substantia  panis;  fit  igitur  in  eis  modus  ille, 
per  quem  talia  accidentia  per  se  constituun- 
tur.  Respondet  Capreolus ,  actionem  hanc 
esse  illam,  per  quam  accidentia  separantur  a 
subjecto,  non  vero  eam ,  per  quam  per  se 
constituuntur.  Sed  hsec  duo  inter  se  re- 
pugnant,  quia  separatio  duarum  rerum  du- 
pliciter  fieri  potest,  primo  destruendo  omnino 
alteram  ipsarum,  sicut  destruitur  substantia, 
et  hoc  non  potest  per  se  primo  fieri  per  actio- 
nem  positivam,  sed  necesse  est,  ut  per  eam 
fiat  aliquis  terminus,  ex  quo  talis  destructio 
sequatur,  quem  hic  inquirimus.  Alio  modo 
fieri  potest,"  dissolvendo  modum  unionis, 
sicut  hic  fit  ex  parte  accidentium,  et  de  hoc 
redit  eadem  ratio,  quia,  cum  hsec  dissolutio 
unionis  sit  qusedam  privatio,  et  quasi  cor- 
ruptio  modi  unionis,  non  potest  esse  primo 
et  per  se  terminus  actionis  positivse;  neque 
potest  effective  fieri,  nisi  quatenus  sequitur 
ex  tali  termino;  si  vero  verba  effective  sepa- 
rant  accidentia  a  substantia  panis,  privant 
illa  actuali  inhserentia,  quse  est  modus  unionis 
ad  substantiam ;  ergo  faciunt  in  illis  aliquid 
repugnans  actuali  inhaerentiee ,  quod  nihil 
est,  nisi  esse  per  se;  ergo  non  recte  dicitur, 
verba  effective  separare  accidentia,  et  non 
efficere,  ut  per  se  sint. 

6.  Dubium.  —  Solutio.  —  Sed  statim  hic 
sese  insinuat  difficultas,  quia  hoc  esse  per  se 
accidentium,  est  etiam  privatio  quaedam, 
unde  redire  potest  eadem  ratio  facta.  Sed  de 
hac  difficultate  supra ,  disput.  56,  diximus, 
hunc  modum  per  se  esse  positivum ,  quod 
argumento  facto  potest  confirmari,  retor- 
quendo  illud;  nam,  si  ille  non  est  positivus 
modus,  vix  intelligi  potest,  quomodo  verba 
separent  accidentia  a  substantia.  Scio,  dici 
posse,  verba  incipere  conservare  accidentia 
per  actionem  independentem  a  subjecto,  et 
creationi  similem ,  et  hunc  modum  depen- 
dentiae  ex  natura  rei  repugnare  cum  actuali 
inhserentia,  ut  jam  in  superioribus  insinua- 
vimus,  ubi  hoc  diximus  esse  probabile; 
quamvis  nec  ita  satisfaciat,  neque  etiam  si 
admittatur,  necesse  est  alterum  modum  ex- 
cludi;  nam  utrumque  possunt  verba  circa 
ha3C  accidentia  efficere. 

A  quo  proferri  debeant  yerba  consecrationis,  ut 
efficacia  sint. 

1 .  Certum  in  primis  est,  horum  verborum 
efficientiam  esse  infallibilem,  si  rite  proferan- 
tur,  quia  effectus  sacramentorum  clivina  pro- 
missione,  et  virtute  nilunlur;  et  ideo  de  se 
infallibiles  sunt;  efficacia  autem  horum  ver- 
borum  sacramentalis  est,  et  iti  divino  illo 
verbo  fundatur,  Hoc  facite.  Solum  ergo  in- 
quiri  potest,  quid  necessarium  sit,  ut  hsec 
verba  recte  proferantur,  et  consequenter, 
quse  couditioues  sint  necessariae,  ut  infalli- 
biliter  habeant  effectum.  Possunt  autem  hse 
conditiones  assignari,  aut  ex  parte  ipsorum 
verborum,  aut  ex  parte  materise,  cui  appli- 
cantur,  aut  ex  parte  proferenlis  seu  ministri. 
Ex  priori  capite  nulla  conditio  necessaria 
est,  preeter  eas,  quas ,  agentes  de  forma , 
tractavimus;  solum  enim  necesse  est,  et 
essentialia  verba  integre,  et  sine  substantiali 
mutatione,  vel  corruptione  proferantur;  hoc 
enim  huic  sacramento  cum  reliquis  commune 
est.  Ex  secundo  similiter  capite  nihil  adden- 
dum  occurrit  iis ,  quse  de  materia  remota 
hujus  sacramenti  diximus.  Si  enim  illa  sit 
substantia  panis,  aut  vini  debite  applicata, 
seu  preesens,  ac  cerla  et  definita,  nihil  aliud 
ex  parte  illius  necessarium  est,  ut  effectus 
verborum  sit  infallibilis.  In  quo  notanda  est 
differentia  inter  hanc  et  alias  formas  sa- 
cramentales;  aliee  enim  operantur  suum 
effectum  simul  cum  materia  sacramenti  in 
subjecto,  et  ex  subjecto,  scilicet  homine  susci- 
piente  sacramentum.  Unde  fit,  ut  effectus 
possit  impediri  ex  obice,  seu  indispositione 
hominis  suscipientis ,  et  ideo  in  aliis  formis 
sacramentorum  conditio  est  necessaria  ex 
parte  subjecti,  ut  habeant  effectum,  ut  sci- 
licet  suscipiens  non  ponat  obicem;  at  vero 
forma  hujus  sacramenti  non  operatur  in  ho- 
mine  recipiente  sacramentum,  sed  in  ipsa 
materia,  seu  circa  ipsam,  et  ex  ipsa  tan- 
quam  ex  termino  a  quo,  quse  materia  non 
potest  ponere  obicem;  et  ideo,  ut  effectus  sit 
infallibilis ,  nulla  specialis  conditio  ex  parte 
materise  necessaria  est.  Cavendus  tamen  hic 
est  error  quorumdam  hsereticorum,  qui.  ut 
refert  Guitmund.,  lib.  1  et  3  de  hoc  sacram., 
dixerunt,  quando  materia ,  quae  ad  conse- 
crandum  assumitur,  danda  est  indignis, 
verba  non  habere  suum  effectum  circa  illam. 
Hsec  enim  sententia  heeretica  est,  et  ex  hsere- 


tico  fundamento  procedit,  scilicet  indignos, 
et  peccatores,  non  vere  manducare  corpus 
Christi ,  quod  infra  refellemus.  Et,  ex  illo 
preetcrea  errore  sequitur  alius,  scilicet  ini- 
quos  sacerdotes  non  conficere,  quia  confi- 
ciunt,  ut  ipsi  sumant.  Preeterea,  quia  alias 
nunquam  esset  certa,  etiam  humano  moclo, 
consecratio  hujus  sacramenti;  penderet  enim 
ex  futuro  evcnlu,  cui  scilicet,  danda  esset 
hostia,  digno  vel  indigno,  quod  solus  Deus 
prsescientia  sua  posset  discernere;  non  ergo 
posset  a  nobis  aclorari  hostia  consecrata,  ne- 
que  judicari,  sub  qua  esset  Christus.  Denique 
in  aliis  sacramentis  vera  substantia  sacra- 
menti  consistit,  etiamsi  indignis  tribuantur; 
ergo  multo  magis  haec  verba  operabuntur 
circa  materiam  hujus  sacramenti ,  etiam  si 
postea  inclignis  applicandum  sit,  quia  haeo 
applicatio  extrinseca  est  huic  sacramento,  et 
quid  posterius ;  ergo  ex  hac  parte  nulla  con- 
ditio  necessaria  est,  ut  effectus  formee  sit 
infallibilis. 

2.  Superest  ergo,  ut  clicamus  de  tertio  ca- 
pite;  simulque  explicemus,  quse  sint  necessa- 
ria  in  ministro  hujus  sacramenti;  hsec  enim 
duo  disputatione  conjuncta  sunt,  ut  supra 
insinuavi. 

3.  Dico  primo  :  ut  hcec  verba  sint  efficacia 
necesse  est,  ut  a  sacerdote  consecrato,  et  rite 
orclinato  proferantur.  Hoc  est  de  fide ,  ut 
constat  ex  communi  consensu  et  traditione 
Ecclesise ,  et  Conciliorum  clefinitione.  Ni- 
caano  I,  cap.  14;  Lateran.,  in  cap.  Firmiter.; 
Florentin.,  in  Decret.  Eugen. ;  Tridentin. , 
sess.  22  et  24.  Et  idem  docent  omnes  Patres 
citati  tam  in  hac  disput.,  sect.  1,  quam  dis- 
putat.  20,  sect.  4  et  5.  Ubicumque  enim 
agunt  de  efficacia  verborum  Christi,  simul 
cum  verbis  sacerdotalem  dignitatem  et  po- 
testatem  conjungunt,  et  exaggerant,  ut  latius, 
quam  ceeteri,  prosequitur  Chryst.,  lib.  de  Sa- 
cerdotio,  prsesertim  3.  Unde  Hieronym.  ex 
hoc  maxime  dignitalem  sacerdotum  commen- 
dat,  quod  ore  suo  Christi  corpus  conficiunt. 
Hinc  etiam  Clem.,  lib.  2  Const.,  cap.  28, 
alias  31,  dicit  laicum,  qui  sine  sacerdote 
tentat  sacrificare,  vel  offerre,  nihil  facere. 
Et  Cyprian.,  epist.  77,  solis  sacerdotibus  tri- 
buit  sacrificare  et  offerre ;  et  Isidor.  in  cap. 
Perlectis,  dist.  25.  Hsec  autem  fidei  traditio 
fundata  est  in  verbis  Luc.  22,  Hoc  facite,  qui- 
bus  inter  alia  hoc  prsecipue  Apostolis  Christus 
preecepit,  ut  consecrarent,  et  offerrent;  hoc 
enim  ipse  preecipue  egerat;  preecipiendo  au- 
tem,  potestatem  ad  consecrandum  dedit,  quia, 

nisi  potestatem  daret,  rem  impossibilem  prae- 
ciperet.  Unde  fit,  non  omnibus  id  prsecepisse, 
sed  quibus  potestatem  dedit;  neque  omnibus 
potestatem  dedisse,  sed  quibus  ipse  dixit  : 
Hoc  facite,  quod  non  dixit,  nisi  Apostolis,  et 
in  eorum  personis,  illorum  successoribus  in 
sacerdotali  dignitate,  qui  non  sunt,  nisi  qui 
ab  illis  rite  ordinati  sunt,  et  potestatem  acce- 
perunt.  Unde  Justin.  Martyr,  Apologia  2, 
Apostoli  (inquit)  in  suis  scriptis,  qusc  vo- 
cantur  Evangelia ,  sic  sibi  mandasse  Jesum 
tradiderunt,  sumptoque  pane,  actisque  gratiis 
dixisse,  Hoc  facite.  Et  eodem  modo  exponit 
factum  et  verba  Christi  Clemens ,  lib.  8 
Constit.,  cap.  ult.;  et  ita  semper  intellexit 
universa  Ecclesia  ab  Apostolis  edocta.  Et  hsec 
est  ratio  a  priori  hujus  veritatis,  ut  notavit 
D.  Thom.,  quaest.  82,  art.  1.  Nam  haec  po- 
testas  non  est  naturalis  homini,  sed  super- 
naturalis,  ut  per  se  constat;  oportet  ergo,  ut 
sit  a  Christo  concessa ;  nullibi  autem  data  est 
omnibus  hominibus,  aut  omnibus  fidelibus  et 
baptizatis ,  sed  solis  Ecclesiee  pastoribus. 
Congruentia  vero  est,  tum  quia  ad  tantum  et 
tale  ministerium,  oportebat  ministros  esse 
singulari  modo  consecratos,  et  sanctificatos ; 
tum  etiam  quia,  ut  Paulus  inquit  ad  Hebr.  9, 
munus  sacerdotale  non  est  omnibus  homini- 
bus  commune,  sed  eis,  qui  specialiter  a  Deo 
assumuntur,  et  pro  hominibus  constituuntur 
in  his,  quse  sunt  ad  Deum. 

4.  Contra  hanc  autem  veritatem  multa  ob- 
jiciunthseretici,  contendentes  omnes  Christia- 
nos  esse  sacerdotes,  et  habere  potestatem  ad 
conficiendum  hoc  sacramentum,  quamvis  ea 
uti  non  debeant,  nisi  a  Republica  vel  commu- 
nitate  ad  hoc  ministerium  designati  sint.  Sed 
contra  hancheeresim  dicemus  inferius  agentes 
de  sacramento  Ordinis;  interim  videantur, 
qui  contra  htereticos  Lutheranos  his  tempo- 
ribus  scripserunt,  Ruard.,  art.  17;  Roffen., 
art.  13;Rellarm.,  lib.  4  de  Eucharist.,  cap.  16. 
Item  Waldens. ,  lib.  2  de  Sacram.,  cap,  7 
et  28.  Legi  etiam  potest  Epiphan.,  haer.  78 
et  79,  ubi  refert  et  improbat  hseresim  dicen- 
tium,  mulieres  posse  conficere,  seu  offerre. 

5.  Objectio.  — Sed  quaeres,  an  saltem  in 
casu  necessitatis,  vel  ex  aliqua  dispensatione, 
possit  ab  alio,  quam  a  sacerdote,  hoc  sacra- 
mentum  confici.  Respondetur  non  posse,  quod 
etiam  de  fide  certum  est,  quia  Concilia  non 
tantum  definiunt,  sacerdotem  esse  ministrum 
ordinarium  consecrationis,  sed  etiam  neces- 
sarium.  Et  idem  docet  Ecclesise  usus,  ac  tra- 
ditio ;  nunquam  enim  in  Ecclesia  aliter  visum 

est  fieri  propter  ullam  necessitatem  aut  dis- 
pensationem.    Legimus    quidem   in    articulo 
necessitatis  interdum  esse  Eucharistiam  mini- 
stratam  a  laico,  veldiacono,  qusetamen  prius 
esset  a  sacerdote  consecrata,  quia,  cum  sa- 
cramentum  semel  factum  permaneat,  in  usu 
et  applicatione  non  potest  essentialiter  pen- 
dere  a  conditione ,  vel  qualitate  applicantis, 
sed  solum  illa  erit  necessaria,   ut  recte   ac 
debite  fiat,  ut  explicabimus  latius  infra,  trac- 
tantes   de    praeceptis    hujus    sacramenti    ad 
ministros  pertinentibus.  Non  legimus  autem, 
propter  ullam  necessitatem  consecratam  esse 
Eucharistiam  ab   alio,  quam  ab  eo,   qui  sit 
sacerdos.  Sed  potius  legimus,  urgentibus  ne- 
cessitatibus ,  magna  diligentia  curatum  esse 
a   pastoribus  Ecclesiee,    ut  Christiana  plebs 
non  careret  sacerdotibus,  ne  simul  etiam  hoc 
sacramento  privaretur,  ut  ex   antiquis  his- 
toriis    refert    Robertus    Rellarminus   supra. 
Ratio  vero  est  eadem,  quia  potestas  ad  hoc 
sacramentum  conficiendum  est  supernatura- 
lis,  et  datur  in  consecratione  sacerdolis;  sine 
potestate  autem  non  potest   actio  exerceri. 
Congruentia  autem  est,  quia,  cum  hoc  sacra- 
mentum  non  sit  necessitatis  simpliciter,  noi 
oportuit,   ut  propter  alicujus  necessitatem, 
ejus   consecratio   aliis,    quam  sacerdotibns 
committi  posset.  Et  confirmatur,  nam,  licet 
pcenitentia  sit  magis  necessarium  sacramen- 
tum,  nihilominus  non  potest  in  necessitate  ab 
alio,  quam  a  sacerdote  confici :  ergo.  Sed  con- 
tra ,  sicut  est  dictum  Apostolis  :  Hocfacite, 
ita  est  eis  dictum  :  Ite,  baptizate;  sed  in  casu 
necessitatis   possunt  alii ,  quam  sacerdotes, 
baptizare  :  ergo.  Respondetur,  negando  con- 
sequentiam.  Ratio  supra  data  est,  cum  de 
baptismo  ageremus;  propria   enim  poteslas 
consecrandi  datur  in  ordinatione,  ut  constat 
ex  forma  et  materia  sacramenti  Orclinis;  po- 
testas   autem  baptizandi    non    proprie    tunc 
datur,  sed  jus.  Ratio  vero  est  propter  majo- 
rem  necessitatem  sacramenti  baptismi ;  et  a 
priori   est   institutio   Christi,  quam   traditio 
manifestavit. 

6.  Verba,  ut  efficiant,  proferenda  sunt  cum 
debita  intentione  consecrandi. — Dicosecundo: 
ut  verba  formse  hujus  operentur,  necesse  est, 
ut  proferantur  a  ministro  cum  debita  inten- 
tione  faciendi  sacramentum,  seu,  quod  Chri- 
stus  instituit,  aut  quod  Ecclesia  facit.  Heec 
conclusio  est  cle  fide;  et  probanda  est  ex  fun- 
damentis  adductis  in  materia  de  sacramentis 
in  genere;  multa  vero,  quse  ad  illam  expli- 
candam  hic  tractari  possent,  petenda  sunt, 


DISPUTAT.  LXT,   SECT.  III. 


369 


vel  ex  disputatione  de  materia  remota,  ubi 
declaravimus,  quomodo  ininister  dirigere  de- 
beat  intenlionem  ad  certam  et  definitam  ma- 
teriam ,  vel  ex  disputalione  de  forma ,  ubi 
exposuimus,  quomodo  intendere  debeal  pro- 
ferre  verba  formaliter,  et  non  materialiter 
tantum.  Solum  est  hoc  loco  addendum  ex 
Gabr.,  lect.  52  in  can.,  circa  finem,  quosdam 
asseruisse,  si  quis  sacerdos  ignoret  verum 
sensum  horum  verborum,  eum  ex  intentionis 
defectu  non  vere  consecrare,  quia  ille  accom- 
modat  suam  intentionem  sensui  verborum, 
quem  putat  esse  verum ;  unde,  si  in  sensu 
formae  errat,  consequenter  deficiet  in  vera  et 
necessaria  intentione,  quam  opinionem  ipse 
tribuit  Alexandro  Alens.  Sed  tamen  Alensis, 
4  part.,  quaest.  33,  memb.  4,  art.  2,  solum 
dicit,  ex  negligentia  sacerdotis  posse  inter- 
dum  frustrari  effectum  verborum,  et  hujus- 
modi  negligentiam  esse  peccatum  mortale ; 
non  vero  explicat,  qualis  sit  ha3c  negligentia. 
Quocirca  dicendum  est,  ut  etiam  Gabriel  di- 
cit,  ignorgntiam  sacerdotis,  imo  quamcumque 
intentionem  erroneam  privatam,  ac  particu- 
larem ,  non  impedire  effectum  verborum , 
dummodo  integre  proferantur,  et  ex  generali 
intentione  faciendi  quod  Christus  instituit, 
quia  haec  intentio  corrigit  quamcumque  aliam 
particularem,  quae  solum  materialiter  se  ha- 
bet,  altera  vero  est  quasi  formalis,  ut  latius 
dictum  est  de  sacramentis  in  genere. 

7.  Non  necessario  requiritur  ad  verborum 
efficaciam  quod  proferantur  ab  homine  sancto 
et  fideli.  —  Ullimo  addendum  est,  ut  haec 
verba  sint  efficacia,  non  esse  necessarium,  ut 
proferantur  ab  homine  sancto,  aut  ficleli;  sed 
satis  esse.  quocl  characterem  sacerdotalem 
habeat;  reliquae  enim  conditiones  acciden- 
tariee  sunt,  et  characterem  sacerdotalem  non 
delent,  est  enim  indelebilis,  ex  Trident.,  sess. 
7,  et  sess.  23,  cap.  4;  character  autem  ma- 
nens  est  sufficiens  potestas.  Ita  clocetD.  Thom. 
infra,  queest.  82,  art.  5  et  8.  Et  est  conclusio 
de  fide,  ex  iis ,  quae  tradila  sunt  supra ,  in 
simili  quEestione  de  sacramentis  in  genere. 

8.  Dubium,  anhxretici,  ordinati  rite,  con- 
ficiant  Eucharistiam.  —  Occurrit  tamen  hic 
specialis  difficultas  ibi  omissa,  ex  nonnullis 
clecretis  ac  testimoniis  Pontificum  et  Sancto- 
rum,  qui  de  haereticis  et  schismaticis  specia- 
liter  docere  videntur,  eos  non  posse  conficere 
consecrationem.  Unde  Innocent.,  epist.  18 
et  22  :  Solum  baptisma  (inquit)  illis  ratum 
&sse  permittimus  Gregor.,  lib.  4,  epist.  5, 
cap.  49,  et  habetur  in  c.  Accedens,  50  d., 

idem  indicat  specialiter  de  degradatis,  ut  ibi 
Glossa  affirmat;  et1,  quaest.  1,  in  multis  de- 
cretis  consecrationes  baereticorum  et  schisma- 
ticorum  irritse  dicuntur,  ut  ibiclem  significat 
Gratianus,  post  cap.  Manus,  c.  Dictum  est,  et 
cap.  Quod  quidam.  Favet  etiam  August.,  2 
cont.  Cresc.  Gram.,  cap.  13,  ubi  ait,  extra 
Ecclesiam  non  esse  verum  sacrificium,  nec 
verum  sacerdotium.  Hieron.,  Aggsei  2,  et 
Oseae  7,  ubi  dicit,  panem  hsereticorum  esse 
pollutum,  etSoph.  3  :  Sacerdotes,  qui  Eucha- 
ristise  serviunt  et  sanguinem  populis  ejus  di- 
vidunt,  impie  agunt  in  legem  Christi,  putan- 
tes  Eucharistiam  imprecantis  facere  verba, 
non  vitam;  et  necessariam  esse  tantum  solem- 
nem  orationem  et  non  sacerdotum  merita. 
Propter  quse  Magister  in  4,  dist.  13,  dicit 
hsereticos  vel  schismaticos ,  qui  extra  Eccle- 
siam  existunt,  etiam  si  sint  rite  ordinati,  et 
debita  intentione  verba  proferant,  non  confi- 
cere.  Sed  est  erronea  sententia,  quam  merito 
rejecerunt  cseteri  omnes  Theologi  ibi.  Est 
enim  contra  manifesta  principia  fidei.  Ex  qui- 
bus  constat,  verum  sacerdotem  propter  ha3- 
resim ,  vel  aliquam  pcenam ,  aut  censuram 
Eeclesise  neque  amittere  characterem,  neque 
esse  incapacem  illius,  ut  constat  ex  Trident., 
sess.  7,  can.  9.  Propter  quocl  sacerdotes,  qui 
ab  hseresi  ad  Ecclesiam  redeunt,  non  iterum 
ordinantur,  ut  constat  ex  VII  Synodo,  act.  1, 
et  habetur  in  cap.  Convenientibus,  1,  q.  1, 
et  ex  Urbano  P.  in  c.  Ordinationes,  9,  q.  1 , 
et  coustat  ex  usu,  et  consuetudine  Ecclesise, 
ut  late  tractat  Hieron.,  dialog.  cont.  Lucif., 
et  August.,  lib.  2  cont.  Parm.,  cap.  13.  Sed 
per  characterem  sacerdotalem  clatur  potestas 
ad  conficiendum  corpus  Christi ;  ergo  si  is , 
qui  habet  hujusmocli  characterem,  rite  pro- 
ferat  verba  essentialia  super  debitam  mate- 
riam,  infallibiliter  conficiet  sacramentum , 
quia ,  ut  recte  dixit  Nicol.  P.  ad  Consulta 
Bulg.,  cap.  '17  :  Nonpotest  aliquis,  quantum- 
cumque  pollutus  sit,  sacramenta  divina  pol- 
luere,  c.  Sciscitantibus  15,  q.  8,  c.  Christus, 
c.  Non  nocet ,  cum  multis  aliis  1 .  qusest.  1 . 
Cum  ergo  canones  interdum  dicunt,  ordina- 
tiones  hsereticorum  esse  irritas,  intelligendi 
sunt,  vel  quoad  debitum  usum,  quia  Ecclesia 
eos  suspendit,  et  prohibet,  ne  ad  sacerdotalia 
munera  admittantur;  quanquam  eorum  ac- 
tus,  qui  jurisdictionem  non  requirunt,  irri- 
tare  non  possit;  qui  sensus  plane  colligitur  ex 
Urban.  P.  in  dicto  c.  Ordinationes,  et  ex 
Innocent.,  epist.  22,  et  ex  Concilio  Niceeno  1, 
can.  1,  can.  8,  ubi  Episcopi,  qui  revertuntur 

a  Novati  haeresi,  in  sua  dignitate  admittun- 
tur;  et  idem  dicunt  praedicli  Pontifices,  fieri 
posse  in  aliis,  si  vel  bona  fide  ordinati  sint, 
vel  ratio  sufficiens,  aut  necessitas  id  requirat; 
vel  interdum  possunt  hi  canones  exponi  de 
ordinationibus ,  quae.non  fiunt  debito,  ac 
essentiali  rilu;  nam  consecrationes  factae  a 
ministris  sic  ordinatis,  omnino  irritae  sunt,  et 
hujusmodi  sunt  ordinationes,  quae  nunc  fiunt 
a  ministris  Lutheranorum,  et  Calvinistarum. 
Quid  vero  dicendum  sit  de  ministro  hujus  sa- 
cramenti,  ut  sacrificium  est.  dicemus  infra  in 
proprio  loco. 

SECTIO  IV. 

Utrum  plures  formae  possint  efflcere  consecrationern 
ejusdem  materise,  simul,  aut  successive. 

1.  Hsec  quaestio  tractatur  de  ministro  a  D. 
Thom.  infra ,  qusest.  82,  art.  3;  ejus  vero 
difficultas  praecipue  consistit  in  efficacia,  ac 
veritate  verborum,  et  communis  fere  est  cse- 
teris  sacramentis,  et  ita  disputata  est  supe- 
rius,  cum  de  baptismo  ageremus;  hoc  vero 
loco  tractatur  a  Theologis  occasione  cujusdam 
consuetudinis  Ecclesiae,  quae  in  Romana ,  et 
in  multis  aliis  observatur;  olim  enim  Gardi- 
nales  simul  cum  Papa  concelebrare  solebant, 
et  consecrare  eamdem  hostiam,  et  nunc  idem 
faciunt  sacerdotes  noviter  ordinati  cum 
Episcopo  ordinante,  nam  omnes  simul  verba 
consecrationis  proferunt  super  eadem  ma- 
teria.  Dupliciter  ergo  tractari  potest  haec 
quaestio  :  primo  de  possibili,  scilicet,  quid  in 
hoc  modo  consecrationis  fieri  possit.  Secundo 
de  facto,  scilicet,  quid  in  praedicta  consuetu- 
dine  fiat. 

2.  Non  possunt  concurrere  plures  ministri 
ad  consecrandum,  si  unusquisque  partem  so- 
lum  formse  proferat.  —  Prior  pars  definiri 
breviler  potest  ex  dictis  supra  de  baptismo. 
Primo  enim  certuin  est,  non  posse  plures  mi- 
nistros  concurrere  ad  consecrandum  hoc  sa- 
cramentum,  ul  causas  partiales  ex  parte  for- 
mae,  ita  ut  unus  proferat  partem  formae,  alius 
aliam  partem,  quia  tunc  neuter  eorum  pro- 
ferret  formam,  neque  ex  verbis  diversorum 
hominum  una  forma  componi  potest,  ut  praa- 
dicto  loco  latius  probatum  est.  Dico  autem, 
ex  parte  formse,  quia  ex  parte  materite  fieri 
potest,  ut  unus  consecret  partem  unius  hostiae, 
alius  vero  reliquam  partem,  si  uterque  cer- 
tam  ac  definitam  partem  sua  intentione  de- 
signet,  ut  supra  diximus,  agentes  de  materia ; 
tunc  vero  illi  non  sunt  proprie  causoe  partia- 


les,  quia  unusquisque  suam  consecrationem, 
ut  integra  causa,  perficit;  sed  ex  parle  ma- 
teriae  accidentarium  est,  quod  species  conse- 
cratae  sint  continuae  inter  se,  et  ideo  ex  hac 
parte  quaelibet  earum  consecrationum  vide- 
tur  esse  partialis  respectu  ejusdem  hostiae. 

3.  Non  possunt  plures  sacerdotes  hostiam 
consecrare,  si alter prius  altero  absolvat  verba 
formx.  —  Dico  secundo  :  etiam  si  duo  sacer- 
dotes  integre  proferant  formam ,  et  unus- 
quisque  habeat  intentionem  consecrandi.  si 
tamen  alter  eorum  prius  tempore  absolvat 
formam ,  quam  alius,  non  possunt  illae  duae 
formae  efficere  consecrationem  ejusdem  ma- 
leriae,  sedaltera  tantum.  Ita  sentiuntDurand., 
Cajet.,  Richard.,  Soto,  Ledesma,  et  alii,  infra 
citandi.  Quorum  sententia  mihi  verissima 
videtur,  quamvis  nonnulli  ex  antiquioribus 
contraclicere  videantur.  Ratio  est,  quia  inte- 
gra  forma  consecrandi  cadens  super  debitam 
materiam,  cum  primum  perficitur,  constituit, 
seu  conficit  sacramentum  ;  ergo  forma  postea 
superveniens  nihil  potest  efficere.  Patet  con- 
sequentia,  tum  quia  jam  invenit  factum,  tum 
etiam  quia  jam  non  cadit  super  debitam  ma- 
teriam,  quia  materia  consecrationis  non  est 
res  prius  consecrata,  sed  panis  vel  vinum. 
Antecedens  vero  declaratur,  quia  quando  sa- 
cerdotes  hoc  modo  proferunt  formas ,  vel 
uterque  eorum  habet  intentionem  absolutam 
consecrandi  independenter  ab  alio,  et  tunc 
sine  ulla  dubitatione,  qui  primo  absolvit,  con- 
secrat,  quia  ibi  concurrunt  omnia  necessaria 
ad  conficiendum  sacramentum ;  vel  ulerque 
habet  intentionem  non  conficiendi  sine  alio, 
et  hoc  variismodis  potest  contingere  :  primo, 
ut  uterque  velit  partialiter  concurrere,  et 
nullo  modo  esse  catisa  integra  consecrationis, 
et  haec  intentio  fortasse  in  universum  est  con- 
tra  substantiam  sacramenti ,  quia  Christus 
hoc  non  instituit,  sed  uniuscujusque  sacerdo- 
tis  verba  voluit  esse  causam  inlegram  et 
sufficientem,  sicut  in  simili  de  baptismo  dixi- 
mus ;  aut  saltem  est  contra  substantiam  sa- 
cramenti,  hoc  intendere,  quando  formae  non 
in  eodem  instante  absolvuntur,  sed  altera 
prius  tempore,  quam  altera,  quia  praeter  in- 
stitutionem  Christi,  et  contra  veritatem  hujus 
formae  est,  ut  non  efficiat,  cum  primum  ejus 
significatio  absolvitur,  quia  illius  veritas  cum 
illius  efficacia  conjuncta  est,  et  ab  illa  quo- 
dammodo  pendet.  Et  eadem  ratione  est  con- 
tra  Christi  institutionem ,  ut  una  forma  non 
faciat  sine  concursu  alterius,  quse  praecessit; 
igitur  ministri,   qui  hoc   modo  intenderent 

conficere,  nihil  efficerent.  Alio  modo  possel 
unus  sacerdos  intendere  non  consecrare  sine 
alio,    intentione   quasi   conditionata ,  ita    ut 
unusquisque  intendat  conficere,  si  alius  jam 
absolvit  verba,  et  non  alias;  et  tunc  is,  qui 
primo  absolvit,  non  conficit,  quia  tantum  ha- 
bet  conditionatam  intentionem,  et  conditio 
impleta  non  fuit,  quando  absoluta  fuit  forma; 
et  ideo  neque  tunc  fecit  sacramentum,  ex  de- 
fectu   intentionis ,   neque  postea ,    quia   jam 
forma  evanuit,  ut  latius  dictum  est  in  materia 
de  sacramentis  in  genere;  ille  vero,  qui  poste- 
rius  absolvit,   conficit,   quia ,   licet  habuerit 
conditionatam  intentionem ,  tamen   conditio 
jam  erat  impleta  ,  et  ita  conditio  transit  in 
absolutum;  ergo,  quicquid  sacerdotes  inten- 
dant  facere,  non  possunt  plures  formse,  quae 
successive,  et  non  in  eodem  instante  consum- 
mantur,    eamdem    consecrationem    efficere. 
Neque  hic  locum  habet  distinctio  vulgaris  de 
simultate  metaphorica  aut  morali,  quia  verba 
in  eodem  metaphysico,  seu  physico  instante, 
in  quo   absolvuntur,    consecrationem   perfi- 
ciunt,  neque  eorum  efficientia  suspendi  po- 
test  per  minimum  vel  brevissimum  tempus, 
quia  hoc  esset  contra  eorum  veritatem;  ergo 
nihil  refert,  quod  alia  verba  censeantur  simul 
moraliter  absolvi ,   si   revera   intercedit  vel 
brevissimum  tempus  inter  ultimum   instans 
unius  et  alterius  formae,  quia  jam  inveniunt 
factum,  quicquid  facere  poterant,  et  cadunt 
in  materiam  jam  consecratam.  Confirmatur 
tam  conclusio,   quam   totus   hic   discursus, 
quia,  si  duse  formse.  quarum  una  prius  absol- 
vitur,  quarn  alia ,  possent  ejusdem  materias 
consecrationem  efficere,  etiam  unus  minister 
posset,    duabus  formis  repetitis,  successive 
ejusdem    matericB    conseirationem   efficere, 
proferendo  proxime  et  immediate  unam  post 
aliam,  et  per  intentionem  suspendenclo  effi- 
cientiam  prioris,  donec  posterior  absolvatur; 
consequens  est  absurdissimum,  et  contra  om- 
nium  communem  consensum.  Sequela  autem 
a  paritate  rationis  facillime  probari  potest. 

4.  Si  plures  formse  simul  absolvantur,  om- 
nes  efficiunt  sacramentum.  —  Dubium.  — 
Solutio.  —  Dico  tertio  :  si  duse  formse  simul 
et  in  eodem  instante  absolvantur,  utraque 
efficit  consecrationem,  etiam  si  in  eamdem 
materiam  cadant.  Hsec  est  communis  senten- 
tia  ;  probatur,  quia  supponimus,  utramque 
proferri  a  debito  ministro  supra  debitam  ma- 
teriam,  et  debita  intentione;  ergo  vel  utraque 
efficit,  vel  neutra,  quia  non  est  major  ratio 
de  una,  quam  de  alia;  at  non  est  dicendum 

neutram  efficere,  quia  ibi  concurrunt  onmia 
necessaria  ad  sacramentum,  et  nihil  est  con- 
tra  substantiam  ejus;  ergo  utraque  efficit. 
Quteres,  an  singulaj  efficiant,  ut  causae  tota- 
les  vel  partiales;  id  est,  an  efficiant  una  sola 
actione  dependente  ab  utraque,  vel  duabus, 
quarum  unaquseque  integra  sit,  et  a  sua 
forma  pendeat.  Respondetur,  utrumque  mo- 
dum  esse  possibilem,  el  incertum  esse,  quo- 
modo  fiat.  Videtur  autem  magis  consenta- 
neum  institutioni  et  veritati  verborum ,  ut 
unaqueeque  forma  sua  integra  actione  efficiat, 
ac  si  alia  non  concurreret;  quamvis  alias 
videatur  rerum  naturis  magis  consentaneum, 
ut  causee,  quee  per  se  singulse  efficerent,  si 
simul  applicentur  ad  unum  et  eumdem  indi- 
visibilem  effectum,  non  agant  duabus  veluti 
superfluis  actionibus,  sed  una. 

5.  Difficultas,  utrumsit  bona  consuetudo 

consecrandi  plures  in  eadem  materia ,  quam 

Ecclesia  Romana  in  sacerdotum  ordinatione 

servat.  —  Quidam  negant.  —  Ex  his  defi- 

nienda  est  altera  pars  qusestionis ,  quid  de 

facto  fiat  in  preedicta  Ecclesise  consuetudine. 

Et  ratio  difficultatis  est,  quia  humano  rnodo 

loquendo  non  possunt  omnes  illoe  formae  in 

eodem  instante  physico  absolvi,  ex  quo  vide- 

tur  sequi,  illam  consuetudinem  esse  contra 

rectam  rationem,   quia   exposita   est  multis 

periculis.  Primo,  ut  Episcopus,  qui  est  prin- 

cipaliter  sacrificans,  nihil  conficiat.  Secundo, 

ut  a  multis  proferantur  verba  super  mate- 

riam  consecratam.  Tertio,  ut  multi  inaniter 

ac  frustra  verba  proferant,  nihil  efficiendo. 

Propter  hsec  quidam  non  verentur  hanc  con- 

suetudinem  improbare,  quia  licet  Romana 

Ecclesia,   ut  particularis  qusedam  Ecclesia, 

illam  servet,  tamen  non  observatur  in  universa 

Ecclesia,  ut  de  Moguntina  Gabr.  refert.  Ita 

vere  sentit  Durand.,  dist.  13,  qusest.  3;  et 

in  eadem  sententia  citatur  Albertus  in  Sum.; 

Pisan.,  verb.  Euchar.  3;  et  in  eamdem  incli- 

nat  Gabr.,  lect.  6  in  can.;  Angel.,  Eucharist. 

2,  §  3;  nec  multum  repugnant  Soto,  dist.  3, 

art.  3,  et  Palacius.  quaest.  4;  sed  nullo  modo 

sentiendum  est,    illam   consuetudinem   esse 

malam,  simpliciter  loquendo;  id  enim  valde 

esset  temerarium ,  tum  propter  Ecclesiae  Ro- 

manaa    auctoritatem    a    multis    Pontificibus 

approbatam,  tum  quia  quamplures  alise  Ec- 

clesia3  eamdem  consuetudinem  observant. 

6.  Alii  explicant  modum  quo  debeat  fieri. 
—  Alii  ergo  Theologi,  ut  hanc  consuetudinem 
defendant,  dicunt,  ornnes  sacerdotes,  qui 
cum  Episcopo  proferunt  verba,  debere  illa 

proferre  cum  intentione  conSecrandi,  ita  ta- 
men,  ut  referant  intenlionem  suam  ad  illud 
instans,  in  quo  Episcopus  absolvit  verba  con- 
secrationis,  in  quo  omnes  consecrant,  sive 
prius,  sive  posterius  verba  absolvant.  Heec 
fuit  sententia  Innocentii.  1.  4  de  hoc  mysterio, 
cap.  25,  quem  D.  Thom.  hic  sequi  videtur, 
quaest.  82,  art.  2;  Alens.,  qusest.  36,  memb. 
8;  Paludan.,  dist.  3,  quaest.  4;  Soto,  Le- 
desma ,  et  alii  Thomistse;  Victor.,  in  Sum., 
num.  88;  Sylvest.,  Euchar.  2,  quaest.  13,  et 
alii  fere  Summistae.  Sed  haec  sententia  non 
videtur  posse  consistere  cum  his,  quee  supra 
diximus.  Quia  dupliciter  potest  explicari  in- 
tentio  horumsacerdotum  :  primo,  ut  sit  abso- 
luta,  ut  illam  explicant  Palud.  et  alii,  et  hoc 
modo  est  impossibilis,  quia  si  sacerclotes  ha- 
bent  intentionem  consecrandi,  et  prius  absol- 
vunt  verba,  quam  Episcopus,  non  possunt 
eorum  efficaciam  suspendere ,  ut  ostensum 
est,  neque  hoc  est  in  potestate  totius  Eccle- 
sias.  Sicut  si  quis  vellet  suspendere  actionem 
verborum  consecrationis  formee  panis,  donec 
proferat  formam  sanguinis,  non  posset;  vel, 
si  duo  convenirent  ad  consecrandas  duas 
hostias,  singuli  singulas,  ita  tamen,  ut  neuter 
conficeret,  donec  alius  absolveret,  nihilomi- 
nus  fieret  consecratio  absolutis  verbis  ;  et  in 
omni  sacramento,  absoluta  materia  et  forma, 
non  potest  universa  Ecclesia  retardare  effec- 
tum  ejus,  sicut  nec  potest  impedire  illum,  si 
ex  parte  subjecti  et  materiae  non  est  impedi- 
mentum.  Respondet  Paludanus  supra,  in  hoc 
speciali  casu,  Dei  dispensatione  fieri,  ut  vir- 
tus  praecedentium  verborum  conservetur  in 
aere,  donec  omnes  formae  absolvantur,  et 
tunc  omnium  virtus  simul  operetur.  Sed  haec, 
ut  recte  dixit  Durand.,  ridicula  sunt,  et  sine 
fundamento  conficta,  eo  vel  maxime ,  quod 
virtus  verborum  non  est  res  aliqua ,  prseter 
verba,  et  quamvis  esset  aliqua  qualitas,  illa 
non  posset  sine  novo  miraculo  conservari 
transeuntibus  verbis,  aut  de  subjecto  in  sub- 


jectum  migrare.  Deinde,  si  hoc  modo  fieret, 
non  oporteret  diligentiam  adhibere.  ut  omnes 
cum  Episcopo  proferrent,  vel  saltem  curan- 
dum  potius  esset,  ut  omnes  ante  Episcopum 
absolverent  verba,  quandoquidem  dicuntur 
non  esse  operativa  priusquam  Episcopus  ab- 
solvat,  verba  autem  Episcopi  expectatura 
non  sunt  reliquos.  At  vero  usus  Ecclesiae  non 
ita  habet,  sed  adhibet  potius  diligentiam,  ut, 
vel  omnes  simul  absolvant,  vel  saltem  nullus 
ante  Episcopum.  Alio  modo  explicari  potest 
hsec  intentio ,  ut  sit  conditionata ,  ut,  verbi 

gratia,  quod  sacerdotes  consecrantes  cum 
Episcopo  intendant  consecrare  sub  hac  con- 
dilione,  si  Episcopus  jam  absolvit  verba;  et 
ita  videtur  explicare  hanc  sententiam  Victor., 
num.  88.  Sed  hinc  necessario  sequitur  juxta 
dicta,  ut  nec  illi  consecrent,  qui  prius  tem- 
pore,  neque  illi,  qui  posterius,  quam  Episco- 
pus,  verba  absolvunt,  sed  ad  summum  illi, 
qui  in  eodem  physico  instante  cum  illo  verba 
perficiunt,  quod  paucissimis  continget;  et  ita 
non  evitantur  omnia  supra  dicta  incommoda  ; 
nam  intentio  conficiendi  sacramentum  sub 
conditione,  quae  moraliter  fere  semper  impe- 
diret  efficaciam  formae  sacramentalis,  vitiosa 
est,  et  praeter  rationem  ;  quin  potius  uti  in- 
tentione  conditionata  et  non  absoluta ,  sine 
necessitate  urgente,  etiam  et  merito  videtur 
esse  contra  debitum  modum  conficiendi  sa- 
cramentum. 

7.  Sed  dicunt  aliqui,  in  eo  casu  omnes  sacer- 
dotes  cum  Episcopo  quasi  componere  unum 
integrum  ministrum,  et  ideo  eum  primo  con- 
ficere,  qui  primo  absolvit  verba,  quicumque 
ille  sit,  omnes  tamen  dici  referre  intentionem 
suam  ad  unum  instans,  quia  omnes  intendunt 
simul  absolvere  verba;  quocirca  si  aliquando 
accidit,  quodunusprius  absolvat,  quam  alius, 
est  praeter  intenlionem,  et  ita  moraliter  lo- 
quendo  est  per  accidens,  et  quicquid  inde  se- 
quitur,  ut,  v.  gr.,  quod  unus  consecret  corpus 
solum,  alius  solum  sanguinem,  et  alius,  scili- 
cet  Episcopus,  sumat  utramque  speciem,  qui 
fortasse  neutram  confecit,  heec,  inquam,  et 
similia,  non  reputantur  incommoda,  tum  quia 
sunt  per  accidens,  tum  etiam  quia  omnes  con- 
currunt  per  modum  unius  ministri  integri, 
qui  simpliciter  facit  totum,  quamvis  per  di- 
versa  verba  et  oraVeluti  personalia.  Sed  hic 
dicendi  modus  mihi  displicet,  quia  revera  est 
inconveniens,  ut  Episcopus,  qui  est  principa- 
lis  offerens,  et  sacrificans,  non  conficiat;  et 
reliqua  omnia,  quae  consequuntur,  revera 
sunt  magna  incommoda;  neque  possunt  dici 
moraliter  per  accidens,  et praeler  intentionem, 
cum  voluntarie  adhibeatur  inlentio,  quae  mo- 
raliter  impleri  non  potest.  Prseterea  illa  col- 
lectio  ministrorum,  seu  potius  ille  minister 
collectus  ex  multis  personis,  est  praeter  insti- 
tutionem  Christi,  et  praeter  veritalem  ver- 
borum,  quee  ab  unaquaque  persona  integre 
proferuntur. 

8.  Aliorum  modus  hanc  consuetudinem  de- 
fendendi  refertur  et  refellitur.  —  Aliorum 
ergo  sententia  est,  solum  Episcopum  pro- 
ferre  verba  formaliter,  et  cum  intentione  con- 

secrandi,  alios  vero  materialiter  illa  referre 
in  signum  potestatis  sibi  concessaB,  et  in  me- 
moriam  illius  ccena3  in  qua  Christus  cum 
Apostolis  ccenavit,  eisque  eamdem  potestatem 
concessit.  Ita  sentit  Richard.,  dist.  13,  art.  2, 
quajst.  1;  Cajet.,  qusest.  82,  art.  2;  Angel., 
verb.  Euchar.  2,  §  3;  et  ex  antiquo  Pontificali 
Romano  referuntur  verba  quibus  hoc  indi- 
catur,  scilicet :  Ordinati  dicant ,  ac  celebrent. 
Ratio  est,  quia  hoc  modo  tolluntur  omnia  in- 
conimoda,  et  sufficit  ad  intentionera  et  con- 
suetudinem  Ecclesiae.  Et  confirmatur,  quia 
illi  non  communicant  sub  utraque  specie; 
ergo  non  communicant,  ut  sacrificantes;  ergo 
non  sacrificant,  et  consequenter  non  confi- 
ciunt.  Sed  obstat,  quia  in  Pontificali  Roraano 
admonetur  Episcopus,  ut  alte  et  paulatim  di- 
cat  verba,  ut  alii  possint  simul  cum  illo  di- 
cere,  et  omnes  adhibent  diligentiam,  ut, 
quoad  fieri  possit,  simul  absolvant;  ergo  ex 
modo  ipsius  consuetudinis  videtur  colligi, 
omnes  proferre  verba,  ad  consecrandam. 
Prseterea  in  consecratione  Episcopi,  plures 
Episcopi  simul  proferunt  verba,  et  Cajetan. 
fatetur  omnes  proferre  formaliter,  et  ad  con- 
secrandum,  cum  tamen  ex  Pontificali  Romano 
non  possit  hoc  magis  colligi  de  his  Episcopis, 
quam  de  illis  sacerdolibus,  et  incommoda 
fere  sunt  eadem,  si  recte  ponderentur.  Et 
idem  argumentum  est  de  consuetudine,  quam 
Innocentius  supra  refert,  usitatum  fuisse  ali- 
quando  in  Ecclesia  Romana,  ut  interdum  Car- 
dinales  simul  cum  Pontifice  consecrarent.  Ad 
haec  vero  dici  potest  in  hac  opinione,  adhiberi 
in  hac  cseremonia  hujusmodi  modum  et  diii- 
gentiam,  quia  non  satis  constat  in  particulari, 
qua  intentione  debeant  proferri  verba,  et 
ideo  securiorem  partem  eligunt,  quoad  fieri 
possit. 

9.Quocirca  in  hacre,  quse  valdelubricaest, 
mihi  placet  concilium  Cajetani,  ut  scilicet,  hi 
sacerdotes  intendant  proferre  verba  meliori 
modo,  quo  possunt;  hujusmodi  autem  exi- 
stimo,  iraprimis,  ut  nullo  modo  preesumant 
praevenire  Episcopum  in  consecrando,  quia 
revera  hoc  est  magnum  incommodum,  et  con- 
tra  intentionem  Ecclesiee,  ut  rationes  factee 
probant ;  deinde  habeant  intentionem  condi- 
tionatam,  ut  Victoria  aiebat,  seu  potius  et 
disjunctam,  vel  consecrandi  simul  cum  Epis- 
copo,  si  possunt;  sin  minus,  tantum  materia- 
liter  verba  proferendi,  et  ita  evitantur  incom- 
moda  omnia,  quae  inferebantur. 

An  haec  virtus  activa  principalius  sit  in  verbis,  quam 
in  rninistro. 


1 .  Quorumdam  opinio.  —  Hoc  dubium  mo- 
veo  propter  nonnullos  ex  antiquis  Theologis, 
qui  illud  tractant,  et  definiunt,hanc  virtutem 
esse  in  verbis  et  in  ministro,  simpliciler  ta- 
men  principalius  esse  in  ministro,  tum  quia 
est  similior  principali  agenti,  tum  etiam  quia 
ejus  virtus  est  permanens,  et  ad  plures  effec- 
tus  extenditur;  secundum  quid  vero  princi- 
palius  esse  in  verbis,  quia  propinquius  attin- 
gunt  effectum.  Ita  Alex.,  q.  34,  membr.  2, 
quem  sequitur  D.  Thom.,  d.  8,  q.  2,  art.  3, 
ad9;  Richard.,  art.  3,  q.  3.  Ne  tamen  for- 
tasse  sit  qusestio  de  nomine,  oportet  nonnulla 
supponere,  quae  ad  rem  pertinent.  Primum 
est  virtutem  verborum  non  esse  qualitatem 
illis  superadditam.  Secundum  est,  characte- 
rem  sacerdotis,  qui  videtur  esse  virtus  mi- 
nistri,  licet  sit  qualitas  physica  illi  inheerens, 
non  tamen  habere  proprium  et  iramediatum 
influxum-physicum,  vel  in  verha,  cum  in  illis 
nihil  fiat,  vel  in  effectum  verborum  seu  con- 
secrationem,  cum  hsec  immediate  sit  tantum 
ab  ipsis  verbis,  ut  etiam  prsedicti  auctores 
docent,  et  D.  Thom.  hic,  qusest.  78,  art.  1, 
qui  eliam  docet,  sacerdotem  non  habere  aliam 
immediatam  actionem  in  consecratione,  nisi 
prolationem  verborum,  nequeper  aliam  actio- 
nem  aut  influxum  influere  in  consecrationem 
nisi  per  verba,  et  eoruin  actionem.  Quod 
preeterea  confirmari  potest  testimoniis  Sanc- 
torum  Patrum  dicentium,  sacerdotes  proprio 
ore  conficere  hoc  sacramentum  per  verba 
Christi.  Ac  denique,  quia  omnis  alius  influxus 
supervacaneus  est,  et  sine  fundamento  con- 
fictus,  ut  latius  generatim  dixi  in  materia  de 
charactere,  ubi  propter  hanc  causam  docui, 
characterem  non  esse  potentiam  physicam, 
cum  non  habeat  influxum  physicum  irame- 
diatum,  ut  ostensum  est;  neque  remotum  aut 
mediatum,  quia  hic  supponit  semper  aliquem 
immediatum,  in  quo  fundetur.  Quomodo  enim 
potest  intelligi,  efficaciam  alicujus  potentise, 
mediate  redundare  in  aliquid,  nisi  immediate 
quippiam  aliud  attingat?  at  probatum  est, 
characterem  non  habere  influxum  seu  actio- 
nem  immediatam,  cum  illam  non  habeat  ne- 
que  in  verba,  neque  in  effectum  verborum,et 
nihil  aliud  sit,  in  quod  possit  immediate  agere ; 
ergo  neque  mediate  aliquid  physice  agit;  ergo 
non  est  potentia  physica,  sed  moralis,  seu 

potius  signum,  seuquasi  sigillum  pacti  divini, 
quo  statuit,  et  promittit,  semper  concurrere 
cum  verbis  sacerdotis  ad  effectum  consecra- 
tionis. 

2.  Virtus  consecrativa  radicaliter  solum 
est  in  ministro,  formaliter  in  verbis.  —  His 
ergo  de  re  ipsa  suppositis,  necessario  dicen- 
dum  videtur  in  preesente  qusestione,  virtutem 
instrumentalem,  ac  physicam,  qua  fit  conse- 
cratio,  intrinsece  ac  realiter  esse  tantum  in 
verbis,  vel  potius  esse  ipsa  verba,  ut  dictum 
est;  et  ita  cessat  comparatio,  quae  supponit 
hanc  virtutem  in  utroque  comparationis  ex- 
tremo;  nos  autem  dicimus  esse  in  altero;  at 
vero  secundum  quamdam  rationem  seu  deno- 
minationem  potest  dici  heec  virtus  principa- 
lius  esse  in  ministro,  radicaliter,  et  quasi  po- 
testative,  tum  quia  ipse  est,  qui  operatur  per 
verba;  tum  quia  ab  intentione  ejus  pendet 
virtus  verborum,  et  ita  illi  data  est  potestas 
consecrandi,  et  utendi  illo  instrumento,'cum 
voluerit;  tum  etiam  quia  illi  debitus  est  con- 
cursus  ad  sic  operandum ,  verbis  autem  non 
nisi  quatenus  sunt  ab  illo  et  ab  ejus  intentione 
procedunt;  neque  hac  in  re  invenio  difficul- 
tatem  aliquam,  quse  explicatione  indigeat; 
etjuxta  heec  exponenda  sunt,  quae  D.  Thom. 
docet  infra,  queest.  82,  art.  1,  ad.  1 . 


DISPUTATIO  LXII. 

DE    SUSCIPIENTIBUS    HOC    SACRAMENTUM 
VARIIS   MODIS    SUMENDI    ILLUD. 


Disp.  24  de  Euchar.  —  Explicatis  causis 
hujus  sacramenti,  priusquam  ad  ejus  effectus 
accedamus,  oportet  de  suspiciente,  quod  est 
subjectum,  inquosacramentum  hoc  operatur, 
nonnulla  dicamus;  simulque  dicemus  de  usu, 
non  ut  in  prseceptum  cadit,  sed  prout  per 
illum  applicatursacramentumadoperandum ; 
quanquam  enim  singulare  sit  in  hoc  sacra- 
mento,  quod  usus  ejus  ab  illius  substantia  dis- 
tinguatur,  tamen,  ut  supra,  disput.  42,  dixi, 
habet  se  hujusmodi  usus  tanquam  applicatio 
agentis  ad  passum  ;  quia  ergo  haec  applicatio 
antecedit  effectum,  respectu  cujus  suspiciens 
est  causa  materialis,  optime  disputatio  heec  in 
hunc  locum  cadit. 

SECTIO  I. 

Quid  sit ,  et  quot  rnodis  fiat  sumptio  hujus  sacramenti. 

1 .  Eucharistia  sumi  potest  spiritualiter,  vel 
sacramentaliter.  —  Haec  queestio  disputatur 

a  D.  Thom.,  queest.  80,  art.  1 ;  et  aliis  Theolo- 
gis,  dist.  9,  ubi  omnes  cum  Hilario,  lib.  8 
Trinit.;  Raban.,  de  Corp.  et  sang.  Domini, 
cap.  26;  et  Augustin.,  variis  locis,  quee  refe- 
runtur  de  Gonsecr.,  d.  2,  cap.  Quid  est,  cap. 
Qui  manducat,  cap.  Qui  discordat,  et  aliis, 
distinguunt  duplicem  usum  hujus  sacramenti 
in  sacramentalem  et  spiritualem.  Quam  par- 
titionem  heeretici  hujus  temporis  rejiciunt, 
quia  errant  in  fundamento  de  reali  Christi 
preesentia  in  hoc  sacramento;  et  ita  solam 
spiritualem  Christi  manducationem  per  fidem 
agnoscunt.  Illam  tamen  divisionem  probat 
Concil.  Trident.,  sess.  13,  cap.  8,  sess.  22,  et 
sacramentalis  manducatio  evidenter  colligi- 
tur  ex  facto  Christiin  institutionehujussacra- 
menti,  et  ex  verbis  ejus,  Joan.  6,  ut  in  supe- 
rioribus  ostensum  est;  et  ex  Paulo,  1  ad  Cor. 
11.  Ut  tamen  heec  divisio,  ejusque  membra 
explicentur,  oportet  prius  singula  aliis  modis 
subdividere. 

2.  Spiritualis  sumptio  sacramenti  hujus  est 
per  votum  vel  desiderium  ortum  ex  viva  fide. 
—  Secundo  ergo  spiritualis  sumptio  dividi 
potest  in  spiritualem  tantum,  et  in  spiritua- 
lem  et  sacramentalemsimul;  priorimodospi- 
ritualis  sumpto  propriissime  sumpta  est,  quee 
fit  per  votum  seu  desiderium  hujus  sacra- 
menti,  ut  ex  Concilio  Tridentino,  sess.  13,  col- 
ligitur,  et  ex  usu  omnium  Theologorum ;  et 
preeter  citatos  recte  tractat  Alens.,  queest.  43, 
membr.  3.  Quia,  ut  vere  ac  proprie  dicatur 
spiritualis  usus  sacramenti,  oportet,  ut  ad 
ipsam  Eucharistiam  formaliter  terminetur; 
cum  autem  non  terminatur  per  actum  corpo- 
ris,  sed  per  actum  aniinee,  nullus  est  actus 
qui  hanc  denominationem  possit  suscipere, 
nisi  desiderium,  et  propositum,  quia  in  acti- 
bus  humanis  solum  propositum,  vel  deside- 
rium  efficax,  censetur  aliquo  modo  actui  ex- 
terno  Eequivalere,  quando  hic  exerceri  non 
potest.  Est  autem  observandum  ex  Concilio 
Trident.,  sess.  13,  cap.  8,  non  omne  deside- 
rium,  seu  propositum  hujus  sacramenti,  cen- 
seri  spiritualem  sumptionem  ejus,  sed  solurn 
illud,  quod  ex  fide  viva  proficiscitur,  quia 
heec  non  tantum  dicitur  sumptio  spiritualis, 
quia  spirituali  actu  seu  modo  fit,  sed  preeci- 
pue,  quia  parit  fructum  spiritualem  majoris 
unionis  cum  Christo ;  hunc  vero  fructum  non 
habet,  nisi  ex  charitate  oriatur.  Quocirca  si 
quis  in  peccato  existens  desideret  Euchari- 
stiam  sumere,  ita  ut  in  subjecto  illius  deside- 
rii  conjungat  usum  sacramenti  cum  stalu, 
quern  tunc  habet,  id  est,  si  desideret  sumere 

in  eo  statu,  non  solum  non  spiritualiter  rnan- 
ducabit,  sed  etiam  graviter  peccabit.  Si  vero 
non  ita  componat  objectum,  sed  desideretsu- 
mere  in  meliori  stalu,  actus  quidem  non  erit 
malus,  tamen  non  perveniet  ad  rationem  spi- 
ritualis  sumptionis,  propter  rationem  dictain, 
nisi  fortasse  appelletur  sumplio  spiritualis 
mortua,  etsecundum  quid.  Denique  sciendum 
est,  !ioc  desiderium  seu  votum  haberi  posse 
vel  explicite,  vel  implicite,  sicut  in  baptismo, 
et  in  aliis  sacramentiscontingit;  nam  utroque 
modo  potest  desiderium  ad  hoc  sacramentum 
terminari,  vel  in  se  in  particulari,  vel  in 
alio,  et  in  communi,  ut  desiderando  servare 
omnia  mandata  Christi,  vel  omnibus  modis 
uniri  Ghristo.  Unde  obiter  colligitur,  hanc 
sumptionem  spiritualem  solum  habere  locum 
in  lege  Evangelica  proprie,  quia  sicut  in  illa 
solum  institutum  est  hoc  sacramentum,  ita 
et  omnis  ejus  usus.  Itaque  illa  spiritualis 
manducatio  antiquorum  Patrum,  quam  late 
explicat  August.,  tract.  26  in  Joan.,  ex  illo  -1 
Cor.  10  :  Omnes  eamdem  escam  spiritualem 
manducaverunt ,  non  est  proprie  spiritualis 
manducatio  hujus  sacramenti,  quia  illi  sane 
non  desiderabant  sumere  hoc  sacramentum; 
sed  est  figurata  et  materialis  manducatio; 
nam  quia  illi  desiderabant  Christum  in  illis 
sacramentis  prsefiguratum,  illum  spiritualiter 
manducasse  dicuntur;  et  similiter  omnis  unio 
cum  Christo,  vel  desiderium  Christi  solet  dici 
spiritualis  sumptio  hujus  sacramenti,  large 
tamen  ac  materialiter,  quia  Christus  res  est 
hujussacramenti,  ut  supra,  disput.  2,  late  dic- 
tum  est.  Undetandem  colligi  potest  multiplex 
divisio  spiritualis  manducationis;  sed  illa  est 
preecipue  notanda  ad  tollendam  sequivocatio- 
nem,  quod  alia  est  spiritualis  manducatio 
Christi  absolute,  alia  vero  Christi  in  hoc  sa- 
cramento,  seu  ipsius  Eucharistite,  quamsupra 
indicavi,  juxta  qusest.  73,  et  optime  eam 
tractat  Palud.,  dist.  9,  disput.  2.  Prior  enim 
fit  per  fidem  et  charitatem,  et  absolute  ter- 
minatur  ad  Christum  secundum  se,  et  ideo 
omni  tempore  fuit  necessaria  ;  posterior  vero 
terminatur  proprie  ad  hoc  sacramentum,  et 
ad  usum  ejus;  estque  proprie  ad  usum  ejus, 
ut  dixi. 

3.  Dubium ,  utrum  sumptio  spiritualis 
Eucharistise  habeat  fructum  prxter  meritum 
operantis.  —  Respondetur  non  habere.  — 
Sed  queeri  potest  circa  hanc  sumptionem 
pure  spiritualem,  an  habeat  fructum  praater 
omne  meritum  operantis;  haeretici  enim  nostri 
temporis  dicunt,  non  esse  minus  fructuosam, 

quain  si  cum  sacramentali  conjuncta  sit,  ut 
refcrt  Ilosius,  lib.  1  contra  prolegomena  Bren- 
tii.  Qui  error  damnatur  in  Tridenl.,  sess.  13, 
cap.  8,  et  can.  8,  et  a  D.  Thoma  refellitur, 
qusest.  80,  art.  1 ,  ad  3.  Quee  censura  intelli- 
genda  esl  fieri  in  eos,  qui  negant  sumptionem 
sacrainentalem  aliquid  acldere  merito  operan- 
tis;  nam  hasc  est  aperta  ha?resis  contra  cffi- 
caciam  sacramentorum.  Aliter  vero  posset 
quis  opinari,  sacrainentum  esse  adeo  efficax, 
ut  non  solum  re  ipsa  susceptum,  sed  etiain 
solo  animo  et  desiderio  applicatum,  habeat 
sacramentalem  efficaciain;  et  non  est  tam 
aperta  heeresis,  quia  non  defuerunt  Catholici, 
qui  dicerent,  hoc  sacramentum  hoc  modo 
operari,  saltem  in  extrema  necessitate,  ut 
quanclo  aegrotus  non  potest  sacramentaliter 
sumere;  prsesertim  quando  petit,  aclorat,  ac 
veneratur  sacramentum,  ut  referunt  Soto, 
dist.  12,  qusest.  2,  art.  1;  Ledesm.,  quaest.22, 
art.  4.  Alii  vero  dixerunt,  sacramentum  ope- 
rariquidem  hoc  modo  gratiam  aliquam  majo- 
rem,  quam  respondeat  merito  operantis,  non 
tamen  tantam,  quantam  conferret  sacramen- 
laliter  sumptum,  nec  tam  proprie  ex  opere 
operato,  quia  non  per  efficientiam  physicam  ; 
et  ita  sentit  Ledesma..  Sed  hsec  omnia  sunt 
falsa  et  improbabilia,  et  aperte  contra  D. 
Thomam  supra;  Alens.,  quaest.  41,  membr.  3, 
art.  3  ;  et  contra  rationem,  quia  promissio 
effectus  sacramentalis  non  est  facta  desiderio, 
sed  manducationi.  Item,  quia  si  quis  prius 
desideret  sacramentum,  et  postea  re  ipsa  su- 
mat,  non  minorem  effectum  sacramentalem 
recipiet  in  re,  quam  si  antea  non  desideras- 
set,  si  csetera  sint  paria  ;  signum  est  ergo,  sa- 
cramentum  nihil  prius  contulisse  ratione  de- 
siderii,  alioqui  idem  sacramentum  plures 
conferret  effectus  ejusdem  rationis  ex  opere 
operato.  Ex  quoulterius  inferri  potest,  si  quis 
post  susceptum  sacramentum  gaudeat,  et  de- 
lectetur  in  consideratione  sumptionis,  inde 
etiam  novum  obtinere  effectum  ex  opere  ope- 
ralo,  quia  non  est  minus  efficax  sacramentum 
susceptum,  quam  suspiciendum,  neque  actus 
minus  bonus  gaudium,  quam  desiderium,  de 
qua  re  plura  diximus  in  simili  queestione 
agentes  de  baptismo.  Quocirca,  quando  Tri- 
clent.  supra  dicit,  illos,  qui  voto  coelestem  pa- 
nem  edunt  fide  viva,  quae  per  dilectionem 
operatur,  fructum  ejus  et  utilitatem  sentire, 
non  est  intelligenclum  de  fructu  ex  opere  ope- 
rato,  sed  merito  operantis,  quod  dicitur  fruc- 
tus  hujus  sacramenti,  vel  objective,  quia  ex 
illius  desiderio  et  amore  percipitur,  vel  gene- 

rali  quadam  ratione,  quatenus  omnis  unio 
per  gratiam  dicitur  effectus  sacramenti,  quia 
est  effectus  Ghristi,  qui  in  hoc  sacramento 
continetur. 

4.  Tertio  rursus  dividitur  sacramentalis 
surnptio,  in  sacramentalem  tantum,  et  spiri- 
tualem  et  sacramentalem  simul,  et  ita  perfici- 
tur  trimembris  divisio,  quam  tradit  Trident., 
dicto  cap.  8,  et  intelligitur  bimembris,  quam 
posuil  D.  Thom.  hic,  art.  4,  qui  in  hoc  sensu 
locutus  videtur.  Ut  vero  explicetur  divisio, 
oportet  advertere,  sumptionem  sacramenta- 
lem  omnino  sumi  interdum  materialiter  pro 
quacumque  sumptione  sacramenti,  etiam  si 
fiat  sine  propria  cognitione  ejus,  ut  quse  fit  a 
bruto  animali,  vel  ab  homine  existimante 
hostiam  non  esse  consecratam,  et  de  hac 
manducatione  in  hoc  locononest  sermo,  quia, 
ut  dixit  D.  Thom.,  est  veluti  per  accidens; 
unde  impropriissime  diciturusus  sacramenti, 
ut  sacramentum  est;  interdum  vero  contin- 
gere  potest  ut  sacramentum  hoc  sumatur  in- 
tentione  et  cognitione,  tamen  ab  homine  inca- 
pace  effectus  illius,  ut  quando  sumitur  ab 
homine  non  regenerato  per  baptismum,  et 
hasc  etiam  sumptio  censetur  materialis,  quia 
per  illam  non  applicatur  sacramenlum,  ut 
sacramentum  est,  subjecto  sibi  proportio- 
nato.  Sacramentalis  ergo  sumptio  proprie  ac 
formaliter  dicitur,  realis  manducatio  sacra- 
menti  Eucharistiae,  cum  aliqua  intentione  su- 
mendi  illud,  in  subjecto  capaci  et  proportio- 
nato.  Nam  sicut  in  aliis  sacramentis,  quae 
consistunt  in  usu,  capacitas  et  intentio  su- 
mentis,  sunt  de  necessitate  sacramenti,  ita  hic 
sunt  de  necessitate  sumptionis  sacramentalis 
proprie  dictse;  et  sicut  in  aliis  sacramentis,  in 
adultis  requiritur  propria  intentio  formalis, 
vel  virtualis,  explicita,  vel  implicita,  in  par- 
vulis  vero  sufficit  intentio  Ecclesise,  ita  etiam 
hic,  ut  inferius  dicemus.  Hsec  igitur  sacra- 
mentalis  sumptio,  si  fiatsinefructu  spirituali, 
dicitur  sacramentalis  tantum;  si  vero  fiat  cum 
fructu,  dicitur  etiam  spiritualis,  sive  ita  de- 
terminetur  ab  effectu,  sive  ab  statu,  et  dispo- 
sitione,  cum  qua  fit.  Quocirca  sicut  potest 
manere  sacramentum  sine  effectu  vel  debila 
dispositione,  ita  potesl  esse  in  preesenti  sum- 
ptio  sacramentalis  tantum  sine  spirituali.  Hic 
vero  inquiri  poterat  de  sumptione,  qua  Chri- 
stus  seipsum  communicavit ,  an  dicendu  sit 
sacramentalis  tantum,  vel  simul  spiritualis, 
sed  de  hoc  dicetur  infra. 

5.  Ex  quibus  ultimo  concluditur,  sacramen- 
tum  hoc  perfectius  applicari  quam  reliqua , 


quse  in  exteriori  usu  alicujus  elementi  con- 
sislunt;  in  aliis  enim  applicatio  fit  per  solum 
externum  contactum,  hic  vero  fit  per  inter- 
nam  sumptionem,  et  vitalem  actionem  ,  et 
quodammodo  per  gustum,  qui  est  sensus  per- 
fectior,  quam  tactus;  et  ita  applicatio  est 
proportionata  sacramento ,  quod  perfectius 
est,  et  per  modum  cibi  sumitur.  ut  latius 
tractat  Durand.,  dist.  9,  qusest.  \ . 

SECTIO  II. 

Utrum  soli  houiines  possint  hoc  sacrainentuui 
nianducare. 

1 .  Homo  potest  Eucharistiam  manducare. 

—  Haec  qusestio  per  se  est  facilis,  et  fere  in 
superioribus  exposita ,  et  ideo  brevissime  ex- 
pediri  potest.  Primo  ergo  certum  est,  homines 
posse  hoc  sacramentum  manducare,  nomine 
sacramenti  non  solum  species  intelligendo, 
de  quibus  experientia  notum  est,  sed  etiam 
corpus  Ghrisli,  de  quo  dicitur  :  Nisi  mandu- 
caveritis  carnem  filii  hominis ,  etc,  quia  ad 
hoc  est  institutum  hoc  sacramentum,  ut  ab 
homine  manducetur  Christus  Dominus,  et  per 
hoc  sacramentum  in  nobis  sit,  et  nos  in  ipso ; 
ut  hinc  excludatur  error  dicentium,  discedere 
corpus  Christi  statim  ac  ori  admovetur,  qui 
bis  in  superioribus  impugnatus  est. 

2.  Creaturse  homine  superiores  non  possunt 
Eucharistiam  manducare.  —  Secundo  est 
certum,  hoc  sacramentum  non  posse  sumi  a 
creaturis  homine  superioribus;  hae  enim  non 
sunt  nisi  Angeli;  Angeli  autem  non  habent 
corpora,  ut  corporaliter  manducare  possint. 
Dices ,  posse  assumere  corpora ,  et  in  eis 
manducare.  Respondetur,  etiamin  assumptis 
corporibus  non  proprie  manducare  ,  quia 
molus  ille,  prout  est  in  corpore ,  non  est 
vitalis  actio ;  illa  ergo  nonesset  proprie  sump- 
tio  sacramenti ,  sed  quasdam  alia  mutatio 
localis.  Loquimur  autem  de  sumptione  sacra- 
mentali;  nam  spiritualiter  interdum  dicuntur 
Angeli  manducare  Christum,  quatenus  ei  per 
charitatem  uniuntur;  quanquam  neque  hoc 
modo  possint  spiritualiter  sumere  hoc  sacra- 
mentum  proprie  loquendo,  quia,  cum  non 
sint  capaces  sacramenti;  non  possunt  habere 
votum,  aut  desiderium  ejus. 

3.  Creaturse  homine  inferiores  sacramenta- 
liter  proprie  sumere  nequeunt  Eucharistiam. 

—  Tertio  est  certum ,  inferiores  creaturas 
homine,  vel  omnino  non  posse,  vel'saltem 
non  proprie  et  sacramentaliter  posse  sumere 
hoc  sacramentum.  Patet,  quia,  quse  non  vi- 


DISPUTAT.  LXII,  SECT.  III. 


377 


vunt,  nullo  modo  possunt  sumere,  cum  non 
possint  comedere ;  et  hinc  fit,  corpus  hominis 
mortuum,  jam  non  esse  capax  hujus  sacra- 
menti;  quee  autem  vivunt,  et  comedere  pos- 
sunt,  licet  materialiter  valeant  species  sacra- 
mentales,  et  consequenter  corpus  Christi, 
manducare,  ut  in  superiore  disputatione  55 
traditum  est,  non  tamen  formaliter,  seu  sa- 
cramentaliter,  ut  ex  prascedente  sectione 
constat.  Quocirca  sententia  quorumdam  Ca- 
tholicornm,  qui  absolute  negant  bruta  man- 
ducare  corpus  Christi,  utWaldens.,  tom.  2, 
cap.  60,  et  aliorum,  vel  omnino  rejicienda  cst, 
vel  pie  explicanda.  Nam  certum  est,  species 
sacramentales  posse  a  mure  manducari,  et 
comedi ,  sicut  alium  panem,  ut  experientia 
constat,  et  in  hoc  fingere  aliquod  miraculum  , 
est  vanum,  et  sine  fundamento.  Deindeetiam 
est  certum,  corpus  Christi  non  discedere,  sed 
intrare,  quo  intrant  species ,  quia,  cum  man- 
ducatio  solum  importet  motum  localem,  pro- 
prie  convenire  potest,  et  denominare  corpus 
Christi,  juxta  principia  supra  posita,  et  hoc 
sensu  erroneum  esset  negare  ,  bruta  mandu- 
care  corpus  Christi,  saltem  materialiter.  Pie 
vero  exponi  possunt  illi  auctores,  quod  hoc 
negant,  solum  qnia  illa  sumptio  formaliter  et 
ex  intentione  sumentis  non  est  sacramentalis. 

SECTIO  III. 

tftrnm  omnes  homines  adulti  possint  recipere  hoc 
sacramentum. 

1 .  Ex  iis  hominibus,  quidam  sunt  baptizati, 
alii  non;  quidam  justi,  vel  re  ipsa,  vel  in 
existimatione  et  conscientia  sua ,  cum  dispo- 
sitione  aliquaad  justitiam  sufficiente,  alii  sunt 
peccatores,  id  est,  qui  in  statu  peccati  per- 
manent,  nec  satis  disponuntur,  ut  ab  illo 
mundentur,  etiam  per  sacramentum,  itaenim 
nunc  hac  voce  utemur.  Rursus  ex  parte 
sumptionis  distinguere  possumus  sacramen- 
talem  tantum,  ab  ea,  quse  simul  spiritualis 
est. 

2.  Eucharistia  potest  sumi  sacramenta- 
liter  a peccatoribus  hominibus. — Dico  primo  : 
homines  peccatores  accipere  possunt  Eucha- 
ristiam  sacramentaliter,  non  vero  spiritua- 
liter.  Heec  posterior  pars  constat  ex  dictis  de 
effectu ;  prior  vero  pars  est  de  fide.  Circa 
quam  aliqui  olim  erraverunt,  utsupra,  disput. 
17  et  23,  annotavimus,  et  viderelicet  inWal- 
densi,  tom.  2,  cap.  60;  Castro,  verb.  Euch., 
hseresi  11.  Cui  errori  videtur  favere  Orig., 
Matth.  16,  circa  id  :  Non  quod  intrat  per  os, 


ubi  inquit,  malos  non  accipereVerbum  incar- 
natum ;  nisi  exponatur  de  sumptione  spiri- 
tuali,  sicut  exponenda  sunt  alia  Sanctorum 
testimonia ,  quse  statim  indicabimus.  Sed 
conclusio  posita  est  de  fide,  ut  constat  ex  1 
ad  Cor.  1 1  :  Qui  autem  manducat  et  bibit  in- 
digne,  judicium  sibi  manducat  et  bibit,  non 
dijudicans  corpus  Domini.  Ridicula  enim  est 
interpretatio  hsereticorum  dicentium,  mandu- 
care  indigne,  qui  manducat  externa  signa,  et 
ineptum  se  prrebet  ad  manducandum  corpus. 
Paulus  enim  expresse  dicit,  manducare  in- 
digne  totum  sacramentum,  non  dijudicando 
illud ,  nec  se  disponendo  juxta  dignitatem 
ejus,  et  ita  exponunt  Chrysost.,  Ambros., 
Ansel.,  D.  Thom.,  denique  omnes  Grseci  et 
Latini.  Prseterea  Chrysostom.,  homil.  83  in 
Matth.,  45  in  Joan.;  Origenes ,  homil.  2  in 
Psalm.  37  ;  Hieron.,  Malach.  1 ;  et  alii  Sancti , 
qui  hanc  veritatem  docent,  hoc  eodem  testi- 
monio  nituntur.  Augustinus,  libro  1  contra 
Crescon.,  cap.  25,  in  fin.,  lib.  2  cont.  litteras 
Petil.,  cap.  47,  et  epist.  120,  cap.  27,  et  lib. 
5  de  Baptismo,  c.  8  :  Corpus  (inquit)  Domini, 
et  sanguis  Domini  erat  illis,  quibus  dicebat 
Apostolus :  Manducat  et  bibit  indigne,  etc.  Et 
hinc  Cyr.,  serm.  de  Coena  Domini,  inquit  :  In 
sceleratum  os  panis  sanctificans  introivit. 
Hinc  etiam  Hier.,  lib.  2  cont.  Jovin,  versus 
finem  :  JEqualiter ,  omnes  corpus  Christi  acci- 
pimus,  quanquam  pro  accipientium  meritis 
diversum  fiat,  quod  unum  est;  hinc  denique 
Ecclesia  canit  :  Sumunt  boni,  sumunt  mali, 
sorte  tamen  inxquali,  vitse  vel  interitus.  Ratio 
sumenda  est  ex  illo  principio  supra  posito, 
corpusChristi  manere  sub  speciebus,  quamdiu 
species  panis  manent;  nam  hinc  manifeste 
sequitur,  peccatores,  dum  sumunt  species, 
sumere  corpus  Christi.  Deinde  csetera  sacra- 
menta  rata  sunt,  etiam  cum  ab  iniquis  susci- 
piuntur,  si  nihil  essentiale  illi  desit ;  ergo  et 
hoc  ratum  permanet,  etiamsiab  iniquo  suma- 
tur,  quia  propterhanccausam  nihil  essentiale 
illi  deest.  Praeterea  hoc  sacramentum  ratum  est 
etiamsi  ab  iniquo  sacerdote  fiat;  ergo  eadem 
ratione  ratum  durabit,  cum  ab  illo  sumitur. 
Ad  hsec  alias  daretur  occasio  erroris  supra 
impugnati,  Eucharistiam  vere  non  confici, 
quando  ab  iniquo  sumenda  est,  etita  penderet 
consecratio  a  futuro  eventu,  et  omnia  essent 
ambigua,  et  incerta,  necposset  aliquis  certius 
credere,  se  accipere  Christum ,  quam  se  esse 
justum.  Certum  ergo  est,  omnes,  quantumvis 
peccatores,  revera  accipere  corpus  Domini 
sacramentaliter ;  quod  tam  de  baptizatis,  quam 

de  non  baptizatis  verum  est  aliquo  modo,  prop- 
ter  principium  supra  positum,  quanquam  sit 
aliquod  discrimen  in  formalitate  sumptionis, 
ut  sic  dicam,  et  in  aplitudine  seu  capacitate, 
respectu  sumptionis  spiritualis,  juxta  dicta 
in  ]  sectione,  et  quee  statim  subjiciam.  Quo- 
circa  ,  si  apud  August.  vel  alium  Patrem 
interdum  reperiatur,  peccatores  non  sumere 
rem  hujus  sacramenti,  seu  non  vere  illud 
sumere,  intelligendi  sunt  et  de  re  tantum  sa- 
cramenti,  quse  est  gratia,  et  de  spirituali 
sumptione  seu  fructuosa,  et  quee  animam  re- 
ficiat,  et  ita  intelligendus  est  August.,  tract. 
28  et  29  in  Joan.,  et  serm.  2  de  Verbis  Apost., 
et  lib.  22  de  Civit.  Dei,  c.  25,  et  seepe  alias. 

3.  Omnes  homines  adulti  baptizati  etjusti 
possunt  sumere  Eucharistiam  et  sacramenta- 
liter  et  spiritualiter ,  per  se  loquendo. —  Dico 
secundo  :  omnes  homines  adulti,  baptizati, 
justi,  possunt  recipere  hoc  sacramentum  sa- 
cramentaliter  et  spiritualiter;  loquimur  per 
se,  seclusis  aliis  impedimentis  corporis;et  ita 
est  conclusiocerta,  et  per  seclara,  quia,  quod 
pertinet  ad  sumptionem  sacramentalem ,  a 
fortiori  constat  ex  dictis  de  peccatoribus,  et 
ex  dictis  supra  de  permanente  duratione 
Christi  sub  speciebus;  quod  vero  pertinet  ad 
spiritualem  sumptionem,  constabit  ex  dicen- 
dis  infra  de  effectibus.  Solum  potest  esse  dif- 
ficultas  de  amentibus  seu  phreneticis,  sed  hsec 
facile  expeditur  ex  dictis,  et  dicendis  sectione 
sequente.  Nam,  si  sint  amentes  perpetui,  non 
reputantur  adulti,  sed  tanquam  infantes;  si 
autem  prius  habuerunt  rationis  usum,  de  illis 
judicandum  est  juxta  illum  statum,  in  quo 
inventi  sunt,  quando  judicium  rationis  amise- 
runt.  Unde  si  tunc  erant  justi,  habebant  vir- 
tualem  hujus  sacramenti  voluntatem,  et  ita 
sunt  capaces  illius.  An  vero  expediat  illis 
conferre,  alia  qusestio  est,  infra  tractanda  cum 
D.  Thom.,  qurest.  80,  art.  9. 

4.  Unica  tantum  superest  clubitatio  de  ho- 
minibus  justis  non  baptizatis,  ut  sunt  Cate- 
chumeni,  an  formaliter  et  proprie  sint  capaces 
sacramentalis  et  spiritualis  sumptionis  hujus 
sacramenti.  Nam  Mars.  in  4,  qusest.  6,  art.  2, 
dicit,  in  casu  necessitalis  Catechumenum 
suscipere  hoc  sacramentum,  unde  sentit,  tunc 
eum  recepturum  propriissime  sacramentali- 
ter  et  spiritualiter  hoc  sacramentum;  alioquin 
non  posset  sine  gravi  peccato  Ulud  sumere. 
Et  huic  sententiee  videtur  faverelnnocent.,  in 
cap.  Veniens,  de  Baptismo;  expresse  enim 
dicit,  Eucharistiam  sumi  posse  a  non  bapti- 
zatis. 


5.  Homines  justi  non  baptizati  non  possunt 
sumere  sacramentaliter  Eucharistiam.  —  Sed 
hsecsententia  singularis  est,  etaliena  a  princi- 
piisreceptis  ab  omnibus  Tlieologis;  baplismus 
enim  est  janua  sacramentorum  et  Ecclesise, 
et  per  illum  recipit  homo  characterem,  qui 
est  potentia  ad  recipienda  sacramenta,  et 
effectum  eorum ;  qui  ergo  non  habet  hunc 
characterem,  non  est  capax  alicujus  sacra- 
mentalis  effectus ,  et  consequenter  neque 
sumptionis  proprie  sacramentalis,  vel  spiri- 
tualis.  Quocirca ,  sicut,  qui  caret  charactere 
Ordinis,  quantumvis  sit  justus,  non  potest 
conficere  hoc  sacramenlum,  quia  ille  charac- 
ter  est  veluti  potentia  activa  illius  effectus, 
ita  neque,  qui  caret  baptismi  charactere,  est 
capax  hujus  sacramenti  prtedicto  modo,  quia 
ille  character  est  quasi  potentia  passiva  crcte- 
rorum  sacramentorum.  Ac  denique  sicut 
homo  non  genitus,  seu  productus,  non  capax 
est  cibi  et  nutrimenti,  ita  neque  homo  non 
regeneratus  per  baptismum  est  capax  hujus 
sacramentalis  cibi;  quanquam  ergo  hi  Cate- 
chumeni,  qualenuscomedere  possunt,  possint 
etiam  velut  materialiter  sumere  hoc  sacra- 
mentum,  non  tamen  proprie  sacramentaliter, 
id  est,  cumordineadspiritualemsumptionem. 
Innocentius  autem,  in  d.  cap.  Veniens,  non 
scripsit  illa  verba,  docendo,  sed  disputando, 
unde  ex  resolutione  totius  capitis  potius 
nostra  sententia  confirmatur;  concludit  enim 
ante  baptismum,  sacramenta  caetera  non  esse 
valida.  Deinde  intelligi  potest  de  sumptione 
mere  materiali  ac  frucluosa,  sicut  ibidem  ait, 
ante  baptismum  esse  homines  capaces  con- 
jugii,  quod  est  verum  materialiter  in  ratione 
contractus,  non  autem  formaliter  in  ratione 
sacramenti. 

SECTIO  IV. 

Utrum  infantes  possint  hoc  sacramentuni  suscipere. 

1 .  Omittamus  imprimis  sumptionem  pure 
corporalem  seu  materialem,  quia  certum  est, 
si  possint  comedere,  posse  etiam  hoc  modo 
sumere;  omittamus  praeterea  sumptionem 
pure  spiritualem,  quse  fit  per  propositum  seu 
desiderium,  quia  hujus  parvuli  non  sunt  ca- 
paces;  unde,  licet  dicatur  interdum  ab  Aug. 
et  D.  Thoma  spiritualiter  manducare  hoc  sa- 
cramentum,  late  ac  metaphorice  intelligendum 
est,  vel  quia  per  baptismum  spiritualiter 
uniuntur  Christo  et  corpori  ejus,  vel  quia  per 
habitualem  justitiain,  quam  in  baptismo  reci- 
piunt,  censentur  appetere  perfectam  unionem 

cum  Christo,  et  habere  jus  ad  hoc  sacramen- 
tum,  et  veluti  voluntatem  sumendi  illud,  ut 
notarunt  Cajet.,  quaest.  73,  art.  3;  Palacius, 
dist.  9,  disput.  2.  Omittamus  rursus  parvulos 
non  baptizatos,  de  quibus  eadem  ratioest, 
quce  de  adultis;  est  igitur  quoestio  de  bapti- 
zatis  infantibus,  sub  quibus  perpetuo  amentes 
comprehenduntur,  et  de  sumptione  proprie 
sacramentali  et  spirituali  simul,  seu  quae 
propter  spiritualem  fiat. 

2.  Prima  sententia.  —  Prima  sententia  est, 
infanles  non  esse  capaces  hujus  sacramenti. 
Tenet  Major,  dist.  9,  ad  2;  Petrus  Soto,  lect. 
8  de  Eucharist.;  Cather.,  opusc.  deCommun. 
parvul. ;  et  Dominicus  Soto  in  hanc  partem 
est  propensus  ;  vide  illum;  polest  tribui  Caje- 
tano,  quaest.  seq.,  qui  ad  effectum  hujus  sa- 
cramenti  requirit  actualem  devotionem,  cujus 
parvuli  non  sunt  capaces.  In  hanc  sententiam 
inclinat  Alens.,  qusest.  49,  memb.  5;  Gabr., 
dist.  9,  quaast.  2,  art.  3,  dub.  4;  et  Palud., 
queest.  4,  in  fine.  Sed  hi  solum  dicunt  non 
esse  dandam  Eucharistiam  parvulis.  Funda- 
mentum  prsedictee  sententise  est,  quia  hoc 
sacramentum  est  cibus  spiritualis;  ergo  est 
accommodatum  iis  solummodo ,  qui  possunt 
actus  spirilualis  vitse  exercere,  quod  parvuli 
non  possunt.  Et  confirmatur  ex  illo  1  ad  Cor. 
11  :  Probet  autem  seipsum  homo,  et  sic  de 
pane  illo  edat,  etc. ;  ergo,  qui  se  probare  non 
potest,  nec  de  illo  pane  edere  potest.  Confir- 
matur  denique  ex  usu  Ecclesiee,  quee  non  dat 
parvulis  hoc  sacramentum  :  datura  autem 
esset,  si  existimaret  illis  futurum  esse  utile. 

3.  Secunda  sententia  est,  infantes  esse  ca- 
paces  hujus  sacramenti  proprie  ac  spiritua- 
liter.  Tenet  Soto,  dist.  2,  qusest.  2,  art.  9; 
Ledesm.,  q.  31,  art.  9,  dub.  5;  Vict.,  n.  84; 
Cordub.,  lib.  1,  qutest.  8;  Alens.,  lib.  2  de 
Euchar.,  cap.  37;  insinuant  Ruard.,  art.  15; 
Hosius  in  Confess.,  cap.  40.  Fundamentum 
esse  potest,  quia  sacramentum  confert gratiam 
non  ponentibus  obicem ;  sed  hi  parvuh  non 
ponunt  obicem,  et  corporaliter  vere  mandu- 
cant,  ut  suppono,  vel,  si  sint  tam  parvuli,  ut 
manducare  non  possint,  saltem  possunt  bi- 
bere ;  ergo,  si  manducent,  vel  bibant,  reci- 
pient  effectum,  et  consequenter  manducabunt 
proprie  ac  spiritualiter.  Secundo  ex  usu  Ec- 
clesise,  qui  est  interpres  institutionis  Christi ; 
constat  enim  fuisse  consuetudinem  in  multis 
Graecis,  et  Latinis  Ecclesiis,  ut  Eucharistia 
daretur  infantibus  ante  usum  rationis,  id  ap- 
probantibus  sanctissimis ,  pariter  et  doctis- 
simis  Episcopis,  ut  constat  ex  Dionysio,  c.  2 

de  Eccl.  Ilierarch,  part.  2  et  3;  nam  licet  D. 
Thorn.,  quasst.  80,  art.  9,  eum  interpretetur 
loqui  solum  cle  adultis ,  tamen  ibi  Dionysius 
in  communi  loquitur  de  baptizatis,  quibus 
dicit,  solitam  fuisse  dari  Eucharistiam  statim 
post  baptismum  et  sacram  unctionem,  quod 
etiam  refert  Justin.,  Apol.  2,  in  fine ;  Cyprian., 
lib.  2,  epist.  3;  Ambros.,lib.  deMyst.,cap.  8. 
Prseterea  idem  Dionysius,  cap.  7,  parfe.  3  , 
sub  finem  ,  nullam  videtur  expositionem  ad- 
mittere,  sic  enim  ait  :  Illud  vero,  quod  pueri 
quoque  qui  nondwm  possunt  inlelligere  divina, 
sacri  baptismatis,  altissimorumque  communio- 
nis  sacrosanctse  signorum  participes  fiant,  vi- 
detur  quidem,  profanis  irridendum.  Et  infra  : 
Tradit  autem  puero  sancta  mysteria  Pontifex, 
ut  nutriatur  in  ipsis,  neque  vitam  aliam  ha- 
beat,  nisi  hanc,  qus  divina  inspiciat  semper, 
et  quee  hujusmodi  sancta  communioneproficiat. 
Praeterea  Cypr.,  lib.  de  Laps.,  narratmiracu- 
lum,  quod  accidit  :  puella,  cui  cum  datum 
esset  sacramentum,  illud  trajicerenon  potuit, 
quia  idolothyta  prius  manducaverat;et  aperte 
supponit,  illam  non  habuisse  usum  ralionis, 
neque  peccasse  in  illo  facto.  Cujus  etiam  vi- 
detur  meminisse  Aug.,  epist.  23  ad  Bonif., 
qui  etiam,  epist.  107,  aperle  dicit,  infantes 
Eucharistiam  manducasse;  idem  significat, 
lib.  4  de  Trinit.,  cap.  10  ;  et  clare,  lib.  de  Ec- 
cles.  clogm.,  cap.  62.  Omitto  alia  lestimonia  , 
quae  afferri  possent  ex  libro  contra  Pelagian., 
quia  illa  possunt  facile  exponi  de  manduca- 
tione  spirituali,  seu  metaphorica,  quse  fit  per 
baptismum.  Ad  hsec,  optimus  locus  apud 
Clement.,  lib.  8  Const.,  c.  20,ubidicit.pueros 
solitos  esse  communicare  cum  plebe;  pueri 
enim  proprie  appellari  videntur,  qui  nondum 
ratione  utuntur;  et  eadem  consuetudo  insi- 
nuatur  in  Concilio  Tolet.  XI,  c.  1 1 ,  cum  dici- 
tur,  eum,  qui  ob  infirmitatem,  necessitatem, 
mentis  incapacitatem  vel  infantiam,  suscep- 
tam  Eucharistiam  evomuerit,  puniendum  non 
esse;  supponit  ergo,  solere  infantes  sumere 
Eucharistiam  ;  non  potest  ergo  negari  hsec 
consuetudo,  quainvis  in  tota  Ecclesia  suscepta 
non  fuerit,  nec  fortasse  fuerit  admodum  fre- 
quens  et  generalis,  cum  major  illius  mentio 
apud  veteres  non  reperiatur.  Illa  vero  con- 
suetudo  prudens  fuit  eo  tempore,  quod  aperte 


colligitur  ex  Conc.  Trident.,  sess.  2,  cap.  4, 
dicente,  eos  Patres  pro  sui  temporis  ratione 
probabilem  causamsui  facti  habuisse.  Quam- 
obrem  admittendum  non  est,  illos  Patres  non 
tam  consuetudinem  illam  servasse,  quam  to- 
lerasse,  quia  non  poterant  plebi  resistere; 

hoc  enim,  et  repugnat  Concilio,  et  in  se  invol- 
vit  repugnantiam,  quia  hoec  ipsa  tolerantia 
supponit  consuetudinem.  Revocemus  ergo 
rem  ad  primam  originem,  quando  illa  con- 
suetudo  introduci  coepta  est;  non  est  enim 
verisimile,  quod  coeperit  introduci  propter 
plebis  perturbalionem  et  seditionem;  nulla 
enim  hujus  rei  mentio  in  veterum  monumen- 
tis  habetur  ;  imo  Dionys.  dicit  solos  profanos 
irridere  solitos  illum  morem.  Addo  non  de- 
buisse  SS.  Patres,  consuetudinem  illam  non 
solum  permittere,  sed  etiam  observare  et 
exequi,  propter  populi  tumultum,  si  sancta 
et  licita  non  esset;  nonessetautemhonestum, 
dare  sacramentum  infantibus,  nisi  formaliter 
et  spiritualiter  essent  capacesillius,  et  fructus 
ejus.  Respondent  aliqui,  potuisse  dari  solum, 
ut  propter  Christi  praesentiam  et  contactum, 
quodammodo  sanctificarentur,  et  contra  dae- 
monum  insidias  munirentur.  Sed  hoc  non 
placet,  lum  quia  sacramentum  perse  est  dan- 
dum  propter  suum  primarium  effectum ,  et 
non  alias;  tum  etiam  quia  vel  ille  effectus  erat 
ex  opere  operato,  et  sic,  qua  ralione  unus 
admittitur,  potest  admitti  alius;  vel  solum 
propter  impetrationem,  vel  alio  modo,  et 
ad  hoc  non  erat  necessaria  manducatio,  sed 
sufficere  polerat,  vel  oratio ,  vel  ad  summum 
extrinsecus  contactus,  vel  praesentia  in  tem- 
plo,  ubi  adest  Christus,  vel  quid  simile;  tum 
denique  quia,  si  id  esset  verum,  potuisset 
etiam  dari  Catechumenis,  quod  nunquam  in 
Ecelesia  factum  esse  legimus.  Alii  tandem 
dicunt,  veteres  Patres  introduxisse  illam  con- 
suetudinem,  quia,  velexistimabant,  vel  dubi- 
tabant,  an  sacramentalis  manducatio  Eucha- 
ristiee  esset  parvulis  necessaria  ad  salutem, 
ut  late  tractat  Claud.,  rep.  6,  cap.  7.  Sed  baec 
ratio  primo  supponit,  illam  consuetudinem  de 
se  non  fuisse  rationabilem,  sed  solum  ob 
ignorantiam ;  quod  non  est  consentaneum 
Concilio  Trident.  Deinde  ex  illamet  exislima- 
tione  sequitur,  illos  credidisse,  hoc  sacramen- 
tum  esse  fructuosum  parvulis  ;  cur  enim  arbi- 
trarentur  esse  necessarium,  quod  non  existi- 
mabant  esse  fructuosum?  Non  videtur  ergo 
dubium,  quin  judicaverint,  Eucharistiam  dare 
gratiam  infantibus,  et  ideo  illis  eam  dedisse, 
quod  apertis  fere  verbis  docet  Dionysius 
supra.  Tertio  est  ratio  a  priori,  quia  in  illis 
habet  locum  promissio  Christi :  Qui  manducat 
me,  vivet  propter  me,  et  in  me  manet,  et  ego 
in  eo.  Dices,  parvulos  non  posse  manducare 
spiritualiter ;  sed  imprimishaec  verba  Christi 
de  corporali  manducatione  inlelliguntur,  et 

promittiturspiritualis;  hoc  autem  modo  pueri 
possunt  spiritualiter  manducare.  Deinde  spi- 
ritualis  manducatio  aclualis  non  est  neces- 
saria  ;  habitualis  autem  etiam  in  pueris  locum 
habet.  Denique  sacramentum  confirmationis 
dat  suum  effectum  parvulo;  cur  ergo  non 
etiam  Eucharistia?  quia  infans  non  minus 
potest  nutriri,  quamaugeri;  nec  pro  tempore 
magis  indiget  auxilio,  ut  fidem  profiteatur, 
aut  hostibus  fidei  resislat,  quam  devotione  et 
dulcedine  Eucharistiae ;  neutrius  enim  est 
capax  pro  illo  statu.  Simile  argumentum  fieri 
potest  de  sacramento  Ordinis,  quod,  juxta 
probabilem  sententiam  ,  datum  parvulis ,  ra- 
tum  est. 

4.  Infantes  capaces  sunt  Eucharistim  su- 
mendse  proprie  ac  spiritualiter. —  Ob  rationa- 
biles  causas  Ecclesia  nunc  denegat  parvulis 
Eucharistiam.  —  Quocirca  haec  posterior  sen- 
lentia  est  sine  dubio  probabilior;  habet  enim 
majus  auctoritatis  pondus  et  rationis.  Unde 
ad  fundamentum  alterius  respondetur,  hunc 
cibum  nulrire  convertendo  alitum  in  se;  et 
ideo,  ut  suum  effectum  conferat,  satis  est,  ut 
ab  eo,  qui  vivit  spirituali  vita,  comedi  possit. 
Paulus  autem  in  citato  loco  de  adultis  loqiii- 
tur;  de  infantibus  autem  satis  est,  quod  Ec- 
clesia  illos  probet,  si  post  baptismum  velit 
illis  Eucharistiam  conferre.  Quod  vero  Eccle- 
sia  hoc  nunc  non  faciat,  non  est,  quia  parvuli 
sunt  incapaces,  sed  quia  hoc  nunc  magis  ex- 
pedit  ad  decentiam  et  reverentiam  sacra- 
menti,  quae  aliquali  utilitati  parvuloruin  prse- 
ferenda  est.  In  principio  enim  Ecclesiae, 
quando  minor  erat  fidelium  numerus,  facilius 
poterant  vitari  incommoda,  quibus  illa  con- 
suetudo  exposita  est;  postinodum  vero,  cres- 
cente  numero  fidelium,  et  praesertim,  cum 
refrigescente  charitate,  minori  cura  ac  dili- 
gentia  sacramenta  administrarentur,  non  po- 
tuerunt  hujusmodi  pericula  alia  ratione  con- 
veniente  vitari ;  et  ideo  merito  Ecclesia 
contrariam  consuetudinem  amplexa  est;  de 
qua  re  iterum  redibit  sermo,  cum  de  praecepto 
communionis  agemus. 

QUJESTIO  lxxix. 

DE    EFFECTIBUS     SACRAMENTI    EUCHARISTLE ,     IN 
OCTO    ARTICULOS  DIVISA. 

Deinde  considerandum  est  de  effectibus  hujus 
sacramenti. 

Et  circa  hoc  quaaruntur  octo. 


QU^ST.   LXX1X 

1.  Utrwn  hoc  sacramentum  conferat  gra- 
tiam. 

2.  Utrum    effectus   hujus  sacramenti  sit 
adeptio  glorise. 

3.  Utrum  effectus  hujus  sacramenti  sit  re- 
missio  peccati  mortalis. 

4.  Utrumper  hoc  sacramentum  remittatur 
peccatum  veniale. 

5.  Utrum  per  hoc  sacramentum  tota  pcena 
peccati  remittatur . 

6.  Utrumhoc  sacramentum  hotnines  prseser- 
vet  a  peccatis  futuris. 

7.  Utrum  hoc  sacramentum  prosit  aliis , 
quam  sumentibus. 

8.  De  impedimento   effectus  hujus  sacra- 
menti. 

ARTICULUS  I. 

Utrum  per  hoc  sacramenturn  conferatur  gratia  (infra, 
art.  4,  eorp.,  et  4,  dist.  12,  q.  1,  art.  2,  q.  1,  ad  2). 

1.  Ad primum,  sic proceditur .  Videtur,  quod 
per  hoc  sacramentum  non  conferatur  gratia. 
Hoc  enim  sacramentum  est  nutrimentum  spiri- 
tuale.  Nutrimentum  autem  non  datur ,  nisi 
viventi.  Cum  ergo  vita  spiritualis  sit  per 
gratiam,  non  competit  hoc  sacramentum,  nisi 
habenti  gratiam.  Non  ergo  per  hoc  sacramen- 
tum  confertur  gratia ,  ut  primo  habeatur; 
similiter  etiam  nec  ad  hoc,  quod  augeatur, 
quia  augmentum  spirituale pertinet  ad  sacra- 
mentum  confirmationis,  ut  dictum  est  (q.  72, 
art.  1  et  7).  Non  ergo  per  hoc  sacramentum 
gratia  confertur. 

2.  Prseterea,  hoc  sacramentum  confertur, 
ut  qusedam  spiritualis  refectio.  Sed  refectio 
spiritualis  magis  videtur  pertinere  ad  usum 
gratise,  quam  ad  gratise  collationem.  Ergo 
videtur ,  quocl  per  hoc  sacramentum  gratia 
non  conferatur. 

3.  Prseterea,  sicut  supra  clictum  est  (q.  74, 
art.  2,  et  76,  art.  2,  ad  1),  in  hoc  sacramento 
corpus  Christi  offertur  pro  salute  corporis , 
sanguis  autem  pro  salute  animse.  Sed  corpus 
non  est  subjectum  gratise,  sed  anima,  ut  in  2 
part.  habitum  est  (1 .  2,  qusest.  110,  art.  4). 
Ergo  ad  minus,  quantum  ad  corpus,  per  hoc 
sacramentum  gratia  non  confertur. 

Sed  contra  est,  quod  Dominus  dicit  Joan.  6  : 
Panis,  quem  ego  dabo,  caro  mea  estpro  mundi 
vita.  Sed  vita  spiritualis  est  per  gratiam. 
Ergo  per  hoc  sacramentum  gratia  conferlur. 

Respondeo  dicendum,  quod  effectus  hujus 
sacramenti  debet  considerari,  primo  quidem  et 
principaliter  ex  eo,  quod  in  hoc  sacramento 


continetur,  quod  est  Christus.  Qui  sicut  in 
mundum  visibiliter  veniens  contulit  mundo 
vitam  gratise,  secundum  illud  Joan.  1  :  Gratia 
et  veritas  per  Jesum  Christum  facta  est,  ita 
in  hominem  sacramentaliter  veniens,  vitam 
gratise  operatur,  secundum  illud  Joan.  6  : 
Qui  manducat  me,  vivet  propter  me.  Unde  et 
Cyrill.  dicit  (lib.  4  in  Joan.,  cap.  2  et  3)  : 
Vivificativum  Dei  Verbum,  uniens  seipsum 
proprise  carni,  fecit  ipsam  vivificativam ;  de- 
cebat  enim  cum  nostris  quodammodo  uniri 
corporibus  per  sacram  ejus  carnem  et  pretio- 
sum  sanguinem,  quse  accepimus  in  benedictio- 
nem  vivificativam  in  pane  et  vino.  Secundo 
consideratur  ex  eo,  quod  per  hoc  sacramen- 
tum  reprsesentatur ,  quod  est  passio  Christi, 
sicut  supra  dictum  est  (quaest.  74,  art.  1, 
et  qusest.  76,  art.  2,  ad  1).  Et  ideo  effectum, 
quem  passio  Christi  fecit  in  mundo,  hoc  sacra- 
m.entum  facit  in  homine.  Unde  super  illud 
Joan.  18  :  Continuo  exivit  sanguis  et  aqua, 
dicit  Chrysostom.  (homil.  84  in  Joan.,  circa 
med.,  tom.  3)  :  Quia  hinc  suscipiunt  princi- 
pium  sacra  mysteria,  cum  accesseris  ad  tre- 
mendum  calicem,  ut  ab  ipsa  bibiturus  Christi 
costa  ita  accedas.  Unde  et  ipse  Dominus  dicit, 
Matth.  26  :  Hic  est  sanguis  meus ,  qui  pro 
vobis  effundetur  in  remissionem  peccatorum. 
Tertio  consideratur  effectus  hujus  sacramenti 
ex  rnodo,  quo  traditur  hoc  sacramentum, 
quod  traditur  per  modum  cibi  et  potus.  Et 
ideo  omnem  effectum,  quem  cibus  et  potus  ma- 
terialis  facit,  quantum  ad  vitam  corporalem, 
quod  scilicet,  sustentat,  auget,  reparat,  et 
delectat,  hoc  totum  facit  hoc  sacramentum, 
quantum  ad  vitam  spiritualem.  Unde  Ambros. 
clicit  in  lib.  5  de  Sacram.  (cap.  4,  in  med., 
tom.  4)  :  Iste  panis  est  vitse  ceternse,  qui  animse 
nostrx  substantiam  fulcit.  Et  Chrysost.  dicit 
super  Joan.  (hom.  45,  a  med.  illius,  tom.  9)  : 
Prsestat  se  nobis  desiderantibus,  etpalpare,  et 
comedere,  et  amplecti.  Unde  et  ipse  Dominus 
clicit  Joan.  6  .  Caro  mea  vere  est  cibus,  et  san- 
guis  meus  vere  estpotus.  Quarto  consideratur 
effectus  hujus  sacramenti  ex  speciebus,  in  qui- 
bus  traditur  hoc  sacramentum.  Uncle  August. 
ibidem  clicit  (tract.  26  in  Joan.,  non  multum 
remote  a  fine,  tom.  9)  :  Doininus  noster  corpus 
et  sanguinem  suum  in  eis  rebus  commendavit, 
quse  ad  unum  aliquid  rediguntur  ex  multis; 
namque  aliud,  scilicet,  panis,  ex  multis  gra- 
nis  unum  constat;  aliud,  scilicet,  vinum,  in 
unum  ex  multis  acinis  confluit.  Et  ideo  ipse 
alibi  dicit  super  Joan.  (tract.  26,  inter  finem 
et  med.  illius,  tom.  9)  :  0  sacramentum  pieta- 

tis,  o  signum  unitatis,  o  vinculum  charitatis. 
Et  quia  Christus ,  et  ejus  passio,  est  causa 
gratise,  et  spiritualis  refectio,  et  charitas  sine 
gratia  esse  non  potest,  ex  omnibus  prsemissis 
manifestum  est,  quod  hoc  sacramentum  gra- 
tiam  confert. 

Ad\  ergo  dicendum,  quod  hoc  sacramentum 
ex  seipso  virtutem  habet  gratiam  conferendi; 
nec  aliquis  habet  gratiam  ante  susceptione?n 
hujus  sacramenti,  vel  nisi  ex  aliquo  voto  ipsius, 
vel  per  seipsum,  sicut  adulti,  vel  voto  Eccle- 
sise,  sicut  parvuli,  sicut  supra  dictum  est 
(quaest.  73,  art.  3).  Unde  ex  efficacia  virtutis 
ipsius  est,  quod  etiam  ex  voto  ipsius  aliquis 
gratiam  consequatur,  per  quam  spiritualiter 
vivificetur.  Restat  igitur,  ut,  cum  ipsum  sa- 
cramentum  realiter  sumitur,  gratia  augeatur 
et  vita  spiritualis  perficiatur.  Aliter  tamen, 
quam  per  sacramentum  confirmationis,  in  quo 
augetur  et  perficitur  gratia  ad  persistendum 
contra  exteriores  impugnationes  inimicorum 
Christi.  Per  hoc  autem  sacramentum  augetur 
gratia  et  perficitur  spiritualis  vita,  ad  hoc, 
quod  homo  in  seipso  perfectus  existat  per  con- 
junctionem  ad  Deum. 

Ad  2,  dicendum,  quod  hoc  sacramentum 
confert  gratiam  spiritualiter  cum  virtute 
charitatis.  Unde  Damascen.  (lib.  4  Orthod. 
fid.,  cap.  4  4,  a  med.),  comparat  hoc  sacra- 
mentum  carboni,  quem  Isaias  vidit,  Isaise  6. 
Carbo  enim  lignum  simplex  non  est,  sed  uni- 
tum.  igni;  ita  etpanis  communionis  non  sim- 
plex  panis  est,  sed  unitus  divinitati.  Sicut 
Gregor.  dicit  in  hom.  Pentecost.  (30  inEvang., 
non  longe  a  princ.)  :  Amor  Dei  non  est  otio- 
sus;  magna  enim  operatur,  si  est.  Et  ideo  per 
hoc  sacramentum ,  quantum  ex  sui  virtute, 
non  solum  habitus  gratise  et  virtutis  confer- 
tur,  sed  etiam  excitatur  in  actum,  secundum 
illud  2  Cor.  5  :  Charitas  Christi  urget  nos.  Et 
inde  est,  quod  ex  virtute  hujus  sacramenti 
anima  spiritualiter  reficitur  per  hoc,  quod 
anima spiritualiter  delectatur,  et  quodammodo 
inebriatur  dulcedine  bonitatis  divinx,  secun- 
dum  illud  Cant .  5  :  Comedite  amici ,  etbibite, 
et  inebriamini,  charissimi. 

Ad  3,  dicendum,  quod,  quia  sacramenta 
operantur  salutem,  quam  significant,  ideo  se- 
cundum  quamdam  assimilationem  dicitur, 
quod  in  hoc  sacramento  corpus  offertur  pro 
salute  corporis,  et  sanguis  pro  salute  animx: 
quamvis  utrumque  ad  salutem  utriusque  ope- 
retur,  cum  sub  utroque  totus  sit  Christus,  ut 
supra  dictum  est  (qusest.  76,  art.  4  et  2).  Et 
licet  corpus  non  sit  immediatum  subjectum 


gratise,  ex  anima  tamen  redundat  effectus 
gratix  ad  corpus,  dum  in  prsesenti  membra 
nostra  exhibemus  arma  justitix  Deo,  ut 
habetur  Rom.  6,  et  in  futuro  corpus  nostrum 
sortietur  incorruptionem  et  gloriam  anim,se. 

COMMENTARIUS. 

1.  Conclusio  S.  Thomee,  Eucharistiam  dare 
gratiam   digne  sumentibus.  —  Objectio.  — 
Solutio.  —  Titulus  hujus  articuli  de  gratia 
sanctificante,  quee  a  charitate  non  separatur, 
intelligendus  est,  ut  ex  communi  usu  hujus 
vocis  ,  maxime  in  praesenti  materia,  et  fine 
corporis   art.   satis   constat.    Quoniam    vero 
gratia  sanctificans  in  primam  et  secuudam 
dividi  solet,   seu  in  eam,  quae  datur,   cum 
primo  infunditur,  vel  in  augmentum  ejus,  in 
prsesente  qusestione  abstracte  et  praecise  su- 
mitur  gratia  pro  quocumque  gradu  ejus.  Et 
hoc  sensu  respondet  D.  Thom.,  sacramentum 
Eucharistise  dare  gratiam  digne  sumentibus. 
Quam  assertionem  probat  quatuor  optimis 
rationibus,   quse  supponunt  quidem  institu- 
tionem  et  promissionem  Christi,  ex  qua  tota 
hsec    efficacia    pendet;     declarant     autem , 
quam  fuerit  conveniens  haec  efficacia,  quam- 
que  accommoda  et  quasi  connaturalis  huic 
sacramento,  tam   ratione  rei  contentse,  quam 
ratione  rei  reprassentatas,  quam  denique  ra- 
tione  signorum  sensibilium ,  sub  quibus  hoc 
sacramentum  perficitur,  ad  usumque  appli- 
catur.  Prima  ergo  raiio,  et  secunda  in  hoc 
fundantur,  quod  Christus  hic  contentus,  et 
passio  ejus  in  hoc  mysterio  representata,  est 
primum  atque  efficacissimum  principium  gra- 
tiee.  Contra  quas  rationes  objici  potest,  quia, 
si  efficaces  sunt,  ex  eis  concludi  potest,  hoc 
sacramentum  per  se  et  directe  conferre  gra- 
tiam  primam,  quia  Christus  in  hunc  mundum 
veniens  hujusmodi  primam  gratiam  contulit 
hominibus  per  passionem  suam;  ergo  etiam 
sacramentaliter    veniens    eamdem    gratiam 
conferet.  Item,  simili  ratione  probatur,  hoc 
mysterium  non  tantum  dare  gratiam,  ut  sa- 
cramentum  est,  sed  eliam,  ut  est  sacrificium, 
quia  representatio  passionis  potissimum  fit  in 
hoc  mysterio,  ut  sacrificium  est.  Responde- 
tur,  his  rationibus,  ut  dixi,   solum  probari, 
esse  in  hoc  sacramento,  quantum  est  ex  parte 
rei  contentee  et  reprassentatas,  sufficientem 
rationem,  et  fundamentum,   ut  illi  data  sit 
efficacia    ad    spiritualem    vitam    hominibus 
conferendam  ;  quia  vero  Christus   et  passio 
ejus  est  (ut  sic  dicam)  generalis  fons  gra- 

tiarum  omnium ,  non  potest 
fundamento  colligi  et  definiri  modus  gratias, 
quas  per  hoc  sacramentum  datur.  Neque 
hoc  D.  Thom.  intendit.  Sed  consideranda 
ulterius  est  specialis  ratio  hujus  sacramenli, 
in  quo  non  venit  Christus  ad  nos  redimen- 
dos,  sicut  in  propria  specie  venit,  sed  ad 
nos  spiritualiter  reficiendos  et  nutriendos; 
et  ideo  non  oportet,  ut  sacramentnliter  ve- 
niens  conferat  primam  gratiam,  per  se  lo- 
quendo,  ut  statim  art.  3  idem  D.  Thomas 
declarat.  Quid  vero  de  effectu  sacrificii  dicen- 
dum  sit,  infra  tractabitur;  nunc  breviter  nc- 
gatur  sequela ,  loquendo  proprie  de  effectu 
gratiae  ex  opere  operato,  quia  ,  nec  passio 
Ghristi  per  se  operatur  gratiam  hujusmodi, 
donec  applicetur;  non  applicatur  autem , 
quoad  hunc  effectum,  per  sacrificium  ut  sic, 
sed  per  ipsum  sacramentum.  Atque  ex  his 
manet  exposita  tertia  ratio,  quse  fundatur  in 
ratione  cibi,  sub  qua  hoc  sacramentum  da- 
tur;  et  optima  est  ad  explicandam  proportio- 
nem,  quse  est  inter  hoc  sacramentum,  eteffec- 
tum  proprium  ejus,  qui  est  nutritio  spiritualis 
vitee;  et  ita  hac  potissimum  ratione  utuntur 
Concil.  Florent.  et  Trident.  Et  hasc  congruen- 
tia  optime  confirmatur  quarta  ratione,  fun- 
data  in  propria  natura  specierum  panis  et 
vini,  quse  sunt  res,  quse  ex  plurimorum  gra- 
norum  unione ,  seu  conjunctione  coalescunt. 
De  qua  re  nonnulla  ex  August.  et  Cypriano 
supra  adduximus,  cum  ageremus  de  materia 
remota  hujus  sacramenti. 

2.  Qua  ratione  intelligendus  sit  D.  Thom. 
dicens,  Eucharistiam  conferre  primarn  gra- 
tiam.  —  In  solutione  ad  primum  indicat  D. 
Thomas  qusestionem,  an  conclusio  posita  de 
prima  vel  secunda  gratia  intelligenda  sit;  et 
significat  de  utraque  veram  esse;  nam  hoc 
(inquit)  sacramentum  realiter  sumptum  per 
se  confert  gratise  augmentum,  et  perficit  spi- 
ritualem  vitam,  quam  supponit.  Primam  au- 
tem  gratiam  non  ita  confert  per  se  loquenclo, 
quia  supponit  illam;  tamen  de  se  efficax  est 
illius;  imo  nulla  prima  gratia  datur,  nisi  ex 
voto  hujus  sacramenti;  quod  ad  efficaciam 
illius  maxime  attinet.  Hsec  in  summa  D.  Tho- 
mas.  In  qua  doctrina  id,  quod  ultimo  loco 
dicitur,  maximam  difficultatem  habet,  quia 
ex  eo  sequi  videtur,  hoc  sacramentum  esse 
per  se  institutum  ad  dandam  primam  gra- 
tiam ,  esseque  medium  ad  salutem  necessa- 
rium,  quod  in  superioribus  improbatum  est. 
Sed,  ut  in  superioribus  etiam  significavi,  in 
hujusmodi  locutionibus   de   hoc  sacramento 

cavenda  est  maxime  sequivocatio,  quam  hic 
etiam  Cajetanus  recte  declaravit;  aliud  est 
enim  loqui  cle  hoc  sacramenlo,  ratione  rei  in 
ipso  contentpo,  et  omnium,  quee  illi  secundum 
se  conveniunt;  aliud  vero,  secundum  pro- 
priam  ralionem  et  usum  hujus  sacramenti. 
Priori  modo  attribuuntur  huic  sacramento , 
quas  Christo  Domino  secundum  se  conve- 
niunt,  et  hoc  modo  recte  dicitur,  esse  de  se 
efficax  primse  gratife,  et  ab  illo  manare  om- 
nem  gratiam,  et  omnem  primam  gratiam  dari 
aliquo  modo  per  votum  hujus  sacramenti,  id 
est,  per  affectum  ad  Christum,  et  desiderium 
unionis  cum  ipso;  tamen  hoc  sensu  et  modo 
non  loquimur  formaliter  de  hoc  sacramento, 
sed  materialiter,  vel  (ut  ita  dicam)  per  quam- 
dam  communicationem  idiomatum;  nam  , 
quia  hoc  sacramentum  est  corpus  Christi , 
ideo,  quaa  conveniunt  corpori  Christi,  dicun- 
tur  de  hoc  sacramento,  non  tamen  ratione 
proprias  institutionis,  nec  ratione  usus  sacra- 
mentalis  ejus,  sed  tantum  ratione  rei  con- 
tentas,  seu  inclusse.  Alio  autem  modo  convenit 
per  se  huic  sacramento,  conferre  augmentum 
gratias,  quia  est  vitalis  cibus  hominum  spiri- 
tualiter  viventium,  ut  partim  hic,  partim 
art.  3,  D.  Thomas  explicuit,  et  bene  Durand. 
in  3,  dist.  9,  quasst.  4,  ad  \ ,  et  hujusmodi 
effectus  proprie  et  formaliler  tribuitur  huic 
sacramento;  nam  est  proprius  effectus  sacra- 
mentalis  ejus;  sic  autem  nec  prima  gratia 
per  se  loquendo,  neque  effectus  gratias  alio- 
rum  sacramentorum,  tribui  potesthuic  sacra- 
mento,  aut  voto  ejus  secundum  proprium 
usum  sacramentalem  illius;  et  hoc  modo  pro- 
cedunt,  quas  supra  tradidimus,  tractando  de 
necessitate  hujus  sacramenti.  Dices  :  ergo 
requivoce  loquitur  D.  Thom.  de  hoc  sacra- 
mento  in  hac  solutione.  Bespondetur,  non 
esse  proprie  asquivocationem,  sed  virtualem 
quamdam  argumentationem;  nam  ex  efficacia 
Christi,  hic  contenti  secundum  se,  colligit  D. 
Thom.  efficaciam  sacramentalem  ejusdem 
Christi,  quatenus  hic  sacramentaliter  conti- 
netur  ac  sumitur;  nam,  cum  ex  se  habeat  vir- 
tutem  ad  omnem  gratiam  conferendam,  recte 
colligitur,  multo  magis  habere  virtutem  ad 
conferendam  per  sacramentalem  usum  hujus 
sacramenti  gratiam  tali  signo  et  usui  accom- 
modatam.  De  differentia  autem ,  quam  D. 
Thom.  ponit  inter  effectum  sacramenti  Eu- 
charistias  et  confirmationis ,  satis  est  dictum 
supra. 

3.  Effectus  Eucharistise.  —  In  solutione  ad 
secundum  addit  D.  Thom.,  hoc  sacramentum 

non  solum  perficere  habitus  gratias  et  chari- 
tatis,  sed  etiam  actualem  gratiam,  et  spiritus 
delectationem  ac  suavitatem  dare;  quod  non 
aliter  probat,  nisi  quia  amor  Dei  magna  ope- 
ratur,  si  adest;  et  ideo,  cum  hoc  sacramen- 
tum  perficiat  charitatem,  de  se  etiam  excita- 
bit  ad  actualem  amorem.  Quae  ratio,  si  efficax 
est,  idem  probat  de  omnibus  sacramentis, 
qure  virtutem  habent  ad  gratiam  et  charita- 
tem  augendam;  nisi  dicamus,  esse  in  hoc 
specialem  rationem,  tum  quia  per  se  primo 
institutum  est  ad  charitatem  nutriendam  et 
augendam ;  tum  etiam  quia ,  cum  detur  per 
modum  cibi  et  potus,  ex  propria  sua  ratione 
postulat,  ut  spiritualem  delectationem  et  fruc- 
tum  afferat;  et  hoc  insinuavit  D.  Thomas  in 
fine  solutionis,  accommodans  verba  illa  Can- 
licor.  5:  Comedite  amici,  et  bibite,  et  inebria- 
mini,  charissimi. 

4.  In  solutione  ad  3,  addit  D.  Thom.,  hunc 
effectum  gratiae,  quem  Eucharistia  habet  in 
anima,  aliquo  modo  in  corpus  redundare,  vel 
in  hac  vita,  in  qua  corpus  efficitur  organum 
animee  ad  opera  justitiaa  perficienda ;  vel  in 
futura,  in  qua  corpus  gloriam  animae  parti- 
cipat;  de  qua  re  propriam  disputationem 
statim  instituemus. 


ARTICULUS  II. 


Utrum  effectus  hujus 
(infra,  qusest.  80 


sacrarnenti  sit  adeptio  glorise 
art.  2,  ad  1,  et  Joan.  6). 


1 .  Ad  secundum  sic  proceditur.  Videtur, 
quod  effectus  hujus  sacramenti  non  sit  adeptio 
glorise.;  effectus  enim  proportionatur  suse  cau- 
sse.  Sed  hoc  sacramenlum  competit  viatoribus, 
unde  et  viaticum  dicitur;  cum  igitur  viatores 
nondum  sint  capaces  glorise,  videtur,  quod  hoc 
sacramentum  non  causet  adeptionem  glorix. 

2.  Prxterea,  posita  causa  sufficienti,  poni- 
tur  effectus.  Sed  multi  accipiunt  hoc  sacra- 
mentum,  quinunquam  pervenient  adgloriam, 
ut  patet  per  August.,  lib.  21  de  Civitat.  Dei 
(cap.  25.  in  fin.,  tom.  5).  Non  ergo  hoc  sacra- 
mentum  est  causa  adeptionis  gloriae. 

3.  Prxterea,  majus  non  efficitur  a  minori, 
quia  nihil  agil  ultra  suam  speciem.  Sed  minus 
est,  accipere  Christum  sub  specie  aliena,  quod 
fit  in  hoc  sacramento,  quam  frui  eo  in  specie 
propria,  quod  pertinet  ad  gloriam.  Ergohoc 
sacramentum  non  causat  adeptionem  glorise. 

Sed  contra  est,  quod  dicitur  Joan.  6  :  Si 
quis  manducaverit  ex  hocpane,  vivet  in  xter- 
num.  Sed  vita  xterna  est  vita  glorix.  Ergo 
effectus  hujus  sacramenti  est  adeptio  gloriae. 


ART.  II. 

Respondeo  dicendum,  quod  in  hoc  sacramento 
potest  considerari,  et  id,  ex  quo  habet  effec- 
tum,  scilicet  ipse  Christus  contentus  et  passio 
ejus  reprxsentata ;  et  id,  per  quod  habet  effec- 
tum,  scilicet,  usus  sacramenti,  et  species  ejus. 
Et  quantum  ad  utrumque  competit  huic  sacra- 
mento,  quod  causet  adeptionem  vitse  xternx. 
Nam  ipse  Christus  per  suam  passionem  ape- 
ruit  nobis  aditum  vitx  xternx,  secundum  illud 
Hebr.  9  :  Novi  testamenti  mediator  est,  ut 
morte  intercedente,  qui  vocati  sunt,  accipiant 
repromissionem  seternas  hsereditatis.  Unde  et 
in  forma  hujus  sacramenti  dicitur  :  Hic  est 
calix  sanguinis  mei,  novi  et  seterni  Testamenti. 
Similiter  etiam  refectio  cibi  spiritualis,  et 
unitas  significata  per  species  panis  et  vini, 
habentur  quidem  in  prxsenti,  sed  imperfecte, 
perfecte  autem  instatu  glorise.  Unde  August. 
dicit  super  illud  Joan.  6  :  Caro  mea  vere  est 
cibus  (tract.  26  in  Joan.,  non  multum  remote 
a  fin.,  tom.  9)  :  Cum  cibo  et  potu  id  appetant 
homines,  ut  non  esuriant,  neque  sitiant,  hoc 
veraciter  non  prsestat,  nisi  iste  cibus  el  potus, 
qui  eos,  a  quibus  sumitur,  immortales  et  in- 
corruptibiles  facit  in  societate  Sanctorum,  ubi 
pax  erit,  et  unitas  plena  atque  perfecta. 

Ad  1  ergo  dicendum,  quod  sicut  passio 
Christi,  in  cujus  virtute  hoc  sacramentum 
operatur,  est  quidem  causa  sufficiens  glorix, 
non  tamen  ita,  quod  statim  per  ipsam  intro- 
ducamur  in  gloriam,  sed  oportet,  ut  prius 
simul  compatiamur,  ut  postea  simul  glorifi- 
cemur,  sicut  dicitur  Romanor.  8,  ita  hoc  sa- 
cramentum  non  statim  nos  in  gloriam  intro- 
ducit,  sed  dat  nobis  virtutem  perveniendi  ad 
gloriam,  et  ideo  viaticum  dicitur.  In  cujus 
fguram  legitur,  3  Reg.  \9,  quod  Elias  come- 
dit  et  bibit,  et  ambulavit  in  fortitudine  cibi 
illius  quadraginta  diebus  et  quadraginta  noc- 
tibus,  usque  ad  montem  Dei  Oreb. 

Ad  2,  dicendum,  quod  sicut  passio  Christi 
non  habet  siium  effectum  in  his,  qui  se  ad  eam 
non  habent  ut  debent,  ita  per  hoc  sacramen- 
tum  non  adipiscuntur  gloriam,  qui  indecenter 
ipsum  suscipiunt.  Unde  August.  dicit  super 
Joan.,  exponens  illa  verba  (tract.  26,  parum 
a  med.,  tom.  9,  et  Gloss.  ord.  super  illud 
\  Cor.  11  :  Probet)  :  Aliud  est  sacramentum, 
et  aliud  virtus  sacramenti.  Multi  de  altari 
accipiunt,  et  accipiendo  moriuntur.  Panem 
ergo  coelestem  spiritualiter  manducate,  inno- 
centiam  ad  altare  apportaie.  Unde  non  est 
mirum,  si  illi,  qui  innocentiam  non  servant, 
effectum  hujus  sacramenti  non  consequantur. 

Ad  3,  dicendum,  quod  hoc,  quod  Christus 

sub  aliena  specie  sumitur,  pertinet  ad  ratio- 
nem  sacramenti,  quod  instrumentaliter  agit. 
Nihil  autem  prohibet,  causam  instrumentalem 
producere  potiorem  effectum ,   ut  ex  supra 

dictis patet  (qusest.  77,  art.  3,  ad  3  argum.). 

GOMMENTARIUS. 

In  hoc  articulo,  si  res  attente  consideretur, 
non  declaratur  novus  effectus  hujus  sacra- 
menti  distinctus  ab  eo,  qui  articulo  prsece- 
dente  positus  est,  et  ab  illo,  quem,  art.  6,  D. 
Thom.  docet;  constat  enim,  sacramentum 
hoc  non  conferre  gloriam  immediate,  sed  gra- 
tiam,  per  quam  anima  in  se  ipsa  perficiatur, 
gloria  vero  in  futura  vita  danda  reservetur; 
solum  ergo  adeptio  gloriae  potest  tribui  huic 
sacramento  in  semine  et  radice,  vel  quia, 
conferendo  gratiam,  dat  jus  ad  gloriam,  quod 
suo  modo  commune  est  omnibus  sacramentis; 
vel  quia  non  solum,  dat  gratiam,  sed  etiam 
dat  speciale  auxilium  ad  perseverandum  in 
illa,  ut  dicitur  art.  6;  gratise  enim  usque  ad 
finem  conservatas  debetur  gloria ;  et  ideo 
specialiter  hic  effectus  huic  sacramento  tri- 
buitur;  et  ita  sunt  faciles  rationesD.  Thomaj  et 
solutiones  argumentorum.  In  quarum  prima 
satis  aperte  preedictum  sensum  D.  Thomas 
exponit. 

ARTIGULUS  III. 

Utrnm  effectus  hujas  sacramenti  sit  remissio  peccati 
mortalis  (4,  dist.  9,  art.  3,  quaest.  2,  corp.,  fin.;  et 
dist.  12,  quaest.  2,  art.  2,  quaest.  2). 

\ .  Ad  tertium  sicproceditur.  Videtur,  quod 
effectus  hujus  sacramenti  sit  remissio  peccati 
mortalis;  dicitur  enim  in  quadam  Collecta : 
Sit  hoc  sacramentum  ablutio  scelerum.  Sed 
scelera  dicuntur  peccata  mortalia.  Ergo  per 
hoc  sacramentum peccata  mortalia  abluuntur. 

2.  Prseterea ,  hoc  sacramentum  agit  in 
virtute  passionis  Christi,  sicut  et  baptismus. 
Sed  per  baptismum  dimittuntur  peccata  mor- 
talia,  ut  supra  dictum  est  (qusest.  69,  art.  1). 
Ergo  etper  hoc  sacramentum,  prsssertim,  cum 
in  forma  hujus  sacramenti  dicatur  :  Qui  pro 
multis  effundetur  in  remissionem  peccatorum. 

3.  Prxterea,  per  hoc  sacramentum  gratia 
confertur,  ut  dictum  est  (art.  1  hujus  qusest.). 
Sed  per  gratiam  justificatur  homo  a  peccatis 
mortalibus,  secundum  illud  Rom.  3  :  Justifi- 
cati  gratis  per  gratiam  ipsius.  Ergo  per 
hoc  sacramentum  remittuntur  peccata  mor- 
talia . 

XXI. 


Sed  contra  est,  quod  dicitur  \  Cor.  1 1  :  Qui 
manducat  et  bibit  indigne,  judicium  sibi  man- 
ducat  ct  bibit.  Dicit  autem  Gloss.  ibidem, 
quod  ille  manducat  et  bibit  indigne,  qui  in 
crimine  est,  vel  irreverenter  tractat;  et  talis 
manducat,  et  bibit  sibi  judicium,  id  est,  dam- 
nationem.  Ergo  ille,  qui  est  in  peccato  mor- 
tali,  per  hoc,  quod  accipit  hoc  sacramentum, 
magis  accumulat  sibi  peccatum,  quam  remis- 
sionem  sui  peccati  consequatur. 

Respondeo  dicendum,  quod  virtus  hujus  sa- 
cramenti  potest  considerari  dupliciter.  Uno 
modo  secundum  se,  et  sic  hoc  sacramentum 
habet  virtutem  ad  remittendum  qusecumque 
peccata  ex  passione  Christi,  quse  est  fons  et 
causa  remissionis  peccatorum. 

Alio  modo  potest  considerari  per  compara- 
tionem  ad  eum,  qui  recipit  hoc  sacramentum, 
prout  in  eo  invenitur,  vel  non  invenitur  impe- 
dimentum  percipiendi  hujus  sacramenti  effec- 
tum.  Quicumque  autem  habet  conscientiam 
peccati  mortalis ,  habet  in  se  impedimentum 
percipiendi  effectum  hujus  sacramenti,  eo  quod 
nonest  conveniens  susceptor  hujus  sacramenti, 
tum  quia  non  vivit  spiritualiter ,  et  ita  non 
debet  spirituale  nutrimentum  suscipere,  quod 
non  est  nisi  viventis;  tum  quia  non  potest  uniri 
Christo,  quod  fit  per  hoc  sacramentum,,  dum 
est  in  affectu  peccandi  mortaliter .  Et  ideo,  ut 
dicitur  in  lib.  de  Ecclesiasticis  dogmatibus 
(cap.  53,  parum  a  princ,  tom.  3,  inter  opera 
AugustJf,  si  mens  in  actu  peccandi  est,  grava- 
tur  magis  Eucharistise  perceptione ,  quam 
purificetur.  Unde  hoc  sacram,entum  in  eo,  qu% 
ipsum  percipit  in  conscientia  peccati  mortalis, 
non  operatur  remissionem  peccatorum.  Potest 
tamen  hoc  sacram,entum  operari  remissionem 
peccati  dupliciter.  Uno  modo  non  perceptum 
actu,  sed  voto,  sicut  cum  quis  primo  justifica- 
turapeccato.  Alio  modo  etiam  perceptum  ab 
eo,  qui  est  inpeccato  mortali,  cujus  conscien- 
tiam  et  affectum  non  habet.  Forte  enim  primo 
non  fuit  sufficienter  contritus,  sed  devote  et 
reverenter  accedens,  consequitur  hoc  sacra- 
mento  gratiam  charitatis,  qum  contritionem 
perficiet  et  remissionem  peccati. 

Ad  \  ergo  dicendum,  quod  petimus,  ut  hoc 
sacramentum  sit  ablutio  scelerum,  vel  eorum, 
quorum  conscientiam  non  habemus,  secundum 
illud  Psalm.  18  :  Ab  occultis  meis  munda  me 
Domine;  vel  ut  contritio  in  nobis  perficiatur 
acl  scelerum  remissionem,  vel  etiam,  ut  nobis 
robur  detur  ad  scelera  vitanda. 

Ad  2,  dicendum,  quod  baptismus  est  spiri- 
tualis  generatio,  quse  est  mutatio  de  non  esse 

spirituali  in  esse  spirituale,  et  datur  per  mo- 
dum  ablutionis.  Et  ideo  quantum  ad  utrumque 
non  inconvenienter  accedit  ad  baptismum,  qui 
habet  conscientiam  peccati  mortalis.  Sed  per 
hoc  sacramentum  homo  sumit  in  se  Christum 
per  modum  spiritualis  nutrimenti,  quod  non 
competit  mortuo  in  peccatis.  Et  ideo  non  est 
similis  ratio. 

Ad  3,  dicendum,  quod  gratia  est  sufficiens 
causa  remissionis  peccati  mortalis,  non  tamen 
actu  remittit  peccatum  mortale,  nisi  cum 
primo  datur  peccatori.  Sic  autem  non  datur 
in  hoc  sacramento.  Unde  ratio  non  sequitur. 

COMMENTARIUS. 


1 .  Conclusio  D.  Thomse,  per  Eucharistiam 
non  remitti  peccatum  mortale  ei,  qui  accedit 
cum  conscientia  talis  peccati.  —  Aliud  esse 
accedere  cum  conscientia  peccati,  aliud  cum 
affectu  ad  peccatum.  —  Prsecipua  assertio 
D.  Thom.  in  hoc  articulo  est,  hoc  sacramen- 
tum  non  remittere  peccatum  mortale  ei,  qui 
ad  illud  suscipiendum  accedit  cum  conscien- 
lia  peccati  mortalis.  Ad  intelligendum  autem 
sensum  D.  Thom.,  oportet  declarare,  quid  sit 
accedere  cum  conscientia  peccati  mortalis. 
Aliqui  enim  existimant,  accedere  cum  con- 
scientia  mortalis  peccati,  nihil  aliud  esse, 
quam  accedere  cum  affectu  actuali,  vel  vir- 
tuali  ad  peccatum  mortale.  Quse  expositio 
fundari  potest  in  textuD.  Thom.,  nam  probat 
prsedictam  conclusionem  hac  ratione,  quia 
non  potest  uniri  Christo  (quod  fit  per  hoc  sa- 
cramentum)  qui  est  in  affectu  peccandi  mor- 
taliter;  et  ideo,  ut  dicitur  in  lib.  de  Eccles. 
Dogmat.,  si  mens  in  actu  peccandi  est,  gra- 
vatur  magis  Eucharistiae  perceptione,  quam 
purificetur.  Unde  concludit  :  Hoc  sacramen- 
tum  in  eo,  qui  ipsum  percipit  in  conscientia 
peccati  mortalis,  non  operatur  remissionem 
peccati;  ergo  juxta  mentem  D.  Thom.  idem 
sunt  accedere  cum  conscientia,  et  cum  affectu 
peccati,  vel  saltem  unum  aliud  includit;  alio- 
qui  non  recte  argumentaretur.  Nihilominus 
dicendum  est,  aliud  esse,  accedere  cum  con- 
scientia,  aliud  cum  affectu  peccati,  ut  recte 
docuit  Cajet.  hic,  et  expresse  colligitur  ex 
solutione  ad  2,  ubi  D.  Thom.  dicit,  posse  ali- 
quem  accedere  ad  baptismum,  habentem 
conscientiam  peccati  mortalis ;  et  tamen  non 
indigne  accedere,  nec  ponere  obicem;  irn- 
possibile  autem  est,  accedere  cum  affectu  ad 
peccatum  mortale,  et  non  indigne  accidere; 
imo,  si  quis  habet  conscientiam  peccati  mor- 

talis,  non  satis  est,  ut  non  habeat  affectum 
ad  tale  peccatum,  sed  necesse  est,  ut  accedat 
cum  aliqua  detestatione  ejus ,  ut  non  ponat 
obicem  baptismi  sacramento,  ut  in  superio- 
ribus  demonstratum  est  contra  Cajet.,  qui 
etiam  hic  oppositum  indicat;  ergo  habere' 
conscientiam  peccati  juxta  mentem  D.  Thom. 
non  est  habere  affectum  peccati;  sed  est 
accedere  cum  scientia  et  cognitione  proprii 
peccati  mortalis  prius  commissi ,  et  adhuc 
perseverantis ,  quoad  maculam  et  reatum 
in  anima  ob  defectum  doloris  seu  detesta- 
tionis  sufficientis  ad  expulsionem  ejus;  quo 
modo  accedit  cum  conscientia  peccati,  etiam 
ille,  qui  accedit  cum  attritione  cognita,  quia 
accedit  judicans  se  adhuc  esse  in  peccato.  Et 
confirmatur  haec  expositio  primo  ex  vi  et 
proprietate  ipsius  nominis  conscientise ,  quod 
non  affectum,  sed  scientiam  et  dictamen  prac- 
ticum  significat.  Secundo,  quia  hoc  modo  est 
vera  et  facilis  differentia,  quam  D.  Thom. 
ponit  inter  baptismum  et  Eucharistiam,  quse 
alia  ratione  intelligi  non  posset ;  scilicet,  quod 
Eucharistia  interdum  potest  hominem  justifi- 
care,dummodoconscientiam  et  affectum  pec- 
cati  excludat;  baptismus  autem  ut  juslificet, 
non  necesse  est,  ut  excludat  conscientiam, 
sed  satis  est,  quod  affeclum  peccati  excludat, 
non  tantum  negative ,  sed  etiam  contrarie 
per  aliqualem  detestationem,  ut  dixi.  Tertio, 
quia  D.  Thom.  in  prima  ratione  probafsuam 
assertionem ,  quia  non  est  conveniens  sus- 
ceptor  hujus  sacramenti,  qui  spiritualiter  non 
vivit ;  non  vivit  autem  spiritualiter,  quicum- 
que  habet  conscientiam  peccati  mortalis , 
quamvis  non  habeat  affectum  ejus.  Tandem, 
id  expresse  exposuit  D.  Thom.  infra,  q.  80, 
art.  4,  ad  5,  ubi,  ut  aliquis  dicatur  accedere 
sine  conscientia  peccati,  non  solum  requirit, 
ut  accedat  sine  affectu,  aut  cum  aliquali  de- 
testatione  peccati,  sed  etiam  ut  accedat  cum 
inculpabili  ignorantia  sui  peccati,  existimans 
in  simili,  quod  vere  contritus  accedit. 

2.  Neque  contra  hanc  expositionem  obstat 
modus  loquendi  D.  Thom.  in  secunda  ratione; 
supponit  enim  ex  priori  ratione,  eum,  qui  ad 
hoc  sacramentum    accedit   cum    conscientia 


peccati  mortalis ,  hoc  ipso  accedere  cum 
actuali  affectu  peccati,  quia  in  eo  ipso,  quod 
ita  vult  accedere,  actualiter  peccat;  et  ideo 
in  preesente  materia  confundit  illa  duo,  acce- 
dere  cum  conscientia,  et  cum  affectu  peccati. 
Ex  hac  ergo  expositione  sequitur,  juxta  men- 
tem  D.  Thom.,  nullum,  qui  in  peccato  mortali 
existit,  consequi  illius  remissionem  per  hoc 

sacramentum,  si  absque  illius  contritione  ac- 
cedat,  aut  vera,  aut  saltem  invincibiliter 
existimata.  Addit  vero  D.  Thom.  in  fine  art. 
posteriorem  conclusionem,  posse  interdum 
per  hoc  sacramentum  remitti  peccatum  mor- 
tale,  si  quis  reverenter  illud  surnat  in  statu 
peccati  mortalis,  de  quo  non  satis  in  re  ipsa 
conteritur,  quamvis,  inculpabiliter  tamen, 
existimet  se  esse  contritum;  tunc  enim,  in- 
quit,  consequetur  per  hoc  sacramentum  gra- 
tiam  charitatis,  quae  contrilionem  perficiet, 
et  remissionem  peccati.  Ubi  non  intelligendum 
est ,  contritionem  intrinsece  perfici  per  mu- 
tationem  ipsius  actus,  qufe  in  eodem  instante 
fieri  non  potest,  sed  per  infusionem  habitus 
gratiee,  vel  charitatis,  ut  in  superioribus  dic- 
tum  est.  Hanc  vero  conclusionem  D.  Thom. 
non  probat,  quia  supponit,  facile  posse  a  simili 
probari  ex  dictis  in  art.  1 ,  et  in  hoc  eodem 
articulo,  in  quo  D.  Thom.  repetit  distinctio- 
nem  ibi  declaratam  de  hoc  sacramento  se- 
cundum  se,  seu  ratione  rei  contentse  in  ipso  ; 
ratione  cujus  ait  esse  ex  se  sufficiens  ad 
remittenda  omnia  peccata ,  et  illa  de  facto 
remittere  in  volo  susceptum,  qua3  omnia 
necessario  intelligenda  sunt  juxta  sensum  ibi 
declaratum ,  scilicet,  quod  tribuantur  huic  sa- 
cramento  per  communicationem  idiomatum, 
ratione  Christi  in  ipso  contenti.  Hinc  vero 
satis  probabiliter  colligitur,  cum  Christus  se- 
cundum  se  sit  efficax  ad  remittendum  pecca- 
tum,  etiam  in  hoc  sacramento  habere  eam- 
dem  efficaciam,  si  ex  parte  suscipientis  non 
sit  impedimenlum;  cujusmodi  nullum  est  in 
eo,  qui  absque  conscientia,  et  cum  detesta- 
tione  peccati,  reverenter  communicat. 


ART.  IV. 

ARTICULUS  IV. 

Utruin  per  hoc  sacramentum  remittantur  peccata 
venialia  (infra,  qusest.  87,  art.  3,  corp.;  et  4,  dist.  12, 
quaest.  2,  art.  1,  qusest.  1,  corp.,  et  art.  2,  qusest.  1, 
per  totam). 

1 .  Ad quartum sic proceditur .  Videtur,  quod 
per  hoc  sacramentum  non  remittantur  peccata 
venialia.  Hoc  enim  sacramentum,  ut  August. 
dicit  super  Joan.  (tract.  26,  a  med.,  tom.  9), 
est  sacramentum  charitatis.  Sed  venialia  pec- 
cata  non  contrariantur  charitati,  ut  in  %part. 
habitum  est  1.  2,  qusest.  88,  art.  1  et  2). 
Cum  ergo  contrarium  tollatur  per  suum  con- 
trarium,  videtur,  quod  peccata  venialia  per 
hoc  sacramentum  non  remittantur. 

2.  Prseterea,  si  peccata  venialia  per  hoc 


sacramentum  remittuntur,  qua  ratione  remit- 
titur  unum,  remittuntur  et  omnia.  Sed  non 
videlur ,  quod  omnia  remittantur ,  quia  sic 
frequenter  aliquis  esset  absque  omni  peccato 
veniali,  contra  id  quod  dicitur  \  Joan.  \  :  Si 
dixerimus,  quia  peccatum  non  habemus,  ipsi 
nos  seducimus.  Non  ergoper  hoc  sacramentum 
remittitur  aliquod  peccqtum  veniale. 

3.  Prseterea,  contraria  mutuo  se  expellunt. 
Sed  peccata  venialia  non  prohibent  a  percep- 
tione  hujus  sacramenti;  dicit  enim  August. 
super  illud  Joan.  6  :  Patres  vestri  manduca- 
verunt  manna  in  deserto,  et  mortui  sunt  (tract. 
26,  parum  a  med.,  tom.  9)  :  Innocentiam,  in- 
quit,  ad  altare  apportate ;  peccata,  etsi  sunt 
quotidiana,  non  sint  mortifera.  Ergo  neque 
peccata  venialia  per  hoc  sacramentum  tollun- 
tur. 

Sed  contra  est,  quod  Innocent.  III  dicit 
(in  lib.  4  de  Sacro  mysterio  altaris,  cap.  44, 
ante  med.),  quod  hoc  sacramentum  venialia 
delet,  et  cavet  mortalia. 

Respondeo  dicendum,  quod  in  hoc  sacra- 
mento  duo  possunt  considerari ,  scilicet,  ipsum 
sacramentum,  et  res  sacramenti.  Et  ex  utro- 
que  apparet ,  quod  hoc  sacramentum  habet 
virtutem  ad  remissionem  venialium  peccato- 
rum.  Nam  hoc  sacramentum  sumitur  sub  spe- 
cie  cibi  nutrientis.  Nutrimentum  autem  cibi 
est  necessarium  corpori  ad  restaurandum  id, 
quod  quotidie  deperditur  per  actionem  caloris 
naturalis.  Spiritualiter  autem  quotidie  ali- 
quid  in  nobis  deperditur  ex  calore  concupis- 
centiae  per  peccata  venialia ,  qux  diminuunt 
fervorem  charitatis,  ut  in  2  part.  habitum  est 
(2.  2,  qua3St.  24,  art.  10).  Et  ideo  competit 
huic  sacramento,  ut  remittat peccata  venialia. 
Unde  et  Ambros.  dicit  in  lib.  5  de  Sacrament. 
(cap.  4,  a  med.,  tom.  4),  quod  iste  panis  quo- 
tidianus  sumitur  in  remedium  quotidianss  in- 
firmitatis.  Res  autem  hujus  sacramenti  est 
charitas,  non  solum  quantum  ad  habitum,  sed 
etiam  quantum  ad  actum,  qui  excitatur  in 
hoc  sacramento,  per  quod  venialia  solvuntur. 
Unde  manifestum  est,  quocl  virtute  hujus  sa- 
cramenti  remittuntur  peccata  venialia. 

Ad  'I  ergo  dicendum,  quod peccata  venialia, 
etsi  non  contrariantur  charitati  quantum  ad 
habiium,  contrariantur  tamen  ei,  quantum  ad 
favorem  actus,  qui  excitatur  per  hoc  sacra- 
mentum,  ratione  cujus  peccata  venialia  tol- 
luntur. 

Ad%,  dicencktm,  quod  illud  verbum  non  est 
intelligendum,  quin  aliqua  hora  possit  homo 
esse  absque  omni  reatu  peccati  venialis,  sed 

quia  vitam  istam  Sancti  non  ducunt  sine  pec- 
catis  venialibus. 

Ad  3,  dicendum,  quod  major  est  virtus 
charitatis,  cujus  est  hoc  sacramentum,  quam 
venialium  peccatorum.  Nam  charitas  tollit 
per  suum  actum  peccata  venialia,  quse  tamen 
non  possunt  totaliter  impedire  actum  charita- 
tis.  Et  eadem  ratio  est  de  hoc  sacramento. 

COMMENTARIUS. 


1.  AffirmatD.  Thom.,  Eucharistiam  remit- 
tere  venialia  peccata,  et  assignans  duplicem 
rationem  hujus  veritatis,  duplicem  modum 
insinuat,  quo  fieri  potest  hic  effectus.  Unus 
est,  immediate  conferendo  ex  opere  operalo 
remissionem  peccati  venialis,  absque  muta- 
tione  actualis  dispositionis  in  homine  existen- 
tis,  sicut  articulo  prseced.  dicebamus,  in- 
terdum  remitti  peccatum  mortale  per  hoc 
sacramentum.  Secundus  modus  esse  potest 
mediatus,  nimirum,  si  ratione  sacramenti  fiat 
actualis  immutatio  in  homine,  qua  perficiatur 
talis  actus  charitatis,  quoexpellantur  venialia 
peccata.  D.  Thom.  ergo  utrumque  modum 
docere  videtur.  Et  primum  probat  in  prima 
ratione  ex  ipso  signo  sensibili  talis  sacra- 
menti,  quod  in  cibo  et  potu  confertur;  nam 
proprium  est  cibi  instaurare  quod  per  actio- 
nem  caloris  deperditur;  per  calorem  autem 
fomitis  quodammodo  imminuitur  virtus  cha- 
ritatis,  non  in  se  ipsa,  sed  propter  adjuncta 
impedimenta  venialium  peccatorum;  haec  ergo 
tollunturvirtutehujusspiritualis  cibi  etpotus. 
Secundum  autem  modum  probat  secunda  ra- 
tione,  quia  hoc  sacramentum  habet  ex  se  vim 
excitandi  actualem  fervorem  charitatis;  et 
ideo  hoc  etiam  modo  potest  tollere  venialia 
peccata.  Et  juxta  hsec  facilis  est  solutio  ad  1, 
ubi  D.  Thom.  ait  peccata  venialia  impedire 
fervorem  charitatis,  qui  excitatur  per  hoc 
sacramentum,  et  ideo  per  illud  tolluntur; 
hsec  enim  verba  possunt  ad  utrumque  dictum 
sensum  accommodari,  scilicet,  quod  hoc  sa- 
cramentum  tollit  peccatum  veniale,  excitando 
ferventem  actum  charitatis  illi  repugnantem; 
vel  e  contrario,  quod  remittit  peccata  venia- 
lia,  ut  ipsa  charitas  expedita  sit  ad  ferventer 
operandum.  Unde  falso  aliqui  tribuunt  D. 
Thom.  quod  asserat  per  hoc  sacramentum 
non  remitti  peccatum  veniale,  nisi  mediante 
actu  charitatis  formaliter  illi  repugnante;  hoc 
enim  D.  Thom.  nunquam  dixit,  neque  verum 
est,  utin  disputatione  sequente  ostendetur. 

2.  Explicatur  solutio  ad  2.  — In  solutione 

ad  2  D.  Thomas  indicat,  per  hoc  sacramentum 
non  remitti  aliquod  peccatum  veniale,  quin 
remittantur  omnia;  hoc  etiam  in  argumento 
sumpserat,  et  id  tacite  concedit;  nam  prop- 
terea  respondet,  posse  hominem  aliqua  hora 
esse  sine  ullo  peccato  veniali,  quamvis  non 
possit  totam  vitam  sine  venialibus  peccatis 
transigere.  Sed  non  est  hoc  intelligendum 
universaliter,  sed  permissive  tantum ;  itaque 
potest  hoc  sacramentum  remittere  omnia  ve- 
nialia,  et  hoc  intendit  D.  Thom.  in  respon- 
sione  sua;  non  est  tamen  necesse,  ut,  quan- 
documque  aliqua  remittit,  remittat  omnia, 
quia  potest  homo  obicem  ponere  quorumdam 
remissioni,  et  non  aliorum,  ut  latius  in  mate- 
ria  de  pcenitentia  dicturi  sumus. 

ARTICULUS  V.  7 


Utrum  per  hoc  sacramentum  tota  pcena  peccati  re- 
mittatur  (4,  dist.  4,  qusest.  2,  art.  1,  quaest.  2,  ad  3; 
et  dist.  11,  q.  23  art.  23  q.  3). 

\ .  Ad  quintum  sic  proceditur.  Videtur 
quod  per  hoc  sacramentum  tota  poena  peccati 
remittatur .  Homo  enim  per  hoc  sacramentum 
suscipit  in  se  effectum  passionis  Christi,  ut 
dictum  est  (art.  1  et  2);  sicut  et  per  bap- 
tismum.  Sedper  baptismum  percipit  homo  re- 
missionem  om,nis  pcenx ,  virtute  passionis 
Christi,  qux  sufficienter  satisfecit  pro  omni- 
bus  peccatis,  ut  ex  supra  dictis  patet  (q.  69, 
art.  2).  Ergo  videtur ,  quod  per  hoc  sacra- 
mentum  homini  remittatur  totusreatus  pcenx. 

2.  Prxterea,  Alexand.  P.  dicit  (in  epist.  ad 
Omnes  orthod.,  post  med.  illius)  :  Nihil  in 
sacrificiis  majus  esse  potest,  quam  corpus  et 
sanguis  Christi.  Sed  per  sacrificia  veteris  legis 
homo  satisfaciebat  pro  peccatis  suis;  dicitur 
enim  Levit.  4  et  5  :  Si  peccaverit  homo,  offerat 
hoc,  vel  illud  pro  peccato  suo,  et  remittetur 
ei.  Ergo  multo  magis  hoc  sacramentum  valet 
ad  remissionem  omnis  pcenx. 

3.  Prxterea,  constat,  quod  per  hoc  sacra- 
mentum  aliquid  de  reatu  pcenx  dimittitur, 
unde  et  in  satisfactionem  aliquibus  injungi- 
tur,  quod  pro  se  missas  faciant  celebrari.  Sed 
qua  ratione  una  pars  pcenx  dimittitur,  eadem 
ratione  et  alia,  cum  virtus  Christi,  qux  in  hoc 
sacramento  continetur,  sit  infinita.  Ergo  vide- 
tur,  quod  per  hoc  sacramentum  tota  pcena 
tollatur. 

Sed  contra  est,  quod  secundum  hoc  non  esset 
homini  alia  pcena  injungenda,  sicut  nec  bap- 
tizato  injungitur. 

Respondeo  dicendum,  quod  hoc  sacramentum 

simul  est  sacrificium  et  sacramentum.  Sed 
rationem  sacrificii  habet,  in  quantum  offer- 
tur;  rationem  autem  sacramenti,  in  quantum 
sumitur.  Et  ideo  effectum  sacramenti  habet  in 
eo,  qui  sumit;  effectum  autem  sacrificii  in  eo, 
qui  offert,  vel  in  his,  pro  quibus  offertur.  Si 
igitur  consideratur  ut  sacramentum,  habet 
effectum  dupliciter.  Uno  modo,  directe  ex  vi 
sacramenti;  alio  modo  quasi  ex  quadam  con- 
comitantia,  sicut  et  circa  continentiam  sacra- 
menti  dictum  est  (qusest.  76,  art.  1  et  2).  Ex 
vi  quidem  sacramenti  directe  habet  illum  ef- 
fectum,  ad  quem  est  institutum.  Non  est  autem 
institutum  ad  satisfaciendum,  sed  ad  spiritua- 
liter  nutriendum  per  unionem  ad  Chrislum  et 
ad  membra  ejus,  sicut  et  nulrimentum  unitur 
nutrito.  Sed  quia  hxc  unitas  fit  per  charita- 
tem,  ex  cujus  fervore  aliquis  consequitur  re- 
missionem  non  solum  culpx,  sed  etiam  poenx, 
inde  est,  quod  ex  consequenti  per  quamdam 
concomitantiam  ad  principalem  effectum  homo 
consequitur  remissionem  poenx,  non  quidem 
totius,  sed  secundum  modum  sux  devotionis  et 
fervoris.  In  quantum  vero  est  sacrificium 
habet  vim  satisfactivam.  Sed  in  satisfactione 
magis  attenditur  affectus  offerentis,  quam 
quantitas  oblationis.  Unde  Dominus  dicit  Luc. 
24,  de  vidua,  qux  obtuiit  duo  xra,  quodplus 
omnibus  misit.  Quamvis  ergo  hxc  oblatio  ex 
sui  quantitate  sufficiat  ad  satisfaciendum  pro 
omni  poena,  tamen  fit  satisfactoria  illis,  pro 
quibus  offertur,veletiam  offerentibus,  secun- 
dum  quantitatem  sux  devotionis,  et  non  pro 
tota  pozna. 

Ad  1  ergo  dicendum,  quod  sacramentum 
baptismi  directe  ordinatur  ad  remissionem 
pcenx  et  culpx,  non  autem  Eucharistia,  quia 
baptismus  datur  homini,  quasi  commorienti 
Christo;  Eucharistia  autem,  quasi  nutriendo 
et  perficiendo  per  Christum.  Unde  non  est  si- 
milis  ratio. 

Ad  2,  dicendum,  quod  alia  sacrificia  et 
oblationes  non  operabantur  remissionem  totius 
pxnx,  neque  quantum  ad  quantitatem  oblati, 
sicut  hoc  sacrificium,  neque  quantum  ad  devo- 
tionem  hominis,  ex  qua  contingit,  quod  etiam 
hic  non  tollitur  tota  poena. 

Ad  3,  dicendum,  quod  hoc,  quod  tollitur 
pars  poenx,  et  non  tota  poena  per  hoc  sacra- 
mentum,  non  contingit  ex  defectu  virtutis 
Christi,  sed  ex  defectu  devotionis  humanx. 

COMMENTARIUS. 


Conclusio  D.  Thom.,  non  remitti  directe 
poenam  per  Eucharistiam  ex  opere  operato, 
sed  indirecte,  et  non  totam,  sed  juxta  quali- 
tatem  et  fervorem  charitatis.  —  Ratio  conclu- 
sionisdeclaratur. — Summa  doctrinaeD.  Thom. 
in  hoc  articulo  est,  Eucharistiam,  ut  sacra- 
mentum  est,  non  remittere  pcenam  direcle  et 
ex  opere  operato,  sed  solum  indirecte  et  con- 
comitanter,  quatenus  excitat  actum  charita- 
tis,  per  quem  remittitur  heec  pcena,  non  sem- 
per  tota,  sed  juxta  quantitatem  et  fervorem 
ipsius  charitatis;  at  vero  in  quantum  sacrifi- 
cium  est,  remittit  (inquit)  pcenam  offerentibus 
vel  pro  quibus  offertur,  non  tamen  semper 
totam,  sed  justa  eorum  devotionem  et  dispo- 
sitionem.  Quae  posterior  pars  solum  est  hic 
advertenda  et  notanda ;  nam  inferius  in  ma- 
teria  de  sacrificio  ex  professo  disputanda  est, 
ubi  examinabuntur  etiam,  qu?e  hic  Gajetanus 
notat.  Circa  priorem  vero  partem  solum  est 
advertendum ,  longe  diverso  modo  loqui 
D.  Thom.  hic,  de  hoc  effectu  remittendi 
pcenam  ,  quam  prsecedenli  articulo  locutus 
fuerat  de  remissione  venialis  culpee;  ibi  enim 
simpliciter  docuit,  hoc  sacramentum  remittere 
venialia  peccata  directe  et  ex  opere  operato; 
hic  autem  simpliciter  hoc  negat,  quia  solum 
mediante  actu  hominis  communicantis  fieri 
putat  hujusmodi  remissionem.  Ratio  autem 
differentiee  reddi  potest,  et  ab  ipso  etiam 
D.  Thom.  indicatur,  quia  quselibet  culpa , 
etiam  veniaiis,  repugnat  aliquo  modo  perfec- 
tioni  amicitige  et  unionis  charilatis;  et  ideo 
sacramentum  hoc,  quod  ad  hanc  unionem 
perficiendam  institutum  est,  quamlibet  cul- 
pam  directe  et  virtute  sua  destruit;  reatus 
autem  temporalis  pcente  non  est  contra  per- 
fectionem  charitatis,  et  ideo  non  ita  directe 
tollitur  per  hoc  sacramentum,  sed  solum  per 
quamdam  concomitantiam,  medio  actu  chari- 
tatis,  quam  in  sumente  excitat,  ut  diclum  est. 

ARTICULUS  VI. 

Utrum  per  hoc  sacramentum  prseservetur  homo  a 
peccatis  futuris  (4,  dist.  12,  q.  2,  art.  2,  qusest.  2,ad 
1;  et  dist.  45,  quaest.  2,  art.  3,  q.  1,  ad  3). 


1 .  Ad  sextum  sic proceditur .  Videtur,  quod 
per  hoc  sacramentum  non  prxservetur  homo  a 
peccatis  futuris.  Multi  enim  digne  sumentes 
hoc  sacramentum  postea  in  peccatum  cadunt. 
Quod  non  accideret,  si  hoc  sacramentum  prx- 


390  QU€ST 

servaret  a  peccatis  futuris.  Non  ergo  effectus 
hujus  sacramenti  est,  a  peccatis  futuris  prse- 
servare. 

2.  Prseterea,  Eucharistia  est  sacramentum 
charitatis,  ut  supra  dictutn  est  (art.  4  hujus 
quaest.,  ad  3).  Sed  charitas  non  videtur  prse- 
servare  a  peccatis,  quia  semel  habita  potest 
amitti  per  peccatum,  ut  in  secunda  parte 
habitutn  est  (2.  2,  qusest.  24,  art.  11).  Ergo 
videtur,  quod  nec  hoc  sacramentum  prseservet 
hominetn  apeccato. 

3.  Prseterea,  origo  peccati  in  nobis  est  lex 
peccati,  quse  est  in  membris  nostris,  ut  patet 
per  Apostol.,  Rom.  7.  Sed  mitigatio  fomitis, 
qui  est  lex  peccati,  non  ponitur  effectus  hujus 
sacramenti,  sed  magis  baptismi.  Ergo  prseser- 
vare  a  peccatis  futuris  non  est  effectus  hujus 
sacramenti. 

Sed  contra  est,  quod  Dominus  dicit  Joan.  6  : 
Hic  estpanis  de  ccelo  descendens,  ut  si  quis  ex 
ipso  manducaverit,  non  moriatur.  Quod  qui- 
dem  manifestum  est  non  intelligi  de  morte 
corporali.  Ergo  intelligitur,  quod  hoc  sacra- 
mentutn  prseservet  a  morte  spirituali,  quse  est 
per  peccatum. 

Respondeo  dicendum ,  quod  peccatum  est 
qusedam  spiritualis  mors  animse.  Unde  hoc 
modo  prseservatur  aliquis  a  peccato  futuro, 
quo  prseservatur  corpus  a  morte  futura.  Quod 
quidem  fit  dupliciter.  Uno  modo,  in  quantum 
natura  hominis  interius  roboratur  contra  cor- 
ruptiva;  et  sic  prseservatur  a  morte  per  cibutn 
et  medicinatn.  Alio  modo  per  hoc,  quod  muni- 
tur  contra  exteriores  itnpugnationes ,  et  sic 
prseservatur  per  artna,  quibus  munitur  cor- 
pus.  Utroque  autem  modo  hoc  sacramentum 
prseservat  a  peccato.  Nam  primo  quidetn  per 
hoc,  quod  Christo  conjungit  per  gratiam,  ro- 
borat  spiritualem  vitam  hominis,  tanquam 
spiritualis  cibus  et  spiritualis  medicina,  se- 
cundum  illud  Psalm.  103  :  Panis  cor  hotninis 
confirtnat;  et  Augustin.  dicit  super  Joannem, 
(tract.  26,  a  med.,  tom.  9)  :  Securus  accede, 
panis  est,  non  venenutn.  Alio  modo,  in  quan- 
tum  est  quoddam  signutn  passionis  Christi, 
per  quam  victi  sunt  dsemones,  repellit  omnem 
dsemonum  impugnationem.  Unde  Chrysostotn. 
dicit  super  Joannem  (homil.  45,  a  med.  illius, 
tom.  9) :  Ut  leones  flammam  spirantes,  sic  ab 
illa  mensa  discedimus  terribiles  effecti  dia- 
bolo. 

Ad  \  ergo  dicendum,  quod  effectus  hujus 
sacramenti  recipitur  in  homine  secundum 
hominis  conditionetn,  sicut  contingit  de  quali- 
bet  causa  activa,  quod  ejus  effectus  recipitur 

in  materia  secundum  modum  materise.  Homo 
autem  in  statu  vise  est  hujus  conditionis,  quod 
liberum  arbilrium  ejus  potest  flecti  in  bonutn 
et  malum.  Unde  licet  hoc  sacramentum,  quan- 
tum  est  de  se,  habeat  virtutem  prseservativam 
a  peccato,  non  tamen  aufert  homini  possibili- 
tatem  peccandi. 

Ad  2,  dicendutn,  quod  etiam  charitas,  quan- 
tum  est  in  se,  prseservat  hotninem  a  peccato 
secundum  illud  Rom.  13  :  Dilectio  proximi 
malum  non  operatur.  Sed  ex  mutabilitate 
liberi  arbitrii  contingit ,  quod  aliquis  post 
habitam  charilatem  peccat,  sicut  et  post  sus- 
ceptionem  hujus  sacramenti. 

Ad  3,  dicendum,  quod  licet  hoc  sacramen- 
tum  non  directe  ordinetur  ad  climinutionem 
fomitis,  diminuit  tamen  fomitem  ex  quadam 
consequentia ,  in  quantum  auget  charitatem, 
quia,  sicut  August.  dicit  in  lib.  83  Qusestio- 
nutn  (qusest.  36,  paulo  a  princ),  augmen- 
tutn  charitatis  est  diminutio  cupiditatis.  Di- 
recte  autem  confirmat  cor  hominis  in  bono,  per 
quod  etiam  prseservatur  homo  apecccato. 

Littera  D.  Thom.  satis  clara  est,  rem  autem 
ipsam  postea  disputabimus. 

ARTICULUS  VII. 

Utruui  hoc  sacranienturn  prosit  aliis,  quam  sumentibus 
(supra,  qusest.  78,  art.  3,  ad  8;  et  praecedenti  qusest., 
art.  5,  corp.  Et  4,  dist.  12,  queest.  1,  art.2,  quaest.  2, 
ad  4;  et  dist.  45,  quaest.  2,  art.  3,  qucest.  1,  ad  3;  et 
Joan.  6,  lect.  6,  fin.). 

1.  Ad  septimum  sic  proceditur.  Videtur , 
quod  hoc  sacratnentum  nonprosit  nisisumenti. 
Hoc  enim  sacramentutn  est  unius  generis  cum 
aliis  sacramentis,  utpote  aliis  condivisutn.  Sed 
alia  sacratnenta  non  prosunt  nisi  sumentibus, 
sicut  effectum  baptismi  non  suscipit,  nisi  bap- 
tizatus.  Ergo  nec  hoc  sacramentwn  prodest 
aliis  nisi  sumentibus. 

2.  Prxterea,  effectus  hujus  sacramenti  est 
adeptio  gratise  et  remissio  culpse  ad  minus 
venialis.  Si  ergo  hoc  sacramentum  haberet 
effectum  in  aliis,  quam  in  sutnentibus,  posset 
contingere,  quod  aliquis  adipisceretur  gra- 
tiam,  et  gloriam,  et  remissionem  culpse,  absque 
actione  et  passione  propria,  alio  sumente  vel 
offerente  hoc  sacramentum. 

3.  Prseterea,  multiplicata  causa  multipli- 
catur  effectus.  Si  ergo  hoc  sacramentum  pro- 
dessetaliis,  quam sumentibus,  sequeretur,  quod 
magis  prodesset  alicui,  si  multi  sumerent  hoc 
sacramentum,  multis  hostiis  in  una  missa  con- 

secratis,  quocl  non  habel  Ecclesix  consuetuclo, 
ut  scilicet  communicent  pro  alicujus  salute. 
Non  ergo  videtur,  quod  hoc  sacramentum 
prosit,  nisi  sumenti. 

Sed  contra  est,  quocl  in  celebratione  hujus 
sacramenti  fit  pro  multis  aliis  deprecatio. 
Quod  frustra  fieret,  nisi  hoc  sacramentum 
aliis  prodesset.  Hoc  ergo  sacramentum  non 
solum  sumentibus  prodest. 

Respondeo  dicendum,  quod,  sicut  prius  dic- 
tum  est  (art.  5  hujus  qusest.),  hoc  sacramen- 
tum  non  solum  est  sacramentum ,  sed  etiam 
est  sacrificium.  In  quantum  enim  in  hor.  sa- 
cramento  reprxsentatur  passio  Christi ,  qua 
Christus  obtulit  se  hostiam  Deo,  ut  dicitur 
Ephes.  5,  habet  rationem  sacrificii;  in  quan- 
tum  vero  in  hoc  sacramento  traditur  invisi- 
bilis  gratia  sub  visibili  specie,  habet  ratio- 
nem  sacramenti.  Sic  ergo  hoc  sacramentum, 
sumentibus  quidem  prodest,  et  per  modum 
sacramenti,  et  per  modum  sacrificii,  quiapro 
omnibus  sumentibus  offertur.  Dicitur  enim  in 
canone  missx  :  Quotquot  ex  hac  altaris  par- 
ticipatione  sacrosanctum  Filii  tui  corpus  et 
sanguinem  sumpserimus ,  omni  benedictione 
<£celesti  et  gratia  repleamur.  Seci  aliis,  qui 
non  sumunt,  prodest  per  modum  sacrificii,  in 
quantum  pro  salute  eorum  offertur.  Unde  et 
in  canone  missx  dicitur  :  Memento  Domine, 
famulorum,  famularumque  tuarum,  pro  qui- 
bus  tibi  offerimus,  vel  qui  tibi  offerunt  hoc 
sacrificium  laudis ,  pro  se  suisque  omnibus, 
pro  redemptione  animarum  suarum,  pro  spe 
salutis  et  incolumitatis  suse.  Et  utrumque 
modum  proficiencli  Dominus  expressit,  dicens, 
Matth.  26,  et  Luc.  22  :  Quipro  vobis,  scilicet, 
sumentibus,  et  pro  multis,  scilicet  aliis,  effun- 
cletur  in  remissionem  peccatorum. 

Ad  \  ergo  dicendum,  quod  hoc  sacramentum 
przc  aliis  habet,  quod  est  sacrificium,  et  ideo 
non  est  similis  ratio. 

Ad  2,  dicendum,  quod  sicut  passio  Christi 
prodest  quidem  omnibus  quantum  ad  sufficien- 
tiam,  et  ad  remissionem  culpse,  et  adeptionem 
gratise  et  glorix,  sed  effectum  non  habet,  nisi 
in  illis,  qui  passioni  Christi  conjunguntur  per 
fidem  et  charitatem ,  ita  et  hoc  sacrificium, 
quod  est  memoriale  Dominicx  passionis,  non 
habet  effectum,  nisi  in  illis,  qui  conjunguntur 
huic  sacramento  per  fidem  et  charitatem. 
Unde  et  Augustinus  clicit  ad  Renatum  (in  lib. 
1  de  Anima  et  ejus  origine,  cap.  9,  tom.  7)  : 
Quis  offerat  corpus  Christi,  nisi  pro  his,  qui 
sunt  membra  Christi?  Unde  et  in  canone 
missx  non  oratur  pro  his,  qui  sunt  extra  Ec- 


clesiam;  illis  tamen  prodest  plus  vel  minus, 
secundum  modum  devotionis  eorum. 

Ad3,  dicendum,  quod  sumptio  pertinet  ad 
rationem  sacramenti,  sed  oblatio  pertinet  ad 
rationem  sacrificii.  Et  ideo  ex  hoc,  quod  ali- 
quis  sumit  corpus  Christi,  vel  etiam  plures, 
non  accrescit  alii  aliquod  juvamentum.  Simi- 
liter  etiam  ex  hoc,  quod  sacerdos  plures  hos- 
tias  consecrat  in  una  missa,  non  mulliplicatur 
effectus  hujus  sacramenti ,  quia  non  est  nisi 
unum  sacrificium .  Nihil  enim  plus  est  virtutis 
in  multis  hostiis  consecratis,  quam  in  una, 
cum  sub  omnibus,  et  sub  una  non  sit,  nisi 
totus  Christus.  Uncle  nec  si  aliquis  simul  in 
una  missa  multas  hostias  consecratas  sumat, 
participabit  majorem  effectum  sacramenti.  In 
pluribus  vero  missis  multiplicatur  sacrificii 
oblatio ,  et  ideo  multiplicatur  effectus  sacrifi- 
cii  et  sacramenti. 

COMMENTARIUS. 

Conclusio ,  Eucharistiam  ut  sacramentum 
est,  solum  prodesse  sumentibus;  ut  sacrificium 
vero,  etiam  non  sumentibus.  — Doctrina  hujus 
articuli  maxime  spectat  ad  materiam  de  sa- 
crificio,  et  ideo  in  proprium  locum  iilam  re- 
mittemus;  nam  de  Eucharistia,  quatenus  sa- 
cramentum  est,  simpliciter  docet  D.  Thom. 
solis  prodesse  sumentibus,  quod  es  opere 
operato  intelligendum  est,  ut  latius  in  dispu- 
tatione  dicemus;  de  eadem  vero  Eucharistia, 
quatenus  sacrificium  est,  dicit  prodesse  offe- 
rentibus,  et  pro  quibus  offertur,  etiamsi  non 
sumant,  quod  solum  probat  ex  usu  Ecclesiee, 
quia  etiam  pro  aliis  non  sumentibus  offertur 
hoc  sacrificium,  ut  constat  ex  canone  missse, 
et  juxta  heec  explicat  illa  verba  Christi,  Luc. 
22  :  Qui  pro  vobis  et  pro  multis  effundetur; 
de  quibus  supra,  disput.  60,  satis  dictum  est. 
Ceetera,  quaa  D.  Thom.  docet,  tam  in  corpore 
articuli,  quam  in  solutionibus  argumentorum, 
valde  notanda  sunt  pro  his,  quse  infra  dice- 
mus  de  essentia  et  effectibus  hujus  sacrificii; 
nam  fere  omnia  ipse  insinuat,  quamvis  bre- 
vissimis  verbis,  quee  ibicommodius  expende- 
mus,  et  ponderabimus. 

ARTICULUS  VIII. 

Utrum  per  veniale  peccatum  impediatur  effectus  hujus 
sacramenti  (4,  dist.  12,  quaest.  2,art.  1,  qugest.  3,  et 
art.  2,  queest.  1,  ad  2). 

1 .  Ad  octavum  sic  proceditur.  Videtur, 
quod  per  veniale  peccatum  non  impediatur 

effectus  hujus  sacramenti.  Dicit  enim  August. 
(tract.  26,  post  med.,  t.  9,  et  habetur  de  Con- 
secrat.,  dist.  2,  cap.  64)  super  illud  Joan.  6  : 
Patres  vestri  manducaverunt  manna,  etc.  : 
Panem  ccelestem  spiritualiter  manducate,  in- 
nocentiam  ad  altare  apportate,  peccata  etsi 
sunt  quotidiana,  non  sint  mortifera.  Ex  quo 
patet,  quod  venialia  peccata,  quse  quotidiana 
dicuntur,  spiritualem  manducaiionem  non  im- 
pediunt.  Sed  spiritualiter  manducantes,  effec- 
tumhujus sacramenti percipiunt .  Ergo  peccata 
venialia  non  impediunt  effectum  hujus  sacra- 
menti. 

2.  Prxterea,  hoc  sacramentum  non  est  mi- 
noris  virtutis,  quam  baptismus.  Sed  effectum 
baptismi,  sicut  supra  dictum  est  (qusest.  69, 
art.  9),  impedit  sola  fictio,  ad  quamnonper- 
tinent  peccata  venialia,  quia,  sicut  Sap.  <\ , 
dicitur,  Spiritus  Sanctus  disciplinse  effugiet 
fictum;  qui  tamen  per  peccata  venialia  non 
fugatur.  Ergo  neque  effectum  hujus  sacra- 
menti  impediunt  peccata  venialia. 

3.  Prxterea,  nihil,  quod  removetur  per  ac- 
tionem  alicujus  causse,  potest  impedire  ejus 
effectum.  Sed  peccata  venialia  tolluntur  per 
hoc  sacramentum.  Ergo  non  impediunt  ejus 
effectum. 

Sed  contra  est,  quod  Damascen.  dicit  (lib.  4 
Orthod.  fid.,  cap.  13,  a  med.)  :  Ignis  ejus, 
quod  in  nobis  est  desiderii,  assumens  eam,  qux 
ex  carbone,  id  est,  ex  hoc  sacramento  est, 
ignitionem,  comburet  peccata,  et  illuminabit 
corda  nostra,  ut  participatione  divini  ignis, 
igniamur,  et  deificemur.  Sed  ignis  nostri  de- 
siderii  vel  amoris  impeditur  per  peccata  ve- 
nialia,  quse  impediunt  fervorem  charitatis,  ut 
in  secunda  parte  habitum  est  (1 .  2,  qurest.  81 , 
art.  4;  et  2.  2,  q.  24,  art.  10).  Ergo  peccata 
venialia  impediunt  effectum  hujus  sacramenti. 

Respondeo  dicendum,  quocl  peccata  venialia 
dupliciter  accipi  possunt.  Uno  modo,  prout 
sunt  prxterita,  alio  modo  prout  sunt  actu 
exercita.  Priori  quidem  modo peccata  venialia 
nullo  modo  impediunt  effectum  hujus  sacra- 
menti.  Potest  enim  contingere,  quod  aliquis 
post  multa  peccata  venialia  commissa  devote 
accedat  ad  hoc  sacramentum,  etplenarie  hujus 
sacramenti  consequatur  effectum.  Secundo 
autem  modo  peccata  venialia  non  ex  toto  im- 
pediunt  hujus  sacramenti  effectum,  sed  in 
parte;  dictum  est  enim  (art.  \  et  2  hujus  q.), 
quod  effectus  hujus  sacramenti  non  solum  est 
adeptio  habitualis  gratix  vel  charitatis,  sed 

etiam  quxdam  actualis  refectio  spiritualis 
dulcedinis.  Qux  quidem  impeditur,  si  aliquis 
accedat  ad  hoc  sacramentum,  per  peccata  ve- 
nialia  mente  distractus.  Non  autem  tollitur 
augmentum  habitualis  gratix  vel  charitatis. 

Ad  1  ergo  dicendum,  quod  ille,  qui  cum 
actu  venialis  peccati  ad  hoc  sacramentum 
accedit,  habitualiter  quidem  m,anducat  spiri- 
tualiter,  sed  non  actualiter.  Et  ideo  habitua- 
lem  effectum  hujus  sacramenti  percipit,  non 
autem  actualem. 

Ad  2,  dicendum,  quod  baptismus  non  ita 
ordinatur  ad  actualem  effectum,  id  est,  fervo- 
rem  charitatis,  sicut  hoc  sacramentum.  Nam 
baptismus  est  spiritualis  regeneratio per  quam 
acquiritur  prima  perfectio,  qux  est  habitus, 
vel  forma.  Hoc  autem  sacramentum  est  spiri- 
tualis  manducatio,  qux  habet  actualem  delec- 
tationem. 

Ad  3,  dicendum,  quod  illa  ratio  procedit  de 
venialibus  prxteritis,  qux  per  hoc  sacramen- 
tum  tolluntur. 

COMMENTARIUS. 

Conclusio,  peccata  venialia  prxterita  non 
impedire,  actualia  vero  impedire  effectum  de- 
votionis,  non  gratiam  communionis.  —  Res- 
pondet  D.  Thomas,  peccata  venialia  preete- 
rita,  seuinhabitusolomanentia,  persenulium 
effectum  hujus  sacramenti  impedire ;  actualia 
vero  venialia  peccata,  id  est,  quse  quis  actu 
committit,  vel  quibus  distractus  est,  cum 
actu  communicat,  impedire  quidem  effectum 
actualis  devotionis,  non  autem  effectum  aug- 
menti  gratiee  vel  charitatis;  cujus  rationem 
significat  in  solutione  ad  1,  quia,  qui  sic  re- 
cipit  hoc  sacramentum,  habitualiter  quidem 
spiritualiter  manducat,  non  tamen  actualiter. 
Unde  in  solut.  ad  3,  etiam  indicat,  venialem 
peccatum  habituale  non  impedire  remissio- 
nem  sui  ipsius ;  actuale  autem  impedire  sui 
remissionem,  quia  repugnat,  peccatum  tolli, 
dum  actu  committitur;  alioqui  simul  esset,  et 
non  esset;  unde,  cum  dicitur,  peccatum  ve- 
niale  habituale  non  impedire  sui  remissio- 
nem,  necessario  intelligendum  est,  non  de 
peccato  sic  existente  in  eodem  instante,  in 
quo  datur  effectus  sacramenti;  nam  hoc 
eamdem  repugnantiam  involvit ;  sed  de  pec- 
cato  immediate  antea  existente ;  quodque  in 
eodem  etiam  instante  duraret,  nisi  per  sacra- 
menlum  auferretur. 

DISPUTATIO  LXIII. 


DE   EFFECTIBUS,    QUOS    HOC    SACRAMENTUM 
EUCIIARISTLE   EFFICIT    IN   ANIMA. 

Disput.  25  de  Eucharistia.  —  Postquam  de 
essentia  hujus  sacramenti,  et  de  omnibus 
causis  ejus  dispulatum  est,  ad  absolvendam 
priorem  partem  hujus  tractalionis,  quse  ve- 
luti  speculativam  cognitionem  hujus  sacra- 
menti  continet,  solum  superest,  ut  de  effecti- 
bus  ejus  dicamus.  Possunt  autem  hi  effectus 
in  anima,  et  in  corpore  intelligi;  dicemus 
ergo  prius  de  effectibus  animae,  qui  plures 
ac  certiores  sunt;  deinde,  quidnam  corpori 
conferat  hoc  sacramentum,  explicabimus.  Et, 
quoniam  effectus  sacramenti  conjunctus  est 
cum  dispositione  suscipientis,  simul  de  illa 
dicemus,  non  quatenus  sub  prseceptum  ca- 
dere  potest;  hoc  enim  ad  moralem  parlem 
spectat;  sed  quatenus  ad  effectum  sacramenti 
potest  esse  necessaria. 

SECTIO  I. 

Utrum  hoc   sacrarnentum  conferat  gratiam 
sanctificantem,  vel  augmentum  ejus. 

1 .  Errores  circa  prsesentem  qusestionem.  — 
Primus  error  fuit,  hunc  cibum  nec  prodesse 
quicquam,  nec  obesse.  Ita  senserunt  Messa- 
liani,  ut  refert  Theodor.,  lib.  4  Hist.,  cap.  10, 
et  lib.  7  Tripart.,  cap.  11.  Huic  errori  favet 
Orig.  in  id  Matt.  15  :  Non  quod  intrat  per 
os ,  etc,  nisi  pie  exponatur.  Prateol.  etiam  et 
Castro  hunc  errorem  Armenis  tribuunt,  di- 
centibus,  hoc  sacramentum  prodesse  corpori, 
non  animse.  Et  heeretici  hujus  temporis  idem 
sentiunt  de  hoc  sacramento,  quod  de  bap- 
tismo,  tantum,  scilicet,  prodesse  ut  objectum 
excitans  fidem ,  quod  posset  etiam  facere 
panis  non  consecratus,  si  ad  aliquid  signi- 
ficandum  imponeretur.  Unde  admiratione 
dignum  est,  quod  hi  heerelici  alium  errorem 
extreme  contrarium  postea  confinxerint ,  tri- 
buentes  huic  sacramento  quod  peccata  mor- 
talia ,  etiam  sine  ulla  poenitentia ,  possit 
remittere ,  de  quo  dicemus  latius  sect.  se- 
quente. 

2.  Eucharistia  per  se  confert  gratise  aug- 
mentum.  —  Dico  primo ,  hoc  sacramentum 
per  se  ex  propria  institutione  conferre  gratise 
augmentum ,  ut  magis  ac  magis  hominem 
cum  Christo  uniat.  Hsec  conclusio  est  de  fide, 
ut  docent  Scholastici  omnes,  D.  Thom.  hic,  et 


Magist.,  dist.  9  et  12;  Innoc,  lib.  4  de  hoc 
myst.,  cap.  44;  Alens.,  4  part.,  quaest.  41; 
Marsil.  in  4,  qusest.  6,  art.  4;  Gabr.,  lect.  85 
in  can.;  Anton.,  3  part.,  tit.  14,  cap.  12.  Et 
omnes  recentiores,  qui  contra  haereticos  scri- 
bunt.  Ruard.,  art.  15;  Clictovseus,  lib.  2  de 
hoc  sacram.;  Hosius,  in  Confes.,  cap.  39 
et  40;  Claud.,  repet.  6,  cap.  12;  Pet.  Soto, 
lect.  11  de  Euch.;  Canis.,  in  Catech.,  tit.  "de 
Euch.,  §  9;  Torrens.,  in  Conf.  Augustin. , 
cap.6,  de  Euch.,  §  10  et  11;  Bellar.,  lib.  4  de 
Euchar.,  cap.  27.  Et  probatur  primo,  quia 
hoc  sacramentum  confert  gratiam  ex  opere 
operalo ;  ergo  per  se  maxime  confert  gratise 
augmentum.  Anlecedens  constat  primo  ex 
duobus  principiis  fidei,  nimirum,  omnia  sa- 
cramenta  novse  legis  conferre  gratiam,  et 
Eucharistiam  esse  sacramentum  novee  legis. 
Secundo  ex  Joan.  :  Qui  manducat  me,  vivet 
propter  me,  et :  Qui  manducat  meam  carnem, 
et  bibit  mewn  sanguinem,  in  me  manet,  et  ego 
in  eo;  et :  Qui  manducat  hunc  panem,  vivet  in 
seternum.  Quam  Christi  promissionem  ita 
intelligunt  Patres.  Unde  in  Concil.  Ephes., 
in  ep.  Cyril.  ad  Nestorium,  sic  dicitur  :  Ad 
mysticam  benedictionem  accedimus  et  sancti- 
ficamur,  participes  facti  pretiosi  corporis  et 
sanguinis  Christi.  Et  infra  :  Manducamus 
carnem  Christi,  ut  vere  vivificatricem ,  et 
ipsius  Verbi  propriam  factam.  EtBasil.,  ser.  1 
de  Bapt. ,  cap  13  :  Qui  per  baptismum  rege- 
neratus  est,  participatione  divinorum  myste- 
riorum  deinceps  nutriri  debet.  Similia  habet 
ser.  14  de  Pass.  Domini ;  etCyril.,  lib.  4  in 
Joan.,  cap.  16;  et  optime  omnium  Chrys., 
lib.  6  de  Sacerd.,  et  hom.  45  in  Joan.,  et 
hom.  83  in  Matth.  :  Majori,  inquit,  desiderio, 
quasi  lactentes  pueri  gratiam  Spiritus  suga- 
mus;  unus  sit  nobis  dolor,  una  mcestitia,  si 
hoc  alimento  spirituali  privemur.  Optime 
etiam  Cypr.,  ser.  de  Gcen.  Dom.,  dicens  : 
Panis  hic  per  speciem  et  sacramentum  res 
tactu  sanctificat;  fide  illuminat ,  veritate 
Christo  conformat;  significans,  praeter  opus 
suscipientis  hoc  sacramentum  tactu  suo  sanc- 
tificare  animam,  sicut  Matth.  9  ad  tactum  fce- 
minse  dixit  Ghristus  :  Ego  sensi  virtutem  ex 
me  exiisse;  plura  alia  in  sequenlibus  refere- 
mus.  Tertio  definitur  hsec  veritas,  et  expli- 
catur  hiceffectus,  inConc  Florent.,  inDecreto 
Eugenii,  et  Trident.,  ita  explicante  supra  ci- 
tata  verba  Joan.,  sess.  15,  cap.  2.  Et  idem 
habetur  in  Conc  Viennens.,  sub  Clem.  V,  et 
habetur  in  Clem.  unica,  de  Reliq.  et  venerat. 
Sanct.  Et  colligitur  etiam  ex  Concil.  Later., 

sub  Innoc.  III,  quodhabetur  in  cap.  Firmiler, 
de  Sum.  Trin.  et  fide  Gath.,  ex  cap.  Cum 
Marthae,  de  Gelebr.  Miss.  Quarto  adjungitur 
ratio,  quia  hoc  sacramentum  institutum  est 
per  modum  cibi  et  polus,  juxta  illud  :  Caro 
mea  vere  est  cibus,  et  sanguis  meus  vere  est 
potus,  Joan.  6,  et  illud  :  Accipite,  manducate, 
et  bibite;  sed  propria  ratio  cibi  est,  ut  confe- 
ratur  ad  nutrimentum  et  augmentum  vi- 
ventis  ;  ergo  hic  cibus  datur  ad  nutrimentum 
et  augmentum  spiritualis  vitee.  In  quo  est 
notanda  differentia  inler  cibum  corporalem, 
et  hunc  spiritualem,  quod  ille  non  semper 
auget,  quando  nutrit,  quia  vivens  non  sem- 
per  est  in  statu  augmenli,  etsi  nutriri  possit, 
quia  non  semper  plus  acquirit,  quam  perdat; 
at  vero  in  hoc  sacramento  idem  est  nutrire 
et  augere  gratiam,  quia  gratia  nunquam  re- 
mittitur,  et  ubicumque  est  nutritio  seu 
additio  sine  remissione,  necesse  est  fieri  aug- 
mentum. 

3.  Objectio.  —  Solutio.  — Dices  :  augere 
gratiam,  est  communis  effectus  sacramento- 
rum  novee  legis,  eorum  praBsertim ,  quae 
instituta  non  sunt  ad  remittendum  mortale 
peccatum;  ergo  in  hoc  nihil  habet  proprii 
Eucharistia.  Gonfirmatur,  quia  etiam  sacra- 
mentum  confirmationis  ordinatur  ad  augen- 
dam  spiritualem  vitam.  Sed  imprimis  nos 
hactenus  non  diximus,  hunc  esse  proprium 
effectum  Eucharistise,  sed  solum,  esse  effec- 
tum  ejus.  Deinde  etiam  in  hoc  habet  aliquid 
proprium  Eucharistia ,  quia  reliqua  sacra- 
menta  vivorum  non  ordinantur  per  se  primo 
et  directe  ad  nutriendam  charitatem  propter 
solam  majorem  perfectionem  ejus,  majorem- 
que  unionem  cum  Christo;  sed  ordinantur  ad 
speciales  effectus ,  propter  quos  conferunt 
specialia  auxilia,  et  aliquod  augmentum  gra- 
tire;  at  vero  hoc  sacramentum  per  se  primo 
ordinatur  ad  perficiendam  unionem  cum 
Ghristo,  et  cum  corpore  ejus,  juxta  illud, 
1  ad  Gor.  10  :  Unum  corpus  sumus,  qui  de 
uno  pane  et  de  uno  cetlice  participamus,  qui 
effectus,  ut  in  superioribus  seepe  notavimus, 
ex  Augustin.  etGypriano,  in  ipsis  speciebus 
sacramentalibus  significatur,  quse  ex  plu- 
ribus  rebus  in  unam  coalescentibus  confi- 
ciuntur.  Et  propter  hanc  etiam  causam 
dicunt  Patres,  reliquos  cibos  converti  in  sub- 
stantiam  aliti,  cui  similes  reclduntur,  hunc 
vero  cibum  in  sese  convertere  hominem  se 
manducantem,  quia  illum  sanctiorem  ac  pu- 
riorem  reddit,  sibique  similiorem  ac  magis 
unitum.  Et  hinc  etiam  patet  ad  confirmatio- 

nem  ;  nam  etiam  sacramentum  confirmationis 
datur  ad  determinatum  effectum ,  ut  supra 
tractantes  de  illo  sacramento  latius  diximus, 
et  attigit  etiam  D.  Thom.  hic,  art.  1,  ad  1,  et 
latius  Alens.,  4  part.,  qusest.  41,  memb.  2. 

4.  Eucharistia  non  est  per  se  primo  insti- 
tuta  ad  conferendam  primam  gratiam  et  re- 
mittendumpeccatummortale.  —  Dico  secundo : 
hoc  sacramentum  non  est  per  se  institu- 
tum  ad  conferendam  primam  gratiam,  nec 
remittendum  mortale  peccatum;  simul  hsec 
duo  conjungo,  quia  ita  sunt  in  re  con- 
juncta,  ut  vel  constituant  unicum  effectum 
gratia?,  vel  certe  per  modum  unius,  et  ab 
eisdem  causis  prodeant,  ut  ex  materia  de 
justificatione  constat.  Hebc  ergo  conclusio 
communis  est  Theologorum  in  4,  dist.  9  et  12; 
Scoli,  Durand.,  Richard.,  Palud.,  Marsil., 
quaest.  6,  art.  4;  et  eandem  tenet  D.  Thom. 
hic,  art.  3;  Innoc,  lib.  4  de  hoc  myst.,  44.  Et 
late  probata  est  supra,  disp.  2  de  hoc  sa- 
cramento.  Nunc  breviter  confirmalur  :  nam 
Concil.  Trident.,  sess.  13,  cap.  2,  dicit,  hoc 
sacramentum  praeservare  a  mortalibus,  et 
remittere  venialia;  satis  ergo  aperte  signi- 
ficat,  non  esse  per  se  institutum  ad  remitten- 
dum  mortale,  unde  enumerans  alios  effectus 
hujus  sacramenti,  istius  nunquam  meminit ; 
et  eodem  fere  moclo  loquitur  Concil.  Florent., 
et  alia  infra  referenda.  Secundo  confirmatur 
ex  Ecclesise  consuetudine  :  consuevit  enim 
nunquam  praebere  hoc  sacramentum  nisi  eis, 
quos  existimat  rnundatos  esse  a  peccato  per 
baptismum ,  vel  pcenitentiam,  et  prohibet  dari 
publicis  pcenitentibus ,  donec  absplvanlur. 
Concil.  Nicaen.,  cap.  21,  et  Concil.  Ancyran., 
c.  4  et  5 ;  de  qua  re  frequens  sermo  est  apud 
Cyprianum  in  epistolis  ejus;  ergo  nunquam 
Ecclesia  sensit,  Eucharistiam  esse  remedium 
per  se  institutum  ad  tollendum  mortale  pec_ 
catum.  Unde  argumentor  tertio,  quia  sacra- 
mentum  non  supponit  effeclum ;  ad  quem 
dandum,  per  se  primo  est  institutum ;  sed 
Eucharistia,  ut  possit  suum  effectum  prae- 
stare,  per  se  supponit  hominem  justum,  ut 
sect.  sequente  demonstrabimus :  ergo.  Quarto, 
cibus  non  ordinatur  de  se  ad  vivificandum, 
seu  suscitandum  mortuum ,  sed  ad  nutrien- 
dum,  vel  confortandum  hominem  jam  vivum ; 
atqui  hoc  sacramentum  est  institutum  per 
modum  cibi  et  potus  :  ergo.  Reliqua  videan- 
tur  citato  loco,  quae  ex  hoc  repetere  necesse 
non  est. 

5 .  Prima  objectio  ex  forma  calicis. — Secunda 
ex  Conciliis.  —  Tertia  ex  Patribus.  —  Quarta 

ex  ratione.  —  Sed  contra  hanc  conclusionem 
objici  possnnt  imprimis  verba  forma3  calicis  : 
Qui  pro  vobis  effundetur  in  remissionem  pecca- 
torum;  et  verba  illa  Joan.  6  :  Hic  estpanis,  qui 
dat  vitam  mundo.  Ex  quibus  formari  potest 
haac  ratio,  fundata  etiam  in  testimonio  Concil. 
Ephes.  supra  citato ,  quia  in  hoc  sacramento 
sumitur  Christus,  qui  peccata  remilit,  et  tactu 
suo  vivificat  mortuos;  ergo ,  sicut  hoc  sa- 
cramentum  per  se  et  ex  sua  institutione 
Christum  continet,  ita  per  se  et  ex  sua  insti- 
tutione  habet  virtutem  dandi  vitam  gratiae, 
et  remittendi  peccata  mortalia.  Secundo 
objici  potest  Concil.  Florent.,  dicens,  hoc 
sacramentum  incorporare  nos  Christo,  et  Tri- 
dent.,  supra,  can.  5,  dicens  :  Si  quis  dixerit, 
vel  prsecipuum  fructum  hujus  sacramenti  esse 
remissionem  peccatorum,  vel  ex  eo  non  alios 
effectus  provenire,  anathema  sit;  supponit 
ergo,  hoc  sacramentum  habere  hunc  effec- 
tum,  quamvis,  non  solum,  nec  prsecipuum. 
Tertio  objici  possunt  frequentes  Patrum  locu- 
tiones.  Chrysost.,  homil.  83inMatth.,  compa- 
rans  hoc  sacramentum  cum  veteri  agno  :  Si 
hoc,  inquit,  remissionem  peccatorum  facit , 
sicut  certe  facit,  supervacaneum  illud  omnino 
est;  et  homil.  45  in  Joan.  :  Hic  nostrarum 
animarum  salus  est,  hoc  lavatur  anima,  hoc 
ornatur.  Ambros.,  libr.  de  Bened.  Patriarch., 
cap.  9  :  Panis  hic  remissio  peccatorum  est;  et 
serm.  15  in  Psal.  118  :  Accedat,  inquit,  ad 
illud  poculum,  quo  inebriatur  affectus  fide- 
lium,  et  Isetitiam  incluat  de  remissione peccati. 
Cyprian. ,  serm.  de  Ccen.  Domin.  :  Hsec 
ebrietas  non  accendit,  sed  extinguit  peccatum; 
et  inf . :  In  hujus  prsesentia  non  supervacue  men- 
dicant  lacrymse  veniam,  nec  unquam  patitur 
contriti  cordis  holocaustum  repulsam;  et 
epistol.  63,  dicit,  hoc  sacramento  fieri,  ut 
mcestum  pectus  ac  triste,  quod  prius  peccatis 
ingentibus  premebatur,  divinse  indulgentiae 
lastitia  resolvatur.  Damas.,  lib.  4,  cap.  14  : 
Iis,  qui  sacramentum  hoc  per  fidem  digne  sus- 
cipiunt,  in  peccatorum  remissionem  et  vitam 
xternam,  animique  et  corporis prsesidium  cedit, 
omne  incommoclum  propulsat,  eamque  vim  ha- 
bet,  ut  spurcitiam  omnem  abstergat,  neque  in 
quibus  sumus  peccatis  consideret,  sed  segrotos 
curat,  collisos  redintegrat ,  et,  sicut  pastor 
bonus,  qui  animam  suam  pro  ovibus  suis  po- 
suit,  ab  omni  nos  eripit  casu.  Similia  sunt 
apud  Cyril.,  lib.  4  in  Joan.,  cap.  16,  17;  et 
Augustin.,  cap.  Cum  omne  crimen,  deConsec, 
dist.  2,  et  plura  statim.  Quarto  non  repugnat, 
eamdem  rem  esse  cibum,  et  pharmacum  ;  ergo 


hoc  sacramentum  potest  per  se  ex  vi  sujb  in- 
slitutionis  utramque  rationem  habere,  quia 
licet  peccatum  mortale  sit  mors  animee,  qua- 
tenus  lollit  vitam  gratiee,  tamen  quatenus 
non  statim  affert  ultimam  et  desperatam 
mortem,  nec  tollit  omnem  motum  spiritualis 
vitse,  dicitur  animse  infirmitas,  quse,  ut  sic, 
potest  per  pharmacum  repelli.  Unde  Ecclesia 
et  Sancti  utramque  rationem  et  denomina- 
tionem  huic  sacramento  attribuunt;  in  Missa 
enim  orat  Ecclesia,  ut  hoc  sacramentum  sit 
fortitudo  fragilium  et  ablutio  scelerum;  et  in 
omnibus  liturgiis  habentur  similes  orationes. 
Uncle  Ignatius,  ep.  14  ad  Eph. ,  in  fine  : 
Frangentes,  inquit,  panem,  quod  pharmacum 
immortalilatis  est,  mortis  antidotum,  vitam- 
que  in  Deo  concilians  per  Jesum  Christum,  me- 
dicamentum  purgans  vitia,  et  omnia  pellens 
mala.  Chrysost  ,  hom.  4  in  Matth.  :  Omnis 
morbus  hoc  remedio  extinguitur.  Cyp.,  dict. 
serm.de  Ccen.  :  Panishic  ad  totius  hominis 
vitam  salutemque  proficit,  simul  medicamen- 
tum  et  holocaustum,  ad  sanandas  infirmitates 
et  purgandas  iniquitates  existens;  et  infra 
tribuit  huic  sacramento  vim  nutriendi,  et  vi- 
vificandi,  dicens  :  Panis  propter  nutrimenti 
congruentiam ;  sanguis  propter  vivificationis 
efficientiam.  Et  infra  :  Ut  penetrans  omnia 
hujus  medicamenti  virtus,  sanaret  quidquid 
■morbi  carni  vel  spiritui  veteris  vitse  adli- 
nierat  corruptela.  Augustin.,  serm.  28  de 
Verbis  Dom.  :  Qui  vulnus  habet,  medicinam 
requirat;  vulnus  est,  quia  sub  peccato  sumus, 
medicina  est  cceleste  et  venerabile  sacramen- 
tum;  eodem  modo  loquitur  Ambros. ,  1  ad 
Cor.  11,  et  Cyril.,  4  in  Joan.,  cap.  17. 

6.  Ad  primam  objectionem.  —  Ad  primam 
objectionem  respondetur,  verba  illa  formse 
non  significare,  bibi  sanguinem  in  remissio- 
nem  peccatorum,  sed  fuisse  effusum  in  remis- 
sionem  peccatorum ;  nunc  vero  offerri  et 
consecrari,  ut  fructus  illius  passionis  nobis 
applicetur.  Deinde  ex  illis  verbis  ad  sum- 
mum  habetur,  hoc  mysterium,  quatenus  sa- 
crificium  est,  consecrari  et  offerri  in  remissio- 
nem  peccatorum;  quomodo  autem  hoc  possit 
fieri  per  sacrificium,  infra  suo  loco  dicemus. 
Ad  testimonium  ex  Joan.  6,  dici  potest,  in 
illis  verbis  :  Panis  enim  Dei  est,  qui  de  ccelo 
descendit,  et  dat  vitam  mundo,  nondum  Chri- 
stum  locutum  esse  de  hoc  sacramento,  sed 
absolute  de  seipso  sub  metaphora  panis.  Sed 
quia  in  sequentibus  habentur  verba  de  hoc 
sacramento  fere  nequivalentia,  dicendum  est 
hoc  sacramentum  dare  vitam  eo  modo,  quo 

cibus,  scilicet,  conservandoetnutriendo  illam. 
Unde  Gypr.  supra  :  Sicut  panis  communis 
vita  est  corporis ,  ita  supersubstantialis,  vita 
est  animse.  Adde  interdum  etiam  reparare 
vitam,  quamvis  non  per  se,  et  ex  propria  in- 
stitutione,  ut  jam  dicam. 

7.  Ad  Concil.  —  Ad  secundum  ,  Concilium 
Flor.,  ut  etiaminsuperioribus  dixi,  manifeste 
declarat,  se  loqui  de  augmento  gratiee.  Tri- 
dent.  generaliter  loquitur  de  remissione  pec- 
catorum,  abstrahendo  a  mortalibus  vel  venia- 
libus,  de  quibus  prius  jam  explicuerat,  quid 
circa  illa  hoc  sacramentum  operaretur. 

8.  Ad  Patres.  —  Ad  tertium  ex  Patribus 
respondetur  primo  ,  Sanclos  in  communi  loqui 
de  hoc  mysterio,  ut  sacramentum,  et  ut  sa- 
crificium  est,  et  ita  dicere,  valere  ad  remis- 
sionem  vel  eraundationem  peccatorum;  loqui 
etiam  generatim  abstrahendo  a  mortalibus, 
vel  venialibus  peccatis,  sub  quibus  poenas 
etiam  peccatorum  comprehendunt.  Unde  in- 
telligi  possunt,  vel  de  remissione  venialium 
quoad  culpam,  vel  de  remissione  mortalium 
quoad  reatum  poense  temporalis,  vel  etiam 
quoad  culpam,  vel  mediate  tantum,  et  per 
modum  impetrationis  boni  motus,  scilicet, 
contritionis,  qua  tollatur  peccatum  mortale, 
vel  immediate  quidem  et  ex  opere  operato, 
non  tamen  per  se,  sed  ex  accidente,  ut  postea 
exponemus.  Denique  hoc  sacramentum  dici- 
tur  esse  medicina  contra  peccata,  quia  adju- 
vat,  et  prseservat,  ne  committantur.  Quibus 
modis  D.  Thom.  hic,  art.  3,  ad  1,  explicat 
illam  orationem  Ecclesiae  :  Sit  ablutio  scele- 
rum. 

9.  Ad  rationem.  — Unde  ad  quartum  res- 
pondetur,  hoc  sacramentum  posse  quidem 
dici  medicinam  et  pharmacum,  vel  leviores 
morboscurans,  vel  prseservans  agravioribus, 
vel  imbecillitatem  ex  eis  relictam,  aut  alios 
defectus  expellens.  Non  oportuit  autem,  ut 
etiam  esset  medicina  instituta  ad  remitten- 
dum  mortale  peccatum,  quia  et  decuit  illud 
supponi  absolute  et  sirapliciter  remissum,  et 
esse  alia  remedia  necessari  \  ac  per  se  suffi- 
cientia  ad  illum  effectum.  Unde,  licet  in  Chri- 
sto  secundum  se  sit  virtus  ad  omnes  illos 
effectus,  noluit  tamen  per  se  ipsum,  quatenus 
est  sub  hoc  sacramento,  applicari  nisi  ad 
effectus  institulioni  hujus  sacramenti  con- 
sentaneos. 

10.  Interdum  Eucharistia  confert  gratiam 
primam  et  delet  peccatum.  —  Dico  tertio  :  in- 
terdum  hoc  sacramentum  confert  gratiam 
primam,  et  peccatum  mortale  delet.  Heec  est 

sententia  D.  Thom.  hic,  et  quaest.  80,  art.  4, 
ad  2,  et  in  4,  dist.  9,  q.  1-,  art.  3,  quaestiunc. 
2,  et  dist.  12,qua3st.  1,art.  3;  Palud.,  dist.  9, 
quaest.  1,  n.  14;  Richard.,art.  2,  qusest.  1,  et 
dist.  12,  art.  5,  qusest.  1 .  Indicat  Scotus,  dist. 
9,  queest.  unica ;  Alens.,  queest.  46,  membr.  3, 
art.  2,  in  fin.;  dicit  enim  :  Quandoque  gratia 
collata  in  hoc  sacramento  unit  non  unitum; 
qiice  verba  probat  Gabr.,  lect.  8  in  can.;  in 
eamdem  sententiam  inclinat  lect.  85.  Tenet 
etiam  Anton.,  3  part.,  tit.  14,  cap.  12,  §  6; 
Sylvest.,  Verb.  Eucharistia;  Victoria,  in  Sum- 
ma,  n.  76;  Vega.,  lib.  9  in  Trident.,  cap.  34; 
Claucl.,  repet.  6,  cap.  10;  Bellarm.,  lib.  4; 
Petr.  Soto,  lect.  12  de  Euchar.;  Jansen.,  in 
Concor.  Evang.,  c.  13! ;  Palac,  in  4,  dist.  9, 
clisp.  4;  Ledesm.  hic,  qusest.  20,  art.  3,  et 
plures  alii,  quos  in  sect.  sequenti  referam.  Et 
possunt  in  favorem  hujus  sententia3  referri 
orania,  quae  ex  Patribus  attulimus  in  objectio- 
nibus  factis  contra  preecedentem  assertionem, 
quia  licet  hoc  sacramentum  non  sit  per  se 
primoinstitutum  ad  remittenda  peccata  mor- 
talia,  tamen  propter  excellentiam  rei,  quam 
in  se  continet,  verisimile  est,  posse  etiam  vi- 
vificare  mortuos,  quando  illi  non  omnino  ob- 
sistunt  spirituali  vitae,  sicut  caro  Christi  tactu 
suo  mortuos  vivificabat;  hoc  enim  exemplo 
ad  hanc  rem  utitur  Cyrill.  lib.  4  in  Joan., 
cap.  1 4,  et  in  eodem  sensu  possunt  accommo- 
dari  reliqua  dicta  Patrum.  Ratio  vero  sumi 
potest  primo  ex  generali  ratione  sacramenli 
novse  legis;  definiunt  enim  Concilia,  omnia 
heec  sacramenta  conferre  gratiam  non  ponen- 
tibus  obicem;  ergo  per  se,  et  ex  vi  generica 
sacramenti  novae  legis,  convenit  omnibus  sa- 
cramentis  novee  legis,  ut  faciant  ex  attrito 
contrilum,  quia  omnia  sunt  instituta  ad  con- 
ferendam  gratiam.  Sed  hoc  fundamentum 
valde  infirmum  mihi  videtur,  quia  sacra- 
menta  haec  non  habent  vim  conferendi  gra- 
tiam,  nisi  ex  Christi  institutione;  Christus 
autem  non  fecit  aliquam  institutionem  sacra- 
menti  in  communi,  sed  singularum  specie- 
rum,  scilicet,  baptismi,  confirmationis,  poeni- 
tentiaa,  Eucharistiee,  et  aliorum ;  ergo  conferre 
gratiam  non  convenit  singulis  sacramentis 
ratione  generis,  sed  ratione  suse  speciei,  et 
proprise  inslitutionis,  quia  vero  singula  insti- 
tuta  sunt  ad  aliquam  gratiam  conferendam, 
inde  fit;  quod  conferre  gratiam  omnibus  com- 
mune  sit,  eo  modo  quo  gratia  abstrahit  a 
prima  vel  secunda,  prout  loquitur  D.  Thom. 
hic,  art.  1 ;  eodem  enim  sensu  loquuntur  Con- 
cilia,  cum  dicunt,  sacramenla  novee  legis  con- 

ferre  gratiam.  Quocirca  non  existimo  (quid- 
quid  alii  dicant)  posse  conclusionem  hanc 
certo  fundamento  probari,  nam  sine  ulla  du- 
bitatione  res  pendet  ex  Christi  voluntate  et 
institutione,  et  in  hac  parte  non  est  nobis  ma- 
nifestata  certa  aliqua  auctoritate,  neque  ex  re- 
velatis  potest  certa  ratione  colligi;  solum  ergo 
est  conjectura,  quia,  cum  ipse  instituerit  sa- 
cramenta,  ut  sint  organa,  per  quse  illius  me- 
rita  nobis  applicentur,  et  gratia  conferatur, 
verisimile  est,  etiam  instituisse,  ut  eam  con- 
ferant  omnibus,  qui  impedimentum  non  po- 
nunt,  et  sunt  dispositi  ad  illam  suscipiendam  ; 
fieri  autem  potest,  ut  aliquis  carens  gratia 
accedat  bona  fide,  et  cum  sufficiente  disposi- 
tione  ad  gratiam;  ergo  probabilius  est,  eum 
consequi  gratiam  in  sacramenti  susceptione. 
Huic  autem  generali  rationi,  quee  communis 
est  omnibus  sacramentis,  adjungi  potest  alia 
supra  indicata  ex  propria  ratione  hujus  sa- 
cramenti,  in  quo  Christus  ipse  continetur,  qui 
est  fons  vitee,  et  ideo  verisimiie  est,  habere 
efficaciam  ad  vitam  spiritualem  conferendam, 
saltem  quando  homo  non  est  omnino  indispo- 
situs,  et  bona  fide  accedit,  ut  jam  explicabi- 
mus. 

1 1 .  Oppositum  multis  placere  ostenditur.  — 
Contra  hancvero  conclusionem  sentiunt  multi 
et  graves  Theol.,  Gabr.  in  4,  dist.  9,  qusest.  2, 
art.  2,  con.  1.  Indicat  ibi  Bonavent.,  art.  2, 
qusest.  3,  ubi  dicit,  eum,  qui  accedit  digne 
secundum  probabilem  existimationem,  non 
peccare,  neque  gratiam  consequi.  Idem  sentit 
dist.  12,  art.  4,  quaest.  2.  Idem  Alens.,  queest. 
41,  memb.  3,  et  art.  2,  ad  ult.,  qui  tamen 
dicit,  licet  tunc  sacramentum  non  conferat 
gratiam,  pie  credi  posse,  Deum  illam  con- 
ferre,  vel  donum  aliquod,  quo  homo  se  ad 
illam  preeparet.  In  eadem  opinione  est  Major, 
dist.  9,  qusest.  1 ,  qui  non  solum  ait  eum,  qui 
sine  gratia  accedit  ad  hoc  sacramentum,  non 
consequi  illam,  sed  etiam  semper  peccare 
mortaliter.  Sed  hoc  posterius  est  falsum,  et 
improbabile,  de  quo  sectione  sequente  dicam. 
Hi  vero  auctores  fundantur,  vel  in  generali 
ratione  sacramentorum  omnium,  quia  existi- 
mant,  nullum  facere  hominem  ex  attrito  con- 
tritum,  quia  peccatum  remitti  non  potest  sine 
vera  contritione;  vel  certe  quia  putant  hoc 
non  facere,  nisi  ea  sacramenta,  quse  dicuntur 
mortuorum,  alia  enim,  cum  hanc  vim  non  ha- 
beant  ex  propria  institutione,  non  est  unde 
talem  efficaciam  habeant.  Sed  primum  est 
omnino  falsum,  ut  constat  ex  dictis  de  bap- 
tismo ;  de  pcenitentia  vero  suo  loco  dicetur. 


Secundum  vero  solum  probat,  sacramenta  vi- 
vorum  per  se,  et  juxla  propriam  dispositio- 
nem,  quam  secundum  propriam  institutionern 
requirunt,  hoc  non  facere,  ut  latius  diximus, 
agentes  de  sacramentis  in  genere ;  quocirca 
utrumque  in  sua  institutione  includunt,  et 
quod  per  se  hoc  non  efficiant,  neque  ad  hunc 
finem  suscipiantur,  et  quod  ex  accidente  id 
possint  prsestare,  intercedente  bona  fide,  aut 
aliqua  dispositione  sufficiente.  Tertio  vero 
objici  potest  ratio  fundata  in  propria  natura 
hujus  sacramenti,  quia  cibus  nunquam  re- 
suscitat  mortuum,  neque  per  se,  neque  per 
accidens.  Respondetur  tamen,  id  verum  esse 
de  cibo  materiali,  qui  convertitur  in  substan- 
tiam  aliti;  secus  vero  esse  de  illo,  qui  alitum 
in  se  converterethominemetiam  mortuum,si 
alioqui  non  resistat,  nec  obicem  ponat;  prse- 
sertim,  cum  non  sit  ita  mortuus,  quin  possit 
aliquem  actum  vitee  exercere,  et  manducare 
cibum,  non  tantum  corporaliter  et  materiali- 
ter,  sed  etiam  aliquo  modo  spiritualiter,  sus- 
cipiendo  illum  fide,  reverentia,  et  dispositione 
debita. 

SECTIO  II. 

Quam   dispositionera   requirat  hoc   sacramentum    in 
suscipiente,  ut  primam  gratiam  conferat. 

1.  Lutheri  hseresis.  —  Prima  Catholicorum 
opinio.  — In  hac  re  heeretici  dicunt,  nullam 
esse  necessariam  dispositionem,  nisi  fidem  ; 
imo  addit  Lutherus,  neminem  esse  melius 
dispositum  ad  suscipiendum  hoc  sacramen- 
tum,  quam  qui  habet  conscientiam  peccatis 
gravatam  ac  perturbatam,  dummodo  credat 
sibi  non  imputari  peccata  per  Christum,  quam 
fidem  dicunt  ipsi,  excitare  hoc  sacramentum, 
et  hunc  solum  esse  effectum  ejus.  Sed  missum 
faciam  hunc  errorem,  quia  aliis  in  locis  magis 
propriis  impugnatus  est  supra,  in  tractatu  de 
Sacramentis  in  genere,  et  in  materia  de  justi- 
ficatione;  videri  etiam  possunt  Bellarminus 
lib.  4  de  hoc  myster.,  cap.  17;  Claud.,  repet. 
10,  cap.  2;  et  quse  dicemus,  etiam  sufficient 
ad  ejusdem  erroris  improbationem.  Inter  Ca- 
tholicos  ergo  esl  prima  sententia  affirmans, 
eum,  qui  bona  fide  accedit  sine  actuali  con- 
scientia  peccati  mortalis,  imo  probabiliter  exi- 
stimans  se  accedere  in  gratia,  ex  ignorantia 
inculpabili,  per  hoc  sacramentum  justificari, 
etiam  si  nullam  aliam  dispositionem  habeat. 
Ita  sentit  Durand.,  dist.  9,  q.  4;  Palud.,  q.  2; 
Ant.,  3  part.,  tit.  12,  cap.  6,  §  7.  Fundamen- 
tum  esse  potest,  quia  sacramenta  dant  gra- 

tiam  non  ponentibus  obicem;  sed  ille,  qui  sic 
accedit,  non  ponit  obicem,  cum  non  peccet 
sic  accedendo;  ergo  justificatur;  possuntque 
pro  hac  sententia  citari  Soto,  dist.  1  1 ,  quaest. 
4,  art.  4,etLedesm.  hic,  etCather.,  1  ad  Gor. 
11,  quatenus  non  agnoscunt  in  hoc  sacra- 
mento  accessum  medium  absque  peccato,  vel 
gratia;  sed  existimant,  omnem  eum,  qui  non 
peccat  mortaliter,  cum  sumit  hoc  sacramen- 
tum,  justificari.  Major  etiam,  dist.  9,  q.  1, 
alia  via  negat  statum  medium,  quia  vel  is  (in- 
quit),  qui  accedit  ad  hoc  sacramentum,  facit 
quod  in  se  est,  ut  accedat  in  gratia,  et  sic 
justificatur  ante  sacramenti  usum,  et  accedit 
justus,  vel  non  facit  quod  in  se  est,  et  sic 
peccat  mortaliter  accedendo. 

2.  Secunda  opinio.  — Secunda  opinio  dicit, 
ad  consequendam  primam  gratiam  in  hoc  sa- 
cramento  sufficere  attritionem,  etiam  si  homo 
habeat  conscientiam  peccati  mortalis  non  re- 
missi.  Cujus  sententise  fundamentum  potest 
duobus  modis  explicari.  Primo,  quod  hoc  sa- 
cramentum  sit  per  se  institutum  ad  remissio- 
nem  peccati  mortalis,  simul  cum  sacramento 
pcenitentiae  vel  baptismi,  servato  hoc  ordine, 
utbaptismus  preecedat,  vel  etiam  pcenitentia, 
si  peccatum  mortale  est  post  baptismum  com- 
missum;  ita  tamen,  ut  effectus  tribuatur  ex 
voto  hujus  sacramenti.  Unde  fit,  si  contingat, 
alterum  illorum  sacramentorum  non  conferre 
primam  gratiam,  per  hoc  dari  posse,  etiam  si 
homini  constet  prior  defectus,  dummodo  de 
peccato  doleat,  saltem  vera  attritione.  Sed  hoc 
fundamentum  imprimis  non  potest  habere 
locum  respectu  baptismi,  quia,  si  quis  non 
est  baptizatus,  non  est  capax  effectus  hujus 
sacramenti,  ut  supra  dixi;  si  autem  est  bap- 
tizatus,  vel  in  baptismo  est  justificatus,  et  ita 
nonhabet  locum  qusestio  respectu  eorum  pec- 
catorum,  quse  antea  commisit;  vel  non  justi- 
ficatur  in  baptismo,  et  tunc  vel  peccavit  in 
ipsa  fictione,  aut  postea,  et  sic  jam  est  io 
statu,  quo  indiget  sacramento  pcenitentise , 
juxta  supra  tradita  de  baptismo;  vel  solum 
habet  peccata  ante  baptismum  commissa,  et 
tunc  si  de  illis  doleat  per  attritionem,  etiam 
cognitam,  justificabitur  ante  susceptionem 
Eucharistiee  ex  vi  prioris  baptismi;  ergo  res- 
pectu  baptismi  preecise  nunquam  potest  dari 
casus,  in  quo  Eucharistia  deleat  peccata,  quse 
per  baptismum  delenda  fuere  cum  sola  attri- 
tione  cognita.  Atque  idem  discursus  propor- 
tione  servata  fieri  potest  in  sacramento  pce- 
nitentise,  si  in  re  ipsa  prius  susceptum  sit, 
quam  Eucharistia,  et  post  illud  nullum  novum 


peccatum  mortale  commissum  sit.  Solum  ergo 
potest  hoc  habere  locum  in  eo  casu,  in  quo 
aliquis  habet  conscientiam  peccati  mortalis, 
et  confiteri  non  valet;  et  adhuc  in  eo  casu 
preedictum  fundamentum  valde  improbabile 
est,  quia  supra  satis  demonstratum  est,  hoc 
sacramentum  non  esse  per  se  institutum  ad 
remittenda  peccata  mortalia.  Aliter  ergo  fun- 
datur  heec  opinio,  quia  vel  attritio  est  suffi- 
ciens  dispositio,  ut  homo  justificetur  per  hoc 
sacramentum,  vel  non ;  si  non,  etiam  si  existi- 
metur  contritio,  non  sequetur  effectus,  quia 
ea  existimatio  non  auget  dispositionem,  et  ita 
hoc  sacramentum  nunquam  conferet  primam 
gratiam;  si  autem  attritio  est  sufficiens  dis- 
positio,  etiam  si  cognita  sit,  sufficiet,  quiafalsa 
existimatio  non  confert  ad  effectum  sacra- 
menti.  Dices,  teneri  hominem  ad  accedendum 
cum  contritione ;  et  ideo  necesse  esse,  ut  sal- 
tem  existimet  implevisse  se  hoc  preeceptum, 
nec  aliunde  ponat  obicem  gratiee.  Sed  contra, 
nam  imprimis  nihil  constat  de  tali  preecepto, 
quia,  licet  confessio  preecepta  sit  antecommu- 
nionem,  tamen  eum,  qui  non  potest  confiteri, 
teneri  conteri,  nullibi  preeceptum  est.  Deinde 
nec  videtur  necessaruim,  quia ,  si  demus  ho- 
minem  justificari  cum  sola  attritione,  et  sa- 
cramento,  quando  consummatur  usus  sa- 
cramenti,  jam  est  justus,  et  ita  non  facit 
irreverentiam  sacramento;  ergo  ex  sola  na- 
tura  rei,  et  dignilate  sacramenti,  non  potest 
colligi,  quod  sit  major  dispositio  sub  pree- 
cepto ;  sed  neque  de  speciali  preecepto  posi- 
tivo  constal  :  ergo.  Et  confirmatur;  nam 
prsecepturn  preemittendi  confessionem  ante 
communionem  divinum  est;  et  tamen  in  eo 
casu  in  quo  id  fieri  non  posset,  non  est  illa 
dispositio  necessaria  ad  effectum  sacramenti; 
ergo,  etsi  demus  contritionem  esse  preeceptam, 
si  tamen  quis  non  possit  habere  illam  propter 
vehementem  aliquam  passionem,  vel  pravum 
habitum,  poterit  excusari,  et  in  illo  erit  attri- 
tio,  sufficiens  dispositio.  Tandem  demus,  ho- 
minem  ignorare  invincibiliter  illud  praecep- 
tum,  et  bona  fide  accedere  cum  attritione 
cognita,  probabililer  putantem  id  sibi  licere, 
ille  non  peccat  accedendo ;  ergo,  si  attrilio 
alias  est  sufficiens  dispositio,  justificatur. 

3.  Vera  ac  supernaturalis  attritio  peccati 
commissi  requiritur,  ut  Eucharistia  recepta 
conferat  primam  gratiam.  —  Dico  tamen 
primo  ,  ut  hoc  sacramentum  conferat  primam 
gratiam  necessariam  esse  veram  ac  superna- 
turalem  attritionem  peccati  commissi.  Itaque 
non  satis  est  ignorantia,  seu  oblivio  inculpa- 


bilis  peccati,  si  revera  illud  habet  homo,  et 
non  detestatur  illud;  nec  satis  est,  deteslari 
imperfecto  actu  mere  naturali,  et  ex  humano 
motivo.  Hasc  conclusio  probata  latius  est  su- 
pra  in  materia  de  baptismo;  nam,  quae  ibi 
diximus,  fortius  et  efficacius  probant  de  hoc 
sacramento,  quod  non  ita  est  institutum  ad 
delendum  peccatum  sicut  baptismus.  Et  fun- 
damentum  breviter  est,  quia  pcenitentia  in- 
fusa  de  peccato  commisso,  et  in  re  ipsa 
habita,  etiam  in  lege  gratise,  est  medium  sim- 
pliciter  necessarium  ad  remissionem  peccati 
mortalis,  quae  necessitas  non  est  ablata  per 
sacramentorum  inslitutionem,  sed  potius  haec 
dispositio  necessaria  est,  ut  obex  tollatur; 
hsec  autem  poenitentia  esse  non  potest,  nisi 
vel  contritio,  vel  supernaturalis  attritio,  quae 
ex  motivo  supernaturali  procedat,  et  in  om- 
nia  peccata  commissa  cadat,  quod  fundamen- 
tum  in  materia  de  poenitentia  latius  proban- 
dum  est.  Preeterea  his  probatur,  quae  de 
,  baptismo  diximus. 

4.  Requiritur  ultra  bona  fides  qua  putet 
accedens  se  esse  in  gratia.  —  Dico  secundo  : 
ut  hoc  sacramentum  conferat  primam  gratiam 
non  satis  est  preedicta  attritio,  nisi  accedat 
simul  bona  fides,  quae  per  se  loquendo  in  hoc 
consistit,  ut  quis  ignoret  statumsuum,  et  exi- 
stimet  se  in  gratia  accedere,  ac  denique  non 
habeat  conscientiam  peccati  mortalis,  de  quo 
non  existimet  sufficientem  se  pcenitentiam 
egisse.  Hanc  conclusionem  existimo  certam, 
contrariam  vero  neque  esse  probabilem,  ne- 
que  sine  temeritate  posse  affirmari.  Primo 
enim  omnes  Theologi  ita  docent,  et  neminem 
ex  scriptoribus  legi  qui  contrarium  doceret. 
Id  patet  ex  D.  Thom,  hic,  art.  3,  ubi  hoc  ex- 
plicatum  est,  et  ex  Alens.,  Bonavent.,  Gabr., 
locis  citatis  in  fine  praecedentis  sectionis,  qui 
a  fortiori  hoc  docent,  cum  requirant  contri- 
tionem.  Auctores  item  citati  hic  inprima  sen- 
tentia  magis  requirunt  hanc  bonam  fidem, 
quam  ipsam  attritionem.  Omnes  denique,  qui 
dicunt,  hoc  sacramentum  interdum  conferre 
primam  gratiam,  hanc  primam  conditionem 
requirunt,  ut  videre  est  in  supra  citatis,  et  in 
Adnano,  quaest.  1  de  Eucharist.;  Gajet.  hic ; 
Gabr.,  lect.  85incanon.;  Soto,  dist.  42,  q.  1, 
art.  4,  qui  dicit,  hanc  esse  D.  Thom.  senten- 
tiam,  et  omnium.  Patres  etiam  omnes  hanc 
primam  conditionem  requirunt,  ut  quis  digne 
accedat  ad  hoc  sacramentum,  et  tunc  maxime 
explicant,  hominem  indigne  accedere,  cum 
accedit  cum  conscientia  peccati  mortalis. 
Uude  concluditur  ratio  in  hunc  modum.  Qui 

indigne  sumit  Eucharistiam,  non  justificatur; 
sed  qui  sumit  cum  sola  attritione  cognita  in- 
digne  sumit;  ergo  non  justificatur.  Major  est 
de  fide  ex  illo,  1  ad  Corinth.  11  :  Qui  mandu- 
cat  et  bibit  indigne,  judicium  sibi  manducat 
et  bibit,  non  dijudicans,  etc.  Minor  colligitur 
ex  eodem  loco  1  ad  Gor.  11  :  Probet  autem 
se  ipsum  homo;  ubi  non  agit  de  probatione 
fidei,  sed  probatione  morum,  ut  constat  ex 
contextu  :  Alius  quidem  esurit,  alius  autem 
ebrius  est,  ubi  non  infidelitatem ,  sed  vitia  re- 
prehendit.  Et  hsec  est  expositio  omnium  Sanc- 
torum;  omnes  enim  (ut  etiam  Concilium  Trid. 
notavit)  colligunt  ex  hoc  loco,  debere  homi- 
nem,  priusquam  accedat  ad  hoc  sacramen- 
tum,  examinare  suam  conscientiam,  ut  puro 
corde  (sicut  Chrysostomus  dixit,  hom.  51  in 
Matth.)  accedat.  Et  ita  etiam  exponunt  idem 
Chrysost.,  Theodor.,  et  omnes  expositores 
ibi.  Idem  colligitur  ex  eodem  Chrysost.,  hom. 
83  in  Matth.  :  Adeat  nullus  crudelis,  nullus 
immisericors,  nullus  impurus  quovismodo;  et 
infra  :  Dscmoniaco  pejor  est,  qui  peccati  sibi 
conscius  accedit;  et  ibidem  sic  loquitur  ad  sa- 
cerdotes  :  Non  parva  vobis  imminet  pcena,  si 
quem  aliqua  improbitate  teneri  scientes ,  ei 
hujus  menssc  participationem  permittatis; 
quanto  ergo  magis  delinquet  is,  qui  nonalium 
permittit,  sed  ipsemet  accedit  cum  tali  con- 
scientia?  Similia  habet  idem  Chrysost.,  hom. 
45  in  Joan.  :  Si  pure  accesseris,  ad  salutem 
accessisti,  si  in  prava  conscientia,  ad  pcenam 
et  supplicium.  Idem  late  et  eleganter  in  1  ad 
Cor.,  hom.  21  et  60  ad  Populum;  Damasc, 
lib.  4,  cap.  14  :  Summo  cum  metu  et  pura 
conscientia;  Bas.,  serm.  de  Bapt.,  part.  2  : 
Purus  ab  omni  inquinamento  carnis  et  spi- 
ritus;  et  lib.  2,  cap.  3 ,  et  in  Beg.  compend. 
explic,  in  172;  Cyril.,  lib.  3  in  Joan.,  c  37  : 
Oportet  omnibus  viribus  a  peccato  mundari, 
et  recte  vivendi  jactis  fundamentis ,  magna 
cum  fiducia  ad  sumendam  vitam  concurrere. 
Justin.,  Apo.  2,  in  fine;  Dionys.,  c.3deEccl. 
Hier.,  part.  3,  in  principio,  et  fine;  Origen., 
Matth.  15,  circa  id  ,  Non  quod  intrat  per  os ; 
August.,  serm.  1  de  Temp.,  et  lib.  de  Eccles. 
dog.,  cap.  53,  et  tract.  26  in  Joan.  :  Innocen- 
tiam  ad  altare  portate;  Ambr.,  lib.  6  in  Luc, 
cap.  9  :  Nemo  cibum  accipit  Christi,  nisi  qui 
fuerit  antea  sanatus,  et  illi,  qui  vocantur  ad 
ccenam,  prius  vocatione  sanantur;  et  infra  : 
Ubique  igitur  mysterii  ordo  servatur,  utprius 
per  remissionem  peccatorum  vulneribus  medi- 
cina  tribuatur,  post  alimonia  mensse  ccelestis 
exhibeatur .  Et  lib.  7,  in  cap.  15  Lucae,  pon- 

derat  in  parabola  de  Filio  prodigo,  prius  pa- 
trem  dedisse  filio  stolam  gratise,  postea  ad 
epulas  vituli  saginati  illum  introduxisse,  ut 
carnem  Domini  spirituali  opimam  virtute  per 
gratiam.  sacramenti  mysteriorum  consortio 
restitutus  epuletur.  Nemo  enim  nisi  timuerit 
Deum ,  nisi  signaculum  spirituale  custodierit, 
vel  receperit,  sacramentis  debet  interesse  cce- 
lestibus.  Quee  videtur  Ambr.  mutuasse  ex 
Tert.,  lib.  de  Pudic.,  c.  9,  ubi  circa  eamdem 
parabolam  sic  loquitur  :  Recordatur  patris 
Dei,  ad  eum  redit,  vestem  pristinam  recipit, 
statum  scilicet  eum,  quem  Adam  transgressus 
amiserat ,  annulum  quoque  accipit,  quo  fidei 
pactum  interrogatus  obsignat,  atque  ita 
exinde  opimitate  Dominici  corporis  vescitur. 
Greg.,  1  in  1  Reg.,  cap.  1,  circa  illa  verba  : 
Repleti  prius  pro  panibus  se  locaverunt.  Salu- 
tem  (inquit)  non  percipiunt  in  comestione  salu- 
taris  hostix,  quia  ea,  quibus  se  repleverant , 
flagitia  portant  in  mente;  et  infra  ponderans 
dicta  verba  Pauli  :  Probet  autem  se  ipsum 
homo  :  Quid  est  (inquit)  hoc  loco  se  probare, 
nisi,  evacuata  peccatorum  nequitia,  se  proba- 
tum  ad  Dominicam  mensam,  et  purum  exhi- 
bere?  Idem  fere  Hesych.,  lib.  7  in  Levit.,  cap. 
16.  AcdeniqueCypr.,lib.  3,  ep.  14,explicans, 
quid  sit  indigne  sumere,  inquit :  Id est,  noudum 
pcenitentia  acta,  nondum  facta  exomologesi ; 
idem,  epist.  15  et  16,  et  lib.  de  Lapsis. 

5.  Ex  quibus  omnibus  constat,  juxta  com- 
munem  Patrum  doctrinam,  debere  hominem, 
ut  digne  accedat  ad  hoc  sacramentum,  purum 
a  peccato  mortali  accedere;  ergo,  qui  cogno- 
scit,  se  esse  in  peccato  mortali,  indigne  acce- 
dit,  et  consequenter  non  recipit  effectum  sa- 
cramenti.  Nec  possunt  hi  Palres  exponi,  ut 
loquantur  de  eo,  qui  non  solum  se  agnoscit 
in  peccato,  sed  etiam  permanet  in  affectu 
peccati,  quia,  ut  probavi  exponendo  art.  D. 
Thom.,  non  dicitur  aliquis  habere  conscien- 
tiam  peccati  mortalis,  solum  quando  est  in 
affectu  peccati  mortalis,  et  in  eo  statu  per- 
manet;  sicut  etiam  docent  SS.  et  Theologi, 
peccare  mortaliter  sacerdotem,  qui  cum  con- 
scientia  peccati  mortalis  ministrat  sacramen- 
tum;  quod  non  potest  intelligi  de  eo,  qui  est 
in  affectu  peccati;  alias,  qui  ministraret  sa- 
cramentum  in  statu  peccati  cum  attritione 
cognita,  non  peccaret  mortaliter,  quod  absur- 
dissimum  est.  Deinde,  quia  requirunt  homi- 
nem  purum,  et  mundum,  et  in  statu  gratise, 
ut  ex  eorum  verbis  satis  constat,  et  plura  ad 
hoc  probandum  afferemus  infra  agentes  de 
prsecepto. 

6.  Tertio  hoc  ipsum  probatur  ex  generali 
ratione  illorum  sacramentorum,  qusedicuntur 
sacramenta  vivorum,  et  adpeccatum  mortale 
tollendum  per  se  non  ordinantur;  omnia 
enim  illa  requirunt,  ut  homo  in  gratia  acce- 
dat  ad  sacramentum,  ut  supra  suo  loco  pro- 
batum  est,  quia  sancta  sancte  tractanda  sunt; 
si  enim  ad  dandum  sacramentum  requiritur 
gratia  in  ministrante,  cur  non  magis  in  susci- 
piente,  quando  tale  sacramentum  institutum 
non  est,  ut  mortuos  vivificet?  Et  confirmatur, 
quia  alias  ad  omnia  sacramenta  liceret  acce- 
dere  cum  attritione  cognita,  et  omnia  justifi- 
carent  hominem  sic  accedentem ;  consequens 
inauditum  est,  et  absurdissimum,  nam  in  re 
morali  et  gravi  magnam  licentiam  preebet  ho- 
minibus  sine  fundamento,  et  preeter  naturam 
et  institutionem  talium  sacramentorum ;  cum 
enim  hoc  ex  voluntate  Christi  pendeat,  et 
nulla  auctoritate  probari  possit,  hanc  fuisse 
ejus  voluntatem,  et  ex  fine  proprio  talium  sa- 
cramentorum  hoc  colligi  non  possit,  neque  ex 
reverentia,  quse  sacramentis,  et  rebus  sacris 
debetur,  valde  temere  dicitur,  hoc  esse  lici- 
tum,  vel  fructuosum.  Si  ergo  hoc  generaliter 
de  omnibus  affirmari  non  potest,  neque  de 
hoc  in  particulari  poterit,  cum  sit  etiam  sa- 
cramentum  vivorum,  et  sanctius  reliquis. 
Unde  argumentor  quarto  ex  propria  ratione 
hujus  sacramenti;  ostensum  enim  est,  hoc 
sacramentum  non  esse  per  se  institutum  ad 
delendum  mortale  peccatum,  sed  ad  nutrien- 
dam  charitatem;  ergo  contra  rationem  pro- 
priam  hujus  sacramenti  est,  quod  recipiatur, 
ut  deleat  peccatum,  et  primam  charitatem 
conferat  per  se,  et  ex  directa  intentione  reci- 
pientis ;  ergo  similiter  est  contra  rationem 
hujus  sacramenti,  et  contra  dispositionem  ei 
debitam,  ut  recipialur  in  statu  peccati  mor- 
talis ,  et  cum  conscientia  ejus.  Quod  etiam 
confirmat  ratio  supra  facta,  scilicet,  cibum 
natura  sua  pryesupponere  vitam,  quam  possit 
nutrire  et  augere;  hoc  autem  sacramentum 
institutum  est  per  modum  cibi  ad  animam 
nutriendam;  ergo  ex  ratione  suas  institutio- 
nis  prsesupponere  debet  spiritualem  vitam, 
quaa  est  per  gratiam  et  charitatem ;  ergo  acce- 
dere  ad  hoc  sacr;imentum  ex  certa  scientia 
sine  gratia  et  charitate,  est  grave  peccatum 
directe  pugnans  cum  fine  et  institutione  ejus. 
Addo  ultimo,  esse  etiam  contra  dignitatem 
tanti  sacramenti,  ad  quod  digne  suscipien- 
dum  angelica  puritas  merito  posset  requiri; 
ergo  mirum  non  est,  quod  ab  homine  pecca- 
tore  exigatur,  ut  quod  in  se  est,  faciat,  ut  in 


DISPUTAT.  LXIII 

gratia  et  absque  peccato  acceclat;  et  hac  ra- 
tione,  ut  infra  videbimus,  praecipitur  hujus- 
modi  peccatori,  ut,  si  potest,  confessionem 
praemittat,  scilicet  ut  prius  se  ad  gratiam 
disponat  via  et  modo  certiori;  ergo  multo 
magis  eidem  praecipitur,  ut,  quando  confiteri 
non  potest,  alia  via,  scilicet,  per  contritio- 
nem,  in  statu  gralise  constitui  procuret;  ergo 
quando  sciens  et  videns,  hoc  non  implet,  in- 
digne  accedit,  et  obicem  ponit,  et  effectum 
sacramenti  recipere  non  potest. 

7.  Potest  quis  in  Eucharistise  receptione, 
nec  mortaliter  peccare  nec  gratiam  conse- 
qui.  —  Ex  his  infero ,  posse  interdum  dari 
statum  medium  in  recipiente  hoc  sacramen- 
tum,  id  est,  ut  in  ipsa  receptione,  nec  morta- 
liter  peccet,  nec  fructum  gratiee  consequatur, 
quod  recte  docuerunt  Bonaven.,  Gabr.,  Mar- 
sil.,  Adrian.,  et  Cajet.,  locis  citatis.  Patet, 
quia  potest  homo  existens  in  peccato  mortali 
accedere  ad  hoc  sacramentum  recipiendum, 
non  solum  sine  contritione ,  sed  etiam  sine 
vera  attritione,  absque  nova  culpa  ;  ergo  in 
illo  dabitur  preedictus  medius  status ,  quia , 
nec  peccat  mortaliter,  ut  supponitur,  nec  re- 
cipit  gratiam,  quia  nullam  habet  sufficientem 
dispositionem  juxta  dicta  in  prima  conclu- 
sione.  Antececlens  patet  primo,  si  fingamus 
aliquem  accedere  cum  probabili  aut  inculpa- 
bili  existimatione  contritionis,  qui  non  solum 
contritus  non  sit,  verum  etiam  nec  superna- 
turaliter  attritus;  hoc  enim  impossibile  non 
est.  Deinde  accidere  etiam  potest,  ut  aliquis 
sit  naturaliter  oblitus  mortalis  peccati  prius 
commissi,  vel  quod  ex  naturali  inadvertentia 
non  existimet,  se  esse  in  malo  statu,  sed 
bona  fide  accedat;  aut  etiam  contingere  po- 
test,  ut  credat  esse  veniale  peccatum,  quod 
revera  fuit  mortale;  nam,  licet  aliqui  ex  dic- 
tis  auctoribus  significent,  illam  ignorantiam 
non  posse  esse  ita  invincibilem ,  utexcuset, 
et  regulariter  fortasse  ita  sit,  maxime  quando 
illa  ignorantia  est  juris,  nihilominus  absolute 
non  repugnat,  interdum  hanc  ignorantiam 
excusare ,  tum  quia  potest  esse  ignorantia 
facti  proveniens  ex  naturali  oblivione,  ut, 
verbi  gratia ,  qui  existimat  jurasse  verum 
sine  necessitate,  et  tamen  juravit  falsum  sine 
sufficiente  diligenlia ,  de  qua  postea  natura- 
liter  non  cogitat;  tum  etiam  quia  saepe  acci- 
dit,  ut  ignorantia,  quae  respectu  unius  actus 
immecliate  ab  ea  procedentis  non  excusat, 
respectu  alterius  actus  remote  seu  mediate 
resultantis  excuset,  vel  potius  sit  sufficiens 
excusalionis  occasio,  quia   transacta  priori 

culpa,  commissa  ex  tali  ignorantia,  jam  homo 
facile  obliviscitur,  aut  non  advertit  ad  pra> 
cedentem  culpam,  vel  effectus  ejus;  ita  ergo 
potest  facile  in  praesenti  accidere.  Tandem , 
alius  casus  excogitari  potest,  in  quo  accidat 
hic  medius  accessus,  scilicet,  si  aliquis  ex 
ignorantia  probabili  putet  se  non  peccare,  ac- 
cedendo  ad  hoc  sacramentum  cum  conscientia 
peccati,  sine  affectu  ejus,  vel  etiam  cum  attri- 
tione  illius,  quam  se  habere  existimat  proba- 
biliter,  cum  tamen  in  re  illam  non  habeat; 
hic  enim  et  a  culpa  excusaretur  propter  igno- 
rantiam,  et  effectu  privaretur  propter  dispo- 
sitionis  defectum.  Addit  vero  Gabr.,  lect.  8 
in  canon.,  citans  Durandum  in  4,  dist.  10, 
quaest.  10,  quse  non  extat,  et  Gerson.,  tract. 
de  Poll.  noct.,  consi.  2,  in  prsedictis  casibus, 
praesertim ,  qui  ex  oblivione  provenire  pos- 
sunt,  virtute  sacramenti  fieri,  ut  homo  veniat 
in  cognitionem,  seu  memoriam  peccatorum, 
ut  sic  possit  ad  gratiam  disponi.  Sed  hoc  non 
habet  fundamentum,  quia  nullibi  est  promis- 
sio  talis  cognitionis,  vel  memorise;  nec  talis 
effectus  deservire  potest  ad  fructum  gratise 
per  sacramentum  suscipiendum ,  quia ,  vel 
illa  memoria  peccati  datur  ante  sacramen- 
tum  susceptum,  et  sic  jam  non  datur  ratione 
sacramenti;  vel  post  sacramentum  suscep- 
tum,  et  sic  jam  non  deserviet  ad  fructum 
gratiae  suscipiendum.  Dices,  dari  in  ipso  in- 
stante,  in  quo  finitur  susceptio  sacramenti, 
seu  in  quo  danda  esset  gratia,  si  homo  esset 
dispositus.  Sed  hoc  in  primis  non  est  satis, 
ut  ipsa  susceptio  sacramenti  fiat  cum  debita 
dispositione,  quia  in  eo  instanti  jam  est  finita 
communio;  et  deinde  non  est  morale,  ut  in  eo 
instante  peccata  revocentur  in  memoriam,  et 
debita  dispositio  statim  concipiatur,  et  expe- 
rientia  ipsa  docet,  non  ita  fieri ;  alioqui,  quo- 
ties  homo  bona  fide  actuali  accedit,  adhibita 
morali  diligentia,  ut  peccatorum  suorum  re- 
cordetur,  si  neque  tunc,  neque  in  ipsa  com- 
munione,  neque  post  illam,  talia  peccata  in 
memoriam  veniant,  poterit  esse  securus  et 
certus,  quodnullahabeatpeccata,  quorumnon 
habuerit  sufficientem  dolorem,  quod  tamen 
falsum  est. 

8.  Dubium,  utrum  in  eo  medio  statu  homo 
accedat  digne  vel  indigne.  —  Talis  homo  in  eo 
statu  constitutus  in  se  accedit  indigne ,  in 
existimatione  digne.  —  Sed  quseres,  an  in  eo 
statu  medio  homo  accedat  digne  velindigne; 
nam  si  indigne,  peccat;  si  digne,  non  carebit 
gratia.  Similis  interrogatio  est,  an  ponat  obi- 
cem,  vel  non  ponat;  nam,  si  ponit,  peccat;  si 

non  ponit,  consequitur  effectum.  Item  (Major 
interrogat)  vel  facit  quod  in  se  est,  quantum 
probabiliter  existimat  se  debere  facere,  et  sic 
justificabitur;  vel  non  facit,  et  sic  non  excu- 
sabitur  a  peccato,  quia  talis  ignorantia  non 
potest  dici  invincibilis.  Respondetur,  hujus- 
modi  hominem  in  re  accedere  indigne,  et  ideo 
non  consequi  effectum,  tamen  in  existima- 
tione  sua  accedere  digne,  et  ideo  excusari  a 
peccato.  Similiter  dicitur,  in  re  ipsa  ponere, 
vel  potius  non  tollere  obicem,  scilicet,  pecca- 
tum  commissum,  nullo  modo  detestatum,  et 
ideo  non  consequi  effectum,  tamen  in  existi- 
matione  sua  probabili  non  ponere  obicem. 
Similiter  dicendum  est,  illum  hominem  in  re 
non  facere  quod  in  se  est,  quamvis  probabi- 
liter  existimet  facere,  et  ideo,  licet  excusetur 
a  novo  peccato,  non  tamen  justificatur,  quia 
ad  hoc  non  satis  est  probabilis  existimatio 
medii  necessarii,  nisi  re  ipsa  tale  medium 
vere  applicetur,  prout  potest,  ac  necessarium 
est.  Et  per  hsec  responsum  est  ad  fundamen- 
tum  primae  opinionis. 

9.  Ad  fundamenta  secundse  sententise  res- 
ponsio.  —  Ad  fundamentum  secundse  opi- 
nionis  respondetur,  attritionem  quidem  de 
se  esse  sufficientem  dispositionem  ad  effec- 
tum  sacramenti  suscipiendum,  per  se  tamen 
non  esse  sufficientem  dispositionem  ad  dignum 
usum  hujus  sacramenti,  et  ideo,  probabilem 
existimationem  contritionis  posse  conferre  ad 
excusandam  culpam  et  obicem  indignse  sump- 
tionis.  Unde  autem  constet,  necessarium  esse 
statum  gratise  ad  dignam  sumptionemhujus 
sacramenti,  jam  declaratum  est,  et  plura  di- 
cemus  infra  agentes  de  prseceptis  hujus  sa- 
cramenti.  Nec  conjectura  ibi  adducta  est 
alicujus  momenti,  quia  ipsa  institutio  et  ratio 
hujus  sacramenti  postulat,  ut  justificatio  sup- 
ponatur,  et  non  expectetur  per  ipsum  sacra- 
mentum.  Casus  autem  ille,  qui  in  confirma- 
tione  ponilur,  de  homine,  qui  contritionem 
habere  non  possit,  admittendus  non  est,  quia 
semper  est  in  potestate  hominis  de  peccatis 
conteri  cum  divina  gratia.  Unde,  si  ex  sua 
malitia ,  vel  fragilitate ,  non  vult  conari  ad 
contritionem  habendam,  potius  debet  a  com- 
munione  abstinere,  quam  sic  accedere.  Ad 
ultimum  vero  casum  de  homine,  qui  proba- 
bili  fide et ignorantia  putat  sufficere  ad  clignam 
sumptionem  attrilionem  cognitam,  dicendum 
est  revera  consecuturura  primam  gratiam 
per  hoc  sacramenlum,  quia  illa  ignorautia 
etiam  excusat  a  peccato  et  obice  indignee 
sumptionis;    dictum   est   autem  attritionem 


LXXIX,  ART.  VIII. 


esse  sufficientem  dispositionem  ad  effectum 
sacramenti,  quacumque  ratione  aliunde  obex 
non  ponatur;  hoc  tamen  est  per  accidens  ra- 
tione  ignorantise  juris,  et  ideo  in  secunda 
conclusione  addidi  particulam  per  se,  ad  ex- 
cludendam  hanc  ignorantiam;  quamvis  dici 
possit  illa  attritio  sequivalere  attritioni  existi- 
matse  contritioni,  quia  existimatur  sufficiens 
clispositio  tam  ad  gratiam,  quam  ad  dignum 
usum  sacramenti. 

SECTIO  III. 

Quae  dispositio  necessaria  sit  ad  augmentuni  gratiae 
per  Eucharistiam  consequendum. 

\ .  Ex  dictis  in  preecedente  sectione  constat, 
in  primis  necessariam  esse  habitualis  gratise 
dispositionem,  ut  hoc  sacramentum  conferat 
interioris  gratise  effectum;  et  ex  re  ipsa  con- 
stat,  non  posse  habitualem  gratiam  augeri, 
nisi  existere  supponatur.  Sicut  autem  quseli- 
bet  gratia,  quantumvis  minima,  efficit  homi- 
nem  simpliciter  justum,  et  augeri  potest,  ita 
quffilibet  in  hoc  genere  sufficit,  ut  hoc  sacra- 
mentum  suum  effectum  conferre  possit.  Quan- 
quam  de  facto,  ut  minimum,  requiratur  gratia 
baptismalis,  vel  qualis  in  principio  infundi- 
tur,  vel  saltem  qualis  per  pcenitentiam  repa- 
rari  potest.  Nihil  autem  obstabit,  quod  hsec 
gratia  conjuncta  sit  cum  vitiorum  habitibus, 
aut  cum  venialibus  culpis  habitualibus,  aut 
cum  quocumque  temporalis  pcense  reatu,  quia 
haec  omnia  non  impediunl,  quominus  homo 
vere  vivat  spirituali  vita,  et  in  ea  nutriri  et 
augeri  possit.  De  hac  ergo  dispositione  habi- 
tuali  nihil  superest  dicendum ,  sed  quaestio 
superest  de  actuali ,  an  scilicet,  aliqua  neces- 
saria  sit,  ut  per  Eucharistiam  gratia  augea- 
tur.  Potest  autem  esse  quaestio  de  duplici 
dispositione  :  unamvocare  possumus  privati- 
vam,  quse  est  carentia  omnis  venialis  culpae; 
alteram  positivam,  quae  sit  aliquis  actus  de- 
votionis  seu  honoris. 

2.  Prima  sententia.  —  Prima  itaque  sen- 
tentia  est,  ut  Eucharistia  suum  proprium 
effectum  conferat,  necessariam  esse  positi- 
vam  dispositionem  actualis  devotionis,  quae 
simul  adsit  in  ipsa  sumptione ;  carentiam  au- 
tem  venialis  peccati  non  esse  per  se  necessa- 
riam,  sed  solum  quatenus  tale  peccatum  ac- 
tualem  devotionem  impedire  potest.  Ita  sentit 
D.  Thom.  in  4,  dist.  12,  qusest.  2,  art.  1, 
qusestiunc.  3;  Alens.  4  p.,  quaest.  41,  memb. 
3,  art.  2;  Ant.,  3  p.,  tit.  13,  cap.  6,  §  8; 
Bonav.,  dist.  12,  art.  2,  quaest.  1;  Durand., 

qusest.  4,  ad  2;  Palud.,  quasst.  1,  art.  2,  et 
dist.  4,  qusest.  5;  Sylvest.,  verb.  Euchar.,  in 
fine;  Cajet.  hic ;  et  Petrus  Soto,  lect.  12  de 
Euchar.  Fundamentum  hujus  opinionis  non 
potest  sumi  ex  sola  natura  rei;  nam,  cum 
tractemus  de  effectu  ex  opere  operato,  cou- 
stat  ex  natura  rei  non  pendere  ex  merito 
operantis,  neque  ex  actu  ejus,  nisi  quatenus 
necessarius  esse  potest  ad  tollendum  obicem 
peccati;  petendum  ergo  esl  ex  Christi  volun- 
tate  et  instilutione,  quae  fundari  imprimis 
potest  in  Sanctorum  locutionibus  ;  ubicumque 
enim  de  hoc  sacramento  loquuntur,  magnam 
devotionem  requirunt,  ut  patet  ex  Basil.,  lib. 
1  de  Baptism.,  c.  ult.,  etinBeg.brev.,in  172, 
et  ex  aliis  statim  citandis.  Secundo  potest 
ratione  fundari,  tum  in  dignitate  et  majestate 
tanti  sacramenti,  quod,  cum  sit  infinitse  ex- 
eellentise,  merito  ab  homine  postulat  actua- 
lem  reverentiam,  cum  ad  illud  sumendum 
accedit;  tum  in  fine  ejusdem  sacramenti,  qui 
est  nutritio  charitatis,  ratione  cujus  non  so- 
lum  habitum,  sed  exercitium  ejus  requirit, 
quia  amicitia  multis  actibus  maxime  fovetur 
et  crescit;  tum  denique  in  materia  et  modo, 
quo  sacramentum  hoc  applicatur  ad  usum, 
scilicet,  per  modum  nutrimenti;  cibus  enim 
non  nutrit,  nisi  medio  actu  ipsius  viventis ; 
ergo,  ut  hoc  sacramentum  spiritualiter  nu- 
triat,  congruum  est,  ut  aliquis  actus  sumentis 
concurrat.  Tertio  argumentatur  Cajet.  ab 
effectu,  quia  multi  sacerdotes  in  statu  gratise 
quotidie  communicant,  quos  necesse  esset, 
magnum  cumulum  gratiae  et  charitatis  com- 
parare,  si  nihil  aliud  ad  effectum  hujusmodi 
esset  necessarium;  at  vero  experientia  fere 
constat ,  eos  non  consequi  tale  charitatis 
augmentum,  quia,  si  illud  haberent,  darent 
aliquod  indicium  ejus;  aut  aliquo  moclo  in 
virtute  proficerent,  quia  charitas  non  est 
otiosa,  ubi  est  :  ergo. 

3.  Secunda  sententia.  —  Secunda  sententia 
extreme  contraria  est,  ut  Eucharistia  conferat 
suum  proprium  effectum,  necessarium  per  se 
esse,  uthomo  in  ipsa,  seu  cum  ipsa  sumptione 
sacramenti  actualiter  non  peccet,  etiam  ve- 
nialiter;  non  vero  esse  necessariam  aliam 
dispositionem  actualem  positivam,  nisi  qua- 
tenus  necessaria  esse  potest  ad  actuale  pec- 
catum  veniale  vitandum;  nam,  si  quis  volun- 
tarie  accedat  distractus,  aut  sine  ullo  bono 
motu  seu  dispositione,  non  potest  ab  aliqua 
veniali  culpa  irreverentise  excusari;  et  hac 
ratione  poterit  effectus  impediri.  Ita  Mars. 
in  4,  qusest.  6,  art.  4,  circa  finem.  Fundari 


potest,  quia  alias  fieri  posset,  ut  homo  simul 
cresceret  in  gratia  et  venialiter  peccaret; 
imo,  ut  per  ipsumniet  actum  venialis  peccati 
in  gratia  cresceret;  nam  ipsemet  actus  su- 
mendi  sacramentum  potest  esse  veniale  pec- 
catum  ex  defectu  finis,  vel  alterius  circum- 
stantice  debilse;  quae  ratio  communis  est 
omnibus  sacramentis.  Secundo ,  potest  ad 
hanc  sententiam  applicari  fere  totum  funda- 
mentum  primse  sententire ,  servata  propor- 
tione.  Tertio ,  videlur  huic  sententise  favere 
August.,  de  Eccles.  dogm.,  cap.  53,  et  tract. 
26  in  Joan. 

4.  Tertia  sententia.  —  Ex  his  posset  tertia 
opinio  elici,  affirmans,  utrumque  esse  directe 
et  per  se  necessarium  ad  effectum  sacramenti, 
scilicet,  carentiam  omnis  actualis  peccati,  et 
actualem  devotionem.  Quam  sententiam  non 
invenio  apud  ullum  auctorem.  Posset  tamen 
fundari  rationibus  utriusque  sententiae  simul 
applicatis,  quse  non  solum  inter  se  non  repu- 
gnant,  verum  potius  eamdem  vim  et  propor- 
tionalem  efficaciam  habent;  ita  ut,  si  unum 
illorum  propter  eas  rationes  affirmandum  sit, 
consequenter  etiam  alterum  asserendum  vi- 
deatur. 

5.  Quarta  sententia .  —  Quarta  nihilominus 
et  vera  sententia  est,  neutram  harum  dispo- 
sitionum  esse  per  se  necessariam  ad  augmen- 
tum  gratiee  per  Eucharistiae  sumptionem  con- 
sequendam.  Quse  sigillatim  et  per  partes 
probanda  est. 

6 .  Veniale  peccatum  actu  concomitans sump- 
tionem  Eucharistize  non  impedit  ejus  effectum. 
—  Evasio.  —  Refutatur.  —  Dico  ergo  primo  : 
peccatum  veniale,  actu  concomitans  sumptio- 
nem  hujus  sacramenti,  non  impedit  gratiae  et 
charitatis  augmentum.  ItaD.  Thom.  hic,  art.  8; 
Alens.,  dicta  qusest.  41,  membr.  1,  art.  1, 
ubi  dicit,  hoc  sacramentum,  non  quidem  re- 
mittere  illud  peccatum  veniale,  cujus  actua- 
lem  affectum  homo  habet,  dum  communicat; 
remittere  autem  alia  venialia  peccata,  non  ob~ 
stante  illo  affectu;  eadem  autem  ratio  est 
de  augmento  gratiee,  quse  de  remissione  alio- 
rum  venialium.  Eamdem  assertionem  tenet 
Gabriel,  lect.  85  in  canon.;  Adrian.,  qusest.  1 
de  Eucharist.;  Soto,  dist.  12,  quaest.  2,  art.  8; 
Ledesma,  quaest.  20,  art.  1,  dub.  4,  et  art.  8; 
Victor.,  in  Summ.,  num.  66;  Cordub.,  lib.  1 
Queest.  Theol.,  quaest.  8.  Et  potest  utcumque 
confirmari  ex  Concil.  Trident.,  sess.  13,  c.  7, 
ubi  ad  effectum  hujus  sacramenti  solum  re- 
quirit  pcenitentiam  et  confessionem  peccati 
mortalis,  et  ita  explicat  verba  Pauli,  1  ad 

Gor.  11  :  Probet  autem  seipsum  homo.  Ratio 
est,  quia  vel  is,  qui  accedil  ad  hoc  sacramen- 
tum  in  gratia  cum  peccato  veniali,  digne  ac- 


cedit. 


vel  indigne. 


Si  digne  ,  ergo  recipit 
effectum  sacramenti,  quia  jam  non  ponit  obi- 
cem.  Si  indigne,  ergo  jam  non  tantum  venia- 
liler,  sed  etiam  mortaliter  peccat,  quando  ila 
suscipit  sacramentum.  Dicetur  fortasse,  illum 
accedere  digne  habitualiter ,  indigne  autem 
actualiter  per  culpam  tantum  venialem,  et 
hoc  satis  esse,  ut  gratiam  non  accipiat,  et 
ponat  obicem,  etiamsi  de  novo  mortaliter  non 
peccet,  quia ,  licet  seipsum  privet  aliquo 
augmento  gratise,  nec  sacramento,  neque  ali- 
cui  gravem  irrogat  injuriam.  Sed  heec  evasio 
refutatur  primo,  quia  gratis  et  sine  funda- 
mento  dicitur,  peccatum  veniale  posse  per  se 
impedire  augmentum  gratiee,  preestandum  ab 
alia  causa  sufficiente  et  actualiter  applicata, 
quia  peccatum  veniale  hoc  non  habet  ex  se  et 
ex  natura  sua,  neque  specialiter  hoc  habet  in 
hocsacramento  ex  singulari  institutione  Chri- 
sti.  Primum  patet,  quia  peccatum  veniale  in 
cseteris  sacramentis  hoc  non  impedit,  ut  om- 
nes  fatentur,  neque  in  augmento  ex  opere 
operantis,  si  homo  simul  cum  actu  simpliciter 
bono  et  meritorio  habeat  concomitanter  ali- 
quam  culpam  venialem .  Et  ratio  a  priori  est, 
quia  peccatum  veniale  non  pugnat  cum  gratia 
habituali,  neque  cum  quocumque  augmento 
ejus  in  facto  esse;  ergo  neque  etiam  in  fieri, 
si  aliunde  possit  simul  applicari  causa  suffi- 
ciens.  Peccatum  enim  mortale  ideo  ex  se  est 
obex  effectui  gratise  sacramenti,  quia  ex  na- 
tura  sua  non  potest  simul  esse  cum  illa ;  ergo 
e  contrario,  si  peccatum  veniale  ex  natura 
sua  simul  esse  potest  cum  quocumque  aug- 
mento  gratiee  habitualis,  ex  se  non  erit  obex 
respectu  talis  effectus.  Secundum  autem,  id 
est,  quod  hoc  non  habeat  in  hoc  sacramento 
ex  speciali  Christi  institutione,  probatur,  tum 
quia  nullo  fundamento  constat  de  tali  institu- 
tione,  neque  ex  Scriptura,  neque  ex  Patribus; 
et  ideo  non  est  asserendum  sine  sufficiente 
f  undamento  aliquid  extraordinarium  et  novum 
in  re  tam  gravi;  tum  etiam  quia  talis  institu- 
tio  non  fuisset  conveniens,  neque  fragilitati 
hominum  accommodata ;  veniale  enim  pecca- 
tum  levis  res  est  et  facile  ab  homine  commit- 
titur;  et  ideo  non  est  verisimile,  voluisse 
Christum,  ut  tantum  fructum  hujus  sacra- 
menti  impediat.  Secundo,  si  peccatum  veninle 
esset  obex,  magis  certe  consequenter  dicere- 
tur,  accedere  ad  hoc  sacramentum  cum  tali 
dispositione,  esse  peccatum  mortale  et  indi- 


gnam  sumptionem  hujus  sacramenti,  quia  ac- 
cipere  sacramentum,  ponendo  obicem  princi- 
pali  effectui  sacramenti,  est  gravis  irreverentia 
et  abusus  ipsius  sacramenti. 

7.  Unde  posset  aliquis  aliter  subterfugere 
principalem  rationem  factam,  eligendo  alte- 
ram  partem,  scilicet,  eum  qui  accedit  cum 
veniali  peccato,  indigne  accedere,  et  mortali- 
ter  peccare,  nihilominus  tamen  hoc  totum 
tribui  peccato  veniali,  quia  illud  est  prima 
causa  et  totalis  hujus  impedimenti  et  gravio- 
ris  lapsus,  qui  ex  illo  sequitur.  Sed  hoc  im- 
primis  est  contra  mentem  omnium  auctorum, 
qui  de  hac  materia  scripserunt;  deinde  est 
per  se  improbabile,  nam  inquiro,  in  quo  con- 
sistat  illud  peccatum  mortale;  aut  enim  in 
hoc,  quod  ponitur  obex  effectui  sacramenti, 
et  hoc  non;  nam,  vel  talis  obex  est  ipsum 
veniale  peccatum,  vel  mortale;  primum  suffi- 
cienter  improbatum  est;  secundum  pugnat 
cum  ipsa  responsione,  quia  si  peccatum  mor- 
tale  est  obex,  non  ideo  mortaliter  peccatur, 
quia  ponitur  obex,  sed  potius  ideo  ponitur 
obex,  quia  mortaliter  peccatur;  oportet  ergo 
aliam  priorem  rationem  assignari,  propter 
quam  mortaliter  peccetur.  Aut  ergo  in  eo 
accessu  mortaliter  peccatur  propter  injuriam, 
quse  fitsacramento,  venialiler  peccando,  dum 
ipsum  actualiter  contingitur  et  sumitur,  et 
hoc  non,  quia  talis  injuria  sacramenti  levis 
est,  sicut  peccatum  ipsum  veniale  leve  est; 
nam  injuria  ipsius  Dei  potest  esse  levis  ex 
levitate  materiee;  ergo  etiam  injuria  sacra- 
menti;  accedere  autem  cum  peccato  veniali, 
levis  materia  est;  ergo  solum  peccatum  ve- 
niale  non  potest  esse  ratio  talis  peccati  mor- 
talis,  et  consequenter  impedire  non  potest 
augmentum  gratise  per  hoc  sacramentum 
conferendum.  Unde  infero,  idem  dicendum 
esse,  etiamsi  sumptio  ipsa  sacramenti  pecca- 
minosa  sit  ex  aliqua  levi  negligentia  seu  culpa, 
quia  eodem  modo  tunc  procedit  dicta  ratio, 
quod  tale  peccatum  veniale  non  est  obex  re- 
pugnans  effectui  gratise;  neque  etiam  polest 
tollere  vim  et  efficaciam  ipsi  sacramento  seu 
usui  ejus,  quia  licet  ille  actus,  ut  est  ab 
homine,  denominetur  malus,  et  ut  sic  non  sit 
fructuosus  ex  merito  operantis,  tamen  de  se 
bonus  est,  et  potest  esse  instrumentum  Dei, 
seu,  in  prsesenle  materia,  applicatio  sacra- 
menti,  quod  semper  est  ejusdem  sanctitatis, 
et  efficacitatis  ad  dandam  gratiam  cuicumque 
non  ponenti  obicem. 

8.  Actualis  devotio  non  requiritur,  ut  Eu- 
charistia  conferat  suam propriam  gratiam. — 

Dico  secundo  :  nulla  actualis  dispositio  neces- 
saria  est,  ut  hoc  sacraraentum  conferat  aug- 
mentum  gratite  et  charitatis.  Ita  sentiunt 
Victor.,  Soto,  et  alii  recentiores,  qui  non  pu- 
tant  hoc  esse  alienum  a  mente  D.  Thom.  Et 
probatur,  nam  imprimis,  si  homo  sit  prorsus 
incapax  lalis  actualis  dispositionis,  ut  contin- 
git  in  infantibus,  amentibus  aut  phreneticis, 
carentia  talis  dispositionis  non  potest  in  eis 
inipedire  hunc  effectum,  alias  oranino  irratio- 
nabile  esset,  eis  dare  hoc  sacramentum.  Quid 
enim  rnagis  contra  rationem,  quam  dare  sa- 
cramentum  ei,  qui  est  incapax  effectus  ejus? 
consequens  autem  omnino  falsum  est,  ut 
preecedenti  disputatione  ostenclimus,  et  dice- 
mus  iterum  cum  D.  Thom.  circa  queest.  80. 
Ulterius  igitur  hinc  addo,  etiamsi  homo  sit 
sui  compos,  et  rationis  usum  habeat,  si  tamen 
in  ipsa  actuali  sumptione  sacramenti  quasi 
naturalem  oblivionem  patiatur  ex  distrac- 
tione  omnino  involuntaria,  et  ideo  careat  ac- 
tuali  dispositione,  non  propterea  privari  hoc 
fructu  sacramenti,  quia  tunc  non  est  magis  in 
potestate  talis  hominis,  talis  dispositio,  quam 
si  non  haberet  libertatem ;  ergo ,  si  in  aliis 
aclus  ille  non  est  necessarius,  propter  impo- 
tentiam,  etiam  in  hujusmodi  homine  non  erit 
necSssarius ,  nec  carentia  ejus  potest  dici 
obex ,  cum  non  sit  aliquid  voluntarium , 
humanum ;  quod  si  non  est  obex,  sacramen- 
tum  habebit  suum  effectum,  quia  infallibile 
est,  sacramenta  clare  gratiam  non  ponentibus 
obicem,  quia  non  conferunt  illam  per  actum 
operantis,  sed  perseipsa.  Atque  hinc  tandem 
concluditur,  idem  esse  dicendum ,  etiamsi 
carentia  talis  dispositionis  actualis  voluntaria 
sit,  ut  probari  facile  potest,  conjungendo 
omnia  quse  diximus,  quia  aut  illa  carentia 
est  obex  praecise  propter  privationem  actus; 
et  hoc  non,  ut  ex  dictis  in  primo  et  secundo 
puncto  constal;  aut  propter  culpam,  quee  est 
in  voluntaria  carentia ,  et  hoc  etiam  non,  quia 
talis  culpa  non  est  mortalis,  secluso  con- 
temptu,  ex  omnium  sententia,  quia  non  est 
gravis  irreverentia ;  culpa  autem  venialis  non 
est  obex,  ut  in  prima  conclusione  ostensum 
est. 

9.  Secundo  principaliter  probatur  conclusio, 
quia  hsec  actualis  dispositio  non  est  ex  natura 
rei  necessaria  ad  effectum  hujus  sacramenti, 
neque  etiam  ex  institutione  Ghristi,  ergo  nullo 
modo.  Major  evidens  est,  lum  quia  tota  effi- 
cacia  hujus  sacramenti  non  potest  ex  sola  rei 
natura  definiri,  sed  pendet  ex  institutione, 
tam  quoad  suum  esse,  quam  quoad  quantita- 

tem  effectus  et  quoad  modurn;  tum  etiam 
quia  augmentum  habitualis  gratiee  et  charila- 
tis  fieri  potest  sine  ullo  actu;  ergo,  conside- 
ranclo  tantum  naturam  rei,  etiam  potest  fieri 
per  hoc  sacramentum  sine  ulla  dispositione. 
Minor  vero  probatur;  nam,  ubi  est  talis  insti- 
tutio?  ln  Scriptura  enim  non  habetur,  nam 
Ghristus  solum  dixit :  Qui  manducatme,  vivet 
propter  me.  Paulus  autem  explicuit,  hoc  esse 
intelligendum  cle  manducante  digne;  declarat 
autem  eum  cligne  manducare,  qui  prius  pro- 
bat  seipsurn",  et  sic  de  pane  illo  edit;  adclit 
vero  Concil.  Trident.,  ex  doctrina  Patrum, 
illam  probationem  in  hoc  consistere  :  Ut  nul- 
lus  sibi  conscius  mortalis  peccati,  quantumvis 
sibi  contritus  videatur,  absque  praemissa  sa- 
cramentali  confessione  ad  sacram  Eucharis- 
tiam  accedere  debeat;  in  quibus  omnibus  nulla 
est  mentio  actualis  dispositionis ;  cum  tamen 
illa  probatio  sui  ad  dignam  manducationem 
sufficiat,  per  quam  vita  comparatur.  Neque 
aliucl  instilutionis  genus  ab  aliquo  Goncilio,  aut 
Pontifice,  aut  ab  aliquo  SS.  Patrum  traditur, 
nam  licet  oranes  hortentur  ad  accedendum 
ad  hoc  sacramentum  fcum  magna  reverentia 
et  devotione,  nullus  tamen  docuit,  actualem 
dispositionem  necessario  clebere  simul  con- 
currere  cum  ipsa  sumptione,  ut  illa  digne  vel 
fructuose  fiat.  Ac  denique  nulla  est  sufficiens 
ratio,  vel  congruentia,  acl  conjectanclum,  vo- 
luisse  Christum,  pios  et  justos  homines  ad  has 
angustias  redigere,  quia  facillimum  est  homi- 
ni,  ita  distrahi,  ut  nullam  actualem  attentio- 
nem  vel  devotionem  habeat,  aut  omnino  sine 
culpa,  aut  certe  ex  levi  culpa,  quae  non  satis 
est  ad  impediendum  fructum  sacramenti. 

10.  Et  confirmo,acinquiro,  qusenam  sit  ista 
actualis  dispositio,  quee  ex  Christi  institutione 
necessaria  est;  aut  enim  in  intellectu  est 
necessaria  actualis  fides  hujus  mysterii ,  et 
hoc  dici  non  potest,  nam  si  quis  dum  commu- 
nicat,  solum  cogitet  de  Deo,  ut  illi  gratias 
agat,  vel  de  Christi  amore,  ut  eum  redamet, 
aut  de  propriis  peccatis,  ut  de  eis  doleat, 
quocicumque  horum,  vel  quidvis  aliud  simile, 
satis  erit  ex  parte  intellectus,  non  solum  ad 
fructuosam,  sed  etiam  ad  devotam  et  reve- 
rentem  sumptionem ;  et  eadem  ratione  ex 
parte  voluntatis  non  potest  determinari  cer- 
tus  actus,  qui  necessarius  sit,  ut  ex  simili 
cliscursu  facile  constare  potest.  Dicere  autem, 
in  communi  saltem  requiri,  ut  accedatur  cum 
aliqua  attentione,  et  bono  affectu  ad  res  divi- 
nas,  in  tantum  esse  potest  verum,  in  quantum 
omnes  actus  sacri  hoc  modo  exercendi  sunl, 

ut  debite,  et  pro  dignitate 
utilitate  fiant.  Quod  autem  hoc  sit  simpliciter 
necessarium  ad  effectum  sacramenti  ex  opere 
operato,  nec  ex  communi  ratione  actus  sacri 
colligi  potest,  ut  in  cseteris  sacramentis  con- 
stat,  nec  ex  speciali  ratione  hujus  sacramenti, 
quod  de  se  et  ex  peculiari  institutione  ad  fer- 
vorem  charitatis  excitat.  Unde ,  si  aliqua 
actualis  dispositio  esset  necessaria,  illa  debe- 
ret  esse  per  proprium  actum  charitatis;  cum 
ergo  id  necessarium  non  sit,  signum  est,  nul- 
lam  actualem  dispositionem  esse  simpliciter 
necessariam  ad  effectum,  quamvis  sit  valde 
utilis.  Unde  confirmatur  ultimo,  quia,  si  pec- 
cator,  existimans  se  esse  contritum ,  accedat 
ad  hoc  sacramentum  cum  sola  attritione  ac- 
tuali,  justificabitur  juxta  dicta  in  praeceden- 
tibus ;  ergo ,  qui  accedit  in  statu  gratiee , 
etiamsi  non  habeat  actualem  dispositionem, 
consequetur  augmentum.  Patet  consequentia, 
quia  dignius  communicat  iste,  quam  ille,  et 
quia  melius  dispositus  est  justus  per  solam 
justitiam  ad  augmentum  ejus,  quam  peccator 
attritus  per  attritionem  ad  ipsam  justitiam 
consequendam ,  caeteris  paribus  ex  parte 
sumptionis  sacramenti.  Quod  amplius  in  hunc 
modum  declaratur ,  nam  sola  attritio ,  ut 
sic,  solum  est  dispositio,  ut  per  peccatum 
non  ponatur  obex  effectui  sacramenti,  nam 
ad  ipsam  quidem  sumptionem  non  est  suffi- 
ciens  dispositio;  et  ideo  requiritur  ignorantia 
excusans  defectum  dispositionis,  et  nihilo- 
minus  hoc  est  satis  ad  effectum  sacramenti, 
quia  non  ponitur  obex;  ergo  multo  magis 
sufficiet  gratia,  quse  non  solum  tollit  obi- 
cem,  sed  etiam  disponit  ad  dignam  sump- 
tionem,  saltem  quantum  ex  prtecepti  rigore 
necessarium  est.  Ac  denique  in  peccatore 
communicante,  non  solum  attritio  actualiter 
concurrens  in  sumptione  sacramenti ,  sed 
etiam,  quse  pracessitet  moraliter  manet,  suf- 
ficit,  ut  in  ipsa  sumptione  sacramenti  remit- 
tatur  peccatum;  ergo  mullo  magis  in  homine 
justo,  ut  fructum  ex  communione  percipiat, 
sufficiet  preecedens  devotio,  aut  pia  voluntas 
communicandi,  vel  aliquid  simile.  Atque  hinc 
tandem  concluditur,  in  homine  justo  commu- 
nicante  non  dari  statum  medium,  ita  ut  nec 
justitiam  comrnunicando  amittat,  neque  in  illa 
crescat;  quia  si  justus  permanet,  digne  com- 
municavit,  et  obicem  non  posuit ;  ergo  in  gra- 
tia  crevit ;  nam  hic  effectus  per  se  oritur  ex 
hoc  sacramento.  Unde  moraliter  loquenclo 
semper  ita  fiet,  nam  si  homo  prius  erat  jus- 
tus,  non   est    cur  justitiam  communicando 

et  cum  majori  amittat,  nisi  propter  extrinsecas  causas,  ut  si 
illi  prohibitum  sit  communicare,  vel  tali  tem- 
pore,  vel  tali  loco,  vel  a  tali  persona,  vel  tali 
moclo,  aut  alia  quacumque  ratione  ob  con- 
scientiam  erroneam  putet  se  peccare  com- 
municando  et  nihilominus  accedat,  aut  deni- 
que  si  ex  aliquo  contemptu  gravi  ad  hunc 
panem,  tanquam  ad  communem  cibum,  acce- 
dat.  In  quibus  casibus  prius  quam  homo 
accedat,  et  reipsa  communicet,  per  volunta- 
tem  sic  communicandi  peccavit  mortaliter  et 
gratiam  amisit.  Et  ideo  vix  fieri  potest,  quin 
ille,  qui  in  ipsamet  sacramentali  communione 
justus  invenitur,  justior  evadat,  dummodo 
circa  aliam  materiam  non  habeat  in  eodem 
instante  pravam  aliquam  cogitationem  et  de- 
liberatum  consensum ,  quod  est  valde  per 
accidens  ad  ea,  de  quibus  nunc  agimus. 

\  \ .  Ad  fundamenta  primse  opinionis  respon- 
sio.  —  Ad  fundamenta  primse  opinionis  res- 
poncletur,  nullum  esse  probabile  vestigium 
talis  institutionis;  Basilius  enim  et  reliqui 
Sancti  nihil  aliud  docent,  quam  quod  a  nobis 
explicatum  est.  Ad  secundum  vero  responde- 
tur,  Christum  non  solum  respexisse  ad  digni- 
tatem  hujus  sacramenti,  sed  etiam  ad  hominis 
fragilitatem ;  et  ideo  propter  dignitatem  sa- 
cramenti,  voluit  hominem  accedere  cum  jus- 
titia;  propler  hominis  vero  fragilitatem,  de- 
votionem  actualem  requisivit  solummodo,  ut 
utiliorem  et  magis  fructuosam,  non  ut  neces- 
sariam,  et  hoc  est  magis  consentaneum  fini 
hujus  sacramenti,  quod  non  tantum  ad  actua- 
lem  charitatem ,  sed  etiam  ad  habitualem 
augendam  per  se  primo  ordinatur.  Unde,  ut 
hoc  modo  spiritualiter  nutriat  hominem,  satis 
est  ipsamet  sacramentalis  sumptio,  quse  suo 
modo  actus  est  spiritualis  vitae ;  eo  vel  maxi- 
me,  quod  in  alimento  corporali  nutritio  fit  per 
actionem  viventis  circa  alimentum ;  hic  autem 
nutritio  fit  in  actione  cibi  circa  alitum;  et  ideo 
non  est  tam  necessaria  actio  ex  parte  sumen- 
tis.  Ad  tertium  respondetur,  illam  experien- 
tiam  nullius  esse  momenti,  quia  habitus  infusi 
et  eorum  augmentum  non  possunt  experientia 
cognosci,  quia  per  se  ac  formaliter  nec  morti- 
ficant  passiones,  nec  excludunt  vitiorum  ha- 
bitus,  nec  venialia  peccata  impediunt;  et  ideo 
fieri  potest,  ut  homo,  qui  per  sacramenti  fre- 
quentiam  multum  in  gralia  crescit,  in  ratione 
vivendi  et  exercendi  virtutes  non  admodum 
mutetur;  quanquam  si  hujusmodi  homo  diu 
in  gratia  perseverat,  et  omnia  mortalia  pec- 
cata  evitat,  satis  in  hoc  effectu  manifestatur 
frequentis  communionis  efficacia. 

4  2.  Ad  fundamenta  secundse  sententise.  — 
Ad  primum  et  secundum  fundamentum  se- 
cundae  sentenliae,  jam  est  responsum  ex  dic- 
tis.  Ad  tertium  ex  Augustino  respondetur,  in 
priori  loco  nostram  confirmare  sententiam , 
quia  solum  requirit,  ut  mens  sine  affectu  pec- 
candi  sit;  et  ut,  si  prius  peccavit,  sufficientem 
sui  peccati  pcenitentiam  prsemittat;  in  secundo 
aulem  loco  nihil  aliud  requirit  ad  spiritualiter 
manducandum,  nisi  ut  innocentiam  ad  altare 
portemus ,  et  prsecedentium  peccatorum  pce- 
nitentiam  preemittamus.  Hsec  autem  intelli- 
genda  sunt  cum  debita  proportione ;  nam  de 
peccato  mortali  sunt  simpliciter  necessaria ; 
de  veniali  autem  sunt  utilia,  et  ad  vitandam 
omnem  culpam  etiam  venialem ,  suo  modo 
necessaria,  non  tamen  ad  omnem  fructum 
sacramenti  recipiendum. 

SECTIO  IV. 

Quando  conferat  Eucharistia  hunc  gratiae  effectum  in 
ipsa  suniptione. 

4 .  Antequam  de  aliis  effectibus  hujus  sa- 
cramenti  tractemus,  oportet  declarare  tempus 
et  mocram,  quo  sacramentum  hoc  prsedictum 
gratise  effectum  conferat;  nam,  simul  etiam 
explicabitur,  quantus  sit  hic  effectus  in  sin- 
gulis  communicantibus,  et  an  in  omnibus  sit 
sequalis.  Possunt  autem  quatuor  tempora  in 
prsesenle  distingui.  Primum,  ante  sumptionem 
sacramentalem  Eucharistise.  Secundum  tem- 
pus  est  ipsius  sumptionis  seu  manducationis. 
Tertium  est  post  manclucationem,  quamdiu 
prsesentia  Christi  durat  in  homine.  Quartum 
est,  postquam,  transmutatis  speciebus,  jam 
Christi  preesentia  cessavit.  De  primo  ergo 
tempore  nihil  est  in  prsesente  dicendum,  quia 
illud  nec  confert,  nec  sufficit  ad  effectum  ex 
opere  operato  per  hoc  sacramentum  recipien- 
dum.  Nam,  licet  hseretici  dicant,  Eucharis- 
tiam,  antequam  manducetur,  posse  exeitare 
fidem  et  sic  conferre  suum  effectum,  tamen 
certum  est,  effectum  hujus  sacramenti  non  in 
eo  consistere,  sed  in  vera  infusione  gratise, 
quae  non  est  promissa,  nisi  manducantibus 
sacramentum,  Joan.  6.  Unde,  licet  aliqui  Ca- 
tholici  interclum  significent,  effectum  hujus 
sacramenti  clari  per  votum  ipsius  ante  sacra- 
mentalem  manducationem  ejus,  tamen  hoc 
non  est  intelligendum  de  proprio  effectu  ex 
opere  operato,  sed  formaiiter  de  simili  effectu 
gra  ise,  vel  augmento  charitatis,  ut  ssepe  in 
superioribus  dictum  est;  quoad  hoc  enim 
eadem  est  ratio  de  omnibus  sacramentis.  Hic 

ergo  dicendum  est  de  secundo  lempore,  poslea 
vero  de  reliquis. 

2.  Effectus  Eucharistise  confertur  sumenti 
in  ipsa  sumptione.  —  Principio  igitur  conve- 
niunt  auctores  omnes,  hunc  gratise  effectum 
conferri  non  ponenti  obicem,  in  ipsa  sump- 
tione.  Primo  quidem,  quia  manducanti  facta 
est  promissio,  ut  dixi;  ergo  in  manducalione 
datur.  Secundo,  quia  neque  ante  manduca- 
tionem  datur,  ut  probavi,  alias  daretur  per 
quemlibet  contactum,  aut  per  visionem  Eu- 
charistiae,  neque  esset  necessaria  sumptio  ad 
effectum,  quae  omnia  sunt  absurda.  Neque 
post  sumptionem  aliquid  est,  quod  expecte- 
tur,  quia  sane  jam  homo  manducavit,  et  licet 
statim  moreretur,  vel  non  posset  alterare 
seu  digerere  species,  eonsequeretur  effectum. 
Tertio,  quia  alia  sacramenta  clant  suum  effec- 
tum  in  usu ;  ergo  et  hoc,  cum  applicatur  ad 
usum;  applicatur  autem  per  manducationem. 
Quia  vero  manducalio  in  quodam  motu  suc- 
cessivo  consistit,  difficultas  est,  an  intotoillo, 
aut  in  qua  parte,  aut  in  instante  ejus,  detur 
hic  effectus.  Ratio  autem  dubitandi  est,  quia 
non  potest  dari  in  toto  motu;  nam  gratia  sa- 
cramentalis  uno  instanteperficitur,  quae  ratio 
enim  probat  de  qualibet  parte  illius  motus. 
Neque  etiam  potest  dari  in  instante  initiativo, 
quia  cum  illud  sit  ultimum  non  esse,  nondum 
in  illo  manducatio  facta  est;  neque  etiam  dari 
potest  in  aliquo  instante  continuativo,  tum 
quia  nullum  est  primum,  et  de  caeteris  non 
est  major  ratio  de  uno,  quam  de  alio,  tum 
etiam  quia  in  nullo  illorum  est  perfecta  man- 
ducatio.  Nec  denique  in  instante  terminativo, 
tum  quia  in  illo  jam  non  est  manducatio;  tum 
maxime  quia  nullum  potest  signari  primum 
instans,  in  quo  Christus  sit  manducatus,  quia 
Christus  est  in  toto,  et  in  qualibet  parte  spe- 
cierum;  sed  non  datur  prima  pars  specie- 
rum,  quse  manducata  sit;  ergo  nec  daturpri- 
mum  instans,  in  quo  Christus  manducatus 
sit;  ergo  nec  potest  dari  primus  aut  certus 
terminus  manducationis,  in  quo  detur  hsec 
gratia. 

3.  Primus  modus  dicendi  rejicitur.  —  Circa 
hanc  difficultatem  Major  in  4,  d.  9,  qusest.  4, 
duos  dicendi  modos  excogitavit;  ad  quos 
examinandos  supponendum  est  ex  tractatis 
supra  de  sacramentis  in  genere,  et  ex  com- 
muni  sententia,  hoc  sacramentum  majorem 
gratiam  conferre  homini  melius  disposito,  non 
solum  ex  opere  operantis,  ut  significant  Vic- 
toria,  in  Summ.,  n.  76  de  Eucharist.,  et  Le- 
desma  in  4,  part.  4,  qusest.  22,  art.  4,  sed 

etiam  ex  opere  operato,  ut  docet  D.  Thomas, 
quaest.  69,  art.  8;  Alens.,  4  part.,  quaest.  21, 
membr.  3,  et  alii  Doctores  in  4,  dist.  4,  quos 
supra  retuli,  et  referunt  ac  sequuntur  Gor- 
duba,  lib.  2  Quaest.  Theolog.,  quaest.  3;  Soto, 
dist.  6,  quaest.  1 ,  art.  6 ;  et  favet  multum  Con- 
cil.  Tridentin.,  sess.  6,  ut  citato  loco  de  Sa- 
cramentis  in  genere  annotavi;  ubi  etiam 
ostendi ,  hanc  esse  convenientiorem  rationem 
institutionis,  magisque  accommodatam  ad 
humanos  mores,  et  ad  modum  efficiendi  cu- 
juscumque  causae,  quee  caeteris  paribus  ma- 
gis  operatur  in  passum  melius  dispositum. 
Hoc  ergo  supposito,  primus  modus  dicendi 
Majoris  est,  hoc  sacramentum  dare  suum  ef- 
fectum  in  instante  manducationis,  in  quo  in- 
venit  hominem  melius  dispositum.  Sed  hic 
modus  est  voluntarie  confictus,etnon  satisfa- 
cit.  Primo,  quia  ante  omnia  necesse  est,  ut 
sufficiens  manducatio,  seu  applicatio  sacra- 
menti  facta  sit,  quia  ante  illam,  etiam  si 
homo  sit  optime  dispositus,  multoque  melius 
quam  in  ipsa  sumptione  futurus  sit,  non  re- 
cipiet  effectum,  quia  nondum  recipit  sacra- 
mentum;  si  autem  supponitur  sacramentum 
sufficienter  applicatum,  et  homo  est  ita  dis- 
positus,  ut  non  ponat  obicem,  non  expectabit 
sacramentum  meliorem  dispositionem  futu- 
ram,  sed  statim  dabit  suum  effectum.  Pri- 
mo,  quia  agit  ad  modum  causae  naturalis. 
Secundo,  quia  omnia  sacramenta  conferunt 
effectus  suos  statim  ac  applicantur  ad  usum  ; 
qui  usus  de  se  est  certus  et  determinatus  in- 
dependentcr  a  futura  dispositione  sumentis. 
Tertio,  quia  effectus  sacramenti  non  debet 
pendere  ex  praescientia  Dei  de  futura  meliori 
dispositione  sumentis ;  alioqui  ex  simili  prae- 
scientia  futuri  obicis  posset  impediri  effectus. 
Tandem  hic  modus  non  est  universalis,  quia 
saepissime  accidere  potest,  ut  toto  illo  tem- 
pore  sit  uniformis  dispositio  sumentis;  quid 
ergo  tunc  dicendum  erit? 

4.  Secundum  modus  dicendi  Majoris.  — 
Absolute  rejicitur  modus  prsedictus.  —  Se- 
cundus  modus  dicendi  hujus  auctoris  est,  hoc 
sacramentum  conferre  gratiam  successive 
toto  tempore  sumptionis.  Quem  modum  im- 
pugnat  Soto  duabus  rationibus.  Prima  est  su- 
pra  tacta  inter  arguendum,  quia  gratia  datur 
in  instanti.  Secunda,  quia  alia  sacramenta 
conferunt  effectus  suos  in  instanti.  Hee  ta- 
men  rationes  non  videntur  convincere,  quia 
licet  productio  formae  sit  instantanea,  iutensio 
et  augmentum  potestesse  in  tempore,  propter 
applicationem  agentis,  vel  alias  occasiones, 

ut  plane  constat  in  productione  et  intensione 
loci,  et  idem  accidere  potest  in  augmento 
graliee,  quod  fit  per  continuum  meritum  ope- 
rantis;  nam,  cum  meritum  sit  sufficiens  causa 
talis  augmenti,  si  meritum  continue  majus  est 
vel  propter  perseverantiam  in  eodem  actu, 
vel  propter  continuam  intensionem  majorem 
ejusdem  actus,  etiam  majus  augmentum  ejus- 
dem  gratiee  erit  continuum;  cum  ergo  effeclus 
per  se  hujus  sacramenti  sit  augmentum  gra- 
tiae  et  charitatis,  ex  parte  talis  effectus  non 
repugnabit  successive  dari,  si  ex  parte  ipsius 
causee  aliqua  sufficiens  ratio  talis  successionis 
assignetur.  In  quo  (ut  de  secunda  ratione  di- 
camus)  non  est  eadem  ratio  hujus  et  aliorum 
sacramentorum ;  alia  enim  successive  fiunt  et 
transeunt,  et  in  instante,  in  quo  consumman- 
tur,  conferunt  effectum;  et  quia  amplius  non 
sunt,  actionem  continuare  non  possunt,  quia 
tantum  sunt  in  usu,  et  tunc  simpliciter  esse 
incipiunt,  quando  usus  perficitur,  et  statim 
etiam  desinunt,  et  ideo  non  possunt  agere  in 
tempore;  at  vero  hoc  sacramentum  est  per- 
manens,  et  factum  supponitur  ante  usum ,  ap- 
plicatur  autem  ad  agendum  per  ipsum  usum, 
et  totum  integrum  permanet  toto  tempore 
manducationis  et  usus,  et  in  qualibetjparte  et 
instanti  illius  temporis;  et  ideo  ex  hoc  etiam 
capite  non  repugnabit,  quin  toto  illo  tempore 
agat.  Rationem  autem  hujus  successionis  nul- 
lam  aliam  Major  assignat,  nisi  quia  Ghristus 
ila  statuit,  dare  scilicet  gratiam  in  lota  man- 
ducatione  hujus  sacramenti,  juxta  illud  :  Qui 
manducat  me,  vivet  propter  me,  quia  non  est 
major  ratio  de  una  parte,  vel  instanti  mandu- 
cationis,  quam  de  aliis.  Unde  sentit,  hunc 
modum  efficientiae  successivae  esse  universa- 
lem  in  hoc  sacramento,  qualitercumque  sit 
subjectum  dispositum.  Sed  haec  sententia  sic 
explicata  mihi  omnino  displicet.  Primo  qui- 
dem  quianullo  sufficientefundamentonititur; 
nam,  quod  Christus  promiserit  gratiam  man- 
ducantibus  hoc  sacramentum,  nullum  argu- 
mentum  est,  dandam  esse  gratiam  toto  tem- 
pore  manducationis;  sicut  quod  promittitur 
fieri  in  hac  hora,  non  necessario  intelligitur 
continue  efficiendum  per  totam  horam;  sed 
intra  illam,  sive  in  toto,  sive  in  parte,  sive 
in  instante  illius  fiat.  Secundo,  quando  causa 
est  efficax,  et  subjectum  aeque  dispositum 
applicatur  sufficienter,  statim  agit  quan- 
tum  potest;  et  ideo  tunc  non  est  successio; 
sed  Christus  instituit  hoc  sacramentum,  sicut 
et  caetera,  conferendo  illi  virtutem  et  modum 
causandi  maxime  proportionatum  perfectio- 


DISPUTAT.  LXllL  SECT.  IV. 


409 


ribus  causis;  ergo  irrationabiliter  hic  fingitur 
successio  in  actione  ex  sola  voluntate  Christi, 
si  in  rebus  ipsis  nullum  est  fundamentum, 
vel  ratio  talis  successionis;  stepe  autem  nul- 
lum  est  hujusmodi  fundamentum,  quia  sacra- 
mentum  semper  est  idem,  et  aeque  efficax; 
totumque  sufficienter  applicatur  in  quacum- 
que  parle  vel  instante  manducationis,  nec 
per  successivam  manducationem  magis  ac 
magis  applicatur,  quia  totum  est  in  quolibet 
puncto  illius;  ergo,  si  alioqui  subjectum  sit 
a?que  dispositum,  nulla  erit  ratio  successionis. 
Tertio,  necesse  est  assignare  aliquod  iustans 
manducationis,  in  quo  incipiat  fieri  hujusmodi 
effectus,  ut  per  se  constat ;  inquiro  ergo,  an  in 
illo  instante  incipiat  tantum  extrinsece  actio 
sacramenti  per  ultimum  non  esse,  vel  intrin- 
sece  per  primum  sui  esse.  Si  hoc  secundum 
dicatur,  necesse  est  etiam  dicere,  simul  quo- 
que  tunc  fieri  aliquem  gradum  gratiee,  vel 
aliquam  partem ,  qua  vere  augeatur  gratia 
prseexistens ;  ergo  gratis  dicitur,  postea  con- 
tinuari  illam  actionem,  et  amplius  augeri  ef- 
fectum,  si  subjectum  non  est  amplius  disposi- 
tum.  Si  vero  dicatur  primum,  non  videtur 
posse  generaliter  defendi,  quia  interdum  da- 
tur  prima  gratia  per  hanc  manducationem, 
quse  semper  in  instanti  et  non  successive  fit; 
et  prseterea  explicare  deberet  hic  auctor, 
quod  sit  illud  instans  manducationis,  in  quo 
incipit  actio  sacramenti.  In  hoc  enim  versa- 
tur  prsecipua  ratio  hujus  difficultatis,  quam 
ipse  in  utroque  dicendi  modo  inexplicatam 
reliquit.  Tandem  sequitur  ex  hac  opinione, 
eum,  qui  hostiam  majoris  quantitatis  recipit, 
caeteris  paribus,  recipere  majorem  effectum, 
quia  tunc  manducatio  longioritemporedurat; 
ergo,  si  toto  illo  tempore  durat  actio,  magis 
augebitur  gratia;  et  idem  erit  de  illo,  qui  len- 
tius  accipit  cibum  etpotum.  Respondet  Major 
negando  sequelam,  quia  illa  actio,  quamvis 
majori  tempore  duret,  non  fit  seque  intense, 
quia  Deus(inquit)  certum  eumdemque  gradum 
gratiae  statuit  dare  per  quamcumque  mandu- 
cationem  Eucharistiee.  Unde,  sive  manducatio 
breviori,  sive  longiori  tempore  duret,  ila 
Deus  accommodat  velocitatem  vel  tarditatem 
actionis  suee,  ut  in  fine  utriusque  manduca- 
tionis  idem  gradus  effectus  sit.  Sed  hsec  res- 
ponsio  impugnata  est  ex  dictis ,  tum  quia  est 
voluntaria;  tum  etiam  quia  effectus  et  actio  sa- 
cramenti,  ut  ssepe  dixi,  debet  esse  delermi- 
nata,  et  non  pendens  ex  accidentariis  eventi- 
bus,  preesertim  corporalibus ,  nihilque  ad 
effectum  sacramenti  pertinentibus,  ut  sunt 


quantitas  hostia3 ,   vel  difficultas  trajiciendi 
illain. 

5.  Aliquis  terminus  debet  dari,  indivisibi- 
liter  dividens  manducationem  a  non  mandu- 
catione. — Ut  ergo  rem  totam  aperiamus,  sup- 
ponendum  est,  necessario  assignandum  esse 
aliquem  terminum  indivisibilem  dividentem 
manducationem  a  non  manducatione  antece- 
dente;  qui  terminus  non  solum  in  tempore 
(quod  manifestum  est),  sed  etiaminipsis  par- 
tibus,  seu  organis  humani  corporis  intercedit; 
nam,  cum  manducatio  consistat  in  transitu 
cibi  per  guttur  ad  stomachum,  quamdiucibus 
est  in  ore,  nondum  manducatur  proprie,  quia 
nondum  trajicitur ;  quando  verojam  ad  sto- 
machum  pervenit,  jam  etiam  non  manduca- 
tur,  quia  jam  trajectum  est;  ergo  necesse  est 
intercedere  aliquem  terminum  indivisibilem, 
quem  Deus  vel  Angelus  novit,  et  nos  mente 
concipimus,  dividentem  totum  spatium,  quasi 
externum,  in  quo  cibus  non  manducatur,  ab 
interno  spatio  gutturis,  per  quod  dum  cibus 
actu  et  intrinsece  transit,  tunc  proprie  et  in- 
trinsece  manducatur.  Unde  etiam  necesse  est, 
in  duratione,  et  successione  temporis  assi- 
gnare  aliquod  instans,  in  quo  cibus  pervenit 
ad  praedictum  terminum ;  quod  instans  divi- 
dit  non  manducationem  a  manducatione,  tan- 
quam  finis  unius,  et  initium  alterius;  nam 
usque  ad  illud  instans  nondum  cibus  mandu- 
catur,  quia  nondum  ab  ore  trajicitur;  tunc 
autem  incipit  extrinsecus  terminus  manduca- 
tionis,  quia  immediate  post  illud  trajicietur. 
Quo  etiam  fit,  ut  illo  instante  incipiat  sacra- 
mentalis  actio  hujus  sacri  cibi,  quia  ante  illud 
certum  est  non  inchoari,  cum  ante  illud  in- 
stans  non  manducetur.  Quomodo  autem  in 
illo  instante  incipiat,  aut  fiat  hic  effectus,  id 
explicandum  relinquitur. 

6.  Eucharistia  simul  et  non  successive  con- 
fert  suum  effectum.  —  Circa  quod  dicendum 
imprimis  videtur,  sacramentum  Eucharistise 
conferre  totum  suum  effectum  simul  et  non 
successive,  si  ex  parte  subjecti  nulla  sit  ra- 
tio  successionis  ob  successivum  augmentum 
dispositionis.  Haec  conclusio,  quoad  priorem 
partem,  est  communis,  ut  ex  auctoribus  cita- 
tis  et  citandis  constat;  quam  sufficienter  pro- 
bant,  quae  contra  Paludanum  adduximus; 
praesertim  illa  ratio  :  Causa  efficax  simul  pro- 
ducit  totum  effectum  suum,  quando  nec  in 
passo,  nec  ex  parte  effectus  est  repugnantia; 
hoc  autem  sacramentum  est  causa  de  se  effi- 
cax,  et  gratia  de  se  producibilis  est  in  in- 
stante  in  quocumque  gradu,  cum  sit  qualitas 

permanens;  et  maxirne  cum  non  habeat  pro- 
prium  contrarium  posilivum.  Denique  ex 
parte  subjecti  supponitur  eadem  dispositio, 
seu  indifferentia.  Propter  quod  addidi  poste- 
riorem  conclusionis  partem;  nam,  si  ex  parle 
subjecti  sit  aliqua  varietas,  non  repugnabit, 
ut  censeo,  effectum  sacramenti  successive  au- 
geri,  vel  successione  continua,  vel  discreta; 
haec  autem  veritas  non  est  consideranda  in 
materiali  seu  corporali  applicalione  sacra- 
menti  secundum  pauciores  vel  plures  partes 
specierum,  ut  Major  existimasse  vicletur;  hoc 
enim-nib.il  refert,  quia,  cum  totus  Christus, 
totumque  sacramentum  hoc  sit  in  qualibet 
parte,  quselibet  applicatio  de  se  sufficit  ad  to- 
tum  effectum,  si  caetera  sint  paria.  Igitur  va- 
rietas,  quse  ad  rem  pertinet,  consideranda  est 
in  dispositione  recipientis;  nam  cum  hoc 
sacramentum  det  majorem  gratiam  melius 
disposito,  si  subjectum  circa  finem  manduca- 
tionis  sit  melius  dispositum,  quam  in  initio, 
majorem  gratiam  recipiet,  quam  si  non  fuis- 
set  magis  dispositum;  illam  autem  gratiam 
non  recipietsimul,  sedsuccessive  :  ergo.  Major 
patet,  primo,  quia  totum  tempus  manduca- 
tionis  est  tempus  aptum,  ut  conferatur  gratia; 
ergo  datur  juxta  perfectissimam  dispositio- 
nem  concurrentem  in  quacumque  parte  man- 
ducationis.  Secundo,  quia  si  contingeret  pec- 
catorem  in  initio  manducationis  non  esse 
sufficienter  contritum,  et  in  progressu  man- 
ducationis  perficere  contritionem  suam,  non 
privaretur  effectu  sacramenti,  quia  absolute 
loquendo  jam  digne  manducat,  et  non  ponit 
obicem  sacramento  in  ipso  usu  ejus;ergoma- 
jori  ratione,  qui  in  principio  fuit  dispositus, 
et  in  fine  magis  perfecit  disposilionem  suam, 
non  privabitur  majori  fructu  respondente 
majori  dispositioni.  Tandem  hoc  a  fortiori 
constabit  ex  his  quse  dicemus  sequentibus 
sectionibus,  ubi  ostendemus,  quando  comtnu- 
nio  fit  per  plures  sumptiones  parliales  et  dis- 
cretas,  augeri  effectum  per  secundam,  si  aucta 
est  dispositio  subjecti;  nam,  si  hoc  verum  est, 
idem  erit  in  prsesente,  nam  quod  species  sint 
continuse  vel  discretse,  valde  accidentarium 
est  et  per  accidens  ad  propriam  rationem  et 
efficaciam  hujus  sacramenti.  Minor  autem 
propositio,  nimirum  quod  hujusmodi  augmen- 
tum  talis  effectus  debeat  necessario  fieri  suc- 
cessive,  probatur  facile,  quia  cum  in  principio 
manducationis  sacramenti  subjectum  sit  dis- 
positum  et  sine  obice,  statim  recipiet  aliquam 
gratiam  proportionatam  suse  dispositioni , 
quia  nihil  est,  quod  impediat,  ut  probatum 


satis  est  contra  primum  modum  dicendi  Ma- 
joris;  sed  postea  sequente  tempore,  ut  sup- 
pono,  augetur  dispositio,  et  cum  illa  effectus; 
ergo  prius  tempore  fit  una  pars  hujus  effectus 
quam  alia;  hoc  autem  est  ipsum  fieri  succes- 
sive.  Atque  hinc  etiam  constat,  hanc  succes- 
sionem  interdum  esse  posse  continuam ,  in- 
terdum  vero  discretam ;  ut  si  dispositio 
continue  augeatur,  conlinue  etiam  augebitur 
effectus  propter  rationem  factam,  quse  eadem 
proportione  applicanda  est.  Potest  autem  dis- 
positio  continue  augeri  duobus  modis.  Unus 
est  per  continuam  intensionem  majoremejus- 
dem  actus ;  possunt  enim  vitales  actus  conti- 
nue  augeri,  sicut  aliae  qualitates.  Alius  modus 
est  solum  per  continuam  durationem  ejusdem 
omnino  actus;  nam  licet  talis  actus  non  fiat 
melior  physice,  tamen  propter  majorem  per- 
severantiam,  seu  continuationem  illius,  fit 
dispositio  moraliter  melior,  ut  constat  ex  1 . 
2,  q.  18,  nam  qui  toto  illo  tempore,  quam- 
diu  sacramentum  trajicit,  in  actu  amoris  Dei 
ut  quatuor  perseverat,  digniori  certe  et  lau- 
dabiliori  modo  manducat,  quam  qui  in  initio 
tantum  manducationis  similem  actum  habuit, 
et  statim  ab  illo  destitit;  ergo  ille  majus  reci- 
piet  augmentum  charitatis;  ergo  illud  aug- 
mentum  continua  successione  fiet  in  illo  tem- 
pore,  quia  et  est  eadem  ratio  de  toto  illo 
tempore,  et  in  toto  illo  continue  crescit  dispo- 
sitio.  Nec  tamen  sequitur,  hoc  augmentum 
fore  infinitum,  quia  ipsius  etiam  dispositionis 
augmentum  finitum  est  moraliter,  et  fit  per 
partes  proportionales  tempori  corresponden- 
tes,  ut  latius  alibi  dictum  est,  de  merito  per 
continuationem  actus.  Per  discretam  autem 
successionem  potest  hoc  augmentum  fieri,  si 
prius  in  uno  instante  communicans  habeat 
unum  actum,  et  postea  in  alio  instante  habeat 
aliquem  requalem,  vel  majorem,  in  tempore 
autem  medio  cesset  ab  operando,  ut  facile 
constabit  applicando  cloctrinam  datam;  juxta 
quam  etiam  intelligendum  est  hoc  augmentum 
non  esse  conferendum  juxta  sequalitatem  ad 
singulos  actus,  sed  juxta  proportionem  et 
excessum  unius  ad  alium,  vel  physicum,  ra- 
tione  majoris  intensionis,  vel  moralem,  ra- 
tione  multiplicationis  plurium  actuum.  Neque 
contra  hunc  modum  successivee  actionis  video 
rationem  aut  difficultatem  alicujus  momenti, 
quamvis  aliquibus  difficilis  videatur;  si  quse 
tamen  hic  potest  esse  difficultas,  statim  ex- 
plicabitur,  el  qua  ratione  possit  etiam  contra- 
rium  defendi. 
7.  Probabile  est  Eucharistiam  non  conferre 

suum  effectum  in  primo  aliquo  instanti  nostri 
temporis.  —  Objectio.  —  Solutio.  —  Dico 
secundo  :  quamvis  hoc  sacramentum  simul 
conferat  totum  effectum  suum ,  probabile 
nihilominus  est  non  conferre  illum  in  primo 
aliquo  instante  nostri  temporis,  sed  solum  in 
intrinseca  duratione  indivisibili  coexistente 
alicui  tempori  nostro,  et  non  alicui  primo 
instanti.  Declaratur,  quia  dictum  est ,  dari 
unum  terminum  indivisibilem  dividentem 
spatium,  per  quod  fit  manducatio,  ab  alio,  in 
quo  non  fit,  et  consequenter  dari  etiam  unum 
instans,  in  quo  cibus  pervenit  ad  illum  ter- 
minum,  quod  est  ultimum  non  esse  man- 
ducationis;  ergo  necesse  est  dicere,  in  illo 
instante  nondum  esse  effectum  sacramenti, 
quia  sacramentum  non  agit,  donec  manduce- 
tur;  sed  tunc  non  manducatur;  ergo  neque 
tunc  agit;  et  eadem  ralione  concluditur, 
acturum  esse  immediate  post  illud  instans, 
quia  immediate  post  illud  jam  manducatur; 
ergo  in  ordine  ad  nostrum  tempus  incipit 
agere  hoc  sacramentum  perultimum  non  esse 
actionis  seu  effectus.  Et  confirmatur,  nam 
post  illud  instans  non  potest  assignari  ali- 
quid,  in  quo  primo  agat  hoc  sacramentum, 
quia  quolibet  signato,  preecessit  aliqua  man- 
ducationis  pars  sufficiens  ad  actionem;  ergo, 
vel  per  nullam  partem  manducationis  fit 
actio,  et  ita  nunquam  fiet,  vel  ante  quam- 
libet  signatam,  jam  facta  est,  quia  non  est 
major  ratio  de  una ,  quam  de  alia;  tantum 
ergo  incipit  extrinsece  in  ordine  ad  nostrum 
lempus.  Quod  vero  in  intrinseca  duratione 
sua  sit  indivisibilis,  patet,  quia  inlrinsece  est 
tota  simul,  et  non  pars  post  partem,  ut  in 
prima  conclusione  ostensum  est.  Neque  re- 
pugnat  durationem  in  se  indivisibilem  inci- 
pere  coexistendo  successive  tempori  nostro, 
sicut  non  repugnat  eodem  modo  esse,  quia 
tota  coexistit  toti  tempori,  et  tota  etiam  est 
in  qualibet  parte ,  vel  instante  intrinseco 
nostri  temporis,  quod  commune  est  aliis  re- 
bus  permanentibus ,  et  indivisibiliter  inci- 
pientibus  post  instans  nostri  temporis,  ut 
constat  ex  Philosophia.  Solum  potest  hic  ob- 
stare,  quia  necessario  fatendum  est,  illam 
actionem  sacramenti  durare  pro  aliquo  tem- 
pore  nostro;  non  potest  autem  certum  tem- 
pus  assignari,  pro  quo  duret,  quia  quocumque 
signato  minus  sufficit;  solum  autem  videtur 
durare  lempore  necessario  ad  effectum,  quia 
aliud  superfluum  est  et  gratis  confictum.  Res- 
pondetur,  concedendo  primam  sequelam,  et 
consequenter  necessario  esse  determinandum 


aliquod  eertum  tempus  nostrum,  pro  quo 
duret  illa  actio,  quia  oportet  illud  tempus  esse 
finitum,  et  inter  duo  instantia  clausum  ;  ergo 
certum  et  determinatum;  heec  autem  deter- 
minatio  altero  tantum  e  duobus  modis  vi- 
detur  posse  intelligi.  Primo,  quod  illa  actio 
duret  toto  tempore  manducationis  sacra- 
menti ,  non  per  modum  novae  productionis 
continuee,  ut  dicebat  Major,  sed  per  modum 
conservationis,  quia  non  est  major  ratio  de 
una  parte,  quam  de  alia ,  et  quia  toto  illo 
tempore  adest  eadem  causa  cum  eodem  ge- 
nere  applicationis.  Secundo  dici  potest,  ne- 
cessarium  fuisse,  ut  Christus  in  sua  institu- 
tione  determinaverit  suo  arbitrio  etvoluntale, 
quanto  tempore  duratura  esset  talis  actio, 
quia  non  poterit  alia  ratione  determinari. 

8.  Probabile  est  hanc  actionem  fieri  in 
instanti  nostri  temporis.  —  Primus  modus 
explicandi  conclusionem.  —  Dico  tertio,  pro- 
babiliter  etiam  defendi  posse,  hunc  effectum 
fieri  in  instanti  etiam  nostri  temporis;  hoc 
suadet  opinio  Theologorum,  qui  frequentius 
ita  sentire  videntur.  Item  objectio  nuper 
facta  contra  prrecedentem  conclusionem;  nam 
responsiones  datae  non  omnino  satisfaciunt, 
et  saltem  suadent,  si  per  momentaneam 
omnino  actionem  satis  potest  hsec  efficientia 
intelligi,  superfluam  esse  illam  diuturnam , 
vel  voluntariam  conservationem  ejusdem  ac- 
tionis.  Denique  hoc  per  se  loquendo  est  magis 
connaturale  rei  permanenti.  Modus  autem  de- 
clarandi  instans,  in  quo  fit  hsec  actio,  potest 
esse  triplex.  Primus  est,  ut  hic  effectus  fiat 
in  illo  primo  instante,  in  quo  cibus  pervenit 
ad  illum  terminum  dividentem  spatium  inter- 
num,  per  quod  fit  manducatio,  ab  externo. 
Solum  potest  contra  hoc  obstare  ratio  facla 
in  secunda  conclusione,  quia  in  illo  instanti 
nondum  manducatur  Ghristus,  quia  nondum 
manducatur  panis;  heec  enim  denominatio 
non  redundat  in  corpus,  nisi  mediis  specie- 
bus  panis;  corpus  autem  Christi  non  confert 
gratiam,  nisi  manducatum.  Dici  vero  potest, 
quod  totum  corpus  Christi  est  in  qualibet 
parte  specierum,  et  in  qualibet  superficie,  vel 
puncto  earum.  Ideo,  cum  primum  pervenit 
ad  praadictum  terminum,  dare  gratiam  sacra- 
mentalem,  quia  cum  ille  terminus  sit  conti- 
nuans  interiorem  partem  gutturis  cum  exte- 
riori,  est  intrinsecus  ulrique  earum ;  et  ideo 
jam  totus  Christus  dici  potest  sufficienter  el 
intrinsece  applicatus  ad  illum  effectum.  Quod 
ita  potest  commode  explicari.  Nam,  quando 
cibus  materialis  manducalur,  quamvis,  cum 

prirnum  attingit  illum  terminum,  nondum 
trajiciatur,  nec  manducetur  quasi  materia- 
liter  quoad  modum  localem,  tamen  quoad 
aliquam  vim  agendi  vel  patiendi,  tunc  incipit 
esse  sufficienter  applicatus,  ita  ut,  vel  tunc 
primo  attrahi  possit,  vel  alterari  ab  interiori 
virtute  nutritiva,  cum  antea  non  posset;  nam 
heec  applicatio  in  instante  perficitur,  et  ita 
formaliter,  et  quoad  vim  agendi ,  vel  pa- 
tiendi  dici  posset  manducatio  intrinsece  inci- 
pere ;  sic  igitur  in  eodem  instante  incipiet 
spiritualis  nutritio ,  qufe  fit  per  hoc  sacra- 
mentum,  et  incipiet  simul  tota,  quia  haec 
nutritio  est  ab  ipso  cibo,  et  non  ab  homine, 
qui  nutritur;  verus  autem  cibus  est  ipse 
Christus,  qui  totus  jam  tunc  est  applicatus. 

9.  Secundus  modus  explicandi  conclusio- 
nem.  —  Secundus  modus  esse  potest,  non 
incipere  hanc  actionem,  donec  species  sacra- 
mentales  incipiant  deglutiri,  ita  ut  non  solum 
attingant,  sed  etiam  pertransire  incipiant 
prsedictum  terminum,  a  quo  incipit  propria 
manducatio.  Quia  vero  in  illa  manducatione 
seu  transitu  sunt  infioita  instantia,  ad  as- 
signandum  unum ,  in  quo ,  et  manducatio 
duret,  seu  continuetur,  et  fiat  effectus,  dici 
potest,  illum  non  esse  ultimum,  quia  in  eo 
jam  non  est,  nec  continuatur  manducalio; 
sed  esse  unum  aliquod  intermedium ,  illud 
videlicet,  in  quo  maxima  pars  specierum  de- 
vorata  est,  quia  tunc  jam  videtur  manducatio 
virtute  perfecta ;  quoniain  illa  pars,  quse  tra- 
jecta  est,  sufficiens  est  suo  pondere  alias 
secum  trahere.  Sed  hic  modus  videtur  valde 
incertus  et  voluntarie  excogitatus.  Item  for- 
tasse  non  semper  potest  dari  punctum,  vel 
instans  primum,  in  quo  pars  major  specie- 
rum  manducata  sit;  sed  dabitur  inslans,  in 
quo  medietas  specierum  primum  sit  trajecta, 
et  immediate  post  illud  transibit  major  pars; 
unde,  sicut  non  datur  maxima  pars  post  me- 
dietatem,  ita  nec  dabitur  primum  instans,  in 
quo  aliquidmajusmedietate  manducatum  sit. 
Denique  inde  fieret,  propter  solam  specierum 
magnitudinem  differri  effectum,  cseteris  pa- 
ribus,  quod  non  videtur  rationabile.  Item 
possunt  inferri  alia  incommoda,  quae  in  tertio 
modo  proponani. 

10?  Tertius  modus  est,  effectum  non  dari 
usque  ad  illud  primum  instans,  in  quo  tota 
hostia,  seu  formula  manducata  est,  seu  in 
quo  stomachum  attigit,  et  finitur  motus  man- 
ducationis.  Et  ratio  reddi  potest,  quia  non 
censetur  manducatio,  et  usus  sacramenti 
perfectus  usque  ad  illud  instans;  promissio 


autem  facla  est  manducationi,  scilicet,  per- 
fectse;  antea  enim  Christus  manducatus  non 
est,  quia  Christus  in  illa  hostia  habet  unam 
prsesentiam  totalem ;  et  ideo,  donec  secun- 
dum  totam  illam  preesentiam  transierit  ab 
ore  usque  ad  stomachum,  non  dabit  effectum. 
Quod  si  hic  modus  verus  est,  cessant  omnia 
supra  dicla  de  successwa  actione  hujus  sacra- 
menti  in  manducatione  ipsa  ,  quia  jam  non 
potest  esse  varia  dispositio  in  subjecto  man- 
ducante,  sed  tota  erit  consummata  in  illo 
instante.  Sed  hic  modus,  hoc  sensu  expli- 
catus,  est  valde  rigorosus  et  plures  continet 
difficultates,  quas  statim  attingam;  sed  illa 
est  maxime  propria,  quod  in  illo  instante  jam 
Christus  non  manducatur,  sed  manducatus 
est;  Christus  autem  non  tantum  promisit 
gratk.m  ei,  qui  se  manducavit,  sed  mandu- 
canti  se.  Quod  ita  declaro.  Finge  hominem, 
qui  sacramentales  species  reverenter  accepit, 
et  ab  ore  trajecit,  mori  prius,  quam  species 
ad  stomachum  perveniant,  ille  juxta  pree- 
dictam  sententiam  periret  sine  effectu  sacra- 
menti,  quia  periit  ante  perfectum  usum  ejus, 
et  ante  illucl  instans,  in  quo  daturum  erat 
suum  effectum;  consequens  autem  videtur 
contra  Chrisli  promissionem  :  Qui  manducat 
me,  vivet  propter  me;  nam  de  illo  homine 
verum  fuit  dicere  :  Hic  digne  manducat 
Christum. 

1 1 .  Tertius  modus  explicandd  conclusio- 
nem.  —  Et  ideo  posset  hic  modus  leniri,  et 
aliter  declarari,  dicendo,  non  expectari  tan- 
tum  temporis,  ut  detur  effectus,  sed  solum, 
quod  tota  sacramentalis  formula ,  seu  buc- 
cella  pertranseat  supradictum  terminum,  in 
quo  incipit  manducatio,  ita  ut  illud  instans, 
in  quo  ultima  superficies  sacramenti  attingit 
intrinsece  terminum  illum,  sit  illud,  in  quo 
datur  effectus,  quia  jam  totum  sacramentum 
et  manducatur,  et  intrinsece  manducatum 
est ;  et  hoc  sensu  est  hic  modus  aliquantulum 
probabilior,  et  in  eo  locum  habent  quee  supra 
dicla  sunt  de  successione  actionis,  quia  post 
illud  instans  superest  magna  pars  manduca- 
lionis,  in  qua  potest  dispositio  subjecti  per- 
fici.  Sed  etiam  in  hoc  sensu  sunt  difficultates. 
Primo  enim,  etiam  hic  habet  locum  illa 
difficultas,  quod  magnitudo  specierum  retar- 
daret  effectum,  cseteris  paribus.  Secundaest, 
quod  sola  etiam  continuitas  speciei  retardaret 
effectum.  Finge  enim,  aliquem  accipere  hos- 
tiam  in  plures  partes  divisam,  prius  unam, 
et  postea  aliam,  tunc  post  trajectionem  primae 
particulse  statim  daretur  effectus;  et  tamen 

si  manducasset  hostiam  integram ,  quamvis 
trajecisset  partem  continuam  sequalem ,  vel 
majorem  alteri  divisae,  non  statim  acciperet 
effectum,  juxta  hanc  sententiam,  donectotam 
hostiam  trajiciat;  ergo  per  solam  continua- 
tionem  retardaretur  effectus ,  vel  omnino 
etiarn  impediretur,  si  contingeret  hominem 
mori  in  eo  instanti;  consequens  autem  est 
valde  absurdum,  quia  continuilas  vel  divisio 
specierum  est  valde  accidentaria  ad  usum  et 
fructum  hujus  sacramenti ,  cum  seque  adsit 
Christus  in  partibus  continuis,  et  divisis,  et 
Eeque  sit  unum  sacramentum,  et  una  commu- 
nio ,  ut  ex  sequente  sectione  constabit.  Et 
ha3c  ratio  convincit  de  quacumque  particula 
specierum,  quantumvis  minima,  vel  separata, 
vel  designata  in  toto  continuo.  Item,  quia 
utroque  modo  verum  est  dicere,  hunc  homi- 
nem  jam  manducare  totum  Christum,  quam- 
vis  non  manducaverit  totam  quantitatem 
specierum;  promissio  autem  gratiae  facta  est 
manducanti  Christuin.  Quocirca  tota  heec  res 
videtur  incerta,  et  Christi  Domini  sapientiae 
et  arbitrio  remitlenda  ;  omnibus  tamen  pen- 
satis,  ex  tribus  his  modis  primus  videtur 
minora  habere  incommoda,  satisque  proba- 
biliter  explicari  per  analogiam  ad  materialem 
nutritionem,  magisque  commendare  effica- 
ciam  hujus  sacramenti,  Christique  in  gratia 
communicanda  largitatem. 

SECTIO  V. 

Utrura  plures  species  sacramentales  ejusdem  rationis 
successive  manducatee  conferant  unum  et  eumdem 
effectum,  et  quando  illum  tribuant. 

1.  Quse  in  praecedenti  sectione  diximus, 
procedunt  de  unica  manducatione  Eucba- 
ristia3,  tam  morali,  quamphysica;  contingit 
aulem  sumi  idem  sacramentum  per  partes, 
ita  ut  prius  tempore  manducetur  una  pars 
specierum ,  et  illa  manducatione  finita ,  alia 
tempore  posterior  fiat,  quee  licet  sit  alia  phy- 
sice,  non  tamen  moraliter,  ut  supra  diximus, 
agentes  de  unitate  hujus  sacramenti.  Nam, 
si  communiones  sint  moraliter  etiam  dis- 
tinctee,  non  est  dubium,  quin  in  singulis 
dentur  diversi  effectus.  Sed  quando  com- 
munio  est  una  moraliter,  et  fit  preedicto  modo 
per  partes ,  difficultas  est  tam  de  effectu , 
quam  de  tempore,  in  quo  datur.  Agimus 
autem  nunc  de  partibus  specierum  ejusdem 
rationis,  quales  sunt  species  panis  inter  se 
collatae,  vel  species  vini  inter  se;  partes  au- 
tem  diversarum  rationum  erunt  species  panis 


et  vini  inter  se  comparatae,  de  quibus  in  se- 
quenti  sectione  est  dicendum. 

2.  Ratio  autem  difficultatis  est,  quia  aut  effec- 
tus  datur  per  partes  in  singulis  sumplionibus; 
et  hoc  non,  quia  vel  in  singulis  partialibus 
sumptionibus  daretur  tantus  effectus,  quan- 
tus  in  una  earum  daretur,  si  sola  fieret  per 
modum  totius,  vel  minor.  Primum  dici  non 
potest,  quia  alias  per  illas  sumptiones  daren- 
tur  plures  effectus  integri,  non  minus,  quam 
si  illa3  essent  plures  communiones  moraliter 
distinctae;  quod  est  plane  absurdum.  Secun- 
dum  etiam  dici  non  potest,  quia  una  illarum 
sumptionum  non  potest  impedire  aliam,  quo- 
minus  in  ea  totus  effectus  detur,  qui  dandus 
esset,  si  sola  illa  fieret.  Authic  effectus  datur 
simul  totus  in  una  ex  his  sumptionibus,  et  hoc 
etiam  est  difficile,  quia,  si  hic  effectus  datur 
in  prima  sumptione  partiali,  cur  sequentes 
sunt  privanda3  omni  effectu?  si  vero  datur  in 
secunda,  aut  ultima,  si  plures  sint,  cur  prima 
sumptio  privanda  est  effectu,  quem  haberet, 
si  sola  fieret? 

3.  Idem  consequitur  effectus  per  unam 
communionem ,  sive  sumatur  hostia  tota,  sive 
per  partes  successive.  —  In  hac  re  primo  sta- 
tuendum  est,  in  hujusmodi  communione,  cse- 
teris  paribus  ex  parte  sumentis,  non  dari 
majorem  gratiee  effectum,  quam  si  tota  com- 
munio  simul  physice  fieret,  vel  in  una  forma 
continua  specierum.  Hoc  sumitur  ex  D.  Thom. 
hic,  art.  7,  ad  3,  ubi  dicit :  Si  aliquis  simul  in 
una  Missa  multas  hostias  consecratas  sumat , 
non  participabit  majorem  effectum  sacra- 
menti;  et  rationem  reddit,  quia  non  plus 
virtutis  est  in  multis  hostiis  consecratis,  quam 
in  una,  cum  sub  omnibus  et  sub  una  non  sit, 
nisi  totus  Christus.  Loquitur  autem  sine  du- 
bio  de  simultate  morali,  et  non  tantum  de 
physica ,  quia  haec  est  impertinens ,  et  quia 
vix  contingit,  plures  hostias  simul  manducari 
eodem  physico  tempore.  Et  confirmatur  prse- 
terea,  quia  vel  illa  est  duplex  communio  mo- 
raliter,  vel  una.  Non  primum,  quia  alias 
illicita  esset  talis  communio,  quia  non  licet 
bis  eodem  die  commuuicare;  est  ergo  una 
communio,  ut  latius  etiam  citato  loco  dictum 
est;  ergo  unus  datur  effectus  per  se  ac  in- 
teger  et  lotalis.  Confirmatur  secundo,  quia 
alias  fructuosius  esset  sacerdotibus  sumere 
partes  hostiae  fractse  successive  unam  post 
aliam,  quam  simul  utramque,  quod  est  va- 
num,  et  dictum  superstitiosum. 

4.  Eucharistise  effectus  datur  totus  simul 
per  se  loquendo.  —  Dico  secundo  :  hic  effec- 

tus  non  datur  per  partes  in  singulis  sumptio- 
nibus  ,  sed  simul  totus,  per  se  loquendo  ;  hoc 
convincit  ratio  dubitandi  in  principio  facta, 
et  a  fortiori  sequitur  ex  dictis  sectione  prre- 
cedenti;  nam  quando  species  sunt  continuee, 
effectus  datur  simul  totus,  per  se  loquendo; 
ergo  idem  erit,  etiam  si  species  sint  discon- 
tinuee,  vel  in  ipsa  sumptione  discontinuentur; 
ut  si  quis  uno  hausto  continuo  bibat  totum 
calicem,  vel  pluribus,  id  impertinens  est,  ut 
effectus  detur  simul,  aut  per  partes,  quia  ut 
seepe  dixi,  continuitas  vel  discretio  specierum 
non  variat  effectum,  et  heec  assertio  magis 
patebit  ex  sequenti.  Dico  autem,  per  se  lo- 
quendo,  quia  ex  dispositione  subjecti  potest 
esse  aliqua  successio,  juxta  dicta  in  preece- 
denti  sectione,  ut  statim  etiam  explicabitur. 
5.  Hic  effectus  datur  in  pritna  swnptione 
partiali.  —  Dico  tertio ,  hunc  effectum  dari 
in  prima  sumptione  partiali,  et  in  primo  in- 
stanti  ejus,  juxta  modum ,  quem  elegimus 
preecedenti  sectione.  Priorem  partem  probat 
sufficienter  ratio  dubitandi  in  principio  po- 
sita;  addendo,  quod  seepe  dixi,  effectum  sa- 
cramenti  non  debere  pendere  a  futuro  et 
contingente  eventu  ;  quod  enim  post  pri- 
mam  illam  sumptionem  partialem  futura  sit 
alia,  contingens  est,  et  accidentarium;  non 
ergo  inde  pendere  debet  effectus,  qui  sine 
dubio  daretur  in  prima  sumptione,  si  illa 
esset  sola.  Confirmatur  et  declaratur,  nam 
fingamus  ,  sacerdotem,  successive  sumentem 
partes  hostiee  fractee,  mori,  sumpta  prima, 
antequam  possit  sumere  secundam ;  num- 
quid  privaretur  effectu  sacramenti?  Non  qui- 
dem.  Nam,  si  volunlarie  decrevisset  sumere 
solam  illam  partem,  consequerelur  effectum  ; 
ergo  multo  magis,  si  ob  impotentiam,  solam 
illam  sumat;  datur  ergo  effectus  in  prima 
partiali  sumptione.  Nec  recurrendum  est  ad 
preescientiam  Dei  de  partiali  sumptione  fu- 
tura ;  nam  hoc  est  impertinens  ad  effectum 
sacramenti,  ut  differatur,  vel  statim  detur. 
Et  confirmatur,  quia  in  prima  sumptione  est 
manducatus  totus  Ghristus;  ita  in  illa  jam 
habet  locum  promissio  gratiee.  Et  ad  hunc 
modum  applicari  possunt  omnes  rationes 
factee.in  sectione  preecedente,  quibus  etiam 
probanda  est  posterior  pars  conclusionis , 
quia  eadem  est  ratio  de  communione  una 
moraliter,  vel  etiam  physice,  et  de  speciebus 
conlinuis ,  vel  discretis  ;  nam  quacumque  ra- 
tione  totus  Christus  primum  manducatur,  vel 
applicatur,  confert  effectum.  Item,  quia  non 
potest  assignari  aliud  tempus,   vel  instans 

prima3  sumptionis  partialis,  in  quo  dari  po- 
test  hic  effectus. 

6.  Objectio.  —  Solutio.  —  Sed  contra,  quia 
in  sacramento  extremee  unctionis  non  datur 
effectus  usque  ad  ultimam  unctionem,  ut  suo 
loco  dicetur,  et  docet  D.  Thom.  in  additioni- 
bus,  queest.  30,  art.  1 ,  ad  3  ;  ergo  similiter  in 
preesente.  Item,  quia  heec  communio,  est, 
moraliter  loquendo,  una,  constans  ex  multis 
communionibus ;  ergo  recipit  complementum 
suum  in  ultima,  quee  est  tanquam  forma  to- 
tius;  ergo  usque  ad  illam  non  datur  effectus, 
quia  hic  non  datur  usque  ad  completum  usum 
sacramenti.  Tandem,  quia  alias  per  secun- 
damet  tertiam  hujus  sacramenti  sumptionem 
nihil  prorsus  fieret,  cum  tamen  utraquc  heec 
sacramenti  sumptio  sit  tam  vera  manducatio 
Eucharistiee ,  sicut  prima.  Respondetur  ad 
primum  argumentum,  id  verum  esse,  si  lo- 
quamur  de  ultima  unctione  essentiali  sacra- 
mento;  et  ideo  non  est  omnino  quoad  hoc 
similis  ratio,  quia  usque  ad  illam  ultimam 
unctionem  sacramento  essentialem  non  est 
ipsum  extremee  unctionis  sacramentum ;  in 
praesenti  autem  totum  Eucharistiee  sacra- 
mentum  est  a  principio,  ut  supra  abunde 
satis  declaratum  est.  Ad  secundum  autem , 
quod  objiciebatur,  dicimus,  id  esse  verum, 
loquendo  de  tota  sumptione,  quoad  species 
sacramentales,  non  vero  quoad  manducatio- 
nem  ipsius  Christi ,  in  quo  est  tota  virtus 
hujus  sacramenti,  et  totus  est  in  toto,  et  totus 
in  singulis  partibus;  et  ideo  non  oportel  ex- 
pectare  complementum  totius  manducationis, 
quantum  ad  species  visibiles,  ut  a  fortiori 
patet  ex  dictis  preecedente  sectione.  Ad 
tertium  respondetur,  illud  nullum  esse  incon- 
veniens ,  nam  hee  sumptiones ,  licet  physice 
distinctee  sint,  non  sunt  tamen  considerandae 
ut  integrae  communiones ,  seu  usus  sacra- 
menti,  sed  ut  integrantes  unam  communio- 
nem  moralem,  per  quam  unus  datur  effectus, 
quem  non  est  necesse  dari  per  totam  illam 
per  se  primo,  seu  per  omnes  partes  ejus; 
sicut  ceetera  sacramenta,  quee  consistunt  in 
usu,  non  agunt  per  omnes  partes,  sed  ulti- 
mum  terminum ,  in  quo  consummantur;  hoc 
autem  sacramentum  e  contrario,  quia  factum 
supponitur,  et  statim  in  initio  totum  appli- 
catur,  ideo  in  ipso  etiam  initio  manducatio- 
nis  operatur.  Unde,  sicut  in  manducatione, 
quse  unico  continuo  motu  fit,  circa  easdem 
species  continuas,  vel  simul  sumptas,  non  est 
inconveniens,  quod  in  posterioribus  partibus 
manducationis  nihil  novi  fiat,  sed  effectus  tri- 

buitur  toti  ratione  partis,  ita  in  manduca- 
tione,  qua?  fit  per  partiales  raotus  discretos, 
nullum  est  inconveniens  in  posterioribus 
sumptionibus  nihil  novi  fieri;  quia  eliam  ex 
illis  omnibus  fit  unum  totum,  quod  per  par- 
tem  suo  modo  operatur;  et  quia  in  hoc  conti- 
nuitas ,  vel  discretio  nihil  refert ,  ut  ssepe 
dictum  est. 

7.  Addo  tamen,  hsec  esse  intelligenda  et 
limitanda  juxta  doctrinam  datam  in  prsece- 
dente  sectione,  id  est,  per  se  loquendo,  et 
quantum  est  ex  parte  sacramenti,  existente- 
que  eadem  dispositione  ex  parte  subjccti; 
nam  si  hsec  varietur,  seu  perficiatur,  fieri  po- 
test,  ut  aliqua  gratia  detur  in  posteriori 
sumptionepartiali,  quee  non  est  data  in  priori. 
Unde  si  contingat,  sacerdotem  successive  su- 
mentera  partes  hostise,  dum  sumit  priorem 
partem,  habere  obicem ,  seu  non  esse  attri- 
tum ,  cum  vero  sumit  partem  posteriorem , 
jam  esse  dispositum  et  contritum ,  recipiet 
effectum  gratise  in  secunda  sumptione  par- 
tiali,  quem  non  sumpsit  in  prima.  Probatur, 
quia  ille  jam  manducat  corpus  Christi  Domini 
digne;  ergo  recipiet  effectum.  Item,  quia  dic- 
tum  est,  virtutem  conferendi  gratiam  ita 
applicari  per  manducationera,  ut  eequeappli- 
cetur  per  lotam ,  et  per  quamlibet  partem 
ejus,  quia  semper  applicatur  totus  Christus; 
sed  in  una  parte  hujus  sumptionis  applicatur 
hsec  virtus  subjecto  recte  disposito;  ergo  con- 
fert  effectum.  Item,  quia  si  prior  sumplio  non 
preecessisset,  sequens  daret  effectum  subjecto 
disposito;  sed  quod  prior  preecesserit,  non 
impedit,  quia  peccatum,  quod  in  ea  commis- 
sum  est,  per  pcenitentiam  eliam  deleri  potest. 
Tandem,  in  caeteris  sacramentis,  quamvis  in 
principio  ablutionis,  v.  gr.,  vel  prolationis 
verborum,  homo  sit  indispositus,  si  in  instante, 
in  quo  perficitur  sacramentum,  jam  est  dispo- 
situs,  recipit  effectum;  ergo  erit  idem  in  pree- 
sente;  nam,  quoad  hoc,  est  eadem  ratio,  quia 
hoc  sacramentum ,  licet  totum  sit  in  priori 
sumptione,  est  etiam  totum  cum  eadem  vir- 
tute  in  posteriori. 

8.  Ex  quo  ulterius  fit,  si  in  priori  sumptione 
subjectum  fuit  digne  dispositum,  tamen  re- 
misse ,  recipere  tunc  effectum  proportiona- 
tum  tali  dispositioni;  si  tamen  in  secunda 
sumptione  habeat  intensiorem,  seu  perfectio- 
rem  dispositionem,  augeri  etiam,  seu  intendi 
sacramenti  effectum;  probatur,  quia  est  ea- 
dem  proportio  hominis  indispositi  nunc  ad 
seipsum  postea  dispositum,  el  hominis  nunc 
remisse  dispositi,  ad  seipsum  postea  intense 


dispositum;  nam,  quod  in  priori  casu  nulla 
data  sit  gratia ,  in  posteriori  autem  data  sit 
aliqua ,  quamvis  remissa,  non  refert,  quia 
gratia  danda  per  sacramentum,  non  est  abso- 
lute  determinata,  sed  juxta  dispositionem  re- 
cipientis;  sed  in  priori  sumptione  sacramen- 
tum  non  egit,  quantum  potest  facere  in 
subjecto  intense  disposito;  ergo  illud,  quod 
defuit,  operabitur  in  secunda  sumptione, 
quando  subjectum  jam  sic  est  dispositum. 
Patet  consequentia,  quia  aclhuc  durat  tota  vir- 
tus  sacramenti,  et  sufficiens  applicatio  ejus 
ad  agendum.  Quod  ita  secundo  declaralur  et 
probatur,  quia  ex  omnibus  illis  partialibus 
sumptionibus  coalescit  una  integra  commu- 
nio;  ergo  in  illa  datur  effectus  proportionatus 
optimee  dispositioni,  quam  subjectum  habet 
in  illa  communione,  tum  quia  de  illo  homine 
sic  communicante  verum  est  dicere  non  so- 
luniquod  digne  communicat,  sed  etiam  quod 
tam  digne,  seu  cum  tanta  perfectione  com- 
municat;  tum  etiam  quia  virtus  sacramenti, 
et  applicatio  ejus  ad  operandum,  in  tota  com- 
munione  durat,  et  in  singulis  partibus  ejus ; 
sed  optima  dispositio  hujus  subjecti  commu- 
nicantis  non  est  tantum  remissa,  sed  etiam 
intensa ;  ergo  effectus  datur,  non  solum  pro- 
portionatus  priori,  sed  etiam  posteriori.  Pree- 
terea,  si  in  prima  sumptione  adfuisset  inten- 
sior  dispositio,  datus  fuisset  intensior  effec- 
tus;  ergo,  si  adest  in  secunda,  ratione  illius 
intendetur  inchoatuseffectus.  Denique  csetera 
argumenta  hic  possunt  applicari,  scilicet, 
quod  si  prior  sumptio  non  preecessisset,  aut 
in  illa  nullus  fuisset  datus  effectus,  poslea 
daretur  juxta  dispositionem  intensam.  Item, 
quod  in  aliis  sacramentis,  Iicet  in  principio 
dispositio  sit  remissa ,  si  in  termino  sit  in- 
tensa,  datur  gratia  proportionata  illi;  idem 
est  ergo  in  preesente.  Nec  video  difficultatem 
alicujus  momenti,  quee  contra  hanc  doctrinam 
objici  possit. 

SECTIO  VI. 

Utrum  per  species  sacrauientales  diversarum  rationum, 
ut  sunt  panis  et  vini ,  detur  idem  effectus  gratiee,  et 
quando. 

1 .  Duplex  potest  esse  sensus  hujus  queestio- 
nis  :  unus  est,  comparando  singulas  species 
inter  se,  ut  sensus  sit,  an,  si  duo  communi- 
cent,  unus  in  sola  specie  panis,  alius  in  sola 
specie  vini,  eequalem  et  omnino  ejusdem  ra- 
tionis  effectum  recipiant,  ca^teris  paribus  ex 
parte  sumentium.  Alter  sensus  est,  compa- 

rando  sumptionem  utriusque  speciei  ad 
sumptionem  unius  tantum,  sive  panis,  sive 
vini;  quo  sensu  coincidit  queestio  cum  illa  ce- 
lebri,  an,  cseteris  paribus,  plus  gratiae  detur 
communicantibus  sub  duabus  speciebus , 
quam  sub  una ,  et  in  hoc  posteriori  sensu 
tractatur  quaestio  ab  omnibus  auctoribus,  in 
priori  autem  vix  ab  aliquo  attingitur.  Censeo 
tamen,  posteriorem  multum  a  priori  pendere, 
et  ideo  hunc  prius  esse  tractandum,  ac  expli- 
candum. 

2.  Circa  priorem  ergo  partem  queestionis 
advertendum  est,  aliud  esse  loqui  de  gratia 
habituali  absolute ,  aliud  vero  formaliter  de 
illa,  ut  sacramentalis  est;  nam,  licet  heec  non 
addat  ipsi  gratiee  habituali  aliquam  rem  in- 
trinsecam,  velnovum  aliquem  habitum,  addit 
tamen  respectum  ad  speciale  aliquod  munus, 
propter  quod  datur  illa  gratia  habitualis,  vel 
ad  aliquem  specialem  actum,  cum  proprio  et 
peculiari  auxilio  actuali ;  quo  modo ,  licet 
omnia  sacramenta  conferant  gratiam  habitua- 
lem  ejusdem  rationis,  tamen  diversa  sacra- 
menta  dicuntur  dare  gratias  sacramentales 
formaliter  diversas ;  et  interdum  per  duas 
partes  unius  integri  sacramenti  contingit  dari 
diversas  gratias  sacramentales,  ut  per  diaco- 
natum,  et  sacerdotium.  Utrumque  igitur  ex- 
plicare  necesse  est  circa  has  partes  hujus 
sacramenti. 

3.  Sumptio  cujuscumque  speciei  Eucha- 
ristiiB  per  se  sola  sufficit  ad  dandam  gratiam 
aliquam  habitualem  et  sacramentalem.  — 
Dico  ergo  primo  :  sumptio  cujuscumque  spe- 
ciei  hujus  sacramenti ,  etiam  si  per  se  sola 
sumatur,  est  sufficiens  ad  dandam  aliquam 
gratiam  habitualem ,  et  sacramentalem.  Est 
certa ,  et  indubitata  heec  conclusio.  Nam  de 
specie  panis  certa  fides  est,  ut  constat  ex 
usu ,  et  consuetudine  Ecclesiee,  atque  etiam 
ex  verbis  Christi  Domini,  dicentis  :  Qui  man- 
ducat  hunc  panem  vivet  in  xternum.  De 
specie  autem  vini,  quamvis  non  sint  verba 
Christi  adeo  expressa,  est  tamen  omnino  ea- 
dem  ratio,  ut  omnes  Catholici  Doctores,  de 
hac  materia  scribentes ,  tanquam  certum 
supponere  videntur;  sed  maxime  omnium 
huic  sententiee  favet  Goncil.  Tridentinum, 
sess.  21 ,  cap.  1 ,  ubi  docet,  laicos  et  non  con- 
ficientes,  non  teneri  ad  communicandum  sub 
utraque  specie,  neque  ullo  pacto,  salva  fide, 
dubitare  posse ,  quin  illis  alterius  speciei 
communio  ad  salutem  sufficiat.  Est  enim  con- 
siderandum,  Concilium,  non  sine  causa,  nec 
nominasse,  nec  determinate  locutum  fuisse  de 

specie  panis,  quamvis  de  illa  esset  tota  cum 
heereticis  controversia,  sed  indefinite  dixisse, 
alterius  speciei,  ut  significaret  eamdem  esse 
rationem  de  qualibet  earum ,  ut  queevis  per 
se  sufficere  censenda  sit;  et  consequenter 
quamlibet  per  se  posse  gratiam  ad  salutem 
sufficientem  dare.  Et  eodem  sensu,  cap.  3, 
subdit,  licet  Christus  sub  duabus  speciebus 
hoc  sacramentum  instituerit,  fatendum  tamen 
esse  etiam  sub  altera  tantum  specie  totum 
atque  integrum  Christum,  verumque  sacra- 
mentum  sumi.  Ubi  illa  particula  altera,  in 
eodem  sensu  necessario  est  intelligenda,  sci- 
licet,  ut  indifferenter  de  qualibet  specie  vera 
sit,  quia  de  fide  est,  sub  singulis  speciebus 
esse  totum  Christum,  et  hanc  doctrinam  fidei 
intendit  tradere  Concilium.  Unde  in  eodem 
sensu  ulterius  sic  concludit  :  Ac  propterea 
quod  ad  fructum  attinet,  nulla  gratia  neces- 
saria  ad  salutem  eos  defraudari ,  qui  unam 
solam  speciem  accipiunt;  ergo  sicut  hoc  ve- 
rum  est  de  accipientibus  unam  tantum  spe- 
ciem  panis,  ita  etiam  de  accipientibus  unam 
tantum  speciem  vini ;  nam  verba  Concilii,  licet 
indefinita,  doctrinalia  sunt,  et  utrique  speciei 
communia.  Secundo  sumitur  heec  sententia 
ex  omnibus  Patribus,  qui,  quoad  effectum 
gratiee  conferendum,  eodem  modo  loquuntur 
de  calice,  quo  de  pane.  Unde  Ambr.,  4  de 
Sacr.,  cap.  6,  lib.  5,  cap.  3,  dicit,  bibendo 
sanguinem  inebriari  hominem  spiritualiter 
eique  peccata  remitti;  et  Cypr.,  lib.  1 ,  episl. 
63,  dicit,  subeunti  martyrium  prius  esse  dan- 
dum  sanguinem  Domini,  ut  vires  accipiat  ad 
effundendum  pro  ipso  sanguinem.  Tertio  in- 
terdum  usitatum  fuit  in  Ecclesia  aliquibus 
dare  solam  speciem  vini,  ut  infra  dicemus, 
agentes  de  preecepto ;  ergo  supponebatur,  ut 
certum,  per  illam  dari  gratiam.  Quarto  illa 
species  est  verum  sacramentum;  unde  signi- 
ficationem  habet  sacrameutalem,  quia  etiam 
sumptio  vini  significat  refectionem  animi, 
spiritualem  cordis  laetitiam,  charitatis  fervo- 
rem,  et  unionem  membrorum  Christi  in  uno 
corpore,  inter  se  et  cum  capite;  et  ideo  no- 
tarunt  Cyprianus  et  August.,  sicut  panis  est 
unum  quid,  consurgens  ex  multis  granis  tri- 
tici,  ita  vinum  esse  unum  quid,  consurgens 
ex  multis  granis  uvee;  ergo  et  heec  species, 
etiam  per  se  sumpta,  habet  efficaciam  sacra- 
mentalem;  nam  sacramenta  novee  legis  effi- 
ciunt  quod  significant.  Uitimo  heec  efficienlic 
convenit  his  speciebus  propter  rem  quai 
continent;  sed  eeque  continetur  totus  Christus 
sub    speciebus   vini,    sicut    sub    speciebus 

panis;  ergo  seque  datur  gratia  per  illas.  Alquc 
hoc  modo  facile  intelligitur  facta  promissio, 
Joan.  6,  sumplioni  Christi  sub  speciebus  vini, 
sicut  sub  speciebus  panis;  nam  verba  illa  : 
Qui  manducat  meam  carnem.,  et  bibit  meum 
sanguinem,  habet  vitam  seternam,  non  copu- 
latim  tantum  ,  sed  copulative ,  sunt  inlelli- 
gencli,  ita  ut  de  singulis  membris  divisim,  et 
distribulive  veritatem  habeanl,  ut  patet  ex 
ratione ,  quam  Christus  subdit  :  Caro  enim 
mea  vere  est  cibus,  et  sanguis  meus  vere  est 
potus.  Qui  manducat  meam,  carnem,  et  bibit 
meumsanguinem,  in  me  manet,  et  ego  in  illo. 
Utrumque  enim  horum  non  solum  collective, 
sed  etiam  divisive,  et  distributive  verum  est, 
sicut  etiam  illud,  quod  superius  Christus 
dixerat  :  Qui  venit  ad  me,  non  esuriet,  et  qui 
credit  in  me,  non  sitiet  unquam.  Igitur  utri- 
que  speciei  per  se  et  sigillatim  facta  est  pro- 
missio.  Nec  refert,  quod  nunquam  Chrislus 
dixerit  similia  verba  separatim  de  calice , 
sicut  de  pane,  tum  quia  satis  poterat  ex  uno 
aliucl  intelligi;  tum  etiam  quia  id  accidere 
lunc  potuit.  vel  quoniam  sermo  de  ea  re  fuit 
occasione  miraculi  de  quinque  panibus;  vel 
quia  de  manna  inciderat  sermo,  quod  mandu- 
catum  fuit,  non  potatum ;  tum  denique  quia 
fortasse  Christus  praesignificare  voluit  usum 
panis  futurum  esse  frequentiorem ,  et  com- 
muni  populo  Ecclesise  aptiorem. 

4.  Per  sumptionem  unius  speciei  sequalis 
confertur  gratia  ac  per  sumptionem  alterius, 
cseteris  paribus.  —  Dico  secundo,  per  sumptio- 
nem  unius  speciei  sequalem  conferri  gratiam 
habitualem,  ac  per  sumptionem  alterius,  cse- 
teris  paribus.  Haec  conclusio,  ut  existimo,  se- 
quitur  aperte  ex  prseeedente,  quia  nulla  est 
ratio,  cur  uni  speciei  tribuatur  major  effectus 
gratiee  quam  alteri,  quia  promissio  est  ea- 
dem,  et  eisdem  verbis;  dignitas  rei  contentae 
similiter  eadem;  significatio  etiam  sequalis 
est;  nullo  ergo  fundamento  dici  potest,  ma- 
jorem  gratiam  conferri  per  unam  speciem , 
quam  per  aliam.  Unde  Concil.  Trident.  eeque 
de  utraque  definit,  eum  ,  qui  unam  tantum 
earum  sumit,  nulla  gratia  ad  salutem  neces- 
saria  privari,  quod  iniellectum  de  necessitate 
simpliciter  est  certissimum,  quia  htec  neces- 
sitas  in  praesente  solum  esse  potest  necessitas 
preecepti;  ostendemus  autem  inferius,  pree- 
ceptum  communionis  sufficienter  impleri, 
stanclo  in  solo  jure  divino,  sumpta  quacum- 
que  specie  sacramenti.  Si  autem  intelligamus 
illa  verba  Concilii  de  necessitate  morali,  seu 
ad  melius  esse,  profecto  qua  ratione  hoc  sa- 

cramcnlum  ab  eodem  Concilio  dicitur  antido- 
tum  praeservans  a  mortalibus,  et  a  Concil. 
Alex.  auxilium  opportunum ,  sine  quo  vix 
potest  homo  in  gratia  conservari,  eadem  ra- 
tione  id  ipsum  dici  potuit  de  specie  vini  per 
se  sumpta;  et  quidem  de  specie  panis  proba- 
tur,  quia  alias  Kcclesia  non  satis  provideret 
fidelibus  laicis,  dando  illis  solam  panis  spe- 
ciem.  De  specie  autem  vini  sumitur  argumen- 
tum  a  paritale  rationis,  et  ex  ratione,  quam 
Concil.  Triclent.  ut  preecipuum  fundamentum 
posuit,  quando  dixit,  sub  singulis  speciebus 
contineri  totum  Christum  omnium  gratiarum 
fontem,  ut  intelligamus,  sub  quacumque  spe- 
cie  hunc  fontem  sumamus,  posse  nos  exhau- 
rire  omnem  gratiam  ad  salutem,  vel  necessa- 
riam,  vel  perutilem  ac  sufficientem. 

5.  Non  confertur  per  unam  speciem  gratia 
sacramentalis  distincta  formaliter  ab  ea  qux 
per  aliam  datur.  —  Dico  ergo  tertio ,  per 
unam  harum  specierum  non  conferri  gratiam 
aliquam  sacramentalem  formaliter  diversam 
ab  ea,  quse  per  aliam  datur.  Hsec  etiam  se- 
quitur  ex  praecedenlibus ;  et  eisdem  funda- 
mentis  ostendi  potest.  Primo  ex  verbisChristi, 
quae  eequalem  promissionem  continent ;  sunt 
autem  accurate  notanda  verba  illa  :  Qui  venit 
ad  me,  non  esuriet,  et  qui  credit  in  me,  non 
sitiet  in  seternum;  nam,  ut  August.  notat, 
venire  ad  Christum,  et  credere  in  illum  idem 
sunt;  nam  fide  viva  ad  Christum  accedimus; 
et  tamen  huic  actui  tribuitur,  satiare  famem, 
et  extinguere  sitim  spiritualem,  ut  intelliga- 
mus  (ait  August.,  tract.  25  in  Joan.)  in  spiri- 
tualibus  non  esse  aliud,  famem,  quam  sitim, 
neque  aliis  bonis ,  seu  graliis  depelli;  quod 
etiam  notavit  idem  August.  exponens  verba 
Psal.  103  :  Panis  cor  hominis  confirmat ;  et 
significat  Cypr.,  serm.  de  Ccena  Domini;  et 
colligitur  ex  illo  Ecclesiastici  24  :  Qui  edunt 
me,  adhuc  esurient,  et  qui  bibunt  me,  adhuc 
sitient,  et  ex  verbis  Christi,  Matth.  5  :  Beati 
qui  esuriunt,  et  sitiunt  justitiam;  nam  si 
eadem  est  materia  famis  et  sitis  spiritualis, 
scilicet,  sapientia  vel  justitia,  idem  etiam 
erunt  potus  et  cibus  spiritualis ;  idem  ergo 
erit  appetitus  utriusque,  sive  nomine  famis  , 
sive  nomine  sitis  metaphorice  significetur. 
Cum  igitur  hse  duee  species  panis  et  vini  ad 
satiandam  famem ,  et  extinguendam  sitim 
spirilualem  referantur,  ad  eumdem  etiam  sa- 
cramentalem  effectum  institutae  sunt,  quamvis 
sub  diverso  signo  semper  repra?sententur. 

6.  Inquoetiam  adjungere  possumus,  quam- 
vis  hee  partes,  quoad  res  sensibiles  et  mate- 

rialia  signa,  diversse  sint,  tamen,  quoad  ratio- 
nem  et  modum  significandi,  formaliter  eliam 
convenire,  quia  significant  per  modum  unio- 
nis,  velunius  rei  coalescentis  ex  multis  granis, 
vel  nutrimenti,  quod  per  unionem  conjungitur 
et  unitur  sumenti;  ergo  conveniunt  etiam  for- 
maliter  in  effectu.  Prseterea  ,  eamdem  rem 
sub  se  continent  et  applicant,  Christum  sci- 
licet,  omnium  gratiarum  fontem  ;  ergo  omnis 
gratia,  quae  per  unam  datur,  potest  dari  per 
aliam,  quia  virtus  conferendi  graliam  potis- 
simum  est  in  re  contenta.  Preeterea  si  sacra- 
mentales  gratiae  harum  specierum  essent 
distinctae,  aut  esset  propter  habitudinem  ad 
distincta  munera  (et  hoc  non,  quia  utraque 
ordinatur  ad  nutriendam  charitatem  ,  et  con- 
sequenter  ad  accendendum  fervorem  ejus,  et 
efficiendam  unionem  cum  Christo);  aut  esset 
propter  habitudinem  ad  diversa  auxilia ;  et 
hoc  etiam  non,  quia  utraque  species  confert 
auxilia  ejusdem  rationis,  eequaha,  et  ad  eum- 
dem  finem  ordinata,  et  ideo  quselibet  earum, 
ut  dicebam,  sufficienter  adjuvat  hominem  ad 
perseverandum  in  vita  gratiae;  alioqui ,  si 
aliquod  auxilium  daretur  per  unam  speciem, 
quod  non  per  aliam,  nunquam  posset  auxi- 
lium  illud  obtineri  ex  opere  operato  per 
alteram  speciem  quacumque  devotione  et  fre- 
quentia  receptam.  Atque  ita  ex  hac  parte 
nunquam  posset  satis  subvenire  spirituali 
hominis  necessitati,  qui  omnibus  his  auxiliis 
indiget  ad  finem  charitatis  nutriendae ,  et 
conservandse.  Adclo  denique,  non  posse  facile 
cogitari,  aut  explicari,  quahs  sit  hic  effectus 
formaliter  diversus ,  aut  quodnam  auxilium 
detur  per  unam  speciem,  quod  non  possit 
dari  per  aliam ;  nam  si  quis ,  verbi  gratia , 
fingat,  per  sumptionem  panis  confirmari  spi- 
ritualiter  cor,  per  sumptionem  autem  vini 
lsetificari,  hoc  nihil  rem  explicat,  quia  his 
verbis  metaphoricis  eadem  res  significatur, 
quia  eadem  charitas  est.  qua  et  confirmatur 
cor,  et  in  Domino  lsetificatur  :  ergo. 

7.  Objectio.  —  Solutio.  —  Sed  contra.  quia 
hee  duse  species  sunt  partes  heterogenese  ejus- 
dem  sacramenti;  sunt  ergo  diversarum  ratio- 
num  ;  ergo  conferunt  effectus  diversarum  ra- 
tionum.  Confirmatur  primo,  quia  ita  contingit 
in  aliis  sacramentis  constantibus  ex  hujus- 
modi  partibus  integrantibus,  ut  sunt  in  sa- 
cramento  Ordinis  distincti  Ordines ,  et  in 
pcenitentia,  confessio,  v.  gr.,  et  satisfactio. 
Confirmatur  secundo,  ex  Ambros.,  1  ad  Co- 
rinth.  11,  dicente,  carnem  Domini  esse  prop- 
ter  salutem  corporis,  sanguinem  propter  sa- 


lutem  animse.  Respondetur  ad  argumentum 
has  species  esse  diversarum  rationum,  quoad 
res  ad  significandum  impositas,  non  vero 
quoad  significationem,  vel  rem  significatam, 
ut  declaratum  est,  et  ideo  non  est  necesse,  ut 
habeant  effectus  diversarum  rationum;  sicut 
in  baptismo,  v.  gr.,  ablutio  et  verba  sunt 
diversarum  rationum  praedicto  modo;  et  in 
pcenitentia ,  confessio  et  contritio;  tamen  in 
ralione  signi  habent  eamdem  significationem ; 
sicut  etiam  in  actionibus  moralibus,  scriptura 
et  verbum  sunt  diversa  instrumenta  signi- 
ficantia ,  non  tamen  formaliter  diversa  in 
significatione;  et  ideo,  si  de  eis  teque  constet, 
aequalem  vim  habent ;  et  ratio  est,  quia  effi- 
cacia  sacramenti  correspondet  significationi, 
magis,  quam  rei  significanti  materialiter  con- 
sideratee;  et  icleo,  si  est  eadem  formalis  si- 
gnificatio,  non  est  cur  effectus«sit  formaliter 
diversus.  Ad  primam  confirmationem  respon- 
detur,  non  essesimilia  exempla,  quse  afferun- 
tur,  nam  diversi  Ordines  sacri  ordinantur  et 
ad  diversos  fines,  et  ad  munera  distincta,  et 
ita  etiam  habent  significationes  diversarum 
rationum  ;  satisfactio  vero  directe  solum  signi- 
ficat  remissionem  poenae  temporalis ,  cum 
tamen  confessio,  vel  absolutio,  significet  per 
se  remissionem  culpae;  an  vero  per  satisfac- 
tionem  sacramentalem  aliqua  specialis  gratia 
conferatur,  suo  loco  tractandum  est.  Ad  se- 
cundam  confirmationem  respondet  hic  D. 
Thom.,  art.  1,  ad  3,  illud  esse  dictum  ab 
Ambrosio  per  quamdam  accommodationem ; 
alioqui  enim  certum  est  corpus  Domini  sub 
specie  panis  maxime  operari  ad  salutem 
animse. 

8.  Dubium,  utrum  comm-unicanti  sub  utra- 
que  specie  plus  gratix  conferatur ,  quam  com- 
municanti  sub  una.  —  Ex  dictis  in  priori 
parte  hujus  sectionis  facile  intelligitur  ratio 
dubitandi  circa  posteriorem  partem  supra 
positam.  Videtur  enim  ex  dictis  sequi,  majo- 
rem  gratiam  dari  per  sumptionem  duarum 
specierum,  quam  unius  tantum,  quia  utrique 
per  se  et  sigillatim  ratione  sui  promissa  est 
gratia,  ut  in  priori  parte  ex  verbis  Christi  de- 
monstratum  est;  ergo,  sive  una  harum  spe- 
cierum  separatim  ab  altera  sumatur,  sive 
conjuncta  cum  allera,  semper  confert  pro- 
priam  gratiam  sibi  promissam,  quia  neque 
una  impedit  alteram,  neque  e  contrario,  ne- 
que  promissio  alicui  earum  facta  est  sub  ea 
conditione  ut  separatim,  et  non  conjunctim 
cum  altera  sumatur;  ergo  per  sumptiones 
singularum  specierum,  caeteris  paribus,  da- 

bitur  duplo  major  gratia,  quam  per  sumplio- 
nem  unius  tantum.  Secundo,  quia  effectus 
sacramenti  correspondere  ei  debet  secundum 
id,  quod  ex  vi  propria  in  se  continet;  nam 
hoc  est  in  eo  per  se,  reliqua  per  accidens; 
sed  licet  nunc  totus  Christus  sit  per  concomi- 
tantiam  sub  singulis  speciebus,  tamen  ex  vi 
verborum  sub  una  est  caro ,  et  non  sanguis ; 
in  altera  vero  e  contrario ;  ergo  ex  vi  verbo- 
rum  plus  continent  duse  species  quam  una ; 
ergo  plus  etiam  operantur.  Unde,  si  in  triduo 
utraque  species  simul  sumeretur,  plus  effice- 
ret  quam  una  tantum,  propter  dictam  ratio- 
nem;  ergo  etiam  nunc  ita  fit,  quia  promissio 
est  eadem;  neque  augetur,  aut  minuitur  effec- 
tus  propter  res  per  concomitantiam  conten- 
tas,  alioqui  nunc  per  unam  speciem  plus 
gratiae  daretur,  quam  in  triduo  per  duas, 
quia  continet  animam  Christi,  quam  in  triduo 
ambse  species  non  continerent.  Tertio,  utra- 
que  species  simul  sumpta  perfectiorem  signi- 
ficat  effectum,  quam  alterutra  tantum ;  ergo 
et  confert.  Patet  consequentia ,  quia  in  sa- 
cramentis  novee  legis  efficacia  adsequata  est 
significationi,  quia  efficiunt  quod  significant. 
Antecedens  vero  probatur ,  quia  sumptio 
utriusque  speciei  representat  integrum  con- 
vivium,  et  ita  significat  perfectam  animse  re- 
fectionem,  quam  una  species  sola  non  signi- 
ficat.  Item,  per  utramque  speciem  significatur 
expressius  ac  distinctius  passio  Christi,  quam 
per  alteram  tantum.  Quarto,  quia  si  eadem 
gratia,  quse  daretur  sumpta  una  specie,  datur 
sumptis  ambabus,  vel  illa  datur  dum  man- 
ducatur  panis,  vel  dum  bibitur  calix,  vel  par- 
tim  per  unam  speciem,  partim  per  aliam; 
nihil  autem  horum  potest,  aut  sine  difficul- 
tale ,  aut  satis  probabiliter  dici ,  ut  patebit 
facile,  applicando  argumenta  preecedentibus 
sectionibus  tacta.  Propter  haec  fuit  multorum 
Calholicorum  opinio,  plus  gratise  dari  per 
duas  species,  quam  per  unam  tantum.  Quam 
viri  graves  referunt  tenuisse  plures  ex  Patri- 
bus,  qui  Concil.  Trident.  affuerunt,  et  ideo 
idem  Concil.,  sess.  21,  cap.  3,  caute  dixisse, 
fideles;  eo  quod  communicent  sub  una  lantum 
specie,  nulla  gratia  ad  salutem  necessaria 
defraudari;  et  tribunur  htec  opinio  Bonavent. 
et  aliis  auctoribus,  qui  revera  hoc  non  sen- 
tiunt,  ut  statim  ostendam.  Eam  vero  tenet 
Alex.  Alens.,  4  part.,  qusest.  32,  memb.  1, 
art.  2,  alias  qusest.  11,  art.  ult.,  §  3  ;  et  ex 
modernis  Casalius,  lib.  2  de  Coena  et  calice 
Domini;  et  afferri  solet  in  favorem  hujus  sen- 
tentiae  Clem.  VI,  qui,  in  quadam  Bulla  ad  Re- 


gem  GallicC  anni  1341 ,  ei  concedit,  ut  commu- 
nicet  sub  utraque  specie  ad  gratiae  augmen- 
tum.  Hseretici  etiam,  qui  nullum  effectum 
hujus  sacramenti  agnoscunt,  nisi  excilatio- 
nem  fidei,  consequenter  dicent,  hunc  effeclum 
melius  fieri  per  duas  species.  quam  per  unam. 
Sed  hoc  jam  satis  rejectum  est.  Sed  et  111  i 
hseretici,  qui  damnant  Ecclesise  consuetudi- 
nem  communicandi  laicos  sub  una  tanluin 
specie,  libenter  hanc  sententiam  amplectun- 
tur,  ut  exaggerent,  male  facere  Ecclesiam, 
privando  laicos  illo  gratiaa  augmento.  Sed 
non  est,  quod  hac  Catholicorum  sententia 
suum  tueantur  errorem,  quia  etiam  si  hsec 
sententia  vera  esset,  non  male  fecisset  Eccle- 
sia,  nec  privasset  fideles  aliquo  fructu,  quem 
ipsi  non  possent  facili  diligentia  compensare; 
nam  cum  heec  major  gratia  solum  distingua- 
tur  quasi  materialiter  et  numerice,  frequen- 
tius  communicando  sub  una  specie  posset 
comparari;  unde,  cum  alioqui  illa  gratia,  ut 
danda  per  speciem  vini,  non  sit  simpliciter 
necessaria  ad  salutem,  nulla  eis  fit  injuria, 
nullumque  subeunt  detrimentum.  Sicut  per 
duas  communiones  major  gratia  datur,  quam 
per  unam  tantum;  et  nihilominus  merito  pro- 
hibuit  Ecclesia  bis  eodem  die  communicare, 
propter  reverentiam  sacramenti.  Haec  ergo 
opinio  nullum  errorem  in  fide  continet,  sed 
probabilis  est,  ut  fatentur  etiam  multi  ex 
auctoribus  jam  citatis. 

9.  Secunda  sententia  tenenda  negat,  per  se 
loquendo ,  dari  majorern  gratiam  sumenti 
utramque  speciem,  quam  sumenti  unam  tan- 
tum.  —  Nihilominus  dicendum  est,  non  dari 
per  se  loquendo,  ac  cseteris  paribus  ex  parte 
sumentis,  majorem  gratiam  per  sumptionem 
utriusque  speciei,  quam  alterius  tantum.  Haec 
est  sententia  D.  Thom.  infra,  q.  80,  art.  12, 
ad  3,  ubi  dicit,  laicos  communicantes  in  una 
tantum  specie,  non  pati  aliquod  detrimentum, 
quia  totus  Christus  sub  quacumque  specie 
continetur.  Clarius,  opusc.  58,  cap.  29,  dicit 
sanguinem  Christi  a  laicis  sumptum  sub  spe- 
cie  panis,  esse  eis  tam  utilem,  tamque  dul- 
cem,  sicut  sacerdotibus  sub  specie  vini.  Idem 
tenet  Bonav.  in  4,  dist.  11,  2  part.,  art.  1, 
qu83st.  2,  ubi  dicit,  sumpta  una  specie,  sumi 
totum  sacramentum  quoad  efficientiam ;  eo- 
dem  modo  loquitur  Richard.  ibi,  art.  4,  q.  6. 
Expressius  Gabr.,  lect.  94  in  can.  Latissime 
Cajet.  infra,  quaest.  84,art.  12;  Soto,  dist.  12, 
quaest.  1  ,art.  12;  Ruard.,  art.  15;  et  Roffens., 
art.  16  contra  Luther.;  Petr.  Soto,  lect.  10  de 
Euchar.,  Castro,  verbo  Euchar.;  hseresi  ult.; 

Canisius,  §  4  de  Euchar. ;  Claud.,  Rep.  6  de 
Euchar.,  cap.  3;  Bellarm,  lib.  4  de  Euchar., 
cap.  23;  Alan.,  lib.  1  Euchar.,  cap.  39;  et 
alii  communiter,  qui  his>temporibus  contra 
Lutherauos  scripserunt ;  et  quidam  ex  eis 
existimant,  rem  jam  esse  indubitatam  post 
Conc.  Trid.,  sess.  21,  et  Constant.,  sess.  13. 
Sed  ex  his  nulla  major  certitudo  hujus  opinio- 
nis  colligitur,  quam  antea  erat,  quia  solum 
approbant,  et  definiunt,  sanctam  esse  consue- 
ludinem  Ecclesise,  communicandi  laicos  sub 
una  tantum  specie ,  quse  veritas  independens 
est  a  prsedictis  opinionibus,  tum  propler  ra- 
lionem  supra  allatam ;  tum  quia  licet  fideles 
privarentur  aliquo  fructu  gratife,  id  fieri  pos- 
set  propter  reverentiam  sacramenti,  sicut  de 
facto  nunc  privantur  infantes.  Et  quamvis 
prsedicta  Concilia  in  confirmalionem  suee  doc- 
triiice  inter  aJia  afferant,  quod  totus  Christus 
seque  continetur  sub  una  specie,  ac  sub  utra- 
que,  non  tamen  dicunt  seque  etiam  agere;  imo 
Concil.  Trident.,  quod  de  effectu  gratise  locu- 
tum  est,  limitationem  addit  de  gratia  neces- 
saria  ad  salutem,  ut  ab  opinionibus  abstine- 
ret,  sicutsupra  notavi.  Ruardus  autem  refert, 
Concil.Basiliense  concessisseBohemis  commu- 
nionem  sub  utraque  specie,  dummodo  hos 
articulos  confiterentur.  Primus  est,  commu- 
nionem  sub  utraque  specie  non  esse  praacep- 
tam.  Secundus,  communionem  sub  una  specie 
non  esse  prohibitam.  Tertius,  non  plus  sumi 
sub  duabus  speciebus,  quam  sub  una.  Quar- 
tus,  sub  una  specie  sumi  corpus  et  sanguinem 
Christi.  Ex  quibus  tertius  videtur  intelligen- 
dus  de  effectu;  nam  quartus  est  de  re  con- 
tenta.  Unde  distingui  non  possent,  nisi  in 
terlio  sermo  esset  de  effectu.  Asserit  ergo  in 
illo  articulo  Concilium,  non  plus  gratite  accipi 
ex  communione  duarum  specierum ,  quam 
unius.  Sed  neque  hoc  testimonium  cogit,  non 
solum  quia  hoc  Concilium  certam  auctorita- 
tem  non  habet,  et  maxime  in  hac  parte,  qua3 
nec  doctrinam  fidei  continet,  neque  in  aclis 
ejus  Concilii  nunc  extat;  sed  etiam  quia  heec 
dicta  expositio  neque  est  necessaria,  neque 
admodum  consentanea  citatis  verbis;  nam 
verbum  sumendi  in  tertio  et  quarto  articulo 
in  eadem  significatione  interpretandum  vide- 
tur,  nimirum  esse  de  sumptione  sacramenti, 
prout  necessario  sumitur  in  quarlo  articulo, 
et  heec  est  propria  significatio  illius  vocis  j uxta 
communem  usum  ;  nec  necesse  est,  illos  arti- 
culos  aliter  distingui,  quam  quia  unus  est 
veluti  conclusio  alterius,  et  magis  explicite 
proponit  quod  in  alio  implicite  continetur; 

nam  etiam  primus  et  secundus  articulus  in  re 
fere  idem  sunt,  et  solum  preedicto  modo  dis- 
tinguuntur. 

10.  Objectio. — Solutio. — Conclusio  ergo 
posita  non  potestcerta  aliqua  auctoritate  pro- 
bari,  et  ideo  non  est  certa,  sed  soluni  proba- 
bilior,  magisque  rationabilis  opinio;  nam, 
cum  heec  res  pendeat  ex  Christi  intentione, 
seclusa  auctoritate,  qua  de  Christi  voluntate 
certo  constat,  non  potest  sola  ratione  heec 
veritas  convinci,  quia  nullum  est  principium 
fidei,  ex  quo  possit  necessario  concludi.  Quod 
vero  hoc  sit  verisimilius,  probari  potest  ex 
illo  principio,  totuin  Christum  esse  sub  sin- 
gulis  speciebus,  ex  quo  Concil.  Trident.  con- 
cludit,  fideles  communicantes  in  una  specie 
nulla  gratia  necessaria  ad  salutem  privari, 
quia  Christus  ibi  contentus  est  fons  gratiarum 
omnium;  ergo  eadem  ratione  possumus  nos 
simpliciter  concludere,  nullum  effectum  gra- 
tiae  dari  per  duas  species,  qui  non  delur  per 
unam,  quia  etiam  Christus  esl  fons  et  praeci- 
pua  causa  totius  gratiee,  qute  per  has  species 
datur.  Dices,  sub  duabus  speciebus  bis  conti- 
neri  Ghristum,  in  una  autem  semel  tantum, 
et  ideo  per  eas  bis  conferre  gratiam,  semel 
autem  tantum  per  unam;  et  ideo,  siper  unam 
speciem  datur  unus  gradus  gratiee,  per  duas 
dari  duos.  Sed  contra,  nam  etiam  sub  duabus 
hostiis  bis  continetur  Christus;  ergo,  si  suc- 
cessive  sumantur  eo  modo  quo  una  hostia  et 
calix,  dabit  sub  eis  Christus  duas  gratia3  por- 
tiones ;  hoc  autem  est  falsum,  ut  supra  vidi- 
mus,  quia  illa  materialis  divisio  est  per  acci- 
dens,  et  moraliter  est  una  communio ;  sed  in 
prsesenti  etiam  duee  species  sunt  veluti  dure 
partes  materiales,  quarum  sumptio  est  tan- 
tum  una  moralis  communio  Christi;  ergo  est 
de  illis  eadem  ratio.  Urgebis,  multiplicationem 
hostiarum  esse  omnino  per  accidens,  quia 
sunt  partes  ejusdem  omnino  rationis,  quibus 
accidit,  esse  continuas  vel  discretas;  duas 
vero  species,  cum  sint  diversarum  rationum, 
per  se  postulare  distinctionem,  seu  discrelio- 
nem,  et  multiplicationem  sumptionis,  et  ideo 
non  esse  eamdem  rationem.  Sed  contra,  nam 
tota  haec  diversitas  est  valde  accidentaria,  et 
impertinensadmultiplicandoseffectusduarum 
specierum  ;  quia  imprimis  ostensum  jam  est, 
duas  species  solum  materialiter  distingui,  non 
in  re  contenta  absolute  et  simpliciter,  neque 
in  effectu  significato,  neque  in  virtute  agendi, 
quee  cequalis  est  in  quacumque  parte,  et  in 
toto  etiam  ex  utraque  specie  composito;  ergo 
non  est,  unde  multiplicentur  effeclus  seu  por- 

liones;  nam  sola  multiplicatio  materialium 
instrumentorum  ad  hoc  non  sufficit,  ut  patet 
in  ablutione  et  verbis  baptismi,  vel  in  pluri- 
bus  baptismis,  si  contingat  eumdem  hominem 
a  pluribus  baptizari,  quia  proptersola  instru- 
menta  noncrescitvirtus  agendi,  etconsequen- 
ter  neque  effectus.  Secunda  ratio  aliter  confici 
potest,  quamvis  fortasse  in  re  in  eamdem 
coincidat,  quia  unum  sacramentum,  quamvis 
ex  multis  partibus  constet,  si  ad  unum  finem 
et  formalem  effectum  ordinatur,  unum  etiam 
habet  adaequatum  et  quasi  indivisibilem  ef- 
fectum,  ad  quem  totum  suo  modo  concurrit, 
aut  per  se  primo,  aut  per  aliquid  sui,  modo 
scilicet  accommodato  suse  nalurse  et  applica- 
tioui;  sed  Eucharistia,  ut  constans  ex  duabus 
speciebus,  est  tantum  unum  integrum  sacra- 
mentum,  ordinatum  ad  eumdem  finem ,  et 
formalem  effectum  unionis  cum  Christo  et 
fervoris  charitatis;  ergo  habet  unum  tanlum 
et  indivisibilem  effectum  gratise.  Major  quoad 
omnes  partes  probata  est  in  superioribus; 
minor  vero  certissima  etiam  est,  ut  patet  in- 
ductione  in  omnibus  sacramentis,  et  ex  dictis 
etiam  in  prima  parte  hujus  sectionis,  quia 
unum  sacramentum  hujusmodi  unam  habet 
significationem  adsequatam  fini,  et  formali 
effectui,  ad  quem  ordinatur;  ergo  absolute 
unum  etiam  habet  effectum  adaequatumgratise 
quasi  materialem  seu  individualem. 

11 .  Objectio.  —  Solvitur.  —  Dices,  totum 
quidem  sacramentum  unum  habere  adaequa- 
tum  effectum,  tamen  non  totum  illum  dari 
sumpta  una  tantum  specie.  Sed  imprimis  hoc 
excluditur  ratione  saepe  facta,  quia  virtus, 
perfectio,  et  significatio  hujus  sacramenti, 
talis  est,  ut  aeque  sit  tota  in  toto  et  in  singulis 
partibus  propter  preesentiam  totius  Christi  in 
illis.  Deinde  ad  hanc  evasionem  excludendam 
dixi,  hujusmodi  effectum  esse  quodammodo 
indivisibilem,  quia  non  datur  per  partes,  sed 
simul  totus,  quam  primum  sacramentum  est 
sufficienter  applicatum;  quando  ergo  sacer- 
dos  sumit  duas  species ,  non  recipit  cluas 
partes  gratise,  unam,  dum  sumit  hostiam, 
aliam,  dum  sumit  calicem,  ut  ex  eis  censea- 
turconsurgereadaequatus  effectussacramenti, 
sed  simul  recipit  totum  effectum;  ergo  idem 
totus  effectus  recipitur,  ceeteris  paribus,  quan- 
documque  tale  sacramentum  recipitur,  sive 
in  una ,  sive  in  multis  speciebus  sumatur. 
Praesertim  quia  in  hoc  sacramento,  juxta  mo- 
dum  ejus  supra  explicatum,  effectus  totius 
sacramenti  datur  in  initio  applicationis  ejus; 
ergo  idem  totalis  effectus  tunc   datur,  sive 


sumptio  postea  consummanda  sit  in  solo  pane, 
sive  in  solo  calice,  sive  in  utroque,  quia  ut 
saepe  dixi,  effectus  sacramenti,  et  quantitas 
ejus,  non  pendent  ex  futuro  eventu.  Alque 
haec  sentenlia  magis  explicala  et  confirmata 
manebit  ex  argumentorum  solutionibus. 

12.  Ad  fimdamenta primse  sententise.  —  Ad 
primum. —  Ad  primum  respondetur,  eamclem 
omnino  esse  promissionem,  qua3  facta  est  huic 
sacramento  toti,  et  singulis  speciebus  ejus; 
et  ideo  seque  impleri  in  quocumque  digne 
sumente  Christum  in  hoc  sacramento,  sive 
sumat  totum  sacramentum  quoad  signum  sen- 
sibile,  sive  alteram  speciem  tantum,  quia 
sicut  tota  perfectio  sacramenti  est  in  toto,  et 
in  qualibet  parte,  ita  promissio  una  est,  quse 
aeque  cadit  in  totum,  et  in  quamlibet  partem, 
quo  sensu  intelligenda  sunt  illa  verba  :  Qui 
manducat  meam  carnem  et  bibit  meum  sangui- 
nem,  in  me  manet,  et  ego  in  illo.  Et  ideo  dicunt 
Sancti,  tantam  virtutem  esse  in  singulis  par- 
tibus  hujus  sacramenti,  quantam  in  toto,  ut 
supra  citavi,  disputat.  51,  sect.  1  et  2;  et 
optimum  est  testimonium  Paschasii,  lib.  de 
Corp.  Christi,  cap.  14,  ubi  comparans  hoc 
sacramentum  cum  manna,  inquit  :  Si  ergo  in 
figura  unicum  alimentum  omnia  prsestabat, 
quanto  magis  ipsum  Christi  corpus  sanguine 
plenum,  unica  specie  sumptum,  omnia  perfi- 
ciet?  Quando  ergo  cluae  species  simul  sumun- 
tur,  neutra  privatur  effectu  sibi  promisso, 
neque  una  impedit  alteram,  neque  alicui  dixi- 
mus  promissionem  factam  esse  sub  conditione 
alterius,  sed  una  promissio  utrique  facta  in- 
telligitur  in  toto,  seu  ratione  totius,  et  haec 
adimpietur,  et  ideo  neque  augelur,  nec  mul- 
tiplicatur  effectus. 

13.  Ad  secundum.  —  Ad  secundum  respon- 
cletur,  nihil  ad  effectum  referre,  quod  aliquid 
Christi  ex  vi  verborum  seu  per  concomitan- 
tiam  sub  speciebus  contineatur,  sed  satis  esse, 
quod  totus  Christus  ibi  contineatur;  nam , 
licet  respectu  prsecisae  significationis  et  veri- 
tatis  verborum  ,  reliqua  ,  quee  comitantur , 
videantur  ibi  esse  per  accidens,  non  tamen 
respectu  institutionis ,  aut  intentionis  insti- 
tuentis,  qui  per  se  intendit,  ac  voluit  totus 
esse  sub  singulis  speciebus,  et  ideo  promissio 
gratia?,  facta  huic  sacramento,  aeque  cadit  in 
omne  id,  quod  totum  Christum  continet;  unde 
eodem  modo  dixit  Christus  :  Qui  manducat 
meam  carnem,  etc,  et  :  Qui  manducat  me. 
Quid  vero  dicendum  esset  in  illo  casu  de  tri- 
duo  ibi  proposito,  Claud.,  Repet.  10,  cap.  3, 
sentit,  minorem  gratiam  tunc  fuisse  dandam 

per  unam  speciem,  quam  per  duas,  imo  et 
minorem  tunc  fuisse  dandam  per  utramque 
speciem,  quam  nunc  per  unam,  et  fundatur 
in  hoc,  quocl  tunc  redemptio  non  erat  con- 
summata.  Sed  hoc  fundamentum  parvi  mo- 
menti  est,  quia  revera  redemptio  consum- 
mata  est  in  morte;  tum  etiam  quia  sufficiebat 
mors  preevisa  ad  dandum  eequalem  effectum, 
sicut  credendum  est  fuisse  datum  in  baptis- 
mo,  ante  et  post  mortem  Ghristi,  et  per  Eu- 
charistiam  Apostolis  in  nocte  coense  et  postea; 
quia  institutio  una  est  et  una  promissio;  nec 
est,  cur  multiplex  fingatur  pro  diversis  tem- 
poribus;  eo  vel  maxime,  quod  pro  illo  tempore 
tridui  nullus  erat  futurus  usus  Eucharistise,  et 
ideo  non  est  verisimile,  specialem  effectum 
pro  illo  tempore  Christum  instituisse.  Et  hoc 
argumentum  videtur  concludere,  nihil  firmum 
aut  certum  dici  posse  de  illo  casu,  quia  cum 
nunquam  esset  in  re  ponendus,  nihil  pro  illo 
Chrislus  statuit;  tamen,  si  conjectare  licet, 
quid  facturus  fuisset  Christus,  si  dandus  ali- 
quando  esset  ille  casus,  videtur  verisimile, 
quod  in  argumento  sumitur,  minorem  gratiam 
fuisse  dandam  in  una  specie,  quam  in  duabus, 
et  potest  sumi  argumentum  a  contrario  ex 
Concil.  Trident.;  nam,  si  affirmatio  est  causa 
affirmationis,  negatio  erit  causa  negationis;  si 
ergo  causa,  cur  detur  totus  effectus  in  una 
specie,  est,  quia  ibi  continetur  totus  Christus, 
ubi  non  contineretur  totus,  non  daretur  totus 
effectus.  Neque  hoc,  etiamsi  admittatur,  ob- 
stabit  nostree  conclusioni,  quia  tunc  oporteret 
id  fieri  ex  nova  aliqua  institutione ;  nunc 
autem  judicium  ferendum  est  juxta  preesen- 
tem  institutionem.  Quocirca,  cum  prsesens 
institutio  generalis  sit,  omniaque  tempora 
comprehendat  a  nocte  ccense,  sive  in  aliquo 
futurus  fuerit  usus  hujus  sacramenti,  sive  non 
(hoc  enim  est  per  accidens),  probabilius  dici- 
tur,  etiam  in  triduo7  dandum  fuisse  sequalem 
effectum  per  unam  speciem.  Primo  quidem, 
quia  ita  est  a  principio  simpliciter  et  sine 
exceptione  institutuin.  Secundo,  quia  alias, 
ut  supra  argumentabar,  etiam  nunc  daretur 
plus  gratiee  per  unam  speciem,  quam  tunc 
perduas,  propteranimam,  qute  ibi  continetur. 
Tertio,  quia  licet  in  triduo  non  esset  corpus 
Christi  sub  singulis  speciebus,  quantum  ad 
naturam  humanam,  seu  partes  ejus,  esset 
tamen  totus,  quantum  ad  divinum  supposi- 
tum;  quo  modo  verum  est,  totum  Christum 
jacuisse  in  sepulchro  et  descendisse  acl  infe- 
ros;  tota  autem  dignitas,  et  efficacia  hujus 
sacramenti  est  ex  infinito  supposilo;  caro  enim 

Christi  non  est  efficax,  nisi  ut  divina  est,  ut 
dixit  CyrilL,  lib.  4  in  Joan.,  cap.  14  et  17,  et 
sanguinis  ejus  est  infinitum  pretium  propter 
unionem  ad  Verbum,  et  ideo  etiam  propter 
dignitatem  ejusdem  suppositinon  minueretur 
effectus.  Neque  contra  hoc  obstat  ratio  supra 
facta,  vel  quia  potest  ad  prasdictum  sensum 
accommodari ;  vel  certe ,  quia  causa  ibi 
sumpta  non  est  adeequata,  sed  est  clarior  et 
certior,  prsesertim  quoadnos. 

1 4.  Ad  tertium  responsio  Cajetani  rejicitur. 
—  Veraproponitur.  — Ad  tertium  respondet 
Cajetau.  concedendo,  in  utraque  specie  esse 
perfectiorem  significationem,  etnegando  con- 
sequentiam  de  efficientia ;  quod  dicit  esse  spe- 
ciale  in  hoc  sacramento,  quia  in  eo  visibile 
signum  non  est  gratise  instrumentum,  sed  so- 
lus  Christus.  Sed  hsec  responsio  primo  assu- 
mit  falsam;  nam  supra  ostendimus  in  princi- 
pio  hujus  materiae,  species  sensibiles  hujus 
sacramenti  esse  instrumentum  gratiae,  non 
minus  quam  in  caeteris,  nec  esse  rationem 
ullam,  cur  hac  perfectione  priventur.  Deinde 
non  videtur  id  multum  referre  ad  argumenti 
solutionem;  nam,  quicquid  sit  de  effectione 
physica,  negari  non  potest,  quin  species  mo- 
raliter  concurrant,  applicando  Christum  ve- 
rum  cibum ;  ergo  dabit  Christus  effectum 
significationi  specierum  accommodatum.  Res- 
pondetur  ergo,  posse  nos  loqui  de  significa- 
tione,  aut  ex  parterei  significatse,  autexmodo 
tantum  significandi ;  priori  modo  non  est 
perfectior  significatio  in  duabus  speciebus, 
quam  in  una,  quia  utraque  significat  animie 
refectionem  et  unionem,  quee  eadem  estsigni- 
ficata  in  singulis,  et  in  ambabus  speciebus 
simul;  in  modo  vero  significandi  est  perfec- 
tior  et  expressior  modus  in  duabusspeciebus, 
quam  in  una,  et  hoc  sensu  est  verum  antece- 
dens  ibi  assumptum,  nec  aliud  concludunt 
probationes  ibi  adductee.  lllo  autem  sic  con- 
cesso,  negatur  consequentia,  quia  ad  perfec- 
tionem  effectus  sacramentalis  attendenda  est 
perfectio  significatiunis  ex  parte  rei  signifi- 
catae,  non  autem  ex  solo  modo  significandi, 
quia  sacramenta  efficiuut  quod  significant, 
non  prout  significant,  nec  modus  significandi 
est  conditio  necessaria  ad  agendum,  sed  signi- 
ficatio  ipsa.  sicut  baptismi  effectus  expressius 
significatur  per  trinam  mersionem,  quam  per 
unam,  ut  tractat.  Cypr.,  lib.  4,  epist.  7,  et 
expressius  per  formam,  quam  per  materiam; 
ut  D.  Thom.  supra  docuit,  et  tamen  non 
propterea  datur  perfectior  effectus  per  unum 
quam  per  aliud.  Adde,  expressam  illam  signi- 

ficationem,  quee  in  consecratione  separata  du- 
plicis  speciei  reperitur  ad  repraesentandam 

separationem  animee  Christi  a  suo  corpore, 
vel  effusionem  sanguinis  in  passione,  magis 
pertinere  ad  rationem  sacrificii,  quam  sacra- 
menti,  et  ideo  ad  summum  iila  ratione  con- 
cludi  posse,  effectum  sacrificii  ut  sic,  non  dari 
per  consecrationem  unius  speciei,  sed  utrius- 
que,  de  qua  re  inferius  disputaluri  sumus. 

15.  Ad  quartum.  —  Quartum  argumentum 
petit,  eum  sumitur  utraque  species,  quando 
detur  effectus;  quidam  enim  aiunt,  dari  post 
sumptum  calicem,  quia  tunc  consummatur 
sumptio  sacramenti.  Ita  Glaud.,  Repet.  10, 
cap.  3.  Alii,  dari  in  sumptione  hostiee  seu 
primee  speciei,  Soto,  dist.  13,  q.  1,  art.  12; 
Palacius,  q.  5,  concl.  7;  Ledesm.  2,  part. 
4,  q.  31,  art.  2.  Alii  putant  esse  problema, 
ut  idem  Ledesma  1,  part.  4,  q.  21,  art.  12, 
dub.  3 ;  et  Bellarm.,  lib.  4  de  Euchar.,  c.  23. 
Mihi  vero  secundus  modus  dicendi  verus  vi- 
detur,  qui  probandus  et  explicandus  eodem 
modo  est,  quo  supra  id  fecimus  circa  dupli- 
cem  partialem  sumptionem  hostiee  diversee, 
aut  duplicem  haustum  ejusdem  calicis ;  nam 
non  aliter  judicandum  est  de  duplici  specie, 
quam  de  duabus  partibus  ejusdem  speciei,  ut 
rationes  supra  factee  probant.  Unde,  si  sacer- 
dos,  cum  sumit  hostiam,  est  dispositus,  statim 
accipit  fructum  gratiee,  ut  patet,  quia  jam 
digne  accipit  corpus  Christi.  Item,  quia  si 
acciperet  illam  speciem  sine  intentione  su- 
mendi  aliam,  ut  indie  Parasceves,  statimacci- 
peret  totum  effectum,  non  expectato  calice ; 
ergo  idem  erit,  etiam  si  habeat  intentionem 
sumencli  aliam  speciem,  quia  illa  intentio, 
neque  abstulit  virtutem  sacramento,  neque 
posuit  obicem  in  communicante,  nec  eum  fecit 
deterioris  conditionis,  uteidifferatur  effectus ; 
unde  etiam  posset  accidere,  ut  interdum  eo 
privaretur,  si  contingeret,  vel  ipsum  mori, 
vel  calicem  prorsus  effundi  ante  sumptionem 
ejus;  nam  dicere,  in  his  eventibus  Deum  spe- 
cialiter  preevenire  ex  preescientia  futurieven- 
tus,  est  preeter  legem  sacramentorum ,  ut 
seepe  dictum  est;  datur  ergo  effectus,  statim 
in  sumptione  corporis  ;  quod  si  dispositio  sub- 
jecti  nullo  modo  crescat,  per  sumptionem  ca- 
licis  nullus  novus  effectus  dabitur.  Nec  pree- 
terea  privatur  sacramentum  suo  effectu,  quia 
illud  non  est  sacramentum  per  se  distinctum 
a  priori,  sed  ex  utroque  unum  componitur, 
cui  tribuitur  effectus;  operatur  enim  totum 
illud,  per  aliquid  sui,  cum  primum  potest. 
Neque  etiam  est  inutilis  illa  sumptio  calicis , 


tum  quia  etiamsi  non  sit  utilis  sumenti  ex 
opere  operalo,  pertinet  ad  perfectionem  sacri- 
ficii,  per  quamdam  integritatem  sacramenti, 
et  ad  clivinum  cultum,  et  hoc  satis  est ;  et  inde 
eliam  resultare  potest  fructus  ex  opere  ope- 
rantis.  Adde,  et  acceclenti  posse  etiam  con- 
ferre  ad  aliquem  fructum  ex  opere  operato; 
nam,  si  communicans  melius  sit  dispositus  in 
sumptione  calicis,  quam  fuit  in  sumptione 
hostiee,  augebitur  in  illo  effectus  cum  debita 
proportione;  vel,  si  contingat  in  sumptione 
hostiee  habere  peccatum  mortale  non  satis  de- 
testatum,  et  ante  sumptionem  calicis  dolorem 
perfici,  vitam  gratiee  consequetur,  quam  prius 
non  obtinuerat,  quia  jam  digne  communicat , 
et  bibit  sanguinem  Christi,  ut  latius  sectione 
preeced.  dictum  est. 

SECTIO  VII. 

Utrum  Eucharistia  conferataliquem  effectum  gratiaepost 
sumptionem,  quamdiu  Christi  prsesentia  durat. 

1 .  Quidam  afflrmant,  quamdiu  Christus  est 
intra  corpus  sumentis,  in  illwn  continuo  gra- 
tiam  influere.  —  Qualiter  ab  aliis  reprehen- 
dantur.  —  Hanc  queestionem  propono  propter 
celebrem  opinionem,  quee  tribui  solet  Gajet., 
queest.  79,  art.  1 ;  eam  tamen  prius  docuit 
Gabr.,  si  attente  legatur,  lect.  85  in  canon.; 
et  Major  in  4,  dist.  9,  queest.  1,  argum.  5;  et 
Palucl.  in  4,  dist.  17,  queest.  8,  num.  30;  et 
eam  postea  secutus  est  Ruard.,  art.  15.  Hi 
enim  auctores  affirmant,  quamdiu  Christus 
preesens  est  intra  corpus  ejus,  qui  digne 
communicavit,  gratiam  continue  in  illum  in- 
fluere,  accommodantes  illud  Joan.  6 :  Quamdiu 
sum  in  mundo,  lux  sum  mundi.  Congruentiee 
pro  hac  sententia  esse  possunt  (neque  enim 
habet  firmiora  fundamenta).  Prima,  quia  hoc 
sacramentum  institutum  est  per  modum  cibi; 
unde  concludit  Concil.  Florent.,  quos  effectus 
operatur  in  corpore  cibus  materialis,  secun- 
dum  proportionen  operari  in  anima  hoc  sacra- 
mentum;  pari  ergo  modo  concludere  possu- 
mus,  etiam  in  modo  et  diuturnitate  opera- 
tionis  imilari  hoc  sacramentum  materialem 
cibum;  sed  cibus  materialis  non  tantum  ope- 
ratur,  dum  sumitur,  sed,  quamdiu  durat  in 
stomacho,  nutrit  et  confortat;  ergo  idem  cen- 
sendum  est  de  hoc  sacrapiento.  Secunda, 
nam  cur  dicemus  tunc  ibi  esse  Christum  quasi 
otiosum,  cum  habeat  vim  sanctificandi ,  et 
passum  satis  proportionatum  et  applicatum? 
Dicunt  aliqui,  excitare  tunc  hominem  ad  de- 
votionem.  Sed  contra,  quia,  si  confert  hunc 

effectum  ex  opere  operato,  tanquam  sacra- 
mentalem,  semper  hic  effectus  supponit  effec- 
tum  communis  gratise  sanctificantis ;  ergo  in- 
fluet  illam;  si  vero  ille  effectus  non  fit,  ut 
sacramentalis,  non  est  certus  et  infallibilis , 
sed  gratis  asseritur.  Hanc  vero  opinionem 
graviter  reprehendunt  recentiores  Thomistee, 
Soto ,  dist.  '1 1 ,  queest.  2,  art.  \  ;  Ledesma , 
queest.  20,  art.  1  ;  Victor.,  in  Sum.,  n.  79,  et 
putant,  esse  contra  D.  Thom.,  q.  80,  art.  8, 
ad  6,  dicentem  :  Maxima  devotio  requiritur 
in  ipsa  sumptione  hujus  sacramenti,  quia  tanc 
perficitur  sacramenti  effectus.  Rationes  etiam 
afferunt  varias.  Summa  omnium  est,  quia  hoc 
sacramentum  confert  gratiam  per  manduca- 
tionem  et  potum,  quatenus  consistunt  in  usu 
sumentis ;  postea  enim  tantum  sequitur  di- 
gestio  specierum,  quee  non  est  actio  humana, 
sed  mere  naturalis  et  physica ,  quee  nihil  re- 
fert  ad  effectum  sacramenti,  nam  solus  ille 
contactus,  qui  permanet  inter  species  et  ho- 
minem ,  non  satis  est  ad  effectum ;  alioqui 
etiam  si  fingamus  Eucharistiam  poni  intra 
corpus  hominis  absquemanducatione,  id  satis 
esset,  ut  conferret  effectum  ;  vel  e  contrario, 
dicere  quis  possel,  effectum  inchoari  a  primo 
contactu,  quo  in  ore  recipit  homo  Eucharis- 
tiam ,  vel  labiis  illam  contingit.  lnferuntur 
preeterea  ex  hac  sententia  varia  incommoda. 
Primum,  justificari  hominem  per  hoc  sacra- 
mentum,  qui  indigne  manducavit  illud,  si, 
durante  Christi  pra?sentia,  satis  de  peccato 
suo  doluit.  Secundum,sidigneaccepit,  augeri 
gratiam  continue  longo  aliquo  tempore.  Ter- 
tium,  peccare  hominem  mortaliter  non  solum 
indigne  sumendo,sed  etiam  indigne  Christum 
intra  se  retinendo ,  idest,  perseverando  in 
peccato  toto  eo  tempore,  quo  Christus  in  ipso 
adest,  quia  in  toto  illo  ponit  obicem  sacra- 
mento,  et  Christum  retinet  in  vase  im- 
mundo;  tenebitur  ergo  pro  toto  eo  tempore 
conteri,  seu  tollere  obicem.  Quartum,  quia 
sequitur  per  se  utilius  esse,  ceeteris  paribus, 
communicare  in  majori  specierum  quantitate, 
ut  plus  durent  in  stomacho,  ut  ita  Christus 
majorem  gratiam  conferat,  et  hinc  sequuntur 
superstitionesill8e,inquisilorumjuclicioinerito 
punitee  in  his  sacerdotibus,  qui  suis  devotis 
plures  formas  tribuunt.  Imo  etiam  sequitur, 
solum  ob  debiliorem  vim  digerendi  species, 
fieri,  ut  consequatur  homo  majorem  gratiae 
fructum. 

2.  Auctores  prsedictse  opinionis  non  esse  tam 
acerba  reprehensione  dignos  ostenditur.  — 
In  hac  re  nrihi  in  primis  videtur,  praedictam 


opinionem  non  esse  tanta  reprehensione  di- 
gnam,  quia  certum  est,  potuisse  Christum 
Donrinum  hoc  modo,  et  sub  hac  lege  insti- 
tuerehoc  sacramentum,  quia  nullam  involvit 
repugnantiam,  nec  indecentiam  ;  imo  speciem 
quamdam  benignitatis  et  pietatis  pree  se  fert ; 
non  constat  autem ,  Christum  non  ita  insti- 
tuisse,  nec  a  preedictis  auctoribus  probatur; 
imo,  si  aliquo  apparente  argumento  id  pro- 
bari  potest,  abeis  preeternrittitur.  Illud  autem 
est,  quia  promissio  gratiee  solum  videtur  facta 
hujus  sacramenti  manducationi,  juxta  illud  : 
Qui  manducat  nieam  carnem  et  bibit  meum 
sanguinem,  in  me  manet,  et  ego  in  eo.  Hoc 
autem  non  multum  suadet,  nam  gratia  ibi 
promittilur  manducanti  et  bibenti .  non  ra- 
tione  manducationis,  sed  ratione  cibi  mandu- 
cati;  nam  manducatio  ipsa  non  est  ratio 
agendi ,  sed  conditio  per  modum  applica- 
tionis  ;  applicatio  autem  non  tantum  solet 
esse  utilis  ad  effectum ,  quamdiu  est  in  fieri , 
sed  etiam  ratione  sui  termini,  quamdiu  ille 
durat;  recte  ergo  posset  illa  promissio  sic 
declarari,  ut  sub  manducatione ,  terminus 
ejus  seu  cibus,  ut  manducatus,  quatenus  sic 
durat,  comprehendatur.  Et  eodem  modo  pos- 
sumus  D.  Thom.  interpretari;  preeterquam 
quocl  illo  loco  obiter  tantum  loquitur,  et  ita 
affirmat  unum,  quod  certum  est,  et  aliud, 
quod  est  incertum,  non  negat.  Ratio  autem 
Soti  non  cogit,  sed  potius  videtur  petere  prin- 
cipium.  Assumit  enim ,  hoc  sacramentum 
conferre  gratiam  in  sola  manducatione,  aut  in 
libero  usu  sumentis,  quod  est  contradictorium 
ejus  quod  contfaria  sententia  affirmat,  sci- 
licet,  non  tantuin  in  manducalione,  prout 
dicit  motum,  sed  in  termino  ejus,  gratiam 
dare.  Nec  refert,  quod  eo  tempore  jam  ex 
parte  hominis,  non  sit  actio  corporalis  libera 
circa  sacramentum,  sed  physica,  et  naturalis 
digestio ,  quia  tunc  non  datur  gratia  propter 
actionem  ipsius  hominis,  sed  propter  sacra- 
mentum  et  prsesentiam  ejus,non  qualemcum- 
que,  sed  ut  terminantem  manducationem,  et 
constituentem  Christum  in  ratione  cibi  man- 
ducati,  ut  explicatum  est,  juxta  vim  promis- 
sionis,  et  ideo  non  est  similis  ratio  de  quolibet 
conlactu  anlecedente  manducationem,  nec  de 
alia  preesentia,  quae  miraculose  fieri  posset 
intra  corpus  sine  manducalione.  Alia  vero 
incommoda,  quee  inferuntur,  vel  incommoda. 
non  sunt,  vel  non  inferuntur,  si  res  ipsa, 
prout  debet,  explicetur ;  de  quo  statim  di- 
cemus. 

3.  Non  augeri  gratiam  in  sumente  Eucha- 

ristiam ,  quamdiu  ipsa  durat  in  corpore,  si 
dispositio  illius  non  perficiatur.  —  Dico  se- 
cundo  :  si  eo  tempore,  quo  Christi  preesentia 
durat,  prius  quara  transmutentur  sacramen- 
tales  species,  dispositio  hominis  non  perfi- 
ciatur,  nullum  gratiee  augmentum  ei  confer- 
tur.  Haec  conclusio  sequitur  a  fortiori  ex  dictis 
in  praecedentibus  sectionibus,  nam  si  in  ip- 
sismet  sumptionibus  partialibus  non  augetur 
gratia,non  aucta  disposilionesumentis,  multo 
minus  augebitur  per  solam  durationem  pree- 
sentiee  sacramentalis ,  quiacerlius  est,  gra- 
liam  conferri  in  manducatione,  quam  postea. 
Secundo,  quia  si  preesenlia  Christi  manducati 
potest  interdum  conferre  ad  effectum  gratiee, 
solum  est,  quatenus  cum  ipso  motu  manduca- 
tionis  complet  unum  integrum  usum  sacra- 
menti,  tanquam  intrinsecus  terminus  ejus; 
sed  per  unum  usum,  seu  per  unam  commu- 
nionem ,  unus  tantum  effectus  datur,  qui 
simul  totus  fit,  si  ex  parte  subjecti  sit  eadem 
dispositio  ,  ut  supra  ostensum  est  :  ergo. 
Tertio,  hoc  probant  duo  inconvenientia  supra 
illata,  scilicet,  secundum  et  ultimum;  nam, 
revera,  ostenclunt  institutionem,  eo  sensu  ex- 
plicatam,nonfore  ita  convenientem;  cur  enim 
homini,  qui  post  actualem  communionem 
statim  distrahitur,  vel  dormit,  esset  gralia 
continue  augenda,  quamdiu  Christi  preesentia 
durat?  preesertim,  cum  heec  duratio  preesen- 
liee  posset  esse  major  tantum  casu,  vel  prop- 
ler  accidentales  causas,  ut  supra  dicebamus. 
4.  Probabile  est  augeri  gratiam  sacramen- 
talem  quamdiu  Christus  durat  in  corpore  su- 
mentis,  si  ille  magis  ac  magis^se  disponat.  — 
Dico  tertio  :  si  eo  tempore,  quo  Christus  est 
realiter  preesens  intra  hominem,  ipse  homo 
sese  magis  ac  magis  disponat,  valde  proba- 
bile  est  augeri  in  illo  sacramentalem  gratiee 
effectum.  Hoc  sensu  videntur  locuti  Major,  et 
Gabr.,etCajetan.Etsuadetursatis  conjecturis 
adductis  inter  referendum  primam  opinionem, 
et  circa  primam  conclusionem  in  defensionem 
ejus.  Et  urgeri  potest  amplius  illa  ratio,  quod 
promissio  gratiee  preecipue  sit  facta  huic  sa- 
cramento  propter  Christum  manducatum, 
juxta  illud  :  Qui  manducat  me,  vivet  propter 
me;  et  illud  :  Qui  manducat  meam  carnem,  et 
bibit  meum  sanguinem,  in  me  manet,  et  ego  in 
illo.  Ubi  August.,  tract.  26,  inquit  :  Manclu- 
care  Christum  est,  illum  manentem  in  se  ha- 
bere ;  et  potest  fieri  etiam  conjectura  ex  man- 
ducatione  materiali;  quando  enim  illa  dicitur 
necessaria  ad  vitam,  non  preecipue  tribuitur 
ipsi  manducationi,  ut  significat  actualem  mo- 


tum,  sed  preecipue  ratione  termini;  ergo  hoc 
etiam  sensu  recte  intelligitur  promissio  facta 
huic  sacramento,  ita  ut,  cum  dicitur  :  Qui 
manducat  hunc  panem,  vivet,  non  inlelligatur 
dictum  solum  ratione  motus  manducationis, 
sed  etiam  ratione  ipsius  panis  manducati, 
quatenus  in  manducante  manet;  ergo  toto 
illo  tempore  est  hic  panis  efficax  gratiee,  si  in 
sumente  inveniat  dispositionem.  Preeterea , 
videtur  hic  modus  institutionis  aptissimus  ad 
excitandos  homines  ad  devotionem,  et  reve- 
rentiam  exhibendam  huic  sacramento,  saltem 
eo  tempore,  quo  in  ipsis  permanet;  nam  hoc 
majori  cura  et  diligentia  preestabunt,  si  spem 
habeant  majoris  fructus;  imo  videtur  tempus 
illud  magis  accoramodatum,  ut  homo  interius 
se  totum  colligat,  et  ad  fructum  ex  hoc  cibo 
hauriendum  disponat ;  nam  illo  brevi  tempore, 
quo  est  occupatus  circa  sumptionem  exterio- 
rem,  non  potest  circa  interiores  actus  tam 
attente  versari.  Est  etiam  ex  parte  ipsius  sa- 
cramenti  hic  modus  inslitutionis  valde  conve- 
niens,  tum,  ut  majorem  habeat  efficaciam, 
tum  eliam,  ut  intelligamus,  totam  efficaciam 
tribuendam  esse  ipsi  sacramento;  nam  man- 
ducatio  solum  est  applicatio  causee,  et  ideo, 
si,  dum  applicatur,  operatur,  etiam  applica- 
tum  manens,  polensessedebetad  operandum, 
quantum  est  de  se,  si  subjectum  sit  dispo- 
situm. 

5.  Ad  fundamentum  secundx  opinionis  res- 
ponsio. — Denique  contra  hanc  sententiam  sic 
expositam  nihil  urgent  objectiones  contrariee 
opinionis,nam  ad  D.  Thom.  et  rationem,  res- 
ponsum  jam  est;  ad  incommoda  vero  facile 
dicitur,  primum ,  non  solum  non  esse  incon- 
veniens,  sed  etiam  maxime  dignum  Christi 
benignitate  et  efficacia  in  redimendo  et  sal- 
vando  homine;  nam,  si  ad  hunc  finem  venit 
in  hominem  per  hoc  sacramentum,  ut  illum 
sibi  uniat,  et  in  itinere  veniens,  ut  sic  dicam, 
non  invenit  illum  clispositum ,  antequam  vero 
cliscedat,  homo  se  convertit  ac  disponit,  cur 
non  operabitur  in  illo  effectum,  propter  quem 
ad  eum  sacramentaliter  venit?  Est  etiam  hoc 
valde  accommodatum  humanee  fragilitati,  et 
ad  spem  ejus  erigendam  aptissimum ,  ut  per 
se  manifestum  est.  Secundum  etiam  preedicto 
modo  inteliectum  non  est  inconveniens,  sed 
potius  convenientissimum ;  nam  si  toto  illo 
tempore  continue  augeatur  dispositionis  per- 
fectio,  et  consequenter  gratia  ex  opere  ope- 
rantis,  quod  inconveniens  esse  potest,  ut 
etiam  augeatur  ex  opere  operato?  Item ,  cum 
homo  hunc  panem  comedat,  ut  ex  illo  spiri- 

tualiter  nutriatur,  si  toto  illo  tempore  circa 
panem  illum  vitaliter  operatur,  ut  ex  illo 
fructum  capiat,  quid  mirum,  quod  talis  nu- 
tritio  continue  toto  illo  tempore  fiat?  Ad  ter- 
tium  concedo,  per  se  loquendo,  esse  in  homine 
illom  obligationem ;  neque  in  hoc  ostenditur 
ulla  ratio  absurdi  vel  inconvenientis;  nam,  si 
statim  post  communionem,  quando  homo  est 
certus  adhuc  in  se  Ghristum  habere,  morta- 
liter  peccet,  sine  dubio  gravem  injuriam 
Christo  facit,  et  specialem  malitiam  inde  con- 
trahit;  ergo,  qui  in  illo  eliam  tempore  perse- 
verat  in  peccato  mortali,  per  se  loquendo,  in 
hoc  specialiter  peccat.  Hoc  autem  peccatum 
non  est  distinctumabipsa  indignasumptione, 
sed  esl  idemmet  factum  gravius  ex  hac  cir- 
cumstantia ;  dico  autem,  per  se,  quia  ob  in- 
advertentiam  facile  potest  homo  excusari  ab 
hac  malitia,  prassertim,  cum  sit  valde  incer- 
tum  tempus  pro  quo  durat  sacramentalis 
Christi  praesentia.  Adde  etiam,  hanc  opinio- 
nem  non  esse  certam,  et  icleo  propler  igno- 
rantiam,  vel  contrariam  opinionem  proba- 
bilem,  intervenire  posse  prsedictam  excusa- 
tionem.  Ad  quarturn,  negatur  simpliciter 
sequela  :  nam  juxta  nostram  sententiam 
effectus  non  augetur  prsecise  propter  diutur- 
niorem  preesentiam,  sed  propter  meliorem 
dispositionem  recipientis.  Unde,  si  tota  illa 
dispositio  in  uno  instanle  haberetur,  simul 
totus  obtineretur  effectus ;  quod  ergo  ibi  sit 
successio,  et  duratio,  est  per  accidens  ex 
defectu  dispositionis ,  et  ideo  non  sequitur  ex 
hac  sententia,  superstitiose,  et  introducendo 
ritus  ab  Ecclesia3  consuetudine  alienos,  cu- 
randum  esse,  ut  prsesentia  Christi  in  homine 
magis  duret,  sed  potius  sequitur,  magnam 
diligentiam  esse  adhibendam ,  ut  homo  per- 
fectius  se  disponat;  reliqua  etiam  per  acci- 
dens  sunt,  ut  constat  etiam  ex  dictis  de  suc- 
cessiva  sumptione,  continua,  vel  discreta. 

SECTIO  VIII. 

Utrum  hoc  sacramentum  habeat  effectum  gratiee  post 
transactani  sumptionem  et  prtesentiam  Christi,  sci- 
licet  recedente  fictione. 

1.  Quorumdam  opinio.  —  Certum  est,  si 
tempore  sumptionis  homo  recepit  totum  gra- 
tise  effectum,  quem  per  hoc  sacramentum  ac- 
cipere  potest,  nihil  superesse  quod  postea  fiat, 
loquendo  de  effectu  gratiee  habitualis,  prout 
nunc  loquimur.  Unde  in  hoc  eadem  est  ratio 
hujus  sacramenti,  et  caeterorum;  nam  per  se 
loquendo  omnia  causant  gratiam,  quando  ap- 


plicantur  ad  usum,  non  vero  postea,  nisi  forte 
per  accidens,  si  contingat,  prius  effectum  im- 
pediri  propter  obicem,  postea  vero  fieri  re- 
moto  obice.  Solum  igitur  in  hoc  sensu  potest 
prsesens  qusestio  tractari,  an  in  eo,  qui  ficte 
Eucharistiam  accepit,  postea  recedente  fic- 
tione  incipiat  habere  effectum,  etiam  si  man- 
ducatio,  et  prassentia  sacramentalis  Christi 
omnino  transacta  jam  sint.  Quam  queestio- 
nem  superius  attigimus  disput.  8,  sect.  3. 
Unde  hic  pauca  addenda  occurrunt.  Quidam 
ergo  sentiunt,  Eucharistiam  habere  effectum, 
recedente  fictione,  quod  in  particulari,  et  in 
specie  de  hoc  sacramento  pauci  affirmant, 
sed  solum  hi,  qui  generaliter  hoc  tribuunt  om- 
nibus  sacramentis,  ut  Petrus  Soto,  lect.  4  de 
Baptism.,  et  lect.  ultim.  de  Satisfact.,  et  alii, 
quos  prsedicto  loco  citavi.  Unde  potest  argu- 
mentum  sumi;  nam,  si  caetera  sacramenta 
hoc  habent,  cur  non  etiam  hoc,  quod  sicut  est 
coeteris  dignius,  ita  debet  esse  efficacius?  Ali- 
ter  Cajet.  hic,  art.  I,  qusest.  79,  sub  distinc- 
tione  videtur  respondere;  hoc  enim  sacra- 
mentum  per  se  dat  augmentum  gralice,  per 
accidens  autem  contingit,  ut  interdum  det 
etiam  primam  gratiam.  Quantum  adaugmen- 
tum  igitur  ait,  hoc  sacramentum  habere  ef- 
fectum,  recedente  fictione,  seu  impedimento, 
quodcumque  illud  sit;  nam  juxta  suam  opi- 
nionem,  si  quis  tempore  actualis  manducatio- 
nis  distractus  est,  etsine  actuali  dispositione, 
non  recipit  augmentum ;  si  tamen  postea  se 
disponat,  consequetur  (inquit)  illud  augmen- 
tum;  quod  non  aliter  probat,  nisi  quia,  licet 
prius  non  receperit  in  actu  illud  augmentuin, 
recepit,  inquit,  habitualiter,  seu  clarius,  re- 
cepit  jus,  ut  postea,  remoto  obice,  detur.  A.t 
vero  quantum  ad  primam  gratiam,  sentit,  non 
dari  postea,  remoto  obice,  si  ille  duravit  toto 
tempore  sumptionis,  comprehendendo  totam 
durationem  prsesentiae  Christi,  quia  si  quis, 
inquit,  tempore  sumptionis,  non  resuscitatur 
ad  vitam,  non  apparet,  quard  deinceps  ex 
virtute  hujus  sacramenti  resuscitabitur.  Sed 
heec  ratio  non  est  magni  momenti,  quia  facile 
potest  reddi  ratio,  quia  prius  non  fuit  dispo- 
situs,  et  postea  se  disposuit,  sicut  ipse  neces- 
sario  esset  responsurus  in  priori  membro,  si 
eadem  interrogatio  ab  eo  fieret.  Unde  nulla 
etiam  videtur  sufficiens  reddi  ratio  differen- 
tise  inler  illa  duo  membra;  nam,  licet  verum 
sit,  hoc  sacramentum  per  se  conferre  aug- 
mentum  gratiee,  per  accidens  autem  primam 
gratiam,  cur  tamen,  sicut  recedente  fictione 
habet  effectum  augmenti  eodem  modo,  scili- 

cet,per  se,  non  habebit  etiam  effectum  pri- 
mae  gratise  eodem  modo,  scilicet,  per  accidens, 
cum  uterque  modus  sit  ex  opere  operato,  et 
ralione  sacrainenti  suscepti  possit  comparari 
jus  ad  unum,  sicut  ad  aliud.  Denique  alia  sa- 
cramenla  vivorum,  qua3  habent  effectum  re- 
cedente  fictione,  ut  confirmatio,  et  extrema 
unctio,  sicut  dant  augmentum  gratise  rece- 
dente  fictione,  ita  et  primam  gratiam,  servata 
proportione,  quamvis  per  accidens  illam  con- 
ferant;  imo  revera  solum  primam  gratiam 
conferunt  recedente  fictione,  quia  respectu 
solius  augmenti  nunquam  ponitur  fictio,  ut  in 
superioribus  dictum  est;  ergo  in  prassente, 
vel  utraque  gratia  datur,  recedente  fictione, 
vel  neutra,  quod  sine  dubio  verius  est. 

2.  Eucharistiam  non  conferre  suum  effec- 
tum  recedente  fictione,  si  prsesentia  Christi  de- 
siit  in  sumente.  —  Dicendum  est  ergo ,  hoc 
sacramentum  non  habere  effectum,  recedente 
fictione,  si  jam  omnino  desiit  sumptio,  et  praa- 
sentia  Christi  in  sumente;  quocl  tenet  D. 
Thom.  in  4,  dist.  4,  q.  3,  art.  3,  queestiunc.  3, 
ad  3;  et  ibi  Durand.,  qusest.  4;  Major,  quaest. 
2;  Bonav.,  art.  2,  queest.  3,  ad  penult.,  et 
dist.  12,  2  part.,  art.  1,  qusest.  ad  ult.;  et  ibi 
Palud.,  qutest.  4;  Alens.,  4  part.,  quasst.  '10, 
membr.  7,  art.  3,  §  M,  membr.  8,  art.  3,  § 
1;  Soto,  dist.  6,  qusest.  1,  art.  8,  dist.  11, 
qufest.  2,  art.  1;  Medina,  God.  de  Pcenit., 
tract.  2,  46  dePcenit.  extra  gratiam  impleta ; 
Sylvest.,verb.  Baptism.  4,  n.  12;  Gano,  relecl. 
de  Pcenitent.,  part.  1;  Cordub.,  lib.  1,  qusest. 
Theolog.,  queest.  2.  Fundamentum  potest  in 
hunc  modum  explicari,  quia,  si  auctoritalem 
spectemus,  nulla  est,  unde  aliud  colligi  pos- 
sit;  nullus  enim  Sanctorum  hoc  docuit;  imo 
Paulus  deindigne  communicante  dixit,  judi- 
cium  sibi  tnanducare  et  bibere;  nunquam  au- 
tem  dixit  talem  communionem  postea  esse 
posse  illi  utilem.  Si  autem  conjecturis  uten- 
dum  est,  non  est  consideranda  solum  excel- 
lentia  et  perfectio  sacramenti,  sed  etiam  re- 
verentia  illi  debita,  etnecessitas  aliqua  hujus- 
modi  efficaciee,  recedente  fictione;  in  casteris 
enim  sacramentis  oritur  heec  necessitas  ex  eo, 
quod  vel  iterari  non  possunt,  aut  simpliciter, 
aut  pro  aliquo  statu,  vel  quia  sunt  ad  salutem 
media  necessaria;  hocautem  sacramentum  et 
frequentissime  iterari  potest,  et  effectus  ejus 
non  est  simpliciter  ad  salutem  necessarius; 
ergo  nulla  est  necessitas,  ob  quam  habeat  ef- 
fectum,  recedente  fictione;  magis  autem  spec- 
tat  ad  reverenliam  tanti  sacramenti,  ut  ho- 
mines   intelligant;    si    ficli,    aut    non   satis 


dispositi  ad  illud  accedant,  non  solum  fructu, 
sed  etiam  spe  fructus  ex  tali  communione  pri- 
vari.  Et  confirmatur  specialiter  eontraCajet., 
nam  si  is,  qui  privatur  augmento  gratiae 
propter  actualem  distractionem,  postea  illud 
recipit,  quando  advertit,  et  se  disponit,  ergo 
similiter,  qui  accessit  cum  remissa  disposi- 
lione,si,  postomninolransactamsumptionem, 
intensiorem  actum  habeat,  recipiet  etiam  in- 
tensiorem  effectum  sacramenti  ob  prseceden- 
tem  communionem;  quod  dicere  ridiculum 
est;  sic  enim  posset  in  infinitum  procedi,  et 
quolidie  recipere  possemus  gratiam  ex  opere 
operato  propter  omnes  communiones  in  vita 
factas,  si  unum  actum  devotionis  eliceremus 
omnibus  superioribus  intensiorem.  Sequela 
autem  patet  a  paritate  rationis,  seu  potius  a 
fortiori,  quia  sicut  prior  posuit  obicem  totius 
effectus  per  carentiam  totius  clispositionis,  ita 
posterior  posuit  obicem  intenso  effectui  prop- 
ter  carentiam  intensse  dispositionis;  ergo 
quando  illam  adjunxerit,  suppletur  illi  quic- 
quid  de  perfectione  effectus  ei  defuit ;  quod 
enim  aliquem  effectum  receperit  per  remis- 
sam  dispositionem,  non  propterea  fit  pejoris 
conditionis,  ut  non  possit  id,  in  quo  defecit, 
resarcire.  Et  confirmatur,  nam,  supposita 
opinione  Cajetani,  si  is,  qui  nullam  disposi- 
tionem  habuit,  poslea  per  intensum  actum  se 
disponat,  recipiet  effectum  intensse  disposi- 
tioni  proportionatum;  ergo  multo  magis,  qui 
remissam  dispositionem  habuit,  si  postea  in- 
tensionem  addat,  recipiet  quicquid  effectus 
sibi  defuit;  sicut  ergo  hoc  falsum  est,  ita  et 
primum.  Posset  quidem  responderi  juxta  pro- 
babilem  opinionem  supra  tractatam  de  bap- 
tismo,  disput.  28,  sect.  4,  quandocumque  da- 
tur  gratia,  recedente  fictione,  dari  minimam 
gratiam,  et  non  juxta  perfectionem  disposi- 
tionis ,  per  quam  fictio  tollitur ,  et  ideo , 
quando  nihil  gratise  datum  est  ex  defectu 
dispositionis,  aliquid  postea  recuperari,  ha- 
bita  dispositione;  quando  vero  aliqua  gratia 
in  principio  comparata  est,  nihil  esse,  quod 
postea  redeat  per  ablationem  fictionis  seu  obi- 
cis.  Sed,  licet  illa  opinio  sit  valde  probabilis, 
supponendo  (quod  verum  est) ,  solam  caren- 
tiam  actualis  devotionis  non  esse  obicem,  sed 
peccatum  aliquod  non  detestatum,  tamen 
supponendo  (ut  Cajetanus  supponit),  solam 
carentiam  actualis  dispositionis  impedire  gra- 
tiam  sacramenti,  et  hanc  restitui  habita  tali 
dispositione,  idem  consequenter  dicendum  es- 
set  de  intensione  dispositionis,  quod  de  tota 
dispositione,  cum  debita  proportione.  Verius 

ergo  est,  nunquam  augmentum  gratise  dari 
per  hoc  sacramentum,  seu  ratione  illius,  post- 
quam  omninoesse  desiit,  seu  transactum  est; 
idemque  est  dicendum  de  prima  gratia,  non 
solum,  quia  per  accidens  datur  per  hoc  sa- 
cramentum,  sed  etiam  propter  alias  rationes 
supra  adductas. 

3.  Sed  contra,  nam  gratia  semel  habita  per 
hoc  sacramentum,  et  postea  per  peccatum 
perdita,  per  pcenitentiam  reparatur;  ergo 
etiam  gratia,  per  peccatum  impedita  in  sus- 
ceptione  hujus  sacramenti,  per  poenitentiam 
restiluitur.  Respondetur,  negando  conse- 
quentiam,  quia  gratia,  semel  habita,  re  ipsa 
jam  fuit  applicata  propter  merita  Ghristi,  et 
ideo  est  de  se  perpetua,  et  dat  jus  ad  gloriam 
cum  effectu  obtinendam,  si  homo  in  gratia 
decesserit,  ut  latius  dicturi  sumus  in  materia 
de  Poenitentia ;  at  vero  quando  gratia  fuit  a 
principio  impedita,  nunquam  homo  acquisi- 
vit  dominium  ejus,  necjus  ad  perpetuitatem 
ejus,  et  glorias  illi  correspondentis,  si  in  gra- 
tia  decesserit,  quia  merita  Christi  non  fuerunt 
ei  re  ipsa  applicata.  Quocirca  longe  alia  est 
ratio  reviviscentise  meritorum,  quae  fundatur 
in  lege,  et  promissione,  sub  qua  meremur  de 
condigno  apud  Deum,  alia  vero  efficaciae  sa- 
cramenti  recedente  fictione,  quse  colligenda 
est  ex  propria  natura  et  institutione  sacra- 
menti,  quod  in  hoc  sacramento  fieri  nullo 
modo  potest.  Neque  certe  est  verisimile,  per- 
ditum  sacerdotem,  qui  quotidie  indigne  com- 
municat,  per  unum  actum  pcenitentiee  in  fine 
vitae,  consequi  omnem  gratiam  quani  ex 
opere  operato  obtinuisset,  si  digne  communi- 
casset. 

SECTIO  IX. 

Utrura  Eucharistia  det  aliquem  effectura  gratiae 
actualis,  et  quando  illum  conferat. 

1 .  Quae  hactenus  diximus,  ad  habitualem 
gratiam,  et  virtutesac  dona,  quae  illam  conse- 
quuntur,pertinent;  reliquum  est,  utde  gratia 
actuali  pauca  dicamus,  de  qua  specialis  est 
ratio  difficultatis,  quia  hsec  gralia  consistit  in 
actibus  nostris,  qui  ex  nostra  libertate  pen- 
dent;  ergo  non  polest  infallibiliter  dari  per 

,  hoc  sacramentum.  llem,  quia  alioqui  experi- 
remur  in  nobis  gratiam  illam,  quod  tamen 
non  ita  est.  Denique  quia  nullibi  facta  est  huic 
sacramento,  magis  quam  cseteris,  hujus  gratire 
promissio. 

2.  Eucharistia  de  se  est  efficax  ad  exci- 
tandam  devotionem  et  fervorem.  —  Nihilomi- 


nus  dico  primo,  hoc  sacramentum  de  se  effi- 
cax  esse  ad  excitandam  animi  devotionem  et 
charitatis  fervorem,  cum  speciali  spiritus  sua- 
vitate  ac  dulcedine.  Et  hsec  est  gratia  quaedam 
actualis,  quam  confert  hoc  sacramentum ; 
quee  est  sententia  D.  Thom.  hic,  art.  \ ,  ad  2,  et 
communis  Scholasticorum.  Et  potest  ex  Scrip- 
tura  et  Patribus  ita  colligi;  nam,  Joan-  6,  de 
hoc  sacramento  dicitur  :  Caro  mea  vere  est 
cibus,  et  sanguis  meus  vere  est  potus';  unde 
colligit  Concil.  Florent.,  hunc  cibum  spiritua- 
liter  conferre  eos  effectus,  quos  corporalis  ci- 
bus  confert  materialiter,  quorum  unus  est, 
oblectare  viventem,  et  vires  confortare;  et 
Clemens  V,  cum  Concilio  Viennensi,  de  Reli- 
quiis  et  venerat.  Sanctor. :  In  hoc  (inquit)  sa- 
cramento  habetur  omne  delectamentum,  et 
omnis  saporis  suavitas,  ipsaque  dulcedo  Do- 
mini  degustatur.  Sic  etiam  Ambros.,  serm. 
15  in  Psal.  118,  dicit,  hoc  sacramentum  ine- 
briare  affectus  fidelium,  ut  curam  seeculi 
hujus,  metum  mortis  sollicitudinemque  de- 
ponant;  et  ad  hoc  probandum  nonnulla  ex 
Scripturis  congerit,  lib.  de  Myster.,  capit.  8; 
et  plura  Cyprian.,  epist.  63,  et  serm.  de 
Ccena  Domini;  et  Ecclesia  accommodat  illud 
Gen.  49  :  Pinguis  est  panis  ejus,  et  prxbebit 
delicias  Regibus.  Unde  etiam  est  illa  locutio 
Tertull. :  Caro  corpore  et  sanguine  Christi  ves- 
citur,  ut  anima  de  Deo  saginetur,  lib.  de  Re- 
surrection.  carnis,cap.  8.  Denique  accommo- 
dari  solent  verba  illa  Psalm.  79  :  Pluviam 
voluntariam  segregabis  Deus  hvereditati  tuse, 
et  infirmata  est,  tu  vero  perfecisti  eam,  ani- 
malia  tua  habitabuntin  ea ;  parasti  indulce- 
dine  tuapauperi,  Deus;  heec  enim,  et  multa 
alia  similia,  quee  de  manna  scripta  sunt,  recte 
huic  sacramento  attribuuntur,  cum  constet, 
manna  fuisse  unam  ex  potissimis  figuris 
hujus  sacramenti.  Ex  bis  ergo  satis  probabi- 
liter,  et  sensui  Ecclesia?  conformiter,  intelligi- 
mus,  Chrislum  ex  vi  institutionis  promisisse 
hunc  effectum  huic  sacramento;  hic  autem 
effectus  requirit  actualem  gratiam,  quia 
spiritualis  dulcedo  non  est  sine  animee  atten- 
tione,  et  affectione  actuali.  Est  autem  hic  ef- 
fectus  maxime  conveniens  fini  hujus  sacra- 
menti,  quod  ordinatum  est  ad  nutriendam  et 
fovendam  divinam  amicitiam,  quod  potissi- 
mum  fit  ferventjoribus  actibus  amoris  ac  de- 
votionis.  Tandem,  ut  Tridentinum  dixit,  Chri- 
stus  in  hoc  sacramento  divitias  amoris  sui  erga 
homines  veluti  effudit;  ergo  etiam  debet  in  eo 
existens,  eosdem  homines  ad  sui  amorem  vi- 
cissim  et  peculiari  modo  excitare. 


DISPUTAT. 

3.  Eucharistia  confert  etiam  actuale  auxi- 
lium  ad  peccata  vitanda.  —  Dico  secundo  : 
sacramentum  hoc  confert  etiam  ex  opere  ope- 
rato  actuale  Dei  auxilium,  et  favorem  ad  pec- 
cata  vitanda,  et  tentationes  superandas.  Ita 
sentit  D.  Th.  hic,  art.  3,  ad  1 ,  et  art.  4,  citans 
Innocent.,  lib.  4  de  hoc  myst.,  c.  14;  et  signi- 
ficat  Conc.  Trid.,  sess.  13,  c.  2,  dicens,  hoc 
sacramentum  esse  institutum,  ut  antidotum, 
quo  a  mortalibus  peccatis  prasserveraur,  et  a 
venialibus  liberemur;  et  colligi  potestex  ver- 
bis  illis  Joan.  6  :  Nisi  manducaveritis  carnem 
Filii  hominis,  et  biberitis  ejus  sanguinem,  non 
liabebitis  vitam  in  vobis;  adjuncta  expositione 
Cyrilli  supra  tractata,  declarantis  hsec  verba 
de  vitee  spiritualis  conservatione,  ad  quam 
sacramentum  hoc  est  medium  adeo  utile,  ut 
possit  dici  moraliter  necessarium;  quam  indi- 
cavit  etiam  Gyprian.  in  exposit.  orationis 
Dom.,  dicens  :  Ut  manifestum  est,  eos  vivere, 
qui  corpus  ejus  attingunt,  et  Eucharistia?n 
jure  communicationis  accipiunt,  ita  contra 
timendum  est  et  orandum,  ne  dum  quis  absten- 
tus  separatur  a  Christi  corpore,  procul  rema- 
neat  a  salute,  comminante  ipso,  et  dicente, 
Nisi  ederitis  carnem  Filii  hominis,  et  biberitis 
sanguinem  ejus,  non  habebitis  vitam  in  vobis. 
Sentit  igitur,  hoc  sacramentum  esse  adeo  effi- 
cax  advitam  gratiseconservandam,  ut,  qui  ab 
illo  abstinent,  in  magno  periculo  illam  amit- 
tendi  versentur.  Propter  quod  fortasse  dixit 
idem  Cypr.,  epist.  54,  non  esse  idoneum  ad 
martyrium,  qui  ab  Ecclesia  non  armatur  ad 
preelium,  quia  mens  deficit,  quam  recepta 
Eucharistia  non  erigit  et  accendit.  Unde  ad 
hoc  propositum  accommodari  solet  illud  Psal. 
21  :  Parasti  in  conspectu  meo  mensam  adver- 
sus  eos,  qui  tribulant  me.  Unde  Bernard., 
serm.  de  Coena  Dom. :  Hoc  sacramentum  (in- 
quit)  minuit  sensum  in  minimis,  et  in  gravio- 
ribus  tollit  omnino  consensum;  et  plura  simi- 
lia  legi  possunt  in  Chrysost.,  hom.  51  in 
Matth.,  45  in  Joan.,  et  24  in  1  ad  Cor.  11;  et 
in  Cyrillo,  lib.  3  in  Joan.,  cap.  37,  et  aliis, 
quos  disputatione  seq.,  sect.  3,  referam;  et 
supra  etiam  agentes  de  necessitate  hujus  sa- 
cramenti,  nonnulla  adduximus.  Quod  aulem 
hic  effectus  non  fiat,  nisi  per  auxilia  actualia, 
constat,  quia  quodammodo  pertinet  ad  donum 
perseverantiae;  est  enim  qusedam  inchoatio 
vel  participatio  ejus;  certum  est  autem  ex 
materia  de  gratia,  donum  perseverantiee  dari 
per  auxilia  actualia;  per  eadem  ergo  fit  hic 
effectus.  Sub  auxiliis  autem  actualibus  com- 
prehendimus  omnem  rationem  divinee  provi- 

dentiae,  qua  ita  gubernat,  etprotegithominein 
ut  vel  illum  a  tentationibus  liberet,  vel  ad  eas 
superandas  vires  praibeat,  sive  hoc  faciat  per 
illuminationes  intellectus,  sive  per  varios  vo- 
luntatis  motus,  sive  removendo  exteriores 
occasiones  peccandi,  sive  aliis  modis. 

4.  Ad  rationes  dubitandi  responsio.  —  Ut 
autem  rationibus  dubitandi  satisfaciamus, 
advertendum  est  primo,  hsec  auxilia  actua- 
lia,  qua?dam  esse  omnino  prsevenientia  libe- 
rum  consensum,  de  quibus  non  procedit  diffi- 
cultas  tacta,  quia  etiam  si  requirant  hi  actus 
consensum  vitalem  nostrarum  potentiarum, 
nihilominus  potest  tota  illa  motio,  quse  spe- 
ciali  modo  fit  a  Deo,  tribui  sacramento,  quia 
ratione  illius  datur,  sive  sacramentum  ad  ta- 
lem  effectum  physice  concurrat,  sive  tantum 
moraliter,  de  quo  satis  est  in  superioribus 
dictum.   Hinc  vero   fit,  ut  etiam  consensus 

.  liber,  qui  postea  a  voluntate  sequitur,  sicut 
est  effectus  gratiae  Dei,  ita  etiam  sit  effectus 
hujus  sacramenti,  non  quidem  solius,  sed 
concurrente  simul  libertate  voluntatis,  exci- 
tatee  tamen  et  adjutee  per  auxilium  datuin 
ratione  ipsius  sacramenti.  Nec  refert,  quod 
effeclus  hic  non  sit  infallibilis  absolute,  quia 
ad  effectum  sacramenti  satis  est,  quod  ex 
parte  illius  sit  infallibilis,  si  ex  parte  re- 
cipientis  dispositio  vel  conditio  necessaria 
adhibeatur.  Sicut  autem  ad  effec(um  habitua- 
lis  gratise  necessaria  dispositio  est,  ut  non 
ponatur  obex,  ita  ad  hunc  effectum  gratise 
actualis,  necessaria  dispositio  erit,  ut  liberum 

.arbitrium  non  resistat,  sed  gratise  cooperetur. 
Dices  :  hoc,  ad  summum,  est  verum  de  gratia 
cooperante  ad  actualem  consensum  liberum, 
non  vero  de  excitante,  nam  hsec,  ut  dixi,  non 
pendet  ex  consensu  libertatis,  sed  antecedit 
illum ;  si  ergo  hsec  gratia  est  effectus  sacra- 
mentalis,  erit  hifallibilis ;  hoc  autem  non  ita 
esse  videtur,  ut  experientia  ostendit.  Circa 
hoc  est  secundo  advertendum,  cum  hic  effec- 
tus  gratiae  actualis  excitantis  non  sit  propter 
se,  sed  propter  aliud,  scilicet,  propter  actus 
supernaturales  liberos,  et  humanos,  non  sem- 
per  dari  statim,  quando  recipitur  sacramen- 
tum,  sed  tempore  opportuno,  quia  lunc  est 
utilis  vel  moraliter  necessarius,  vel  ad  vitan- 
dum  peccatum,  vel  ad  fervorem  charitatis; 
et  ideo,  si  infallibilitas  illa  referatur  ad  tem- 
pus  sumptionis  sacramenti,  non  est  necesse, 
ut  omnis  effectus  sacramentalis  sit  infallibilis 
pro  eo  tempore,  etiam  si  ex  parte  hominis 
nullus  sit  obex,  ut  constat  ex  doctrina  gene- 
rali  supra  data  de  sacramentis;  si  autem  in- 

faliibilitas  referatur  ad  tempus  opportunum, 
sic  effectus  est  infallibilis,  quia  pro  eo  tem- 
pore  est  promissus;  oportet  autem,  ut  homo 
digne  receperit  Eucharisliam  (quia,  ut  dixi, 
in  hoc  sacramento  non  reviviscit  effectus,  si 
cum  obice  susceptum  fuit),  et  quod  postea 
homo  prsedicto  lempore  opportuno  non  se 
reddat  indignum  hujus  effectus  per  aliquod 
peccatum,  aut  aliam  causam  impedientem  ta- 
lcm  motionem  Dei.  Unde  fit,  nullum  argu- 
mentum  posse  ex  experientia  sumi  ad  judi- 
candum,  an  hic  effectus  sit  infallibilis,  necne, 
tum  quia  non  potest  homini  satis  constare,  an 
digne  susceperil  sacramentum;  tum  etiam 
quia  nescit,  an  postea  ponat  obicem,  vel  im- 
pedimentum  aliquod;  ignorat  etiam,  quando 
sit  illud  tempus  commodum  et  opportunum. 
Deinde  non  raro  hoc  auxilium  gratiee  consistit 
in  aliquo  effectu  divinse  providentise,  quem 
homo  saepe  non  advertit,  seepe  etiam  compre- 
hendere  non  potest.  Ac  denique  quando  hoc 
auxilium  consistit  in  actu  vitnli  ipsius  homi- 
nis,  quamvis  possit  illum  in  se  experiri,  non 
tamen  potest  satis  dijudicare,  qualis  sit  ille 
actus,  neque  unde  veniat,  aut  quo  vadat,  et 
ideo  multo  minus  experiri  potest.  an,  quando 
sentit  in  se  talem  motionem,  illa  sit  effectus 
hujus  sacramenti,  necne;  quando  vero  illam 
motionem  in  se  non  sentit,  an  id  proveniat  ex 
impedimento  aliquo,  vel  quia  tunc  non  est  illi 
expediens.  Et  ideo  non  est,  cur  conscientise 
timoratse,  et  qui  moralem  diligentiam  adhi- 
bent,  ut  digne  accedant  ad  hoc  sacramentum, 
conlristentur,  aut  nimium  timeant,  si  for-- 
tasse,  dum  communicant,  nec  fervorem  illum 
charitatis,  nec  dulcedinem  ac  suavitatem 
illarn  sentiant,  quam  dicimus  esse  effectum 
hujus  sacramenti,  quia,  quamvis  digne  com- 
municent,  possuntnonreciperehunc  fructum, 
vel  quia  fortasse  tunc  illis  non  expedit,  prae- 
sertim  quatenus  interdum  redundat  in  infe- 
riorem  appetitum,  vel  quia  etiam  sine  peccato 
gravi  potest  hic  effectus  impediri,  quia  homo 
negligenter  accedit,  aut  quia  naturaliter  dis- 
tractus  est. 

SECTIO  X. 

Utrurn  Eucharistia  renrittat  venialia  peccata  et 
temporales  poenas,  earn  digne  sumentibus. 

4 .  Peccata  venialia  remittuntur  ex  opere 
operato  per  Eucharistiam.  —  De  peccatis  ve- 
nialibus  vera  est  sententia  D.  Thorn.,  quam 
supra  in  commentariis  explicavimus,  ex  opere 
operato  remitti  per  hoc  sacramentum,  quam 


etiam  docuit  Magister  in  4,  dist.  12,  et  ibi 
D.  Thom.,  art.  2,  queestiunc  1;  Bonav. , 
2  part.,  art.  5,  qusest.  2,  et  reliqui  Theologi; 
et  Innoc,  lib.  4  de  hoc  myster.,  cap.  44;  et 
optime  Goncil.  Coloniense,  etCatechis.  Pii  V, 
dum  tractant  de  hoc  sacramento;  et  sumitur 
etiam  ex  Patribus;  Ambros.,lib.  4deSacram., 
cap.  6;  et  Augustin.,  cap.  Utrum  sub  figura; 
et  Greg.,  in  cap.  Quidsit  sanguis,  de  Consec, 
dist.  2;  Bern.,  dicto  serm.  de  Ccen.  Dom. , 
cujus  verba  sectione  praeced.  citavi,  cum 
Chrysost.  et  Cyrill.;  et  alios  referam  dispu- 
tatione  seq.,  sect.  \  ;  et  favet  Concil.  Tri- 
dent.,  sess.  L3,  cap.  I,  dum  aliter  loquitur 
de  hoc  sacramento,  respectu  venialium  pec- 
catorum,  et  mortalium;  dicit  enim,  liberare 
nos  a  venialibus,  prseservare  autem  a  mor- 
talibus;  sentit  igitur,  a  venialibus  non  solum 
preeservare,  sed  etiam  ab  eis  jam  commissis 
nos  liberare,  quod  facere  non  potest,  nisi 
remittendo  illa.  Ratio  a  priori  petenda  est 
ex  institutione,  quam  omnia  adducta  probant; 
quam  vero  congrua  haec  institutio,  quamque 
consentanea  perfectioni  ac  fini  hujus  sacra- 
menti,  et  per  se  satis  notum  est,  et  optime  a 
D.  Thom.  in  art.  explicatur. 

2.  Dubium  de  dispositione  requisita  ad 
hunc  effectum.  —  Solutio.  —  Sed  queeres, 
quaenam  dispositio  necessaria  est  ex  parle 
sumentis,  ut  Eucharistia  conferat  hunc  effec- 
tum.  Respondetur  imprimis ,  non  esse  ne- 
cessariam  talem  ac  tantam  dispositionem 
actualem,  quae  per  se  sufficeret  ad  veniale 
peccatum  tollendum  per  formalem  repugnan- 
tiam,  aut  condignam  satisfactionem,  qualis 
esset  fervens  actus  charitatis,  aut  formalis 
detestatio  talis  peccati  propter  Deum.  Narn 
si  tam  perfecta  dispositio  esset  necessaria  , 
per  illam  esset  ablatum  peccatum  veniale;  et 
ideo  sacramentum  nunquam  hunc  effeclum 
conferret  ex  opere  operato,  nisi  forte  mediate 
et  remote,  quatenus  auxilium  ad  talem  actum 
datur  per  sacramentum,  et  tunc  jam  ille  actus 
non  esset  dispositio  ad  sacramentum,  sed  po- 
tius  effectus  ejus,  et  adhuc  ille  modus  non  est 
sufficiens,  ut  dixi  circa  litteram  D.  Thom.  ex 
mente  ejus;  sic  enim  illa  remissio  quasi  per 
accidens  tantum  esset  ab  hoc  sacramento , 
cum  tamen  finis  et  perfectio  ejus  per  se  et  di- 
recte  requirat  hujusmodi  effectum.  Adde  sa- 
cramentum  hoc  tollere  peccatum  mortale  sine 
actuali  dispositione,  quae  per  se  sola  sufficiat 
ad  expellendum  illud;  multo  ergo  magis  po- 
terit  venialia  peccata  ita  tollere,  cum  magis 
per  se  sit  ad  illa  remittenda  institutum ,  eo 

vel  maxime  quod  hic  effectus  communis  est 
aliis  sacramentis,  ut  in  superioribus  tactum 
est,  et  latius  dicetur  in  materia  de  Poeniten- 
tia;  ergo  perfectius  et  proprius  convenit  huic 
sacramento,  cujus  est  debiles  confortare,  et 
languores  sanare,  ut  D.  Thom.  ait,  opusc.  59, 
cap.  5.  Ad  hunc  ergo  effectum  duo  tantum 
videntur  necessaria  ex  parte  sumentis,  unum, 
ut  sit  in  statu  gratiae,  et  propter  dignam 
sumptionem  sacramenti,  et  quia  non  potest 
veniale  peccatum  sine  mortali  remitti;  aliud 
est,  ut  non  inveniat  actualem  affectum  taiis 
peccati,  ut  supra  clictum  est;  praater  haec 
autem  nihil  aliud  est  necessarium  ;  sed  infun- 
dendo  suam  gratiam  sacramentalem,  simul 
Eucharistia  delet  venialia,  et  hoc  est  proprie 
illa  tollere  ex  opere  operato,  et  sic  distin- 
guitur  hic  effectus  a  preecedente ,  alias  con- 
funduntur. 

3.  Non  dimittitur  pcena  temporalis  ex 
opere  operato  per  Eucharistiam .  —  Unde 
ulterius  de  remissione  temporalis  pcenGe  con- 
cluditur,  non  dari  per  Eucharistiam  ex  opere 
operato,  ut  ex  mente  Thom.  supra  expli- 
cuimus,  et  ex  differentia ,  quam  ponit  inter 
remissionem  culpse  venialis,  et  pcense  tem- 
poralis;  nam  illa  simpliciter  tollitur  per  hoc 
sacramentum  ;  hsec  vero  non,  sed  juxta  valo- 
rem  actus  ipsius  hominis.  Et  propterea  ne- 
que  Scriptura,  neque  Concilia  ,  aut  Patres, 
hujus  effectus  meminerunt,  quod  satis  est,  ut 
sine  fundamento  non  asseratur,  pra?sertim, 
cum  neque  ex  augmento  gratise  colligi  possit, 
ut  per  se  conslat,  neque  ex  fine  hujus  sa- 
cramenti ,  quia  reatus  pcenee  non  includit 
malitiam  moralem  impedientem  fervorem 
charitatis.  Adcle ,  Eucharistiam,  quatenus 
sacrificium  est,  per  se  ordinatam  esse  ad  re- 
missionem  pcense  temporalis,  et  ideo  necesse 
non  fuisse,  ut  sub  ratione  etiam  sacramenti 
ad  eumdem  effectum  ordinaretur. 

4.  Atque  hinc  tandem  concluditur,  Eucha- 
ristiam,  ut  sacramentum  est,  (nam  de  sacri- 
ficio  postea  dicemus)  non  habere  effectum 
aliquem  ex  opere  operato,  nisi  in  solis  sumen- 
tibus ;  nam,  si  aliquem  habere  posset,  maxime 
effectum  remissionis  pcenee  temporalis;  sed 
hunc  non  habet ,  etiam  in  ipsis  sumentibus  ; 
multo  ergo  minus  poterit  eumdem  habere  in 
aliis  ;  ergo  neque  ullum  alium.  Major  et  ultima 
consequentia  patent,  tum  ex  generali  doctrina 
supra  data  de  sacramentis;  tum  etiam  induc- 
tione,  quia  constat  gratiam  sanctificantem,  et 
omnia  dona  ,  quse  ad  illam  pertinent,  et  re- 
missionem  culpae,  non    posse   aliis   donari, 


etiam  quando  comparantur  ex  merito  ope- 
rantis,  nedum  quanclo  ex  opere  operato,  quia 
semper  dantur  ad  propriam  sanctificationem, 
vel  operantis,  vel  recipientis  sacramentum, 
et  ita  promissio  gratise,  semper  respicit  so- 
lum  recipientem  ,  juxta  illud  :  Qui  manducat 
me,  vivet  propter  m,e;  et :  Qui  manducat  hunc 
panem,  vivet  in  xternum;  et :  In  me  manet,  et 
ego  in  eo.  Effectus  autem  non  excedit  pro- 
missionem.  Unde  etiam  ipsum  sacramentum 
in  usu  et  applicatione  sua  solum  significat 
sanctificationem  ipsius  sumentis,  maxime  in 
hoc  sacramento,  quod  datur  per  moclum  cibi, 
qui  solum  manducanti  prodest.  Adde,  etiam 
si  hoc  sacramentum  remitteret  pcenam  tem- 
poralem  sumenti,  nihilominus,  ut  sacramen- 
tum  est,  non  posset  ea  voluntas  suscipientis 
effectum  illum  alleri  communicare ,  quia 
omnis  effectus ,  quicumque  ille  sit,  datur 
suscipienti,  ut  proprium  ejus  beneficium  ac 
privilegium;  et  ita  fit  in  baptismo,  pceniten- 
tia,  et  aliis  sacramentis  ;  nec  contrarium  do- 
cuit  D.  Thom.  in  4,  dist.  45,  qusest.  2,  art.  3, 
qusestiunc.  1,  ad  3,  nam  ibi  non  agit  de 
ratione  sacramenti,  sed  sacrificii;  hic  autem 
apertius  distinguens,  et  loquens  de  hoc  sa- 
cramento,  ut  sacramentum  est,  negat  habere 
effectum  in  alio,  prseterquam  in  sumente; 
idem  clocet  super  cap.  6  Joan.,  lect.  6. 

5.  Objectio.  — Solutio.  —  Dices  :  interdum 
fideles  non  solum  pii,  sed  etiam  docti,  pro 
aliis  communicant,  et  pro  animabus  purga- 
torii,  quibus  talis  communio,  si  ad  remissio- 
nem  pcense  prodesse  non  potest,  nullum 
fructum  afferre  valet.  Unde  impertinens 
esset,  et  superstitiosa  talis  relatio,  vel  oblatio 
communionis  pro  anima  purgatorii.  Respon- 
detur  :  ideo  dixi  ex  opere  operato,  nam  aliis 
modis  actus  communicandi,  pro  aliis  oblatus, 
illis  prodesse  potest;est  enim  actus  religionis, 
unde  ex  opere  operantis  de  se  est  satisfacto- 
rius  coram  Deo,  et  ita  potest  pro  alio  offerri 
quoad  satisfactionem  ex  opere  operantis,  et 
illi  prodesse  per  modum  suffragii.  Deinde  est 
etiam  actus  meritorius,  et  ita  etiam  potest 
aliis  prodesse  per  modum  meriti  de  congruo, 
vel  per  modum  impetrationis.  In  quo  cense- 
tur  hoc  sacramentum  habere  specialem  effi- 
caciam,  vel  quia,  cum  excitet  ad  fervorem 
charitatis,  ex  hac  parte  habere  potest  ille 
actus  majorem  congruitatem  ad  meritum,  et 
impetrationem;  velquia  propterrealemChristi 
praesentiam  et  conjunctionem;  familiarius  et 
ferventius  solet  tunc  ad  illum  et  per  illum 
oratio  fundi,  ut  D.  Thom.  citato  loco  notavit. 


432 


QUjEST.  lxxix,  art.  VIII. 


DISPUTATIO  LXIV. 

DE    EFFECTU,   QUEM  SACRAMENTUM   EUCHARISTIjE 
HABET  IN  CORPORE. 

Disp.  26  de  Eucharistia.  —  Postquam  dic- 
tum  est  de  effectibus  animee,  superest,  ut 
inquiramus,  an  etiam  in  corpore  habeat  sa- 
cramentum  hoc  aliquos  effeclus,  et  primo 
dicemus  de  lempore  hujus  vitas,  deinde  de 
statu  glorioso  resurreclionis,  ex  quibus  tan- 
dem  qusestionem  illam  his  lemporibus  con- 
troversam  definiemus ,  de  unione  corporali 
inter  Christum  in  hoc  sacramento  existentem, 
et  corpus  hominis  manducantis  illum. 

SECTIO  I. 

Utrum  sacramentuni  Eucharistise  in  corpore 
suscipientis  aliquid  efficiat. 

1 .  Prima  sententia.  —  Duo  possunt  esse  di- 
cendi  modi  extreme  contrarii.  Prior  est,  hoc 
sacramentum  efficere  in  corpore  quasdam 
qualitates,  per  quas  corpus  Christi  dicitur 
uniri  corpori  nostro ,  sicut  in  anima  efficit 
gratiam,  per  quam  Spiritus  divinus  spiritui 
nostro  conjungitur.  Quod  si  inquiras,  qua> 
nam  sint  istae  qualitates,  responderi  potest, 
esse  participationes  quasdam  dotum  glorias, 
per  quas  quodammodo  caro  nostra  disponitur 
ad  immortalitatem ,  quee  est  effectus  hujus 
sacramenti,  ut  postea  dicemus,  ita  ut  sicut 
gratia  est  semen  et  pignus  beatitudinis 
animas,  ita  ha3  qualitates  sint  pignora  quse- 
dam  glorias  corporis.  Hujus  sententise  non 
invenio  auctorem ;  aliqui  vero  ex  re.  entio- 
ribus  conati  sunt  eam  defendere,  et  in  hunc 
modumexplicare  unionem  corporalem,  quam 
Sancti  aliqui  fieri  asserunt  per  dignam  com- 
munionem  hujus  sacramenti,  et  hoc  est  prae- 
cipuum  hujus  sententia3  fundamentum.  Quod 
ita  potest  confirmari,  nam  hoc  sacramentum 
aliquid  amplius  conferre  debet  corpori  digne 
communicantis,  quam  ejus,  qui  indigne  com- 
municat,  quia  aliter  illi  conjungitur;  sed  nihil 
est  quod  conferat,  nisi  hujusmodi  qualitates: 
ergo. 

2.  Secunda  sententia.  —  Posterior  senten- 
tia  est,  hoc  sacramenlum  nihil  omnino  efficere 
in  corpore,  sed  solum  in  anima ;  quam  docuit 
Turrecremata .  in  cap.  In  Christo  Pat.,  de 
Consecr.,  dist.  2,  et  Petrus  Martinez,  in  ep. 
Juda3,  loc.  23;  et  sumi  potest  ex  D.  Thom. 
hac  qusest.,  art.  1,  ad  3,  dum  ait,  hoc  sacra- 


mentum  non  operari  in  corpus,  nisi  quatenus 
effectus  gralia)  •  in  corpus  redundat,  cum 
membra  nostra  exhibemus  arma  justitise  Dei. 
Et  favent  Sancti,  qui  negant,  hoc  sacramen- 
tum  esse  institutum,  ut  corporalem  effectum 
conferat,  sed  spiritualem  tantum,  ut  videtur 
loqui  Cypr.,  serm.  de  Ccen.  Dom.;  Damas., 
lib.  4  de  Fide,  cap.  \  4;  et  Cyrill.  Hieros. , 
Catech.  4  mystag.  Fundamentum  vero  hujus 
sententise  est,  quia  omnes  promissiones  a 
Christo  factas  suscipientibus  hoc  sacramen- 
tum  sunt  spirituales,  etsi  aliquaa  perlinent  ad 
corpus,  respiciunt  vitam  futuram,  non  prre- 
sentem',  ut  Joan.  6  :  Qui  manducat  meam 
carnem  et  bibit  meum  sanguinem ,  habet  vi- 
tam  seternam,  et  ego  resuscitabo  eum  in  no- 
vissimo  die.  Sed  inter  has  sententias  media 
via  tenenda  est. 

3.  Eucharistia  non  efficit  in  corpore  qua- 
litates  supematurales .  —  Dico  ergo  primo  : 
hoc  sacramentum  non  efficit  in  corpore  quali- 
tates  aliquas  supernaturales,  per  quas  illud 
ad  gloriam  disponat,  seu  corpori  Christi  con- 
forme  efficiat.  Hanc  conclusionem  existimo 
ita  certam,  ut  contraria  opinio  non  proba- 
bilis ,  sed  nova  temeritas  judicanda  sit; 
nam,  licet  antiqui  Theologi  doctrinam  hanc 
expresse  non  doceant,  tamen  cum  harum 
qualitatum  nullam  mentionem  fecerint,  pro 
comperto  habuerunt  illas  non  dari ,  neque 
aliquo  probabili  fundamento  fingi  posse,  quia 
neque  ulla  exlat  de  hoc  effectu  promissio,  ut 
constat,  neque  enim  in  Evangelio  Joan., 
cap.  6,  aut  alibi  est  scripta,  neque  ab  Eccle- 
sia,  vel  Patribus  est  tradita.  Neque  etiam  est 
ulla  necessitas  vel  utilitas  hujus  effectus, 
quidquid  sit  de  possibilitate  ejus;  hasc  enim 
non  est  satis,  ut  affirmemus  absque  alio  fun- 
clamento  de  facto  conferri,  quia  non  omnia, 
quae  supernaturaliter  et  miraculose  in  ho- 
mine  fieri  possunt,  per  hoc  sacramentum 
fiunt.  Assumptum  vero  ita  declaratur,  quia 
illee  qualitates  fingi  possunt ,  vel  immediate 
in  corpore  seu  materia,  vel  in  potentiis 
anima3,  qua3  in  corpore  inhffirent;  si  priori 
modo  ponantur,  ut  prior  opinio  sentire  vide- 
tur,  sunt  prorsus  inutiles,  quia  neque  in  hac 
vita  deserviunt  ad  opera  virtutis .  quia  non 
sunt  operativas;  neque  ad  pulehritudinem  vel 
ornatum  corporis  ,  quia  neque  visu,  neque 
alio  corporis  sensu  percipi  possunt.  Rursus, 
neque  ad  perfectionem  vitas  futura3  quicquam 
conferre  possunt,  quia,  corrupto  corpore  per 
mortem,  ipsae  etiam  corrumpentur,  in  quo 
magna  est  differentia  inter  eas  et  gratiam 

quoa  est  in  anima,  nam  hsec  est  perpetua,  et 
ita  est  in  hac  vita  semen  vel  pignus  gloriae, 
ut  eadem  perseverans  in  bealitudine  consum- 
metur;  quod  de  his  corporis  qualilatibus  dici 
non  polest ;  nisi  quis  fingat,  post  mortem 
conservari  in  cadavere,  et  in  vermibus,  et 
in  quacumque  re  alia,  quse  ex  illa  materia 
generetur,  quod  per  se  satis  absurdum  est  et 
incredibile.  Ut  autem  hae  qualitates  dicantur 
infundi  in  potentiis  animae  sensitivse,  oportet, 
ut  sint  aut  species  aliquae,  aut  virtutes  in- 
fusse.  Et  quod  ad  species  attinet,  si  aliquse 
infunderentur,  experimento  cognosci  possent. 
Et  eadem  ratione  posset  quis  fingere  imagi- 
narias  visiones  seu  phantasmata ,  quae  ra- 
tione  hujus  sacramenti  tribuerentur.  Atque 
idem  argumentum  est  de  habitibus  infusis 
per  accidens;  nam  hi,  si  sint  studiosi,  mode- 
rantur  passiones ,  et  excludunt  vitiorum 
habitus;  qui  tamen  non  tolluntur  per  solum 
usum  hujus  sacramenti,  sine  exercitio  vir- 
tutis.  Denique,  illa  ratio  his  omnibus  effec- 
tibus  communis  est,  quod  nimirum  non 
infunduntur  per  accidens  ,  nisi  miraculose , 
aut  per  modum  gratiae  gratis  datee,  et  neuler 
modus  agendi  est  attribuendus  sacramentis, 
nisi  de  promissione  constet.  De  virtutibus 
autem  per  se  infusis,  si  quae  fortasse  sunt  in 
appetitu  sensitivo,  nihil  est  quod  dicamus, 
quia  hujusmodi  effectus  non  est  a  gratia  gra- 
tum  faciente  distinctus ,  sed  sub  illa  conti- 
netur. 

4.  Eucharistia  habet  aliquam  efficaciam  in 
corpore  digne  suscipientis.  — Dico  secundo, 
hoc  sacramentum  habere  aliquam  efficaciam 
in  corpore  digne  suscipientis,  moderando  fo- 
mitem  peccati ,  et  alios  bonos  affectus  in 
sensitivo  appetitu  excitando,  ut  promptius 
ac  jucundius  homo  virtutem  operetur.  Heec 
assertio  colligitur  ex  communi  modo  lo- 
quendi  Theologorum  et  Patrum,  dicentium 
hoc  sacramentum  ardorem  concupiscentise 
extinguere,  fomitem  minuere,  devotionem 
augere.  Sic  fere  loquitur  D.  Thom.  hic,  art.  1, 
ad  3,  et  art.  6,  ad  3,  et  opusc.  58,  cap.  21 ,  et 
opusc.  59,  cap.  6;  Richard.  in  4,  dist.  9, 
art.  1,  qusest.  2;  Gabr. ,  lect.  83  in  can.; 
Soto,  dist.  H,  queest.  2,  art.  5;  Gerson, 
serm.  9  super  Magnificat.  Et  ex  Palribus 
Cyril.  Hieros.,  Gatech.  4  mystag.  :  Animam 
(inquit)  et  corpus  sanctificat.  Damasc,  lib.  4, 
cap.  4  4  :  Cedit  (inquit)  in  animx  et  corporis 
prxsidium;  et  infra  :  Corpus  et  sanguis  Christi 
est  ad  animx  et  corporis  nostri  incolumitatem 
tendens;  Ghrys.,  hom.  4  in  Matth.  :  Quonam 

(inquit)  modo  ab  hac  tam  noxia  peste  libera- 
bimur  (disputat  de  passione  ira?)?  Si  illam 
utique  potionem  bibamus,  quas  omnes  intra 
nos  vermes  serpentesque  mortificat.  Et  quod- 
nam,,  inquies,  istud  est  poculum,  quod  eam 
vim  habeat?  Pretiosus  scilicet  Christi  san- 
guis,  si  cum  fiducia  sumatur;  idem,  hom.  51 
in  Matth.,  et  45  in  Joan.;  Cyril.,  lib.  3  in 
Joan.,  cap.  37,  et  lib.  4,  cap.  17  :  Sedat,  cum 
in  nobis  manet  Christus,  sxvientem  membro- 
rum  nostrorum  legem,  pietalem  corroborat , 
perturbationem  animx  extinguit.  Multa  si- 
milia  habet  Cyprian.,  in  serm.  de  Coen.  Dom.; 
sic  etiam  Greg.  Nyss.,  orat.  Catech.,  cap.  37, 
hoc  sacramentum  vocat,  salutare  medica- 
mentum,  pravas  nostri  corporis  affectiones 
corrigens;  et  eodem  modo  dixit  Bernard., 
serm.  de  Coen.  Dom.  :  Hoc  sacramentum  mi- 
nuit  sensum  in  minimis ;  et  Ambr.,  serm.  15 
in  Ps.  418,  hoc  sacramento  ait  inebriari 
affectus  fidelium,  ut  curas  seeculi  hujus, 
metum  mortis,  sollicitudinemque  deponant. 
Atque  in  hunc  fere  modum  de  hoc  sacra- 
mento  exponit  Hieron.,  Zach.  9,  verba  illa  : 
Et  vinum  germinans  virgines;  et  ideo  in 
Catech.  Pii  V  dicitur,  hoc  sacramentum  sen- 
sum  libidinis  cohibere.  Atque  iclem  late  tradit 
Concil.  Coloniense,  fol.  78,  cujus  optima  sunt 
verba ,  sed  vitandse  prolixitatis  causa  ea 
omitto. 

5.  Ratione  declaratur,  quia  dupliciter  hic 
effectus  intelligi  potest.  Primo,  solum  indi- 
recte ,  quia,  dum  augetur  charitas,  concu- 
piscentia  minuitur,  et  hunc  modum  indicat 
S.  Thomas,  quem  Soto  sequitur.  Et  hic  modus 
est  verus,  non  tamen  sufficiens  ad  veritatem 
assertionis  positse,  quia  non  requirit  efficien- 
tiam  aliquam  circa  corpus.  Alter  ergo  modus 
est  directe  per  actionem  aliquam  circa  ipsum 
corpus,  qui  etiam  variis  modis  intelligi  po- 
test.  Primo,  per  redundantiam  ex  affectibus 
voluntatis,  ita  tamen,  ut  ea  redundantia  sit 
intenta  ex  propria  institutione  hujus  sacra- 
menti,  cujus  efficacia  tales  affectus  excitantur 
in  voluntate,  ut  ex  eis  redundet  in  appetitum 
moderatio  concupiscentiee,  et  omnis  terrense 
voluptatis.  Secundo  intelhgi  potest,  per  ac- 
tionem  propriam  circa  imaginationem  vel 
appetitum  ,  qua  excitentur  phantasmata  ,  et 
humores  vel  spiritus  animales  ita  commo- 
veantur,  prout  ad  hujusmodi  effectus  neces- 
sarium  ,  vel  magis  accommodatum  est;  et  hi 
duo  modi  sunt  faciles,  et  vix  inter  se  distin- 
guuntur,  et  ad  quandam  gratiam  excitantem 
pertinent.  Tertius  vero  modus  addi  potest, 

nimirum  per  alterationem  corporis,  seu  tem- 
peramenti  ejus.  Nam,  quia  motus  fomitis  et 
concupiscentiee  multum  pendet  ex  tempera- 
mento,  et  materiali  actione,  seu  alteratione 
ejus,  intelligi  potest,  hoc  sacramentum  habere 
hanc  vim  moderandi  hoc  temperamentum , 
remittendo,  v.  gr.,  nimium  calorem,  atque 
hoc  modo  paulatim  ardorem  libidinis  extin- 
guendo ,  sive  hoc  fiat  immediate  ab  ipso 
sacramento,  modo  supernaturali,  sive  appli- 
cando  aliquam  causam  naturalem,  ex  qua 
talis  effectus  sequatur.  Sicut  extrema  unctio, 
altero  ex  preedictis  modis,  salutem  corporis 
confert.  Et  juxta  piam  aliquorum  opinionem 
idem  interdum  efficit  hoc  sacramentum ,  si 
ad  salutem  animas  expediat,  et  aliquando 
praestat  corporis  robur,  ad  opera  virtutis 
exercenda  necessarium,  ut  significat  Laurent. 
Justin.,  serm.  de  Euchar.;  Claud.,  Repet.  6, 
c.  10.  Et  hic  modus  est  pius  quidem  et  proba- 
bilis,  sed  incertus.  Illud  autem  certius  affir- 
mari  potest,  ratione  hujus  sacramenti  conferri 
hanc  fomitis  moderationem  per  specialia  Dei 
auxilia,  et  extrinsecam  providentiam  seu  gu- 
bernationem,  per  quse  fit  primum,  ut  in 
homine  excitentur  cogitationes  et  affectus  ad 
eum  finem  valde  accommodati ;  deinde,  ut 
tollantur  omnes  occasiones  extrinsecse,  quse 
pravos  motus  in  homine  movere  possunt,  et 
illee  potius  offerantur,  quee  omnem  temperan- 
tiam,  ac  moderationem  afferant.  Denique  ut 
arceantur  deemones ,  ne  fomitis  incendium 
augeant,  ut  Ghrys.  dicit,  hom.  45  in  Joan. 
His  ergo  modis  sacramentum  hoc,  vel  physice, 
vel  certe  moraliter,  corpus  ipsum  moderatur, 
et  ad  operandum  virtutem,  ac  vitandum  ma- 
lum,  magis  habile,  magisque  dispositum  red- 
dit.  Et  hinc  sumi  potest  propria  ratio  hujus 
effectus,  quia  hoc  sacramentum  institutum 
est  ut  antidotum  ad  preeservandum  hominem 
a  malis,  ut  supra  dictum  est.  Unde,  quia 
fomes  peccati  est  veluti  primus  fons  et  origo 
peccatorum,  non  potest  suavius,  neque  effi- 
cacius  sacramentum  hoc,  hominem  a  malis 
preeservare,  quam  fomitem  ipsum  mitigando, 
et  ad  operandum  bonum,  hominem  confor- 
tando.  Merito  ergo  hujusmodi  effectus  huic 
sacramento  tribuitur.  Et  ex  his  expedita  sunt 
fundamenta  aliarum  opinionum.  Nam,  quee 
prima  afferebat,  et  parum  sunt  urgentia,  et 
ad  summum  confirmant  hanc  posteriorem 
conclusionem ,  contra  quam  non  procedunt 
quee  adducta  sunt  in  secunda  sententia,  quia 
totus  hic  effectus,  quem  in  corpore  fieri 
diximus,  ad  spiritualem  fructum  ordinatur, 


et  hac  ratione  spiritualis  dici  potest,  et  inter 
auxilia  gratiee,  quibus  homo  preeservatur  a 
malis ,  comprehendi. 

SECTIO  II. 

Utrum  resurrectio  vel  gloria  corporis  sit  specialis 
effectus  hujus  sacramenti. 

1 .  Ratio  dubitandi  est,  quia  de  hoc  effectu 
fit  specialis  promissio  sumentibus  hoc  sacra- 
mentum,  Joan.  6  :  Qui  manducathunc  panem, 
vivet  in  xternum;  et :  Qui  manducat  me,  vivet 
propter  me.  Et  :  Qui  manducat  meam  carnem, 
et  bibit  meum  sanguinem  habet  vitam  seter- 
nam,  et  ego  resuscitabo  eum  in  novissimo  die. 
Est  ergo  hic  effectus  specialiter  promissus 
huic  sacramento ;  ergo  aliquam  propriam  et 
specialem  causalitatem  circa  illum  hafiet. 
Propter  quam  fortasse  causam  Concil.  Niceen. 
hoc  sacramentum  vocavit  symbolum  resur- 
rectionis;  et  Ignatius,  epist.  14  ad  Eph.,  vo- 
cat  pharmacum  immortalitatis;  Cyril.  vero, 
lib.  4  in  Joan.,  cap.  46,  vocat,  cibum  nutrien- 
tem  ad  immortalitatem  et  vitam  eeternani, 
quod  latius  explicat  cap.  15,  et  lib.  4  0,  c.  13; 
unde  Chrys.,  lib.  6  de  Sacerdotio,  dicit,  ani- 
mas  eorum,  qui  hoc  sacramentum  in  fine  vitee 
suscipiunt,  ab  Angelis  propter  assumptum 
illud  sacramentum,  hinc  recta  in  coelum  de- 
duci;  eorum  vero  corpora  ,  satellitum  more 
stipantibus  Angelis,  custodiri  in  vitam  eeter- 
nam.  Greg.  autem  Nyss.,  dicta  orat.  Catech., 
cap.  37,  addit  corpus  nostrum  non  posse  con- 
sequi  immortalitatem,  nisi  huic  corpori  im- 
mortali  Christi  fuerit  conjunctum;  et  similia 
fere  habent  Cypr.,  serm.  de  Ccena  Dom.,  et 
TertuL,  lib.  de  Resur.  carn.  Ac  denique  Iren., 
lib.  4  contra  heeres.,  cap.  34,  ad  probandam 
futuram  resurrectionem,  ex  usu  hujus  sacra- 
menti  argumentum  sumit  :  Quomodo  dicunt 
carnem  in  corruptionem  devenire,  et  non  per- 
cipere  vitam,  qux  a  corpore  Domini  et  san- 
guine  alitur;  et  infra  :  Quemadmodum  qui 
est  a  terra  panis  percipiens  invocationem  Dei, 
jam  non  communis  panis  est,  sed  Eucharistia 
ex  duabus  rebus  existens,  terrena  et  ccelesti, 
ita  et  corpora  nostra  percipientia  Eucha- 
ristiam  jam  non  sunt  corruptibilia,  spem  re- 
surrectionis  habentia.  Atque  similem  senten- 
tiam  habet,  lib.  5,  cap.  2. 

2.  In  contrarium  autem  est,  quia  gloria  cor- 
poris  respondet  gloriee  animee,  sicut  beatitudo 
animee  respondet  gratiee,  et  charitati;  et  sicut 
hoc  sacramentum  neque  habet,  neque  habere 
potest  aliam  efficaciam  circa  gloriam  animse 

praeter  eam,  quam  habet  circa  gratiam  et 
charitatem,  ita  neque  aliter  potest  efficere 
gloriam  corporis,  quam  gloriam  animse.  Unde 
concluditur  de  primo  ad  ultimum,  hoc  sacra- 
mentum  non  aliter  conferre  immortalem  vilam 
corporis,  quam  nutriendo  etconservando  gra- 
tiam  et  charitatem,  quse  in  virtute  et  in  se- 
mine  omnia  illa  continent,  juxta  illucl  Joan.  4  : 
Fiet  in  eo  fons  aquse  salientis  in  vitam  xter- 
natn. 

3.  Hseresis  circa  prsesentem  qusestionem.  — 
In  hac  re  plures  possunt  excogitari  modi  di- 
cendi.  Primus  est,  immortalem  vitam  corporis 
ita  esse  promissam  huic  sacramento,  ut  cer- 
tum  ac  simpliciter  infallibile  sit,  eum,  qui 
semel  communicat,  eeternam  vitam  esse  con- 
secuturum;  atque  ita  senserunt  aliqui,  quo- 
rura  sententiam  crimine  hsereseos  damnat 
August.,  21  de  Civ.,  cap.  25,  quia,  ut  recte 
docuit  D.Thom.  hic,  qusest.  79,  art.  6,  ad  1  et 
2,  hoc  sacramentum  nonaufert  possibilitatem 
peccandi,  neque  stiscipientem  statim  in  gratia 
confirmat,  ut  ipsa  etiam  experientia  eviclen- 
tius  est,  quam  ut  probatione  indigeat.  Rursus 
non  confert  infallibiliter  pcEnitentiam  finalem 
ei,  qui  semel  communicavit;  ubi  enim  est  de 
hac  re  lex,  aut  promissio?  Et  ipso  rerum 
eventu ,  et  experientia ,  est  etiam  hoc  fere 
evidens,  eademque  est  communis  traditio,  et 
sensus  totius  Ecclesise.  Promissio  ergo  vitse 

seternse  facta  huicsacramento  intelligitur  sicut 
promissiones  aliee  de  effectibus  sacramento- 
rum,  quee  includunt  subintellectam  conditio- 
nem,  scilicet,  si  per  hominem  non  steterit, 
vel  si  non  ponat  obicem,  seu,  quantura  est 
ex  parte  sacramenti. 

4.  Prima  sententia.  —  Prima  sententia  ex- 
cogitari  potest,  asserens  ratione  hujus  sacra- 
menti  conferendum  esse  corporibus  aliquam 
specialem  perfectionem  glorise  et  immortali- 
tatis ;  ita  ut  in  hoc,  futura  sit  aliqua  differen- 
tia  inter  eos,  qui  in  hac  vita  participes  facti 
sunt  hujus  sacramenti,  et  alios.  qui  hoc  bene- 
ficio  non  sunt  potiti;  nam  illi  afficientur  sin- 
gulari  aliqua  pulchritudine,  vel  aliqua  alia 
qualitate,  ad  eum  modum,  quo  martyrio,  vel 
castitati  respondet  singularis  aureola.  Sed 
hsec  sententia,  si,  quemadmodum  potest  pie 
cogitari,  ita  posset  auctoritate  aliqua  fundari, 
existimari  posset  probabilis;  quia  vero  nullum 
habet  fundamentum,  relinquenda  est;  nam  in 
Scriptura  sacra,  quod  ad  prsesens  attinet, 
tantum  promittitur  huic  sacramento  vitse  im- 
mortalitas,  quae  communis  est  omnibus  bea- 
tis.  Nec   sancti  Patres  explicant  specialem 


aliquara  dotem  vel  aureolam,  vel  aliquid  si- 
mile  specialiter  conferendum  corporibus 
eorum,  qui  in  hac  vita  usi  sunt  hoc  sacra- 
mento;  sed  ad  summum  dicunt,  illa  corpora, 
quae  conjunguntur  corpori  Ghristi  per  hoc  sa- 
cramentum,  participatura  gloriam  et  immor- 
talitatem  illius,  quam  etiam  participabunt 
omnia  viva  membra  ejus,  juxla  illud  :  Refor- 
mabit  corpus  humilitatis  nostrse  configuratwn 
corpori  claritatis  sux. 

5.  Secunda  sententia.  —  Secunda  sententia 
esse  potest,  resurrectionem  et  vitam  corporis 
immortalem  non  aliter  esse  effectum  hujus 
sacramenti,  nisi  quatenus  sequitur  ex  effecti- 
bus  gratiae,  quos  in  hac  vita  confert,  sicut 
ratio  in  principio  facta  suadebat.  Hoc  potest 
explicari  dupliciter.  Primo  ratione  generali, 
quia,  dando  gratiam,  dat  jus  ad  vitam  aeter- 
nam  animae,  et  corporis.  Sed  hoc  non  videtur 
esse  satis  ad  satisfaciendum  omnibus  testi- 
moniis  in  principio  adductis,  quia  hoc  com- 
mune  est  omnibus  sacramentis,  et  preecipue 
baptismo  et  pcenitentiee ;  haec  enim  per  se 
conferunt  primam  gratiam,  atque  adeo  pri- 
mum  jus  ad  gloriam,  quod  reliqua  sacra- 
menta  augent  et  corroborant.  Secundo  ergo 
id  explicatur  ratione  speciali,  quia  hoc  sacra- 
mentum  datum  specialiter  est  ad  perseveran- 
dum  in  gratia,  et  ut  in  fortitudine  hujus  cibi 
pervenire  possimus  usque  ad  montem  Dei , 
3  Reg.  19,  et  hac  ratione  adeptio  gloriae,  et 
consequenter  vitse  eeternoe,  potest  specialiter 
attribui  huic  sacramento,  sicut  in  statu  inno- 
centice  immortalitas  vitse  tribuebatur  cibo 
ligni  vitae  et  efficacise  illius.  Atque  in  hunc 
modum  recte  etiam  intelligitur  differentia , 
quam  Ghristus  constituit,  Joan.  6,  inter  manna 
et  panem  hunc,  in  illis  verbis  :  Patres  vestri 
manducaverunt  manna,  et  mortui  sunt;  qui 
manducat  huncpanem,  vivet  in  xternum.  Nam 
quod  attinet  ad  praesentem  vitam,  neuter  ex 
his  cibis  praeservat  a  corporali  morte ;  quod 
vero  pertinet  ad  vitam  quam  post  resurrec- 
tionem  speramus,  manna  de  se  nullo  modo 
illam  prsestabat,  quia  de  se  nihil  ad  spiritua- 
lem  vitam  conferebat;  hic  autem  panis,  con- 
servando  nunc  spiritualem  vitam,  confert 
seu  juvat  ad  obtinendam  immortalem  vitam 
corporis,  quae  spirituali  vitae  animse  respon- 
det.  Et  hsec  sententia  est  valde  probabilis, 
sed  juxta  illam  nullum  hinc  habemus  specia- 
lem  effectum  hujus  sacramenti  diversum  ab 
illis,  quos  supra  posuimus. 

6.    Tertia  sententia.  —  Ejus  possibilitas 
probatur.   —  Tertium  ergo  modum   addere 

possumus,  resurrectionem  et  immortalitatem 
corporis  esse  specialem  effectum  hujus  sacra- 
menti,  quia,  licet  ratione  illius  non  conferatur 
corpori  aliquod  donum,  quod  ratione  gratise, 
vel  gloriae,  animse  non  debeatur,  dabitur  ta- . 
men  proprio  et  speciali  titulo,  scilicet  propter 
specialem  conjunctionem  cum  Christo  factam 
per  hoc  sacramentum.  Et  imprimis  hunc  mo- 
dum  esse  possibilem  facile  declaratur,  tum 
ratione  generali,  quia  non  repugnat  eamdem 
rem  pluribus  titulis  promitti  et  deberi ;  tum 
etiam  exemplis,  nam  Christo  debebatur  cor- 
poris  resurrectio  et  gloria,  et  ratione  unionis, 
et  propter  gratiam  et  gloriam  animee,  et 
nihilominus,  speciali  titulo,  fecit  sibi  debitam 
illam  gloriam  per  sua  merita.  Deinde,  hunc 
modum  fuisse  congruentem,  ita  declaratur, 
quia  ad  augendam  nostram  spem  et  devotio- 
nem,  ac  reverentiam  ad  hoc  sacramentum, 
decuit  Christum  specialiter  promittere  im- 
mortalitatem  corporibus,  quae  corpori  Christi 
per  illud  conjunguntur.  Item,  ut  significare- 
tur  efficacia  vivificee  carnis  Christi,  quse  fu- 
tura  est  proxima  causa  nostroe  resurrectio- 
nis,  et  vitee  immortalis.  Propter  quod  dixit 
Cyrill.,  dict.  lib.  10  in  Joan.,  cap.  13,  et  lib. 
11,  cap.  27  :  Non  poterat  aliter  corruptibilis 
hsec  natura  corpoiHs'  ad  immortalitatem  et 
vitam  perpetuam  traduci,  nisi  naturalis  vitse 
corpus  illi  conjungeretur ;  ubi  verbum  illud, 
non  poterat,  non  significat  necessitatem,  seu 
impossibilitatem  simpiiciter,  sed  congruen- 
tiam  et  maximam  decentiam,  vel  etiam  ne- 
cessitatem  quamdam  supposita  divina  ordi- 
natione;  sic  enim  necessarium  fuit,  carnem 
humanam  Verbo  divino,  quod  est  fons  vitse, 
conjungi,  ut  per  illam  mors  vinceretur  et 
corpora  nostra  immortalitatem  acquirerent. 
Et  ideo  etiam  decuit,  corpora  nostra  carni 
Christi  conjungi  per  hoc  sacramentum,  tan- 
quam  principio  et  origini  suae  immortalita- 
tis;  et  consequenter  etiam  decuit,  ut  hoc 
speciali  titulo  debeatur  immortalitas  hujus- 
modi  corporibus.  Denique  heec  specialis  pro- 
missio  videtur  salis  indicari  locis  citatis  in 
principio  hujus  sectionis.  Et  fortasse  hac  de 
causa  dicitur  hoc  sacramentum  datum,  ut 
pignus  felicitatis  et  gloriae,  ut  dicit  Trident., 
sess.  13,  cap.  2.  Et  Chrys.,  hom.  45  in  Joan., 
ubi  sic  facit  Ghristum  loquentem  :  Ego  autem 
mea  carne  alo  quos  genui,  me  eis  exhibeo , 
omnibus  faveo,  omnibus  optimam  de  futuris 
spem  prxbeo.  Qui  in  hac  vita  ita  se  nobis 
exhibet,  multo  magis  in  futura.  Hic  ergo 
modus  explicandi  hunc  effectum  pius  est  et 


probabilis,  in  quo  non  occurrit  difficultas 
aliqua  explicanda,  quia  revera  non  continet 
novum  effectum,  sed  solum  novum  modum 
promittendi,  seu  novum  titulum  et  rationem 
conferendi  eumdem  effectum;  unde  fit,  eos, 
qui  non  suscipiunt  hoc  sacramentum,  vel,  qui 
ante  institUtionem  ejus  vixerunt,  non  privari 
aliqua  perfectione  gloriee  animee,  vel  corpo- 
ris,  si  alias  perfectione  gratiee  et  charitatis 
non  sint  inferiores;  sed  solum  privari  illo 
speciali  titulo,  quia  scilicet,  non  dabitur  eis 
gloria  propter  specialem  promissionem  fac- 
tam  huic  sacramento,  quod  parum,  vel  nihil 
refert  ad  perfectionem  gloriee,  quanquam 
fortasse  aliquod  accidentale  gaudium  possit 
incle  accrescere  his,  qui  hujus  sacramenti 
participes  fuerint.  Unde  tandem  colligo,  si 
hic  posterior  modus  verus  est,  solum  habere 
locum  in  his,  qui  re  ipsa  hoc  sacramentum 
suscipiunt,  non  vero  in  aliis,  etiam  si  voto  et 
desiderio  illud  suscipiant,  quia  ille  specialis 
titulus  fundatur  in  sacramentali  et  reali  con- 
junctione  inter  Christum,  et  eum,  qui  digne 
communicat.  Unde  hic  effectus  sub  hac  ra- 
tione  est  proprie  sacramentalis,  qui  non  solet 
conferri  per  solum  volum  vel  desiderium  sa- 
cramenti;  sicut  etiam  alii  effectus  gratias,  qui 
per  hoc  sacramentum  conferuntur  ex  opere 
operato,  non  dantur  eis,  qui  tantum  spiritua- 
liter  et  in  voto  hoc  sacramenlum  recipiunt, 
nisi  etiam  sacramentaliter  communicent.  Sic 
ergo  in  preesenti  dicendum  est  de  hoc  effectu 
glorise  sub  hoc  titulo  dalo;  nam  sub  ea  ratione 
est  veluti  effectus  ex  opere  operato  hujus  sa- 
cramenti.  Ex  quo  fit,  communionem  hujus 
sacramenli  non  solum  in  voto,  sed  etiam  in 
re,  esse  medium  necessarium  ad  obtinendum 
hunc  effectum  sub  hoc  titulo,  quanquam  non 
sitnecessarium  absolute  ad  obtinendam  ipsam 
gloriam,  vel  immortalitatem,  ut  in  superiori- 
bus  latius  dictum  est. 

SECTIO  III. 

Utrum  per  susceptionem  hujus  sacramenti  fiat  aliqua 
unio  realis  inter  corpus  Ghristi,  et  corpus  susci- 
pientis. 

\ .  Prima  sententia.  —  Heec  sola  queestio 
superest  de  effectibus  hujus  sacramenti,  de 
qua  licet  in  SS.  Patribus  nonnulla  vestigia 
reperiantur,  tamen  ab  Scholasticis  ex  pro- 
fesso  disputata  non  est,  propter  causam  infe- 
rius  explicandam.  His  autem  temporibus 
accuratius  disputatur,  nam  multi  viri  Catho- 
lici  in  odium  hseresis  negantis  veram  prsesen- 


tiam  Christi  in  hoc  sacramento ,  simpliciter 
docent  in  sumptione  hujus  sacramenti  fieri 
unionem  inter  corpus  Christi  et  suseipientis, 
quam  realem ,  naturalem,  substantialem , 
atque  etiam  corporalem,  interdum  vocant. 
Qui  potissimum  fundantur  in  nonnullisSS.  Pa- 
trum  locutionibus.  Chrys.,  hom.  88  in  Matt., 
sic  ait  :  Nos  secum,  ut  ita  dicam,  in  unam 
massam  reduxit;  neque  id  fide  solum,  sed  re 
ipsa  nos  suum  corpus  efficit.  Et  hom.  45  in 
Joan.  :  Ut  non  solum  per  dilectionem,  sed  re 
ipsa,  in  illam  carnem  convertamur,  per  cibum 
hunc  efficitur,  quem  nobis  largitus  est.  Et 
hom.  55  ad  Pop.  :  Manduca  m,e,  dixi;  bibe 
me,  te  sursum  habeo,  et  deorsum  tibi  con- 
nector ;  non  satis  est  tibi,  quod  tui  primitias 
sursum  habeo ,  hoc  non  tuum  satiat  deside- 
rium,;  et,  deorsum  rursum  descendi,  nec  sim- 
pliciter  tibi  commisceor,  sed  connector,  man- 
ducor,  paulatim  attenuor,  ut  magna  fiat 
commistio,  temperies,  et  unio;  nam  quse  uniun- 
tur,  inpropriis  permanent  terminis;  ego  vero 
tecum  connector,  nolo  deinceps  esse  quicquam 
intervalli;  unum  utraque  esse  volo ;  atque 
similes  locutiones  habet,  hom.  60  et  61  ad. 
Pop.;  Cyril.  Alex.,  lib.  4  in  Joan.,  cap.  17  : 
Qui  manducat  (inquit)  carnem  meam,  et  bibit 
sanguinem  meum,  in  me  manet,  et  ego  in  illo; 
sicut  enimsi  quis  liquefactse  cerse  aliam  ceram 
infuderit,  alteram  cum  altera  per  totum  com- 
misceat  necesse  est,  ita  si  quis  carnem  et  san- 
guinem  Domini  recipit,  cum  ipso  ita  conjun- 
gitur,  ut  Christus  in  ipso,  et  ipse  in  Christo 
inveniatur.  Apertius,  ac  fusius,  lib.  10,  c.  13  : 
Non  negamus  recta  nos  fide,  veritateque  sin- 
cera  Christo  spiritualiter  conjungi,  sed  nullam 
nobis  conjunctionis  rationem  secundum  car- 
nem  cum  illo  esse,  id  profecto  pernegamus ; 
idque  a  divinis  Scripturis  omnino  alienum 
dicimus.  Quis  enim  dubitabit,  Christum  etiam 
sic  vitem  esse,  nos  vero  palmites,  qui  vitam 
inde nobis  acquirimus?  Audi  Paulum  dicentem, 
quia  omnes  unum  corpus  sumus  in  Christo, 
omnes  enim  de  uno  pane  participamus.  An 
fortasse  putat  adversarius  Christi  ignotam 
mysticse  benedictionis  virtutem  esse,  quse  cum 
in  nobis  fiat,  nonne  corporaliter  facit,  com- 
municatione  carnis  Christi,  Christum  in  nobis 
habitare?  Cur  enim  membra  fidelium  membrq 
sunt  Christi?  et  infra  :  Considerandum  est, 
non  habitudine  solum,  quse  per  charitatem  in- 
telligitur,  Christum  in  nobis  esse.  verum 
etiam  et  participatione  naturali;  et  postea 
subjungit  exemplum  cerse  liquefactse  superius 
positum;  et  lib.  11,  cap.  26  :  Considerandum 

(inquit)  est,  si  ad  unitatem  consensus  et  volun- 
tatis,  naturalem  etiam,  invenire  possumus,  per 
quam  inter  nos,  et  omnes  Deo  colligemur,  for- 
tassis  enim  etiam  corporali  unione  conjungi- 
mur;  et  inferius  subdit  :  Quod  autem  corpo- 
ralis  hxc  unio  ad  Christum  participatione 
carnis  ejus  acquiratur,  ipse  rursus  Paulus  de 
mysterio  pietatis  disserens  testatur,  dicens, 
esse  gentes  cohseredes  et  concorporales,  et  com- 
participes  promissionis  in  Christo;  et  cap.  27 : 
Corporaliter  Filius  per  benedictionem,  mysti- 
cam  nobis  ut  homo  unitur,  spiritualiter  au- 
tem,  ut  Deus.  Fuse  etiam  de  hoc  loquitur 
Iren.,  lib.  5  cont.  hseres.,  cap.  2,  dicens  : 
Quando  mistus  calix  et  fractus  panis  percipit 
verbum  Dei,  fit  Eucharistia  corporis  et  san- 
guinis  Christi,  ex  quibus  augetur  et  consistit 
carnis  nostrse  substantia ;  quomodo  carnem 
negant  capacem  esse  donationis  Dei,  quse  san- 
guine  et  corpore  Christi  nutritur,  et  mem- 
brum  ejus  est?  quemadmodum  et  B.  Apost. 
ait,  in  ea,  quse  est  ad  Ephes.  epist.,  quoniam 
membra  sumus  corporis  ejusy  de  carne  ejus  et 
de  ossibus,  non  de  spirituali  aliquo  et  invisibili 
homine  dicens  hxc;  spiritus  enim  neque  ossa 
neque  carnes  habet;  sed  de  ea  dispositione, 
quse  est  secundum  verum  hominem,  quse  ex 
carnibus,  et  nervis,  et  ossibus  consistit,  qux 
de  calice,  qui  est  sanguis  ejus,  nutritur,  et  de 
pane,  qui  est  corpus  ejus,  augetur.  Quee  om- 
nia,  et  alia,  quas  ibi  subjungit,  corporalem 
unionem  significant,  et  ideo,  lib.  4,  cap.  34  : 
Offerimus  (inquit)  ei,  quse  sunt  ejus,  commu- 
nicationem  et  unitatem  prsedicantes  carnis  et 
spiritus;  sic  etiam  Greg.  Nyss.,  orat.  Catech., 
cap.  37  :  Sicut  parum  fermenti  sibi  assimilat 
totam  conspersionem,  ita  corpus  a  Deo  morte 
affectum,  cum  fuerit  intra  nostrum,  totum  ad 
se  transmutat,  et  transfert.  Damasc,  lib.  4, 
cap.  14,  agens  de  hoc  sacramento,  inquit : 
Per  illud  purgati,  corpori  Domini  illiusque 
spiritui  unimur,  ac  Christi  corpus  efficimur. 
Ex  Latinis  Leo  P.,  epist.  23,  et  habetur  de 
Consecr.,  dist.  2,  c.  In  quibus  :  In  illa  (inquit) 
mystica  distributione  spiritualis  alimonise  hoc 
sumitur,  ut  accipientes  virtutem  ccelestis  cibi 
in  carnem  ipsius,  qui  caro  nostra  factus  est, 
transeamus.  Ac  similia  habet  Augustinus  in 
cap.  Christus  passus,  de  Consecr.,  dist.  2  : 
Humana  (inquit)  caro,  quae  erat  peccato  ob- 
noxia,  et  ideo  mortua,  carni  ejus  mundse  unita 
et  incorporata,  unumque  cum  illo  effecta, 
vivit  de  spiritu  ejus,  sicut  vivit  corpus  de 
spiritu  suo.  Cui  consonat  illud  lib.  7  Conf., 
cap.  10  :  Cibus  sum  grandium;  cresce,   et 

manducabis  me;  nec  tu  me  in  te  mutabis, 
sicut  cibum  carnis  tuse,  sed  tu  mutaberis  in 
me.  Insignior  vero  locus  est  apud  Hilarium, 
lib.  8  de  Trin.,  et  habetur  in  c.  In  Christo 
Pater,  de  Consec,  dist.  2,  ubi,  utprobet  inter 
divinas  personas  esse  non  tantum  unionem 
per  consensionem  voluntatis,  sed  etiam  uni- 
tatem  naturalem,  argumentum  sumit  ab  hoc 
sacramento,  dicens  :  lnterrogo,  utrum  per 
naturx'veritatem  hodie  Christus  in  nobis  sit, 
an  per  concordiam  voluntatis?  si  enim  vere 
Verbum  caro  factum  est,  et  nos  vere  Verbum 
carnem  cibo  Dominico  sumimus,  quo  modo  non 
naturaliter  manere  in  nobis  existimandus  est, 
qui  et  naturam  carnis  nostree  jam  insepara- 
bilem  sibi  homo  natus  assumpsit,  et  naturam 
carnis  suse.  ad  naturam  xternitatis  sub  sacra- 
mento  nobis  communicandse-  carnis  admiscuit? 
ita  enim  omnes  unum  sumus,  quia  et  in  Christo 
Pater,  et  Christus  in  nobis  est.  Propter  has 
ergo,  et  similes  Patrum  locutiones,  multi  auc- 
tores  simpliciter  concedendum  existimant , 
fieri  corporalem  unionem  inter  nos  et  Chri- 
stum  per  hoc  sacramentum,  quomodo  vide- 
tur  loqui  Algerus,  lib.  1  de  hoc  sacram.,  c.  3; 
et  Guitmund.,  lib.  3  de  Veritate  Eucharist., 
tractans  prsedictum  Hilarii  testimonium.  Et 
Waldens.,  tom.  2  de  Sacram.,  cap.  24,  59 
et  95;  et  Turrecrem.  in  cap.  In  Christo  Pater, 
de  Consecr.,  dist.  2,  qui  citat  Albertum,  in 
tract.  de  Corp.  et  sanguin.  Dom.;  Roffens., 
lib.  4  contra  OEcolampad.,  cap.  21  et  seqq., 
et  lib.  5,  in  princ;  Richard.,  art.  13;  Hosius, 
in  Confess.  Polon.,  cap.  42;  Claud.  deSainctes, 
Repet.  5,  cap.  1  et  2;  Turrian.,  lib.  1  de  Eu- 
char.,  cap.  8  et  9,  et  lib.  2,  cap.  5,  6  et  7; 
Bellarminus,  lib.  1  de  Euchar.,  cap.  11,  et 
lib.  2,  cap.  12;  Alan.,  lib.  1  de  hoc  sacram., 
cap.  8,  et  latius,  cap.  28;  Jansen.,  in  Concor- 
dia  Evang.,  cap.  59;  Tolel.,  Joan.  6,  annot. 
29,  et  cap.  17,  annotat.  23.  Denique  recen- 
tiores  omnes,  qui  de  hoc  sacramento  contra 
heereticos  scribunt,  hoc  fere  modo  loquuntur. 
Quo  autem  sensu  asseratur  heec  unio  ab  his 
auctoribus,  et  quomodo  explicetur,  inferius 
dicam. 

2.  Secunda  sententia.  —  Nihilominus  hsec 
sententia  multis  Theologis  visa  est  improba- 
bilis  et  aliena  a  dignitate  et  majestate  hujus 
sacramenti,  quod  non  propter  corporalem 
conjunctionem ,  sed  spiritualem,  institutum 
est,  dicente  Christo,  quando  hoc  sacramentum 
promisit :  Verba,  quse  ego  locutus  sum  vobis, 
spiritus  et  vita  sunt.  Cyprianus,  serm.  de 
Coena  Dom.  :  Fidei  nostrse  (inquit)  infirmitas 

edocetur  visibilibus  sacramentis  inesse  vitse 
seternee  effectum,  et  non  tam  corporali,  quam 
spirituali  transitione  Christo  nos  uniri;  et 
infra  :  Sicut  in  persona  Christi  humanitas 
videbatur,  et  latebat  divinitas,  ita  sacramento 
visibili  ineffabiliter  divina  se  infudit  essentia, 
ut  esset  religioni  circa  sacramenta  devotio,  et 
ad  veritatem,  cujus  corpus  sacramenta  sunt, 
sincerior  pateret  accessus,  ad  participationem 
spiritus,  non  quod  usque  ad  consubstantiali- 
tatem  Christi,  sed  usque  ad  societatem  germa- 
nissimam  ejus  hxc  unitas  pervenisset ;  et  in- 
fra  :  Nostra  et  ipsius  conjunctio  nec  miscet 
personas,  neque  unit  substantias,  sed  affectus 
consociat  et  confcederat  voluntates .  Damascen. 
etiam,  lib.  4,  cap.  14,  post  verba  superius 
citata  subjungit ,  hoc  sacramentum  appellari 
communionem,  quia  per  illud  cum  Christo 
commercium  habemus ,  ac  carnem  ipsius  et 
divinitatem  percipimus,  atque  adeo  nos  inter 
nos  communicamus ,  atque  copulamur;  quoniam 
enim  ex  uno  pane  participamus,  omnes  unum 
Christi  corpus  et  unus  sanguis,  et  alii  aliorum 
membra  efficimur ,  Christique  concorporei 
existimus.  Infra  vero  hanc  unionem  declarans 
addit  :  Nam  si  omnino  hoc  affert  istud  sacra- 
mentum,  ut  Christo,  et  aliis  uniamur,  non  est 
dubium,  quin  omnibus,  qui  nobiscum  illud 
percipiunt,  animo  ac  voluntate  copulemur;  ex 
voluntate  quippe  conjunctio  hsec  existit,  non 
autem  citra  animi  nostri  sententiam-;  omnes 
enim,  ut  Apostoli  verbis  utar,  unum  corpus 
sumus,  quoniam  ex  uno  pane  participamus. 
Quibus  verbis  satis  explicat  Damascen.,  hanc 
unionem  solum  esse  affectivam  et  spiritualem. 
Nec  dissimilia  sunt,  quee  tradit  Cyril.  Hier., 
Calech.  4  myst.,  cum  dicit,  sumpto  corpore 
et  sanguine  Christi  effici  nos  comparticipes 
corporis  et  sanguinis,  xpiGToyopoi  yn6pe6<x,  et 
addit  :  Sic  Christophori  erimus,  cum  ejus 
corpus  et  sanguinem  inmembra  nostra  recepe- 
rimus,  atque  ita,  ut  beatus  Petrus  dicit,  di- 
vinsenaturx  consortes efficiamur .  Ubi  propter 
sacramentalem  susceptionem  non  agnoscit 
aliam  unionem  prseter  spiritualem,  quse  fit 
per  gratiam.  Accedit,  quod  nec  D.  Thom., 
neque  ullus  Scholasticorum ,  qui  exacte  et 
cum  proprietate  effectus  sacramenti  explica- 
runt,  mentionem  ullam  hujus  unionis  corpo- 
ralis  fecerunt,  quse  sit  effectus  hujus  sacra- 
menti.  Quod  ideo  addo,  quia  distinguunt,  et 
merito,  effectum  hujus  sacramenti  ab  usu  seu 
manducatione  ejus;  effectus  enim  supponit 
usum  tanquam  rationem  seu  conditionem 
necessariam,  ut  effectus  fiat.  Unde,  licet  usus 

possit  dici  consistere,  vel  fieri  per  quamdam 
unionem  corporalem,  seu  potius  per  materia- 
lem  contactum  inter  nos  et  Christum,  mediis 
speciebus,  tamen  post  hujusmodi  usum  nul- 
lum  agnoscunt  effectum  hujus  sacramenti,  qui 
possit  dici  corporalis  aut  realis  unio. 

3.  Ratione  etiam  potest  heec  sententia  con- 
firmari,  quia,  ut  supra  dixi  in  simili,  agens 
de  essentia  hujus  sacramenti,  hic  non  potest 
intelligi  unio  realis  et  physica,  nisi  vel  for- 
malis,   seu   per   modum    compositionis,   vel 
effectiva  per  influxum  alicujus  effectus;  neu- 
Ira  autem  potest  in  preesenti  habere  locum. 
De  priori  patet,  quia  neque  ex  corpore  Christi 
et  nostro  fit  unum  corpus,  vera  et  reali  uni- 
tate,  quia  neque  uniuntur  ad  componendam 
unam  naturam,  neque  unam  personam,  neque 
habent  realem  modum  unionis  unius  ad  alte- 
rum,  nec  denique  fit  aliqua  corporalis  trans- 
mutatio  alterius  in  alterum,  quee  omnia  sunt 
per  se  evidentia,  nec  sine  temeritate  negari 
possunt;  nulla  ergo  excogitari  potest  physica 
unio  formalis.  De  posteriori  vero  seu  effectiva, 
est  imprimis  argumenlum,  quia  probabile  est, 
quod  S.  Thom.  indicat,  hoc  sacramentum  nihil 
directe  influere  in  corpus;  secluso  autem  in- 
fluxu  reali,  nulla  est  unio  effectiva.  Deinde, 
etiamsi  demus  agere  directe  in  corpus,  non 
queelibet  effectio  sufficil  ad  unionem  effecti- 
vam;  nam  licet  sol  illuminet  aerem,  non  prop- 
terea  dicitur  illi  uniri;  oportet  ergo,  ut  effectio 
talis  fiat,  ut  per  eam  una  res  aliam  ad  se  trahat 
et    sibi  preesentem    vel    secum    conjunctam 
habeat.  Hoc  autem  sacramentum  non  habet 
hujusmodi  actionem  in  corpus  nostrum,sed  si 
quid  agit,  id  solum  pertinet  ad  diminutionem 
fomitis,  aut  quid  simile,  ut  supra  dictum  est. 
Quin  potius,  si  talis  effectus  fit  per  hoc  sacra- 
mentum,  non  necesse  est  fieri  eo  tempore, 
quo  preesentia  Christi  durat  in  suscipiente, 
sed  tempore  opportuno.  Nam  hic  effectus  non 
datur  per  modum  habitus,  sed  per  modum 
auxilii,  vel  specialis  custodiee  et  providentiee 
divinee;  hujusmodi  autem  effectus,  ut  supra 
dictum  est,  tam  in  hoc,  quam  in  ceeteris  sa- 
cramentis,  non  semper  dantur  in  ipso  usu, 
sed  tempore  opportuno;  ergo  propter  solum 
hunc  effectum  dici  non  potest,  quod  interce- 
dat  hic  unio  effectiva.  Atque  hinc  sumi  potest 
alia   confirmatio   hujus  sententiee,   quia ,    si 
aliqua  est  hic  corporalis  unio,  vel  illa  durat 
solum,  quamdiu  Christi  preesentia  durat  sub 
speciebus ,  vel  etiam  postea.  Hoc  posterius 
dici  non  potest.  Qualis  enim  corporalis  unio 
fingi  potest  inter  me  et  Christum  existentem 


,  SECT.  III.  439 

in  coelo?  aut  quse  alia  manere  potest  post 
communionem  et  sacramentalem  Christi  pree- 
senliam  transactam,  quee  antea  non  esset,  si 
erat  eadem  fides  et  charitas  ad  Christum?  Si 
autem  dicatur  primum,  id  est  contra  mentem 
Sanclorum,  quos  prior  sententia  in  suum  fa- 
vorem  afferebat.  111  i  enim  dicunt,  unionem, 
quae  inter  nos  et  Christum  fit  per  susceptio- 
nem  hujus  sacramenti,  esse  illam,  qua  totum 
Ecclesiee  corpus  Christo  ut  capiti  conjungi- 
tur,  et  quatenus  efficimur  membra  ejus ;  quin 
etiam  dicunt,  hanc  unionem  non  solum  perfici 
inler  nos  et  Christum,  sed  etiam  inter  nos- 
metipsos,  qui  sumus  membra  ejus,  quatenus 
inter  nos  conjungimur  et  unimur.  Item  testi- 
monia  Pauli,  quibus  iidem  Sancti  confirmant 
suam  sententiam ,  non  loquuntur  de  unione, 
transeunte  (ut  sic  dicam)  cum  speciebus  sa- 
crameutalibus,  sed  permanente  et  durabili, 
cujusmodi  est  illud,  1  ad  Cor.  10  :  Quoniam 
unus  panis,  unum  corpus  multi  sumus  omnes, 
qui  de  uno  pane  participamus ,  ubi  ex  unitate 
panis  colligit  unum   esse  corpus,  quia    ille 
panis  est  Christus,  qui  hanc  in  suo  corpore 
efficit  unitatem;  illa  vero  unitas  non  durat 
solum,  quamdiu  panis  ille  manducatur,  vel 
quamdiu  sacramentaliter  permanet  in  nobis. 
Et  simile  est  illud  ad  Ephes.  5  :  Membra  sumus 
corporis  ejus,  de  carne  ejus,  etde  ossibus  ejus, 
quee  verba  de  hoc  mysterio  interpretantur 
dicti  Sancti,  preesertim  Ireneeus,  qui  etiam 
comparat  hanc  unionem  cum  illa,  quee  est 
inter  virum  et  uxorem,  qua  efficiuntur  una 
caro,  de  qua  Paul.  ibidem  ait  :  Sacramentum 
hoc  magnum  est,  ego  autem  dico,  in  Christo 
et  in  Ecclesia;  quee  unio  non  durat  solum  eo. 
tempore,   quo  est  inter  conjuges  corporum 
conjunctio,  sed  illo  actu  quodammodo  perfi- 
citur,  permanet  autem  postea ;  idem  ergo  est, 
si  exemplum  analogiee  aliquid  valet  in  hoc 
mysterio.  Quod  si  hoc  tandem  concedatur, 
videtur  aperte  concludi,  hanc  unionem  non 
esse  corporalem,  sed  spiritualem  tantum  et 
mysticam,   quia  nulla    est   alia,  quee  duret 
inter  nos  et  Christum,  transactis  seu  corrup- 
tis  sacramentalibus  speciebus.  Ultimo  confir- 
mari  potest  heec  sententia,  quia,  si  fit  cor- 
poralis  unio  inter  nostrum  corpus ,  et  hoc 
sacramentum,  distincta  ab  ipsa  susceptione 
et  quantitativo  contactu,  vel  illa  fit  cum  toto 
corpore  et  omnibus  partibus  hominis  commu- 
nicantis,  vel  tantum  cum  illa  parte,  ad  quam 
sacramentales  species  perveniunt;  neutrum 
horum  potest  dici  probabiliter.  Non  quidem 
primum,  quia  realis  et  corporalis  unio  sup- 

ponit  mutuam  praesentiam  realem  seu  propin- 
quitatem  et  indistantiam  eorum  quae  unienda 
sunt.  Non  etiam  secundum,  tum  quia  non  est 
major  ratio  de  illa  parte,  quam  de  alia,  prse- 
sertim  de  illis,  quas  sacramentum  tangit, 
cum  manducatur;  et  maxime,  cum  probabile 
sit,  effectum  sacramenti  dari  in  ipsomet  motu 
manducationis ,  cum  primum  cleglutiuntur 
species;  tum  etiam  quia  illa  unio  non  potest 
fingi  per  modum  continuationis  quantitatis, 
nec  per  efficientiam  sacramentalem  circa  illam 
partem  corporis  magis,  quarn  circa  alias. 
Fertur  Cardinalem  Mendozam  Burgensem,  in 
libro,  quem  de  hac  unione  scripsit,  quem 
prae  manibus  habere  non  potui,  docuisse, 
Christum  sacramentaliter  manducatum  non 
solum  fieri  realiter  pra^sentem  in  loco,  quem 
sacramentales  species  possent  naturaliter  oc- 
cupare,  sed  quodammodo  diffundi  per  totum 
corpus  hominis,  ut  toli  illi  et  omnibus  parti- 
bus  ejus  realiter  uniatur,  seseque  illi  immis- 
ceat.  Verum  heec  cogitatio  non  solum  impro- 
babilis  et  absurda  est,  sed  etiam  plus  quam 
temeraria,  quia  vel  dicendum  esset  Christum 
ex  vi  communionis  hujus  sacramenti  esse 
realiter  prsesentem,  etiam  ubi  non  sunt  pree- 
sentes  species  sacramentales;  et  hoc  est  con- 
tra  receptam  sanam  doctrinam,  qua  docemur, 
Christum  ita  contineri  sub  speciebus,  ut  eas 
comitetur,  et  per  illas  suo  modo  in  loco  con- 
stituatur,  et  sacramentaliter  duret  quamdiu 
illee  duraverint.  Vel  oportebit  dicere,  ipsas 
species  diffuncli  per  totum  corpus  hominis,  et 
penetrari  cum  omnibus  partibus  ejus,  quo 
nihil  absurdius  potest  excogitari ,  magisque 
alienum  a  communi  sensu  omnium  Theologo- 
rum  et  totius  Ecclesiae,  et  est  fingere  miracu- 
lum  inutile  et  sine  fundamento,  nam  de  hoc 
sacramento  scriptum  est,  manducandum  esse 
et  bibendum,  quod  fit  per  determinatas  vias 
et  partes  corporis;  illa  vero  diffusio  et  pene- 
tratio,  aliena  est  a  veritate  manducationis. 
Non  est  ergo  necessaria  ad  effectum  seu  unio- 
nem,  quam  efficit  hoc  sacramentum. 

4.  Enodatio  quxstionis.  —  Inter  Christi 
corpus  et  sumentis  Eucharistiam  nulla  inter- 
venit  realis  unio  prxter  contactum  et  prsesen- 
tiam  realem. — Tota  haec  controversia,  quam- 
vis  a  multis  magna  contentione  disputetur, 
videtur  magis  in  verbis,  quam  in  re  aliqua 
versari,  si  certa  fidei  principia  stabiliantur, 
prsesertim  tria,  vel  quatuor.  Primum  est,  in 
usu  hujus  sacramenti,  nos  non  tantum  susci- 
pere  Christum  in  figura,  aut  per  fidem,  sed 
vere  ac  realiter  per  os  corporeum.  Hoc  con- 

stat  ex  dictis  supra  de  preesentia  reali  Christi 
in  hoc  sacramento,  et  hoc  est,  quod  potissi- 
mum  intendunt  docere  aliqui  ex  Sanctis  in 
priori  sententia  citatis,  et  hanc  vocant  corpo- 
ralem  unionem ,  quia  est  vere  corporalis 
sumptio;  dicitur  etiam  naturalis,  ut  distingui- 
tur  contra  umbratilem,  aut  per  solam  figuram 
vel  siguum,  et  sic  de  aliis  nominibus.  Hsec 
vero  unio,  ut  dixi,  quantum  ad  hoc,  non  est 
effectus  sacramenti  hujus ,  sed  potius  usus 
ejus,  prout  in  usu  includitur  motus  manduca- 
tionis  et  physicus  terminus  ejus,  nam  per 
illum  motum  descendunt  species  et  sub  illis 
Christus  usque  ad  certum  locum  stomachi ; 
unde  hsec  unio,  quoad  hoc,  communis  est  pec- 
catoribus  indigne  manducantibus  sacramen- 
taliter  corpus  Christi,  quamvis  nullum  effec- 
tum  illis  conferat.  Ac  denique  in  hoc  solum 
consistit  naturalis  illa  unitas  Christi  in  nobis, 
de  qua  Hilarius  loco  citato  loquitur,  nam  illa 
unitas  naturalis  nihil  aliud  est,  quam  quod 
una  et  eadem  caro  Christi  vera  ac  naturalis, 
vere  etiam  ac  realiter  sit  in  nobis  per  prae- 
dictam  realem  praesentiam  ac  manclucatio- 
nem.  Secundo  existimo  omnino  certum,  prae- 
ter  hanc  propinquitatem,  vel  contactum  inter 
corpus  nostrum  et  Christi,  mediis  speciebus 
sacramentalibus,  non  intervenire  materialem 
aliquam  unionem  physicam  ac  veram,  et  hoc 
existimo  convincere  argumenta  secundas  sen- 
tentiee.  Neque  aliquis  ex  auctoribus,  qui  in 
priori  citantur,  contrarium  dicere  ausus  est, 
sed  omnes  diserte  explicant,  non  esse  hoc 
sensu  concipiendam  hanc  unionem.  Terlio  est 
certum,  illam  unionem,  quae  in  ipso  usu  fit 
per  contactum  adspecies,  non  fieri  immediate 
in  omnibus  partibus  corporis  communicantis, 
sed  solum  in  determinata  parte,  ad  quam 
species  sacramentales  perveniunt;  hoc  etiam 
satis  probatum  est.  Quarto  est  certum,  ex  hac 
sacramentali  manducatione  et  corporali  re- 
ceptione  carnis  Christi  sequi  in  his,  qui  digne 
illam  sumunt,  spiritualem  unionem  cum 
Christo,  seu  perfectionem  ejus,  et  omnes  effec- 
tus  supra  numeratos,  qui  omnes  ad  perfectio- 
nem  hujus  unionis  tendunt,  et  ideo  spirituales 
sunt,  ut  in  superioribus  diximus.  Et  hsec 
sunt,  quse  ad  rem  ipsam  explicandam  spec- 
tant. 

5.  Ex  quibus  infero,  nullam  unionem  rea- 
lem  fieri  per  hoc  sacramentum,  quse  aliquid 
in  re  ipsa  addat  ultra  condignam  sacramen- 
talem  receptionem  hujus  sacramenti,  etspiri- 
tuales  ejus  effectus  supra  numeratos.  Et  hoc 
sensu  verissima  est  secunda  sententia  supra 

posita,  quao  ex  omnibus  adductis  sufficienter 
convincitur.  Ostensum  est  enim  practer  sacra- 
mentalem  receptionem  corporis  Christi ,  et 
spirituales  effectus  ab  illa  manantes ,  nihil 
aliud  in  toto  hoc  mysterio,  et  ejus  parlicipa- 
tione,  intervenire. 

6.  Ratione  sacramentalis  unionis  Christi 
cum  sumente,  simul  cum  spirituali  unione , 
dicitur  Christus  magis  uniri  nobis,  quam  ra~ 
tione  alterius  sigillatim  sumptss.  —  Nihilomi- 
nus  addo  ultimo,  ratione  sacramentalis  unio- 
nis  spirituali  conjunctse,  posse  dici  Christum 
nobis  uniri  magis,  quam  per  solam  spiritua- 
lem  unionem  vel  sacramentalem  solam.  Hoc 
addo,  ut  explicem  locutiones  Sanctorum,  et 
aliorum  recentiorum  auctorum,  quas  in  eodem 
sensu,  paucis  quidem  verbis,  et  distinctius 
tamen ,  quam  cseteri ,  explicuit  Franciscus 
Tolelus,  loco  supra  citato.  Et  declaratur  bre- 
viter,  quia,  quando  Christus  digne  sumitur, 
realiter  conjungitur  suscipienti,  quia  vere  ac 
proprie  intra  ipsum  constituitur ,  et  quasi 
quodam  corporali  amplexu  apprehenditur. 
Ex  quo  fit,  ut  quamdiu  Ghristus  ibi  adest, 
quantum  est  ex  sacramentali  virtute  ejus, 
excitet  suscipientem ,  ut  diligat,  et  affectu 
etiam  complectatur  eum,  quem  corporaliter 
habet  prsesentem.  Ac  rursus  ex  eadem  corpo- 
rali  sumptione  et  quasi  permistione.  ut  Sancti 
loquuntur,  relinquitur,  etiam  post  transactam 
realem  Christi  prsesentiam,  moralis  qusedam 
habitudo  inler  Christum  et  suscipienlem,  uam 
ratione  illius  contactus,  speciali  titulo  cense- 
tur  hic  esse  quasi  aliquid  Christi,  et  Christum 
habere  specialem  curam  non  solum  animse, 
sed  etiam  corporis  ejus,  ut  illud  sanctificet, 
sueeque  gloriae  particeps  faciat,  quae  habitudo 
non  manet  in  eo,  qui  indigne  communicavit, 
quia  obicem  posuit  effectui  sacramenti;  prop- 
terea,  licet  dentibus  premat  sacramentum,  et 
realiter  Christum  iuter  se  suscipiat,  non 
tamen  dicitur  hoc  speciali  modo  uniri  Christo, 
nec  in  eo  manere,  et  Christus  in  ipso,  ut  pon- 
derant  Augustinus,  et  D.  Thom.,  in  haec  verba 
Joan.  6,  et  idem  Augustin.,  serm.  2  de  Verbis 
Domini;  neque  etiam  manet  illo  modo,  et  sub 
illo  titulo  in  eo,  qui  nunquam  communicavit, 
etiamsi  spiritualiter  Christo  conjunctus  sit, 
ut  infra  dicam.  Igitur,  consideratis  omnibus, 
quse  in  hoc  mysterio ,  et  in  usu  et  effectu 
ejus  interveniunt,  recte  explicantur  per  mo- 
dum  specialis  unionis  sumptio  carnis  Christi, 
et  effectus  illius.  Neque  alium  sensum  potue- 
runt  intendere  Patres  citati,  quia  nullus  alius 
est  probabilis,  nec  doctrinse  fidei  consenta- 

neus.  Quod  si  inquiras,  qualis  sit  dicenda  haec 
unio,  multi  dicunt,  posse  vocari  substantia- 
lem,quia  est  inter  substantias,  et  corporalem, 
quia  est  inter  corpora.  Sed  primum  non  pla- 
cet,  quia  inter  substantias  potest  esse  unio 
accidentalis,  et  quia  valde  improprie  dicitur, 
esse  substantialem  unionem  inler  Christum  et 
Ecclesiam,  vel  inter  virum  et  uxorem.  Secun- 
dum  etiam  non  omnino  probatur,  quia  inter 
Christum  et  Joannem  Baptistam,  verbi  gra- 
tia,  vel  alios  justos,  qui  fuerunt  ante  hoc  sa- 
cramentum,  est  aliqua  unio,  quae  tantum  est 
spiritualis,  licet  non  tantum  sit  inter  animas, 
sed  etiam  inter  corpora;  sicut  enim  possunt 
corpora  spiritu  informari,  ita  et  spirituali 
nexu  seu  affectu  uniri.  Nihilominus  tamen  in 
bono  sensu  potest  haec  unio  corporalis  dici, 
quia  quodammodo  fundatur  in  illa  corporali 
permistione ,  seu  susceptione  sacramenti  ; 
maxime  tamen  spiritualis  est,  quia  et  prseci- 
puum  vinculum  ejus  est  spiriluale,  et  ipsa 
corporalis  susceplio  debet  etiam  spiritualiter 
fieri,  id  est,  sancte  et  digne,  ut  haecunio  fiat. 
Unde  etiam  dici  potest  hsec  unio  realis  et  na- 
turalis,  sensu  supra  exposito,  scilicet,  ut  ex- 
cludantur  sola  signa  et  figurae,  et  unio,  quas 
est  per  solam  apprehensionem  fidei ,  aut 
affectus.  Proprie  vero  potest  haec  unio  vocari 
mystica,  seu  moralis,  fundata  aliquo  modo  in 
corporali  vinculo,  seu  mistione;  hujusmodi 
enim  est  unitas  illa,  quse  est  inter  conjuges, 
per  quam  explicant  hanc  unionem  preedicti 
Patres,  et  indicat  eliam  August.,  lib.  2  contra 
Adversarium  legis  et  Prophelarum ,  cap.  9. 
7.  Unde  non  placet,  quod  Alanus  et  alii  ex 
citatis  auctoribus  dicunt,  quando  re  ipsa  non 
potest  suscipi  hoc  sacramentum,  ad  perficien- 
dum  hanc  unionem  sufficere,  quod  sacramen- 
tum  hoc  in  voto  suscipiatur,  quia  hoc  satis 
est,  ut  homo  fiat  vivum  Christi  membrum,  et 
uniatur  illi,  et  corpori  ejus,  quod  est  Ecclesia  ; 
hoc  (inquam)  non  placet,  quia  illa  unio  est 
mere  spiritualis,  et  non  fundatur  in  reali  con- 
junctione  corporis  Christi  cum  nostro,  et  ideo 
non  potest  vocari  corporalis,  et  naturalis, 
quia  per  votum  sacramenti  non  est  corpus 
Christi  vere  ac  naturaliter  intra  nostrum ; 
quare  illa  unio  non  est  proprie  effectus  sacra- 
mentalis  hujus  sacramenti,  qui,  ut  seepe  dixi, 
non  datur  ex  solo  voto,  sed  ex  reali  usu. 
Quod  sic  facile  ex  dictis  explicatur,  quia  ille 
specialis  titulus,  quo  caro  nostra  manet  sub 
protectione  Christi ,  quia  carni  ejus  commista 
fuit,  et  illa  moralis  habitudo  ,  quse  ex  hoc 
conlactu  relinquitur,  non  intelligitur  esse  in 

eo,  qui  solo  voto  Christum  suscepit.  Sicut 
igitur  sacramentales  effectus  proprii  hujus 
sacramenti,  quatenus  tales  sunt,  non  dantur, 
nisi  per  realem  usum  ejus ,  ita  neque  ista 
unio  aliter  perficitur,  quia  revera  per  hanc 
unionem  nihil  aliud  explicatur,  quam  ipsa 
realis  susceptio  sacramenti  cum  suis  effec- 
tibus.  Quod  etiam  explicari  potest  illo  exem- 
plo  matrimonii,  quia  vir  et  uxor  proprie  et 
perfecte  non  efficiuntur  una  caro,  donec 
reipsa  carnaliter  commisceantur,  ut  latius  in 
materia  de  matrimonio  tractatur.  Quod  si 
quis  dicat,  etiam  per  solum  vinculum  matri- 
monii  fieri  aliquo  modo  unam  carnem,  quia 
accipiunt  jus  ad  commistionem  carnalem, 
preeterquam  quod  id  improprie  dicitur,  quia 
illud  vinculum  non  est  carnale,  sed  morale, 
tamen  illo  admisso,  et  ad  preesentem  mate- 
riam  illud  applicando,  talis  seu  proportionalis 
unio  inter  nos  et  Christum  non  fit  per  hoc 
sacramentum,  sed  per  baptismum,  per  quem 
accipia  us  jus  ad  corporalem  unionem,  quse 
fit  in  hoc  sacramento.  Ex  quo  tandem  infero 
quod,  licet  ex  hac  unione  optime  et  a  fortiori 
colligatur  unitas  corporis  mystici  cum  Christo, 
et  membrorum  ejus  interse,  quomodo  videtur 
argumentari  Paulus,  1  ad  Corinth.  10,  juxta 
Sanctorum  interpretationem  supra  traditam, 
quam  ibi  Haymo  latius  explicat,  et  attingit 
Theodor.,  tam  ibi,  quam  ad  Ephes.  5,  non  ta- 
men  e  contrario  necessaria  est  heec  sacramen- 
talis  vel  c6rporalis  unio  ad  unionem  mysti- 
cam  Ecclesiee,  et  membrorum  ejus  cum  Christo 
et  inter  se,  quia  ad  hanc  sufficit  unio  omnino 
spiritualis,  quam  includit  et  speciali  modo 
CHUsat  realis  et  condigna  susceptio  hujus  sa- 
cramenti ;  addit  vero  aliquid  pertinens  ad 
specialem  gratiam  sacramentalem,  quod  sim- 
pliciter  necessarium  non  est  ad  constituen- 
dum  membrum  Christi  vivum,  corpori  ejus 
specialiter  conjunctum,  ut  constat  de  omnibus 
justis,  qui  ante  institutionem  hujus  sacra- 
menti  fuerunt,  atque  etiam  de  illis,  qui  sine 
reali  usu  hujus  sacramenti  salvi  facti  sunt,  et 
maxime,  si  nec  baptismum  re  ipsa  suscepe- 
runt.  Et  heec  sint  satis  de  locutione  potius 
mystica,  quam  omniuo  propria  et  rigorosa. 

DISPUTATIO  LXV. 

DE   ADORATIONE   HUIC    SACRAMENTO    DEBITA. 

Disputat.  27  de  Eucharistia.  —  Hactenus 
doctrinam  speculativam  ad  hoc  sacramentum 
pertinentem,  prosecuti  sumus;  reliquum  est, 

ut  partem  moralem  aggrediamur,  quse  versa- 
bitur  circa  actus  ,  quos  nos  circa  hoc  sacra- 
mentum  exercere  possumus,  aut  debemus; 
propria  enim  materia  moralis  doctrinas  sunt 
actus  humani ;  hoc  autem  sacramentum ,  ut 
ssepe  diximus,  prius  in  suo  esse  constituitur, 
quam  ad  usum  applicetur.  Unde  fit,  ut  duo- 
bus  modis  possimus  nos  circa  illud  operari : 
prior  est,  exercendo  aliquos  actus  circa  ipsum 
sacramentum  ,  prout  in  se  existit  ante  usum  ; 
posterior  est,  utendo  ipso  sacramento.  Et 
hunc  posteriorem  modum  prosecutus  est 
D.  Thom.,  tota  queest.  80;  priorem  vero  pree- 
termisit,  propter  hanc  fortasse  causam,  quia 
ille  moclus  operandi  non  potest  e.sse,  nisi  per 
aliquos  actus  religionis  seu  cultus ;  de  quibus 
non  videbatur  hic  necessaria  specialis  dispu- 
tatio,  quia  suppositis  principiis  generalibus 
de  adoratione ,  Christo  Domino  et  rebus 
sacris  debita,  supra,  queest.  25,  traditis,  et 
supposita  veritate  realis  preesentiee  Christi  in 
hoc  sacramento,  nihil  novi  de  hac  re  super- 
esse  videbatur.  Nihilominus  tamen  ad  hujus 
materiee  complementum ,  necessarium  est, 
hanc  brevem  disputationem  prsemittere , 
tum,  ut  heereticis  hujus  temporis  satisfacia- 
mus;  tum,  ut  generalia  principia  ad  prsesen- 
tem  materiam  distinctius  applicemus. 

SECTIO  I. 

Utrum  licitum,  vel  praeceptum  sit,  Eucharistiam 
adorare. 

\ .  Haeresis  circa  prsesentem  qusestionem.  — 
Heeretici,  qui  negant  realem  Christi  preesen- 
tiam,  idololatriee  scelus  esse  dicunt,  cultum 
aliquem  huic  sacramento  tribuere,  preesertim 
latriee.  Nonnulli  etiam  negant,  etiam  si 
Christus  in  eo  adsit,  esse  adorandum ,  quia 
non  est  adorandus,  nisi  ubi  ipse  vult  adorari; 
nunquam  autem  non  docuit,  ut  in  Eucharistia 
eum  adoraremus ;  nec  legimus  Apostolos  in 
nocte  ccenee  panem  autcalicem,  quem  Christus 
eis  porrexit,  adorasse.  Alii  vero  ex  heereticis 
solum  negant  hoc  sacramentum  ante  usum 
debere  adorari ,  quia  negant  preesentiam 
Christi  in  illo  esse  permanentem  ,  sed  tantum 
in  ipso  usu,  atque  damnant  cultum,  quem 
Ecclesia  preebet  huic  sacramento,  vel  in 
Missa,  quando  statim  post  consecrationem 
elevatur,  et  populo  adorandum  proponitur, 
vel  quando  in  processionibus  circumgestatur, 
et  colitur ,  vel  quando  eidem  in  pyxide  con- 
servato  reverentia  exhibetur.  Ultima  sen- 
tentia  esse  potest,  mente  discernendum  esse 

Christum  a  scnsibili  signo;  et  Christum  qui- 
dem  adorandum  esse,  non  tamen  sacramen- 
tum,  quia  species  illse  sunt  res  createc,  et 
inanimes,  et  consequenter  incapaces  adora- 
tionis;  neque  enim  satis  est,  ut  Christus  sub 
illis  sit,  quia  etiam  Deusestin  anima  tanquam 
in  templo  suo,  et  tamen  adoralur  Deus,  et 
non  anima. 

2.  Christus  adorandus  est  in  Eucharistia, 
sicut  si  in  propria  specie  videretur.  — Dico 
primo,  Christum  in  hoc  sacramento  existen- 
tem  non  minori  veneratione,  ac  cultu  dignum 
esse,  quam  si  in  propria  specie  clare,  et  sen- 
sibiliter  ibi  conspiceretur.  Heec  asserlio  est 
de  fide,  quam  definit  Concil.  Trident.,  sess. 
13,  c.  5,  et  can.  6,  et  in  ejus  confirmationem 
adducit,  Christum  esse  in  terris  adoratum,  et 
ab  Angelis,  ad  Hebr.  1 ,  et  ab  hominibus , 
Matth.  2  et  28,  Luc.  24,  et  Joan.  6,  atque 
etiam  in  ceelis,  Apoc.  5  et  7;  subdit  autem 
Concilium  ,  eamdem  esse  rationem  de  Christo 
existente  in  hoc  sacramento,  quia  eadem  est 
ejus  excellentia,  eadem  majestas.  Differentia 
autem  in  modo  existendi  naturali,  vel  sacra- 
mentali,  sensibili  aut  insensibili,  nihil  refert, 
quia  adoratio  non  nititur  sensibus,  sed  ficle, 
alioqui  nec  Deus  ipse  esset  adorandus,  quia 
non  clare  a  nobis  videtur,  sed  tantum  cre- 
ditur.  Nam,  quod  heeretici  aiunt,  Christum 
non  esse  adorandum,  nisi  ubi  ipse  vult  ado- 
rari,  si  intelligant,  necessarium  esse,  ut  Dei 
voluntas  speciali  preecepto  aut  revelatione 
nobis  manifesta  sit ,  vanum  est ,  et  contra 
omnem  Scripturam  et  rationem ;  Magi  enim 
ubi  habuerunt  speciale  preeceptum,  vel  reve- 
lationem,  ut  Christum  in  preesepe  adorarent, 
nisi  ubi  intellexerunt,  et  crediderunt  ipsum 
esse  Deum,  ac  Regem  suum?  Et  idem  est  di- 
cendum  de  ceeco ,  qui  a  Christo  illuminatus 
procidit ,  et  adoravit  ipsum ,  et  de  ceeteris 
similibus.  Et  ratio  generalis  est,  quia  ex 
divina  et  naturali  lege  tenemur  Deum  colere, 
et  sancta  sancte  tractare;  ergo,  posita  fide  ac 
revelatione,  Christum  verum  Deum  acsumme 
sanctum  hic  adesse,  non  est  nova  revelatio 
necessaria,  ut  adorandus  sit.  Quapropter  me- 
rito  Sancti  omnes  ex  reali  preesentia  Christi 
colligunt  adorationem,  et  e  converso  nos 
supra  a  posteriori  argumentantes,  ex  per- 
fecta  adoratione  et  latria,  quee  Christo  in  hoc 
sacramento  tribuitur,  illius  realem  preesen- 
tiam  probavimus,  ubi  multa  ex  SS.  Patribus 
adduximus,  quibus  addi  possunt  Chrysost., 
hom.  61  ad  Pop.,  83  in  Matth.  et  24  in  1  ad 
Corinth.;  Cyril.  Hieros.,  Catech.  5  mystag.  : 


Accede  (inquit)  pronus,  adorationis in  modum, 
et  venerationis ;  et  Damascen.,  lib.  4,  cap.  14, 
dicens  :  Veneramur  ipsum ,  tum  animx,  tum 
corporis  puritate.  Idem  Euseb.  Emissen., 
hom.  5  de  Paschate.  Et  August.,  de  Consecr., 
dist.  2  :  Nos  autem  (inquit)  in  specie  panis  et 
vini,  quam  videmus,  res  invisibiles,  id  est, 
carnem  et  sanguinem  honoramus ;  et  in  Con- 
cione  1  superPsalm.  21,  tractans  illa  verba  : 
Adorate  scabellum  pedum  ejus,  quoniam 
sanctum  est.  Et  confirmatur  ex  antiquo  ritu 
et  consuetudine  Ecclesiee  elevandi  hosliam 
statim  post  consecrationem,  nam  licel  ea 
ceeremonia  mysticam  etiam  habeat  significa- 
tionem  vel  moralem ;  potest  enim  significare, 
vel  elevationem  Christi  in  cruce,  vel  resur- 
rectionem,  aut  ascensionem  ejus,  ut  significat 
Concil.  Ephesin.,  in  epist.  ad  Nestorium,  et 
August.,  serm.  28  de  Verbis  Apost.;  potest 
item  significare  internum  cultum ,  et  eleva- 
tionem  mentis  ad  Deum,  quomodo  etiam  in 
lege  veteri  oblata  elevabantur  super  altare 
coram  Deo,  Exod.  23,  Levit.  8,  Num.  5;  licet 
heec  (inquam)  vera  sint,  tamen  propria  et 
litteralis  ratio  hujus  actionis  est,  ut  populus 
ficlelis,  qui  credit  statim  post  consecrationem 
Christum  hic  adesse,  ipsum  adoret,  ut  constat 
ex  omnibus  Liturgiis,  et  ex  Dionys.,  de  Eccl. 
Hier.,  cap.  3,  part.  2  :  Pontifex  (inquit)  au- 
gustissima  mysteria  conficit ,  et,  quse  ante 
laudaverat,  in  apertum  agit,  divina  munera 
reverenter  ostendens ;  et  Basil.,  lib.  de  Spiritu 
Sancto,  cap.  27  :  Invocationis  verba,  cum 
ostenditur  panis  Eucharistise,  et  poculum 
benedictionis,  quis  Sanctorum  in  scripto  nobis 
reliquit?  Ubi  docet  esse  traditionem  non 
scriptam,  non  solum  venerandi,  sed  etiam 
orandi,  et  invocandi  Christum  in  Eucharistia, 
quando  a  sacerdote  elevatur.  Et  ad  hanc  con- 
suetudinem  alludit  Chrysost.,  hom.  36  in  1  ad 
Cor.,  hom.  3  acl  Ephes.,  hom.  61  ad  Pop., 
cum  ait  :  Cum  vela  videris  retrahi,  tunc  su- 
peme  ccelum  aperiri  cogita ;  pluraque  alia  de 
hac  elevatione,  et  adoratione  erudite  congerit 
Durand..  lib.  2  de  Ritibus  Eccles.,  cap.  40. 
Huc  etiam  spectat ,  quod  Sancti  dicunt,  ad 
verba  consecrationis  ccelos  aperiri ,  et  Ange- 
lorum  multitudinem  ad  Christum  adorandum 
descendere,  ut  videre  est  in  Gregor.,  4  Dial., 
cap.  58;  Chrysost.,  lib.  6  de  Sacerclotio;  Am- 
brosio,  circa  id  Lucee  1  :  Apparuit  ei  Angelus. 
August.,  lib.  de  Corpore  Christi,  ut  Magister 
citat  in  4,  dist.  13;  Innocent. ,  lib.  de  hoc 
myst.,  cap.24,  etlib.  5,  cap.  6.  Denique  idem 
confirmat  alia  traditio  Ecclesiee ,  quam  pree 

manibus  habemus,  ejusque  initium  ignora- 
mus,  quod  scilicet,  omnes,  qui  communicaturi 
sunt,  prius  adorent  Christum  in  hoc  sacra- 
mento,  quod  factum  semper  legimus  in  omni- 
bus  liturgiis,  Jacobi ,  Basilii ,  et  Chrysostomi , 
et  apud  Augustinum ,  et  alios  Patres  supra 
citatos.  Neque  oportet,  ut  rationem  aliam 
hujus  asserlionis  adjungamus,  quoniam  a 
Concilio  Trident.  satis  explicata  est. 

3.  Latrise  cultus  non  solum  Christo,  sed 
etiam  toti  sacramento ,  ut  ex  Christo  et  spe- 
ciebus  constat,  deferendus  est.  —  Dico  se- 
cundo  :  non  solum  Christus  sub  speciebus 
existens ,  sed  etiam  totum  sacramentum  visi- 
bile,  ut  ex  Christo  et  speciebus  constat,  unico 
latrise  actu  adorandum  est.  Conclusio  est  cer- 
tissima,  qua3  imprimis  probatur  ex  usu  Ec- 
clesia?.,  quse  absolute  totum  sacramentum 
adorat,  unde  etiam  canit:  Tantumergo  sacra- 
mentum ,  veneremur  cernui.  Et  Concil.  Vien- 
nense  in  Clem.  unica,  de  Reliquiis  et  venerat. 
Sanct.,  inter  alia  inquit  :  0  adorandum,  ac 
reverendum,  excellentissimum  sacramentum; 
et  Trident.,  non  sub  nomine  Christi,  sed  sa- 
cramenti  docet,  adorandum  esse  hoc  sanctis- 
simum  sacramentum;  et  Alex.  Papa,  epist.  1, 
cap.  4,  sub  nomi.ne  oblationis  loquens  de  hoc 
sacramenlo,  dicit,  pura  mente  sun;endam 
esse,  atque  ab  omnibus  venerandam,  et  sicut 
potior  est  cseteris,  ita  potius  excoli  et  vene- 
rari  debere.  Optime  Cyprian.,  serm.  de  Coena 
Domini  :  Sicut  in  persona  Christi  humanitas 
videbatur,  et  latebat divinitas,  ita  sacramento 
visibili  ineffabiliter  divina  se  infudit  essentia, 
ut  esset  religioni  adsacramenta  devotio,  et  ad 
veritatem,  cujus  corpus  sacramenta  sunt,  sin- 
cerior  pateret  accessus.  Et  Euseb.  Emissen., 
hom.  5  de  Paschate  :  Ut  coleretur  (inquit)  per 
mysterium,  quod  semel  offerebatur  in  pretium. 
August.,  ep.  118,serm.  28  deVerbis  Apostol., 
hoc  vocat  coeleste  ac  venerabile  sacramen- 
tum;  et  20  contra  Faust.,  cap.  13,  vocat  hoc 
sacramentum  religionis,  cui  longe  diversus 
cultusdebetur,  quam  communi  pani  aut  vino. 
Item  Ambros.,  4  de  Sacram.,  cap.  2  :  De  ccelo 
(inquit)  ista  sacramenta  venerunt,  etc.  Et 
similia  multa  legi  possunt  in  Patribus  supra 
citatis,  quse  Gabriel  et  alii  per  synecdochen 
interpretantur,  per  sacramentumintelligendo 
Christum,  qui  est  res  et  sacramentum,  quia 
est  id,  quod  est  pra?cipuum  in  hoc  sacra- 
mento ;  sed  cum  possint  proprie  et  simpliciter 
verificari,  non  oportet  ad  metaphoras  recur- 
rere,  prsesertim  cum  ex  illo  metaphorico 
sensu  facile  colligi  possit  quod  intendimus. 


Ratio  ergo  hujus  assertionis  partim  ex  dictis 
de  substanlia  hujus  sacramenti,  pnrtim  ex 
principiis  de  adoratione  sumenda  est;  dixi- 
raus  enim  hoc  sacramentum  esse  unum  quid 
ex  Christo  et  speciebus  coalescens  ;  ergo  hoc 
totum  sacramentum  potest  uno  actu  adurari, 
quo  primo  et  per  se  adoretur  Christus,  qui  est 
unicum  suppositum  hujus  sacramenti,  ad 
quod  per  se  tendit  adoratio ,  coadorantur 
autem  species,  tanquam  Cbristo  conjunctse, 
et  cum  illo  unum  componenles.  Quod  exem- 
plis  declaratur;  diximus  enim  in  materia  de 
adoratione ,  quando  adoratur  persona  Impe- 
ratoris,  coadorari  thronum  vel  purpuram 
ejus ;  imo  per  vestem  vel  calceum  adorari 
personam ;  quia  licet  intentio  adorantis  prius 
tendat  in  personam ,  tamen  actio  adorandi, 
prfesertim  externa  ,  saspe  immediatius  ver- 
satur  circa  vestem ,  quam  deosculando,  per- 
sonam  veneratur;  major  autem  conjunctio 
vel  habitudo  est  in  hoc  sacramento  inter 
Christum  et  species,  quas  sunt  veluti  thronus, 
in  quo  Christus  continetur,  seu  quasi  vesti- 
mentum,  quo  tegi  voluit.  Quae  ratio  locuple- 
tari  potest  ex  multis,  quae  de  venerando 
tactu,  et  osculatione  Eucharistise  cum  reve- 
rentia  et  timore,  tractat  Chrysost.,  hom.  5 
in  Matth.,  45  in  Joan.,  20  in  1  ad  Cor.;  Greg. 
Nazianz.,  orat.  de  sorore  Gorgonia;  Petrus 
Chrysol.,  serm.  33  et  34;  et  alia  videri  pos- 
sunt  apud  Claud.,  Repet.  9,  cap.  6,  ubi  ad 
tuendam  hanc  conclusionem,  fingit,  species 
non  habere  diversam  existentiam  ab  existen- 
tia  corporis  et  sanguinis  Domini.  Sed  hoc 
falsum  est,  ut  ex  superioribus  constat,  si  in 
rigore  intelligatur ;  et  non  est  necessarium, 
quia  ad  preedictam  coadorationem  specierum 
sufficit  unio  accidentalis  seu  sacramentalis 
supra  explicata,  ut  ex  adductis  exemplis  a 
fortiori  probari  potest.  Neque  existimo,  pra?- 
dictum  auctorem  in  metaphysico  rigore  esse 
locutum ,  sed  dixisse,  species  non  habere 
aliam  existentiam ,  quia  non  habent  aliud 
suppositum,  a  quo  sustententur,  prrcter 
Christum. 

4.  Eucharistia  non  tantum  interiori ,  secl 
etiam  exteriori  cultu  adorari  debet.  —  Dico 
tertio  ,  hoc  sacramentum  non  tantum  inte- 
riori,  sed  etiam  exteriori  et  visibili  cultu, 
esse  adorandum.  Hsec  assertio  est  eeque 
certa  ac  praecedentes,  et  sequitur  ex  illis. 
Et  ratio  sumi  potest  primo  ex  parte  rei,  qua3 
adoratur,  quae  quodammodo  constat  ex  re 
sensibili  et  insensibili ;  nam,  licet  Deus,  qui 
omnino  spiritualis  est ,  possit  non  solum  spi- 

ritu,  sed  etiam  corpore  adorari ,  tamen  ma- 
jori  quadam  ratione  ac  proportione  id  con- 
vincitur,  quando  res ,  quae  adoratur,  habet 
aliquo  modo  speciem  visibilem,  et  interius 
latentem  exeellentiam  invisibilem.  Secundo  , 
ex  parte  hoininum  adorantium,  qui  animo  et 
corpore  constant ,  et  ideo  animi  et  corporis 
actibus  colere  debent  hoc  sacramentum. 
Tertio  hoc  constat  ex  usu  e.t  traditione  Eccle- 
siae,  de  qua  legi  possunt  citati  Patres,  praeser- 
tim  Chrysost.,  hom.  7,  19  et  52  in  Matth.,  et 
21  in  Acta ,  et  24  in  1  ad  Corinth. ;  Cyrillus 
Hierosol.,  Catech.  5  mystag. ;  et  Dionysius, 
cap.  3  de  Coelest.  Hierarch.;  Jacobus,  Basil., 
Chrysostomus,  in  Liturgiis,  et  quae  pie  satis 
ordinat  Honorius  III  in  cap.  Sane,  de  Celebra- 
lione  Missarum.  Ubi  sacerdotibus  mandat,  ut 
Eucharistiam  honorifice  tractent,  et  plebem 
doceant,  ut,  cum  in  celebratione  missarum 
elevatur  hostia  salutaris,  reverenter  inclinet, 
iclem  faciens,  cum  eam  defert  presbyter  ad 
infirmum.  Et  postea  praecipit,  quo  cultu  et 
honore  deferenda  sit  Eucharistia  ad  infirmos. 
Hoc  vero  observandum  est,  quod  in  materia 
de  adoratione  diximus,  actiones,  vel  gestus 
corporis ,  quibus  exterior  hic  cultus  deferri 
solet,  de  se  indifferentes  esse,  et  ex  intentione 
interna  vel  imposilione,  aut  communi  usu 
pendere.  Hoc  ergo  est  etiam  in  praesenti 
externa  adoratione  observandum.  Nam  pro 
varietate  consuetudinum  diversi  sunt  ritus 
colendi  hoc  sacramentum ;  ad  cavendam 
aulem  superstitionem ,  et  indecentiam,  pu- 
blice  servanda  est  uniuscujusque  Ecclesiee 
consuetudo;  secrete  vero  unusquisque  illis 
actibus  uti  potest ,  qui  et  nullo  modo  inde- 
centes  sint,  et  ad  humilitatem  et  reverentiam 
ostendendam ,  et  unicuique  ad  devotionem 
excilandam  accommodati  videantur. 

5.  Laudabilis  est  usus  Ecclesise,  proponendi 
et  circumferendi  publice  Eucharistiam.  —  Et 
ex  hac  conclusione  colligitur  laudabilem  esse 
Ecclesise  consuetudinem ,  quae  hoc  divinum 
sacramentum  publice  interdum  proponit,  vel 
circumfert  per  vias  et  loca  publica  cum  so- 
lemni  pompa,  cultu,  ac  veneratione.  Ita  do- 
cet  ac  definit  Concilium  Trident.,  sess.  13, 
cap.  5,  et  canon.  6,  ubi  hujus  consuetudinis 
optimas  rationes  insinuat  :  prima,  ut  Chri- 
stiani  homines  singulari  ac  rara  quadam  si- 
gnificatione  gratos  et  memores  testentur  ani- 
mos  erga  communem  Dominum;  cujus  rei,  et 
figuram,  et  exemplum  habemus  2  Reg.  6  et  7, 
ubi  David  ludebat  coram  arca  Domini,  quando 
totus  populus  solemni  pompa  illam  circum- 


,XV,  SECT.  I.  445 

ducebat.  Et  simile  prorsus  exemplum  habe- 
mus  in  3  lib.  Regum  ,  cap.  8.  Secundo  ait 
Concilium,  hoc  divino  boneficio,  mortis  Christi 
victoriam  et  triumphum  reprresentari;  indi- 
cans,  quando  Ecclesia  Catholica  publica  devo- 
lione  ac  latitia  hoc  admirabile  sacramentum 
Eucharistise  colit  ac  veneratur,  gaudere  et 
quasi  triumphalem  diem  agere  pro  gloriosa 
victoria,  quain  Christus  Dominus  de  inimicis 
reportavit.  Tertio,  inquit,  oportuisse  victri- 
cem  veritatem  de  menclacio  et  haeresi  triurn- 
phum  agere,  ut  ejus  adversarii  in  conspectu 
tanti  splendoris,  et  in  tanta  universee  Eccle- 
siae  laetitia  positi,  vel  debilitati  etfracti  tabes- 
cant,  vel  pudore  affecti  et  confusi  aliquando 
resipiscant.  De  qua  re  optima  figura  legi  po- 
test,  Josue  cap.  6. 

6.  Omnes  tenentur  prsecepto  ad  non  trac- 
tandam  Eucharistiam  irreverenter.  —  Se- 
cundo  ex  dictis  facile  intelligi  potest,  quomodo 
haec  adoratio  in  praeceptum  cadere  possit. 
Hactenus  enim  solum  explicatum  est,  quam 
sit  sancta,  et  laude  digna.  Duplex  ergo  prae- 
ceptum  hic  intelligi  potest ,  negativum  scili- 
cet,  et  affirmativum.  Negativo  praecepto  pro- 
hibemur  injuriam  aliquam  aut  irreverentiam 
huic  sacramento  irrogare;  et  hoc  praeceptum 
naturale  est  et  divinum;  nam  intrinsece  ma- 
lum  est,  rem  honore  dignam  irreverenter 
tractare.  Hoc  autem  praeceptum  explicatur  in 
particulari  in  multis  decretis  juris  canonici, 
quae  prohibent,  aliquid  indecens  agere  circa 
hoc  sacramentum,  vel  immediate,  ut  effun- 
dendo,  vel  projiciendo  in  terram,  vel  ita  in- 
caute  custodiendo,  ut  vel  corrumpi  possit,  vel 
a  muribus  comedi,  vel  ab  hostibus  fidei  con- 
culcari;  vel  mediale,  ut  irreverenter  trac- 
tando,  vel  immunde,  vasa,  aut  vestes,  et  res 
alias  ad  cultum  hujus  sacramenti  deputatas, 
de  qua  relegi  possunt  multa,  quae  habentur 
extra,  deCelebrat.  Missar.,  et  de  custod.  Eu- 
charist.,  et  de  Consecr.,  dist.  1  et  3,  praeser- 
tim  in  cap.  Si  per  negligentiam,  et  c.  Si  quis 
per  ebrietatem,  et  c.  Qui  non  bene.  In  quibus 
nonnullae  poenae  imponuntur  his,  qui  aliquid 
negligenter  vel  irreverenter  egerint  contra 
hoc  sacramentum,  quae  nec  fere  sunt  in  usu, 
neque  incurruntur  ex  obligatione,  donec  a 
superiori  imponantur,  cujus  prudenti  arbitrio 
commissa  fere  jam  est  hujusmodi  pcena,  ut 
D.  Thom.  infra  significat,  quaest.  83,  art.  6, 
ad7. 

7.  Prseceptum  affirmativum  est  de  honore 
aliquo  Eucharistix  exhibendo.  —  Affirmati- 
vum  preeceptum  erit  exhibendi  interdum  ho- 

norem  aliquem  huic  sacramento.  De  quo 
prsecepto  non  est  dubium,  quin  sit  nobis  im- 
positum;  consequitur  etiam,  ex  natura  rei,  ex 
institutione  hujus  sacramenti,  quod  nobis  da- 
tum  est,  ut  illud  tractemus,  et  eo  utamur;  hinc 
enim  fit,  ut  pro  illius  dignitate  et  majestate 
tractandum  sit.  Ex  quo  facile  intelligere  licet, 
quando  obliget  hoc  praeceptum;  cum  enim 
affirmativum  sit,  iicet  semper  obliget,  non 
tamen  pro  semper,  sed  tempore  opportuno. 
Illud  autem  prsescribi  potest :  primo  in  gene- 
rali,  quandocumque  talis  occurrit  occasio 
exhibendi  honorem,  ut  eam  preetermittere  sit 
quidam  virtualis  contemptus,  et  moraliter 
existimetur  irreverentia  queedam,  et  non  pura 
negatio,  sed  privatio,  seu  omissio,  aut  ablatio 
honoris  debiti,  quod  humano  exemplo  expli- 
cari  potest,  quia  licet  non  teneamur  semper 
Regem  honorare,  tamen  si  prsesens  nobis  fiat 
vel  cum  eo  loqui  velimus,  et  nullam  ei  reve- 
rentiam  exhibeamus,  merito  censebitur  inho- 
noratio  queedam;  multo  ergo  majori  ratione 
quippiam  simile  in  hoc  sacramento  reperitur, 
ut  omittam  rationem  scandali,  quee  semper 
adjungitur,  si  publice  in  hujusmodi  opportu- 
nitate  adoratio  omittatur;  imo  si  frequenter 
id  fiat,  suspicionemposset  alicujus  infidelitatis 
vel  erroris  generare.  Secundo  ex  hoc  generali 
principio  possumus  in  speciali  aliqua  tempora 
designare :  primum  ac  praecipuum  est,  quando 
accedimus  ad  sacrificandum,  ut  est  per  se 
manifestum,  tum  quia  ille  est  perfectissimus 
actus  exterior  religionis,  et  supremus  Dei 
cultus;  tum  etiam  quia  illa  actio  est  maxime 
sacra,  quse  circa  hoc  sacramentum  exerceri 
potest.  Secundum  simile  huic  est,  quando- 
cumque  fideles  ad  communicandum  accedunt, 
ut  rationes  factae,  et  Ecclesiee  consuetudo 
probant.  Tertium  est,  quando  hoc  sacramen- 
tum  ab  Ecclesia  proponitur  adorandum,  ut 
quando  elevatur  in  Missa,  ut  significatur  in 
dicto  cap.  Sane,  de  Gelebr.  Missar.,  ex  quo 
colligitur,  hanc  esse  Ecclesiee  intentionem.  Et 
ratio  facta  idem  probat,  quia  tunc  est  tempus 
maxime  opportunum.  Quartumesse  potest,  si 
sacramentum  nobis  occurrat,  aut  preesens 
fiat,  ut  in  eodem  capit.  significatur,  et  idem 
erit  in  omnibus  similibus.  Addendum  vero 
est,  secluso  formali  contemptu,  et  scandalo, 
hujusmodi  omissionem  per  negligentiam  ali- 
quam,non  esse  mortale  peccatum,  regulariter 
loquendo,  propter  materise  levitatem.  Et  in- 
terdum  nulla  erit  culpa,  si  vel  propter  natu- 
ralem  inadvertentiam,  vel  ob  urgentem  ne- 
cessitatem  involuntaria  censeatur. 

Utrum  hoc  sacramentum  debeat  absolute  adorari. 

\ .  Duplex  potest  esse  hujus  qusestionis  sen- 
sus  :  prior  erit,  si  absolutam  adorationem  a 
respectiva  distinguamus,  quae  distinclio  con- 
sideraturex  parte  objecti,  prout  secundum  se 
adoratione  dignum  est,  ut  latius  exposuimus 
in  primo  tomo  hujus  tertise  partis,  de  ado- 
ratione  tractantes.  Posterior  sensus  erit,  si 
absolutam  adorationem  sumamus,  prout  dis- 
tinguitur  a  conditionata,  quee  distinctio  con- 
sideratur  ex  parte  adorantis,  seu  ex  modo, 
quo  res  adoranda  ei  proponitur,  seu  ab  ipso 
cognoscitur;  et  hic  posterior  sensus  est  pree- 
cipue  intentus  hoc  loco;  nam  prior  expeditus 
fere  est  ex  dictis  in  sectione  preecedenti,  ad- 
junctis  generalibus  principiis  de  adoratione; 
tamen,  ut  doctrina  sit  clarior,  pauca  adjicie- 
mus. 

2.  Eucharistia  simpliciter  est  adoranda  la- 
tria  absoluta  et  perfecta.  —  In  priori  ergo 
sensu  dicendum  est,  simpliciter  hoc  sacra- 
mentum  adorandum  esse  adoratione  latriae 
absoluta  et  perfecta ,  qua  per  se  adoretur 
Christus,  coadorenlur  autem  species.  Proba- 
tur,  quia  hoc  sacramentum  in  re  est  unum 
constans  ex  Ghristo  et  speciebus;  ergo  ea- 
dem  adoratione  est  adorandum,  qua  ipsemet 
Christus;  et  ipsae  species  sunt  coadoranclae, 
sicut  vestis  vel  thronus  Christi,  ut  explica- 
tum  jam  est,  neque  frequenti  et  communi  usu 
aliter  debent  adorari  species  consecratee  per 
se,  et  tanquam  tota  materia  adorationis,  sicut 
nec  per  se  adoralur  humanitas  Christi,  sed 
coadoratur  Verbo,  quia,  sicut  humanitas  rei- 
psa  est  conjuncta  Verbo,  neque  ab  ipso 
unquam  separatur,  nec  suppositum  per  se 
constituit,  ita  species  consecratae,  quamdiu 
consecrationem  retinent,  et  dignae  sunt  ado- 
ratione,  non  separantur  a  Ghristo,  cui  sacra- 
mentaliter  conjunguntur;  in  quo  est  magna 
differentia  inter  has  species,  et  alia  sacra- 
mentalia  signa,  vel  alias  res  sacras,  quae  res- 
pective  adorantur,  et  re  ipsa,  ac  supposito, 
et  loco,  a  Christo  separantur,  ut  crux,  imago, 
et  similes,  quee  facile  possunt  separatim  ado- 
rari,  ut  tota  materia  adorationis  respectivoe, 
seu  propter  rationem  extrinsecam,  a  qua  re 
ipsa  disjunctse  sunt.  Et  ideo,  ut  aliquando 
possint  uno  actu  coadorari  simul  cum  ipsa 
re  principaliter  et  absolute  adorata,  oportet, 
ut  mente  vel  apprehensione  cum  illa  conjun- 
gantur.  At  vero  in  his  speciebus  sacramenta- 

libus  e  contrario.  Nam  re  ipsa  semper  sunt 
conjunctas  Christo  ,  semperque  per  modum 
unius  simul  cum  illo  objiciuntur;  ideo  regula- 
riter,  et  juxta  ordinarium  modum,  nunquam 
per  se  nec  distincto  actu  adorantur,  sed  co- 
adorantur  illomet  actu  absoluto,  quo  adoratur 
Chrislus.  Dico  autem  regulariter,  et  juxta 
ordinarium  modum,  quia,  si  quis  velit  mente 
disjungere  quse  in  re  conjuncta  sunt,  sicut 
alias  diximus  de  Chrisli  humanitate ,  poterit 
solas  species  adorare,  tanquam  remquandam 
sacram,  et  ex  conjunctione  ad  Christum  sanc- 
tificatam.  Talis  vero  adoratio  non  poterit  esse 
absoluta,  nec  latria  primaria  et  perfecta,quia 
illse  species  non  habent  in  se  excellentiam 
increatam ,  propter  quam  sint  hujusmodi 
adoratione  dignse;  sed  erit  adoratio  respec- 
tiva,  et  secundaria  latria,  qualis  est  adoralio 
imaginis,  quando  hoc  modo,  et  separatim  e 
prototypo  adoratur.  Qua  etiam  veneratione 
digna  sint  ceetera  sacramenta,  seu  sacra 
signa,  ex  VII  synodo  multis  in  locis  colligi 
potest;  et  ex  Dionys.,  cap.  3  de  Eccl.  Hier.;  et 
August.,  lib.  de  Catech.  rudib.,  cap.  26;  et 
Damasc. ,  orat.  de  imaginibus.  Et  hsec  de 
priori  parte. 

3.  Circa  posteriorem  sensum  difficultas  est, 
an,  cum  adoramus  hoc  sacramentum,  necesse 
sit,  mente  concipere  conditionem  aliquam, 
scilicet,  si  rite  est  consecratum;  an  vero  pos- 
simus  absolute  et  sine  conditione  adorare.  Et 
ratio  dubitandi  est,  quia  licet  sit  certum,  sub 
speciebus  consecratis  adesse  Christum,  tamen 
non  est  certum,  has  species  esse  rite  conse- 
cratas;  ergononest  certum,  adesseChristum  ; 
ergo  hoc,  quod  proponitur  adorandum ,  non 
est  absolute  adorandum,  sed  sub  conditione, 
ne  fortasse  contingat,  substantiam  panis,  ut 
Deum,  adorari,  quod  periculum  non  est  in 
sola  speculatione,  sed  videtur  esse  morale, 
quia  multse  sunt  causae,  propter  quas  hoc 
potest  accidere,  ut  si  sacerclos  non  sit  bapti- 
zatus,  vel  non  habeat  intentionem,  vel  non 
sit  rite  ordinatus,  quocl  pendet  ex  multis 
aliis  causis,  in  quibus  fere  in  infinitum  pro- 
gredi  possumus ;  et  ex  parte  materise  seepe 
accidit  defectus,  preesertim  in  calice,  aquam 
loco  vini  infundendo.  Unde  S.  Bonavent., 
in  3,  dist.  24,  art.  1 ,  queest.  1 ,  ad  ultimum, 
sic  inquil :  Omnis  fidelis  recte  adorans  hostiam 
consecratam,  adorat  sub  ea  conditione,  siper- 
fecta  sunt  circa  ipsam  ea,  quse  ad  consecra- 
tionem  sunt  necessaria  secundum  divinam 
institutionem,  et  sic  nunquam  decipitur,  nec 
erral.  Alens.  etiam,  3  part.,  q.  30,  membr.  3, 

art.  1,  §  3,  requirit  conditionem  tacitam,  vel 


expressam. 

4.  Secundo,  esse  adorandam  sine  conditione 
aliqua,  per  se  loquendo.  —  Dicendum  vero 
est,  per  se  loquendo,  ac  seclusis  specialibus 
circumstanliis  per  accidens  occurrentibus, 
absolute  adorandum  esse  hoc  sacramentum  , 
nulla  in  actu  apposita  conditione.  Ita  sentil 
D.  Thom.  in  3,  dist.  9,  qusest.  1,  art.  2,  q.  6, 
ad  2,  ubi  solum  dicit,  non  requiri  conditio- 
nem  explicitam ,  sed  satis  esse,  quod  habitu 
retineatur.  Habitu  autem  illam  retinere  nihil 
aliud  esse  videtur,  nisi  mente  et  animo  habere 
intentionem  adorandi  verum  Christum,  ve- 
rumque  sacramentum,  et  non  exhibendi  ado- 
rationem,  nisi  cum  hac  prudenti  existima- 
tione.  In  eadem  sententia  est  Richard.  in  3, 
dist.  24,  queest.  4,  ad  secundum,  ubi  inquit, 
licet  fides  credat,  Christum  esse  sub  speciebus, 
sub  conditione,  si  omnia  sunt  facta,  qux.  ad 
consecrandum  sunt  necessaria,  tamen  ad  ado- 
randum  non  oportere,  ut  fideles  hanc  condi- 
tionem  adhibeant  in  actuali  cogitatione.  Iclem 
Gabr.,  lect.  50  in  can.,  ubi  explicat  Alensem, 
et  Bonavent.,  quod  solum  loquantur  de  habi- 
tuali  intentione.  Idem  tenet  Marsil.  in  3,  q.  8, 
art.  2,  dub.  5,  et  communiter  Summistee, 
verbo  Adoratio.  Et  probatur  primo,  quia,  ut 
homo  simpliciter  et  absolute  operetur,  sufficit 
moralis  certitudo;  non  enim  debet  major  ab 
homine  exigi.  Alioqui  nec  parentes  possemus 
absolute  venerari ,  quia  non  nisi  fide  quadam 
humana  eos  ut  parentes  recognoscimus.  Nec 
sacerdos  posset  absolvere,  intentione  abso- 
luta,  sed  sub  conditione,  Si  es  baptizatus,  et 
sic  de  aliis;  in  prsesenti  autem  materia  seu 
actione  est  moralis  certitudo,  qute  nascitur 
ex  uno  principio  cle  fide,  et  alio  humanomodo 
certo;  nam  licet  pencleat  ex  multis  condilio- 
nibus,  tamen  omnes  sunt  faciles ,  et  regula- 
riter  non  deficiunt.  Secundo  argumentor, 
nam  is,  qui  sic  adorat,  totam  intentionetu 
suam  et  rationem  adorandi  ponit  in  vera 
Christi  dignitate  et  excellentia,  unde  et  sim- 
pliciter  vult  solum  verum  Christum  adorare , 
et  habitu  retinet  hanc  voluntatem,  nimirum  , 
quod,  si  sciret,  illum  esse  nudum  panem,  non 
adoraret,  quse  habitualis  seu  implicita  inten- 
tio  virtute  continetur  in  illa  intentione  ado- 
randi,  quse  tota  nititur  in  vera  Christi  divini- 
tate,  tanquam  in  adaequato  motivo;  ergo  hsec 
satis  est,  ut  vere  ac  formaliter  nulla  commit- 
tatur  idololatria,  etiam  si  contingeret,  falsum 
fuisse  aclorationis  objectum,  quia  illa  deceptio 
materialis  est;  formaliter  vero  tota  adoratio 

refertur  in  Christum.  Tertio  probatur  con- 
clusio  ex  consuetudine  omnium  fidelium,  qui 
simpliciter  ita  adorant,  et  aliudab  eis  exigere, 
esset  et  inutile,  et  vanis  scrupulis  ac  super- 
stitionibus  expositum.  Unde  colligo ,  hunc 
adorationis  modum  non  solum  esse  licitum, 
sed  etiam  expedientem,  et  omnino  servan- 
dum.  Neque  enim  est  prudentise  consenta- 
neum,  ibi  trepidare,  ubi  non  est,  nec  proba- 
bilis  ratio  timendi,  neque  utilitas ,  sed  potius 
periculum,  ne  ex  hac  conditione,  et  dubita- 
tione ,  animi  devotio  minuatur.  Unde  ali- 
quibus  videlur,  non  solum  non  expedire , 
verum  etiam  nonnullum  peccatum  esse,  talem 
conditionemsinespecialicausa  vel  necessitate 
ponere,  quia  est  actus  otiosus,  et  impertinens 
scrupulus.  Certum  est  tamen,  per  se loquendo, 
non  esse  grave  peccatum,  quia  nec  continet 
errorem,  nec  temerarium  judicium  ,  aut  sus- 
picionem  de  facto,  sed  solum  de  possibili. 
Neque  gravem  irreverentiam  ,  aut  nocumen- 
tum  infert ;  unde  si  bona  fide  et  intentione 
fieret,  facile  etiam  posset  a  veniali  culpa 
excusari ;  semper  tamen  consulendum  et  ca- 
vendum  est,  ne  ita  fiat. 

5.  Dixi  autem,  per  se  loquendo,  et  seclusis 
specialibus  circumstantiis.Quia  si  ex  acciden- 
ti  occurrat  aliqua  probabilis  ratio  dubitandi 
de  veritate  sacramenti,  vel  ex  parte  materiee, 
vel  ex  parte  ministri,  quse  talis  sit,  ut  pru- 
denter  considerata  sufficiat  ad  formandum 
vehemens  dubium,  vel  suspendendum  assen- 
sum,  tunc  non  est  adorandum  sacramentum 
sine  explicita  conditione,  propter  rationem 
superius  faclam,  ut,  scilicet,  excludatur  omne 
periculum  adorandi  purum  panem,  aut  vi- 
num;  sicut  quando  alicui  apparet,  vel  appa- 
rere  videtur  Christus  in  revelatione  aliqua, 
quamdiu  res  est  dubia,  non  est  absolute  ado- 
ratio  exhibenda,  donec  de  veritate  revela- 
tionis  moralis  certiludo  habeatur.  Item,  quia 
operatio  humana,  ut  prudens  sit,  debet  exclu- 
dere  morale  dubium,  et  niti  in  morali  certitu- 
dine,  quoad  fieri  possit ;  in  prsedicto  autem 
casu  non  potest  haberi  moralis  certitudo  ad 
exhibendam  absolutam  adorationem ;  posita 
autem  conditione,  practice  tollitur  omne  peri- 
culum,  et  omne  dubium;  ergo  in  eo  casu 
adhibenda  est. 

6.  Dubium.  —  Solutio.  —  Sed  quseret  ali- 
quis,  si  contingat,  quando  aliquis  prudenter 
et  absolute  adorat  hostiam ,  revera  non  esse 
consecratam,  an  ille  actus  sit  vera  latria, 
vereque  procedata  virtute  religionis.  Videtur 
enim  non  esse,  quia  ille  actus  in  re  ipsa  non 


terminatur  ad  Christum,  nec  ad  Deum  ;  ergo 
non  est  vera  Latria,  neque  actus  religionis. 
Item  quia  repugnat,  fidei  subesse  falsum; 
ergo  et  religioni  infusse ,  quse  a  fide  movetur 
ad  Eucharistiam  adorandam.  Respondetur 
nihilominus,  illum  actum  esse  moraliter  bo- 
num  et  honestum ,  quia  procedit  ex  motivo 
honesto,  et  per  prudentiam  regulatur,  ut 
suppono  ;  unde  fit ,  esse  latriam  et  actum  re- 
ligionis,  quia  non  est  alia  virtus,  ad  quam 
pertineat ,  et  quia  proficiscitur  ex  motivo,  et 
honestate  religionis  ;  atqueeadem  ratione  esse 
potest  a  virtute  infusa,  si  procedat  ex  motivo 
supernaturali  seu  conformitate  ad  superna- 
turalem  regulam.  Sicut,  quando  quis  dat 
eleemosynam  homini  petenti  nomine  Christi , 
ex  misericordia  infusa  operatur,  siprudenter 
existimat  illum  esse  pauperem,  quamvis  spe- 
culative  decipi  contingat.  In  quo  est  magna 
differentia  inter  fidem,  et  virtutem  moralem, 
quia  fidei  veritas  est  speculativa  ,  et  consistit 
in  conformitate  intellectus  ad  rem;  virtus  au- 
tem  moralis  immediate  regulatur  per  pruden- 
tiam,  cujus  veritas  est  practica,  et  versatur 
circa  judicium  de  re  facienda  secundum  pra3- 
sentes  circumstantias,  quod  judicium  practice 
potest  esse  verum,  quamvis  aliqua  falsilas 
speculativa  in  materiali  persona  seu  objecto 
misceatur. 

QU^STIO  LXXX. 

DE    USU,    SEU    SUMPTIONE  HUJUS  SACRAMENTI   IN 
COMMUNI,  IN  DUODECIM  ARTICULOS  DIVISA. 

Deinde  considerandum  est  de  usu,  sive 
sumptione  hujus  sacramenti. 

Et  primo  quidem  in  communi;  secundo, 
quomodo  Christus  sit  usus  hoc  sacramento. 

Circa  primum  quseruntur  duodecim. 

\ .  Utrum  sint  duo  modi  manducandi  hoc 
sacramentum,  scilicet  sacramentaliter  et  spi- 
ritualiter. 

2.  Utrum  soli  homini  conveniat  manducare 
spiritualiter  hoc  sacramentum. 

3.  Utrum  solius  hominis  justi  sit  manducare 
sacramentaliter . 

4.  Utrum  peccator ,  manducans  sacramen- 
taliter,  peccet. 

5.  De  quantitate  hujus  peccati. 

6.  Utrum  peccator  accedens  ad  hoc  sacra- 
mentum  sit  repellendus. 

7.  Utrum  nocturna  pollutio  impediat  homi-* 
nem  a  sumptione  hujus  sacramenti. 


QILEST.  LXXX 

8.  Utrum  sit  solum  a  jejunis  sumendum. 

9.  Utrum  sit  exhibendum  non  habentibus 
usum  rationis. 

10.  Utrum  sit  quotidie  sumendum. 

1 1 .  Utrum  liceat  omnino  abstinere. 

12.  Utrum  liceat  percipere  corpus  sine  san- 
guine. 


ARTICULUS  I. 

Utruin  distingui  debeant  duo  modi  manducandi  eorpus 
Christi  (infra,  art.  2,  et  3,  c6"rp.;  et  4,  dist.  9,  art.  1, 
queest.  1,  ad  1,  et  quaest.  3,  per  totam.  Et  Joan.  6, 
lect.  7;  etl  Cor.  11,  lect.  7,  fin.  Et  opusc.  58,  cap. 
17,  18,  19  et  20). 

1 .  Ad primum  sic proceditur.  Videtur,  quod 
non  debeant  distingui  duo  modi  manducandi 
corpus  Christi ,  scilicet ,  sacramentaliter  et 
spiritualiter.  Sicut  enim  baptismus  est  spiri- 
tualis  regeneratio,  secundum  illud  Joan.  3  : 
Nisi  quis  renatus  fuerit  ex  aqua  et  Spiritu 
Sancto,  etc,  ita  etiam  hoc  sacramentum  est 
spiritualis  cibus;  unde  Dominus  de  hoc  sacra- 
mento  loquens,  dicit  Joan.  6  :  Verba,  qux  ego 
locutus  sum  vobis,  spiritus  et  vila  sunt.  Sed 
circa  baptismumnon  distinguitur  duplex  mo- 
dus  sumendi,  scilicet,  sacramentalis  et  spiri- 
tualis.  Ergo  neque  circa  hoc  sacramentum 
debet  hsec  distinctio  adhiberi. 

2.  Prseterea,  ea,  quorum  unum  est  propter 
alterum,  non  debent  ad  invicem  dividi,  quia 
unum  ab  alio  speciem  trahit.  Sed  sacramen- 
talis  manducatio  ordinatur  ad  spiritualem, 
sicut  ad  finem.  Non  ergo  debet  sacramentalis 
manducatio  contra  spiritualem,  dividi. 

3.  Prseterea,  ea,  quorum  unum  non  potest 
esse  sine  altero,  non  debeni  contra  se  dividi. 
Sed  videtur ,  quod  nullus  possit  manducare 
spiritualiter,  nisi  etiam  sacramentaliter  man- 
ducet,  alioqui  antiqui  Patres  hoc  sacramen- 
tum  spiritualiter  manducassent;  frustra  etiam 
esset  sacramentalis  manducatio  corporis  Chri- 
sti ,  si  sine  ea  spiritualis  esse  posset.  Non 
igitur  convenienter  distinguitur  circa  hoc  sa- 
cramentum  duplex  manducatio,  scilicet,  sa- 
cramentalis  et  spiritualis. 

Sed  contra  est,  quod  super  illud  1  Cor.  \  \  : 
Qui  manducat  et  bibit  indigne ,  etc,  dicit 
Gloss.  (Ord.  ibid.)  :  Duos  dicimus  esse  modos 
manducandi,  unum  sacramentalem  et  alium 
spiritualem. 

Respondeo  dicendum,  quod  in  sumptione 
hujus  sacramenti  duo  sunt  consideranda,  sci- 
licet,  ipsumsacramentum,eteffectusipsius,  de 
quorum  utroque  jam  supra  dictum  est  (qusest. 

procced.).  Perfectus igitur  modus sumendi  hoc 
sacramentum,  est,  quando  aliquis  ita  hoc  sa- 
cramentum  suscipit,  quod  percipit  ejus  effec- 
tum;  contingit  autem  quandoque,  sicut  supra 
dictum  est  (qucest.  prscced.,  art.  3  et  8),  quod 
aliquis  impeditur  a  percipiendo  effectu  hujus 
sacramenti.  Et  talis  sumplio  hujus  sacramenti 
est  imperfecta.  Sicut  igitur  perfectum  cofitra 
imperfectum  dividitur,  ita  sacramentalis man- 
ducatio,  per  quam  sumitur  solum  sacramen- 
tum  sine  effectu  ipsius,  dividitur  contra  spiri- 
tualemmanducationem ,  per  quam  quispercipit 
effectum  hujus  sacramenti ,  quo  spiritualiter 
homo  Christo  conjungitur  per  fidem  et  chari- 
tatem. 

Ad  \  ergo  dicendum,  quod  etiam  circa  bap- 
tismum,  et  alia  hujusmodi  sacramenta,  similis 
distinctio  adhibetur.  Nam  quidam  suscipiunt 
tantum  sacramentum,  quidam  vero  sacramen- 
tum  et  rem  sacramenti.  In  hoc  tamen  diffe- 
runt,  quia,  cum  alia  sacramenta  perficiantur 
in  usu  materix,  percipere  sacramentum  est 
ipsa  perfectio  sacramenti;  hoc  autem  sacra- 
mentum  perficitur  in  consecratione  materix, 
et  ideo  uterque  usus  est  consequens  hoc  sacra- 
mentum.  In  baptismo  etiam  et  in  aliis  sacra- 
mentis  characterem  imprimentibus,  illi,  qui 
accipiunt  sacramentum ,  recipiunt  aliquem 
spiritualem  effectum ,  scilicet,  characterem, 
quod  non  accidit  in  hoc  sacramento .  Et  ideo 
magis  in  hoc  sacramento  distinguitur  usus 
sacramentalis  a  spirituali,  quam  in  baptismo. 

Ad  2,  dicendum,  quod  sacramentalis  man- 
ducatio,  qux  pertingit  ad  spiritualem,  non 
dividitur  contra  spiritualem,  sed  includitur 
ab  ea.  Sed  illa  sacramentalis  manducatio 
contra  spiritualem  dividitur,  quse  effectum 
non  consequitur ;  sicut  imperfectum,  quod  non 
pertingit  acl  perfectionem  speciei,  dividitur 
contra  perfectum. 

Ad  3,  dicendum,  quod,  sicut  supra  dictum 
est  (queest.  66,  art.  11;  qusest.  68,  art.  2; 
qusest.  73,  art.  3),  effectus  sacramenti potest 
ab  aliquo  percipi,  si  sacramentum  habeat  in 
voto,  quamvis  non  accipiat  in  re.  Et  ideo, 
sicut  aliqui  baptizantur  baptismo  flaminis 
propter  desiderium  baptismi,  antequam  bap- 
tizentur  baptismo  aquse,  ita  etiam  aliqui 
manducant  spiritualiter  hoc  sacramentum, 
antequam  sacramentaliter  sumant.  Sed  hoc 
contingit  dupliciter.  Uno  modo  propter  desi- 
derium  sumendi  ipsum  sacramentum,  et  hoc 
modo  dicuntur  baplizari  et  manducare  spiri- 
tualiter  et  non  sacramentaliter ,  illi  qui  desi- 
derant  sumere  hxc  sacramentajam  instituta. 

Alio  modo  propter  figuram,  sicut  clicit  Aposto- 
lus,  \  Cor.  \  0,  quocl  antiqui  Patres  baptizati 
sunt  in  nube  et  in  mari;  et  quod  spiritualem 
escam  manducaverunt  et  spiritualem  potum 
biberunt.  Nec  tamen  frustra  adhibeiur  sacra- 
mentalis  manducatio,  quia  plenius  inducit 
sacramenti  effectum  ipsa  sacramenti  susceptio, 
quam  solum  desiderium, ,  sicut  supra  circa 
baptismum  dictum  est  (qusest.  69,  art.  4, 
ad  2). 

COMMENTARIUS. 

Conclusio  D.  Thom.,  Eucharistiam  sumi  spi- 
ritualiter,  et  sumi  sacramentaliter.  —  Quo- 
niam  hoc  sacramentum  id  habet  singulare, 
ut  in  eo  usus  a  sacramento  distingualur,  ideo 
D.  Thom.  postquam  de  sacramento  ipso  et 
causis,  atque  effectibus  ejus,  copiose  disse- 
ruit,  specialem  tractationem  de  illius  usu 
aggreditur.  Dixi  autem  in  superioribus,  hunc 
usum  dupliciter  considerari  posse  :  primo 
secundum  se,  et  quoad  substantiam  suam; 
secundo  in  ordine  ad  prseceptum,  seu  obliga- 
tionem  moralem.  Priori  modo  tractatur  a 
D.  Thoma  in  tribus  primis  articulis  hujus 
qusestionis,  posteriori  vero  modo  in  reliquis. 
Considerandum  tamen  ulterius  est,  quamvis 
hic  usus  non  sit  de  substantia  sacramenti, 
sed  potius  sit  posterior  illa ,  esse  tamen  prio- 
rem  quam  effectus,  quem  ex  opere  operato 
sacramentum  confert;  nam  per  usum  appli- 
catur  sacramentum  ad  efficiendum ;  et  propter 
hanc  causam  nos  in  superioribus  ante  dispu- 
tationem  de  effectu,  disputationem  speculati- 
vam  de  hac  sumptione  sacramenti  praemisi- 
mus;  ubi  diximus,  quid  illa  sit,  et  quot 
modis,  et  in  quo  subjecto  fieri  possit;  atque 
ita  ibi  explicatum  reliquimus  quidquid  D. 
Thomas  in  his  tribus  articulis  tradit.  Solum 
igitur  circa  litteram  hujus  articuli  addendum 
occurrit,  distinctionem  a  D.  Thoma  datam 
dupliciter  explicari  posse  :  primo,  ut  dividat 
sumptionem  hujus  sacramenti  in  communi, 
in  sacramentalem  tantum,  et  sacramentalem 
et  spiritualem  simul,  qui  sensus  videtur  indi- 
cari  in  corpore  articuli,  ubi  dicitur,  has  duas 
sumptiones  distingui,  ut  perfectam,  et  im- 
perfectam.  Perfecta  autem  dicitur,  in  qua  et 
sacramentum  et  effectus  illius  sumitur.  Et  in 
solutione  ad  2,  dicitur,  spiritualem  mandu- 
cationem  includere  sacramentalem.  Sed  juxta 
hunc  sensum  divisio  est  diminuta ;  nam  ornit- 
titur  sumptio  per  solum  desiderium ,  quse 
spiritualis  manducatio  vocatur  a  D.  Thom. 

hic,  ad  3,  et  art.  seq.,  unde  non  est  hic  sensus 
ab  eo  intentus.  Secundus  ergo  sensus  est,  ut 
sumptio  hujus  sacramenti  dividatur  in  sacra- 
mentalem  tantum,  et  spiritualem;  et  quod 
sub  hoc  secundo  membro  comprehendatur 
ea,  quse  est  spiritualis  tantum,  et  spiritualis 
et  sacramentalis  simul.  Et  hoc  modo  sumptio 
spiritualis  dicitur  includere  sacramentalem 
perfectam,  ut  commune  includit  particulare; 
dicitur  etiam  perfectior,  non  quod  semper 
comparetur  ad  illam  ut  totum  ad  partem,  sed 
ut  spirituale  ad  materiale;  juxta  hunc  vero 
sensum,  qui  spiritualiter  manducat  hoc  sa- 
cramentum,  non  semper  recipit  sacramenta- 
lem  effectum  ejus;  sed  dicitur  recipere  effec- 
tum,  quia  recipit  gratiam,  seu  unionem  cum 
Christo. 

ARTICULUS  II. 

Utruin  solius  hominis  sit  hoc  sacramentum  spiritua- 
liter  sumere  ( 4,  dist.  9,  art.  2 ,  quaest.  3  et  5.  Et 
1  Gor.  ll,lect.  1,  col.  3). 

\.  Ad  secundum  sic  proceditur.  Videtur, 
quod  non  solius  hominis  sit  hoc  sacramentum 
spiritualiter  sumere,  sed  etiam  Angelorum, 
quia  super  illud  Psalm.  77  :  Panem  Angelo- 
rum  manducavit  homo,  dicit  Gloss.  :  Id  est, 
corpus  Christi,  qui  est  vere  cibus  Angelorum. 
Sed  hoc  non  esset ,  si  Angeli  spiritualiter 
Christum  non  manducarent.  Ergo  Angeli  spi- 
ritualiter  Christum  manducant. 

2.  Prxterea,  August.  dicit  super  Joan.  : 
(tract.  26,  lom.  9)  :  Hunc  cibum  et  potum, 
societatem  vult  intelligi  corporis  et  membro- 
rum  suorum,  quod  est  Ecclesia  in  prxdestina- 
tis.  Sed  ad  istam  societatem  non  solum  perti- 
nent  homines,  sed  etiam  sancti  Angeli.  Ergo 
sancti  Angeli  spiritualiter  manducant. 

3.  Prseterea,  August.  in  l.  de  Verbis  Domini, 
serm.  46,  dicit :  Spiritualiter  manducandus  est 
Christus,  quoniam  ipse  dicit  :  Qui  manducat 
meam  carnem  et  bibit  meum  sanguinem,  in  me 
manet,  et  ego  in  eo.  Sed  hoc  convenit  non  solum 
hominibus,  sed  etiam  SS.  Angelis,  in  quibus 
per  charitatem  est  Christus,  et  ipsi  in  eo.  Ergo 
videtur,  quod  spiritualiter  manducare,  non 
solum  sit  hominum,  sed  etiam  Angelorum. 

Sed  contra  est,  quod  August.  dicit  super 
Joan.  (tract.  26,  parum  post  med.,  tom.  9, 
refertur  de  Consecrat.,  dist.  2,  cap.  Panem 
de  altari)  :  Panem  de  altari  spiritualiter  man- 
ducate,  innocentiam  ad  altare  portate.  Sed 
Angelorum  non  est  accedere  ad  altare,  tan- 
quam  aliquid  inde  sumpturi.  Ergo  Angelorum 
non  est  spiritualiter  manducare. 

Respondeo  dicendum,  quod  in  hoc  sacra- 
mento  contineiur  ipse  Christus,  non  quidem  in 
specie  propria,  sed  in  specie  sacramenti.  Du- 
pliciter  ergo  contingit  manducare  spirituali- 
ter  ipsum  Christum.  Uno  modo,  prout  in  sua 
specie  consistit.  Et  hoc  modo  Angeli  mandu- 
cantspiritualiter  ipsum  Christum,  in  quantum 
ei  uniuntur  fruitione  charitatis  perfectse,  et 
visione  manifesta,  quem  panem  expectamus  in 
patria,  nonper  fidem,  sicut  nos  ei  hic  unimur. 
Alio  modo  contingit  spiritualiter  manducare 
Christum,  prout  est  sub  speciebus  hujus  sa- 
cramenti,  in  quantum  scilicet  aliquis  credit 
in  Christwn,  cum  desiderio  sumendi  hoc  sa- 
cramentum.  Et  hoc  nonsolum  est  spiritualiter 
manducare  Christum,  sed  etiam  spirituali ter 
manducare  hoc  sacramentum,  quod  non  com- 
petit  Angelis.  Et  ideo  licet  Angeli  spirituali- 
ter  manducent  Christum,  non  tamen  convenit 
eis  spiritualiter  manducare  hoc  sacramentum. 

Ad  \  ergo  dicendum,  quod  sumptio  Christi 
sub  hoc  sacramento  ordinatur  ad  fruitionem 
patrise,  sicut  ad  finem,  eo  modo,  quo  Angeli 
eo  fruuntur.  Et  quia  ea,  quse  sunt  ad  finem, 
derivantur  a  fine,  inde  est,  quod  ista  mandu- 
catio  Christi,  qua  eum  sumimus  sub  sacra- 
mento,  quodam.modo  derivetur  ab  illa  mandu- 
catione ,  qua  Angeli  fruuntur  Christo  in 
patria.  Et  ideo  dicitur  homo  manducare  pa- 
nem  Angelorum,  quia  primo  et  principaliter 
est  Angelorum,  qui  eo  fruuntur  in  specie  pro- 
pria;  secundario  autem  est  hominum,  qui 
Christum  sub  sacramento  accipiunt. 

Ad  2,  dicendum,  quod  acl  societatem  corpo- 
ris  mystici  pertinent  quidem  et  homines,  et 
Angeli;  sed  homines  per  fidem,  Angeli  autem 
per  manifestam  visionem.  Sacramenta  autem 
proportionantur  fidei,  per  quam  veritas  vide- 
tur  in  speculo  et  in  eenigmate.  Et  icleo  proprie 
loquendo,  non  Angelis,  sed  hominibus  conve- 
nit  manducare  spiritualiter  hoc  sacramentum. 

Ad  3,  dicendum,  quod  Christus  manet  in 
hominibus  secundum  prsesentem  statum  per  fi- 
dem,  sed  in  Angelis  beatis  est  per  manifestam 
visionem.  Et  ideo  non  est  simile,  sicut  dictum 
est  (in  solut.  preeced.  arg.  1  et  2  in  isto  art.). 

COMMENTARIUS. 

Conclusio  D.  Thom.,  Angelos  non  appetere 
unionem  cum  Christo  per  sumptionem  Eucha- 
ristise.  —  Objectio.  —  Solutio.  —  Divus 
Thom.  solum  movet  hanc  quaestionem  propter 
Augelos,  nam  de  inferioribus  creaturis,  ut 
per  se  evidens  ac  manifestum  supponit,  non 


csse  capaccs  spiritunlis  manducntionis  sacra- 
nienti.  De  Angelis  vero  videbatur  posse  esse 
dubium,  quia  voluntale  possunt  Christo  con- 
jungi;  unde  videntur  posse  desidcrare  ac 
appelere  unionem  cum  Christo,  in  quo  con- 
sistit  spiritualis  manducatio  hujus  sacramenti. 
Respondet  autem  D.  Thom.,  Angelos,  quam- 
vis  affectu  uniantur  Chrislo  secundum  se, 
non  tamen  appetere  manducationem  ejus , 
prout  est  sub  speciebus  sacramentalibus , 
quia,  cum  sint  incorporei,  non  sunt  capaces 
hujus  manducationis;  et  ideo,  licet  spiritua- 
liter  manclucent  Christum  ,  non  tamen  hoc 
sacramentum;  et  in  hunc  modum  explicat 
D.  Thom.  in  solut.  ad  1,  illud  Psal.  77  :  Pa- 
nem  Angelorum  manducavit  homo;  ut  scilicet 
Christus  dicatur  panis  Angelorum,  quia  illum 
spiritualiter  manducant;  qui  sensus  spiri- 
tualis  est ;  ad  litteram  enim  de  manna  ibi  est 
sermo,  quee  dicitur  panis  cceli,  et  panis  An- 
gelorum,  quia  et  superne  descendit,  et  per 
Angelos  est  subministratus,  ut  ex  contextu 
constat ;  et  ita  exponunt  Basil.,  Theodor., 
Arnobius,  et  alii.  Sed  dicet  aliquis,  quamvis 
Angeli  non  desiderent  efficaci  desiderio  su- 
mere  hoc  sacramentum,  tamen  simplici  qua- 
dam  complacentia  ita  ad  illucl  affici,  ut  virtute 
saltem  sumendi  illucl,  si  possent,  spiritualiter 
manclucare  possint  dici,  sicut  dicunt  inter- 
dum  Patres ,  Angelis  ita  placere  passiones 
pro  Christo  susceptas,  ut  quodammodo  invi- 
deant  hominibus,  quod  illarum  sint  capaces; 
nam  vellent  eas  sustinere,  si  possent ;  hic  au- 
tem  affectus  videtur  sufficiens  ad  spiritualem 
manducationem  hujus  sacramenti;  homines 
enim  quando  non  possunt  sacramentaliter 
accipere  hoc  sacramentum ,  non  aliter  su- 
munt  illud  spiritualiter,  quam  per  similem 
affectum;  tunc  enim  non  possunt  habere  ac- 
tum  efficacem ,  sed  simplicem  tantum ,  seu 
conditionalem.  Et  confirmatur,  nam  ante  in- 
stitulionem  hujus  sacramenti,  non  erant  ho- 
mines  capaces  illius;  et  tamen  dicuntur  illud 
manducasse  spiritualiter  per  fidem,  et  desi- 
derium  explicitum,  vel  implicitum;  ergo 
idem  dici  potest  de  Angelis ;  nam  quod  inca- 
pacitas  oriatur  ex  parte  subjecti,  vel  ex  parte 
sacramenti,  nihil  ad  rem  prsesentem  referre 
vicletur.  Respondetur  ad  argumentum ,  non 
oportere  fingere  in  Angelis  illum  modum  de- 
siclerii  conditionalis,  quia  neque  eorum  na- 
tura3  est  accommodatum,  neque  etiam  eorum 
statui,  quia  non  per  fidem  ambulant,  sed  per 
speciem ,  et  ideo  nihil  appetunt,  nisi  quod 
eorum  statui  est  accommodatum ,  et  ita  D. 

Thom.   magis    hoc  fundat  in 

quam  in  conditione  spirituali  Angelicse  na- 

turae;  unde  illius  conclusio,  non  solum   de 

Angelis,  sed  etiam  de  hominibus  beatis  vera 

est,  etiam  si  animo  et  corpore  sint  gloriosi; 

secus  vero  est  de  viatoribus,  qui  secundum 

praesentem  statum  capaces  sunt  hujus  sacra- 

menti,  et  absolute  possunt  ac  tenentur  illud 

accipere;  et  ideo  fide  sallem,  et  proposito  illi 

debent  uniri,  si  ex  accidenti  contingat,  non 

posse  actione  corporis  illud  manducare;  hoc 

autem  propositum  in  affectu  appetentis  de 

se  efficax  est,  licet  in  re  non  possit  esse  per 

modum  absolutse  voluntatis,  ob  impedimen- 

tum  in  objecto  propositum.  Et  hinc  ad  confir- 

mationem  facile  est   differentiam    assignare 

inter  beatos,  et  viatores  fideles,  qui  prseces- 

serunt  institutionem  hujus  sacramenti ;  quan- 

quam  de  iis  etiam  non  constat,  eos  proprie 

ac  formaliter    manducasse    spiritualiter    hoc 

sacramentum,  sed  tantum  metaphorice  et  in 

figura,  ut  D.  Thom.  dixit  articulo  prascedenti, 

ad  3.  Non  tamen  repugnat,  aliquos  perfec- 

tiores,  qui  habuerunt  fidem  explicitam  hujus 

mysterii,  habuisse  etiam  queedam  desideria 

fruendi  tanto  beneficio,  quse  potest  dici  spiri- 

tualis  manducatio   hujus    sacramenti ;    quse 

utilis  esse  potuit  illis  hominibus  et  accommo- 

data  eorum  slatui  ad  meritum,  et  ad  excitan- 

dum  affectum  erga  Christum,  quamvis  non 

esset  simpliciter  ad  salutem  necessaria. 

ARTICULUS  III. 

Utrum  solus  homo  justus  possit  Christum  sacramenta- 
liter  manducare  (4,  dist.  9,  art.  2,  quaest.  1  et  2,  et 
art.  3,  quaest.  2,  corp.,  fin.;  et  d.  12,  queest.  1,  art.  2, 
qusest.  2,  corp. 


\ .  Ad  tertium  sicproceditur.  Videtur,  quod 
nullus  possit  manducare  Christum  sacramen- 
taliter,  nisi  homojustus.  Dicit  enim  August. 
in  lib.  de  Remed.  pcenit.  (habetur  tract.  25  in 
Joan.,  circa  med.)  :  Ut  quid  paras  dentem 
et  ventrem?  Crede,  et  manducasti,  credere 
enim.  in  eum,  hoc  estpanem  vivum  manducare. 
Sed  peccator  non  credit  in  eum,  quia  non 
habet  fidem  formatam,  ad  quam  pertinet  cre- 
dere  in  Deum,  ut  in  secunda  parte  habitum 
est  (2.  2,  qusest.  4,  art.  5);  ergo  peccator  non 
potest  manducare  hoc  sacramentum,  quod  est 
panis  vivus. 

2.  Prscterea,  hoc  sacramentum  maxime  di- 
citur  esse  sacramentum  charitatis,  ut  supra 
dictum  est  (queest.  proeced.,  art.  4,  ad  3  arg.). 
Sed  sicut  infideles  privantur  fide ,  ita  omnes 

statu  gloriae,  peccatoresprivanturcharitate.Infidelesautem 
non  videntur  posse  sacramentaliter  sumere  hoc 
sacramentum,  cum  in  forma  hujus  sacramenti 
dicatur  mysterium  fidei.  Ergo  pari  ratione, 
neque  aliquis  peccator  potest  corpus  Christi 
sacramentaliter  manducare. 

3.  Prseterea,  peccator  est  magis  abominabi- 
lis  Deo,  quam  creatura  irrationalis ;  dicitur 
enim  in  Psalm.  48  de  homine  peccatore :  Homo, 
cum  in  honore  esset,  non  intellexit,  compara- 
tus  est  jumentis  insipientibus,  et  similis  factus 
est  illis.  Sed  animal  brutum,  puta,  mus  aut 
canis,  non  potest  sumere  hoc  sacramentum, 
sicut  etiam  non  potest  sumere  sacramentum 
baptismi.  Ergo  videtur ,  quod  pari  ratione, 
neque  peccatores  hoc  sacramentum  manducent. 

Sed  contra  est,  quod  super  illud  Joan.  6  : 
Patres  vestri  manducaverunt  manna  in  deser- 
to,  et  mortui  sunt,  dicit  August.  (tract.  26  in 
Joan.,  parum  a  med.,  super  illud  :  Ego  sum 
panis  vitfe,  tom.  6) :  Multi  de  altari  accipiunt, 
et  accipiendo  moriuntur ;  unde  dicit  Apost.  : 
Judicium  sibi  manducat  et  bibit.  Sed  non  mo- 
riuntur  sumendo,  nisi  peccatores .  Ergo  pecca- 
tores  corpus  Christi  sacramentaliter  mandu- 
cant,  et  non  solum  justi. 

Respondeo  dicendum,  quod  circa  hoc  quidam 
antiqui  erraverunt ,  dicentes ,  quod  corpus 
Christi  nec  etiam  sacramentaliter  a  peccatori- 
bus  sumitur,  sed  quam  cito  labiis  peccatoris 
contingitur,  tam  cito  sub  speciebus  sacramen- 
talibus  desinit  esse  corpus  Christi.  Sed  hoc  est 
erroneum;  derogat  enim  veritati  hujus  sacra- 
menti,  ad  quam  pertinet,  sicut  supra  dictum 
est  (qusest.  76,  art.  6,  ad  3,  et  q.  77,  art.  8), 
quod  manentibus  speciebus,  corpus  Christisub 
eis  esse  non  desinat.  Species  autem  manent, 
quamdiu  substantia  panis  maneret ,  si  ibi 
adesset,  ut  supra  dictum  est  (q.  77,  art.  5  et 
8,  et  aliis  ejusdem  qusest.).  Manifestum  est 
autem,  quod  substantia  panis  assumpta  apec- 
catore,  non  slatim  esse  desinit,  sed  manet, 
quamdiu  per  calorem  naturalem  digeratur. 
Unde  tamdiu  corpus  Christi  sub  speciebus  sa- 
cramentalibus  manet  a  peccatoribus  sumptis. 
Unde  dicendum  est,  quod  peccator  sacramen- 
taliter  corpus  Christi  manducare  potest,  et 
non  solumjustus. 

Ad  \  ergo  dicendum,  quod  verba  illa  et 
similia,  sunt  intelligenda  de  spirituali  man- 
ducatione,  quse  peccatoribus  non  convenit.  Et 
ideo  ex  pravo  intellectu  horum  verborum 
videtur  prxdictus  error  processisse,  dum  nes- 
cierunt  distinguere  inter  corporalem  et  spiri- 
tualem  manducationem. 

Ad  2,  dicendum,  quod,  etiamsi  infidelis 
sumat  species  sacramentales,  corpus  Christi 
sub  sacramento  sumit.  Unde  manducat  Chri- 
stum  sacramentaliter ,  si  ly  sacramentaliter 
determinat  verbum  ex  parte  manducati ;  si 
autem  ex  parte  manducantis ,  tunc  proprie 
loquendo,  non  manducat  sacramentaliter,  quia 
non  utitur  eo  quod  accipit,  ut  sacramento , 
sed  ut  simplici  cibo,  nisi  forte  infidelis  inten- 
deret  recipere  illud,  quod  Ecclesia  confert, 
licet  non  haberet  fidem  veram  circa  alios  arti- 
culos,  vel  etiam  circa  hoc  sacramentum. 

Ad  3,  dicendum,  quod,  etiamsi  mus,  vel 
canis,  hostiam  consecratam  manducet,  sub- 
stantia  corporis  Christi  non  desinit  esse  sub 
speciebus,  quamdiu  species  illse  manent,  hoc 
est,  quamdiu  substantia  panis  maneret,  sicut 
etiam  si  projiceretur  in  lutum.  Nec  vergit  in 
detrimentum  dignitatis  corporis  Christi,  qui 
voluit  a  peccatoribus  crucifigi  absque  dimi- 
nutione  sux  dignitatis,  prsesertim  cum  mus, 
aut  canis  non  tangat  ipsum  corpus  Christi 
secundum  propriam  speciem,  sed  solum  secun- 
dum  species  sacramentales .  Quidam  autem 
dixerunt,  quod  statim ,  cum  sacramentum 
tangitur  a  mure  vel  cane,  desinit  ibi  esse  cor- 
pus  Christi.  Quod  etiam  derogat  veritati  sa- 
cramenti,  sicut  supra  dictum  est  (in  corp.  art.). 
Nec  tamen  dicendum  est,  quod  animal  brutum 
sacramentaliter  corpus  Chrisli  manducet,  quia 
non  est  natum  uti  eo,  ut  sacramento.  Unde 
non  sacramentaliter ,  sed  per  accidens,  corpus 
Christi  manducat,  sicut  manducaret  ille,  qui 
sumeret  hostiam  consecratam,  nesciens  eam 
esse  consecratam.  Et  quia  id,  quod  est  per 
accidens,  non  caclit  in  divisionem  alicujus  ge- 
neris,  ideo  hic  modus  manducandi  corpus 
Christi,  non  ponitur  tertius,  prseter  sacramen- 
lalem  et  spiritualem. 

an  corpus  Ghristi  maneat  in  loco  immundo, 
si  in  illum  sacramentum  projiciatur.  Ad  qu« 
omnia  ex  uno  eodemque  principio  respondet, 
scilicet,  Ghristum  manere  sub  speciebus, 
quamdiu  species  consecrataa  durant.  Ex  hoc 
etiam  sequitur  affirmativa  responsio  ad  om- 
nes  qusestiones  propositas,  quamvis  ex  parte 
suscipientium  sit  qucedam  diversitas;  nam, 
qui  habet  cognitionem  et  fidem  hujus  sacra- 
menti,  per  se  et  ex  intentione  suscipit  sacra- 
mentum,  et  ideo  dicitur  sacramentaliter  man- 
ducare  corpus  Christi,  tam  ex  parte  rei 
sumptse,  quam  ex  parte  sumentis  ;  qui  autem 
caret  et  fide,  et  cognitione,  ex  parte  sua  seu 
intentione  non  recipit  sacramentum,  et  ideo 
per  accidens  dicitur  manducare  corpus  Ghri- 
sti,  ex  vi«et  necessitate  rei  manducatse,  quee 
omnia  et  per  se  sunt  facilia,  et  in  superiori- 
bus  latius  tractata  suut. 


durant 
posse  a 


COMMENTARIUS. 

Conclusio  D.  Thom.,  quamdiu 
species,  et  Christus  sub  illis,  sumi 
quocumque  accedente  ad  illud.  —  Quatuor 
qusestiones  tractat  D.  Thom.  in  hoc  articulo. 
Prima,  an  peccatores  fideles  manducent  sa- 
cramentaliter  corpus  Christi.  Secunda,  in  so- 
lutione  ad  2,  an  peccatores  etiam  infideles 
illud  manducent;  et  eadem  qusestio  procedit, 
quandocumque  homo  comedit  hostiam  conse- 
cratam,  existimans  esse  purum  panem.  Ter- 
tia,  in  solutione  ad  3,  an  brutum  animal, 
comedens  species  consecratas,  comedat  etiam 
corpus  Ghristi.  Quarta,  in  eadem  solutione, 


ARTICULUS  IV. 

Utrum  peccator  sumens  corpus  Christi  sacramentaliter, 
peccet  (infra,  art.  7,  et  8,  corp.;  et  4,  dist.  9,  art.  3, 
quaest.  1  et  2,  et  art.  4,  qusest.  2,  corp.  Et  1  Cor.  11, 
lect.  7,  col.  2). 

1.  Ad  quartum  sic  proceditur.  Videtur, 
quod  peccator  sumens  corpus  Christi  sacra- 
mentaliter,  non  peccet.  Non  enim  est  majoris 
dignitatis  Christus  sub  specie  sacramenti , 
quam  sub  specie  propria.  Sed  peccatores  tan- 
gentes  corpus  Christi  sub  specie  propria,  non 
peccabant;  quin  etiam  veniam  peccatorum 
consequebantur,  sicut  legitur  Luc.  1,  de  mu- 
liere  peccatrice;  et  Matth.  1,  dicitur  :  Qui- 
cumque  tetigerunt  fimbriam  vestimenti  ejus, 
salvi  facti  sunt.  Ergo  non  peccant,  sed  magis 
salutem  consequuntur,  sacramentum  corporis 
Christi  sumendo. 

2.  Prseterea,  hoc  sacramentum,  sicut  et  alia, 
est  quxdam spiritualis  medicina.  Sed  medicina 
datur  infirmis  ad  salutem ,  secundum  illud 
Matth.  9  :  Non  est  opus  valentibus  medicus, 
sed  male  habentibus .  Infirmi  autem,  vel  male 
habentes  spiritualiter ,  sunt  peccatores.  Ergo 
hoc  sacramentum  absqueculpa  sumere  pos- 
sunt  (Al.  Ergo  sacramentum  corporaliter 
absque  culpa  sumi  potest). 

3.  Prseterea,  hoc  sacramentum  cum  in  se 
Christum  contineat,  est  de  maximis  bonis. 
Maxima  autem  bona,  secundum  August.  in 
lib.  2  de  Liber.  arbitr.  (cap.  19,  non  longe  a 
princ,  t.  1),  sunt,  quibus  nullus  male  potest 
uti.  Nullus  autem  peccat,  nisi  per  abusum 
alicujus  rei.  Ergo  nullus  peccator  sumens  hoc 
sacramentum  peccat. 

4.  Prxterea,  sicut  hoc  sacramentum  senti- 
tur  gustu,  et  tactu,  ita  et  visu.  Si  ergo  pecca- 
tor  ex  eo,  quod  sumit  hoc  sacramentum  peccet, 
videtur  etiam,  quod  peccaret  videndo.  Quod 
patet  esse  falsum,  cum  Ecclesia  omnibus  hoc 
sacramentum  videndum  et  adorandum  propo- 
nat.  Ergo  peccator  non  peccat  ex  hoc,  quod 
manducat  hoc  sacramentum. 

5.  Prxterea,  contingit  quandoque,  quod 
aliquis  peccator  non  habet  conscientiam  sui 
peccati,  nec  tamen  talis  peccare  videtur,  cor- 
pus  Christi  sumendo ,  quia  secundum  hoc  omnes 
peccarent,  qui  sumunt,  quasi  periculo  seexpo- 
nentes,  cum  Apostolus  dicat,  \  Cor.  4  :  Nihil 
mihi  conscius  sum,  sed  non  in  hoc  justificatus 
sum.  Non  ergo  videtur,  quod  peccatori  cedat 
in  culpam,  si  hoc  sacramentum  sumat. 

Sed  contra  est,  quod  Apost.  dicit,  1  Cor.  \  \  : 
Qui  manducat  et  bibit  indigne,  judicium  sibi 
manducat  et  bibit,  id  est,  condemnationem. 
Dicit  autem  Gloss.  ibidem,  quod  indigne  man- 
ducat  et  bibit,  qui  in  crimine  est,  vel  irreve- 
renter  tractat.  Ergo,  qui  est  in  peccato  mor- 
tali,  si  hoc  sacramentum  accipiat,  damnatio- 
nem  acquirit,  mortaliter  peccans. 

Respondeo  dicendum,  quod  in  hoc  sacra- 
mento  sicut  in  aliis,  id  quod  est  sacramentum, 
est  signum  ejus  quod  est  res  sacramenli.  Du- 
plex  autem  est  res  hujus  sacramenti ,  sicut 
supra  dictum  est  (queest.  73,  art.  6).  Una 
quidem,  qux  est  significata  et  contenta,  scili- 
cet,  ipse  Christus;  alia  autem  est  significata 
et  non  contenta,  scilicet  corpus  Christi  mysti- 
cum,  quod  est  societas  Sanctorum.  Quicumque 
ergo  hoc  sacramentum  sumit ,  ex  hoc  ipso 
significat  se  esse  Christo  unitum,  et  membris 
ejus  incorporatum,  quod  quidem  fit  per  fidem 
formatam,  quam  nullus  habet  cum  peccato 
mortali.  Et  ideo  manifestum  est,  quod  qui- 
cumque  cum  peccato  mortali  hoc  sacramentum 
sumit,  falsitatem  inhoc  sacramento  committit, 
et  ideo  incurrit  sacrilegium,  tanquam  sacra- 
menti  violator ,  et  propter  hoc  mortaliter 
peccat. 

Ad  \  ergo  dicendum,  quod  Christus  inpro- 
pria  specie  apparens  non  exhibebat  se  tangen- 
dum  hominibus  in  signum  spiritualis  unionis 
ad  ipsum,  sicut  exhibetur  sumendus  in  hoc 
sacramento.  Et  ideo  peccatores  eum  inpropria 
specie  tangentes  non  incurrebant  crimen  fal- 
sitatis  circa  divina,  sicut  peccatores  sumentes 
hoc  sacramentum.  Etprxterea  Christus  adhuc 
gerebat  similitudinem  carnis  peccati,  et  ideo 
convenienter  se  peccatoribus  tangendum  exhi- 
bebat.  Sed  remota  similitudine  carnis  peccati 


per  gloriam  resurrectionis,  se  tangi  prohibuit 
a  muliere,  qux  defectum  fidei  circa  ipsum 
patiebatur,  secundum  illud  Joan.  20  :  Noli 
me  tangere,  nondum  enim  ascendi  ad  Patrem 
meum,  scilicet,  in  corde  tuo,  ut  August.  ex- 
ponit  (tract.  \ 21  in  Joan.,  a  med.  ejus  innui- 
tur,  tom.  9).  Et  ideo  peccatores,  qui  defectum 
fidei  formatx  patiuntur  circa  Christum ,  re- 
pelluntur  a  contactu  hujus  sacramenti. 

Ad  2,  dicendum,  quod  non  quxlibet  medi- 
cina  competit  secundum  quemlibet  statum  in- 
firmitatis.  Nam  medicina,  qux  datur  jam 
liberatis  a  febre  ad  confortationem,  noceret,  si 
daretur  adhuc  febricitantibus .  Ita  etiam  bap- 
tismus  et  pcenitentia  sunt  quasi  medicinx 
purgativx,  quse  dantur  ad  tollendam  febrem 
peccati.  Hoc  autem  sacramentum  est  medicina 
confortativa,  quse  non  debet  dari,  nisi  libera- 
tis  a  peccato. 

Ad2>,  dicendum,  quod  maxima  bona  intel- 
ligit  Augustin.  (loco  in  arg.  citato),  virtutes 
animx ,  quibus  nullus  male  utitur ,  quasi 
principiis  mali  usus.  Utitur  tamen  eis  aliquis 
male,  quasi  objectis  maliusus,  utpatet  in  his, 
qui  virtutibus  superbiunt.  lta  et  hoc  sacra- 
mentum,  quantum  est  ex  se,  non  est  principium 
mali  usus,  sed  objectum.  Unde  August.  dicit 
(tract.  62  in  Joan.,  circa  princ,  et  tract.  6, 
ad  cap.  \  Joan.,  tom.  9,  de  Gonsecrat.,  d.  2, 
c.  66) :  Multi  indigne  accipiunt  corpus  Christi, 
per  quod  docemur,  quam  cavendum  sit  male 
accipere  bonum.  Ecce  enim  per  bonum  factum 
estmalum,  dum  male  accipitur  bonum;  sicut 
e  contra  Apostolo  per  malum  factum  est  bo- 
num,  cum  bene  accepit  malum,  scilicet  cum 
stimulum  Satanx  patienter  portavit. 

Ad  4,  dicendum,  quod  per  visum  non  acci- 
pitur  ipsum  corpus  Christi,  sed  solum  sacra- 
mentum  ejus,  quia,  scilicet,  non  pertingit 
visus  ad  substantiam  corporis  Christi,  sed  3 
solum  ad  species  sacramentales,  ut  supra  dic- 
tum  est  (qusest.  76,  art.  7).  Sed  ille  qui  man- 
ducat,  non  solum  sumit  species  sacramentales, 
sed  etiam  ipsum  Christum,  qui  est  sub  eis.  Et 
ideo  a  visione  corporis  Christi  nullus  prohibe- 
tur,  qui  sit  sacramentum  Chrisli  consecutus, 
scilicet  baptismum.  Non  baptizati  autem  non 
sunt  admittendi  etiam  ad  inspectionem  hujus 
sacramenti,  utpatetper  Dionys.  in  lib.  Eccles. 
Hierar.  (cap.  7,  part.  3,  paulo  a  princ).  Sed 
ad  manducationem  non  sunt  admittendi,  nisi 
soli  illi,  qui  non  solum  sacramentaliter ,  sed 
etiam  realiter  sunt  Christo  conjuncti. 

Ad  5,  dicendum,  quod  hoc,  quod  non  habeat 
aliquis  conscientiam  suipeccati,  potest  contin- 

gere  dupliciter.  Uno  modo  per  culpam  suam, 
vel  quiaper  ignorantiam  juris,  quxnon  excu- 
sat,  reputatnon  esse  peccatum  quod  estpecca- 
tum,puta,  si  aliquis  fornicator  reputaret  sim- 
plicem  fornicationem  non  esse  peccatum  mor- 
tale;  vel  quia  negligens  est  in  examinatione  sui 
ipsius,  contra  icl,  quod  Apostolus  dicit,  1  Cor. 
1  1  :  Probet  autem  seipsum  homo,  et  sic  de  pane 
illo  edat,  et  de  calice  bibat.  Etsic  nihilominus 
peccat  peccator,  sumens  corpus  Christi,  licet 
non  habeat  conscientiam  peccati,  quia  ipsa 
ignorantia  est  ei  peccatum.  Alio  modo  potest 
contingere  sine  culpa  ipsius,  puta,  cum  doluit 
de  peccato,  sed  non  est  sufficienter  contritus. 
Et  in  tali  casu  non  peccat  sumendo  corpus 
Christi,  quia  homo  per  certitudinem  scire  non 
potest,  utrum  sit  vere  contritus.  Sufficit  enim, 
si  in  se  signa  contritionis  inveniat,  puta,  si 
doleat  de  prxteritis  et  proponat  cavere  de 
futuris.  Si  vero  ignorat,  hoc,  quod  fecit,  esse 
actum  peccati,  propter  ignorantiam  facti,  quse 
excusat,  puta  si  accessit  ad  non  suam,  quam, 
credebat  esse  suam,  non  est  ex  hoc  dicendus 
peccator.  Similiter  etiam,  si  toialiter  est  pec- 
catum  oblitus,  sufficit  ad  ejus  deletionem  ge- 
neralis  contritio,  ut  infra  dicetur  (non  com- 
plevit  morte  prseventus).  Unde  jam  non  est 
dicendus  peccator. 

COMMENTARIUS. 

1.  Conclusio  D.  Thom.,  essepeccalum  mor- 
tale  sumere  Eucharistiam  cum  conscientia 
peccati  mortalis.  —  Responsio  D.  Thom.  est, 
esse  peccatum  mortale  sumere  hoc  sacramen- 
tum  cum  conscientia  mortalis  peccati.  Quam 
probare  posset  ex  communi  ratione  sacra- 
mentorum.  eorum  prresertim,  quee  dicuntur 
sacramenta  vivorum.  Nam,  cum  sint  vasa 
gratiee,  et  ad  augendam  gratiam  per  se  insti- 
tuta,  non  nisi  ab  homine  existente  in  gratia 
suscipi  debent,  ut  supra  dictum  est.  Quse 
generalis  ratio  majorem  vim  habet  in  hoc  sa- 
cramento,  quia  ipse  fons  gratite  in  eo  conti- 
netur,  qui  est  res  maxime  sancta,  et  ideo 
sanctius  quam  csetera  sacramenta  tractari 
debet.  Quam  rationem  attigit  Paul.,  1  ad  Gor. 
11,  in  illis  verbis  :  Qui  autem  manducat  et 
bibit  indigne,  judicium  sibi  manducat  et  bibit, 
non  dijudicans  corpus  Domini,  ut  art.  seq., 
ad  2,  D.  Thom.  notavit.  In  hoc  vero  articulo 
usus  est  D.  Thora.  ratione  desumpta  ex  pro- 
pria  significatione  hujus  sacramenti;  signifi- 
cat  enim  hoc  sacramentum  unionem  et  amici- 
tiam  sumentis  cum  Ghristo  et  membris;  qui 


autem  est  in  peccato,  non  habet  hanc  unio- 
nem;  ergo,  quantum  in  se  est,  falsam  reddit 
significationem  hujus  sacramenti,  quas  est 
gravis  irreverentia  et  sacrilegium.  Et  propter 
hoc,  ut  art.  seq.,  ad  2,  D.  Thom.  notat,  com- 
paratur  hoc  peccatum  cum  peccato  Juda3,  qui 
osculo  tradidit  Christum,nam  uterque  Ghristo 
in  propria  ejus  persona  prsebet  falsum  amici- 
tise  signum. 

2.  Objectio.  —  Solutio.  —  Dicet  aliquis, 
hanc  rationem  recte  probare  de  peccatore 
accedente  cum  affectu  peccati,  et  animo  per- 
severandi  in  Christi  inimicitia ;  non  vero  de 
illo,  qui  licet  conscientiam  peccati  mortalis 
habeat,  accedit  tamen  attritus,  et  cnm  desi- 
derio  comparandi  amicitiam  Chrisli  per 
ipsum  sacramentum ;  de  hoc  enim  dici  non 
potest,  quod  falsum  signum  prsebeat,  quia 
ipsum  signum  est  practicum  et  efficax ,  ut 
suam  possit  veritatem  efficere.  Sed  imprimis 
quod  mens  D.  Thom.  fuerit,  absolute  loqui  de 
peccatore  communicante  cum  conscientia 
peccati  mortalis,  constat.  Primo,  ex  genera- 
libus  verbis  conclusionis  :  Quicumque  cum 
peccato  m.ortali  hoc  sacramentum  sumit;  et 
similia  sunt,  quee  refert  in  argum.  Sed  contra, 
ex  Glos.,  1  ad  Cor.  11  :  Indigne  manducat  et 
bibit,  qui  in  crimine  est.  Item  ex  solut.  ad  2, 
ubi  differentiam  constituit  inter  hoc  sacra- 
mentum,  et  baptismum  et  poenitentiam.  Nam 
illa  (inquit)  sunt  quasi  medicinse  purgativse, 
quae  dantur  ad  tollendam  febrem  peccati,  et 
ideo  (ut  significat)  dari  possunt  antequam 
tollatur  febris  peccati.  Hoc  autem  sacramen- 
tum  (inquit)  est  medicina  conforlativa,  quae 
non  debet  dari,  nisi  liberatis  a  peccato.  Prse- 
terea,  in  solutione  quinta,  requirit  signa  con- 
trilionis,  et  ignorantiam  inculpabilem  peccati, 
ut  quis  digne  accedat.  Denique  ut  difficultati 
propositse  respondeamus ,  ratio ,  prout  a  D. 
Thom.  traditur,  hoc  etiam  probat;  non  enim 
dicit  :  Quicumque  hoc  sacramentum  sumit, 
ex  hoc  ipso  significat,  se  Christo  uniri.  Sed 
dicit  :  Hoc  ipso  significat,  se  esse  Christo  uni- 
tum;  et  ideo  nisi  accedat  Ghristo  unitus,  falsa 
est  significatio ;  quod  ita  potest  explicari , 
quia  hoc  sacramentum  significat  spiritualem 
vitam  per  modum  cibi,  et  ideo  non  significat 
illam ,  ut  faciendam  per  hoc  sacramentum, 
sed  ut  nutriendam.  Quod  etiam  confirmari 
potest  ex  dictis  supra  de  institutione,  et  de 
effectu  per  se  hujus  sacramenti. 

3.  Difficultas  circa  solutionem  D.  Thom. 
ad  1 .  —  Oppositum  tamen  probatur.  —  So- 
lutio  ad  1   D.  Thom.   nonnullam    difficulta- 

tem  continet,  quia  videtur  confundere,  seu 
idem  judicium  ferre  de  tactu  et  de  sumptione 
hujus  sacramenti,  et  utrumque  aeque  pec- 
cati  damnare,  si  in  peccato  fiat,  quod  ta- 
men  difficile  creditu  est;  docebimus  enim  in- 
fra,  agentes  de  obligationibus  ministrorum 
dispensantium  hoc  sacramentum ,  per  se 
et  ex  suo  genere  non  esse  mortale  peccatum 
tangere,  vel  deosculari  hoc  sacramentum 
in  peccato  mortali.  Quod  autem  D.  Thom. 
id  sentire  videtur,  patet,  nam  argumentum 
ejus  erat :  Peccatorestangentes  corpus  Christi 
in  propria  specie  non  peccabant;  ergo,  nec 
qui  sumunt  sub  speciebus  sacramentalibus. 
Gui  argumento  respondet,  negando  conse- 
quentiam,  et  reddit  duas  rationes  differen- 
tiee.  Prior  est,  quia  in  propria  specie  non 
exhibebat  se  Christus  tangendum  in  signum 


spiritualis  unionis  ad  ipsum,  quo  modo  nunc 
se  preebet  sumendum  sub  speciebus  sacra- 
mentalibus.  Posterior  est,  quia  Christus  in 
propria  specie  gerebat  carnem,  in  similitudi- 
nem  carnis  peccati,  et  ideo  convenienter  se 
exhibebat  tangendum  peccatoribus,  absque 
eorum  culpa ;  sed  remota  similitudine  carnis 
peccati  per  gloriam  resurrectionis ,  se  tangi 
prohibuit  a  Magdalena ,  quse  defectum  fidei 
patiebatur.  Unde  concludit  :  Et  ideo  pecca- 
tores,  qui  dictum  defectwn  fidei  formatse  pa- 
tiuntur circa  Christum \,  repelluntur  a  contactu 
hujus  sacramenti.  In  quibus  verbis  aperte 
transfert  sermonem  a  sumptione  ad  con- 
tactum,  et  idem  de  utroque  judicat.  Et  auge- 
tur  difficultas,  quia  non  videtur  convenienter 
assignata  differentia  inter  Christum  in  carne 
passibili,  vel  gloriosa.  Primo,  quia  sicut  ante 
resurrectionem  non  repellebantur  peccatores 
a  Christi  contactu,  nec  in  eo  peccabant,  si  ex 
fide  et  reverentia,  vel  benevolentia  aliqua 
procedebant,  ita  etiam  post  resurrectionem. 
Thomas  enim,  qui  nondum  credebat,  ab  ipso 
Christo  invitatus  est  ut  se  tangeret,  ut  ipso 
tactu  curaretur,  Joan.  20;  et  Lucas  refert, 
cap.  24,  dixisse  Christum  ad  discipulos,  qui 
nondum  credebant  :  Palpate  et  videte.  Expo- 
sitio  vero,  quam  D.  Thom.  hic  affert  verbo- 
rum  Christi  ad  Magdalenam  :  Noli  me  tan- 
gere,  nonestlitteralis,  ut  in  preeced.  tomolate 
ostendi.  Et  verisimilius  videtur,  Magdale- 
nam  tunc,  quamvis  imperfecta  esset  in  fide, 
non  tamen  simpliciter  caruisse  ficle  charitate 
formata,  et  maxime  in  eo  momento,  in  quo 
Christum  tangere  voluit;  jam  enim  ipsum 
agnoverat,  et  crediderat.  Accedit  prseterea 
ratio  desumpta  ex  priori  ratione  D.  Thom., 

quia  sicut  in  contactu  carnis  Christi  passi- 
bilis,  facto  a  peccatore,  non  erat  falsa  signifi- 
catio,  pertinens  ad  divina,  ita  nec  in  contactu 
Christi  gloriosi;  ergo  si  propter  hanc  causani 
illud  non  erat  peccatum  mortale,  etiam  neque 
hoc.  Ratio  etiam  procedit  de  contactu  hujus 
sacramenti,  seclusa  sumptione,  quia  in  solo 
illo  non  est  etiara  falsa  significatio.  Dicetur 


fortasse,  adaequatam  rationem  hujus  peccati 
non  sumi  ex  falsa  significatione,  sed  etiam  ex 
dignitate  et  sanctitate  humanitatis  Christi, 
quam  audere  in  statu  peecati  mortalis  con- 
trectare,  temeritas  magna  et  sacrilegium  est, 
ut  in  principio  hujus  co'mmentarii  ex  Paulo 
notabamus.  Verumtamen  si  haec  ratio  verum 
sumit ,  sequitur,  per  seloquendo,  etiam  in 
statu  vitas  mortalis  fuisse  grave  peccatum, 
Christum  contingcre  in  statu  peccati,  nisi  per 
ignorantiam,  vel  bonam  fidem  peccatores  ex- 
cusemus,  qui  hoc  facere  audebant;  hoc  autem 
nec  D.  Thom.  concedit,  neque  ullus  Doctor. 
Sequela  patet,  quia  tanta  erat  dignitas,  et 
sanctitas  humanitatis  Christi  in  statu  vitee 
mortalis,  quanta  nunc  est.  Gloria  enim  cor- 
poris  parum  illi  addidit,  neque  majori  honore 
aut  reverentia  dignum  illum  effecit. 

4.  Impugnatur.  —  In  hac  difficultate  qui- 
dam  contendunt,  diversam  esse  rationem , 
quoad  contactum ,  de  quo  agimus ,  Christi 
Domini  in  statu  passibili  vel  impassibili;  nam 
in  priori,  inquiunt,  nullum  fuit  peccatum,  per 
se  loquendo ,  ad  illius  pedes  contingendos 
accedere  in  statu  peccati.  Tum  quia  in  eo 
statu  exhibebat  se  Christus  veluti  medicum, 
qui  ad  curanda  et  delenda  peccata  veniebat; 
tum  etiam  quia  mutando,  ut  sic  dicam,  habi- 
tum  ,  et  majestatem  suam  ac  gloriam  occul- 
tando,  quoclammodo  prsebebat  aliis  faculta- 
tem,  ut  ad  se  accederent.  At  vero  in  statu 
gloriae  non  habent  locum  rationes  preedictee, 
et  ideo  considerata  dignitate  Christi,  dicunt, 
per  se  loquendo ,  nonnullam  fuisse  culpam 
eum  contingere  in  statu  peccati.  Et  idem 
judicium  faciunt  de  hoc  sacramento,  in  quo 
Christus  est  cum  tota  sua  gloria  et  majestate, 
quse  licet  occultetur  sensibus ,  non  tamen 
fidei,  et  hic  non  tam  se  exhibet,  ut  medicum 
peccatorum,  quam  ut  cibum  viventium.  Quee 
doctrina  pree  se  fert  quamdam  pietatem,  el 
probabilis  est,  et  satis  consentanea  iis ,  quae 
D.  Thom.  docet  in  hac  solutione.  Sed  impri- 
mis  mihi  certum  videtur,  seclusa  suraptione 
hujus  sacramenti,  et  ministeriali  dispensa- 
tione,  ac  secluso  etiam  contemptu,  in  solo 
contactu  hujus  sacramenti,  per  se  loquendo, 

non  intervenire  mortalemculpam,  ex  hocsolo 
capite,  quod  in  mortali  peccato  fiat.  Qua3  est 
communis  sententia,  quam  infra  in  citato  loco 
latius  probabo;  quanquam,si  peccator  adver- 
tat  statum  suum,  nonnulla  irreverentia  videa- 
tur,  sic  attingere  hoc  sacramentum,  ex  illo 
principio,  quod  sancta  sancte  tractanda  sunt. 
Atque  idem  judico  de  Christo  in  propria  spe- 
cie  etiam  post  statum  glorise,  quia  non  video 
grave  peccatum  in  eo  actu.  etiamsi  peccator 
illum  tangeret,  prassertim  si  ex  jbono  affectu, 
et  cum  reverentia  ad  illum  accederet,  ut  ab 
eo  sanaretur,  vel  illuminaretur,  quia  in  hoc 
nulla  fieret  gravis  irreverentia,  vel  injuria 
persona3  Ghristi.  Neque  in  hoc  fere  video  dif- 
ferentiam  inter  Cbristum  in  statu  passibili 
vel  impassibili,  ut  ratio  supra  facta  satis  pro- 
bat;  et  non  refert,  quodmajestas  Christiesset 
magis  occulta  in  statu  passibili,  quia  licet 
esset  occulta  sensibus ,  non  tamen  fidei ,  ut 
supponimus,  nam  alias  posset  ignorantia  ex- 
cusare;  hic  autem  consideramus  rem  secun- 
dum  se.  Deinde  in  utroque  statu  poterat  pec- 
cator  accedere  ad  Christum,  ut  ad  medicum, 
et  cum  timore  ac  reverentia,  et  ita  in  utroque 
posset  excusari  a  culpa.  Quocl  si  aliter  acce- 
deret  ex  negligentia  vel  irreverentia,  in  utro- 
que  non  fieret  sine  culpa ;  nulla  ergo  videtur 
esse  differentia,  nisi  quod  in  statu  passibili 
facilius  polerant  homines  excusari  propter 
ignorantiam  vel  inadvertentiam.  Quocirca 
prior  ratio  D.  Thom.  videtur  solidior,  quce 
clifferentiam  merito  assignat  inter  contactum 
et  sacramentalem  sumptionem.  Cui  eliam 
addere  possumus,  hunc  modum  continendi 
Christum  per  sumptionem,  illum  nobis  intime 
conjungendo,  esse  longe  alterius  rationis,  et 
majorem  quamdam  familiaritatem  et  amici- 
tiam  pras  se  ferre,  et  ideo  ex  hoc  etiam  capite 
multo  gravius  est,  eum  sumere  in  peccato 
mortali,  quam  contingere.  Ut  si  respeclu 
Christi  in  propria  specie  comparemus  eum 
moclum,  quo  beata  Virgo  Christum  intra  se 
habuit,  ac  cum  tetigit  exteriori  contactu  cor- 
pus  ejus,  ille  prior  longe  est  nobilior,  et  altio- 
rem  multo  ac  sanctiorem  dispositionem  re- 
quirit.  Ad  hunc.ergo  modum  in  praesenti 
dicenclum  est ,  proportione  servata.  Atque 
huc  etiam  spectat  differentia,  quam  D.  Thom., 
in  solut.  ad  4,  assignat  inter  visionem  et 
sumptionem  hujus  sacramenti;  nam  visus, 
inquit,  pertingit  ad  solas  species,  et  ideo  non 
est  peccatum,  etiamsi  in  statu  peccati  fiat; 
qui  autem  sumit  sacramentum,  sumit  etiam 
ipsum  Christum;  hasc  enim  differentia  etiam 


versalur  inter  sumptionem  et  exteriorem  tac- 
tum,  quia  etiam  tactus  altingit  solas  species, 
quamvis,  quia  irnmecliatius  acproprius  altin- 
git,  quam  visus,  ideo  in  illo  major  cautio  et 
reverentia  adhibenda  est,  quam  in  solo  visu. 
5.  Solutio  ad  quintum  multa  continet,  qua3 
expositione  indigent  prolixiori,  et  ideo  com- 
modius  tradentur  disputatione  sequenti,  et 
nonnulla  diximus  supra,  agentes  deeffectibus 
hujus  sacramenti. 

ARTICULUS  V. 

Utrum  accedere  ad  hoc  sacramenturn  cum  conscientia 
peccati  sit  gravissimum  omnium  peccatorum  (4,  d.  9, 
art.  3,  queest.  3.  Et  1  Cor.  11,  lect.  5). 

\.  Ad  quintum  sic  proceditur.  Videtur , 
quod  accedere  ad  hoc  sacramentum  cum  con- 
scientia  peccati,  sit  gravissimum  omniumpec- 
catorum.  Dicit  enim  Apostolus  i  Corinth.  \\  : 
Quicumque  manducaverit  panem  et  biberit 
calicem  Domini  indigne,  reus  erit  corporis  et 
sanguinis  Domini.  Gloss.  ibidem  (interlin.  ibi 
in  sententia) :  Hoc  est,  ac  si  Christum  occideret, 
punietur.  Sed  peccatum  Christum  occidentium 
videtur  fuisse  gravissimum.  Ergo  et  hoc  pec- 
catum,  quod  aliquis  cum  conscientia  peccati 
ad  mensam  Christi  accedit,  videtur  esse  gra- 
vissimum. 

2.  Prseterea,  Hieron.  dicit  in  quadam  epis- 
tola  :  Quid  tibi  cum  fozminis,  qui  ad  altare 
cum  Deo  fabularis?  Dic  sacerdos,  dic  clerice, 
qualiter  eisdem  labiis  Filium  Dei  oscularis, 
quibus  osculatus  es  labia  meretricis?  Cum 
Juda  osculo  Filium  hominis  tradis.  Et  sic  vi- 
detur  fornicator  ad  mensam  Christi  accedens 
peccare  sicut  Judas  peccavit,  cujus  peccatum 
fuit  gravissimum.  Sed  multa  alia  peccata 
suntgraviora,  quampeccatum  fornicationis,  et 
prsecipue  peccatum  infdelitatis.  Ergo  cujus- 
libet  peccatoris  ad  mensam  Christi  accedentis 
peccatum  est  gravissimum. 

3.  Prxterea,  magis  est  abominabilis  Deo 
immunditia  spiritualis  quam  corporalis.  Sed 
si  quis  projiceret  corpus  Christi  in  lutum,  vel 
sterquilinium,  gravissimum  reputaretur  ejus 
peccatum.  Ergo  gravius  peccat,  si  ipsum  su- 
mat  cum  peccato,  quod  est  immunditia  spiri- 
tualis.  Ergo  hoc  peccatum  est  gravissimum. 

Sed  contra  est,  quod  super  illud  Joan.  15  : 
Si  non  venissem,  et  locutus  eis  non  fuissem, 
peccatumnonhaberent,  dicit  August.  (tract.  89 
in  Joan.,  inter  medium  et  princip.,  tom.  9), 
hoc  intelligendum  esse  de  peccato  infidelitatis, 
quo  tenentur  cuncta  peccata.  Et  ita  videtur, 

hoc  peccatum  non  esse  gravissimum,  sed  magis 
peccatum  infidelitatis. 

Respondeo  dicendum,  quod,  sicut  in  2  part. 
dictum  est  (1.  2,  qusest.  73,  art.  6,  et  2.  2, 
qusest.  73,  art.  3) ,  dupliciter  aliquod peccatum 
potest  dici  gravius  alio,  uno  modoper  se,  alio 
modo  per  accidens.  Per  se  quidem  secundum 
rationem  suse  speciei,  qux  attenditur  ex  parte 
objecti.  Et  secundum  h,oc,  quanto  id,  contra 
quod  peccatur,  est  majus,  tanto  peccatum  est 
gravius.  Et  quia  divinitas  Christi  est  major 
humanitate  ipsius,  et  ipsa  humanitas  potior, 
quam  sacramenta  humanitatis,  inde  est,  quod 
gravissima  peccata  sunt,  quse  committuntur 
in  ipsam  divinitatem,  sicut  est  peccatum  infi- 
delitatis  et  blasphemise.  Secundario  autem 
sunt  gravia  peccata,  quse  committuntur  in 
humanitatem  Christi.  Unde  et  Matth.  12  dici- 
tur :  Qui  dixerit  verbum  contra  Filium  homi- 
nis  remittetur  ei;  qui  autem  dixerit  verbum 
contra  Spiritum  Sanctum  non  remittetur  ei, 
neque  in  hoc  sseculo,  neque  in  futuro.  Tertio 
autem  loco  sunt  peccata,  quse  committuntur 
contra  sacramenta,  quse  pertinent  ad  humani- 
tatem  Christi.  Et  post  hsec  sunt  alia  peccata 
contra  puras  creaturas.  Per  accidens  autem 
unum  peccatum  est  gravius  alio  ex  parte  pec- 
cantis;  puta,  peccatum,  quod  est  ex  ignorantia 
vel  infirmitate,  est  levius  peccato ,  quod  est  ex 
contemptu,  vel  ex  certa  scientia.  Et  eadem 
ratio  est  de  aliis  circumstantiis.  Et  secundum 
hoc,  islud  peccatum  in  quibusdam  potest  esse 
gravius,  sicut  in  his,  qui  ex  actuali  contemptu, 
cum  conscientia  peccati,  ad  hoc  sacramentum 
accedunt;  in  quibusdam  vero  minus  grave, 
puta,  in  his,  qui  ex  quodam  timore,  ne  depre- 
hendantur  in  peccato,  cum  conscientia  peccati 
ad  hoc  sacramentum  accedunt.  Sic  ergo  patet, 
quod  peccatum  est  multis  aliis  gravius  secun- 
dum  suam  speciem ,  non  tamen  est  omnium 
gravissimum. 

Ad  \  ergo  dicendum,  quod  peccatum  indi- 
gne  sumentium  hoc  sacramentum  comparatur 
peccato  occidentium  Christum,  secundum  simi- 
litudinem,  quia  utrumque  committitur  contra 
corpus  Christi,  non  tamen  secundum  crimi- 
nis  quantitatem.  Peccatum  enim  occidentium 
Christum  fuit  multo  gravius.  Primo  quidem, 
quia  illud  peccatum  fuit  contra  corpus  Christi 
in  specie  propria;  hoc  autem  peccatum  est 
contra  corpus  Christi  in  specie  sacramenti. 
Secundo ,  quia  illud  peccatum  processit  ex 
intentione  nocendi  Christo;  non  autem  hocpec- 
catum. 

Ad  2,  dicendum,  quod  fornicator  accipiens 


corpus  Christi  comparatur  Judse  Christum 
osculanti,  quantum  ad  similitudinem  criminis 
(quia  uterque  ex  signo  charitatis  Christum 
offendit),  non  tamen  quantum  ad  criminis 
quantitatem,  sicut  etiam  prius  dictum  est 
(in  solut.  prseced.).  Hsec  tamen  criminis  simi- 
litudo  non  minus  competit  aliis  peccatoribus, 
quam  fornicatoribus .  Nametper  alia  peccata 
mortalia  agitur  contra  charitatem  Christi, 
cujus  signum  est  hoc  sacramentum,  et  tanto 
magis,  quanto  peccata  sunt  graviora.  Secun- 
dum  quid  tamen  peccatum  fornicationis  magis 
reddit  hominem  ineptum  ad  perceptionem 
hujus  sacramenti,  in  quantum  scilicet  per  hoc 
peccatum  spiritus  maxime  carni  subjicitur , 
et  ita  impeditur  fervor  dilectionis,  qui  requi- 
ritur  in  hoc  sacramento.  Plus  tamen  ponderat 
impedimentum  ipsius  charitatis,  quam  fervo- 
ris  ejus.  Unde  et  peccatum  infidelitatis,  quod 
funditus  separat hominem  ab  Ecclesise  unitate, 
simpliciter  loquendo,  maxime  hominem  inep- 
tum  reddit  ad  susceptionem  hujus  sacramenti, 
quod  est  sacramentum  Ecclesiasticse  unitatis, 
ut  supra  dictum  est  (q.  79,  art.  4,  et  q.  73, 
art.  4).  Unde  et  gravius peccat  infidelis,  acci- 
piens  hoc  sacramentum,  quam  fidelis  peccator, 
et  magis  contemnit  Christum,  secundum  quod 
est  sub  hoc  sacramento ;  prsesertim  si  non  cre- 
dat,  Christum  vere  sub  hoc  sacramento  esse, 
quia  quantum  est  in  se,  diminuit  sanctitatem 
hujus  sacramenti,  et  virtutem  Christi  operan- 
tis  in  hoc  sacramento,  quod  est  contemnere 
ipsum  sacramentum  in  se  ipso.  Fidelis  autem, 
qui  cum  conscientia  peccati  sumit,  contemnit 
hoc  sacramentum,  non  in  se  ipso,  sed  quantum 
ad  usum,  indigne  accipiens.  Unde  et  Apostol., 
\  Cor.  \  \ ,  assignans  rationem  hujus  peccati, 
dicit  :  Non  dijudicans  corpus  Domini,  id  est, 
non  discernens  ipsum  ab  aliis  cibis ,  quod 
maxime  facit  ille,  qui  non  credit,  Christum 
esse  sub  hoc  sacramento. 

Ad  3,  dicendum,  quod  ille,  qui  projiceret 
hoc  sacramentum  in  lutum ,  multo  gravius 
peccaret,  quam  ille,  qui  cum  conscientia  pec- 
cati  mortalis  ad  hoc  sacramentum  accedit. 
Primo  quidem,  quia  ille  hoc  faceret  ex  inten- 
tione  injuriam  faciendi  huic  sacramento,  quod 
non  intendit  peccator  indigne  corpus  Christi 
accipiens.  Secundo,  quia  homo  peccator  est 
capax  gratise,  unde  etiam  magis  est  aptus  ad 
suscipiendum  hoc  sacramentwn,  quam  qusecum- 
que  alia  irrationalis  creatura.  Unde  maxime 
inordinate  uteretur  hoc  sacramento,  qui  proji- 
ceret  ipsum  canibus  ad  manducandum,  vel , 
qui  projiceret  in  lutum  ad  conculcandum. 

Littera  D.  Thomee  est  perspicua;  de  re 
autem  ipsa  dicemus  sequenti  disputatione. 

DISPUTATIO  LXVI. 

DE  SPIRITUALI  DISPOSITIONE  NECESSARIA  EX 
PRiECEPTO  AD  SUSCIPIENDUM  HOC  SACRA- 
MENTUM. 

Disput.  28  de  Eucharist.  —  Incipimus  dis- 
putare  de  preeceptis  pertinentibus  ad  usum 
hujus  sacramenti.  In  quo  duae  interveniunt 
personee  ad  quas  possunt  hasc  preecepta  perti- 
nere,  nimirumsuscipiens  et  dispensans  sacra- 
mentum,  de  quibus  suo  ordine  dicendum  est. 
Primo  de  suscipientibus ;  secundo  de  dispen- 
santibus,  cum  D.  Thom.  infra,  q.  82.  Rursus 
in  ipso  usu  duo  vel  tria  possunt  considerari, 
scilicet  modus  ejus  ex  parte  suscipientis,  quo 
spectat,  ut  cum  hac  dispositione  vel  illa  sumat, 
vel  exercitium  ejus,  scilicet,  quod  interdum 
sumat,  vel  modus  ejus  ex  parte  sacramenti, 
scilicet,  quod  in  una  vel  duabus  speciebus 
sumatur.  Et  circa  hsec  omnia  possunt  versari 
diversa  preecepta;  de  quibus  ordine  proposito 
dicemus  sequentes  ordinem  articulorum  D. 
Thoin.  In  hac  ergo  disputatione  agimus  de 
prsecepto  prsescribente  modum  in  spirituali 
dispositione  necessarium  ad  dignam  sumptio- 
nem  hujus  sacramenti,  quod  potest  explicari, 
vel  per  modum  prsecepti  negativi,  scilicet, 
ut  nemo  communicet  in  peccato  mortali ,  vel 
affirmativi,  mandantis  potius  specificationem 
actus,  ut  sic  dicam,  quam  exercitium,  scilicet, 
ut  hoc  sacramentum  in  gratia  recipiatur;  hoc 
enim  prsecepto  non  mandatur  exercitium  ac- 
tus,  sed  ut,  si  fiat,  tali  modo  fiat. 

SECTIO  I. 

Utrum  sit  peccatum  mortale  recipere  hoc  sacramentum 
in  peccato  mortali  sine  ulla  dispositione. 

1.  Absque  baptismo  nullus  est  capax  Eu- 
charistix.  — Suppono  primam  ac  maxime  ne- 
cessariam  dispositionem  ad  dignam  mandu- 
cationem  hujus  sacramenti  esse  characterem 
baptismalem,  sine  quo  nullus ,  quantumvis 
justus ,  seu  contritus,  potest  digne  suscipere 
hoc  sacramentum,  quia  non  est  capax  effectus 
ejus,  ut  supra  dictum  est,  quia  baptismus  est 
janua  ad  ceetera  sacramenta,  unde  qui  non 
est  baptizatus,  non  solum  dici  potest  indispo- 
situs,  sed  etiam  incapax  sumptionis  hujus 
sacramenti,  quoad  significationem  et  effectum 
sacramentalem ;  nam  sicut,  qui  non  est  geni- 


tus,  nutriri  non  potest,  ita  qui  non  est  rege- 
neratus  in  Ghristo,  non  est  capax  alimenli 
ejus,et  exhacparte  ficlesumit,  et  falsam  red- 
dit  significationem  hujus  sacramenti,  si  non 
regeneratus  illo  nutriri  velit,  etiamsi  alioqui 
peccator  non  sit. 

2.  llmreses  circa  hanc  quxstionem. — Igitur 
quaestio  superest  de  dispositione  necessaria  in 
homine  baptizato,  in  quo  hseretici  hujus  tem- 
poris,  ut  referunt  Roffensis,  art.  15,  Bellar- 
minus,  et  alii,  non  solum  dispositionem  gratise 
non  requirunt,  verum  potius  asserunt,  quo 
magis  ejus  conscientia  peccatorum  onere 
gravatur,  eo  melius  esse  dispositum  ad  hoc 
sacramentum  recipiendum,  dummodo  firmi- 
ter  credat,  ea  peccata  sibi  non  esse  imputanda 
propter  Christum,  quia  hoc  sacramentum  non 
solum  est  cibus  animee,  sed  etiam  medica- 
mentum;  ut  aulem  dicitur  Matth.  9  :  Non 
sani  egent  medico,  sed  qui  male  habent.  Hi 
vero  hseretici  errant  imprimis  in  generali 
doctrina  de  justificatione  et  remissione  pecca- 
torum,  dum  existimant,  peccata  non  tolli,  sed 
solum  non  imputari,  idque  non  per  veram 
poenilentiam ,  sed  per  solam  fidem.  Deinde 
specialiter  errant  in  effectu,  fine  et  institu- 
tione  hujus  sacramenti.  Putant  enim  esse  in- 
stitutum  ad  toilenda  peccata  mortalia,  idque 
solum  excitando  fidem,  de  quibus  in  supe- 
rioribus  satis  dictum  est.  His  ergo  omissis  : 

3.  Qui  accedit  ad  Eucharisliam  sine  dispo- 
sitione  ad  gratiam  et  cum  conscientia  peccati 
mortaliter  lethaliter  peccat.  —  Dico  primo  : 
accedere  ad  hoc  sacramentum  cum  conscien- 
tia  peccati  mortalis,  et  sine  dispositione  suffi- 
cienti  ad  gratiam,  est  peccatum  mortale.  Con- 
clusio  est  absolute  de  fide,  licet  in  modo 
explicandi  illam  possit  esse  inter  Catholicos 
diversitas ,  ut  sect.  3  videbimus.  Probatur 
aulem  conclusio  ex  illo  Pauli,  1  ad  Cor.  11  : 
Probet  autem  seipsum  homo,  et  sic  de  pane  illo 
edat  et  de  calice  bibat,  qui  enim  manducat  et 
bibit  indigne,  judicium  sibi  manducat  et  bibit, 
non  dijudicans  corpus  Domini.  Ubi  sermo  est 
de  probatione  morum  per  recognitionem,  seu 
examinationem  conscientiee,  ut  supra  osten- 
dimus,  agentes  de  dispositione  necessaria  ad 
effectum  hujus  sacramenti;  unde  ille  dicitur 
indigne  sumere,  qui  accedit  cum  prava  con- 
scientia.  Manducare  autem  sibi  judicium,  est, 
novam  culpam  ex  tali  manclucatione  contra- 
here.  Atque  ita  exponit  hunc  locum  Concil. 
Trident.,  sess.  13,  c.  7;  et  significat  Origen., 
homil.  5  in  diversos,  ubi  tractans  illa  verba 
Centurionis  :  Domine  non  sum  dignus,  ut  in- 

tres  sub  tectum  meum,  inquit 
ducas,  et  bibis  corpus  et  sanguinem  Domini, 
tunc  Dominus  sub  tectum  tuum  ingreditur ;  et 
tu  ergo  humilians  temetipsum  imitare  hunc 
centurionem,  etdicito,  Domine  non  sum  dignus 
ut  intres  sub  tectum  meum;  ubi  enim  in  indi- 
gno  ingreditur ,  ibi  ad  judicium  ingreditur 
accipienti.  Clarius,  homil.  2  in  Psalm.  37, 
prope  finem  :  Communicare,  inquit,  non  times 
corpus  Christi  accedens  ad  Eucharistiam , 
quasi  mundus  ac  purus,  quasi  nihil  in  te  sit 
indigni,  et  in  his  omnibus  putas  quod  effugies 
judicium  Dei;  non  recordaris  illud ,  quod 
scriptum  est,  quia  propterea  in  vobis  multi 
infirmi  et  imbecilles,  et  dormiunt  multi.  Quare 
multi  infirmi?  Quoniam  nonseipsos  dijudicant, 
neque  seipsos-  examinant,  neque  intelligunt, 
quid  est  accedere  ad  tanta  sacramenta;  pa- 
tiuntur  hoc,  quod  febricitantes  pati  solent, 
cum  sanorum  cibos  prsesumunt,  sibimet  ipsis 
inferentes  exitium.  Eamdem  verilatem  ex 
eisdem  verbis  Pauli  colligit  Gyrill.  Alexand., 
lib.  12  inLevit.,  non  longe  a  fine,  et  Cyprian., 
lib.  de  Lapsis,  circa  med.,  ubi  adjungit  illa 
verba  Levit.  22  :  Omnis  mundus  manducavit 
carnem,  et  anima  qusecumque  manducaverit 
ex  carne  sacrificii  salutaris,  quod  est  Domini, 
et  immunditia  ipsius  super  ipsum  est,  peribit 
anima  illa  de  populo  suo.  Et  illud,  1  ad  Cor. 
10  :  Non  potestis  calicem  Domini  bibere,  et 
calicem  dsemoniorum,  etc.  Atque  de  eadem  re 
eleganter  loquitur  in  serm.  de  Ccena  Domini. 
Hieronym.,  Mar.  3  :  Turbse,  inquit,  quse  im- 
pediunt  panem  manducare,  et  peccata  et  vitia 
sunt,  quia,  qui  manducat  indigne,  judicium 
sibi  manducat  et  bibit,  non  dijudicans  corpus 
Domini.  Et  Isidorus,  lib.  de  Summo  bono, 
cap.  4  :  Qui  scelerate  vivunt  in  Ecclesia  et 
communicare  non  desinunt,  putantes  se  tali 
communione  mundari,  discant,  nihil  ad  emun- 
dationem  sibi  proficere ,  dicente  Propheta  : 
Quid  est,  quod  dilectus  meus  in  domo  mea  fecit 
scelera  multa?  Numquid  carnes  sanctse  aufe- 
rent  a  te  malitias  tuas?  et  Apostol.  :  Probet 
seipsum  homo,  et  sic  de  pane  illo  edat,  et  de 
calice  bibat.  Ac  denique  Clemens  P.,  lib.  7 
Constit.,  cap.  27  :  Si  quis,  inquit,  sanctus  est, 
accedat ;  si  non  est,  curet,  ut  fiat  per  Dei  mi- 
sericordiam ;  et  similis  admonitio  habetur  in 
antiquis  liturgiis.  Multaquesimilia  adduximus 
supra  in  citatoloco,  dedispositione  necessaria 
adeffectumhujussacramenti.Ralio  verohujus 
conclusionis  satis  explicata  est  in  comment. 
art.  4,  et  indicatur  a  Paulo  illo  verbo  :  Non 
dijudicans  corpus  Domini.  In  quo  magna  in- 

Quando  man-  juria  fit  Christo,  non  discernendo  inter  ipsum 
et  vulgares  cibos.  Indicatur  etiam  a  Concil. 
Trident.,  quia  sancta,  inquit,  sancte  tractanda 
sunt;  multo  ergo  magis  illud  sacramentum, 
quod  est  omnium  sanctissimum.  Unde  intelli- 
gimus,  hujusmodi  preeceptum  non  accedendi 
ad  hoc  sacramentum  in  peccato  mortali,  non 
esse  positivum,  vel  ecclesiasticum,  vel  etiam 
divinum.  si  proprie  loquamur;  sed  naturale, 
id  est,  intrinsece  et  ex.  natura  rei  consequens 
ex  institutione,  clignitate  et  significatione 
hujus  sacramenti,  quemadmodum  diximus, 
agentes  de  sacramentis  in  genere,  nam  illa 
omnia  hic  a  fortiori  locum  habent. 

4.  Objectio.  —  Solutio.  —  Sed  objices  :  in- 
terdum  potest  homo  obligari  ad  suscipiendum 
hoc  sacramentum,  quando  moraliter  loquenclo 
non  potest  se  ad  gratiam  disponere,  ut  si  sit 
publicus  concubinarius,  velhabeatdiuturnum 
ac  vehemens  odium  inimici,  quod  deponere 
non  possit,  et  maxime,  si  copia  confessoris 
careat,  et  contritionis  gradum  non  valeat 
attingere,  nec  denique  absolutum  propositum 
non  peccandi  de  ceetero  concipiat,  quod  non 
solum  ad  contritionem ,  sed  ad  veram  etiam 
attritionem  est  necessarium.  Addamus  ad 
difficultatem  explicandam,  Deum  ei  negare 
auxilium  ad  dolendum  de  peccato,  atque  ipsi 
peccatori  conslare  se  esse  a  Deo  desertum; 
tunc  ille  non  peccaret,  accedendo  ad  hoc  sa- 
cramentum  sine  dispositione,  quam  non  po- 
test  habere;  ergo  non  est  per  se  malum  in 
peccato  accedere.  Respondetur  ad  priorem 
partem,  neminem  esse  posse  in  agendis  ita 
perplexum,  ut  ex  duobus  malis  mortalibus 
alterum  simpliciter  eligere  cogatur.  Unde  in 
preesenti  casu,  si  quis  revera  obligatur  hoc 
sacramentum  accipere,  non  erit  illi  impossi- 
bile,  ita  se  disponere,  ut  digne  accipiat;  quod 
si  hoc  fortasse  sit  illi  valde  difficile,  tenebitur 
cum  divina  gratia  eam  difficultatem  supe- 
rare ,  quee  non  illi  deerit ,  si ,  quod  in  se 
est,  facit.  Quod  si  tanta  sit  difficultas ,  ut 
mortaliter  censeatur  quaedam  impossibilitas  , 
interdum  esse  poterit  sufficiens  ratio  ad  ex- 
cusandum  hominem,  ne  pro  eo  tempore  com- 
municare  teneatur,  et  differat,  donec  paulatim 
eam  difficultatem  vincere,  ac  digne  se  dispo- 
nerevaleat;  illa  vero  duo,  scilicet,  obligatio 
communicandi ,  et  impossibilitas  digne  com- 
municandi,  non  possunt  simul  ac  pro  eodem 
tempore  absolute  et  simpliciter  conjungi. 
Quocirca,adalteram  partem,  quee  fingitur  de 
homine  destiluto  a  Deo,  imprimis  negandum 
est,  illud  fieri  a  Deo  in  hac  vita.  Deinde  eo 

casu,  argumenlandi  gratia,  admisso,  respon- 
deo  non  leneri  hominem  illum  ad  hoc  sa- 
cramentum  suscipiendum  ,  nec  posse  liciie 
communicare;  peccaret  enim  sic  communi- 
cando,  eodem  genere  sacrilegii,  quo  nunc 
peccat  quilibet  peccator  indigne  communi- 
cans,  quia  Iicet  ille  homo  non  posset  digne 
communicare,  posset  tamen  vitare  actum,  ne 
illum  faceret  sine  debita  circumstantia  et 
honestate,  ad  quod  obligatur  ex  vi  hujus 
pracepti,  de  quo  agimus,  quod,  ut  supra 
dixi,  negativum  est,  vel  saltem  negationem 
includit,  non  communicandi  in  statu  mortalis 
peccati. 

5.  Objectio.  —  Solutio.  —  Dices  :  ergo,  si 
quis  prohibeatur  non  communicare,  sicut  nunc 
excommunicatus  prohibelur,  et  communicet, 
duo  peccata  commiltit,  alterum,  quia  exercet 
actum  prohibitum  ,  alterum ,  quia  indigne 
communicat;  non  enim  potesthujusmodi  homo 


natura  rei  potest  colligi  tale  peccatum,  quia 
ha3c  non  est  gravis  injuria  vel  irreverenlia, 
quia  per  peccatum  veniale  non  ponitur  im- 
pedimentum  principali  et  quasi  essentiali 
effectui  sacramenti,  cum  lale  pecCatum  non 
excludat  charitatem;  ergo  non  committitur 
gravis  ficlio  aut  simulatio;  ergo  nec  pecca- 
tum  grave.  Et  confirmatur,  quia  alioqui  non 
possunt  ad  hoc  sacramenlum  accedere,  nisi 
sanctissimi  viri ;  quis  enim  est,  qui  non  me- 
rito  timere  possit,  non  solum,  ne  in  peccato 
veniali  sit,  sed  etiam  ne  in  ipsa  sumptione 
venialiter  peccet,  vel  ex  vana  aliqua  inten- 
tione,  vel  ex  negligenti  distraclione,  aut  alia 
simili  causa.  Et  confirmatur  ex  cap.  Si  non 
sunt,  de  Consecr.,  dist.  2,  ubi  ex  sententia 
Hilar.  sic  dicitur  :  Si  non  sunt  tanta  peccata, 
ut  excommunicetur  quis,  non  se  clebet  a  medi- 
cina  corporis  et  sanguinis  Domini  separare; 
et  in  cap.  Si  quotiescumque,  dicitur  ex  sen- 

non    indigne    communicare,    quandoquidem^   tentia  Amb.  :  Qui  semper  pecco,  debeo  semper 

ipsamet  communione  ahud  prreceptum  violat,      accipere  medicinam. 


el  peccat  (suppono  enim  illum  nullam  habere 
ignorantiam,  quge  ab  ejusmodi  peccalo  eum 
excusel).  Respondetur,  concedendo,  ibi  esse 
duas  causas  seu  rationes  malitise;  an  vero  ex 
illis  oriantur  duse  malitiae  specie  distinctee, 
vel  tantum  efficiant  unam  graviorem,  specu- 
lative  controverti  potest;  sed  res  est  parvi 
momenti,  quamvis  posterior  pars  videatur 
verisimilior,  quia  totus  ille  est  unus  aclus 
eidem  honestati  religionis  contrarius,  cui  plu- 
res  circumstantise  necessarise  desunt,  quia 
non  solum  fit  quando  non  debet,  sed  etiam 
quomodo  non  debet  fieri,  quod  augmentum 
ad  eamdem  speciem  pertinet;  ut  si  quis  co- 
medat  tempore  prohibilo,  et  in  qualilate  et 
quantitate  prohibita.  Sed  quidquid  sit  de 
speculativa  quasstione,  practice  tamen  et  in 
ordine  ad  confessionem ,  existimo,  eam  cir- 
cumstantiam  esse  talem,  quse  aperienda  sit, 
quia  plurimum  aggravat,  ac  merito  variare 
potest  morale  judicium.  Hic  occurrebat  alia 
difficultas,  an  tangere  hoc  sacramentum  in 
peccato  mortali ,  sit  peccatum  mortale,  sed 
eam  commodius  tractabimus  infra ,  dispu- 
tantes  de  dispensalione  hujus  sacramenti. 

6.  Recipere  Eucharistiam  in  peccato  ve- 
niali  non  est  ex  eo  solum  capite  mortale.  — 
Dico  secundo  :  recipere  hoc  sacramentum  in 
peccato  veniali,  vel  etiam  peccando  venia- 
liter  in  ipsa  sumptione,  non  est  ex  eo  capite 
peccatum  mortale.  Hsec  est  communis  sen- 
tenlia.  Et  ratio  est,  quia  nec  circa  hoc  est 
speciale  prseceptum  positivum,  neque  ex  sola 


7.  Dubium,  an  sit  veniale  sic  accedere.  — 
Aliqui  negant.  —  Aliqui  affirmant.  —  Sed 
queeres,  an  saltem  sit  veniale  peccatum  in  ea 
dispositione  sumere  hoc  sacramentum.  Major, 
dist.  9,  queest.  1,  ad  1 ,  absolute  negat.  quan- 
quam  est,  inquit,  bene  impudens,  qui  cum 
proposito  venialiter  peccandi  communicat. 
Richard.  etiam  ibi,  art.  2,  qusest.  1,  ad  2, 
simpliciter  docet,  non  peccare,  qui  cum  ve- 
niali  pcccato  communicat.  Idem  Adrian., 
qusest.  1  de  confessione;  Soto,  dist.  12,  q.  1, 
art.  1,  licetsit  dubius,  tamen  in  hanc  senten- 
tiam  est  magis  propensus.  In  contrarium  vero 
est,  quia  illa  videtur  aliqualis  irreverentia, 
maxime  si  peccatum  veniale,  vel  propositum 
ejus ,  in  ipsomet  actu  communionis  com- 
mittatur,  vel  habeatur.  Et  confirmatur  ex 
Anselm. ,'  1  ad  Cor.  11,  dicente  :  Indigne 
accedit ,  qui  vel  aliquod  grave  peccatum , 
vel  multa  levia  commisit ,  et  non  est  con- 
fessus.  Quod  cum  non  possit  intelligi  secun- 
dum  eequalitatem,  necesse  est,  ut  saltem 
secundum  quamdam  proportionem  intelli- 
gatur;  nam  qui  grave  peccatum  commisit, 
indigne  accedit  mortaliter  peccando;  qui  au- 
tem  multa  venialia ,  indigne  etiam  saltem 
venialiter.  Confirmatur  secundo  ex  verbis 
Augustin.,  lib.  de  Eccles.  dog.,  cap.  53,  quee 
referuntur  in  cap.  Quotidie,  de  Cons.,  dist.  2, 
ubi  cum  dixisset  :  Si  adhuc  habet  voluntatem 
peccandi,  gravari  magis  dico  Eucharistis?, 
perceptione ,  quam  purificari ,  et  ideo,  quam- 
vis  quis  peccato  mordeatur,  peccandi  non  ha- 

beat  de  cxtero  voluntatem,  et  comm.unicaturus 
satisfaciat  lachrymis,  etc,  subdit  inferius  : 
Sed  hoc  de  illo  dico ,  quem  capitalia  et 
mortalia  peccata  non  gravant.  Sentit  ergo 
Augustin.,  Vel  potius  Gennad.,  quod  recipere 
Eucharistiam  sine  poenitentia  venialium  pec- 
catorum,  gravet  conscientiam;  erit  ergo,  ut 
minimum,  peccatum  veniale. 

8.  Si  peccatum  veniale  sit  velut  circum- 
stantia  communionis,  est  peccatum.  veniale  sic 
communicare.  —  Peccat  venialiter  accedens  ad 
Eucharistiam  cum  conscientia  multorum  ve- 
nialium. — Accedens  ad Eucharistiam  cum  uno 
vel  altero  peccato  habituali  veniali  non  pec- 
cat,  etiam  venialiter.  —  Dicendum  imprimis 
videtur,  si  peccatum  veniale  sit  aliquo  modo 
circumstantia  ipsius  actus  communicandi, 
peccatum  esse  veniale  sic  communicare,  ut, 
v.  gr.,  si  quis  communicet  propter  ostenta- 
tionem,  seu  vanam  gloriam,  vel  certe  si  actu 
sit  in  ipso  peccato  veniali,  ut  in  vana  aliqua 
cogitatione,  aut  delectatione ,  et  ea  ralione 
accedat  distractus,  et  sine  debita  attentione 
et  devotione.  Ratio  est,  quia  si  non  habeat 
circumstantias  debitas,  est  aliquo  modo  ma- 
lus;  ergo,  ut  minimum,  erit  peccatum  ve- 
niale.  An  vero  tunc  impediatur  effectus  ex 
opere  operalo,  supra  tractatum  est.  Deinde, 
si  quis  consuetudinem  habeat  committendi 
multa  venialia  peccata,  vel  certe  conscien- 
tiam  sentit  eorum  multitudine  oneratam,  et 
ideo  ad  spiritualia  tractanda  tepidam,  et 
quodammodo  indispositam,  non  videtur  posse 
excusari  a  culpa  veniali,  si  sine  ullo  dolore 
aut  proposito  emendandi  vitam  ad  Eucha- 
ristiam  accedat.  Et  hoc  saltem  probat  ratio 
in  contrarium  facta,  quia  ille  est  aliquo  modo 
indignus,  et  non  satis  dijudicat  corpus  Do- 
mini,  et  ponit  obicem  aliquibus  effectibus 
hujus  sacramenti  non  contemnendis,  quales 
sunt,  remissio  venialium  peccatorum,  et  ac- 
tualis  fervor  charitatis;  ac  denique  quod 
caput  est,  non  potest  omnino  excusari  actio 
illa  ab  irreverentia  contra  hoc  sacramentum. 
Prseterea  Anselm.  et  Augustin.  hoc  ad  mini- 
mum  sentiunt,  et  in  hunc  modum  explicari 
possunt,  quamvis  in  rigore  plus  dicere  vi- 
deantur,  preesertim  Anselmus;  nam  Augusti- 
nus  exponi  posset,  cum  inquit  :  Hoc  de  illo 
dico,  quem  capitalia  et  mortalia  peccata  non 
gravant,  quod  non  distinguat  illa  a  venia- 
libus,  sed  ab  eo  statu  conscientise,  quee  licet 
mortali  peccato  mordeatur,  tamen  eorum 
multitudine  non  gravatur,  nec  obruitur;  huic 
enim  homini    dat  licentiam    Augustin.  fre- 


quentercommunicandi,pra3missa  confessione, 
illi  vero  minime,  nisi  post  diuturnam  pooni- 
te*tiam,  etiam  publicam,  si  peccatoris  status 
publicus  fuerit.  Denique  extra  preedictos 
casus,  si  quis  fortasse  habeat  peccatum  ve- 
niale  in  habitu,  licet  sine  dolore  ejus,  et  pro- 
posito,  emendandi  ad  Eucharistiam  accedat, 
vel  quia  non  recordatur,  vel  quia  ob  huma- 
nam  aliquam  fragilitatem ,  non  potest  vo- 
luntatem  avertere  ab  illo  levi  affectu  ,  non 
existimo,  peccare  venialiter  sic  communi- 
cando ,  si  alioqui  procuret  cum  timore , 
reverentia  et  devotione  accedere.  Et  quoad 
hoc  placet  prior  Theologorum  sententia.  Et 
ratio  est,  quia  tunc  illa  culpa  venialis  non  est 
circumstantia  illius  actus,  neque  ab  homine 
fragili  exigenda  est  summa  diligentia ,  vel 
perfectissima  dispositio. 

9.  Nulla  actualis  dispositio  requiritur  ad 
sumendam  Eucharistiam  ex  prxcepto  rigoroso 
^prseter  gratiam  habitualem.  —  Ex  dictis  in 
hac  sectione  obiter  colligimus,  praeter  dispo- 
sitionem  gratise  habitualis,  nullam  actualem 
requiri  ex  rigoroso  preecepto  ad  dignam 
sumptionem  hujus  sacramenti,  ita  ut  illius 
omissio  peccatum  mortale  sit.  In  quo  conve- 
niunt  omnes  Theologi,  et  a  fortiori  patet  ex 
eo,  quod  supra  diximus,  ad  effectum  hujus 
sacramenti  nullam  actualem  dispositionem 
requiri.  Ad  vitandum  autem  peccatum  ve- 
niale,  illa  interior  attentio,  ac  reverentia  ne- 
cessaria  est,  quam  ex  natura  sua  talis  actus 
sacer  ac  religiosus  postulat,  ut  convenien- 
tiori  modo  fiat.  Excusabitur  tamen  homo  ab 
hujusmodi  culpa  veniali,  si  fortasse  ex  natu- 
rali  tantum  distractione  hujusmodi  atten- 
tionem  omittat,  quia  tunc  nec  voluntaria  est, 
nec  humana. 

SECTIO  II. 

Quarn  grave  peccatum  sit  indigna  susceptio  hujus 
sacramenti  in  peccato  mortali. 

1 .  Cum  constet  ex  dictis,  peccatum  hoc  ex 
genere  suo  mortale  esse,  inquirere  possumus 
gravitatem  ejus,  vel  genericam,  vel  specifi- 
cam,  vel  numericam  seu  individualem. 

2.  Eucharistiam  in  mortali  suscipere  sacri- 
legium  est.  —  Dico  primo,  peccatum  hoc 
habere  gravitatem  sacrilegii  virtuti  religionis 
contrariam.  Sic  Hieronym.,  epist.  22  ad 
Eustochium,  in  quosdam  invehitur,  qui  in- 
digne  communicabant :  Ebrietati  sacrilegium 
copulantes  aiunt :  Absit,  ut  ego  me  a  sanguine 
Domini  abstineam.  Et  ratio  est,  quia  hoc  sa- 

cramentum  est  res  maxime  sacra,  cui  ex 
virtute  religionis  proprius  cultus  et  reve- 
rentia  debetur;  nam  sicut  Ghristi  adoratio  ad 
religionem  spectat,  ita  et  hujus  sacramenti 
veneratio.  Ergo  injuria,  quas  illi  fit,  contraria 
est  religioni,  atque  adeo  sacrilegium. 

3.  Non  tamen  est  tam  grave  peccatum  sicut 
hacresis,  desperatio,  aut  odium  Dei.  —  Hinc 
sequitur  primo,  hoc  peccatum  ex  suo  genere 
non  esse  tam  grave,  sicut  illa ,  quee  sunt 
contra  virtutes  Theologales,  ut  sunt  odium 
Dei,  hreresis,  desperatio ;  nam,  ut  recte  fiat 
comparatio,  debet  maximum  peccatum  cum 
maximo  conferri,  alioqui  nihil  certum  affir- 
mari  potest.  In  eo  vero  sensu  ratio  est  clara, 
quia  peccatum,  quod  privat  majori  honestate, 
ex  suo  genere  gravius  est.  Item,  quia  illee 
virtutes  sunt  perfectiores  religione ,  quia 
immediatius  Deum  attingunt;  ergo  eadem 
ratione  vitia  illis  contraria  sunt  graviora. 

4.  Gravius  tamen  est  iis,  quse  sunt  contra 
virtutes  morales.  —  Secundo  sequitur,  hoc 
peccatum  ex  suo  genere  gravius  esse,  quam 
ea,  qua3  sunt  contraria  virtutibus  moralibus 
religione  inferioribus.  Quod  eisdem  rationi- 
bus  ostendi  potest;  nam  privat  perfectiori 
honestate,  et  immediate  attingit  Deum ,  vel 
res  divinas.  Cum  vero  dicimus,  peccatum  hoc 
esse  ex  suo  genere  gravius,  inlelligendum 
est  proprie  de  genere,  id  est,  quantum  est  ex 
vi  suse  rationis  genericee;  hoc  enim  irnme- 
diate  convincitur  rationibus  factis.  An  vero 
etiam  in  specie  sit  gravius  quocumque  alio 
peccato  contra  proximum  vel  contra  aliquam 
virtutem  moralem,  paulo  inferius  dicemus. 

5.  Peccatum  hoc  non  est  omnium  quse  reli- 
gioni  opponuntur  maximum  in  specie  sua. — 
Dico  secundo  :  hoc  peccatum  in  specie  sua 
non  est  maximum  omnium,  quee  religioni 
opponuntur;  sed  in  tertio  gradu,  seu  ordine 
constitui  potest.  Ita  colligitur  ex  D.  Thom. 
qui  supponit,  quod  ex  1 .  2  satis  clarum  est, 
contra  eamdem  virtutem  posse  committi 
peccata  specie  diversa,  quia  ab  eodem  medio 
variis  modis  recedi  potest ;  inter  peccata  ergo, 
quse  religioni  opponuntur,  primum  gradum 
tenent  illa,  quee  sunt  contra  Deum  secundum 
se,  seu  contra  divinitatem  ejus;  quia,  quo 
excellentior  est  divinitas  cseteris  rebus,  eo 
injuria  illi  facta  gravior  est.  Et  hujusmodi 
est  blasphemia,  perjurium;  et  in  hoc  ordine 
annumerari  solet  peccatum  contra  Spiritum 
Sanctum,  quod  Christi  testimonio  gravissi- 
mum  est.  In  secundo  gradu  sunt  peccata  con- 
tra  humanitatem  Ghristi,  ut  in  propria  specie 


existit,  quia  illa  proxime  conjuncta  est  Deo, 
et  major  est  injuria  et  irreverentia,  majusque 
potest  inferri  nocumenlum ,  quando  in  pro- 
pria  specie  offenditur,  ac  leeditur.  Terlium 
ergo  ordinem  conslituit  peccatum  sacrilegii 
contra  hoc  sacramentum,  quia  in  ipso  realiter 
Christus  continetur,  quamvis  sub  aliena  spe- 
cie.  Unde  inter  omnes  alias  res  sacras,  hoc 
sacramentum  maxime  sacrum  ac  divinum 
est;  ergo  injuria  et  sacrilegium,  contra  illud 
factum,  maximum  est,  post  alia  enumerata. 
Additur  ex  D.  Thom.  hic,  in  hoc  tertio  or- 
dine ,  posse  esse  varia  sacrilegia ,  qua3  vi- 
dentur  specie  diversa ,  inter  qua3  indigna 
sumptio  vel  communicatio  non  habet  sum- 
mam  gravitatem ;  majus  enim  peccatum  est, 
ut  D.  Thom.  hic  docet,  art.  5,  ad  3,  prqjicere 
hoc  sacramentum  canibus  ad  manducandum, 
vel  in  lutum  ad  conculcandum  illud,  quod  ex 
terminis  ipsis  videtur  manifestum;  nam  pra3 
se  fert  majorem  horrorem  et  injuriam,  et  in- 
dicat  animum  magis  aversum ,  magisque 
Christo  injuriosum.  Et  prasterea  id  explicat 
D.  Thom.  optima  conjectura,  quia  peccator, 
licet  sit  indispositus  ad  unionem  cum  Christo, 
quia  peccator  est,  tamen  dese  est  capax  illius, 
quia  homo  est;  at  vero  brutum  est  omnino 
incapax;  et  ideo  major  est  improportio,  ma- 
jorque  abusus  in  illis  actionibus. 

6.  Dubium,  an  hoc  peccatum  sit  gravius 
omnibus  iis,  quse  opponuntur  virtutibus  mo- 
ralibus.  —  Aliqui  affirmant.  —  Aliqui  ne- 
gant.  —  Gravius  peccatum  regulariter  esse 
homicidium  quam  sumptio  indigna  hujus 
sacramenti.  —  Ex  hac  vero  assertione  sic 
exposita  oritur  dubilatio  supra  tacta ,  an  hoc 
peccatum  ex  specie  sua  sit  gravius  homi- 
cidio,  quod  est  contra  justitiam ;  aut  adulte- 
rio,  quod  justitire  et  temperantias  repugnat ; 
vel  omnibus  peccatis  contra  naluram ,  con- 
trariis  castitati;  et  idem  inquiri  potest  de 
caeteris  oppositis  virtutibus  moralibus.  Qui- 
dam  enim  Theologi  ita  existimant,  |ut  Gabr., 
lect.  77  in  can. ;  et  Petr.  Sot. ,  lect.  12  de 
Euchar.;  Ledes.  in  4,  5  part. ,  quasst.  21, 
art.  5;  Sot.,  dist.  12,  quasst.  1,  art.  5,  qui 
dicit,  homicidium  quidem  esse  gravius,  quam 
sit  indigna  sumptio  hujus  sacramenti  ex 
fragilitate  commissa ,  nihilominus  tamen  in- 
dignam  sumptionem  ex  specie  sua  esse  gra- 
viorem,  quia,  si  ex  contemptu  fiat,  gravius 
peccatum  est.  Quae  ratio  non  admodum  pro- 
bat,  quia  ,  ut  comparatio  recte  fiat,  debent 
asquales  circumstantias  ex  parte  operantis 
adhiberi.  Huic  vero  sententias  favent  Patres, 

qui  adeo  exaggerant  hoc  peccalum,  ut  cutn 
peccato  crucifigentium  Christum ,  et  Juda3, 
qui  eum  vendidit,  comparent  illud ;  Chrysost., 
hom.  45  in  Joan.,  61  ad  Populum;  Remig., 
Matth.  26  ;  et  Beda,  Marc.  1 4,  circa  illa  verba  : 
Per  quem  Filius  hominis  tradetur.  Anselrn.  et 
Theod.,  1  ad  Cor.  11 .  Haac  vero  sententia  non 
placuit  Durando,  d.  9,  q.  4;  et  idem  sentit 
Palud.,  qmest.  2,  art.  6.  Primo,  quia  non  ha- 
bet  illa  opinio  sufficiens  fundamentum ;  nam 
imprimis  pra?dicti  Patres,  ut  etiam  D.  Thom. 
notat ,  non  secundum  sequalitatem  ,  sed  se- 
cundum  quamdam  proportionem ,  et  imita- 
tionem,  locuti  sunt;  quia  sicut  Judas  osculo 
tradidit  Ghristum  indignis  hominibus  ac 
inimicis  ejus,  ita  peccator  communicando 
indigne ,  veluti  quodam  osculo  Christum  tra- 
dit  homini  indigno,  ejusque  inimico.  Et  sicut 
crucifixores  Christi  sanguinem  Christi  fude- 
runt  in  suam  perniciem,  ita  eiiam  peccator 
quodammodosanguinemChrislifunditinsuum 
magnum  detrimentum,  quando  illum  indigne 
sumit.  Ex  hac  vero  analogia  non  potest  in- 
ferri,  vel  hoc  peccatum  esse  aequale  illis,  vel 
esse  majus  omnibus  supra  enumeratis.  Rur- 
sus  neque  ex  ratione  sacrilegii  polesl  concludi 
hsec  major  gravitas  specifica,  quia  sub  gra- 
viori  genere  potest  sine  dubio  contineri  spe- 
cies  aliqua  moralis"  minus  gravis,  quam  sit 
alia  sub  inferiori  genere  contenta ;  majus 
enim  peccatum  estpeccatum  contra  naturam, 
quam  furtum,  licet  illud  sit  sub  genere  in- 
temperantise,  hoc  vero  sub  genere  injustitise, 
quod  gravius  est;  et  similiter  gravius  est 
homicidium,  quam  oratio  inattenta,  licet  haec 
sit  sub  genere  sacrilegii.  Et  in  physicis  spe- 
ciebus  est  etiam  probabile,  id  posse  accidere. 
Ratio  vero  est,  quia,  licet  objectum  virtutis 
contrarise  secundum  se  sit  nobilius,  tamen 
modus  attingendi  illud  potest  esse  inferior  ac 
levior.  Denique  quod  ita  sit  in  prsesenti,  po- 
test  in  hunc  modum  exponi  :  nam  homici- 
dium  infert  magnum  nocumentum  proximo 
et  irreparabile ;  indigna  vero  communicatio, 
quamvis  sit  Christo  injuriosa,  re  tamen  ipsa, 
non  infert  ei  nocumentum.  Ergo,  licetChristus 
absolute  sit  nobilius  objectum,  quam  alius 
proximus,  nihilominus  haac  ejus  injuria  po- 
test  ex  specie  sua  esse  levius  peccatum,  quam 
homicidium.  Quae  omnia ,  ut  minimum,  fa- 
ciunt  controversiam  hanc  satis  dubiam  spe- 
culative ;  nec  video  posse  esse  certa  principia 
ad  illam  decidendam,  si  verum  est  illud 
principium,  quod  posterior  sententia  assumit, 
posse  peccatum,  sub  inferiori  genere  conten- 


tum,  secundum  specificam  rationem  suam 
esse  gravius,  de  quo  dubitari  etiam  posset; 
sed  hsec  res  ad  1 .  2  spectat.  Et  ideo  nunc 
satis  sit  dicere,  practice  loquendo,  fere  sem- 
per  illa  peccata  homicidii  esse  graviora,  vel 
propter  majus  nocumentum,  vel  quia  majo- 
rem  deformitatem  et  rectas  rationis  eversio- 
nem  pree  se  ferunt. 

7.  Objectio.  —  Solutio.  —  Superest  vero 
objectio  contra  assertionem  positam,  ex  Au- 
gustin.,  lib.  50  Homiliarum,  hom.  26,  et  ha- 
betur  in  cap.  Interrogo,  1 ,  qua>st.  1 ,  ubi  dicit, 
non  esse  minus  peccatum,  indigne  audire  ver- 
bum  Dei,  quam  indigne  communicare ,  quia 
non  est  minus,  inquit,  verbum  Dei,  quam  cor- 
pus  Christi ;  quod  fere  eisdem  verbis  prius 
dixerat  Origen.,  hom.  13  in  Exodum,  ubi  ait, 
non  esse  minorem  culpam  negligere  verbum 
Dei,  quam  corpus  Christi;  sed  negligere  ver- 
bum  Dei,  aut  negligenter  et  sine  fructu  illud 
audire,  non  est  peccatum  adeo  grave;  ergo 
neque  indigne  communicare.  Respondetur 
imprimis  hsec  videri  dicta  per  quamdam 
hyperbolem  et  exaggerationem ,  et  aliquo 
prudenti  moderamine  esse  temperanda.  Nam 
si  proprie  sit  sermo  de  verbo  Dei  formaliter, 
id  est,  de  praedicatione,  seu  doctrina  divina, 
non  potest  secundum  aequalitatem  intelligi, 
cum  dicitur,  verbum  Dei  non  esse  minus, 
quam  corpus  Christi;  sed  secundum  quan- 
dam  habitudinem,  et  respectum  ad  divinam 
personam;  ac  si  diceremus,  non  esse  minus 
verbum  Regis,  quam  corpus  Regis;  vel  sicut 
dicimus,  non  esse  minus  venerandam  imagi- 
nem  Regis,  vel  alium,  qui  gerit  personam 
ejus,  quam  ipsum  Regem;  si  vero  loquamur 
de  verbo  Dei  objeclive,  sic  secundum  veram 
sequalitatem  non  est  minus  verbum  Dei, 
quam  corpus  Christi,  quia  res,  quse  hoc  verbo 
prsedicatur,  non  est  minus  digna;  atque  hoc 
modo  negligere  verbum  Dei,  potest  esse  gra- 
vissimuin  peccatum ,  quia  sub  hoc  genere 
comprehendi  potest  contemptus  fidei ,  et 
ipsius  Dei,  qui  per  verbum  ejus  praedicatur. 
Affert  prseterea  hujusmodi  peccatum  ex  se 
gravissimum  nocumentum,  quia  verbum  Dei 
est  veluti  organum,  et  instrumentum ,  quo 
Deus  potissimum  utitur  ad  humanam  salu-  I 
tem;  et  ideo  illud  contemnere,  vel  negligenter 
atque  indigne  suscipere,  non  minora  damna 
creare  potest,  quam  indigne  communicare. 

8.  Peccatum  hoc  in  particulari  gravius  et 
levius  essepotest,  quam  alia  peccata  virtuti- 
bus  aliis  opposita.  —  Dubium.  —  Tertio,  de 
gravitate  hujus  peccati  in  individuo  dicendum 

est,  ex  variis  atque  insequalibus  circumstan- 
tiis,  fieri  posse,  ut  interdum  sit  gravius,  in- 
terclum  vero  levius,  quam  alia  peccala,  pcr- 
fectioribus  vel  minus  perfectis  virtutibus 
opposita.  Ilaec  conclusio  non  indigi  t  proba- 
tione,  nam  hoc  fere  commune  est  omnibus 
peccatis. 

9.  Gravius  peccatum  est  accedere  acl  Eu~ 
charistiam  cum  gravioribus  peccatis,  quam 
cum  levioribus,  per  se  loquendo.  —  Duo  vero 
qua?  circa  iliam  docet  D.  Thom.  in  dubitatio- 
nem  afferri  possunt.  Primum  est,  an  accedere 
ad  hoc  sacramentum  cum  gravioribus  culpis, 
sit  semper,  et  ex  se  gravius  peccatum.  Ali- 
quibus  enim  videtur,  non  semper  ita  esse,  si 
peccata  non  sint  ejusdem  ordinis,  quia  majus 
malum  est  accedere  cum  peccatis  carnalibus, 
quam  cum  spiritualibus,etiamsiha3cgraviora 
sint.  Quod  sentit  Alens.,  4  part.,  quaest.  46, 
membr.  4  et  5,  ubi  variis  utitur  distinctioni- 
bus,  quas  referre  et  examinare  operosum  es- 
set,  et  parum  utile.  Paschasius  etiam,  libr.  de 
hoc  sacramento,  periculosius  dicit  esse  luxu- 
riosis  ad  hoc  sacramentum  accedere,  quam 
aliis  peccatoribus.  Quod  verum  existimo, 
propter  majus  periculum  incidendi  in  pra- 
vam  ac  detestabilem  consuetudinem,  etiam 
contemnendi  paulatim.  Nihiiominus  tamen 
per  se  loquendo,  vera  est  regula,  quam  D. 
Thom.  statuit.  gravius  peccare,  qui  in  pejori 
statu  et  cum  gravioribus  culpis  accedit,  quia 
est  indignior;  tum  etiam  quia  majus  impedi- 
mentum  ponit  effectui  hujus  sacramenti,  ma- 
jorernque  fictionem  simulat,  cum  simpliciter 
magis  sit  a  Christo  separatus.  Ratione  vero 
scandali,  vel  alterius  circumstantiee  accidere 
potest  e  converso,  ut  gravius  peccet,  acce- 
clendo  ad  hoc  sacramentum,  qui  minora  habet 
peccata . 

10.  Dubium  alterum.  — Moraliter  loquendo 
gravius  peccat  infidelis  accedens  ad  Euchari- 
stiam,  quam  fidelis. —  Secunda  dubitatio  est, 
quis  gravius  peccet,  fidelis  peccator,  vel  infi- 
delis,  vel  hsereticus?  Quidam  existimant  plus 
peccare  fidelem  peccatorem,  utPalud.,  4,clist. 
9,  qusest.  2,  et  Carthus.,  queest.  4,  dicens,  in- 
fidelem  esse  indigniorem,  non  tamen  indi- 
gnius  accedere,  quia  fidelis  operatur  contra 
veritatem  et  dignitatem  sacramenti  sibi  co- 
gnitam  ,  infidelis  vero  contra  ignoratam.  D. 
Thom.  autem  generaliter  dicit  gravius  pec- 
care  infidelem  ,  quia  peccat  contra  ipsum  sa- 
cramentum,  et  usum  ejus,  cum  tamen  fidelis 
solum  peccet  contra  usum.  Quse  ratio  solum 
videtur  probare,  infidelem  gravius  peccare 

sua  infidelitate,  qua  negat  veritatem  sacra- 
menti,  quam  fidelem  indigna  sumptione,  cum 
lamen  hic  non  comparemus  infidelitatem  cum 
sacrilegio,  sed  prrecise  sacrilegium  infidelis 
cum  sacrilcgio  fidelis.  Dico  tamen,  etiam  in 
hoc  sensu  esse  veram  sententiam  D.  Thom., 
moraliter  loquendo  ac  per  se,  quia  status  in- 
fidelis  simpliciler  est  pejor  et  indignior;  quod 
autem  aliqua  ignorantia  excusari  possit,  est 
per  accidens,  et  interdum  accidere  polest,  ut 
non  intercedat;  ut,  si  sit  heereticus  circa  alia 
mysteria,  non  vero  circa  hoc;  inlerdum  vero 
talis  esse  potest,  et  tam  crassa,  ut  fere  nihil 
excuset.  Atque  ita  per  se  magis  aggravat  in- 
dignus  infidelitatis  status.  Dico  autem,  mora- 
liter  considerando  ex  genere,  seu  ex  objecto 
ipsos  status  ;  nam  in  individuo  fieri  posset,  ut 
sit  tanta  malitia,  tantaque  multitudo,  et  acer- 
bitas  peccatorum  hominis  fidelis,  ut  simplici- 
ter  indignior  sit,  quam  infidelis,  et  tunc  juxta 
responsionem  datam  prsecedenti  dubio  ne- 
gandum  non  est,  illum  gravius  peccaturum, 
sic  accedendo. 

SECTIO  III. 

Utrnm  habens  conscientiam  peccati  mortalis  teneatur 
confessionem  prsemittere  ante  usum  hujus  sacra- 
menti. 

1 .  Prima  sententia.  —  Post  decretum"Con- 
ciliiTrident.,  sess.  13,  cap.  7,  et  can.  11,  non 
potest  in  dubium  revocari,  an  hujusmodi 
preeceptum  omnibus  fidelibus  impositum  sit, 
quia  in  illis  decretis  expresse  continetur,  et 
certissimum  est,  habere  Concilium  polestatem 
adhujusmodi  prseceptum  imponendum,  etiam 
si  antea  latum  non  fuisset.  Quanquam,  si  tale 
preeceptum  a  Concilio  esset  de  novo  latum , 
dubitari  posset,  an  obligaret  omnes,  et  ubique, 
et  an  excusarentur  aliqui,  ex  defectu  pro- 
mulgationis  vel  acceptationis,  ut  postea  dice- 
mus.  Hic  ergo  preecipue  inquiritur,  quale, 
quamque  antiquum  sit  hoc  praeceptum.  In 
qua  re  duas  reperio  sententias  extreme  con- 
trarias.  Prior  affirmat  esse  preeceptum  juris 
divini  naturalis,  ex  ipsa  institutione  sacra- 
mentorum  intrinsece  consecutum;  ita  sentit 
Sylvest.,  verb.  Eucharist.  2,  qua^st.  1;  et  in- 
clinat  Petrus  Soto ,  lect.  12  de  Eucharistia; 
et  favet  Bonavent.,  distinct.  13,  dub.  1  circa 
litteram,  et  dist.  16,  dub.  12  circa  litteram; 
qui  auctores  videntur  hoc  prseceptum  fundare 
in  sola  dignitate  et  significatione  hujus  sa- 
cramenti.  Alii  vero  videntur  hoc  fundare  non 
in  solo  hoc  sacramento,  sed  in  institutione 

ejus  simul  cum  institutione  sacramenti  poeni- 
tentise,  ut  interdum  significat  Scotus  locis  ci- 
tandis  et  inferius,  refellendo  hanc  sententiam 
melius  explicabimus. 

2.  Secunda  sententia.  — Secunda  sententia 
est,  hoc  preeceptum  esse  positivum  Ecclesia- 
sticum,  quas  duobus  modis  asserta  est  :  qui- 
dam  enim  dixerunt,  tale  prseceptum  non  esse 
novum,  nec  Pontificio  aut  Conciliari  decreto 
scriptum,  vel  introductum,  sed  Apostolica 
traditione,  et  perpetua  Ecclesise  consuetudine 
observatum.  Ita  opinatur  Medina,  Cod.  de 
de  Confess.,  qusest.  17,  quem  recentiores  ali- 
qui  secuti  sunt,  ut  Palacius  in  4,  dist.  9, 
queest.  10,  ad  1;  et  indicat  Navarrus,  de  Poe- 
nitent.,  dist.  5,  in  princ,  circa  tertiam  par- 
tem  Glossse,  num.  32;  sentit  enim,  hoc  prse- 
ceptum  ortum  esse  ex  consuetudine  Eccle- 
sise;  idem  in  Summ.,  cap.  21,  n.  49.  Alii 
vero  (quod  minus  tolerabile  est)  dixerunt, 
hoc  prseceptum  esse  novum  ac  recens  in  Ec- 
clesia,  quee  sententia  tribui  solet  Richard., 
Palud.  et  Adriano,  quoclnegaverint,usque  ad 
sua  tempora  fuisse  in  Ecclesia  tale  prsecep- 
tum,  sed  non  aperte  id  negant,  ut  videbimus. 
Primus  ergo  auctor  hujus  sententiae  videtur 
fuisse  inter  Theologos  Cajet.  hic,  et  in  proprio 
quodam  opusculo  de  hac  re,  et  in  Sum.,  verb. 
Communio,  et  super  1  ad  Cor.  11.  Eum  se- 
cutus  est  Armilla,  verbo  Communio,  §  ult.,  et 
ejusdem  sententise  fuit  Abbas,  in  cap.  de  Ho- 
mine,  de  Celebrat.  Missar,  Fundamentum  est, 
quia  ad  satisfaciendum  juri  divino  naturali 
satisestquodhomoaccedatin  gratia;  satisergo 
erit  quod  per  contritionem  ad  illam  se  dis- 
ponat,  sicut  etiam  hoc  sufficit  ad  ministranda 
sacramenta  ex  officio,  vel  ad  recipienda  alia 
sacramenta  vivorum.  Positivum  autem  divi- 
num  jus  ostendi  non  potest,  neque  scriptum, 
neque  traditum;  quin  potius  verba  illa  Pauli, 
1  ad  Cor.  11  :  Probet  autem  seipsum  homo,  et 
sic  de  pane  illo  edat ,  significant  solum  esse 
necessarium,  ut  unusquisque  suam  consoien- 
tiam  examinet,  et  interius  se  disponat,  ac  de 
se  ipso  judicium  ferat;  ita  enim  exponere  vi- 
detur  Chrysost.,  homil.  28  in  illam  epistolam, 
dicens :  Non  prxcipit,  ut  alter  alteri probetur , 
sed  ipse  sibi  sine  traductione  faciens  judi- 
cium,  et  sine  teste  redargutionem ;  quem  imi- 
tatus  Theophil.  inquit  :  Non  alium  tibi  judi- 
cem  attribuo,  sed  teipsum  tibi  ipsi  commendo; 
judica  igitur,  et  explora  conscientiam  tuam,, 
et  sic  accede.  Patres  etiam  omnes  citati  sect. 
1,  licet  pcenitentiam  requirant,  nullam  ta- 
men  confessionis  faciunt  mentionem.  Ethinc 


ulterius  colligi  videtur,  hoc  prseceptum  non 
fuisse  in  Ecclesia  tempore  horum  Patrum;  non 
potest  autem  ostencli,  ubi  fuerit  postea  latum 
ante  Concil.  Trident.;  ergo  non  est  funda- 
mentum  ad  asserendum  antea  fuisse. 

3.  Semper  fuit  in  Ecclesia  prxdictum  prse- 
ceptum.  — Dico  primo,  semper  fuisse  in  Ec- 
clesia  prseceptum  prsemittendi  confessionem 
ante  communionem,  interveniente  conscien- 
tia  peccati  mortalis,  post  baptismum  com- 
missi.  Ita  docuit  fere  verbis  apertis  Concil. 
Trident.,  dicens  :  Ecclesiastica  autem  consue- 
tudo  declarat,  eam  probationem  necessariam, 
esse,  ut  nullus  sibi  conscius  mortalis  peccati, 
quantumvis  sibi  contritus  videatur,  absque 
prxmissa  sacramentali  confessione  ad  sacram 
Eucharistiam  accedere  debeat.  Ubi  aperte  do- 
cet,  non  ipsum  hanc  necessitatem  Ecclesise 
imposuisse,  sed  in  Ecclesia  semper  fuisse. 
Probari  autem  primo  potest  ex  communi  con- 
sensu  Theologorum;  aperte  id  docetD.  Thom., 
4,  dist.  17,  qusest.  3,  art.  1,  queestiunc.  4,  et 
Quodlib.  1,  art.  11,  et  1  ad  Cor.  11,  lect.  7; 
Scot.  in  4,  dist.  9,  qusest.  unica,  ubi  rationem 
adducit,  quia  non  tantum  Deo,  sed  etiam  Ec- 
clesiee  satisfacere  oportet,  priusquam  recipiat 
sacramentum  Ecclesiasticae  unitatis.  Quse  est 
bona  congruentia,  ut  latum  sit  prseceptum, 
non  tamen  per  se  sola  sufficit  ad  fundan- 
dum  illud.  Idem  Scotus,  dist.  17,  artic.  2,  in- 
ter  alia  tempora,  in  quibus  homines  obligan- 
tur  ad  confessionem ,  ponit  illud,  in  quo 
suscipienda  est  Eucharistia  ;  idem  Gabr.,  ibi, 
qusest.  1 ,  et  lect.  7  in  can.;  Durand.,  dist.  7, 
qusest.  4,  et  dist.  17,  qusest.  10;  Richard., 
dist.  9,  art.  2,  qusest.  2,  qui  tamen  dist.  17, 
art.  3,  qusest.  6,  videtur  hoc  limitare,  de  quo 
postea  dicam ;  tenet  etiam  Major,  dist.  17, 
qusest.  2;  Anton.,  3  part.,  tit.  14,  c.  19,  §  3, 
et  idem  supponunt  Bonavent.  et  alii  citati  in 
prima  opinione.  Qui  omnes  non  referunt,  ali- 
quem  antiquorum  sensisse  contrarium,  quod 
est  signum  communis  consensionis  valde  re- 
ceptse;  Paludan.  vero,  dist.  17,  qusest.  2,  et 
Adrian.,  qusest.  3  de  Confessione,  tam  ad  alia 
sacramenta,  quam  ad  Eucharistiam,  dicunt 
prsemittendam  esse  confessionem ;  quanquam 
significent,  non  esse  peccatum  mortale,  illam 
omittere,  si  adsit  contritio,  in  quo  videntur 
primse  sententise  favere,  quia  nihil  speciale 
dicunt  de  hoc  sacramento. 

4.  Secundo  potest  heec  veritas  colligi  ex 
Cypriano,  qui  in  suis  epistolis  vehementer 
invehitur  in  eos  peccatores,  qui  ante  actam 
pcenitentiam,  et  ante  reconciliationem  Eccle- 

siae  acl  commnnionem  accedunl;  imo  et  sacer- 
doles  ipsos  reprehendit,  qui  peccatores  ad 
communionem  facile  admittunt,  ante  perfec- 
tam  satisfactionem,  ut  videre  licet  in  epist. 
10,  11,  12,  14, 18,lib.  de  Lapsis,  et  aliis  locis 
frequenter.  Atque  idem  sentit  Augusl.,  epist. 
118,  cap.  3;  dicit  enim,  eum,  qui  conscienlia 
peccati  mortalis  gravatur,  non  suo,  sed  sacer- 
dolis  arbitrio,  debere  ad  hoc  sacramentum 
accedere,  vel  ab  eo  abstinere.  Et  auctor  lib. 
de  Ecclesiast.  dogmat.,  cap.  53,  sic  inquit  : 
Sacerdotis  judicio  reconciliatum  communioni 
sociari  debere;  et  loquitur  de  eo,  qui  habet 
conscientiam  mortalis  peccati,  et  ut  declaret 
esse  prseceptum,  subdit :  Si  vult  non  adjudi- 
cium  et  condemnationem  Eucharistiam  perci- 
pere.  Optimum  vero  testimoniura  est  Leonis 
Papae,  epist.  91,  cap.  2,  ubi  sic  inquit  :  Me- 
diator  Dei  et  hominum  hanc  prsepositis  Ec- 
clesix  dedit  potestatem,  ut  et  confitentibus 
actionem  poenitentise  darent,  et  eosdem  salubri 
satisfactione  purgatos  ad  communionem  sa- 
cramentorum,  ad  januam  reconciliationis  ad- 
mitterent.  De  quo  testimonio  plura  dicam  in 
sequenti  assertione.  Citari  etiam  potest  Ghry- 
sost.,  homil.  10  in  Matth.,  sed  ille  locus  ob- 
scurior  est ;  sic  enim  inquit  :  Tempus  confes- 
sionis,  tam  iis,  qui  baptismo  loti  sunt,  quam 
profanis,  incumbit,  illis,  ut  ad  gratiam  resti- 
tuti  possint  ad  divina  mysteria  accedere,  his 
ut  loti  et  mundi  per  baptismum  possint  com- 
municare;  ubi  non  potest  loqui  de  sacramen- 
tali  confessione,  quse  locum  non  habet  in  iis, 
qui  baptismo  loti  non  sunt;  loquitur  ergo  vel 
de  confessione  interiori,  vel  de  illa  exteriori 
confessione,  qua  unusquisque  se  peccatorem 
agnoscit,  et  ideo  medicina  ad  tollenda  pec- 
cata  instituta  uti  cupit;  nisi  dicamus  eum  ge- 
neratim  de  confessione  esse  locutum,  et  in- 
tellexisse  singulis  membris  eum  confessionis 
modum  esse  accommodandum,  qui  in  uno- 
quoque  potest  locum  habere.  Quee  expositio 
in  verbis  ipsis  videtur  habere  aliquod  funda- 
mentum;  nam  iis,  qui  baptizati  sunt,  confes- 
sionem  dicit  esse  necessariam,  ut  per  eam  ad 
gratiam  restituantur;  profanis  vero,  ut  per 
baplismum  mundentur;  aliter  ergo  in  illis, 
quam  in  his,  confessionem  requirit;  et  de  ea- 
dem  re  legi  potest  idem  Chrysost.,  homil.  60 
et  61  ad  Populum. 

5.  Tertio  funclatur  praecipue  hsec  sententia 
in  Ecclesia?  consuetudine,  ut  Concil.  Trident. 
dixit;  hujus  autem  consuetudinis  optimum 
indicium  est  consensus  frequens  antiquorum 
Patrum  et  Doclorum.  Deinde,  signum  etiam 


hnjus  (raditionis  est,  quia  semper  in  Ecclesia 
observatum  fuit,  ut  peccatores  non  prius  ad 
comiiiunionem  admitterentur,  quam  judicio 
Ecclesifc  conclignam  satisfactionem  facerent, 
etEcdesise  reconciliarentur,  ut  patet  ex  Con- 
cilio  Niceno,  can.  11  et  12;  et  ex  Concilio  An- 
cyrano,  cap.  4  et  sequenlibus;  et  Concilio 
Elibertino  in  pluribus  canonibus.  Et  confir- 
mari  hoc  solet  ex  historia  Philippi  imperato- 
ris,  qui  primus  Christianus  fuit,  et  a  Pontifice 
ad  parlicipationem  cum  aliis  fidelibus  ante 
confessionem  admissus  non  fuit,  ut  referunt 
Eusebius,  lib.  6  Histor.,  cap.  26,  et  Nice- 
phor.,  lib.  5,  cap.  25.  At  vero  si  necessarium 
non  esset,  ad  communionem  confessionem 
praemittere,  et  absolutionem  accipere,  non 
essent  hi  peccatores  a  communione  sepa- 
rancli. 

6.  Hoc  prseceptum  esse  de  naturali  jure  non 
potest  probari,  etiam  supposita  institutione 
sacramentorum.  —  Objectio.  —  Solutio.  — 
Dico  secundo  :  hoc  prseceptum  prsemittendi 
confessionem  ante  communionem  non  potest 
satis  colligi  ex  solo  naturali  jure,  etiam  sup- 
posita  institutione  utriusque  sacramenti,  con- 
fessionis  et  communionis;  nam  si  haec  non 
supponantur,  nullus  erit  queestioni  locus,  cum 
confessionis  usus  ex  se  et  absolute  non  sit 
de  jure  naturali.  Probatur  ergo  conclusio, 
quia  tribus  modis  colligi  potest  hoc  preecep- 
tum  ex  praedicta  institutione  prsecise  sumpta; 
nullus  autem  eorum  est  sufficiens.  Primus  est 
ex  dignitate  et  sanctitate  hujus  sacramenti; 
nam,  cum  sit  omnium  sanctissimum,  et  ipsum 
sanctitatis  fontem  in  se  contineat,  vi  et  na- 
tura  sua  exigit  ab  homine  summam  diligen- 
tiam  moralem,  ut  sancte,  atque  adeo  in  statu 
gratiae,  ad  illud  accedat;  et  similiter  requirit, 
ut  moralem  dubitationem,  quae  in  hoc  esse 
potest,  convenienti  etiam  et  morali  modo  co- 
netur  excludere.  Sed  medium  ad  hsec  omnia 
maxime  accommodatum  est  confessio,  quia 
justificatio  per  solam  contritionem  multo  est 
difficilior,  multoque  magis  incerta;  ergo  ex 
natura  rei  est  confessio  necessaria  ad  dignum 
usum  hujus  sacramenti,  supposita  illius  utili- 
tate;  sicut  nunc  tenetur  sacerdos  ex  natu- 
rali  lege  charitatis,  subvenire  per  confessio- 
nem  peccatori  extreme  indigenti,  quia,  licet 
per  contritionem  salvari  possit,  illud  est  valde 
difficile  et  incertum;  quee  obligatio  ex  sola  rei 
natura  nulla  esset,  si  nullum  esset  sacramen- 
tum  confessionis ;  supposita  vero  ejus  institu- 
tione,  ex  natura  rei  consequitur,  absque  alia 
lege  positiva;  sic  ergo  videtur  dicendum  in 

praesenti.  Nec  sequitur,  idem  esse  dicendum 
de  caeteris  sacramentis,  quia  cum  hoc  sit  sin- 
gularis  excellentiae  et  dignitatis,  ipsa  ratio 
dictat,  in  illius  usu  majorem  ac  singularem 
diligentiam  esse  adhibendam,  ut  cum  debita 
dispositione  fiat.  Qui  discursus  est  quidem 
probabilis,  et  optime  declarat  congruentiam 
hujus  praecepti;  non  tamen  videtur  per  se 
solum  sufficiens  ad  prseceplum  fundandum. 
Ratio  est,  quia  ex  vi  solius  juris  naturalis  so- 
lum  prsecipimur  sancta  sancte  tractare,  et  ad 
sacramentum  non  accedere  ficte;  ergo,  si  per 
contritionem  hoc  praestet  homo,  atque  de  hoc 
sit  moraliter  certus,  eo  modo,  quo  per  huma- 
nas  conjecturas  esse  potest,  id  satis  erit,  ut 
nalurali  obligationi  satisfaciat,  quia  in  rebus 
agendis,  regulariter  ac  moraliter  loquendo, 
non  tenetur  homo  adhibere  summam  diligen- 
tiam  ac  certitudinem,  sed  probabilem  et  hu- 
manam;  dico  autem,  regulariler,  quia  in  peri- 
culo  damnationis  perpetuae,  quod  in  articulo 
mortis  occurrit,  propter  rei  magnitudinem.  et 
propler  periculum  maximi  detrimenti,  quod 
non  tantum  in  conscientia  et  existimatione, 
sed  in  re  ipsa  existit,  est  peculiaris  ratio,  ut 
debeat  homo,  quoad  possit,  omnem  dubita- 
tionem  excludere.  Quae  ratio  non  ita  proce- 
dit  in  praesenti,  quia  si  homo  accedat  cum 
probabili  conscientise  existimatione,  quamvis 
in  re  ipsa  decipiatur,  nullum  in  re  ipsa  se- 
quetur  irreparabile  detrimentum,  nec  pro- 
pria  et  formalis  injuria  sacramenti.  Secundo 
a  signo  evidentius  ostenditur,  non  esse  hoc 
proprium  fundamenlum  hujus  prsecepti;  nam 
contingere  potest,  quod  aliquis  sit  certior  de 
sua  contritione,  quam  alius  de  attritione  sua 
et  de  sanctificatione  per  sacramentum,  ct  ni- 
hilominus  ille  tenetur  confessionem  prsemit- 
tere,  alter  vero  per  illam  dispositionem  suae 
obligationi  satisfecit,  et  non  tenetur  ad  con- 
tritionem  procurandam,  vel  alium  dolorem, 
dummodo  probabiliter  credat  se  esse  attri- 
tum,  et  rite  confessum;  quinimo  etiam  si  ali- 
cui  per  revelationem  constaret,  sibi  esse  per 
contritionem  remissum  peccatum,  nihilominus 
teneretur  confessionem  praemittere ;  ergo  si- 
gnum  est,  hoc  praeceptum  non  fundari  in  cer- 
titudine  procuranda  de  statu  gratiae.  Dices  : 
ergo  etiam  si  alicui  constaret,  post  confessio- 
nem  factam  non  fuisse  sanctificatum,  non  te- 
neretur  amplius  se  disponere  ad  hoc  sacra- 
mentum.  Respondetur,  negando  sequelam, 
nam  vel  revelatur  iili,  confessionem  fuisse  in- 
validam,  et  tunc  debet  iterum  confiteri,  quia 
revera  non  fuit  sacramenlaliter  confessus; 


vel  validam,  informem  tamen  et  sine  effectu, 
et  tunc  non  tenetur  quidem  iterum  confiteri, 
tenebitur  tamen  disponi,  ut  prius  graliam 
consequatur,  quam  ad  hoc  sacramentum  ac- 
cedat,  quia  hoc  ex  naturali  lege  est  necessa- 
rium,  ut  dictum  est. 

7.  Secundus  modus  colligendi  hanc  obliga- 
tionem  sumitur  ex  significatione  hujus  sacra- 
menti;  est  enim  signum  unionis  Ecclesiae 
visibilis  cum  suo  capite  Christo,  et  membro- 
rum  ejus  inler  se;  ergo  ex  vi  suse  significa- 
tionis  et  institutionis  postulat,  ut,  qui  ad  illud 
accedit,  sit  Christo  conjunctus,  non  tantum 
interius  et  invisibililer,  sed  etiam  exterius 
per  sacramentum  visibile;  atque  etiam  ,  ut 
non  solum  sit  reconciliatus  Deo  invisibiliter, 
sed  etiam  Ecclesiae  visibiliter,  quod  fit  per 
confessionis  sacramentum.  Quae  ratio  facta 
etiam  est  ad  explicandam  aliam  congruen- 
tiam  hujus  praecepti;  non  vero  sola  sufficit 
ad  fundandum  illud  :  primo,  quia  saepe  ali- 
quis  est  in  peccato  mortali  interiori,  aut 
occulto,  qui,  quoad  exteriorem  unionem,  eo- 
dem  modo  est  Ecclesiae  conjunctus,  quod  alia 
membra  viva.  Secundo,  quia  per  contritio- 
nem,  et  signa  exteriora  ejus  Ecclesiae  exhi- 
bita,  censeri  potest  peccator  conjungi  Deo  et 
Ecclesiae  satis  visibiliter^sicut  quando  sacer- 
dos  minislrat  aliquod  sacramentum,  licet  se 
gerat  ut  publicus  Ecclesiae  minister,  satis- 
facit  suae  obligationi ,  si  contritionem  prae- 
mittat,  vel  mere  interius,  vel  etiam  exterius 
exhibendo  signa  ejus,  prout  ratio,  vel  status 
ejus  id  postulaverit.  Quomodo  etiam  dixit 
Christus,  Matth.  5  :  Si  offers  munus  tuum  ad 
altare,  et  ibi  recordatus  fueris,  quia  frater 
tuus  habet  aliquid  adversum  te,  vade  et  re- 
conciliare  prius  fratri  tuo. 

8.  Tertius  modus  est,  ut  hoc  praeceptum 
colligatur  ex  institutione  utriusque  sacra- 
menti,  communionis  et  confessionis ,  cum  po- 
testate  clavium  data  Ecclesiae  et  sacerdoti- 
bus  ejus;  haec  enim  potestas  clavium,  quae 
est  supra  corpus  Christi  mysticum,  derivatur 
ex  potestate  supra  corpus  Christi  verum,  ad 
quod  tanquam  ad  finem  ordinatur.  Data  enim 
est  haec  potestas  ad  disponendos  fideles,  ut 
digne  ac  convenienter  possint  verum  Christi 
corpus  accipere;  ergo  ad  hanc  potestatem 
clavium  pertinet,  vel  dignos  admittere,  vel 
indignos  repellere ,  ut  Leo  Papa  loco  supra 
citato  significat,  ethabetur  in  c.  Multiplex,  de 
Pcenit.,  dist.  1;  ergo  non  possunt  fideles  pec- 
catores  digne  ad  hoc  sacramentum  accedere, 
nisi  prius  huic  potestati  clavium  se  submit- 

tant,  ut  per  eam  dijudicentur.  Quee  ratio 
aliam  continet  congruentiam  hujus  prtecepti. 
Sed,  nisi  illud  aliunde  latum  esse  ostendatur, 
non  posset  ex  hac  sola  institutione  colligi, 
quia  ex  institutione  Eucharistise  et  potestate 
clavium,  ut  in  sacramento  pcenitentiae  exerce- 
tur,  non  sequitur  necessarius  ordo  vel  con- 
nexio  inter  usum  unius  et  alterius  sacra- 
menti.  Tum  quia  illa  potestas  per  se  et 
absolute  data  est  ad  remissionem  peccato- 
rum.  Tum  etiam  quia,  licet  fateamur,  datam 
esse  propter  hoc  sacramentum,  ut  melius  et 
facilius  disponantur  homines  ad  illucl  susci- 
piendum,  tamen  ex  hoc  prsecise  non  potest 
colligi  necessitas,  sed  utilitas,  scilicet,  ut, 
qui  voluerint,  possint  facilius  et  melius  se 
disponere. 

9.  Hoc  praeceptum  est  divinum  positivum  a 
Christo  Domino  latum.  —  Dico  tertio  ,  hoc 
prEeceptum  prsemittendi  confessionem  ante 
communionem  esse  divinum  positivum ,  a 
Christo  Domino  specialiter  latum,  et  Aposto- 
lis,  et  per  eos  Ecclesise  traditum.  Hanc  con- 
clusionem  indicant  antiqui  Theologi,  quate- 
nus  designando  tempora,  pro  quibus  obligatur 
homo  ad  confessionem,  sine  Ecclesiee  deter- 
minatione,  unum  esse  dicunt,  si  suscipienda 
sit  Eucharistia  ;  sentiunt  ergo  hoc  tempus 
essejure  divino  determinatum  per  hoc  prse- 
ceptum,  de  quo  agimus.  Apertius  hoc  docent 
reeentiores;  Soto  in  4,  dist.  45,  queest.  1, 
art.  4;  alter  Soto,  lect.  12  de  Euchar.;  Gano, 
Relect.  de  pcenitentia,  part.  5;  Castro,  verbo 
Eucharistia,  heeresi  10;  Corduba,  lib.  1  Quae- 
stionum  Theologic,  quaest.  16;  Covar.,  qui 
alios  refert  in  c.  Alma  mater,  part.  1 ,  §  1 , 
num.  7.  Et  primo  ex  antiquis  Patribus  hoc 
indicant  Cyprian.,  qui  in  citatis  epistolis  sen- 
tit,  nisi  ita  fiat,  contra  divinam  legem  fieri. 
Et  Leo  Papa,  dicta  epistola ,  qui  sentit,  ex 
Christi  ordinatione  manare,  ut  peccatores  per 
sacerdotum  judicium  ad  hoc  sacrarnentum 
admittantur;  quod  tamen  non  posset  esse 
necessarium  secluso  hoc  prsecepto,  ut  dictum 
est.  Secunclo  plurimum  favet  huic  assertioni 
Concil.  Trident.,  sess.  13,  cap.  7,  ubi  tractans 
ad  rem  pro?sentem  verba  Pauli  :  Probet  au- 
tem  seipsum  homo,  dicit,  in  eis  contineri  pree- 
ceptum;  sic  enim  inquit :  Quare  communicare 
volenti  revocandum  est  in  memoriam  ejus  prse- 
ceptum  :  Probet  autem  se  ipsum  homo.  In  qui- 
bus  verbis  videri  potest  ambiguum ,  an  hoc 
vocet  preeceptum  Apostoli,  vel  Christi,  quia 
utriusque  mentionem  fecerat.  Tamen  sine 
dubio  intelligendum  est  illud  relativum,  ejus, 


non  referre  Apostolum,  sed  Dominum,  cujus 
mentio  immediate  preecesserat;  et  ex  ipso 
etiam  Paulo  colligi  potest,  qui  ante  omnia 
illa,  qute  de  hoc  sacramento  tradit,  preemittit 
illa  verba  :  Ego  enim  accepi  a  Domino,  quod 
et  tradidi  vobis ;  et  postea  csetera  persequi- 
tur,  inter  quee  hoc  praeceptum  continetur  : 
proponit  ergo  illucl  tanquam  a  Christo  tradi- 
tum,  nam  si  preecepturn  aliquod  a  se  latum 
proposuisset,  utique  distinxisset  illud,  sicut 
in  eadem  epist.,  cap.  7,  fecerat.  Addit  ulte- 
rius  Concilium  :  Ecclesiastica  consuetudo  de- 
clarat,  ut  nemo  sibi  conscius  alicujus  criminis 
sine  prsevia  confessione  accedat.  Quse  verba 
Concilii  variis  modis  intelligi  possunt  :  pri- 
mum ,  ut  docere  voluerit  atque  exponere , 
Paulum  esse  locutum  de  probatione  per  con- 
fessionem.  Sed  hic  sensus  difficilis  creditu 
est,  tum  quia  verba  Pauli  generalia  sunt; 
tum  etiam  quia  ratio  illa ,  quam  subdit  illis 
verbis  :  Qui  enim  manducat,  et  bibit  indigne, 
judicium  sibi  manducat  et  bibit,  satis  indicat 
eum  non  agere  de  obligatione  orta  ex  speciali 
preecepto  prsemittendi  confessionem ,  sed  ex 
generali  lege  digne  et  sancte  tractandi  quse 
sancta  sunt ;  ergo  in  illis  eliam  verbis,  probet 
se  ipsum  homo ,  generatim  etiam  loquitur 
Apostolus,  et  preecipit,  ut  homo  debitam  dili- 
gentiam  adhibeat.  Alio  igitur  sensu  decla- 
randa  sunt  verba  Concilii ,  scilicet,  quamvis 
verba  Apostoli  ex  se  generalia  sint,  tamen 
Ecclesiasticam  consuetudinem  declarasse, 
eam  probationem  ac  diligentiam  per  confes- 
sionem  esse  faciendam,  interveniente  culpa 
mortali.  Sed  heec  ipsa  Ecclesiee  declaratio  du- 
pliciter  interpretari  potest  :  primum,  quod 
Ecclesiastica  consuetudo  introduxerit  ac  de- 
terminaverit  eam  probationem ,  quee  de  se 
indifferens  erat ,  ad  obligationem  faciendi 
illam  per  confessionem,  quo  sensu  erunt  vera 
Concilii  verba,  etiam  si  hoc  preeceptum  Ec- 
clesiasticum  esset ;  sicut  dicere  possumus , 
Ecclesiasticam  consuetudinem  declarasse,  sa- 
cerdotes  alendos  esse  decimis,  aut  jejunia 
esse  servanda  tali  modo  et  tempore.  Tamen 
hic  sensus  non  videtur  ita  proprius,  nec  a 
Concilio  intentus;  alias  potius  dixisset,  Eccle- 
siasticam  consuetudinem  hoc  introduxisse  aut 
determinasse;  unde,  cum  tantum  dixit  :  De- 
clarat,  indicare  voluit,  hoc  jus  non  esse  in- 
troductum  ab  Ecclesia ,  sed  perpetuo  ob- 
servatum,  et  hoc  declarasse  Ecclesiasticam 
consuetudinem.  Qui  sensus  prseter  vim  et 
proprietatem  verborum,  inde  etiam  confir- 
mari  potest,  quia  solet  Concilium,  quando  prae- 

ceptum  est  Ecclesiasticum ,  illud  explicare, 
sicut  sess.  22,  cap.  7,  fecit  de  prsecepto 
miscendi  aquam  vino  in  sacrificio;  hic  autem 
diligenter  abstinuit  ab  omni  verbo,  quod  pos- 
set  solum  Ecclesiasticum  prseceptum  indi- 
care.  Confirmatur,  nam  juxta  regulam  Au- 
gustini,  lib.  5  de  Baptismo,  cap.  24,  indicium 
juris  divini  est,  quando  aliquid  ab  universa 
Ecclesia  observatur,  quod  neque  ab  aliquo 
Pontifice,  neque  a  Concilio  prseceptum  est, 
sed  initium  ejus  ignoratur,  ac  perpetuo  in 
Ecclesia  observatum  est;  sed  hujusmodi  est 
hsec  consuetudo  de  qua  agimus,  ut  Concilium 
significat,  et  ex  dictis  non  obscure  colligitur. 
Denique  talis  est  hsec  lex,  ut  semper  ac  in 
omni  aetate  et  tempore  utilis  futura  esset 
Ecclesise,  imo  et  videtur  esse  talis,  ut  Papa 
in  ea  dispensare  non  possit.  Poterit  quidem 
interpretari,  an  in  tali  opportunitate  obliget, 
necne;  tamen,  supposita  obligalione,  non  po- 
test  in  ea  dispensare,  neque  hoc  unquam 
visum  est  in  Ecclesia.  Heec  ergo  omuia  simul 
sumpta  sufficientia  indicia  sunt  divini  juris. 
4  0.  Dubium.  —  Sed  quseres,  quo  certitudi- 
nis  gradu  hsec  veritas  tenenda  sit,  quidque 
Trident.  Concii.  sanxerit,  quando  in  can.  11, 
sess.  13,  imponit  excommunicationis  pcenam 
ipso  facto  incurrendam  in  eos,  qui  prsedica- 
verint,  docuerint,  aut  defenderint,  non  esse 
necessarium  prsemittere  confessionem  ante 
communionem.  Nam  vel  solum  loquitur  de 
iis,  qui  negant  hoc  esse  necessarmm  post  de- 
cretum  ejusdem  Concilii;  et  in  hoc  sensu  res 
videtur  adeo  clara,  ut  appareat  superflua, 
nam  cum  Concilium  dixisset :  Sancta  synodus 
statuit,  declarat  ac  decernit,  nemo  sine  aperto 
errore  potest  negare ,  post  illud  clecretum , 
hoc  esse  necessarium,  quia  esset  contra  verba 
ejus,  aut  etiam  contra  potestatem  ejus.  Vel 
illis  verbis  Concilium  docet,  ut  teneamus  ac 
doceamus,  hoc  semper  fuisse  necessarium; 
et  hoc  etiam  est  nimium  exlendere  illarn 
pcenam,  quae  non  videtur  extendenda,  sed 
coarctanda.  Primum,  quia  in  Concilio  nul- 
lum  est  verbum  de  prseterito,  scilicet,  ne- 
cessarium  semper  fuisse;  sed  de  prsesenti, 
necessarium  esse ;  deinde  quia  non  sine 
mysterio  in  illo  canone  posuit  illa  duo  verba, 
statuit  ac  declarat,  cum  tamen  in  cap.  7,  ubi 
non  tradit  prseceptum,  sed  doctrinam,  solum 
usum  fuisset  verbo  declarandi.  Denique  cum 
ad  mores  non  fuerit  necessarium,  non  videtur 
vensimile  voluisse  Concilium,  Scholasticam 
controversiam  dirimere,  aut  alterutram  opi- 
nionem  damnare.  Quocirca  in  hac  mente  Gon- 


cilii  explicanda,  auctores,  qui  post  illud  scrip- 
serunt,  varii  esse  videntur ;  quidam  enim 
dicunt,  illam  pcenam  latam  esse  in  eos,  qui 
sententiam  Cajetani  nunc  defendere  aude- 
rent,  quam  propterea  dicunt,  nunc  esse  in 
fide  erroneam;  ita  sentit  Canus  supra,  et  Ca- 
therinus,  lib.  5  contra  Cajetan.,  et  Sixtus 
Senensis,  lib.  6  Biblioth.  sanctse,  annot.  261. 
Aliis  autem  placet,  posteriorem  expositionem 
Concilii  esse  veriorem,  in  quam  partem  in- 
clinat  Petrus  Soto  supra ,  et  Victoria ,  in 
Summa,  num.  77.  Mihi  videtur,  directam  in- 
tentionem  Concilii  fuisse,  simpliciter  pcenam 
illam  imponere  in  eos,  qui  ausi  fuerint  quo- 
cumque  titulo,  vel  quaesito  colore,  negare 
obligationem  prsemittendi  confessionem  ante 
communionem.  Unde  si  quis  diceret  hoc  non 
esse  alicubi  necessarium,  vel  quia  ibi  non  est 
promulgatum  Concilium ,  vel  quia  non  est 
receptum,  conlra  intentionem  Concilii  ageret 
et  praedictam  pcenam  incurreret,  ut  existimo, 
quia  illa  est  veluti  clefinitio  qusedam  perti- 
nens  ad  doctrinam,  quse  in  Ecclesia  tenenda 
est,  et  docenda,  et  est  universalis  absque  ulla 
limitatione,  et  Concilium  non  fundat  illam  in 
pra^cepto  a  se  lato,  sed  in  necessitate,  quam 
Ecclesise  consuetudo  declarat,  ut  in  cap.  7 
dixerat,  et  ideo  simul  utitur  verbo  statuendi, 
et  declarandi ,  quia  et  statuit  novum  prae- 
ceptum  et  declarat  antiquum,  et  ideo  abso- 
lute  decernit,  hoc  esse  necessarium.  Quo  fit, 
ut  consequenter  Concilium  rejiciat  Cajetani 
sententiam,  quia  non  potest  aliter  consistere 
universalis  obligatio,  et  necessitas,  quam  Con- 
cilium  statuit,  nisi  fundetur  in  antiquo  prse- 
cepto,  et  non  tantum  in  novo.  Quapropter 
plus  esset ,  quam  temerarium ,  nunc  defen- 
dere  Cajetani  opinionem;  non  tamen  incur- 
reret  excommunicationem  a  Concilio  latam, 
qui  ila  sentiret,  donec  aliquem  actum  exer- 
ceret  eorum,  quos  Concilium  numerat,  qui 
sunt  docere ,  prsedicare ,  pertinaciter  asse- 
rere,  aut  publice  defendere,  non  esse  neces- 
sarium  confiteri  ante  communionem.  Admit- 
tendo  autem  hoc  universale  et  antiquum 
prseceptum,  an  illud  sit  juris  humani,  vel  di- 
vini,  mera  opinio  est,  nostramque  sententiam 
solum  ut  probabiliorem,  et  magis  piam  defen- 
dimus. 

1 1 .  Quod  attinet  ad  fundamentum  secundse 
sententise,  jam  explicuimus,  unde  hoc  prse- 
ceptum  colligamus,  et  quomodo  verba  Pauli 
intelligenda  sint.  Nam  licet  confessionem  ex- 
presse  non  requirat,  tamen  sub  verbis  ejus 
optime    intelligi    potest.    Nam    confessione 


DISPUTAT.   LXVI,  SECT.   IV. 


471 


optime  homo  probat  seipsum,  suamque  con- 
scientiam  examinat,  et  consuetudo  Ecclesiae 
declaravit,  ita  esse  intelligendam  illam  pro- 
bationem,  ut  Concilium  dixit.  Ex  quo  etiam 
nos  adjungimus,  eamdem  consuetudinem 
declarare,  sanctos  Patres,  quando  poeniten- 
tiam  ad  communionem  requirunt,  inlelligen- 
dos  esse  de  pcenitentia  sacramentali  propria 
Chrislianorum.  Et  similiter  dicimus  ,  Chry- 
sostomum  non  excludere  judicium  confessio- 
nis,  quod  non  est  tam  humanum  quam  divi- 
num,  et  in  eo  solus  reus  est  accusator  et 
testis  ;  solum  ergo  excludit  aliam  manifesta- 
tionem  vel  publieationem  delicti,  ut  latius  in 
materia  de  confessione  dicturi  sumus,  ubi 
etiam  tractabimus  aliud  dubium  ,  quod  hic 
occurrebat,  an  committat  duo  peccata ,  qui 
sine  prsevia  confessione  communicat  cum 
conscientia  mortalis  peccati;  pendet  enim  ex 
aliis  ibi  tractandis,  et  ideo  illud  remittimus. 

SECTIO  IV. 

Quibus  de   causis  liceat  conimunicare    sine    praevia 
confessione  post  peccatum  mortale  commissum. 

1 .  Duo  sunt  certa  :  primum  est,  interdum 
licere  ei,  qui  peccavit  mortaliter,  sine  preevia 
confessione  Eucharistiam   accipere.    In    hoc 

et 
Ratio  vero 

est,  quia  hoc  praeceptum ,  ut  diximus ,  po- 
sitivum  est;  preecepta  autem  positiva  non 
obligant  semper  in  omni  casu  cum  quovis 
discrimine;  praesertim,  sihoc  preecepturn  con- 
sideretur  ut  affirmativum  pnecipiens  actum 
confessionis;  natura  cujus  est,  ut  obliget  sem- 
per,  non  tamen  pro  semper,  et  ideo  tales 
possunt  occurrere  circumstantise,  ut  pro  tunc 
non  obliget;  si  vero  consideretur  ut  nega- 
tivum,  non  prohibet  rem  intrinsece  malam, 
sed  potius  facit  malam,  quia  prohibitam,  et 
ideo  etiam  fieri  potest,  ut  excusetur  illa  obli- 
gatio,  et  tollatur  talis  malitia.  Secundo  est 
certum,  duas  debere  circumstantias  vel  con- 
ditiones  concurrere,  ut  hoc  liceat,  quas  Concil. 
Trident.  his  verbis  posuit  :  Necessitate  ur- 
gente,  et  modo  desit  copia  confessoris.  Et  ratio 
est,  quia  praeceptum  divinum  obligat,  ubi 
impleri  potest.  Ergo  ubi  nulla  est  necessitas 
agendi  aliter,  quam  praeceptum  est,  omnino 
servandum  est  preeceptum,  quia  servari  po- 
test;  sed  ubi  non  concurrunt  illa  duo,  nulla 
est  necessitas ,  quia  si  est  copia  confessoris, 
potest  prsemitti  confessio.  Si  autem  non  est 
copia  confessoris,  et  nulla  est  necessitas  com- 


enim  conveniunt  omnes  Theologi  citati 

municandi,  poterit  omitti  communio,  ne  ali- 
ter,  quam  praccepta  est,  fiat;  ergo,  ut  possit 
licite  communio  fieri  sine  confessione,  pri- 
mum  omnium  necessarium  est,  ut  sit  aliqua 
necessitas  communicandi,  et  deinde  ut  ex 
defectu  confessoris  non  possit  preemitti  con- 
fessio.  Dices  :  possunt  alise  causse  occurrere 
ex  parte  poenitentis,  ob  quas  non  possit  con- 
fiteri,  ut,  v.  gr.,  si  loqui  non  possit,  vel  non 
in  eo  idiomate,  quo  possit  intelligi.  Respon- 
detur,  omnes  has  comprehendi  a  Doctoribus 
sub  inopia  confessoris  ,  quia  qui  non  potest 
loqui,  ita  ut  possit  intelligi,  ex  parte  sua  con- 
fiteri  potest;  deest  tamen  illi  confessor,  qui 
illum  intelligat;  supponimus  enim,  confesso- 
rem  nulla  signa  posse  percipere ;  unde  nun- 
quam  poenitens  ex  parte  sua  confiteri  non 
potest,  nisi  quia  fortasse  sensum  et  usum  ra- 
tionis  amisit,  et  tunc  non  est  judicandus 
secundum  prsesentem  statum,  sed  juxta  prse- 
cedentem,  in  quo  signa  contritionis  dare  de- 
buit,  ut  postea  possit  communicare,  et  tunc 
censetur  habuisse  inopiam  confessoris.  Itaque 
omnis  hujusmodi  impotentia  confitendi  ad 
hanc  inopiam  confessoris  revocatur.  Ex  his 
ergo  duo  alia  declaranda  supersunt,  primum, 
quando  dicendus  sit  aliquis  carere  copia  con- 
fessoris;  secundum,  quae  necessitas  sufficiat 
ad  communicandum  tunc  sine  confessione. 

2.  Circa  primum  ab  auctoribus  varii  casus 
recensentur,  quos  breviter  attingere  necesse 
est.  Primus  est,  si  quis  habeat  prsesentem 
sacerclotem,  cui  potest  quidem  integre  et 
legitime  confiteri,  de  propinquo  vefo  alium 
expectat,  cui  solet  devotius  confiteri.  Hanc 
causam  sufficientem  existimant  ad  differen- 
dam  confessionem ,  etiam  si  communicare, 
vel  sacrum  facere  necesse  sit,  Richardus 
in  4,  dist.  17,  art.  3,  qusest.  6,  et  inclinat 
Sylvester,  Eucharistia  3,  quaest.  14,  et  Ar- 
milla,  verbo  Communio,  in  fine,  et  aliqui 
Summistse,  et  specialiter  Summa  Rosell.,  di- 
cens,  posse  religiosum,  quamvis  confiteri  va- 
leat  sacerdoti  laico,  differre  confessionem  et 
facere  sacrum,  ut  more  suo  intra  religionem 
confiteatur,  et  ut  aliquam  suae  religionis  in- 
famiam  excuset.  Sed  hsec  doctrina,  prseser- 
tim  ut  a  Richardo  est  tradita,  nec  secura,  nec 
practice  probabilis  mihi  videtur,  prsecipue 
post  Concil.  Trident.,  et  ita  sentiunt  poste- 
riores  auctores,  Soto,  Cano,  Covar.,  Cord.,  et 
prius  docuerat  Sylvest.,  Confess.  1,  §  2;  et 
probatur,  quia  non  potest  vere  dici  in  eo  casu 
deesse  copiam  confessoris,  cum  praesto  sit 
aliquis  sufficiens,  absque  morali  incommodo 

ei  confiteri  ad  servandum  praeceptum  annuse 
confessionis ,  si  alius  intra  debitum  tempus 
non  expectaretur;  cur  ergo  non  erit  suffi- 
ciens,  ut  teneatur  quis  hoc  prseceptum  divi- 
num  servare?  Prseterea,  quia  si  hujusmodi 
peccator  vult  confiteri  alteri  sacerdoti,  cui 
cum  majori  fructu  et  devotione  confiteri  solet, 
poterit  hoc  postea  facere,  si  velit,  et  prsesen- 
tem  confessionem  non  omittere;  sicut  si  quis 
speraret,  se  majori  fructu  et  devotione  com- 
municaturum  in  Pentecoste,  quam  in  Paschate, 
non  propterea  possei  differre,  sed  deberet 
tempore  prsescriplo  praeceptum  implere,  et 
postea  si  vellet,  posset  iterum  communicare, 
ut  ea  majori  devotione  fruatur.  Neque  quoad 
hanc  doctrinam  differentiam  invenio  inter 
religiosum  et  laicum,  quia  et  utrumque  aeque 
obligat  divinum  praeceptum,  et  laicus  sacer- 
dos  potest  esse  sufficiens  minister  ad  confes- 
sionem  religiosi  audiendam  sine  ullo  morali 
incommodo,  vel  religiosi,  vel  religionis,  per  se 
loquendo.  Tum  quia  personalis  lapsus  reli- 
giosi  per  se  non  est  infamia  religionis;  quod 
autem  sit  aliquid  infamia  ipsius  religiosi,  non 
refert,  quia  est  intrinsece  annexa  confessioni ; 
tum  etiam,  ubi  est  servandurn  confessionis 
sigillum,  moraliter  non  existimatur  infamia 
gravis,  quando  excusari  non  potest;  sola  autem 
verecundia,  vel  difficultas,  quae  sentiri  tunc 
potest,  non  excusat. 

3.  Secunclus  casus  assignari  solet,  quando 
est  absens  proprius  sacerdos  et  necesse  est 
alieno  confiteri;  tunc  enim,  cum  id  non  possit 
facere  pcenitens,  nisi  ex  privilegio,  non  vide- 
tur  obligare  ad  utendum  illo,  sed  posse  jus 
commune  servare,  quo  praecise  considerato  ac 
servato,  talis  homo  non  habet  copiam  confes- 
soris.  Hsec  sententia  etiam  est  falsa  ,  ut  recte 
Gorduba  notavit,  quia  tunc  absolute  et  sine 
incommodo  potest  preeceptum  divinum  im- 
pleri.  Cur  ergo  non  est  servandum?  aut  quid 
refert,  quod  confessor,  qui  adest,  sit  ordina- 
rius,  vel  extraordinarius  ,  si  revera  jurisdic- 
tionem  habet?  clivinum  enim  jus  non  requirit 
hunc  vel  illum  ministrum,  sed  solum  illum, 
cui  homo  recte  et  rite  confiteri  possit.  Proe- 
terea  fundamentum ,  quod  in  eo  casu  suppo- 
nit,  scilicet  non  teneri  aliquem  ad  implendum 
prseceplum  utendo  privilegio  ,  ita  universe  et 
indistincte  sumptum ,  falsum  est,  ut  patet; 
nam  tenetur  quis  in  die  festo  audire  Missam 
in  loco  interdicto,  si  privilegium  habet.  Et 
similiter,  qui  haberet  privilegiumconsecrandi 
in  fermentato,  si  non  haberet  azymum,  tene- 


vel  in  die  festo ,  ne 
omnino  sacrum  omitteret,  si  non  possit  aliter 
audireillud,  vel  ut  communicaretin  Paschate, 
aut  in  mortis  periculo.  Ac  denique  in  prse- 
senti  casu,  qui  non  posset  aliter  implere  prse- 
ceptum  annuse  confessionis  ,  nisi  utendo 
facultate,  quam  haberet  eligendi  confesso- 
rem ,  teneretur  ea  uti ,  quia  posset  commode 
implere  praeceptum,  ethoc  non  est  gravamen, 
aut  onus,  si  recta  ratione  censetur,  sed  com- 
moclum  et  utilitas  magna.  Itaque,  quando  ex 
privilegio  resultat ,  ut  aliquis  habeat  mate- 
riam  seu  potestatem  moralem,  et  facilitatem 
ad  prseceptum  implendum ,  tunc  prseceptum 
obligat,  quia  solum  requirit  potestatem,  un- 
decumque  illa  orta  sit,  sicut  obligatur  homo 
acl  dandam  eleemosynam ,  si  divitias  habet, 
sive  dono,  sive  alio  titulo,  vel  privilegio  illas 
eompararit. 

4.  Tertius ,  magisque  receptus  casus  est, 
quando  peccator  timet,  eum  sacerdotem,  qui 
solus  adest  qui  possit  confessionem  audire, 
non  observaturum  sigillum,  aut  aliam  gravem 
injuriam  sibi  illaturum  audita  confessione  , 
quia  tunc  illa  est  causa  sufficiens  ad  tacen- 
dum  peccatum  in  confessione,  salva  ejus  inte- 
gritate  formali,  ut  suo  loco  dicetur;  ergo  in 
preesenti  etiam  erit  sufficiens  causa  ad  excu- 
sandum  a  confessione.  Ita  Sylvester,  verbo 
Gonfessio  1,  §  2,  et  alii  communiter.  Et  est 
vera  sententia,  si  recte  explicetur.  Dupliciter 
enim  hoc  accidere  potest.  Primo,  ut  homo 
tantum  habeat  illud  peccatum  mortale,  ex 
cujus  confessione  timet  illud  grave  detrimen- 
tum ,  et  tunc  sine  dubio  potest  confessionem 
omittere,  quia  non  habet  moraliter  loquendo 
copiam  confessoris.  Solum  est  in  praxi  obser- 
vandum,  ut  revera  tale  periculum  intercedat, 
et  non  sit  confictum ;  nam  cum  homo  ex  se  sit 
propensus  ad  tacendum  hujusmodi  peccata 
propter  difficultatem ,  facile  fingit  haec  peri- 
cula ,  ubi  non  sunt.  Secunclo  fieri  potest ,  ut 
homo  habeat  aiiqua  peccala  mortalia,  ex  quo- 
rum  confessione  nullum  timet  detrimentum, 
simul  cum  alio  ,  m  quo  solo  est  periculum ,  et 
tunc  priusquam  communicet ,  tenetur  con- 
fessionem  facere  omnium  peccatorum  morta- 
lium,  illud  solum  tacendo,  quod  sine  illo 
incommodo  gravi  confiteri  non  potest.  Ita 
sentit  Major  in  4,  dist.  17,  qusest.  5;  et  Na- 
var.,  in  Sum.,  cap.  7,  num.  5.  Et  ratio  est, 
quia  ex  vi  hujus  praecepti  tenetur  quis  confi- 
teri  omnia  peccata  mortalia ,  antequam  Eu- 
charistiam  accipiat;  ergo  quamvis  non  possit 
omnia  ,  tenetur  ea    confiteri ,    quse    potest , 

maxime  cum  possit  integram  confessionem 
formalem  tunc  facere.  Dices :  ergo,  cum  quis 
habet  unum  solum  peccatum  mortale,  ex  cu- 
jus  confessione  tfmet  periculum  ,  tenebitur 
confiteri  de  venialibus ,  ut  indirecte  saltem 
absolvatur  de  illo  mortali,  et  fiat  ex  attrito 
contritus,  si  necesse  sit  ,  et  ita  securius  acce- 
dat;  nam  etiam  tunc  potest  in  illo  modo  fa- 
cere  confessionem  formaliter  integram.  Res- 
pondetur,  posse  quidem ,  si  velit,  et  alia 
necessaria  concurrant,  de  quibus  suo  loco 
dicemus,  non  tamen  teneri  ex  vi  prsecepti, 
de  quo  agimus,  quia  illo  solumobligatur  homo 
ad  confessionem  omnium  peccatorum  morta- 
lium  prsemittendam ;  unde ,  cum  tunc  non 
possit  confiteri  peccatum  mortale ,  non  obli- 
gatur,  quia,  ut  diximus,  non  tenetur  homo  ad 
hanc  confessionem ,  ut  sit  certior  de  disposi- 
tione  sua,  sed  prascise,  ut  peccata  sua  subji- 
ciat  clavibus  Ecclesiaa ,  et  eorum  absolutio- 
nem  directe  recipiat.  Dixi  autem,  ex  vi  hujus 
preecepti,  quia  si  accideret,  hujusmodi  pec- 
catorem  non  existimare ,  se  esse  contritum, 
sed  tantum  attritum ,  teneretur  non  commu- 
nicare,  nisi  vel  ad  probabilem  existimationem 
suee  contritionis  perveniret,  vel  prius  sacra- 
mentum  confessionis ,  eo  modo  quo  posset , 
acciperet,  utper  illud  justificaretur.  Ea  tamen 
obligatio  tunc  non  oriretur  ex  hoc  prsecepto, 
sed  ex  naturali  ac  divina  lege ,  sancte  trac- 
tancli  quse  sanctasunt,  ut  sequenti  sectione 
latius  explicabimus. 

5.  Quartus  casus  est  praecedenti  similis, 
quando  scilicet  homo  habet  peccatum  reser- 
vatum  superiori,  et  non  potest  illum  adire, 
nec  facultatem  petere,  quia  tunc  necessitate 
urgente ,  potest  communicare  sine  confes- 
sione;  ita  tenet  Summa  Armill.,  verbo  Gom- 
munio,  §  18,  citans  Adrianum  et  Paluclanum, 
et  significat  Soto  hic,  et  Victoria  ,  in  Sum. , 
num.  79.  Videtur  tamen  eadem  limitatio  ad- 
hibenda  ,  quse  in  pracedenti  casu  posita  est, 
scilicet ,  ut  procedat ,  quando  poenitens  non 
habet  aliud  peccatum  mortale  ,  nisi  reserva- 
tum  ;  nam  si  aliud  habeat,  ratione  illius  vide- 
tur  teneri  acl  confessionem  prasmittendam  , 
cum  onere  et  proposito  comparendi  poslea 
coram  superiori,  quoad  casum  reservatum, 
eo  modo,  quo  explicabimus  infra  ,  de  confes- 
sione  tractantes.  Et  ita  sentit  Soto  in  4,  clist. 
47,  qusest.  2,  art.  5.  Verum  est  tamen,  non 
esse  omnino  eamdem  rationem  de  hoc  casu, 
et  de  praecedenti;  nam  in  illo;  cum  homo  ta- 
ceat  peccatum,  quod  sine  incommodo  confiteri 
non  potest,  sine  ullo  gravamine  potest  reli- 


qua  peccata  confiteri.  At  vero  inprtesenti,  si 
confiletur  peccalum  non  reservatum,  lenetur 
juxta  communem  cloctrinam,  simul  confiteri 
reservatum  ,  etiam  si  tantum  indirecte  possit 
de  illo  absolvi;  et  poslea  tenetur  iterum  idem 
peccatum  superiori  confiteri ;  unde,  si  tenetur 
confessionem  prsemittere,  consequenter  obli- 
gatur  ad  confitenclum  bis  iclempeccatum  mor- 
tale,  quod  est  onus  grave;  ergo  propter  hoc 
unum  vitanclum,  excusari  tunc  poterit  a  pree- 
mittenda  confessione.  Atque  eadem  difficul- 
tas  est,  si  quis  habeat  solum  casum  reserva- 
tum,  et  facultatem  ,  ut  possit  illum  inferiori 
sacercloti  confiteri,  et  ab  eo  absolvi  cum  onere 
et  obligatione  comparencli  coram  superiori, 
an  tunc  teneatur  uti  illa  facultate,  si  neces- 
sitas  communicandi  occurrat.  Videtur  enim 
non  teneri  cum  tanto  onere,  ut  explicatum 
est.  Propter  quam  rationem  prior  sentenlia 
simpliciter  et  sine  illa  limitatione  intellecta 
non  videtur  improbabilis;  nihilominus  poste- 
rior  securior  est,  et  omnino  consulencla,  et  in 
rigore  videtur  probabilior ;  quia  illud  grava- 
men  fere  nullius  momenti  est ,  ut  excusare 
sufficiat  ab  obligatione  hujus  clivini  praecepti. 
Item,  quia  propter  illam  causam  non  excusa- 
retur  aliquis  ab  obligatione  implendi  prse- 
ceptum  de  annua  confessione,  quando  casum 
reservatum  habet,  et  non  potest  superiorem 
adire,  potest  autem  confiteri  inferiori,  et  ab 
illo  absolvi,  cum  onere  comparendi.  Item  , 
alias  posset  quis  eo  prsetextu  multis  annis 
non  confiteri ,  et  ssepius  communicare  sine 
confessione,  quia  habet  casum  reservatum,  a 
quo  non  potest  clirecte  et  simpliciter  absolvi 
ab  inferiori,  sine  onere  comparendi  coram  su- 
periori ,  quem  toto  illo  tempore  adire  non 
potest;  consequens  autem  est  satis  absurdum : 
ergo. 

6.  Quxsitis  aliquot  satisfit.  — Ex  his  igitur, 
et  similibus  casibus,  qui  excogitari  possunt, 
colligitur  moralis  ac  generalis  regula,  quae 
in  hoc  puncto  assignari  potest,  scilicet,  tunc 
censendum  esse  aliquem  non  habere  copiam 
confessoris,  quando  non  adest  sacerdos  ha- 
bens  jurisclictionem  super  peccata  mortalia, 
vel  super  aliquod  ex  iis ,  quorum  conscien- 
tiam  habet  is ,  qui  communicaturus  est,  vel 
certe  quando,  etsi  sacerdos  adsit,  tamen  homo 
non  potest  illi  confiteri  sine  gravi  damno , 
et  periculo.  Regula  patet  ex  dictis.  Statim 
vero  inquiret  aliquis ,  quantum  ,  et  quale 
clebeat  esse  hoc  damnum  vel  periculum  ;  sed 
de  hoc  clicemus  late  infra ,  agentes  de  inte- 
gritate  confessionis ,    quanquam  vix   possit 

aliud  dici,  quam  moraliter,  et  prudenter 
esse  pensandum.  Atque  idem  respondendum 
est,  si  quis  interroget,  quam  debeat  distare 
confessor,  ut  dicatur  non  esse  prassens ;  potest 
enim  per  leucam,  aut  magis  vel  minus  dis- 
tare,  et  non  potest  eadem  regula  pro  omni- 
bus  tradi,  nam  unus  facile  conficit  iter  unius 
leucee,  alter  magna  difficultate.  Item ,  unus 
potest  ire  sine  nota  ,  vel  scandalo  ,  alter  mi- 
nime.  Rursus  ,  idem  potest  ire  semel,  vel  ite- 
rum,  non  tamen  seepius  et  frequenter,  cum 
tamen  frequenter  peccare  contingat ;  sunt  igi- 
tur  omnia  prudenter  consideranda ,  et  juxta 
diversitatem  locorum,  ac  personarum,  judi- 
cium  ferendum  est,  et  ha3c  de  priori  parte. 

7.  Circa  posteriorem ,  quanta  esse  debeat 
necessitas  communicandi,  in  generali  est  cer- 
tum,  debere  esse  gravem ;  quia  res  satis  gra- 
vis  est,  prEetermittere  executionem  cujusdam 
preecepti  divini ,  et  in  materia  lam  gravi. 
Unde  licere  non  potest  sine  gravi  causa.  In 
particulari  vero  clifficile  est  judicare,  quando 
necessitas  sit  gravis;  pendet  enim  multum  ex 
circumstanliis  ,  et  ideo  pendet  ex  prudenti 
arbitrio  ,  utile  tamen  erit  singulares  aliquas 
causas  proponere,  ex  quibus  facilius  possit  in 
similibus  ferri  judicium. 

8.  Causx  aliquot  excusantes  eum  qui  sus- 
cipit  hoc  sacramentum  a  prxmittenda  confes- 
sione.  —  Prima.  —  Secunda.  —  Prima  ergo 
et  indubitata  necessitas  est,  periculum  mortis 
ejus,  qui  communicaturus  est,  ut  si  ipse  sit 
sacerdos,  vel  cerle,  si  sit  laicus,  et  hostia  sit 
consecrata  ,  et  non  adsit  sacerdos  ,  sed  solus 
diaconus,  qui  ministret.  Ratio  est  clara  ,  quia 
hasc  est  necessitas,  et  magna,  et  maxime  pro- 
pria.  Secunda  non  dissimilis  est  necessitas 
alterius  in  periculo  mortis  existentis ,  ut  si 
oporteat  facere  sacrum  ad  consecrandum,  et 
communicandum  illum ,  quod  merito  est  ab 
omnibus  receptum ,  quia  necessitas  alterius 
gravis  est,  et  spiritualis,  et  propter  unionem 
et  obligationem  charitatis,  ut  propria  repu- 
tancla  est. 

9.  Tertia.  —  Tertia  ab  omnibus  etiam  re- 
cepta  est,  si  non  possit  quis  communionem 
omittere  sine  gravi  infamia ,  quae  moraliter 
grave  damnum  existimatur,  et  non  est  veri- 
simile,  praeceptum  positivum  cum  tanto  rigore 
ac  detrimento  obligare.  Tenetur  autem  unus- 
quisque  animadvertere,  an  possit  alia  via  in- 
famiam  vitare,  probabilem  aliam  excusatio- 
nem  causando,  nam  quando  id  fieri  potest, 
cessat  causa  et  necessitas  communicandi. 

10.  Quarta.  —  Quarta  etiam  communis  est, 


si  sequatur  scandalum ,  missam  vel  commu- 
nionem  omittendo,  quia  scandalum  ex  obliga- 
tione  charitatis  vitandum  est ,  affert  enim 
magnum  et  spirituale  nocumentum.  Est  au- 
tem  observandum,  aliud  esse  scandalum,  aliud 
vero  populi  quamdam  admirationem ;  heec 
enim  posterior  (quicquid  aliqui  Summistae 
dicant)  non  est  sufficiens  causa  ad  communi- 
candum  sine  confessione,  ne  alii  admirentur, 
videntes  eum  consuetam  communionem  omit- 
tere;  sola  enim  admiratio  non  affert  hac  in 
parte  aliquid  nocumenti ,  neque  est  res  magni 
momenti,  nisi  simul  cum  illa  vel  scandalum, 
vel  infamia  conjuncta  sit,  quod  tamen,  mora- 
liter  loquendo,  saepe  accidere  solet.  Ex  hac 
enim  aclmiratione  solet  vulgus,  et  leves  ho- 
mines,  occasionem  facile  sumere,  aut  judi- 
candi  de  aliquo  temere,  aut  de  eo  murmu- 
randi,  et  consequenter  infamandi  proximum; 
quando  ergo  hujusmodi  periculum  merito  ti- 
metur,  est  causa  justa  et  sufficiens.  Ita  Cor- 
duba  ,  qui  alios  refert  in  Summa  Hispana, 
quaest.  142. 

1 1 .  Quinta.  —  Quinta ,  et  gravis  causa  est, 
necessitas  absplvendi  inchoatum  sacrificiurn, 
ut  si  quis ,  incepta  jam  Missa  ,  recordetur,  se 
commisisse  peccatum  mortale,  et  non  esse 
confessum,  vel  certe,  si  (quod  humanum  est) 
in  ipsomet  actu  sacrificii  illud  committat,  vel 
interiori  odio,  vel  pravo  consensu,  aut  dubi- 
tatione  circa  fidem.  Et  quidem,  si  heec  me- 
moria  vel  necessitas  post  consecrationem 
superveniat,  sine  controversia  et  limitatione 
dicendum  est,  progrediendum  esse  ad  com- 
munionem  sine  confessione,  cum  sola  interiori 
pcenilentia,  propter  integritatem  et  perfec- 
tionem  sacrificii ,  quae  res  gravissima  est,  et 
maxime  necessaria.  Quinimo,  licet  facile  et 
sine  ullo  scandalo  possit  sacerclotem  ad  altare 
vocare,  et  confiteri ,  nec  tenetur,  nec  debet  id 
facere,  quia  non  decet  sacrificium  jam  sub- 
stantialiter  inchoatum  interrumpere,  nisi  forte 
tanta  esset  necessitas,  ut  non  speraret,  posse 
se  ad  contritionem  sine  confessionepervenire; 
tunc  enim  ex  duobus  incommodis  minus  esset 
eligendum. 

1 2.  Dubium.  —  Solutio.  —  Difficultas  vero 
est,  si  haac  memoria  vel  necessitas  post  in- 
choatam  quidem  Missam,  ante  consecrationem 
tamen,  eveniat,  nam  in  hoc  auctores  varii 
sunt.  Breviter  tamen  dicendum  videtur,  in 
primis,  si  sacerdos  recordetur  in  altari,  ante- 
quam  Missam  inchoet,  debere  confessionern 
praemittere ,  etiam  si  oporteat  exui  vestibus 
sacris ,  ut  sacerdotem  adeat.  Ita  sentit  Scotus 

in  4,  dist.  9,  queest.  1 ,  et  alii,  quos  refert.  Et  postquani  aliquis  sedet  ad  mensam  Principis, 

ratio  est,  quia  cum  sacra  actio  non  sit  in-  discedere  ante  convivium  peractum;  ita  Vic- 

choata  ,  nulla  est  rationabilis  causa  communi-  toria  supra.  Sed  si  intelligalur,  hanc  causam 

candi  sine  confessione,  ex  vi  hujus  causa?  seu  per  se   sumptam  esse  sufficientem  ,  seclusa 

capitis,  nam  si  aliunde  futurum  sit  scanda-  omni  ratione  scandali  vel  infamiae,  est  diffi- 


lum  ,  vel  infamia,  jam  erit  alia  necessitatis 
ratio,  quod  in  omnibus  sequentibus  obser- 
vandum  est,  ne  id  semper  admonere  opus  sit. 
At  vero ,  si  memoria  peccati  vel  necessilas 
occurrat,  jam  inchoata  missa  ,  et  facile  et 
sine  incommodo  possit  ad  altare  vocari  con- 
fessor,  faciendum  est,  et  preemittenda  con- 
fessio.  Ita  Bonav..  in  4,  dist.  13,  et  in  expo- 
sitione  litterae,  circa  principium;  Sylvester, 
verbo  Euchar.  2,  qusest.  6.  Et  ratio  est,  quia 
illa  prior  pars  Missee  est  extrinseca  sacrificio, 
et  ideo  sine  indecentia  interrumpi  potest,  ex 
causa  rationabili ,  sicut  fieri  solet  per  concio- 
nem ,  aut  populi  orationem.  Si  autem  non 
potest  ad  altare  vocari  confessor,  non  tenetur 
sacerdos  inde  discedere,  et  missam  inchoatam 
relinquere;  ita  sentit  Bonav.  supra ,  dicta 
dist.  13;  et  Soto  ibi,  qusest.  1 ,  art.  6;  Victor.; 
in  Summa,  num.  79;  Navarr.,  cap.  21,  num. 
49,  clarius  cap.  25,  num.  76;  et  est  aperta 
doctrina  D.  Thom,  infra,  quaest.  83,  art.  6, 
ad  2,  ubi,  cum  tres  casus  enumerasset,  scili- 
cet ,  quando  sacerdos  ante  consecrationem 
recordatur  se  esse  excommunicatum,  vel  non 
esse  jejunum,  vel  non  esse  confessum  pecca- 
tum  mortale ,  dicit  tutius  esse ,  inceptam  mis- 
sam  relinquere ,  si  sine  scandalo  potest , 
maxime  in  casu  manducationis,  etexcommu- 
nicationis ,  ubi  cum  dicit  tutius,  sentit  hoc 
non  esse  prseceptum,  sed  consilium ;  cum  vero 
addit,  maxime  in  duobus  primis  casibus,  sen- 
tit  in  tertio  ,  de  quo  nunc  agimus,  esse  magis 
liberum,  seu  seque  tutum,  missam  absolvere , 
quamvis  etiam  sit  liberum  missam  relinquere, 
si  sine  scandalo  possit.  Ratio  vero  utriusque 
partis  est,  quia  cum  illa  prior  pars  non  sit  de 
substantia  sacrificii ,  non  est  per  se  malum 
illam  inchoatam   relinquere  sine  sacrificio, 


cilis  doctrina,  et  quse  licentiam  nimis  amplam 
prsebere  videtur,  quia  illa  indecentia  mora- 
liter  nulla  est,  vel  est  tam  parvi  momenti,  ut 
propter  graviorem  causam  contemnenda  vi- 
deatur,  nam  multo  major  est  irreverentia , 
adesse  convivio  sine  digna  praeparatione.  Et 
ideo  alii  auctores  semper  adjungunt,  hoc  li- 
cere,  quarido  homo  non  potest  retrocedere 
sine  aliquo  scandalo  vel  nota  ,  ut  videre  licet 
in  Corduba  supra  ,  et  Armilla ,  verbo  Com- 
munio,  num.  28,  et  in  Rosella ,  §  26.  Et  hoc 
quidem  securius  est,  quando  revera  nulla  est 
incommoditas,  et  homo  potest  facile  commu- 
nionem  differe.  Nihilominus  tamen  moraliter 
et  practice  loquendo ,  quando  communio  fit 
publice,  et  coram  aliis,  sine  scrupulo  fieri  po- 
test  quod  Victoria  docet,  praesertim  si  jam 
sacerdos  incepit  actionem  sacram,  ut  si  ad 
hunc  finem  communicandi  alium,  consecravit 
formulam,  vel  pyxidem  e  suo  loco  duxit,  nam 
tunc  aliqua  est  indecentia  ,  et  moraliter  nun- 
quam  deest  aliqua  nota ,  vel  obmurmuratio. 
Non  est  autem  consulendum,  ut  in  eo  casu  is, 
qui  communicare  vult,  confiteatur  sacerdoti 
ministranti  sacramentum,  quia  neque  locus 
est  aptus  ad  hoc  munus,  et  minus  decet,  et 
aliunde  majorem  admirationem  aliis  ingerit. 
14.  Dubium.  —  Sed  hujus  occasione  quseri 
potest,  si  quis  ante  communionem  confessio- 
nem  preemisit  formaliter  integram  eorum 
omnium,  quse  memorise  occurrerunt,  postea 
vero  recordetur  alicujus  peccati  non  confessi, 
an  per  se  loquendo  teneatur  illud  confiteri, 
priusquam  communicet,  vel  satis  sit  proposi- 
tum  confitendi  illud  suo  tempore.  Videtur 
enim  hoc  sufficere,  quia  ille  jam  implevit 
praeceptum  praemittendi  confessionem  ante 
communionem;   ergo  ex   vi   hujus  praecepti 


preesertim  ex  aliqua  honesta  causa.  Aliunde     jam  tunc  ad  nihil  amplius  tenetur.  Aliunde 


vero  ,  quia  illa  simul  fit  cum  sacrificio  ex  in- 
stitutione  Ecclesise  per  modum  unius  actionis 
sacree,  ideo  in  dicto  casu  potest  absolvi,  post- 
quam  semel  est  inchoata. 

13.  Sexta  causa  quodammodo  prascedenti 
similis  assignari  solet ,  quando  aliquis  recor- 
datur  peccati  mortalis  non  confessi,  postquam 
jam  est  altari  admotus  ad  communicandum, 
quia  jam  tunc  est  quodammodo  inchoata  actio 
sacra  communicancli,  et  ideo  non  decet  rece- 
dere  donec  perficiatur,  sicut  esset  indecens, 


vero  peccatum  illud  jam  est  remissum  per 
absolutionem  sacerdotis,  saltem  indirectam; 
ergo  neque  propter  dignam  dispositionem  ne- 
cessarium  est,  statim  praemittere  confessio- 
nem.  Nihilominus  dicendum  est,  ex  vi  hujus 
preecepti  teneri  hominem  in  eo  casu  ad  confi- 
tendum  illud  peccatum  mortale,  priusquam 
communicet,  per  se  loquendo,  et  seclusis  cir- 
cumstantiis,  quse  excusare  possint.  Ita  sen- 
tiunt,  vel  supponunt  ulterius,  auctores  omnes 
supra  citati.  Et  ratio  est,  quia  hoc  pra^ceptum, 

de  quo  agimus,  non  tantum  obligat  ad  confi- 
tendum  ante  communionem,  sed  simpliciter 
ad  confitendum  omnia  mortalia  peccata ,  et 
ad  subjiciendum  ea  clavibus  Ecclesise,  prius- 
quam  ad  communionem  accedatur.  Eadem 
enim  Ecclesise  consuetudo,  quas  hoc  preecep- 
tum  declaravit,  hunc  esse  illius  sensum  ex- 
plicavit,  et  omnia,  quse  supra  adduximus  ad 
hoc  prseceptum  probandum,  hoc  confirmant. 
In  preedicto  autem  casu,  licetille  homo  sacra- 
mentum  confessionis  susceperit,  tamen  abso- 
lute  non  subjecit  omnia  peccata  sua  clavibus 
Ecclesise:  quod  vero  illud  peccatum  fuerit 
indirecte  ablatum  per  absolutionem,  non  ma- 
gis  refert,  quam  si  per  solam  contritionem 
esset  remissum,  quia  non  magis  est  latum  de 
illo  judicium  insacramentali  foro  pcenitentise. 

15.  Uliima  causa.  —  Ultima  causa ,  seu 
rationecessitatis  est,  quando  sacerdos  fenetur 
ex  officio  facere  sacrum,  ul  frequenter  accidit 
in  parochis  plebicolis,  et  hanc  necessitatem 
maxime  indicavit  Concil.  Trident.  Addit  vero 
Soto,  eam  satis  esse,  ut  possit  hoc  bis  aut  ter 
fieri,  non  vero  ssepius.  Quod  frequenter  for- 
tasse  ila  est,  non  tam  ex  parte  ipsius  neces- 
sitatis,  quam  ex  parle  absentise  confessoris, 
quae  moraliter  censebitur  sufficiens  pro  uno 
vel  alio  die,  non  autem  pro  pluribus,  nam  in 
tanto  tempore  poterit  conveniri  confessor, 
etiamsi  aliquantulum  distet.  Nihilominus  ta- 
men  moralis  illa  regula  non  polest  esse  gene- 
ralis,  quia  fieri  potest,  ut  inopia  confessoris 
pluribus  diebus  duret,  et  hoc  est  per  se  in  hac 
necessitate  considerandum,  quia  si  vere  non 
est  copia  confessoris  per  multos  dies,  omni- 
bus  illis  potest  fieri  sacrum  sine  coufessione 
prsemissa,  propter  dictam  causam.  Merito 
autem  advertunt  Doctores,  hujusmocli  paro- 
chos  versari  in  magno  periculo,  si  hinc  occa- 
sionem  sumant  facilius  peccandi;  et  ideo  si 
frequentius  illis  accidat  hsec  necessitas,  de- 
bent  etiam  cum  majori  labore  et  dispendio 
confessorem  quaerere. 

16.  Dubium. — Sed  quaeret  aliquis,  quando 
sacerdos  non  tenelur  ex  officio  facere  sacrum, 
ut  alii  audiant,  tamen  non  est  alius  a  quo 
audire  possint,  an  sit  heec  sufficiens  ratio  ad 
dicendum  sacrum  sine  confessione  prsemissa, 
ne  alii  sacrum  omittant  in  die  festo?  videtur 
enim  hsoc  sufficiens  causa,  scilicet,  propter 
vitandum  proximi  peccatum.  Sed  contrarium 
videtur  verius,  per  se  loquendo,  seu  quantum 
ex  vi  cujus  causae,  quia  revera  id  non  est 
tunc  necessarium  ad  peccatum  proximi  vitan- 
dum,  nam  etiamsi  hujusmodi  sacerdos  tunc 


non  faciat  sacrum,  alii  non  peccabunt,  non 
audiendo,  quia  nullus  est ,  a  quo  possint 
audire;  ergo  cum  alias  sacerdos  non  habeat 
obligalionem,  nulla  est  ratio  sufficiens,  quse 
illum  cogat  ad  faciendum  sacrum  sine  con- 
fessione;  sola  autem  utilitas  vel  consolatio 
aliorum  non  videtur  causa  sufficiens,  alioqui 
multo  magis  id  liceret  propter  solum  proprium 
fructum ,  vel  consolationem.  Atque  ex  hac 
ratione  colligitur,  eam  licentiam,  quee  paro- 
chis  datur  in  hoc  negotio,  inlelligendam  esse 
solum  pro  illis  diebus,  in  quibus  ex  officio 
tenentur  ad  sacrum  faciendum,  sive  sint  dies 
festi,  sive  non;  nam  in  utrisque  potest  paro- 
chus  teneri  ad  sacrum  faciendum;  quia  vero 
non  tenetur  in  omnibus  et  singulis  diebus 
ferialibus,  ideo,  quando  obligalio  non  urget, 
et  commode  excusari  potest,  debet  non  facere 
sacrum  absque  prsemissa  confessione.  Dixi 
autem,  per  se,  et  praecise  ex  hac  causa;  nam 
si  adjungatur  scandalum,  vel  infamia,  ut 
facile  potest  moraliter  contingere,  judicandum 
est  juxta  superius  dicta. 

17.  Difficultas.  —  Major  difficultas  est, 
quando  obligatio  audiendi  sacrum  cadit  in 
ipsum  sacerdotem ,  an  propter  implendam 
illam  possit  sacrum  facere,  ac  similis  qutestio 
est,  si  occurrat  obligatio  communicandi  in 
Paschale,  et  sit  commoditas  communicandi, 
non  autem  confitendi.  Hanc  necessitatem 
sufficere  existimant  Paludan.,  in  4,  dist.  9, 
q.  4,  conclus.  10;  et  Sylvester  supra.  Ratio 
esse  potest,  quia  tunc  potest  homo  commode 
implere  ecclesiasticum  prreceptum,  quod  per 
se  tunc  obligat,  et  alioqui  non  fit  contra  divi- 
num  praeceptum,  propter  impotentiam  exe- 
quendi  illud.  Alii  vero  sentiunt,  illam  causam 
per  se  solam  non  sufficere,  nisi  infamia  vel 
scandalum  acljungatur,  Anton.,  3  part., 
tit.  13,  cap.  6,  §  7;  Soto,  et  Corduba  supra; 
et  Archidiaconus,  quem  Sylvester  citat;  et 
ratioest,  quia  tunc  ecclesiasticum  praeceptum 
non  potest  impleri  convenienti  modo;  ergo 
excusatur  homo  ab  obligatione  seu  transgres- 
sione  illius;  ergo  cessante  obligatione  alterius 
praecepti,  nulla  superest  sufficiens  causa  com- 
municandi.  Et  haec  posterior  sententia  mihi 
simpliciter  magis  probatur,  quia  lex  eccle- 
siastica ,  quse  prsecipit  communionem,  non 
intendit  obligare,  nisi  quando  debito  modo 
servari  potest,  et  prsesertim  requirit  seu 
postulat  ordinem  et  praeparationem  per  con- 
fessionem,  ut  colligitur  ex  capitul.  Omnis 
utriusque  sexus,  de  Pcenitentia  et  remissione. 
Et  idem   facilius   credi  potest  de  pracepto 

audiendi  sacrum,  quod  per  se  non  obligat  ad      declaratum    est 

sacrum  faciendum ;  quamvis  autem  obligare 

possiteum,  qui  aliter  audirenon  potest,  tamen 

non  cum  tanto  rigore,  ut  propter  hanc  eausam 

sit  sacrum  faciendum,  eliam  sine  confessione 

prscmissa,  nam  hoc  preeceptum  non  est  adeo 

grave,   et  propler   leviores  causas   cessare 

solet  ejus   obligatio.   Et  hsec   pars  est  sine 

dubio  securior  et  regulariter  consulenda,  quia 

minus  habet  periculi  et  spiritualis  incommodi. 

Nihilominus   prior   est   etiam    probabilis,   et 

potest  quis  in  praxi  illam  sequi,  si  velit,  et 

prsesertim,  si   multo  tempore  communione, 

vel  Missre  sacrificio  ob  eamdem  causam  pri- 

vandus  sit. 

18.  Alii  casus  adjungi  solent  a  quibusdam 
Summistis,  ut  videre  licet  in  Sylvest.,  Armil- 
la,  Tabiena.  Jiosella,  et  aliis,  qui  non  tam 
sunt  necessitatis ,  quam  commoditatis,  ut, 
v.  gr.,  si  quis  habeat  consuetudinem  fre- 
quenter  communicandi ,  et  necesse  sit  illam 
interrumpere;  vel  si  ita  se  sentiat  dispositum 
et  ad  communionem  affectum,  ut  probabiliter 
speret  magnum  fructum  se  consecuturum  ex 
communione;  vel  si  occurrat  dies  solemnissi- 
mus,  ut  dies  natalis  Domini;  vel  si  necesse  sit, 
sacrum  facere  pro  anima  purgatorii,  quee 
suffragiis  indigere  probabiliter  existimatur. 
Sed  hi  casus  et  alii  similes  mihi  non  videntur 
sufficientem  causam  continere,  nam  cum  Tri- 
dentinum  dicat :  Necessitate  urgente,  non  sola 
commoditas  spectanda  est,  sed  vera  neces- 
sitas. 

SECTIO  V. 

Utrum,   quando  non  prsemittitur   confessio  mortalis 
peccati,  sit  necessaria  contritio. 

1 .  Ratio  dubitandi  est,  quia  eo  casu,  quo 
quis  confiteri  non  potest,  sufficit  ad  effectum 
sacramenli  hujus,  ut  attritionem  habeat,  ut 
in  superioribus  dictum  est;  ergo  non  est  ne- 
cesse,  ut  habeat  contritionem.  Patet  conse- 
quentia,  primo,  quia  seclusa  speciali  lege  po- 
sitiva,  ad  suscipiendum  digne  sacramentum, 
satis  est  recipere  illud  sine  obice,  atque  adeo 
cum  dispositione  sufficiente  ad  effeclum  sa- 
cramenti.  Secundo,  quia  si  homo  est  attritus, 
per  sacramentum  sanctificabitur;  ergo  in  ipsa 
communione  erit  sanctus;  ergo  sancte  sumet; 
ergo  ad  nihil  aliud  tenetur.  Tertio,  quia  si 
majorem  obligationem  habet ,  inquiro  quo 
jure?  Non  enim  naturali,  quia  hoc  tantum 
obligat  ad  digne  et  sancte  tractandum  qua3 
sancta  sunt;  hoc  autem  preestat  ille  homo,  ut 

ecclesiastico  jure,  quia  hoc  tantum  invenitur 
de  pramittenda  confessione,  in  quo  non  con- 
tinetur  obligatio  specialis  praemittendi  contri- 
tionem,  quando  non  est  locus  confessioni; 
sicut,  qui  tenetur  confiteri  in  quadragesima, 
si  non  possit,  non  propterea  tenetur  conteri, 
nisi  alia  occurrat  causa,  qure  obliget.  Et  ratio 
in  preesenti  adjungi  potest,  nam  licet  confes- 
sio  prsecipiatur  ante  communionem,  ut  homo 
accedat  ad  hoc  sacramentum  jam  justificatus, 
tamen  hic  est  finis,  non  materia  preecepti; 
ergo,  cum  in  preesenti  non  possit  fieri  confes- 
sio,  quee  est  materia  prsecepti  hujus,  ex  vi 
illius  non  obligatur  homo,  utper  contritionem 
prius  justificelur,  quam  ad  hoc  sacramentum 
accedat;  ergo  nullo  jure  obligatur.  Quarto 
possumus  ab  incommodis  argumentari,  quia 
ssepe  sacerdos  (qui  ex  officio  tenetur  sacrum 
facere,  cum  confiteri  non  potest),  vel  esset 
perplexus,  vel  ad  rem  difficillimam  cogere- 
tur,  nempe  ad  habendam  veram  contritio- 
nem,  quod  aliquibus  difficillimum  est,  vel 
propter  consuetudinem  peccandi,  vel  propter 
speciales  occasiones,  ut  sunt,  inveteratum 
odium  ,  immoderala  quaedam  affectio.  Quse 
difficultas  multo  erit  major,  si  fingamus,  ne- 
cessitatem  repente  occurrere,  et  statim  esse 
communicandum,  utsi  in  ipsomet  sacro,  facta 
jam  consecratione,  animadvertat  sacerdos 
statum  suum. 

1.  Qui  mortalis  peccati  conscientiam  habet, 
nec  confiteri  potest,  conteratur  prius  necesse 
est,  si  Eucharistiam  sumere  vult.  —  De  hac 
queestione  nulla  fere  controversia  invenitur 
inter  scriptores;  non  defuerunt  tamen  Theo- 
logi  recentiores,  qui  ausi  fuerint  docere,  suf- 
ficere  in  eo  casu  attritionem,  etiamsi  cognita 
sit,  quia  existimatio  contritionis  per  se  nihil 
confert,  vel  acl  effectum  sacramenti,  vel  ad 
dignam  dispositionem,  sed  solum  potest  ex- 
cusare  a  peccato,  seu  transgressione  prsecepti 
de  habencla  contrilione,  si  illud  essel  imposi- 
tum;  hic  autem  nullum  invenitur  tale  pree- 
ceptum,  et  ideo  non  est  necessaria  illa  existi- 
matio  contritionis,  ut  digne  accedat  is,  qui 
attritionem  habet.  Ad  quam  sententiam  fun- 
dandam  adclunt,  prseter  rationes  factas,  sa- 
cramentum  hoc  per  se  institutum  esse  ad 
dandam  gratiam  primam,  et  consequenter  ad 
remittendum  mortale  peccatum,  tamen  cum 
quodam  ordine  ad  confessionem,  quee  (si  fieri 
polest)  antecedere  debet;  quando  ergo  id 
fieri  non  potest,  imitari  potest  hoc  sacramen- 
tum  ceetera ,  quoe  per  se  instituta  sunt  ad 

dandam  gratiam  primam;  sicut  ergo  illa  digne     ducit  illud  Matth 
recipiuntur  cum  attritione  cognita,  ita  et  hoc 
sacramentum  in  prsedicto  casu. 

3.  Dicendum  vero  est,  eum,  qui  habet  con- 
scientiam  peccati  mortalis,  et  confiteri  non 
potest,  teneri  ad  habendam  prius  contritio- 
nem ,  quam  ad  hoc  sacramentum  accedat. 
Atque  adeo  nunquam  digne  accedere,  nisi 
probabiliter  et  inculpabiliter  existimet  sibi 
esse  peccatum  per  contritionem  remissum. 
Heec  assertio  tam  certa  est,  ut  contraria  nec 
probabilis  sit,  nec  sine  temeritate  defendi 
posse  videatur.  Primo  enim  in  hac  veritate 
consentiunt  omnes  Theologi  ,  sect.  3  et  4 
citati,  nemine  discrepante,  nam  Gajetanus  et 
qui  cum  eo  negant  necessitatem  confessionis, 
ut  certam  supponunt  necessitatem  contritio- 
nis ,  et  quia  haec  satis  est  ut  homo  constitua- 
tur  in  gratia,  colligunt,  confessionem  non  esse 
necessariam.  Eodem  modo  opinantur,  qui 
praeceptum  confessionis  preemittendse  admit- 
tunt ,  ecclesiasticum  tamen  ,  non  divinum  , 
ut  videre  licet  in  Medina,  Cod.  de  Gonfess., 
qusest.  17.  Alii  vero,  qui  preeceptum  divinum 
confessionis  agnoscunt,  a  fortiori  docent,  esse 
necessarium  accedere  sine  conscientia  peccati 
mortalis,  quod  aperte  docet  D.  Thomas  in  his 
articulis.  Qui  autem  solam  attritionem  habet 
cognitam,  cum  conscientia  peccati  mortalis 
accedit,  quia  conscientia  non  dicit  affectum, 
sed  scientiam  talis  status;  ille  autem,  qui  sic 
est  dispositus,  scit  se  adhuc  esse  in  peccato 
mortali.  Idem  expresse  docent  Soto  et  Cano, 
locis  citatis,  et  Hosius  in  confessione,  cap.  43, 
et  multi  alii,  quos  refert  Gordub.,  lib.  1 
Queestionum  Theologic,  queest.  7. 

4.  Probatur  Patrum  auctoritate. — Secundo, 
Patres  antiqui  eodem  modo  loquuntur,  ut 
constat  ex  his,  quos  in  prima  sectione  hujus 
disputationis  retuli,  et  prseterea  videri  potest 
Basilius,  lib.  2  de  Baptism.,  cap.  3,  ubi,  argu- 
mentum  sumens  ex  prseceptis  veteris  legis, 
in  quibus  exterminantur  de  populo,  qui  im- 
mundi  accedunt  ad  legalia,  inquit  :  Quid  di- 
cendum  de  eo,  qui  in  tantum,  ac  tam  vitale 
mysteiHum  temerarius  est?  et  post  multa  con- 
cludit  :  Quanto  magis,  qui  cum  in  peccato 
sit,  corpus  Domini  contingere  audet,  gravius 
sibi  accersit  judicium?  Mundemus  itaque  nos 
ab  omni  inquinamento.  August.,  serm.  252  de 
Temp.  :  Unusquisque  consideret  conscientiam 
suam,  et  quando  se  aliquo  crimine  vulneratum 
esse  cognoverit,  prius  studeat  eam  emundare, 
alias  potius  se  debet  excommunicare  et  ab 
altari  removere,  quam  aliter  accedere;  et  ad- 


5  :  Vade  et  prius  reconci- 
liare  fratri  tuo,  et  illud  Matth.  22  :  Amice, 
quomodo  huc  intrasti,  non  habens  vestem  nup- 
tialem?  Paschas.,  lib.  de  hoc  sacram.,  c.  22, 
tractans  ad  hoc  propositum  figuram  de  Agno 
paschali,  post  multa  concludit  :  Patet  igitur, 
quodnisi  desiderio  ccelestis  patrise,  ad  super- 
na,  ubi  Christus  est  in  dextra  Palris,  fide 
plenissima,  spe  certa,  et  charitate  non  ficta, 
festinus  transeat,  de  carnibus  Agni  jure  non 
comedit,  quia  legem  in  hoc  violat.  Eamdem 
doctrinam  tradit  optime  Algerius,  lib.  1  de 
hoc  sacram.,  cap.  20,  21  et  22;  et  Cassian., 
collat.  22,  cap.  5. 

5.  Item  auctoritate  Concil.  Trident.  — 
Tertio  plurimum  favet  huic  sententise  Concil. 
Trident.,  sess.  13,  cap.  7,  primum  in  illis 
verbis  :  Si  non  decet  ad  sacras  functiones 
quempiam  accedere,  nisi  sancte,  certe  quo 
magis  sanctitas  et  divinitas  ccelestis  hujus  sa- 
cramenti  viro  Christiano  comperta  est,  eo  clili- 
gentius  cavere  ille  debet,  ne  absque  magna 
reverentia  et  sanctitate  ad  id  percipiendum 
accedat.  Ex  quibus  verbis  duplex  argumen- 
tum  confici  potest  :  primum,  quod  vel  ad 
nullum  sacramentum  digne  suscipiendum  ne- 
cessaria  sit  contritio,  sed  sufficiat  semper 
attritio  cognita,  quod  est  absurdissimum,  et 
inauditum  in  Theologia;  vel  si  ad  aliquod 
necessaria  est,  maxime  ad  istud,  quod  est 
sanctius  reliquis,  ut  Concilium  argumentatur. 
Alterum  est,  quia  peccator,  qui  sine  confes- 
sione  et  sine  contritione  accedit,  simpliciter 
sine  sanctitate  accedit;  at  Goncilium  negat  hoc 
licere ;  et  ideo  subdit  sequentia  verba  :  Prse- 
sertim,  cum  illa  plena  formidinis  verba  apud 
Apostolum  legamus  :  Qui  manducat,  et  bibit 
indigne,  judicium  sibi  manducat,  non  dijudi- 
cans  corpus  Domini.  Pryeterea  favent  multum 
huic  sententise  illa  verba,  quse  inferius  Gon- 
cilium  subdit  :  Ecclesiastica  consuetudo  de- 
clarat,  eam  probationem  necessariam.  esse,  ut 
nullus  sibi  conscius  mortalis  peccati ,  quan- 
tumvis  sibi  contritus  videatur,  absque  sacra- 
mentali  confessione  ad  sacram  Eucharistiam 
accedere  debeat.  In  quo  dicendi  modo  aperte 
significat,  ablata  necessitate  confessionis,  con- 
tritionem  ex  se  veluti  ex  natura  rei  esse 
necessariam.  Et  hoc,  quasi  indubitatum  ac 
certum  apud  omnes  supponere  videtur ;  et 
ideo  addit,  confessionem  esse  necessariam  ex 
speciali  prsecepto,  quia  de  hoc  poterat  esse 
controversia.  Unde,  cum  exceptionem  subdit 
de  casu  necessitatis,  aperte  supponit,  tunc 
saltem  esse  necessarium  quod  prius  dixerat, 

scilicet,  ut,  qui  sic  accedit,  conlritus  sibi  esse 
videatur. 

6.  Idem  probatur  ratione.  —  Objectio.  — 
Solutio.  —  Quarto  argumentor  ratione,  quia 
si  neque  a  Christo,  neque  ab  Ecclesia,  datum 
esset  prseceptum  positivum  praemittencli  con- 
fessionem  ante  communionem,  ex  ipsa  rei 
natura,  seu  ex  naturali  lege  consequente  in- 
stitutionem  tanti  sacramenti ,  necessarium 
esset,  preemittere  contritionem;  secl  lex  illa 
positiva  confessionis  non  abstulit  naturalem 
obligationem,  et  in  eo  casu,  quo  non  potest 
praemitti  confessio,  reducitur  res  ad  eum  sta- 
tum,  in  quo  esset  ex  natura  rei;  ergo  hinc  ex 
clivino  prsecepto  naturali  tenetur  peccator 
conteri,  priusquam  communicet.  Dices  :  hoc 
argumento  probatur,  teneri  hominem  conteri 
ante  communionem,  etiamsi  confiteatur,  quia 
lex  positiva  non  abstulit  naturalem ;  conse- 
quens  autem  est  aperte  falsum;  nam,  qui  est 
attritus  et  confessus,  satis  digne  accedit  ad 
hoc  sacramentum.  Respondetur,  non  esse 
simile,  quia ,  licet  lex  positiva  non  auferat 
naturalem,  tamen  efficacia  sacramenti  aufert 
necessitatem ,  vel,  ut  ita  dicam,  materiam 
necessariam  contritionis,  quse  ideo  ante  com- 
munionem  preemittenda  erat,  ut  peccatum 
expelleret,  quod  facit  sacramentum  vi  sua, 
et  ideo  dicitur  facere  hominem  ex  attrito  con- 
tritum ,  et  attritio  conjuncta  sacramento 
sequivalet  contrilioni,  et  ideo  per  illam  im- 
pletur  obligatio  naturalis  sancte  accedendi  ad 
hoc  sacramentum,  non  minus,quam  per  con- 
tritionem.  Secus  vero  est,  quando  nullum  in- 
tercedit  sacramentum,  quia  tunc  contritio  est 
necessaria  dispositio  ad  gratiam  et  ad  expel- 
lendum  peccatum,  et  nullum  aliud  adhibetur 
medium,  quod  suppleat  hunc  effectum,  etideo 
semper  manet  eadem  materia ,  atque  adeo 
eadem  necessitas,  et  obligatio  naturalis  prae- 
cepti. 

7.  Evasio.  —  Confutatur.  —  Solum  super- 
est,  ut  ostendamus,  hoc  esse  praeceptum  clivi- 
num  naturale.  Quod  probatur  primo,  quia 
considerata  dignitate  et  significatione  hujus 
sacramenti,  ex  vi  illius  oritur  obligatio  non 
sumendi  illud,  nisi  in  statu  gratiee.  et  conse- 
quenter  ad  exhibendum  aliquod  medium,  per 
quod  in  eo  statu  constituamur,  priusquam  ad 
Eucharistiam  accedamus;  ergo  hsec  obligatio 
ex  ipsa  rei  natura  oritur.  Antecedens  satis 
est  a  nobis  declaratum  in  comment.  art.  4 
D.  Thom.  Et  confirmari  potest  inductione 
supra  indicata  in  omnibus  sacramentis  vivo- 
rum,  quee  per  se  requirunt  statum  gratiee,  ut 

digne  ad  ea  accedatur,  in  quo  differunt  a 
sacramentis,  quee  vocantur  morluorum,  quae, 
cum  per  se  sint  instituta  ad  dandam  primam 
gratiam,  etexpellendum  peccatum,  ex  natura 
sua  non  prrcrequirunt  vitam  gratiae,  sed 
solum  dispositionem  sufficientem  ad  eam  per 
sacramentum  acquirendam.  At  vero  sacra- 
menta  vivorum ,  cum  instituta  non  sint  ad 
dandam  primam  gratiam,  per  se,  et  ex  inten- 
tione,  non  possunt  digne  recipi  ad  hunc  effec- 
tum,  et  ideo  ex  natura  rei  praerequirunt  gra- 
tiam,  ut  digne  sumantur,  tum  quia  sancta 
debentsancte  tractari;  tum  etiam  quia  eorum 
proprii  effectus  statum  gratise  praesupponunt; 
utraque  vero  causa  majorem  vim  habet  in 
hoc  sacramento,  quia  est  sanctius  reliquis,  ut 
diximus,  ponderando  verba  Concil.  Trident., 
et  proprius  ejus  effectus  est  per  modum  nu- 
tritionis  et  augmenti,  et  ideo  per  modum  cibi 
et  convivii  tribuitur ;  cibus  autem  et  nutritio 
ex  se  vitam  preesupponunt.  Secundo  confir- 
matur,  quia  sacerclos  administraturus  hoc 
sacramentum,  si  conscientiam  habeat  peccati 
mortalis,  tenetur  conteri,  priusquam  ad  mi- 
nistrandum  accedat,  nec  satis  erit  habere 
attritionem;  ergo  multo  magis  tenebitur  hoc 
facere,  qui  communicaturus  est,  quia  majus 
est  recipere,  quam  ministrare  sacramentum, 
et  ideo  jure  clivino  recipiens  obligatur  ad 
praemittendam  confessionem,  si  potest,  non 
tamen  qui  ministrat,  si  non  sit  ipse  commu- 
nicaturus.  Responderi  potest  esse  diversam 
rationem,  quia  minister  non  fit  ex  attrito 
contritus,  dando  sacramentum,  suscipiens 
vero  fieri  potest  ex  attrito  contritus.  Sed  heec 
fuga  petit  principium;  hoc  enim  ante  omnia 
negamus,  scilicet,  eum,  qui  accedit  cum  sola 
attritione  cognita,  fieri  ex  attrito  contritum, 
quia  ponit  obicem  et  peccat  mortaliter  sic 
accedendo,  quia  per  se,  et  ex  certa  scientia 
indigne  accedit.  Quinimo  etiam  de  illo,  qui 
bona  fide  accedit  cum  sola  attrilione,  putans, 
se  esse  contritum,  est  valde  incertum,  an  per 
sacramentumjustificetur ;  et  omnes  Doctores, 
qui  probabiliter  hoc  affirmant,  requirunt 
illam  bonam  fidem ,  quia  tale  sacramentum 
nunquam  est  per  se,  et  ex  intentione  reci- 
piendum  ad  illum  effectum.  Ergo,  sicut  ad 
ministrandum  sacramentum  debet  supponi 
gratia  et  contritio,  ita  ad  recipiendum  illud. 
8.  Fundamenta  contrarise  opinionis  diluun- 
tur.  —  Ad  fundamenta  contrariee  sententiae 
negatur,  attritionem  per  se  sufficere  cum  hoc 
sacramento,  nisi  intercedat  bona  fides,  quee  a 
peccato  excuset ;  et  ita  expediuntur  facile  tria 

prima  argumenta ,  qua3  ita  procedunt.  ac  si 
diceremus  hanc  obliga"tionem  pra^mittendi 
contritionem  in  eo  casu  oriri  ex  praecepto  po- 
sitivo  prsemittendi  confessionem,  quod  tamen 
falsum  est,  quia  non  hinc  oritur  hsec  obli- 
gatio,  sed  ex  ipso  jure  naturali,  ut  declara- 
vimus.  Nam,  qui  cum  sola  attritione  recipit 
hoc  sacramentum ,  non  sancte,  sed  indigne 
recipit  illud,  quia  accipit  in  pravo  statu,  et 
revera  manducat  illud  in  peccato  mortali ;  nam 
prius  manducat  sacramentum,  quam  ab  illo 
possit  recipere  effectum ;  in  termino  enim 
manducationis  dandus  esset  effectus,  et  ideo 
si  sciens  et  videns  hoc  faciat,  peccatum  com- 
mitlet,  per  quod  ponet  obicem  sacramento; 
qui  vero  accedit  bona  fide,  excusatur  ab  hoc 
peccato,  et  ideo  non  ponit  obicem,  et  recipere 
potest  effectum. 

9.  Ex  dictis  prima  illatio.  —  Ex  hac  vero 
responsione  colligitur,  quod  si  quis  cum  attri- 
tione  cognita  communicaret  ex  invincibili 
ignorantia,  putans  hoc  sibi  licere,  et  contra- 
riam  opinionem  esse  securam,  illum  etiam 
excusari  a  peccato  propter  ignorantiam,  et 
ideo  fieri  posse  ,  ut  per  sacramentum  justifi- 
caretur,  ex  quo  colligitur,  per  se,  etex  natura 
rei  sufficere  attritionem,  ut  dispositionem 
condignam.  Aliud  enim  est,  attritionem  esse 
sufficientem  dispositionem,  ut  possit  tolli  pec- 
catum  per  sacramenlum ,  si  aliunde  non  po- 
natur  novum  impedimentum;  aliud  vero, 
quod  attritio  per  se  sit  sufficiens  et  condigna 
dispositio  ad  talesacramentum  suscipiendum. 
Primum  enim  est  probabile,  ut  supra  dictum 
est;  secundum  autem  minime,  quia  ad  dispo- 
sitionem  condignam  sacramenti  non  solum 
est  considerandum,  quid  satis  sit  absolute 
loquendo,  ut  possit  tolli  peccatum,  sed  multo 
magis,  quid  debeatur  dignitati  talis  sacra- 
menti,  et  quid  sit  consentaneum  fini  et  insti- 
tutioni  ejus,  atque  adeo  quid,  per  se  loquendo, 
supponat  gratia  sacramentalis  talis  sacra- 
menli. 

10.  Ad  quartum  respondetur,  omnia  illa 
incommoda  nullius  esse  momenti;  eadem 
enim  objici  possunt  in  parocho,  qui  ex  officio 
tenetur  ministrare  sacramentum,  quando  non 
potest,  aut  non  vult  confiteri,  etiam  si  habeat 
conscientiam  peccatis  mortalis ;  tenetur  enim 
saltem  conteri;  nulla  ergo  est  perplexitas  in 
praedictis  casibus ,  quia  semper  est  facultas 
cum  divina  gratia  adhabendamcontritionem, 
et  vincendam  difficultatem,  si  quee  occurrit; 
nam  htec  difficultas,  quee  oritur  ex  prava 
consuetudine,aut  alia  simili  occasione,  revera 


est  eadem  in  atlritione  vera,  si  res  attente  con- 
sideretur.  Nam  tota  hsec  difficultas  posita  est 
in  proposito  absoluto  et  efficaci  non  peccandi 
de  cfelero,  quod  tam  ad  veram  attritionem, 
quam  ad  contritionem ,  necessarium  est.  Si 
autem,  illucl  propositum  semel  concipiatur, 
facillimum  erit  elevare  mentem  ad  quodcum- 
que  motivum  perfectum ,  atque  ita  ex  vera 
conlritione  peccatum  detestari. 

11 .  Ad  illud  vero,  quod  prior  opinio  subji- 
ciebat,  hoc  sacramentum  esse  per  se  institu- 
tum  ad  dandam  primam  gratiam,  et  tollen- 
dumpeccatummortale,respondeturimprimis, 
assumptum  esse  falsum,  et  parum  vel  nihil 
probabile,  ut  supra  ostendi.  Deinde,  qui  illud 
admittit,  ne  in  majorem  errorem  incidat, 
consequenter  dicere  debet,  hoc  sacramentum 
non  esse  institutum  ad  illum  effectum,  ut 
propriam  et  particularem  causam  ejus,  sed 
solum  ut  cum  aliis  sacramentis,  quce  ad 
hoc  sunt  specialiter  instituta,  aliquo  modo 
concurrat,  saltem  ut  in  volo  susceplum,  et 
ideo  nunquam  debet  per  se,  et  ex  intentione 
applicari  ad  illum  effectum ,  nisi  per  sacra- 
mentum,  vel  cum  sacramento  pcenitentiae, 
aut  in  re  ipsa  applicatum,  aut  saltem  in  voto 
per  contritionem. 

SECTIO  VI. 

Utrum ,  qui  sine  confessioue  prsemissa  communicat 
post  conscientiam  peccati  mortalis,  teneatur  exjure 
divino  statim  confiteri,  quam  primum  possit. 

1.  Quorumdam  opinio.  — Multi  et  graves 
auctores  videntur  sentire,  in  eo  casu  teneri 
hominem  ad  confitendum  post  commimionem, 
cum  primum  commode  possit.  Ita  sentit 
Glossa  recept;i  a  Canonistis  in  c.  De  homine, 
extra,  deCelebr.Missar.;  dicit  enim,  eum,  qui 
ob  inopiam  confessoris  accedit  cum  sola  con- 
tritione,  teneri  ad  habendum  propositum  con- 
fitendi,  cum  primum  possit ;  non  teneretur 
autem  ad  hoc  propositum ,  nisi  haberet  obli- 
gationem  confitendi  statim,  quia  ad  contritio- 
nem  solum  est  necessarium  propositum  con- 
fitendi  tempore  debito.  Atque  eodem  moclo 
loquuntur  ex  recentioribus  Soto,  Covarr.,  et 
alii  locis  supra  cilatis;  et  apertius  Scot.  in  4, 
dist.  9,  qutest.  unica,  ad  2,  dicit,  in  eo  casu 
posse  differri  confessionem ,  donec  occurrat 
opportunitas  confitendi.  Et  ratio  esse  potest, 
quia  prseceptum  obligabat  ad  confitendum 
ante  communionem ;  ergo  cum  hoc  factum 
non  fuerit,  perseverat  illa  obligatio,  et  veluti 
semper  instat,  et  urget,  donec  implealur.  Et 

confirmatur,  quia  consuetudo  fidelium  ita 
videtur  interpretari  hoc  prEeceptum;  omnes 
enim  qui  accedunt  absque  confessione  pra3- 
missa,  cum  timore  accedunt,  et  proponunt 
illico  confiteri,  cum  primum  potuerint. 

2.  Qui  indignesuscipit  Eucharistiamnon  prse- 
mittens  confessionem,  ex  hoc  capite  ante  alias 
statutum  tempus  confiteri  non  tenetur.  —  Du- 
plicifer  accidere  potest,  ut  quis  communicet 
sine  confessione  .  primo  sine  causa  et  excusa- 
tione,  sed  cum  gravi  culpa ;  secundo  ob  veram 
necessitatem  et  sine  culpa.  Dico  ergo  primo  : 
qui  indigne  communicavit  sine  confessiono, 
non  tenelur  postea  hoc  titulo  statim  confiteri, 
sed  solum  tempore  alias  debito.  Dico,  hoc 
titulo,  quia  si  sit  iterum  communicaturus, 
propter  eam  causarn,  vel  aliam  similem,  poterit 
teneri;  sed  non  de  hoc  agimus,  sed  prsecise  de 
obligatione  relicta  ratione  praecedentis  com- 
munionis.  Et  ita  est  evidens  assertio,  primo 
exemplis ,  nam  si  sacerdos  minislret  sacra- 
mentum  in  peccato  mortali,  non  tenetur  postea 
hoc  titulo  statim  conteri ,  quamvis  debuisset 
prius  conteri  quam  ministraret  sacramen- 
tum  ,  et  omittendo  peccaverit ;  et  in  univer- 
sum,  qui  omisit  actum,  ad  quem  tenebatur  in 
tali  occasione  vel  opportunitate,  licet  tunc 
peccaveritomittendo,  transacta  illa  occasione, 
non  tenetur  postea  exercere  actum.  Et  hinc 
sumenda  est  ratio  a  priori  hujus  veritatis, 
quia,  si  hoc  prseceptura  consideretur  ut  affir- 
mativum ,  non  obligat  pro  semper,  sed  pro 
determinatis  temporibus,  extra  quee  non 
obligat,  etiamsi  contingat  pro  aliquo  tempore 
debito  non  impleri;  nam  prsecepta  affirmativa 
non  obligant  per  modum  restitutionis  ad  fa- 
ciendum  actum  tempore  debito  omissum ;  alias 
qui  omisit  sacrum  in  die  festo,  debere  statim 
in  die  sequenti  audire.  Si  autem  hoc  praecep- 
tum  consideretur  ut  negativum ,  sic  non 
obligat  postea  ad  aliquem  actum  ,  sed  solum 
ad  non  communicandum  iterum  sine  prsevia 
confessione;  ergo,  si  non  sit  iterum  communi- 
■caturus  ,  ex  vi  prtedicti  prrecepti  divini  non 
tenetur  statim  confiteri.  Secundo  hinc  sequi- 
tur,  idem  dicendum  esse  de  illo,  qui  bona 
conscientia  et  ob  necessitatem,  confessionem 
praetermisit  ante  communionem,  scilicet,  ex 
vi  juris  divini  non  teneri  acl  slatim  confiten- 
dum.  Ita  docuit  Navarrus, in  Summ.,  cap.  2, 
n.  10.  Et  pateta  fortiori  ex  prsecedenti.  Nam 
si  is,  qui  peccando  communicavit  sine  confes- 


sione  prasmissa,  non  tenetur  statim  confiteri, 
cur  obligabilur  is,  qui  sine  peccato  id  fecit? 
Prsetorea  exemplis  declarari  potest,  nam  si 
quis  obligatus  fuitad  confessionem  faciendam 
ratione  periculi  mortis,  et  id  facere  omisit  ob 
inopiam  confessoris,  transacta  occasione,  non 
tenetur  statim  confiteri ,  postquam  periculum 
evasit;  idem  est  de  illo  qui  omisit  sacrum 
sine  culpa,  tempore  debito,  propter  absentiam 
sacerdotis,  qui  non  tenetur  postea  audire, 
cum  primum  possit.  Denique  ratio  generalis 
est,  quia  prsecepta  affirmativa  non  obligant 
pro  semper,  sed  pro  certis  temporibus  et  op- 
portunitatibus ,  quibus  transactis,  cessat 
eorum  obligatio,  sive  tunc  impleta  fuerint, 
sive  non,  cum  culpa  vel  sine  illa ;  hoc  autem 
praeceptum.  de  quo  agimus,  est  affirmativum, 
et  solum  prascipit  confessionem  ,  ut  disposi- 
tionem  ad  communionem,  seu  ratione  Eucha- 
ristiee  sumendse;  ideo  transacta  illa  opportu- 
nitate  seu  necessitate,  cessat  obligatio;  et 
idera  reperiturin  omni  prsecepto,  quod  aliquid 
prsecipit  solum  ut  dispositionem  ad  aliud. 
Nam  cessante  illo  actu,  ad  quem  ordinatur 
dispositio,  cessat  ratio  dispositionis,  ut  sic,  et 
ita  etiam  cessat  materia  seu  objectum  talis 
pmecepti,  et  ideo  nullius  momenti  est  illa 
ratio,  quod  obligatio  praecepti,  quia  non  fuit 
impleta,  semper  maneat  et  urgeat;  non  est 
enim  hoc  necessarium  ,  quando  mutata  est 
occasio,  et  consequenter  pertransiit  proprium 
tempus,  pro  quo  obligat  praeceptum. 

3.  Tertio  hinc  concluditur,  adcommunican- 
dum  digne  sine  prsemissa  confessione,  con- 
fessoris  inopia,  nonesse  necessarium  speciale 
propositum  confitendi  statimnacta  occasione, 
sed  solum  illud  propositum  confitendi,  quod 
ad  contritionem  necessarium  est.  Ita  sentit 
D.  Thom.  infra,  qusest.  83,  art.  6,  ad  2.  Ubi 
solum  requirit  propositum  confitendi  et  satis- 
faciendi.  Et  ratio  est  clara  ex  dictis,  quia  ille 
non  tenetur  statim  confiteri  post  communio- 
nem  ;  ergo  nec  tenetur  proponere  id  facere; 
ergo  tale  propositum  neque  est  necessarium 
necessitateprsecepti,  nequesub  aliqua  ratione 
medii,  quia  ad  habendam  contritionem  satis 
est  propositum  confitendi  tempore  debito. 
Neque  ex  usu  fidelium  aliud  colligi  potest;  si 
vero  aliqui  Doctores  aliter  locuti  sunt,  expo- 
nendi  sunt,  docuisse  id,  quod  est  melius  et 
securius,  non  vero  quod  est  simpliciter  ne- 
cessarium  ac  sufficiens. 

Utrum  qui  post  conscientiani  peccati  mortalis  com- 
muuicat  sine  confessione,  jure  Ecclesiastico  teneatur 
confiteri  cum  priinum  potest. 

1 .  Qui  post  conscientiam  peccati  lethalis 
non  preemissa  confessione  communicat,  jure 
Ecclesiastico  tenetur  confiteri  cum  primum 
possit.  —  Hrec  dubitatio  proponitur  ad  cxpli- 
candum  jus  latum  a  Concil.Trident.,sess.  13, 
cap.  7 ,  in  illis  verbis  :  Quod  si  necessitate 
urgente  sacerdos  absque  prxvia  confessione 
celebraverit ,  quam  primum  confiteatur.  Nam 
ex  horum  tenore  verborum  constat,  in  eis 
contineri  prseeeptum ,  et  ita  sunt  ab  omnibus 
Doctoribus  intellecta.  Rursus  ex  maleria  con- 
stat,  esse  rem  gravem ,  atque  ita  prseceptum 
hoc  obligare  sub  mortali.  Denique  ex  diclis 
colligitur,  hoc  preeceptum  esse  Ecclesiasti- 
cum;  ostendimus  enim  ex  solo  jure  naturali, 
aut  divino,  non  posse  colligi  hujusmodi  obli- 
gationem ;  atque  ex  modo  loquendi  ipsius 
Concilii  non  obscure  idem  colligitur,  nam  de 
priori  generali  prseceplo  confitendi  ante  com- 
munionem  dicit,  Ecclesise  consuetudinem 
illud  declarasse,  quod  non  affirmat  de  hoc 
prsecepto,  sed  solum  illud  statuit;  est  ergo 
prasceptum  Ecclesiasticum ,  non  antiquum, 
sed  de  novo  ab  ipso  Concilio  latum,  quia  ante 
illud  nec  scriptum,  nec  Iraditum,  nec  consue- 
tuedine  inlroductum  reperitur.  Ex  quo  tan- 
dem  fit,  eos,  qui  obligantur  hoc  praecepto,  ita 
teneri  in  eo  casu  ad  habendum  propositum 
confitendi,  quam  primumpossint,  sicut  tenen- 
tur  habere propositum  servandi  alia prrecepta, 
quia  hoc  est  unum  ex  prseceptis,  et  non  est 
major  ratio  de  illo,  quam  de  aliis.  Supersunt 
vero  nonnulla  circa  hoc  preeceptum  decla- 
randa. 

2.  Dubium.  —  Prseceplum  prsedictum  solos 
obligat  sacerdotes.  —  Primum  est,  an  hoc 
preeceptum  obiiget  solos  sacerdotes,  vel  etiam 
laicos.  Navarr.,  cap.  2,  n.  10,  affirmat  obli- 
gare  omnes,  quia  si  Concilium  interrogaretur 
de  laicis,  idem  dixisset,  cum  sit  eadem  om- 
nium  ratio;  quod  ergo  illis  verbis  positum  sit 
nomen  sacerdotum,  ex  accidenti  vel  casu  ac- 
cidisse  videtur,  fortasse,  quia  hsec  necessitas 
frequeutius  in  sacerdotibus  contingit.  Dico 
tamen,  hoc  praaceptum  non  obligare  laicos, 
sed  solos  sacerdotes.  Probatur,  quia  in  expli- 
canda  lege  positivastandumestverbis;  neque 
obligatio  ejus  amplius  est  extendenda ,  quam 
verbalegis  in  proprietate  intellecta  requirant. 

Dicere  autem  verba  Concilii  casu  cecidisse 
seu  irrepsisse,  prsesertim  in  re  tam  gravi,  et 
in  lege  ferenda ,  absurdissimum  est,  et  teme- 
ritate  non  vacat;  cum  ergoConcilium  nominet 
sacerdotes,  de  illis  est  proprie  ac  prsecise  in- 
telligendum.  Quod  autem  Navarr.  dicit,  Con- 
cilium  interrogatum,  fuisse  responsurum 
idem  de  laicis,  primum  nihil  refert,  nam, 
sicut  non  peccat  quis  in  eis,  quse  esset  fac- 
turus,  si  tentaretur,  sed  in  iis  quee  facit ,  ita 
non  obligat  superior  per  ea,  quse  preeciperet, 
si  animadverteret,  vel  si  ei  daretur  occasio, 
sed  per  ea,  qua?  prsecipit.  Deinde,  illud  est 
omnino  incertum;  quis  enim  hocei  revelavit? 
aut  qua  certa  ratione  id  colligi  potest?  prse- 
sertim ,  cum  argumentum  a  simili  in  materia 
prseceptorum  invalidum  sit.  Addo,  posse  suf- 
ficientem  rationem  differentise  assignari,  tum 
quia  ad  celebrandum  major  qucedam  reve- 
rentia  ac  prseparatio  requiritur ;  tum  etiam 
quia  eo  ipso,  quod  hsec  necessitas  frequentius 
accidit  sacerdotibus,  merito  hac  obligatione 
praeveniuntur,  ne  facile  assuescant,  confes- 
sionem  praetermittere.  Ex  qua  resolutione 
sequitur,  sacerdotem ,  qui  communicat  more 
laicorum,  non  obligari  hac  lege,  tum  quia  ille 
non  se  gerit  tunc  ut  sacerdos,  sed  ut  laicus , 
et  ideo  solum  communibus  legibus  laicorum 
astringi  videtur;  tum  etiam  quia  ille  tunc  non 
celebrat,  Concilium  autem  solum  loquitur  de 
sacerdote  celebrante.  Sed  quseres,  an  sit  idem 
dicendum  de  sacerdote  faciente  officium  in 
die  Parasceves?  ille  enim  neque  consecrat, 
neque  sacrificat,  unde  non  videtur  proprie 
celebrare.  Et  idem  queeri  potest  de  illo,  qui 
post  consecrationem  peccavit  mortaliter,  et 
statim  communicat  preemissa  contritione. 
Item  de  illo,  qui  assumitur  ad  complendum 
et  consummandum  sacrificium  ab  alio  inchoa- 
tum,  quem  fortasse  contingit  mori  statim  post 
consecrationem.  Respondetur  in  hujusmodi 
casibus  obligare  hoc  prasceptum,  quia  satis 
est,  quod  sacerdos  solemni  ritu  Ecclesise,  et 
ut  minister  publicus,  consummet  sacrificium 
seu  sacramentum,  nam  haec  actio  est  proprie 
sacerdotis,  et  sub  nomine  celebrationis  merito 
comprehenditur  juxta  communem  usum ,  et 
sensum  hujus  vocis. 

3.  Sacerdos,  qui  ob  oblivionem  ante  com- 
munionem  non  est  confessus ,  prsedicto  jure 
non  tenetur  cum  primum  postea  possit  con- 
fiteri. — Secundo  explicandum  est,  an  obliget 
hoc  praaceptum  eum  sacerdotem,  qui  solum 
propter  oblivionem  celebrat  absque  confes- 
sione  prsemissa.  Videtur  enim  eum  obligare, 

tum  propter  paritatem  rationis,  tum  etiam 
quia  illa  est  qusedam  humana  necessitas; 
ergo  vere  dici  potest  talis  sacerdos  celebrare 
sine  confessione  propter  urgentem  necessita- 
tem;  ergo  obligatur  verbis  illius  legis.  Nihilo- 
minus  probabilius  exislimo,  hunc  casum  non 
comprehendi  sub  hac  lege,  si  verba  ejus 
exacte  pensentur,  tum  quia  qui  est  oblitus, 
proprie  non  habet  conscientiam  sui  peccati 
pro  eo  tempore,  nam  conscientia  dicit  actum. 
Concilium  aulem  aperte  loquitur  de  sacerdole 
celebranle  cum  conscientia  peccali.  Praaterea 
oblivio  non  proprie  dicitur  urgens  necessitas, 
de  qua  Goncilium  loquitur.  Denique  addi  po- 
test  ratio,  nam  qui  bona  fide  accedit  oblitus, 
juxta  conscientiam  suam  nihil  omittit,  neque 
formaliter,  neque  materialiter,  quocl  jure 
divino  praceplum  est,  sed  excusatur  eo 
modo,  quo  omni  fere  humana  actione  inter- 
venire  potest  excusatio ;  et  ideo  non  oporluit, 
ut  in  hujusmodi  casu  aliquid  speciale  Gonci- 
lium  disponeret,  novum  onus  et  obligationem 
imponendo  ;  secus  vero  est  in  eo,  qui  sciens  , 
et  videns ,  confessionem  omittit  ob  causam 
urgentem.  Animadvertendum  autem  est,  hoc 
procedere,  quanclo  oblivio  durat,  donec  sacra- 
mentum  sumptum  sit;  nam,  si  quis  ex  obli- 
vione  accedatad  celebrandum,  et  in  ipsa  ac- 
tione  ante  sumptionem  sacramenti  recorda- 
retur  sui  peccati,  etnihilominus  sacramentum 
sumeret  sine  confessione,  juxta  doctrinam 
traditam  prsecedenti  sectione,  in  eo  casu 
obligaretur  hac  lege,  quia  manifeste  compre- 
henditur  verbis  ejus;  tunc  enim  communicat 
sine  confessione  propter  urgentem  necessi- 
tatem,  et  cum  conscientia  peccati.  Sedquid  si 
prius  essel  confessus,  ei  tunc  recordaretur 
unius  peccati  in  confessione  obliti?  Respon- 
detur,  etiam  teneri  ex  vi  hujus  legis,  quia 
juxta  supra  dicta  tenebatur  illud  confiteri 
ante  communionem  ex  divino  praecepto,  et 
solum  illud  omittit  sine  peccato,  ob  necessi- 
tatem  urgentem ;  ergo  quoad  hoc  comprehen- 
ditur  sub  Jege  a  Concilio  lata. 

4.  Sacerdos,  qui  ob  malitiam  ante  commu- 
nionem  non  przemisit  confessionem  peccati 
mortalis  cujus  conscientiam  habebat,  hac  lege 
non  tenetur.  —  Tertio  declaranclum  est,  an 
sacerdos,  qui  sine  necessitate  ob  malitiam 
celebrat  absque  confessione  preemissa ,  hac 
lege  comprehendatur;  videtur  enim  obligatus 
multo  majori  ratione;  nam,  si  obligatur  is, 
qui  non  peccavit  omittendo  confessionem,  cur 
non  multo  magis  obligabitur  is,  qui  peccando 
eamomisit?  Nihilominus  dicendum  est,  hujus- 


modi  hominem  non  comprehendi  hac  lege, 
quia  Concilium  solum  loquitur  de  illo,  qui 
necessitate  urgente  hoc  facit ;  lex  autem  posi- 
tiva  solurn  obligat,  prout  lata  est,  et  argu- 
mentum  a  paritate  rationis  in  hac  materia 
est  inefficax.  Deinde  reddi  potest  ratio  diver- 
sitatis,  nam  hoc  prseceptum  inter  alias  causas 
videtur  impositum  ad  tollendam  occasionem 
fingendi  necessilatem  celebrandi  sine  prsevia 
confessione,  vel  differendi  nimium  confessio- 
nem.  Cum  enim  sit  sacerdoti  imposita  obliga- 
tio  confitencli  statim  post  celebrationem ,  si 
antea  non  potuit,  ac  bona  fide  omisit,  multo 
magis  erit  sollicitus  quilibet  timoratus  sacer- 
dos  de  praemittenda  confessione,  antequam 
celebret;  haac  autem  ratio  non  procedit  in  iis, 
qui  sine  titulo  necessitatis  in  peccato  cele- 
brant,  et  ideo  non  oportuit  de  novo  obliga- 
tionem  vel  laqueum  eis  imponere,  quia  ipso 
divino  jure  satis  obligantur  ad  prasmittendam 
confessionem,  antequam  celebrent. 

SECTIO  VIII. 

Utrum  qui  peccavit  mortaliter,  etiamsi  contritus  sit  et 
confessus,  teneatur  aliquo  temporis  spatio  commu- 
nionem  differre. 

1 .  Solent  nonnulli  prsecedente  nocte  morta- 
liter  peccare,  et  statim  die  sequenti ,  confes- 
sione  prsemissa,  sacrum  facere  vel  communi- 
nicare;  inquirimus  igitur,  an  hoc  liceat,  quia 
non  desunt  graves  auctores,  qui  dicunt  esse 
peccatum  mortale.  Ita  sentit  Navarrus,  in 
Summ.  Hispana,  cap.  21 ,  num.  50,  et  de 
Poenitentia,  dist.  6,  cap.  4;  et  Covarruv.  in 
Clement.  Si  furiosus,  part.  3,  num.  8,  ubi 
dicit,  esse  impium  negare,  peccare  mortaliter 
eum  sacerdotem,  qui  post  fornicationem  prae- 
cedenti  nocte  commissam,  sequenti  die  cele- 
brat,  etiamsi  contritus  sit  et  confessus;  et  in 
hanc  senlentiam  videtur  inclinare  Marsilius, 
in  4,  qusest.  6,  art.  4;  et  Gerson,  de  Praepa- 
ratione  ad  Miss.,  consid.  8,  et  Alphab.  37, 
lit.  ult.  Tribuitur  etiam  D.  Thom.  hic,  art.  7, 
qui  dicit,  pollutionem  nocturnam,  quse  ex 
peccato  mortali  oritur,  ex  necessitate  impe- 
dire  communionem.  Et  eodem  modo  citari 
potest  Gregorius,  qui  ad  interrogationem  pri- 
mam  August.  dicit,  oportere,  ut  per  diem  a 
communione  abstineat,  qui  ex  prava  cogita- 
tione  pollutus  est.  Fundamentum  solum  esse 
potest,  quia  videtur  heec  esse  magna  inde- 
centia  et  irreverentia. 

2.  Peccatum  mortale  non  patrat,  qui,  paulo 
postaliud  commissum,  prgzmittens  confessionem 

communicat. — Nihilominns  dicendum  est,  per     eadem  die  post  confessionem,  etiamsi  aliquid 
se  loquendo,  nullum   esse  peccatum,  paulo     humanum  antea   passi   sint.   Et  praesertim, 


post  commissum  peccatum  mortale  commu- 
nicare,  prsemissa  confessione  debita.  Hsec  est 
sententia  D.  Thom.  hic,  art.  7,  ad  4,  ubi  dicit, 
solum  peccatum.mortale  durans  in  anima 
impeclire  ex  necessitate  communionem  hujus 
sacramenti,  atque  in  hunc  modum  explicat 
doctrinam  in  corpore  articuli  traditam.  Gla- 
rius,  dist.  9,  in  art.  4,  qusestiunc.  3,  ad  2, 
dicit,  consulendum  esse  ei,  qui  peccavit  mor- 
taliter,  ut  non  statim  accedat  ad  communio- 
nem,  etiamsi  confessus  sit,  nisi  magna  neces- 
sitas  urgeat,  ubi  cum  dicit  consulendum  esse, 
piane  sentit  non  esse  prseceptum;  atque  idem 
sentit  ibi  Paludan.,  qusest.  3;  Major,  q.  2; 
Gabriel,  lect.  10  in  canon. ;  Adrian.,  q.  4  de 
Eucharist.;  Sylvest.,  verbo  Euchar.  3,  q.  10; 
Cajetan.,  verbo  Commuuio;  Corduba,  lib.  I, 
queest.  7,  qui  in  specie  loquitur  de  illo,  qui 
nocte  proxima  vel  fornicatus  est,  vel  morta- 
liler  pollutus;  atque  iciem  tandem  docuit 
Navarr.,  in  Summa,  c.  21,  num.  51.  Ratione 
probatur,  quia  imprimis  nulla  est  lex  posi- 
tiva,  humana,  vel  divina,  quae  hanc  obliga- 
tionem  imponat,  nec  generatim  de  omni 
peccato,  nec  specialiter  de  aliquo,  ut  Covar- 
ruvias  et  Navarrus  fatentur.  Et  patet,  quia 
talis  lex  nec  scripta  est,  nec  tradita.  Deinde 
ex  sola  ratione  naturali  colligi  non  polest, 
quia  licet  tempus  breve  intercedat,  potest 
talis  esse  hominis  conversio,  ut  non  solum 
sanctus  sit,  sed  etiam  sanctior  et  devotior, 
quam  antea  esset;  ergo  dilatio  temporis  per 
se  non  est  necessaria.  Propter  quod  Paul.,  1 
ad  Cor.  1 1 ,  solum  dixit :  Probet  autem  seipsum 
homo,  et  sic  de  pane  illo  edat,  id  est,  si  post 
probationem  nullum  in  se  agnoscit  mortale 
peccatum,  ut  omnes  exponunt.  Quod  vero 
addtt  :  Qui  enim  manducat  indigne,  omnes 
etiam-  intelligunt,  icl  est,  cum  conscientia 
mortalis  peccati;  ergo  si  peccatum  mortale 
jam  non  esl  in  anima,  neque  in  conscientia, 
per  se  non  impedit,  etiamsi  ante  breve  tem- 
pus  pra3cesserit.  Et  confirmatur  primo,  nam 
talis  homo  est  capax  effectus  hujus  sacra- 
menti,  nam  cum  jain  vivat,  nutriri  etiam 
potest;  ergo  potest  illud  sine  peccato  sumere. 
Confirmatur  secundo,  quia  non  potest  certa 
aliqua  ratione  definiri,  quanto  tempore  ne- 
cesse  sit  abstinere;  nam  quod  aliqui  dicunt 
de  tempore  unius  diei  naturalis,  gratis  confic- 
tum  est  sine  fundamento.  Confirmatur  tertio 
ex  usu,  quo  constat,  viros  etiam  doctos  et 
timoratee  conscientiee  sine  scrupuio  celebrare 


quando  peccalum,  quod  intercessit,  magis  est 
spirituale,  vel  internum.  Unde  neque  in  omni 
genere  peccatorum  sine  discrimine  possumus 
verisimili  fundamento  omnes  homines  obli- 
gare  ad  hanc  communionis  dilationem,  neque 
etiampossumusprobabilemrationem  reddere, 
cur  hoc  censeatur  necessarium  in  quibusdam 
peccatis,  et  non  in  aliis,  quia,  licet  in  quibus- 
dam  videatur  esse  major  indecentia,  tamen 
id,  quod  necessario  ac  essentialiter  impedit, 
scilicet  carentia  divinse  amicitise ,  ejusdem 
rationis  est  in  omnibus.  Tandem,  olim  erat 
consuetudo  in  Ecclesia  quotidie  communi- 
candi;  et  tamen  non  est  verisimile,  neminem 
eorum,  qui  quotidie  communicabant,  solitum 
esse  aliquanclo  mortaliter  peccare;  ergo  ne- 
cesse  erat,  ut  multi  communicarent  eodem 
die,  quo  mortaliter  peccaverant,  mutato  tamen 
affectu ,  et  deleto  mortali  peccato.  Et  ita 
August.  cum  dicit,  se  nec  laudare,  nec  vitu- 
perare  eum,  qui  quotidie  communical,  solum 
ab  eo  requirit,  ut  conscientia  peccati  mortalis 
non  gravetur,  ut  videre  licet  epist.  116,  et 
de  Ecclesiast.  dogm.,  c.  53,  et  in  c.  Quotidie, 
de  Consecr.,  dist.  2. 

3.  Dixi  autem,  per  se  loquendo,  quia  ex 
accidenli  posset  esse  hoc  peccatum  grave. 
Primo,  ratione  scandali  aliorum,  si  peccatum 
sit  publicum,  et  maxime  si  sit  in  consuetu- 
dine,  quae  aliisnota  sit.  Secundo,  ratione  con- 
temptus,  seu  ratione  proprii  scandali  (ut  sic 
dicam),  ut  si  homo  ea  occasione  acquirit  faci- 
litatem  peccandi,  et  non  adhibet  meclicinam 
moraliter  necessariam ,  ut  sese  contineat, 
quanquam  ex  hoc  solo  capite  raro  vel  nun- 
quam  erit  culpa  mortalis.  Facilius  committi 
posset  propter  periculum  communicandi  sine 
vera  detestatione  peccati,  et  proposito  emen- 
dae,  quia  peccatum  recens  non  tam  facile  odio 
habetur,  et  icleo  periculosius  est  hoc  in  pec- 
calis  carnalibus,  quae  vehementius  adhserent, 
magisque  hominem  alliciunt  et  excaecant. 

4.  Illatum  ex  conclusione.  —  Ex  quo  in- 
fero,  frequentius  consulendum  esse,  ut  post 
mortale  peccatum  commissum,  etiamsi  videa- 
tur  homo  satis  esse  dispositus,  aliquo  tempore 
abstineat  a  communione,  saltem  per  diem,  ut 
sese  magis  colligat,  animumque  suum  magis 
a  peccato  abstrahat.  Et  haec  videtur  esse 
mens  D.  Gregorii,  et  D.  Thomae  locis  citatis; 
et  auctores  pro  nostra  sententia  cilati  hoc 
consilium  approbant;  imo  Cajet.  et  Adrian. 
sentiunt,  non  solum  esse  consilium,  sed  etiam 

semper  esse  aliquod  peccatum  veniale,  non 
interponere  hujusmodi  tempus,  prresertim  si 
peccatum,  quod  prreoessit,  carnale  fuit;  tum 
quia  est  nonnulla  indecentia ;  tum  etiam, 
quia  semper  hujusmodi  homo  accedet  sine 
convenienti  praeparatione  ac  devotione;  et 
hoc  fortasse  moraliter  loquendo  ila  frequen- 
tius  accidit,  non  tam  propter  pra?cedens  pec- 
catum,  quam  propter  prsesentem  distractio- 
nem,  vel  alium  similem  affectum,  qui  ex  illo 
relinquitur;  at  vero  intrinsece  et  ex  objecto 
non  est  intrinseca  malitia  in  hujusmodi  actu, 
etiam  levis,  ex  sola  brevitate  temporis  inter- 
positi  inter  peccatum  et  communionem.  Et 
ideo  si  ex  ceeleris  circumstantiis  prsesentibus 
honestetur  actus,  poterit  nullum  esse  pecca- 
tum.  Et  si  specialis  necessitas,  vel  obligatio 
celebrandi  urgeat,  non  solum  non  erit  pecca- 
tum,  sed  etiam  erit  melius,  vel  aliquando 
etiam  necessarium,  ut  recte  D.  Thom.  supra 
docuit.  Atque  satis  responsum  est  ad  funda- 
menta  prioris  sententiae. 

ARTICULUS  VI. 

Utrum  sacerdos  debeat  denegare  corpus  Christi  pec- 
catori  petenti  (infra,  quaest.  81,  art.  2,  corp.^  et  ad  2  ; 
et  4,  dist.  9,  art.  S,  quaest.  1,  per  tot.,  et  qucest.  2, 
corp.;  et  Quodlib.  5,  art.  12). 

\ .  Ad  sextum  sic  proceditur.  Videtur,  quod 
sacerdos  debeat  denegare  corpus  Christi  pec- 
catori.  Non  enim  est  faciendum  contra  Christi 
prseceptum,  propter  vitandum  scandalum,  vel 
infamiam  alicujus.  Sed  Dominus  prsecepit 
Matth.  7  :  Nolite  sanctum  dare  canibus. 
Maxime  autem  datur  sanctum  canibus,  cum 
hoc  sacramentum  peccatoribus  exhibetur. 
Ergo,  neque  propter  vitandum  scandalum, 
neque  propter  vitandam  infamiam  alicujus, 
debet  hoc  sacramentum  peccatori  petenti  dari. 

2.  Prseterea,  de  cluobus  malis  minus  malum 
est  eligendum.  Sed  minus  malum  esse  videtur, 
si  peccator  infametur,  vel  etiam  si  ei  hostia 
non  consecrata  detur,  quam  si  sumens  corpus 
Christi,  mortaliter  peccet.  Videtur  ergo  hoc 
potius  esse  eligendum,  quod  vel  infametur 
peccator  petens  corpus  Christi,  vel  etiam,  quod 
detur  ei  hostia  non  consecrata. 

3.  Prseterea  corpus  Christi  interdum  datur 
suspectis  de  crimine,  ad  eorum  manifestatio- 
nem;  legitur  enim  in  Decr.  (qusest.  5,  c.  23)  : 
Ssepe  contingit,  ut  in  monasteriis  monachorum 
furta  perpetrentur  :  idcirco  statuimus,  ut, 
quando  ipsi  fratres  de  talibus  expurgare  se 
debent,  Missa  ab  Abbate  celebretur,  vel  ab 


aliquo  ex  prsesentibus,  et  sic  expleta  Missa, 
omnes  communicentur  in  hxc  verba  :  Corpus 
Domini  sit  tibi  hodie  ad  probationem ;  et  infra 
(cap.  26) :  Si  Episcopo,  aut  presbytero  aliquod 
maleficium  fuerit  imputatum,  pro  singulis 
Missam  celebrare  debet,  et  communicare,  et  de 
singulis  sibi  imputatis  innocentem  se  osten- 
dere.  Sed  peccatores  occultos  non  oportet  ma- 
nifestari,  quia  si  frontem  verecundise  abjece- 
rint,  liberius  peccabunt,  ut  August.  dicit  in 
libro  de  Verbis  Domini.  Ergo  peccatoribus  oc- 
cultis  non  est  corpus  Christi  dandum,  etiam 
sipetant. 

Sed  contra  est,  quod  super  illud  Ps.  21  : 
Manducaverunt,  et  adoraverunt  omnes  pingues 
terrse,  dicit  August.  (refertur  de  Consecr., 
dist.  2,  cap.  Non  prohibeat,  tom.  9)  :  Non 
prohibeat  dispensator  pingues  terrse,  id  est, 
peccatores,  mensam  Domini  manducare. 

Respondeo  dicendum,  quod  circa  peccatores 
distinguendum  est.  Quidam  enim  sunt  occulti, 
quidam  vero  manifesti,  scilicet,  per  eviden- 
tiam  facti,  sicut  publici  usurarii,  aut  publici 
raptores,  vel  etiam  per  aliquod  judicium 
ecclesiasticum,  vel  sseculare.  Manifestis  ergo 
peccatoribus nondebet,  etiam petentibus,  sacra 
communio  clari.  Unde  Cyprian.  scribit  ad 
quemdam  (lib.  \ ,  ep.  10,  in  princ.)  :  Prodilec- 
tione  tua  consulendum  me  existimasti ,  quid 
mihi  videatur  de  histrionibus,  et  mago  illo, 
qui  apud  vos  constitutus,  adhuc  in  artis  suse 
dedecore  perseverat,  an  talibus  sacra  commu- 
nio  cum  cseteris  christianis  debeat  dari;  puto 
nec  majestati  divinse,  nec  evangelicse  disci- 
plinse  congruere,  ut  pudor  et  honor  Ecclesise 
tam  turpi  et  infami  contagione  fcedetur.  Si 
vero  non  sunt  manifesti  peccatores,  sed  oc- 
culti,  non  potest  eis  petentibus  sacra  commu- 
nio  denegari.  Cum  enim  quilibet  christianus 
ex  hoc  ipso  quod  est  baptizatus,  sit  admissus 
ad  Dominicam  mensam,  non  potest  eijus  suum 
tolli,  nisi  pro  aliqua  causa  manifesta.  Unde 
super  illud  1  Cor.  5  :  Si  is  qui  frater  nomi- 
natur  inter  vos ,  etc,  dicit  Glossa  Augustin. 
(in  lib.  de  Medicina  poen.,  c.  3,  in  med.,  t.  9) : 
Nos  a  communione  quemquam  prohibere  non 
possumus,  nisi  aut  sponte  confessum,  aut  in 
aliquo  judicio  ecclesiastico,  vel  sscculari  nomi- 
natum,  atque  convictum.  Potest  tamen  sacer- 
dos,  qui  est  conscius  criminis,  occulte  monere 
peccatorem  occultum,  vel  etiam  in  publico 
generaliter  omnes,  ne  ad  mensam  Domini  acce- 
dant,  antequam  de  peccatis  poeniteant,  et  Ec- 
clesise  reconcilientur .  Nam  post  pcenitentiam 
et  reconciliationem,  etiam  publicis  peccatori- 

bus  non  est  communio  deneganda,  prsecipue  in 
articulo  mortis.  Unde  in  Concil.  Carthagin. 
(c.  35),  legitur  :  Scsenicis,  atque  histrionibus, 
cseterisque  hujusmodi  personis ,  vel  apostatis 
conversis  ad  Deum,  reconciliatio  non  negetur. 

Ad  1  ergo  dicendum,  quod  sancta  prohiben- 
tur  dari  canibus,  id  est,  peccatoribus  mani- 
festis.  Sed  occulta  non  possunt  publice  puniri, 
sed  sunt  divino  judicio  reservanda. 

Ad%,  dicendum,  quod  licet  pejus  sit  pecca- 
tori  occulto  peccare  mortaliter,  sumendo  cor- 
pus  Christi,  quam  infamari,  tamen  sacerdoti 
ministranti  corpus  Christi,  pejus  est  peccare 
mortaliter ,  infamando  injuste  peccatorem 
occultum,  quam  quod  ille  mortaliter  peccet, 
quia  nullus  debet  peccatum  mortale  commit- 
tere,  ut  alium  liberet  apeccato.  Unde  Augicst. 
dicit  in  lib.  Qusest.  super  Genes.  (queest.  42, 
tom.  4)  :  Periculosissime  admittitur  hxc  com- 
pensatio ,  ut  ?ios  faciamus  aliquid  mali ,  ne 
alius  gravius  malum  faciat.  Peccator  tamen 
occultus potius  debereteligere  infamari,  quam 
indigne  ad  mensam  Domini  accedere.  Hostia 
tamen  non  consecrata  nullo  modo  clebet  dari 
loco  consecratx ,  quia  sacerdos  hoc  faciens , 
quantum  in  se  est,  facit  idololatrare  illos,  qui 
credunt  esse  hostiam  consecratam,  sive  alios 
prxsentesr  sive  etiam  ipsum  sumentem,  quia, 
ut  August.  dicit  (in  Psalm.  98,  circa  med. 
expositionis),  nemo  carnem  Christi  man- 
ducat,  nisi  prius  adoret.  Unde  extra.  de  Ce- 
lebratione  Missarum,  cap.  de  homine,  dicitur 
(in  decret.,  lib.  3,  tit.  41,  cap.  7,  in  fin.)  : 
Licet  is,  qui  pro  sui  criminis  conscientia  re- 
putat  se  indignum,  peccet  graviter,  si  se  inge- 
rat  irreverenter  ad  illud ,  gravius  tamen 
videtur  offendere,  qui  fraudulenter  illudprx- 
sumpserit  simulare. 

Ad  3,  dicendum,  quod  decreta  illa  sunt 
abrogataper  contraria  documenta  Romanorum 
Pontificum.  Dicit  enim  Stephan.  P.  (in  decr., 
lib.  5,  tit.  34,  cap.  8)  :  Ferri  candentis ,  vel 
aqux  ferventis  examinatione ,  confessionem 
extorqueri  a  quolibet,  sacri  canones  non  con- 
cedunt.  Spontanea  enim  confessione,  vel  testium 
approbatione,  publicata  delicta  commissa  sunt 
regimini  nostro  judicare;  occulta  vero,  et 
incognita  illi  sunt  relinquenda,  qui  solus  novit 
corda  filiorum  hominum.  Et  idem  habetur 
extra.  de  Purgationibus,  cap.Ex  tuarum.  In 
omnibus  enim  talibus  esse  videturDei  tentatio, 
unde  sine  peccato  fieri  non  possunt.  Et  gravius 
videretur,  si  in  hoc  sacramento,  quod  est 
institutum  ad  remedium  salutis,  aliquis  in- 
curreret  judicium  mortis.   Unde  nullo  modo 


corpus  Christi  debet  dari  alicui  suspecto  de 
crimine,  quasi  ad  examinationem. 

Materia  hujus  articuli  pertinet  potius  ad 
obligationem  minislrorum,  de  quibus  postea 
dicturi  sumus,  quam  ad  obligationes  commu- 
nicantium,  de  quibus  nunc  agimus.  Tamen  a 
D.  Thom.  hoc  loco  inserta  est,  quoniam  con- 
nexionem  quamdam  habet  cum  prsecepto 
digne  communicandi,  de  quo  hactenus  dispu- 
tatum  est.  Igitur,  ne  invertamus  ordinem  a 
D.  Thom.  servatum,  eam  hoc  loco  expedie- 
mus,  et  disputando  de  ipsa  re,  simul  declara- 
bimus  D.  Thom.  contextum  et  doctrinam, 
nam  circa  litterse  explicationem  nulla  specia- 
lis  difficultas  occurrit. 

DISPUTATIO  LXVII. 

DE    OBLIGATIONE    REPELLENDI    INDIGNOS    AB    USU 
HUJUS  SACRAMENTI. 

Disput.  29  de  Euchar.  —  Primum  omnium 
explicabimus  generale  praeceptum ,  et  quale 
illudsit;  quoniam  vero  illud  latissimum  est, 
et  varios  casus  morales  complectitur,  trade- 
mus  postea  qusedam  generalia  principia,  seu 
regulas  quasdam,  quibus  explicemus,  quo- 
modo  hujusmodi  prseceptum  servandum  sit. 

SECTIO  I. 

Utruui  teneantur  ministri  hujus  sacramenti  non  clare 
illud  homini  existenti  in  peccato  mortali. 

\ .   Ministri  Eucharistise  denegare  debent 
illam  inpeccato  mortali  existentibus.  —  Res- 
pondetur,  certum  esse  habere  ministros  hujus 
sacramenti  hanc  obligationem.  simpliciter  et 
absolute  loquendo.  Ita  docet  D.  Thom.  in  hoc 
articulo;  Alexand.  Alens.,  3  part.,  queest.  48; 
Albert.,  in  4,  dist.  13,  art.  17;  reliqui  Docto- 
res,  dist.  9;  Bonavent.,  art.  2,  q.  5;  Richard. 
art.  3,  queest.  2;  Paludan.,  q.  4;  Durand. 
qusest.   5;   Gabriel ,  2;  D.  Anton.,  3  part. 
tit.  14,  cap.  12;Navarr.,  in  Summ.,  cap.  11 
num.  55,  et  in  cap.  Sacerdos,  de  Poenitent. 
d.  3,  num.  101;  Sylvest.,  verbo  Euchar.  3 
et  reliqui  Summislee.  Ratio  est,  quia  sacerdos 
tenetur  non  dare   sanctum  canibus,  et  non 
tractare  indigne  tantum  sacramentum;  ergo 
tenetur,   per  se  loquendo ,   non   dare  illud 
homini  indigno.  Et  confirmatur  ex  eo,  quod 
de  omnibus  ut  in  superioribus  dictum  est; 
ergo  multo  magis  in  hoc,   quod  est  cseteris 
dignius,  locum  habet. 


DISPUTAT.  LXVII 

2.  Prima  illatio.  —  Ex  quibus  sequitur 
primo,  hanc  obligalionem  oriri  ex  ipsa  lcge 
naturali  ac  divina,  supposita  tali  sacramenti 
institulione  et  polestale  ac  munere  commisso 
sacerdotibus.  Primo  quidem,  quia  hoc  ipso, 
quod  facti  sunt  dispensatores  mysteriorum 
Dei,  tenentur  esse  fideles  dispensatores,  et 
prudenti  ac  convenienti  modo  tantum  sacra- 

menlum  dispensare.  Secundo,  quia  obligatio 
exhibendi  reverentiam  huic  sacramento,  et 
digne  illud  tractandi,  naturalis  est,  ex  intrin- 
seca  ipsius  sacramenti  dignitate  orla;  ad  hanc 
vero  pertinet  obligatio  non  dandi  sacramen- 
tum  hoc  indignis,  sicut  non  projicere  illud  in 
locum  immundum ,  et  similia.  Terlio  addi 
potest,  naturalem  obligationem  esse  non  coo- 
perandi  alterius  peccato;  qui  autem  dat  sa- 
cramentum  indigno,  cum  possit  illud  vitare, 
peccato  ejus  cooperatur. 

3.  Secunda  illatio.  —  Objectio.  —  Solutio. 
—  Secundo  sequitur ,  hoc  preeceptum  tunc 
maxime  obligare,  quando  sacerdos  polest 
commode,  et  sine  inconvenienti,  negare  hoc 
sacramentum  peccatori,  etiamsi  ipse  petat. 
Nam,  si  obligatio  illa  est  divina  et  naturalis, 
«fcijjic  maxime  urgebit  et  servanda  erit,  quando 
stiie  ullo  inconvenienti  servari  potest.  Dices, 
hoc  ipso,  quod  peccato  petit,  non  posse  illi 
negari  sine  inconveniente  morali;  nam  ille 
habet  jus  petendi,  ratione  characteris  baptis- 
malis;  ergo,  si  illi  denegetur,  negabitur  illi 
jus  suum,  non  servato  justitiae  ordine;  hoc 
autem  videtur  esse  grave  morale  incommo- 
dum.  Respondetur,  negando  assumptum,  nam 
peccator,  dum  est  in  eo  statu,  per  se  loquendo, 
revera  non  habet  jus  ad  petendum  hoc  sacra- 
mentum,  quia  non  habet  jus  ad  sacrilegum 
usum  ejus;  ergo  nec  ad  petilionem  sacrile- 
gam  et  Christo  injuriosam;  solus  enim  cha- 
racter  baptismalis  non  dat  tale  jus,  neque  in 
aliqua  alia  re  fundari  potest.  Quocl  ita  decla- 
ratur  et  confirmatur.  Nam  baptismus,  sicut 
dat  characterem,  qui  est  veluti  potestas  ad 
suscipiendum  sacramentum,  ita  dat  gratiam 
ad  digne  suscipiendum;  ergo  re.ipsa  non  dat 
jus  ad  aliter  suscipiendum;  ergo ,  amissa 
gratia  per  peccatum  mortale,  non  manet  in 
peccatore  jus  verum  ac  reale  ad  petendum 
hoc  sacramentum,  donec  per  claves  Ecclesice, 
vel  in  orcline  ad  iilas,  ad  priorem  statum 
restituatur. 

4.  Non  petens  Eucharistiam  peccator  invi- 
tari  a  sacerdote  non  debet.  —  Objectio.  — 
Prima  solutio  rejicitur.  —  Secunda  ibidem. 
—  Vera  solutio.  —  Tertio  sequitur,  si  pec- 


cator  non  petat  Eucharistiam ,  nunquam 
licere  sacerdoti  invitare  illum  ad  communi- 
candum ,  quamcliu  in  eo  slatu  perseverat. 
Potest  quidem  consulere  illi,  ut  pcenilentiam 
agat,  et  communicet;  tamen  invitare  eum , 


quem  scit  non  egisse  pcenitentiam,  ut  m  eo 
statu  communicet,  per  se  malum   est ,    tum 
quia  in  eo  casu  potest  facile  et  sine  incom- 
modo  non  dare  sacramenlum  peccatori;  tum 
eliam  quia  illud  esset  non  solum  cooperari, 
secletiaminclucere  ad  malum.  Dices  :  Christus 
Dominus  generaliter   dicens  omnibus   disci- 
pulis,   Comedite,   seu,   bibite  ex  hoc  omnes , 
invitavit  Judam  acl  communicandum,  quando 
ipse  non  petebat.  Responderi  potest,  Christum 
Dominum  non  solum  fuisse  dispensatorem, 
sed  etiam   supremum  Dominum;  imo  fuisse 
ipsummet,  qui  datur  in  cihum,  cuique  injuria 
fieri   poterat  indigne  communicanclo,  atque 
ita  juri  suo  cedere  potuisse.  Secl  hoc  non  recte 
dicitur,  quia  non  est  dubium,  quin  Judas  gra- 
vissime   peccaverit  indigne  communicando; 
erat  enim  hoc  intrinsece  malum,  et  contra  re- 
verentiam  Christo,  et  rebus  sacris  debitam; 
non    potuit   autem    Christus    illum   ad   pec- 
canclum   inducere.   Aliter  dicitur,    Christum 
naturali  et  humana  scientia,  qua  in  suis  ope- 
rationibus    uti    lenebatur,    non    cognovisse 
occultum  Judse  peccatum  ;  et  ideo,  licet  illud 
cognosceret  per  superiorem  scientiam,   non 
debuisse  ex  necessitate  illa   uti ,   ut  Judam 
cum  aliis  ad  communicandum  non  invitaret. 
Sed  neque  hoc  saiisfacit ,  quia   falsum  est, 
Christum    in    suis    actionibus    solum    natu- 
rali  scientia,  et  non  supernaturali,  uti   cle- 
buisse;  ssepe  enim  illi  necessarium  erat  uti 
supernaturali  cognitione,  prsesertim  ad  exer- 
cendas  supernaturales  actiones,  et  vitandum 
quicquid  illis  poterat  esse  contrarium.  Quo- 
circa,   si  actio  illa  fuisset  inductio  Judse  acl 
peccandum,  quacumque  via  ac  ratione  hoc  illi 
constaret,  clebuisset  actionem  illam   vitare. 
Dicendum  est  ergo,  Christum  non  incluxisse 
Judam  ad  peccandum ,  sed  permisisse  illius 
peccatum,  suoque  jure  usum  fuisse;  instiluit 
enim  sacramentum  eo  tempore  ac  modo,  quo 
secundum  ordinem  divinse  providentise  magis 
expediebat,  nec  debuit  propter  Judam  dif- 
ferre.  Rursus  non  induxit  Judam,  ut  in  eo 
pravo  statu  communicaret,  sed  omnem  dili- 
gentiam  adhibuit,  ut  eum  disponeret,  ac  cor 
ejus  immutaret;  unde  ex  parte  sua ,  neque 
induxit  ad  malum,  neque  aliquid  gessit  digni- 
tati  hujus    sacramenti   contrarium;   aliunde 
vero  Judas  ibi  assistens,  ut  bonis  communibus 

cum  cseteris  Apostolis  frueretur,  virtualiter 
petebat,  et  a  communi  convivio  excludi  no- 
lebat;  et  ideo  non  debuit  Christus  Dominus 
eum  excludere ,  ut  iterum  in  sequentibus 
dicemus. 

5.  Dubium.  —  Sed  quaeret  aliquis,  an  sa- 
cerdos  vel  diaconus,  communicans  seipsum  in 
peccato  mortali,  duo  peccata  committat.  Vi- 
detur  enim  ex  dictis  sequi  pars  affirmans; 
quia  ille  violat  duo  preecepta  valde  distincta; 
alterum  de  receptione  sacramenti  cum  dispo- 
sitione  digna  ,  quod  omnibus  fidelibus  com- 
mune  est;  alterum  de  fideli  et  prudente 
dispensatione,  quod  specialiter  ad  ministros 
pertinet;  quse  duo  prsecepta  tantum  inter  se 
differunt,  quantum  differunt  inter  se,  dare, 
et  recipere.  Et  confirmatur,  nam,  si  sacerdos 
det  peccatori  hoc  sacramentum,  dans  et  reci- 
piens  duo  peccata  committunt  specie  dis- 
tincta ;  nam  aliud  consistit  in  recipiendo 
indigne,  aliudin  dispensando  infideliter;  sed, 
quando  sacerdos  peccator  communicat  se 
ipsum,  utraque  ratio  peccati  ibi  reperitur; 
quod  autem  persona  sit  eadem,  non  impedit, 
quominus  peccata  sint  distincta  :  ergo.  In 
contrarium  vero  est ,  quia  tota  illa  actio  et 
receptio  est  per  modum  unius  actus  moralis, 
cui  multee  circumstantice  desunt  ad  honesta- 
tem  ejus;  ergo  est  unum  peccatum;  nam  de- 
fectus  plurium  circumstantiarum  in  uno  actu 
non  sufficiunt  ad  multiplicandapeccata,  sicut 
sacerdos  celebrans  in  peccato  mortali,  non 
est  dicendus  plura  peccata  committere  in  una 
continuata  actione  sacrificandi ,  quamvis  in 
ea  intercedat  consecratio,  dispensatio,  et 
sumptio  hujus  sacramenti,  quia  omnia  hsec 
fiunt  per  modum  unius  actionis  moralis,  ad 
eamdem  virtutem  religionis  pertinentis. 

6.  Solutio.  —  Nihilominus  dicendum  vide- 
tur,  ibi  reperiri  plures  malitias,  secundum 
moralem  speciem  diversas,  ut  rationes  prius 
factae  probant,  quia  moraliter  aliud  est  agere, 
aliud  recipere;  et  diversas  requirunt  circum- 
stantias;  unde  illa  conjunctio  in  eadem  per- 
sona,  vel  entitate  physica,  aut  in  eadem,  vel 
propinqua  temporis  duratione,  non  tollit  ma- 
litiarum  diversitatem.  Quapropter  in  ordine 
ad  confessionem  non  est  dubium,  quin  neces- 
sarium  sit,  utrumque  aperire;  nonenim  satis 
esset  dicere  dispensasse  sacramentum  in  pec- 
cato  mortali,  ut  est  per  se  notum,  nec  eliam 
sufficeret  dicere  communicasse  in  peccato 
mortali,  quia  non  explicaretur  tota  essentialis 
malitia;  sed  oportebit  dicere,  vel  celebrasse 
in  peccato  mortali,  quia  in  hoc  omnia  inclu- 

duntur,  vel  si  extra  sacrificium  se  ipsum 
communicavit,  oportebit  illud  explicare  prop- 
ter  rationem  factam;  et  preeterea,  quia  in 
peccato  mortali  dispensavit  tantum  sacra- 
mentum ;  quod  est  novum  malitias  genus,  ut 
postea  dicemus. 

7.  Dubium.  —  Ultimo  quasri  potest,  quando 
obliget  hoc  prseceptum  ;  cum  enim  negativum 
esse  videatur,  scilicet,  non  dandi  sacramen- 
tum  indigne ,  videtur  obligare  semper,  et 
pro  semper,  et  consequenter,  cum  sit  pras- 
ceptum  naturale,  semper  erit  intrinsece  ma- 
lum  contra  illud  agere;  cum  tamen  constet, 
aliquando  esse  licitum  dare  hoc  sacramentum 
peccatori.  Quare  dicendum  est,  hoc  prae- 
ceptum  non  esse  simpliciter  negativum,  sed 
reducendum  esse  ad  affirmativum,  prudenter 
et  fideliter  dispensandi  hoc  sacramentum; 
quod  quidem  formaliter  sumptum  (ut  sic 
dicam)  semper  servandum  est,  quotiescum- 
que  hoc  sacramentum  dispensatur;  et  hinc 
fit,  ut,  si  commode  possit,  debeat  indigno  de- 
negari,  non  tamen,  quod  semper  denegari 
debeat  cum  quocumque  incommodo,  et  sine 
ulla  exceptione,  quod  declarandum  superest 
in  sectionibus  sequentibus. 

SECTIO  II. 

Utrum  publico  peccatori  petenti  Eucharistiam,  semper 
sit  deneganda. 

1 .  Respondetur,  si  peccator  publicus  sit, 
sive  publice,  sive  occulte  Eucharistiam  petat, 
illi  esse  denegandam.  In  hac  regula  conve- 
niunt  auctores  omnes,  quos  nunc  non  refero, 
quia  in  sequentibus  sectionibus  commodius 
id  fiet.  Probatur  autem  primo  ex  Patribus  : 
Chrysost.,  hom.  83  in  Matth.,  sic  ad  sacerdo- 
tes  loquitur  :  Non  parva  vobis  imminet  pcena, 
si  quem  aliqua  improbitate  teneri  scientes,  ei 
hujus  mensse participationem permittatis ;  san- 
guis  enim  Christi  de  manibus  vestris  exquire- 
tur:  subdit  vero  inferius  :  Non  de  ignotis, 
sed  de  notis  id  disputo ;  et  rursus  :  Hsec  de 
notis  et  manifestis  disputata  sunt.  Siinilia  re- 
petit  hom.  60  ad  Populum,  et  in  id  Ps.  49  : 
Cum  adulteris  portionem  tuam  ponebas.  Eam- 
dem  doctrinam  inculcat  seepe  Cyprian.,  gra- 
vissime  reprehendens  eos  sacerdotes,  qui 
peccatores,  post  publicum  lapsum,  ante  pu- 
blicam  pcenitentiam  et  satisfactionem  ad 
communionem  admiltunt,  ut  videre  licet, 
epist.  10,  17,  et  seq.  Prseterea  idem  tradit 
August.,  lib.  50  hom.,  in  ult.,  cap.  12,  et 
habetur  in  c.  Multi,  2,  queest.  1,  ubi  solum 

loquitur  de  his  peccatoribus  publieis,  qui  cle 
criruine  convicti  snnt;  sed  eadem  est  ratio 
de  omnibus  illis,  quorum  peccatum  ita  est 
publicum,  ut  nulla  possit  tergiversatione  ce- 
lari,  ut  constat  ex  c.  Tua  nos,  etc.  Quassilum, 
de  Cohabitatione  clericorum  et  mulierum,  de 
qua  re  dicemus  plura  infra,  sect.  5. 

2.  Peccatores  publici  in  jure  a  communione 
repelli  prsccipiuntur .  —  Secundo ,  ex  hac 
generali  regula  oritur,  ut  omnes  publici  pec- 
catores,  quales  sunt  usurarii,  meretrices,  et 
siiniles,  in  jure  preecipiantur  a  communione 
repelli,  ut  constat  ex  Clem.,  lib.  8  Const., 
cap.  32,  et  ex  Concil.  Arelat.  I,  cap.  4  et  5, 
et  ex  Cypr.,  epist.  61,  quibus  locis  varii  sta- 
tus  horum  hominum  recensentur,  ut  sunt 
hislriones,  theatrici ,  agitatores,  et  alii;  de 
quibus  sigillatim  et  copiose  disputat  Alens., 
4  part.,  qusest.  48.  Sed  non  oportet  in  hoc 
immorari,  quia  inter  hos  omnes  tantum  est 
materialis  qusedam  diversitas;  et  ideo  solum 
est  considerandum  (quod  bene  notavit  Glos., 
de  Consecr.,  dist.  2),  an  publica  actio,  quam 
exercent,  ex  se,  el  ex  objecto  suo  talis  sit,  ut 
sine  peccato  mortali  exerceri  non  possit;  vel 
si  ex  objecto  non  sit  hujusmodi,  an  saltem  ex 
modo,  quo  fit,  publicum  ac  manifestum  sit, 
non  fieri  sine  peccato  mortali;  quando  enim 
alterutro  ex  his  modis  exercent  actionem  pra- 
vam,  isti  expelluntur  a  communione,  et  non 
alias ,  quia  tunc  solum  sunt  publici  pecca- 
tores.  Ratio  autem  tam  generalis  regulae , 
quam  hujus  consectarii,  est  primo,  quia  hi 
peccatores,  neque  re  ipsa;  neque  externa  spe- 
cie  habent  jus  petendi  sacramentum,  quando- 
quidem  eorum  status  manifestus  est,  et  alio- 
quin  jus  divinum  petit,  ut  ipsis  non  detur. 
Deinde  potest  illis  negari  sine  ullo  incom- 
modo,  quia  nec  sequitur  infamia  eorum,  nam 
haec  potius  supponitur,  cum  eorum  peccatum 
sit  publicum;  neque  etiam  sequitur  scanda- 
lum ;  majus  enim  esset,  si  hujusmodi  homini- 
bus  sacramentum  daretur.  Sequebatur  autem 
statim  explicandum,  quse  infamia  requiratur, 
ut  peccatum  censeatur  publicum;  sed  hoc  ex- 
plicabitur  melius  sect.  5. 

.3.  Inquiri  autem  potest  hoc  loco,  quee  pce- 
nitentia  vel  satisfactio  ex  parte  horum  homi- 
num  necessaria  sit,  ut  possint  ad  communio- 
nem  admitti.  Respondetur,  si  occulte  petant, 
satis  esse,  quod  occulte  egerint  pcenitentiam, 
seu  confessi  fuerint,  et  quod  sacerdoti,  et 
aliis,  si  fortasse  adsint,  hoc  constet.  Ratio  est 
clara,  quia  coram  Deo  hic  jam  est  clispositus, 
et  apud  homines  non  indiget  majori  mani- 


feslatione,  scu  dispositione,  quam  sit  ncces- 
saria  ad  tollcndum  scandalum;  ad  hoc  autem 
satis  est,  quod  non  sit  magis  publica  comnui- 
nio,  quam  pcenitentia.  Hoc  autem  moraliter 
potius,  quam  physice,  intelligendum  est;  pa- 
rum  eniin  refert,  quod  communio,  quando 
fit,  sit  occulta,  si  paulo  post  futurum  est  pu- 
blicum,  illum  peccatorem  esse  ad  communio- 
nem  occultam  admissum.  Nam  occultam 
appellamus,  quae  et  occulte  fit,  et  non  est 
postea  publice  divulganda.  Secundo,  si  pu- 
blice  petat,  pro  ratione  peccati,  seu  status, 
necesse  est,  ut  publicam  satisfactionem  exhi- 
beat,  vel  saltem,  ut  ejus  clispositio  ac  conver- 
sio  publica  et  manifesta  sit,  ut  colligitur  ex 
cap.  Si  peccaverit,  2,  quaest.  i ,  et  c.  Scenicis, 
de  Consec,  dist.  2.  Et  ratio  est,  quia  hoc  est 
necessarium  et  sufficit  ad  tollendum  scanda- 
lum,  et  ut  sacramentum  coram  Deo  et  homi- 
nibus  digne  tractetur.  Addo  vero,  si  peccator 
publicus  sit  in  articulo  mortis,  satis  esse,  ut 
pro  temporis  opportunitate,  et  necessitate,  vel 
confiteatur,  vel  signa  contritionis  exhibeat, 
quia  tunc  temporis,  propter  periculum  et  ur- 
gentem  necessitatem,  non  est  major  diligentia 
exigenda,  quam  commode  exhiberi  possit;  et 
alioqui  de  quolibet  fideli  praesumendum  est, 
in  eo  articulo  facere  quod  potest,  ut  se  bene 
disponat. 

SECTIO  III. 

Utrum  peccatori  occulto  occulte  petenti  Eucharistia 
deneganda  sit. 

\ .  Occulto  peccatori  occulte  petenti  Eucha- 
ristia  deneganda  est.  —  Respondetur,  teneri 
sacerdotem  ad  negandam  communionem  pec- 
catori  occulto,  si  occulte  petat.  Ita  sentiunt 
omnes  Doctores,  sect.  1  citati,  et  preeterea 
Alens.,  4  part.,  quaest.  49,  memb.  5;  Vict., 
in  Sum.,  num.  80;  et  Concil.  Vasens.,  cap.  8, 
et  habetur  6,  qusest.  2,  c.  Si  tamen,  ubi  dici- 
lur,  debere  Episcopum,  qui  novit  aliquem 
esse  peccatorem,  si  solus  ipse  hoc  novit,  se- 
crete  eum  monere,  corrigere,  et  communione 
privare.  Et  ratio  colligitur  ex  generali  regula 
supra  posita ,  quia  ille  peccator  revera  non 
habet  jus  petendi,  nec  etiam  in  externo  foro, 
seu  apparentia,  quia  occulte  petit ;  unde  fit, 
ut  sine  ullo  incommodo  possit  illi  denegari, 
quia  nec  sequitur  infamia,  nec  scandalum, 
cum  totum  negotium  occulte  transigatur; 
ergo  omnino  illi  debet  negari. 

2.  Soti  limitatio.  —  Improbatur.  —  Hanc 
vero  communem  doctrinam  limitat  Sot.,  dist. 

12,  quaest.  1,  art.  6,  ut  procedat  in  his  sa- 
cerdolibus,   qui  non  lenentur  ex  officio  mi- 
nistrare  hoc  sacramentum;  non  vero  in  pa- 
rochis ,    qui    ex    officio    tenentur;    et    ralio 
differentise  est,  quia  peccator  non  habet  jus 
petendi  sacramentum  a  sacerdote,  qui  non 
tenetur  illucl  ministrare;   et  ideo  hujusmodi 
sacerdos  non  facit  illi  injuriam  denegando,  et 
proinde  negare  tenetur,  cum  possit.  At  vero 
habet  peccator  jus  petendi  a  suo  parocho,  qui 
ex  justitia  tenetur  illi  ministrare;  et  ideo, 
quamvis  indigne  petat,  et  occulte,  non  potest 
parochussuapropria  auctoritate  privareillum 
jure  suo,  donec  juridice  privetur.  Sicut,  qui 
alteri  debet  mutuatam  pecuniam,  non  potest 
eam  privata  auctoritate  illi  denegare,  licet 
sciat  male  petere,  et  ad  pravos  usus.  Et  existi- 
mal  Soto  hanc  esse  sententiam  D.  Thom.  Sed 
neque  est  D.  Thomse,  nec  aliorum  auctorum, 
nec  vera;  D.  Thom.  enim  in  hoc  articulo  nul- 
lam  distinctionem  hujusmodi  tradit;  imo  in  hoc 
articulo,  in  solutioneadprimum,insinuat  con- 
trarium,  dum  ait,  peccatorem  occultum  non 
posse  publice  privari  hoc  sacramento;  addens 
enim,  publice,  absolute  sentit  occulte  privari 
posse.  Praeterea  contra  Sot.  urget  decretum 
adductum  ex  Goncil.  Vasens.,  quia  non  loqui- 
tur  de  sacerdote  simplici,  sed  de  Episcopo  et 
pastore.  Tertio,  sumere  possumus  argumen- 
tum  ex  c.  Acl  auctores,  de  Temporibus  ordi- 
nandorum ,  ubi  dicitur,   religiosos  non  esse 
ordinandos  contra  voluntatem  suorum  supe- 
riorum,  quia  ipsi  norunt  secreta  delicta  eo- 
rum,  propter  quse  fortasse  ordinare  non  ex- 
pedit;  ergo  potest  superior  et  pastor  propter 
occultum  clelictum   denegare   aliquicl ,   quocl 
fieri  non  expedit,  quando  sine  scandalo   et 
infamia  negari  potest.  Quarto  oslensum  est, 
peccatorem  in  re  ipsa  non  habere  jus  ad  pe- 
tendam   communionem  in  eo  statu;    ergo  e 
contrario  pastor  revera  non  tenetur  ex  justi- 
tia  dare  pro  illo  siatu;  ergo  tenetur  denegare. 
Et  confirmatur,  nam   publico   peccalori  pu- 
blice  petenti  denegare  tenetur,  ut  diximus; 
ergo  et  occulto  peccatori  occulte  petenti,  quia 
est  eadem  ratio;  nam  si  expectare  oportet 
judiciarium  ordinem,  ut  peccator  privari  pos- 
sit  sacramento,  in  utroque  casu  expectandus 
esset.  Tandem  etiamsi  aliquod  esset  jus  pec- 
catoris,  majus  est  jus  sacramenti  (ut  sic  cli- 
c;im)  seu  Christi,  ut  cligne  tractetur,  ne  ipsi 
fiat  injuria;   et  pastor  Ecclesife  non   minus 
tenetur  ex  officio  suo  servare  hoc  jus  illeesum, 
quam  illud;  ergo,  per  se  loquendo,  et  quando 
non  interveniunt  extrinseca  incommoda,  po- 

tius  est  consulendum  dignitati  et  irreveren- 
tise  sacramenti,  quam  juri  peccatoris.  Quo- 
circa  haec  dispensatio,  vel  denegatio  sacra- 
menlinonestconsideranda,  ut  actio  judicialis, 
vel  inflictiva  pceme,  sed  solum,  ut  prudens  ac 
fidelis  adminislratio  sacramenti;  et  ideo  non 
pendet  ex  teslibus  aut  probationibus,  sed  so- 
lum  ex  ea  scienlia  et  cognitione,  quee  pru- 
denti  existimatione  secundum  occurrentes 
circumstantias  judicatur  sufficiens,  ut  sine 
incommodo  possit,  et  debeat  negari  sacra- 
mentum.  Quae  doctrina  non  solum  in  hoc  sa- 
cramento,  sed  in  omnibus  locum  habet. 

3.  Gravis  difficuUas.  —  Prima  opinio.  — 

Sed  est  dubium  grave,  utrurn  sacerdos,  qui 

per  solam  confessionem  cognovit  peccatum, 

possit  negare  hoc  sacramentum,  quando  pce- 

nitens  ab  ipso  petit   tam  occulte,  ut  nullus 

alius  adsil ;  nam,  si  aliquis  alius  sit  prsesens, 

certum  est,  non  posse  negare  propter  scien- 

tiam  confessionis ,  quia  respectu  illius  esset 

confessionis  revelatio ;  quee  tamen  nulla  esse 

videtur,  quando  a  solo  sacerdote  sacramen- 

tum  petit;  et  ideo  in  hac  re  valde  inter  se 

dissentiunt  graves  auctores.  Prima  ergo  opi- 

nio  est ,  sacerdotem  non  posse  uti  scientia 

confessionis  ad  negandum  Eucharistiam  pec- 

catori,  etiamsi  occultissime  petat;  ita  refert, 

et  approbare  videtur  Gabr.  in  4,  dist.   9, 

q.  2,  art.  3,  dub.  1 ;  et  idem  sentit  Palud-  ibi, 

qucest.  2,  concl.   3;  dicit  enim ,  non  posse 

negari    Eucharistiam    propter   peccatum    in 

confessione  cognitum,  posse  tamen  inde  sumi 

occasionem  ad  negandam  illam  alio  praetextu. 

Clarius  hoc  docet  Antonin.,  3  part.,  tit.  14, 

cap.  12,  §  2;  Adrian.,  Quodl.  3,  qusest.   3; 

Sylvest.,  verbo  Euchar.  3,  quaest.  5;  Nav., 

in  Sum.,  c.  21 ,  num.  55.  Citatur  pro  hacsen- 

tentia  capitulum  Si  sacerdos,  de  Offic.  ord., 

ubi  dicitur,  neminem  esse  a  coinmunione  re- 

movendum  propter  peccatum  in  confessione 

cognitum.  Sed  hujus  textus  clecisio  nihil  hanc 

sententiam  juvat,  quia  non  simpliciter  negat 

Pontifex,  posse  sacerdotem  removere  alium  a 

communione ,  propter  peccatum  in   confes- 

sione  cognitum,  sed  verba  ejus  sunt :  Nonpo- 

test  eum  nominatim   removere ;  illa   autem 

particula  nominatim  idem  valet,   quod  pu- 

blice,  seu  nomine  ejus  coram  aliis  expresso, 

ut  Gloss.  ibi  notat.  Ratio  autem  illius  textus 

potest    ad    hanc    sententiam    confirmandam 

afferri,  scilicet,  quia  confessornonscit  pecca- 

tum,  ut  homo,  sed,  ut  Deus.  Ergo  non  potest 

uti  illa  scientia  ad  negandum  alteri  jus  suum, 

quod  habet  in  exteriori  et  humano  foro;  ergo 

nec  potest  uti  illa  ad  negandam  Eucharistiam 
homini  petenti.  Secundo  potest  ralio  aliter 
explicari,  quia  sigillum  confessionis"obligat, 
non  solum  respectu  aliorum,  sed  etiam  res- 
pectu  ipsiusmet  pcenitentis,  id  est  non  solum 
tenetur  confessor  non  revelare  aliis  peccatum 
in  confessione  auditum,  sed  eliam  tenelur, 
non  loqui  de  ipso  extra  confessionem  cum 
ipso  pcenitente  contra  voluntatem  ejus,  nec 
exprobare,  aut  objicere  illi  crimen  in  confes- 
sione  auditum  ;  ergo  sicut  tenetur  non  negare 
Eucharistiam  coram  aliis,  quia  tunc  revelaret 
aliis  peccatum  ejus  ,  ita  etiam  tenetur  non  ne- 
gare,  etiam  si  solus  sit,  et  occulte  pelat,  quia 
tunc  saltem  ipsi  pcenitenti  objicit,  et  facto 
ipso  reprehendit  extra  confessionem,  crimen 
in  confessione  cognitum.  Tertio  afferri  potest 
generalis  ratio,  quia  fieret  onerosa  confessio, 
si  posset  sacerdos  uti  illius  scientia  ad  hunc 
effectum. 

4.  Secunda  opinio.  —  Secunda  sententia 
est,  non  solum  posse ,  sed  etiam  debere  sa- 
cerdotem  negare  Eucharistiam  peccatori  in 
praedicto  casu.  Ita  D.  Thom.  in  4,  dist.  9, 
qurest.  1,  art.  5,  qusestiunc.  1 ,  ubi  Durand., 
quaest.  6,  dicit,  omnes  in  hoc  concordare; 
citantur  etiam  Bonav.  ibi,  art.  2,  quaest.  4; 
Major,  qucest.  4;  Richard.,  art.  3,  quaest.  1. 
Sed  quamvis  hi  auctores  generaliter  doceant, 
peccatori  occulto  posse  negari  occulte  Eucha- 
ristiam  absque  ulla  exceptione,  non  tamen 
loquuntur  in  speciali  de  scientia  confessionis , 
quanquam  Major  aliquid  insinuet.  Apertius 
docuit  hanc  sententiam  Alexand.  Alens., 
4  part.,  qusest.  49,  membr.  1 ;  Angel.,  verbo 
Eucharistia  3,  §  20;  Tabiena,  verbo  Com- 
munio,  §  52;  Victoria,  in  Summa,  num.  86; 
Ledesma,  1 ,  part.  4,  quaest.  21 ,  art.  6,  dub.  3. 
Afferri  solet  pro  hac  sententiacap.  Placuit,  6, 
quaest.  2,  ubi  dicitur,  posse  Episcopum,  prop- 
ter  peccatum  in  confessione  cognitum,  negare 
communionem  secrete,  non  tamen  publice. 
Sed  ille  textus  non  potest  de  sacramentali 
confessione  intelligi,  nam  loquitur  in  eo  casu, 
in  quo  Episcopus  dicit,  reum  sibi  fuisse  con- 
fessum  tale  crimen;  constat  autem  ,  hoc  nullo 
modo  habere  posse  locum  in  sacramentali 
confessione.  Fundamentum  igitur  hujus  sen- 
tentiee  esse  debet,  quia  negare  communionem 
peccatori  in  eo  casu,  est  actus  consentaneus 
potestati  clavium ;  et  alias  nullo  modo  est 
conlra  sigillum  ,  ergo  est  actus  licitus  ;  ergo 
est  etiam  debitus.  Major  patet,  quia  potestas 
clavium,  mter  alios  eflfectus,  ad  hoc  data  est, 
ut,  qui  illam  habet,  dignos  admittat,  et  indi- 


gnos  a  communione  repellat;  ergo  sacerdos, 
negans  sacramentum,  utitur  potestate  cla- 
vium,  et  jure  sibi  concesso.  Minor  imprimis 
declaratur  exemplo.  Nam  si  sacerdos  pcr  con- 
fessionem  sciret,  poenitentem  habere  propo- 
silum  occidendi  ipsummet  confessorem,  et 
illius  ensem  seu  gladium  haberet  apud  se  de- 
positum,  quamvis  postea  pcenitens  illum  pe- 
teret,  posset  denegare,  et  in  hoc  nullus  fere 
auctor  dubitat. 

5.  Objectio.  — Solutio.  —  Sed  dicet  aliquis 
exemplum  non  esse  simile,  tum  quia  jus  vilae 
custodiendae  est  majus  et  strictius;  tum  etiam 
quia  nocumentum  inde  secutum  esset  irrepa- 
rabrlius.  Sed  hoc  nihil  refert,  quia  non  utimur 
illo  exemplo,  ut  argumentemur  a  simili ;  sed 
solum,  ut  explicemus,  illum  actum  negandi 
aliquid  extra  confessionem  ex  scientia  in  con- 
fessione  comparata,  non  esse  revelationem 
sigilli;  nam,  si  esset,  neque  pro  tuenda  vita 
liceret;  ergo  similiter  in  praesenti  ille  actus 
non  esset  revelatio  sigilli.  Deinde  ratione  de- 
claratur  eadem  minor,  quia  licet  confessor  di- 
catur  scire  peccatum,  ut  Deus,  quia  scit,  ut 
minister  Dei,  et  ad  judicandum  de  illo,  vice 
ipsius  Dei  in  sacramentali  foro,  nihilominus 
negari  non  potest,  quin  illa  scientia  sit  in  ho- 
mine,  et  quod  hoc  sensu  sit  humana,  et 
consequenter,  quod  possit  homo  illa  uti  ad 
suas  actiones  dirigendas,  quando  sine  alterius 
injuria,  infamia,  aut  scandalo,  illa  uti  potest, 
quia  tunc  nulla  revera  intercedit  revelatio  si- 
gilli;  ita  vero  est  in  praesenti  casu,  quia  ne- 
que  apud  alios  sequitur  infamatio  (supponi- 
mus  enim,  nullum  alium  adesse) ;  neque  ipsi 
poenitenti  fit  injuria,  quia  revera  nullum  ha- 
bet  jus  ad  petendum  sacramentum;  neque 
aliud  grave  incommodum  ei  sequitur;  nam,  si 
fortasse  aliquis  pudor  inde  oritur,  illud  non 
est  nocumentum  alicujus  momenti,  neque 
grave  onus,  aut  irrationabile,  vel  injuriosum, 
praesertim  quia  necesse  non  est,  ut  sacerdos 
directe  objiciat  homini  peccatum  confessum, 
aut  in  memoriam  illud  revocet;  potest  enim 
negare  sacramentum,  nulla  alia  ratione  red- 
dita,  nisi  quia  tunc  commode  non  potest. 
Unde  Paludanus  supra,  de  sacerdote,  qui  ex 
officio  non  tenetur  dare  sacramentum,  conce- 
dit,  posse  illud  negare  in  praedicto  casu,  so- 
lum  quia  habet  sufficientem  rationem  se  ex- 
cusandi,  nulla  facta  mentione  peccati,  scilicet, 
quia  non  tenetur.  Non  erit  autem  difficile  pa- 
rocho,  seu  cuilibet  sacerdoti,  qui  ex  officio 
alias  teneatur,  similem  excusationem  inve- 
nire,  scilicet,  quia  tunc  commode  non  potest. 

Nec  refert,  quod  illa  videatur  virtualis  qure- 
dam  objurgatio,  eo  quod,  licet  sacerdos  non 
exprimat  causam,  ipse  tamen  poenitens,  mo- 
raliter  loquendo,  satis  eam  intelligit;  tum  quia 
hoc  magis  consistit  in  discursu  poenitentis, 
quam  in  actione  sacerdotis;  tum  etiam  quia 
si  aliquod  est  ibi  incommodum,  non  sacer- 
doti,  qui  utitur  jure  suo,  sed.pcenitenti  irnpu- 
tandum  est,  qui  se  immiscet  actioni  sacrse,  et 
petit  rem  iniquam  et  sacrilegam;  sicut  di- 
cendum  necessario  est  in  alio  casu,  quando 
denegatur  ensis,  aut  gladius,  propter  vitam 
custodiendam.  Atque  ex  his  probata  relinqui- 
turprima  consequentiaprincipalis  argumenti, 
quia,  seclusa  fractione  sigilli,  nulla  alia  mali- 
tia  potestin  hoc  casu  excogitari,  quandoqui- 
dem,  neque  illa  actio  est  injuriosa,  neque  ex 
illa  sequitur  scandalum,  vel  infamia ;  ergo, 
si  denesrmclo  tunc  sacramentum  non  frangi- 
tur  sigillum,  sancte  ac  licite  denegatur.  Unde 
facile  etiam  probatur  secunda  consequentia, 
scilicet,  quod  si  hoc  licet,  sit  etiam  debitum, 
ex  quodam  principio  supra  posito,  quod  si 
sacerdos  commode  et  sine  impedimento  po- 
test  negare  sacramentum  peccatori,  ratione 
sui  muneris  et  officii  tenetur  id  procurare; 
sed  in  praesenti  potest  licite,  et  sine  inconve- 
niente  :  ergo. 

6.  Ultima  opinio  approbatur.  —  Inter  has 
sententias  hsec  posterior  mihi  magis  proba- 
tur,  speculative  rem  considerando;  habet 
enim  solidius  fundamentum;  practice  vero  lo- 
quendo,  vix  potest  occurrere  occasio  utendi 
illa;  si  vero  aliquando  occurrat,  imprimis  est 
prudenter  observandum,  an  certo  constet  sa- 
cerdoti  de  malo  statu  pcenitentis ;  nam  si  sit 
inter  pcenitentem  et  confessorem  opinionum 
diversitas,  non  est  pcenitens  a  communione 
repellendus,  quia  revera  non  est  satis  convic- 
tus  de  crimine.  Quocirca  ex  hoc  capite  illa 
cognitio  peccali  et  pravi  status  pcenitenlis 
sufficiet  ad  negandam  ei  communionem,  quae 
satis  est  ad  negandam  juste  absolutionem. 
Preeler  hoc  vero  cavendum  est  omne  scanda- 
lum,  alque  omnis  infamia,  omnisque  criminis 
seu  revelationis  suspicio,  qufe  omnia,  ut  dixi, 
vix  possunt  moraliter  concurrere;  et  icleo  re- 
gulariter  loquendo ,  necessarium  est  extra 
confessione  peccatum  agnoscere. 

7.  Dubium.  —  Solutio.  —  Sed  inquies, 
quando  peccatum  cognoscitur  extra  confes- 
sionem,  qualis,  et  quam  certa  debeat  esse 
haec  cognitio.  Respondetur,  si  peccator  sta- 
tum  suum  agnoscat ,  ac  fateatur,  id  sine 
dubio  satis  esse.  Deinde,  si  sacerdos  vidit  cri- 

men,  et  certo  scit  peccatorem  non  esse  con- 
fessum,  quamvis  adhibere  non  possit  testes, 
quibus  ipsum  convincat  de  crimine,  potest 
ei  communionem  negare,  etiam  si  cleliclum 
suum  neget,  quia  haecnon  est  proprie  punitio 
qiue  judiciarium  ordinem  et  probationem  de- 
licti  requirat;  sed  est  prudens  administratio 
sacramenti,  et  virtualis  quseclam  correctio  se- 
creta  et  paterna,  ad  quam  non  semper  expec- 
tanda  est  probatio  delicti,  neque  ipsius  pec- 
catoris  confessio,  quia  non  est  actio  publica 
et  judiciaria,  sed  privala  et  occulta,  quse  vix 
potest  alio  modo  exerceri;  sufficit  ergo,  quod 
quacumque  via  sufficienter  de  delicto  constet. 
Unde  idem  dicendum  est,  si  per  lestimonia 
fide  digna  sacerdoti  constet  de  pravo  hominis 
statu,  quamvis  nolent  testes  se  prodere  ad 
peccatorem  convincendum.  Quam  vero  oc- 
culta  esse  oporteat  delictum  et  petitionem 
sacramenti,  ut  possit  juste  denegari,  inferius 
dicemus  in  sectione  ultima. 

SECTIO  IV. 

Utrum  peccatori  occulto  publice  petenti  Eucharistiain 
deneganda  sit. 

1 .  Occulto  peccatori,  cujus  peccatum  latet, 
publicepetenti  Eucharistiam,  denegari  nulla- 
tenus  clebet.  —  Respondetur,  non  posse  sacer- 
dotem  sine  gravi  peccato,  negare  Euchari- 
stiam  peccatori  publice  petenti  illam,  quando 
peccatum  ejus  occultum  est.  In  hac  assertione 
conveniunt  fere  omnes  Theologi  superius  ci- 
tati;  et  colligitur  exConcil.  Vasensi  I,  cap.  8, 
et  ex  Concil.  Africano,  cap.  99  et  4  00,  quas 
habentur  in  cap.  Si  tantum,  etincap.  Placuit, 
6,  qusest.  2,  in  quibus  cavetur,  ut  Episcopus, 
qui  alienum  peccatum  novit,  quod  probare 
non  potest,  neminem  ea  de  causa  publice  a 
communione  repellat.  Atque  idem  significa- 
tur  in  cap.  Si  sacerdos,  de  Officio  ordinarii. 
Ubi  Pontifex  adducit  exemplum  Ghristi  Do- 
mini,  qui  in  publica  dispensatione  hujus  sa-- 
cramenti,  illud  non  denegavit  Judoe,  cujus 
peccatum  occultum  erat.  Rationes  ad  hanc 
veritatem  confirmandam  plures  a  Theologis 
afferuntur,  quia  difficile  est  propriam  et  adse- 
quatam  invenire. 

2.  Prima  ratio  probandx  conclusionis .  — 
Prima  ralio  est,  quia  negare  tunc  sacramen- 
tum  peccatori,  esset  infamare  illum,  quocl  est 
intrinsece  malum.  Hac  ratione  utuntur  Alens. 
et  Bonav.,  et  D.  Thom.,  cum  aliis  in  4;  habet 
tamen  difficultatem;  primo,  quia  ibi  interve- 
nit  perplexitas  quaedam;  quia  vel  infamandus 

est  proximus,  vel  sacramentum  dandum  cst 
indigno,  quod  fieri  non  potest  sine  Christi 
injuria  ;  ergo  ex  his  duobus  malis  polius  cst 
eligenda  infamatio  proximi,  quam  injuria 
Christi;  probalur  consequentia  primo,quia  ex 
duobus  malis  minus  est  eligendum;  inter  illa 
autem  duo,  minus  est  proximi  infamatio.  Se- 
cundo,  quia  nec  Christus,  nec  sacerdos,  sed 
solus  peccator,  qui  inique  se  ingerit,  est  causa 
hujus  perplexitatis  et  incommodi;  ergo  ralio 
juslitiee  postulat,  ut  ipsc  solus  damnum  et 
detrimentum  sentiat,  et  non  Christus.  Qua- 
propter  illa  infamalio  tunc  non  est  intrinsece 
mala,  tum  quia  non  est  formalis,  sed  mate- 
rialis ,  quia  non  est  per  se  intenta ,  sed 
quasi  permissa;  tum  etiam  quia  talis  peccator 
non  tam  infamatur  a  sacerdote,  quam  ipse  se 
ipsurn  infamat,  qui  sacerdotem  quodammodo 
cogit  ut  ipsum  manifestet. 

3.  Secunda  ratio. —  Objectio.  —  Solutio.  — 
Propter  hanc  difficultatem  addi  potest  se- 
cunda  ratio,  ob  quam  in  ea  perplexitate  potius 
videtur  danda  communio  peccalori  quam  ne- 
ganda,  quia,  si  negetur,  est  certum  atque  in- 
fallibile  infamiee  detrimenlum ;  si  autem  detur 
sacramenlum,  non  est  ita  certum  sacrilegium 
indignee  communionis,  quia  fieri  potest,  ut 
peccator  subito  mutetur  iuterius,  et  conver- 
tatur,  ac  se  ita  disponat,  ut  cligne  communi- 
cet.  Et  hac  ratione  utuntur  etiam  prseclicti 
auctores.  Sed  non  videtur  magis  satisfacere, 
quam  praecedens.  Primo,  quia  srepe  potest 
evidenter  constare  eviclentia  morali,  illum, 
qui  petit  sacramentum,  peccare  graviter  sic 
petendo  et  communicando,  ut  si  constet  certo 
esse  excommunicatum,  et  non  absolutum,  vel 
peccasse  mortaliter,  et  non  esse  confessum; 
tum  enim  non  potest  prtesumi  bona  dispositio, 
quia  ad  illam  non  sufficit  interior  pcenitentia 
sine  exteriori  confessione.  Dices,  quamvis 
hoc  verum  sit,  per  se  loquendo,  tamen  per 
accidens  posse  sufiicere  inieriorem  dispositio- 
nem,  atque  ita  posse  accidere  in  preesenti 
casu;  nam  postquam  peccator  publice  acces- 
sit  ad  sacramentum,  in  ipso  momento,  in  quo 
sacerdosproxime  acceditadtribuendum  illud, 
potest  interius  dolore,  et  se  disponere,  et  ex- 
cusari  a  confessioue,  eo  quod  jam  non  potest 
se  removere  atque  abstinere  sine  scandalo 
etinfamia.  Respondetur  in  paucis,  posse  ac- 
cidere,  ut  sine  ullo  scandalo,  vel  infamia  non 
possint  removeri.  Deincle  in  rebus  moralibus 
non  estquserenda  metaphysica  evidentia ,  sed 
sufficit  moralis  certiludo,  qualis  est  in  prae- 
senticasu;  et  prtesertim,  quando  nullum  est 

signum  contritionis ,  nec  probabilia  motiva, 
ut  prtesum  itur.  Denique  eodem  modo  posset 
dici,  non  esse  certam  et  infallibilem  infamiam 
peccatoris,  etiam  si  illi  publice  denegelur  sa- 
cramentum,  quia  sperari  potest,  alios  adhuc 
exislimaturoset  credituros,  eum,  non  propter 
peccatum,  sed  propter  alias  causas,  aut  ralio- 
nes  excludi.  Quod  si  hoc  dici  non  potest  pro- 
babiliter,  quia  moraliter  loquendo  fieri  potest, 
ut  nulla  sitprobabilis  ratio  adhoc  sperandum, 
eodern  modo  saepe  etiam  fieri  potest,  ut  nulla 
sit  probabilis  ratio  ad  sperandam  vel  prsesu- 
mendam  convenientem  peccatoris  dispositio- 
nem. 

4.  Tertia  ratio^idditur  a  prasdictis  auctori- 
bus,  scilicet,  non  esse  negandum  sacramenlum 
occulto  peccatori.  publice  petenti  Euchari- 
stiam,  propter  vitandum  scandalum,  quod 
moraliter  loquendo  sequi  necesse  est.  Sed  heec 
etiam  ratio  imprimis  est  per  accidens,  et  ex- 
trinseca  ;  et  ideo  non  videtur  per  se  sufficiens 
ad  generalem  doctrinam.  Deinde,  aut  est 
sermo  de  scandalo  improprio,  quod  nihil 
aliud  est,  quam  admiratio  quaedam,  vel  ru- 
mor,  qui  in  hujusmodi  eventibus  oriri  solet; 
et  hoc  non  videtur  esse  grave  incommodum, 
nec  res  tanti  momenti,  ut  propterea  irroganda 
sit  injuria  sacramento;  vel  est  sermo  de  scan- 
dalo  proprie  dicto,  ut  significat  occasionem 
ruinse  et  peccati;  et  hoc  sensu  non  videtur 
sequi  scandalum  necessario  ex  prsedicto  casu; 
quod  enim  est  peccatum,  cujus  moralis  occasio 
tunc  prrebetur?  Aut  enim  est  judicium  teme- 
rarium  et  murmuratio  adversus  sacerdotem, 
quod  propter  odium,  vel  injustam  causam,  ne- 
get  sacramentum  homini  petenti ;  hoc  autem 
facile  vitari  potest,  tum  quia  tanta  potestesse 
auctoritas,  talisque  vita  sacerdotis,  ut  mora- 
liter  existimandum  sit  eum  juste  et  sancte 
egisse;  tum  etiam  quia  seepe  potest  sacerdos 
rationem  sui  facti  reddere,  ostendendo,  illum 
esse  peccatorem  et  indignum  tanto  sacra- 
mento.  Aut  illud  scandalum  in  hoc  consistit, 
quod  populus  judicabit,  eum  hominem ,  cui 
negatur  sacramentum,  esse  illo  indignum, 
et  in  statu  peccati;  hoc  autem  nullum  scan- 
dalum  est,  quia  illud  non  est  peccatum,  cum 
non  sit  judicium  temerarium;  moventur  enim 
ad  judicandum  ex  gravi  facto  et  auctoritate 
sacerdotis,  de  qua  jam  dictum  est.  Nullum 
autem  aliud  peccati  genus  habet  moralem 
connexionem  cum  illo  actu,  ut  propter  illud 
scandalum  timeri  possit. 

5.  Quarta  ratio.  —  Quarta  ratio  ac  sola 
illa  traditur  a  D.  Thom.  in  hoc  articulo  quem 

inlerpretamur,  scilieet,  quia  peccator  occultus 
habet  jus  petendi  publice  Eucharistiam;  non 
potest  autem  privari  hoc  jure,  donec  de  suo 
crimine  sufficienter  convincatur,  sicut  non 
potest  puniri  peccator,  nisi  convictus  de  cri- 
mine;  sed  non  censetur  convinci  peccator  de 
crimine,  nisi  vel  ejus  peccatum  notorium  sit, 
et  publicum  per  infamiam  publicam,  vel  suf- 
ficientibus  testimoniis  juridice  convictus  sit. 
Sed  hasc  ratio  non  minorem  patitur  difficulta- 
tem,  quia  peccator,  quamdiu  in  eo  statu  est, 
nullum  habet  jus  ad  petendum  hoc  sacramen- 
tum,  ut  supra  probatum  est;  ergo  neque  ad 
petendum  publice  habet  aliquod  jus.  Patet 
consequentia,  quia  non  est  actio  ininus  sacri- 
lega  et  injuriosa  Christo,  publica,  quam  oc- 
culta  petitio;  ergo,  quamvis  illi  negetur, 
nullo  privabitur  jure;  neque  iila  negatio  ha- 
bet  rationem  pcenae,  sed  prudentis  admini- 
strationis  sacramenti,  ut  supra  dixi. 

6.  Adsequata  ratio  conclusionis.  —  Posui 
has  rationes,  et  difficultates  circa  illas  occur- 
rentes,  non  ut  eas  rejicerem,  aut  impugna- 
rem;  sed   ad  inclicandum,  ex  illis  omnibus 
esse  conficiendam  adeequatam  rationem  con- 
clusionis,    quae   in  hunc    niodum    explicari 
potest,   scilicet,    ad    commune    bonum,    et 
convenientem    Ecclesiae,    vel    cujuscumque 
reipublicse  gubernationem  pertinere,  ut  com- 
munia  bona,  quee  publice  dispensanda  ac  di- 
stribuenda   sunt  juxta  merita  et  dignitatem 
singularum  personarum   a  publico  ministro 
ad-hoc  munus  a  republica  vel  principe  reipu- 
blicse  destinalo,  dispensentur,  non  juxta  pri- 
vatam  scientiam  ipsius  ministri,  sed  per  pu- 
blicam  et  notoriam ;  hujusmodi  autem  est  clis- 
pensatio  hujus  sacramenti,  ut  per  se  constat; 
ergo,  quando  publice  fit,  non  est  regulanda 
per  scienliam  privatam,  sed  publicam;  quod 
non  habet  locum  in  occulta  petitione,  quia 
tunc  non  fit  per  modum  publicae  dispensatio- 
nis,  sed  occultae  ac  privatte  actionis.  Major 
propositiovideiuressemorale  quoddam  prin- 
cipium,  fere  ex  ipsis  terminis  notum.  Et  ad 
illud  declarandum  ac  suadendum  deservire 
possunt  raliones  supra   adductee,   quia   nisi 
hsec  regula  in  prsedicta  publica  dispensatione 
servetur,  talis  dispensandi  modus,  moraliter 
loquendo,    erit   expositus   multis   scandalis, 
perturbationibus,  et  injuriis;  quanquam  au- 
tem  scandalum  non  sit  prima  ratio  malitiee 
hujus  actionis,  tamen,  quando  moraliter  ac 
frequenter   conjunctum    est  cum    tali   modo 
operandi,  est  vehemens  signum,  in  eo  non 
servari  debitum  ordinem,  neque  esse  com- 

muni  bono  convenientem.  Et  confirmatur  ac 
deelaratur,  quia  nisi  prtedicta  regula  serva- 
retur,possent  facile  ministri  publici  infamare 
quos  vellent,  et  peccatum,  vel  indignitatem 
fingere,  ubi  non  esset.  Et  e  contrario  possent 
fideles  saepe  formidare,  et  tirnere,  ne  a  mini- 
stris  hujus  sacramenti  infamarentur.  Et  hac 
ratione,  quamvis  peccator  absolute  non  ha- 
bealjus  ad  petendum  hoc  sacramentum,  la- 
men  quilibet  fidelis  habet  jus ,   ut  si  publice 
petat,  non  repellatur,  nisi  debito  modo,  id 
est,  ex  publica  manifestatione  et  scientia  sui 
peccati,  propter  quoddixit  recteD.Thom.,  in 
4,   dist.  9,   queest.  4,   art.  5,  per  peccalum 
mortale  amitti  jus  petendi  hoc  sacramentum; 
oportet  tamen,  ut  in  facie  Ecclesias  amittatur, 
scilicet,  ut  in  eademfacieEcclesice,  id  est,  pu- 
blice  denegari  possit.  Tandem  explicatur,  et 
confirmatur  hoc,  illo  communi  exemplo  de  ju- 
dice,  qui  tenetur  judicare  secundum  allegata, 
et  probata,  etiam  contra  privalam  scientiam, 
solum  ob  simile  principium,  quia   ad  com- 
mune  bonum  necessarium  est,  ut  illa  publica 
actio  reguletur  publica  scientia,  et  non  pri- 
vata;  quoniam,  si  aliter  fieret,  esset  res  ex- 
posita  infinitis  injuriis  et  scandalis.  Quamvis 
autem  dispensatio,  de  qua  agimus,  non  sit  ju- 
dicialis  actio,  tamen.  quando  esfpublica,  in 
hoc    convenit   cum    sententia   judicis,   quod 
est  actus  publicae  potestatis,  et  communis  gu- 
bernationis,  et  ideo  in  ea  locum  habet  eadem 
ratio,  quse  in  sententia  judicis  invenitur. 

7.  Dictorum  impugnatio.  —  Possunt  au- 
tem  contra  hanc  veritatem  multa  objici. 
Primum,  quia  actus  dandi  Eucharistiam  ho- 
mini  indigno  est  intrinsece  malus,  quia  est 
cooperari  ad  malum;  ergo  non  potest  esse 
licitus,  etiam  si  peccator  publice  petat;  quia 
tunc  etiam  est  cooperari  ad  indignam  suscep- 
tionem  ;  esset  enim  agere  contra  propriam 
conscientiam,  quia  sacerdos  judicat  illum  in- 
dignum.  Et  confirmatur,  quia  projicere  Eu- 
charistiam  in  ignem,  aut  in  locum  immundum 
est  ita  intrinsece  malum  ut  nulla  ratione  pos- 
sit  esse  licitum;  ergo  similiter.  Secundo  ar- 
gumenlor  a  simili,  quia  peccator  occultus, 
qui  mihi  ensem  custodiendum  tradit,  si  pu- 
blice  illum  petat,  el  mihi  constet,  petere 
illum,  ut  se  vel  alium  occidat,  possum  et  de- 
beo  negare  illi  gladium,  etiam  si  necesse  sit 
pravum  ejus  animum  manifestare,  ut  majus 
damnum  minori  vitetur;  ergo  eadem  ratione 
in  prsesente  casu  licebit  negare  Eucharistiam, 
etiam  si  necesse  sit  infamare  peccatorem. 
Tertio  argumentor,  quia  potest  esse  aliquis 

modus,  quo  et  sacramentum  non  dctur  pec- 
catori,  et  omnia  incommoda  vitentur;  ergo 
ille  servandus  est;  antecedens  patet,  quia  po- 
test  sacerdos  dare  bujusmodi  homini  hosliam 
non  consecratam,  absque  ullo  inconvenienti; 
nam  si  aliquod  esset,  maxime  periculum  ido- 
lolatriae  exterioris;  sed  hoc  etiam  vitare 
potest  sacerdos,  si  in  manu  habeat  hostiam 
consecratam,  quamdiu  adorandam  illam  pro- 
ponit,  postea  vero  secrete  illam  mutet,  quando 
manurn  aduiovet  ori  peccatoris,  ut  illi  sacra- 
menturn  tribuere  videatur.  Quarta  denique 
objectio  est,  quia  licet  admittantur  omnia, 
quae  dicta  sunt,  ad  summum  videntur  proce- 
dere  in  eo  sacerdote,  -qui  ex  officio  tenetur 
Eucharistiam  ministrare,  quia  ille  est  velut 
publicus  minister  ad  hoc  munus  deputatus; 
non  tamen  videntur  habere  locum  in  aliis  sa- 
cerdotibus,  qui  ex  officio  ad  hoc  non  tenentur, 
quia  illi,  nec  sunl  ad  hoc  munus  deputati,  nec 
peccator  habet  jus  ullum  petendi  ab  illis  Eu- 
charistiam;  undeipsi  semper  possunt  habere 
commodam  excusationem  sine  manifesta- 
tione  delicti,  vel  alio  publico  incommoclo. 

8.  Prima  propugnatio  impugnationi  primse, 
respondens.  —  Ad  primam  difficultatem  res- 
pondetur,  actionem  dandi  Eucharistiam  ho- 
mini  indigno,  non  semper  esse  intrinsece 
malam,  sed  tunc  solum,  quanclo  ipse,  qui  dat 
sacramenlum,  est  aliquo  modo  causa  indignse 
susceptionis;  vel  quando ,  commocle  vel  de- 
bito  modo  exercendo  munus  suum,  potest 
illam  vitare,  et  non  facit.  Ac  denique,  quando 
illi  constat,  eum,  qui  petit,  esse  indignum,  ea 
scientia  ac  modo,  quo  opus  est;  at  vero 
quando  moraliter  vitare  non  potest  actionem 
dandi,  quia  prava  dispositio  petentis  non  est 
illo  modo  cognita,  quo  opus  est,  tunc  actio 
dandi  non  est  mala  ex  parte  dantis,  et  in- 
tentio  ejus  est  bona,  quamvis  ex  parte  reci- 
pientis  receptio  sit  mala,  quod  nullo  niodo 
imputatur  danti,  quia  nullo  modo  estcausa, 
quod  alius  indigne  sumat,  neque  cum  actione 
ejus  est  per  se  ac  necessario  conjuncta  in- 
digna  susceptio.  Quamobrem  ibi  nulla  est 
cooperatio  ad  malum,  sed  sola  permissio, 
quse  moraliter  vitari  non  potest,  nam,  qui  dat 
sacramentum,  solum  cooperatur  ut  hic  homo 
sumat,  non  tamen  ut  indigne  sumat ;  posset 
enim,  si  vellet,  digne  sumere;  quamvisautem 
sacerdoti  constet,  hic  et  nunc  inciigne  sumptu- 
rum,  tamen,  quia  non  potest  id  vitare,  ideo 
neque  tenetur,  neque  illa  censetur  cooperatio, 
sed  permissio.  Atque  eadem  ratione  non  ope- 
ratur  sacerdos  tunc  contra  conscientiam,  quia 

dictamen  conscientipe  tunc  non  est  regulan- 
duin  per  scientiam  privalam,  ct  quasi  specu- 
lativam,  quod  is,  qui  petit,  est  indignus  et 
peccalor,  sed  per  scientiam  practicam,  qua 
homo  considerat,  quid  hic  et  nunc  agere 
oporteat,  concurrentibus  his  circumstantiis , 
scilicet,  occulta  malitia  hujus  hominis  curn 
publica  petilione  sacramenti;  tunc  enim 
verum  dictamen  conscientiee  est ,  dandum 
esse  hic  et  nunc  sacramentum  huic  homini. 
Ad  confirmationem  autem  in  illo  primo  argu- 
mento  factam  respondetur,  non  esse  similem 
rationem  de  projicienda  Eucharistia  in  locum 
immundum,  quia  illa  actio  de  se  est  deter- 
minata  ad  malum,  et  ex  proprio  objecto  habet 
deformitatem,  per  se  loquendo,  secus  vero 
est  de  actione  clandi  Eucharistiam  homini. 

9.  Secundse  objectionis  prima  solutio  impro- 
batur.  —  Secunda  solutio  explicatur  et 
approbatur.  —  In  secundo  argumento  sol- 
vendo,  varii  sunt  auctores  supra  citati.  Alens. 
enimetBonav.  negant,  in  casu  seu  exemplo 
ibi  aclducto,  licere  negare  gladium  domino 
petenti,  et  potius  esse  permittendum  homi- 
cidium,  quam  occultum  clelictum  manifestan- 
dum.  Sed  hoc  est  creditu  difficile ;  et  ideo 
Sotus  cum  aliis,  admisso  illo  exemplo,  negat 
consequentiam ,  et  similitudinem.  Gujus  rei 
possunt  variee  rationes  differentiee  assignari. 
Prima,  quod  sajpe  est  major  obligatio  subve- 
niendi  proximo  in  corporalibus  detrimentis, 
quam  in  spiritualibus,  quia,  cum  hsec  non 
committantur  sine  propria  voluntate,  srepius 
est  minor  necessitas  incurrendi  illa,  et  icleo 
minus  etiam  necessarium  est  alterius  auxi- 
lium  ad  vitanda  illa.  Secundo,  quia  ciamnum 
mortis  in  exeinplo  adducto  revera  vitatur, 
neganclo  gladium  homini  petenti  illum  ad  ho- 
micidium  perpetranclum ;  peccatum  vero, 
quod  est  prEecipuum  animse  detrimentum , 
non  vitatur  negando  sacramentum  peccalori 
petenti,  quia  per  voluntatem  sumendi  jam  est 
peccatum  commissum,  et  solum  vitatur  actus 
exterior,  qui  per  se  non  addit  malitiam. 
Tertio,  quia  illud  damnum  corporis  esl  irre- 
parabile ,  damnum  vero  animee  reparari 
potest,  moraliter  loquendo.  Et  hse  quidem 
differentise  satisfaciunt,  considerando  in- 
dignam  sumptionem  sacramenti  solum,  ut  est 
spirituale  quocldam  detrimentum  ipsius  pec- 
catoris  petentis  Eucharistiam  ;  at  vero  consi- 
derando  illam  sumptionem,  ut  est  quaedani 
irreverentia,  et  injuria  sacramenti,  et  quasi 
detrimenlum  quoddam  ipsiusmet  Christi,  sic 
non  videntur  satisfacere,  quia  magis  vitanda 

est  vel  minima  injuriaChristi,  quam  magnum      scientia  et 

detrimentum  alterius  proximi.  Respondetur 

tamen,  etiam  quoad  hanc  partem  posse  ac- 

commodari  rationes  preedictas,  quia  ipsemet 

Christus  vult,  ut  aliqua    ejus  injuria  potius 

perniittatur,  quam  indebito  modo  ac  ordine 

caveatur.  Item,  quia  praecipua  injuria,  quse 

consisiit  in  affectu  peccati,   vitari  ab  altero 

non  potest.  Ac  denique  quia,  licet  in  ratione 

injurice  illa  magna  sit,  tamen  in  ratione  de- 

trimenti,  non   proprie  infertur  Christo,  nec 

est  damnum  irreparabile.  Accedit,  quod  actio 

reddendi  gladium  est  actio  omnino  privata, 

et  ideojuxta  occurrentes  circumstantias  per 

privatam   scientiam  regulanda  est;   at  vero 

dispensatio  sacramenli  est  actio  publica,   et 

communis,  ac  propterea,  ut  diximus,  publi- 

cam  scientiam  requirit. 

10.  Tertix  objectionis  impugnatur  prima 
solutio.  —  Circa  tertiam  objectionem  non- 
nulli  Theologi  asserunt,  medium  illud  dandi 
hostiam  non  consecratam  pro  consecrata  lici- 
tum  esse,  quod  sumi  potest  ex  Altisiodor., 
lib.  5  Sum.,  tract.  5,  cap.  5,  qurest.  4,  ubi, 
quamvis  expresse  non  loquatur  de  re,  quam 
nos  tractamus,  agit  lamen  de  alia  fere  om- 
nino  simili.  Dicit  enim  si  contingat,  hominem 
esse  in  articulo  mortis,  et  indigere  viatico,  et 
nullam  esse  reservatam  hostiam  consecratam 
ex  negligentia  parochi ,  tunc  ad  vitandum 
scandalum  licere  dare  hostiam  non  conse- 
cratam  pro  consecrata.  Sed  heec  sententia 
improbabilis  et  intolerabilis  est ,  ut  ex  di- 
cendis  constabil.  Alii  distinctione  utuntur; 
nam  duobus  modis  posset  hoc  fieri  :  primo 
ignorante  homine,  qui  communicaturus  est, 
et  existimante  sibi  dari  verum  sacramentum, 
cum  tamen  sacerdos  solum  det  hostiam  non 
consecratam.  Secundo  fieri  potest  ex  con- 
ventione  inter  sacerdotem  et  peccatorem.  Si 
priori  modo  fiat,  omnes  fere  auctores  docent 
esse  illicitum,  et  videtur  res  certa.  Primo, 
quia  datur  manifesta  occasio  idololatrise;  nemo 
enim  communicat,  nisi  prius  adoret;  imo  ipsa 
susceptio  sacramenti  est  quidam  relrgionis 
cultus.  Nec  referl,  quod  illa  sit  materialis  ido- 
lolatria  prreter  conscientiam  et  intentionem 
adorantis,  quia  etiam  est  per  se  malum,  ut 
aliquis  sciens  et  prudens  proponat  alteri  ado- 
randam  creaturam  cultu  divino,  et  mentiatur 
esse  Deum ,  quod  revera  non  est.  Est  enim 
hoc  mendacium  perniciosum,  et  valde  inju- 
riosum  Deo.  Addo,  in  hoc  medio  nullum  vi- 
tari  peccatum,  nec  formalem  (ut  sic  dicam) 
Christi  injuriam,  quia  ille  peccator,  illa  con- 


existimatione  panem  accipiens , 
non  minus  peccat,  quam  si  verum  reciperet 
sacramentum.  At  vero,  si  fiat  posteriori 
modo,  scilicet,  ex  conventione  inter  dantem 
et  accipientem  ,  dicunt  nliqui  auctores  hoc 
medium  esse  licitum,  quia  vitantur  omnia 
incommoda,  nimirum,  indigna  susceptio  sa- 
cramenti,  tam  vera,  quam  existimata .  et 
periculum  idololatriee,  respectu  peccatoris; 
nam,  cum  jam  ipse  sciat,  quid  sibi  detur,  non 
adorabit;  respectu  vero  aliorum,  qui  adsunt, 
facile  vitabitur  idem  periculum,  modo  supra 
inter  argumentandum  proposito.  Quee  sen- 
tentia  placuit  Bonavent.  in  4,  dist.  9,  et 
Albert.  Mag.,  dist.  13,  art.  20,  et  Adrian., 
Quodl.  3,  art  3.  Sed,  quod  neque  hoc  poste- 
riori  modo  hoc  sit  licitum,  sentit  D.  Thom. 
hic,  ad  1 ,  et  in  4,  dist.  9,  art.  5;  Alens., 
4  part.,  qusest.  49,  memb.  6,  art.  2  ;  Palud., 
Durand.,  Richard.,  M;vjor,  et  Soto  locis  supra 
citatis,  et  mihi  videtur  verior  sententia,  et 
moraliter  ac  in  praxi  aliter  fieri  non  posse, 
quse  colligitur  ex  Innoc.  III  in  cap.  De  ho- 
mine,  de  Celebr.  Miss.,  ubi  ad  hoc  propositum 
dixit  :  Falsa  sunt  abjicienda  remedia ,  quse 
veris  sunt  periculis  graviora.  Et  ratio  est 
fere  eadem.  Primo,  quia  illa  est  perniciosa 
fictio,  quia  vel  verbis.  vel  gestu,  et  facto  ipso 
affirmat  sacerdos ,  esse  Christum  ac  verum 
Deum,  quod  revera  non  est.  Secundo,  quia 
non  potest  vitari,  moraliter  loquendo,  exte- 
rior  idololatria  ,  respectu  quidem  ipsius  ho- 
minis  qui  communicat,  quia,  ut  supra  dice- 
bam,  ipsamet  sumptio,  tali  modo  facta,  est 
aclus  religionis  et  cultus;  respectu  vero 
aliorum,  qui,  etiam  si  oculis  non  videant, 
adorant  id;  quod  alteri  datur  ad  communi- 
candum ;  nullatenus  ergo  hujusmodi  medio 
uti  licet. 

11.  In  quarta  objeclione  inquirebatur,  an 
doctrina  supra  data  pertineat  ad  omnes  sa- 
cerdotes ,  vel  ad  solos  lllos,  qui  ex  officio 
tenentur  sacramentum  ministrare,  nam  aliqui 
auctores  hoc  posteriori  modo  illam  limitant; 
licet  in  hoc  sit  queedam  varietas ;  quidam 
enim  dicunt,  sacerdotem,  qui  ex  officio  tene- 
tur,  posse  ministrare  sacramenlum  peccatori 
occulto,  etiam  si  publice  petat,  non  tamen  ad 
hoc  teneri.  Ita  sentit  Cajet.  Alii  vero  dicunt, 
etiam  teneri;  quia,  cum  licite  possit,  conse- 
quens  esl,  ut  etiam  teneatur,  propter  re- 
verentiam  debitam  sacramento;  quia  jure 
naturae  tenetur  non  dare  sacramentum  in- 
digno,  si  commode  possit ;  satis  autem  com- 
mode   potest,  qui    potest    licite;   atque   ita 

Palud.  et  Major.  Aliorum     autem  probabile.  Quarto  est  peccatum  publi- 


sentiunt  Durand 
vero  opinio  est,  doclrinam  dalam  generalem 
esse,  ita  ul  nec  simplex  sacerdos  licile  possit 
negare  Eucharistiam  peccatori  occulto  pu- 
blice  petenti.  Ita  sentiunt  Solo  et  Ledesma, 
qui  in  eo  fundantur,  quod  etiam  hic  sacerdos 
tenetur  vitare  scandalum,  et  infamiam  proxi- 
mi.  Mihi  videtur  distinclione  utendum;  nam, 
si  peccatoroccultus  petat  ab  bujusmodi  sacer- 
dote  sacramentum,  antequam  in  altari  sit  pu- 
blice  expositus  ad  dispensandum  illud,  sacer- 
jdos  potest  licite  illud  denegare,  quia  facilem 
habet  excusationem,  cum  non  teneatur.  Unde 
fit,  ut  moraliter  loquendo,  nec  infamet  proxi- 
mum,  nec  ullam  scandali  occasionem  prse- 
beat.  Item,  quia  tunc  nullam  exercet  actionem 
publicam,  ad  quam  exercendam  scientia  pu- 
blica  necessaria  sit.  Unde  infero,  in  eo  casu 
non  solum  posse  licite,  sed  etiam  teneri  ad 
negandum  sacramentum,  propter  rationem 
nuper  factam.  At  vero,  si  sacerdos  jam  sit 
publice  expositus,  et  actu  dispensans  sacra- 
mentum  iis,  qui  ad  illud  suscipiendum  acce- 
dunt,  tunc,  si  inter  eos  accedat  peccator 
occultus ,  non  potest  repellere ,  quod  satis 
confirmat  Ghristi  exemplum.  Et  ratio  est, 
quia  tunc  jam  subit  ille  sacerdos  munus  pu- 
blici  ministri  et  dispensatoris,  et  ita  in  eo 
locum  habet  ratio  supra  facta,  et  aliee  ra- 
tiones  sumptre  ex  scandalo ,  seu  infamia , 
prout  a  nobis  explicatse  sunt. 

SECTIO  V. 

Quis  sit  censendus  in  prsesenti  materia  peccator 
publicus  vel  occultus. 

1 .  Varii  gradus  occulti  et  publici  peccati. 
—  Hrec  maleria  valde  necessaria  est  ad  in- 
telligenda  omnia,  quse  in  superioribus  sec- 
tionibus  tradita  sunt,  traclaturque  satis 
prolixe,  non  vero  admodum  distincle,  ab 
auctoribus  supra  citatis.  Ex  quibus  distin- 
guendi  imprimis  sunt  varii  gradus  occulti,  et 
publici.  Primo  enim  dicitur  occultus  peccator, 
qui  vel  a  solo  sacerdote  cognoscitur,  vel  certe 
ab  uno  vel  altero,  nulla  tamen  infamia,  vel 
publico  rumore  laborat.  Secundo  dici  potest 
peccator  occultus,  quia  certa  scientia  ejus 
crimen  uni  vel  alteri  notum  est,  tamen  apud 
alios  est  publica  suspicio,  aut  rumor,  et  ali- 
qua  infamia  inde  orta,  et  hoc  solet  dici  de- 
lictum  occultum,  sed  famosum.  Tertio  fieri 
potest,  ut  delictum  notum  aut  manifestum 
sit  tribus  vel  quatuor,  et  tunc  adhuc  cen- 
setur  retinere  gradum  delicti  occulti,  vocatur 

cum  evidentia    facti   pluribus  nota.  Dissen- 
tiunt  autem    auclores    in   explicando,    quse 
mullitudo  hominum  necessaria  sit,  ut  delic- 
tum  censeatur  hoc  modo  publicum.  Adrian., 
qasest.  penult.  de  Eucharist.,  cum  Panor.  et 
aliis,    requirit   numerum    decem    hominum , 
quia  hic  numerus  necessarius  est  ad  consti- 
tuendum  populum,  seu  parochiam.  Sylvest., 
verb.  Notorius,  §  4,  quem  sequitur  Navar.,  in 
Sum.,  cap.  25,  num.  75,  existimat  satis  esse 
numerum  sex  hominum,  quia  satis  est,  ut 
sciatur  a  majori  parte  populi;  numerus  au- 
tem  senarius  est  major  pars  numeri  denarii, 
qui  ad  populum  constituendum  sufficit.  Soto 
vero,   omissis   his  regulis,   dicit,  pruclentiee 
sacerdotis  esse  hoc  relinquendum,  quia  reli- 
qua  omnia  incerta  sunt  et  parum  fundata,  et 
vix  possunt  prfesenti  instituto  accommodari. 
D.  Thom.  autem  in  hac  materia  solum  illud 
delictum  vocavit  absolute  publicum  et  noto- 
rium,  quod  nulla  tergiversatione  potest  ce- 
lari,  quod  sumpsit  ex  cap.  Qusesitum,  et  cap. 
Tua    nos,  de  Gohabit.   cleric.  et   mulierum. 
Quinto  tandem  dicitur  aliquid  notorium  evi- 
dentia  juris,  quando  juridice  aliquis  convictus 
est  de  crimine  per  propriam  confessionem , 
vel  per  sententiam  et  declarationem  judicis. 
2.  His  positis,  Doctores  citati  absolute  clo- 
cent,  ut  Eucharistia  possit  negari  peccatori 
publice  petenti,  necessarium  esse,  ut  pecca- 
tum  sit  publicum  vel  juridice,   vel  publica 
notitia    facti ,    quee    juridicae    manifestationi 
eequivaleat ,   quod   solum  contingit ,   quando 
tam  publicum  est  delictum  ,  ut  nulla  tergi- 
versatione  possit  celari,   nec  D.  Thom.  hic 
aliam  assignat  regulam,  nec  alii  Doctores  ge- 
neratim  aliam  tradunt,  quamvis  in  ea  expli- 
canda,  et  applicanda  in  particulari,  multum 
inter  se  dissentiant,   quod  molestum  esset, 
atque  inutile  referre.  Brevi  enim  distinctione 
utendum  esse  censeo ;  nam  peccator  potest 
dici  publicus,  vel  respective,   vel  absolute; 
respective  voco,  id  est,  comparatione   facta 
ad  modum,  quo  petit  sacramenlum,  quia  vi- 
delicet    tam    publicum   est   peccatum   ejus, 
quam  petitio  sacramenti,  ut  quando  illi,  in 
quorum  praesentia   petit   sacramentum,   no- 
runt  delictum,  quod  alias  est  absolute  occul- 
tum,  quia  duobus  tantum,  vel  tribus  notum 
est.  Absolute  autem  publicum  voco,  quod  est 
multis  cognitum  notitia  juris,  vel  facti,  cum 
qua  notitia  stare  potest,  ut  illi,  in  quorum 
preesentia  sacramentum  petitur,  ignorent  de- 
lictum. 

3.  Prima  conclusio.  —  Objectio.  — Solutio. 
—  Dico  ergo  primo  :  ut  sacramentum  negari 
possit  peccatori,  satis  est,  quod  ejus  pecca- 
tum  sit  publicum  respective,  quamvis  alias 
respectu  aliarum  actionum  sit  absolute  occul- 
tum,  itaque  satis  est,  ut  illi,  in  quorum  pras- 
sentia  petitur  sacramentum,  norint  delictum. 
Ratio  est,  quia  hsec  notitia  sufficit,  ut  sine 
infamia,  scandalo,  vel  alio  incommodo,  possit 
negari  sacramentum;  ergo  non  est,  cur  ad 
hanc  actionem  major  facti  evidentia ,  vel 
cognitio  requiratur.  Secundo,  quia  oportet 
cum  debita  proportione  loqui  de  publico  de- 
licto,  et  de  publica  petitione,  quia,  si  tunc 
vocetur  delictum  occultum,  etiam  petilio  sa- 
cramenti  vocatur  occulta,  quia  tantum  fit 
coram  paucis,  qui  delictum  sciunt;  ergo  ne- 
gandum  est  sacramentum  ex  alio  principio 
supra  posito,  quod  occulto  peccatori,  occulte 
petenti  Eucharistiam,  non  est  danda;  ergo, 
sive  uno,  sive  alio  modo  loquamur,  idem  est, 
sive  tunc  vocemus  petitionem  occultam,  sive 
peccatorem  publicum  respective ,  res  tamen 
eodem  revolvitur,  scilicet,  quod  in  eo  casu 
neganda  sit  Eucharistia,  quandocumque  pe- 
titur  coram  eis  tantum,  qui  delictum  nove- 
runt.  Dices,  esse  periculum ,  ne  illi  stalim 
referant  aliis ,  huic  homini  esse  negatum 
sacramentum,  propter  peccatum  ejus,  atque 
ita  illum  infament.  Respondetur,  eodem  modo 
possunt  illum  iofamare,  manifestando  pecca- 
tum  ejus,  et  majus  periculum  est,  si  in  publi- 
cum  proferant,  quod  indigne  communicavit, 
et  quod  sacerdos  dedit  sacramentum  pecca- 
tori,  sibi  et  aliis  adstantibus  cognito;  ergo 
ex  eo ,  quod  sacerdos  in  eo  casu  neget  sa- 
cramentum,  nullum  accrescit  periculum  in- 
famise. 

4.  Secunda  conclusio.  —  Dico  secundo  : 
quando  vel  omnes,  vel  aliqui  eorum,  qui  ad- 
sunt  petitioni  sacramenti,  ignorant  delictum 
peccatoris,  non  potest  negari  sacramentum, 
nisi  alias  delictum  sit  publicum  per  eviden- 
tiam  juris,  aut  facti,  quee  illi  sequivaleat. 
Ita  censeo  esse  intelligendam  sententiam  D. 
Thom.  et  communem.  Et  ratio  est,  quia  tunc 
delictum  est  occultum  respective,  id  est,  res- 
pectu  eorum,  qui  vident  sacramentum  ab 
hoc  homine  postulari;  ergo  si  etiam  sit  occul- 
tum  absolute,  nullo  modo  est  publicum  ;  ergo 
nullum  est  jus  ad  negandum  sacramenlum , 
nec  negari  poterit  sine  periculo  scandali,  aut 
infamise,  cum  ille  peccator,  neque  absolute 
infamatus  sit,  neque  respectu  eorum  homi- 
num,    qui    adsuut.    Et   hac    ratione  notant 


auctores,  non  satis  esse,  quocl  delictum  sit 
probabile,  ut  videre  licet  in  Richard.  in  4, 
dist.  9,  art.  3,  qusest.  1;  Gabr.,  queest.  2; 
Navar.,  cap.  21,  num.  55;  quia  sola  probabi- 
litas  delicti  non  facit  illud  publicum ,  nec 
tollit  jus  in  foro  Ecclesiee,  donec  talis  pro- 
batio  in  juclicio  fiat.  atque  ita  sit  jam  delictum 
publicum  notitia  juris,  ut  colligitur  ex  cap. 
Tua  nos,  de  Cohabit.  cleric.  et  mulier. 

5.  Tertia  conclusio.  — Dico  tertio  :  si  delic- 
tum  sit  absolute  publicum  altero  e  duobus 
modis  supra  positis,  scilicet,  evidentia  juris, 
vel  facti,  id  satis  est,  ut  sacramentum  negari 
debeat,  etiam  si  peccalum  non  sit  notum  illis, 
in  quorum  preesentia  sacramentum  petitur. 
Hoc  colligitur  ex  D.  Thom.  qui  sine  reslric- 
tione  locutus  est,  et  Soto  etiam  generatim  hoc 
voluit.  Et  ratio  est,  quia  per  illam  publicam 
notitiam  amittit  peccator  jus  petendi  hoc  sa- 
cramentum  publice  et  in  foro  Ecclesiae;  quod 
autem  bee  personae,  quee  huic  facto  adsunt, 
illucl  peccatum  ignorent,  est  per  accidens,  et 
ideo  peccatori  nullum  inde  jus  oritur.  Et 
confirmatur  primo ,  quia  tunc  nulla  sequi 
possunt  moralia  incommoda,  quia  ille  pec- 
cator  jam  est  publice  infamis,  et  ideo  nullius 
momenti  esse  censetur,  quod  denuo  infame- 
tur  apud  aliquos,  qui  adsunt  petitioni  sacra- 
menti,  et  peccatum  ignorabant;  et  hoc  ipsum 
imputandum  est  ipsi  peccatori,  qui  cum  sit 
in  peccato  publico,  audet  ad  sacramentum 
accedere;  et  eadem  ratione  non  sequitur 
scandalum,  quia  si  res  esl  adeo  nota,  facile 
poterit  iis,  qui  adsunt,  satisfieri.  Et  confir- 
matur  secundo,  quia  quando  sic  est  delictum 
publicum,  morale  est,  ut  paulo  post  deveniat 
in  eorum  notitiam,  qui  nunc  ipsum  ignorant; 
unde  si  tali  peccatori  sacramentum  detur 
coram  eis,  moraliter  etiam  consequetur,  ut 
postea  intelligant,  illum  indigne  communi- 
casse,  etsacerdotem  dedisse  illi  sacramentum 
cognoscendo  peccatum  ejus,  quod  verget  in 
majus  scandalum.  Et  hsec  quidem  in  genere 
vera  sunt,  et  (ut  ego  existimo)  nullam  habent 
exceptionem,  quando  delictum  est  notorium 
juridice,  sive  petitio  fiat  in  eodem  loco,  sive 
in  alio.  Quod  enim  quidam  existimant,  quam- 
vis  non  sit  contra  justitiam ,  negare  publice 
sacramentum  peccatori  juridice  alicubi  infa- 
mato,  esse  tamen  contra  charitatem  negare  in 
illo  loco,  ubi  non  est  infamatus,  propter  illam 
vulgarem  doctrinam,  quod  ex  charitate  non 
licet  manifestare  crimen,  propter  quod  ali- 
quis  punitus  est  in  aliquo  loco ,  infamando 
illum  in  alio,  ubi  ignoratur  ejus  crimen,  hoc 

(inquam)  non  mihi  probatur,  nec  censeo  re- 
gulam  illnm  communem  convenienter  hic 
applicari;  nam  licct  charitas  obliget  ad  non 
infamanclum  in  uno  loco  peccalorem,  alibi 
juridice  infamatum,  sine  causa  rationabili,  aut 
ad  vitandum  aliquod  malum,  cujus  ipse  pec- 
cator  sit  causa  ,  tamcn,  si  hujusmodi  infama- 
tionis  jusla  aliqua  et  ralionabilis  causa  inter- 
cedat,  cessabit  obligatio  charitatis,  supposito, 
quod  peccalor  per  sententiam  judicis  omne 
jus  j  ustiliae  amisit;  ita  vero  est  in  preesente, 
quia  peccator,  cujus  crimen  est  juridice  pu- 
blicum,  omne  jus  justitiee  amisit,  et  alioqui 
inique  se  ingerit,  et  est  causa  gravissimi 
sacrilegii;  non  ergo  obligabit  tunc  charitas 
ad  tuendam  famam  ejus.  De  alio  vero  genere 
infamiee,  quod  est  per  evidentiam  facti,  illud 
solum  supererat  explicandum ,  quando  sit 
censendum  delictum  sufficienter  publicum , 
ac  nulla  tergiversatione  celari  posse.  In  qua 
re  veram  esse  judico  sententiam  Soti,  vide- 
licet  ex  solo  numero  personarum  non  posse 
universalem  regulam  tradi ,  sed  prudentia 
opus  esse,  ut  pensata  qualitate  loci,  delicti, 
et  personarum,  quee  illud  norunt,  judicetur, 
an  sit  sufficienter  publicum,  nec  ne. 

SECTIO  VI. 

Utruin  hoc  sacramentuin  dandurn  sit  hominibus  de 
crimine  aliquo  suspectis. 

1.  Duobus  modis  intelligi  potest.,  dari  Eu- 
charistiam  homini  suspecto  de  crimine :  primo, 
ad  probationem  seu  purgationem  delicti ;  se- 
cundo,  ad  usum  sacramenti,  et  effectum  ejus; 
et  de  utroque  niodo  breviter  dicendum  est. 

2.  Girca  primum  communis  doctrina  est, 
nunquam  licere  dari  alicui  Eucharistiam  in 
probationem ,  seu  purgationem  suspicionis 
criminis.  Ita  D.  Thom.  hic,  ad  3 ,  et  in  4, 
dist.  9,  ubi  reliqui  Theologi;  et  Alens.,  4  part., 
queest.  49,  memb.  2,  art.  2;  Summislee,  verbo 
Euch.;  Glos.  et  Doctores  juris  canonici  in  cap. 
Seepe  contingit,  2,  qusest.  4.  Et  ratio  est,  quia 
hoc  fine  dare,  et  sumere  sacramentum,  est 
tentare  Deum;  nam  est  petere  ab  eo,  ut  ali- 
quo  extraordinario  signo  manifestet  hominis 
delictum  ,  quod  est  superstitiosum; -cur  enim 
hoc  facturus  est  Deus,  cum  nec  promiserit, 
nec  necessariura  sit?  aut,  cur  homo,  qui  sus- 
cipit  sacramentum,  exislimabitur  innocens  et 
immunis  a  delicto,  solum  quia  Deus  nihil  mi- 
raculosum  et  inusitatum  cum  ipso  operatur? 
vana  quidem  est,  et  sine  fundamento,  talis 
existimatio.   Et  ideo  hujusmodi  probationis 


modus  reprobatus  est  in  jure,  cap.  Ex  tua- 
rum,  et  reliquis  de  Purg.  canon.,  ct  de  Purg. 
vulg.,  et  in  cap.  Consuluisti,  et  cap.  Minas,  2, 
queesL  5,  de  qua  re  latius  agitur  2.  2,  queest. 
95,  art.  8;  neque  obstal,  quod  in  lege  veteri 
fiebal  similis  probatio  in  lege  Zelotypiee,  Num. 
5,  nam  illud  factum  est  jussu  Dei,  qui  pro- 
misit,  exhibiturum  se  in  eo  eventu  aliquod 
signum,  quo  veritas  manifestaretur,  et  ideo 
postulare  talesignum,  non  erattentare  Deum, 
sed  erat  consentaneum  voluntati  et  promis- 
sioni  ejus;  secus  vero  est,  ubi  nulla  inlercedit 
talis  promissio. 

3.  Dubium.  —  Solutio.  —  Superest  vero  in 
hac  communi  doctrina  difficultas  ex  cap.  Si 
Episc,  et  cap.  Seepe  contingit,  2,  queest.  5, 
quee  sumpta  sunt  ex  Conc.Wormat.,  cap.  10 
et  13,  ubi  approbatur  hic  modus  probationis; 
et  in  cap.  Nobilis  homo,  quod  Grat.  in  eadem 
queest.  citat  ex  Conc.Triburiensi,  approbatur 
per  ferrum  candens,  vel  per  aquam  ferven- 
tem;  quod  decretum  citat  etiam  Burch.,  lib. 
16  sui  decreti,  cap.  19,  et  ex  eodem  Conc, 
cap.  10,  ubi  non  reperio,  neque  expresse  in 
toto  Concil.,  quamvis  in  cap.  22  aliquicl  signi- 
ficetur.  Respondetur  ad  priora  decreta,  duo- 
bus  modisposse  suscipi  Eucharistiam  ad  pur- 
ganclam  suspicionem  delicti.  Primo  in  sensu 
explicato,  scilicet,  ut  sihomo  sit  nocens,  Deus 
id  ostendat  aliquo  signo ,  v.  gr.,  occidendo 
illum,  aut  alio  simili,  aut  illeesum  servando, 
si  sit  innocens;  et  ita  videtur  intellexisse 
D.  Thom.  illa  decreta,  quee  dicit,  fuisse  per 
posteriora  Concilia  retractata,  quod  fuit  mo- 
deste  dicere,  illucl  Concilium  errasse;  potuit 
enim  errare,  cum  provinciale  fuerit,  et  pau- 
corum  Episcoporum.  Alio  modo  potest  intel- 
ligi  heec  probatio  per  modum  juramenti  in 
testimonium  veritatis,  et  hoc  sensu  intellexit 
illa  decreta  idem  D.  Thom.  in  4,  dist.  9, 
queest.  2,  ad  2;  Gab.,  queest.  2,  art.  3,  dub. 
5;  Major,  queest.  4,  in  arg.  cont.  5  concl.; 
Adrian.,  Quodl.  3,  art.  3;  Alens.  supra  ;  qui 
omnes  docent,  ex  natura  rei  hoc  non  esse  in- 
trinsece  malum,  quia  non  est  tentare  Deum, 
sed  solum  est  grave  quoddam  juramentum. 
Dices,  esse  quemdam  abusum  sacramenti,  et 
occasionem  indigne  illud  sumendi,  ut  aliquis 
se  innocentem  ostendat,  cum  non  sit.  Res- 
pondetur,  per  se  non  esse  abusum,  cum  ille 
finis  non  sit  malus,  neque  a  rebus  sacris  alie- 
nus;  nam  juramentum  etiam  est  res  sacra,  et 
tamen  illo  utimur  ad  confirmandam  verita- 
tem,  et  purgandum  delictum;  quapropter  exi- 
gere  ab  aliquo  juramentum  ad  hunc  fiuem, 

non  est  per  se  malum,  quamvis  fortasse  multi 
inde  sumant  occasionem  ad  committendum 
perjurium,  quia  haec  occasio  non  est  datn,  sed 
accepla;  imo  ait  D.  Thom.  hunc  modum  posse 
esse  utilem  ad  prseservandum  hominem  a 
peccalo;  nam,  si  intelligat  se  daturum  testi- 
monium  suae  innocentiae  illo  gravissimo  modo. 
peccare  timebit.  Nihilominus  tamen  sentiunt 
iidem  auctores,  hunc  modum  probationis  seu 
juramenti  esse  jure  positivo  prohibitum.  Ego 
vero  non  invenio  hoc  jus  scriptum  ;  nam  jura 
prius  citata  non  loquuntur  de  hoc  modo  pro- 
bationis,  sed  de  priori,  in  quo  tentatur  Deus. 
Quapropter  non  auderem  hunc  juramenti  mo- 
dum  semper  damnare;  consulerem  tamen  non 
uti  illo,  et  praesertim  non  exigere  illum,  quia 
revera  non  est  consentaneus  reverentiae  de- 
bitse  huic  sacramento,  et  expositus  multis 
sacrilegiis,  praesertim  quando  ab  alio  exigi- 
tur;  atque  ita  ipso  usu  et  consuetudine  vide- 
tur  omnino  abrogatus  hic  jurandi  modus,  qui 
maxime  est  illicitus,  et  inutilis,  quando  is,  a 
quo  purgatio  exigitur,  non  tenetur  delictum 
suum  manifestare;  et  ideo  graviter  peccat 
maritus,  qui  ad  hoc  interdum  cogit  uxorem, 
ut  se  a  suspicione  adulterii  purget;  peccant 
etiam  Prselati,  et  superiores,  qui  hoc  modo 
volunt  occulta  delicta  inquirere ,  quia  non 
habent  jus  hoc  preecipiendi,  aut  eo  modo  in- 
quirendi  delictum.  At  vero,  si  quis  voiuntate 
sua ,  sine  alterius  coactione,  hoc  medio  com- 
municandi  utitur,  ad  adstruendam  et  confir- 
mandam  suam  innocentiam,  id  neque  per  se 
malum  est,  neque  omnino  inusitatum ;  sic 
enim  fecisse  legimus  Gregor.  VII  Pont.  coram 
Henric.  IV,  in  probationem  suee  innocentiee, 
et  invitasse  illum  ad  communicandum ,  et 
simile  testimonium  suse  innocentiae  redden- 
dum,  eum  autem  non  fuisse  ausum  sumere,  ut 
refert  Lambert.  in  Histor.  rerum  Germanise. 
4.  Quando  suspicio  peccati  sufficiat,  ut  ali- 
cui  deneget  minister  Eucharistiam.  —  Girca 
posteriorem  partem  Soto  absolute  docet,  non 
posse  negari  hoc  sacramentum  alicui  propter 
solam  criminis  suspicionem.  Sed  distinctione 
opus  est,  quam  sigoificavit  Glossa  in  cap. 
Dixit  Dominus.  Ubi  distinguit  triplicem  sus- 
picionem ,  temerariam,  probabilem,  violen- 
tam.  De  prima  certum  est,  non  sufficere  ad 
negandum  sacramentum ,  quia  talis  suspicio 
nullo  probabili  fundamento  nititur;  unde  non 
est  rationabiiis ,  sed  potius  injusta.  De  se- 

cunda  etiam  est  dicendum,  non  sufficere  ad 
negandum  sacramentum;  tunc  enim  dicitur 
suspicio  probabilis,  quando  intercedit  suffi- 
ciens  ratio  ad  generandum  dubium,  non  vero 
ad  judicandum  simpliciter  de  peccato  alte- 
rius;  in  casu  autem  dubii  melior  est  conditio 
possidentis;  etquando  aliquis  non  sufficienter 
probatur  malus,  praesumendus  est  bonus ; 
ergo,  cum  homo  habeat  jus  ad  sacramentum, 
non  debet  propter  solam  prsedictam  suspicio- 
nem  vel  dubitationemillo  privari.  Dices:  etiam 
potest  sacramentum  dici  possidere  jus  suum, 
ut  digne  tractetur.  Respondetur  :  quando  sa- 
cramentum  datur  homini  sic  suspecto,  non 
fit  contra  hoc  jus  ex  parte  dantis;  quod  si 
forlasse  suscipiens  indigne  illud  tractat,  cum 
hoc  lateat,  non  potest  danti  imputari,  et  ideo 
non  potest  hac  sola  de  causa  alterum  privare 
jure  suo,  de  quo  illi  constat,  non  autem  de 
peccato  ejus.  Tertia  suspicio,  quae  scilicet 
violenta  est,  et  probabili  ratione  deponi  non 
potest,  sufficit  ad  negandum  sacramentum, 
juxta  communem  Theologorum  doctrinam  in 
4,  dist.  9,  ubi  D.  Thom.,  qusest.  1,  art.  3, 
quaestiunc.  2;  Rich.,  art.  3,  quaest  7;  Gabr., 
qusest.  2,  art.  3,  dub.  2;  Alens.,  4  part., 
quaest.  49,  memb.  2,  art.  1;  Antonin.,  3  p., 
tit.  14,  cap.  12,  §  2.  Et  ratio  est,  quia  vio- 
lenta  suspicio  nititur  talibus  signis  et  indiciis, 
quse,  licet  non  faciant  evidentiam  rei  in  se, 
faciunt  tamen  moralem  probabilitatem  ,  et 
sufficiunt  ad  probabile  judicium  ferendum, 
quando  in  contrarium  nihil  est,  quod  excuset, 
aut  suspicionem  elevet ;  ergo  sufficit  etiam  ad 
negandum  sacramentum.  Haec  vero  doctrina 
intelligenda  est  juxta  principia  supra  posita ; 
nam  si  suspicio  sit  publica,  sufficiet  ad  ne- 
gandum  sacramentum  publice;  si  vero  sit 
privata  et  occulta,  sufficiet  acl  negandum  sa- 
cramentum  occulte,  non  tamen  publice.  Ali- 
qui  vero  limitant  hanc  doctrinam,  ut  non 
procedat  in  articulo  mortis;  nam,  si  in  illo 
homo,  de  quo  talis  suspicio  habetur,  neget 
delictum,  et  alioqui  praebeat  signa  bonse  dis- 
positionis,  non  videtur  illi  negandum  sacra- 
mentum,  tum  propter  periculum,  tum  quia 
illse  circumstantiae  videntur  maximi  ponderis 
ad  deponendam  suspicionem.  Quae  doctrina 
mihi  non  displicet,  quia  est  pia,  et  non  tam 
est  limitatio,  quam  declaratio  communis  sen- 
tentise;  nam,  ut  diximus,  in  eo  casu  signa 
occurrunt,  quae  suspicionem  enervant. 


ARTICULUS  VII. 

Utruru  uocturnapollutio  aliquem  iiupediat  a  sumptione 
hujus  sacramenti  (2.  2  quaest.  154,  art.  5;  et  4,  d.  9., 
art.  4,  quaest.  2.  Et  Ver.,  quaest.  28,  art.  3,  ad  C). 

1.  Ad  septimum  sic  proceditur.  Videtur, 
quod  nocturna  pollutio  non  impediat  aliquem 
a  sumptione  corporis  Christi.  Nullus  enim  im- 
peditur  a  sumptione  corporis  Christi,  nisi 
propter  peccatum.  Sed  nocturna  pollutio  acci- 
dit  sine  peccato;  dicit  enim  Augustin.  super 
Genes.  ad  litt.  (lib.  12,  c.  15,  in  med.,  t.  3)  : 
Ipsa  phantasia,  qux  fit  in  cogitatione  sermo- 
cinantis,  cum  sic  expressa  fuerit  in  visione 
somniantis,  ut  inter  illam  et  veram  conjunc- 
tionem  corporum  non  discernatur ,  continuo 
movetur  caro,  et  sequitur,  quod  eum  motum 
sequi  solet ,  cum  hoc  tam  sine  peccato  fiat, 
quam  sine peccato  avigilantibus  dicitur,  quod, 
ut  diceretur,  procul  dubio,  cogitatum  est. 
Ergo  nocturna  pollutio  non  impedit  hominem 
ab  ejus  sacramenti  sumptione. 

2.  Prxterea,  Gregor.  dicit  in  epist.  ad 
August. Episcopum  Anglorum  (lib.  4 1  Registri, 
epist.  31  ,  ad  10  interrogalionem  Augustin., 
non  longe  a  fin.)  :  Si  quis  sua  conjuge, 
non  cupidine  voluptatis  captus,  sed  tantum 
procreandorum  liberorum  gratia  utitur,  ille 
profecto,  sive  de  ingressu  Ecclesise,  sive  de 
sumendo  corporis  Dominici  mysterio,  suo  est 
judicio  relinquendus,  quia  prohiberi  a  nobis 
non  debet  accipere,  qui  in  igne  positus  nescit 
ardere.  Ex  quo  patet,  quod  carnalis  pollutio, 
etiam  vigilantis,  si  sit  sine  peccato,  non  prohi- 
bet  hominem  a  sumptione  corporis  Christi. 
Multo  igitur  minus  prohibet  nocturna pollutio 
dormientis. 

3.  Prxterea,  nocturna  pollutio  videtur  so- 
lam  immunditiam  corporalem  habere.  Sed  alise 
immunditix  corporales,  quse  secundum  legem 
impediebant  ab  ingressu  sanctorum,  in  nova 
lege  non  impediunt  a  sumptione  hujus  sacra- 
menti;  sicut  de  muliere  pariente,  vel  mens- 
truata,  vel  fluxum  sanguinis  patiente,  scribit 
B.  Gregor.  Augustino  Anglorum  Episc.  (loc. 
nunc  dicto,  parum  ante  med.,).  Ergo  vide- 
tur,  quod  neque  etiam  nocturna  pollutio  im- 
pediat  hominem  a  sumptione  hujus  sacra- 
menti. 

4.  Prxterea,  peccatum  veniale  non  impedit 
hominem  a  sumptione  hujus  sacramenti,  sed 
nec  etiam peccatum  mortale  post  pcenitentiam . 
Sed  dato,  quod  nocturna  pollutio  provenerit 

ex  aliquo  peccato  prxcedenti ,  sive  crapulse, 
sive  turpium  cogitationum,  plerumque  tale 
peccalum  est  veniale;  et  si  aliquando  sit  mor- 
tale,  potest  contingere,  quod  de  mane  pceniteat 
et  peccatum  suum  confiteatur.  Ergo  videtur, 
quod  non  debeat  impediri  a  sumptione  hujus 
sacramenti. 

5.  Preeterea,  gravius  peccatum  est  homici- 
dium,  quam  fornicatio.  Sed  si  aliquis  de  nocte 
somniet  se  homicidium  perpetrare,  aut  fur- 
tum,  aut  quodcumque  aliud  peccatum,  non 
propter  hoc  impeditur  a  sumptione  corporis 
Christi.  Ergo  videtur,  quod  multo  minus  for- 
nicatio  somniata,  cum  pollutione  subsequente, 
impediat  a  sumptione  hujus  sacramenti. 

Sed  contra  est,  quod  Levit.  15  dicitur :  Vir, 
de  quo  egreditur  semen  coitus,  immundus  erit 
usque  acl  vesperam.  Sed  immundis  non  patet 
aditus  ad  sacramenta.  Ergo  videtur ,  quod 
propter  pollutionem  nocturnam  aliquis  impe- 
diatur  a  sumptione  hujus  sacramenti,  quod  est 
maximum  sacramentum. 

Respondeo  dicendum,  quod  circa pollutionem 
nocturnam  duo  possunt  considerari.  Unum 
qwdem,  ratione  cujus  ex  necessitate  impedit 
hominem  a  sumptione  hujus  sacramenti.  Aliud 
autem,  ratione  cujus  non  ex  necessitate  impe- 
dit  hominem  ab  hujusmodi  sacramenti  percep- 
tione,  sed  ex  quadam  congruentia.  Ex  neces- 
sitate  quidem  impedit  hominem  ab  hujus 
sacramenti  perceptione  solum  peccatum  mor- 
tale.  Et  quamvis  nocturna  ipsa  pollutio  secun- 
dum  se  considerata ,  peccatum  mortale  esse 
non  possit,  nihilominus  tamen  ratione  sux 
causx  quandoque  habet  peccatum  mortale 
annexum.  Et  ideo  consideranda  est  causa 
pollutionis  nocturnce.  Quandoque  enim  prove- 
nit  a  causa  extrinseca  spirituali,  scilicet,  ex 
dsemonum  illusione,  qui  sicut  in  prima  parte 
habitum  est  (quaest.  111,  art.  3),  phantasmata 
commovere  possunt,  ex  quorum  apparitione 
pollutio  interdum  subsequitur.  Quandoque 
vero  provenit  pollutio  ex  causa  intrinseca 
spirituali,  scilicet  ex  prsecedentibus  cogita- 
tionibus.  Aliquando  autem  ex  causa  intrin- 
seca  corporali,  vel  ex  superfluitate  sive  debi- 
litate  naturse,  sive  etiam  ex  superfluitate  cibi 
velpotus.  Quxlibet  autem  harum  trium  cau- 
sarumpotest,  et  sine  peccato,  et  cum  peccato 
veniali,  vel  mortali  existere.  Etsi  quidem  sit 
sine  peccato,  vel  cum  peccato  veniali,  non  ex 
necessitate  impedit  sumptionem  hujus  sacra- 
menti,  ita  scilicet,  quod  homo  sumendo  sit 
reus  corporis  et  sanguinis  Domini.  Si  vero  sit 
cum  peccato  mortali  impedit  ex  necessitate. 

Illusio  enim  dxmonum  quandoque  provenit  ex 
prsecedente  negligentia  prseparationis  ad  de- 
votionem,  qusepotest  esse  et  mortale  etveniale 
peccatum.  Quandoque  vero  provenit  ex  sola 
nequitia  dsemonum,  volentium  impedire  homi- 
nem  a  sumptione  hujus  sacramenti.  Unde  legi- 
tur  in  Collationibus  Patrum,  quod  cum  quidam 
frater  pateretur  pollutionem  semper  in  festis, 
in  quibus  erat  communicandam,  seniores,  com- 
perto,  quod  nulla  causa  ab  ipso  prsecesserat, 
decreverunt,  quod  propter  hoc  a  communione 
non  cessaret;  et  ita  cessavit  illusio  dxm.onum. 
Similiter  etiam  prsecedentes  cogitationes  las- 
civse,  quandoque  possunt  esse  omnino  sine  pec- 
cato,  puta,  cum  aliquis  causa  lectionis,  vel 
disputationis  cogitur  cle  talibus  cogitare.  Et  si 
hoc  fit  sine  concupiscentia  et  delectatione,  non 
erunt  cogitationes  immundse,  sed  honestse.  Ex 
quibus  tamen  pollutio  sequi  potest,  sicut 
patet  ex  auctoritate  August.  supra  inducta 
(argum.  1).  Quandoque  vero  prsecedentes  cogi- 
tationes  sunt  ex  concupiscentia ,  et  delecta- 
tione;  et  si  adsit  consensus,  erit peccatum  mor- 
tale;  si  autem  desit,  erit  veniale.  Similiter 
etiam,  et  causa  corporalis,  quandoque  est  sine 
peccato,  puta,  cum  est  ex  infirmitate.  Unde 
et  quidam,  etiam  in  vigilando ,  absque  peccato 
fluxum  seminis  patiuntur.  Vel  etiam  si  sit  ex 
superfluitate  naturse.  Sicut  enim  contingit, 
sanguinem  fluere  absque peccato ,  ita  et  semen, 
quod  est  superfluitas  sanguinis ,  secundum 
Philosoph.  (lib.  1  de  Gener.  animal.,  cap.  11, 
a  med.,  et  cap.  19,  parum  a  princ).  Quando- 
que  vero  est  cumpeccato,  puta,  cum  provenit 
ex  superfluitate  cibi,  vel  potus;  et  hoc  etiam 
potest  esse  peccatumveniale,  velmortale,  licet 
frequentius  peccatum  mortale  accidat  circa 
turpes  cogitationes  propter  facilitatem  con- 
sensus,  quam  circa  sumptionem  cibi  et  potus. 
Unde  et  Gregor.,  scribens  August.  Anglorum 
Episcop.,  dicit  (loco  cit.  in  arg.  1  et  2,  c.  11, 
et  habetur  33,  qusest.  4,  cap.  Vir  cum  pro- 
pria),  cessandum  esse  a  communione,  quando 
ex  turpibus  cogitalionibus  provenit,  non  au- 
tem  quando  provenit  ex  superfluitate  cibi  vel 
potus,  prsesertim  si  necessitas  adsit.  Sic  igitur 
ex  causa pollution  s  considerari  potest,  utrum 
nocturna  pollutio  impediat  ex  necessilate 
sumptionem  hujus  sacramenti.  Ex  quadam 
vero  congruentia  impedit  ■quantum  ad  duo, 
quorum  unum  semper  accidit ,  scilicet,  quiedam 
foeditas  corporalis,  cum  qua  propter  reveren- 
tiam  sacramenti  non  decet  ad  altare  accedere, 
unde  et  volentes  tangere  aliquid sacrum,  manus 
lavantf  nisi  forte  talis  immunditia  sit  perpe- 


tua,  vel  diuturna,  sicut  est  lepra,  vel  fluxus 
sanguinis,  vel  aliquid  hujusmodi.  Aliud  autem 
est  evagatio  mentis,  qux  sequitur  pollutionem 
nocturnam,  prsecipue  quando  cum  turpi  ima- 
ginatione  contingit.  Hoc  tamen  impedimen- 
tum,  quod  ex  congruitate  provenit,  postponi 
debet  propter  aliquam  necessitatem,  puta,  ut 
Gregor.  dicit  (loco  jam  nunc  dict.,  ad  interr. 
11  August.,  cap.  1),  cum  fortasse,  aut  festus 
dies  exigit,  aut  exhibere  ministerium,  pro  eo, 
quod  sacerdos  alius  deest,  ipsa  necessitas  com- 
pellit. 

Acl  1  ergo  dicendum,  quod  ex  necessitate 
quidem  non  impeditur  homoa  sumptione  hujus 
sacramenti ,  nisi  propter  peccatum  mbrtale, 
sed  ex  quadam  convenientia  potest  homo  im- 
pediri  propter  alias  causas,  sicut  dictum  est 
(in  corp.  art.). 

Ad  2,  dicendum,  quod  coitus  conjugalis,  si 
sit  sine  peccato,  puta,  si  fiat  causa  prolis  ge- 
nerandse,  vel  causa  reddendi  clebitum,  non 
alia  ratione  impedit  sumptionem  hujus  sacra- 
menti,  nisi  sicut  dictum  est  (iu  corp.  art.),  de 
pollutione  nocturna  qux  accidit  sine  peccato, 
scilicet,  propter  immunditiam  corporalem  et 
mentis  distractionem.  Ratione  cujus  Hieron. 
dicit  super  Matth.  (refertur  33,  q.  4,  c.  Scia- 
tis)  :  Sipanes  propositionis  ab  his,  qui  uxores 
tetigerant,  comedi  nonpoterant,  quanto  magis 
ille  panis,  qui  de  ccelo  descendit,  non  potest 
ab  his,  qui  conjugalibus  paulo  ante  hsesere 
complexibus ,  violari,  atque  contingi?  Non 
quod  nuptias  condemnemus,  sed  quod  eo  tem- 
pore,  quo  carnes  agni  manducaturi  sumus, 
vacare  a  carnalibus  operibus  debeamus.  Sed 
quia  hoc  secundum  congruitatem ,  et  non 
secundum  necessitatem  est  intelligendum , 
Gregor.  dicit  (loco  cit.  in  argum.,  et  babetur 
33,  qusest.  4,  cap.  Vir  cum  propria),  quod 
talis  est  suo  judicio  relinquendus .  Si  vero  non 
amor  procreandse  sobolis,  sed  voluptas  domi- 
natur  in  opere,  ut  ibidem  Gregor.  subdit,  tunc 
prohiberi  debet,  ne  accedat  ad  hoc  sacramen- 
tum. 

Ad  3,  dicendum,  quod  sicut  Gregor.  dicit 
in  Epistola  supra  dicta  ad  August.  Anglorum 
Episcopum,  in  veteri  Testamento  aliqui  polluti 
dicebantur  figuraliter ,  quod  populus  novse 
legis  spiritualiter  intelligit.  Unde  hujusmodi 
corporales  immunditise,  si  sint  perpetuse  vel 
diuturnse,  non  impediunt  sumptionem  hujus 
sacramenti  salutaris,  sicut  impediebant  ac- 
cessum  ad  sacramenta  figuralia.  Si  vero  cito 
transeant,  sicut  immunditia  pollutionis  noc- 
turnse,  ex  quadam   congruentia  impediunt 

sumptionem  hujus  sacramenti,  per  illum  diem, 
quo  hoc  accidit.  Unde  et  Deut.  23  dicitur  :  Si 
fuerit  inter  vos  homo,  qui  nocturno  pollutus 
sit  somnio ,  egredietur  extra  castra;  et  non 
revertetur,  priusquam  ad  vesperam  lavetur 
aqua. 

Ad  4,  dicendum,  quod  licet  per  contritio- 
nem  et  confessionem  auferatur  reatus  culpx, 
non  tamen  aufertur  corporalis  immunditia,  et 
distractio  mentis  ex  pollutione  consecuta. 

Ad  5,  dicendum,  quod  somnium  homicidii 
non  inducit  corporalem  immunditiam,  nec 
etiam  tantam  distractionem  mentis,  sicut  for- 
nicatio  somniata  propter  delectationis  inten- 
tionem,  Si  tamen  somnium  homicidii  proveniat 
ex  causa,  quse  est  peccatum,  prxsertim  mor- 
tale,  impedit  a  sumptione  hujus  sacramenti, 
ratione  sux  causm. 

COMMENTARIUS. 

Notandum  est,  in  pollutione  duo  posse  con- 
siderari,  primum  est  foeclitas,  velmacula  cor- 
poralis ,  quam  ipsa  secum  portat.  Secundum 
est  culpa ,  vel  causa ,  ex  qua  proccdit ,  quae 
interdum  est  peccatum  mortale ,  interdum 
veniale,  interdum  vero  nullum.  Et  quidem, 
quando  ex  peccato  mortali  oritur,  eadem  ra- 
tio  est  de  illa,  quse  de  ceeteris  peccatis,  nam 
post  talem  pollutionem  non  licet  sumere  sa- 
cramentum ,  ut  D.  Thom.  clocet  in  corpore 
articuli,  nisi  praemissa  debita  pcenitentia,  ut 
ipse  limitat  ac  declarat  in  solutione  ad  quar- 
tum;  nam  si  prioris  peccati  debita  pcenitentia 
fiat,  jain  eadem  ratio  erit  de  illa  pollutione,  et 
de  quacunique  alia ,  quas  sequitur  ex  causa 
inculpabili.  Unde  intelligitur ,  hoc  impedi- 
mentum  sub  hac  ratione  culpee  non  provenire 
proprie  ex  ipsa  externa  pollutione,  quam  ali- 
quis  in  somno  patitur,  sed  ex  peccato  uncle 
pollutio  orta  est,  quia  in  illo  est  tota  ratio 
culpse  quee  impedit.  Quare  si  contingeret, 
posita  illa  causa,  non  sequi  pollutionem  in 
somnis,  iclem  maneret  impedimentum  neces- 
sitatis,  licet  non  congruentiee,  ut  postea  dice- 
mus.  Ethinc  etiam  intelligimus,  nihil  ad  prse- 
sens  impedimentum  referre,  quomodo  in  causa 
pollutionis  reperialur  culpa  mortalis;  duobus 
enim  modis  id  potest  accidere.  Primo,  ut  tota 
malitia,  quee  preecessit  in  actu,  formaliter  ac 
prEecise  reperta  fuerit  in  eo,  quatenus  fuit 
causa  pollutionis,  quod  in  duobus  tantum  ca- 
sibus  videtur  accidere  :  unus  est,  si  illa  actio, 
qua3  fuit  causa  pollutionis,  ex  natura  sua  est 
turpis  et  ordinata  ad  actus  venereos  excitan- 


dos  et  consummandos.  Secundus  est,  quando 
illa  actio,  licet  ex  natura  sua  turpis  non  sit, 
tamen  ex  intentione  operantis  ad  hunc  finem 
fil ,  ut  sequatur  pollutio.  Alio  autem  modo 
contingit,  esse  culpam  mortalem  in  causa  pol- 
lutionis  solum  materialiter,  quia,  scilicet,  illa 
actio  in  suo  genere  habet  alias  malitiam  mor- 
talem;  tamen,  ut  est  causa  pollutionis,  non 
habet  inde  specialem  malitiam,  vel  quia  effec- 
tus  non  est  preevisus,  vel  si  prsevisus  sit,  non 
est  intentus,  nec  propler  illum  solum  tenere- 
lur  homo  illam  causam  vitare,  ut  si  quis, 
v.  gr.,  comedat  rem  graviter  saluti  nocivam, 
ex  qua  eliam  sequilur  pollutio;  nam  tota  ratio 
peccati  morlalis  tunc  consistit  in  priori  nocu- 
mento.  Igitur,  quod  acl  preesens  attinet,  nihil 
refert,  quod  uno  vel  alio  moclo  culpa  mortalis 
committatur,  quia  tota  ratio  hujus  impecli- 
menti  necessario  provenitex  generali  ac  com- 
muni  ratione  peccati  mortalis,  non  ex  modo 
ejus.  Et  ita  D.  Thom.  varia  exempla  ponit, 
quse  ex  clictis  facile  intelligentur;  nam  utrum- 
que  modum  peccandi  continent,  et  pro  eorum 
diversitate,  facile  possunt  singulis  accommo- 
dari.  Illud  solum  videri  potest  difficile,  quod 
D.  Thom.  ait,  in  pollutione,  quae  provenit  ex 
illusione  da3monum,interdumpr8ecedere  pec- 
catum  mortale,  si  illusio  deemonum  proveniat 
ex  prascedenti  negligentia  prseparationis  ad 
devotionem,  quee  potest  esse  et  mortale,  et 
veniale  peccatum.  Vix  enim  reperiri  potest, 
quanclo,  et  quomodo  hujusmodi  negligentia 
sit  peccatum  mortale,  quia  neque  ex  se,  aut 
ex  objecto  suo  videtur  habere  hanc  malitiam, 
neque  etiam  ex  pollutione  secuta,  supponi- 
mus  enim  non  esse  intentam.  Quapropter  nisi 
hsec  negligentia  habeat  conjunctum  mortale 
periculum  consensus  in  ipsam  pollutionem, 
vel  in  aliquod  aliud  peccatum  mortale,  non 
potest  in  hac  negligentia  inveniri  mortalis 
lapsus.  Atque  hinc  satis  exposita  est,  quoad 
hanc  partem  litterae,  mens  D.  Thom.  Solet  au- 
tem  hac  occasione  hic  disputari,  quando  ac- 
tus,  qui  est  causa  pollutionis,  sit  ex  hoc  capite 
peccatum  mortale.  Item,  quando  causa  fuit 
peccatum,  an  pollutio  ipsa,  quae  in  somnis 
accidit ,  dicenda  sit  peccatum,  vel  tantum 
effectus  peccati ;  sed  hsec  aliena  sunt  ab  hoc 
loco,  habent  autem  eum  proprium  in  1 .  2,  in 
materia  de  peccatis,  et  in  2.  2,  qusest.  154, 
art.  5.  Videri  etiampossuntD.Thom.,  opusc. 
64,  et  qusest.  28  de  Veritate,  art.  3,  et  in  4, 
dist.  9,  queest.  1,  art.  3,  quaest.  1,  ubi  late 
Palud.,  Major,  Rich.,  Bonav.,  Dur.;  et  Gab. 
ibi,  et  dist.  17,  etlect.  1 0  incan.;  Alex,  Alens., 

4  part.,  qiia^st.  47,  memb.  4;  Adr.,  queest.  4 
de  Euch.;  Caj.,  in  2.  2  supra,  et  opusc.  27; 
Gers.,  Alphabeto  37,  et  opusc.  de  Praepar. 
ad  Miss.,  consider.  8;  Ant.,  2  part.,  tit.  6, 
cap.  5;  Turrecrem.,  dist.  6  Decreti,  cap.  1; 
Sot.  in  4,clist.  12,  qusest.  1 .  art.  7;  Cord.,  lib. 
1,  quasst.  7,  et  lib.  2,  queest.  23;  Nav.,  in 
Sum.,  cap.  16,  num.  6  et  8,  et  cap.  21 ,  n.  51; 
Vict.,  in  Sum.,  n.  72,  et  reliqui  Summist., 
verb.  Pollut.,  et  verb.  Euch.  vel  Communio. 
Omissa  ergo  culpa,  ex  qua  pollutio  manare 
potest,  dequo  satis  dictum  est  propria  quaes- 
tione,  solum  superest  de  impedimento,  quod 
ad  communicandum  potest  afferre  ipsa  exte- 
rior  pollutio  ratione  corporalis  maculae,  et 
hoc  sensu  dicit  secundo  D.  Th.  ipsam  per  se 
non  impedire  ex  necessitate,  seclusa  culpa 
mortali,  impedire  tamen  ex  congruitate  et  de- 
centia,  tum  propter  foeditatem  corporis,  tum 
propter  distractionem  menlis,  quae  inde  oriri 
solet,  quod  in  fine  articuli  limitat,  nisi  prop- 
ter  occurrentem  rationabilem  causam  aliud 
expedire  judicetur,  de  quo  dicemus  plura  dis- 
put.  sequent. 

ARTICULUS   VIII. 

Utrum  cibus,  vel  potus  praeassumptus  impediat  sump- 
tionem  hujus  sacramenti  (infra,  art.  9,  corp.  Et  2.  2, 
quaest.  147,  art.  6,  ad  2.  Et  4,  d.  8,  quasst.  1,  art.  4, 
qusest.  1  et  2.  Et  1  Gor.  11,  lect.  4,  col.  4). 

1.  Ad  octavum  sic  proceditur.  Videtur , 
quod  cibus  vel  potus  prseassumptus  non  impe- 
diat  sumptionem  hujus  sacramenti.  Hoc  enim 
sacramentum  est  a  Dotnino  institutum  in 
coena.  Sed  Dominus  postquam  ccenavit,  hoc 
sacramentum  discipulis  suis  tradidit,  sicut 
patet  Luc.  22,  et  1  Cor.  11.  Ergo  videtur, 
quod  etiam  post  alios  cibos  assumptos  nos  de- 
beamus  sumere  hoc  sacramentum. 

2.  Prxterea,  1  Cor.  11,  dicitur  :  Cum  con- 
venitis  ad  manducandum,  scilicet  corpus  Do- 
mini,  invicem  expectate,  si  quis  autem  esurit, 
domi  manducet.  Et  ita  videtur ,  quod  post- 
quam  aliquis  domi  manducaverit ,  possit  in 
Ecclesia  corpus  Christi  manducare. 

3.  Prxterea,  in  Concil.  Carthag.  III  legitur 
(can.  29),  et  habetur  de  Consecrat.,  disl.  1  : 
Sacramenta  altaris  non  nisi  ajejunis  homini- 
bus  celebrentur,  excepto  uno  die  anniversario, 
quo  coena  Domini  celebratur.  Ergo  saltem  illa 
die  aliquis  potest  corpus  Christi  post  alios 
cibos  sumere. 

4.  Prxterea,  sumptio  aquse,  vel  medicinx, 
vel  alterius  cibi,  vel  potus  in  minima  quanti- 


tate,  vel  reliquiarum  cibi  in  ore  manentium, 
neque  jejunium  Ecclesix  solvit,  neque  sobrie- 
tatem  tollit,  qux  exigitur  ad  hoc,  quod  ali- 
quis  reverenter  sumat  hoc  sacramentum.  Ergo 
per  prxdicta  non  impeditur  aliquis  a  sump- 
tione  hujus  sacramenti. 

5.  Prxterea,  quidam  de  nocte  profunda 
comedunt,  aut  bibunt,  et  forte  totam  noctem 
insomnem  ducentes,  de  mane  percipiunt  sacra 
mysteria  nondum  plene  digesti.  Minus  autem 
impediretur  sobrietas  hominis ,  si  in  mane 
parum  comederet,  et  postea  circa  nonam  su- 
meret  hoc  sacramentum,  cum  etiam  sit  quan- 
doque  major  distantia  temporis.  Ergo  videtur, 
quod  talis  cibi  prxassumptio  non  impediat 
hominem  ab  hoc  sacramento. 

6.  Prxterea,  non  minor  reverentia  debe- 
tur  huic  sacramento  jam  sumpto ,  quam  ante 
sumptionem.  Sed  sumpto  sacramento  licet 
cibum,  aut  potum  sumere.  Ergo  et  ante  sump- 
tionem. 

Sed  contra  est,  quod  August.  dicit  in  lib. 
Responsionum  ad  Januarium  (epist.  118,  c.  6, 
ante  med.,  tom.  2)  :  Placuit  Spiritui  Sancto, 
ut  in  honorem  tanti  sacramenti,  prius  in  os 
Christiani  corpus  Dominicum  intraret,  quam 
cseteri  cibi. 

Respondeo  dicendum,  quod  aliquid  impedit 
sumptionem  hujus  sacramenti  dupliciter.  Uno 
modo  secundum  se,  sicut  peccatum  mortale, 
quod  habet  repugnantiam  ad  significatum 
hujus  sacramenti,  ut  supra  dictum  est  (art. 
prseced.,  et  art.  4  hujus  qusest.).  Alio  modo 
propter  prohibitionem  Ecclesise.  Et  sic  impe- 
ditur  aliquis  a  sumptione  hujus  sacramenti 
post  cibum  et  potum  assumptum,  triplici  ra- 
tione.  Primo  quidem,  sicut  August  dicit,  in 
honorem  hujus  sacramenti,  ut  scilicet,  in  os 
hominis  intret,  nondum  aliquo  cibo,  vel  potu 
infectum. 

Secundo  propter  significationem,  ut  scilicet, 
detur  intelligi,  quod  Christus,  qui  est  res  hujus 
sacramenti,  et  charitas  ejus,  debet  primo  fun- 
dari  in  cordibus  nostris ,  secundum  illud 
Matth.  6  :  Quxrite  primum  regnum  Dei.  Ter- 
tio,  propter  periculum  vo?nitus  et  ebrietatis, 
quee  quandoque  contingunt,  ex  hoc  quod  homi- 
nes  inordinate  cibis  utuntur,  sicut  et  Aposto- 
lus  dicit  1  Cor.  1 1  :  Alius  quidem  esurit,  alius 
autem  ebrius  est.  Ab  hac  tamen  generali  re- 
gula  excipiuntur  infirmi,  qui  statim  commu- 
nicandi  sunt,  etiam  post  cibum,  si  de  eorum 
periculo  dubitatur,  ne  sine  communione  dece- 
dant,  quia  necessitas  legem  non  habet.  Unde 
dicitur  de  Consecr.,  dist.  2,  cap.  93  :  Presbyter 

infirmum  statim  communicet,  ne  sine  commu- 
nione  moriatur. 

Ad  1  ergo  dicendum,  quod  sicut  August.  in 
eodem  lib.  dicit  (epist.  118,  cap.  6,  fn  mecl., 
tom.  2),  neque  quiapost  cibos  Dominus  dedit, 
propterea  pransi  aut  ccenati  fratres  ad  hoc 
sacramentum  accipiendum  convenire  debent, 
aut  mensis  suis  miscere,  sicut  faciebant  quos 
Apostol.  arguit  et  emendat.  Namque  Salvator, 
quo  vehementius  commendaret  mysterii  illius 
altitudinem,  ultimum  hoc  voluit  arctius  infi- 
gere  cordibus  et  memorise  discipulorum ,  et 
ideo  non  prsecepit,  quod  deinceps  tali  orciine 
sumeretur,  ut  Apostolis ,  per  quos  Ecclesias 
dispositurus  erat,  servaret  hunc  moclum. 

Ad  2,  dicendum,  quod  illud  verbum  in 
Gloss.  (interlin.)  sic  exponitur  :  Si  quis  esurit 
et  impatiens  non  vult  expectare  alios,  man- 
ducet  domi  cibos  suos,  id  est ,  paneterreno 
pascatur,  nec  post  Eucharistia?n  sumat. 

Acl  3,  dicendum,  quod  capitulum  illud  lo- 
quitur  secundum  consuetudinem  aliquando 
apud  aliquos  observatam ,  ut  in  reprsesenta- 
tionem  Dominicx  ccense  illo  die  a  nonjejunis 
corpus  Christi  sumeretur.  Sed  nunc  hoc  abro- 
gatum  est ,  nam  sicut  August  in  lib.  prsedicto 
dicit  (in  epist.  118,  c.  6,  ante  med.,  tom.  2), 
per  universum  orbem  mos  iste  servatur,  ut 
scilicet  corpus  Christi  a  jejunis  sumatur. 

Ad  4,  dicendum,  quod,  sicut  inQpart.  habi- 
tum  est  (2.  2.  qusest.  1 47,  art.  6,  ad  2),  duplex 
est  jejunium.  Primum  est  jejunium  naturse, 
quod  importat  privationem  cujuscumque  prse- 
assumpti,  per  modum  cibi  vel  potus;  et  tale 
jejunium  requiritur  ad  hoc  sacramentum , 
prop ter prsedicta  (in  corp.  art.).  Et  ideo,  neque 
post  assumptionem  aquse,  vel  alterius  cibi  aut 
potus,  vel  etiam  medicinse,  in  quantumcumque 
parva  quantitate,  licet  hoc  sacramentum  ac- 
cipere.  Nec  refert,  utrum  aliquid  hujusmodi 
nutriat,  vel  non  nutriat,  autperse,  aut  cum 
aliis,  dummodo  sumatur  per  modum  cibi  vel 
potus.  Reliquise  tamencibi,  remanentes  in  ore, 
si  casualiter  transglutiantur,  non  impediunt 
sumptionem  hujus  sacramenti,  quia  non  traji- 
ciuntur  per  modum  cibi,  sed  per  modum  sali- 
vse.  Et  eadem  ratio  est  de  reliquiis  aqux  vel 
vini,  quibus  os  abluitur,  dummodo  non  traji- 
ciantur  in  magna  quantitate ,  sed  permistse 
salivse,  quod  vitari  non  potest.  Aliud  autem 
est  jejunium  Ecclesise,  quod  instituitur  ad 
carnis  macerationem.  Et  tale  jejunium  per 
prsedicta  non  impeditur,  quia  prsedicta  non 


multum  nutriunt,  sed  magis  ad  alterandum 
sumuntur. 

Ad  5,  dicendum,  quod  cum  dicitur,  quod 
hoc  sacramentum  prius,  quam  alii  cibi,  debet 
in  os  Christiani  intrare,  non  est  intelligendum 
absolute,  respectu  totius  temporis;  alioquin, 
qui  semel  comedisset  vel  bibisset,  nunquam 
posset  postea  hoc  sacramentum  accipere;  sed 
est  intelligendum  quantum  ad  eumdem  diem. 
Et  licet  principium  diei  secundum  diversos 
diversimode  swnatur,  nam  quidam  a  meridie, 
quidam  ab  occasu,  quidam  a  media  nocte, 
quidam  ab  ortu  solis,  diem  incipiunt,  Ecclesia 
tamen  Romana,  diem  a  meclia  nocte  incipit;  et 
ideo,  si  post  mediam  noctem  aliquis  sumpserit 
aliquid  per  modum  cibi  velpotus,  nonpotest 
eadem  die  hoc  sumere  sacramentum;  potest 
vero,  si  ante  mediam  noctem.  Nec  refert, 
utrum  post  cibum  vel  potum  assumptum  dor- 
mierit,  aut  etiam  digestus  sit,  quantum  ad  ra- 
tionemprsecepti;  refert  autem  quantum  ad  per- 
turbationem  mentis,  quam  patiuntur  homines 
propter  insomnietatem  vel  indigestionem.  Ex 
quibus  si  mens  multum  perturbetur ,  homo 
redditur  ineptus  ad  sumptionem  hujus  sacra- 
menti. 

Acl  6,  dicendum,  quod  maxima  devotio  re- 
quiritur  in  ipsa  sumptione  hujus  sacramenti, 
quia  tunc  percipitur  sacramenti  effectus,  quse 
quidem  devotio  magis  impeditur  per  prsecs- 
dentia,  quam  per  sequentia.  Et  ideo  magis  est 
institutum,  quod  homines  jejunent  ante  sump- 
tionem  hujus  sacramenti ,  quam  post.  Debet 
tamen  esse  aliqua  mora  inter  sumptionem 
hujus  sacramenti  et  reliquos  cibos.  Unde  et  in 
missa,  oratio  gratiarum  actionis  post  commu- 
nionem  dicitur,  et  communicantes  etiam  suas 
privatas  orationes  dicunt.  Secundum  tamen 
antiquos  canones  statutum  fuit  a  Papa  Cle- 
mente,  ut  habetur  de  Consecrat.,  d.  2  (c.  Tri- 
bus  gradibus)  :  Si  mane  Dominica  portio  edi- 
tur,  usque  ad  sextam  jejunent  ministri,  qui 
eam  sumpserunt,  et  si  tertia  vel  quarta  hora 
acceperint,  jejunent  usque  ad  vesperum.  Anti- 
quitus  enim  rarius  missarum  solemnia  cele- 
brabantur,  et  cum  majori  prseparatione ;  nunc 
autem,  quia  oportet  frequentius  sacra  myste- 
ria  celebrare,  non  posset  de  facili  observari, 
et  ideo  per  contrariam  consuetudinem  est 
abrogatum. 

Littera  D.  Thom.  clara  esl;  de  ipsa  vero  re 
statim  disputabimus. 


506 


DISPUTATIO  LXVIII. 

DE  CORPORALI  DISPOSITIONE  EX  PR^CEPTO 
NECESSARIA  AD  SUSCIPIENDUM  HOC  SACRA- 
MENTUM. 

Disp.  30  de  Euch.  —  In  preecedentihus 
disputationibus  dictum  est  de  prseceptis  per- 
tinentibus  ad  spiritualem  animce  dispositio- 
nem.  Sequitur  ergo,  ut  dicamus  de  his,  quee 
convenientem  corporis  dispositionem  injun- 
gunt.  Possumus  autem  hic  triplicem  disposi- 
tionem  distinguere,  antecedentem,  concomi- 
tantem,  et  consequentem,  et  queelibet  harum 
esse  potest,  aut  privativa,  ut  abstinentia  cibi 
et  potus,  aut  positiva,  ut  actus  aliquis,  aut 
decens  corporis  ornatus.  Denique  in  his  om- 
nibus  considerari  potest,  quid  ex  natura  rei 
sit  necessarium,  quid  vero  ex  Ecclesiee  pne- 
cepto.  Haec  igitur  omnia  breviter  attingemus, 
et  obiter  declarabimus  externum  ritum  in  usu 
hujus  sacramenti  servandum 

SECTIO  I. 

Utrum  aliqua  corporis  bona  dispositio  necessaria  sit 
ad  hoc  sacrarnentum  suscipiendum. 

1.  Dispositio  corporis  positiva,  de  qua  lo- 
quimur,  non  potest  intelligi,  nisi  aut  in  ves- 
titu ,  aut  in  habitu  externo,  aut  in  decente 
corporis  compositione,  seu  exteriori  actione 
et  gestu ;  nam  preeter  hsec  non  potest  aliqua 
corporis  qualitas  excogitari,  quee  ad  digne 
communicandum  necessaria  sit,  qualis  est  sa- 
nitas  aut  pulchritudo,  vel  aliquid  ejusmodi; 
heec  enim,  ut  per  se  constat,  necessaria  non 
sunt ,  nisi  fortasse  interdum  propter  vitan- 
dam  aliquam  indecentiam,  de  quo  dicemus 
sectione  sequente.  Deinde  supponendum  est, 
de  hujusmodi  oorporali  dispositione  nihil  esse 
divino  jure  positivo  statutum;  tale  enim  jus, 
neque  scriptum,  nec  traditum  est;  quinimo 
ut  Augustin.  dixit,  ep.  118,  cap.  6,  et  signi- 
fieavit  Conc.  Trid.,  sess.  21,  cap.  2,  in  his, 
quoe  ad  modum  dispensandi  hoc  sacramen- 
tum  pertinent,  et  sunt  extra  substantiam  ejus, 
Christus  Dominus  nihil  slatuit,  sed  eam  po- 
testatem  Ecclesiee  commisit. 

2.  Secunda  conclusio.  —  Secundo  dicen- 
dum  est,  jure  etiam  Ecclesiastico  nihil  esse 
fere  in  hac  re  statutum  ;  nulla  enim  specialis 
ceeremonia  prsecepta  est  communicanti,  ne- 
que  quoad  corporis  vestimenta,  neque  quoad 

situm  corporis.  Probatur,  quia  nullum  decre- 
tum  de  hac  re  scriptum  invenitur,  neque  Ec- 
clesiastica  consuetudine  aliquid  hujusmodi 
introduclum  est,  ut  experentia  constat,  et 
statim  amplius  explicabimus.  Solum  quoad 
sacerdotes,  quando  extra  sacrificium  commu- 
nicant  more  laicornm,  invenio  prseceptum  in 
Concil.  Brach.  III,  cap.  3  et  habetur  in  cap. 
Ecclesiastica,  23  dist.,  ut  stolam  super  utrum- 
que  humerum  impositam  habeant,  quando 
communicant,  et  poena  excommunicationis 
ferendee  imponitur  eis,  qui  hoc  non  obser- 
vant ;  quee  lex  videtur  etiam  nunc  usu  recepla 
et  servata.  Sed  imprimis,  si  verba  illius  de- 
creti  attente  expendantur,  non  videntur  ge- 
neraliter  hoc  preecipere,  sed  cum  sacerdos, 
inquit,  ad  solemnia  Missarum  accedit  aut  per 
se  Deo  sacramentum  oblaturus ,  aut  sacra- 
mentum  corporis  et  sanguinis  Domini  noslri 
Jesu  Chrisli  sumpturus.  Quee  verba  sufficien- 
ter  videntur  intelligi  de  sacerdote  communi- 
cante  in  Missa,  solemni  ritu.  Et  ita  exponit 
Navar.  in  Sum.,  cap.  21,  num.  54,  cum  Syl- 
vest.,  verbo  Sacerdos,  §  4,  contra  Angelum 
eodem  verb.  Sacerdos,  quia  textus  loquitur 
de  communione  corporis  et  sanguinis.  Ita 
etiam  exponit  Jacobus  de  Grassis,  lib.  2  sua- 
rum  decisionum,  cap.  40,  num.  2.  Unde  con- 
cludunt  hi  auctores,  non  peccare  mortaliter 
sacerdotem  non  celebrantem,  communicancio 
sine  stola  ob  infirmitatem,  vel  aliam  rationa- 
bilem  causam.  Tamen  Glossa  dictum  textum 
intelligit  de  communione  extra  sacrificium. 
Quod  videtur  magis  consentaneum  illi  dis- 
junclee  locutioni,  qua  Concil.  utitur.  Nec  refert, 
quod  loqualur  de  corpore  et  sanguine,  nam 
olim  extra  sacrificium  etiam  ila  communica- 
bant ;  tamen,  hac  etiam  admissa  expositione, 
non  videtur  obligare  sub  mortali,  secluso  con- 
temptu,  quia  res  non  est  admodum  gravis, 
nec  communi  usu  videtur  eo  sensu  recepta, 
cujus  signum  est,  quia,  licet  interdum  omit- 
tatur,  nunquam  ob  hanc  causam  sacerdos  ab 
Episcopo  punitur,  nec  scaaclalum  inde  oriri 
solet.  Imo  virietiam  timorati  solent  hoc  omit- 
tere  facile  ,  quando  commode  servari  non 
potest. 

3.  Ultima  conclusio.  —  Ultimo  dicendum 
est,  in  usu  hujus  sacramenti,  in  communi 
solum  dici  posse,  ex  jure  naluree  illo  corporis 
habitu  et  compositione  accedendum  esse,  qui 
animi  reverentiam  ac  devotionem  prae  se 
ferat,  neque  aliquid  aliud  esse  in  hac  re  prae- 
ceptum.  Primum  constat,  quia  illud  princi- 


aliquam  corporis  actionem,  seu  gestum,  aut     pium  traditum  a  Paulo,  1  ad  Cor.  11,  dijudi- 

candum  esse  corpus  Domini  a  communibus 
cibis,  non  solum  quoacl  interiorem  disposi- 
tionem  verum  est,  sed  etiam  quoad  exterio- 
rem  sumendi  modum;  nam  sicut  exterior 
reverentia  signum  est  interioris  fidei,  et  reli- 
gionis,  ita  e  contrario  indecens  ac  vulgaris 
sumendi  modus,  infidelem,  aut  irreligiosum 
animum  indicat.  Prseterea,  quia-supra  docui- 
mus ,  deberi  huic  sacramento ,  non  solum 
inlernam,  sed  etiam  exlernam  venerationem, 
et  adorationem,  quia  Christus  mediis  spe- 
ciebus  sensibili  quodam  modo  in  eo  existit, 
atque  tractatur;  sed  ad  hunc  exteriorem  cui- 
tum  pertinet  exterior  devotio  et  reverenlia, 
quee  in  illiussumptione  servanda  est.  Denique 
ipsemet  actus  suscipiendi  sacramentum  est 
actus  sacer,  et  religiosus,  et  ex  se  aliis  homi- 
nibus  manifestus;  ergo  ipsa  ratio  virtutis  et 
honestatis  religionis  poslulat,  ut  decenti  modo 

SECTIO  II. 


Ulrum  sit  pncccpi acrcilcnili  a<l  hoc  sacramcntum 

sinc  ulla  corporis  rnacula,  ex  pollutione  vel  aliunde 
contracta. 


fiat 


ergo  eadem  ratione  necesse  est,  ut  is, 


qui  accedit,  in  ipso  habitu  et  actione  corporis 
convenientem  ac  decentem  modum  servet, 
quem  optime  tractat  Gyril.  Hier.,  Catech.  5 
Mystag.,  ubi  inter  alia  inquit :  Pronus  accedat 
adorationis  in  modum  ac  venerationis.  Et  si- 
milia  legi  possunt  in  Damascen.,  4  de  Fide , 
cap.  14;  et  hic  etiam  optime  accommodatur, 
quod  dixit  Cyprian.  in  expositione  orationis 
Dominicse  :  Placendum  esse  divinis  oculis, 
etiam  in  habitu  corporis.  Posterior  pars  asser- 
tionis  ex  illo  generali  principio  probanda  est, 
quod  cultus  externus  ex  natura  rei  non  est 
definitus,  et  ideo  in  parte  servanda  est  eccle- 
siastica  consuetudo,  quse  pro  locorum ,  ac 
temporum  diversitate  varia  ac  multiplex  fuit, 
ut  late  tractat  Claud.  de  Sainct.,  Repet.  9, 
cap.  9,  et  in  superioribus  agentes  de  reali 
Christi  preesentia  in  hoc  sacramento  nonnuila 
altigimus.  Quod  vero  nunc  ad  mores  attinet, 
ritus  Ecclesiae  hac  in  parte  est  simplicissimus, 
atque  omnibus  notus;  ille  ergo  servandus  est, 
neque  aliae  indiscretee  caaremoniee  sunt  intro- 
ducendae;  id  enim  non  carebit  aliqua  cuipa , 
quanquam,  secluso  contemptu  et  scandalo, 
nihil  in  hoc  ritu  sit,  quod  obligationem  mor- 
talis  culpee  inducere  videatur.  Duo  vero  pote- 
runt  hoc  loco  inquiri.  Primum,  quo  loco  possit 
licite  hoc  sacramentum  sumi.  Secundum,  a 
quo  ministro;  sed  de  priori  dicemus  infra, 
agenles  de  loco  sacrificandi;  de  posteriori 
vero,  agentes  de  obligationibus  ministri  dis- 
pensantis  hoc  sacramentum. 


1.  Postquam  dictum  est  de  positiva  dispo- 
sitione,  dicendum  sequitur  de  privativa,  quse 
ad  duo  tantum  capita  revocatur;  quee  sunt 
carenlia   corporalis   maculee,    et  abstinenlia 
cibi  et  potus.  De  priori  multa  in  particulari 
tractantur  a  scriptoribus  ,  ut  de  iis,  qui  passi 
sunt  pollutionem,  de  conjugatis,  qui  copulam 
licitam  habuerunt,  de  fceminis  menstruatis , 
seu  quee  ante  breve  tempus  pepererunt,  de 
leprosis,  et  similibus.  De  quibus  omnibus  im- 
primis  separancla  est  culpa  ab  externa  ma- 
cula ,  ut   in  comment.  art.  7  adnotavimus  ; 
nam,  si  mortalis  culpa  acljungatur  corporali 
defectui,  sive  ut  causa,  sive  ut  effectus ,  sive 
ut  concomitans,utendumest  generalidoctrina 
supra  tradita  de  impedimento  peccati  mor- 
talis;  quia  non  intervenit  liic  peculiaris  ratio, 
aut  speciale  impedimentum ,  propler  deter- 
minatam  speciem  peccati.  Rursus  adverten- 
dum   est,    hujusmodi   clefectum   corporalem 
esse  posse,   vel  jam  prseteritum,  vel  adhuc 
durantem,  quando  sacramentum  suscipitur; 
si  aulem  nondum  contractus  sit ,  sed  in  futu- 
rum  timeatur,  perse  non  refertad  prsesentem 
communionem,  nisi  directe  cedere  possit  in 
aliquam  irreverentiam  sacramenti,  antequam 
Christus  sub  speciebus  esse  desinat,  ut,  v.  gr., 
si  vomitus  timeatur;  tunc  enim  potius  esset 
omittenda    communio,    quam    permittendus 
vomitus  adeo  indecens,  et  reverentiee  Christo 
debitee  contrarius.  Unde  graviter  peccaret, 
qui  cum    hujusmodi  periculo    sacramentum 
acciperet,    quod    iterum    attingemus   infra, 
agentes  de  communione  in  articulo  mortis. 
Praeterea   est  observandum,  hujusmodi  cor- 
poris  defectum  posse  consiclerari,  vel  ratione 
sui,   vel   ratione  aliquorurn  effectuum,  quos 
secum  affert,   sive  preesens  sit,  sive  preete- 
ritus,  ut,  v.  gr.,  mentis  clistractionem,  aut 
tarditatem  animi,  et  difficultatem  ad  res  spi- 
rituales  tractandas. 

2.  Corporalis  macula  per  se  non  necessario 
impedit  usum  Eucharistise.  —  Dico  igitur 
primo,  corporalem  maculam  per  se  non  im- 
pedire  ex  necessitate  hujus  sacramenti  usum 
seu  communionem.  Heec  est  sententia  D.  Gre- 
gorii  in  respons.  10  et  11  ad  August.  An- 
glor.  Episcop.,  ubi  inparticulari  attigit  omnes 
casus  supra  positos,  et  eum  secuti  sunt  reli- 

qui  scriptores  omnes;  D.Thom.  hic;  Alexand. 
Alens.,  4  part.,  quaist.  37;  Adrian.,  quaest.  4 
de  Euchar. ;  Gabr.,  lect.  10  in  can. ;  Bonav., 
Richard. ,  Palud.  et  Major  in  4,  d.  9;  Durand. 
et  Soto,  d.  12;  Summislae,  verb.  Eucharistia, 
et  verb.  Communio.  Et  ratio  est,  quia  hic 
cxternus  defectus  corporis  per  se  non  refert 
ad  honestatem  morura,  nec  pertinet  ad  boni- 
tatem  vel  malitiam  moralem.  Prseterea ,  vel 
hujusmodi  macula  jam  est  omnino  preeterita  , 
vel  adhuc  durat ;  si  praeterita  est,  nec  impe- 
dire  poterit,  nec  indecentiam  afferre,  cum 
jam  non  sit;  si  enim  peccatum  mortale ,  et 
macula  ejus,  qusejam  sunt  omnino  preeterita 
et  ablata,  non  impediunt  ex  necessitate ,  ut 
supra  dictum  est,  multo  minus  impediet  cor- 
poralis  macula  preeterila,  quae  jam  sit  omnino 
extincta,  seu  ablata;  si  autem  haec  macula 
adhuc  durat,  aut  est  de  se  perpetua  seu  diu- 
turna,  aut  temporalis,  quae  brevi  auferenda 
speratur;  si  sit  prioris  modi,  non  est  homo 
privandus,  aut  semper,  aut  mullo  tempore, 
fructu  hujus  sacramenti;  propter  hujusmodi 
defectum  innoxium  et  inculpabilem.  Solum 
ergo  pro  ralione  maculae,  vel  defectus,»  ca- 
vendus  esset  aliorum  horror,  vel  etiam  scan- 
dalum;  sicut  in  c.  Tua  nos,  de  Cleric.  eegro- 
tante,  praecipit  Innocent.  III,  ut  clericus  le- 
prosusabstineat  abaltaris  ministerio,  propter 
scandalum  et  horrorem  populi.  Si  vero  ma- 
cula  sit  poslerioris  modi,  ut  aliquam  vicleatur 
afferre  indecentiam,  ad  reverentiam  hujus 
sacramenti  pertinebit,  prius  illam  auferre, 
aut  per  breve  tempus  expectare,  donec  aufe- 
ratur,  et  interdum  esse  poterit  culpa  venialis 
hoc  negligere,  mortalis  vero  non  erit,  secluso 
scandalo  et  contemptu.  Et  ita  intelligendum 
est,  quod  dixit  Dionys.  Alex.,  ep.  ad  Basilid., 
can.  2  :  AdSancta  Sanctorum,  qui  animo ,  et 
corpore  purus  non  est,  accedere  prohibetur ; 
propter  quod  de  fceminis  menstruatis  subdit 
ibidem,  si  pix  et  fideles  sint,  non  debere  sic 
affectas  attingere  corpus  et  sanguinem  Domini; 
et  idem  habet  Timoth.  Alexancl.,  in  suis  res- 
ponsionibus,  cap.  7;  intelligenclum  est  enim  , 
quando  commode  differre  el  expectare  pos- 
sent.  Atque  eadem  est  ratio  de  fceminis,  quae 
nuper  pepererunt ,  cle  quibus  Theodorus 
Balsam.,  super  dictam  epistolam  Dionys.,  re- 
fert  constitutionem  Leonis  imperatoris,  qui 
sapiens  dictus  est,  qua  prohibuit,  ne  fceminee 
ante  quadragesimum  diem  post  partum  acce- 
dant  ad  heec  mysteria  ;  et  Alex.  Alens.,  dicta 
qusest.  37,  membr.,  dicit  consuetudinem  Ec- 
clesiee  esse,  ut  aliquibus  diebus  abstineant. 

Sed  nec  prior  prohibitio  vim  aliquam  habet 
aut  efficaciam  ,  tum  quia  hujusmodi  legem 
ferre,  non  ad  imperatorem,  sed  ad  Pontifi- 
cem,  et  spiritualem  potestatem  spectat;  tum 
etiam  quia  non  est  recepta  usu;  nec  etiam 
illa  consuetudo,  quam  Alensis  refert,  videtur 
introducta  per  modum  legis ,  aut  prohibi- 
tionis,  sed  solum  quasi  ex  natura  rei  intro- 
ducta  est  ex  debilitate  et  segritudine  harum 
fceminarum,  ob  quam  nec  possunt  ad  Eccle- 
siam  accedere,  ut  sacramentum  accipiant, 
nec  sunt  in  tanta  necessitate  constitutae,  ut 
ad  earum  domos  deferri  debeat.  Itaque  non 
existimo,  esse  in  hoc  lmmanam  prohibitionem 
aliquam,  positiva  lege,  aut  consuetudine  in- 
troductam,  ut  colligi  etiam  potest  ex  cap.  \ 
de  Purificat.  post  part.,  et  ideo  solum  est 
attendenda  decentia,  quae  ex  natura  rei  ne- 
cessaria  est. 

3.  De  congruo  potest  quis  impediri  ab  usu 
Eucharistise  ob  effectum  aliquem  ex  corporali 
macula  dimanantem.  —  Secundo  clicendum 
est,  hujusmodi  defectum,  seu  corporalem  ma- 
culam,  propter  effectus  aliquos  ex  illa  resul- 
tantes,  posse  aliquando  impedire  usum  hujus 
sacramenti,  non  ex  necessitate,  sed  ex  con- 
gruitate,  secluso  scandalo  et  contemptu ,  id 
est,  non  sub  peccato  mortali,  sed  de  consilio, 
vel  ad  summum  ,  sub  veniali.  Haac  regula 
colligitur  etiam  ex  D.  Thom.  et  caeteris  aucto- 
ribus.  Ratio  autem  prioris  partis  est,  quia 
supponimus,  in  his  effectibus  non  intervenire 
peccalum  mortale;  solum  autem  peccatum 
mortale  in  anima  durans  impeclit  ex  necessi- 
late  usum  hujus  sacramenti,  ut  in  superio- 
ribus  probaturn  ac  declaratum  est.  Ratio 
vero  posterioris  partis  est,  quia  homo  ita  se 
debet  prseparare  ad  usum  hujus  sacramenli, 
ut  non  solum  habitu,  sed  etiam  actu,  devote 
ac  reverenter  accedat,  quod  negligere  saepe 
est  peccatum  veniale ;  secl  interdum  propter 
corporis  defectum  aut  maculam  impeditur 
homo,  ne  possit  ita  se  disponere,  ut  cum  de- 
bita,  devotione  ac  reverentia  accedat;  ergo 
et  seepe  erit  consilium  ad  tempusabstinere,  et 
interdum  erit  peccatum  veniale,  non  facere. 
Sed,  quanquam  in  hac  doctrina  omnes  con- 
veniant,  tamen,  quando  corporalis  macula 
prseteriit,  differunt  in  pra?scribenda  mora 
temporis,  quo  abstinendum  est  in  hujusmodi 
eventu.  Et  quidam  assignant  tempus  3  aut  4 
dierum,  ex  cap.  Omnis  homo,  de  Consecrat., 
dist.  3,  ubi  in  particulari  est  sermo  de  copula 
conjugali.  Alii  ponunt  tempus  24  horarum,  ut 
D.  Thom.  et  Alex.  Alens.,  qui  in  particulari 

loquuntur  de  nocturna  pollutione ,  sumpto  quatenus  aliquo 
proportionali  argumento  ex  Levitic.  25,  et 
Deut.  23.  Alii  existimant  satis  esse,  ut  defec- 
tus  non  acciclat  inlra  eumdeni  diem  natura- 
lem ,  qui  incipit  a  media  nocte.  Sed  ,  quia 
nulla  temporis  definitio  potest  sufficienti  ra- 
tione  fundari,  existimo,  non  oportere  aliquam 
in  particulari  tradere,  quia,  cum  hocpendeat 
ex  dispositione  hominis,  vel  ex  effectibus  ex 
actu  vel  macula  praseedente  relictis,  quamdiu 
ille  effectus  duraverit ,  durabit  heec  congrui- 
tas,  et  illis  cessantibus,  cessabit,  quod  in  uno 
vel  altero  casu  particulari  melius  explica- 
bitur,  ex  quibus  facile  erit  similes  definire. 
4.  Dubium,  an  liceat  communicare  die  in- 
sequente  noctem  in  qua  accidit  involuntaria 
pollutio.  — Responsio. —  Ex  hacenimgenerali 
regula  intelligitur,  quid  dicendum  sit  de  pol- 
lutione  nocturna,  seclusa  culpa  mortali;  de  qua 


omnes  conveniunt,  non  obligare  sub  mortali 
ad  abstinendum  ab  usu  hujus  sacramenti, 
etiam  eodem  die,  quia  neque  ex  natura  rei 
hoc  est  intrinsece  malum,  neque  etiam  est 
aliquod  positivum  jus,  quo  prohibeatur.  Ali- 
qui  vero  censent  esse  culpam  venialem,  com- 
municare  eodem  die  post  nocturnam  pollu- 
tionem,  etiam  inculpabilem,  quee  videtur  esse 
sententia  August.,  serm.  244  de  Tempore,  ubi 
absolute  negat  licere,  et  postea  inquit  :  Pec- 
catum  quidem  est,  sed  tamen  parvum  est, 
neque  enim  dicimus  esse  capitale.  Idem  sentit 
Gregor.,  dict.  resp.  11  ad  August.,  et  multi 
ex  Scholast.  citatis,  et  ex  Summist.  Alii  di- 
cunt,  per  se  quidem  non  esse  peccatum  ve- 
niale,  tamen  esse  consilium  ac  melius,  saltem 
illo  die,  abstinere.  Haec  videtur  esse  mens 
D.  Thom.  hic,  et  eodem  modo  posset  facile 
exponi  Gregor.,  et  eamdem  opinionem  tenet 
Gloss.  in  cap.  Testamentum,  dist.  6.  Alii 
existimant,  non  esse  consilium  abstinere 
eodem  die;  sed  si  homo,  quod  in  se  est  faciat, 
ut  devote  ac  reverenter  accedat,  melius  esse 
communicare,  per  se  loquendo.  Ita  sentit 
Justin.  Martyr,  queest.  21  ad  Gentes,  dicens  : 
Non  est  xquum  propter  hanc  involuntariam 
passionem  abstinere  a  mysteriis;  et  idem  dicit 
Theoph.  Alex.,  in  suis  responsionibus,  resp.  8, 
nec  multum  discrepat  Gregor.  Quocirca  exis- 
timo,  non  posse  in  universum  dari  generalem 
regulam,  quanquam  heec  tertia  sententia  in 
hoc  vera  sit ,  quod  considerando  pollutionem 
in  se,  illa  non  potest  impedire,  nec  sub  pree- 
cepto,  nec  sub  consilio,  quia  jam  non  est. 
Unde  per  se  non  magis  potest  impedire , 
quam  si  non  fuisset;  consideranda  ergo  est, 

modo  manet,  vel  in  suis 
effectibus,  vel  in  memoria  hominis;  nam,  si 
ea  dc  causa  homo  se  senlit  ineptum  ad  res 
spirituales,  et  divinas  tractandas;  vel  si  ma- 
gnam  mentis  distraclionem,  vel  varias  cogita- 
tiones  patitur,  consultius  erit  abstinere,  donec 
pnetcritrc  passionis  omnino  obliviscatur.  Et 
quia  hoc  frequentius  accidit  in  vulgaribus 
hominibus,  hoc  illis  est  regulariter  consulen- 
dum.  At  vero,  si  pollutio  nuilum  hujusmodi 
effectum  reliquit,  et  homo  potest  eadem  reve- 
rentia  et  devotione  accedere ,  non  aliter, 
quam  si  nihil  in  somnis  passus  fuisset,  non 
est  cur  communionem  preetermittat ,  cum 
nulla  rationabilis  causa  intercedat.  Preeter 
heec  autem  considerandae  sunl  circumstantiee 
extrinsecee  temporis,  loci,  etc;  nam,  si  oc- 
currat  aliqua  necessitas,  vel  specialis  utilitas, 
multum  juvabit,  ut  propter  hujusmodi  pas- 
sionem  inculpabilem  non  sit  omittenda  com- 
munio,  vel  sacrificium,  etiam  si  interdum 
oporteat,  cum  minori  actuali  devotione,  aut 
actuali  aptitudine,  adsacramentum  accedere, 
quia  heec,  quee  involuntaria  sunt,  seepe  sunt 
propter  majus  bonum  permittenda.  Maxime 
autem  conferet,  causam  hujus  passionis  ex- 
pendere;  nam ,  si  ex  deemonis  tentatione 
oriri  intelligatur,  multo  magis  est  contem- 
nenda ;  signum  autem  hujus  inter  alia  esse 
potest,  si  eo  preesertim  die  pollutio  soleat  ac- 
cidere,  quo  habet  homo  propositum,  vel  con- 
suetudinem  communicandi ;  intendit  enim 
deemon  illum  perturbare,  et  impedire,  et  ideo 
debet  eum  negligere ,  et  prout  potuerit  cum 
reverentia  et  devotione  debita  ad  hoc  tantum 
sacramentum  accedere.  Et  similiter,  si  cre- 
ditur  causa  esse  mere  naturalis,  minus  impe- 
cliet;  magis  autem,  si  fuerit  ex  negligentia  , 
vel  hominis  distractione. 

5.  Quid  dicendum,  si  prsecessit  conjugalis 
copula.  —  Secundo  intelligitur  ex  eodem 
principio,  quid  dicendum  sit  de  copula  conju- 
gali ;  cum  enim  heec  non  sit  actus  malus,  cer- 
tum  est,  non  impedire  ex  necessitate  ,  id  est, 
sub  peccato  mortali ;  tamen ,  quia  multum 
avocatmentem  ab  spiritualibus  rebus,  et  prae 
se  fert  quamdam  indecentiam ,  ideo  multi 
exislimant,  non  solum  esse  consilium  ,  eo  die 
abstinere,  sed  etiam  esse  peccatum  veniale, 
non  abstinere,  saltem  ea  nocte,  quee  commu- 
nionem  antecedit;  eadem  ratione,  qua  de 
pollutione  ita  aliqui  sentiunt,  vel  certe  majori, 
quia  hic  actus  magis  est  voluntarius,  et  in 
potestate  hominis,  quam  nocturna  pollutio; 
atque  ita  sentit  Albert.  in  4,  d.  12;  et  Timot. 

Aiexand.,  in  suis  responsionibus,  in  5  et  13; 

et  August.,  serm.  216  et  244  de  Tempore;  et 

D.  Hier.,  in  Apolog.  ad  Pamach.  pro  libris 

contra  Jovinianum  :  Illorum  (inquit)  conscien- 

tiam  convenio,  qui  eodem  clie post  coitum  com- 

municant;  et  lib.  1   contra  Jovinian.,  dicit , 

ad  munditiam  corporis  Christi  omnem  coitum 

esse  immundum.  Ibique  ex  veteri  Testamento 

multa  symbolica  argumenta  congerit.  Nihilo- 

minus  dicendum  est,  hoc  quidem  regulariter 

esse  consulendum  conjugibus,  tamen  intrin- 

sece  non   continere  venialem    culpam,   nec 

semper   esse    damnandum.     Et    imprimis, 

quando  alter  conjugum  operatur  hunc  actum 

non  petendo,  sed  reddendo  debitum,  ex  se 

multo  minus  impedit ,  quia  tunc  copula  non 

tam  ex  voluntate,  quam  ex  obligatione  justi- 

lia3  processit,  unde  non  solum  peccatum  non 

fuit,  sed  etiam  sine  peccato  non  potuit  excu- 

sari.  Deincle.  si  non  sit  ex  voluptate,  sed  ex 

pura  intentione  prolis,   minus   etiam  de  se 

impedit,  quia  nullam  culpam  continet,  et  in- 

terdum  pro  ratione  status  et  circumstantia- 

rum  potest  esse,  nonsolum  honesta,  sed  etiam 

expediens;  et  ita  D.  Greg.  in  praedictis  res- 

ponsionibus  ad  August.,  et  habetur  in  c.  Vir 

cum  propria,  33,  qusest.  4,  in  his  duobus  ca- 

sibus  uniuscujusque  judicio  committit,  ut  pro 

ratione  impedimenti,  aut  spiritualis  affectus, 

quem  in   se  senserit,   vel  communicet,  vel 

abslineat ;  et  eamdem   doctrinam  significat 

August.,   serm.    46   de  Verbis   Apostoli.  At 

vero,  quando  copula  est  omnino  voluntaria , 

et  ex  nimia  concupiscentia  carnis,  et  volup- 

tate,  consulendum  est,  ut  eo  die  quis  absti- 

neat  a  communione,  et  regulariter  erit  pec- 

catum  veniale,  ita  communicare,  ut  sentit  hic 

D.  Thom.,  ad  7;  et  Alens..  4  part.,  qurest.  47, 

membr.  2;  Major,  dist.  9,  et  alii;  quia  illud 

est  signum  animi  parum  dispositi  ad  res  divi- 

nas  tractandas;    et    alioquin  ex  hujusmodi 

aclu ,    praesertim    quando  procedit    ex    hoc 

affectu,  regulariter  oritur  magna  distractio  , 

seu  hebetudo  mentis  ad   res  spirituales;  et 

juxta  heec  limitanda  est  doctrina  Hieron.  et 

August.    in   prioribus  locis.   Quod  vero  ex 

Conc.  Elibertino  refertur  deConsecr.,  dist.  2, 

in  cap.  :  Omnis  homo  ante  sacram  commu- 

nionem  a  propria  uxore  abstinere  debet,  tri- 

bus,  aut  quatuor,  aut  octo  diebus,  hoc  (in- 

quam)    consilium   est ,    non  praeceptum ,  ut 

Concilii  verba  perpendenti  facile  patebit. 


SECTIO  III. 


Utrum  ex  preeceptonecessariumsit  adhoc  sacramentum 
non  accedere,  nisi  jejunum. 

1 .  Nullum  est  divinum  prseceptum  de  jeju- 
nio  ante  usum  Eucharistise.  —  Unum  est 
certum,  jure  divino  non  esse  prasceptum  im- 
positum  de  sumenda  Eucharistia  ante  omnem 
cibum  vel  potum,  quia  hoc  prfeceptum  nec 
est  positivum  divinum,  cum  nec  sit  scriptum, 
nec  traditum,  neque  ex  his,  quse  in  instilu- 
tione  gesta  sunt,  colligatur ;  nam  potius  ea 
nocte  datum  est  sacramentum  Apostolis  post 
prandium  et  post  esum  agni.  Neque  etiam 
esse  potest  praeceptum  naturale;  nam  ex  sola 
excellentia  et  dignitate  hujus  sacramenti, 
non  potest  satis  colligi  aut  oriri  haec  obligatio, 
quanquam  Soto  in  4,  dist.  8,  qusest.  3,  dicat, 
hanc  esse  institutionem  divinam  fundatam  in 
reverentia  debita  tanto  sacramento.  Sed,  si 
per  institutionem  divinam  intelligat  divinum 
praeceptum,  nullo  fundamento  nititur,  quia 
revera  nec  invenitur  prohibitum  jure  divino, 
nec  per  se  est  inlrinsece  malum,  communi- 
care  post  cibum  et  potum.  Atque  hinc  multo 
majori  ratione  colligitur,  non  esse  pr;joceptum 
sumendi  hoc  sacramenlum  post  cibum  et 
potum;  nam  licet  Christus  ita  fecerit,  tamen 
factum  ejus  non  inducit  obligationem ;  alioqui 
necessarium  esset ,  noctu  semper  communi- 
care,  et  feria  quinta,  et  post  esum  agni,  et 
lotis  pedibus.  Quod  ergo  tunc  factum  est, 
propter  speciales  circumstantias ,  neque  in 
pra?ceptum,neque  in  exemplum  adducendum 
est,  ut  Cyprianus  recte  docuit,  epist.  63. 

2.  Quicl  inde  inferant  hseretici.  — Ex  hoc 
autem  vero  principio  tria  falsa  dogmata  colli- 
gunt  haeretici.  Primum  est,  non  potuisse  Ec- 
clesiam  preecipere  jejunium  ante  communio- 
nem  servandum,  quia,  quod  Christus  liberum 
reliquit,  non  est  in  necessitatem  redigendum. 
Secundum ,  contemnendam  esse  consuetudi- 
nern  Ecclesise  de  hoc  jejunio  servando.  Ter- 
tium ,  melius  et  commodius  esse  ante  com- 
munionem  aliquid  cibi  et  potus  temperate 
sumere.  Primo,  quia  est  m.agis  consentaneum 
facto  Christi.  Secundo,  quia  tempore  Aposto- 
lorum  ita  fiebat,  ut  colligitur  ex  prima  ad 
Cor.  11  :  Si  quis  esurit,  domi  manducet,  scili- 
cet,  priusquam  ad  Ecclesiam  ad  communican- 
dum  veniat;  nam  de  hac  re  ibi  agebat  Apo- 
stolus.  Tertio ,  quia  sumpto  moderato  cibo, 
est  homo  habilior  acl  opera  mentis. 

3.  Jejunium  ab  Apostolorum  tempore  ante 

sumptionem  Eucharistix  servari  solitum.  — 
Dicendum  vero  est  primo,  a  temporibus  Apo- 
stolorum  servatam  esse  in  Ecclesia  consuetu- 
clinem  non  sumendi  aliquem  cibum,  vel  potum 
ante  Eucheristiam.  Probatur  primo  ex  his, 
quce  antiquissimi  Patres  memoria3  prodide- 
runt.  Epiphan.  enim,  lib.  3  contra  haer.,  in 
fine,  et  Nazianz.,  orat.  40,  qua3  est  de  Bap- 
tismo,  sub  finem,  et  Chrys.,  hom.  27  in  1  ad 
Cor.,  et  Basil.  in  epist.  ad  Coesariam  Patri- 
ciam,  hanc  numerant  inter  Apostolicas  tradi- 
tiones.  Unde  August.,  epist.  118,  c.6,  et  ex  eo 
Isidor.,  lib.  1  de  Officiis  Eccles.,  cap.  18  : 
Placuit  Spiritui  Sancto  per  Apostolos,  ut  in 
honorem  tanti  sacramenti,  in  os  Christiani 
prius  Dominicum  corpus  intraret,  quam  cseteri 
cibi,  et  ideoper  universum  orbem  mos  iste  ser- 
vatur.  Idem  Cyprian.,  epist.  citata  63;  Ambr., 
serm.  8  in  Ps.  118,  circa  illa  verba  :  Media 
nocte  surgebam  ad  confitendum  tibi;  TertuL, 
lib.  2  ad  Uxorem,  cap.  5,  in  illis  verbis  :  Non 
sciat  maritus,  quid  ante  omnem  cibum  gustas. 
Secundo  idem  constat  ex  antiquissimis  Con- 
ciliis,  Africano,  cap.  8,  Carth.  III,  cap.  29,  in 
quibus  tamen  excipitur  dies  coenee  Domini , 
atque  in  eo  permittitur  post  sumptum  cibum 
communicare.  Sed  hoc  ipsum  revocatur  in 
Concil.  Bracharensi  I,  c.  16;  expressius  in  VI 
Synodo,  can.  29,  ubi  dicitur,  Patres  Concilii 
Carthaginensis  usos  fortasse  fuisse  illa  ex- 
ceptione,  propter  speciales  occasiones  in  ea 
regione  occurrentes;  simpliciter  tamen  non 
oportet  Apostolicam  traditionem,  etiam  in  eo 
die,  immutari.  Praeterea  in  eodem  Concilio 
Carthag.  III,  cap.  48,  dicitur,  hanc  consuetu- 
dinem  sumendi  Eucharistiam  ante  omnem 
cibum  fuisse  in  Concilio  Niceno  confirmatam. 
Ubi  est  animadversione  dignum,  non  dicere, 
fuisse  institutam ,  sed  fuisse  confirmatam ; 
idem  traditur  inConcil.  Matisconensi  II,  c.  6, 
ubi  adduntur  pcenee  in  eos,  qui  hunc  ritum 
non  servant,  quee  solum  ad  sacerdotes  sacri- 
ficantes  pertinent;  nam  de  illis  ibi  pracipuus 
sermo  est.  Quod  etiam  colligitur  ex  Concil. 
Brach.  II,  cap.  10.  Dicitur  autem  ibidem,  re- 
liquias  hujus  sacramenti  solitas  fuisse  dari 
innocentibus  quarta  vel  quinta  feria,  indicto 
prius  eis  jejunio.  Prseterea  habetur  eadem 
tradilio  in  Concilio  Tolet.  VII,  cap.  2,  in  quo 
notanda  sunt  illa  verba  :  Post  cibum  vel  po- 
tum  quantumvis  minimum.  Idem  habetur  in 
C^^il.  Altisiodorensi,  cap.  19,  ubi  etiam 
iffl^tri  altaris  prohibentur  post  cibum  et 
potum  ministrare.  Denique  idem  traditum  est 
in  Concil.  Constant.,  ses.  13. 


4.  De  jejunio  ante  communionem  servando 
prxceptum  ab  Ecclesia  optimo  jure  impositum. 
—  Dico  secundo,  recte  ac  convenienter  ab 
Ecclesia  praeceptum  esse,  ut  hoc  sacramen- 
tum  tantum  a  jejunis  sumatur.  Est  de  fide,  et 
imprimis  certum  est,  esse  in  Ecclesia  hanc 
potestatem  ad  ferendas  leges,  etiam  in  his 
rebus,  quee  a  Christo  prsecepta  non  sunt,  ut 
supponimus  ex  materia  de  fide,  et  de  legi- 
bus.  Quod  autem  hic  actus,  et  hoc  objectum 
sint  apta  materia  legis  positivae ,  probatur, 
quia  in  illis  est  sufficiens  honestas,  et  quia 
hic  ritus  ad  reverentiam  hujus  sacramenti 
conferre  potest;  ergo  de  potestate,  tam  gene- 
rali,  quam  particulari  circa  hunc  actum  dubi- 
tari  non  potest.  Quod  autem  Ecclesia  usa 
fuerit  hac  potestate,  satis  constat  ex  decretis 
adductis,  et  ex  consuetudine ;  ex  qua  etiam 
satis  constat,  hanc  legem  fuisse  convenientis- 
simam;  nam  Ecclesia  a  Spiritu  Sancto  regi- 
tur;  et  ideo  dixit  Augustinus,  non  nisi  Spiritu 
Sancto  inspirante,  hanc  legem,  et  consuetu- 
dinem  introductam  esse.  Congruentise  autem 
illius  sunt.  Prima,  propter  reverentiam  hujus 
sacramenti,  et  ut  fideles  assuescant  discer- 
nere  inter  hunc  sacrum  cibum,  et  alios  com- 
munes.  Secunda,  propter  spiritualem  signifi- 
cationem,  ut  indicetur  fidelibus,  debere  esse 
Christum  primum  ac  primarium  eorum  ci- 
bum.  Tertia,  ad  vitanda  pericula  vomilus , 
vel  alterius  irreverentiae,  et  ut  mens  sit  li- 
berior,  et  expeditior  ad  res  spirituales  et 
divinas  tractandas. 

5.  Hxreticorum  fundamenta  diruuntur.  — 
Ad  primum  hcereticorum  fundamentum  ,  in 
superioribus  agentes  de  institutione  hiijus 
sacramenti,  diximus,  quas  ob  causas  Christus 
illud  instituit  ad  vesperam,  et  post  esum 
agni,  quEe  fuerunt  proprhe  illius  temporis,  et 
illius  individua3  actionis,  et  ideo  quoad  hoc, 
non  debet  factum  illucl  in  exemplum  adduci. 
Ad  secundum  ex  1  ad  Cor.  1 1 ,  quidam  con- 
cedunt,  tempore  Apostolorum  fuisse  consue- 
tudinem  communicandi  post  cibum  et  po- 
tum,  quod,  licet  gratis  admitteretur,  nihil 
nobis  obstaret;  potuit^enim  postea  propter 
majorem  reverentiam  sacramenti ,  illa  con- 
suetudo  mutari;  preesertim ,  quia  refri- 
gescente  charitate,  et  crescente  fidelium  mul- 
titudine,  potuit  hoc  magis  expedire.  Secundo 
vero  dicitur  ex  loco  Pauli  non  colligi  talem 
consuetudinem ;  nam,  cum  Paulus  dicit  :  Qui 
esurit,  domi  manducet,  non  agit  de  modo  su- 
mendi  hoc  sacramentum,  sed  de  ordine  ac 
decentia  servanda  in  conviviis  communibus, 

quse  tunc  inter  fideles  solita  erant  fieri ;  huc 
etiam  spectant  illa  verba  :  Cum  convenitis  ad 
manducandum.,  invicem.  expectate;  de  eadem 
igitur  re  tractans,  subdit  :  Si  quis  esurit, 
domi  manducet.  An  vero  cibus  sumeretur 
ante  vel  post  Eucharistiam  susceptam,  nihil 
de  hoc  Paulus  disserit.  Verisimile  tamen  est, 
fuisse  consuetudinem  ,  ut  post  Ecclesiastica 
officia,  et  communionem,  interdum  fideles  ad 
commune  prandium  convenirent;  et  de  hoc 
potest  intelligi  illud  Pauli  :  Qui  esurit,  domi 
manducet,  id  est,  qui  alios  expectare  non  po- 
test,  domum  redeat,  et  ibi  manducet;  vel  si 
ita  interpretemur  :  Qui  est  ita  debilis,  ut  non 
possit  expectare  commune  prandium ,  domi 
manducet ,  non  possumus  propterea  colligere, 
huic  permittere  Paulum,  ut  post  cibum  ad 
Eucharistiam  accedat.  Ad  tertium,  moraliter 
et  generatim  loquendo,  falsa  sunt,  quse  in  eo 
assumuntur;  nam  forlasse ,  licet  in  aliqua 
particulari  persona ,  et  in  aliqua  occasione 
juvare  possit  moderatus  cibus  et  potus  ad 
animse  attenlionem ,  tamen  generaliter  et  re- 
gulariter  non  ita  est,  et  praesertim  si  vulgari- 
bus  hominibus  hsec  licentia  tribuatur;  leges 
autem  morales  feruntur  de  his,  quee  regula- 
riter  omnibus  magis  expediunt. 


SECTIO  IV. 

Quale  jejunium   servandum  sit  ante  communionem. 

1.  Duplex  est  jejunium,  ut  D.  Thom.  hic, 
et  2.  2,  quaestione  147,  art.  6,  distinguit  : 
unum  dicitur  jejunium  naturae,  quod  includit 
carentiam  seu  abstinentiam  ab  omni  cibo  et 
potu;  alterum  dicitur  jejunium  Ecclesiasti- 
cum ,  quod ,  nec  privat  potu ,  neque  omni 
cibo,  nisi  definitis  temporibus,  et  in  certa 
qualitate,  et  quantitate,  permiltitque,  ut 
sumi  aliquid  possit  per  modum  medicinse. 
Referunt  ergo  fere  omnes  scriptores,  quosdam 
auctores  dixisse  ante  communionem  satis  esse 
Ecclesiasticum  jejunium  servare.  Quse  sen- 
tentia  tribuitur  Godofredo,  et  Joann.  Paris., 
qui  dixerunt,  post  sumptionem  alicujus  rei 
per  modum  medicinae  posse  sacrum  fieri , 
aut  communicari,  quia  solum  est  prohibita 
sumptio  cibi  et  potus;  quod  autem  sumitur 
per  modum  medicinse ,  non  habet  rationem 
cibi,  quia  non  sumitur  nutritionis  causa,  sed 
curationis ;  intenlio  autem  seu  finis  est,  qui 
dat  speciem  actioni. 

2.  Prima  conclusio.  —  Dico  primo,  ante 
communionem  necessarium  esse  ex  Eccle- 
siastico  preecepto  jejunium  naturse  servare , 


et  contrariam  sententiam  erroneam  esse;  re- 
pugnat  enim  communi  sensui  et  usui  Eccle- 
sise.  Atque  ita  sentiunt  Theologi  omnes ,  D. 
Thom.  hic,  art.  8  ad  3 ;  Scotus,  dist.  8,  q.  3; 
Durand.,  qusest.  4;  Paludan.,  queest.  2;  Ga- 
briel,  quaest.  2,  art.  2,  et  lect.  10  in  can.; 
Antonin.,  3  part.,  tit.  13,  cap.  6,  §  8;  et  col- 
ligitur  ex  Conciliis  citatis,  in  quibus  hsec  lex 
lata  est,  cujus  optimus  interpres  est  Eccle- 
siastica  consuetudo. 

3.  Secunda  conclusio.  —  Dico  secundo  : 
quicumque  cibus  vel  potus,  etiam  si  sit  in 
miuima  quantitate,  et  sub  quacumque  inten- 
tione  medicinse,  vel  salutis,  si  tamen  per  mo- 
dum  cibi  vel  potus  sumatur,  impedit  ex 
praecepto  communionem  hujus  sacramenti. 
Ita  docent  praedicti  Doctores.  Et  ita  interpre- 
tatur  prseceptum  hoc  praedicta  Ecclesiastica 
consuetudo ;  et  pars  illa ,  de  quantitate  mi- 
nima,  expressa  est  in  Concil.  Tolet.  VII,  et 
Brac.  II,  supra  citat.,  et  colligitur  ex  c.  Ex 
parte,  de  Celebr.  Miss.,  ubi  sacerdos  secun- 
dam  Missam  dicturus  prohibetur  in  priori 
sumere  calicis  ablutionem,  ne  naturale  jeju- 
nium  solvat,  cum  tamen  illa  sit  minima  quan- 
titas,  et  non  sumatur  propter  nutritioncm, 
sed  propter  reverentiam  sacramenti.  Sumptio 
autem  ipsius  sacramenti,  quamvis  ex  specie- 
bus  possit  homo  nutriri,  non  compulatur  inter 
ea,  quae  solvant  jejunium  naturae,  propter 
excellentiam  sacramenti,  quod  non  censetur 
commune  corporis  alimentum,  et  ideo  illa  non 
judicatur  sumptio  communis  cibi  et  polus. 

4.  Dubium.  —  Solutio.  —  Sed  quseres , 
quando  minima  quantitas  cibi  sumpta  est,  an 
tunc  sit  peccatum  mortale,  postea  communi- 
care.  Quibusdam  enim  visum  est  esse  tantum 
veniale,  quia  illa  est  levis  materia;  cur  enim 
non  potest  ex  hoc  capite  peccatum  veniale 
fieri  inhac  materia,  sicut  in  aliis?  Responde- 
tur,  esse  mortale,  et  contrarium  non  esse 
probabile  practice,  si  quantitas  illa  minima 
per  modum  ci!;i  et  potus  sumpta  sit.  Atque 
ita  sentit  D.  Thom.,  Durand.,  Palud.,  Soto, 
et  alii.  Et  hoc  idem  declarat  consuetudo  Ec- 
clesiae,  et  communis  consensus  omnium  fide- 
lium;  unde  recte  colligimus ,  ita  esse  inter- 
pretandum  prseceptum.  Et  propterea,  quia 
hic  non  est  levitas  materiae  in  proprio  actu, 
in  quem  cadit  prohibitio ;  non  enini  hic  pro- 
hibetur  cibus  vel  potus,  sed  prohibetur  com- 
munio  post  cibum ,  vel  potum ;  hoc  autem 
praeceptum  simpliciter  violatur  in  suo  actu 
principali,  etiam  si  jejunium  in  parva  mate- 
ria  solutum  sit. 


5.  Qusesito  satisfit. 
sit  sumi  aliquid  per  modum  cibi,  et  potus, 
et  cur  illa  parlicula  addita  sit.  Responde- 
tur,  addilam  esse  ad  excludendum ,  si  quicl 
sumitur  per  modum  salivse,  aut,  si  per  mo- 
dum  respiralionis  attrahatur  aliquid,  quod 
possit  nutrire,  vel  alterare;  hoc  enim  non 
violat  jejunium  naturae,  quia  illud  non  est  co- 
medere,  vel  bibere.  Diciturergo  aliquid  sumi 
per  modum  cibi  vel  potus ,  quando  aliquid 
hujusmodi  ore  accipitur,  quod  per  se  et  pro- 
pria  actione  vitali  in  stomachum  trajicitur 
comedendo,  aut  bibendo,  et  ita  explicant  hoc 
praeceptum  omnes  auctores,  et  ipsa  consue- 
tudo.  Unde  fit  primo,  nihil  referre,  quod  id, 
quod  sumitur,  per  modum  medicinae  suma- 
tur,  quia  hoc  pertinet  ad  extrinsecam  inten- 
tionem,  non  ad  proprium  actum,  quem  in- 
trinsece  respicit  prajceptum,  qui  est  comedere 
aut  bibere ;  illa  enim  medicina  vere  comedi- 
tur,  aut  bibitur;  ergo,  quacumque  intentione 
fiat,  frangitur  jejunium  ad  communionem  ne- 
cessarium.  Secundo  colligitur,  si  quis  deglu- 
tiat  sanguinem,  aut  alium  humorem  a  capite 
in  os  descendentem,  aut  casu  ex  ore  manan- 
tem,  non  frangere  hoc  jejunium,  quia  illud 
nec  sumitur,  nec  trajicitur  per  modum  cibi. 
Ita  D.  Thom.  in  4,  dist.  8,  queest.  1,  art.  4, 
qusest.  2 ,  ubi  generalem  tradit  regulam , 
quidquid  ab  intrinseco  provenit,  et  ore  non 
sumitur  ab  extrinseco,  non  vere  comedi,  et 
ideo  nec  tollere  jejunium  naturse,  nec  per  se 
impedire  susceptionem  hujus  sacramenti. 

6.  Tertio  infertur,  si  quis,  eluendo  os;  casu 
deglutiat  guttam  aquee,  aut  vini,  salivae  ad- 
mistam,  hoc  non  impedire  communionem , 
quia  non  trajicitur  per  modum  cibi,  sed  per 
modum  salivae.  Dicun-t  tamen  Durand.  et 
Gabr.  supra ,  necessarium  esse,  hujusmodi 
guttam  aquse  prius  in  ore  alterari,  et  in  sali- 
vam  converti.  Sed  hoc  nimis  scrupulosum 
est ,  et  non  necessarium ,  nec  morale ,  ut 
Palud.  et  Sylvester  notarunt;  quo  modo  enim 
de  hac  transmutatione  constare  posset?  Ad- 
vertit  autem  D.  Thom.,  oportere,  quantitatem 
aquee ,  aut  vini,  esse  valde  parvam ,  quia 
debet  ita  permiseeri  salivae,  ut  separari  non 
possit,  sed  per  modum  unius  trajici.  Atque 
idem  judicium  est  de  his,  qui  degustant  jus, 
vel  aliquod  simile  condimentum,  solum  ut  sa- 
porem  percipiant ,  et  statim  expuant;  nam 
licet  contingat  aliquid  manere  salivae  per- 
mistum,  et  cum  ea  deglutiri,  non  solvitur 
jejunium,  quia  illa  non  est  comestio.  Ita  Doc- 
tores  citati ,  prsesertim  Paludanus ,  qui  fuse 

reliquiis  cibi  casu  manentibus  in  ore  ex  pra3- 
cedenti  nocte.  Nam,  licet  postea  trajiciantur, 
non  solvitur  jejunium,  quia  neque  censetur 
sumi  per  modum  cibi  et  potus,  sed  per  mo- 
dum  salivte  ;  nec  censentur  venire  ab  extrin- 
seco,  sed  ab  intrinseco,  ac  denique  censentur 
perlinere  ad  comestionem,  quse  praecedente 
die  prsecessit. 

7.  Dirimitur.  —  Dices  :  ergo,  si  quis  noctu 
misit  in  os  aliquid,  v.  gr.,  saccari  paulatim 
deglutiendi ,  quod  duret  usque  ad  initium 
diei  sequentis,  non  solvet  jejunium,  etiam  si 
post  mediam  noctem  aliquas  partes  trajiciat, 
quia  illud  non  sumitur  illo  die  ab  cxtrinseco, 
nec  trajicitur  per  rnodum  cibi,  sed  per  mo- 
dum  salivse.  Respondetur  negando  conse- 
quentiam,  quia  illee  non  sunt  reliquiee  cibi, 
sed  verus  cibus;  et  tota  #illa  est  qusedam 
successiva  manducatio,  quee  ex  parte  fit  ea- 
dem  die;  oportet  ergo,  ul  tota  manducatio 
per  se  et  ex  intentione  absolvatur  praecedente 
die;  reliquiae  autem  dicuntur,  quae  casu  et 
praeter  intentionem  in  ore  manent  et  traji- 
ciuntur,  quod  significavit  D.  Thom.  in  illo 
verbo,  si  casualiter  transglutiantur.  Et  idem 
docet  Palud.,  dist.  18,  art.  2,  num.  21,  ubi 
significat,  si  contingat,  reliquias  cibi  casu 
manere  in  ore  usque  ad  sequentem  diem,  et 
priusquam  deglutiantur  preevideri  ab  ho- 
mine,  eumque  non  casu,  sed  ex  certa  scientia 
et  intentione  illas  deglutire,  hoc  satis  est  ad 
violandum  jejunium,  etimpediendam  commu- 
nionem,  quod  tamen  Summa  Tabien.,  verbo 
Communio,  rejicit,  ut  scrupulosum.  Sed  re- 
vera  non  est  improbabile,  neque  alienum  a 
mente  D.  Thom.,  quia  jam  illa  actio  videtur 
esse  nova  comestio,  cum  ex  vi  prioris  non 
sequatur,  sednova  actio  voluntaria  fiat.  Item, 
quia  jam  non  videtur  id  sumi  per  modum  sa- 
livee.  Quamvis  ergo  non  sint  scrupuli  inji- 
ciendi,  tamen  semper  securior  pars  eligenda 
est.  Et  ideo  consulendum  est,  ut  in  hujus- 
modi  casu  hse  particulee  expuantur  potius , 
quam  trajiciantur. 

8.  Tertia  conclusio.  —  Qusesito  fit  satis.  — 
Dico  tertio  :  hoc  jejunium  hac  lege  preeceptum 
ex  necessitate  solum  servandum  est  intra 
eum  naturalem  diem ,  in  quo  fit  communio , 
scilicet,  ab  initio  ejus  usque  ad  communio- 
nem,  quia  ut  recte  dixit  D.  Thom.  hic,  ad  5, 
non  est  absolute  prohibitum  hac  lege,  ne  post 
cibum  et  potum  sacramentum  sumatur;  alias 
qui  semel  comedisset,  et  bibisset,  non  posset 
communicare ;  ergo  oportet,  ut  hoc  jejunium 

definitis  claudatur  terminis;  declaravit  au- 
tem  consuetudo  Eeclesiae,  hoc  tempus  termi- 
nandum  esse  intra  diem  naturalem.  Quod 
duobus  modis  posset  intelligi  :  primo,  esse 
necessarium  per  integrum  naturalem  diem 
abstinere  a  cibo  et  potu  ante  communionem. 
Et  hic  sensus  est  falsus ;  alias  oporteret  vi- 
ginti  quatuor  horis  integris  prius  jejunare , 
totidem  enim  naturalis  dies  integer  confici- 
tur,  quod  est  contra  Ecclesiae  consuetudinem. 
Superest  ergo,  ut  secundus  sensus  verus  sit, 
scilicet,  quod  a  principio  diei  naturalis  usque 
ad  tempus  communionis  servatum  sit  jeju- 
nium.  Sed  quaeres,  unde  computandum  sit 
naturalis  diei  principium.  Respondetur,  in 
nostris  regionibus  rem  esse  satis  claram ;  nam 
juxta  Ecclesise  consuetudinem  fundatam  ali- 
quo  modo  in  ipsa  rerum  natura,  naturalis 
dies  a  media  nocte  incipit,  quia  tunc  incipit 
sol  ad  nos  redire,  ut  alibi  latius  tractavi.  Et 
idem  dicendum  est  de  omnibus  regionibus, 
in  quibus  naturalis  dies  in  diem  artificialem 
et  noctem  distinguitur,  quia,  licet  in  ordine 
ad  communes  usus,  vel  actiones,  in  diversis 
regionibus  diversse  sint  consuetudines  su- 
mendi  initium  diei  ab  occasu,  vel  ab  ortu 
solis,  tamen  in  ordine  ad  res  Eeclesiasticas 
in  universa  Ecclesia  computatur  dies  a  media 
nocte  in  mediam  noctem,  nec  scio  alicubi  esse 
aliam  consuetudinem;  si  tamen  est,  illa  est 
servanda ,  ut  hic  Soto  notavit.  In  illis  vero 
regionibus,  ubi  non  possunt  distingui  natu- 
rales  dies  per  ortum  et  occasum  solis,  quia, 
vel  prsesentia  ,  vel  absentia  solis  continue 
durat  per  plures  dies  naturales  nostros,  in 
illis,  inquam,  regionibus  oportebit  lege  Ec- 
clesiastica  designari,  seu  dividi  dies  propor- 
tionalos  nostris  diebus  naturalibus,  eorum 
principia  et  fines  modo  aliquo  artificiali  de- 
signando,  ut  in  simili  qusestione  iterum  infra 
dicemus  agentes  de  hora  sacrificandi. 

9.  Dubium.  —  Dissolvitur.  —  Sed  quid  si, 
quamvis  post  mediam  noctem  nihil  sumptum 
sit ,  tamen ,  vel  ob  carentiam  somni ,  vel 
propter  nimium  cibum ,  ita  sit  homo  jndi- 
gestus,  ac  si  eadem  die,  vel  parum  antea  co- 
medisset?  Quidam  enim  dixerunt,  hanc  dispo- 
sitionem  non  minus  impedire  communionem, 
quam  si  cibus  sumptus  esset  eadem  die.  Quod 
significavit  Glossa  in  c.  Nihil,  7,  quaest.  1, 
propter  c.  Tribus,  de  Cons.,  clist.  2,  ubi  di- 
citur,  hunc  sacrum  cibum  non  esse  profanis 
cibis  miscendum;  et  idem  colligitur  ex  Gloss. 
in  c.  Si  constiterit,  de  Accusationibus,  quae  in 
illo  textu  fundatur,  in  quo  punitur  sacerdos, 


qui  post  cibum  prsecedente  nocte  sumptum, 
nulla  dormitione  interposita,  Missam  dixerat 
sequente  die.  Respondetur  tamen ,  hoc  non 
esse  per  se  malum,  quia  revera  nullo  est  jure 
prohibitum;  finis  enim  prsecepti  non  cadit 
sub  praeceptum ,  sed  maleria  ;  quod  autem 
hic  prrecipitur  solum  est,  ut  eo  die  nihil  cibi 
vel  potus  ante  communionem  sumptum  sit, 
et  hoc  servatur  in  eo  casu;  quod  autem  homo 
hoc  sit  vel  ilio  modo  dispositus,  pertinet  ad 
finem  praecepti,  non  ad  rem  praeceptam,  et 
ita  est  intelligendus  ille  canon  Tribus.  Se- 
clusa  autem  positiva  prohibitione  hoc  non  est 
per  se,  et  ex  objecto  malum-,  ut  ex  se  constat. 
Dico  autem,  per  se,  quia  ex  accidente,  si  sit 
periculum  vomitus,  vel  alterius  similis  irre- 
verentise,  inde  poterit  contrahi  aliqua  mali- 
tia.  Et  hincetiam  fit,  non  esse  necessarium, 
ut  interponatur  aliquis  somnus,  quia  nullum 
est  de  hoc  prseceptum;  et  interdum  sancti 
viri  traducunt  integras  noctes  insomnes  in 
vigiliis  et  orationibus,  et  statim  sacrum  fa- 
ciunt.  Neque  in  dicto  c.  Si  constiterit,  puni- 
tur  sacerdos  propter  solam  carentiam  somni; 
sed  quia  tota  prsecedente  nocte  in  taberna 
fuerat,  et  inde  ivit  ad  publicam  Missam  can- 
tandam ;  punitur  ergo  propter  scandalum,  et 
propter  irreverentiam,  et  quia  vehemens 
prsesumptio  esse  poterat,  etiam  post  mediam 
noctem  aliquid  comedisse,  vel  bibisse. 

4  0.  Ex  quo  tandem  addendum  est  cum  D. 
Thom.  hic,  hac  lege  non  esse  prohibitum  ne 
post  communionem  cibus  sumatur  post  tem- 
pus  aliquod,  quia  haec  lex  solum  requirit 
jejunium  antecedens,  non  consequens  com- 
munionem;  prsecipitur  enim  jejunium,  tan- 
quam  dispositio  ad  ipsam  communionem  in 
qua  maxima  devotio  ac  prseparatio  hominis 
requiritur,  et  ideo  praeceptum  est  hoc  jeju- 
nium  usque  ad  communionem,  qua  finita, 
cessat  haec  obligatio,  et  reliquum  tempus  re- 
linquitur  hominis  arbitrio,  vel  naturali  obli- 
gationi,  ex  qua  sola  colligi  potest,  non  posse 
esse  per  se  malum  statim  post  communionem 
aliquid  cibi  vel  potus  sumere,  cujus  signum 
est,  quia  in  Missa,  statim  post  communionem, 
ablutionem  sumimus,  quod  in  illa  actione  non 
solum  licet,  sed  etiam  decet,  quia  non  tam 
propter  corporis  refectionem  fit,  quam  prop- 
ter  ipsius  sacramenti  reverentiam.  Alias  vero 
expedit  regulariter  post  communionem  aliquo 
tempore  a  communi  cibo  et  potu  abstinere 
propter  majorem  devotionem,  majoremque 
sacramenti  reverentiam.  Sic  Ghrysostomus, 
hom.  25  in  \  ad  Cor.,  scribit  :  Quid  igitur 

jejunare  oportet  post  ejus  acceptionem  ?  Non 
hoc  dico,  nec  cogo,  licet  bouum  sit;  non  tamen 
compello,  sed  admoneo. 

SECTIO  V. 

Quibus  in  casibus  liceat  post  cibum  et  potum,  hoc 
sacramenturu  accipere  propter  surnentis  necessita- 
tem. 

1 .  Cum  hoc  prseceptum  naturale  non  sit, 
sed  positivum  et  Ecclesiasticum,  certum  est, 
posse  interdum  propter  graves  causas  non 
obligare,  quia  lex  positiva  non  obligat  tam 
stricte,  quin  aliquando  cesset.  Duo  ergo  sunt 
prsecipua  capita,  ex  quibus  maxime  fieri  po- 
test,  ut  hoc  prseceptum  non  obliget.  Unum 
esse  potest  ex  parte  ipsius  hominis,  scilicet 
aliqua  ejus  necessitas.  Alterum  ex  parte 
ipsius  mysterii,  si  ad  illud  consummandum, 
vel  reverenter  tractandum,  necessarium  in- 
terdum  sit,hoc  jejunium  non  omnino  servare. 
De  priori  capite  dicemus  in  hac  sectione,  de 
posteriori  in  sequente. 

2.  In  solo  ?nortis  articulo  non  jejuno  com- 
municare  licet.  —  In  preesente  ergo  qusestione 
dicendum  est  in  mortis  articulo,  et  in  solo 
illo,  licere  homini  non  jejuno  hoc  sacramen- 
tum  accipere  propter  necessitatem;  quando, 
scilicet,  oportet  viaticum  accipere,  et  segrotus 
non  potest  sine  gravi  detrimenlo,  vel  periculo 
jejunus  expectare,  quod  detrimentum  seu  pe- 
riculum  judicio  medici  expendendum  est.  Ita 
docent  omnes  auctores  supra  citati.  Ratio 
vero  esse  potest,  vel  quia  in  eo  articulo  obli- 
gat  preeceptum  divinum  communionis,  ut  in- 
fra  dicetur;  vel  certe,  quia  cum  eo  tempore 
maxime  indigeat  homo  auxilio  et  ope  hujus 
sacramenti,  non  fuit  expediens,  ut  Ecclesia  id 
prohiberet,  cum  tanto  dispendio.  In  qua  re 
illud  etiam  morale  est,  et  observandum, 
quamvis  fortasse  possit  infirmus  una  vel 
altera  hora  post  mediam  noctem  jejunus  acci- 
pere  hoc  sacramentum,  amplius  vero  expec- 
tare  non  possit,  non  esse  propterea  necessa- 
rium  ea  intempestiva  hora  sacramentumdare 
vel  accipere,  quia  nec  moraliter  fieri  potest 
sinemagna  difficultate,  nec  regulariter  ad  re- 
verentiam  hujus  sacramenti  expedit  ita  fieri, 
nec  Ecclesiastica  consuetudo,  quse  est  optima 
hujus  legis  interpres,  ita  esse  faciendum  de- 
clarat.  Illud  etiam  observandum  est,  hujus- 
modi  casum  non  solum  habere  locum  in  pe- 
riculo  mortis  naturalis,  sed  etiam  violentse, 
quando  nec  anticipari  potest  communio,  nec 
differri  mors,  vel  supplicium  ;  tunc  enim  ea- 


dem  est  ratio  necessitalis.  Nec  quicquam  re- 
fert,  quod  ab  intrinseco,  vel  ab  extrinseco 
proveniat. 

3.  Dubium.  —  Duo  vero  dubia  hic  occur- 
runt  :  primum  est,  an  in  eadem  segritudine 
liceat  ssepius  Eucharistiam  accipere  post  ci- 
bum  et  potum ;  nam  Doctores  fere  omnes 
significare  videntur  semel  licere.  Et  ratio 
adhiberi  potest,  quia  per  unam  communio- 
nem  fit  satis  divino  prsecepto  communicandi 
in  articulo  mortis;  ergo  postea  servandum 
est  Ecclesiasticum  prseceptum  non  commu- 
nicandi  post  cibum  et  potum,  quia  jam  nulla 
esfc  sufficiens  necessitas  vel  ratio,  cur  ces- 
set  hujusmodi  obligatio.  Nihilominus  aliqui 
recentiores  dicunt,  licere  communicare  hoc 
modo  ssepius  in  eadem  segritudine.  Quam  opi- 
nionem  tenet  summa  Tabien.,  verbo  Com- 
munio,  §  48,  et  Summa  Armilla,  §  18.  Et 
mihi  videtur  pia  satis  et  probabilis,  et  impri- 
mis  si  status  segritudinis  varietur,  quia  vide- 
licet,  homo  prius  fuit  in  periculo  mortis,  at- 
que  illud  evasit,  et  aliquantulum  convaluit, 
postea  vero  iterum  inciditinsimile  periculum; 
et  tunc  non  est  dubium ,  quin  possit  iterum 
atque  iterum  totiesque  communicare,  quoties 
talis  varietas  acciderit,  quia  illa  censetur 
quasi  nova  segritudo,  et  novus  necessitatis 
articulus.  Deinde,  si  perseveret  vel  augeatur 
periculum,  tamen  duret  aliquot  diebus  post 
primam  communionem,  v.  gr.,  octo  aut  de- 
cem  diebus,  existimo  posse  postea  communi- 
care  post  cibum  et  potum,  si  segrotus  com- 
mode  non  possit  sacramentum  suscipere 
jejunus.  Ratio  est,  quia  non  sola  obligatio 
divini  prsecepti  est  in  causa  ut  Ecclesia  in  eo 
articulo  non  obliget  ad  jejunium,  sed  etiam 
ipsa  necessitas,  quse  in  illo  tempore  et  peri- 
culo  maxima  est;  nonest  enim  verisimile,  vo- 
luisse  Ecclesiam,  hominem  maxime  indigen- 
tem  auxilio  tanti  sacramenti  privare  illius 
ope  et  subsidio,  prsesertim,  cum  non  sit  in 
ejus  potestate  morali  jejunum  accedere,  et 
alioqui  possint  eo  tempore  multa  occurrere, 
quse  necessilatem  augeant,  ut,  v.  gr.,  tentatio- 
nes,  peccatorum  pericula,  ad  quse  vincenda 
et  superanda  maxime  indiget  homo  auxilio  et 
solatio  hujus  sacramenti.  Non  est  autem  hoc 
extendendum  extra  tempus  periculi  mortis, 
tum  quia  nulla  alia  esse  potest  tanta,  tamque 
urgens  necessitas;  tum  etiam  quia ,  secluso 
hoc  periculo,  vix  potest  esse  moralis  casus, 
in  quo  cogatur  homo  diu  privari  hoc  sacra- 
mento,  eo  quod  non  possit  jejunus  accedere; 
leges  autem  humanee  dantur  de  his  quse  mo- 

raliter  ac  frequentius  accidunt.  Denique,  si 
post  sumptura  viaticum  regrotus  brevi  tem- 
pore  vivat,  non  est  illi  ssepius  dandum  hoc 
sacramentum  post  cibum  et  potum,  quia  jam 
nulla  est  moralis  necessitas,  et  ita  sunt  expo- 
nendi  Doctores,  qui  tantum  semel  commu- 
nicandi  hoc  modo  videntur  licentiam  prse- 
bere;  loquuntur  enim  de  re  morali,  prout  fre- 
quentius  accidit;  moraliter  aulem  loquendo, 
et,  ut  in  plurimum,  hoc  satis  est. 

4.  Difficultas.  —  Secundum  dubium  est, 
an  liceat  sacerdoti,  communicare  post  cibum 
et  potum  propter  similem  necessitatem,  non 
suam,  sed  alterius,  id  est,  ut  conficiat  sacra- 
mentum  ad  communicandum  segrolum,  qui 
est  in  probabili  periculo  mortis  in  eadem  die 
futurae.  In  qua  re  Major  in  4,  d.  49,  q.  3,  ad  5, 
amplissimam  facultatem  sacerdolibus  conce- 
dit;  dicit  enim  propter  similem  necessitatem 
posse  sine  vestibus  sacris  conficere,  et  sine 
pane  azymo,  et  sine  integritate  sacrificii,  se- 
crete,  inquit,  accipiendo  frustum  panis,  et 
conficiendo,  et  dando  eegroto.  Juxta  quam  sen- 
tentiam  non  oportebit,ut  sacerdos  non  jejunus 
communicet;  sed  solum,  ut  conficiat  ad  com- 
municandum  alium.Verumtamenhoec  senten- 
tia  illa  amplitudine  ab  omnibus  rejicitur,  et 
merito,  quia  multa  continet  contra  reveren- 
tiam  sacramenti,  et  contra  Ecclesiee  consuetu- 
dinem.  Ut  ergo  in  prtesenti  casu  habeat  ali- 
quam  probabilitatis  speciem  ,  supponamus, 
tantum  decsse  hanc  circumstantiam  jejunii, 
et  tunc  sane  videtur  probabile,  posse  sacerdo- 
tem  conficere,  ut  proximo  subveniat;  nam  ut 
Bernardus  dixit  inlib.  dePrsecepto  et  dispen- 
satione,  quse  propter  charitatem  introducta 
sunt,  non  debent  conlra  charitatem  militare; 
sed  charitas  obligat  ad  subveniendum  pro- 
ximo  in  tam  gravi  necessitate;  ergo  non  est 
verisimile  Ecclesiastico  praBcepto  impediri,  ne 
id  fiat.  Et  confirmatur  primo,  nam  tunc  urget 
preeceptum  divinum  communicandi  in  articulo 
mortis;  quod,  sicut  obligat  segrotum  ad  com- 
municandum,  ita  etiam  ministros  Ecclesiee 
ad  dandum  sacramentum;  ergo  sicut  hac  de 
causa  potest  aegrotus  accipere  non  jejunus, 
potest  etiam  sacerdos  conficere  non  jejunus. 
Confirmatur  secundo,  quia  propter  similem 
proximi  necessitatem  potest  sacerdos  confi- 
cere  sine  confessione  prsemissa;  ergo  multo 
magis  potest  conficere  absque  servato  jejunio. 
Antecedens  supra  est  a  nobis  traditum;  con- 
sequentia  vero  probatur,  quia  obligatio  prse- 
mittendi  confessionem  oritur  ex  jure  divino, 
hsec  vero  de  preemittendo  jejunio  ex  jure  Ec- 


clesiastico.  Si  ergo  hsec  censetur  sufficiens 
causa  ut  cesset  obligatio  juris  divini,  cur  non 
erit  eliam  sufficiens,  ut  cesset  obligatio  juris 
Ecclesiastici?  nam  etiam  leges  Ecclesiasticee 
non  obligant  cum  tanto#rigore,  sed  cessant 
propter  graves  causas.  Si  autem  potest  tunc 
sacerdos  conficere,  potest,  imo  etdebet  etiam 
communicare,  quia  preeceptum  perficiendi 
sacrificium,  et  consummandi  illud,  strictius 
obligat,  quam  preeceptum  jejune  communi- 
candi,  ut  inferius  latius  tractabimus,  et  colli- 
gitur  ex  c.  Gomperimus,  de  Consecrat.,  d.  2. 
5.  Sacerdoti  non  jejuno  ob  alterius  sum- 
mam  necessitatem  non  licet  sumere  Euchari- 
stiam,  ac  proinde  nec  illam  conficere.  — 
Nihilominus  auctores  frequentius  censent, 
hoc  non  licere.  Ita  Palud.  in  dist.  8,  quaest.  2, 
num.  9;  Gabr.,  queest.  2,  art.  5;  Soto  et  Le- 
desma  hic;  Victor.,  in  Summa,  n.  83;Navarr., 
in  Summ.,  cap.  21,  num.  53;  Palacius  in  4, 
dist.  9,  qui  addidit,  ex  dispensatione  Epis- 
copi  posse  hoc  fieri,  non  tamen  sine  illa ;  quod 
mihi  non  probatur,  quia,  si  in  eo  casu  hoc 
preeceptum  ex  se  non  obligat,  non  est  neces- 
saria  Episcopi  dispensatio;  si  vero  obligat, 
non  potest  Episcopus  dispensare,  quia  est 
prseceptum  universale  totius  Ecclesia3,  et 
nulla  auctoritate,  vel  consuetudine  constat, 
datam  esse  Episcopo  facultatem  dispensandi 
in  illo;  per  se  autem  non  potest  inferior  in  lege 
superioris  dispensare.  Fundamentum  ergo 
hujus  sententiae  est,  quia  consuetudo  Eccle- 
siae  ita  interpretatur  hoc  prseceptum.  Item, 
quia  non  est  hoc  minus  grave,  quam  alia 
prsecepta  perlinentia  ad  ritum  servandum  in 
hoc  sacramento  conficiendo,  ut  sunt  prascep- 
tum  conficiendi  in  azymo,  aut  cum  vestibus 
sacris,  hsec  autem  et  similia  preetermittenda 
non  sunt  propter  communicandum  gegrotum. 
Tertio  est  ratio  universalis,  quia  hoc  sacra- 
mentum,  sicut  majoris  est  dignitatis,  ita  mi- 
noris  est  necessitatis;  ergo  in  simili  eventu 
mjjor  est  habenda  ratio  reverentiee  debitas 
sacramento,  quam  necessitatis  proximi,  quia 
hsec  non  est  necessitas  simpliciter  seu  medii; 
necessitas  autem  prsecepti  tunc  non  urget  ex 
parte  sumentis,  quia  non  est  iu  potestate  ejus 
sumere,  nisi  sit,  qui  possit  dare;  neque  etiam 
ex  parte  dantis,  quia  solum  tenetur  dare, 
quando  commode  potest  cum  debita  exteriori 
reverentia,  et  servato  conveniente  ritu  prse- 
scripto  ab  Ecclesia,  quae  propterea  providit, 
ut  semper  servetur  Eucharistia  pro  infirmis, 
ne  propter  eventus  similes  hoc  auxilio  pri- 
ventur,  ut  patet  ex  Concilio  Niceno,  c.  14, 

et  cap.  Presbyter,  de  Consecrat.,  dist.  2.  Di- 
ces  :  his  rationibus  probaretur,  etiam  propter 
propriam  necessitatem  hominis  aegrotantis.  et 
communicaturi,  non  licere  ei  dare  commu- 
nionem  post  cibum  et  potum,  quia  etiam  res- 
pectu  illius  non  est  sacramentum  necessitatis, 
et  major  est  habenda  ratio  reverentiae  sacra- 
menti.  Respondetur  Ecclesiasticam  consue- 
tudinem  declarasse,  in  eo  casu  non  obligare 
praeceptum,  et  hoc  satis  est.  Deinde  non  est 
eadem  ratio,  quia  propria  necessitas  hominis 
communicaturi  est  necessitas  intrinseca,  et 
quae  formaliter  frequenter  accidit;  et  ideo  nec 
oportuit,  neque  decuit,  ut  tunc  impediretur 
homo  a  susceptione  sacramenti,  propter  hu- 
manum  impedimentum,  quod  vitare  non  po- 
test;  at  vero  necessitas  ex  parte  ministri  est 
valde  extrinseca,  et  accidentaria,  quee  mora- 
liter  rarissime  potuit  accidere,  supposita  pro- 
videntia,  quam  Ecclesia  habet,  servandi  Eu- 
charistiam  pro  infirmis.  Et  ideo  non  fuit 
expediens,  ut  propter  similem  necessitatem 
daretur  occasio  violandi  hoc  prseceptum,  et 
male  illud  interpretandi. 

6.  Ad  exemplum  ergo  illud  de  confessione 
praemittenda,  primo  in  genere  dicitur,  aliquod 
prseceptum  Ecclesiae  posse  universalius  obli- 
gare,  quam  aliquod  prarceptum  divinum,  si 
materia  id  requirat,  quia  licet  praeceptum  im- 
mediate  feratur  ab  Ecclesia,  tamen  nititur  in 
potestate  a  Ghristo  da  ta ,  et  habet  vim  obligandi 
juxla  exigentiam  uniuscujusque  materiae,  et 
saepe  est  determinatio  qusedam  juris  divini 
ac  naturalis;  ut  in  proposito  de  jure  divino 
est,  ut  in  hoc  sacramento  conficiendo  exterior 
reverentia  ac  decentia  servetur;  modum  au- 
tem  hujus  reverentiae  determinavit  Ecclesia 
per  potestatem  sibi  a  Ghristo  concessam. 
Deinde  in  particulari  potest  assignari  diffe- 
rentia  inter  haec  duo  prsecepta.  Prima,  quia 
necessitas  conficiendi,  absque  confessione 
praemissa,  est  moralis,  et  quae  saepe  accidit; 
necessitas  autem  conficiendi  post  cibum  et  po- 
tum  est  rarissima,  et  quasi  speculativa;  leges 
autem  morales  traduntur  juxta  ea,  quee  mo- 
raliter  accidunt.  Secunda,  quia  confessio  non 
propter  se  praecipitur,  sed  ut  meclium  ad  jus- 
tificationem,  quae  est  dispositio  per  se  neces- 
saria  ad  hoc  sacramentum;  deficiente  autem 
illo  medio,  potest  aliud  applicari,  quo  eadem 
dispositio  obtineatur,  scilicet,  contritio;  et 
ideo  potest  illud  praeceptum  saepius  non  obli- 
gare,  quia,  licet  desit  confessio,  non  necessa- 
rio  deest  gratia,  quae  est  dispositio  per  se  in- 
tenta;  at  vero  in  praesenti  aufertur  jejunium, 

quod  est  exterior  dispositio  per  se  intenla  per 
praeceptum.  Tertia  addi  potest,  quia,  licet  in- 
terior  dispositio  per  se  sit  major,  tamen 
quoad  homines  exterior  reverentia  solet  esse 
valde  necessaria;  et  ideo,  ne  hoc  sacramen- 
tum  indigne  tractetur,  aut  tanquam  vulgaris 
cibus  conficiatur,  et  distribuatur,  voluit  Ec- 
clesia,  ut  haec  praecepta  de  exteriori  ritu, 
quoad  fieri  moraliter  possit,  inviolabiliter  ser- 
ventur,  alque  adeo,  ut  propter  privatas  cau- 
sas,  rarissimas  et  speculativas  potius,  quam 
morales,  non  praetermittantur.  Magis  enim 
e.xpedire  censuit,  prorsus  auferre  occasiones 
male  interpretandi  prreceptum,  et  irreveren- 
ter  tractandi  sacramentum,  quam  propter 
hujusmodi  eventus  raros  licenliam  dare  ope- 
randi  aliter,  quam  praeceplum  est. 

7.  Illatio.  —  Atque  hinc  colligitur,  non 
habere  locum  in  hoc  praecepto  omnes  casus 
supra  enumeratos  in  praecepto  de  praemit- 
tenda  confessione,  propter  rationes  factas; 
quin  potius,  ut  dixi,  Doctores  nullum  alium 
casum  expresse  excipiunt  ex  parte  necessita- 
tis  humanae,  nisi  solum  periculum  mortis  ho- 
minis  communicaturi.  Adeo  ut  Navarr.,  d.  21 , 
num.  53,  dicat,  etiam  propter  vitandum  scan- 
dalum,  non  licere  hoc  sacramentum  sumere 
post  cibum  et  potum.  Sed  fortasse  per  scan- 
dalum  intellexit  solam  populi  admirationem, 
vel  certe  locutus  est  moraliter ;  quia  ex  hoc, 
quod  homo  non  sit  jejunus,  moraliter  lo- 
quendo,  non  sequitur  scandalum,  quia  multis 
de  causis  accidere  potest,  quod  homo  non  sit 
omnino  jejunus  absque  ulla  culpa;  quod  au- 
tem  homo  non  jejunus  propter  eam  causam 
non  communicet,  non  solum  non  est  culpa, 
quin  potius  est  virtus;  ex  hoc  ergo,  moraliter 
loquendo,  non  potest  sequi  scandalum,  vel  si 
sequatur,  aut  erit  mere  passivum,  aut  facile 
aliis  modis  vitari  potest.  Nihilominus  tamen, 
si  constituatur  casus,  in  quo  revera  sequatur 
scandalum  verum  et  grave,  quod  aliter  vitari 
non  possit,  non  dubito,  quin  propter  illud  vi- 
tandum  cesset  obligatio  hujus  prsecepti,  quia 
spiritualis  salus  animarum,  et  obligatio  chari- 
tatis  Dei  et  proximi,  est  major,  et  ita  haec 
exceptio  de  vitando  scandalo  in  omnibus 
praeceptis  locum  habet,  ubi  contrarium  non 
est  extrinsece  malum.  Maxime,  quia  cum 
hujusmodi  scandalo  semper  estconjuncta  gra- 
vis  aliqua  infamia  ejus,  qui  scandalum  prae- 
bet,  ob  quam  vitandam  cessare  etiam  com- 
muniter  solet  obligatio  legis  positivae,  quae  non 
obligat  cum  tanto  onere  ac  discrimine.  Atque 
in  hunc  modum  interpretandi  sunt  reliqui 

auctores  supra  citati,  qui  hunc  casum  non  ex- 
primunt,  non  quia  illum  excludere  intenclant, 
sed  quia  et  raro  moraliler  accidit,  et  regula,  » 
de  vitando  scandalo  et  propria  infamia,  tam 
generalis  est,  ut  eam  in  singulis  rebus  decla- 
rare  non  sit  necesse. 

SECTIO  VI. 

Quibus  in  casibus  liceat  sacerdoti  non  jejuno  commu- 
nicare  propter  reverentiam  sacramenti,  et  perfec- 
tionem  sacrificii. 

1 .  Tres  casus  proponuntur  in  quibus  sacer- 
doti  non  jejuno  communicare  licet.  —  Tres 
videntur  esse  casus  preecipui,  in  quibus  licet 
sacerdotibus  propter  suum  altaris  ministe- 
rium  implendum,  vel  propter  sacramenti  re- 
verentiam,  sacramentum  hoc  post  cibum  et 
potum  sumere.  Primus  communiter  receptus 
est;  si  hoc  sit  necessarium  ad  perficiendum 
vel  consummandum  sacrificium,  ut  contingit, 
quando  sacerdos  loco  vini  aquam  calici  in- 
fundit,  atque  id  non  advertit,  donec  illam 
sumpsit  post  consumptam  hostiam;  tunc 
enim  debet  iterum  conficere  et  sumere,  vel 
utramque  speciem,  vel  saltem  sanguinem,  ut 
perficiat  sacrificium,  quia  hoc  magis  neces- 
sarium  est,  quam  communicare  jejunum.  Ita 
D.  Thomas  infra,  qusest.  83,  art.  6,  ad  2,  ubi 
de  re  iterum  redibit  sermo;  et  nonuulla  supra 
attigimus,  disp.  5,  sect.  4.  Praeterea  idem 
est,  si  aliquis  post  inchoatum  sacrificium, 
prsesertim  post  consecrationem  alicujus  spe- 
ciei,  recordetur,  se  aliquid  comedisse,  aut  bi- 
bisse;  imo  licet  mala  fide  et  peccando  ad  sa- 
crificium  accessisset  post  cibum  et  potum, 
consecrata  altera  specie,  tenetur  jam  non  de- 
sistere  ab  inchoato  mysterio  donec  illud  con- 
summet,  et  ideo  si  sui  peccati  pcenitentiam 
agat,  poterit  etiam  tunc  digne  communicare. 
Dico  autem,  post  consecratam  saltem  alteram 
speciem,  nam,  si  antea  recordetur,  D.  Thom. 
supra  tutius  reputat,  omittere  Missam,  etiam 
jam  inchoatam  quoad  partem  quae  consecra- 
tionem  antecedit,  quod  intelligendum  est, 
quando  potest  fieri  sine  infamia,  vel  scandalo. 
Cum  vero  D.  Thom.  dicat,  hoc  esse  tutius, 
plane  sentit,  non  esse  necessarium,  ut  ibidem 
latius  dicemus.  Prseterea  idem  esse  censeo, 
quando  sacerdos,  qui  sacrificium  inchoavit, 
et  eegritudine  correptus,  non  potest  illud  per- 
ficere,  et  ab  alio  sacerdote  perfici  debet,  juxta 
decretum  Goncilii  Tolet.  VII,  in  cap.  Nihil,  7, 
qusest.  1 ;  tunc  enim  si  non  adsit  sacerdos  je- 
junus,  qui  possit  perficere  sacramentum,  po- 

test  et  debet  illud  perficere  alius  sacerdos, 
etiamsi  aliquid  comederit,  vel  biberit,  prop- 
ter  eamdem  rationem,  scilicet,  quia  magis  in- 
terest  perfectio  sacramenti;  nam  quod  per- 
sonee  sint  diversse  vel  esedem,  nihil  refert,  ut 
idem  Concilium  Tolet.  dixit,  quia  ex  utraque 
persona  unus  minister  Christi  componitur. 

2.  Secundus.  —  Secundus  casus  est,  si  ne- 
cessariumsitsacerdoti  sumere  reliquias  hujus 
sacramenti,  post  fractum  jejunium,  ut,  v.  gr., 
post  sumptam  calicis  ablutionem;  illa  enim 
reliquiarum  sumptio,  vera  est  hujus  sacra- 
menti  communio,  quia  tam  est  totus  Christus 
sub  qualibet  reliquia  ,  sicut  sub  toto  sacra- 
mento.  Circa  hunc  vero  casum  divisi  sunt  ali- 
quo  modo  auctores;  quidam  enim  negant, 
licere  sumere  has  reliquias  post  cibum,  vel 
potum.  Ita  Palud.  in  dist.  9,  quaest.  1 ,  in  fine; 
D.  Anton.,  3  part.,  tit.  13,  cap.6,  §  9;  Summ. 
Rosel.,  verbo  Euchar.  3,  §  4  3,  quibus  favet 
Concil.  Matiscon.  II,  can.  6,  quod  prsecipit 
has  reliquias  dari  hominibus  jejunis.  Et  fun- 
damentum  hujus  sententise  potest  esse  supra 
tactum,  quia  sumptio  harum  reliquiarum  est 
vere  communio  hujus  sacramenti;  ergo  non 
est,  cur  permittatur  homini  non  jejuno.  Con- 
trarium  vero ,  scilicet ,  hoc  licere  sacerdoti, 
tenet  Cajetanus  in  Summa ,  et  latius  tomo  2 
Opusc,  tract.  33,  de  Celebr.  Missar.,  queest.  ; 
\  ;  Sylvest.,  verbo  Euchar.  3,  et  Soto  in  4, 
dist.  12,  quaest.  \ ,  art.  8;  Victor.,  in  Summa, 
num.  83;  Navarr.,  in  Summa,  cap.  23,  num. 
89.  Sed  fortasse  hi  auctores  non  docent  con- 
traria  ;  nam  priores  intelligi  possunt,  quando 
reliquiee  sumuntur  per  se,  ac  per  modum 
communionis  integrre;  nam  tunc  revera  sumi 
non  debent,  nisi  a  jejunis,  per  se  etiam  lo- 
quendo,  ac  seclusa  alia  gravi  necessitate,  ut 
ratio  facta  probat.  JPosteriores  vero  auotores 
intelligendi  sunt,  quando  sumptio  reliquiarum 
solum  est  circumstantia,  et  quasi  complemen- 
tum  actionis  sacrificandi,  et  convivii  ibi  pe- 
racti ;  atque  ita  fundamentum  eorum  est  opti- 
mum,  scilicet,  quia  tota  illa  actio  sacerdotis 
est  per  modum  unius  moralis  actionis  inte- 
grae,  et  ad  totam  illam  accessit  jejunus;  ergo 
implevit  prseceptum  Ecclesise ,  nec  postea 
frangit  illud,  etiam  si  aliquid  sumpserit,  prius 
quam  toturn  sacramentum  consumat ,  quia 
totum  illud  ordinatur,  et  moraliter  est  neces- 
sarium  ad  perficiendam  suam  actionem  et 
ministerium  suum  huic  sacramento  debitum. 
Polest  autem  hsec  ratio  variis  exemplis  con- 
firmari  :  primo  in  die  Parasceves,  quando 
particula  hostiee  consecratee  vino  miscetur,  et 

postea  sumitur.  Tunc  enim  moraliter  loquen- 
do,  prius  sumitur  aliqua  pars  vini,  quam  par- 
ticula  consecrata;  et  idem  contingit,  quoties- 
cumque  corpus  Domini  accipitur  in  vino,  quod 
propter  necessitatem,  seu  nimiam  eegroti  su- 
mentis  siccitalem,  interdum  fieri  potest.  Se- 
cundo,  si  contingat,  particulam  hostiee  con- 
secratee,  quae  sanguini  fuit  mista,  adheerere 
calici  post  sanguinis  sumplionem;  tunc  enim 
non  debet  sacerdos  illam  digito  trahere  ad  os 
calicis,  ut  illam  absque  vino  sumat;  id  enim 
indecens  est,  quidquid  sentiat  Scotus  in  4, 
dist.  8;  debet  ergo  vinum  imponere  ad  puri- 
ficandum  calicem,  et  ita  sumere,  eliam  si  ac- 
cidat,  aliquid  vini  prius  bibere ;  imo,  quam- 
vis  eveniatut,  hausto  illo  vino,  adhucparticula 
calici  adheereat,  debet  iterum  atque  iterum, 
si  necesse  sit,  vinum  ponere  et  sumere,  donec 
particulam  hostiae  consumat.  Tertio  licitum 
est,  non  solum  sacerdoti,  sed  etiam  cuilibet 
communicanti,  si  contingat  particuiam  hostiae 
ita  ori  adha3rere,ut  non  possit  illam  trajicere, 
sumere  vinum  vel  aquam,  semel  ac  seepius, 
donec  trajiciatur.  In  quibus  omnibus  conve- 
niunt  auctores  supra  citati,  et  preeterea  Syb- 
vest.,  verbo  Euchar.  2,  queest.  6,  et  inclinat 
Angelus,  verbo  Missa,  §  20.  Et  ratio  omnium 
est  supra  tacta,  quia  tota  illa  actio  ordinatur 
ad  consumptionem  ipsius  sacramenti,  et  per 
modum  unius  fit.  Idem  ergo  erit  in  preesente 
casu,  de  quo  agimus,  propter  similem  ratio- 
nem.  Unde  tandem  confirmatur,  quia  non  po- 
test  aliter  sacerdos  conveniente  modo  suum 
ministerium  explere ;  saepe  enim  non  possunt 
reliquiee  in  crastinum  conservari,  neque  ante 
ablutionem  sumi ;  ergo  non  est  verisimile, 
intentionem  Ecclesiee,  preecipientis  jejunium 
ante  communionem,  esse,  ne  sacerdos  possit 
reliquias  sacramenti  sumere  post  ablutionem, 
quando  moraliter  potuerit. 

3.  Qusesita  aliquot  circa  secundum  even- 
tum.  —  Possunt  vero  circa  hunc  casum  non- 
nulla  interrogari.  Primum  est,  cujus  quanti- 
tatis  esse  oporteat  hujusmodi  reliquias ,  ut 
sumi  possint.  Soto  enim  dicit,  si  grandius- 
culee  sint,  sumi  non  posse.  Secundum,  intra 
quod  tempus  possint  consumi,  an  quando  sa- 
cerdos  est  in  altari  sacris  vestibus  indutus, 
vel  etiam  postea,  preesertim,  si  antea  non 
vidit  reliquiam,  quee  in  patena  adheerebat; 
atque  idem  est,  si  sacerdos  post  sacrum  fac- 
tum  per  horam  fuit  in  altari  communicando 
populum,  an,  finita  communione  possit  reli- 
quias  consumere?  Unde  potest  tertio  inquiri, 
an  possint  hee  reliquiee  dari  alicui  ex  his,  qui 


communicaverunt,  precsertim  post  sumptam 
aquam. 

4.  Enodantur.  —  Ad  primum  respondetur, 
non  esse  attendendam  quantitatern,  sed  an 
reliquia  sit  pars  illius  sacrificii,  id  est,  ab 
ipso  sacerdote  consecrata,  et  oblata  in  illa 
Missa;  tunc  enim  consumi  potest,  etiam  si  sit 
grandiusculee  quantitatis.  Unde  Glem.  Papa, 
in  c.  Tribus  gradibus,  de  Consecr.,  dist.  2, 
dicit,  tot  esse  hostias  consecrandas,  quot  po- 
pulo  sufficiant;  si  autem  aliquee  superfuerint, 
esse  consumendas  a  sacerdote ;  quin  potius 
addit,  non  esse  reservandas.  Quod  verbum 
sano  modo  intelligejndum  est  ;  non  enim 
prohibet  eas  reservare  ,  hoc  enim  non  est 
malum,  ut  ex  supra  dictis  constat,  et  ex  usu 
Ecclesiee;  unde,  si  id  commode  fieri  potest, 
melius  est  et  commodius  ita  facere,  preesertim 
si  sit  integra  formula,  aut  magna  particula, 
quae  consumenda  est.  Sensus  ergo  est,  per  se 
loquendo,non  esse  necessarium  reservare  id, 
quod  superest  ex  sacramento,  sed  posse  con- 
sumi,  nisi  propter  infirmos  aliquid  reservan- 
dum  sit,  ut  ibidem  subditur.  Si  autem  reli- 
quiae  non  sint  ex  illo  sacrificio,  sed  ex  alio 
praeeedente,  regulariter  loquendo ,  consu- 
mendee  sunt  ante  omnem  ablutionem,  tum 
quia  illa  sumptio  proprie  non  est  pars  pree- 
sentis  ministerii,  neque  ad  illud  pertinet ; 
tum  etiam  quia,  moraliter  loquendo,  semper 
ita  fieri  potest,  nec  expectare  oportet  tempus 
post  sumptam  ablutionem.  Quod  quidem  per 
se,  ut  dixi,  verum  est  de  reliquiis  tam  mini- 
mis,  quam  majusculis.  Si  autem  ex  accidente 
aliquid  aliud  interdum  necessarium  sit,  fieri 
quidem  poterit,  non  autem  ex  vi  hujus  casus, 
de  quo  agimus,  sed  ex  vi  eorum,  quee  in  ter- 
tio  dicemus. 

5.  Ad  secundam  interrogationem  Doctores 
nihil  in  particulari  dicunt;  Sylvester  tamen 
ait,  requiri,  ut  non  intercedat  magna  mora. 
Victoria  addit,  hoc  licere,  quamdiu  sacerdos 
suum  ministerium  non  explevit.  Alii  dicunt, 
oportere,  ut  non  recesserit  ab  altari.  Igitur 
prudenti  arbitrio  opus  est,  vixque  potest  ali- 
quid  certius  in  particulari  dici.  Quanquam 
non  videatur  dubitandum ,  quin  possit  sacer- 
dos ,  qui  post  peractum  sacrificium  multo 
tempore  fuit  in  altari ,  dispensando  hoc  sa- 
cramentum,  purificare  postea  vasa  sacra,  et 
reliquias  sumere  consecratas,  quee  ad  pree- 
sens  sacrificium  pertineant,  quia  tota  illa  est 
una  actio  moralis ;  si  autem  sint  ex  preesanc- 
tificatis,  consultius  erit  eas  reservare,  sicut 
antea  conservabantur.  Postquam  autem  sa- 

cerdos  ab  altari  recessit,  existimo,  non  posse 
reliquias  consumere  per  se  loquendo,  quia 
jam  explevit  ministerium  suum ;  secus  vero 
esset  ex  accidenti,  si  non  possint  conservari 
sine  majori  irreverentia,  juxta  ea ,  quae  in 
tertio  casu  dicemus. 

6.  Unde  ad  tertiam  interrogationem  simi- 
liter  dicendum  est,  hujusmodi  reliquias  non 
esse  dandas  laicis  post  ablutionem,  quia  hoc 
non  pertinet  ad  eorum  ministerium;  et  ita 
eorum  actio  censetur  omnino  consummata  in 
prima  sumptione  ipsius  sacramenti,  quare, 
nec  dandse  illis  suntpost  finitam  omnino  com- 
munionem,  etiam  si  ablutionem  non  sumpse- 
rint,  nisi,  moraliter  loquendo,  simul  dentur 
cum  priori  formula ,  ita  ut  censeatur  una 
moralis  communio,  quia  non  possunt  iterum 
communicare  post  primam  communionem  ; 
sumptio  autem  reliquiarum  est  vera  commu- 
nio,  si  per  se  ac  separatim  fiat. 

7.  Tertius  casus  in  quo  nonjejuno  sacerdoti 
communicare  licet.  —  Tertius  principalis  ca- 
sus  est,  si  occurrat  extrinseca  necessitas  con- 
sumendi  sacramentum,  propter  vitandam  gra- 
vem  aliquam  irreverentiam  ejus,  ut,  v.  gr., 
quia  igne  comburendum  est,  aut  quia  deve- 
niet  in  manus  hsereticorurn,  vel  infidelium, 
a  quibus  injuriose  tractabitur,  aut  propter 
aliam  similem  causam.  Sicut  enim  dixit  Ber- 
nardus,  quod  propter  charitatem  institutum 
est,  non  debere  contra  charitatem  militare, 
ita  dicere  possumus,  quod  propter  reveren- 
tiam  sacramenti  introductum  est,  non  debere 
contra  reverentiam  sacramento  debitam  obli- 
gare.  Hic  ergo  casus  est  veluti  extrema,  seu 
gravis  necessitas  ex  parte  ipsius  sacramenti, 
et  ideo  tunc  cessat  hujus  prsecepti  obligatio. 

ARTICULUS  IX. 

Utruni  non  habentes  usum  rationis,  debeant  suscipere 
hoc  sacramentuni  (4,  dist.  3,  art.  5,  quaest.  3  et  h,  et 
dist.  23,  quaest.  %  art.  2,  quaest.  4,  corp.,  et  Joan.  6, 
lect.  7). 

1 .  Ad  nonum  sic  proceditur.  Videtur,  quod 
non  habentes  usum  rationis,  non  debeant  hoc 
sacramentum  suscipere.  Requiritur  enim,  quod 
aliquis  ad  hoc  sacramentum  devotione  et  prse- 
cedenti  sui  examinatione  accedat,  secundum 
illud  \  Corinth.  :  Probet  se  ipsum  homo,  et  sic 
de  pane  illo  edat,  et  de  calice  bibat.  Sed  hoc 
non  potest  esse  in  his,  qui  carent  usu  rationis. 
Ergo  non  debet  eis  hoc  sacramentum  dari. 

2.  Prseterea,  inter  alios,  qui  carent  usu  ra- 
tionis,  sunt  etiam  arreptitii,  qui  energumeni 


dicuntur;  sed  tales  etiam  ab  inspectione  hujus 
sacramenti  arcentur,  secundum  Dionys.  in  lib. 
Eccles.  Hierar.  (cap.  3).  Ergo  carentibus 
rationis  usu  hoc  sacramentum  dari  non  debet. 

3.  Prseterea,  inter  alios  carentes  usu  ratio- 
nis,  maxime  pueri  videntur  esse  innocentes. 
Sed  pueris  hoc  sacramentum  non  exhibetur. 
Ergo  multo  minus  aliis  carentibus  usu  ra- 
tionis. 

Sed  contra  est,  quod  legitur  in  Concilio 
Arausicano,  et  habetur  in  Decr.,  26,  qusest.  6, 
cap.  Qui  recedunt  :  Amentibus ,  qusecumque 
pietatis  sunt,  conferenda  sunt.  Et  ita  est  eis 
conferendum  hoc  sacramentum ,  quod  est  sa- 
cramentum  pietatis. 

Respondeo  dicendum,  quod  aliqui  dicuntur 
non  habere  usum  rationis  dupliciter.  Uno 
modo,  quia  habent  debilem  usum  rationis, 
sicut  dicitur  non  videns,  qui  male  videt.  Et 
quia  tales  possunt  aliquam  devotionem  hujus 
sacramenti  concipere,  non  est  eis  hoc  sacra- 
mentum  denegandum.  Alio  modo  dicuntur 
aliqui  non  habere  totaliter  usum  rationis. 
Aut  igitur  nunquam  habuerunt  usum  ratio- 
nis,  sed  sic  a  nativitate  permanserunt.  Et  sic 
talibus  non  est  hoc  sacramentum  exhibendum, 
quia  in  eis  nullo  modo  prsecessit  hujus  sacra- 
menti  devotio.  Aut  non  semper  caruerunt  usu 
rationis;  et  tunc,  si  prius  quando  erant  com- 
potes  sux  mentis,  apparuit  in  eis  devotio  hujus 
sacramenti ,  debet  eis  in  articulo  mortis  hoc 
sacramentum  exhiberi ,  nisi  forte  timeatur 
periculum  vomitus,  vel  expuitionis.  Unde  in 
Concil.  IV  Carthag.  legitur  (c.  76,  et  habetur 
in  Decr.,26,  q.  6) :  Is,  qui  in  infirmitate pceni- 
tentiam  petit,  si  casu,  dum  ad  eum  sacerdos 
invitatus  venit,  oppressus  infirmitate  obmu- 
tuerit,  vel  in  phrenesim  conversus  fuerit ,  dent 
testimonium,  qui  eum  audierunt,  et  accipiat 
pcenitentiam ;  et  si  continuo  creditur  moritu- 
rus,  reconcilietur  per  manus  impositionem  et 
infundatur  ori  ejus  Eucharistia. 

Ad  \  ergo  dicendum,  quod  carentes  usu 
rationis  possunt  devotionem  ad  sacramentum 
habere,  quantum  ad  aliquos  quidem,  prsesen- 
tem,  quantum  ad  alios  autem,  prxteritam. 

Ad  2,  dicendum,  quod  Dionys.  (loco  citato 
in  argum.),  loquitur  ibi  de  energumenis,  non- 
dum  baptizatis,  in  quibus,  scilicet,  nondum 
est  vis  dsemonis  extincta,  qux  viget  in  eis  per 
originale  peccatum.  Sed  de  baptizatis,  qui 
corporaliter  ab  immundis  spiritibus  vexan- 
tur,  est  eadem  ratio  et  de  aliis  amentibus. 
Unde  Cassian.  dicit  :  Eis  qui  ab  immundis 
vexantur  spiritibus,  communionem  sacrosanc- 

tam  a  senioribus  nostris  nunquam  meminimus 
interdictam. 

Ad  3,  dicendum,  quod  eadem  ratio  est  de 
pueris  recenter  natis  et  de  amentibus,  qui 
nunquam  habuerunt  usum  rationis,  unde  tali- 
tyis  non  sunt  sacra  mysteria  danda.  Quamvis, 
quidam  Grseci  contrarium  faciant,  propter 
hoc,  quod  Dionys.,  2  Ccelest.  llierar.,  dicit 
(in  part.  2,  in  fine),  baptizatis  esse  sacram 
communionem  dandam;  non  intelligentes,  quod 
Dionys.  ibi  loquitur  de  baptismo  adultorum. 
Nec  tamen  per  hoc  aliquod  detrimentum  vitse 
patiuntur,  propter  hoc,  quod  Dominus  dicit, 
Joan.  6  :  Nisi  manducaveritis  carnem  Filii 
hominis ,  et  biberitis  ejus  sanguinem,  non 
habebitis  vitam  in  vobis,  quia  sicut  August. 
scribit  Bonifacio  (refertur  de  Consecr.,  d.  3, 
cap.  Nulli),  tunc  unusquisque  fidelium,  cor- 
poris  et  sanguinis  Domini  particeps  fit,  scili- 
cet  spiritualiter,  quando  in  baptismate  mem- 
brum  corporis  Christi  efficitur.  Sed  quando 
jam  pueri  incipiunt  aliqualem  usum  rationis 
habere,  ut  possint  devotionem  concipere  hujus 
sacramenti,  tunc  potest  eis  hoc  sacramentum 
conferri. 

COMMENTARIUS. 

Secundum  D.  Thom.,  iis,  qui  nunquam  ra- 
tionis  usu  sunt  potiti,  dari  non  debet  Eucha- 
ristia ;  iis  vero  qui  aliquando  sunt  usi,  win 
mortis  discrimine  debet.  —  De  his,  qui  usu 
rationis  carent,  duplex  est  disputatio  :  una, 
an  sint  capaces  hujus  sacramenti,  non  omnino 
materialiter,  sicut  brutum  potest  sacramen- 
tum  comedere,  sed  aliquo  modo  formaliter  et 
spiritualiter;  quod  in  re  est  quserere,  an  sint 
capaces  effectus  ejus;  et  ideo  hanc  qusestio- 
nem  supra  conjunximus  disputationi  de  ef- 
fectu;  et  cum  ea  fere  coincidit,  seu  connexa 
est  queestio,  an  liceat  hujusmodi  hominibus 
dare  hoc  sacramentum.  Altera  vero  disputa- 
tio  magis  moralis  est,  an  sit  necessarium,  dari 
hoc  sacramentum  his  hominibus,  et  hoc  sensu 
tractat  hic  D.  Thom.  hanc  qusestionem.  Et  in 
summa  respondet,  his,  qui  nunquam  sunt  usi 
ratione,  non  esse  dandum  hoc  sacramentum, 
quia  nunquam  erga  illud  proprium  devotionis 
actum  habuerunt;  eis  vero,  qui  aliquando  usi 
sunt  ratione,  et  postea  illius  usum  amiserunt, 
debere  dari  hoc  sacramentum  in  articulo 
mortis,  si  nullum  sit  irreverentiee  periculum, 
quod  solum  confirmat  auctoritate  Concil. 
Arausican.  I,  canon.  3,  et  Carthag.  IV,  c.  76. 
Unde  concludit  in  solutione  ad  3,  infantibus 

et  perpetuo  amentibus  non  esse  dandum  hoc 
sacramentum  ;  et  ibidem  explicat  Dionysium, 
qui  oppositum  dicere  videtur,  intelligendum 
esse  de  adullis.  Sed,  quod  ad  Dionysium  atti- 
net,  supra  citato  loco  ostendi ,  negari  non 
posse,  quin  aliquando  scribat,  Eucharistiam 
olim  fuisse  datam  infanlibus;  id  tamensolum 
cleclarat,  hoc  non  esse  per  se  malum,nec  jure 
divino  prohibitum ;  non  tamen  probat  esse 
necessarium,  vel  praeceptum,  et  ita  non  est 
contra  doctrinam,  quam  hic  D.  Thom.  inten- 
dit,  qute  in  prsedicto  sensu  intelligenda  est, 
ut  latius  disputatione  sequente  tractabimus, 
ubi  etiam  solutionem  ad  2  explicabimus. 


ARTICULUS  X. 

Utrum  liceat  quotidie    hoc    sacramentum   suscipere 
(4,  dist.  12,  queest.  3,  art.  1.  Et  1  Cor.  11,  lect.  7). 

\.  Ad  decimum  sic  proceditur.  Videtur, 
quod  non  liceat  quotidie  hoc  sacramentum 
suscipere.  Sicut  enim  baptismus  reprsesentat 
Dominicam  passionem,  ita  et  hoc  sacramen- 
tum.  Sednon  licet  pluries  baptizari,  sed  semel 
tantum,  quia  Christus  semel  tantum  pro  pec- 
catis  nostris  mortuus  est,  ut  dicitur  \  Pet.  3. 
Ergo  videtur,  quod  non  liceat  hoc  sacramen- 
tum  quotidie  suscipere. 

2.  Prseterea,  veritas  debetrespondere  figurse. 
Sed  agnus  Paschalis,  qui  fuit  figura  prsecipua 
hujus  sacramenti,  ut  supra  dictum  est  (q.  73, 
art.  6),  non  manducabatur  nisi  semel  in  anno. 
Semel  etiam  in  anno  Ecclesia  celebrat  Christi 
passionem,  cujus  hoc  sacramentum  est  memo- 
riale.  Ergo  videtur,  quod  non  liceat  quotidie 
sumere  hoc  sacramentum,  sed  solum  semel  in 
anno. 

3.  Prseterea,  huic  sacramento,  in  quo  totus 
Christus  continetur,  maxima  reverentia  debe- 
tur.  Ad  reverentiam  autem  pertinet,  quod 
aliquis  ab  hoc  sacram,ento  abstineat.  Unde  et 
laudatur  centurio,  qui  dixit  Matth.  8  :  Do- 
mine,  non  sum  dignus,  ut  intres  sub  tectum 
meum;  et  Petrus,  qui  dixit  Luc.  5  :  Exi  a 
me,  quia  homo  peccator  sum,  Domine.  Ergo 
non  est  laudabile,  quod  homo  quotidie  hoc  sa- 
cramentum  suscipiat. 

4.  Prseterea,  si  esset  laudabile  frequenter 
hoc  sacramentum  accipere,  quanto  frequentius 
sumeretur,  tanto  esset  laudabilius.  Sed  major 
esse  frequentia,  si  homo  pluries  in  die  sumeret 
hcc  sacramentum.  Ergo  esset  laudabile,  quod 
homo  pluries  in  die  communicaret .  Quod 
tamen  non  habet  Ecclesix  consuetudo.  Non 

ergo  videtur  esse  laudabile,  quod  aliquis  quo- 
tidie  hoc  sacramentum  accipiat. 

5.  Prxterea,  Ecclesia  intendit  suis  statutis 
fidelium  utilitati  providere.  Sed  ex  statuto 
Ecclesise  fideles  tenentur  solum  semel  commu- 
nicare  in  anno;  unde  dicitur  extra.  de  Pceni- 
tentia  et  remissione  (in  Decret.,  lib.  5,  tit.  38, 
cap.  Omnis  utriusque  sexus)  :  Omnis  utrius- 
que  sexus  fidelis  suscipiat  reverenter,  ad  mi- 
nus  in  Pascha,  Eucharistise  sacramentum,  nisi 
forte  de  proprii  sacerdotis  consilio  ob  aliquam 
rationalem  causam,  ad  tempus  ab  ejus  per- 
ceptione  duxerit  abstinendum.  Non  ergo  est 
laudabile ,  quod  quotidie  hoc  sacramentum 
sumatur. 

Sed  contra  est,  quod  August.  dicit  in  lib. 
de  Verbis  Domini  (in  serm.  28,  parum  ante 
med.,  tom.  10)  :  Iste  panis  quotidianus  est, 
accipe  quotidie,  ut  quotidie  tibi  prosit. 

Respondeo  dicendum,  quocl  circa  usum  hujus 
sacramenti  duo  possunt  considerari.  Unum 
quidem  ex  parte  ipsius  sacramenti,  cujus  vir- 
tus  est  hominibus  salutaris.  Et  ideo  utile  est, 
quotidie  ipsum  sumere,  ut  homo  quotidie  ejus 
fructum  percipiat.  Unde  Ambros.  dixit  in  lib. 
4  de  Sacram.  (cap.  6,  ante  med.,  tom.  4,  de 
Consecr.,  dist.  2,  cap.  14)  :  Si  quotiescumque 
effunditur  sanguis  Christi ,  in  remissionem 
peccatorum  effunditur ,  debeo  semper  accipere, 
qui  semper  pecco,  debeo  semper  habere  medi- 
cinam.  Alio  moclo  potest  considerari  ex  parte 
sumentis,  in  quo  requiritur ,  ut  cum  magna 
devotione  et  reverentia  acl  hoc  sacramentum 
accedat.  Et  ideo,  si  aliquis  se  quotidie  ad  hoc 
paratum  inveniat,  laudabile  est,  quod  quoti- 
die  sumat.  Unde  Augustin.  cum  dixisset 
(in  serm.  28  de  Verb.  Dom.,  parum  ante 
med.,  tom.  10)  :  Accipe  quotidie,  ut  quotidie 
tibi  prosit ,  subjungit  :  Sic  vive  ut  quotidie 
merearis  accipere.  Sed  quia  multoties  in  plu- 
ribus  hominum,  multa  impedimenta  hujus 
devotionis  occurrunt,  propter  corporis  indis- 
positionem,  vel  animse,  non  est  utile  omnibus 
hominibus  quotidie  ad  hoc  sacramentum  acce- 
dere,  sed  quotiescumque  se  ad  illud  homo  in- 
venerit  prseparatum.  Unde  in  lib.  de  Eccles. 
dogm.  dicitur  (cap.  53,  in  princip.,  habetur 
lib.  hic  inter  opera  August.,  tom.  3  ;  habetur 
de  Consecrat.,  d.  2,  c.  13)  :  Quotidie  Eucha- 
ristise  communionem  accipere,  nec  laudo,  nec 
vitupero. 

Ad  1  ergo  dicendum,  quod  per  sacramen- 
tum  baptismi  configuratur  homo  morti  Christi, 
in  se  suscipiens  ejus  characterem.  Et  icleo, 
sicut  Christus  semel  mortuus  est,  ita  solum 


semel  debet  homo  baptizari.  Sedper  hoc  sacra- 
mentum  non  recipit  homo  Christi  characterem, 
sed  ipsum  Christum ,  cujus  virtus  manet  in 
seternum.  Unde  Hebr.  10  dicitur  :  Una  obla- 
tione  consummavit  in  sempiternum  sancti- 
ficatos;  et  ideo ,  quia  quotidie  homo  inclig%t 
salutifera  Christi  virtute,  quotidie  potest 
laudabiliter  hoc  sacramentum  suscipere.  Et 
quia  prsccipue  baptismus  est  spiritualis  rege- 
neratio,  ideo  sicut  homo  semel  carnaliter  nas- 
citur,  ita  debet  semel  spiritualiter  renasci  per 
baptismum ,  ut  August.  clicit  (tract.  11  in 
Joan.,  non  multum  ante  med.,  t.  9)  super 
illud  Joan.  3  :  Quomodo potest  homo  nasci,  cum 
sit  senex?  Sed  hoc  sacramentum  est  cibus  spi- 
ritualis,  unde  sicut  cibus  corporalis  quotidie 
sumitur ,  ita  et  hoc  sacramentum  quoticlie 
sumere  laudabile  est.  Unde  Dominus,  Luc.  1 1 , 
docet  petere  :  Panem  nostrum  quotidianum  da 
nobis  hodie.  In  cujus  expositione  August.  dicit 
in  lib.  de  Verbis  Dom.  (serm.  28,  a  med., 
tom.  10)  :  Si  quotidie  accipis,  scilicet,  hoc 
sacramentum,  quotidie  tibi  est  hodie,  tibi  quo- 
iidie  Christus  resurgit;  hodie  enim  est,  quando 
Christus  resurgit. 

Acl  2,  dicendum,  quocl  agnus  Paschalis  prse- 
cipue  fuit  figura  hujus  sacramenti,  quantum 
ad  passionem  Christi,  qux  reprsesentatur  per 
hoc  sacramentum.  Et  ideo  semel  tantum  in 
anno  sumebatur,  quia  Christus  semelmortuus 
esik,  et  propter  hoc  etiam  Ecclesia  celebrat 
semel  in  anno  memoriam  passionis  Christi.  Sed 
in  hoc  sacramento  traditur  nobis  memoriale 
passionis  Christi,  per  modum  cibi,  qui  quoti- 
die  sumitur.  Et  ideo  quantum  ad  hoc,  signifi- 
catur  per  manna,  quod  quotidie  dabatur  po- 
pulo  in  deserto. 

Ad  3;  dicendum,  quod  reverentia  hujus  sa- 
cramenti  habet  timorem  amori  conjunctum; 
unde  timor  reverentix  ad  Deum,  dicitur  timor 
filialis,  ut  in  2  part.  dictum  est  (1.  2,  q.  67, 
art.  4,  ad  2,  et2.  2,  q.  19,  art.  9,  et  aliis);  ex 
amore  enim  provocatur  desiderium  sumendi; 
ex  timore  autem  consurgit  humilitas  reve- 
rendi.  Et  ideo  utrumque  perlinet  ad  reveren- 
tiam  hujus  sacramenti,  et  quod  quotidie  suma- 
tur,  et  quod  aliquando  abstineatur.  Unde 
August.  dicit  (epist.  118,  cap.  3,  tom.  2)  :  Si 
dixerit  quispiam  non  quotidie  accipiendam 
Eucharisliam ,  alius  contra,  faciat  unusquis- 
que  quod  secundum  fidem  suam  pie  credit  esse 
faciendum.  Neque  enim  litigaverunt  inter  se 
Zachseus,  et  ille  centurio,  cum  alter  eorum 
gaudens  suscepit  Dominum,  alter  dixit :  Non 
sum  dignus,  ut  intres  sub  tectum  meum,  ambo 

Salvatorem  honorificantes.,  quamvis  non  uno 
modo.  Amor  tamen  et  spes ,  ad  qux  semper 
Scriptura  nos  provocat,  prxferuntur  timori. 
Unde  et  cum  Petrus  dixisset  :  Exi  a  me,  Do- 
mine ,  quia  homo  peccator  sum ,  respondit 
Jesus  :  Noli  timere. 

Ad  4,  dicendum,  quod,  quia  Dominus  dicit : 
Panem  nostrum  quotidianum  da  nobis  hodie, 
nonestpluri.es  in  die  communicandum,  ut  sal- 
tem  per  hoc,  quod  aliquis  semel  in  die  commu- 
nicat,  reprxsentetur  unitas  passionis  Christi. 

Ad  5,  dicendum,  quod  secundum  diversum 
statum  Ecclesix  diversa  circa  hoc  statuta 
emanaverunt.  Nam  in  primitiva  Ecclesia , 
quando  magna  vigebat  devotio  fidei  Christianx, 
statutum  fuit,  ut  quotidie  fideles  communica- 
rent.  Unde  Anacletus  P.  dicit  (in  epist.  sua  1 , 
in  med.  illius,  et  habetur  de  Gonseer.,  d.  2)  : 
Peracta  consecratione ,  omnes  communicent , 
qui  noluerint  ecclesiasticis  carere  liminibus, 
sic  enim  et  Apostoli  statuerunt,  et  sancta  Ro- 
mana  tenet  Ecclesia.  Postmodum  vero  climi- 
nuto  fidei  fervore,  Fabianus  Pap.  indulsit 
(c.  16,  de  Gonsecrat.,  dist.  2),  ut  si  non  fre- 
quentius,  saltem  ter  in  anno  omnes  communi- 
cent,  scilicet,  in  Pascha,  Pentecoste,  et  Natali 
Domini.  Soter  etiam  Papa  in  Ccena  Domini 
dicit  esse  communicandum ,  ut  habetur  in 
Decret.,  de  Consecrat.,d.  2  (in  epist.  ad  Episc. 
Italise).  Postmodum  propter  iniquitatis  abun- 
dantiam,  refrigescente  charitate  multorum, 
statuit  Innocent.  III  (in  Goncil.  Later.,  c.  2'l), 
ut  saltem  semel  in  anno,  in  Pascha  fideles 
communicent.  Consulitur  tamen  in  lib.  de 
Eccles.  dogm.  (cap.  53,  circa  princ,  habetur 
lib.  hic  inter  opera  August.,  tom.  5),  omnibus 
diebus  Dominicis  esse  communicandum. 

Littera  D.  Thomse  est  elegantissima ,  sed 
adeo  perspicua,  ut  nullo  indigeat  commenta- 
rio;  de  re  vero  ipsa  pauca  in  disputatione 
addemus;  solum  adverte  titulum  articuli  et 
consequenter  totam  doctrinam  intelligendam 
esse  preecipue  de  communi  populo,  seu  laicis 
communicantibus;  nam  de  sacerdotibus,  qui 
ratione  sacrificii  communicant,  est  specialis 
ratio,  ob  quam  facilius  possunt  quotidie  com- 
municare,  ut  infra  dicemus. 

ARTICULUS  XI. 

Utrum  liceat  omnino  a  communiorie  cessare  (4,  d.  12, 
queest.  3,  art.  2). 

\ .  Ad  undecimum  sic  proceditur.  Videtur, 
quod  liceat  cessare  omnino  a  communione. 


Laudatur  enim  centurio  cle  hoc,  quod  dicit 
Matth.  8  :  Domine,  nonsum  dignus,  ut  intres 
sub  tectum  meum.  Cui  comparatur  ille,  qui 
reputat  a  communione  sibi  esse  abstinendum, 
ut  dictum  est  (art.  preeced.,  in  argurn.  3).  Cum 
ergo  nunquam  legatur,  Christum  in  ejus  do- 
mum  venisse,  videtur,  quod  liceat  alicui  toto 
tempore  vitse  sux  a  communione  abstinere. 

2.  Prseterea,  cuilibet  licet  abstinere  ab  his, 
quse  non  sunt  de  necessitate  salutis.  Sed  hoc 
sacramentum  non  est  de  necessitate  salutis,  ut 
supra  dictum  est  (q.  73,  art.  3,  ad  \).  Ergo 
licet  a  sumptione  hujus  sacramenti  omnino 
cessare. 

3.  Prseterea,  peccatores  non  tenentur  com- 
municare.  Unde  Fabianus  Pap.  cum  dixisset 
(habetur  de  Consecrat.,  cfist.  2,  cap.  Etsi  non 
frequentius)  :  Ter  in  anno  omnes  communi- 
cent,  adjunxit :  Nisi  forte  quis  majoribus  cri- 
minibus  impediatur.  Si  ergo  illi,  qui  non  sunt 
in  peccato,  tenentur  communicare ,  videtur, 
quocl  melioris  conditionis  sintpeccatores,  quam 
justi,  quod  est  inconveniens .  Ergo  videtur , 
quocl  etiam  justis  liceat  a  communione  cessare. 

Sed  contraest,  quod  Dominus  dicit  Joan.  6  : 
Nisi  manducaveritis  carnem  Filii  hominis,  et 
biberitis  ejus  sanguinem,  non  habebitis  vitam 
in  vobis. 

Respondeo  dicendum,  quod,  sicut  supra  dic- 
tum  est  (art.  i  hujus  qurest.,  et  qusest.  73, 
art.  3,  ad  1),  duplex  est  modus  percipiendi 
hoc  sacramentum,  scilicet,  spiritualis  et  sa- 
cramentalis.  Manifestum  est  autem,  quod 
omnes  tenentur  saltem  spiritualiter  mandu- 
care^  quia  hoc  est  Chnsto  incorporari,  ut 
supra  dictum  est  (queest.  73,  art.  3).  Spiri- 
tualis  autem  manducatio  includit  votum  seu 
desiderium  percipiendi  hoc  sacramentum,  ut 
supra  dictum  est  (ibidem).  Et  ideo  sine  voto 
percipiendi  hoc  sacramentum ,  non  potest 
homini  esse  salus.  Frustra  autem  esset  votum, 
nisi  impleretur,  quando  opportunitas  adesset. 
Et  ideo  manifestum  est,  quod  homo  tenetur 
hoc  sacramentum  sumere,  non  solum  ex  sta- 
tuto  Ecclesise,  sed  ex  mandato  Domini  dicen- 
tis,  Luc.  22 :  Hoc  facite  in  meam  commemora- 
tionem.  Ex  statuto  autem  Ecclesise  (c.  Omnis 
utriusque  sexus),  sunt  determinata  tempora 
exequendi  Christi  prxceptum. 

Ad  1  ergo  dicendum,  quod  sicut  Gregor.  dicit 
in  Pastorali  (in  'I  part.,  cap.  6,  circa  princ), 
illa  est  vera  humilitas,  cum  ad  respuendum, 
quod  utiliter  prxcipitur,  pertinax  non  est.  Et 
ideo  non  potest  esse  laudabilis  humilitas,  si 
contra  prxceptum  Christi  et  Ecclesix  aliquis 

omnino  a  communione  abstineat;  neque  enim 
centurioni,  prseceptum  fuit,  ut  Christum  in 
sua  domo  reciperet. 

Ad  2,  dicendum,  quod  hoc  sacramentum 
dicitur  non  esse  necessitatis,  sicut  baptismus, 
quantum  ad  pueros,  quibus  potest  esse  salus 
sine  hoc  sacramento,  non  autem  sine  sacra- 
menlo  baptismi;  quantum  vero  ad  adultos, 
utrumque  est  necessitatis. 

Ad  3,  dicendum,  quod peccatores  magnum 
detrimentum  patiuntur,  ex  hoc,  quod  repel- 
luntur  a  perceptione  hujus  sacramenti,  unde 
per  hoc  non  sunt  melioris  conditionis.  Et  licet 
in  peccatis  permanentes  non  excusentur  prop- 
ter  hoc  a  transgressione  prsecepti,  pcenitentes 
tamen,  qui,  ut  Innocent.  dicit  (in  Concil.  La- 
teran.,  can.  21),  secundum  consilium  sacer- 
dotis  abstinent,  excusantur. 

DISPUTATIO  LXIX. 

DE  PR^ECEPTO   DIVINO  CIRCA  USUM   EUCHARISTIiE. 

Disputat.  31  de  Eucharist.  —  Hactenus 
dictum  est  de  prreceptis,  quibus  prsescribitur 
modus  servandus  in  usu  hujus  sacramenti  ex 
parte  sumentium,  tam  in  anima,  quam  in 
corpore;  nunc  consequenter  dicendum  su- 
perest  de  preeceptis  pertinentibus  ad  exerci- 
tium  hujus  sumptionis,  seu  sacramentalis 
manducationis  Eucharistiee;  nam  de  spirituali 
manducatione  non  oportet  interponere  ser- 
monem,  ne  materiam  confundamus,  ut  multi 
ex  scriptoribus  faciunt;  nam  si  loquamur 
large  et  omnino  metaphorice  de  spirituali 
manducatione,  constat,  illam  esse  tam  neces- 
sariam,  quam  necessarium  est,  viva  fide  cre- 
dere  in  Christum;  tamen  hsec  necessitas  non 
oritur  ex  prsecepto  pertinente  ad  hoc  sacra- 
mentum,  sed  ex  prseceptis  fidei  et  charitatis, 
quia  hsec  manducatio,  ut  supra  dixi,  non  est 
manducatio  Eucharistise  formaliter,  sed  valde 
materialiter,quianonterminaturadChristum, 
ut  sacramentum  est,  seu  quatenus  in  hoc  sa- 
cramento  continetur,  sed  ad  Christum  secun- 
dum  se,  ut  est  Deus  et  homo,  hominumque 
redemptor;  si  autem  loquamur  de  manduca- 
tione  spirituali  Eucharistiaeformali  etpropria, 
qualis  est  per  votum  hujus  sacramenti,  et 
sacramentalis  usus  ejus,  in  tantum  potest  haec 
esse  in  preecepto,  in  quantum  ipsa  realis  et 
sacramentalis  sumptio  fuerit  preecepta ,  ut 
recte  D.  Thom.  in  hoc  articulo  notavit,  et  ideo 
tota  disputatio  revocatur  ad  preeceptum  de 


sacramentali  sumptione.  Hoc  autem  prsecep- 
tum  duplex  esse  potest,  divinum  scilicet,  et 
humanum  seu  ecclesiasticum ;  de  hoc  poste- 
riori  dicemus  disputatione  sequente,  hic  de 
priori,  de  quo  prius  declarabimus,  quid  prse- 
ceptum  sit,  et  consequenter  quando  et  quos 
obliget;  deinde,  quid  liceat,  preeter  id,  quod 
prseceptum  est,  quid  vero  sit  prohibitum. 

SECTIO  I. 

Utrum  jure  divino  latum  sit  praeceptum  obligans  ad 
saciamentalem  usum  Eucharistise. 

1 .  Quorumdam  opinio.  —  Suppono  in  tota 
hac  disputatione  esse  sermonem  de  commu- 
nione  laica,  quse  non  ratione  sacrificii  prae- 
cepta  sit,  sed  per  se  propter  usum  sacramenti, 
de  quo  nunc  sermo  est;  nam  de  altera  dice- 
mus  postea,  tractantes  de  sacrificio.  Et  hsec 
ergo  est  prima  opinio,  negans  esse  praeceptam 
jure  divino,  quam  tenuit  Alexand.  Alensis,  4, 
part.  1 ,  qurest.  51 ,  membr.  4;  D.  Thom.  in  4 
dist.  9,  qusest.  1,  art.  1,  queestiunc.  2;  et  ibi 
Carthusian.,  quaest.  1;  et  Palacius,  disput.  2 
Bonaventura,  dist.  12,  art.  5,  q.  1;  Gabriel 
lect.  87  in  canonem;  Sylvester,  verboEuchar. 
Ferrar.,  4  contra  Gent.,  c.  61;  Cajetan.  hic. 
Fundamentum  est,  quia  nullum  praaceptum 
est  admittendum  sine  sufficienti  probatione; 
hoc  autem  probari  non  potest,  nec  ratione. 
nec  auctoritate.  Primum  per  se  evidens  est, 
quia  hoc  preeceptum  ut  sit,  non  pendet  ex 
sola  rei  natura,  sed  ex  Christi  voluntate,  quee 
solo  discursu,  vel  ratiocinatione  investigari 
non  potest;  prsesertim,  quia  supra  diximus, 
hoc  sacramentum  non  esse  medium  simpliciter 
ad  salutem  necessarium;  nam  inde  fit  per  se 
et  ex  natura  rei,  non  esse  praeceptum,  etiam 
supposita  institutione.  Secundum  probatur, 
quia  neque  antiqui  Patres;  neque  Ecclesia 
quidquam  de  hoc  praecepto  tradiderunt,  neque 
in  Scriptura  continetur;  duo  enim  testimo- 
nia,  quae  hic  affert  D.  Thomas,  et  afferri  tan- 
tum  possunt,  non  videntur  urgentia,  nec 
sufficientia,  ut  in  eorum  expositione  tracta- 
bitur. 

2.  Communicandi  prseceptum  de  jure  est 
divino.  — Dicendum  nihilominus  est  prsecep- 
tum  communicandi  jure  divino  esse  a  Christo 
Domino  latum.  Hanc  sententiam  elegit  D. 
Thom.,  non  solum  ut  tutiorem,  quod  Cajetan. 
ait,  sed  etiam  ut  probabiliorem,  et  magis 
piam,  quam  etiam  tenuerunt  in  4,  dist.  9, 
Durandus,  quaest.  2,  num.  7;  Paludan.,  q.  1, 
art.  1,  ad  2;  Richardus,  d.  12,  art.  6,  q.  11; 

Sot.,  q.  1  de  Eucharist.;  Petrus  Soto,  lect.  9 
de  Eucharist.;  Navarrus,  in  Summa,  cap.  21, 
num.  57;  Victor.,  inSumm.,  num.  86;  Iiosius, 
lib.  3  contra  Brentium;  Claudius  de  Sainct., 
Repet.  6,  cap.  5;  et  inclinat  Innocent.,  lib.  4 
de  hoc  mysterio,  cap.  42.  Et  imprimis  est 
heec  sententia  per  se  valde  credibilis,  adeo 
ut  nonnulli  existimaverint,  quamvis  hoc  pree- 
ceptum  absolute  non  possit  dici  naturale , 
tamen  supposita  institutionehujus  sacramenti 
et  fine  illius,  et  efficacia  ac  fructu  ejus,  homi- 
nisque  fragilitate ,  necessario  consequi  et 
quasi  naturaliter  ex  tali  institutione.  Tum 
quia  usus  hujus  sacramenti  est  maxime  utilis 
et  moraliter  necessarius  ad  salutem  anima- 
rum;  ergo  ex  lege  proprise  necessitatis  obli- 
gatur  homo  ad  utendum  illo,  supposita  ejus 
institutione  et  efficacia.  Antecedens  constat 
ex  diclis  supra  de  effectu  hujus  sacramenti, 
etquee  antea  diximus  de  ejusdem  necessitate, 
ubi  inter  alia  adduximus  Cyrillum  de  hac  ne- 
cessitate  explicantem  verba  illa  :  Nisi  man- 
ducaveritis  carnem  Filiihominis,  non  habebitis 
vitam  in  vobis.  Quia  nimirum  homo  hujus  sa- 
cramenti  ope  et  auxilio  destitutus  spiritualem 
vitam  conservare  non  potest,  moraliter  lo- 
quendo.  Ex  quo  facile  probatur  prima  conse- 
quentia,  quia  homo  non  solum  tenetur  media 
simpliciter  necessaria  suee  saluti  adhibere, 
sed  etiam  utilissima  et  quee  ita  sunt  oppor- 
tuna,  ut  sine  eis  vix  possit  moraliter  salvari. 
Accedit,  quod  perpetua  omissio  hujus  com- 
munionis  videtur  esse  queedam  spiritualis 
prodigalitas,  valde  gravis  et  animee  perni- 
ciosa;  imo  addit  Durandus,  esse  virtualem 
contemptum  tanti  beneficii,  qui  est  intrinsece 
malus.  Has  autem  rationes  non  ideo  affero, 
quia  censeam  per  se  sufficere  ad  hoc  prsecep- 
tum  demonstrandum;  non  enim  ita  est,  nam 
secluso  preecepto,  posset  sine  dubio  omitti 
sine  contemptu  et  sine  prodigalitate.  quee  sit 
peccatum  saltem  grave,  ut  de  sacramento 
confirmationis  supra  diximus,  et  idem  est  de 
extrema  unctione ;  nam  licet  hoc  sit  dignius 
et  utilius,  tamen  homo  etiam  ex  charitate 
propria  non  obligatur  ad  id,  quod  est  opti- 
mum,  ut  de  usu  consiliorum  per  se  nolum 
est;  alioqui  si  heec  ratio  facta  efficax  esset, 
multum  probaret,  nimirum,  jure  divino  pree- 
ceptum  esse,  non  tantum  aliquando,  sed  fre- 
quenter  etiam  hoc  sacramentum  sumere;  hoc 
enim  modo  ad  conservandam  spiritualem 
vitam  utilissimum  est;  nam  semel  in  vita, 
vel  in  anno  sumptum,  parum  certe  juvare 
potest.  Afferuntur  ergo  prsedictee  rationes  ad 


oslendendam  congruentiam  hujus  preecepti; 
est  enim  hic  aclus  maxime  accommodatus,  ut 
a  Christo  Domino  pneciperetur,  non  solum 
propter  sumenlium  utilitatem,  sed  etiam 
propter  ipsius  sacramenti  dignitatem  et  reve- 
rentiam;  et  alioqui  tale  preeceptum  non  est 
preeter  rationem  et  liberlatem,  ut  sic  dicam, 
legis  graliee,  in  qua  esse  debuerunt  preecepta 
fidei  et  sacramentorum,  pauca  quidem,  di- 
gnissima  tamen  et  utilissima.  Inter  heec  ergo 
merito  constituitur  hoc  praeceptum.  Et  a 
signo  confirmari  potest,  quia  tale  preeceptum 
Ecclesiee  futurum  erat  utilissimum;  hac  enim 
de  causa  nunquam  in  Ecclesia  defuit,  essetque 
intolerabilis  error,  si  Ecclesia  tentaret  illucl 
prorsus  e  medio  tollere;  cur  ergo  Christus 
Dominus  preetermisisset  illucl?  Atque  hinc 
ulterius  colligere  licet  hunc  fuisse  semper 
fidelium  sensum  et  ecclesiasticam  traditio- 
nem;  nam  a  principio  nascentis  Ecclesiee  usus 
hujus  sacramenti  fuit  fidelibus  omnibus  in 
observatione  maxima,  tanquam  pertinens  ad 
Christi  traditionem  et  mandatum;  et  heec 
existimatio  videtur  semper  in  Ecclesia  du- 
rasse,  et  ab  illa  manasse  perpetua  observatio, 
et  cura  pastorum  Ecclesiee,  ut  Christianus 
populus  aliquando  communicet.  Unde  addit 
Paludanus,  ex  preecepto  ecclesiastico  colligi 
hoc  divinum ,  quia  non  potuisset  Ecclesia 
tempus  communionis  preescribere ,  nisi  res 
ipsa  esset  a  Christo  preecepta.  Sed  heec  collec- 
tio,  si,  ut  verba  sonant,  necessaria  censeatur, 
non  solum  est  mala,  sed  gravem  etiam  conti- 
net  errorem;  potuisset  enim  Ecclesia  hoc 
prsecipere,  etiamsi  Christus  non  preecepisset, 
cum  materia  sit  ad  preeceptum  aptissima,  et 
potestas  ferendarum  legum  in  Ecclesia  non 
desit;  si  autem  solum  afferatur,  ut  probabile 
indicium  traditionis  et  voluntatis  Christi,  est, 
ut  dixi,  verisimilis  conjectura. 

3.  Ab  auctoritate  petitur  conclusionis  pro- 
batur.  —  Evasio.  —  Refutatio.  — t  Sed  ad 
Scripturee  testimonia  veniamus.  Primum  est 
illud  Joan.  6  :  Nisi  manducaveritis  carnem 
Filii  hominis,  et  biberitis  ejus  sanguinem,  non 
habebitis  vitam  in  vobis.  Ex  quibus  verbis 
hoc  preeceptum  colligit  Justin.,  Apolog.  2  pro 
Christ.;  in  eis  enim  sermo  est  de  hoc  sacra- 
mento,  et  de  proprio  usu  seu  sacramentali 
manducatione  ejus,  ut  supra  ostendimus;  non 
potest  autem  illa  conditionalis  esse  vera,  nisi 
heec  manducatio  sit  aliquo  modo  ad  salutem 
necessaria,  quia,  si  non  est  necessaria,  sine 
illa  poterit  homo  salvari,  et  vitam  habere;  si 
autem  est  necessaria,  aut  est  ex  necessitate 

preecepti,  et  habetur  intentum;  aut  necessi- 
tate  medii,  et  heec  etiam  necessitas,  respectu 
talis  actus,  necessario  supponit  preeceptum, 
qui  >,  cum  per  se  sumptus  ex  natura  sua  non 
sit  necessarius  ad  gratiam  vel  gloriam  obti- 
nendam,  non  potest  induere  rationem  medii 
necessarii,  nisi  mediante  preecepto.  Respon- 
deri  potest,  significari  his  verbis  necessitatem 
medii  in  sensu,  quo  id,  quod  est  maxime  utile, 
solet  dici  necessarium,  et  ideo  non  oportere 
hanc  necesitatem  manare  ex  prsecepto,  sed 
ex  instututione ,  juxta  expositionem  Cyrilli 
insinualam,  juxta  quam  verbum  illud,  non 
habebitis  vitam,  non  significat  necessitatem 
simpliciter,  nec  impossibilitatem  contrarii 
effectus,  sed  morale  periculum;  id  est,  versa- 
bimini  in  magno  periculo  amittendi  vitam, 
destituti  eo  speciali  auxilio,  quod  mandu- 
cantibus  carnem  meam  daturus  sum.  Ve- 
rumtamen  hsec  evasio  nullo  modo  evacuat 
efficaciam  hujus  sacramenti ;  nam  illa  expo- 
sitio  Cyrilli  singularis  est,  et  quamvis  moralis 
sit,  et  sub  hac  ratione  utilis  esse  possit,  et 
non  rejicienda,  non  tamen  ut  unica  et  litte- 
ralis  admittenda  est;  sic  enim  esset  perni- 
ciosa,  cum  sit  contra  proprietatem  verborum 
Christi,  quee  maxime  observanda  est,  et  reti- 
nenda,  quoad  fieri  possit;  veritas  enim  illius 
conditionalis  locutionis  significat  necessariam 
connexionem  et  infallibilem  effectum  in  con- 
sequente  significatum,  si  antecedens  in  esse 
ponatur,  sicque  intelligitur  illud  :  Nisi  quis 
renatus  fuerit,  etc,  non  intrabit  in  regnum 
ccelorum,  et  illud  :  Nisi  poenitentiam  ege- 
ritis,  etc,  et  similia,  quee  vim  suam  amitte- 
rent,  si  prsedicto  modo  liceret  subterfugere. 
Est  ergo  testimonium  hoc  satis  efficax.  Duae 
tamen  oriuntur  graves  difficultates.  Nam  illa 
verba  sic  exposita  nimium  probant,  scilicet, 
non  solum  adultis,  sed  etiam  infantibus,  ne- 
cessarium  esse  hoc  sacramentum,  et  non  so- 
lum  in  una  specie,  sed  etiam  in  utraque ;  de 
quibus  in  sequentibus  dicemus. 

4.  Secundum  Scripturx  testimonium  adprx- 
ceptum  divinum  de  communicando  stabilien- 
dum.  —  Duobus  modis  eludi  potest  hoc  testi- 
monium. — Primus.  — Secundus.  —  Secundum 
testimonium  continetur  in  illis  Christi  verbis, 
quae  referunt  Lucas,  cap.  22,  et  Paulus,  \  ad 
Cor.  W  :  Hoc  facite  in  meam  commemoratio- 
nem;  prsemiserat  autem  :  Accipite  et  come- 
dite,  seu  bibite,  et  hoc  solum  Apostoli  tunc 
fecerunt  communicando ,  et  sacramentaliter 
suscipiendo  hoc  sacramentum.  Ergo  hoc  pree- 
ceptum  significatum  in  illis  verbis  :  Hoc  facite, 


cadit  super  hujusmodi  usum  talis  sacramenti, 
et  non  pertinuit  ad  solas  Apostolorum  per- 
sonas,  sed  ad  universam  Ecclesiam,  quee  in 
illis  repreesentabatur.  Ergo  per  heec  verba 
datum  est  preeceptum  universee  Ecclesiee  re- 
cipiendi  hoc  sacramentum  in  Christi  memo- 
riam.  Ita  fere  D.  Thom.  hic  Hoc  vero 
testimonium  duplici  ratione  videri  potest 
inefficax  :  primam  persequitur  Cajetanus  hic, 
quia  in  illis  verbis  non  tam  preecipitur  usus 
seu  exercitium  manducationis,  quam  modus 
seu  intentio,  qua  debent  fideles  accedere  ad 
hoc  sacramentum,  quando  illud  sumpserint, 
quod  clarius  explicatum  est  in  verbis  canonis 
Missee,  ubi  post  verba  utriusque  consecra- 
tionis  dicitur  :  Hxc  quotiescumque  f&ceritis, 
in  mei  memoriam  facietis;  quee  verba  viden- 
tur  continere  interpretationem  eorurn,  quee 
Lucas  posuit;  et  Paulus  eamdem  indicavit, 
subdens  post  superiora  verba  :  Quotiescum- 
que  enim  manducabitis  panem  hunc,  et  cali- 
cem  bibetis,  mortem  Domini  annuntiabitis , 
donec  veniat.  Unde  Chrys.,  homil.  \1  ad 
Hebr.,  Basil.,  etGregor.,  in  Moralibus,reg.2i, 
cap.  3,  dicunt  his  verbis  significari  qua  mente 
et  reverentia  suscipiendum  sit  hoc  sacramen- 
tum ,  in  commemorationem  obedientiee  Do- 
mini  usque  ad  mortem.  Juxta  hanc  igitur 
interpretationem  non  est  hoc  preeceptum  de 
exercitio,  sed  de  specificatione  aclus  (ut  sic 
dicam),  idest,  non  est  preeceptum  de  usu,  sed 
de  fide  et  reverentia,  qua  suscipiendum  est 
hoc  sacramentum,  cum  sumitur;  quod  pree- 
ceptum  locum  habet,  etiam  si  ipsa  susceptio 
prsecepta  non  sit;  sed  voluntaria;  ut,  si  dica- 
mus,  Ecclesiam  preecepisse,  ut  hoc  sacra- 
mentum  a  jejunis  sumatur,  non  est  sensus 
preecepisse  sumptionem,  sed  modum  servan- 
dum  etiam  in  libera  et  voluntaria  sumptione, 
scilicet,  ut  non  fiat,  nisi  ab  homine  jejuno; 
sicut  etiam,  cum  dicimus,  attente  esse  oran- 
dum,  non  significamus  orationem  esse  pree- 
ceptara,  sed  modum.  Secunda  et  non  minus 
difficilis  evasio  est,  quia,  cum  Christus  dixit: 
Hoc  facite,  non  designavit  id,  quod  Apostoli 
tunc  fecerant  communicando,  sed  quod  ipse 
fecerat,  consecrando,  offerendo  et  sacra- 
mentum  dispensando;  ergo  ex  illis  verbis  non 
potest  colligi,  Apostolis  ut  fidelibus  datum 
esse  prseceptum  communicandi,  sed  eisdem 
ut  sacerdotibus  datum  esse  prseceptum  confi- 
ciendi,  et  dispensandi  hoc  sacramentum ;  et, 
si  aliqua  ejus  sumptio  preecepta  est,  potius 
est  illa  ,  quee  aliquo  modo  ad  integritatem 
sacrificii  pertinet,  et  sacerdotum  est  propria, 

eaque  verisimilius  est  Christum  tunc  fuisse 
usum,  ut  postea  dicemus.  Antecedens  ex- 
pressum  videtur  inConcilioTrident.,  sess.  22, 
cap,  1,  dicente  Christum  illis  verbis  Apos- 
tolos ,  novi  Testamenti  sacerdotes  consti- 
tuisse,  eisque  et  eorum  in  sacerdotio  suc- 
cessoribus,  ut  offerrent,  praecepisse ;  constat 
ergo,  tunc  Christum  locutum  esse  ad  Apos- 
tolos,  non  ut  communem  plebem  reprsesen- 
tabant,  sed  ut  sacerdotes;  non  ergo  communio 
laica  illis  praecepta  est,  sed  sacrificalis  oblalio 
et  sumptio. 

5.  Corroboratur  testimonium  prxdictum.  — 
Nihilominus  teslimonium  hoc,  quamvis  non 
sit  omnino  certum ,  neque  evidenter  con- 
vincat,  propter  rationas  factas ,  est  tamen 
valde  probabile,  et  nullatenus  rejiciendum, 
cui  magnam  vim  adhibuit  Concil.  Trident., 
sess.  13,  cap.  2,  dicens  :  Salvalor  noster  dis- 
cessurus  ex  hoc  mundo  ad  Patrem  sacramen- 
tum  hoc  instituit,  et  in  illius  sumptione  colere 
nos  sui  memoriam  prxcepit,  suamque  annun- 
ciare  mortem,  donec  ipse  ad  judicandum  ve- 
niat,  sumi  autem  voluit  sacramentum  hoc, 
tanquam  spiritualem  animarum  cibum,  etc. 
Ex  quibus  verbis  non  solum  testimonium  hoc 
roboratur,  sed  etiam  ipsa  sententia ,  quam 
confirmare  intendimus,  sufficienter  probatur, 
et  prima  difficultas  tacta  expeditur;  declarat 
enim  Concilium,  Christum  non  tantum  prse- 
cepisse  nobis ,  quasi  sub  conditione ,  ut  re- 
coleremus  memoriam  passionis  ejus  in  hoc 
sacramento,  si  vellemus  illo  uti,  sed  simpli- 
citer  prsecepisse,  ut  in  illius  sumptione  sui 
memoriam  coleremus;  nam,  quia  voluit,  ut 
hsec  memoria  frequens  in  nobis  esset,  et  hoc 
divinum  memoriale  nobis  reliquit,  et  illo  nos 
uti  praecepit,  et  hoc  est,  quod  Concilium  ad- 
junxit,  dicens  :  Sumi  autem  voluit ;  ibi  enim 
verbum  voluit  voluntatem  praecipientem  in- 
dicat,  et  positum  est,  ut  sequivalens  superiori 
verbo  prsecepit,  ut  plane  ex  contextu  constat. 
Nec  dici  potest,  Concilium  ibi  non  loqui  de 
sumptione  laica,  seu  privata,  sed  tantum  de 
sacerdotali  et  publica  ,  quse  a  sacerdotibus 
nomine  omnium  fieri  censetur,  ita  ut  sicut 
universa  plebs  per  sacerdotes  censetur  of- 
ferre,  per  eosdem  etiam  memoriam  ejus 
recolere,  seu  in  memoriam  ejus  sumere  cen- 
seatur;  hsec  enim  expositio  est  valde  vio- 
lenta,  quia  nullibi  est  talis  usus  loquendi, 
quod  plebs  communicet,  vel  sumat  per  sa- 
cerdotes,  quamvis  interdum  clici  soleat  sacer- 
dos  in  persona  omnium  sumere ,  ut  patet 
apud  D.  Thom.  infra,  art.  42,  ad  7.  Praeterea 


dicta  expositio  repugnat  menti  Concilii  di- 
centis  :  Sumi  autem  voluit  sacramentum  hoc, 
tanquam  spiritualem  animarum  cibum,  quo 
alantur  et  confortentur  viventes  vita  illius , 
qui  dixit  :  Qui  manducat  me ,  et  ipse  vivet 
propter  me.  Ubi  evidenter  est  sermo  de  man- 
clucatione  omnium  fidelium.  Hanc  ergo  dicit 
Concilium  fuisse  a  Christo  preeceplam.  Et 
revera ,  supposita  institutione  hujus  sacra- 
menti,  sumere  illud,  ut  sacramentum  est,  et 
sumere  in  Christi  memoriam ,  non  sunt  duo, 
sed  unum  et  idem;  nec  fideles,  quando  hoc 
sacramentum  recipiunt,  aliter  tenentur  illud 
sumere  in  Christi  memoriam,  quam  sumendo 
illud,  ut  revera  in  se  continens  Christum 
ipsum,  qui  pro  nobis  mortuus  est;  ergo 
prEecipere  sumptionem  hujus  sacramenti  in 
Christi  memoriam  nihil  aliud  fuit,  quam  pree- 
cipere  sacramentalem  usum  ejus. 

6.  Hic  primus  modus  eludendi  prsedictum 
testim,onium  rejicitur.  —  Atque  ex  his  patet 
solutio  ad  primam  difficultatem.  Aliquando 
enim  similes  locutiones  habent  sensum  ibi 
explicatum;  tamen  quando  illa  determinatio 
seu  modificatio  conlinet  propriam  et  essen- 
tialem  rationem  actus  prsecepti ,  non  in- 
teliigitur  tantum  prsecepta  conditio,  ut  spe- 
fificatio  actus,  sed  absolute  actus  sub  tali 
conditione;  ut  cum  dicitur  :  Diliges  Dominum 
Deum  tuum  ex  toto  corde  tuo ,  non  tantum 
est  sensus  :  Cum  dilexeris,  diliges  hoc  modo; 
sed  simpliciter  est  prteceptum,  ut  diligamus 
tam  perfecto  amore;  et  similia  possent  muita 
afferri;  sic  ergo  in  prsesenti  additur  illa  de- 
terminatio,  in  mei  commemorationem,  non 
ut  ad  illam  solam  limitetur  prsecepturn,  et 
non  sit  etiam  prseceptum  faciendi  id,  in  quo 
recolitur  talis  memoria,  id  est,  sumendi  Eu- 
charistiam,  sed  ad  explicandum  potius,  hanc 
sumptionem ,  quae  praecipitur,  debere  esse 
sacramentalem,  id  est,  ex  fide  Christi ,  et 
institutionis  ejus  profectam,  ad  significan- 
dam,  et  recolendam  passionem  ejus,  et  lalem 
sumptionem  esse,  quae  praecipitur.  Et  quan- 
quam  quis  contendat,  hunc  sensum  esse 
saltem  ambiguum,  tamen  nemo  negare  potest, 
esse  verbis  ipsis  satis  accommodatum ,  et 
ex  verbis  Concilii  Trident.  ambiguitatem  fere 
ablatam.  Quod  tamen  potest  ex  secunda  dif- 
ficultate  tacta  ita  confirmari;  nam,  si  illa 
expositio  admittitur,  sequitur  etiam  in  illis 
verbis  non  contineri  praeceptum  sacrificandi, 
consecrandi,  aut  dispensandi  hoc  sacramen- 
tum,  quoad  exercitium,  sed  tantum,  quoad 
specificationem,  seu  sub  conditione,  quod,  si 

hsec  fiant,  in  memoriam  Christi  fiant;  est 
enim  in  utraque  expositione  aequalis  ratio; 
consequens  autem  est  aperte  falsum,  et  contra 
expressam  Concilii  sententiam  in  altero  loco 
citato;  non  est  ergo  ille  sensus  illorum  ver- 
borum,  sed  per  ea  actus  et  exercitium  ejus 
absolute  praecipitur;  simul  autem  modus  talis 
actus,  et  ratio  institutionis  ejus  significatur. 
7.  Rejicitur  item  secundus  modus.  —  Ad 
secundam  difficultatem  primo  concedi  potest, 
illa  verba  :  Hoc  facite,  et  caetera,  directe  ac 
per  se  dicta  esse  ad  Apostolos,  ut  sacerdotes, 
et  actiones  sacerdotales  eis  praecepisse,  inter 
quas  non  sola  oblatio,  vel  consecratio,  sed 
etiam  Eucharistiae  dispensatio  contiuetur;  has 
enim  omnes  Christus  exercuerat,  omnesque 
sacerdotalis  muneris  sunt,  et  pronomen,  hoc, 
absolute  totum  Christi  factum  demonstrat,  et 
non  est  ratio,  ob  quam  magis  una  actio,  quam 
alia  excludatur.  Preeceptum  est  ergo  sacer- 
dotibus  per  haec  verba  ,  ut  dispensent  hoc 
sacramentum ;  et  hinc  aliis  etiam  conse- 
quenter  praeceptum  est,  ut  sumant,  quia  dare 
et  sumere  correlativa  sunt,  nec  unum  sine 
alio  impleri  potest.  Hoc  enim  modo  ex  eo, 
quod  Christus  dixit  Apostolis  :  Baptizantes 
eos,  colligimus,  aliis  praeceptum  esse  ut  bap 


capacitatem,  non  necessitatem ;  et  similiter 
obligatio  dispensandi  non  requirit  in  alio 
extremo  obligationem,  sed  solum  voluntatem. 
Ex  illis  autem  verbis  :  Quorum  remise- 
ritis,  etc,  praecise  sumptis,  non  colligeretur 
prseceptum ,  nisi  adjuncta  fuissent  alia  :  Et 
quorum  retinueritis,  retenta  sunt,  quae  vir- 
tute  continent  hanc  conditionalem  :  Nisi  a 
vobis  remittantur,  non  erunt  remissa,  quae 
optime  declarant  praeceptum,  juxta  superius 
dicta  in  primo  testimonio,  ut  latius  tracta- 
bitur  in  sequente  tomo;  et  idem  dici  posset  de 
illis  verbis ,  Baptizantes  eos,  quod  per  se 
sumpta  non  satis  ostendunt  praeceptum,  nisi 
alibi  esset  posita  conditionalis  illa  :  Nisi  quis 
renatus  fuerit,  etc,  et  ideo  post  illa  verba 
statim  subdidit  Christus  :  Docentes  eos  ser- 
vare  omnia  qusecumque  mandavi  vobis.  Posset 
etiam  ex  parte  materiae  assignari  differentia  ; 
nam  ibi  praecipitur  Apostolis,  ut  per  bap- 
tismum,  et  non  alias,  recipiant  intra  Eccle- 
siam  Christi  eos,  quibus  fidem  praedicaverint, 
ex  quo  melius  colligitur,  aliis  etiam  esse  prse- 
ceptum  suscipiendi  baptismum,  ut  possint 
ingredi  Ecclesiam ,  intra  quam  solum  est 
salus.  Itaque  in  exemplis  adductis,  non  est 
sufficiens  similitudo,  nec  prsedicta  responsio 


tismum  accipiant;  et  ex  eo,  quod  Apostolis#    omnino  evacuat  difficultalem.  Secundo  ergo 


dictum  est  :  Quorum  remiseritis  peccata,  re- 
mittuntur  eis,  colligit  Ecclesia ,  aliis  prae- 
ceptum  esse,  ut  confiteantur;  et  ex  eo,  quod 
Petro  dictum  est :  Pasce  oves  meas,  colligimus, 
ovibus  praeceptum  esse,  ut  pareant.  Sed  hsec 
responsio  et  deductio ,  quamvis  sit  proba- 
bilis,  non  tamen  videtur  omnino  efficax,  quia 
sane  praeceptum  donandi ,  vel  dispensandi, 
per  se  non  infert  in  aliis  praeceptum  acci- 
piendi ;  nam  potest  illud  praeceptum  dari 
pro  his,  qui  accipere  voluerint,  sicut  divites 
tenentur  dare  eleemosynam,  quamvis  paupe- 
res  non  teneantur  accipere;  et  nunc  Episcopi 
tenentur  interdum  dare  sacramentum  Ordi- 
nis  et  confirmationis,  et  sacerdotes  sacra- 
mentum  extremae  unctionis,  vel  matrimonii, 
quamvis  alii  non  teneantur  accipere;  et  in  hoc 
eodem  sacramento  saepius  tenentur  parochi 
dispensare  illud,  etiam  cum  fideles  non  te- 
nentur  accipere,  voluntarie  tamen  id  faciunt. 
Et  quoad  hoc  est  magnum  discrimen  de  illis 
verbis,  Pasce  oves  meas,  quibus  data  est  po- 
testas  gubernandi,  quae  vi  sua  constituit  sub- 
ditos,  ad  quos  intrinsece  relationem  dicit,  et 
ideo  ex  illis  bene  colligitur  in  aliis  obligatio 
parendi;  secus  vero  est  de  potestate  dispen- 
sandi,  quae  in  altero  extremo  tantum  requirit 


dicitur,  cum  Christus  dixit  :  Hoc  facite,  per 
illud  pronomen,  hoc,  designasse  totam  illam 
actionem,  omnesque  partes  ejus,  quae  in  illa 
sacra  mystica  ccena  peractae  fuerunt,  tam  ex 
parte  Christi,  quam  ex  parte  Apostolorum,  et 
ideo  Concilium  in  uno  loco  unius  partis  me- 
minit,  et  in  alio  alterius,  in  neutro  vero  alle- 
ram  exclusit.  Atque  ita  sensus  erit  :  Hoc 
facite,  id  est,  quod  nunc  egimus,  me  conse- 
crante,  accipiente,  et  dante,  et  vobis  etiam 
recipientibus,  hoc  volo,  ut  in  Ecclesia  mea 
fiat,  quae,  quia  ex  sacerdotibus  et  laicis  con- 
stat,  aliquid  in  illis  verbis  continetur  ad  solos 
sacerdotes  pertinens,  et  aliquid,  quod  omni- 
bus  laicis  commune  est.  Atque  ita  SS.  Patres 
ad  utrosque  secundum  id,  quod  singulis  con- 
venire  potest ,  verba  illa  applicanda  esse 
significarunt.  Chrysostomus,  enim,  hom.  M 
ad  Hebr.,  de  obligatione  sacrificii,  verba  illa 
declaravit;  idemque  indicavit  Damascenus, 
lib.  4,  cap.  14,  nam  illa  ad  consecrationem 
refert,  dum  ait  :  Ex  quo  a  Domino  dictum 
est  :  Hoc  facite,  omnipotenti  ejus  verbo  hoc 
efficitur.Nec  differt  Cyprian.,  epist.  63,  di- 
cens,  illo  verbo  praeceptum  esse  a  Ghristo,  ut 
in  offerendo,  eum  ritum  servemus,  quem  ipse 
servavit.  Idem  vero  Cyprian. ,  in  serm.  de 

Goena  Domini,  videtur  illud  verbum  Christi 
referre  ad  tolam  actionem,  dicens:  Ex  quo  a 
Domino  dictum  est  :  Hoc  facite,  panis  ille  so- 
lemni  benedictione  sacratus  ad  totius  hominis 
vitam,  salutemque  proficit ,  simul  medica- 
mentum  existens  et  holocaustum.  Cyrill.  au- 
tem,  lib.  12  in  Joan.,  cap.  58,  intelligit  illa 
verba  de  participatione  hujus  mysterii,  quam 
dicit  a  ficlelibus  aceipi  in  passionis  Christi 
commemorationem.  Basilius  denique,  supra 
citato  loeo  Morab,  plane  inlelligit  heec  \erba 
de  ipsa  sumptione.  Satisergo  probabiliter 
prceeeptum  hoc  ex  Scriptura  et  ratione  colli- 
gitur,  per  quod  fundamento  contrarise  opi- 
nionis  satisfactum  est. 

SECTIO  II. 

Quas  personas  obliget  hoc  proeceptum. 

1 .  Quotquot  baptizati  ratione  uti  possunt 
prxcepto  communicandi  divino  obligantur.  — 
Unum  est  certum ,  scilicet,  omnes  aclultos 
baptizatos,  qui  ratione  uti  possunt,  hoc  prsc- 
cepto  obligari,  quia  omnes  sunt  capaces  hujus 
sacramenti  et  effectus  ejus,  et  possunt  ad 
illud  recipiendum  per  proprium  actum  dis- 
poni,  et  alioqui  verba  praecepti  generalia 
sunt,  et  sine  exceptione.  Ergo  dubium  non 
est,  quin  saltem  has  personas  omnes  com- 
prehendat.  De  ceeteris  vero  quadruplex  breve 
dubium  occurrit. 

2.  Primum  dubium  de  non  baptizatis.  — 
Prxceptum  divinum  communicandi  infideles 
etiam  adultos  quoscumque  etiam  non  bapti- 
zatos  obligat.  —  Dubium  dissolvitur.  —  Pri- 
mum  est  de  hominibus  nondum  baptizatis, 
sive  fideles  sint,  ut  catechumeni,  sive  infi- 
deles,  de  quibus  Soto ,  dist.  18,  qusest.  1, 
art.  3,  negat,  eos  obligari  hoc  praecepto,  quia 
ante  baptismum  solum  divinum  prseceptum 
baptismi  obligat,  et  non  aliud,  sicut  preecepta 
religionis  ante  illius  professionem  non  obli- 
gant  eum ,  qui  ex  voto  tenelur  religionem 
ingredi.  Et  confirmatur,  quia  praeceptum 
confessionis  non  obligat  ante  baptismum; 
ergo  neque  communionis.  Nihilominus  verius 
existimo,  prseceptum  hoc  absolute  obligare 
omnes  homines,  etiam  non  baptizatos  et  infi- 
deles.  Ratio  est,  quia  verba  Christi  sunt  ge- 
neralia  :  Nisi  manducaveritis  carnem  Filii 
hominis;  non  enim  loquebatur  solum  ad 
fideles  seu  Chrislianos  homines,  sed  simpli- 
citer  acl  omnes,  qui  audiebant,  et  per  eos  ad 
omnes,  qui  quovis    tempore  et  loco  futuri 

xxi. 


erant.  Rursus  potestas  Christi  ad  leges  fe- 
rendas,  omncs  complectitur ;  est  enirn  divina 
et  universalissima.  Deinde ,  ut  praeceptum 
hoc  obliget,  non  necessario  supponit  baptis- 
mum;  differt  enim  obligatio  a  sumptione; 
licet  ergo  sumptio,  ut  licite  et  cum  fructu 
fiat,  supponat  baptismum  ,  obligalio  tamen 
non  est,  cur  illum  supponat;  quin  potius  po- 
test  etiam  hoc  litulo  obligari  homo  ad  bap- 
tismum,  ut  possit  pra^ceptum  hoc  communi- 
candi  implere;  sicut,  qui  peccavit  mortaliter 
post  baptismum  ,  antequam  confiteatur,  jam 
obligatur  ad  hoc  sacramentum  suo  lempore 
sumendum,  quamvis  sumere  non  possit,  nisi 
confessione  preemissa,  si  potest,  scilicet,  ut 
debite  communicare  possit.  Atque  hinc  col- 
ligo,  si  catechumenus  in  fine  vitae  baptismum 
et  Eucharistiam  voluntarie  omittat,  cluo  pec- 
cata  committere,  quia  duo  diversa  prsecepta 
divina  per  sese  obligantia  violat.  Statim  vero 
occurit  interrogatio,  an,  si  communicet  et  non 
baptizetur,  impleat  hoc  divinum  preeceptum 
communionis?  Sed  de  hoc  dicemus  com- 
modius  disputatione  sequente;  nunc  solum 
dicimus ,  valde  materialiter  illud  implere, 
nihilque  illi  deservire  ad  vitandam  culpam  ; 
gravius  enim  sic  sumenclo  clelinquit,  quam 
si  omnino  non  sumeret.  Ad  fundamentum 
ergo  Soti  negatur  assumptum  ;  nam  preecepta 
divina  obligare  possunt,  etiam  ante  baptis- 
mum,  si  aliunde  non  sit  speciale  impedimen- 
tum,  ut  patet  de  praecepto  credendi  explicite 
incarnationem,  vel  Trinilatem ,  et  de  preecepto 
ipsiusmet  baptismi.  Est  enim  eadem  ratio 
de  ceeteris.  Unde  Scotus,  Richardus,  Adrian. 
et  alii,  etiam  praeceptum  confessionis  dicunt 
obligare  infideles  ante  baptismum,  quia  di- 
vinum  est;  qui,  licet  in  illa  speciali  materia 
falsum  dicant,  tamen  in  hoc,  praesenti  veri- 
tali  favent,  quod  censent,  baptismum  non 
esse  necessarium,  ut  divina  prsecepta  obli- 
gent,  quia  potestas,  a  qua  manant,  est  su- 
prema ,  et  non  supponit  characterem  in 
subditis.  Unde  non  est  simile  illud  de  reli- 
gione,  quod  Soto  affert,  quia  illa  tantum  sunt 
vel  humana  statuta,  quse  solum  obligant 
membra  illius  politici  corporis,  quse  per  pro- 
fessionem  uniuntur,  vel  oriuntur  ex  speciali 
voto,  quod  non  obligat,  donec  emittatur.  Acl 
confirmationem  negatur  consequentia,  quia 
non  baptizatus  non  habet  materiam  con- 
fessionis ,  neque  est  capax  illius ,  etiam  si 
baptizetur,  quia  neque  etiam  confiteri  potest, 
donec  aliquid  post  baptismum  peccet;  sicut 
autem  non  potest  obligari  quis  ad  peccandum 

post  baptismum,  ila  non  potest  obligari  ad 
confessionem  ante  baptismum ;  et  ideo  ibi  est 
specialis  ratio,  quse  non  habet  locum  in 
Eucharistia. 

3.  Dubium  secundum  de  infantibus.  —  Se- 
cundum  dubium  estde  infantibus,  sub  quibus 
perpetuo  amentes,  cujuscumque  eetatis  sint, 
comprehendimus,quos  omnes  clarum  esl,  vel 
non  esse  capaces,  vel  certe  excusari  ab  obliga- 
tione  preecepti,  nec  de  hoc  inquirimus,  sed  an 
teneatur  Ecclesia  illis  hoc  sacramentum  dare, 
prout  nonnulli  hseretici  affirmarunt ,  quod 
Cajet.  hic,  art.  12,  tribuit  Nestorio  et  Pela- 
gio;  nescio  tamen,  unde  id  sumpserit,  quia 
nec  Cyrillus,  nec  Augustinus,  nec  alii  antiqui 
hoc  referunt.  Waldensis  vero,  tomo  2  de  Sa- 
cram.,  cap.  91.  hujus  erroris  notat  Armenos. 
Fundamentum  supra  insinuatum  est,  quia  illa 
Christi  verba  :  Nisi  manducaveritis ,  tam  ge- 
neralia  sunt,  sicut  illa  :  Nisi  quis  renatus  fue- 
rit ;  ergo,  sicut  haec  comprehendunt  infantes, 
ita  et  illa.  Confirmatur,  nam  ex  multorum 
sententia  sacramentum  est  medium  necessa- 
rium  ad  salutem,non  solumadultis,  sed  etiam 
parvulis,  ex  similitudine  etiam  preedictorum 
verborum ;  et  ideo  Augustinus  ubique  cona- 
tur,  illorum  verborum  veritatein,  etiam  in  in- 
fantibus  salvare,  ut  patet  epist.  16  et  17,  et 
lib.  1  de  Peccat.  merit.  et  remiss.,  cap.  20,  et 
lib.  3,  cap.  4,  et  seepe  alias;  ergo  etiam  est 
infantibus  sacramentum  hoc  necessarium, 
necessitate  prsecepti  divini;  nam,  sicut  unus- 
quisque  adultus  tenetur  accipere  medium  sibi 
necessarium  ad  salutem,  ita  tenetur  Ecclesia 
providere  infantibus  de  remediis  eis  necessa- 
riis  ad  salutem.  Tandem  hac  ratione  antiqui 
Patres  observarunt,  ne  hoc  sacramentum  ne- 
garetur  infantibus,  quia  existimasse  videntur 
jure  divino  illis  deberi. 

4.  Hoc  prxcepto  infantes  non  tenentur.  — 
Nihilominus  certa  fides  est,  hoc  divinum  jus 
non  exlendi  ad  infantes  vel  amentes  perpe- 
tuos,  seu  Ecclesiam  non  teneri  ad  dandum 
illis  hoc  sacramentum.  Ita  definit  Concilium 
Trident.,  sess.  21,  cap.  4.  Nam  licet  solum 
dicat,  hos  parvulos  nulla  necessitate  obligari 
ad  sacramentalem  Eucharistiee  commuuio- 
nem,  tamen  intentio  ejus  manifesta  est,  sci- 
licet,  infantes  non  obligari  eo  modo,  quo  obli- 
gari  possunt,  scilicet  aut  necessitate  medii, 
aut  necessitate  prsecepti,  per  pastores  Eccle- 
sise,  aut  per  parentes  suos;  nam  obligatio 
preecepti,  quae  immediate  obliget  hujusmodi 
infantes,  per  se  impossibilis  est;  unde  ad 
hanc  excludendam  non  addidisset  Concilium 


decretum  illud.  Atque  hinc  sumitur  ratio  a 
priori  hujus  veritatis,  quia  hoc  sacramentum 
non  est  medium  necessarium  infantibus,  ut 
in  superioribus  late  ostensum  est,  et  Conci- 
lium  in  citato  loco  plane  docet;  sed  Ecclesia 
tantum  lenetur  proviclere  hujusmodi  personis 
media  ad  eorum  salutem  necessaria,  non  vero 
omnia,  quse  possunt  esse  utilia  ;  sed  in  his 
debet  etiam  ipsorum  sacramentorum  venera- 
tioni  prospicere,  ut  idem  Concilium  eadem 
sess.,  cap.  2,  significavit :  ergo.  Unde  sumitur 
secundum  argumentum  evidens  ex  Romanee 
Ecclesise  universali  consuetudine,  quse  satis 
declaravit,  obligatione  hac  parvulos  non  com- 
prehendi ;  nam  eis  denegat  Eucharistiam, 
etiam  si  in  ea  eetate  moriantur;  et  non  agit 
contra  divinum  prseceptum;  impossibile  enim 
est,  universam  Ecclesiam  approbare  errorem 
contra  bonos  mores,  et  praesertim  in  usu  et 
dispensatione  sacramentorum,  ut  significavit 
Concilium  citato  loco,  et  traditur  in  cap.  Ad 
abolendam,  de  Hseretic,  et  latius  in  materia 
de  fide.  Tertio  hinc  etiam  sumitur  argumen- 
tum,  declarans  verba  illa  Christi  :  Nisi  man- 
ducaveritis ,  solis  adultis  dicta  fuisse,  quia, 
cum  non  sint  dicta  propter  necessilatem  me- 
dii,  sed  praecepti,  ad  eos  tantum  diriguntur, 
qui  sunt  capaces  preecepti;  hi  autem  sunt 
tantum  adulti.  Ac  propterea  diverso  modo 
locutus  est  Christus  Dominus  in  illis  duobus 
locis,  de  baptismo  et  de  Eucharistia;  nam  de 
baptismo  passive  dixit  :  Nisi  quis  renatus 
fuerit,  et  non  direxit  sermonem  ad  ipsos  bap- 
tizandos,  tanquam  ad  eos,  qui  intelligere  po- 
terant,  et  virn  obligationis,  et  magnitudi- 
nem  comminationis,  quod  nimirum  amissuri 
essent  vitam,  nisi  preeceptum  custodirent; 
sed  ea  tantum  forraa  locutionis  usus  est,  quae 
propriissimecadere  posset  in  omnes  homines, 
sive  intelligere  possent,  aut  praecepto  obli- 
gari,  sive  non.  De  Eucharistia  autem  active 
loquitur,  sermonem  dirigens  ad  eos,  qui  au- 
diebant,  et  percipere  poterant  vim  praecepti, 
dicens  :  Nisi  manducaveritis  carnem  Filii  ho- 
minis ;  non  est  ergo  eadem  ratio  utrorumque 
verborum  proprie  intellectorum ;  Auguslin. 
enim,  quando  verba  illa  ad  infantes  extendit, 
non  secundum  proprietntem,  nec  de  hoc  sa- 
cramento  ea  inlerpretatur,  sed  de  spirituali 
Christi  manducatione,  quse  fit  per  unionem 
fidei  et  charitatis;  et  ita  dicit,  parvulos  man- 
ducare  Christum,  cum  baptizantur,  quia  illi 
per  fidem  et  chantatem  uniuntur.Fundamen- 
tum  ergo  contrariae  sententiee  expeditum  jam 
est.  Ad  consuetudinem  autem  antiquam  in 

superioribus  ostensum  est,  non  faisse  univer-     D.  Thom.  hic 

salem,  sed  quarumdam  Ecclesiarum,  prseser- 

tim  Grascarum;  deinde  falsum  esl,  illam  con- 

suetudinem,  qualiscumque  fuerit,  ortam  esse 

ex  necessitatis  seu  obligationis  existimatione, 

sed  utilitatis  tantum,  et  cujusdam  pietatis. 

Unde  ex  illa  consuetudine  solum  potestcolligi, 

non  esse  per  se  malum,  dare  hoc  sacramen- 

tum  parvulis ,  vel  amentibus;   atque  adeo, 

seclusa   Ecclesiae  prohibitione  esse  licitum ; 

non  vero,  quod  sit  necessarium.  Nunc  vero  in 

Ecclesia  Latina  non  solum  necessarium  non 

est,  verum  ctiam  nec  licitum;  nam  ita  est 

hsec  consuetudo  introducta,  ut  prohibitionem 

induxerit;  jam  enim  existimatum  est,  consi- 

derata  personarum  et  temporum  qualitate, 

ad  debitam  hujus  sacramenti  venerationem 

ita  expedire.  Hic  vero  occurrebat  dicendum  , 

quando  incipiat  hoc  preeeeptum  obligare  eos, 

qui  ad  usum  rationis  perveniunt ;  sed  de  hoc 

dicetur  commodius  disp.  seq. 

5.  Tertium  dubium.  —  Prima  opinio.  — 
Amentibus  qui  aliquando  rationis  usu  gavisi 
sunt,  Eucharistam  dare,  illicitumnon  est.  — 
Imo  in  mortis  articulo  talibus  amentibus  dari 
debet.  —  Tertium  dubium  est  de  adultis,  qui 

ratione  usi  fuerunt,  jam  vero  in  phrenesim, 
vel  amentiam  inciderunt;  de  quibus,  si  infir- 

mitas  illa  non  est  perpetua  seu  continua,  et 

tempore,  quo  durat,  non  occurrat  necessitas, 

certum  est,  non  esse  tunc  eis  dandum  sacra- 

mentum,  sed  expectandum  esse,  ut  ad  sanio- 

rem  mentem  redeant,  quia  hoc  debetur  reve- 

rentiee  sacramenti,  ut  a  fortiori  patebit  ex 

dicendis.  Difficultas  ergo  est,  quando  dispo- 

sitio  illa  perpetua  censetur,  aut  quando,  ea 

durante,  necessitas  communicandi  occurrit. 

Duo  autem  possunt  inquiri  :  primum,  an  li- 

ceat;  secundum,  an  necessarium  sit  eos  com- 

municare.  Aliqui  ergo  Theologi  negant  licere, 

Alens.,  4  part.,  qusest.  49,  memb.  4;  Gabr., 

dist.  9,  quaest.  2,  dub.  4.  Fundamentum  esse 

potest,  vel  quia  hoc  est  contra  reverentiam 

sacramenti;  Paulus  enim,  1  ad  Cor.  11,  ad 

dignam  sumptionem,  requirit,  ut  prius  homo 

probet  se  ipstim,  et  ideo  indigne  videtur  sa- 

cramentum  tractari,  quando  ei  datur,  qui  se 

probare  non  potest ;   vel    quia  hi  homines 

existimantur  incapaces  effectus  hujus  sacra- 

menli,  nam  sacramentum  non  licite  datur  ei, 

qui  indispositus  est  ad  effectum  suscipien- 

dum ;   antecedens  probari  potest ,   quia   ad 

effectum  hujus  sacramenti  necessaria  est  ac- 

tualis  dispositio  recipientis.  Dico  tamen,  cer- 

tum  imprimis  esse,  hoc  non  esse  illicitum.  Ita 

art.  9,  et  alii  statim  citandi; 
et  precter  jura,  quse  D.  Thom.  citat,  est  ob- 
servanda  generalis  regula  ex  cap.  Quod  in  te, 
de  Pcenit.  et  remission.,  ubi  sic  dicitur  :  In 
illo  verbo,  per  quod  pcenitentiam  morientibus 
nan  negamus ,   viaticum    etiam ,  quod  vere 
poenitentibus  exhibetur ,   intelligi   volumus, 
ut  neque  ipsum  decedentibus  denegetur ;  sunt 
autem  frequentissima  jura,  in  quibus  statui- 
tur,  ut  poenitentia  non  negetur  segrotis,  qui 
in  phrenesim  inciderunt,  si  constiterit,  prius 
confessionem  desiderasse,  et  signa  contritio- 
nis  dedisse;  ergo  intelligendum  est,  in  eodem 
casu  dandum  esse  illis  viaticum;  quae  consue- 
tudo  colligitur  etiam  ex  Concil.  Tolet.  II,  cap. 
11  ;  ibi  enim  supponitur,  interdum  licite  dari 
Eucharistiam  iis,  qui  a  propria  mente  alienati 
sunt.  Ratio  autem  est,  quia  hoc  nullo  jure 
positivo  prohibetur;  nullum  enim  tale  extat, 
aut  ostendi  potest,  neque  est  per  se  et  natura 
sua  malum  ;  fundamenta  vero  contrariae  sen- 
tentiee  valde  debilia  sunt,  et  ex  falsis  princi- 
piis  procedunt,  et  si  quid  probarent,  etiam 
concluderent,  nonlicere,  infantibus  Eucharis- 
tiam  dari,  quod  omnino  falsum  esse  supra  est 
ostensum.  Imo  hinc  potest  a  fortiori  confici 
argumentum  ;   nam,  si  per  se  et  intrinsece 
non  est  malum,  dare  Eucharistiam  infantibus, 
et  perpetuo  amentibus,  multo  minus  erit  ma- 
lum  eam  dare  iis,  qui  aliquando  ratione  usi 
sunt.  Secundo  vero  addendum  est,  hoc  non 
solere  fieri  ab  Ecclesia,  nisi  in  mortis  peri- 
culo,  et  tunc  non  solum  licere,  sed  etiam  de- 
bere   ita    fieri    a    pastoribus  Ecclesiee.   Hoc 
sumitur  ex  D.  Thoma,  et  ex  usu  Ecclesiae. 
Et  ratio  est,  quia,  ut  Concil.  Trident.  supra 
citato  loco  dixit,  in  sacramentorum  dispen- 
satione,  duo,  quoad  fieri  possit,  conjungenda 
et  procuranda  sunt,  scilicet,  sacramenti  ve- 
neratio,  et  fidelium  utilitas;  quod  ergo  extra 
casum    necessitatis    non    detur    Eucharistia 
hujusmodi  hominibus,  spectat  ad  veneratio- 
nem  debitam  huic  sacramento,  quia  non  de- 
cet ,   ut   hi ,    qui  non  possunt  cum   propria 
devotione  accedere  ,  sine  gravissima   causa 
fiant  tanti  sacramenti  participes;  quod  vero 
in  eo  articulo  non  negetur  sacramentum  hu- 
jusmodi  hominibus,  eorum  exigit  utilitas,  et 
nulla   fit  irreverentia    sacramento;   nam  id 
facile  caveri  potest,  ut  statim  dicam.  Est  au- 
tem  specialis  ralio,  ob  quam  hi  potius  quam 
perpetuo  amentes ,   hoc  beneficio  fruantur, 
quia  hi  jam  fuerunt  re  ipsa  obligati  prasceplo 
accipiendi  Eucharistiam,  a  qua   obligatione 
semper  alii  fuerunt  excusati ;  heec  autem  obli- 

gatio  maxime  urget  in  mortis  articulo,  ut  di- 
cemus;  unde,  si  hujusmodi  homines  statum 
suum  et  periculum  advertissent,  debuissent 
per  Eucharistire  susceptionem  sese  praepa- 
rare;  quod  ergo  propter  impotentiam,  vel 
naturalem  inadverlentiam  non  impleverunt, 
merilo  in  eis  per  Ecclesiam  impletur;  unde 
etiam  fit,  ut  hi  homines  vel  explicite,  vel  sal- 
tem  implicite,  hoc  sacramentum  petierint,  et 
petendo,  speciale  jus  ad  illud  acquisierint, 
quod  merito  Ecclesia  in  eis  observari  vult; 
hoc  autem  locum  habere  non  potuit  in  his, 
qui  nunquam  ratione  uti  potuerunt.  Denique 
hi  homines  potuerunt  peccare  mortaliter,  et 
in  amentiam  incidere  tantum  attriti,  et  non- 
dum  perfecle  contriti,  unde  fieri  potest,  ut 
per  Eucharistiam  efficiantur  contriti  ex  opere 
operato ;  quee  utilitas,  vel  potius  necessitas, 
locum  non  habet  in  aliis.  semper  carentibus 
usu  rationis.  Nec  refert,  si  dicas,  illud  bene- 
ficium  sufficienter  conferri  per  absolutionem, 
vel  extremam  unctionem ,  contingere  enim 
ssepe  potest,  ut  neutrum  horum  sacramento- 
rum  applicari  possit,  possit  autem  Eucharis- 
tia,  ut,  si  jam  consecrata  sit f  et  diaconus 
adsit,  non  autem  sacerdos.  Quod  si  tunc  danda 
est,  cur  non  etiam,  quando  simul  absolutio, 
extremaque  unctio  possunt  applicari?  quia, 
licet  videatur  minor  esse  necessitas,  esttamen 
major  dignitas  suscipientis  et  maxima  utili- 
tas.  In  quocumque  ergo  mortis  articulo  cer- 
tissimum  est,  hoc  licere.  Quod  tamen  sit 
etiam  debitum,  et  pastoribus  praaceptum,  non 
est  ita  clarum,  et  ab  auctoribus  expressum  ; 
mihi  autem  omnino  verum  esse  videtur,  tum 
quia  citata  jura  plane  videntur  hoc  preeci- 
pere;  tum  etiam  quia  sic  aegrotans  habet  jus 
ad  hoc  sacramentum,  et  immerito  illo  pri- 
vatur. 

6.  Primse  sententiae  fundamentum  diluitur. 
—  Ad  fundamentum  ergo  contrariae  sententiae 
negatur,  in  hoc  fieri  irreverentiam  sacra- 
mento;  nam,  vel  est  sermo  de  irreverentia 
corporali  et  extrinseca,quse  contingere  potest 
per  vomitum,  expuitionem,  aut  quid  simiie ; 
et  hrec  non  semper  adjungitur,  sed  cavenda 
est,  et,  quando  moraliter  timetur  periculum 
ejus,  a  sacramenti  adminislratione  abstinen- 
dum  est;  aut  est  sermo  de  irreverentia  spi- 
riluali  et  intrinseca ;  et  haec  etiam  nulla  ne- 
cessario  es.t,  nam,  licet  hujusmodi  homo  tunc 
non  possit  probare  seipsum ,  potuit  tamen 
prius  quam  in  phrenesim  incideret,  et  juxta 
dispositionem,  quam  tunc  habuit,  postea  ju- 
dicandus  est;  et  ideo  tunc  potius  pertiuet  ad 


pastorem  Ecclesia?,  probare  illum,  ejusque 
dispositionem  examinare,  nam,  si  de  eo  non 
constat,  prius  fuisse  in  statu  peccati  mortalis, 
praesumendus  est  bonus,  qui  malus  non  pro- 
batur;  si  autem  consliterit,  peccasse  morta- 
liter,  oportet  ut  constet,  vel  fuisse  confessum, 
si  potuit,  vel,  si  non  potuit,  saltem  signa  con- 
tritionis  dedisse;  ad  quod  sufficiet  unum  vel 
aliud  fide  dignum  testimonium,  ut  ex  pree- 
dictis  Conciliis  sumitur.  Itaque,  quacumque 
probabili  fide  credatur  esse  bene  disposi- 
tus,  id  satis  est,  ut  recte  docent  Paludanus, 
dist.  9,  quasst.  4;  Sylvester,  verboEuchar.  3, 
num.  7;  et  in  Gatechismo  Pii  V  his  verbis  de- 
claratur  :  Si,  antequam  in  insaniam  incide- 
rint ,  piam  et  religiosam  animi  voluntatem 
prx  se  tulerint;  ex  quibus  verbis  aliqui  colli- 
gunt,  necessarium  etiam  esse,  ut  hoc  sacra- 
mentum  petierint,  quod  significant  Armilla, 
verbo  Gommunio,  num.  25;  et  Victoria,  in 
Summ.,  num.  48;  Ledesma,  queest.  21,  art. 
9,  dub.  1 .  Sed,  si  hoc  intelligant  de  expressa 
petitione,  non  est  necessarium  in  re  favorabili 
hoc  gravamen  adjungi;sufficit  enim  implicita 
petitio,  quse  in  ipsa  contritione,  et  signis  ejus 
includitur,  quatenus  includit  voluntatem  im- 
plendi  omnia  praecepta;  imo,  dum  contrarium 
non  constat,  nullus  est,  qui  non  velit,  ut  Ec- 
clesia  ei  in  necessitate  subveniat  remediis  ad 
salutem  tam  opporlunis,  et  quasi  necessariis. 
Unde  altera  pars  illius  fundamenli  falsissimo 
nititur  principio;  sunt  enim  hi  capaces  effec- 
tus  hujus  sacramenti,  multo  magis,  quam  in- 
fantes;  neque  actualis  devotio  est  necessaria, 
ut  supra  probatum  est. 

7.  Dubium  de  energumenis.  —  Energumenis 
qui  rationis  luce  potiuntur  Eucharistia  non 
est  deneganda.  —  Quarto  loco  dubium  est  de 
energumenis  seu  obsessis  a  dsemone,  de  qui- 
bus  Dionys.,  cap.  3  de  Eccl.  Hierarch.,  part. 
2,  negare  videtur  esse  illis  dandum  hoc  sa- 
cramentum,  quem  D.  Thom.  hic,  ad  2,  inter- 
pretatur  du  energumenis  nondum  baptizatis; 
nam  de  baptizatis  ait,  idem  servandum  cum 
illis  esse,  quod  cum  caeteris  amentibus;  ni- 
mirum,  quod,  si  absque  periculd  irreverentiae 
communicare  possint,  non  est  illis  Eucharistia 
deneganda  ;  nam  ejus  virtute,  et  auxilio,  aut 
dsemon  expelletur.  si  ad  hominis  bonum  ex- 
pedit,vel  certe  juvabitur  homo,  ut  patienter, 
et  cum  fructu,  laborem  suum  sustineat;  quai 
doctrinam  refert  D.  Thom.  ex  Cassiano,  qui 
videri  potest  collatione  3,  cap.  30,  ubi  non- 
nulla  miracula  refert.  Sic  etiam  Timotheus 
Alexand.,  in  suis  responsionibus,  cap.  3,  dicit, 

singulis  diebus  ,  sed  statis  lemporibus;  in 
Conc.  autem  Elibert.  dicitur,  qui  a  spirilibus 
immundis  vexantur,  si  in  fine  mortis  fuerint 
constituti,  et  fideles  fuerint,  dandam  eis  esse 
coinmunionem ;  quibus  verbis  significatur, 
solum  in  illo  necessitatis  articulo  communi- 
candos  esse.  Sed  Concilium  non  addidit  par- 
ticulam  exclusivam;  et  Timot.  Alex.  latius 
loquitur,  dicens,  statis  temporibus;  etD.  Thom. 
ac  Cassian.  generatim  loquuntur;  quare  non 
est  hoc  nimium  restringendum,  sed  prudenti 
arbitrio  pastoris  relinquendum  est;  nam,  si 
obsessus  omnino  privatur  rationis  usu,  ser- 
vanda  est  regula  de  amentibus  posita  ;  si  vero 
est  compos  sui,  tantumque  corporaliter  vexa- 
tur,  illa  solum  est  quasi  queedam  corporalis 
eegritudo ;  et  ideo  per  se  non  impedit,  quo- 
minus  Eucharistiee  auxilium  et  solatium  see- 
pius  his  hominibus  conferatur.  Sed  objici  po- 
test  canon.  39  ejusclem  Concil.  Elibert.,  ubi 
statuitur,  energumenum,  qui  ab  erratico  spi- 
ritu  exagitatur,  hujus  nomen  neque  ad  altare 
cum  oblatione  esse  recitandum ;  ergo  multo 
minus  illi  erit  danda  communio.  Sed  cum 
Concilium  non  sit  sibi  contrarium,  exponen- 
dum  videtur  de  his  energumenis,  qui  propter 
publica  aliqua  scelera,  publice  etiam  a  dee- 
monibus  vexantur,  et  ab  Ecclesia  excommu- 
nicantur,  juxta  illud  Paul.,  I  ad  Cor.  5  : 
Judicavi  tradere  hujusmodi  Satanse  in  inte- 
ritum  carnis,  ut  spiritus  salvus  sit  in  die 
Domini. 

SECTIO  III. 

Quando    obliget   hoc  preeceptum   ex  vi  solius  juris 
divini. 

4 .  Prima  opinio.  —  Prima  sententia  esse 
potest,  tantum  obligare  semel  in  vita,  sive 
id  fiat  in  mortis  arliculo,  sive  antea;  ita  ta- 
men,  ut,  si  prius  expleta  fuerit  obligatio,  jam 
amplius  non  obliget,  etiam  in  mortis  articulo. 
Ita  opinatur  Cajet.,  in  Summ.,  verbo  Com- 
munio,  quem  sequitur  Ledesma,  queest.  21, 
art.  11,  in  fine,  et  Victor.,  in  Summ.,  n.  86; 
idemque  prius  insinuaverat  Palud.  in  4,  d.  9, 
quaest.  1,  num.  16,  qui  consequenter  ait, 
etiam  nunc  ex  vi  preecepti  Ecclesiastici  non 
obligari  hominem  ad  communionem  in  arti- 
culo  mortis,  quocumque  anni  tempore  suc- 
cedat,  si  te:i;pore  Paschatis  jam  communi- 
cavit,  quia  per  hoc  implevit  preeceptum 
Ecclesiasticum ,  simulque  divinum.  Ratio 
vero  hujus  opinionis  est,  quia  tota  obligatio 

nititur  illis  verbis  : 
Nisi  manducaveritis  carnem  Filii  hominis; 
sed  in  rigore  fit  satis  veritati  horum  verbo- 
rum,  semel  in  vita  communicando,  quocum- 
que  tempore  id  fiat,  sicut  per  unicum  bap- 
tismum  salisfacit  homo  preecepto  in  illis 
verbis  contento  :  Nisi  quis  renatus  fuerit; 
et  unica  confessione  eorumdem  peccatorum 
satisfacit  illis  verbis  :  Quorum  remiseritis  pec- 
cata,  remissa  sunt ,  et  quorum  retinueritis , 
retenta  sunt.  Et  confirmatur,  quia,  cum  hoc 
preeceptum  sit  affirmalivum,  non  obligat  pro 
semper  ;  et  seclusa  determinatione  Ecclesiee, 
nullum  potest  tempus  rationabiliter  desi- 
gnari,  pro  quo  obliget;  ergo  per  se  non 
obligat  usque  ad  articulum  mortis,  nam  pree- 
cepta  affirmativa,  quee  non  designant  tem- 
pus,  tantum  obligant  tempore  necessitalis, 
ut  est  communis  doctrina;  solus  autem  arti- 
culus  mortis  potest,  quoad  hoc,  dici  tempus 
necessitatis,  quando  nulla  communio  antea 
preecessit,  quia  in  hoc  tantum  casu  imminet 
periculum  transigendi  totam  vitam  sine  com- 
munione ;  antea  enim  semper  potuit  aliud  et 
aliud  commodum  tempus  expectari.  Atque 
eadem  ratione  e  converso,'  si  antea  quis  com- 
municavit,  illum  non  obligat  necessitas  arti- 
culi  mortis,  cum  jam  preeceptum  impleverit. 
Et  confirmatur  hoc  ultimum ,  quia  nullum 
potest  assignari  divinum  jus,  in  quo  specia- 
liter  preecipiatur  communio  in  articulo  morlis, 
etiam  si  prius  facta  fuerit,  alioqui  non  posset 
Ecclesia  privare  hominem  in  illo  articulo 
communionis  viatico,  quia  non  potest  Eccle- 
sia  jus  divinum  violare,  cum  tamen  constet, 
seepe  Ecclesiam  hoc  fecisse,  ut  refert  Innoc.  I, 
epist.  3,  et  constat  ex  Conc.  Elibertino,  per 
plures  canones,  et  Conc.  Sardicensi,  cap.  2. 
Multoque  tempore  fuit  consuetudo  in  Gallia 
et  Hispania  non  dancli  communionem  his,  qui 
morte  plectebantur,  quam  non  fuisse  irratio- 
nabilem  defendit  Navarr.,  in  Sum.,  cap.  25, 
num.  23.  ^ 

2.  Prima  conclusio.  — •  Dico  primo  :  proba- 
bile  est  jure  divino  obligari  hominem  ad  com- 
munionem  in  articulo  mortis  per  se  et  ratione 
illius  periculi,  sive  prius  communicaverit  in 
"vita,  sive  non;  et  consequenter  toties  ut  mi- 
nimum  obligari  ad  communionem,  quoties  in 
illum  articulum  venerit.  Heec  sententia  non 
est  admodum  recepta  inter  Theologos,  et  ideo 
solum  illam  affirmo,  ut  probabilem  et  piam; 
nec  auctores  citati  in  prima  sententia  illam 
absolute  negant,  quamvis  Paludan.  significet, 
nunc  quidem  esse  hanc  obligationem  inter 

fideles,  non  tamen  ex  jure  divino,  sed  ex  con- 
suetudine  et  preecepto  Ecclesiae  ortam,  quod 
etiam  docuit  Bonavent.  in  4,  dist.  10,  art.  3, 
quaest.  1;  Sylvest.  autem,  verbo  Euch.  3,  in 
princ,  et  Armill.,  verbo  Gommunio ,  n.  4, 
solum  dicunt  esse  mortale  omittere  Eucha- 
ristiam  in  illo  articulo  ex  contemptu,  non  ta- 
men  ex  negligentia,  unde  plane  sentiunt,  per 
se  non  esse  praeceptum;  tamen  conclusionem 
positam  tenent  Richard.,  dist.  12,  art.  6, 
quaest.  1;  Durand.,  dist.  9,  queest.  2,  art.  2; 
Gabr.,  queest.  1;  Dominicus  Soto,  dist.  12, 
qusest.  1 ,  art.  1 1 ;  Petrus  Soto,  lect.  9  de  Eu- 
charistia.  Et  imprimis,  quod  hnjusmodi  pree- 
ceptum  nunc  extet,  Ecclesiastica  consuetudo 
satis  declarat;  nam  ex  antiquissimis  Conciliis 
et  Pontificibus  constat,  semper  ab  Ecclesia 
diligentissime  curatum  esse,  ne  morientes 
sine  viatico  decedant,  ut  patet  ex  Goncilio  Ni- 
ceno,  can.  13;  Tolet.  XI,  cap.  18;  Agathens., 
cap.  11;  Ancyrano,  cap.  22;  Arausic,  c  13  ; 
Arelaten.  II,  cap.  12;  Aurelian.,  cap.  24;  in 
quibus  sermo  fere  est  ex  parte  ministrorum  ; 
ex  parte  autem  ipsorum  communicantium 
idem  habetur  in  Goncil.  Carthaginen.  IV,  cap. 
77  et  78.  Quee  consuetudo  ita  est  recepta,  ut 
sine  magno  seandalo  violari  non  possit,  quod 
est  signum  gravis  obligationis;  meritoque  suae 
salutis  negligentissimus,  et  de  statu  animee 
suee,  vel  etiam  de  fide  suspectus  haberetur, 
qui  voluntarie  in  mortis  articulo  viaticum  ne- 
gligeret;  est  ergo  haec  res  gravis  et  sub  obli- 
gationem  cadens.  Ex  hujus  autem  consuetu- 
dinis  antiquitate  ulterius  colligere  licet,  eam, 
ut  minimum,  esse  traditionem  Apostolicam, 
quia  ejus  initium  ignoratur.  Ac  denique  ex 
ejus  immutabilitate  conjectanms ,  in  Ghristi 
mandato  esse  fundatam.  Ac  propterea  sem- 
per  hsec  obligatio  prselata  fuit  obligationi 
jejune  communicandi;  nam  heec  Ecclesiastica 
est,  illa  divina,  quanquam  hoc  ex  aliis  etiam 
capitibus  oriri  potuerit.  Alia  etiam  conjectura 
addi  potest,  quia  in  hoc  preecepto  illa  tem- 
pora  oportuit  Ecclesiee  determinationi  relin- 
quere,  quee  de  se  erant  indifferentia,  et  pro 
temporum  varietate  immutari  poterant  et 
debebant;  articulus  autem  mortis  non  est 
hujusmodi;  sed  de  se  est  tempus  maxime 
opportunurn,  et  quandam  communicandi  ne- 
cessitatem  secum  afferens;  nec  poterat  un- 
quam  non  expedire  Ecclesiee,  ut  preeceptum 
communicandi  pro  illo  articulo  obligaret ; 
ergo,  quoad  tempus  illud,  non  oportuit  pree- 
ceptum  hoc  indefinitum  relinquere,  sed  de- 
erminatum,  ut  pro  illo  articulo  semper  obli- 


get,  ita  ut  voluntaria  ejus  omissio  et  libera, 
etiam  ex  negligentia,  speciale  peccatum  mor- 
tale  sit,  quia  materia  gravis  est,  et  ad  salutem 
animoe  multum  pertinens. 

3.  Quxsitum.  —  Responsio.  —  Rogabis, 
quomodo  sit  designandum  hoc  tempus  arti- 
culi  vel  periculi  mortis  (hsec  enim  duo  nunc 
pro  eodem  reputamus,  ut  latius  in  materia 
de  confessione  dicemus),  id  est,  quantum  tem- 
poris  necesse  est,  intercedere  inter  ultimam 
communionem,  et  mortis  periculum,  ut  novo 
hoc  titulo  periculi  mortis  obligari  ad  commu- 
nionem  censeamur.  Aliqui  enim  existimant, 
non  esse  hoc  explicandum  per  temporis  bre- 
vitatem  aut  longitudinem,  sed  per  communi- 
cantis  intentionem,  ita  ut,  qui  sanus  commu- 
nicavit  sine  mortis  existimatione,  aut  sine 
intentione  sumendi  viaticum,  ut  ex  hac  vita 
discederet,  si  paulo  post,  verbi  gratia,  post 
duos  aut  tres  dies,  in  periculum  mortis  in- 
cidat,  obligetur  ad  sumendam  iterum  Eucha- 
ristiam  in  viaticum.  Cui  opinioni  videntur 
favere  Concilia  citata,  dicentia,  obligari  homi- 
nem  hoc  preecepto  ad  sumendum  viaticum , 
ut  ex  hac  vita  migret;  sed  qui  hoc  animo  non 
communicavit,  non  proprie  sumpsit  viati- 
cum ;  ergo  tenetur  iterum ,  occurrente  peri- 
culo,  eo  animo  communicare.  Et  confirmatur, 
quia  hasc  obligatio  est  propria  illius  temporis, 
in  quo  adest  tale  periculum;  unde  orta  non 
fuerat  quamdiu  periculum  non  imminebat. 
Non  ergo  implere  potuit  per  communionem 
prius  factam,  sicut  e  contrario,  si  existente 
periculo  mortis,  homo  peccasset  communio- 
nem  omittendo,  et  postea  periculum  eva- 
deret,  non  teneretur  priorem  obligationem 
implere,  quia  jam  cessavit.  Haec  tamen  sen- 
tentia,  neque  ab  ullo  auctore  expresse  tradita 
est,  nec  videtursimpliciter  amplectenda,  quia 
nimis  rigida  et  scrupulosa  videtur,  et  quia, 
si  ratio  facta  firma  est,  etiam  de  tempore  in- 
tra  eumdem  diem  procedit ,  quod ,  si  quis 
communicavit  sine  ulla  viatici  intentione, 
aut  mortis  cogitatione,  et  vespere  incidat  in 
mortis  pericLilum ,  debeat  iterum  eodem  die 
communicare  per  modum  viatici,  quia  non  ita 
sumpserat,  nec  divinum  preeceptum  imple- 
verat.  Consequens  autem  non  solum  contra 
omnes  Doctores ,  sed  etiam  contra  Ecclesiae 
consuetudinem  esse  videtur.  Aliter  ergo  ex- 
plicari  potest  haec  obligatio  per  brevitatem 
aut  longitudinem  temporis,  ita  ut  sensus  pree- 
cepti  sit,  ut  homo  teneatur  paulo  ante  mor- 
tern  communicare;  nam  finis  preecepti  esse 
videtur,  ut  per  communionem  se  ad  transi- 

tura  ex  hac  vita  homo  praeparet;  quod  satis 
assequitur  paulo  antemortem  communicando; 
quantum  autem  futurum  sit  illud  tempus, 
prudenti  arbitrio  videlur  relinquendum ,  ut 
si;  v.  gr.,  oclo  aut  decem  dierum  esse  cen- 
seatur,  inlra  quos  si  homo  communicavit,  non 
tenebitur  ilerum  communicare,  etiam  si  mor- 
tis  periculum  occurrat,  quod  significat  Palu- 
danus,  dicens  :  Si  paulo  post  in  morbum  in- 
cidat ;  et  idem  clarius  docetSoto,  qui  adhibet 
limitationein,  scilicet,  dummodo  inter  talem 
communionem  et  periculum  mortis,  pecca- 
tum  mortale  non  intercedat.  Secl  hoc  nihil 
refert,  ut  paulo  inferius  dicam.  Atque  hic 
modus  explicandi  hanc  obligationem  mihi 
etiarn  videtur  probabilis,  solum  advertendo, 
aliud  esse,  quid  consulenclum  sit,  aliud,  quid 
sub  obligationem  cadat;  obligationi  ergo 
censeo  prsedicto  modo  satisfieri ,  vel  quia 
quando  tempus  est  breve,  jam  moraliter  pe~ 
riculum  imminet,  quod  in  re  vere  existit, 
licet  homo  illud  ignoret;  et  icleo  jam  censetur 
adesse  obligatio  in  re  ipsa ,  quamvis  homo 
ob  ignorantiam  excusetur,  quod  tamen  non 
obstat,  quominus  homo  per  communionem  eo 
tempore  factam  illi  obligationi  satisfaciat.  Eo 
vel  maxime,  quod  unusquisque  in  suis  acti- 
bus  censetur  habere  intentionem  virtualem 
et  implicitam  implendi  omnem  obligationem, 
quam  polest  et  debet,  licet  fortasse  eam 
ignoret.  Hanc  ergo  virtualem  voluntatem  in 
eo  casu  habere  censetur,  quae  per  hanc  con- 
ditionalem  recte  explicatur,  quod  si  homo 
cognovisset  suum  periculum,  per  modum  via- 
tici  communicare  voluisset,  quodmerito  prae- 
sumitur,  quanclo  tempus  est  breve;  nam  si 
esset  longum,  potius  credendum  esset,  velle 
iterum  communicare.  Quapropter  non  est  hoc 
tempus ,  seu  haec  licentia  extendencla ,  sed 
restringenda  potius,  quia  et  securius  est,  et 
animabus  fructuosius.  Quocirca,  de  consilio 
loquendo,  melius  erit  in  simili  eventu  iterum 
semper  in  occurrente  periculo  communicare, 
etiam  si  tempus  interceptum  breve  sit,  v.  gr., 
praecedentis  diei;  nam  tunc  licitum  est,  per 
modum  viatici  iterum  communicare,  etiam 
post  cibum  et  potum,  quia  Ecclesia  non  limi- 
tavit  hanc  facultatem  ad  eos,  qui  ante  lon- 
gurn  vel  breve  tempus  non  communicarunt, 
sed  simpliciter  illam  concessit  omnibus,  qui 
viaticum  non  acceperunt ;  in  dicto  autem  casu 
proprie  et  formaliter  non  accepit  homo  Eu- 
charistiam  per  modum  viatici;  si  autem  hoc 
licitum  est,  etiam  erit  melius,  per  se  lo- 
quendo,  ut  per  se  constat.  At  vero  intra  eum- 


dem  diem  non  est  haec  licentia  danda,  quia 
non  solum  non  est  in  usu,  sed  etiam  ilerata 
communio  intra  eumdem  diem  est  simpliciter 
ab  Ecclesia  prohibita,  ut  infra  dicam. 

I.  Secunda  conclusio.  —  Dico  secundo  : 
praeceptum  divinum  de  sumenda  Eucharistia 
non  tantum  obligat  in  articulo  mortis,  sed 
etiam  ante  illum,  nec  semel  tantum,  sed  ali- 
quoties  in  vita,  si  tempus  ejus  nimium  breve 
non  sit.  Ita  fere  docent  reliqui  auctores,  qui 
hoc  praeceptum  divinum  admittunt.  Et  ratio 
est,  quia  praeceptum  affirmativum,  quamvis 
per  sese  non  determinet  tempus,  non  habet 
ex  ratione  sua,  ut  semel  tantum  in  vila  obli- 
get,  quia  licet  indefinite  detur,  non  tamen 
limitatur  ad  unum  actum,  seu  ad  unum  tan- 
tum  tempus ,  sed  comprehendit  quicquid 
juxta  maleriam  praeceptam  diversis  tempo- 
ribus  occurrere  potest,  secundum  rectam  ra- 
tionem,  et  prudentem  talis  praecepti  inter- 
pretationem.  Exempla  hujus  rei  aperta  sunt 
in  praecepto  fidei,  diligendi  Deum,  sacrifi- 
candi,  etc.  Quis  enim  dicat,  haec  praecepta 
semel  tantum  in  vita  obligare  ad  exercendum 
actum  fidei,  vel  ad  amandum  Deum,  aut  ei 
sacrificium  offerendum?  ergo  neque  de  prae- 
cepto  communicandi  hoc  potest  rationabiliter 
dici.  Probatur,  quia  si  ex  generali  ratione 
praecepti  affirmativi  hoc  non  colligitur,  neque 
ex  speciali  et  propria  ratione  seu  materia 
hujus  praecepti  colligi  potest,  sed  contrarium 
potius.  Quod  probatur  primo  de  fine  hujus 
sacramenti  et  praecepti,  qui  est  charitatis 
robur  et  nutritio  ac  perseverantia ;  ad  hos 
enim  fines  unus  solus  actus  in  diuturna  vita 
sufficere  non  potest,  ut  per  se  constat.  Se- 
cundo  ex  materia;  datur  enim  per  modum 
cibi.  Sicut  ergo  non  satis  est,  corporalem 
cibum  semel  in  vita  manducare,  ita  neque 
spiritualem ,  quia  calor  concupiscentiae  et 
fomes  peccati  non  minus  debilitant  animae 
vires,  quam  naturalis  calor  vires  corporis. 
Atque  eisdem  rationibus  probari  potest,  esse 
valde  alienum  a  natura  et  praecepto  hujus 
sacramenti,  ut  usus  ejus  in  finem  vitae  reser- 
vetur,  cum  tempus  cibandi  animam ,  nu- 
triendi  charitatem,  et  vincendi  concupiscen- 
tiam,  per  totum  vitae  tempus  protrahatur, 
sicut  est  omnino  alienum  a  natura  cibi  corpo- 
ralis,  ut  ejus  usus  in  extremam  vitae  necessi- 
tatem  reservetur. 

5.  Difficultas.  —  Sed  statim  occurrit  diffi- 
cultas  tacta  in  fundamentis  contrariae  sen- 
tentiae,  quaenam  sint  haec  tempora,  pro  qui- 
bus  hoc   praeceptum  obligat,   vel  quomodo 

essent  definienda ,  si  Ecclesia  suo  prsecepto     differre  communionem 


ea  non  praescripsisset?  Respondent  aliqui, 
data  hypothesi,  impossibile  esse  talia  tem- 
pora  definiri,  et  ideo  fieri  non  posse,  ut  Ec- 
clesia  hoc  facere  omittat,  quia  deficeret  ejus 
providentia  in  re  necessaria  ad  bonos  mores 
fidelium.  Sed  hoc  est  potius  difficultatem  fu- 
gere,  quam  expedire.  Neque  enim  illa  condi- 
tio  videtur  omnino  impossibilis;  imo  in  prin- 
cipio  nascentis  Ecclesise  fortasse  per  aliquod 
tempus  nulla  facta  est  determinatio,  quamdiu 
scilicet  duravit  fervor  fidelium ,  qui  sua 
sponte  frequentius  communicabant,  quam  ex 
praecepto  tenerentur.  Item  in  aliis  prseceptis 
affirmativis,  praesertim  de  actibus  interiori- 
bus  fidei  aut  charitatis,  nulla  est  facta  deter- 
minatio  temporis  per  Ecclesiam ,  et  non 
propterea  relinquitur  ut  impossibilis  expli- 
catio  obligationis  talium  praeceptorum,  neque 
in  ultimum  mortis  articulum  rejicitur.  Ad- 
verlendum  ergo  est,  hanc  obligationem  posse 
inlelligi,  vel  per  se  ac  praecise  ex  vi  praecepti 
obligantis  ad  communionem,  vel  per  accidens 
ex  alia  occasione  occurrente,  mediante  alio 
praecepto;  hic  de  priori  obligatione  loqueba- 
mur;  ad  complementum  autem  doctrinae  di- 
cemus  etiam  de  posteriori. 

6. 

tempora,  pro  quibus  per  se  et  vi  sua  obligat 
communionis  praeceptum ,  non  possunt  sin- 
gula  indivisibiliter  designari,  sed  prudente 
arbitrio  dijudicanda  sunt,  negative  potius 
praecavendo,  ne  talis  communio  nimium  cliffe- 
ratur,  quam  praecise  determinando  cliem  vel 
horam.  Hanc  conclusionem  probat  ratio  diffi- 
cultatis  supra  tacta ;  et  potest  praeterea  in 
hunc  modum  declarari.  Primo  enim  Ecclesioe 
usus  ac  determinatio  probat  dilationem  unius 
anni  non  esse  divino  praecepto  contrariam ; 
nam  qui  nunc  implet  praeceptum  Ecclesiae, 
non  violat  divinum,  etiamsi  frequentius  non 
communicet;  nam  licet  Ecclesia  preecipiendo 
unum ,  non  excludat  aliud ,  nec  expresse 
approbet  tantam  dilationem  ,  tamen  dum  id 
permittit .  et  non  damnat  ut  malum,  tacite 
declarat  hoc  sufficere  ad  non  peccandum 
contra  hoc  divinum  jus.  Maxime,  cum  ad 
pastores  Ecclesiae  pertineat  curare,  ut  divina 
jura  communiter  a  Ghristiano  populo  serven- 
tur;  et  hic  videtur  esse  sensus  totius  Ecclesiae, 
quare  vane  ac  sine  fundamento  aliud  intro- 
ducere  tentaretur,  ut  bene  notavit  Petrus 
Soto,  lect.  1  de  Euchar.  An  vero  duori^m  vel 
trium  annorum  tempus  nimium  sit,  ita  ut, 
secluso  preecepto  Ecclesise,  per  id  temporis 


Tertia  conclusio.  —  Dico  ergo  tertio 


sit  contra  jus  divi- 
num ,  incertum  quidem  est,  videtur  tamen 
probabile,  propter  rationes  supra  factas. 
Unde  concludere  possumus,  obligare  hoc  prae- 
ceptum  divinum  ad  communicandum  aliquo- 
ties  in  vita,  saltem  tertio,  vel  quarlo  quoque 
anno,  quia  major  dilatio  valde  esset  irratio- 
nabilis.  Addit  tamen  Petrus  Soto,  hoc  tempus 
non  esse  idem,  respectu  omnium  persona- 
rum ;  quidam  enim  frequentius  obligantur, 
quam  alii,  quia  in  majoribus  tentationibus,  et 
periculis  versantur.  Sed  hoc  est  miscere 
obligationem  per  accidens,  cum  obligatione 
perse;  nam,  si  quee  obligatio  interdum  nasci- 
tur  ex  tentationibus,  illa  est  per  accidens,  et 
non  nascitur  ex  hoc  praecepto,  quod  tracta- 
mus,  sed  ex  praecepto  charitatis,  vel  casti- 
tatis,  vel  ex  aliis  hujusmodi;  per  se  ergo  non 
obligat  hoc  preeceptum  ad  majorem  frequen- 
tiam  hos,  quam  illos.  Nam  seclusis  accidenla- 
libus  casibus,  et  obligationibus ,  nulla  fingi 
potest  ineequalitatis  ratio;  est  ergo  uniformis 
haec  obligatio.  Sicut  praeceptum  Ecclesiasti- 
cum  communionis  annuae  uniformiter  omnes 
obligat,  etiam  si  demus,  aliquem  propter  ten- 
tationes  posse  obligari  ad  communicandum 
frequentius.  Loquimur  autem  de  laicis;  nam 
de  obligatione  sacerdotum  ad  sacrificandum, 
et  ad  communicandum  ratione  sacrificii, 
postea  dicturi  sumus. 

7.  Quarta  conclusio.  — Dico  tamen  quarto, 
moraliter  loquendo,  obligationem  ad  commu- 
nicandum  nunquam  oriri  per  accidens  ex 
aliis  prseceptis,  neque  per  extrinsecas  cir- 
cumstantias  posse  haec  tempora  communionis 
designari.  Probatur  breviter,  discurrendo 
per  omnes  modos  hujus  accidenlariae  obliga- 
tionis,  qui  hactenus  excogitati  sunt.  Primus 
est  proxime  tactus  de  tempore  tentationis, 
quando,  scilicet,  tam  gravis  est  et  diuturna , 
ut  ad  illam  superandam  hujus  sacramenti 
auxilium  moraliter  necessarium  existimetur, 
quia ,  tentatis  aliis  remediis  ,  experimento 
cognitum  est.  ea  non  sufficere.  Ita  Petrus  Soto 
supra.  Ego  vero,  quamvis  non  censeam  esse 
hunc  casum  omnino  impossibilem,  existimo 
tamen  esse  rarissimum,  et  vix  moraliter  acci- 
dere  posse ,  quia  sunt  multa  alia  remedia , 
orationis,  pcenitentiae,  etc,  quee  de  se  effica- 
cia  sunt;  praesertim  si  otium  et  occasiones 
peccandi  auferantur,  et  homo,  quantum  est 
de  se,  moralem  diligentiam  adhibeat.  Quod 
si  ipse  in  his  cleficit,  etiam  communionis  re- 
medium  invenietur  inefficax;  ergo  propter 
vincendam  tentationem  raro  obligabilur  homo 

ad  communionem.  Accidere  tamen  potest,  ut 
homo  in  se  ipso  expertus  sit,  quoties  commu- 
nicat,  facile  abstinere  a  tali  peccato,  vel 
propter  fidem  et  reverenliam  conceptam,  vei 
propter  singularem  Dei  providentiam;  e  con- 
tra  vero,  quando  omittit  communionem,  fa- 
cile  peccare;  et  tunc  talis  fortasse  posset  esse 
casus,  ut,  prudenter  rem  considerando,  judi- 
caretur  hujusmodi  homo  obligatus  ad  com- 
munionem,  et  illam  omitlendo  peccaret,  non 
contra  praeceptum  divinum  communicandi, 
sed  contra  preeceptum  illud,  quo  obligatur 
vincere  talem  tentationem;  tamen,  ut  clixi, 
hujusmodi  casus  non  est  moralis,  seu  regula- 
riter  accidens,  et  ideo  posui  in  conclusione, 
moraliter  esse  intelligendum.  Atque  hinc 
constat  pari  ratione  non  posse  hominem  obli- 
gari  ad  communionem  propter  extrinsecam 
causam  obtinendi  a  Deo  aliquod  beneficium, 
vel  proprium  vel  commune ;  ut  quod  Ecclesiaa 
vel  reipublicse  periclitanti  subveniat,  vel  in 
gratiarum  actionem  propter  aliquod  benefi- 
cium  a  Deo  susceptum,  vel  alias  similes  ex- 
trinsecas  causas ;  nam,  licet  usus  communio- 
nis  accommodatum  medium  sit  ad  hos  fines, 
non  est  tamen  necessarium,  secluso  voto,  et 
humano  prsecepto  ;  quae  in  tota  conclusione 
intelligi  debent  exclusa,  quia  non  agimus  de 
obligationibus  ortis  ex  voluntate  humana,  sed 
ex  clivina,  vel  ex  rebus  ipsis. 

8.  Secundum  modum  hujus  obligationis 
tetigit  Dominicus  Soto  supra  citatus,  scilicet, 
ex  peccato  mortali  superveniente  post  ulti- 
mam  communionem,  etiam  si  in  fine  vitse  per 
modum  viatici  facta  sit;  ita  ut  semper  tenea- 
tur  homo,  postquam  mortaliter  peccavit,  com- 
municare,  priusquam  ex  hac  vita  decedat;  ita 
significat  etiam  Summa  Tabien.,  verbo  Com- 
municare,  num.  16,  et  Summ.  Armil.,  verbo 
Communio,  num.  11.  Nullum  tamen  afferunt 
testimonium ,  aut  efficacem  vel  probabilem 
rationem,  et  ideo  qua  facilitate  asseritur  tale 
preeceptum,  rejiciendum  est,  quia  neque  ex 
Scriptura  colligitur,  neque  ex  traditione  aut 
consuetudine  Ecclesiae,  nec  denique  ex  insti- 
tutione,  aut  natura  hujus  sacramenti,  quia 
non  est  institutum  ad  peccatum  mortale  tol- 
lendum  ;  propter  quam  causam  praeceptum 
confessionis  obligat,  quoties  mortaliter  pec- 
catur.  Unde  neque  institutum  est  hoc  sacra- 
mentum,  ut  medium  ad  salutem  necessarium, 
ut  suo  loco  vidimus;  prseceptum  autem  ejus 
sufficienter  jam  impletum  fuit  debito  tem- 
pore  et  in  mortis  articulo,  ut  patet,  quia,  si 
non  intercessisset  peccatum,  obligatio  prae- 

cepti  sufficienter  judicaretur  expleta;  pecca- 
tum  aulem  non  est,  unde  novam  obligationem 
incluxerit.  Dices ,  ideo  eam  inducere,  quia 
hominem  effectu  hujus  sacramenti  privat. 
Sed  hoc  nullius  momenti  est,  tum  quia  ille 
effectus  non  est  simpliciter  necessarius  ad  sa- 
lutem  ;  tum  etiam  quia  juxta  veriorem  sen- 
lentiam,  per  pcenitentiam  reparatur.  Alioqui, 
si  heec  ratio  esset  valida,  etiam  si  intra  eum~ 
dem  diem  homo  peccasset  mortalitcr  post 
viatici  sumptionem,  et  eodem  die  timeretur 
mors,  deberet  iterum  communicare;  imo  sae- 
pius  eodem  die,  sicut  tenetur  saepius  confiteri 
in  tali  casu.  Acceclit  tandem,  quod  regula- 
riler  hujusmocli  peccatum  est  occultum;  via- 
ticum  autem  non  nisi  publice  accipi  potest; 
quomoclo  ergo  obligabitur  aegrotus  paulo  post 
acceptum  viaticum  ad  iterum  petendum  illud 
propter  occultum  peccatum,  ex  fragilitate 
commissum?  id  sane  est  praeter  morem  Ec- 
clesiae,  nec  fieret  sine  admiratione  et  scan- 
clalo  Christiani  populi.  Unde  communis  usus 
Ecclesiae  satis  ostendit,  non  quotiescumque 
occurrit  in  hujusmodi  hominibus  necessitas 
confitendi,  esse  etiam  obligationem  commu- 
nicancli. 

9.  Qui  Missx  inservit,  vel  assistit,  commu- 
nicare  in  illa  non  tenetur.  —  Tertius  modus 
hujus  accidentalis  obligatiohis  excogitatus  fuit 
a  quibusdam  hfereticis,  dicentibus,  teneri  ho- 
minem  ad  communieandum ,  quotiescumque 
sacrificio  Missse  assistit,  non  ut  sacerdos  sa- 
crificans,  de  quo  postea,  sed  ut  laicus  Missam 
audiens.  Fundatur  primo  in  Christi  facto  et 
verbis;  ille  enim  cum  primum  consecravit, 
omnes  astantes  communicavit,  et  subjunxit : 
Hoc  facite.  Ergo  praecepit,  ut  semper  ita 
fieret.  Uncle  Chrysostomus ,  homilia  61  ad 
Populum,  sic  scribit  :  0  consuetudinem!  0 
prgesumptionem !  sacrificium  frustra  quotidia- 
num!  incassum  assistimus  altari,  nullus  qui 
communicet.  Omnis  qui  mysteriorum  partici- 
patione  non  fruitur,  impudens  et  procax  est, 
si  adstat.  Secundo,  nam  qui  Missam  audit, 
concurrit  ad  sacrificium,  ut  offerens;  ergo  de- 
bet  etiam  concurrere  ut  participans,  alioqui 
ex  parte  sua  non  consummat  sacrificium,  et 
ideo  dicitur  heec  obligatio  oriri,  non  ex  prae- 
cisa  ratione  communionis,  sed  ex  ratione  sa- 
crificii.  Tertio  favet  antiqua  consuetudo,  qua 
hoc  legimus  observatum,  ut  ex  antiquis  litur- 
giis  conslat,  et  in  nostra  ante  ultimas  oratio- 
nes  est  versiculus,  qui  appellatur  Communio, 
qui  olim  cantari  solebat  dum  populus  commu- 
nicabat,  eademque   consuetudo  sumitur  ex 

Clemente,  lib.  2  Constitut.,  cap.  37,  et  lib.  8, 
cap.  20;  et  exDionysio.,  c.  3  de  Eccl.  Hier., 
part.  2.  Et  (quod  maxime  urget)  Anacletus 
Pap.,  epist.  4,  et  habetur  in  cap.  Episcopus, 
de  Consecr.,  dist.  4 ,  significat  hoc  fuisse  prae- 
ceptum  Apostolicum  :  Peracta,  inquit,  conse- 
cratione  omnes  communicent,  qui  noluerint 
Ecclesiasticis  carere  liminibus ,  sic  enim  et 
Apostoli  statuerunt,  et  S.  Romana  tenet  Ec- 
clesia;  cui  decreto  consonat  canon  4  0  Aposto- 
lorum  :  Omnes  fideles,  qui  ingrediuntur  Ec- 
clesiam,  et  Scripturas  audiunt,  non  autem 
perseverant  in  oratione,  nec  sanctam  commu- 
nionem  percipiunt,  velut  inquietudines  Eccle- 
size  comrnovent,  et  convenit  communione  pri- 
vari;  et  nunc  etiam  dicuntur  TEthiopes  sub 
Preste  Joanne  hanc  servare  consueludinem; 
nam  quotidie  una  tantum  dicitur  Missa,  cui 
omnes,  qui  assistunt,  communicant.  Nihilo- 
minus  certa  res  est,  ex  hoc  solo  capite  nun- 
quam  oriri  communicandi  obligationem,  prse- 
sertim  ex  vi  juris  divini.  Primo  enim  ila 
definit  Concil.  Trident.,  sess.  22,  cap.  6,  et 
can.  8.  Secundo,  universalis  usus  preesens 
Ecclesise  hoc  satis  approbat.  Tertio  antiqua 
decreta,  quse  approbant  communionem  certis 
temporibus  factam,  hoc  sufficienter  docent,  ut 
patet  ex  Concilio  Elibertino,  in  cap.  Omnis 
homo,  de  Consec,  dist.  2,  et  ex  Fabiano  Papa 
in  cap.  Etsi  non  frequentius ,  de  Consecr., 
dist.  2,  et  ex  Concilio  Toletano  I,  cap.  43; 
nam  tempore,  quo  illa  decreta  servabantur, 
non  prohibebantur  fideles  plures  Missas  au- 
dire,  quamvis  in  eisnon  communicarent,  sed 
ter  tantum  in  anno.  Ubi  adjungere  eliam  pos- 
sumus  illud  Pauli,  4  ad  Cor.  4  1  :  Probet  au- 
tem  seipsum  homo,  et  sic  de  pane  illo  edat,  et 
de  calice  bibat,  etc;  loquitur  enim  ibi  de  fide- 
libus,  qui  ad  Ecclesiam  Christi  conveniunt, 
et  eam  probationem  in  iis  non  requirit,  ut 
Missse  sacrificio  assistant,  sed  ut  communicent 
cum  devotione  et  dispositione  tanto  sacra- 
mento  debita,  et  ad  illud  rile  sumendum 
plane  necessaria;  non  ergo  necesse,  hsec  duo 
esse  semper  conjuncta.  Ultimo,  nullum  est 
fundamentum  probabile  ad  hanc  obligationem 
inclucendam.  Primum  enim  fundamentum 
ha^reticorum  nullius  momenti  est;  nam  licet 
Christus  dixit  :  Hoc  facite,  non  tamen  dixit  : 
Heec  omnia  simul  facite,  neque  eodem  modo 
quoad  omnes  circumstantias  extrinsecas  et 
accidentarias,  alias  nunquam  esset  sacrifi- 
candum  nisi  coram  duodecim,  et  omnibus 
communicantibus;  ilem  oporteret  semper 
nocturna  hora  id  facere;  item  nunquam  lice- 


ret  ex  prasconsecratis  communicare  extra  sa- 
crificium,  quod  etiam  est  contra  usum  Eccle- 
siee. 

4  0.  Ad  secundum  respondetur,  assistentes 
sacrificio  Missee,  offerre  quidem,  non  per  se, 
sed  per  sacerdotern ;  unde  satis  est,  quod  ipse 
etiam  sacerdos  sacrificium  consumat,  populus 
autem  spiritualiter  participet,  sicut  et  offert, 
ut  Concilium  Tridentinum  inclicavit.  Ad  ter- 
tium  respondetur,  primo  non  omnem  anti- 
quam  consuetudinem  ortam  esse  ex  preecepto 
juris  divini,  sed  ex  fervore  et  sanctitate  ficle- 
lium,  quod  ipsemet  usus  ostendit,  quando  illa 
consuetudo  facile  mutata  est,  absque  pertur- 
batione  vel  schismate  orto  in  Ecclesia,  sed 
potius  Ecclesia  utrumque  approbante,  pro 
diversa  temporum  ratione;  fieri  autem  potuit 
ut  pro  aliquo  tempore  consuetudo  illa  preece- 
ptum  humanum  induxerit,  quod  postea  fuit 
immutatum,  ut  sentit  D.  Thomas  hic,  art.  4  0, 
ad  5,  propter  verba  Anacleti,  supra  citata  ; 
quanquam  non  dicit  fuisse  preeceptum  com- 
municandi  in  omnibus  Missis,  sed  quotidie ; 
ex  quo  potest  novum  confici  argumentum. 
Quia  communicare  seepius  eodem  die  nun- 
quam  fuitin  Ecclesia  usitatum;  audire  autem 
plures  Missas  semper  licuit.  Ergo  non  est  pree- 
ceptum,  utomnes,  qui  Missam  audiunt,  in  illa 
communicent;  nec  tafe  preeceptum,  etiam  Ec- 
clesiasticum,  unquam  fuit,  sed  ad  summum 
communicandi  quotidie;  et  ita  etiam  expli- 
cat  hoc  preeceptum  Durandus  in  4,  dist.  42, 
et  significat  Ruarcl.,  art.  4  5.  Et  ita  potest  ex- 
poni  Chrysostomus  in  principio  citatus,  quan- 
quam  multa  ibi  per  exaggerationem,  concio- 
nantium  more,  dicta  esse  videantur;  omnia 
tamen  eo  tendunt,  ut  terreat,  et  reprehendat 
eos,  qui  in  pravo  statu  SEepius  acl  Missas  au- 
diendas  accedunt,  non  quia  hoc  per  se  abso- 
lute  malum  sit,  sed  quia  est  periculosum  et 
indecorum;  unde  inter  alia  inquit  :  Hsec  non 
ut  temere  communicetis ,  dico ,  sed  ut  vos 
dignos  reddatis.  Item  reprehendit  eos,  qui 
nunquam,  vel  rarissime,  non  vero  eos,  qui 
non  semper  communicabant,  cum  Missse  assi- 
stebant.  Addo  etiam,  probabilissimum  esse, 
illam  consuetudinem  nunquam  obligasse  om- 
nes  fideles  ad  communicandum  quotidie,  tum 
quia  verba  Anacleti  potius  sonant,  referenda 
esse  ad  omnes,  qui  Missae  assistunt ;  sed  os- 
tensum  est,  consuetudinem  nunquam  ad  hoc 
obligasse  omnes  fideles.  Unde  Dionysius  ci- 
tato  loco  solum  dicit  :  Sacerdos  et  ipse  com- 
municat,  et  alios,  ut  communicent,  hortatur, 
quo  verbo  satis  indicat,  non  fuisse  prascep- 

tum;  tum  etiam  quia  multi  graves  auctores 
censent,  verba  Anacleti  non  esse  intelligenda 
absolute  de  omnibus  fidelibus,  sed  de  clericis 
qui  sacerdoti  ministrabant,  utAlensis,  4  part., 
queest.  51,  membro  1,  art.  2;  Hosius,  in  Con- 
fess.,  cap.  41;  Turrianus,  lib.  1  pro  canon. 
Apostol.,  cap.  22;  et  est  satis  consentaneum 
intentioni  Anacleti ;  nam  de  his  specialiter  lo- 
quebatur  in  illa  epistola  prima,  et  cum  dicit 
Apostolos  sic  statuisse,  citat  canon.  9  Apos- 
tolorum,  qui  sic  habet  :  Si  quis  Episcopus, 
aut  presbijter,  aut  diaconus,  vel  quilibet  ex 
sacerdotali  catalogo,  facta  oblatione,  non  com- 
municaverit,  aut  causatn  dicat,  ut  si  rationa- 
lis  fuerit,  veniam  consequatur,  aut  si  non 
dixerit ,  communione  privetur.  Ubi  conslat, 
sermonem  esse  tantum  de  clericis,  et  adhuc 
de  illis  non  fuisse  absolutum  prseceptum,  sed 
ubi  rationabilis  causa  non  interveniret ;  ut 
si  aliquis  eoclem  die  jam  communicasset,  suf- 
ficientem  causam  haberet  non  communicandi 
iterum,  quamvis  posset  iterum  ministrare;  et 
fortasse  ob  hanc  causam  prseceptum,  erat  iu 
Concil.  Altisiodor.,  cap.  19,  clericis,  ut  jejuni 
ad  ministerium  altaris  accederent,  quia  nimi- 
rum  in  Missis  communicaturi  erant;  tamen 
hoc  totum  jam  est  consuetudine  abrogatum. 
Alter  autem  canon  Apostolorum  ibi  citatus 
revera  difficilis  est;  rnide  Glossa  in  cap.  Om- 
nes  fideles,  de  Consecr.,  dist.  1,  exponit,  esse 
intelligendum  non  de  his  qui  in  eadem  Missa 
non  communicant,  sed  de  his  qui  temporibus 
statutis  non  communicant;  nam  absolute  est 
sermo  de  his  qui  ingrediuntur  Ecclesiam,  et 
Scripturas  audiunt,  non  autem  perseverant 
in  oratione,  nec  sanctam  communionem  per- 
cipiunt;  et  in  decretis  collectis  a  Martino  Bra- 
char.,  in  83,  sic  expressius  legimus  :  Si  quis 
intrat  Ecclesiam  Dei,  et  sacras  Scripturas  au- 
dit  (vel,  non  audit,  uthabet  alia  lectio),  et  pro 
luxuria  sua  avertit  se  a  communione  sacra- 
menti,  et  in  observanclis  mysteriis  declinat 
constitutam  regulam  disciplinse,  illum  talem 
projiciendum  de  Ecclesia  Catholica  esse  de- 
cernimus.  Non  ergo  est  ibi  sermo  de  his  qui 
non  communicant  in  Missa,  quam  audiunt, 
sed  de  his  qui  absolute  se  prsebent  commu- 
nione  indignos,  etiam  legitimis  temporibus. 
Quod  in  Antioch.  Concil.,  cap.  2,  clarius  sic 
dicitur  :  Qui  sanctam  Eiicharistiee  participa- 
tionem  propter  aliquam  insolentiam  aversan- 
tur.  Imo  alia  lectio  sic  habet  :  Aversantur 
etiam  factam  assumptionem  Dominici  sacra- 
menti  secundum  aliquam  propriam  discipli- 
nam.  Quo  verbo  insinuatur,  fuisse  aliquos,  qui 


nolebant  cum  Cceteris  in  oratione  et  sacra- 
mentis  communicare,sed  tantumin  Scripturis 
audicndis,  et  contra  eos  editum  esse  canonem 
illum.  Alia  vero  lectio  illius  canonis  Aposto- 
lici  sic  habet :  Quicumque  jideles  ingrediuntur 
et  Scripturas  audiunt,  in  precatione  autem  et 
sacra  communione  non  permanent,  ut  Eccle- 
sise  confusionem  afferentes  segregari  oporlet. 
Ubi  non  est  sermo  de  non  communicantibus, 
sed  de  his  qui  non  assistunt  integro  sacrificio 
usque  ad  consummationem. 

1 1 .  Ad  fundamenta  contrarise  sententige.  — 
Ad  fundamenta  in  principio  posita  pro  con- 
traria  sententia  respondetur,  modum  obliga- 
tionis  hujus  prsecepti  divini  non  esse  sumen- 
dum  ex  nuda  forma  illorum  verborum  :  Nisi 
manducaveritis ;  sed  adjuncto  usu  EcclesiEe, 
qui  est  optimus  legum  interpres,  et  conside- 
rata  etiam  natura  et  materia  talis  praecepti, 
in  qua  re  non  sunt  similia,  quee  de  baptismo 
et  confessione  ibi  afferuntur;  illa  enim  prse- 
cipiuntur  solum  ut  media  necessaria  ad  tol- 
lendam  culpam,  quse  unico  actu  perfecte  tol- 
litur;  baptismus  etiam  datur  per  modum 
generationis,  quse  una  tantum  est,  et  con- 
fessio  per  modum  judicii,  et  Deus  non  judicat 
bis  in  idipsum;  Eucharistia  vero  ad  nutritio- 
nem  datur,  quse  uno  actu  non  perficitur.  Ad 
confirmationem  jam  declaratum  est,  quomodo 
possint  tempora  obligationis  hujus  preecepti 
designari,  quia  non  in  omnibus  prseceptis 
affirmativis  spectanda  est  sequalis  necessitas, 
ut  eorum  urgeat  obligatio. 

12.  Ad  ultimam  confirmationem,  negatur 
sequela,  nimirum,  non  posse  Ecclesiam  ali- 
quem  privare  viatico  in  articulo  mortis,  quia 
in  hoc  ipsa  non  violat  prsedictumjus  divinum; 
nam,  licet  homo  obligetur  jure  divino  susci- 
pere  viaticum,  tamen  hoc  jus  non  obligat  Ec- 
clesiam,  ut  semper  det;  potest  ergo  ex  causa 
negari,  vel  in  pcenam,  ad  aliorum  correctio- 
nem,  vel  ob  majorem  sacramenti  reveren- 
tiam;  sicut  etiam  tenelur  homo  sumere  cibum 
ad  conservandam  vitam  corporis,  et  tamen  ex 
justa  causa  .potest  illo  privari.  Quanquam 
autem  hoc  ita  sit,  tamen  regulariter  non  ex- 
pedit,  ut  Ecclesia  tam  gravi  censura  et  pcena 
utatur;  potest  enim  esse  animarum  saluti 
valde  nociva,  et  ideo  revocati  sunt  illi  antiqui 
canones,  ut  Innocentius  loco  citato  docuit;  et 
in  cap.  Super  eo,  deHa3reticis,in  6,  viaticum 
dari  prsecipitur  haereticis  relapsis,  ante  ulti- 
mum  supplicium,  si  sufficientia  signa  fidei  et 
pcenitentice  dederint;  et  c.  Quassitum,  13, 
qutest.  2,  idem  servandum  prsecipitur  cum 

aliis  qui  propter  alia  delicta  morte  plectuntur; 
et  idem  nuper  praecepil  Pius  V,  motu  proprio 
edito  anno  1569,  qui  in  Hispania  receptus 
est;  et  lege  regia  idem  est  confirmalum,  quia 
revera  prior  consuetudo  nulla  sufficiente  ra- 
tione  fundabatur. 

SECTIO  IV. 

Quam  frequens  usus  Eucharistiee  licitus  sit,  et 
consulendus. 

1 .  Nulla  frequentia  in  Eucharistise  usujure 
divino  est  prohibita.  —  Explicuimus  hactenus 
quae  frequentia  ut  minimum  necessaria  sit  ex 
preecepto  divino  in  usu  Eucharistioe.  Superest 
explicandum ,  an  aliqua  etiam  frequentia  sit 
nimia,  et  jure  divino.  vel  animarum  saluti 
contraria,  et  consequenter,  quse  sit  licita,  et 
consulenda. 

2.  Dico  primo  :  nullus  Eucharistiae  usus 
propter  solam  frequentiam  videtur  jure  di- 
vino  prohibitus.  Probatur,  quia  frequentissi- 
mus  usus  videtur  quotidianus,  et  tamen  hic 
nec  divino,  nec  Ecclesiaslico  jure  prohibitus 
est,  ut  per  se  patel,  tum  quia  nullibi  est  talis 
prohibitio,  et  Ghristus  absolute  dixit  :  Hoc 
facite,  vel  :  Quotiescumque  manducabitis  pa- 
nemhunc;  tum  etiam  quia  olim  fideles  quo- 
tidie  communicabant,  ut  insinuatur  Actor.  2, 
verbis  illis  :  Erant  perseverantes  in  doctrina 
Apostolorum,  et  orationibus,  et  communica- 
tione  fractionis  panis,  id  est  Eucharistiae,  ut 
omnes  exponunt;  qui  etiam  intelligunt,  com- 
munionem  fuisse  quotidianam,  sicut  oratio- 
nem,  et  doctrinam.  Hoc  etiam  ostendit  con- 
suetudo,  de  qua  in  prtecedente  sectione 
dicebamus,  communicandi  in  Missa,  quam 
singuli  fideles  audiebant;  nam  inde  fit,  sicut 
usus  audiendi  Missam  quotidianus  est,  et  ita 
communicandi  fuisse;  quod  etiam  constat  ex 
Hieron.,  epist.  28  ad  Lucinum,  ubi  servatam 
dicit  eam  consuetudinem  in  Ecclesia  Romana; 
eamque  laudat  Basil.  in  epistola  ad  Ceesariam 
Patritiam;  quamvis  etiam  dicat  sufficere  qua- 
ter  in  hebdomada  communicare,  et  festis  die- 
bus.  Colligitur  etiam  ex  Tertull.,  lib.  2  ad 
Uxorem,  cap.  5,  in  illis  verbis  :  Non  sciet  ma- 
ritus  quid  secreto  ante  omnem  cibum  gustat, 
et  si  sciverit  panem,  non  illum  credit  esse  qui 
dicitur.  August.  ejusdem  consuetudinis  me- 
minit,  lib.  2  deSerm.  Dom.  in  monte,  c.  21, 
et  serm.  27  de  Verbis  Domini,  et  epist.  121 
ad  Probam,  ubi  in  verbis  Dominicee  orationis  : 
Panem  nostrum  quotidianum,  Eucharistiam 
intelligit,  quse  sumpsit  ex  Cypr.  in  ejusdem 


orationis  expositione,  qui  addit  non  parvi  esse 
detrimenti,  a  quotidiana  communione  absti- 
nere ;  vel  ex  Ambros.,  lib.  5  de  Sacram., 
cap.  4,  dicente  :  Si  quotidianus  est  panis,  cur 
post  annum  illum  sumis?  quotidie  accipe,  ut 
quoticlie  tibiprosit;  sicvive,  utquotidie  merea- 
risaccipere.  Deeadem  relatescribitChrysost., 
hom.  17,  et  61  ad  Populum ,  ubi  preesertim 
reprehendit  eos,  qui  per  annum  differunt  com- 
munionem.  Epiphan.  vero,  in  compendio  doc- 
trinee ,  solum  refert  consuetudinem  commu- 
nicandi  feria  quarta,  Sabbatho,  et  Dominica  ; 
significat  vero  hanc  frequentiam  fuisse  pree- 
ceptam,  majorem  tamen  prohibitam.  Justin. 
vero,  Apolog.  2,  tantum  indicat,  communem 
totius  populi  consuetudinem  fuisse  singulis 
diebus  Dominicis  communicare.  Tandem  Igna- 
tius,  epist.  ad  Ephes.,  indefinite  consulit  : 
Date  operam,  ut  frequentius  congregemini  ad 
Eucharistiam. 

3.  Satisfit  objectioni.  —  Dices,  sallem 
esse  jure  divino  prohibitum  seepius  eodem 
die  communicare.  Respondetur  hanc  prohibi- 
tionem  ex  jure  humano  colligi,  ut  constat  ex 
D.  Thom.  in  4,  d.  12;  Paludan.,  Durand.,  et 
aliis;etAlensi,  4  part.,  queest.  52,  membro3; 
Gabriel.,  lect.  87  in  canon.;  scilicet,  ex  cap. 
Consuluisti,  de  Celebratione  Missar.,  et  cap. 
Sufficit,  de  Consecrat.,  dist.  1,  in  quibus  de 
sacerdolibus  sacrificantibus  sermo  est,  et  inde 
sumitur  argumentum  ad  laicos  communican- 
tes,  quam  collectionem  usus  Ecclesiae  appro- 
baviL  et  praecepto  confirmavit;  preecipue  ob 
reverentiam  tanti  sacramenti,  ne  scilicet,  ob 
nimiam  frequentiam  vilescat;  et  D.  Thomas 
addit  mysticam  congruentiam,  scilicet,  ut 
saltem  per  unicam  unius  diei  communionem 
unitas  et  sufficientia  passionis  Christi  reprae- 
sententur.  At  vero,  stando  in  solo  jure  divino, 
nulla  est  talis  prohibitio,  quia  nec  scripta  est, 
nec  tradila,  nec  sola  ratione  probari  potest;  et 
ex  eisdem  juribus  potest  sumi  proportionale 
argumentum,  quia  seepius  eodem  die  sacrifi- 
care,  non  est  prohibitum  jure  divino;  ergo 
nec  communicare.  Unde,  sicut  Papa  dispensat 
interdum,  ut  aliquis  eodein  die  seepius  sacri- 
ficet,  ita  posset  dispensare  in  iterata  commu- 
nione  extra  sacrificium;  non  est  ergo  prohibi- 
tum  jure  divino.  Dices :  ergo  nec  singulis  horis 
communicare,  vel  etiam  seepius  eadem  hora. 
Respondetur  verum  esse,  de  tota  hac  re,  posi- 
tivo  jure  divino  nihil  declaratum  esse,  sed 
prudentiee,  quam  jus  ipsum  nalurale  dictat, 
relinquj,  quse  dictat,  ea  cavenda  esse,  quee 
contemptum,  vel  irrisionem  sacramenti  pa- 


rere  possunt,  et  ideo  Ecclesiastica  providen- 
tia  in  his  modum  et  ordinem  adhilmit. 

4.  Dubiolo  respondetur.  —  Quceri  autem 
obiter  potest,  an  in  aliquo  casu  possit  nunc 
aliquis  bis  in  die  communicare,  extra  sacrifi- 
cium,  de  quo  postea  dicemus,  non  obstante 
Ecclesiae  prohibitione.  Sylvester,  verboMissa 
i,  quaest.  7,  negat  unquam  licere.  Sed  exci- 
piendus  est  casus,  in  quo,  ad  impediendam 
injuriam  hujussacramenti,  vel  irreverentiam, 
id  sit  necessarium,  ut,  v.  gr.,  ne  in  manus 
haereticorum  veniat,  vel  ne  comburatur,  aut 
in  similibus,  quemadmodum  in  superioribus 
de  jejunio  diximus;  ratio  enim  eadem  est; 
nam  quod  propler  reverentiam  sacramenti 
introductum  est,  non  debet  ita  observari,  ut 
in  illius  injuriam,  vel  irreverentiam  ullo  moclo 
cedat;  etita  meritosentit  Angelus,  v.  Euchar. 
3,  n.  39,  et  Summistee  frequentius,  et  Palud. 
supra. 

5.  Difficultas  enodatur.  —  Tandem  inquiri 
hic  potest  quomodo  computandus  sit  dies, 
intra  quem  non  licet  bis  communicare.  Res- 
pondetur,  a  media  nocte  in  mediam  noctem 
esse  computandum,  eodem  modo,  quo  supra 
dictuin  est  de  jejunio,  propter  easdem  causas, 
et  propter  Ecclesiae  usum  ,  qui  hoc  satis  de- 
clarat;  sicut  enim  datur  communio  statim 
post  mediam  noctem,  etiamsi  homo  ante  pau- 
cas  horas  aliquid  comedisset,  ita  etiam  dari 
potest,  etiam  si  communicasset.  Est  enim  ad- 
vertendum,  servato  jejunio,  et  secluso  scan- 
dalo,  ac  per  se  loquendo,  in  qualibet  hora 
diei,  posse  hominem  communicare,  quia,  licet 
frequentius  soleat  communio  dari  usque  ad 
meridiem,  quia  illud  est  tempus  opportunius, 
tamen  nulla  est  lex,  quse  ad  hoc  obliget ,  nec 
consuetudo  hactenus  ita  introducta  est,  ut 
praeceptum  induxerit,  quod  notarunt  Angelus 
supra,  et  Sylvester,  verb.  Eucharistia  3, 
qusest.  14. 

6.  Secunda  conclusio.  —  Dico  secundo  : 
generatim  loquendo,  consultius  est  frequen- 
tius  communicare,  quam  rarius ;  magisque 
est  in  frequentiam,  quam  in  raritatem  incli- 
nandum,considerando  actum  ipsum  absolute, 
seu  ex  suo  genere.  Hsec  est  communis  sen- 
tentia  Theologorum,  D.  Thom.  hic,  et  in  4, 
dist.  12,  qusest.  2,  art.  1,  queestiunc.  2,  ubi 
etiam  Bonavent.,  Richard.,  Palud.  et  Gabr. 
ibi,  et  lect.  87  in  can.;  Adrian.,  quoest.  3  de 
Eucharist. ;  Petrus  Soto,  lect.  9  de  Eucharist. 
Et  sumitur  ex  Concil.  Trident.,  sess.  13,  c.  8, 
ubi  ad  frequentiam  hortatur;  et  sess.  22, 
cap.  6,  optat  Sancta  Synodus,  ut  in  singulis 

Missis  fidelesadstantes  communicarent;  atque 


ad  idem  conferunt  dicla  Sanctorum  Patrum 
citala  prrecedente  conclusione,  quibus  adden- 
dusest  Cyrill.,  lib.3  in  Joan.,  c.  37,  et  lib.  4, 
cap.  17,  ubi  inter  alia  notat,solam  dilationem 
per  se  non  conferre  ad  meliorem  disposi- 
tionem ,  et  regulariter  contingere,  ut,  qui 
larde  accedunt,  minus  dispositi  sint,  quam 
qui  frequenter.  Chrysost.  item  multa  de  hac 
re  scribit  hom.  28  in  1  ad  Cor.,  et  inter  alia 
dicit,  semper  esse  tempus  accedendi,  si  sem- 
per  conscientia  sit  pura.  ldem,  hom.  1  ad 
Timoth.,  et  orat.  de  S.  Philogonio.  Augustinus 
etiam,  epist.  119,  non  prsefert  eum,  qui  ex 
reverentia  abstinet,  ei,  qui  ex  devotione  quo- 
tidie  communicat;  et  de  Eccles.  dogm.,  c.  53, 
nec  laudat,  nec  vituperat  eum,  qui  quotidie 
communicat.  Ambros.  vero,  4  de  Sacram., 
cap.  6,  hoc  etiam  consulit;  et  similia  multa 
sumi  possunt  ex  Bernard.  in  serm.  de  Coen. 
Dom.;  nonnulla  ex  Hieronym.,  Apologia  pro 
libris  contra  Jovin.;  et  Gregor.,  hom.  22  in 
Evang.;  Innocent.,  lib.  4  de  hoc  myster., 
c.  42.  Rationes  etiam  sunt  perspicuae.  Prima, 
quia  communicare  digne  per  se  bonum  est; 
abstinere  vero  solum  est  bonum  per  accidens, 
vel  ex  defectu  dispositionis,  vel  ut  homo  ad 
reverentiam  excitetur ;  sed  bonum  per  se 
preeferendum  ex  genere  suo  est  bono  per 
accidens.  Secundo,  quia  frequenter  accedere 
est  ex  propensione  charitatis;  differre  autem 
aut  est  ex  negligentia,  aut  ex  timore;  sed  per 
se  loquendo  melius  est  ex  charitate  operari, 
quam  ex  timore  :  ergo.  Tertio ,  quia,  qui 
communicat,  ceeteris  paribus,  excedit  alium 
in  fructu  sacramenli  ex  opere  operato;  potest 
autem  facile  in  aliis  esse  sequalitas,  quia  vo- 
luntas  communicandi  digne,  ex  se  non  est 
minus  bona  et  meritoria,  quam  affectus  absti- 
nendi  etiam  ex  reverentia;  ergo  ex  suo  genere 
illud  est  eligibilius.  Quarto  quia ,  si  propter 
aliquid  est  interdum  probanda  abstinentia 
hujus  cibi,  maxime  propter  conservandam 
vel  concipiendam  reverentiam  seu  devotio- 
nem;  sed  ad  hoc  ipsum  non  minus  juvat  ipse 
frequens  usus,  si  prudenter  fiat,  et  mediocri 
diligentia  adhibita ;  nam  et  bona  consuetudo 
juvat  ad  similes  actus  melius  exercendos,  et 
efficacia  etiam  sacramenti  multum  confert; 
ergo,  simpliciter  et  generatim  loquendo,  fa- 
vendum  est  potius  frequentise,  quam  dila- 
tioni. 

7.  Tertia  conclusio.  —  Dico  tertio  :  in  per- 
ticulari  non  potest  una  regula  dari  de  fre- 
quentia ,   quae    omnibus   expediat,   sed    pro 

diversitate  statuum  et  raorum  id  estprudenti 
arbitrio  definiendum.  Heec  conclusio  tam  per 
se  nota  est,  ut  non  indigeat  probatione.  Ut 
tamen  in  re  morali  rationem  aliquam  insi- 
nuemus  ad  ferendum  prudens  judicium,  vi- 
detur  sane  raro  esse  alicui  consulendum,  ut 
ordinaria  consuetudine  frequentius,  quam 
octavo  quoque  die  communicet.  Ita  significant 
Doctores  citati;  et  ita  sentiunt  prudentes  et 
experti  viri  in  hac  materia,  et  communis  usus 
Ecclesiee  non  parum  favet.  Ratio  autem  est , 
quia  hoc  modo,  et  sufficienter  subvenitur 
fructui  animarum  ;  et  ratio  etiam  habetur  re- 
verentiee  debitee  sacramento;  nam  regulariter 
loquendo,  tot  sunt  humanee  vitee  negotia  ,  et 
impedimenta,  quee  et  animum  distrahunt,  et 
tempus  occupant ,  ut  non  possint  homines 
frequentius  accedere,  cum  debita  dispositione, 
nec  tantum  temporishuic  actioni  dare,  quan- 
tum  par  esset;  hoc  tamen  semel  in  hebdo- 
mada  preestare  regulariter  non  est  difficile ; 
imo  hinc  seepe  eveniet,  ut  una  communio, 
facta  opportuno  tempore ,  cum  majori  fiat 
fructu,  quam  plures  sine  debita  preeparatione 
et  gratiarum  actione.  Advertit  autem  Ber- 
nardus  supra,  non  esse  omittendam  hujus- 
modi  frequentiam  propter  sola  peccala  ve- 
nialia  ,  neque  quia  homo  minorem  fervorem 
devotionis  et  charitatis  in  se  sentire  videatur, 
quia  non  est  exiguus  hujus  sacrameuti  fruc- 
tus,  quod  in  magnis  peccatis  impedit  consen- 
sum ,  et  in  minimis  sensum  minuit.  Unde 
Bonav.,  lib.  de  Processu  relig.,  processu  7, 
cap.  21 ,  sic  inquit :  Licet  tepide,  accedas  fidu- 
cialiter,  confidens  de  misericordia  Dei,  quia 
quo  magis  seger,  magis  indiges  medico;  et 
juxta  hoc  dictum,  sunt  exponenda  verba,  quee 
ex  Hilario  referuntur  de  Consecratione,  dist. 
2,  cap.  :  Si  non  sunt  tanta  peccata.  ut  excom- 
municetur  quis,  non  se  debet  a  medicina  cor- 
poris  et  sanguinis  Domini  separare;  id  est,  si 
non  sunt  mortaliter,  vel  si  sunt,  si  jam  est 
preemissa  eorum  confessio ;  reperiuntur  autem 
illa  verba  apud  August.,  epist.  118;  etBeda, 
1  ad  Cor.  1 1 .  Non  est  autem  negandum  inter- 
dum  posse  hujusmodi  frequentiam  differri 
propter  aliquam  occasionem  similem,  ad  con- 
ciliandam  majorem  reverentiam;  id  tamen 
potius  esse  debet  rarum  et  extraordinarium, 
quam  frequens;  nec  tanta  debet  esse  dilatio, 
ut  plus  nocere  possit,  quam  prodesse;  ne 
forte  alicui  contingat  illud  Psalm.  101  :  Per- 
cussus  sum,  utfoenum,  et  aruit  cor  meum,  quia 
oblitus  sum  comedere  panem  meum.  Denique 
ta  est  heec  doctrina  accipienda,  ut  non  intel- 

ligatur,  omnibus  hominibus  omnibusque  sta- 
tibus  uniformiter  applicanda ;  nam  continen- 
tibus  frequentius  convenire  potest,  quam 
conjugatis,  et  religiosis,  quam  laicis ;  solum 
ergo  assignamus  regulam,  quee  facilius  potest 
fere  in  omnibus  observari,  qui  timoratam 
conscientiam  habent;  reliqua  prudentiee  con- 
fessorum,  et  pastorum  relinquenda  sunt. 

DISPUTATIO  LXX. 

DE    PRM3EPTO    ECCLESIASTICO    CIRCA    USUM 
EUCHARISTLE. 

Disputat.  32  de  Euchar.  —  Omissa  quees- 
tione,  an  sit  hoc  preeceptum.  quee  in  preesenti 
per  se  nota  est,  eadem  fere  occurrunt  de  hoc 
preecepto  declaranda,  quee  de  divino.  Suppo- 
nenda  vero  sunt  verba  legis  latee  in  c.  Omnis 
utriusquesexus,  de  Poenitent.  et  remiss.,  quee 
suut  fundamentum  hujus  disputationis.  Om- 
nis,dicitur,  utriusque  sexus  fidelis,  postquam 
ad  annos  cliscretionis  pervenerit,  semel  saltem 
in  anno  confiteatur,  suscipiens  reverenter,  ad 
minus  in  Pascha,  Eucharistiee  sacramentum, 
nisi  forte  de  proprii  sacerdotis  consilio  ob 
aliquam  rationabilem  causam  ad  tempus  ab 
hujusmodi  perceptione  duxerit  abstinendum, 
alioqui  et  vivens  ab  Ecclesiee  ingressu  arcea- 
tur,  et  moriensEcclesiastica  careat  sepultura. 

SECTIO  I. 

Quas  personas  obliget  hoc  prseceptuin. 

1 .  Soli  fideles  baptizati  tenentur  sem,el  in 
anno  communicare.  —  Dico  primo  ,  solum 
obligare  fideles  baptizatos.  Hoc  constat  primo 
ex  verbis  ipsius  legis  ;  nomine  enim  fidelium 
intelliguntur  illi,  qui  fidem  Christi  et  Ecclesiee 
professi  sunt  per  baptismum.  Item,  quia  so- 
lum  illi  obligantur  ea  lege,  qui  possunt  obli- 
gari  ad  confessionem,  quando  ea  indigent; 
soli  autem  baptizati  possunt  obligari  ad  con- 
fessionem.  Tandem  hoc  preeceptum  est  pure 
Ecclesiasticum ;  sed  potestas  Ecclesiastica 
solum  est  super  baptizatos;  nam ,  de  his  qui 
foris  sunt,  nihilad  nos,  aitPau!..  1  ad  Cor.  5. 

2.  Iique  non  omnes ,  sed  adulti.  —  Dico 
secundo  :  hoc  preeceptum  obligat  omnes  et 
solos  fideles  adultos.  Patet  ex  verbis  legis. 
Item,  quia  soli  adulti  sunt  capaces  proprii 
preecepti  et  obligationis ;  omnes  autem  illi 
indigebant  hac  Ecclesiastica  determinatione 
preecepti  divini.  Unde  nullus,  cujuscumque 

status  existat,  sive  sit  clericus,  sive  laicus, 
sive  religiosus,  sive  seecularis  ,  ab  hujus  prse- 
cepti  obligatione  eximitur.  Solum  de  Summo 
Pontifice  dubitari  potest,  an  hoc  preecepto 
obligetur ;  sed  quia  dubium  hoc  in  hac  spe- 
ciali  materia  non  potest  moraliler  ad  praxim 
revocari,  et  quia  in  eadem  forma  tractatur 
ab  omnibus  circa  eamdem  legem  in  materia 
de  confessione,  illud  difleremus  eo  usque. 

3.  Sed  explicandum  superest,  quando  in- 
cipiat  homo  hoc  preecepto  obligari.  De  qua  re 
multa  scribunt  Theologi  in  4,  d.  9;  D.  Thom., 
queest.  1,  art.  5,  queestiunc.  4;  Major,  q.  2; 
Cajet.  hic,  art.  9;  Soto,  art.  11 ;  Navarr.,  in 
Sum.,  cap.  21,  n.  58;  Summistee,  verbo  Eu- 
charist.,  et  verbo  Communio.  Qui  omnes  in 
primis  notant,  quamvis  verba  hujus  legis 
generatim  loquantur  de  hominibus,  postquam 
ad  annos  discretionis  perveniant,  simulque 
obligationem  confitendi  et  communicandi 
conjungant,  nihilominus  non  statim  ac  homo 
habet  usum  rationis,  quo  sit  capax  peccati 
mortalis,  et  obligationis  confitendi,  non  statim 
(inquam)  obligari  hac  lege  Paschalis  commu- 
nionis,  sed  per  aliquod  tempus,  vel  etiam  per 
aliquot  annos  posse  ad  confilendum,  prius- 
quam  adcommunicandum,  obligari,  tum  quia 
verba  legis  sunt  accommodate  inteliigenda, 
juxta  genus  materiae;  est  autem  magnum 
discrimen  inter  utrumque  sacramentum ;  con- 
fessionis  enim  sacramentum  magis  necessa- 
rium  est,  et  ex  hac  parte  est  anticipandum  ; 
Eucharistiee  vero  est  longe  dignius,  et  ideo 
ad  illius  usum  maturior  eetas  expectanda  est, 
ut  possit  suscipiens  conveniente  devotione 
accedere,  et  graviori  iudicio  inter  hunc  et 
alios  communes  cibos  discernere;  tum  etiam 
quia  in  ipsismet  verbis  legis  implicite  haec 
differentia  insinuatur;  nam  confessio  absolute 
preecipitur,  communio  vero  cum  quodam  or- 
dine  ad  prudens  judicium  confessoris  ;  omnes 
autem  prudenles  confessores  judicant  expe- 
dire,  plus  communionem,  quam  confessionem 
differri.  Unde  communi  etiam  usu  Ecclesiee 
ita  heec  lex  declaratur,  quidquid  Palud.  sen- 
tiat,  4,  dist.  10,  queest.  1,  n.  25. 

4.  Deinde  fere  omnes  in  hoc  conveniunt, 
non  posse  generaliter  definiri  hanc  obliga- 
tionem  per  hominum  eetates,  seu  annorum 
numerum;  nam,  licet  Soto  dicat,  hanc  obli- 
gationem  incipere  duodecimo  eetatis  anno, 
quo  tempore,  inquit,  incipiunt  obligari  homi- 
nes  aliis  legibus  Ecclesiasticis,  tamen  neque 
illud  principium  potest  esse  universale;  quia 
non  omnes  pueri  ea   eetate  habent  omnino 


perfeclum  rationis  usum.  Unde  alii  hoc  exten- 
dunt  ad  1 4  et  15  annum  ;  quod  etiam  non  po- 
test  generaliter  affirmari,  quia  ante  hoc  tem- 
pus,  imo  et  seepe  ante  duodecimum  eetatis 
annum,  sunt  multi  ita  doli  capaces,  itaque 
inslructi  in  rebus  fidei ,  ut  sine  dubio  obli- 
gentur  hoc  preecepto.  Neque  ratio  generalis , 
quam  secunclo  loco  Soto  posuit,  video,  quo 
fundamento  niti  possit,  aul  qua  ratione  id 
valeat  universe  affirrnari;  nam  preeceplum 
jejunii  non  obligat  a  duodecimo  eetatis  anno; 
preeceptum  autem  abstinendi  a  carnibus  die 
prohibito  sine  dubio  antea  obligat ,  et  idem 
existimo  de  preecepto  audiendi  Missam;  non 
est  ergo  illa  generalis  regula.  Dicendum  igitur 
est,  hunc  eetatis  terminum  non  posse  indivi- 
sibiliter  preescribi,  sed  ad  summum  dici  posse, 
hunc  terminum  contineri  posse  a  decimo 
usque  ad  decimum  quartum  setatis  annum, 
quia,  moraliter  loquendo,  neque  ante  deci- 
mum  incipit,  neque  ultra  decimum  quartum 
differtur  heec  obligatio,  sicut  nec  rationis 
usus.  In  hac  vero  eetatis  latitudine  solet  esse 
magna  varietas;  alii  enim  citius,  alii  tardius 
ratione  uli  incipiunt,  et  ideo  non  omnibus 
simul  incipit  heec  obligatio;  satisfaciet  autem 
unusquisque ,  si  parentum  et  confessorum 
judicium  sequatur,  quos  debet  consulere,  cum 
dubitare  inceperit;  ipsi  vero  debent  puero- 
rum  capacitatem  et  judicium  examinare ,  ut 
prudenter  de  eorum  obligatione  judicent.  Ita 
fere  D.  Thom.,  Palud.  et  Major,  locis  citat.; 
Alens.,  4  part.,  queest.  49,  membr.  4;  Cajet., 
in  Sum.,  verbo  Communio;  et  Catechismus 
Pii  V.  Addit  vero  Soto,  et  mihi  etiam  pro- 
batur,  non  statim  ac  hi  pueri  perveniunt  ad 
eetatem,  in  qua  possunt  licite  communicare , 
ad  idobligari,  secl  post  aliquod  tempus,  verbi 
gralia,  post  unum  et  alterum  annum;  nam  efc 
usus  Ecclesiee  ita  videtur  hanc  legem  decla- 
rasse  ;  et  rationi  consentaneum  est,  ut  Ecclesia 
non  obliget,  cum  primum  potest;  sed  facul- 
tatem  concedat  expectandi  per  aliquod  tem- 
pus,  vel  propter  majorem  reverentiam  sacra- 
menti ,  vel  propter  majorem  fructum  reci- 
pientis ,  vel  ne  hi  pueri  facile  exponantur 
periculo  transgressionis;  securius  autem  hoc 
fiet,  si  consilio  confessoris  fiat;  sic  enim  non 
discordabitur,  etiam  a  verbis  legis. 

5.  Quaesitum.  —  Solvitur.  —  Queeres  tan- 
dem,  an  heec  doctrina ,  quee  de  preecepto 
Ecclesiastico  data  est,  eodem  modo  solvenda 
sit  respectu  divini  preecepti;  nam  in  superio- 
ribus  dubium  hoc  in  hunc  locum  remisimus. 
Et  quidem  aliqui  auctores  simpliciter    affir- 

mant,   quoad   hoc,   eamdem   esse  rationem 
ulriusque  preecepti.  Ita  Navarr.,  dicto  c.  21, 


num.  57,  et  Cordub.,  in  summa  Hispana, 
qusest.  60.  Sed  aliqua  declaratione  et  limita- 
tione  opus  est,  nam  in  communi  usu  commu- 
nionis,  qui  fit  extra  articulum  necessitatis, 
prsedicta  regula  servanda  est,  quia  hoc  prre- 
ceptum  Ecclesiae  est  determinatio  prsecepti 
divini,  quoad  tempus,  in  quo  utendum  est 
hoc  sacramento  extra  mortis  periculum;  ha3C 
autem  determinatio  Ecclesise  est  sufficiens  ad 
satisfaciendum  prsecepto  divino,  eo  modo, 
quo  ab  ipsa  Ecclesia  recepta,  et  ejus  usu  est 
declarata,  et  approbata  ;  ergo  quoad  hoc  est 
eadem  ratio  utriusque  prrecepti.  ut  probant 
etiamrationesetmoralesconjecturasadductas. 
At  vero  de  communione  facienda  in  articulo 
mortis  non  est  eadem  ratio,  neque  hoc  pra3- 
ceptum  Ecclesia3  determinavit  divinum,  quoad 
illud  tempus ;  quia  quoad  hoc  ex  se  erat  suf- 
ficienter  determinatum.  Unde  existimo,in  illo 
articulo  dandam  esse  communionem  cuicun- 
que  homini  habenti  usum  rationis  ad  peccan- 
dum,  et  capaci  confessionis,  et  extrema3  unc- 
tionis.  Quod  Navarrus  quidem  fatetur  esse 
omnibus  consulendum ;  ego  vero  existimo 
esse  obligationem ,  tam  ex  parle  petentis, 
quam  dispensantium ,  quia  talis  homo  est 
capax  fidei,  et  sufficientis  reverentias  sacra- 
menti;  et  est  in  eo  periculo,  in  quo  non  ex- 
pectat  commodius  tempus  ad  recipiendum 
sacramentum  cum  meliori  dispositione;  ergo 
debet  tunc  accipere  eo  modo,  quo  polest; 
patet  consequentia,  quia  in  illo  homine  jam 
habent  locum  verba  illa  Christi :  Nisi  mandu- 
caveritis  carnem  Filii  hominis ;  quorumvimet 
obligationem  potest  talis  homo  percipere,  et 
voluntarie  manducare,  ac  seprobare,  utdigne 
recipiat;  nihil  ergo  est,  quod  illum  excuset, 
neque  contra  hoc  video  rationem  aliquam 
aut  consuetudinem. 

SECTIO  II. 

Quando  obliget  hoc  praeceptum. 

1 .  Baptizati  adulti  semel  in  anno  commu- 
nicare  tenentur.  —  Dico  primo,  obligaretan- 
tum  semel  in  anno.  Hoc  patet  ex  verbis  legis, 
cujus  rationem  ut  declaremus,  advertendum 
est,  hanc  temporis  obligationem,  pro  tempo- 
rum  diversitate  variam  in  Ecclesia  fuisse.  In 
principio  enim,  ut  D.  Thom.,  et  alii  sentiunt, 
obligatio  illa  determinata  erat  ad  quotidia- 
nam  communionem;    quod  tamen  incertum 


LXXX,  ART.  XI. 

est,  ut  supra  dixi;  imo  probabile  est,  in  prin- 
cipio  nullam  factam  esse  determinatiunem , 
quia  fidelium  devotio  obligationem  pra^cepti 
prasveniebat,  ut  supra  etiam  tetigi.  Postea 
creditur  determinatio  facta  ad  singulos  dies 
Dominicos,  de  quo  etiam  non  invenio  suffi- 
cientem  traditionem  ,  neque  expressum  de- 
cretum  alicujus  Pontificis,  vel  Concilii ;  solum 
in  decretis  Pii  I,  et  in  Concil.  Nannetensi, 
cap.  9,  legimus,  prascipi  sacerdoti,  utsingulis 
Dominicis  diebus  panem  benedictum  habeat , 
quem  his  fidelibus  distribuet,  qui  communi- 
care  non  potuerint ;  hinc  enim  fit  conjectura  , 
prius  solitos  fuisse  fideles  omnes  diebus  Do- 
minicis  communicare;  quod  vero  hoc  fuerit 
in  prascepto,  non  satis  constat.  Postea  vero 
statutum  est,  ut  ter  saltem  in  anno,  in  Natali, 
scilicet,  Domini,  Paschate  et  Pentecoste,  fide- 
les  communicarent,  utpatet  ex  Fabiano  Papa, 
epist.  2,  c.  4;  Concil.  Agalh.,  c.  18,  cap.  Etsi 
non  frequentius,  de  Consecr.,  dist.  2.  Refert 
autem  Burch.,  lib.  6  Decreti,  cap.  19,  Sylver. 
Papam,  quosdam  alios  dies  addidisse,  quam 
legem  apud  nullum  alium  reperio ;  Soter 
autem  Papa,  c.  In  ccena  Domini,  de  Consecr., 
dist.  2,  pra^scripserat,  ut  in  die  ccena^Domini 
omnes  communicarent ,  quam  communionem 


videtur  hic  D.  Thom.  a  Paschali  distinguere. 


Tandem  vero,  crescente  nimium  fidelium  nu- 
mero,  et  charitate  refrigescente,  visum  est 
Ecclesias,  sufficere  unam  communionem  sin- 
gulis  annis  prascipere,  ne  fragilibus  homini- 
bus  laqueos  injicere  videretur,  quia,  non  ob- 
stantibus  superioribus  praceptis  introduci 
ccepit  consuetudo  differencli  communionem 
per  annum  integrum,  ut  sumitur  ex  Chryso- 
stomo,  hom.  61  ad  Populum,  ubi  eam  consue- 
tudinem  reprehendit;  et  ex  Augustino,  serm. 
28  de  Verb.  Domin.,  et  Ambros.,  lib.  5  de 
Sacram.,  cap.  4,  dicentibus  :  Si  quotidianus 
est  panis,  cur  post  annum  illum  sumis,  quem- 
admodum  in  Oriente  Grseci  facere  consueve- 
runt?  Ex  his  ergo  constat  prima  ratio  hujus 
prascepti,  nam,  ut  esset  certa  aliqua  ratio  im- 
plendi  divinum  jus,  quam  posset  Ecclesia 
exigere,  et  transgressores  punire,  oportuit  ab 
ea  aliquam  determinationem  fieri;  ut  vero 
prasceptum  esset  accommodatum  multitudini, 
et  fragilitati,  et  prresenti  rerum  statui,  non 
oportuit  frequentiorem  usum  prascipi.  Unde 
colligitur  secundo  (quod  supra  dicebamus), 
stante  hoc  ecclesiastico  prascepto  neminem 
obligari  ad  majorem  frequentiam,  nec  peccare 
eum,  qui  semel  tantum  in  anno,  tempore  ab 
Ecclesia  praascripto,  communicat;  nam  im- 

plendo  prreceptum  Ecclesice  simul  sntisfacit 
divino,  alioqui  Ecclesia  non  sufficienter  pro- 
vidisset  fidelibus.  Navarrus  tamen,  cap.  21, 
n.  59,  excipit  nonnullas  personas.  quae  pluries 
tenentur  communicare  in  anno,  non  ex  solo 
divino  jure,  neque  ex  hac  lege  ecelesiastiea, 
sed  ex  aliis;  nam  in  Clementina  In  agro, 
§  Sane,  de  Statu  monach.,  praecipitur  mona- 
chis  Benedictinis,  ut  singulis  mensibus  com- 
municent,  et  idem  dicitur  cle  monialibus  in 
Concil.  Trid.,  sess.  25,  c.  10,  de  Regularibus. 
Sed  in  his  decretis  non  sunt  verba,  quae  prae- 
ceptum  clareexprimant,  sed  solum  consilium, 
vel  regularem  constilutionem.  Uude  Triden- 
tinum  sic  ait  :  Attendant  diligenter  Episcopi, 
et-cseteri  superiores  monasteriorum  sanctimo- 
nialium,  ut  in  constitutionibus  carum  admo- 
neantur  sanctimoniales ,  ut  saltem  singulis 
mensibus,  etc.  Quapropter  nisi  speciale  votum 
intercedat,  aut  nisi  ex  instituto  religionis 
constet,  constitutiones  ejus  obligare  sub  mor- 
tali,  nulla  talis  est  rigorosa  obligatio. 

2.  Hoc  prsecepto  communicare  tenentur  fide- 
les  tempore  Paschatis.  —  Dico  secundo  :  hoc 
proeceptum  specialiter  obligat  tempore  Pas- 
chatis,  ut  patet  ex  illis  verbis  legis :  Ad  minus 
in  Pascha;  et  Concil.  Trident.,  sess.  13,  can.  9, 
definit,  teneri  omnes  fideles  singulis  annis, 
saltem  in  Paschate,ad  communicandum,  juxta 
praeceptum  Sanctae  matris  Ecclesiae.  Ratio 
autem  hujus  determinationis  fuit,  et  ut  tem- 
pus  esset  magis  delerminatum  et  certum ;  et 
quia  eo  tempore  videnlur  esse  fideles  magis 
dispositi,  et  devoti  ad  hoc  sacramentum  re- 
cipiendum ;  et  quia  eo  tempore  institutum  et 
celebratum  fuit  hoc  mysterium  nostraque  re- 
demptio  consummata. 

3.  Difficultas.  —  Enodatur.  —  Sed  circa 
hoc  tempus  nonnulla  supersunt  explicanda. 
Primum,  quid  nomine  Paschatis  significetur; 
videtur  enim  significari  tantum  ipsa  dies 
Dominica  Paschae,  in  qua  Christus  resurrexit. 
Respondetur,  quidquid  sit  de  vi  vocis,  Eccle- 
siasticam  consuetudinem  declarasse  ex  de- 
creto  Eugenii  IV,  ut  refert  Navarr.,  dict. 
cap.  21,  num.  45,  hoc  tempus  complecti  quin- 
decim  dies  a  Dominica  Palmarum  usque  ad 
Dominicam  in  Albis,  inclusive;  nam  quolibet 
horum  dierum  aliquis  communicet,  implet 
hoc  praeceptum;  et  quamvis  ssepius  extra  hos 
dies  communicet,  non  implet  praeceptum,  nisi 
communicet  intra  illos  dies,  quia  verba  legis 
limilanl  actum  ad  illud  tempus ,  quod  me- 
rito  ad  omnes  illos  dies  extensum  est,  ne 
omnes  fideles  ad  unum  tantum  diem  ex  prae- 

ceplo  obligati  facile  exponerentur  periculo 
transgrediendi  illud.  Quod  si  alicubi  intro- 
ducta  esset  consuetudo  extendendi  amplius 
hoc  tempus,  illam  etiam  servare  sufficeret, 
sicut  referunt,  Mediolani  consueludice  re- 
ceplum  esse,  ut  quolibet  die  quadragesimali 
communicando  impleatur  hoc  prceceptum. 
Quod  etiam  in  Ilispania  fieri  posse  declaratum 
dicitur  a  Clement.  VII,  idque  constituisse 
testinionio  Laurentii  Cardinalis  SS.  quatuor 
Coronatorum,  et  Episcopi  Pramestini,  et  usu 
etiam  receptum  fuisse.  Sed  mihi  nec  de  usu, 
nec  de  concessione  satis  constat;  ubi  autem 
constaret,  ita  facere  sufficeret.  Hic  vero  ad- 
vertendum  est,  teneri  fideles,  ad  hoc  prae- 
ceptum  servandum,  Eucharistiam  suscipere 
de  manu  proprii  pastoris ,  aut  alterius,  qui 
vicem  ejus  gerat,  seu  de  ejus  facultate;  ita 
enim  et  usus  Ecclesiae  declarat,  et  Summi 
Pontifices  in  variis  rescriptis  seu  privilegiis 
significarunt;  et  ex  eodem  cap.  Omnis  utrius- 
que  sexus  colligitur,  dum  confessionem  dicit 
faciendam  esse  proprio  sacerdoti ,  et  non 
alieno,  nisi  de  proprii  licentia,  sine  qua  alter 
non  potest  solvere  vel  ligare  ;  hic  enim 
eadem  est  ratio,  quia  etiam  alienus  non  po- 
test  alterius  oves  pascere  sine  licentia  pro- 
prii  pastoris,  ut  infra  dicemus,  agentes  de 
obligationibus  ministrorum.  Et  ideo  in  eodem 
capite  solum  judicio  proprii  sacerdotis  relin- 
quitur,  ut  ejus  consilio  possit  communio  dif- 
ferri;  sic  igitur,  solum  illius  ministerio,  vel 
de  facultate  ejus,  impleri  potest  hoc  prae- 
ceptum.  Quomodo  autem  intelligenda  sint 
aliqua  privilegia  Ponlificum,  quae  de  hac  re 
loquuntur,  dicemus  infra  tractando  de  prae- 
ceptis  ministrorum. 

4.  Secundum  dubium  explicandum  est, 
an,  qui  in  Paschate  transgressus  est  hoc  prae- 
ceptum,  liber  maneat  ab  obligatione  commu- 
nicandi  usque  ad  sequens  Pascha.  Ita  enim 
sentiunt  graves  auctores,  D.  Anton.,  2  part., 
tit.  9,  cap.  9,  §  3;  Sylvest.,  verb.  Euchar.  3, 
quaest.  15;  Tabiena ,  verb.  Communicare, 
quaest.  7;  Medina,  Codice  de  Poenit.,  quaest. 
de  Confess.  semel  in  anno  agenda;  Soto,  in  4, 
dist.  18,  quaest.  1,  art.  4;  Victor.,  in  Sum., 
num.  37.  Fundamentum  est,  quia  prseceptum 
affirmativum ,  obligans  ad  aliquem  actum 
praescripto  die ,  vel  tempore,  transacto  illo 
non  obligat,  etiam  si  per  impotentiam  vel 
malitiam  in  illo  impletum  non  sit;  sed  hujus- 
modi  est  hoc  praeceptum  respectu  temporis 
Paschalis  :  ergo,  etc.  Major  constat  apertissi- 
mis  exemplis,  in  preecepto  audiendi  Missam 

diebus  festis;  in  prsecepto  jejunii  quadra- 
gesimalis  vel  quocumque  alio;  et  idem  con- 
tingit  in  voto,  quando  fit  de  actu  pro  die  seu 
tempore  determinato.  Ratio  autem  est,  quia 
prseceptum  affirmativum  non  obligat  pro 
semper;  unde.  quando  ipsum  designat  tem- 
pus,  ad  illud  limitatur  obligatio;  non  enim 
potest  ultra  verba  legis  obligatio  extendi, 
cum  verba  explicent  voluntatem  legislatoris, 
a  qua  vis  obligationis  pendet.  Et  potest  in 
hunc  modum  explicari ,  quia ,  si  transacto 
tempore  a  lege  preescripto,  homo  teneretur 
ad  actum  prsecepti,  vel  hoc  esset  ex  directa 
intentione  et  obligatione  legis,  et  hoc  non,  ut 
ratio  facta  probat;  vel  esset  quasi  ex  conse- 
quenti  per  modum  cujusdam  restitutionis,  et 
hoc  non,  quia  non  omnes  transgressiones 
praeceptorum  obligant  ad  restitutionem,  sed 
quee  sunt  contra  justitiam  commutativam ; 
etenim,  si  quis  hodie  teneatur  eleemosynam 
facere  Pelro  indigenti,  et  peccet  non  faciendo, 
et  crastina  die  Petrus  jam  non  indigeat,  jam 
non  tenetur  facere,  nec  restituere,  quam  prius 
omisit,  quia  non  peccavit  contra  justitiam; 
et  occasio  ac  materia  preecepti  transacta  est. 
Minor  vero  prioris  syllogismi  constat  ex 
verbis  legis,  ibi  :  Ad  tninus  in  Pascha,  susci- 
piens  reverenter  Eucharistise  sacramentum. 
Item,  quia  ibi  constituitur  differentia  inter 
preeceptum  confessionis  et  communionis ;  in 
illo  enim  tantum  dicitur  semel  in  anno  esse 
confessionem  faciendam,  et  totum  anni  tem- 
pus  indifferens  relinquitur;  hic  vero  Pas- 
chale  tempus  designatur. 

5.  Alii  vero  auctores  distinctione  hac  in 
re  utuntur  :  nam  contingit  non  impleri  pree- 
ceptum  die  Paschatis  pluribus  de  causis;  aut 
ex  impotentia  ac  legitima  excusatione,  aut 
ex  malitia;  quando  contingit  non  impleri 
preeceptum  ex  malitia ,  inquiunt  extingui 
obligationem ,  ut  prior  sententia  dicebat ; 
quando  vero  est  ex  impotentia,  dicunt  du- 
rare  obligationem,  et  teneri  ad  communican- 
dum,  quam  primum  possit,  quia  lex  ipsa  dat 
facultatem  confessori  ad  differendum  tempus 
illud,  quando  expedire  judicarit;  et  tunc  non 
tollitur,  sed  differtur  obligatio;  quandocum- 
que  autem  intervenit  legitimum  impedimen- 
tum,  ita  suspenditur  obligatio,  sicut  judicio 
confessarii  suspendi  potest,  quia,  per  se  lo- 
quendo,  et  juxta  verba  legis,  tale  impedimen- 
tum  judicio  confessoris  declarandum  esset; 
unde,  si  accidat  omitti  non  confessoris  judi- 
cio,  vel  quia  conveniri  non  potest,  vel  quia 
res  est  tam  evidens,   ut  non  sit  moraliter 


necessarium,  nihilominus,  eodem  modo  judi- 
candum  est,  non  tolli,  sed  suspendi  obliga- 
tionem,  propter  tale  impedimentum;  nam 
hujusmodi  esse  debet  prudens  consilium  pro- 
prii  pastoris,  quod  ibi  saltem  interpretative 
interponitur ;  debet  ergo  aliquis  in  hujusmodi 
eventu  ,  ut  non  peccet  omittendo ,  habere 
propositum  communicandi,  cum  primum  im- 
pedimentum  auferetur.  Quod  si  objicias,  non 
debere  esse  melioris  conditionis  eum ,  qui 
peccando ,  quam  qui  sine  peccato  omittit , 
respondetur;  non  esse  melioris  conditionis ; 
nam  ille  astringitur  obligatione  preecise  pro 
tempore  Paschali,  quando  nullum  est  impe- 
dimentum,  et  hoc  non  est  priviligium,  sed 
gravamen  potius;  at  vero,  quando  occurrit 
impedimentum ,  augetur  quodammodo  vel 
differtur  obligationis  tempus;  quod  privile- 
gium  potius  est  quam  gravamen.  Ita  sentit 
Summa  Armil. ,  verbo  Communio,  num.  6, 
nec  dissentit  Tabiena,  loc.  cit.  Et  quidem 
posterior  pars  hujus  sententiee  mihi  videtur 
valde  conformis  verbis  et  intentioni  legis, 
atque  omnino  vera;  tamen  si  preedicti  auc- 
tores  rem  attentius  considerassent,  ex  hac 
eadem  posteriori  parte  potuissent  elicere, 
priorem  sententiam  esse  falsam,  et  non  esse 
idem  judicium  ferendum  de  hac  lege,  et  de 
omnibus  aliis,  quee  certa  tempora  designanl; 
nam  jejunium  aut  Missa,  sive  per  impoten- 
tiam,  sive  per  malitiam  preescripto  die  omit- 
tantur,  non  cadunt  amplius  in  obligationem 
subsequenti  die.  Et  per  sese  incredibile  est; 
voluisse  legislatorem  in  hoc  preecepto,  ut  non 
extingueretur  statim  obligatio,  sed  differre- 
tur,  quando  propter  justum  impedimentum 
non  potest  in  Paschate  communicari ,  et 
tamen  non  multo  magis  voluisse,  ut,  qua- 
cumque  ratione  vel  temeritate  omitteretur, 
non  extingueretur  statim  obligatio,  sed  per- 
maneret,  semperque  urgeret,  donec  imple- 
retur. 

6.  Si  quis,  cum  Paschali  tempore  communi- 
care  teneretur,  communionem  omisit,  dein- 
ceps  ligatus  manet,  quam  primum  prseceptum 
implere.  —  Objectio.  —  Dissolvitur.  — Evasio 
confutatur. — Dico  ergo,  Paschale  tempus  ita 
indicari  hoc  preecepto,  ut,  si  in  illo  non  im- 
pleatur,  non  cesset  obligatio  usque  ad  futurum 
Pascha,  sed  obliget  semper  idem  preeceptum 
ad  non  differendam  communionem,  sed  sta- 
tim  communicandum,  quam  primum  mora- 
liter  homo  possit.  Ita  docetNavar.,  cap.  2f1, 
num.  45;  et  Viguerius,  in  Institutionibus , 
cap.  16,  §  3,  vers.  19;  et  sumitur  ex  D.Thom. 

in  4,  dist.  13,  qusest.  art.  1,  qurestiunc.  4, 
quatenus  eodera  modo  loquitur  de  coramu- 
nione ,  quo  de  confessione ;  et  idem  sentit 
Palud.  in  4,  dist.  10,  queest.  1,  num.  25.  Et 
probatur  primo  ratione  insinuata  contra  pra3- 
cedentem  sententiam.  Secundo,  ex  intentione 
hujus  legis,  quse  duas  partes  principales  in- 
cludit  :  una  est,  ut  communio  ultra  annum 
non  differatur;  altera  est,  ut  saltem  fiat  tem- 
pore  Paschatis;  et  utraque  est  principaliter 
intenta,  prsesertim  prior;  posterior  enim,  ut 
supra  dicebam,  addita  videtur  propler  majo- 
rera  congruentiara  illius  temporis,  et  ut  cer- 
tius  constet ,  priorem  partem  impleri ,  seu 
communionem  ultra  annum  non  differri; 
ergo  quamvis  ex  malitia  communio  facta  non 
sit  tempore  Paschali,  debet  ex  vi  hujus  prse- 
cepti  quam  primum  fieri,  quia,  licet  pras- 
ceptum  jam  impleri  non  possit,  quoad  illam 
partem,  quae  talem  diera  determinat,  potest 
tamen  aliquo  modo  servari,  seu  non  magis 
ac  magis  violari  ,  quoad  aliam  partem, 
quee  prohibet  dilationem  communionis  ultra 
annum.  Atque,  ut  hujus  rationis  vis  amplius 
declaretur,  distinguendi  sunt  varii  modi,  qui- 
bus  potest  certum  tempus  lege  praescribi. 
Primo  enim  potest  lex  determinare  tempus 
propter  specialen>solemnitatem,  aut  circum- 
stantiam  illius,  ut  prsecipitur  jejunium  in 
vigilia  alicujus  Sancti,  vel  Missa  in  die  festo. 
Secundo  designatur  actus  prseceptus,  ut  pro- 
prium  onus  talis  temporis,  ut  recitare  horas 
canonicas  est  proprium  onus  singulorum 
dierum;  et  de  his  duobus  modis  procedunt 
recte  qure  prima  sententia  assumit,  quia  in 
eis  obligatio  talis  prsecepti  omnino  limitatur 
ad  tempus  illud.  Tertio  interclum  principa- 
liter  et  absolute  preecipitur  actus  quoad 
substantiam ;  temporis  vero  circumstantia 
designatur,  ut  magis  congrua,  seu  conveniens 
ex  ratione  accidentali;  ut  in  pra^cepto  reci- 
tandi  horas  canonicas,  substantia  prascepti 
est,  ut  intra  eumdem  diem  omnes  dicantur; 
congruentia  vero  est,  ut  singulse  hora3  di- 
cantur  certis  diei  temporibus,  in  quibus,  si 
omittantur,  non  cessat  obligatio ,  quamdiu 
durat  dies;  similiter,  si  confessor  pracipiat, 
feria  sexta  jejunare  in  satisfactionem,  prin- 
cipaliter  intendit  unius  diei  jejunium;  et 
propter  majorem  congruentiam  designat  ta- 
lem  diem.  Unde,  si  tunc  omittatur,  non  ex- 
tinguitur  obligatio.  Item,  in  obligatione  sol- 
vendi  tributum ,  id  frequenter  contingit; 
tenetur  enim  aliquis  tantum  tributum  solvere 
quotannis ;  tamen  ad  majorem  certitudinem 

certa  dies  designatur,  ut,  v.  gr.,  S.  Joannis ; 
quod  si  ea  dies  absque  solutione  tributi  tran- 
sigalur,  non  cessat  obligatio;  sed  potius  post 
illum  diem  semper  magis  ac  magis  urget; 
unde  Jurista3  dicunt,  talem  terminum  non 
designari,  ut  in  illo  obligatio  extinguatur, 
etiam  si  non  impleatur ;  sed  ut  solutio  usque 
ad  illum  differri  possit  et  non  amplius.  Et 
eodem  modo  si  sacerdos  ex  beneficii  seu  ca- 
pellania3  obligatione  teneatur  singulis  festis 
B.  Virginis,  vel  similibus  diebus,  Missam  di- 
cere,  et  id  facere  omittat,  non  extinguitur 
obligatio,  sed  tenetur  alio  die,  quam  primum 
possit,  obligationem  implere ,  quia  substan- 
tialis  intentio  instituentis  est  de  substanlia 
actus ;  de  circumstantia  autem  temporis,  so- 
lum  secundario.  Et.  in  universum ,  quando 
in  praecepto  aliquid  est  substantiale,  illud 
faciendum  est,  quaravis  circumstantias  acci- 
dentales  vel  secundarias  impleri  non  possint; 
ut  in  prascepto  jejunii,  abstinentia  a  carnibus 
est  quid  substantiale,  modus  autem,  scilicet, 
ut  tantum  semel  in  die  comedatur,  est  quid 
secundarium;  et  ideo  quamvis  hoc  posterius 
impleri  non  possit,  primum  sine  dubitatione 
servandum  est,  si  fieri  potest;  licet  e  con- 
verso ,  qui  a  primo  excusatur,  consequenter 
excusetur  a  secundo,  ut  communis  tenet  opi- 
nio.  Pra^sens  ergo  pra^ceptum,  quod  declara- 
mus,  in  hoc  tertio  ordine  collocandum  est,  ut 
ex  principali  fine  et  ratione  hujus  pra^cepti 
colligi  potest;  prascipue  enim  in  eo  intenditur, 
ut  fideles  non  nimium  differant  usum  com- 
munionis;  est  ergo  hoc  pra^ceptum  determi- 
natio  juris  divini  ad  temporis  dilationem 
limitandam,  et  pra^scribendam;  substantia 
ergo  hujus  prascepti  est,  ut  communio  ultra 
annum  non  differalur;  dies  autem  Paschatis 
propter  speciales  congruentias  supra  notatas 
designatur;  non  quia  actus  communicandi  sit 
proprium  onus  illius  diei,  neque  ut  terminus 
ita  prrefixus  sit  ad  solutionem  hujus  debiti, 
ut  illo  transacto,  implendum  non  sit;  sed 
potius ,  ut  terrainet  dilationem  temporis , 
intra  quod  implenda  est  obligatio,  ut  saltem 
in  illo  impleatur,  et  multo  magis  post  illum, 
si  absque  observatione  seu  executione  obli- 
gationis  transigatur  ;  sicut  de  solutione  debiti 
ad  diem  S.  Joannis  supra  declaratum  est. 
Dices  :  quamvis  fortasse  hic  sit  finis  hujus 
prascepti,  hoc  non  satis  est,  ut  prreceptum 
ad  hoc  obliget,  quia  finis  pracepti  non  cadit 
sub  prreceptum,  sed  materia;  sicut  eliam  dici 
potest,  in  pra^cepto  audiendi  Missam  die  Do- 
minico,  intendi,  ut  semel  saltem  in  hebdo- 


548 


QILEST.  LXXX,  ART.   XI. 


mada  Missa  audiatur,  et  non  amplius  diffe- 
ratur;  et  nihilominus  non  propterea  obligat 
statim  post  transactum  Dominicum  diem, 
etiam  si  in  illo  non  fuerit  impletum.  Respon- 
detur  primum,  quamvis  finis  legis  non  cadat 
sub  obligationem  legis,  nisi  etiam  sit  materia 
legis ,  tamen  quando  ille  finis  est  maxime 
proprius  et  principalis,  ex  illo  recte  conjecta- 
mus  sensum  et  intentionem  legis,  et  mate- 
riam  ejus.  Secundo  dicitur,  hunc  finem  non 
esse  extrinsecum,  sed  intrinsecum,  substan- 
tialemque  materiam  hujus  legis,  quod  patet, 
tum  ex  ratione  facta,  quia  hoc  prseceptum  est 
sufficiens  determinatio  divini  prsecepti;  non 
esset  autem  sufficiens  determinatio ,  nisi  ita 
prsescriberet  tempus,  ut  prohiberet  majorem 
dilationem;  tum  etiam  ex  verbis  ipsius  de- 
creti  :  Omnis  fidelis  semel  in  anno  confitea- 
tur ,  suscipiens  reverenter ,  ad  minus  in 
Pascha,  Eucharistise  sacramentum;  ex  quo 
contextu  constat ,  illud  verbum ,  semel  in 
anno ,  aeque  cum  utroque  actu  confitendi  et 
communicandi  conjungi;  clauditur  ergo  hoc 
in  materia  hujus  preecepti,  sicut  de  prae- 
cepto  confessionis  graviores  Theologi  sen- 
tiunt,  ut  suo  loco  dicemus;  nec  sequentia 
verba,  ad  minus  in  Pascha,  excludunt  abso- 
lutam  obligationem  communicandi  semel  in 
anno,  sed  potius  declarant.  illam  obligatio- 
nem  esse  implendam,  saltem  in  tali  die;  quod 
potius  additum  est  communionis,  quam  con- 
fessionis  praecepto,  quia  confessio,  propter 
necessitatem  suam,  differenda  non  est;  et, 
postquam  semel  est  facta,  non  est  iterum  ex 
prsecepto  iteranda,  et  ideo  nullus  certus  ter- 
minus  illi  potuit  designari,  quia,  quam  pri- 
mum  homo  peccat,  confiteri  potest,  et  satis 
implet  obligationem  suam:  communio  vero 
iterari  potest  etiam  ex  prsecepto,  et  ideo 
potuit  designari  dies,  in  quo  homo  illam  obli- 
gationem,  ad  minimum ,  implere  teneatur, 
etiam  si  prius  ssepius  voluntarie  communica- 
verit.  Fuit  aulem  ita  expediens  fieri  propter 
rationes  superius  adductas.  Atque  in  hoc 
sensu  videtur  hoc  praeceptum  declarasse 
Concil.  Trident.,  sess.  13,  can.  9,  dicens  :  Si 
quis  negaverit,  omnes  fideles  teneri  singulis 
annis,  saltem  in  Paschate,  ad  communicandum,, 
anathema  sit;  ponit  ergo  hoc  in  materia  et 
substantia  illius  prsecepti,  et  non  tantum  in 
fine  extrinseco.  Praaterea  hoc  etiam  videtur 
declarare  usus  Ecclesiae;  nam,  si  quis  Pas- 
chalem  communionem  omisit,  censuris  com 
pellitur ,  ut  quam  primum  communicet,  nec 
permittitur  usque  in  alium  annum  differre ; 


et  tamen  parochi  vel  pastores  non  imponunt 
ad  hoc  novam  obligationem,  sed  cogunt  ad 
implendam  obligationem  dicta  lege  positam 
in  Concil.  Lateranensi;  neque  solum  puniunt 
praeteritam  transgressionem,  ut  per  se  con- 
stat  ex  praxi  et  sensu  Ecclesise,  et  quia 
excommunicatio  non  solet  ferri  propter  pree- 
teritum,  ut  sic,  sed  in  ordinem  ad  futurum, 
ut  aliquis  non  permaneat  in  peccato  com- 
misso,  vel  ut  illud  non  continuet;  ergo  signum 
est,  obligationem  hujus  praecepti  durare,  et 
transgressionem  ejus  magis  ac  magis  conti- 
nuari,  quamdiu  magis  communio  differtur. 
Tandem  declaratur  a  simili,  quia  ex  vi  hujus 
praecepti  tenetur  homo  communicare  in  paro- 
chia,  seu  alibi  ex  facultate  parochi;  si  autem 
contingat  non  posse  illam  circumstantiam 
servari ,  nihilominus  tenebitur  homo  alibi 
communicare,  si  possit,  quia  haec  est  sub- 
stantia  praecepti,  et  praecipue  intenta,  quse 
non  est  omittenda,  etiam  si  modus  ejus  om- 
nino  impleri  non  possit;  sic  ergo,  quamvis, 
transacto  die  Paschatis,  non  possit  hoc  prae- 
ceptum  impleri  quantum  ad  circumstantiam 
talis  diei,  implendum  est  quantum  ad  sub- 
stantiam  actus  communicandi,  ne  ultra  tem- 
pus  lege  prsescriptum  differatur.  Haec  ergo 
sententia  est  sine  dubio  vera,  et  rationabilis, 
magisque  favens  bonis  moribus  fidelium;  nec 
dubitari  potest,  quin  in  sensu  explicato  po- 
tuerit  hsec  lex  dari,  nec  rationem  probabilem 
video,  ob  quam  existimemus  non  esse  hanc 
Ecclesiee  intentionem.  Solum  video  dici  posse, 
rationes  factas  non  procedere  de  eo,  qui, 
v.  gr.,  in  Natali  Domini  ex  devotione  commu- 
nicavit,  et  postea  preeceptum  Paschalis  com- 
munionis  transgressus  est;  ille  enim  quamvis 
differat  communionem  usque  ad  alium  Na- 
talem,  non  differl  ultra  annum;  ergo  ex  hac 
parte  non  denuo  transgreditur  praeceptum ; 
ergo  nec  tenebitur  statim  communicare,  quam 
primum  possit.  Respondetur,  quod  de  hoc 
fortasse  posset  minus  improbabiliter  id  de- 
fendi;  nihilominus  mihi  non  placet,  quia  illud 
est  per  accidens,  et  preeceptum  intelligendum 
est  de  communione  praecepta,  seu,  quse  fit  ad 
satisfaciendumEcclesiastico  preecepto,  ethanc 
prohibet  ultra  annum  differri. 

7.  Difficultas.  —  Explicatur.  —  Replica- 
tur.  — Improbatur.  — Tertium  dubium  prse- 
cedenti  simile  est,  si  quis  prsevideat  fore,  ut 
intra  illos  quindecim  Paschales  dies  commu- 
nicare  non  possit,  an  teneatur  prsevenire  et 
communionem  anticipare.  Videtur  enim  ex 
dictis  sequi,  teneri  hominem  ad  hujusmodi 

anticipationem,  quia  lenetur  servare  substan- 
tiam  prsecepti,  quantum  potest,  etiamsi  cir- 
cumslantiam  illius  determinati  temporis  sjer- 
vare  non  possit;  sed  ad  servandam  substan- 
tiam  praecepti  necessarium  est  anticipare, 
quia,  si  expectet  prsefinitum  diem,  nec  serva- 
bit  prseceptum  quoad  circumstantiam,  quia, 
ut  supponimus,  ita  erit  impeditus,  ut  commu- 
nicare  non  possit;  nec  quoad  substantiam, 
quia  differet  communionem  ultra  annum;  prse- 
sertim,  si  supponamus  a  prsecedente  Paschate 
non  communicasse.  Confirmatur  primo,  nam 
in  simili  casu,  tenetur  quis  prsevenire  confes- 
sionem,  ut  probabilior  est  opinio,  et  inferius 
suo  loco  dicemus :  ergo.  Confirmatur  secundo, 
nam  qui  in  die  festo  preevidet,  ab  hora  octava, 
v.  gr.,  non  futurum  sacrum,  tenetur  prseve- 
nire,  et  audire  prius,  si  potest,  quamvis  ab- 
solute  totum  tempus  matutinum  sit  per  se 
liberum  ad  audiendum  sacrum.  His  ergo  con- 
jecturis  videtur  hsec  pars  probabilis  fieri. 
Nihilominus  dicendum  censeo ,  non  teneri 
hominem  in  hujusmodi  casu  anticipare  com- 
munionem  ex  vi  hujus  prsecepti.  Ratio,  qua 
moveor,  est,  quia  nullus  obligatur  ad  antici- 
pandum  actum  praeeeptum ,  nisi  per  talem 
aclum  possit  salisfacere  obligationi  prsecepti; 
sed  percommunionem  anticipatam  non  implet 
quis  obligationem  hujus  prsecepti;  ergo  ex  vi 
ejus  ad  hoc  non  obligatur.  Major  videtur  vere 
per  se  nota  ex  terminis,  quia  lex  non  obligat, 
nisi  ut  impleatur;  ergo  ad  actum,  quo  impleri 
non  potest,  non  obligat.  Minor  vero  patet; 
nam  si  quis  in  eo  casu  anticipasset  commu- 
nionem,  et  postea  Paschali  tempore  non  oc- 
currisset  impedimentum,  quod  timebat,  te- 
neretur  illo  tempore  communicare ,  quia  hoc 
prsecipit  lex,  et  tunc  impleri  potest,  cum  fac- 
tum  non  sit.  Dices,  in  eo  casu  jam  non  teneri, 
sed  excusari,  quia  jam  rationabiliter  commu- 
nicavit  ex  voluntate  implendi  prseceptum ;  et 
prsecipue,  si  ex  consilio  confessoris  hoc  facit; 
quanquam  enim  hoc  in  lege  non  sit  expres- 
sum,  videtur  tamen  ex  ea  rationabiliter  seu 
a  fortiori  colligi,  quia,  cseteris  paribus,  melius 
est  anteponere,  quam  postponere;  sed  lex 
ipsa  dat  facultatem  postponendi  ex  rationa- 
bili  causa ;  ergo  multo  magis  censenda  est 
dare  ad  anticipandum;  ergo,  si  ita  fiat,  satis- 
fiet  praecepto,  neque  erit  obligatio  postea 
iterum  communicandi;  ergo  ratio  facta  non 
obstat ,  quominus  prseceptum  hoc  obliget  ad 
anticipandum  propter  rationem  supra  factam. 
Sed,  licet  hic  discursus  probabilis  etiam  sit, 
non  tamen  auderem  excusare  ab  obligatione 


communicandi  in  Paschate  eum,  qui  sic  anti- 
cipasset  communionem,  si  postea  nihilominus 
communicare  posset  tempore  preeeepti,  quia 
cum  lex  ipsa  expresse  hoc  prsecipiat,  non 
video,  cur  sit  omitlendum,  cum  servari  po- 
test.  Unde ,  neque  aliquis  Doctorum  aliud 
docuit,  neque  aliud  est  in  usu  Ecclesiee.  Et 
ideo  consequenter  nemo  est  obligandus  ad 
anticipandam  communionem,  quia  illa  com- 
munio  non  est  impletiva  prsecepti,  et  eamdem 
obligationem  relinquit,  quse  antea  erat.  Neque 
ex  facultate  differendi,  quam  lex  concedit 
cum  consilio  confessoris,  colligi  potest  facultas 
ita  anticipandi,  ut  possit  postea  omitti  Pas- 
chalis  communio,  etiamsi  illo  tempore  com- 
mode  fieri  possit;  sed  potius  videtur  colligi 
contrarium;  nam  tunc  solum  datur  facultas 
postponendi,  quando  in  illo  tempore  prse- 
scripto  non  est  commoditas  communicandi ;  et 
fortasse  ideo  in  lege  datur  hsec  facultas  diffe- 
rendi  communionem,  quia  jam  supponit  prse- 
sens  impedimentum,  de  quo  certo  constare 
potest,  quod  non  ita  contingit  respectu  anti- 
cipationis.  Atque  hinc  patet  solutio  ad  ratio- 
nem  dubitandi,  et  ad  exempla  inducta;  non 
enim  sunt  similia,  quia  illa  preecepta  nullam 
certam  partem  illius  temporis  requirunt  ad 
suum  actum ;  et  ideo  per  actum  anticipatum 
sufficienter  impletur  prseceptum.  Quo  fit, 
idem  esse  dicendum  in  hoc  prsecepto,  si 
qusestio  tantum  proponatur  de  illis  quindecim 
diebus,  intra  quos  potest  hoc  prseceptum  im- 
pleri,  nam,  si  quis  in  primo  autsecundoeorum 
preevideat  fore,  ut  in  omnibus  sequentibus 
communicare  non  possit,  tenebitur  prsevenire 
et  implere  prseceptum,  quia  in  quacumque 
parte  illius  temporis  sufficienter  impleri  po- 
test,  et  prseceptum  ipsum  obligat,  ut  intra 
illud  tempus  impleatur,  eo  modo  quo  fieri 
potuerit. 

SECTIO  III. 

Per  quem  actum  impleatur  hoc  prseceptum,  queeve 
pcena  transgressori  imposita  sit. 

\ .  Quorumdam  opinio.  —  Ratio  dubitandi 
est,  nam  interdum  aliquis  indigne  communi- 
cat;  de  communicantibus  enim  digne  debito 
tempore  et  loco  nulla  est  dubitandi  ratio; 
indigna  vero  communio,  ut  multi  existimant, 
non  sufficit  ad  explendum  hoc  prseceptum; 
quod  tenet  Durand.  in  2,  dist.  28,  qusest.  4; 
Capreol.  in  2,  dist.  44,  qusest.  1,  art.  3,  qua- 
tenus  dicunt  requiri  gratiam  sanctificantem 
ad  implendum  hoc  praeceptum;  qui  tamen 

generaliter  loquuntur  de  supernaturalibus 
prseceptis  sacramentorum ;  et  forte  intelli- 
gunt,  esse  necessariam  gratiam,  ut  nuilum 
praeceptum  in  eorum  sumptione  violetur , 
quod  longe  aliud  est.  Adrian.  vero,  iu  4, 
materia  de  Confess.,  qusest.  ultim.,  generatim 
loquens  de  omni  praecepto  tam  divino,  quam 
humano,  censet  impleri  non  posse  per  malum 
actum,  ethoc  potest  esse  unum  fundamentum 
hujus  sententise;  quod  erit  magis  apparens, 
si  restringatur  ad  usum  sacramentorum ;  cum 
enim  ad  cultum  Dei  ordinetur,  non  videtur 
prseceptum  ejus  posse  impleri  per  sacrilegum 
usum,  cultui  divino  contrarium;  unde  videtur 
maxime  credibile,  Ecclesiam  non  prsecipere 
substantiam  actus  communionis  sine  hoc 
modo  digne  communicancli ,  quia  sine  illo 
neque  ad  salutem  animse,  neque  ad  cultum 
Dei  spectat;  et  tamen  ab  Ecclesia,  non  nisi 
sub  hac  ratione  prsecipitur.  Tanclem  verba 
ipsius  decreti  utrumque  prsecipere  videntur: 
Suscipiens  reverenter,  ad  minus  in  Pascha, 
Eucharistise  sacramentum;  nam  vox  illa  reve- 
renter,  maxime  intelligenda  videtur  de  reve- 
rentia  (ut  ita  dicam)  spirituali;  qualis  est; 
digme  sumptionis;  sicut  quando  in  cap.  Do- 
lentes,  de  Gelebratione  Missarum,  in  praecepto 
recitandi  horas  dicitur  :  Devote  recitentur, 
omnes  intelligunt,  per  vocem  illam,  devote, 
significari  prEecipue  devotionem  subslantia- 
lem  orationis,  quse  consistit  in  attentione  et 
integritate. 

2.  Qui  sacramentum  Eucharistise  volontarie 
in  Paschate  suscipit,  licet  ob  sacrilegam  sump- 
tionem  peccare  contingat,  Ecclesiae  prxcepto 
satisfacit.  —  Objectioni  fit  satis.  —  Nihilomi- 
nus  dicendum  est,  eum,  qui  voluntarie  susci- 
pit  sacramentum  Eucharistise,  etiamsi  indigne 
sumat,  implere  preeceptum  communicandi, 
etiamsi  alias  peccet  mortaliter  per  sacrile- 
gium  indignse  sumptionis.  Ita  tenet  in  specie 
Cordub.,  inSumm.  Hisp.,  queest.  15;  et  in  ge- 
nere  Soto,  lib.  2  de  Justitia,  quaest.  3,  art.  10; 
Covar.,  in  cap.  Alma  mater,  1,  §  5,  qui  alios 
referunt.  Et  probatur,  nam  alia  preecepta, 
tum  sacramentorum ,  tum  in  aliis.  materiis, 
impleri  possunt  per  actum  peccaminosum;  ut 
patet,  si  quis  Missam  audiat  prava  intentione, 
veljejunet  comeclendo  aliquid  saluti  contra- 
rium,  aut  plus  quam  indigeat,  non  tamen 
contra  formam  ecclesiastici  jejunii ;  item  per 
susceptionem  baptismi  factam  sine  gratia 
sanctificante  impletur  praeceptum,  etiam  di- 
vinum,  suscipiendi  baptismum;  et  idem  esset 
de  sacramento  confirmationis  vel  Ordinis,  si 


de  eis  suscipiendis  preecepta  darentur;  aut,  si 
quis  voto  se  obligasset  ad  suscipiendos  Ordi- 
nes,  quamvis  in  peccato  eos  susciperet,  votum 
impleret,  quamvis  alias  peccaret  contra  reve- 
rentiam  debitam  sacramento.  Ratio  autem 
sumitur  ex  principio  generali,  quod  trahit 
D.  Thom.,  1.  2,  qusest.  101,  art.  9,  quia  lex 
prsecipiens  actum  prajcipit  substantiam  ejus, 
non  autem  modum,  nisi  modus  sit  essentialis 
actui  secundum  se,  vel  prout  sub  legem  cadit; 
quomodo  attentio  est  de  essentia  orationis,  et 
formalis  integritas,  de  essentia  confessionis, 
et  talis  forma  abstinentiee,  de  ratione  jejunii, 
et  dilectio  super  omnia  est  intrinsecus  moclus 
charitatis  Dei;  at  vero  suscipere  Eucharistiam 
cum  dispositione  debita  non  est  modus  essen- 
tialis  sacramentali  communioni,  utsic;  nam, 
licet  aliquis  indigne  communicet,  tamen  re- 
vera  sacramentaliter  communicat,  dummodo 
voluntarie  et  scienter  sacramentum  sumat„ 
Quod  ideo  addo,  quia  si  aliquis  casu  comedat 
hostiam  consecratam,  cogitans  esse  commu- 
nem  panem,  illa  sumptio  non  esset  satis  ad 
implendum  prseceptum ,  quia  voluntas  su- 
mendi  sacramentum  est  de  essentia  sacra- 
mentalis  sumptionis;  hsec  autem  est,  quse  ab 
Ecclesia  prsecipitur,  non  autem  sumplio  etiam 
spiritualis,  quia  haec  pertinet  potius  ad  effec- 
tum  sacramenti,  qui  consequitur  actum  prse- 
cepti,  quam  ad  ipsum  actum  sumendi,  qui 
prsecipitur;  et,  quamvis  hic  effectus  pendeat 
aliquo  modo  ex  actu  ipsius  hominis,  tamen 
ille  actus  est  mere  interior,  et  non  est  de 
intrinseca  ratione  ipsius  sumptionis  sacra- 
menti,  prout  actus  humanus  est;  et  ideo  non 
comprehenditur  sub  prascepto  ipsius.  Neque 
etiam  talis  actus  est  expressus  verbis  hujus 
legis;  nam  illa  particula  reverenter,  non  satis 
est  ad  inducendam  hanc  specialem  obligatio- 
nem,  turn  quia,  cum  sit  res  valde  difficilis, 
debuisset  clarius  exprimi;  unde  probabile 
est,  hanc  particulam  non  esse  additam  ad 
aliquid  specialiter  preecipiendum,  sed  tantum 
ad  exprimendum  actum  cum  conditione  sibi 
debita  ex  natura  sua ;  tum  etiam  quia  illa 
particula  satis  posset  explicari  de  reverentia 
exteriori,  de  qua  potest  Ecclesia  judicare, 
vel  de  reverentia  intrinseca,  quae  consistit  in 
recognitione  sanctitatis  hujus  sacramenti,  et 
voluntate  recipiendi  illud,  ut  rem  sacram  et 
divinam.  Dices  :  si  is,  qui  indigne  communi- 
cat,  mortaliter  in  eo  peccat,  quid  interest 
dicere,  quod  impleat  quasi  materialiter  hujus- 
modi  prteceptum?  Respondetur  primo,  ne  duo 
peccata  committat,  unum  commissionis ,  et 

alterum  omissionis;  et  quoad  hoc  omnia  dieta 
procedunt,  tam  de  prrocepto  divino,  quam  de 
ecclesiastico.  Secunclo,  ne  pcenas,  vel  censu- 
ras  ecclesiasticas  incurrat ,  etiamsi  contra 
hujus  prsecepti  transgressores  lata3  sint. 

3.  Ultimo  vero  circa  hoc  preeceptum  eccle- 
siasticum  est  annotandum ,  jure  communi 
nullam  pcenamseucensuram,  ipsojure  incur- 
rendam,  latam  esse  contra  hujus  prascepti 
transgressores,  ut  constat  ex  dicto  c.  Omnis 
utriusque  sexus,  sed  solum  preecipitur,  ut 
hujusmodi  transgressor  ab  ingressu  Ecclesiee 
arceatur,  et  moriens  ecclesiastica  careat  se- 
pultura,  quee  pcense,  donec  imponantur,  non 
incurruntur;  imponi  autem  debent,  non  solum 
adversus  eos,  qui  utrumque  preeceptum  ibi 
positum  confessionis  et  communionis  violant, 
sed  etiam  si  hoc  solum  transgrediantur,  quia 
lex  conlra  omnes  loquitur,  qui  utrumque  prse- 
ceptum  non  implent ;  tamen ,  quia  regulariter 
loquendo,  nullus  transgreditur  hoc  commu- 
nionis  preeceptum,  nisi  prius  transgrediatur 
prseceptuin  confessionis ,  ideo  communiter 
censentur  pcenee  latse  contra  eos,  qui  tempore 
debito  non  confitentur;  et  ideo  de  eis  tractari 
latius  solet  in  materia  de  confessione.  Solent 
autem  in  singulis  Episcopatibus  esse  circa 
hoc  speciales  leges  synodales;  solent  etiam 
ipso  facto  excommunicari,  qui  post  octo,  vel 
quindecim  dies,  in  ea  transgressione  perse- 
verant,  de  quibus  nihil  aliud  occurrit  dicen- 
dum,  quam  in  singulis  Episcopatibus  proprias 
leges  et  consuetudines  esse  observandas. 
Contra  indigne  autem  communicantes  nulla 
est  pcena  posita,  vel  quia  cle  hoc  etiam  nulla 
est  specialis  prohibitio  ecclesiastica,  eo  quocl 
satis  sit  ipso  naturali  jure  prohibitum,  vel 
quia  regulariter  heec  inclignitas  ex  interiori 
pendet  dispositione,  de  qua  Ecclesia  nil  judi- 
cat;  quod  si  aliquanclo  exterius  de  ea  con- 
staret,  pro  ratione  scandali  et  delicti  esset  a 
pastoribus  Ecclesise  punienda. 

ARTICULUS  XII. 

Utruni  liceat  sumere  corpus  Christi  sine  sanguine 
(infra,  queest.  83,  art.  3;  et  4,  dist.  12,  q.  3,  art.  5, 
queest.  2). 

1 .  Ad  daodecimum  sicproceditur.  Videtur, 
quod  non  liceat  sumere  corpus  Christi  sine 
sanguine.  Dicit  enim  Gelas.  Papa,  et  habetur 
de  Consecr.,  d.  2 :  Comperimus,  quod  quidam, 
sumpta  tantummodo  corporis  sacri  portione, 
a  calice  sacrati  cruoris  abstinent,  qui  procul 
dubio,  quoniam  nescio  qua  superstitione  do- 


cenlur  astringi,  aut  integra  sacramenta  per- 
cipiant,  aut  ab  integris  arceantur.  Non  ergo 
licet  sumere  corpus  Christi  sine  ejus  sanguine. 

2.  Prxterea,  ad  perfectionem  hujus  sacra- 
menti  concurrit  et  manducatio  corporis  et 
potatio  sanguinis,  ul  supra  habitumest  (q.  74, 
art.  1,  et  quasst.  76,  art.  2,  ad  argum.  1).  Si 
ergo  sumatur  corpus  sine  sanguine,  erit  sa- 
cramentum  imperfectum,  quod  ad  sacrilegium 
pertinere  videtur.  Unde  idem  Gelasius  subdit 
(loc.  cital. )  :  Quia  divisio  unius  ejusdemque 
mysterii  sine  grandi  sacrilegio  provenire  non 
potest. 

3,  Prxterea,  hoc  sacramentum  celebratur  in 
memoriam  Do?ninicse  passionis,  ut  supra  dic- 
tum  est  (quaest.  74,  art.  1,  et  queest.  76,  art. 
2,  ad  1),  et  sumitur  pro  animx  salute.  Sed 
passio  Christi  magis  exprimitur  in  sanguine, 
quam  in  corpore;  sanguis  etiam  pro  salute 
animse  offertur,  ut  supra  habitum  est  (q.  76, 
art.  4,  ad  \).  Potius  ergo  esset  abstinendum  a 
sumptione  corporis,  quam  a  sumptione  sangui- 
nis.  Ergo  accedentes  ad  hoc  sacramentum  non 
debent  sumere  corpus  Christi  sine  ejus  san- 
guine. 

Sed  contra  est,  multarum  Ecclesiarum 
usus,  in  quibus  populo  communicanti  datur 
corpus  Christi  sumendum,  non  autem  sanguis. 

Respondeo  dicendum,  quod  circa  usum  hujus 
sacramenti  duo  possunt  considerari  :  unum 
ex  parte  ipsius  sacramenti,  aliud  ex  parte 
sumentium.  Ex  parte  quidem  ipsius  sacra- 
menti  convenit,  quod  utrumque  sumatur,  sci- 
licet,  et  corpus  et  sanguis,  quia  in  utroque 
consistit  perfectio  sacramenti.  Et  ideo,  quia 
ad  sacerdotem  pertinet,  hoc  sacramentum  con- 
secrare  et  perficere,  nullo  modo  debet  corpus 
Christi  sumere  sine  sanguine.  Exparte  autem 
sumentium  requiritur  summa  reverentia  et 
cautela,  ne  aliquid  accidat,  quod  vergat  ad 
injuriam  tantimysterii.  Quod prsecipue  posset 
accidere  in  sanguinis  sumptione,  qui  quidem, 
si  incaute  sumeretur,  de  facili  posset  effundi. 
Et  quia  crevit  multitudo  populi  Christiani,  in 
qua  continentur  senes,  etjuvenes,  etparvuli, 
quorum  quidam  non  sunt  tantse  discretionis, 
ut  cautelam  debitam  circa  usum  hujus  sacra- 
menti  adhibeant,  ideo  provide  in  quibusdam 
Ecclesiis  observatur,  ut  populo  sanguis  sumen- 
dus  noh  detur,  secl  solum  a  sacerdote  sumatur. 

Ad  \  ergo  dicendum,  quod  Gelasius  loqui- 
tur,  quantum  ad  sacerdotes,  qui  sicut  totum 
consecrant  sacramentum,  ita  etiam  toti  com- 
municare  debent.  Ut  enim  legitur  in  Concilio 
XII  Toletano  (can.  6,  de  Consecrat.,  dist.  2, 

munio  facienda  sit ;  superest  ergo  exponen- 
clum,  quid  in  hoc  sit  prohibitum,  quidve 
liceat;  quid  denique  magis  expediat;  simul- 
que  de  jure  divino,  et  Ecclesiastico  dicam. 


nec  ipse  sacrificans  particeps  esse  dignoscitur? 

Ad  2,  dicendum,  quod  perfectio  hujus  sa- 
cramenti  non  est  in  usufidelium,  sed  in  conse- 
cratione  materix.  Et  ideo  nihil  derogat  per- 
fectioni  hujus  sacramenti ,  si  populus  sumat 
corpus  sine  sanguine,  dummodo  sacerdos  con- 
secrans  sumat  utrumque. 

Ad  3,  dicendum,  quod  reprsesentatio  Domi- 
nicx  passionis  agitur  in  ipsa  consecratione 
hujus  sacramenti,  in  qua  non  debet  corpus 
sine  sanguine  consecrari.  Potest  autem  a  po- 
pulo  corpus  sine  sanguine  sumi.  Nec  inde 
sequitur  aliquod  detrimentum,  quia  sacerdos 
in  persona  omnium  sanguinem  offert  et  sumit, 
et  sub  utraque  specie  totus  Christus  contine- 
tur,  ut  supra  habitum  est. 

COMMENTARIUS. 

D.  Thomse  conclusio. — Distinguit  D.  Thom. 
de  sacerdotibus  etlaicis,  et  de  prioribus  dicit, 
nullo  modo  debere  sumere  corpus  sine  san- 
guine,  quod  formaliter  intelligendum  est  de 
sacerdotibus,  ut  sacerdotes  sunt,  id  est,  con- 
ficientibus  et  sacrificantibus,  et  ita  procedit 
ratio  D.  Thom.,  scilicet,  quia  ad  sacerdotem 
pertinet,  hoc  sacramentum  perficere ;  non 
potest  autem  perfici  sineea  integritate,  quam 
sacramentum  secundum  se  postulat.  De  qua 
conclusione,  quia  ad  materiam  de  sacrificio 
spectat,  infra  dicemus  in  disputationibus  de 
sacrificio,  et  nonnulla  supra  attigimus,  trac- 
tando  de  maleria  remota  hujus  sacramenti, 
de  necessitateque  ulriusque  partis  ejus.  De 
laicis  D.  Thom.  solum  dicit,  propter  cautelam 
et  reverentiam  sacramenti ,  in  quibusdam 
Ecclesiis  dari  laicis  corpus  sine  sanguine, 
quam  consuetudinem  senlit  esse  rationabilem 
et  laudabilem;  nam,  licet  considerando  tan- 
tum  ex  parte  sacramenti  perfectionem  ejus, 
utraque  potius  species  sumenda  esset,  tamen 
considerando,  ex  parte  sumentium,  reveren- 
tiam  et  cautelam ,  quam  adhibere  debent, 
merito  communis  plebs  unica  specie  corporis 
contenta  est.  Quse  res  longiorem  postulat  dis- 
putationem,  in  qua  graves  clifficultates,  quas 
D.  Thom.  in  argumentis  tangit,  expediemus. 

DISPUTATIO  LXXI. 


DE     PBJECEPTO     COMMUNICANDI     SUB 
DUABUS    SPECIEBUS. 


UNA     VEL 


Disp.  33  de  Euchar.  —  Quee  haclenus  de 
prsecepto  communicandi  diximus,  communia 


SECTIO  I. 

Utrum  per  se  maluin,  ac  prohibitum  sit  in  una  tantum 
specie  coinmunicare. 

1 .  Naturalijure  stando,  communiosub  utra- 
que  specie  laicis  licita  est.  —  De  communione 
sub  utraque  specie  non  est,  quod  quasstionem 
moveamus;  nam  stando  in  solo  jure  divino 
et  naturali,  certum  est  non  esse  laicis  prohi- 
bitam,  nec  esse  per  se  malam.  Quod,  et  de 
fide  est,  et  evidens  etiain,  suppositis  princi- 
piis  fidei  de  institutione  et  veritate  hujus  sa- 
cramenti.  Primum  horum  satis  probat  anti- 
quus  Ecclesiae  usus;  solebat  enim  Christianus 
populus  frequenter  sub  utraque  specie  com- 
municare,  ut  constat  ex  Justino,  Apologia  2 
pro  Christian.,  et  Hieron.,  Sophoniae  3,  et  re- 
fertur  in  cap.  Sacerdotes,  I ,  qusest.  \ ,  et  dia- 
log.  2  contra  Pelag.,  ex  Chrys.,  hom.  18  in  2 
ad  Cor.,  ubi  inter  alia  dicit,  in  participatione 
Eucharistiee  quoad  utramque  speciem ,  non 
esse  jure  divino  inter  sacerdotem  et  laicum 
differentiam  constitutam;  quod  intelligendum 
est,  quoad  hoc,  ut  utrique  liceat,  non  vero 
quoad  hoc,  ut  utrique  sit  eeque  necessarium; 
de  quo  infra  dicemus.  Idem  sumitur  ex  Am- 
bros.,  lib.  de  Iis  qui  initiantur,  cap.  9;  et 
Theodor. ,  lib.  5  Histor.,  cap.  16,  refert, 
eumdem  Ambrosium  Imperatori  Theodosio 
dixisse  :  Qua  audacia  poculum  pretiosi  san- 
guinis  ore  tuo  participabis?  et  plura  in  se- 
quentibus  referemus.  Secundum  vero  patet, 
quia,  supposita  institutione,  utriusque  spe- 
ciei  sumptio  est  actio  sacra  et  sacramentalis, 
et  potest  fieri  sine  ulla  irreverentia  et  inde- 
centia;  ergo  actio  illa,  neque  ex  objecto,  ne- 
que  ex  circumstantiis  ,  habet  intrinsecam 
malitiam ;  neque  etiam  ostendi  potest  scrip- 
tum  aut  traditum  aliquod  divinum  jus,  in 
quo  aliqua  ex  his  speciebus  sit  laicis  prohi- 
bita.  De  jure  autem  Ecclesiastico  quid  dicen- 
dum  sit,  in  sect.  3  dicemus. 

2.  Difficultas  ergo  proposita  est,  an  e  con- 
trario  liceat  laicis  in  una  sola  specie  commu- 
nicare,  ita  ut  hoc,  nec  per  se  malum  sit,  nec 
jure  divino  prohibitum  (nain  deEcclesiastico, 
ul  dixi,  nunc  non  agimus);  et  idem  est  quee- 
rere,  an  non  solum  liceat,  sed  etiam  neces- 
sarium  sit,  quoties  communicatur,  utramque 


speciem  sumere.  Ratio  autem  dubitandi  est, 
quam  tetigit  hic  D.  Thom.,  arg.  2,  quia  utra- 
que  species  est  de  integritate  et  perfectione 
hujus  sacramenti;  ergo  non  licet  unam  sine 
allera  sumere.  Respondet  D.Thom.  perfectio- 
nem  hujus  sacramenti  non  consistere  in  usu, 
sed  in  consecratione  materise ;  et  ideo  non 
esse  contra  perfectionem  hujus  sacramenti, 
quod  in  una  tantum  specie  a  laicis  sumalur. 
Sed  hoc  non  videtur  satisfacere,  quia  non  so- 
luin  debitum  est  reverentise  sacramenti,  ut 
integrum  fiat,  sed  etiam  ut  integrum  suma- 
tur,  et  non  mulilum.  Unde  Gelas.  Papa,  in  c. 
Comperimus,  de  Gonsecr.,  dist.  2  :  Quidam  (in- 
quit)  sumpta  tantum  corporis  Christi  portione 
a  calice  sacri  cruoris  abstinent,  quiprocul  du- 
bio  aut  integra  sacramenta  suscipiant,  aut  ab 
integris  arceantur,  quia  divisio  unius  ejusdem- 
que  mysterii,  sine  grandi  sacrilegio  provenire 
non  potest.  Leo  etiam  Papa,  serm.  4  Quadrag. 
Manichseos  reprehendit,  quod  panem  sume- 
rent  et  calice  abstinerent ;  et  ad  idem  propo- 
situm  dixit  August.,  apud  Algerum,  lib.  2  de 
hoc  myst.,  cap.  8,  et  apud  Bedam,  1  ad  Gor. 
10,  nec  carnem  sine  sanguine,  nec  sanguinem 
sine  carne  jure  communicari;  etfortasse  hanc 
ob  causam  olim  praecipiebatur  dari  Eegrotis, 
qui  calicem  bibere  non  poterant,  corpus  san- 
guine  intinctum,  ut  colligitur  ex  Prospero,  in 
Dimid.  tempor.,  c.  6;  et  aliqui  ad  hoc  citant 
Concil.  IV  Carth.,  cap.  76,  quia  ibi  dicitur  : 
Infundatur  ori  ejus  Eucharistia.  Sed  hoc 
nihil  probat,  quia  heec  verba  optime  possunt 
de  corpore  solo  verificari. 

3.  Secundum  argumentum  sumi  potest  ex 
speciali  Christi  pra^cepto,  in  illis  verbis  con- 
tento  :  Hoc  facite  quotiescumque  sumitis;  in 
quibus  verbis  diximus  supra  contineri  prae- 
ceptum,  tam  respectu  sacerdotum  de  con- 
secrando,  sumendo  et  dispensando  hoc  sa- 
cramentum ,  quam  respectu  laicorum ,  de 
participando  eodem  mysterio  ;  ergo,  etiam 
ibi  preeceptum  est  omnibus  servare  ritum, 
quem  Christus  et  Apostoli  servaverunt;  sicut 
ergo  ipsi  in  utraque  specie  sumpserunt,  ita 
omnibus  prseceptum  est  sumere,  quotiescum- 
que  sumpserint.  Et  confirmatur  primo,  nam 
hinc  colligunt  omnes  preeceptum  esse  sacer- 
dotibus,  utramque  speciem  sumere,  quando 
conficiunt,  quia  Christus  ita  fecit,  et  dixit  : 
Hoc  facite;  ergo  idem  concludi  potest  de  aliis 
sumentibus,  quia  ut  supra  diximus,  illud  pro- 
nomen  hoc,  non  tantum  designat  facta  Christi, 
sed  etiam  Apostolorum  sumentium.  Confir- 
matur  secundo  ex  verbis  subjunctis  :  In  mei 


DISPUTAT.  LXXI,  SECT.  I.  553 

memoriam  facietis,  id  est,  in  repreesentatio- 
nem  passionis  mcec,  ut  omnes  exponunt;  re- 
preesentatio  autem  passionis  non  fit  expressa 
sine  sumptione  sanguinis;  nam  per  duas  spe- 
cies  distinctas  significatur  separatio  sanguinis 
a  carne,  et  animee  a  corpore,  facta  in  pas- 
sione.  Hecc  sunt  fundamenta  heereticorum , 
qui  reprehendunt  communionem  in  una  spe- 
cie,  prout  est  in  communi  usu  Ecclesiee,  ut 
refert  Waldensis,  tom.  2  de  Sacram.,  c.  87; 
et  Bellar.,  lib.  4  de  Euchar.,  cap.  20  et  seq. 
Alii  vero  heeretici,  ut  refert  Joan.  Alban.,  lib. 
de  Communione  sub  una  specie,  part.  1 ,  art. 
4,  distinctione  usi  sunt;  aliquando  enim  fit 
communio  privatim  ex  preeconseeratis,  et 
tunc  inquiunt  non  procedere  argumenta 
facta  ,  quia  non  oportet  tunc  fieri  commu- 
nionem  propter  repreesentationem  passionis 
Christi,  sed  propter  effectum,  qui  in  una  tan- 
tum  specie  dari  potest ;  aliquando  vero  fieri 
publice  in  ipso  sacrificio,  et  tunc  dicunt  con- 
cludere  argumenta  facta  ,  preecipue  secun- 
dum,  quia  illa  communio  pertinet  ad  consum- 
mationem  sacrificii ,  et  repreesentationem 
passionis ;  et  ita  exponunt  illa  verba  :  Hoc 
facite,  quotiescumque  sumitis,  in  mei  comme- 
morationem ,  ita  ut  illa  particula  :  In  mei 
commemorationem ,  conjungatur  cum  verbo 
sumitis,  non  cum  verbo  facite,  et  sensus  sit  : 
Quotiescumque  sumitis  in  mei  (id  est,  passio- 
nis  meee)  commemorationem,  hocfacite,  id  est, 
corpus  et  sanguinern  sumite. 

4.  Nec  per  se  malum,  nec  divino  prohibi- 
tum  est  jure  unam  Eucharistix  speciem  sine 
altera  sumere.  —  Objectio  rejicitur.  — Veri- 
tas  Catholica  est,  nec  per  se  esse  malum,  nec 
jure  divino  prohibituin,  unam  speciem  hujus 
sacramenti  sine  altera  sumere.  Ita  definitur 
in  Concilio  Constantiens.,  sess.  13,et  in  epist. 
Martini  V,  et  clarius  in  Concil.  Trident.,  sess. 
21 ,  cap.  1 ,  idemque  traditum  fuerat  in  Con- 
cil.  Basileens.,  sess.  30.  Et  probatur,  satis- 
faciendo  duabus  difficultatibus  positis,  quia 
neque  ex  sola  rei  natura,  neque  ex  speciali 
mandato  Christi  colligi  potest,  esse  necessa- 
rium  ,  sumere  semper  utramque  speciem; 
ergo  ex  nullo  capite  esse  malum  aliquando 
unam  solam  speciem  sumere.  Probatur  prima 
pars  antecedentis,  nam  quatuor  sunt  in  hoc 
sacramento,  ex  quibus  hsec  obligatio  posset 
oriri,  scilicet,  effectus,  significatio,  res  con- 
tenta,  et  species  continentes;  sed  propter  ef- 
fectum  non  est  semper  necessarium,  utram- 
que  speciem  sumere,  tum  quia  insuperioribus 
visum  est,  per  se  loquendo,  lotum  effectum 

dari  per  singulas  speoies,  non  minus,  quam 
per  utramque;  tum  etiam  quia,  licet  daretur 
major  effectus  per  duas,  quam  per  unam  spe- 
ciem,  tamen  neque  est  necessarium  ad  salu- 
tem,  neque  est  in  preecepto,  totum  Eucharis- 
tia3  effectum  semper  recipere ;  ex  hoc  ergo 
capite  non  potesthcec  necessitas  oriri.  Rursus 
neque  ex  significatione,  quia  significatio,  quse 
per  se  pertinet  ad  hoc  mysterium,  ut  sacra- 
mentum  est,  et  ad  effectum  ejus,  perfecte 
reperitur  in  singulis  speciebus ;  prsecipue 
enim  significat  hoc  sacramentum  unionem 
membrorum  cum  suo  capite  Ghristo  et  ipso- 
rum  inter  se,  quse  reprsesentatur  in  pane,  qua- 
tenus  ex  multis  granis  unus  panis  conficitur, 
et  quatenus ,  per  modum  cibi  sumptus ,  su- 
menti  conjungitur;  et  idem  fere  est  in  vino, 
nam  etiam  unus  liquor  ex  multis  granis  effi- 
citur,  etsumenti  unitur  ;  reprsesentatio  autem 
expressa  passionis  magis  ad  ralionem  sacri- 
ficii,  quam  sacramenti  pertinet.  Dices,  etiam 
sumptionem  sacramenti  esse  participationem 
sacrificii ;  et  ideo  debere  esse  integram.  Sed 
hoc  nihil  refert,  quia  non  est  de  ratione  sacri- 
ficii,  ut  omnes,  qui  adstant,  et  consentiunt 
sacrificio,  illudque  per  sacerdotem  offerunt, 
de  ipso  participent;  sed  satis  est,  ut  publicus 
minister  illud  consumat;  et  ideo  supra  pro- 
bavimus,  non  esse  necessarium,  ut  omnes 
fideles  communicent  in  omnibus  Missis,  quas 
audiunt;  mullo  ergo  minus  erit  necessarium, 
saltem  ex  vi  ipsius  sacrificii,  et  significationis 
ejus,  de  utraque  illius  specie  participare;  sed 
hoc  ad  summum,  pertinebit  ad  sacerdotem. 
Unde  in  lege  veteri,  qui  offerebant  aliquid  in 
sacrificium,  non  semper  participabant  de  om- 
nibus  rebus  oblatis,  sed  solum  ex  parte,  juxta 
praescriplum  legis ;  non  est  ergo  hoc  necessa- 
rium  ex  communi  ratione  sacrificii;  et  in  hoc 
nostro  Eucharistico  minor  erit  necessitas,  cum 
in  singulis  speciebus  tota  res  oblata  continea- 
tur,  ut  jam  dicam.  Nam  ex  tertio  capite,  sci- 
licet,  ex  re  contenta  multo  minus  colligi  po- 
test  hsec  obligatio,  nam  res  hic  contenta  est 
Ghristus,  qui  totus  continetur  sub  singulis 
speciebus ;  ergo  nec  ipsi  rei  contentse ,  et 
principaliter  manducatae,  nec  manducanti 
aliqua  fit  injuria  vel  detrimentum ,  ex  eo 
quod  una  tantum  species  sumatur,  quia  tan- 
tumdem  sumitur  uno  modosicut  altero;  nam, 
quod  idem  Christus  bis  sumatur,  per  se  non 
refert  ad  integram  sumptionem  ejus,  et  ad 
perfectam  cum  ipso  unionem,  magis  quam 
quod  sumatur  sub  hostia  majoris  vel  minoris 
quantitatis,  aut  sub  una  vel  duabus  hostiis. 

5.  Tacito  scrupulo  respondetur .  —  Unde 
tandem  concluditur,  neque  ex  parte  ipsarum 
specierum  posse  hanc  obligationem  nasci , 
quia  specierum  sumptio  tantum  est  autprop- 
ter  significationem,  aut  propter  effectum,  aut 
propter  rem  contentam;  si  ergo  his  tribus 
rebus  non  deroget,  quod  communio  fiat  in 
una  specie,  profecto  speciebus  secundum  se 
nulla  in  hoc  potest  fieri  injuria.  Quocirca  nec 
sacramento  huic,  ut  sacramentum  est,  potest 
injuria  fieri  ex  eo  quod  in  una  tantum  specie 
sumatur,  quia,  si  consideretur  id,  quod  esl 
res  et  sacramentum  simul,  hoc  totum  sumi- 
tur  in  singulis  speciebus;  si  vero  id,  quod  est 
sacramentum  tantum,  licet  materialiter  pars 
tantum  sumi  videatur,  tamen  formaliter  in 
ratione  signi,  et  virtualiter  in  ratione  causee, 
totum  sumilur  in  singnlis  partibus,  quia  to- 
tum  est  in  illis,  ut  declaratum  est.  Unde  facile 
excluditur  objectio,  si  quis  dicat,  non  signifi- 
cari  integrum  ac  perfectum  convivium  in  una 
specie,  et  consequenter  neque  perfectam  re- 
fectionem.  Respondetur  enim,  salis  esse,  hanc 
refectionem  reprsesentari  in  re  contenta ,  et 
effectu  ejus;  nam  etiam  in  corporali  mandu- 
catione  inlerdum  fit  sufficiens  refectio  per 
solum  cibum,  vel  potum,  nimirum  si  confe- 
rant  totum  illum  effectum  corporalem,  quo 
homo  indiget.  Unde,  si  esset  aliquis  corpora- 
lis  cibus,  qui  sitim  simul  cum  fame  extingue- 
ret,  non  esset  imperfecta  corporis  refectio, 
quse  per  solum  hujusmodi  cibum  fieret  abs- 
que  alio  potu  ;  idem  ergo  dicendum  est  de  hoc 
sacramento. 

6.  Evasionis  vis  enervatur.  —  Secunda 
pars  probanda  superest,  nimirum,  hanc  ne- 
cessitatem  non  haberi  ex  speciali  Christi  man- 
dato  vel  facto.  Primo  quidem,  quia  probabile 
est,  quod  multi  opinantur,  Christum  in  cas- 
tello  Emaus  dedisse  discipulis  corpus  suum 
ad  manducandum,  cum  tamen  certum  sit, 
non  dedisse  potum  sanguinis ,  quia  cognove- 
runt  eum  in  fractione  panis,  et  statim  evanuit 
ab  oculis  eorum.  Et,  quamvis  mihi  in  supe- 
rioribus  probabilius  visum  sit,  illam  panis 
fractionem  non  fuisse  consecrationem,  tamen 
negari  non  potest,  quod  August.  et  alii  fre- 
quenter  dicunt,  Christum  illo  facto  adum- 
brasse  communionem  sub  una  specie,  et  effi- 
caciam  ejus  ,  et  consequenter  significasse , 
illam  esse  licitam.  Secundo  hoc  colligit  Concil. 
Trident.  ex  verbis  illis  Christi,  Joan.  6  :  Qui 
manducat  me,  vivet  propter  me ;  manducatur 
autem  Christus  in  una  specie ;  ergo  etiam  tunc 
vivificat;  licita  ergo  est  talis  manducatio,  qua> 


etiam  significata  est  in 
paulo  antea  Christus  fecerat,  Joan.  6,  in  quo 
multitudineui  hominum  ex  quinque  panibus 
saliavit ;  nullaque  ibi  potus,  aut  vini  fit  men- 
tio.  Et  ad  idem  adduci  possunt  veteres  figu- 
ra3,  de  manna,  et  panibus  propositionis,  etc, 
qua3  sacramentum  hoc  sub  ratione  cibi,  et 
non  sub  ratione  potus  significabant.  Tertio, 
quod  verba  illa,  hoc  facite ,  non  induxerint 
hoc  preeceptum,  declarari  potest  ex  Luca,  qui 
non  circa  singulas  species  repelit  illa  verba ; 
non  est  ergo  illorum  sensus,  ut  semper  su- 
matur  ac  detur  utraque  species,  secl,  ut  su- 
matur,  et  distribuatur  hoc  sacramentum  modo 
conveniente;  nam,  etiam  in  superioribus  dic- 
tum  est,  non  esse  intelligendum ,  per  ea 
verba ,  fuisse  preecepta  ea  omnia  ,  quee  a 
Christo  ea  nocte  peracta  sunt,  eodem  modo 
et  cum  eisdem  circumstantiis ;  hoc  enim  per 
se  constat  esse  irrationabile;  nam  multa  tunc 
acta  sunt  propter  speciales  rationes  tunc  oc- 
currentes,  quee  per  se  non  sunt  ad  mysterium 
necessariee,  et  .consequenter,  nec  sub  pree- 
cepto  sunt  comprehensee;  quee  quidem,  licet 
conjecturis,  et  rationibus  discerni  possint, 
maxime  tamen  Ecclesiee  auctoritate  et  tradi- 
tione,  quee  optima  interpres  est  verborum 
Christi;  tunc  igitur  conveniens  fuit  utramque 
speciem  dari  Apostolis,  tum  quia  erat  ini- 
tium  institutionis,  et  erant  pauci  communi- 
cantes ,  nullumque  periculum  effusionis ,  et 
indecentiee;  tum  etiam  quia  tunc  illos  ordi- 
navit  sacerdotes,  et  voluit  eos  totum  sumere, 
quod  postea  sumpturi  erant.  Denique  in  si- 
gnum  specialis  benevolentiae,  et  ad  solatium 
passionis  suee,  in  qua  sanguinem  suum  effu- 
surus  erat,  voluit  cum  eis  communicare  to- 
tum  id,  quod  ipse  sumebat,  eosque  sui  san- 
guinis  poculo  recreare  et  animare.  Hae  autem 
congruentiee  omnes  non  semper  simul  con- 
currunt  in  omni  dispensatione  hujus  sacra- 
menti,  ut  per  se  notum  est;  et  ideo  non  opor- 
tet  ex  illo  singulari  facto  ad  omnem  aliam 
hujus  sacramenti  dispensationem  et  partici- 
pationem  exemplum  et  argumentum  sumere. 
Denique,  quod  Christus  preeceperit  hoc  sa- 
cramentum  sumi  in  sui  memoriam,  quid  re- 
fert,  ut  communio  in  una  vel  duplici  specie 
fieri  debeat?  nam  et  singularum  specierum 
sumptio  in  Christi  memoriam  fieri  potest, 
cum  in  singulis  sit  totus  Christus.  Unde  Pau- 
lus,  \  ad  Cor.  1 1 ,  post  singularem  specierum 
consecrationem,  et  elargitionem,  ponit  illa 
verba  :  Hoc  facite  in  meam  commemoratio- 
nem,  et  postea  subjungit  illa  :  Quotiescumque 

illo  convivio,  quod  enim  manducabitis  panem  hunc,  et  calicem 
bibetis,  mortem  Domini  annuntiabitis,  donec 
veniat.  Lucas  vero  solum  post  consecratio- 
nem  corporis  ponit  illa  verba  :  Hoc  facite  in 
meam  cotnmemorationem;  ergo  etiam  sola 
sumptio  corporis  potest  fieri  in  Christi  com- 
memorationem.  Dices  :  non  tamen  fiet  in  me- 
moriam  passionis;  Paulus  autem  in  omni 
sumptione  corporis  et  sanguinis  vult,  mor- 
tem  Christi  annuntiari.  Respondetur,  dupli- 
citer  posse  fieri  memoriam  mortis  :  uno  modo 
veluti  per  expressam  repraesentationem  ejus; 
et  hoc  proprie  fit  per  consecrationem  corporis 
et  sanguinis  separatim,  et  per  se  pertinet  ad 
hoc  mysterium,  ut  sacrificium  est,  ut  postea 
dicemus.  Alio  modo  implicite,  vel  tanquam 
quodam  signo  aut  pignore,  quomoclo  solemus 
memoriam  beneficii  suscepti  renovare  aliquo 
speciali  signo,  vel  imagine  ejus  ,  qui  benefi- 
cium  contulit;  et  hoc  modo  per  quamlibet  spe- 
ciem  per  se  sumptam  recolimus  memoriam 
mortis  Christi,  vel  quia  per  ordinem  ad  pree- 
cedentem  consecrationem ,  per  quam  solum 
corpus,  verbi  gralia,  ex  vi  verborum  con- 
fectum  est,  implicite  mors  ejus,  et  separatio 
a  sanguine  recolitur;  vel  quia  sumendo  in 
quacumque  specie  totum  Christum  pro  nobis 
mortuum,  qui  etiam  paulo  ante  mortem  hoc 
beneficium  nobis  contulit,  sufficienter  mors 
ejus,  quantum  est  ex  parte  mysterii,  et  talis 
communionis,  in  memoriam  revocatur;  vel, 
ut  ait  Algerus  supra  :  Quia  panis  dum  dentibus 
teritur,  carnem  Christi  in  passione  attritam; 
et  dum  vinum  in  ora  fidelium  fundilur,  san- 
guinem  de  latere  Christi  fusum  signat.  Nulla 
ergo  ratio  superest,  ob  quam  heec  actio  per 
se  mala  sit;  neque  ulla  auctoritas,  ob  quam 
sit  jure  divino  prohibita.  Neque  oportet  dis- 
tinguere  cle  communicantibus  publice  vel  pri- 
vatim,  aut  de  hostiis  preeconsecratis,  aut  de 
his    quee    consecrantur    in    Missa ;   Ecclesia 


enim  Catholica  nihil  inter  heec  distinguit,  et 
indifferenter  utitur  utroque  communicandi 
moclo,  quia  nulla  est  distinctionis  ratio ;  om- 
nis  enim  communio  laica,  privata  estex  parte 
sumentis,  sive  fiat  ex  preeconsecratis,  sive  in 
preesente  Missa,  quia  semper  sumens  accipit, 
ut  privata  persona,  et  non  ut  publicus  mi- 
nister.  Quod  vero  heec  communio  fiat  se- 
crete,  vel  coram  testibus,-  et  ideo  publica  di- 
catur,  impertinens  est  ad  hoc,  ut  sub  una  vel 
duplici  specie  fieri  debeat.  Et  eadem  ratione 
nil  refert,  quod  fiat  ex  preeconsecratis,  nec- 
ne,  quia,  etiam  si  laicus  communicet  ex  his 
quee  sacerdos  in  eadem  Missa  consecravit, 

semper  accipit  ut  laicus,  et  privata  persona, 
et  ejus  sumptio  nil  refert  ad  rationem  sacri- 
ficii,  sed  pertinet  ad  secundarium  usum  ejus, 
seu  rei  oblatse;  quam  rationem  etiam  habet 
communio  facta  ex  prseconsecratis;  sola  enim 
temporis  distantia  eam  variare  non  potuit. 

7.  Hsereticorum  laquei  disrumpuntur.  — 
Patrum  clicta  exponuntur .  —  Dubii  propositi 
solutio.  —  Argumenta  in  principio  facta  so- 
Iuta  sunt,  quia  non  potest  melius  honestas, 
vel  saltem  indifferentia  alicujus  actus  pro- 
bari,  quam  excludendo  omnem  umbram,  seu 
speciem  malitise,  quod  hactenus  fecimus;  nam 
communicare  sub  una  specie  tantum,  quate- 
nus  dicit  sumptionem  unius  speciei,  per  se  et 
ex  objecto  bonum  est;  quatenus  vero  dicit 
negationem  alterius ,  per  se  indifferens  est; 
potest  autem  justis  ex  causis  honestari;  et  ex 
eisdem  poterit  etiam  sub  prsecepto  constitui, 
ut  infra  dicemus.  Exponenda  vero  supersunt 
qusedam  Patrum  testimonia  ibi  adducta.  Pri- 
mum  erat  Gelasii  Papae;  quem  hic  D.  Thom. 
ad2  exponit,  loqui  de  sacerdotibus  sacrifican- 
tibus,  quse  expositio  sumpta  est  ex  Gratiauo, 
et  antiquis  Glossis,  et  eamdem  sequitur  ibi 
Glossa,  tractatu  de  communione  laicorum  sub 
utraque  specie.  Eam  vero  rejecit  ibi  Anto- 
nius  Demochares,  solum  quia  textus  indefinite 
loquitur  :  Quidam  sumpta  tantummodo ,  etc, 
et  non  dicit,  quidam  sacerdotes.  Sed,  si  hoc 
ipsum  verba  expresse  continerent,  non  in- 
digerent  interpretatione;  satis  ergo  est,  verba 
ipsius  esse  indefinita,  et  ratione  materiae  non 
posse,  nisi  de  solis  sacerdotibus  intelligi,  ut 
de  solis  ipsis  dicta  esse  interpretemur.  Et 
fortasse  Gratianus  aut  Glossa  eam  interpre- 
tationem  sumpserunt  ex  integro  decreto,  seu 
rescripto  Gelasii,  quod  mihi  videre  non  li- 
cuit.  Alius  etiam  sensus  sumi  posset  ex  pa- 
renthesi  in  eo  lextu  interposita ,  (  quoniam 
nescio  qua  superstitione  docentur  astringi) 
aut  integra  sacramenta  suscipiant,  etc,  ubi 
non  videtur  hoc  praeceplum,  quod  per  se 
esset  necessarium,  sed  quia  ex  nescio  qua 
superstitione  aliter  fiebat.  Prior  tamen  inter- 
pretatio  mihi  magis  probatur.  Secundum 
testimonium  erat  Leonis,  cui  melius  accom- 
modatur  secunda  expositio  data;  Leo  enim 
loquitur  contra  Manichseos,  qui  ideo  respue- 
bant  speciem  vini,  quia  dicebant  esse  quid 
malum,  et  a  malo  Deo  factum,  vel,  quia  ne- 
gabant,  Ghristum  vere  pro  nobis  mortuum 
fuisse,  et  suum  sanguinem  fudisse,  et  hoc  re- 
prehendit  Leo;  non  vero  unius  speciei  sump- 
tionem  absque  superstitione  factam.  Tertium 


testimonium  erat  Augustini,  qui  ab  Algero 
citatur  in  eodem  sensu,  quo  Gelasius.  Unde 
eodem  sensu  exponi  potest,  et  similiter  inlel- 
ligendus  est  ipse  Algerus;  vel  certe  probabile 
est,  Augustinum  locutum  esse  contra  Mani- 
chseos,  prout  frequenter  scribit.  Alii  vero 
exponunt,  locutum  esse  contra  quosdam;  qui 
existimabant.  sub  specie  panis  non  esse  san- 
guinem  Ghristi,  et  nihilominus  solam  speciem 
panis  sumebant,  contra  quos  recte  dicit,  non 
posse  jure  carnem  sine  sanguine  sumi;  sed 
quid  horum  verum  sit,  incertum  mihi  est, 
quia  illa  opera  August.  non  extant.  Quartum 
erat  Prosperi  indicantis  consuetudinem  dandi 
corpus  in  calice  tinctum  ;  dicendum  est  au- 
tem,  illam  consuetudinem  non  fuisse  univer- 
salem,  sed  alicujus  privatse  provinciee,  quae 
consuetudo  ex  speciali  aliqua  eseremonia  in- 
troduci  coepit,  parvoque  tempore  duravit; 
nam  in  Concilio  Brachar.  III,  cap.  1,  prohi- 
bita  est;  ubi  non  prohibetur  mistio  corporis 
et  sanguinis,  quse  fit  in  Missa,  quse  antiquis- 
sima  est  in  Ecclesia,  a  tempore  Sergii  Papse, 
ut  creditur  et  probatur  in  Goncilio  Tole- 
tano  IV,  cap.  17,  et  refertur  ab  omnibus  anti- 
quis,  qui  de  Officiis  Ecclesiasticis  scribunt,  et 
videri  potest  Algerus,  lib.  1,  cap.  19;  sed 
prohibetur  communio  laica  facta  illo  modo, 
vel  propter  irreverentiam  vitandam ,  vel 
propter  vitandam  superstitionem  et  varios 
errores,  in  quibus  ille  usus  fundari  poterat. 
Sed  quceret  aliquis,  an  hasc  doctrina  intelli- 
genda  sit  indifferenter  de  utraque  specie,  an 
potius  de  specie  panis,  quam  vini?  nam  hoc 
posterius  solum  potest  Ecclesise  consuetudine 
confirmari ;  de  specie  autem  vini  sola  su- 
menda  nunquam  fuit  in  Ecclesia  consuetudo; 
at  vero  de  corpore  est  consuetudo  antiquis- 
sima;  nam,  licet  usus  utriusque  speciei  anti- 
quus  etiam  fuerit,  tamen  non  creditur,  un- 
quam  eo  sensu  fuisse  observatum ,  quin 
etiam  corpus  sine  sanguine  sumere  liceret,  et 
ssepe  etiam  ita  fieret,  ut  multi  colligunt  ex 
Act.  2  et  20,  ubi  solius  panis  fit  mentio;  et 
significat  etiam  Hieronym.,  in  Apolog.  pro 
libris  contra  Jovinian.,  et  habemus  triplex 
hujus  rei  indicium  antiquissimum,  et  certissi- 
mum.  Primum,  quia  fideles  Eucharistiam  se- 
cum  ad  proprias  domos  deferebant,  quia  non 
poterant  tam  frequenter  in  Ecclesias  ad 
communicandum  convenire,  ut  ex  Tertull., 
Cyprian.,  August.  et  Hieron.  supra  ostencli; 
deferebant  autem  secum  consecratum  panem  ; 
de  vino  autem  nulla  fit  mentio,  neque  est 
verisimile,  tum  propter  periculum  effusionis, 


DISPUTAT.  LXXI,  SECT.   II. 


557 


et  corruptionis;  tum  etiam  quia  non  habe- 
bant  singuli  sacra  vasa,  in  quibus  solis  sacra- 
tum  sanguinem  recipi  mos  semper  exlitit. 
Denique  quia  panis  sacratus  solebat  dari  ma- 
nibus  communicantium;  calix  autem  mi- 
nime,  ut  colligitur  ex  Cyrillo  Hierosolym., 
Catech.  5  Mystag.  Secundum  indicium  est, 
Eucharistiee  servatee  pro  infirmis,  quae  in 
specie  panis  semper  servata  est,  ut  supra  ex 
variis  Conciliis  et  historiis  ostendimus;  nun- 
quam  autem  legitur  servata  in  specie  vini, 
ut  ex  eisdem  locis  supra  citatis  constare  po- 
test,  quia,  revera,  nec  commode  servari  po- 
terat  absque  periculo,  vel  effusionis,  vel  cor- 
ruptionis.  Unde  omnibus  nota  est  historia 
illa,  quam  refert  Euseb.,  lib.  6  Histor.,  c.  36, 
de  Serapione  sene,  qui,  cum  esset  morti 
vicinus,  ad  sacerdotem  misit,  ut  sibi  commu- 
nionem  afferret,  ad  quem  sacerdos  misit  par- 
ticulam  Eucharistiee,  non  autem  consecratum 
calicem.  Tertium  indicium  sumitur  ex  Officio 
Parasceves,  in  quo  sumitur  corpus  sine  spe- 
cie  sanguinis,  quem  morem  esse  antiquissi- 
mum  constat  ex  Gregorio  in  suo  Sacramen- 
tali ;  Alcuino,  libro  cle  Officiis  Eccles.,  cap. 
de  Die  Paras.;  Rabano,  lib.  2  de  Instit.  Cleric, 
cap.  37;  et  Mycrologo,  lib.  de  Reb.  Eccles., 
cap.  19;  et  supra  etiam  ostendimus,  in  Eccle- 
sia  Graeca  similem  ritum  fere  omnibus  diebus 
quadragesimee  fuisse  servatum ;  et  inclicatur 
in  VI  Synod.,  can.  52  Trullano.  Responde- 
tur,  ita  quidem  esse,  veritatem  hanc  certius 
constare  de  specie  panis;  nihilominus  tamen 
mihi  non  est  dubium,  quin  eodem  modo  lo- 
cum  habeat  in  specie  vini,  propter  rationis 
paritatem,  quia  etiam  in  hac  specie  est  totus 
Christus  ;  et  habet  totum  vel  sufficientem 
effectum,  sufficientemque  significationem;  et 
nullum  est  speciale  preeceptum  divinum,  quod 
hoc  prohibeat;  igitur  doctrina  data  indiffe- 
renter  vera  est  in  qualibet  specie.  Quod  vero 
magis  sit  ad  praxim  redacta  in  specie  panis, 
quam  vini,  non  est  ex  eo  quod  aliud  non 
liceat,  sed  fortasse  ex  eo  quod  aliud  non  ex- 
pediat,  quia  non  est  in  specie  vini  ea  commo- 
ditas  ad  varios  et  communes  usus,  quee  est 
in  specie  panis.  Non  desunt  autem  viri  docti, 
qui  existiment ,  fuisse  olim  consuetudinem 
communicandialiquando  sub  sola  specie  vini, 
preesertim  erga  infantes,  quibus  prius,  quam 
possent  edere,  infundebatur  Eucharistia  sub 
specie  vini,  quod  videtur  indicari  a  Cypriano, 
libro  de  Lapsis;  et  erga  infirmos,  quando  non 
poterant  panem  trajicere;  tunc  enim  permit- 
tebatur  infundi  sub  specie  vini;  quod  citari 


solet  ex  Concilio  Tolelano  XI,  cap.  11.  Sed 
ibi  potius  significatur,  utramque  speciem  so- 
litam  fuisse  dari.  Quapropter  incerta  mihi 
heec  consuetudo  est;  ita  vero  sentiunt  Ruar- 
dus,  art.  15,  et  Claudius,  Repetilion.  10. 

SECTIO  II. 

Utrum  omnibus  necessarium  sit  de  jure  divino,  ali- 
quando  saltem  sub  utraque  specie  communicare. 

1 .  Hxresis  circa  usum  Eucharistix.  — 
Quamvis  malum  non  sit,  unam  speciem  sine 
alia  sumere.  neque  sit  necessarium ,  quo- 
tiescumque  hoc  sacramentum  suscipitur,  in 
utraque  specie  suscipi,  nihilominus  posset 
esse  preeceptum ,  ut  aliquando  saltem ,  seu 
aliquoties  in  vita,  sub  utraque  specie  sume- 
retur;  et  ideo  post  definitam  prsecedentem 
queestionem,  haec,  quee  proposita  est,  exami- 
nanda  superest.  In  qua  nulla  polest  esse  du- 
bitandi  ratio,  stando  in  solo  jure  naturali , 
seu  loquendo  de  necessaria  consecutione  ex 
vi  solius  institutionis ;  nam  ex  vi  illius  non 
oritur  obligatio  communicandi  absolute ,  ut 
supra  ostensum  est;  ergo  multo  minus  potest 
oriri  obligatio  communicandi  sub  utraque 
specie;  patet  consequentia ,  quia  communi- 
caresub  utraque  specie  est  quidam  usus 
hujus  sacramenti;  ergo,  si  institutio  per  se 
non  obligat  ad  usum,  neque  ad  hunc  usum 
obligabit:  et  alioqui  ostensum  etiam  est,  hu- 
jusmodi  usum  non  esse  necessarium  ad  recti- 
tudinem  actus,  etiam  ex  suppositione,  quod 
aliquis  communicare  velit;  ergo  praecise  ex 
vi  institutionis  nulla  oriri  potest  obligatio  ad 
communicandum  aliquando  sub  utraque  spe- 
cie.  Tota  ergo  dubitatio  est  de  jure  positivo 
divino,  in  qua  multi  haeretici  errarunt,  di- 
centes,  esse  a  Christo  Domino  praeceptum,  ut 
omnes  fideles  aliquando  utramque  speciem 
sumant;  qui  error  primum  in  Rohemia  ortus 
est,  auctoribus  Petro  Dresdensi,  et  Jacobello 
Misnensi,  ut  refert  vEneas  Sylvius,  in  Historia 
Rohemorum,  cap.  35.  Hos  secuti  sunt  Joannes 
Wicleff,  et  Joann.  Huss,  et  deinde  Lutherus 
ac  Novatores  omnes ;  aliqui  etiam  ex  Catho- 
licis  non  recusant  admittere  in  principio  la- 
tum  fuisse  a  Christo  hoc  preeceptum,  et  ad 
tempus  in  Ecclesia  durasse;  differunt  tamen 
ab  haereticis,  quia  non  reprehendunt  Ecclesiee 
consuetudinem,  seu  dicunt  auctoritatea  Chri- 
sto  accepta ,  vel  interpretatam  esse,  et  hoc 
preeceptum  jam  cessasse,  vel  certe  in  eo  dis- 
pensasse.  Ita  Claudius,  Repetit.  10,  cap.  4; 
tamen  ejus  sententia  non  minus  pugnat  cum 

Concil.  Trident.,  ut  videbimus;  etminus  con- 
sequenter,  valdeque  voluntarie  loquitur,  ad 
defendendam  consuetudinem  Ecclesiae.  Hi 
omnes  fundantur  in  illis  verbis,  Joan.  6  :  Nisi 
manducaveritis  carnem  Filii  hominis,  et  bibe- 
ritis  ejus  sanguinem,  non  habebitis  vitam  in 
vobis;  sed  ex  vi  horum  verborum  colligitur 
praeceptum  divinum  sumendi  Eucharistiam, 
ut  supra  visum  est;  ergo  ex  eisdem  colligitur 
praceptum  divinum  communicandi  sub  utra- 
que  specie,  si  non  semper,  saltem  aliquando. 
Patet  consequentia,  quia,  sicut  ibi  diciturne- 
cessaria  ad  vitam  communio  hujus  sacra- 
menti,  ita  dicitur  necessaria  utriusque  speciei 
sumptio,  et  modus  sumendi,  comedendo  et 
bibendo;  ergo  est  eadem  ratio  prsecepti,  quia 
illa  necessitas  non  potest,  nisi  ex  praecepto 
oriri.  Unde  Christus  Dominus,  Matthaei  26, 
non  sine  mysterio  dixit  :  Bibite  ex  eo  omnes, 
ubi  ad  Apostolos  in  persona  omnium  fidelium 
loquitur,  quia  ibi  de  dispensatione,  et  sump- 
tione  sacramenti  agebat,  quee  communis  est 
omnibus.  Unde  Paulus,  1  acl  Cor.  10,  in  figu- 
ram  hujus  sacramenti  et  usus  ejus,  dicit  de 
antiquis  fidelibus  :  Omnes  eamdem  escam  spi- 
ritualem  manducaverunt,  et  omnes  eumdem 
potum  spiritualem  biberunt;  ad  omnes  ergo 
pertinet,  alque  adeo  necessarium  est,  non  so- 
lum  manducare,  sed  etiam  bibere  de  petra, 
quee  est  Christus.  Secundo  argumentor  ex 
antiqua  Ecclesiae  consuetudine,  quse  ita  in- 
terpretata  est  hoc  Christi  preeceptum ;  ideo 
enim  dabatur  hoc  sacramentum  omnibus  sub 
utraque  specie,  quia  existimabatur  ad  salu- 
tem  necessarium ;  quod  imprimis  colligi  vide- 
tur  ex  Paulo,  1  ad  Cor.  10,  dicente  :  Unum 
corpus  sumus,  qui  de  uno  pane,  et  calice  par- 
ticipamus;  et  cap.  11  :  Probet  autem  se  ipsum 
homo,  et  sic  de  pane  illo  edat,  et  de  calice 
bibat;  omnes  ergo  tunc  edebant  et  bibebant ; 
referunt  etiam  Clem.  Pap.,  lib.  8  Constit., 
cap.  13  et  14;  Dionys.,  cap.  3  de  Eccles. 
Hier.,  part.  1  et  3;  Tgnat.,  epist.  9  ad  Phila- 
delph.;  et  sumitur  etiam  ex  Ambr.,  de  Offic, 
cap.  41 ,  ubi  refert  verba  Laurentii  ad  Sixt. 
Pontif.  :  Experire,  utrum  idoneum  ministrwm 
elegeris,  cui  commisisti  Dominici  sanguinis 
chspensationem?  et  ex  Cypr.,  epist.  54,  di- 
cente  :  Quomodo  eos  ad  effundendum  pro 
Christo  sanguinem  provocamus,  si  eis  Christi 
sanguinem  denegamus?  et  epist.  63  :  Quidam 
(inquit)  vel  ignoranter,  vel  simpliciter,  in  ca- 
lice  sanctificando,  et  populo  ministrando,  non 
hoc  faciunt,  quod  Christus  fecit,  et  docuit;  et 
serm.  de  Ccen.  Dom.,  obscurius  dicit  :  Lex 

esum  sanguinis  prohibeat,  Evangelium  prse- 
cipit,  ut  bibatur.  Justin.  etiam,  Apolog.  2 
pro  Christianis,  et  consuetudinem  docet,  et 
prasceptum  indicat;  de  consuetudine  etiam 
expressum  est  testimonium  Cyrill.  Hierosol., 
Catech.  5  Mystag.;  et  Cbrys.,  hom.  48  in  1 
ad  Cor.,  preeter  alia,  quee  preecedente  sectione 
adducta  sunt. 

2.  Tertio  potest  ratio  a\Ijungi,  seu  con- 
gruentia,  quia  non  est  major  ratio  de  una 
specie,  quam  de  alia ;  et  quia  utraque  prop- 
ter  usum  fidelium  instituta  est;  ergo  de  utra- 
que  debuit  dari  preeceptum;  et  hoc  etiam 
suadent  omnes  congruentiee ,  quibus  supra 
probavimus,  datum  esse  divinum  praeceptum 
de  usu  hujus  sacramenti,  eo  vel  maxime,  quod 
preeceptum  non  est  credibile  esse  datum  de 
parte  sacramenti,  sed  de  toto;  ergo,  saltem 
quandocumque  divinum  praeceptum  commu- 
nionis  obligat,  et  communio  fit  ad  implendum 
illud  praeceptum,  tunc  fieri  debet  sub  utra- 
que  specie;  atque  hoc  modo  evitari  facile 
poterunt  omnia  pericula,  quibus  hujusmodi 
usus  censetur  expositus,  quia ,  nec  pueris 
oportebit  dare  ulramque  speciem,  neque  adul- 
tis,  nisi  raro. 

3.  Nullo  divino  prsecepto  tenentur  laici 
utramque  Eucharistise  speciem  accipere.  — 
Objectio.  —  Responsio.  —  Dico  primo  :  nullum 
est  preeceptum  divinum  fidelibus  laicis  impo- 
situm  communicandi  aliquando  sub  utraque 
specie.  Est  de  fide  definila  in  Conciliis  citatis 
sectione  preecedente;  etprimo  probatur,  quia 
tale  preeceptum,  nec  scriptum  est,  nec  tradi- 
tum;  preeceptum  autem  divinum  positivum 
affirmandum  non  est,  nec  admittendum,  nisi 
sufficiente  auctoritate  constet.  Prior  pars  pro- 
batur,  nam,  si  ex  aliquo  testimonio  colligere- 
tur  hoc  preeceptum,  maxime  ex  verbis  illis  : 
Nisi  manducaveritis,  etc.  Sed  ex  illis  non 
colligi,  probat  Concil.  Trident.,  sess.  21,  c.  1, 
quoniam  qui  dixit :  Nisi  manducaveritis  car- 
nem  Filii  hominis,  et  biberitis  ejus  sangui- 
nem,  non  habebitis  vitam  in  vobis,  dixit  quo- 
que  :  Si  quis  manducaverit  ex  hoc  pane,  vivet 
in  mternum.  Et  qui  dixit  :  Qui  manducat 
meam  carnem,  et  bibit  meum  sanguinem,  habet 
vitam  seterna?n,  dixit  etiam  :  Panis,  quem  ego 
dabo,  caro  mea  est  pro  mundi  vita.  Et  deni- 
que,  qui  dixit :  Qui  manducat  meam  carnem, 
et  bibit  meum  sanguinem,  in  me  manet,  et  ego 
in  illo,  dixit  nihilominus:  Qui  manducat  hunc 
panem,  vivet  in  seternum.  In  quibus  verbis 
sic  tacite  argumentatur  Concilium  :  Christus 
affirmat,  panis,  seu  carnis  manducationemad 

vitam  sufficere ;  ergo  non  asseruit  in  priori- 
bus  verbis,  formalem  utriusque  speciei  sump- 
tionem  esse  ad  vitam  necessariam.  Sed  dicet 
aliquis,  hanc  Concilii  argumentationem  non 
esse  legitimam;  primo,  quia  per  panis  man- 
ducationem  intelligi  potest  integra  refectio, 
tum  quia  nomen  panis  habet  hancin  Scriptura 
sacra  frequentem  significationem ;  tum  etiam 
quia  usitatissimum  est,  totum  a  parte  nomi- 
nare,  preesertim  in  his  moralibus  aclionibus; 
ergo  verisimile  est,  ita  fecisse  Ghristum,  ne 
toties    eadem   integra   verba  repeteret.  Se- 
cundo ,   quia    ad  sic  exponendum  cogit  vis 
priorum  verborum  conditionalium,  quee  mullo 
major  est,  quam  simplicis  locutionis  promis- 
sivas;  nam  prior  locutio  declarat  apertam  ne- 
cessitatem ;  posterior  vero  non  excludit  illam, 
sed  solum   proponit  alterius   speciei  effica- 
ciam ;  hujusmodi  autem  simplex  affirmatio, 
et  promissio,  non  solet  in  Scriptura  excludere 
alia  concomitantia,  et  necessaria;  sicut  cum 
Christus  dixit  :  Qui  me  confessus  fuerit  coram 
hominibus,  confitebor  et  ego  eum  coram  Patre 
meo,  non  exclusit  necessitatem  baptismi  aut 
pcenilentiae   vel   communionis,   si   commode 
adhiberi  posset,   sed    potius  subintelligitur 
conditio ,   scilicet,  nisi  alia,  quae  necessaria 
sunt,  voluntarie  omittantur,  seu  (quod  idem 
est)  si  id  debito  modo  fiat;  sic  ergo  in  propo- 
sito  clici  poterit.  Tertio,  et  maxime,  quia  Con- 
cilium  adducit  quidem  illa   aiia  testimonia, 
non  tamen  declarat,  quomodo  verba  ilia  in- 
telligenda   sint,    quse  apertissime  utriusque 
speciei  necessitatem  proponere  videntur.  Res- 
pondetur,  his  argumentis  ostendi,  quam  sit 
necessaria  animata  regula  ad  sacram  Scriptu- 
ram  explicandam,  quse,  per  se  sumpta,  quasi 
mortua  est,  et  sui  rationem  reddere  non  po- 
test;  unde  fit,   ut  facile  in  hunc  vel  illum 
sensum  trahatur;  Concilium  ergo,  quod  vere 
est  animata  et  infallibilis  regula,  indicare  in- 
tendit  verum  sensum  verborum  Christi,  qui 
maxime    conformis  est   intentioni   ejus,    ut 
facile  patebit  totum  illum  Christi  sermonem, 
et  occasionem  ejus  consideranti ;  docuit  enim 
Christus  eo  loco,  unionem  cum  ipso,  tam  spi- 
ritualem,  quam  sacramentalem,  esse  homini- 
bus  necessariam  ad  vitam;   quia   vero  hsec 
unio  fieri  sufficienter  potest  per  duas,  vel  per 
unam  speciem,  ideo  nunc  de  utraque,  nunc 
de  altera  loquitur,  et  utroque  modo  sumenti- 
bus  vitam  promittit ;  et  inter  alia  sic  inquit  : 
Qui  venit  ad  me,  non  esuriet,  et,  qui  venit  ad 
I   me,  non  sitiet,  significans,  quacumque  ratione 
et  modo  ad  ipsum  veniatur,  dummodo  revera 


perveniatur,  ipsum  solum  sufficere  ad  sitim, 
ct  famcm  tollcndam;  et  inferius  comparathoc 
sacramentum  cum  manna,  utque  similitudo 
omni  ex  parte  quadret,  declarat,  solum  ci- 
bum,  etiam  si  potus  non  interveniat,  ad  salu- 
tem  sufficere,  et  ideo  dicit  :  Ego  sum  panis 
vitae,  patres  vestri  manducaverunt  in  deserto 
manna,  et  mortui  sunt;  hic  est  panis  de  coelo 
descendens,  ut,  si  quis  ex  ipso  manducet,  non 
moriatur.  Ac  tandem   sermonem  concludit, 
totam  sufficientiam  et  efficaciam  constituens 
in  unione  ad  ipsum ,  dicens  :  Qui  manducat 
me,  vivet  propter  me.  Ex  his  ergo  declaravit 
Concilium,  Christi  mentem  non  fuisse,  loqui 
metaphorice,  aut  sub  aliqua  conditione,  sed 
simpliciter  et  absolute,  ut  verba  sonant,  quia 
revera    Christus  ipse  manducatus,   vereque 
animse  unitus,  ad  salutem  sufficit;  non  adhi- 
buit  autem  clariorem  priorum  verborum  ex- 
positionem,  quia  sciebat  in  hoc  varias  esse 
Patrum  expositiones,  quarum  nullam  voluit, 
aut  rejicere,  aut  definire;  sed  solum  sumit  ex 
omnibus  tale  praeceptum  in  eis  verbis  non 
contineri,    utcumque  (inquit)  juxta   varias 
sanctorum  Patrum,  et  Doctorum  interpreta- 
tiones  intelligantur. 

4.  Prima  expositio  verborum  Christi  :  Nisi 

manducaveritis  carnem  Filii  hominis,  etc.  — 

Secunda.  —  Tertia.  —  Quarta.  —  Quatuor 

igitur  sunt   illorum   verborum  expositiones. 

Prima,  ut  non  sit  ibi  sermo  de  hoc  sacra- 

mento,  nec  de  sacramentali  usu,  sed  de  Chri- 

sto,  et  de  spirituali  manducatione  ipsius  per 

fidem  et  charitatem.  Hanc  vero  interpretatio- 

nem  supra  rejecimus ;  nunc  ex  illa  solum  su- 

mimus,  non  posse  esse  de   fide  certum,  a 

Christo  Domino  latum  esse  tale  prseceptum  in 

illoloco;  imo,  ut  supra  diximus,  neque  prse- 

ceptum  divinum  communicandi  absolute,  seu 

sub  aliqua  specie,  certa  fide  colligitur  ex  illo 

loco;  unde  quando  nulla  ratio  subesset,  sub- 

terfugiendi  vim  horum  verborum,  nisi  hanc 

expositionem  admittendo,  quilibet  fidelis  ac 

prudens  deberet  potius  hoc  eligere,  quam  re- 

ceptam  Ecclesise  consuetudinem  sensumque 

damnare.  Sed  non  desunt  alise  interpretatio- 

nes.  Secunda  est,  ibi  prsecipi  sacramentalem 

sumptionem  corporis   et  sanguinis   Domini, 

non  tamen  praeoipi  modum  sumptionis,  id  est, 

quod  manducando  et  bibendo  sumatur;  nam 

quilibet  horum  modorum  sufficit,  dummodo 

utrumque  seu  totum  sumatur,  quia  necessitas 

tola  constituta  est  in  ordine  ad  Christum  su- 

mendum ;  quia  ergo  totus  in  qualibet  specie 

sumitur,  quamvis  sub  specie  panis  non  biba- 

tur  proprie  sanguis,  ut  dixit  Iniroeentius,  lib. 
4  de  hoc  mysterio.  cap.  21 ,  quia  tamen  revera 
sacramentaiiter  sumitur,  ideo  eminenter  (ut 
sic  dicam)  bibitur,  et  id  sufficit  ad  salutem; 
sicque  dixit  Tertullian.,  lib.  de  Resurrectione 
carnis  :  Caro  corpore  et  sanguine  Domini  ves- 
citur,  ut  anima  saginetur;  et  Cyprian.,  serm. 
deCoena  Dom.:  Panis  (inquit)  in  carnem  etsan- 
guinem  mutatus  vitam  confert;  et  hujusmodi 
panem  dicit  manducari  et  bibi;  nam  potus 
(inquit)  et  esus  ad  eamdem  pertinent  rationem; 
et  Bernardus,  serm.  3  in  Dominic.  Palmarum 
dicit,  alimoniam  corporis  el  sanguinis  Domiui 
a  fidelibus  frequentari;  est  ergo  hic  sensus 
sufficiens,  solumque  illi  obstare  potest,  quia 
non  cum  tanto  rigore  singulorum  verborum 
proprietatem  sustinet.  Tertia  expositio  est, 
in  illis  verbis  contineri  preeceptum  sumptio- 
nis  utriusque  speciei,  hoc  tamen  non  eodem 
modo  obligare  omnes  fideles,  sed  cum  pro- 
portione,  juxtauniuscujusquecapacitatem,ila 
ut  necessarium  sit,  corpus  et  sanguinem 
Christi  in  Ecclesia  manducari  et  bibi,  non  ta- 
men  utrumque  sjt  singulis  necessarium  ;  sed 
quibusdam,  scilicet  sacrificantibus,  utrumque 
necessarium  sit;  non  sacrificantibus  vero  al- 
terum  sufficiat,  juxta  Ecclesise  dispositionem 
et  interpretationem.  Sed  hrec  expositio  magis 
libera  est,  difficiliusque  potest  accommodari 
verbis,  quae  plane  ad  omnes  fideles  indiffe- 
renter  diriguntur;  propter  quod,  ut  existimo, 
nihil  ex  eis  potest  specialiter  probari  de  sa- 
cerdotibus  magis  quam  de  aliis.  Quarta  ex- 
positio  est,  ut  illa,  quae  speciem  habet  copu- 
lativse  locutionis,  vim  habeat  disjunctivae, 
scilicet:  Nisi  manducaveritis  carnem  Filii  ho- 
minis,  vel  biberitis  ejus  sanguinem ;  solet  enim 
particula,  et,  in  Scripturis  hunc  sensum  red- 
dere,  Exod.  15  et  24  :  Qui  occiderit patrem  et 
matrem ,  morte  moriatur,  id  est  patrem  vel 
matrem;  et  Job  21,  ssepissime  reperitur  par- 
ticula,  et,  in  hac  significatione;  et  srepe  alias. 
Dices,  multo  magis  videri  hanc  expositionem 
voluntariam,  et  non  solum  preeter,  sed  etiam 
contra  vim  verborum,  quandoquidem  signum 
universale  et  distribuens  in  particulare  con- 
vertitur;  neque  in  Scriptura  unquam  illa  ex- 
positio  admittenda  est,  nisi  quando  illa  parti- 
cula,  et,  non  terminos,  sed  propositiones 
conjungit;  tunc  enim  in  toto  rigore  revocari 
potest  ad  sensum  propositionis  de  disjuncto 
extremo;  ut  in  illo  exemplo  :  Qui  occiderit  pa- 
trem  et  matrem,  morte  moriatur,  sensus  est : 
Qui  occiderit  patrem,  morte  moriatur,  qui 
occiderit  matrem,  morte  moriatur.  Quee  duse 


sequivalent  huic  disjunctpe  :  Qui  occiderit  pa- 
trem  vel  matrem,  morte  moriatur  ;  et  simile 
est  illud  Apoc.  1  :  Beatus  qui  legit,  et  audit 
verba  prophetise  hujus;  sensus  enim  est  : 
Beatus  qui  legit,  et  beatus  qui  audit,  et  ideo 
recte  etiam  exponitur  :  Beatus  qui  legit,  vel 
audit.  Respondetur,  eumdem  sensum  hic  esse 
adhibendum,  servata  proporlione;  et  parti- 
culam,  et,  non  esse  extrahendam  a  propria, 
et  rigorosa  significatione  quam  habet.  Sed 
consideranda  ulterius  est  negatio  inclusa  in 
illa  particula,nm,  in  initio  totius  propositionis 
posita  :  Nisi  manducaveritis ,  quod  perinde 
est,  ac  si  diceretur  :  Si  non  manducaveritis, 
prout  Greeci  etiam  codices  habent;  illa  autem 
particula,  non,  in  principio  talis  propositionis 
copulativae  posita,  utramque  partem  negat;  et 
juxta  phrasim  Hebraicam,  quasi  bis,  scilicet 
in  utraque  parte  repetita,  intelligitur;  ut  in 
illo  Psal.  1  :  Non  resurgent  impii  in  judicio, 
neque  peccatores  in  concilio  justorum,  He- 
braico  lectio  habet  :  Non  resurgent  impii  in 
judicio,  et  peccatores  in  concilio  justorum; 
recta  autem  est  versio  Latina,  quia  illa  parti- 
cula,  non,  intelligitur  repetita  in  utraque  par- 
te ;  sic  etiam  Psal.  128  :  De  quo  non  implebit 
manum  suam.  qui  metit ,  et  sinum  suum,  qui 
manipulos  colligit,  sensus  est,  neque  sinum 
suum,  subintelligendo  repetitam  negationem  ; 
sic  Actor.  3  :  Argentum  et  aurum  non  est 
mihi,  id  est,  neque  aurum  habeo,  neque  ar- 
gentum;  sic  etiam  Joan.  15  :  Si  non  venissem, 
et  locutus  eis  fuissem,  id  est,  et  nisi  eis  locu- 
tus  fuissem,  repetita  negatione;  est  enim  fre- 
quens  apud  Joannem,  phrasim  Hebraicam  re- 
tinere,  ut  expositores  ejus  notant;  eumdem 
ergo  in  prsesente  retinuit,  sensusque  erit  :  Si 
non  manducaveritis  carnem  Filii  hominis,  et, 
si  non  biberitis  ejus  sanguinem,  non  habebitis 
vitam  in  vobis;  juxta  quem  sensum  solus  ille 
non  habebit  vitam,  qui  neque  carnem  Domini 
manducaverit,  neque  sanguinem  biberit;  ex 
quo  sensu  copulativo  proposilionum ,  recte 
sequitur  alia  proposilio  affirmativa  de  dis- 
junctivo  extremo,  qui  comederit  carnem,  vel 
biberit  sanguinem  Domini,  habiturum  vitam, 
quia  prior  comminatio  solum  cadit  in  eum , 
qui  utrumque  omittit;  et  haec  expositio  sal- 
vat  omnium  verborum  vim  et  proprietatem; 
et  est  consenlanea  usui  scribendi  Evange- 
listae  Joannis;  el  cum  ea  quadrant  optime 
antecedentia  et  subsequentia ;  est  ergo  pro- 
banda ;  eamque  moderni  expositores  magis 
probant. 

5.    Ad   alia   testimonia   respondetur.    — 

ffsereticorum  scrupulus  rejicitur.  —  Objectio. 
— Et  ex  his  facile  excluduntur  alia  testimonia, 
quae  minoris  momenti  sunt,  ut  est  illud  :  Ac- 
cipite  et  bibite  ex  eo  omnes;  nam  imprimis 
haec  verba  non  sunt  praecipientis,  sed  invi- 
tantis,  seu  dantis,  ut  solet  fieri  in  quocumque 
convivio;  ut,  quando  Christus  dixit,  Joan.  20  : 
Accipite  Spiritum  Sanctum,  nihil  praecepit, 
sed  dedit,   simulque  explicuit,  quid  daret. 
Deinde  illud  signum,   omnes,    non  distribuit 
pro  omnibus  fidelibus,  sed  pro  Aposlolis  tan- 
tum,ut  patet,  tum  ex  contextu,  tum  ex  Marco 
dicenle  :  Et  biberunt  ex  eo  omnes;  qnod  non 
potest  esse  verum  de  omnibus  fidelibus.  Sed 
urgent  hseretici,  Christum  non  sine  mysterio 
addidisse  illud  signum,  omnes,  dando  potum, 
et  non  dando  panem.  Respondetur,  falsum 
esse,  quod  sumunt;  nam,  licet  Evangelistae 
non  exprimant,  Christum  dixisse  :  Manducate 
ex  hoc  omnes,  non  tamen  negant;  et  canon 
Missae  ex  Apostolica  traditione  affirmat,  ita 
dixisse;  et  ita  etiam  legit  Ambros.,  4  de  Sa- 
cram.,  cap.  5;  et  Paschas.,  lib.  de  Corpor.  et 
sanguin.  Domin.,  cap.  15.  Deinde,  etiam  si  ita 
esset,  posset  sufficiens  ratio  differentiae  dari 
absque  tali  praecepto;  nam  Christus  obtulit 
panem  in  duodecim  partes  divisum,  et  ideo 
non  erattam  necessarium  explicare,  ab  om- 
nibus   esse   sumendum;    quando    vero  dedit 
potum,  unum  et  eumdem  calicem  dedit,  utex 
eo  omnes  biberent;  et  ideo  oportuit  dicere: 
Bibite  omnes;  et  alius  Evangelista  dixit  :  Ac- 
cipite  et  dividite  inter  vos.  Sed  urgebit  ali- 
quis,  quia  licet  Christus  ad  litteram  locutus  sit 
cum  Apostolis,  tamen  in  persona  eorum  loqui 
potuit   ad   omnes  fideles;    constat  enim   ex 
Evangelio,  Christum  aliquando  locutum  fuisse 
cum  Apostolis  secundum  proprias  eorum  per- 
sonas,  ut  cum  eis  dixit  :  Vos  estis,  qui  per- 
mansistis  mecum  in  tentationibus  meis;  ali- 
quando  vero,  ut  repraesentabant  omnes  Epi- 
scopos  vel   sacerdotes,   ut    cum  dixit  :  ffoc 
facite ,    Quorum    remiseritis  peccata ,   etc; 
aliquando  tamen  etiam  fuisse  ipsis  locutum, 
ut  repraesentabant  omnes  fideles,  sicut  ipse- 
met  Ghristus  explicuit,  Matth.   13,  dicens  : 
Quod  vobis  dico,  omnibus  dico;  sic  ergo  in 
praesenti  fuisse  locutum  sentit  Pasch.,  dict. 
cap.   15,  dicens  :  Accipite  et  bibite  ex  hoc 
omnes,  tam  ministri,  quam  et  reliqui  creden- 
tes.  Respondetur,  concedendo  Christum  om- 
nibus  illis  modis  fuisse  locutum  variis  locis, 
quorum  sensus  ex  circumstantia  litterae,  ex 
materia  de  qua  agitur,  ex  Sanctorum  exposi- 
tionibus,  potissimum  ex  Ecclesise  sensu  dis- 

cernendus  est.  In  praesenti  ergo  loco  nihil 
est,  quod  cogat  ad  intelligenda  illa  verba, 
nisi  de  solis  personis  Aposlolorum,  quia  nec 
praeceptuin,  neque  aliquid  aliud  continent, 
quod  ad  commune  regimen  Ecclesiae  perti- 
neat;  sed  solum  familiarem  quemdam  sermo- 
nem  inter  assidentes  eidem  mensae.  Posset 
etiam  admitti,  ibi  Apostolos  repraesentasse 
sacerdotes  omnes,  quia  ibi  indicaturn  est, 
quid  sacerdotes  agere  debeant.  Denique,  li- 
cet  concedamus,  etiam  posse  illa  verba  ultimo 
modo  intelligi,  nil  refert,  quia  illa  verba  non 
continent  preecepturn,  sed  facultatem  bibendi, 
quae  jure  divino  nemini  denegata  est,  et  hoc 
solum  significat  Paschasius,  qui  non  exponit 
verba  Christi,  sed  referens  consuetudinem 
communicandi  in  utraque  specie,  quee  tunc 
vigebat,  considerat  Christum  per  ministrum 
dicentem  omnibus  :  Accipite  et  bibite. 

6.  Neque  etiam  colligi  potest  hoc  praecep- 
tum  ex  testimoniis  Pauli;  illa  enim  verba, 
quae  explicant  veterem  figuram  :  Omnes  eam- 
dem  escam  spiritualem  manducaverunt ,  et 
eumdem  potum  spiritualem  biberunt,  nullam 
vim  habent  ad  colligendum  praeceptum  ,  tum 
quia  argumentum  ex  figuris  ex  se  est  infir- 
mum;  tum  etiam  quia  in  ipsamet  figura  non 
omnes,  qui  manducaverunt  manna,  biberunt 
de  petra  ;  nam  manna  multo  ante  datum  fuit, 
ut  patet  Exod.  16,  Num.  20,  Josue  5;  et  qui 
manducaverunt,  non  ex  speciali  preecepto  id 
fecerunt,  sed  voluntarie.  Alia  autem  verba  : 
Probet  autem  se  ipsum  homo,  etc,  solum  pro- 
bant,  tam  ad  bibendum  calicem,  quam  ad 
manducandum  panem,  essenecessariam  bonee 
conscientiae  probationem;  praeceptum  autem 
manducandi  aut  bibendi  ex  illis  verbis,  aut 
ex  aliis  ejusdem  capitis,  colligi  non  potest; 
unde  statim  sub  disjunctione  addit  Paulus  : 
Quicumque  manducaverit  panem  hunc,  vel 
biberit  calicem  Domini  indigne,  reus  erit  cor- 
poris,  et  sanguinis  Domini.  Ubi  consideran- 
dum  est,  eum,  qui  manducat  panem  hunc 
indigne,  quamvis  non  bibat,  dici  reum  corpo- 
ris  et  sanguinis  Domini,  quia  revera  utrum- 
que  sumit;  sic  ergo  e  contrario,  qui  digne 
manducat,  corpus  et  sanguinem  Domini  di- 
gne  sumit;  et  ideo  tam  praecepto  sumendi, 
quam  praecepto  digne  sumendi  satisfacit;  nul- 
libi  ergo  est  scriptum  divinum  preeceptum, 
obligans  laicos  ad  sumendam  aliquando  Eu- 
charistiam  sub  utraque  specie. 

7.  Prseceptum  de  sumenda  a  laicis  utraque 
Eucharistise  specie  traditum  non  est.  —  Al- 
tera  vero  pars,  scilicet,  quod  nec  traditum  sit 

tale  praeceptum,  evidentior  est,  quia  non  so- 
lum  non  est  in  Ecclesia  talis  traditio ;  quin 
potius  est  contraria,  in  qua  potissimum  fun- 
datur  fides  conclusionis  positae;  nam  Ecclesia 
Romana  et  Catholica  denegatlaicis  per  totum 
tempus  vitae  usum  calicis,  et  judicat  eos  salis- 
facere  Christi  pra^cepto  esu  corporis;  judicat 
ergo,  nullum  tale  pra^ceptum  esse  a  Christo 
impositum,  in  quo  judicio  errare  non  potest, 
quia  esset  intolerabilis  error  contra  bonos 
mores.  Nec  refert,  si  quis  dicat,  hanc  consue- 
tudinem  Ecclesite  non  esse  valde  antiquam ; 
tum  quia  in  nullo  tempore  potest  universalis 
Ecclesia  errare  in  hujusmodi  materiis;  tum 
etiam  quia  ex  Concil.  Constantiensi,  D.  Thoma 
et  aliis,  constal,  consuetudinem  hanc  ante 
quadringentos  vel  quingentos  annos  incepisse; 
non  constat  autem  aliquando  fuisse  inEccle- 
sia  usum,  ut  omhes  omnino  aliquando  sub 
utraque  specie  communicarent,  quia  nec  con- 
stat,  illam  consuetudinem  fuisse  universalem 
in  omnibus  Ecclesiis,  et  multo  minus  in  om- 
nibus  personis.  Certum  autem  est,  nunquam 
in  universali  Ecclesia  fuisse  hanc  consuetudi- 
nem  observatam  propter  existimationem  ne- 
cessitatis  aut  praecepti  divini;  sed  quia  tunc 
commode  fieri  poterat,  quia  erat  numerus 
fidelium  minor,  et  major  devotio ;  et  ideo  non 
est  nunc  propria  contrarietas  in  Ecclesiae 
consuetudine;  nam,  mutatis  rebus  et  circum- 
stantiis,  mutare  consuetudinem ,  est  quidem 
diversum,  non  tamen  contrarium.  Et  confir- 
matur,  quia ,  si  esset  praeceptum  divinum 
communicandi  sub  utraque  specie,  maxime 
obligasset  in  articulo  mortis;  sed  nunquam 
fuit  universalis  consuetudo  communicandi 
infirmos  sub  utraque  specie;  sed  potius  in 
vita  Basilii,  et  Ambrosii,  et  aliorum  Sancto- 
rum,  legimus  eos  communicasse  in  fine  vitae 
accepto  tantum  corpore  Domiui;  et  antiqua 
decreta ,  quae  loquuntur  de  viatico  dando 
aegrotis,  aul  de  Eucharistia  pro  eis  servanda, 
fere  semper  de  solo  corpore  loquuntur. 

8.  Congruentix  quibus  tale  prxceptum  ne- 
cessarium  non  fuisse  persuadetur.  —  Ultimo 
addere  possumus  congruentias  explicantes 
hoc  praeceptum  non  fuisse  necessarium,  quae 
fere  ex  praecedente  sectione  sumi  possunt, 
quia  ad  utilitatem  fidelium  necessarium  non 
fuit,  cum  illis  satis  sit  per  unam  speciem  pro- 
visum,  quoad  omnes  gratiae  effectus,  praeser- 
tim ,  si  per  eos  non  stet ,  quominus  digne  et 
frequenter  illa  utantur,  ut  in  superioribus 
dictum  est.  Nec  etiam  hoc  pertinuit  ad  divi- 
num  cultum,  fidei  professionern,  aut  Christi 


QtLEST.  LXXX,  ART.  XII. 

memoriam,  vel  representationem  passionis; 
quia  haec  in  ipso  sacrificio  fiunt,  concurrenti- 
bus  omnibus  qui  assistunt,  et  per  sacerdotem 
illum  cultum  Deo  offerentibus ,  eamdemque 
fidem  profitentibus,  et  Christi  passionem 
repraesentantibus,  cujus  memoriam  etiam  re- 
novant  quando  sacramenlum  sumunt  in  qua- 
cumque  specie;  ergo  neque  ex  hoc  capite 
oportuit  dari  tale  praeceptum;  praeter  haec 
autem  nullum  aliud  videlur  posse  excogitari.. 
Alioqui  vero  oportuit  hanc  dispositionem  pru- 
dentiae  et  judicio  Ecclesiae  relinqui,  quia  po- 
tuit  ad  reverentiam  sacramenli  expedire,  ut 
neque  omnibus  in  utraque  specie  darelur;  ita 
igitur  factum  est. 

9.  Nulla  est  divina  lex  qua  alteram  deter- 
minate  ex  his  speciebus  sumendam,  assignet. 
—  Dico  secundo,  etiam  non  esse  jure  divino 
praeceptum  sumere  alteram  ex  his  speciebus 
determinate,  sed  solum  confuse,  seu  disjunc- 
tim,  ita  ut,  quacumque  earum  accepta,  prae- 
ceptum  divinum  impleatur.  Haec  conclusio 
solum  ponitur  propter  speciem  panis;  nam 
de  specie  vini,  manifestum  est  ex  dictis,  nul- 
lum  esse  praeceptum  sumendi  illam,  neque 
solam,  neque  cum  alia  specie;  de  specie  au- 
tem  panis,  aliqui  Catholici  putant  necessario 
esse  sumendam  de  jure  divino,  ita  ut  commu- 
nicando  tantum  sub  specie  vini,  non  satisfiat 
divino  praecepto  de  usu  hujus  sacramenli.  Ita 
sentiunt  Joan.  Alban.,  lib.  de  Communione 
sub  una  specie,  tract.  1,  ad  §,  et  Bellarm., 
lib.  4  de  Euchar.,  cap.  25,  ad  3,  4  et  5.  Fun- 
dantur,  quia  Lucas,  et  Paulus  referunt,  Chri- 
stum  statim  post  communionem  sui  corporis 
dixisse  :  Hoc  facite;  post  communionem  au- 
tem  calicis,  Lucas  nihil  refert;  Paulus  vero 
non  absolute,  sicut  prius,  sed  sub  conditione 
refert  dixisse  :  Hoc  facite,  quotiescumque 
sumitis,  in  meam  commemorationem ;  ex  qua 
diversilate  colligunt,  sumptionem  sub  specie 
panis  esse  simpliciter  praeceptam;  sub  specie 
autem  vini,  solum,  quando  fit  Christi  comme- 
moratio  in  sacrificio.  Ratio  vero  differentiae 
reddi  potest,  quia  usus  panis  semper  futurus 
erat  conveniens  omnibus  fidelibus,  ut  Eccle- 
siae  consuetudo  satis  probat;  et  ideo  hunc  de- 
terminate  videtur  pro  omnibus  Christus  prae- 
cepisse;  cujus  indicium  etiam  est,  quod  in  toto 
illo  sermone  Joan.  6,  quandocumque  Christus 
loquitur  de  una  tantum  specie,  seu  sumptione 
ejus,  loquitur  de  carne,  corpore  aut  pane;  et 
antiquae  figurae  hujus  sacramenti  necessita- 
tem  cibi  indicant,  non  potus,  ut  manna,  agnus 
Paschalis,  panis  propositionis,  et  subcineri- 

cius  panis  Elire.  Tandem  additur  congruenlia 
in  significatione  fundata,  quia  panis  magis 
est  necessarius  ad  vitam,  quam  vinum;  debuit 
ergo  magis  determinale  prircipi  usus  ejus,  ad 
significandam  unionis  cum  Christo  necessila- 
tem.  Item  panis  repraesentat  corpus,  quod 
pricstantius  quid  est,  quam  sanguis.  Item, 
species  panis  sunt  aptiores  ad  memorinm 
Christi,  quse  facilius  per  corporis,  quam  san- 
guinis  repreesentationem  concipitur.  Item, 
quoad  usum;  panis  ab  omnibus  facile  sumi 
potest,  vinum  autem  non  ilem  ;  multi  enim 
sunt,  qui  vino  uli  non  possunt;  verisimile 
ergo  est,  prseceptum  determinate  esse  posi- 
tum  de  specie  panis;  solumque  usum  speciei 
vini  relictum  esse  indifferentem.  Nihilominus 
conclusio  posita  mihi  videtur  omnino  vera, 
quam  postea  expresse  docuit  idem  Bellarmin., 
cap.  27,  ad  8,  et  idem  sentit  Sebastianus 
Oxemensis  hic,  art.  12,  n.  4.  Et  ratio  est, 
quia  totus  discursus  factus  in  prima  conclu- 
sione,  hanc  etiam  convincit;  diximus  enim 
illa  verba  :  Nisi  manducaveritis,  etc,  reduci 
ad  sensum  disjunctivum;  ergo  dicendum  con- 
sequenler  est,  praeceptum  in  eis  contentum 
per  quamcumque  disjunctionis  partem  suffi- 
cienter  impleri.  Item,  quia  sicut  in  Scriptura 
nullum  est  prseceptum  de  utraque  specie,  ita 
nec  de  specie  panis  determinate.  Item,  quia 
illee  promissiones  :  Qui  manducai  meam  car- 
nem,  et  bibit  meum  sanguinem,  in  me  manet, 
et  ego  in  eo,  non  copulatim,  sed  copulative 
intelligendse  sunt,  ita  ut  per  se,  et  sigillatim 
verificentur  et  de  manducante  carnem,  et  de 
bibente  sanguinem;  ergo  quodlibet  horum 
per  se  ad  vitam  sufficit.  Item,  tam  est  totus 
Christus  sub  specie  vini,  quam  sub  specie  pa- 
nis;  ergo  ex  vi  juris  divini  tam  est  sufficiens 
sumptio  illius,  sicut  hujus.  Patet  consequen- 
tia  ;  quia  efficit  sequalem  unionem  tam  sacra- 
mentalem  quam  spiritualem  cum  Christo, 
propter  quam  est  specierum  sumptio,  ut  dixi- 
mus,  et  significat  Concil.  Trident.,  utens  illo 
fundamento  ad  probandum,  unam  speciem 
sufficere,  quia  totus  Christus  est  sub  illa,  in 
quo  multum  huic  sententiee  favet.  Prseterea 
conjecturse  contrariae  nihil  suadent,  quia  illa 
verba  :  Hoc  facile,  simpliciter  dicta,  vel  cum 
illo  addito,  scilicet,  in  meam  commemoratio- 
nem,  aut  cum  illa  conditione,  quotiescumque 
sumitis,  ad  eumdem  sensum  referuntur,  ut 
pra3cedente  sectione  diximus,  et  significat  Ec- 
clesia,  qu£e  in  canone,  solum  post  utriusque 
speciei  consecrationem,  refert  illa  verba  :  Hsec 
quotiescumque  feceritis,   in   mei  memoriam 


facietis;  nullum  ergo  mysterium  latet  in  illa 
diversitate  verborum  Pauli,  utpropterea  cen- 
seatur  magis  determinate  prrecepta  una  spe- 
cies,  quam  alia  ;  sed  solum  in  posteriori  loco 
explicalur,  quod  in  priori  omissum  fuerat. . 
Tandem,  licet  verum  sit,  usum  panis  commu- 
niter  esse  faciliorem  et  aptiorem  pro  tota 
communitate,  non  tamen  propterea  oportuit 
sub  pracepto,  ac  necessitate  determinate 
poni;  prsesertim,  cum  aliquando  etiam  posset 
applicari  usus  vini  et  non  panis,  ul  in  supe- 
rioribus  etiam  diximus  probabile  esse  in  ali- 
quibus  casibus  seu  cum  aliquibus  personis 
factum  esse,  et  sufficiens  existimatum. 

SECTIO  III. 

An  potuerit  Ecclesia  prohibere  laicis   usuui  calicis, 
idque  fuerit  expediens. 

\ .  Ratio  dubitandi  circa  priorem  partem 
est,  nam  licet  Christus  non  prseceperit  omni- 
bus  hujus  speciei  usum,  tamen  pro  omnibus 
illam  instituit,  omnibusque  dedit  jus  illam 
petendi,  cum  dixit  :  Accipite  et  bibite;  et, 
sicut  pro  omnibus  suum  sanguinem  fudit,  ita 
omnibus  suum  sanguinem  in  testamento  reli- 
quit,  dicens  :  Hic  est  calix  novi  Testamenti, 
qui  pro  vobis,  et  pro  multis  effundetur ;  non 
ergo  potest  inferior  potestas  privare  subditos 
jure,  et  facultate  sibi  concessa  a  superiori 
potestate;  sicut  non  potest  procurator,  seu 
minister,  aut  testamentarius,  privare  hsere- 
dem  re  a  testatore  sibi  testamenlo  relicta, 
aut  usu  ejus.  Et  oplimum  exemplum  est  in 
sacramento  confirmationis,  et  extremse  unc- 
tionis,  de  quibus  Christus  speciale  prsecep- 
tum  fidelibus  non  imposuit;  tamen,  quia  pro 
ipsis  ea  instituit,  jusque  illis  utendi  eisdem 
concessit,  non  potest  Ecclesia  eorum  usum 
eis  interdicere;  idem  ergo  est  in  preesente 
sacramento.  Secundo  nunquam  expedire  po- 
test,  uti  hac  potestate,  quia  Ecclesiastica 
potestas  non  est  in  destructionem ,  sed  in 
tedificationem ;  privare  autem  fideles  usu 
sanguinis  Christi,  non  potest  esse  in  eedifica- 
tionem,  sed  in  magnum  detrimentum,  quia 
privantur  magno  fructu  gratise,  magnaque 
consolatione  et  devotione,  ratione  cujus  acci- 
perent,  per  utramque  speciem,  majorem  gra- 
tiam  ex  opere  operato ,  quam  per  alteram 
tantum.  Et  aliunde  nulla  est  sufficiens  ratio, 
cur  tanto  bono  priventur,  quia  reverentia  et 
decentia  sacramenti  posset  multis  aliis  modis 
provideri;  prsesertim,  si  non  frequenter  po- 
tus  calicis  omnibus  daretur,  sed  raro,  aut 

semel  in  anno,  aut  aliquoties  in  vita.  Et  hoc 
modo  certius  esset,  fideles  omnes  integre  et 
perfecte  implere  divinum  preeceptum.  Gum 
tamen  aliud,  vel  sit  dubium,  vel  saltem  con- 
troversiis  et  scandalis  expositum.  Ergo  expe- 
diret  potius,  utEcclesia  hanc  partem  eligeret; 
nam  semper  certa  sunt  prseferenda  dubiis ;  et 
quee  unionem  conciliant,  his,  quae  scandala 
parere  possunt. 

2.  Ecclesia ,  quo  modo ,  in  unane  an  du- 
plici  specie,  fideles  communicare  debeant, 
decernere  potest.  —  Dico  primo,  esse  in 
Ecclesia  potestatem  ordinandi,  quomodo  sit 
a  fidelibus  hoc  sacramentum  sumendum;  in 
una  scilicet,  vel  duplici  specie.  Est  de  fide; 
ex  definitione  Concilii  Trident.,  sess.  21, 
cap.  'I  et  2,  ubi  hac  occasione  definit,  esse  in 
Ecclesia  potestatem ,  ut  in  sacramentorum 
dispensatione  ea  statuat,  vel  mutet,  qua3  sus- 
cipientium  utilitati,  et  sacramentorum  vene- 
rationi,  pro  rerum,  temporum,  et  locorum 
varietate,  magis  expedire  judicaverit,  quo 
sensu  intelligit,  diclum  esse  a  Paul.  illud  1 
ad  Cor.  4  :  Sic  nos  existimet  homo  ut  mi- 
nistros  Christi,  et  dispensatores  mysteriorum 
Dei.  Itemque  colligit  ex  illo  1  ad  Cor.  11  : 
Csetera  autem,  cum  venero  ,  disponam.  Ex 
quo  eamdem  potestatem  collegit  Augustin., 
epist.  128,  cap.  6;  eamdemque  veritatem 
confirmat  tradilio  et  consuetudo  Ecclesise. 
Ratio  autem  moralis  est  evidens.  Nam  erat 
haec  potestas  in  Ecclesia  necessaria,  quia  ea, 
quee  pertinent  ad  modum  dispensandi  sacra- 
menta,  pro  temporum,  et  circumstantiarum 
varietate,  possunt  etiam  requirere  usus  seu 
modos  diversos,  vel  ad  fidelium  utilitatem, 
vel  ad  sacramentorum  venerationem  perti- 
nentes;  data  est  ergo  Ecclesise  hujusmodi 
poteslas,  sicut  ei  data  est  ad  alias  Eccle- 
siasticas  leges  ferendas,  et  ad  ea  omnia,  quse 
ad  perfectum  regimen  Ecclesiae  pertinent. 
Quod  autem  sub  objecto  hujus  potestatis  con- 
tineatur  usus  seu  modus  sumendi  hoc  sa- 
cramentum  sub  una  vel  duabus  speciebus, 
constat  ex  preecedentibus ,  quia  hoc  non 
spectat  ad  substantiam  sacramenti,  neque  ad 
effectum  vel  usum  ejus  ex  prsecepto  divino 
necessarium,  sed  tantum  ad  voluntarium 
usum,  vel  (ut  ita  dicam)  arbitrarium;  et  in 
eo  potest  committi  irreverentia  hujus  sacra- 
menti;  ergo  est  ex  his  rebus,  quae  sub  prae- 
dicta  potestate  clauduntur. 

3.  Valde  prudenter  ac  rationabiliter  Eccle- 
sia  laicis,  sacerdotibusque  extra  sacrificium, 
utriusque  speciei  sumptionem  prohibuit.   — 


Motiva  ob  quse  Eucharistise  bina  species  modo 
laicis  concessa,  modo  denegata  est.  —  Ratio 
ob  quam  nunc  simplex  Eucharistise  species 
laicis  concedatur.  —  Eaque  panis,  non  vini. 
—  Dico  secundo  :  Ecclesia  utens  hac  potes- 
tate  jam  prohibuit  usum  calicis  omnibus, 
prseterquam  sacerdolibus  sacrificantibus , 
quse  prohibitio  et  valida,  et  rationabilis,  ac 
prudens  fuit.  Constat  conclusio  ex  Concil. 
Constantiens.,  sess.  13;  clarius  ex  Trident., 
sess.  21  ,  cap.  2,  ubi  dicit,  Ecclesiam  con- 
suetudinem  communicandi  sub  una  specie 
approbasse,  et  pro  lege  habendam  decrevisse; 
Ecclesia  autem  non  potest  in  his ,  qua3  ad 
mores  totius  Ecclesise  pertinent,  errare,ne- 
que  aliquid  injustum,  aut  malum  prsecipere; 
ergo  talis  lex  est  justa  et  bona;  ergo  valida, 
et  obligationem  inducens.  Quod  autem  sit 
etiam  prudens  et  expediens,  declaratur,  dis- 
linguendo  duas  res,  quas  ad  hanc  legem  fe- 
rendam  Ecclesiam  movere  potuerunt  :  una 
dici  potest,  occasio  legis;  alia,  propria  ratio 
ejus.  Prior  sumpta  est  ex  variis  heeresibus, 
ut  notat  Turrianus,  lib.  8  Const.  Clementis, 
cap.  13;  in  principio  enim  Ecclesiaa  usus 
unius,  vel  duplicis  speciei,  indifferens  fuit ; 
et  pro  rerum  commoditale  alterutro  modo 
fiebat,  ut  facile  ex  hactenus  dictis  intelligi 
potest;  postea  vero  ad  vitandas  haereses  Ma- 
nicheeorum,  usum  calicis  peculiariter  com- 
mendarunt  Pontifices ,  ut  sect.  1  vidimus; 
illo  vero  errore  extincto,  alius  exortus  est, 
negans  totum  Christum  esse  sub  singulis 
speciebus,  et  ideo  necessarium  esse  affir- 
mans,  utramque  speciem  sumere,  cujus  occa- 
sione  in  contrarium  extremum  declinatum 
est,  ususque  unius  speciei  panis  magis  ac 
magis  propagari  coepit;  hic  autem  error  ex 
heeresiBerengarii  confirmatus  necessario  fuit, 
quia,  si  Christus  non  esset  realiter  prsesens 
in  hoc  sacramento,  sed  tantum,  ut  in  signo, 
recte  sequeretur,  nec  adesse,  nec  sumi  totum 
sub  singulis  speciebus.  Quapropter  necessa- 
rium  etiam  in  ea  doctrina  fuisset ,  utramque 
speciem  sumere  ;  et  hac  eliam  occasione  con- 
suetudo  communicandi  sub  una  specie  in 
Ecclesia  Catholica  a  temporibus  Berengarii 
maxime  aucta  et  confirmata  creditur,  ut  notat 
Waldensis,  tom.  2  de-Sacrament.,  cap.  87. 
Tandem  vero  orla  est  hseresis  directe  repre- 
hendens  communionem  sub  una  specie;  et  in 
hujus  hseresis  detestationem  Ecclesia  Catho- 
lica  hanc  consuetudinem  magis  ac  magis 
amplexa  est,  et  ex  hac  ipsa  occasione  sumpsit 
aliquam  causam  probandi  et  retinendi  hanc 

consuetudinem,  nimirum,  ad  detestandos  er- 
rores,  et  scandala  vitanda.  Accessit  vero  pro- 
pria  ratio,  quse  per  se  movit  Ecclesiam  ad 
consuetudinem  hanc  lcge  stabiliendam ,  et 
contrarium  usum  interdicendum ,  quia  per 
hoc  nihil  commodi ,  vel  utilitatis  fidelibus 
adimitur,  multum  autem  reverentiae  et  vene- 
rationis  sacramento  ipsi  providetur.  Primum 
constat  ex  supra  tractatis  de  effectibus  hujus 
sacramenti,  ubi  ostensum  estprimum,  nullum 
effectum  formaliter  diversum  conferri  per 
speciem  vini,  qui  per  speciem  panis  non  de- 
tur;  deinde ,  stante  sequali  dispositione  cx 
parte  recipientis,  tantam  gratiam  dari  per 
unam  speciem,  quantam  per  utramque  simul 
sumptam.  Quocl  autem  propter  usum  utrius- 
que  speciei  existimetur  futura  major  devotio 
et  dispositio  ex  opere  operantis  ipsorum 
recipientium,  id  et  gratis  dictum  est,  et  est 
omnino  per  accidens;  et  compensari  prse- 
terea  facile  potest  diligentia  ipsorum  fide- 
lium  et  majori  frequentia  hujus  sacramenti  in 
una  et  eadem  specie.  Propter  quam  rationem 
etiam  in  superioribus  dicebamus,  quod  licet 
verum  esset,  dari  majorem  gratiam  per  duas 
species,  quam  per  unam,  nulla  fieret  injuria 
fidelibus,  privando  illos  usu  calicis,  quia 
diligentia  et  majori  frequentia  Eucharistiee 
sub  specie  panis  possent  facile  totum  illum 
fructum  gratiae  recuperare.  Secunda  pars 
constat,  quia  hoc  modo  vitat  Ecclesia  omne 
periculum  effusionis  sanguinis,  quod  mora- 
liler  vix  posset  caveri  in  tanta  hominum  fre- 
quenlia  et  multitudine ,  et  preesertim  eo 
tempore,  quo  religionis  devotio  adeo  tepida 
est,  et  res  sacrse  ita  negligenter  tractantur. 
Secundo,  ut  possit  vinum  in  parva  quantitate 
decentius  consecrari;  neque  necesse  sit,  illud 
consecratum  servare,  quod  fieri  non  posset 
sine  periculo  corruptionis.  Tertio  accedit 
congruentia,  ut  communis  plebs  fidelium 
assuescat  ponere  devotionem  suam  in  Ghristo 
sub  speciebus  contento,  magis  quam  in  una 
vel  duabus  speciebus  ipsum  continentibus. 
Quae  rationes  maxime  procedunt,  ut  saepe 
dixi,  post  magnam  multiplicationem  Ghristiani 
populi,  et  vivae  fidei  remissionem. 

4.  Rationes  in  oppositwn  dirimuntur.  — 
Ad  secundam.  —  Quare,  nec  aliquoties  ali- 
quibus  vel  laicis  utramque  speciem  concedi 
oportuerit.  —  Rationes  dubitandi  ex  dictis 
fere  solute  sunt.  Ad  primam  enim  responde- 
tur,  Christum  non  dedisse  laicis  absolutum 
jus  utendi  utraque  specie,  quasi  positive  vo- 
lendo  ut,  quoties  peterent,  eis  daretur,  sed 


dedit  cis  jus  utendi  hoc  sacramento,  ita  ut 
sine  rationabili  causa  eoprivari  non  possent; 
hoc  autem  jus  voluit  esse  subordinatum  Eccle- 
siae,  quoad  modum,  ct  alias  circumstantias  in 
ipso  usu  servandas.  Et  ideo  non  est  simile, 
quod  ibi  affertur  de  extrema  unctione  et  con- 
firmatione,  quia  ibi  privarentur  fideles  usu 
talium  sacramentorum ;  hic  autem  non  pri- 
vantur  usu ,  sed  adhibetur  modus  servan- 
dus  in  ipso  usu,  quia  sacramentum  in  una 
vel  duabus  speciebus  idem  sacramentum  est, 
et  eamdem  virtulem  ac  substantialem  per- 
fectionem  habet.  Ad  secundam  rationem  jam 
declaratum  est,  quomodo  expediat  hujus- 
modi  lex  seu  prohibitio.  Nec  fuit  conveniens, 
aliquam  moderationem  in  hujusmodi  prohi- 
bitione  adhibere,  tum  quia  nulla  erat  ne- 
cesssitas,  ut  dictum  est;  tum  etiam  quia  licet 
inde  possent  diminui  incommoda,  non  tamen 
ita  radicitus  auferri;  tum  denique  quia,  si 
hoc  committeretur  arbitrio  dispensantium , 
vel  devotioni  sumentium,  multa  possent  per 
imprudentiam  fieri ;  si  autem  fieret  persona- 
rum  delectus ,  oriri  possent  vel  scandalum , 
vel  schismata,  aut  querimoniae ;  si  vero  certa 
tempora  et  rariora  determinarentur,  in  eis 
fortasse  concurreret  majori  fervore  t  ta  fide- 
lium  multitudo,  et  ita  esset  majus  periculum 
alicujus  irreverentiae;  et  praeterea  maxime 
deberet  concedi  in  articulo  mortis,  in  quo 
majus  potest  esse  effusionis  periculum.  Ac 
tandem  hoc  modo  debuerunt  haereticorum 
ora  penitus  obstrui. 

5.  Qusestiuncula.  —  Ex  quibus  principiis 
illa  frequens  dubitatio  decidenda  est,  an 
expediat  in  hac  lege  dispensare  cum  aliquo 
regno ,  vel  personis.  Quamdiu  enim  hoc 
petunt  persistentes  in  errore ,  tanquam  si 
necessarium  sit  ad  salutem,  nullo  modo  con- 
cedendum  est,  tum  quia  esset  virtute  con- 
firmare  errorem;  tum  etiam  quia  esset 
sanctum  dare  canibus.  quia  talis  gens  indis- 
posita  esset  ad  usum  hujus  sacramenti;  unde 
referunt  auctores  citati  in  principio  sectionis 
preeced.,  et  Ruard.,  art.  25,  Paulum  III  dis- 
pensasse  cum  Bohemis  sub  conditione,  ut 
ab  errore  disceclerent;  ipsis  autem  semper 
sentientibus,  utramque  speciem  esse  necessa- 
riam,  dispensatiolocum  non  habuit.  Unde  fit, 
ut  remoto  errore,  possit  Ecclesia  hoc  conce- 
dere,  ut  de  Paulo  III  dictum  est.  et  refert 
Gaspar  Casalius,  lib.  3  de  Ccena  et  de  calice 
Dom.,  cap.  2;  et  de  Clemente  VI  refertur, 
hoc  concessisse  Regi  Galliae  anno  4  341 ;  quia, 
cum  tota  hsec  res  sit  juris  Ecclesiastici,  per 

supremam  Ecclesiae  potestatem  dispensatio- 

nem  recipit ;  nunc  autem  pensatis  omnibus, 

vix  potest  hoc  expedire,  et  ad  vitandum  scan- 

dalum,  et  hsereticis  omnem  occasionem  per- 

tinaciae   auferendam,    et    propter    majorem 

fidelium    unionem    et  conformitatem.   Quod 

tamen  non  obstat,  quod  si   in   aliquo  casu 

consuetudo  oblinuit,  ut  alicui  detur  utraque 

species,  talis  consuetudo  servetur;  ut  Romee 

est  consuetudo,   ut  diaconus,  qui  in  Missa 

solemni    ministrat    Pontifici ,    sub    utraque 

specie  communicet.  Quam  tamen  interdum 

prastermissam    esse   a    Paulo  III   in   odium 

Hussitarum,  et  Bohemorum,  refert  Turrian., 

lib.  8  Constit.  Clement.,  cap.  31,  et  Augustin. 

Patritius,   in  lib.   de  Advenlu  Frederici  III 

imperat.  Romani.  Addit  etiam  Claud.,  Repet. 

in  cap.  20,  Parisiis  servari  similem  consue- 

tudinem    in    Conventu    Cluniacensi.    Omitto 

alias  consuetudines,  quse  dicuntur  esse  apud 

Moscovitas,    ut    refert  Petr.    Comestor,    in 

Histor.  Scholast.,  cap.  1 51 ,  et  apud  JElhiopes, 

ut  refert  Claud.  supra,  Repet.  10,  cap.  ult.; 

nam  hi  schismatici  sunt,  sicut  etiam  Greeci, 

qui  eumdem  usum  observant,  quamvis  Grseci 

in  hoc  non  videantur  esse  schismatici,  quia 

nec  ob  eam  consuetudinem  ab  Ecclesia  Ro- 

mana  dissentiunt ,  neque  de  nostra  consuetu- 

dine  male  sentiunt,  quantum  ego  potui,  vel 

audiendo,  vel  legendo,  assequi. 

6.  Dubiolum.  —  Responsio.  —  Sed  quseret 
tandem  aliquis,  an  hsec  prohibitio  Ecclesiae 
tanto  rigore  obliget  laicos,  ut  in  nullo  casu, 
et  nulla  de  causa,  eis  liceat  bibere  sanguinem 
Domini,  absque  speciali  dispensatione.  Ali- 
qui  enim  ita  exaggerant  hanc  prohibitionem, 
in  odium  fortasse  haereticorum,  ut  nunquam 
hujusmodi  casum  admitlant,  in  quo  id  per- 
mittere  sit  necessarium.  Unde  Soto,  dist.  13, 
qusest.  2,  art.  6,  dicit,  si  contingat,  sacerdo- 
tem  sacrificantem  mori  post  consecratum  et 
ante  consumptum  sanguinem,  et  nullum  ad- 
esse  sacerdotem,  a  quo  possit  consumi,  etiam 
si  species  vini  corrumpenda3 ,  et  in  acetum 
mulandse,  vel  paulatim  consumendas  cen- 
seantur,  non  licere  laico  illas  sumere.  Sic 
etiam  dicunt  aliqui,  si  contingat,  sanguinem 
Domini  in  terram  cadere,  et  nullum  esse 
sacerdotem,  qui  illum  velit  lambere,  non  per- 
mittilaico,  ut  idfaciat,  sedsolum  ut  diligenter 
caveat,  ne  conculcetur,  sed  servetur,  donec 
exsiccetur,  et  postea  radatur,  et  comburatur. 
Sed  hsec,  et  similia,  valde  rigida  sunt,  et  sine 


sufficienti  fundamento ;  nam  hoc  solum  est 
Ecclesiaticum  praeceptum ,  et  ob  majorern  re- 
verentiam  ipsius  sacramenti  introductum ; 
non  est  ergo,  cur  obliget  cum  tanto  rigore,  et 
cum  evidente  periculo,  et  occasione  majoris 
irreverentise  ejusdem  sacramenti.  Dico  igitur, 
solum  propter  usum  sacramenti,  et  utilitatem 
suscipientis ,  nunquam  licere  laico  sumere 
sanguinem  Domini  absque  dispensatione. 
Probatur  ex  generali  prohibitione  absque 
ulla  exceptione ,  quia  nulla  occurrere  potest 
sufficiens  causa,  ob  quam  cesset  haec  obli- 
gatio,  solo  illo  fine  durante,  quia,  illo  non 
obstante,  facta  est  prohibitio.  Dices,  occurrere 
posse  mortis  articulum,  in  quo  possit  infirmus 
Dominici  calicis  haustum,  non  tamen  Eucha- 
ristiam,  id  est,  corpus  deglutire,  ut  dicitur 
in  Concil.  Toletan.  XI,  cap.  11;  tunc  enim 
licebit  sumere,  quia  jus  divinum  prseferen- 
dum  est  Ecclesiastico.  Respondeo ,  casum 
esse  moraliter  impossibilem,  vel  rarissimum, 
quia,  qui  potest  trajicere  species  vini,  poterit 
etiam  deglutire  minimam  hostise  consecratae 
particulam,  aqua3  aut  vino  non  consecrato 
immissam;  et  quamvis  admittatur  casus,  cum 
ille  rarissimus  sit,  propter  illum  solum  non 
censerem,  dandam  esse  hanc  licentiam,  ne 
detur  occasio  indiscretis  ministris  ampliandi 
illam,  et  similes  casus  facile  admittendi  sine 
necessitate.  Unde  minister  nolens  tunc  dare 
sacramentum,  jure  excusabitur,  quia  propter 
gravissimam  causam  et  publicam  id  facit;  et 
consequenter  etiam  excusabitur  asgrotus,  vel 
quia  non  habet  copiam  sacramenti,  vel  quia 
moraliter  censetur  impotens;  et  ita  non  viola- 
bitur  jus  divinum,  quod,  cum  affirmativum 
sit ,  non  obligat  semper,  sed  occurrentibus 
moralibus  circumstantiis.  Nec  tunc  jus  huma- 
num  prsefertur  divino,  sed  occasione  humani 
juris  tales  concurrunt  circumstantise  morales, 
ut  jus  divinum  affirmativum  non  obliget, 
quod  frequens  est  in  hujusmodi  prasceptis.  At 
vero,  si  ex  parte  ipsius  sacramenti  occurrat 
necessitas,  ut  in  prredictis  casibus,  aut,  si 
calix  consecratus  venturus  sit  in  manus  infi- 
delium ,  et  effundendus,  existimo ,  consumi 
posse  a  laico  in  absentia  ministri  consecrati; 
tunc  enim  servare  verba  legis,  esset  agere 
contra  finem  legis,  qui  est,  ne  sanguis  effun- 
datur,  aut  illi  fiat  irreverentia  :  solum  ergo 
cavendum  est  scandalum,  et  procurandum, 
ut  maxima  reverentia  adhibeatur. 

QILESTIO  LXXXI. 

DE  MODO,    QUO  CHRISTUS  USUS  EST   HOC    SACRA- 
MENTO,  IN  QUATUOR  ARTICULOS  DIVISA. 

Deinde  considerandum  est  de  usu  hujus 
sacramenti ,  quo  Christus  usus  est  in  prima 
sui  institutione. 

Et  circa  hoc  quserunlur  quatuor. 

1 .  Utrum  Christus  sumpserit  suum  corpus 
et  sanguinem. 

2.  Utrum  Judse  dederit. 

3.  Quale  corpus  sumpserit  aut  dederit , 
utrum,  scilicet,  passibile  vel  impassibile. 

4.  Quomodo  se  habuisset  Christus  sub  hoc 
sacramento,  si  fuisset  in  triduo  mortis  reser- 
vatum  aut  consecratum. 

Quaestio  hsec  solum  per  occasionem  hoc 
loco  est  a  D.  Thom.  interposila  ;  omnia  vero, 
quse  in  ea  tractantur,  fere  pertinent  ad  insti- 
tutionem  hujus  mysterii  declarandam,  prout 
a  Ghristo  Domino  res  gesta  fuit.  Et  ideo  par- 
tim  a  nobis  in  superioribus  tractata  sunt, 
declarando  primam  institutionem  hujus  mys- 
terii  in  ratione  sacramenti ;  partim  addentur 
inferius,  tractando  de  institutione  ejusdem 
mysterii  in  ratione  sacrificii.  Et  ideo  ne  insti- 
tutam  seriem  disputationum  interrumpamus, 
hic  solum  circa  litteram  D.  Thom.  si  quid 
occurrerit,  annotabimus. 

ARTICULUS  I. 

Utrum  Christus  sumpserit  suum  corpus  et  sanguinem 
(infra,  queest.  84,  art.  7,  ad  4,  et  4,  dist.  11,  q.  3, 
art  1). 

'1 .  Adprimum  sic  proceditur .  Videtur,  quocl 
Christus  non  sumpserit  corpus  suwn  et  san- 
guinem.  Non  enim  de  factis  Christi,  et  dictis 
asseridebet,  quod  auctoritate  sacrse  Scripturx 
non  traditur.  Sed  in  Evangeliis  non  habetur, 
quod  Chrislus  corpus  suum  manducaverit,  aut 
sanguinem  suum  biberit.  Non  ergo  est  hoc 
asserendum. 

2.  Prseterea,  nihil  potest  esse  in  seipso,  nisi 
forte  ratione  partium,  prout ,  scilicet,  una 
pars  ejus  est  in  alia,  ut  habetur  4  Physic. 
(text.  34,  tom.  2).  Sed  illud,  quod  mancluca- 
tur  et  bibitur,  est  in  manducante  et  bibente. 
Cum  igitur  totus  Christus  sit  sub  utraque 
specie  sacramenti,  videtur  impossibile  fuisse, 
quod  ipse  sumpserit  hoc  sacramentvm. 


3.  Prxterea,  duplex  est  sumptio  hujus  sa- 
cramenti,  scilicet,  spiritualis et  sacramenialis. 
Sed  spiritualis  non  competebat  Christo,  quia 
nihil  a  sacramento  accepil,  et  per  consequens 
nec  sacramentalis,  qux  sine  spirituali  est  im- 
perfecta,  ut  supra  habitum  est  (quasst.  preec, 
art.  1).  Ergo  Christus  nullo  modo  hoc  sacra- 
mentum  sumpsit. 

Secl  contra  est,  quocl  Hieronym.  dicit  ad 
Hedibiam  (q.  2,  refertur  de  Consecrat.,  d.  2, 
c.  Nec  Moys.)  :  Dominus  Jesus  Christus ,  ipse 
conviva  et  convivium,  ipse  comedens,  et  qui 
comeditur. 

Respondeo  dicendum ,  quod  quidam  dixe- 
runt,  quocl  Christus  in  ccena  corpus  et  sangui- 
nem  suum  discipulis  suis  tradidit,  non  tamen 
ipse  sumpsit.  Sed  hoc  non  videtur  convenienter 
dici,  quia  Christus  ea,  quse  ab  aliis  obser- 
vanda  instituit ,  ipse  primitus  observavit- 
Unde  et  ipse  prius  baptizari  voluit,  quam  aliis 
baptismum  imponeret,  secundum  illud  Ac- 
tuum  1  :  Ccepit  Jesus  facere,  et  docere.  Uncle 
et  primo  ipse  corpus  suutn  et  sanguinem  sump- 
sit,  et  postea  discipulis  sumendum  tradidit. 
Et  hoc  est,  quod  Ruth  3,  super  illucl  :  Cum- 
que  comedisset  et  bibisset,  etc,  dicit  Gloss. 
(ord.  ibid.),  quod  Christus  comedit  et  bibitin 
coena,  cum  corporis  et  sanguinis  sui  sacra- 
mentum  discipulis  tradidit.  Uncle,  quia  pueri 
communicaverunt  carni  et  sanguini,  et  ipse 
participavit  eisdem. 

Ad  1  ergo  dicendum,  quod  in  Evangeliis 
legitur,  quod  Christus  accepit  panem  et  cali- 
cem;  non  est  autem  intelligendum,  quod  acce- 
perit  solum  in  manibus,  ut  quidam  dicunt,  sed 
eo  modo  accepit,  quo  aliis  accipiendum  tradi- 
dit.  Uncle,  cum  discipulis  dixerit :  Accipite, 
et  comedite,  et  iterum  :  Accipite,  et  bibite, 
intelligendum  est,  quod  ipse  accipiens  comede- 
rit  et  biberit.  Unde  quidam  metrice  dixerunt : 
Rex  seclet  in  ccena,  turba  cinctus  duodena,  Se 
tenet  in  manibus,  se  cibat  ipse  cibus. 

Ad  2,  dicendum,  quod,  sicut  supra  dictum 
est  (qusest.  76,  art.  5),  Christus ,  secundum 
quod  est  sub  hoc  sacramento,  comparatur  ad 
locum,  non  secundum  proprias  dimensiones , 
sed  secundum  dimensiones  specierum  sacra- 
mentalium,  ita  quod  in  quocumque  loco,  ubi 
sunt  illse  species,  est  ipse  Christus.  Et  quia 
species  illse  potuerunt  esse  in  manibus,  et  in 
ore  Christi,  ipse  totus  Christus  potuit  esse  in 
suis  manibus,  et  in  suo  ore.  Non  autem  hoc 
potuisset  esse  secundum  quod  comparatur  ad 
locum  per  proprias  dimensiones. 
Ad  3,  dicendum,  quod,  sicut  supra  dictum 

est  (qusest.  79,  art.  1),  effectus  hujus  sacra- 
menti  est  non  solum  augmentum  habitualis 
gratise,  sed  etiam  quxdam  actualis  delectatio 
spiritualis  dulcedinis.  Quamvis  autem  Christo 
gratia  non  fuerit  augmentata  ex  susceptione 
hujus  sacramenti ,  habuit  tamen  quamdam 
spiritualem  delectationem  in  nova  institutione 
hujus  sacramenti.  Unde  ipse  dicebat  Lucae  22  : 
Desiderio  desideravi  hoc  Pascha  manducare 
vobiscum;  quod  Eusebius  exponit  de  novo 
mysterio  novi  Testamenti,  quod  tradebat  dis- 
cipulis.  Et  ideo  spiritualiter  manducavit,  et 
similiter  sacramentaliter,  in  quantwn  corpus 
suum  sub  sacramento  sumpsit,  quod  sacra- 
mentum  sui  corporis  intellexit  et  disposuit. 
Aliter  tamen  quam  cseteri  sacram.entaliter  et 
spiritualiter  sumant,  quia  augmentum  gratise 
suscipiunt  sub  sacramentalibus  signis,  quibus 
indigent  ad  veritatis  perceptionem  (alias  qui 
augmentum  gratiee  suscipiunt  et  sacramen- 
talibus  signis  indigent,  etc.) 

COMMENTARIUS. 

1 .  D.  Thom.  conclusio. — Affirmat  D.  Thom. 
rationabiliter  credi,  Christum  seipsum  com- 
municasse,  suumque  coipus  et  sanguinem 
sumpsisse;  non  est  enim  heec  assertio  certa, 
cum  neque  in  Scriptura,  nec  certa  traditione, 
aut  definitione  habeatur,  et  ideo  merito  D. 
Thom.  solum  ut  probabilem  eam  proponit, 
quam,  in  argumento  Sed  contra,  probat  ex 
Hieron.,  epist.  ad  Hedibiam;  est  autem  in 
epist.  450  ad  Hedibiam,  ubi  de  Domino  Jesu 
inquit  :  Ipse  conviva  et  convivium,  ipse  come- 
dens,  et  qui  comeditur;  queeverba  referuntur 
etiam  in  cap.  Nec  Moyses,  de  Consec,  dist.  2. 
Sed,  si  attente  considerentur,  non  dicit  in  eis 
expresse  Hieronymus,  Christum  comedisse  se 
ipsum,  sed  solum  comedisse,  et  manducatum 
fuisse ,  quee  possent  esse  vera ,  etiam  si  se 
non  comedisset;  nam  comedit  agnura,  vel 
alios  cibos,  et  se  prsebuit  aliis  comedendum. 
Sed  nihilominus  sensus  Hieronymi ,  quem 
D.  Thom.  indicat,  est  valde  probabilis,  quia 
Hieronym.  illis  brevibus  verbis  significare 
voluit  grande  miraculum,  quod  in  hoc  potis- 
simum  declaratur,  quod  ipse  comedens  sit 
qui  comeditur,  non  tantum  respectu  diverso- 
rum,  sed  etiam  respectu  sui  ipsius;  quomodo 
etiam  dixit  auctor  carminum,  quse  D.  Thom. 
citat  ad  \  :  Se  tenet  in  manibus,  se  cibat  ipse 
cibus;  quod  recte  explicabitur,  si  verum  esse 
supponatur,  quod  supra  diximus,  coenam 
mysticam  peractam  esse  a  Ghristo  post  lega- 


lem,  et  ante  inchoatam  usualem;  in  illa  ergo 
coena,  etiam  fuit  Christus  comedens,  et  qui 
comedebatur ;  in  ea  autem  nihil  comestum 
est,  nisi  ipse  Christus;  et  in  eodem  sensu , 
auclore  D.  Thom.,  de  Christo  canit  Ecclesia  : 
Se  nascens  dedit  socium,  convescens  in  edu- 
lium.  Secundo  hoc  probat  D.  Thom.  ex  Glos. 
ordinaria  Ruth  3,  in  qua  citatur  etiam  Theo- 
doret.,  qui  ad  hoc  confirmandum  usus  est 
verbis  Pauli  ad  Hebr.  2  :  Quia  pueri  commu- 
nicaverunt  carne  et  sanguine,  et  Filius  Dei 
participavit  eisdem ;  quee  verba  solum  per 
accommodationem  quamdam  adducta  esse 
videntur ;  nam  ibi  non  de  hoc  myslerio  dis- 
serit  Paulus,  sed  de  mysterio  incarnationis, 
in  quo  Filius  Dei  mortalem  carnem  assumpsit, 
ut  fratribus  fieret  similis.  Tertio  videtur  hoc 
probare  D.  Thom.,  in  solut.  ad  1 ,  ex  illis  ver- 
bis  Evangeliorum  :  Accepit  Jesus  panem,  etc, 
quia  non  tantum  intelligendus  est  accepisse 
in  manibus,  sed  etiam,  ut  ex  eo  comederet, 
sicut  Aposlolis  dixit,  ut  acciperent  et  come- 
derent.  Sed  hoc  recte  quidem  dicitur,  et  pree- 
sumitur,  vel  a  paritate  rationis  conjectatur, 
tamen  ex  verbis  non  probatur,  quia  verbum, 
accepit ,  in  rigore  solum  significat,  accepisse 
in  sanctas  ac  venerabiles  manus  suas ,  ut  in 
canone  Missee  explicatur.  Unde  postmodum 
Apostolis  Christus  dixit  :  Accipite,  subdens  : 
Et  comedite,  acceptionem  rnanuum  a  mandu- 
catione  distinguendo;  unde  videtur  posse  re- 
torqueri  argumentum,  nam,  quia  in  Aposlolis 
duplex  acceptio  fuit,  manibus,  et  ore,  duplici 
verbo  explicatur;  Christo  vero  sola  acceptio 
manuum  attribuitur;  ergo  altera  tacite  nega- 
tur.  Sed  heec  etiam  collectio  nullius  momenti 
est,  quia  ex  hoc,  quod  aliquid  taceatur,  non 
ideo  sequitur  negari;  potest  enim  taceri,  vel 
quia  ad  causam  vel  historiam,  de  qua  agitur, 
non  refert,  vel  quia  ex  aliis,  quee  narrantur, 
facile  subintelligi  potest ;  et  ita  credendum 
est,  in  prsesenti  accidisse.  Quarto  adhibet 
D.  Thom.  congruentiam,  ob  quam  decuit  Chri- 
stum  comedere  quod  aliis  dabat,  ut  exemplo 
preestet,  observando  ea,  quee  observari  insti- 
luebat,  in  qua  congruentia  difficultatem  habet 
exemplum  baptismi,  quod  D.  Thom.  adducit; 
sed  de  eo  videantur  dicta  superius,  queest.  72, 
art.  3. 

2.  In  solut.  ad  3  tractat  D.  Thom.  an  haec 
manducatio  Christi  fuerit  sacramentalis  tan- 
tum,  vel  simul  spiritualis;  sed  de  hac  re,  et 
de  aliis,  quee  ad  illam  spectant,  dicemus  in- 
fra,  disp.  75,  sect.  2. 


ARTICULUS   II. 

Utrum  Christus  dederit  Judee  corpus  suum  (4,  dist.  11, 
qusest.  3,  art  2,  qusest.  1  et  2.  Joan.  13,  lect.  3, 
col.  4,  fin.,  et  lect.  4,  col.  3,  fin.). 


1 .  Acl  secundum  sic  proceditur.  Videtur, 
quod  Christus  Juclx  non  dederit  corpus  suum. 
Ut  enim  legitur  Matth.  26,  postquam  dedit 
Dominus  corpus  suum,  et  sanguinem  discipu- 
lis ,  dixit  eis  :  Non  bibam  amodo  de  hoc  geni- 
mine  vitis ,  usque  in  diem  illum,  cum  illud 
bibam  vobiscum  novum  in  regno  Patris  mei. 
Ex  quo  videtur,  quod  illi,  quibus  corpus 
suum  et  sanguinem  dederat,  cum  eo  essent 
iterum  bibituri.  Sed  Judas  postea  cum  ipso 
non  bibit.  Ergo  non  accepit  cum  aliis  discipu- 
lis  corpus  Christi  et  sanguinem. 

2.  Prxterea,  Dominus  implevit  quod  prx- 
cepit,  secundwn  illud  Act.  1  :  Ccepit  Jesus 
facere  et  docere.  Sed  ipse  prxcepit,  Matth.  7  : 
Nolite  sanctum  dare  canibus.  Cum  ergo  ipse 
cognosceret  Judam  esse  peccatorem,  videtur, 
quod  ei  corpus  suum  et  sanguinem  non  de- 
derit. 

3.  Prxterea,  Christus  specialiter  legitur 
Judx  panem  intinctum  porrexisse,  Joan.  13. 
Si  ergo  corpus  suum  ei  dedit,  videtur,  quod 
sub  buccella  ei  dederit,  prsecipue  cum  legatur 
ibiclem,  quocl  post  buccellam  introivit  in  eum 
Satanas.  Ubi  August.  dicit  (tract.  62inJoan., 
circa  princip.,  lom.  9)  :  Hinc  nos  docemur, 
quam  sit  cavendum  male  accipere  bonum;  si 
enim  corripitur,  qui  non  dijudicat,  id  est,  non 
diseernit  corpus  Domini  a  cseteris  cibis,  quo- 
modo  non  damnabitur ,  qui  ad  ejus  mensam 
fingens  se  amicum,  accedit  inimicus*!  Sed  cum 
buccella  intincta  non  accepit  corpus  Christi; 
ut  enim  August.  dicit  (ibid.)  super  illud 
Joan.  13  :  Cum  intinxisset  panem,  dedit  Judse 
Si?nonis  Iscariotx  :  Non,  ut  putant  quidam 
negligenter  legentes,  tunc  Judas  corpus  Chri- 
sti  accepit.  Ergo  videtur  quod  Judas  corpus 
Christi  non  acceperit. 

Sed  contra  est ,  quod  Chrysostom.  dicit 
(homil.  45  in  Joan.,  non  remote  ante  fin., 
lom.  3)  :  Judas  particeps  existens  mysterio- 
rum,  conversus  non  est.  Unde  fit  scelus  ejus 
utrinque  immanius,  tum  quia  tali  proposito 
imbutus  adiit  mysteria;  tum  quia  adiens 
melior  factus  non  fuit,  nec  metu,  nec  benefi- 
cio,  nec  honore. 

Respondeo  dicendum,  quod  Hilarius  posuit 

super  Matthxum  (can.  30,  circa  med.),  quod 
Christus  Judse  corpus  suum  et  sanguinem  non 
dedit.  Et  hoc  quidem  conveniens  fuisset,  con- 
siderata  malitia  Judse.  Sed  quia  Christus 
nobis  debuit  esse  exemplum  justitise,  non  con- 
veniebat  ejus  magisterio,  ut  Judam,  occultum 
peccatorem,  sine  accusatore  et  evidenti  proba- 
tione  ab  aliorum  communione  separaret,  nec 
per  hoc  daretur  exemplum  Prxlatis  Ecclesix 
similia  faciendi,  et  ipse  Judas  exasperatus 
inde  sumeret  occasionem  peccandi.  Et  ideo 
dicendum  est,  quod  Judas  cum  aliis  discipulis 
corpus  Domini  et  sanguinem  suscepit,  ut  dicit 
Dionys.  in  lib.  de  Eccles.  Hierar.  (c.  3,  p.  3, 
non  longe  a  princ);  et  August.  super  Joan. 
(tract.  62,  tom.  9). 

Ad  1  ergo  dicendum,  quod  illa  est  ratio 
Hilarii  (loco  citat.  in  corp.  art.),  ad  ostenden- 
dum  quod  Judas  corpus  Christi  non  sumpsit; 
non  tamen  cogit,  quia  Christus  loquitur  disci- 
pulis,  a  quorum  collegio  Judas  se  separavit, 
non  autem  Christus  eum  exclusit.  Et  ideo 
Christus,  quantum  est  in  se,  etiam  cum  Juda 
vinum  in  regno  Dei  bibit,  sed  hoc  convivium 
ipse  Judas  repudiavit. 

Ad  2,  dicendum,  quod  Christo  nota  erat 
Judx  iniquitas ,  sicut  Deo;  non  autem  erat 
sibi  nota  per  modum,  quo  hominibus  innotes- 
cit.  Et  ideo  Christus  Judam  non  repulit  a 
communione,  ut  daret  exemplum,  tales  pec- 
catores  occultos  non  esse  ab  aliis  sacerdotibus 
expellendos. 

Ad  3,  dicendum,  quod  sine  dubio  Judas  sub 
pane  intincto  corpus  Christi  non  sumpsit,  secl 
simplicem  panem.  Significatur  autem  fortas- 
sis,  ut  August.  ibidem  clicit  (tract.  62  in  Joan., 
circa  med.,  tom.  9),  per  panis  intinctionem 
fictio  Judx;  ut  enim  inficiantur  nonnulla,  in- 
tinguntur.  Si  autem  bonum  aliquid  hic  signi- 
ficat  tinctio ,  scilicet  dulcedinem  bonitatis 
divinx ,  quia  panis  ex  intinctione  sapidior 
redditur,  eidem  bono  ingratum  non  immerito 
est  secuta  damnatio.  Etpropter  hanc  ingrati- 
tudinem,  id,  quod  est  bonum,  factum  est  ei 
malum;  sicut  accidit  circa  sumentes  corpus 
Christi  incligne.  El,  sicut  Augustin.  ibiclem 
dicit,  intelligendum  est,  quocl  Dominus  jam 
antea  distribuerat  omnibus  cliscipulis  suis 
sacramentum  corporis  et  sanguinis  sui,  ubi 
et  ipse  Judas  erat,  sicut  Lucas  narrat.  Ac 
deinde  ad  hoc  ventum  est,  ubi  secundum 
narrationem  Joannis,  Dominus  per  buccellam 
tinctam,  atque  porrectam  suum  exprimit  pro- 
ditorem. 

COMMENTARIUS. 


Conclusio  D.  Thorn.  —  RejicitD.  Thom.  sen- 
tentiam  Hilarii  negantis  Christum  communi- 
casse  Judam,  et  sequitur  sententiam  Dionys., 
Chrysost.,  et  August.  (quos  citat),  contrarium 
asserentium.  Solumque  hanc  sententiam  con- 
firmat,  quia  non  expediebat,  Judam  occultum 
peccatorem  sine  accusatore  et  evidente  pro- 
batione  ab  aliorum  communione  separare; 
qusB  ratio  supponit,  Judam  adfuisse,  quando 
Dominus  ca3leris  discipulis  Eucharistiam  de- 
dit,  quod  in  solut.  ad  3  D.  Thomas  confirmat 
ex  narratione  Lucae  et  Joannis;  de  hac  vero 
re  disputatum  a  nobis  est  supra,  disputat.  41 , 
sect.  2,  quia  ad  tempus  institutionis  decla- 
randum  necessarium  fuit. 

ARTICULUS  III. 

Utruni  Christus  sumpserit  et  discipulis  dederit  corpus 
suum  impassLbile  (4,  d.  11,  quaest.  2,  art.  3,  et  d.  12, 
queest.  13  art.  3,  qufest.  1,  corp.). 


\ .  Ad  tertium  sic  proceditur .  Videtur,  quod 
Christus  sumpserit,  et  discipulis  dederit  cor- 
pus  suum  impassibile.  Quia  super  illud 
Matth.  1  1  :  Transfiguratus  est  ante  eos,  dicit 
qusedam  Gloss.  (ord.  ibid.)  :  Illud,  corpus, 
quod  habuit  per  naturam,  dedit  discipulis  in 
coena,  non  mortale  et  passibile.  Et  Levit.  2; 
super  illud  :  Si  oblatio  tua  fuerit  de  sarta- 
gine,  dicit  Gloss.  (ibidem) :  Crux  super  omnia 
fortis  carnem  Christi,  quse  ante  passionem 
non  videbatur  esui  apta,  post  aptam  fecit.  Sed 
Christus  dedit  corpus  suum,  ut  aptum  ad  man- 
ducandum.  Ergo  dedit  tale  quale  habuit  post 
passionem,  scilicet  impassibile,  et  immortale. 

2.  Prseterea,  omne  corpus  passibile  per  con- 
tactum  et  manducalionem,  patitur.  Si  ergo 
corpus  Christi  erat  passibile,  per  contactum 
et  comestionem  discipulorum  passum  fuisset. 

3.  Prseterea,  verba  sacramentalia  non  sunt 
modo  majoris  virtutis,  quando  proferuntur  a 
sacerdote  in  persona  Christi ,  quam  tunc , 
quando  fuerunt  prolata  ab  ipso  Christo.  Sed 
nunc  virtute  verborum  sacramentalium ,  in 
altari  consecratur  corpus  Christi  impassibile 
et  immortale ;  ergo  multo  magis  tunc. 

Sed  contra  est,  quod  sicut  lnnocent.  III 
dicit  (in  lib".  4  de  Sacro  myst.  altaris,  c.  12, 
post  med.),  tale  corpus  tunc  dedit  discipulis 
quale  habuit.  Habuit  autem  tunc  corpus  pas- 
sibile  et  mortale ;  ergo  corpus  passibile  et 
mortale  discipulis  dedit. 


QILLST.  LXXXI,  ART.   III. 

Respondeo  dicendum,  quod  Hugo  de  S.  Vict. 
posuit,  quod  Christus  ante  passionem  diversis 
temporibus  quatuor  dotes  corporis  glorificati 
assumpserit,  subtilitatem,  scilicet,  in  nativi- 
tate,  quando  exivit  de  clauso  utero  Virginis; 
agilitatem ,  quando  ambulavit  siccis  pedibus 
super  mare;  claritatem,  in  transfiguratione ; 
impassibilitatem,  in  ccena,  quando  corpus 
suum  discipulis  tradidit  manducandum,  et 
secundum  hoc  dedit  discipulis  suis  corpus 
suum  impassibile  et  immortale.  Sed  quidquid 
sit  de  aliis,  de  quibus  supra  diclum  est  (q.  28, 
art.  2,  ad  3,  et  qusest.  54,  art.  1,  ad  1).  quid 
sentiri  debeat,  circa  impassibilitatem  tamen 
impossibile  est  esse  quod  dicitur.  Manifestum 
est  enim,  quod  idem  verum  corpus  Christi 
erat,  quod  a  discipulis  tunc  in  propria  specie 
videbatur,  et  in  specie  sacramenti  sumebatur. 
Non  autem  erat  impassibile,  secundum  quod 
in  propria  specie  videbatur,  quinimo  erat 
passioni  paratum.  Unde  nec  ipsum  corpus 
Christi,  quod  in  specie  sacramenti  dabatur, 
impassibile  erat.  Impassibili  tamen  modo  erat 
sub  specie  sacramenti,  quod  in  se  erat  passi- 
bile;  sicut  invisibiliter ,  quod  in  se  erat  visi- 
bile.  Sicut  enim  visio  requirit  contactum  cor- 
poris,  quod  videtur,  ad  circwnstans  medium 
visionis,  ita  passio  requirit  contactum  corpo- 
ris,  quod  patitur,  ad  ea,  quse  agunt.  Corpus 
autem  Christi,  secundum  quod  est  sub  sacra- 
mento,  ut  supra  dictum  est  (qusest.  76,  art.  4, 
5  et  6),  non  comparatur  ad  ea,  quse  circum- 
stant,  mediantibus  propriis  dimensionibus , 
quibus  corpora  se  tangunt,  sed  mediantibus 
dimensionibus  specierum  panis  et  vini.  Et  ideo 
species  illse  sunt,  quse  patiuntur  et  videntur, 
non  autem  ipsum  corpus  Christi. 

Ad  \  ergo  dicendum,  quod  Christus  dicitur 
in  coena  non  dedisse  corpus  suum  mortale  et 
passibile,  quia  non  declit  mortalvet  passibili 
modo.  Crux  autem  fecit  carnem  Christi  aptam 
manducationi,  in  quantum  hoc  sacramentum 
reprsesentat  passionem  Christi. 

Ad  2,  dicendum,,  quod  ratio  illa  procederet, 
si  corpus  Christi,  sicut  erat  passibile,  ita 
passibili  modo  fuisset  sub  hoc  sacramento. 

Ad  3,  dicendum,  quod,  sicut  supra  dictum 
est  (qusest.  76,  art.  4),  accidentia  corporis 
Christi  sunt  in  sacramento  ex  reali  concomi- 
tantia,  non  autem  ex  vi  sacramenti ,  ex  qua 
est  ibi  substantia  corporis  Christi.  Et  ideo 
virtus  verborum  sacramentalium  ad  hoc  se 
extendit,  ut  sit  sub  sacramento  corpus  Christi, 
scilicet ,  quibuscumque  accidentibus  reaUter 
in  eo  existentibus . 


QtLEST.  LXXXI 

Materia  hujus  et  sequentis  articuli  fuse 
tractata  est  supra,  in  disputationibus  depra3- 
sentia. 


ARTICULUS  IV. 

Utrum;  si  hoc  sacramenturn  tempore  mortis  Christi 
fuisset  servatum  vel  consecratuin,  ibi  mororetur 
(4,  dist.  10,  art.  2,  qusest.  1  corp.,  et  dist.  11,  q.  3, 
a.  4;  et  4  contra,  cap.  64;  et  Quodlib.  5,  art.  11 ,  ad  1; 
et  Joan.  6,  lect.  6;  et  1  Cor.  11,  lect.  6,  col.  l,fin.). 

1 .  Ad  quarlum  sic  proceditur.  Videtur , 
quod  si  hoc  sacramentum  tempore  mortis 
Christi  fuisset  servatum  in  pyxide,  vel  ab 
aliquo  Apostolorum  consecratum,  non  ibi  mo- 
reretur.  Mors  enim  Christi  accidit  per  ejus 
passionem.  Sed  Christus  impassibili  modo  etiam 
tunc  erat  in  hoc  sacramento.  Ergo  non  poterat 
mori  in  hoc  sacramento . 

2.  Prseterea,  in  morte  Christi  separatus 
fuit  sanguis  ejus  a  corpore.  Sed  in  hoc  sacra- 
mento  simul  est  corpus  Christi,  et  sanguis. 
Ergo  Christus  in  hoc  sacramento  non  morere- 
tur. 

3.  Prseterea,  mors  acddit  per  separationem 
tinimse  a  corpore.  Sed  in  hoc  sacramento  con- 
tinetur  tam  corpus ,  quam  anima  Christi. 
Ergo  in  hoc  sacramento  non  poterat  Christus 
mori. 

Sed  contra  est,  quod  idem  Christus,  qui 
erat  in  cruce,  fuisset  in  sacramento.  Sed  in 
cruce  moriebatur.  Ergo  et  in  sacramento 
conservato  moreretur. 

Respondeo'  dicendum ,  quod  corpus  Christi 
idem  in  substantia  est  in  hoc  sacramento,  et 
in  propria  specie,  sed  non  eodem  modo;  nam 
in  propria  specie  contingit  circumstantia  cor- 
pora  per  proprias  climensiones ,  non  autem 
prout  est  in  hoc  sacramento,  ut  supra  clictum 
est  (art.  prseced.,  et  queest.  76,  art.  4,  5  et  6). 
Et  ideo,  quicquid  pertinet  ad  Christum,  se- 
cundum  quod  in  se  est,  potest  tribui  ei,  et  in 
propria  specie ,  et  in  sacramento  existenti, 
sicut  vivere,  mori,  dolere,  animatum  vel 
inanimatum  esse,  et  cvetera  hujusmodi.  Qux- 
cumque  vero  conveniunt  eiper  comparationem 
ad  corpora  extrinseca,  possunt  ei  attribui  in 
propria  specie  existenti,  non  autem  prout  est 
in  sacramenlo ,  sicut  irrideri,  conspui,  cruci- 
figi,  flagellari,  et  coetera  hujusmodi.  Unde  et 
quiclam  metrice  dixerunt  :  Pyxide  servato 
poteris  sociare  dolorem  Innatum,  sed  non  illa- 
tus  convenit  illi. 

Ad  1  ergo  dicendum,  quod,  sicut  dictum  est 
(in  corp.  art.),  passio  convenit  corpori  passo, 

per  comparationem  ad  agens  extrinsecum.  Et 
ideo  Christus,  secundum  quod  est  sub  hoc  sa- 
cramento,  pati  non  potest,  potest  tamen  mori. 

Ad  2,  dicendum,  quod  sicut  supra  dictum 
est  (qusest.  76,  art.  \,  ad  \),  sub  specie  panis 
est  corpus  Christi  ex  vi  consecrationis ,  san- 
guis  autem  sub  specie  vini.  Sed  nunc  quidem, 
quando  realiter  sanguis  Christi  non  est  sepa- 
ratusab  ejus  corpore,  ex  reali  concomitantia  et 
sanguis  Christi  est  sub  specie  panis  simul  cum 
corpore,  et  corpus  sub  specie  vini  simul  cum 
sanguine.  Sed  si,  tempore  passionis  Christi, 
quando  realiter  sanguis  fuit  separatus  a  cor- 
pore  Christi,  fuisset  hoc  sacramentum  conse- 
cratum,  sub  specie  panis  fuisset  solum  corpus, 
et  sub  specie  vini  fuisset  solum  sanguis. 

Ad  3,  dicendum,  quod,  sicut  supra  dictum 
est  (in  solut.  prseced.,  et  loco  ibi  citato),  anima 
Christi  est  in  hoc  sacramento  ex  reali  conco- 
mitantia,  quia  non  est  sine  corpore,  non  autem 
ex  vi  consecrationis .  Et  ideo,  si  tunc  fuisset 
hoc  sacramentum  consecratum  vel  peractum, 
quando  anima  erat  a  corpore  realiter  sepa- 
rata,  non  fuisset  anima  Christi  sub  hoc  sacra- 
mento,  non  propter  defectum  virtutis  verbo- 
rum,  sed  propter  aliam  dispositionem  rei. 

QILESTIO  LXXXII. 

DE     MINISTRO     HUJUS     SACRAMENTI  ,     IN    DECEM 
ARTICULOS    DIVISA. 

Deinde  considerandum  est  de  ministro  hujus 
sacramenti. 

Et  circa  hoc  quseruntur  decem. 

1 .  Utrum  consecrare  hoc  sacramentum  sit 
proprium  sacerdotis. 

2.  Utrum  plures  sacerdotes  simul  possint 
eamdem  hostiam  consecrare. 

3.  Utrum  dispensatio  hujus  sacramenti  per- 
tineat  ad  solum  sacerdotem. 

4.  Utrum  liceat  sacerdoti  consecranti  a 
communione  abstinere. 

5.  Utrum  sacerdos  peccator  possit  conficere 
hoc  sacramentum. 

6 .  Utrum Missa  mali sacerdotis minus valeat, 
quam  boni. 

7.  Utrum  hseretici,  schismatici,  vel  excom- 
municati  possint  conficere  hoc  sacramentum. 

8.  Utrum  degradati. 

9.  Utrum  peccent,  a  talibus  communionem 
recipientes. 

10.  Utrum  liceat  sacerdoti  omnino  a  cele- 
bratione  abstinere. 

QU^EST.  LXXXll,  ART.  I. 


ARTICULUS  I. 


Utrum  consecratio  hujus  sacramenti  sit  propria  sacer- 
dotis  (4,  dist.  13,  qusest.  l,art.  2,  quajst.  1,  et  d.  17, 
quaest.  3,  art.  2,qua3st.  1,  corp.,  et  dist.  14,  qusest.  2, 
art.  1,  qurest.  2,  corp.,  et  art.  2,  ad  2). 

1 .  Adprimum  sicproceditur.  Videtur,  quod 
consecratio  hujus  sacrumenti  non  sit  propria 
sacerdotis.  Dictum  est  enim  supra  (qusest.  78, 
art.  4),  quod  sacramtntum  consecratur  virtute 
verborum,  qux  sunt  forma  hujus  sacramenti. 
Sed  illa  verba  non  mutantur,  sive  dicantur 
a  sacerdote,  sive  a  quocumque  alio.  Ergo 
videtur,  quod  non  solus  sacerdos,  sed  etiam 
quilibet  alius  possit  hoc  sacramentum  conse- 
crare. 

2.  Prxterea,  sacerdos  hoc  sacramentum 
conficit  in  persona  Christi.  Sed  laicus  sanctus 
est  unitus  Christo  per  charitatem.  Ergo  vide- 
tur,  quod  etiam  'laicus  possit  hoc  sacramentum 
conficere.  Unde  et  Chrysost.  dicit  super  Matth. 
(hom.  43,  in  opere  imperfect.,  non  remote 
a  princip.,  tom.  2),  quod  omnis  sanctus  est 
sacerdos. 

3.  Prxterea,  sicut  baptismus  ordinatur  ad 
hominum  salutem,  ita  et  hoc  sacramentum , 
sicut  ex  supra  dictis  patet  (qusest.  79).  Sed 
etiam  laicus  potest  baptizare,  utsupra  dictum 
est  (queest.  67,  art.  3).  Non  ergo  est  proprium 
sacerdotis  conficere  hoc  sacramentum. 

4.  Prxterea,  hoc  sacramentum  perficitur  in 
consecrcdione  materix.  Sed  alias  materias 
consecrare,  scilicet  chrisma,  et  oleumsanctum, 
et  oleum  benedictum ,  pertinet  ad  solum  Epi- 
scopum,  quorum  tamen  consecratio  non  est 
tantx  dignitatis,  sicut  consecratio  Eucharis- 
tix,  in  qua  est  totus  Christus.  Ergo  non  est 
proprium  sacerdotis,  sed  solius  Episcopi,  hoc 
sacramentum  conficere. 

Sed  contra  est,  quod  Isidor.  dicit  in  quadam 
epistola,  et  habetur  in  decret.,  dist.  25  (c.  Per- 
lectis,  et  dicitur  id  liabere  in  epist.  nd  Ludi- 
fred.) :  Ad presbyterum pertinet  hoc sacramen- 
tum  corporis  et  sanguinis  Domini  in  altari  Dei 
conficere. 

Respondeo  dicendum,  quod,  sicutsupra  dic- 
tum  est  (queest.  78,  art.  1  et  4),  hoc  sacramen- 
tum  est  tantx  dignitatis,  quod  non  conficitur, 
nisi  in  persona  Christi.  Quicumque  autem 
aliquid  agit  in  persona  alterius,  oportet  hoc 
fieri  per  potestatem  ab  illo  concessam.  Sicut 
autem  baptizato  conceditur  a  Christo potestas 
sumendi  hoc  sacramentum,  ita  sacercloti,  cum 


ordinatur,  confertur  potestas  hoc  sacramen- 
tum  consecrandi  in  persona  Christi.  Per  hoc 
enim  ponitur  in  gradu  eorum,  quibus  dictum, 
est  a  Domino  :  Hoc  facite  in  meam.  commemo- 
rationem.  Et  ideo  dicendum  est,  quodproprium 
est  sacerdotum  conficere  hoc  sacramentum,. 

Ad  \  ergo  dicendum,  quod  virtus  sacra- 
mentalis  in  pluribus  consistit,  et  non  in  uno 
tantum ;  sicut  virtus  baptismi  consistit  in 
ipsis  verbis,  et  in  aqua.  Unde  et  virtus  conse- 
crativa  non  solum  consistit  in  ipsis  verbis,  sed 
etiam  in  potestate  sacerdoti  tradita  in  sua 
consecratione  et  ordinatione ,  cum  ei  dicitur 
ab  Episcopo  :  Accipite  potestatem  offerendi  in 
Ecclesia  sacrificium,  tam  pro  vivis,  quam  pro 
mortuis.  Nam  et  virtus  instrumentalis  in 
pluribus  instrumentis  consistit,  per  qux  agit 
principale  agens. 

Ad  2,  dicendum,  quod  laicus  justus  unitus 
est  Christo  unione  spirituali  per  fidem  et  cha- 
ritatem,  non  autem  per  sacramentalem  potes- 
tatem.  Et  ideo  habet  spirituale  sacerdotium 
ad  offerendum  spirituales  hostias,  de  quibus 
dicitur  in  Psalm.  50  :  Sacrificium  Deo  spiritus 
contribulatus;  et  Rom.  12  :  Exhibeatis  corpora 
vestra  hostiam  viventem.  Unde  et  \  Petr.  2, 
dicitur  :  Sacerdotium  sanctum,  offerre  spiri- 
tuales  hostias. 

Ad  3,  dicendum,  quod  perceptio  hujus  sa- 
cramenti  non  est  tantx  necessitatis,  sicut  per- 
ceptio  baptismi ,  ut  ex  supra  dictis  patet 
(qufest.  73,  art.  3,  et  qusest.  80,  art.  \  \ ,  ad  2). 
Et  ideo ,  licet  in  necessitatis  articulo  laicus 
possit  baptizare,  non  tamen  potest  hoc  sacra- 
mentum  conficere. 

Ad  4,  dicendum,  quod  Episcopus  accipit 
potestatem,  ut  agat  in  persona  Christi  super 
corpus  ejus  mysticum,  id  est,  super  Ecclesiam. 
Quam  quidem  potestatem  non  accipit  sacerdos 
in  sua  consecratione,  licet  possit  eam  habere 
ex  Episcopi  commissione.  Et  ideo,  ea,  qux 
non  pertinent  ad  dispositionem  corporis  mys- 
tici,  non  reservantur  Episcopo,  sicut  conse- 
cratio  hujus  sacramenti.  Ad  Episcopum  vero 
pertinet,  tradere  non  solum  populo,  sed  etiam 
sacerdotibus  ea,  ex  quibus  possunt  propriis 
officiis  uti.  Et  quia  benedictio  ckrismatis,  et 
olei  sancti ,  et  olei  infirmorum,  et  aliorum, 
qux  consecrantur  (puta,  altaris,  Ecclesix, 
vestium  et  vasorum) ,  prxstat  quamdam  idonei- 
tatem  ad  sacramenta  perficienda,  qux  perti- 
nent  ad  officium  sacerdotum,  ideo  tales  con- 
secrationes  Episcopo  reservantur,  tanquam 
principi  totius  ecclesiastici  ordinis. 


QUiEST.  LXXXII,  ART.  II. 

COMMENTARIUS. 


Actio  ministri  in  hoc  sacramento  duplex 
est,  scilicet  effectio  ejus,  et  dispensatio;  in 
pseteris  enim  sacramentis  haec  duo  non  dis- 
tinguuntur,  quia  consistunt  in  usu,  et  ideo 
effectio,  et  applicatio  ad  usum,  quae  fit,  cum 
dispensatur  sacramentum,  idem  sunt  in  eis; 
hoc  vero  sacramentum  consistit  in  facto  esse, 
et  ideo  prius  fit,  et  postea  dispensatur  seu 
applicatur  ad  usum;  distinguuntur  ergo  in 
illo  hae  duae  actiones.  Inter  quas  notari  potest 
hsec  differentia,  quod  confectio  sacramenti 
queedam  requirit  ex  parte  ministri,  ut  rata 
sit  et  valida;  queedam  vero,  ut  digne  ac  de- 
bite  fiat;  dispensatio  vero,  cum  jam  supponat 
sacramentum  factum,  non  potest  esse  irrita 
ex  parte  dantis,  dummodo  ex  parte  rei,  quee 
datur,sit  vera  Eucharistia  consecrata,  et  ideo 
in  hac  actione  solum  supersunt  consideranda 
ea,  qua3  necessaria  sunt,  ut  digne  fiat. 
D.  Thom.  ergo  in  hac  quaestione  omnia  heec 
promiscue  tractat  et  considerat,  quae  nos,  cla- 
ritatis  et  methodi  servandee  causa ,  distin- 
guenda  censuimus ,  et  diversis  locis  trac- 
tanda.  De  prima  ergo  actione,  et  de  his,  quae 
necessaria  sunt,  ut  effectio  hujus  sacramenti 
sit  rata,  dictum  fuit  supra,  disp.  52.  Ubi  ad 
declarandam  causam  efficientem  hujus  sacra- 
menti,  necessario  id  attingendum  fuit,  et  ibi 
explicatum  reliquimus  hunc  primum  articu- 
lum.  Quia  vera  actio,  qua  fit  hoc  sacramen- 
tum,  ut  sacramentum,  est  eadem  omnino  cum 
ea,  qua  immolatur,  ut  sacrificium  est,  ideo  de 
illa  dicendum  erit  iterum,  quamvis  sub  di- 
versa  ratione,  infra  in  materia  de  sacrificio; 
etin  parte  morali  illius  materiee  explicabimus 
obiter,  quae  observare  debet  minister,  ut  hu- 
jusmodi  actionem  digne  exequatur ;  et  ideo 
nihil  amplius  hoc  loco  de  illa  superest  dicen- 
dum;  solum  de  his,  quae  observare  debet  mi- 
nister  ut  digne  hoc  sacramentum  dispenset, 
de  quo  statim  sermo  fiet. 

ARTICULUS  II. 

Utrum    plures  sacerdotes  possint   unam  et  eamdem 
hostiam  consecrare  (4,  d.  13,  q.  1,  art.  2,  q.  1). 

1.  Ad  secundum  sic  proceditur.  Videtur, 
quod  plures  sacerdotes  non  possint  unam.  et 
eamdem  hostiam  consecrare ;  dictum  est  enim 
supra  (quaest.  67,  art.  6),  quod  plures  non 
possunt  simul  unum  baptizare.  Sed  non  minor 
vis  est  sacerdotis  consecrantis,  quam  hominis 


baptizantis.  Ergo   etiam  non  possunt  simul 
plures  unam  hostiam  consecrare. 

2.  Pmterea,  quod  potest  fieri  per  unum, 
superflue  f\t  per  multos.  In  sacramentis  autem 
nihil  debet  esse  superfluum.  Cum  ergo  unus 
sufficiat  ad  consecrandum ,  videtur ,  quod 
plures  non  possint  unam  hostiam  consecrare. 

3.  Prxterea,  sicut  dicit  Augustin.  super 
Joannem  (tract.  26,  c.  19),  hoc  sacramentum 
est  sacramentum  unitatis.  Sed  contrarium 
unitati  esse  videtur  multitudo.  Ergo  non  vide- 
tur  conveniens  esse  huic  sacramento,  quod 
plures  sacerdotes  eamdem  hostiam  consecrent. 

Sed  contra  est,  quod  secundum  consuetudi- 
nem  quarumdam  Ecclesiarum,  sacerdotes,  cum 
de  novo  ordinantur ,  concelebrant  Episcopo 
ordinanti. 

Respondeo  dicendum,  quod,  sicut  dictum  est 
(art.  praeced.),  sacerdos,  cum  ordinatur,  con- 
stituitur  in  gradu  eorum,  qui  a  Domino  acce- 
perunt  potestatem  consecrandi  in  ccena.  Et 
ideo  secundum  consuetudinem  quarumdam 
Ecclesiarum,  sicut  Apostoli  Christo  coenanti 
conccenaverunt,  ita  novi  ordinati,  Episcopo  or- 
dinanti  concelebrant.  Nec  propter  hoc  iteratur 
consecratio  super  eamdem  hostiam,  quia  sicut 
Innocent.  III  dicit  (lib.  4  de  Sacro  altaris 
mysterio,  c.  28,  circa  med.),  omnium  intentio 
debet  ferri  ad  idem  instans  consecrationis . 

Ad  \  ergo  dicendum,  quod  Christus  non 
legitur  simul  baptizasse  cum  Apostolis,  quando 
injunxit  eis  officium  baptizandi.  Et  ideo  non 
est  similis  ratio. 

Ad  2,  dicendum,  quod  si  quilibet sacerdotum 
operaretur  in  virtute  propria,  superfluerent 
alii  celebrantes,  uno  sufficienter  celebrante. 
Sed  quia  sacerdos  non  consecrat,  nisi  in  per- 
sona  Christi ,  multi  autem  sunt  unum  in 
Christo,  ideo  non  refert,  utrum  per  unum  aut 
multos  hoc  sacramentum  consecretur,  nisi  quod 
oportet  ritum  Ecclesise  servare. 

Ad  3,  dicendum,  quod  Eucharistia  est  sa- 
cramentum  unitatis  ecclesiasticse,  qux  atten- 
ditur  secundum  hoc,  quod  multi  sunt  unum  in 
Christo. 

COMMENTARIUS. 

De  hac  re  tractavimus  supra,  in  preedicta 
disputatione  de  causa  efficiente  hujus  sacra- 
menti.  Solum  est  circa  litteram  D.  Thomae 
advertendum ,  cum  quaerit ,  an  hoc  possit 
fieri,  non  tantum  interrogare,  an  possit  va- 
lide,  sed  etiam  an  possit  licite  fieri;  hac  enim 
ratione  posuit  in  solutione  ad  2,  illa  verba  ; 

Nisi  quod  oportet  ritum  Ecclesise  servare; 
nam,  licet,  ut  validum  sit  sacramentum,  non 
referat,  an  per  unum  vel  multos  consecretur, 
ut  ibidem  dicitur,  tamen,  ut  licite  fiat,  opor- 
tet,  ut  juxta  ritum  et  consuetudinem  Eccle- 
sise,  et  non  aliter  fiat ;  in  re  enim  adeo  gravi 
non  licet  novum  ritum  iu  Ecclesiam  intro- 
ducere  privata  auctoritate;  et  ideo  in  argu- 
mento  Sed  contra,  ex  quadam  Ecclesise  con- 
suetudine  probat  D.  Thom.  hoc  posse  fieri,  et 
in  corpore  nihil  aliud  agit,  quam  congruen- 
tem  quamdam  rationem  iliius  consuetudinis 
reddere,  ob  quam  rationabilis  censeatur; 
nam  quod  ad  valorem  sacramenti  sufficiat, 
D.  Thom.  non  tam  probat,  quam  supponit. 
Et  juxta  eurndem  sensum  intelligendam  cen- 
seo  differentiam ,  quam ,  in  solutione  ad  1 , 
ponit  inter  Eucharistiam  et  baptismum  ,  ut 
magis  possit  Eucharistia  a  pluribus  ministris 
fieri,  quam  baptismus,  scilicet,  quia  Christus 
simul  communicavit  cum  Apostolis,  quando 
eis  injunxit  officium  consecrandi,  non  tamen 
legitur ,  simul  baptizasse  cum  Apostolis  , 
quando  eis  injunxit  officium  baptizandi;  haec 
enim  ratio,  ad  summum,  probat  fuisse  ali- 
quam  congruentiam,  ut  magis  una  consue- 
tudo  introduceretur,  quam  alia,  ratione  cujus 
nunc  magis  unum  etiam  liceat,  quam  aliud. 
Quoad  potestatem  vero  simpliciter,  ut  factum 
scilicet  teneat,  nulla  est  differentia,  si  de  ea- 
dem  pluralitate  ministrorum  sermo  sit,  ut 
patet  ex  tractatis  citato  loco,  his  adjunctis, 
quse  in  simili  queestione  de  baptismo  diximus. 

ARTICULUS   III. 

Utrum  dispensatio  hujus  sacramenti  pertineat  solum 
ad  sacerdotem  (4,  d.  11,  qusest.  2,  art.  1,  qusest.  1, 
ad  3.  Et  dist.  13,  q.  1,  a.  3,  qusest.  1  et  2). 

\.  Ad  tertium sic proceditur .  Videtur,  quod 
non  pertineat  solum  ad  sacerdotem  dispensatio 
hujus  sacramenti.  Sanguis  enim  Christi  non 
minus  pertinet  ad  hoc  sacramentum ,  quam 
corpus.  Sed  sanguis  Christi  dispensatur  per 
diaconos,  unde  et  beatus  Laurentius  dixit 
beato  Sixto  (ut  habetur  in  ejus  legenda)  : 
Experire,  utrum  idoneum  ministrum  elegeris, 
cui  commisisti  Dominici  sanguinis  dispensa- 
tionem.  Ergo  et  pari  ratione  dispensatio  cor- 
poris  Christi,  non  pertinet  ad  solos  sacerdotes. 

2.  Prseterea,  sacerdotes  constituuntur  mi- 
nistri  sacramentorum.  Sed  hoc  sacramentum 
perficitur  in  consecratione  materise,  non  in 
usu,  ad  quem  pertinet  dispensatio.  Ergo  vide- 


LXXXII,  ART.  III. 


tur,  quod  non  pertineat  ad  sacerdotem  corpus 
Domini  dispensare. 

3.  Prsterea,  Dionys.  dicit  in  lib.  Eccles. 
Hierar.  (cap.  3,  part.  \,  etc),  quod  sacra- 
mentum  habet  perfectivam  virtutem,  sicut  et 
chrisma.  Sed  signare  chrismate  baptizatos, 
nonpertinet  ad  sacerdotem,  sed  ad  Episcopum. 
Ergo  etiam  dispensare  hoc  sacramentum,  per- 
tinet  ad  Episcopum,  non  ad  sacerdotem. 

Sed  contra  est,  quod  dicitur  de  Consecra- 
tione,  distinctione  2,  cap.  29  :  Pervenit  ad  no- 
titiam  nostram,  quod  quidam  presbyteri  laico 
aut  fceminee  corpus  Domini  tradunt  ad  defe- 
rendum  infirmis;  igitur  interdicit  Synodus, 
ne  talis  praesumptio  ulterius  fiat,  sed  presby- 
ter  per  semetipsum  infirmos  communicet. 

Respondeo  dicendum,  quod  ad  sacerdotem 
pertinet  dispensatio  corporis  Christi,  propter 
tria.  Primo  quidem,  quia,  sicut  dictum  est 
(art.  2  hujus  queest.),  ipse  consecrat  inpersona 
Christi.  Ipse  autem  Christus,  sicut  consecra- 
vit  corpus  suum  in  ccena,  ita  et  alns  sumen- 
dum  dedit.  Unde  sicut  ad  sacerdotem  pertinet 
consecratio  corporis  Christi,  ita  ad  eum  per- 
tinet  dispensatio.  Secundo,  quia  sacerdos  con- 
stituitur  medius  inter  Deum  etpopulum.  Unde 
sicut  ad  eum  pertinet  dona  populi  Deo  offerre, 
ita  ad  eum  pertinet,  dona  sanctificata  divini- 
tus  populo  tradere.  Tertio,  quia  in  reveren- 
tiam  hujus  sacramenti,  a  nulla  re  contingitur, 
nisi  consecrata.  Unde  et  corporale  et  calix 
consecrantur ,  et  similiter  manus  sacerdotis, 
ad  tangendum  hoc  sacramentum.  Unde  nulli 
alii  tangere  licet,  nisi  in  necessilate,  puta,  si 
caderet  in  terram,  vel  in  aliquo  alio  necessi- 
tatis  casu. 

Ad  \  ergo  dicendum,  quod  diaconus,  quasi 
propinquus  ordini  sacerdotali,  aliquid  parti- 
cipat  de  ejus  officio,  ut  scilicet,  dispenset 
sanguinem,  non  autem  corpus,  nisi  in  necessi- 
tate,jubente  Episcopo,  vel  presbytero.  Primo 
quidem,  quia  sanguis  Christi  continetur  in 
vase;  unde  non  oportet,  quod  tangatur  a  dis- 
pensante,  sicut  tangitur  corpus  Christi.  Se- 
cundo,  quia  sanguis  designat  redemptionem  a 
Christo  in  populum  derivatam;  unde  et  san- 
guini  admiscetur  aqua,  qus  significat  popu- 
lum.  Et  quia  diaconi  sunt  inter  sacerdotem  et 
populum,  magis  convenit  diaconis  dispensatio 
sanguinis,  quam  dispensatio  corporis. 

Ad  2,  dicendum,  quod  ejusdem  est  hoc  sa- 
cramentum  dispensare  et  consecrare,  ratione 
jam  dicta. 

Ad  3,  dicendum,  quod  sicut  diaconus  in 
aliquo  participat  illuminativam  virtutem  sa~ 

cerdotis,  in  quantum  dispensat  sanguinem,  ita 
sacerdos  participat  perfectivam  dispensatio- 
nem  Episcopi,  in  quantum  dispensat  hoc  sa- 
cramentum,  quo  perficitur  homo  secundum 
se,  per  comparationem  ad  Christum.  Alix 
autem  perfectiones,  quibus  homo  perficitur  per 
comparationem  ad  alios,  Episcopo  reservan- 
tur. 

DISPUTATIO  LXXII. 

DE  PR.ECEPTIS  ET  OBLIGATIONIBUS  AD  MINISTROS 
EUCHABISTIjE  DISPENSATORES  PERTINENTIBUS. 

Disp.  34  de  Eucharistia.  —  Hsec  est  uliima 
disputatio  moralis  pertinens  ad  Eucharistiam, 
ut  sacramentum  est,  in  qua  breviter  clicemus, 
quis  possit  licite  dispensare;  deinde,  cum 
quibus  possit  licite  dispensare;  ac  tandem, 
quomodo  digne,  et  licite  dispensabit. 

SECTIO  I. 

Utrum  solus  sacerdos  possit  hoc  sacramentum  jure 
ac  licite  dispensare. 

1 .  Quorumdam  placitum.  —  Quidam  sen- 
tiunt,  ex  divino  jure  solos  sacerdoles  posse 
licite  ministrare  hoc  sacramentum,  Sot.,  dist. 
13,  quaest.  1,  art.  3;  Ledesma,  quEest.  23, 
art.  3.  Et  videtur  esse  sententia  D.  Thom.  hic, 
qui,  licet  non  addat,  hoc  esse  divinum  jus, 
tamen  absolute  docet  dispensationem  hujus 
sacramenti  ad  sacerdotes  pertinere.  Et  potest 
primo  probari  ex  illo  1  ad  Gor.  :  Sic  nos  (id 
est,  sacerdotes)  existimet  homo  ut  ministros 
Christi,  et  dispensatores  mysteriorum  Dei; 
nam,  si  in  genere  de  sacramentis  hoc  dicit 
Paulus,  multo  magis  de  hoc  sacramento,  quod 
omnium  est  dignissimum,  et  summa  venera- 
tione  traclandum.  Secundo  ex  verbo  illo  : 
Hoc  facite,  nam  ut  hoc  verbum  demonstra- 
bat  Christi  actiones  ,  ad  solos  sacerdotes 
pertinet;  Christus  autem  et  consecravit,  et 
dispensavit;  ergo  utrumque  commisit  sacer- 
dotibus  solis.  Tertio  ex  Concilio  Rhemens., 
c.  2,  in  cap.  Pervenit,  de  Consecr.,  dist.  2, 
ubi  horribile  et  detestandum  dicitur,  quod 
per  laicos  Eucharistia  ad  infirmos  miltatur, 
qua  exaggeratione  et  dicendi  modo  satis  in- 
dicatur,  illam  non  esse  novam  vel  Ecclesias- 
ticam  prohibitionem ,  sed  reprehensionem 
actionis  per  se  iniquse,  et  juri  divino  con- 
trarise;  et  videntur  ibi  omnes  alii  gradus 
excludi;  nam  concludit  textus,  ut  presbyter 
per  semetipsum  infirmum  communicet;  quod 


si  aliter  fccerit,  gradus  sui  periculo  subja- 
ceat.  Quarto  accedit  consuetudo  Ecclesiaa 
ratione  fundata ;  nam ,  quia  solus  sacerdos 
sacrificat,  ideo  ad  illum  solum  speclat,  quae 
Deo  obtulit,  populo  communicare.  Unde  ait 
Dionys.,  cap.  2  de  Eccles.  Hierarch.,  part.  2 
et  3  :  Orat  sacerdos,  ut  sacramenta  sancte 
conficiat,  et  caste  distribuat. 

2.  In  contrarium  esse  videtur,  quia  ex  an- 
tiqua  Ecclesia;  consuetudine  constat,  hoc  sa- 
cramentum  interdum  esse  dispensatum  a 
diaconis,  prassertim  quoad  speciem  sangui- 
nis,  quando  hsec  populo  dabatur,  ut  colligi- 
tur  ex  Clem.,  lib.  8  Const.;  cap.  2,  et  ex  ver- 
bis  Cyprian.,  lib.  de  Lapsis,  circa  finem  : 
Solemnibus  adimpletis,  diaconus  calicem  of- 
ferre  prsesentibus  ccepit;  et  ex  verbis  Lau- 
rentii  ad  Sixtum  :  Experire,  utrum  idoneum 
ministrum  elegeris,  cui  commisisti  Dominici 
sanguinis  dispensationem.  Et  ex  antiquis  li- 
turgiis  iclem  conslat,  qui  usus  forte  inde  ma- 
navit,  quod  tunc  frequenter  fideles  coramu- 
nicabant,  et  ideo,  ut  brevius  et  commodius 
fieret,  commissum  est  diaconis,  ut  presby- 
teros  in  eo  munere  juvarent;  quia  vero  prius 
dabatur  corpus,  quam  sanguis,  ideo  praece- 
debat  sacerdos  offerens  corpus,et  sequebatur 
diaconus  ministrans  calicem ;  quod  etiam  ideo 
facilius  concedi  potuit,  quia  ad  ministrandum 
corpus  oportet  illud  tangere  manibus  ,  ad 
dispensandum  vero  sanguinem  satis  est  ca- 
licem  attingere.  Unde  nunc  etiam  Romee,  cum 
Pontifex  solemniter  ministrat,  corpus  prius 
propriis  manibus  sumit;  diaconus  vero  ei 
postea  sanguinem  ministrat.  Heec  autem  dif- 
ferentia  non  refert,  quominus  intelligamus , 
jure  divino  idem  dicendum  esse  de  utraque 
specie,  quia  Scriptura  indifferenter  de  eis 
loquitur.  Quid?  quod  aliquando  etiam  legi- 
mus,  utramque  speciem  per  diaconos  fuisse 
rainistratam,  apud  Justin.,  Apol.  2  pro  Chris- 
tianis  circa  fin.,  ubi  sic  scribitur  :  Absoluta 
gratiarum  actione  Prsesulis ,  et  ominatione 
totius  plebis,  diaconi  (quos  vocamus)  dant  sin- 
gulis  preesentibus  partem  panis ,  et  calicis 
diluti,  super  quos  facta  est  gratiarum  actio, 
quod  alimentum  apud  nos  vocatur  Eucharis- 
tia.  Et  saltem  in  necessitate ,  diaconos  mi- 
nistrasse  corpus  Domini,  ex  Episcopi,  vel 
presbyteri  facultate,  constat  ex  Concilio  Ni- 
ceno,  cap.  14;  Arelat.,  cap.  15;  expressius, 
Carth.  IV,  cap.  38  :  Diaconus  prsesente  pres- 
bytero  Eucharistiam  corporis  Christi  populo, 
si  necessitas  cogat,  jussus  eroget.  Adde,  inter- 
dum,  licet  raro,  legi  missam  Eucharistiam  ad 

infirmum  per  laicum,  apud  Eus.,  lib.  6  Hist., 
cap.  36.  Notavimus  etiam  supra,  agentes  de 
reali  prsesentia ,  solitum  esse  dari  corpus 
Christi  in  manibus  laicorum,  prsesertim  vivo- 
rum,  ut  se  communicarent;  retulimus  etiam, 
solitos  esse  fideles  secum  deferre  Eucharis- 
tiam  in  proprias  domos,  ut  ibi  privatim  com- 
municarent.  Heec  autem  omnia  essent  contra 
jus  divinum,  si  solus  sacerdos  posset  hoc  sa- 
cramentum  dispensare;  quia  in  his  omnibus 
includitur  administratio  hujus  sacramentiper 
alios  plures  facta,  quam  per  sacerdotes. 

3.  Dubium.  —  Ut  veritatem  explicemus, 
advertendum  est,  aliud  esse  dispensative, 
seu  ex  potestate  distribuere  hoc  sacramen- 
tum ;  aliud  vero  illud  tangere,  deferre,  aut 
ad  os  sumentis  applicare;  quamvis  enim  heec 
omnia  saepe  in  una  aclione  conjungantur,  ut 
nunc  in  Ecclesia  fil,  tamen  separabilia  sunt, 
et  interdum  sunt  separata,  ut  declaratur  fa- 
cile  in  prima  dispensatione  hujus  sacramenti, 
quae  in  ccena  Dominica  facta  est,  in  qua  solus 
Christus  fuit  proprius  dispensator  hujus  sa- 
cramenti,  ex  potestate  et  auctoritate  propria 
illud  distribuens,  et  dicens  :  Accipite  et  co- 
meclite;  et  tamen  ut  est  probabilior  opinio,  et 
ipsa  verba  indicant,  non  applicuit  ipse  pro- 
pria  manu  panem  consecratum  ad  ora  Apos- 
tolorum,  sed  obtulit  tantum  catinum,  et  ipsi 
propriis  manibus  sumpserunt,  quod  in  calice 
est  evidentius  ex  illis  verbis  :  Accipite  et  di- 
vidite  inter  vos;  fuit  ergo  per  proprias  Apos- 
tolorum  manus  ab  uno  in  alium  delatus;  ibi 
ergo  separata  fuit  actio  dandi  seu  distribuen- 
di,  ab  actione,  qua  proxime  fuit  applicatum 
sacramentum  ad  os  sumentis ;  imo  hsec  poste- 
rior  actio  potius  se  habuit  per  modum  usus 
passivi ,  seu  receptionis,  quam  per  modum 
usus  activi,  seu  distributionis;  et  hoc  ipsum 
declarat  antiqua  consuetudo  dandi  sacramen- 
tum  in  manibus  communicantium,  ut  ipsimet 
acciperent,  quod  interdum  statim  fiebat  in 
prsesentia  ipsiusmet  dantis ,  interdum  vero 
postea  in  propriis  domibus,  quando  sacra- 
mentum  illuc  deferebant,  et  illa  receplio  sic 
facta  potest  dici  privata,  respectu  ejus,  quae 
publice  et  solemniter  fit  coram  Ecclesise  mi- 
nistro. 

4.  Prima  conclusio.  —  Dico  primo  :  pri- 
mum  jus,  seu  ordinaria  potestas  et  auctoritas 
dispensandi  hoc  sacramentum  est  penes  solos 
sacerdotes  ex  divino  jure.  Hic  est  sensus 
D.  Thom.  hic,  et  in  4,  dist.  13,  qusest.  1 ,  art. 
2,  ubi  Richard.,  art.  1 ,  qusest.  3;  Durand., 
queest.  4;  Paludan.,  qusest.  2,  art.  4;  et  su- 


mitur  ex  Concil.  Trid.,  sess.  13,  cap.  8,  ubi 
traditione  Apostolica  descendere  dicit ,  ut 
laici  a  sacerdotibus  communionem  accipiant; 
nam  semper  hic  mos  fuit  in  Ecclesia  observa- 
tus.  Et  primo  deelaratur,  quia  nunc  sermo 
est  de  potestate  ordinis,  non  jurisdictionis, 
de  qua  sectione  sequente;  supponimus  enim 
potestatem  jurisdictionis  non  convenire  jure 
divino  omnibus  sacerdotibus,  et  interdum 
etiam  posse  reperiri  absque  sacerdotali  cha- 
ractere,  quamvis,  per  se  loquendo,  illum  res- 
piciat  et  requirat,  ut  sit  in  subjecto,  veluti 
connaturali,  et  convenienter  disposito  ad  po- 
tissimos  actus  sacros,  seu  sacramentalesexer- 
cendos.  Quo  fit,  ut  quamvis  aliquis  habeat 
potestatem  jurisdictionis  ante  characterem 
sacerdotis,  non  possit  legitime  per  se  ipsum 
corpus  Domini  dispensare,  quia  deest  illi  po- 
testas  ordinis.  Quod  ergo  sacerdotalis  ordo 
in  eo  genere  per  se  sufficiat  ad  hoc  ministe- 
rium  dispensandi  hoc  sacramentum,  evidens 
est  per  se  ex  praxi,  et  perpetua  consuetudine 
totius  Ecclesise,  et  patet  etiam  ex  Conciliis, 
Niceno,  Arelat.,  Carthag.,  supra  citatis,  quse 
dicunt,  diaconos  in  necessitate  et  jussu  pres- 
byteri  hoc  posse;  de  presbytero  autem  mi- 
nime,  sed  ordinarie,  et  propria  potestate. 
Unde  Clemens  P.,  lib.  8  Constit.,  c.  28,  alias 
34  :  Diaconus  (inquit)  non  offert;  oblationem 
vero  ab  Episcopo,  vel  presbytero  factam  dat 
populo,  non  tanquam  sacerdos,  sed  tanquam 
qui  ministrat  presbytero ,  id  est,  non  tanquam 
is,  qui  ex  vi  suse  ordinalionis  hoc  potest, 
quasi  ordinario  jure,  sed  ut  organum  seu  in- 
strumentum  alterius;  et  ex  his  testimoniis 
simul  constat ,  solum  presbyterum  habere 
hoc,  quia  si  diaconus  non  habet,  multo  minus 
alii  inferiores.  Item,  sacerdos  habet  hanc 
potestatem ,  tanquam  necessario  annexam 
potestati,  quam  habet  supra  corpus  Domini, 
nam,  si  potestatem  habet  ad  consecrandum 
illud,  rationabile  est,  ut  multo  magis  habeat 
ad  dispensandum,  quantum  ex  vi  potestatis 
ordinis ;  inferiores  vero  non  habent  potesta- 
tem  conficiendi;  et  ideo  neque  ordinariam 
potestatem  dispensandi  ex  vi  suse  ordinatio- 
nis  recipiunt. 

5.  Illatio.  —  Atque  hinc  etiam  intelligitur, 
quare,  et  quo  sensu  dicatur  hoc  esse  de  jure 
divino;  nam  imprimis,  quod  jure  divino  hoc 
conveniat  sacerdoti,  probant  omnia,  quae  in 
prima  sententia  allata  sunt,  et  decreta  nuper 
adducta,  quee  non  censent  hoc  convenire  pres- 
bytero  ex  concessione  Ecclesise,  sed  ex  se. 
Et  declaratur  in  hunc  modum,  quia  potestas 

ordinis  sacerdotalis  ex  jure  divino  sufficit  in 
suo  genere  ad  proprios  actus  circa  corpus 
Christi  exercendos,  tam  verum,  quam  mysti- 
cum;  hsec  autem  potestas  dispensandi,  et 
versatur  circa  corpus  Ghristi  verum,  annexa- 
que  est  poteslati  conficiendi,  ut  dixi;  et  ali- 
quo  modo  versatur  circa  corpus  mysticum, 
quatenus  hoc  cibo  pascitur,  et  ad  illud  susci- 
piendum  disponitur.  Quod  vero  hoc  conveniat 
soli  sacerdoti  jure  divino,  duobus  modis  in- 
telligi  potest.  Primo,  mere  negative,  scilicet, 
quia  jus  divinum  hoc  declit  sacerdotibus,  non 
autem  inferioribus;  et  hoc  sensu  est  res  clara 
et  certa,  quia  nulli  preeterquam  sacerdoti  data 
est  potestas  ordinis  in  corpus  Christi  verum; 
neque  eliam  in  corpus  Christi  mysticum , 
quantum  adproprios  et  perfectos  actus  sanc- 
tificandi,  et  pascendi  illud.  Ac  denique,  quia 
sacerdos  est,  qui  ex  proprio  munere  consti- 
tuitur  pro  hominibus  in  his,  quse  sunt  ad 
Deum.  Alio  sensu  potest  hoc  intelligi  priva- 
tive,  ita  ut  non  solum  non  sit  omnibus  non 
sacerdolibus  data  jure  divino  specialis  po- 
testas  ad  dispensanclum  hoc  sacramentum, 
sed  etiarn  prohibitum  eis  sit,  hujusmodi  ac- 
tum  exercere;  et  hic  sensus  non  est  ita  cer- 
tus,  secl,  ad  summum  cum  hac  limitatione 
intelligendus  est,  scilicet  ut  nullus  inferior 
sine  commissione  sacerdotis  hoc  munus  sibi 
usurpet,  ut  ex  dicendis  patebit. 

6.  Quanquam  solis  sacerdotibus  jure  divino 
data  sit  potestas  distribuendi  Eucharistiam, 
non  tamen  necessarium  est,  ut  per  se  ipsos 
eam  exequantur.  —  Dico  ergo  secundo  :  licet 
soli  saeerdotes  habeant  hanc  potestatem  di- 
vino  jure,  non  tamen  est  eoclem  jure  necessa- 
rium,ut  per  se  ipsos  illam  exequantur,neque 
est  eis  prohibitum,  quin  aliorum  opera  et 
ministerio  in  hoc  uti  possint,  sed  hoc  est  dis- 
posilioni  Ecclesiec  commissum.  Hoc  probant, 
saltem  quoad  diaconos,  quae  de  antiqua  Ec- 
clesiee  consuetudine  secundo  loco  adduximus, 
et  omnia  decreta  citata.  Ratio  a  priori  su- 
menda  est  ex  Chrisli  voluntate,  et  institu- 
tione,  quam  usus  Ecclesiee  ita  declaravit; 
potest  autem  fundari  in  propria  ratione  talis 
sacramenti ;  in  aliis  enim  non  distinguitur 
usus  a  sacramento  ipso;  et  ideo  cui  ex  divino 
jure  datum  non  est,  ut  possit  conficere  sacra- 
mentum ,  eidem  prohibilum  est,  ne  possit 
illud  dispensare;  non  enim  possunt  illa  duo 
separari;  hic  vero  effectio  et  collatio  sacra- 
menti  sunt  distinctae  et  separabiles,  et  ideo 
non  est  necesse,  ut  cui  non  est  data  potestas 
conficiendi,  sit  semper,  et  jure  divino  prohi- 

bita  dispensatio;  et  quia  usus  hujus  sacra- 
menti  est  extra  substantiam  cjus,  ideo  non 
repugnat,  ut  alicui  possit  dispensatio  com- 
mitti,  cui  non  potest  sacramenti  confectio  de- 
legari;  quia  ea,  quee  substantiala  sunt,  sunt 
immutabilia;  accidenlalia  vero  facilius  va- 
riationem  recipiunt,  prrcsertim,  quando  jam 
substantia  sacramenlieffecta  supponitur.  Unde 
hic  etiam  applicari  polest  doctrina  Concilii 
Trident.,  scilicet,  salva  subslantia  sacramen- 
torum,  Christum  commisisse  Ecclesiee,  qusc 
ad  eorum  dispensationem  pertinent;  nam 
quod  hoc  sacramenturn  dispensetur  a  sacer- 
dote,  vel  a  diacono,  non  spectal  ad  substan- 
tiam  sacramenti;  ergo  in  hoc  nihil  praecise 
statuit  jus  divinum,  sed  commissum  est  Ec- 
clesiee  disposilioni.  Tandem  addere  possumus 
congruentiam ,  quia,  nec  tale  jus  divinum 
salis  ostendi  potest,  neque  fuit  necessarium, 
quia  interdum  potest  ad  utilitatem  fidelium 
pertinere,  ut  per  alium,  quam  per  presbyte- 
rum,  detur  hoc  sacramenlum;  et  potest  fieri 
cum  debita  reverentia. 

7.  Qusesito  respondetur .  —  Sed  queeret  ali- 
quis,  an  jure  divino  prohibitum  sit ,  ne  hoc 
ministerium  committatur  diacono,  extra  ca- 
sum  necessitatis ;  inferioribus  vero  nec  in 
necessitate.  Respondeo,  rem  esse  incertam, 
probabilius  tamen  videri,  nihil  circa  hoc  esse 
specialiter  dispositum  divino  jure,  praeter  id, 
quod  ipsa  naturalis  ratio  dictat,  supposita 
institutione  hujus  sacramenti,  de  veneralione 
et  reverentia,  qua  contrectandum  et  dispen- 
sandum  est;  et  hoc  indicant  consuetudines 
variee,  quas  retulimus;  nemo  enim  prudens 
eas,  ut  divino  juri  contrarias  damnavit.  Hoc 
etiam  probat  cloctrina  Concilii  allegata ;  et 
denique,  quia  nullum  est  principium  suffi- 
ciens,  in  quo  tale  jus  fundari  possit.  Dices : 
heec  actio  dispensandi  hoc  sacramentum  est 
supernaturalis;  ergo  exerceri  non  potest  li- 
cite  absque  supernaturali  potestate  ;  ergo  hoc 
ipso,  quod  Christus  non  dedit  inferioribus 
potestatem  ad  hujusmodi  actionem,  eam  ipsis 
prohibuit.  Respondetur,  imprimis  negari 
posse ,  illam  actionem  esse  supernaturalem 
proprie  ac  formaliter,  sed  tantum  materia- 
liter  ex  parte  rei,  quee  sub  speciebus  sacra- 
mentalibus  datur;  et  ob  hanc  causam  dici 
posset,  ad  eam  actionem  nullam  esse  neces- 
sariam  potestatem  supernaturalem ;  sed  so- 
lum,  quod  in  re  ipsa  supponatur  supernatu- 
ralis  consecratio  facta.  Sed,  licet  hoc  verum 
sit,  considerando  actionem  illam  metaphy- 
sice,   tamen  considerando   illam    moraliter, 

merito  dici  potest  supernaturalis ,  quia  est 
dispensatio  cujusdam  rei  supernaturalis  in 
ordine  ad  supernaluralem  finem  et  bonum 
animarum,  et  ideo  jus  illius  secundum  potes- 
tatem  excellentise  ad  solum  Christum  perti- 
net,  secundurn  potestatem  autem  participa- 
tam  ad  alios  spectat,  juxta  Christi  Domini 
concessionem  et  ordinationem;  ut  autem  ac- 
tus  licite  fiat,  non  tantum  physice,  sed  mora- 
liter  considerandus,  ut  per  se  constat,  et  ideo 
sine  potestate  et  concessione  aliqua  superna- 
turali  non  potest  hsec  actio  legitime  fieri. 
Respondetur  ergo  secundo,  illas  rationes  so- 
lum  probare  ,  jure  divino  esse  prohibitam 
hanc  actionem  inferioribus  absque  conces- 
sione  sacerdotis,  vel  absque  necessitate,  quse 
illi  aequivaleat,  ut  jam  dicemus;  facta  autem 
hujusmodi  concessione,  per  eam  aliquo  modo 
extenditur ,  et  commuuicatur  illis  potestas 
supernaturalis ,  per  quamdam  delegationem 
extrinsecam,  seu  conjunctionem  quamdam 
moralem  instrumenti  cum  suo  principali 
agente,  et  hoc  est  satis,  ut  actio  illa,  per  se 
loquendo  et  stando  in  jure  divino,  licite  fiat. 
8.  Ecclesiastica  lege  sancitum  est,  ut  soli 
presbyteri  seipsis  regulariter  Eucharistiam 
distribuant;  in  necessitate  vero  soli  diacono 
ex  presbyterorum  commissione. — Dico  tertio, 
nunc  juxta  preesentern  praxim  Ecclesiee  solos 
sacerdotes  posse  per  se  dispensare  hoc  sacra- 
mentum,  in  casu  vero  necessitatis  posse  id 
committere  tantum  diacono.  Ita  sentiunt 
Theologi  citati,  et  preeterea  Alens.,  2  part., 
queest.  50,  memb.  3,  et  Summistee,  verbo  Eu- 
char.,  et  verbo  Communio.  Et  ad  hanc  doc- 
trinam  declarandam  est  observandum  primo, 
supposita  consuetudine ,  quam  jam  tenet 
Ecclesia  communicandi  populum  sub  una 
tantum  specie  panis  ,  doctrinam  hanc  con- 
sentaneam  etiam  esse  traditioni  et  frequen- 
tiori  usui  primitivee  Ecciesiee,  quee  semper 
fuit,  ut  corpus  Domini  per  solos  presbyteros 
ordinarie  dispensaretur;  dispensatio  autem 
sanguinis,  quee  olim  per  diaconos  fiebat,  jam 
cessavit.  Secundo  quod  in  casu  necessitatis 
hoc  possit  committi  diacono,  per  Episcopum, 
vel  presbyterum,  constat,  quia  non  est  spe- 
cialiter  ab  Ecclesia  prohibitum.  Queeri  vero 
potest,  an  necessaria  sit  justa  aliqua  causa, 
ut  haac  facultas  concedatur,  et  ut  is,  cui  con- 
ceditur,  ea  legitime  utatur;  nam  Sylvester, 
verbo  Diaconus,  significat  preeceptum  Epis- 
copi  vel  presbyteri  sufficere,  etiam  si  nulla 
subsit  causa.  Quod  tamen  absolute  dictum, 
ut  sonat,  non  videtur  verum,  nam  jura,  quee 


concedunt  hanc  facultatem,  expresse  requi- 
runt  rationabilem  causam;  ergo  nulla  justa 
causa  intercedente,  iniquum  et  contra  jura 
esset  tale  mandatum;  ergo  non  obligaret, 
imo  neque  ei  obedire  posset,  quando  certo 
constaret,  nullam  interveuire  hujusmodi  cau- 
sam;  secus  vero  esset,  quando  hoc  non  con- 
staret;  nam  tunc  parendum  esset  superiori- 
bus,  vel  credendum  Episcopo,  aut  presbytero 
causanti  impedimentum  ,  quamvis  inferiori 
essetignotum,  maxime,  quia  nonoportet  hanc 
causam  esse  extremam,sed  moralem,  ut  quod 
sacerdos  sit  debilis,  vel  infirmus,  etc.  Quo 
fit,  si  preeter  diaconum  sint  alii  presbyteri, 
qui  possint,  et  velint  illud  munus  suscipere, 
non  posse  Episcopum  illud  committere  dia- 
cono ,  neque  diaconum  illud  acceptare,  quia 
jam  cessat  omnis  necessitatis  ratio ;  et  for- 
tasse  propter  hanc  causam  fere  nunquam  hoc 
munus  per  diaconos  exercetur,  quia  nunquam 
moraliter  loquendo,  talis  occurrit  necessitas  ; 
est  enim  magnus  sacerdotum  numerus;  dia- 
coni  vero  pauci  sunt,  et  brevi  tempore  in  eo 
solo  graduconsistunt ;  et  ubi  contingit,  unum 
tantum  esse  sacerdotem  ,  vix  reperiretur 
unquam ,  quod  diaconum  habeat,  qui  sibi 
ministret. 

9.  Concil.  Nicen.  —  Soto.  —  Difficultas 
vero  est,  quid  facturus  sit  diaconus,  quando 
urget  necessitas  communicandi  infirmum,  et 
nullus  adest  sacerdos,  qui,  vel  id  per  se  fa- 
ciat,  aut  facultatem  faciendi  diacono  tribuat, 
vel  certe  si  adest,  neutrum  preestare  velit,  sed 
hominem  potius  deserere,  ut  sine  viatico  mo- 
riatur.  Respondeo,  in  priori  casu,  si  tanta  sit 
necessitas,  ut  moraliter  timeatur,  proximum 
sine  viatico  discessurum,  tunc  diaconum  posse 
illud  dispensare,  vel  quia  tunc  preesumitur 
interpretativa  voluntas  pastoris,  vel  certe, 
quia  pro  tali  casu  jure  communi  censetur  illi 
talis  facultas  concessa.  Unde  in  dicto  can. 
Conc.  Carth.,  solum  requiritur  jussus  pres- 
byteri,  quando  presbyter  adest,  et  sumitur 
etiam  ex  Gelas.,  epist.  1,  cap.  9  et  20,  ubi 
simpliciter  hanc  facultatem  concedit  diacono 
in  absentia  presbyteri  ob  necessitatem ;  et 
idem  fere  habetur  in  Conc.  Nicen.,  cap.  14. 
In  aliis  vero  occasionibus  extra  mortis  arti- 
culum  raro  concedendum  est  diacono,  ut  hac 
facultate  utatur,  prsesertim  juxta  preesentem 
Ecclesiee  statum,  in  quo  fere  omnino  jam  in 
dissuetudinem  abiit,  ut  diaconi  hoc  munere 
fungantur.  At  vero  in  alio  casu  Sylvester 
sentit ,  non  posse'  diaconum  ministrare  in 
preesentia  presbyteri,  etiam  si  ille  ex  malitia 

diacono  facultatem  deneget;  quia  diaconus 
non  potest  hoc  facere,  nisi  ut  instrumentum 
presbyteri  ;  tunc  autem  non  potest  diaconus 
habere  rationem  instrumenti,  si  principale 
agens  illum  movere  nolit.  Soto  autem  tenet 
contrarium,  et  mihi  magis  probatur,  quando 
necessitas  tanta  est,  ut  viaticum  sit  segro  mi- 
nistrandum,  quia  preesentia  sacerdotis  sua 
potestate  abutentis,  ac  si  nulla  esset,  repu- 
tanda  est,  et  recurrendum  ad  voluntatem  in- 
terpretalivam  superioris  Episcopi,  vel  Ponti- 
ficis,  seu  ad  commune  jus,  vel  certe  si  necesse 
sit  ad  Christi  voluntatem,  quse  in  eo  casu  cen- 
setur  dedisse  hujusmodi  facullatem ;  semper 
autem  supponendum  est,  etnullum  esse  grave 
scandalum,  et  satis  constare ,  sacerdotis  vel 
superioris  voluntatem ,  hanc  facultatem  ne- 
gantis,  esse  iniquam ;  nam  si  fortasse  aliquam 
justam  et  rationabilem  suae  negationis  cau- 
sam  habeat,  tunc  cessaret  ratio  prsesump- 
tionis ,  ejusque  voluntati  merito  parendum 
esset. 

10.  Munus  administrandi  Eucharistiam 
nullus  diacono  inferior  obire  potest.  — 
Ultimo  dicendum  est  nmnus  hoc  non  commit- 
lendum  inferiori  clerico  infra  diaconum ,  et 
multo  minus  laico.  Ita  sentiunt  communiter 
Doctores ,  citantque  dictum  cap.  Pervenit, 
quod  certe,  vel  nihil,  vel  nimium  probat,  quia 
ibi  necdiaconus  excipitur,  sedsolus  presbyter 
per  se  prsecipitur  ministrare.  Unde  necesse 
est  intelligi,  quando  potest,  et  non  urget  alia 
necessitas.  Magis  videtur  hocsuadere  consue- 
tudo  Ecclesise;  nunquam  enim  legimus,  hoc 
sacramentum  fuisse  ministratum  per  subdia- 
conos,  nedum  per  inferiores,  maxime  laicos  , 
quibus  etiam  sacra  vasa  tangere  prohibitum 
est;  ergo  multo  magis  Eucharistiam  tangere. 
Sed,  quamvis  hseo  doctrina  communis  regu- 
lariter  et  extra  casum  necessitatis  vera  sit, 
tamen  de  casu  extremse  necessitatis  merito 
dubitari  potest,  an  sit  excipiendus,  ne  proxi- 
mus  sine  viatico  moriatur.  Nam  doctores 
idem  in  eo  casu  sentiunt,  quibus  in  re  morali 
contradicere  difficile  est.  Ratio  tamen  videtur 
oppositum  persuadere,  quia  tunc  non  est  ex 
natura  rei  malum,  vel  contra  reverentiam 
sacramenti ,  ut  a  laico,  v.  gr.,  ministretur, 
quia  vel  id  esset  malum  propter  contactum , 
et  hoc  non,  quia,  ut  supra  dixi,  fideles  sole- 
bant  hoc  sacramentum  manibus  accipere; 
vel  propter  sacramenti  usum,  et  hoc  non, 
quia  supponitur,  ex  parte  recipientis ,  et 
necessitas  et  dispositio  sufficiens,  et  ex  parte 
dantis,  reverentia  debita  et  necessitas  etiam, 


quia  non  adest  alius,  qui  ministret;  cur  ergo 
lalis  usus  ex  se  malus  est?  Neque  eliam  est 
malus  ,  quia  jure  divino  prohibitus,  quia  ,  ut 
dixi,  nullum  est  tale  jus,  neque  ostendi  po- 
test;  neque  etiam  est  malus ,  quia  prohibilus 
jure  Ecclesiastico,  nullum  enim  est,  quod  spe- 
cialiter  de  hoc  casu  necessitatis  loquatur,  et 
jura,  quae  generaliler  loquuntur,  nunquam 
hunc  casum  comprehendunt,  qui  semper  cen- 
setur  exceptus  in  hujusmodi  prohibitionibus, 
ut  patetde  excommunicatis,  schismaticis",  etc. 
Denique  consuetudo  Eeclesiae,  cum  ad  sum- 
mum  habeat  vim  legis  positivce,  eamdem  re- 
cipit  interpretationem,  preecipue,  quia  hic 
casus  tam  rarus  est,  ut  de  illo  non  possit  dici 
consuetudo  introducta;  nam ,  si  quando  oc- 
currit,  etiam  interdum  legitur  datum  sacra- 
mentum  a  laico;  ergo  ex  nullo  capite  probari 
potest,  hoc  esse  malum ;  sed  de  hac  re  iterum 
iuferius  redibit  sermo. 

SECTIO  II. 

Utrum  onmibus  sacerdotibus  liberum  sit  Eucharistiam 
administrare. 

\ .  Ratio  dubii.  —  Ratio  dubitandi  oritur 
ex  preecedente  sectione.  Nam  sacerdos  habet 
hanc  potestatem  ab  ipso  Ghristo  ,  et  ejus 
actus  non  est  jurisdictionis  ,  sed  ordinis  tan- 
tum;  ergo  potest  suo  arbitrio  illum  exercere, 
maxime  si  non  sit  ab  Ecclesia  suspensus, 
sicut  potest  sua  voluntate  sacrificium  offerre 
pro  aliquo.  In  contrarium  est,  quia  non  est 
liberum  sacerdoti  dare  Eucharistiam  in  aliena 
Ecclesia,  seu  homini  sibi  non  subdito ,  sine 
proprii  pastoris  facultate. 

2.  Potestas  hoc  sacramentum  ministrandi 
jurisdictionem  exigitvel  facultatem  ab  eo  qui 
jurisdictione  fruitur.  —  In  praecedente  sec- 
tione  explicuimus  potestatem  ordinis  ad  hoc 
munus  necessarium,  quam  diximus  commu- 
nem  esse  omnibus  sacerdotibus;  nunc  agimus 
de  potestate  jurisdictionis,  an  scilicet  neces- 
saria  etiam  sit,  ut  hunc  actum  ordinis  exer- 
cere  liceat.  In  qua  re  dicendum  est ,  preeter 
potestatem  ordinis  requiri  etiam  potestatem 
jurisdictionis,et  icleononesse  liberum  cuilibet 
sacerdoti  hoc  sacramentum  ministrare,  sed 
solum  habenti  jurisdictionem  respectu  ejus , 
cui  illud  administrat,  vel  facultatem  ab  eo, 
qui  talem  jurisdictionem  habet.  Conclusio  est 
certa  et  recepta  ab  omnibus,  et  colligitur  ex 
doctrina  supra  tradita  de  sacramentis  in  ge- 
nere;  ubi  ostendimus,  sacramentorum  admi- 
nistrationem   jurisdictionem    requirere,    ut 

Dudum,  de  Sepulturis.  In  particulari  vero  de 
hoc  sacramento  in  Concil.  Carthag.  I,  cap.  7, 
sic  legitur  :  Statuat  gravitas  vestra ,  unus- 
quisque  clericus,  vel  laicus,  non  communicet 
in  aliena  plebe  absque  litteris  Episcopi  sui; 
et  omnes  Episcopi  responderunt,  in  hoc,  clero 
et  laicis  convenientissime  provideri.  Et  idem 
decernitur  inConcil.  Milevit.,  cap.  18,  quibus 
locis,  licet  prohibitio  fiat  ex  parte  communi- 
cantium,  ne  ab  alienis  Eucharistiam  perci- 
piant,  tamen  relatio  hsec  mutua  est,  et  reci- 
proca  obligatio.  Quee  etiam  in  ipso  naturali 
jure  fundata  est,  supposita  Christianas  Reipu- 
blicoa  institutione  ,  et  debita  gubernatione,  ut 
nemo  miltat  falcem  in  messem  alienam  ,  nec 
jus  alienum  usurpet,  alioqui  nec  justitia  aut 
pax  servari  possunt,  nec  divina  mysteria 
convenienter  dispensari,  neque  animabus 
fidelium  pro  earum  captu  vel  necessitate  pro- 
videri ;  et  ideo  antiqua  etiam  consuetudine 
servatum  est,  ut,  qui  prseest,  hoc  sacramen- 
tum  populo  dispenset,  ut  colligere  licet  ex 
Dionys.,  cap.  3  de  Ecclesiast.  Hierarch.  ;  et 
Justino,  Apolog.  2  pro  Christian.;  et  Tertul., 
lib.  de  Corona  militis,  cap.  3;  et  ex  c.  Omnis 
utriusque  sexus,  de  Pcenit.  et  remis.  Tandem, 
pascere  gregem  Christi  non  est  munus  cujus- 
cumque  sacerdotis ,  sed  proprii  pastoris , 
propter  quod  etiam  actus  publice  concionandi 
hoc  jus  aliquo  modo  requirit,  quia  est  actus 
pascendi  oves;  ergo  multo  magis  requiritur 
in  dispensatione  hujus  sacramenti,  quod  et 
est  potissimum  animae  cibus,  et  majoretn  dis- 
positionem  in  suscipiente  requirit. 

3.  Illatio.  —  Hinc  sequitur  esse  peccatum 
mortale,  ministrare  hoc  sacramentum  sine 
debita  jurisdictione  aut  facultate,  ut  omnes 
docent,  quia  est  alieuum  usurpare  jus  in  re 
gravi,  et  cum  animarum  periculo,  per  se  lo- 
quendo,  et  contra  pacem  et  debitam  guber- 
nationem  et  ordinem  Ecclesiae;  intelligendum 
autem  hoc  est  ex  suo  genere,  quia  si  inter- 
cedat  bona  fides,  et  interpretativa  seu  praa- 
sumpta  voluntas  pastoris  probabili  causa , 
exusari  poterit  peccatum,  vel  omne,  vel  sal- 
tem  mortale.  In  quo  est  notanda  differentia 
inter  hoc  sacramentum  et  pcenitentiam  ;  nam 
in  confessione  necesse  est,  ut  antecedat  juris- 
dictio,  quia  ab  illa  pendet  substantia  actus, 
et  ideo  non  sufficit  ad  illam  ratihabitio  cle 
futuro,  nec  prassumptio  consensus  postea 
prrestandi,  sedrequiritur  prsecedens  voluntas 
dandi  jurisdictionem;hic  vero  jurisdictio  non 
requiritur  ad  substantiam  actus,  sed  ad  de- 


et  ideo  sufficere 
poterit  probabilis  spes  et  prresumptio  volun- 
tatis  pastoris,  qui  approbaturus  creditur, 
quod  gestum  fuerit;  et  ita  sentit  Navar., 
cap.  2! ,  num.  52. 

4.  Qusesito  respondetur.  —  Sed  inquires, 
an  huic  peccato  sit  aliqua  pcena  vel  censura 
annexa.  Respondetur,  nullam  esse  generatim 
latam  pro  omnibus  sacerdotibus,  nam  irregu- 
laritas,  quse  contrahitur  propter  indebilam 
executionem  Ordinis,  non  incurritur  propter 
hoc  peccalum,  quia,  ut  in  superioribus  etiam 
dixi,  illa  non  est  imposita  contra  usurpantes 
jurisdictionem  alienam,  sed  contra  exercen- 
les  solemniter  actum  Ordinis,  sine  tali  Ordine 
suscepto;  in  hoc  autem  casu,  de  quo  agimus, 
non  intervenit  defeclus  Ordinis,  sed  jurisdic- 
tionis.  Juxta  dicta  vero  sectione  praecedenti, 
qui  hoc  sacramentum  ministraret  solemniter 
sine  debito  Ordine,  illam  pcenam  incurreret, 
non  minus  quam  qui  sulemniter  baptizaret, 
quia  etiam  dispensatio  hujus  sacramenti  vere 
est  actus  Ordinis,  et  illa  irregularitas  genera- 
liter  lata  est.  At  vero  circa  casum,  de  quo 
nunc  agimus,  lata  est  excommunicationis 
censura  in  Clem.  Religios.  de  Privileg.,  spe- 
cialiter  contra  religiosos,  qui  sine  facultate 
pastorum  Eucharistiam  administrant,  et  ipso 
jure  incurritur,  et  Papa3  reservatur,  quam 
legem  explicant  Sylvest.,  verbo  Excommu- 
nicat.  7,  Excom.  14  ;  Cajet.,  verbo  Excom- 
municatio,  cap.  64;  Navar.,  cap.  27,  n.  102; 
breviter  tamen  hsec  videntur  observanda. 
Primum  est,  hanc  legem,  ut  dixi,  quae  specia- 
liter  dirigitur  ad  religiosos,  ut  ex  verbis  ejus 
constat,  non  esse  extendendam  ad  ceeteros 
sacerdotes,  etiam  si  qusedam  similitudo,  vel 
rationis  aequalitas,  intercedere  videatur,  quia 
neque  hoc  sufficit  in  hujusmodi  legibus,  prae- 
sertim  pcenalibus,  quae  restringendse  sunt; 
neque  fortasse  esl  verum,  quia  in  religiosis 
potuit  esse  specialis  causa,  quia  cum  non  pos- 
sint  tam  facile  ab  Episcopis  coerceri,  liberius 
possunt  pradictam  jurisdictionem  usurpare, 
ut  ibi  Glossa  notat.  Secundo,  ut  haec  censura 
incurratur,  necesse  est,  ut  transgressio  ex 
praesumptione  fiat,  nam,  qui  ex  ignorantia  id 
facit,  putans  sibi  licere,  vel  ex  ratihabitione 
probabiliter  preesumpta,  non  incurrit  hanc 
censuram,  ut  Cajet.  notat,  nam  hanc  vim  ha- 
bet  verbum  illud  in  hac  lege  positum  :  Reli- 
giosi,  qui,  etc,  prxsumpserint.  Tertio  non 
tantum  incurritur  hsec  excommunicatio,  si 
Eucharistia  detur  in  necessitate  per  modum 
viatici  (ut  aliqui  eam  limitant),  sed  in  univer- 

sum,  sive  in  necessitate,  sive  extra  illam, 
sive  publice,  sive  occulte  ministretur,  quia 
verba  legis  sunt  generalia,  neque  est  ulla 
ratio  ad  limitanda  illa,  prsesertim  cum  ea- 
dem  censura  ibi  apponatur  propter  alios 
actus  minus  graves,  minusque  necessarios, 
quam  sit  communio  quomodocumque  data. 
Quarto  hsec  censura  comprebendit  religiosos, 
qui  ministrant  Eucharistiam  secularibus  cle- 
ricis  aut  laicis,  non  vero  eos,  qui  eam  admi- 
nislrant  aliis  relisiosis  sine  Prselatorum  facul- 

O 

tate,  etiam  si  in  eo  fortasse  peccent;  patet  ex 
verbis  legis  ,  Religiosi  qui  clericis  aut  laicis 
sacramentum  Eucharistise  administrare  prx- 
sumpserint ,  etc.  ,  in  quibus  verbis  omnes 
interpretantur,  condistingui  clericos  et  laicos 
a  religiosis.  Et  ex  fine  Iegis  non  licet  colli- 
gere,  quia  illa  lex  lata  est  in  favorem  paro- 
chorum,  sub  quibus  non  comprehenduntur 
superiores  religiosorum.  Unde  cum  ibi  requi- 
ritur  licentia  presbyteri  parochiani,  eo  no- 
mine  non  comprehenditur  superior  religionis; 
nunquam  enim  sic  appellari  consuevit;  ergo 
neque  etiam  comprehenditur  administratio, 
quce  religiosis  fit,  qui  non  indigent  licentia 
parochiani  presbyteri.  Quinto,  cum  ibi  exi- 
gitur  licentia  parochialis  presbyteri,  a  fortiori 
subintelligitur,  vel  comprehenditur  omnis  qui 
superiorem  jurisdictionem  habeat  in  sacra- 
mentorum  administratione ,  ut  sunt  Papa , 
Episcopus,  vel  vicarius  ejus,  ut  lalius  dicetur 
in  materia  de  Confessione,  quia  hi  compa- 
rantur  causae  universali,  quse  per  se  potest 
quicquid  potest  particularis;  unde  ibidem 
excipiuntur  religiosi  habentes  privilegia  a 
sede  Apostolica ;  nam  illi  eis  legitime  utendo 
non  male  faciunt,  neque  contra  illum  cano- 
nem  ;  undeneccensuram  incurrunt.  Tandem, 
quod  ibi  parcecialis  presbyter  appellatur, 
modus  loquendi  tantum  est;  nam  licet  con- 
tingat,  non  esse  presbyterum,  potest  hanc 
concedere  facultatem,  quse  non  a  potestate 
ordinis,  sed  a  potestate  jurisdictionis  per  se 
ac  directe  manat. 

5.  Secunda  conclusio. — Secundo  dicendum 
est ,  hanc  potestatem  dispensandi  hoc  sacra- 
mentum  quoad  jurisdictionem  esse  duplicem, 
ordinariam,  et  delegatam,  et  priori  modo 
convenire  Episcopis,  parochis,  aliisque,  qui- 
bus  ex  officio  animarum  cura  incumbit;  pos- 
teriori  autem  modo  convenire  his,  quibus 
ordinarii  pastores  per  facultatem,  vel  privi- 
Iegium  illam  concedunt ;  unde  his  omnibus,  et 
illis  solis  licita  est  hsec  dispensatio.  Tota  heec 
conclusio  certa  est,  et  quoad  ultimam  partem 


sequitur  ex  prsecedente;  de  illo  autem  du- 
plici  modo  jurisdictionis  dicendurn  latius  est 
in  materia  de  Confessione;  nam  quia  in  illo 
sacramento  jurisdictio  magis  est  necessaria  , 
et  quodammodo  substanlialis,  ideo  illo  loco 
magis  ex  professo  de  illa  disseritur.Nunc  de- 
claratur  breviter,  nam  hic  actus  dispensandi 
hoc  sacramentum  maxime  necessarius  est  acl 
oves  Christi  pascendas ;  ergo  potestas  exer- 
cendi  illum  actum  necessaria  est  paslori  ea- 
rum ;  ergo  ex  proprio  munere,  et  officio  illi 
convenit;  hoc  aulem  ipsum  est  habere  hanc 
potestatemordinariam,  sive  jureordinario,  et 
hoc  modo  habetillam  Summus  Pontifex  supra 
totam  Ecclesiam ,  Episcopus  in  suo  Episcopatu, 
parochus  in  sua  parochia,  et  eadem  propor- 
tione  Generalis,  provincialis,  et  rector  seu 
superior  in  sua  religione;  habentes  autem 
ordinariam  potestatcm  possunt  illam  commit- 
tere  seu  delegare,  sicut  in  omni  jurisdictione 
constat,  et  in  praesenti  parochus  potest  hanc 
facultatem  dare,  ut  constat  ex  cap.  Omnis 
utriusque  sexus,,et  ex  Clement.  1,  de  Privi- 
legiis ;  unde  a  fortiori  potest  superior  potestas 
Episcopi,  vel  Pontificis,  quia  jurisdictio  supe- 
rioris  universalior  est,  magisque  indepcndens. 
Hoc  autem  in  prresenti  dupliciter  fieri  potest, 
uno  modo  ex  parte  ministrantium,  dando  eis 
facultatem  ad  ministrandum  hoc  sacramen- 
tum ,  vel  ex  parte  recipientium ,  dando  eis 
facultatem,  ad  eligendum  sacerdotem,  qui  eis 
hoc  sacramentum  ministret.  Ethoc  posteriori 
modo  conceditur  fidelibus  heec  facultas  per 
buIlamCruciala3,ut  quidam  putant;posteriori 
autem  modo  conceditur  mendicantibus  reli- 
giosis,  et  aliis,  per  sua  privilegia ;  et  aliquibus 
eorum  non  solum  datur,  ut  per  se  possint 
minislrare,  sed  etiam,  ut  in  eorum  domibus, 
seu  Ecclesiis,  icl  possint  facere  alii  simplices 
sacerdotes,  exfacultate  superioris  lalis  domus 
seu  religionis ;  itemque  hoc  conceditur  ipsis 
religiosis  in  aliisEcclesiis,  quando  in  eis  con- 
cionantur,  ut  constat  ex  privilegiis  mendi- 
cantium,  Societatis,  et  aliarum  religionum. 

6.  Difficultas.  —  Duo  vero  circa  hsec  privi- 
legia  dubitari  solent  in  praxi.  Primum  est,  an 
adhujusmodiministerium  eiigi  possit  simplex 
sacerdos  non  expositus ,  seu  approbatus  ab 
Ordinario,  vel  necesse  sit,  esse  expositum  ab 
Episcopo  ad  ministranda  sacramenta  ,  juxta 
novum  jus  Concil.  Tridentin.,  sess.  23,  c.  '15, 
de  Reformat.,  et  idem  quaeri  potest  de  paro- 
cho,  an  possit  in  sua  parcecia  delegare  hanc 
facultatem  cuilibet  simplici  sacerdoti.  Qui- 
dam  enim   non   indocti  ita    consulunt,    vel 


582 


QUjEST.  lxxxii,  ART.  III. 


etiam  necessarium  existimant,  fortasse  quia 
sub  confessione  solet  etiam  communio  com- 
prehendi,  quando  expresse  non  excipitur,  ut 
supra  dicebamus ,  quandocumque  in  jure 
*datur  facultas  absolvendi  in  articulo  mortis, 
dare  etiam  facultatem  dandi  Eucharistiam. 
Et  in  bulla  Cruciatae  non  conceditur  expresse 
facultas  eligendi,  qui  Eucharistiam  minis- 
tret,  et  tamen  in  facultate  elegendi  confesso- 
rem,  intelligitur  concessa;  ergo  e  contrario, 
sicut  requiritur  ex  decreto  Concilii  Trident., 
ut  sit  ab  Episcopo  approbatus  sacerdos,  cui 
deleganda  estfacultas  audiendi  confessionem, 
ita  etiam  cui  deleganda  est  facultas  minis- 
trandi  Eucharistiam.  Nihilominus  tamen  non 
existimo  hanc  sententiam  proprie  et  in  rigore 
sumptam  veram  esse  ex  vi  decreti  Concilii 
Trident.,  quod  limitandum  censeo  ad  solum 
sacramentum  confessionis,  ut  verba  ejus  for- 
maliter  continent.  Primo  quidem,  quia  cum 
illa  lex  sit  quodammodo  odiosa,  quatenus 
restringit,  et  limitat  jurisdictionem,  non  est 
extendenda  ultra  verborum  proprietatem , 
et  formalem  decisionem,  neque  in  eis  rebus 
argumentum  a  simili  est  alicujus  momenti. 
Secundo,  quia  spectando  intentionem  illius 
legis,  est  valde  diversa  ratio  de  confessione 
et  de  Eucharistia ;  nam  ibi  multo  major  scien- 
tia  et  prudentia,  et  aliae  qualitates  requirun- 
tur  in  ministerio,  quam  in  hoc  sacramento, 
ut  per  se  constat,  quia  ille  esl  judex  et  me- 
dicus  spiritualis,  hic  autem  nihil  aliud  pree- 
stat ,  quam  consecratum  sacramentum  ad 
usum  applicare,  et  ei  distribuere,  quem  sup- 
ponit  a  propriopastore  jamesseapprobatum, 
cum  ab  illo  habeat  dandi  facultatem.  Neque 
ratio  in  contrarium  facta  urget.  Nam  etiam  si 
totum,  quod  assumitur,  concedatur,  nonrecte 
colligitur,  quia,  cum  administratio  sacra- 
menti  confessionis  difficilior  sit,  quam  com- 
munionis,  concesso  difficiliori  potest  intelligi 
concessum  quod  facilius  est;  negato  vero 
actu  difficiliori,  non  inde  infertur,  faciliorem 
etiam  esse  negatum,  ut  per  se  separatum  ab 
alio,  maxime,  cum  illud  prius  ad  privilegium 
pertineat,  et  ideo  ampliandum  sit,  aliud  vero 
minime,  et  ideo  sit  potius  restringendum. 

7.  Quxstiuncula. —  Addotamen  circa  illud, 
quod  in  ea  ratione  assumitur,  non  immerito 
dubitari  posse,  an  concessaalicuifacultatead- 
ministrandi  sacramenlum  confessionis ,  cen- 
seatur  etiam  concessa  administrandi  Eucha- 
risliam  ;  et  e  converso,  an  habita  facultate  ad 
eligendum  confessorem,  inteliigatur  etiam  ha- 
bita  ad  eligendumministrumEucharistia3,seu 


ad  suscipiendum  hoc  sacramentum  a  quo" 
cumque  sacerdole  voluerit.  Quidam  enim  ita 
sentiunt,  et  quia,  ut  Cajet.  ait  in  Sum.,  verbo 
Excommunicatio,  cap.  63,  non  semper  ne- 
cesso  est,  ut  in  hujusmodi  licentiis  hoc  sacra- 
mentum  in  specie  nominetur,  sed  satis  est,  ut 
ex  verbislicentiaecommuniter  intelligi  valeat, 
concedentem  iicentiam  dare  etiam  hanc  fa- 
cultatem  ;  sed  ex  preedictis  verbis  commu- 
niter  omnes  hoc  intelligunt  propter  rationes 
adductas.  Nihilominus  haec  sententia  mihi 
non  videtur  vera,  neque  secura.  Primo,  quia 
hi  actus  sunt  diversi  et  separabiles  ,  et  simi- 
liter  potestas  ad  utrumque  requisita,  ut  per 
se  evidens  est.  Ergo  concessa  una  facultate 
non  necessario  conceditur  altera ,  neque  e 
contrario,  ex  vi  et  proprietate  verborum; 
ergo  sine  alio  majori  fundamento  non  est  ex- 
tendenda  talis  facultas ,  nec  recte  Cajetan. 
doctrina  applicatur,  quia  ille  solum  intendit 
docere,  non  esse  necessarium,  utinhujusmodi 
facultatibus  haec  sacramenta  in  specie  nomi- 
nentur,  sed  satis  esse ,  quod  generalibus 
verbis  aut  indefinitis,  aut  alia  quacumque  ra- 
tione ,  voluntas  concedentis  exprimatur ;  hic 
autem  contendimus  solam  expressionem  sa- 
cramenti  poenitentiae  non  satis  esse,  ut  inlel- 
ligatur  concessa  facultas  ad  sacramentum 
Eucharistiae,  de  quo  Cajetan.  nihil  dicit. 
Secundo  in  bulla  Cruciatae  conceditur  facultas 
omnibus  fidelibus  eligendi  confessorem  ap- 
probatum  ab  Ordinario,  quotiescumque  volue- 
rint,  et  tamen  ibi  non  intelligitur  posse  eligere 
sacerdotem,  a  quo  recipiant  sacramentum 
Eucharistise,  alioqui ,  sicut  ex  vi  illius  clau- 
sulee  generalis  possunt  satisfacere  praecepto 
annuae  confessionis ,  cuicumque  approbato 
sacerdoti  simplici  confiteantur,  ita  etiam  pos- 
sent  implere  praeceptum  annuae  communionis 
ab  eodem  suscipiendo  Eucharistiae  sacramen- 
tum ;  quod  est  plane  falsum,  et  contra  con- 
sueludinem  Ecclesiae ,  et  contra  verba  con- 
tenta  in  alia  priori  clausula  ejusdem  bullae. 
Unde  hic  habemus  evidens  exemplum,  ubi 
sub  facultate  ad  sacramentum  annuee  confes- 
sionis  non  intelligitur  expressa  facultas  ad 
sacramentum  annuae  communionis;  ergo 
idem  intelligendum  est  de  facultate  ad  con- 
fessionem  absolute,  quod  non  necessario 
comprehendatur  sub  illa  facultas  ad  commu- 
nionem. 

8.  Quocirca  (ut  hoc  obiter  notetur)  ex'  vi 
illius  clausulae  bullae  Cruciatae,  in  qua  conce- 
ditur  facultas  ad  eligendum  confessorem,  non 
inteliigo,  esse  concessam  facultatem  ad  reci- 

piendam  Eucharistiam  a  tali  confessore,  vel 
ab  alio  simplici  sacerdote  electo  ad  boc  mu- 
nus  per  ipsummet  poenitentem,  quia  nullum 
est  verbum  in  ea  clausula,  ex  quo  hoc  colligi 
possit.  Neque  hoc  mirum  esse  debet ,  quia 
etiam  non  datur  facultas  ad  recipiendum  sa- 
cramentum  extremae  unctionis,  vel  matri- 
monii.  Et  ratio  esse  potuit ,  vel  quia  sacra- 
mentum  confessionis  est  majoris  necessitatis, 
vel  quia  in  eo  est  specialis  difficultas,  ratione 
cujus,  et  conveniens  ssepissime,  semperque 
grata  est  hominibus  haec  libera  facultas  eli- 
gendi  confessore.m,  qui,  vel  pcenitentem  de 
facie  non  agnoscat,  vel  qui  facilius  conscien- 
tiam  ejus  intelligat,  vel  denique  qui  propter 
alias  causas  gratior  sit  pcenitenti ;  aut  certe 
id  fieri  potuit,  quia  sacramentum  pcenitentiee 
magis  private  et  occulte  ministratur,  quam 
caelera;  et  ideo  magis  expedit ,  ut  quamvis 
quoad  sacramentum  confessionis  quodam- 
modo  eximatur  fidelis  a  subordinatione,  quam 
suo  ordinario  pastori  debet ,  in  usu  tamen 
aliorum  sacramentorum  illam  observet.  Et 
hee  rationes  confirmant  etiam  quod  intendi- 
mus,  scilicet,  non  esse  necessarium,  ut  in  his 
facultatibus  sub  confessione  comprehendatur 
communio ,  quando  vel  in  jure  expressum  non 
est,  ut  in  articulo  mortis,  vel  ex  aliis  verbis 
facultatis  id  non  satis  colligitur.  Exemplum 
etiam  illud  de  extrema  unctione ,  hoc  non 
parum  confirmat,  quia  data  facultate  admi- 
nistrandi  sacramentum  confessionis,  non  in- 
telligitur  data  ad  extremam  unctionem ;  ergo 
neque  ad  communionem.  Dices  :  ergo  simpli- 
citer  in  tota  bulla  Cruciatas  non  datur  hsec 
facultas.  Respondetur,  etiam  si  hoc  conceda- 
tur,  nullum  esse  inconveniens,  propter  diffe- 
rentias  assignatas.  Deinde  posset  apparentius 
colligi  heec  facultas  ex  alia  clausula  ejusdem 
bullae,  in  qua  conceditur  fidelibus,  ut  possint 
tempore  interdicti  Eucharistiam  recipere  in 
privatis  Ecclesiis,  monasteriis,  et  religioni- 
bus,  prasterquam  in  die  Paschatis;  nam  si 
pro  tempore  interdicti  datur  hsec  facultas , 
multo  magis  videtur  data  pro  aliis  tempori- 
bus.  Sed  neque  hac  ex  clausula  recte  colli- 
gitur  hujusmodi  privilegium ,  alioqui  ex  vi 
illius  etiam  liceret  sacramenta  extremae  unc- 
tionis  et  matrimonii  a  quocumque  sacerdote 
recipere,  quia  in  ea  clausula  non  tanturn  de 
Eucharistia  sermo  est,  sed  etiam  de  aliis  sa- 
cramentis;  hoc  autem  plane  falsum  est ,  ut 
per  se  constat;  in  illa  ergo  clausula  nullum 
speciale  privilegium  conceditur  circa  perso- 
nam  ministri,  quee  datura  est  sacramentum, 


sed  per  se  et  directe  circa  tempus,  quod  alias 
interdictum  erat,  concomitanter  vero  circa 
locum ,  scilicet,  quod  in  quacumque  Ecclesia 
vel  oratorio  approbato  id  fieri  possit;  ex  vi 
tamen  illius  concessionis  non  tollitur,  quin 
tale  sacramentum  suscipiendum  sit  ab  eo, 
qui  alioqui  habeat  poteslatem  illud  admi- 
nistrandi;  sicut  ibidem  conceditur  eo  tempore 
posse  audiri  Missam  in  oratorio  privalo,  per 
quod  non  excluditur,  quin  Missa  dicenda  sit 
a  sacerdote  habente  a  suo  Episcopo  faculta- 
tem  rem  sacram  faciendi.  Itaque  in  tota  Gru- 
ciatae  bulla  nullam  ego  clausulam  invenio,  in 
qua  heec  licentia  concessa  sit. 

9.  Dubium.  — Secundum  dubium  est,  circa 
haec  privilegia  regularium,  an  ex  vi  illorum 
possint  in  die  Paschatis  in  suis  Ecclesiis  Eu- 
charistiam  ministrare,  et  e  contrario ,  an 
possint  fideles  ibi  illam  recipere.  Et  ratio  du- 
bitandi  est,  quia  in  hujusmodi  privilegiis  ex- 
cipi  solet  dies  Paschatis,  seu  dies  Resurrec- 
tionis,  in  quo  specialiter  exigitur  parochi  aut 
dicecesani  licentia,  ut  constat  ex  supplemento 
Minorum,  concess.  160,  et  ex  compendio  Mi- 
norum ,  verbo  Gommunicare,  concess.  1 49 
et  150,  ubi  Nicolaus  V,  Sixtus  IV  et  Leo  X, 
hanc  exceptionem  adhibuerunt.  Unde  diffi- 
cultas  non  est,  quin  hsec  exceptio  sit  certa  et 
indubitata,  de  sensu  autem  illius  non  imme- 
rito  dubitari  potest.  Multi  enim  intelligunt 
hoc  de  primo  die  Resurrectionis,  ita  ut  in  eo 
non  possit  communio  fieri  extra  propriam 
parochiam,  sine  licentia  parochi,  sive  fiat  ex 
devotione.  sive  ad  implendum  prasceptum. 
Ita  tenet  Navarr.,  cap.  21,  num.  32,  quem 
multi  recentiores  secuti  sunt,  qui  solum  fun- 
dari  possunt  in  rigore  et  proprietate  illius 
verbi,  prseterquam  in  die  Paschatis,  seu,  in 
die  Resurrectionis.  Quod  si  objicias,  sequi, 
eum,  qui  feria  quinta  in  Goena  Domini  in  pa- 
rochia  communicavit  ad  implendum  prae- 
ceptum,si  velitindie  Paschatis  communicare, 
debere  necessario  in  parochia  iterum  com- 
municare,  et  non  alibi,  nisi  ex  parochi  facul- 
tate,  concedunt  sequelam,  quia  ille  dies  est 
simpliciter  exceptus,  fortasse,  quia  voluerunt 
Pontifices  eum  diem  reservare,  ut  in  eo  om- 
nes  fideles  ad  suas  parochias  convenirent,  et 
obedientiam  pastoribus  debitam  profiterentur. 

10.  Quod  si  rursus  objicias,  quia  e  contrario 
sequilur  extra  primum  diem  Paschatis  posse 
fideles  communicare  in  Ecclesiis  Mendican- 
tium,  etiam  ad  implendum  praeceptum,  seu 
licet  non  habeant  animum  iterum  communi- 
candi  in  parochia  in  die  Paschatis ,   quod 

plane  videtur  absurdum  et  contra  intentio- 
nem  Pontificum  facientium  illam  exceptio- 
nem,  quse  facta  est  in  favorem  parochorum; 
hoc  autem  modo  intellecta  omnino  derogaret 
eorum  jurisdictioni  et  obedientiee,  quia  nullus 
fidelis  cogeretur  unquam  ex  vi  prsecepti  in 
parochia  communicare,  sed  solum  illi,  qui 
praeceptum  communionis  annuae  in  primo  die 
Paschatis  implere  vellent;  unde  hoc  etiam  est 
contra  consuetudinem  Ecelesiee,  qua3  leges  et 
privilegia  optime  interpretatur  ;  ad  hanc 
objectionem  nihil  Navarrus  respondet,  nec 
alii,  qui  (ut  opinor)  sequelam  non  auderent 
concedere;  nam  potius  aiunt,  eum,  qui  com- 
municat  feria  quinta  in  Gcena  Domini  in  Ec- 
clesiis  horum  religiosorum,  teneri  nihilominus 
ad  communicandum  in  parochia  alio  die  infra 
oclavas  Paschae.  Quod  licet  in  se  verum  sit, 
non  videturtamen  consequenter  dictum,  quia 
tunc  fidelis  recipit  Eucharistiam  tempore 
preecepto,  et  de  manu  ejus,  qui  habet  a  supe- 
riori  facultatem  ministrandi;  cur  ergo  non 
implet  preeceptum?  Dices  :  quia  non  recipit  in 
parochia.  Sed  contra,  quia  nullum  est  pree- 
ceptum  specialiter  obligans  ad  recipiendum 
in  parochia;  nam  in  capitulo  Omnis  utriusque 
sexus,  in  quo  preeceptum  hoc  funclatur,  nihil 
de  hoc  dicitur,  sed  solum,  quod  accipiat  Eu- 
charistiam  in  Pascha  a  proprio  sacerdote;  in 
preeclicto  autem  casu  jam  iste  recipit  in 
Pascha,  nam  hoc  verbum  per  quindecim  dies 
jam  amplialur,  ut  supra  diximus;  et  recipit  a 
proprio  sacerdote ,  quia  recipit  ab  eo ,  qui 
dandi  facultatem  habet  a  Summo  Pontifice, 
sicut  confitetur  proprio  sacerdoti,  eidem  ex 
eadem  facultate  confitendo;  ergo  nulla  est  ra- 
tio,  cur  per  talem  communionem  non  impleat 
hoc  preeceptum.  Accedit,  qucd  juxta  hanc 
expositionem,  nimis  et  ultra  rationem  et  in- 
tentionem  Pontificis  limitantur  heec  privilegia 
religiosorum.  Primum  patet,  quia  juxta  pree- 
dictam  interpretationem  duplex  fit  exceptio 
unico  tenore  vel  forma  verborum.  Una  est  de 
tempore,  seu  de  communione  tali  die  facta, 
scilicet,  primo  die  Resurrectionis;  alia  est  de 
communione,  qua  Ecclesiasticum  prceceptum 
impletur,  quee  distincta  est  a  praecedenti ; 
nam  prior  abstrahit  a  communione  preecepta, 
et  non  preecepta ;  heec  vero  abstrahit  a  com- 
munione  facta  in  illo  primo  die,  vel  alio  ex 
quindecim  supra  dictis ;  hoc  autem  preeter 
omnem  rationem  esse  videtur,  quia  illa  verba 
unicum  simplicem  sensum,  et  univocam  si- 
gnificationem  habere  debent;  illi  aulem  sen- 
sus  diversi  sunt,  et  in  multiplici  verborum 


significatione  fundati.  Secundum  autem  pa- 
tet,  quia  Pontifices  in  illa  exceptione  solum 
inlendunt,  ut  fideles  semel  in  anno  suos  pas- 
tores  recognoscant,  ab  eis  Eucharisliam  susci- 
piendo,  ex  eorumve  licentia  et  facultate;  ad 
hoc  autem  satis  est,  ut  communionem,  qua 
praeceptum  implent,  ab  eis  necessario  sint 
suscepturi,  vel  ex  eorum  facultale ;  ergo  sine 
causa  exciperent  ultra  hoc  omnem  commu- 
nionem  primo  die  Paschatis  factam,  tum  quia 
ipsi  non  inlendunt  per  hoc  conferre  illi  diei 
aliquam  specialem  celebritatem,  aut  solemni- 
tatem,  sed  solum  intendunl  favorem  parocho- 
rum ;  tum  etiam  quia  si  fidelis  jam  implevit 
preeceptum  in  sua  parochia,  et  in  die  Paschse 
potest  non  communicare  in  sua  parochia  , 
etiam  si  alibi  non  communicet,  cur,  si  com- 
municare  vult,  cogetur  in  parochia  commu- 
nicare  magis  illo  clie,  quam  iu  aliis?  aut  qu^e 
ratio  potuisset  Pontifices  ad  hoc  movere? 

\  1 .  Dubii  enoclatio.  —  Censeo  igitur,  verio- 
rem  interpretationem  esse,  mentem  Pontifi- 
cum  fuisse  excipere  communionem  Paschalem 
non  materialiter  (ut  sic  dicam),  icl  est,  quee  fit 
in  ipso  primo  die  Paschatis,  sed  formaliter, 
seu  prout  preeeepta  est  lege,  quse  preecipit, 
semel  communicare  in  Paschate;  nam,  quia 
c.  Omnis  utriusque  sexus,  in  initio,  solum 
preecipit  semel  communicare  in  Paschate , 
quamvis  postea  declaratum  sit,  illud,  Pascha, 
comprehendere  octo,  vel  quindecim  dies,  om- 
nis  conimunio,  qua  impletur  illud  preeceptum, 
dicitur  Paschalis,  seu  in  Paschale  facta;  ex- 
ceptio  aulem,  quee  fit  in  dictis  privilegiis, 
sine  dubio  respieit  hoc  preeceptum,  ut  in  sua 
vi  maneat,  et  eoclem  modo  impleatur,  quo  in 
eo  statutum  est ;  et  ideo  eodem  sensu  loquitur 
de  communione  in  Paschale,  quo  preeceptum 
ipsum  juxta  expositionem  Pontificum,  et  Ec- 
clesiee  usum;  excipilur  ergo  ibi  (ut  existimo) 
sola  communio,  qua  impletur  hoc  preeceptum 
in  Paschate,  sive  fiat  primo  clie,  sive  quolibet 
alio  sufficiente ;  et  e  contrario,  si  preeceptum 
jam  impletum  est  in  parcecia  ante  illum  pri- 
mum  diem,  vel  postea  implendum  est,  non 
censeo  esse  per  se  exceptum  primum  diem 
Paschatis ,  quominus  in  eo  possint  religiosi 
uti  suis  privilegiis,  et  ministrare  hoc  sacra- 
mentum.  Neque  contra  hoc  obstat,  quod  in 
dictis  privilegiis  dicitur  :  Pr&terquam  in  festo 
Paschse.  Resurrectionis  Dominicx ,  seu ,  prae- 
terquam  in  die  Resurrectionis  Domini;  quia 
non  est  attendendus  materialis  sonus  verbo- 
rum,  sed  sensus  et  intentio  Pontificis,  qui,  ut 
dixi,  communionem,  qua  impletur  preecep- 

tum,  vocat  communionem  in  die  Pascha),  scu, 
quod  idem  est,  in  die  Resurrectionis,  propter 
rationem  supra  dictam.  Neque  heec  interpre- 
tatio  est  violenta,  sed  satis  obvia  et  clara, 
ac  litteralis,  supposito  modo  loquendi  c.  Om- 
nis  utriusque  sexus,  et  inlelligentia  totius  Ec- 
clesiae.  Et  juxta  eamdem  interpretationem, 
intelligendam  censeo  similem  exceptionem, 
qua3  habetur  in  bulla  Cruciatre,  in  clausula, 
qua  conceditur  facullas  accipiendi  Eucha- 
ristiam  tempore  interdicti  in  aliis  Ecclesiis, 
vel  privatis  oratoriis,  ubi  etiam  additur : 
Praeterquam  in  die  Paschatis,  id  est,  praster- 
quam  in  ea  communione,  qua  implent  pree- 
ceptum  communicandi  in  die  Paschatis.  Quia, 
nisi  sic  exponamus,  sequitur  illud  absurdum, 
quod  possent  irnplere  hoc  preeceptum  in  pri- 
vato  oratorio,  et  postea  in  die  primo  Paschas, 
neque  ibi,  neque  in  parochia  communicare. 

12.  Corollarium.  —  Ullimo  vero  est  in  hoc 
dubio  advertendum  ,  ha?c  privilegia  intelli- 
genda  esse  deordinariis  communionibus,  quee 
extra  mortis  periculum  fiunt,  in  quibus  non 
accipitur  Eucharistia  per  modum  vialici ;  nam, 
quando  hoc  modo  datur  in  mortis  periculo, 
illius  administratio  etiam  est  proprio  parocho 
reservata,  et  ita  expresse  excipitur  a  Paulo  III 
in  privilegiis  Societati  concessis  in  bulla  anni 
1549.  Quod  si  in  aliquo  alio  privilegio  non 
excipitur  expresse ,  ipso  jure  et  communi 
sensu  intelligitur  excepta,  vel,  quod  non  sit 
de  illa  sermo,  sed  de  illis  solis,  in  quibus  Eu- 
charistia  non  accipitur  per  modum  viatici,  ut 
dixi,  et  ha3C  est  communis  omnium  sententia. 
Unde  licet  ex  dictis  colligere,  voluisse  Eccle- 
siam,  omnem  communionem  ,  qua  impletur 
prasceptum ,  sive  divinum ,  sive  Ecclesiasti- 
cum,  propriis  Pastoribus  reservare,  neque  de 
ea  aliquod  privilegium  concedere,  sed  solum 
de  aliis,  quas  voluntarie  fiunl.  Quod  si  inqui- 
ras,  cur  hoc  potius  fecerit  Ecclesia  in  pra3- 
cepto  communionis,  quam  confessionis  :  hoc 
enim ,  sive  sit  divinum  in  mortis  articulo, 
sive  Ecclesiasticum  annuas  confessionis,  satis 
impletur  per  confessionem  factam  religiosis 
per  hujusmodi  privilegia ,  vel  per  bullam 
Cruciatre,  nam  in  hoc  nulla  fit  exceptio  :  res- 
pondetur,  rationem  sumendam  esse  ex  diffe- 
rentiis  supra  positis  inter  sacramentum  con- 
fessionis  et  communionis,  quod  illud  magis 
necessarium  est,  et  quandam  habet  difficul- 
tatem  ex  parle  ministri,  propter  quam  opor- 
tuit  privilegia  majora  et  generaliora  circa 
illud  concedere,  quod  notavit  etiam  Palacius 
in  4,  dist.  28,  disp.  6,  Concl.  2. 

13.  Quxstiuncula.  —  Sed  quasres,  an  defi- 
cienle  parocho,  et  necessitale  urgente,  pos- 
sint  fideles  in  his  casibus  accipere  Eucha- 
ristiam  a  religiosis  vel  aliis  sacerdotibus. 
Aliqui  enim  hoc  negant,  etiam  si  necessilas 
sit  extrema  ,  et  articulus  mortis.  Ita  sentit 
Navarr.,  cap.  21,  num.  25,  citans  Cardina- 
lem  in  Clem.  1  de  Privilegiis,  quasst.  1;  et 
Sylvcst.,  verb.  Excommunicatio  7,  Excom. 
14,  §  3.  Et  fundari  possunt,  quia  Eucharistia 
non  est  sacramentum  simpliciter  necessarium 
ad  salutem.  Sed,  quocl  attinet  ad  arliculum 
mortis,  si  parochus  non  adsit,  et  necessitas 
urgeat,  non  clubito,  quin  possit  simplex  sa- 
cerdos  licite  viaticum  dare,  sive  sit  religiosus, 
sive  non,  quia  ha)c  nec  fundatur  in  privilegiis 
religiosorum  (quanquam  Paulus  III  in  citata 
bulla  Societatis,  excipiendo  festum  resurrec- 
tionis,  et  mortis  arliculum,  addit  nisi  neces- 
sitas  urgeret,  neque  eis  magis,  quam  aliis 
denegatur;  funclatur  ergo  vel  jure  communi, 
quo  supra  diximus,  explicatum  esse,  ut  cui 
conceditur  confessio  in  articulo  mortis ,  cen- 
seatur  etiam  concessa  communio,  ex  c.  Quod 
in  te,  de  Pcenit.  et  remiss.;  vel  in  prassumpta 
rationabili  voluntate  parochi,  vel  certe  Epi- 
scopi ,  aut  Summi  Pontificis ,  si  fortasse  de 
alterius  privata  voluntate  iniqua  constet.  Ac 
denique  est  hoc  valde  consentaneum  juri  ipsi 
naturali,  quo  tenemur,  et  tenetur  Ecclesia 
proximis  subvenire,  praBsertim  in  spirituali- 
bus  necessitatibus;  necessitas  autem  hujus 
sacramenti,  quamvis  non  sit  extrema,  est  ta- 
men  valde  gravis.  Et  hanc  sententiam  tenet 
Angel.,  citans  Director.;  Host.,  et  Archidiac, 
verb.  Excommun.,  cap.  5,  casu  12,  num.  5. 
In  necessitate  autern  implendi  Ecclesiasticum 
prreceptum,  non  videtur  urgere  ratio  tantas 
necessitatis;  tamen  ex  alio  capite  interdum 
potest  fieri,  quia  vel  fidelis  non  potest  tem- 
pore  debito  in  propria  parochia  communi- 
care,  quia  extra  illam  peregrinatur,  et  tunc 
jure  peregrinationis  potest  ibi  sacramentum 
accipere,  ubi  commode  potest.  dummodo  ac- 
cipiat  ab  his,  qui  in  eo  loco  habent  potesta- 
tem  administrandi ,  juxta  ea,  quas  inferius 
latius  dicemus  in  materia  de  confessione.  Si 
autem  ex  alio  impedimenlo  excusatur,  debet, 
quamvis  tunc  communionem  oinittat,  postea, 
cum  primum  possit,  in  parcecia  communicare, 
et  satisfacere  prascepto  Ecclesias;  et  ideo 
quamvis  tunc  de  manu  alterius  communicet, 
illa  communio  non  erit  impletiva  prascepti , 
ac  proincle,  licet  fiat  virtute  dictorum  privi- 
legiorum,  non  erit  contra  exceptionem  in  eis 

factam,  juxta  datam  a  nobis  expositionem. 
Semper  tamen  intercedit  hsec  notanda  diffe- 
rentia  inter  articulum  mortis,  et  alias  neces- 
sitates,  vel  potius  utilitates,  quod  illo  licitum 
est  cuilibet  sacerdoti  ministrare  hoc  sacra- 
mentum,  etiam  si  non  habet  ad  hoc  specialem 
facultatem  a  pastore  concessam,  ut  dictum 
est;  in  aliis  vero  hoc  non  licet,  nisi  supposita 
aliqua  facultate,  vel  privilegio  ministrandi 
hoc  sacramentum  ,  quia  rationes  factse  non 
aliter  procedunt. 

SECTIO  III. 

Cui  debeat  hoc  sacramenturn  administrari. 

1 .  Titulus  explicatur.  —  Multa  possunt 
hoc  articulo  comprehendi.  Primum  est,  obli- 
gatio  ministri  ad  hoc  sacramentum  dispen- 
sandum;  hactenus  enim  solum  diximus,  qui- 
bus  liceat  haec  administratio;  statim  vero 
queestio  oritur,  quinam  ad  illam  teneantur,  et 
quoniam  heec  obligatio  non  est  respectu  om- 
nium ,  sed  habet  proprium  aliquem  lermi- 
num,  ideo  simul  explicandum  est  respectu 
quorum  sit  talis  obligatio.  Heec  autem  res 
brevissime  explicanda  est  ex  principiis  posi- 
tis  de  sacramentis  in  genere,  quia  nihil  habet 
hic  proprise  ac  specialis  difficultatis.  Duplex 
enim  esse  potest  obligatio  hsec,  per  se  lo- 
quendo.  Una  est,  ex  officio,  quee  ad  justitiam 
pertinet,  et  propria  est  pastorum  Ecclesiee , 
ut  sunt  parochi,  et  reliqui  superiores  anima- 
rum,  quibus  ex  officio  incumbit  eas  regere  in 
ordine  ad  spiritualem  salutem  et  finem,  et 
consequenter  haec  obligatio  tantum  est  res- 
pectu  subditorum,  ut  per  se  constat.  Altera 
est,  ex  charitate,  quse  potest  esse  communis 
omnibus,  quibus  hoc  sacramentum  ministrare 
licet,  respectu  cujuscumque  in  spirituali  ne- 
cessitate  existentis,  quia  charitas  omnia  com- 
plectitur.  Omitto  obligationem  omnino  per 
accidens,  et  extrinsecam ,  qualis  potest  esse 
ex  volo,  quia  nihil  ad  rem  prsesentem  per- 
timH;  nec  de  obligatione  charitatis  aliquid  hic 
addendum  est,  sed  servanda  sunt  et  appli- 
canda  generalia  principia,  et  prascepta  chari- 
tatis  ac  misericordiae,  ut  etiam  diximus  citato 
loco  de  sacramentis  in  genere.  De  obligatione 
autem  justitiee  queeri  potest,  quando ,  vel 
quoties  obliget  parochos  ad  dandum  hoc  sa- 
cramentum  suis  parochianis;  quidam  enim 
Theologi  sentiunt,  solum  obligare,  quando 
ipsos  parochianos  preeceptum  communicandi 
obligat.  Ita  Rich.  in  4,  dist.  18,  art.  2,  q.  3; 

Sylvester,  verb.  Confessor  2,  qusest.  18;  ita- 
que  juxta  hoc  solum  tenebuntur  semel  in 
anno  ministrare,  quod  sane  per  se  statim 
apparetimprobabile,  et  absurdum.  Dicendum 
ergo  est  teneri  proprium  pastorem  ad  mi- 
nistrandum  hoc  sacramentum,  quoties  oves 
rationabiliter  et  opportune  petunt ;  itaque  si 
non  nimis  frequenter  petant,  neque  ultra  id, 
quod  earum  statum,  et  reverentiam  sacra- 
menti  decet,  tenebitur  parochus,  per  se  lo- 
quendo ,  sacramentum  concedere,  ut  recte 
docuit  Adrian.  in  i,  queest.  5  de  Conf.,  dub. 
8  ;  Soto,  dist.  12,  art.  6;  Navar.,  in  c.  Placuit, 
de  Poen.,  dist.  6,  num.  152.  Et  ratio  est,  quia 
parochi  non  aluntur  a  fidelibus,  solum  ut 
sibi  minislrent  necessaria  ad  implenda  pree- 
cepta,  sed  etiam  ea,  quse  sunt  valde  utilia  et 
opportuna  saluli  animarum;  imo  hoc  maxime 
pertinet  ad  munus  pastorum;  alioqui  non 
satis  esset  saluti  ovium  provisum ;  et  ideo 
non  solum  in  diebus  festis,  sed  etiam  in  aliis 
lenentur  parochi  ordinarie  facere  sacrum  in 
sua  parochia,  et  similiter  tenentur  confessio- 
nes  audire,  quando  subditi  indigent,  quamvis 
non  urgeat  praeceptum  Ecclesiee;  sic  ergo  di- 
cendum  est  de  hoc  sacramento,  quod  est  valde 
utile,  et  ad  hoc  institutum,  ut  frequenter  ac- 
cipiatur.  Dixi  autem,  per  se.  quia  ex  acci- 
dente  poterit  excusari  parochus,  vel  propter 
rationabilem  occurrentem  causam,  vel  certe, 
quia  habet  alios  coadjulores,  ad  quos  possunt 
oves  sine  ullo  dispendio  vel  difficultate  acce- 
dere;  et  ideo  potest  eas  ad  illos  remittere,  et 
se  excusare,  etiam  si  illi  voluntarie  et  ex  pri- 
vilegiosacramenta  ministrent,  utreligiosi;  re- 
gulariter  tamen  cavere  tenentur  parochi,  ne 
se  ostendant  difficiles  in  hoc  ministerio ,  ne 
animos  suorum  subditorum  remittant,  sed  ad 
piam  potius  frequentiam  alliciant. 

2.  Secundum  in  titulo  contentum  est,  qua- 
lis  debeat  observari  petentis  dispositio,  et 
conditio,  ut  ei  possit  et  debeat  hoc  sacramen- 
tum  ministrari;  sed  omnia,  quae  in  hoc  puncto 
dici  possunt,  in  superioribus  traclata  sunt; 
nam  primum  omnium  observanda  est  eelas, 
de  qua  dictum  est,  disp.  70,  sect.  1 .  Deinde 
observandum  est,  an  bene  dispositus  accedat, 
de  qua  re  longissime  disputatum  est  supra , 
disp.  67.  Et  huc  spectat,  ut  recipiens  acce- 
dat  jejunus,  et  ut  servet  omnia,  quee  necessa- 
ria  sunt,  ut  digne  petat  hoc  sacramentum. 
Ultimo  observari  potest  status  petentis,  an 
scilicet  uxoratus,  vel  continens,  et  similia, 
quarnvis  hoc  raro  necessitatis  sit,  sed  consilii, 
ad  prudenter  judicandum,  quse  frequentia  illi 

expediat;  quae  tamen  cura  magis  ad  confes- 
sorem  pertinet,  quam  ad  dispensantem  hoc 
sacramentum,  et  de  ea  re  satis  dictum  est  su- 
pra  tractando  de  frequentia. 

3.  jEger  sacerdos,  deficiente  alio  sacerdote, 
propriis  et  non  diaconi  manibus  communicare 
debet.  —  Quxsito  satisfit.  —  Reginx  Scotise 
laudabile  factum.  — Tertio  principaliter  pro- 
posita  est  qusestio  ad  inquirendum,  an  opor- 
teat,  eum,  cui  datur  hoc  sacramentum,  esse 
personam  distinctam  a  ministrante,  atque 
adeo,  an  liceat  aliqui  communicare  se  ipsum, 
et  est  quaestio  de  communione,  quee  fit  extra 
sacrificium,  nam  de  ipso  sacerdote  sacrifi- 
cante  certa  fides  est,  posse  communicare  se- 
ipsum,  ut  definit  Trident.,  sess.  13,  can.  10, 
contra  quosdam  hujus  temporis  heereticos, 
qui  contrarium  docere  cseperunt  sine  ullo 
fundamento,  nam  et  Christus  seipsum  com- 
municavit,  et  infra  ostendemus,  sacerdotem 
sacrificantem  teneri  ad  participandum  quod 
obtulit,  unde  cum  in  illo  munere  ipse  sit  su- 
premus  minister  post  Christum,  non  est  alius 
a  quo  accipiat,  nisi  a  se  ipso,  et  ideo  seipsum 
facit  participem  sacrificii,  sicut  etiam  orando 
et  offerendo  pro  aliis,  orat  et  offert  pro  se- 
ipso.  Difficultasergoest  de  communione  laica, 
sivepersona,  quee  recipitsacramentum,  sitsa- 
cerdos,  sive  non.  Et  ratio  dubitandi  est,  quia 
in  hoc  semper  est  longe  diversa  ratio,  quam  in 
sacrificante,  quia  sacrificans,  ut  dixi,  est  in 
eo  munere  supremus  minister,  et  ideo  seip- 
sum  facit  participem  sacrificii;  alii  vero  om- 
nes,  qui  non  sacrificant,  sunt  inferiores,  et 
tantum  per  sacerdotem  offerunt,  ita  ut,  licet 
contingat,  aliquos  esse  ex  se  sacerdotes,  illud 
sit  per  accidens  et  materialiter,  quia  tunc 
non  se  gerunt  ut  sacerdotes;  ergo  nullus  po- 
test  hoc  modo  communicare,  nisi  per  sacerdo- 
tem,  et  de  manu  illius.  Et  confirmatur,  nam 
in  caeteris  sacramentis  nullus  potest  sibi  ipsi 
ministrare  sacramentum,  sed  oportet  semper 
ministrantem,  et  qui  ministratur,  esse  perso- 
nas  distinctas;  ergo  idem  erit  in  praesente, 
considerando  tantum  rationem  sacramenti. 
Propter  quas  forte  rationes  Summistse  aliqui 
ita  sentire  videntur;  Armilla  enim,  verb. 
Communio,  n.  8  dicit,  sacerdotem  non  sacri- 
ficantem  non  debere  communicare  seipsum 
regulariter.  Cajet.  vero  in  Sum.,  verb.  Com- 
munio,  significat,  hoc  non  licere  sacerdoti, 
nisi  in  necessitatis  articulo,  in  quo  casu  affir- 
mat  licere;  de  aliis  vero  inquit,  se  nihil  san- 
citum  legisse.  Et  revera  nullum  in  jure  inveni- 
tur  prseceptum,  ratione  cujus  necessarium  sit 


danlem  et  sumentem  hoc  sacramentum,  esse 
personas  distinctas;  hoc  enim  jus  nec  scrip- 
tum  est,  quod  ego  legerim,  nec  etiam  potest 
ex  sola  consuetudine  colligi;  nam  olim  fideles 
communicabant  seipsos,  vel  in  Ecclesia  acci- 
pientes  propriis  manibus,  quod  et  de  Aposto- 
lis  in  nocte  ccense  supra  diximus ,  vel  ad 
proprias  domos  deferendo,  ibique  se  commu- 
nicando.  Unde,  neque  ex  vi  solius  institutio- 
nis  potest  colligi  haec  prohibitio,  quia  talis 
consuetudo  non  erat  institutioni  contraria; 
et  ratio  est  clara,  quia  hoc  sacramentum  est 
institutum  per  modum  cibi,  et  usus  ejus  per 
modum  manducationis ;  hsec  autem  actio  ac- 
commodale  fit  ab  ipsomet  sumente;  ergo  ex 
vi  talis  institutionis  nil  repugnat,  quod  ali- 
quis  sibi  sumat  hunc  cibum,  neque  %n  hoc 
concluditur  indecentia  aliqua,  aut  injuria  sa- 
cramenti,  nec  repugnat  effectui  ejus,  quia 
potest  sumi  sine  obice,  et  cum  debita  disposi- 
tione ;  et  tunc  sacramentum  est  quod  per  se 
causat  effectum,  ministrans  vero  solum  se 
habet  ut  applicans;  nihil  autem  repugnat, 
ut  idem  sibi  applicet  causam,  a  qua  foveatur 
seu  nutriatur.  Tandem  differt  multum  inter 
hoc  sacramentum,  et  reliqua,  ut  notavit  D. 
Thom.,  art.  sequent.,  ad  2.  Nam,  alia  consi- 
stunt  in  usu,  et  ex  vi  talis  actionis  seu  formse 
dicunt  habitudinem  ad  personam  distinctam; 
hoc  vero  sacramentum  est  permanens,  et  ab 
una  tantum  persona  fit,  non  circaillam  perso- 
nam,  sed  circa  materiam  ipsam,  etideo  potest 
sacramentum  sic  factum  applicari  ad  usum, 
vel  ab  ipso  sumente,  vel  ab  alio.  Quocirca 
nullum  fundamentum  invenio  ad  asserendum, 
per  se,  et  ex  intrinseca  ratione,  ob  solam 
identitatem  dantis  et  sumentis,  prohibitum 
esse,  ut  aliquis  possit  communicare  seipsum , 
quia  nullum  etiam  fundamentum  est  ad  di- 
cendum  distinctionem  personarum  esse  ne- 
cessariam;  nec  satis  est  dicere,  consuetudi- 
nem  induxisse  hanc  necessitatem,  quia  heec 
consuetudo  magis  est  negativa,  quam  posi- 
tiva.  Est  enim  advertendum,  hic  nos  loqui, 
ex  vi  identitatis  et  distinctionis  personarum  ; 
nam  ex  vi  juris  dispensandi  clarum  est  ne- 
minem  posse  sibi  sumere,  qui  non  habet  jus 
dispensandi,  quia  sibi  sumere  etiam  est  dis- 
pensare;  et  hinc  oritur,  ut  nec  laici,  nec  infe- 
riores  clerici  possint  seipsos  communicare;  et 
idem  est  de  diacono,  sallem  sine  licentia  pres- 
byteri,  et  de  quolibet  sacerdote  non  habente 
jus,  vel  facultatem  dispensandi;  consuetudo 
ergo  prsedicta  magis  in  hoc  fundata  est,  quam 
in  necessaria  distinctione  personae  dantis  et 

recipientis,  prsesertim  quia  diaconi  jam  nun- 
quam  administrant  hoc  sacramentum;  sa- 
cerdotes  vero  regulariter  communicant  sacri- 
ficanclo;  extra  sacrificium  vero,  aut  cum 
a3grotant,  aut  in  Missa  alterius  sacerdotis;  et 
in  utroque  casu  necesse  est,  moraliter  lo- 
quendo,  ut  ab  alio  accipiant.  Unde  recte  dixit 
Durand.,  in  4,  dist.  13,  quaest.  4,  si  contin- 
gat  sacerdotem  aegrotare,  et  non  adesse,  nisi 
diaconum,  qui  sacramentum  deferat,  debere 
sacerdotem  propriis  manibus  se  communi- 
care;  et  in  die  Parasceves  sacerdos  commu- 
nicat  seipsum,  quamvis  non  sacrificet;  nulla 
ergo  est  consuetudo,  ex  qua  talis  prohibitio 
satis  colligi  possit;  quia  vero  res  non  est  usi- 
tata,  non  debet  facile  fieri,  nisi  ubi  unus  tan- 
tum  esset  sacerdos,  qui  non  posset  sacrificare, 
posset  tamen  ex  prasconsecratis  seipsum  de- 
votionis  causa  communicare ;  secluso  enim 
scandalo,  ut  existimo,  non  peccaret.  Rogabis, 
utrum  possit  idem  facere  laicus,  saltein  in  ex- 
trema  necessitate  mortis,  quando  non  habet 
sacerdotem,  quia  extra  illam  certum  est  non 
posse;  nonnulli  autem  idem  docent  de  illo 
casu,  sed  nullo  jure  probant,  quia  ex  institu- 
tione  prsecise  non  sequitur,  ut  dictum  est,  nec 
ostendi  potest  jus  divinum  positivum;  Eccle- 
siasticum  autem  non  obligat  cum  tanlo  rigore, 
maxime  cum  jus  sibi  subveniendi  in  tam 
gravi  necessitate,  sit  maxime  intrinsecum;  et 
ideo  Cajet.,  Matth.  26,  opinatur  hoc  esse  li- 
citum,  quod  mihi  maxime  placet;  et  nostra 
setate  Regina  Scotiae,  martyrium  subitura, 
prius  sacramentum,  quod  apud  se  habebat, 
propriis  manibus  sumpsit  cum  summa  om- 
nium  laude,  et  quamvis  fortasse  habuerit 
amplam  circa  hoc  Pontificis  concessionem, 
tamen  etiam  sine  illa  pie  et  sancte  fecisset. 

SECTIO  IV. 

Quibus  modis  peccet  mortaliter,  qui  indigne  ministrat 
hoc  sacramentum,  vel  qui  ab  indigno  ministrante 
suscipit. 

1 .  Minister  Eucharistice  ad  quid  teneatur, 
ut  recte  munus  suum  obeat.  —  Girca  priorem 
partem  hujus  qurestionis,  quee  proprie  ad 
preesentem  disputationem  spectat,  generalis 
regula  tradi  potest,  ut  minister  digne  dispen- 
set  hoc  sacramentuii),  oportere,  ut  observet 
omnes  leges,  quse  tam  ex  parte  sacramenti, 
quam  ex  parte  recipientis,  quam  etiam  ex 
modo  et  circumstantiis,  ac  denique  ex  parte 
ipsius  ministri,  necessarife  sunt  ad  hujus  sa- 
cramenti  reverentiam.  Primo  itaque  ex  parte 


sacramenti  necesse  est,  ut  ministretur  sub 
specie  panis  rite  consecrati,  et  huc  perlinet, 
ut  neque  sub  utraque  specie,  nec  sub  sola 
specie  vini  dispensetur,  juxta  superius  dicta 
praecedente  disputatione.  Secundo  ex  parte 
sumentium  observare  debetomnia,  qufesupra 
tractata  sunt,  qua3  omnia  sub  hoc  verbo  con- 
cluduntur,  ut  non  det  indigne  accedentibus 
vel  irreverenter  tractantibus  hoc  sacramen- 
tum,  quando  in  foro  Ecclesiae  constat  de  in- 
digna  sumptione ;  voco  autem  sumplionem 
indignam,  non  solum  ratione  peccati,  sed 
etiam  eetatis,  ut  infantiae,  supposita  Ecclesice 
consuetudine;  ratione  amentiee  aut  phrene- 
sis,  cum  evidente  periculo  expuitionis,  aut 
ratione  segritudinis  cum  simili  periculo  vomi- 
tus ;  quae  omnia  sunt  per  se  clara  ex  princi- 
piis  positis,  ut  notavit  Gajet.  in  Summ.,  verb. 
Gommunio,  quia  in  his  omnibus  intervenit  in- 
juria  sacramenti,  quam  vitare  tenetur  mini- 
ster,  quantum  potest,  et  nullo  modo  illi  coope- 
rari,  et  in  his  omnibus  intervenil  peccatum 
mortale  ex  suo  genere;  excusari  tamen  potest 
interdum  propler  ignorantiam,  vel  inadver- 
tentiam,  praesertim  facti,  vel  futuri  eventus. 
2.  Tertio  observare  debet  minister  omnes 
circumstantias  necessarias,  quae  prsecipue 
considerandae  erunt  juxta  Ecclesiasticas  leges 
vel  receptas  consuetudines,  nam  ex  sola  na  - 
tura  rei  vix  possunt  parliculares  aliquae  cir- 
cumstantiae  designari,  praeter  illud  generale 
principium,  quod  Paulus  posuit :  Oinniavestra 
ordinate  fiant;  quod  maxime  observandum 
est  in  re  tam  gravi  ac  religiosa;  ex  Ecclesiae 
autein  ordinatione,  peccari  in  hoc  graviter 
potest,  si  vel  tempore  ab  Ecclesia  interdicto 
ministretur,  vel  in  loco  prohibito,  ut  in  pri- 
vata  domo,  sine  debita  facultate,  et  Episcopi 
approbatione.  Item,  si  ministretur  sine  vesti- 
bus  sacris,  quae  juxta  morem  Ecclesipe  neces- 
sariae  sunt.  Item,  si  ministretur  sine  debito 
cultu  ,  et  apparatu,  et  ca3remoniis  usitatis; 
in  qua  re  perpauca  esse  videntur  juxta  usum 
Ecclesiae  necessaria,  loquendo  praecise  de 
dispensatione  sacramenti,  quae  fieri  potest  ex 
prasconsecratis;  nam  sufficit,  ut  fiat  in  loco 
sacro ,  aut  approbato  ab  Episcopo ,  et  quod 
minister  indutus  saltem  sit  superpelliceo ,  et 
stola,  ut  notat  Turrecrem.,  c.  Eccles.,  d.  23, 
et  Jacob.  de  Graffiis,  lib.  2,  cap.  40,  qui  di- 
cunt  haec  esse  necessaria  sub  pra3cisa  obliga- 
tione;  pra3ter  hsec  autem,  nihil  aliud  esse 
videtur  in  rigore,  et  ex  gravi  pra3cepto  neces- 
sarium;  nam  licet  soleat  accendi  lumen,  et 
praemitti  generalis  confessio,  et  aliquse  oratio- 


nes,  non  videntur  tnmen  hsec  tam  grnvia 
tnmque  rigorosa  prcecepta,  ut,  secluso  scan- 
dalo,  et  contemptu,  eorum  omissio  mortale 
peccatum  esse  videatur;  omnino  tamen  caven- 
dum  est,  ne  id  fiat;  est  enim  nonnulln  irreve- 
rentin,  quia  gravis  culpa  venialis  cxcusnri 
non  potest,  preesertim  si  voluntarie  el  ex  sola 
animi  remissione  fiat,  absque  alia  causa  ra- 
tionabili. 

3.  Quarto,  ex  parte  ministri,  prreter  en,  qute 
suprn  dictn  sunt  de  potestnteOrdinis  et  juris- 
dictionis,  necessaria  est  conveniens  disposi- 
tio,  saltem  ut  non  sit  in  statu  peccati  mortalis? 
alioqui  novum  peccalum  mortale  committe- 
ret,  utsenliunt  doctores  in  4,  dist.  13;  Palud., 
qusest.  1;  Soto,  art.  3;  Sylvest.,  verb.  Eu- 
charist.  3,  num.  4;  et  colligitur  ex  Nicolao  P. 
in  cap.  ult.,  25,  queesl.  8,  ubi  dicit,  adulte- 
rum  sacerdotem,  ministrando  hoc  sacramen- 
tum,  se  tantummodo  lsedere,  et  unde  aliis 
commodum  exhibet,  inde  sibi  dispendium 
prsebere.  Ratio  vero  sumi  potest  ex  dictis  su- 
pra  de  sacramentis  in  genere,  ubi  hoc  gene- 
raliter  ostendimus  de  omni  ministrante  quod- 
libet  sacramentum  in  peccnto  mortnli.  Dices 
non  videri  hic  esse  enmdem  rationem,  quia 
hic  non  ngimus  de  conficiente  Euchnristiam, 
sed  prascise  de  dispensnnte,  qui  nec  sumit, 
nec  conficit  sacramenlum,  sed  tantum  appli- 
cat  jam  factum.Respondetur  :  quamvis  in  hoc 
non  sit  rationis  similitudo,  tamen  in  eo  est, 
quod  hsec  dispensatio  est  sacrum  et  gravissi- 
mum  ministerium,  ad  quod  sancte  perficien- 
dum  sncerdos  est  peculinriter  consecrntus,  et 
specialem  gratiam  accipit;  et  ideo  grave  pec- 
catum  commiltit,  suo  munere  nbutenclo ,  et 
sncramentum  sanctissimum  non  sancte  mi- 
nistrando.  Adeoque  superat  hoc  sacramen- 
tum  csetera,  ut  non  sit  actio  minus  sacra  et 
religiosa  hoc  sacramentum  jam  factum  distri- 
buere ,  quam  unctionem,  v.  gr.,  efficiendo 
ministrnre  ;  sicut  ergo  hoc  peccatum  mortale, 
ita  et  illud;  unde  fit,  tanto  fore  gravius , 
quanlo  pejor  fuerit  status  ministrantis,  ma- 
gisve  publicus,  praasertim  si  sacrilegio  scan- 
clalum  conjungatur;  augebitur  deinde ,  si 
Ecclesiastica  censura  accedat,  ut  si  sit  htere- 
ticus,  vel  alia  ratione  excommunicatus;  nam 
sola  Ecclesite  prohibitio,  etcensura,  est  spe- 
ciale  impedimentum  per  se  suffieiens,  ut  ejus 
violatio  speciale  peccatum  morlale  sit ,  ut 
conslal  ex  materia  de  censuris,  et  ex  hoc  li- 
tulo  poterit  irregularitas  incurri;  nam  ha3C 
adininistratio  hujus  sacramenti  revera  est 
actus  ordinis  sacerdotalis,  et  ideo,  qui  illum 

exercet  excommunicatus,  irregularis  fit,  juxta 


communem  doctrinam  de  irregularitatc. 

4.  Objectio.  —  Solutio.  —  Sed  objicies 
contra  precedentem  nssertionem  ,  quia  se- 
quitur  semper  esse  peccatum  mortale,  hoc 
sncramentum  langere  in  peccato  mortali , 
quin,  quod  maxime  videtur  facere,  qui  hoc 
sacramentum  ministrnt,  est  illud  tangere.  Ad 
hoc  quidam  absolute  concedunt  sequelam,  ut 
Adrian.,  qmcst.  3  de  Baptismo,  2  parte  illius, 
circa  fin.;  et  favet  D.  Thom.  supra  ,  qusesl. 
80,  nrt.  4,  dist.  1,  ubi  rntionem  qunndnm 
assignnt,  ob  qunm  peccntores,  qui  tangebant 
Christum  in  propria  specie  existentem,  non 
peccabant,  nunc  autem  repelluntur  a  con~ 
tactu  bujus  sacramenti.  Sed  hoc  non  est 
universaliter  verum  ;  primum  enim,  si,  occur- 
rente  necessitate  ex  parte  ipsius  sacramenti, 
v.  gr.,  ut  a  terra  elevetur,  tangatur  ab  aliquo 
in  peccato  mortali  existente,  non  est  pecca- 
tum  mortale,  secluso  contemptu  et  scandalo, 
quia  illud  ministerium  non  est  proprie  sa- 
crum,  quocl  requirat  ministrum  consecratum, 
sed  potest  exerceri  a  laico ,  ut  hic  dixit 
D.Thom.,  qui  hanc  eliam  partem  clocuit  in  4, 
dist.  23,  quEest.  1.  art.  3,  qusestiunc.  5,  ad 
4;  et  Alens.,  4,  part.  52,  memb.  7;  Bonav.,  in 
4,  dist.  9,  art.  2,  qmest.  ult.;  Sot.,  13,  quaest. 
1,  art.  3.  Quin  potius  etiam  si  causa  adora- 
tionis  aliquis  deoseularetur  hoc  sacramentum 
in  statu  peccati  mortalis,  ab  hoc  capite  non 
peccaret  mortaliter,  quamvis  Bonav.  signi- 
ficet  esse  aliquod  peccatum,  et  Soto  adclat, 
fortasse  esse  mortnle ;  sed  non  video,  qua  ra- 
tione,  quia  illa  actio,  neque  est  receptio,  ne- 
que  administratio  sacramenti,  nec  per  se 
requirit  ministrum  consecratum,  ut  ex  officio 
deputatum;  licet  ergo  sit  aliqualis  irreveren- 
tia,  maxime  si  homo  advertat  statum  suum  , 
tamen  non  est  gravis  injuria ,  nec  morale 
sacrilegium;  dico  autem,  preecise  ex  hoc  ca- 
pite,  quia  suppono ,  hujusmodi  contactum 
seu  osculum  non  esse  alioqui  prohibitum,  sed 
per  se  licitum  esse.  Ad  argumentum  ergo 
negatur  sequela,  quia  administratio,  ut  dixi, 
est  actus  proprius  ministri  sacri,  ad  quem  ex 
officio  sanctificatur.  Unde  fit  mnjorem  ralio- 
nem  scrupuli  esse  in  sacerdote,  qui  existens 
in  peccato  mortali  tangit  hoc  sacramentum, 
vel  immediate,  ut  ab  uno  in  aliud  vas  mutet. 
vel  mecliate,  ut  deferendo  in  processione,  vei 
in  niium  locum  trnnsferendo ;  nam  totum  hoc 
munus  videtur  per  se  proprium  sacerdotis. 
Quapropter,  ut  minimum,  videtur  res  dubia, 
et  in  sacerdote  reprehendenda  ;  sed  nihilomi- 

nus  non  audeo  dicere,  hoc  esse  peccatum 
mortale,  quia  res  non  videtur  adeo  gravis, 
nequequee  per  se  ita  requirat  ministrum  con- 
secratum,  et  ex  officio  ad  hoc  deputatum.  Sed 
quid,  si  laicus  non  solum  tangat,  sed  etiam 
deferat  hoc  sacramentum  ad  infirmum  prop- 
ter  extremam  necessitatem?  Respondeo,  non 
peccare  mortaliter,  etiam  si  in  peccato  mor- 
tali  id  faciat.  Ita  Palud.,  in  4,  dist.  5,  qusest. 
2,  concl.  3,  et  ratio  est,  quia,  licet  illa  sit  dis- 
pensatio  sacramenti,  tamen  non  solemniter 
facta,  neque  a  ministro  per  se  consecrato  ad 
illud  munus,  sed  solum  privatim  ob  necessi- 
tatem,  sicut  dictum  est  de  laico  baptizanle  in 
necessitate;  est  enim  fere  eadem  ratio.  Unde 
addit  Paludanus,  idem  esse  dicendum  de  sa- 
cerdote  ministrante  hoc  sacramentum  in  si- 
mili  necessitate;  sed  non  est  verum,  per  se 
loquendo.  Poterit  quidem  interdum  excusari 
ob  naturalem  inadvertentiam  ortam  ex  solli- 
citudine  et  diligentia  adhibita  ratione  neces- 
sitatis;  tamen  per  se  loquendo,  revera  tenetur 
se  disponere  ad  tale  ministerium,  quia  sacer- 
dos  exercet  semper  hoc  ministerium,  ut  mi- 
nister  ex  officio  ad  illud  consecratus,  et  tale 
ministerium,  ut  ab  illo  fit,  semper  est  de  se 
solemne  ac  maxime  sacrum,  alioqui  quoties- 
cumque  sacerdos  prsebet  viaticum ,  excusa- 
relur  ab  hac  obligatione ;  nam,  quod  deferat 
cum  majori,  vel  minori  pompa  exteriori,  aut 
ex  obligatione  justitiee,  vel  ex  charitate,  pa- 
rum  interest  ad  obligationem  prsedictam.  Non 
est  autem  necesse,  ut  ad  hujusmodi  ministe- 
rium  confessionem  prsemittat ,  sed  sufficiet 
coutritio,  cum  communicaturus  non  sit.  Prse- 
ter  hanc  autem  dispositionem  non  invenio 
aliam  simpliciter  necessariam  ad  hoc  minis- 
terium,  ut,  v.  gr.,  quod  dispensans  hoc  sacra- 
mentum  sit  jejunus,  vel  aliquid  simile;  nul- 
lum  enim  de  hoc  extat  positivum  prseeeptum 
divinum,  aut  Ecclesiasticum. 

5.  Ultimo  ex  dictis  definitur  quod  supra 
huc  remisi,  et  ad  recipientes  pertinet,  quo- 
modo,  scilicet,  peccent  recipiendo  hoc  sacra- 
mentum  ab  indigne  ministrante;  servanda 
enim  est,  et  applicanda  doctrina  supra  data 
de  sacramentis  in  genere;  hoc  enim  per  se  et 
intrinsece  malum  non  est,  ut  docet  Nicolaus 
P.,  dict.  cap.  ult.,  15,queest.  8,  quia  hoc  non 
est  operari  malum,  sed  permittere,  et  uti  jure 
suo,  bene  utendo  malitia  alterius  in  proprium 
commodum.  Quo  fit,  ut  in  duobus  casibus 
possit  hoc  esse  malum.  Primus,  si  in  tali  re- 
ceptione  includatur  cooperatio  ad  peccatum 
alterius,  quia  cooperari  ad  peccatum  intrin- 

sece  malum  est;  erit  autem  cooperatio,  si  quis 
sine  causa,  vel  utilitate,  inducat  alium  non 
paratum  ad  tale  ministerium,  aut  si  facile 
evitare  posset  tale  peccalum  proximi.  talem- 
que  sacramenti  irreverentiam,  accipiendo 
sacramentum  ab  alio  digno  minislro,  et  nolit 
facere,  quae  omnia  latius  prsedicto  loco  decla- 
rata  sunt.  Secundus  casus  est,  si  minister  sit 
ab  Ecclesia  prohibitus,  vel  preecisus,  quod 
jam  intelligendum  est  juxta  limitationem 
Concil.  Constant.,  preedicto  loco  tractatam. 
Hic  vero  inquiri  solet,  an  sit  specialis  prohi- 
bitio  recipiendi  hoc  sacramentum  a  sacerdote 
concubinario  publico,  sicut  Navarr.  affirmat, 
cap.  25,  num.  80,  ex  cap.  Nullus,  et  c.  Pree- 
ter  hoc,  dist.  32,  ubi  etiam  Missam  prohibe- 
mur  audire  ab  hujusmodi  sacerdote.  Sed 
verius  censeo  contrarium,  quod  tenet  Soto, 
in  4,  dist.  21 ,  queest.  1 ,  art.  4,  quia  illa  prohi- 
bitio,  vel  per  contrariam  consuetudinem  ces- 
savit,  vel,  quod  solidiusest,  revocata  videtur 
per  Concil.  Constant.  Nam  regula  ibi  statuta 
generalis  est  ad  omnes  censuras  et  suspen- 
siones,  et  illa  sola  jam  est  servanda.  Ultimo 
inquiri  solet,  an  in  casu  necessitatis  extremse 
liceat  a  quocumque  ministro  recipere  hoc 
sacramentum,  etiam  si  sit  praecisus  ab  Eccle- 
sia,  et  maxime,  si  sit  haereticus.  Durand. 
enim,  Palud.  etalii,  dist.  13,  absolute  negant; 
etGregor.,  lib.  6  Dialog.,  c.  31,  et  habetur  ia 
c.  Supervenienle,  1,  qusest.  1,  cap.  ult.,  24, 
qusest.  1,  laudat  Hermenigildum,  eo  quod  in 
fine  vitae  noluit  ab  heeretico  Eucharistiam 
accipere.  Nihilominus  censeo,  a  quocumque 
licet  in  eo  casu  accipere  sacramentum  pceni- 
tentiee,  licere  etiam  sumere  sacramentum 
Eucharistise,  juxta  generalem  regulam  posi- 
tam  in  cap.  Quod  in  le,  de  Poenit.  et  remiss., 
ubi,  licet  formaliter  sit  sermo  ex  parte  reci- 
pientis,  est  tamen  eadem  ratio  ex  parte  mi- 
nistrantis;  sicut  ergo  sacramentum  pcenilen- 
tiee  permittitur  accipi  in  extrema  necessitate 
a  quocumque  sacerdote  quamtumvis  praeciso 
et  heeretico,  ita  etiam  sacramentum  commu- 
nionis,  quod  licet  non  sit  tantee  necessitatis, 
est  tamen  maximee  utilitatis,  et  gravissimee  ac 
sufficientis  necessitatis,  ut  non  sit  verisimile 
voluisse  Ecclesiam  suos  fideles  privare  tanto 
beneficio  in  extremo  mortis  articulo,  preeser- 
tim  quia  hujusraodi  censuree  sunt  in  odium 
iniquorum  sacerdotum,  ita  tamen  ut  non  ce- 
dant  in  gravissimum  detriraentum  bonorum 
fidelium;  unde  in  hoc  nullus  fit  favor  hujus- 
modi  malis  ministris,  sed  solum  ipsis  fide- 
libus  in  extrema  necessitate  existentibus  : 

licet  ergo  ab  eis  hoc  sacramentum  suscipere, 
per  se  loquendo ,  id  est,  secluso  periculo  scan- 
dali  publici,  aut  infamife  religionis,  aut  peri- 
culi  alterius  mali,  ad  quod  possit  hominem 
talis  minister  inducere,  quae  rationes  maxime 
occurrere  possunt ,  quando  minister  est  hse- 
reticus ;  et  quantum  ex  historiis  colligi  potest 
in  facto  illo  Hermenigildi  intervenerunt,  et 
ideo  merito  laudatur,  tum  ob  rectam  intentio- 
nem,  tum  ob  prudentem  actionem,  qualis 
Catholicum  et  sanctum  principem  decebat. 

ARTICULUS  IV. 

« 

Utrum  sacerdos  consecrans  teneatur  surnere  hoe 
sacraraentum  (supra,  queest.  80,  art.  12;  et  4,  d.  12, 
quoest.  3,  art.  2,  qusest.  2). 

i.Ad  quartum sicproceditur.  Videtur, quod 
sacerdos  consecrans  non  teneatur  sumere  hoc 
sacramentum.  In  aliis  enim  cojisecrationibus 
ille,  qui  consecrat  materiam,  non  utitur  ea, 
sicut  Episcopus  consecrans  chrisma,  non  lini- 
tur  eodem.  Sed  hoc  sacramentum  consistit  in 
consecratione  materise.  Ergo  sacerdos  perfi- 
ciens  hoc  sacramentum  non  necesse  habet  uti 
eodem,  sed  potest  licite  a  sumptione  ejus  absti- 
nere. 

2.  Prseterea,  in  aliis  sacramentis  minister 
non  prsebet  sacramentum  sibi  ipsi;  nullus  enim 
baptizare  potest  seipsum,  ut  supra  dictum  est 
(qusest.  66,  art.  4,  ad  4  argum.).  Sed  sicut 
baptismus  ordinate  dispensatur ,  ita  et  hoc 
sacramentum.  Ergo  sacerdos  perficiens  hoc 
sacramentum  non  debet  ipsum  sumere  a  seipso. 

3.  Prseterea,  contingit  quandoque,  quod 
miraculose  corpus  Christi  in  altari  apparet 
sub  specie  carnis,  et  sanguis  sub  specie  san- 
guinis,  qusenon  sunt  apta  cibo  et  potui;  unde, 
sicut  supra  dictum  est  (qua?st.  75,  art.  5,  et 
qucest.  79,  art.  8),  propter  hoc  sub  alia  specie 
traduntur,  ne  sint  horrori  sumentibus.  Ergo 
sacerdos  consecransnon  semper  tenetur  sumere 
hoc  sacramentum. 

Sed  contra  est,  quod  in  Concilio  Toletano 
legitur  (can.  5)  et  habetur  de  Consecrat., 
dist.  2,  cap.  Relatum  :  Modis  omnibus  tenen- 
dum  est,  ut  quotiescumque  sacrificans  corpus 
Christi,  et  sanguinem  Domini  nostri  Jesu 
Christi  in  altari  immolat,  toties  perceptionis 
corporis  et  sanguinis  Christi  participem  se 
prsebeat. 

Respondeo  dicendum,  quod,  sicut  supra  dic- 
tum  est  (qusest.  79,  art.  5  et  7),  Eucharistia 
non  solum  est  sacramentum,  sed  etiam  sacrifi- 
cium.  Quicumque  autem  sacrificium  offert, 


debet  sacrificii  fieri  particeps,  quia  exterius 
sacrificium,  quod  offertur,  signum  est  interio- 
ris  sacrificii,  quo  quis  seipsum  offert  Deo,  ut 
August.  dicit  lib.  10  de  Civit.  (c.  5,  tom.  5). 
Undeper  hoc  quod  participat  sacrificio,  osten- 
dit  ad  se  sacrificium  interius  pertinere.  Simi- 
liter  etiam  per  hoc,  quod  sacrificium  populo 
dispensat,  ostendit  se  esse  dispensatorem  divi- 
norum,  quorum  ipse  primo  debet  esse  parti- 
ceps,  sicut  Dionys.  dicit  in  lib.  Eccles.  Hier. 
(cap.  3,  declinando  ad  fin.).  Et  ideo  ipse  ante 
sumere  debet,  quam  populo  dispenset.  Unde  in 
prsedict.cap.  legitur  (Eodemc.  5,  XII  Concil. 
Toletan.)  :  Quale  est  sacrificium,  cui  nec  ipse 
sacrificans  particeps  esse  dignoscitur?  Per  hoc 
autem  fit  particeps,  quod  de  sacrificio  sumit, 
secundum  illud  Apostol.,  1  Cor.  10  :  Nonne 
qui  edunt  hostias  participes  sunt  altaris?  Et 
ideo  necesse  est,  quod  sacerdos,  quotiescumque 
consecrat,  sumat  integre  hoc  sacramentum. 

Ad  1  ergo  dicendum,  quod  consecratio 
chrismatis,  vel  cujuscumque  alterius  materise, 
non  est  sacrificium,  sicut  consecratio  Eucha- 
ristise.  Et  ideo  non  est  similis  ratio. 

Ad  2,  dicendum,  quod  sacramentum  bap- 
tismi  perficitur  in  ipso  usu  materix.  Et  ideo 
nullus  potest  baptizare  seipsum,  quia  in  sa- 
cramento  nonpotest  esse  idem  agens  etpatiens. 
Unde  nec  in  hoc  sacramento  sacerdos  conse- 
crat  seipsum,  sed  panem  et  vinum.  In  qua 
consecratione  perficitur  sacramentum ;  usus 
autem  sacramenti  est  consequenter  se  habens 
ad  hoc  sacramentum.  Et  ideo  non  est  simile. 

Ad  3,  dicendum,  quod,  si  miraculose  cor- 
pus  Christi  in  altari  sub  specie  carnis  appa- 
reat,  aut  sanguis  sub  specie  sanguinis,  non  est 
sumendum.  Dicit  enim  Hieron.  super  Levit. 
(refertur  de  Consecrat.,  dist.  2,  cap.  De  hac. 
Ex  Orig.,  homil.  7)  :  De  hac  quidem  hostia, 
quse  in  Christi  commemoratione  mirabiliter  fit, 
edere  licet,  de  illa  vero,  quam  Christus  in  ara 
crucis  obtulit,  secundum  se  nulli  edere  licet. 
Nec  propter  hoc  sacerdos  transgressor  effici- 
tur,  quia  ea,  quse  miraculose  fiunt,  legibus 
non  subduntur.  Consulendum  tamen  esset  sa- 
cerdoti,  quod  iterato  corpus  et  sanguinem 
Domini  consecraret  et  sumeret. 

COMMENTARIUS. 

D.  Thom.  conclusio  affirmativa.  —  Satisfit 
objectioni.  — Affirmat  D.  Thom.  necessarium 
esse,  ut  sacerdos  consecrans  integre  sumat 
hoc  sacramentum,  quia  consecrando  sacrifi- 
cat;  qui  autem  sacrificat,  debet  fieri  sacrificii 

particeps,  edendo  ex  illo,  quia  vel  hoc  spec- 
tat  ad  perfectionem  sacrificii,  vel  est  obliga- 
tio  consequens  ipsum.  De  qua  re  hoc  loco 
nihil  amplius  dicemus;  pertinet  enim  ad  ma- 
teriam  de  sacrificio,  infra  tractandam.  Solum 
adverto,  ex  discursu  D.  Thom.  non  videri 
probari  conclusionem  quoad  illam  particulam 
integre,  quia  ut  minister  ostendat  se  esse  dis- 
pensatorem  divinorum,  et  ad  sacrificium  per- 
tinere,  satis  est,  ut  aliquid  ex  illo  edat,  non 
est  autem  necesse,  quod  totum  atque  inte- 
grum  sacrificium  comedat.  Respondetur,  non 
esse  mentem  D.  Thom.,  necessarium  esse,  sa- 
cerdotem  sumere  totum,  quod  consecrat,  sed 
sumere  utramque  speciem,  et  hoc  vocat  inte- 
gre,  et  hoc  satis  probatur,  si  supponamus 
utramque  speciem  esse  de  essentia  hujus  sa- 
crificii,  quia  oportet  sacerdotem  participare 
de  eo,  quod  est  essentiale  in  sacrificio.  Solutio 
ad  secundum  explicata  est  disputatione  prae- 
cedente,  sect.  3. 

ARTICULUS  V. 

Utrurn  malus  sacerdos  Eucharistiam  consecrare  possit 
(4,  dist.  18,  quaest.  2,  art.  2    queesl.  3,  ad  2). 

\.  Ad  quintum  sic  proceditur.  Videtur, 
quod  malus  sacerdos  Eucharistiam  consecrare 
non  possit.  Dicit  enim  Hieron.  super  Soph.  3: 
Sacerdotes,  qui  Eucharistise  serviunt  et  san- 
guinem  Domini  populis  dividunt,  impie  agunt 
in  lege  Christi,  putantes  Eucharistiam  pre- 
cantis  facere  verba,  non  vitam,  et  necessariam 
esse  tantum  solemnem  oralionem,  et  sacerdotis 
merita ;  de  quibus  dicitur  :  Sacerdos  in  qua- 
cutnque  fuerit  macula ,  non  accedat  offerre 
oblationes  Domino.  Sed  sacerdos peccator,  cum 
sit  maculosus ,  nec  vitam  habet,  nec  merita 
huic  convenientia  sacramento.  Ergo  sacerdos 
peccator  non  potest  consecrare  Eucharistiam. 

2.  Prseterea,  Damasc.  dicit  in  4  lib.  (Orthod. 
fid.,  cap.  14,  non  longe  a  med.),  quod  panis 
et  vinumper  adventum  Sancti  Spiritus  super- 
naturaliter  transit  in  corpus  et  sanguinem 
Domini.  Sed  Gelas.  Pap.  dicit  (sicut  habetur  in 
decret.,  \,  qusest.  \,  cap.  Sacrosancta)  :  Quo- 
modo  ad  divini  mysterii  consecrationem  coeles- 
tis  Spiritus  invocatus  adveniet,  si  sacerdos, 
qui  eum  adesse  deprecatur,  criminosis  plenus 
actionibus  comprobetur .  Ergo  per  malum  sa- 
cerdotem  non  potest  Eucharistia  consecrari. 

3.  Prseterea  hoc  sacramentum  sacerdotis 
benedictione  consecratur.  Sed  benedictio  sa- 
cerdotis  peccatoris  non  est  efficax  ad  conse- 

crationem  hujus  sacramenti,  cum  scriptum  sit 
Malach.  2  :  Maledicam  benedictionibus  ves- 
tris;  et  Dionys.  dicit  in  epistola  ad  Demophi- 
lum  Monachum  (circa  med.  illius)  :  Perfecte 
cecidit  a  sacerdotali  ordine,  qui  non  est  illu- 
minatus,  et  audax  quidem  nimium  mihi  vide- 
tur  talis,  sacerdotalibus  manum  apponens,  et 
audet  immundas  infamias  (non  enim  dicam 
orationes),  super  divina  symbola  Christi  for- 
maliter  enunciare. 

Sed  contra  est,  quod  August.  dicit  in  lib. 
de  Corp.  Dom.  (refertur  1 ,  qusest.  2.  El  de 
Gonsecr.,  dist.  2,  cap.  Utrum  sub,  ex  lib.  de 
Corpore  Dd"mini) :  Intra  Ecclesiam  catholicam, 
in  mysterio  corporis  et  sanguinis  Domini,  nihil 
a  bono  majus,  nihil  a  malo  minus  perficitur 
sacerdote,  quia  non  in  merito  consecrantis,  sed 
in  verbo  perficitur  creatoris,  et  virtute  Spiri- 
tus  Sancti. 

Respondeo  dicendum,  quod,  sicut  supra 
dictum  est  (art.  \  et  2  hujus  queest.),  sacer- 
dos  consecrat  hoc  sacramentum ,  non  virtute 
propria,  sed  sicut  minister  Christi,  in  cujus 
persona  consecrat  hoc  sacramentum.  Non 
autem  ex  hoc  ipso  desinit  aliquis  minister  esse 
Christi,  quod  est  malus;  habet  enim  Dominus 
bonos  et  malos  ministros ,  seu  servos.  Unde 
Matth.  24,  dicit :  Quis  putas  est  fidelis  servus 
et  prudens?  et  postea  subdit :  Si  autem  dixe- 
rit  ille  servus  in  corde  suo,  etc.  Et  Apostol. 
dicit ,  \  Cor.  4  :  Sic  nos  existimet  homo,  ut 
ministros  Christi;  tamen  postea  subdit  :  Nihil 
mihi  conscius  sum,  sed  non  in  hoc  justificatus 
sum.  Erat  ergo  certus,  se  esse  ministrum 
Christi;  tamen  non  erat  certus,  se  essejustum. 
Potest  ergo  aliquis  esse  minister  Christi, 
etiamsi  justus  non  sit.  Et  hoc  ad  excellentiam 
Christi  pertinet,  sicut  vero  Deo  serviunt,  non 
solum  bona,  sed  mala,  qux,  per  ipsius  pro- 
videntiam  in  ejus  gloriam  ordinantur.  Unde 
manifestum  est,  quod  sacerdotes,  etiamsi  non 
sint  justi,  sed  peccatores ,  possunt  Eucharis- 
tiam  consecrare. 

Ad\  ergo  dicendum,  quod  Hieron.  (loco  cit. 
in  argum.),  per  illa  verba  improbat  errorem 
sacerdotum,  qui  credebant  se  digne  posse  Eu- 
charistiam  consecrare,  ex  hoc  solo,  quod  sunt 
sacerdotes,  etiamsi  sint  peccatores .  Quod  im- 
probat  Hieronymus  per  hoc,  quod  maculosi  ad 
altare  accedere  prohibentur .  Non  tamen  re- 
moventur,  quin,  si  accesserint,  sit  verum  sa- 
crificium  quod  offerunt. 

Ad  2,  dicendum,  quod  ante  illa  verba, 
Gelasius  Papa  prmnittit  (in  princ.  c.  citat.  in 
arg.)  :  Sacrosancta  religio,  quaz  Catholicam 

continet  disciplinam,  tantam  sibi  reverentiam 
vendicat,  ut  ad  eam  quilibet,  nisi  pura  con- 
scientia,  non  audeat  pervenire.  Ex  quo  mani- 
feste  apparet,  ejus  inlentionem  esse ,  quod 
peccator  sacerdos  non  debet  ad  hoc  sacramen- 
tum  accedere.  Unde  per  hoc,  quod  subdit  : 
Quomodo  ccelestis  Spiritus  invocatus  adveniet? 
intelligi  oportet,  quocl  non  advenit  ex  merito 
sacerdotis,  sed  exvirtute  Christi,  cujus  verba 
profert  sacerdos. 

Ad  3,  dicendum,  quod  sicut  eadem  actio, 
in  quantum  fit  ex  prava  intentione  ministri , 
potest  esse  mala,  bona  autem  in  quantum  fit 
ex  bona  intentione  Domini,  ita  benedictio  sa- 
cerdotis  peccatoris,  in  quantum  ab  ipso  indi- 
gne  fit,  est  maledictione  digna,  et  quasi  infa- 
mia  sive  blasphemia,  et  non  oratio  reputatur; 
in  quantum  autem  profertur  ex  persona 
ChrisU,  est  sancta  et  efficax  ad  sanctifican- 
dum.  Unde  signanter  dicitur  :  Maledicam 
benedic  tionibus  ves  tris . 

De  qurestione  hujus  articuli  nihil  occurrit 
dicendum  preeter  ea,  quse  de  ministris  sacra- 
mentorum  in  genere  tractavimus,  et  quee  ad- 
didimus  sub  finem  qutcstionis-78,  disput.  61, 
sect.  3. 

ARTICULUS  VI. 

Utrum  Missa  mali  sacerdotis  minus  valeat,  quam  Missa 
sacerdotis  boni  (4,  dist.  13,  queest.  t,  a.  1,  quaest.  5). 

1 .  Ad  sextum  sic  proceditur.  Videtur,  quod 
Missa  sacerdotis  mali  non  minus  valeat,  quam 
Missa  sacerdotis  boni.  Dicit  enim  Gregor.  in 
Registro  (refertur  hoc  in  decret.,  1 ,  qutest.  1 , 
c.  Multis,  ante  med.)  :  Heu,  in  quam  magnum 
laqueum  incidunt,  qui  divina  et  occulta  mys- 
teria,  plus  ab  aliis  sanctificata  posse  fieri 
credunt,  cum  unus  idemque  Spiritus  Sanctus 
mysteria  occulte,  atque  invisibiliter  operando 
sanctificet?  Sed  hsec  occulta  mysteria  cele- 
brantur  in  Missa.  Ergo  Missa  mali  sacerdolis 
non  minus  valet,  quam  Missa  boni. 

2.  Prseterea,  sicut  baptismus  traditur  a 
ministro  in  virtute  Christi,  qui  baptizat,  ita 
et  hoc  sacramentum  in  persona  Christi  conse- 
cratur;  sed  non  melior  baptism,us  datur  a 
meliori  ministro,  ut  supra  dictum  est  (q.  64, 
art.  5,  et  quaast.  67,  art.  5,  et  aliis).  Ergo 
etiam  neque  melior  Missa  est,  quse  celebratur 
a  meliori  sacerdote. 

3.  Preeterea,  sicut  merita  sacerdotum  diffe- 
runt  per  bonum  et  melius,  ita  etiam  differunt 

per  bonum  et  malum.  Si  ergo  Missa  melioris 
sacerdotis  est  melior,  sequitur,  quod  Missa 
mali  sacerdotis  sit  mala.  Quod  est  inconve- 
niens,  quia  malitia  ministrorum  non  potest 
redundare  in  Christi  mysteria,  sicut  August. 
dicit  in  libro  de  Baptismo  (lib.  2  conlra  litt. 
Petilian.,  cap.  62,  circa  finem,  aliis  verbis, 
tom.  6).  Ergoneque  Missa  melioris  sacerdotis 
est  melior. 

Sed  contra  est,  quod  habetur  in  decretis,  1 , 
qusest.  1  (cap.  9'l ,  Ipsi  sacerdotes)  :  Quanto 
sacerdotes  fuerunt  digniores,  tanto  facilius  in 
necessitatibus,  pro  quibus  clamant,  exaudiun- 
tur. 

Respondeo  dicendum,  quod  in  Missa  duo  est 
considerare ,  scilicet ,  ipsum  sacramentum , 
quod  est  principale,  et  orationes,  quse  in  Missa 
fiunt  pro  vivis  et  mortuis.  Quantum  ergo  ad 
sacramentum  non  minus  valet  Missa  sacerdo- 
tis  mali,  quam  boni,  quia  utrobique  idem  con- 
ficitur  sacramentum.  Oratio  etiam,  quse  fit  in 
Missa,  potest  considerari  dupliciter.  Uno  modo 
in  quantum  habet  efficaciam  ex  devotione  sa- 
cerdotis  orantis.  Et  sic  non  est  dubium,  quod 
Missa  melioris  sacerdotis  magis  est  fructuosa. 
Alio  modo  in quantum  oratio  in  Missa profer- 
tur  a  sacerdote  in  persona  totius  Ecclesise, 
cujus  sacerdos  est  minister.  Quod  quidem  mi- 
nisterium,  etiam  in  peccatoribus  manet,  sicut 
supra  dictum  est  de  ministerio  Christi  (art. 
prseced.).  Unde  etiam  quantum  ad  hoc,  est 
fructuosa  non  solum  oratio  sacerdotis  pecca- 
toris  in  Missa,  sed  etiam  omnes  ejus  orationes, 
quas  facit  in  ecclesiasticis  officiis,  in  quibus 
gerit  personam  Ecclesix,  licet  orationes  ejus 
privatx  non  sint  fructuosse,  secundum  illud 
Proverb.  2  :  Qui  declinat  aures  suas,  ne  audiat 
legem,  oratio  ejus  erit  execrabilis. 

Ad  1  ergo  dicendum,  quod  Gregor.  loquitur 
ibi  (loco  citat.  inargum.),  quantum  ad  sancti- 
tatem  divini  sacramenti. 

Ad  2.  dicendum,  quod  in  sacramento  bap- 
tismi  non  fiunt  solemnes  orationes pro  omnibus 
fidelibus,  sicut  in  Missa.  Et  ideo,  quantum  ad 
hoc,  non  est  simile.  Est  autem  simile  quantum 
ad  effectum  sacramenti. 

Ad3,  dicendum,  quodper  virtutem  Spiritus 
Sancti  (qui  per  unitatem  charitatis  commu- 
nicat  invicem  bona  membrorum  Christi),  fit, 
quod  bonum  privatum,  quod  est  in  Missa  sa- 
cerdolis  boni ,  est  fructuosum  aliis.  Malum 
autem  privatum  unius  hominis  non  potest 
alteri  nocere,  nisi  per  aliquem  consensum,  ut 
Augustinus  dicit  in  2  libro  contra  Parmen. 
(ex  c.  13,  tom.  7,  et  tract.  5  in  Joan.,  tom.  6). 

COMMENTARIUS. 


D.  Thom.  conclusio.  —  Explicantur  qux- 
dam  D.  Thom.  verba. —  Heec  queestio  intelligi 
potest  de  effectu  hujus  sacramenti,  ut  sacra- 
mentum  est,  qui  potest  duplex  distingui :  al- 
ter  est  effectus  formee,  qui  estconsecratio,  seu 
sacramentum  in  facto  esse,  et  hoc  modo  con- 
stat  ex  dictis  art.  prseced.,  bonilatem  vel  ma- 
litiam  ministri  nihil  referre  ad  hunc  effectum. 
Alter  effectus  est  ipsius  sacramenti  applicati 
ad  usum,  qui  non  pertinet  proprie  ad  effec- 
tum  Missee,  ut  sic,  et  ideo  nec  D.  Thom.  de 
illo  loquitur,  nec  aliquid  addendum  occurrit 
doctrinee  traditee  de  sacramentis  in  genere, 
nam  hic  effectus  per  se,  et  ex  opere  operato, 
nec  augetur,  nec  minuitur  ex  conditione  dan- 
tis,  ut  sic.  Quod  ideo  dico,  quia  etiam  ipse  mi- 
nister,  qui  Missam  dicit,  sumit  hoc  sacramen- 
tum ;  et  sic  malitia  ejus  potest  impedire 
effectum,  et  bonitas  potest  conferre  ad  aug- 
mentum  ejus,  non  tamen,  ut  est  dispositio 
dantis,  sed  recipientis.  Alio  modo  intelligi  po- 
test  queestio  de  effectu  hujus  mysterii,  ut  sa- 
crificium  est,  et  hoc  modo  distinguit  D.  Thom. 
substantiam  sacrificii  aborationibus  adjunctis 
ex  institutione  Ecclesise,  quas  dupliciter  dicit 
considerari  posse :  uno  modo  in  quantum  fiunt 
in  persona  Ecclesiee,  cujus  sacerdos  est  mi- 
nister;  alio  modo  in  quantum  sacerclos  ut 
privata  persona  orat.  Et  sic  tria  respondel. 
Primo,  effectum  sacrificii  secundum  se  non 
augeri,  nec  minui  ob  vitam  sacerdotis.  Se- 
cundo  idem  dicit  de  effeclu  orationum,  ut  fun- 
dantur  in  merito  Ecclesiee,  et  de  his  dicturi 
sumus  in  materia  de  sacrificio.  Tertium  est, 
fructum  illarum  orationum  ,  prout  funduntur 
a  ministro,  ut  privata  persona,  multum  pen_ 
dere  ex  devotione,  quia,  quo  fuerit  sanctior, 
et  majore  devotione  oraverit,  eo  magis  me- 
ritoriee,  magisque  efficaces  erunt  orationes 
ejus  coram  Deo.  Si  autem  fuerit  peccator,  non 
erunt  fructuosse.  Quee  omnia  eonstant  ex  ma- 
teria  de  merito  et  de  oratione;  nam  heec  doc- 
trina  generalis  est.  Solum  indiget  expositione 
illud  ultimum  verbum,  quod  hujusmodi  ora- 
tiones  peccatoris  non  sunt  fructuosee,  quod 
non  est  generaliter  verum  de  omnibus  oratio- 
nibus  peccatorum,  ut  constat  ex  eodem  D. 
Thom.,  2.  2,  q.  83,  art.  16,  ubi  ex  senlentia 
August.  et  Chrysost.  docet  etiam  orationes 
peccatorum  exaudiri,  si  debilis  conditionibus 
fiant,  quanquam  non  ex  justitia,  sed  ex  di- 
vina  benevolentia  exaudiantur ,   quia    tales 


orationes  ex  parte  ipsius  orantis  nullius  valo- 
ris  sunt;  et  hoc  modo  posset  exponi,  quod  hic 
dicitur,  tales  orationes  esse  infructuosas.  Vel 
aliter,  et  fortasse  melius,  aliud  est  orationem 
fieri  a  peccatore,  de  quo  est  sermo  in  2.  2, 
aliud  vero  est,  orationem  ipsam  esse  pecca- 
minosam,  ita  ul  ipsa  mala  sit,  et  offensionem 
Dei  contineat,  etheec  infructuosa  prorsus  est, 
cum  Deum  potius  ad  vindictam,  quam  ad  mi- 
sericordiam  provocet,  et  hujusmodi  est  oratio 
sacerdotis  mali  in  Missa  deprecantis  Deum; 
quia  tota  illa  actio  male  fit  et  indigne,  et  in 
hoc  sensu  locutus  estD.  Thom.,  et  in  eo  recte 
intelligitur  testimonium,  quod  affertur  ex 
Proverb.  28  :  Qui  declinat  aures  suas,  ne  au- 
diat  legem,  oratio  ejus  erit  execrabilis. 

ARTICULUS  VII. 

Utrum  haeretici,  schismatici  et  excoimmmicati  possint 
consecrare  (inlib.  sent.  ex  August.  collectarum  , 
cap.  15,  in  3). 

\ .  Ad  septim,um  sic  proceditur.  Videtur, 
quod  hxretici,  schismatici  et  excommunicati, 
Eucharistiam  consecrare  non  possint.  Dicit 
enim  August.,  quod  extra  Ecclesiam  Catholi- 
cam  non  est  locus  veri  sacrificii.  Et  Leo  Papa 
dicit  (in  ep.  38,  habetur  in  decretis,  1,  q.  1, 
cap.  In  Ecclesia  Dei)  :  Aliter  scilicet,  quam  in 
Ecclesia,  qux  corpus  Christi  est,  nec  rata  sunt 
sacerdotia,  nec  vera  sacrificia.  Sed  hxretici, 
schismatici et  excommunicati,  sunt  ab  Ecclesia 
separati.  Ergo  non  possunt  verum  sacrificium 
conficere. 

2.  Prxterea,  sicut  ibidem  legitur,  Innocent. 
Pap.  dicit  (1,  queest.  1,  cap.  74)  :  Arrianos, 
cxterosque  ejusmodi  pestes,  quia  laicos  eorum 
sub  imagine  poenitentix  suscipimus,  non  vi- 
dentur  clerici  eorum  cum  sacerdotii ,  aut 
cujuspiam  mysterii,  suscipiendi  dignitate  esse, 
quibus  solum  baptisma  ratum  esss  permitti- 
m,us.  Sed  non  potest  aliquis  consecrare  Eucha- 
ristiam,  nisi  sit  cum  sacerdotii  dignitate.  Ergo 
hxretici  et  cxteri  hujusmodi,  non  possunt  Eu- 
charistiam  consecrare. 

3.  Prxterea,  ille,  qui  est  extra  Ecclesiam 
non  videlur  aliquid  posse  agere  in  persona 
totius  Ecclesix.  Sed  sacerdos  consecrans  Eu- 
charistiam  hoc  agit  inpersona  totius  Ecclesix. 
Quod  patet  ex  hoc,  quod  omnes  orationes  pro- 
ponit  in  persona  Ecclesix.  Ergo  videtur,  quod 
illi,  qui  sunt  extra  Ecclesiam,  scilicet  hxre- 
tici,  schismatici  et  excommunicati  non  possint 
consecrare  Eucharistiam. 

Sed  contra  est,  quod  August.  dicit  in  lib.  2 


contra  Parmen.  (cap.  13,  t 
tismus  in  eis,  scilicet  hxreticis,  schismaticis  et 
et  excommunicatis,  ita  Ordinatio  mansit  inte- 
gra.  Sed  ex  vi  Ordinationis  sacerdos  potest 
consecrare  Eucharistiam;  ergo  hreretici,  schis- 
matici  et  excommunicati,  cum  in  eis  maneat 
Ordinatio  integra,  videtur,  quod  possint  con- 
secrare  Eucharistiam. 

Respondeo  dicendum,  quod  quidamdixerunt, 
quod  hxretici,  schismatici  et  excommunicati, 
quia  sunt  extra  Ecclesiam,  non  possunt  confi- 
cere  hoc  sacramentum.  Sed  in  hoc  decipiuntur, 
quia  sicut  Augustin.  dicit  in  lib.  2  contra 
Parmenianum  (cap.  13,  ante  mecl.,  tom.  7), 
aliud  est  aliquid  omnino  non  habere,  aliud 
autem  non  recte  habere,  et  similiter  etiam  est 
aliud  non  dare,  et  aliud  non  recte  dare.  Illi 
igitur,  qui  intra  Ecclesiam  constituti  recepe- 
runt  potestatem  consecrandi  Eucharistiam  in 
Ordinatione  sacerdotii,  recte  quidem  habent 
potestatem,  sed  non  recte  ea  utuntur,  si  post- 
modum  per  hxresim,  aut  schisma,  aut  excom- 
municationem ,  ab  Ecclesia  separantur.  Qui 
autem  sic  separati  ordinantur ,  nec  recte 
habent  potestatem,  nec  recte  utuntur.  Quod , 
tamen  utrique  potestatem  habeant,  patet  per 
hoc,  quod,  sicut  Augustin.  ibidem  dicit  (lib.  2 
contra  Parmen.,  c.  13,  tom.  1),  cum  redeunt 
ad  unitatem  Ecclesise,  non  reordinantur ,  sed 
recipiuntur  in  suis  Ordinibus.  Et  quia  conse- 
cratio  Eucharistise  est  actus  consequens  Ordi- 
nis  potestatem,  illi ,  qui  sunt  ab  Ecclesia 
separati  per  hseresim,  aut  schisma,  vel  excom- 
municationem ,  possunt  quidem  consecrare  Eu- 
charistiam,  qux  ab  eis  consecrata  verum  cor- 
pus  et  sanguinem  Christi  continet,  non  tamen 
hoc  recte  faciunt,  sed  peccant  facientes.  Et 
ideo  fructum  sacrificii  non  percipiunt,  quod 
est  sacrificium  spirituale. 

Ad  1  ergo  dicendum,  quod  auctoritates  illx, 
et  similes,  intelligendx  sunt,  quantum  ad  hoc, 
quod  non  recte  extra  Ecclesiam  sacrificium 
offertur.  Unde  extra  Ecclesiam  non  potest  esse 
spirituale  sacrificium ,  quod  est  verum  veri- 
tate  frucius,  licet  sit  verum  veritate  sacra- 
menti,  sicui  supra  dictum  est,  quod  pecca- 
tor  sumit  corpus  Christi  sacramentaliter ,  sed 
non  spiritualiter . 

Ad  2,  dicendum,  quod  solus  baptismus  per- 
mittitur  esse  ratus  haereticis,  et  schismaticis, 
quia  possunt  licite  baptizare  in  articulo  ne- 
cessitatis.  ln  nullo  autem  casu  licite  possunt 
Eucharistiam  consecrare,  vel  alia  sacramenta 
conferre. 

Ad  3,  dicendum,  quod  sacerdos  in  Missa,  in 

7)  :  Sicut  bap-  orationibus  quidem  loquitur  inpersona  Eccle- 
sise,  in  cujus  unitate  consistit.  Sed  in  con- 
secralione  sacramenti  loquitur  in  persona 
Christi,  cujus  vicem  in  hoc  gerit  per  Ordinis 
potestatem;  ideo,  si  sacerdos  ab  unitate  Eccle- 
sise  prsecisus  Missam  celebret,  quia  potestatem 
Ordinis  non  amittit,  consecrat  verum  corpus 
et  sanguinem  Christi;  sed  quia  est  ab  Ecclesise 
unitate  separatus,  orationes  ejus  efficaciam 
non  habent. 


COMMENTARIUS. 


De  hoc  articulo  legenda  sunt  loca  citata 
in  art.  5.  Solum  est  notanda  solulio  ad  3 
D.  Thom.,  in  qua  sentit,  hujusmodi  sacerdotes 
ab  Ecclesia  prsecisos  non  amittere  quidem 
ministerium,  quod  exercent  in  persona  Chri- 
sti,  amittere  autem  ministerium,quod  faciunt 
in  persona  Ecclesise,  quia  ab  Ecclesiee  unitate 
separati  sunt;  contra  quam  rationem  facere 
potest,  nam  etiam  est  separatus  ab  unitate 
Christi,  et  maxime  si  sit  hsereticus;  sicut  ergo 
Christus  utitur  interdum  ministro  a  se  sepa- 
rato,  ita  potest  Ecclesia.  Respondeo  hujus- 
modi  ministrum  semper  esse  unitum  Christo, 
vel  per  characterem  sacerdotalem,  qui  est 
veluti  participatio  qusedam  potestatis  Christi, 
vel  per  subordinationem  instrumenti  ad  prin- 
cipale  agens,  quomodo  baptizare  potest  ethni- 
cus;  sufficit  enim  Christo  ratione  suae  poten- 
tise  preedicta  subordinatio,  quamvis  sola  in 
solo  baptismi  sacramento  sufficiat,  non  quia 
non  potuisset  Christus  aliter  instituere,  sed 
quia  non  oportuit,  ut  alibi  dictura  est.  Dices  : 
etiam  respectu  Ecclesiaa  intercedit  unio  per 
characterem,  et  subordinationem  moralem, 
quia  talis  minister  est  illi  subjectus,  et  si  fi- 
delis  sit,  est  membrum  ejus.  Respondeo  non 
esse  sermonem  de  hac  unione,  sed  de  illa, 
quse  per  se  ordinatur  ad  prsedictum  ministe- 
rium,  sdlicet,  quod  talis  minister  sit  ab  Ec- 
clesia  cleputatus,  ut  suo  nomine  preces  ad 
Deum  fundat,  a  quo  minisierio  separatur  per 
censuram,  qua  dicitur  separatus  ab  unitate 
Ecclesise,  quse  est  ratio  sufficiens,  ut  non 
offerat,  neque  oret  in  persona  Ecclesiae,  de 
qua  re  plura  inferius,  de  sacrificio  tractantes. 

ARTICULUS  VIII. 

Utrum  sacerdos  degradatus  possit  hoc  sacramentum 
conflcere  (4,  dist.  13,  quaest.  2,  art.  1,  quaest.  4.  Et 
queest.  12,  art.  16). 

1.  Ad   octavum  sic  proceditur.    Videtur, 
quod  sacerdos  degradatus  non  possit  hoc  sa- 

cramentum  conficere.  Nullus  enim  conficit  hoc 
sacramentum,  nisi per potestatem  consecrandi, 
quam  habet.  Sed  degradatus  non  habet  potes- 
tatem  consecrandi ,  licet  habeat  potestatem 
baptizandi ,  ut  dicit  can.  1  ,  q.  1  ,  c.  Quod 
quidam  (circa  med. ).  Ergo  videtur,  quod  pres- 
byter  degradatus  non  possit  Eucharistiam 
consecrare. 

2.  Prseterea,  ille,  qui  aliquid  dat,  potest 
etiam  auferre.  Sed  Episcopus  dat  presbytero 
potestatem  consecrandi  ordinando  ipsum.  Ergo 
etiam  potest  ei  auferre,  degradando  eum. 

3.  Prxterea,  sacerdos  per  degradationem, 
aut  amittit  potestatem  consecrandi,  aut  solam 
executionem.  Sed  non  solam  executionem, 
quia  sic  non  plus  amitteret  degradatus,  quam 
excommunicatus,  qui  etiam  executione  caret. 
Ergo  videtur,  quod  amittat  potestatem  conse- 
crandi.  Et  ideo  videtur,  quod  non  possit  con- 
ficere  hoc  sacramentum. 

Sed  contra  est,  quod  August.,  lib.  2  contra 
Parmen.  (cap.  13,  tom.  7),  probat ,  quod 
apostatse  a  fide  non  carent  baptismate,  per 
hoc,  quod  per  pmnitentiam  redeuntibus  non 
restituitur ,  et  ideo  amitti  non  possejudicatur. 
Sed  similiter  degradatus ,  si  reconcilietur , 
non  est  iterum  ordinandus.  Ergo  non  amisit 
potestatem  consecrandi.  Et  ita  sacerdos  degra- 
datus potest  conficere  hoc  sacramentum. 

Respondeo  dicendum,  quod  potestas  conse- 
crandi  Eucharistiam  pertinet  ad  characterem 
sacerdotalis  Ordinis.  Character  autem  quilibet, 
quia  cum  quadam  consecratione  datur,  inde- 
lebilis  est,  ut  supra  dictum  est  (q.  63,  art.  5), 
sicut  et  quarumcumque  rerum  consecrationes 
perpetux  sunt,  nec  amitti,  nec  reiterari  pos- 
sunt.  Unde  manifestum  est,  quod potestas  con- 
secrandi  non  amittitur  per  degradationem. 
Dicit  enim  August.  in  lib.  2  contra  Parmen. 
(ubi  supra)  :  Utrumque ,  scilicet,  baptismus 
et  Ordo,  sacramentum  est,  et  quadam  conse- 
cratione  utrumque  homini  datur,  illud,  cum 
baptizatur,  istud,  cum  ordinatur,  ideoque  non 
licet  a  Catholicis  utrumque  iterari.  Et  sic 
patet,  quod  sacerdos  degradatus  potest  confi- 
cere  hoc  sacramentum. 

Ad  \  ergo  dicendum,  quod  canon  ille  non 
loquitur  assertive ,  sed  inquisitive,  sicut  ex 
circumstanlia  litterx  haberi  potest. 

Ad  2,  dicendum,-  quod  Episcopus  non  dat 
potestatem  sacerdotalis  Ordinis  propria  vir- 
tute,  sed  instrumentaliter ,  sicut  minister  Dei, 
cujus  effectus  per  hominem  tolli  non  potest, 
secundum  illud  Matth.  19  :  Quos  Deus  con- 
junxit,  homo  non  separet.  Et  ideo  Episcopus 

non  potest  hanc  potestatem  auferre,  sicut  nec 
ille,  qui  baptizat,  potest  auferre  characterem 
baptismalem. 

Ad  3,  dicendum,,  quod  excommunicatio  est 
medicinalis.  Et  ideo  excommunicatis  non 
aufertur  executio  sacerdotalis  potestatis , 
quasi  in  perpetuum,  sed  ad  correctionem, 
usque  ad  tempus.  Degradatis  autem  aufertur 
executio,  quasi  in  perpetuum  condemnatis. 

ARTICULUS  IX. 

Utrum  liceat  ab  excommunicatis,  vel  hsereticis,  seu 
peccatoribus ,  communionem  recipere,  et  eorum 
Missam  audire  (supra,  qusest.  64,  art.  9,  ad  2,  et  3 ; 
et  4;  dist.  13,  quaest.  1,  art.  3). 

1 .  Ad  nonum  sic  proceditur.  Videtur,  quod 
aliquis  licite  possit  communionem  recipere  a 
sacerdotibus  hxreticis ,  vel  excommunicatis , 
vel  etiam  peccatoribus,  et  ab  eis  Missam  audi- 
re.  Sicut  enim  August.  contra  Petilian.  dicit 
(refertur  hoc  in  decr.,  1,  q.  1,  in  princip.)  : 
Neque  in  homine  bono,  neque  in  homine  rnalo, 
aliquis  Dei  fugiat  sacramenta.  Sed  sacerdotes, 
quamvis  sint  peccatores,  et  hxretici,  vel  ex- 
communicati,  verum  conficiunt  sacramentum. 
Ergo  videtur,  quod  non  sit  vitandum  ab  eis 
communionem  accipere ,  vel  eorum  Missam 
audire. 

2.  Prseterea,  corpus  Christi  verum  figura- 
tivum  est  corporis  mystici,  sicut  supra  dictum 
est  (qusest.  80,  art.  4).  Sed  a  prxdictis  sacer- 
dotibus  verum  corpus  Christi  consecratur. 
Ergo  videtur,  quod  illi,  qui  sunt  de  corpore 
mystico ,  possunt  eorum  sacrificiis  communi- 
care. 

3.  Prseterea,  multa  peccata  sunt  graviora, 
quam  fornicatio.  Sed  non  est  prohibitum 
audire  Missas  sacerdotum  aliter  peccantium. 
Ergo  etiam  non  debet  esse  prohibitum  audire 
Missas  sacerdotum  fornicariorum. 

Sed  contra  est ,  quod  can.  dicit,  32  dist 
(cap.  Nullus)  :  Nullus  Missam  audiat  sacer- 
dotis ,  quem,  indubitanter  concubinam  novit 
habere.  Et  Gregor.  dicit  in  3  Dial.  (cap.  31, 
parum  a  princ),  quod  pater  perfidus  Arria- 
num  Episcopum  misit  ad  filium,  ut  de  ejus 
manu  sacrilegx  consecrationis  communionem 
perciperet,  sed  vir  Deo  deditus  Arriano  Epi- 
scopo  venienti  exprobravit,  ut  debuit. 

Respondeo  dicendum,  quod,  sicut  supra  dic- 
tum  est  (art.  5,  6,  7  et  8  hujus  qusest.),  sa- 
cerdotes  si  sint  hxretici,  vel  schismatici,  vel 
excommunicati,  vel  etiampeccatores,  quamvis 
habeant  potestatem  consecrandi  Eucharistiam, 

non  tamen  ea  recte  utuntur,  sed  peccant  uten- 
tes.  Quicumque  autem  communicat  alicui  in 
peccato,  is  particeps  peccati  efficitur.  Undc  et 
in  2  can.  Joan.  dicitur  (circa  finem  illius),  quod 
qui  dixerit  ei  ave  (scilicet  hseretico),  commu- 
nicat  operibus  illius  malignis.  Et  ideo  non  licet 
a  prsedictis  communionem  accipere,  aut  eorum 
Missam  audire.  Differt  tamen  inter  prsedictas 
sectas.  Nam  hseretici,  et  schismatici  excom- 
municati,  sunt  per  sententiam  Ecclesise  execu- 
tione  consecrandi  privati,  et  ideo  peccat,  qui- 
cumque  eorum  Missam  audit ,  vel  ab  eis 
accipit  sacramenta.  Sed  non  omnes  peccatores 
suntper  sententiam  Ecclesise  executione  hujus 
potestatis  privati.  Et  sic  quamvis  sint  sus- 
pensi  quantum  ad  se  ex  sententia  divina,  non 
autem  quantum  ad  alios  ex  sententia  Ecclesise. 
Et  ideo  usque  ad  sententiam  Ecclesise,  licet  ab 
eis  communionem  accipere  et  ecrum  Missam 
audire.  Unde  super  illud  1  Corinth.  5  :  Cum 
hujusmodinec  cibum  sumere,  dicit  Gloss.  Au- 
gust. :  Hoc  dicendo,  noluit  hominem  ab  homine 
judicari  ex  arbitrio  suspicionis,  vel  etiam 
extraordinario  usurpato  judicio ,  sed  potius 
ex  lege  Dei  secundum  ordinem  Ecclesise,  sive 
ultro  confessum,  sive  accusatum  et  convictum. 

Ad  I  ergo  dicendum,  quod  in  hoc,  quod  re- 
fugimus  audire  Missas  talium  sacerdotum, 
aut  ab  eis  communionem  recipere,  non  refugi- 
mus  Dei  sacramenta,  sed  potius  ea  veneramur . 
Unde  hostia  a  talibus  sacerdotibus  consecrata 
est  adoranda,  et  si  reservetur ,  licite  potest 
sumi  a  sacerdote  legitimo.  Sed  refugimus 
culpam  indigne  ministrantium. 

Ad  2,  dicendum,  quod  unitas  corporis  mys- 
tici  est  fructus  corporis  veri  percepti.  Illi 
autem  qui  indigne  percipiunt,  vel  ministrant, 
privantur  fructu,  ut  supra  dictum  est  (q.  80, 
art.  5,  et  art.  7  hujus  qucest.).  Et  ideo  non  est 
sumendum  ex  eorum  dispensatione  sacramen- 
tum,  ab  eis,  qui  sunt  in  unitate  Ecclesise. 

Ad  3,  dicendum,  quod  licet  fornicatio  non 
sit  gravior  cseteris  peccatis,  tamen  ad  eam 
proniores  sunt  homines  propter  carnis  concu- 
piscentiam.  Et  ideo  specialiter  hoc  peccatum 
sacerdotibus  prohibitum  est  ab  Ecclesia,  et  ne 
aliquis  audiat  Missam  concubinarii  sacerdo- 
tis.  Sed  hoc  intelligendum  est  de  notorio,  vel 
per  sententiam^  quse  fertur  in  convictum,  vel 
per  confessionem  in  jure  factam,  vel  per  evi- 
dentiam  facti,  quando  non  potest  peccatum 
aliqua  tergiversatione  celari. 

Hic  articulus  explicatus  est  in  fine  dispu- 
tationis  preecedentis. 


ARTICULUS  X. 


Utrum  liceat  sacerdoti,  oaraino  a  consecratione  Eucha- 
ristise  abstinere  (4,  dist.  12,  qusest.  3,  art.  2,  quaest.  3; 
et  dist.  13,  quaest.  1,  art.  2,  quaest.  1). 

1 .  Ad  decimum  sic  proceditur.  Videtur, 
quod  liceat  sacerdoti,  omnino  a  consecratione 
Eucharistise  abstinere.  Sicut  enim  ad  officium 
sacerdotis  pertinet  Eucharistiam  consecrare, 
ita  etiam  baptizare,  et  in  aliis  sacramentis 
ministrare.  Secl  sacerdos  non  tenetur  minis- 
trare  in  aliis  sacramentis,  nisi  propter  curam 
animarum  susceptam.Ergo  videtur,  quod  nec 
etiam  teneatur  Eucharistiam  consecrare,  si 
curam  non  habeat  animarum. 

2.  Prxterea,  nullus  tenetur  facere,  quod 
sibi  non  licet,  alioquin  esset  perplexus.  Sed 
sacerdoti  peccatori,  vel  etiam  excommunicato, 
non  licet  Eucharistiam  consecrare,  ut  supra 
dictum  est  (art.  7  hujus  qusest.).  Ergo  videtur, 
quod  tales  non  teneantur  acl  celebrandum.  Et 
ita  nec  alii,  alioquin  ex  sua  culpa  commodum 
reportarent. 

3.  Prseterea,  dignitas  sacerdotalis  non  per- 
ditur  per  subsequentem  infirmitatem;  dicit 
enim  Gelas.  Pap.  (Palladio  Episcopo  scribens. 
Habetur  in  decret.,  dist.  55,  cap.  Praecepta 
canonica,  in  princ.) :  Prsecepta  canonica,  sicut 
non  patiuntur  venire  ad  sacerdotium  debiles 
corpore,  ita  si  quis  in  eo  fuerit  constitutus,  ac 
tunc  fuerit  sauciatus,  amittere  non  potest, 
quod  tempore  suse  sinceritatis  accepit.  Contin- 
git  autem  quandoque,  quod  Ordinati  in  sacer- 
dotes  incurrunt  aliquos  defectus,  ex  quibus  a 
celebratione  impediuntur,  sicut  est  lepra  vel 
morbus  caducus,  vel  aliquid  aliucl  hujusmodi. 
Non  ergo  videtur ,  quod  sacerdotes  acl  cele- 
brandum  teneantur. 

Sed  contra  est,  quod  Ambros.  dicit  in  qua- 
dam  oratione  :  Grave  est,  quod  ad  mensam 
tuam  mundo  corde,  et  manibus  innocentibus 
non  venimus,  sed  gravius  est,  si,  dum  peccata 
•metuimus,  etiam  sacrificium  non  reddamus. 

Respondeo  dicendum,  quod  quidam  dixerunt, 
quod  sacerdos  potest  omnino  a  consecratione 
licite  abstinere,  nisi  teneatur  ex  cura  sibi 
commissa  celebrare  populo ,  et  sacramenta 
prsebere.  Sed  hoc  irrationabiliter  dicitur,  quia 
unusquisque  tenetur  uti  gratia  sibi  data,  cum 
fuerit  opportunum,  secundum  illud  2  ad  Cor.  6 : 
Exhortamur,  ne  in  vacuum  gratiam  Dei  re- 
cipiatis.  Opportunitas  autem  sacrificium  offe- 
rendi  non  solum  attenditur  per  comparationem 
ad  fideles  Christi,  quibus  oportet  sacramenta 

ministrari,  sed  principaliter  per  comparatio- 
nem  ad  Deum,  cui  consecratione  hujus  sacra- 
menti  sacrificium  offertur.  Unde  sacerdoti, 
etiamsi  non  habeat  curam  animarum ,  non 
licet  omnino  a  celebratione  cessare,  sed  saltem 
videtur,  quod  celebrare  teneatur  in  prxcipuis 
festis,  et  maxime  in  illis  diebus,  in  quibus 
fideles  communicare  consueverunt.  Et  hinc 
est,  quod  2  Machab.  4,  contra  quosdam  sacer- 
dotes  dicitur ,  quod  jam  non  circa  altaris 
officia  dediti  erant,  contempto  templo,  et  sa- 
crificiis  neglectis. 

Ad  \  ergo  dicendum,  quod  alia  sacramenta 
perficiuntur  in  usu  fidelium.  Et  ideo  in  aliis 
ministrare  non  tenetur,  nisi  ille,  qui  super 
fideles  suscepit  curam.  Sed  hoc  sacramentum 
perficitur  in  consecratione  Eucharistix,  in 
qua  sacrificium  Deo  offertur;  ad  quod  sacer- 
dos  obligatur  Deo  ex  Ordinejam  suscepto. 

Ad  2,  dicendum,  quod  sacerdos peccator,  si 
per  sententiam  Ecclesise  sit  executione  Ordinis 
privatus,  vel  simpliciter,  vel  ad  tempus,  red- 
clitus  est  impotens  ad  sacrificium  offerendum, 
et  ideo  obligatio  tollitur.  Hoc  autem  cedit  sibi 
in  detrimentum  spiritualis  fructus ,  magis 
quam  in  emolumentum.  Si  vero  non  sit  priva- 
tus  potestate  celebrandi,  non  solvitur  obliga- 
tio;  nec  tamen  perplexus  est,  quia  potest  de 
peccato  pcenitere  et  celebrare. 

Ad  3,  dicendum,  quod  debilitas,  vel  segri- 


tollit,  quantum  ad  consecrationem  Eucharis- 
tix.  Quandoque  quidem  propter  impossibilita- 
tem  executionis,  sicut  si  privetur  oculis,  aut 
digitis,  aut  usu  lingux.  Quandoque  autem 
propter  periculum ,  sicut  patet  de  eo ,  qui 
patitur  morbum  caducum,  vel  etiam  quam- 
cumque  alienationem  mentis.  Quandoque  prop- 
ter  abominationem,  sicut  patetde  leproso,  qui 
non  debet  publice  celebrare.  Potest  tamen 
Missam  dicere  occulte,  nisi  lepra  adeo  inva- 
luerit,  quod  per  corrosionem  membrorum  eum 
ad  hoc  reddiderit  impotentem. 

GOMMENTARIUS. 

D.  Thom.  conclusio.  —  SententiaD.  Thomse 
est,  non  licere  sacerdoti,  etiam  si  curam  ani- 
marum  non  habeat,  omnino  a  consecratione 
hujus  sacramenti  abstinere,  quia  consecra- 
tione  (inquit)  hujus  sacramenti  sacrificium 
Deo  offertur,  ad  quod  (dicit  in  solutione  ad 
primum)  sacerdos  obligatur  Deo  ex  ordine 
jam  suscepto.  Addit  deinde  D.  Thom.  tempus 
hujus  obligationis  esse  in  prsecipuis  festis,  et 
maxime  in  illis  diebus,  in  quibus  fideles  com- 
municare  consueverunt.  Quse  doctrina  expo- 
netur  in  disputationibus  moralibus  de  sacri- 
ficio,  ubi  etiam  declarabimus  solutionem  ad 
3,  in  qua  D.  Thom.  corporales  segritudines 


tudo  superveniens  Ordini  sacerdotali,  Ordi-     numerat,  quee  executionem  sacerdotalis  ordi- 
nem  non  tollit,  executionem  tamen  Ordinis     nis  impedire  possunt. 


et  h#:c  de  eucharisti^e  sacramento. 


TRACTATUS 


DE  MISSJl  SACRIFICIO, 


Hactenus  expedivimus  omnia,  quee  de  mys- 
terio  Eucharistia3,quatenussacramenturn  est, 
dicenda  nobis  occurrerunt ;  nunc  alteram  ra- 
tionem  hujus  mysterii,  quatenus  sacrificium 
est,explanareaggredimur.Quamtractationem 
D.  Thom.  in  his  quEestionibus  non  distinxit, 
nec  separavit,  sed  promiscue  de  utraque  ra- 
tione  sacramenti  et  sacrificii  disseruit ,  de 
priori  quidem  ex  professo,  de  posteriori  vero, 
quasi  incidenter  et  brevissime;  optime  tamen 
accommodatur  haec  materia  ad  octogesimam 
tertiam  quaestionem  D.  Thom.,  in  qua,  post- 
quam  egit  de  sacramento,  quod  permanens 
est,  de  modo  seu  ritu  conficiendi  illud  agere 
videtur;  sic  enim  intelligendum  censeo  titu- 
lum  sequentis  quseslionis,  qui  est  de  ritu 
hujus  sacramenti,  id  est,  de  ritu  conficiendi, 
quia  omnis  ritus  est  in  ordine  ad  aliquam 
actionem.  Hic  autem  non  agit  de  rilu  ser- 
vando  in  usu ,  quia  de  eo  jam  dictum  est ; 
agit  ergo  de  ritu  servando  in  ejus  effectione, 
et  ita  in  omnibus  fere  arliculis  agit  D.  Thom. 
de  celebratione ;  idem  autem  est  celebrare, 
quod  consecrare,  seu  sacrificare.  Tractat  au- 
tem  D.  Thom.  praacipue  de  ritu  accidentario 
in  quinque  posterioribus  articulis;  in  primo 
vero  breviter  attingit  ritum  substantialem 
sub  ratione  sacrificii,  et  ideo  commodissime 
tota  doctrina  de  sacrificio  in  hunc  locum  ser- 
vata  est. 

QU7ESTI0  lxxxiii. 

DE  RITU  HUJUS   SACRAMENTI,   IN   SEX  ARTICULOS 
DIVISA. 

Deinde  considerandum  est   de  ritu  hujus 
sacramenti. 

Et  circa  hoc  queeruntur  sex. 

1 .   Utrum  in  celebratione   hujus  mysterii 
Christus  immoletur. 


2.  De  tempore  celebrationis. 

3.  De  loco  et  aliis,  quse  pertinent  ad  appa- 
ratum  hujus  celebrationis. 

4.  De  his,  qux  in  celebratione  hujus  mysterii 
dicuntur. 

5.  De  his,  quse  circa  celebrationem  hujus 
mysterii  fiunt. 

6.  De  defectibus,  qui  circa  celebrationem 
hujus  sacramenti  occurrunt. 

ARTICULUS  I. 

Utrurn  in  hoc  sacramento  Christus  immoletur  (infra, 
art.  2,  corp.,  et  ad  1  et  2). 

1 .  Adprimum  sicproceditur.  Videtur,  quod 
in  celebratione  hujus  sacramenti,  Christus 
non  immoletur.  Dicitur  enim  Hebr.  10,  quod 
Christus  una  oblatione  consummavit  in  sempi- 
ternum  sanctificatos.  Sed  illa  oblatio  fuit  ejus 
immolatio.  Christus  ergo  non  immolatur  in 
celebratione  hujus  sacramenti. 

2.  Prseterea,  immolatio  Christi  facta  est  in 
cruce,  in  qua  tradidit  semetipsum  oblationem 
et  hostiam  Deo  in  odorem  suavitatis,  ut  dicitur 
Ephes.,  cap.  5.  Sed  in  celebratione  hujus  mys- 
terii  Christus  non  crucifigitur.  Ergo  nec  im- 
molatur. 

3.  Przeterea ,  sicut  Augustinus  dicit  in 
quarto  libro  de  Trinitat.  (cap.  4,  in  fin.,  et 
cap.  7,  in  princip.,  tom.  3),  in  immolatione 
Christi  idem  est  sacerdos  et  hostia.  Sed  in 
celebratione  hujus  sacramenti  non  est  idem 
sacerdos  et  hostia.  Ergo  celebratio  hujus  sa- 
cramenti  non  est  Christi  immolatio. 

Sed  contra  est,  quod  August.  dicit  in  lib. 
Sent.  Prosperi  (habetur  de  Consecrat.,  d.  2)  : 
Semel  immolatus  est  in  semetipso  Christus,  et 
tamen  quotidie  immolatur  in  sacramento. 

Respondeo  dicendum,  quod  duplici  ratione 
celebratio  hujus  sacramenti  dicitur  immolatio 
Christi.  Primo  quidem ,  quia  sicut  dicit  Au- 
gust.  ad  Simplic.  (lib.  1 ,  qusest.  3,  parum  ante 

med.,  tom.  4),  solent  imagines  earum  rerum 
nominibus  appellari,  guarum  imagines  sunt; 
sicut  cum  intuentes  tabulam,  aut  parietem 
pictum,  dicimus,  ille  Cicero  est,  et  ille  Salus- 
tius.  Celebratio  autem  hujus  sacramenti,  sicut 
supra  dictum  est  (q.  79,  art.  1  et  3),  imago 
qusedam  est  reprxsentativa  passionis  Christi, 
qux  est  vera  ejus  immolatio.  Et  ideo  cele- 
bratio  hujus sacramenti  dicitur  Christi  immo- 
laiio.  Unde  Ambros.  dicit  super  Epistol.  ad 
Hebr.  (c.  10,  a  princ,  t.  5)  :  InChristo  semel 
oblata  est  hostia,  ad  salutem  sempiternam 
potens;  quid  ergo  nos?  nonneper  singulos  dies 
offerimus?  sed  ad  recordationem  morlis  ejus. 
Alio  modo ,  quantum  ad  effectum  passionis 
Christi,  quia  scilicet  per  hoc  sacramentum 
participes  efficimur  fructus  Dominicse  passio- 
nis.  Unde  in  quadam  Dominicali  oratione  se- 
creto  dicitur  :  Quoties  hujus  hostise  commemo- 
ratio  celebratur ,  opus  nostrx  redemptionis 
exercetur.  Quantum  igitur  adprimum  modum 
poterat  dici  Christus  immolari  etiam  in  figu- 
ris  veteris  Testamenti.  Unde  et  Apoc.  13,  dici- 
tur :  Quorum  nomina  non  sunt  scripta  in  libro 
vitx  agni,  qui  occisus  est  ab  origine  mundi. 
Sed  quantum  ad  secundum  modum,,  proprium 
est  huic  sacramento,  quod  in  ejus  celebratione 
Christus  imm,olelur. 

Ad  \  ergo  dicendum,  quod  sicut  Ambros. 
ibidem  dicit  (in  c.  10  ad  Hebr.,  non  remote  a 
yrinc.),unaesthostia,  (quam,  scilicet,  Christus 
obtulit  et  nos  offerimus),  et  non  multx,  quia 
semel  oblatus  est  Christus.  Hoc  autem  sacrifi- 
cium  exemplum  est  illius.  Sicut  enim,  quod 
ubique  offertur,  unum  est  corpus,  et  non  multa 
corpora,  ita  et  unum  sacrificium. 

Ad%,  dicendum,  quod  sicut  celebratio  hujus 
sacramenti  est  imago  reprxsentativa passionis 
Christi,  ita  altare  est  reprxsentativum  crucis 
ipsius,  in  qua  Christus  in  propria  specie  im- 
molatus  est. 

Ad%,  dicendum,  quodper  eamdem  rationem 
etiam  sacerdos  gerit  imaginem  Christi ,  in 
cujus  persona  et  virtute  verba  pronunciat  ad 
consecrandum,  ut  ex  supra  dictis  patet  (q.  82; 
art.  1  et  4),  et  ita  quodammodo  idem  est  sa- 
cerdos  et  hostia. 

GOMMENTARIUS. 

1 .  Christum  in  hoc  sacramento  immolari 
affirmat  D.  Thom.  — Objectio.  —  Diluitur.  — 
Responsio  D.  Thom.  est,  Ghristum  immolari 
in  hoc  sacramento,  id  est,  m  confectione,  seu 
celebratione   hujus    sacramenti;    cum  enim 


sacramentum  hoc  sit  res  permanens,  potest 
quidem  habere  rationem  rei  oblatae,  non  ta- 
men  potest  habere  rationem  oblationis  vel 
sacrificii,  quod  in  aliqua  actione  consistit; 
dicitur  ergo  Christus  immolari  in  hoc  sacra- 
mento,  quando  ipsum  sacramentum  confici- 
tur;  tunc  enim  sacramentum  celebrari  dici- 
tur,  et  hoc  sensu  ait  D.  Thom.  celebrationem 
hujus  sacramenti  esse  Christi  immolationem. 
Hanc  autem  assertionem  duplici  ratione  satis 
difficili  confirmat.  Prima  est,  quia  eo  modo 
appellatur  hsec  celebratio ,  immolatio ,  quo 
imago  solet  appellari  nomine  rei  repreesen- 
tatae;  celebratio  autem  hujus  sacramenti  est 
quaedam  repreesentatio  passionisChristi,  qua- 
tenus  in  ea  conficiuntur  corpus  et  sanguis 
Christi  separatim  ex  vi  verborum;  ergo,  sicut 
passio  Christi  fuit  vera  immolatio;  ita  cele- 
bratio  hujus  sacrameuti  est  immolatio  per 
modum  imaginis  alterius  verse  immolationis. 
In  quo  discursu  statim  occurrit  objectio,  quia 
sequitur,  hoc  mysterium  non  esse  verum  sa- 
crificium,  sed  imaginem  ejus;  neque  univoce 
sic  appeilari,  sed  solum  per  extrinsecam  ana- 
logiam,  sicut  imago  hominis,  homo  esse  dici- 
tur.  Dicendum  vero  est,  rationem  D.  Thom. 
optimam  esse,  ejus  tamen  expositionem  pen- 
dere  ex  intelligentia  rationis  proprise,  et 
essentiae  sacrificii.  Et  ideo  breviter  suppo- 
nendum  est ,  sacrificium  quasi  materialiter 
consistere  in  actione  facta  circa  rem  aliquam 
in  cultum  Dei;  formaliter  autem  constitui  in 
genere  signi,  vel  excellentise  divinse,  vel  in- 
terioris  sacrificii;  quia  ergo  ex  superioribus 
satis  constat,  celebrationem  hujus  sacramenti 
esse  quamdam  actionem  sacram  pertinentem 
ad  cultum  Dei,  ideo  D.  Thom.  hic  solum  fuit 
sollicitus  in  explicando,  qua  ratione  et  quem- 
admodum  sit  in  actione  hac  significatio  suffi- 
ciens  ad  rationem  sacrificii;  quod  recte  de- 
clarat  per  hoc,  quod  reprassentat  passionem 
Christi.  Quod  intelligendum  est,  non  solum 
de  illa  passione,  quatenus  mors  cujusdam 
hominis  fuit,  sed  quatenus  a  summo  sacer- 
dote  Christo  oblata  est  Deo  in  sacrificium; 
nam  eadem  intentione,  et  sub  tali  modo  fit 
ejus  reprEesentatio  in  hoc  mysterio;  et  ideo 
non  sequitur,  hoc  non  esse  proprie,  univoce, 
et  intrinsece  sacrificium;  nam  in  his,  quse 
constituuntur  in  genere  signi  vel  imaginis, 
esse  tale  per  repreesentationem  alterius,  noh 
excludit,  verum  esse  in  tali  genere,  sicut  ima- 
go  imaginis  tam  vera  imago  est,  sicut  prior 
imago  reprsesentata.  Addi  etiam  potest,  si 
vim  faciamus  in  verbo  immolationis,  hoc  sa- 

crificiumnon  dici  proprie  immolationem,  nam 
immolatio  proprie  significat  sacrificium  cruen- 
tum,  per  veram  interfectionem  animalis,  vel 
alterius  rei  destructionem;  et  hoc  sensu  mys- 
terium  hoc,  quamvis  sit  verum  sacrificium, 
non  tamen  est  proprie  immolatio ;  et  hoc 
modo  concedi  potest  esse  analogice  immola- 
tionem,  quia  revera  repra^sentat  immolatio- 
nem  in  cruce  factam ;  quanquam  non  videa- 
tur  hic  sensus  D.  Thom.,  qui  indifferenter 
loquitur  de  immolatione  et  oblatione,  ut  patet 
ex  verbis  de  Ambrosii,  quibus  suam  rationem 
confirmat. 

2.  Explicatur  secunda  ratio  D.  Thom.  — 
Secunda  ratio  D.  Thom.  in  forma  est  hsec  : 
per  hoc  sacramentum  efficimur  participes 
fructus  Dominicse  passionis;  ergo  in  eo  im- 
molatur  Ghristus.  Quee  illatio  difficilis  sane 
est;  quia  participare  fructum  passionis  Chri- 
sti,  communiter  fit  per  usum  sacramentorum 
omnium,  in  quibus  non  propterea  Christus 
immolatur,  etideo  haec  supponenda,  vel  sub- 
intelligenda  videntur ,  ut  hsec  ratio  vim  ha- 
beat,  nimirum,  per  celebrationem  hujus 
mysterii,  solum  quatenus  est  consecratio 
ipsius  corporis  et  sanguinis  Christi,  nobis 
applicari  ex  opere  operato  fructum  passionis 
ejus,  quo  sensu  intelligit  hic  D.  Thom.  quae- 
dam  verba  Ecclesiee  dicentis  ,  quoties  hoc 
mysterium  celebratur,  opus  nostrse  redemp- 
tionis  exerceri ;  dicitur  enim  exerceri ,  non 
tantum  secundum  repraesentationem ,  sed 
etiam  secundum  efficaciam,  quia  nobis  appli- 
catur.  Hinc  ergo  a  posteriori  concluditur, 
hanc  celebrationem  esse  sacrificium,  vel  quia 
opus  redemptionis  non  applicatur  ex  opere 
operato,  nisi  aut  per  receptionem  sacramenti, 
aut  per  oblationem  sacrificii;  sed  heec  cele- 
bratio  Eucharistiee,  ut  sic,  non  est  receptio 
sacramenti,  et  tamen,  per  illam,  ut  sic,  appli- 
catur  ex  opere  operato  passio  Christi ;  ergo 
est  oblatio  sacrificii;  vel  certe,  quia  sicut 
nostra  redemptio  quoad  sufficientiam  quo- 
dam  sacrificio  est  perfecta,  ita  debuit  per  ali- 
quod  sacrificium  applicari ;  nullum  autem  est 
aliud,  prseter  hoc  mysterium. 

3.  D.  Thoin.  verba  explicantur.  —  In  solu- 
tione  ad  primum  tangit  D.  Thom.  locum  Pauli 
in  epist.  ad  Hebraeos,  infra  late  tractandum. 
In  solutione  ad  secundum,  uno  verbo  dici 
poterat,  argumentum  solum  concludere,  hic 
Christum  non  immolari  cruenter;  D.  Thom. 
vero,  ut  magis  explicet  primam  rationem 
articuli,  declarare  voluit,  sicut  per  consecra- 
tionem  reprsesentatur  passio,  ita  altare  cru- 


cem  significare.  Et  in  eodem  loco,  in  solut.  ad 
3,  declarat,  sacerdotem  consecrantem  gerere 
imaginem  Chrisli ,  cujus  personam  induit, 
dum  consecrat.  Unde  concludit  in  htec  verba  : 
Et  ita  quodammodo  idem  est  sacerdos  et  hos- 
tia,  circa  quse  verba  dubitatum  aliquando  est, 
cur  D.  Thom.  addiderit,  quodammodo,  cum 
simpliciter  sacerdos  et  hostia  idem  esse  vi- 
deantur.  Respondeo,  significasse  D.  Thom., 
Ghristum  esse  hostiam,  qua3  immediate  offer- 
tur,  non  tamen  esse  sacerdotem  per  se  ipsum 
immediate  offerentem,  sed  per  alium,  verum 
etiam  sacerdotem,  et  ita  sacerclotem  et  hos- 
tiam  non  esse  omnino  idem.  Addi  etiam  po- 
test,  esse  sacerdotem,  prout  in  propria  specie 
existit,  hostiam  vero,  ut  est  sub  alieno  modo 
sacramentali. 


DISPUTATIO  LXXIIL, 

DE    SACRIFICIO    I-N    COMMUNI. 

Disputat.  1  de  sacrificio.  —  Quanquam 
D.  Thom.  de  communi  ratione  sacrificii  trac- 
taverit  2.  2,  queest.  85,  nihilominus  hoc  loco 
prsemittenda  necessario  est,  ut  ex  propriis 
principiis  ostendere  possimus,  quomodo  in 
mysterio  Eucharistife  vera  sacrificii  ratio  in- 
veniatur,  quod  ad  hujus  materiee  complemen- 
tum  necessarium  est,  ut  tota  heec  cloctrina  de 
signis  sensibilibus,  ad  divinum  cultum  insti- 
tutis,  perfecta  sit;  hactenus  enim  qusedam 
signa  declaravimus,  quee  ad  sanctificationem 
hominum  instituta  sunt,  quse  sacramenta  vo- 
camus;  prseter  hsec  autem  necessarium  est 
signum  aliquod,  quod  directe  et  per  se  ritum 
ipsum  colendi  Deum  contineat,  quod  sacrifi- 
cium  appellamus.  De  quo  dicendum  hoc  loco 
est,  quoniam  re  ipsa  conjunctum  est  cum  Eu- 
charistise  sacramento. 


SECTIO  I. 

Utrum    sacrificiuin    in    genere 
constituatur. 


sigm    rei    sacrae 


\ .  Difficultatis  causa.  —  Ratio  dubitandi 
est,  quia  D.  Thom.  supra,  qusest.  60,  art.  1, 
sacramentum  definiens,  dicit,  esse  signum 
rei  sacrse;  sed  ratio  sacrificii  diversa  est  a 
ratione  sacramenti;  ergo  non  potest  hoc  con- 
venire  sacrificio.  In  contrarium  vero  est,  quia 
sacrificium  dicit  aliquod  sensibile  ad  cultum 
Dei  pertinens ;  sed  nihil  sensibile  potest  per- 
tinere  ad  cultum  Dei,  nisi  aliquid  significet 

ad  honorem  Dei  pertinens,  quod  necesse  est 
aliquo  modo  sacrum  esse. 

2.  Quid  nominis  sacrificii  explicatur.  — 
Sacrificii  definitio.  —  Sacrificii  significatio 
multiplex  et  analoga  est,  ut  sect.  6  declara- 
bimus;  nunc  vero,  ut  procedere  possit  dis- 
putatio ,  supponenda  necessario  est  propria 
significatio  hujus  vocis,  in  qua,  et  a  nobis 
usurpatur,  et  communi  usu  recepta  est.  Sa- 
crificium  ergo  proprie  dictum  est  externa 
et  sensibilis  actio ,  qua  res  aliqua  ita  Deo 
offertur,  ut  legitimo  ac  solemni  ritu  in  Dei 
honorem  et  cultum  aliquo  modo  immutetur  a 
publico  et  legitimo  ministro;  quibus  verbis 
nunc  solum  significationem  vocis  describi- 
mus,  ut  ita  possimus  ad  essentiam  rei  decla- 
randam  accedere.  Hsec  autem  significatio 
primo  sumpta  est  ex  usu  omnium  Latinae 
loquelae  professorum,  apud  quos  fere  nullus 
alius  usus  hujus  vocis  reperitur.  Secundo 
sumpta  etiam  est  ex  usu  Scripturae  sacree; 
licet  enim  verum  sit,  qua3libet  opera  in  cul- 
tum  Dei  relata  interdum  in  Scriptura  appel- 
lari  sacrificium,  ut  interna  contritio,  Ps.  50  : 
Sacrificium  Deo  spiritus  contribulatus ;  et 
vocalis  laus,  Psal.  46  :  Sacrificium  laudis 
honorificabit  me\  eleemosyna,  ad  Heb.  13  : 
Talibus  enim  hostiis  promeretur  Deus;  et 
martyrium,  Sapient.  3,  et  corporis  castiga- 
tio,  ad  Roman.  12;  nihilominus  tamen  omnis 
heec  significatio,  ut  infra  yidebimus,  meta- 
phorica  est,  et  ex  pnori,  quee  propria  est,  de- 
rivatur.  Quod  facile  perspicere  licet  ex  dis- 
cursu  veteris  Testamenti,  in  quo  ea  proprie 
et  simpliciter  dicebantur  sacrificia,  in  quibus 
res  aliquse  in  Dei  cultum  mactabantur,  seu 
immolabantur,  et  hoc  modo  ssepe  distinguitur 
sacrificium  ab  actibus  aliarum  virtutum,  ut  a 
misericordia ,  Oseee  6  :  Misericordiam  volo, 
et  non  sacrificium;  ab  obedientia,  1  Reg.  15  : 
Melior  est  obedientia,  quam  victima;  et  in  hac 
significatione  dicitur  Psal.  50  :  Quoniam,  si 
voluisses  sacrificium,  dedissem  utique,  holo- 
caustis  non  delectaberis.  Et  in  novo  Testa- 
mento  est  frequens  heec  significatio,  praeser- 
tim  in  epist.  Pauli  ad  Hebr.,  a  5  cap.  usque 
ad  10,  in  quo  adducit  verba  Psal.  39  :  Sacri- 
ficium  et  oblationem  noluisti,  etc;  cap.  5, 
dixerat  :  Omnis  Pontifex  ex  hominibus  as- 
sumptus,  pro  hominibus  constituitur  in  his, 
qux  sunt  ad  Deum,  ut  offerat  dona,  et  sacri- 
ficia  pro  peccatis.  Ex  quo  loco  possumus  in 
hunc  modum  argumentari :  nam  sacerdos  pro- 
prie  significat  ministrum  publice  deputatum, 
ut  nomine  totius  populi  apud  Deum  interce- 


dat,  ut  constat  ex  Pauli  definitione,  et  ex 
communi  usu;  sed  sacrificium  proprie  dic- 
tum  significat  proprium  actum  sacerdotis; 
ergo  sacrificium  non  significat  quemlibet  ac- 
tum  virtutis,  sed  specialem  actum  a  sacer- 
dote  factum  in  cultum  Dei ,  nomine  totius 
populi ;  imo  nec  significat  quemlibet  actum 
sacerdotis,  sed  potissimum  ac  supremum  ac- 
tum  ejus,  qui  consistit  in  oblatione  aliqua,  in 
qua  sacrum  aliquid  in  honorem  Dei  conficia- 
tur.  Atque  hocmodo  dicimus,  in  antiqua  lege 
fuisse  multa  sacrificia,  in  nova  vero  esse 
unum  tantum  ac  singulare  sacrificium,  in  quo 
Christianus  populus  ritu  publico  et  solemni 
Deum  colit;  nam,  si  sacrificium  in  praedicta 
significatione  propria  non  sumatur,  non  erit 
unum  sacrificium  in  lege  nova,sedmultiplex. 
Tandem  in  hunc  modum  declaratur,  quia 
proedictus  actus  colendi  Deum,  qualis  per  da- 
tam  definitionem ,  quid  nominis  sacrificii , 
explicatus  est,  possibilis  est,  et  honestus,  ac 
rationi  conformis,  si  debito  modo  fiat,  ut  pa- 
tet  ex  perpetuo  usu  Ecclesise,  tarn  in  lege 
gratiee,  et  scripta,  ex  divina  institutione  ma- 
nifesta,  quam  in  lege  naturse  ex  interiori  in- 
stinctu  divinae  gratiee,  et  ex  ipsa  naturali 
propensione  rationalis  naturee.  Gum  enim 
homo  animo  et  corpore  constet,  non  solum 
internis  actibus,  sed  etiam  externis,  et  rebus 
ipsis  sensibilibus  Deum  colere  debet,  ejusque 
dominium,  et  principatum  confiteri;  quod  fit 
accommodatissime,  dum  res  aliqua  ita  Deo 
offertur,  ut  in  ejus  honorem  immutetur,  seu 
conficiatur.  Est  ergo  hic  actus  possibilis,  et 
specialem  habens  honestatem;  potest  ergo 
proprio  etiam  nomine  significari;  hoc  ergo  di- 
cimus  esse  nomine  sacrificii,  ut  ex  usu  mon- 
stratum  est,  et  ex  etymologia  ipsius  nominis 
potest  declarari,  quia  sacrificare  idem  est, 
quod  sacrum  facere ;  sacrificium  ergo  signi- 
ficat  sacrificationem  ipsam,  seu  actionem,  per 
quam  res  aliqua  offertur,  sacrum  aliquid  circa 
illam  efficiendo.  Neque  est  aliqua  vox  latina, 
quee  hujusmodi  actum  proprie  significet;  heec 
ergo  est  propria  significatio  hujus  vocis ,  in 
qua  a  nobis  in  hac  materia  usurpatur,  et  in 
hoc  sensu  loquitur  de  sacrificio  D.  Thom.  in 
tota  hac  materia,  in  2.  2,  queest.  65,  preeser- 
tim  art.  3. 

3.  Sacrificium  sub  signo  sacro,  ut  sub  ge- 
nere,  collocatur.  —  Ex  his  facilis  est  reso- 
lutio  propositse  quaestionis.  Dicendum  est 
enim,  sacrificium  constitui  in  genere  signi 
sacri.  Ita  docet  D.  Thom.  2.  2,  qusest.  85, 
art.  1  et  2,  nam  ex  hoc  principio  probat, 

connaturalem   homini,     cationem  ex  sola  rei  natura,  sed  ex  institu- 


usum  sacrificii  esse 
cui  proprium  est  mentem  et  animum  suum 
signis  sensibilibus  declarare;  et  inde  etiam 
concludit,  sacrificium  soli  Deo  esse  offeren- 
dum,  quia  divinam  excellentiam  aliquo  modo 
significat;  supponit  ergo  sacrificium  in  ge- 
nere  signi  sacri  constitui.  Quod  etiam  docuit 
Augustin.,  lib.  5  de  Civit.,  cap.  5,  dicens, 
sacrificium  visibile  invisibilis  sacrificii  si- 
gnum  esse.  Et  epist.  49,  qusest.  3,  dicens, 
significativa  esse  omnia  talia  sacrificia ,  et 
quorumdam  rerum  similitudines.  Ratione 
patet  ex  dictis,  quia  sacrificium  significat 
quandam  actionem  externam,  et  sacram,  eo 
quod  cultum  Dei  externum  continet;  sed 
hujusmodi  actio  materialiter  sumpta,  ut  qui- 
dam  motus  est,  nihil  in  se  habet,  quod  acl 
honorem  Dei  spectet,  ut  constat  in  occisione 
vituli,  et  similibus  sacrificiis;  de  quibus  sub 
hac  ratione  ssepe  in  Scriptura  dicitur,  nihil 
in  se  habere,  unde  placeant  Deo,  et  ab  ipso 
postulentur;  tota  ergo  ratio  honoris  et  cul- 
tus  talis  actus  in  significatione  consistit,  sci- 
licet,  quia  per  talern  actum  homo  significat 
existimationem,  quam  de  Deo  habet,  et  sub- 
missionem  animi  sui  ad  ipsum ,  vel  aliquid 
hujusmodi;  est  ergo  de  ratione  sacrificii  hu- 
jusmodi  sacra  significatio. 

4.  Sacrificii  signum  est  ad  placitum  in- 
ventum.  —  Atque  hinc  colligitur  primo, 
sacrificium  esse  signum  ad  placitum,  et  ex 
institutione ,  qualia  fere  sunt  omnia  signa, 
quibus  homo  exprimit  rationalem  mentem 
suam.  Patet,  quia  hujusmodi  significatio,  non 
est  naturalis  lali  actioni  exteriori  secundum 
se  consideratae ,  v.  gr.,  occisioni  vituli,  aut 
alteri  simili ;  oportet  ergo,  ut  ex  impositione 
illi  conveniat ;  ad  quam  impositionem  potest 
quidem  in  actibus  ipsis  externis  considerari 
aliqua  proportio  et  analogia,  quse  ab  Augus- 
tino  supra  similitudo  vocata  est,  et  dici  potest 
fundamentum  remotum  hujus  significationis; 
proximum  autem  est  ipsa  impositio,  sine  qua 
nulla  esset  talis  significatio,  ut  de  sacramentis 
etiam  in  genere  supra  tractavimus;  et  dixi- 
mus  etiam  in  priori  tomo,  in  materia  de 
adoratione,  actus  exteriores  de  se  esse  in- 
differentes  ad  cultum  preebendum,  quia  ex 
sola  rei  natura  non  habent  determinatam 
significationem;  unde  fit,  ut  eodem  actu  uta- 
mur  interdum  ad  colendum  Deum  et  Sanctos 
sub  diversa  intentione;  sacrificium  autem, 
ut  diximus,  significat  actum  continentem  pro- 
prium  Dei  cultum  et  honorem  ratione  suse 
significationis ;  non  ergo  habet  hanc  signifi- 


tione,  neque  in  hoc  esse  potest  ulla  dubitandi 
ratio.  Atque  in  hoc  sensu  videtur  dixissc 
D.  Thom.  2.  2,  quaest.  85,  art.  4,  sacrificium 
non  habere  aliunde  laudem,  nisi  quia  fit  ob 
reverentiam  Dei;  non  enim  est  sensus,  sacri- 
ficium  de  se  esse  actum  indifferentem  ,  qui 
solum  fiat  bonus  ex  relatione  extrinseca ;  hoc 
enim  est  praiter  mentem  D.  Thom.,  nam  sa- 
crificium  formaliter  significat  quemdam  ex- 
ternum  actum  religionis,  qui  ex  proprio 
objecto  et  intrinseco  motivo  bonus  est,  eo 
modo,  quo  actus  exterior  capax  est  bonitatis; 
sensus  ergo  est,  actum  illum  externum,  quem 
nomine  sacrificii  significamus,  de  se  non  ha- 
bere  honestatem,  sed  solum  quatenus  impo- 
situs  est  ad  significandum  Dei  cultum  et  hono- 
rem ;  est  ergo  sacrificium  sacrum  signum  ad 
placitum  significans. 

5.  Responsio  acl  rationem  dubitandi.  —  Ad 
rationem  dubitandi  in  principio  positam  res- 
pondetur,  rationem  sacri  signi  esse  commu- 
nem  sacrificio  et  sacramento,  et  neutrius 
propriam  rationem  et  differentiam  continere; 
quse  autem  illa  sit  in  sacramento ,  supra 
dictum  est;  de  sacrificio  aulem  explicanda 
superest. 

SECTIO  II. 

Quid  sacrificium  significare  debeat,  seu  quae 
significatio  de  ratione  sacrificii  sit. 

1 .  In  omni  signo  ad  placitum  duo  sunt  pree- 
cipue  consideranda ,  materiale  scilicet,  quod 
est  res  vel  actio  ad  significandum  imposita, 
et  formale,  quod  est  significatio  ipsa  ,  quaj, 
cum  in  relatione  consistat,  vel  ad  modum  re- 
lationis  explicetur,  a  fundamento  proximo, 
quod  est  impositio,  et  a  termino  seu  re  signi- 
ficata  pendet.  Hsec  igitur  omnia  sunt  a  nobis 
in  sacrificio  sigillatim  consideranda  :  primum 
vero  de  termino  et  re  significata  dicendum 
est,  quia  species  relationis  solet  a  termino 
sumi ,  et  ex  illo  maxime  pendet  aliorum 
cognitio.  Duo  igitur  possunt  per  sacrificium 
significari  :  unum  est,  internum  seu  invisi- 
bile  sacrificium ,  ut  Augustin.  dixit ;  aliud 
est  mysterium  aliquod  fidei,  v.  gr.,  passio 
Ghristi;  quomodo  dicitur  Christus  immolatus 
ab  origine  mundi  in  veteribus  sacrificiis,  ut 
ex  Apoc.  13  notavit  D.  Thom.  in  hoc  art.  1 . 
Ethinc  duplex  significatio  consurgit :  una  dici 
potest  moralis,  quia  consistit  in  significatione 
alicujus  actus  humani  interioris,  ac  moralis, 
quia  per  se  pertinet  ad  bonos  mores  hominis; 

alia  dici  potest  mystica,  quia  in  repraesen-      Genes.  22 


tatione  alicujus  reconditi  et  supernaturalis 
mysterii  consistit.  Declarandum  igitnr  su- 
perest,  quaenam  istarum  significationum  sit 
de  ratione  sacrificii. 

2.  De  essentia  sacrificii  est  aliqua  moralis 
significatio.  —  Differentia  inter  sacrificium 
et  sacramentum.  —  Dico  primo  :  aliqua  signi- 
ficatio  moralis  est  de  ratione  sacrificii.  Unde 
aliquid  in  Deo,  et  aliquid  in  homine  offe- 
rente  significare  debet,  in  Deo  quidem  su- 
premam  excellentiam,  et  dignitatem  primi 
principii ,  ultimi  finis ,  et  supremi  domini 
rerum  omnium,  in  homine  vero  subjectionem 
ad  Deum,  et  recognitionem  prsedictse  divinse 
excellentiae  ac  potestatis.  Heec  assertio  su- 
mitur  exD.  Thom.  et  Augustino,  locis  citatis 
prsecedente  sectione;  hac  enim  ratione  dixit 
Augustinus,  sacrificium  visibile  esse  signum 
invisibilissacrificii;  hoc  enirn  invisibile  sacri- 
ficium  nihil  est  aliud,  quam  interna  devotio  et 
dispositio,  qua  homo,  et  per  intellectum  re- 
cognoscit  Deum,  ut  supremum  dominum;  et 
per  voluntatem  vult  se  Deo  submittere,  co- 
lendo  ipsum,  et  profitendo  hanc  ejus  excel- 
lentiam;  ergo  hsec  significatio  moralis  est  de 
ratione  sacrificii,  qu.r,  tam  ex  parteDei,quam 
ex  parte  hominis,  ea,  quee  diximus,  complec- 
titur.  Unde  ex  hac  significatione  concluclunt 
in  primis  dicti  Patres,  sacrificium  esse  de 
lege  naturse,  quia  nalurale  est  homini,  se 
interius  subjicere  Deo,  et  internum  hunc 
affectum  exlerno  signo  prodere;  deinde  con- 
cluditur,  sacrificium  continere  singularem 
cultum  Dei,  solique  vero  Deo  esse  offeren- 
dum,  ut  late  tractat  Augustin.,  contra  Adver- 
sarium  legis  et  Prophetarum ,  cap.  18,  et 
lib.  8  de  Civit.,  cap.  28,  et  lib.  10,  cap.  5, 
ubi  hac  ratione  inquit  :  Sacrificium,  etsi 
ab  homine  offertur,  res  tamen  divina  est; 
et  epist.  49,  queest.  3  :  Intelligendum  est, 
inquit;  quam  sit  res  antiqua  sacrificium;  quod 
non  nisi  uni  vero  Deo  offerri  debere,  veraces 
acsacrx  litterse  monent;  et  ob  hanc  causam, 
ut  ibidem  docet,  dsemones  omni  tempore 
vehementer  optarunt,  ut  homines  sibi  sacri- 
ficium  offerant,  scilicet,  ut  divinum  honorem 
usurparent.  Dxmones  enim  (ait  lib.  10  de 
Civit.,  cap.  19)  non  cadaverinis  nidoribus, 
sed  divinis  honoribus  gaudent.  Unde  ex 
omnium  hominum  communi  consensu  et  con- 
ceptione,  sacrificium,  supremum  latriee  cul- 
tum  continet,  qui  per  antonomasiam  nomine 
adorationis  simpliciter  dictee  significari  so- 
let,   et  ideo  eadem  vox  sacrificio  tribuitur, 


Postquam  adoraverimus,  rever- 
temur  ad  vos,  et  aliis  locis  infra  citandis; 
omnia  autem  hsec  in  prsedicta  significatione 
fundantur;  est  ergo  illa  de  ratione  sacrificii. 
Quod  tandem  exemplo  aliquo  ex  re  ipsa 
sumpto  declaratur,  nam,  quando  in  sacrificio 
aliquo  interficitur  animal  in  honorem  Dei, 
illa  actione  significatur,  omnia  a  Deo  proce- 
dere,  et  sub  ejus  esse  potestate,  et  ideo  in 
illius  cultum  interimitur;  dum  autem  homo 
illam  actionem  exercet,  vel  nomine  suo  exer- 
ceri  facit,  profitetur  se  recognoscere  quod 
per  illam  significatur.  Unde  Levit.  1  et  saepe 
in  veteri  Testamento  praacipitur,  ut  homo, 
offerens  sacrificium,  manum  imponat  super 
animal  quod  immolatur,  ut  significet  ipsum- 
met  esse,  qui  in  illa  victima  tanquam  in 
signo  quodam  se  immolat,  Deoque  submittit ; 
et  D.  Thom.  supra,  quaest.  82,  art.  4,  dicit, 
eum  qui  sacrificat,  solere  de  re  sacrificata 
participare,  ut  per  hoc  ostendat  ad  se  sacri- 
ficium  interius  pertinere,  quia  exterius  sacri- 
ficium  signum  est  interioris  sacrificii;  est 
ergo  haec  significatio  maxime  essentialis  sa- 
crificio.  Denique  ex  hac  significatione  sumitur 
prima  et  potissima  differentia  inter  sacrifi- 
cium  et  sacramentum;  nam  sacrificium  per 
se  primo  ordinatur  ad  divinam  excellentiam, 
et  cultum  ei  debitum  profitendum  et  signifi- 
candum;  sacramentum  vero  non  item,  sed 
ordinatur  ad  aliquam  hominis  sanctificatio- 
nem  significandam,  ut  supra  dictum  est. 

3.  Mystica  significatio  non  imbibitur  in 
ratione  sacrificii  primaria ,  licet  ei  annexam 
esse  non  raro  contingat.  —  Objectioni  occur- 
ritur.  —  Evasio  refutatur.  —  Dico  secundo  : 
significatio  mystica,  etiamsi  cum  sacrificiis 
preesertim  a  Deo  institutis  conjuncla  sit,  non 
tamen  videtur  esse  de  primaria  ratione  et 
essentia  sacrificii.  Probatur  primo,  quia  si 
sacrificium  visibile  habeat  praedictam  signifi- 
cationem  invisibilis  sacrificii,  hoc  ipso  erit 
verum  sacrificium ;  sed  potest  preedictani 
significationem  habere  absque  alia  mystica 
significatione,  ut  per  se  manifestum  est;  nihil 
enim  repugnat,  actionem  aliquam  externam 
ordinari  ad  prsedictum  Dei  cultum  significan- 
dum,  et  non  ad  reprassentandum  aliquod 
aliud  mysterium;  ergo  talis  mystica  repree- 
sentatio  non  est  essentialis  sacrificio.  Dices  : 
etiam  potest  per  aliquam  actionem  hujus- 
modi  repraesentari  aliquod  mysterium  re- 
conditum ,  et  non  divina  excellentia ,  nec 
subjectio  hominis  ad  Deum.  Respondetur, 
hoc  quidem  fieri  posse;  tale  autem  signum 

non  esse  futurnm  sncrificium,  quia  cleest  illi 
prima  et  essentialis  significatio  sacrificii. 
Dices,  idem  responderi  posse  de  alia  actionc 
significante  preedictum  Dei  cultum  et  excel- 
lentiam,  et  non  aliud  mysterium.  Responde- 
tur  non  esse  similem  rationem,  quia,  posila 
illa  priori  significatione,  servatur  ralio  et 
definitio  sacrificii  ab  Augustin.  tradita,  et  ex 
communi  omnium  genlium  usu,  et  concep- 
tione  sumpta.  Unde  argumentor  secundo  ex 
usu  omnium  hominum  tam  fidelium,  quam 
infidelium  :  omnibus  enirn  fuit  communis  sa- 
crificiorum  usus,  diverso  tamen  modo;  nam 
infideles  falsis  diis  sacrificia  offerebant,  qui 
licet  nulla  alia  mysteria  per  sua  sacrificia  re- 
prsesentare  intenderent,  prseterquam  supre- 
mum  cultum  ejus  numinis,  quod  colebant, 
hoc  ipso  sacrificia  offerebant;  ergo  signum 
est,  hanc  solam  significationem  esse  de  ra- 
tione  sacrificii ;  quae  vera  erit  in  vero 
sacrificio,  falsa  autem  in  falso,  seu  idolola- 
triam  continente.  At  vero  fideles  et  justi  vero 
Deo  vera  sacrificia  semper  oblulerunt,  ex 
Adamo  usque,  saltem  post  lapsum,  ut  D. 
Thomas  docet,  dict.  qusestione  85,  2.  2, 
art.  \ ,  ad  2,  et  tamen  non  videtur  necessa- 
rium ,  ut  in  omnibus  illis  sacrificiis  fuerit 
mystica  significatio,  preesertim  in  his,  qui 
tempore  legis  naturse  sacrificia  offerebant, 
non  ex  speciali  revelatione  divina,  sed  pro- 
prio  arbitrio  et  determinatione ;  in  illis  enim 
sacrificiis  non  potest  faciie  fingi  mystica 
significatio ,  prsesertim  apud  eos,  qui  non 
habebant  explicitam  fidem  Christi;  non  est 
ergo  preedicta  significatio  de  ratione  sacrificii. 
Unde  sumitur  confirmatio,  quia  sacrificium 
est  de  lege  naturre,  ut  dicemus ;  erat  ergo 
possibile  ex  vi  solius  rationis  naturalis;  sed 
mystica  significatio  non  dictatur  solo  lumine 
rationis  naturalis;  ergo  talis  significatio  non 
est  de  ratione  sacrificii,  sed  sufficit  altera 
moralis,  quse  ratione  naturali  inveniri  potest. 
Tandem,  sacrificium  ipsum  mortis  Ghristi  fuit 
verum  et  perfectum  sacrificium,  habens  prse- 
dictam  moralem  significationem;  nulla  tamen 
significatio  mystica  in  eo  excogitari  potest, 
quia  non  est  impositum  ad  aliquod  aliud 
sacrificium ,  vel  supernaturale  mysterium 
significandum  :  ergo.  Atque  hinc  a  fortiori 
concluditur,  non  esse  de  ratione  veri  sacri- 
ficii,  ut  significet  sacrificium  mortis  Ghristi, 
quia  hsec  significatio  mystica  est;  si  ergo 
nulla  mystica  significatio  est  de  ratione  sa- 
crificii,  neque  ha3C  etiam  erit.  Item,  quia  ratio 
sacrificii  prior  est,  et  independens  a  lapsu 

humame  naturae;  consequitur  enim  rationem 
ipsam  naturalem  secundum  se;  unde  supra 
etiam  ostendimus,  si,  non  interveniente  pec- 
cato  Adae,  status  innocentiae  durasset,  futu- 
rum  in  illo  fuisse  sacrificii  usum  ;  sed  sacri- 
ficium  crucis  Christi  posterius  est ,  quam 
lapsus  humanse  naturae,  ab  illo,  suo  modo 
pendens;  ergo  esse  signum  ejus,  non  potest 
esse  de  primaria  ratione  sacrificii. 

4.  Contra  prxdictam  conclusionem  objec- 
tiones  aliquot  dissolvuntur .  —  Prima.  — Sed 
contrahanc  conclusionem  objici  potest,  primo, 
quia  mystica  significatio  est  de  ratione  sacra- 
menti,  ut  supra  declaralum  est ;  ergo  etiam 
erit  de  ratione  sacrificii.  Respondetur,  ne- 
gando  consequentiam;  imo  hsec  esse  potest 
altera  notanda  differentia  inter  sacramentum 
et  sacrificium.  Gujus  ratio  primum  reddi  po- 
test  ex  notatione  ipsorum  nominum ;  nam 
sacramentum  idem  est,  quod  sacrum  myste- 
rium,  et  ideo  de  ratione  illius  est,  ut  aliquod 
arcanum  in  se  recondat  atque  significet;  at 
vero  sacrificium  idem  est,  quod  sacrum  fac- 
tum,  et  ideo  ad  rationem  illius  satis  est,  quod 
respectu  Dei  religiosam  mentem  indicet. 

5.  Secunda.  —  Secundo  objicitur,  quia 
omnia  sacrificia  habent  virtutem  et  valorem 
ex  sacrificio  mortis  Christi ;  ergo  est  de  ra- 
tione  eorum ,  ut  respectu  illius  mysticam 
aliquam  significationem  habeant;  neque 
propterea  necessarium  erit,  ut  ipsummet 
sacrificium  crucis  similem  significationem 
mysticam  habeat,  quia ,  cum  sit  primum 
exemplar,  superioris  rationis  esse  debet, 
satisque  est,  quod  seipsum  reprsesentet ; 
quanquam  respectu  suorum  effectuum  non 
omnino  carere  videatur  aliqua  significatione 
mystica  ;  nam  mors  Christi  peccali  mortem 
significavit.  Respondetur  primo,  negando 
consequentiam;  nam  posset  sacrificium  par- 
ticipare  virtutem  et  valorem  ex  sacrificio 
mortis  Christi,  quamvis  solum  divinum 
cultum,  et  nullum  aliud  supernaturale  mys- 
terium,  neque  ipsum  crucis  sacrificium  signi- 
ficaret;  sicut  actus  animi,  quibus  apud  Deum 
meremur,  vel  satisfacimus,  ex  Christi  meritis 
valorem  participant ,  quamvis  non  sint  im- 
positi  ad  significandum  illam ,  quia  haec 
participatio  non  fundatur  in  significatione , 
sed  in  morali  causalitate,  seu  dimanatione, 
nimirum,  quia  omnes  hi  actus  nostri  inni- 
tuntur  Christo,  tanquam  primse  causse  in  suo 
ordine.  Secundo  dicitur,  esse  extra  rationem 
sacrificii,  ut  sic,  habere  aliquam  virtutem  vel 
valorem  ex  sacrificio  Christi;  nam  in  statu 

innocentiae  potuisset  esse  sacrificium,  etiam 

si  Ghristus  in   illo  futurus  non    fuisset,   et 

idem  potuisset  Deus  ordinare  in  statu  naturae 

lapsse;  quamvis  ergo    demus,   omnia  sacri- 

ficia,  quse  de  facto  habent  valorem  aliquem  a 

Christo,  consequenter  habere  aliquam  signi- 

ficationem  mysticam  ejus,  velpassionis  illius, 

non  inde  fit,  talem  significationem  esse  de 

ratione  sacrificii.  Unde  dicitur  tertio,  aliud 

esse,  declarare,  quid  sit  de  primaria  ratione 

et  essentia  sacrificii,  quod  hactenus  fecimus ; 

aliud  vero  inquirere,  quid  de  facto  habuerint 

omnia  sacrificia,  preesertim  ea,  quse  aliquo 

modo  divinam  habuerunt  institutionem,  quod 

in  prsedicta  objectione  insinuatur;  sic  enim 

verisimile  est,  omnia   sacrificia  supernatu- 

ralia  et  grata  Deo,  a  morte  Ghristi  distincla, 

fuisse  imagines  et  repraesentationes  quasdam 

sacrificii  cruenti  Christi,   quod  quidem    de 

sacrificio    legis   novae    certissimum    est,    ut 

postea  videbimus;  de  sacrificiis  autem  legis 

veteris    id   docet  Augustin.,   10   de  Civit. , 

cap.  25,  20  contra  Faustum,  cap.  21 ,  et  2  con- 

tra  Adversar.  legis  et  Proph. ,   cap.   18;   et 

D.  Thom.,  1.  2,  qusest.  102,  art.  3;  et  sumi. 

tur  ex  Paulo,  fere  tota  epist.  ad  Hebrseos;  et 

ex  generali  regula,  quam  tradit.,  1  ad  Cor.  1 0  : 

Omnia  in  figura  contingebant  illis;  et  induc- 

tione  posset  ostendi,  si  res  non  esset  valde 

prolixa,   et  a  prassente  instituto   aliena.   Et 

eadem  fere  ratio  est  de  sacrificiis  legis  na- 

turse ,  maxime  quee  offerebantur  ab  omnibus 

habentibus    expressam    fidem    mysteriorum 

Christi,  et  ex  speciali  revelatione  et  instinctu 

divino,  quale  fuit  sacrificium  Melchisedech, 

quod  et  sacrificium  nostrum  Eucharisticum, 

et  consequenter  crucis    sacrificium   signifi- 

cavit,   ut  in  1    tomo  hujus  3  partis ,    circa 

quaest.  22  D.  Thom..  late  dictum  est.  Idemque 

credi  potest  de  sacrificio  Abel,  qui  de  primo- 

genitis  gregis  sui  obtulit,  ut  dicitur  Genes.  4; 

et  Paulus  acl  Hebr.  11 ,  explicat  fide  obtulisse 

hostiam,  quam  Ecclesia  in  canone  declarat, 

fuisse  verum  sacrificium ;  unde  multi  proba- 

biliter  existimant,  obtulisse  agnum   aliquem 

ex  fide  passionis  Christi,  et  ad  reprassentan- 

dum  illam ,  sive  id  fecerit  ex  speciali  Dei 

revelatione,  ut  ex  his,  quse  Augustin.  tradit, 

lib.   1  de  Mirabil.   sacree  Sripturse,  cap.  5, 

colligi  potest ,   sive   ex  paterna  traditione , 

utroque  enim  modo  fieri  potuit.  Adam  enim 

statim  post  peccatum  redemptionem  agnovit 

futuram  per  Christi  mortem,  unde  in  ejus 

fidei  protestatione  lalia   sacrificia  instituisse 

probabile  est.  Et  de  hac  fide  Christi  recte 

intelligitur  preedictus  locus  Pauli;  atque  idem 
dici  potest  de  sacrificiis  Abrahse ,  et  aliis 
hujusmodi.  Quod  si  aliquod  sacrificium  obla- 
tum  fuit  absque  fide  explicita  mortis  Christi, 
illud  quidem  repreesentare  non  potuit  sacrifi- 
cium  Christi  ex  speciali  impositione,  saltem 
hominibus  cognita.  Nam  Deus  fortasse  in 
omnibus  sacrificiis  hanc  repraesentationem  in- 
tendebat.  et  ideo  inspirabat  modum  sacrificii 
ad  hanc  significationem  accommodatum,  licet 
non  semper  homines  mysterium  perciperent. 
Nihilominus  tamen,  sicut  tales  homines  sal- 
vabantur  in  fide  Christi  implicita,  ita  dici 
possunt  suis  sacrificiis  implicite,  et  in  actu 
exercito,  Christi  sacrificium  repraesentasse, 
quia  omnia  faciebant  ad  colendum  et  placan- 
dum  Deum,  qui  nisi  per  Christi  sacrificium 
placari  non  potuit.  Atque  hoc  modo  dici  po- 
test,  in  omnibus  sacrificiis,  quae  de  facto 
fuerunt,  inventam  fuisse  aliquam  significa- 
tionem  mysticam  sacrifioii  Christi ,  propter 
quod  fortasse  dixit  Sander.,  lib.  1  de  Visib. 
Monarch. ,  cap.  6 ,  sacrificium  Christi  esse 
velut  primum  exemplar  caeterorum,  quae  eo 
magis  propria  sacrificia  sunt,  quo  perfectius 
illud  repraesentant.  Et  ratio  reddi  potest,  quia 
sicut  voluit  Deus,  omnes  homines  per  Christi 
mortem  salvari,  ita  etiam  voluit,  ut  hanc 
fidem  suis  sacrificiis  profiterentur,  ipsum  sa- 
crificium  mortis  Christi  eis  repraesentando. 

SECTIO  III. 

Utrum  ad  rationem  sacrificii  necessaria  sit  divina 
impositio,  vel  humana  sufficiat. 

1 .  Deum  necessario  esse  sacrificiorum  auc- 
torem,  qualiter  probetur.  —  Queestio  haec  vi- 
detur  magis  acl  causam ,  seu  institutionem 
sacrificii  explicandam,  quam  ad  essentiam 
ejus  pertinere;  tamen  quia  impositio  ipsa  in- 
trat  essentialem  rationem  sacrificii,  tanquam 
proxima  ratio  significalionis  ejus,  ideo  non 
possunt  hsec  duo  disputatione  sejungi,  quia 
ad  declarandum,  qualis  requiratur  impositio, 
necessarium  est  simul  exponere,  a  quo,  quave 
auctoritate  fieri  possit.  Videtur  ergo,  solum 
Deum  posse  sacrificium  instituere,  seu  ad  si- 
gnificandum  imponere,  et  hoc  sensu  imposi- 
tionem  hanc  debere  esse  divinam.  Primo, 
quia  solus  Deus  potest  esse  auctor  sacramen- 
torum ;  ergo  et  sacrificiorum ,  quia  non  est 
sacrificium  res  minus  sacra  et  divina,  quam 
sacramentum.  Secundo,  quia  in  sacrificio  ali- 
quid  offertur,  et  quasi  donatur  Deo,  quo  ipse 
honoretur,  et  colatur;  sed  non  potest,  aut 

donatio  rata  esse,  nisi  constet,  Deum  tale  do- 
num  acceptare,  aut  oblatio  esse  honorifica, 
nisi  ei  sil  grata  ;  neutrum  autem  horum  con- 
stare  potest,  nisi  talis  modus  oblationis  ab 
ipso  Deo  traditus  sit;  est  ergo  hoc  necessa- 
rium  ad  legitimum  et  verum  sacrificium;  quis 
enim  ausus  fuisset  per  occisionem  vituli  Deum 
honorare,  nisi  ipsemet  declararet,  se  tali  ho- 
nore  esse  contentum,  eamque  actionem  ad  id 
significandum  hnposuisset?  Tertio,  quia  alias 
possent  nunc  in  Ecclesia  instilui  nova  sacri- 
ficia  ab  Eucharistia  distincta,  et  similiter  in 
veteri  synagoga  licuisset  diversa  instituere 
sacrificia  ab  his,  quee  in  ipsa  lege  tradita 
erant;  utrumque  autem  horum  manifeste  fal- 
sum  est. 

2.  In  hac  re  supponendum  est,  sermonem 
esse  de  institutione  seu  impositione  divina 
proprie  dicta,  id  est,  quae  immediate  a  Deo, 
seu  a  Christo  Domino  facta  sit;  nam  illa,  quee 
fit  ab  homine  per  potestatem  a  Deo  acceplam, 
licet  referri  possit  in  Deum,  a  quo  est  omnis 
hujusmodi  potestas ,  simpliciter  lamen  hu- 
mana  est ;  nam  humano  arbitrio  definitur,  et 
statuitur;  quomodo  supra  diximus,  institutio- 
nem  sacramentalium  essehumanam,  quamvis 
sit  ab  Ecclesia  per  potestatem  a  Ghristo  ac- 
ceptam.  Secundo  statuendum  est,  non  esse 
sermonem  de  potentia  absoluta ,  quia  supra 
dictum  est,  de  potentia  absoluta  posse  Deum 
committere  puro  homini  potestatem  ad  insti- 
tuenda  sacramenta ;  multo  ergo  certius  est, 
posse  etiam  committere  potestatem  insti- 
tuendi  sacrificia;  loquimur  ergo  de  potentia 
connaturali  homini,  seu  naturee  humanee,  aut 
secundum  se ,  id  est,  in  pura  natura,  aut 
prout  elevata  est  ad  supernaturalem  statum 
per  ordinem  gratise;  nam  in  utroque  statu 
exercere  posset  actum  sacrificandi  sibi  ac- 
commodatum,  quia,  sicut  Deum  posset  inte- 
rius  colere  invisibili  sacrificio,  ita  etiam  posset 
aliquo  sacrificio  visibili  suum  invisibile  sa- 
crificium  manifestare. 

3.  Homines  in  qualicumque  statu  existentes 
ex  se  poterant  sacrificia  instituere.  —  Dico 
ergo  primo  :  ex  natura  rei  potest  humanum 
genus  in  quocumque  statu  viee  existens  insti- 
tuere  sacrificia  suo  statui  accommodata,  qui- 
bus  Deum  colat,  et  honoret;  quapropler,  si 
sola  essentialis  ratio  sacrificii  consideretur, 
quamvis  ex  divina  institutione  seu  imposi- 
tione  esse  possit,  non  tamen  eam  necessario 
requirit ;  sed  potest  etiam  esse  ex  humana 
institutione.  Probatur  primum  ex  generali 
principio  posito,  quod  ad  rationem  sacrificii 


visibilis  sufficit  significatio  moralis  invisibilis 
sacrificii ;  lucc  enim  significatio  est  adeo  pro- 
portionata  humana3  naturae,  ut  propterea  di- 
catur  sacrificium  esse  de  lege  naturae;  ergo 
impositio  alicujus  signi  ad  hoc  significandum 
non  est  adeo  supra  naluram  hominis,  ut  sem- 
per  requirat  divinam  auctoritatem,  a  qua  im- 
mediate  proficiscatur.  Secundo  potest  homo 
imponere  voces,  quibus  significet  interiorem 
existimationem,  quam  de  divina  excellentia 
habet,  et  subjectionem  ad  illam ;  ergo  etiam 
potest  imponere  res  aliquas,  vel  actiones  ad 
illam  significandam,  quia  non  solum  verbis, 
sed  etiam  rebus  et  actionibus  potest  homo  in- 
leriorem  mentem  exprimere;  ergo  eadem 
ratione  potest  illam  significationem  tribuere 
alicui  actioni  ad  sacrificium  accommodatee ; 
quia  non  est  in  hoc  ulla  specialis  repugnan- 
tia,  ut  clarius  ex  duabus  sectionibus  sequen- 
tibus  constabit.  Tertio  id  declaratur  in  sin- 
gulis  statibus  humanee  naturae;  nam  si  consti- 
tuamus  hominem  in  pura  natura,  ille  solum 
posset  cognitione  et  ratione  naturali  Deum 
recognoscere,  ut  naturse  auctorem  et  domina- 
torem ,  et  consequenter  posset  hujusmodi 
mentem  suam  signis  visibilibus  ostendere,  et 
heec  potestas  ei  esset  omnino  connaturalis,  ex 
solo  naturse  lumine  illi  conveniens.  Quia,  si- 
cut  est  naturale  homini  colere  Deum ,  non 
solum  interius,  sed  etiam  exterius,  ita  etiam 
imponere  signa  ad  hunc  finem  accommodata  ; 
externus  namque  cultus  non  fit ,  nisi  signis 
visibilibus,  ad  placitum  et  ex  impositione  si- 
gnificantibus;  nec  deberet  homo  in  eo  statu 
expectare  divinam  impositionem  et  revelatio- 
nem  ;  heec  enim  non  est  debita  homini  secun- 
dum  se,  sed  excedit  potius  statum  purre 
naturse.  Si  vero  loquamur  de  homine  elevato 
ad  statum  gratise,  consequenter  in  eo  suppo- 
nenda  est  fides,  et  supernaturalis  cognitio ; 
qua  supposita,  sicut  est  connaturale  homini 
sic  instituto  intenus  colere  Deum  supernatu- 
rali  cultu,  ita  etiam  est  illi  connaluralis  po- 
testas  ad  utendum  signis  visibilibus,  inter 
quae  sacrificia  comprehenduntur,  quibus  ta- 
lem  interiorem  cultum  significet,  propter 
easdem  rationes,  quae  servata  proportione 
applicari  possunt,  quia ,  neque  in  tali  statu 
hominis  necessarium  absolute  esset,  specia- 
lem  revelationem,  aut  impositionem  Dei  ex- 
pectare,  quia  hsec  etiam  non  est  illi  simplici- 
ter  debita ,  cum  possit  homo,  per  fidem  et 
gratiam  convenienter  operando ,  hujusmodi 
opera  et  munera  sufficienter  exercere.  Et  ideo 
D.  Thom.,  2.  2,  quaest.  85,  art.  1,  ad  1,  sub 

disjunctione  dixit,  oblationem  sacrificii  in 
communi  esse  de  lege  naturse,  sed  determi- 
nationem  sacrificiorum  esse  ex  institutione 
humana,  vel  divina,  in  quo  aperte  docet  con- 
clusionem  positam. 

4.  Sacrificiorum  diffiniendorum  in  aliqua 
republica  potestatem  sibi  Deus  reservare,  et 
potuit  et  voluit.  —  Sic  Eucharisticum  sa- 
crificium  legitimaque  ex  veteribus  instituta 
sunt.  —  Dico  secundo,  fieri  posse  a  Deo,  et 
ssepe  etiam  factum  esse,  ut  sacrificiorum  in- 
stitutio  in  aliqua  republica  solum  Deo  reser- 
vata  sit.  Hoc  probant  ex  parte  argumenta  in 
principio  posita.  Et  quidem  potestas  heec  di- 
vina  per  se  fere  nota  est.  Nam  licet  in  hu- 
mananatura,  vel  republica,  sit  potestas  ad 
ferendas  leges,  quibus  se  ipsam  gubernet  et 
regat,  tamen,  quia  hrcc  potestas  est  sub  po- 
teslate  Dei,  qui  supremus  est  Rector  et  pro- 
visor  humame  naturee,  potest  Deus  prsevenire 
illam  humanam  potestatem ,  proprias  leges 
ferendo,  quas  humana  potestas  nec  mutare, 
nec  minuere  ulla  ratione  possit,  neque  etiam 
augere,  si  Deus  velit;  eamdem  ergo  potesta- 
tem  habet  circa  leges  sacrificiorum ;  nam 
eadem  est  de  illis,  quee  de  ceeteris,  ratio,  vel 
certe  major,  quia  proximius  divinum  honorem 
attingunt.  Quod  vero  ad  usum  pertinet,  cer- 
tum  est,  in  lege  nova  Christura  Dorainum 
usum  esse  hac  potestate;  ita  enim  unicum 
Eucharistiae  sacrificium  instituit,  ut  noluerit 
cum  illo  aliud  multiplicari  aut  misceri,  ut  in- 
ferius  locissuis  demonstrabimus.  Atque  idem 
censendum  est  de  statu  legis  veteris,  ut  ipse 
usus  satis  probavit;  nulla  enim  in  populo 
Hebrseo  legitima  ac  vera  sacrificia  introducta 
sunt,  praeter  ea,  quse  in  lege  sunt  a  Deo  tra- 
dita.  Ratio  autem  hujus  rei  ita  potest  expli- 
cari  :  nam  quod  Deus  specialiter  voluerit 
aliqua  sacrificia  sua  auctoritate  instituere,  ex 
multis  capitibus  oriri  potuit;  videlicet,  vel 
quia  opus,  quo  sacrificium  perficitur,  super- 
naturale  est,  et  ex  divina  omnipotentia  pen- 
dens,  ut  contingit  in  nostro  Eucharistico  sa- 
crificio;  vel  quia  voluit  in  tali  sacrificio  non 
tantum  esse  significalionem,  sed  etiam  effica- 
ciam,  quam  solus  Deus  tribuere  potest,  quod 
etiam  convenit  nostro  sacrificio;  vel  certe, 
quia  preeter  significationem  moralem,  voluit 
esse  mysticam,  quodammodo  continentem  di- 
.  vinam  testificationem  alicujus  mysterii  ab- 
sconditi;  quod  etiam  suo  modo  reperitur  in 
nostro  sacrificio,  multo  autem  apertius  in  sa- 
crificiis  veteribus,  quee  futura  mysteria  soli 
Deo  cognita   significabant,   quod  commune 


etiam  est  aliquibus  sacrificiis  legis  natura?, 
ut  sacrificio  Melchisedech,  etc.  Quod  autem 
interdum  voluerit  Deus  potestatem  humanam 
circa  hoc  coarctare,  ut  aliquis  populus,  v.  gr., 
nunc  Ghristianus,  et  olim  Judaicus,  nullis 
aliis  sacrificiis  uteretur,  nisi  ab  ipso  Deo  im- 
mediate  institutis,  ex  multis  etiam  capitibus 
oriri  potuit;  primo  ex  speciali  Dei  dilectione 
erga  talem  populum ;  melius  enim  et  honori- 
ficentius  est  sacrificiis  divinis  uti,  quara  hu- 
manis;  et  ideo  in  principio  in  lege  naturse, 
quando  tam  fides,  quam  alia  dona  superna- 
turalia,  minus  liberaliter  hominibus  commu- 
nicabantur,  nulla  talis  lex  hominibus  imposita 
est,  sed  determinatio  sacrificiorum,  hominum 
arbitrio  est  relicta,  paucis  fortasse  exceptis, 
quibus  ex  speciali  gratia  Deus  inlerdum  defi- 
nita  dedit  sacrificia;  in  lege  autem  veteri, 
quando  Deus  specialem  populum  sibi  specia- 
liter  dilectum  elegit,  cceperunt  etiam  sacri- 
ficia  specialiter  divina  lege  definiri.  Secundo, 
hoc  potuit  provenire  ex  speciali  dignitate  et 
excellentia  alicujus  sacrificii,  quse  ratio  po- 
tissime  locum  habet  in  lege  nova,  ut  infra 
late  tractabimus;  nam  in  lege  veteri  potius 
sumenda  est  ratio  ex  multitudine  sacrificio- 
rum;  tot  enim  ac  tanta  sunt  a  Deo  instituta,  et 
praecepta,  ut  vix  potuerint  homines  alia  su- 
peraddere,  neque  id  posse  facere  omnino 
oportuerit.  Unde  in  Christiano  populo,  quod 
unico  sacrificio  contentus  esse  debeat,  ad 
illius  dignitatem  et  spiritualem  libertatem 
pertinel;  in  populo  autem  Judaico  potius  ob 
ignorantiam  et  imbecillitatem  ejus,  oportuit 
tot  sacrificiis  carnalibus  a  Deo  institutis  gra- 
vari,  ut  per  illa  ab  idolorum  cultu  abstrahere- 
tur;  et  ideo  non  decuit,  alia  sacrificia  eis  per- 
mitti,  ne  divinis  sacrificiis  profana  aliqua,  et 
indecentia  miscerent. 

5.  Respondetur  oppositis  rationibus.  —  Ad 
primum  igitur  respondetur,  negando  conse- 
quentiam ,  quia  sacramentum  includit  prac- 
ticam  significationem  gratiae  sanctificantis , 
quam  solus  Deus  potest  sub  signo  sensibili 
infallibililer,  aut  statim  dare,  aut  in  futurum 
promittere;  et  ideo  potestas  ad  imponendum 
hujusmodi  signum  non  potest  hominibus  esse 
connaturalis ;  sacrificium  autem  ex  primaria 
ratione  sua  non  includit  significationem,  quse 
potestatem  humanam  excedat,  quia  satis  est, 
ut  invisibile  sacrificium  significet ;  et  ideo 
non  est  similis  ratio.  Ad  secundum  responde- 
tur,  ad  illam  partem  de  donatione,  primum, 
in  sacrificio  non  necessario  intervenire  pro- 
priam  aliquam  donationem,  qua3  Deo  fiat,  sed 

rei  alicujus  consumptionem  factam  in  pro- 
testationem  excellenliae  divinae;  quod,  si  haec 
appelletur  donatio,  non  est  talis,  quae  requirat 
propriam  acceptationem  alterius,  quia  non 
transfert  dominium  rei  in  illum,  secl  solum 
illam  immutat,  vel  consecrat  in  honorem  ejus. 
Deinde,  esto  aclmittamus  propriam  donatio- 
nem,  quse  acceptationem  requirit,  non  opor- 
tet,  ut  speciali  revelatione  talis  acceptatio  a 
Deo  fiat,  sed  satis  est,  ut  aliqua  generali  lege 
contineatur;  sicut  votum,  quod  est  promissio 
quaeciam,  acceptationem  requirit  ejus,  cui  fit 
promissio;  et  tamen,  ut  votum  obliget,  non 
est  necesse,  ut  speciali  revelatione  constet, 
Deum  illud  acceptare;  sufficit  enim  generalis 
lex,  qua  Deus  vult,  vota  sibi  rationabiliter 
facta  adimpleri.  Unde  ex  materia  voti  et 
honestate  rei  promissse,  statim  recta  ratio 
dictat,  an  tale  votum  sit  divinae  voluntati  con- 
sentaneum  et  acceptum;  idem  ergo  dicendum 
est  de  aliis  oblationibus,  seu  sacrificiis.  Unde 
ad  alteram  partem  de  gratitudine  sacrificii, 
seu  quod  sit  Deo  honorificum,  similiter  dicen- 
dum  est,  ad  hoc  non  esse  necessariam  specia- 
lem  revelationem,  aut  institutionem,  sed  duo 
sufficere  :  unum  est,  quod  a  Deo  non  sit  prohi- 
bitus  talis  sacrificii  modus ;  aliud  est,  ut  in 
ipsa  re,  vel  actione,  quae  ad  usum  sacrificii 
sumitur,  nulla  sit  indecentia,  neque  impro- 
portio  ad  sacrum  usum,  et  ad  significandum 
animum  subjectum  Deo,  ut  supremo  Domino. 
Nam,  ut  D.  Thom.  recte  dixit,  citata  quaest. 
85,  art.  2,  ad  2,  dignitas  sacrificii  non  ex 
pretio  occisi  pecoris,  sed  ex  significatione 
pensanda  est.  Ad  tertium  respondetur,  pro- 
bare  secundam  assertionem  positam.  Ahquae 
vero  difficultates ,  quse  circa  illud  inculcari 
possent,  proprie  spectant  ad  sacrificium  novae 
legis ;  et  ideo  commodius  tractabuntur  in- 
ferius. 

SECTIO  IV. 

j  Utruru  saciificiurn,  quod  hominibus  instituere  licet, 
possit  privata  auctoritate  institui,  vel  tanturn  pu- 
blica. 

1 .  Difficultatis  ratio.  —  Ratio  dubitandi 
I  oritur  ex  dictis  sectione  praecedente.  Nam  heec 
potestas  instituendi  sacrificium  fundatur  in' 
polestate  exprimendi  interiorem  mentem  per 
sensibilia  signa  ;  sed  hoc  positum  est  in  po- 
testate  privata  cujuscumque  hominis;  quilibet 
enim  polest,  quibus  voluerit,  uti  signis,  prte- 
sertim  cum  Deo  loquens,  qui  omnia  intelligit. 
Et  confirmatur  primo   ex  D.   Thom.,  dicta 

quaest.  85,  art.  4,  ubi  loquens  de  hominibus, 
qui  non  erant  sub  lege,  tenebantur  (inquit) 
ad  aliqua  exteriora  facienda  in  honorem  Dei, 
secundum  condecentiam  ad  eos ,  inter  quos 
habitabant,  non  tamen  determinate  ad  haec, 
vel  illa.  ltaque  totam  hanc  determinationem 
eorum  arbitrio  committit,  dummodo  decenter 
fiat;  et  ideo  in  solut.  ad  3,  videtur  distinguere 
quaeclam  sacrificia  publica  offerenda  per  sa- 
cerdotes,  alia  privata,  quse  unusquisque  pro- 
pria  auctoritate  offerre  potest ;  igitur  imposi- 
tio  seu  institutio  sacrificii  privata  auctoritate 
fieri  potest.  Et  fortasse  Abel  et  Cain  ita  co- 
luerunt  Deum,  alius  ex  fructibus  terrae,  alius 
ex  primogenitis  ovium ,  unusquisque  suo  ar- 
bitrio  et  voluntate;  dicere  enim,  divina  vel 
paterna  auctoritate  id  fecisse ,  voluntarium 
est,  quia  nec  ulla  auctoritate,  nec  necessaria 
ratione  funclatur.  Tandem  ex  aliis  actionibus 
externis,  quae  per  solum  motum  proprii  cor- 
poris  ab  homine  fiunt,  potest  homo  eligere 
suo  arbitrio,  quas  decentes  judicaveritad  co- 
lenclum  Deum,  ut  sunt  genuflexio,  manuum 
elevatio,  pectoris  tunsio,  terrae  deosculatio ; 
quibus  posset  quilibet  homo  uti  ad  internam 
reverentiam  significandam,  etiam  si  non  es- 
sent  in  frequente  usu  aliorum  hominuin ;  ergo 
idem  facere  potest  oblatione  sensibili  alicujus 
rei  materialis. 

2.  Humana  respublica  potestate  ad  insti- 
tuenda  in  honorem  sacrificia  gaudet.  —  In 
hac  re  primo  statuendum  est,  esse  in  hu- 
mana  republica  potestatem  ad  instituenda  sa- 
crificia,  quae  nomine  totius  populi  Deo  offe- 
rantur,  quae  non  possunt  alicujus  privata 
auctoritate  instilui,  aut  immutari.  Haec  con- 
clusio  est  certa,  et  communi  omnium  gentium 
usu  satis  probata ;  nam,  ut  Augustinus  dixit 
19  contra  Faust.,  cap.  11  :  In  nullum  nomen 
religionis,  seu  verum  seu  falsum,  coagulari 
homines  possunt,  nisi  aliquo  signaculorum  vi- 
sibilium  consortio  colligentur ;  quae  signa , 
visibilia  potissime,  fuerunt  semper  sacrificia, 
aut  vero  Deo ,  aut  daemonibus  oblata ;  heec 
enim  sola  differentia  semper  fuit  inter  fide- 
lem  populumetinfidelem,  cumutriquesacrifi- 
ciorum  usus  communis  fuerit,  ut  idem  August. 
notavit,  2  cont.  Faust.,  cap.  21.  Hujusmodi 
autem  sacrificia  semper  fuerunt  publico  et 
solemni  ritu  instituta ,  communi  et  publica 
potestate.  Hujus  autem  rei  ratio  primo  ex  eo 
reddi  potest ,  quod  natura  hominum  postulat, 
ut  in  unum  politicum  corpus  reipublicee  con- 
gregetur ;  hoc  autem  politicum  corpus  ad  Dei 
cultum  debet  potissimum  ordinari ;  ergo  ne- 

cesse  est,  ut  non  solum  singuli  private  colant 
Deum,  sed  etiam  ut  tota  respublica  per  mo- 
dum  unius  corporis  cultum  Deo  exhibeat; 
ergo  necesse  est,  ut  talis  cullus  offeratur  per 
sacrificium  publica  auctoritate  institutum , 
quia  alioqui  non  posset  nomine  totius  populi 
offerri;  ergo  oportet,  ut  haec  potestas  sit  in 
tota  republica,  seu  ejus  capite,  aut  principe, 
sicut  est  in  republica  potestas  ad  illa  omnia, 
quae  ad  bonam  ejus  gubernationem  pertinent, 
ut,  verbi  gratia ,  ad  praescribenda  rerum 
pretia  ,  et  ad  imponenda  alia  signa  ad  signifi- 
candum ,  et  ad  definiendos  titulos  seu  signa 
bonoris,  quibus  vel  principes,  vel  magistra- 
tus,  vel  cives  inter  se  mutuo  honorari  de- 
bent;  ergo  multo  magis  extenditur  haec  po- 
testasad  cultum,  seu  sacrificiumdefiniendum, 
quod  nomine  totius  populi  Deo  offerendum 
est;  et  ideo  Arist.,  7  Polit.,  c.  8,  et  6  Ethic, 
inter  magistratus ,  sine  quibus  respublica 
conservari  non  potest,  sacerdotes  seu  sacrifi- 
cosponit;  quibus  proinde  in  republica  prin- 
cipem  locum  tribuit.  Et  confirmatur,  quia,  ut 
homines  in  unum  corpus  reipublicse  debito 
modo  congregentur,  necesse  est,  ut  etiam  in 
unum  nomen  religionis  conveniant;  id  aulem 
fieri  non  potest,  nisi  in  usu  sacrificiorum 
etiam  conveniant;  sed  neque  id  fieri  polest, 
nisi  illa  sint  publica,  et  communi  auctoritale 
instituta.  Nam,  si  unusquisque  proprio  pri- 
vatoque  arbitrio  sacrificaret,  quot  essent  ca- 
pita,  tot  essent  sacrificandi  ritus. 

3.  Ex  his  ulterius  dico  secundo,  non  solum 
posse  sacrificium  publica  auctoritate  institui, 
sed  etiam  solum  illud  esse  proprie  ac  simpli- 
citer  legitimum  sacrificium ,  quod  publica 
auctoritate,  vel  divina,  vel  humana,  institu- 
tum  est;  atque  adeo  potestatem  instituendi 
sacrificium  proprie  diclum,  prout  est  in  ho- 
minibus ,  non  residere  in  singulis  privatis 
personis,  sed  in  tota  republica,  seu  principe 
gerente  vicem  ejus.  Quee  assertio  potest  pri- 
mum  probari  ex  Paulo,  'I  ad  Cor.  5,  dicente  : 
Omnis  Pontifex  ex  hominibus  assumptus  pro 
hominibus  constituitur  in  his,  quse  sunt  ad 
Deum,  ut  offerat  dona  et  sacrificia  pro  pec- 
catis.  Ex  quo  loco  imprimis  colligunt  omnes, 
sacerdotem  et  sacrificium  mutua  quadam  re- 
lalione  connecti.  Nam  et  sacerdos  propter 
sacrificium  offerendum  potissimum  constitui- 
tur,  et  sacrificium  non  nisi  a  sacerdote  offerri 
potest;  sunt  ergo  haec  inter  se  conjuncta,  ut 
notavit  Goncil.  Trid.,  sess.  23,  cap.  1,  et  late 
tractat  Bellarminus,  lib.  de  Missa,  cap.  2. 
Deinde  colligitur  ex  eisdem  verbisPauli,  mu- 


nus  sacerdotis,  non  cuilibet  homini  propria 
auctoritate  convenire,  sed  ei.  qui  specialiter 
constituitur  pro  hominibus  in  his,  quae  sunt 
adDeum,  etideo  subdit :  Nec  quisquam  sumit 
sibi  honorem,  sed  qui  vocatur  a  Deo  tanquam 
Aaron,  id  est,  qui  ad  tale  munus  legitime 
deputatus  est,  vel  immediate  a  Deo,  vel  me- 
diante  eo,  qui  auctoritatem  habet  banc  dandi 
potestatem,  et  ideo,  2  Paralip.  26,  Ozias,  qui 
sine  auctoritate  sacerdotii  sacrificandi  munus 
usurpare  voluit,  lepra  fuit  a  Deo  percussus ; 
est  ergo  sacerdos  minister  publicus  nomine 
totius  populi  deputatus. 

4.  Sacrificium  legitimum,  nisi  ab  auctori- 
tate  publica,  oriri  nequit.  —  Ex  his  ergo  con- 
cluditur  sacrificium  debere  esse  publica  auc- 
toritate  institutum,  cum  requirat  sacerdotale 
munus,  quod  publica  etiam  auctoritate  insti- 
tui  debet ;  nam  si  sacrificium  a  quolibet  posset 
institui,  a  quolibet  etiam  posset  exerceri  et 
offerri,  quia  et  majus  est  instituere,  quam 
offerre;  et  qui  potest  sacrificium  ordinare, 
potest  etiam  ministrum  ejus  designare;  nam 
heec  ejusdem  sunt  rationis  et  auctoritatis,  et 
se  mutuo  consequuntur.  Secundo  potest  si- 
mile  argumentum  sumi  ex  Paulo,  ad  Heb.  7 
dicente  :  Translato  sacerdotio,  necesse  est,  ut 
legis  translatio  fiat;  nam,  sicut  dixit,  trans- 
lato  sacerdotio,  ita  potuisset  dicere,  translato 
sacrificio,  quia,  ut  diximus,  illa  duo  semper 
juncta  sunt,  et  e  contrario  etiam  dicere  po- 
tuisset,  mutato  legis  statu,  mutari  etiam  sa- 
crificandi  ritum.  Et  ita  videmus  inter  Gen- 
tiles  in  diversis  rebuspublicis,  seu  nationibus, 
sicut  diversee  sunt  leges,  ita  etiam  esse 
diversos  sacrificiorum  ritus.  Et  in  populo 
Dei ,  quandocumque  facta  est  legis  mutatio, 
vel  a  statu  legis  naturse  in  statum  legis  scrip- 
tse,  vel  ab  hoc  in  statum  legis  gratiee,  semper 
cum  lege  mutatus  est  sacrificiorum  usus;  si- 
gnum  ergo  est,  sacrificium  absolute  dictum 
esse  ex  his,  quae  ex  publica  potestate,  et  com- 
muni  lege  pendent.  Tertio  sumitur  non  dis- 
simile  argumentum  ex  circumstantiis  ipsius 
sacrificii,  propter  quod  introducta  sunt  tem- 
pla,  altaria,  vasa  sacra,  et  vestes,  sine  qui- 
bus  sacrificium  offerre,  nec  decet,  nec  licet; 
sed  non  est  in  privata  cujusvis  potestate 
hujusmodi  circumstantias  definire,  vel  im- 
mutare ;  ergo  muito  minus  sacrificium  ipsum 
quoad  substantialem  ritum  ejus.  Quarto  ac- 
cedit  moralis  ratio  supra  tacta,  quia  acl  uni- 
tatem  et  concordiam  hurnanae  reipublicse 
expedit,  ut  omnes  conveniant  in  substantiali 
modo  colendi  Deum,  qui  consistit  in  sacri- 

ficio.  Ad  hoc  autem  requiritur,  ut  dixi,  sacri- 
ficia  auctoritate  publica  esse  instituta ,  et 
aliter  introduci  non  posse,  tum  quia  alias 
esset  infinita  varietas  et  confusio  in  repu- 
blica ;  tum  quia  alioqui  daretur  occasio  su- 
perstitionibus  et  variis  idololatriis;  unde 
etiam  Arist.,  lib.  Rhetor.  ad  Alex.,  dixit;  ne- 
cessarium  esse  ,  in  sacrificiorum  religione 
ritus  patrios  et  receptos  servari.  Et  confir- 
matur,  nam  sacrificium  est  res  maxime  sacra 
inter  omnes  externas,  et  ideo  oportet,  ut  de- 
centissime  fiat;  ergo  decet,  ut  ritus  ejus  non 
possit  cujusvis  hominis  privali  arbitrio  insti- 
tui,  sed  aliqua  publica  potestate. 

5.  Difficultas  dissolvitur.  —  Objectio.  — 
Responsio.  —  Ad  rationem  dubitandi  in  prin- 
cipio  positam  responderi  imprimis  potest, 
sacrificium  non  significare  quodlibet  signum 
sensibile,  sed  tale,  quod  aptum  esse  possit  ad 
significandum ,  non  solum  ipsi  utenti  tali  signo, 
sed  etiam  aliis,  et  ideo  necessarium  esse,  ut 
tale  signum  non  sit  privata  auctoritate  inven- 
tum,  sed  auctoritate  publica,  ut  habeat  signi- 
ficationem  omnibus  notam  ;  in  quo  est  magna 
differentia  inter  oblationem  sacrificii,  et  alios 
exleriores  actus  religionis,  quos  per  proprii 
corporis  membra  potest  homo  privatim  exer- 
cere ;  nam  hi  solum  fiunt  ad  exercendum  seu 
excitandum  interiorem  affectum  juxta  priva- 
tam  devotionem;  illa  vero  est  quasi  publica 
professio  cultus  Deo  exhibendi.  Sed  urgebit 
aliquis,  quia,  licet  verum  sit,  constitui  posse 
in  republica  hujusmodi  sacrificia,  quae  sunt 
signa  publici  cultus,  adhuc  reddenda  est  ra- 
tio,  cur  non  possit  unaquaeque  privata  per- 
sona  similia  signa  ad  proprium  et  privatum 
usum  deputare ,  quibus  non  significet  aliis 
mentem  suam,  sed  solum  Deo,  suamque  pri- 
vatam  devotionem  ritu  etiam  privato  exer- 
ceat  atque  excitet.  Responderi  potest,  ap- 
plicando  hic  doctrinam  traditam  sectione 
preecedenle ;  nam  sicut,  quando  Deus  per 
seipsum  instituit  ac  tribuit  sacrificia  alicui 
populo,  consequenter  prohibet,  ne  alia  sacri- 
ficia  ab  hominibus  in  tali  populo  introdu- 
cantur,  ita  quando  respublica  auctoritate 
communi  determinat  ritus  sacrificiorum  (eo 
quod  a  Deo  nihil  immediate  receperit,  ut  in 
lege  naturse  accidebal),  consequenter  prohi- 
bet,  ne  aliquod  membrum  reipublicae  nova 
sacrificia  propria  auctoritate  introducat;  nam 
cum  hoc  ad  bonum  regimen  totius  reipublicse 
necessarium  sit,  in  ipsamet  determinatione 
sacrificiorum  intrinsece  includi  censendum 
est,  ita  ut  talis  institutio  non  solum  habeat 

vim  directivam  approbandi  talem  sacrificii 
modum,  sed  etiam  prohibendi  alia  quaelibet 
privata  sacrificia.  Sicut,  quando  lex  praescri- 
bit  certos  titulos,  aut  certa  signa  honoris, 
consequenter  prohibet  alia ;  et  lex  Eccle- 
siastica  instituens  vestes,  quibus  sacrificium 
peragendum  est,  prohibet,  ne  aliis  fiat;  et 
similiter  in  usu  verborum,  postquam  publico 
usu,  vel  auctoritale  imposita  sunt  ad  signifi- 
candum  aliquid,  non  potest  homo  suo  arbitrio 
alio  modo  illis  uti,  alioqui  nec  veritas,  nec 
fidelitas  inter  homines  firma  esse  posset. 

6.  Sed  ex  hac  responsione  videtur  colligi, 
prsecise  et  ex  natura  rei  tantum  hoc  conside- 
rando,  esse  in  qualibet  privata  persona  po- 
testalem  ad  instituenda  sacrificia,  saltem  ad 
suum  proprium  et  privatum  usum,  sicutprse- 
cedente  sectione  dicebamus  esse  in  humana 
republica  potestatem  ad  instituenda  sacrifi- 
cia,  seclusa  Dei  prohibitione.  Patet  sequela, 
applicando  doctrinam  datam,  servata  pro- 
portione,  quia  nulla  ratio  redditur,  ob  quam 
privatse  personee  hoc  non  possint,  nisi  quia 
est  prohibitum  a  republica ;  sed  hasc  prohi- 
bitio  pertinet  ad  jus  positivum  et  humanum; 
ergo  illo  secluso ,  esset  in  privatis  personis 
talis  potestas;  ergo  habent  illam  ex  jure  na- 
tura?  preecise  considerato ,  quamvis  possit 
respublica  usum  illius  prohibere.  Et  confir- 
matur,  nam  fingamus  rempublicam  nihil  sta- 
tuisse  de  sacrificiorum  rilu;  tuncsane  possent 
privatse  personse  suo  arbitrio  determinare 
hsec  sacrificia,  quia  jam  non  esset  prohibitum 
a  tali  republica;  ergo  hujusmodi  prohibitione 
ablata,  illa  actio  neque  excedit  vim  natura- 
lem  hominis,  neque  est  per  se  mala,  ut  ra- 
tiones  in  principio  factae  concludere  videntur. 
Tandem,  si  contingeret,  aliquos  homines  tam 
solitariam  vitam  agere,  ut  nullius  reipublicee 
essent  membra,  liberum  unicuique  esset,  uti 
decentibus  signis  externis  proprio  arbitrio 
determinatis  ad  colendum  Deum,  quia  homo 
habet  jus  colendi  Deum  cultu  externo,  quem 
sibi  potest  definire,  si  non  habet  superiorem, 
a  quo  delerminetur.  Idem  ergo  erit,  etiam  si 
illa  signa  per  modum  sacrificiorum  determi- 
nentur.  Respondetur,  quoad  rem  ipsam  ar- 
gumenta  convincere  quod  intendunt,  quod 
etiam  videtur  sensisse  D.  Thom.,  locisinprin- 
cipio  hujus  sectionis  citatis.  Nihilominus  ta- 
men,  quia  neque  est  naturale  homini  solita- 
riam  vitam  agere,  neque  etiam  est  moraliler 
possibile,  ut  in  republica  humana,  preesertim 
bene  instituta ,  non  sint  sacrificia ,  publica 
auctoritate  definila ,  ideo  simpliciter  loquendo 

de  sacrificiis,  prout  moraliter  veniunt  in  usum 
hominum,  dicendum  est,  ut  legitima  sint, 
necessario  publica  auctoritate  fore  insti- 
tuenda ,  nec  nomen  sacrificii ,  in  propria  et 
usitala  significatione ,  posse  attribui  alicui 
signo,  nisi  publica  lege  sancitum  sit,  ut  supra 
in  simili  dicebamus  de  sacramento. 

SECTIO  V. 

Qualis  debeat  esse  res  vel  actio,  quse  in  sacrificio  ad 
significanduni  iroponitur. 

1 .  Difficultatis  punctus.  —  Explicata  si- 
gnificatione,  quse  est  veluti  forma  sacrificii, 
sequitur,  ut  declaremus,  qualis  esse  debeat 
materia ,  cui  talis  significatio  debet  imponi, 
ut  integra  ratio  sacrificii  consurgat;  hujus 
enim  rei  cognitio  necessaria  omnino  est  ad 
concludendam  definitionem,  et  essentiam  to- 
tam  sacrificii ;  et  ad  distinguendum  hunc 
actum  a  ceeteris  actibus  exterioribus  propriis 
divini  cultus,  qui  non  semper  possunt  a  sa- 
crificio  ex  formali  distingui ,  sed  solum  ex 
materiali.  Et  in  hoc  consistit  lota  ratio  prse- 
sentis  difficultatis,  quia,  licet  omne  sacrifi- 
cium  consistat  in  aliqua  actione  sensibili  per- 
tinente  ad  proprium  Dei  cultum  (agimus  enim 
nunc  tantum  de  sacrificio  visibili,  imo  illud 
solum  proprie  sacrificium  vocamus ,  juxta 
primam  nominis  impositionem  ,  ut  dictum 
est),  non  tamen  e  contrario  omnis  actus  sen- 
sibilis,  quo  redditur  Deo  religiosus  cultus  illi 
proprius,  potest  dici  sacrificium,  cum  tarnen 
habere  possit  eamdem  significationem  et  ho- 
nestatem,  quam  habet  sacrificium.  Assump- 
tum  patet  primo  in  vocali  laude  Dei,  qua 
confitemur  illum  esse  supremum  dominum, 
nosque  illi  subjicimus,  quae  metaphorice  vo- 
cari  solet  sacrificium  laudis ;  non  est  tamen 
proprie  sacrificium,  prout  de  illo  nunc  agi- 
mus ;  et  tamen  idem  prorsus  significat,  quod 
sacrificium,  ut  ex  dictis  patet.  Similiter  tun- 
sio  pectoris  et  genuflexio  fieri  possunt  in 
recognitionem  propriae  excellentiee  divina3, 
et  ita  idem  significabunt,  quod  sacrificium;  et 
tamen  juxta  communem  concipiendi  modum, 
illa  non  sunt  sacrificia  proprie  dicta  ;  unde 
in  his  non  requiritur  publicus  minister,  nec 
publica  auctoritas,  sicut  in  sacrificio.  Tan- 
dem,  omnis  cultus  latriae  exterior  est  pro- 
prius  Dei ,  si  sit  perfectus  et  absolutus;  et 
tamen  non  omnis  talis  cultus  est  sacrificium, 
ut  patet  de  ipso  usu  sacramentorum,  quo  pro- 
fitemur  Deum  esse  principalem  auctorem 
sanctitatis;  et  in  usu  etiam  sacramentalium , 


ut,  v.  gr.,  erigere  templum,  consecrare  al- 
tare,  quee  in  solius  Dei  cultum  facere  licel; 
in  his  ergo  omnibus  est  eadem  significatio 
divinse  excellentise,  et  consequenter  eadem 
moralis  honestas,  quse  attingit  Deum,  ut  sub- 
jectum,  cui  honor  et  cultus  debitus  exhibetur. 
Quid  ergo  proprium  in  sacrificio,  per  quod  ab 
hujusmodi  actibus  distinguatur?  Et  augetur 
difficultas  ex  quodam  dicto  D.  Thom.,  alle- 
gata  quaest.  85,  art.  3,  ubi  cum  dixisset, 
actus  aliarum  virtutum ,  prout  a  religione 
imperantur,  et  referuntur  in  cultum  Dei,  so- 
lere  metaphorice  appellari  sacrificia,  ita  con- 
cludit  :  Sunt  tamen  quidam  actus ,  qui  non 
habent  ex  alio  laudem,  nisi  quia  sunt  propter 
reverentiam  divinam;  et  isti  actus  sacrificia 
dicuntur,  et  pertinent  ad  virtutem  religionis. 
Nam,  si  D.  Thomas  intelligit,  omnes  actus 
hujusmodi  esse  propria  sacrificia,  falsum  est, 
quod  dicit;  nam  votum  est  actus  religionis 
non  habens  ex  alio  laudem,  nisi  quia  fit  in 
honorem  Dei,  et  tamen  non  est  sacrificium ; 
et  idem  est  de  laudatione  divina ,  genu- 
flexione,  et  aliis  similibus ;  si  autem  intelli- 
git  sacrificium  contineri  sub  genere  talium 
actuum,  quamvis  cum  illo  genere  non  con- 
vertatur,  esto,  id  verum  sit,  non  tamen  ex- 
plicatum  manet,  quid  speciale  talis  actus 
requirat,  ut  in  genere  proprii  sacrificii  con- 
stituatur.  Adde,  etiam  non  videri  necessa- 
rium,  ut  proprium  sacrificium  sub  tali  genere 
actus  constituatur;  nam  mors  Ghristi  fuit 
verissimum  et  propriissimum  sacrificium,  et 
tamen  infinitis  aliis  titulis  laudem  habens ; 
fuit  enim  actus  maximee  charitatis,  fortitu- 
dinis,  etc. 

2.  Sacrificandi  actus  circa  rem  aliquam 
permanentem  debet  versari  quse  Deo  offeratur. 
—  Quid  oblationis  nomen  importet.  —  Dico 
primo,  de  necessitate  actionis,  quee  est  sacri- 
ficium,  esse,  ut  sit  oblatip  alicujus  rei  per- 
manentis  Deo  facta.  In  hac  conclusione  omnes 
conveniunt,  et  probatur  ex  modo  loquendi 
sacree  Scripturae,  in  qua  sacrificare,  et  sacri- 
ficium  offerre  idem  sunt;  si  ergo  sacrificare 
est  offerre,  sacrificatio  ipsa  erit  oblatio;  an- 
tecedens  patet  Genes.  8  :  Obtulit  holocausta 
supra  altare;  et  cap.  22  :  Offeres  filium  tuum 
in  holocaustum;  Isa.  I  :  Non  offeratis  ultra 
sacrificium  frustra;  et  ad  Heb.  5  :  Ut  offerat 
dona  et  sacrificia  pro  peccatis ;  et  cap.  9,  ut 
declaret  Paul.  cruentum  saerificium  Ghristi  : 
Per  Spiritum  Sanctum  (inquit)  semetipsum 
obtulit  immaculatum  Deo.  Et  infra  :  Christus 
semel  oblatus  est  ad  multorum  exhaurienda 

peccata.  Prima  vero  consequentia  probatur; 
nam  sacrificium  proprie  significat  actionem 
sacrificandi,  ut  supra  visum  est;  si  aulem  sa- 
crificare  est  offerre,  necesse  est,  ut  ipsa  actio 
sacrificandi  in  oblatione  consistat;  erit  ergo 
sacrificium  oblatio  aliqua  facta.  Secundo  de- 
claratur;  nam  ex  hoc  capite  differt  actus  sa- 
crificii  a  multis  actibus  religionis  supra  nu- 
meratis,  ut  patet  simul  explicando,  quid 
nomine  oblationis  proprie  significetur.  Dici- 
mur  enim  offerre  Deo  cor  nostrum,  preces 
seu  orationes,  seu  vitulos  labiorum,  et  res 
aliquas,  quas  Deo  immolantur,  in  quibus  om- 
nibus  non  est  idem  oblationis  genus.  Oportet 
ergo  considerare,  externum  Dei  cultum  inter- 
dum  fieri  per  puros  actus  externos,  interdum 
aliquibus  etiam  rebus.  Puros  actus  externos 
voco.  qui  consistunt  solum  in  aliquo  motu, 
vel  actione  hominis,  et  in  ea  perficiuntur  et 
consummantur  absque  aliqua  re  externa , 
circa  quam  versentur,  ut  sunt  genuflexio, 
vocalis  oratio,  et  similes.  Res  autem  appello, 
quascumque  res  permanentes,  quae,  licet  non 
possint  in  cultum  Dei  cedere,  nisi  media  ali- 
qua  actione  hominis,  tamen  quia  ille  cultus 
fit  per  usum,  seu  exhibitionem  talium  rerum, 
ideo  dicitur  fieri  per  ipsas  res,  ut  distinguatur 
a  priori  modo  cultus;  hujusmodi  ergo  actio, 
qua  ita  utimur  aliqua  re  permanente,  ut  in 
cultum  Dei  illam  transferamus,  dicemus,  aut 
consumamus,  dicitur  proprie  hoc  loco  oblatio 
talis  rei  facta  in  cultum  ejus.  Rursus  consi- 
derandum  est,  aliud  esse  referre  aliquid  in 
Deum,  aliud  vero  offerre  aliquid  Deo ;  quan- 
quam  enim  hse  voces  interdum  confuncli  so- 
leant,  et  ut  synonymee  usurpari,  tamen  se- 
cundum  propriam  rationem  differunt ,  quia 
referre  in  Deum,  proprie  dicit  habitudinem 
finis  ultimi,  unde  proprie  cadit  in  humanas 
actiones,  quatenuspropterDeum  fiunt;  offerre 
autem  aliquid  Deo,  dicit  habitudinem  objecti 
proximi,  seu  personae,  cui  aliquid  donatur, 
seu  exhibetur;  quod  quidem,  quamvis  con- 
venire  possit  in  aliquas  externas  actiones , 
quae  non  habent  aliunde  laudem,  quam  ex  eo, 
quod  Deo  offeruntur  in  cultum  et  honorem, 
propriissime  tamen  dicitur  de  rebus  perma- 
nentibus,  quas  homo,  prout  potest,  Deo  offert, 
et  quasi  dono  dat  in  obsequium  ejus.  Etenim, 
quia  Deus  rebus  nostris  non  indiget,  neque 
novum  earum  dominium  acquirere  potest,  ac 
si  nulluin  antea  haberet,  non  possunt  hoc  ti- 
tulo  vel  ratione  illi  offerri ,  sed  solum,  ut  in 
honorem  ejus  consecrentur,  immutentur,  aut 
consumantur ;  quee  omnia  nulla  alia  proba- 


LXXIII,  SECT.  V.  613 

lione  indigent,  quia  ex  ipsa  verborum  pro- 
prietate,  et  communi  omnium  sensu,  et  con- 
sensu  satis  constat.  Ultimo  vero  esl  circa  rem 
hanc  considerandum,  dupliciter  aliquid  offerri 
Deo,  etiam  praadicto  posteriori  modo,  seu  in- 
tra  tetitudinem  objecti.  Primo,  proxime  et 
directe,  ut  quando  animal  interficitur  in  Dei 
honorem.  Secundo,  mediate  et  rernote;  nam 
ut  notavit  D.  Thom.,  2.  2,  dicta  queest.  85, 
art.  3,  ad  3,  decimse,  licet  dicantur  offerri 
Deo,  quia  ob  cultum  ejus  dantur  ministris, 
qui  divino  cultui  vacant,  tamen  immediate 
non  offeruntur  Deo,  sed  ipsis  ministris;  sa- 
crificium  ergo  oportet,  ut  sit  oblatio  imme- 
diate  et  directe  Deo  facta,  quia  continet  su- 
premum  Dei  cultum  externum ;  oportet  igitur, 
ut  per  sacrificium  res  aliqua  directe  et  imme- 
diate  offeraturDeo  in  significationem  supremi 
honoris  et  cultus  ejus. 

3.  Illatum  ex  conclusione.  —  Nomen  sa- 
crificii  proprius  de  actione  sacrificandi  guam 
de  sacrificata  re  dicitur.  —  Dico  secundo  : 
ex  hac  conclusione  infertur,  in  sacrificio  ex 
parte  rei,  seu  materiee,  quee  ad  significandum 
imponitur,  duo  posse  considerari  preeter  si- 
gnificationem.  Unum  est  res ,  quae  offertur; 
aliud  est  actio,  per  quam  offertur.  Unde , 
sicut  in  sacramentis,  praeter  significationem, 
in  re  ipsa ,  quee  significationi  substernitur, 
aliquid  consicleratur  ut  materia,  et  aliquid  ut 
forma ,  ita  in  sacrificio  fieri  potest,  servata 
proportione;  res  enim,  quee  offertur,  potest 
dici  materia  sacrificii,  quia  est  veluti  primum 
fundamenlum  ejus ;  actio  autem,  per  quam 
offertur,  est  veluti  forma  sacrificii,  quia  per 
illam  completur  et  quasi  constituitur.  Res 
autem,  quae  in  sacrificio  offertur,  considerari 
potest,  vel  ut  antecedit  actionem  offerendi, 
vel  secundum  eum  statum,inquo  constituitur 
in  termino  oblationis ;  et  utroque  modo  est 
rnateria  sacrificii,  seu  res  in  sacrificium 
oblata;  ut,  verbi  gratia,  animal,  quod  offer- 
tur  Deo  in  sacrificium  per  jugulationem,  vi- 
vum  supponitur  huic  actioni;  at  in  termino 
est  mortuum;  et  utroque  modo  potest  dici 
materia  sacrificir,  quamvis  frequentius  et 
generalius,  ac  principalius,  dici  hoc  soleat  cle 
tali  re,  prout  supponitur  toti  actioni  sacrifi- 
candi.  Et  hinc  ulterius  ortum  est,  ut,  nomen 
sacrificii  sequivoce  sumatur.  Nam ,  et  res 
oblata,  et  actio  ipsa,  per  quam  offertur,  so- 
lent  sacrificium  appellari ;  propriissime  ta- 
men  dicitur  de  actione,  ut  ex  ipsa  etiam  voce 
patet.  Nihil  enim  aliud  est  sacrificium,  nisi 
factio  sacri,  unde  apertius  posset  sacrificatio 

appellari;  iclem  vero  extenditur  ad  rem  obla-  suffitum 
tam,  seu,  quae  jam  est  ad  sacrificium  proxime 
destinata,  ut  in  sequentibus  latius  videbimus. 
Quocirca  ad  concludendam  propriam  sacri- 
ficii  rationem,  duo  supersunt  explicanda.  Pri- 
mum  est,  qualem  esse  oporteat  rem,  in  sacri- 
ficium  offerendam.  Secundum  est,  per  quam 
actionem  debeat  offerri. 

4.  Illa  tantum  oblatio,  qude  immutationem, 
sacrificalionemque  includit ,  sacrificium  est 
proprie.  —  Quee  duo  ut  explicentur,  dico  se- 
cundo  :  non  omnis  oblatio  proxime  facta  Deo 
est  sacrificium,  sed  sola  illa,  quse  fit  per  ali- 
quam  immutationem  rei  oblatee,  circa  quam 
necesse  est  aliquid  sacrum  fieri,  quando  pro- 
prie  sacrificatur.  Sumitur  heec  conclusio  ex 
D.  Thom.,  citato  art.  3,  ad  3,  ubi  distinguit 
duplicem  oblationem  Deo  directe  factam  :  alia 
vocatur  oblatio  simplex,  quse  genericum  no- 
men  oblationis  retinere  solet,  quse  non  est 
proprie  sacrificium ;  alia  vero  est  oblatio 
magis  sacra,  per  quam  aliquid  sacrum  fit 
circa  rem  oblatam  ;  et  heec  est  proprie  sacri- 
ficium,  licet  interdum  hac  voce  omnis  oblatio 
directe  facta  Deo  comprehendi  soleat,  ut  no- 
tavit  D.  Thom.,  -1 .  2,  q.  4  01,  art.  4,  ad  5. 
Quam  divisionem  significavit  etiam  Paul. ,  ad 
Hebr.  5,  ita  verbisillis  :  Ut  ofjferat  dona  et  sa- 
crificia.  Ubi de  rebus  oblatis Deo  loqui  videtur, 
et  qusedam  vocat  dona,  quia  quasi  per  sim- 
plicem  donationem  offeruntur ;  alia  vero  vocat 
sacrificia,  quia  per  actionem  effectivam  ali- 
cujus  rei  sacree  offeruntur,  ut  ibi  etiam  nota- 
vit  Chrysost.,  hom.  28,  afferens  illud  Ps.  38  : 
Sacrificium,  etoblationem  noluisti ,  et  dicens, 
quidquid  est  exlra  sacrificium,  oblationem 
appellari;  quod  intelligendumest,  utdiximus, 
quia  commune  nomen  accommodatur  speciei 
minus  perfectoe,  quo  modo  potest  oblatio  a 
sacrificio  distingui,  quamvis  alioquicommune 
nomensit.  Quod  etiam  notavit  Theopbylactus, 
ad  Hebreeos  8  dicens  :  Sacrificium  est,  quod 
est  per  sanguinem,  aut  ignem;  oblatio  autem 
est  ex  fructibus,  et  sine  sanguine,  aut  igne, 
aut  alia  immutatione  fit;  ubi  tradens  prsedic- 
tam  divisionem,  non  tam  propriis  et  adee- 
quatis  definitionibus ,  quam  usitatioribus 
exemplis  eam  declarat,  additque  etymologiam 
Greecorum  verborum,  quibus  heec  duo  ge- 
nera  oblationum  significantur;  nam  queedam 
oblatio  dicitur  npoo-yopx,  quee  vox  simplicem 
oblationem  significat,  utex  proprietate  ipsius 
verbi  constat;  alia  vero  oblatio  dicitur  evo-Lu, 
quee  proprie  de  victima  seu  de  sacrificio  di- 
citur ;  nam ,  licet  in  primeeva  significatione 


seu  obhitionem  per  ignem  factam 
significare  videatur,  quia  verbum  Greecum , 
unde  derivatur,  ardere  significat,  quia  for- 
tasse  olim  sacrificia  apud  Graecos  hoc  prse- 
sertim  modo  fiebant,  jam  vero  derivata  vox 
est  ad  significandum  etiam  oblationem  cum 
effusione  sanguinis,  aut  alia  simili  immuta- 
tione.  Quam  doctrinam  prius  tradidit  Euse- 
bius,  lib.  \  de  PreeparationeEvangelica,  c.  6, 
et  indicavitIsidorus,lib.  6  Etymolog.,  cap.  de 
Officiis.  Praeterea  hoc  confirmat  D.  Thom.  ex 
ipsa  voce,  sacrificium, ,  quee  ,  ut  diximus, 
effectionem  alicujus  sacri  significat;  et  ideo 
Gregor.,  in  c.  Multi,  <1,  qusest.  1,  sacrificium 
interpretatur,  quasi  sacrum  factum,  quod  a 
simplici  oblatione  dislinguitur.  Tandem  ex 
rebus  ipsis  potest  hoc  declarari ;  nam  constat 
haec  duo  oblationum  genera  in  religioso  Dei 
cultu  intervenire ;  olim  enim  primitiee  offere- 
bantur  Deo,  et  primogeniti,  et  alia  similia, 
queenon  sacrificabantur;  et  nunc  etiamprimi- 
tise  offeruntur  Deo,  ut  constat  ex  can.  3  et  4 
Apostolorum;  et  in  professionereligionis  homo 
seipsum  offert  Deo;  et  generaliter  ait  August., 
epist.  59  :  Multa  offeruntur  Deo ,  maxime 
tamen  altaris  oblatio ;  est  ergo  in  lege  Evan- 
lica  aliqua  oblatio  prseter  altaris  oblationem, 
cum  tamen  sola  altaris  oblaliosit  sacrificium  ; 
igitur  in  re  ipsa  est  hoc  duplex  genus  obla- 
tionis;  ergo  illis  etiam  duabus  vocibus,  obla- 
tiones  et  sacrificia,  recte  significantur.  Et 
confirmatur,  nam  sacrificium  fit  in  significa- 
tionem,  et  protestationem  divinse  excellentise, 
acsupremidominii  Dei;  hocautem  expressius 
significatur,  quando  res  aliqua  ita  offertur, 
ut  in  illius  honorem  immutetur,  seu  consu- 
matur,  vel  aliquid  aliucl  sacrum  fiat;  nam 
simplex  oblatio  cle  se  communis  est  aliis 
rebus;  unde  non  habet  tam  proprie  hanc 
significationem  ,  nisi  ex  intentione  offerentis  ; 
ergo  proprie  sacrificii  nomen  prasdictum  genus 


oblationis  significat. 

5.  Oblatio  in  sacrificio  reperta  rei  oblatx 
consecrativa  et  immutativa  esse  debet.  —  Ex 
his  ergo  constat  primo,  qualis  esse  debeal 
actio,  quae  rationem  oblationis  in  sacrificio 
habet ;  in  communi  enim  solum  dicere  pos- 
sumus,  debere  esse  actionem  consecrativam 
aliquo  modo  rei  oblatee,  et  immutativam  ejus. 
Ita  D.  Thom.,  dicta  solutione  ad  3,  dicens  : 
Sacrificia  proprie  dicuntur,  quando  circa  res 
Deo  oblatas  aliquid  fit.  Quicl  autem  sit  illud 
aliquid,  quod  fieri  debeat,  nulla  definitione 
seu  descriptione  declarat,  sed  tantum  quibus- 
dam  exemplis    docet  :  Sicut  quod  animalia 

occidebantur,  et  comburebantur ,  quod  panis 
frangitur,  et  comeditur,  et  benedicitur.  Unde 
quod  quidam  aiunt,  necessarium  esse,  ut  hasc 
actio  talis  sit,  ut  per  eam  res  oblata  interfi- 
ciatur  seu  pereat,  quamvis  ita  sit  secundum 
frequentiorem  usum  ;  animalia  enim  interfici 
solebant,  et  sanguis  eorum  fundebatur,  alise 
vero  res  solebant  igne  torreri,  aut  consumi, 
quiahujusmodi  immutationum  genera  aptiora 
credebantur  ad  repra?sentandum,  et  supre- 
mum  Dei  dominium,  et  cruentum  Christi  sa- 
crificium  ;  nihilominus  tamen  non  fuit  hoc  ita 
perpetuum ,  et  necessarium ,  quin  absque 
hujusmodi  actione,  vel  tanta  immutatione, 
interdum  legamus  sacrificium  oblatum.  Mel- 
chisedech  enim,  Genes.  7,  sacrificium  Deo 
obtulit  in  pane  et  vino,  ubi  non  legimus  im- 
mutationem  aliquam  factam  circa  rem  obla- 
tam,  nisi  fortasse,  quod  panis  ille  et  vinum 
aliqua  externa  clemonstratione  oblata  sunt 
Deo  cum  aliqua  benedictione,  seu  elevatione, 
vel  fractione,  et  distributione,  ac  sumptione 
per  modum  cibi  et  potus  sanctificati;  et  in 
Leviticosimilia  sacrificia  reperientur,  prseser- 
tim  in  panibus  propositionis ,  et  aliis  sacri- 
ficiis  ex  simila  ethujusmocli;  semper  tamen 
aliqua  immutatio  in  re  oblata  reperietur,  quia 
hoc  modo,  ut  dixi ,  expressius  significatur, 
Deum  esse  omnium  auctorem ;  ergo  in  genere 
hoc,  satis  est  dicere,  actionem  illam  clebere 
esse  aliquo  modo  consecrativam,  et  immuta- 
tivam  rei  in  Dei  honorem. 

6.  Quidam  vero  distinguunt  triplicem  actio- 
nem ,  aliam  consecrativam ,  aliam  immuta- 
tivam  seu  consumptivam  rei,  et  aliam,  quee 
sit  oblatio  ejnsdem  rei  Deo  facta.  Sed,  quic- 
quid  sit  de  nostro  Eucharislico  sacrificio,  de 
quo  postea  videbimus,  an  hee  actiones  in  eo 
distinguantur,  et  ad  illius  essentiam  perti- 
neant,  tamen,  in  genere  loquendo  de  ratione 
sacrificii,  non  estnecesseintelligere  eas  actio- 
nes  re,  sed  ad  summum  ratione  dislinctas ; 
actio  enim  illa,  per  qunm  res  mactatur,  aut 
frangitur,  aut  alio  simili  modo  immutatur,  est 
sufficiens  immutatio  ad  rationem  sacrificii , 
neque  aliqua  alia  consumptio  est  de  illius  es- 
sentia ;  nulla  enim  sufficiente  necessitate,  aut 
rationi  fingi  polest.  Nam,  licet  in  veteribus 
sacrificiis  res  oblatse  et  sacrificatse,  interdum 
consumerentur  per  usum  sacerdotis  aut  po- 
puu\  tamen  neque  id  erat  commune  omnibus 
sacrificiis,  ut  constat  de  holocausto  ,  neque  in 
his ,  in  quibus  fiebat,  pertinebat  ad  essentiam 
sacrificii,  sed  post  consummatum  sacrificium 
fiebat  ad  significandum,  hominem  per  sacrifi- 


cium  acceptari  ad  divinorum  consortium, 
participationcmque  eorum  donoruui,qusejam 
Deo  oblala  fuerant,  juxta  illud  1  ad  Gor.  10  : 
Qui  edunt  hostias,  participes  sunt  altaris. 
Rursusluec  eadem  immutatio  rei  oblata3,  qua- 
tenus  fit  ex  institutione  divina,  et  ad  divinam 
excellentiam  significandam,  consecratio  dici- 
tur,  quia  ut  sic  est  quid  sacrum;  unde  per 
eam  sacratur,  seu  sacra  efficitur  res  illa,  quas 
sic  immutatur.  Ac  denique  ha3c  eadem  sacra 
immutatio,  quatenus  in  Dei  cultum  et  hono- 
rem  fit,  est  ipsamet  oblatio  sacrificativa,  quia 
per  eam  res  oblata  humanis  usibus  inepta 
redditur,  Deoque  dicatur,  et  in  illius  cultum 
transfertur.  Non  igitur  his  vocibus  actiones 
diversse  significantur,  sed  una  et  eadem  sub 
diversis  respectibus. 

7.  Sacrificium  quodvis ,  a  quo,  cui ,  quod, 
pro  quo  offeratur,  qua  item  actione,  includat 
necesse  est.  —  Quse  debent  inter  prxdicta  ver- 
sari  distinctio.  —  His  altare  conjungendum. 
—  Atque  ex  his  tandem  colligitur,  recte 
dixisse  August.,  lib.  4  de  Trinit.,  cap.  14,  in 
omni  sacrificio  quatuor  esse  necessaria,  qui 
offerat,  cui,  pro  quo,  et  qua3  offerat ;  distin- 
guit  enim  ibi  tantum  personas  seu  supposita , 
pra?ter  qua3  actionem  etiam  offerendi  seu  sa- 
crificandi  intervenire  necesse  est;  quee  omnia 
etiam  indicavit  Paulus  acl  Hebr.  5,  dicens  : 
Omnis  Pontifex  ex  hominibus,  assumptus  pro 
hominibus  constituitur  in  his,  qux  sunt  ad 
Deum,  ut  offerat  dona  et  sacrificia  pro  pec- 
catis;  et  cap.  8  :  Omnis  Pontifex  ad  offeren- 
dum  munera  et  hostias  constituitur,  unde  et 
necesse  est,  et  hunc  habere  aliquid,  quod 
offerat.  Ubi  Deus  est,  cui  sacrificium  offertur; 
homines,  prassertim  peccatores ,  pro  quibus 
offertur;  Pontifex,  qui  offert,  quem  necesse 
est  habere  aliquid,  quod  offerat.  Unde  Isaac, 
Gen.  22,  cum  videret  patrem  euntem  ad  offe- 
rendum  Deo  pro  se  ipsis,  ubi  esset  victima , 
inquirebat.  Observandum  est  autem ,  hasc 
quatuor,  quae  numerantur,  non  semper  esse 
re  distincta  ,  sed  habitudine  ;  Christus  enim 
et  fuit  offerens,  et  hostia  oblala,  et  ut  erat 
Deus,  sibi  etiam  sacrificium  offerebat,  et  ali- 
quo  etiam  modo  pro  se  ut  homine,  non  qua- 
tenus  sacrificium  illud  propitiatorium  erat , 
sed  quatenus  etiam  eratsacrificiumlaudis,  et 
gratiarum  actionis  ,  et  glorias  ac  claritatis  sui 
corporis  impetratorium ;  et  alii  sacerdotes 
non  solum  aliis ,  sed  etiam  pro  se  ipsis  offe- 
runt,  ut  dicitur  ad  Hebr.  Denique  observa , 
prater  illa  quatuor,  qua3  maxime  substan- 
tialia  sunt,  posse  addi  quintum,  quod  licet 

magis  extrinsecum  videatur,  tamen  ex  usu 
sacrae  Scripturseetgentium  omnium  ad  omnia 
sacrificia  deputatum  est,  scilicet,  altare,  de 
quo  ait  Fulg.,  lib.  2  ad  Monim.,  cap.  3  :  Non 
ob  aliud  xdificari  solitum,  nisi  ad  sacrificium 
Deo  offerendum ,  veteris  Testamenti  lectio 
frequenter  insinuat;  ac  propterea  August.,  20 
contra  Faust.,  cap.  21,  ait,  sicut  sacrificium 
soli  Deo  offertur,  ita  et  altare  solum  in  divi- 
num  honorem  erigi,  quia  nimirum ,  nonnisi 
ad  sacrificandum  construitur .  Quod  etiam  ex 
Gen.  8  colligere  licet ,  ubi  prima  mentio 
altaris  in  Scriptura  fit,  et  ad  sacrificium  Deo 
offerendumerectumesselegitur.Nam  quia  sa- 
crificatio,  actio  sacra  est,  publica,  et  solemnis, 
ideo  decentissimum  semper  fuit,  certum  ac 
sacrum  locum  destinare,  in  quo  et  actio  illa 
fieret,  et  res  Deo  oblata  constitueretur,  et 
offerretur ;  hunc  autem  locum ,  altare  voca- 
mus,  seu  alionomine,  aram,vel  templum,  vel 
simile  quid,  ei  respondens,  quocl  ampliorem 
locum  significat,  qui  et  ipsum  altare  continet, 
et  recipere  eos  potest,  qui  ad  sacrificium  con- 
veniunt;  nam,  licet  hoc  semper  necessarium 
non  sit,  tamen  regulariter  et  ordinarie  ita 
fieri  expedit,  utlatiusinsequentibusdicemus. 
8.  Sacrificii  effectio  legitimum  ministrum 
sibi  vendicat.  —  In  naturse  lege  primogeniti , 
in  scripta  tribus  Levitica  et  Aaron  familia , 
in  lege  gratise  supernaturaliter  consecrantur 
sacerdotes.  —  Ultimo  ex  his  obiter  etiam 
constat,  esse  de  ratione  actionis,  quas  sacrifi- 
cium  est,  ut  a  legitimo  ministro  fiat,  quem 
Paulus  Pontificem,seusacerdotem  appellavit, 
unde  nullus  alius  potest  legitime  hoc  munus 
usurpare.  Quod  si  id  facere  tentet,  non  erit 
sacrificium,  sed  sacrilegium.  Quia  ,  ut  clicitur 
ad  Hebr.  5,  solus  sacerdosest,  qui  pro  homi- 
nibus  constituitur,  ut  sacrificium  offeral; 
neque  ullus  alius  potest  hunc  honorem  sibi 
usurpare,  nisi  qui  vocatur  a  Deo  tanquam 
Aaron.  Ratio  vero  est,  quia,  sicut  sacrificium 
propriissime  dictum,  prout  nunc  de  illo  lo- 
quimur,  requirit,  ut  publica  auctoritate  insti- 
tutum  sit,  et  ut  nomine  totius  populi,  seu 
reipublicas  fiat,  ita  etiam  postulat  ministrum, 
habentem  publicam  et  communem  auctori- 
tatem  ad  offerendum,  quem  sacerdotem  ap- 
pellamus.  Quale  autem  esse  debealhoc  sacer- 
dotium ,  neque  ad  hunc  locum  id  tractare 
spectat,  nec  potest  eadem  lege  in  omnibus 
definiri;  pendet  enim  ex  varia  institutione, 
quee  publica  lege  fit.  Propter  quod  merito 
dixit  Paulus  ad  Hebr.  5  et  seq.,  hsec  tria  esse 
inter  se  connexa  ,  lex,sacerdosetsacrificium. 

Unde  in  lege  naturse,  vel  ex  institutione  di- 
vina,  vel  ex  usu  et  introductione  hominum, 
primogeniti ,  et  familiarum  principes  simul 
erant  sacerdotes,  ut  auctor  est  Hieron.,  epist. 
136  ad  Evang.,  et  in  q.  Hebraic.  circa  Gen.  7, 
et  eamdem  traditionem  Hebreeorum  amplec- 
tuntur  alii  exposilores  ibi;  et  Aug.,  Gen.  25, 
explicans,  quse  fuerintprimogenita,  quasEsau 
vendidit;  D.  Thom.,  1.  2,  qusest.  103,  art.  1, 
ad  3,  dicit  hoc  servatum  esse  eo  tempore  ex 
humana  determinatione ;  et  idem  sentit  2.  2, 
qusest.  87,  art.  1,  ad  3.  Postea  vero  in  lege 
veteri  ex  institutione  divina,  Levilica  tribus 
ad  ministerium  divini  cultus  deputata  est,  et 
familia  Aaron  ad  fungendum  sacerdotio,  quod 
tunc  per  carnalem  successionem,quasi  hsere- 
ditario  jure,  obtinebatur.  Jam  vero  in  lege 
nova  altius  sacerdotii  genus  a  Ghristo  institu- 
tum  est ;  quod  non  per  carnis  originem,  nec 
per  solam  populi  designationem ,  sed  per 
veram  ac  legitimam  consecrationem  datur,  ut 
in  proprio  loco  copiosius  dicturi  sumus,  de 
sacramento  Ordinis  disputantes. 

SECTIO  VI. 

Quaenam  ratio  ac  definitio  proprii  sacrificii  ex  dictis 
colligatur. 

1 .  Quorumdam  placilum.  —  Quidam  auc- 
tores  sine  distinctione  affirmant,  omne  opus 
bonum  in  Dei  laudem  et  honorem  relatum  , 
esse  vere  ac  proprie  sacrificium.  Ita  sentit 
Gabr.,lect.  85  in  canon.,  littera  D.;  et  Castro, 
verbo  Missa,  hseres.  1.  Quam  sententiam 
libenter  amplectuntur  hasretici  hujus  tempo- 
ris,  ut  inde  colligant,  mysterium  Eucharistiae 
non  aliter,  nec  proprius  esse  sacrificium, 
quam  caetera  religionis  opera,  et  consequen- 
ter,  nullos  esse  necessarios  speciales  sacer- 
dotes,  quia  omnes  homines  sufficientes  sunt 
ad  operandum  propter  cultum  et  honorem 
Dei.  Potestque  in  favorem  hujus  senteiitiee 
afferri  August.,  lib.  5  cle  Civit.,  cap.  5,  ubi 
cum  dixisset,  misericordiam,  et  alia  pia  opera 
propter  Deum  facta,  esse  sacrificia,  talem 
sacrificii  definitionem  concludit :  Sacrificium 
est  omne  opus,  quod  agitur,  ut  sancta  socie- 
tate  inhsereamus  Deo,  relatum,  scilicet,  ad 
illum  finem  bonum,  quo  beati  esse  possimus. 

2.  Vera  sententia  sacrificium  proprium  ab 
improprio  distinguit.  —  Communis  tamen  ac 
vera  sententia,  quam  sajpe  in  superioribus 
insinuavimus,  duplex  genus  sacrificii  distin- 
guit,  unum  proprium,  alterum  per  metapho- 
ram  seu  analogiam  ad  illud.  Quo  posteriori 

modo,  verum  est,  quodlibet  opus  bonum,  in 
Dei  honorem  relatum,  appellari  posse  sacrifi- 
cium  ;  proprie  tamen  sacrificium  esse  specia- 
lem  actum  religionis  distinctum,  non  solum 
ab  operibus  aliarnm  virtulum  relatis  in  hono- 
rem  Dei,  sed  etiam  ab  aliis  actibus  externis 
virtutis  religionis.  Ita  sentit  D.  Thom.,  2.  2, 
quaest.  85,  art.  3,  et  tenet  Soto,  lib.  6  de  Just. 
et  jure,  1,  art.  3;  Gan.,  12  de  Locis ,  cap.  13, 
et  omnes  recentiores,  qui  contra  haerelicos 
de  sacrificio  disputant. 

3.  Sacrificii  proprii  definitio  per  partes 
phijsicas.  —  Per  metaphysicas  partes  sacri- 
ficii  definitio.  —  Ut  autem  heec  sententia  ex- 
plicetur  et  probetur,  oportet  rationem  veri  et 
proprii  sacrificii  ex  clictis  colligere,  quae  duo- 
bus  modis  tradi  potest.  Unus  est,per  modum 
physicse  definitionis ,  ex  materia  et  forma 
constantis,  ita  ut  sacrificium  sit  oblatio  facta 
Deoperimmutationem  alicujus  rei  in  signum, 
legitime  institutum,  divinse  excellentise  et  re- 
verentire.  Cujus  definitionis  partes  omnes 
satis  ex  superioribus  constant.  Solum  circa 
ultimam  animadvertendum  est ,  per  illam 
distingui  verum  a  falso  sacrificio.  quod  non 
tam  sacrificium  est,  quam  sacrilegium  et  ido- 
lolatria ;  quanquam  enim  toto  ritu  externo 
possit  cum  vero  sacrificio  interclum  conve- 
nire,  tamen,  si  falsis  diis  offeratur,  aut  non 
fiat  ex  intentione  colendi ,  et  profitendi  divi- 
nam  excellentiam,  sed  ficto  animo  et  fide, 
non  erit  verum,  sed  falsum  vel  apparens 
sacrificium.  Unde  recte  Laclan.,  1.  4  de  Vera 
sap.,  cap.  3  et  4,  negat  posse  veram  religio- 
nem  a  vera  sapientia  seu  fide  separari ;  addit- 
que,  eum  cultum,  qui  non  officio  menlis,  sed 
ritu  corporis  constat,  nihil  habere  veritatis. 
Excluditur  etiam  aliud  genus  sacrificii,  vel 
potius  superstitionis,  quale  est,  quod  non 
rilu  legitimo,  neque  secundum  debitam  insti- 
tutionem  offertur,  de  quo  August.,  epist.  49  : 
Sacrificium  (inquit)  cum  exhibetur  Deo  secun- 
dum  veram  ejus  inspirationem  et  doctrinam , 
vera  religio  est :  quod  si  hoc  non  habeat,  erit 
noxia  superstitio.  Alter  modus  definiendi  esse 
potest.  si  dicamus  :  Sacrificiuin  est  signum 
sensibile  ad  divinam  excellentiam  et  cultum 
illi  debitum  immediate  significandum  impo- 
situm,  per  alicujus  rei  immutationem ;  vel 
aliter,  esse  externum  actum  religionis,  conti- 
nentem  supremum  latrise  cullum,  solique 
Deo  debitum.  Ubi,  ut  adasquata  sit  definitio, 
oportet  per  actum  externum  intelligere  actio- 
nem  aliquam  exteriorem  distinclam  a  prola- 
tione   verborum,   seu  a  laude,  et  cullu,  qui 


verbis  datur.  Ut  enim  in  materia  de  adora- 
tione  in  priori  tomo  latius  dictuut  est,  actus 
exteriores  ex  natura  sua  non  sunt  definiti  ad 
solius  Dei  cultum;  neque  ullus  est,  qui  ex  se, 
et  natura  sua  habeat,  solam  divinam  excel- 
lenliam  significare;  ex  institutione  autern 
humana,  vel  divina  sola  actio  sacrificandi  ad 
hoc  munus  profitendi  divinam  excellentiam 
prorsus  determinata  est,  ut  frequenter  docet 
August.  locis  supra  citatis  ;  et  ideo  peccatum 
idololatria?  maxime  relucet  in  actione  sacri- 
ficii,  quanclo  alteri,  preelerquam  Deo  vero 
offertur.  Hoc  autem  intelligendum  est  de 
aclibus,  seu  factis  exlerioribus;  nam  verba, 
cum  sint  potissima  instrumenta  ad  mentem 
et  interiorem  fidem  explicandam,  facilius 
etiam  determinata  sunt  ad  solius  Dei  cultum, 
et  excellentiam  significandam  etprofitendam, 
ut  cum  ore  laudamus  Deum  tanquam  supre- 
mum  bonum,  et  finem  nostrum.  Atque  ita 
satis  constat  vera  ratio  proprii  ac  veri  sacri- 
ficii. 

4.  Quse  definitione  hac  non  comprehenduntur 
sacrse  actiones,  analogice  sacrificia  dici  con- 
suevere.  —  Hujusmodi  sunt  internus  cultus. 
— Sacrificandi  propositum. —  Vocalis  laus  di- 
vina.  — Corporis  mortificatio,  Rom.  12.  Mar- 
tyrium,  Sap.  3.  Eleemosyna,  Hebr.  13,  Jac.  1 . 
—  Ex  qua  colligi  potest,  reliqua  omnia,  quee 
sacrificia  dicuntur,  per  analogiam  quandam 
et  derivationem  e  prsedicta  rationehocnomen 
accepisse.  Primo  ergo,  quia  sacrificium  est 
signum  interioris  cultus,  ipse  etiam  interior 
cultus  solet  invisibile  sacrificium  appellari; 
interdum  enim  nomen  signi  transfertur  in 
rem  signatam,  sicut  etiam  e  converso,  ali- 
quando  nomen  rei  significatse  ipsi  signo  tri- 
buitur.  Imo  interdum  cultus  internus  appel- 
lari  solet  sacrificium  maxime  verum,  aut 
etiam.  veritas  sacrificii,  veritate,  scilicet,  rei, 
et  perfectione  virtutis,  quia  scilicet  ipse  cultus 
interior  est  id,  quod  preecipuum  est  in  sacri- 
ficio,  et  veluti  anima  seu  forma  ejus,  a  qua 
habeat  ut  sit  actus  virtutis;  quamvis  in 
ratione  signi  proprietas  et  veritas  sacrificii 
maxime  sit  in  ipso  actu  exteriori;  sicut  in 
superioribus  dicebamus  in  sacramento  Eu- 
charistise  corpus  Christi  esse  prascipuum  sa- 
cramentum  in  genere  seu  perfectione  et  veri- 
tate  rei,  quamvis  in  ratione  signi  species 
sensibiles  proprius  sint  sacramentum,  quia 
verius  et  proprius  sunt  signum  sensibile.  Et 
juxta  hasc  intelligitur  illud  Psal.  50  :  Si  vo- 
luisses,  sacrificium  dedissem  utique;  ubi  de 
sacrificio  sensibili  aperte  loquitur;  nam  sub- 

dit :  Holocaustis non  delectaberis.  Paulo  autem 
inferius  transfert  sermonern  ad  invisibile 
sarrificium,  dicens  :  Sacrificium  Deo  spiritus 
contribulatus,  cor  contritum  et  humiliatum, 
Deus,  non  c/espc?e.?;significans,  hoc  perfectis- 
simum  sacrificium  maximeque  placens  Deo; 
nam  per  illud,  interna  et  invisibili  oblatione 
se  totum  homo  Deo  offert,  ut  cum  per  amo- 
rem,  contritionem,  aut  internam  devotionem 
cor  suum  et  omnia  Deo  subjicit;hoc  est  enim, 
quod  proprie  appellamus  sacrificium  invisi- 
bile.  Alio  autem  modo  potest  etiam  dici  invi- 
sibile  sacrificium,  voluntas  seu  propositum 
offerendi  sacrificium  externum,  ad  eum  mo- 
dum,  quo  voluntas  occidendi  vocari  solet  in- 
ternum  seu  mentale  homicidium;  heec  autem 
sacrificii  appellatio  non  est  tam  usitata;  unde 
ille  actus  proprius  et  clarius  vocabitur  pro- 
positum  sacrificandi.  Secundo  translata  est 
vox  sacrificii  ad  significandos  alios  actus  ex- 
ternos  divini  cullus;  nam,  cum  sacrificium 
contineat  supremum  cultum  Dei  externum, 
ut  dixi,  quse  participant  rationem  hujus  cul- 
tus,  facile  etiam  potuerunt  sacrificii  nomen 
participare.  Unde,  quia  divina  laus,  quae  per 
vocem  fit,  proprius  et  clarius  indicare  solet 
divinam  excellentiam  propter  expressiorem 
verborum  significationem ,  ideo  vocari  solet 
sacrificium  laudis,  Ps.  49  :  Immola  Deo  sacri- 
ficium  laudis,  et  sacrificium  lauclis  honorifi- 
cabit  me;  et  eodem  fere  sensu  dixit  Ambros., 
lib.  5,  epist.  28  :  Simplex  oratio  sacrificium 
est.  Tertio  translata  est  vox  sacrificii  ad  si- 
gnificandos  quoscumque  exteriores  actus  vir- 
tutum,  qui  ob  Dei  honorem,seulaudem  fiant, 
ut  corporis  castigatio  et  mortificatio,  ad  Rom. 
12  :  Obsecro  vos,  ut  exhibeatis  corpora  vestra 
hostiam  sanctam,  Deo  placentem.  Item  mors 
propter  Deum  suscepta,  Sap.  3  :  Quasi  holo- 
causti  hostiam  accepit  illos.  Item  eleemosy- 


his  omnibus  reperitur;  et  quia  ratio  virtutis 
non  convenit  eodem  modo  internis  et  externis 
actibus,  neque  elicitis,  et  imperatis.  Qua- 
propter  in  Scriptura  sacra  illud ,  quod  est 
proprie  sacrificium ,  simpliciter  et  absolute 
ita  appellatur;  reliqua  vero  minime,  sed  re- 
gulariter  cum  aliquo  addito,  vel  explicatione 
aliqua,  ut,  cum  dicitur,  sacrificium  laudis, 
sacrificium  contriti  cordis,  vel  quid  simile ; 
ita  ut  saltem  ex  antecedentibus  et  consequen- 
tibus  semper  possit  translata  significatio  col- 
ligi.  Quocirca,  quamvis  sacrificium  cum  aliis 
actibus  exterioribus  religionis  conveniat  uni- 
voce  in  ratione  cultus  externi  et  religiosl, 
lamen,  ut  significantur  hoc  nomine,  sacrifi- 
cium,  non  conveniunt  univoce,  quia  non 
participant  eamdem  rationem;  unde  multo 
minus  possunt  interiores  et  exteriores  actus 
charitatis,  orationis,  poenitentige,  misericor- 
dise,  et  similes,  univoce  convenire  in  ratione 
sacrificii,  cum  vix  conveniant,  nisi  in  com- 
munissima  ratione  virtutis,  quam  vox  sacri- 
ficium  non  significat.  Quod  etiam  inde  facile 
declarari  potest,  quia  ea  omnia,  quae  diximus 
esse  ad  sacrificium  necessaria,  scilicet,  altare, 
sacerdos,  victima,  ad  praedictos  actus  virtu- 
tum  applicata  ,  constat  metaphorice  tantum 
dici,  non  proprie;  hinc  est  enim  illud  Cypr., 
epist.  77,  dicentis,  nos  ipsos  esse  hostiam 
in  sacrificio  contriti  cordis;  et  Bas.,  Ps.  115, 
in  fine,  dicentis,  cor  nostrum  esse  altare, 
in  quo  sacrificium  laudis  offerimus;  et  Orig., 
homil.  9  in  Levit.,  dicit,  corda  nostra  esse 
altaria,  et  nos  omnes  esse  sacerdotes  ad  hos- 
tias  orationis  et  pietatis  offerendas  Deo;  et 
Greg.,  25  Moral.,  cap.  7,  dicit,  cor  nostrum 
esse  divinum  altare,  in  quo  prxcipitur  ignis 
semper  accendi;  qua3  omnia  constat  per 
translationem  et  metaphoram  esse  dicta ; 
eodem  ergo  modo  hujusmodi  actus  sacrificia 


na,  quia  per  eam  aliquid  videtur  Deo  offerri     dicuntur.    Atque  juxta    ha?c  interpretandus 


in  persona  pauperis,  ad  Heb.  13  :  Communio- 
nis  et  beneficentix  nolite  oblivisci;  talibus 
enim  hostiis  promeretur  Deus;  Jac.  1  :  Religio 
munda  et  immaculata  apud  Deum  et  Patrem 
hmc  est,  visitare  pupillos  et  viduas  in  tribu- 
latione  eorum,  et  immaculatum  se  custodire 
ab  hoc  sxculo;  et  juxta  hsec  intelligenda  est 
doctrina  D.  Thom.,  dict.  qusest.  85,  art.  3. 

5.  Ultimo  facile  ex  dictis  conslare  potest, 
sacrificium,  ut  haec  omnia  complectitur,  non 
dicere  unam  rationem  univocam,  nec  in  ge- 
nere  signi,  nec  in  ratione  actus  virtutis;  nam 
propria  ratio  sacrificii.  supra  explicata,  non 
eodem  modo,  nec  secundum  proprietalem,  in 


est  Augustin.,  in  favorem  prioris  sententiae 
citatus.  Locutus  est  enim  generatim  de  sacri- 
ficio,  magisque  attendit  rationem  virtutis  et 
honcstatis,  quse  est  in  divino  cultu,  et  in  sa- 
crificio,  quam  illius  vocis  proprietatem,  quam 
non  omnino  prastermisit.  Nam,  cum  definit 
sacrificium  esse  signum  invisibilis  sacrificii, 
de  proprio  sacrificio  videtur  locutus. 

SECTIO  VII. 

Quotuplex  sit  sacrificium. 

1 .  Ex  dictis  in  praecedente  sectione  possunt 
nonnullas  divisiones  sacrificii  colligi.  Aliud  est  ■ 


DISPUTAT. 

enim  invisibile,  aliud  visibile.  Unum  verum, 
aliud  falsum.  Unum  proprium,  aliud  meta- 
phoricum  ;  de  quibus  satis  dictum  est;  ac 
proinde  hic  jam  non  diviclimus ,  nisi  pro- 
prium,  verum,  ac  sensibile  sacrificium;  cujus 
partitiones  juxta  quatuor  causarum  genera 
ad  quatuor  capita  revocari  possunt. 

2.  Primo  ergo  ab  origine,  seu  efficienle 
causa ,  dividi  potest  sacrificium ,  in  sacrifi- 
cium  legis  naturse,  veteris  aut-  novee;  nam, 
sicut  hee  leges  diversaa  sunt,  ita  diversa 
sacrificiorum  genera  illas  comitantur,  quse 
multipliciter  inter  se  differunt,  primo,  in 
auctore;  nam  sacrificia  legis  naturee  non 
fuerunt  a  Deo  immediate  tradita,  sed  deter- 
minatio  eorum  hominibus  commissa  est,  quod 
regulariter  et  juxta  frequenliorem  usum  in- 
telligendum  censeo;  nam  interdum  fortasse 
aliquod  sacrificium  institutum  tunc  fuit  ex 
speciali  revelatione,  et  instinctu  divino,  ut  de 
sacrificio  Melchisedech  credibile  est.  Sacri- 
ficia  autem  legis  veteris  omnia  fuerunt  a  Deo 
immediate  instituta,  licet  per  Moysen  fuerint 
promulgata.  Sacrificii  autem  legis  novee  solus 
Christus  Deus  et  homo  auctor  est,  ut  postea 
dicemus.  Secundo  differunt  in  effectu;  sacri- 
ficia  enim  legis  naturae  per  se  et  vi  sua,  seu 
ex  opere  operato,  nullum  habebant  effectum, 
sed  solum  ex  devotione  et  fide  operantium 
valere  poterant  ad  satisfaciendum  Deo,  vel 
aliquid  ab  ipso  impetranduin;  nam  quod 
Gregor.  interdum  dicit,  valuisse  tunc  aliquod 
sacrificium  ad  remissionem  originalis  peccati, 
quomodo  inlelligendum  sit,  snperius  in  ma- 
teria  de  sacramentis  in  genere  explicatum 
est;  nam  ille  effectus,  quomodocumque  datus 
fuerit,  magis  pertinet  ad  rationem  sacra- 
menti,  quam  sacrificii.  Sacrificia  autem  legis 
veteris  in  hoc  etiam  fuerunt  preecedentibus 
similia,  quia  nullum  etiam  spirituale  el  in- 
ternum  donum  vi  sua  conferebat;  differebant 
tamen,  quia  saltem  irregularitates  aut  im- 
munditias  legales  auferebanl;  at  vero  sacri- 
ficium  legis  novae  habet  effectus  proprios  vi 
sua,  et  ex  opere  operato,  de  quibus  postea 
dicemus.  Tertio  differunt  in  significatione  et 
ritu  externo.  Et  de  ritu  quidem  id  satis  patet 
ex  historia  veteris  Testamenti,  praBsertim  ex 
Levitico.  De  significatione  vero  declaratur ; 
nam  intelligenclum  id  est,  qnoad  significatio- 
nem  mysticam  passionis  Christi.  Nam  quoad 
moralem,  omnia  significabant  eumdem  cul- 
tum  internum ,  eamdemque  existimationem 
de  divina  excellentia  etmajestate.  Passionem 
autem  Christi  vetera  sacrificia  significabant. 

ut  futuram;  et  ideo  omnia  erant  veluti  umbrse 
quacdam  aut  figureo;  quamvis  sacrificia  legis 
vcteris  expressius  ac  pluribus  modis  hanc 
Chrisli  passionem  significaverint,  quam  sa- 
crificia  legis  naturee,  uno  vel  alio  excepto, 
v.  gr. ,  sacrificio  Melchisedech,  quod  satis 
expresse  sacrificium  legis  novae ,  hoc  est , 
Encharistiam  significavit;  qua3  non  tantum 
est  figura  rei  futuree,  sed  etiam  veluti  ex- 
pressa  imago  passionis  Christi  jam  exhibitee; 
neque  etiam  est  tantum  umbra,  secl  ipsa 
veritas,  quia  in  eo  Christus  ipse  continetur, 
et  eeterno  Patri  offertur,  ut  dicemus. 

3.  Ab  ipsa  re  oblata  oblationes  distingui 
solent.  —  Secunda  principalis  clivisio  sacrifi- 
ciorum  sumitur  ex  parte  materiee,  seu  rei 
oblatae;  et  ad  tria  preecipua  membra  revoca- 
tur.  Primo  enim  solebant  offerri  animalia,  et 
in  Dei  honorem  mactari,  ut  vituli,  columbee, 
agni,  etc,  et  tunc  oblata  interdum  appella- 
bantur  hostia  ,  interdum  victima,  de  quorum 
nominum  etymologia  legi  potest  Isid.,  lib.  6 


Origin.  Solebant  enim  gentes  haec  sacrificia 
preemittere,  quando  ad  bellum  contra  hostes 
incedebant,  et  ideo  hostiam  vocabant;  aut 
certe,  quia  in  ostio  templi  mactabantur;  et 
similiter  vocabantur  victimee,  vel  quia  offere- 
bantur  pro  victoria  impetranda,  aut  in  gra- 
tiarum  actionem  pro  jam  obtenta,  vel  certe 
quia  animal  vinctum  ad  sacrificium  offereba- 
tur.  Secundo  offerri  solebat  sacrificium  ex 
fructibus  terree,  ut  ex  tritico,  etc.,  et  haec 
proprie  dicebantur  immolntiones,  a  mola,  ut 
multi  existimant.  Tertio  offerebantur  liquores 
aliqui,  ut  vinum,  etc.  Et  heec  proprie  dice- 
bantur  libamenta;  quanquam  usu  jam  haec 
voces  confundi  soleant,  et  quodlibet  sacri- 
ficium  his  fere  omnibus  nominibus  appellari ; 
reperiuntur  autem  in  lege  veteri  omnia  hecc 
sacrificiorum  genera,  ut  ex  Genesi,  Exodo,  et 
Levitico  constat ;  in  lege  autem  nova  unicum 
sacrificium  omnia  hsec  eminenter  continet;  in 
eo  enim  Christus  offertur,  qui  est  viva  hostia, 
et  excellenlissima  victima  ;  et  quia  sub  specie 
panis  et  vini  offertur,  et  sumitur,  excellen- 
tiori  modo  habet  quidquid  ad  rationem  im- 
molationis  et  libamenti  spectat. 

4.  Ex  variis  actionum  consecrativarum 
modis ,  varia  sacrificia  distinguuntur .  — 
Tertia  divisio  sacrificiorum  sumi  potest  ex 
forma  seu  ex  varia  actione,  per  quam  res 
oblata  sacrari,  aut  immutari  solita  est,  in  qua 
re  tanta  invenitur  varietas,  ut  vix  possit  ad 
pauca  capita  revocari.  Possumus  autem  ex 
veteri  Testamento  tria  potissimum  colligere; 


620 


QU£ST.  LXXXIII,   ART.  I. 


interdum  enim  tota  res  oblata  igne  consume- 
batur,  et  lale  sacrificium  vocabatur  holo- 
caustum,  quod  verbum,  juxta  proprietatem 
hebraicam  interpretalum ,  idem  significare 
dicitur,  quod  ascendens,  quia  nimirum  hoc 
sacrificium  igne  consumptum,  totumque  in 
vaporem  et  fumum  resolutum,  quasi  ascen- 
debat.  Alii  vero,  ut  Isidorus  supra  refert , 
existimant,  holocaustum,  nomen  esse  Grse- 
cum,  idemque  significare  quod  totum  incen- 
sum.  Secundo,  sacrificium  post  jugulationem 
seu  interfectionem  animalis,  partim  igne 
consumebatur,  partim  in  usum  sacerdotum 
reservabatur,  illudque  in  atrio,  vel  in  templo 
comedebant,  ut  in  hostia,  quse  dicebatur  pro 
peccato.  Tertio  erat  sacrificium  hostia  paci- 
fica  dictum,  quod  partim  igne,  partim  sacer- 
dotum,  partim  etiam  ipsorum  sacrificanlium 
usu  consumebatur,  ut  constat  ex  Levitico, 
preesertim  sex  capitibus  primis,  ubi  Cyril., 
Rupert.,  et  alii  expositores ,  varias  horum 
sacrificiorum  rationes  tradunt,  quas  breviter 
collegit  D.  Thom.,  1.  2,  qusest.  102;  et  prius 
attigit  Philo.  lib.  de  Victimis;  et  Joseph., 
lib.  3  Ant. ,  cap.  13.  Haec  autem  partitio 
potissimum  habet  locum  in  sacrificiis  anima- 
lium;  accommodari  autem  suo  modo  potest 
etiam  ad  ea,  quee  erant  ex  fructibus  terrse, 
ut  simila,  tritico,  etc;  omnia  enim  aliquo  ex 
prsedictis  modis  consumebantur. 

5.  Aliucl  sacrificium  cruentum,  aliucl  in- 
cruentum.  —  Unde  etiam  obiter  declarala 
relinquitur  alia  divisio  sacrificii  in  incruen- 
tum,  et  cruentum,  quae  tum  ex  parte  rei 
oblatee,  tum  ex  modo  offerendi,  sumi  potest ; 
quandocumque  enim  offerebantur  fructus 
terrae,  aut  aliquid  ex  illis  confectum,  sacrifi- 
cium  fiebat  incruentum,  quia  nulla  sanguinis 
effusio  in  eo  fiebat,  aut  fieri  poterat.  Quando 
vero  offerebantur  animalia,  semper  fiebal  sa- 
crificium  cruentum;  jugulabantur  enim  et 
saepe  ad  humanos  usus  parabantur,  quod 
fieri  non  poterat  sine  sanguinis  seu  cruoris 
effusione.  Quod  etiam  maxime  fiebat  ad 
significandum  cruentum  sacrificium,  quod  in 
Christi  passione  peractum  est,  sicut  per 
priora  sacrificia  adumbratum  etiam  fuit  in- 
cruentum  sacrificium ,  quod  in  nocte  ccense 
Christus  obtulit.  Unde  in  lege  etiam  naturee 
utrumque  sacrificii  genus  inventum  est,  nam 
Melchisedech  sacrificium  obtulit  incruentum; 
de  Abraham  vero  et  aliis  Patriarchis  stepe 
legimus.  sacrificia  cruenta  immol  sse.  Sacri- 
ficium  autem  legis  novte,  ut  postea  vide- 
bimus,  formaliter,  et  proprie  incruentum  est, 


tum  quia  Christus,  in  eo  oblatus,  semel  tan- 
tum  mori  debuit,  idque  de  se  sufficienlissi- 
mum  fuit  ad  nostra  exhaurienda  peccata; 
tum  etiam  quia  ita  decebat  ad  perfectionem, 
et  puritatem  legis  gratite;  potest  autem  hoc 
sacrificium  dici  eminenter  et  mystice  cruen- 
tum,  quia  in  eo  vera  caro,  et  verus  sanguis 
offertur,  cum  quadam  mystica  reprsesenta- 
tione  sacrificii  cruenti,  et  sacramentali  eorum 
separatione,  quantum  est  ex  vi  verborum, 
quamvis  propter  realem  concomitantiam  mi- 
nime  in  re  ipsa  separentur,  sed  conjuncta 
sint. 

6.  Sacrificia  item  pro  significantium  fine 
et  intentione  fiunt  varia.  —  Legis  gratix 
unicum  sacrificium  eminentissime  sacrificia 
omnia  vetera  continet.  —  Quarta  divisio  sa- 
crificii  sumitur  ex  parte  finis ,  et  continet 
tria  vel  quatuor  membra.  Primo  enim  institui 
potest  sacrificium  solum  ad  Deum  veneran- 
dum ,  ejusque  excellentiam,  et  supremam 
dominationem  protestandam ;  et  hujusmodi 
erat  holocaustum.  quod  propterea  totum  cre- 
mabatur,  ut  significaretur  id  totum ,  quod 
creatura  est,  Dei  esse;  totumque  in  Dei 
honorem  et  laudem  esse  perfectissimum  sa- 
crificiorum  omnium,  unde  et  ad  statum  per- 
fectorum  dicitur  pertinere.  Secundo  potest 
institui  sacrificium  in  expiationem  peccato- 
rum  ,  et  dicitur  hostia  pro  peccato,  quae  in 
lege  veleri  frequens  est ,  et  multiplex  pro 
diversitate  peccatorum,  aut  personarum; 
seepe  enim  ad  diversa  diluenda  peccata,  di- 
versa  preecipiebantur  sacrificia,  non  quidem 
in  omni  peccatorum  genere,  id  enim  fuisset 
immensi  cujusdam  oneris,  sed  in  quibusdam, 
quee  juxta  illius  legis  statum  censebantur  gra- 
viora,  vel  pro  quibus  talia  sacrificia  praeci- 
perentur  aptiora.  In  quo  etiam  significatum 
est,  illa  sacrificia  per  se  non  fuisse  sufficientia 
ad  internam  peccatorum  remissionem  quoad 
culpam,  quia  hoc  modo  unum  peccatum  mor- 
tale  sine  alio  non  tollitur;  sacrificia  autem 
illa  pro  peccatis,  mortalibus  pra?sertim,  offe- 
rebantur;  non  ergo  ad  remissionem  culpae  ex 
vi  illorum,  sed  vel  ad  satisfaciendum  pro 
pcena  ex  opere  operantis;  ad  id  enim  valere 
poterant,  si  offerens  eral  sufficienter  contri- 
tus;  vel  ad  impetrandam  a  Deo  talem  contri- 
tionem,  si  saltem  ex  vera  ficle,  et  aliquali 
dispositione,  et  bono  ac  supernaturali  motu 
cordis  oriretur.  Vel  denique  (quod  certius  erat) 
ad  legalem  justitiam  seu  veniam  obtinendam. 
Tertio,  instituebatur  aliud  genus  sacrificii, 
quod  hostia  pacifica  appellabatur,  ut  tradit 

D.  Thom.,  1.  2,  quecst.  102,  art.  3,  ubi  hoc 
modo  trimembrem  facit  hanc  divisionem,  ad 
eam  omnia  sacrificia  referens,  quse,  vel  in 
lege  veteri  instituta  sunt,  vel  excogitari 
possunt.  Majoris  autem  claritatis  gratia  pos- 
sumus  tertium  hoc  membrum  in  duo  subdi- 
videre;  sit  ergo  tertium  sacrificii  genus,  quod 
ad  gratias  Deo  agendas  pro  beneficiis  sus- 
ceptis  instituitur;  et  hoc  propriissime  voca- 
batur  hostia  pacifica  ,  sacrificium  lauclis,  seu 
gratiarum  actionis.  Quartum  vero  genus  est, 
quando  sacrificium  instituitur  ad  impetran- 
dum  a  Deo  aliquod  beneficium ,  praeter 
remissionem  peccalorum,  quod  dici  potest 
sacrificium  impetratorium.  In  qua  tota  divi- 
sione  observandum  est ,  sumptam  esse  ex 
motivo  virtutis  ,  quatenus  ad  finem  virtutis 
pcenitentiae,  gratitudinis,  religionis,  aut  alte- 
rius  similis  proxime  ordinatur.  Quapropter, 
quamvis  ex  vi  et  intentione  instituentis  fieri 
possit,  ut  sacrificia,  ad  hos  fines  ordinata, 
sint  etiam  (ut  sic  dicam)  realiter,  seu  mate- 
rialiter  diversa ,  non  tamen  repugnat,  hsec 
omnia  motiva  ad  idem  reale  sacrificium  appli- 
cari,  vel  ex  intentione  proximi  offerentis,  vel 
etiam  ex  mente,  et  institutione  primi  insti- 
luentis.  Atque  ad  hunc  modum  unicum  sa- 
crificium  legis  novse  omnes  has  sacrificiorum 
rationes  perfectissime  continet.  Est  enim 
holocaustum,  quia  potissimum  fit  in  recogni- 
tionem  divinee  excellentiee.  Est  Eucharisti- 
cum,  quia  fit  in  recognitionem  et  gratiarum 
actionem  passionis  Ghristi,  quse  fuit  summum 
Dei  beneficium,  et  fons  beneficiorum  omnium. 
Est  etiam  impetratorium,  quia  in  eo  Christum 
offerimus,  in  quo,  et  per  quem,  omnia  divina 
beneficia  sperare  debemus. 

SECTIO  VIII. 

Utruui  sacrificium  sit  de  lege  naturae. 

1 .  Hxreticorum  delirium.  —  Hactenus  sa- 
crificii  naturam  et  proprietatem  contemplati 
sumus,  et  obiter,  quae  in  communi  de  causis 
et  effectibus  desiderari  possunt,  sufficienter 
attigimus;  superest  igitur,  ut  aliam  partem 
cle  sacrificio  tractemus,  quae  ad  rem  moralem 
pertinere  potest ,  nimirum ,  an  hujusmodi 
ritus,  et  moclus  colendi  Deum  licitus  sit,  vel 
prseceptus,  et  quo  preecepti  genere,  naturalis, 
scilicet,  an  positivi,  divini  vel  humani.  Prima 
sententia  est  hsereticorum  quorumdam  ne- 
gantium,  exhibendum  esse  Deo  cultum  exter- 
num,  et  preesertim  per  sacrificia  cruenta.  Ita 

refert  Augustin.,  1  lib.  cont. 
et  Proph.,  cap.  48.  E  contrario  vero  Euseb., 
lib.  1  de  Demonst.  Evang.,  cap.  10,  refert 
gentiles  quosdam  rejecisse  incruenta  sacri- 
ficia  tanquam  indigna  Deo;  cruenta  vero 
approbasse.  Averroes  autem,  12  Metaph.,  in 
univcrsum  haec  sensibilia  sacrificia  contem- 
nenda  putavit;  imo  apud  Lactan.  legimus, 
Senecam  vocem  illam  protulisse  :  Quod  est 
supra  nos,  nihil  ad  nos ,  quasi  abjiciendum 
putaverit  omnem  Dei  cultum,  fortasse  sensi- 
bilem  et  externum. 

2.  Sed,  quod  pertinet  ad  generalem  quses- 
tionem  de  cultu  Dei  externo,  an  sit  licitus 
et  honestus ,  non  est  hic  disputandi  locus; 
sed  supponendum  est  ex  2.  2,  loc.  cit.;  el  in 
primo  tomo  hujus  tertiee  partis  tractantes  de 
adoratione  idem  ostendimus ,  non  solum  ex 
Scripturis,  et  ex  perpetuo  usu  Ecclesiae  et 
justorum  omnium ,  verum  Deum  colentium, 
sed  etiam  ex  naturali  ratione.  Quia ,  cum 
homo  constet  animo  et  corpore,  et  utrumque 
a  Deo  habeat,  ejusque  providentia  in  utroque 
conservetur,  et  gubernetur,  per  sese  maxime 
decet,  ut  non  solum  animo,  sed  etiam  cor- 
pore  ipsum  colat;  preecipue  cum  hujusmodi 
cultus  externus,  et  ad  proprium  spiritualem 
profeclum  utilis  sit,  et  acl  aliorum  exemplum, 
et  rei£ ublicee  convenientem  gubernationem. 
Est  enim  homo  animal  sociale,  et  ideo  non 
satis  est,  ut  veram  de  Deo  existimationem 
habeat,  sed  necessarium  etiam  est,  ut  eam 
prodat,  et  coram  aliis  profiteatur;  quod 
maxime  fit  per  hujusmodi  externum  cultum 
religiosum.  Unde  haec  veritas  non  tantum  est 
fide  certa,  sed  etiam  ratione  generali  evidens; 
et  locum  habet,  non  solum  in  hominibus  ad 
supernaturalem  finem  elevatis,  sed  etiam  in 
pura  natura,  respectu  Dei,  ut  auctor  est  et 
finis  naturalis  illius. 

3.  Deo  justorum.  externa  sacrificia  gratis- 
sima  semper  extitere.  —  Hoc  autem  principio 
supposito,  non  est  difficile  ostendere,  etiam 
esse  honestum,  Deoque  gratum,  externum 
cultum  per  sensibile  sacrificium,  sive  cruen- 
tum,  sive  incruentum  ;  quod  etiam  de  fide  est 
et  rationi  naturali  consentaneum.  Unde  pro- 
batur  primo  ex  historia  sacrseScripturee;  nam 
a  principio  mundi  consueverunthomines  justi 
Deoque  grati,  offerre  Deo  hujusmodi  sacrifi- 
cia,  annuente  Deo,  et  signis  aliquibus  signifi- 
cante  sibi  esse  placilum,  ut  manifeste  legimus 
de  Abel,  Genes.  4,  ad  cujus  sacrificium  res- 
pexit  Deus;  et  cap.  8,  Noe,  postquam  egressus 
est  de  arca,  obtulit  holocausta  super  altare, 


622  QILF.ST.  LXXXIII,  ART.   I 

odoratusque  est  Dominus  odorem  suavitatis-; 
et  idem  legimus  de  Melehisedech,  cap.  14,  et 
de  Abraham,  cap.  15  et  22,  et  de  aliis  poste- 
rioribus,  excepto  Isaac;  sicut  nulla  etiam  fit 
mentio  in  Scriptura  sacrificii  oblali  ab  Adam, 
licet  credibile  sit  illud  non  omisisse  post  pec- 
catum,  quamvis  Scriptura  sacra  id  non  com- 


memoret,  cujus  rationem  mysticam  attigit  D. 
Thom.,  dicta  queest.  85,  art.  1 ,  ad  2;  fortasse 
tamen  nullum  mysterium  in  hoc  latet,  quia 
necesse  non  est,  ut  in  Scriptura  sacra  omnia 
referantur,  preesertim  quia  fortasse  nihil  spe- 
ciale  aut  memoria  dignum  in  horum  Patrum 
sacrificiis  accidit.  Secundo,  heec  veritas  evi- 
dentius  constat  ex  his,  quee  Deus  fecit  in  lege 
scripta,  in  qua  Deus  multa  hujusmodi  sacrifi- 
cia  non  solum  probavit,  sed  etiam  preecepit, 
quee  lex  non  potuit  non  esse  sancta,  cum  a 
Deo  fuerit  data.  De  qua  re  legi  possunt 
Euseb.,  lib.  1  de  Demons.,  cap.  ult.;  August., 
epist.  49,  queest.  3;  et  ex  recentioribus  Fran- 
ciscus  Ribera ,  Oseee  5,  a  num.  20.  Tertio, 
nota  fuit  etiam  heec  veritas  Philosophis  gra- 
vioribus,  et  qui  de  rebus  moralibus  melius 
senserunt  ut  constat  ex  Platone,  dialog.  8  de 
Legib.;  Aristot.,  7  Polit.,  cap.  8,  et  8  Ethic, 
cap.  9;  et  Gicer.,  de  Nat.  Deorum.  Quarto  ac- 
ceclit  ratio,  quia  in  hujusmodi  genere  cultus 
nulla  est  specialis  deformitas  aut  indecentia, 
quia  et  finis  ejus  religiosus  est,  et  aclio 
ipsa  est  satis  accommodata  ad  significandam 
excellentiee  clivinee  recognitionem ;  neque 
aliunde  ostendi  potest  aliqua  malitia,quee  per 
se  sit  tali  actui  annexa ;  ergo  talis  actus  per 
se  ex  objecto  et  fine  suo,  et  circumstantiis 
sibi  debitis,  honestus  est.  Gonfirmatur,  quia 
honestum  est,  ut  homo  tributum  solvat  regi 
seu  principi,  eiquehonorem  exhibeat  inreco- 
gnitionem  dominii,  et  dignitatis  ejus;  ergo 
honeste  etiam  potuit  ab  hominibus  introduci, 
ut  de  rebus  suis  aliquid  Deo  offerant,  quasi 
tributum  ei  debitum  persolventes;  heec  au- 
tem  obligatio  non  potest  in  utilitatem  Dei  ce- 
dere,  qui  bonis  nostris  non  indiget;  decenter 
ergo  factum  est,  ut  hujusmodi  oblatio  inter- 
dum  in  solum  Dei  cultum  et  honorem  cedat, 
per  aliquam  immutationem  seu  consecratio- 
nem  rei  oblatee;  est  ergo  hujusmodi  cultus  ex 
genere  suo  decens,  et  honestus. 

4.  Scripturis  proposita  veritas  impugnatur . 
—  Adductis  Scripturis  satisfit.  —  Sed  objici 
possunt  nonnulla  Scripturae  testimonia ,  in 
quibus  Deus  significat,  hujusmodi  sacrificia 
sibi  non  esse  piacita ,  Psal.  39  :  Sacrificium 
et  oblationem  noluisti;  Psalm.  50  :  Holocaustis 


non  delectaberis ;  apertius  Isaiec  1 :  Sanguinem 
hircorum  et  taurorum  nolo;  quis  enim  hsec  re- 
quisivit  de  manibus  vestris?  Et  similia  fere 
habenlur  Hierem.  7;  imo  Ezech.  20,  sacrifi- 
ciorum  preecepta  appellantur  non  bona.  Con~ 
firmatur,  quia  si  heec  sacrificia  verum  et 
honestum  cultum  Dei  continerent,  essent 
excellentiora,  quam  opera  misericordiee,  eis- 
que  preeferenda,  quia  religio  excellentior  est, 
quam  misericordia ;  at  vero  Scriptura  sacra 
preefert  opera  misericordiee  his  sacrificiis, 
Oseee  6  :  Misericordiam  volo,  non  sacrificium; 
hinc  Lactant.,  lib.  6  de  Vero  cultu,  cap.  1, 
obscure  loquiturde  ritu  et  sacrificio,  quoDeus 
colendus  est,  dicens  :  Nihil  sancta  etsingula- 
ris  illa  Majestas  ab  homine  desiderat,  nisi  so- 
lam  innocentiam,  quam  si  quis  obtulerit,  satis 
pie  religioseque  litavit.  Ad  priora  testimonia 
respondetur,  in  eis  non  improbari  heec  sacrifi- 
cia,  secl  imprimis  admoneri  homines,*non  sa- 
tis  esse  illis  hujusmodi  sacrificia,  si  alioqui 
negligenter  vivant;  quod  recte  docuit  Lactan- 
tius  supra  dicens  :  Homines  neglecta  justitia, 
cum  sint  omnibus  sceleribus  inquinati  religio- 
sos  se  putant,  si  templa  et  aras  hostiarum 
sanguine  cruentaverint.  Itaque  non  sacrifi- 
cia,  sed  sacrificantes  reprehenduntur,  qui, 
contemnentes  alia  opera  virtutum,  putant  se 
per  sola  sacrificia  fore  Deo  gratos;  unde  in 
citato  loco  Isaiee  1 ,  post  superiora  verba  sub- 
ditur  :  Manus  enim  vestrse  sanguine  plense 
sunt;  et  cap.  66  :  Hsec  omnia  elegerunt  in  viis 
suis,  et  in  abominationibus  suis  anima  eorum 
delectata  est.  Juxta  quod  scribit  etiam  Cle- 
mens  Papa,  lib.  6  Constit.,  cap.  22  :  Recusa- 
bat  sacrificia  populi  ssepe  numero  in  eum  pec- 
cantis,  et  existimantis  eum  sacrificiis,  et  non 
pcenitentia,  placatum  iri;  et  fere  idem  habet 
Ireneeus,  lib.  4,  cap.  32;  et  Augustin.,  lib. 
Queest.  novi  et  vet.  Test.,  queest.  103;  et  hoc 
indicant  verba  illa  Psalm.  50  :  Si  voluisses, 
sacrificium  dedissem  utique;  holocaustis  non 
delectaberis ;  sacrificium  Deo  spiritus  contri- 
bulatus;  et  postea  subditur  :  Tunc  acceptabis 
sacrificium  justitise,  oblationes,  et  holocausta; 
tunc  imponent  super  altare  tuum  vitulos.  Non 
ergo  heec  Deo  displicebant,  sed,  ut  a  contrito 
corde  procederent,  requirebat.  Secundo,  ac 
preecipue  insinuatur  in  illis  lociSj  omnia  an- 
tiqua  sacrificia  debuisse  valorem  suum  ex 
fide  passionis  Christi  accipere,  et  illa  seclusa, 
per  sese  nullius  fuisse  existimationis,  quod 
indicatum  est  in  illis  verbis  Psalm.  39  :  Sacri- 
ficium  et  oblationem  noluisti,  aures  autem 
perfecisti  mihi.  Holocaustum  et  pro  peccato 


non  postulasti,  ticnc  clixi,  Ecce  venio,  ut  Pau- 
lus  etiam  exposuisse  videtur  ad  Hebr.  10; 
unde  Augustiu.  super  eumdem  Psalm.  dicit, 
multa  ex  prsedictis  verbis  referenda  esse  ad 
tempuslegisgratiae,  iu  quo,  oblato  jam  Christi 
sacrificio,  quod  illa  sacrificia  praonuntiabant, 
non  possuntesseDeograta  ;  quod  docuitetiain 
Chrysost.,  in  Demonstrat.  quod  Chrislus  sit 
Deus  ;  et  Anast.  Nyss.,  lib.  Qusestionum  sacree 
Scripturaa,  quaest.  50.  Tertio  docemurinprae- 
dictis  locis,  quamvis  opera  divini  cullus  ex 
genere  suo  meliora  sint.  quam  opera  miseri- 
cordise,  interdum  vero  haec  esse  magis  neces- 
saria ,  Deoque  gratiora,  ideoque  sacrificiis 
praeferenda  ;  maxime  cum  relata  in  Dei  hono- 
rem,  et  amorem,  participent  honestatem  reli- 
gionis  et  charitatis  Dei ;  hoc  enim  modo  dici- 
tur,  Marci  12,  raisericordiam  esse  majorem 
omnibus  holocaustis  et  sacrificiis.  Tandem  ul- 
timo  significatur  preedictis  locis ,  dedisse 
Deum  tot  sacrificia  carnalia  illi  populo,  non 
quia  per  se  illi  maxime  placerent,  secl  ut  eum 
ab  idolorum  cultu  abstraheret.  Ita  Hierony- 
mus  interpretans  citata  Prophetarum  testimo- 
nia,etMatth.  5;  Chrysost.,  61  in  Matth..  et  24 
in  1  ad  Cor.;  Epiphan.,  hser.  42;  D.  Thom., 
1.  2,  queest.  102,  art.  3.  Unde  constat,  quo- 
modo  exponendum  sit  verbum  illud  Ezech. : 
Dedi  ei  prsecepta  non  bona;  non  enim  possunt 
dici  non  bona,  quia  fuerint  mala;  alioqui  quo- 
modo  Deus  illa  dedisset?  dicuntur  ergo  non 
bona,  id  est,  laboriosa,  onerosa,  aut  certe 
etiam  minus  perfecta,  et  carnali  populo  po- 
tius,  quam  spirituali  accommodata,  ut  a  ma- 
joribus  malis  arceretur.  Ac  denique  non  bona 
dicuntur,  quia  onus  imponebant,  gratiam  au- 
tem  non  dabant,  et  jubebant  quidem,  non  au- 
tem  adjuvabant,  ut  late  persequitur  August., 
toto  lib.  de  Spiritu  et  littera,  et  docet  D. 
Thom.,  1.  2,  qusest.  98,  art.  1.  Ad  confirma- 
tionem  satis  ex  dictis  responsum  est.  Lactan- 
tius  etiam  pie  exponendus  est  juxta  dicta, 
maxime  quia  in  eis  verbis,  non  tam  de  ho- 
neslate,  quam  de  necessitate  horum  sacrifi- 
ciorum  loquitur,  de  qua  nondum  dictum  est. 
5.  Difficultas.  Secundo  igitur  loco  declaran- 
dum  superest ,  utrum  sacrificiura  sensibile 
non  solum  licitum  sit,  sed  etiam  praeceptum ; 
est  autem  qusestio  de  prsecepto  legis  naturae; 
nam  de  jure  positivo  divino  et  humano  du- 
bium  non  est.quin  talis  actus  possit  esse  ma- 
teria  preecepti,  sicut  fuit  in  lege  veteri,  et 
postea  dicemus  de  lege  nova ;  difficultas  vero 
est,  quid  sit  dicendum,  stando  in  sola  lege 
naturee.  D.  Thoin.,  2.  2,  q.  85,  art.  1,  ad  4, 

senlit,  determinationem  quidem  sacrificii  esse 
de  jure  positivo,  tamen  usum  ejus  in  coin- 
muni  esse  de  lege  naturee;  et  ita  interpretan- 
tur  et  sequuntur  Cajetan.  et  Soto  ibi;  et  favet 
Eusebius,  loco  supra  citato  dicens,  hominem 
debere  vit;im  suam  offerre  Deo  in  sacrificio; 
tamen,  quia  non  expediebat,  humanum  san- 
guinem  sacrificari,  ideo  lege  naturse  intro- 
ductum  esse,  ut  in  sacrificium  animalis  vel 
aliquid  ejusmodi,  commutaretur;  sic  enim 
Clement.  Rom.,  lib.  6  Constit.  cap.,  20,  dicit, 
antiquos  Patres  naturalilegeadmonitos  sacri- 
ficasse;  et  Cassian.,  Coll.  8,  c.  23,  dicit,  Abel 
naturali  lege  adductum  sacrificasse.  Sed.  in 
hac  re  aliud  est  loqui  de  cultu  Dei  absolule, 
aliud  de  cultu  externo,  aliud  denique  de  tali 
cultu  externo,  qui  est  per  sacrificium.  Rur- 
sus  aliud  est  dicere,  aliquid  esse  simpliciter 
prseceptum  in  lege  naturee;  aliud  vero,  esse 
sufficiens  ad  implendum  aliquod  naturale 
prseceptum. 

6.  Deum  colere  jure  naturse  prseceptum  est. 
—  Dico  ergo  primo  :  cultus  Dei  absolute  lo- 
quendo  prseceptus  est  naturali  lege.  Hanc 
conclusionem  probat  optime  ratio,  qua  D. 
Thom.  utitur  loco  cilato,  quia  nimirum  homo 
debet  Deo  non  tantum,  amorem  sed  etiam  ho- 
norem,  tanquam  supremo  domino  et  auctori 
suo,  a  quo  habet  et  originem,  et  ceetera 
omnia.  Et  confirmatur,  nam  hac  ratione  pree- 
ceptum  naturale  est  de  honorandis  parentibus ; 
quanto  magis  de  honorando  Deo? 

7.  Idque  cultu  externo,  — Dico  secundo , 
etiam  esse  jure  naturee  preeceptum,  colere 
Deum  cultu  externo.  Hoc  quidem  non  vide- 
tur  esse  tam  evidens,  sicut  primum.  Probatur 
tamen  primo  ex  usu  omnium  gentium ;  nam 
omnes  eo  modo,  quo  Deuin  cognoscunt,  illum 
colunt  aliquo  externo  cultu;  ergo  signum  est 
id  fieri  naturali  ratione  dictante.  Secundo , 
quia  cum  homo  a  Deo  habeat  non  solum  ani- 
mam,  sed  etiam  corpus,  non  solum  animo, 
sed  etiam  corpore  tenetur  eum  colere;  non 
quidem,  quia  Deus  sensibili  aliquo  signo  in- 
digeat,  ut  mentis  nostree  affectum  cognoscat, 
ut  haeretici  argumentantur,  sed  ut  nos  totos, 
et  non  solum  animas,  sed  etiam  corpora,  Deo 
subjiciamus.  Honor  enim  est  in  honorante;  et 
ideo  exhiberi  debet  modo  ipsi  accommodato. 
Unde  argumentatur  tertio  D.  Thomas,  quia 
naturale  est  homini,  ut  mentem  suam  sensi- 
bilibus  signis  exprimat ;  ergo  hoc  etiam  modo 
tenetur  colere  Deum,  primum,  quia  ex  in- 
terno  affectu  naturaliter  sequitur  externa 
manifestatio ;  vix  enim  potest  homo  animi  sui 

sensum  et  mentem  interius 
nere,  et  ideo,  si  interior  cultus  Dei  est  de  lege 
naturee,  consequenter  fit,  ut  sit  etiam  exte- 
rior.  Deinde,  quia  hoc  multum  juvat,  et  fere 
necessarium  est  ad  interiorem  cultum;  anima 
enim  per  actus  corporis  ad  interiores  animi 
motus  excitatur.  Denique  (quod  caput  est), 
quia  tenetur  homo  mentem  et  animum  suum 
erga  Deam,  non  solum  Deo,  et  sibi,  sed  etiam 
aliis  hominibus  significare,  propter  quod  non 
solum  fides,  sed  etiam  confessio  fidei,  est 
ad  salutem  necessaria,  ut  significavit  Paul., 
ad  Rom.  10,  et  idem  proportionaliter  est  in 
lege  naturee.  Prsesertim,  quia  cum  homines 
in  unius  reipublicae  seu  populi  corpus  con- 
gregantur,  naturalis  ratio  postulat,  ut  non 
tantum  sigillatim  et  privatim,  sed  etiam  pu- 
blice,  et  communi  nomine  et  auctoritate  Deurn 
colant,  quod  facere  non  possunt,  nisi  externo 
cultu,  quia  cultum  mere  internum  homines 
non  vident. 

8.  Sacrificii  oblatio,  licet  de  jure  naturae 
slricte  sumpto  non  sit,  est  tamen  actio  idonea 
ad  prseceptum  naturale,  de  cultu  externo 
exhibendo  Deo  exequendum.  —  Dico  tertio  : 
quamvis  sacrificium  visibile  satis  accommo- 
datum  sit  ad  preedictam  obligationem  implen- 
dam,  tamen  proprie  et  in  rigore  non  est  ex  vi 
solius  legis  naturre  preeceptum.  Prior  pars  sa- 
tis  nota  est  ex  dictis.  Posterior  sumitur  ex. 
AnacletoPap.,  epist.  2,  dicente,  antiquos  Pa- 
tres  spontanea  voluntatesacrificium  obtulisse; 
et  Clemente,  qui  loco  supra  citato  dicit,  non 
ex  obligatione,  sed  ex  voluntate  sacrificasse. 
Ratio  vero  est,  quia,  licet  hic  modus  colendi 
Deum,  sit  honestus,  et  sufficiens  ad  implen- 
dam  obligationem  colendi  Deum,  tamen  prae- 
ter  hunc  modum  possunt  esse  alii,  etiam 
honesti  et  sufficientes,  ut  per  vocalem  oratio- 
nem  et  laudem,  per  genuflexiones  vel  alias 
similes  actiones;  cultus  enim  Dei  externus 
multiplex  est,  et  nullum  est  naturale  princi- 
pium,  ex  quo  sufficienter  colligi  possit,  deter- 
minationem  illius  ad  talem  modum  cultus,  sci- 
licet,  per  sacrificium,  esse  omnino  necessa- 
riam  ad  morum  honestatem.  Quando  igitur 
aliqui  Doctores  significant,  sacrificium  esse 
de  lege  naturae,  vel  loquuntur  de  sacrificio 
in  communi,  proutincluditnon  solum  propria, 
sed  etiam  metaphorica  sacrificia.  Vel  loquun- 
lur  de  sacrificio  formaliter,  ratione  cultus 
latriee  externi,  ut  sic,  non  ratione  talis  deter- 
miuationis.  Vel  denique  si  de  hac  etiam  lo- 
quantur,  interpretandi  sunt,  esse  de  lege  na- 
turte,  id  est,  consentaneum  illi,  et  impletivum 

omnino  conti-     legis  naturae,  non  tamen  simpliciter  necessa- 
rium. 

9.  Objectioni  respondetur.  —  Dices  :  consi- 
derando  hoc  praeceptum  eo  modo,  quo  prae- 
ceptum  est,  scilicet  in  ordine  ad  cultum  Dei 
externum,  ut  sic,  pro  quo  tempore  obligat, 
stando  in  sola  lege  naturse?  Respondetur  bre- 
viter  (quoniam  hoc  magis  spectat  ad  mate- 
riam  de  religione),  hic  occurrere  generalem 
difficultatem  el  communem  omnibus  preecep- 
tis  affirmativis,  in  quibus,  si  determinatio 
facta  non  est  per  legem  positivam,  difficile 
est  designare  tempus,  pro  quo  determinate 
obligent.  Quocirca,  ablata  praedicta  determi- 
natione  legis  positivee,  nihil  aliud  dicere  pos- 
sumus,  quam  hujusmodi  cultum  esse  ab  ho- 
mine  exhibendum  Deo,  aliquoties  in  vita ,  et 
non  esse  nimium  differendum;  nec  potest 
temporis  punctus  et  articulus  generaliter  de- 
finiri,  sed  prudenti  usui  et  arbitrio  id  com- 
mittendum  est. 


DISPUTATIO  LXXIV. 

DE   MISSA    SEU    SACRIFICIO    LEGIS   NOV^E. 

Disp.  2  de  sacrificio.  —  Doctrinx  ordo.  — 
Superius  de  sacramentis  tractantes,  prius  de 
sacramentis  legis  novae  in  communi,  quani  de 
aliquo  in  particulari  disseruimus,  quoniam 
sacramenta  multa  sunt  et  in  quibusdam  rebus 
conveniunt,  in  aliis  differunt ;  in  lege  autem 
nova  non  sunt  plura  sacrificia,  sed  unicum 
tantum,  ut  postea  videbimus,  et  ideo  de  hoc 
singulari  sacrificio  statim  disputationem  insti- 
tuimus.  In  quo  pertractando  duas  illas  partes 
distinguemus,  speculativam  scilicet,  seu  dog- 
maticam,  et  moralem,  sicut  in  sacramentis 
observavimus.  Prior  autem,  quam  nunc  ag- 
gredimur,  sex  vel  septem  capita  complecte- 
tur,  scilicet,  an  sit  hoc  sacrificium ,  quid  sit, 
quas  causas  habeat,  et  praesertim  a  quibus 
offerri  possit,  et  pro  quibus,  et  quam  habeat 
efficaciam  seu  valorem,  ac  denique  quo  or- 
natu  et  ceeremoniis  peragendum  sit.  In  hac 
ergo  disputatione  tanlum  prima  queestio,  et 
consequenter  institutio  hujus  sacramenti  de- 
claranda  a  nobis  est. 

SECTIO  I. 

Utrum  in  lege  nova  sit  aliquod  veruni  ac  proprimn 
sacrificium. 

\ .  Hxreticorum  pertinax  insania.  —  Fun- 
damentum.  —  Una  ex  praecipuis  controversiis 

cum  hoereticis  hujus  temporis  est  dc  hujus- 
modi  sacrificio;  illi  enim  omnino  negant,  in- 
stituisse  Christum  in  nova  lege  aliquod  verum 
sacrificium,  et  quamvis  potissimum  intendant 
tollere  sacrificium  propitiatorium,  et  impe- 
tratorium,  tamen,  ut  hoc  efficiant,  absolute  de 
sacrificio  loquuntur,  et  quicquid  vel  in  Scrip- 
tura,  vel  in  sanctis  Patribus,  de  Eucharistise 
sacrificio,  vel  insinuatum,  vel  aperte  scriptum 
reperitur,  id  totum  de  improprio  ac  meta- 
phorico  sacrificio  interpretantur.  Fundamen- 
tum  eorum  praecipuum  est,  quia,  vel  hoc  sa- 
crificium  est  Ecclesiae  Christi  necessarium,  vel 
non;  si  non,  superflue  et  sine  causa  id  esset 
institutum;  si  vero  dicitur  necessarium,  fit  in- 
juria  sacrificio  crucis  Christi.  Nam  sequitur, 
illud  fuisse  imperfectum,  et  insufficiens.  Hoc 
autem  fundamentum,  quamvis  specie  videa- 
tur  infirmum,  magnum  tamen  robur  sumit 
ex  ep.  Pauliad  Hebr.,  in  qua  simili  argumento 
uti  videtur  Apostolus,  ut  concludat,  vetera 
sacrificia  fuisse  infirma  ,  quandoquidem  post 
illa  omnia  necessarium  fuit  sacrificium  crucis; 
hsec  enim  argumentandi  ratio,  si  efficax  est, 
eodem  modo  concludit  de  quocumque  poste- 
riori  sacrificio;  unde  aperte  Paulus  ex  illius 
sacrificii  perfectione  concludit,  illud  unicum 
ad  consummandam  nostram  salutem  suffe- 
cisse.  Igitur,  c.  9,  dicit,  antiquos  sacerdotes 
solitos  fuisse  frequenter  introire  in  sancta , 
sacrificiorum  officia  consummantes,  atque  ite- 
rantes,  eo  quod  nihil  ad  perfectionem  possent 
perducere  :  Christus  autem  (subdit)  introivit 
semel  in  sancta,  seterna  redemptione  inventa; 
et  infra  :  Non  enim  in  manu  facta  sancta  Jesus 
introivit  exemplaria  verorum,  sed  in  ipsum 
ccelum,  ut  appareat  vultui  Deipro  nobis\  ne- 
que  ut  seepius  offerat  semetipsum  quemad- 
modum  Pontifex,  quando  intrat  in  sancta  per 
singulos  annos  in  sanguine  alieno;  alioqui 
oportebat  eum  frequenter  pati  ab  origine 
mundi;  nunc  autem  semel  ad  destructionem 
peccati  in  consummatione  sxculi  per  hostiam 
suam  apparuit.  In  cap.  autem  10,  postquam 
dixerat,  sacrificia  vetera  repetita  saepius 
fuisse  propter  suam  imperfectionem,  subdit  : 
Christus  autem  unam  pro  peccatis  offerens 
hostiam  in  sempiternum  sedet  in  dextera  Dei, 
de  csetero  expectans,  donec  ponantur  inimici 
sub  pedibus  ejus,  una  enim  oblatione  consum- 
mavit  sanctificatos .  Postmodum  vero  expo- 
nens  de  tcmpore  legis  gratise,  verba  Hier.  33 : 
Dabo  legem  meam  in  cordibus,  et  peccatorum 
eorum  non  recordabor  amplius,  subjungit 
Paul.  :  Ubi  horum  remissio  est,  jam  non  est 

oblatio  pro  peccato;  tollit  igitur  sacrificium 
propitiatorium,  unde  et  subjungit  :  Volunta- 
rie  peccantibus  nobis,  post  acceptam  notiliam 
veritatis,  jam  non  relinquitur  pro  peccatis 
hostia. 

2.Secundoargumentari  possumus  ex  Paulo 
ad  Hebroeos  5,  ubi  dicit.  neminem  posse  sibi 
assumere  dignitatem  vel  honorem  Pontificis 
seu  sacerdotis,  nisi  qui  vocatur  a  Deo  tan- 
quam  Aaron;  sed  in  lege  nova  nullus  vocatur 
sacerdos,  nisi  Christus,  quod  maxime  perti- 
net  ad  dignitatem,  et  ad  excellentiam  et  per- 
fectionem  sacerdotii  ejus;  nam,  ut  subjungit 
Aposlolus,  alii  quidem  plures  facti  sunt  sacer- 
dotes,  eo  quod  morte  prohiberentur  perma- 
nere;  hic  aulem,  eo  quod  maneat  in  seternum, 
sempiternum  habet  sacerdotium.  Ex  quo  vi- 
detur  Paulus  tacite  concludere,  illum  esse  uni- 
cum  sacerdotem,  post  quem  nullus  alius  suc- 
cedit,  quod  magis  inferius  significat,  dicens  : 
Lex  enim  homines  constituit  sacerdotes  infir- 
mitatem  habentes,  sermo  autem  jurisjurandi 
qui  post  legem  est,  Filium  in  seternum  perfec- 
tum.  Igitur  post  Christum  nullus  est  proprius 
institutus  sacerdos,  sed  omnes  fideles  sunt 
sacerdotes,  ea  lata  et  metaphorica  significa- 
tione,  qua3  sacrificio  simili  modo  dicto  corres- 
pondet,  juxta  illud  :  Vos  autem  genus  electum, 
regale  sacerdotium ;  ablato  autem  proprio  sa- 
cerdotio,  necesse  est,  et  sacrificium  proprium 
auferre;  nam  haec  duo  inseparabili  nexu  con- 
juncta  sunt.  Dices,  ipsum  Christum  esse  per- 
petuum  sacerdotem,  qui  perpetuo  potest  sa- 
crificium  offerre  et  iterare.  Sed  obstat  Paul., 
ad  Hebr.  7,  dicens,  Christum  talem  esse  Pon- 
tificem,  qui  non  habet  necessitatem  quotidie 
(quemadmodum  sacerdotes)  prius  pro  suis 
delictis  hostias  offerre ,  deinde  pro  populi ; 
hoc  enim  fecit  semel,  seipsum  offerendo ;  et 
idem  repetit  cap.  10,  ut  supra  visum  est. 

3.  Tertium  argumentum  sumunt  haeretici 
ex  Joan.  4,  ubi  Samaritana  Christum  interro- 
gavit :  Patres  nostri  in  monte  hoc  adoraverunt, 
et  vos  dicitis,  quia  Hierosolymis  est  locus,  ubi 
adorare  oportet;  Christus  autem  respondit  : 
Venit  hora,  quando  neque  in  monte  hoc,  neque 
Hierosolymis  adorabitis  Patrem.  Sed  venit 
hora,  et  nunc  est,  quando  veri  adoratores 
adorabunt  Patrem  in  spiritu  et  veritate;  quo 
in  loco  verbum  adorare,  idem  significat,  quod 
sacrificium  offerre;  nam  quia  (ut  supra  dice- 
bamus),  in  oblatione  sacrificii  supremus  cultus 
externae  latriee  positus  est,  ideo  sacrificare, 
per  antonomasiam,  adorare  dici  potest.  Hunc 
autem    esse   sensum  constat,  quia   de  hoc 

solum  erat  controversia  inter  Samaritanos  et 
Judeeos;  nam  hi  solum  in  templo  Hierosoly- 
mitano  dicebant,  licere  sacrificia  offerre;  illi 
vero  in  monte  Garizin,  ubi  templum  sedifica- 
verant,  teste  Joseph.,  lib.  11  Antiq.,  cap.  8; 
nam  de  aliis  actionibus,  quibus  coli  Deus 
potest,  ut  sunt  oratioaut  similes,  non  poterat 
esse  dubitatio,  quin  quovis  in  loco  licite  fieri 
possent.  Accedit,  non  esse  novum ,  sed  usi- 
tatum  in  Scriptura,  quod  verbum  adorandi, 
pro  verbo  sacrificandi  ponatur,  Genes.  22  : 
Postquam  adoraverimus,  revertemur  ad  vos,  id 
est,  postquam  sacrificium  obtulerimus;  sunt 
enim  illa  verba  Abrahse,  qui  ad  filium  sacri- 
ficandum  ibat;  et  eodem  sensu  sumi  videtur 
Joan.  12,  in  illis  verbis  :  Erant  autem  quidam 
Gentiles  ex  iis,  qui  ascenderant,  ut  adorarent 
in  die  festo;  et  Act.  8  de  Eunucho  Candacis 
Reginee  dicitur  :  Venerat  adorare  in  Hierusa- 
lem,  etc;  eodem  ergo  modo  sumitur  in  citato 
loco.  Interrogatus  ergo  Christus  de  loco,  ubi 
sacrificium  esset  offerendum ,  respondere 
videtur,  venisse  jam  tempus  legis  gratiae,  ubi 
nullibi  erat  Deus  sacrificiis  honorandus,  sed 
tantum  in  spiritu  et  verilale,  id  est,  sacrificio 
spirituali  et  invisibili. 

4.  Christi  Ecclesia  propriissimo,  externo, 

visibilique  sacrificio  gauclet,  quo  Deum  colit. 

—  Dicendum  vero  est,  esse  in  Ecclesia  Christi 

aliquod  verum,  proprium,  externum  ac  visi- 

bile  sacrificium,  quo  a  Christiano  populo  coli- 

tur  Deus.  Heec  est  catholica  veritas,  ac  de  fide 

certa.  Quam  ostendo  primo  ex  veteri  Testa- 

mento,  in  quo  preedictum  est,  fore  in  lege 

gratise  hujusmodi  sacrificium,  ut  testis  est 

Augustin.,  lib.  13  de  Trinitate,  cap.  17,  et 

epist.  49,  qusest.  3.  De  qua  re  possunt  varia 

testimonia  afferri,  quale  est  illud  Daniel.  12, 

ubi  de  ultima  aetate  legis  gratise,  quee  erit 

tempore  Antichristi,  preedicitur,  cessaturum 

in  ea  juge  sacrificium;  supponitur  ergo  esse 

duraturum  sacrificium  aliquod  toto  illo  tem- 

pore ;  nec  potest  hic  locus  exponi  de  sacrificio 

improprio  et  invisibili,  quia  illud  non  cessabit 

etiam  tempore  Antichristi.  Aliud  testimonium 

est  Isaise  19  :  Cognoscent  jEgyptii  Dominum, 

et  colent  eum  hostiis.  Quo  loco,  iEgyptiorum 

nomine  gentes  intelliguntur,  et  eorum  vocatio 

ad  fidem  Christi,  et  verus  Dei  cultus  praedi- 

citur,  ut  Hieronymus  ibi  exponit,  et  significat 

Tertullian.,  lib.  contra  Judeeos,  cap.  5.  Sed 

prsecipuum  testimonium  est  illud  Malach.  1  : 

Ad  vos  o  sacerdotes ,   qui  despicitis  nomen 

meum,  et  offertis  super  altare  meum  panem 

pollutum,  et  csecum,  claudum  ac  debilem  im- 


molatis;  non  est  mihi  voluntas  in  vobis,  dicit 
Dominus  exercituum,  et  munus  non  suscipiam 
de  manu  vestra;  ab  ortu  enim  solis  usque  ad 
occasum,  magnum  est  nomen  meum  in  gentibus, 
et  in  omni  loco  sacrificatur ,  et  offertur  nomini 
meo  oblatio  munda,  quia  magnum  est  nomen 
meum  in  gentibus,  dicit  Dominus  exercituum. 
Quorum  verborum  planus  ac  perspicuus  sen- 
sus  est,  iis  prredicere  Deum  reprobationem 
Judseorum,  sacrificiorum,  ac  cseremoniarum 
legalium  cessationem,  vocationem  gentium,  et 
mundissimam  sacrificii  oblationem  in  gentium 
Ecclesia  futuram ;  quse  tamen  tanquam  prse- 
sens  describitur  prophetico  more ,  propter 
certitudinem  prophetiee ,  et  cum  legalibus 
oblationibus  comparatur,  eisque  prseferlur. 
Nam  sacrificia  Judaica  tantum  in  uno  templo 
offerri  poterant,  hoc  autem  offerendum  dici- 
tur  in  omni  loco;  illa,  et  carnalia  erant,  et  ab 
hominibus  pollui  poterant,  hoc  autem  dicitur 
sacrificium  mundum,  quod  nulla  hominum 
nequitia  contaminari,  aut  fcedari  potest,  ut 
Concil.  Trident.  dixit,  sess.  22,  cap.  1. 

5.  Hsereticorum  refutatur  eludendi  modus. 
— Aiunt  vero  hseretici,  ibi  non  esse  sermonem 
de  proprio  sacrificio  visibili,  sed  de  improprio 
et  invisibili,  aut  de  metaphorico,  quod  in 
oratione,  vel  aliis  bonis  operibus  consistit. 
Sed  huic  evasioni  repugnant,  primo  proprie- 
tas  verbi  sacrificium,  quod  simpliciter  diclum 
et  sine  ulla  limitatione,  quae  ex  antecedenti- 
bus,  aut  subsequentibus  colligi  possit,  proprie 
sumendum  est,  ut  ex  supra  dictis,  et  ex  gene- 
rali  regula  interpretandi  Scripturam,  ostendi 
potest.  Secundo,  quia,  si  antecedentia  et  sub- 
sequentia  considerentur,  alium  sensum  com- 
modum  non  patiuntur;  nam  ibi  comparatur 
unum  sacrificium  cum  aliis,  et  hoc  approbatur 
et  reprobantur  reliqua;  ergo  necesse  est,  tolum 
sermonem  intelligi  de  propriis  et  visibilibus 
sacrificiis;  nam  illa  sacrificia,  quse  reproban- 
tur,  propria  et  visibilia  fuerunt,  et  illud,  quod 
eis  prsefertur,  tantum  dicitur  esse  unicum, 
quod  ab  omnibus  gentibus  offerendum  est, 
cum  tamen  constet,  sacrificia  invisibilia  esse 
varia  et  multiplicia.  Accedit,  quod  illud  uni- 
cum  sacrificium  prredicitur  tanquam  novum 
et  singulare  futurum,  et  aliis  veteribus  sacri- 
ficiis  successurum ;  at  vero  invisibilia  sacrifi- 
cia  non  fuerunt  de  novo  introducenda,  nec 
proprie  successerunt  veteribus  sacrificiis,  sed 
simul  etiam  cum  eis  fuerunt,  imo  sunt  eis 
antiquiora,  quia  semper  cum  visibilibus  sa- 
crificiis  debuere  invisibilia  conjungi,  alioqui 
ficta  essent,  et  impia  talia  sacrificia.  Denique 

specialiter  ibi  preedicitur  futuram  esse  mun- 
dam  hanc  oblationem  Ecclesiee,  quod  polest 
duobus  modis  intelligi  :  primo  ratione  ritus 
externi,  quod  egregie  convenit  huic  sacrificio 
novee  legis,  preesertim,  si  cum  cruentis  sacri- 
ficiis  veteribus  confemtur;  nam  in  solis  spe- 
ciebus  panis  et  vini,  facili  et  purissimo  ritu 
offertur.  Vel  secundo  dici  potest  munda , 
propter  sanctitatem  et  puritatem  ipsius  sacri- 
ficii,  et  hoc  etiam  optime  quadrat  in  idem 
sacrificium  propter  excellentiam  rei  oblatee, 
et  sanctitatem  primi  offerentis,  qui  est  Chri- 
stus;  ratione  cujus  semper  hoc  sacrificium 
mundum  est,  et  infiniti  valoris,  etiamsi  con- 
tingat,  proximum  offerentem  iniquum  esse, 
quod  non  ita  erat  in  veteribus  sacrificiis,  quee 
a  solis  puris  hominibus  offerebantur,  et  ob 
eorum  nequitiam  totum  valorem  suum  amit- 
tere  poterant;  invisibili  autem  sacrificio,  cum 
totum  penderet  ex  justitia  et  sanctitate  offe- 
rentis,  non  potest  preedicta  differentia  satis 
accommodari;  nam  et  in  lege  veteri  offere- 
bantur  munda  sacrificia  invisibilia  a  justis 
hominibus,  et  in  lege  nova  possunt  inquinari, 
vel  potius  omnino  corrumpi,  si  absque  hones- 
tate ,  vel  debitis  circumstantiis  fiant.  Imo 
heereticorum  judicio  omnia  opera  nostra , 
quantumvis  bona,  sunt  aliquo  modo  coinqui- 
nata  et  immunda,  quod,  licet  ita  universe 
dictum  verum  non  sit,  seepe  tamen  ita  acci- 
dere  non  est  dubium ;  non  ergo  propter  nostra 
opera  potest  sacrificium  legis  novee  mundum 
appellari,  sed  propter  mundissimam  oblatio- 
nem  a  Christo  institutam.  Quapropter  inter- 
pretatio  heec  communi  etiam  omnium  Patrum 
consensu  firmata  est,  ut  inter  Latinos  constat 
ex  Clement.  Rom.,  lib.  7  Constit.,  cap.  31;  et 
Cyprian.,  lib.  2  contra  Judaeos,  cap.  16; 
August.,  18  de  Civit.,  cap.  25,  et  lib.  1  contra 
Advers.  leg.  et  Proph.,  cap.  10;  et  Greecis, 
Chrysost.,  Psal.  95,  etorat.  2  contra  Judeeos; 
Ireneeo,  lib.  $  contra  Heeres.,  c.  33;  Justin., 
in  Dial.  cum  Tryph.;  Damasc,  lib.  4  de  Fide, 
c.  1  4;etexaliis  tam  Latinis  quam  Greecis,  qui 
Prophetam  ipsum  exponunt;  ac  denique  ex 
Hebreeis  Rabbi  Samuel  eamdem  expositionem 
eleganter  persequitur  in  libello,  seu  epistola 
de  adventu  Messiee,  cap.  21  et  sequent.;  et  ex 
antiquioribus  Hebreeis  eamdem  referunt  Bur- 
gens.,  in  Scrutinio  Scriptur.,  2  part.,  c.  7,  et 
Galat.,  lib.  10,  cap.  4. 

6.  Improbatur  hujus  loci  extranea  exposi- 
tio.  —  Respuitur  hxreticorum  ficta  evasio.  — 
Quocirca  seepe  miratus  sum,  cur  Arias  Mon- 
tanus ,   vir  alioqui   eruditus  et  pius ,  hunc 


locum  Malachiee  interpretans,  ad  peregrinum 
et  improbabilcm  sensuin  deflexerit,  dicens, 
non  esse  ibi  sermonem  de  Ecclesia  per  Christum 
ex  Gentibus  congreganda,  sed  de  ipsis  genti- 
bus,  quee  eo  tcmpore  vivebant,  et  eorum  sa- 
crificia  et  oblationes,  quas  lege  naturali  ducli 
Deo  oflerebant,  dicitque  appellari  oblationem 
mundam,  oblationibus  Judeeorum  compara- 
tam,  ad  Judeeorum  confusionem.  Heec  autem 
interpretatio  non  solum  cum  tota  antiquilate 
repugnat,  verum  etiam  cum  verbis  Prophetee 
et  cum  re  ipsa,  si  per  sese  spectetur;  vix  enim 
tunc  erat  in  Gentibus  unus  vel  alter,  qui 
verum  Deum  agnosceret,  eumque  sacrificiis 
coleret.  Quomodo  ergo  in  hoc  sensu  verum 
est  illud  :  A  solis  ortu  usque  ad  occasum 
magnum  est  nomen  meum  in  gentibus,  et  in 
omni  loco  offertur  mihi  sacrificium  mundum? 
Deinde,  quodnam  est  hoc  sacrificium  mun- 
dum?  nam  etiamsi  admittamus,  fuisse  tunc 
in  Gentibus  usum  sacrificandi  vero  Deo ; 
tamen,  imprimis  dici  non  potest,  illud  sacri- 
ficium  fuisse  unum  in  Gentibus,  sed  varia  pro 
hominum  arbitrio.  Deinde,  si  illa  sacrificia 
cum  sacrificiis  Judeeorum  conferantur,  non 
possunt  illis  mundiora  existimari  in  ritu  sa- 
crificandi,  quia  etiam  erant  sacrificia  cruenta; 
neque  in  re  oblata,  quia  tantum  esse  poterant 
ex  animalibus,  vel  ex  fructibus  terree;  neque 
in  sanctitate  offerentium ,  quia  omnes  erant 
puri  homines,  et  si  inter  Judeeos  erant  aliqui 
iniqui,  multo  plures  erant  in  Gentibus;  et  si 
inter  gentes  erant  aliqui  justi,  qui  sancte 
offerebant,  multo  plures  erant  eo  tempore 
inter  Judeeos,  quibus  expressior  Dei  fides,  et 
abundantior  gratia ,  regulariter  communica- 
batur.  Nullo  ergo  modo  dicta  expositio  pro- 
bari  potest.  Longe  vero  improbabilior  est  alia 
evasio  ab  heereticis  inventa,  nimirum,  obla- 
tionem  mundam,  quee  in  Ecclesia  offerenda 
dicitur,  non  esse  aliam  preeter  sacrificium 
crucis,  quee  per  fidem  ac  devotionem  fidelium 
Deo  semper  offertur.  Sufficiunt  enim  quee 
dicta  sunt ,  ad  hanc  expositionem  rejicien- 
dam,  tum  quia  hujusmodi  oblatio  non  est 
proprium  sacrificium,  quatenus  solum  per 
fidem  et  devotionem  fit;  tum  etiam  quia  heec 
oblatio  non  est  propria  Ecclesiee  per  Christum 
congregatee ,  nec  proprie  succedit  veteribus 
sacrificiis,  sed  cum  eis  conjuncta  fuit;  imo  ab 
origine  mundi  fuit  in  Ecclesia  fidelium;  omnes 
enim  fide  Christi  vivebant,  ejusque  passionem 
Deo  offerebant;  quod  autem  illi,  ut  futuram, 
nos,  ut  jam  factam,  offeramus,  nihil  ad  propo- 
situm  refert,  nec  in  eo  loco  ulla  de  hac  re 

mentio  fit.  Est  ergo  hoc  testimonium  satis 
efficax  ad  hanc  fidem,  et  veritatem  confir- 
mandam. 

7.  Probatur  conclusio  ex  Scriptura  legis 
gratise.  — Secundo  potest  suaderi  hsec  veritas 
ex  novo  Testamento,  in  quo  licet  non  sint 
testimonia,  quas  per  se  sumpta  convincant, 
sunt  tamen  nonnulla,  quee  aliis  adjuncta  plu- 
rimum  suadent.  Unum  est  illud  Act.  13  : 
Ministrantibus  autem  illis  Domino,  et  jeju- 
nantibus,  dixit  Spiritus  Sanctus,  etc,  ubi 
verbum  ministrandi,  pro  verbo  sacrificandi 
positumest;  verbum  enim  Grsecum  leirovpym, 
quod  ibi  positum  est,  quamvis  etiam  minis- 
trare  significet,  tamen  in  Scriptura  frequen- 
ter  sumitur  pro  ministerio  sacrificandi,  ut  ex 
ad  Hebr.  8,  9  et  10,  et  ex  aliis  locis  colligere 
licet;  et  ita  vertit  Erasmus  in  citato  loco 
Act.;  et  hoc  maxime  declarat  illa  particula, 
Domino;  nullum  enim  externum  ministerium 
tam  proprie  Domino  exhibetur,  sicut  sacrifi- 
cium;  sic  ergo  ex  hoc  testimonio  colligimus, 
fuisse  in  primitiva  Ecclesia  sacrificandi  usum. 
Aliud  testimonium  sumi  solet  ex  verbis  Christi, 
Matth.  5  :  Si  offers  munus  tuum  ad  altare, 
etc,  nam  licet  illa  verba  preeceptum  sacrifi- 
candi  non  contineant,  tamen,  quia  pro  tem- 
pore  legis  novse  a  Christo  ipso  dabatur,  sup- 
ponere  videtur  Christus  futuram  fuisse  in  sua 
Ecclesia  oblationem  ad  allare,  seu  in  altari, 
quse  sacrificium  est,  ut  ex  hoc  loco  colligunt 
Irenee.,  lib.  4  contra  Hseres.,  c  34;  et  Optat. 
Milevit.,  lib.  6  contra  Parmenian.,  in  princip. 
Tertio ,  retorquere  possumus  argumentum 
sumptum  ex  Joan.  4;  recte  enim  probatum 
credimus,  adorationem  ibi  pro  cultu  sacrificii 
sumi,  de  quo  docet  quidem  eo  loco  Christus 
venisse  tempus,  in  quo  cultus  sacrificandi, 
neque  ad  templum  Hierosolymitanum,  neque 
ad  Garizitanum  erat  limitandum;  non  tamen 
negat  Christus  Dominus,  hoc  tempore  nullibi 
esse  sacrificandum  Deo;  imo  aperte  id  affir- 
mare  videtur,  cum  dicit :  In  spiritu  et  veri- 
tate  adorabitis  Patrem.  Namque,  ne  in  usu 
ejusdem  vocis  in  eodem  contextu  eequivoca- 
tionem  gratis  admittamus,  fatendum  est, 
verbum  adorandi,  etiam  in  his  verbis  cultum 
proprii  sacrificii  significare;  est  igitur  ex  tes- 
timonio  Christi  hujusmodi  cultus  in  Ecclesia  ; 
et  illum  merito  dicit  futurum  in  spiritu  et 
veritate,  quibus  verbis  sapientissime  indicat 
nostrum  sacrificium ,  quod  non  fit  carnali 
modo  (ut  sic  dicam),  seu  actione  valde  mate- 
riali,  sicut  fiebant  antiqua  sacrificia,  sed  fit 
actione  quodammodo  spirituali;  nam,  si  ex- 


ternum  ritum  spectemus,  fit  solo  verbo ;  si 
vero  immutationem,  quae  ibi  fit,  considere- 
mus,  divina  quadam  actione  perficitur,  et 
solius  Spiritus  Sancti  virtute  fit.  Merito  igitur 
hsec  oblatio,  seu  adoratio,  dicitur  in  spiritu 
fieri;  in  veritate  autem  fit,  quia  jam  non  in 
umbras  figura,  sed  vere  ac  realiter  caro  et 
sanguinis  Christi  in  illo  offertur.  Unde  cum 
his  verbis  recte  consonant  alia  verba ,  quee 
Christus,  Joan.  5,  idem  mysterium  promittens, 
dixit  :  Verba,  quse  ego  loquor  vobis,  spiritus 
et  vita  sunt.  Unde  in  priori  etiam  loco,  veluti 
rem  uovam  promittens,  dixit  :  Venit  hora,  et 
nunc,  etc  ;  non  ergo  agit  de  sola  adoratione 
interna  et  spirituali,  quae  anliquissima  est, 
sed  de  novo  adorandi  et  sacrificandi  ritu  a  se 
introducendo.  Quam  expositionem  indicavit 
Martialis,  epistola  ad  Burdegalenses,  c  3;  et 
Euseb.,  1  de  Demonstrat.,  c  6;  Theodoret., 
et  Ruper.,  Malach.  2. 

8.  Probatur  item  conclusio  ex  requisitis  ad 
sacrificium  consummandum,  qux  sunt  sacer- 
dos.  —  Altare.  — Tertio  probari  potest  con- 
clusio  ex  his,  quae  cum  sacrificio  necessario 
conjuncta  sunt,  et  a  quibus  ipsum  separari  non 
potest,  qualia  sunt  in  primis  sacerdos;  nam, 
si  in  lege  nova  est  proprium  sacerdotium,  ne- 
cesse  est,  ut  in  ea  sit  proprium  sacrificium, 
ut  ex  principiis  supra  positis  satis  constat. 
Quod  autem  in  lege  nova  proprium  sacerdo- 
tium  sit,  ut  certum  sumimus  ex  materia  de 
Ordine,  ubi  hoc  proprium  locum  habet,  et 
nonnulla  adduximus  tractanles  de  ministro 
sacramentorum  in  communi,  et  de  ministro 
consecrationis,  ut  per  eam  perficitur  Eucha- 
ristia,  quatenus  sacramentum  est;  et  adde- 
mus  aliqua  inferius  agentes  de  ministro  hujus 
sacrificii.  Similiter,  ubi  est  proprium  altare, 
ibi  necesse  est  proprium  sacrificium  esse,  ut 
ex  dictis  etiam  patet;  sed  in  lege  nova  est 
altare,  juxta  illud  Isaire  19  :  In  die  illa  erit 
altare  Domini  in  medio  terrx  JEgypti,  per 
quam  metaphorice  significatur  Ecclesia  gen- 
tium,  ut  supra  vidimus;  et  ita  citanlur  verba 
Christi  :  Si  offers  munus  tuum  ad  altare.  Sic 
etiam  a  multis  intelligitur  illud  Pauli  ad 
Hebr.  13  :  Habemus  altare,  de  quo  edere  non 
habent  facultatem,  qui  tabernaculo  deser- 
viunt;  et  illud  1  ad  Cor.  10  :  Non  potestis 
mensse  Domini  participes  esse,  et  mensx  dxmo- 
niorum;  mensa  enim  dsemoniorum  erat  ara, 
seu  altare,  in  quo  diis  immolabant;  similiter 
ergo  per  mensam  Domini  intelligit  Paulus 
altare,  in  quo  Ecclesia  Christi  suum  Deo  sa- 
crificium  offert,  et  ideo  dicit  :  Nonne,  qui 


DISPUTAT.  LXXIV,  SECT.  I. 


629 


edunt  hostias,  participes  sunt  altaris?  quia 
videlicet  etlendo  significant  et  confirmant,  se 
consentire  sacrificio.  Atque  hunc  fuisse  in 
Ecclesia  usum  altaris,  et  mensam  Domini,  in 
qua  corpus  Christi  dispensatur,  verum  altare 
fuisse  semper  exislimatum,  constat  ex  anli- 
qua  traditione,  quee  sumitur  ex  canone3  et  4 
Apostol.,  ubi  et  allaris,  et  sacrificii  fit  mentio, 
et  in  eo  servanda  dicitur  Domini  ordinatio. 
Item  ex  liturgiis  antiquis,  praesertim  Jacobi, 
Basilii,  et  Chrysost.;  etex  Dionys.,  deEccles. 
Hierar.,  cap.  3,  ubi  et  altaris  et  aree  menlio- 
nem  facit;  et  optime  Gregor.  Nazianz.,  orat.  2 
contra  Julian.,  et  oratione  funebri  de  sorore 
sua  Gorgonia. 

9.  Idipsum  Sanctorum  sacris  testimoniis 
roboratur.  —  Quarto  potest  conclusio  posita 
confirmari  Sanctorum  testimoniis,  sed,  ut 
prolixitatem  vitemus,  ab  eorum  recitatione 
abstinebimus,  tum  quia  existimo,  sufficere 
ea,  quae  inter  exponenda  Scripturae  testimo- 
nia  indicata  sunt;  tum  etiam  quia  sunt  tam 
multa,  tamque  communia,  utfacillime  possint 
cuicumque  occurrere,  et  necessario  erunt  in 
sequentibus  queestionibus  attingenda.  Deni- 
que,  quia  heeretici  non  negant  Sanctos  et  anti- 
quissimos  Patres  frequenter  loqui  cle  sacrifi- 
cio,  non  tamen  de  proprio,  sed  de  improprio 
ac  metaphorico,  quod  quam  sit  voluntarium, 
constabit  facile  ex  ipsorum  Patrum  lectione, 
et  ex  modo,  quo  de  hoc  sacrificio  loquuntur, 
et  illud  cum  antiquis  sacrificiis  conferuut,  et 
ex  comparatione  ejus  cum  sacrificio  crucis, 
quod  fuit  propriissimum  ac  verissimum  sa- 
crificium,  quee  omnia  in  sequentibus  videbi- 
mus. 

10.  Rationibus  ac  conjecturis  munitur.  — 
Hsereticorum  calumnia  rejicitur.  —  Ultimo 
loco  adjungere  possumus  rationes  et  conjec- 
turas.  Et  potissima  omnium  est.  Nam  nulla 
ratio  patitur,  ut  Christiana  respublica  careat 
sacrificio,  quo  publico  ritu  et  nomine  totius 
sui  populi  Deum  colat,  magis  quam  Synagoga 
vel  Ecclesia  quae  fuit  tempore  legis  naturee; 
cur  enim  Christus  Ecclesiam  suam  in  hac 
parte,  quee  preecipua  est,  et  ad  Dei  cultum 
maxime  spectat,  imperfectam  ullo  modo  reli- 
quisset?  Fortasse  dicent  haeretici,  statum  Ec- 
clesiee  in  lege  gratiee  esse  ita  perfectum,  ut 
non  indigeat  sacrificii  usu.  Sed  hoc  falsum 
est,  primo,  quia  gratia  non  destruit  naturam, 
sed  perficit;  usus  autem  sacrificii,  esto,  non 
sit  absolute  praeceptus  de  lege  naturee,  est 
tamen  valde  consenlaneus  illi,  et  accommo- 
datus  homini  non  videnti  clare  Deum,  viven- 


tique  in  aliorum  hominum  consortio  ac  socie- 
tate,  et  ulenti  sensibus  et  signis  sensibilibus 
ad  aliorum  sensa  participanda,  et  sua  expli- 
canda;  Ecclesia  autem  Christi,  quamdiu  hic 
mililat,  semper  est  in  hoc  statu;  nondum  ergo 
attigit  perfectionem,  quee  sacrificii  usum  ex- 
cludat.  Et  ideo  Clem.  Rom.,  lib.  6  Const., 
cap.  23,  ad  hoc  propositum  dixit,  Christum 
legem  naturse  non  sustulisse,  sed  con/irmasse. 
Unde  subclit  inferius  :  Baptismum,  sacrificium, 
sacerdotium,  localem  adorationem  alio  modo 
mutavit;  et  infra  :  Pro  sacrificio  cruento  ra- 
tionale  et  incruentum,  ac  mysticum  sacrificium 
instituit,  quod  in  mortem  Domini  per  symbola 
corporis  et  sanguinis  sui  celebratur ;  et  ad 
eumdem  feremodum  scribit  Iren.,  lib.  5  cont. 
Heeres.,  cap.  34  :  Non  genus  oblationum  re- 
probatum  est;  oblationes  enim  et  illic,  oblatio- 
nes  autem  et  hic;  sacrificia  inpopulo,  sacrificia 
et  in  Ecclesia;  sed  species  immutata  est  tan- 
tum,  quippe  cumjam  non  a  servis,  sed  a  liberis 
offeratur ;  et  Petrus  Clunaic,  epistola  contra 
Petrobrus.,  in  eamdem  sententiam  scripsit : 
Qui  ab  Ecclesia  sacrificium  tollunt,  hoc  ten- 
tant,  dsemone  suggerente,  ut  gens  illa,  quse 
pluribus  est  a  Deo  cumulata  beneficiis,  minus 
grata  illi  sit,  minoremque  cultum  et  honorem 
illi  exhibeat. 

\  \ .  In  unoquoque  sacrificio  tria  conside  -, 
randa  sunt,  cultus  Dei  externus.  —  Signifi- 
catio  mystica,  vel  moralis.  —  Secundo ,  quia 
in  sacrificio  visibili  nihil  designari  potest, 
quod,  vel  cum  perfectione  legis  gratiae,  vel 
cum  perfecta  Christi  redemptione  pugnet. 
Tria  enim  sunt,  quee  maxime  possunt  in  sa- 
crificio  considerari.  Primum  est,  cultus  Dei 
externus.  Secundum,  significatio  moralis  vel 
mystica.  Tertium  est,  effectns  satisfactionis 
pro  peccato.  Primum  horum,  non  solum  non 
repugnat  perfectioni  legis  gratiee,  verum  po- 
tius  est  ad  illam  necessarium,  ut  a  fortiori 
patet  ex  dictis,  quia  cultus  Dei  externus  cadit 
sub  naturale  preeceptum ;  lex  autem  natura- 
lis  etiam  obligat  in  lege  gratiae;  imo  majori 
obligatione  debemus  Deo  tam  externum,  quam 
internum  cultum,  qui  in  hac  lege  vivimus , 
quia  majora  beneficia  interna  et  externa  ab 
illo  accipimus.  Item,  quia  nunc  maxime  con- 
gregatur  tota  Ecclesia  in  unum  visibile  cor- 
pus,  quod  signis  visibilibus  indiget  ad  colen- 
dum  Deum ,  ut  in  unum  corpus  religionis 
conveniant,  sicut  Augustinus  contra  Faustum 
scripsit;  igitur,  neque  cullus  externus  ut  sic, 
neque  ut  talis,  scilicet  per  sacrificium,  alie- 
nus  est  ab  statu  Ecclesiee  in  lege  gratiee.  Ne- 

que  alicujus  momenti  est,  quod  respondent 
hseretici,  salis  nunc  esse  sacrificium  crucis. 
Quia,  licet  illud  fuerit  satis  ad  redemptionem 
nostram,  non  tamen  ad  cultum  nostrum  (ut 
sicdicam),  seu  utnos  exhibeamus  cultum  Deo, 
quia  nos  neque  obtulimus,  neque  offerimus 
sensibiliter  illud  sacrificium,  ut  in  cruce  obla- 
tum  est.  Et  quamvis  in  ratione  rei  oblatae 
illud  sacrificium  nobis  sufficiat,  quatenus 
idem  Christus,  qui  tunc  est  oblatus,  a  nobis 
nunc  offertur  sub  visibilibus  signis,  tamen  in 
ratione  oblationis  non  potest  sufficere,  quia 
oblatio  illa  cruenta  semel  tantum  facta  est,  et 
iterari  non  potest;  unde  nec  proprie  pertinet 
ad  legem  novam,  quia  sub  eam  non  cadit, 
nec  cum  illa  durat,  sed  ipsam  antecessit. 
Oblatio  eliam  privata ,  quae  per  internam 
fidem  et  devotionem  ab  unoquoque  fieri  po- 
test,  ut  supra  dicebam,  neque  est  propria  le- 
gis  novae,  nec  sacrificium  visibile;  est  ergo 
aliud  genus  sensibilis  oblationis  in  hac  lege 
necessarium.  In  qua  secundum  consideran- 
dum  erat  significatio,  de  qua  etiam  facile 
ostendi  potest,  non  esse  repugnantem  legi 
gratiee;  aut  enim  est  significatio  moralis,  aut 
mystica ;  utraque  autem  et  verissima  est,  et 
decentissima.  De  priori  constat,  quia  indicat 
cultum  interiorem,  quem  et  habere,  et  osten- 
dere  debent,  qui  cultum  exteriorem  exhibent. 
De  posteriori  probatur,  quia  potest  hoc  sacri- 
ficium  non  significare  passionem  Christi  fu- 
turam,  sed  jam  exhibitam ,  ut  revera  est; 
potest  etiam  indicare  corpus  et  sanguinem 
Christi,  non  tantum  ut  absentia,  sed  etiam  ut 
in  ipso  mysterio  vere  et  realiter  prsesentia, 
et  Deo  oblata ;  tota  autem  heec  significatio,  et 
vera  est,  et  nobis  maxime  utilis,  tum  ad  re- 
novandam  passionis  Christi  memoriam,  ejus- 
que  beneficia  recolenda ;  tum  etiam  ad  fruen- 
dum  ipsa  Christi  prsesentia.  Nec  vero  usus 
hujusmodi  signorum  visibilium  indecens  exi- 
stimari  potest  mortalibus  hominibus,  ut  supra 
de  sacramentis  in  genere  tractantes  latius 
vidimus. 

12.  Effectus  satisfactionis  pro  peccato.  — 
Quod  vero  ad  tertium  caput  de  effectu  satis- 
factionis  pro  peccato  spectat,  imprimis  id  non 
habet  locum  in  sacrificio  in  communi ,  sed 
tantum  in  propitiatorio.  Deinde,  quamvis  de 
illo  in  specie  loquamur,  nihil  derogat  sacri- 
ficio  crucis  :  primo,  quia  Christus  in  cruce, 
non  solum  sufficienter  et  copiose  satisfecit 
pro  peccatis  hominum  in  lege  gratiae  viven- 
tium,  sed  etiam  eorum,  qui  in  lege  veteri,  et 
naturali  fuerunt;  sed  illi  sine  injuria,  imo 


cum  mera  fide  crucis  Christi  obtulerunt  sa- 
crificia  propitiatoria ;  ergo  idem  possumus 
nos  facere  in  lege  gratiee.  Secundo  sumitur 
argumentum  simile  ex  institutione  sacramen- 
torum,  quae  in  lege  etiam  gratise  ad  remissio- 
nem  peccatorum  data  sunt,  et  ad  gratiam 
conferendam,  quamvis  Christus  in  cruce  suffi- 
cienter  fuerit  nostram  salutem  operatus,  et 
remissionem  omnium  peccatorum  copiosis- 
sime  nobis  meruerit.  Tertio,  ratio  omnium 
est,  quia  Christus  in  cruce  meruit  et  satisfe- 
cit  infinite  quoad  sufficientiam ,  non  tamen 
quoad  efficaciam,  quia  illud  meritum  et  sa- 
tisfactio  non  applicantur  nobis  per  solam  cru- 
cem ;  et  ideo  necessaria  sunt  alia  media ;  et 
hgec  sunt,  ex  parte  nostra ,  dispositiones  et 
opera  cum  auxilio  gratiee  facta ;  ex  parte  au- 
tem  Christi,  sacramenta,  et  sacrificium  etiam 
propitiatorium,  per  quod  fructus  passionis 
ejus  nobis  applicatur;  nulla  ergo  fit  injuria 
illi  passioni;  nam  quod  heec  applicatio  neces- 
saria  sit,  non  est  ex  defectu,  sed  potius  ex 
virtute  passionis  Christi,  quia  non  solum  per 
se  operari  potuit,  sed  etiam  aliis  dare  virtu- 
tem  acl  operandum;  fuitque  hujusmodi  pro- 
videntise  modus  ad  convenientem  hominum 
gubernationem  maxime  conveniens. 

4  3.  Hxreticorum  destruitur  fundamentum. 
Sacrificium  propitiatorium  triplex.  —  Im- 
perfectum.  —  Perfectissimum.  —  Perfectum. 
—  Superest,  respondeamus  ad  praecipuum 
fundamentum  contrarii  erroris,  quod  directe 
procedebat  contra  id,  quod  nuper  diximus  de 
sacrificio  propitiatorio.  Et  ideo,  ut  clarius 
respondeamus,  et  Apostoli  mentem  expona- 
mus,  distinguere  possumus  triplex  sacrificium 
propitiatorium.  Primum  est  ita  imperfectum, 
ut  ex  se,  nec  virtutem  habeat  ad  remitlenda 
peccata,  neque  ad  applicandam  virtutem,  vel 
satisfactionem  jam  exhibitam  per  aliud  sacri- 
ficium,  sed  solum  sit  umbra  et  figura  alicujus 
rei  futuras,  et  ad  summum,  quatenus  est 
quoddam  virtutis  opus,  valeat,  vel  ad  impe- 
trandam  remissionem  culpee,  vel  ad  aliquam 
satisfactionem  pro  pcena,  si  alia  necessaria 
concurrant  ex  parte  hominis  operantis.  Se- 
cundum  sacrificium  est  adeo  perfectum ,  ut 
de  se  habeat  valorem  et  sufficientiam  ad 
tollenda  peccata  ,  ita  ut  propter  hoc  etiam 
offeratur,  scilicet,  ad  satisfaciendum  Deo  suf- 
ficienter  pro  peccatis,  et  (ut  ita  dicam)  ad 
exhibendum  pretium  ad  eorum  remissionera 
sufficiens.  Tertium  sacrificium  est  veluti  me- 
dium,  scilicet  quod  non  offertur  propter  ac- 
quirendum  pretium,  sed  ad  applicandum  jam 

acquisitum.  Primum  sacrificiorum  genus  in- 
ventum  est  in  lege  veteri;  repugnat  autem 
perfectioni  legis  novse,  quia  non  expectamus 
redemptorem ,  qui  pro  nobis  patiatur,  sed 
credimus  redemptionem  jam  factam.  In  se- 
cundo  ordine  fuit  solum  sacrificium  crucis 
Christi,  ultra  quod  non  est  aliud  simile  ne- 
cessarium ;  illud  enim  fuit  tam  dives  ad  pre- 
tium,  ut  post  illud  nullum  aliud  requiri  possit 
ad  pretium  redemptionis  nostrse  acquiren- 
dum,  vel  augendum;  et  petere  tale  sacrifi- 
cium  in  lege  gratise,  esset  magnam  injuriam 
Christi  cruci  irrogare.  Tertium  sacrificium 
habemus  in  lege  nova,  quod  non  solum  non 
derogat  abundanti  redemptioniChristi,  verum 
potius  eam  in  nobis  perficit,  et  applicat.  Et 
ita  satis  est  hsereticis  responsum. 

14.  D.  Pauli  testimonium  clilucide  exponi- 
tur.  —  Atque  ex  eadem  distinctione  facilis 
est  Pauli  intelligentia ;  loquitur  enim  in  illis 
locis  de  sacrificio  cruento  mortis  Christi,  per 
quod  sufficiens  pretium  nostrorum  peccato- 
rum  solutum  est ,  et  de  hoc  affirmat,  esse 
unicum  tantum ,  neque  posse  iterari ,  sicut 
vetera  sacrificia.  Hanc  vero  esse  mentem 
Pauli  constat  ex  fine  et  intentione  epistolse, 
quam  ad  Hebr.  scribit;  qui  suis  sacrificii  le- 
galibus  nimium  adheerebant,  et  ideo  in  hoc 
polissimum  incumbit,  ut  illorum  sacrificio- 
rum  imperfectionem  ostendat,  et  necessita- 
tem  alterius  sacrificii,  et  sacerdotii  perfectio- 
ris,  quale  fuit  sacrificium  crucis  Christi. 
Secundo  idem  ostenditur  ex  verbis  Pauli,  di- 
centis  :  Introivit  semel  in  sancta,  seterna 
redemptione  inventa:  Redemptio  enim  inventa 
seu  peracta  est  quoad  sufficientiam  per  sa- 
crificium  crucis ,  de  quo  etiam  dicit  :  Una 
ohlatione  consummavit  sanctificatos ,  nimi- 
rum,  quoad  sufficientiam;  nam,  quoad  effi- 
caciam  neque  ipsi  hseretici  dicunt,  una  illa 
crucis  oblatione  consummatos  esse  omnes 
sanctificatos ,  quandoquidem  etiam  illi  aliquid 
aliud  requirunt ,  ut  illa  sanctificatio  nobis 
applicetur,  scilicet,  vel  baptismum,  vel  fidem, 
vel  aliquid  hujusmodi.  Rursus,  cum  dixisset 
Paulus,  Christum  ingressum  esse  in  coelum, 
non  ut  quotidie  offerat  semetipsum,  subdit  : 
Alioqui  oporteret  ipsum  pati  ab  origine 
mundi;  loquitur  ergo  de  oblatione  per  pas- 
sionem.  Sicut  autem  non  excludit  spiritualem 
oblationem,  qua  Christus  in  coelo  se  pro  no- 
bis  offert,  passionem  suam  Patri  reprsesen- 
tando,  quam  idem  Apostolus  alibi  significat, 
dicens,  ascendisse  Christum,  ut  appareat  vul- 
tui  Dei  pro  nobis,  et  ut  pro  nobis  interpellet, 

ita  etiam  non  excludit  quotidianam  oblatio- 
nem- incruentam,  qua  per  ministros  suos  in 
Eucharistia  seipsum  offert;  non  enim  magis 
una  oblatio,  quam  alia,  derogat  sacrificio  cru- 
cis  Christi;  ulraque  enim  ordinatur,  ut  fruc- 
tus  sacrificii  crucis  nobis  applicetur,  non  ut 
denuo  comparelur.  Verum  est,  Paulum  eo 
loco  nullam  mentionem  fecisse  hujus  oblatio- 
nis  incruentse,  quse  per  ministros  Christi  fit; 
vel  quia  proposilo,  et  intentioni  suas  non  erat 
tunc  necessarium;  vel  quia  illi,  ad  quos  scri- 
bebat,  tunc  non  erant  dispositi,  et  capaces,  et 
non  oportebat  eos  mysteriorum  magnitudine 
obruere,  ut  latius  in  1  tom.,  circ.  qusest.  21, 
dixi. 

15.  Pauli  testimonium  ad  Hebr.  10  diluci- 
datur.  —  Ex  his  ergo  omnia  fere  verba  Pauli 
in  argumento  adducta  exposita  manent;  illa 
vero  ex  cap.  10,  speciali  annotatione  indi- 
gent  :  Ubi  horum  remissio  est,  jam  non  est 
oblatio  pro  peccato;  duplicem  enim  sensum 
habere  possunt.  Primus  est,  ut  intelligantur 
de  oblatione  legali,  quse  in  lege  veteri  pro 
peccato  fiebat,  quamque  Judsei  magni  facie- 
bant;  quibus  Paulus  respondet  illam  potuisse 
quidem  durare,  et  alicujus  esse  utilitatis , 
quamdiu  oblatio  in  cruce  facta  non  est,  quse 
et  veram  confert  remissionem  peccatorum,  et 
in  alia  Iegali  oblatione  figurabatur.  Illa  vero 
jam  completa,  et  remissione  peccatorum  per 
Christum  facta,  consequens  est,  ut  illa  prior 
umbra  transierit,  et  talis  oblatio  pro  peccato 
cessaverit,  et  jam  non  sit.  Secundus  sensus 
est,  ut  intelligantur  illa  verba  de  oblatione 
pro  peccato,  quse  sit  ejusdem  rationis  cum 
illa,  per  quam  facta  est  remissio  peccatorum, 
id  est,  acquisitiva  pretii  ad  redemptionem 
sufficientis ;  talis  enim  oblatio  pro  peccato  re- 
quiri  non  potest,  ubi  prior  redemptio  suffi- 
ciens  et  copiosa  fuit.  Atque  ad  eumdem  mo- 
duminterpretaripossumusalia  verba  ejusdem 
capitis  :  Voluntarie  enim  peccantibus  nobis, 
jam  non  relinquitur  hostia  pro  peccato;  nam, 
licet  hic  locus  varias  habeat  expositiones,  ut 
supra  in  materia  de  baptismo  insinuatum  est, 
et  in  materia  de  poenitentia  fusius  fortasse 
dicetur,  hsec  tamen  non  videtur  contem- 
nenda;  scribit  enim  Paulus  ad  Hebraeos,  qui 
vel  fidem  Christi  non  admittunt,  vel  cum  illa 
conjungere  voluntlegalescseremonias;  quibus 
dicitur,  non  relinqui  hostiam  pro  peccato, 
quia  nec  vera  hostia  a  Christo  in  cruce  oblata 
frui  volunt,  cum  ab  ejus  fide  ita  voluntarie 
deficiant;  nec  legalis  hostia  pro  peccato  illis 
prodesse  potest;  neque  etiam  est,  quod  no- 

vum  Messiam ,  qui  novam  redemptionem 
afferat,  expectent.  Plura  de  hoc  testimonio 
legi  possunt  apud  Turrian.,  lib.  4  pro  epist. 
Pontificiis,  cap.  \ . 

46.  Contra  prxdictam  expositionem  objec- 
tio.  —  Respondetur.  —  Sed  adhuc  instari  po- 
test  contra  responsionem ,  et  expositionem 
datam,  quia  vel  Paulus  omnino  excludit  sa- 
crificii  usum  a  lege  gratiae,  vel  non  recte 
concludit,  sacrificia  veteris  legis  fuisse  im- 
perfecta,  ex  frequente  et  iterato  eorum  usu. 
Probatur,  quia,  si  in  lege  nova  est  sacrificii 
usus,  ergo  oblatio  ejusdem  sacrificii  saepius 
iteratur;  ergo  vel  tale  sacrificium  imperfec- 
tum  est ,  vel  collectio  Pauli  de  imperfectione 
antiquorum  sacrificiorum  non  est  sufficiens. 
Quee  difficultas  magis  consistit  in  explicanda 
efficacia  rationis  Pauli,  quam  in  re  ipsa;  facile 
enim  dici  posset,  iterari  sacrificium,  non  quia 
imperfectum  sit,  sed  quia  peccata  iterantur, 
si  de  sacrificio  propitiatorio  sermo  sit;  sicut 
sacramentum  confessionis  seepius  iteramus , 
non  quia  illud  sit  imperfectum,  sed  quia  sse- 
pius  peccamus;  et  ita  loquuntur  Patres  di- 
centes,  nos  quotidie  offerre  Ghristum,  quia 
quotidie  peccamus,  ut  patet  ex  Paschasio,  lib. 
de  Corp.  et  sang.  Dom.,  c.  9,  et  ex  aliis,  quee 
referuntur  de  Gonsecr.,  dist.  2.  Sed  licet  heec 
responsio  quoad  rem  ipsam  posset  satisfa- 
cere,  semper  tamen  manet  difficultas  de  effi- 
eacia  ralionis  Pauli.  Ad  quam  responderi  po- 
test,  Paulum  non  loqui  de  iteratione  ejusdem 
sacrificii,  sed  de  multiplicatione  sacrificio- 
rum,  in  quibus  variee  hostiee,  et  diversis  riti- 
bus  offeruntur;  nam  hoc  est  signum,  hujus- 
modi  hostias  esse  imperfectas,  et  insufficientes 
ad  hominem  sanctificandum ;  et  hoc  modo 
multiplicabantur  sacrificia  in  lege  veteri;  in 
nostro  autem  sacrificio,  quamvis  oblatio  ite- 
retur,  hostia  tamen,  seu  res  oblata  eadem 
semper  est,  ac  de  se  sufficiens  ad  sanctifican- 
dos  homines.  Sed  neque  hoc  omnino  satisfa- 
cit,  quia  etiam  videturPaul.  excludere  itera- 
tionem  ejusdem  sacrificii;  nam,  si  oporteret 
mortem  Christi  iterari  ad  nostram  redemptio- 
nem,  argumentum  certe  esset,  sacrificium 
semel  in  cruce  oblatum  fuisse  imperfectum ; 
et  heec  est  Pauli  intentio.  Respondetur  ergo, 
Paulum  solum  agere  de  iteratione  sacrificii 
facta  ad  acquirendum  pretium  remissionis, 
non  vero  de  illa,  quse  fit  ad  applicandum  sa- 
tisfactionem ;  et  hinc  recte  colligitur  imper- 
fectio  veterum  sacrificiorum,  quia  in  ea  lege 
per  sacrificia,  ex  vi  illorum,  applicari  non  po- 
terat  redemptio,  cum  nondum  esset  facta,  et 


ipsa  etiam  erant  insufficientia  ad  redemptio- 
nem  operandam,  sed  tantum  fiebant  in  fide 
et  spe  illius  sacrificii  futuri,  per  quod  erat 
perficienda  redemptio;  atque  hoc  modo  itera- 
tio  sacrificiorum  ex  imperfectione  fiebat; 
unde  Paulus  non  simpliciler  ex  iteratione 
colligit  imperfectionem,  sed  ex  tali  iteratione 
cum  prsedictis  circumstantiis  facta  in  umbra 
et  figura  futurorum ,  per  sanguinem  tauro- 
rum,  aut  vitulorum. 

17.  Replicatio.  —  Dices  :  etiam  in  lege  nova 
potuisset  Christus  instituere  sacrificium  ali- 
quod  cruentum,  v.  gr.,  per  interfectionem 
alicujus  agni,  et  quod  tale  sacrificium  itera- 
relur ,  non  solum  quoad  oblationem ,  sed 
etiam  quoad  rem  oblatam,  atque  hoc  tolum 
fieri  posset  sine  injuria  sacrificii  crucis  Christi 
ad  applicandum  fructum  ejus,  et  non  ad  ope- 
randum  iterum  redemptionem  ;  sicut  instituta 
sunt  sacramenta  in  variis  rebus  sensibilibus 
et  crealis  ad  applicandum  fructum  passionis 
Christi,  absque  ulla  injuria  ejus;  ergo  ex  hu- 
jusmodi  sacrificiorum  ritu  et  iteratione  non 
potest  colligi  imperfectio  sacrificiorum  veteris 
legis;  vel  fatendum  est,  legem  gratise  esse  ca- 
pacem  ejusdem  imperfectionis.  Respondetur, 
de  potentia  absoluta  potuisse  Christum  hoc 
genus  sacrificii  in  sua  Ecclesia  instituere, 
quia  revera  nullam  includit  contradictionem, 
aut  malitiam,  vel  falsam  significationem,  quia 
materia  ipsa  vel  actio  de  se  indifferens  est, 
et  posset  ordinari  et  imponi  ad  significandum 
cultum  Dei,  et  sacrificium  Christi  cruentum, 
non  ut  futurum,  sed  ut  jam  factum;  nulla  est 
enim  in  hoc  repugnantia.  In  eo  autem  casu 
tale  sacrificium ,  quamvis  in  re  proxime 
oblata,  et  in  ritu  externo  haberet  aliquam  si- 
militudinem  cum  sacrificiis  veteribus,  tamen 
in  impositione,  significatione,  et  efficacia , 
multum  ab  eis  differret;  niteretur  enim  in 
redemptione  Christi  jam  consummata,  quam 
significaret,  et  ideo  fructum  ejus  ex  opere 
operato  applicaret;  et  hac  ratione  multum 
superaret  vetera  sacrificia ,  nec  esset  infir- 
mum  et  egenum,  sicut  illa.  Addendum  est 
tamen  juxta  supra  dicta,  tale  sacrificii  genus, 
licet  absolute  non  repugnet  statui  legis  gra- 
tiee,  non  esse  tamen  necessarium,  nec  con- 
sentaneum  illi,  ut  tetigit  D.  Thom.  supra, 
queest.  74,  art.  1,  ad  1;  habemus  enim  jam 
hostiam  vivam,  rationalem,  infinitam,  ac  per- 
petuam,  quam  semper  possimus  Deo  in  sacri- 
ficium  offerre;  et  ideo  nec  necessarium,  nec 
expediens  fuit,  aliam  victimam  mortalem  vel 
irrationalem  ad  sacrificium  nobis  dari,  seu 

designari.  Unde  etiam  fit  consequens,  cruen- 
tam  sacrificationem  non  esse  huic  tempori 
decentem,  non  solum  propter  majorem  mun- 
ditiam,  puritatem  ritus  externi,  sed  maxime, 
quia  viva  hostia,  quae  offertur,  non  debuit 
iterum  mactari  et  interfici,  quia  jam  non 
propter  impetrandam,  sed  propter  applican- 
dam  redemptionem  offertur;  et  ideo  non  pas- 
sibili  et  cruento,  sed  mystico  et  impassibili 
modo  offerri  debuit.  Et  juxta  hsec  interpre- 
tandi  sunt  auctores,  qui  interdum  dicunt,  non 
potuisse  in  lege  nova  esse  sacrificium  cruen- 
tum,  scilicet,  secundum  decentiam  et  con- 
gruentiam ,  non  secundum  absolutam  Christi 
potentiam. 

18.  ^4 of  secundam  hzereticorum  rationem 
responsio.  —  In  Scriptura  fit  de  sacrificio 
mentio  et  de  attinentibus  ad  illum.  —  Licet 
Christus  in  seternum  sacerdos  sit,  ut  visibi- 
liter  tamen  offerat,  vicariis  sacerdotibus,  ut 
ministris,  utatur  oportet.  —  Ad  secundum 
principale  fundamentum  negatur,  in  Ecclesia 
Gbristi  deesse  proprium  et  verum  sacerdo- 
tium.  Gum  autem  dicitur,  nullam  in  Scriptura 
sacra  fieri  mentionem  hujus  sacerdotii,  pri- 
mum  respondere  possumus,  hoc  nihil  referre, 
quia  traditio  sufficit  ad  faciendam  fidem , 
quamvis  Scripturee  testimonium  desit.  Deinde 
negatur  assumptum,  quia  et  Christus  Domi- 
nus  in  nocte  ccense  ordinavit  sacerdotes;  et 
in  Actibus  Apostolor.  ssepe  legimus  ,  Aposto- 
los  ordinasse  Episcopos,  et  presbyteros  per 
manus  impositionem,  ut  latius  in  propria  ma- 
teria  dicendum  est.  Neque  etiam  obstat,  quod 
Christus  sit  sacerdos  in  Eeternum ;  nam  hinc 
potius  colligunt  Theophylactus,  OEcumenius, 
et  alii  Pauli  expositores,  perpetuo  esse  Cbri- 
stum  oblaturum  sacrificium  in  Ecclesia  sua 
per  ministros  suos  usque  ad  seeculi  finem, 
quod  in  Scriptura  sacra  solet  vocari  in  per- 
petuum,  seu  in  saeculum,  aut  in  sevum  ;  nam, 
licet  toto  hoc  tempore  etiam  Christus  oret,  et 
interpellet  pro  nobis ,  quod  ad  sacerdotem 
etiam  spectat,  tamen  hoc  non  ast  tam  pro- 
prium  munus  sacerdotis,  nam  commune  est 
etiam  aliis  sacrificare  autem  est  propriissimus 
sacerdotis  actus,  et  ideo,  si  Christus  est  per- 
petuus  sacerdos,  non  est  verisimile,  vacare 
omninoabhocsacrificandimunere;  preesertim 
cum  Ecclesia,  quas  est  populus  ejus,  hoc  sub- 
siclio  maxime  indigeat,  ut  salutem,  et  remis- 
sionem  peccatorum  cum  effectu  consequatur; 
tamen  quia  Christus  Dominus  jam  non  est  in 
statu,  in  quo  proxime  et  per  seipsum  possit 
sacrificium  offerre,  ideo  indiget  ministris  sa- 


cerdotibus,  per  quos  offerat,  et  hoc  est  novse 
legis  sacerdotium.  Unde  etiam  intelligitur 
differentia  assignata  a  Paulo  inter  sacerdo- 
tium  veteris  et  novae  legis,  nam  in  veteri 
erant  successive  plures  Pontifices,  quorum 
unus  alteri  succedebat  in  prsecipuo  munere 
sacerclotali ,  quia  nullus  perpetuo  durabat, 
sed  unusquisque  tempore  suo  erat  principalis 
sacerdos;  nunc  vero  unus  tantum  est  princi- 
palis  Pontifex  et  sacerdos,  cui  nullus  proprie 
succedit,  quia  ipse  perpetuo  durat;  reliqui 
vero  solum  sunt  vicarii  ejus  et  ministri,  per 
quos  humano  ac  sensibili  modo  sacerdotalia 
munera  exercet ,  quia  non  fuit  expediens , 
ipsum  inter  homines  manere  ad  illa  obeunda. 
Atque  hoc  modo  dicitur,  nunc  esse  in  Eccle- 
sia  unum  Pontificem,  sicut  in  regno  est  unus 
Rex,  quamvis  habeat  plures  ministros,  per 
quos  gubernet ;  vel  sicut  Christus  de  se  dixit  : 
Magister  vester  unus  est  Christus,  quamvis 
ministerio  hominum  utatur  ad  Ecclesiam  do- 
cendam.  Ad  tertium  fundamentum,  sumptum 
ex  Joan.  4,  jam  responsum  est. 

SECTIO  II. 

Utrum  novee  legis  sacrificium  in  EucEaristise  mysterio 
positum  sit. 

1 .  Hxretici  Eucharistix  effectionem  nulla- 
tenus  sacrificium  esse  blaterant,  coenx  Domi- 
nicse  nomine  ipsam  appellantes.  — Fundamen- 
tum.  —  Ab  inconveniente.  —  Sententia  hse- 
reticorum  hujus  temporis  est,  Eucharistiam 
nullo  modo  esse  sacrificium,  et  ideo  ccenam 
tantum  Dominicam  illam  appellant;  quod  su- 
pra  in  principio  queest.  74  notavimus.  Cujus 
erroris  funclamentum  sic  explicari  potest  : 
quia  in  conficiendo  vel  consummando  Eucha- 
ristite  mysterio  non  possumus  nos  plus  ali- 
quid  facere ,  quam  Christus  fecit ;  sed  Chri- 
stus,  quando  perfecit  hoc  mysterium  in  nocte 
ccenee,  non  obtulit  sacrificium  ;  ergo  neque 
nos.  Major  constat,  tum  quia  exemplatum  (ut 
sic  dicam)  non  potest  suum  exemplar  exce- 
dere ;  tum  etiam  quia  Christus  solum  dedit 
potestatem  faciendi  quod  ipse  fecit,  dicens  : 
Hoc  facite.  Minor  vero  probatur  primo,  quia 
neque  in  verbis,  neque  in  factis  Christi  in 
ccena  aliquod  sacrificii  vestigiurn  invenitur, 
sed  tantum  cujusdam  mystici  convivii ;  nam 
solum  accepit  panem  et  vinum,  deditque  dis- 
cipulis  suis  in  symbolum  sui  corporis  et  san- 
guinis,  ut  hteretici  volunt;  vel  ad  summum, 
dedit  se  ipsum  in  cibum  et  sacramentum; 
hoc  autem  totum  consistere  potest  sine  ra- 


634 


QILEST.  LXXXW,   ART.  I. 


tione  sacrificii.  Secundo,  quia  alias  tunc  per 
illud  sacrificium  consummasset  redemptio- 
nem  nostram ,  quod  est  falsum ,  quia  una 
oblatione  crucis  consummavit  sanctificatos. 
Sequela  patet,  quia  tale  sacrificium  fuisset 
propitiatorium,  et  tam  infinitum,  sicut  sacri- 
ficium  crucis.  Item,  quia  vel  fuisset  ad  ope- 
randam  redemptionem  nostram,  et  habemus 
intentum  ;  vel  ad  applicandam  redemptionem 
jam  factam,  et  hoc  fieri  non  potuit,  antequam 
esset  consummata  redemptio.  Tertio,  quia  si 
tunc  Christus  obtulisset  sacrificium,  per  illud 
reprsesentasset  sacrificium  crucis ;  ergo  re- 
prsesentasset  illud  ut  futurum,  cum  nondum 
essetfactum;  ergo  cum  nos  nunc  sacrificemus 
eodem  modo,  quo  Ghristus  in  nocte  coenae, 
etiam  repreesentabimus  passionem  Christi , 
utfuturam;  erit  ergo  falsa  et  sacrilega  nostri 
sacrificii  significatio. 

2.  Secundo  principaliter  argumentari  pos- 
sumus,  quia  in  hoc  mysterio  nulla  est  realis 
mactatio,  aut  sanguinis  effusio,  sed,  ad  sum- 
mum,  est  imago  et  repraesentatio  queedam 
mactationls,  et  sanguinis  effusionis  in  cruce 
factaB,  ut  loquuntur  Patres,  et  colligitur  ex 
illis  Christi  verbis  :  Hoc  facite  in  meam  com- 
memorationem.  Est  ergo  mysterium  Eucha- 
ristise  imago  sacrificii,  non  sacrificium,  sicut 
imago  hominis  non  est  homo,  et  in  universum 
sola  reprsesentatio  non  est  veritas.  Unde 
mysterium  hoc ,  signum  sacrificii  appellat 
August.,  ep.  23;  et  Euseb.,  lib.  1  de  De- 
monst.,  cap.  10;  Chrys.,  hom.  17  ad  Hebr.; 
Theophyl.,  ad  Hebr.  8. 

3.  Tertio,  Eucharistia  est  sacramentum ; 
ergo  non  est  sacrificium.  Probatur  conse- 
quentia ,  quia  sacramentum  et  sacrificium 
diversas  habent  rationes,  et  habitudines,  seu 
significationes.  Et  confirmatur,  nam  myste- 
rium  Eucharistiee  dicitur  lestamentum  Christi, 
juxta  illud  :  Hic  calix  novum  Testamentum 
est  in  meo  sanguine.  Sed  ratio  testamenti  op- 
posita  est  rationi  sacrificii;  nam  testamentum 
consistit  in  promissione,  seu  donatione  testa- 
toris  nobis  facta ;  sacrificium  vero  in  oblatione 
facta  Deo  :  ergo,  etc. 

4.  In  Tridentino  Bitontinus  episcopus  nullo 
modo  Eucharistiam  esse  sacrificium,  alii  non 
propitiatorium  incassum  asserere  conati  sunt. 

—  Christum  in  ultima  coena  Eucharistiam 
consecrando  sacrificium  obtulisse  de  fide  est. 

—  In  hac  questione  initium  sumendum  est  ex 
facto  Christi,  quod  exemplar  est  actionis  nos- 
trae,  etfundamentum  acprimum  initium  hujus 
mysterii.  Deinde  vero  dicemus  de  actione  hu- 


jus  mysterii,  ut  nunc  in  Ecclesia  durat,  sem- 
perque  facta  est  per  ministros  et  vicarios 
Christi,  quod  est  preecipue  intentum  in  quees- 
lione  proposita.  Circa  priorem  partem,  qui- 
dam  Episcopus  Bitontinus  (ut  Cano,  et  alii 
referunt)  tentavit  in  Conc.  Trident.  defen- 
dere,  propter  rationes  in  primo  fundamento 
tactas ,  Christum  in  nocte  coense  non  obtu- 
lisse  sacrificium.  Alii  vero  indicabant  saltem 
non  obtulisse  propitiatorium  sacrificium. 
Utrumque  autem  merito  fuit  a  Patribus  Con- 
cilii  rejectum.  Ideoque  in  sess.  22,  cap.  1, 
absolute  docent,  Christum  in  nocte  ccense  cor- 
pus  et  sanguinem  suum  sub  speciebus  panis 
et  vini  Deo  Patri  in  sacrificium  obtulisse, 
quod  proinde,  ut  de  fide  certum,  jam  haben- 
dum  est.  Et  confirmari  potest,  primo  ex  ve- 
teri  Testamento,  ex  quo  adduci  solet  illud 
Prov.  9  :  Sapientia  sedificavit  sibi  domum, 
immolavit  victimas  suas,  miscuit  vinum,  et 
posuit  mensam ,  etc.  Ita  enim  explicat  hunc 
locum  Cypr.,  lib.  2,  ep.  3;  et  August.,  17  de 
Civit.,  cap.  20;  Greg.,  17  Moral.,  cap.  17. 
Adduci  etiam  alia  solent  in  sensu  mystico, 
aut  quae  fuerunt  hujus  sacrificii  figuree.  Unum 
tamen  testimonium  satis  efficax  insinuatum 
est  a  Concil.  Trid.,loco  supra  citalo,  dicente: 
Sacerdotem  secundum  ordinem  Melchisedech 
se  in  xternum  constitutum  declarans,  corpus 
et  sanguinem  sub  speciebus  panis  et  vini  Deo 
Patri  obtulit.  In  quibus  verbis  alludit  ad  illud 
Psal.  109  :  Tu  es  sacerdos  in  xternum  secun- 
dum  ordinem  Melchisedech ;  nam  Psalmum 
illum  de  Messia  esse  intelligendum,  ettota  an- 
tiquitas,  etiam  Hebrseorum,  unanimiter  fate- 
tur,  et  ipse  contextus  satis  aperte  id  confir- 
mat,  ut  prsecedente  tomo  seepius  attigimus, 
et  manifeste  docet  Paul.  ad  Hebr.  Hinc  ergo 
argumentum  conficitur.  Nam  Christus  est  sa- 
cerdos  secundum  ordinem  Melchisedech.  Sed 
offerre  sacrificium,  est  proprissimum  sacer- 
dotis  munus.  Ergo  necesse  est,  ut  Christus 
aliquando  obtulerit  sacrificium,  secundum  il- 
lum  ordinem  sacerdotii,  seu  simile  sacrificio, 
quod  Melchisedech  offerre  «consuevit.  Sed 
Melchisedech  obtulit  sacrificium  incruentum 
in  pane  et  vino,  ut  ex  Gen.  14  late  ostendi- 
mus  in  1  tom.,  circa  q.  12  D.  Thom.;  ergo  ali- 
quando  Christus  obtulit  sacrificium  incruen- 
tum  sub  speciebus  panis  et  vini;  unde  et 
Ecclesia  canit :  Sacerdos  in  xternum  Christus 
Dominus  secundum  ordinem  Melchisedech  pa- 
nem  et  vinum  obtulit ;  et  Cypr.,  dicta  ep.  3  : 
Nam  quis  magis  sacerdos  Dei  summi,  quam 
Dominus  noster  Jesus  Christus,  qui  sacrifi- 

cium  Deo  Patri  obtulit?  et  obtulit  hoc  ipsum, 
quod  Melchisedech  obtulerat,  id  est,  panem  et 
vinum,  scihcet  corpus  et  sanguinem  suum? 
Constat  autem,  Ghristum,  neque  ante,  neque 
post  mysticam  ccenam,  tale  obtulisse  sacri- 
ficium;  tunc  igitur  obtulit;  de  quo  subjungit 
Cypr.  :  Prxcedit  autem  imago  sacrificii  Chri- 
sti,  in  pane,  scilicet,  et  vino  constituta,  quam 
rem  perficiens,  et  adimplens  Dominus,  panem 
et  calicem  mistum  vino  obtulit.  Similia  habet 
Euseb.  Emiss.,  hom.  5  de  Paschate,  cap.  de 
Sacrificio,  quamvis  non  dicat,  Christum  pri- 
mum  obtulisse ,  sed  instituisse  sacrificium, 
quod  a  Christianis  Deo  offertur,  quando  com- 
mendavit  Apostolis  corpus  et  sanguinem 
suum,  priusquam  traderetur;  sed  intelligit 
instituisse  simul  perficiendo,  unde  inferius 
addit  :  Hoc  itaque  fit  a  nobis,  quocl  pro  nobis 
ipse  Dominus  fecit,  quod  non  mane ,  sed  in 
vesperum  obtulit;  et  alios  Patres  retuli  dicto 
loco  \  tomi. 

5.  Ex  Christi  Domini  imitabili  facto  con- 
clusio  roboratur.  —  Secundo  principaliter 
colligenda  est  heec  veritas  ex  facto  et  verbis 
Christi,  quse  ab  Evangelistis  referuntur,  ad- 
juncta  Ecclesise  traditione  et  expositione,  sine 
qua  sola  Evangelica  historia  non  potest  satis 
convincere ;  nulla  namque  in  ea  fit  expressa 
mentio  sacrificii,  vel  oblationis;  factum  item 
Christi,  quod  narratur,  potuisset  certe  de  po- 
tentia  absoluta  ab  illo  fieri  sine  sacrificio, 
consecrando,  scilicet,  panem  et  vinum,  eaque 
discipulis  dando  absque  ulla  intenlione  offe- 
rendi  immediatum  cultum  Deo ;  nam  ratio 
sacrificii  pendet  ex  intentione,  quse  non  est 
necessario  conjuncta  cum  tali  exteriori  ac- 
tione,  sed  est  voluntaria;  potuisset  ergo  Chri- 
stus  totam  illam  actionem  sine  tali  intentione, 
atque  adeo  sine  oblatione,  vel  sacrificatione 
efficere;  necessaria  ergo  est  Ecclesise  aucto- 
ritas  et  traditio,  quse  de  Christi  intentione 
certam  nobis  faciat  fidem.  Ex  historia  tamen 
Evangelica  conjectare  possumus ,  hoc  esse 
factis  et  verbis  Christi  valde  consentaneum. 
Primo,  quia  illa  actio,  ut  per  se  constat,  de 
se  sufficiens  esse  poterat  ad  offerendum  Deo 
cultum  per  modum  sacrificii,  quia  per  illam 
factum  est  aliquid  maxime  sacrum,  et  res 
Deo  maxime  grata,  scilicet,  consecratio  cor- 
.poris  et  sanguinis  Christi.  quibus  maxime 
colitur  et  honoratur  Deus.  Atque  hoc  ipsum 
factum  est  per  modum  mysticee  mactationis, 
separatim  ex  vi  verborum  corpus  et  sangui- 
nem  consecrando ;  ergo  per  se  credibile  est, 
sub  hac  intentione  cultus  et  sacrificii  Chri- 


stum  hoc  mysterium  perfecisse,  quia  perfec- 
tissimo  modo  omnia  opcratus  est ,  et  in 
omnibus,  quoad  fieri  potuit,  gloriam  Dei  quoa- 
sivit.  Et  hoc  etiam  indicant  illas  circumstan- 
tise  elevandi  oculos  in  ccelum  et  gratias 
agendi  Deo,  etc;  imo  supra  agentes  de  forma 
sacramenti  Eucharistia3  vidimus  Patres  mul- 
tos ,  inlerpretantes  illam  benedictionem  et 
gratiarum  actionem  de  ipsamet  consecra- 
tione,  sentire,  ipsam  consecrationem  Eucha- 
ristiee  esse  cultum  Deo  oblatum  in  gratiarum 
actionem,  quod  pertinet  ad  rationem  sacri- 
ficii. 

6.  Ex  mysteriorum  in  ultima  ccena  concursu 
eadem  veritas  confirmatur.  —  Secundum  hoc 
ipsum  colligunt  Sancti  ex  conjunctione  mys- 
teriorum,  quae  Christus  in  ea  nocte  in  coena 
peregit;  nam  prius  legalem  agnum,  postea 
mysticum  panem  comedit;  certum  est  autem, 
legalem  agnum,  quia  fuit  una  ex  potissimis 
figuris  Eucharistise,  potius  sacrificari  solitum, 
quam  comedi;  ideo  enim,  Exod.  12,  victima 
Domini  appellatur,  quia  sacrificabatur,  ut 
expressius  dicitur  Num.  9  et  34;  ergo  etiam 
ipsa  veritas  in  illa  figura  reprsesentata  im- 
pleta  esta  Christo  per  modum  sacrificii.Unde 
Hesych.,  lib.  2  in  Lev.,  cap.  8  :  Prius  figura- 
tivam  ovem  cum  discipulis  ccenans ,  postea 
suum  obtulit  sacrificium;  et  Chrys.,  hom.  de 
Prodif.  Juda3  :  Adim.plevit  Pascha  novum  con- 
dens  et  offerens.  Sicque  sumendum  est,  quod 
scribit  Hieron.,  Matt.  26  :  Absoluto  priori 
Paschate  ad  novi  Paschatis  transgreditur  sa- 
cramentum,  etc.  Multaque  similia  scribit  Leo 
Papa,  in  serm.  de  Passion.  Domini;  et  Cypr., 
in  serm.  de  Ccena  Domini ;  Rupert.,  lib.  2  in 
Exod.,  cap.  6;  qui  omnes  sentiunt,  sicut 
agnus  Paschalis  prius  sacrificabatur,  postea 
dabatur  in  cibum,  ita  Christus  non  declisset 
Apostolis  corpus  suum  et  sanguinem  in  cibum 
et  potum,  nisi  ut  victimam  jam  sacrificatam. 
Quocl  polest  confirmari,  quia  caro  animalis 
non  solebat  sanctificari,  nisi  per  sacrificatio- 
nem,  nec  res  vivens  apta  censeri  potest  ad 
cibum,  preesertim  sacrum,  nisi  prius  macte- 
tur ;  ita  ergo  credendum  est,  Christum  con- 
secrasse  suum  corpus  et  sanguinem.  Neque 
enim  dici  potest,  carnem  Christi  in  cruce 
fuisse  immolatam ,  et  in  animarum  cibum 
prseparatam;  tunc  enim  nondum  immolatio 
crucis  preecesserat;  debuit  ergo  antecedere 
aliud  immolationis  genus.  Unde  eleganter 
Greg.  Nyss.,  hom.  1  de  Resurrect.  :  Qui  om- 
nia  pro  Dominica  potestate  et  auctoritate  ad- 
ministrat,  non  expectat  Pilati  judicium,  sed 

per  ineffabilem,,  et  arcanum  sacrificii  modum 
sua  dispositione  et  administratione  prseoccupat 
impetum  violentum,  ac  sese  in  oblationem,  et 
victimam  offert  pro  nobis  sacerdos  simul  et 
agnus  Dei.  Quando  hoc  accidit?  cum  suum 
corpus  ad  edendum,  et  sanguinem  suum  fa- 
miliaribus  ad  bibendum  prxbuit.  Cuilibet 
enim  perspicuum  est ,  quod  ove  vesci  homo 
non  possit ,  nisi  comestionem  mactatio  prse- 
cesserit ;  cum  igitur  dedit  discipulis  suis 
corpus  ad  comedendum ,  aperte  demonstravit 
jam  fuisse  perfectam  et  absolutam  immola- 
tionem. 

7.Tertium  indicium  sumi  potestex  his  ver- 
bis  :  Hic  est  sanguis  novi  Testamenti;  allu- 
sisse  enim  videtur  Chrislus  ad  figuram,  quee 
prsecessit  Exod.  24.  Ubi  institutione,  et  quasi 
promulgatione  veleris  Testamenti  oblatum 
est  sacrificium,  et  Moyses  sanguine  aspersit 
populum,  dicens  :  Hic  est  sanguis  fcederis, 
quod  pepigit  Dominus  vobiscum  super  cunctis 
sermonibus  his;  vel  ut  Paulus  refert  ad  Hebr. 
9  :  Hic  sanguis  testamenti,  quod  mandavit  ad 
vos  Deus.  Sic  igitur  Christus  in  coena  novum 
condens  Testamentum,  ut  praeced.  lomo  circa 
qusestionem  49  late  probatum  est,  volensque 
suo  sanguine  illud  confirmare ,  eum  effudit 
in  ora  discipulorum ;  ergo,  ut  veritas  figurae 
respondeat,  dicendum  est,  sanguinem  illum 
ex  sacrificio  manasse,  seu  sacrificatum  esse, 
et  ut,  sicut  vetus  Testamentum  sacrificio  figu- 
rativo  et  sibi  accommodalo  firmatum  est,  ita 
novum  suo  proprio  et  perfectissimo  sacrificio 
stabilitum  sit.  Quod  etiam  confirmari  potest 
ex  illis  verbis  :  Quipro  vobis  datur,  seu  effun- 
ditur;  ita  enim  de  praesente  legunt  Lucas  et 
Paulus,juxta  quam  lectionem  possunt  ista 
verba  referri  non  ad  realem  effusionem,  quee 
in  passione  postea  accidit,  sed  ad  mysticam, 
et  incruentam,  quae  in  ipsamet  cosna  facta 
est;  ait  aulem  Christus  actam  esse  pro  nobis, 
quia  nimirum  ibi  etiam  intercessit  oblatio 
sanguinis  in  sacrificium  pro  hominibus  facta; 
quse  solum  est  conjectura  probabilis,  et  licet 
per  se  sola  non  convincat,  tamen  cum  aliis 
conjuncta  non  parum  confert. 

8.  Ultimo  fieri  potest  argumentum  a  poste- 
riori,  quia  nos  nihil  aliud  facimus,  quam  quod 
Christus  fecit;  sed  nos  sacrificamus,  quando 
Eucharistiam  conficimus;  ergo  et  Christus. 
Major  recte  probatur  ab  adversariis  ex  verbis 
Christi  :  Hoc  facite,  etc.  Et  palet  etiam,  quia 
lota  actio,  quoad  substantiala  et  essentialia, 
eadem  est ;  intentio  autem  in  nobis  sufficiens 
erit,  si  totam  intentionem  nostram  ad  Christi 


inlentionem  referamus,  et  eandem  habere 
velimus,  quam  ipse  habuit.  Minor  autem  pro- 
positio  in  sequenti  puncto  confirmanda  est; 
unde  hoc  argumentum  solum  est  efficax  con- 
tra  eos,  qui  admittunt,  Eucharistiam,  prout 
nunc  fit  in  Ecclesia,  esse  sacrificium. 

9.  Ad  fundamenta  hxreticorum.  —  Ratio- 
nes,  quas  hseretici  in  primo  fundamento  affe- 
runt  contra  hanc  assertionem,  facilem  ha- 
bent  ex  dictis  solntionem.  Ad  primum  negatur 
assumptum,  scilicet,  in  verbis  et  factis  Chri- 
sti  in  ccena  nullum  esse  sacrificii  vestigium ; 
multa  enim  non  solum  vestigia,  sed  etiam 
manifesta  indicia  a  nobis  explicata  sunt ;  ne- 
que  oportet,  ut  nomen  sacrificii  vel  oblationis 
ibi  reperiatur  scriptum,  quia  necesse  non  est, 
ut,  qui  sacrificat,  in  actu  signalo  (ut  sic  dicam) 
proferat  verbum  offero  aut  sacrifico,  sed 
quod  actu  exerceat  opus  sacrificii,  ut  conslat 
ex  ralione  sacrificii  supra  explicata,  et  exem- 
plo  omnium  veterum  sacrificiorum,  et  ex  his, 
quae  de  essentia  nostri  sacrificii  infra  dice- 
mus.  Sic  igitur,  quamvis  non  legamus,  Chri- 
stum  protulisse  verbum  offero  vel  sacrifico, 
legimus  tamen  opere  ipso  satis  exercuisse 
sacrificandi  actionem,  ut  explicatum  est.  Ad 
secundum  negatur  sequela,  scilicet,  Christum 
illo  sacrificio  consummasse  redemptionem 
nostram  ;  alioqui  idem  argumentum  fieri 
posset  de  quolibet  opere  Christi ;  nam  quod- 
libet  fuit  infiniti  meriti  et  satisfactionis.  Con- 
cedimus  ergo,  sacrificium  illud  fuisse  propi- 
tialorium,  et  habuisse  utramque  rationem  in 
argumento  propositam;  nam,  quia  tunc  obla- 
tum  fuit  a  Christo  in  statu  viatoris,  fuit  suf- 
ficiens  ex  dignitate  offerentis  ad  infinitam 
satisfactionem ;  noluit  lamen  Christus  per 
illud  consummare  redemptionem,  sicut  ne- 
que  per  alia  opera,  quia  ex  divina  ordina- 
tione  decrevit,  omnes  actiones  vitae  suse  ita 
referre,  et  quasi  suspendere,  ut  non  haberent 
consummatum  effectum  usque  ad  mortem. 
Potuit  etiam  sacrificium  illud  esse  propitiato- 
rium  per  modum  applicantis  satisfactionem 
Christi  jam  inchoatam,  et  in  passione  consum- 
mandam  ;  sicut  baptismus  ante  passionem 
institutus  applicat  merita  Christi  in  passione 
consummanda.  Ad  tertium  de  significatione 
respondetur,  idem  argumentum  procedere, 
etiam  si  illa  actio  Christi  non  fuisset  sacrifi- 
cium,  sed  sacramentum  tantum;  dicendum 
ergo  est,  illud  sacrificium  tunc  fuisse  impo- 
situm,  ut  significaret  passionem  factam  et 
consummatam;  quod  factum  est  sine  ulla  fal- 
sitate,  quia  impositio  et  significatio  relata  est 

ad  lempus,  pro  quo  sacrificium  illud  duratu- 
rum  erat,  et  in  Ecclesia  exercendum,  sicut 
supra  de  baplismo  diximus,  et  amplius  infra 
commodiori  loco  explicabimus. 

10.  Eucharistiicmysteriumverumest  sacri- 
ficium.  —  Probatio  prima  ex  veteri  Testa- 
mento.  —  Circa  secundam  partem  hujus  sec- 
tionis,  quae  hic  est  principaliter  intenta , 
dicendum  est,  mysterium  Eucharistise,  prout 
in  Ecclesia  Christi  conficitur,  esse  verum  ac 
proprium  novse  legis  sacrificium.  Conclusio 
est  de  fide,  ad  quam  probandam  primum  ex 
veteri  Testamento  applicari  possunt  nonnulla 
ex  his,qu£e  in  superioribus  adduximus;  nam, 
sicut  ex  sacrificio  Melchisedech  sumiturargu- 
mentum  ad  probandum  Christum  sacrificasse 
in  pane  et  vino,  ita  etiam  ulterius  sumi 
potest  ad  probandum,  sacerdotes,  Christi 
ministros,  eodem  modo  sacrificare,  vel  quia 
faciunt  quod  Christus  facit,  vel  certe,  quia 
ipsi  non  sunt  veluti  principales  sacerdotes 
per  se  offerentes,  sed  sunt  ministri,  et  instru- 
menta  Christi,  qui  est  principalis  et  seternus 
sacerdos  secundum  ordinem  Melchisedech , 
qui  per  eos  perpetuo  offert;  hinc  enim  fit,  eos 
etiam  offerre  sacrificium  accommodatum  or- 
dini  Melchisedech ,  scilicet,  sub  speciebus 
panis  et  vini.  Quod  argumentum  etiam  con- 
cludit,  durare  debere  hoc  sacrificium,  quam- 
diu  durat  status  militantis  Eeclesiee,  ut  ejus 
summus  sacerdos  Christus  pro  ea  semper 
offerat  sacrificium  per  ministros  suos ;  ideo 
enim  est  sacerdos  in  perpetuum  secundum 
ordinem  Melchisedech.  Simili  modo,  sicut  ex 
sacrificio  agni  Paschalis  collegimus,  Christum 
in  nocte  coenae  sacrificasse,  ita  etiam  mediate 
colligere  possumus ,  Ecclesiam  Christi  reti- 
nere  et  imitari  mysticum  sacrificandi  ritum , 
ea  nocte  inchoatum;  sicut  enim  sacrificium 
agni  Paschalis  ea  nocte  inchoatum  fuit,  in 
qua  populus  Judaicus  ex  iEgypto  adductus 
est,  ex  eo  vero  tempore  fuit  perpetua  lege 
sancitum,  ut  quamdiu  status  illius  populi  seu 
Synagogae  duraret,  tamdiu  eodem  modo  fieret, 
in  suscepti  beneficii  recordationem  et  gratia- 
rum  actionem,  ita  Eucharistiae  sacrificium,  in 
illo  pnefiguratum,  eo  die  inchoatum  est,  in 
quo  nos  redempti,  et  de  captivitate  dsemonis 
liberati  sumus,  et  ideo  ex  eo  etiam  die  per- 
petua  lege  sancitum  est,  ut  in  memoriam 
tanti  beneficii  semper  in  Ecclesia  offeratur, 
juxta  illud  :  Hoc  facite  in  meam  commemora- 
tionem.  Ita  fere  ex  his  figuris  argumentantur 
Castro,  verbo  Missa,  haeres.  2,  et  Bellarm., 
lib.  5  de  Missa.  Solent  etiam  ex  aliis  figuris 


alia  argumenla  desumi,  quorum  efficacia 
maxime  posita  est  in  aucloritate,  ettraditione 
Sanctorum,  qui  ita  eas  inlerpretantur;  stepe 
enim  generalim  docent,  sacrificia  vetera 
nostrum  Eucharistise  sacrificium  adumbrasse 
ideoque  per  illud  fuisse  completa.  Leo  Papa, 
serm.  8  de  Pass.;  August.,  17  de  Civit.,  c.  20, 
et  lib.  1  cont.  Advers.  leg.  et  Proph.,  c.  20; 
Chrysost.,  in  Psalm.  95;  Damascen.,  lib.  4 
de  Fide,  cap.  1  4  ;  Tertull.,  Iib.  cont.  Judaeos  , 
cap.  5;  ubi  specialiler  docet,  sacrificium  Abel 
fuisse  figuram  hujus  sacrificii.  Quod  interpre- 
tans  Sander.,  lib.  4  de  Visib.  Monarch.,  c.  5, 
animadvertit,  Abel  prius  obtulisse  optimum 
ex  primogenitis  gregis  sui,  postea  vero  ip- 
sum  fuisse  injuste  occisum,  et  in  priori  sacri- 
ficio  prsefigurasse  sacrificium  Eucharistiee;  in 
posteriori  vero,  scilicet,  in  morte  ejus,  prsefi- 
guratum  fuisse  sacrificium  crucis.  Addit 
Justin.  Martyr,  in  Dial.  cum  Tryphon. ,  sacri- 
ficium  ex  simila  fuisse  etiam  figuram  hujus 
Eucharistici  sacrificii;  et  idem  dicere  possu- 
mus  de  panibus  propositionis ,  et  similibus; 
cum  enim  teste  Paulo  omnia  in  figura  illi 
populo  contigerint,  verisimile  est,  hoc  tam 
magnum  mysterium  in  caeremoniis  illius  legis 
saepe  fuisse  prsefiguratum.  Praeterea  creden- 
dum  est  a  Prophetis  fuisse  praedictum,  prae- 
sertim  a  Malachia,  cap.  1,  ut  ex  testimonio 
supra  tractato  non  obscure  colligitur,  ubi  de- 
claravimus,  quam  vere  ac  proprie  sacrificium 
hoc  sub  speciebus  panis  et  vini  oblatio  munda 
dicatur,  tum  ratione  talis  ritus  externi,  tum 
ratione  rei  oblatae,  quse  est  agnus  immacu- 
latus,  tum  etiam  quia  summam  munditiam  in 
offerenlibus  requirit;  hanc  autem  unam  obla- 
tionem  in  universo  orbe  Deo  offerri  per  Ec- 
clesiam  ex  Gentibus  congregatam,  ipsa  expe- 
rientia  compertum  est,  unde  eventus  ipse 
obscuritatem  prophetise  satis  declaravit ,  ut 
supra  monuit  Juslinus  Martyr,  et  sumitur  ex 
Clem.,  lib.  7  Const.,  cap.  31;  et  Iren.,  lib.  4 
cont.  Haer.,  cap.  32,  ubi  videri  potest  Feuar- 
den.,  n.  16;  et  Rabbi  Samuel,  epist.  supra 
citata,  cap.  20  et  22.  Denique  adduci  solent 
verba  illa  Psalm.  71 ,  qui  de  Messia  sine  dubio 
scriptus  est  :  Erit  frumentum  in  terra  in 
summis  montium;  ubi  in  Hebr.  legitur  :  Erit 
placenta,  seu  frustum  frumenti  in  capitibus 
sacerdotum;  et  Chald.  Paraph.  legit  :  Erit 
substantificus  panis,  ut  latius  tractat  Galat., 
lib.  10,  cap.  4;  et  Garet.,  lib.  de  hoc  myst., 
class.  9.  , 

11.  Secunda  probatio  ex  novo  Testamento. 
—  Secundum  argumentum  sumi  potest  ex, 

novo  Testamento,  adjuncta  Patrum  exposi- 
tione;  optimumque  testimonium  est  illud 
Paul.,  1  ad  Gor.  10  :  Non  potestis  participes 
esse  mensse  Domini,  et  mensae  dsemoniorum . 
ubi  mensam  Domini  sine  dubio  appellatillam, 
in  qua  Eucharistia  conficitur;  ad  eam  enim 
fideles  accedunt,  ut  illius  participes  fiant; 
hanc  autem  mensam,  ut  supra  ponderavimus, 
opponit  Paulus  mensse  da?moniorum ,  id  est , 
aris  Gentium  ,  significans  hanc  mensam  esse 
verum  altare,  et  aram,  inquaDeosacrificium 
offertur.  Rursus,  est  etiam  probabile  lestimo- 
nium,  quod  supra  tractatum  est,  ex  Joan.  4; 
explicatumque  est,  quam  apte  et  proprie  sa- 
crificium  hoc  vocetur,  adoratio  in  spiritu  et 
veritate.  Tertio  declarari  hoc  potest  ex  illis 
verbis  institutionis  :  Hoc  facite  in  meam  com- 
memorationem.  Primo  quidem  expendendo 
verbum  illud ,  Hoc  facite.  Nam  in  Scriptura 
sacra  idem  significare  solet,  quod  sacrificare, 
preesertim,quandojuxta  materiam  subjectam 
talis  significalio  convenienter  aptatur,  cujus 
rei  varia  sunt  in  Scripturaexempla  ;  sufficiat 
tamen  unum  ex  veteri,  et  alterum  ex  novo 
Testamento  adducere.  Levit.  15  :  Sumetque 
duos  turtures,  dabitque  sacerdoti ,  qui  faciet 
unum  pro  peccato,  et  alterum  pro  holocausto; 
et  Luc.  2  :  Duxerunt  eum  in  Hierusalem.,  ut 
sisterent  eum  Domino,  et  facerent  secundum 
consuetudinem  legis,  pro  eo,  id  est,  ul  offer- 
rent,  seu  sacrificarent ;  quod  argumenti  genus, 
quamvis  per  se  non  convincat ,  tamen  recte 
explicat,  veritatem  hanc  cum  verbis  Christi 
apte  convenire.  Deinde  ponderari  solet  ver- 
bum  illud  :  In  meam  commemorationem ;  ex 
eo  enim  colligunt  SS.,  saltera  hoc  esse  sacrifi- 
cium  laudis  et  gratiarum  actionis;  propter 
hanc  enim  potissimam  causam  a  nobis  requi- 
rit  Dominus  hanc  sui  memoriam,  ut  pro  tanto 
beneficio  semper  Deo  gratias  referamus  ;  ergo 
instituens  hoc  raysterium ,  ut  suee  mortis  me- 
morialc,  sine  dubio  intendit,  ut  per  illud 
colamus  eum,  cui  ipse  in  passione  sua  sacrifi- 
cium  obtulit,  et  consequenter,  ut  ei  gratias 
agamus,  et  consequenter,  ut  ei  satisfaciamus, 
sicut  ipse  Christus  per  mortem  suam  fecit. 
Hinc  Justin.  Martyr  dicto  Dialogo  advertit, 
dictum  esse  a  Christo,  ut  hoc  mysterium  fiat 
in  sui  memoriam,quia  in  gratiarum  actionem 
offerendum  est;  et  optime  Chrysost.,  hom.  7 
in  epist.  ad  Hebr.  :  Nonne  (inquit)  quotidie 
offerimus?  Offerimus  quidem,  sed  ad  recorda- 
tionem  facientes  mortis  ejus.  Sic  etiam  Euseb., 
lib.  1  deDemonstr.,  c.  ult.,  dicit  :  Cessarunt 
Sacrificia  animalium,  quia  jam  venit  victima 


pretiosa  pro  toto  genere  humano  oblata,  qui 
est  Christus,  qui  instituit,  ut  per  commemora- 
tionem  suse  passionis  sacrificaremus  Deo.  Tan- 
dem  ponderandum  est  illud  pronomen,  hoc, 
quod,  ut  supra  vidimus,  actionem  designat, 
quam  Christus  fecerat;  sicut  ergo  ipse  sacri- 
ficavit,  ita  etiam  sacrificare  prsecepit;  unde 
Cypr.,  dicta  epist.  3  :  In  sacrificio  (inquit) 
quod  Christus  obtulit,  non  nisi  Christus  se- 
quendus  est;  oportet  enim  nos  obedire,  et 
facere  quod  Christus  fecit,  et  quod  faciendum 
esse  mandavit;  et  Clem.,  lib.  5  Const.,  c.  18: 
Facite  sacrificium,  de  quo  vobis  constitit,  cum 
dictum  est  :  Hoc  facite  in  meam  commemora- 
tionem.  Idem  late,  epist.  3;  etDionys.,  cap.  3 
de  Eccles.  Hierarch.,  dicit,  sacerdotem  soli- 
tum  esse  apud  Deum  se  excusare,  eo  quod 
ausus  fuerit,  tale  ac  tantum  sacrificium  of- 
ferre.  Atque  ita  loqui  cum  Deo  :  Tu  dixisti : 
Hoc  facite  in  meam  commemorationem.  Mar- 
tinus  etiam,  epist.  ad  Burdeg.,  cap.  3  :  Quod 
Judsei  (inquit)  per  invidiam  immolaverunt, 
causa  salutis  nostrse  in  ara  sanctificata  pro- 
ponimus;  hoc  enim  ipse  Dominus  jussit  nos 
agere  in  sui  commemoralionem.  Similia  habet 
Iren.,  dicto  lib.  4,  c.  32;  et  optime  Chrysost., 
homil.  83  in  Math.,  et  homil.  de  Proditione 
Judae. 

12.  Ex  consensu  traditioneque  Ecclesise 
eadem  veritas  communitur.  —  Tertium  argu- 
mentum  sumitur  ex  consensu  et  traditione 
Ecclesise ;  nam  ipso  usu  constat,  in  Ecclesia 
Catholica  fieri  nunc  hoc  mysterium ,  ritu , 
animo  ac  intentione  sacrificandi,  ut  ex  sensu 
omnium  fidelium  patet,  et  ex  ipso  canone 
Missse,  quem  hoc  nomine  maxime  reprehen- 
dunt  hseretici,  quia  in  eo  srepe  fit  mentio 
oblationis,  hostise  et  sacrificii.  Respondent 
tamen ,  morem  hunc  solum  a  temporibus 
Gregorii  esse  in  Ecclesia  introductum.  Sed  , 
licet  hoc  concederemus,  ad  verilatis  confirma- 
tionem  sufficeret;  nam  Ecclesia,  quae  columna 
est  et  fundamentum  verilatis,  non  potest  tota 
in  re  gravissima,  et  ad-  mores  pertinente , 
errare;  tota  autem  ante  mille  annos  consensit 
in  hoc  modo  et  ritu  sacrificandi.  Est  autem 
prseterea  evidens,  hoc  non  incepisse  a  tem- 
pore  Gregorii,  sed  ab  ipso  initio  Ecclesise ,  et 
ex  Apostolica  traditione  perpetuo  durasse,  ut 
facile  ostendi  potest  ex  liturgiis  Jacobi,  Basilii 
et  Chrysostomi,  et  ex  Clemente,  lib.  2  Const., 
cap.  61,  lib.  3  Const.,  cap.  10;  Dionys.,  c.  3 
de  Eccles.  Hier.;  Cyrill.  Hieros.,  Catech.  4 
myst.;  Ambros.,  lib.  5  et  6  de  Sacrament. 
Secundo  id  ostendi  potest  ex  his,  quee  Apostoli 

et  eorum  successores  Pontifices  circa  modum 

celebrandi  hocsacrificiumdisposuerunt;  nam 

incan.  2,  prohibentApostoli,  nealiquidprajter 

Domini  preeceplurn  et  orclinationem  ,   super 

altare  in  sacrificium  offeratur;  etcan.  8  prse- 

cipiunt,   ut  facta  oblatione  omncs  communi- 

cent;  et  apud  Glem.,  lib.  2  Gonst.,  cap.  63, 

est  locus   animadversione   dignus;   tractans 

idem  de  Dominico  die,  inquit  :  Quam.  excusa- 

tionem  habere  potest,  qui  hoc  die  non  convenit 

ad  audiendum  salutarem    de   Resurrectione 

sermonem,  in  quo  tres  orationes  stantes  conci- 

pimas,  in  memoriam  illius ,  qui  tertio  die  re- 

surrexit,  in  quo  Prophetarum  lectio  hahetur, 

et  Evangelii prsedicatio,  et  sacrificii  oblatio, 

et  sacri  cibi  dispensatio  ?  Idem  late  toto  lib.  8 

earumdem  Gonstit.;  et  multa  similia  leguntur 

fere  in  omnibusepistolis  decretalibus  summo- 

rum  Pontificum,  prseserlim  apud  Anacletum, 

ep.  4 ,  c.  1  et  2 ;  Alexand.  I,  ep.  4  :  In  sacra- 

■mentorum  oblationibus ,  quse  inter  Missarum 

solemnia  Domino  offeruntur ,  passio  Domini 

miscenda  est;  et  ex  Sotero  Pap.,  cap.  Ulud,  7, 

queest.  4,  et  cap.  Ut  illud,  de  Consecr.,  d.  4, 

ubi  sacrificium  distinguit  a  Psalmorum  cantu ; 

et  Ccelest.  Papa  statuit,  Psalterium  cani  ante- 

quam  sacrificium  offeratur.  Syric.,  episl.  ad 

Himerium,  cap.  7,  hortatur  sacerdotes,  ut  in 

his  sacrificiis,  quee  quotidie  offerunt,  Deo  per 

pudicitiam  placere  studeant;  et  Innocentius  I, 

epist.  3  ad  Exuper.,  sacrificium  hoc  ab  ora- 

tione,  et  aliorum  sacramentorum  administra- 

tione  distinguit.  Leo  Papa,  epist.  84,  cap.  2, 

de  hujussacrificiioblationenonnulla  disponit. 

Similia  etiam  leguntur  in  antiquis  Conciliis  ; 

in  Niceno,  canone  4  3,  fit  mentio  sacrce  obla- 

tionis,   et   in   fine    illorum   canonum    refert 

Surius  alium  canonem   ejusdem  Concil.  ex 

Tonstalo  Anglise  Episcop.,   lib.  4    de  Verit. 

corporis  et  sanguinis  Domini,  qui  sic  habet  : 

Fide  intelligamus,  situm  in  sacra  illa  mensa 

agnum   illum  Dei  tollentem  peccata  mundi, 

incruente  a  sacerdotibus  immolatum.  Item  in 

Concil.  Ephes.,  in  epist.  ad  Nestorium,  quse 

est  Cyrilli  cum  Concilio  Alexand.,  et  in  Ephe- 

sino  recipitur,  incruentum  sacrificium  cele- 

brari  dicitur  inmysteriocorporis  et  sanguinis 

Domini ;  et  similiter  Cyrillus,  in  defensione24 

Anathem.  :  Sanclum  (inquit)  ac  vivificum  in- 

cruentumque  in  Ecclesia  celebramus  sacrifi- 

cium ;  et  in  VI  Synodo,  can.    32  Trullano, 

vocatur  hoc  mysterium,  sacrificium  incruen- 

tum   et  mysticum,   et  sacrum  ministerium. 

Similia  legi  possunt  in  Concil.  Tolet.  I,  c.  9; 

Brach.  III,  can.  4  et  2;  Altisiodoren.,  c 


Laodicen.,  can.  19  et  58 ;  Later.,  in  cap.  Fir- 
miter;  Conslant.,  in  Bulla  Martini  V;  Flo- 
rentin.,  inDecret.Eugenii;  Trident.,  sess.  22. 
Testimonia  Sanctocum  Patrum  satis  multa 
adduximus  explicantes  sacrse  Scripturse  tes- 
timonia,  et  plura  erunt  ssepius  in  sequentibus 
necessario  attingenda.  Solum  est  observan- 
dum,  propter  hsereticos,  qui  hic  etiam  ad 
melaphoram  delorquent  nomen,  sacrificium, 
sanctos  Patres  nunquam  vocasse  ministerium 
baptismi,  aut  alterius  sacramenti ,  nomine 
sacrificii,  cum  tamen  sacrificium  metaphorice 
sumptum  etiam  in  eo  conveniat;  cum  ergo 
Eucharistiam  frequentissime  et  absolutissime 
vocent  sacrificium ,  signum  est,  eos  proprie 
de  sacrificio  loqui,  prsesertim  quia  distin- 
guunt  illud  ab  oratione,  Psalmorum  cantu,  et 
aliis  ceeremoniis,  quee  eliam  sunt  metaphorica 
sacrificia  ;  sentiunt  ergo,  hoc  mysterium  esse 
proprium  sacrificium ;  imo  saepe  vocant,  ve- 
rum,  plenum  ac  perfectum  sacrificium,  ut 
videre  licet  in  Chrysost.  et  Eusebio,  locis 
supra  citatis;  August.,  40  cleCivit.,  cap.  20, 
et  lib.  47,  cap.  4  7  et  20,  et  epist.  23,  ubi  dicit 
Christum  hic  vere  immolari;  Cypr.,  epist.  68 
et  77,  vocat  sacrificium  divinum ;  Cyrill. 
Hieros.,  Catech.  5  mystag.,  vocat  spirituale 
sacrificium,  propter  rationem  supra  datam, 
scilicet,  quia  Spiritus  Sancti  virtute  perfi- 
cilur;  vocat  etiam  cultum  incruentum,  nimi- 
rum,  latrise  cultum  ,  ut  alii  Patres  loquuntur, 
quia  supremus  cultus  latrise  exlernus  per 
sacrificium  datur;  et  ideo  Epiphanius,  in  com- 
pend.  fidei,  latriam  OEconomise  vocat. 

4  3.  Eadem  veritas  ratione  fulcitur.  —  Ul- 
timo  acljungitur  ratio,  quia  in  hoc  mysterio 
reperiuntur  omnia,  quse  ad  sacrificium  neces- 
saria  sunt,  quodlatius  tractandum  est  expli- 
cando  essentiam  huj us  sacrificii ;  nunc  breviter 
numerantur.  Nam  primo  hic  est,  qui  offerat, 
scilicet,  Christus  principaliter,  et  sacerdos,  ut 
minister  proximus,  ad  hoc  munus  conse- 
cratus.  Secundo  est  aliquid,  quod  offeratur, 
scilicet,  Christus  sub  speciebus  panis  et  vini. 
Tertio  est  Deus,  cui  offertur,  nam ,  licet 
Christus  etiam  sit  Deus,  cui  sacrificium  of- 
fertur,  tamen  ut  homo  esse  potest  victima, 
quse  in  cultum  Dei  offerri  potest,  sicut  in 
cruce  oblatus  est.  De  quo  S.  Andreas  dicebat : 
Immaculatum  agnum  quotidie  in  altari  sacri- 
fico ,  de  quo  testimonio  plura  in  superioribus 
dixi.  Quarto  est,  pro  quo  offeratur.  scilicet , 
Ecclesia  et  fideles,  ut  Sancti  supra  citati  do- 
cent,  ut  supra  colligebamus  ex  illis  verbis  : 
8;     Qui  pro  vobis,  et  pro  multis  effundetur;  et 

infra  latius  dicemus.  Hinc  enini  clare  osten- 
ditur,  hoc  mysterium  plus  esse,  quam  sacra- 
mentum,  ut  notavit  D.  Thom.  supra,  q.  78, 
art.  7,  nam  sacramentum  illi  tantum  prodest, 
cui  applicatur;  sacrificium  vero  pro  aliis 
offertur.  Quinto  est  altare,  ut  supra  ex  Paulo 
probatum  est,  et  estin  ore  omnium  fidelium; 
undeOptatus,lib.6  contra  Parmen. :  Quid  est 
(inquit)  altare,  nisi  sedes  corporis  et  sanguinis 
Domini?  et  eleganter  Theodoret.  Ancyr.,  orat. 
de  Nativit.,  inquit  :  Non  jam  in  prsesepe  po- 
situs,  sed  in  altari,  illud  enim  prsesepe  mater 
factum  est  hujus  mensx.  Sexto  est  etiam  suffi- 
ciens  actio  sacrificandi ;  quee  in  omnibus  ,  vel 
aliqua  earum  continetur,  scilicet,  oblatione, 
consecratione,  et  consumptione,  de  quibus 
infra  dicendum  est.  Nam,  quod  institutio,  seu 
impositio  non  desit,  auctoritate  magis  pro- 
bandum  est,  quam  ratione,  quod  jam  effec- 
tum  est.  Estque  optimum  testimonium  illud 
Aug.,  20  contra  Faust.,  cap.  6 :  Sacrificamus 
non  Martyribus,  sedDeo  Martyrum,  illo  dum- 
taxat  ritu,  quo  sibi  sacrificari  novi  Testa- 
menti  manifestatione  prsecepit.  Congruentia 
vero  addi  potest,  quia  ostendimus  oportuisse, 
sacrificium  aliquod  in  lege  nova  institui ;  sed 
nullum  poterat  excogitari  aptius,  aut  perfec- 
tioni  hujus  status  magis  consentaneum ;  dece- 
bat  etiam  tam  grande  mysterium,  ministerio 
hominum  factum,  in  divinum  cultum,  et  re- 
cognitionem  divinee  potentiee  et  majestatis 
ordinari  et  institui,  cum  in  eo  tam  divina 
potentia,  quam  sapientia,  charitas,  et  reliqua 
attributa,  excellentiori  quodam  modo  mani- 
festentur. 

14.  Secundum  hsereticorum  fundamentum 
destruitur.  —  Quare  aliquoties  Patres  Chri- 
stum  in  Eucharistix  confectione  immolari 
concedere  renuant.  —  Superest,  respondeamus 
ad  secundum  et  tertium  fundamentum  heere- 
licorum,  qua3  contra  hanc  partem  procede- 
bant.  Secundum  ergo  in  hoc  nitebatur,  quod 
in  hoc  mysterio  fit  repreesentatio  sacrificii,  ad 
quod  breviter  dicendum  est,  si  exclusive  in- 
telligatur,  falsum  esse  assumptum;  si  absque 
exclusione,  nullam  esse  illationem.  Sicut  enim 
non  sufficit  ad  rationem  sacrificii,  esse  figu- 
ram,  vel  signum  sacrificii,  ita  non  est  contra 
rationem  veri  sacrificii,  quod  sit  repreesen- 
latio  vel  imago  alterius  sacrificii,  si  ceetera 
necessaria  concurrant,  utconcurrere  possunt. 
Primum  patet,  nam  mors  Abel  fuit  figura 
sacrificii  Ghristi,  et  baptismus  est  repreesen- 
tatio  mortis  Christi,  et  multee  ceeremoniee 
fiunt  ab  Ecclesia  in  repreesentationem  mortis 


Chrisli ,  quae  non  sunt  sacrificia ,  et  hoc 
ad  summum  probat  ratio  heereticorum ,  ne- 
cesse  non  esse,  signum  habere  in  se  veram 
ac  propriam  rationem  ejus  rei,  quam  signi- 
ficat.  Probatur  autem  altera  pars;  nam  sacri- 
ficia  vetera,  et  agnus  Paschalis,  et  oblatio 
Melchisedech  fuerunt  vera  sacrificia,  simul- 
que  fuere  signa  et  repreesentationes  sacrificii, 
utAugustinus  seepedocet,  signatim  20  contra 
Faustum,  cap.  18.  Ratio  autem  est,  quia  in- 
tervenire  potest  actio  sufficiens,  per  quam 
aliquid  Deo  in  sacrificium  offeratur,  et  tamen 
quod  illa  imposita  sit  ad  aliud  sacrificium 
significandum.  Item  in  signis  ad  placitum, 
seepe  contingit  dari  signum  rei,  et  signum 
signi,  et  utrumque  in  suo  genere  veram  signi 
rationem  participare ;  sic  enim  heec  vox , 
Petrus,  est  signum  ad  placitum  significans 
talem  rem,  et  heec  vox,  nomen  proprium,  est 
etiam  signum  ad  placitum  significans  ipsum 
nomen,  Petrus,  et  utrumque  verum  nomen 
est,  seu  vocalis  terminus;  sic  igitur  cum 
sacrificium  sit  signum  :>d  placitum,  et  pree- 
ter  significationem  moralem  habeat  mysti- 
cam,  daripotest  sacrificium  immediate  signi- 
ficans  rem  aliquam ,  quee  sacrificium  non  sit , 
et  dari  etiam  potest  sacrificium  significans 
aliud  sacrificium;  nam  hoc  etiam  ad  mysti- 
cam  significationem  spectare  polest.  Ita  igitur 
contingit  in  preesente  mysterio,  in  quo  impri- 
mis  intervenit  sufficiens  actio,  et  ceeremoniee 
sensibiles,  ad  rationem  seu  significationem 
sacrificii,  ut  declaratum  est;  ac  deinde  impo- 
situm  est  adsignificandum  non  solum  realem 
Christi  preesentiam,  sed  etiam  preeteritam 
ejus  mortem  et  passionem,  quam  pro  nobis  in 
sacrificium  obtulit,  et  ideo  non  est  solum 
imago  sacrificii,  nec  solum  sacrificium,  sed 
utrumque  simul,  sicut  simul  est  verum  corpus 
et  sanguis  Christi,  et  sacramentum,  seu  sa- 
crum  signum  ejus.  Oportet  autem  ad  intelli- 
gendos  Patres  advertere,  eos  sub  nomine  im- 
molationis  interdum  dicere  in  hoc  mysterio 
non  immolari  Christum  vere  ae  realiter,  sed 
tantum  mystice  per  repreesentationem  veree 
immolationis  in  cruce  factee,  quia  immolatio 
in  rigore  et  proprietate  vocis  significare  vi- 
detur  cruentam  oblationem,  seu  veram  mac- 
tationem  cum  reali  sanguinis  effusione;  et  in 
hac  proprietate  verum  est,  non  esse  hic  rea- 
lem  immolationem,  sed  tantum  repreesenta- 
tionem  ejus,  atque  inhuncmodum  loquuntur, 
non  solum  Patres,  utChrysostom.,  Ambrosius 
et  alii  ad  Hebr.,  et  Augustin.,  ep.  23,  120  et 
in  Psalm.  79.  sed  etiam  interdum  Scholastici, 

Magister  cum  aliis  in  4,  dist.  12,  et  D.  Thom. 
in  hoc  art.  1 ,  quaest.  83.  Immolatio  aulem  in 
hoc  rigore  sumpta  non  est  de  ratione  sacrificii 
ut  sic,  sed  sacrificii  tantum  cruenti.  Nam  ad 
ralionem  sacrificii,  utsic,  sufficitoblatio.  qua- 
cumque   ratione   in  ea    aliquid   sacrum   fiat 
circa  rem  oblatam,  et   ideo  desacrificio,  seu 
sacrificatione  loquendo    absolute,   dicendum 
est,  in  hoc  mysterio  non  tantum  imaginem  et 
reprassentationem  sacrificii,  sed  verum  etiam 
sacrificium ,  veramque  sacrificationem  fieri. 
15.  Tertia  hxreticorum  ratio  refutatur.  — 
Tertium  fundamentum  sumebatur  ex  ratione 
sacramenti    et  sacrificii.    Ad    priorem   ergo 
partem   dicitur,   posse  idem   mysterium   di- 
versis  rationibus  participare  seu  induere  ra- 
tionem  sacramenti  et  sacrificii;  nam  eadem 
res,  quse  in  Dei  honorem  consecratur,  potest 
deinde  ad  nostram  sanctificationem  dari  et 
ordinari;  hae  namque  duae  rationes  et  habitu- 
dines  in  ordine  ad  diversos  terminos  non  ita 
inter  se  repugnant,  ut  non  possint  eidem  rei 
convenire;  unde  eadem  etiam  res,  quae  Deo 
in  cultum  offertur,  potest  esse  cibus  hominis, 
et,  ut  sic,  esse  signum  gratise  sanctificantis,  et 
ideo  simul  esse  sacrificium,  et  sacramentum; 
ita  fere  D.  Thom.,  1.  2,  qusest.  101,  art.  4, 
ad  2,  ubi  significat  hoc  non  accidisse  in  sacri- 
ficiis  veteribus,  sed  hujus  mysterii  esse  pro- 
prium,  propter  ejus  excellentiam.  Non  desunt 
autem,  qui  existiment,  in  agno  Paschali.  qui 
fuit  potissima    figura   hujus    mysterii ,   illas 
duas  rationes  fuisse  conjunctas;  nam  prius 
sacrificabatur,  vel  in  templo  a  sacerdotibus, 
ut  contendit  Abulensis,  Exod.  23,  quaest.  27, 
vel  in  privata  domo  a  patrefamilias,  de  quo 
satis  in  prsecedente  tomo  disputatum  est,  et 
postea  ut  sacer  quidam  cibus  comedebatur, 
sub  certo  ritu  et  ceeremoniis,  in  quo  videtur 
rationem  sacramenti  habuisse.  Quomodo  au- 
tem  hee   duae  rationes  sacramenti  et   sacri- 
ficii    in   Eucharistia    conjungantur ,    et   utra 
earum  prior,  aut  potior  sit,  dicetur  commo- 
dius    disputatione    sequente;    oportet    enim 
prius  essentialem   rationem  hujus   sacrificii 
declarare. 

16.  Ad  alteram  partem  de  testamento  pri- 
mum  negari  potest,  Eucharistiam  esse,  aut 
dici  testamentum,  sed  mysterium  novi  Testa- 
menti,  aut  etiam  sanguinem  novi  Testamenti, 
juxta  id,  quod  in  forma  calicis  dicimus,  ex 
traditione  Ecclesias,  et  canone  Missae  :  Hic  est 
calix  sanguinis  mei  novi  et  seterni  Testamenti 
mysterium  fidei ;  et  juxta  illud,  quod  apud 
Mattheeum  et  Marcum  legimus  :  Hic  est  san- 

guis  meus  novi  Testamenti,  id  est,  quo  novum 
Testamentum  confirmatum  et  stabilitum  est. 
Atque  hoc  modo   recte  respondet  figuratum 
figurse;   proprie  enim   sanguis,    quo  Moyses 
populuin  aspersit,  non  erat  ipsum  vetus  Tes- 
tamentum,  sed  erat  veluti  confirmatio  ejus. 
Secundo  admittimus,  Eucharisliam    et   san- 
guinem  Christi  in  illa  contentum,  dici  posse 
testamentum,  eo  modo,  quo  res  sperata  solet 
spes  nostra  vocari ,  et  res  promissa ,  nomine 
promissionis,  et  haereditas  testamento  legata, 
nomine  testamenti ;  sic  enim  id,  quod  prseci- 
pue   Christus   in  novo  Testamento  Ecclesiae 
suse  legavit,  fuit  corpus  et  sanguis  ejus  in 
Eucharistia;    unde    est  illud    ad    Hebr.   7   : 
Melioris  Testamenti  sponsor  factus  est  Jesus. 
Dici  etiam  solet  testamentum,  instrumentum 
ipsum  continens    et    significans   voluntatem 
testatoris,   et   hoc  etiam  modo   Eucharistia 
dici  potest  testamentum,  tanquam  signum  et 
instrumentum  continens  et  significans  Christi 
voluntatem,  et  liberalem  omnium  suorum  bo- 
norum  largitionem  nobiscollatam.  Hujusmodi 
autem  testamenti  appellatio  non  pugnat  cum 
ratione  sacrificii,  quia  idem  sanguis,  quo  no- 
vum  Testamentum  confirmatum  est,  potest 
etiam  in  Dei  cultum  et    sacrificium   conse- 
crari,  et  eadem  res,  quse  nobis  a  Deo  datur, 
et  a  Christo  in  haereditatem  hujus  vitse,  et 
signum    suae  voluntatis   et  seternse  hteredi- 
tatis  testamento  donata  est,  potest  et  debet 
Deo  a  nobis  offerri  in  ejus  honorem  et  sacri- 
ficium  ;  nihil  enim  magis  decens,  aut  conve- 
niens  esse  potest,  quam  ut  donis,  quee  Deus 
nobis  contulit,  ipsum  colamus  ac  veneremur; 
et  hoc  ipsum  indicavit  nobis  Christus  verbis 
illis  :  Hoc  facite  in  meam  commemorationem , 
juxta  expositionem  in  superioribus  datam. 

SECTIO  III. 

Utruiii  Missa  sit  sacrificiuni,  quod  tanturu  a  Christo 
Donrino  institui  potuerit. 

1 .  Usus  hujus  vocis,  Missa,  ad  hoc  sacrifi- 
cium  significandum  antiquissimus .  —  In  hac 
sectione  non  solum  rem  ipsam  (quee  fere  jam 
ex  dictis  perspicua  est)  sed  etiam  ipsam  Missee 
vocem  explanare  ac  defendere  intendimus. 
Heeretici  enim  vehementer  invehuntur  in  eam, 
irridentque  et  rejiciunt,  tanquam  novam  et 
barbaram  vocem,  quod  eo  animo  faciunt,  ut 
rem  prorsus  evertant.  Catholici  vero  e  contra 
vocis  antiquitatem  et  etymologiam  erudite  et 
accurate  inquirunt,  ut  veritatem  rei  signifi- 
catae  magis  stabiliant.  Dicendum  ergo  impri- 

mis  est,  usum  hujus  vocis  Missa,  in  Ecclesia 
Latina  esse  antiquissimum.  Legitur  enim  in 
Goncil.  Cathag.  II,  can.  3;  Concil.  Car- 
thagin.  IV,  can.  84;  Milevit.,  cap.  12;Vasens., 
cap.  3  et  4,  ubi  etiam  distinguitur  Missa  pu- 
blica  a  privata ;  Concil.  Agathensi,  can.  11, 
de  looo,  ubi  est  Missa  celebranda,  et  can.  47, 
de  prrecepto  audiendi  Missam  die  Dominico. 
Leo  P.,  epist.  82,  plures  pra?cepit  celebrare 
Missas,  ubi  pro  multitudine  populi  una  non 
sufficit.  Thelesph.,  epist.  1,  instituit ,  ut  in 
Missa  hymnus  Angelicus  dicatur,  et  tres 
Missee  nocte  Nativitatis.  Felix  I,  epist.  2,  prse- 
cepit  Missas  celebrari  supra  memorias  Mar- 
tyrum;  Eucharius,  ut  Basilicse  cum  Missa 
consecrentur,  ut  est  apud  Burchard.,  lib.  3 
Decret. ,  cap.  27,  quod  tamen  Gratian.  tri- 
buit  Higinio,  in  cap.  Omnes,  de  Consecr., 
dist.  1,  qui  omnes  et  alii  Patres  ibi  relati  hoc 
nomine.  Missa,  usi  sunt;  et  prasterea  Ambros., 
lib.  1,  epist.  33;  et  Augustin.,  serm.  91 
et  241  de  Tempore;  et  Greg.,  lib.  1 ,  epist.  12, 
et  lib.  4,  epist.  10. 

2.  Ilanc  vocem  alios  Grsecam  facere  imme- 
rito.  —  Alii  Hebrzeam.  —  Melius  qui  Lati- 
nam.  —  Horum  quidam  a  mitto.  —  Secundo 
de  origine  hujus  vocis,  quidam  existimant 
esse  vocem  GrEecam,  utCovarr.,  lib.  4  Variar. 
resolut.,  cap.  22;  non  est  autem  verisimilis 
opinio,  quia  nullus  ejus  vocis  fundamentum 
in  Grseca  lingua  reperitur;  unde  neque  usum 
ejus  in  Grsecis  Patribus  legimus,  sed  quam 
nos  Missam,  illi  Liturgiam  vocant,  vel  Sy- 
naxin,  vel  aliis  vocibus  utuntur,  quae  com- 
munes  sunt  huic  mysterio,  ut  sacramentum 
est.  Alii  ergo  censent  esse  vocem  Hebrseam, 
a  verbo  Missa,  quod  sponlaneam  oblationem 
significat;  ita  Concil.  Senon.,  in  decr.  Fidei, 
cap.  11;  et  Claud.  de  Sainct.,  in  prtefat.  ad 
Greecas  liturg.;  et  Pamel.  in  praefatione  ad 
Lalinas,  et  in  Scholiis  ad  Tertull.,  lib.  de 
Orat.,  in  principio ;  el  Demochares,  tract.  2 
et  4  de  Sacrificio  Missse.  Quae  opinio  est 
probabilis;  quamvis  eam  suspectam  faciat 
auctoritas  negativa  Patrum  Greecorum,  et 
Syrorum,  qui  nunquam  ea  voce  usi  sunt,  cum 
tamen  soleant  frequenter  uti  illis  vocibus 
Hebraicis,  quas  Ecclesia  Latina  retinuit,  ut 
sunt  Hosanna ,  Alleluia,  elc.  Tertia  igitur 
opinio  est,  hanc  vocem  esse  Latinam ,  a 
verbo  mitto,  quam  late  tractat  Lindan.,  lib.  4 
Panop.,  cap.  3,  et  Bellarm.,  lib.  1  de  Missa, 
cap.  1.  Et  videtur  fuisse  sententia  D.  Thom. 
hac  qusest.,  art.  4,  ad  9,  et  Hug.  Vict.,  lib.  2 
de  Sacram.,  part.  9,  cap.  14,  qui  etymolo- 

giam  hujus  vocis  explicantes,  oblationem 
subintelligendam  esse  censent ,  ita  ut  Missa 
dicatur,  quia  oblatio  sacrificii  ad  Deum  mitti- 
tur,  et  missa  est,  vel  quia  Deus  ad  nos  mittit 
hostiam  hujus  sacrificii,  quam  nos  ad  ipsum, 
iterum  per  sacerdotem  in  sacrificio  remitti- 
mus,  juxta  illud,  quod  in  can.  Misste  dicitur  : 
Jube  hsec  perferri  per  manum  sancti  Angeli 
tuiinsublime  altare  tuum;  atque  hoc  modo 
sentit  etiam  Innoc,  lib.  3  de  hoc  myst., 
cap.  12;  et  Bonav.,  opusc.  de  MysterioMissce. 
At  vero  Isidorus  sentiens,  etiam  hanc  vocem 
esse  Latinam ,  lib.  2Etymol.,  cap.  19,  censet 
dictam  a  dimittendo,  quia  finito  Missse  sacri- 
ficio  populus  mittitur,  seu  dimittitur,  ita  ut 
subintelligenda  sit  congregatio  seu  concio 
missa  vel  dimissa,  et  in  eadem  sententiaest 
Alcuin.,  lib.  de  Offic.  Eccles.,  de  Celebratione 
Miss.;  et  Gab.,  lect.  15  in  can.;  et  non  dis- 
sentit  Hugo  Victor.,  loc.  cit.  Ad  quod  intelli- 
gendum  observandum  est,  antiquum  Eccle- 
sise  morem  fuisse,  ut;  dum  Missse  sacrificium 
celebrabatur,  populus  non  discederet,  donec 
a  sacerdote  vel  diacono  dimitteretur;  ita  enim 
ad  tauti  sacrificii  reverenliam  decebat,  et  ut 
debitus  ordo  in  Ecclesia  servaretur.  Hsec  au- 
tem  populi  dimissio  bis  in  Missa  fieri  solita 
est  :  primo,  finito  Evangelio,  ante  primam 
oblationem;  tunc  enim  dimittebantur  Cate- 
chumeni,  vel  si  qui  aderant  Gentiles,  quibus 
mysteriis  interesse  ,  aut  ea  videre  minime 
permittebatur,  ut  conslat  ex  Clemente,  Hb.  8 
Constitut.;  Dionys.,  cap.  3  de  Ecclesia  Hie- 
rarch.;  Cyrill.  Alexand.,  lib.  12  in  Joan., 
cap.  50;  et  Augustin.,  tract.  11  in  Joan. ; 
Gregor.,  12  Dialog. ,  cap.  23.  Alia  dimissio 
fiebat  post  sacrificium  finitum,  ad  quam  vi- 
deturallusisseCyprian.,lib.  deSpect.,dicens: 
Festinat  ad  spectaculum  dimissus ,  et  adhuc 
secum  ferens,  ut  assolet,  Eucharistiam ;  et 
Tertull.,  lib.  de  Anima  :  Post  transacta  so~ 
lemnia,  dimissaplebe,  etc.  Hinc  ergo  factum 
est,  ut  heec  ipsa  dimissio  Missa  dicta  fuerit, 
et  ita  videtur  sumi  in  Concil.  Carth.  IV, 
can.  84,  etinConcil.  Illerdensi,  can.  4,  in  qui- 
bus  dicitur,  hsereticos,  Judaeos,  et  Gentiles 
permitti  posse  adesse  usque  ad  Missam  Cate- 
chumenorum,  id  est,  usque  ad  dimissionem, 
ut  exposuit  Glossa  in  cap.  De  incestis,  et  in 
cap.  De  his,  25,  queest.  2,  et  in  cap.  Episco- 
pus ,  de  Consecr. ,  dist.  1  ;  et  Augustin. , 
serm.  237  de  Tempore  apertius  dicit  :  Ecce 
post  sermonem  fit  Missa  Catechumenis ,  et 
fideles  manent,  id  est,  fit  dimissio  Catechu- 
menorum.   Et  eodem  modo  sumi  videtur  a 

S.  Benedicto  in  regula  sua,  cap.  17,  et  a  Cas- 
siano ,  lib.  2  Instit. ,  cap.  1 3  et  1 5,  el  lib.  3 , 
cap.  7  et  8  ;  et  juxta  hanc  deductionem,  quod 
nunc  in  Missa  dicimus  :  Ite,  Missa  est,  ita  est 
interpretandum  :  Ite,  jam  enim  est  dimissionis 
tempus;  quamvis  exponi  etiam  possit  juxta 
priorem  etymologiam,  subintelligendo  obla- 
tionem,  vel  totam  illam  actionem  sacram,  id 
est :  Ite,  jam  enim  est  oblatio  ad  Deum  missa, 
vel,  jam  tota  heec  actio  sacra  est  completa. 
Quacumque  vero  ratione  originem  et  imposi- 
tionem  hujus  nominis  accipiamus,  certum  est 
tamen,  jam  deductam  esse  illam  vocem  ad 
significandam  totam  illam  actionem,  in  cujus 
fine  populus  dimittitur,  et  inde  duplex  etiam 
Missa  distincta  est.  Una ,  Catechumenorum 
Missa,  quas  durabat  usque  ad  primam  obla- 
tionem  exclusive,  cujus  fit  mentio  citatis 
locis,  et  in  Conc.  Valent. ,  can.  1,  et  apud 
Cassian.,  lib.  11  Instit.,  cap.  15.  Alia  dicitur 
Missa  fidelium,  quee  incipit  ab  offertorio,  et 
durat  usque  ad  finem,  de  qua  Ambr.,  lib.  5, 
epist.  33  :  Dimissis  Catechumenis,  Missam  sa- 
cramentorum,  ut  loquitur,  facere  ccepit;  et 
hinc  in  plurali  vocari  solet  totum  ofticium 
Missarum  solemnia,  ut  est  apud  Augustin., 
serm.  81  de  Temp.,  et  Gregor.,  hom.  22  in 
Evang.;  nunc  vero  Missa  etiam  in  singulari 
dicta ,  significat  totam  actionem  sacram  a 
principio  usque  ad  finem,  quas  utramque  pree- 
dictam  Missam  complectitur ;  jam  enirn  illa 
prior  dimissio  sublata  est,  et  tota  res  una 
veluti  continuata  actione  conficitur,  et  quse 
nomine  Missse  jam  significatur.  Et  hactenus 
de  voce  Missa,  de  qua  plura  erudite  congerit 
Joannes  Durand.,  lib.  2  de  Ritibus  Ecclesiast., 
cap.  1 . 

3.  Missa,  ut  nunc  fit,  prseter  sacrificii  sub- 
stantiam  accidentalia  complectitur ,  quod  to- 
tum  complexum  non  est  a  Christo  institutum. 
—  Quod  igitur  ad  rem  attinet,  de  Missa  loqui 
possumus ,  vel  ratione  totius  actionis ,  ut 
includit  omnes  caeremonias  et  orationes,  quas 
ibi  fiunt  et  dicuntur,  vel  tantum  de  substantia 
sacrificii,  quod  inter  illam  actionem  offertur. 
Dicendum  ergo  est  primo,  Missam,  ut  com- 
prehendit  totam  illam  actionem ,  complecti 
quidem  sacrificium,  non  tamen  solam  sub- 
stantiam  ejus,  sed  etiam  accidentia  (ut  sic 
dicam),  et  ideo  secundum  hoc  totum,  non  est 
a  solo  Domino  instituta.  Conclusio  hsec  est 
certa  et  clara,  quoad  omnes  partes ,  sup- 
positis,  quse  diximus;  nam  Missa  heec  com- 
plectitur  totum  Eucharistiee  mysterium  a 
consecratione    usque     ad    consumptionem ; 


ostendimus  autem  hoc  mysterium  esse  sacri- 
ficium;  ergo  Missa  quoad  substantiam  suam 
sacrificium    est,   aut   (quod   perinde   est)   in 
Missa  sacrificium  offertur,  ut  Patres  omnes 
supra  citali  loquuntur.  Secunda  vero  pars  et 
tertia  per  se  notse  sunt;  nam  canon  Missaa 
non  a  Christo,  sed  ab  Apostolis  et  eorum  suc- 
cessoribus    traditus   est    et    compositus ,    ut 
Concil.  Trident.  dicit,  sess.  22,  et  idem  est 
certum  de  aliis  cseremoniis  et  Collectis,  et 
colligi  potest  ex  Clem.  et  aliis  Ponlificibus,  et 
Conciliis  citatis,  et  ex  Isidoro,  lib.  2  de  Offi- 
ciis,  ubi  dicit,  ordinem  Missse  et  orationum  a 
S.  Petro  esse   institutum,  et  supra  agentes 
de  forma  ostendimus,  Apostolorum  tempore 
paucas    cseremonias  et  orationes   adjunctas 
esse   oblationi  hujus   sacrificii,   quse    postea 
successu  temporis  ab  Ecclesia  additee  sunt, 
de  quibus  in  sequentibus  dicendum  est  late. 
4.  Missse  sacrificii  substantia  est  a  Christo 
Domino   instituta.  —  Dico   secundo  :  Missa, 
quoad  substantiam  sacrificii,  a  Christo  Do- 
mino  instituta  est.  Est  de  fide  et  sufficienter 
probatur  ex  dictis  in  duabus  prsecedentibus 
sectionibus.  Nam  Christus  in  nocte  ccenas  ob- 
tulit  hoc  sacrificium,  et  potestatem  ac  legem 
perpetuo  duraturam,  de  illo  in  Ecclesia  offe- 
rendo,   tradidit  illis  verbis    :  Hoc  facite  in 
meam  commemorationem ,   ut  declaratum  et 
probatum  est;   hoc    autem   ipsum ,   et  nihil 
aliud,  est  sacrificium /instituere;  unde  Iren., 
lib.   4  cont.  Hseres.,  cap.  32  et  34  :  Novam, 
inquit,  docuit  oblationem ,  quam  Ecclesia  ab 
Apostolis  accipiens,  in  universo  mundo  offert 
Deo.  Ambr.,  in  preepar.  ad  Miss.  :  Ego  licet 
peccator  accedo  ad  altare  tuum,  et  offero  sa- 
crificium,  quod  tu  instituisti,  et  offerre  prse- 
cepisti.  Augustin.,  conc.  2  in  Psal.  33  :  Ipse 
de  corpore  et  sanguine  suo  instituit  sacrifi- 
cium  secundum  ordinem  Melchisedech.  Leo  P., 
serm.  de  Passione  :  Jesus  vetus  Testamentum 
consummabat,  et  novum  Pascha  condebat,  et 
docebat,  qualis  hostia  Deo   deberet   offerri. 
Denique  Alexand.  I,  epist.  1,  cap.  4  :  Veritas 
nos  instruxit  calicem  et  panem  offerre ;  et 
similia  multa  citata  sunt  in  superioribus,  et 
alia  sumi  possunt  ex  modernis  auctoribus  re- 
latis,    prtesertim  ex  Durand.,   dict.  lib.  2, 
cap.  2  et  3,  ubi  multa  congerit.  Ratio  addi 
potest,  quia  Christus  est  auctor  nova3  legis; 
ergo  instituere  debuit  omnia  ,  quee  de  sub- 
stanlia  sunt  hujus  legis;  hujusmodi  aulem  est 
sacrificium,  sicut  et  sacerdotium;  nam  hsec 
duo  necessario  sunt  connexa ,  et  de  sacer- 
dotio  ait  Paulus  transferri  simul  cum  lege, 

aut  ipso  translato ,  rtecesse 
etiam  transferri.  Et  confirmatur  primo,  qu.ia 
Christus  instituit  Eucharistise  mysterium,  ut 
in  superioribus  tractatum  est;  ergo  sub  utra- 
que  ratione  sacramenti  et  sacrificii  instituit, 
quia  non  est  major  ratio  de  una,  quam  de 
altera,  nec  minus  requirilur  Christi  auctoritas 
ad  significationem  et  efficaciam  ejus,  ut  sacri- 
ficium  est,  quam  ut,  sacramentum.  Denique 
quia  ratio  sacrificii  prior  est,  et  quodammodo 
polior,  quam  sacramenti ,  ut  infra  dicam. 
Confirmatur  secundo,  quia  Christus  abro- 
gando  legem  veterem,  ejus  sacrificia  abstulit; 
ergo  e  contrario  stabiliendo  legem  novam, 
ejus  sacrificium  instituit. 

5.  Qusestiunculx  satisfit.  —  Sed  quseret 
aliquis,  an  potuisset  Ecclesia  hoc  sacrificium 
instituere,  si  Christus  illud  non  instituisset. 
Respondetur,  duobus  modis  hoc  intelligi 
posse.  Primo,  quod  Christus  Dominus  neque 
instituerit  hoc  mysterium,  quoad  rationem 
sacrificii,  ut  sic,  neque  etiam  quoad  actionem 
ipsam,  in  qua  significatio  sacrificii  fundatur, 
id  est,  quod  non  dederit  hominibus  corpus 
et  sanguinem  suum.  Secundo,  ut  dederit 
quidem  hanc  potestatem  in  ordine  tantum 
acl  sacramentalem  usum,  non  vero  quoad  ra- 
lionem  oblationis  seu  sacrificii.  In  prion  casu 
evidens  est,  non  potuisse  Ecclesiam  tale  sa- 
crificium  inslituere;  unde  enim  illa  haberet 
poteslatem  ad  cunficiendum  corpus  Christi, 
si  Christus  non  dedisset?  Est  enim  hsec  po- 
leslas  maxime  supernaturalis,  ut  per  se  ma- 
nifestum  est.  In  secundo  autem  casu  potuisset 
Ecclesia  instituere,  seu  addere  huic  mysterio 
rationem  sacrificii ,  dummodo  Christns  non 
prohibuisset ;  ita  enim  supponendum  est.  Ra- 
tio  est,  quia  illa  actio  de  se  est  apta,  et  decens 
ad  rationem  sacrificii;  et  alioqui  in  Ecclesia 
est  potestas  connaturalis,  vel  naturte,  vel 
gratiae,  ad  instituendum  sacrificium  in  qua- 
libet  actione  ad  illud  munus  proporlionata; 
ergo  potuisset  hanc  specialem  actionem,  jam 
sibi  possibilem,  in  signum  protestativum  di- 
vinse  excellentise  ordinare,  ut  ad  Deum  co- 
lendum  primario  fieret,  et  ita  posset  instituere 
hoc  myslerium  sub  ratione  holocausti  el  sa- 
crificii  iaudis,  seu  gratiarum  actionis,  et 
impetratorii,  et  aliquo  modo  propitiatorii,  vel 
impetrando  tantum,  vel  etiam  aliquam  satis- 
factionem  applicando  per  modum  mdulgen- 
tiee,  quamvis  non  proprie  et  in  rigore  ex 
opere  operato. 

esse    legem 


SECTIO  IV. 


Utrum  Missse  sacrincium  unicum  sit  in  lege  nova,  ita 
ut  aliud  iu  ea  esse  non  possit. 

1 .  Duplex  quaeslio.  —  Circa  primum 
difficultatis  ratio.  —  Duo  in  hoc  titulo  com- 
prehenduntur.  Unum  est,  an  ipsummet  sa- 
crificium  Eucharisticum  sit  unum  tantum. 
Alterum  est,  an  cum  illo  possint  in  Ecclesia 
Christi  esse  alia  sacrificia.  Circa  primum 
ratio  dubitandi  esse  potest,  quia  in  Missa 
multa  fiunt  circa  corpus  Christi,  quse  per  se 
singula  ad  rationem  sacrificii  sufficiunt,  ut 
sunt,  duplex  consecratio  corporis  et  sangui- 
nis;  nam  unaqueeque  per  se  sufficit,  ut  sacri- 
ficium  integrum  sit.  Item  fractio  ,  quae  poslea 
fit  circa  corpus  Christi,  cum  sanguinis  mis- 
tione;  nam  ibi  fit  aliquid  sacrum  circa  rem 
oblatam;  ac  denique  idem  argumentum  fieri 
potest  de  consumptione  corporis  et  sanguinis 
Chrisli,  prout  fit  a  sacerdote.  Vel  aliter,  quia 
prius  sacrificantur  panis  et  vinum;  transmu- 
tantur  enim  in  Dei  cultum ;  et  deinde  offe- 
runtur  corpus  et  sanguis  Christi ,  nam  prius 
conficiuntur,  postea  offeruntur,  quoniam 
offerri  supponit  esse;  sunt  ergo  diversa  sa- 
crificia,  sicut  et  diversa^  res  oblatte.  Tandem 
habere  plura  sacrificia,  videtur  ad  perfectio- 
nem  et  complementum  alicujus  legis  perti- 
nere ;  maxime ,  quando  talia  sacrificia  ad 
diversos  fines  ordinantur,  ut  sunt  holo- 
caustum,  gratiarum  actio,  propitiatio  pro 
peccato;  ergo  decuit,  ut  Deus  hanc  sacrifi- 
ciorum  varietatem  in  lege  nova  institueret ; 
si  euim  id  fecit  in  lege  veteri,  multo  magis  in 
nova,  quse  perfectior  est ;  Ghristus  autem  Do- 
minus  extra  mysterium  Eucharistise  nullum 
sacrificium  instituit ;  ergo  in  hoc  mysterio 
tota  illa  sacrificiorum  varietas  et  multitudo 
continetur,  ut  si  intelligamus,  consecratio- 
nem  ipsam  habere  rationem  holocausti, 
quatenus  per  eam  tota  substantia  panis  in 
substantiam  corporis  Christi  transmutatur; 
fractionem  vero,  quas  expressius  passionem 
Christi  significat,  rationem  habere  sacrificii 
propitiatorii,  aut  oblationem  ipsam  corporis 
Chrisli,  quascumque  illa  sit. 

2.  Eucharistix  sacrificium  unicum  solumque 
a  Christo  institutum.  —  Dicendum  nihilomi- 
nus  est,  sacrificium  Eucharisliae  esse  unum 
tantum,  illudque  solum  esse  a  Christo  Doniino 
in  lege  nova  instilutum.  Ita  sentiunt  omnes 
Theologi;  imo  Concilium  Trident.,  in  prooemio 
sess.  22,  hac  ratione  dixit,  hoc  esse  ununi 


verum  ac  singulare  sacrificium;  ct  cnp.  1 ,  de 
hoc  solo  sacrificio  tradit ,  fuisse  a  Ghristo 
Domino  institutum,  et  cle  illo  semper,  ut  de 
unico  sacrificio  loquitur;  et  multo  antea 
Concil.  Toletan.  XII,  can.  5,  sacrificium  hoc, 
verum  et  singulare,  vocavit;  et  caeteri  Patres 
hac  ratione  dicunt,  Christum  Dominum  mul- 
titudinem  veterum  sacrificiorum  in  unum  ac 
singulare  sacrificium  cotnmutasse.  Leo  Papa, 
serm.  7  de  Pass.  Domini :  Omnem  differentiam 
hostiarum  unius  corporis  et  sanguinis  tui 
complet  oblatio.  Similia  leguntur  apud  Chry- 
sostom.,  Psal.  95;  August.,  1.  10  de  Civ.,c.  20, 
lib.  3  de  Baptism.,  cap.  ult.,  etlib.  20  contra 
Faust.,  cap.  48  et  21 ,  et  lib.  4  contra  Adver- 
sarium  leg.  et  Prophet.,  c.  20  :  Huic  summo 
veroque  sacrificio  cuncta  sacrificia  falsa  ces- 
serunt;  et  alibi  :  Sacrificium,,  quod  ipse  est,  in 
Ecclesia  voluit  pro  illis  omnibus  celebrari, 
quia  illis  omnibus  prsenunciabatur.  Denique 
Ecclesia  in  Collecta  quadam  sic  habet  :  Deus 
qui  legalium  differentiam  hostiarum  unius 
sacrificii perfectione  sanxisti,  etc.  Ratione  sic 
declaratur  :  nam  quod  praeter  hoc  sacrificium 
nullum  aliud  sit  a  Christo  institutum ,  illa 
ratio  satis  probat,  quia  de  Christi  voluntate 
solum  nobis  constare  potest  per  Ecclesiam 
deciarantem  Scripturam  vel  traditionem.  Sed 
Ecclesia  nec  docuit,  nec  insinuavit  unquam 
institutionem  alterius  sacrificii ,  neque  in 
Scriptura  aut  traditione  aliquod  est  ejus  ves- 
tigium,  maxime  cum  nulia  sit  ejus  necessitas, 
ut  ostendam.  Quod  aulem  sacrificium  ipsum 
Eucharisticum  unum  sit,  praeter  auctoritates 
adductas,  patet  ex  dictis  supra  de  unitate 
sacramenti  Eucharistias;  estenim  eadem  ratio 
de  sacrificio,  et  omnia  ibi  adducta  hic  appli- 
cari  possunt.  Declaraturque  breviter,  satis 

sine  fundamento  assignantur  distincti  effec- 
tus  seu  fines  distinclis  parlibus  vel  actioni- 
bus  hujus  sacrificii,  sed  ipsum  totum  perfec- 
tiori  et  altiori  modo  continet  omnem  illam 
perfectionem,  seu  habitudinem,  aut  rationem, 
quse  in  distinctis  sacrificiis  veteribus  inventa 
est,  ut  supra,  disputat.  prsecedent.,  sect.  7, 


obiter  attigimus.  Est  enim  hoc  sacrificium  ex 
parte  rei  oblatse,  et  principalis  offercntis,  in- 
finilae  dignitalis,  et  ideo  ad  omnem  sacrificii 
rationem  sufficiens  est,  et  in  cultum  Dei,  et 
graliarum  actionem  et  recognitionem  divinae 
excellentiee  simul  offertur ,  et  nihilominus 
simul  etiam  efficax,  et  ad  impetrandum,  etad 
satisfaciendum  pro  peccato,  ut  latius  infra , 
tractando  de  effectibus  ejus,  explicabimus,  et 
ideo  necesse  non  fuit  aliud  sacrificium  praeter 
hoc  a  Christo  Domino  inslitui.  Dices  :  etiam 
Eucharistia  in  ratione  sacramenti  est  summe 
perfecta,  et  nihilominus  prseter  illud  Christus 
alia  multa  instituit;  cur  ergo  non  idem  dice- 
tur  de  sacrificio?  Respondetur  primo  :  quia 
sacramenta  per  se  ordinantur  ad  ficlelium 
sanctificationem,  quee  pluribus  modis  perfici- 
tur,  scilicet,  per  modum  generationis,  aut 
augmenli,  aut  per  modum  specialis  remed  i 
vel  auxilii ,  quo  pluribus  etiam  modis,  et 
variis  ex  causis,  fideles  indigent,  juxta  varias 
occasiones  et  status  eorum;  et  ideo  ut  conve- 
nientius,  et  accommodato  modo  provideretur 
hominibus,  utilis  fuit sacramentorum  varietas. 
At  vero  sacrificium  per  se  ordinatur  ad  cul- 
tum  Deo  prsestandum,  et  ex  consequente,  et 
quasi  secundario  aliquem  effectum  habet  in 
offerentibus,  vel  his,  pro  quibus  offertur,  quae 
omnia  facillime  potuerunt  in  eodem  sacrificio 
conjungi,  et  ideo  supposita  hujus  sacrificii 
perfectione   et  infinitate ,   non  oportuit   alia 


faciendosimulrationibus  dubitandi;dua3enim     multiplicare.   Adde,  mysterium  hoc  Eucha- 


consecraliones  corpons  et  sanguinis,  quamvis 
per  se  sigillatim  sumptee  possent  institui  in 
integrum  sacrificium,  tamen,  prout  nunc  facta 
institutio  est,  ordinatae  sunt  ad  consumman- 
dum  unum  signum,  atque  unam  mysticam 
Chrisli  immolationem ,  et  ideo  ex  utraque 
componitur  unum  sacrificium.  Rursus  panis 
et  vinum,  et  corpus  ac  sanguis  Christi,  ad 
unammet  actionem  sacram,  seu  sacrificatio- 
nem  concurrunt,  tanquam  terminus  a  quo, 
et  ad  quem,  et  tanquam  maleria  proxima  et 
remota  ejusdem  oblationis,  et  ideo  ex  hoc 
etiam  capitenon  estibiduplex  sacrificatio;  imo 
neque  est  alia  corporis  Christi  oblatio,  praeter 
ipsam  consecrationem ,  ut  in  disputatione 
sequenti  latius   dicemus.  Denique  gratis  et 


ristiae  esse  finem  aliorum  sacramentorum,  et 
ideo  illa  multiplicari,  quia  homo  indiget  plu- 
ribus  modis  disponi,  et  quia  media  multipli- 
cari  solent,  quamvis  finis  unus  tantum  sit. 

3.  Quoacl  secundam  qusestionem  ratio  dubi- 
tandi.  —  Circa  secundam  partem  imprimis 
esse  potest  queestio  de  potestate  Ecclesiee  ad 
instituendum  aliud  sacrificium.  Et  est  ratio 
dubii,  quia  hsec  potestas  est  connaturalis,  tam 
naturse,  quam  gratiae,  ut  supra  dicebam.  Non 
est  ergo  ablata  per  institutionem  Eucharistise, 
quia,  quod  naturale  est,  non  aufertur,  nec 
gratia  destruit  naturam,  sed  perficit.  Neque 
etiam  est  impedita;  nam  Christus  non  prohi- 
buit  usum  talis  potestatis;  ubi  enim  est  talis 
prohibitio?  Neque  enim  per  se  tradita  est,  aut 


646 


QILEST.  LXXXIII,  ART.  I. 


scripta ,  neque  intrinsece  sequitur  ex  sola 
institutione  Eucharistiae,  nam  etiam  si  hoc 
sacrificium  datum  sit  nobis  a  Deo,  non  inde 
sequitur,  esse  intrinsece  malum ,  aliud  ab 
hominibus  institui.  Deinde  potest  esse  dubi- 
tatio  de  facto,  an  sit  aliud  sacrificium  ab 
Ecclesia  institutum.  Nam,  can.  3  Apostol., 
dicitur,  Thymiama  posse  offerri  Deo;  hoc 
autem  erat  in  lege  veteri  quoddam  sacrificii 
genus ;  ergo  et  nunc  etiam  est,  quia  ibi  con- 
sumitur  creatura  in  honorem  Dei;  ibidem 
etiam  dicitur  offerri  posse  manipulum  spica- 
rum;  et  aliee  similes  oblationes  leguntur,  de 
Consecrat.,  dist.  2.  Quod  si  quis  dicat,  illas 
esse  simplices  oblationes,  et  non  sacrificia, 
inde  fit  argumentum,  sicut  Ecclesia  has  insti- 
tuit,  ita  etiam  potuisse  sacrificium  instituere, 
vel  si  in  his  exerceat  aliquid  sacrum,  hoc  ipso 
facere  sacrificium.  Item  ceeremonia  cerei  Pas- 
chalis  inslituta  est  ab  Ecclesia,  et  tamen  est 
sacrificium  juxta  id,  quod  in  ejus  beneclictione 
Gregor.  Pap.  dixit  :  Suscipe  Sancte  Pater 
incensi  hujus  sacrificium  vespertinum.  Et  ra- 
tione  patet,  quia  ibi  est  oblatio,  benedictio  et 
consumptio  cujusdam  rei  creatse,  in  Dei  hono- 
rem.  Preeterea  in  celebratione  Missee  ante 
consecrationem,  atque  adeo  ante  sacrificium 
a  Christo  institutum,  offertur  hostia  et  calix, 
quse  actio  sola  habet  sufficientem  rationem 
veri  sacrificii,  ut  patet  tum  ex  verbis  Ecclesise, 
quibus  illa  oblatio  fit  :  Suscipe  Sancte  Pater 
omnipotens  seterne  Deus,  hanc  immaculatam 
hostiam;  tum  ex  ipsa  actione  et  definitione 
sacrificii,  nam  ibi  est  oblatio  in  honorem  Dei, 
faciendo  aliquid  sacrum  circa  rem  oblatam; 
nam  ipsa  elevatio  panis  et  calicis  in  altari 
coram  Deo,  cum  benedictione  aliqua,  est  suf- 
ficiens  actio  sacra  ad  rationem  sacrificii;  hoc 
enim  in  multis  sacrificiis  veteribus  sufficiebat, 
ut  in  panibus  propositionis ,  in  manipulo  spi- 
carum,  in  sacrificio  similee,  et  id  genus  aliis,  ut 
patet  Levit.  7,  c.  23  et  24.  Unde  Scot.  in  4, 
d.  13,  q.  2,  dicit,  in  Missa  et  esse  sacrificium 
quod  non  est  sacramentum,  scilicet,  oblatio- 
nem  hostise  non  consecratse,  et  sacrificium 
quod  est  sacramentum,  scilicet,  mysterium 
Eucharistiae ;  quod  maxime  declarari  potest, 
quando  contingit  illam  hostise  oblationem 
separari  omnino  a  subslantiali  mysterio  Missse, 
ut  fit  in  Missa,  quae  sicca  seu  nautica  dicitur, 
in  qua  fiunt  Missse  cseremoniae  sine  consecra- 
tione,  aut  prsesentia  corporis  Christi;  nam  illa 
actio  externa  sic  facta,  revera  ordinatur  ad 
cultum  Dei;  non  est  enim  actio  superstitiosa, 
nec  ficta,  sed  religiosa,  et  ibi  intervenit  obla- 


tio  cujusdam  rei  createe,  cum  aliqua  benedic- 
tione  et  consumptione;  est  ergo  ibi  actio  et 
significatio  moralis  ad  sacrificium  safficiens; 
neque  etiam  deest  significatio  mystica;  nam 
illa  actio  fit  in  significationem  et  recordatio- 
nem,  el  quasi  ex  desiderio  et  voto  veri  sacri- 
ficii  incruenti,  et  consequenter  etiam  ibi 
intelligi  potest  significatio  et  recordatio  pas- 
sionis  Christi;  cur  ergo  non  erit  illud  verum 
sacrificium,  quamvis  non  sit  ita  perfectum  et 
efficax,  sicut  sacrificium  Eucharistiae? 

4.  Neque  institutum,  neque  oblatum  est  in 
Ecclesia  aliud  sacrificium  ab  Eucharistia.  — 
In  hac  re,  incipiendo  ab  eo,  quod  certius  est, 
dicendum  est  primo ,  Ecclesiam  hactenus 
nullum  instituisse  sacrificium ,  neque  aliud 
unquam,  vel  alicubi  obtulisse  preeter  Eucha- 
ristiam.  Ita  supponit  D.  Thom.  in  tota  hac 
quaest.,  et  alii  Doctores  in  4,  dist.  12  et  13; 
Cajet.,  2.  2,  q.  85,  art.  4;  Hosius,  in  Confess., 
cap.  41;  Clictov.,  lib  1  deEucharist.,  cap.  14, 
et  omnes  Scriptores  Catholici  idem  sentiunt, 
et  insinuatur  a  Patribus  supra  citatis,  praeser- 
tim  August.,  illis  verbis,  lib.  20  de  Civitat., 
cap.  21  :  Sacrificamus  Deo  illo  duntaxat  ritu, 
quo  sibi  sacrificari  novi  Testamenti  manifes- 
tatione  prsecepit;  ubi  ponderanda  est  illa 
dictio  exclusiva;  et  ideo,  lib.  1  contra  Crescon., 
cap.  25,  hoc  appellat  unicum  sacrificium,  et 
lib.  de  Spirit.  et  litt.*,  cap.  11,  vocat  unicum 
et  singulare,  et  lib.  8  de  Civitat.,  cap.  ult., 
probat,  epulas  seu  cibos,  quos  fideles  offerunt 
ad  sepulchra  mortuorum,  non  esse  sacrificium, 
quia  unum  tantum  est  sacrificium  Christiano- 
rum.  Quae  ratio  manifeste  supponit,  nullum 
aliud  esse  in  usu  Ecclesiae,  neque  a  Christo, 
neque  ab  ipsa  institutum.  Preeterea  Cypria- 
nus,  serm.  de  Ccena  Domini,  dicit,  Eucharis- 
tiam  esse  inconsumptibilem  cibum,  quia,  si 
consumeretur,  inquit,  nullum  nobis  relinque- 
retur  sacrificium,  quae  ratio  etiam  supponit 
nos  tantum  in  Eucharistia  sacrificium  offerre. 
Preeterea  in  Ecclesia  nulla  est  actio  sacra , 
quee  per  solos  sacerdotes  rite  exerceatur,  et 
verum  altare  requirat,  prseter  Eucharisticum 
sacrificium;  ergo  nullum  aliud  de  facto  est  in 
Ecclesia.Patetconsequentia,  quia  sacrificium, 
non  nisi  a  sacerdote  et  in  altari  offerri  potest, 
ut  supra  dictum  est.  Antecedens  patet  ex 
traditione  et  sensu  totius  Ecclesiee;  nam  sa- 
cerdotium  Chrisli  per  se  tantum  ordinatum 
est  ad  sacrificanclum  Christi  corpus,  et  simi- 
liter  in  altari  Ecclesiee  solum  Christi ,  corpus 
et  sanguis  offerendus  est;  csetera  vero  proprie 
non  offeruntur  Deo,  nisi  quatenus  ad  hoc  sa- 

crificium  ordinantur,  ut  colligitur  ex  can.  3 
Apostol.,  et  ex  aliis  decretis,  de  Consecrat., 
d.  2,  a  princ.  Pra3terea,  ratio,  quae  Christum 
movit,  ut  praeter  Eucharistiam  nullum  aliud 
sacrificium  nobis  relinqueret,  movere  etiam 
Ecclesiam  debuit,  ne  aliud  sacrificium  desi- 
deraret,  ne  videretur  hoc  Missaa  sacrificium 
per  se  solum,  vel  imperfectum,  vel  ad  colen- 
dum  Deum,et  fructum  sacrificii  percipiendum 
insufficiens   existimare,    quod   etiam   posset 
devotionem  fidelium  circa  hoc  sacrificium  re- 
mittere,  et  ab  illius  usu  et  frequentia  aliquo 
modo  divertere.  Tandem  (ut  respondeamus 
etiam  dubitationibus  posteriori  lcco  positis), 
ex  ipso  Ecclesise  usu  declaratur  :  nam  caere- 
monise  omnes,  quas  Ecclesia  instituit,  non  eo 
animo  ab  ipsa  fiunt,  ac  si  per  se  contineant 
supremum  Dei  cultum,  neque  ut  immediate 
ad  hoc  referantur,  sed  instituit  eas  ad  orna- 
tum,  et  cuitum  hujus  sacrificii,  et  ad  fidelium 
devotionem    excitandam ,    quod    his    verbis 
egregie    docuit   Concil.    Trident.,    sess.    22, 
can.  5  :  Cseremonias  adhibuit  (scilicet,  mater 
Eccleslii) ,  mysticas  benedictiones,  lumina,  Thy- 
miamata,  vestes,  aliaque  id  genus  multa  ex 
apostolica  disciplina   et    traditione ,  quo    et 
m,ajestas   tanti  sacrificii  commendaretur ,  et 
mentes  fidelium  per  haec  visibilia  religionis  et 
pietatis  signa  ad  rerum  altissimarum,  quse  in 
hoc  sacrificio  latent,  contemplationem  excita- 
rentur.  Quse  verba  sufficiunt  ad  omnes  diffi- 
cultates  supra  tactas  solvendas;  nam  de  ra- 
tione  sacrificii  est,  ut  sit  oblatio  immediate 
ordinata  ad  Deum,  et  ejus  cultum,  et  non 
satis  est,  ut  sit  cseremonia  ordinata  ad  orna- 
tum  ejus  oblationis,  quse  verum  sacrificium 
est.  Quocirca  sicut  Ecclesia  adhibens  ceeremo- 
nias  ad  ornatum  sacramentorum  non  instituit 
nova  sacramenta,  sed  ea  sacramentalia  voca- 
mus,  et  quasi  accidentia  sacramentorum,  ita 
instituendo   coeremonias   ad   ornatum   hujus 
sacrificii,  non  instituit  nova  sacrificia,  secl  ea 
possumus  sacrificalia  vocare,  seu  accidentia 
hujus  sacrificii,  de  quibus  postea  videbimus. 
Quod  si  interdum  aliqua  ex  his   coeremoniis 
sacrificium  vocatur,  id  est  rarissimum,  et  in- 
terpretandum  est  de  sacrificio  late  sumpto, 
prout  attribuitur  cuivis  actioni,  vel  oblationi 
sacrse. 

5.  Ecclesiam  non  posse  sacrificium  aliquod 
instituere  probabile.  —  Hinc  addo  ultimo, 
probabile  esse,  non  habere  Ecclesiam  potes- 
tatem  $d  instiUiendum  aliud  sacrificium. 
Quam  assertionem  existimo  satis  colligi  ex 
doctrina  Theologorum,  quamvis  fere  nullus 

expresse  et  in  terminis  illam  asserat.  Item  ex 
modo ,    quo  Sancli  et  Ponlifices  loquuntur; 
negantenim,  licitum  esse  in  Ecclesia  Christi, 
aliud,  vel  aliter  sacrificare,  quam  ipse  insti- 
tuil;   et  Concil.   Trident.,  sess.   21,    can.  2, 
dicit,  Ecclesiam  circa  substantiam  sacramen- 
torum  nihil  posse  immulare,  sed  solum  in  his, 
quae  ad  eorum  aclministrationem,  vel  dispen- 
sationem  pertinent;   sub  sacramentis  autem 
videtur    plane    comprehendere    mysterium 
Eucharistiee   absolute    et    simpliciter,    circa 
quod  magna  certe  fieret  immutalio,  si  aliud 
sacrificium  prseter  illud  inslilueretur,  sicut 
institutio  novi  sacramenti  essetmagna  immu- 
tatio  in  substantia  sacramentorum;  non  ergo 
habet  Ecclesia  talem  potestatem,  neque  per- 
tinet  ad  bonum    usum ,  vel  dispensationem 
mysteriorum  Christi.  Prseterea ,  potest  heec 
res  explicori,  et  ratio  ejus  reddi  ex  his,  quee 
de  sacrificio  in  communi  in  superioribus  dicta 
sunt  :  quia  licet  potestas  instituencli  sacrifi- 
cium  hominibus  conveniat,  non  tamen  singu- 
lis,  sed  vel  toti  corpori  reipublicoe,  vel  ei,  in 
quo  est  suprema  potestas  illam  gubernandi. 
In  Ecclesia  igitur  Christi  potestas  hsec  est  in 
solo  Christo,  qui  est  caput  ejus;  nam,  sicut 
institutio  hujus  Ecclesiee  ab  ipso  Christo  ma- 
navit,  ita  potestas  illam  gubernandi  non  est 
primario  in  ipso  corpore,  sed  in  capite;  in 
corpore  autem  et  in  membris  est  solum  se- 
cundum  modum  et  mensuram,  qua  ab  ipso 
capite   communicatur;   nunquam    autem    ab 
ipso  communicata  esthaec  potestas  instituendi 
sacrificium.    Dices   :  quamvis    hcec   potestas 
principaliter  resideat  in  capite,  tamen  etiam 
potest  convenire  corpori,  non  ex  concessione 
capitis,  sed  ex   ipsa   rei   natura,  vel   certe 
potest  convenire  Vicario  ejus,  non  ex  speciali, 
sed  ex  generali  potestate  gubernandi  et  ad- 
ministrancli  ea,  quoe  ad    commodum  hujus 
reipublicee  spectant.  Respondetur,  si  Christus 
nullum  instituisset  sacrificium,  probabile  qui- 
dem  esse,  ipsum  relicturum,  aut  permissurum 
fuisse  Ecclesias  vel  Vicario  suo  sacrificii  in- 
stitutionem ,    sicut  accidit    in    lege   naturoe; 
tamen,  cum  Christus  jam  instituerit  et  defi- 
nierit  certum  modum  et  ritum  sacrificandi 
Deo  in  Ecclesia  sua,  hoc  ipso  censetur  exclu- 
sisse  ab  ea  omnem  alium  sacrificiorum  ritum; 
sicut  in  lege  veteri,  postquam  Deus  preebuit 
illo  populo  certa    sacrificia ,  non   licuit  illi 
populo,  vel  Pontificibus  ejus  novos  sacrificio- 
rum  ritus  instituere,  quia  nimirum  determi- 
natio  a  Deo  facta  virtute  includit  prohibitio- 
nem  introducendi  alia.  Et  confirmatur,  quia 

alias  posset  Ecclesia  nunc  instituere  nova  sa- 
crificia  hircorum,  aut  vitulorum,  aut  agni 
alicujus,  vel  similia,  quse  sunt  satis  absurda. 
Tandem  usus  hujus  potestatis,  neque  fuit  hac- 
tenus  in  Ecclesia,  neque  potest  unquam  esse 
conveniens,  et  alioqui  nullum  est  aliud  indi- 
cium,  aut  fundamentum  hujus  potestatis;  non 
est  ergo  temere  asserenda.  Sed  dicendum  est 
potius,  sicut  sacramenta  sunt  Ecclesiae  funda- 
menta,  ita  etiam  sacrificium,  vel  sequali,  vel 
potiori  ratione,  quia  cum  omnia  ordinentur 
ad  Dei  cultum,  qui  potissimum  per  sacrificium 
tribuitur,  videtur  sacrificium  esse  veluti  finis 
proximus  cseterorum  sacramentorum;  merito 
ergo  inter  Ecclesise  fundamenta  numeratur; 
sicut  ergo  ad  Ecclesise  unitatem,  confessionem 
et  perpetuitatem  conveniens  fuit,  ut  sacra- 
menta  tam  in  substantia  quam  in  numero, 
essent  immutabilia,  ita  fuit  idem  expediens 
in  sacrificio,  ideoque  non  est  Ecclesise  relicta 
potestas  ad  sacrificium  instituendum ,  sed 
solum  ad  cseremonias  addendas,  quae  ad  con- 
venientem  illius  ornatum  deservirent,  in  qui- 
bus  licetsit  aliqua  varietas  in  Ecclesia,  nullum 
est  inconveniens,  dummodo  substantia  sacri- 
ficii  non  immutetur.  Et  ex  his  satis  sunt 
expeditse  difficultates  in  principio  factse. 

DISPUTATIO  LXXV. 

DE  ESSENTIA  SACRIFICII  EUCHARISTIjE. 

Disputat.  3  de  sacrificio.  —  Significatio 
moralis  sacrificio  Eucharistix  communis  cum- 
Cdsteris.  —  Mystica ,  commemoratio  Christi 
passionis.  —  Objectum  cui,  Deus.  —  Essentia 
sacrificii  in  duobus  consistit,  nempe  in  ritu 
externo,  et  in  significatione.  De  hac  posteriori 
parte  nihil  est,  quod  in  prsesenti  dicamus; 
nam  significatio  moralis  eadem  est  in  hoc,  et 
in  cseteris;  omnia  enim  sunt  signa  inlerioris 
cultus  latrise,  et  recognilionis  excellentise 
divinse,  quod  maxime  fit  per  sacrificium,  quod 
holocaustum  dicitur,  nam  sacrificium  laudis 
specialiterindicatgratum  animumergaDeum. 
Sacrificium  autem  propitialorium  est  signum 
animi  contriti,  quse  omnia  perfeclissime  in 
hoc  mysterio  significantur.  Rursus  significa- 
tio  mystica  clara  est  in  hoc  sacrificio,  quod 
memoriale  est  passionis  Christi,  quse  omnia 
inter  explicandum  essentialem  ritum  hujus 
myslerii  magis  declarabuntur.  Igitur  dispu- 
tatio  hsec  tota  est  de  essentiali  ritu  et  actione 
hujus  sacrificii,  in  qua  duo  possunt  conside- 
rari,  scilicet  objectum  actionis  sacrificandi,  et 


ipsa  actio.  Rursus  in  objecto  aliquid  conside- 
rari  potest,  ut  materia  sacrificii,  quod  potest 
vocari  objectum  quod,  et  hujusmodi  est  res, 
quse  in  sacrificium  offerlur;  aliquid  vero  con- 
siderari  potest,  ut  ultimus  lerminus,  in  quem 
tendit  actio  sacrificandi ,  et  appellari  potest 
ohjectum  cui,  et  hujusmodi  est  persona,  cui 
sacrificium  offertur.  Et  de  hoc  posteriori  ob- 
jecto  nihil  est  eliam,  quod  in  prsesenti  dica- 
mus,  quia  hoc  objectum  idem  est  in  omnibus 
sacrificiis,  scilicet,  Deus,  cui  soli  sacrificium 
offerendum  est.  Illud  solum  hic  adnotandum 
est,  sacrificium  hoc  non  tantum  Patri,  sed 
eliam  Filio,  et  Trinitati  toti  offerri,  in  quo 
nonnulli  hseretici  male  senserunt,  quia  circa 
Filii  etiam  divinitatem  errarunt,  contra  quos 
disputat  Fulgent.,  lib.  2  ad  Monimum,  a  prin- 
cipio;  supposita  autem  veritate  de  trium  per- 
sonarum  Deitate,  nuila  ratio  dubitancli  relin- 
quitur,  quin  omnibus,  quatenus  unus  Deus 
sunt,  sacrificium  offeratur;  imo  addere  pos- 
sumus,  illud  reperiri  in  hoc  sacrificio  majoris 
cujusdam  perfectionis ,  quod  expressius  in 
honorem  Dei  unius  et  trini  offertur,  quia  ex 
fide  expressiori  totius  Trinitatis  procedit,  et 
quamdam  illius  confessionem  continet,  qua- 
tenus  in  illo  offertur  Christus,  verus  Filius 
eeterni  Patris,  in  quantum  Deus  est,  et  Spiri- 
tus  Sancti  virtute  incarnatus  seu  conceptus, 
quatenus  homo  est.  Poterat  autem  hoc  loco 
impugnari  error  dicentium ,  aut  B.  Virgini , 
aut  sanctis  Martyribus  sacrificium  offerri.  Sed 
contra  hoc  videri  potest  Epiphan.,  hseres.  78 
et  79,  et  August.,  20  contra  Faust.,  cap.  21. 
Nos  enim  satis  in  tomo  \  et  2  ostendimus,  nec 
B.  Virgini  dandum  esse  cultum  latrise,  sub 
quo  certum  est,  sacrificium  contineri.  Dicen- 
dum  ergo  solum  superest,  quod  et  per  quam 
actionem  in  hoc  sacrificio  offeratur. 

SECTIO  I. 

Utrum  totus  Ghristus  sit  res  oblata  in  Missse  sacrificio. 

1 .  Difficultatis  occcasio.  —  Ratio  dubitandi 
est,  quia  res  oblata  vicletur  esse  panis  et  vi- 
num;  ergo  non  Christus.  Patet  consequentia, 
quia  in  uno  sacrificio  una  tanlum  est  res,  quse 
offertur.  Antecedens  vero  probatur  primo, 
quia  illud  offertur,  quod  sacrificatur;  illud 
autem  sacrificatur,  quod  immulatur  seu  des- 
truitur  in  honorem  Dei,  ut  constat  in  sacrifi- 
ciis  veteribus;  agnus  enim,  qui  interficieba- 
tur,  sacrificabatur;  hic  autem  panis  et  vinum 
sunt,  quse  immutantur,  dum  in  corpus  et 

sanguinem  Christi  convertuntur;  ergo  htec 
sunt,  quse  sacriScantur  et  offeruntur.  Se- 
cundo,  quia  in  omni  sacrificio  res  oblata  est, 
quee  supponitur  aclioni  sacrificandi,  et  non 
illa,  qute  ex  tali  actione  resullat;  ut  in  immo- 
latione  agni,  res  oblata  est  agnus  vivus,  non 
cadaver  ejus,  quod  ex  immolatione  resultat; 
sed  in  prsesenti,  quod  supponitur,  est  panis  et 
vinum;ergo  hsec  sunt  res  oblata  in  sacrifi- 
cium ;  Christus  autem,  qui  per  talem  actionem 
conficitur,  solum  erit  sacramentum,  seu  sa- 
cer  cibus,  sicut  erat  agnus  Paschalis  post  im- 
molationem.  Tertio  ex  usu  et  verbis  Ecclesiae, 
et  Sanctorum;  nam  Ecclesia  in  Missa  prius 
offert  panem  et  vinum,  et  illa  vocat  hostiam, 
seu  rem  oblatam;  et  in  quadam  antiphona 
dicit  :  Sacerdos  in  seternum  Christus  secun- 
dum  ordinem  Melchisedech  panem  et  vinum 
obtulit.  Et  similiter  Cypr.,  epist.  63  :  Panem 
et  calicem  mistum  vino  obtulit.  Et  Iren.,  lib. 
4,  cap.  32  :  Prsecipit  Christus  Apostolis,  ut 
primitias  creaturarum,  scilicet,  panem  et  vi~ 
num,  Deo  in  sacrificium  offerant;  et  Alex.  I, 
epist.  1  :  Panis  tantum  et  vinum  aqua  per- 
mistum  in  sacrificio  offerantur.  Et  idem  sumi 
potest  ex  Gregor. ,  lib.  3  Dial.,  cap.  23,  et 
lib.  4,  cap.  55;  et  ex  Fulgent.,  de  Fide  ad 
Pet.,  cap.  18,  qui  hoc  vocat  sacrificium  panis 
et  vini;  et  ex  Clemente  Papa,  epist.  2,  di- 
cente  :  Tot  holocausta  in  altari  offerantur, 
quot  populo  sufficiant,  ubi  ipsas  panis  hostias 
holocausta  vocat. 

2.  Supponendum  est,  in  omni  sacrificio,  in 
quo  fit  realis  transmutatio,  aliquid  posse  in 
re  oblata  considerari,  quod  supponitur  actioni 
sacrificandi;  aliquid  vero,  quod  per  illam  re- 
sultat,  ex  qua  consideratione  variee  opiniones 
in  prtesenli  queest.  ortse  sunt. 

3.  Prima  opinio,  duplex  sacrificium  subor- 
dinatum  constituens ,  exploditur.  —  Prima 
opinio  est,  duplex  esse  sacrificium,  alterum 
panis  et  vini,  alterum  corporis  et  sanguinis 
Domini;  prius  autem  esse  prseambulum  ad 
poslerius,  ad  quod  ordinatur  tanquam  ad  id, 
quod  primario  intentum  est,  ideoque  unuin 
sacrificium  appellari,quia  ubi  est  unum  prop- 
ter  aliud,  ibi  est  unum  tantum.  In  priori  ergo 
sacrificio  dicunt,  rem  oblatam  esse  panem  et 
vinum;  in  posteriori  vero  esse  corpus  et  san- 
guinem  Christi.  Ita  tenet  Ruard.,  art.  18 
contr.  Luth.;  et  Cassal.,  lib.  2  de  Sacrificio 
Missse,  cap.  25.  Haac  vero  opinio  et  procedit 
ex  falso  fundamento,  ut  constat  ex  disputa- 
tione  prsecedente,  et  non  explicat,  quid  sit 
materia,  quid  vero  terminus  hujus  sacrifica- 


tionis.  Item,  cum  duplex  sacrificium  distin- 
guat,  duplicem  etiam  oblationem  assignare 
deberel;  quod  tamen  facere  non  polest,  quia 
illa  oblatio  ca3remonialis,  quaj  circa  panern  et 
vinuni  antecedit  in  Missa,  non  est  ratione  sa- 
crificii  Eucharistiaj,  neque  ex  Christi  institu- 
tione,  ut  infra  ostendemus;  unde  inquiri 
etiam  ab  his  auctoribus  polest,  an  hrec  duo  sa- 
crificia  sint  essentialiter  conjuncla  ex  Christi 
institutione;  nam  si  primum  dicatur,  oportet 
distinctas  actiones  sacrificandi  a  Christo  insti- 
tutas  designare,  quod  fieri  non  poterit.  Si  au- 
tem  non  sunt  ita  connexse,  separemus  sacrifi- 
cium  illud,  quod  solum  circa  panem  et  vinum 
ut  sic  versatur;  efrde  alio  qusestio  relinquitur 
quomodo  ex  parte  rei  oblatae  concurrant  pa- 
nis  et  vinum,  et  corpus  et  sanguis  Christi, 
cum  hasc  omnia  sint  in  illo  necessaria. 

4.  Secunda  opinio.  —  Rejicitur. —  Secunda 
opinio  est,  solum  Christum  esse  rem  oblatam 
in  hoc  sacrificio,  ita  ut,  quatenus  in  propria 
specie  existit,  sit  res  oblata,  ut  materia  sacri- 
ficii,  quia  ut  sic  supponilur  actioni  sacrifi- 
candi;  ut  vero  est  sub  speciebus,  et  habet 
modum  existendi  sacramentalem,  sit  res 
oblata,  ut  terminus  significationis,  quia  utsic 
fit  per  actionem  sacrificandi.  Sed  hsec  opinio 
est  plane  falsa  quoad  priorem  partem,  ut  in- 
fra  ostendam,  quia  existentia  Christi  in  pro- 
pria  specie  est  omnino  extra  rationem  hujus 
sacrificii,  quod  attinet  ad  materiam  ejus,  ac 
deinde  male  excludit  omnino  panem  et  vinum, 
et  non  declarat,  quomodo  ad  hoc  sacrificium 
concurrant. 

5.  Tertia  opinio.  —  Improbatur .  —  Ter- 
tia  opinio  est  Christum,  ut  existentem  sub 
speciebus,  esse  materiam  hujus  sacrificii,  quee 
actioni  ejus  supponitur;  ut  oblatum  vero,  seu 
ut  manducatum,  vel  aliquid  simile,  esse  rem 
oblatam  per  modum  termini  sacrificationis. 
Juxta  quam  sententiam  consequenter  dicen- 
dum  erit  consecrationem  non  pertinere  in- 
trinsece  ad  aclionem  sacrificandi ,  sed  esse 
quasi  prceambulam,  sicut  incarnatio  Christi 
intrinsece  non  pertinuit  ad  actionem  sacrificii 
cruenti,  sed  fuit  quasi  prasparatio  materise; 
sic  enim  Christus  per  consecrationem  consti- 
tuitur  sub  speciebus,  et  ita  fit  materia  apta 
incruentse  sacrificationi.  Heec  vero  opinio 
supponit  sententias  valde  dubias  de  actione 
sacrificandi,  ut  postea  videbimus,  et  non  ex- 
plicat,  quomodo  panis  et  vinum  pertineant 
ad  rem.oblatam  in  hoc  sacrificio. 

6.  Christus  est  in  Eucharistico  sacrificio  res 
primario  oblata.  —  Dico  primo  :  Christus  Do- 

minus  est  res  primo  ac  principaliter  oblata  in 
hoc  sacrificio.  Est  conclusio  certa,  et  ita  in  ea 
omnes  Catholici  consentiunt.  Quae  probatur 
primo  ex  illis  verbis  Christi  :  Hoc  est  corpus 
meum,  quocl  pro  vobis  fmngitur,  Hic  est  san- 
guis  meus,  qui  pro  vobis  effunditur;  nam  re- 
ferendo  hsec  verba  ad  mysticam  fractionem 
seu  effusionem,  ut  multi  SS.  exponunt,  ex  eis 
colligitur,  corpus  et  sanguinem  Christi  hic  sa- 
crificari,  et  pro  aliis  offerri.  Accedunt  preete- 
rea  verba  illa  :  Hoc  facite,  quse  duobus  modis 
possunt  exponi :  primo,  ut  perp  ronomen  Hoc 
designetur  id,  quod  Ghristus  proxime  ante 
illa  verba  discipulis  dederat,  scilicet  seipsum 
sub  speciebus  panis  et  vini",  et  verbum  facite 
pro  verbo  sacrificate  usurpetur,  juxta  phra- 
sim  Scripturae  supra  tactam.  Secundo  modo 
potest  exponi,  Hoc  facite,  id  est,  Quod  ego 
feci,  id  vos  facite;  ipse  autem  seipsum  sacri- 
ficaverat,  ut  in  proxima  disputatione  late  ex 
SS.  Patribus  declaratum  est,  et  adjungi  nunc 
potest  illud  1  ad  Cor.  5  :  Pascha  nostrum  im- 
molatus  est  Christus.  Constituit  enim  Paulus 
differentiam  inter  Judaeorum  Pascha,  etChri- 
stianorum,  nam  Pascha  Judeeorum  erat  mate- 
rialis  agnus  immolatus  Deo ,  Christianorum 
autem  Pascha  est  Christus  x\gnusDei,  non  ta- 
men  sine  immolatione,  sed  jam  immolatus, 
non  in  cruce  tantum,  nam  prius  ccepit  esse 
Pascha  fidelium,  scilicet  Apostolorum  in  ul- 
tima  ccena,  quam  crucifigeretur;  est  ergo 
Pascha,  quatenus  incruente  immolatus  est,  ut 
in  hoc  mysterio  perfecte  impleatur  figura  agni 
Paschalis.  Unde,  sicut  illud  Pascha  cum  gau- 
dio  celebrabatur,  et  sacrificabatur  in  memo- 
riam  suscepti  beneficii,  ita  immolatio  quee  hoc 
nostrum  Pascha  antecedit,  non  est  tantum 
illa  cruenta  et  luctuosa,  sed  est  haec  incruenta 
et  gratiarum  actionis  in  memoriam  suscepti 
beneficii.  Sicut  ergo  Christus  est  Pascha  nos- 
trum,  ita  etiam  est  res  prsecipue  oblata  seu 
immolata  in  hoc  sacrificio.  Et  hanc  expositio- 
nem  indicat  Chrysost.,  Beda  et  alii,  in  eum 
locum,  et  idem  Chrys.,  hom.  de  Jejunio  Pas- 
chatis.  Et  ad  hoc  confirmandum  valent  etiam 
illa  verba  Pauli,  1  ad  Cor.  10  :  Panis  quem 
frangimus,  nonne  participatio  corporis  Domini 
est?  Et  infra  :  Qui  edunt  hostias,  participes 
sunt  altaris,  non  potestis  mensse  Domini  parti- 
cipes  esse  et  mensse  dsemoniorum;  nam  eo  loco 
intendit  Paul.  quod  sicut  Gentiles  vel  Judaei 
fiebant  participes  sacrificiorum,  comedendo 
ex  carnibus  immolatis,  quse  erant  hostia  sa- 
crificii,  ita  nos  efficimur  participes  hujus 
sacrificii ,    corpus  Christi  edendo ,    in  quo 


Christus  hostia  est  in  hoc  sacrificio  praecipue 
oblata.  Valent  etiam  ad  hoc  persuadendum, 
quae  supra  adduximus  ex  Andrea  Apostol. 
dicente  :  Ego  quotidie  sacrifico  Deo  Agnum 
immaculatum;  et  Hyppol.,  in  oratione  de  Con- 
sum.  mundi,  ubi  Christum  introducit  dicen- 
tem  ad  sacerdotes  :  Venite  qui  quotidie  meum 
corpus  et  sanguinem  immolatis;  et  ex  Dionys., 
cap.  3  de  Ccelesti  Hier.,  nart.  3,  dicente,  sa- 
cerdotem  immolare  hostiam  salutarem,  quee 
supra  ipsum  est;  et  Gregor.  Nyss.,  orat.  1 
Paschatis  :  Arcano  sacrificii  modo  idem,  est 
sacerdos  et  agnus.  Idem  fere  Euseb.  Emiss 
homil.  de  Corpore  et  sanguine  Domini,  qui 
habetur  etiam  inter  opera  Hieron.,  tom.  9,  et 
in  cap.  Quia  corpus,  de  Consecrat.,  dist.  2 
et  Cyrill.  Alex.,  in  defens.  anath.  1  1 ;  Gregor. 
4  Dial.,  cap.  58;  et  optime  Ambros.,  1  Offic. 
cap.  48,  et  super  Psalm.  38,  et  lib.  1  in  Luc. 
cap.  1  :  Cum  sacrificamus,  Christus  adest 
Christus  immolatur.  Denique  facit,  quod  Pa- 
tres  omnes  dicunt,  quoad  rem  oblatam  idem 
esse  hoc  sacrificium  cum  sacrificio  erucis,  in 
quo  certum  est,  Christum  fuisse  victimam 
oblatam;  de  qua  re  legi  potest  Chrysost., 
homil.  17  in  epist.  ad  Hebr.,  et  homil.  2  in  2 
ad  Tim.;  Ambros.,  Theoph.,  Theodor.,  supra, 
ad  Hebr.  8et  1;  August.,  concio.  1  in  Psalm. 
34,  etepist.  120,  c.  24,  et  in  cap.  Semel,  de 
Consecrat.,  dist.  2;  et  Concil.  Trident.,  sess. 
22,  ubi  in  cap.  1 ,  dicit,  Christum  in  coena  ob- 
tulisse  Patri  suum  corpus  et  sanguinem  ;  et 
cap.  2,  dicit  eamdem  nunc  esse  hostiam,  qute 
fuit  in  cruce,  sola  offerendi  ratione  diversam; 
et  can.  2,  definit,  Christum  illis  verbis  :  Hoc 
facite,  ordinasse  sacerdotes,  ut  offerrent  cor- 
pus  et  sanguinem  suum.  Ultimo  adjungitur 
ratio,  quia  hoc  pertinet  ad  excellentiam  hujus 
sacrificii,  quod  propterea  terribile  et  honoris 
plenum  appellat  Chrysost.,  hom.  67  ad  Po- 
pul.;  Eusebius  vero,  1  de  Demonst.,  cap.  11, 
vocat,  sacrificium  Deo  plenum ;  August.  vero, 
de  Spirit.  etlit.,  summum,  ac  singulare.  Et 
confirmatur,  quia,  cap.  11,  hac  ralione  hoc 
sacrificium  ex  parte  rei  oblatee  dicitur,  obla- 
tio  munda,  semperque  efficax  ad  placandum 
Deum.  Ac  denique  est  valde  consentaneum 
perfectioni  Ecclesiae,  ut  offerat  Deo  id,  quod 
in  ea  majus  et  excellenlius  est;  hoc  autem  est 
corpus  et  sanguis  Christi.  Etenim ,  sicut  ad 
substantiam  religionis  pertinet,  sacrificium 
Deo  offerre,  ita  ad  perfectionem  ejus  spectat, 
ut  ex  melioribus  bonis  sacrificium  Deo  offera- 
tur.  Item  conveniens  fuit  ad  significandam 
excellentiam  et  sufficientiam  sacrificii  crucis, 

ut  hoc  nostrum  sacrificium  unum  esset  cum 
illo  in  re  oblata,  et  in  principali  offerente,  ut 
Sancti  supra  citati  docent,  explicantes  locum 
Pauliad  Hebr.  10. 

7.  Christus,  ut  est  sub  propria  specie,  in 
hoc  sacrificio  neutiquam  offertur.  —  Dico  se- 
cundo  :  Christus  ut  in  propria  specie  existens 
nullo  modo  est  res  oblata  in  hoc  sacrificio. 
Probatur,  quia  in  primis  certum  est  nullo 
modo  esse  rem  oblatam,  ut  terminum  hujus 
sacrificationis,  quia  ut  est  in  propria  specie, 
nullo  modo  fit,  aut  immutatur  per  actionem, 
qua  hic  sacrificatur;  ergo  nullo  modo  est  ter- 
minus  ejus.  Deinde,  quod  nec  etiam  sit  res 
oblata,  ut  materia  hujus  oblationis,  probatur 
primo,  quia  in  hoc  sacrificio  n.ulla  est  actio, 
quee  versetur  circa  Ghristum,  ut  in  propria 
specie  existentem;  neque  ut  materia  ex  qua, 
neque  ut  materia,  circa  quam  aliquid  fit;  quia 
sumptio  non  versatur  circa  Christum,  ut  exi- 
stentem  in  propria  specie,  ut  per  se  notum 
est,  quia  solum  potest  Christus  sumi,  ut  est 
sub  speciebus.  Idemque  est  de  fractione  quse 
proxime  fit  tantum  in  speciebus  ,  solumque 
per  denominationem  attribuitur  corpori  Chri- 
sti  sub  illis  existenti.  Rursus,  idem  est  de 
oblatione  externa,  sive  per  vocem,  sive  per 
aliam  actionem  sensibilem  fiat,  ut  per  eleva- 
tionem  in  altari,  vel  aliquid  hujusmodi,  quia 
semper  haec  oblatio  fit  de  re  prsesenti,  quate- 
nus  sensibus  subest;  Christus  autem,  ut  exi- 
stens  in  propria  specie,  est  longe  distans  et 
veluti  insensibilis  nobis,  et  ideo  non  est  apta 
materia  hujus  oblationis.  Tandem  neque  con- 
secratio  versaturhoc  modo  circa  Christum,  ut 
in  propria  specie  existentem,  quia,  ut  supra 
vidimus,  de  transubstantiatione  tractando, 
consecratio  non  est  actio,  quee  Christum 
aliunde  adducat,  ut  sub  speciebus  illum  con- 
stituat,  sed  per  se  ac  substantialiter  illum  po- 
nit  sub  speciebus;  ergo  actio,  quse  ibi  inter- 
venit,  nullo  modo  versatur  circa  Christum,  ut 
in  propria  specie  existentem.  Et  confirmatur 
ac  declaratur,  quia  Christus,  ut  in  propria 
specie  existens,  non  est  materia  hujus  actio- 
nis,  ut  terminus  a  quo;  nam  hujusmodi  ma- 
teria  cst  subslantia  panis  et  vini;  nec  etiam 
est  materia,  ut  subjectum,  ex  quo  fiat  talis 
actio,  quia,  ut  supra  ostendimus,  illa  actio 
non  fit  ex  subjecto,  propter  quod  supra  etiam 
diximus,  existentiam  Christi  in  propria  specie 
per  se  et  intrinsece  non  esse  necessariam  ad 
hujusmodi  actionem,  quod  etiam  est  evidens 
signum,  Christum  sub  ea  ratione  non  esse  ma- 
teriam  hujus  aclionis;  et  ideo  sub  ea  ratione 


non  esse  materiam  sacrificii,  cujus  materia 
possit  esse  Cliristus,  ut  in  propria  specie  exi- 
stens.  Denique  ratio  generalis  esse  potest, 
quia  materia,  quas  ad  sacrificium  sensibile 
supponitur,  debet  esse  sensibilis,  et  in  altari 
sensibili;  ita  enim  servatum  videmus  in  om- 
nibus  aliis  sacrificiis,  quia  hic  est  modus  con- 
naturalis  homini,  utenti  sensibus,  et  exer- 
centi  actiones  sensibiles;  Christus  autem 
existens  in  propria  specie,  nec  est  prassens  in 
altari  sensibili,  nec  nobis  est  naturaliter  sensi- 
bilis;  ergo,  ut  sic,  non  est  materia  hujus  obla- 
tionis,  atque  adeo  nec  res  oblata  ullo  modo  in 
hoc  sacrificio.  Et  revera  hoc  satis  confirmat 
intentio  omnium  offerentium;  nullus  enim  est, 
qui  intendat  Christum  offerre,  prout  in  ccelo 
existit ,  sed  prout  in  altari  ponitur. 

8.  Dico  tertio  :  Christus  ut  existens  sub 
speciebus  sacramentalibus,  est  res  oblata  in 
hoc  sacrificio,  ut  terminus  sacrificationis,  non 
proprie  ut  materia,  quse  actioni  sacrificandi 
supponatur.  Prima  pars  sequitur  necessario 
ex  dictis,  quia  Christus  est  res  oblata,  et  non 
ut  materia;  ergo  saltem  ut  terminus;  et  non 
ut  existit  modo  naturali;  ergo  ut  existens  sub 
speciebus  modo  sacramentali.  Item  probatur, 
quia  Christus  est  res  oblala  in  hoc  sacrificio, 
ut  consecratus  per  actionem  transubstantia- 
tivam;  sed  ut  sic,  est  terminus  ad  quem  talis 
actionis,  et  per  illam  habet  esse  sub  speciebus 
sacramentalibus  :  ergo.  Posterior  autem  pars 
probatur,  supponendo  actionem,  qua  perfici- 
tur  hoc  sacrificium,  esse  consecrationem  vel 
solam,  vel  potissimam,  ut  infra  probabitur. 
Unde  sic  potest  ratio  colligi  :  nam  materia 
hujus  sacrificii  debet  praesupponi  actioni  sa- 
crificandi.  ut  patet  in  cseteris  omnibus  sacri- 
ficiis;  ergo  debet  supponi  consecrationi,  quia 
consecratio  est  actio  sacrificandi ;  sed  Christus 
ut  sacramenlaliter  existens  non  supponitur 
consecrationi,  ut  per  se  notum  est;  ergo  ne- 
que  est  materia  hujus  sacrificii. 

9.  Species  sacramentales  cum  Christo,  quem 
velant,  unum  sacrificii  hujus  terminum  con- 
ficiunt.  —  Dico  quarto  :  species  sacramen- 
tales  panis  et  vini  intrinsece  pertinent  ad 
rem  oblatam  in  hoc  sacrificio,  ita  ut  hujus- 
modi  res  oblata  per  modum  termini  non  sit 
tantum  Christus  nude  sumptus,  sed  simul 
cum  speciebus,  seu  qualenus  cum  ipsis  unum 
compositum  sacramentale  constituit.  Juxta 
hanc  conclusionem  intelligenda  existimo  ver- 
ba  Concil.  Trident.,  sess.  22,  c.  1,  dicentis  : 
Christus  Dominus  noster  in  nocte  ccenss,  ut  di- 
lectsc  sponsse  suse  Ecclesise  visibile,  sicut  ho- 

minum  nalura  exigit,  relinqueret  sacrificium, 
sacerdotem  secundum  ordinem  Melchisedech 
se  in  eeternum  constitutum  declarans,  corpus 
et  sanguinem  suum  sub  speciebus  panis  et  vini 
Deo  Palri  obtulit,  et  sacerdotibus,  ut  offerrent, 
prxcepit;  et  infra  :  Novum  instituit  Pascha, 
seipsum  ab  Ecclesia  per  sacerdotes  sub  signis 
visibilibus  immolandum,.  Ex  quibus  verbis 
hanc  ralionem  conficio  :  de  ratione  visibilis 
sacrificii  est,  ut  res,  quee  offertur,  sit  visibi- 
lis;  sed  hoc  sacrificium  est  visibile;  ergo  res 
oblata  est  etiam  visibilis;  ergo  quod  offertur 
non  est  tantum  Christus,  ut  habens  sacramen- 
talem  existendi  modum;  nam,  ut  sic,  invisi- 
bilis  est;  ergo,  ut  per  species  esthostia  aliquo 
modo  visibilis,  et  a  nobis  contrectari,  et  par- 
ticipari  potest;  ergo  ipsae  species  intrinsece 


10.  Objectiones  aliquorum,.  —  Singulorum 
solutio.  —  Sed  contra  ,  nam  sequitur  hoc 
sacrificium  non  esse  idem  in  re  oblata  cum 
sacrificio  crucis;  quia  ibi  fuit  solus  Ghristus; 
hic  autem  dicilur  esse  compositum  ex  Christo 
et  speciebus.  Item  sequitur,  principalius  hic 
offerri  accidentia,  quam  corpus  Christi,  quia 
licetChristus  sit  res  nobilior,  tamen  in  ratione 
signi  sensibilis  excedunt  species,  propter 
quod  supra  diximus,  rationem  sacramenti 
primario  illis  convenire;  ergo  idem  est  de 
sacrificio;  nam  sacrificium  signum  sensibile 
est,  sicut  sacramentum.  Item  sequitur,  sub 
speciebus  panis  tantum  offerri  corpus,  et  sub 
speciebus  vini  solum  sanguinem,  et  conse- 
quenter  hic  non  offerri,  vel  animam,  vel  alia, 
quee  in  Christo  sunt;  atque  adeo,  neque  to- 


pertinent  ad  hanc  rem  oblatam.  Secunda  ra-     tum  Christum,  quod  est  absurdum.  Sequela 


tio  ex  eisdem  verbis  sumpta  est,  quia  Christus 
instituit,  et  obtulit  hoc  sacrificium,  ut  sum- 
mus  sacerdos  secundum  ordinem  Melchise- 
dech;  ergo  obtulit  aliquo  modo  panem  et  vi- 
num,  non  solum  ut  materiam,  sed  etiam  ut 
terminum  oblationis;  taleenim  fuit  sacrificium 
Melchisedech;  ergo  Christus  est  res  oblata  in 
hoc  sacramento,  quatenus  est  panis  vitae,  quod 
habet,  ut  existit  sub  speciebus  panis,  el  cum 
illis  constituit  unum  visibilem  cibum.  Et  ita 
exponi  possunt  Patres,  dicentes  obtulisse  pa- 
nem,  id  est,  seipsum,  quia  ipse  de  se  dicit  : 
Panis,  quem  ego  dabo,  caro  mea  est,  pro  mundi 
vita.  Unde  Augustin.,  in  cap.  Hoc  est,  de 
Consecrat.,  dist.  % :  Hoc  est  (inquit)  quod  dici- 
mus,  hoc  est,  quod  modis  omnibus  probare  con- 
tendimus,  sacrificium  Ecclesix  duobus  confici, 
duobus  constare,  visibili  sacramentorum  spe- 
cie,  et  invisibili  Domini  nostri  Jesu  Christi 
carne  et  sanguine.  Ubi  manifeste  sacrificium 
pro  re  oblata  sumitur;  idemque  colligi  potest 
ex  eodem  Augustin.,  17  de  Civit.,  cap.  6,  et 
Cypr.,  epist.  3.  Tertia  ratio  sit,  quia  hostia  in 
hoc  sacrificio  oblata  cedit  in  usum  fidelium, 
tanquam  verus  cibus,  et  admirabile  sacra- 
mentum ;  sed  sacramentum  hoc  intrinsece  in- 
cludit  species  sensibiles,  simul  cum  corpore 
et  sanguine  Christi,  ut  in  superioribus  proba- 
tum  est;  ergo  idem  est  dicendum  de  hostia 
oblata  in  hoc  sacrificio.  Denique  consecratio, 
quatenus  est  aliquo  modo  sacramentalis  et 
sensibilis,  non  termiuatur  ad  solum  Christum 
secundum  se,  sed  etiam  ad  species,  seu  ad 
sacramentale  compositum;  ergo  totum  hoc  est 
res  oblata  in  hoc  sacrificio,  tanquam  terminus 
actionis  sacrificandi,  quae  vel  omnino,  vel 
prsecipue  in  consecratione  consistit. 


patet,  quia  solum  corpus  et  sanguis  conficitur 
ex  vi  verboruin,  et  significatur  ex  vi  sensibi- 
lium  specierum.  Ad  primum  negatur  sequela; 
nam  sicut  substantiale  individuum  idem  est, 
quamvis  diversis  temporibus  diversis  acci- 
dentibus  sit  affectum,  ita  in  praesente  res 
ohlata  in  utroque  sacrificio  eadem  simpliciter 
est,  quia  substantialiter  est  eadem  ;  quod  au- 
tem  in  hoc  sacrificio  sit  novis  accidentibus 
conjuncta,  non  tollit  unitatem  simpliciler  rei 
oblatee;  sed  indicat  diversum  offerendi  mo- 
dum.  Ad  secundum  negatur  etiam  sequela, 
quia  Christus  est,  qui  principaliter  consecra- 
tur  in  Dei  honorem ;  species  vero  comparan- 
tur  ad  ipsum  ut  accidentia  ad  substantiam; 
sicut  in  sacrificio  agni  Paschalis,  v.  gr.,  agnus 
secundum  substantiam  principaliter  offere- 
batur,  quamvis  necessarium  omnino  esset, 
illum  esse  suis  accidentibus  affectum,  ut  esset 
res  apta  ad  humanum  sacrificium.  Quaprop- 
ter  non  est  eadem  ratio  de  sacramento  ut  sic, 
et  de  sacrificio,  quoad  rem  oblatam  ;  nam  sa- 
cramentum  dicit  formaliter  rationem  signi ; 
at  vero  in  sacrificio  significatio  potissimum 
est  in  ratione  sacrificandi;  hostia  vero ,  seu 
res  oblata,  principalius  est  res  ipsa,  quas  of- 
fertur,  in  qua  magis  consideranda  est  digni- 
tas  et  valor,  quam  accidentia  sensibilia.  Ad 
tertium  negatur  etiam  sequela  ;  sed  dicendum 
simpliciter  est,  totum  Christum  hic  offerri, 
sicut  et  in  cruce  oblatusfuil;  diverso  tamen 
modo  seu  ordine ;  nam  ibi  materia  oblationis 
fuit  totus  Christus,  ut  vivens  vita  humana ; 
oblatio  autem  terminata  fuit  ad  amissionem 
illius  vitse,etdissolutionem  humanitatis.Unde 
fit,  utterminus  illius  oblationis  fuerit  cadaver 
Christi,  et  sanguis  ejus  effusus,  et  anima  se- 

parata;  at  vero  in  praesenti,  Christus  est  res 
oblata,  ut  lerminns  oblalionis,  non  per  sepa- 
ralionem  realem  unius  partis  ab  alia,  secl  per 
mysticam  tantum,  qu?e  in  hoc  consislit,  quod 
per  diversas  formas  consecrantur  corpus  et 
sanguis  ex  vi  verborum,  re  tamen  ipsa  totus 
Christus  consecratur  per  quamlibet  formam, 
et  ita  etiam  totus  offertur.  Quamvis  enim  pos- 
sit  sub  distinctione  clici ,  sicut  consecralur 
aliud  ex  vi  verborum,  et  aliquid  per  conco- 
mitantiam,  ita  etiam  sacrificari,  nihilominus 
absolule  dicendum  est ,  offerri  totum  Chri- 
stum,  quia  intentio  offerentis  est  totum  of- 
ferre,  et  efficacia  verborum  ad  totum  se 
extendit,  quamvis  expresse  non  totum  signi- 
ficet. 

\  \ .  Panis  et  vinum  offeruntur  ut  materia 
ex  qua  Eucharisticum  sacrificium  consurgit. 
—  Dico  ultimo  :  panis  et  vinum  offeruntur  in 
hoc  sacrificio  etiam  tanquam  materia,  ex  qua 
sacrificium  conficitur.  Declaratur  ac  proba- 
tur.  In  pane  enim  et  vino  duo  possunt  consi- 
derari,  substantia,  scilicet,  et  accidentia ; 
substantia  dici  potest  materia  ex  qua  tran- 
siens;  nam  destruitur  in  ipsa  effectione  sa- 
crificii;  accidentia  vero  manent  in  re,  quse 
offertur;  sicut  in  omni  fere  sacrificio,  mate- 
ria ,  qufe  sacrificationi  supponitur,  partim 
destruitur,  scilicet,  quoad  totum  ,  partim  ma- 
net,  utpote  quoad  materiam.  Est  autem  diffe- 
rentia,  quia  in  aliis  sacrificiis  immutatio  est 
naturalis,  et  ideo  dissolvitur  totum,  et  quod 
manet,  est  vere  materia,  uti  subjectum  sub 
utroque  termino ;  hic  vero  transmutatio  est 
alterius  ordinis,  et  per  eam  destruitur  tota 
substantia;  unde  id ,  quod  manet,  non  est 
subjectum,  sed  quasi  forma  sensibilis,  in  se 
continens  utrumque  terminum.  Jam  ergo  pro- 
balur  conclusio,  quia  constat  ex  dictis,  et  ex 
locutionibus  Ecclesiae  et  Sanctorum ,  panem 
et  vinum  hic  aliquo  modo  offerri;  sed  non 
offeruntur  tantum  quoadaccidentia,sed  etiam 
quoad  substantiam  ;  ergo  quoad  utrumque 
pertinent  ad  rem  oblatam;  sed  secundum 
substantiam  non  sunt  res  oblata,  tanquam 
manens  in  termino  sacrificationis  ;  ergo  ut 
materia  transiens.  Deinde,  hoc  modo  sunt 
materia  consecrationis,  per  quam  transmu- 
tanlur,  et  eorum  accidentia  suo  modo  sacri- 
ficantur ;  totumque  hoc  fit  in  Dei  honorem  et 
cultum;  ergo  pertinent  aliquo  modo  ad  ma- 
teriam  sacrificii.  Tandem,  in  omni  sacrificio, 
in  quo  aliqua  res  destruitur  in  honorem  Dei, 
est  aliqua  res  oblata  per  modum  materise 
sensibilis,  circa  quam  actio  sacrificandi  ver- 


satur,  quas  per  eamdem  aclionem  aliquo  modo 
transmutatur;  ergo  similis  materia  reperitur 
etiam  in  hoc  sacrificio;  heec  autem  non  est 
alia,  nisi  panis  et  vinum  :  ergo. 

12.  Oppositarum  rationum  dilutio.  —  In 
veteribus  sacrificiis ,  materia  ex  qua,  erat 
quod  principaliter  offerebatur,  in  Eucharistia 
terminus  ad  quem.  —  Ad  argumenta  in  prin- 
cipio  posita  patet  responsio  fere  ex  ultima 
conclusione.  Fatemur  enim  non  solum  Chri- 
stum  esse  rem  oblotam,  sed  aliquo  etiam 
modo  panem  et  vinum.  Neque  inde  fit,  esse 
duo  sacrificia,  quia  illse  duee  res  concurrunt, 
ut  termini  a  quo,  et  ad  quem  ejusdem  sacri- 
ficationis,  quia  panis  convertitur  in  corpus 
Christi,  per  cujus  prsesentiam  species  sancli- 
ficantur.  Est  autem  hic,  pro  his,  quae  inferius 
dicemus,  valde  notanda  differentia  inter  hoc 
sacrificium,  et  alia  antiqua;  nam  in  illis  ma- 
teria  sacrificii  erat  res  principalis  oblata, 
cujus  destructio  erat  etiam  preecipue  intenta 
in  cultum  Dei;  hic  vero,  non  materia,  sed  ter- 
minus  sacrificationis  est  res  prsecipue  oblata; 
et  destructio  materiae  non  est  tam  per  se  in- 
tenta,  sicut  effectio  termini,  ad  quem  tendit 
actio,  nam  desitio  panis  tantum  est  quasi  via 
ad  introductionem  corporis  Christi.  Ratio  au- 
tem  hujus  differentiae  sumenda  est  tum  ex 
dignitate  ipsius  rei,  tum  ex  modo  actionis 
tendentis  magis  ad  efficiendum ,  quam  ad 
destruendum ,  tum  ex  intentione  offerentis ; 
ex  quibus  omnibus  constat,  terminum  con- 
secrationis  hic  principalius  offerri,  quamvis 
etiam  materia  suo  modo  offeratur;  et  utrum- 
que  significatum  est  in  can.  32  Trullano,  di- 
cente  :  In  sacrificio  nihil  plus,  quam  corpus 
et  sanguis  Domini  offeratur,  ut  ipse  Dominus 
tradidit,  hoc  est,  panis  et  vinum  aqua  mis- 
tum;  qui  canon  sumptus  est  ex  Concil.  Car- 
thag.  III,  cap.  4,  ubi  additur  :  Neque  amplius 
in  sacrificiis  offertur,  quam  de  uvis  et  fru- 
mentis;  utrumque  ergo  ibi  conjungitur;  nam 
corpus  et  sanguis  offeruntur,  ul  terminus,  in 
quem  panis  et  vinum  convertuntur ;  panis 
autem  et  vinum,  ut  materia,  ex  qua  corpus 
et  sanguis  conficiuntur. 

SECTIO  II. 

Quibus   actionibus  perfecerit  Christus  Dominus  hoc 
sacrificiurn  in  nocte  ccenae. 

\ .  Sex  actiones  in  Missa  exercitse.  —  In  ha- 
rum  quanam  sacrificium  consistat,  ambigitur. 
—  Panis  et  vini  oblatio. —  Dicturi  de  essen- 
tiali  actione,  in  qua  hoc  sacrificium  consistit, 

a  sacrificio  Christi ,  quod  exemplar  est  nostri 
sacrificii,  initium  sumimus;  quoniam,  ut  ele- 
ganter  dixit  Cyprian.,  ep.  63,  si  Jesus  Chri- 
stus  Dominus  noster  ipse  est  summus  sacerdos 
Dei  Patris,  et  primus  se  ipsum  in  sacrificium 
obtulit,  et  hoc  fieri  in  sui  commemorationem 
prsecepit,  utique  ille  sacerdos  vice  Christi  bene 
fungitur,  qui  id,  quod  Christus  fecit,  imita- 
tur;  et  sacrificium  verum   ac  plenum  tunc 
offert  in  Ecclesia,  si  sic  incipiat  offerre,  se- 
cundum  quod  ipsum  Christum  viderit  obtu- 
lisse.  Itaque  essentialis  actio  hujus  sacrificii 
ex  factis  et  verbis  Christi,  juxta  Ecclesice  sen- 
sum  et  traditionem  intellectis,  colligenda  est; 
nam  tota  haec  essentia  ex  institutione  pendet; 
institutio  autem  tunc  facta  est,  cum  Christus 
sacrificavit,  et  dixit  :  Hoc  facite.  Est  autem 
ulterius  considerandum,  sex  potissimum  ac- 
tiones  fieri  nunc  in  Missa,  de  quibus  dubita- 
tum  est,  in  qua,  vel  in  quibus  eorum,  essentia 
hujus  sacrificii  consistat,  quia  omnes  viden- 
tur  ad  munus  sacrificandi  accommodatae ,  et 
ideo  de  illis  sigillatim  dicendum  est,   quas 
earum  Christus   exercuerit  in  nocte  ccenee. 
Prima  est  oblatio  panis  et  vini,  quse  per  ele- 
vationem  hostise  et  calicis,  cum  vocali  ora- 
tione,  et   aliquibus   cseremoniis  ante   conse- 
crationem  fit  ;  et  de  hac  nihil  in  Evangelio 
legimus.  Aliqui  autem  existimant  Christum, 
loquendo  ad  Patrem,  fuisse  usum  verbo  offe- 
rendi  aut  sacrificandi,  quia  hoc  necessarium 
fuisse  existimant  ad  rationem  sacrificii,  sive 
ante,  sive  post  consecrationem  factum  fuerit; 
imo  putant,  hoc  insinuari  ab  Evangelistis  in 
illis  verbis  :  Gratias  agens,  benedixit.  Sed 
hoc,  sicut  non  potest  evidenter  improbari, 
quia  fortasse  ita  factum  est;  nulla  est  enim 
repugnantia ;  ita  non  potest  cum   probabili 
fundamento  affirmari ,   quia    per   Ecclesiam 
nihil  de  hac  re  nobis  traditum  est ;  nam,  li- 
cet  utatur  in  Missa  illis  verbis  et  ceeremoniis, 
tamen  nec  significat,  Christum  hsec  fecisse, 
aut  dixisse;  neque  ipsa  semper  eis  usa  est, 
neque  in  omnibus  Liturgiis  eodem  modo  ha- 
bentur.  Imo  supra,  tractantes  de  forma  sa- 
cramenti,  ostendimus,  in  primeeva  Ecclesia 
consecrationem  fieri  solitam  sine  hujusmodi 
cseremoniis,  paucis  orationibus  additis.  Rur- 
sus  ex  Evangelio  nihil  colligi  potest,  quia  illa 
verba  longe  alium  habent  sensum,  ut  in  su- 
perioribus  vidimus;  neque  ullus  sanctorum 
Patrum  ita  illa  exposuit,  aut  mentionem  fecit 
hujusmodi  cseremonise  a  Christo  observatse, 
cum   talium  verborum  prolatione.  Prseterea 
ex  ratione  sacrificii  id  colligi  non  potest,  quia 

ut  supra  dicebam,  licet  opere  ipso  offerre,  sit 
de  ratione  sacrificii,  tamen  quasi  in  actu  si- 
gnato    exprimere    oblationem    per    verbum 
offerendi,  non  est  necessarium,  nec  talis  ne- 
cessitas    potest  exemplo   aut    ratione    mon- 
strari;  nam  in  veteribus  sacrificiis  non  legi- 
musdici  fuisse  solita  hujusmodi  verba  ;  neque 
Christus  in  cruce  offerens  tale  verbum  pro- 
tulit;  nam,  si  aliquod  hujusmodi  fingi  potest, 
maxime  illud  :  In  manus  tuas,  Domine,  com- 
mendo  spiritum  meum;  hoc  autem  magis  fuit 
deprecantis ,   quam  offerentis.  Ratio    etiam 
nulla  afferri  potest,  quia,  ut  aliquis  visibilem 
honorem  alteri  deferat,  non  oportet,  ut  verbis 
proferat :  Ego  te  honoro;  sed  satis  est,  quod 
actione    sensibili    signum    honoris    exhibeat 
cum  intentione  honorandi;  ergo  similiter  ad 
sacrificium  offerendum  non  est  necesse,  voce 
proferre,  offero  aut   sacrifico,  sed  satis  est 
exercere  actionem  sacrificandi   cum    inten- 
tione  cultus ;  ergo  ex  ratione  sacrificii  colligi 
non  potest,  Christum  illa  verba  protulisse. 
Preeterea,  de  tempore  post  consecrationem 
ex  contextu  Evangelico  colligi  potest,  Chri- 
stum  non  dixisse  hujusmodi  verba  ;  sic  enim 
habetur  :  Accepit  panem,  deditque  discipulis, 
dicens  :  Hoc  est  corpus  meum;  statim  ergo 
post  consecrationem  distribuit,  neque  ullam 
aliam  oblationem  interposuit.  Ante  consecra- 
tionem  vero   exhibuit  illa  signa  reverentise 
divinae,  gratias  agendo,  et  benedicendo  pa- 
nem,  quem  in  manus  accepit,  in  quo  adum- 
brasse   videtur   illam  prseviam    oblationem , 
quam  Ecclesia  exercet;  non  tamen   proprie 
illam  exercuit,  neque  verbum  offerendi  pro- 
tulit,  de  quo  nobis  constare  possit.  Inter  con- 
secrandum  vero  protulit  illa  verba  :  Qui  pro 
vobis  datur,  aut  frangitur,   vel  effunditur. 
Quibus  verbis  potest  mystica  oblatio  signifi- 
cari.  Sed  quamvis  admittamus  hunc  proba- 
bilem   sensum ,   tamen   oblatio ,   illis  verbis 
significata,  non  est  aliquid  ab  ipsa  consecra- 
tione  diversum,  quia  corpus  Christi  pro  no- 
bis  dari,  vel  frangi  in  hoc  sensu,  nihil  aliud 
est,  quam  pro  nobis  consecrari  ,  sacrificari, 
aut  in  cibum  prseparari ;  et  similiter,  san- 
guinem    Christi    mystice    effundi ,   nihil    est 
aliud,  quam  separatim  a  corpore  ex  vi  ver- 
borum  consecrari.  Itaque  de  hac  prima  ac- 
tione  vel  oblatione,  quae  consecrationem  an- 
tecedit,  simpliciter  negandum  est,  Christum 
per  illam  sacrificasse. 

2.  Confectio  corporis  ac  sanguinis  Christi. 
—  Secunda  actio  est  consecratio  corporis  et 
sanguinis ;  et  de  hac  satis  expressum  est  in 


DISPUTAT.  LXXV,  SECT.  II. 


655 


Evangelio,  Christum  eam  perfecisse  illis  ver- 
bis  :  Hoc  est  corpus  meum,  hic  est  sanguis 
meus;  unde  probabililer  credimus  per  ilhnn 
sacrificasse,  ut  infra  videbimus;  certum  au- 
tem  videtur,  saltem  in  illa  actione  sacrificium 
inchoasse. 

3.  Oblatio  post  consecrationem.  —  Tertia 
aclio,  quse  in  Evangelio  expresse  etiam  legi- 
tur,  est  dispensatio,  seu  distributio  sacra- 
menti  consecrati,  quse  patet  ex  illis  verbis  : 
Deditque  discipulis  suis,  dicens  :  Accipite  et 
comedite ;  de  hac  vero  etiam  est  certum, 
non  pertinuisse  ad  rationem  sacrificii,  sed 
fuisse  quid  consequens,  non  ut  necessarium 
pertinens  ad  rationem  sacrificii,  sed  tan- 
quam  actus  ultimus,  ad  quem  sacrificium 
ordinatur,  ut  evidentius  constabit  sectione 
sequente. 

4.  Hostise  fractio  et  mistio  cum  speciebus 
vini.  —  Quarto  fit  nunc  in  Missa  alia  oblatio 
post  consecrationem,  illis  verbis  :  Unde  et 
memores,  Domine,  nos  servi  tui,  sed  et  plebs 
tua  sancta,  ejusdem  Christi  Filii  tui  Domini 
nostri,  offerimus  prxclarx  Majestati  tuse  hos- 
tiam  puram,  etc.  De  hac  vero  actione  idem 
dicendum  est,  quod  de  prima,  ut  ex  rationi- 
bus  ibi  factis  satis  constat. 

5.  Quinto  post  consecrationem  frangilur 
nunc  in  Missa  hostia  consecrata,  et  particula 
ejus  miscetur  sanguini ;  quee  actio  sine  dubio 
fit  propter  mysticam  significationem.  Quo- 
circa  sub  ea  ratione  constat,  Christum  hujus- 
modi  actionem  non  exercuisse,  nec  per  illam 
sacrificasse;  nam  imprimis  de  mistione  nulla 
mentio  fit  in  Evangelio.  Quamvis  enim  Chri- 
stus  intinctum  panem  Judae  porrexerit,  la- 
men  nec  ille  panis  consecratus  erat ,  neque 
in  vino  intinctus  fuit,  sed  jure  aliquo,  ut  in 
superioribus  visum  est.  Deinde,  quamvis  le- 
gamus,  Christum  fregisse  panem,  tamen  et 
dubium  est,  an  illa  fractio  antecesserit  con- 
secrationem,  vel  subsecuta  fuerit;ac  fortasse 
probabilius  est,  antecessisse  ;  et  praeterea, 
quicquid  de  hoc  sit,  constat,  non  fuisse  mys- 
ticam,  sed  usualem,  ut  sentit  Aug.,  epist.  59 
ad  Paulinam,  queest.  5,  quia  Christus  non 
fregit  panem,  nisi  ut  distribueret  discipulis, 
ut  patet  ex  illis  verbis  :  Fregit,  dedilque  dis- 
cipulis  suis;  unde  expositores  colligunt  in  tot 
particulas  panem  dividisse ,  quot  erant  ad 
communicandum  discipulos  necessariaa ;  sicut 
etiam  de  calice  dixit  :  Accipite  et  dividite 
inter  vos;  nulla  est  ergo  ibi  significatio  mys- 
tica.  Atque  in  hunc  modum  hoc  factum 
Christi  interpretantur  omnes  antiqui  Patres, 


apud  quos  nulla  est  mentio  mysticae  fractionis 
aut  mistionis  a  Chrislo  factte. 

6.  Sacramentalium  specierum  consumptio. 

—  Seipsum  Christus  Dominus  communicavit. 

—  Sexta  et  ultima  actio  sacerdolis  in  Missa 
est  sumptio  utriusque  speciei  consecratee.  De 
qua  magna  dubitatio  est,  an  Chrislus  in  ccena 
seipsum  communicaverit.  In  qua  hserelici 
hujus  temporis,  ut  consuetudinem  Ecclesiae 
improbent,  negant,  Christum  seipsum  com- 
municasse,  quia ,  quod  Scriptura  non  affir- 
mat,  nos  Christo  tribuere  non  debemus; 
praesertim ,  quia  videtur  indecens ,  quod 
Christus  se  communicaverit  sacramentaliter, 
cum  spiritualiter  communicare  non  posset, 
quia  non  erat  capax  effectus  sacramenli,  cum 
in  gratia  crescere  non  posset.  Nihilominus 
communior  et  probabilior  sententia  est,  Chri- 
stum  hanc  actionem  in  ccena  exercuisse  com- 
municando.  Ita  tenetD.  Thom.  supra,  qusest. 
81,  art.  1,  ubi  ejus  fundamenta  expendimus 
ac  declaravimus.  Idem  tenet  Alens.,  4  part., 
qusest.  44,  memb.  1  et  2;  Bonav.  in  4,  dist. 
9,  art.  1,  quaest.  4;  Richard.,  dist.  11 ,  art.  4, 
quaest.  1  ;  Albert.  Mag.,  dist.  12,  art.  15; 
Gabr.,  lect.  37  in  can.,  et  alii  recentiores.  Et 
prseter  testimonia,  quee  D.  Thom.  citato  loco 
attulit,probari  hoc  potestex  illis  verbis  Lucse 
22  :  Desiderio  desideravi  hoc  Pascha  mandu- 
care  vobiscum,  etc,  quae  verba  non  solum  de 
veteri  et  legali  Paschate,  sed  de  novo  etiam 
et  mystico  intellexit  D.  Thom.,  cum  Eusebio 
Emiss.,  in  Caten.,  Lucae  22;  Tertull.,  lib.  4 
contra  Marcion.,  cap.  40  ;  et  significat  Hie- 
ron.,  Matt.  19;  manducavit  ergo  Christus  no- 
vum  Pascha  ,  quod  est  corpus  suum,  cum 
discipulis  suis.Bibisse  autem  sanguinem  pro- 
babiliter  etiam  colligitur  ex  sequentibus  ver- 
bis  ejusdem  Lucae:  Non  bibam  de  generatione 
vitis,  donec  regnum  Dei  veniat,  nam,  licet  a 
Luca  haec  verba  referantur  ante  consecratio- 
nem,  videtur  tamen  id  factum  esse  per  anti- 
cipationem;  nam  Matth.  et  Marcus  post  con- 
secrationem  illa  referunt,  et  ita  intellexit 
August.,  lib.  3  de  Consens.  Evang.,  cap.  1 ;  et 
Chrysost.,  hom.  83  in  Matth.,  qui  addit  con- 
jecturam,  quam  D.  Thom.  etiam  supra  indi- 
cavit,  dicens  :  Ipse  quoque*  bibit  ex  eo,  ne, 
auditis  illis  verbis,  dicerent :  Quid?  ergo  san- 
guinem  bibimus ,  et  carnem  comedimus?  et 
perturbarentur ;  ne  igitur  hoc  accideret , 
primus  ipse  hoc  fecit,  ut  tranquillo  animo  ad 
communicationem  mysteriorum  induceret. 
Idem  tenet  Euthym.  in  Lucam,  dicens  :  Si 
poculum  accepit,  utique  etpanem;  et  Theoph., 

Matth.  26.  Potest  etiam  citari  Dionys.,  cap.  3 
de  Ecclesiast.  Hierar.,  dicens  :  Auctor  ipse 
signorum,  eum,  qui  secum  non  pie,  neque 
concorditer  sacra  conccenaverat,  etc.  De  quo 
testimonio  plura  diximus  circa  initium  hujus 
maleriee;  citatur  Aug.,  conc.  1,  Psal.  33,  sed 
is  dicit  quidem,  Christum  se  gessisse  in  ma- 
nibus,  sed  non  dicit,  se  ipsum  comedisse. 
Aliud  etiam  Hieronymi  testimonium,  quod 
solet  ad  hanc  rem  afferri.  tractatum  et  ex- 
plicatum  est  supra ,  dicta  quaest.  81  ,  in 
Comment.  art.  1 .  Ratio  seu  congruentia  pro 
hac  sententia  jam  est  a  Chrysost.  etD.Thom. 
exposita.  Et  alia  congruentia  addi  potest, 
sumpta  ex  ratione  convivii ;  decet  enim ,  ut 
is,  qui  alios  invitat,  cum  eis  simul  comedat, 
et  bibat.  Item ,  quia  ad  dignitatem  hujus  sa- 
cramenti  pertinet,  ut  Christus  Dominus  illo 
usus  fuerit.  Neque  est  ulla  probabilis  conjec- 
tura,ob  quam  credibile  fiat,  abstinuisse  tunc 
Christum  ab  hujusmodi  cibo  et  potu.  Quod 
enim  de  sumptione  spirituali  vel  sacramen- 
tali  dicebatur,  magis  pertinet  ad  modum  lo- 
quendi,  quam  ad  rem ;  nam  in  re  constat, 
ChristumDominum  summa  cum  sanctitate,  di- 
gniiate,  ac  decentia  poluisse  corpus  suum  et 
sanguinem  manducare,  non  propter  effectum, 
sed  propter  mysterium  et  exemplum. 

7.  Sacramentaliter  et  spiritualiter  Christus 
proprium  corpus  manducavit.  —  An  vero  di- 
cenda  sit  illa  manducatio  sacramentalis,  an 
spiritualis,  varie  loquuntur  auclores.  Alensis, 
et  Bonav.,  quos  sequitur  Palacius  in  4,  dist. 
9,  disput.  1  et  2,  dicunt,  fuisse  sacramenta- 
lem,  et  non  spiritualem,  quia  effectu  caruit. 
Alii  e  contrario  dicunt,  Christum  manducasse 
spiritualiter,  quia  magna  devotione  et  amore 
sacramentum  accepit ;  non  tamen  sacramen- 
taliter,  quia  respectu  illius  non  erat  myste- 
riosa  illa  sumptio,  quia  nullum  ejus  myste- 
rium  eum  latebat.  D.  Thom.  autem  dicit, 
sacramentaliter,  et  spiritualiter  manducasse. 
Qui  modus  loquendi  mihi  magis  placet;  nam 
ad  sacramentalem  manducationem  non  est 
necesse  ignorare  mysteria  in  tali  sacramento 
contenta ;  nec  propterea  sumptio  non  est 
mysleriosa,  quia  sumens  intelligitsacramenta, 
quae  ibi  repreesentantur;  sed  potius  hoc  ipsum 
supponit,  quod  in  tali  actione  sensibili  altiora 
significantur  mysteria ,  quse  ab  eo  percipi 
possunt,  qui  perfectam  habet  spiritualem  in- 
telligentiam.  Unde,  sicut  vox  non  desinit  esse 
signum,  eo  quod  alius  ejus  significationem  in- 
telligat,  ita  nec  sacramentum  desinit  esse 
sacramentum,  eo  quod  sumens  omnem  ejus 

significationem  comprehendat.  Neque  igitur 
sumptio  desinit  esse  sacramentalis  propter 
mysteriorum  cognitionem ;  sed  satis  est,  quod 
ipsum  sacramentum  vere  ac  realiter  mandu- 
cetur  cum  intentione  sumendi;  ut  autem  talis 
sumptio  simul  spiritualis  dicenda  sit,  satis 
est,  quod  digne  et  sancte  fiat;  quicquid  enim 
in  Spiritu  Sancto  fit,  recte  dicitur  spiritua- 
liter  fieri ;  Christi  autem  sumplio  fuit  dignis- 
sima,  et  sanctissima,  et  cum  perfecta  spiri- 
tuali  dispositione,  tum  habiluali,  tum  actuali. 
Quod  autem  ex  tali  sumptione  non  sit  secutus 
effectus  gratiee  sacramentalis ,  fuit  per  acci- 
dens ,  eo  quod  subjectum  erat  summe  gra- 
tum,  et  habebat  gratiam  in  supremo  gradu, 
ultra  quem  augeri  non  poterat;  talis  autem 
carentia  effectus  Don  impedit  spiritualem 
surnptionem  ;  sed  solum,  quando  provenit  ex 
alio  obice,  seu  indignitate  subjecti.  Supposito 
autem,  Christum  Dominum  sumpsisse  suum 
corpus  et  sanguinem,  adhuc  superest  diffi- 
cultas,  an  illa  actio  pertinuerit  intrinsece  ad 
rationem  sacrificii,  an  ver,;  fuerit  quid  poste- 
rius,  seu  veluti  quasdam  participatio  hostiee 
jam  sacrificatee;  nam  cum  EvangelistsB  debue- 
rint  satis  clare  et  expresse  referre  quicquid 
ad  essentiam  hujus  sacrificii  pertinet,  et  de 
hac  sumptione  non  ita  aperte  loquantur,  vi- 
dentur  cerle  supponere,  illam  non  pertinuisse 
ad  essentiam  sacrificii.  Aliunde  autem  vide- 
tur,  si  Christus  se  communicavit,  hoc  potis- 
simum  fecisse,  ut  suum  incruentum  sacrifi- 
cium  consummaret.  De  hac  igitur  re,  quid 
sentiendum  sit ,  dicemus  commodius  in  se- 
quentibus. 

SECTIO  III. 

Utrurn  oblatio  vocalis,  fractio,  aut  distributio  Eucha- 
ristiae  sint  partes  hujus  sacrificii. 

1 .  Oblatio  consecrationem  prsecedens,  nulla- 
tenus  est  de  essentia  hujus  sacrificii.  —  Inci- 
pimus  jam  nostri  sacrificii  essentiam  inqui- 
rere,  discurrendo  per  sex  actiones  supra 
enumeratas.  Et  primo  dicendum  est  de  obla- 
tione,  quse  antecedit  consecrationem,  quam 
Soto  loco  infra  citando  cum  aliis  involvere  et 
confundere  videtur,  significans,  pertinere  ali- 
quo  modo  ad  substanliam  hujus  sacrificii;  et 
nonnulli  eam  vocant  partem  integralem  sa- 
crificii ,  quamvis  non  audeant  dicere,  esse  de 
essentia.  Dico  tamen,  hanc  oblationem  nullo 
modo  pertinere  ad  substantiam  hujus  sacrifi- 
cii,  neque  ut  essentialem  partem,  neque  ut 
integralem;  sed  tantum  esse  cseremonialem 

quamdam  preeparationem  ab  Ecolesia  institu- 
tam  ad  conciliandam  devotionem,  et  reve- 
rentiam,  animosque  fidelium  excitandos  ad 
mysterium  ipsum  peragendum.  Ita  sentire 
videnlur  omnes,  qui  de  hac  materia  scribunt; 
sed  inter  alios  bene  hoc  explicuit  Alan.,  lib. 
3  de  Sacrif.,  cap.  18.  Et  probatur  priino  ex 
dictis;  nam  Christus  Dominus  obtulit  hoc  sa- 
crificium  perfectum ,  quoad  omnes  partes 
essentiales,  substantiales,  et  inlegrales  ejus'; 
et  tamen  nullam  hujusmodi  oblationem  prse- 
misit  ante  consecrationem  ;  ergo  illa  nullo 
modo  est  pars  sacrificii.  Secundo,  quia  oslen- 
sum  etiam  est,  iilam  caeremoniam  non  sernper 
fuisse  ab  Ecclesia  observatam;  cumtamen  ex 
his,  quee  sunt  de  substantia  vel  integritaie 
sacrificii,  nihil  unquam  preetermissum  sit. 
Tertio,  quia  Ecclesia  statim  post  illam  obla- 
tionem  orat,  dicens  :  Veni  sanctificator  om- 
nipotens,  seterne  Deus,  et  benedic  hoc  sacrifi- 
cium  tuo  sanclo  nomini  prseparatum;  ergo 
satis  significat,  illam  solum  esse  quamdam 
pra?parationem  materiee  ad  futurum  sacrifi- 
cium ,  et  quasi  cledicationem  illarum  rerum 
sensibilium  ad  cultum  Dei,  ideoque  oblatio- 
nem  vocavit.  Tandem,  quia  per  illam  obla- 
tionem  nihil  fit  circa  rem  oblatam,  prseter 
quamdam  extrinsecam  orationem;  nam  ele- 
vatio,  quee  fit  a  sacerdote,  aut  consignatio 
crucis,  et  aliee  similes  actiones,  mere  acciden- 
tales  sunt;  unde,  si  contingat  preetermitti, 
nihilominus,  si  postea  rite  fiat  consecratio,  sa- 
crificium  Missee  censebitur  perfectum,  quoad 
substantiam,  et  essentiam  suam ;  neque  in 
hoc  videtur  esse  controversia  inter  probatos 
auctores,  neque  ulla  probabilis  dubitandi 
ratio. 

2.  Oblatio  consecrationem  subsequens  non 
est  de  essentia  Eucharistici  sacrificii.  — 
Concil.  Trident.  —  Secundo  dicendum  est  de 
oblatione,  quee  post  consecrationem  subsequi- 
tur,  de  qua  major  est  dubitatio  inter  Catho- 
licos.  Quidam  enim  videntur  in  ea  ponere 
totam  essentiam  hujus  sacrificii,  Eckius,  lib. 
3  de  Sacrif.  Missee,  cap.  9;  Clictoveeus,  lib.  2 
contra  Luth.,  cap.  16;  Ruard.,  art.  16,  qui 
absolute  dicit  prius,  consecrationem  esse  sa- 
crificationem ;  subdit  vero  posterius,  conse- 
crationem  antecedere  oblationem  sacrificii,  et 
sacrificium  consistere  in  usu  Eucharistiee  con- 
secratee,  qui  fit  per  oblationem ;  unde  videtur 
prius  sacrificationem  vocasse  effectionem  vic- 
timee  sacrificandee.  Alii  vero  sentiunt  hanc 
oblationem  esse  de  essentia,  quamvis  non  sit 
tota  essentia  sacrificii.  Significat  Scotus  in  4, 


dist.  13,  qusest.  2;  Gabr.,  qusest.  1,  art.  3; 
clarius  Soto,  queest.  2,  art.  5,  ubi  dicit,  sacri- 
ficium  consistere  in  oblatione ;  postea  vero 
requirit  alias  actiones,  de  quibus  infra  ;  Cano 
etiam,  lib.  II  de  Locis,  cap.  13,  ad  4,  inter 
qualuor  actiones,  quibus  hoc  sacrificium  con- 
stare  dicit,  unam  ait  esse  hanc  oblationem; 
et  quamvis  dislincte  non  explicet,  an  essen- 
tialis  sit  necne ,  tamen,  cum  absolute,  et  in- 
differenter  eam  cum  aliis  numeret,  sentit, 
esse  ita  necessariam,  sicut  sunt  aliee.  Funda- 
mentum  esse  potest,  quia  de  essentia  sacri- 
ficii  est  oblatio;  nam  est  genus  ejus;  sed  hic 
non  est  alia  oblatio,  quee  possit  esse  de  essen- 
tia  hujus  sacrificii,  preeter  hanc;  nam  illa , 
quee  anlecedit  consecrationem,  neque  estpars 
sacrificii,  ut  dictum  est;  nec  versatur  circa 
propriam  victimam  hujus  sacrificii,  quee  est 
Christus  Dominus,  quia  nondum  ibi  existit. 
Rursus  nec  consecratio  ipsa  potest  dici  ha- 
bere  rationem  oblationis,  quia  oblatio  preesup- 
ponit  rem  offerendam;  consecratio  vero  non 
supponit  illam,  sed  potius  eam  antecedit,  sal- 
tem  ordine  naturee;  unde  Concil.  Trident., 
sess.23,  c.  et  can.  1,  eas  actiones  distinguere 
videtur,  et  suo  ordine  numerare,  dicens,  sa- 
cerdotibus  datam  esse  potestatem  conse- 
crandi ,  offerendi  et  ministrandi  Eucha- 
ristiam;  et  D.  Thom.,  queest.  83,  art.  4  : 
Offertur  (inquit)  Eucharistia,  ut  sacrificium ; 
consecratur  et  sumitur,  ut  sacramentum;  sunt 
ergo  hee  actiones  diversee,  et  consecratio  obla- 
tionem  preecedit;  ergo  illa  oblatio,  quee  fit 
post  consecrationem ,  est  de  essentia  hujus 
sacrificii.  Dico  tamen,  tam  certum  videri, 
hanc  oblationem  non  esse  de  essentia  hujus 
sacrificii ,  quam  est  certum ,  antecedentem 
oblationem  non  essedeessentia.  Et  imprimis, 
dicere,  totam  essenliam  sacrificii  in  hac  obla- 
tione  consistere,  prorsus  videtur  improbabile, 
tum  propter  ea,  quee  infra  de  consecratione 
dicemus ;  tum  etiam  quia  per  illam  oblatio- 
nem  nihil  fit  circa  rem  oblatam,  sed  est  so- 
lum  extrinseca  deprecatio,  quee  non  est  pro- 
pria  sacrificii,  sed  fieri  potest,  et  iterari 
seepius  supra  rem  oblatam,  etiam  post  perac- 
tum  sacrificium;  sicut  in  lege  veteri  fiebant 
hujusmodi  deprecationes  circa  res  oblatas; 
et  nos  possumus  hoc  modo  offerre  Deo  Christi 
passionem ;  et  Christus  in  ccelo  hoc  modo 
sese  perpeluo  offert  Patri  pro  nobis,  repree- 
sentando  illi  passionem  suam,  quam  pro  no- 
bis  consummavit.  Deinde,  quod  talis  oblatio, 
nec  de  essentia  hujus  sacrificii  sit,  probatur 
ex  dictis,  quia  Ghristus  non  adhibuit  illam  in 

nocte  coenae.  Item,  quia  non  constat,  semper 
Ecclesiam  illam  adhibuisse;  unde,  licet  sit 
antiqua  cseremonia,  non  tamen  est  de  institu- 
tione  Christi,  sed  Ecclesiae.  Item,  quia  oslen- 
dimus  non  esse  de  ratione  sacrificii,  ut  sic, 
quod  offerens  verbo  explicet  oblationem  ,  sed 
quod  opere  illam  exerceat  ex  intentione  cul- 
tus;  ergo,  neque  in  praesenti  est  fundamen- 
tum  ad  asserendum,  illam  verbalem  oblatio- 
nem  esse  de  essentia ;  nam  sufficere  potest 
actio  ipsa  consecrandi ;  per  illam  namque  fit 
aiiqua  res  maxime  sacra  in  Dei  cultum.  Unde 
Ambr.,  Psal.  39  :  Vidimus,  inquit,  principem 
sacerdotem  ad  nos  venientem;  vidimus,  et  au- 
divimus  offerentem  pro  nobis  sanguinem  suum; 
nunquam  autem  audivimus  Christum  offeren- 
tem  pro  nobis  sanguinem  suum  ,  nisi  quando 
dixit  :  Hic  est  calix  sanguinis  mei,  qui  pro 
vobis,  et  pro  multis  effundetur;  hanc  igitur 
consecrationem  vocavit  Ambros.  oblationem. 
Unde  subdit  apertius  :  Tunc  ipse  offertur  in 
terris,  quando  corpus  Christi  offertur,  et  tunc 
ipse  offerre  manifestatur  in  nobis,  quando 
sermo  ejus  sanctificat  sacrificium,  quod  offeri- 
mus.  Cypr.,  in  serm.  de  Ccena  Domini  :  Ex 
quo  dictum  est  a  Domino  :  Hoc  facite  in  meam 
commemorationem,  Hoc  est  corpus  meum ,  et, 
Hic  est  sanguis  meus,  quotiescumque  his  ver- 
bis,  et  hac  fide  actum  est,  panis  iste  ad  totius 
hominis  vitam  salutemque  proficit,  simul  me- 
dicamentum  et  holocaustum  existens.  Sentit 
ergo,  verbis  illis  fieri  Christum  holocaustum 
et  offerri.  Unde  Greg.,  4  Dial. ,  cap.  56, 
consecrationem  ipsam  immolationem  vocat, 
dum  inquit :  Quis  fidelium  habere  in  dubium 
possit,  in  qua  immolationis  hora  ad  sacer- 
dotis  vocem  ccelos  aperiri,  Angelorum  choros 
adesse?  etc.  Hoc  autem  certum  est  dictum 
esse  propter  consecrationem ;  ipsam  ergo 
consecrationem ,  immolationem  vocat.  Qua- 
propter  in  ordinatione  sacerdotis,  quamvis 
primario  illi  delur  potestas  consecrandi, 
nihilominus  in  ipsa  forma  ordinationis  solum 
exprimitur  potestas  offerendi,  in  quo  satis 
indicatur,  oblationem  ipsa  consecratione  fieri ; 
alioqui  non  satis  una  potestas  per  aliam  si- 
gnificaretur;  ex  quo  etiam  Concil.  Trident., 
dict.,  c.  et  can.  1,  sess.  23,  definit,  illis  ver- 
bis  Christi  :  Hoc  facite  in  meam  commemora- 
tionem,  datam  esse  sacerdoti  potestatem 
offerendi,  cum  tamen  potissimum  data  sit 
potestas  consecrandi;  igitur  in  ipsamet  con- 
secratione  est  intrinsece  ratio  oblationis  in- 
clusa;non  estergo,  cur  alia  oblatio  vocalis 
fingatur   esse  de    essentia  hujus    sacrificii. 


Atque  ita  simul  satisfactum  est  fundamento 
contrariae  sententiae.  Quod  vero  Concil.  Tri- 
dent.  distincte  numeret  potestatem  conse- 
crandi,  offerendi,  etc,  non  arguit,  hos  actus 
re  ipsa  esse  distinctos ;  sed  positum  est  ad 
majorem  doctrinae  claritatem,  quia  illa  verba 
non  sunt  omnino  synonyma ;  et  absolute  lo- 
quendo  posset  una  ratio  ab  altera  separari, 
mutata  institutione;  et  ideo  ad  vitandas  opi- 
niones  ,  expresse  docere  voluit  Concilium , 
utrumque  conferri  sacerdoti,  quamvis  re  ipsa 
eadem  actione  fiat.  Alque  eodem  modo  D. 
Thom.  distinguit  veluti  rationes  formales , 
non  physicas  actiones. 

3.  Fractio  hostise  mistioque  particulae  illius 
cum  speciebus  vini  mere  accidentaliter  in  hoc 
sacrificio  se  habet.  —  Tertio  dicendum  est  de 
fractione ,  et  mistione.  De  quibus  Cano  loco 
supra  citato  dicit,  esse  de  substantia  hujus 
sacrificii.  Quse  sententia  fundari  potest,  quia 
illa  actio  fit  in  cultum  Dei ;  est  enim  ceeremo- 
nia  sacra ,  et  habet  mysticam  significatio- 
nem;  nam  per  fraclionem  significatur  passio 
Christi;  per  mistionem  autem  resurrectio. 
Unde  in  Concil.  Ephes.,  epist.  ad  Nestorium, 
dicitur,  in  hoc  sacrificio  reprsesentari  pas- 
sionem  et  resurrectionem  Domini;  utrumque 
autem  horum  per  aliam  actionem  non  fit,  et 
alioqui  haec  actio  ex  suo  genere  est  accommo- 
data  ad  rationem  sacrificii,  quia  per  eam  fit 
aliquid  sacrum  circa  rem  oblatam.  Unde  D. 
Thom.,  2.  2,  quaest.  85,  adhibens  exempla 
actionum,  quae  sunt  aptse  ad  sacrificium,  nu- 
merat  inter  alia  fractionem  panis.  Dico  tamen, 
actionem  hanc,  neque  ad  essentiam,  neque  ad 
integritatem  hujus  sacrificii  pertinere ,  sed 
esse  mere  accidentalem.  Quse  est  aperta  sen- 
tentia  D.  Thom.,  quaest.  83,  art.  6,  ad  6,  ubi 
dicit,  si  contingat,  fractionem  omitti,  non 
propterea  fieri  imperfectum  sacrificium ;  et 
idem  sentiunt  alii  Doctores  supra  relati,  et 
multi  alii,  quos  sequentibus  sectionibus  refe- 
remus.  Et  sequitur  etiam  ex  principiis  posi- 
tis  sectione  prsecedente ;  nulla  enim  actio  est 
de  substantia  hujus  sacrificii,  quam  Christus 
in  coena  non  exercuit ;  sed  ipse  non  fuit  usus 
fractione  mystica,  ut  ostendimus,  neque  ulla 
mistione  :  ergo.  Item,  quia  substantia  sacri- 
ficii  eadem  est  in  universa  Ecclesia ,  et  in 
omni  tempore;  haec  autem  fractio,  licet  sit 
valde  antiqua,  ut  patet  ex  Liturgia  Jacobi,  et 
Chrysostomi,  tamen  in  Liturgia  Basilii  nulla 
fit  ejus  mentio,  quod  est  signum,  non  fuisse 
universalem,  et  consequenter,  neque  ex  Chri- 
sti  institutione.  Imo  ex  eisdem  Liturgiis  Ja- 

cobi  et  Ghrysostomi  constat,  hujusmodi  actio- 
nem  non  fuisse  factam  eodem  modo  apnd 
omnes,  cum  tamen  in  his  actionibus  modus 
ipse  multum  ad  substantiam  perlinere  videa- 
tur.  Preeterea,  aliquando  potest  tota  heec  ca3- 
remonia  omitti,  non  solum  absque  mulila- 
tione  sacrificii ,  sed  etiam  absque  peccato; 
ut,  si  contingeret,  vel  ex  naturali  oblivione 
fsi  id  accidere  potesl),  vel  ex  ignorantia  in- 
vincibili ,  ut  si  quis  existimaret  icl  licere 
propter  diligentiam  adhibendam,  ut  se  citius 
expediret  ad  communicandum  segrotum,  vel 
denique  si  casu  eveniret,  ut  hostia  consecrata 
laberetur  e  manibus  sacerdotis ,  et  caderet 
intra  calicem  ;  tunc  enim  non  esset  frangenda, 
quia  fieri  non  posset  cum  debita  reverentia 
sacramenti;  ergo  signum  est,  hanc  actionem 
non  esse  simpliciter  necessariam  ad  hoc  sa- 
crificium,  et  consequenter  non  esse  de  sub- 
stantia  ejus.  Denique  ratio,  in  contrarium 
facta,  ad  summum  probat,  potuisse  actionem 
illarn  imponi  a  Christo  Domino,  ut  esset  de 
essentia  sacrificii;  non  tamen  probat,  ita  esse 
factam  institutionem,  cum  neque  a  Ghristo 
ostendatur  prsecepta,  neque  ad  significandum 
imposita,  sed  utrumque  introductum  sit  ab 
Ecclesia  ad  majorem  reverentiam  sacramenti, 
el  declarationem  mysteriorum,  quaein  conse- 
cratione  continentur;  sicut  adhibuit  etiam  ad 
eumclem  finem  alias  ceeremonias,  quas  inclu- 
bitatum  est,  non  esse  partes  hujus  sacrificii. 
Quod  vero  Goncilium  Ephesinum  dicit  in  hoc 
mysterio  reprsesentari  passionem  et  resur- 
rectionem  Ghristi ,  et  ascensionem ,  et  alia 
Christi  mysteria ,  quas  ibi  enumerat,  primo 
exponi  potest,  non  esse  intelligendum  de  hoc 
mysterio  quoacl  solam  essentiam ,  vel  sub- 
stantiam  ejus,  sed  de  tota  Missa,  prout  inclu- 
dit  omnes  Ecclesiasticas  ceeremonias;  vel,  si 
ad  solam  substantiam  sacrificii  referatur,  per 
se  clarum  est,  passionem  satis  expresse  in 
illo  repraesentari ;  consequenter  vero,  et  quasi 
implicite  dici  possunt  alia  mysteria  resurrec- 
tionis  el  ascensionis  significari,  vel  quia  a 
passione  duxerunt  originem ,  et  in  illa  quo- 
dammodo  virtute  continentur;  vel  certe, 
quia,  dum  in  Christi  persona,  et  verbis  ejus, 
consecratio  fit  in  memoriam  et  honorem 
ipsins,  hoc  ipso  satis  profitemur,  et  significa- 
mus  ipsum  vivere,  et  in  ccelis  regnare. 

4.  Hpereticorum  placitum.  —  Distributio 
Eucharistise  inter  fideles  sacrificio  astantes 
nec  exjure  divino  fit  necessario,  nec,  sifiat,  acl 
sacrificium  ullatenus  spectat.  —  Quarto  di- 
cendum  est  de  distributione ,  seu  dispensa- 

tione  Eiicharistia}.  Circa  quam  haeretici  hujus 
temporis  licet  non  admiltant,  Eucharisliam 
esse  sacrificium,  docent  tamen,   hujusmocli 
actionem,  seu  distributionem,  esse  de  neces- 
sitate  hujus  convivii  seu  ccense,  ita  ut  contra 
divinum  prcEceptum  sit,  conlicere  hoc  sacra- 
menlum,  et  non  distribuere.  Et  fundari  pos- 
sunt  in  verbis  Christi  :  IIoc  facite  in  meam 
commemorationem.  Ex  quibus  cluplex  sumitur 
argumentum,  primum,  quia  Christus  conse- 
cravit,  et  distribuit,  et  preecepit  facere  quod 
ipse  fecit;  ergo  utrumque  fieri  voluit,  quoties 
hoc  sacramentum   fit.   Secundum  est,   quia 
Christi  passio  et  memoria  praecipue  recolitur 
in  usu,  juxta  illud  1  ad  Cor.  1 1  :  Quotiescumque 
manducabitis  panem  hunc,  et  calicem  bibetis, 
mortem  Domini  annunciabitis.  Unde  Concil. 
Triclent.,  sess.  13,  c.  2,  sic  ait :  Sacramentum 
hoc  instituit,  et  illius  sumptione  recolere  nos  sui 
memoriam  prsecepit ;  et  Aug.,  cap.  Cum  fran- 
gitur,  de  Consec,  d.  2  :  Dum  corpus,  inquit, 
frangitur  (loquitur  de  fractione  usuali)  et  san- 
guis  Domini  in  ora  fidelium  mittitur,  Dominici 
corporis  immolatio,  ejusque  sanguinis  effusio 
designatur;  et20  cont.  Faust.,  c.  1 8  :  Christiani 
(inquit)  peracti  ejusdem  sacrificii  (scilicet  cru- 
cis)  memoriam  celebrant  sacrosancta  oblatione, 
etparticipatione  corporis  et  sanguinis  Christi; 
actio   ergo   reprassentativa  passionis  Christi 
includit  usum    seu  communionem    fidelium; 
sed  illa  est  actio  sacrificativa  :  ergo.  Atque 
hinc  quidam  etiam   Catholici   quamvis   non 
dicant  hujusmodi  distributionem  esse  de  ne- 
cessitate    hujus     sacrificii ,    dicunt    tamen , 
quando  fit,  aliquo  modo  ad- complementum 
sacrificii  pertinere;  quod  indicat  Soto  supra, 
cum  dicit,  populum  fidelem  sacrificio  astan- 
tem,    dum  sacramentum  sumit.   per  ipsam 
sumptionem  suo  gradu  et  ordine  sacrificare, 
quia  mors  Christi  non  repraesentatur  in  con- 
secratione,   secl  in  consumptione;   et    Cano 
supra  fere  eodem  moclo  loquitur  de  consump- 
tione  sacerdotis,  et  de  sumptione  aliorum. 
Dico  tamen,  hujusmocli  sacramenti  distribu- 
tionem  factam  a  sacerdote  inter  fideles  astan- 
tes,  neque  essejure  divino  prseceptam,  quoties 
consecratio  fit,  neque  etiam,  cum  fit,  perti- 
nere  ullo  modo  ad  rationem,  vel  substantiam 
sacrificii.  Prior  pars  supra  satis  probata  est, 
disputat.  69,  sect.  3,  et  definita  est  in  Concil. 
Trident.,  sess.  22,  cap.  6  et  can.  8;  et  ne  in 
re  vulgari  et  clara  immoremur,  plura  de  illa 
videri  possunt  apud  Duranclum,  dicto  lib.  2 
de  Ritibus  Ecclesiast.,  cap.  4.  Posterior  vero 
pars,  quamvis  non  sit  ita  certa,  nam  Goncil. 

Trident.,  sess.  22,  can.  1,  solum  damnat  eos, 
qui  dicunt  offerri  hoc  sacrificium  nihil  aliud 
esse  quam  nobis  Christum  ad  manducandum 
dari,  nihilominus  videtur  mihi  satis  certa,  et 
sequi  ex  priori;  nam  si  quotidiana  Ecclesise 
sacrificia  integre  ac  perfecte  fiunt  sine  hujus- 
modi  distributione,  ergo  omnino  extrinseca 
est  ad  substantiam  vel  perfectionem  sacrificii. 
Dices  fortasse,  hoc  argumento  solum  concludi, 
hanc  actionem  non  ita  pertinere  ad  perfectio- 
nem  sacrificii,  ut  sine  illa  sit  mutilum,  vel 
imperfectum  sacrificium,  aut  contra  institu- 
tionem  Christi;  non  vero  concludi,  cum  adhi- 
betur,  non  pertinere  ad  quamdam  majorem 
perfectionem  seu  integritatem,  quasi  extensi- 
vam.  Respondetur  ex  primo  inferri  secun- 
dum ;  nam,  si  Christus  non  instituit  aut  prae- 
cepit,  ut,  cum  Eucharistia  sacrificatur,  populo 
distribuatur,  qua  ratione  dici  potest,  quando 
contingit,  has  actiones  proxime  conjungi, 
dislribulionem  ipsam  fieri  partem  sacrificii? 
Item,  saepe  etiam  contingit,  in  Ecclesia  Eucha- 
ristiam  distribui,  et  lunc  non  fieri  sacrificium, 
ut  quando  ex  preeconsecratis  ministralur; 
tuncque  distributio  non  est  ullo  modo  pars 
sacrificii,  sed  est  mera  dispensatio  sacra- 
menti,  quee  fieri  etiam  potest  in  memoriam 
Christi;  ergo  nunquam  est  heec  distributio 
pars  sacrificii;  nam,  quod  tempore  conjun- 
gantur,  vel  parum  inter  se  distent,  non  mutat 
rationem,  significationem,  aut  institutionem 
harum  actionum.  Prseterea  hoc  confirmat 
usus  Ecclesiae ;  frequenter  enim  non  dispen- 
satur  communio,  donec  omnino  est  peractum 
sacrificium,  et  populo  discedendi  facultas  data 
illis  verbis  :  Ite  Missa  est;  non  ergo  censet 
Ecclesia,  dispensationem  sacramenti,  postea 
subsecutam ,  ad  perfectionem  sacrificii  ullo 
modo  pertinere.  Deinde,  tota  actio  sacrificandi 
proxime  fit  a  sacerdote;  sumptio  autem  sa- 
cramenti,  quatenus  dicit  usum  passivum, 
communis  estlaicis;  quatenus  vero  dicit  dis- 
pensationem  activam ,  potest  per  diaconos 
proxime  exerceri;  nullo  igitur  modo  pertinet 
ad  actionem  sacrificandi.  Tandem,  in  omni 
sacrificio,  participatio  victimee,  prassertim 
quas  a  populo  fit,  supponit  sacrificium  con- 
summatum,  non  autem  perficit  illud,  juxta 
illud  Prov.  9  :  Immolavit  victimas  suas,  posuit 
mensam  suam;  preecedit  ergo  immolatio,  et 
inde  convivium  ex  immolatis  praeparatur. 
Unde  est  illud  1  ad  Cor.  1 0  :  Nonne,  qui  edunt 
hostias,  participes  sunt  altaris?  et  ideo  1 
Cor.  5,  Pascha  nostrum  dicitur  Christus  im- 
molatus.  Ex  quo  etiam  Gregor.  Nyss.,quem 


supra  citavimus,  orat.  4  de  Resurr.,  colligit, 
prius  Christum  se  sacrificasse,  quam  discipu- 
lis  in  cibum  dederit.  Et  ita  etiam  intelligitur 
modus  loquendi  Gregor.,  4  Dial.,  c.  58,  dicen- 
tis  :  Pro  nobis  Christus  in  hoc  mysterio  immo- 
latur;  ejus  quippe  corpus  sumitur;  vis  enim 
hujus  causalis  in  hoc  posita  est,  quod  sumptio 
immolationem  supponit.  Nequeexistimo,  doc- 
tores  Catholicos  aliquid  contra  veritatem  hanc 
docere  potuisse.  Nam,  si  aliquando  dicunt, 
hanc  dispensationem  pertinere  ad  perfectio- 
nem  sacrificii,  non  intelligunt  de  perfectione 
quasi  intrinseca  et  constitutiva  sacrificii,  sed 
de  extrinseca,  quee  est  per  modum  actionis 
transeuntis.  Et  similiter,  quando  fideles  di- 
cuntur  offerre,  non  est  intelligendum,  quod 
per  se  offerant,  ratione  communionis,  quam 
recipiunt,  sed  quod  per  sacerdotem  offerant 
modo  infra  explicando.  Quod  vero  Soto  ait 
passionem  Christi  non  repreesentari  in  conse- 
cratione,  sed  in  sumptione,  improbabile  est; 
prius  enim  repraesentatur  in  consecratione,  ut 
dicemus  latiussectionibussequentibus;  deinde 
vero  etiam  reprsesentatur  in  sumptione,  vel 
quia  vis  consecrationis  quodammodo  manet 
in  re  consecrata;  inde  enim  fit,  ut  quantum  est 
ex  vi  verborum,  corpus  separatim  a  sanguine 
sumi  possit;  vel  certe,  quia  per  sumptionem 
expressius  repraesentatur  Christi  sepultura  et 
consequenter  etiam  mors.  Ex  quo  obiter  satis 
responsum  est  ad  fundamentum  contrarise 
sententise.  De  verbis  autem  illis  :  Hoc  facite, 
seepius  in  superioribus  dictum  est,  signatim 
vero  dicta  disput.  69,  sect.  3. 

SEGTIO  IV. 

Utrum  consecratio  sit  de  essentia  hujus  sacriflcii. 

1 .  Prima  sententia  est,  consecrationem  esse 
quidem  aliquid  praavium  ad  sacrificium,  pro- 
prie  tamen  neque  esse  de  essentia,  neque 
partem  sacrificii,  quod  declaratur  exemplo 
supra  posito  de  incarnatione,  quae  necessaria 
quidem  fuit  ad  sacrificium  Ghristi  cruentum, 
non  tamen  fuit  pars  ejus,  sed  veluti  prsepara- 
tio  queedam  rei  offerendae,  seu  materiae  sacri- 
ficandee,  juxta  illud  ad  Hebr.  7 :  Corpus  autem 
adaptasti  mihi;  ita  enim  se  habet  consecratio 
ad  sacrificium  incruentum,  sicut  se  habuit 
incarnatio  ad  cruentum;  nam,  sicut  Deus 
factus  homo,  in  cruce  oblalus  est,  ita  Christus 
factus  panis  vitae,  in  altari  offertur ;  sicut  ergo 
ibi  supponitur  incarnatio,  ita  hic  consecratio; 
non  ergo  est  pars  ipsius  sacrificii.  Et  simile 
argumentum  sumi  potest  ex  veteribus  sacri- 


DISPUTAT.   LXXV,  SECT.   IV. 


661 


ficiis,  v.  gr.,  agni  Paschalis;  productio  enim 
agni  necessaria  erat  ad  sacrificium,  non  ut 
pars  ejus,  sed  ut  effectio  rei  sacrificandee;  sic 
enim  comparatur  consecratio  ad  hoc  sacrifi- 
cium,  seu  ad  rem  in  ipso  offerendam.  Et  con- 
firmatur;  nam  in  die  Parasceves  offertur 
verum  sacrificium  absque  consecratione,  quae 
jam  supponitur  antea  facta ;  nam  illa  oblatio 
fit  ex  prseconsecratis;  ergo  signum  est  conse- 
crationem  solum  requiri,  ut  quid  praevium ; 
nam  consecratio,  qua3  prsecessit,  non  potest 
esse  pars  preesentis  sacrificii.  Primum  ante- 
cedens  patet  ex  oratione,  quam  Ecclesia  in 
officio  illius  diei  profert  :  In  spiritu  humilita- 
tis,  et  in  animo  contrito  suscipiamur  a  te 
Domine,  etsic  fiat  sacrificium  nostrum  in  con- 
spectu  tuohodie,  ut  placeat  tibi  Domine  Deus; 
et  postea  dicit  sacerdos  :  Orate  fratres,  ut 
meum  et  vestrum  sacrificium,,  etc.  Et  confir- 
mari  potest,  quia  non  est  verisimile,  Eccle- 
siam  illo  die  omnino  privari  sacrificio  et 
oblatione  ad  Deum.  Unde  August.,  epist.  1 18, 
cap.  2,  generaliter  et  sine  exceptione  dicit  : 
Omnibus  diebus  offertur  Deo  sacrificium  in 
Ecclesia;  et  D.  Thom.  hic,  art.  2,  ad  2,  dicit, 
eo  die  offerri  et  consumi  hostiam  prius  con- 
secratam,  ne  privetur  Ecclesia  fructu  passio- 
nis  Christi;  sentit  ergo  ibi  fieri  sacrificii  obla- 
tionem,  nam  fructus  passionis  Christi  non 
applicatur  Ecclesise  per  mysterium  Eucharis- 
tise,  nisi  ut  sacrificium  est;  nam,  ut  est  sacra- 
mentum,  solum  prodest  sumenti.  Et  confir- 
matur  secundo,  nam  si  dies  Parasceves  sit 
dies  festus,  tenentur  fideles  adesse  ecclesias- 
tico  officio;  ergo  signum  est,  ibi  offerri  sacri- 
ficium ,  et  dici  Missam ,  quoad  substantiam 
ejus,  quia  fideles  solum  tenentur  ad  audien- 
dum  Missam  in  die  festo;  unde,  si  illa  non 
esset  Missa,  non  tenerentur  illam  audire.  Con- 
firmatur  ultimo,  nam  in  Concil.  Laod.,  c.  49, 
et  in  VI  Synodo,  can.  52,  sic  dicitur  :  In  om- 
nibus  sanctx  Quadragesimx  jejunii  diebus, 
prxterquam  Sabbatho,  et  Dominica,  et  sancto 
Annunciationis  die  fiat  sacrum  prsesanctifica- 
torum  ministerium.  Quibus  verbis  significa- 
tur,  fuisse  Greecorum  consuetudinem,  ut  in 
d  iebus  jej  unii  Quadragesimalis  consecratio  non 
fieret,  sed  quod  fieret  oblatio  ex  prreconse- 
cratis ;  non  est  autem  verisimile,  omnibus  illis 
diebus  fuisse  sacrificium  preetermissum ;  ergo 
censebatur  fieri  sacrificium  absque  consecra- 
tione.  Unde  et  sacrum  ministerium  appella- 
tur,  quo  nomine  sacrificium  significari  solet. 
Et  hanc  sententiam  sic  expositam  tenet  Le- 
desm.  in  4,  1  part.,  queest.  23,  art.  7;  citans 


Albert.,  dist.  13,  art.  24.  Qui  tamen  ibi  dicit, 
in  die  Parasceves  fieri  immolationem,  mox 
subjungens,  illo  die  non  fieri  immolationem 
in  sacramento.  Et  Scot.,  Gabriel.  et  Ruard., 
sect.  prasced.  relati,  videntur  asserere  con- 
secrationem  non  esse  essentialem  sacrificio. 
2.  Eucharistico  sacrificio  consecratio  est 
essentialis. — Dico  tamen,  consecrationem  esse 
omnino  intrinsecam  et  essentialein  huic  sacri- 
ficio.Hanc  existimo  esse  sententiamD.Thom., 
qusest.  83,  art.  4;  et  eam  indicat  Gabriel , 
lect.  15  et  16  in  canon.;-  Soto,  Cano  et  Alan. 
citati  sect.  praeced.;  Cassal.,  lib.  1  de  Sacrif., 
c.  20;  Tiletan.,  in  Resp.  ad  Apolog.  Illyric, 
cap.  15;  Bellarm.,  lib.  1  deMiss.,  cap.  ult.,  et 
alii  citandi  sect.  sequent.  Ut  autem  hanc 
sententiam  probemus,  oportet  advertere  eam 
non  posse  convinci  pura  ratione,  ex  sola  rei 
natura  desumpta  (quicquid  multi  ex  prsedictis 
auctoribus  conentur),  quia  ratio  sacrificii,  ut 
saepe  dixi,  ex  institutione  pendet;  institutio 
autem  multis  modis  fieri  potuit;  nequeperse 
ex  natura  rei  repugnabat,  Christum  instituere 
hoc  sacrificiuin  in  aliqua  actione  consequente 
consecrationem;  ipsam  autem  consecrationem 
solum  requirere ,  ut  effectionem  rei  conse- 
erandee  et  tanquam  prseparationem  ad  sacri- 
ficium,  sicut  prsecedens  opinio  dicebat.  Et 
similiter,  sicut  consumptio  animalis  per  ignem 
in  sacrificium  aliquando  instituta  est,  ita 
consumptio  Eucharistipe  consecratee  potuit  in 
sacrificium  institui,  non  ut  est  usus  sacra- 
menli ,  sed  ut  est  quaedam  immutatio  rei 
sacrae  facta  a  ministro  publico  ritu  solemni  in 
honorem  Dei.  Itaque  nulla  ratione  negari 
potest,  hoc  fuisse  possibile,  quia  in  hujusmodi 
genere  institutionis  nulla  potest  repugnantia 
ostendi.  At  vero,  loquendo  de  possibili,  etiam 
videtur  per  se  notum  et  certum,  potuisse 
consecrationem  institui,  ut  essentialiter  sit 
actio  sacrificandi  seu  essentia  ejus;  nam  etiam 
ha3c  actio  est  maxime  sacra  et  aptissima  ad 
profitendam  Dei  majestatem  et  omnipoten- 
tiam,  ut  ex  dicendis  evidentius  constabit.  Cum 
igitur  utrumque  borum  possibile  sit,  quid  jam 
sit  factum,  non  ex  sola  ratione,  sed  institu- 
tione  petendum  est;  quod  autem  talis  fuerit 
Christi  institutio,  qualis  a  nobis  in  conclu- 
sione  explicatur,  probatur  primo  ex  facto 
Chrisli,  prout  ab  Evangelistis  narratur;  nam 
expresse  solum  dicunt,  consecrasse  panem  et 
vinum,  et  dedisse  discipulis  suis,  et  ex  hoc 
solum  colligimus  cum  Patribus,  illum  sacrifi- 
casse;  ergo  maxime  ratione  consecrationis ; 
distributio  enim  non  pertinet  ad  sacrificium, 

ut  dixi;  ergo  consecratio  est  de  essentia  sa- 
crificii.  Neque  enim  est  verisimile,  Evange- 
listas  preetermisisse  aetionem  maxime  essen- 
•tialem  huic  sacrificio.  Et  confirmalur  ex  illis 
verbis  :  Hoc  facite  in  meam  commemoratio- 
nem,  quibus  consecratio  principaliter  pras- 
cepta  est;  nam  per  illam  Ghrisli  passio  ex- 
pressius  repreesentatur,  dum  corpus  et  sanguis 
ex  vi  verborum  separatim  consecrantur.  Se- 
cundum  argumentum  sumimus  ex  sacerdotio 
legis  novae,  in  quo  preecipua  potestas  datur 
supra  corpusChristi  verum,adconsecrandum 
seu  conficiendum  illud;  nam  forma,  quee 
formaliter  et  essentialiter  constituit  sacerdo- 
tem  novse  legis,  est  character  sacerclotalis ; 
hic  autem  character  per  se  prirno  est  potestas 
consecrandi,  in  qua  fundalur  alia  potestas  in 
corpus  Christi  mysticum.  Atque  ita  Concil. 
Trident.,  sess.  213,  can.  1,  primum  omnium 
dicit ,  datam  esse  sacerdotibus  potestatem 
consecrandi,  quam,  in  cap.  4,  dicit  dari  per 
impressum  characterem;  est  ergo  potestas 
consecrandi  de  essentia  sacerdotis  novse  legis; 
ergo  et  consecratio  ipsa  erit  de  essentia  sa- 
crificii.  Probatur  consequentia,  quia  sacerdo- 
tium  per  se  primo  est  propter  sacrificium; 
ergo  illa  actio,  ad  quam  per  se  primo  datur 
sacerdotalis  potestas,  erit  etiam  primario  de 
essentia  seu  ratione  sacrificii.  Dices,  hoc  argu- 
mento  solum  probari,  consecrationem  neces- 
sario  supponi  ad  sacrificium;  ideoque  datam 
esse  sacerdoti  potestatem  consecrandi,  quia 
data  est  potestas  offerendi,  quee  potestates  in 
re  sunt  una;  prout  tamen  ratione  distingui 
possunt,  potestasconsecrandidiceturprior  or- 
dine  executionis,  quia  consecratio  antecedere 
debet,  et  hoc  sensu  verum  est,  primo  datam 
esse  illam  potestatem  ad  consecrandum;  or- 
dine  autem  inlentionis,  dicetur  prior  potestas 
offerendi,  quia  consecratio  est  propter  obla- 
tionem ;  et  ita  in  hoc  genere  erit  oblatio  prior 
consecratione.  Sed  contra,  nam,  si  hoc  verum 
esset,  ergo,  per  se  loquendo,  non  esset  neces- 
sarium  habere  potestatem  consecrandi,  eum, 
qui  habet  potestatem  offerendi;  cur  enim  non 
posset  aliquis  offerre  ab  alio  consecrata? 
Etenim,  si  nunc  potest  oblatio  fieri  ex  pree- 
consecratis,  potest  unus  sacerdos  offerre 
hostiam  ab  alio  consecratam;  ergo  similiter 
posset  etiam  aliquis  non  habens  potestatem 
consecrandi  offerre  consecrata  ab  alio,  sicut 
sacramentum  extremae  unctionis  dari  non  po- 
test,  nisi  ex  oleo  benedicto  ab  Episcopo; 
tamen ,  quia  benedictio  olei  non  est  pars 
essentialis  aut  intrinseca  ipsius  sacramenti, 


sed  queedam  conditio  necessario  preesuppo- 
nenda  ex  parte  maleriee,  ideo  potest  sacerdos 
simplex  habere  potestatem  conferendi  illud 
sacramentum ,  licet  non  habeat  potestatem 
benedicendi  oleum ,  quia  potest  uti  oleo  ab 
Episcopo  benedicto;  et  idem  suo  modo  est  in 
confirmationis  sacramento,  cujus  materia  est 
chrisma  ab  Episcopo  consccratum,  nec  polest 
illa  consecratio  simplici  sacerdoti  committi, 
et  tamen  administratio  ipsius  sacramenti  po- 
test  illi  tribui,  saltem  ex  Pontificis  dispensa- 
tione,  quia  illa  consecratio  non  est  intrinseca 
pars  sacramenti,  sed  conditio  preesupposita. 
Sic  igitur  in  preesenti,  si  consecralio  non  est 
de  essentia,  sed  preesupposita  ad  sacrificium, 
posset  aliquis  sacrificare  preeconsecratum  ab 
alio;  et  tunc  non  posset  reddi  ratio,  cur  po- 
testas  offerendi  non  posset  convenire,  vel 
committi  ei,  qui  non  habet  potestatem  conse- 
crandi,  v.  gr.,  diacono,  cui  interdum  efiam 
committitur  dispensalio  hujus  sacramenti 
consecrati,  solum  quia  dispensatio  non  inclu- 
dit  intrinsece  consecrationem,  sed  supponit 
eam,  et  ita  potest  illam  supponere,  ut  ab  alio 
factam. 

3.  Occurritur  tacitse  evasioni.  —  Video, 
posse  aliquem  respondere,  voluisse  Christum 
illas  duas  potestates  esse  in  re  inseparabiliter 
conjunctas,  et  potestatem  offerendi,  vel  in- 
-  trinsece  supponere  ex  Christi  ordinatione,  vel 
identice  includere  potestatem  consecrandi  in 
eodem  supposito;  et  ideo  non  posse  potesta- 
tem  offerendi  inesse,  vel  communicari  ei,  qui 
non  habet  potestatem  consecrandi.  Sed  licet 
hoc  verum  sit,  tamen  hoc  ipsum  est  probabi- 
lissimum  signum,  sicut  potestas  consecrandi 
et  offerendi  inseparabiliter  conjunguntur  in 
eodem  supposito,  ita  utramque  unam  et 
eamdem  in  re  esse;  et  quamvis  ratione  a  nobis 
distinguantur  hee  actiones,  tamen  in  re  ipsa, 
Christum  consecratione  offerri  etsacrificatione 
consecrari;  nam  hinc  etiam  fit,  ut  utraque 
potestas  simul,  et  unico  verbo,  et  influxu  (ut 
sic  dicam),  conferatur.  Tertio  principaliter 
argumentari  possumus  ex  testimoniis  Patrum, 
qui  consecrationem  ipsam,  oblationem  seu 
immolationem  vocant,  ut  ex  Cyprian. ,  Ambros. 
etGregor.  retulimusinsect.  preeced.,  etplures 
afferam  sect.sequent,  ne  fiat  repetitio.  Quarto 
possumus  argumentari  ex  congruitate  ipsius 
actionis;  est  enim  consecrationis  actio  ad 
sacrificandum  aptissima;  nam,  et  est  maxime 
sacra,  et  per  eam  fit  aliquid  maxime  sacrum, 
scilicet,  caro  et  sanguis  Christi,  quibus  Deus 
maxime  colitur;  fitque  admirabili  modo,  in 

quo  divina  omnipotentia,  etsapientia  maxime 
declaratur;  unde  fit,  ut  per  hujusmodi  aclio- 
nem,  et  ejus  usum  fiat  qusedam  professio,  et 
recognitio  divinae  omnipotentiee;  est  ergo 
hujusmodi  actio  ad  rationem  sacrificii  aptis- 
sima  ;  cur  ergo  dubitabimus,  hanc  polissimum 
elevasse  et  imposuisse  Christum  Dominum,  ut 
esset  novse  legis  sacrificium? 

4.  Quinto  est  optima  conjectura,  nam  prin- 
cipale  ofFerens  in  hoc  sacrificio  est  Christus; 
ergo  illa  actio  maxime  est  de  essentia  hujus 
sacrificii,  quae  potissimum  fit  in  persona 
Christi;  hasc  autem  est  actio  consecrandi  : 
ergo.  Primum  antecedens  infra  late  proban- 
dum  est;  prima  vero  consequentia  per  se  nota 
videtur,  quia  in  tantum  Christus  est  princi- 
pale  offerens,  in  quantum  in  nomine  ejus,  et 
in  persona  ejus,  actio  sacrificandi  exercetur. 
Secundum  autem  antecedens ,  prreterquam 
quod  est  communis  sententia  Sanctorum , 
preesertim  Ambr.,  lib.  3  et  4  de  Sacram., 
probatur  sufficienter  ex  verbis  consecrationis, 
quas  in  persona  Christi  proferuntur,  quia  non 
materialiter,  sed  formaliter  dicuntur,  ut  su- 
pra  vidimus;  caetera  vero  fieri  possunt  a  sa- 
cerdote,  vel  in  persona  propria,  vel  ut  a  pu- 
blico  ministro  Ecclesiae,  ut  sunt  sacramenti 
sumptio,  et  aliae  caeremoniee  vel  orationes. 
Sexto  sumitur  argumentum  ex  aliis  actionibus; 
etenim,  si  consecratio  excluditur  ab  essentiali 
ratione  sacrificii,  nulla  remanet  actio,  in  qua 
possit  hsec  essentia  consislere,  praeter  sump- 
tionem  sacramenti,  quia  omnes  alise  actiones, 
de  quibus  esse  posset  aliqua  apparentia  vel 
dubitatio,  exclusae  sunt;  incredibile  autem 
videtur,  totam  essentiam  hujus  sacrificii  in 
sola  sumptione  sacerdotis  positam  esse.  Primo 
quidem,  quia  consecratio  est  multo  excellen- 
tior  actio,  et  majora  continet  mysteria.  Se- 
cundo,  quia  sumptio  magis  pertinet  ad  usum 
sacramenti,  magisque  videtur  consistere  in 
receptione,  quam  in  actione  ad  offerendum 
accommodata.  Tertio,  quia  alias,  quoties  sa- 
cerdos  aliquis  communicaret ,  offerret,  vel 
saltem  posset  offerre,  si  vellet  ea  intentione 
id  facere;  nam,  quod  sit  indutus  vestibus 
sacris,  vel  alias  ceeremonias  adhibeat,  vel 
omittat,  non  obstat,  quominus  sacrificium 
factum  teneat,  quamvis  forlasse  illicite  fiat, 
cum  illa  omnia  non  sint  de  essentia ;  sicut,  si 
verum  est,  sacrificium  in  consecratione  con- 
sistere,  quoties  sacerdos  consecrat,  sacrificat, 
etiamsi  ex  malitia  id  faciat  sine  vestibus,  aut 
ceeremoniis  aliis.  Et  hoc  eodem  exemplo  satis 
probatur  prima  sequela,  et  ratio  ejus  est  ma- 


nifesta;  nam  potestas  offerendi  est  insepara- 
bilis  et  indelebilis  a  sacerdote,  ita  ut,  licet 
per  Ecclcsiam  ligari  possit  quoad  usum,  non 
tamen  potest  radicitus  auferri  quoad  vim  et 
facultatem;  ergo,  si  alias  sufficiens  actio  ad 
sacrificandum  est  sola  sumptio  sacramenti,  a 
sacerdote  facta  animo  offerendi,  nihil  vetat, 
quominus  sacerdos ,  quoties  communicat, 
possit  habere  hunc  animum,  et  consequenter 
verum  usum  talis  potestatis;  ac  denique,  quod 
verum  sacrificium  efficiat;  quod  tamen  per  se 
videtur  satis  absurdum.  Quarto ,  quia  hinc 
sequitur,  sacrificium  hoc  in  exteriori  actione 
visibili  non  differre  ab  usu  sacramenti,  sed 
solum  in  intentione  interna  ,  vel  ad  summum, 
in  conditione  personee,  scilicet,  quod  debet 
esse  sacerdos,  ut  sumptio  ejus  sit  sacrificalis; 
tamen  in  ipsomet  sacerdote  non  poterunt  dis- 
tingui,  nisi  per  intentionem  internam ,  suppo- 
nendo  preecipue,  quod  ipsemet  sumat  utram- 
que  speciem.  et  non  ab  alio  recipiat;  hoc 
autem,  et  per  se  incongruum  videtur;  nam 
visibile  sacrificium  debuit  etiam  in  ipso  ritu 
externo  distingui  aliquo  modo  ab  usu  sacra- 
menti ;  et  nulla  etiam  ratione  suaderi  aut  pro- 
bari  potest.  Ultimo  probatur  nostra  sententia 
ab  inconveniente;  nam,  si  consecratio  non  est 
de  essentia  sacrificii,  sed  solum  quid  praevium, 
et  sacrificatio  consistit  solum  in  usu  rei  prse- 
consecratse,  inquiro,  cur  non  possit  conse- 
cratio  fieri,  etiamsi  sacrificatio  subsecutura 
non  sit?  suppositis  enim  illis  principiis,  nulla 
sufficiens  hujus  rei  ratio  dari  potest,  quia  illa 
duo  non  sunt  per  se  et  essentialiter  connexa ; 
imo  sacrificatio  dicitur  posse  fieri  sola  et  se- 
parata  a  consecralione,  quse  multo  lempore 
antecessit;  ergo  pari  ratione  poterit  conse- 
cratio  fieri  sola  et  separata  a  sacrificatione; 
facilius  enim  prius  separatur  a  posteriori , 
quam  e  converso.  Posset  autem  id  fieri,  vel 
propter  sacrificationem,  longo  post  tempore 
futuram,  ut.  v.  gr.,  possit  sacrificatio  publice 
et  coram  populo  fieri,  si  fortasse  tunc  non 
posset  fieri  commode  consecratio;  exemplum 
esse  potest  in  die  Parasceves  :  si,  v.  gr.,  in  die 
Ccense  oblitus  esset  sacerdos  consecrare  hos- 
tiam  pro  sequente  die,  cur  non  posset  peracta 
Missa  illius  diei  novam  hostiam  consecrare, 
non  ut  tunc  sacrificaret  iterum,  sed  pro  die 
sequente?  vel  certe  posset  hoc  fieri  propter 
alios  fines,  ut,  v.  gr.,  propter  communican- 
dum  segrotum  in  periculo  mortis  existentem. 
5.  Fundamenta  contrariae  opinionis  dissol- 
vuntur.  —  Ad  fundamentum  contrariae  sen- 
tentiai  negatur,  consecrationem  esse  prsepa- 

rationem  ad  sacrificium  ,  et  non  potius  ipsam 
essentialem  actionem  sacrificii ,  vel  totam 
vel  praacipuam.  Ad  probationem  autem  res- 
pondetur  ex  dictis ,  Christum  hic  esse  rem 
oblatam,  non  ut  materiam,  sed  ut  terminum 
sacrificationis ;  et  ideo  non  oportere,  ut  prius 
tempore,  vel  natura  supponatur  actioni  sacri- 
ficandi,  quare  non  est  simile,  quod  de  incar- 
natione  afferebatur;  tum  quia  Christus ,  ut 
homo  vivus ,  fuit  materia  sacrificii  cruenti; 
tum  etiam  quia  idemmet  fuit  principale  offe- 
rens,  non  ut  Deus  tantum,  sed  ut  Deus  homo, 
quomodo  per  incarnationem  esse  ccepit;  at 
vero  in  preesenti  Christus,  ut  principale  offe- 
rens,  supponitur  ante  consecrationem,  quia 
non  offert,  ut  est  sub  speciebus,  sed  ut  in 
propria  specie  existit;  offertur  autem,  ut  est 
subspeciebus,  nonut  materia,  sedut  lerminus 
oblationis,  ut  dictum  est. 

6.  In  die  Parasceves  non  offertur  Eucha- 

ristise  sacrificium. —  Inconfirmatione  petitur, 

quid  dicendum  sit  de  officio  diei  Parasceves, 

an  in  illo  fiat  verum  sacrificium,  necne.  Res- 

pondelur  autem  juxta  principium  positum, 

illo  die  non  offerri  sacrificium  proprium  novse 

legis,    et   a  Christo  Domino   institutum.  Ita 

sentit  D.  Thom.,  art.  2,  ad  2,  ubi  in  argu- 

mento  supponit  illo  die  non  offerri  sacrifi- 

cium,  et  rationem  inquirit,  cur  in  die  Natalis 

Domini  ter  celebretur  hoc  sacramentum,  in 

Parasceve  autem  totaliter  omittatur.  In  res- 

ponsione  autem  non  negat  quod  assumptum 

fuerat,  sed  reddit  rationem,  cur  innocte  Nati- 

vitatis  tres  Missse  dicantur,  scilicet  propter 

tres  Christi  generaliones,  scilicet  oeternam, 

temporalem  secundum  carnem,  et  spiritua- 

lem;  in  Parasceve  autem  significat,  nullam 

Missam  dici,  seu  non  fieri  sacrificium,  in  quo 

myslice  repraesentetur  mors  Christi,  quia  eo 

die  recolimus  realem  mortem  ejus,  seu  sacri- 

ficium  cruentum,  prout  in  simili  die,  re  ipsa 

gestum  est.  Ubi  etiamanimadversione  dignum 

est,  D.  Thom.  asserere,  ideo  non  fieri  tunc 

consecralionem,  ne  fiat  expressa,  ac  mystica 

repreesentatio  mortis  Christi;  supponit  ergo 

hanc  reprsesentationem  fieri  in  ipsa  consecra- 

tione  ;  et  consequenter  in  illa  maxime  consis- 

tere  mysticam  sacrificalionem.  Et  idem  sen- 

tiunt  communiter   Theologi    de  officio   illius 

diei  Parasceves,  in  4,  dist.  13,  ubi  Richard., 

art.  2,  qusest.  2,    eamdem  rationem  tetigit ; 

Palud.,qusest.  2;  Major,dist.  12,  q.  2;  Gabr., 

lect.  14  in  can.;  Durand.,  in  Rationali  divi- 

norum  officiorum,  1.  6,  c.  77,  n.  34  et  seq.; 

Waldens.,  de  Sacram.,  c.  88  et  89;  Raban., 


lib.  de  Institut.  Cleric,  cap.  67,  ubi  adducit 
figuram  hujus  mysterii ;  nam  in  lege  veleri  eo 
die,  quo   semel  in  anno  summus   sacerdos 
intrabat  in  sancta  Sanctorum,  alii  sacerdotes 
non  sacrificabant.  Unde  Hugo  de  Sanct.  Vict., 
lib.  3  Miscell.,  c.  83  :  Non  sacrificant  (inquit) 
amici,  dum  trucidant  inimici.  Et  idem  sen- 
tiunt  Doctores  juris  canonici,  quos  sequuntur 
et  partim  referunt  Navar.,  in  Sum.,  cap.  25, 
n.  78;  Covar.,  in  cap.  Alma  maler,  part.  1, 
§  5,  n.  6,  cum  Gloss.  in  cap.  Visum  est,  de 
Consecrat.,  clist.  1,  et  in  cap.  Sabbatho,  de 
Consecrat.,  dist.  3;  et  insinuatur  in  iilo  textu, 
ubi  Innocent.  dicit,  Ecclesiam  eo  die  sacra- 
menta  penitus  non  celebrare;  celebrationem 
enim  sacramentorum ,  quasi  per  antonoma- 
siam  vocat  Missee  sacrificium,  ut  omnes  expo- 
nunt.  Etconfirmatur  optima  conjectura;  nam 
de  essentia,  vel  saltem  de  substantiali  inte- 
gritate  hujus    sacrificii  est,  quod  fiat  sub 
duabus  speciebus  consecratis,  ut  infra  osten- 
demus  ;  sed  eo  die  non  consumitur,  nisi  una 
species;  ergo  signum  est,  non  fieri  sacrifi- 
cium  ;  quomodo  enim  Ecclesia  faceret  sacrifi- 
cium  mutilum  ,  cum ,  vel  in  hoc  dispensare 
non  possit,  vel  certe  nulla  sit  sufficiens  ralio 
dispensandi?  Tandem,  tota  illa  ceeremonia, 
prout  illo  die  fit,  est  ab  Ecclesia  instituta, 
nihilque  in  ea  fit  in  propria  Christi  persona. 
Imo  fortasse  ideo  tunc  non  fit  consecratio,  ne 
Christus  in  propria  persona  vivens  et  loquens 
introducatur  eo  die,  quo  mortuus  recolitur; 
et  eadem  ratione  non  interponitur  ejus  per- 
sona,  ut  offerens  sacrificium  incruentum,  sed 
solum   fit   repra?sentatio  ejus,   ut   offerentis 
cruente ;  non  ergo  fit  eo  die  proprium  sacri- 
ficium  in  Ecclesia,  quia  nullum  fieri  potest  in 
ea  sacrificium,  in  quo  Christus  non  sit  princi- 
pale  offerens.  Quando  ergo  in  officio   illius 
diei  sacrificium  nominatur,  vel  late  sumitur 
pro  quocumque  sacro  ministerio  ,  vel  signifi- 
catur  ipsa  hostia  consecrata  ,  eo  modo,  quo 
victima  sacrificii  solet  interdum  sacrificium 
appellari.  Generales  autem  locutiones,  quod 
omnibus  diebus  effertur  Deo  sacrificium  in 
Ecclesia,  non  excludunt  singularem  excep- 
lionem,  quamvis  illam  expresse  non  expri- 
mant.  De  consuetudine  aulem  Grsecorum  non 
consecrandi  in  diebus  Quadragesimse,  prae- 
terquam  sabbathis  et  Dominicis  diebus  ,  res- 
pondetur  primum,  illam  consuetudinem  non 
satis  colligi  ex  Concil.  Laodiceno  ;  nam  verba 
ejus  in  can.  49,  sunt,  quod  non  oportet  in 
Quadragesima  panem  benedictum  offerre}  nisi 
in  sabbatho  et  Dominica;  non  enim  consuevit 

nomine  panis  benedicti  Eucharistia  signifi- 
cari ;  quod  si  forlasse  ibi  ita  exponatur,  ibi- 
dem  absolute  dicitur  non  esse  offerendum 
aliis  diebus;  de  oblatione  autem  ex  prsecon- 
secratisnulla  ibifitmentio;  consequenter  vero 
concedendum  est,  illis  cliebus  non  fuisse  obla- 
tum  sacrificium;  quod  si  hoc  inconveniens 
videatur,  respondemus,  illam  consuetudinem 
non  fuisse  receptam,  nec  probatam  ab  Eccle- 
sia  Romana. 

SECTIO  V. 

Utrum  sumptio  sacramenti,  prout  a  sacerdote  fit,  sit 
de  essentia  hujus  sacrificii,  vel  potius  tota  essentia 
in  sola  consecratione  consistat. 

1.  Prima  opinio.  —  Prima  sententia  est, 
sacerdotalem  sumptionem  esse  de  essentia 
hujus  sacrificii,  non  quatenus  est  qualiscum- 
que  usus  sacramenti,  sed  quatenus  est  per- 
fecta  consumptio,  et  immutatio  victimse 
oblatae.  Ita  insinuat  Gabr.,  lect.  26  in  can.; 
et  apertius  docent  moderni  Thomistae;  Soto, 
d.  13,  qusest.  1,  art.  6,et  8,  qua^st.  2,  art.  2, 
qui  eliam  dicit,  potiorem  partem  essentialem 
hujus  sacrificii  esse  sumptionem  sacerdotis; 
idem  tenet  Ledesm.,  1,part.  4,  quaest.  23, 
art.  4;  Can.  12,deLocis,  cap.  13,  quos  secutus 
estBellarm.,  lib.  1  cleMissa,  cap.  ult.;  favet 
D.  Thom.,  quaest.  80,  art.  12,  acl  3,  quatenus 
dicit,  sacerdotem,  in  persona  totius  populi, 
corpus  et  sanguinem  sumere ;  nam  in  hoc 
significat,  illam  sumptionem  non  esse  merum 
usum  sacramenti,  qui  est  mere  personalis, 
sed  esse  actionem  sacrificalem ;  solum  enim 
actiones,  quae  hujusmocli  sunt,  fiunt  a  sacer- 
dote  in  persona  lotius  populi;  et  hac  queest., 
art.  4,  dicit,  Eucharistiam  offerri,  ut  sacrifi- 
cium;  consecrari  vero  et  sumi ,  ut  sacramen- 
tum;  quilocus,  quamvisaliasdifficilissit,  quia 
videtur  utramque  actionem  distinguere  ab 
actione  offerendi,  in  hoc  tamen  favere  videtur 
praesenti  sententiae ,  quia  illas  inter  se  aequi- 
parat,  ut  ad  rationem  sacrificii  admittantur, 
vel  excludantur,  formaliter,  aut  materialiter ; 
et  eadem  quaest.,  art.  6,  ad  3,  significat,  sa- 
crificium  perfici  per  sumptionem;  dicitenim, 
si  contingat,  post  consecrationem  utriusque 
speciei,  aliquid  mortiferum  repeririin  calice, 
propter  quod  non  possit  a  sacerdote  sumi, 
debere  ilerum  vinum  apponi  et  consecrari,  ut 
sacrificium  perficiatur ;  at  vero,  si  sola  con- 
secratioesset  deessentia  sacrificii,  sacrificium 
jam  fuissel  perfectum,  quia  jam  fuerat  utra- 
que  species  consecrata.  Ratione  probari  po- 


test,  primo,  quia  de  ratione  sacrificiigenera- 
tini  est,  ut  sacerdos  sacrificans  de  viclima 
oblata  participet,  ut  D.  Thom.  docet,  q.  82, 
art.  4,  ex  Concil.  Tolet.  XII,  et  ex  Dionysio 
et  Augustino,  quos  ibi  citat.  Unde  concludit, 
etiam  in  hoc  sacrificio  necessarium  omnino 
esse,  ut,  quolies  sacerdos  sacrificat,  toties 
corpus  et  sanguinem  Domini  sumat,  juxta 
illud  1  ad  Cor.  10  :  Nonne  qui  edunt  hostias , 
participes  sunt  altaris?  quod  ad  hoc  propo- 
situm  citatur  a  dicto  Concilio  Toletano  XII, 
can.  5. 

2.  Secunda  ratio,  et  praecipua  hujus  sen- 
tenliae  est,  quia  cle  essentia  sacrificii  est ,  et 
praeserlim  holocausti,  ut  tota  victima  consu- 
matur,  et  realiter  immutetur;  sed  hoc  non  fit 
in  hoc  sacrificio,  nisi  per  sumptionem  sacer- 
dotis,  ut  constat,  quia  ante  illam  Christus 
realiler  manet  sub  speciebus;  et  ut  sic,  est 
victima  sacrificanda  ;  ergo  sumptio,  per  quam 
quodammodo  perfecte  immutatur,  et  amittit 
illucl  esse,  quod  sub  speciebus  habet,  est  de 
essenlia  sacrificii;  nam  hoc  saerificium  est 
etiam  holocaustum,  in  quo  victima  debet  per- 
fecte  consumi.  Responderi  potest,  ibi  fieri 
realem  immutationem  totius  substantiae  panis 
et  vini.  Sed  hoc  non  satis  est ,  tum  quia  panis 
non  est  praecipua  res  oblata,  sed  Christus; 
tum  etiam  quia  nec  panis  ipse  omnino  con- 
sumitur  per  illam  immutationem,  cum  adhuc 
species  ejus  remaneat,  et  ita  nondum  videlur 
holocaustum  consummatum;  tum  denique, 
quia  illa  immutatio  panis  et  vini  insensibilis 
est ;  mutatio  autem  victimse,  cum  in  sacrificio 
sensibili  fit,  debet  esse  sensibilis.  Aliter  res- 
pondent  alii,  hic  fieri  immutationem,  non 
realem,  sed  mysticam,  quatenus  ex  vi  verbo- 
rum  corpus  et  sanguis  separatim  conse- 
crantur,  et  per  eas  cruenta  Christi  mors,  quae 
fuit  verum  holocaustum,  reprrcsentalur.  Sed 
neque  hoc  satisfacit;  alioqui  hoc  non  esset 
verum  et  reale  sacrificium ,  sed  tantum 
figura  et  imago  sacrificii,  quia  illa  non  est 
reaiis  immutatio  seu  mactatio,  sed  tantum 
signum  et  repraesentatio  realis  mactationis  ; 
non  ergo  hoc  satis  est  ad  verum  et  reale  sa- 
crificium. 

3.  Secunda  opinio.  —  Secunda  sententia 
est,  sumptionem  sacerclotalem  sacramenti 
Eucharistiae  non  esse  de  essentia  sacrificii 
ejusdem  Eucharistiae,  sed  esse  quid  posterius, 
solumque  pertinens  ad  perfectionem  quasi 
extrinsecam  talis  mysterii,  totamque  essen- 
tiam  sacrificii  in  consecratione  consistere.  Ita 
sentiunt  ex  Scholasticis,  D.  Thom.  hic,  q.  79, 

art.  5,  ubi  dicit,  Eucharistiam  habere  ratio- 
nem  sacrificii,  in  quantum  offertur,  rationem 
autem  sacramenti,  in  quantum  sumitur;  et 
quaest.  82,  art.  4,  ad  1,  ait,  quod  consecratio 
chrismatis,  vel  cujuscumque  alterius  materias, 
non  est  sacrificium,  sicut  est  consecratio  Eu- 
charistiee;  et  queest.  83,  art.  4,  ubi  omnes 
fere  ceeremonias  et  actiones  Missee  declarat, 
sic  inquit  :  Quarto  petit,  scilicet  sacerdos,  hoc 
sacrificium  peractum,  esse  Deo  acceptum, 
cum  dicit  :  Supra  quse  propitio  ac  sereno 
vultu  respicere  digneris,  etc,  quam  oratio- 
nem  profert  sacerdos  stalim  post  consecra- 
tam  utramque  speciem;  tunc  ergo  censet 
D.  Thom.  jam  esse  peractum  sacrificium;  et 
inferius  subdit  :  Deinde  agitur  de  perceptione 
sacramenti,  primo  percipiente  sacerdote ; 
postmodum  aliis;  censet  ergo,  totum  hoc  fieri 
jam  peracto  sacrificio ,  et  tam  perceptionem 
sacerdotis,  quam  aliorum,  esse  extra  ratio- 
nem  sacrificii.  Idem  sentit  Bonav.  in  4,  dist. 
14,  art.  1,  queest.  4;  Major,  dist.  9 ;  et  ex 
modernis,  Alanus,  lib.  2  de  Sacrificio  Missee, 
cap.  25;  Cassal.,  lib.  2  de  Sacrificio,  cap.  25; 
Episcop.  Oxom.,  tractatu  de  Sacrificio,  c.  11; 
Catherin.,  opusc.  de  Sacrif.  Missae;  Palacius 
in  4,  dist.  8,  clisp.  1  et  4 ;  Turrianus,  lib.  8 
Constit.,  in  Scholiis  ad  cap.  5,  10,  11,  12et 
14,  ubi  inter  alia  refert  Simeonem,  Archie- 
pisc.  Thessalon.,  lib.  de  Myster.  Miss.,  c.  3, 
distincte  inquirentem,  an  Christus  sacrifica- 
verit  ante  vel  post  consecrationem ,  respon- 
dentemque,  neque  ante,  neque  post,  sed  in 
ipsa  consecratione  sacrificasse,  quia  tunc 
facta  est  mutatio  ex  pane  non  mactato  in 
corpus  Christi  mactatum  ;  quee  verba  fere  ha- 
bentur  apud  Nicolaum  Cabasilam  in  exposi- 
tione  Liturgiee,  cap.  32.  Fundamentum  hujus 
sententiae  esse  potest,  quia  consecratio  est 
sufficiens  actio  ad  sacrificandum,  et  continet 
reprsesentationem  morlis  Christi;  est  ergo 
sufficiens  mactatio  mystica  ;  ergo  in  illa  sola 
consistit  essentia  hujus  sacrificii.  Quod  fun- 
damentum  probabile  est,  indiget  tamen  ma- 
jori  declaratione.  Et  ideo,  ut  radix  hujus 
dubitationis  intelligatur,  illud,  quod  supra 
notavimus,  hic  etiam  observandum  est,  sacri- 
ficii  essentiam  in  particulari,  et  quoad  actio- 
nem  ad  significandum  impositam,  pendere  ex 
institutione  :  institutionem  autem  supponere 
quidem  in  ipsis  actionibus  aliquid,  quod  ex 
se  illis  convenit,  scilicet  aptituclinem  et  de- 
centiam  ad  talem  usum  ,  seu  significationem, 
non  tamen  ex  solis  rebus  ipsis  oriri,  aut  in 
eis  solis  fundari  posse,  cum  pendeat  ex  vo- 


luntate  instituentis ;  fieri  enim  potest,  ut  ali- 
qua  actio  de  se  apta  sit  acl  sacrificium,  et 
tamen  non  sit  ad  talem  usum  assumpta.  Item, 
quod  aliqua  actio  per  sesola  possit  esse  suffi- 
ciens  ad  sacrificandum,  si  imponatur,  et 
tamen,  quod  de  facto  non  sufficiat,  quia  non 
est  per  se  assumpta.  et  imposita,  sed  con- 
juncta  cum  aliis;  sicut  in  sacramentis  sola 
ablutio  sine  verbis,  vel  sola  unctio  manuum  , 
sine  unctione  oculorum,  etc,  posset  sufficere 
ad  sacramentum  baptismi,  vel  extremee  unc- 
tionis  conficiendum,  si  Christus  voluisset ;  de 
facto  tamen  non  ita  est.  Triplex  ergo  hinc 
oritur  queestio.  Prima  est  de  aptitudine,  an 
sola  consecratio,  per  se  sumpta,fueritapta  ad 
totam  sacrificii  essentiam  constituendam.  Se- 
cunda,  an  etiam  consecratio  simul  cum  sump- 
tione  potuerit  conjungi,  ut  per  modum  unius 
artificialis  compositi  unum  sacrificium  consti- 
tuatur.  Tertia,  si  utrumque  horum  est  possi- 
bile,  quomodo  institutio  facta  sit. 

4.  Sola  consecratio  apta  est  ad  integrum 
sacrificium  fundandum.  —  Dico  ergo  primo  : 
sola  consecratio  est  sufficiens,  et  de  se  apta, 
ut  possit  imponi,  ut  in  ea  tota  essentia  ali- 
cujus  sacrificii  consistat.  Heec  conclusio  vide- 
tur  mihi  certissima,  quia  in  consecratione 
potest  fundari  tota  significatio,  tam  mystica, 
quam  moralis,  ad  sacrificium  sufficiens;  ergo 
illa  per  se  est  apta,  ut  in  ea  ponatur  tota 
essentia  sacrificii.  Antecedens  patet,  quia  per 
illam  repreesentatur  passio  Christi.  Potest 
etiam  imponi  in  recognitionem  supremi  cultus 
Deo  debiti,  ut  auctori  rerum  omnium ,  qua- 
tenus  per  hanc  actionem  fit  mirabilis  queedam 
et  supernaturalis  rerum  immutatio,  in  hunc 
finem,  ut  Deo  offeratur,  seu  in  honorem  ejus 
in  altari  ipsius  praesens  fiat  res  nobilissima, 
maximeque  illi  grata,  quee  est  Christus  Deus 
homo ;  ergo  est  sufficiens  de  se  illa  actio,  ut 
integra  ratio,  et  significatio  sacrificii  in  ea 
fundetur;  ergo,  ut  imponatur,  ut  sit  tota  es- 
sentia  sacrificii.  Neque  fundamentumsecundee 
sententiae  plus  probat,  quod  tamen  non  satis 
estad  ostendenclam  essentiam  sacrificii,  prout 
jam  est  a  Christo  instituta. 

5.  Satisfit  rationibus  in  oppositum  adduc- 
tis.  —  Fundamentum  autem  primee  opinionis, 
quatenus  contra  hanc  conclusionem  procedit, 
debile  est,  et  necessario  nobis  solvendum; 
intendit  enim  concludere,  consecrationem 
non  esse  totarn  essentiam  hujus  sacrificii,  ac 
si  esset  incapax  hujus  impositionis,  et  inepta 
ad  hoc  munus,  nisi  ei  conjungatur  consumptio 
sacramenti,  quod  tamen  plane  falsum  est.  Ad 

primum  ergo  negatur,  de  necessitate  actionis     offerebatur,  eral  res   iila 

sacrificativee  ut  sic,  esse,   quod   sacrificans 

proximus  participet  de  sacrificio;  hoc  enim 

nulla  ratione,  vel  inductione  ostendi  potest; 

nam,  seclusa  manducatione,   seu  parlicipa- 

tione  sumentis,  potest  esse  aliud  genus  aclio- 

nis,  qua   sufficienler  consecretur,  vel  confi- 

ciatur  res  oblata ;  ergo  nulla  est  ralio,  cur 

ille  determinatus  modus  actionis  dicalur  ne- 

cessarius  ad  rationem  sacrificii,  ut  sic.  Unde 

in  lege  veteri  multa  erant  sacrificia,  quae  om- 

nino  incendebantur,  neque  ex  eis  aliquid  re- 

servabaturin  usum  sacerdotum,  vel  fidelium, 

et,  licet  in  aliquibus  icl  fieret,  ille  tamenusus, 

vel  participatio  sacerdotum,  non  erat  de  in- 

trinseca  essentia  sacrificii,  sed  tanquam  quid 

consequens,  aut  indicans  effectum  sacrificii, 

vel  aliquid    simile ;    de   quibus    legi   potest 

D.  Thom.,  1.2,  quaest.  4  02,  art.  3,  adSetiO. 

Unde   hujus    rei    signum   colligere-  licet  ex 

distantia  temporis,  et  loci ;  nam,  quod  sacri- 

ficabatur,  non  statim  comedebatur,   sed  vel 

eodem  die,  vel  in  aliquibus  sacrificiis  etiam  in 

crastino  ;  et  non  comedebatur  in  eodem  loco  ; 

sed,  vei  in  atrio  a  sacerdotibus,  vel  in  pro- 

priis  domibus  a  reliquo  populo.  Nec  D.  Thom. 

loco  ibi  citato  dicit,  hoc  esse  de  ratione  sacri- 

ficii  ut  sic ;  sed  solum  hujusmodi  sumptionem, 

seu    participationem   esse    congruentem    ad 

perfectionem  sacrificii,    meritoque  ex  pree- 

cepto   esse  posse  necessariam    sacrificanti ; 

quod  potest  esse  verum,  etiam  si  non  sit  de 

essentia ;  an  vero  de  facto  ita  sit  in  nostro  sa- 

crificio,  dicemus  statim  ;   nunc   enim   solum 

explicamus,   quid  ex   parte   actionis   impo- 

nendee  ad  sacrificium  necessarium  sit. 

6.  Ad  secundam  rationem  recte  ibi  respon- 
sum  est,  ad  rationem  sacrificii  potuisse  suffi- 
cere  transmutationem  panis  et  vini  in  corpus 
et  sanguinem  Christi,  quse  perconsecrationem 
fit;  et  ad  primam  replicam  in  contrarium 
respondetur,  hoc  esse  singulare  et  excellens 
in  hoc  sacrificio,  quod  per  se  primo  potius 
esl  propter  efficiendum,  quam  propter  des- 
truendum:  in  omni  enim  sacrificio,  quod  per 
realem  immutationem  fit,inveniturdestructio 
alicujus  rei  oblatse,  ex  qua  necessario  resultat 
aliud,  quasi  consurgens,  et  oblatum  in  hono- 
rem  Dei.  Est  tamen  differentia  inter  vetera 
sacrificia,  et  hoc  nostrum,  quod  illa ,  quia 
erant  imperfecta,  et  fiebant  per  actiones  mere 
naturales  et  humanas,  potissimum  consiste- 
bant  in  destructione  alicujus  rei,  per  quain 
significabatur,  Deum  esse  auctorem  omnium, 
vel  aliquid  simile.  Unde,  quod  principaliter 

interficienda,  vel 
destruenda  in  Dei  honorem;  consequenter 
efciam,  quocl  inde  resultabat,  offerebatur  in 
honorem  Dei ,  seu  incendebatur  in  odorem 
suavissimum  Domino,  ut  seepe  dicitur  in  Le- 
vitico;  at  vero  in  nostro  sacrificio,  quia  per 
actionem  supernaturalern  et  divinam  perfi- 
cilur,  licet  substantia  panis  et  vini  destruatur, 
tamen,  quod  polissimum  intenditur,  est  effec- 
tio  et  prscsentatio  (ut  sic  dicam)  corporis  et 
sanguinis  Christi  super  altare  Dei  in  honorem 
ejus.  Et  ideo  res  oblata  in  hoc  sacrificio  prin- 
cipaliter  ac  simpliciter  est  Christus,  qui  est 
terminus  talisactionis;  unde  necesse  non  est, 
ut  maleria,  quse  transmutatur,  sit  semper  res 
principaliter  oblata,  si  terminus  actionis,  qua 
sacrificium  perficitur,  sit  magis  intentus,  tam 
ex  vi  talis  actionis,  quam  ex  intentione  sacri- 
ficantis,  et  de  se  etiam  sit  dignior,  et  ad  cul- 
tum  Dei  magis  pertinens ;  tunc  enim  illa  esse 
potest  prsecipua  res  sacrificata;  et  ita  con- 
tingit  in  prsesenti  sacrificio. 

7.  Objectio.  —  Besponsio.  —  Unde  facile 
solvitur  objectio ,  si  in  hunc  moclum  fiat  : 
nam  si  quis  agnum  vivum  sumeret,  eumque 
Deo  offerret,  solum  pra^sentando  illum  super 
altare,  et  illum  non  interficiendo,  neque  im- 
mutando,  illud  non  satis  esset  ad  sacrificium, 
sed  esset  quaedam  simplex  oblatio ;  ergo  simi- 
liter  sola  consecratio,  per  quam  Christus  pree- 
sentatur  Deo  in  altari,  si  non  intercedat  alia 
sumptio  vel  immutalio,  non  potest  sufficere 
ad  sacrificium.  Respondetur  enim,  licet  quod 
in  antecedente  assumitur,  frequentius  ita  fac- 
tum  fuerit,  juxta  communem  usum  veterum 
sacrificiorum,  tamen  simpliciter  id  non  esse 
necessarium ;  posset  enim  sacrificari  agnus 
absque  immutatione.reali  et  physica,  si  ali- 
quid  aliud  sacrum  circa  illum  fieret,  quo  cen- 
seretur  manere  moraliter  sanctificatus,  et  ad 
sacros  usus  deputatus;  nam,  ut  supra  dixi, 
non  est  de  absoluta  ratione  sacrificii  realis 
immutatio  seu  destructio  alicujus  materiee 
oblatse,  quia,  et  in  Levitico  interclum  legimus 
sacrificia  facla  sine  tali  immutatione,  ut  patet 
cap.  23  et  24;  et  ipsum  nomen  sacrificium 
solum  poslulat,  ut  circa  rem  oblatam  fiat  ali- 
quid  sacrum ,  quo  divina  excellentia  re- 
cognosci  possit;  quocl  non  repugnat,  alio 
modo  fieri,  quam  per  realem  immutationem. 

8.  Secundo  vero,  et  facilius,  negatur  con- 
sequentia  et  similitudo,  quia  ille  agnus  non 
reprtesentaretur  Deo  per  actionem  sacram, 
immutativam  unius  creaturse ,  ut  efficiat 
agnum  immaculatum  in  Dei  honorem,  reprse- 

sentando  simul  cruentum  sacrificium  talis 
agni;  per  quam  actionem  offertur  Christus  in 
Eucharistia,  quse  sufficientissima  est,  ut  dixi, 
ad  rationem  sacrificii.  Prsesertim,  quia,  sicut 
per  actionem  deslructivam  potest  coli  Deus, 
et  significari  suprema  ejus  potestas  et  domi- 
nium,  ita  etiam  per  actionem  effectivam  ad 
hoc  deputatam  a  Deo,  maxime  si  illa  effectio 
sit  supernaturalis  et  divina,  et  terminetur  ad 
prsesentandam  Deo  rem  illi  gratissimam,  qua 
ipse  maxime  colitur  et  honoratur;  unde,  li- 
cet  demus,  necessariam  esse  ad  sacrificium 
realem  immutationem  alicujus  creaturee,  non 
inde  fit,  esse  necessariam  per  modum  des- 
tructionis  in  re  principaliter  oblata ,  quia 
etiam  esse  potest  per  modum  effectionis. 
Unde  ad  secundam  probationem  de  holo- 
causto  respondelur ,  formalem  rationem  ho- 
locausli  non  consistere  in  hoc,  quod  tota  res 
oblata  consumatur  vel  comburatur,  vel  ali- 
quid  simile,  alioquin  sacrificium  crucis  non 
fuisset  holocaustum,  quia  corpus  Christi  post 
mortem  incorruptum  mansit;  ratio  vero  holo- 
causti  formaliter  in  hoc  consistit,  quod  totum 
sacrificium  ordinetur  in  reverentiam  et  amo- 
rem  divinee  majestatis  et  bonitatis,  et  conse- 
quenter,  ut  totum  id,  quod  offertur,  maneat 
Deo  consecratum,  quod  totum  habet  Eucha- 
ristia  ex  vi  consecrationis,  etiamsi  realiter 
non  consumatur. 

9.  Ad  terliam  probationem  de  signo  sensi- 
bili  respondetur,  actionem  consecrativam 
etiam  esse  sufficienter  sensibilem ,  ut  in  ea 
possit  sacrificium  sensibile  constilui ,  quia  , 
licet  sensibus  non  percipiatur,  prout  in  se 
intime  et  substantialiter  fit,«tamen  per  verba 
consecrationis  aliquo  sensibili  modo  signifi- 
catur  ;  et  hoc  satis  est  in  supernalurali  sacri- 
ficio,  quod  non  utcumque  consistit  in  actione, 
sed  ut  facta  per  talia  verba  sensibilia ;  alio- 
quin,  neque  sumptio  corporis  Christi  dicetur 
sensibilis,  qualenus  versatur  circa  ipsum 
corpus,  quia,  ut  sic  non  sentitur,  nisi  ralione 
specierumcontinentium,  significantium  ipsum 
Christum  ,  quod  totum  fundatur  in  significa- 
tione  et  efficacia  verborum;  si  ergo  illud  satis 
est,  ut  Christus  dicatur  sensibiliter  mandu- 
cari,  ita  hoc  erit  satis,  ut  dicatur  sensibiliter 
significariseu  consecrari,  quia  nimirum  signo 
sensibili  consecratur.  Nulla  ergo  ratione  du- 
bitari  potest,  quin  consecratio  Eucharistiae, 
prout  modo  fit,  potuerit  esse  actio  sufficiens 
ad  rationem  sacrificii. 

10.  Consecratio  et  sumptio  institui  potue- 
runt,  ut  simul  nec  separate  sufficientes  ad 


sacrificium  fundandum. —  Dico  secundo,  con- 
secrationem  simul  cum  sumptione  potuisse  a 
Christo  Domino  instilui  ad  inlegrandum  seu 
constituendum  essentialiterunum  sacrificium, 
ita  ut  neutra  actio  sine  altera  perse  illud 
compleret.  Probatur,  quia  in  hoc  nulla  est 
repugnantia,  et  aliunde  institutio  pendet  tola 
ex  voluntate  instituenlis  ;  et  declaratur  pree- 
terea ,  quia  in  hac  duplici  actione  simul 
sumpta,  esl  major  quaedam  exterior  sensibilis 
mutatio,  seu  consumptio  rei  oblatse,  ut  con- 
vincit  argumentum  prioris  sententiee;  est 
etiam  majus  quoddam  fundamentum  ad  ple- 
nius  repreesentandam  mortem  Christi,  usque 
ad  sepulturam  ejus,  et  effectum  sanctifica- 
tionis  nostrse  ex  ea  provenientem;  ergo 
propter  has  et  similes  causas  potuit  Christus 
instituere,  ut  hsec  duplex  actio  ad  essentiam 
hujus  sacrificii  pertineret.  Prteterea,  potest 
hoc  confirmari  ex  figura  hujus  myslerii,  quae 
in  sacrificio  Melchisedech  preecessit;  in  illo 
enim  nulla  fiebat  mutatio  sensibilis  circa  pa- 
nem  et  vinum  oblatum,  preeler  esum  et  potum 
ejus.  Similiter  in  jugi  sacrificio  agni,  quod  in 
figuram  hujus  fiebat  quotidie  in  lege  veleri, 
videtur  de  substantia  ejus  fuisse,  prseter  in- 
terfectionem  agni,  sumptio  panis  et  vini,  ut 
ex  cap.  29  Exod.  et  28  Num.  colligitur;  ergo 
idem  potuit  in  praesente  institui.  Neque 
obstat,  quod  sumptio  victimse  debet  suppo- 
nere  immolationem  ejus;  nam  hoc  est  verum 
de  sumptione,  quee  ab  aliis  fit,  solum  ad  par- 
ticipandum  de  sacrificio;  non  repugnat  autem 
sumptionein  ipsius  sacerdotis  institui,  ut  sit 
consummatio  ipsiusmet  immolationis,  et  im- 
mutationis  faciendse  circa  rem  offerendam. 

1  I .  Totam  sacrificii  Eucharistici  essen- 
tiam ,  in  consecratione  positam ,  prsecisa 
sumptione,  probabile  est.  —  Pico  tertio  :  veri- 
similius  est,  de  facto  sumptionem  sacerdotis 
non  esse  institutam,  ut  sit  de  essentia  hujus 
sacrificii,  atque  adeo  totam  essentiam  posi- 
tam  esse  in  consecratione.  Haec  assertio  non 
est  certa,  quia  voluntas  Christi,  ex  qua  omnia 
heec  pendent,  non  est  in  hoc  satis  nota  nobis; 
neque  ex  Scriptura,  neque  ex  traditione,  ne- 
que  etiam  ex  revelatis,  potest  necessaria 
ratione  colligi,  et  ideo  solum  dixi,  hoc  esse 
verisimilius.  Quod  probatur  primo  ex  aucto- 
ritate  quasi  negativa  Evangelistarum,  quos 
verisimile  est,  narrantes  historiam  et  insti- 
tutionem  tanti  mysterii ,  non  preetermisisse 
essentialem.ritum  hujus  sacrificii ;  referunt 
autem  expresse,  Christum  Dominum  conse- 
crasse  Eucharistiam;  non  autem  ita  referunt, 

sumpsisse  illam;  nam,  licet  id  probabiliter 
colligatur  ex  qaibusdam  verbis  Luc?e,  tanien 
et  sensus  illorum  verborum,  ex  quo  id  colli- 
gitur,  incertus  est,  et  praeterea  illa  verba  non 
sunt  directe  dicla  ab  Evangelista,  ut  nobis 
referrel,  Christum  sumpsisse  suum  corpus  et 
sanguinem,  sed  solum,  ut  referret  qua^dam 
verba,  quae  Christus  prolulit  in  coena,  sci- 
licet :  Desiderio  desideravi  hoc  Pascha  mandu- 
care  vobiscum;  et  illud  :  Non  bibam  amodo 
de  hoc  genimine  vitis;  ex  quibus  nos  quasi 
indirecte  colligimus,  Christum  manducasse  et 
bibisse  novum  Pascha;  si  autem  hoc  esset  de 
essentia  sacrificii,  debuisset  directe  et  satis 
clare  ab  Evangelistis  referri,  sicut  seepe  in 
superioribus  diximus  de  his,  quee  sunt  essen- 
tialia  huic  mysterio,  quatenus  sacramentum 
est,  quia  non  minus  est  necessariumEcclesiee, 
ut  sacrificium  est. 

\%.  Secundo  hinc  sumitur  secundum  argu- 
mentum  ex  doctrina  Sanctorum  Patrum,  qui 
sola  consecratione  contenti  videntur  ad  expli- 
candam  hujus  sacrificii  rationem.  Unde  sunt 
illa  verba  Ambrosii,  quee  in  superioribus  cita- 
vimus  :  Videmus  principem  sacerdotum,  etc, 
usque  ad  illud  :  Ipse  offerre  manifestatur  in 
nobis,  cujus  sermo  sanctificat  sacrificium , 
quod  offerimus;  ponit  ergo  oblationem  in 
sanctificatione  sacrificii,  quee  verbis  Christi 
fit,  quee  nihil  aliud  est,  quam  consecratio.  Et 
consentire  videtur  Cyprian.  in  serm.  de  Ccena 
Dom.,  quem  supra  citavimus;  dicit  enim  ex 
vi  verborum  Christi  incipere  Eucharistiam 
simul  esse  medicamentum  etholocaustum;  vi- 
detur  etiam  expressum  testimonium,  quod  ex 
Greg.  refertur  in  cap.  Multi,  1,  q.  1;  reperi- 
tur  autem  apud  Isid.,  lib.  6  Orig.,  cap.  18  : 
Sacrificium  dicitur,  quasi  sacrum  factum, 
qui  a  prece  mystica  consecratur  pro  nobis  in 
memoriam  Dominicse  passionis.  Unde  etiam 
Beda,  hom.  Domin.  infra  Octav.  Epiph.  :  Me- 
moria,  inquit,  passionis  replicatur,  cumpanis 
et  vini  creatura  in  sacramentum  carnis  et 
sanguinis  ejus,  ineffabili  Spiritus  sanctifica- 
tione  transfertur;  docet  autem  D.  Thom.  in 
hoc  art.  1,  et  supra,  queest.  79,  art.  7,  hoc 
mysterium  habere  rationem  sacrificii,  qua- 
tenus  in  eo  repreesentalur  passio  Christi,  qua 
se  obtulit  hostiam  Deo.  Preeterea  in  cap.  Re- 
latum,  de  Cons.,  dist.  2,  et  Concil.  Tol.  XII, 
cap.  5,  sic  legitur  :  Relatum  est  nobis,  quosdam 
e  sacerdotibus  non  tot  vicibus  communionis 
sanctse  gratiam  sumere,  quoties  sacrificium  in 
uno  die  videntur  offerre,  sed  in  uno  die  siplu- 
rima  per  se  Deo  offerant  sacrificia,  in  omnibus 


se  oblationibus  a  communione  suspendant ,  et 
in  sola  tantum  extremi  sacrificii  oblatione 
communionis  sanctx  gratiam  sumant,  quasi 
non  sit  toties  illi  vero  et  singulari  sacrificio 
participandum,  quoties  corporis  et  sanguinis 
immolatio  facta  constiterit. 

13.  In  quibus  verbis  imprimis  notandum 
est,  in  eis  supponi  immolationem  prius  esse 
factam,  quam  de  sacrificio  participet  sacer- 
dos;  hoc  enim  significant  illa  verba  :  Partici- 
pandum  est  de  sacrificio,  quoties  immolatio 
facta  constiterit,  ubi  conseeratio  nomine  im- 
molationis  significata  videtur;  nam  perinde 
dictum  videtur,  ac  si  diceretur,  communi- 
candum  esse  sacerdoti,  quoties  ab  eo  con- 
secratio  facta  fuerit.  Unde  non  docetur 
sacerdotem  debere  sumere,  ut  immolet  vel 
offerat,  sed  ut  de  re  jam  oblata  et  immolata 
participet,  juxta  illud,  quod  supra  ex  Greg. 
Nyss. ,  orat.  1  de  Resurrect.,  retulimus,  et 
preesentem  conclusionem  non  parum  confir- 
mat;  dicit  enim  in  universum,  sumptionem 
hujus  sacramenti  supponere  immolationem 
jam  factam,  et  ad  hoc  propositum  adducit 
eadem  verba  Pauli,  quee  Concil.  etiam  Tolet. 
citavit  :  Qui  edunt  hostias,  participes  sunt 
altaris,  \  ad  Cor.  10,  id  est,  eduntur  hostiee 
ad  participandum  de  altari,  id  est,  de  sacri- 
ficio  in  altari  oblato;  sumitur  enim  continens 
pro  contento.  Denique,  hoc  confirmant  verba 
ejusdem  Gregorii  Nyss. ,  lib.  de  Baptismo, 
prope  initium  :  Panis  in  principio  panis  est; 
at  ubi  illum  mysterium  sacrificaverit,  corpus 
Christi  et  dicitur,  et  est;  ubi  consecrationem, 
sacrificationem  vocat,  panem  autem  sacrifi- 
cari  dicit,  ut  materiam  sacrificalionis.  Tertio 
est  optima  conjectura  supra  etiam  indicata, 
quia  in  hoc  sacrificio  principalis  sacerdos 
offerens  est  Christus ;  in  tantum  vero  Christus 
est  principalis  offerens,  in  quantum  proximus 
minister  in  persona  ejus  operatur;  ergo  sola 
illa  actio  est  essentialis  oblatio  hujus  sacri- 
ficii,  quam  sacerdos  ministerialis  in  persona 
Christi  exercet;  heec  autem  est  sola  conse- 
cratio;  in  illa  enim  loquitur  in  persona  Christi, 
ut  supra  ostensum  est;  in  sumptione  vero 
nihil  operatur  in  persona  Christi,  sed  in  pro- 
pria ;  nihil  enim  in  ea  fit,  quod  in  persona 
Christi  fieri  sit  necesse.  Et  potest  in  hunc 
modum  declarari  :  nam  in  sumptione  duo 
sunt,  scilicet,  collatiosacramenti,  etacceplio; 
primum  fit  quidem  a  sacerdote,  ut  ministro 
Christi,  non  tamen  ut  operante,  et  repree- 
sentanle  formaliter  personam  ejus,  sed  per 
potestatem  ab  ^o    receptam,   sicut  quando 

baptizat,  vel  aliud  sacramentum  corifert ;  imo 
haec  actio  per  se  et  in  rigore,  licet  requirat 
potestatem  ministerialem,  non  tamen  sacer- 
dotalem,  nisi  ratione  consecrationis;  potest 
enim  per  se  a  diacono  fieri.  Ut  autem  sumptio 
est  receptio  sacramenti,  multo  minus  fit  in 
persona  Christi ;  fit  enim  a  sacerdote ,  ut 
membro  Christi,  participante  victimam  obla- 
tam;  unde  sacerdos  sumpturus  sacramentum 
eodem  modo  pro  se,  et  pro  aliis  orat,  uVquot- 
quot  ex  hac  altaris  participatione  sumpseri- 
mus,  omni  benedictione  ccelestiet  gratiareplea- 
mur,  et  ideo  statim  in  propria  persona  dicit  : 
Domine  non  sum  dignus,  ut  intres  sub  tectum 
meum;  dum  ergo  sumit,  propriam  tantum 
geritpersonam,  nonChristi;  ergo  illa  sumptio 
non  pertinet  ad  essentialem  actionem  hujus 
sacrificii. 

1L  Quarto  potest  addi  congruentia ,  quia 
nulla  fuit  necessitas  instituendi  sumptionem 
ut  essentialem  sacrificio ;  et  alioqui  conve- 
niens  fuit,  unicuique  actioni  proprium  locum 
et  gradum  tribuere;  ergo  verisimile  est,  ita 
factum  esse.  Major  sufficienter  constat  ex 
dictis  in  prima  conclusione,  et  quoad  mys- 
ticam  significationem  amplius  declaratur, 
quia  Christus  ad  hoc  ordinavit  hoc  sacri- 
ficium,  ut  esset  suse  passionis  memoriale, 
juxta  illud  :  Hoc  facite  in  meam  commemo- 
rationem;  propter  quod  dixit  D.  Thom., 
locis  supra  citatis,  hoc  mysterium  habere 
rationem  sacrificii ,  quatenus  in  eo  agitur 
repraesentatio  passionis  Chrisli;  sed  hoc  agi- 
tur  in  consecratione  ipsa,  et  propterea  non 
debet  corpus  sine  sanguine  consecrari,  ut 
dixit  idem  D.  Thom.,  q.  78,  art.  3,  ad  2  et  7, 
et  qusest.  80,  art.  12,  ad  3;  ergo  non  oportet, 
ad  reprEesentationem ,  vel  significationem 
hujus  sacrificii,  addere  sumptionem  ut  essen- 
tialem;  nam  cruentum  sacrificium  Christi  in 
puncto  mortis  consummatum  est;  sepultura 
autem  ejus  non  fuit  de  substantia  sacrificii, 
sed  veluti  queedam  extrinseca  perfectio  seu 
consummatio,  aut  potius  testificatio  ejus;  sic 
igitur  in  prsesenti,  sacrificium  hoc  incruen- 
tum  tunc  substantialiter  perficitur,  quando 
mors  Ghristi  expresse  reprsesentatur,  quod 
per  consecrationem  fit;  in  sumptione  aulem 
repreesentari  potius  videtur  Christi  sepul- 
tura;  non  ergo  fuit  necesse,  illam  adhibere,  ut 
essentialem,  sed  solum  ut  participationem,  et 
quasi  testificationem  sacrificii  peracti.  Atque 
hinc  etiam  patet  minor  proposilio  in  argu- 
mento  assumpta ;  nam  sumptio  Eucharistiee, 
etiam  si  a  sacerdote  fiat,  habet  propriam  ra- 

tionem  suam  in  ratione  sacramenti,  formaliter 
namque  est  usus  sacramenti;  habere  etiam 
potest  suam  propriam  significationem  dis- 
tinctam  a  significatione  sacrificii,  ut  decla- 
ratum  est ;  ergo  conveniens  fuit,  ut  hic  usus 
sacramenti  omnino  distinctus  ac  separatus 
fuerit  ab  actione  sacrificandi;  et  quod  htec 
prius  consummata  sit,  ut  sacerdos,  sicut  reli- 
qui,  de  victima  jampleneimmolata  participet. 
Quo  fit,  ut  tam  vere  immolatus  sit  Christus, 
ut  manet  sub  hostia  consecrata  non  sumpta 
a  sacerdote,  quam,  ut  fuit  sub  hostia,  quam 
sacerdos  consumpsit;  imo  licet  contingat, 
post  consecrationem  non  sequi  sumptionem, 
revera  manet  Christus  sacrificatus,  ct  per- 
fecte  immolatus,  ut,  si  post  consecrationem 
contingat,  apparere  carnem  aut  sanguinem, 
vel  aliam  simileiii  immutationem  inspeciebus 
fieri;  tunc  enim,  nec  sumendum  est  sacra- 
mentum ,  nec  necessarium  est  ex  prascepto 
iterum  conficere,  ac  sumere,  ut  constat  ex 
D.  Thom.,  quaest.  82,  art.  4,  ad  3;  signum 
ergo  est,  jam  fuisse  perfectam  immolationem, 
alioqui  non  esset  sacrificium  imperfectum  re- 
linquendum.  Unde  landem  solet  conjectura 
sumi  ab  effectu  sacrificii,  qui  non  differtur 
usque  ad  sumptionem ,  sed  statim  post  con- 
secrationem  datur ;  alioqui  in  eo  casu  sacri- 
ficium  maneret  sine  effectu.  Quse  conjectura, 
licet  ex  re  seque  incerta  sumi  videatur,  in 
hoc  tamen  habet  congruentiam  aliquam,  quod 
per  se  decens  esse  videtur,  ut  consecratio 
ipsa  vi  sua  aliquem  in  nobis  habeat  effectum; 
ut,  sicut  passionem  Christi  nobis  reprsesentat 
ex  ipsius  institutione,  ita  etiam  virtutem  ejus 
aliquo  modo  nobis  applicet.  Ac  denique,  ut 
sicut  effectus  sacrificii  et  sacramenti  diversi 
sunt,  ita  etiam  diversis  temporibus  confe- 
rantur,  nec  sacrificium,  ut  sic,  suo  effectu 
careat,  etiam  si  ad  usum  sacramenti  non  per- 
veniatur. 

15.  Objectioni  respondetur.  —  Dices  :  cur 
ergo  Ecclesia  differt  commemorationem  et 
oblationem  pro  defunctis  usque  ad  tempus 
post  consecrationem?  sic  enim  jam  erit  appli- 
catus  sacrificii  effectus,  quando  defunclorum 
commemoratio  fit,  quod  videtur  magnum 
inconveniens,  et  contra  mentem  Ecclesise, 
quse  vult  sacrificium  etiam  ex  opere  operato 
prodesse  defunctis.  Adde,  quod  post  conse- 
crationem  fit  nova  oblatio  sacrificii,  et  depre- 
catio,  ut,  et  sit  Deo  acceptum ,  et  prosit 
offerentibus,  et  his ,  pro  quibus  offertur. 
Respondetur,  applicationem  sacrificii,  quoad 
effectum  ex  opere  operato,  quse  non  fit,  nisi 

per  intentionem  sacerdotis  offerentis,  fieri 
debere  ante  consecrationein ,  ut  infra  dicam, 
sive  viventibus,  sive  defunctis  applicetur, 
quia  effectus  esse  non  debet  quasi  suspensus, 
sed  statim  dari,  ac  sacrificium  consummatur; 
consummatur  autem  in  utriusque  speciei  con- 
secratione,  ut  dictum  est,  et  dicelur  seclione 
sequente;  et  ideo  jam  tunc  adesse  debet  in- 
tentio  applicantis,  ut  statim  fiat  applicatio. 
Neque  ex  ritu,  quem  Ecclesia  servat  in  Missa 
dicenda ,  aliud  colligi  potest;  nam  potius 
stalim  post  finitam  consecrationem  incipit  sa- 
cerdos  deprecari  pro  sumentibus,  et  partici- 
pantibus  victimam  oblatam,  ut  eis  proficiat 
ad  salutem,  etc.  Quod  vero  sacerdos  etiam 
tunc  orat,  ut  Deus  acceptum  habeat  sacrifi- 
cium,  non  est  quia  essentialis  oblatio  sacri- 
ficii  non  sit  jam  peracta ,  sed  quia  adhuc 
habemus  preesentem  rem  oblatam ,  et  per 
illam  possumus  plura  semper  beneficia  impe- 
trare,  et  iterum  atque  iterum  Deum  depre- 
cari,  ut  et  majorem  in  ipsum  reverentiam 
ostendamus,  et  ut  ad  plura  beneficia  nobis 
conferenda  sacrificium  nostrum  acceptet , 
ac  denique  ut  effectus  sacrificii  proptej  de- 
meritum  nostrum  non  impediatur,  quam 
rem  explicuit  optime  Cyrill.  Hierosolym. , 
Cateches.  5  mystag.,  dicens  :  Deinde  vero 
postquam  confectum  est  illud  spirituale  sacri- 
ficium,  et  ille  cultus  incruentus ,  super  ipsa 
propitiationis  hostia ,  obsecramus  Deum  pro 
communi  Ecclesise  pace,  etc,  et  infra  :  Cum 
hoc  sacrificium  offerimus,  postea  facimus 
mentionem  etiam  eorum,  qui  ante  nos  ob- 
dormierunt ;  et  infra  :  Denique  pro  omnibus 
oramus,  qui  inter  nos  vita  functi  sunt,  maxi- 
mum  credentes  animarum  juvamen,  pro 
quibus  offertur  obsecratio  sancti  illius  et  tre- 
mendi,  quod  in  altari  positum  est,  sacrificii; 
quibus  verbis  satis  declarat  post  consecratio- 
nem  orari  pro  defunctis,  non  de  novo  pro  eis 
sacrificium  offerendo,  sed  interpretando  et 
impetrando,  ratione  sacrificii  oblati,  et  Deo 
iterum  reprsesentando  oblatam  hostiam,  quee 
prsesens  adest. 

16.  Dubium.  —  Solvitur.  —  Ordo  ad  sump- 
tionem  est  de  essentia  Eucharistici  sacrifidi. 
—  Sacerdotem  de  sacrificio  participare,  de 
jure  esse  divino  probabile  est.  —  Una  vero  su- 
perest  difficultas  circa  dicta ;  nam  videtur  ex 
eis  sequi,  jure  divino  non  teneri  sacerdotem 
sacrificantem  ad  sumendum  sacramentum; 
consequens  autem  falsum  est  :  ergo.  Sequela 
patet,  quia  nullum  habemus  prseceptum  po- 
sitivum  a  Christo  specialiter  lalum  et  sacer- 


dotibus  impositum  de  hac  sumptione;  si  ergo 
hoc  esse  potest  de  jure  divino,  solum  est,  in 
quantum  hsec  obligatio  intrinsece  conlinetur 
in  generali  et  naturali  obligalione  efficiendi 
perfectum  sacrificium;  haec  autem  obligatio 
nulla  est,  si  sumplio  noa  est  pars  sacrificii, 
quia,  si  non  est  pars,  sacrificium  erit  sine  illa 
perfectum;  obligalio  autem  participandi  de 
hostia  sacrificala,  non  est  intrinseca  et  natu- 
ralis,  cum  necessaria  non  sit  in  omni  sacrifi- 
cio,  ut  dictum  est;  stante  ergo  doctrina  tra- 
dita,  quod  sumptio  non  est  de  substantia 
sacrificii,  non  est  cur  dicatur  talis  sumptio 
jure  divino  necessaria;  consequens  autem  est 
in  primis  contra  D.  Thom.,  quaest.  82,  art.  4; 
imo  videtur  esse  contra  antiqua  decreta  in  c. 
Comperimus,  de  Consecr.,  dist.  2,  ubi  dicitur 
immane  esse  sacrilegium,  non  sumiutramque 
speciem  ab  eo,  qui  sacrificat;  et  in  cap.  Rela- 
tum,  de  Consecrat.  dist.  2,  ubi  idem  praecep- 
tum  declaratur,  dicitur  :  Quale  erit  sacrifi- 
cium,  cujus  neque  ipse  sacrificans  particeps 
esse  dignoscitur?  Ubi  hoc  videtur  fundari  in 
ipsa  ratione  sacrificii.  Idem  colligitur  ex  Con- 
cil.  Trident.,  sess.  13,  c.  8  ;  quin  potius  tam 
necessarium  judicatum  est  in  Ecclesia,  ut 
post  consecrationem  sequatur  sumptio,  ut,  si 
contingat  sacerdotem  consecrantem  non  posse 
sumere,  debeat  alius  loco  ejus  substitui,  ut 
consummet  sacrificium,  ut  docet  D.  Thom.  in 
hac  qusest.,  art.  6,ad  1 ,  ex  can.  Illud,  et  cap. 
Nihil,  7,  qusest.  1 ;  et  idem  habetur  in  regulis 
Missalis  de  supplendis  defectibus  Missse;  indi- 
catur  ergo  hanc  sumptionem  esse  praeceptam 
tanquam  de  substantia  sacrificii;  alias  non 
oportuisset  Ecclesiam  tam  sollicitam  esse  de 
supplenda  re  accidentali  et  extrinseca,  si 
supponeretur  jam  perfectum  sacrificium. 
Quin  potius  vix  potest  assignari  ratio  diffe- 
rentiae,  cur  magis  sit  necessarium,  sacerdo- 
tem  sumere,  quam  distribuere  aliis  astanti- 
bus,  et  per  ipsum  offerentibus,  ut  ipsi  sumant, 
cum  certius  constet,  Christum  distribuisse 
Eucharistiam,  quam  sumpsisse,  et  utrumque 
dicatur  esse  extra  rationem  sacrificii,  et  tan- 
tum  quidam  usus  sacramenti,  et  participatio 
victimse  immolatse.  Respondetur  esse  quidem 
preeceptum  sacerdotibus,  ut  utramque  spe- 
ciem  sumant,  cum  sacrificant,  ut  est  salis 
constans  ex  diclis,  et  ex  usu  Ecclesiae.  Addo 
vero  deinde,  non  ideo  hoc  esse  preeceptum,  ut 
per  eam  actionem  sacrificent,  sed  ut  parlici- 
pent  de  oblato  sacrificio,  et  ipso  opere  osten- 
dant,  se  consentire  sacrificio,  juxta  illud  1  ad 
Cor.  10  :  Qui  edunt  hostias,  participes  sunt 


672  QU^ST.  LXXXlU 

altaris.  Ita  sumitur  ex  D.  Thom.  in  hac  et 
praecedente  queest.,  utrobique  art.  4.  Dici  vero 
ulterius  polest,  de  ratione  hujus  sacrificii  esse 
ordinem  ad  sumptionem,  quia  licet  per  se  pri- 
rno  sit  propter  divinum  cultum,  consequenter 
vero  etiam  est  institutum,  ut  hostia,  in  eo  im- 
molata  et  consecrata,  sit  animarum  seu  fide- 
lium  cibus;  et  hoc  rnodo,  ordo  ad  sumptionem 
potest  aliquo  modo  dici  de  ratione  hujus  sa- 
crificii,  quamvis  sumptio  ipsa  non  sit  de  sub- 
stantia  ejus,  sed  extrinseca  queedam  perfec- 
tio,  et  consecutio  cujusdam  finis  intenti  in  ipsa 
re  consecrata  et  sacnficata;  et  hoc  sensu  in- 
telligendum  est  quod  ait  August.,  46  de  Gi- 
vit.,  cap.  5,  manducare  panem  esse  in  novo 
Testamento  sacrificium  Christianorum,  scilicet 
quantum  ad  rem  oblatam;  nam  sicut  sacrifi- 
cia  vetera  post  oblationem  dabantur  Judaeis 
in  escam,  ita  loco  illorum  in  lege  nova  datur 
fidelibus  panis  consecratus  in  cibum,  ideoque 
prsecipitur  sacerdotibus  ut  vel  ipsi  sumant, 
et  de  sacrificio  participent.  An  vero  hoc  prse- 
ceptum  jurisdivinisit,  nonsatis  mihi  constat; 
nam  Goncil.  Trident.  solum  dicit,  Ecclesias 
morem  semper  fuisse,  ut  sacerdotes  celebran- 
tes,  se  ipsos  communicent.  Qui  mos,  inquit, 
tanquam  ex  traditione  Apostolica  descendens 
jure  ac  merito  retineri  debet.  Ubi  nihil  dicit 
de  divino  jure,  quia  nec  traditio  Apostoiica 
statim  infert  jus  divinum;  nec  tam  intendit 
Concilium  ibi  docere  quid  prseceptuin  sit, 
quam,  quid  liceat,  scilicet,  quod  liceat  sacer- 
doti  offerenti  communicare  se  ipsum,  ut  sta- 
tim  can.  10  definit.  Alia  vero  antiquiora  de- 
creta,  quamvis  prseceptum  declarent,  non 
tamen  satis  explicant,  jure  divino  latum  esse; 
imo  nec  D.  Thom.  docet  expresse,  hoc  esse 
prseceptum  juris  divini.  Si  autem  propter 
conjecturas  adductas  dicendum  videatur  hoc 
esse  prseceptum  divini  juris,  ad  difficultatem 
propositam  respondendum  est,  tale  prsecep- 
tum  non  colligi  ex  sola  ratione,  nec  ex  natura 
sacrificii  ut  sic,  sed  ex  traditione  et  sensu 
Ecclesise,  ex  quo  intelligimus,  hanc  fuisse 
Christi  voluntatem,  nou  quia  sumptio  sit  de 
substantia  sacrificii,  sed  ut  mysterium  Eu- 
charistise  omni  ex  parle,  tamin  ratione  sacri- 
ficii  quam  sacramenti,  consummetur,  et  ad 
usum  reducatur,  saltem  a  ministro  publico 
conficiente  illud,  et  prseterea,  ut  minister  ipso 
opere  seexhibeat  perfectum  ministrum,osten- 
dendo  ad  se  sacrificium  pertinere,  seque  illi 
consentire,  esseque  dispensatorem  illius  cibi 
cujus  primo  fit  particeps. 

SECTIO  VI. 

Utrum  consecratio  unius,  an  utriusque  speciei,  sit  de 
essentia  hujus  sacrificii,  et  sub  qua  ratione. 


\ .  Dubitandi  ratio.  —  In  oppositum.  — 
Hsec  sola  qurestio  superesse  nobis  videtur,  ut 
tota  hujus  sacrificii  essentia  explicata  maneat. 
Duo  vero  in  titulo  conjungimus,  quse  inter  se 
connexa  sunt.  Ut  veroid,  quod  qureritur,  dis- 
tinctius  intelligatur,  advertendum  est,  tria 
posse  in  consecratione  considerari.  Primum 
est,  destructio  panis  et  vini  facta  in  honorem 
et  cultum  Dei,  sicut  olim  animal  interficieba- 
tur.  Secundum  est,  quod  Christus  sit  prsesens 
sub  speciebus,  similiter  in  Dei  cultum  et  ho- 
norem.  Tertium  est  quod  per  consecrationem 
utriusque  speciei  fit  mactatio  mystica,  quate- 
nus  ex  vi  verborum  corpus  et  sanguis  sa- 
cramentaliter  separantur,  licet  re  ipsa  con- 
juncta  sint  per  concomitantiam.  Et  quidem 
primum  et  secundum,  quamvis  ratione  phy- 
sica  distincta  sint,  tamen  in  ordine  ad  sacrifi- 
cium  per  modum  unius  consideranda  sunt, 
quatenus  unam  componunt  consecrationem, 
et  quasi  mutationem ,  sicut  in  aliis  propriis 
mutationibus  contingit,  ex  desitione  termini  a 
quo,  et  effectione  termini  ad  quem,  unam 
componi  mutationem.  Itaque  primum  illud 
(scilicet  destructio  panis)  prsecise  sumptum 
non  constituit  rationem  sacrificii,  sed  est 
quasi  via  qusedam  seu  dispositio  ad  sacrifi- 
cium,  quia  in  ea  solum  intelligitur  id,  quod  se 
tenet  ex  parte  materise  seu  termini  a  quo; 
nondum  autem  intelligitur  terminus  adquem, 
qui  est  Christus  immolatus.  De  secundo  igitur 
et  tertio  est  disputatio.  Et  ratio  dubii  esse  po- 
test,  quia  in  consecratione  singularurn  specie- 
rum  est  non  solum  desitio  malerise,  quoad 
substantiam  panis  et  vini,  sed  etiam  pra?sentia 
sacramentalis  ipsius  Christi  in  honorem  Dei 
facta;  est  ergo  in  unaquaque  consecratione 
essentialis  ratio  sacrificii.  Et  confirmari  po- 
test  ex  dictis,  quia  statim  ac  consecratur  pa- 
nis,  jam  est  aptus  et  sacer  cibus  fidelium, 
etiam  antequam  consecretur  calix;  ergo  jam 
est  victima  immolata,  quia  ante  immolatio- 
nem  non  est  victima  apta  in  cibum,  et  ideo 
terminus  consecrationis  dicitur  a  Patribus 
esse  Christus  immolatus,  qui  propterea  statim 
incipit  esse  hostia  sancta  et  immaculata.  In 
contrarium  vero  est,  quia  hoc  sacrificium  es- 
sentialiter  requirit  expressam  repraesentatio- 
nem  sacrificii  cruenti;  sed  haec  non  fit  in  con- 
secratione  unius  speciei,  sed  utriusque  simul, 

quatenns  separatim  consecrantur  ex  vi  ver- 
borum;  ergo  in  utraque  simul  posita  est  sub- 
stantia  sacrificii. 

21  Prima  opinio.  —  Duas  in  hac  re  invenio 
extreme  dissidentes  sentenlias.  Prima  affir- 
mat,  consecrationem  cujuscumque  speciei  per 
se  sumptam,  essentialiler  esse  veram  sacrifi- 
cationem;  ratio  enim  facta  ostendit,  in  singulis 
esse  quicquid  est  de  ratione  sacrificii,  quia 
per  eam  res  oblata  ex  profana  efficitur  sacra, 
et  divino  cultui  dicatur,  quod  satis  est  ad  ra- 
tionem  sacrificii,  juxta  doctrinam  D.  Thom. 
in  2.  2,  qusest.  85,  art.  3,  ad  3.  Idem  tenet 
Ruard.,  et  Cassal.,  locis  supra  citatis.  Quocl  si 
objicias  primo,  quia  in  singulis  consecratio- 
nibus,  ex  vi  verborum  non  conficitur  totus 
Christus,  sed  corpus  vel  sanguis ,  respondent 
hoc  nihil  referre,  nam  satis  est,  quod  reipsa 
consecretur  totus  Christus,  sive  id  sit  ex  vi 
verborum,  sive  per  concomitantiam,  eo  vel 
maxime,  quod  corpus,  vel  sanguis  Christi,per 
se  sufficeret  ad  essentiam  sacrificii,  cum  sit 
infiniti  valoris.  Si  objicias  secundo,  quia  se- 
quitur,  duas  consecrationes  esse  duo  sacrifi- 
cia,  quia  in  unaquaque  earum  reperitur 
sequalis  ratio  sacrificii,  quia  per  utramque  fit 
eequalis  immutatio  creaturse,  et  offertur  res 
infiniti  valoris,  tam  ex  vi  verborum  quamper 
concomitantiam,  et  utramque  Christus  eeque 
adhibuit,  et  de  utraque  dixit  :  Hoc  facite,  et 
in  utraque  consiclerare  licet  sequalem  signifi- 
cationem,  tam  moralem  quara  mysticam; 
ergo  utraque  erit  verum  sacrificium,  et  con- 
sequenter  erunt  duo  sacrificia  ;  respondebunt 
negando  sequelam,  quia,  licet  in  singulis  sit 
essentia  sacrificii,  lamen,  quando  moraliter 
uniuntur,  non  est  in  singulis  earum  per  mo- 
dum  totius,  sed  per  modum  partis  integrantis 
unum  integrum  sacrificium.  Sicut  in  rebus 
physicis  quamvis  essentia  aquee  sit  in  qua- 
libet  parte  ejus,  tamen,  cum  uniuntur,  non 
sunt  plures  aquse,  sed  una.  Et  in  hoc  eodem 
mysterio  in  ratione  sacramenti  considerato, 
quamvis  in  singulis  speciebus  sit  vera  ratio 
sacramenti,  nihilominus  ex  utrisque  unum 
constat  sacramentum,  quod,  licet  in  specie 
heterogeneum  videatur,  tamen  in  ratione  for- 
mali  signi  homogeneum  est.  Sic  ergo  erit  in 
prcesenti,  quoad  rationem  sacrificii;  nam 
etiam  sub  hac  ratione  completur  una  signifi- 
calio  expressior  ex  utraque  consecratione, 
qua3  ad  ipsum  sacramentum  terminatur;  unde 
sicut  sacramentum  est  unum,  ita  sacrificatio 
erit  una.  Quod  si  tandem  objicias  tertio,  iii 
singulis  consecrationibus  non  esse  perfectam 

imaginem  et  repraesentationem  passionis 
Christi,  respondebunt  significationem  mysti- 
cam  non  esse  adeo  inlrinsecam  et  essentialem 
sacrificio,  sicut  moralem;  ideoque  in  hoc  ge- 
nere  satis  esse,  quod  qucelibet  consecratio  per 
se  aliquo  modo  dictam  passionem  indicet;  nam 
hoc  ipso,  quod  corpus  solum  consecratur  ex  vi 
verborum,  vel  solus  sanguis,  illud  conficitur 
ut  exangue,  hic  vero  ut  effusus,  seu  separa- 
tus  a  corpore  existens;  et  ita  per  singulas 
consecrationes  inclicatur  mors;  quod  si  per 
utramque  simul  expressius  reprsesentatur, 
inde  solum  fit,  in  eis  esse  magis  integrum  et 
perfectum  sacrificium,  non  vero  totam  sacri- 
ficii  essentiam,  ita  ut  tota  sit  in  utraque  simul 
et  non  in  singulis  consecrationibus;  erunt 
ergo  ha3  consecrationes,  partes  integrales, 
non  essentiales  unius  sacrificii. 

3.  Secunda  opinio.  —  Secunda  opinio  ex- 
treme  contraria  est,  consecrationem  tam 
unius  quam  duarum  specierum,  quatenus 
est  realis  transmutatio  vel  transubstantiatio, 
et  includit  illa  duo,  quee  in  principio  conside- 
rari  posse  cliximus,  non  pertinere  intrinsece 
ad  essentiam  hujus  sacrificii,  sed  esse  quid 
prcesuppositum  ad  mactationem  mysticam, 
qua3  consistit  in  repraesentatione  corporis  et 
sanguinis,  ac  si  in  re  essent  separata ;  sub 
qua  ratione  mystica3  mactationis  dicunt,  con- 
secrationem  habere  finem  et  essentiam  hujus 
sacrificii;  nam  reliqua  mutatio  panis  neque 
est  primario  intenta  a  sacrificante,  neque  in 
ea  posita  est  aliqua  religionis  actio,  quse  sa- 
crificali  modo  fiat  ad  Deum  placandum,  quia 
solum  potest  placari  respiciendo  in  faciem 
Christi  sui  sacrificati;  est  ergo  solum  veluti 
conditio  prsesupposita ,  et  quasi  instrumen- 
tum  quocldam,  quo  utitur  Deus  ad  mactan- 
dum  mystice  Christum  in  altari;  in  qua  mac- 
tatione  posita  est  essentia  hujus  sacrificii. 
Hanc  opinionem  tenet  et  late  exponit  Sebas- 
tianus,  Episcop.  Oxomens.,  tract.  de  Sacrif., 
cap.  \\,et\i,  secutus  Alanum,  lib.  de  Sacrif., 
cap.  4  9  et  20.  Ex  quibus  vix  colligere  pos- 
sum  solidum  hujus  sententise  fundamentum, 
aut  quomodo  percipi  possit  mactatio  mystica, 
quin  intrinsece  includat  aliquam  actionem 
realem,  ut  infra  dicam.  Potest  tamen  in  hunc 
modum  ex  eorum  doctrina  fundari :  nam  ex 
tribus  supra  numeratis,  primum,  quod  est  pa- 
nis  destructio,  non  potest  per  se  ad  rationem 
sacrificii  intrinsece  pertinere,  propter  ratio- 
nes  insinuatas  inter  explicandam  ipsam  opi- 
nionem;  scilicet,  quia  neque  estperseintenta, 
neque  fit  ad  placandum  Deum ;  etenim  alias 

43 


674 


QILEST.  LXXXIII,  ART.  I. 


panis  esset  res  principaliler  oblata  in  hoc  sa- 
crificio ;  sicut  in  veteribus  sacrificiis,  in  quibus 
alicujus  rei  destructio  vel  interfectio  fiebat  ad 
honorandum  vel  placandum  Deum,  res  quee 
peribat,  eratprincipaliter  oblata,  quod  in  hoc 
sacrificio  nullo  modo  dici  potest;  primum 
ergo  illud  non  potest  ad  essentiam  hujus  sa- 
crificii  per  se  pertinere.  Secundum  autem, 
scilicet,  praesentia  corporis  et  sanguinis  Chri- 
sti  sub  speciebus,  pertinet  ad  rationem  sacra- 
menti  quod  conficitur  per  mutationem  panis 
et  vini  iu  corpus  et  sanguinem  Christi  sacra- 
mentaliter  existentia;  ergo  illud  etiam  sub  ea 
ratione  non  pertinet  intrinsece  ad  essentiam 
sacrificii;  nam  ratio  sacrificii,  et  ratio  seu  con- 
stitutio  sacramenti,  diversae  esse  debent.  Su- 
perest  ergo  tertium,  scilicet  mystica  mactatio, 
in  qua  essentia  sacrificii  consistat.  Et  quia  heec 
mactatio  intelligi  non  potest  sine  duplici  spe- 
cie  separatim  ex  vi  verborum  continente 
corpus  et  sanguinem  Christi,  inde  consequen- 
ter  concludunt,  consecrationem  utriusque 
speciei  sub  preedicta  ratione  ad  essentiam  sa- 
crificii  necessario  requiri.  Non  explieant  au- 
tem  preedicti  auctores,  an  dicenda  sit  utraque 
species  de  essentia,  vel  de  integritate  sacri- 
ficii;  magis  vero  indicant  esse  de  essentia, 
quia  ad  mactationem,  ut  sic,  non  satis  est 
quodcumque  signum  vel  indicium  mortis 
Christi,  sed  necessaria  est  veluti  actualis 
effusio  et  separatio  sanguinis  a  corpore;  haec 
autem  non  est,  nisi  ambee  species  concurrant. 
4.  Unius  speciei  consecratio  ab  altera  prx- 
cisa  fieri  potesl.  —  In  utraque  harum  opinio- 
num  aliquid  verum  reperitur;  neutra  tamen 
earum  videtur  omnino  rem  explicasse,  et  for- 
tasse  aliqua  ex  parte  de  modo  loquendi  ma- 
gis,  quam  de  re  disputant.  Supponamus  ergo 
quod  seepe  diximus,  aliud  esse  loqui  de  in- 
stitutione,  quee  fieri  posset  circa  has  easdem 
actiones,  aliud  vero,  de  institutione,  quae  facta 
est;  nam  de  possibili  loquendo,  constat,  po- 
tuisse  Deum  instituere  vel  unam  vel  dupli- 
cem  consecrationem  in  ratione  sacrificii,  id- 
que  vel  ratione  mutationis  panis  in  honorem 
ejus  factae,  vel  ratione  termini  sub  speciebus 
panis  constituti,  vel  preecise  propter  ipsum, 
vel  simul  propter  repreesentationem  alterius 
realis  mactationis;  nihil  enim  horum  per  se 
repugnat,  et  in  quolibet  reperiri  potest  suffi- 
ciens  aptitudo  et  proportio,  ut  ex  impositione 
possit  recipere  significationem  ad  sacrificium 
requisitam;  ut,  si  fingamus  hominem  non  pec- 
casse,  et  consequenter  Christum  non  fuisse 
pro  illo   mortuum,  Verbum   tamen  factum 


fuisse  hominem;  tunc  enim  institui  potuisset 
sacrificium,  in  quo  sub  sola  specie  panis  totus 
Christus  consecraretur,  et  offerretur  Deo  in 
cultum  ejus  absque  ulla  mactatione  mystica, 
vel  repreesentalione  passionis,  quia  tunc  illa 
actio  posset  ad  cultum  Dei  ordinari,  et  per 
illam  posset  aliquid  incruente  offerri ;  nulla 
esl  enim  in  hoc  repugnantia ;  sicut,  neque  e 
conlrario  potest  ulla  assignari  in  hoc,  quod 
nunc  utriusque  speciei  consecratio  ad  ratio- 
nem  sacrificii  imponi  potuerit.  At  modo  de 
hoc  non  agimus.  Sed  inquirimus  institutionem 
prout  facta  est,  de  qua  nonnulla  tanquam 
certa  et  indubitata  supponenda  sunt.  Primum 
est,  singulas  consecrationes  panis  et  vini  per 
sese  posse  fieri  ita,  ut  factee  teneant,  quia  ut 
supra  dictum  est,  ut  una  fiat,  non  pendet  es- 
sentialiter  ab  alia;  nam  statim  ac  verba  con- 
secrationis  panis  consummantur,  fit  aliquid 
sacrum,  etiam  si  contingat,  vinum  non  sa- 
crari;  et  idem  esset,  si  e  converso  calix  ante 
panem,  vel  etiam  sine  pane  consecraretur. 
Unde  fit,  quamcumque  ex  his  actionibus  per 
se  sumptam  esse  sufficientem  ad  efficiendum 
aliquid  sacrum,  et  consequenter  rationem 
hanc  essentialiter  convenire  cuilibet  earum 
per  se  consideratee,  scilicet,  esse  effectricem 
alicujus  sacri  ad  cultum  Dei  pertinentis;  nam 
quoad  hoc  preecise,  neutra  pendet  ab  altera ; 
unde,  quoad  hoc  non  possunt  dici  partes  es- 
sentiales  alicujus  totius;  nam  quando  duo  par- 
tes  sunt  essenliales,  si  una  pars  adhibeatur 
sine  altera,  nihil  fit,  ut  patet  in  baptismo,  si 
ablutio  sine  verbis  vel  e  converso  applicetur. 
Quamvis  autem  hoc  ita  sit,  adhuc  superest 
qusestio,  an  illud  sacrum,  quod  per  unam  vel 
alteram  consecrationem  preecise  fit,  secundum 
preesentem  institutionem  habeat  essentialem 
rationem  sacrificii,  vel  quidnam  illud  sit. 

5.  Desitio  panis  et  vini  non  est  primario 
intenta  in  Eucharistico  sacrificio.  —  Secundo 
est  certum,  mutationem  illam  panis,  quee  in 
consecratione  fit,  non  esse  per  se  primo  in- 
tentam  in  hoc  sacrificio,  ut  panis,  vel  vinum 
destruatur  in  honorem  Dei,  non  quia  hoc 
fuerit  impossibile,  sed  quia  tale  sacrificium  es- 
set  imperfectum  ex  parte  rei  oblatee,  ut  recte 
probant  rationes  secundee  sententiee;  nostrum 
autem  sacrificium  est  perfectissimum  et  infi- 
nitum  ex  hoc  capite;  non  ergo  per  se  primo  fit 
ob  destructionem  panis;  essenlia  ergo  huj  us  sa- 
crificii  non  potest  primario  consistere  in  desi- 
tione  panis.  Adhuc  tamen  superest  queestio, 
an  heec  desitio  intret  aliquo  modo  essentiam 
hujus  sacrificii,  prout  de  facto  institutum  est. 

6.  Dico  ergo  primo,  consecrationem  habere 
rationem  sacrificii  sub  ratione  mysticae  mac- 
tationis,  ac  separationis  corporis  et  sanguinis 
ex  vi  verborum,  totumque  boc  ad  essentiam 
hujus  sacrificii  pertinere.  Quoad  hanc  par- 
tem  veram  esse  censeo  secundam  opinionem, 
quam  tenet  etiam,  quoad  hoc,  Bellarm.,  lib.  4 
de  Eucharist.,  cap.  22;  et  sumi  potest  ex  D. 
Thom.,  quaest.  80,  art.  12,  ad  5,  quatenus  di- 
cit,  reprtesentationem  Dominicaj  passionis  in 
consecratione  peragi,  ideoque  non  posse  cor- 
pus  sine  snnguine  ronsecrari;  et  ex  hoc  art.  1 , 
in  quo  probat,  in  mysterio  Eucharistiaa  im- 
molari  Christum,  quatenus  continet  expres- 
sam  imaginem  et  repreesenlationem  sacrificii 
cruenti,  quod  etiam  multi  Patres  docuerunt, 
quorum  testimonia  in  praececlentibus  sectioni- 
bus  retulimus.  Ex  quo  principio  potest  in 
hunc  modum  ratio  concludi  :  hoc  mysterium 
ita  est  sacrificium  incruentum  ut  esse  debeat 
reprsesentatio  cruenti  sacrificii,  juxta  Ghristi 
verba  in  hunc  modum  ab  Ecclesia  intellecta  : 
Hoc  facite  in  me  commemorationem,  id  est,  in 
reprsesentationem  passionis  mese.  Unde  est 
illudCypr..  lib.  2,  epist.  3  :  Scriptura  dicit : 
Quotiescumque  ederitis  panem  istum,  et  cali- 
cem  istum  biberitis,  mortem  Domini  annuncia- 
bitis,  donec  veniat;  quotiescumque  ergo  cali- 
cem  in  commemorationem  Domini  et  passionis 
ejus  offerimus,  id  quod  constat  Dominum  fe- 
cisse,  facimus;  et  illud  August.,  in  c.  Semel, 
de  Consecrat.,  dist.  2  :  Semel  immolatus  est 
Christus  in  semetipso,  et  tamen  quotidie  im- 
molatur  in  sacramento ;  et  alia  multa,  quaa  in 
ea  dist.  referuntur,  preesertim  in  cap.  In 
Christo,  ubi  Ambros.  ait,  hocsacrificium  esse 
exemplum  illius ,  quo  semel  in  cruce  Chri- 
stus  oblatus  est;  est  ergo  hoc  de  ratione  et 
essentia  hujus  sacrificii,  unde  fit,  quicquid 
fuerit  de  ratione  hujus  expressse  reprassenta- 
tionis,  esse  etiam  de  essentia  et  ratione  hujus 
sacrificii. 

7.  Hoc  sacrificium,  a  Christo  institutum, 
utriusque  speciei  consecrationem  essentialiter 
includit.  —  Probatur  ex  conformitate  ad  sa- 
crificium  cruentum  Christi.  —  Dico  ergo  se- 
cundo,  ut  hoc  mysterium  absolute  et  simpli- 
citer  sit  verum  sacrificium,  prout  a  Christo 
est  institutum,  essentialiter  requiri  utriusque 
speciei  consecrationem.  Ita  videtur  mihi  sen- 
tire  D.  Thom.  Et  probatur  ex  prsecedente 
conclusione,  quia  de  essentia  hujus  sacrificii 
est  expressa  reprsesentatio  mortis  et  passio- 
nis  Christi ;  sed  heec  intriusece  requirit  con- 
secrationem  utriusque  speciei ;  ergo  utriusque 


consecratio  esl  de  ratione  sacrificii.  Minor  de- 
claratur,  quia  oliud  est  loqui  de  quolibet  si- 
gno,  seu  indicio  mortis  Christi;  aliud  vero, 
de  expressa  reprsescntatione  passionis  ejus. 
Primum  enim  reperiri  potest  in  qualibet  spe- 
cie  per  se  sumpta,  tamen  valde  implicite  et 
obscure,  quia  corpus,  licet  ex  se  et  ex  vi  ver- 
borum  non  dicat  determinate  corpus  vivum, 
tamen  etiam  non  excludit  illud;  et  ideo  con- 
secratio  corporis,  ut  sic,  non  satis  significat 
corpus  mortuum,  cum  de  se  indifferens  sit  ad 
vivum  et  mortuum ;  et  idem  fere  est  de  con- 
secratione  sanguinis  per  se  sumpta  ;  nam 
etiam  sanguis  potest  esse  in  venis,  et  extra 
venas ;  ergo  sola  illius  consecratio  ex  vi  sua 
non  representat  sanguinem,  ut  separatum  a 
corpore;  necessaria  ergo  est  separata  utrius- 
que  speciei  consecratio,  ut  sit  expressa  re- 
prassentatio  passionis ,  atque  adeo  mystica  - 
mactatio.  Accedit  alia  differentia  notanda. 
Nam  sacrificium  Christi  cruentum  non  con- 
sistit  in  hoc,  quod  corpus  ejus  fuerit  mor- 
tuum,  vel  quod  sanguis  fuerit  extra  venas, 
sed  in  ipsamet  actuali  passione,  et  sanguinis 
effusione  usque  ad  separationem  animae  a 
corpore.  Unde  fit,  ut,  licet  demus,  per  unam 
speciem  corporis  significari  corpus  mortuum, 
et  per  sanguinis  speciem  per  se  sumptam  si- 
gnificari  sanguinem  effusum,  non  inde  fit,  per 
singulas  species  per  se  sumptas  reprassentari 
sacrificium  cruentum ,  nisi  fortasse  in  suo 
termino.  At  vero,  quando  sanguis  statim  post 
corpus  separatim  consecratur,  quasi  in  viva 
imagine  reprsesentatur  ipsa  effusio  sanguinis, 
et  consequenter  separatio  animas  a  corpore, 
quse  ex  effusione  sanguinis  secuta  est ;  nam 
(ut  Scriptura  interdum  loquitur),  vita  homi- 
nis  in  sanguine  est;  et  ideo  solet  anima  per 
sanguinem  repreesentari. 

8.  Ex  Christi  facto  in  ccena.  —  Ex  anti- 
quorum  sacrificiorum  figuris.  —  Similitu- 
dine  ab  arte  factis.  —  Scrupulo  occurritur. 
—  Secundo  probari  potest  conclusio  verbis  et 
factis  Christi.  Ipse  enim  in  utraque  specie 
obtulit,  quas  non  sine  causa  in  diversis  ma- 
teriis,  et  diversis  verbis  consecravit,  nec  sine 
mysterio  in  consecrando  calice  addidit  illa 
verba  :  Hic  est  sanguis  meus,  qui  pro  vobis 
effundetur  in  remissionem  peccatorum,  indi- 
cans,  per  sui  sanguinis  effusionem  perfectam 
esse  remissionem  peccatorum.  Et  ideo  ad  hunc 
effectum  applicandum  institui  sacrificium, 
quod  illam  effusionem  repreesentet  per  sepa- 
ratam  sanguinis  a  corpore  consecrationem. 
Post  illud  autem  factum  preecepit  nobis,  ut 

eodem  modo  offerremus,  dicens  :  Hoc  facite 
in  meam  commemorationem ;  et  ila  Ecclesia 
semper  intellexit,  et  servavit;  est  ergo  utra- 
que  consecratio  simpliciter  necessaria,  ut  hoc 
sacrificium  constet;  et  hoc  sensu  dicitur  de 
essentia  ejus,  quae  non  potest  aliunde  melius 
intelligi,  quam  ex  verbis  et  factis  instituentis. 
Terlio  declaratur  exemplis  et  figuris.  Etenim 
in  lege  veteri,  quando  plures  actiones,  aut  res 
praecipiebantur  ad  conficiendum  aliquod  sa- 
crificium,  omnes  illae  erant  de  substantia  sa- 
crificii,  ut,  v.  gr.,  si  proecipiebatur  animal 
interfici  et  cremari.  Similiter  in  sacrificio 
Melchisedech,  panis  et  vinum  censenda  sunt 
fuisse  de  essentia,  quia  Scriptura  simpliciter 
dicit,  obtulisse  panem  et  vinum;  nec  posset 
rationabiliter  dici,  unam  potius,  quam  aliam 
materiam,autalterutram  potius,  quamutram- 
que  fuisse  de  essentia,  cum  Scriptura  sim- 
plici  et  copulativa  locutione  utramque  seque 
comprehendat;  et  (quod  proxime  ad  rem  spec- 
tat),  sacrificium  Ghristi  cruentum,  licet  in 
passione  fuerit  inchoatum,  tamen  essentia- 
liter  mortem  requisivit;  ita  ut  si  mors  non 
fuisset  revera  subsecuta ,  sacrificium  non 
fuisset  essenlialiter  perfectum,  nec  consum- 
masset  redemptionem  nostram,  supposita  Dei 
institutione  et  revelatione  ;  ergo  cum  hoc  sa- 
crificium  multis  actionibus  et  speciebus  con- 
stet,  ex  preecepto  Christi,  cumque  in  utraque 
simul  sumpta,  et  compleatur  proprie  figura 
sacrificii  Melchisedech ,  et  in  illa  consistat 
propria  significatio  sacrificii  cruenti,  quan- 
tum  ad  id,  quod  in  eo  maxime  essentiale  fuit, 
verisimile  valde  est,  utriusque  speciei  con- 
secrationem  esse  de  essentia.  Quarto  a  simili 
sumitur  alia  conjectura  a  rebus  artificialibus, 
in  quibus  illee  partes  materiee  essentiales  cen- 
sentur,  ex  quibus  resultat  forma  totius,  et 
sine  quibus  esse  non  potest;  ut,  v.  gr.,  in 
triangulo  tres  lineee  sunt  de  essenlia,  quia 
sine  illis  non  potest  esse  talis  figura,  quee  est 
de  essentia  trianguli;  et  similiter  in  domo  et 
aliis ;  sic  igitur  in  preesenli,  significatio  pro- 
pria  et  integra  sacrificii  est  quasi  forma  to- 
tius  sacrificii;  et  ideo  res  illee  seu  actiones, 
sine  quibus  talis  significatio  esse  non  potest, 
merito  existimandse  sunt  essentiales.  Hoc 
autem  modo  se  habet  in  prsesenti  utraque 
consecratio,  ut  satis  explicatum  est,  quia, 
licet  in  singulis  speciebus  per  se  sumptis  pos- 
sit  intelligi  aliqua  significatio,  ea  tantum  est 
implicita  et  obscura;  quando  autem,  aliquod 
signum  institutum  est,  ut  explicite  preesentet, 
non  satis  est  ad  essentiam  ejus  implicita  et 


obscura  significatio ;  sicut  in  forma  baptismi 
non  satis  est  dicere :  In  nomine  Trinitatis,  quia 
iila  forma  instituta  est  cum  explicita  signi- 
ficatione  mysterii,  per  illa  autem  verba  tan- 
tum  implicite  significatur  Nec  refert,  si  quis 
dicat,  per  singulas  consecrationes  significari 
cultum  Dei,  quia  non  significatur,  prout  si- 
gnificari  debet,juxta  voluntatem  instituentis; 
imo  non  significatur  ille  cultus,  qui  per  mac- 
talionem  cruentam ,  et  incruentam  Christi 
exhibitus  est,  quia  non  repra?sentatur  Christi 
redemptio  et  satisfactio,  donec  utraque  con- 
secratio  finiatur ;  et  ita  illa  polius  est  queedam 
inchoatio  cultus,  qui  per  utramque  speciem 
essentialiter  consummatur. 

9.  Aal  rationem  in  contrarium.  respondetur. 
—  Ex  quibus  non  solum  probata  est  conclusio 
posila,  sed  etiam  responsum  est  ad  funda- 
mentum  prioris  senlentise ;  nil  enim  refert, 
quod  per  primam  consecrationem  aliquid  sa- 
crum  fiat,  quod  factum  maneret,  etiamsi  se- 
cunda  non  sequeretur;  inde  enim  solum  fit, 
in  illa  consecratione  esse  inchoatum  sacrifi- 
cium,  non  vero  essentialiter  perfectum;  sicut 
etiam  jacto  fundamento ,  et  erecto  pariete, 
aliquid  factum  manet,  quamvis  aedificatio  non 
ulterius  progrediatur;  nemo  tamen  dicet  jam 
esse  domum  essentialiter  factam,  sed  inchoa- 
tam;  et  in  aliis  sacrificiis  idem  est;  nam,  si 
animal,  quod  interfici  et  comburi  preecipitur, 
ut  in  sacrificium  offeratur,  prius  interficiatur, 
et  postea  non  comburatur,  revera  interfec- 
tum  manet,  non  tamen  propterea  ibi  fuit  sa- 
crificium  essentialiter  perfectum,  sed  inchoa- 
tum  tantum  ;  et  idem  proportionaliter  fuisset 
in  sacrificio  cruento  Christi,  si  post  flagella 
et  clavorum  etiam  infixionem ,  mors  non 
fuisset  secuta  ;  nam  revera  mansisset  sanguis 
effusus,  et  corpus  vulneribus,  seu  cicatrici- 
bus  affectum,  et  quodarn  speciali  modo  sanc- 
tificatum ;  non  tamen  fuisset  sacrificium  es- 
sentialiter  perfectum.  Ita  igitur  in  preesenti 
per  priora  verba  fit  consecratio  materiee, 
quia  hoc  Christus  instituit,  et  veritas  formee 
idem  requirit;  illa  vero  est  queedam  inchoatio 
sacrificii ,  cujus  actio  physica  statim  habet 
effectum  circa  suam  materiam;  expectat  ta- 
men  (ut  sic  dicam)  aliam  partem,  donec  com- 
pleatur  significatio  sacrificii;  et  ideo  non  fuit 
in  illa  essentialiter  completum. 

10.  Effectus  huic  sacrificio  proprie  respon- 
dens  non  ante  utriusque  speciei  consecratio- 
nem  datur.  —  Atque  hinc  intelligitur  primo, 
proprium  effectum  hujus  sacrificii,  ut  sic,  non 
dari  consecrata  una  specie,  donec  utriusque 

consecratio  consummetur,  quia  effectus  non 
datur,  donec  sacrificium  sit  essentialiter  per- 
fectum,sicut  dicebamus  de  sacrificio  cruento, 
non  fuisse  per  illud  consummatam  redemp- 
lionem,  et  propitiationem  apud  Deum,  nisi 
quatenus  in  morte  consummatum  est;  idem 
enim  dicendum  est  in  prassente  sacrificio, 
nihil  per  illud  fieri,  donec  mactatio  mystica 
perfecta  est.  Ad  quod  applicari  potest  illud 
ad  He.br.  9  :  Sine  sanguinis  effusione  non  fit 
remissio;  ergo  neque  hoc  sacrificium  est  pro- 
piliatorium  sine  mystica  sanguinis  effusione, 
et  ideo,  ut  dixi,  Christus  in  consecratione  san- 
guinis  mentionem  fecit  remissionis  peccato- 
mm.  Non  licet  tamen  hinc  colligere,  solam 
sanguinis  consecrationem  posse  sufficere;  tum 
quia  in  sacrificio  praster  sanguinem  requiri- 
tur  victima;  tum  etiam  quia,  ut  dixi,  conse- 
cratio  sanguinis  per  se  sola  non  reprsesenta- 
ret  sanguinis  effusionem.  Ultimo  colligitur, 
quam  sit  verum,  quod  supra  diximus,  non 
posse  unam  speciem  sine  alia  consecrari,  et 
quse  ibi  diximus,  possunt  eliam  ad  prsesen- 
tem  doctrinam  confirmandam  applicari. 

1  '1 .  Qui  prius  sanguinem,  quam  corpus  in 
Eucharistia  conficeret,  sacrilegio  ligaretur, 
vere  tamen  sacrificium  offerret.  —  Sed  quee- 
ret  aliquis,  an  non  solum  utraque  species,  sed 
eliam  aliquis  ordo ,  in  consecratione  earum 
servandus,  sit  de  essentia  hujus  sacrificii,  id 
est,  quod  prius  corpus,  postea  sanguis  confi- 
ciatur.  Ratio  autem  dubitandi  esse  potest, 
quia  hoc  sacrificium  est  unum  per  modum 
entis  artificialis;  in  artificialibus  autem  non 
solum  materiales  partes  componentes,  sed 
etiam  ordo  in  compositione  earum  est  de  es- 
sentia  artificiati,  ut  patet  in  domo  et  aliis.  Et 
in  prsesenti  declaratur,  quia  nisi  ille  ordo 
servetur,  non  significabitur  effusio  sanguinis 
a  corpore,  quia,  ut  sanguis  effundatur,  ne- 
cesse  est,  ut  corpus  preeexistat,  eademque 
ratione  non  significabitur  separatio  animee  a 
corpore.  In  hoc  dicendum  quidem  est,  grave 
peccatum  esse  hujusmodi  ordinem  immutare 
contra  totius  Ecclesise  consuetudinem,  con- 
formem  Ghristi  Domini  facto  ac  verbis;  ex 
quibus,  et  ex  ratione  facta,  posset  aliquis  non 
omnino  sine  causa  dubitare,  an  inversio  talis 
ordinis  sil  non  solum  peccaminosa,  sed  etiam 
contra  substantiam  sacrificii;  unde  dubium 
non  est,  quin  hoc  sit  grave  sacrilegium.  Ni- 
hilominus  tamen  non  video  sufficiens  funda- 
mentum  ad  dicendum,  sacrificium,  in  quo 
prius  sanguis,  quam  corpus  consecraretur, 
non  habere  veram  rationem  hujus  sacrificii, 


quia  in  re  reperitur  totum  id,  quod  Christus 
instituit,  et  prasscriptus  ordo  non  videtur  ita 
necessarius  ad  praedictam  significationem 
seu  mactationem  mysticam ;  nam  in  eodem 
momento,  in  quo  ultima  consecratio  absolvi- 
tur,  quaecumque  illa  sit,  sufficienter  reprse- 
sentatur  separatio  sanguinis  a  corpore  seu 
animee  a  corpore.  Neque  ad  hanc  repraesen- 
tationem  necesse  est,  ut  corpus  prius  tem- 
pore  antecedat ;  nam  si  per  possibile  vel 
impossibile  simul  possent  verba  utriusque 
formae  proferri,  et  utriusque  speciei  conse- 
cratio  simul  finiri,  nihilominus  verum  fieret 
sacrificium. 

12.  Tertia  conclusio.  —  Objectio.  —  So- 
lutio.  —  Dico  tertio  :  actio  essentialis  hujus 
sacrificii  necessario  includit  consecrationem, 
prout  continet  transubstantiationem  panis 
et  vini  in  corpus  et  sanguinem  Christi,  unde 
illi  duo  termini,  scilicet,  destructio  panis  et 
vini  quoad  substantias,  et  praesentia  Christi 
sub  speciebus,  eliam  suo  modo  pertinent  ad 
essentiam  hujus  sacrificii.  In  hac  conclusione 
dissentio  a  posteriori  sententia  supra  relata, 
et  ut  existimo,  eam  tenent  reliqui  auctores 
citati.  Et  probalur  ex  dictis,  quia  hujusmocli 
actio  et  transmutatio  necessaria  est  ad  hoc 
sacrificium ,  prout  institutum  est,  ut  etiam 
auctores  secundas  sententiae  fatentur,  et  est 
per  se  eviclens,  quia  sine  hac  actione  impos- 
sibile  est,  Christum  offerri  sub  speciebus ;  est 
ergo  necessaria ;  et  non  ut  aliquid  praesup- 
positum  ad  sacrificium ;  ergo  ut  intrinsece 
pertinens  ad  essentiam  sacrificii.  Probatur 
minor,  quia  realis  sacrificatio  non  potest  con- 
sistere  in  mera  significatione,  quae,  nostro 
modo  loquendi,  intelligitur  esse  in  rebus  jam 
factis  seu  constitutis  in  facto  esse,  qualis  in- 
telligi  potest  in  speciebus  panis  et  vini  in 
pyxide  consecratis.  Tum  quia  sacrificium 
proprie  consistit  in  actione ,  propter  quod 
species,  quae  conservantur  consecratas,  non 
tamdiu  sunt  sacrificium,  quamdiu  conservan- 
tur,  etiam  si  ambee  species  conserventur, 
quia  non  toto  illo  tempore  offeruntur,  cum 
tamen  sacrificium  consistat  in  oblatione  ipsa. 
Tum  etiam  quia  sacrificium  cruentum  Christi 
positum  fuit  in  ipsa  actuali  oblatione  passio- 
nis,  quam,  ut  sic,  repreesentare  debet  hoc 
sacrificium;  species  autem  prius  consecratae 
et  conservatse  non  repreesentant  hoc  modo  ac- 
tualem  passionem,  licet  reprsesentent  Chri- 
stum  passum  aut  mortuum ,  ut  supra  dice- 
bam;  ergo,  ut  sic,  non  sunt  sacrificium;  ergo 
sacrificium    non    consistit    in    significatione 

specierum  consecratarum ,  ut  sunt  in  facto 
esse ;  ergo  ut  est  in  actuali  consecratione  ea- 
rum;  ergo  ipsa  actualis  consecratio  intrinsece 
et  essentialiter  pertinet  ad  boc  sacrificium, 
et  non  tantum ,  ut  conditio  prresupposita. 
Patet  consequentia,  quia  hoc  sacrificium  non  * 
est  significatio  tantum,  sed  est  actio  signifi- 


cans,  sicut  sacramentum  non  est  sola  signi- 
ficatio,  sed  est  res,  vel  actio,  aut  receptio 
sensibilis  significans;  unde,  sicut  ablutio  sen- 
sibilis  vel  alia  similis  actio  est  de  essentia 
sacramenti,  ita  hic  actio  consecrandi  est  de 
essentia  sacrificii.  Dices,  hoc  argumento,  ad 
summum  probari,  prolationem  sensibilium 
verborum  esse  de  essentia  hujus  sacrificii 
sensibilis.  Respondetur,  hinc  ulterius  conse- 
qui,  ipsammet  transubstantiationem,  quee  in 
materia  hujus  sacrificii  fit,  quatenus  per  verba 
formee  aliquo  modo  sensibilis  est,  includi  in- 
trinsece  et  essentialiter  in  mystica  mactatione 
hujus  sacrificii,  quia  heec  mactatio  mystica 
non  fit  per  nuda  signa ,  sed  vere  ac  realiter 
praesentando,  et  offerendo  res  illas,  quae  mys- 
tice  separari  dicuntur,  ut  constat  ex  fide, 
qua  credimus,  tam  perfectum  esse  hoc  sacri- 
ficium,  ut  in  ipso  corpus  et  sanguis  Christi 
offerantur,  non  in  signo  tantum,  sed  vere  ac 
realiter;  ergo  actio  consecrancli,  etiam  ut  per 
eam  fiunt  prsesentes  sub  speciebus  hujusmodi 
res,  quae  Deo  offeruntur,  pertinet  ad  essen- 
tiam  hujus  sacrificii,  tum  ratione  sui,tum  ra- 
tione  sui  termini,  ut  actualiter  terminat  ipsam 
actionem. 

43.  Et  confirmatur  ac  declaratur,  quia  haec 
separatio  mystica  non  ita  fit,  ut  prius  sup- 
ponantur  preesenles  res,  quse  separari  dicun- 
tur,  et  postea  per  aliquam  actionem  et  signi- 
ficationem  separari  dicantur,  quia  neccorpus, 
aut  sanguis  Christi  adest  in  altari,  antequam 
consecratio  fiat,  nec  poslquam  ibi  sunt,  fit 
circa  illa  aliqua  nova  separatio  mystica  pree- 
ter  illam,  quee  in  ipsamet  consecratione  in- 
trinsece  imbibita  est;  sed,  quia  per  consecra- 
tionem  ipsam  separatim  fiunt  ex  vi  verborum, 
inde  postea  separata  manent,  sed  non  fit  postea 
nova  separatio;  igitur  solum  dicuntur  sepa- 
rari  mystice  corpus  et  sanguis  Chrisli  in  hoc 
sacrificio,  quia  separatim  fiunt  ex  vi  verbo- 
rum ;  ergo  in  hac  mystica  separatione,  non 
prsesuppositive  tantum,  sed  intrinsece  et  es- 
sentialiter  includitur  ipsa  effectio  corporis  et 
sanguinis  Christi  sub  speciebus  cum  tali 
modo,  ut  ex  vi  verborum  ponatur  solum  cor- 
pus  sub  speciebus  panis,  et  solus  sanguis  sub 
speciebus  vini.  Nec  preeter  hanc  potest  fingi 


alia  actio  separativa,  sed  per  hanc  formalis- 
sime  fit  mystica  ratione,  prout  fieri  potest. 
Et  confirmatur  secundo,  quia  de  ratione  veri 
et  realis  sacrificii  est,  ut  aliquid  sacrum  fiat 
circa  materiam,  et  rem  oblatam;  sed  hic  non 
est  alia  actio,  per  quam  fiat  aliquid  sacrum 
circa  materiam  et  rem  oblatam,  praeter  actio- 
nem  transubstantiativam,  per  quam  et  Chri- 
stus,  qui  est  res  oblata  ,  sub  speciebus  consti- 
tuitur,  et  substantia  panis  excluditur,  et  ejus 
accidentia  sanctificantur  per  conjunctionem 
ad  Christum ;  ergo  totum  hoc  est  de  essentia 
hujus  sacrificii  et  mactationis  mysticee.  Tan- 
dem  declaratur  exemplo;  nam  in  sacrifieio, 
v.  gr.,  agni  Paschalis,  est  considerare  realem 
mactationem  ipsius  agni  ,  et  mactationem 
mysticam  Christi  in  agno  repraesentati,  qui 
propterea  dicitur  agnus  occisus  ab  origine 
mundi ;  non  potest  autem  intelligi,  quod  illa 
mactatio  mystica  fuerit  de  essentia  talis  sa- 
crificii,  nisi  quatenus  fundata  in  reali  macta- 
tione  talis  agni;  nam  ea  fundabatur  signifi- 
catio  passionis  Christi;  et  ideo  necessarium 
etiam  fuit,  ut  illamet  actio  realis,  per  quam 
interficiebatur  agnus,  esset  de  essentia  illius 
sacrificii,  quia  per  illam,  ut  sic,  fiebat  aliquid 
sacrum  circa  rem  oblatam,  et  significatio  pas- 
sionis  Christi  non  fiebat,  nisi  per  illammet 
actionem,  ut  terminatam  ad  talem  terminum; 
idem  ergo  est  proportionaliter  dicendum  in 
nostro  sacrificio,  quod  tam  verum  et  reale 
sacrificium  est,  et  multo  perfectius. 

\  4.  Prima  illatio  ex  prse.dictis.  — llabitudo, 
quam  hoc  sacrificium  dicit  ad  corpus  et  san- 
guinem  Christi,  primario  intenta  est.  —  At- 
que  hinc  infertur  primo,  illam  habitudinem, 
quam  dicit  hoc  sacrificium  ad  suum  termi- 
num  ad  quem,  id  est,  ad  corpus  et  sangui- 
nem  Christi  sub  speciebus,  esse  praecipuam 
ac  maxime  intentam  et  essentialem  in  hoc 
sacrificio,  et  consequenter  includere  intrin- 
sece  hujusmodi  terminum,  ut  actu  terminan- 
tem  hanc  actionem,  quod  habet  in  ipsomet 
instante  consecrationis.  Probatur,  quia  res 
hic  preecipue  oblata  est  Christus,  qui  non  of- 
fertur,  nisi  ut  lerminus  hujus  actionis,  ut 
supra  declaratum  est;  neque  aliter  heec  actio 
illum  attingit,  ut  constat  ex  dictis  supra  de 
transubstantiatione;  ergo  heec  actio  sub  prae- 
dicta  ratione  est  maxime  essentialis  huic  sa- 
crificio.  Patet  consequentia  ,  nam  in  omni 
sacrificio,  actio,  quee  primario  versatur  circa 
rem  oblatam,  ut  sic,  est  maxime  essentialis 
unicuique  sacrificio.  Et  confirmatur,  quia 
Christus  non  est  res  oblata,  prout  existit  in 

propria  specie,  sed  prout  existit  sacramenla- 
liter  sub  speciebus  ;  ergo  et  oblatio  debet 
altingere  aliquo  moclo  Christum,  ut  est  sub 
speciebus,  quia  oblatio  dicit  habitudinem  ad 
rem  oblatam,  ut  sic;  sed  talis  oblatio  non 
dicit  habitudinem  ad  Christum  praesupposi- 
tum  sub  speciebus,  quia  postquam  ibi  est, 
nihil  ultra  circa  illum  operatur;  ergo,  ut  po- 
nit  illum  sub  speciebus. 

15.  Habitudo  ad  panem  et  vinum,  ut  de- 
structa in hoc sacrificio,  essentialis  secundario. 
—  Accidentium  panis  et  vini  separatio ,  de 
essentia  Eucharistici  sacrificii.  —  Secundo 
infero,  habitudinem  ad  terminum  a  quo,  id 
est,  destructionem  panis,  esse  suo  etiam  modo 
essentialem  huic  sacrificio,  eo  nimirum  modo, 
quo  habitudo  ad  terminum  a  quo  solet  esse 
essentialis  in  qualibet  mutatione.  Probatur, 
quia,  ut  saepe  dixi,  ad  declarandum  essen- 
tiam  hujus  sacrificii,  non  est  considerandum, 
quid  Deus  facere  potuerit,  sed  quid  facere 
decreverit,  aut  instituerit,  quia  essentia  prse- 
sentis  sacrificii  ex  prsesente  institutione  pen- 
det;  quamvis  autem  potuerit  Deus,  corpus  et 
sanguinem  hic  efficere  per  aliam  actionem, 
quee  non  includeret  habitudinem  ad  non  esse 
panis,  ut  termini  a  quo,  tamen  de  facto  insti- 
tuit,  ut  hsec  actio  fieret  per  admirabilem 
transmutationem  panis  et  vini  in  corpus  et 
sanguinem  Christi;  ergo  de  facto  actio  heec 
sacrificandi  essentialiter  includit  totam  hanc 
transmutationem,  primario  quidem  actionem 
positivam,  quse  est  ad  terminum  ad  quem, 
secundario  vero  mutationem  termini  a  quo, 
quee  est  destructio  panis.  Neque  hinc  sequi- 
tur,  panem  et  vinum  esse  res  principaliter 
oblatas  in  hoc  sacrificio  ;  sed  solum  sequitur, 
esse  materiam  sacrificii;  quo  modo  nemo  ne- 
gare  potest  esse  de  essentia  hujus  sacrificii, 
quatenus  ex  aliis  materiis  confici  non  potest. 
Ex  quo  etiam  sequitur,  id,  quod  fil  circa  hu- 
jusmodi  materiam,  qualis  est  separatio  spe- 
cierum  sacramentalium,  ad  quam  necessario 
sequitur  desitio  panis  et  vini,  essentialiter 
pertinere  ad  essentiam  hujus  sacrificii.  Patet 
consequentia,  quia  est  aliquid  sacrum,  quod 
fit  circa  rem  oblatam,  quse  non  est  tantum 
caro  et  sanguis  Christi  per  seacnude  sumpta, 
sed  ut  conjuncta  speciebus  sacramentalibus; 
ergo  tota  illa  actio  vel  mutatio  est  de  essentia 
hujus  sacrificii.  Denique  tota  est  supernatu- 
ralis ,  et  aptissima  ut  fiat  in  cultum  Dei,  et 
tota  fit  per  modum  unius ;  ergo  tota  instituta 
est  per  modum  unius  essentialis  sacrifica- 
tionis. 


16.  Ad  fundamenta  secundse  opinionis  res- 
ponsio.  —  Fundamentum  igitur  secundre  sen- 
tentiae  fere  ex  dictis  expedilum  est;  ostendi- 
mus  enim,  quomodo  triailla,  supra  numerata, 
sint  de  essentia  hujus  sacrificii ;  quod  autem 
dicitur,  desitionem  panis  non  esse  per  se  in 
lentam,  neque  fieri  ad  placandum  Deum,  non 
obstat,  quia  lerminum  a  quo  non  oportet^sse 
per  se  intentum ,  quanquam  ad  essentiam 
mutationis  suo  modo  pertineat;  eo  tamen 
modo,  quo  necessarius  est  ad  mutationem, 
dici  potest  per  se  intentus,  non  ut  fiat,  sed 
potius  ut  ab  illo  recedatur,  non  propter  se, 
sed  ut  ad  terminum  ad  quem  perveniri  possit, 
et  hoc  modo,  etiam  desitio  panis  potest  hic 
dici  per  se  intenta,  non  propter  se,  sed  ut 
corpori  Christi  cedat.  Et  eadem  ratione  desitio 
illa  ex  se  non  habet,  unde  placet  Deum ; 
tamen  ut  est  via,  vel  dispositio  ad  introduc- 
tionem  corporis  Christi,  recte  dici  potest  fieri 
ad  placandum  Deum.  Neque  hinc  fit,  panem 
esse  rem  principaliter  oblatam,  quia  jam 
supra  ostensum  est,  in  hoc  sacrificio,  non 
materiam  sacrificii,  sed  terminum,  ad  quem 
tendit,  esse  rem  principaliter  oblatam,  sicut 
est  etiam  principaliter  intenta.  Adaliam  vero 
partem  de  effectione  corporis  Christi  sub  spe- 
ciebus,  verum  quidem  est,  per  illam  fieri 
Eucharistias  sacramentum,  ut  sic,  sed  hoc  non 
tantum  non  obstat,  ut  in  ea  ratio  sacrificii 
consistat,  ut  potius  sit  valde  consentaneum, 
quod  ex  ipsa  sacrificatione  resultet  sacramen- 
tum  Eucharistiee.  Nam  sacrificium  consistit  in 
actione ,  seu  in  fieri;  sacramentum  autem 
Eucharistiae  est  permanens ;  et  ideo  ipsamet 
sacrificatio  est  effectio  sacramenti.  Terminus 
aulem  illius  actionis,  ut  refertur  ad  Deum  in 
cultum  ejus,  est  res  oblata  in  hoc  sacrificio; 
eadem  vero,  ut  est  cibus  fidelium,  sacramen- 
tum  est,  et  habet  usum  sacramenti.  Cujus  rei 
figura  in  sacrificio  Melchisedech,  in  quo  sine 
ulla  controversia  offerebatur  Deo  sacrificium, 
ut  supra  dixi,  per  interfectionem  ejus,  per 
quam  simul  fiebat  sacer  cibus,  et  illius  legis 
sacramentum. 

DISPUTATIO  LXXVI. 

DE    COMPARATIONE     HUJUS    SACRIFICII    AD    ALIA 
SACRIFICIA  ET  SACRAMENTA. 

Quamvis  essentia  hujus  sacrificii  satis  videri 
possit  explicata,  tamen,  ut  ratio  et  perfectio 
ejus  exactius  cognoscatur,  utile  erit,  eam  cum 
aliis  mysteriis  conferre;  prius  ergo  compara- 

bimus  illud  ad  sacrificiura  cruentum  Christi, 
et  reliqua ,  quse  illud  prsecesserunt ,  tam  in 
distinctione,  quam  in  perfectione ;  deinde  fiet 
collatio  cum  sacramentis ,  prsesertim  cum 
ipsomet  mysterio  Eucharistise,  ut  rationem 
sacramenti  habet. 

SECTIO  I. 

Quomodo   distinguatur   hoc    sacriflcium   a   sacrificio 
Ghristi  et  reliquis,  quae  illud  praecesserunt. 

\ .  Sacrificium  Christi  appello ,  quod  ab 
ipsomet  Christo  mortalem  vitam  degente,  ut 
a  sacerdote  et  offerente  proximo,  oblatum  est. 
Quod  duplex  distingui  potest,  unum  incruen- 
tum,  oblatum  in  ccena,  aliud  cruentum,  obla- 
tum  in  cruce;  cum  utroque  ergo  comparari 
potest  nostrum  sacrificium ,  et  inde  obiter 
constabit,  quomodo  et  illa  duo  sacrificia  inter 
se,  et  hoc  nostrum  a  reliquis  distinguatur. 

2.  Missse  sacrificium  numero  tantum  et  acci- 
dentalibus  circumstantiis  differt  ab  oblato  in 
ultima  coen&.-nocte.  —  Differentise  aliqux  ac- 
cidentales  inter  sacrificium  Missx,  et  oblatum 
in  ultima  ccena.  —  Prima.  —  Secunda.  — 
Tertia.  —  Quarta.  —  Quinta.  —  Sexta.  — 
Dico  ergo  primo :  sacrificium  Missse  non  differt 
specie  aut  essentia  a  sacrificio  incruento,  qucd 
Christus  obtulit  in  ccena,  distinguitur  taraen 
numero,  et  quibusdam  accidentalibus  condi- 
tionibus.  Prior  pars  recepta  est  ab  omnibus, 
et  necessario  sequitur  ex  principiis  fidei; 
nam  hsec  duo  sacrificia  conveniunt  essentiali- 
ter  :  primo  in  materia  oblationis;  secundo,  in 
re  principaliter  oblata;  tertio,  in  forma  seu 
actione,  per  quam  fit  oblatio;  quarto,  in  offe- 
rente  principali;  ergo  essentialiter  conve- 
niunt.  Consequentia  est  evidens;  nam  in  his 
consistit  essentia  sacrificii;  tria  autem  mem- 
bra  antecedentis  per  se  nota  sunt  ex  his,  quae 
hactenus  diximus,  et  continentur  in  illo  verbo 
Christi  :  Hoc  facite;  nam,  ut  ssepe  diximus, 
ibi  virtute  continetur  totus  ritus  essentialis 
sacrificii.  Quartum  autem  membrum  constabit 
amplius  ex  disputatione  sequenti.  Posterior 
autem  pars  probatur  et  declaratur  primo, 
quia  ex  parte  rei  oblatse  intercedit  qusedam 
differentia;  nam  in  ccena  oblatus  est  Christus 
mortalis,  nunc  vero  offertur  immortalis  et 
gloriosus ;  el  ratio  differentise  est,  quia  ita 
offertur  in  sacramento,  sicut  est  in  propria 
specie,  variato  tantum  modo  locali  vel  sacra- 
mentali;  sicut  autem  heec  differentia  non 
causat  in  ipso  Christo  nisi  accidentalem  sta- 
tum,  ita  etiam  respectu  sacrificii,  accidentalis 


est,  quia,  nec  snbstantiam  rei  oblatse,  nec 
dignitatem,  et  valorem  immutat.  Secundo, 
differunt  in  proximo  sacerdote  offerente,  nam 
tunc  obtulit  Chrislus  per  se  ipsum;  nunc 
autem  per  manus  et  os  sacerdotis,  quse  diffe- 
rentia  nonnulla  etiam  est.  Quod  autem  sit 
accidentalis,  probatur  facile,  quia,  si  princi- 
pale  offerens  est  idem,  quod  per  se,  vel  per 
ministrum  operetur,  non  variat  essentialiler 
actionem,  neque  secundum  rationem  vel  va- 
lorem  moralem ,  nam  eleemosyna  facta  per  se 
velper  ministrum,ejusdem  rationis  est;neque 
physicam  speciem,  prEesertim,  si  proximum 
principium,  seu  instrumentum  actionis,  ejus- 
dem  rationis  sit,  ut  in  prsesente  contingit;  nam, 
tam  sacrificium,  quod  Christus  per  se  obtulit, 
quam  quod  nunc  per  sacerdotes  offert,  voce 
humana,  et  supernaturali  actione  ab  illa  ut  ab 
instrumento  procedens,  perfectum  est,  et  per- 
ficitur.  Tertio  differunt  in  effectu  morali,  quia 
in  nocte  ccense  saerificium  illud  fuit  merito- 
rium  et  satisfactorium,  ut  fuit  a  Christi  per- 
sona;  nunc  autem,  ut  est  ab  eadem,  nec 
meritorium  est,  nec  satisfactorium,  quia  jam 
illa  persona  non  est  in  statu  merendi  et  satis- 
faciendi ;  est  tamen  morale  instrumentum  ad 
applicandum  effectum  meriti  velsatisfactionis 
in  illo  priori  sacnficio  inchoatse  el  in  sacrificio 
crucis  consummatee,  ut  inferius  late  dicetur; 
haec  vero  differentia,  quoad  priorem  partem, 
etiam  est  aperte  accidentalis,  cum  tantum 
oriatur  ex  diverso  statu  principalis  offerentis; 
imo  in  hoc  servatur  qusedam  proportio,  nam 
etiam  nunc  proximum  offerens  per  eam  actio- 
nem  meretur,  et  salisfacit  ex  opere  operantis, 
si  in  debito  statu  sit.  Quoad  posleriorem  vero 
fere  est  nulla,  quia  etiam  sacrificium  ccense 
fuit  propitiatorium,  ut  supra  dixi,  et  efficax 
ad  applicandam  satisfactionem  jam  tunc  in- 
choatam  et  in  passione  consummandam. 
Quarta  differentia  assignari  solet,  quia  sa- 
crificium  ccenae  significabat  mortem  Christi, 
tunc  futuram,  nunc  autem  significat  prae- 
teritam.  Quse  tamen  differentia  sano  modo 
intelligenda  est,  nam,  si  ex  parte  ipsorum 
signorum  orta  esset,  valde  intrinseca  videri 
posset;  tamen  revera  solum  oritur  ex  condi- 
tione  seu  statu  rei  significatse.  Quod  ita  de- 
claro  :  nam  significatio,  quae  non  in  verbis, 
sed  in  rebus  ponitur,  non  est  (ut  ita  dicam), 
per  modum  coinpositionis,  et  ideo  hujusmodi 
signa  non  significant,  rem  praeteriisse  vel 
futuram  esse,  sed  simpliciter  reprsesentant 
rem,  ut  imago  crucifixi  simpliciter  reprsesen- 
tat  Christum ,  nunc  quidem  crucifixum  prse- 

terito  tempore,  quia  revera  ita  factum  est;  si 
autem  fuisset  ante  tempns  passionis  depicta, 
significasset  Christum  crucifigendum  ex  parte 
rei  reprfesentataB,  non  tamen  ex  parte  ipsius 
imaginis.  Ita  ergo  est  in  prsesenti;  et  ideo  ha3C 
differentia  accidentalis  est,  prresertim  quia  ex 
intcntione  Christi  semper  fuit  hoc  sacrificium 
institutum,  ut  essel  signum  permanens  pro  eo 
tempore ,  in  quo  mors  Christi  jam  esset 
peracta.  Quinto  differunt,  quia  sacrificium 
coenaB  non  fuit  imago  alterius  sacrificii  in- 
cruenti,  sed  potius  veritas,  respectu  prseteri- 
torum  sacrificiorum,  praesertim  Melchisedech, 
et  exemplar  respectu  nostri;  nostrum  autem, 
quamvis  sit  etiam  veritas  respectu  antiquo- 
rum  sacrificiorum,  est  tamen  vera  imago  et 
repreesentatio  ipsiusmet  sacrificii  coenas.  Quse 
differentia  sumitur  ex  Dionysio,  cap.  3  de 
Eccles.  Hierar.,  part.  3,  et  est  etiam  plane 
accidentalis;  spectat  enim  ad  originem  et  ex- 
trinsecam  causalitatem,non  ad  naturte  diver- 
sitatem;  sicut  filius  est  imago  patris,  et  una 
imago  potest  esse  exemplar  alterius,  quamvis 
ejusdem  rationis.  Sexto  differunt  in  aliis  cir- 
cumstantiis,  vel  physicis,  ut  sunt  tempus, 
locus,  h£ec  vel  illa  numero  materia  panis  et 
vini,  et  similes;  vel  moralibus,  ut  quod  cum 
hoc  ritu  vel  apparatu  fiat;  nam  in  hoc  Christus 
fere  nihil  adhibuit,  quia  ipse  per  se  non  indi- 
gebat,  et  pro  Apostolis  vel  non  erat  tempus 
opportunum,  vel  ipsi  capaces  non  erant.  Con- 
stat  igitur  satis ,  totam  hanc  diversitatem 
accidentalem  esse. 

3.  Ex  his  autem  satis  elicitur,  quod  ultimo 
est  in  conclusione  propositum,  hrec  sacrificia 
saltem  nuinero  differre;  nam  ea,  quas  in 
actione  consistunt,  si  diversis  temporibus  tam 
physice,  quam  moraliter  distantibus ,  et  a 
diversis  causis,  et  circa  diversas  materias,  et 
in  diversis  locis  fiant,  necesse  est  numero 
distingui;  ita  vero  comparantur  hsec  sacrifi- 
cia ;  nam  et  in  actione  consistunt,  et  inter  ea 
lota  illa  diversitas  reperitur;  et  ideo  non  satis 
est,  ut  res  principaliter  oblata  eadem  numero 
substantialiter  sit,  ut  sacrificia  hasc  non  dis- 
tinguantur  numero;  quin  potius  in  nostro 
sacrificio  plures  Missas  sunt  sacrificia  numero 
diversa,  ut  sumitur  exLeone  P.,  ep.81,  solum 
quia,  vel  diversis  temporibus,  vel  in  dislinctis 
locis ,  a  diversis  personis  offeruntur ;  ergo 
multo  magis  reperitur  distinctio  numerica  in- 
ter  sacrificium  ccenas  et  nostrum  sacrificium. 

4.  Sacrificium  Eucharisticum  cum  sacrificio 
crucis  in  re  oblata  convenit,  in  sacrificandi 
moclo  differt.  — Dico  secundo  :  nostrum  sacri- 

ficium  convenit  cum  sacrificio  crucis  in  re 
oblala,  differt  tamen  in  actione  et  ritu  sacri- 
ficandi.  Tota  conclusio  sumitur  ex  Concil. 
Trident.,  sess.  21 ,  c.  2,  dicente  :  ln  divino  hoc 
sacrificio,  quod  in  Missa  peragitur,  idem  ille 
Christus  continetur,  et  incruente  immolatur, 
qui  in  ara  crucis  semel  se  ipsum  cruente  ob- 
tulit;  et  infra  :  Una  enim  eademque  hostia, 
idem  nunc  offerens  sacerdotum  ministerio,  qui 
seipsum  tunc  in  cruce  obtulit,  sola  offerendi 
ratione  diversa.  Et  prior  pars  constat  ex  dic- 
tis,  disput.  prasced.,  sect.  I,  ubi  ostendimus 
rem  oblatam  in  hoc  sacramento  esse  eumdem 
Christum ,  qui  se  in  cruce  obtulit;  et  quan- 
quam  in  accidentibus ,  seu  statu  corporis 
Christi  Domini  sit  aliqua  diversitas,  illa  tamen 
ad  rationem  sacrificii  nil  refert,  ut  ex  ibidem 
dictis  et  hic  in  pra^cedenti  conclusione  facile 
constat.  Posteriorem  partem  declarat  bene 
Algerus,  lib.  \  deEuchar.,  cap.  16,  quia  hac 
ratione  unum  horum  sacrificiorum,  sacrifi- 
cium  est  cruentum,  et  aliud  incruentum;  hasc 
enim  diversitas  sumpta  est  ex  ritu  sacrifi- 
candi ,  nam  sacrificium  crucis  per  realem 
passionem  et  mortem  oblatum  est,  non  qua- 
tenus  fuit  actio  prava  interficientium  Chri- 
stum,  sed  ut  fuit  passio  voluntarie  suscepta  et 
oblala  ,  ut  in  1  tom.  3  part.,  circa  qusest.  22 
D.Thom.,  late  declaravi;  nostrum  vero  sacri- 
ficium  absque  reali  morte  per  realem  conse- 
crationem  et  prresentiam  corporis  et  sangui- 
nis  Christi  per  modum  mysticas  mactationis 
perficitur.  Differunt  ergo  in  ritu  sacrificandi; 
unde  fit,  etiam  differre  in  significatione  mys- 
tica  (quanquam  in  morali,  qua3  communis  est 
omnibus  sacrificiis,  conveniant) ;  nam  sacrifi- 
cium  crucis  non  fuit  alterius  sacrificii  repras- 
sentatio  vel  imago;  sed  potius  fuit  prototypon 
omnium  supernaturalium  sacrificiorum;  nos- 
trum  autem  sacrificium,  et  verum  sacrificium 
est,  et  reprassentatio  illius  sacrificii.  Prasterea 
differunt  aliquo  modo  in  effectu.  Nam  sacrifi- 
cium  crucis  operatum  est  nostram  redemptio- 
nem,  quoad  sufficientiam,  et  aperuit  januam 
regni,  ut  late  docuit  Paulus,  in  epist  ad  Hebr.; 
Missre  vero  sacrificium  applicat,  quoad  effi- 
caciam ,  fructum  illius  sacrificii ,  ut  docet 
Trident.,  sess.  22,  c.  I ,  et  infra  latius  dice- 
mus.  Ex  his  autem  differentiis,  secunda  de 
significatione,  et  tertia  de  effectu,  accidenta- 
les  sunt,  ut  facile  constabit  applicando  ea, 
qua3  in  prima  conclusione  diximus. 

5.  Dubium,  —  Dubitandi  ratio.  —  Ratio 
difficultatis  in  oppositum.  —  Circa  primam 
vero  de  ritu  difficultas  est,  an  sufficiens  sit 

ad  essentialem  et  specificam  differentiam 
inter  haec  sacrificia  conslituendam;  nam  de 
differentia  numerica  nulla  est  dubitandi  ratio, 
ut  a  fortiori  patet  ex  dictis  in  prsecedente  con- 
clusione.  Quidam  ergo  Catholici  existimant, 
hanc  etiam  differentiam  in  ritu  sacrificandi 
esse  accidentalem;  non  enim  audent  conce- 
dere,  ha3C  sacrificia  esse  specie  et  essentiahter 
diversa,  quia  Paulus  in  epistola  adHebr.  signi- 
ficat,  in  Ecclesia  Christi  non  esse  aliud  sacri- 
ficium  preeter  illud,  quod  Christus  obtulit;  hoc 
non  est  verum,  si  intelligatur  de  alio  sacrifi- 
cio,  solo  numero  distincto:  nam  hoc  modo,  ut 
certum  supponimus ,  esse  nunc  in  Ecclesia 
plura  sacrificia  numero  distincta,  et  iuter  se, 
et  multo  magis  a  sacrificio  crucis;  ergo  opor- 
tet  intelligi  de  sacrificio  specie  diverso;  ergo 
illud  sacrificium,  quod  in  lege  nova  est,  se- 
cundum  essentiam  et  speciem  non  est  aliud  a 
sacrificio  crucis;  et  hoc  significare  videtur 
Soto  in  4,  dist.  13,  quaest.  2,  art.  1,  dum  ait, 
nostrum  sacrificium  esse  prorsus  idem  cum 
sacrificio  crucis.  Et  ratione  confirmari  potest 
hsee  opinio,  nam  essentia  sacrificii  potissimum 
sumenda  est  ex.  re  oblata,  et  ex  molivo  seu 
ratione,  sub  qua  in  divinum  cultum  offertur; 
sed  in  his  non  differunt  heec  sacrificia;  ergo 
illa  diversitas  in  ritu  est  tantum  materialis 
et  accidentalis.  Major  declaratur  imprimis 
exemplo,  nam,  si  quis  offerat  agnum  Deo  in 
gratiarum  actionem,  quod  offerat  gladio  in- 
terficiendo,  aut  alio  modo  sacrificando  illum, 
accidentarium  erit.  Ratio  autem  est,  quia 
sacrificium  est  actus  religionis;  et  ideo  ex 
objecto  suo  et  motivo,  sumere  debet  speciem 
et  essentiam.  In  contrarium  autem  est,  quia 
imprimis  ex  testimonio  Pauli  nihil  ad  rem 
prsesentem  colligi  potest;  nam,  utsupra  vidi- 
mus,  Paulus  loquitur  de  sacrificio  oblato  ad 
redemptionem  nostram  perficiendam  et  con- 
summandam;  unde  juxta  mentem  suam  non 
tantum  excludit  aliud  sacrificium  specie,  sed 
etiam  numero  diversum;  alias  non  recte  con- 
duderet,  non  esse  necessarium,  aliud  sacrifi- 
cium  cruentum,  seu  aliam  mortem  Christi; 
loquitur  ergo  de  unitate  etiam  numerica  talis 
sacrificii,  juxta  illud :  Introivit  semel  in  sancta 
seterna  redemptione  inventa;  non  tamen  ex- 
cludit  sacrificium,  quod  offertur  ad  applican- 
dam  redemptionem  jam  factam,  sive  hoc 
diversum  sit  numero,  sive  specie,  a  priori 
sacrificio;  hoc  enim  nihil  refert  ad  perfectio- 
nem  et  sufficientiam  illius  sacrificii ,  quam 
Paulusdeclarare  intendit.  Deinde,  neque  ratio 
facta  sufficere  videtur  ad  specificam  et  essen- 


tialem  unitatem  horum  sacrificiorum;  alias 
eodem  argumento  probaretur,  etiam  diversi- 
taiem  in  re  oblata  nihil  conferre  ad  essentia- 
lem  diversitatem  sacrificii,  quia  sacrificium 
est  actus  virtutis,  qui  sumit  speciem  suam  ex 
motivo  operandi,  et  non  ex  re  materiali,  circa 
quam  versatur;  si  quis  det  in  eleemosynam, 
ad  sublevandam  necessitatem  proximi,  pecu- 
nias,  panem  aut  vinum,  actus  eleemosynse 
erit  ejusdem  speciei,  quamvis  res  donatse  in 
suo  esse  specie  differant;  sic  ergo,  si  quis 
offerat  sacrificium  Deo  in  gratiarum  actionem> 
sive  offerat  agnum,  sive  Christum,  erit  sacri- 
ficium  ejusdem  speciei.  Ex  quo  ulterius  fit 
consequens,  nostrum  sacrificium  non  differre 
specie  a  veteribus,  si  sub  eodem  motivo  vir- 
tutis  considerentur;  et  in  universum  sequitur, 
omnia  sacrificia  esseejusdem  speciei,  si  in  eis 
offerendis  servetur  idem  motivum  divini  cul- 
tus,  etadsummum,  posse  distingui  secundum 
rationes  formales  ex  illis  motivis  supra  posi- 
tis,  scilicet,  quod  vel  solum  in  recognitionem 
divinse  excellentise,  vel  in  gratiarumactionem 
pro  beneficiis  susceptis,  vel  ad  impetrandum 
nova,  vel  in  expiationem  et  satisfactionem 
pro  peccato  fiant.  Quee  diversitas  per  se  magis 
pertinet  ad  interiores'  actus,  quam  ad  exter- 
num  sacrificium  visibile ,  quod  potest  idem 
manens  omnes  illas  appellationes  recipere  per 
denominationem  a  diversis  actibus  internis. 
Ha3c  autem  omnia  sunt  valde  absurda,  et 
prseter  communem  modum  sentiendi,  et  lo- 
quendi  de  sacrificio.  Quis  enim  dicat,  nostrum 
sacrificium  esse  ejusdem  speciei  cum  veteri- 
bus?  sacerdotium  namque  plus  quam  genere 
differt;  ergo  et  sacrificium. 

6.  Dubii  enodatio. — Sacrificium  Eucharis- 
ticum,  et  vetera,  essentialiter  differunt.  — 
Distinctione  igitur  utendum  videtur;  potest 
enim  sacrificium  considerari,  vel  preecise  sub 
ratione  actus  virtutis,  vel  sub  ratione  externi 
et  sensibilis  signi  in  Dei  cultum  ordinati. 
Priori  modo  procedit  ratio  facta,  et  recte  con- 
cludit,  si  motivum  offerendi  idem  sit,  in  ra- 
tione  virtutis  sacrificium  etiam  esse  idem, 
quia  hsec  ratio  magis  consistit  in  interiori 
actu,  quam  in  exteriori;  actus  autem  interior 
sumit  suam  speciem  ex  motivo  operandi, 
propter  quod  etiam  verum  est  posse  sacrifi- 
cium  externum  esse  idem,  et  in  ratione  vir- 
tutis  posse  diversas  denominationes  accipere 
per  ordinem  ad  diversa  motiva  virtutis,  ut  in 
superioribus  etiam  tactum  est,  et  in  sequente 
sectione  amplius  declarabitur.  At  vero,  lo- 
quendo  de   sacrificio   sub  ratione  sensibilis 


signi,  prout  de  eo  frequentius  loquimur,  sic 
dicendum  esl ,  cssentiam  sacrificii  mullum 
pendere  ex  re  sensibili,  quae  ad  offerendum 
assamitur,  et  ad  significandum  imponitur,  et 
consequenter  ex  ritu  etiam  sacrificandi,  et 
hoc  convincit  argumentum  factum.  Nam  sa- 
crificium  propitiatorium  legis  novse  et  veteris, 
essenlialiter  diversa  sunt,  et  idem  est  de 
holocausto,  quamvis  in  motivo  virtulis  non 
necessario  differant.  Item,  hoc  constare  potest 
ex  communi  ratione  sensibilium  signorum  et 
rerum  artificialium,  quse  simpliciter  ex  parte 
materise  differre  censentur,  et  hoc  modo  lo- 
quela  latina  et  grseca  censentur  simpliciter 
diversae,  et  sacramentis  ipsis,  quorum  essen- 
tiam  consideramus  ex  materia  et  forma,  qui- 
bus  constat.  Hac  igitur  posteriori  considera- 
lione  dici  potest,  differentiam  illam  in  ritu 
sacrificandi  esse  essentialem  inter  sacrificium 
Christi  cruentum  et  incruentum.  Quod  patet, 
quia  ille  ritus  est  essentialis,  et  est  omnino 
diversus;  nequeenim  satis  est,  quodres  oblata 
sit  eadem,  quia  sacrificium  non  consistit  es- 
sentialiter  in  re  ipsa  permanente,  sed  in  ac- 
tione  circa  illam;  unde,  si  actiones  sint  omnino 
diversse  rationis,  quamvis  circa  eamdem  rem 
materialiter  versentur,  erunt  sacrificia  di- 
versa;  sicut  in  lege  veteri,  erat  sacrificium 
agni  paschalis,  et  sacrificium  agni,  quod 
juge  sacrificium  dicebatur,  qu.se  erant  essen- 
tialiter  diversa  ex  diverso  ritu,  quamvis  res 
oblata  esset  ejusdem  rationis;  multo  autem 
major  est  diversitas  in  preesente,  inter  ritum 
sacrificandi  per  realem  Ghristi  mortem,  velper 
consecrationcm.  Quocl  autem  ita  simpliciter 
loquendum  sit,  probatur  ex  dictis,  quia  sacri- 
ficium  ut  sic  magis  sumitur  pro  ritu  externo  et 
sensibili,  sicut  sacramenta.Item,  quia  sacrifi- 
cium  nostrum  unum  est  propter  unum  ritum 
externum,  eliamsi  propitiatorium,  vel  laudis, 
aut  holocauslum  esse  possit,  ex  diversis  mo- 
tivis.  Prseterea,  quia  sacerdotium  est  diver- 
sum,  juxtadiversum  sacrificandiritum,  etiam- 
si  sub  eadem  ratione  seu  motivo  sacrificium 
offerre  possit ;  et  ita  distinguimus  sacerdotem 
secundum  ordinem  Melchisedech  vel  Aaron ; 
ergo  similiter  sacrificia  prascipue  dicenda  sunt 
differre  ex  ritu  externo.  Quod  maxime  verum 
est;  quando  cum  ritus  diversitate  aliquaetiam 
differentia  in  significatione  conjungitur,  ut  in 
praasenti  contingit,  ut  salis  jam  explicatum 
est.  Atque  ex.  his  manet  etiam  sufficienter 
expositum,  quid  intersit  inter  hoc  nostrum 
sacrificium  et  omniaantiqua;  simpliciterenim 
dicendum  est?  essentialiter  differre;  nam,  et 

in  re  oblata,  et  in  modo  seu  ritu  offerendi,  et 
in   persona    principaliter    offerente,    infinite 


inter  sedistant;  et  preeterea  in  significatione; 
nam  illa  Christum  et  passionem  ejus  futuram, 
hoc  vero  Christum  realiter  prassentem,  pas- 
sionem  vero  ejus  pra3teritam  repraesentat. 
Atque  hinc  oriuntur  aliae  differentitfi  in  valore 
et  efficacia,  de  quibus  in  sequenlibus  dicturi 
sumus. 

SECTIO  II. 

In  quo  perfectionis  gradu  sit  Misste  sacrificium  curn 
aliis  comparatum. 

I .  Missse  sacrificium  maxim&est  dignitatis. 

—  In  ritu.  —  In  significatione.  —  Habet  Eu- 
charisticum  sacrificium  eminenter  omnium 
aliorum  perfectiones. — Est  enimholocaustum. 

—  Sacrificium  laudis  et  gratiarum  actionis. 

—  Propitiatorium.  —  Impetratorium.  — 
Duobus  modis  possumus  perfectionem  sacri- 
ficii  Missas  declarare.  Primo  absolute,  in  illo 
considerando  omnia;  qua3  ad  dignitatem  ejus 
spectant.  Secundo  modo,  illucl  cum  aliis  con- 
ferendo;  utrumque  ergo  breviter  praesta- 
bimus.  Circa  priorem  ergo  partem  est  rursus 
considerandum,  in  sacrificio  reperiri,  ut  paulo 
antea  dicebamus,  et  exteriorem  ritum  sensi- 
bilem,  et  significationem,  et  honestatem  vir- 
tutis.  Dicendum  est  ergo,  in  his  omnibus 
habere  sacrificium  Missee  maximam  quamdam 
excellentiam  et  dignitatem ;  nam  primo,  quod 
ad  ritum  attinet,  res  oblata  est  infinitte  digni- 
tatis;  modus  autem  offerendi  in  se,  et  quoad 
substantiam  suam  (ut  sic  dicam),  est  maxime 
supernaturalis  et  divinus  ;  quoad  sensibilem 
vero  actionem  est  simplicissimus,  mundissi- 
mus  et  facillimus ;  nihil  ergo  amplius  in  ritu 
sacrificandi  acl  perfectionem  ejus  desiderari 
potest.  Secundo ,  quod  pertinet  ad  significa- 
lionem,  est  etiam  in  hoc  sacrificio  suprema 
quse  esse  potest,  tam  in  rebus  significatis, 
quam  in  modosignificandi.  Est  enim  expressa 
quredam,  et  viva  imago  passionis  Christi,  et 
consequenter  incarnationis,  et  aliorum  Christi 
rnysteriorum  ;  quibus  nihil  altius  et  excellen- 
tius  operatus  est  Deus.  Et  (quod  mirabilius 
est )  hsec  ipsamet  significatio  fit  media  alia 
actione  divina  prorsus  ac  supernaturali,  per 
quam  eadem  res,  quae  uno  modo  significatur, 
alio  modo  fit  realiter  praesens ,  et  sub  eisdem 
signis  sensibilibus  contenta.  Unde  etiam  fit, 
ut  divina  virtus  et  sapientia  in  hujusmodi 
sacrificatione  perfectissime  manifestetur.  Ac 
denique  in  ordine  etiam  ad  offerentem  hoc 

sacrificium,  quantum  in  se  est,  significat  ani- 
mum  valde  religiosum  erga  Deum,  et  ad 
Christum  maxime  gratum,  nam  hic  fit  perfec- 
tissima  quaedam  professio  divinse  potentice, 
et  dominii  in  omnem  creaturam,  quam  ad 
nutum  voluntatis  suee  unico  verbo  transmu- 
tare  potest;  fit  etiam  eximia  queedam  con- 
fessio  supremse  excellentias  et  majestatis,  quee 
tanta  est,  ut  res  infinili  valoris  ei  debeat  in 
sacrificium  offerri.  Fit  denique  grata  comme- 
moratio  beneficiorum  Christi,  et  charitatis 
erga  humanum  genus;  est  ergo  sacrificium 
hoc  in  sua  significatione  perfectissimum. 
Omitto  efficaciam  et  valorem,  de  quibus  infe- 
rius  dicendum  est.  Tertio,  quod  spectat  ad 
honestatem  virtutis,  reperiuntur  inhoc  sacri- 
ficio  conjuncta  bona  omnia,  quae  in  aliis  sacri- 
ficiis  divisa  reperiebantur,  ut  in  superioribus 
tactum  est,  et  nunc  breviter  explicatur.  Nam 
imprimis  hoc  est  honorarium  sacrificium , 
quod  alio  modo,  holocaustum,  dici  solet,  ut 
ex  his,  quee  nunc  diximus,  satis  patet;  nam 
prima  ratio  sacrificii  est  ad  tribuendum  Deo 
honorem,  illi  proportionatum,  quantum  homo 
polest;  ad  hunc  autem  finem  aplissima  sunt 
omnia,  quae  in  hoc  sacrificio  interveniunt, 
praesertim  principale  offerens,  res  oblata  ,  et 
modus  offerendi;  ex  perfectione  ergo  ejus 
satis  constat,  hunc  esse  primarium  finem 
hujus  sacrificii,  quod,  et  verbis  et  factis, 
quantum  potest,  Ecclesia  declarat  in  modo 
offerendi  hoc  sacrificium ;  nam  hoc  maxime 
pertinet  ad  perfectionem  et  sanctitatem  ip- 
sius.  Secundo,  est  hoc  sacrificium  laudis  et 
gratiarum  aclionis,  ut  eodem  fere  discursu 
facile  ostendi  potest,  et  tradidit  Trident., 
sess.  22,  c.  2;  idemque  docuit  Dionys., 
cap.  3  de  Eccles.  Hierar.,  part.  3;  et  Aug.,  in 
Enchir.,  c.  209,  et  epist.  120,  et  lib.  20  cont. 
Faust.,  cap.  21,  etlib.  1  cont.  Adversar.  legis 
et  Prophet.,  cap.  18,  ubi  de  hoc  sacrificio  ex- 
ponit  illud  Ps.  49  :  Sacrificium  laudis  hono- 
rificabit  me,  dicens  :  Quod  est  sacrificium 
laudis,  nisi  gratiarum  actio?  aut  unde  Deo 
majores  gratise  sunt  agendse,  quam  per  Chri- 
stum  Dominum  nostrum?  quod  faciunt  fideles 
Ecclesix  sacrificio.  Hinc  etiam  Iren.,  lib.  4 
cont.  Heeres.,  cap.  32,  dicit,  instituisse  Chri- 
stum  hujus  sacrificii  oblationem,  ne  nos 
ingrati  esse  Deo  videremur,  affertque  verba 
Malach.  1  :  Nomen  meum  glorificatur  inter 
gentes,  et  nomini  meo  offertur  sacrificium 
purum;  quse  verba  ad  priorem  rationem 
sacrificii  honorarii  applicari  possunt.  Addit 
denique   Chrysost.,    hom.  24  in  1  ad  Cor., 


per  hoc  sacrificium  specialiter  esse  laudan- 
dum  Deum,  propter  tanlum  beneficium  in 
ipsomet  sacrificio  nobis  collatum.  Tertio  ,  est 
etiam  propitiatorium  hoc  sacrificium,  ut  idem 
Conc.  Trident.  docuit;  et  August.,  epist.  59, 
et  lib.  1  cont.  Crescon.,  cap.  25,  et  serm.  31 
de  Verb.  Apost.;  Cyprian.,  lib.  1,  epist.  9; 
Ambros.,  1  Officior.,  cap.  48;  Damasc,  in 
sermone  de  Defunctis,  si  tamen  illius  est,  ubi 
etiam  Athanas.  refertur.  Iclque  ostendi  potest, 
nam,  teste  Paulo,  sacerdotium  ordinatur  ad 
propitiandum  peccatoribus,  juxta  illud  ad 
Hebr.  5  :  Omnis  Pcntifex  ex  hominibus  as- 
sumptus,  pro  hominibus  constituitur  in  his , 
quse  sunt  ad  Deum,  ut  offerat  dona  et  sacri- 
ficia  pro  peccatis;  in  lege  autem  nova  institu- 
tum  est  perfectissimum  sacerclotium;  oportet 
ergo,  ut  aliquod  sacrificium  propitiatorium 
illi  respondeat,  quod  pro  peccatis  offerat, 
quod  non  est,  nisi  in  mysterio  Eucharistise, 
ut  supra  ostendimus.  Tandem,  quia  haec  pro- 
piliatio  est  per  modum  applicationis  et  effi- 
caciae  ex  opere  operato,  magis  declarabitur 
in  his,  quse  de  efficacia  hujus  sacrificii  postea 
dicemus.  Et  ex  ibi  dicendis  constabit  etiam 
esse  hoc  sacrificium  impetratorium,  nam  in 
eo  reprsesentatur  passioChristi;  etideoaptis- 
simum  est  ad  impetrandum  omnia  bona,  quse 
passione  sua  Christus  nobis  promeruit ;  nam, 
sicut  Christus,  nunc  in  ccelo  pro  nobis  orans 
et  passionem  suam  Patri  repraesentans,  magna 
bona  nobis  impetrat,  ita  etiam  per  ministros 
suos  sacrificium  hoc  Patri  offerens,  suamque 
passionem  commemorans,  idem  impetrationis 
beneficium  nobis  confert.  Sunt  ergo  in  hoc 
uno  sacrificio  collecla  bona  omnia,  omnesque 
virtutis  rationes,  qua?  in  cfeteris  omnibus  sa- 
crificiis  excogitari  possunt,  ut  recle  concludit 
Trident.  in  dicta  sess.  22,  cap.  1,  dicens, 
hanc  esse  hostiam,  quse  per  varias  sacrificio- 
rum  naturae  et  legis  tempore  similitudines 
figurabatur,  utpote,  quse  bona  omnia,  per  illa 
significata,  velut  illorum  omnium  consum- 
matio  et  perfectio  complectitur ;  juxta  id, 
quocl  in  Missa  Dominicse  sextae  post  Pente- 
costen  Ecclesia  orat  :  Deus,  qui  legalium  dif- 
ferentiam  hostiarum  unius  sacrificii  perfec- 
tione  sanxisti.  Qui  modus  loquendi  Patribus 
etiam  frequens  est,  ut  patet  ex  Leone  Papa , 
serm.  7  de  Passio.;  August.,  20  cont.  Faust., 
lib.  7  de  Civit.,  c.  20;  Chrysost.,  in  Psalm. 
95 ;  qui  id  colligunt  ex  eo  quod  hic  Christus 
offertur,  qui  per  vetera  sacrificia  adumbratur, 
in  ejusque  ficle  propitiatoria  erant,  et  impe- 
tratoria.  Neque  contra  hanc  veritatem  occur- 

rit  nova  haereticorum  objectio,  quee  difficul- 
tatem  ingerat,  praeter  eas,  quae  in  superio- 
ribus  expeditae  sunt. 

2.  Omnia  simul  antiqua  sacrificia  Eucha- 
risticum  infinite  superat.  —  Ex  his  facile 
est,  alteram  partem  hujus  sectionis  expedire. 
Potest  enim  hoc  sacrificium,  vel  cum  sacrifi- 
ciis  veteribus,  vel  cum  sacrificio,  quod  Chri- 
stus  per  seipsum  obtulit,  conferri.  In  priori 
comparatione  non  est,  quod  denuo  immo- 
remur;  satis  enim  ex  clictis  constat,  non  tan- 
tum  singula,  sed  etiam  omnia  illa  sacrificia  in 
unum  collecta ,  ab  hoc  nostro  infinite  supe- 
rari ,  tum  in  principali  offerente  et  re  oblata, 
quae  infinitae  est  dignitatis,  tum  in  modo  offe- 
rendi,  ut  saepe  dictum  est.  Item,  in  efficacia 
ex  opere  operato,  et  in  valore  ad  impetran- 
dum,  propler  realem  Ghristi  praesentiam  et 
oblationem.  Denique  quia  excellentiori  modo 
complectitur  omnem  honestatem  sacrificii  in 
illis  divisam.  Solum  videri  possunt  sacrificia 
vetera  superare  hoc  nostrum  in  proportione 
qu.idam  ad  repraesentandum  sacrificium 
cruentum  Chrisli,  quia  illa  etiam  cruenta 
erant.  Sed  neque  in  hoc  excellunt,  quia  illa 
significabant  per  alienum  sanguinem;  hoc 
vero  per  proprium  Christi  sanguinem,  quem 
realiter  praesentem  continet;  uncle  illa  pro- 
portio  seu  convenientia  in  effusione  cruenta 
valde  materialis  est,  quae  puritatem  legis 
gratiae  non  decebat ;  sed  alia  magis  mystica  , 
qua3  altior  est,  et  a  sensibus  abstractior. 

3.  In  ccena  novissima  Eucharisticum  sacrifi- 
cium  oblatum,sibi  ipsi  in Missa oblato  sequale. 
—  In  secunda  comparatione,  si  illa  fiat  cum 
sacrificio  ccenae,  nulla  fere  est,  quia  ostensum 
est,  esse  sacrificia  ejusdem  rationis,  et  conse- 
quenter  ejusdem  essentialis  perfectionis , 
quamvis  in  accidentali  aliquo  modo  differant, 
et  mutuo  se  excedant,  ut  ex  dictis  facile  sumi 
potest.  Hinc  est  illud  Chrysostom.,  hom.  2 
in  epist.  \  acl  Timoth.  :  Sacra  ipsa  oblatio, 
cujusvis  meriti  sacerdos  illam  offerat ,  eadem 
est,  quam  dedit  Christus;  nihil  habet  ista, 
illa  minus,  etc.  Si  vero  comparatio  fiat  cum 
sacrificio  cruento  crucis,  cum  idem  in  utro- 
que  sit  principale  offerens,  eademque  res 
oblata,  simpliciter  dici  possunt  haec  sacrificia 
eequalia,  nam  haec  duo  capita  sunt,  ex  quibus 
simpliciter  pendet  perfectio  sacrificii.  In  reli- 
quis  vero  se  habent  sicut  excedens,  el  ex- 
cessum ;  nam  in  genere  moris ,  oblatio  crucis 
superatur  in  difficultate,  et  majori  quadam 
divina  dignatione.  Assumpsit  enim  maxima 
mala  pcenae,  quse  pro  nobis  obtulit,  unde  ex 

hoc  etiam  capite,  et  ratione  status  offerentis  , 
illud  etiam  sacrificium  excessit  in  actuali 
merito  etsatisfaclione.Tamen  hoc  sacrificium 
exceclit  in  modo  oblalionis,  quia  et  fit  per  ac- 
tionem  magis  supernaturalem,  ac  modo  im- 
passibili;  et  ideo  sacrificium  crucis  magis 
aptum  fuit  ad  operandam  redemptionem, 
utrumque  vero  in  ratione  sua  optimum  est. 

SECTIO  III. 

Utrum  ratio  sacrificii  Missce  potior  et  prior  sit 
ratione  sacramenti. 


1 .  Comparatio  haec  fieri  potest,  vel  ad  ra- 
tionem  sacramenti  in  communi,  vel  in  parti- 
culari  acl  illam  rationem  sacramenti,  quae  in 
mysterio  Eucharistiae  reperitur.  Priori  modo 
vix  polest  comparalio  fieri,  cum  illae  rationes 
quasi  genere  differant,  si  formaliter  sumaniur 
praecise  ac  abstracte;  si  tamen  considerentur, 
ut  in  his,  vel  illis  rebus  existere  possunt,  in- 
finitampossunt  reciperevarietatem.  Eotamen 
modo,  quo  comparari  possunt,  jam  supra 
insinuavimus,  rationem  sacrificii,  ut  sic,  al- 
tiorem  esse  ratione  sacramenti,  quia  imme- 
diatius  ad  divinum  cultum,  divinamque 
majestatem  et  excellentiam  significandam 
ordinatur,  quamvis  in  particulari  fieri  possit, 
ut  aliquod  sacramentum,  propter  mysteria, 
quae  continet,  aut  propter  efficaciam,  vel  alias 
similes  causas,  excellentius  sit  aliquo  sacri- 
ficio,  ut  constat  de  nostris  sacramentis  ad 
sacrificia  vetera  comparatis.  Hoc  autem  de 
isto  sacrificio  dici  non  potest,  quia  certum 
est,  non  solum  in  formali  ratione  sacrificii, 
sed  etiam  in  excellentia  ipsius  rei,  et  myste- 
rii,  quae  continet,  superare  omnia  sacramenta 
ab  ipso  realiter  distincta,  ut  constare  facile 
potest  ex  his,  quae  supra  diximus  de  excel- 
lentia  mysterii  Eucharistiae  super  omnia  alia 
sacramenta ;  nam  illa  manifeste  procedunt  de 
toto  mysterio  Eucharistiee  sub  quacumque 
ratione  consideretur.  Id  quod  evidentius  con- 
stabit  ex  his,  quae  statim  acldemus.  Negari 
autem  non  potest,  quin  alia  etiam  sacramenta 
legis  novae  excedant  hoc  sacrificium  in  effi- 
cacia  gratiae,  ut  infra  videbimus ;  hic  autem 
excessus  est  tantum  secundum  quid  ,  oritur- 
que  ex  propria  ratione  sacramenti;  ordinatur 
enim  magis  directe  et  per  se  ad  personas 
sanctificandas.  Omissa  ergo  generali  compa- 
ratione,  dicendum  solum  est  de  ratione  sacra- 
menti  et  sacrificii,  prout  in  myslerio  Eucha- 
ristiae  inveniuntur,  quae  in  tribus  comparari 
possunt,  scilicet,  in  prioritate  durationis  seu 

temporis,  in  dignitate  seu  perfectione,  in  or- 
dine  naturse,  seu  causalitate,  et  de  singulis 
breviter  dicemus. 

2.  Ordine  durationis  Eucharistia,  ut  sacra- 
mentum  et  sacrificium ,  sequalis.  —  Primo 
igitur  de  ordine  durationis  dicendum  est,  in 
mysterio  Eucharistise,  si  propria  comparatio 
fiat,  nullum  ssee  ordinem  durationis  inter  ra- 
tionem  sacramenti  et  sacrificii.  Probatur  ac 
declaratur,  nam  et  in  sacrificio  considerari 
potest  sacrificatio,  ac  terminus  per  sacrifica- 
tionem  effectus  seu  oblatus,  et  in  sacramento 
considerari  potest  effectio  sacramenti,  et  sa- 
cramentum  jam  factum  ;  omitto  usum  sacra- 
menti,  qui  extra  rationem  hujus  sacramenti 
est,  et  constat  esse  tempore  posteriorem,  tam 
ratione  sacramenti,  quam  sacnficii,  juxta  ea, 
qua3  inprsecedentidisputatione  tractata  sunt ; 
ut  ergo  proportionalis  fiat  comparatio,  debet 
actio  cum  actione,  et  terminus  cum  termino 
comparari;  sic  igitur  constat,  sacrificationem 
non  solum  simul  tempore  esse  cum  effectione 
sacramenti  Eucharistise,  sed  etiam  secundum 
rem,  eamdem  actionem  esse;  et  eadem  ratio 
est  de  terminis,  nam  illa  res,  quse  est  termi- 
nus  hujus  actionis,  et  est  res  sacrificata,  et 
sacramentum  permanens.  Quocirca,  etiam  si 
actionem  sub  quacumque  ratione  sacrificii, 
aut  sacramenti  in  fieri,  cum  hujusmodi  ter- 
mino  comparemus,  simul  tempore  sunt; 
neque  est  proprie  inter  ea  durationis  ordo; 
quia,  licet  exterior  actio,  quatenus  fit  per 
prolationem  verborum,  prius  lempore  inci- 
piat,  quam  sit  terminus  seu  sacramentum  in 
facto  esse,  quia  illa  prolatio  successive  fit,  et 
sacramentum  non  incipit  esse  perfectum 
usque  ad  ultimum  instans  prolationis,  tamen 
actio  propria  et  intrinseca,  per  quam  fit  ter- 
minus  sacrificii,  et  sacramentum,  non  est 
successiva,  sed  unico  instanti  perficitur,  in 
eo  scilicet,  in  quo  prolatio  verborum  absol- 
vitur  ,  et  ita  in  eo  instanti  simul  est  effeclio  et 
terminus  tam  sacrificii  quam  sacramenti. 
Solum  est  consideranda  differentia,  nam  sa- 
cramentum  potest  aliquo  modo  dici  essentia- 
liter  perfectum,  cum  primum  unius  speciei 
consecratio  absolvitur,  sacrificium  autem  mi- 
nime,  donec  utriusque  speciei  consecratio 
finiatur,  ut  vidimus.  Atque  hoc  sensu  dici 
potest  sacramentum  prius  tempore  incipere 
esse,  quam  sacrificium,  saltem  quoad  essen- 
tiam  sacrificationis  ,  quamvis  non  quoad  rem 
oblatam,  quse  tota  incipit  esse  sub  qualibet 
specie;  neque  etiam  quoad  completam  et  in- 
tegram  entitatem  sacramenti.  Gujus  differen- 


tiee  ratio  est,  quia  ratio  sacramenti  in  hoc 
consistit,quodsignificetetcontineatChristum, 
ut  cibum  dantem  vitam  animaset  spiritualem 
refectionem,  et  efficientem  unionem  sui  cor- 
poris  mystici  cum  suo  capite,  et  membrorum 
ejus  inter  sese,  quse  tota  significatio  essen- 
tialiler  reperitur  in  qualibet  specie;  et  quam- 
vis  per  duas  pluribus  modis  fiat ,  illi  tamen 
necessarii  non  sunt  ad  essentiam,  sed  tantum 
adintegritatemsacramenti.  Sacrificium  autem 
requirit  mysticam  mactationem,  et  expressam 
reprpesentationem  mortis  Christi ;  quaj  in 
consecratione  unius  tantum  speciei  non  repe- 
ritur,  ut  supra  declaratum  fuit.  Hac  ergo  ra- 
tione  dici  potest  essentia  sacramenti  prius 
tempore  perfici,  quam  sacrificium.  Atque 
eadem  ratione  docent  fere  omnes  utramque 
speciem  magis  esse  necessariam  propter  per- 
fectionem  sacrificii,  quam  sacramenti ;  ideo- 
que  facilius  posse  unam  speciem  ab  altera 
separari  in  usu  sacramenti ,  quam  in  effec- 
tione  sacrificii.  Quin  potius  hinc  fit,  posse  in 
rigore  usum  sacramenti  antecedere  sacrifi- 
cium  essentialiter  perfectum.  Posset  enim  ali- 
quis  communicare,  statim  post  consecratio- 
nem  corporis,  antequam  sanguis  conficiatur; 
posset,  inquam,  ita  ut  factum  teneret;  nam 
licite  non  existimo  fieri  posse,  moraliter  lo- 
quendo,  ut  excludam  casum  ignorantiae  in- 
vincibilis,  aut  si  fortasse  in  aliqua  necessitate 
extrema  id  fieri  sine  peccato  posset;  si  tamen 
ita  fieri  contingeret,  posset  non  solum  usus, 
sed  etiam  effectus  sacramenti ,  antecedere 
perfeclionem  sacrificii,  et  effectum  ejus; 
quia,  si  sumatur  digne  una  species,  statim 
datur  effectus  sacramenti ;  effectus  autem 
sacrificii  non  datur  usque  ad  consummatam 
essentiam  ejus  per  utriusque  speciei  conse- 
crationem.  Quo  fit,  ut  (secluso  hujusmodi  ex- 
traordinario  eventu,  qui  moraliter  nunquam 
accidet)  effectus  sacrificii  ex  se  tempore  ante- 
cedat  effectum  sacramenti,  quia  cum  sacrifi- 
cium  consistat  in  actione,  non  habet  usum  a 
se  ipso  distinctum ;  sed  ipsamefc  sacrificatio 
est  usus  sacrificii,  ut  sic;  et  ideo  statim  ac 
essentialiter  efficitur  sacrificatio,  datur  effec- 
tus  sacrificii,  nimirum,  cum  primum  absolvi- 
tur  utriusque  speciei  consecratio;  at  vero  in 
hoc  sacramento  distinguitur  usus  sacramenti, 
et  effectus  datur  in  ipso  usu,  qui  semper  fit 
posterius  tempore,  quam  consecratio. 

3.  In  rei  dignitate  sacrificium,  et  sacra- 
mentum,  quoad  terminos  xqualia  inter  se, 
perfectiora,  si  terminus  cum  via  comparetur. 
—  Sacrificatio  perfectior  sacramenti  usu.  — 

Secunda  comparatio  proposita  est  in  digni- 
tale  seu  perfectione,  quae  fieri  potest,  aut 
in  esse  rei,  aut  in  esse  virtutis.  Priori  igitur 
mbdo,  si  comparatio  cum  proportione  fiat, 
nulla  fere  hic  locum  habet,  quia,  ut  ex  dictis 
patet,  non  solum  est  aequalitas,  sed  etiam 
identitas,  nam  eadem  actio,  qute  est  sacrifi- 
catio,  est  effectio  sacramenti,  et  eadem,  quse 
est  res  oblata,  ut  terminus  sacrificationis,  est 
sacramentum  in  facto  esse;  sub  hac  igitur 
consideratione  non  potest  unum  esse  per- 
fectius  alio.  Quanquam  si  sacrificium  (ut 
solet)  proprie  sumatur  pro  actione  sacrifi- 
candi,  et  sacramentum  Eucharistiae  pro  re 
permanente,  et  jam  facta,  sic  dici  potest  sa- 
cramentum  perfectius  quam  sacrificium  ,  eo 
modo,  quo  perfectior  est  terminus  actionis, 
quam  actio,  per  quam  fit;  sic  autem  etiam 
dicendum  est,  sacrificium  hoc  sumptum  pro 
re  oblata  perfectius  esse  sacrificatione  et 
effectione  sacramenti;  est  enim  eadem  pro- 
portio.  Quod  si  obiter  queeras,  comparando  sa- 
crificationem  ipsam  cum  usu  sacramenti,  quid 
perfectius  sit,  dicendum  est,  sacrificationem 
esse  perfectiorem ,  quia  usus  sacramenti  so- 
lum  fit  per  localem  applicationem  sacramenti, 
sacrificatio  autem  fit  per  ipsam  effectionem 
sacramenti;  nobilior  autem  est  sacramenti 
effectio  quam  applicatio,  lum  in  ipsa  actione 
sensibili ,  quae  est  locutio ;  tum  maxime  in 
supernaturali  actione,  per  quam  fit,  qua3  tam 
est  excellens,  ut  non  solum  applicationem 
sacramenti,  verum  etiam  effectionem  gratise 
sacramentalis,  quae  ad  illam  applicationem 
consequitur,  superare  videatur,  quia  nobilio- 
rem  habet  effectum,  Christum  scilicet,  qui  est 
totius  gratise  fons.  Et  haec  sufficiant  de  com- 
paratione  in  esse  rei. 

4.  Sacrificatio  in  esse  virtutis  perfectior 
sacramenti  effectione.  —  Objectio.  —  Dilutio. 
—  Altera  vero  comparatio  esse  potest  in  esse 
virtutis,  quae  non  habet  locum  inter  terminos, 
sed  inter  actiones;  et  hocmodo  jam  diximus, 
sacrificationem  ex  ratione  formali  sua  per- 
fectiorem  esse  usu  et  effectione  sacramenti ; 
si  ergo  hee  duae  rationes  ad  idem  mysterium, 
cseteris  paribus,  applicentur,  perfeclior  etiam 
in  illa  erit  ratio  sacrificii,  quod  nihil  aliud  est, 
quam  dicere,  melius  esse,  conficere  corpus 
Ghristi  in  Dei  honorem  et  cultum ,  quam  in 
utilitatem  fidelium.  Propter  quod  dixit  D. 
Thom.  supra,  quoest.  63,  art.  6,  cultum  Dei 
potissimum  pertinere  ad  Eucharistiam ,  ut 
sacrificium  est.  Sed  contra,  nam  etiam  sacri- 
ficium  ad  nostram  utilitatem  ordinalur,  sci- 


licet,  ut  aliquem  effectum  ex  opere  operato 
nobis  afferat;  quanquam  in  hoc  minorem  ha- 
beat  excellcntiam,  quam  eadem  Eucharistia, 
ut  sacramentum  est,  quia  non  dat  gratiam 
sanctificantem ,  sed  solum  remitlit  poenam 
temporalem,  ut  infra  videbimus;  alioquivero, 
etiam  ut  sacramentum  est,  ad  cultum  Dei  re- 
fertur;  nam  usus  ejus  ad  religionem  spectat, 
et  unio  charitatis,  ac  sanctificatio,  quae  inde 
consequitur,  ad  maximum  Dei  cultum  per- 
tinet;  haec  enim  est,  quam  Deus  maxime  in- 
tendit,  et  propler  illam  praecipue  totum  hoc 
sacramentum  instituit ;  ergo  pensalis  omni- 
bus,  ralio  sacramenti,  et  usus  ejus  perfectior 
est.  Et  confirmalur,  quia  ipsummet  sacrifi- 
cium  quodammodo  ordinatur  ad  sacramenli 
usum;  haec  enim  sacrificatio  (quse  est  ipsamet 
consecratio)  eo  tendit,  ut  per  eam  fiat  panis 
vitse,  qui  sit  animarum  cibus  et  refectio;  ergo 
hic  est  finis  maxime  intentus  ac  prsecipuus. 
Respondetur,  in  his  actionibus,  quatenus  ra- 
tionem  studiosi  actus  habent  (sic  enim  nunc  a 
nobis  considerantur),  imprimis  respiciendum 
esse  ad  id,  quod  unicuique  actui  ex  suo  pro- 
prio  objecto  convenit;  et  sub  hac  ratione, 
actio  sacrificandi  excellentior  dicitur  ex  vi 
objecti  sui,  quia  per  se  et  immediate  ordi- 
natur  in  cultum  Dei,  et  significationem  animi 
subjecti  et  grati  erga  ipsum,  quae  ratio  ho- 
nestatis  maxima  est  inter  omnes  morales; 
nam  ipsa  nostra  sanctificatio  ordinari  debet 
ad  Dei  gloriam,  ut  in  finem;  et  ideo  ratio  sa~ 
cramenti,  ut  sic,  non  est  tam  perfecta,  neque 
tam  proxime  ac  perfecte  continet  cultum  Dei, 
ut  sic.  Neque  refert,  quod  ex  opere  operato 
effectus  sacramenti  major,  vel  melior  sit; 
nam  hoc  non  pendet  ex  honestate  actionis, 
sed  ex  institutione  Ghristi,  qui  voluit,  et 
instituit,  per  actum  minus  nobilem  in  ra- 
tione  virtutis  majorem  effectum  dare;  quan- 
quam  hoc  ipsum  sit  sub  controversia  ;  non 
enim  est  certum,  sacrificium  ut  sic,  non  dare 
gratiam  ex  opere  operato ;  et  pra?terea  con- 
stat,  posse  impetrare  illam,  et  aliunde  etiam 
superare  in  ratione  causse,  quia  saltem  per 
hunc  modum  impetrationis  quoslibet  effectus 
gratiee  obtinere  potest;  et  non  solum  sumen- 
tibus  prodest,  ut  sacramentum,  sed  etiam 
aliis,  ut  postea  videbimus.  Ad  confirmatio- 
nem  respondetur,  sacramentum  proprie  ac 
per  se  loquendo  non  esse  finem  sacrificii ;  nam 
per  se  solum  tendit  ad  rem  oblatam  ut  sic; 
quasi  materialiter  vero  inde  fit ,  quod  eadem 
res,  quee  fuit  terminus  sacrificii ,  aptissima 
fuerit  ut  ad  usum  sacramenti  institueretur. 

5.  Naturse  ordine  terminum  termino , 
actionem  actioni  adaptando ,  sacrificium  et 
sacramentum  xqualia.  —  Ordine  intentionis 
sacrificium  prius,  executionis  posterius  sa- 
cramento.  — Circa  tertiura  de  ordine  naturae 
nihil  fere  dicendum  occurrit,  quia,  si  cum 
proportione  fiat  comparatio ,  nulla  est  hic 
causalitas  propria,  et  consequenter  nec  na- 
turse  ordo,  id  est,  si  actionem  sacrificaudi 
cum  effectione  sacramenti,  et  terminum  sa- 
crificationis  cum  sacramento  jam  facto  com- 
paremus;  nam  re  ipsa  sunt  idem,  et  ita 
non  habent  inter  se  causalitatem;  si  autem 
sacrificationem  cum  sacramento  jam  facto 
conferamus,  sic  antecedit  quidem  sacrifi- 
cium  naturse  ordine,  si  sola  actio  considere- 
tur,  quia  actio  antecedit  suum  terminura.  Si 
eum  sub  sacrificatione  terminum  includamus 
(prout  includi  debet,  saltem  prout  in  ipso 
instante  sacrificationis  attingitur,  quia  non 
potest  intelligi  sacrificium  peractum,  nisi  jam 
intelligatur  res  oblata) ,  secundum  diversas 
rationes ,  sacrificium  et  sacramentum  erunt 
prius,  vel  posterius ;  nam  ordine  intentionis 
videtur  prior  ratio  sacrificii,  ut  ex  dictis  in 
prsecedente  punclo  sumi  potest ,  nam  est 
maxime  intenta ;  unde  in  genere  causee  finalis, 
dici  aliquo  modo  potest  natura  prior,  cujus 
signum  etiam  esse  potest,  quia  potestas  sacer- 
dotalis ,  quae  data  est  ad  hoc  mysterium 
efficiendum ,  primario  ordinata  est  ad  sa- 
crificium  offerendum;  unde  in  ordinatione 
sacerdotis  hoc  prsecipue  exprimitur  in  ver- 
bis  formae  :  Accipite  potestatem  offerendi 
sacrificium ,  etc.  Et  sacerdotium  Christi  pri- 
mario  fuit  ad  offerendum  Deo  sacrificium 
crucis;  et  de  omni  sacerdotio  id  significat 
Paulus,  cum  dicit,  sacerdotem  constitui,  ut 
offerat  dona  et  sacrificia  pro  peccatis ;  cum 
ergo  preecipuus  actus  sacerdotis  sit  effectio 
hujus  mysterii,  recle  dicitur,  rationem  sacri- 
ficii  esse  in  illo  priinam  ordine  intentionis.  At 
vero  ordine  executionis  potest  sacrificii  ratio 
dici  posterior,  quia  ex  parte  rei  oblatse  sup- 
ponit  quicquid  pertinet  ad  rationem  sacra- 
menti,  et  ultra  hoc  requirit  aliquod  ad 
rationem  sacrificii;  ergo  supponitur  quo- 
dammodo  sacramentum  in  genere  causse 
materialis,  quia  ad  perfectionem  sacrificii 
requiritur  res  oblata  (ut  dictum  est),  quae  in 
praesenti  est  Christus,  ut  contentus  sub  spe- 
ciebus,  in  quo  ratio  sacramenti  salvatur,  ultra 
quod  ratio  sacrificii  requirit  mactationem 
mysticam,  seu  ordinem  ad  illam,  et  quod  ad 
Dei  cultum  supremum  ordinetur. 

6.  Difficultas  solvitur.  —  Sed  supersunt 
duse  difficultates  :  priraa  est,  quia  ex  dictis 
sequitur,  rationem  sacrificii  essentialiter  in- 
cludere  rationem  sacraraenti ,  quod  videtur 
impossibile,  quia  hse  duse  sunt  rationes  spe- 
cificse,  et  ultimse,  ac  omnino  diversee,  quarum 
una  non  potest  aliam  contrahere;  ergo  nec 
potest  una  esse  de  essentia  alterius.  Respon- 
detur,  si  sacrificium  sumatur  pro  re  oblata, 
sacrificium  includere  rationem  sacramenti, 
quia  de  ratione  ejus  est,  ut  sit  sensibilis,  et 
consequenter,  ut  per  seusibiles  species  signi- 
ficetur,  in  quo  ratio  sacrificii  includitur.  Nec 
satisfacit  dicere,  Christum  significatum  per 
species  esse  rem  oblatam  in  sacrificio,  non 
tamen  ut  sic,  seu  quatenus  significatur;  et  ideo 
necessarium  non  esse,  ut  species,  quatenus 
significant,  pertineant  ad  rera  oblatam  in  sa- 
crificio  :  hoc  (inquam)  non  satisfacit,  quia 
Christus  non  est  res  oblata  in  hoc  sacrificio, 
nisi  quatenus  fit  aliquo  modo  sensibilis  per 
species;  non  fit  autem  per  eas  sensibilis  nisi 
quatenus  per  eas  significatur,  ut  res  sub 
illis  contenta,  in  quo  ratio  sacrarnenti  perfi- 
citur;  ergo  ab  illis  speciebus  pertinentibus 
ad  rem  oblatam  non  potest  excludi  ratio 
sacramenti  seu  signi,  quia  non  agimus  de 
signo  in  actu,  sed  aptitucline  et  impositione. 
Neque  hoc  est  inconveniens,  quia,  quod  res 
oblata  dicatur  hostia,  vel  sacrificium,  solum 
addit  habitudinem  seu  denominationem  ex 
actione  sacrificaudi  sumptam;  non  est  autem 
ullum  inconveniens,  quod  sicut  res  mere  sen- 
sibilis,  ut  agnus,  v.  gr.,  denominatur  hostia 
ab  actione  offerendi ,  ita  etiam  res  mystice 
sensibilis,  quee  in  se  est  sacramentum,  deno- 
minetur  hostia  ,  seu  sacrificium  ab  actione 
offerendi.  At  vero,  si  loquamur  de  sacrificio 
pro  actione  sacrificandi,  sic  non  constituitur 
intrinsece  ex  ratione  sacramenti;  sed  dicit 
habitudinem  ad  Eucharistiee  sacramentum, 
tanquam  ad  rem  oblatam,  quod  nullum  est 
incommodum,  quia  hsec  habitudo  ejusdem 
rationis  est  cum  illa,  quam  quaalibet  actio  sa- 
crificandi  dicit  ad  rem  oblatam,  tanquam  ad 
materiam,  vel  terminum  suum. 

7.  Dubio  fit  satis.  —  Qui  sacramentum  Eu- 
charistiae  sub  duabus  speciebus  conficit,  velit, 
nolit,  sacrificium  offerat  necesse  est.  —  Se- 
cunda  difficultas  est,  quia  sequitur,  sacra- 
mentum  Eucharistise  posse  re  ipsa  separari 
a  sacrificio  per  intentionem  consecrantis, 
quia  sacrificium  necessario  supponit  sacra- 
mentum,  et  addit  aliud;  polest  ergo  minister 
intendere,  verum  efficere  sacramentum  con- 

secrando  panem  in  usum  fidelium,  non  inten- 
dendo  per  eam  actionem  sacrificare  Deo,  imo 
excludendo  omnem  intentionem  cultus,  sicut 
nunc  faciunt  Lutherani,  et  alii  ha?retici  hujus 
temporis,  qui  nullo  modo  volunt  saerificium 
efficere,  sed  coenam  Dominicam,  ut  ipsi  aiunt; 
quia  si  supponamus,  eos  uti  vera  materia  et 
forma,  et  esse  veros  sacerdoles,  et  habere 
sufficientem  intentionem   conficiendi   sacra- 
mentum,  revera  illud  efficient,  non  obstante 
quocumque  errore  privato;  non  tamen  effi- 
cient  sacrificium,  quia,   sicut  sacramentum 
confici  non  potest  sine  intentione  ministri,  ita 
neque  sacrificium  offerri.  Respondetur  primo, 
fortasse  nullum  esse  inconveniens  totum  hoc 
concedere,  nam  Doctores  omnes,  qui  ponunt 
rationem  sacrificii  in  sumptione,  vel  in  ali- 
qua   alia  actione,  quse  post  consecrationem 
fiat,  necessario  concedent,  posse  re  ipsa  se- 
parari  confectionem  sacramenti  a  sacrificio, 
si  minister  iniquus  velit  consecrare,  et  nul- 
lam  postea  actionem  efficere  ad  offerendum 
sacrificium,  quia,  cum  actiones  illae,  non  tan- 
tum  ratione  aut  intentione,  sed  etiam  dura- 
tione  distinguantur,  facile  poterunt  separari, 
vel  ex  voluntate  ministri,  vel  ex  impotentia, 
si   cnsu    accidat ,   post  consecrationem  non 
posse  reliquas  actiones  efficere.   Sic  igitur, 
quamvis  nos  dicamus,  consecrationem  sacra- 
menti,  et  oblationem  sacrificii,  realiter  idem 
esse,  tamen,   cum  ratione  formali  dislingui 
possunt,  ut  D.  Thom.  supra  citatus  significat, 
non   est  inconveniens ,    concedere  ralionem 
sacrificii,  quse   posterior  est  ordine  execu- 
tionis,  posse  per  intentionem  ministri  sepa- 
rari    a    ratione    sacramenti,  ita   ut   factum 
teneat,  quamvis  male  fiat.  Secundo,  et  for- 
tasse  probabilius  negatur  sequela;  nam  ex 
institutione  Christi  hsec  consecratio,  et  oblatio 
sacrificii  ita  sunt  necessario   conjuncta,   ut 
posita  una  non  possit  minister  voluntate  seu 
intentione  sua  aliam  auferre,  sicut  substantia 
sacramenti  et  effectus  ejus  ita  sunt  connexa, 
ut  non  possit  minister  intentione  sua  impe- 
dire  effectum,  si  revera  habuit  voluntatem 
conficiendi  sacramentum.   Quod  quidem  ita 
esse  in  preesenti  declaratur,  nam,  si  minister 
revera  intendat  conficere  hoc  sacramentum, 
nihilque  directe  velit,  quod  substantiali  in- 
tentioni  conficiendi  sacramentum  contrarium 
sit,  consequenter  necesse  est,   ut  velit  pro- 
ferre  verba  in  persona  Christi,  qui  est  prin- 
cipale  offerens  in  hoc  sacrificio ;  ergo  quamvis 
ex  privalo  errore  putet,  se  non  offerre  sacri- 
ficiura,  aut  ex    iniquitate  nolit  cultum  Deo 

exhibere,  tamen  ex  generali  intentione  ne- 
cessario  offert,  vel  potius  est  instrumentum, 
per  quod  Christus  offert.  et  cultum  Deo 
exhibet;  quamvis  ergo  privata  intentione 
excludat  personalem  cultum,  non  tamen  mi- 
nisterialem ,  maxime  cum  necesse  sit,  ut 
formali  vel  virtuali  intentione  velit  facere 
quod  Christus  fecit,  et  instituit.  Quod  prse- 
terea  exemplo  declaratur,  nam ,  si  regis 
legatus  in  nomine  et  persona  regis  Pontifici 
exhibeat  honorem,  factis  ac  verbis  regis  per- 
sonam  reprsesentans,  quamvis  ipse  in  pro- 
pria  persona  nolit  Pontificem  colere ,  nihilo- 
minus  ut  minister  alterius  re  ipsa  id  pra^stat; 
quia  ad  hoc  sufficit  intentio  faciendi  ministe- 
rium,  quod  in  persona  alterius  fit  per  actio- 
nes  et  verba  illi  intentioni  accommodata ; 
sic  igitur  contingit  in  prsesenti,  et  ideo  illa 
consecratio  est  etiam  sacrificatio,  et  intentio 
necessario  debet  esse  ad  utrumque  sufficiens, 
quia  privatus  error  non  abstulit  absolutam 
voluntatem  faciendi  quod  Christus  instituit. 

DISPUTATIO  LXXVII. 

DE    OFFERENTIBUS    EUCHARISTI^  SACRIFICIUM. 

Disp.  5  de  sacrificio.  —  Diximus  in  supe- 
rioribus  quatuor  necessaria  in  omni  sacrificio, 
scilicet  quod,  et  cui  offertur,  qui  offert,  et  pro 
quo  offertur.  Ex  quibus  duo  priora  explicata 
jam  sunt,  quia  connexa  sunt  cum  essentia 
sacrificii,  quam  hactenus  tradidimus  ;  qua 
jam  exposita  cum  principiis  intrinsecis  sa- 
crificii,  reliquum  est,  ut  causas  ejus  extrin- 
secas  declaremus,  ad  quas  alia  duo  posteriora 
pertinent,  nam,  qui  offert,  causa  est  efficiens 
sacrificii ,  de  qua  hic  dicemus;  is  autem, 
pro  quo  fit  oblatio,  ad  causam  finalem  revo- 
cari  potest,  de  qua  dicemus  disputatione 
sequenti. 

SECTIO  I. 

Utrum   Christus  Dominus    sit  principalis  offerens  in 
hoc  sacrificio. 

1 .  Quorumdam  placitum.  —  Quidam  Theo- 
logi  negasse  videntur,  Christum  proprie  in 
hoc  sacrificio  offerre,  sed  sacerdotis  oblatio- 
nem  illi  attribui,  solum  remote,  quia  obla- 
tionem  hujus  sacrificii  instituit,  et  juxta  ejus 
voluntatem  et  preeceptum  offertur;  et  prse- 
terea ,  quia  merita  ejus  in  hoc  sacrificio 
operantur.  Ita  videtur  sensisse  Scotus,  Quod- 
lib.  20;  et  Gabriel,  lect.  26  et  27  in  can.;  et 

Cordub.,  lib.  1  Quaest.  Theolog. ,  qusest.  3, 
circa  opinionem  secundam  et  quinlam.  Qua3 
opinio  ita  probari  potest,  quia  Ghristus  Do- 
minus,  neque  interna  intentione,  neque  ex- 
terna  actione,  actu  semper  offert,  quoties 
Missee  sacrificium  offertur;  ergo  nullo  modo 
nunc  offert  tanquam  offerens,  seu  causa  ali- 
quo  modo  per  se;  ergo  solus  sacerdos  offert 
per  potestatem  sibi  datam  a  Ghristo  et  juxta 
ritum  ab  eo  institutum;  Ghristus  autem  solum 
denominatione  extrinseca ,  et  ut  causa  re- 
mota  ac  per  accidens  poterit  denominari 
offerens.  Antecedens,  quoad  priorem  partem 
de  oblatione  interna,  probatur,  quia  gratis  et 
sine  fundamento  fingeremus,  Christum  sem- 
per  nunc  esse  attentum,  et  quasi  sollicitum, 
ut  semper  habeat  actualem  intentionem  offe- 
rendi  in  singulis  Missis  :  Non  enim  (ut  ait 
Paul.  ad  Hebr.  9),  inmanufacta  sancta  Jesus 
introivit,  exemplaria  verorum.,  sed  in  ipsum 
coelum,  ut  appareat  nunc  vultui  Dei  pro 
nobis ,  neque  ut  ssepe  offerat  semetipsum. 
Quoad  secundam  vero  partem  de  actu  ex- 
terno,  sine  quo  sacrificium  sensibile  esse  non 
potest,  patet  tum  ex  eisdem  verbis  Pauli ; 
tum  etiara  quia  tota  actio  externa  a  solo 
sacerdote  fit.  Quod  argumentum  maxime 
procedit,  si  verum  est,  sacerdotem,  non  for- 
maliter,  sed  tantum  materialiter,  verba  con- 
secrationis  proferre.  Unde  confirmatur,  quia 
non  aliter  Christus  hic  offert,  quam  baptizare 
vel  absolvere  dicatur;  Christus  autem  non 
baptizat  proprie  et  per  se,  sed  solum  per 
accidens  extrinseca  denominatione,  quia  ab 
illo  est  virtus  et  institutio  baptismi;  ergo 
idem  est  in  preesenti  dicendum. 

2.  Dico  primo  :  Christus  Dominus  est  sum- 
mus  sacerdos,  qui  principaliter  offert  sa- 
crificium  Eucharistise ,  quandocumque  et 
ubicumque  offertur.  Hoec  assertio  ita  simpli- 
citer  sumpta  certa  nunc  est,  quam  D.  Thom. 
hic  docuit,  ad  3,  et  qusest.  prseced.,  art.  7, 
ad  3,  et  in  4,  dist.  13,  quaest.  1,  art.  1,  ubi 
cseteri  Theologi;  et  Alber.,  lib.  3  de  Euchar., 
art.  cap.  5;  et  Simeon  Thessal.,  lib.  de  Mys- 
teriisEccles.,  cap.  44,  quem  refertTurrianus, 
qui  hanc  etiam  veritatem  docet,  lib.  4  pro 
Epistolis  Pontif . ,  cap.  1,  et  in  Schol.  ad 
Clem.,  lib.  3  Constit.,  cap.  12;  Lindan.,  lib.  4 
Panopl. ,  cap.  41 ;  Ballarm. ,  lib.  1  de  Miss. , 
cap.  4;  et  probatur  primo  ex  Scriptura  sacra, 
tum  quia  Christum  appellat  seternum  sacer- 
dotem  secundum  ordinem  Melchisedech,  qui 
ordo  in  oblatione  hujus  sacrificii  completur, 
et  exercetur,  ut  in  superioribus  explicatum 


est,  et  ponderant  Anselm.,  Theoph.  et  OEcu- 
men.,  quia  non  potuit  dici  Christus  sacerdos 
eeternus  proptersolam  hostiam,  quse  in  cruce 
peracta  est,  sed  quia  nunc  perpetuo  sacrificat 
per  sacerdotes  offerentes;  tum  etiam  quia 
Paul.,  in  epist.  ad  Hebr.,  differentiam  consti- 
tuit  inter  legem  novam  et  veterem,  quod  in 
illa  plures  erant  sacerdotes  secundum  illud 
tempus  offerentes,  nunc  autem  unus  est  sa- 
cerdos  eeternus,  cui  nullus  succedit,  sed  reli- 
qui  omnes  sunt  ministri  ejus;  sentit  ergo 
Paulus ,  nunc  etiam  Christum  offerre  per 
sacerdotes;  alioqui,  si  Christus  omnino  ab 
hoc  munere  cessasset,  nulla  esset  differentia 
in  sacerdotum  pluralitate  inter  legem  vete- 
rem,  et  novam.  Et  juxta  hanc  veritatem 
interpretantur  Paulum  fere  omnes  exposi- 
tores,  Chrys.,  hom.  17  ad  Hebr. ;  Theoph.,  ad 
Hebr.  5;  Haimo,  6;  Anselm.,  10.  Secundo  in- 
sinuatur  hrc  veritas  in  Concil.  Lateran.,  in 
cap.  Firmiter,  de  Surnm.  Trin.  et  fide  Cath., 
quatenus  in  eo  dicitur,  Christum  iu  hoc  mys- 
terio  esse  simul  sacerdotem  et  sacrificium ;  et 
in  Concil.  Florent.,  in  decret.  Eugen.,  qua- 
tenus  ibi  dicuntur  sacerdotes  conficere  hoc 
mysterium  in  persona  Christi.  Clarius  hoc 
docuit  Tridentin.,  sess.  22,  cap.  1  et2,  dicens 
eumdem  Christum,  qui  in  ccena  et  in  cruce 
obtulit,  esse  in  hoc  mysterio  principalem 
offerentem;  ideoque  propter  sacerdotum  offe- 
rentium  iniquitatem,  mundam  hanc  oblatio- 
nem  inquinari  non  posse.  Tertio  probatur  ex 
Patrum  traditione.  Iren.,  lib.  4  cont.  Hseres., 
cap.  32  et  24  :  Per  Jesum  Christum  (inquit) 
offert  Ecclesia;  Cyp.,  epist.  63  :  Sacerdos  in 
altari  vice  Christi  fungitur,  et  sacrificium 
verum  ac  plenum  Deo  Patri  offert.  Idem  insi- 
nuat  Euseb. ,  lib.  1  de  Demonst. ,  cap.  ult.; 
August. ,  4  de  Trin.,  cap.  7  et  1 4  ,  et  lib.  20 
de  Civit.,  cap.  20  :  Christus  ipse  offerens , 
ipse  est  et  oblatio;  cujus  rei  sacramentum, 
quotidianum  esse  voluit  Ecclesix  sacrificium; 
Ambr.,  1  Offic,  cap.  48,  et  super  Psal.  38  : 
Ipse  offerre  manifestatur  in  nobis ,  cujus 
sermo  sanctificat  sacrificium ,  quod  offertur. 
Optime  Ghrys. ,  hom.  83  in  Matth.  :  Qui  tunc 
in  illa  coena  confecit,  ipse  nunc  quoque  ope- 
ratur,  etc.  Et  hom.  2  in  2  ad  Timoth., 
hom.  17  ad  Hebr. ,  hom.  60  ad  Popul.,  et 
hom.  de  Prodit.  Judae  :  Cum  videris  sacerdo- 
tem  offerentem,  ne  ipsum  consideres  hoc  fa- 
cientem,  sed  Christi  manum  invisibiliter 
extensam;  et  in  Liturg.  :  Ipse  est,  qui  offert, 
ipse,  qui  offertur. 
3.  Differentia  inter  sacrificii  et  sacramenti 

efficientem  causam.   —   Quarto  argumentor 
ratione.   quia  Christus  nunc  potest  semper 
offerre ,  ut  principale  offerens ;  ergo   offert. 
Antecedens  patet,  quia  nunc  etiam  est  verus 
sacerdos,  et  intercedit  pro  nobis,  et  omnia 
semper  prospicit;  nihil  ergo  eum  impedit, 
quominus  possit  semper  offerre.  Prima  vero 
consequentia  probatur,  tum  quia  nonest,  cur 
sacerdos  dignissimus  perpeluo  vacet  ab  offe- 
rendi  munere,  cum  illud ,  et  pro  dignitate 
sua,  et  ad  majorem  Dei  gloriam,   exercere 
possit;  tum  etiam  quia  hoc  spectat  ad  es- 
cellentiam  hujus  sacrificii;  nam  oblationis  di- 
gnitas  ex  offerentis  dignitate  maxime  pendet, 
juxta  illud  :  Respexit  Dominus  ad  Abel  et  ad 
munera  ejus.  Et  prseterea ,  hoc  etiam   quo- 
dammodo  postulat  dignitas  rei  oblatee  in  hoc 
sacrificio,  quee  infinita  est,  et  purissima  ;  et 
ideo  a  simili  offerente  principaliter  offerri  de- 
bet,  ut  talis  oblatio  nunquam  fieri  possit  a 
persona,  quse  non  sit  Deo  grata,  et  in  omni- 
bus  suis  actionibus  pura,  et  sancta;  nam,  ut 
sacrificium  sit  purum,  non  satis  est,  quod  res 
oblata  pura  sit,  sed  idem  requiritur  in  per- 
sona  offerente,  quia  sacrificium  in  actione  et 
oblatione  consistit;  sola  autem  Ghristi  persona 
est  per  se  sancta,  et  in  omnibus  suis  actioni- 
bus  rectissima ;  non  ergo  debuit  hoc  sacrifi- 
cium  ab  alio,  qUam  a  Ghristo,  principaliter 
offerri.  Unde  notanda  est  differentia  inter  sa- 
cramentum  et  sacrificium,  nam  ad  sacramenti 
dignitatem  per  se  necessarium  non  est,  ut  mi- 
nisterium  ejus,  quod  consistit  in  applicatione 
ad  usum ,  sit  omnino  impollutum   ex  parte 
ministri  aut   personse   exercentis  illud    mi- 
nisterium ,  sed  satis  est,  ut  secundum  eum 
ritum  applicetur,  quo  institutum  est;  at  vero 
sacrificium  ad  suam   excellentiam  requirit, 
ut,  quatenus  est  ab  aliquo  offerente  prinei- 
pali,  sit  omnino  purum  et  gratum  Deo,  quod 
non  posset  semper  infallibiliter  habere  hoc 
sacrificium ,   nisi    Christus    necessario    esset 
principalis  offerens  illius,  quia  solus  ipse  est 
per  se  immaculalus  et  innocens;  reliqui  vero 
sacerdotes  semper  possunt  indigne  offerre; 
Ecclesia  vero,  quamvis  semper  sit  sancta,  et 
in  ejus  persona  etiam  offeratur  sacrificium, 
tamen  et  quamdiu  in  hac  vita  militat,  non 
omnino  caret  omni  macula  et  ruga,  donec  in 
coelo  triumphet;  et  preeterea  non   est  ipsa 
tam  proprie  offerens  sicut  Christus,  ut  vide- 
bimus;  neque  etiam  est  offerens  simpliciter 
necessarium  ex  vi  institutionis  hujus  sacra- 
menti ;  potest  enim  a  sacerdote  valide  offerri, 
etiamsi  personam  Ecclesiee  non  agat,  ut  postea 


videbimus.  Ratio  autem  hujus  differentiee  in- 
ter  sacrificium  et  sacramentum  nulla  alia  est, 
nisi  quia  sacrificium  consistit  in  actione,  cujus 
dignitas  ex  operante  maxime  pendet;  sacra- 
menti  autem  usus  magis  consistit  in  recep- 
tione;  per  se  enim  ordinatur  ad  aliquid  si- 
gnificandum,   et  faciendum  in   suscipiente, 
propter  cujus  utilitatem  proxime  instituitur. 
4.  Actu offert Christus  hoc  sacrificium,  licet 
per  ministrum.  —  Dico  secundo :  Christus  Do- 
minus  est  principalis  offerens  in  hoc  sacrifi- 
cio,  non  tantum  per  accidens  ac  remote,  sed 
etiam,  quia  aliquo  modo  actu  offert,  licet  per 
sacerdotem  offerat.    Probatur,  distinguendo 
multa,  quee  in  hoc  sacrificio  Christo  possunt 
attribui,  et  declarando  modum ,  quo  ad  ea 
concurrit.  Primum  sit  institutio,  qua  voluit, 
ut  in  memoriam  ejus  hoc  sacrificium  fieret. 
Sed  hoc,  vel  nihil,  vel  parum  conducit,  ut 
Christus  principalis  offerens  dicatur.  Primo, 
quia  ratio  seu  habitudo  offerentis,  valde  di- 
versa  est  a  ratione  instituentis;  et  heec  est 
omnino  ab  illa  separabilis;  nam  Deus  insti- 
tuit  vetera  sacrificia,  et  non  propterea  erat 
principalis  offerens  in  illis.  Secundo,  hoc  non 
satis  est,  ut  oblatio  sit  munda  ex  parte  offe- 
rentis,  Deoque  accepta,  ut  in  iisclem  veteri- 
bus    sacrificiis   constat;  erant  enim    a    Deo 
instituta,  et  tamen,  quando  ab  iniquis  offere- 
bantur,  erant  illi  invisa,  quia  ipse  non  respi- 
cit  ad  instituentem,  ut  sic,  sed  ad  offerentem ; 
et  eadem  ratione  hoc  non  satis  est  ad  digni- 
tatem  et  quamdam  infinitalem  sacrificii,  ut 
in  veteribus  etiam  sacrificiis  constat;  fuerunt 
enim  instiluta  a  Deo,  qui  est  infinitee  dignita- 
tis,  et  tamen  in  uSu  habebant  solum  valorem 
moralem,   juxta  dignitatem  offerentium;   et 
in  sacrificio  crucis,  quamvis  fuerit  a  Deo  or- 
dinatum  (supposita  iniquitate  interficientium 
Christum),  ut  tamen  habuerit  infinitum  valo- 
rem,  requirimusinfinitatem  in  persona  Chrisli 
offerente.  Quod  etiam  diligenter  distinguen- 
dum   est   in   sacrificio    ccenee,    quod   fuit    a 
Christo,  ut  ab  instiluente  et  ab  offerente;  in- 
finitatem  autem  habuit  ab  ipso,  ut  offerente, 
non  praecise  ut  ab  instituente.  Sunt  ergo  hee 
duee  rationes  valde  diversee ;  ut  ergo  Christus 
sit  offerens,  non  satis  est,  quod  fuerit  insti- 
tuens.  Nec  refert,  si  addas,  ita  fuisse  insti- 
tuentem,  ut  voluerit  in  sui  memoriam  cele- 
brari;  nam  per  hoc  non  additur  habitudo 
offerentis,  sed  preecise  habitudo  exemplaris, 
seu  rei  repreesentatee  per  sacrificium,  quee 
omnino  etiam  est  extra  rationem  offerentis. 
5.  Secundo  invenitur  in  hoc  sacrificio,  quod 

tota  ejus  virtus  et  efficacia  in  merito  Christi 
fundatur;  et  hoc  etiam  non  sufficit  ad  ratio- 
nem  offerentis.  Primo,  quia  efficacia  merito- 
rum  magis  respicit  effeclum  sacrificii,  quam 
oblationem  ipsam,  in  qua  ratio  sacrificii  con- 
sistit;  nam  effectus  quid  secundarium  est 
respectu  sacrificii;  ergo,  quod  oblatio  ipsa 
habeat  efficaciam  operandi  ab  ipso  Christo, 
non  satis  est,  ut  propterea  dicamus  ab  ipso 
offerri.Secundo  ita  explicatur;  fingamus  enim 
oblationem  aliquam  ita  institui  a  Deo,  ut  ha- 
beat  similem  efficaciam  ex  sola  voluntate 
divina ,  numquid  propterea  dicendus  esset 
Deus  ipse  offerens  in  tali  sacrificio?  Minime 
quidem.  Tertio,  potuisset  Christus  instituere 
aliquod  sacrificium  finitum,  ut  a  solo  ac  puro 
homine  offerretur,  et  haberet  aliquam  effica- 
ciam,  propter  merita  ipsius  Christi;  nam  hoc 
etiam  non  repugnat;  in  tali  ergo  sacrificio, 
Christus  non  esset  offerens,  quamvis  in  effi- 
cacia  niteretur  meritis  ejus.  Tandem  hoc  non 
satis  est,  ut  hoc  sacrificium,  prout  nunc  fit, 
dicatur  ex  parte  offerentis  eequale  sacrificio 
crucis,  aut  ccenee ;  nam  illa  non  fuerunt  infi- 
nila,  quia  nilerentur  meritis  Christi,  sed  po- 
tius,  quia  illa  fuerunt  ab  offerente  infinito , 
ideo  fuerunt  etiam  valoris  et  meriti  infiniti. 
6.  Quare  Christus  modo,  quandocumque 
hoc  sacrificium  offertur,  principaliter  offerre 
dicatur.  —  Tertio  considerari  potest  in  hoc 
sacrificio,  quod  Chrislus  per  humanitatem 
suam  physice  concurrit  ad  actionem  illam, 
per  quam  hoc  sacrificium  conficitur,  scilicet, 
ad  transubstantiationem,  in  qua  ratione  dici 
potest  Christus,  ut  homo,  principalis  offerens 
respectu  ministri,  quia,  licet  humanilas  ejus 
in  ea  actione  instrumentaliter  concurrat,  est 
tamen  inslrumentum  conjunctum,  et  (ut  sic 
dicam)  praecipuum  organum  divinitatis.  Et 
heec  quidem  efficientia  aliquid  confert  ad 
rem,  de  qua  agimus,  quia  unum  ex  requisitis 
ad  offerendum  sacerdotali  modo  in  hoc  sacri- 
ficio  est,  ut  qui  offert,  concurrat  ad  actionem 
sacrificandi;  non  tamen  heec  sola  ratio  per  se 
sufficit,  quia  alia  est  habitudo  efficieutis,  alia 
offerentis:  Deus  enim  efficit  eamdem  actio- 
nem,  et  tamen  non  offert.  Quarto  igitur  ad- 
dendum  est,  quod  sacerdos  conficit  in  persona 
Chrisli,  et  tanquam  legatus  ejus,  ipsum  re- 
preesentans;  et  in  hoc  videtur  D.  Thom.  po- 
nere  hanc  Chnsti  oblationem;  et  revera  vide- 
tur  sufficere,  etiam  si  nihil  aliud  intercederet; 
ibi  enim  reperitur  qutedam  habitudo  moralis 
ad  Christum,  utad  colentem  Deum,  quamvis 
per  aiium ;  sicut,  qui  dat  eleemosynam  per 

famulum ,  recte  dicitur  principalis  donans ; 
et  licet  famulus  sit  iniquus,  si  ipse  est  justus, 
eleemosyna  illa  est  munda  apud  Deum.  Et 
similiter  orationes  Ecclesiee  per  sacerdotes 
dicuntur  principaliter  fieri  ab  Ecclesia ,  et 
exaudiri,  esseque  acceptse  Deo  propter  Ec- 
clesieesanctilatem,  quamvis  contingat,  sacer- 
dotes  proxime  orantes  pravos  esse.  Quinto 
ad  majorem  perfectionem,  et  rei  explicatio- 
nem  addere  possumus,  Christum  Dominum 
in  eomet  concursu,  quo  concurrit  cum  sacer- 
dotibus  ad  hujus  sacrificii  actionem,  se  gerere 
ut  supremum  Dei  cultorem,  et  intercessorem 
pro  hominibus,  quia  totam  illam  suam  actio- 
nem  ordinat  in  cultum  Dei,  eamque  Patri 
repreesentat  in  memoriam  suee  passionis,  ut 
hominibus  propitius  sit.  Quod  quidem  ita 
posse  a  Christo  fieri  est  evidens,  supposito 
priori  principio,  nam,  si  actu  concurrit  ad 
omnia  sacrificia,  actu  de  illis  cogitat,  et  vult 
concurrere;  quia  non  concurrit  tanquam  ina- 
nime  instrumentum ,  sed  per  intellectum  et 
voluntatem;  ergo  eadem  facilitate  potest  sub 
ea  ratione  et  intentione  concurrere;  nil  enim 
refert,  quod  loco  distet,  aut  quod  per  se 
ipsum  sensibilia  verba  non  proferat,  cum 
heee  non  sint  de  ratione  offerentis,  ut  sic,  ut 
per  se  constat;  maxime,  cum  Christus  in 
ccelo  existens  intueatur  omnes  actiones  mi- 
nistrorum  suorum,  et  possit  velle  in  omnibus 
et  per  omnes  Deum  colere,  et  pro  hominibus 
intercedere.  Quod  autem  ita  fiat,  facile  ostendi 
potest  ex  dictis  in  prima  asserlione;  et  quia 
hoc  est  melius  et  perfectius,  magisque  condu- 
cens  ad  dignitalem  et  valorem  hujus  sacri- 
ficii;  nam,  licet  aliquis  eleemosynam  mittat 
per  ministrum,  tamen  magis  misericordem 
se  osteudet,  et  meliori  modo  operabitur,  si 
dum  minister  eleemosynam  confert,  ipse  per 
sese  (ut  posset)  ad  elargitionem  concurrat, 
eique  actu  consentiat;  et  similiter,  quamvis 
honor  a  Rege  per  suum  legatum  exhibitus 
habeat  quamdam  specialem  dignitatem  a  per- 
sona  Regia,  tanquam  a  principali  honorante 
per  suum  ministrum,  muitum  tamen  secun- 
duin  moralem  existimationem  adderetur,  si 
Rex  per  se  ipsum  (ut  posset)  concurreret.  Sic 
igitur  in  preesenti,  ad  exactam  perfectionem 
hujus  sacrificii,  et  ut  omnino  sequale  sit  ex 
parte  offerentis  sacrificio  crucis  et  ccenee, 
oportet  ut  Christus  per  se  ipsum  aliquo  modo 
offerat,  et  non  tantum  per  legatum  repreesen- 
tantem,  et  hoc  modo  melius  salvatur,  quod 
nunc  exercet  munus  sacerdolis  summi,  et 
eeterni ;    nam    ad   offerendum    tantum   per 

alium  repraesentantem,  fuisset  satis,  ali- 
quando  exercuisse  munus  sacerdotis;  nam 
potest  aliquis  reprsesentare  eum  qui  fuit,  et 
in  persona  ejus  offerre. 


SECTIO  II. 

Utrum  omnes  et  soli  sacerdotes  offerre  possint  hoc 
sacrificium,  ut  proprii  ministri  illius. 

1 .  Hxreticorum  absonum  placitum.  —  Duae 
possunt  esse  exlrema3  sententias.  Prima  do- 
cet,  nullos  requiri  sacerdotes  ab  Ecclesia  rite 
ordinatos  ad  hoc  sacrificium  offerendum,  sed 
quoslibet  fideles  ad  hoc  sufficere,  vel  saltem 
eos,  qui  a  populo,  vel  magistratibus  deputan- 
tur,  tanquam  ministri  ad  hoc  munus  pera- 
gendum.  Haec  est  sententia  hrereticorum ;  qui 
vel  in  eo  fundantur,  quod  in  hoc  mysterio 
nihil  supernaturale  fit,  sed  tantum  cseremo- 
nia  queedam  et  significatio  exterior;  vel  quia 
simul  negant,  hoc  mysterium  esse  verum  sa- 
crificium,  sed  solum  quoddam  convivium  cum 
aliqua  significatione  et  commemoratione 
Christi,  quod  totum  a  quolibet  ministro  ab 
hominibus  deputato  peragi  potest;  vel  tan- 
dem,  quia  nunquam  legimus,  Christum  Domi- 
num  aliquid  aliud  instituisse,  vel  postulasse 
in  hujusmodi  ministro,  sed  generatim  omni- 
bus  dixisse  :  Hoc  facite,  elc. 

2.  Aliorum  sententia.  —  Secunda  sententia 
extreme  contraria  est,  non  omnes  sacerdotes, 
etiam  rite  ordinatos,  posse  hoc  sacrificium 
offerre,  sed  solum  eos,  qui  sunt  ab  Ecclesia 
tolerati;  excluduntur  itaque  ab  hoc  sacrifi- 
candi  munere  sacerdotes  excommunicati, 
suspensi,  depositi,  degradati,  schismatici 
hseretici,  ac  denique  omnes  ab  Ecclesia  prae- 
cisi:  alque  ita  excluduntur,  ut  non  solum 
male  faciant,  si  sacrificare  tentent,  verum 
etiam  omnino  non  sacrificent.  Hanc  senten- 
tiam  secutus  est  Magist.  Sent.,  dist.  13,  ubi 
Scot.,  queest.  2,  in  eam  est  propensus,  cujus 
sententiam  refert,  et  non  improbat;  Gab., 
ibid.,  quaest.  1,  art.  3,  dub.  2;  eamdem  te- 
nuit  Guliel.  Paris.,  in  tract.  de  Sacr.  Ordi- 
nis;  et  Grat.,  in  c.  Quod  quidam,  1 ,  queest.  1 , 
ubi  mulla  ex  Patribus  adducit,  et  hanc  sen- 
tentiam  confirmat;  dicunt  enim  interdum  Pa- 
tres,  extra  Ecclesiam  esse  non  posse  vera 
sacrificia.  Hseretici  ergo,  etiam  si  alioqui  sa- 
cerdotes  fuerint  ordinati,  non  offerunt  verum 
sacrificium ;  idem  ergo  erit  de  quibuscumque 
aliis  sacerdotibus  ab  Ecclesia  praecisis,  quia 
est  omnium  eadem  ratio.  Assumptum  patet 
ex  August.,  lib.  Sent.,  cap.  15,  et  ex  Hieron., 

a?i  2,  Amos  5,  et  Dial.  cont.  Lucif.,  ubi 
cum  dixisset,  malos  sacerdotes  posse  offerre 
sacrificium,  subdit  :  Hoc  de  Catholicis  intelli- 
gendum  est,  non  de  hsereticis.  Quee  omnia  et 
similia  in  illa  causa,  et  qurest.  1,  referuntur. 
3.  Hxretici  confutantur.  —  Solus  sacerdos 
rite  ordinatus  sacrificium,  hoc  offerre  potest. 
—  Prior  harum  sententiarum,  simpliciter  et 
sine  distinctione  ulla,  hperetica  est;  nam,  et 
principiis  nititur  hrereticis,  ut  retulimus,  et 
principiis  fidei  repugnat.  Etenim  verum  sa- 
crificium  offerri  non  potest,  nisi  a  vero  sa- 
cerdote,  ex  Paulo,  ad  Hebr.  5.  Sed  hoc  est 
verum  sacrificium  :  ergo.  Item ,  hoc  sacrifi- 
cium  offerri  non  potest,  nisi  in  vero  corpore 
et  sanguine  Christi;  sed  nullus  habet  potesta- 
tem  in  corpus  Christi  verum,  nec  potest  va- 
lide  illud  conficere,  nisi  solus  sacerdos  rite 
ordinatus,  ut  supra  ostensum  est,  cum  de 
ministro  sacramenti  Eucharistise  ageremus. 
Dicendum  est  ergo  solum  sacerclotem  rite  or- 
dinatum  habere  potestatem  offerendi  hoc  sa- 
crificium ,  ita  ut,  si  alius  id  facere  tentet, 
nihil  efficiat.  Quae  assertio  de  fide  certa  est, 
colligiturque  ex  Concil.  Nicen.,  c.  14;  negat 
enim  diaconum  habere  potestatem  offerendi 
hoc  sacrificium;  ergo  a  fortiori  idem  negat 
de  omnibus  inferioribus;  item  ex  Concil. 
Arelat.  I,  c.  13,  ubi  idem  rescribitur;  et  ex 
Concil.  Florent.,  ubi  ponitur  heec  forma  ordi- 
nandi  sacerdotem  :  Accipite  potestatem  offe- 
rendi,  etc;  est  ergo  hsec  potestas  tantnm 
apud  illum,  qui  ordinatus  est  sacerdos.  Idem 
significavit  Concil.  Trident.,  sess.  22,  c.  1, 
docens  Christum  in  nocte  ccenee  Apostolis, 
quos  tunc  novi  Testamenti  sacerdotes  consti- 
tuebat,  eorumque  in  sacerdolio  successori- 
bus ,  ut  offerrent  prrecepisse  per  hrec  verba  : 
Hoc  facite  in  meam  commemorationem ,  uti 
semper  Catholica  Ecclesia  intellexit  et  docuit; 
et  can.  2,  anathema  profert  in  eum,  qui  nega- 
verit  Christum  prsedictis  verbis  :  Hoc  fa- 
cite,  etc,  instituisse  Apostolos  sacerdotes, 
aut  non  ordinasse,  ut  ipsi,  aliique  sacerdotes, 
offerrent  corpus  et  sanguinem  suum ,  quod 
repetit  sess.  23,  c.  et  can.  1 ,  dicens  sacrifi- 
cium  et  sacerdotium  esse  conjuncta,  et  ideo 
esse  in  Ecclesia  sacerdotium  visibile,  ad  quod 
proprie  spectat  potestas  offerendi  hoc  sacrifi- 
cium.  Eamdem  veritatem  eleganter  tractat 
August.,  lib.  QQ.  veler.  Tesl.,  q.  46;  Hier., 
epist.  117  ad  Fabiol.,  de  veste  sacerdotali ; 
prseter  alios ,  quos  de  ministro  Eucharistiee 
supra  citavi.  Ratio  tacta  est  a  Concil.  Tri- 
dent.,  quia  determinatum  sacrificium  requirit 

determinatum  sacerdotem ;  nam 
juxta  divinam  ordinationem  conjuncta  sunt. 
Unde  prsecipue  in  lege  veteri,  ubi  sacrificia 
fuerunt  divinitus  instituta,  sacerdotes  etiam 
fuerunt  speciali  lege  et  ritu  ex  divina  etiam 
institutione  ordinati;  multo  ergo  magis  in 
lege  nova,  in  qua  omnia  sunt  perfectius  con- 
stituta  et  ordinata,  debuit  speciale  sacerdo- 
tium  cum  speciali  sacrificio  institui ;  debuit- 
que  inter  ea  proportio  servari.  Ideoque,  cum 
sacrificium  omnino  supernaturale  sit,  ab  eis 
tantum  debuit  offerri ,  qui  supernaturalem 
potestatem  ad  hoc  munus  haberent;  hujus- 
modi  autem  sunt  soli  sacerdoles,  qui  in  sua 
ordinatione  illam  recipiunt,  ut  ex  verbis  for- 
mae  constat;  alii  vero,  neque  ex  se  illam 
habent .  cum  non  sit  naturalis;  neque  a 
Christo  receptam;  nullibi  enim  eam  dedit, 
quia  verba  illa  :  Hoc  facite,  ad  solos  Aposto- 
los,  ut  sacerdotes,  et  ad  eorum  in  sacerdotio 
successores  dicta  sunt,  ut  traditio,  et  Ecclesia 
declaravit.  Tandem ,  solus  sacerdos  potest 
consecrare,  ut  supra  osfeensum  est,  et  nemo 
offert  nisi  consecrando,  ut  supra  etiam  osten- 
dimus;  ergo  solus  sacerdos  potest  offerre. 
Quse  ultima  ratio  non  sufficeret  per  se  ad 
ostendendum,  esse  de  fide  praedictam  verita- 
lem,  quia  fundatur  in  opinione  nostra  supra 
tractata  de  essentia  sacrificii ;  et  ideo  dixi- 
mus,  illam  opinionem  esse  valde  consenta- 
neam  atque  conformem  principiis  fidei. 

4.  Secunda  sententia  examinatur.  —  Se- 
cunda  sententia  triplicem  potest  habere  sen- 
sum.  Primus  est,  sacerdotes  preecisos,  ideo 
non  posse  sacrificium  validum  offerre,  quia 
nec  possunt  sacramentum  Eucharistise  valide 
consecrare;  et  hoc  sensu  hseretica  est;  osten- 
dimus  enim  in  superioribus,  consecrationem 
factam  a  vero  sacerdote  sufficiente  forma, 
cum  intentione  circa  debitam  materiam,  va- 
lidam  esse  secundum  fidem. 

5.  Charactere  sacerdotali  insignitus  qualis- 
cumque  sit,  si  vere  consecrat,  verum  itidemoffe- 
ratsacrificium  necesse  est. — Secundussensus 
hujus  sententise  esse  potest,  sacerdotes  pree- 
cisos  ab  Ecclesia,  licet  possint  valide  conse- 
crare,  et  sacramentum  Eucharistiee  conficere, 
non  tamen  posse  eam  consecrationem  efficere 
sub  ratione  oblationis  et  sacrificii,  quia  ad 
rationem  sacrificii  proprie  dicti  necesse  est, 
ut  offeratur  a  sacerdote,  ut  ministro  publico, 
et  mediatore  inter  Deum  et  populum;  sacer- 
dos  autem  prsecisus  non  potest  jam  subire 
vicem  mediatoris  inter  Deum  et  Ecclesiam, 
quia  nemo  potest  hoc  munus  subire,  nisi  con- 

heec  duo  sentiente  Ecclesia ,  et  per  sacerdotem  offe- 
rente,  atque  petente,  quod  tamen  per  sacer- 
dotem  prsecisum  facere  non  vult,  sed  potius 
illum  privat  hoc  ministerio,  quantum  potest. 
Atque  in  hoc  sensu  sententia  heec  non  videtur 
aperte  hseretica ,  quia  nullibi  est  expresse 
damuata;  est  tamen  omnino  falsa.  Dicendum 
itaque  est,  omnem  sacerdotem,  quantumvis 
ab  Ecclesia  praecisum,  posse  validum  sacrifi- 
cium  efficere  et  offerre,  etiam  si  non  licite 
faciat.  Ila  sentit  D.  Thom.,  quaest.  prseced., 
art.  7  et  8,  et  in  4,  disl.  13,  ubi  reliqui  Theo- 
logi;  Bonav.,  art.  1,  qusest. ;  Albert.  Magn., 
art.  30,  31,  32;  Durand.,  quaest.  1,  ad  2 ; 
Paludan.,  qusest.  1,  art.  3;  Soto,  qusest.  1, 
art.  8;  Alens..  4  part.,  qusest.  45,  memb.  5 
et  6;  Gabr.,  lect.  27  in  can.;  Alger.,  lib.  3 
de  Euch.,  c.  10.  Probatur  autem  sigillatim  de 
omnibus  pravis  sacerdotibus ;  et  primo  qui- 
dem  de  his  sacerdotibus,  qui  solum  per  pec- 
catum  mortale  sunt  ab  Ecclesise  charitate  in- 
terius  separati,  extra  controversiam  est,  si 
in  eo  statu  offerant,  sacrificium  esse  validum, 
quod  videtur  mihi  de  fide  certum,  quia,  licet 
non  inveniatur  sub  his  terminis  expresse  de- 
finitum,  tamen  sub  generalibus  defimtionibus 
satis  continetur;  scilicet,  quocl  potestas  Ordi- 
nis  supernaturalis  non  aufertur  per  peccatum 
mortale,  neque  ita  ligatur,  quin,  si  operetur, 
factum  leneat,  quando  potestatem  jurisdictio- 
nis  simul  non  requirit;  potestas  autem  sacri- 
ficandi,  potestas  Orclinis  est,  et  ad  suum  ac- 
tum  jurisdictionem  non  requirit;  ergo  eadem 
ratio  est  de  illa,  quse  de  potestate  conficiendi 
sacramentum;  non  ergo  aufertur  per  pecca- 
tum  mortale,  nec  ita  ligatur,  quin,  si  opere- 
tur,  factum  teneat.  Secundo  hinc  fit,  idem 
dicendum  esse  de  heeretico,  propter  eamdem 
rationem  cum  proporlione  applicatam;  nam 
potestas  Ordinis  sicut  non  aufertur  per  alia 
peccata ,  ita  nec  per  haeresim ;  neque  magis 
necessaria  est  fides,  quam  charitas,  ut  actus 
talis  potestatis  valide  exerceatur,  quia  sine 
fide  potest  quis  habere  sufficientem  intentio- 
nem  exercendi  talem  actum,  et  applicare  om- 
nia  necessaria,  sicut  sine  charitate;  sed  haec 
omnia  eeque  procedunt  de  potestate  sacrifi- 
candi;  nam  etiam  hic  actus,  per  se  loquendo, 
est  solius  potestatis  Ordinis,  et  sine  fide  pos- 
sunt  applicari  omnia  necessaria  ad  illum  cum 
sufficiente  intentione,  sicut  et  ad  conficien- 
dum  sacramentum  ;  ergo ,  sicut  hsereticus  po- 
test  conficere  sacramentum,  ita  et  sacrificare. 
Et  confirmatur,  quia  alias,  si  parochus  esset 
haeretieus  tantum  mentalis,  hoc  ipso  privaret 

fideles  fructu  veri  sacrificii,  quod  conlra  om- 
nem  rationem  est,  ut  magis  patebit  ex  se- 
quenli  membro.  Tertio  itaque  hinc  efficilur, 
per  nullam  Ecclesiae  prohibitionem ,  censu- 
ram ,  aut  pcenam,  posse  fieri ,  ut  sacerdos 
privetur  hac  potestate,  aut  etiam  usu  ejus, 
quoad  hoc,  ut  sacrificium  factum  teneat,  sed 
ne  licite  fiat.  Prior  pars  de  potestate  constat 
ex  eo.  quod  character  sacerdotalis  est  indele- 
bilis;  sed  ha?c  potestas  datur  per  impressio- 
nem  characteris;  et  ideo  in  hoc  sensu  definit 
Concil.  Trident.,  sess.  23,  can.  4,  eum,  qui 
sacerdos  semel  fuit,  laicum  rursus  fieri  non 
posse.  Altera  vero  pars  de  valore  actus  se- 
quitur  ex  praecedente,  nam,  supposita  po- 
testate,  quae  tantum  esl  potestas  Ordinis,  non 
potest  impedire  Ecclesia,  quominus,  si  ea 
potestas  applicetur  ad  operandum  cum  de- 
bila  forma,  materia,  et  intentione,  validum 
habeat  effectum ;  non  enim  potest  Ecclesia 
irritare  actum  solius  potestatis  Ordinis,  sup- 
posita  debita  materia  et  aliis  requisitis ;  unde 
in  hoc  eadem  est  ratio  de  sacrificatione,  quae 
de  consecratione,  vel  cujuscumque  alterius 
sacramenti  effectione.  Unde  sumitur  ultima 
ratio;  nam  consecratio  facta  a  quocumque  sa- 
cerdote  praeciso  valida  est,  licet  prave  fiat; 
ergo  sacrificium  oblatum  a  quocumque  sacer- 
dote  praeciso  verum  sacrificium  est,  quamvis 
prave  fiat.  Antecedens  supra  ostensum  est 
esse  de  fide;  consequentia  probatur  ex  dictis, 
tum  quia  est  aequalis  ratio;  tum  etiam  quia 
ostendimus,  sacrificationem  in  ipsa  consecra- 
tione  consistere,  nec  posse  unam  rationem  ab 
altera  reipsa  separari,  si  consecratio  utrius- 
que  speciei  perficiatur,  quia  necesse  est,  con- 
secrationem  fieri  in  persona  Christi,  et  inten- 
tione  faciendi  quod  ipse  fecit,  et  instituit. 

6.  Prsecisus  ab  Ecclesia  sacerdos  offerre 
poterit  sacrificium,  ut  Christi  minister,  non  ut 
Ecclesix._ —  Tertius  sensus  illius  secundae  opi- 
nionis  esse  potest,  sacerdotes  praecisos  non 
posse  offerre  sacrificium,  ut  Ecclesiae  mini- 
stros,  et  in  persona  ipsius  Ecclesiae;  et  quoad 
hoc  potest  aliquid  verum  continere,  si  recte 
explicetur.  Nam  imprimis  non  est  propter 
hanc  causam  negandum,  hujusmodi  sacerdo- 
lem,  sicut  verus  sacerdos  est,  ita  etiam  esse 
verum  ministrum  sacrificii,  si  illud  offerat; 
nam  ad  hoc  ministerium  per  se  ac  intrinsece 
necessarium  non  est,  ut  gerat  personam  Ec- 
clesiae,  sed  ut  gerat  personam  Christi,  ad 
quod  habet  potestatem,  ratione  sui  characte- 
ris;  et  ideo  semper  potest  in  persona  ejus 
verba  proferre,  quod  salis  est,  ut  etiam  offe- 

rat  tanquam  minister  ejus;  et  hic  est  sensus 
praecedentis  assertionis.  Ultra  hoc  autem  ha- 
bent  sacerdotes  ex  commissione  Ecclesiae,  ut 
nomine  suo  orent,  intercedant  et  offerant,  et, 
quoad  hoc,  potest  Ecclesia  privare  sacerdo- 
tem  praecisum  ne  suo  nomine  sacrificet;  nam, 
cum  hoc  habeat  ex  commissione  Ecclesiae,  ab 
eadem  potest  eo  munere  privari;  et  hoc  est, 
quod  in  hoc  tertio  sensu  dicitur.  Quod  ut  cla- 
rius  fiat,  distinguere  possumus  in  Missa  sub- 
stantiam  sacrificii  ab  aliis  orationibus,  et  cce- 
remoniis;  nam,  licet  totum  illud  ministerium 
fiat  a  sacerdote,  ut  a  publico  ministro  inter 
Deum  et  homines  constituto,  diverso  tamen 
modo;  nam  in  his,  quae  sunt  de  institutione 
Christi,  id  est,  in  substantia  sacrificii,  per  se 
gerit  personam  Christi,  a  qua  habet  potesta- 
tem,  et  cujus  personam  repraesentat,  et  mi- 
nister  existit;  unde  sub  hac  ratione  non  com- 
paratur  Ecclesia  ad  sacerdotem,  ut  principale 
offerens  ad  ministeriale,  sed  ut  populus  ad 
publicum  ministrum  datum  a  Deo;  et  ideo 
non  potest  ab  illo  potestatem  auferre  sic  offe- 
rendi  pro  quocumque  voluerit,  quamvis  pos- 
sit,  non  concurrere,  nec  consentire  cum  illo, 
nec  velle,  quantum  in  ipsa  est,  per  eum  of- 
ferre,  eo  modo,  quo  dicemus  sectione  sequenti 
posse  populum  fidelem  per  sacerdotes  offerre; 
nam   hujusmodi   modus  concurrendi  pendet 
ex  voluntate  Ecclesiee,  et  cujuscumque  offe- 
renlis  in  sua  proportione.  In  his  autem,  quee 
sunt  ex  institutione  Ecclesiee,  utsuntorationes 
publicae  et  caeremoniae,  proprie  se  habet  sa- 
cerdos  ut  minister  Ecclesiae,  in  cujus  persona 
loquitur,  et  operatur;  et  ideo  ab  eadem  potest 
omnino  tali  ministerio  privari ;  et  ita  fieri  cen- 
sendum  est  per  Ecclesiasticas  censuras,  ut  in 
proprio  loco  latius  sumus  dicturi.  Et  heec  doc- 
trina  sumitur  ex  D.  Thom.,  quaest.  praeced., 
art.  6,  et  7,  ad  3. 

7.  Acl  rationes  oppositarum  opinionum  res- 
ponsio.  —  Ad  heereticos  nihil  est,  quod  res- 
pondeamus;  nam  omnia,  quae  assumunt,  falsa 
sunt,  et  in  superioribus  satis  improbata.  Ca- 
tholicos  autem  revera  existimo  locutos  fuisse 
in  tertio  sensu  explicato,  quamvis  fortasse 
rem  totam  non  satis  distinxerint,  et  unum 
ministerium  cum  alio  confuderint.  Quod  au- 
tem  a  Patribus  dicitur,  extra  Ecclesiam  non 
esse  verum  sacrificium,  exponitur  a  Gloss.  in 
cap.  In  Ecclesia,  \ ,  quaest.  1 ,  non  esse  verum 
id  est,  efficax,  et  fructuosum,  tam  offerenti- 
bus  quam  cooperantibus;  quae  expositio  est 
consentanea  D.  Thom.  supra,  quaest.  62, 
art.  7,  ad  3,  et  quaest.  62,  art.  7,  ad  \  et  2, 

eamque  magis  explanabimus  disputat.  79, 
declarando,  quibus  possit  esse  fructuosum 
sacrificium,  ab  iniquo  ministro  oblatum.  Alia 
vero  expositio  esse  potest,  extra  Ecclesiam, 
id  est,  extra  ritum,  quem  servat  Ecclesia, 
nullum  esse  verum  sacrificium,  quia  in  lege 
gratire  nullum  est  verum  sacrificium,  et  Deo 
acceptum,  nisi  Eucharistiee  sacrificium,  quod 
proprium  est  Ecclesiae  Ghristi,  et  intra  eam 
solam  rite  ac  recte  offerri  potest,  et  debet. 
Quod  sj  haereticus,  vel  alius  ab  Ecclesia  ex- 
clusus,  illud  offerat,  quamvis  extra  Ecclesiam 
offerat,  sacrificium  tamen  Ecclesise  offert, 
quod  eatenus  efficere  potest,  quatenus  cha- 
racterem  retinet,  ratione  cujus  aliquo  modo 
ad  Ecclesiam  pertinet,  quod  etiam  in  haereti- 
cis  verum  est.  Unde  verba  illa,  quae  ex  Hier. 
referebantur,  scilicet,  hoc  de  Catholicis  clico, 
non  de  hsereticis,  revera  apud  Hieronym.  non 
leguntur,  sed  eam  expositionem  addit  Hiero- 
nymo  Gratianus,  ut  constat  ex  cap.  Sicut 
Christus,  §  Sed  hoc  de  peccatore,  cum  Gloss. 
4,  quaest.  1,  unde  potius  ex  eo  textu  aperte 
colligitur,  Hieronymum  docuisse ,  ita  habere 
malum  sacerdotem  potestatem  sacrificandi, 
sicut  et  baptizandi. 

SECTIO  III. 

Utrum  alii  fideles  possint  esse  offerentes  in  hoc 
sacrificio. 

4 .  Fideles  etiam  non  sacerclotes  offerre  pos- 
sunt  hoc  sacrificium.  —  Omittimus  infideles 
qui,  cum  extra  Ecclesiam  sint,  non  solum  of- 
ferre  non  possunt,  verum  etiam  neque  pro 
eis  potest  hoc  sacrificium  offerri,  ut  disputa- 
tione  sequenti  videbimus.  De  fidelibus  autem 
concors  est  Catholicorum  sententia,  eos  esse 
posse  offerentes  in  hoc  sacrificio,  quam  signi- 
ficavit  D.  Thom.  hic,  quaast.  84,  art.  6  et  7, 
ad  3,  ubi  expressius  loquitur  de  orationibus, 
quam  de  substanlia  sacrificii.  Clarius  hoc  do- 
cuit  Alcuinus,  de  Divinis  officiis,  cap.  de  Ce- 
lebr.  Miss.;  Rupert.,  lib.  2  de  Divinis  offic, 
cap.  6  et  7;  Rab.,  lib.  \  de  Institut.  cler., 
cap.  32;  Petr.  Damian.,  epist.  42,  cap.  7et  8; 
Innoc,  lib.  3  de  hoc  myst.,  cap.  5  et  6;  Gab., 
lect.  26  in  can. ;  Turrian.,  in  Scholiis  ad 
Clem.,  ]ib.  8  Constit.,  cap.  42;  et  ex  anti- 
quioribus  Patribus  significat  Irenaeus,  lib.  4 
contr.  Haeres.,  cap.  32  et  34;  et  Augusl.,  10 
dc  Civit.,  cap.  20,  dicens  :  Quotidianum  esse 
voluit  Ecclesix  sacrificium,  cum  ipsius  corpo- 
ris  ipse  sit  caput,  et  ipsius  capitis  ipsa  sit  cor- 
pus;  tam  ipsa  per  ipsum,  quam  ipse  per  ipsam 


suetus  offerre;  et  Leo  Papa,  epist.  84 ,  cap.  2, 
dicit,  juxta  populi  amplitudinem  plures  eo- 
dem  die  Missas  esse  dicendas ,  ne  aliqua 
pars  populi  sacrificium  offerre  non  possit;  in 
quibus  verbis  supponit,  populum  audientem 
Missam  simul  cum  sacerdote  offerre.  Colligi- 
que  videtur  haec  veritas  ex  illis  verbis  canonis 
Missae  :  Et  omnium  circumstantium,  quorum 
tibifides  cognitaest,  et  nota  devotio,  pro  quibus 
tibi  offerimus,  vel  qui  tibi  offerunt;  quorum 
verborum  Innoc  supra  duas  affert  expositio- 
nes.  Prior  esi,proquibus  tibiofferimus,  id  est, 
pro  populo  seu  fidelibuslaicis  nonsacrificanti- 
bus,  vel  qui  tibi  offerunt,  id  est,  pro  sacerdoti- 
bus  sacrificaniibus.  Posteriorem  addit  his  ver- 
bis  :  Vel  ideo  dicit :  Pro  quibus  tibi  offerimus, 
quia  non  solum  offerunt  sacerdotes,  sed  et  uni- 
versi  fideles;  et  haec  est  communis  expositio 
et  intelligentia,  quee  clarius  colligitur  ex  ver- 
bis,  quae  in  eoclem  canone  inferius  adduntur  : 
Hanc  igitur  oblationem  servitutis  nostrse,  sed 
et  cunctse  familix  tuse;  ideo  enim  oblatio 
totius  familiae  dicitur,  quia  tota  ad  illam  offe- 
rendam  aliquo  modo  concurrit.  Unde  infenus 
additur  :  Unde  et  memores,  Domine,  nos  servi 
tui  ejusdem  Filii  tui  Domini  nostri  Jesu  Christi, 
offerimus  prseclarse  majestati  tuse;  ergo  plebs 
fidelis  simul  cum  sacerdote  offert;  et  similes 
loquendi  modi  in  aliis  liturgiis  reperiuntur. 
Imo  fundamentum  etiam  habet  in  Scriptura, 
in  qua  populus  dicitur  offerre  et  sacrificare. 
Exod.  3  :  Dimitte  populum  meum,  ut  sacrificet 
mihi  in  deserto.  Num.  28  :  Hssc  sunt  sacrificia, 
quse  offerre  debetis.  Levit.  22  :  Offeretis  holo- 
caustum  Domino;  ubi  sermo  est  ad  ipsam  ple- 
bem;  nara,  ut  ait  Augustin.,  lib.  QQ.  vet. 
Testam.,  qusest.  46,  ille  dicilur  offerre,  cujus 
sunt  oblationes,  quas  super  altare  ponit  sa- 
cerdos;  ipsique  imputatur  sacrificium,  cujus 
munera  offeruntur.  Ralio  autem  hujus  verita- 
tis  reddi  potest  ex  natura  ipsius  sacrificii, 
quod  esse  debet  commune  omnibus,  quia  est 
cultus  publicus  et  solemnis  totius  populi,  et 
quia  offerre  sacrificium  Deo,  omnibus  homi- 
nibus  est  quodammodo  naturale;  ergo  ne- 
cesse  est,  ut  in  omni  lege  omnes  possint  of- 
ferre  sacrificium,  per  se,  vel  per  manus 
sacerdotis;  ergo  idem  servari  debuit  in  lege 
gratiae,  ut  scilicet,  non  solum  sacerdoles,  sed 
etiam  reliqui  fideles  offerre  possint.  Quo 
sensu  dixisse  videtur  Concil.  Trid.,  sess.  22, 
cap.  1 ,  reliquisse  Chrislum  Dominum  dilectae 
sponsee  suae  Ecclesise  visibile,  sicut  hominum 
natura  exigit,  sacrificium;  datum  ergo  est  hoc 
sacrificium  universee  Ecclesiee,  ut  ipsa  illud 

offerat,  quamvis  per  sacerdotes,  quibus  po- 
testas  offerendi  specialiter  commissa  est,  ut 
inferius  dicit  idem  Concilium;  et  ideo  cap.  6, 
addit  Missas  omnes,  quantumvis  privatim 
dicantur,  communes  esse  censendas,  quia  a 
publico  Ecclesire  ministro,  non  pro  se  tantum, 
sed  pro  omnibus  fidelibus,  qui  ad  corpus 
Christi  pertinent,  celebrentur;  dicuntur  enim 
pro  eis  celebrari,  non  tantum,  quia  pro  eis 
offeruntur,  sed  etiam,  quia  ipsorum  nomine, 
tanquam  eorum  sacrificia  offeruntur.  Et  hanc 
rationem  tetigit  Paschas.,  lib.  de  Corp.  et 
sang.  Dom.,  cap.  9. 

2.  Dubium.  —  Sed  difficultas  superest  in 
explicando,  qualis  sit  haec  denominatio  offe- 
rentium,  et  a  qua  actione,  vel  concursu  fide- 
lium  circa  sacrificium  sumatur;  nam  offerre, 
nihil  aliud  esse  videtur,  quam  oblationem  ef- 
ficere ;  in  aclione  enim  consistit ;  ut  ergo  ali- 
quis  dicatur  offerens,  necesse  est,  ut  ad 
ipsam  oblationem  efficiendam,  aliquo  modo 
concurrat,  quod  non  videtur  posse  attribui 
laicis,  seu  non  sacerdotibus;  ergo  uon  pos- 
sunt  vere  dici  offerentes.  Minor  declaratur  in 
hunc  modum,  nam  duplex  intelligi  potest 
oblatio  :  una  est  interna  per  interiorem  devo- 
tionem  fidelium;  alia  est  externa,  in  qua  pro- 
prie  consistit  visibile  sacrificium ;  aut  ergo 
fideles  dicuntur  offerentes,  solum  propter  in- 
teriorem  oblationem,  ut  significavit  Petr. 
Damian.,  supra  dicens,  quod  sacerdos  offert, 
ab  omnibus  offerri,  quia,  quse  ille  Deo  offe- 
rendo  manibus  tractat,  hcec  multitudo  fide- 
lium  intenta  mentium  devotione  commendat. 
Sed  hoc  non  satis  esse  videtur,  quia  sacrifi- 
cium  visibile  consistit  in  actione  externa,  per 
quam  fit  aliquid  circa  rem  oblatam;  ergo  actio 
mere  interior  non  satis  est;  nam  illa  non  est 
sensibilis;  et  quamvis  possit  circa  rem  obla- 
tam,  vel  etiam  circa  sacrificium  ipsnm ,  tan- 
quam  circa  objectum  suum  versari,  tamenre- 
vera  nihil  per  eam  fit  circa  rem  oblatam ;  de- 
nominatio  autem  offerenlis  est  denominatio 
operantis  aliquo  moclo  oblationem,  vel  aliquid 
circa  rem  oblatam,  quasi  transiens  in  illam, 
quod  per  illum  actum  mere  internum  non  fit. 
Et  confirmatur,  quia  multi  possunt  offerre 
interiori  devotione,  qui  tamen  non  dicuntur 
offerreoblatione  sacrificali  (utsic  dicam);  ergo 
haec  interior  oblatio  non  satis  est.  Antecedens 
patet,  quia  beati  et  Angeli  possunt  interiori 
affectu  offerre  id,  quod  sacerdos  offert  in  a!- 
tari,  ut  significant  Chrysost.,  hom.  quadam 
de  Eucharistia,  et  alia  hom.  in  Encamiis,  in 
5  tom.,  et  Gregor.,  4  Dialog.,  cap.  58;  et  Bea- 


lissima  Virgo  assislens  sacrificio  crucis,  quod 
Christus  ut  sacerdos  offerebat,  interiori  af- 
fectu  ipsum  etiam  Palri  offerebat,  et  tamen 
non  propterea  poterat  dici  offerens,  tanquam 
sacrificans  aliquo  modo.  Quin  potius,  non  so- 
lum  prsesens  sacrificium,  sed  etiam  prseleri- 
tum  potest  hoc  modo  interiori  affectu  offerri; 
quee  oblatio  non  satis  est  ad  ralionem  sacrifi- 
cii,  neque  ad  participationem  ejus  in  ralione 
sacrificantis;  sic  enim  Christus  Dominus  etiam 
nunc  in  ccelo  existens  passionem  suam  pro 
nobisoffert,  etnos  similiter  possumus  interiori 
affeclu  non  solum  sacrificium  Christi  incruen- 
tum,  sed  etiam  cruentum  offerre  Deo.  Hic 
ergo  solus  concursus  per  interiorem  devotio- 
nem  non  satis  est,  ut  fideles  dicantur  offe- 
rentes,  tanquam  sacerdoti  consacrificantes; 
necessarius  ergo  videtur  aliquis  externus 
concursus,  quem  lamen  explicare  difficileest, 
quia  solus  sacerdos  est  proprium  principium 
illius  actionis,  ut  patet,  tum  ex  illo  ad  Hebr. 
5  :  Ut  offerat  dona  et  sacrificia  pro  peccatis; 
tum  etiam  quia  ad  consecrationem  nullo  modo 
concurrunt  fideles,  sed  solus  sacerdos ;  sacri- 
ficatio  aulem  in  consecratione  consistit.  Et 
augetur  difficultas,  quia  interdum  dicuntur 
offerentes  hi,  qui  nullam  actionem,  neque  in- 
ternam,  neque  externam,  circa  saerificium 
exercent;  nam  juxta  testimonia  adducta  uni- 
versa  Ecclesia,  et  omnes  fideles  dicuntur  of- 
ferre  in  singulis  sacrificiis.  et  tamen  non  om- 
nes  habent  aliquem  actum,  etiam  interiorem, 
circa  singula  sacrificia. 

3.  Qua  re,  quo  itempacto,  Ecclesia  et  singuli 
fideles  per  sacrificantem  sacerdotem  offerre 
dicantur.  —  In  hac  re  considerandum  est, 
hanc  denominationem  offerentium  dupliciter 
posse  fidelibus  attribui :  uno  modo  generalis- 
sima  quadam  ratione,  solum  quia  sunt  mem- 
bra  Ecclesise,  cujus  nomine  sacerdos  offert. 
Secundo,  speciali  aliqua  ratione,  ac  titulo. 
Priori  modo  potest  dici  talis  denominatio, 
aut  extrinseca,  aut  habitualis,  quia,  ut  argu- 
mentum  facium  concludit,  non  potest  sumi  ab 
aliquo  concursu  actuali  interno  vel  externo. 
Denominatio  autem  extrinseca  potest  in  hunc 
modum  declarari,  scilicet,  quia  totum  corpus 
Ecclesise,  ut  sacerdotem  offerentem  includit, 
recte  denominatur  offerens,  quia  id  praestat 
per  membrum  suum,  quasi  per  instrumentum 
ad  id  deputatum,  sicut  humanum  corpus 
(servanda  est  enim  proportio)  operari  dicitur 
quod  facit  manus.  Si  autem  Ecclesia  conside- 
retur  ut  condistincta  a  sacerdote,  tanquam 
populus,  inter  quem,  et  Deum,  sacerdos  in- 

tercedit,  dicetur  offerre  per  sacerdotem  deno- 
minatione  quodammodo  magis  extrinseca , 
quatenus  ille  constitutus  estut  minister  pu- 
blicus  ad  prsesentanda  Deo  totius  Ecclesiee 
munera;  haac  ergo  denominatio  utroque  modo 
considerata  ad  singula  rnembra  Ecclesiee  ex- 
tenditur  magis  adhuc  improprie ,  quia  sunt 
membra  corporis,  cujuspublica  auctoritate  et 
quasi  communi  consensu,  sacerdos  deputatus 
est,  ut  sacrificium  offerat  vice  totius  corporis. 
Quamvis  enim  in  corpore  naturali  actio  unius 
membri,  quse  tribuitur  toti,  non  proprie  tri- 
buatur  alteri  parti;  non  enim  dicitur  pes 
videre,  licet  homo  videat,  quia  non  singula 
membra  sunt  supposita  actionum  capacia ; 
tamen  in  corpore  mystico  potest  magis  heec 
denominatio  extendi  ad  operandum  vel  conse- 
crandum.  Unde  etiam  potest  hsec  denominatio 
habitualis  seu  interpretativa  dici,  nam  hoc 
ipso,  quod  aliquis  est  fidelis,  censetur  con- 
sentire  omnibus  sacrificiis,  quse  in  Ecclesia 
fiunt,  et  virtualiter  velle,  ut  suo  etiam  nomine 
offerantur,  et,  quantum  possit,  eorum  fructum 
participare;  hoc  ergo  modo  intelligenda  vide- 
tur  heec  denominatio,  quae  valde  remota  est 
et  generalis.  Alio  ergo  modo  potest  heec  de- 
nominatio  esse  magis  specialis,  et  sic  requirit 
aliquem  specialem  concursum ,  non  tantum 
internum,  ut  rationes  supra  factae  probant, 
sed  etiam  externum,  qualis  erit,  petere  aut 
procurare  sacrificium,  dare  eleemosynam  seu 
stipendium  sacerdoti,  inservire  illi  sacrifi- 
canti,  vel  denique  assistere  consentiendo,  ac 
moraliter  cooperando,  et  hsec  est  magis  pro- 
pria  denominatio  offerenlis,  non  tanquam 
principii  per  se  ac  immediati  actionis  sacri- 
ficandi,  quod  est  proprium  sacerdotis,  sed 
tanquam  cooperantis  aliquo  modo  ipsi  sacer- 
doti.  Nam  in  moralibus,  qui  aliquo  ex  pra3- 
dictis  modis  cooperatur  actioni,  potest  ab  illa 
denominari;  sic  enim  dicitur  homicida,  qui 
consulit  vel  comitatur  homicidam,  protegendo 
illum;  sic  ergo  in  prsesente  dicuntur  offeren- 
tes,  qui  aliquo  modo  cooperantur  exterius 
oblationi.  Unde  fit,  ut  tanto  perfectius  hanc 
rationem  participent,  quanto,  vel  magis,  vel 
pluribus  modis  cooperentur;  et  ita  magis 
offert,  qui  in  Missa  ministrat,  quam  qui  assis- 
tit,  et  sic  de  aliis.  Et  per  haac  satisfactum  est 
rationi  dubitandi  propositee. 


'DISPUTATIO  LXXVIII. 

DE    HIS    PRO    QUIBUS    HOC    SACRIFICIUM    OFFERRI 
POTEST. 

Disp.  6  de  sacrificio.  —  In  hac  disputatione 
parlim  absolvemus  ea ,  quse  pertinent  ad 
cognitionem  causarum  hujus  sacrificii,  juxta 
ea,  quae  in  principio  disputationis  preecedentis 
notata  sunt;  partim  viam  parabimus  ad  de- 
clarandos  effeclus  ejusdem  sacrificii;  nam 
eos  causat,  vel  in  his,  qui  offerunt,  vel  in  his, 
pro  quibus  offertur.  Dicemus  ergo  prius  in 
communi  de  his,  pro  quibus  offerri  potest; 
deinde  in  particulari  de  viventibus  et  de- 
functis. 

SECTIO  I. 

Utrum  hoc  sacrificium  possit  pro  aliis  ab  offerentibus 
offerri. 

1 .  Ut  tollatur  ambiguitas  vocis,  et  sensus 
qusestionis  intelligatur,  advertendum  est, 
offerre  pro  aliquo,  dupliciter  sumi  posse.  Pri- 
mo,  ut  idem  sit  quod  offerre  vice  seu  nomine 
alterius,  quomodo  sumitur  apud  Paul.,  ad 
Hebr.  5,  dicentem  :  Omnis  Pontifex  ex  homi- 
nibus  assumptus  pro  hominibus  constituitur, 
et  hoc  moclo  dicetur  sacerdos  offerre  pro  om- 
nibus  his,  qui  cum  illo,  et  per  illum  offerunt, 
etiam  si  illis  specialiter  non  applicet  fructum 
sacrificii;  nunc  autem  non  utimur  hac  voce 
in  hoc  sensu,  quia  ex  supra  dictis  satis  con- 
stat ,  ad  munus  sacerdotis  pertinere  ,  hoc 
modo  pro  aliis  offerre.  Alio  igitur  modo  di- 
citur  aliquis  offerre  pro  alio,  quando  illi  spe- 
ciali  intentione  applicat  fructum  sacrificii ;  et 
ita  sumitur  in  preesenti ,  et  est  frequentior 
usus  hujus  vocis,  quia  sacrificium  non  dicitur 
offerri  pro  alio,  ratione  sui,  id  est,  ratione 
cultus,  nam  per  sacrificium  non  datur  cultus 
ei  pro  quo  offertur,  sed  cui  offertur;  dicitur 
ergo  pro  aliquo  offerri  solum  ratione  fructus, 
quatenus  ei  specialiter  applicalur.  Unde  obi- 
ter  infero,  ex  quatuor  sacrificiorum  rationi- 
bus,  quas  supra  distinximus,  scilicet,  hono- 
rarii,  laudis,  impetratorii,  et  propitiatorii, 
duas  ultimas  esse,  sub  quibus  sacrificium 
potest  pro  aliquo  offerri ;  nam  in  duabus  pri- 
mis  non  proprie  locum  habet  hujusmodi 
habitudo.  Nam;  quando  sacrificium  offertur 
solum  ad  honorandum  Deum  propter  id  quod 
est,  et  propter  majestatem  suam,  in  hoc  nulla 
importatur  habitudo  ad  aliquem,  pro  quo  sa- 

crificium  offeratur,  quia  ibi  non  consideratur 
fructus  sacrificii ,  sed  tantum  cultus.  Nisi 
fortasse  dicatur  aliquis  tunc  offerre  pro  se, 
quia  offert  ad  implendam  obligationem,  quam 
habet  colendi  et  honorandi  Deunv,  quod  ma- 
gis  est  habere  rationem  offerentis,  quam  ejus, 
pro  quo  offertur;  et  ideo  sub  hac  ratione  non 
potest  revera  sacrificium  offerri  pro  aliis, 
quam  offerentibus,  quia  illi  soli  per  eum  ac- 
tum  colunt  Deum,  et  consequenter  illi  soli 
possunt  implere  obligationem,  quam  habent 
colendi  Deum.  Non  enim  potest  unus  pro  alio 
ita  colere  Deum,  ut  per  hoc  eum  liberet  obli- 
gatione  colendi  ipsum,  ut  principium  suum, 
quia  heec  est  personalis  obligatio,  quee  non 
potest  per  alium  impleri,  sicut  est  obligatio 
amandi,  credendi  et  sperandi.  Atque  hoc 
ipsum  dicendum  est  de  sacrificio  laudis,  vel 
gratiarum  aclionis,  ut  sic;  quia  eadem  est 
de  illo  ratio.  Solum  videtur  posse  excogitari 
discrimen,  quia  per  sacrificium  honorarium 
tendimus  in  Deum  in  se,  et  propter  se;  coli- 
mus  enim  illum  propter  majestatem  suam,  et 
quia  est  dominus  omnium,  et  in  eo  sistimus; 
in  sacrificio  autem  laudis  respicimus  illum  ut 
benefactorem,  et  gratias  illi  agimus  pro  be- 
neficiis  collatis.  Unde  fit,  ut  quodammodo 
dici  possit  offerri  pro  his,  quibus  illa  bene- 
ficia  collata  sunt ,  pro  quibus  gratise  Deo 
aguntur;  sub  qua  ratione  offerri  potest,  non 
solum  pro  offerentibus,  sed  etiam  pro  aliis, 
quia  non  solum  possumus  Deo  gratias  agere 
pro  beneficiis  in  nos  collatis,  sed  etiam  pro 
his,  quee  aliis  confert.  Tamen,  propter  hanc 
solamcausamimproprie  diceretur  sacrificium 
pro  alio  offerri,  quia  nihil  per  hoc  ei  confer- 
tur;  imo  neque  ab  eo  tollitur  obligatio  agendi 
gratias  Deo  pro  beneficiis  susceptis,  quia  hsec 
etiam  est  personalis,  et  per  se  conveniens, 
ac  pertinens  ad  uniuscujusque  reciitudinem 
et  honestatem.  Haec  igitur  duplex  ratio  sacri- 
ficii  nihil  ad  praesentem  considerationem  et 
habitudinem  spectat.  Attamen  sacrificium 
impetratorium  et  propitiatorium,  ex  intrin- 
seca  ratione  sua  dicunt  intrinsecam  habitu- 
dinem  ad  aliquem,  pro  quo  offerantur;  nam, 
qui  petit,  necesse  est,  ut  alicui  petat ;  et  con- 
sequenter,  si  impetrat,  pro  aliquo  seu  alicui 
impetrare  debet.  Et  similiter,  qui  satisfacit 
(quod  ad  sacrificium  propitiatorium  pertinet) 
necesse  est,  ut  pro  aliquo  satisfaciat,  quia 
propitiatio  necessario  est  inter  duos,  unum, 
apud  quem  fit  propitiatio,  et  alterum,  pro 
quo  fit.  Denique  sacrificium  sub  hac  duplici 
ratione,  fructum  aliquem   seu   effectum  ha- 


bere  potest,  prseter  ipsum  cultum,  et  ideo  sub 
his  rationibus  proprie  offertur  pro  aliquo. 

2.  Prima  illatio.  —  Atque  hinc  conslat 
primo,  sacrificium  hoc  Eucharistiae  posse  pro 
aliquo  offerri,  quia  constat  ex  dictis,  sacrifi- 
cium  hoc  non  tantum  esse  honorarium  et  lau- 
dis,  sed  etiam  impetratorium  et  propitiato- 
rium;  necessario  ergo  consequitur,  posse  pro 
aliquo  offerri. 

3.  Secunda  illatio.  —  Secundo  ulterius 
manifestum  est ,  hoc  sacrificium  posse  pro 
ipsis  offerentibus  offerri;  ita  ut  actio  sit  quasi 
immanens  (ut  sic  dicam),  et  ad  eam  habeat 
offerens  duplicemhabitudinem  ,alteram  agen- 
tis ,  alteram  recipientis  fructum  oblationis, 
quocl  non  est  proprium  hujus  sacrificii,  sed 
ex  generali  ratione  sacrificii  consequitur; 
nam  quilibet  sacerclos,  si  impetratione  aut 
propitiatione  indigeat,  potest,  et  debet  pro 
seipso  offerre,  clicente  Paulo  ad  Hebr.  5  :  Et 
propterea  debet  (scilicet  sacerclos)  quemadmo- 
dum  pro  populo,  ita  etiam  pro  semetipso  of- 
ferre  pro  peccatis,  et  cap.  7  :  Talis  decebat, 
ut  nobis  esset  Pontifex  sanctus,  innocens, 
impollutus ,  segregatus  a  peccatoribus ,  et 
excelsior  coslis  factus;  qui  non  habet  neces- 
sitatem  quotidie  (quemadmodum  sacerdotes) 
prius  pro  suis  delictis  hostias  offerre,  deinde 
pro  populi;  possunt  ergo  sacerdotes  pro  se 
ipsis  offerre.  Et  eadem  ratione  idem  possunt 
reliqui  offerentes  sacerdote  inferiores,  quia 
etiam  ipsi  indigent,  et  possunt  pro  se  impe- 
trare  vel  satisfacere ;  et  sunt  magis  privati 
offerentes,  quam  sacerdos.  De  principali  au- 
tem  offerente,  qui  est  Christus,  non  est  ser- 
mo,  quia,  ut  Paul.  dixit,  nullam  necessilatem 
habet,  ut  pro  se  offerat;  de  aliis  vero,  qui 
non  offerunt,  constat  etiam  ad  praesentem 
quaestionem  non  pertinere,  quia  offerre  pro 
aliquo  supponit  offerre;  et  ideo,  qui  non  of- 
fert,  nec  pro  se,  nec  pro  alio  offerre  potest, 
neque  ad  eum  spectat,  fructum  sacrificii  ali- 
cui  applicare  (quod  est  pro  aliquo  offerre), 
cum  sacrificium  ad  ipsum  non  pertineat,  ne- 
que  illius  sit,  quancloquidem  illud  non  offert ; 
illi  autem,  qui  offerunt,  sunt  veluti  domini 
suie  oblalionis,  et  ideo  certum  est  maxime 
pro  se  ipsis  offerre  posse. 

4.  Sacerdos  pro  aliis  sacrificare  potest.  — 
Occurritur  objectioni.  —  Difficultas  ergo  su- 
perest,  an  etiam  pro  aliis  a  se  offerre  possint, 
quod  primo  inquiri  potest  de  ipso  sacerdote; 
deinde  de  aliis  per  ipsum,  vel  cum  ipso  offe- 
rentibus.  Dico  ergo  tertio,  sacerdotem  posse, 
hoc  sacrificium  pro  aliis  offerre.  Est  res  om- 

nino  certa,  quam  tetigit  D.  Thora.  supra,  q. 
79,  art.  5  et  7,  ubi  in  hoc  sensu  dicit,  hoc 
differre  inter  mysterium  Eucharistiae  ut  sa- 
cramentum,  et  ut  sacrificium,  quod  utsacra- 
mentum  prodest  tantum  sumenti ,  ut  sacri- 
ficium  vero  etiam  aliis,  pro  quibus  offertur; 
et  in  hoc  sensu  explicat  illa  verba  formae 
sanguinis  :  Qui  pro  vobis  (id  est,  sumentibus) 
et  pro  multis  effundetur,  id  est,  pro  aliis,  pro 
quibus  offerri  potest.  Et  hoc  etiam  confirmat 
communis  usus  et  sensus  EcclesiEe,  nam  sa- 
cerdotes  non  solum  pro  se,  sed  etiam  pro 
aliis,  sacrificia  offerunt ;  unde  et  in  can.  di- 
cunt  :  Pro  quibus  tibi  offerimus,  vel  qui  tibi 
offerunt.  Probatur  preeterea,  quia  hoc  est  in- 
trinsece  annexum  sacerdotali  muneri;  nam; 
ut  ait  Paul.  ad  Hebr.  5  :  Sacerdos  pro  homi- 
nibus  constituitur ,  ut  offerat  dona  et  sacrifi- 
cia  pro  peccatis,  non  tantum  suis,  sed  etiam' 
populi,  ut  postea  idem  Apostolus  explicat ;  et 
ita  faciebant  sacerdotes  in  lege  veteri.  Et  in 
lege  naturse  Job  obtulit  sacrificia  pro  filiis. 
Ergo  multo  magis  hoc  possunt  facere  sacer- 
dotes  novae  legis;  ergo  et  ipsum  sacrificium 
novse  legis  de  se  aptum  est,  ut  pro  aliis  offe- 
ratur.  Tandem  id  explicatur,  quia  sacerdos 
non  solum  pro  se,  sed  pro  aliis  orare  potest ; 
et  ad  hunc  finem  oblationem  suam  referre,  ut 
eis  impetret;  et  similiter  potest  fructum  sa- 
tisfactionis  ejus  alteri  applicare;  nam  si  unus 
potest  pro  alio  satisfacere,  multo  magis  po- 
terit  sacerdos  applicare  alteri  satisfactionis 
fructum  ex  sacrificio  provenientem.  Quod  si 
serraonem  extendamus  etiam  ad  sacrificium 
laudis,  etiam  potest  sacerdos  offerre  hoc  sa- 
crificium  in  gratiarum  actionem  pro  benefi- 
ciis  collatis,  vel  universae  Ecclesife,  vel  qui- 
buscumque  personis  ;  sicut  Melchisedech 
sacrificium  obtulit  pro  victoria  Abrahse  con- 
cessa.  Dices,  fieri  non  posse,  ut  hoc  sacrifi- 
cium  prosit  alicui ,  nisi  quatenus  ipse  offe- 
rens  est ;  nam ,  vel  devotionem  habet  ad 
sacrificium,  vel  non;  si  habet,  jam  est  offe- 
rens ;  si  non  habet,  non  potest  ei  oblatio  ab 
allero  applicata  prodesse.  Respondetur  pri- 
mum,  etiam  si  aliquis  sit  una  ratione  offerens 
pro  se,  et  hoc  titulo  suum  fructum  habeat, 
etiam  posse  pro  eo  aliquid  ultra  offerri,  quasi 
ex  donatione  alterius ;  ut  quia  assistit  Missee 
debito  modo,  inde  habet  fructum  suum  per 
modum  offerentis,  quamvis  nihil  speciale  ei 
sacerdos  applicet;  ultra  quem  fructum  potest 
sacerdos  aliquid  amplius  ei  applicare,  pro  eo 
offerendo  ;  sunt  ergo  hse  duse  habitudines 
distinguendse  et  notandee,  pro  his,  quae  de 

effectu  hujus  sacrificii  dicemus.  Deinde  res- 
pondetur ,  insufficiens  esse  illud  dilemma. 
Nam  fieri  potest,  ut  aliquis  sit  bene  disposi- 
tus,  ut  pro  eo  possit  fructuose  offerri  sacrifi- 
cium,  quamvis  nullo  modo  offerat  concur- 
rendo  ad  ipsum  sacrificium,  ut  per  se  clarum 
est,  et  constabit  magis  ex  dicendis. 

5.  Sacrificium  pro  aliquo  secundum  ipsius 
capacitatem  offerri  potest.  —  Hinc  vero  obi- 
ter  colligendum  et  annotandum  est,  sacrifi- 
cium  solum  posse  pro  alio  offerri  juxta  capa- 
citatem  illius,  quia  ineptum  est  operari  velle 
in  subjecto  incapaci,  aut  dnre  sanctum  cani- 
bus,  aut  sacramentum  indisposito,  aut  orare 
pro  eo,  cui  prodesse  non  possit  oratio,  v.  gr., 
damnato;  sic  ergo  ineptum  est,  et  contra  ra- 
tionem ,  sacrificium  offerre  pro  eo ,  qui  est 
incapax  fructus  ejus.  Unde  ulterius  intelli- 
gitur,  si  sacrificium  pro  multis  in  communi 
offeralur,  qui  non  sint  omnes  eodem  modo 
capaces  effectus  ejus,  ita  interpretandam  esse 
hujusmodi  oblationem  et  offerentis  intentio- 
nem  ,  ut  pro  unoquoque  juxta  capacitatem 
suam  offeratur,  id  est,  ut  uni  prosit  ad  hunc 
effectum,  alteri  ad  alium,  etc.  Ratio  est  clara, 
quia  offerentis  intentio,  quando  aliud  ab  ipso 
non  exprimitur,  honesta  et  licita  existimanda 
est ;  ad  hoc  autem  necesse  est,  eam  praedicto 
modo  interpretari. 

6.  Quilibet  offerens,  etiamnon  sacerdos,  pro 
alio  offerre  potest.  —  Ultimo  dicendum  est, 
non  solum  sacerdotem,  sed  etiam  quemlibet 
alium  offerentem,  posse  pro  alio  sacrificium 
offerre  eo  modo,  quo  ad  ipsum  spectat,  et  ab 
ipso  offerri  potest.  Probatur  ex  illis  genera- 
libus  principiis.  Nam  unus  potest  pro  alio 
orare  et  impetrare;  et  in  hunc  finem  potest 
opera  pietatis  facere;  ergo  etiam  potest  sa- 
crificium  impetratorium  offerre.  Simile  est, 
quod  unusquisque  potest  satisfacere  pro  alio, 
satisfactionem  suam  ei  applicando;  ergo  ea- 
dem  ratione  potest  suum  sacrificium  propi- 
tiatorium  alteri  applicare,  quoad  fructum 
satisfactionis,  quod  est  pro  illo  offerre.  Tan- 
dem,  quia  non  repugnat  ex  natura  sacrificii, 
quod  omnis,  qui  offert,  eo  modo,  quo  offert, 
possit  pro  quocumque  offerre  fructum,  cujus 
alter  est  capax,  eique  applicari  potest;  neque 
etiam  repugnat  ex  ratione  talis  sacrificii,  aut 
ex  speciali  aliqua  prohibitione ;  nulla  enim 
talis  ostenditur ;  non  est  ergo,  cur  negelur 
hsec  potestas  omnibus  offerentibus.  Sed,  ut 
hoc  melius  intelligatur,  oportet  distinguere 
in  hoc  sacrificio  duplicem  fructum.  Unus  est 
ex  opere    operantis ;    et  de  hoc  sunt  certa 

omnia  dicta,  quantum  ad  fructum  impetra- 
lionis  et  satisfactionis,  qui  de  se  aliis  com- 
munioabilis  est;  unde  etiam  in  lege  veteri  et 
naturae  suo  modo  locum  habent,  quia  etiam 
illis  lemporibus  esse  poterat,  inter  fideles  et 
Ecclesise  membra,  bonorum  operum  commu- 
nicatio  quoad  praedictos  fructus.  Alius  fructus 
est  ex  opere  operato,  et  quoad  hunc  est  non- 
nulla  difficultas,  quam  tractabimus  disputa- 
tione  sequenti. 

SECTIO  II. 

Utrum  sacrificium    Missse    debeat,    vel    possit,    pro 
omnibus  homiuibus  modo  viventibus  offerri. 

\ .  Ex  hominibus  viatoribus  et  in  hac  vita 
degentibus,  quidam  sunt  infideles ,  alii  fide- 
les,  vel  baptizati,  vel  calechumeni,  alii  adulti, 
alii  infantes,  alii  justi,  alii  peccatores,  et  in- 
ter  hos,  quidam  ab  Ecclesia  tolerati,  alii  vero 
quodnmmodo  separati  et  excommunicati.  Et 
similiter  inter  infideles,  quidam  sunt  Eccle- 
sia3  jurisdictioni  subjecti,  et  consequenter 
ejus  censuris  ligati,  ut  apostatee  a  fide,  quam 
in  baptismo  professi  fuerunt;  alii  veroomnino 
sunt  extra  spiritualem  et  directam  jurisdic- 
tionem  Ecclesise,  qui  ejus  censuris  non  ligan- 
tur,  ut  Judaei,  et  reliqui  omnes  non  baptizati; 
de  his  ergo  omnibus  definienda  est  proposita 
quseslio.  In  qua  considerari  potest,  quid  ex 
natura  rei  liceat,  seclusa  positiva  prohibi- 
tione;  quid  vero,  aut  ex  Christi  institutione, 
aut  ex  Ecclesise  ordinatione  liceat,  vel  pro- 
hibitum  sit ;  ac  denique  quid  possit  absolute 
fieri,  ita  ut  factum  teneat,  sive  licite,  sive 
illicite  fiat. 

2.  Quodlibet  Eucharisticum  sacrificium  pro 
Ecclesia  membrisque  ipsi  colligatis  offerri  de- 
bet.  —  Dico  primo  :  quodlibet  Missa?  sacrifi- 
cium  offerendum  aliquo  modo  est  pro  universa 
mililante  Ecclesia,  et  omnibus  membris  ejus, 
id  est,  pro  baptizatis  viventibus,  qui,  nec  per 
infidelitatem,  nec  per  excommunicationem 
sunt  ab  ea,  ejusque  communicatione  sejuncti. 
Gonclusio  est  communis  auctorum  omnium, 
quos  statim  referemus;  specialiter  vero  circa 
illam  legi  potest  Scotus,  Quodlib.  20;  et  Ga- 
briel,  lect.  20  et  27  in  can.;  et  colligitur  ex 
cap.  Visum,  de  Gonsec,  dist.  1 ,  ex  Conc.  Ca- 
bil.  II,  cap.  39,  in  verbis  illis  :  Nulla  dies 
excipitur,  in  qua  non  pro  viventibus,  et  pro 
quibuslibet  necessitatibus  Dominus  deprece- 
tur ;  et  loquitur  de  deprecatione,  quae  fit  in 
sacrificio  Missse;  Conc.  item  Trident.,  sess. 
22,  cap.  2,  et  can.  3,  simpliciter  definit,  sa- 


crificium  hoc  debere  pro  vivis  offerri.  Prse- 
terea  ex  usu  ipso  et  verbis  Ecclesiee  hoc 
constat;  nam  in  Missa  imprimis  fit  oblatio 
pro  universa  Ecclesia ;  signum  ergo  est,  ita 
esse  ab  Ecelesia  institutum.  Quse  institutio, 
etsupponit  potestatem  ex  parte  ministrorum, 
et  aptitudinem  ac  sufficientiam  ex  parte  sa- 
crificii,  et  prseterea  obligationem  inducit  ita 
faciendi  ,  nam  sacerdotes  tenentur,  ritum 
Ecclesise  sacrificando  servare ;  et  haec  est 
ratio  a  priori  hujus  obligationis.  Ratio  autem 
potestatis  ex  parte  sacerdotis  sumitur  ex  mu- 
nere  ejus,  quia  est  mediator  et  intercessor 
apud  Deum  pro  universa  Ecclesia.  Ratio  de- 
nique  sufficientia?  ex  parte  sacrificii  est,  vel 
infinitas  ejus,  vel  certe,  quod  est  veluti  com- 
mune  bonum  totius  Ecclesiae,  quod  omnium 
nomine  offerri  potest. 

3.  Qusesitum.  —  Qui  fructus  toti  Ecclesise 
respondeat ,  ex  quolibet  sacrificio.  —  Sed 
quEeres ,  quisnam  fructus  ex  hac  generali 
obligatione,  et  universae  Ecclesiae,  et  singulis 
ejus  membris  proveniat,  eisve  applicari  de- 
beat?  multi  enim  existimant ,  applicandum 
esse  singulis  aliquem  fructum  ex  opere  ope- 
ralo.  Sed,  licet  verum  sit,  posse  sacerdotem, 
si  velit,  hoc  facere,  subintellecta  conditione 
supra  indicata,  nempe,  si  ex  parte  eorum 
impedimentum  non  sit,  vel  quatenus  ipsi 
fuerint  capaces,  quod  tamen  ita  ex  obliga- 
tione  fieri  debeat,  mihi  nec  videtur  verisi- 
mile,  nec  sufficiente  fundamento  affirmari. 
Existimo  ergo,  non  teneri  sacerdotes,  quoties- 
cumquesacrificant,  aliquem  fructum  ex  opere 
operato ,  praesertim  satisfactionis  ,  singulis 
fidelibtis  applicare,  quia  neque  jure  divino 
ad  hoc  tenentur,  neque  ex  prsecepto  Ecclesise, 
quia  neutrum  horum  scriplum  est,  aut  tra- 
ditione  habetur ;  neque  etiam  ex  ritu  Missse, 
vel  omnibus  verbis,  quse  in  canone,  vel  obla- 
tionibus  ejus  dicuntur,  id  colligi  potest;  nam, 
ut  fiat  universalis  oblatio,  satis  est,  quod  de- 
precatio  sit  universalis,  et  quod  ad  efficaciam 
impetrationissacrificium  offeratur ;  nam  alias, 
cum  fructus  satisfactionis  definitus  sit,  vix 
aliquid  superesset,  quod  pro  aliquo  in  spe- 
ciali  applicari  posset,  de  quo  latius  dicemus 
disput.  seq. 

4.  Qui  aliquem  a  communi  oblatione  exclu- 
dit,  graviter  peccat.  —  Quem  fructum  sic  ex- 
clusus  comparet.  —  Sed  quaeri  rursus  potest, 
an  possit  sacerdos  aliquem  excludere  ab  hac 
generali  oblatione.  Respondetur,  graviter 
peccare,  vel  propter  scandalum  ,  si  publice 
id  faciat,  vel  propter  odium  formale,  aut  vir- 

tuale;  nam,  licet  non  teneamur  ex  charitale 
pro  singulis  orare ,  tenemur  tamen ,  eos  a 
communibus  orationibus  non  excludere,  ut 
docet  D.  Thom.,  2.  2,  queest.  35,  art.  8  et  9, 
et  tractat  Navarr.,  lib.  de  Orat.,  c.  19,  num. 
120.  Vel  denique,  quia  agit  contra  Ecclesise 
inslitutionem  et  intentionem,  cujus  minister 
et  legatus  est  ipse  sacerdos.  An  vero  factum 
teneat,  quamvis  illicite  fiat,  nonnullam  diffi- 
cultatem  habere  videtur;  hinc  enim  apparet, 
fructum  non  applicari,  nisi  per  intentionem 
ministri  operantis ;  et  ideo,  si  ipse  aliquem 
excludit,  videtur  fieri,  ut  ille  sine  fructu  ma- 
neat,  quia  per  intentionem  ministri  ei  non 
applicatur,  quamvis  in  hoc  minister  peccet. 
Sicut  relinquitur  aliquis  absque  sacramento, 
si  minister  non  habuit  intentionem  confi- 
ciendi  illud,  quamvis  in  hoc  peccaverit. 
Aliunde  vero  videtur  non  tenere  factum,  quia 
oblatio  et  oratio  Ecclesias  generalis  est  ex  in- 
tentione  et  verbis  Ecclesise ;  et  ideo  hoc  ipso, 
quod  minister  in  persona  Ecclesiae  et  verbis 
ejus  orat,  non  videtur  habere  potestatem  ad 
excludendum  aliquem.  Et  hoc  quidem  poste- 
rius  verum  est,  quantum  ad  fructum,  qui 
provenire  potest  ex  parte  Ecclesias  impetran- 
tis  et  offerentis ;  illud  autem  prius  procedit  de 
fructu,  qui  provenire  posset,  vel  absolute  ex 
opere  operato,  vel  ex  privata  intercessione 
sacerdotis. 

5.  Qui  fructus  infantibus  ex  generali 
oblatione  provenire  possit.  —  Quis,  qui  le- 
thali  peccato  ligantur.  —  Qui  energumenis. 
—  Superest  vero  difficultas  circa  conclusio- 
nem  ita  universe  propositam,  nam  infantes 
baptizati  in  eo  numero  comprehenduniur,  et 
tamen  non  potest  pro  eis  sacrificium  offerri, 
quia  non  sunt  capaces  alicujus  fructus  ejus  ; 
item  comprehenduntur  existentes  in  peccato 
mortali,  qui  videntur  indigni,  ut  pro  eis  offe- 
ratur.  Tandem  in  Gonc.  Elibert.,  cap.  29, 
prohibemur  offerre  pro  energumenis ,  seu 
vexatis  a  dsemone,  et  tamen  in  prsedicta  con- 
clusione  comprehenduntur.  Respondetur,  in- 
fantes  esse  incapaces  fructus  ex  opere  ope- 
rato,  non  tamen  impetrationis,  ut  per  se 
constat,  et  hoc  satis  esse,  ut  pro  eis  possit 
sacrificium  offerri,  ut  ex  dictis  patet,  et  col- 
ligi  potest  a  simili  ex  Glemenl.,  lib.  8  Con- 
stit.,  cap.  10.  Atque  idem  est  de  existentibus 
in  peccato  mortali;  potest  enim  pro  eis  of- 
ferri,  ut  convertantur,  et  a  Deo  bene  dispo- 
nantur.  De  energumenis  autem  certum  est, 
excludi  non  debere,  nam  imprimis  illa  non 
est  culpa,  sed  poena,  qua  non  ablata,  digni 

esse  possunt  et  capaces  fructus,  etiam  ex 
opere  operato.  Deinde  potest  eis  impetrari, 
ut  ab  illamet  deemonis  vexalione  liberentur, 
ut  patet  etiam  ex  Clem.,  dict.  lib.  8,  cap.  8. 
Canon  autem  ille  Conc.  Elibert.  difficilis  est 
ad  explicandum ,  quo  scilicet  sensu  et  qua 
ratione  editus  fuerit;  sed  imprimis  ibi  non 
dicitur,  hujusmodi  energumenos  excludenclos 
esse  a  generali  oblatione,  sed  solum,  ne  illo- 
rum  nomina  ad  altare  cum  oblatione  reciten- 
tur;  quod  forte  tunc  fiebat  aliqua  publica 
oratione;  et  propter  decentiam,  vel  propter 
vitandum  scandalum,  eo  tempore  et  loco  vi- 
sum  est  expedire,  ut  hujusmodi  homines  non 
nominarenlur  publice  in  altari.  Vel  certe  in- 
telligendus  est  ille  canon  de  energumenis,  qui 
propterpublica  peccata  traditi  erant  potestati 
dsemonis;  nam  de  aliis  statim,  can.  37,  dici- 
tur,  non  esse  illis  negandam  communionem ; 
cur  ergo  diceret  eis  negandam  esse  publicam 
orationem?  ergo  oportet  posteriorem  cano- 
nem  intelligere  de  energumenis,  qui  in  bono 
statu  esse  creduntur;  priorem  vero  de  his, 
qui  propter  peccata  sua,  vel  propter  publi- 
cam  correctionem,  tali  pcena  digni  censeban- 
tur;  utcumque  vero  hic  canon  intelligalur, 
jam  non  est  in  usu. 

6.  Eucharisticum  sacrificium  pro  catechu- 
menis  offerri  licitum  est.  —  Quem  fructum 
catechumeniexhac  oblationereportare  queant. 
—  Dico  secundo,  hoc  sacrificium  posse  etiam 
offerri  pro  catechumenis  fidelibus  nondum 
baptizatis,  et  fortasse,  quando  fit  oblatio  pro 
universa  Ecclesia,  illi  etiam  comprehendun- 
tur;  sunt  enim  substantialiter  (ut  sic  dicam) 
uniti  Ecclesise  per  fidem,  quamvis  nondum 
sint  per  baptismum,  vel  characterem,  Ecclesiae 
conjuncti.  Hoc  etiam  confirmat  antiqua  con- 
suetudo;  refert  enim  Clement.,  lib.  8,  c.  45 
et  46,  publicas  orationes  solitas  fieri  in  Missa 
pro  catechumenis,  sicut  nunc  fit  in  die  Paras- 
ceves;  et  idem  legitur  in  liturgia  Chrysost.; 
August.  etiam,  epist.  109  ad  Vitalem,  dicit, 
sacerdotem  stantem  ad  altare  orare  pro  cate- 
chumenis,  ut  illis  Deus  inspiret  desiderium 
regenerationis ,  quam  dicit  esse  antiquam 
traditionem  Apostolicam,  quse  etiam  refertur 
inlib.  de  Eccles.  dogmat.,  c.  30  :  Obsecratio- 
num,  inquit,  sacerdotalium  sacramenta  res- 
piciamus,  quse  ab  Apostolis  tradita  in  toto 
mundo,  atque  in  omni  Catholica  Ecclesia  uni- 
formiter  celebrantur,  ut  lex  tradendi,  legem 
statuat  supplicandi;  cum  enim  sanctarum 
plebium  praesules  mandata  sibimet  legatione 
fungantur  apud  divinam  clementiam,  humani 

generis  agunt  causam,  et  tota  secum  Ecclesia 
congemiscente  postulant  et  precantur,  ut  cate- 
chumenis  ad  regenerationis  sacramenta  per- 
ductis  coelestis  misericordix  aula  restretur. 
Quce  verba  leguntur  etiam  apud  Ccelest.  P., 
epist.  I  ad  Episcopos  Gall.,  cap.  11,  etin  1 
tom.  ope*rum  Chrysost.,  homil.  cle  Adam  et 
Eva.  An  vero  nunc  necesse  sit,  semper  ita 
fieri,  ut  omnia  sacrificia  pro  iis  quoque  offe- 
ranlur,  saltem  generali  oblatione,  non  con- 
slat;  nam  licet  exposilio  data,  scilicet,  cum 
Ecclesia  offert  pro  omnibus  fidelibus,  com- 
prehendi  eos  posse,  qui  revera  fideles  sunt, 
probabilis  sit,  tamen  etiam  potest  probabili- 
ter  intelligi  de  fidelibus  tantum ,  qui  fidem 
suam  solemniter  professi  sunt,  quse  professio 
fit  per  baptismum.  Existimo  autem  consultius 
esse,  vel  pro  eis  offerre,  vel  generalem  inten- 
tionem  habere  offerendi  pro  omnibus  fideli- 
bus,  juxta  Ecclesiee  intentionem ,  vel  Dei 
beneplacitum,  nam  in  hoc  potest  esse  aliquod 
commodum  et  nullurn  periculum.  Rursus  in- 
quiri  potest,  quid  possit  haec  oblatio  prodesse 
catechumenis,  aut  quis  fructus  sacrificii  eis 
possit  applicari.  Respondeo,  posse  eis  pro- 
desse,  quoad  fructum  impetrationis,  et  ita 
esse  intelligendam  generalem  oblationem,  ut 
dixi ;  de  fructu  vero  satisfactionis  ex  opere 
operato,  probabilius  existimo  non  posse  eis 
applicari,  ut  infra  dicam.  Et  hoc  modo  intel- 
ligi  posset  Concil.  Brac.  I,  can.  35,  ubi  prohi- 
betur  oblatio  pro  catechumenis ;  quod  etiam 
legitur  apud  Chrysost.,  homil.  3  in  epist.  ad 
Philipp.;  loquuntur  enim  specialiter  de  cate- 
chumenis  defunctis  sine  regeneratione  bap- 
tismi. 

7.  Pro  infidelibus  non  excommunicatis  obla- 
tionem  facere  licet. — Dico  tertio :  etiam  potest 
hoc  sacrificium  offerri  pro  quibuscumque  in- 
fidelibus,  dummodo  per  Ecclesiam  excommu- 
nicati  non  sint.  Probatur  primo ,  quia  ex 
natura  rei  non  est  malum  pro  his  sacrificium 
offerre,  neque  etiam  est  a  Christo  Domino 
specialiter  prohibitum,  ut  dictum  est;  et  se- 
clusa  Ecclesiai  censura.  nulla  etiam  interpo- 
nitur  Ecclesise  prohibitio;  ergo,  sicut  potest 
oratio  fieri  pro  his  infidelibus,  quia  sunt  capa- 
ces  spiritualium  bonorum ,  seu  quia  sunt 
charitate  diligendi,  ita  etiam  potest  offerri  pro 
eis  hoc  sacrificium,  quatenus  impetratorium 
est,  nam  absolute  et  sine  limitatione  est  insti- 
tutum,  et  cumqualibetjusta  oratione  conjungi 
potest,  ut  impetrandi  efficaciam  augeat.  Se- 
cundo  probatur  ex  usu  veteris  legis,  in  qua 
fiebant  sacrificia  pro  Gentibus,  pro  Dario,  1 


Esdrae  6,  pro  Spartiatis,  1  Machab.  12,  pro 
Hcliodor.,  2  Machab.  3,  quee  consuetudo  fun- 
datur  in  ratione  sacrificii,  quee  non  erat  tunc 
limitata  ex  speciali  praecepto  Dei;  ergo  idem 
nunc  licet  propter  eamdem  causam ,  quia 
nostrum  sacrificium  de  se  magis  sufficiens, 
magisque  universale  existit.  Unde  argumen- 
tor  tertio,  nam  idem  fuit  usus  hujus  sacrificii 
in  Ecclesia ,  ut  colligere  licet  ex  Clement., 
citato  lib.  8,  cap.  18  et  sequent.,  ubi  clicit, 
publicam  orationem  et  oblationem  fieri  soli- 
tam  pro  regibus  et  exercitibus  eorum,  qui 
tunc  infideleserant;  Ccelest.  etiam  Pap.,  dicta 
ep.  11,  cap.  11,  eodem  modo  loquitur  de  his 
infidelibus,  quo  de  catechumenis,  et  in  hunc 
modum  interpretari  videtur  Paul.,  1  ad  Tim. 
2,  ubi  praecipit,  orationes  et  oblaliones  pro 
omnibus  fieri.  Ubi  idem  sentiunt  Chrysost., 
homil.  5,  et  alii  Graeci  et  Latini,  qui  de  obse- 
crationibus,  quee  fiunt  in  Missa,  et  de  obla- 
tione  impetratoria,  Paulum  interpretantur;  et 
Chrysost.  discrete  dicit,  pro  Gentili  rege  esse 
offerendum;  et  hom.  77  in  Joan.  :  In  mysteriis 
(inquit)  communes  pro  non  initiatis  preces  fun- 
dimus,  et  pro  universi  orbis  fructibus  sacrifi- 
camus;  et  Tertullian.,  lib.  adScapuI.,  cap.  1  : 
Sacrificamus,  ait,  pro  salute  imperatoris,  qui 
tunc  erat  infidelis.  Idem  sentit  Arnob.,  lib.  4 
contra  Gent.,  in  fine;  Euseb.,  lib.  1  Demonst., 
cap.  ult.;  et  Prosper,  lib.  de  Vocatione  Gent., 
cap.  4,  tractans  in  hunc  modum  prredictum 
locum  Pauli;  et  optime  omnium  Augustin., 
epist.  59.  Ultimo  argumentor  in  hunc  modum : 
nam  sacrificium  crucis  pro  omnibus  oblatum 
est,  etiam  pro  infidelibus;  ergo  et  hoc  sacri- 
ficium,  quantum  est  ex  se,  potest  pro  eis 
offerri.  Patet  consequentia,  quia,  sicut  illud 
fuit  universale  quoad  sufficientiam,  ita  hoc 
esse  debuit  suo  modo  universale  quoad  effica- 
ciam,  seu  ad  applicandum  aliquo  modo  fruc- 
tum  illius  sacrificii,  saltem  per  modum  impe- 
trationis.  Unde  Paulus  loco  citato,  quasi  veri- 
tatis  hujus  radicem  declarans,  postquam 
dixit,  obsecrationes  et  oblationes  esse  pro 
omnibus  faciendas,  subdit  :  Unus  mediator 
Dei  et  hominum,  homo  Christus  Jesus,  qui  tra- 
didit  semetipsum  pro  omnibus. 

8.  Qualiter  pro  infideli  offerre  liceat  et 
debeat.  —  Est  autem  circa  hanc  conclusioneui 
advertendum,  dupliciter  possesacrificium  pro 
his  infidelibus  offerri.  Primo  indirecte,  ut 
quando  offertur  pro  augmento  Ecclesise  vel 
aliqua  re  simili;  non  enim  aliter  augetur  Ec- 
clesia ,  quam  per  infidelium  conversionem. 
Secundo  directe,  ut  quando  offertur  pro  bono 

ipsorum  infidelium,  vel  spirituali,  vel  etiam 
temporali ,  vel  in  communi,  vel  in  particu- 
lari,  pro  hac,  aut  illa  natione,  aut  persona. 
Qui  duo  modi,  quamvis  in  re  ssepe  coincidere 
videantur,  differunt  tamen  in  fine  seu  inten- 
tione.  In  priori  enim  per  se  intenditur  Eccle- 
siee  bonum.  In  posteriori  vero  magis  videtur 
intendi  bonum  aut  commodum  ipsorum  infide- 
lium;  quia  in  priori  modo  ex  vi  ejus  non  ordi- 
natur  oblatio  ad  hos  potius,  quam  ad  illos  infi- 
deles,  neque  ad  hos  potius,  quam  ad  illos  ef- 
fectus,  sedsolum  ad  id,  quod  fuerit  connexum 
cum  illo  bono,  vel  commodo  Ecclesiae,  quod 
postulatur;  in  modo  autem  posteriori  recte 
potest  determinari  oblatio  ad  personas  vel 
effectus  spirituales  aut  temporales,  pro  devo- 
tione  offerentis.  Ex  his  ergo  duobus  modis 
prior  non  solum  est  licitus,  sed  etiam  fre- 
quenter  in  Ecclesia  usitatus,  fere  ab  initio; 
nam  in  liturgia  Jacobi  oratur  pro  extirpanda 
hseresi;  in  liturgiis  autem  Basilii  et  Ghrysos- 
tomi  inter  alia  dicitur  :  Domine  miserere  orbis 
terrarum,  errantes  revoca,  dispersos  congrega; 
et  in  Missali  Romano  habetur  Missa  pro  extir- 
pando  schismate;  et  hoc  modo  quotidie  offeri- 
mus  pro  Anglia,  Germania,  etc,  oramusque, 
ut  in  pristinum  statum  Ecclesiee  suse  Catholicse 
Deus  provincias  illas  restituat,  et  ut  prsedica- 
toribus  gratiam  conferat,  auditores  autem 
illuminet.  Posterior  autem  modus  etiam  est 
licitus,  non  solum  in  generali  (quod  clarius 
est),  sed  etiam  in  particulari,  quia  nulla  est 
prohibitio  nominandi  etiam  personam,  dum- 
modo  excommunicata  non  sit;  erit  tamen 
consultius  et  consuetudini  Ecclesiaa  magis 
consentaneum,  nunquam  expresse  nominare 
personam  aliquam  infidelem,  ita  ut  ab  aliis 
audiri  possit,  ne  fortasse  scandalum  aliquod, 
aut  admirationem  ingerat. 

9.  Objectio  ex  Augustin.  —  Dissolvitur , 
ejus  testimonium  explicando.  —  Objici  vero 
potest  contra  hanc  doctrinam  testimonium 
August.,  lib.  I  de  Origine  animse,  c.  8  :  Quis 
offerat  sacrificium  corporis  Christi,  nisi  pro 
his  qui  sunt  membra  Christi?  Quod  de  mem- 
bris  vivis  per  charitatem  explicat  D.  Thom. 
supra,  qusest.  79,  art.  7,  ad  2,  et  subdit  :  Et 
ideo  in  canone  Missse  non  oratur  pro  his,  qui 
sunt  extra  Ecclesiam.  Ad  August.  respondet 
D.  Thom.,  in  4,  dist.  12,  qusest.  2,  art.  2, 
qusestiunc.  1 ,  ad  4,  tunc  offerri  pro  membris 
Christi,  quando  offertur,  ut  fiant  membra  in 
actu,  quse  tantum  erant  in  potentia.  Itaque 
offertur  hoc  sacrificium  pro  membris  Christi, 
vel  quse  jam  sunt,  vel  ut  fiant;  unde  non 


prodest,  nisi  membris  Christi,  vel  perficiendo 
ea,  quae  jam  sunt,  vel  impetranclo,  ut  rege- 
nerentur;  nam,  licet  offerri  eliam  possit  ad 
impetranda  eis  temporalia  bona ,  semper 
tamen  fieri  debel  cum  ordine  ad  spiritualia, 
et  prsesertim  ad  eorum  conversionein.  Addo 
vero,  si  mentem  Augustini  spectemus,  illurn 
ibi  loqui  de  oblatione  pro  defunctis,  ut  patet 
ex  initio  capitis  :  De  illis  autem  parvulis,  qui 
morte  prseveniuntur ,  prius  quam  baptizen- 
tur,  etc,  et  infra  refert,  sententiam  hreretici, 
dicenlis  :  Pro  eis  oblationes  assiduas,  et  offe- 
renda  jugiter  sanctorum  censeo  sacrificia  sa~ 
cerdotum;  in  quo  valde  errabat,  existimans 
hos  posse  salvari,  eisque  ccelorum  regnum 
posse  impetrari;  et  ideo  contra  hunc  errorem 
subdit  August.  :  Quis  offerat  corpus  Christi, 
nisi  pro  eis,  qui  membra  sunt  Christi?  nam 
cum  alii,  qui  non  sunt  membra  Christi,  per 
mortem  omnino  fiant  extra  statum  salutis, 
nullo  modo  potest  pro  eis  sacrificium  offerri; 
quamdiu  vero  hic  vivunt,  capaces  sunt  salu- 
tis,  eisque  potest  conversio  impetrari,  et  ideo 
pro  eis  offerri  potest,  et  ita  revolvimur  in 
D.  Thom.  expositionem.  Ulterius  etiam  addo 
dictum  Augustini  esse  verum  de  oblatione 
quoad  effectum  ex  opere  operato,  de  quo  etiam 
vera  est  expositio  D.  Thom.  de  membris  vivis, 
ut  infra  videbimus;  nunc  autem  generaliter 
et  absolute  de  oblatione  loquimur,  quacumque 
ratione  fieri  possit.  Quod  autem  D.  Thom. 
addidit,  in  canone  non  orari  pro  hujusmodi 
infidelibus,  verum  quidem  est;  id  tamen  non 
vetat,  quominussacerdos  pro  eis  orare  possit, 
et  in  oblatione  calicis  Ecclesia  orat  pro  nostra 
et  totius  mundi  salute. 

10.  Pro  quibuslibet  majori  excommunica- 
tione  ligatis  offerre  non  licet  sacerdoti ,  ut 
Ecclesix  minister  est . — Dico  quarto  et  ultimo  : 
proexcommunicatis  majori  excommunicatione 
sive  fideles  sinl,  sive  apostatee,  non  licet,  hoc 
sacrificium  offerre  publica  oblatione ,  seu 
agendo  publicam  personam  ministri  Ecclesiae. 
Ratio  est,  quia  id  est  prohibitum  in  c.  Nobis, 
2,  et  c  Sacris,  de  Sentent.  excom.;  est  enim 
hic  unus  de  effectibus  majoris  excommunica- 
tionis,  de  quo  ex  professo  agendum  est  in 
tomo  sequente;  pertinet  enim  ad  materiam  de 
censuris;  interim  legi  possuntD.  Thom.,  in  4, 
dist.  18,  qusest.  2,  art.  1;  Soto,  dist.  22,  q.  1, 
art.  1 ;  Covar.,  in  c  Alma  mater,  part.  1 ,  §  6; 
non  omittam  autem  advertere,  sine  ullo  scru- 
pulo  (quidquid  Solo  significet),  posse  sacer- 
dotes  in  Memento,  orare  pro  excommunicatis, 
privata  oralione  et  intentione,  quia  de  hoc 

nulla  est  facta  ab  Ecclesia  prohibitio,   imo 
aliqui  dubitant,  an  fieri  possit,  de  quo  alias. 

SECTIO  III. 

Utrum  hoc  sacrificium  possit  pro  omnibus  defunctis 
offerri. 

'I .  Defunctorum  classes.  —  Dislinguainus 
tres  defunctorum  ordines  ;  quidam  enim  sunt 
valde  mali,  ut  damnati,  sub  quibus  infantes 
comprehendimus  sine  baptismo  decedentes. 
Alii  valde  boni,  ut  beati,  sub  quibus  compre- 
hendere  possumus  animas  justorum ,  quse 
fuerunt  in  sinu  Abrahre,  quia,  licet  ille  status 
jam  cessaverit ,  et  ideo  de  illis  nulla  nobis  est 
qua^stio,  posset  tamen  moveri  in  ordine  ad 
sacrificia  vel  suffragia,  quee  fuerunt  in  usu 
veteris  legis;  computantur  igitur  in  hoc 
ordine,  quia  nullum  malum,  nec  reatum  per- 
sonalem  habebant ,  sed  expectabant  totius 
naturse  remedium,  quod  solus  Christus  in  ara 
crucis  oblaturus  erat.  In  tertio  ergo  ordine 
sunt,  qui  in  purgalorio  existunt,  qui  non  sunt 
mali,  sed  potius  boni  simpliciter,  non  tamen 
ab  omni  reatu  immunes. 

2.  Pro  damnatis  Eucharisticum  sacrificium 
offerri  nequit. —  Primo  igitur  certum  est,  non 
posse  hoc  sacrificium  pro  valde  malis  offerri. 
Ita  docet  August.,  dicto  cap.  '109  in  Enchir., 
et  lib.  1  de  Origine  animae,  cap.  9  et  10,  et 
lib.  de  Cura  pro  mortuis  agenda ,  cap.  1 ;  et 
Gregor.,  34  Moral.,  c.  13,  alia  16,  et  4  Dial., 
cap.  44;  negat  enim  pro  damnatis  orandum 
esse.  Sic  enim  Gregor.  II,  epist.  ult.  ad  Bonif., 
et  habetur  in  cap.  Pro  obeuntibus,  13,  q.  2. 
dicit,  non  esse  offerendum  sacrificium  pro 
impiis  defunctis,  id  est,  quandoeos  in  mortali 
peccato  mortuos  esse  constiterit.  Similiter  in 
Concil.  Brach.  I,  c.  34,  prohibetur  offerri  pro 
his,  qui  violentam  mortem  sibi  inferunt,  16, 
qusest.  5,  cap.  Placuit.  Et  in  hoc  consentiunt 
omnes  Scholastici  in  4,  dist.  45,  et  universa 
Ecclesia  sentit,  non  esse  pro  damnatis  oran- 
dum,  quia  eorum  desperata  est  correctio,  et 
haec  est  ratio  hujus  conclusiouis.  Quee  ulterius 
explicatur  :  primo,  quia  illi  jam  non  sunt 
membra  Christi,  neque  actu  nec  potentia ; 
ergo  neque  illis  prodesse  potest  passio  Ghristi; 
ergo  neque  pro  eis  potest  offerri  sacrificium 
Christi.  Secundo,  quia  illis  non  potest  prodesse 
hoc  sacrificium  ex  jusiitia,  ut  per  se  constat; 
neque  etiam  ex  misericordia,  nam  ut  recte 
dicit  Bernard.,  serm.  8  in  Psalm.  Qui  habi- 
tat :  Illi  jam  non  sunt  in  statu  misericordise, 
sed  rigorosse  vindictse.  Tertio,  damnatis  nulla 

fit  remissio  culpee,  nec  pcense,  alias  multipli- 
catis  sacrificiis,  posset  auferri  universa  poena, 
quod  est  contra  celernilatem  et  perpeluilatem 
illius  slatus.  Sequela  patet,  nam,  qua  ratione 
per  unum  sacrificium  tolleretur  aliqua  pars 
poenae,  per  aliud  simile,  et  ca3teris  omnibus 
paribus,  posset  tolli  sequalis  pars;  ergo 
tandem  posset  tota  absumi,  quia  illa  poena  ex 
ea  parte,  qua  diminuerctur,  scilicet  ex  parte 
subjecti  seu  intensionis ,  finita  est.  Quod 
autem  quidam  dicunt  de  remissione  per  par- 
tes  proportionales,  fictitium  et  voluntarium 
est. 

3.  Contra  conclusionem  qui  sentiant.  — 
Coutra  hanc  conclusionem  opinatur  Glossa  in 
cap.  Tempus,  13,  queest.  2,  ubi  partitionem 
supra  positam  ex  August.  in  quatuor  membra 
dividit;  adclit  enim  quosdam  mecliocriter 
malos,  qui  revera  mali  sunt  et  damnati.  uon 
tamen  propter  ingentia,  vel  multa  peccata, 
sed  propter  pauciora  vel  leviora  mortalia  ;  et 
pro  his  dicit  posse  offerri  hoc  sacrificium, 
eisque  prodesse  posse,  non  acl  liberationem, 
sed  quamdam  poenee  relaxationem ;  et  videtur 
posse  fundari  in  August.,  in  Enchir.,  c.  110, 
dicente,  quibusdam  valere  hoc  sacrificium,  ut 
eis  plena  fiat  remissio,  aliis,  ut  tolerabilior 
fiat  damnatio ;  et  cap.  112,  permittit  opinari 
damnatorum  pcenas  posse  mitigari,  dummodo 
non  asseratur,  posse  finiri;  quin  potius 
Innocent.  III,  in  cap.Cum  Marlhse,  de  Celebr. 
Miss.,  illa  utitur  quadrimembri  divisione , 
quanquam  de  reliqua  parte  hujus  sententiae 
nihil  asserat.  Eam  vero  aliquos  fuisse  secutos 
refert  Sixtus  Senen.,  lib.  6  Biblioth.  Sanct., 
annotat.  47,  et  nonnulli  Catholici,  ut  disputa- 
tione  sequenti  videbimus,  existimant,  hoc 
sacrificium  posse  prodesse  homini  existenti 
in  peccato  mortali  ad  remissionem  pcense 
temporalis,  cujus  reatus  mansit  ex  prioribus 
peccatis  remissis.  Scot.  autem  alicubi  opina- 
tur,  hujusmocli  pcenam  debitam  propter  pec- 
cata  remissa,  vel  etiam  propter  venialia, 
posse  in  inferno  finiri,  atque  ex  hac  parte 
posse  diminui  inferni  pcenam.  Ergo  juxta 
has  saltem  opiniones  posset  hoc  sacrificium 
prodesse  damnatis  ad  remissionem  hujusmodi 
temporalis  pcense. 

4.  Respondetur  auctoritatibus  adductis.  — 
Bespondetur,  sententiam  illius  Glossae  omnino 
esse  faisam  et  a  Theologis  omnibus  rejectam 
in  4,  dist.  45,  ut  videbimus  latius  in  sequenti 
tomo  tractando  de  suffragiis.  Et  fundamentum 
prsecisum  est  supra  taclum,  quia  ineptum,  et 
contra  rationem  est,  sacrificium  pro  his  offerre 

quibus  prodesse  non  potest;  sed  hoc  sacrificium 
non  potest  prodesse  damnatis,  quia  in  inferno 
nulla  est  redemptio;  neque  bonura  ullum,  aut 
ulla  misericordia  eis  potest  impetrari.  Neque 
August.  quicquam  favet  oppositse  sententiae, 
nam  potius  illo  cap.  410,  ssepe  docet,  hoc  sa- 
crificium  nihil  posse  prodesse  damnatis :  Quod 
si  contingat  (inquit)  offerri  pro  his,  qui  dam- 
nati  sunt,  quia  damnati  esse  ignorantur,  va- 
lebit  ad  consolationem  vivorum,  non  ad  ad- 
jumentum  mortuorum.  Quando  ergo  inquit, 
quibusdam  valere  hoc  sacrificium,  ut  tolera- 
bilior  sit  damnalio,  non  loquitur  de  his,  qui 
sunt  in  inferno,  nec  damnatio  ibi  sumitur 
pro  damnatione  seterna,  sed  ut  idem  sit,  quod 
punitio ,  seu  supplicium;  et  ita  verificatur 
dictum  Augustini  in  animabus  purgatorii,  quse 
interdum  per  hoc  saerificium  a  purgatorio 
omnino  liberantur,  interdum  vero  minime, 
sed  solum  aliquam  pcenee  diminutionem  con- 
sequuntur.  In  cap.  autem  14  2,  non  affirmat 
August.  esse  probabilem  sententiam  asseren- 
tem,  poenas  damnatorum  allevari  posse,  sed 
non  esse  aperte  hsereticam,  sicut  est  illa,  quse 
affirmat,  posse  finiri;  de  qua  re  legi  potest 
idem  Augustin.,  12  de  Civitat.,  cap.  24.  Ad 
Innocent.  III,  respondetur  imprimis,  ipsum 
proponere  quidem  distinctionem  illam  qua- 
drimembrem,  nihil  tamende  ea  affirmare,  sed 
aliorum  discrelioni  committere,  ut,  quid  de 
illa  sentiendum  sit,  invesligent.  Deinde , 
etiam  illa  dislinctione  supposita,  neque  affir- 
mat,  neque  ex  ejus  dictis  colligi  potest,  per 
mediocriter  malos,  intelligendos  esse  aliquos 
damnatos;  quomodo  enim  illi,  qui  in  eo  statu 
sunt,  in  quo  Deum  odio  habent,  nihilque  boni, 
aut  operari,  aut  sperare  possunt,  medio- 
criter  mali  exislimari  valent?  Melius  ergo 
accommodabitur  illa  divisio  ad  purgatorii 
animas,  in  quas,  et  propitiatio  et  expiatio 
cadere  potest,  et  mediocriler  boni  dicentur, 
qui  levem  aliquem  reatum  pcense  habent,  et 
in  hac  vita  sancte  vixerunt,  quibus  sacrificium 
hoc  ad  expiationem  valere  dicilur,  quia  per 
illud  facile  possunt  a  purgatorio  liberari;  e 
contrario  vero  mediocriter  mali  sunt,  qui 
in  hac  vita  inique  vixerunt,  tandem  vero 
a  mortali  culpa  liberi,  cum  magno  reatu 
pcense  et  aliquibus-venialibus  culpis,  decesse. 
runt;  quibus  hoc  sacrificium  raro  ad  omni- 
modamexpiationem,  frequentius  vero  ad  pro- 
pitiationem,  id  est,  poenarum  mitigationem 
valeresolet.  Ad  Scotum,  etalios  respondetur, 
eas  sententias  imprimis  falsas  esse;  deinde 
non  bene  applicare;  nam,  licet  demus,  posse 


hoc  sacrificium  prodesse  vialori  in  peccato 
mortali  existenti  ad  remissionem  alicujus 
temporalis  poenae,  non  inde  fit,  posse  prodesse 
damnato  ad  eumdem  effectum,  quia  hic  magis 
est  incapax  salutis,  totiusque  misericordise;  et 
similiter,  quamvis  daremus  aliquam  tempo- 
ralem  poenam  damnati  posse  finiri  per  rigo- 
rosam  solutionem  et  vindictam ,  non  inde 
sequitur,  posse  etiam  per  sacrificium  remitti, 
nam  tempus  viae  definitum  est,  ut  in  eo  possit 
fieri  talis  commutatio  pcense  seu  applicatio 
poenarum  Christi  in  remissionem  pcenee  ignis, 
quia  Christus  solum  viatorum  redemptor  est, 
non  damnatorum;  et  ideo  talis  commutatio, 
vel  in  via  debet  fieri,  si  sub  via  purgatorium 
etiam  comprehendamus,  vel,  si  rigorose  de 
via  loquamur,  in  ea  saltem  homo  debet  ita 
uniri  Christo,  ut  capax  sit  talis  commutationis 
seu  applicationis  passionis  ejus. 

5.  Sacrificium  Eucharisticum,  ut  propitia- 
torium,  beatis  non  prodest.  —  Ut  laudis  et 
gratiarum  actionis,  eorum  intuitu  offerri  po- 
test.  —  Secundo  loco  dicendura  est  de  beatis, 
de  quibus  aliquid  certum  est,  aliquid  vero 
dubium.  Primo  certum  est  hoc  sacrificium, 
ut  est  propitiatorium ,  non  posse  pro  beatis 
offerri;  liberi  enim  sunt  ab  omni  malo,  tam 
culpse,  quam  pcenee,  cum  plenissimam  ve- 
niam  et  remissionem  sint  consecuti,  imo  in- 
capaces  facti  sint  omnis  mali,  et  ideo  nulla 
propitiatio  in  eis  locum  habet.  Secundo  est 
certum,  posse  aliquo  modo  hoc  sacrificium, 
quatenus  laudis  est,  et  gratiarum  actionis, 
offerri  Deo  pro  Sanctis,  id  est,  pro  beneficiis 
in  ipsos  collatis,  qui  modus  offerendi,  ut  supra 
dicebam,  non  tam  proprie  dicitur  esse  pro 
a.iquo,  quia  revera  non  appiicatur  ei  fructus 
sacrificii.  Quicquid  tameu  de  modo  loquendi 
sit,  de  re  ipsa  constat,  esse  sanctam,  Deoque 
et  ipsis  Sanctis  gratam ;  optant  enim  Deo 
gratias  agi,  non  tantum  ab  ipsis,  sed  etiam 
ab  aliis  pro  ipsis;  afrque  in  hunc  rnodum  ex- 
plicantur  ab  aliquibus  nonnullse  Patrum  locu- 
tiones,  qualis  est  illa  Cyrilli  Hier.,  Catech.  5 
mystag.  :  Offerimus  hoc  sacrificium  pr*o  de- 
functis  sanctis  Patribus  et  Episcopis.  Sed 
fortasse  haec  verba  possunt  exponi,  non  de 
Sanclis  beatis,  nam  de  aliis  paulo  ante  dixe- 
rat  :  Cum  hoc  sacrificium  offerimus,  postea 
facimus  mentionem  etiam  eorum,  qui  ante  nos 
obdormierunt,  primum  Patriarcharum ,  Pro- 
phetarum,  Apostolorum,  Martyrum,  ut  Deus 
orationibus  illorum,  et  deprecationibus,  sus- 
cipiat  preces  nostras;  et  statim  subit  alia 
verba  supra  citata    :  Deinde  pro  defunctis 


sanctis  Patribus  et  Episcopis;  denique  pro 
omnibus  oramus,  qui  inter  nos  vita  functi 
sunt,  maximum  esse  credentes  animarum  ju- 
vamen,  pro  quibus  offertur  obsecratio  sancti 
illius  et  tremendi,  quod  in  altari  positum  est, 
sacrificii;  non  ergo  satis  constat,  an  loquatur 
de  Sanctis  jam  bealis.  Et  quamvis  de  illis 
possint  verba  intelligi,  nam  in  prioribus  ver- 
bis  solum  Aposlolos  et  Martyres  nominaverat, 
postea  vero  mentionem  facit  sanctorum  Gon- 
fessorum,  tamen  non  est  necesse,  intelligi  de 
gratiarum  aclione,  sed  de  Sanctorum  com- 
memoratione',  ut  jam  dicam.  Cypr.  enim, 
epist.  34,  de  quibusdam  Martyribus  ait  : 
Sacrificia  pro  eis  semper,  ut  meministis,  offe- 
rimus ,  quoties  Martyrum  passiones  celebra- 
mus;  in  epist.  autem  37,  quasi  explicans, 
quomodo  pro  Martyribus  sacrificium  offeratur, 
dicit :  Dies  eorum,  quibus  excedunt,  annotate, 
ut  commemoraliones  eorum  inter  memorias 
Martyrum  celebrare  possimus;  in  quorum 
locorum  collatione  colligit  Pamel.,  ibi  non 
dici,  sacrificium  offerri  pro  Sanctis  propter 
gratiarum  actionem ,  sed  in  eorum  comme- 
morationem ,  id  est,  ut  per  eos,  eorumque 
recordationem ,  Deum  deprecemur;  quod 
significavit  etiam  Cypr.  illis  verbis  citatis  : 
Ut  illorum  deprecationibus  suscipiat  preces 
nostras;et  similiter  Augustin.,  22  de  Civit., 
cap.  '10  :  Martyribus,  inquit,  non  templa 
sicut  diis,  sed  memorias  sicut  hominibus  mor- 
tuis ,  quorum  apud  Deum  vivunt  spiritus , 
fabricamus ;  et  infra  :  Sacrificium  non  Mar- 
tyribus  sed  Deo  immolamus ,  ad  quod  sacrifi- 
cium,  sicut  homines  Dei,  qui  mundum.  in  ejus 
confessione  vicerunt,  suo  loco  et  ordine  nomi- 
nantur,  non  tamen  a  sacerdote,  qui  sacrificat, 
invocantur  (scilicet  ut  auctor  salutis,  et  bono- 
rum  omnium,  quem  per  sacrificium  colimus); 
Deo  quippe,  et  nonSanctis,  sacrificat,  quamvis 
in  memoria  sacrificet  eorum;  et  tract.  84  in 
Joan. :  Ad  ipsam  mensam  (scilicet  Eucharistise) 
non  sic  eos  commemoramus ,  ut  etiam  pro  eis 
oremus,  sed  magis,  ut  orent  ipsi  pro  nobis; 
et  eodem  modo  Chrysost.,  hom.  21  in  Acta  : 
Pro  Martyribus  offerre  (inquit)  nihil  aliud 
est,  quam  in  illa  hora  sacrificii  vocari;  nam 
etiam  pro  Martyribus  magnus  honor  est  norni- 
nari  Domino  prxsente,  dum  mors  illa  perfi- 
citur,  et  horrendum  sacrificium,  et  ineffabilia 
sacramenta.  Atque  in  hunc  etiam  modum 
exercet  hujusmodi  pro  martyribus  et  aliis 
Sanctis  oblationem,  idem  Chrys.  in  litur- 
gia.  Et  eodem  modo  hoc  explicat  Epiph. , 
hseres.  75;  ex  Patribus  ergo  non  satis  colli- 

itur  ille   modus    offerendi    sacrificium   pro 


Sanclis  in  gratiarum  aclionem. 


6.  Putida  hxreticorum   calumnia. 


Ex 


his 


tamen    testimoniis    licet   colligere   alium 


modum  offerendi  sacrificium  pro  Sanctis, 
scilicet,  ut  aliquis  honor  inde  eis  proveniat, 
juxta  id ,  quod  Ecclesia  dicit  in  Missa  :  Ut 
illis  (id  est,  Sanctis)  proficiat  ad  honorem, 
nobis  autem  ad  salutem.  Hinc  autem  sumunt 
baeretici  occasionem  carpendiEcclesiam,  quod 
genus  quoddam  idololatrise  committat,  sacri- 
ficium  Sanctis  offerendo.  Sed  impudenler 
errant;  novit  enim  Ecclesia,  soli  Deo  esse  sa- 
crificium  offerendum,  ut  Concil.  Trident.  tra- 
didit,  sess.  22,  cap.  3;  et  prius  Augustin., 
lib.  8  de  Trin.,  cap.  27,  et  lib.  22,  cap.  10. 
Oportet  tamen  distinguere  substantiam  sa- 
crificii  ab  aliis  orationibus,  quee  cum  illo 
conjunguntur;  sacrificium  ergo  Deo  tantum 
offertur  in  cultum;  polest  tamen  offerri  ipsi 
in  honorem  Sanctorum ,  id  est,  ut  Deus 
Sanclos  faciat  honorari,  ut  par  est,  in  quo 
nihil  contra  rationem  fit;  sed  postulatur  a 
Deo  quoddam  honestum  bonum,  quod  ex 
divino  auxilio  maxime  pendet.  At  vero  ora- 
tiones,  quae  adjunguntur  sacrificio ,  et  alias 
cseremoniee,  bene  possunt  directe  offerri  vel 
fieri  in  honorem  Sanctorum ,  quia  illa  non 
sunt  sacrificia  ,  nec  continent  cultum  latrise; 
sed  sunt  orationes  qucedam,  quse  vel  Sanclis 
directe  funduntur,  ut  pro  nobis  orent,  vel 
Deo,  ut  Sanctos  pro  nobis  orantes  exaudiat; 
tamen,  ut  inde  Sanctorum  honor  augeatur, 
talis  oratio  et  commemoratio  S;mctorum  cum 
sacrificio  conjungitur,  ut  Chrys.  loco  supra 
citato  notavit,  quod  etiam  confert,  ut  hujus- 
modi  orationes  majorem  habeant  impetrandi 
efficaciam. 

7.  Solum  superest  dubitandum,  an  possit 
hoc  sacrificium  pro  Sanctis  offerri,  etiam  ut 
impetratorium  est.  Et  ratio  difficultatis  est, 
quia ,  licet  Sancti  non  possint  in  gratia ,  et 
essentiali  beatitudine  augeri,  possunt  tamen 
denuo  recipere  aliquam  beatitudinem  acci- 
dentalem,  ut  novam  revelationem  vel  gau- 
dium,  aut  extrinsecarn  claritatem ,  gloriam 
seu  honorem ;  ergo  possumus  a  Deo  petere, 
ut  hsec  bona  Sancto  alicui  conferat  vel  augeat; 
ergo  possumus  pro  eis  hoc  sacrificium,  ut 
impetratorium  est ,  offerre ,  ut  nimirum  haec 
bona  eis  a  Deo  impetremus.  Quod  videtur 
confirmare  usus  Ecclesise ;  sic  enim  in  obla- 
tione,  quam  in  Missa  facimus,  oramus,  ut 
Sanctis  proficiat  ad  honorem,  nobis  autem  ad 
salutem;  et  in  Collecta  post  communionem 

inlercTum  petimus,  ut,  sicut  Sanclis  ad  glo- 
riam ,  ita  nobis  prosit  ad  veniam ;  et  in 
quadam  oralione  Secrelee  Missae  B.  Leonis  P. 
petimus,  ut  illum  beata  retributio  comite- 
tur ;  ac  denique  Chrys.,  hom.  33  in  Matth., 
dicit,  posse  nos  aliquid  facere  pro  Sanctis,  ad 
mercedis  et  retributionis  adjectionem.  In 
contrarium  autem  est,  quia  non  videtur  ad 
reverentiam  Sanctorum  pertinere,  pro  eis 
orare,  sed  potius  eos  orare,  ut  pro  nobis 
orent,  vel  Deum,  ut  orationibus  illorum 
nostras  deprecationes  suscipiat,  ut  Cyril. 
Hier.  dixit,  dicta  Catech.  5.  Unde  Innoc.  III 
in  dicto  cap.  Cum  Mart.,  §  ult.,  ait,  Sanctos 
non  indigere  orationibus  nostris,  quia,  cum 
sint  perfecte  beati,  omnia  illis  ad  vota  succe- 
dunt;  et  ideo  mutatum  esse  modum  orandi  in 
quadam  oratione  B.  Leonis;  prius  enim  dice- 
batur  :  Annue  nobis  Domine,  ut  animee  famuli 
tui  Leonis  hxc  prosit  oblatio;  poslea  vero 
dictum  esse  :  Ut  intercessione  B.  Leonis  nobis 
hxc  prosit  oblatio.  Hoc  autem  confirmat, 
quia  cum  sacrse  Scripturse  dicat  auctoritas , 
quod  injuriam  facit  Martyri,  qui  orat  pro 
Martyre,  idem  est  ratione  consimili  de  aliis 
Sanctis  sentiendum,  quod  tamen  dictum  non 
reperitur  in  Sacra  Scriptura,  sed  sumitur  ex 
Augustin. ,  serm.  17  de  Verb.  Apost. ,  et 
tract.  84  in  Joan.,  ubi  inter  alia  ait  :  Non  sic 
Sanctos  commemoramus,  quemadmodum  alios, 
qui  in  pace  requiescunt ,  ut  etiam  pro  eis 
oremus,  sed  magis,  ut  orent  ipsi  pro  nobis. 

8.  Sacrificio  hoc  impetrari  potest  beatis 
honor  aliquis  ex  viatorum  actibus  resultans. 
—  Qualiter  etiam.  accidentalis  gloria.  —  Res- 
pondetur  nihilominus,  posse  hoc  sacrificium, 
ut  impetratorium  est,  offerri  Deo  ad  impe- 
trandum  Sanctis  gloriam  et  honorem;  in  quo, 
ut  Innocent.  citato  loco  notavit,  non  tam  pro 
Sanctis  quam  pro  nobis  nostrisque  proximis 
oramus,  petimus  enim  ut  magis  ac  magis  a 
fidelibus  glorificentur  in  terris;  quod  nostra 
est  utilitas  et  commoditas,  quamvis  in  Sancto- 
rum  gloriam  redundet;  sicut  in  oratione  Do- 
minica  petimus  :  Sanctificetur  nomen  tuum, 
adveniat  regnum  tuum,  fiat  voluntas  tua 
sicut  in  ccelo,  et  in  terra;  el  possumus  sacri- 
ficium  offerre  ad  heec  omnia  impetranda ;  nec 
tamen  propterea  proprie  dicemur  orare,  aut 
offerre  sacrificium  pro  Deo.  sed  pro  nobis,  ut 
glorificemus  Deum.  Quod  si  sit  sermo  non  de 
honore  extrinseco  Sanctorum,  qui  intrinsece 
est  in  nobis,  sed  de  accidentali  gloria  intrin- 
seca  ipsis  Sanctis,  quae  consistit  in  illumina- 
tionibus  et  gaudiis  accidentabbus,  dicendum 


est,  directe  nos  nunquam  petere  Sanctis  hanc 
gloriam  accidentalem,  sed  vel  indirecte,  qua- 
tenus  ex  noslris  actibus  redundare  polest; 
nam  haec  vicissitudo  gloriee  accidentalis  sem- 
per  creditur  oriri  ex  his ,  quee  in  Ecclesia 
militante  fiunt,  ideoque  solum  usque  ad  diem 
judicii  esse  duraturam;  vel  certe,  si  aliunde 
etiam  oriri  potest,  habet  in  singulis  beatis 
suam  certam  legem ,  stabilem  et  indepen- 
dentem  ab  orationibus  nostris,  et  ideo  ad» 
nos  non  perlinet,  pro  eis  orare,  quantum  ad 
augmentum  hujus  gloriee;  proprie  igitur  lo- 
quendo,  hoc  sacrificium  non  offertur  pro 
Sanclis,  nisi  in  quantum  aliquo  modo  offer- 
tur  pro  nobis;  ex  quorum  actibus  honor 
aliquis,  aut  accidentalis  gloria  in  Sanctos 
redundat;  et  ha^c  est  resolutio  Innocentii  in 
dict.  cap.  Cum  Marlhee.  Juxta  quam  intelli- 
gendum  etiam  est,  quod  D.  Thom.  ait  in  4, 
dist.  12,  queest.  2,  art.  1,  quaestiunc.  2,  ad  2, 
hoc  sacrificium  offerri  posse  pro  pueris  bap- 
tizatis,  qui  ante  usum  rationis  clecedunt; 
cum  enim  certum  sit,  illos  jam  esse  beatos, 
nou  potest  magis  pro  illis ,  quam  pro  aliis 
Sanctis  offerri.  Unde  quamvis  D.  Thom.  dicat, 
illam  oblationem  fieri  ad  consolationem  vivo- 
rum,  et  ad  significandum ,  eos  infantes  esse 
de  congregatione  justorum,  ac  vera  membra 
Ecclesiee,  nihilominus  necesse  est,  talem 
oblationem,  quoad  intenlionem  impetrandi, 
vel  applicandi  fructum  sacrificii,  debito  modo 
fieri;  et  ideo,  licet  offeratur  Deo,  aut  in  gra- 
tiarum  actionem  pro  tanto  beneficio  hujus- 
modi  infantibus  collato,  aut  simul,  ut  inde 
aliquis  honor,  vel  gaudium  in  hujusmodi 
innocentes  redundet,  tamen  quoad  alios 
fructus  non  potest  pro  eis  offerri,  sed  vel 
aliis  applicandum  est  sacrificium,  vel  the- 
sauro  Ecclesiee  adjungetur  fruclus  ejus. 

?.  Pro  animabus  purgatorii  utiliter  offertur 
hoc  sacrificium.  —  Terlio  loco  dicendum  est 
de  animabus  purgatorii,  pro  quibus  certum 
est  de  fide,  sacrificium  posse  offerri,  etiam  ut 
impetratorium  est,  quia  illae  animee  adhuc 
sunt  in  pcenis,  quee  per  oblationem  hujus  sa- 
crificii  remitti  possunt.  Ita  definit  Concil. 
Trident.,  sess.  22,  cap.  2,  et  can.  3,  et  con- 
firmat  satis  usus  et  traditio  Ecclesiae,  et  tra- 
dunt  Doctores  omnes  in  3,  dist.  45.  Qualis 
vero  eis  sit  heec  propitiatio,  et  an  sit  omnino 
infallibilis,  et  proprie  ex  opere  operato, 
attingemus  disputatione  sequenti;  nam  ex 
professo  disputatio  heec,  quae  unam  de  suffra- 
giis,  et  aliam  de  purgatorio  supponit,  per- 
tinet  ad    materiam   de   satisfactione    et  de 

clavibus,  de  quibus  in  sequente  tomo  dicen- 
dum  est. 

DISPUTATIO  LXXIX. 

DE    EFFECTU  ET  VALORE   HUJUS  SACRIFICII. 

Disput.  7  de  sacrificio.  — Explicata  essentia, 
et  causis  Eucharislici  sacrificii,  superest,  ut 
dicamus  de  effectibus  ejus,  et  quia  effectus 
ex  virtute  seu  valore  procedit,  simul  de  va- 
lore  dicemus.  In  qua  re  multa  consideranda 
occurrunt,  scilicet,  an  hoc  sacrificium  aliquid 
operetur,  quid  illud  sit,  quomodo  fiat,  in  qua 
perfectione  et  quantitate,  in  quibus  subjectis, 
seu  personis,  et  a  quibus  seu  per  quam  obla- 
tionem ,  qure  fere  omnia  permiste  tractabi- 
mus,  quia  ita  sunt  conjuncta,  ut  vix  possint 
disputatione  separari. 

SECTIO  I. 

Utrum  sacrificiuin  Missse  babeat  aliquem  effectum 
ex  opere  operato. 

'I.  Prima  opinio.  —  Prirna  sententia  esse 
potest,  simpliciter  ac  proprie  loquendo  hoc 
sacrificium  nullum  habere  effectum  ex  opere 
operalo.  Ita  refert  Petrus  Soto,  et  tribuit  hanc 
sentent.  Cajet.  et  Scoto,  et  idem  indicant 
Domin.  Soto  et  Gorduba.  Sed  revera  falso 
imponitur  heec  sententia  Scoto  et  Cajet.,  quge 
omnia  postea  videbimus.  Potest  autem  hsec 
opinio  fundari,  quia  omnis  effectus  ex  opere 
operato  pendet  ex  Christi  promissione  ;  non 
enim  convenit  operi  vel  signo  externo  ex  na- 
tura  sua;  nulla  autem  promissio  alicujus 
effectus  gratiee  legitur  facta  huic  sacrificio, 
quatenus  sacrificium  est,  diversa  ab  ea,  quee 
facta  est  huic  mysterio,  quatenus  sacramen- 
tumest;  manducationi  enim  et  potui  carnis  et 
sanguinis  Christi  legimus  vitee  promissionem 
factam;  oblationi  autem  seu  sacrificationi 
nihil  legimus  promissum.  Et  confirmatur, 
nam  fortasse  propter  hanc  causam  Concil. 
Trident.,  cum  singulis  sacramentis  tribuerit 
proprios  effectus  ex  opere  operato,  agens  de 
hoc  sacrificio,  nullum  ei  effectum  ex  opere 
operato  tribuit;  ergo  neque  a  nobis  sine  ma- 
jori  fundamento  tribuendus  est.  Confirmatur 
secundo,  quia  effectus  ex  opere  operato  non 
pendet  ex  voluntate  ministri;  omnis  autem 
effectus  hujus  oblationis  pendet  ex  dignitate 
offerentis,  magis  quam  ex  dignitate  rei  oblatee, 
ut  D.  Thom.  supra  dixit,  queest.  79,  art.  5; 


quia  non  potest  esse   accepta  oblatio.,    nisi 
offerens  dignus  sit. 

2.  Secunda  opinio.  —  Secuncla  sententia 
extreme  contraria  est,  hoc  sacrificium  esse 
veluti  universalem  causam,  quee  conferat  seu 
concurrat  ex  opere  operato  ad  omnes  fructus 
et  effectus  gratiee,  quos  Chrislus  per  passio- 
nem  suam  nobis  meruit,  et  quacumque  via 
aut  ralione  nobis  applicatur.  Ita  significat 
D.  Thom.,  Joan.  6,  lect.  6,  dicens  :  Cum  hoc 
sit  sacramentum  Dominicx  passionis ,  con- 
tinet  in  se  Christum  passum,  unde,  quicquid 
est  effectus  Dominicx  passionis ,  est  etiam 
effectus  hujus  sacramenti ;  ubi  lale  loquitur 
de  sacramento,  ut  totum  mysterium  sub  qua- 
cumque  ratione  signi  sacri  comprehenclit; 
quod  infra  declarat,  dicens  :  Alia  sacra- 
menta  hahent  singulares  effectus ,  sed  in 
immolatione  hujus  sacramenti  effectus  est 
universalis  pro  tota  Ecclesia  pro  vivis  et  de- 
functis,  quia  continetur  in  ipso  causa  uni- 
versalis  omnium  sacramentorum ,  qui  est 
Christus ;  et  eamdem  sententiam  indicat 
Ruar.,  art.  16,  §  Manifesta  est,  dicens  :  Ad 
omnia  valet  sacrificium  altaris,  ad  quse  valuit 
victima  crucis.  Fundamentum  esse  potest, 
quia  hoc  sacrificium  eequale  est  sacrificio 
crucis,  ut  patet  ex  principali  offerenle,  et  ex 
re  oblata  ;  ergo  tam  est  universaleetefficax  in 
causando,  quam  fuit  illud  in  merendo  et  satis- 
faciendo.  Ex  qua  ratione  intulit  ulterius  (ut 
referlur)  Catherin.,  in  opusc.  de  Sacrificio 
Missee,  et  super  ad  Hebr.  10,  hoc  sacrificium 
virtute  operandi  non  niti  in  sacrificio  crucis, 
neque  ab  illo  pendere ,  quia  tam  infinitum 
est,  sicut  illud.  Unde,  sicut  illud  ab  hoc  non 
pendet,  neque  in  illo  nititur,  ita  neque  hoc  in 
illo,  sequalia  enim  sunt,  sicut  in  perfectione, 
ita  et  in  valore,  et  in  virlute;  sunt  ergo  tan- 
quam  duee  causee  universales,  eeque  primee 
in  suo  genere,  quamvis  ex  voluntate  Christi 
diversum  usum  habuerint;  nam  sacrificium 
crucis  ordinatum  tantum  fuit  quoad  suffi- 
cientiam,  hoc  vero  quoad  efficaciam.  Quod. 
si  objicias  sequi,  sacrificium  Missee  ex  opere 
operato  dare  effectum  baptismi,  pcenitentise, 
et  similes ,  respondet,  immediate  et  per  se, 
negando  sequelam ;  mediale  autem  et  per  alia 
sacramenta,  concedendo  illam;  est  enim  ejus 
virlus  veluti  universalis  causse,  quse  per  se 
ipsam  non  immediate  operatur,  sed  cum 
causis  proximis  ,  qute  in  prajsentisunt  csetera 
sacramenta,  ad  hoc  peculiariter  instituta,  ut 
universalis  virtus  hujus  sacrificii  ad  speciales 
effectus  applicetur. 

3.  Sacrificium  hoc  effectum  habet  ex  opere 
operato,  ut  causa.  —  Cajetanus  a  calumnia 
vindicatur.  —  Dico  primo ,  sacrificium  hoc 
habere  effectum  aliquem  ex  opere  operato,  ut 
proximam  causam  iliius.  Heec  conclusio  non 
solum  est  contra  primam  sententiam,  sed 
etiam  contra  secundam,  quie  nescio  quam 
universalem  causalitatem  hujus  sacrficii  ex- 
cogitavit,  omittit  autem  propriam  et  parlicu- 
larem.  Est  autem  sententia  hsec  D.  Thom. 
supra,  qusest.  79,  art.  5,  et  82,  art.  1 ,  et  in  4, 
dist.  12,  qusest.  2,  art.  1,  quaestiunc.  2, 
et  apertissime  dist.  45,  qusest.  2,  art.  1, 
qusestiunc.  3,  et  art.  3,  qusestiunc.  1,  ad  3; 
Cajet.,  tom.  2  Opusc,  tract.  3,  quaest.  2 ;  dicit 
tamen,  hunc  effectum  pendere  ex  dispositione 
ejus,  pro  quo  sacrificium  offertur,  ex  quofor- 
tasse  sumpta  est  occasio  citandi  Cajet.  pro 
contraria  sententia;  sine  causa  tamen,  quia 
id  non  est  contra  rationem  operis  operati,  ut 
in  omnibus  sacramentis  constat;  satis  enim 
est  quod  opus  vi  sua  conferat  talem  effectum 
non  ponenti  obicem;  et  idem  est  sensus  Scoti, 
Quodl.  20;  et  eamdem  sententiam  tenet  Albert. 
in  4,  dist.  13,  art.  31 ;  Sot.,  quasst.  2,  art.  1, 
et  lib.  9  de  Just.  et  jur.,  quaest.  2,  art.  2; 
Petrus  Sot.,  lect.  7  de  Euchar. ;  Can.,  12  de 
Locis,  cap.  12,  ad  9;  Castro,  verb.  Missa, 
hseres.  2;Cordub.,  lib.  1,  qusest.  3;  Covar., 
in  cap.  Alma  mater.,  1  part.,  §  5,  num.  6,  et 
reliqui  omnes  recentiores,  nec  Catholicum 
contradicentem  invenio ;  ideoque  certam  exis- 
timo  veritatem  hanc.  Ne  tamen  fortasse  sit  in 
verbis  eequivocatio .  advertendum  est,  hic 
non  esse  sermonem  de  causalitate  physica , 
nec  quidquam  referre  ad  qusestionem  prse- 
sentem,  quia  ille  modus  causandi,  vel  neces- 
sarius  non  est  in  prassente,  vel  fortasse  non 
habet  locum ,  si  verum  est,  hoc  sacrificium 
non  dare  ex  opere  operato  gratiam  gratum 
facientem ,  sed  solam  remissionem  pcenee , 
quee  non  est  effectus  physicus  ac  positivus, 
sed  moralis ,  quia  non  consistit  in  influxu 
alicujus  qualitatis,  vel  entitatis  physicee,  sed 
tantum  est  moralis  condonatio  cujusdam  de- 
biti,  quse  solum  moraliter  causari  potest; 
tamen  in  suo  ordine  dicetur  conferri  ex  opere 
operato,  si  ex  vi  sacrificii,  ultra  omne  meri- 
tum  et  satisfactionem  operantis,  infallibiliter 
conferatur  non  ponenti  obicem.  Propter  quod 
nonnulli  hunc  effectum  vocant  per  modum 
infallibilis  impetrationis;  alii  per  modum  so- 
lutionis  ex  thesauro  meritorum  et  satisfactio- 
num  Christi ;  non  tamen  refert,  hoc  vel  illo 
modo  loqui,  quando  de  re  constat. 


4.  Sic  igilur  explicata  conclusio  probatur 
ex  communi  Ecclesise  consensu;  omnes  enim 
persuasum  habent,  sacrificium  hoc  ex  vi  suee 
institulionis  habere  singularem  vim  et  effica- 
ciam  ad  applicandum  aliquem  fructum  re- 
demptionis  Christi,  juxta  id,  quod  Concil. 
Trident.,  sess.  22,  cap.  1,  dixit,  Christum 
instituisse  hoc  sacrificium,  ut  illius  (id  est, 
sacrificii  crucis)  salutaris  virtus  in  remissio- 
nem  eorum,  qux  a  nobis  quotidie  committun- 
tur,  peccatorum  applicaretur ;  quod  in  c.  2 
latius  docet;  hsec  autem  applicatio,  cum  fiat 
ex  vi  institutionis,  oportet,  ut  includat  causa- 
litatem  ex  opere  operato;  nam,  si  solum  esset 
ex  merito,  vel  satisfactione  operantis,  nihil 
haberet  singulare  hoc  sacrificium  ex  vi  insti- 
tutionis ;  imo  neque  in  hoc  superaret  sacrificia 
veteris  legi,  vel  naturse;  nam  etiam  illa  ha- 
bere  polerant  similem  effectum  ex  opere  ope- 
rantis,  vel  per  modum  impetrationis.  Quod 
si  dicatur,  hanc  impetrationem  esse  majorem 
in  hoc  sacrificio  propter  dignitatem  ejus,  hoc 
non  satis  est,  nam  inde  fit,  hoc  sacrificium 
nullam  habere  virtutem  applicandi  redemp- 
tionem  Christi  ex  peculiari  institutione  ad 
hunc  finem,  sed  solum  quatenus  ex  natura 
rei  sequitur  ex  ipsa  institutione  sacrificii  se- 
cundum  substantiam  ejus;  hoc  autem  non 
videtur  consentaneum  doctrinse  Concil.  Tri- 
dent.  Secundo  argumentor,  quia  Ecclesia  sem- 
per  intellexit,  fructum  hujus  sacrificii  non 
pendere  ex  gratia  seu  sanctitate  ministri  offe- 
rentis ;  ergo  signum  est,  dari  ex  opere  ope- 
rato,  quia  si  esset  ex  opere  operantis,  magis 
penderet  ex  justitia  offerentis,  quam  ejus,  pro 
quo  offertur,  sicut  videre  licet  in  quolibet 
alio  opere  satisfactorio.  Ratio  enim  est  eadem, 
scilicet  quia  is,  pro  quo  applicatur  opus,  non 
est  moralis  circumstantia  operis,  sed  solum 
subjectum,  in  quo  opus  habiturum  est  effec- 
tum,  quod  est  quid  extrinsecum  et  posterius 
ad  valorem  operis;  offerens  autem  est  mora- 
lis  circumstanlia  sacrificii,  a  quo  maxime 
pendet  moralis  a?stimatio  et  virtus  ejus,  ut 
esse  potest  ex  opere  operantis.  Quod  si  dica- 
tur,  hoc  sacrificium  esse  fructuosum  inde- 
pendenter  a  proxime  offerente,  quia  Christus 
semper  est  principalis  offerens ,  contra  hoc 
est,  quia  hic  fructus  non  est  ex  eo,  quod 
Christus  sic  offerendo  quasi  de  novo  satisfa- 
ciat,  quia  non  est  in  stalu  satisfaciendi ,  ut 
infra  dicam;  ergo,  ut  sit  certus,  et  de  se  in- 
fallibilis,  oportet,  quod  sit  per  modum  appli- 
calionis  ex  vi  talis  sacrificii,  ut  a  Ghristo 
oblati ;  et  hoc  ipsum  est  esse  ex  opere  ope- 

rato.  Tertio,  sacramenta  legis  novse  omnia 
habent  effectum  ex  opere  operato;  ergo,  et 
sacrificium  debet  habere  aliquem  similem 
effectum  sibi  proportionatum;  patet  conse- 
quentia ,  quia  utrumque  spectat  ad  dignita- 
tem  et  excellentiam  novse  legis;  neque  minus 
dignum  aut  perfectum  est  hoc  sacrificium  iu 
ratione  sacrificii,  quam  sint  in  suo  genere 
sacramenta.  Quapropter,  quod  de  sacramen- 
tis  novee  legis  dicunt  Concilia,  efficere  quod 
significant ,  quia  non  sunl  signa  egena  et 
vacua,  sed  plena  virtute  sanguinis  Christi,  in 
quo  jam  effuso  nituntur,  totum  (inquam)  hoc 
convenit  huic  sacrificio;  est  enim  eadem  ra- 
tio;  imo,  quia  cum  uno  sacramentorum  idem 
realiter  est,  quoad  hoc  sub  nomine  sacra- 
menti  comprehendi  potest.  Quarto,  quia  alias 
sequitur,  non  magis  posse  hoc  sacrificium 
offerri  pro  alio ,  quam  ipsam  Eucharistiee 
sumptionem,  quod  est  plane  falsum,  et  con- 
tra  omnium  mentem.  Sequela  probatur,  quia 
etiam  sumptio  offerri  potest  pro  alio  quoad 
satisfaclionem  ex  opere  operantis,  et  similiter 
quoad  impetrationem ;  est  enim  opus  satis- 
factorium,  et  merilorium,  seu  impctratorium, 
sicut  alia  opera  religionis;  si  autem  ab  obla- 
tione  sacrificii,  ut  sic,  tollamus  vim  ex  opere 
operato,  nihil  aliud  in  ea  manet,  quod  pro 
alio  offerri  possit,  prseter  satisfactionem,  et 
impetrationem  ex  opere  operantis ;  nulla  ergo 
erit  diversitas.  Ultimo  sequi  ex  contraria 
sententia  videtur,  oblationem  sacrificii,  qua 
in  hoc  mysterio  Christus  offertur,  non  esse  de 
se  magis  fructuosam,  magisque  applicativam 
redemptionis,  quam  sit  oblatio  interna  ejus- 
dem  Christi  et  passionis  ejus,  quam  unus- 
quisque  fidelis  sua  privata  devotione  facere 
potest;  consequens  autem  est  etiam  absur- 
dum,  et  contra  totius  Ecclesise  sensumet  tra- 
ditionem ;  nam  sacrificium  hoc,  reipsa  obla- 
tum,  censetur  habere  specialem  efficaciam 
ultra  solum  desiderium,  seu  interiorem  ac- 
tum. 

5.  Occurritur  evasioni.  — -  Has  autem  ra- 
tiones  effugere  posset  aliquis  seu  enervare, 
dicendo,  sacrificium  hoc  habere  specialem 
vim  impetrandi,  quse  diversa  est  a  causalitate 
ex  opere  operato,  ut  infra  videbimus.  Sed 
hoc  non  tollit  vim  rationum  factarum,  quia  si 
impetratio  est  infallibilis  respectu  subjecti 
non  ponentis  obicem,  et  est  specialis  ex  vi 
ipsius  externi  operis,  haec  est,  quam  nos  vo- 
camus  causalitatem  ex  opere  operato ,  quia 
necesse  est  fundari  in  promissione  facta  tali 
operij  et  revera  improprie  vocatur  impelra- 


tio,  sed  polius  est  realis  executio,  et  appli- 
catio  ejus  rei,  quam  Deus,  quantum  est  ex 
parte  sua,  jam  contulit.  Si  autem  impetratio 
non  est  infallibilis,  non  salis  est  ad  dignita- 
tem  hujus  sacrificii,  neque  ad  effeclus  ejus 
explicandos,  nequead  reddendam  rationem  de 
omnibus,  quse  de  illo  affirmantur;  ul,  v.  gr., 
quod  nulla  indignitate  aut  malitia  offerentium 
inquinari  potest;  satis  enim  censeretur  ma- 
culari  moraliter,  si  redderetur  inefficax  ex 
offerentis  malitia.  Item ,  quod  non  possit 
offerri  pro  justo  catechumeno  defuncto,  nam 
hoc  non  est  verum  quoad  impetrationem; 
oportet  ergo,  ut  sit  verum  quoad  effectum  ex 
opere  operato,  et  hoc  magis  ex  dicendis  con- 
stabit. 

6.  Sacrificium  Eucharistise  non  universalis 
causa  cum  omnibus  gratise  instrumentis  con- 
currens  censendum.  —  Dico  secundo  :  hoc  sa- 
crificium  nulla  ralione  dici  potest  causa  uni- 
versalis  ex  opere  operato,  conferens  vel 
concurrens  ad  omnes  effectus  gratiee,  qui  ex 
redemptione  Christi  nobis  proveniunt.  De  hac 
conclusione  nihil  fere  anliqui  auctores  locuti 
sunt,  quia,  ut  existimo,  nunquam  hujusmodi 
causalitatis  modus  in  eorum  mentem  venit; 
ex  recentioribus  attigit  illam  Cano,  dicta 
solut.  ad  9,  circa  fin.,  et  Lindanus ,  lib.  4 
Panoplia3,  c.  51,  52  et  53,  ubi  dicit,  neminem 
esse  tam  insanum,  qui  quoad  efficaciam  faciat 
comparationem  ,  nedum  eequalitatem  ,  inter 
sacrificium  crucis  et  Missso;  sumi  etiam  po- 
test  ex  Hosio,  in  Confessione,  c.  41;  Corduba, 
dicta  quaest.  3;  Ganis.,  queest.  7  de  Euchar.; 
Pigh.,  Controver.  5;  Petrus  Soto,  lect.  7  de 
Euch.;  Cano,  lib.  12  de  Locis,  cap.  13,  ad  1; 
Soto,  4,  dist.  13,  qusest.  2,  art.  1;  et  nonnihil 
insinuat  Gabr.,  lect.  26  et  27  in  can.  Et  pro- 
batur,  quia,  aut  heec  universalis  causalitas 
fundatur  quasi  ex  natura  rei  in  excellentia 
vel  satisfactione  actuali  talis  sacrificii,  vel  in 
speciali  promissione  et  institutione  Christi ; 
dum  praeter  hos  nullus  alius  modus  excogi- 
tari  potest;  neuter  autem  illorum  est  proba- 
bilis.  De  primo  patet,  tum  quia  potuisset  hoc 
sacrificium  institui,  et  nullam  omnino  habere 
causalitatem  ex  opere  operato;  nam  cur  re- 
pugnat?  Tum  etiam  quia,  si  rei  dignitas  con- 
sideretur,  etiam  Eucharistise  sacramentum 
est  infinitse  dignitatis,  et  tamen  non  propterea 
est  principium  omnium  gratiarum  ex  opere 
operato;  imo,  seclusa  promissione,  cec  pro- 
prium  aliquem  effectum  haberet  ex  opere 
operato;  si  autem  consideretur  actualis  satis- 
factio,  hsec  nulla  est  in  hoc  sacrificio  ex  parte 

Christi.  ut  statim  ostendam,  et  quamvis  dare- 
mus,  esse  aliquanj,  potius  esset  per  modum 
sufficientiae ,  quam  efficacis  applicationis , 
sicut  fuit  in  sacrificio  crucis.  De  secundo  vero, 
scilicet  de  institutione  aut  voluntate  Christi, 
probatur,  nam,  ubi  est  talis  institutio?  Neque 
enim  in  Scriptura  sacra  habetur;  neque  in 
Ecclesiae  traditione  est  aliquod  ejus  vesti- 
gium. 

7.  Ratio  pro  conclusione.  —  Et  ratione  de- 
claratur,  nam  fruclus  passionis  Christi  dupli- 
ciler  considerari  potest  :  primo  secundum 
perfectionem  inlensivam  singulorum  effec- 
tuum,  ut;  v.  gr.,  quod  fuit  sufficiens  ad  me- 
rendam  nobis  gratiam,  magis  ac  magis  inten- 
sam,  etc;  vel  secundum  extensivam,  id  est, 
quoad  multitudinem  effectuum.  Neutro  autem 
modo  potest  efficacia  ex  opere  operato,  con- 
veniens  huic  sacrificio,  esse  adeequata  suffi- 
cienliee  meriti  et  satisfactionis  sacrificii  cru- 
cis;  ergo  nullo  modopotestessehoc  sacrificium 
causa  universalis  omnium  gratiarum  prove- 
nientium  ex  redemptione  Chrisli;  suppono 
enim  id,  quod  de  fide  certum  est,  sacrificium 
crucis  fuisse  causam  redemptionis  quoacl  suf- 
ficientiam ,  per  se  autem  solum  non  habere 
efficaciam  ;  hoc  autem  sacrificium  e  contrario 
non  esse  propter  sufficientiam,  nam  heec  per- 
fecte  et  copiose  completa  est  in  cruce,  ut 
supra  cum  Paulo  in  epist.  ad  Hebr.  late  ex- 
posuimus,  sed  esse  propter  aliquam  effica- 
ciam  seu  applicationem  illius  sufficientiee,  ut 
Concil.  Trident.  dixit.  Unde,  si  in  hac  effica- 
cia  non  habet  hoc  sacrificium  universalem 
causalitatem,  in  nulla  re  potest  illam  habere. 
Probatur  ergo  minor,  quoad  priorem  partem 
de  perfectione  intensiva ;  nam  Christus  per 
passionem  non  solum  nobis  meruit  sufficien- 
ter  decem  aut  viginti  gradus  gratiee,  sed  in 
quocumque  gradu ,  ita  ut,  sicut  ratione  sui 
meriti  nunc  voluit  tantam  gratiam  in  bap- 
tismo  dari,  ita  velle  potuisset,  ut  major  vel 
minor  daretur;  et  quicquid  designavit,  totum 
sufficienter  cadit  sub  suum  meritum;  et  idem 
est  de  remissione  pcenee  majoris  et  minoris 
in  quocumque  gradu;  hoc  autem  modo  non 
potest  efficacia  sacrificii  Eucharistiee  adee- 
quari  sufficientiee  sacrificii  crucis.  Cujus  ratio 
evidens  est,  quia  sufficientia  de  se  est  infi- 
nita,  et  exhauriri  non  potest,  neque  oportet, 
ut  sit  ad  certum  gradum  determinata,  quia 
ut  sic,  non  applicatur  ad  operandum;  at  vero 
efficacia  oportet,  ut  sit  determinata  ad  cer- 
tum  gradum,  quia  includit  applicationem,  et 
institutionem  ad  operandum,  et  consequenter 


ad  certum ,  et  determinatum  effectum.  Et 
confirmatur,  nam  hac  ratione  diximus  in  su- 
perioribus  sacramenta  habere  determinatam 
perfectionem  effectus  ex  opere  operalo,  quia 
supposita  institutione  operantur  per  modum 
naturee,  quantum  possunt  in  subjecto  sic  vel 
sic  disposito;  sed  quoad  hoc  eadem  est  ratio 
de  sacrificio  Eucharistiee,  quia  oblatum  etiam 
pro  tali,  vel  tali  persona  operatur  in  illa  de- 
terminatum  effectum,  et  quantum  potest  in 
subjecto  ita  disposito,  supposita  institutione. 
Unde,  si  subjectum  intelligatur  infima  dispo- 
sitione  preeparatum,  vel  potius  non  positive 
dispositum,  sed  negative,  non  ponens  obicem, 
habebit  in  illo  minimum  quemdam  effectum 
finitum  ac  determinatum  quoad  efficaciam; 
quod  de  sufficientia  sacrificii  crucis  dici  non 
potest,  nam  illud  de  se  sufficiens  est,  ut  ra- 
tione  illius  major  effectus  fieret  in  tali  sub- 
jecto,  si  Christus  voluisset;  ergo  quoad  hanc 
partem  non  est  adeequatio  inter  efficaciam  et 
sufficientiam  unius  et  alterius  sacrificii. 

8.  Altera  vero  pars  de  perfectione  exten- 
siva,  seu  multitudine  effectuum,  multis  modis 
ostendi  potest.  Primo  quoad  personas;  nam 
sacrificium  crucis  fuit  sufficiens  prodesse  om- 
nibus  hominibus,  tam  qui  Christum  preeces- 
serunt,  quam  qui  secuti  sunt,  nec  solum  bap- 
tizatis,  sed  etiam  iis,  qui  nondum  baptizati 
sunt,  nec  tantum  justis,  sed  etiam  his,  qui  in 
peccato  mortali  existunt,  eos  illuminando  et 
vocando,  etc.  At  vero  sacrificium  Eucharistiee 
nullam  efficaciam  habere  potest  in  homines, 
qui  Christum  preecesserunt;  neque  in  his 
omnibus,  qui  subsecuti  sunt,  potest  habere 
propriam  efficaciam  ex  opere  operato,  sed 
solum  in  baptizatis  et  justis.  Secundo  idem 
ostenditur  quoad  varielatem  effecluum,  nam 
sufficientia  sacrificii  cruenti  se  extendit, 
v.  gr.,  ad  remissionem  peccati  originalis,  ad 
quam  nullo  modo  extenditur  efficacia  sacri- 
ficii  Eucharistiae  ex  opere  operato;  imo  idem 
est  de  remissione  cujuscumque  peccati  mor- 
talis  quoad  culpam,  et  de  infusione  gratiee 
sanctificantis,  ut  infra  dicemus.  Idemque  ar- 
gumentum  fieri  potest  de  charactere  bap- 
tismi,  Ordinis  vel  confirmationis,  de  dono 
perseverantise,  et  de  aliis  similibus  auxiliis, 
aut  donis  gratiee. 

9.  Evadendi  modus  refutatur.  —  Instantia 
rejicitur.  —  Nec  quicquam  juvat,  quod  su- 
pra  dicebatur,  sacrificium  hoc  habere  omnes 
hos  effectus,  non  per  se  immediate,  sed  ut 
causam  universalem,  operantem  per  aliam 
particularem,  ut  per  sacramenta ;  hoc  enim, 

et  fnlsum  est,  ac  sine  fundamento  dictum,  ot 
insufficiens  ad  difficultalem  expediendnm; 
nnm  imprimis,  etinm  omnin  sacrnmentn  si- 
mul  sumptn  cum  hoc  sncrificio  non  habent 
efficaciam  adaequatam  sufficientiaa  passionis 
Christi;  nam  tota  hasc  efficncin  est  definitn, 
elinm  in  vnrietate  effectuum;  illa  vcro  suffi- 
cientia  est  multo  magis  universnlior.  Unde 
etinm  de  facto  plures  effectus  gratiee  propter 
sufficientiam  illius  sacrificii  conferuntur, 
qunm  possint  per  sncrnmentn  conferri ,  ut 
fncile  palet  de  illuminationibus,  et  de  exci- 
tantibus  gratiis,  quae  dantur  ante  baptismum, 
vel  ante  poenitentiee  sacrnmentum,  vel  de 
omnibus  operibus  meritoriis  ex  opere  ope- 
rantis,  et  auxiiiis,  vel  gratiis,  quaead  illa,  vel 
propter  illa  dantur.  Quod  si  quis  adhuc  con- 
tendat  efficacinm  hujus  sacrificii  tam  esse 
universalem,  ut  non  solum  per  sacramenta, 
sed  etiam  per  nostras  dispositiones ,  et  per 
omnia  media,  quibus  Deus  ad  nostram  sanc- 
tificationem  utitur,  operetur,  quid  dicetur  de 
prima  illuminatione,  interna  vocatione  seu 
excitante  gratia,  quam  Deus  in  nobis  sine  no- 
bis,  id  est,  sine  ulla  dispositione  nostra  ope- 
ratur?  pam  illa  esse  non  potest  effectus  hujus 
sacrificii,  ut  a  causa  immediate  operante,  ut 
per  se  notum  est,  et  contraria  opinio  fatetur; 
neque  ut  a  causa  mediata,  quia  nulla  ibi  est 
alia,  nisi  Deus  ipse  influens  talem  gratiam. 
Dices  tamen,  hoc  facere  Deum  ratione  hujus 
sacrificii.  Sed  hoc  imprimis,  et  dicitur  incon- 
stanter,  quia  revera  est  dicere,  sacrificium 
esse  immediatam  causam  moralem  talis  effec- 
tus;  deinde  sncrificium  hoc  non  est  ratio  talis 
effectus,  ut  in  re  oblatum,  quia  supponimus, 
non  esse  oblatum,  neque  applicatum  ab  ali- 
quo  offerente,  neque  etiam  ut  in  voto  exi- 
stens,  nam  in  eo,  qui  primam  illuminationem 
et  fidem  suscipit,  nullum  votum  hujus  sacri- 
ficii  praecessit;  non  ergo  datur  illa  grntia  in- 
tuitu  hujus  sacrificii  incruenti,  sed  cruenti 
solius.  Tandem,  quia  ridiculum  dictu  est,  sn- 
cramenta  omnia  habere  efficaciam  ab  hoc 
sacrificio  incruento,  ut  sic,  aut  in  illo  niti,  ut 
operentur,  quia  sacramenta  solum  nituntur 
in  rnerito,  et  satisfnctione  Christi;  ergo  solum 
nituntur  in  illo  sacrificio,  in  quo  Christus 
suum  meritum,  et  satisfactionem  consumma- 
vit;  hoc  autem  fuit  solum  sacrificium  crucis, 
ut  supra  ex  Paulo  ostendimus;  ergo  in  illo 
solo  nituntur,  et  non  proprie  ac  formaliter  in 
sacrificio  Eucharistise,  prout  ab  illo  distingui- 
tur.  Nam  seclusis  ab  hoc  sacrificio,  novo  me- 
rito  et  satisfactione,    nulla   ratio   excogitari 

polest,  ob  quam  sacramenta  dicantur  suos 
effectus  conferre  in  virtule  hujus  sacrificii, 
quin  in  nullo  genere  cnusa3  habent  virtutem 
ab  illo,  neque  in  conferendis  suis  effeclibus 
includunt  habitudinem  ad  illud;  qualis  enim 
est  ha?c  habitudo,  aut  quod  hnbet  fundamen- 
tum?  Quod  enim  aliquis  fingere  potest,  in- 
cludere  omnia  sacramenla  votum  hujus  sa- 
crificii,  multo  mngis  improbnbile  est ,  qunm 
quod  supm  rejecimus  de  simili  voto  Eucha- 
ristiae,  quatenus  sacramenlum  est,  in  usu 
aliorum  sacramentorum  incluso;  nullus  enim 
hactenus  dixit,  hoc  sacrificium  esse  medium 
necessnrium  ad  remissionem  originalis  pec- 
cati,  vel  ad  alios  effectus  sacramentorum  om- 
nium ;  id  enim  nec  fundamentum  habet  in 
Scriptura,  Patribus,  aut  traditione,  neque  est 
consentaneum  absolutae  virtuti  et  efficaciae 
aliorura  sacraraentorum.  Nec  denique  proba- 
bili  ratione  sustineri  potest,  quia ,  secluso 
praecepto  audiendi  Missam  ,  nullo  modo  est 
hoc  sacrificium  necessarium  ad  salutem  sin- 
gulorum.  Unde  nec  votum  ejus  necessarium 
est;  imo  cum  proposito  nunquam  illud  offe- 
rendi,  posset  aliquis  salvari;  praeceptum  au- 
tem  audiendi  Missam,  quod  Ecclesiasticum 
est,  vel  etiam  si  fingatur  esse  divinum,  non 
constituit  medium  necessarium  ad  salutem > 
nisi  ea  ralione,  qua  observatio  mandatorum 
ad  salutem  necessaria  est. 

10.  EucJiaristiae  sacrificii  effectus  ex  opere 
operato  ex  crucis  sacrificio  manavit.  —  Neu- 
tiquam,  tamen  a  Sanctorum  meritis  pendet. 
—  Ex  quibus  infero  hoc  ipsum  sacrificium 
Eucharistiae  non  habere  effeclum  ullum  ex 
opere  operato,  nisi  quatenus  nititur  in  sacri- 
ficio  crucis,  et  ab  illo  habet  virtutem  et  effi- 
caciam.  Quod  censeo  de  fide  certum,  quia 
passio  Christi  est  universalis  causa  omnium 
effectuum  gratiae,  sive  per  sacramenta,  sive 
per  quodcumque  aliud  instrumentum  confe- 
rantur;  ideo  enim  dicitur  Christus,  una  obla- 
tione  crucis  consummasse  sanctificatos,  quia 
ab  illa  est  omnis  gratia,  omnisque  sanctifica- 
tio  nostra ;  et  propter  eamdem  causam,  ^ad 
Rom.  3,  ait  Paulus,  Deum  proposuisse  Chri- 
slum  propitintorem  in  sanguine  ipsius.  Ac 
denique  Concil.  Trident.,  sess.  22,  c.  1  et  2, 
ideo  dicit,  efficaciam  hujussacrificii  affirmnri 
sine  injurin  sncrificii  crucis,  quia  institutum 
est,  ut  per  illud  salutaris  sacrificii  crucis  vir- 
tus  applicaretur;  ergo  hujus  efficacia  nititur 
in  illius  sufficientia.  Denique  omnis  efficacia 
hujus  sncrificii  debet  fundari  in  aliquo  merito 
et  satisfactione  Christi ;  sed  non  in  novo  me- 

rito  et  satisfactione,  qure  Christus  habeat, 
incruenle  offerendo,  ut  ssepe  dictum  est; 
Christus  namque  jam  non  est  in  statu  me- 
rendi,  vel  satisfaciendi;  et  quia  hoc  sacrifi- 
cium  non  est  institulum  propler  sufficientiam, 
sed  propter  solam  efficaciam;  ergo  fundatur 
in  merito  et  satisfactione,  quse  Christus  ha- 
buit  in  vita  mortali,  et  in  cruce  consumma- 
vit.  Cavendum  autem  hic  est  aliud  extremum 
quorumdam,  qui  dicunt  efficaciam  hujus  sa- 
crificii  non  solum  fundari  in  satisfactione 
Chrisli,  sed  etiam  in  satisfactionibus  Ecclesioe 
et  Sanctorum,  quse  in  thesauro  Ecclesias  ser- 
vantur,  et  per  hoc  sacrificium  applicari  pos- 
sunt.  Hoc  enim  verum  non  est,  loquendo, 
prout  loquimur,  de  proprio  effeclu  ex  opere 
operato,  qui  in  sola  Christi  institutione  et 
promissione  fundatur;  Christus  autem  non 
fundavit  institutionem  suam,  neque  sacra- 
mentorum,  neque  sacrificii,  in  alienis  meri- 
tis,  sed  in  propriis,  quia  neque  aliis  indige- 
bat,  neque  aliter  fieri  decebat,  cum  potestas 
excellentiee  ejus  ad  haec  oinnia  sufficeret,  et 
habitura  esset  effectum  independenter  ab 
operibus  alienis,  juxta  vim  suae  institutionis 
et  promissionis.Dicoautem,  proprie  loquendo 
de  effectu  ex  opere  operato,  quia  per  modum 
indulgentiae  interdum  potest  Ecclesia  appli- 
care  de  thesauro  suo  satisfactionem  aliquam, 
mediante  sacrificio  Missse ,  sicut  id  facere 
consuevit  mediis  aliis  operibus,  vel  etiam 
media  susceptione  alicujus  sacramenti,  ut  la- 
tius  dicemusde  indulgentiis  disputantes;  tunc 
autem  ille  effectus  distinctus  est  ab  effectu  ex 
opere  operato,  et  extrinsecus  atque  acciden- 
tario  illi  conjunctus. 

\  1 .  Diruilur  primse  opinionis  fundamentum. 
—  Inter  sacrificium  et  sacramentum  quoad 
effectus  ex  opere  operato  necessitatem,  diffe- 
rentia.  —  Fundamentum  prioris  opinionis 
nitebatur  proprie  in  auctoritate  negativa, 
quia  nimirum  non  constat  de  Christi  promis- 
sione.  Ad  quod  aliqui  respondent,  non  esse 
necessariam  specialem  promissionem ,  sed 
sufficere  solam  sacrificii  institutionem,  quae 
secum  necessario  adducit  efficaciam  sacrifieu 
ad  hujusmodi  effectum,  quoniam  est  sacrifi- 
cium  novae  legis  et  perfectum.  Sed  hoc  indicat 
quidem  congruentem  rationem,  ob  quam  in- 
stitutio  talis  sacrificii  postulat,  ut  ei  talis  pro- 
missio  adjungatur;  non  tamen  satis  est,  ut 
hujusmodi  effectus  vel  efficacia  possit  sine 
promissione  speciali  intelligi;  nam  tota  ratio 
sacrificii  etiam  in  nova  lege  potest  perfecte 
intelligi  absque  hujusmodi  effectu,  vel  causa- 


litate  ex  opere  operato.  In  quo  est  nonnulla 
differentia  inter  sacramentum  et  sacrificium, 
nam  sacramentum  per  se  primo  instilulum 
est  ad  sanclificationem  conferendam  et  signi- 
ficandam;  et  ideo  tale  sacramentum  intrinsece 
includit  in  sua  institutione,  ut  sit  signum  per- 
fectae  sanctificationis,  quae  fit  per  gratiam  ab 
ipsomet  collatam;  in  quo  continetur  quidem 
promissio  gratise,  tamen  illa  intrinsece  inclu- 
ditur  in  institulione  talis  sacramenti,  ut  tale 
signum  est;  sacrificium  vero  per  se  primo  in- 
stituitur  in  cultum  Dei,  quoad  significationem 
moralem,  et  hoc  sacrificium  institutum  est  in 
repraesentationem  passionis  Christi,  quoad 
significationem  mysticam;  et  heec  sunt,  quae 
per  se  pertinent  ad  institutionem  talis  sacrifi- 
cii  ut  sic.  Quod  autem  ultra  hoc  habeat  virtu- 
tem  conferendi  aliquem  effectum  ex  opere 
operato,  est  quidem  decenter  annexum  tali 
sacrificio;  non  est  tamen  ita  per  se  et  intrin- 
sece  inclusum  in  ratione  vel  significatione 
sacrificii. 

12.  Objectioni  fit  satis.  — Sacrificii  hujus 
effectus  ex  opere  operato  in  Scriptura  pro- 
missi. — Dices  :  esto  ita  sit,  consideratasolum 
communi  ratione  sacrificii,  tamen  loquendo 
de  sacrificio  propitiatorio,  necessario  includit 
habitudinem  ad  aliquem  effectum  remittendi 
peccatum  quoad  culpam  vel  poenam;  nam  in 
hoc  propitiatio  consistit.  Respondebis,  esse 
posse  sacrificium  propitiatorium  absque  ef- 
fectu  ex  opere  operato,  per  modum  solius 
impelrationis,  vel  ex  merito  operantis.  Sed 
contra,  quia  non  agimus  de  sacrificio  propi- 
tiatorio  in  communi.  sed  in  particulari  de  tali 
sacrificio  propitiatorio,  perfecto  in  suo  genere. 
Respondetur :  esto,  hoc  totum  concedamus,  in 
hoc  ipso  necesse  est  includi  promissionem ; 
nam,  vel  in  hoc  sacrificio  consideratur  digni- 
tas  entitativa  (ut  sic  dicam),  scilicet,  quod  in 
eo  Christus  offert,  et  offertur,  et  hsec  praecise 
non  sufficit ;  potuisset  enim  Christus  instituere 
hoc  sacrificium  cum  tota  hac  dignitate,  non 
ordinando  istud  acl  aliquem  effectum  ;  vel  con- 
sideratur  dignitas  efficaciae  (ut  sic  dicam)  in 
propitiando;  et  hanc  necesse  est  esse  adjunc- 
tam,  media  promissione,  nam  pendebat  ex. 
voluntate.  Et  confirmatur,  nam  sacrificium 
hoc  confert  tantum  effectum,  et  non  majorem, 
nec  minorem ;  sed  hoc  definitum  est  ex  sola 
Christi  voluntate;  non  enim  est  hoc  sacrificium 
tanquam  agens  naturale  ex  se  determinatum 
ad  tantum  effectum;  ergo,  quod  sacrificium 
hoc  conferat  hunc  vel  illum  effectum,  et  tan- 
tum,  ac  non  majorem,  pendet  ex  Christi  pro- 

missione;  ergo  et  simpliciter,  quod  conferat 
effectum.  Tandem  declaratur,  nam  sacrificium 
crucis  in  esse  suo  tam  perfectum  fuit,  sicut 
sacrificium  incruentum;  el  tamen  nullum  ha- 
buit  effectum  ex  opere  operato  quoad  effica- 
ciam,  solum  quia  ex  Christi  voluntate  nonfuit 
ad  hoc  ordinatum,  sed  habuit  sufticientiam, 
quseex  natura  rei  secula  est,  supposita  digni- 
tate  personse  offerentis,  et  aliis  conditionibus 
ad  satisfaciendum  requisitis ;  ergo  similiter 
hocsacrificium,quantumvis  perfectum  in  suo 
esse,  non  intelligitur  habere  prredictam  effi- 
caciam,  nisi  adjuncta  ordinatione,  aut  pro- 
missione  Christi;  concedenda  ergo  est  hujus- 
modi  promissio.  Nec  refert.  quod  in  Scriptura 
sacra  non  inveniatur  expressa  ;  sufficit  enim 
Ecclesiae  traditio,  ex  qua  sufficienter  colligi- 
tur,  ut  ostensum  est.  Dici  etiam  potest,  insi- 
nuatam  esse  a  Christo  in  illis  verbis  consecra- 
tionis  sanguinis  :  Qui  pro  vobis  et  pro  multis 
effundetur  in  remissionem  peccatorum ,  inlel- 
lectis  de  effusione  mystica,  vel  sacramentali. 

13.  Ad  primam  confirmationem  ex  Concil. 
Trident.  respondetur,  nec  oninino  omisisse 
hunc  effectum,  dicens,  per  hanc  incruentam 
oblalionem  uberrime  percipi  fructum  cruentse 
oblationis;  nec  expresse  uti  voluisse  verbis 
significantibus  opus  operatum,  quia  res  non 
est  tam  constans  et  certa,  ut  ab  ipso  esset 
expresse  diffinienda. 

14.  Ad  secundam  confirmationem  respon- 
detur,  hunc  effectum  non  pendere  ex  sancti- 
tate  proximi  ministri  offerentis;  quod  vero 
esse  non  possit  sine  sanctitate  Christi  offe- 
rentis  principalis,  non  est  contra  efficaciam 
ex  opere  operato,  tum  quia  omnes  effectus 
gratiee,  cujuscumque  rationis  sint,  pendent 
ex  Christi  sanctitate,  et  ex  valore,  quem 
habent  ex  ejus  dignitate;  tum  etiam  quia  illa 
Christi  sanctitas  in  hoc  sacrificio  per  se  con- 
currit,  et  necessaria  est  ad  perfectionem 
ipsius  sacrificii,  et  ut  semper  atque  infallibi- 
liter  sit  Deo  gratum;  acl  effectum  autem  ex 
opere  operato  per  se  ac  formaliter  non  esset 
necessaria ,  quia ,  ut  ssepe  dixi,  hujusmodi 
effectus  non  fundatur  in  actuali  merito,  vel 
satisfactione  Christi,  quae  de  novo  sint  in  hac 
oblatione  incruenta,  quia  revera  nulla  sunt; 
imo  nec  fundalur  in  acluali  impetratione, 
quia  simpliciter  necessaria  non  est;  fundatur 
tamen  in  merito  passionis  et  in  promissione 
tunc  facta,  quse  infallibiliter  habebit  effectum, 
etiamsi  ponamus,  Christum  non  amplius  orare, 
neque  impetrare,  sicut  dicendum  est  de  effec- 
tibus  sacramentorum  ;  nam  eadem  ratio  de 


hoc  sacrificio,  et  de  quolibet  alio,  quod  potuis- 
set  Christus  in  lege  nova  instituere,  in  quo 
ipse  neque  offerret,  neque  offerretur,  et 
tamen  quod  haberet  effectum  ex  opere  ope- 
rato  in  virtute  passionis  suse. 

15.  Respondetur  rationibus  secundx  opinio- 
nis.  —  Fundamenta  secundse  sententias,  si 
quse  sunt ,  ex  dictis  sufficienter  expedila 
manent;  nam,  licet  hoc  sacrificium  sit  in  suo 
esse  teque  perfectum  ac  sacrificium  crucis, 
differunt  tamen  in  duobus,  quse  ad  rem  prse- 
sentem  multum  referunt.  Unum  est,  quod 
Chrislus  offerens  in  utroque  sacrificio  non  est 
nunc  in  statu  merendi  et  satisfaciendi,  sicut 
fuit  tempore  passionis;  hinc  enim  fit,  ut  hsec 
sacrificia  non  habeant  sequalitatem  in  actuali 
merito  vel  satisfactione;  et  consequenter,  ut 
unum  possit  in  efficacia  sua  ab  alio  pendere. 
Allerum  est,  quod  hsec  duo  sacrificia  ad  di- 
versos  fines  instituta  et  ordinata  sunt,  unum 
adsufficientiam,  et  aliudadefficaciam;  et  ideo 
non  oportet,  ut  tam  universalis  sit  causalitas 
unius,  sicut  alterius;  sunt  enim  diversarum 
rationum,  ut  id  satis  declaratum  est.  Auctores 
autem  ibi  cilati  revera  non  loquuntur  de 
effectu  ex  opere  operato,  sed  absolute,  sive 
sit  illo  modo,  sive  per  modum  impetrationis; 
et  hoc  modo  tribui  potest  huic  sacrificio  uni- 
versalis  causalitas,  non  quod  necessaria  sit 
ad  omnes  effectus  gratise,  nec  quod  de  facto 
omnes  ab  illo  proveniant,  sed  quod  hoc  sacri- 
ficium,  quantum  est  ex  se,  potest  offerri  ad 
impetrandum  quemcumque  effectum  gratise, 
qui  propter  Christi  passionem  nobis  conferri 
potest;  nam,  licet  sine  hac  impelratione  possit 
etiam  dari,  et  interdum  detur  peralia  media, 
tamen  oblatio  hujus  sacrificii  potest  etiam  ad 
hoc  juvare,  preesertim  ad  impetranclum  ut 
alia  media  applicentur,  vel  ut  homo  sit  recte 
dispositus,  ne  illorum  effectibus  obicem  ponat. 

SECTIO  II. 

Utrum  hoc   sacrificium   sit    aliis    modis  fructuosum, 
pra3terquam  ex  opere  operato. 

1 .  Ratio  difficultatis . —  Ratio  dubitandi  est,. 
quia  non  videtur  esse  medium  inter  opus 
operantis  et  opus  operatum;  sed  huic  sacrifi- 
cio,  ut  est  opus  Christi,  non  est  tribuenda 
causalitas  ex  opere  operantis,  ut  ssepe  dictum 
est;  ergo  solum  potest  causare  ex  opere  ope- 
rato;  nam  quod,  ut  est  opus  ministri,  possit 
habere  effectum  ex  opere  operantis,  non  refert, 
quia  et  est  per  accidens,  et  est  quid  commune 
omnibus  aliis  bonis  operibus,  propter  quas 

causas  etiam  hoc  non  computatur  inler  effec- 
tus  sacramentorum  ut  sic.  Major  probatur, 
quia  illo  duo  membra  videntur  condistingui 
per  immediatam  contradiclionem;  aut  enim 
effectus  fundatur  in  promissione  Christi  facta 
ipsi  operi  externo,  et  sic  est  ex  opere  operato; 
vel  non,  et  sic  tantum  potest  niti  in  merito 
operantis;  ergo  non  est  medium.  Vel  aliter, 
aut  talis  effectus  pendet  ex  bonitale  minislri 
offerentis,  et  sic  erit  ex  opere  operantis ;  vel 
non  pendet,  et  sic  erit  ex  opere  operato;  vel 
aliter,  aut  talis  effectus  infallibiliter  dalur  non 
ponenti  obicem,  et  sic  erit  ex  opere  operato; 
aut  non  datur  infallibiliter,  et  sic  non  erit 
effectus  sacrificii ;  sicut  non  est  effectus  sacra- 
menti  ille,  qui  non  datur  infallibiliter  per 
sacramentum  non  ponenti  obicem,  utin  supe- 
rioribus  dixi.  Unde  sumitur  aliud  argumen- 
tum  a  simili,  nam  in  sacramentis  ut  sic  non 
est  alius  modus  causandi,  nisi  ex  opere  ope- 
rato,  et  omnis  alius  effectus  pertinet  ad  opus 
operantis;  ergo  idem  dicendum  esl  in  hoc 
sacrificio;  est  enim  eadem  ratio,  quia  omnia 
nituntur  in  promissione  Christi,  quse  remoto 
obice  debet  esse  infallibilis,  nam  si ,  ablato 
obice,  adhuc  posset  non  dari,  jam  non  nite- 
retur  in  promissione,  sed  ex  mera  Dei  volun- 
tate  penderet. 

2.  In  hac  re  graves  auclores  tractantes  de 
effectu  hujus  sacrificii,  dicunt  illud  operari 
per  modum  meriti  de  condigno,  per  modum 
satisfactionis,  et  per  modum  impetrationis  : 
Cajet.,  Soto,  Corduba,  et  alii  de  cilatis  dubio 
prsecedente;  et  (quod  amplius  est),  ita  etiam 
loquitur  Catechismus  Pii  V,  tract.  de  Sacrifi- 
cio,  circa  finem.  Non  tamen  explicanthi  auc- 
tores,  sub  qua  ratione,  vel  in  ordine  ad  quas 
personas  loquantur  de  hoc  effectu ;  neque  an 
sit  distinctus  ab  effectu  ex  opere  operantis,  et 
operati;  vel  ad  quem  illorum  perlineat.  Unde 
fit,  ut  obscure  loquantur,  etfortasse  non  pro- 
prie  in  omnibus.  Ut  ergo  rem  distinctius  ex- 
plicemus,  distinguamus  tria ,  quse  in  hoc 
sacrificio  considerari  possunt.  Primum  est  id, 
quod  habet  hoc  sacrificium  ex  vi  institutionis 
aut  promissionis  Christi.  Secundum  est  id, 
quod  habet  ex  vi  actualis  oblationis,  ut  est  a 
proximo  ministro  offerente.  Tertium  est  id, 
quod  habet  ex  vi  actualis  oblationis,  ut  est  a 
Christo  principali  offerente;  diximus  enim 
supra,  Christum  hic  non  tantum  offerre,  quia 
minister  in  persona  ejus  offert  ex  vi  prioris 
institutionis ,  sed  etiam  quia  per  aliquem 
actum  proprium  actu  concurrit  ad  ipsam 
oblationem. 


3.  Quorumdam  placitum.  —  Ex  his  igitur 
tribus  duo  postrema  difficultatem  non  habent, 
quia  de  ministro  proxime  offerente,  certum 
est,  posse  per  hanc  oblationem  mereri  de 
condigno,  et  salisfacere  etiam,  vel  impetrare 
ex  opere  opernntis,  si  sit  in  gratia,  et  debila 
intentione  et  circumstantiis  offerat;  est  enim 
haec  oblatio  honestum  et  religiosum  opus; 
sicut  ergo  per  alia  bona  opera  homo  justus 
merelur  et  satisfacit,  ita  et  sacerdos  justus 
per  hoc  opus.  Item  in  lege  veteri  \el  naturae, 
sacerdos  offerens  sacrificium  merebatur  de 
condigno  et  satisfaciebat,  concurrentibus  cee- 
teris  circumstantiis;  ergo  etiam  nunc  sacer- 
dos ;  imo  eu  magis  quo  opus  ipsum  ex  objecto 
melius  est  et  dignius.  Et  quoad  hoc  vocatur 
ab  aliquibus  hic  effectus  ex  opere  operato, 
quia  opus  ipsum  ex  se,  et  ratione  rei  oblatse, 
est  dignum  tanto  effectu,  si  ex  parte  operan- 
tis  ceetera  necessaria  concurrant.  Sed  hoc 
improprie  dictum  est  et  preeter  usum  illius 
vocis;  alias  simili  modo  dici  posset,  amorem 
Dei  ex  opere  operato  augere  gratiam  vel  me- 
reri,  quia  natura  sua  et  vi  s,ui  objecti  dignus 
est  tali  valore;  sic  enim  in  prsesenti,  interior 
actus,  seu  voluntas  offerendi  tale  sacrificium 
est,  a  quo  pendet  totus  hic  effectus,  et  valor 
exterioris  oblationis,  ut  est  a  proximo  ope- 
rante;  ipsa  vero  exterior  oblalio  comparalur 
ad  interiorem  solum  ut  ad  objectum ,  dans 
actui  specificam  bonitatem  et  clignitatem.  Est 
ergo  proprie  loquendo  totus  hic  effectus  ex 
opere  operantis.  Uncle  fit;  ut  quoad  effectum 
meriti  cle  condigno  non  habeat  vim  exlra 
ipsum  operantem,  nec  possit  aliis  communi- 
cari;  quoad  effectum  vero  satisfactionis  (et 
idem  est  de  impetratione)  possit  aliis  commu- 
nicari  seu  pro  aliis  offerri;  nam  quoad  haec 
omnia,  eadem  est  ratio  de  hac  oblatione  con- 
siderata  ut  est  opus  operantis,  quae  de  aliis 
operibus  meritoriis,  satisfacloriis  et  impetra- 
toriis.  At  vero  considerando  hanc  oblationem, 
ut  est  a  Christo  principali  offerente ,  saepe 
dictum  est,  non  esse  actu  vel  de  novo  meri- 
toriam,  seu  satisfactoriam  ex  opere  operantis 
Christi,  quia  jam  Christus  non  est  in  statu 
merendi  vel  satisfaciendi,  ut  in  1  tomo  hujus 
3part.,  ad  quaest.  19  D.Thom.,late  disputavi; 
oblatio  ergo  haec  sub  hac  consideratione 
nullum  effectum  habere  potest,  per  modum 
meriti,  vel  satisfactionis  de  condigno.  Potest 
autem  habere  effectum  per  modum  impetra- 
tionis,  nam,  ut  dixi  in  eodum  1  tom.,  ad 
quaest.  21  D.  Thomee,  quamvis  Christus  nunc 
non  sit  in  statu  merendi  vel  satisfaciendi,  est 

tamen  in  slatu  orandi  et  impetrandi;  et  ideo, 
quando  hoc  sacrificium  actu  offert ,  intelligi 
potest  specialiler  impetrare,  eodem  modo,  et 
cum  eadem  efficacia,  qua  id  facil  in  coelo  pro 
nobis  orando,  ut  ibidem  dictum  est.  Et  haec 
etiam  impetratio,  seu  effectus  ejus  non  per- 
tinet  proprie  ad  opus  operatum;  hoc  enim 
non  pendet  ex  actuali  oratione  Ghristi,  sed  ex 
promissione,  ut  in  fine  sectionis  prtecedentis 
dicebam  ;  sed  dici  potest  pertinere  ad  opus 
operantis  Christi.  Unde  hic  effectus,  seu  mo- 
dus  causandi  non  est  omnino  cerlus,  quia  non 
est  ita  cerlum  Christum  nunc  existentem  in 
coelo,  actu  conjungere  orationem  suam  cum 
omni  oblatione  hujus  sacrificii,  eamque  ad 
liquid  impetrandum  referre  seu  ordinare;  esta 
tamen  certum  posse  ita  fieri,  unde  fit  verisi- 
mile,  aut  semper,  aut  plerumque  fieri ;  quando 
autem  fit,  indubitatum  est  eliam  habere  pras- 
dictam  efficaciam  et  operancli  modum. 

4.  Difficultatis  punctus  ubi  situs.  —  Sic 
igitur,  quee  pertinent  ad  secundam  et  tertiam 
considerationem  hujus  sacrificii  supra  positas, 
et  clara  sunt,  et  breviter  expediuntur,  et  tota 
difficultas  hujus  dubii  ad  primam  considera- 
tionem  revocatur.  In  qua  locum  jam  non 
habet,  si  proprie  loquamur,  causalitas,  seu 
impetratio  per  modum  meriti  vel  satisfactio- 
nis  de  condigno,  quse  de  novo  sint  in  hoc  sa- 
crificio,  quia  nec  sunt  in  illo,  ut  est  a  Christo, 
ut  srepe  dictum  est;  ut  vero  esse  possunt  a 
ministro,  sunt  omnino  pcr  accidens  ad  hanc 
considerationem,  nam,  licet  contingat  non 
esse,  ob  malitiam  minislri,  nihilominus  sacri- 
ficium  eodem  modooperabiturex  promissione 
Christi;  sacrificium  ergo  sub  hac  considera- 
tione  non  dicitur  causare  meritorie  vel  satis- 
factorie,  sed  ex  opere  operato  applicando 
justissimum  meritum  et  rigorosam  satisfactio- 
nem  Christi  juxta  promissionem  ejus;  sic  enim 
sacramenta  non  causant  proprie  merilorie  vel 
satisfactorie,  sed  ex  opere  operato  fundato  in 
merito  et  satisfactione  Christi.  Quod  si  quis 
contendat,  hanc  causalitatem  dicendam  esse 
meritorie  vel  satisfactorie  fieri,  quia  in  merito 
vel  satisfactione  Christi  fundatur,  queestionem 
facit  de  modo  loquendi,  et  prseter  modum 
usitatum  loquitur.  Atque  idem  fere  est,  ut 
supra  dicebam,  si  haec  causalitas  impetratoria 
vocetur,  dummodo  impetratio  sit  infallibilis, 
quia  nimirum  hoc  sacrificium  potius  nobis 
oblinet  a  Deo  effectum  suum,  remissionem 
scilicet  pcense,  quam  per  sese  illam  efficiat, 
quia  moraliter  illam  causat,  non  physice; 
unde  illa  moralis  causalitas,  impetratio  dici 


polest.  Quamvis  alia  ratione,  ut  supra  etiarn 
attigi,  deficiat  a  ratione  impetrationis,  quia 
jam  supponit  concossionem  factam  ex  parle 
Dei,  et  solum  ac.tu  applicat  quod  concessum 
est;  unde  proprius  dicetur  solutio  poense  a 
nobis  debitse.  quam  ex  satisfactionibus  Christi 
per  hoc  sacrificium  exhibemus.  Solum  igitur 
superesl  explicandum,  an  praster  hoc  genus 
solulionis  vel  causalitatis,  habeat  hoc  sacrifi- 
cium  ex  se  et  ex  inslitulione  Christi  alium 
modum  operandi  vel  impetrandi,  dislinctum 
a  prrecedente  et  inferiorem  illo. 

5.  Ultra  opus  suum  operatum,  valet  hoc  sa- 
crifcium,,  effectus,  pro  quibus  offerlur,  impe- 
trare.  — Dico  primo  :  hoc  sacrificium  preeter 
effectum  ex  opere  operato  habet  ex  vi  suse 
institutionis  specialem  vim  ad  impetrandum 
eos  effectus,  pro  quibus  obtinendis  offertur. 
Colligitur  ex  Theologis  supra  citatis,  et  pro- 
batur  primo  ex  usu  Ecclesire,  quo  ubique  et 
semper  servatum  est,  ut  in  oblatione  hujus 
sacrificii  oret  minister  pro  vivis  et  defunctis, 
pro  Ecclesise  pace  et  aliis  similibus  rebus  seu 
necessitatibus  hominum,  quia  nimirum  sem- 
per  existimatum  est,  sacrificium  hoc  plurimum 
valere  ad  conferendam  hujusmodi  orationi 
impetrandi  vim,  ut  colligitur  ex  Dionys.,  c.  3 
de  Eccles.  Hierar.;  Clemente,  lib.  8  Constit.; 
Cyrill.  Hierosolym.,  Catech.  5  mystag.  ; 
TertuL,  lib.  deOrat.,  et  lib.  ad  Scapul.,  c.  2; 
el  preeced.  disput.,  alia  attulimus,  et  affere- 
mus  plura  in  sequentibus  sectionibus.  Secun- 
do  declaratur  ratione,  nam  impetratio  proprie 
fit  per  orationem ;  per  alia  aulem  opera  fit, 
quatenus  adjunguntur  orationi,  fiuntque  in 
Dei  obsequium  eo  animo  et  intentione,  ut  eum 
inclinemus  ad  id  nobis  concedendum,  quod 
petimus  vel  optamus  ;  secl  hoc  sacrificium  est 
magnum  Dei  obsequium,  et  illi  valde  gratum, 
et  potest  adjungi  alicui  pelitioni  seu  desiderio 
obtinendi  a  Deo  aliquod  beneficium;  ergo  est 
de  se  plurimum  valens  ad  illud  impetrandum. 
Dices ,  hoc  solum  procedere  de  valore  ex 
opere  operantis.  Sed  contra,  nam  etiamsi  in- 
telligamus ,  proximum  ministrum  esse  indi- 
gnum,  et  ex  hoc  capite  oblationem  non  habere 
valorem ,  adhuc  intelligemus,  sacrificium 
ipsum  ex  vi  suae  institutionis,  a  qua  habet,  ut 
in  persona  Christi  offeratur,  retinere  valorein 
suum  et  vim  ad  impetrandum,  quia  semper 
offertur  in  persona  Christi,  quod  semper  est 
quid  distinctum  ab  actualioblalione  interiori, 
quam  Christus  fortasse  in  ccelo  exercet,  ut 
supra  declaratum  est.  Confirmatur,  nam  hoc 
ipsum  sacrificium,  vel  alia?  Ecclesite  oralio- 

nes,  quatenus  nomine  Ecclesise  per  ministros 
suos  offeruntur,  habent  suum  valorem  ad  im- 
petrandum  independenler  a  merito  vel  valore 
proximi  operantis;  ergo  multo  magis  id  habe- 
bit  sacrificium  hoc  per  sese,  et  ut  offertur 
in  persona  Christi.  Gonfirmatur  secunclo,  quia 
per  se  verisimile  est,  Christum  Dominum 
directa  ac  propria  intentione  instituisse  hoc 
sacrificium,  ut  esset  nobis  aptissimum  reme- 
dium  ad  impetrandum  a  Deo,  et  ad  dandum 
vim  et  efficaciam  petitionibus  nostris,  quod 
satis  videtur  Eccleshe  consuetudo  et  traditio 
declarasse;  nam,  si  in  lege  veteri  erant  sacri- 
ficia  specialiter  ad  hoc  munus  impetrandi 
instituta,  et  hoc  unicum  sacrificium  loco 
omnium  illorum  datum  est,  tanquam  eminen- 
tissimecontinens  omnem  eorum  perfectionem, 
necesse  est  fateri,  sacrificium  hoc  excellentiori 
modo  habere  hanc  vim  impetrandi  ex  vi  suse 
institutionis.  Et  fortasse  ideo  Christus  voluit 
in  persona  sua  semper  offerri,  quia  voluit,  ut 
semper  haberet  valorem  ad  impetrandum 
apud  Deum,  et  ob  eamdem  fortasse  causam 
etiam  voluit,  ut  fieret  per  mactationem  mysti- 
cam  et  repra?sentationem  passionis  suaa,  ut 
inde  etiam  haberet  specialem  vim  impetrandi, 
quoniam  ex  Christi  passione  omnes  gratiae  in 
nos  proveniunt. 

6.  In  mullis  hic  effectus  ab  opere  operato 
differt.  —  Primum  discrimen.  —  Dico  se- 
cundo  :  hic  modus  efficaciae  seu  impetrationis 
et  effectus  inde  proveniens,  multis  modis  dif- 
fert  a  propria  causalitate,  et  effectu  ex  opere 
operato.  Hanc  conclusionem  pono,  ut  res  in- 


telligatur, 


et    tollatur   vocum   ambiguitas  et 


controversia,  si  fortasse  quis  contendat,  im- 
petrationem  hanc,  seu  effectum  ab  illa  prove- 
nientem,  dicendum  esse  ex  opere  operato, 
quod  non  pendeat  ex  sanctitate  aut  merito 
proximi  offerentis,  quo  sensu  fere  procedunt 
rationes  dubitandi  in  principio  positae.  Nos 
vero  dicimus,  quamvis  hi  duo  mocli  in  hoc 
conveniant,  tamen  simpliciler  esse  diversos, 
et  priorem  esse  proprie  ex  opere  operato, 
hunc  vero  posteriorem  proprie  esse  per  mo- 
dum  impetrationis.  Quod  probalur  declarando 
eorum  differentias.  Prima  est,  quod  prior  cau- 
salitas  fundatur  in  speciali  promissione,  di- 
stincta  a  substantiali  institutione  sacrificii,  et 
non  necessario  ex  illa  consecuta,  sed  ex  Chri- 
sti  beneplacito  adjuncta,  ut  supra  satis  decla- 
ratum  est.  Posterior  autem  modus  impetratio- 
nis  non  requirit  specialem  promissionem,  sed 
ex  natura  talis  sacrificii  necessario  consequi- 
tur,   nam  ex  sanctitate    et    majestate    talis 

sacrificii  intrinsece  sequitur  ille  valor  ad  im- 
petrandum  ;  nam  sicut  ipsum  est  altissimum 
Dei  obsequium,  et  de  se  mundum  et  illi  pla- 
citum,  ita  de  se  est  idoneum  ad  invitandam 
divinam  volunlatem ,  ut  poslulata  concedat. 
Et  confirmatur,  nam  ex  vi  suse  institutionis 
habet,  ut  in  persona  Christi  offeratur,  quod 
non  pertinet  ad  promissionem  alicujus  effec- 
tus,sedad  ipsam  substantialem  institutionem 
sacrificii;  sed  hinc  habet  intrinsece  praedic- 
tum  valorem,  multoque  magis,  si  non  solum 
postulat  institutio,  ut  in  persona  Christi  offe- 
ratur,  verum  etiam,  ut  ab  ipso  Christo  actua- 
liter  offeratur. 

7.  Secundum.  —  Secunda  differentia  no- 
tanda  est,  quod  ad  effectum  ex  opere  operato 
non  est  necesse  ut  offerens  specialiter  petat, 
vel  consequi  intendat  illum  effectum;  prop- 
ter  quod  dixi  superius,  illum  modum  causali- 
tatis  non  proprie  dici  impetrationem,  cum 
non  indigeat  nec  nitatur  petitioni  offerentis, 
sed  Christi  promissioni;  ita  enim  operatur  sa- 
crificium  illum  effectum,  sicut  sacramentum 
efficit  suum;  sacramentum  autem  hoc  ipso, 
quod  alicui  applicatur,  confert  illi  effectum, 
etiam  si  neque  minister,  neque  ipse  hoc  in- 
tendat,  sed  solum  non  ponat  obicem;  ergo  et 
hoc  sacrificium  alicui  applicatum,  seu  pro 
aliquo  oblatum  absque  alia  speciali  petitione 
aut  determinatione,  confert  illi  effectum  suum 
ex  opere  operato;  at  vero  effectum  per  mo- 
dum  puraa  impetrationis  nullum  confert,  nisi 
ex  peculiari  intentione  sacrificantis  vel  offe- 
rentis  specialiter  applicetur  ad  hoc  vel  illud 
beneficium  obtinendum;  et  ratio  est,  quia  ut 
supra  dicebam,  nullum  opus  est  impetratorium 
actualiter,  nisi  prout  adjungitur  petitioni. 
Item,  quia,  licet  hoc  sacrificium  de  se  habeat 
hunc  valorem,  tamen  de  se  est  indifferens;  et 
ideo,  ut  actu  impetret,  necesse  est,  quod 
per  aliquam  petitionem  vel  desideriuni,  cui 
adjungitur,  determinetur  ad  aliquid  impe- 
trandum. 

8.  Tertium.  —  Tertia  differentia  est,  quia 
prior  effectus  ex  opere  operato  infallibilis  est, 
nam  fundatur  in  promissione  absoluta  res- 
pectu  ejus  qui  non  ponit  obicem;  at  vero  po- 
sterior  effectus  de  se  non  habet  unde  sit  in- 
fallibilis.  Patet,  quia  nec  fundatur  iu  promis- 
sione,  ut  dictum  est;  nec  etiam  debetur  ex 
justitia,  quia  non  nititur  in  merito  de  condi- 
gno  ipsius  offerentis,  ut  etiam  est  dictum; 
ergo.  Et  confirmatur,  quia  hic  effectus  impe- 
trationis  habet  adjunctam  orationem,  quse  in- 
terdum  infallibiliter  impetratex  promissione, 


si  habeal  omnes  requisitas  conclitiones;  et 
tunc,  si  orationi  adjungatur  sacrificium,  in- 
fallibilis  quidem  erit  impetralio,  magis  ob 
promissionem  orationi  factam,  quam  ex  ali- 
qua  ratione  propria  illius;  interdum  vero 
oratio  non  infallibiliter  impetrat,  si  caret 
aliqua  conditione  requisita;  et  tunc  etiam  ex 
sacrificio  non  habet  infallibilem  impetratio- 
nem;  nullum  enim  est  principium  ejus, 
quamvis  conferat  magnam  vim  orationi,  ut 
obtineat  quod  sine  sacrificio  fortasse  non 
obtineret. 

9.  Objectiones  aliquot  dissolvuntur .  — 
Quare  petitiones  quibus  hoc  sacrificium  ad- 
jimgitur,  non  necessario  sortiantur  effectum. 
—  Sed  contra,  nam  haec  impetratio  nititur 
Christo  ut  principali  offerenti,  et  consequenter 
ut  impetranti;  sed  impossibile  est,  Christum 
non  exaudiri;  ergo  impossibile  est,  hocsacrifi- 
cium  non  impetrare;  ergo  etiam  in  hoc  ope- 
randi  modo  habet  infallibilem  efficaciam.  Se- 
cundo,  sacrificium  de  se  est  sufficientissimum 
ad  hunc  effectum  ;  cur  ergo  non  semper  habet 
illum?autenim  hoc  provenit  ex  defectu  dispo- 
sitionis,  vel  offerentis,  vel  ejus,  proquo  offer- 
tur;  et  ita  erit  ratione  obicis,  non  quia  effectus 
de  se  non  sit  infallibilis;  aut  provenit  ex  sola 
Dei  voluntate,  et  hoc  esset  gratis  dictum,  nam 
Deus  semper  operatur  juxta  exigentiam  cau- 
sarum  secundarum.  Ad  priorem  partem  re- 
celenda  est  doctrina  tradita  in  priori  tomo, 
orationem  Christi  esse  duplicem  :  unam  fun- 
datam  in  voluntate  absoluta  et  efficaci,  et 
hanc  infallibiliter  impetrare  ;  aliam  vero  fun- 
datam  in  voluntate  inefficaci,  et  quasi  ante- 
cedente,  et  hanc  non  semper  impetrare,  quia 
impetratio  accommodalur  voluntati.  Hoc  ergo 
supposito,  dicendum  est,  Christi  personam  in 
hoc  sacrificio  dupliciler  posse  intercedere. 
Primo  solum  ut  repreesentatam  in  persona  mi- 
nistri  ex  vi  primee  institutionis.  Secundo,  ut 
aclu  offerentem.  Impetratio  ergo,  de  qua  nunc 
agimus,  per  se  loquendo,  solum  fundatur  in 
persona  Christi  priori  modo  considerata,  et 
ut  sic,  non  includit  absolutam  voluntatem  ip- 
sius  Christi  de  effectu  impetrando,  quia  illam 
non  necessario  habuit,  quando  sacramentum 
inslituit,  quia  neque  in  particulari,  ut  per  se 
constat,  neque  in  generali ;  non  enim  voluit 
absoluta  voluntate,  ut  omnia,  quee  per  hoc 
sacrificium  postularentur,  omnino  concede- 
rentur;  talis  enim  voluntas  eequivaluisset  pro- 
missioni,  quse  non  intercessit,  neque  cum 
ullo  fundamenlo  affirmari  potest,  cum  neque 
necessario  sit  conjuncta  cum  institutione  sa- 

crificii,   neque   ulla   ratione 

vel  auctoritate 
probabili  constet.  Quin  potius  ostendi  potest 
non  fuisse  convenientem ,  quia  non  semper 
expedit  omne  id  dari,  quod  per  hoc  sacrifi- 
cium  postulatur;  igitur  ex  vi  inslitutionis  so- 
lum  voluit  Christus  hoc  sacrificium  tam  esse 
purum  et  perfectum,  ut  de  se  valeat  ad  divi- 
nam  voluntatem  inclinandam,  ut  postulata 
concedat,  quamvis  necessitatem  non  imponat 
ad  id  faciendum,  neque  simpliciter,  neque  ex 
aliqua  suppositione.  At  vero  Christus  Domi- 
nus,  ut  nunc  offert,  quamvis  forlasse  semper 
actu  offerat,  tamen  non  est  necesse,  ul  sem- 
per  efficaciter  intendat  obtinere  effectum 
illum,  quem  sacerdos,  vel  alius  offerens  in- 
tendit,  et  ideo  etiam  ex  hac  parte  non  est  ne- 
cesse,  ut  heec  impetratio  sit  infallibilis.  Quod 
autem  illud  necessarium  non  sit,  patet,  quia 
nulla  lege  vel  promissione  se  obligavit  Cliri- 
stus  ad  efficaciter  petendum  quidquid  priva- 
tus  offerens  pelit  aut  desiderat;  neque  hoc  se- 
quitur  ex  natura  talis  sacrificii;  neque  est 
semper  expediens;  unde  valde  rebus  ipsis  et 
effectibus  constat  etiam  non  ita  fieri.  Ad 
posteriorem  partem  respondetur  primo  abs- 
que  speciali  indispositione  offerentis,  velejus 
pro  quo  offertur,  posse  id  provenire  ex  solo 
libero  beneplacito  Dei,  quo  interdum  conce- 
dit  uni  quod  alteri  negat,  etiam  si  fortasse 
ex  parte  illorum  nulla  sit  differentia ;  quod 
commune  est  cuilibet  causee  morali,  quee 
movet  causam  liberam;  nam  hoc  ipso,  quod 
necessitatem  noninfert,  etiam  si  ipsa  ex  parte 
sua  sufficienter  et  eequaliter  moveat,  potest 
alia  non  operari.  Deinde  etiamsi  non  interve- 
niat  obex,  potest  intercedere  alia  causa  per- 
tinens,  vel  ad  commune  bonum,  vel  ad  pri- 
vatum  alicujus  personee;  utsialicuipostulatur 
salus,  quamvis  non  sit  indignus  illa,  et  ex 
hac  parte  non  ponat  obicem  impetrationi, 
fieri  tamen  potest,  ut  Deus  preevideat,  eam 
non  expedire  vel  ipsi  personee,  vel  aliis,  vel 
ad  aliquem  finem,  quem  Deus  intendit,  et 
ideo  potest  non  concedere  tale  beneficium, 
cum  alioqui  nulla  promissione  absoluta  obli- 
getur. 

10.  Quartum.  —  Quarta  differentia  est, 
quia  hic  posterior  modus  causandi  universa- 
lior  est,  quam  prior,  tum  ex  parte  persona- 
rum,  quia  ad  plures  personas  extenditur  heec 
impetratio,  quam  opus  operatum,  ut  ex  pree- 
cedente  disputalione  et  sectione  constare  po- 
test,  et  magis  patebit  ex  sequentibus;  tum 
etiam  in  effectibus,  nam  opus  operatum  defi- 
nitur  ad  certum  ac  definitum  effectum,  heec 

vero  impetratio  ad  quoslibet  effectus  divinse 
beneficentiae  extendi  potest,  ut  dicebam  in 
fine  sectionis  prsecedentis,  explicando  D. 
Thom.  et  alios  doctores,  et  confirmat  satis 
usus  Ecclesiae  in  omnibus  liturgiis.  Item,  quia 
hsec  impetratio  tam  late  patet,  quam  oratio, 
et  quam  sacerdotale  munus;  sacerdos  enim, 
ut  Chrysost.  ait,  lib.  6  de  Sacerdotio,  et  Am- 
bros.,  1  Officior.,  c.  48,  est  universalis  legatus 
apud  Deum  pro  universo  orbe,  et  pro  omnibus 
deprecatur,  quod  maxime  praestat  per  sacri- 
ficii  oblationem;  et  sic  etiam  recte  intelligitur 
quod  Trident.  ait,  sess.  22,  c.  2,  per  hanc 
oblationem  uberrime  percipi  fructus  oblatio- 
nis  cruentae,  quia  in  utraque  idem  est  offe- 
rens,  et  quod  offertur.  Quo  tandem  fit,  ut  hi 
duo  modi  causaudi  quodammodo  se  habeant, 
ut  excedens  et  excessum;  nam  prior  superat 
ininfallibilitate,  et  certitudine;  posterior  vero 
in  universalitate  et  quadam  infinitate,  ut 
postea  dicemus. 


SECTIO  III. 

TJlrum  sacrificium  Eucharistise  conferat  gratiam  pri- 
mam,  et  remissionem  culpee  morlalis,  per  se,  et  ex 
sua  primaria  institutione. 

\ .  Prima  opinio.  —  Hactenus  generatim 
explicuimus  varios  operandi  modos  hujus  sa- 
crificii;  superest,  ut  in  parliculari  de  effecti- 
bus  ejus  dicamus,  aperiendo  quos  effectus 
uno  modo  conferat,  quos  vero  alio.  Inter  quos 
effectuSj  primus  ac  praecipuus  esse  potest 
primae  gratiae  infusio,  et  remissio  mortulis 
culpa?;  de  quo  variae  fuerunt  hac  nostra  eetate 
sententiee.  Prima  est,  hoc  sacrificium  imme- 
diate  per  se,  ratione  rei  oblatae,  conferre  pri- 
mam  gratiam  et  remissionem  culpae  mortalis 
exopereoperato,  faciendo  hominem  ex  attrito 
contritum,  non  per  mutationem  actus  altritio- 
nis  in  actum  contritionis,  sed  per  infusionem 
habitualis  gratiae,  qua  ipsa  attritio  formatur, 
sicut  fit  per  baptismum  vel  pcenitentiam. 
Itaque  juxta  hanc  opinionem,  si  sacerdos  offe- 
rat  sacrificium  Missae  pro  aliquo  peccatore,  et 
conlingat  in  eo  instante,  in  quo  sacrificium 
perficitur,  illum  peccatorem  esse  attritum,  ex 
vi  talis  sacrificii  dabitur  ei  gratia  habitualis 
in  eodem  instante,  sive  intelligatur  dari  phy- 
sice  per  sacrificationem  ipsam,  vel  per  termi- 
num  sacrificalionis,  qui  est  Christus  sub  spe- 
ciebus  oblatus,  sive  solum  moraliter,  infalli- 
bili  tamen  consecutione,  quia  nimirum  per 
modum  sacrificii  ita  reddit  nobis  Deum  pla- 
catum,  ut  nos  statim  in  suam  gratiam  et 


amicitiam  restituat.  Haec  opinio  sic  explicata 
solet  tribui  Gabr.,  lect.  57  in  canon.;  citari 
etiam  solent  Petrus  Soto,  lect.  7  de  Euchar., 
et  alii,  quos  afferemus  sectione  sequenti.  Sed 
revera  nullus  eorum  .in  propriis  terminis 
hanc  sententiam  docuit.  Potest  tamen  fundari 
primo  in  verbis  illis  consecralionis  calicis  : 
Qui  pro  vobis  et  pro  multis  effundetur  in  re- 
missionem  peccatorum;  quae,  ut  supra  vidi- 
mus,  a  multis  Patribus,  et  Catholicis  Doctori- 
bus  de  incruenta  effusione  exponuntur;  et 
sunt  optima  et  annotanda  verba  Augustin., 
serm.  4  de  Innoc.  :  Super  altare  corpus  Do- 
mini  offertur,  nec  immerito  illic  (id  est,  sub 
altari)  vindictam  sanguinis  postulabant,  ubi  et 
pro  peccatoribus  Christi  sanguis  effunditur; 
fit  ergo  haec  sacramentalis  et  sacrificalis  effu- 
sio  in  remissionem  peccatorum,  quaa  simplici- 
terdicta,  remissionem  non  tantum  pcenae,  sed 
etiam  culpae  mortalis,  quae  proprie  ac  simpli- 
citer  peccatum  est,  significat.  Unde  Alex. 
Papa,  epist.  4  Decretali,  cap.  4,  praedicta 
verba  tractans,  ita  concludit  :  Crimina  atque 
peccata  oblatis  his  Domino  sacrificiis  delentur; 
et  infra  :  Talibus  hostiis  delectabitur ,  et  pla- 
cabitur  Dominus,  et  peccata  dimittet  ingen- 
tia.  Quae  verba  probasse  et  usurpasse  videtur 
Concil.  Trident.,  multum,  ut  videtur,  huic 
sententiae  favens,  sess.  22,  cap.  2,  dicens  : 
Hujus  quippe  oblatione  placatus  Dominus, 
gratiam  et  donum  poenitentix  concedens,  cri- 
mina  et  peccata  etiam  ingentia  dimittit.  Quo- 
circa  cum  paulo  superius  dicit,  per  hoc  sacri- 
ficium  fieri,  ut  si  vero  corde,  et  recta  fide, 
cum  metu  et  reverentia  contriti  ac  poenitentes 
ad  Deum  accedamus ,  misericordiam  conse- 
quamur,  et  gratiam  inveniamus  in  auxilio 
opportuno,  haec  dispositio,  quam  Concilium 
requirit  ad  effectum  hujus  sacrificii,  intelli- 
genda  erit,  non  de  contritione  et  pcenitenlia 
perfecta,  sed  de  attritione,  quam  idem  Conc, 
sess.  24,  c.  4,  contritionem  imperfectam  ap- 
pellavit.  Hinc  etiam  Cypr.,  serm.  de  Ccena 
Domini,  ponderans  eadem  verba  consecra- 
tionis  :  Calix  (inquit)  solemni  benedictione  sa- 
cratus  ad  totius  hominis  vitam,  salutemque 
proficit,  simul  medicamentum  existens  et  ho- 
locaustum,  ad  sanandas  infirmitates,  et  pur- 
gandas  iniquitates. 

2.  Martialis.  —  Secundo  probari  potest  ex 
dictis  et  traditione  Sanctorum.  Martialis  enim 
in  epistola  ad  Burdegal.,  c.  3  :  Quod  Judsei, 
inquit,  per  invidiam  immolaverunt ,  nos  in 
ara  sanctificata  proponimus,  scientes,  hoc  solo 
remedio  nobis  vitam  prsestandam,  et  mortem 

effugandam.  Augustin.,  queest.  in  Leviticum, 
quoest.  57,  dicit,  in  hoc  sacrificio  fieri  veram 
peccatorum  remissionem;  et  20  de  Civilat., 
c.  25,  generatim  dicit,  sacrificium  offerri  Deo, 
ut  cum  ei  acceptum  fuerit,  tunc  peccata  di- 
mitlat.  Gregor.,  4Dialog.,  c.  58  :  Htec,  inquit, 
victima  ab  interitu  seterno  animam  salvat,  etc. 
Et  infra  :  Hinc  ergo  pensemus,  quale  sit  pro 
nobis  hoc  sacrificiwn,  quocl  pro  absolutione 
nostra  passionem  Unigeniti  Filii  semper  irni- 
tatur;  subdit  vero  statim,  c.  65  :  Sed  necesse 
est,  ut,  cum  hsec  agimus,  nosmetipsos  Deo  in 
cordis  contritione  mactemus;  tunc  ergo  vere 
pro  nobis  hostia  erit  Deo,  cum  nos  ipsos  hos- 
tiam.  fecerimus;  quas  verba  possunt  late  de 
contritione  intelligi,  prout  attritionem  com- 
prehendit.  Greg.  Nazianz.,  orat.  1  in  Julian.  : 
Mox  incruenti  sacrificii  munus  commaculat, 
per  quod  Christo  unimur,  nec  non  passionis  et 
divinitatis  ejus  participes  reddimur;  et  Da- 
masc,  lib.  4  de  Fide,  cap.  14,  dicit  :  Hsec 
pura  hostia  et  incruenta,  omnis  nocumenti  est 
reparatio,  omnis  sordis  purgatio.  Denique 
Jul.  Papa,  ut  Gratianus  refert  in  cap.  Gum 
omne  crimen,  de  Gonsec,  dist.  2,  et  in  Gonc 
Bracharens.  III,  c  I,  et  Wormatiensi,  cap.  4, 
omne  crimen  atque  peccatum  oblatis  Deo  sa- 
crifciis  deleri,  quod  maxime  fieri  sentiunt 
hoc  sacrificio.  Tertio  argumentari  possumus 
in  hunc  modum  :  nam  hoc  sacrificium  offer- 
tur  pro  obtinenda  remissione  peccatorum 
morlalium,  etiam  quoad  culpam;  sed  non  of- 
fertur  pro  obtinenda  remissione,  quoad  suffi- 
cientiam;  hoc  enim  fuit  proprium  sacrificii 
crucis;  ergo  quoad  efficaciam;  est  ergo  hoc 
sacrificium  efficax  acl  applicanda  Christi  me- 
merita  ad  hunc  effectum;  major  est  imprimis 
expressa  sententia  Ambrosii,  lib.  1  Officior., 
cap.  48,  ubi  dicit,  Christum  hic  offerri,  et  se 
offerre,  ut  nostra  peccata  dimittat;  etHieron., 
epist.  16  ad  Damasum,  de  Filio  prodigo,  ubi 
dicit,  Chrislum  esse  vitulum  saginatum,  qui 
ad  pcenitentium  immolatur  salutem;  et  super 
epist.  ad  Titum,  cap.  5,  de  Episcopo  inquit : 
Quotidie  pro  suis,  populique  peccatis  illibatas 
Deo  oblaturus  est  victimas;  et  Cyrillus,  Ca- 
tech.  5  mystagog.  :  Christum  pro  nostris  pec- 
catis  mactatum  offerimus,  ut  et  illis  eum,  qui 
est  benignissimus,  propitium  reddamus.  Ju- 
stin.,  dialog.  cum  Tryphon..  dicit  Euchari- 
stiam  offerri  pro  expiatione  peccatorum ;  idem 
fere  Chrys.,  hom.  3  super  epist  ad  Ephes., 
et  lib.  6  deSacerdotio;  etOrigen.,  hom.  13  in 
Levit.  Deinde  constat  ex  usu  Ecclesiae,  nam  in 
omnibus  liturgiis  fit  oblatio  in  hunc  modum ; 

Ut  ea  deleantur  delicta, 
quce  admisimus,  et  ut  toti  populo  tuo  sis  pro- 
pitius,  ut  tibi  grato  et  divino  oblato  sacriftcio 
digni  habeamur  vita  seterna.  In  lilurgia  Basi- 
lii  :  Ut  fiat  acceptabile  pro  peccatis  nostris,  et 
populi  ignorantia;  in  liturgia  Chrysost.  :  Fac 
nos  dignos  offerre  tibi  dona,  et  sacriftcium 
speciale  pro  nostrispeccatis,  atque  ignorantiis 
populi,  et  prsesta,  ut  inveniamus  gratiam  in 
conspectu  tuo.  Et  nunc  in  canon.  Miss.  profi- 
temur,  hoc  sacrificium  offerri  pro  redemp- 
tione  animarum  noslrarum.  Unde  interdum 
petit  Ecclesia,  ut  sacrificium  hoc  sit  ablutio 
scelerum,  sit  forlitudo  fragilium.  Denique  id 
constat,  quia  de  ratione  sacrificii  propitiatorii 
est,  ut  pro  peccatis  offeratur;  et  hoc  est 
preecipuum  sacerdotis  munus,  juxta  illud 
acl  Hebrseos  5  :  Ut  offerat  dona  et  sacrifcia 
pro  peccatis.  Sed  hoc  sacrificium  est  propitia- 
torium  ex  vi  suae  institutionis,  et  in  eo  genere 
est  summum  ac  perfectissimum ;  ergo  offerri 
debet  pro  peccatis  modo  perfectissimo;  ergo 
non  tantum  pro  peccatis,  quoad  pcenam,  sed 
etiam  quoad  culpam,  nec  tantum  venialem, 
sed  etiam  mortalem,  et  ad  efficaciter  propi- 
liandum  pro  illius  remissione ;  quod  non  fit, 
nisi  virtute  ipsius  sacrificii  ex  opere  operalo 
culoa  tollatur,  et  gratia  infundatur.  Ex  his 
ergo  omnibus  colligitur,  hanc  fuisse  Christi 
institutionem,  quam  usus  Ecclesise,  et  Sanc- 
torum  traditio,  satis  declaravit,  et  ratio  os- 
tendit  esse  valde  congruentem,  et  quee  deceat 
majestatem  tanti  sacrificii. 

3.  Quarto,  hoc  ipsum  declaratur  et  confir- 
matur  in  hunc  modum  :  nam  Christus ,  in 
quantum  sacerdos  secunclum  ordinem  Mel- 
chisedech,  offerre  potuit,  etobtulitsacrificium 
remissivum  peccatorum,  quoad  culpam;  sed 
tale  sacrificium  obtulit  in  nocte  ccenee,  ut 
supra  dictum  est;  ergo  sacrificium,  illa  nocte 
oblatum,  fuit  efficax  ad  remittenda  peccata 
et  vivificandas  animas ;  ergo  et  sacerdotium 
novse  legis,  et  hoc  sacrificium.  prout  per  sa- 
cerdotes  offertur,  est  similiter  efficax  ad 
eumdem  effectum.  Patet  consequentia,  quia 
hoc  nostrum  sacrificium  est  idem  cum  illo,  et 
nostrum  sacerdotium  est  qusedam  participa- 
tio  sacerdotii  Chrisli ;  imo  quodammodo  esl 
idem  cum  illo  habitudine  quadam  et  reprae- 
sentatione,  quatenus  sacerdos  Evangelicus  in 
potissimo  aclu  suo,  qui  est  actus  sacrificandi, 
personam  Christi  gerit,  ipsumque  reprsesen- 
tat;  major  autem  propositio  sumitur  ex 
D.  Thom.,  3  part.,  q.  22,  art.  3,  ubi  agens  de 
sacerdotio  Christi  secundum  ordinem  Melchi- 

sedech ,  docet 
peccata,  quoad  culpam;  quod  sumil  ex  Paul. 
ad  Hebr.  9.  Quinto,  sacramenla  novre  legis 
habent  vim  remittendi  peccata;  ergo  clecuit, 
ut  sacrificium  eliam  nova3  legis  similem  vim 
haberet.  Probatur  consequentia,  tum  quia 
ratio  sacrificii,  ut  sic,  perfectior  est,  quam 
ralio  sacramenti,  et  ex  parte  rei  oblatse  est 
etiam  in  lege  gratise  nobilissima  ;  tum  etiam 
quia  sacrificium  propitialorium  magis  iatrin- 
sece  ac  per  se  videtur  ad  remissionem  pec- 
catorum  ordinatum.  Denique,  quia  in  hoc 
sacrificio  expressius  reprsesentalur  passio 
Christi,  per  quam  peccata  remittuntur.  Sexto 
tandem  argumentor  :  nam  Christus  Dominus 
potuit  hanc  vim  conferre  huic  sacrificio,  ut 
per  se  notum  est;  et  decuit  ac  ccnveniens 
fuit,  ut  eam  daret,  luln  propter  dignitatem 
tanti  sacrificii,  et  infinitatem  suorum  meri- 
torum  ;  tum  propter  hominum  fragilitalem  et 
indigentiam;  tum  denique  ad  ostensionem 
suse  benignitatis  et  liberalitatis,  ut  omnibus 
modis  nobis  peccata  remittat,  non  solum  re- 
cipiendo,  sed  eliam  offerendo  Christum  ip- 
sum,  a  quo  est  omnis  gratia  et  peccatorum 
remissio. 

4.  Secunda  opinio.  —  Secunda  sententia 
extreme  contraria  est,  hoc  sacrificium  nullo 
modo  posse  primam  gratiam,  vel  remissio- 
nem  culpee  mortalis  conferre.  Ita  sentit  Cano, 
lib.  12  de  Locis,  cap.  23,  ad  9;  Cordub.,  lib. 
2,  quaest.  3,  notab.  4 ;  Lindanus,  lib.  4  Pa- 
noplise,  cap.  51  et  53;  Aiala,  de  Traditione, 
parl.  3,  considerat.  5.  Funclamentum  eorum 
est,  quia  hoc  sacrificium  non  habet  effectum, 
nisi  in  homine  jam  justo,  ut  Conc.  Trid.  et 
alii  Patres  supra  citati  magis  significant;  ergo 
non  potest  hoc  sacrificium  primam  gratiam 
conferre,  saltem  per  se,  et  ex  dicta  institu- 
tione,  quia  non  potest  conferre  effectum, 
quem  supponere  necessario  debet,  ut  possit 
operari.  sicut  de  sacramentis  vivorum  supra 
dicebamus.  Dico  aulem,  per  se  et  ex  directa 
institutione;  nam,  utrum  saltem  per  accidens 
id  possit,  pendet  ex  alia  quasstione  tractanda 
in  seclione  sequente,  an  possit  hoc  sacrifi- 
cium,  gratise  augmentum  virtute  sua  con- 
ferre. 

5.  Hse  duse  opiniones,  ut  mihi  quidem  vi- 
detur,  vel  errarunt,  vel  indistincte  et  obscure 
locutee  sunt,  quia  non  satis  distinxerunt  duos 
operandi  modos  supra  positos,  qui  in  hoc 
sacrificio  reperiuntur,  quos  prae  oculis  ha- 
bere  oportet,  ad  ejus  effectus  declarandos. 

6.  Primam  gratiam   et  mortalium  etiam 


risticum  impetrare  valet.  —  Dico  ergo  primo, 
negari  non  posse,  quin  sacrificium  hoc  vim 
habeat  ad  obtinendam  a  Deo  remissionem 
peccatorum,  etiam  mortalium,  et  quoad  cul- 
pam,  et  consequenter  graliae  prima?  infusio- 
nem.  Auctores  pro  hac  sententia  referam  in 
quarta  assertione;  neque  existimo,  auctores 
citalos  in  secunda  opinione  eam  negare,  sed 
locutos  esse  de  effectu  ex  opere  operato  juxta 
sequenlem  assertionem,  quia  revera  in  alio 
sensu  magis  universali  negari  non  posset  sine 
errore,  ut  convincunt  testimonia  et  rationes 
adductse  in  prima  sententia.  Neque  enim  illis 
omnibus  verisimiliter  accommodari  potest 
responsio  Cani  dicentis,  peccata  in  illis  locis 
significare  pcenas  peccatorum ,  juxta  illud 
secundi  Machab.  12  :  Sancta  et  salubris  co- 
gitatio  est  pro  defunctis  exorare,  ut  a  pecca- 
tis  solvantur,  id  est,  a  pcenis  seu  reatibus 
peccatorum;  nam  licet  hsec  significatio  in- 
terdum  usitata  sit,  tamen  si  recle  testimonia 
adducta  ponderentur,  plus  docent;  nam  di- 
mitiere  crimina,  et  ingentia  peccata,  plus  est 
quam  remiltere  p^ccatorum  poenas.  Item , 
offerre  hoc  sacrificium  pro  redemptione  ani- 
marum,  plus  est  quam  offerre  pro  remissione 
pcenarum.  Item  Conc.  Trident.  diserte  dicit, 
sacrificium  hoc  offerri,  pro  vivorum  peccatis, 
pcenis,  etc.  Item  ibidem  ait,  per  oblationem 
incruentam  uberrime  percipi  fruclum  obla- 
tionis  cruentas;  et  si  solum  quoad  remissio- 
nem  poena?  perciperetur, non  esset  uberrima, 
sed  valde  imperfecla  et  diminuta  participa- 
tio.  Denique  evidenter  constat  ex  usu  Eccle- 
sia3 ,  non  solum  offerri  hoc  sacrificium  pro 
obtinenda  remissione  pcenas,  sed  etiam  pro 
justificatione  peccatoris;  ergo  ipsamet  justi- 
ficatio  potest  aliquo  modo  esse  effectus  hujus 
sacrificii ;  nam  imprudenter  offertur  sacrifi- 
cium  pro  re  obtinenda  quam  nullo  modo 
prasstare  posset.  Ratio  autem  hujus  conclu- 
sionis  constabit ,  explicando  modum  hujus 
effectus. 

7.  Ad  remittenda  peccata  vel  infundendam 
primam  gratiam  hoc  sacrificium  per  se  et  di- 
recte  institutum  non  est.  —  Dico  secundo, 
hoc  sacrificium  non  conferre  per  se,  et  ex 
directa  institutione  sua,  gratiam  primam  vel 
remissionem  peccati  mortalis  ex  opere  ope- 
rato.  Dico,  per  se,  quia,  an  possit  per  acci- 
dens,  pendet  ex  dicendis  sect.  seq.,  et  ideo 
ibi  melius  dicetur.  De  hac  autem  conclusione 
vix  quicquam  in  propriis  terminis  reperietur 
in  antiquis  Theologis  Scholaslicis,  nedum  in 

sanctis  Patribus;  hoc  autem  suo  silentio  satis 
docent,  nunquam  agnovisse  in  hoc  sacrificio 
hujusmodi  causalilatis  genus  circa  hunc  ef- 
feclum,  nam,  et  alio  modo  explicant  hunc 
effectum,  ut  videbimus,  et  alios  effectus  de- 
clarant  per  modum  operis  operati,  non  vero 
hunc.  Unde  Ruard.,  art.  16,  qui  qurrstionem 
hanc  distinctius  attigit,  negat  se  audere  con- 
trariam  opinionem  defendere;  et  idem  tenent 
auctores  supra  citati  in  secunda  opinione,  et 
quos  in  sequentibus  citabimus.  Ratio  unica 
est,  quia  hic  effectus  non  potest  colligi  ex  sola 
rei  natura,  etiam  supposita  substantiali  in- 
stitutione  hujus  sacrificii,  sed  necessaria  est 
peculiaris  lex  et  promissio  Ghristi;  htec  au- 
tem  lex  vel  promissio  affirmari  non  potest 
ullo  probabili  fundamento ;  ergo  non  est  te- 
mere  asserenda,  nam  divina  et  supernatu- 
ralia  mysteria,  quae  ex  Dei  voluntate  pendent, 
non  sunt  sine  auctoritate  sufficieute ,  vel 
ratione  admodum  cogeute,  seu  principiis  re- 
velatis  valde  consentanea  ,  pro  libito  affir- 
manda.  Major  propositio  in  prima  sectione 
in  discursu  simili  sufficienter  probata  est. 
Unde  inefficacia  sunl  argumenta ,  quse  ad 
contrariam  opinionem  suadendam  sumi  pos- 
sunt  vel  ex  infinitate  hujus  sacrificii,  aut  ex 
parte  rei  oblatee,  aut  ex  parte  principalis 
offerentis,  aut  ex  perfectione  legis  gratiae,  et 
sacrificii  ejus  propitiatorii,  quia  hsec  omnia 
non  ostendunt,  hunc  effectum  sequi  intrinsece 


necesse  intelligi  de  remissione  ex  opere  ope- 
ralo;  salis  enim  esse  posset  alius  modus  im- 
pctralionis,  ut  dicemus.  Denique  posset  ex- 
poni  ,  effundi  sanguinem  in  remissionem 
peccatorum,  quia  cum  effundetur  in  ora  fi- 
deliurn,  eis  graliam  donat,  ut  August.  supra 
citatus  significat;  et  eodern  modo  potest  dlci 
consecrari,  el  mystice  mactari  Christus  in 
remissionem  peccatorum,  quia  immolatur,  ut 
sit  fidelibus  in  alimoniam  vitae,  et  consequen- 
ter,  in  remissionem  peccatorum,  si  illa  indi- 
guerint.  Quse  ultima  interpretatio  potest 
accommodari  multis  Patrum  locutionibus,  si 
verba,  et  intentio  eorum  recte  perpendantur. 
8.  Quia  contritionis  motum  impetrare  va- 
let  hoc  sacrificium,  peccatorum  remissio  ali- 
qualiter  ei  tribuitur.  —  Secundo,  ubicumque 
Concilia  vel  Palres  loquuntur  de  hoc  effectu, 
nunquam  significant,  illum  dari  per  sacrifi- 
cium  sine  sufficiente  dispositione  et  contri- 
tione;  sed  indicant,  hanc  ipsam  dispositionem 
posse  per  hoc  sacrificium  impetrari;  hunc 
enim  sensum  habent  illa  verba  Concil.  Trid. 
plane  inlelleeta  ^Hujus  quippe  oblatione  pla- 
catus  Dominus,  gratiam  et  donum  pcenitentise 
concedens,  crimina  et  peccata  etiam  ingentia 
dimittit;  et  forlasse  ideo  in  proxime  preece- 
dentibus  verbis  dixit,  per  hoc  sacrificium 
fieri,  ut  misericordiam  consequamur,  et  gra- 
tiam  inveniamus  in  auxilio  opportuno,  utique 
ad  veram  conversionem  cordis,  et  poeniten- 


ex  tali  sacrificio;  sed  ad  summum  ostendunt  tiam  concipiendam  ;  nunquam  ergo  indicavit 

nonnullam  congruentiam,  quee  esset  quidem,  Concilium,  sacrificium  hoc  dare  remissionem 

si  talis  fieret  lex  vel  promissio;  sed  oportet  peccati   mortalis   immediate   absque    contri- 

prius  iilam  oslendere,  quod  fieri  non  polest.  tione  perfecta.  Unde  licet  gratis  admittamus, 

Et  omnia  illa  argumenta  inefficacia  ostendun-  priora  verba  intelligi  de  contritione  imper- 

tur  in  sacrificio  crucis,  quod  eliam  fuit  infi-  fecta(quod  etiam  gratis  dicitur,  quia,  licet 

nitum,  et  tamen  non  habuit  hunc  effeclum  ex  attritio,  secundum  quid  et  cum  addito,  ali- 

opere  operato;  est  ergo  necessaria  promissio  quando  dicatur  contritio  imperfecta  ,  tamen 


seu  divina  lex  et  inslitutio.  Quod  autem  hsec 
nulla  sit,  ostendo ,  discurrenclo  per  omnia 
principia,  quibus  constare  posset.  Primo,  quia 
in  sacra  Scriptura  nullum  est  hujus  promis- 
sionis  indicium ;  comedentibus  enim  et  biben- 
tibus  carnem  et  sanguinem  Christi ,  vita 
aelerna  promittitur,  non  autem  iis,  pro  qui- 
bus  hoc  sacrificium  offerlur.  Verbum  autem 
illud  consecrationis  calicis,  scilicet  :  Qui  pro 
vobis  effundetur  in  remissionem  peccatorum, 
nihil  probal,  lum  quia  posset  exponi  suffi- 
cienter  de  effusione  cruenta;  tum  etiam  quia, 
licet  exponatur  de  mystica,  posset  exponi  de 
remissione  peccatorum,  quoad  poenam,  vel 
etiam  quoad  culpas  veniales;  tum  etiam  quia, 
licet  exponatur  de  culpis  mortalibus,  non  est 


absolute,  contritio  fere  semper  sumitur  pro 
contritione  perfecta),  esto,  inquam,  id  conce- 
damus,  Concilium  tamen  non  dicit,  illam  con- 
tritionem  sufficere  ad  primam  gratiam  vel 
remissionem  peccati  per  hoc  sacrificium  im- 
mediate  recipiendam ,  sed  ad  inveniendam 
misericordiam  et  gratiam  in  auxilio  oppor- 
tuno;  nam,  si  prior  contritio  fuerit  perfecta, 
inveniemus  auxilium  el  gratiam,  ad  perseve- 
randum,  vel  crescendum  in  operibus  justi- 
tiee;  hoc  enim  est  auxilium  opportunum,  seu 
conveniens  tali  dispositioni;  si  autem  prior 
contritio  fuerit  imperfecta,  inveniemus  auxi- 
Hum  et  gratiam  ad  perfectum  donum  poenf- 
tentiee  obtinendum.  Denique  quod  Concilium 
ibi  non  loquatur  definite  de  effectu  ex  opere 

operato,  constat,  lum  quia  absolute  de  fruc- 
tibus  passionisChristi  dicit,  per  hanc  incruen- 
tam  oblalionern  uberrime  percipi;  quod  ita 
generatim  non  esset  propiie  dictum  de  effectu 
ex  opere  operato,  ut  patet  ex  dictis  praece- 
denle  sectione;  tum  etiam  quia  eodem  modo 
dicit,  offerri  pro  fidelium  vivorum  peccatis, 
et  aliis  necessitalibus ;  conslat  autem  non  sub- 
venire  hoc  sacrificiumomnibus  necessitatibus 
ex  opere  operato. 

9.  Inconvenientia  orta  ex  opinione  oppo- 
sita.  —  Tertio  possunl  ex  opposito  inferri 
multa  incommoda,  quae  non  obscure  inclicant 
esse  hoc  alienum  a  sensu  Ecclesiee.  Primum 
est,  quia  suppositis  fundamentis  supra  jactis 
de  essentia  hujus  sacri6cii,  sequitur,  sacer- 
dotem  consecrantem  in  peccato  mortali  justi- 
ficari  per  solam  consecrationem,dummodo  in 
ea  actualiler  non  peccet,  et  attrilus  sit ;  hoc  au- 
tem  inauditum  est  in  Ecclesia;  imo  sequitur, 
licite  posse  sacerdotem  accedere  ad  sacrifican- 
dum  pro  se  cum  attrilione  cognita,  quia  ac- 
cedit  ad  remedium  per  se  inslitutum  ad  tol- 
iendum  peccatum,  per  quod  statim  justifica- 
bitur;  et  sic  jam  justificatus  poterit  eliam 
licite  sumere  sacramentum  cum  eadem  attri- 
tione  facla  contritione  per  informationem 
gratiae.  Secundum  est,  quia  sequitur,  aliquem 
existentem  in  peccato  mortali,  qui  prius  at- 
tritionem  habuit,  ipso  nihil  amplius  de  sua 
salute  vel  emendatione  cogitante,  justificari, 
solum,  quia  alius  pro  eo  Missam  offert,  quod 
etiam  est  valde  absurdum.  Tertium  est,  esse 
optimum  remedium  ad  consequendam  pec- 
cati  remissionem  sine  contritione,  petere  ab 
alio  sacrificium ,  seu  eleemosynam  dare  ut 
pro  me  Missam  faciat;  ita,  ut,  si  quis  sciens 
et  videns  se  non  esse  contritum,  sed  tantum 
atlritum,  hoc  remedio  utatur,  hoc  ipso,  quod 
alter  pro  illo  sacrum  faciat,  juslificabitur. 
Nam  hic  non  erit  necessarium ,  attritionem 
esse  existimatam  contritionem ,  tum  quia  di- 
citur  sacrificium  per  se  habere  hunc  effectum ; 
tum  etiam  quia  hic  non  intervenit  obligatio 
implendi  aliud  prseceplum,  ut  ad  excusan- 
dam  transgressionem  ejus  necessaria  sit  talis 
exislimatio  contritionis,  quia  non  est  prae- 
ceplum  existendi  in  gratia,  vel  habendi  con- 
tritionem,  ut  licite  possit  aliquis  petere,  pro 
se  offerri  sacrificium  ;  ergo  si  cum  allritione 
cognita  id  faciat,  licile  faciet,  etiam  si  id  faciat 
intentione  obiinendi  gratiam  in  eo  statu  sine 
rffeliori  dispositione ,  quia  ha3c  intentio  non 
erit  mala,  si  verum  est  sacrificium  de  se  ha- 
bere  lalem  efficaciam ;  ergo ,  si  alter  sacri- 


ficium  offerat,  ipse  consequetur  effectum; 
hoc  autem  remedii  genus  adversus  stutum 
peccati,  hoc  modo  intellectum,  alienum  est  a 
sensu  omnium  fidelium ,  et  ad  bonos  eorum 
mores  parum  certe  conducens;  datur  enim 
illis  occasio,  ut  in  agenda  pcenitentia,  vera- 
que  cordis  conlritione  procuranda,  desidiosi 
sint.  Quartum,quia  sequitur,  eadem  facililate 
dici  posse,  quotiescumque  homo,  quipeccavit 
mortaliter,  audit  Missam  cum  sola  attritione, 
justificari;  nam  suo  modo  offert  sacrificium, 
el  quantum  est  ex  modo  talis  oblationis,  con- 
sequi  potest  effectum  ex  opere  operato  hujus 
sacrificii,  et  alioqui  non  ponit  obicem,  quia 
ad  hoc  satis  esse  dicitur,  quod  sit  attritus. 
Quod  si  respondeas,  oblationem  illius  non 
esse  sacrificalem  ,  seu  sacramentalem ,  sed 
privatam  tantum,  seu  spiritualem,  hoc  non 
constat,  quia  jam  supra  oslendimus,  hoc 
offerendi  genus  non  esse  mere  spirituale  et 
internum,  sed  esse  aliquo  modo  sacramen- 
tale,  non  quatenus  immediate  exercetur  a 
privata  persona ,  sed  qualenus  fit  a  sacer- 
clote,  ut  offerente  oblationes  omnium,  qui  cum 
ipso  offerunt,  et  specialiter  concurrunt,  quo- 
rum  personas  specialiter  gerit;  et  ideo  ipsi 
per  illum  specialiter  offerunt,  et  effectum  ex 
opere  operalo  participant;  ergo  omnes  etiam 
consequentur  hunc  effectum ,  si  atlriti  sint, 
nec  poterit  sufficiens  ratio  reddi  ad  hoc  ne- 
gandum,  si  aliud  admittitur. 

10.  Occurritur  evasioni.  —  Quintum  et 
magnum  inconveniens  est,  quia  peccator  se- 
mel  justificatus  hoc  remedio  sacrificii  non 
indigebit  alio  ad  remissionem  peccatorum 
obtinendam,  quod  est  contra  fidem ;  nam  inde 
sequitur,  confessionem  non  esse  simpliciter 
necessariam  ad  salutem  homini,  post  baptis- 
mum  susceptum,  mortaliter  peccanti,  quod 
est  hfereticum.  Dicetur  fortasse,  quamvis  sa- 
crificium  habet  hunc  effectum,  tamen  simul 
cum  attritione  postulare  votum  confessionis, 
semperque  manere  obligationem  illud  im- 
plendi,  atque  ita  semper  confessionem  esse 
necessariam,  non  obstante  praedicta  efficacia 
sacrificii.  Sed,  licet  hoc  ita  necessario  dicen- 
dum  sit  in  praedicta  sententia ,  ne  fidei  sit 
contraria,  tamen  revera  non  dicitur  constan- 
ter,  seu  consequenter,  quia,  quando  aliquod 
remedium  est  per  se  inslitutum  ad  aliquem 
effectum,  et  ad  illum  est  sufficiens,  non  est 
necessarium  aliud  remedium,  nec  votum  il- 
lius ;  sed  hoc  sacrificium  dicitur  per  se  insti- 
tutum  ad  hunc  effectum ;  ergo  est  sufficiens 
ad  illum,  quia  virtute  sua,  et  ratione  suae  in- 

stitutionis,  et  non  ratione  alterius,  illum  eon-  nunt  ergo,  non  esse  aliud  remedium,  quod 
fert;  ergo,  cum  hoc  non  recte  consonat,  di-  per  se  etexdirecla  institulione  Christi  habere 
cere,  quod  simul  indigeat  alio  remedio,  vel      possit  hunc  effectum  ex  opere  operato;  narn 


voto  illius.  Responderi  polest,  non  esse  su- 

perfluam  ,    sed    superabundantem    gratiam  , 

quod  ad  eumdem  finem  duo  sint  remedia  per 

se  instiluta,  sicut  inter  homines  ad  obtinen- 

dam  remissionem  injuriae  factas,  duplex  via 

teneri  solet,  scilicet  velsubmissionis  et  poeni- 

tentiee,  vel  offerendi  magnum  aliquod  donum. 

Sed  contra,  nam  licet  demus,  duo  remedia,  si 

sint,  non  propterea  esse  superflua,  tamen,  si 

singula  per  se  sufficiunt,  neutrum  potest  esse 

necessarium ;  et  ideo ,  si  unum  ut  necessa- 

rium  preescribitur,  aliud  merito  supervaca- 

neum  censetur.  Unde  non  est  simile,   quod 

adducitur,    nam    homines    ad    remissionem 

injuria3  non  requirunt  ut  necessariam  veram 

poenitentiam  de  injuria  illata,  sed  interdum     est  ad  ostendenduin  inefficacia  esse  funda 

exlernis  donis  contenti  sunt,  quia  magis  uti-      menta,  quibus  prima  opinio  nitebatur.  Nam 


si  sacrificium  hoc  possit  prreslare,  sufficeret 
sacrificium  prius  pro  se  offerre  cum  altri- 
tione,  et  postea  Eucharistiani  suscipere. 

41.  Sextum  inconveniens  est,  quia  eadem 
facilitate  posset  aliquis  dicere  etiam  hoc  sa- 
crificium,  oblatum  pro  catechumeno  attrito, 
justificare  illum,  in  voto  saltem  baplismi. 
Video  responderi  posse,  non  esse  parem  ra- 
tionem,  quia  baptismus,  sicut  est  janua  ad 
alia  sacramenta,  ita  et  ad  hoc  sacrificium;  et 
ideo  nullus  est  capax  hujus  effectus  ex  opere 
operato,  nisi  per  characterem  baptismalem. 
Sed,  licet  hoc  verum  sit  de  proprio  ac  vero 
effectu  ex  opere  operato,  ut  infra  dicemus, 
nihilominus  tamen  argumentum  factum  utile 


litatem  propriam.  quam  aliorum  emendatio- 
nem  quaerunt;  Chrislus  autem  pcenitentiam 
et  confessionem  requirit,  tanquam  omnino 
necessariam;  et  ideo  nullum  aliud  remedium 
instituit,  tanquam  per  se  sufficiens.  Et  con- 
firmatur  ac  declaratur  in  sacramenlis  vivo- 
rum  :  quando  enim  faciunt  hominem  exattrito 
contritum,  ideo  requirunt  votum  confessionis, 


etiam  pro  catechumeno  potest  offerri  hoc  sa- 
crificium,  ut  Deus  illi  remittat  peccatum,  et 
gratiam  conferat,  et  consequenter  ad  hoc  ha- 
bet  aliquam  efficaciam,  alias  non  recte  offer- 
retur;  ergo  ex  hujusmodi  morlo  offerendi  et 
causandi  non  potest  inferri  efficacia  talis  ef- 
fectus  ex  opere  operato,  neque  impetratio 
infallibilis  ,  etiam   si  sacrificium  oblatum  in 


quia  non  per  se,  sed  per  accidens  id  prse-  ratione  sacrificii  infinitum  sit.  Ac  simile  ar- 

stant;  nam  si  per  se,  et  ex  instilutione  sua,  gumentum  est  :  nam  hoc  sacrificium  offerri 

id  haberent,  non  indigerent  adminiculo  alte-  potest  pro  baptizato  peccatore  non  attrito,  ut 

rius;  nam  ad  suos  proprios  ac  per  se  effectus  ei  gratia  et  remissio  peccatorum  conferantur; 

ipsa  per  se  sufficientia  sunt;  idem  ergo  ha-  non  posset  autem  sic  licite  offerri,  si  imme- 

beret  hoc  sacrificium,  si  per  se  esset  ad  hunc  diate  ex  opere  operato  esset  talis  gratia  con- 


effectum  institutum ;  et  hoc  non  parum  con- 
firmantverbaConc.  Trid.  dicenlis,  sess.  7,  in 
principio,  omnem  gratiam  amissam  per  sa- 
cramenta  reparari;  nam  illa  cloctrinalis  pro- 
positio  eequivalet  exclusivae,  scilicet,  per  sola 
sacramenta,  quia  de  sacrificio,  ut  sic,  nun- 
quam  quid  siinile  dictum  esl;  tum  etiam  quia 
si  aliqua  gratia  amissa  per  aliud  remedium 
repararetur,  jam  non  omnis  gratia  amissa  per 
sacramenta  restauraretur ;  vel,  si  illud  aliud 
remedium  non  operatur,  nisi  in  ordine  ad 
aliquod  sacramentum,  jam  non  est  per  se  in- 


ferenda  ;  nam,  sicut  illicitum  est,  dare  sacra- 
mentum  homini  indisposito  ad  effectum  ejus, 
ita  esset  illicitum  applicare  sacrificium  ho- 
mini  indisposito  ad  effectum  ejus  ex  opere 
operato;  ergo,  cum  illa  applicatio  licita  sit, 
et  in  Ecclesia  usitata,  signum  est  posse  ad 
aliquid  aliud  fieri,  quam  ut  conferat  effectum 
ex  opere  operato;  ergo  ex  illa,  ut  sic,  nun- 
quam  licet  inferre  hujusmodi  effectum,  nisi 
aliquid  aliud  adjungatur ,  uncle  constare 
possit. 

12.  Illatio  ex  inconvenientibus.  —  Ex  his 


stitutum  ad  talem  effectum.  Et  confirmatur     ergo  omnibus  satis  colligitur,  ex  Christi  pro- 


tandem,quia  omnes  fere  Theologi  (et  insinuat 
etiam  Conc.  Trident.)  ex  verbis  Pauli  :  Probet 
autem  seipswn  homo,  colligunt,  ex  divino  prte- 
cepto  confessionem  esse  prsemitlendam  com- 
munioni,  si  homo  habeat  conscientiam  pec- 
cati  mortalis;  ut  non  tantum  dispositionem 
operantis,  secl  etiam  remedium  eX  opere  ope- 
rato  ad  talem  probationem  adhibeat;  suppo- 


niissione,  aut  institulione  non  posse  colligi 
hujusmodi  effectum,  neque  esse  in  Ecclesia 
sufficiens  aliquod  indicium  talis  institutionis ; 
et  poiius  esse  multa,  quae  satis  indicant,  nul- 
lam  fuisse  de  hoc  effectu  Christi  promissio- 
nem.  Hujus  autem  rei  congruentia  reddi  po- 
test,  quia  licel  de  potentia  absoluta  Christus 
hoc  facere  potuerit,  non  tamen  fuit  necessa- 


726 


QILEST.   LXXXIII,  ART.  I. 


rium,  neque  expediens  juxta  ordinatum  pro- 
videntiae  modum  ;  quae  autem  a  Deo  sunt, 
ordinata  sunt.  Instituit  enim  Chrislus  Domi- 
nus  ad  remedium  peccati  originalis,  et  morta- 
lis,  duo  medicamenta,  quse  per  se  voluit  esse 
ad  hujusmodi  effectum  sufficientia  et  neces- 
saria;  et  ideo  non  fuit  conveniens,  remedium 
aliud  ab  his  distinctum  ad  eumdem  effectum 
per  se  instituere.  Quod  autem  illud  remedium 
magis  in  sacramento  quam  in  sacrificio  po- 
situm  fuerit,  non  sine  sufficiente  ratione  fac- 
tum  etiam  est,  tum  quia  sacramentum  per 
se  primo  ordinatur  ad  sanctificationem  susci- 
pientis,  el  ideo  elevatum  est  ad  conferendam 
sanctificationem  gratiee  omnibus  modis;  sa- 
crificium  vero  ex  se  ordinatur  ad  colendum 
Deum,  et  consequenter  ad  impetrandum  ali- 
quid  ab  illo,  vel  ad  satisfaciendum  illi  pro 
pcena  debita,  et  ideo  non  oportuit  sacrificium 
elevari  ad  extraneum  effectum,  quasi  alie- 
num,  et  sacramentorum  proprium;  nam  Deus 
unamquamque  rem  elevat  ad  operandum 
conveniente  modo  in  suo  ordine  et  ratione; 
tum  eliam  quia  sacramentum,  vel  in  recep- 
tione  consistit,  vel  per  eam  applicatur  ad 
agendum,  et  ideo  per  illam  aliqualiter  homo 
disponitur,  et  saluti  suse  cooperatur;  at  vero 
sacrificium  de  se,  et  per  solam  extrinsecam 
denominationem  applicari  potest,  et  ideo  non 
erat  proportionatum  instrumentum  ad  hujus- 
modi  effectum.  Nam  propter  hanc  fortasse 
causam,  etiam  ipsum  sacrificium  crucis,  quod 
ad  sanctificationem  hominum  quoad  suffi- 
cientiam  fuit  potissimum,  noluit  Christus,  ut 
per  se  solum  esset  efficax,  vel  acl  minimum 
gradum  sanctificationis  conferendum ,  nisi 
per  sacramenta,  vel  alia  opera,  applicaretur. 
13.  Non  contrito  homini  remissionem  pec- 
catorum  non  impetrat  hoc  sacrificium  imme- 
diate.  —  Dico  tertio  :  hoc  sacrificium  non 
potest  valere  etiam  per  modum  impetrationis 
ad  conferendam  vel  obtinendam  immediate 
gratiam  aut  remissionem  peccati  homini  exis- 
tenii  in  peccato  mortali,  et  per  solam  altri- 
tionem  disposito.  Dico,  immediate,  id  est, 
sine  media  contritione  aut  confessione,  ita  ut, 
perseverante  sola  atlritione ,  ei  infundatur 
gratia  absque  ullo  sacramento  realiter  sus- 
cepto.  Hujusmodi  enim  effectus  est  contra, 
vel  prseter  legem  ordinariam  a  Deo  statutam ; 
et  ideo  inordinatum  esset,  illum  postulare; 
nam,  quia  Deus  statuit,  neminem  justificare, 
nisi  per  baptismum  vel  absolutionem,  in  re 
suscepta,  vel  in  voto  per  contritionem,  inor- 
dinatum  esset,  a  Deo  petere,  ut  parvulo  det 


gratiam  sine  baptismo,  vel  adulto  sine  con- 
tritione  aut  sacramento,  sicut  esset  etiam  in- 
ordinatum  petere,  ut  det  alicui  characterem 
Ordinis  sine  sacramento  Ordinis,  et  sic  de 
aliis,  quee  sine  speciali  miraculo  et  exceptione 
ab  universali  lege  fieri  non  possunt;  ergo  nec 
sacrificium  potest  licite  offerri  ad  hoc  obti- 
nendum  a  Deo,  neque  cum  tali  oratione  con- 
jungi;  ergo  impetratio  non  provocabit  Deum 
ad  misericordiam ,  sed  potius  ad  iram;  talis 
ergo  impetralio  huic  sacrificio  non  convenit. 
Dices,  interdum  posse  a  Deo  postulari  ali- 
quid  prseter  legem  ordinariam,  alias  nun- 
quam  liceret  a  Deo  miraculum  petere.  Res- 
pondetur,  illud  ipsum  esse  prseter  ordinariam 
legem,  ex  aliquo  extraordinario  dono  seu  mo- 
tione  Spirilus  Sancli;  nos  autem  hic  loquimur 
secundum  legem  ordinariam,  ac  propriam  hu- 
jus  sacrificii  institutionem.  Si  autem  interdum 
Spiritus  Sanctus  speciali  instinctu  et  dono 
moveret  hominem  ad  id  petendum,etpropter 
eum  finem  sacrificium  offerendum,  jam  tunc 
ipse  etiam  daret  virtutem  impetrandi;  tamen 
hujusmodi  motio  seu  instinctus.Spiritus  Sancli 
non  facile  credendus  est,  quia  vix  esse  potest 
utile,  nedum  necessarium,  ut  sanclificetur 
homo  per  solam  attritionem  sine  ullo  sacra- 
mento. 

14.  Sacrificium  hoc,  impetrala  dispositione 
necessaria ,  yratiam  primam  impetrare  valet. 
—  Dico  quarto,  hoc  sacrificium  posse  nobis 
impetrare  gratiam  primam  et  remissionem 
peccati  mortalis,  impetrando  nobis  sufficien- 
tem  dispositionem  ad  hujusmodi  effectum. 
Hsec  conclusio  sequitur  evidenter  ex  preece- 
dentibus,  a  sufficiente  enumeratione  partium; 
nam  hoc  sacrificium  potest  offerri  ad  hunc 
effectum,  juxta  primam  conclusionem;  et  non 
ex  opere  operato,  juxta  secundam ;  ergo  per 
modum  impetrationis,  quia  non  est  alius  mo- 
dus  causandi  practer  hos ;  non  autem  impe- 
trando  immediate,  juxta  tertiam  conclusio- 
nem ;  ergo  saltem  mediate,  media  scilicet 
sufficienle  dispositione,  cum  non  sit  possibile 
aliud  remedium,  quod  a  nobis  possit  ratione 
aliqua  excogitari;  et  hoc  esse  videtur,  quod 
dixit  Concilium  Trident.  :  Hujus  quippe  obla- 
tione  placatus  Dominus,  gratiam  et  donum 
pcenitentidd  concedens,  crimina  et  ingentia 
peccata  dimittit.  Et  hic  est  sensus  omnium 
Patrum ,  quos  inter  confirmandam  primam 
sententiam  citavimus,  ut  patet  tum  ex  eorum 
verbis;  tum  ex  omnibus,  quse  dicta  sunt.  Est 
etiam  hsec  dotrina  communis  Scholasticorum. 
D.  Thom..  in  4,  d.  12,  q.  2,  qusest.  2,  ad  4, 

dicit,  Eucharistiam.  in  quantum  est  sacra- 
mentum,  habere  effectum  in  omni  vivenle, 
in  quo  requirit,  vitam  prseexislere;  sed  in 
quantum  est  sacrificium ,  hahere  effectum 
eliam  in  aliis,  pro  quibus  offertur,  in  quibus 
non  prreexigit  vitam  spiritualeni  in  actu,  sed 
in  potenlia  tantum.  Et  ideo  sieos,  inquit,  dis- 
positos  inveniat,  eis  gratiam  obtinet,  et  per 
consequens  peccata  mortalia  in  eis  delet,  non 
sicut  causa  proxima,  sed  in  quanlum  gratiam 
contritionis  eis  impetrat.  Idem  sentit  Duran- 
dus,  ibid.,  qua?st.  4;  Major,  quaest.  1;  Soto, 
dist.  13,  quast.  2,  art.  1;  nec  aliud  sensit 
Petrus  Soto,  dicta  lect.  7;  nec  Gabriel  supra, 
et  lect.  26  et  27,  et  latius  in  83;  Albertus 
Pighius,  Controvers.5;  etGasp.  Cassal.,lib.  2 
de  Sacrific.  Miss.;  et  Canis.,  in  Catech.,  cap. 
de  Euch.,  qusest.  6.  Idem  Turrian.,  lib.  \  pro 
Canonib.  Apost.,  cap.  24;  Ruard.,  Can.  et 
Cordub.,  locis  citatis. 

15.  Quorundam  placitum.  —  Sed  superest 
explicandum,  qualis  sit  hsec  impetratio,  an 
scilicet  sit  infallibilis,  et  ideo  dici  possit  ex 
opere  operato,  vel  non  sit  ita  certa.  In  utram- 
que  enim  partem  graves  rationes  et  conjec- 
turse  occurrunt.  Quod  enim  hsec  impetralio 
incerta  sit,  censent  Durancl.,  Cano  et  Cord. 
Et  probatur  prirno,  quia  ita  experimur  non 
stalim  converti  peccatorem,  pro  cujus  con- 
versione  sacrificium  Missse  offerimus;  imo  nec 
specialiter  moveri  ad  pcenitenliam  agendam. 
Secundo,  quia  contritio  est  dispositio  libera, 
pendens  ex  hominis  voluntate;  ergo  ex  hac 
parte  non  potest  infallibiliter  impetrari,  quia 
ad  summum  impetrari  potest  divinum  auxi- 
linm,  quod,  aut  est  excitans,  aut  adjuvans, 
seu  concomitans.  Hoc  posterius  est,  quod  im- 
mediate  influit  in  ipsum  actum  contritionis ; 
unde ,  cum  non  determinet  voluntatem  ad 
unum  (alias  tolleret  Iibertatem),  non  potest 
esse  efficax  in  actu  secundo,  nisi  concurrente 
simul  libera  cooperatione  voluntalis;  et  ideo 
non  potest  in  se  infallibiliter  impetrari,  sed 
adsummum,  veluti  in  actu  primo,  quatenus 
intelligilur  Deus  esse  paratus  ad  concurren- 
dum,  voluntate  nostra  cooperante;  quod  non 
satis  est,  ut  ipsa  actualis  contritio  sit  infalli- 
bilis,  quod  nunc  inlendimus;  auxilium  autem 
excitans  prseveniens,  etiam  si  admittamus 
semper  impetrari  per  sacrificium  (quod  satis 
incertum  est,  ut  dixi),  tamen  ratione  illius  non 
est  infallibilis  conversio.  Dices,  hoc  esse  ve- 
rum  generaliter  loquendo  de  hujusmodi  auxi- 
lio;  esse  tamen  quoddam  particulare  auxilium 
accommodatum  et  efficax,  quo  posito,  infalli- 


bililer  sequetur  conversio,  et  hoc  posse  per 
sacrificium  infallibililer  obtineri.  Sed  contra; 
nam,  ut  alibi  ostendendum  est,  nullum  est 
tale  auxiliurn  efficaxex  intrinseca  perfectione 
seu  molione  talis  auxilii,  sed  solum  ex  pra?- 
scientia  Dei  condilionata,  qua  scit  Deus,  quid 
unaquseque  voluntas  operatura  sit,  hoc  vel 
illo  modo  excitala  el  mola;  at  vero,  nec  per 
orationem,  nec  per  sacrificium,  videiur  posse 
impetrari  infallibiliter  hsec  gratise  opportu- 
nitas,  seu  efficacia,  quse  pendet  ex  divina 
prsescientia ;  sed  ad  summum  talis,  vel  talis 
molio ,  quae  inlerdum  habebit  effectum  in 
uno  et  non  in  alio ;  et  eodem  tempore,  pro 
quo  utrique  impetratur  per  sacrificium ,  et 
simililer  in  uno  et  eodem  pro  diversis  tem- 
poribus  acciclere  potest. 

16.  Aliorum  sententia.  —  Aliorum  vero 
sententia  est,  hunc  effectum  esse  infallibilem 
aliqua  ratione  ex  vi  alicujus  promissionis.  Et 
primum  explicare  oportet,  hoc  esse  possibile, 
advertendo,  hanc  pronnssionem  non  esse 
existimandam  ita  absolulam,  ut  non  pendeat 
aliquo  modo  ex  hominis  dispositione,  ac  coo- 
peratione;  hoc  enim  commune  est  fere  omni- 
bus  effectibus  gratiae;  nam  si  sint  habituales, 
pendent  ex  actuali  dispositione,  vel  saltem 
requirunt,  ut  non  ponatur  obex;  si  sint  ac- 
tuales,  et  perfecte  humani,  requirunt  consen- 
sum  liberum,  et  animi  attentionem  sufficien- 
tem ;  si  vero  tantum  sint  motiones  gratias 
excitantis  vel  praevenienlis,  saltem  requirunt 
opportunitatem  homini  accommodatam  ;  nam 
si  homo  sit  aclu  dormiens,  nec  tunc  esl  dis- 
positus  ad  recipiendam  Dei  motionem ,  nec 
eliam  excitandus  statim  est  e  somno,  ut  illu- 
minetur,  at  vero  est  prophetico  modo  illumi- 
nandus  ;  et  idem  ast,  si  ita  sit  intentus  aliis 
rebus,  ut  moraliter  non  possit  de  sua  conver- 
sione  cogitare.  Et  hoc  ad  summum  probat 
experientia  supra  adducta,  quod  non  omnes 
sentiunt  in  se  hujusmodi  motionem  ;  est  enim 
hoc  verum  de  tempore,  quo  homo  non  est 
dispositus ;  vel  potius  inde  solum  inferri  po- 
test,  nobis  non  esse  notum  tempus,  pro  quo 
datur  hoc  auxilium,  ralione  sacrificii,  quia 
fortasse  expectat  Deus  opportunum  tempus 
juxta  copacitatem  nostram,  et  suee  sapientiae 
dispositionem;  et  ideo  a  nobis  ignoratur, 
quodnam  illud  sit.  Quod  ergo  hoc  modo  pos- 
sit  impetrari  hoc  auxilium,  non  videtur  du- 
bium,  nec  contrarium  potest  experientia  con- 
stare.  Unde  multa  ex  his  auxiliis  numerantur 
inter  effectus  sacramentorum  ex  opere  ope- 
rato,  quos  necesse  est,  aliquo  modo  esse  in- 

fallibiles;  ergo  eodem  modo  potuit  Christus 
promittere  ratione  hujus  sacrificii  aliquod 
auxilium,  quo  peccator  ad  poenitentiam  ex- 
citetur,  si  ipse  non  ponat  obicem,  et  sit  ca- 
pax  et  in  opportunitate  debila  ad  tale  auxi- 
lium  suscipiendum.  Neque  enim  necesse  est, 
ut  effectus  censeatur  infallibilis,  quod  statim 
eodem  momento  detur,  quo  sacrificium  offer- 
tur;  sed  opportuno  tempore,  ad  quod  maxime 
ordinari  debet  intentio  offerentis,  de  quo  la- 
tius  diximus,  agentes  de  effeclibus  sacramen- 
torum.  Atque  hoc  eodem  discursu  ostendi 
potest,  non  solum  auxilium  sufficiens ,  sed 
eliam  efficax,  posse  hoc  modo  impetrari  in- 
fallibiliter,  quia  sine  dubio  potest  licite ,  et 
sancte  ab  offerente  postulari  et  intendi,  quod 
scilicet  Deus  peccatorem  moveat,  eo  Iempore 
et  modo,  quem  Deus  ipse  scit  opportunum 
futurum ,  ut  ille  convertatur.  Potuit  etiam 
Christus  hoc  promittere;  quid  enim  repugnat, 
cum  totum  hoc  pertineat  ad  opus  gratiae,  et 
sub  meritum  Christi  ceciderit?  Solum  supe- 
rest  probandum ,  ita  fecisse;  potest  autem 
verisimiliter  probari  ex  illis  verbis  Concil. 
Trid.,  sess.  22,  cap.  2  :  Per  ipsumque  fieri, 
ut  gratiam  inveniamus  in  auxilio  opportuno; 
et  ex  illis  :  Donum  pxnitentise  concedente,  etc; 
nam  auxilium  opportunum  idem  videtur  esse, 
quod  auxilium  efficax.  Donum  autem  pceni- 
tentiaeestauxilium  adjuvans  in  actu  secundo, 
seu  perfecta  contiitio ,  qua  etiam  ingentia 
peccata  remittuntur.  Loquens  autem  absolute 
Concilium ,  et  requirens  ex  parte  hominis 
aliquam  dispositionem,  videtur  loqui  de  im- 
petratione  infallibili.  Et  confirmatur,  nam  hic 
effectus  gratiee  est  valde  necessarius  homini- 
bus  ;  ergo  oportuit,  ut  certa  et  infallibili  lege 
posset  a  Deo  obtineri  per,aliquod  remedium 
legis  gratise  a  Christo  institutum;  sed  nullum 
est  aliud  prseter  hoc  sacrificium ;  nam  per 
nullum  sacramentorum  datur,  ut  de  tractatis 
hactenus  constat,  et  de  reliquis  certius  est. 

17.  Per  sacrificiwn  hoc  auxilium  etiam, 
efficax  impetrari  potest.  —  Impetratio  talis 
oblationi  sacrificii  infallibililer  non  respon- 
det.  —  Haec  res  mihi  videtur  obscura  et  in- 
certa;  tamen  imprimis  verisimilius  videtur 
posse  interdum  per  hoc  sacrificium  impetrari, 
non  solum  tiuxilium  sufficiens,  sed  etiam  effi- 
cax,  atque  adeo  contritionem  ipsam.  Hoc,  ut 
minimum,  suadent  verbaConcil.  Trid. ;  sumi- 
tur  etiam  ex  verbis  D.  Thom.  supra  citatis,  et 
ex  aliis  auctoribus.  Et  ralio  facta  id  etiam 
convincit,  quia  hic  effectus  impetrabilis  est 
(ut  sic  dicam),  etpro  eo  impetrando  potest 


hoc  sacrificium  sancte  offerri;  ergo  impetra- 
bitur  aliquando.  Secundo  vero  existimo  pro- 
bnbilius,  non  posse  hunc  effectum  vocari  in- 
fallibilem.  Primo  quidem,  quia  effectus  proprii 
sacramenti  et  sacrificii,  prout  inf;illibiles  sunt, 
non  dantur  juxta  prsescienliam  Dei  respectu 
futurorum,  sed  juxta  dispositionem  ejus,  cui 
sacramentum  applicatur,  vel  pro  quo  offertur 
sacrificium  ;  alias  dicere  quis  posset,  sacra- 
mentum  dare  gratiam  ei,  qui  bene  usurus  est 
illa,  non  autem  ei,  qui  male  usurus  est,  etiam 
si  csetera  sint  paria.  At  vero,  quod  auxilium 
sit  efficax,  non  semper  est  juxta  dispositio- 
nem  ejus,  pro  quo  offertur  sacrificium;  nam 
fieri  polest,  ul  sit  minus  efficax  in  melius  dis- 
posito.  Qua  fere  ratione  supra  dicebamus, 
auxilium  efficax  ad  perseverandum  non  esse 
effectum  ex  opere  operato  sacramenti  Eu- 
charistiee.  Item ,  nullum  est  sufficiens  funda- 
mentum,  ut  asseramus,  Christum  promisisse' 
hujusmodi  effectum ,  aut  absolute,  aut  sub 
aliqua  certa  conditione,  quse  vel  a  nobis  ex- 
plicari,  vel  aliqua  certa  lege  comprehendi 
possit.  Denique  nulla  est  congruentia  ad  hu- 
jusmodi  promissionem  suadendam,  quia  ad. 
spem  peccatorum  erigendam,  satis  est,  quod 
intelligant,  se  posse  impelrare  hoc  donum 
per  hoc  sacrificium,  si  cum  timore  et  tremore 
accedant.  Addo  etiam,  si  pro  se  ipsis  orent, 
vel  offerant,  et  impedimentum  non  apponant, 
impetrationem  fore  infallibilem ,  saltem  ex 
promissione  orationi  facta.  Aliunde  vero,  ne 
nimium  confidant,  sed  timeant,  expedit,  ut 
intelligant,  effectum  hunc  non  esse  infallibi- 
lem,  quatenus  ex  oratione,  vel  oblatione  alle- 
rius  provenire  potest.  Aceedit,  quod  supra  in 
simili  dicebam,  ex  aliis  rationibus,  vel  causis 
universalioribus  divinse  providentiae  fieri 
posse,  ut  seepe  non  expediat,  hoc  donum 
concedere  alicui  personas,  etiam  si  speciale 
impeclimentum  ex  parte  ejus  non  intercedat. 
Quin  potius  addo,  non  esse  infallibilem  impe- 
trationem  alicujus  auxilii  specialis,  seu  ex- 
traordinariee  motionis ,  fundatam  in  aliqua 
speciali  promissione,  nam  Conc.  Trident.  non 
de  hoc  loquitur,  ut  supra  ostendi.  Et  nunc 
acldi  potest  aliud  argumentum ,  quia  Conci- 
lium  non  fundat  doctrinam  suam  in  promis- 
sione ,  sed  tantum  in  natura  et  dignitate 
sacrificii;  loquitur  ergo  de  communi  impe- 
tratione,  quae  non  semper  infallibilis  est;  et 
sunt  prseterea  aliae  conjecturte,  quia  effectus 
infallibilis  requirit  certam  aliquam  dispositio- 
nem,  qua  posita,  datur,  et  sine  illa  non  da- 
tur;  hic  autem  non  ita  est;  nam  hic  effectus 

interdum  impetratur  homini  obstinalissimo 
in  peccatis,  non  aulem  minus  peccatori.  Item 
gralia  auxilians  certa  lege  promissa,  et  quasi 
sacramentalis,  seinper  promillitur  ut  annexa 
alicui  gratiae  sanctificanti,  ut  patet  in  omni- 
bus  sacramentis;  hoc  autem  auxilium  ut  im- 
petretur,  nec  pra?supponit  gratiam  sanclifi- 
cantem,  nec  illam  secum  necessario  affert,  ut 
ex  dictis  constat.  Item  effectus  infallibilis 
est  determinatus,  et  in  numero,  et  in  perfec- 
tione;  hic  autem  non  est  hujusmocli,  secl  im- 
pelrari  potest,  interdum  uni,  interdum  mul- 
tis,  interdum  majus,  interclum  minus,  juxta 
intentionem  vel  petitionem  offerentium,  etiam 
siex  parte  eorum,  pro  quibus  fit  oblatio,  non 
sit  disparitas.  Non  est  ergo  hic  effectus  ex 
opere  operato  proprie ,  sed  tantum  per  mo- 
dum  impetrationis. 

18.  Fundamenta  aliarum  opinionum  ex 
dictis  expedita  sunt;  nam  omnia  juvant  et 
confirmant  nostram  sententiam,  etjuxta  illam 
commode  explicantur,  quod  preesertim  de 
fundamentis  primse  sentenliee  magis  patebit 
ex  sectione  sequenti. 

SECTIO  IV. 

Utrum  sacrificiuru  Eucharistiae  per  se  conferat  ex 
opere  operato  augmentum  gratiae,  et  interdum, 
saltem  per  accidens,  primam  gratiam. 

I.  Opinio  quorumdam. — Petrus  et  Domini- 
cus  Soto  a  calumnia  vendicantur .  —  Consec- 
tarium  ex  hac  opinione.  —  Prima  sententia 
esse  polest ,  hoc  sacrificium,  oblatum  pro 
homine  justo,  conferre  illi  vi  sua  aliquod 
augmentum  gratiee  habitualis,  non  ratione 
alicujus  meritorii  actus,  qui  in  illo  excitetur; 
hoc  enim,  nec  contingit,  nec  ullo  fundamento 
affirmari  potest;  sed  immediate.  Hsec  opinio 
tribuitur  Petro  Soto,  lect.  7  de  Eucharist.,  et 
Domin.  Soto,  in  4,  dist.  13,  qusest.  2,  art.  1. 
Sed  hi  auctores,  licet  obscure  loquantur,  nun- 
quam  tamen  hunc  sensum  satis  declarant. 
Potest  autem  fundari  omnibus  conjecturis 
supra  adductis.  Primo,  quia  sacramentum 
Eucharislise  confert  per  se  augmentum  gratise; 
ergo  et  sacrificium  Eucharistise.  Patet  con- 
sequentia,  quia  in  suo  esse,  est  tam  perfec- 
tum,  et  in  ratione  sacrificii  est  magis  intentum, 
quam  in  ratione  sacramenti,  ut  supra  dixi. 
Secundo,  quia  hoc  sacrificium  est  infinitum 
in  ratione  sacrificii,  quia  in  eo  Christus  sacri- 
ficat;  ergo  sicut  in  illo  applicatur  satisfactio 
Christi  quoad  remissionem  pcenee.  ila  et  me- 
ritum  Ghristi  quoacl  aliquam  gratiee  infusio- 


nem;  cur  enim  tanto  sacrificio  tribuendum  est 
id  quod  est  imperfectum,  non  autem  id  quod 
perfectius  est?  Aut  cur  in  remissione  poenae 
habet  infallibilem  impelrationem,  non  autem 
in  gratiae  augmento?  cum  valor  ejus  ad 
utrumque  sufficiat  superabundanter;  maxime 
quia  de  ratione  sacrificii  est  habere  vim  ad 
impetrandam  gratiam;  ergo  nobilius  sacrifi- 
cium  majorem  habet  vim;  ergo  infinitum  sa- 
crificium,  infinitam  vim;  ergo  infallibilem 
impetrationem.  Tertio ,  quia  non  est  verisi- 
mile,  sacrificium  hoc,  ut  fuil  in  nocle  coense  a 
Christo  oblatum  pro  Apostolis,  non  contulisse 
illis  ex  opere  operato  aliquam  gratiam,  cum 
fuerit  infinitee  efficacic ;  ergo  idem  modo  cen- 
senclum  est  de  nostro  sacrificio.  Juxta  hanc 
autem  opinionem  consequenter  dicendum  vi- 
detur,  hoc  sacrificium,  quamvis  per  se  non  sit 
institulumad  dandam  primam  gratiam  et  re- 
missionem  peccati  mortalis ,  per  accidens 
tamen  posse  hunc  effectum  dare,  interveniente 
bona  fide,  ac  remoto  obice  per  attritionem; 
nam  juxta  communem  opinionem  Theologo- 
rum,  quicquid  confert  augmentum  gratise  ex 
opere  operato,  conferre  etiam  potest,  saltem 
per  accidens,  primam  gratiam  et  remissionem 
peccati,  ut  patet  in  sacramento  Eucharistise, 
et  in  omnibus  sacramentis  vivorum;  ergo 
iclem  erit  in  hoc  sacrificio. 

2.  Eucharistix  sacrificium  ex  opere  operato 
non  auget  gratiam.  —  Ratio  conclusionis.  — 
Congruentise. —  Dico  primo,  sacrificium  hoc 
non  conferre  gratiee  augmentum  ex  opere 
operato.  Haec  conclusio  colligitur  ex  omnibus 
auctoribus  supra  citatis;  el  Soto  etiam  in  i, 
d.  11,  quaest.  2,  art.  5,  absolute  negat,  posse 
hoc  sacrificium  dare  gratiam,  nisiper  modum 
merili.  Sumitur  etiam  eodem  modo  ex  tota 
antiquitate,  quo  doctrina  tradita  in  seclione 
prsecedenti,  quia  nimirum  nulla  mentio  talis 
ex  opere  operato  in  antiquis  Doctoribus  inve- 
nitur,  neque  Christi  promissio  aut  lex  con- 
fingenda  est  sine  sufficiente  fundamento.  Et 
declaratur  breviter  :  nam  dupliciter  potest 
intelligi  hic  effectus.  Primo,  de  immediato 
augmento  gratbe  habitualis,  sine  aliquo  actu 
merilorio  ejus,  cui  augetur.  Secundo,  de  hoc 
augmento,  mediante  actu,  ita  tamen  ul  ipse 
actus  detur  ex  opere  operato,  ratione  sacrifi- 
cii.  Primus  modus  est  certe  improbabilis,  non 
solum  quoad  efficaciam  ex  opere  operato,  sed 
etiam  quoad  quamcumque  impetrationem, 
alias  posset  hoc  sacrificium  offerri  pro  par- 
vulo  baptizato,  ut  ei  gratia  augeatur.  Patet 
sequela,  quia  ad  hunc  effectura  non  est  neces- 

sarius  actus  ejus  qui  recepturus  est  effectum, 
sed  lantum  offerentis,  ut  supponimus ;  ergo 
parvulus  ex  hoc  capite  capax  est  hujus  effec- 
tus;etalioqui  ratione  baptismi  etiam  estcapax 
effectuum  exopere  operalo,  sialiunde  non  re- 
pugnet;  ergo  ex  parte  offereutis  polest  etiam 
fieri  oblatio,  et  habebit  effectum.  Gonsequens 
autem  est  inauditum  in  Ecclesia;  et  revera 
esset  valde  lemerarium,  sacrificium  pro  par- 
vulo  offerre  hac  inlentione.  Et  idem  argu- 
menlum  fieri  potest  de  homine  dormiente, 
pro  illo  tempore,  quo  dormit,  et  de  phrene- 
tico,  amente  et  similibus.  Neque  enim  conse- 
quenter  dici  polest,  requiri  aliquem  aclum 
per  modum  dispositionis  necessariae,  quamvis 
gratire  augmentum  non  detnr  tantum  ob 
meritum  illius,  sed  ob  sacrificium;  quoties- 
cumque  enim  augmentum  gratise  habilualis 
datur  ex  opere  operato,  non  requirit  actualem 
dispositionem  in  suscipienle,  sed  solum,  quod 
sit  in  gratia,  ut  supra  oslensum  est  de  Eu- 
charisliee  sacramento,  et  de  caeteris  sacra- 
mentis  vivorum;  et  ideo  confirmatio  vel  Eu- 
charistia  data  parvulo  augetejus  graliam  sine 
actu  ejus;  idem  ergo  faceret  hoc  sacrificium 
applicatum  parvulo,  si  ex  se  esset  operativum 
talis  effectus;  cum  ergo  ex  omnium  consensu 
constet  hoc  sacrificium  non  posse  ita  operari 
in  parvulo  baptizalo,  signum  est,  hoc  sacrifi- 
cium  non  esse  operativum,  neque  impetrati- 
vum  talis  effectus.  Ratio  aulem  a  priori  hujus 
veritatis  est,  quia  Christus  non  instituit ad  hunc 
finemhoc  sacrificium,  n;  queeipromisithujus- 
rnodi  effectum.  Hujus  autem  rei  congruentia 
reddi  polest  ex  his,  quee  D.  Thomas  supra  cita- 
tus  tradit,  quia  Eucharistia,  ut  sacramentum, 
ordinata  est  ad  dandum  augmentum  gratise, 
et  nutriendam  charilatem,  et  ideo,  ut  est  sacri- 
ficium,  ad  alium  effectum,  nimirum  ad  satis- 
factionem  peccalorum ,  ordinata  est.  Neque 
etiam  oportuit  ad  eumdem  finem  plures  cau- 
sas  instituere ,  nec  diversarum  causarum 
effectus  confundere;  nam  sicut  conveniens 
fuit,  ad  effectus  necessarios  gratia?  conve- 
nientia  media  inslituere,  ita  non  oportuit  ad 
eumdem  effectum  sine  causa  multiplicare. 
Quod  preeterea  in  hunc  modum  declaralur  : 
nam  augmentum  gratise  ex  opere  operato 
dupliciter  dari  solet.  Primo  propter  se,  ad 
nutritionem  charitatis,  et  hoc  modo  datur  per 
Eucharistiam,  ut  sacramentum,  non  vero  ut 
sacrificium,  ob  rationem  praidictam,  quam 
magis  in  solutionibus  argumentorum  expli- 
cabo.  Secundo  modo  datur  augmentum  gratiee 
propter  aliquem  specialem  finem  seu  effec- 


tum;  ut  per  Ordinem,  ad  digne  ministranduin; 
per  matrimonium,  ad  sustinenda  illius  status 
onera,  et  sic  de  aliis.  Per  hoc  aulem  sacrifi- 
cium  non  datur  propter  aliquem  specialem 
finem  aut  ministerium;  nullus  enim  cum  aliquo 
fundamento  assignan  potest;  nam  remissio 
vel  satisfactio  pro  pcena,  ad  quam  per  se 
videtur  ordinari  hocsacrificium,  non  requirit 
speciale  augmentum  gratise;  impetratio  autem 
aliorum  effectuum,  ad  quam  eliam  institutum 
est  hoc  sacrificium,  non  requirit  augmentum 
gratiae  in  eo,  pro  quo  offertur,  quia  nec  impe- 
tratio  debet  in  illa  fundari,  sed  in  valore  ipsius 
sacrificii,  nec  ad  impetrandos  alios  inferiores 
effeclus  supponi  debuit  impetratio  altioris  et 
nobilioris  effectus,  qualis  est  impetratio  aug- 
menli  gratiae  habitualis  sine  merito  recipien- 
tis  et  sine  applicatione  alicujus  sacramenli. 
Atque  hoc  confirmari  potest  ex  aliis  adductis 
in  secunda  conclusione,  prsecedenti  sectione; 
nam  heec  duo  valde  sunt  inter  se  connexa  et 
similia. 

3.  Corollarium.  — Atque  hinc  consequen- 
ter  fit,  si  hoc  sacrificium  non  confert  hujus- 
modi  augmentum  ex  opere  operato,  neque 
per  illud  impetrari  posse,  neque  omnino  de- 
bere  a  Deu  peti,  secundum  legem  ordinariam 
loquendo,  quia  esset  petere  effectum  gratiee 
prseter  ordinarium  modum  a  Deo  statulum  et 
absque  ulla  causa  sufficiente  illius,  id  est,  sine 
meritooperantis,  et  sine  ulla  causa,  quaepossit 
ex  opere  operato  illud  conferre.  Ex  eisdem 
etiam  principiis  supra  positis  facile  excludi 
potestalius  modus  augendi  gratiam  ex  opere 
operato,  medio  actu  meritorio  ipsius  recipien- 
tis,  quia  talis  actus  non  polest  esse  effectus 
ex  opere  operato  hujus  sacrificii;  ergo  neque 
effectus  gratiae  ab  illo  proveniens  potest  huic 
sacrificio  altribui  ex  opere  operato.  Antece- 
dens  piobari  potest  eisdem  rationibus  et  con- 
jecturis,  quibus  in  praecedente  sectione  usi 
sumus;  est  enim  fere  eadem  ratio.  Quocirca 
loquendo  de  raodo  impetrationis,  verissimum 
quidem  est,  posse  per  hoc  sacrificium  alleri 
impetrari  auxilium,  vel  sufficiens,  vel  efficax 
ad  efficiendum  actum,  quo  in  gratia  crescat; 
nam  si  hoc  potest  impetrari  homini  peccatori, 
cur  non  magis  juslo?  Qui  effectus  non  videtur 
ita  infallibilis,  ut  censendus  sit  ex  opere  ope- 
rato.  Unde  nec  omnino  definitus  est,  sed 
multiplex  esse  potest  et  varius,  vel  juxta  in- 
tentionem  offerentis,  vel  juxta  dispositionem 
et  indigentiam  ejus,  pro  quo  fit  oblalio,  vel 
certejuxta  dispositionem  divinae  providentiee. 
Quod  ita  explicari  potest :  nam  auxilia  gratise, 

quae  per  sacramenta  dantur  ex  opere  operato, 
tendunt  ad  certos  et  determinatos  fines,  et 
dantur  juxta  dispositionem  suscipientis,  ut  in 
confirmatione  ad  confitendam  fidem,  etc.  At 
vero  hoc  sacrificium  potest  impetrare  auxi- 
lium  ad  omnes  fines  et  ad  omnes  aclus,  et  ad 
vincendam  quamcumque  tentationem,  et  in 
majori  vel  minori  gradu,  etiamsi  dispositio 
inaequalis  sit;  ideo  verisimilius  est,  hoc  auxi- 
lium  non  esse  ad  unuin  determinatum,  neque 
etiam  tam  universaliter  promissum  infallibi- 
liter  ex  vi  institutionis ,  nec  in  promissione 
fundari,  sed  in  valore  ipsius  sacrificii,  deter- 
minari  autem  ex  intenlione  offerentis,  ad- 
juncta  misericordia  Dei,  qui  interdum  non 
concedit  quod  petitur,  ut  aliud  donel,  quod 
opportunius  est,  magisque  expedit  ei,  pro  quo 
fit  oblatio.  Nullo  ergo  modo  augmentum  gra- 
tia3  potest  vere  sic  proprie  dici  effectus  hujus 
sacrificii  ex  opere  operato. 

4.  Necper  accidens  per  sacrificium  Eucha- 
ristise  prima  gratia  potest  dari.  —  Dico  se- 
cundo  :  per  hoc  sacrificium  non  potest  con- 
ferri  prima  gratia  aut  remitti  mortale  pecca- 
tum ,  etiam  per  accidens.  Probatur  opposito 
fundamento  praecedentis  opinionis;  nam,  quod 
non  potest  per  se  conferre  ex  opere  operato 
augmentum  gratia?,  non  potest  etiam  per  ac- 
cidens  dare  primam  gratiam.  Sed  hoc  sacri- 
ficium  non  potest  per  se  dare  augmentum 
graliee.  Ergo  nec  primam  gratiam  per  acci- 
dens;  ergo  nec  remissionem  peccali  mortalis, 
quee  non  fitsine  primsegralise  infusione.  Acce- 
dit,  quod  in  hoc  sacrificio,  respectu  ejus,  pro 
quo  offertur,  vix  potest  re  ipsa  distingui  talis 
effectus  per  accidens,  aut  per  se  actus;  unde, 
si  per  se  fieri  non  potest,  ut  ostensum  est,  nec 
per  accidens  poterit.  Anlecedens  declaralur, 
quia  tunc  gralia  prima  dicitur  dari  per  acci- 
dens,  quando  per  se  requirit  contritionem,  et 
ratione  ignorantiie  seu  bome  fidei  datur  cum 
sola  attritione,  existimata  contritione;  hic 
vero  non  habet  locum  heec  ignorantia,  neque 
est  necessaria  talis  existimatio  contritionis,  ul 
supra  dicebam,  quia  hic  non  intervenit  ali- 
quod  preeceptum,  cujus  transgressio  excu- 
sanda  sit  per  hujusmodi  ignorantiam  vel 
existimationem,  quia  non  tenetur  homo  prius 
conteri,  quam  pro  se  faciat  sacrificium  offerri; 
ergo  si  hoc  sacrificium  potest  aliquando  dare 
primam  gratiam  homini  attrito ,  hoc  etiam 
poterit,  etiamsi  atlritio  cognita  sit,  quod  est 
per  se  facere,  et  non  per  accidens.  Si  ergo  per 
se  non  potest,  nec  per  accidens  potest. 

5.  Ad  positas  in  initio  rationes  responsio,  — 


Ad  primum  ergo  argumentum  in  principio 
positum  negatur  consequentia ;  est  enim  di- 
versa  ratio  de  Eucharistia,  ut  sacramenlo, 
et  ut  sacrificio.  Primuni  ob  generalem  ratio- 
nem  proscedenle  sectione  insinuatam,  quod 
sacramentum  ex  generali  ralione  sua  adsanc- 
tificationem  fidelium  ordinatur;  sacrificium 
vero  ad  cultum  Dei.  Deinde,  quia  Eucharislia, 
ut  sacramenlum,  datur  in  alimentum  spiri- 
tuale,  ut  in  ipsa  etiam  exteriori  sumptione 
significatur;  ut  sacrificium  autem  ordinatur 
ad  Dei  cultum  et  ad  impetrandum  a  Deo 
veniam  peccatorum  vel  gratiam,  media  nostra 
cooperalione  et  dispositione.  Nec  refert,  quod 
hoc  mysterium  primario  instiiulum  sit  sub 
ratione  sacrificii,  quia  inde  solum  fit,  non  esse 
primario  institutum  ad  efficiendum  in  nobis 
aIiquicl,sedadcolendum,  et  placandumDeum, 
etad  memoriam  passionis  Chrisli  recolendam, 
et  ideo  non  est  necesse,  ut  proscipuus  effectus 
ejus  ex  opere  operato  sit  ei  promissus,  ut 
sacrificium  est,  sed  quatenus  sumitur  ut  sa- 
cramentum.  Ad  secundum  responsum  jam 
est,  ex  sacrificii  infinitate  nihil  posse  colligi, 
ut  constat  ex  ipso  sacrificio  crucis,  sed  totam 
rem  pendere  ex  inslilutione  et  promissione 
Christi;  cur  autem  huic  sacrificio  non  fuerit 
promissus  hic  effectus,  sicut  sacramentis,  jam 
plures  congruentias  et  rationes  sunt  a  nobis 
datee,  quamvis  voluntas  Christi  pro  ratione 
sufficiat.  Sunt  enim  hrec  remedia  et  causse  sa- 
lutis  nostrte  diversarum  rationum,  et  singulse 
in  suo  ordine  habent  suam  propriam  perfec- 
tionem  et  excellentiam;  et  ideo  necesse  non 
esl,  ut,  quod  uni  convenit,  conveniat  etiam 
alteri,  eliamsiabsoluteperfectumsit;  maxime, 
quia  cum  Eucharistia  sub  una  ratione  habeat 
promissionem  gratiee  adjunctam,  necesse  non 
est,  ul  sub  altera  etiam  ratione,  scilicet,  sa- 
crificii,  illam  habeat,  sed  sub  ea  ralione  habet 
alium  modum  operandi  magis  universalem , 
quem  non  oportuit  quoad  omnia  esse  infalli- 
bilem  ex  vi  alicujus  promissionis,  sed  solum 
per  modum  impelrationis.  Neque  obstat  gra- 
datio  in  argumento  facla;  concedo  enim,  sa- 
crificium  hoc  habere  infinitam  dignitatem,  ob 
quam  Deo  placeat;  nihilominus  tamen  tota 
heec  infinitas  sine  speciali  lege  aut  promis- 
sione  non  sufficit  ad  infallibilem  impetralio- 
nem ,  quia  non  infert  necessitatem  divinee 
volunlati,  nec  intrinsece  includit  voluntatem 
Christi  efficacem  circa  talem  effectum ,  ut 
supra  declaratum  est.  Ad  tertium  responde- 
tur,  quoad  effectum  ex  opere  operalo,  idem 
dicendum  esse  de  sacrificio  a  Christo  oblato 

in  ccena,  quia  ejusdem  rationis  sunt,et  quan- 
tum  credi  potest,  ejusdem  efficacise  etvirtutis 
ex  vi  institulionis,  sicut  baptismus  a  Christo 
per  seipsum  datus,  vel  per  ministros;  solum 
est  differentia,  quod  illa  oblatio  facta  in  coena 
fintinfinitimeritietsalisfactionis;  nuncautem, 
prout  in  Missa  fit,  non  est  de  novo  meritoria 
vel  satisfactoria ,  propter  diversum  slatum 
Christi  offerentis,  ut  superius  dixi;  sed  hoc 
non  refert  ad  effectum  ex  opere  operato,  de 
quo  nunc  agimus;  nam  etiam  sacrificium  cru- 
cis  fuit  infinite  merilorium  et  satisfactorium, 
et  tamen  non  habet  effectum  ullum  ex  opere 
operato,  proprie  loquendo. 

SECTIO  V. 

Utrum  sacrificium  Missas  remittat  peccata  venialia  ex 
opere  operato. 

\ .  Per  modum  impetralionis  venialia  delere 
valet  hoc  sacrificium.  —  In  hac  re  unum  pos- 
sumus  ex  superioribus  tanquam  certum  su- 
mere,  scilicet,  hoc  sacrificium  habere  circa 
remissionem  venialium,  ut  minimum,  totam 
efficaciam,  quam  habet  ad  remissionem  mor- 
talium,  ut  a  forliori  ex  dictis  colligere  licet; 
nam,  si  hoc  sacrificium  ob  suam  infinitam 
dignilatem  potens  est  ad  impetrandum  pecca- 
lori  auxilium,  quo  convertalur,  multo  magis 
erit  potens  acl  impetrandam  justo  remissio- 
nem  venialium  peccalorum.  Item ,  quia  hoc 
sacrificium  sancteofferturpropterhuncfinem; 
ergo  habet  aliquam  efficaciam  ad  illum;  ergo 
sallem  impetrativam.  Tandem,  id  constat  ex 
doctrina  Sanclorum,  qui  citantur,  deConsec, 
dist.  2,  cap.  Utrum  sub  figura,  cap.  Iteratur, 
cap.  Quid  sit  sanguis.  Ubi  dicitur  hoc  sacrifi- 
cium  quotidie  offerri,  quia  quotidie  pecca- 
mus,  scilicet  venialiter,  nimirum,  ut  horum 
peccatorum  veniam  consequamur.  Et  Concil. 
Trident.  cum  simpliciter  et  indefinite  dicit, 
sess.  22,  c.  2,  hoc  sacrificium  offerri  pro  fide- 
lium  vivorum  peccatis,  sine  dubio  venialia 
includit.  Unde  paulo  superius  quasi  exagge- 
rando  et  augendo  dicit,  per  hoc  sacrificium 
remitiipeccata  ingenlia,  supponens  sine  dubio 
multo  magis  remitti  leviora.  Unde  etiam  c.  1 
dixerat,  per  hoc  sacrificium  applicari  virtu- 
tem  passionis  Christi,  in  remissionem  eorum, 
quee  a  nobis  quotidie  commitluntur,  peccalo- 
rum;  hrec  autem  maxime  sunt  venialia  pec- 
cata.  ltaque  in  hoc  nnlla  est  dubilandi  ratio. 

2.  Difficultatis  punctus.  —  Aliquorum  opi- 
nio.  —  Illud  vero  inquirendum  superest,  an 
ex  promissione  Christi  aliquid  amplius  habeat 


hoc  sacrificium  circa  remissionem  venialium, 
quam  mortalium.  Et  imprimis  est  dubium,  an 
immediale  et  per  se,  illa  deleat  ex  opere  ope- 
rato,  ita  ut  sacrificium  Misste  pro  me  oblatum, 
me  etiam  nihil  cogitante  et  sciente,  remittat 
omnes  veniales  culpas  absque  ullo  actu  meo, 
quo  illas  formaliter  vel  virtute  detester,  sed 
solum ,  quod  obicem  actualis  vel  virtualis 
complacentias  non  ponam.  Partem  igitur  affir- 
mantem  docuit  Cano;  nam  in  hocsensu  dicere 
videtur,  hoc  sacrificium  delere  venialia  pec- 
cata  ex  opere  operato,  quam  dicit  esse 
certissimam  sententiam  communi  Ecclesiae 
consensione ,  et  Patrum  ac  Scholasticorum 
auctoritate  probatam;  neminem  tamen  in  par- 
ticulari  refert,  neque  in  antiquis  Scriptoribus 
id  ego  invenio  ita  expresse  declaratum,  quan- 
quam  recentiores  supra  cifati,  prassertim  Soto 
etCordub.,  id  sentire  videantur.  Fundamenta 
sunt  :  primum,  quia  hoc  sacrificium  potissi- 
mum  videtur  institutum,  ut  pro  vivis  mem- 
bris  Chrisliofferatur,juxtadoctrinam  August. 
et  D.  Thom.,  disputat.  praeced.,  sect.  2,  cita- 
tam;  ergo  maxime  est  institutum  ad  auferenda 
venialia  peccata;  hsec  enim  sola  possunt  in 
membris  vivis  et  per  charitatem  Christo  an- 
nexis.  Secundum,  quia  ad  convenientem  pro- 
videntiam  spectat,  ut  gravioribus  rnorbis 
acriores  medicinee  adhibeantur,  pro  leviori- 
bus  autem  leviora  remedia  sufficiant;  ergo 
sufficiet  hoc  remedium  oblationis  sacrificii, 
quod  leve  dicitur,  non  quia  in  se  non  sit 
gravissimum  atque  dignissimum ,  sed  quia 
respectu  ejus,  pro  quo  offertur,  nullurn  est 
gravamen,  cum  nullam  pcenitentiam,  vel  dis- 
positionem,  in  illo  requirat.  Tertium,  quia 
sacrainentalia,  ut  aqua  benedicta,  delent  ve- 
nialia  prsedicto  modo ;  ergo  multo  magis  hoc 
sacrificium.  Has  raliones  affert  Cano,  quae 
habent  suam  probabilitatis  speciem ;  tamen 
revera  non  sufficiunt  ad  eam  sententiam  sua- 
dendam,  nedum  ad  illum  certitudinis  gradum, 
quem  ille  significat;  nam  duse  primse  proce- 
dunt  per  principia  valde  universalia  et  com- 
muniis;  unde  non  efficaciler  inferunt  deler- 
minate  hoc  remedium  esse  ad  hunc  effectum 
institutum  hoc  peculiari  modo.  Tertia  vero 
assumit  anlecedens,  et  incertum,  et  fortasse 
falsum,  quia  forte  sacramentalia  non  delent 
venialia  sine  actu  proprio  ipsius  homiuis,  ut 
dicetur  in  tomo  sequente;et  non  efficaciter 
infert;  alioqui  idem  inferri  posset  de  quolibet 
opere,  quod  melius  sit  usu  sacramentalium; 
in  his  ergo,  quaa  ex  institutione  pendent,  in- 
validum  estargumentum  a  simili.  Verum  est, 

pra?dictos  auctores  non  satis  explicare  hanc 
remissionem  venialium  fieri  per  sacrificium 
sine  actu  ipsius  hominis,  sed  solum  aiunt  per 
se  fieri  ex  vi  sacrifieii. 

3.  Sine  peccatoris  physica  mutatione  potest 
Deus  illi  veniale  peccatum  remittere.  — 
Secunda  opinio  negat,  sacrificium  hoc  re- 
mitlere  culpas  veniales  ex  opere  operato 
immediate  et  per  se.  Qua3  opinio  tribui  solet 
Durando,  dist.  12,  cpieest.  4,  ubi  tamen  nihil 
expresse  dicit.  Indicat  lamen  Soto,  dist.  11, 
qua?st.  2,  art.  5;  affirmat  enim  hoc  sacrifi- 
cium  remittere  pcenas  ex  culpis  morlalibus, 
aut  venialibus  reliclas,  non  tamen  culpas.  At- 
que  idem  sentiunt  Lindan.,  lib.  4  Panoplire, 
cap.  51,  et  seqq.;  Alberl.  Pighius,  lib.  2  de 
Eccl.  Hierar.,  cap.  5  et  6;  Aiala,  de  Tradit., 
3part.,  consid.  5;  Cajet.,opusc.  de  Celebrat. 
Missas,  quaest.  2;  Soto  utitur  hac  ratione  :  per 
hoc  sacrificium  non  datur  gratia ;  ergo  nec 
remittuntur  venialia  peccata.  Qua3  collectio 
videtur  valde  inefficax,  quia,  ut  D.  Thom. 
inferius  docet,  ad  remissionem  peccati  ve- 
nialis  per  se  non  requiritur  infusio  gratia3. 
Sed  potest  in  hunc  modum  declarari,  quia, 
licet  remissio  pcena3  fieri  possit  per  solam 
extrinsecam  condonationem,  non  tamen  re- 
missio  eulpa3,  etiam  venialis,  sine  infusione 
alicujus  doni  habitualis,  vel  actualis,  quo 
tollatur  illa  macula,  quam  veniale  peccatum 
reliquit,  et  habet  rationem  habilualis  culpa3 ; 
non  enim  potest  fieri  homo  ex  malo  bunus, 
aut  ex  peccatore  non  peccator,  sine  aliqua 
sui  mutatione,  vel  actuali  vel  habituali ;  sed 
hoc  sacrificium  per  se  non  efficit  in  homine 
habitualem  mutationem  ;  nullum  enim  habi- 
tuale  donum  infundit ;  ergo  non  potest  per  se 
immediate  delere  peccatum  veniale.  Quas 
ratio  adeo  efficax  aliquibus  videtur,  ut  etiam 
de  potentia  absoluta  putent  id  repugnare. 
Sed  immerito,  neque  enim  repugnat,  Deum 
remitlere  veniale  peccatum  sine  infusione 
habitualis  gratise,  et  sine  actu  peccatoris, 
atque  adeo  sine  physica  mutatione  illius,  quia 
cum  veniale  peccatum  non  relinquat  pro- 
priam  maculam,  qua3  privationem  alicujus 
doni  includat,  sed  solum  consistat  in  deor- 
dinatione  quadam ,  qua3  moraliter  manere 
censetur  per  habitudinem  ad  actum  prasce- 
dentem,  potest  etiam  Deus  illam  tollere  per 
moralem  condonationem,  absque  aliqua  mu- 
tatione  physica  facta  in  peccatore.  Et  quidem, 
si  aliqua  mutatio  esset  necessaria,  illa  omnino 
esse  deberet  actualis ,  per  actum  scilicet 
peccatoris,  aliquo  modo  contrarium  peccato 

veniali;  neque  habitualis  sufficeret;  nullum 
enim  habituale  donum,  seu  augmentum  gra- 
tise  habitualis,  repugnat  formaliler  vemali 
peccato;  possunt  enim  esse  simul  ex  nalura 
rei ;  ergo  talis  physica  mulalio  per  se  non 
sufficit  ad  lollendum  veniale  peccatum;  ergo, 
si  mutalio  est  necessaria,  illa  debet  esse 
actualis;  etenim  oportebit  talem  esse,  qua3 
repugnantiam  formalem  includat  cum  veniali 
culpa  ,  alias  sine  causa  dicitur  necessaria. 
Constat  autem,  actualem  mutationem  neces- 
sariam  non  esse,  sed  cum  infusione  tantum 
gratias  habitualis,  vel  augmenti  ejus  posse 
remitti  venialem  culpam,  ut  etiam  in  supe- 
rioribus  visum  est;  nulla  ergo  physica  mutalio 
simpliciter  est  necessaria  ad  hoc  negotium, 
sed  moraliter  transigi  potest  per  liberalcm 
condonationem  Dei;  sic  igitur  fieri  potest,  ut 
hujus  sacrificii  oblatione  placatus  Deus  con- 
donet  venialia  peccata  immediate,  ac  sine 
infusione  alicujus  doni. 

4.  Id  vero  de  facto  non  agit,  nec  per  hoc 
sacrificium  ex  opere  operato  fit.  —  Impetrare 
hoc  sacrificium  potest  venialium  remissionem, 
non  tamen  infallibiliter  semper  impetrat.  — 
Sed  quanquam  hoc  possibile  sit,  tamen,  quod 
de  facto  icl  fiat,  mihi  est  valde  dubium,  quia 
ille  modus  remittendi  venialem  culpam  (quam 
suppono  esse  distinctam  a  reatu  pcenas,  alias 
nulla  esset  qua^stio),  per  solam  extrinsecam 
condonationem ,  licet  de  poteutia  absoluta 
possibilis  sit,  tamen  non  videtur  ita  expe- 
cliens,  et  consentaneus  rebus  ipsis,  vel  (ut  ita 
dicam)  proportionatus  naturis  rerum.  Nam 
ha3C  culpa  revera  aliquo  modo  maculat  ani- 
mani;  et  minuil  animi  puritatem,  et  perfec- 
lionem  sanctitatis  et  amicitiie  aliquo  modo, 
et  icleo  ut  remittatur  modo  proportionato , 
oportet,  ut  anima  aliquo  modo  perficialur 
per  actum  aliquem  virtutis,  repugnantem  ali- 
quo  modo  culpas  veniali,  vel  per  aliquod 
augmentum  sanclitatis,  et  amicitias  divinas, 
quas  etiam  virtute  includit  repugnantiam  cum 
peccato  veniali.  Denique  nullo  sufficiente 
medio  constat,  promissam  esse  huic  sacrifi- 
cio  remissionem  venialis  peccati  pradicto 
modo  faciendam,  et  alioqui  non  est  admo- 
dum  consentanea  rebus  ipsis,  et  ideo  proba- 
bile  satis  mihi  videtur.  non  ita  fieri.  Tunc 
vero  restabat  ullerius  inquirendum,  an  hoc 
sacrificium  remittat  venialia  peccata,  saltem 
mediante  aliquo  actu  ipsius  peccatoris,  ita 
tamen,  ut  tota  remissio  fiat  ex  opere  operato; 
nam  quod  per  modum  impetrationis  id  con- 
ferre  possit,  certissime  constat  ex  dictis  de 

peccato  mortali.  adjunclis  his,  qme  in  prin- 
cipio  hujus  sectionis  notavimus;  sed  an  illa 
impetratio  sit  infallibilis,  eodem  modo  hic 
traclari  potest,  quo  de  peccato  mortali;  nam 
eeedem  sunt  rationes  dubitandi,  eademque 
indicia  m  utramque  partem.  Et  ideo  eadem 
resolutio  mihi  sumenda  videtur,  scilicet. 
hanc  impetrationem  non  esse  prorsus  infalli- 
bilem,  quamvis  verisimile  sit,  frequentius 
quam  iu  peccato  mortali ,  ac  fere  semper 
habere  effectum  ,  quia  et  culpa  levior  est, 
et,  cum  subjectum  supponatur  gratum,  magis 
est  dispositum,  et  dignum,  ut  ei  hoc  benefi- 
eium  impetretur.  In  quo  etiam  potest  discri- 
men  constitui  inter  eos,  qui  ad  hoc  sacrificium 
concurrunt  ut  offerenles,  et  eos,  pro  quibus 
tantum  offertur,  neque  alium  concursum 
vel  habitudinem  habent  ad  hoc  sacrificium; 
nam  de  his  posterioribus  maxime  procedunt 
omnia  quee  diximus,  et  rationes  factse.  De 
offerenlibus  autem,  si  pro  se  offerant,  hac 
intentione  formali ,  vel  virtuali,  ut  a  Deo 
obtineant  remissionem  suorum  peccatorum, 
verisimile  mihi  est,  si  sint  in  gratia,  infalli- 
biliter  consequi  remissionem  omnium  culpa- 
rum  venialium,  non  solum  quia  impetratio 
pro  se  ipsa  ex  se  est  certior  et  infallibilior,  si 
ex  parle  impetrantis  non  sit  impedimentum; 
sed  etiam  quia  hujusmodi  offerens  non  om- 
nino  caret  actuali  dispositione  aliquo  modo 
repugnante  affectui  venialis  culpa?.  Nam  im- 
priinis,  qui  prredicta  intentione  offert,  vult 
et  desiderat  carere  venialibus  culpis,  et,  dum 
offert  propter  hunc  finem ,  aliquo  modo 
ostendit  voluntatern  suam  esse  effieacem,  et 
aliquid  prrestat  de  se  sufficiens  ad  oblinen- 
dam  a  Deo  remissionem  venialium  peccak;- 
rum ;  est  ergo  verisimile,  illam  semper 
consequi,  non  ex  speciali  promissione  facta 
sacrificio,  et  ideo  non  proprie  ex  opere  ope- 
rato ,  sed  veluti  ex  natura  rei,  supposita 
institutione  talis  sacrificii,  et  voluntate  ac 
modo  offerendi  illud. 

SECTIO  VI. 

Utrum  hoc  sacrificium  conferat  ex  opere  operato 
remissioneni  pcense. 


1 .  Eucharistiae  sacrificium  ex  opere  ope- 
rato  aliquid  temporalis  poenas  rernittit.  — 
Dicendum  imprimis  est,  hoc  sacrificium  re- 
mittere  aliquam  poenam  temporalem  ex  opere 
operato.  Haec  estsententia  omnium  auctorum, 
quos  citavi  in  preecedentibus  sectionibus,  et 
expresse  D.  Thom.  supra,  queest.  79,  art.  5, 

ubi  dicit,  hoc  sacrificium  habere  vim  satis- 
factivam  ex  directa  institutione  sua.  Sequi- 
turque  haec  assertio  ex  dictis  in  prsecedentibus 
a  sufficiente  enumeratione;  nam  hoc  sacri- 
ficium  aliquid  confert  ex  opere  operato,  ut 
in  prima  sectione  statuimus.  Illud  autem 
esse  debet  aliquod  spiriluale  commodum; 
nam  de  temporali  ut  sic,  id  dici  non  potest, 
ut  paulo  inferius  breviter  explicabo ;  hoc 
autem  spirituale  commodum  non  est  positi- 
vum  (ut  sic  dicam),  id  est,  per  collationem 
alicujus  boni  habitualis ,  vel  actualis  ,  ut 
ostensum  est;  ergo  debet  esse  in  ablatione 
alicujus  mali ;  et  non  culpse,  ut  etiam  est 
ostensum;  ergo  pceuse  ex  culpa  relictse,  quod 
intendimus.  Deinde  est  hic  effectus  maxime 
accommodatus  providentiae,  quam  Christus  de 
hominibus  habuit,  quia  nullum  sacramentum 
est  per  se  primo  institutum  ad  hunc  effectum  ; 
nam,  licet  per  baptismum  tollatur  pcena , 
tamen,  et  illud  est  quasi  consequenter,  qua- 
tenus  est  annexa  culp<B,  et  non  est  illa  pcena 
debita  peccatis  post  baptismum  commissis, 
de  qua  sola  nunc  agimus;  supponimus  enim 
ex  supra  dictis,  sacrificium  hoc  non  posse  ha- 
bere  proprium  effectum  ex  opere  operalo,  nisi 
in  baptizatis.  Rursus  sacramentum  pceniten- 
tiee  per  se  quidem  aufert  poenam  eeternam, 
non  tamen  omnem  lemporalem,  sed  commutat 
Eeternam  in  temporalem,  majorem  vel  mino- 
rem  juxta  dispositionem  suscipientis;  unde, 
si  interdum  nullam  posnam  relinquit,  id  est 
quia  perfecte  remittit  culpam  propter  per- 
fectam  disposilionem ,  non  quia  direcle  sit 
institutum  ad  tollendum  reatum  pcense;  ha- 
bet  tamen  vim  remittendi  etiam  pcenam  tem- 
poralem  per  sacramentalem  satisfactionem ; 
tamen  id  totum  efficit,  quatenus  habet  quan- 
dam  annexionem  cum  culpa,  et  ad  plenum  et 
perfectnm  judicium  de  ilia  pertinet,  vindicare 
et  curare  illam.  Reliqua  etiam  sacramenla 
suos  proprios  ac  distinctos  fines  habent, 
prseter  remissionem  pcenee;  decuit  ergo  ali- 
quod  remedium  directe  ac  per  se  esse  insti- 
tutum  ad  hunc  effeclum.  Praeterea  fuit  ad  hoc 
accommodatum  sacrificium;  nam  hic  effectus 
non  pertinet  ad  intrinsecam  sanctitatem  vel 
bonitatem  hominis ,  propter  quod  conve- 
nienter  fieri  polest  per  solam  extrinsecam 
condonationem  ac  denominationem  absque 
intrinseca  hominis  mutatione;  sacrificium 
autem  accommodatum  est  ad  hujusmodi 
effectum ,  quia  non  solum  operatur  in  offe- 
rentibus,  sed  etiam  in  his,  pro  quibus  offer- 


tur,  et   pro  eis   offerri   potest,   ipsis   nihil 

operantibus .  aut  recipientibns.  Et  confir- 
motnr,  nam  hac  de  causa  polest  unus  homo 
satisfacere  pro  alio,  potestque  mihi  rcmitli 
poena  per  satisfaclionem  alienam,  me  nihil 
sciente;  gratia  vero  aliena  non  ita  potost 
mihi  applicari. 

2.  Congruenlia  pro  conclusione.  —  Pra?,- 
terea  afferri  potest  alia  congruentia ,  quia 
Christus  Dominus  per  sacrificium  cruentuin, 
secundum  actum  externum  ejus,  potissime 
operatus  est  nostram  redemptionem  per  mo- 
dum  satisfactionis  pro  pcena,  el  hoc  videtur 
fuisse  maxime  proprium  illius  sacrificii;  nam 
meritum  et  recompensatio  injuriae  Deo  illalae, 
per  actus  interiores  polissimum  facta  fuerunt. 
Crucis  vero  dolores  ad  salisfaciendum  pro 
pcenis  fuerunt  maxime  accommodati;  per 
hoc  aulem  sacrificium  incruentum,  quamvis 
omnesfructus  illius  sacrificii  applicari  possint 
aliquo  modo,  tamen  secundum  propriam  cau- 
salitatem  ex  opere  operalo  convenientissime 
applicatur  fructus  ille,  qui  est  proprius  illius 
sacrificii  secundum  visibilem  et  exteriorem 
passionem  ejus,  ut,  quod  in  illo  fuerit  quoad 
sufficientiam,  in  hoc  sit  secunclum  efficaciam; 
hac  igitur  ratione  merito  institutum  creditur 
hoc  sacrificium  ad  applicandam  Christi  satis- 
faclionem  pro  poena  ex  opere  operato.  Acce- 
dit  praeterea,  quod  hoc  pertinet  ad  con- 
summatam  rationem  sacrificiii  propitiatorii, 
qualem  esse  oportuit  ac  decuit  in  hoc  sa- 
crificio ;  dupliciter  enim  potest  sacrificium 
propitiari  pro  peccatis,  primo  impetrando, 
secundo ,  operando  seu  satisfaciendo;  hoc 
ergo  sacrificium,  prout  offertur  in  Christi 
persona ,  utramque  rationem  et  perfectio- 
nem  participare  debet  ;  et  priori  quidem 
modo  est  propitiatorium  pro  culpa,  ut  dictum 
est,  et  pro  pcena  etiam  ,  ut  statim  dicam ; 
posteriori  aulem  modo  non  decuit  esse  pro- 
pitiatorium  pro  culpa,  propler  rationes  supra 
allatas,  et  ideo  debuit,  saltem  pro  pcena  esse 
illo  modo  propitiatorium;  et  eodem  sensu  di- 
cendum  est  satisfactorium,  non  quia  per  illud 
de  novo  Christus  salisfaciat,  sed  quia  applicet 
nobis  aliquam  satisfactionem  suee  passionis, 
ut  aliqua  pcena  nobis  remittatur.  Atque  hinc 
etiam  fit,  ut  sicut  hoc  sacrificium  semper  est 
impetratorium ,  ob  dignitatem  Christi  offe- 
rentis,  ita  etiam  semper  sit  satisfactorium 
independenter  a  sanctitate  ministri  proxime 
offerentis ,  ob  applicationem  satisfactionis 
Christi  ex  opere  operato.  Tandem  ex  modo 
quo  hic  effectus  obtinetur,  et  ex  personis 
etiam,  in  quibus  fit,  recte  colligitur  propriis- 


sime  csse  ex  opere  operato;  nam,  ut  sacrili- 
cium  hoc  conferat  hunc  effectum  ,  non  est 
neceasaria  specialis  petitio,  sed  hoc  ipso, 
quod  sacrificium  pro  aliquo  offertur,  simpli- 
citer  applicatur  illi  hic  effectus  sine  alia  spe- 
ciali  inlentione  oblinendi  illum;  deindedalur 
hic  effectus  etiam  anirnabus  defunctorum, 
non  omnium,  sed  baptizalorum;  signum  ergo 
est,  hunc  effectum  dari  ex  opere  operalo. 

3.  Sed  contra ;  nam  Concil.  Trident.,  imita- 
tum  antiquos  Palres,  nihil  specialiter  dicit 
de  modo  operandi  hunc  effectum,  sed  eodem 
generali  modo  de  eo,  et  caeteris  loquitur; 
ergo  non  est,  cur  magis  clicamus,  hunc  esse 
ex  opere  operalo,  quam  alios,  nec  de  illo  po- 
terit  specialior  Christi  promissio  ostendi, 
quam  de  reliquis.  Respondetur,  proplerea 
non  esse  veritatem  hanc  de  fide  certam,  sed 
tamen  esse  communem  Theologorum  senten- 
tiam,  a  qua  discedere,  magna  esset  temeritas, 
preesertim  cum  fundata  videatur  in  communi 
sensu  Ecclesise,  et  urgentibus  rationibus  ac 
conjecturis.  Concil.  ergo  Trident.,  ut  supra 
dixi,  generatim  locutum  est,  quia  noluit  rem 
non  omnino  certam ,  tanquam  cle  fide  sta- 
tuere ;  nobis  autem  cum  Theologis  licet, 
generales  sermones  ad  singulos  effectus,  juxta 
uniuscujusque  exigenliam  et  rationem,  appli- 
care;  ex  qualitate  autem  et  modo  hujus 
effectus,  et  ex  aliis  signis  et  ralionibus  ad- 
ductis,  intelligimus-',  in  hoc  effectu  esse  spe- 
cialem  modum  conferendi  illum. 

4.  Impetrare  potest  hoc  sacrificium  remis- 
sionem  temporalis  pcenx.  —  Impetrare  etiam 
potest  vires  ad  opera  pcenitentix  prxstanda. 
—  Dico  secundo  :  prseter  effectum  ex  opere 
operato,  etiam  potest  conferre  hoc  sacrificium 
per  modum  impelrationis  ad  alicujus  pcense 
remissionem.  Declaratur,  quia,  licet  per  hoc 
sacrificium  remiltatur  pcena  ex  opere  ope- 
rato,  non  tamen  semper  tota,  sed  pro  unius- 
cujusque  devotione,  ut  dixit  D.  Thom.,  dict. 
quaest.  79,  art.  5.  Unde  fit,  ut  si  aliquis 
reatus  pcenae  maneat  post  effectum  ex  opere 
operato,  ad  illius  etiam  veniam  obtinendam 
possit  hoc  sacrificium  conferre  per  modum 
impetrationis,  quia  cum  hocsacrificium  sit  de 
se  sufficiens  ad  quodlibet  bonum  impetran- 
dum,  etiam  si  ex  speciali  Christi  promissione 
unum  conferat  ex  opere  operato,  non  amittit 
vim  ad  impetrandum  aliud  distinctum ;  ita 
ergo  in  prtesenti  accidit.  Sed  ulterius  obser- 
vare  oportet,  hoc  dupliciler  intelligi  posse  : 
primo,  ut  remissio  pcenee  immediate  impe- 
tretur,  id  est,  nullo  actu  hominis  mediante. 

Et,  si  hic  modus  verus  est,  in  hoc  conveniet 
cum  effectu  ex  opere  operato,  qui  eliam 
immediate  fit  per  modum  solutionis  ex  satis- 
factionibus  Christi,  ut  probant  omnia  adducta 
in  prsecedenti  assertione,  et  plane  sentit 
D.  Thom.  citato  loco,  conslituens  in  hoc  diffe- 
rentiam  inter  Eucharistiam  ut  sacramenlum, 
et  sacrificium,  quod,  ut  sacramentum,  non 
renhtlit  immediate  poenam  ,  sed  ut  sacrifi- 
cium ;  solum  ergo  erit  differentia ,  quod 
quando  remissio  est  ex  opere  operato,  est 
infallibilis  in  persona  grata;  quae  vero  est  per 
impetrationem,  non  est  infallibilis,  etiam  in 
juslo.  Item  illa  fundalur  in  speciali  lege  et 
promissione;  hsec  vero  non,  sed  in  ipsa  na- 
tura  et  dignitate  talis  sacrificii ,  adjuncta 
speciali  petitione ,  et  intentione  offerentis , 
quae  ad  remissionem  ex  opere  operato  ne- 
cessaria  non  est.  Alio  tamen  modo  intelligi 
potest,  quod  haec  remissio  fiat  solum  mediate, 
quatenus  hoc  sacrificium  nobis  impetrat  spi- 
rituales  vires  ad  agenda  opera  pcenitentiee , 
quibus  Deo  satisfaciamus.  Ex  his  autem  duo- 
bus  modis  hic  posterior  indubitatus  mihi 
videtur,  ut  a  fortiori  probari  potest  ex  omni- 
bus  dictis  de  remissione  culpae;  nam  si  hoc 
sacrificium  impetrat  auxilium  gratiae  ad  effi- 
ciendos  actus,  per  quos  culpae  remittantur, 
multo  magis  impetrabit  ad  satisfaciendum 
pro  pcenis.  Item,  quia  est  in  hoc  genere  im- 
petrandi  veluti  universalis  causa,  per  quam 
omnes  fructus  passionis  Ghristi  percipi  pos- 
sunt ;  unus  autem  ex  his  fructibus  est,  quod- 
libet  opus,  quo  Deo  satisfaciamus. 

5.  Dubium.  —  Occurritur  fugae.  —  Impe- 
trare  potest  hoc  sacrificium  pcenx  remissionem 
immediate  per  ipsum  donandam.  —  Prior 
autem  modus  valde  dubius  est,  et  generalem 
dubitationem  continet,  an  talis  modus  remit- 
tendi  pcenam  per  gratuitam,  et  liberalem  re- 
missionem,  absque  alio  medio  seu  opere 
salisfactorio  ex  opere  operantis,  vel  ex  opere 
operato,  possit  rationabiliter  a  Deo  peti,  et 
impetrari,  quse  tractanda  nobis  latius  est  in 
sequenti  tomo,  in  materia  de  satisfactione  et 
de  suffragiis.  Nunc  pars  affirmans  videtur 
fieri  probabilis  his  conjecturis.  Prima,  quia 
Ecclesia  orat  et  petit  a  Deo  remissionem  ha- 
rum  poenarum ,  non  solum  pro  vivis ,  sed 
etiam  pro  defunctis ;  ergo  signum  est,  non 
petere  solum  remissionem  mediatam  (ut  sic 
dicam),  id  est,  actum,  per  quem  nos  satisfa- 
ciamus,  ut  nobis  fiat  remissio,  quia  in  ani- 
mabus  purgatorii  nulla  esse  potest  satisfactio 
per   proprium    actum  earum;   ergo  petitur 


immediata  et  liberalis  remissio  pcenae;  et  ad 
impetrandum  quod  pelitur,  adjungitur  ora- 
tioni  sacrificium,  et  in  hunc  finem  offertur; 
ergo  potest  hoc  modo  impetrare  remissionem 
pcense.Dices,  hujusmodi  orationem  esse  satis- 
factoriam,  ejusque  satisfactionem  posse  appli- 
cari  defunctis,  atque  ita  non  postulari  a  Deo, 
ut  sine  ulla  satisfactione  remitlat  pcenam, 
sed  ut  acceptet  ipsiusmet  orationis  satisfac- 
tionem  in  remissionem  pcenae,  vel  certe  ut  ef- 
fectus  sacrificii,  vel  aliorum  bonorum  operum 
satisfactio,  pro  anima  purgatorii  acceptetur. 
Sed  imprimis  haec  fuga  non  habet  locum  in 
oratione,  qua  solum  petitur  a  Deo  venia,  seu 
liberatio  animse  existentis  in  purgatorio;  nam 
illa  oratio  non  habet  (ut  sic  dicam)  seipsam 
pro  objeclo;  prius  enim  quam  intelligamus 
illam  orationem  esse  satisfactoriam  ,  intelli- 
gimus  aliquid  per  illam  peti;  non  ergo  pe- 
titur,  ut  satisfactio  ejus  applicetur,  sed 
absolute,  ut  venia  condonetur.  Deinde,  quid 
dicelur  de  orationibus,  quibus  beati  orant 
pro  animabus  purgatorii ,  quibus  liberatio- 
nem  earum  impetrant,  cum  tamen  eorum 
oratio  satisfactoria  non  sit?  Idem  argumen- 
tum  fieri  potest  de  orationibus,  quae  in  per- 
sona  Ecclesise  ab  ejus  ministris  fiunt,  quse,  ut 
sic,  magis  sunt  impetratoriae,  quam  satisfac- 
toriee.  Preeterea  est  moralis  conjectura  non 
conternnenda  ;  nam  haec  remissio  pcenae  per 
se  non  confert  sanclitatem,  vel  virtutem 
animse,  sed  (ut  ita  dicam)  ad  quoddam  com- 
modum  naturse  perlinet,  unde  quodammodo 
dici  potest  temporale  beneficium,  seu  extrin- 
secum ;  sed  alia  beneficia  extrinseca  et  tem- 
poralia  immediate  impetrari  possunt;  ergo 
et  hoc.  Unde  facile  solvitur  objectio,  si  quis 
dicat,  non  esse  petendum  a  Deo  effectum 
gratiae,  nisi  per  niedia  consentanea  et  pro- 
portionata ,  quia  ideo  dicebamus  supra,  non 
esse  petendam  remissionem  peccati  mortalis, 
nisi  per  contritionem,  vel  sacramentum,  ne- 
que  augmentum  gratiae,  nisi  per  actum 
meritorium,  vel  per  sacramentum;  ergo  si- 
militer  non  est  hic  petenda  remissio  pcenae, 
nisi  per  satisfactionem  ,  vel  propriam,  vel 
alienam,  applicatam  ex  opere  operantis,  vel 
ex  opere  operato.  Responderi  enim  potest 
primo,  non  esse  eamdem  rationem  de  hoc  be- 
neficio  extrinseco,  et  de  intrinseca  sanctitate, 
ad  quam  oportet,  ut  homo  aliquo  modo 
cooperetur,  vel  agendo ,  vel  recipiendo . 
juxta  capacitatem  suam.  Unde  secundo  dici 
potest,  ipsammet  orationem  esse  unum  ex 
mediis  ordinatis  a  Deo  ad  applicandam  satis- 

faclionem  Christi  ad  hunc  effectum  ;  quamvis 
enim  postuletur  a  Deo  remissio  hujus  poense 
liberalis  et  gratuita  respectu  nostri,  seniper 
tanien  intelligitur,  ut  fiat  cum  justa  recorn- 
pensalione,  respectu  Christi,  applicando  sa- 
tisfaclionem  ejus.  Est  ergo  pia  et  prbbabilis 
ha3c  opinio,  qua  supposita  consequenler  di- 
cendum  est,  posse  hoc  modo  remissionem 
pcenre  per  hoc  sacrificium  impetrari;  quid- 
quid  enim  per  oralionem  impetrabile  est, 
potest  per  hoc  sacrificium  impelrari;  semper 
enim  offerri  polest,  ut  quaslibet  justa  oralio 
exaudiatur,  dabitque  illi  efficaciam,  atque 
impetrandi  virlutem. 

SECTIO   VII. 

Utrurn  sacrificium  Missoe  ad  bona  temporalia  conferat, 
et  quo  modo. 

1.  Utriusque  difficultatis  ratio.  —  Hac- 
tenus  dictum  est  de  spiritualibus  bonis;  su- 
perest,  ut  de  temporalibus  pauca  adjiciamus. 
De  his  enim  etiam  dubitari  potest,  an  per  hoc 
sacrificium  ex  opere  operato  conferantur, 
quia  bona  hfec  non  sunt  extra  latitudinem  eo- 
rum  effectuum,  quse  per  Christum  ex  opere 
operato  conferuntur;  nam  salus  corporis  per 
sacramentum  extremas  unctionis  ex  opere 
operato  confertur;  et  aliunde  sacrificium  hoc 
etiam  pro  his  bonis  obtinendis  offerri  potest. 
Ergo  poterit  illa  conferre  ex  opere  operato.  In 
contrarium  vero  est,  quia  hsec  bona  per  se 
considerata  non  sunttalia,  qua3  digna  sint  in- 
fallibiliter  obtineri  a  Deo,  sed  ad  summum 
ut  necessaria  vel  utilia  ad  aliquod  spirituale 
bonum ;  ergo  nec  priori  modo  fiunt  ex  opere 
operato  perhoc  sacrificium,  propter  rationem 
dictam;  neque  etiam  posteriori,  quia  nullum 
spirituale  bonum  datur  ex  opere  operato  per 
hoc  sacrificium,  ad  quod  necessaria  sint  hsec 
bona  temporaiia;  solum  enim  datur  ex  opere 
operato  remissio  pcense,  ad  quam  nil  referre 
possunt  temporalia  bona. 

2.  Bonorum  corporalium  consecutio  sacrifi- 
cii  essepotest  effectus.  —  In  hac  re  dicendum 
imprimis  est,  heec  bona  temporalia  posse  ali- 
quo  modo  esse  effectus  hujus  sacrificii.  Hoc 
certissimum  est;  nam  omne  bonum,  pro  quo 
obtinenclo  hoc  sacrificium  offertur,  potest  ali- 
quo  modo  esse  effectus  illius,  ut  ssepe  diclum 
est,  quia  alias  inutiliter  et  imprudenter  offer- 
relur  in  eum  finem ;  sed  Ecclesia  ssepe  con- 
suevit  offerre  hoc  sacrificium  pro  temporali- 
bus  beneficiis  obtinendis;  ergo  possunt  heec 
bona  esse  effectus  hujus  sacrificii.  Minor  pa- 

tet,  tum  ex  antiquis  lilurgiis,  et  ex  ritu  Missae, 
quaa  nunc  servat  Romana  Ecclesia,  ubi  inter 
alia  offerimus,  pro  nostra  et  totius  mundi  sa- 
lute;  quo  modo  eliam  Tertullian.,  lib.  ad 
Scapul.,  dixit,  pro  salule  offerri;  Eusebius 
aulem,  lib.  4  de  Vit.  Constant.,  cap.  45,  dixit, 
offerripro  communi  pace;  Chrysost.,  hom.  67 
in  Joan.,  18  et  21  in  Acta,  pro  terrx  fructibus; 
et  pro  aliis  necessitalibus,  ut  significat  Au- 
gusl.,  bb.  22  de  Civit.,  c.  28;  et  clarius  tra- 
didit  Trid.,  sess.  22,  c.  et  can.  3;  aliaque  ad 
hanc  rem  comprobandam  adduximns,  dispu- 
talione  prascedenti,  tractando  de  personis, 
pro  quibus  offerri  polest  hoc  sacrificium. 

3.  Impetrative  tantum  bona  temporalia 
per  hoc  possumus  consequi  sacrificium.  — 
Secundo  dicendum  est,  sacrificium  hoc  non 
prasstare  ha3c  beneficia  ex  opere  operato,  sed 
per  modum  tantum  impetrationis.  Priorem 
partem  convincit,  ut  existimo,  ralio  dubitandi 
in  principio  posita  posteriori  loco,  cui  ad~ 
jungi  possunt  omnia  adducta  sect.  3,  4  et  5, 
nam  hoc  a  fortiori  probaut;  neque  auctorem 
aliquem  hactenus  legi,  qui  effectum  hunc 
per  modum  operis  operati  declaraverit.  Pos- 
terior  ergo  pars  sequitur  a  sufficiente  partium 
enumeratione.  Cujus  ratio  est,  quia  impetra- 
tio  orationis  se  extendit  ad  bona  temporalia, 
ut  D.  Thom.  docet,  2.  2,  quasst.  83,  art.  15 
et  i6;  ergo  etiam  impetratio  hujus  sacrificii; 
nam  omnis  justa  oratio  potest  hoc  sacrificio 
juvari. 

4.  Satisfit  objectioni.  —  Unde  facile  solvi- 
tur  objectio,  si  quis  dicat,  cum  Christus,  qui 
est  res  infinita,  in  hoc  sacrificio  offeratur,  in- 
decens  videri,  illud  ordinare  ad  res  caducas 
et  temporales  obtinendas.  Respondetur  enim 
non  esse  indecens,  tum  quia  non  primario, 
sed  secundario  ad  hoc  ordinatur,  cum  prima- 
rio  sit  propter  cultum  Dei;  tum  etiam  quia 
ordinatur  ut  causa  ad  effectum  suum  ;  sic  au- 
tem  res  nobilior  potest  ad  minus  nobilem  or- 
dinari;  causa  namque  esse  non  debet  effectu 
ignobilior;  tum  denique,  quia  hasc  bona  non 
propter  se,  sed  quatenus  ad  pietatem  utilia 
sunt,  expeluntur;  unde  fit,  ut  tota  hasc  impe- 
tratio,  vel  formaliter,  vel  virtule,  in  Dei  glo- 
riam,  quam  Christus  maxime  intendit,  refe- 
ralur,  quod  significavit  Paul.,  1  ad  Timot.; 
nam,  cum  prascepisset,  fieri  obsecrationes, 
orationes,  postulationes,  gratiarum  actiones 
pro  omnibus  hominibus,  pro  Regibus,  et  om- 
nibus,  qui  in  sublimilate  sunt,  ut  quietam  et 
tranquillam  vitam  agamus;  quibus  verbis  (ut 
supra  cum  Chrysost.  et  aliis  exposuimus)  Ec- 

clesiasticum  ritum  offerendi  hoc  sacrificinm, 
et  pro  quibus  personis,  et  pro  qua  re  offeren- 
dum  sit,  declarat;  subdit  deinde  :  Ut  quielam 
et  tranquillam  vitam  agamus,  in  omni  pietate 
et  caslitate;  hoc  enim  bonum  et  acceptum  est 
coram  Salvatore  nostro  Deo,  qui  omnes  homi- 
nes  vult  salvos  fieri  et  in  agnitionem  veritatis 
venire ;  explicat  ergo,  haec  bona  ad  pietatem 
ordinari,  prout  per  hoc  sacrificium  expetun- 
tur  et  obtinentur,  sub  qua  consideralione 
dici  possunt  spiritualia  habitudine  et  rela- 
tione;  unde  ita  impetrari  possunt,  sicut  alia 
spiritualia  auxilia,  quae  non  ex  opere  operato, 
sed  per  modum  impetrationis  per  hoc  sacrifi- 
cium  comparantur;  idem  ergo  de  his  tempo- 
ralibus  donis  dicendum  est. 

SECTIO  VIII. 

Utrum  hoc  sacrificium  habeat  aliquem  effectum   ex 
opere  operato  in  omnibus  offerentibus  ipsum. 

1 .  OfferentiumVioc  sacrificium  varius  ordo. 
—  Diximus  de  omnibus  effectibus  hujus  sa- 
crificii,  et  de  modis,  quibus  per  illud  confe- 
runtur;  nunc  sequitur  declarandum,  quibus 
personis  tribuat  hujusmodi  fructum.  Suntau- 
tem  hoc  loco  diligenter  distinguendae  duae 
personae,  seu  duae  rationes,  aut  habitudines 
personarum  ad  hoc  sacrificium,  scilicet,  offe- 
rentis,  et  ejus  pro  quo  offertur;  nam  hee  duae 
rationes  interdum  personaliter  separantur; 
potest  enim  aliquis  esse  offerens,  et  nullo 
modo  pro  se  offerre,  sed  totum  fructum  sa- 
crificii  alteri  applicare;  et  e  converso  potest 
aliquis  nullo  modo  offerre,  et  lamen  pro  ipso 
sacrificium  offerri;  quare,  licet  contingat  in 
eadem  persona  jjtramque  conjungi,  rationes 
tamen  ipsae  distinctae  manent;  et  ideo  sigilla- 
tim  videndum  est,  quid  singulis  sub  propriis 
ralionibus  respondeat.  In  praesenti  ergo  non 
inquirimus,  cui  detur  fructus  sacrificii;  hoc 
enim  pendet  ex  dicendis  sectione  sequenti; 
sed  inquirimus,  cujus  oblationi  respondeat 
talis  fructus,  sive  illi  dandus  sit,  sive  alteri. 
Intelligitur  autem  quaestio  de  effectu  ex  opere 
operato;  nam  de  impetratione  non  est  du- 
bium,  quin  omuis  offerens,  eo  modo  quo  of- 
fert,  possit  impetrare,  quantum  est  ex  parte 
oblationis  suae,  quia  de  se  est  actio  dignissima 
et  apta  ad  impetrandurn;  distinguendi  ergo 
sunt  varii  offerentes  juxta  supra  tractata 
disputatione  praecedenti.  Et  possunt  nunc  ad 
quatuor  capita  revocari.  Primus  offerens  est 
Chrisius  Dominus.  Secundus  dici  potest  Ec- 
clesia,  cujus  nomine  etiam  offertur,  sub  qua 


aliquo  modo  comprehenduntur  omnia  mem- 
bra  ejns.  Terlius  offerens  est  sacerdos,  qui  ut 
minister,  et  in  persona  Chrisli  offert.  In 
quarto  denique  ordine  sunt  omnes  alii,  qui 
specialiter  concurrunt  cum  sacerdote  ad  sa- 
crificium  offerendum,  et  de  singulis  breviter 
est  dicendum. 

2.  Circa  primam  qusestiunculam,  Scoti  opi- 
nio  improbatur .  —  Christi  oblationi,  ut  pri- 
marius  offerens  est,  distinctus  fructus  ab  eo, 
qui  sacerdoti  ministro,  non  respondet. — Primo 
igilur  de  Christo  Domino,  Scotus,  Quodlibeto 
20,  significat,  oblationi  hujus  sacrificii,  ut  a 
Christo  est,  respondere  quemdam  peculiarem 
fructum  ex  opere  operato;  et  aliqui  addunt, 
ipsummet  Christum  propria  et  peculiari  in- 
tentione  applicare  fructum  illum,  cui  vult. 
Heec  tamen,  aut  vera  non  sunt,  aut  majori  in- 
digent  explicatione.  Haec  enim  Christi  oblatio 
dupliciter  considerari  potest.  Primo,  ut  est 
eadem  omnino  cum  oblatione  sacerdotis,  qui 
non  offert,  nisi  ut  est  ipse  Christus  sequiva- 
lenter  seu  repraesentative;  et  hoc  modo  ve- 
rum  est  dictum  illud;  tamen  fructus  respon- 
dens  huic  Christi  oblationi"non  est  distinctus 
a  fructu,  qui  respondet  oblationi  sacerdotis, 
ut  sic,  sicut  neque  oblatio  distincta  est;  nec 
sacerdos  et  Christus  sub  hac  consideratione 
sunt  duo,  sed  unum,  ad  eum  modum,  quo 
Aristoteles  dixit,  imaginem  et  rem  repraesen- 
tatam  esse  unum  terminum  unius  animi  mo- 
tus.  Item  in  ministerio  sacramentorum  non 
est  alius  effectus,  qui  respondet  sacerdoti  mi- 
nistranti,  etChristo  perillum  operanti,  quam- 
vis  Christus  sit,  qui  baptizat,  qui  absolvit,  etc. 
Sic  ergo  in  praesenti  idem  est  fructus  oblatio- 
nis,  ut  est  a  Christo,  et  ut  est  a  sacerdote,  de 
quo  infra  dicam.  Hic  autem  fruclus  non  ap- 
plicatur  per  intentionem  Christi  proxime  et 
immediate,  sed  per  intentionem  ministri,  cui 
ipse  hoc  commisit,  ut  infra  dicemus.  Ali- 
ter  potest  oblatio  Christi  considerari,  ut  est 
in  ccelo  actualis  ac  personalis  per  proprium 
actum  internum  ipsius  Christi,  quomodo  dis- 
tincta  est  ab  oblatione,  quee  fit  per  sacerdo- 
tem  ;  et  hoc  modo,  quamvis  illa  actio  impe- 
trativa  sit,  sicut  et  Christi  oratio  existentis  in 
ccelo,  non  tamen  illi  respondet  aliquis  fructus 
ex  opere  operato.  Nullus  enim  Theologorum 
hoc  docuit;  imo  vix  faciunt  mentionem  hujus 
modi  offerendi,  nec  Scotum  existimo  illud 
sensisse.  Ratio  autem  est,  quia  illa  oblatio 
Christi,  neque  nunc  est  de  novo  satisfactiva, 
quia  nonestGhristus  in  statu  satisfaciendi,  ut 
ssepe  dictum  est,  neque  etiam  est  applicativa 


ex  opere  operato  prsecedenlis  satisfaclionis 
Chrisli,  quia  secundum  legem  ordinariam 
Chrislus  non  applicat  ex  opere  operato  fruc- 
tum  passionis  sua3,  nisi  per  sensibilia  signa, 
qualia  sunt  sacramenta,  et  saerificium  sensi- 
bile  in  persona  ejus  oblaturn  ;  oinitto  privile- 
gium  Martyrii,  et  si  quod  aliud  est  hujus- 
modi.  Item,  quia  alias  pari  ratione  dici  pos- 
set,  oblationem  inlernam,  qua  Christus  in 
coelo,  vel  in  Eucharistia  existens,  offert  et  re- 
praeseatat  Deo  passionem  suam,  esse  applica- 
tivam  ex  opere  operato  merrtorum  et  satis- 
factionum  Christi,  et  pro  ejus  arbitrio  huic, 
vel  illi  applrcari,  prout  ipse  vult;  consequens 
autem  est  absurdum  et  ridiculum;  nam,  post- 
quam  Christus  pro  nobis  plene  meruit  et  sa- 
tisfecit,  applicationem  illius  fructus  reliquit, 
ut  ex  opere  operantis  fieret  per  actus  et  dis- 
positiones  ipsius  hominis  divina  gratia  pree- 
venti  et  adjuti,  ex  opere  autem  operato  per 
Ecclesiam  et  ministros  suos,  juxta  illud  :  Sic 
nos  existimet  homo,  ut  ministros  Christi  et 
dispensatores  mysteriorum  Dei.  Ideo  enim  sa- 
cerdotes  instituit,  cum  maxima  potestate  li- 
gandi,  solvendi,  offerendi,  etc.  Nullus  ergo 
specialis  fructus  ex  opere  operato  respondet 
huic  oblationi,  ut  est  a  Christo,  qui  distinctus 
sit  a  fructu,  qui  respondet  cseterrs  offerenti- 
bus,  et  sacerdoti,  et  ministro  ejus. 

3.  Circa  secundam  qusestionem  aliquo- 
rum  placitum.  —  Fideles  non  offerentes  per 
proprium  actum,  quibus  nec  per  sacerdotis 
intentionem  hujus  sacrificii  fructus  applica- 
tur,  nihil  ex  opere  operato  consequuntur .  — 
Objectio.  —  Solutio.  —  Secundo,  de  Ecclesra 
et  membris  ejus  quatenus  sunt  offerentes  re- 
motissimi,  solum  in  habitu,  et  extrinseca  de- 
nomrnatione,  ut  supra  declaravi,  multi  recen- 
tiores  censent,  illis  omnibus  et  srngulis  eorum 
respondere  aliquam  partem  fructus  ex  opere 
operato,  id  est,  consequi  ex  opere  operato 
remissionem  alicujus  poense  per  omnia  et  sin- 
gula  sacrificia,  hoc  solo,  quod  dicunturofferre 
quatenus  sunt  membra  Ecclesiae  offerentis 
per  sacerdotes,  etiamsi  neque  ipsi  ullum  ac- 
tum  habeant  circa  sacrificium,  nec  sacerdcs 
speciali  rntentione  eis  applicet  sacrificii  fruc- 
tum.  Ralio  esse  potest,  quia  oblatio  hujus  sa- 
crificii  est  fructuosa  ex  opere  operato;  ergo 
omnis  offerens,  eo  modo,  quo  offert,  est  par- 
ticeps  hujus  fructus,  magis  tamen  vel  minus 
pro  ratione  et  modo  offerendr;  sed  isti  omnes 
aliquo  mudo  offerunt,  cum  omnes  sint  offe- 
rentes;  ergo  omnes  participant  fructum  ex 
opere  operato.  Atque  haec  opinio  sic  exposita 

solet  tribui  Scoto,  loco  citato,  et  eam  indicant 
Sotus  et  alii  infra  cilandi.  Sed  licet  haec  sen- 
tentia  speciem  quamdam  pietatis  prre  seferat, 
mihi  tamen,  nec  vera,  neque  admodum  veri- 
similis  videtur.  Primum  enim  auclores  citati 
neque  illam  expresse  declarant,  nec  videntur 
in  eo  sensu  locuti,  sed  in  alio  tractando  sec- 
tione  sequente.  Deinde  non  habet  solidum 
fundamentum,  quia  sola  denominatio  offeren- 
tium  per  quamdam  remotam  et  extrinsecam 
habiludinem,  non  videtur  esse  satis  ad  per- 
cipiendum  fructum  ex  opere  operato.  Unde 
argumentor  ratione,  quia  fructus  passionis 
Christr  non  applicatur  ex  opere  operato,  nisi 
vel  per  propriam  aliquam  actionem,  vel  re- 
ceptionem  sensibilem,  vel  per  specialem  ap- 
plicationem  alterius;  sed  in  praesenti  non 
datur  hic  fructus  per  specialem  applicatio- 
nem  allerius,  ut  supponitur;  neque  etiam  hi 
sic  offerentes  aliquid  recipiunt,  per  quod  ers 
talis  fructus  applrcetur,  ut  per  se  notum  est. 
Neque  etiam  aliquid  agunt,  quia  tantum  ha- 
bitu,  vel  extrinsece  denomrnantur  offerentes; 
unde  iila  denominatio  non  fundatur  in  aliquo 
actu  hominis,  qui  per  se  pertinet  ad  cultum 
Dei,  ut  valere  possit  ad  meritum  vel satisfactio- 
nem  sic  offerentis.  Dices  :  quod  sacerdos  offe- 
rat  nomine  Ecclesise,  sufficrt,  ut  illa  oblatio 
sit  impetrativa  speciali  modo,  adeo  ut,  quam- 
vrs  sacerdos  sit  iniquus,  nihilominus  illa  actio 
suam  vim  impetrandi  retineat;  ergo  hcc 
etiam  satis  est,  ut  illa  oblatio  sit  satisfactiva 
independenler  a  sanctitate  ministri;  et  con- 
sequenter,  ut  illa  satisfactio  sit  ex  opere  ope- 
rato;  ergo  illa  satisfactio  distribuenda  erit 
inter  Ecclesise  membra,  et  unicuique  sua 
portiuncula  eveniet.  Respondetur  :  si  argu- 
mentum  quidquam  valet,  non  probat  cle  ap- 
plicatione  satisfactionis  Christi  ex  opere  ope- 
rato,  de  qua  nos  loquimur,  sed  probat  de 
nova  quadam  satisfactione,  quee  in  illo  opere 
reperitur,  ratione  sanctitatis  totius  Ecclesise, 
quam  nullus  hactenus  posuit  in  hujusmodi 
actione.  Quapropter  non  existimo  esse  eam- 
dem  ratronem  de  impetratione,  et  de  satis- 
factione;  nam  ad  impetrandum  sufficit  sanc- 
titas  habitualis  totius  Ecclesree,  ad  quam 
respiciens  Deus,  quando  nomine  illius  fit  ora- 
tio,  vel  oblatio,  ratione  illius  inclinatur  ad 
concedendum  id  quod  petitur,  in  quo  consistit 
impetrationis  ratio,  et  ideo  ad  rllam  sufficit 
illa  habrtudo,  vel  denominatio  extrinseca, 
quamvis  ipsa  Ecclesia  per  se  ipsam  speciali- 
ter  non  oret.  Sicut,  quando  a  Deo  petimus,  ut 
nos  exaudiat  propter  merita  alicujus  Sancti, 

illa  revera  concurruntad  impetrandum  nobis, 
quia  Deus  ad  illa  respicit,  elhm  si  Sanclus 
ille  non  oret  pro  nobis,  et  sicut  in  lege  ve- 
teri  orabant  fideles : Propter  Abraham  servum 
tuum,  etc,  quando  fortasse  Abraham  pro  eis 
non  orabat,  saltem  illa  oratione  speciali,  quia 
satis  erat,  quod  sanclitas  ejus  repraesentare- 
turDeo,  ad  inclinandum  ipsum;  sic  ergo  nunc, 
quia  sacerdos  orans  in  persona  Ecclesiae,  illius 
sanctitatem  Deo  reprsesentat,  etiam  si  ipse 
sanclus  non  sit;  ad  satisfaciendum  autem  de 
novo  non  sufficit  ha?c  repreesentatio,  sed  ne- 
cessaria  est  realis  actio,  vel  passio  alicujus 
personae  gratse  Deo;  de  qua  differentia  inter 
impetrationem  et  salisfactionem  plura  infra 
dicturi  sumus.  Nullus  ergo  fructus  satisfac- 
lionis  respondet  ex  opere  operato  his  offeren- 
tibus.  Si  quis  autem  contendat  illum  modum 
offerendi  sufficere  ad  aliquem  fructum  ex 
opere  operato,  de  illo  philosophari  debet,  ad 
illumque  applicari  omnia,  quae  nos  in  quarto 
membro  dicemus. 

4.  Sacerdoti  offerenti  fructus  portio  ex 
opere  operato  hujus  sacrificii  respondet.  — 
Tertio,  quod  pertinet  ad  oblationem  sacer- 
dotis,  ut  sic,  certum  est,  illi,  prout  offert  in 
persona  Christi,  respondere  ex  opere  operato 
aliquem  proprium  fructum  hujus  sacrificii,  ut 
D.  Thomas  sentit  supra,  quaest.  79,  art.  5  et  7, 
et  reliqui  Theologi  citati  et  citandi.  Ratio  est, 
quia  hoc  sacrificium  habet  effectum  ex  opere 
operato,  ut  ostensum  est;  ergo  maxime  res- 
pondet  illi,  ut  est  actio  ministri  a  Ghrislo  de- 
putati,  et  per  quem  Christus  ipse  operatur. 
Secundo  ita  fit  in  actionibus  omnium  sacra- 
mentorum  ;  ergo  et  in  oblatione  hujus  sacrifi- 
cii;  nam  bsec  etiam  est  instrumentalis  actio 
ad  fructum  Christi  applicandum.  Tertio,  quia 
hic  est  effectus  sacrificii,  ut  sic;  sed  oblatio 
sacerdolis,  ut  fit  ab  eo  reprtesentante  perso- 
nam  Christi,  est  proprie  actuale  sacrificium, 
seu  sacrificalio  ipsa  ;  ergo  illi  maxime  respon- 
det  fructus  ex  opere  operato,  quia  ut  sic  obla- 
tio  est  proprie  sacrificalis,  in  suo  genere  infi- 
nita,  semperque  munda  et  gr^ta  Deo.  Tandem 
sub  hac  ratione  heec  oblatio  est  maxime  im- 
petrativa;  ergo  sub  eadem  est  operativa  ex 
opere  operato;  nam  eadem  est  ratio  utrius- 
que  modi  causandi,  idemque  est  omnino  sa- 
crificium,  quod  utramque  vim  habet. 

5.  Concurrentes  ad  hoc  sacrificium  fideles 
fructum  aliquem  ex  opere  operato  partici- 
pant.  —  Quarto  de  cseteris  privatis  offerenti- 
bus,  qui  proprium  aliquem  ooncursum  ha- 
bent  ad  oblationem  sacrificii  cum  sacerdote, 


seu  per  ipsum,  dicendum  censeo,  omnibus  ac 
singulis  respondere  proprium  aliquem  fruc- 
tum  ex  opere  operato.  Ita  ut,  si  constituamus 
hominem  assislentem,  vel  ministranlem  sa- 
crificio  Missse,  cui  sacerdos  intentione  sua 
speciali  nullum  fructum  sacrificii  ex  opere 
operato  applicet,  de  hujusmodi  homine  pie  ac 
probabiliter  credimus,  consequi  proprium 
fructum  suum  ex  opere  operato.  Quod  vide- 
tur  sensisse  Cajetan.,  tom.2  Opusc,  tract.  3, 
qutest.  2;  Sylvest.,  verb.  Missa  1,  q.  9,  et 
aiii  infra  referendi;  et  D.  Thom.  nonnihil  fa- 
vet,  dicta  queest.  79,  art.  5,  ubi  ait,  oblatio- 
nem  hujus  sacrificii  esse  satisfactoriam  illis 
pro  quibus  offertur,  vel  etiam  offerentibus. 
Sic  etiam  recte  exponuntur  illa  verba  can. 
Missae  :  Pro  quibus  tibi  offerimus,  vel,  qui 
tibi  offerunt,  ubi  aperte  sermo  est  de  offeren- 
tibus,  distinctis  ab  ipso  sacerdote,  ut  patet  ex 
antecedentibus  verbis  :  Et  omnium  circum.- 
stantium ,  quorum  tibi  fides  cognita  est,  et 
nota  devotio,  pro  quibus  tibi  offerimus,  vel, 
qui  tibi  offerunt.  Neque  sine  causa  illa  duo 
me,mbra  distinguuntur,  sed  (ut  videtur)  quia 
illae  duee  habitudines  seu  rationes  proprie 
sumptee  per  se  singulae  sufficiunt  ad  perci- 
piendum  aliquem  fructum  sacrificii  ex  opere 
operato.  Accedit  preeterea  ralio  in  secundo 
puncto  tacta,  quia  oblatio  hujus  sacrificii  est 
fructuosa  ex  opere  operato;  ergo  rationi  con- 
sentaneum  est,  ut  omnes,  qui  ad  illam  vere 
concurrunt  per  proprium  actum,  seu  concur- 
sum  moralem,  participent  hujusmodi  fruclum 
talis  oblationis.  Secundo  amplius  ita  explica- 
tur.  quia  ex  hujusmodi  conGursu  plurium  of- 
ferentium  cum  ministro  resultat  quasi  unum 
morale  offerens  cum  majori  devotione,  reve- 
rentia  et  dignitate;  ergo  respondet  illi  major 
fructus  ex  opere  operato,  ceeteris  paribus; 
nam  juxta  doctrinam  D.  Thomee  supra,  hic 
fructus  definitur  juxta  devotionem  offeren- 
tium ;  ergo  hac  ratione  respondet  singulis 
offerentibus,  ut  tales  sunt,  aliqua  pars  illius 
fructus,  juxta  uniuscujusquedevotionem.  Ter- 
tio,  sicut  usus  sacramenti  consistit  in  recep- 
tione,  ita  ratio  sacrificii  in  oblatione;  sed  om- 
nes  qui  recipiunt  sacramentum,  participant 
fructum  ejus;  ergo  similiter  omnes  offerentes 
per  proprium  aliquem  concursum,  vel  actio- 
nem,  participant  fructum  sacrificii.  Tandem 
Christus  potuit  hoc  modo  instituere  hujus  sa- 
crificii  efficacitatem,  et  est  valde  consentanea 
dignilali  ejus,  et  hominibus  conveniens,  ut 
saltem  spe  fructus,  unusquisque  devote  of- 
ferre  studeat  juxta  capacitatem  suam.  Ergo 

oredendum  est,  ita  instituisse.  Et  confirma-     oblationibus.  —  Prima 

tur;  nam  inconveniens  esset,  quod  audiens 

Missani  non  plus  fructus  accipiat  ex  opere 

operato  ex  Missa,  quam  ille,  qui  non  audit,  si 

sacerdotis  applicalio  erga  utrumque  aequalis 

est;  et  alioquin  in  hujusmodi  effectu,  nullum 

est  inconveniens,  nec  aliquod  contra  illum 

objici  potest,  quod  difficultatem  ingeral;  cur 

ergo  negandus  est? 

6.  Sacerdoti  offerenti  duplex  fructus  ex 
opere  operato  sacrificii  respondet.  —  Qualis 
uterque.  —  Etiam  utprivato  offerenti  duplex 
sacerdoti  ex  opere  operato  respondet  fructus. 
—  Atque  ex  hac  resolutione  praeeedenti 
puncto  adjuncta,  infero,  sacerdoti,  offerenti 
sacrificium  Missa3,duplieem  fructum  exopere 
operato  respondere;  nam  sacerdos  ibi  clupli- 
cem  induit  personam,  Chrisli,  scilicet,  et  pro- 
priam,  et  sub  utraque  ratione  offert;  ergo  sub 
ulraque  illi  fructus  respondent;  nam,  quate- 
nus  offert  in  persona  Christi,  ut  minister  pu- 
blicus,  respondet  illius  oblationi  fructus  ex 
opere  operato ,  explicatus  in  praecedente 
puncto.  Propter  hoc  autem  publicum  ministe- 
rium,  quod  gerit,  non  exuit  rationem  per- 
sonse  privatee,  sub  qua  etiam  concurrit;  nam 
ut  Paul.  ait,  etiam  ipse  indiget,  ut  pro  se 
offerat,  neque  in  hoc  esse  debet  pejoris  con- 
ditionis,  quam  reliqui  privati  offerentes.  Unde, 
si  sit  sacerdos  injustus,  ejus  oblationi  respon- 
det  prior  fructus,  nihilque  ex  illo  minuitur ; 
ipse  tamen  privatur  illo  peculiari  fructu , 
quem  haberet,  si  ut  privata  persona  sancte 
offerret ;  et  ideo  quamvis  hic  offerat  ratione 
stipendii  recepti,  nullam  injuriam  facit  ei, 
pro  quo  offert,  quia  jam  ihi  applicat  totum 
fructum,  qui  respondet  sacrificio,  ut  est  a 
ministro  publico ;  sub  hac  enim  ratione  sti- 
pendium  accipit,  scilicet,  ut  publicus  minister 
Christi.  Et  hinc  etiam  fit  conjectura,  diver- 
sum  esse  fruclum,  qui  respondel  sacerdoti, 
ut  privato  offerenti,  quia  non  est  verisimile, 
ipsuui  privari  omni  fructu  ex  opere  operato; 
dat  ergo  alteri  fructum  communem  (ut  sic 
dicam) ;  ipse  verofruitursuopeculiari  fructu, 
respondente  suae  privatae  oblationi  ac  devo- 
tioni;  neque  aliquis  unquam  dixifc,  teneri  sa- 
cerdotem  ad  applicandum  hunc  proprium 
fructum  danti  stipendium;  imo  Scotus  signi- 
ficat,  id  fieri  non  posse,  de  quo  postea  dicam. 
Et  juxta  hunc  duplicem  fructum  intelligi  ac 
conciliari  possunt  varia  dicta  Doctorum,  quae 
postea  commemorabimus. 

7.  Differentix  aliquot  inter  fructum  publico 
ministerio  sacrificii  respondentem ,  et  privatis 

Sed  qureres,  qi:o- 
modo  inter  se  differant  hi  duo  effectus,  sive 
in  una  sacerdotis  persona,  sive  in  illa  et  aliis 
considerentur.  Respondetur,  plures  inlerce- 
dere  differentias  nolatu  dignas.  Prima  est, 
quod  fructus,  qui  respondet  oblationi  sacri- 
ficii,  ut  in  persona  Christi  a  sacerdote  offer- 
tur,  non  est  principaliter  propter  ipsum,  sed 
propter  populum,  seu  alios,  pro  quibus  potest 
sacrificium  offerri,  quia  tunc  sacerdos  gerit 
personam  publicam,  et  est  intercessor  inter 
Deum  et  populum ;  at  vero  alius  privatus 
fructus  prsccipue  estpropter  singulos  offeren- 
tes,  quia  non  offerunt,  ut  publici  ministri, 
sed  ut  privatte  personee,  et  ideo  illis  datum 
est,  ut  sua  privata  oblatione  aliquid  ex  sacri- 
ficio  haurire  possint;  hinc  ulterius  certum 
est,  priorem  fructum  posse  aliis  applicari,  et 
quoad  hoc  commissum  esse  ipsi  sacerdoti 
tanquam  ministro;  de  posteriori  autem  fructu 
res  est  dubia,  quia  ex  institutione  id  non  se- 
quitur,  sed  aliunde  investigandum  est,  ut 
videbimus. 

8.  Secunda.  —  Discrimen  inter  sacramenti 
et  sacrificii  effectus.  —  Secunda  differentia 
est,  quia  prior  fructus  de  se  est  indifferens, 
et  quasi  universalis,  et  ideo  soli  sacerdoti 
Christi  ministro  potestas  est  data,  ut  huic  vel 
illi  applicet  illum.  In  quo  etiam  est  obiler  no- 
tanda  differentia  inter  sacramenta  et  sacrifi- 
cium ;  nam  sacramenta  per  se  ordinantur  ad 
sanctificationem  recipientium,  et  ideo,  sicut 
per  receptionem  applicantur  ad  operandum, 
ita  per  eamdem  receptionem  determinantur 
ad  agendum  in  hac  persona  et  in  alia  ;  et  ideo 
hoc  jam  non  pendet  ab  intentione,  vel  appli- 
catione  ministri,  sed  lantum  remote,  in  quan- 
tum  necesse  est,  ut  velit  huic  dare  sacra- 
mentum ;  et  hoc  ipsum  explicalur  in  formis 
sacramentorum  :  Baptizo  te,  Absolvo  te,  etc. 
Ratio  autem  sacrificii  consistit  in  oblatione 
facta  Deo;  unde  intrinsece  determinat,  cui  sit 
offerendum,  non  tamen  pro  quo  sit  offeren- 
dum,  et  ideo  necesse  est,  ut  aliunde  determi- 
netur.  Quamdiu  igitur  consideratur  oblatio, 
ut  est  a  Christo  per  sacerdotem  ipsum  reprae- 
sentantem,  adhuc  est  indifferens,  et  univer- 
salis,  tam  ex  parte  ejus,  cui  fit  oblatio,  quia 
ei  pro  quibuscumque  offerri  potest;  quam  ex 
parte  rei  oblatse,  ob  eamdem  rationem ;  tum 
etiam  ex  parte  offerentis,  qui  etiam  est  pu- 
blicus  et  communis;  tum  denique  ex  parte 
eorum,  pro  quibus  offerri  potest,  quia  de  se 
ad  nullum  est  determinata  ;  fructus  ergo,  qui 
oblationi  sic  conceptee  respondet,  indifferens 

est,  donec  per  aliquem  huic  potius,  quam  illi 
applicetur,  quod  in  nullius  potestate  dici  po- 
test  esse  positum ,  prseterquam  ipsius  mi- 
nistri.  Nec  vero  dici  potest  determinari  ex 
se  ad  ipsum  sacerdotem  offerentem,  sicut  de- 
terminatur  effectus  sacramenti  ad  suscipien- 
tem ,  quia ,  ut  diximus,  hic  fructus  non  est 
principaliter  propter  ipsum,  sed  propter  alios, 
inter  quos  et  Deum  ipse  est  mediator.  Item, 
quia  in  eo  non  concurrit  ipse,  ut  talis  per- 
sona,  sed  ut  repreesentans  personam  Christi; 
non  ergo  limitatur  ad  ipsum,  sed  communis 
est  et  indifferens.  Et  quoad  hoc  recte  intelli- 
gitur  differentia,  quam  D.  Thom.  supra  posuit 
inter  sacramentum,  et  sacrificium,  quod  illud 
operalur  tantum  in  suscipiente,  sacrificium 
vero  etiam  in  aliis,  pro  quibus  offerri  potest; 
hoc  enim  maxime  verum  est,  quoad  hunc 
fructum.  At  vero  alius  posterior  fructus,  qui 
privatis  offerentibus  respondet,  ex  se  et 
absque  alia  applicatione  est  uniuscujusque 
offerentis,  quia  hic  fructus  principaliter  est 
propter  ipsum,  qui  in  ea  oblatione  non  gerit 
personam  publicam,  sed  propriam  et  priva- 
tam,  et  ideo  ut  sibi  prosit  sua  oblatio,  non 
est  necessaria  intentio  sacerdotis  pro  tali  per- 
sona  specialiter  offerentis ,  sed  solum  quod 
ipsa  cum  sacerdote  el  per  sacerdotem  offerat, 
et  quod  sacerdos,  ut  publicus  minister,  no- 
mine  ejus  offerat,  ut  superius  declaratum  est. 
Quin  polius  hinc  fit,  ut  hujusmodi  offerens 
excludi  nullo  modo  possit  a  participatione 
hujus  fructus ,  etiam  si  sacerdos  velit ,  aut 
tentet  eum  excludere,  dummodo  ille  maneat 
offerens,  et  non  excludatur  a  concursu  seu 
communicatione  in  tali  sacrificio.  Adde  etiam, 
ad  obtinendum  hujusmodi  fructum,  non  esse 
necessariam  in  tali  offerente  specialem  in- 
tentionem  consequendi  illum ;  sufficit  enim 
intentio  offerendi  seu  concurrendi  ad  sacrifi- 
cium,  ministrando,  vel  audiendo  Missam,  vel 
alio  simili  modo,  quia  per  hoc  satis  determi- 
natur  talis  fruclus  ad  talem  offerentem,  nisi 
fortasse  ipse  velit  illum  alteri  applicare,  de 
quo  postea  dicam. 

9.  Tertia  ex  D.  Thom.  —  Tertia  differentia 
est,  quia  ad  priorem  fructum  non  est  neces- 
saria  sanctitas  sacerdotis,  ut  docet  D.  Thom. 
supra,  queest.  82,  art.  6,  et  in  4,  dist.  45, 
queest.  2,  art.  4,  queestiunc.  3;  et  Soto,  dist. 
13,  art.  1,  etomnes.  Et  hoc  confirmari  potest 
ex  multis,  quse  referuntur  \ ,  queest.  1 ,  c.  Non 
nocet,  c.  Intra  Cath.,  et  de  Consecr.,  dist.  5, 
c.  Utrum  sub  figura.  Ratio  etiam  est  ex  dictis 
manifesta ,  quia  sacerdos  ,  quoad   hoc ,  non 


gerit  personam  suam,  sed  Christi,  et  ideo, 
sicut  hac  ratione  oblatio  est  grata  et  munda, 
ita  etiam  est  effieax,  quia  non  applicat  meri- 
tum  ejus,  sed  Christi.  Accedit  congruentia, 
quia,  cum  hic  fructus  non  sit  propter  perso- 
nam  sacerdotis  u-t  talis  est,  sed  propter  Eccle- 
siam,  ideo  non  debuit  pendere  ex  sanctitate 
ejus.  Hac  enim  de  causa  institutum  est,  quod 
sacramenta  seque  per  malos  ministros,  ac  per 
bonos,  perficerenturetsanctificarent  alios.  Et 
confirmatur,  quia  alias  Missa  sacerdotis  pec- 
catoris  oblata  pro  anima  purgatorii  nihil  illi 
prodesset.  Item  sequeretur,  sacerdotem  re- 
cepto  stipeudio  sacriticantem  in  peccalo  mor- 
tali  non  satisfacere  suee  obligationi,  sed  teneri 
iterum  in  gratia  satisfacere,  quee  sunt  ab- 
surda.  Dices  :  ergo  etiam  si  sacerdos  sit  haere- 
ticus,  et  ab  Ecclesia  preecisus,  sacrificiumque 
offerat,  illi,  quantum  esl  ex  se,  respondebit 
praedictus  effectus,  et  si  alicui  per  talem  sa- 
cerdotem  applicetur,  ei  proderit,  si  non  ha- 
beat  obicem.  Respondeo,  concedendo  totum, 
quia  revera  ita  est,  neque  habet  majus  incon- 
veniens,  quam  sit  in  fructu  sacramenti.  At 
vero  alter  fructus ,  qui  respondet  privato 
offerenti,  requirit  in  illo  gratiam  et  sanctita- 
tem,  ut  eo  frui  possit.  Quod  quidem  duplici 
ex  capite  provenire  potest  :  primo  ex  incapa- 
citr.te  subjecti,  quasi  passive  considerati, 
quia  nimirum  is,  qui  est  in  peccato  mortali, 
est  incapax  omnis  fructus  passionis  Chrisli  ex 
opere  operato,  et  hoc  rnodo  est  res  clara  et 
mihi  certa  ,  ut  infra  latius  dicam.  Secundo 
potest  hoc  provenire  ex  indispositione  offe- 
rentis,  ut  sic,  quod  est  difficilius,  quia  licet 
priori  ratione  hujusrnodi  offerens  sit  incapax 
perceptionis  talis  fructus  in  eo  statu,  nihilo- 
minus  intelligi  posset,  illius  oblationi  respon- 
dere  suum  fructum,  quia,  cum  ille  sit  ex 
opere  operato,  non  videlur  pendere  ex  sanc- 
titate  sic  offerentis,  quia  non  fundatur  in 
merito  ejus;  ergo  erit  illa  oblatio  semper  de 
se  frucluosa,  ita  ut,  quamvis  tunc  sit  mortifi- 
cata  (ut  sicdicam),  postea,  ablato  obice,  possit 
reviviscere;  vel,  si  tunc  alteri  applicarelur, 
seu  donaretur  ille  fructus,  in  quo  non  esset 
obex,  in  illo  haberet  effectum.  Sed,  quan- 
quam  ob  hanc  rationem  res  videatur  dubia, 
tamen,  cum  in  hac  oblatione  privata  persona 
non  operetur  ut  minister  Christi,  sed  solum 
concurrat  ut  privata  persona,  verisimile  sa- 
tis  est,  requiri  sanctitatem  ejus,  ut  tali  obla- 
tioni  respondeat  proprius  fructus  ex  opere 
operato,  quia,  licet  talis  fructus  non  fundetur 
in  merito  ejus,  et  ideo  non  requiratur  gratia, 

ut  principium  merendi,  nihilominus  requiri 
potest,  ut  dispositio  necessaria  in  tali  offe- 
rente.  Et  confirmatur,  nam,  ut  sacramenti 
susceptio  sit  fructuosa  ex  opere  operato,  re- 
quirit  sanctitatem  in  suscipiente.  Ergo  et  hsec 
oblalio  in  offerenle.  Item  hic  fructus  primario 
est  propler  hujusmodi  offerenlem  ;  ergo  me- 
rito  ah  eo  exigitur  dispositio  condigna  sacri- 
ficio,  ut  sit  ei  oblatio  talis  fructuosa,  et  ideo 
etiam,  ut  statim  dicam,  quo  dispositio  fuerit 
melior,  eo  hic  fructus  erit  major.  Tandem, 
quod  dicebatur  de  reviviscentia  talis  fructus, 
si  semel  non  acquiritur,  frivolum  est,  sine 
fundamento,  vel  aliqua  necessitate  dictum. 
Quod  vero  dicebatur,  posse  talem  fructum 
donari  alteri,  incertum  est,  etiam  in  privato 
offerente  sancto  et  justo,  et  ideo  simpliciter 
loquendo,  verius  videtur,  absolute  talem  obla- 
tionem  esse  infructuosam  ex  opere  operato, 
quotiescumque  extra  gratiam  fit. 

10.  Quartaex  D.  Thom.  —  Rejicitur  Scoti, 
et  Gabriel.  opinio.  —  Alex.  P.  locus  exponi- 
tur.  —  Quarta  differentia  similis  preeeedenti 
est,  quod  prior  fructus  respondens  sacrificio 
secundum  se  non  est  major  vel  minor,  prop- 
ter  majorem  vel  minorem  sanctitatem  mi- 
nistri,  ut  sumitur  ex  D.  Thom.,  dicta  qusest. 
82,  art.  6;  Soto,  Corduba,  et  aliis.  Quanquam 
Scot.,  in  4,  dist.  13,  qusest.  2,  ad  tertium,  et 
Gabriel,  lect.  26  in  can.,  oppositum  sentiant, 
qui  consequenter  loquuntur,  quoniam  eodem 
modo  opinati  sunt  de  ministris  sacramento- 
rum.  Nos  autern  contraria  ratione  utimur, 
quia  effectus  sacramenti  ex  opere  operato  non 
augetur,  nec  minuitur  ob  ministri  sanctita- 
tem  majorem  vel  minorem ;  ergo  nec  effectus 
sacrificii.  Patet  consequentia,  quia  etiamdatur 
ex  opere  operato,  et  in  eo  non  consideratur 
dignitas  personae,  sed  officium  ministerii ; 
nam  in  tantum  operatur,  in  quantum  est 
Christi  minister.  Item  quia,  si  hic  effectus 
augeretur  ob  majorem  sanctitatem  ministri, 
ergo  minueretur  ob  minorem;  ergo  omnino 
tolleretur  ob  carentiam  sanctitatis  ministri ; 
ergo  e  converso ,  si  non  pendet  effeclus  ex 
sanctitate  ministri,  neque  etiam  variabitur  ob 
quantitatem  ejus.  Denique  rationes  factas  in 
pifecedente  differentia,  hoc  etiam  probant. 
Unde  quando  Alexander  Papa,  in  c.  Ipsi  sa- 
cerclotes,  1 ,  quaest.  1 ,  dicit,  sacerdotes,  quo 
sanctiores  sunt,  eo  magis  prodesse  fidelibus 
per  sua  sacrificia,  intelligendus  est  quoad 
impetrationem,  et  meritum  de  congruo  ex 
opere  operantis,  non  vero  quoad  effectum  ex 
opere  operato,  ut  supra  D.  Thom.  exponit, 


SECT.  IX. 


743 


et  in  4,  dist.  13,  quaest.  1,  art.  5,  ubi  Bonav., 
Paludanus,  et  c;eleri  idem  tradunt.  At  \  ero 
fructus  poslerior,  qui  respondel  privatis  offe- 
renlibus,  eo  major  est,  quo  ipsi  meliori  affectu 
et  dispositione  offerunt.  Ila  sumitur  ex  D. 
Thom.,  dicta  qusest.  79,  art.  5  et  7,  et  in  hac 
quaest.  83,  art.  4,  ad  8.  Et  probatur  contraria 
ratione  sumpta  ex  praecedente  differentia; 
nam,  ut  sacrificium  sit  hoc  modo  fructuosum, 
necessaria  est  bona  dispositio  offerentis;  ergo 
quo  haec  dispositio  fuerit  melior,  eo  erit  sa- 
crificium  fructuosius,  quoad  hunc  effectum. 
Patet  consequentia ,  tum  ex  regula  topica , 
sicut  simpliciter  ad  simpliciter,  ita  magis  ad 
magis;  tum  a  simili  ex  sacramentis,  in  quibus 
melior  dispositio  conducit  ad  meliorem  effec- 
tum  ex  opere  operato;  tum  ex  conjecturis 
superius  adductis  de  sacramentis;  est  enim 
hic  moclus  instilutionis  convenientior,  quia  in 
hoc  modo  offerencli  unusquisque  offert  ut  pri- 
vata  persona,  juxta  propriam  devotionem; 
et  ita  respondet  illi  proprius  et  particularis 
fructus;  ergo  conveniens  fuit,  ut,  quo  quis 
devotius  offert,  eo  majorem  fructum  accipiat, 
nam  et  talis  oblatio  Deo  acceplior  est,  et  hoc 
modo  excitantur  omnes  ad  devotius  et  reli- 
giosius  offerendum.  Quaeres,  in  quo  ponenda 
sit  heec  major  devotio,  vel  dispositio  melior. 
Respondetur,  ex  multis  principiis  posse  de- 
sumi.  Primo  ex  majori  sanctitate ,  ceeteris 
paribus,  ex  meliori  actu  interiori,  aut  propter 
ferventiorem  affectum,  prsesertim  charitatis, 
ut  D.  Thom.  dixit,  aut  quia  ex  meliori  mo- 
tivo,  magisque  ad  Dei  cultum  pertinentem  fit 
oblatio.  Denique  in  actione  etiam  exteriori 
potest  reperiri  differentia ;  nam  quo  aliquis 
magis  concurrit,  seu  ministrat  in  sacrificio, 
eo  etiam  censetur  devotius  offerre,  quod  sem- 
per  intelligendum  est,  caeteris  paribus;  nam, 
ut  absolule  fiat  comparalio,  omnia  pensanda 
sunt,  ut  illa  censeatur  dignior  oblatio,  quse, 
pensatis  omnibus  circumstantiis,  moraliter 
fuerit  majoris  valoris  apud  Deum. 

SECTIO  IX. 

Utrum  hoc  sacrificiura  habeat  effectum  ex  opere 
operato  in  his,  pro  quibus  offertur,  non  ponentibus 
obicem. 

1 .  Cui  a  sacerdote  fructus  sacrificii  ex 
opere  operato  applicatur,  non  ponenti  obicem, 
infallibiliter  confertur.  —  Hhbc  qusestio  trac- 
tari  polest  de  fructu  respondente  ipsi  sacri- 
ficio  secundum  se,  ut  est  a  ministro  in  per- 
sona  Christi  offerente ;  vel  de  fructu ;  qui 

respondet  unicuique  privato  offerenti.  Circa 
primnm,  unum  est  certum  ex  dictis,  nonnulla 
vero  hic  dubitari  possunt.  Cerlum  (inquam) 
est  sacrificium  hoc  dare  suum  effeclum  ex 
opere  operato,  ei,  pro  quo  a  sacerdote  offer- 
tur,  et  lalis  fructus  applicatur,  etiam  si  ille, 
pro  quo  fit  obiatio,  nullo  modo  offerat,  dum- 
modo  obicis  impedimentum  non  ponat.  Hsec 
assertio  est  communis  omnium,  et  fere  pro- 
bata  in  sectione  praecedente.  Potest  tamen 
adhuc  in  hunc  modum  explicari ,  quia  hic 
effectus,  cum  fit  ex  opere  operato,  alicui  in- 
fallibiliter  dandus  est,  si  non  ponat  obicem ; 
nam  hsec  est  de  ratione  effectus  ex  opere  ope- 
rato;  sed  ille ,  cui  dandus  est  hic  effectus , 
non  est  determinalus  a  Christo  institutione 
sua,  neque  nunc  determinatus  per  volunta- 
tem  ejus,  ut  existentis  in  coelo;  ergo  non  po- 
test  esse  alius,  nisi  ille,  quem  sacerdos  offe- 
rens  sua  intentione  determinaverit,  seu  pro 
quo  obtulerit,  aut  cui  hunc  effectum  appli- 
cuerit;  haec  enim  omnia  in  idem  recidunt. 
Consequentia  tenet  a  sufficiente  partium  enu- 
meratione.  Minor  sic  declaratur,  quia  variis 
modis  intelligi  potest  facta  institutio.  Primus 
est,  ut  hic  fructus  necessario  maneat  in  mi- 
nistro  offerenle,  et  hoc  modo  facta  non  est, 
ut  constat  ex  usu  Ecclesiee,  qui  est,  ut  pro 
aliis  offeratur;  et  ex  communi  ratione  sacri- 
ficii  publici,  seu  oblati  a  sacerdote,  ut  pu- 
blico  ministro  Christi,  cujus  officium  est,  ut 
pro  peccatoribus  offerat;  et  ex  aliis  prasce- 
dente  sectione  adductis.  Secundus  modus  in- 
stitutionis  intelligi  posset,  quod  hic  fructus 
sit  totius  Ecclesiae,  et  distribuatur  inter  mem- 
bra  ejus,  juxta  capacitatem  vel  indigentiam 
uniuscujusque,  ex  se,  et  ex  vi  institutionis, 
absque  ulla  nova  applicatione.  Quod  videntur 
sensisse  Pra?positus,  et  alii  antiqui,  qui,  ut 
D.  Thom.  et  alii  Theologi  referunt  in  4, 
dist.  45,  dixerunt,  hoc  sacrificium  non  magis 
prodesse  his,  pro  quibus  offertur,  quam  cse- 
teris;  hoc  tamen  est  contra  communem  Ec- 
clesiae  sensum,  et  ideo  hsec  opinio  a  D.  Thom. 
et  cpeteris  Theologis  rejecta  est;  omnes  enim 
pro  certo  habemus,  hoc  sacrificium  magis 
prodesse  ei,  pro  quospecialiter  offertur,  quod 
tamen  esse  non  posset,  si  distributio  effectus 
ex  vi  institutionis  esset  determinata,  inde- 
pendenter  ab  applicatione  offerentis.  Et  con- 
firmatur,  nam  alias  sequitur  sacerdotem  offe- 
rendo  unum  sacrificium  pro  mullis ,  eeque 
satisfacere  singulis ,  ac  si  pro  uno  tantum 
offerret,  quia  non  propterea  majorem  vel  mi- 
norem  fructum  acciperet.  Tertius  modas  in- 


stitutionis  intelligi  posset,  quod  Christushanc 
applicationem  suae  voluntati  et  intentioni  re- 
servaverit,  ut  videntur  aliqui  sensisse,  qui, 
ut,  refert  Scotus,  Quodlib.  20,  dixerunt 
applicationem  sacerdotis  non  valere,  nisi  con- 
cordet  cum  Christi  voluntate  et  intentione, 
quod  est  dicere,  temere  et  fruslra  fieri,  quia 
non  potest  sacerdoti  constare  de  tali  volun- 
tate,  ut  ei  concordet;  et  si  Christi  voluntas 
adest,  ac  necessaria  est,  illa  sufficiet,  quid- 
quid  sacerdos  faciat ;  frustra  ergo  et  temere 
applicat  alicui  sacrificium;  hoc  vero  est  con- 
tra  sensum  et  traditionem  Ecclesiae.  Quare 
non  debuit  hoc  pendere  ex  nova  Christi  vo- 
luntate  hominibus  incognita,  sed  aliqua  certa 
lex  circa  hoc  statui  debuit,  ut  possent  homi- 
nes  humano  more  sacrificium  offerre  et 
applicare,  sicut  factum  etiam  est  in  sacra- 
mentorum  effeclibus;  solum  ergo  superest 
quartus  modus  institutionis,  conveniens,  ra- 
tionabilis,  et  Ecciesias  usui  consentaneus,  sci- 
licet,  quodhic  effectus  detur  ilii,  cui  sacerdos 
offerens,  tanquam  dispensator  mysteriorum 
Dei,  illum  applicuerit.  Unde  hoc  ipsum  jus 
applicandi,  quasi  debitum  erat  officio  sacer- 
dotis ,  quod  est,  intercedere  inter  Deum  et 
homines,  et  consequenter  offerre  etiam  Deo 
sacrificium  pro  hominibus.  Quocirca,  sicut  in 
sacramentis  requiritur  intentio  ministri,  ut 
sacramentum  fiat  ab  homine  humano  modo, 
ita  in  sacrificio  requiritur  iutentio  sacerdotis 
applicantis  fructum  sacrificii,  ut  sic  oblatio 
pro  uno  homine  fiat  per  alium  hominem  hu- 
mano  modo.  Ut  autem  haec  oblatio  infallibi- 
liter  habeat  effectum,  semper  intelligitur  con- 
ditio,  dummodo  is,  pro  quo  fit  oblatio,  non 
ponat  obicem ;  nam  hoc  semper  necessarium 
est  ad  quemlibet  effectum  ex  opere  operato. 
2.  Primum  qutesitum.  —  Opinio  Scoti  et 
Gabrielis  improbatur.  —  Sed  circa  hoc  in- 
quiripotest  primo,  si  intentio  ministri  iniqua 
sit,  et  contra  justitiam  vel  obedientiam , 
nihilominus  sit  efficax  ut  detur  effectus ; 
v.  gr.,  tenetur  sacerdos  ex  juslitia  applicare 
sacrificium  Petro,  ratione  stipendii  accepti, 
et  nihilominus  applicat  illud  Paulo;  baec  ap- 
plicatio  iniqua  est,  quia  contra  justiliam; 
quaerimus  ergo,  an  nihilominus  detur  effectus 
Paulo,  vel  potius  Petro.  Similiter  jubet  mihi 
superior,  vel  Episcopus,  vel  Summus  Pon- 
lifex,  ut  sacrificium  offeram  pro  tali  defuncto; 
ego  autem  pro  me  offero;  quseritur,  cui  prosit 
sacrificium.  Quidam  generatim  docent,  in 
hujusmodi  casibus  sacrificium  operari  non 
juxta  voluntatem  ministri,  sed  juxta  obliga- 

tionem,  id  est,  in  eo,  pro  quo  tenetur  offerre, 
non  pro  quo  offert.  Ila  significat  Scotus , 
Quodlib.  20,  et  Gabr.,  lect.  20  in  canon. 
Quamvis  dubitando  dicant,  fere  ita  esse. 
R;itio  imprimis  esse  potest,  quia  Christus  non 
applicat  fructum  suum  per  injuriosam  actio- 
nem.  Sed  hrec  ratio  frivola  est,  quia  licet 
Christus  nolit  injuriosam  aclionem,  permittit 
tamen  illam,  et  illa  existeule  bene  ulilur,  et 
per  eam  inlerdum  magna  et  supernaturalia 
beneficia  confert,  non  ipsi  pcccanti,  sed  aliis. 
Ut  videre  licel  in  aclionibus  sacramentorum ; 
nam  licet  minister  conferal  sacramenlum  per 
actionem  injustam,  vel  quantumvis  iniquam, 
Deus  per  illam  sanctificat  hominem,  si  non 
ponat  obicem,  de  qua  re  certam  et  immuta- 
bilem  legem  statuit;  sic  ergo  in  prrcsenti, 
potuit  generalem  legem  statuere,  ut  sacrifi- 
cium  operetur  in  eo,  cui  a  sacerdote  appli- 
catur,  sive  sacerdos  alias  bene  agat,  sive 
inique.  Videtur  autem  expediens,  ita  factum 
esse,  ut  Ecclesia  aliquid  certum  et  stabile 
haberet  in  hoc  negotio. 

3.  Placitum  Ledesm.se  et  Cordubx  refellitur. 

—  Sacerdotis  voluntas  fructum  sacrifcii  ap- 
plicat  quoquoversus  per  iniquitatem  deflectal. 

—  Alii  nihilominus  distinctione  utuntur;nam 
obligatio  sacerdotis  ad  offerendum  pro  aliquo 
potest  oriri  ex  propria  voluntate.  seu  privato 
contractu,  ut  quia  propria  voluntate  promisit, 
vel  stipendium  accepit;  vel  oriri  potest  ex 
volunlate  superioris.  Quandoestpriorismodi, 
dicunt  proesentem  voluntatem  praevalere  obli- 
gationi,  quia  cum  illa  obligatio  orta  sit  ex 
voluntate,  per  posteriorem  retractatur  prior 
voluntas,  quia,  licet  illa  voluntas  mala  sit, 
tamen  hoc  ipso  quod  est  posterior  et  abso- 
lula,  est  efficacior;  et  ideo  licet  ille  male 
faciat,  alteri  applicando  sacrificium,  tamen 
factum  tenet.  Quando  vero  obligatio  est 
posterioris  rationis,  dicunt,  voluntatem  supe- 
rioris  seu  Ecclesise  vincere  sacerdotis  volun- 
talem  propriam;  est  enim  efficacior,  et  ideo 
non  potest,  aiunt,  per  sacerdolis  voluntatem 
retractari  aut  irritari.  Unde  concludunt,  non 
obstante  tali  voluntate  sacerdotis  fructum  sa- 
crificii  applicari  ei,  cui  superior  vel  Ecclesia 
vult.  Ita  fere  Ledesma  in  4,  2  part.,  q.  4  0, 
art.  14,  circa  finem,  et  Cord.,  lect.  1,  q.  3, 
opin.  0,  qui  existimat,  hoc  pra?cipue  locum 
habere  in  religiosis,  quia  nihil  habent  pro- 
prium,  et  ideo,  si  superior  applicat  eorurn 
sacrificia,  applicata  manent,  etiam  si  ipsi 
nolint.  Sed  heec  dislinctio,  neque  in  antiquis 
Doctoribus   reperitur,.  neque  habet  solidum 

fundamenlum,  quia  sicut  in  administrntione 
sacramentorum  sacerdos  opcratur  ut  minis- 
ter  Chrisli,  ila  el  in  oblatione  hujus  sacrificii; 
sicut  ergo  in  ndministratione  sacramcnti  in- 
lentio  esl  propria  et  personalis,  ita  et  in 
oblalione  et  applicatione  hujus  sacrificii,  in 
qua  sacerdos  etiam  se  gerit,  uthabens  imme- 
diate  a  Chrislo  potestatem  et  vices  ejus, 
propler  quod  intentio  sacerdotis  et  Christi 
una  esse  censetur;  ergo  quoad  hoc  intentio 
sacerdotis  non  subditur  intentioni  Ecclesias, 
vel  alterius  hominis,  quantumvis  superioris, 
ita  ut  per  illain  irritari  possit,  quamvis  subdi 
possit,  quoad  obligalionem  faciendi,  vel  non 
faciendi.  Quod  eodem  exemplo  sacramento- 
rum  declarari  potest;  nam  si  superior  praeci- 
piat,  ut  non  baptizet,  vel  baptizet  hunc  et 
non  illum,  vel  ut  non  absolvat  (dummodo 
jurisdictionem  non  auferat),  nihilominus,  si 
subditus  faciat,  faclum  tenet,  nec  potuit  su- 
perior  ejus  intentionem  seu  voluntatem  irri- 
tare.  Idem  ergo  est  in  preesenti,  quoad  volun- 
tatem  oflerendi,  vel  applicandi  sacrificium 
alicui;  utriusque  enim  ratio  est  eadem,  sci- 
licet,  quia  tunc  operatur  sacerdos  tanquam 
is,  qui  Christi  vices  gerit.  Et  confirmatur 
primo,  quia  etiam  hicactus  convenit  sacerdoti 
ex  vi  potestatis  et  characteris  sacerdotalis, 
ut  patet  ex  forma  orclinationis  ejus  :  Accipite 
potestatem  offerendi  sacripxiwn  pro  vivis  et 
defunctis.  Rursus,  hic  actus  non  requirit  ju- 
risdictionem,  sed  solam  ordinationem,  ut  per 
se  constat;  ergo  non  potest  irritari  per  soiam 
prohibilionemsuperioris;  hocenim  generatim 
verum  est  in  omnibus  aliis  actibus  alicujus 
Ordinis,  qui  jurisdictionem  non  requirunt. 
Confirmatur  secunclo;  nam,  sisacerdos  tenea- 
tur  hodie  Missam  ob  stipendium  pro  aliquo 
offerre,  et  non  faciat,  sed  pro  alio,  tenetur  vel 
restiluere  slipendium,  vel  altera  die  munus 
suum  implere,  ut  est  omnium  sententia  et 
praxis  infra  tractanda  ;  ergo  signum  est,  prse- 
valuisse  voluntatem  sacerdotis,  quamvis  ini- 
quam,  et  sacrificium  de  facto  non  fuisse  ap- 
plicatum  ei,  ad  quem  erat  obligatio;  alias  in 
re  ipsa  non  esset  facta  inaequalitas,  neque  in- 
juria,  neque  sacerdos  amplius  obligatus  per- 
mansisset,  et  hoc  totum  secunda  opinio  supra 
citata  concedit.  Idem  autem  est  in  parocho, 
si  ex  officio,  vel  statuto  Ecclesise,  teneatur 
pro  suis  ovibus  sacrificare,  et  sacrificet  qui- 
dem,  non  tamen  pro  illis,  sed  pro  aliis ;  quia 
revera  tenetur  postea  resarcire  damnum , 
suamque  obligationem,  quae  extincta  non  fuit, 
explere.  Et  idem  censeo  de  religioso;  nam  si 


746  QU/EST.  LXXXIII,  ART.   I. 

in  simili  casu  inobediens  sit,  tenelur  postea 
ex  eadem  obedientia,  superioris  voluntatem 
explere,  nisi  fortasse  constet,  occasionem  vel 
rationem  talis  praecepti  omnino  jam  cessasse. 
Unde  nihil  refert,  quod  religiosus  nihil  pro- 
prium  habeat,  quia  saltem  non  est  privatus 
intrinseco  dominio  suorum  actuum,  quod  est 
per  libertatem,  ratione  cujus  potest  absolute 
velle  conlrarium  ejus  quod  superior  vult;  et 
quia  alias  tunc  operatur  ut  Ghrisli  minister 
per  polestatem  ab  eo  datam ,  ideo  non  potest 
illa  volunlas  a  superiori  irritari.  Imo  addo, 
etiam  in  satisfactionibus  propriis,  quas  unus- 
quisque  potest  sua  voluntate  alleri  applicare, 
vel  donare,  religiosum  non  ita  se  abdicasse 
earum  dominio,  ut  possit  superior  ipso  invito 
vel  inscio,  eas,  cui  voluerit,  applicare  vel  do- 
nare,  quia  paupertas  religiosa  ad  hujusmodi 
res  spirituales  non  extenditur,  quamvis  obe- 
dientia  extendi  possit  ad  obligandum  religio- 
sum,  ut  eas  applicet  cui  superior  prseceperit. 
Potest  enim  hoc  praeceptum  interdum  esse 
rationabile  et  juslum. 

4.  Secundum  qusesitum.  —  Vulgaris  par- 
titio  fructus  sacrificiia  sacerdote  applicabilis . 
—  Nonomnia Ecclesixmembra  fructus aliquid 
ex  opere  operato  singulorum  sacrificiorum 
sortiuntur,  nec  tale  quid  sacerdotes  omnibus 
applicare  tenentur  divino  jure.  —  Secundo 
inquiri  circa  idem  potest,  utrum  omnis  sa- 
cerdos,  quoties  sacrificat,  teneatur  aliquam 
partem  hujus  fructus  ex  opere  operato  offerre 
pro  tota  Ecclesia,  utinter  omnia  membra  ejus 
distribuatur  juxta  proportionem  Deo  cogni- 
tam ,  fundatam  fortasse  in  singulorum  de- 
votione  et  dispositione.  Ratio  dubitandi  esse 
potest,  quia  fere  omnes  auctores  dicunt, 
omnibus  baptizatis  habentibus  reatum  pcenas, 
et  non  ponentibus  obicem,  obvenire  partem 
aliquam  hujus  fruclus  ex  opere  operato,  ex 
omnibus  sacrificiis ,  quae  in  Ecclesia  fiunt. 
Unde  orta  est  illa  vulgaris  divisio  triplicis 
fructus  hujus  sacrificii,  prout  a  sacerdote 
applicari  polest.  Primus  dicilur  specialissi- 
mus,  et  videtur  esse  ille,  quem  diximus  res- 
pondere  sacerdoti,  ut  privatae  personee.  Se- 
cundus  dicitur  specialis,  et  videtur  esse  ille, 
quem  sacerdos  applicare  debet  ei,  pro  quo 
specialiter  offerre  lenetur.  Tertius  dicitur  ge- 
neralis,  vel  generalissimus,  et  hic  est,  quem 
omnia  Ecciesiee  membra  participant;  ergo 
tenetur  sacerdos  hanc  partem  eis  applicare. 
Illam  vero  divisionem  primus  omnium  vide- 
tur  invenisse  Scotus,  d.  Quodlib.  20,  quem 
secutus  est  Gabr.,  d.  lect.  26,  et  postea  re- 


centiores,  Corduba  et  Ledesm.  supra,  etSoto, 
dist.  13,  qurest.  2,  art.  2.  Ejus  lamen  divi- 
sionis  nullum  aliud  fundamentum  afferunt, 
quoad  hoc  terlium  membrum,  nisi  quia  juxta 
usum  Ecclesise,  omne  sacrificium  offerri  debet 
pro  tota  Ecclesia,  et  omnibus  membris  ejus. 
Item,  quia  congruum  et  charitati  consonum 
est,  ut  omnes  de  communi  sacrificio  et  fructu 
ejus  participent;  sed  non  participant ,  ut  offe- 
rentes,  sicut  supra  diximus  :  ergo  necesse  est, 
ut  pro  eis  offeratur.  Sed  hae  rationes  recte 
quidem  procedunt  de  impetratione  sacrificii; 
tamen  de  fructu  ex  opere  operato  nihil  om- 
nino  urgent.  Probabilius  ergo  existimo,  neque 
esse  talem  obligationem  in  sacerdote,  neque 
de  facto  ita  accidere,  ut  omnia  Ecclesiee 
membra  fructum  aliquem  ex  opere  operato 
recipiant  peromnia  sacrificia.  Probatur,  quia 
vel  illa  obligatio ,  vel  applicatio,  fundatur  in 
ipsamet  institutione,  et  Christi  voluntate,  vel 
in  ordinatione  Eeclesiee;  neutrum  autem  dici 
potest  cum  fundamento  probabili.  Primum 
declaratur  aliter  distinguendo;  nam ,  vel 
sensus  esl,  Christum  Dominum  imposuisse 
divinum  prseceplum  omnibus  sacerdotibus 
applicandi  hoc  modo  fructum  sacrificii,  quoad 
aliquam  partem  ejus,  et  hoc  est  frivolum  et 
gratis  confictum;  ubi  est  enim  hoc  praecep- 
tum?  aut  quo  Scripturee  testimonio,  quave 
Patrum  traditione,  vel  Ecclesise  declaratione 
constat?  aut  qusenam  suntsigna,  vei  conjec- 
turae  illius?  cum  totum  id,  quod  in  Ecclesia 
fieri  videmus,velfactumlegimus,et  sitab  ipsa 
Ecclesia  institutum,  et  sufficienter  per  solam 
impetrationem  salvetur.  Addo,  interdum  Ec- 
clesiam  contrarium  statuere  circa  aliquas 
personas,  ut  statim  dicam,  quod  non  faceret, 
si  derogaret  divino  praecepto.  Alius  sensus 
esse  potest,  Christum  Dominum  sua  auctori- 
tate  et  voluntate  applicuisse  hanc  partem 
universae  Ecclesise  independenter  a  voluntate 
ministri,  quamvis  reliquam  partem  hujus 
fructus  ei  applicandam  commiserit.  At  hoc 
eisdem  rationibus  refutandum  est,  quia  non 
est  minus  voluntarium,  unde  qua  facilitate 
dicitur,  rejicitur.  Eo  vel  maxime,  quod  non 
est  a  Christo  institutum,  ut  omne  sacrificiuin 
necessario  offerri  debeat  pro  tota  Ecclesia, 
quia  neque  ex  vi  institutionis  sequitur,  neque 
aliunde  ostendi  potest  divinum  jus,  sed  solum 
Ecclesia?  ordinatio;  unde  ipsa  etiam  Ecclesia 
interdum  excludit  aliquos  a  participalione 
omnis  fructus  hujus  sacrificii.  Etdeindein- 
quirendum  esset,  quse  vel  quanta  sit  pars 
hujus  fructus,  quae  sic  est  implicata.  Item,  an 

sit  major,  quando  sunt  plura  membra  capacia 
illius,  et  minor,  quando  paueiora,  vel,si  sem- 
per  est  aequalis,  quo  plura  sunt  hujusmodi 
Eeclesiae  membra ,  eo  minus  singulis  obve- 
niat,  cseleris  paribus,  quia  illa  portio  non  est 
infinita,  quia  non  applicat  tolam  Christi  satis- 
faclionem,  neque  est  fructus  quoad  sufficien- 
tiam,  sed  quoad  efficaeiam,  secundum  quam 
non  potest  esse  aliquid  infinitum.  Est  ergo 
finita  ;  ergo  divisa  inler  plures,  eaeteris  pari- 
bus,  erit  minor  in  singulis,  quod  nec  prsedicti 
auctores  admittere  volunt. 

5.  Item  nec  Ecclesiastico.  —  Distributio 
effectus  hujus  sacrificii  in  specialissimum, 
speciale,  et  generalissimum,  de  impetratione 
intelligenda.  —  Secundum,  scilicet,  quocl, 
nec  prfficepto  Ecclesiee  sit  talis  obligatio , 
eisdem  fere  rationibus  cum  proportione  ap- 
plicatis  ostendi  polest,  quia  nullibi  est  scrip- 
tum  tale  prseceptum  Ecclesiasticum,  nec  ex 
can.  Missae  colligi  potest;  ibi  enim  solum  ora- 
tur  pro  omnibus  in  persona  Ecclesiae,  et  simi- 
liter  generaliter  offertur  pro  omn.bus  quoad 
impetrationem.  Et  idem  sumipotest  ex  Conc. 
Cabil.  II,  can.  39,  et  habetur  de  Consecrat., 
dist.  1 ,  cap.  Visum  nobis  est,  ut  in  omnibus 
Missarum  solemnibus  defunctorum  spiritibus 
loco  competenti  Dominus  deprecetur ;  sicut 
enim  nulla  dies  excipitur,  qua  non  pro  viven- 
tibus,  et  pro  quibuslibet  necessitatibus  Domi- 
nus  deprecetur,  ita  nimirum  nulla  dies  excipi 
debet,  quin  pro  animabus  fidelium  preces  Do- 
mino  in  Missarum  solemnibus  fundantur.  Ex 
quibus  verbis  potest  sumi  nova  conjectura, 
quia  non  omnibus  animabus  purgatorii  appli- 
catur  ex  omnibus  sacrificiis  aliqua  pars  fruc- 
tus  ex  opere  operato;  alias  facillimo  negotio 
omnes  a  purgatorio  liberarentur.  Imo  etiam 
de  vivis  idem  fieri  potest  argumentum ,  prae- 
sertim  de  his,  qui  in  slatu  gratise  perdurant 
aliquamdiu;  nam  vix  poterunt  habere  aliquem 
reatum  pcenoe,  si  per  omnes  Missas  aliquam 
remissionem  pcense  recipiunt.  Denique,  ut 
Ecclesia  posset  hoc  praecipere,  deberet  desi- 
gnare,  quanta,  vel  quota  pars  effectus  esset 
sic  applicanda  pro  universa  Ecclesia  :  hoc 
aulem  neque  fecit,  neque  facile  fingi  potest. 
Nulla  ergo  est  talis  obligatio  in  sacerdotibus, 
sed  in  eorum  voluntate  positum  est,  ut  totum 
hunc  fructum  applicent,  vel  per  specialem, 
vel  per  generalem  intentionem,  prout  eis  li- 
buerit,  vel  licuerit.  Non  est  enim  in  hoc  ali- 
quod  universale  prseceptum  posilum,  sed 
unusquisque  operari  debet  juxta  suam  pro- 
priam  et  peculiarem  obligationem ,  vel,   si 


nullam  liabuerint,  juxta  prudens  et  honestum 
arbilrium.  Igitur  praedicta  divisio,  ut  in  ea 
locum  habeat  aliquo  modo  ille  fructus  gene- 
ralissimus,  intelligenda  est,  vel  de  sola  impe- 
tratione,  vel  in  communi  et  abslracte  de 
fructu,  sive  in  rigore  ex  opere  operato,  sive 
per  modum  impetrationis  eveniat,  nec  for- 
lasse  Scot.  et  Gabr.  aliud  intenderunt,  ut  ex 
fundamentis  et  discursu  eorum  colligi  potest; 
occasionem  lamen  errandi  dederunt,  quia  in- 
terdum  vocant  hunc  fructum  ex  opere  ope- 
rato,  quia  illa  impelratio  non  fundatur  in 
merito  sacerdolis  offerentis,  sed  in  sanctitate 
Ecclesise,  et  dignitate  ipsiusmet  sacrificii. 

6.  Tertium  quxsitum.  —  Quorumdam  opi- 
nio.  —  Si  ante  oblatum  sacrificium,  ipsius 
fructus  non  applicetur,  nil  post  applicare 
juvabit.  —  Objectioni  respondetur.  —  Tertio 
inquiri  potest,  quid,  si  sacerdos  nulli  applicet 
hunc  fructum,  vel  ei  applicet,  qui  non  indiget , 
vel  non  est  capax.  Soto,  Cord.  et  alii,  censent 
in  eis  casibus  et  similibus,  seu  quotiescumque 
applicatio  non  habet  effectum,  reponi  in  the- 
sauro  Ecclesise,  vel,  ut  melius  ioquamur,  ma- 
nere  in  thesauro  EcclesiEe,  quia  fructus  ille 
mm  est  de  novo  comparalus,  et  a  Deo  accep- 
tatus,  sed  est  pars  aliqua  infiniti  fructus  pas- 
sionis  Christi,  qui  jam  tolus  est  in  thesauro 
Ecclesise,  et  in  acceptatione  divina,  et  ideo 
quando  efficaciter  non  applicatur,  manet  qui- 
dem  in  thesauro  Ecclesiae,  nihil  tamen  illi 
thesauro  additur  ex  vi  talis  sacrificii,  quod 
spectat  ad  fructum  satisfactionis,  de  quo 
modo  agimus,  quia  in  illo  sacrificio,  ut  in 
persona  Christi  fit,  nulla  est  nova  satisfactio, 
ut  srepe  dixi.  Sicut,  quando  baptismus,  vel 
aliucl  sacramentum  privatur  suo  effectu,  nihil 
novi  reponitur  in  thesauro  Ecclesiae,  sed 
solum  impeditur,  ne  ex  thesauro  meritorum 
Christi  aliquid  conferatur  suscipienti  sacra- 
mentum.  Nisi  quis  fortasse  velit  distingnere 
thesaurum  Ecclesise  a  merito  et  satisfactione 
Christi  quoad  sufficienliam,  quatenus  constat 
solum  ex  satisfactionibus  Sanctorum,  el  aliis, 
quse  speciali  titulo  jam  sunt  acquisitae  ipsi 
Ecclesiee,  inter  quas  annumeret  hanc  parlem 
satisfactionis  respondentem  sacrificio  ex  opere 
operato;  nam  hoc  ipso,  quod  Ecclesia  per 
suum  ministrum  obtulit  illud  sacrificium, 
videtur  acquisivisse  speciale  jus  ad  illam 
satisfactionem,  atque  hac  ratione  dici  posset, 
quando  non  applicatur  alicui,  specialiter  re- 
poni  in  thesauro  Ecclesise.  Quod  probabililer 
consideratum  est;  parum  tamen  refert,  hoc 
vel  illo  modo  loqui,  nam  res  eadem  est,  nimi- 

runi,  facta  hypothesi,  quod  per  nullam  inten- 
tionem  ministri  formalem  vel  virtualem  ille 
fructus  applicetur,  sacrificium  carere  actuali 
effeclu,  quia  non  est  sufficienter  applieatum 
ad  operandum.  Addo  tamen  rarissime  acci- 
dere  posse  casum,  in  quo  sacerdos  nulli  ap- 
plicet  hunc  fructum.  Nam  ad  hoc  sufficit  in- 
tentio  formalis ,  vel  virtualis;  nam  si  ad 
conficiendum  sacramentum,  vel  offerendum 
ipsum  sacrificium  Deo,  sufficit  virtualis  in- 
tenlio,  multo  magis  sufficiet  ad  applicandum 
fructum  ejus.  Haec  autem  virtualis  intentio 
vix  deesse  potest;  nam  omnis  sacerdos, 
quando  alteri  non  applicat  sacrificium,  saltem 
habet  virlualem  intentionem  fruendi  fructu 
illius.  Applicat  ergo  sibi  ipsi,  vel,  si  aliquo 
titulo  obligatus  sit  ad  offerendum  pro  alio, 
etiam  habet  unusquisque  intentionem  virtua- 
lem  implendi  obligationem  suam;  et  similiter 
in  eo  casu,  quo  applicatur  sacrificium  ei,  qui 
non  indiget,  vel  non  est  capax  fructus  illius, 
unusquisque  habet  inlentionem,  ut,  vel  ad  se 
redeat,  vel  animabus  purgatorii,  aut  aliis 
indigenlibus,applicetur;  ilaque,  si  sacerdotes 
mediocriter  sint  instructi,  et  aliquam  diligen- 
liam  in  sacrificando  et  offerendo  adhibeant, 
vix  eis  praedictus  casus  eveniet.  Quia  vero 
impossibilis  non  est,  slatuamus  ita  accidisse: 
numquid  poterit  postea  sacerdos  applicare 
praeteritum  sacrificium?  Non  enitn  defuere, 
qui  ita  senserint,  fortasse,  quia  sacerdos, 
offerendo  sacrificium,  acquisivit  jus,  el  fecit 
quodammodo  suam  illam  satisfactionem  ,  et 
ideo  videtur  semper  manerein  potestate  illius 
applicare  illam.  Sed  hoc  difficile  creditu  est ; 
alias  posset  sacerdos  etiam  ex  instituto,  et 
directa  intentione  suspendere  hunc  effeclum, 
et  reservare  illum,  ut  alio  lempore  fiat  arbi- 
trio  suo,  et  consequenter,  si  ipse  est  in  pec- 
calo,  potest  fructum  seu  applicationem  ejus 
suspendere,  donec  sit  in  gralia,  ut  possit,  si 
velit,  sibi  applicare,  et  idem  posset  respectu 
allerius.  Item,  qui  non  habet  stipendium, 
posset  dicere  sacrum,  et  reservare  applica- 
tionem,et  poslea  accepto  slipendio  satisfacere 
applicando  sacrificium,  prius  oblatum,  ei  qui 
postea  stipendium  dedit;  heec  autem  et  si- 
milia  sunt  inaudita  in  Ecclesia,  et  valde  ab- 
surda,  ut  latius  traclat  Cordub.,  lib.  5  de 
Indulgentiis,  q.  42.  Dicendum  ergo  est,  quod 
sicut  sacramentum  solum  est  in  potestate  mi- 
nistri  pro  tempore  et  momento ,  quo  confi- 
citur,  et  tunc  habet  effectum,  qui  non  potest 
a  ministro  suspendi,  ita  sacrificium  est  sub 
potestate  et  intentione  ministri,  quamdiu  of- 


fertur,  et  tunc  debet  applicari,  et  habere  ef- 
fectum,  qui  non  debet  suspendi  arbilrio,  vel 
incuria  ministri;  et  ideo  si  hac  de  causa  semel 
careat  effectu,  jam  non  est  in  polestate  mi- 
nistri,  applicare  illud,  quia  non  est  institutum, 
ut  operetur,  nisi  dum  fit  seu  existit  suo  modo, 
et  ideo  sacerdos  nullum  acquisivit  jus,  ut  ap- 
plicet  ad  operandum  s^crificium  jam  praeteri- 
tum.  Dices  :  quantum  ad  deprecationem  po- 
test  aliquis  applicare  praeterita  sacrificia ; 
ergo,  et  quantum  ad  satisfactionem  ex  opere 
operato.  Respondetur,  negando  consequen- 
tiam ;  nam  quoad  impetrationem  ita  potest 
applicari  sacrificium ,  sicut  prseterita  bona 
opera  ;  manent  enim  in  acceptatione  divina  , 
et  ut  sic  possunt  iterum  atque  iterum  Deo 
repreesentari,  ut  propter  illa  nos  exaudiat;  et 
idem  est  de  sacrificio,quia  hic  effectus  neque 
habet  definilam  quantitatem,  nec  certum 
lempus,  nec  specialem  promissionem .  aut 
institutionem,  quaeomnia  secussunt  in  effectu 
ex  opere  operato.  Unde  addo,  quando  appli- 
catio  fit  ad  impetrandum ,  non  proprie  fieri 
ad  novum  effectum  in  eoordine,nisiquatenus 
per  novam  orationem  et  petitionem  novus  ef- 
feclus  impetratur,  et  id  quod  in  sacrificio  vel 
bono  opere  praiterito  quodammodo  jam  erat 
in  virtute  et  quoad  sufficientiam  applicatur  ad 
efficaciam  mediante  oratione.  Non  est  ergo 
simile  de  impetratione,  et  effectu  ex  opere 
operato. 

7.  Consectarium.  —  Cordub.  refutatur  opi- 
nio.  —  Ex  dictis  colligo,  si  sacerdos  applicet 
sacrificium,  referendo  intentionem  suam  ad 
inlentionem  alierius  hoc  modo  :  Applico  hanc 
Missam,  cui  Petrus  applicuerit,  tunc,  si  alius 
tempore  oblalionis  conditionem  impleverit  et 
sacrificium  applicuerit,  validam  esse  et  suf- 
ficientem  applicationem;  si  autem  contingat, 
alterum  non  applicuisse  alicui  sacrificium, 
tunc  carere  effectu  suo.  Quia  cum  applicatio 
sacerdotis  fuerit  quasi  condilionata,  et  non 
invenerit  conditionem  impletam,  omnino  in- 
efficax  redditur;  sicut  in  conficiendo  sacra- 
mento  per  intentionem  conditionatam,  si  con- 
ditio  non  est  posita  in  re,  quando  materia  et 
forma  consummantur,  nihil  fit,  quia  talis  in- 
lentio  nihil  ponit  in  esse,  et  ideo  inefficax 
redditur.  Ila  ergo  est  in  praesenti  propter 
eamdem  rationem,  quanquam  Cordub.,  lib. 
1,  queest.  4,  dub.  5,  oppositum  senliat,  di- 
cens,  jam  Deo  esse  prsesentem  futuram  vo- 
luntalem  alterius,  et  ideo  fructum  sacrificii 
slatim  applicari  illi,  cui  Deus  praevidet  ab 
alio  fore  applicandum.  Quod  si  Deus  prsevi- 

deat  nullam  futuram  applicationem  alterius, 
tunc  ait  sacrificium  fruslrari  suoeffeclu;  sed 
certe  primum  illud  non  fuit  ab  illo  satis  ani- 
madversum,  alioqui  pari  ratione  dicere  pos- 
set,  sacramentum  datum  sub  condilione  de 
futuro,  Si  Petrus  consenserit,  statim  esse  va- 
lidum,  si  Deus  praividet,  Petrum  consensu- 
rum,  quia  jam  respectu  Dei  intentio  condi- 
tionala  transit  in  absolutam.  Ilem  deberet 
idem  dicere  de  hac  applicatione  :  Offero  sacri- 
ficium  pro  eo,  cuicrastina  die  applicuero,  vel 
pro  eo,  qui  daturus  est  mihi  eleemosynam,  et 
de  similibus,  quee  sunt  preeler  usum  Ecclesiee, 
magnosque  abusus  parere  possunt,  si  intro- 
ducantur.  Deus  ergo,  sicut  nec  punit,  nec 
preemio  afficit,  nec  ita  confert  effectus  sacra- 
mentorum  aut  sacrificii,  ex  his  quee  praevidet 
futura,  sed  juxta  pra\sentem  hominis  inten- 
tionem  et  dispositionem ;  et  ideo,  si  intentio, 
utnuncest  in  homine,  estconditionata,  etiam, 
quando  conditio  non  est  posita,  absolute  et 
secundum  se  est  inefficax,  et  suspendit  effec- 
tum,  donec  conditio  reipsa  impleatur,  ideo- 
que  nihil  operatur,  quicquid  Deus  prsevideat. 
8.  Dubiwn.  —  Scoti  et  Gabriel.  opinio.  — 
Superest  dicendum  de  alia  parte  queestionis, 
scilicel,  de  privatis  offerentibus,  an,  si  pro 
aliis  offerant  fructum  suum,  illis  prosit;  nam 
Scot.  et  Gabriel  supra,  agentes  de  illo  fructu 
sacerdotis,  quem  vocanl  specialissimum,  ne- 
gant  posse  applicari  aliis.  Non  videntur  au- 
tem  loqui  de  potestate  simpliciter,  sed  ut 
licite,  vel  non  licite  fiat,  nec  loquuntur  uni- 
versaliter,  sedcumlimitatione,  scilicet,  quan- 
do  ipsemet  sacerdos  indiget  tali  fructu,  quia 
esset  contra  ordinem  charitatis  alteri  appli- 
care;  hsec  enim  ratio,  ad  summum  probat, 
tunc  non  posse  fieri  licite;  non  vero,  quod 
simpliciter  non  posset,  aut  quod  factum  non 
teneret ;  interdum  enim  potest  homo  peccare 
donando  quod  suum  est,  et  quod  nihilominus 
donatio  sit  valida.  Unde  etiam  illa  ratio  nullo 
modo  procedit  in  his,  qui  non  indigent,  quia 
tunc  nihil  facient  contra  ordinem  charitatis. 
Heec  autem  doclrina,  si  vera  est,  eadem  ra- 
tione  applicanda  est  ceeteris  privatis  offeren- 
tibus ,  quia  ,  ut  sic,  sacerdos  se  habet  ut 
privalus  offerens,  sicut  supra  diximus.  Quan- 
quam  (ut  verum  fatear,  et  Ledesma  prius 
intellexil)  auctores  preedicti  solum  loqui  vi- 
dentur  de  fructu  ex  opere  operantis  ;  tamen 
in  i!lo  etiam  procedit  eadem  ralio  in  aliis  pri- 
vatis  offerentibus,  quse  in  sacerdote,  ut  per 
se  constat.  Quocumque  autem  modo  illa  doc- 
trina  intelligatur,  sive  de  fructu  ex   opere 

operalo,  sive  ex  opere  operantis,  non  recte 
probatur  illa  ratione  Scoti.  Quia  hic  fructus, 
de  quo  agimus,  non  est  remissio  alicujus 
culp.e,  neque  gradus  aliquis  sanctilalis,  gra- 
tise  aut  glorisc ;  sed  est  satisfactio  vel  remis- 
sio  alicujus  poense;  in  hujusmodi  aulem  malis 
poenee  non  est  conlra  charitatem  propriam, 
quod  aliquid  cedat  juri  suo,  privando  se  tali 
commodo,  ut  alleri  benefacial.  Et  hoc  confir- 
mat  usus  omnium  piorum;  applicant  enim 
satisfacliones  suas  pro  animabus  purgalorii, 
non  quia  exisliment,  se  illis  non  indigere; 
esset  enim  heec  arrogans  cogitatio;  sed  quia 
vel  sperant  aliis  modis  sibi  interim  provideri 
posse,  vel  quia  volunt  aliis  benefacere,  eliam 
si  aliquid  amplius  ipsi  patiantur,  vel  certe, 
quia  in  hoc  ipso  charitatis  opere  magis  me- 
rentur,  et  hoc  bonum  existimant  merito,  et 
satisfactioni  esse  preeferendum.  Aliis  igitur 
absolute  videtur  posse  privalos  offerentes 
hunc  fruclum  aliis  donare,  quia  in  hoc  non 
peccant,  ut  declaratum  est,  et  alioqui  facultas 
eis  non  deest.  Nam  suo  modo  sunt  domini 
illius  satisfactionis;  nam  licet  ex  opere  ope- 
rato  detur,  tamen  revera  fit  tam  propria, 
sicut  illa,  quee  est  ex  opere  operantis.  Sicut 
ergo  heec  libere  polest  alteri  clari,  ita  et  illa. 

9.  Dices  fortasse,  solis  sacerdotibus,  quate- 
nus  operantur  ut  ministri  Christi,  datam  esse 
potestatem  applicandi  aliis  fructum  oblationis 
suse,  quia  solum  ministri  Christi  ut  sic  consti- 
tuti  sunt  dispensatores  mysteriorum  Dei,  et 
ideo  per  solos  illos  potest  conferri  effectu-s  ex 
opere  operato.  Sed  contra,  nam  ,  cum  Chri- 
stus  concesserit  singulis  fidelibus  fructum 
aliquem  ex  opere  operato,  ratione  oblationis 
eorum,  ut  ab  ipsis  est,  unde  constat  negasse 
illis  potestatem  applicandi  aliis  lalem  fruc- 
tum?  Quanquam  enim  demus  talem  fructum 
respectu  alterius  non  esse  ex  opere  operato, 
esse  tamen  poterit  per  modum  communica- 
tionis  spiritualium  bonorum  ;  nam  hi  duo 
modi  diversi  sunt;  quando  enim  applicatio 
est  simpliciter  ex  opere  operato,  non  oportet, 
ut  applicans  sit  in  gratia,  sicut  antea  de  sa- 
cerdote,  ut  sic,  diximus ;  quando  vero  applica- 
tio  est  solum  per  modum  communicationis, 
oportet,  ul  iste,  qui  applicat,  sit  in  gratia; 
nam  oportet,  ut  prius  sibi  jus  acquirere  pos- 
sit,  quod  in  alium  transferat;  ut  autem  ac- 
quirat  tale  jus,  oportet,  ut  sit  in  statu  gratiee. 
Et  in  hunc  modum  explicata  heec  opinio  est 
probabilis. 

10.  Privati  offerentes  portionem  ex  opere 
operato  hujus  sacrificii  sibi  correspondentem 

aliis  applicare  non  valent.  —  Nihilominus 
censeo,  contrarium  esse  probabilius,  scilicet, 
non  posse  hujusmodi  offerentes  aliis  appli- 
care  huncfructum,  quia  in  universum  censeo 
omnem  effectum  ex  opere  operato  esse  pro- 
prium  et  personale  beneficium,  et  quasi  pri- 
vilegium  personae  concessum ,  quod  non 
potest  ipsa  in  alium  transferre;  sicut  de  in- 
dulgentia  dicit  D.  Thom.  in  4,  dist.  20,  art. 
5,  qusest.  3,  ad  2,  eum,  cui  coneeditur,  non 
posse  fructum  illius  in  alium  transferre,  nisi 
speciali  facultate  in  ipsamet  indulgentia  con- 
cedalur;  idem  ergo  est  de  effectu  ex  opere 
operato,  qui  specialiler  concessus  est  in  favo- 
rem  talis  personae;  et  hoc  constat  induclione 
in  effectibus  sacramentorum  ;  datur  enim  per 
baptismum  remissio  totius  pcenae.  neque  est 
in  potestate  baptizati,  aliqua  parte  ejus  seip- 
sum  privare,  ut  eum  alteri  applicet,  ut  supra 
tacfum  est.  Idemque  est  in  satisfactione  sa- 
cramentali,  quae  in  confessione  imponitur,  ut 
suo  loco  dicemus.  Idem  ergo  dicere  debemus 
de  hoc  effectu  sacrificii,  quatenus  personalis 
est, -quia  nulla  est  specialis  ratio  ad  exceptio- 
nem  faciendam,  nec  sufficiente  aliqua  aucto- 
ritate  constare  potest. 

SECTIO  X. 

Quae  sint  necessaria  in  eo ,  pro  quo  sacriiiciurn 
offertur,  ut  in  eo  habeat  effectum  ex  opere 
operato. 

1 .  Quilibet  non  baptizatus  incapax  est 
effectus  hujas  sacrificii  ex  opere  operato.  — 
Quid  in  offerentibus  necessarium  sit ,  jam 
supra  diximus.  In  eo  ergo,  pro  quo  sacrifi- 
cium  offertur,  quatuor  desiderari  possunt,  ut 
effectum  ex  opere  operato  consequatur,  ca- 
pacitas,  status,  dispositio,  indigentia,  et  de 
singulis  pauca  dicenda  sunt. 

2.  Occurrilur  scrupulo.  —  Primo  igitur 
requiritur  capacitas,  quam  baptismus  con- 
fert;  nam  sine  charactere  baptismali  nullus 
est  capax  hujus  effectus,  ut  sentit  D.  Thom., 
qusest.  79,  art.  7,  ad  2;  cum  August.,  de 
Anima  et  ejus  origine,  lib.  1,  c.  9 ;  et  idem 
sumitur  es  Chrysost. ,  hom.  3  ad  Philip., 
ubi  dicit  hoc  sacrificium  non  posse  offerri 
pro  catechumeno  defuncto,  quod  verum  esse 
non  potest,  nisi  quoad  effectum  ex  opere 
operato ;  nam  quoad  impetrationem  eliam 
pro  illo  offerri  potest.  Et  hoc  sensu  omnes 
Theologi  censent,  baptismum,  sicut  est  janua 
ad  alia  sacramenta,  ita  etiam  esse  ad  hoc  sa- 
crificium,  scilicet,  quoad  effectum  ex  opere 


operalo.  Et  hacetiam  rationespecialiter  offert 
Ecclesia  pro  fidelibus ,  per  quos,  baptizatos 
intelligit;  nam  illi  sunt  proprie  fideles  in  foro 
Ecclesiee,  qui  per  baptismum  fidem  professi 
sunt;  et  hoc  sensu  inlelliguntur  illa  verba 
Canonis  :  Memento  Domine  famulorum  famu- 
larumque  tuarum,  qui  nos  prsecesserunt  cum 
signo  fidei;  ita  enim  solet  baptismus  signum 
vel  sigillum  fidei  appellari.  Item  sicul  hoc  sa- 
crificium  visibile  est,  ita  visibili  Ecclesiae  est 
datum,  ut  pro  se,  suisque  membris  illud  offe- 
rat,  eisque  ex  opere  operato  prosit;  sed  per 
baptismum  constituimur  membra  hujus  Ec- 
clesioe  visibilis;  illi  ergo  tantum,  qui  baptizat-i 
sunt,  sunt  capaces  hujus  effectus  ex  opere 
operato.  Item,  illi  soli  possunt  esse  parlicipes 
hujus  mensae;  prius  enim  generari  debent, 
quam  nutriri,  et  reconciliari  prius  quam  ad 
convivium  amicorum  admitti;  ergo  illi  etiam 
soli  sunt  capaces  fructus  ex  opere  operato , 
ut  sacrificium  est.  Patet  consequentia,  quia 
eadem  mensa  est  altare ;  unde  ad  eosdem  or- 
dinatur  sub  utraque  ratione.  Neque  est  veri- 
simile,  Christum  pluribus  promisisse  effectum 
sacrificii  quam  sacramenti.  Neque  aliqua 
probabili  ratione  vel  auctoritate  potest  in  hoc 
differentia  constitui.  Eo  vel  maxime,  quod 
juxta  antiquissimamEcclesiae  consuetudinem, 
catechumeni  non  permittunlur  adesse  myste- 
riis ,  ex  quo  incipit  fieri  oblatio  sacrificii ; 
semper  ergoexistimati  sunt  incapaces  effectus 
hujus  sacrificii  ex  opere  operato;  alias  cur 
prohiberenlur  adesse,  et  cum  aliis  offerre? 
Alque  hinc  facile  solvitur  objectio,  si  quis 
dicat,  catechumenum  esse  posse  membrum 
vivum  Christi,  et  capacem  remissionis  pcense. 
Respondetur  enim,  hoc  non  satis  esse,  ut  eam 
possit  consequi  ex  opere  operato  per  hoc  sa- 
crificium,  quia  hoc  remedium  speciale  datum 
est  Ecclesiee  pro  his,  qui  in  Christo  sunt  re- 
generati,  sicut  et  caetera  omnia,  quae  habere 
possunt  effectum  ex  opere  operato. 

3.  Solus  viator  hujus  fructus  ex  opere  ope- 
rato  capax  est.  —  Dubium.  —  Secundo  re- 
quiritur  status  vialoris,  nam ,  si  jam  sit  in 
termino  ultimo  beatitudinis,  vel  damnationis, 
vel  non  indiget,  vel  frui  non  potest  hoc  fructu 
sacrificii,  ut  ex  disput.  77  constat.  Difficultas 
vero  est  de  statu  quasi  medio,  scilicet,  ani- 
marum  purgatorii.  Multi  enim  negant  hoc 
sacrificium  habere  infallibiliter  effectum  in 
his  animabus,  ut  Soto,  dist.  13,  qusest.  2, 
art.  1 ;  Cano,  lib.  12  de  Locis,  13,  ad  9;  Cor- 
dub.,  lib.  1,  qusest.  3,  opin.  4.  Hinc  aulem 
necessario  sequitur  illum  effectum  non  esse 

fallibilis  in  eo,  qui  non  ponit  obicem ;  sed  in 
anirnabus  purgalorii  non  potest  esse  obex  ; 
ergo  ex  hoc  capite  non  polest  in  eis  impediri 
effoctus ;  ergo  si  deficere  interdum  polest, 
solum  est,  quia  non  est  ex  opere  operato. 
R.itio  vero  reddi  potest,  quia  illee  animaejam 
non  sunt  membra  Ecclesiee  visibilis;  ergo  nec 
sunt  in  statu,  in  quo  possit  ex  opere  operalo 
prodesse  sacrificium  visibile,  sicut  nec  visi- 
bilia  sacramenta  eis  ulilia  esse  possunt.  Se- 
cundo,  illne  animee  non  sunt  in  statu  satisfa- 
ciendi,  sed  satis  paliendi ;  ergo  neque  ulla 
salisfactio  eis  jam  prodesse  potest,  sallem 
ex  certa  lege  et  promissione.  Terlio,  propter 
hanc  causam  alia  suffragia  Ecclesiee,  et  indul- 
gentiee  non  applicantur  eis  infallibiliter,  sed 
per  modum  suffragii  (ut  aiunt),  ut  Deus  de 
congruo  acceptet  et  applicet  illa,  quod  signi- 
ficat  August.,  libro  de  Cura  pro  mort.  agen- 
da,  cap.  1,  et  in  Enchir.,  cap.  19.  Ergo  idem 
erit  in  preesente;  nam  est  eadem  ratio,  et 
quotiescumque  Sancti  loquuntur  de  oblatione 
hujus  sacrificii  pro  defunctis,  explicant  illam 
per  modum  deprecationis  et  suffragii. 

4.  In  purgatorio  animg,  detentx  sunt  ca- 
paces  fructus  ex  opere  operato  hujus  sacrifi- 
cii ,  ulpote  quse  aliqualiter  sint  viatrices . — 
Nihilominus  contraria  sententia,  sicut  magis 
pia,  ita  et  probabilior  est ;  itaque  cum  dici- 
mus,  statum  viatoris  requiri  ad  hunc  effec- 
tum ,  comprehendimus  statum  purgatorii; 
nam  quatenus,  qui  illic  sunt,  ad  ullimum  ter- 
minum  nondum  pervenerunt,  aliqua  saltem 
ex  parte  viatores  sunt,  maxime  quoad  remis- 
sionem  poenarum,  vel  etiam  culparum  venia- 
lium  obtinendam.  Est  autem  heec  opinio  ex- 
pressa  D.  Thom.  in  4,  dist.  45,  queest.  2,  art. 
3,  ad  3;  significat  eam  Albert.  Mag.,  art.  2, 
ad  6;  Durand.,  dist.  12,  queest.  4;  multi  re- 
centiores,  Petrus  Soto,  lect.  7  de  Eucharist.; 
Lindan.,  lib.  4  Panopl.,  cap.  51;  Ruard.,  art. 
16;  Hosius  ,  in  Confess.,  cap.  41;  Aiala,  de 
Tradit.,  part.  3  ,  Bellarm.,  lib.  2  de  Purg., 
cap.  8,  qui  generatim  de  suffragiis  censet, 
infallibiliter  applicari;  quod  etiam  tenent  Co- 
varruv.,  in  cap.  Alma  mater,  part.  1,  §  5, 
num.  11;  et  Navarr.,  in  cap.  in  Levit.,  nota- 
bil.  22.  Ex  hoc  autem  necessario  consequitur, 
idem  a  fortiori  dicendum  esse  de  hoc  sacrifi- 
cio;  nam,  ut  Concil.  Trident.  dicit,  sess.  25, 
c.  1 ,  inter  suffragia  sacrificium  Misste  maxime 
prodest  defunctis;  ergo,  si  alia  prosunt  in- 
fallibiliter ,  hoc  multo  magis ;  vel  quamvis 
aliis  operibus  hoc  negetur,  non  esset  negan- 


dum  huic  sacrificio,propterexcellentiam  ejus. 
Accedit,  quod  Trident.,  sess.  22,  can.  1 ,  eo- 
dem  modo  dicit,  sacrificium  hoc  offerri  pro 
vivis  et  defunctis;  et  eodem  modo  loquuntur 
Cyril.  Hierosol.,  Catech.  5  mystag.;  et  Chry- 
sost.,  hom.  68  ad  Populum.  Multumque  favet 
dictum  ejusdem  Chrysost.,  hom.  3  ad  Philip- 
penses,  quod  sumi  eliam  polest  ex  August., 
lib.  1  de  Origine  animee,  cap.  9,  hoc  sacrifi- 
cium  non  posse  offerri  pro  catechumenis 
defunctis,  sicut  polest  pro  baplizatis;  nam, 
ut  supra  dicebam,  hoc  necessario  intelligen- 
dum  est  quoad  effectum  ex  opere  operato; 
ergo  operatur  hoc  modo  in  baptizatis  jam  de- 
functis;  nam  per  modum  impetrationis  eliam 
in  catechumenis  operari  potest.  Preeterea  in 
forma  sacerdotii  eequaliter  dicitur  :  Accipe 
potestatem  offerendi  sacrificium  pro  vivis  et 
defunctis.  Ergo  verisimile  est,  hanc  potesta- 
tem  esse  eeque  efficacem  circa  utrosque.  Ex 
his  ergo  omnibus  sufficiens  habemus  funda- 
mentum,  ut  credamus,  Christum  ita  insli- 
tuisse  hujus  sacrificii  efficaciam;  in  quo  tola 
hsec  res  posita  est,  quia  sine  tali  inslitutione 
certum  est,  non  posse  sacrificium  per  se  ha- 
bere  hanc  efficacitatem.  Neque  item  est  du- 
bium,  quin  ex  institutione  Christi  potuerit 
illam  habere.  Neque  etiam  est  ulla  ratio,  ob 
quam  animae  purgatorii  fuerint  ab  hoc  effectu 
excludendee,  ut  patebit  facile  ex  responsio- 
nibus  argumentorum. 

5.  Ad  primum  enim  respondetur,  quod  illee 
animee  eo  modo,  quo  viatrices  sunt,  pertinent 
ad  Ecclesiam  militantem, nondum enim  trium- 
phant.  Unde  aliquo  modo  possunt  ligari  vel 
absolvi,  et  cum  eis  habemus  quandam  spiri- 
tualium  bonorum  communicationem  ;  hoc  ergo 
satis  est,  ut  sint  capaces  effectus  hujus  sacri- 
ficii  ex  opere  operato ;  quod  excellentiam 
legis  gratiee  non  parum  commendat;  habet 
enim  remedia,  quibus  non  solum  viventibus, 
sed  etiam  fidelibus  defunctis  indigentibus 
efficaciter  subveniri  possit.  Unde  non  esl  si- 
milis  ratio  de  sacramentis.  Primo  quidem 
propter  diversum  finem ;  sacramenta  enim 
ordinata  sunt  ad  gratiam  conferendam,  sa- 
crificium  autem  ad  poenas  peccatorum  tollen- 
das ;  at  vero  animee  purgalorii  non  sunt  ca- 
paces  augmenti  gratiee,  absolviautem  possunt 
a  reatu  poenee.Deinde  ratione  modi  efficiendi, 
seu  applicandi  effectum  ;  nam  sacramentum 
applicatur  per  aliquam  actionem  circa  cor- 
pus,  et  ideo  non  operatur,  nisi  in  anima  unita 
corpori;  sacrificium  vero  operatur  solum  per 
quandam  extrinsecain  ordinationem  seu  rela- 

tioriem  ,   quse    terminari    potest  ad  animam 
etiam  a  corpore  separatam. 

6.  Ad  secundum  negatur  consequentia, 
nam,  licet  animse  illae  non  sint  in  statu,  in 
quo  possint  per  se  satisfacere,  sunt  tamen  in 
stalu,  in  quo  possunt  frui  aliorum  satisfactio- 
nibus,  praesertim  Christi. 

7.  Ad  tertium  jam  dictum  est,  antecedens 
esse  dubium,  et  consequentiam  invalidam. 

8.  Tertio  requiritur  disposilio;  de  qua  non 
omnes  eodem  modo  sentiunt;  nam  qui  exisli- 
mant,  poenam  debitam  ex  prioribus  peccatis 
remissis  posse  in  statu  peccati  mortalis  re- 
mitti,  consequenter  dicunt,  id  posse  fieri  per 
oblationem  hujus  sacrificii.  Unde  fit,  juxta 
opinionemhanc,  nullam  dispositionem  requiri 
ad  hunc  effectum  in  eo,  pro  quo  sacrificium 
offertur;  nam  etiam  si  sit  in  peccato  mortali 
habituali,  consequetur  illum  ;  idem  autem  erit 
dicendum,  etiam  si  sit  in  peccato  actuali, 
quia,  si  indignitas  personse  non  obest,  actuale 
peccatum  non  addit  specialem  repugnantiam. 
Ita  sentit  in  generali  Navarrus  cum  Soto,  et 
aliis  in  cap.  1 ,  n.  45,  de  Pcenit.,  dist.  6,  et  in 
speciali  de  hoc  sacrificio,  lib.  de  Orat..  c.  19, 
n.  73.  Nihilominus  tamen  dicendum  est,  ut 
hoc  sacrificium  efficaciter  operetur,  postulare 
in  eo,  pro  quo  offertur,  gratiam  gratum  fa- 
cientem,  ut  necessariam  dispositionem.  Ita 
D.  Thom..  qusest.  79,  art.  7,  ad  2,  et  omnes 
discipuli  ejus.  Generale  fundamentum  est, 
quia  is,  qui  est  in  peccato  mortali,  non  est 
capax  satisfactionis  pro  pcena  temporali;  imo 
nec  satispassionis.  Quod  fundamentum  in 
sequente  tomo  ex  professo  tractandum  est ; 
nunc  satis  est  dicere,  hsec  esse  beneficia  ami- 
corum,  neque  esse  rationem  ullam,  ob  quam 
ad  inimicos  extendantur. 

9.  Prseter  habitualem  gratiam  nulla  neces- 
saria  dispositio  est  ad  percipiendum  fructum 
Eucharistici  sacrificii  ex  opere  operato.  — 
Tria  vero  supersunt  circa  hoc  declaranda. 
Primum  est,  an  praeter  dispositionem  gratiae 
habilualis  requiratur  aliqua  alia  (supposito 
etiam  characlere  baptismali)  in  eo,  qui  re- 
cepturus  esl  hunc  effeclum.  Respondetur, 
nullam  aliam  dispositionem  requiri.  Proba- 
tur,  quia,  vei  illa  est  habitualis,  vel  actualis. 
Non  primum,  ut  per  se  constat,  quia  cum 
gratia  habituali  comprehendimus  omnes  vir- 
tutes  et  dona,  quee  illam  comitantur,  praeter 
quse  nihil  habiluale  ad  salutem  requiritur. 
Nec  etiam  secundum,  quia  non  est  necessaria 
actualis  devotio,  neque  aliquis  bonus  affectus, 
quia  etiam  ad  effectum  sacramenti,  hoc  non 


est  per  se  necessarium;  ergo  mullo  minus 
erit  ad  hunc  effectum;  imo  nec  actualis  ali- 
qua  consideratio  necessaria  est;  nam  etiam 
si  contingat,  alium  nihil  scire,  nec  cogitare 
de  oblalione  sacrificii  pro  ipso  facta,  vel 
etiam  si  sit  dormiens,  quando  illi  applicalur 
effectus,  dabilur  illi,  si  in  gratia  sit.  Sicut 
etiam  conlingit  in  communicatione  satisfac- 
tionis  ex  opere  operantis;  nam,  si  ego  applico 
alteri  salisfactionem  meam,  ipso  nihil  sciente, 
revera  Deus  illam  acceptat,  et  remitlit  alleri 
poenam.  Ratio  aulem  hujus  est  sumenda  ex 
modo,  quo  hic  effectus  applicatur ;  non  enim 
fit  per  aliquam  actionem  recipientis;  sed  so- 
lum  per  intentionem,  el  quasi  extrinsecam 
donationem  alterius.  Item,  quia  hsec  dispo- 
sitio,  neque  est  necessaria  ex  parte  sacrificii 
(nam  ille,  pro  quo  fit  oblatio,  nullo  modo  ad 
sacrificium  concurrit),  neque  etiam  ex  parte 
ipsius  effectus,  quia,  cum  sit  sola  remissio 
pcenae,  non  requirit  specialem  praeparatio- 
nem  ex  partehominis.  Dices,  saltem  requirere 
consensum  ejus,  et  volunlatem  aceeptandi 
tale  beneficium.  Respondetur,  sufficere  vir- 
tualem  et  interpretativam ,  quae  nulli  deest; 
unusquisque  enim  cupit  a  pcenis  liberari,  et 
libenter  hoc  beneficium  remissionis  acceptat; 
sicut  enim  pcena  est  veluti  intrinsece,  seu  ex 
natura  sua  involuntaria ,  ita  e  contrario  re- 
missio  pcense  voluntaria  censetur,  saltem  vir- 
tualiter  et  implicite,  et  hoc  satis  est  ad  hunc 
effectum.  Unde  ulterius  addo,  non  requiri 
etiam  carentiam  oninis  actualis  peccati  ve- 
nialis;  nam  etiam  ille,  qui  actu  est  peccans 
venialiter,  potest  consequi  hunc  effectum , 
quia  non  habel  oppositionem  cum  illo,  res- 
pectu  pcense  relictae  ex  alia  culpa  remissa; 
non  vero  respectu  pcenee,  quse  debetur 
propter  culpam  ipsam,  quee  actu  committi- 
tur;  nam  illa  non  potest  ante  culpam  re- 
mitti;  et  ideo  respeclu  illius  dici  potest  obex 
talis  culpa,  non  vero  respectu  alterius,  quia, 
sicut  polest  una  culpa  venialis  sine  alia  tolli, 
ita  mullo  magis  potest  tolli  poena  relicta  ex 
prioribus  peccatis,  sine  veniali  culpa  ;  secus 
vero  est  de  peccato  mortali  actuali,  quia  hoc 
secum  non  compatitur  habitualem  gratiam. 
10.  Veniale  actuale  peccatum  non  impedit 
hujus  fructus  perceptionem  quoad  pcenam  pro 
aliis  debitam.  —  Secundo  inquiri  potest,  an 
hic  effectus  sit  major  caeteris  paribus,  in  eo, 
qui  melius  est  per  graliam  dispositus,  vel  per 
majorem  devotionem;  D.  Thom.  enim,  dicta 
quaest.  79,  art.  5,  absolute  dicit,  hanc  obla- 
tionem  esse  satisfactoriam  illis ,  pro  quibus 

offertur,  vel  etiam  offerentibus ,  secundum 
quantitatem  suae  devotionis;  et  ita  etiam  sen- 
tiunt  Soto,  lib.  8  de  Justitia,  queest.  2,  art.  2; 
et  Sylvest.,  verba  Miss.,  qurest.  9;  et  ratio 
esse  potest,  quia  ,  si  dispositio  requiritur 
ad  effectum  ergo  et  melior  dispositio  con- 
ducit  ad  meliorem  effeclum.  Ita  enim  supra 
de  offerentibus  argumentabamur,  et  cle  sacra- 
mentis ,-  eorumque  effectibus  eodem  modo 
ratiocinati  sumus.  Et  generale  principium 
est,  quia  causa  perfectius  operatur  in  sub- 
jeclo  melius  disposito. 

1 1 .  Supposita  in  subjecto  capacitate,  hujus 
fructus  quantitas  ex  applicantis  intentione 
est  sumenda.  —  Nihilominus  censeo,  non  esse 
sumendam  ex  hoc  capite  quantitatem  seu  va- 
riationem  hujus  effectus.  Ita  tenet  Gajet. , 
tom.  3  Opuscul.,  tract.  3,  quaest.  2;  et  idem 
sentit  Durandus  in  2,  dist.  45,  qua?st.  3, 
num.  7  et  8;  et  D.  Thom.  ibi,  qusest.  2,  art.  3, 
qufestiunc.  1 ,  dicit,  suffragium  ,  quod  alicui 
prodest  ex  applicatione  alterius,  totum  pen- 
dere  ex  intentione  applicantis,  ita  ut  remoto 
impedimento ,  tantum  applicetur,  quantum 
ipse  vult.  Ex  quibus  verbis  (quae  verissima 
sunt)  sumenda  est  in  praesenti  ratio ;  nam  hic 
effectus,  respectu  ejus,  pro  quo  offertur,  ul 
sic ,  totus  pendet  ex  intentione  sacerdotis 
applicantis.  Ergo  tantus  est  quantum  esse 
vult  applicans.  Neque  in  hoc  pendet  ex  dis- 
positione  alterius,  nisi  quoad  hoc  solum ,  ut 
obex  non  ponatur.  Unde,  quoad  hoc  non  est 
eadem  ratio  de  offerentibus  ut  sic,  quia 
effectus  illis  respondens  non  pendet  solum  ex 
intentione  alterius,  neque  extrinsecus  (ut  sic 
dicam)  ab  illa  provenit,  sed  in  propria 
actione  et  oblatione  fundatur,  quain  melior 
dispositio  facit  moraliter  meliorcm,  et  accep- 
tiorem  Deo.  Atque  eadem  ratio  differentiae 
est  de  effectibus  sacramentorum ,  quia  non 
pendent  in  actione  sua  ex  intentione  alterius; 
sed  veluti  naturaliter  agunt  juxta  disposi- 
tionem  suscipientis.  Denique  non  est  simile 
de  aliis  causis,  quse  per  se  agunt  juxta  dis- 
positionem  passi;  nam  in  pnesenli  htec 
causalitas  solum  est  moralis  per  modum 
cujusdam  donationis,  quse  ianta  est,  quan- 
lam  vult  is,  qui  donat,  neque  aliud  ex  parte 
recipientis  requirit,  msi  capacitalem  absque 
impedimenlo.  Unde  potest  retorqueri  argu- 
menlum ;  nam  quando  dispositio  solum  re- 
quiritur,  ut  removens  prohibens ,  nihil  ad 
effectum  refert,  quod  dispositio  sit  major  vel 
minor,  dummodo  quyelibet  illarum  totum 
impedimentum  auferat;  sic  autem  est  in  pree- 

senti;  nam  quoelibet  gratia,  etiam  minima, 
aufert  totum  impedimentum  inimicitiae  di- 
vinee,  et  ad  hoc  solum  necessaria  est,  ut  satis 
constat  ex  dictis.  Ostendimus  enim,  actualem 
dispositionem  per  se  hic  non  concurrere  , 
quia  neque  effectus  est  talis,  ut  illam  postulet, 
nec  modus  recipiendi  illum,  quia  non  est  per 
aliquem  concursum  ipsius  recipientis;  major 
aulem,  vel  minor  intensio  gratise  habitualis, 
etiam  est  impertinens  ad  hunc  effectum,  ut 
Soto  ipse  fatetur,  quia  quicumque  est  in  gra- 
tia,  est  capax  remissionis  pcenae,  neque  ali- 
quid  amplius  ad  hoc  confert  major  intensio 
gratise. 

12.  Prseterea  declaratur  res  tota  in  hunc 
modum,  quia  effectus,  respondens  oblationi 
sacerdotis  ut  sic,  determinatus  esl  ex  insti- 
tutione,  semperque  est  in  se  omnino  sequalis, 
quia  non  habet  unde  varietur ,  cum  non 
pendeat  ex  dispositione  sacerdotis,  necpue  ex 
illa  augeatur  vel  minuatur,  ut  supra  oslen- 
sum  est.  Rursus  hic  effectus  applicatur,  ut 
diximus,  per  intentionem  sacerdotis,  quae  in 
hoc  est  libera,  per  se  loquendo,  et  potest  to- 
tum  effectum  applicare,  cui  voluerit.  Unde, 
si  totum  applicet  Petro,  ille  consequetur  to- 
tum,  etiam  si  sit  minus  sanctus,  quam  reliqui 
omnes;  si  vero  applicet  Petro  et  Paulo,  et 
velit  sequaliter  inter  eos  dividi,  ita  fiet,  etiam 
si  illi  sint  inaequaliter  sancti,  quia  in  hac 
applicatione  sacerdos  habet  liberam  potesta- 
tem ;  ergo  effectus  sacrificii  non  variatur  ex 
varia  dispojsitione  eorum,  pro  quibus  offertur. 
Quod  si  interclum  velit  sacerdos,  ut  effectus 
distribuatur  inter  plures,  juxta  eorum  digni- 
tatem  in  genere  gratise,  tunc  ita  quidem  fiet, 
non  tamen  ex  vi  inoequalis  dispositionis,  sed 
ex  vi  intentionis  et  voluntatis  applicantis. 
Sicut  contingit  in  applicatione  satisfactionis 
ex  opere  operantis,  quee  datur,  vel  distribui- 
tur  juxta  voluntatem  applicanlis,  dummodo 
alii  sint  capaces,  id  est,  non  sint  in  mortali 
peccato.  Quod  autem  sint  magis,  vel  minus 
sancti,  nihil  refert  ad  hunc  effectum,  qui  per 
se  pendet  solum  ex  donatione  alterius.  Ad 
rationes  igitur  in  contrarium  jam  responsum 
est;  D.  Thom.  autem,  cum  disjunctive  loqua- 
tur,  posset  sufficienter  de  offerentibus  intel- 
ligi,  vel,  si  de  utrisque  intelligatur,  non 
oportet,  ut  eodem  modo  utrisque  conveniat, 
sed  cum  proportione;  nam  in  offerentibus 
prserequiritur  talis  dispositio  ratione  obla- 
tionis.  In  his  vero,  pro  quibus  offertur,  solum 
quatenus  necessaria  esse  potest  ad  removen- 
dum  impedimentum. 

13.  Qusesitum.  —  Cui  applicatus  est  talis 
fructus,  dum  obicem  illi  opponebat,  obice  re- 
moto  nihil  illius  consequitur.  —  Tertio  in- 
quiri  potest,  an  hic  effectus  detur,  recedente 
fictione,  quando  per  obicem  fuit  impeditus. 
Navarr.  enim  supra  docet,  si  hoc  sacrificium 
offeratur  pro  homine  existente  in  peccato 
mortali,  qui  non  habeat  reatum  alterius  poe- 
nee  temporalis,  quae  posset  statim  remitti 
(ut  ipse  putat),  poslea,  remissa  illa  culpa  mor- 
tali,  remitti  ratione  sacrificii  prseteriti  poenam 
aliquam  temporalem,  cujus  reatus  alioqui 
maneret,  post  remissam  culpam.  Sed  hanc 
sententiam  existimo  falsam.  Primo,  quia  nul- 
lum  habet  fundamentum,  et  alioqui  non  est 
rationi  consentaneum,  ut  ei,  qui  in  peccato 
mortali  perdurat.  jam  sit,  quantum  est  ex 
parte  acceptationis  divinee,  remissa  poena 
temporalis,  tali  peccato  debita,  veltiti  sub  ea 
conditione,  si  aliquando  talis  culpae  veniam 
consequatur.  Secundo,  quia  supra  dixi,  sola 
illa  sacramenta  habere  effectum ,  recedente 
fictione ,  quee  iterari  non  possunt,  et  ideo 
habent  necessitatem  aliquan»;  sed  hoc  sacri- 
ficium  iterari  facillime  polest,  et  nulla  est 
necessitas  hujusmodi  privilegii;  ergo  non  est 
gratis ,  et  sine  fundamento  asserendum  in 
favorem  hominis  qui  in  suo  peccato  perdurat. 
Tertio,  quia  hoc  sacrificium  oblatum  pro  justo 
tunc  non  indigente  satisfactione  non  accepta- 
tur  et  quasiconservalur  illi,  ut  quando  postea 
indiguerit,  recipiat  fructum  illius,  ut  jam  di- 
cam;  ergo  multo  minus  acceptabitur  illo 
modo  respectu  peccatoris.  Non  igitur  redit 
postea  hic  effectus,  sed  manet  in  thesauro 
Ecclesiee,  utsupra  declaratum  est. 

1 4.  Quem  reatus  temporalis  poenx  non  tenet, 
ei  hujus  fructus  portio  non  respondet.  — 
Quarto  requiritur  indigentia  ad  hunc  effectum 
sacrificii  ex  opere  operato,  id  est,  ut  is,  pro 
quo  offertur,  habeat  aliquem  reatum  poense 
temporalis  relictum  ex  culpa  remissa ;  nam, 
si  culpa  nondum  est  remissa  ,  ut  jam  dic- 
tum  est,  illam  impedire  remissionem  pcenee 
propter  ipsam  culpam;  si  autem  est  plene 
facta  remissio,  quoad  totum  reatum  pcenee, 
nihil  superest  per  hoc  sacrificium  agendum. 
Sicut  in  naturalibus,  ut  agens  agat  positive, 
necesse  est  supponat  aliquam  privationem,  et 
ut  agat  privative,  id  est,  expellendo,  necesse 
est,  ut  supponat  aliquid  formee  in  subjecto, 
quia  si  tota  est  expulsa,  nihil  illi  superest 
agendum.  Et  ob  hanc  rationem,  nihil  potuit 
hoc  sacrificium  ex  opere  operato  conferre 
Beatissimae  Virgini;  et  idem  est  de  quocum- 


que  justo  pro  eo  tempore  (si  tamen  aliquod 
est)  in  quo  nullum  habet  realum  temporalis 
pcenae.  Sed  queeri  potest,  an  in  eo  casu 
maneat  talis  fructus  in  acceptatione  divina 
applicatus  tali  justo,  ut,  quando  postea  illo 
indiguerit,  eo  fruatur.  Respondetur,  minime 
ita  applicari  seu  acceptari;  non  est  enim 
conveniens  providentiae  modus,  ut  ante  com- 
missam  culpam  sit  jam  veluti  satisfactum 
pro  pcena,  alias  quodammodo  posset  postea 
impune  peccare,  nec  culpa  postea  commissa 
facerel  proprie  dignum  pcenee,  quia  inveniret 
jam  solutam.  Item,  si  quis  recipiat  sacra- 
mentum  pcenitentiee  cum  tali  modo  et  dispo- 
sitione,  ut  de  se  sufficiat  ad  tollendum  reatum 
pcenee  ut  centum,  et  in  tali  homine  non  sit 
nisi  reatus  pcenee ,  ut  quinquaginta ,  non 
propterea  reservatur  in  posterum  ille  effec- 
tus,  ut  ex  peccatis  postea  committendis  ve- 
luti  compleatur.  Similiter  in  satisfactionibus 
ex  opere  operantis,  si  quis  justus  eo  die,  quo 
nihil  debet,  actus  pcenitentite  faciat,  non  re- 
servatur  illi  talis  satisfactio  pro  peccatis, 
quee  postea  committit;  ergo  multo  minus  id 
fiet  in  effectu  hujus  sacrificii.  Unde  in  eo 
casu  dicunt  aliqui  sacrificium  quidem  non 
operari  in  eo,  qui  non  indiget,  neque  etiam 
effectum  ejus  manere  suspensum,  aut  pror- 
sus  amitti,  sed  dari  aliis  qui  indigent,  ex 
divina  pietate,  et  mutua  hominum  charitate. 
Ila  D.  Thom.  in  4,  dist.  45,  seu  in  addit., 
queest.  71 ,  art.  1 4,  ad  3. 

15.  Addendum  vero  est,  necessariam  esse 
applicationem  seu  intentionem  offerentis,  ita 
ut  ipsemet  velit,  ut  si  Petrus,  pro  quo  sacri- 
ficium  offert,  illo  non  indiget,  fructus  ejus 
applicetur  aliis  indigentibus,  sive  in  particu- 
lari  eos  designet,  sive  tantum  in  communi; 
nam,  si  hoc  non  faciat,  et  intentio  ejus  sistat 
in  sola  rlla  persona,  quee  non  indiget,  fructus 
sacrificii  non  manet  applicatus,  et  ideo  nulla 
dabitur,  sed  in  thesauro  Ecclesiae  manebit, 
juxta  principia  posita.  Quapropter  prudens 
consilium  est,  semper  habere  preedictam 
intentionem;  imo  hic  est  optimus  modus 
offerendi  pro  aliquo  sacrificium ,  secunda 
intentione,  ut  vocant. 

SECTIO  XI. 

Utrum  effectus  hujus  sacrificii  sit  infinitus  intensive. 

1.  Prima  opinio.  — Haec  quo?stio  est  cele- 
bris  et  valde  controversa,  quamvis  sine  causa, 
ut  opinor.  Sunt  ergo  duee  opposilae  sententise 

Prima  affirmat,  hunc  effectnm  esse  infini- 
tum  intensive.  Hanc  tenet  Cajetanus  supra, 
qua?st.  79,  art.  5,  ubi  hoc  sensu  rlicit,  unam 
Missam  esse  valoris  infiniti,  et  ideo  ex  sui 
quantitate  sufficere  ad  satisfaciendum  pro 
posnis  omnium  peccalorum  ,  tam  viventium 
quam  mortuorum;  idem  tenet  Cajetanus, 
tomo  2  Opusc,  tract.  3,  quaest.  2;  Sylvester, 
verb.  Missa  1 ,  q.  9;  Viguerius,  in  Institut., 
cap.  16,  §  2;  Cano,  lib.  12  de  Locis,  cap.  13, 
ad  10;  Euardus,  art.  16,  §2;  inclinat  Solo 
in  4,  dist.  11,  quoest.  2,  art.  5,  dist.  14, 
qutest.  2,  art.  2,  retractans  quod  prius  do- 
cuerat,  fortasse  melius.  Fundamentum  est, 
quia  hoc  sacrificium  est  infinitum  ex  parte 
rei  oblatse,  et  non  est  minus  infinitum  ex 
parte  offerentis,  quia,  licet  sacerdos  videatur 
persona  finita,  tamen  non  offert  in  sua,  sed 
in  Christi  persona,  et  est  veluti  requivalehter 
Christus,  qui  est  principalis  offerens ;  ergo  est 
tam  infiniti  valoris,  sicut  sacrificium  crucis, 
et  nihil  minus  habet,  quam  illud,  ut  Chry- 
sostomus  intulit,  hom.  2  super  ad  Timoth. 
Denique  est  hoc  sacrificium  infinitum  in  re- 
praesentando  et  continendo  virtutem  passio- 
nis  Christi,  quia  virtus  instrumenti  tanta  est 
quanta  principalis  agentis;  imo  est  eadem, 
cum  instrumentum  non  operetur,  nisi  in 
virtute  principalis  agenlis ;  hoc  autem  sacri- 
ficium  est  veluti  organum  continens  in  se 
totam  virtutem  sacrificii  crucis,  ut  sumitur 
ex  Concilio  Tridentino,  sessione  22,  cap.  1 . 

2.  Secunda  opinio.  —  Secunda  opinio  ne- 
gat ,  sacrificium  hoc  habere  valorem ,  vel 
effectum  infinitum  intensive.  Tenet  expresse 
D.  Thomas  in  4,  dist.  45,  qusest.  2,  art.  4, 
qusestiunc.  3,  ad  2;  Bonaventur.  ibi ,  art.  2, 
qusest.  3,  ad  ultimum ;  Richard. ,  art.  2, 
qua?st.  3;  Paludan. ,  qusest.  2;  Durand. , 
qua3st.  3;  Major,  quaest.  2;  Scotus,  Quodl.  20  ; 
Gabriel,  leclio  26  et  27  in  canon.;  Soto,  lib.  9 
de  Justit.,  qusesi.  2;  Covarr.,  quialios  refert, 
in  cap.  Alma  mater,  1  part.,  §  5,  num.  5  et 
sequentibus.  Fundamentum  horum  auctorum 
fuisse  videtur,  quia  licet  res  oblata  in  hoc 
sacrificio  sit  infinita  ,  tamen  oblatio  ipsa,  in 
qua  essentia  sacrificii  consistit,  finitaest,  et 
ab  offerente  finito,  qualis  est  sacerdos,  quod 
videtur  etiam  insinuasse  D.  Thom.  supra, 
quaest.  79,  art.  5,  dicens  :  In  satisfactione 
magis  attenditur  affeclus  offerentis,  quam 
guantitas  oblationis;  per  quantitatem  autem 
oblationis  intelligit  quantitatem  rei  oblatae,  et 
patet  exemplo,  quodstatim  subjungit,  dicens  : 
Unde  et  Dominus  dicit  Lucse  22,  de  vidua,  quse 


obtulit  duo  sera,  quod  plus  omnibus  misit.  In 
eodem  igitur  sensu  addit  D.  Thom.  :  Quamvis 
ergo  hvec  oblatio  ex  sui  guantitate  (id  esl,  ex 
parte  rei  oblatte)  sufficiat  ad  satisfaciendum 
pro  omni  poena ,  lamen  fit  satisfactoria  illis, 
pro  quibus  offertur,  vel  etiam  offerentibus , 
secundum  quantitatem  sux  devotionis,  et  non 
pro  tota  poena;  ac  si  diceret,  quia  actio  offe- 
rendi  finita  est,  limitalum  habere  effectum. 

3.  Distinctio  valoris  ab  effectu.  —  Ut  et 
rem  explicemus,  et  simul  constet,  quid  sen- 
tiendum  sit  de  relatis  opinionibus,  primum 
omniumdistinguere  oportet,  in  hac  oblalione, 
valorem  operis  ab  effectu.  Valor  enim  signi- 
ficare  videtur  dignitatem  moralem  quam 
oblatio  habet,  ut  ea  sufficere  possit  ad  meri- 
tum ,  satisfactionem  vel  impetrationem ,  si 
juxta  divinam  ordinationein  ad  aliquid  ho- 
rum  referatur;  effectus  autem  est  id,  quod 
de  facto  datur,  vel  dari  potest,  juxta  Christi 
institutionem  ,  ob  talem  oblationem ;  loqui- 
mur  enim  de  effectu  ex  opere  operato.  Unde 
etiam  sic  consideramus  sacrificium,  ut  est  a 
Christo  offerente,  et  a  sacerdote,  ut  gerente 
personam  ejus;  haec  enim  duo  moraliter  pro 
eodem  reputantur;  si  autem  consideretur  hoc 
sacrificium,  ut  est  ab  Ecclesia,  sic  etiam  po- 
test  in  eo  considerari  valor,  saltem  ad  impe- 
trandum,  et  effectus  inde  proveniens ;  ut  vero 
est  a  privatis  personis,  sic  etiam  potest  in 
eo  considerari  valor  ex  opere  operantis,  et 
effectus  illi  correspondens. 

4.  Hujus  sacrificii  valor,  ut  a  summo  sa- 
cerdote  Christo  offertur,  infinitus  est;  tamen 
nullum  meritum  vel  satisfactio,  sed  impetra- 
tio  sola  est  in  ipso.  —  Dico  ergo  primo  :  hoc 
sacrificium  secundum  se,  et  prout  a  suo  prin- 
cipali  offerente  offertur,  est  infinitum  in  ra- 
tione  sacrificii,  atque  adeo  infinitum  habet 
valorem,  ratione  cujus,  si  castera  necessaria 
concurrerent,  posset  esse  infinite  meritorium 
efc  satisfactorium;  de  facto  tamen  nulla  est  in 
eo  satisfactio,  nullumve  meritum,  ut  est  opus 
Christi,  sed  sola  impetratio.  Hanc  conclusio- 
nem,  niaxime  quoad  priorem  partem,  probat 
fundamentum  primee  sententiae,  quia  hoc  sa- 
crificium,  non  solum  ex  parte  rei  oblatee,  sed 
etiam  ex  parte  offerentis  infinitum  est,  quod 
non  satis  videntur  considerasse  aliqui  ex 
auctoribus  citatis  in  secunda  opinione;  nam, 
licet  hoc  sacrificium  immediate  offeratur  per 
os  et  manus  sacerdotis,  tamen  revera  Christus 
est,  qui  per  illum  offert,  vel  actualiter,  ut 
supra  declaravi  (quod  non  parum  declarat  et 
exaggerat  dignitatem   hujus  sacrificii),    vel 

certe  mystice  seu  repraesentative ,  quod  in 
rigore  etiam  satis  esset  ad  infinitatem  in  ge- 
nere  sacrificii,  saltem  in  ordine  ad  impetra- 
tionem.  Qiiod  ita  declaro.  quia,  quandosacer- 
dos  offert  hoc  sacrificium,  Pater  eeternus, 
intuens  donum  illud,  non  sistit  in  sacerdote, 
sed  in  illo  respicit  personam  Filii  sui,  quem 
repraesentat ,  et  ideo  acceptat  illam  purissi- 
mam  oblationem,  ut  summe  gratam  et  accep- 
tabilem  sibi.  Ergo  sub  hac  ratione  sacrifieium 
hoc  habet  infinitatem  quamdam  in  genere  sa- 
crificii,  non  tantum  ex  parte  rei  oblataa,  sed 
etiam  ex  parte  offerentis,  non  minus,  quam 
habuit  sacrifieium,  quod  Christus  per  se  ob- 
tulit  in  coena;  nam  est  prorsus  idem  et  ejus- 
dem  dignitatis.  Nam,  quod  nunc  interveniat 
ministerium  sacerdotis ,  est  quidpiam  valde 
materiale,  quod  non  diminuit  moralem  eesti- 
mationem  seu  valorem  oblationis.  Et  confir- 
matur,  nam  hac  ratione  verba  consecrationis 
prolata  a  sacerdote  non  sunt  minus  efficacia 
ad  mysterium  perficiendum ,  quam  fuere,  a 
Christo  prolata ;  quia  licet  sacerdos  non  sit 
realiter  Christus,  lamen  mystice  est  Christus, 
in  cujus  persona  loquitur,  et  vere  profert 
eadem  verba,  quee  Christus  protulit;  ergo  et 
oblatio,  quatenus  ab  illo  est,  sub  hac  ratione 
est  eeque  digna  ,  et  ejusdem  valoris.  Atque 
hinc  sequitur  (quod  in  allera  parle  conclusio- 
nis  dicebatur),  oblationem  hanc,si  csetera  ne- 
cessaria  concurrant,  ex  parte  sua  sufficere 
ad  infinitum  meritum  et  satisfactionem ;  ad- 
dita  enim  illa  conditionali,  est  res  evidenter 
consequens  ex  priori  parte,  quia  ex  parte 
oblationis  nihil  amplius  desiderari  potest , 
quam  infinita  dignitas  et  valor.  Tamen  ex  de- 
fectu  illius  conditionis  fit  (quod  tertio  loco 
dicebamus),  de  facto  nullam  esse  novam  satis- 
factionem,  vel  meritum  in  hoc  sacrificio,  ut 
est  a  Christo.  Nam  si  consideremus  Christum, 
ut  nunc  per  proprium  actum  suse  voluntatis 
et  inlellectus  offerentem  simul  cum  sacer- 
dote,  et  per  ipsum,  sic  actio  Christi  solum 
ratione  status  personse  est  incapax  novi  me- 
riti,  vel  salisfaclionis,  quia  jam  Christus  est 
extra  statum  merendi,  vel  satisfaciendi  pro 
nobis,  quod  est  certissimum,  neque  ab  ullo 
Catholico  negari  potest;  jam  enim  Christus 
nostram  redeinptionem  consummavit.  Si  vero 
consideretur  illa  oblatio  praecise ,  ut  est  a 
Christo  repreesentato  in  sacerdote,  vel  a  sa- 
cerdote,  ut  repraesentante  personam  Christi, 
sic  etiam  non  est  meritoria  vel  satisfactoria 
oblatio;  non  quidem  ratione  status  personse 
Christi,  si  proprie  et  in  rigore  loquamur;  dici 


enim  posset,  Christum  repraesentari  hic  a  sa- 
cerdote,  ut  fuit  in  statu  passibili,  quando  hoc 
sacrificium  instituit;  vel  certe  repraesentari 
simpliciler,  ut  est  sacerdos,  secundum  ordi- 
nem  Melchisedech ,  abstrahendo  ab  statu. 
Ralio  ergo  propria  est,  quia  ille  modus  offe- 
rendi  reprsesentative  tantum,  licet  ad  impe- 
trationem  possit  sufficere,  non  tamen  ad 
novam  satisfactionem  vel  meritum,  propter 
rationem ,  quam  supra  de  Ecclesia  tetigi , 
sect.  8.  Hsec  enim  oblatio  per  solam  reprse- 
sentationem,  solum  per  denominationem  ex- 
trinsecam  attribuitur  ei,  in  cujus  persona  fit, 
et  respectu  illius,  ut  sic,  non  est  actio  humana 
p°r  propriam  voluntatem,  et  libertatem  ejus, 
distinctam  ab  ea,  qua  in  principio,  et  insti- 
tuit  nomine  suo  hoc  offerri ;  et  ideo  potius  est 
ibi  repraasenlatio  et  commemoratio  prioris 
meriti  vel  satisfactionis,  quam  novum  meri- 
tum  vel  satisfactio;  nam  hsec  non  conveniunt, 
nisi  actioni  vel  passioni  humanee,  quatenus 
humana  et  libera  est.  Nec  refert,  quod  ut  est 
a  sacerdote,  sit  humana  et  libera,  quia  liber- 
tas  est  privata  et  personalis  ipsius  sacerdo- 
tis ;  unde  conducere  potest  ad  ejus  meritum 
vel  satisfactionem  ex  opere  operantis,  non 
vero  ad  satisfactionem  novam  infinilam,  quoe 
oriri  debet  ex  Christi  persona  et  voluntate. 
Neque  est  omnino  contemnenda  prior  ratio, 
quse  in  hunc  modum  explicari  potest,  quia 
sacerdos  praecise  repreesentat  Christum,  ut 
summum  Pontificem  et  sacerdotem,  non  vero 
ut  merentem  vel  satisfacientem ;  htec  enim 
posteriora  sunt,  et  quasi  extrinseca  ad  mu- 
nus  sacerdotale;  et  ideo  oblatio  sacerdotis  in 
persona  Christi  solum  id  habet,  quod  preecise 
est  de  ratione  sacrificii ,  quia  sacrificium  et 
sacerdotium  sibi  invicem  respondent;  et  ideo 
etiam  habet  infinitatem  in  ratione  sacrificii, 
non  tamen  in  ratione  meriti,  vel  satisfactio- 
nis.  Atque  hinc  tandem  probata  fere  manet 
ullima  pars  assertionis,  nimirum,hoc  sacrifi- 
cium  esse  infinitum  in  impetrando,  ita  ut  de 
novo  sit  in  illo  infinita  vis  impetrandi,  quoad 
sufficientiam ,  quod  quidem  ex  parte  rei 
oblatee  per  se  notum  est;  ex  parte  autem 
personae  offerenlis  declaratur  utroque  modo 
supra  posilo.  Etenim,  si  Christus  considere- 
tur  ut  actu  offerens,  habet  actum  de  se  in- 
finiti  valoris;  et  alioqui  Christus  nunc  est  in 
statu  impetrandi.  Ergo  de  facto  est  illa  actio 
infinite  impetrativa,  quanquam  in  re  nun- 
quam  impetret  effectum  intensive  infinitum, 
quia  nunquam  ordinatur,  nec  prudenter  or- 
dinari  potest  ad  talem  effectum,  et  ideo  dixi, 

hanc  impetrationem  esse  infinitam  quoad 
sufficientiam,  non  quoadefficaciam,  sicutalias 
dicitur  de  merito  et  satisfactione  Ghristi; 
nam,  tam  impetrativa  est  oratio,  vel  oblatio 
Christi  gloriosi,  quam  fuit  meritoria,  vel  sa- 
tisfactoria  actio  Chrisli  vialoris.  Si  aulem 
consideretur  haec  oblatio  prtecise,  ut  est  a  sa- 
cerdote  repraesentante  Chrislum,  sic  etiam 
est  infinite  impetraliva,  tum  quia  nititurpra3- 
cedentibus  Christi  meritis,  ratione  quorum 
habet  vim  ad  impetrandum  quidquid  ex  jus- 
titia  debetur;  tum  etiam  quia  ad  impetran- 
dum  sufficit  illa  habitudo  extrinseca,  ut  supra 
declaratum  est  in  impetratione  Ecclesise  oran- 
tis  per  ministrum  iniquum,  et  in  hac  obla- 
tione  sacerclotis  in  persona  Christi,  quia  Deus 
non  respicil  donum,  ut  a  sacerdote,  sed  ut  a 
Christo  oblatum. 

5.  Effectus  ex  opere  operato  hujus  sacri- 
ficii  est  finitus  intensive.  —  Dico  secundo  : 
nihilominus  effectus  ex  opere  operato,  quem 
hoc  sacrificium  potest  conferre,  est  finitus 
inlensive.  Hic  est  proprius  sensus  secundee 
opinionis,  et  revera  est  directa  ac  propria 
responsio  queestionis,  quia  proprius  effectus 
sacrificii  vocatur  ille,  qui  est  ex  opere  ope- 
rato.  Ralio  vero  non  est  illa,  quam  afferebat 
secunda  sententia;  illa  enim  ex  dictis  in  prse- 
cedenti  assertione  refutata  est.  Ratio  igitur 
vera  est,  quia  effectus  ex  opere  operato  non 
pertinet  ad  sufficientiam,  sed  ad  efficaciam ; 
quoad  effieaciam  autem  non  potest  sacrifi- 
cium  esse  infinitum,  cum  nec  sacrificium 
crucis  hoc  habuerit,  quia  efficacia  respicit 
effectum  in  re  ipsa  dandum;  non  datur  au- 
tem,  nec  dari  potest  effectus  infinite  inlen- 
sus.  Praeterea  est  ratio  a  priori,  quia  hic 
effectus  non  est  mensurandus  ex  infinitale 
sacrificii ,  sed  ex  inslitutione  et  promissione 
Christi ;  quamvis  enim  hoc  sacrificium  in- 
cruentum,  sit  infinitum,  tamen  institutum  est 
(inter  alia)  ut  sit  quoddam  instrumentum 
ejusdem  Christi  ad  applicandum  nobis  satis- 
factionem  sui  sacrificii  cruenti,  ut  sumitur  ex 
Concil.  Trident.  ssepe  allegato.  Non  enim  re- 
pugnat,  Christum  in  propria  specie  existen- 
tem  uti  oblatione  sui,  vel  seipso,  ut  sacra- 
mentaliter  existente,  ad  applicandum  nobis 
divitias  passionis  suse;  non  potuit  autem 
assumi  hoc  sacrificium  ut  instrumentum,  nisi 
ad  determinatum  et  finitum  effectum,  qui  per 
voluntatem  Christi  taxari  debuit;  heec  enim 
in  aliud  principium  revocari  non  potest;  sic 
enim  taxatus  etiam  est  effectus  Eucharistise, 
ut  est  sacramentum,  quamvis,  sub  ea  ratione, 


etiam  quid  infinitum  sit.  Nec  refert,  quod 
talis  effectus  non  sit  omnino  delerminatus  ad 
eumdem  gradum  vel  terminum  respectu  om- 
nium,  nam  fortasse  est  major  in  rnelius  dis- 
posito,  saltcm  in  privatis  offerentibus,  ut  sic; 
salis  enim  est,  quod  in  unoquoque  habeat 
praefixum  terminum  indivisibilem,  juxta  ta- 
lem  dispositionem;  simpliciler  tarnen  habebit 
aliquem  lerminum  maximum,  juxta  maximam 
ac  perfectissimam  dispositionem,  sicut  etiam 
contingit  in  sacramentorum  effeclibus. 

6.  Eucharisticum  sacrificium,  ut  in  per- 
sona  Ecclesix  offertur,  cum  in  valore  ad  im- 
petrandum,  tum  in  effectu  finitum  est.  — Dico 
terlio  :  hoc  sacrificium,  quatenus  offertur  in 
persona  Ecelesiae,  habet  effectum  et  valorem 
finitum  ad  impetrandum.  In  hac  conclusione 
omnes  conveniunt,  quia  hic  valor  fundatur  in 
sanctitate  Ecclesise,  ad  quam  respiciens  Deus, 
tanquam  ad  sponsam  sibi  gratam,  cujus  no- 
mine  hoc  sacrificium  sibi  offertur,  gratum 
illucl  habet  et  acceplum,  ut  propler  illud 
postulata  concedat.  Sanctitas  aulem  Ecclesiae 
finita  est;  ergo  et  hic  valor  est  finitus;  quoad 
hoc  enim  locum  habet,  quod  D.  Thom.  dixit, 
oblationem  magis  attendi  ex  conditione  offe- 
rentis,  quam  ex  re  oblata.  Atque  hinc  infer- 
tur  primo,  hunc  valorem  posse  crescere,  et 
minui,  quo  in  Ecclesia  fuerint  sanctiores;  est 
enim  eadem  proportion alis  ratio,  ut  recte 
vidit  Gabriel,  lect.  26  in  canon.,  cui  sine 
causa  contradixit  Soto,  clist.  '13,  quaest.  1, 
art.  6,  in  fine.  Nullam  enim  rationem  affert, 
sed  laborat  in  sequivoco,  non  distinguens 
inter  hunc  valorem,  et  illum,  quem  habet 
oblatio,  ut  est  a  Christo.  Unde  infero  secundo, 
hunc  valorem  melius  dici  ex  opere  operantis, 
ut  loquuntur  Corduba,  Covarr.  et  alii,  quam 
ex  opere  operato,  ut  loquuntur  Scotus  et  Ga- 
briel.  Quamvis  enim  haec  differentia  tanlum 
sit  de  modo  loquendi,  tamen  est  utilis  hic 
modus  ad  tollendam  sequivocationem,  et  ha- 
bet  fundamentum,  quia  hic  valor  fundatur 
in  sanctitate  Ecclesiee,  et  non  in  speciali 
Christi  promissione,  ut  ex  superioribus  satis 
constat. 

7.  Sacrificii  hujus  valor,  ut  a  privato  offe- 
rente  dimanat,  undiquaque  est  finitus.  — 
Objectio.  —  Solutio.  —  Dico  quarto  :  valor 
et  fructus  hujus  sacrificii ,  ut  est  ex  opere 
operantis,  respectu  sacerdotis  vel  cujuscum- 
que  alterius  offerentis  privati,  est  infinilus 
intensive,  tum  in  ratione  meriti,  quia  non 
meretur,  nisi  unum  aut  alterum  gradum  gra- 
tiae  aut  glorise;  tum  in  ratione  satisfactionis, 

quia  non  delet,  nisi  certam  poenam  et  fini- 
tam;  tum  etiam  in  ratione  impetrationis,  quia 
persona  sic  offerens  finita  est,  ejusque  actio 
est  simpliciter  finita,  etiam  in  genere  moris ; 
et  hoc  probat  bene  ratio  secuncUe  sententise, 
et  doctrina  D.  Thom.  ibi  adducta,  qure  sumpta 
est  ex  Greg.,  hom.  5  in  Evangelia,  dicente  : 
Non  perpendit  Deus  in  suo  sacrificio,  quan- 
tum,  sed  ex  quanto  offeratur;  et  lib.  7  Re- 
gistri,  epist.  426,  dicente  :  Hinc  patenter 
ostenditur,  quia  non  offerens  a  muneribus, 
sed  munera  ab  offerente  placuerunt,  quia  in 
omnipotentis  Dei  judicio,  non  quid  datur,  sed 
a  quo  datur,  inspicitur.  Non  est  autem  sen- 
sus  horum  verborum  rem  oblatam  nihil  con- 
ferre,  sed  illam  non  sufficere  sine  offerente, 
et  dignitate  ac  effectu  ejus.  Dices,  hinc  sequi 
infinitatem  rei  oblatee  sufficere,  ut  oblatio  sit 
valoris  seu  meriti  infiniti ;  nam,  si  aliquid 
confert ,  ergo  quo  fuerit  melior,  plus  con- 
feret;  ergo  infinita  conferet  infinitatem;  hac 
enim  ratione,  sola  persona  offerens,  siinfinita 
sit,  sufficit  ad  infinitatem  oblationis,  etiam  si 
res  oblata  non  sit  infinita.  Respondetur  hoc 
argumentum  esse  vulgare  et  generale  de  om- 
nibus  actibus,  qui  habent  objectum  infinitum, 
nam  in  prsesenti  res  oblata  solum  se  habet 
ut  objectum  seu  materia  circa  quam,  respectu 
oblationis.  Probat  ergo  argumentum  infinita- 
tem  quamdam  secundum  quid,  quia  nimirum 
ex  parte  rei  oblatae  nulla  oblatio  potest  esse 
altior  aut  eminentior;  est  enim  ex  illo  capite 
summa,  quee  esse  potest,  atque  adeo  altioris 
rationis,  quam  sit  omnis  oblatio  rei  finitee; 
non  est  autem  infinita  simpliciter,  quia  hsec 
infinilas  maxime  pendet  ex  dignitate  personas 
operantis.  Unde  actio,  qua  nos  offerimus 
Ghrislum,  ex  parte  nostra  finita  est,  et  non 
adaequat  dignitatem  objecti  sui,  ideoque  so- 
lum  habet  meritum  et  satisfactionem  finitam 
ex  opere  operantis.  Fundamenta  aliarum 
opinionum  non  indigent  nova  responsione; 
nam  ex  dictis  satis  expedita  sunt. 

SECTIO  XII. 

Utrum  effectus  hujus  sacrificii  sit  infinitus  extensive; 
ideoque,  oblatum  pro  multis,  tantum  valeat  singulis, 
ac  si  pro  solo  uno  offerretur. 

1 .  Qusestionis  sensus.  —  Queestio  hsec  con- 
fundi  solet  cum  praacedente,  est  tamen  valde 
diversa ;  nam,  licet  causa  aliqua  non  possit 
formam  producere  ultra  certum  gradum  in- 
tensionis,  potest  tamen  intprdum  totam  illam 
formam  et  eeque  intensam  in  multis  subjectis 


producere;  ut  si  ignis  simul  efficiat  calorem 
ut  octo  in  tribus  vel  quatuor  subjectis  sibi 
applicatis,  aut  si  posset  idem  efficere  simul 
in  quacumque  multitudine  subjectorum,  sicut 
potest  successive.  Sic  igitur  sacrificium, 
quamvis  solum  possit  tres  vel  quatuor  gradus 
satisfactionis  applicare  uni  et  eidem  personee, 
adhuc  restat  dubitandum ,  an  eosdem  seu 
sequales  possit  conferre  duobus  vel  tribus,  et 
sic  in  infinitum,  et  hanc  potestatem  vocamus 
infinitatem  extensivam;  an  vero  potius  ita 
sit  finitus  hic  fructus,  sicque  limitata  efficacia 
sacrificii,  ut,  si  pro  pluribus  offeratur,  prout 
offerri  potest,  dividendus  necessario  sit  ille 
fructus  inter  ipsos ,  ideoque  quo  fuerit  pro 
pluribus  oblatum,  eo  minor  fructus  ad  singu- 
los  perveniat. 

2.  Prima  opinio.  —  Prima  opinio  est,  hunc 
effectum  integre  multiplicari  in  omnibus  et 
singulis  personis,  pro  quibus  hoc  sacrificium 
oftertur,  in  quocumque  numero  sint  absque 
ullo  termino ,  nec  minui  fructum  unius  ex 
consortio  aliorum;  atque  hoc  sensu  esse  hoc 
sacrificium  infinitee  efficacitatis  extensivae. 
Hanc  opinionem  tenentCajet.,  Sylvest.,  Cano, 
et  citati  sectione  praecedente;  et  Cordub., 
lib.  1,  quaest.  3;  Petrus  Soto,  lect.  7  de  Eu- 
char.  Hi  vero  auctores  fundant  hanc  senten- 
tiam  solum  in  infinitate  rei  oblatse,  seu  ipsius 
sacrificii.  Sed  si  intelligant  hanc  infinitatem 
in  agendo  consequi  necessario  ad  infinitatem 
in  essendo,  non  est  verum,  nec  solidum  fun- 
damentum,  ut  facile  constat  ex  dictis  sectione 
preecedente,  quia  effectus  ex  opere  operato 
hujus  sacrificii  (de  hoc  enim  prsecipue  loqui- 
mur)  totus  pendet  ex  promissione  et  institu- 
lione  Christi,  et  ideo  ex  illa  petenda  est  etiam 
quantitas  talis  effectus.  Si  autem  ex  illa  infi- 
nitate  solum  sumant  congruentiam,  sub  qua 
fuit  expediens,  Christum  ita  instituere  et  pro- 
mittere  efficaciam  hujus  sacrificii,  est  proba- 
bilis  conjectura.  Prsesertim,  si  addamus,  hanc 
esse  naturam  sacrificii,  ut  pro  pluribus  offe- 
ratur;  ergo  consentaneum  est,  ut  sacrificium 
infinitum  et  summe  perfectum,  ita  possit  pro 
pluribus  offerri,  ut  eam  ob  causam  nihil  de- 
trimenti  singuli  patiantur.  Et  confirmatur, 
nam  absurdum  est  dicere,  quo  plures  conve- 
niunt  ad  idem  sacrum  audiendum,  eo  magis 
minui  singulorum  fructum.  Aut,  cum  paro- 
chus  sacrificium  offert  pro  plebe  sua,  ex  hoc 
solum,  quod  contingat  plures  esse  justos  et 
indigentes  tali  fructu,  minorem  singulis  pro- 
venire.  Ergo  verisimilius  est,  institutionem 
ita  factam  esse,  ut  unicuique  promissus  sit 


integer  fructus  juxta    suam  dispositionem , 
sive  plures,  sive  pauciores  concurrant. 

3.  Secunda  opinio.  —  Varix  circa  opinio- 
nem  hanc  explicandam  divisiones.  — Secunda 
opinio  est,  hunc  fructum  esse  finitum  etiam 
extensive,  ideoque  applicatum  multis,  non 
mulliplicari,  sed  dividi,  alque  ideo  esse  mino- 
rem  in  singulis.  Ila  sentiuntD.  Thom.,Scotus, 
Gabriel,  Soto,  et  fere  alii  auctores  citati  sec- 
tione  pra3cedenle  opinione  secunda.  Acldit 
vero  Soto  in  4,  dist.'l3,  quasst.  2,  art.  1, 
quemdam  fructum  sacrificii  provenire  fideli- 
bus  ex  generali  applicatione,  seu  oblatione 
sacrificii;  alium  vero  ex  speciali  intentione  et 
voluntate  sacerdolis.  De  priori  ait,  veram 
esse  priorem  sententiam,  quocl  talis  fructus 
non  minuitur  in  singulis,  etiamsi  in  infinitum 
multiplicetur;  cleposteriori  vero,  esse  omnino 
finitum,  et,  pluribus  applicatum,  non  multi- 
plicari,  sed  clividi.  Contrario  tamen  modo 
distinguit  Sylvester,  verbo  Missa,  primo, 
qusest.  9.  Nam  si  sacrificium  (inquit)  speciali 
intentione  offeralur  pro  multis,  ita  ut  sacer- 
dotis  intentio  ad  unumquemque  determinate 
feratur,  tunc  omnes  accipiunt  integrum  effec- 
tum,  et  singuiis  ita  proclest,  ac  si  pro  uno 
tantum  offerretur.  At  vero ,  si  intentio  (in- 
quit)  solum  feratur  ad  aliquid  commune,  ut, 
v.  gr.,  pro  collegio,  pro  plebe,  tunc  ait,  tali 
oblationi  unum  tantum  adsequatum  fructum 
respondere ,  illumque  inter  membra  illius 
communitatis  dividi;  et  consequenter,  quo 
plura  fuerint,  eo  acl  singula  minorem  partem 
fructus  provenire.  Aliter  dislinguit  Scotus, 
dicto  Quodl.  20,  in  primarium  et  secunda- 
rium  fructum ;  primarium  dicit  esse,  qui 
speciali  intentione  sacerdotis  applicatur,  et 
hunc  dicit  esse  limitatum,  pluribusque  appli- 
catum  non  multiplicari,  sed  dividi;  secunda- 
rium  autem  vocat  illum,  qui  provenit  absque 
speciali  applicatione  sacerdotis,  et  quoad 
hunc  non  esse  limitatum  sacrifieium ,  sed 
tantum  prodesse  multis  et  singulis,  ac  si  unus 
tantum  esset.  Quse  distinctio  videtur  eadem 
cum  illa,  quam  Soto  tradit;  unde  apparet 
illam  ex  Scoto  sumptam  fuisse.  Alieeque  si- 
miles  distinctiones  ab  auctoribus  in  hac  ma- 
teria  traduntur,  quse  nec  satis  fundatae  vi- 
dentur,  nec  ad  rem  explicandam  multum 
deserviunt;  ut  ergo  ex  principiis  positis  ma- 
teriam  hanc  facilius  et  clarius  expediamu  , 
prae  oculis  habenda  est  distinctio  offeren- 
tium  ut  sic,  et  eorum  pro  quibus  fit  oblatio. 
Rursus  recolenda  est  clistinctio  fructus  ex 
opere  operato,  vel  per  solam  impetrationem. 

4.  Prima  conclusio.  —  Probatur  conclusio 
a  posteriori.  —  A  priori.  —  Dieo  ergo  primo  : 
quando  plurcs  offercnles  concurrunt  cum  sa- 
cerdotc  ad  iilem  numero  sacrificium,  omnes  et 
singuli,  quatenus  offerenles  sunt,  accipiunt 
integrum  frutum,  non  minorem  ,  quam  si 
unus  tantum  esset  offerens;  unde  in  hoc  sensu 
fructus  hujus  sacrificii  polest  quodammodo 
dici  infinitus,  vel  polius  augmentabilis  in  in- 
finitum  extensive.  In  hac  conclusione  habet 
verum  prima  sententki,  quam  a  nullo  auctore 
existimo  negari.  Potest  quidem  inter  eos  esse 
controversia,  an  isti  offerentes,  ut  sic,  reci- 
piant  aiiquem  fructum  ex  opere  operato,  vel 
solum  ex  opere  operantis ,  vel  per  modum 
impetrationis.  Quod  autem  hic  fructus,  qua- 
liscumque  ille  sit,  fiat  praedicto  modo ,  nec 
minuatur  in  singulis  ex  aliorum  consortio,  a 
nemine,  ut  arbitror,  negari  potest.  Et  hoc 
imprimis  recle  probatur  a  posteriori  illo  in- 
conveniente  supra  illato,  quod  alias  audientes 
Missam  minorem  fructum  reciperent,  solum 
ob  multitudinem  audientium,  quod  sine  dubio 
est  valde  absurdum.  Secundo  probatur  a 
priori;  narn  supposita  institutione,  ut  a  n6bis 
supra  declarata  est,  hoc  videtur  necessario 
consequens,  quia  quando  plures  sic  offerunt 
idem  sacrificium,  non  potest  in  singuhs  minui 
fructus  ratione  rei  oblatne,  neque  etiam  ra- 
tione  oblationis,  aut  personse  proxime,  vel 
remote  offerentis;  ergo  nullo  modo.  Prima 
pars  antecedentis  ita  declaratur  :  nam  in  lege 
naturee  aut  veteri,  quando  offerebatur  agnus 
in  sacrificium,  si  plures  convenirent  ad  unum 
et  eumdem  agnum  offerendum,  videtur  futu- 
rum  fuisse  consequens,  ut  ex  parte  rei  oblatse 
uniuseujusque  oblatio  esset  minus  fructuosa 
et  laudabilis,  quam  si  unusquisque  per  se 
totum  agnum  offerret,  quia  agnus  ille  erat  res 
finiti  valoris,  et  ideo  quo  plures  conveniebant 
acl  illum  offerendum,  eo  unusquisque  minus 
offerebat.  At  vero  in  prassenti  non  ita  est; 
nam  agnus  immaculatus,  quem  offerimus,  est 
infinitus,  et  ideo,  licet  ad  illum  offerendum 
multi  conveniant,  tantum  unusquisque  offert, 
ac  si  solus  offerret;  unde  de  merito  et  satis- 
factione  ex  opere  operantis,  nullum  esse  potest 
dubium,  quin  eadem  sint,  si  csetera.sint  paria, 
id  est,  si  eadem  devotione  et  affectu  unus- 
quisque  offerat,  sive  solus,  sive  simul  cum 
aliis.  Idem  ergo  erit  de  effectu  ex  opere  ope- 
rato,  quantum  est  ex  parte  rei  oblatee.  Quin 
potius,  si  ulterius  res  consideretur,  in  omnibus 
Missis  et  sacrificiis  nostris,  quee  vel  succes- 
sive,  vel  simul  offeruutur,  eadem  res  numero 

offertur,  et  nihilominus  integer  est  uniuscu- 
jusque  sacrificii  fructus  et  ab  aliis  indepen- 
dens.  Secunda  pars  de  oblatkme  explicalur  in 
hunc  modum,  quia  oblatio  sacrificii  ex  con- 
cursu  pluriuin  offerentium  non  fit  in  singulis 
minus  grata  et  acceptabilis  Deo.  Ergo  ex  hac 
etiam  parte  non  minuitur  fructus.  Patet  ante- 
cedens,  quia,  sicut  multiplicantur  personse 
offerentes,  ita  mulliplicantur  oblationes  quasi 
partiales,  et  ex  omnibus  conflatur  quasi  una 
integra  oblatio,  quse  tota  moraliter  loquendo 
majoris  est  valoris  et  aestimationis,  quo  ex 
pluribus  oblationibus  partialibus  constat, 
caeteris  paribus;  et  illee  partiales,  seu  perso- 
nales  oblationes  non  minuuntur  in  se,  prop- 
terea  quod  cum  aliis  conjungantur  ad  unam 
totalem  moraliter  componendam;  ergo  idem 
est  proportionaliter  de  fructu ,  nam  sicut 
oblatio  illa  extensive  crescit,  ita  et  fructus 
ejus;  et  sicut  in  unoquoque  oblatio  eadem  est, 
quando  cum  aliis  conjungitur,  quee  esset  per 
se  sola,  ita  etiam  fructus,  nam  haec  oblatio  est 
veluti  proxima  dispositio  et  applicatio  talis 
fruclus.  Tertia  pars  de  offerente  est  per  se 
nota  ex  dictis,  quia  si  remotus  offerens  voce- 
tur  Christus,  ille  est  infinitus,  et  ex  parte  ejus 
non  minuitur  effectus.  Si  vero  ila  vocetur 
sacerdos,  ut  offerens  in  persona  Ghristi,  jam 
dictum  est,  eamdem  esse  rationem  de  illo, 
quse  est  de  Christo,  quem  repreesentatet  cujus 
minister  est,  prsesertim,  quatenus  exercet 
munus  offerendi,  ut  minister  publicus,  per 
quem  cseteri  omnes  privati  offerunt;  et  simi- 
liter  si  proxime  offerentes  vocentur  ipsaemet 
privatee  personse ,  neque  ex  parte  illorum 
potest  fructus  minui,  quia  ,  qua  proportione 
augetur  numerus  personarum,  augetur  et  dis- 
positio  offerentium  ut  sic,  et  dignitas  oblatio- 
nis,  et  consequenter  fructus,  qui  offerentibus 
ut  sic  respondet.  Tandem  confirmatur  hoc  et 
explicatur  a  simili.  Nam  si  fieri  posset,  ut 
plures  homines  eamdem  hostiam  consecratam 
sumerent,  singuli  reciperent  tantum  effec- 
tum  sacramentalem,  quantum  si  unusquisque 
eorum  solus  eam  sumpsisset,  quia,  licet  sit 
idem  numero  cibus,  tamen  ille  est  infinitus  et 
totus  insingulis;  sumptiones  autem  tot  sunt 
quot  personee,  et  dispositio  uniuscujusque 
eadem  est,  et  ideo  multiplicantur  effectus 
sine  ulla  diminutione,  quia  nulla  fingi  potest 
ratio  illius;  eadem  autem  est  proportio  in 
prassenti,  si  res  attente  consideretur. 

5.  Quxsitum.  —  Pluribus  sacerdotibus 
eamdem  materiam  consecrantibus ,  idemque 
sacrificium  offerentibus,  integer  singulis  res- 


pondet  effectus.  —  Primo  confirmatur  exem- 
plo.  —  Confirmatur  secundo.  —  Hic  vero 
potest  aliquis  inquirere,  si  contingat,  plures 
sacerdotes  consecrare  eamdem  hostiam  et 
calicem,  ut  fit  in  orclinatione  sacerdotis,  vel 
in  consecratione  Episcopi,  an  tunc  multipli- 
centur  effectus  sacrificii  ex  opere  operato, 
non  solum  qui  respondent  saeerdotibus  ,  ut 
privatis  personis  offerentibus,  sed  etiam,  qui 
illis  respondent,  ut  sacerdotes  sunt.  Et  ratio 
dubii  esse  potest,  quia  illi  offerunt  idem  nu- 
mero  sacrificium.  Nam,  licet  verba,  quee  ad 
consecrandum  proferunt,  sint  diversa,  tamen 
actio  consecrandi,  et  consequenter  offerendi, 
eadem  est;  ergo  etiam  effectus  est  unus  tan ■•• 
tum.  In  contrarium  autem  est,  quia  unus- 
quisque  illorum  sacerdotum  sacrificat  totum 
Christum,  ut  totalis  minister  ejus,  et  tam  in- 
dependenter  ab  alio,  ac  si  solus  sacrificaret; 
ergo  singulis  respondet  integer  effectus,  quia 
non  est  ulla  ratio,  cur  in  altero  illorum  mi- 
nuatur.  Nam  quod  res  oblata  sit  eadem 
numero,  non  obstat,  cum  sit  infinita,  cumque 
idem  contingat  in  omnibus  sacrificiis.  Quod 
etiam  materia  remota  et  sacramentales  spe- 
cies  panis  et  vini  sint  eeedem  numero,  nihil 
refert,  quandoquidem  valor  et  substantia 
hujus  oblationis  non  est  in  illis  posita,  nec  ex 
illis  solis  variari  potest.  Denique  quod  actio 
transubstantiandi  dicitur  esse  eadem,  si  in- 
telligatur  de  actione  ipsa  miraculosa  et  sub- 
stantiali,  est  quidem  probabile,  sed  incertum. 
Nam  licet  res  facta  sit  eadem,  fortasse  per  tot 
actiones  fit,  quot  sunt  instrumenta  totalia , 
quibus  fit.  Tamen,  id  admissum  non  obstat, 
quominus  effectus  muitiplicentur,  quia  illa 
actio  sequivalet  multis,  secundum  habitudines 
ad  plures  offerentes  in  persona  Christi;  ita 
etiam  est  ab  unoquoque  ,  ac  si  ab  illo  solo 
fieret,  et  per  singulorum  verba  significatur 
ac  fit  propria  uniuscujusque  intentione,  quod 
satis  est,  ut  in  ratione  oblationis  sacramenta- 
lis  et  sensibilis,  multiplicetur  juxta  numerum 
offerentium;  ergo  idem  satis  est,  ut  multipli- 
cetur  effectus.  Et  confirmatur  primo  exemplo 
supra  posito  de  sumentibus  eamdem  hostiam 
consecratam;  nam,  quse  estproportio  plurium 
sumentium  ad  effectus  sacramentales ,  est 
plurium  consecrantium  ad  effectus  sacrifica- 
les.  Confirmatur  secundo ,  nam  si  utrique 
respondet  unus  tantum  effectus,  inquiro,  an 
applicatio  totius  effectus  pertineat  ad  aliquem 
illorum  sacerdotum;  vel  quaedam  aliquota 
pars  ad  unum,  et  qusedam  ad  alium,  servata 
proportione  inter  numerum  partium  et  nume- 

rum  sacerdotum.  Primum  horum  dici  non 
potest,  quia  non  est  major  ratio  de  uno,  quam 
de  alio,  cum  uterque  sit  sequalis  potestalis,  et 
uterque  consecret,  tanquam  iramediatus  mi- 
nister  Christi.  Secundum  aulem  etiam  appa- 
ret  contra  ralionem,  quia,  ut  diximus,  trac- 
tando  de  ministris  baptismi  et  Eucharistiae, 
illi  non  sunt  ministri  partiales,  sed  unusquis- 
que  agit,  ut  integer  minister,  per  se  sufficiens 
et  independens  ab  alio;  ergo  uterque  operatur 
integra  et  absoluta  potestate;  ergo  eamdem 
habet  in  applicatione  totius  eflectus;  ergo 
unicuique  respondet  proprius  integer  effectus, 
quem  applicare  potest.  Neque  impediri  potest 
ex  consortio  alterius,  cum  sit  omnino  per 
accidens,  et  unus  non  minuat  oblationem  alte- 
rius.  Heec  ergo  pars  videtur  probabilior. 

6.  Quxsito  respondetur.  —  Dubium.  — ■ 
Solutio  dubii.  —  Gravis  difficultas.  —  Diffi- 
cultatis  enodatio.  —  Posteriorem  intentionem 
esse  efficaciorem  verisimilius  est.  —  Sed  tunc 
occurrit  ulterius  inquirendum,  quid  dicendum 
sit,  sicoutingat,  oblationem  sacrificii  compleri 
ex  partiali  operatione  duorum  sacerdotum, 
ut.  v.  gr.,  si  unus  consecret  hostiam  et  defi- 
ciat.  aliusque  ad  complendum  sacrificium 
consecret  calicem.  Respondetur,  in  eo  casu 
certum  esse ,  tantum  dari  unum  effectum, 
quia  tantum  est  unum  sacrificium ,  et  una 
obhitio,  et  unus  integer  minister.  formaliter 
ac  proprie  loquendo,  nam  illa  personarum 
diversitas  solum  materialiter  concurrit  ad 
unumministrum  constituendum.  Sed  tunc  est 
dubium,  ad  quam  illarum  personarum  perti- 
neat  applicatio  illius  fructus ;  et  quidem,  si 
alter  illorum  sacerdotum  consummavit  totum 
id,  quod  est  essentiale  huic  sacrificio,  alter 
vero  solum  supplet  ea,  quse  accidentalia  sunt, 
vel  solum  ad  quamdam  extrinsecam  perfectio- 
nem  pertinent,  non  est  dubium,  quin  fructus 
sacrificii,  ejusque  dispensatio  ad  eum  perti- 
neat,  qui  essentialiter  sacrificium  consumma- 
vit,  ut  in  nostra  sententia,  si  alter  utramque 
speciem  consecravit,  et  surnere  non  potuit, 
alius  vero  Missam  perfecit;  tunc  enim  sacrifi- 
cii  effectus  ab  eo,  qui  consecrationem  perfe- 
cit,  applicandus  fuit,  maxime,  cum  dictum  in 
superioribus  sit,  statim  post  perfectam  con- 
secrationem  dari.  Major  vero  difficultas  est, 
quando  neuter  perfecit  totam  essentiam  sa- 
crificii ,  sed  alter  consecravit  hostiam ,  alter 
vero  calicem.  Quoniam  autem  res  tunc  est 
dubia,  optime  faceret  posterior  sacerdos  refe- 
rendo  intentionem  suam  ad  intentionem  prio- 
ris  sacerdotis,  neque  aliam  novam  applicatio- 


nem  f;iciendo,  nisi  sub  hac  conditione,  si  alter 
fortasse  non  applicuit;  iv.m  hoc  modo  tollilur 
omne  dubium.  Iti  hujiismodi  autem  rebus  via 
certa  tenenda  est  et  incerta  omittenda.  Item, 
quia,  pcr  se  loquendo,  intentio  offerendi  pro 
hac  vel  illa  pcrsona  antecedere  debet  inchoa- 
tionem  substantialem  s  crificii,  qua3  non  est 
mulanda  post  consecrationem  inchoatam.  Ac 
denique,  quia  posterior  sacerdos  solum  assu- 
milur  ad  supplendum  defectum  allerius,  et 
consummanclum  quod  ille  inchoavit.  Igitur 
non  recte,  neque  orclinale  faceret  is  posterior 
sacerdos,  si  agere  vellet  contra  intenlionem 
prioris  sacerdolis,  et  applicationem  mutare. 
Non  audeo  tamen  dicere,  illum  peccaturum 
mortaliter,  tum  quia  res  non  est  adeo  certa, 
quin  possit  ille  quodammodo  jure  suo  uti, 
quia  vere  est  minister,  et  consecrat  ultimam 
speciem;  uncle  veluti  dat  essentiam  et  formam 
sacrificio,  ad  eum  modum,  quo  ultima  unitas 
dici  solet  forma  numeri;  tum  etiam  quia  ma- 
teria  non  videtur  adeo  gravis,  neque  practice, 
et  in  re  ipsa  solet  esse  alicui  periculo  expo- 
sita.  Nam,  si  intentio  prioris  sacerdotis  ita 
fuit  efficax  et  veluti  acceptata  a  Deo,  ut  per 
intentionem  posterioris  sacerdolis  retractari 
non  possit,  illa  prior  habebit  effeclum,  et  hsec 
posterior  frustrabitur,  quocl  non  est  inconve- 
niens,  per  se  loquendo,  quia  nec  sacrificio, 
neque  alteri  in  hoc  fit  injuria,  et  illa  intentio 
virtualem  includit  conditionem,  scilicet,  quan- 
tum  mihi  possibile  est;  si  vero  coram  Deo 
prior  intentio  non  est  ita  efficax,  sed  retrac- 
tari  potest,  tunc  posterior  habebit  effectum, 
et  nulla  fiet  injuria  priori  sacerdoti,  cum  pos- 
terior  utitur  potestate  ac  jure  suo.  Utrum 
autem  horum  verius  sit,  quaeve  intentio  coram 
Deo  tunc  esset  efficacior,  incertum  mihi  est; 
nam  in  utramque  partem  possunt  fieri  pro- 
babiles  conjecturse,  ex  his,  quae  adduximus; 
nam  posterior  intentio,  ceeteris  paribus,  hoc 
ipso,  quod  posterior  est,  solet  esse  preecipua, 
etefficax  acl  retractandum  priorem;  hic  autem 
uterque  sacerdos  est  sequalis  potestatis,  et 
aliunde  sequaliter  concurrunt,  singulas  spe- 
cies  consecrando.  Ergo  intentio  posterioris 
sacerdotis  vicletur  ex  hac  parte  efficax  ad 
retractandam  priorem.  Aliunde  vero  apparet 
prior  intentio  in  hoc  casu  praecipua ,  quia 
etiam  prior  sacerdos  videtur  praecipuus  in 
hoc  ministerio;  nam  alter  solum  assumitur, 
quasi  ad  juvandum  illum,  vel  illius  defectum 
supplendum.  Item ,  quia  post  essentialiter 
inchoatum  sacrificium,  fortasse  jam  non  potest 
mutari,  vel  retractari  talis  intentio,  etiam  in 


76$  QUJEST.  LXXXIII 

eadem  persona ,  quanquam  et  hoc  ipsum 
nimis  incerlum  sit;  nam  cum  nondum  sit 
dalus  effeclus,  non  apparet,  cur  non  possit 
aliquis  retractare  voluntatem  suam ,  etiam 
post  priorem  speciem  consecratam.  Quod  si 
una  et  eadem  persona  hoc  polest  facere,  veri- 
simileest,  posse  idem  fieri  a  persona  distincta, 
qucie  cum  eadem  poteslate  et  eodem  jure  suc- 
cedit  ad  sacrificium  consummandum.  Qua- 
propter,  omnibus  pensatis,  verisimiliusappa- 
ret,  posteriorem  intentionem  esse  efficaciorem 
et  habituram  effectum. 

7.  Secunda  conclusio.  —  Optima  qusedam 
ratio.  —  Satisfactio  per  hoc  sacrificium  appli- 
canda,  quoacl  intensionem  est  simpliciter  limi- 
tala.  —  Magna  quasdam  diversitas  inter 
sacrarnentwn  et  sacrificium.  —  Objectio.  — 
Sohitio.  —  Dico  secundo  :  effectus  sacrificii 
respondens  oblationi  sacerdotis,  ut  sic,  quem 
ipse  potest  pro  aliis  offerre,  finitus  est,  et 
unus  tantum.  Unde,  si  pro  multis  offeratur, 
sive  diversis  intentionibus  specialibus,  sive 
una  tantum  communi,  ut  pro  populo  vel  com- 
munitate,  minuetur  fructus  in  singulis,  tan- 
toque  magis,  quanto  illi  plures  fuerint,  sup- 
posita  uniformi  applicatione.  Hanc  tenent 
auctores  secundee  sententiae,  et  ut  existimo, 
non  repugnant  Gajetan.,  Cano,  Corduba,  et 
alii  supra  citati,  quia  non  tractant  de  hoc 
effectu  sic  applicato,  sed  de  illo,  qui  respon- 
det  offerentibus,  ut  offerentes  sunt.  Ut  autem 
hoc  probemus ,  quoniam  propria  hujus  rei 
ratio  pendet  ex  Christi  institulione,  illam  ex- 
plicare  oportet.  Dupliciter  enim  polest  intel- 
ligi :  primo,  quocl  sacerdotiofferenti  data  sit  a 
Christo  potestas  applicandi  tot  gradus  satis- 
factionis,  vel  uni  personaa  tantum,  vel  pluri- 
bus  in  quovis  numero  pro  sua  voluntate.  Ita 
tamen,  ul  omnes  illi  gradus  singulis  donentur. 
Altermodus  institutionis  intelligi  potest,  quod 
uni  oblationi  sacerdotali  unus  respondeat 
adeequatus  effectus,  v.  gr.,  decem  graduum 
satisfactionis,  qui  omnes  possint,  vel  uni  per- 
sonse  applicari,  vel  inter  multas  distribui; 
non  vero,  quod  omnes  possint  singulis  donari, 
vel  (ut  i-t-a  dicam)  totaliter  multiplicari.  Asse- 
rimus  ergo,  institutionem  esse  factam  hoc 
posteriori  modo  et  non  priori.  Quod  probalur 
primo  ex  usu  Ecclesise  (in  Scriptura  enim, 
aut  Patribus,  nihil  habemus  expressum);  si 
enim  institutio  facta  fuisset  priori  modo,  nun- 
quam  deberent  sacerdotes  uni  tantum  appli- 
care  sacrificii  effectum;  cur  enim  privarent 
ceeteros  tanto  fructu,  si  absque  unius  detri- 
mento  possent  multi  alii  eequalem  fructum 

percipere?  At  vero  juxta  usum  Ecclesise  non 
ita  fit,  sed  quandocumque  offertur  sacrifi- 
cium,  v.  gr.,  pro  anima  Petri,  ut  illi  ornnino 
prosit,  quantum  ex  intentione  sacerdolis 
potest,  pro  illa  tantum  et  non  pro  aliis  appli- 
cari  solet.  Et  confirmatur,  nam  alias  sequitur, 
per  se  loquendo  et  ex  vi  institutionis,  posse 
sacerdotem  plura  stipendia  integra  accipere, 
ratione  unius  sacrificii,  vel  (quod  idem  est) 
postquam  a  pluribus  stipendium  accepit, 
omnibus  satisfacere  unico  sacrificio,  totum 
illud  singulis  applicando ,  quia  seque  illis 
prodest,  ac  si  pro  singulis  tantum  offerretur. 
Consequens  autem  videtur  absurdum  et  con- 
tra  usum  Ecclesia?,  ut  infra  dicam.  Dico  autem 
per  se  loquendo.  Nam  responderi  potest,  hoc 
non  licere  ratione  clubii.  Sed  hoc  per  accidens 
est  ratione  ignorantiae.  Tamen,  consiclerando 
rem  ipsam,  seu  sequalitatem,  vel  ineequalita- 
tem,  quae  in  re  ipsa  fit,  nulla  est  injustitia. 
Preelerea,  ex  usu  et  sensu  Ecclesise  constat, 
plura  sacrificia  oblata  pro  eadem  persona 
plus  illi  prodesse  quam  unum.  Ergo  etiam 
pro  duabus  personis  plura  sacrificia  pro  illis 
oblata,  plus  illis  proderunt  quam  unum  obla- 
tum  pro  utraque.  Dices,  id  esse  verum  ,  si 
plures  Missae  ita  offerantur  pro  pluribus,  ut 
singulse  offerantur  pro  omnibus ;  non  vero,  si 
sigillatim  offerantur,  id  est,  una  Missa  pro 
una  persona,  et  alia  pro  altera,  et  sic  de  reli- 
quis,  quia  hoc  modo  oblata  una  Missa  pro 
duabus  personis  simul,  vel  duse  Missae  pro 
duabus  personis  divisim,  id  est,  una  pro  una 
et  alia  pro  altera ,  non  magis  proderunt  eis 
plures  quam  una.  Sed  hoc  vaide  voluntarium 
est  et  gratis  dictum,  quia  moraliter  non  plus 
est,  eidem  personse  bis  remittere  poenam  ut 
quatuor,  quam  e  duabus  personis  remittere 
unicuique  poenam,  etiam  ut  quatuor;  nam  ad 
utrumque  requiruntur  octo  gradus  satisfac- 
tionis,  et  valde  extrinsecum  et  accidentarium 
est,  quod  hi  graclus  uni  et  eidem  personee 
applicentur  vel  inter  plures  distribuantur; 
ergo,  sicut  eidem  personae  non  potest  fieri 
duplex  applicatio  effectus  totalis  ejusdem  sa- 
crificii,  sed  requiritur  duplex  sacrificium,  ita 
etiam  diversis  personis  non  potest  idem  effec- 
tus  unius  sacrificii  tolaliter  applicari.  Prae- 
terea  est  optima  ratio,  quia  in  hoc  effectu 
satisfactionis  non  est  alia  intensio  effectus, 
quam  multitudo  satisfactionis;  sed  effectus 
sacrificii  est  limitatus  intensive,  simpliciter 
loquendo,  sicut  est  limitatus  effectus  sacra- 
menti;  nam,  quoad  hoc,  eadem  est  ratio,  ut 
supra    ostensum    est;  alias   etiam   respectu 

ejusdera  personse  non  esset  limitatus  hic 
effeetus  quoad  intensionem  seu  multiludinem 
satisfactionis,  quod  est  manifeste  falsum;  sa- 
tisfactio  ergo  applicanda  per  hoc  sacrificium 
sinipliciter  est  limitata,  quond  inlensionem 
seu  magniludinem  suam ;  ergo  est  limitata 
respectu  cujuscumque  persona;,  vel  multitu- 
dinis  personarum.  Patet  consequentia ,  quia 
quantitas  effectus,  ejusdem  rationis  est,  sive 
uni,  sive  multis  applicetur.  Et  in  hoc  est 
magna  differentia  in  illa  proportione,  quao  a 
causis  agentibus  sumebalur;  nam,  quod 
eadem  causa  possit  interdum  effectum  seque 
intensum  in  multis  subjectis  producere,  quae 
non  posset  intensiorem  effectum  in  eodem 
subjeclo  efficere,  hoc  ideo  est,  quia  multipli- 
catio  effectus  est  quantitas  valcle  diversa  a 
majori  intensione;  et  ideo  potest  virtus  causee 
ad  unam  sufficere  et  non  acl  aliam;  tamen  in 
prsesenti  multitudo  satisfactionis  ejusdem  ra- 
tionis  est,  sive  ad  eamdem  personam,  sive  ad 
diversas  comparetur;  et  icleo,  si  respeclu 
unius  augeri  non  potest,  nec  respectu  diver- 
sarum  poterit  multiplicari.  Eo  vel  maxime, 
quod  hic  effectus  responclet  oblationi  sacrifi- 
cii;  oblatio  autem  nullo  modo  in  se  variatur 
ex  hoc,  quod  fructus  ejus  uni  vel  multis 
applicetur;  nam  hoc  est  quid  posterius  et 
extrinsecum  oblationi;  ergo  non  est ,  cur 
multiplicetur  effectus  propter  solam  volunta- 
tem  saeerdotis,  volentis  uni  tantum  vel  multis 
effectum  tribuere.  In  quo  est  etiam  magna 
diversitas  inter  sacramentum  et  sacrificium; 
nam  sacramentum  non  applicatur  multis,  nisi 
per  realem  multiplicationem ;  et,  si  continge- 
ret,  idem  numero  Eucharistiaj  sacramentum 
dari  multis,  saltem  sumptiones  ipsse  multipli- 
carentur,  quia  in  receptione  consistunt;  et 
ideo  mirum  non  est,  quod  multiplicentur 
effectus;  at  vero  oblatio  sacrificii  vel  multis 
applicata,  quoad  fructum,  eadem  omnino  est, 
solumque  extrinseca  voluntas  applicantis  est 
diversa  ;  ergo  non  potest  illa  sola  efficere,  ut 
effectus  augeatur.  Et  revera  est  per  se  incre- 
dibile,  gratis  et  sine  ulla  causa  posuisse 
Christum  in  sola  Iibertate  sacerdotis,  ut  vel 
multis,  vel  paucis,  vel  uni  tantum,  omnino 
eequaliter  sua  oblatione  prodesse  posset;  nec 
minus  incredibile  est,  dedisse  Christum  sa- 
cerdotibus  hanc  facultatem,  et  tanto  tempore 
fuisse  tam  ipsis  quam  Ecclesiee  incognitam. 
Vel  e  converso,  incredibile  est,  illis  esse  notam, 
et  tamen  voluntarie  non  uti  illa;sine  causa 
enim  limitarent  sacerdotes  hunc  effectum  ad 
unam  vel  paucas  personas,  si  possent  omni- 


bus  et  singulis  toturn  applicare;  imo,  si  Chri- 
stus  voluisset,  ut  posset  hoc  modo  omnibus 
applicari,  melior  institutionis  rnodus  fuisset, 
hanc  virtutem  clare  ipsi  sacrificio  secundum 
se ,  independenter  a  voluntate  sacerdotis , 
quam  hoc  gralis  sine  causa  ponere  in  ejus 
arbitrio.  Dices,  iclem  argumentum  posse  nunc 
fieri,  posita  instilutione,  prout  a  nobis  expli- 
catur.  Respondetur,  non  esse  simile,  quia 
nunc  effectus  est  in  se  certus  ac  limitatus. 
Unde  non  potuit  ex  vi  sacrificii  esse  applica- 
tus  omnibus,  quin  necessario  esset  inter  illos 
dividenclus,  quod  tamen  expediens  non  erat; 
et  ideo  oportuit,  ut  modus  applicationis  judi- 
cio  et  arbitrio  ministri  relinqueretur;  si  autem 
institutio  ita  facta  esset,  ut,  ex  vi  ejus,  sacri- 
ficium  esset  potens  prodesse  omnibus,  dando 
illis  totum  aliquem  effectum,  quamvis  sacri- 
ficium  ex  se  semper  hoc  faceret,  nulla  seque- 
retur  divisio  effectus  vel  diminutio  ejus  in 
singulis;  nulla  ergo  esset  causa,  ob  quam 
libera  daretur  sacerclotibus  facultas  privandi 
quos  vellent,  hoc  effectu,  vel  omnino,  vel  ex 
parte. 
8.  Tertia  conclusio. — Corollarium  quoddam. 

—  Duplex  verborum  Hieron.  sensus  assigna- 
tur. — Postrema  conclusionis  pars  explicatur. 

—  Egregium  notabile.  — Sola  concomitantia 
in  orationibus  earum  valorem  non  impedit.  — 
Consectarium  quoddam  notatu  dignum.  — 
Dico  tertio  :  sacrificium  hoc  ex  se  habet  infi- 
nitum  valorem  ad  impetrandum;  et  ideo, 
quantum  est  ex  parte  ejus,  oblatum  pro  mul- 
tis,  non  minus  prodest  singulis,  quoad  impe- 
trationem,  quam  si  pro  uno  tantum  esset 
oblatum,  quanquam  aliunde  fieri  possit,  ut 
non  singulis  seque  prosit.  Hrec  conclusio  sumi- 
tur  ex  D.  Thom.  in  4,  d.  45,  qusest.  2,  art.  4, 
qusestiunc.  2,  et  ex  aliis  auctoribus,  quos 
supra  in  secunda  opinione  citavi;  et  in  primis 
constat  ex  supra  dictis,  hoc  sacrificium  secun- 
dum  se  esse  infiniti  valoris  et  infinite  gratum 
Deo.  Deinde  etiam  constat  ex  dictis,  vim  im- 
petrandi,  quee  est  in  hoc  sacrificio,  non  esse 
fundatam  in  speciali  promissione,  sed  in  in- 
trinseca  dignitate  et  valore  ipsius  sacrificii; 
ergo  hsec  impetratio  est  de  se  infinita,  id  est, 
sacrificium  de  se  sufficiens  est  ad  impetran- 
dum  quodlibet  beneficium  aut  beneficiorum 
multitudinem,  etiamsi  in  perfectione  vel  nu- 
mero  in  infinitum  augeatur,  quia  semper  sa- 
crificium  ipsum,  ratione  rei  oblatse  et  princi- 
palis  offerenlis,  majoris  valoris  existit.  Atque 
hinc  aperte  sequitur,  oblatum  pro  multis 
eamdem  vim  impetrandi  habere  in  singulis, 

quam  haberet  pro  uno  tantum  oblatum,  quia, 
cum  sit  infinitum,  eeque  potens  est  ad  plura 
simul  et  ad  singnla.  Sicut  etiain  oblatum  pro 
uno  ad  oblinendum  maximum  vel  minimum 
beneficium,  tam  potens  est  de  se  ad  impe- 
trandum  unum,  sicul  ad  impetrandum  aliud. 
Solctque  ad  boc  confirmandum  adduci  Hieron. 
in  capitulo  Non  mediocriter,  de  Consecrat., 
dist.  4,  ubi  sic  scribit  :  Dum  pro  cunctis  ani- 
mabus  Psalmus ,  vel  Missa  dicitur ,  nihil 
minus  quam  si  pro  uno  quolibet  ipsorum  di- 
ceretur,  accipitur.  Sed  illa  verba  non  multum 
probant,  ut  ibi  Glossa  animadvertit;  possunt 
enim  referri  ad  offerentem,  non  ad  eas  ani- 
mas,  pro  qnibus  fit  oblatio;  itaque  offerenti 
eeque  proderit,  pro  uno,  vel  pro  multis  offerre, 
si  alioqni  ceetera  sint  paria.  Vel  certe  sensus 
Hieronymi  est,  non  esse  minus  utile,  sed  for- 
tasse  utilius,  Psalmum  unum  attente  ac  devote 
dicere  pro  multis,  quam  pro  singulis  Psalmos 
singulos  remisse  ac  indevote  recitare,  ut  illa 
verba  ejusdem  Hieron.  explicant  :  Melior  est 
quinque  Psalmorum  decantatio,  cum  cordis 
puritate,  et  serenitate,  el  spirituali  hilaritate, 
quam  totius  Psalterii  modulatio  cum  anxie- 
tate  cordis  et  tristitia.  Jam  vero  ut  postremam 
parlem  conclusionis  explicemus,  adverten- 
dum  est,  licet  sacrificium  hoc  ex  se  sit  valens 
ad  impetrandum,  tamen  non  applicari  ad  im- 
petrandum,  nisi  ut  orationi  conjungitur,  quia 
non  impelratur  nisi  quod  petitur  vel  deside- 
ratur  ab  alio;  et  ideo  impetratio  per  se  perti- 
net  ad  orationem  quam  sacrificium  facit 
exaudiri,  ethoc  modo  impetrat.  Oratio  autem, 
caeteris  paribus,  efficacior  est  ad  impetran- 
dum  in  particulari  et  speciatim  facta,  quam 
si  generatim  pro  multis  fiat.  Ila  enim  docuit, 
contra  Wicleph,  Concil.  Constant.,  sess.  8, 
ut  latius  tractat  Waldens.,  tom.  3  de  Sacra- 
menta,  lib.  cap.  4 05.  Rationem  autem  attigit 
Scotus,  Quocllib.  20,  quia,  ut  oratio  impetret, 
requirit  proportionetn  cum  re  postulata,  nam 
eadem  oratio,  cseteris  paribus,  non  eeque  im- 
petrabit  rem  difficilem  vel  facilem,  majorem 
vel  minorem ;  et  eadem  ratione  non  eeque 
impetrabit  eamdem  rem  uni  et  multis,  quia 
hoc  ipso  res  postulata  est  major,  et  conse- 
quenter  variatur  proportio,  si  caetera  sint 
paria  ex  parte  orationis.  Atque  hinc  ulterius 
concluditur,  efficaciorem  fore  oblationem,  si 
pro  aliquo  specialiter  fiat,  quam  si  fiat  pro 
eodem,  solum  ut  est  pars  alicujus  multitudi- 
nis,  pro  qua  tantum  fit  immediate  oblatio;  et 
hoc  est  proprium,  orationem  esse  specialem 
vel  generalem ;  nam  specialis  est,  quando  fit 


pro  aliquo  in  seipso;  generalis  vero,  quando 
fit  pro  aliquo  tantum  ut  contento  in  aliquo 
comtnuni;  quod  potest  contingere,  vel  ex 
parte  personarum,  pro  quibus  oratur,  ut  cum 
oro  pro  Petro,  vel  pro  Collegio,  cujus  pars  est 
Petrus;  vel  ex  parte  rerum,  quee  postulantur, 
ut  si  peto  humilitatem  ,  in  parliculari,  vel 
solum  petendo  virtutem,  sub  qua  humilitas 
continetur.  Unde,  ut  recte  fiat  comparatio, 
fieri  debet  respectu  ejusdem,  hoc  vel  illo  modo 
cadenlis  sub  oratione;  nain,  si  fiat  respectu 
diversorum  ,  non  erit  formalis,  neque  recta 
comparatio;  ut  si  oratio  facta  pro  salute  regni 
comparetur  cum  oratione  facta  pro  salute 
Petri,  fieripotest,  ut  illa  sit  efficacior  ad  impe- 
trandum,  quam  haec,  quia  licet  videatur  ge- 
neralis ,  quia  hobet  communius  objectum , 
tamen  respectu  sui  proximi  objecti,  specialis 
est,  et  alioqui  ratione  communis  boni  potest 
esse  gratior  et  melior ;  et  ideo  respectu  ejusdem 
ut  sic  esse  potest  efficacior,  quamvis  respectu 
Petri,  per  se  loquendo,  non  sit  ita  efficax, 
sicut  illa  quse  pro  eo  speciatim  fit,  etiamsi 
conlingat,  ipsum  esse  parlem  ejusdem  regni 
seu  communitatis.  Non  est  autem  idem,  si 
simul  fiat  oralio  pro  multis,  speciatim  et  in 
particulari  pro  singulis  orando;  nam  tunc  om- 
nes  illse  orationes  sunt  plures  et  speciales,  et 
ideo  unaquseque  habet  totam  vim  impetrandi 
quam  haberet  sola;  nam  sola  concomitautia 
impedire  non  potest,  quia  non  minuit  earum 
valorem  et  dignitatem ,  sicut  unum  meritum 
non  impedit  aliud,  si  opera  concomitanter 
multiplicentur,  et  easdem  morales  circum- 
stantias  habeant.  Nec  vero  ex  parte  Dei  potest 
esse  impedimentum,  quia  ipse  seque  potens 
est  et  aique  paratus  ad  petitionem  nostram 
exaudiendam ,  sive  illa  sola,  sive  cum  alia 
conjuncta  sit.  Nec  promissio  orationi  facta 
limitata  est  ad  unam  orationem  solam.  Ex  his 
ergo  colligitur,  quid  sit  de  sacrificio  dicen- 
dum ;  nam,  si  applicetur  ad  multa  impe- 
tranda,  quse  una  generali  petitione  continen- 
tur,  sicut  talis  oratio  minus  efficax  est  in 
singulis,  ita  etiam  sacrificium  minus  tunc 
impetrabit  pro  illis,  quia  proportionatur  ora- 
tioni.  Ad  quod  etiam  confert,  quod  hic  effec- 
lus  impetrationis  non  est  semper  infallibilis, 
ut  supra  dictum  est,  quia  nec  funclatur  in 
promissione,  neque  habet  semper  conjunctam 
absolutam  Christi  voluntatem ;  et  ideo,  ut  de 
facto  impetret,  multum  juvare  potest  modus 
petitionis,  specialis  vel  generalis;  si  vero  sit 
specialis  oratio,  quamvis  hsec  multiplicetur,  et 
unum  sacrificium  ad  omnia  illa  impetrandum 

offeratur,  seque  potens  erit  ad  ornnia  et  ad 
singula,  quia  ipsum  de  se  semper  est  tequc 
sufficiens,  et  alioqui  ex  parte  orationis  est 
etiam  sequalitas.  Hoc  autem  non  obstante, 
prodesse  poterit  multiplicatio  sacrificiorum 
ad  effeclum  impetrationis,  quia,  cum  non  sit 
infallibilis,  fieri  potest,  ut,  quod  semel  non 
conceditur,  postea  obtineatur,  vel  proplcr 
dispositionem  petentium ,  vel  eorum ,  pro 
quibus  fit  oratio ,  vel  propter  alias  occultas 
rationes  divinse  sapientise.  Denique  propter 
has  etiam  causas  multum  expeclit  simul  cum 
impetratione  applicare  effectum  ex  opere 
operato  ei,  pro  quo  fit  oratio,  ut  sit  purior, 
magisque  dispositus  ad  obtinendum  petitionis 
effectum. 

9.  Ad  fundamenta  aliarum  opinionum  res- 
po?isio.  —  Ad  confirmationem  respondetur .  — 
Fundamenta  aliarum  opinionumfere  non  indi- 
gentnova  responsione.  Adfundamentum  enim 
primse  opinionis  jam  responsum  est,  infinita- 
tem  sacrificii  per  se  quidem  conferre  ad  im- 
petrationem,  non  vero  ad  effectum  ex  opere 
operato,  nisi  media  promissione,  quam  esse 
oportuit  de  effectu  definito,  ut  satis  explica- 
tum  est.  Unde  ad  naturam  et  perfectionem 
sacrificii  satis  est,  quod  oblatum  a  pluribus, 
omnes  aequalem  fructum  percipiant,  et  obla- 
tum  pro  pluribus,  omnibus  aeque  impetrare 
potest.  Quod  vero  etiam  ex  opere  operato 
sequaliter  eis  prosit,  neque  est  consequens  ad 
naturam  sacrificii,  neque  pertinuit  ad  conve- 
nientem  institutionem,  ut  satis  explicui.  Unde 
ad  confirmationem  respondetur,  primum  in- 
conveniens  ibi  illatum  non  sequi,  quia  plures 
audientes  sacrum  sub  ea  ratione  offerentes 
sunt;  et  ideo  unus  non  impedit  alium,  quo- 
minus  suum  integrum  fructum  accipiat.  Se- 
cundum  autem,  quod  ibi  infertur,  non  est 
inconveniens;  nam  hoc  ipso,  quod  plures 
sunt  in  populo,  pro  quo  generatim  fit  oblatio, 
eis  minus  specialiter  applicatur,  fructusque 
finitus  in  plures  partes  dividitur;  et  ideo 
mirum  non  est,  quod  singuli  minus  accipiant. 
In  secunda  opinione  nihil  adducilur,  quod 
nova  responsione  vel  refutatione  indigeat. 

ARTICULUS  II. 

Utrurn  convenienter  sit  determinatuni  tempus  celebra- 
tionis  (4,  dist.  13,  queest.  1,  art.  2,  qusest.  4). 

1.  Ad  secundum  sic  proceditur.  Videtur, 
quod  inconvenienter  sit  determinatum  tempus 
celebrationis  hujus  mysterii.  Hoc  enim  sacra- 


mentum  est  reprxsentativum  Dominicx  passio- 
nis,  ut  dictum  est  (art.  pneced.).  Sed  comme- 
moratio  Dominicss  passionis  fit  in  Ecclesia 
semel  in  anno.  Dicit  enim,  Augustinus  super 
Psalm.  21  (in  praefat.  2,  circa  princ,  tom.  8) : 
Quoticscumque  Pascha  celebratur ,  numquid 
toties  Christus  occiditur?  sed  tamen  anniver- 
saria  recordatio  reprxsentat  quod  olim  fac- 
tum,  est,  et  sic  nos  facit  moveri ,  tanquam 
videamus  in  cruce  pendentem,  Dominum.  Ergo 
hoc  sacramentum  non  debet  celebrari,  nisi 
semel  in  anno. 

2.  Prxterea,passio  Christi commemoratur  in 
Ecclesia,  sexta  feria  ante  Pascha,  non  autem 
in  festo  Natalis.  Cum  ergo  hoc  sacramentum 
sit  commemorativum  Dominicse  passionis,  vi- 
detur  inconveniens  esse,  quod  in  die  Natalis 
ter  celebretur  hoc  sacramentum,  in  Parasceve 
autem  totaliter  intermittatur. 

3.  Prxterea,  in  celebratione  hujus  sacra- 
menti  Ecclesia  debet  imitari  institutionem 
Christi.  Sed  Christus  consecravit  hoc  sacra- 
mentum  hora  serotina.  Ergo  videtur,  quod 
hora  tali  debeat  hoc  sacramentum  celebrari. 

4.  Prseterea,  sicut  habelur  de  Consecrat., 
dist.  \  (cap.  Necesse  est),  Leo  Papa  scribit 
Dioscoro  Alexandrino  Episcopo  (epist.  81, 
cap.  2,  circa  princ),  quod  in  prima  parte 
diei  Missas  celebrare  licet.  Sed  dies  incipit  a 
media  nocte,  ut  supra  dictum  est.  Ergo  vide- 
tur,  quod  etiam  post  mediam  noctem  licet  ce- 
lebrare. 

5.  Prxterea,  in  quadam  Dominicali  oratione 
secreta  dicitur  :  Concede  nobis,  Domine,  quse- 
sumus,  hsec  frequentare  mysteria.  Sed  major 
erit  frequentia,  si  etiam  pluribus  horis  in  die 
sacerdos  celebret.  Ergo  videtur ,  quod  non 
debeat  prohiberi  sacerdos  pluries  celebrare  in 
die. 

Sed  in  contrarium  est  consuetudo ,  quam 
servat  Ecclesia  secundum  canonum  statuta. 

Respondeo  dicendum,  quod  sicut  dictum  est 
(art.  prsececk,  et  qusest.  79,  art.  1),  in  cele- 
bratione  hujus  mysterii  attenditur  reprsesen- 
tatio  Dominicx  passionis  ei  participatio  fruc- 
tus  ejus.  Et  secundum  utrumque  oportuit 
determinare  tempus  aptum  celebrationi  hujus 
sacramenti.  Quia  enim  fructu  Dominicse  pas- 
sionis  quotidie  indigemus,  propter  quotidianos 
defectus,  quotidie  in  Ecclesia  regulariter  hoc 
sacramentum  offertur.  Unde  et  Dominus  nos 
petere  docet,  Luc.  \\  :  Panem  nostrum  quo- 
tidianum  da  nobishodie;  quod  exponens  Au- 
gust.,  lib.  de  Ver bis  Domini  (in  serm.  28,  pa- 
rum  a  med.),  dicit  :  Si  quotidianus  est panis, 


766  QU/EST.  LXXXIII,  ART,   II. 

cur  post  annum  illum  sumis,  quemadmodum      tate  seterna. 


Grseci  in  Oriente  facere  consueverunt?  Accipe 
quotidie,  ut  quotidie  tibi  prosit.  Quia  vero 
Dominica  passio  celebrata  est  a  tertia  hora 
usque  ad  nonam,  ideo  regulariter  in  illa  parte 
diei  solemniter  hoc  sacramentum  in  Ecclesia 
celebratur. 

Ad  \  ergo  dicendum ,  quod  in  koc  sacra- 
mento  recolitur  passio  Christi,  secundum  quod 
ejus  effectus  ad  fideles  derivatur.  Sed  tem,pore 
passionis  recolitur  passio  Christi  solum  secun- 
dum  hoc  quod  in  ipso  capite  nostro  fuit  per- 
fecta.  Quod  factum  est  semel;  quotidie  autem 
fructum  Dominicse passionis  fideles  percipiunt. 
Et  ideo  illa  commemoratio  fit  semel  in  anno, 
hoc  autem  quotidie  et  propter  fructum,  et 
propter  jugem  memoriam.. 

Ad  2,  dicendum,  quod  veniente  veritate, 
cessat  figura.  Hoc  autem  sacramentum  est 
figura  qusedam  et  exemplum  Dominicse  passio- 
nis,  sicut  dictum  est  (in  corp.  art.).  Et  ideo  in 
die,  quo  ipsa  passio  Domini  recolitur ,  prout 
realiter  gesta  est,  non  celebratur  consecratio 
hujus  sacramenti;  ne  tamen  Ecclesia  ea  etiam, 
die  sit  sine  fructu  passionis  per  hoc  sacra- 
mentum  nobis  exhibito,  corpus  Christi  con- 
secratum  in  clie  prsecedenti  reservatur  sumen- 
dum  in  illo  die,  non  autem  sanguis,  propter 
periculum,  et  quia  sanguis  specialius  est 
imago  Dominicse  passionis,  ut  supra  dictum 
est  (q.  78,  art.  3,  ad  2).  Nec  verum  est,  quod 
quidam  dicunt,  quod  per  immissionem  parti- 
culse  corporis  Christi  in  vinum,  convertatur 
vinum  in  sanguinem;  hoc  enim  aliter  fieri  non 
potest,  quam  per  consecrationem  factam  sub 
debita  forma  verborum.  In  die  autem  Nativi- 
tatis  plures  Missse  celebrantur  propter  tripli- 
cem  Christi  nativitatem.  Quarum  una  est 
seterna,  quse  quantum  ad  nos  est  occulta.  Et 
ideo  una  Missa  cantatur  in  nocte,  in  cujus 
introitu  dicitur :  Dominus  dixit  ad  me :  Filius 
meus  es  tu,  ego  hodie  genui  te.  Alia  autemnon 
est  temporalis,  sed  spiritualis ,  qua,  scilicet, 
Christus  oritur  tanquam  lucifer  in  cordibus 
nostris,  ut  dicitur  2  Pet.  \,  et  propter  hoc 
cantatur  Missa  in  aurora,  in  cajus  introitu 
dicitur  :  Lux  fulgebit  hodie  super  nos.  Tertia 
est  Christi  nativitas  temporalis  et  corporalis, 
secundum  quam  visibilis  nobis  processit  ex 
utero  virginali,  carne  indutus.  Et  ob  hoc  can- 
tatur  tertia  Missa  in  clara  luce,  in  cujus  in- 
troitu  clicitur :  Puer  natus  est  nobis.  Licet  e 
converso  possit  dici,  quod  nativitas  seterna 
secundum  se  est  in  plena  luce,  et  ob  hoc  in 
Evangelio  tertise  Missse  fil  mentio  de  nativi- 


Secundum  autem  nativitatem 
corporalem,  ad  litteram  natus  est  de  nocte,  in 
signum,  quod  veniebat  ad  tenebras  infirmita- 
tis  nostrse.  Unde  et  in  Missa  nocturna  dicitur 
Evangelium  de  corporali  Christi  nativitate. 
Sicut  etiam  et  in  aliis  diebus,  in  quibus  occur- 
runt  plura  Dei  beneficia,  vel  recolenda,  vel 
expetenda,  plures  Missse  celebrantur  in  die, 
puta  una  pro  festo,  et  alia  pro  jejunio,  vel 
pro  mortuis. 

Ad  3;  dicendum,  quod,  sicut  dictum  est  su- 
perius  (queest.  73,  art.  5)  Christus  voluit  ul- 
timo  hoc  sacrificium  discipulis  tradere,  ut 
fortius  eorum  cordibus  imprimeretur.  Et  ideo 
post  ccenam  in  fine  diei  hoc  sacramentum  con- 
secravit,  et  discipulis  suis  tradidit.  A  nobis 
tamen  celebratur  hora  Dominicse  passionis, 
scilicet  diebus  festis  in  tertia,  quando  cruci- 
fixus  est  linguis  Judseorum,  ut  dicitur  Marci 
\  6,  et  quando  Spiritus  Sanctus  descendit  super 
discipulos,  vel  diebus  profestis  in  sexta, 
quando  crucifixus  est  in  manibus  militum,  ut 
habetur  Joan.  4  9,  vel  diebus  jejuniorum  in 
nona,  quando  voce  magna  clamans  emisit  spi- 
ritum,  ut  dicitur  Matth.  27.  Potest  tamen 
tardari,  maxime  quando  sunt  Ordines  fa- 
ciendi,  et  prsecipue  in  Sabbatho  sancto,  tum 
propter  prolixitatem  officii;  tumquia  Ordines 
pertinent  ad  diem  Dominicam,,  ut  habetur  in 
Decreto,  dist.  75,  cap.  Quod  a  Patribus. 
Possunt  tamen  Missse,  celebrari  in  prima 
parte  diei  propter  aliquam,  necessitatem ,  ut 
dicitur  de  Consecrat.,  dist.  1,  cap.  Necesse 
est,  etc. 

Ad  4,  dicendum,  quod  regulariter  Missa 
debet  celebrari  in  die,  et  non  in  nocte,  quia 
ipse  Christus  est  prxsens  in  hoc  sacramento, 
qui  dicit  Joan.  9  :  Me  oportet  operari  opera 
ejus,  qui  misit  me,  donec  dies  est ;  venit  nox 
quando  nemo  potest  operari;  quamdiu  in 
mundo  sum ,  lux  sum  muncli.  Ita  tamen 
quod  principium  cliei  accipitur  non  a  media 
nocte,  nec  etiam  ab  ortu  solis,  id  est,  quando 
substantia  solis  apparet  super  terram,  sed 
quando  incipit  apparere  aurora;  tunc  enim 
quodammodo  dicitur  sol  ortus,  in  quantum 
claritas  radiorum  ejus  apparet.  Unde  et 
Marc.  16  dicitur,  quod  mulieres  venerunt 
ad  monumentum,  orto  jam  sole;  cum  tamen 
venerunt,  cum  adhuc  tenebrse  essent,  ad  mo- 
numentum,  ut  dicitur  Joan.  20.  Sic  enim  hanc 
contrarietatem  solvit  Augustin.,  in  lib.  de 
Consensu  Evang.  (lib.  3,  cap.  24,  aliquantu- 
lum  a  princ,  tom.  4).  Specialiter  tamen  in 
nocte  Natalis  Domini  Missa  celebratur,  propter 

hoc,  quod  Dominus  in  nocte  natus  est,  ut  dici- 
tur  de  Consecr.,  dist.  \,  cap.  Nocte,  etc.  Et 
similiter  etiam  in  Sabbatho  sancto  circa  noctis 
principium,  propter  hoc,  quod  Dominus  nocte 
surrexit,  id  est,  cum  adhuc  tenebrx  essent, 
ante  manifestum  solis  ortum. 

Ad  5,  dicendum ,  quod  sicut  habetur  de 
Consecr.,  dist.  1 ,  ex  Decret.  Alexandri  P., 
sufficit  sacerdoti  unam  Missam  in  die  una 
celebrare,  quia  Christus  semel  passus  est,  et 
totummundum  redemit,  et  valde  felix  est,  qui 
unarn  digne  celebrare  potest.  Quidam  tamen 
pro  defunctis  unam  faciunt,  alteram  de  die,  si 
necesse  sit.  Qui  vero  pro  pecunia  aut  adula- 
tionibus  ssecularium,  una  die  prxsumunt  plu- 
res  celebrare  Missas,  non  existimo  evadere 
damnationem.Etextra,  de  Celebratione  Miss. 
dicit  Innocentius  III,  (in  decret.,  tit.  41, 
c.  Consuluisti),  quod  excepto  die  Nativitatis 
Dominicx  (nisi  causa  necessitatis  suadeat) 
sufficit  sacerdoti,  semel  in  clie  unam  Missam 
solummodo  celebrare. 

COMMENTARIUS. 

D.  Thom.  in  primo  articulo  brevissime  ex- 
plicuit  substantiam  sacrificii  novae  legis;  in 
hoc  vero  et  sequentibus  articulis  copiosissime 
tractat  de  circumstantiis  et  ceeremoniis  ejus- 
dem  sacrificii.  Quam  materiam  in  sequentibus 
disputationibus  nos  etiam  prosequemur;  nam 
quoniam  res  non  est  difficilis,  et  a  D.  Thom. 
fuse  tractatur,  satisque  perspicue,  nihil  fere 
acl  expositionem  litterse  addere  oportebit,  sed 
disputando  de  rebus  ipsis,  sentenliam  D. 
Thomse  simul  explanabimus. 

DISPUTATIO  LXXX. 

DE  TEMPORE,  IN  QUO  TENENTUR  SACERDOTES  VEL 
EIS  LICET,  SACRIFICIUM  MISS^E  OFFERRE. 

In  superioribus  tractavimus  omnia,  quee  ad 
naluram  vel  institutionem  hujus  sacrificii 
perlinent,  quse  doctrinam  veluti  speculativam 
hujus  materise  continent;  nunc  superest  trac- 
tare  partem  moralem  et  prsecepta  omnia,  quae 
ad  hoc  sacrificium  spectant,  quse  maxima  ex 
parte  ad  sacerdotes  pertinent,  et  ideo  de  illis 
prius  dicemus;  in  fine  vero  addemus  aliqua 
de  pra^cepto  audiendi  Missam,  quod  commune 
est  omnibus  fidelibus.  Optime  vero  doclrina 
haec  moralis  conjungitur  cum  declaratione 
circumstantiarum  et  ceeremoniarum  hujus  sa- 
crificii;  nam  haec  omnia  in  tantum  necessaria 


sunt,  in  quantum  aliqua  lege  observari  pru3- 
cipiuntur;  quia  igitur  D.  Thom.,  in  art.  2,  de 
circumstantia  temporis  disputavit,  ideo  in 
hac  disputalione  simul  dicendum  erit,  an  sit 
aliquod  pncceptum  obligans  ad  sacrificandurn 
aliquo  lempore,  vel  prohibens  aliquo  tempore 
sacrificare,  ex  quibus  simul  conslabit,  quibus 
temporibus  sacrificare  liceat. 

SECTIO  I. 

Utrum  teneantur  sacerdotes  aliquando  Missam  dicere, 
seu  sacrificium  offerre. 

1 .  Sacerdotes  tenentur  communicare  saltem 
semel  in  anno  tempore  Paschatis.  —  Supponi- 
mus  teneri  sacerdotes  ad  communicandum 
saltem  semel  in  anno  tempore  Paschatis,  nam 
in  hoc  eadem  est  ratio  ipsorum,  quse  ca3te- 
rorum  fidelium.  Unde  haec  obligatio  non  ca- 
dit  in  eos,  quatenus  sacerdotes  sunt,  sed  qua- 
tenus  sunt  fideles  baptizati  et  adulti;  unde 
hanc  obligationem  explere  possent  non  sacri- 
ficando,  sed  laicorum  more  communicando. 
Ulterius  ergo  inquirimus,  an  ratione  muneris 
sacerdotalis  teneantur  sacerdotes  offerre  ali- 
quando  hoc  sacrificium.  Et  ratio  dubitandi 
esse  potest  primo,  quia  nullum  extat  de  hac 
re  praeceptum  obligans  singulos  sacerdotes; 
aut  enim  illucl  est  Ecclesiasticum  ;  et  hoc  non, 
quia  nullum  de  hac  re  decretum  reperitur 
scriptum;  nec  potest  allegari  consuetudo  Ec- 
clesiastica,  quse  vim  habeat  legis;  nam  potius 
frequenter  fit,  ut  multi  sacerdotes  longo  et 
diuturno  tempore  non  sncrificent,  qui  non 
propterea  censentur  esse  in  statu  peccati  mor- 
talis.  Vel  esset  hoc  praeceptum  divinum  posi- 
tivum,  et  hoc  eisdemrationibus  refelli  potest, 
nam  tale  praeceptum  nec  traditione  habetur, 
utargumentumfactum  satis  probat,  neque  ex 
Scriptura  sacra  colligitur  sufficienler;  nam, 
si  quas  sunt  verba  in  Scriptura,  quas  inclicent 
hoc  praeceptum,  maxime  illa  :  Nisi  manduca- 
veritis  carnem  Filii  hominis,  et  biberitis  ejus 
sanguinem,  non  habebitis  vitam  in  vobis;  vel 
illa  :  Hoc  facite  in  meam  commemorationem ; 
sed  h<.ec  teslimonia,  et  habent  varias  ac  pro- 
babiles  interpretationes  ab  hujusmodi  prae- 
cepto  et  obligatione  alienas,  ut  in  superiori- 
bus  saepius  tactum  est;  et  licet  gralis  admit- 
tamus  ibi  contineri  aliquod  preeceptum,  non 
est  necesse,  ut  illucl  obliget  singulos  sacerdo- 
tes,  sed  in  communi  Ecclesiam,  ad  cujus  pro- 
videntiam  spectat,  curare,  ut  in  ea  sit  usus 
hujus  sacrificii;  quee  cura  ad  pastores  preeci- 
pue  pertinet,  non  vero  ad  sacerdotes  singulos. 

Vel  denique  heec  obligatio  sequitur  veluti  ex 
natura  rei,  id  est7  ex  munere  sacerdotali;  et 
hsec  eliam  consecutio  nulla  sufficiente  ratione 
ostencli  potest,  quia,  licet  sacerdotibus  ex  vi 
sui  muneris  detur  potestas  sacrificandi,  ta- 
men  ex  potestate  non  oritur  necessitas,  tum 
quia  potestas  ex  se  latius  extenditur,  quam 
necessitas;  tum  etiam  quia  hoc  est  veluti  pri- 
vilegium  quodam  ipsius  sacerdotis,  seu  quasi 
dominium,  vel  jus  quoddam;  ex  vi  autem  pri- 
vilegii  nemo  cogitur  uti  illo,  nec  domiuium, 
seu  jus,  in,  vel  ad  rem,  per  se  inducit  neces- 
sitatem  utendi  re  propria,  sed  potest  aliquis 
cedere  juri  suo.  Tandem,  etiam  datur  sacer- 
doti  potestas  remittendi  peccata ,  et  tamen 
nunquam  tenetur  uti  illa,  etiamsi  alias  juris- 
dictionem  etiam  recipiat,  dummodo  pastoris 
officium  non  suscipiat.  Et  similiter  per  gra- 
dum  Magisterii  datur  alicui  facultas  expli- 
candi  Scripturam,  quod  tamen  facere  non 
tenetur. 

2.  Quorumdam  placitum.  —  Propter  hoc 

multi  et  graves  Thcologi  censent,  nullum  esse 

praeceptum  obligans  sacerdotes  sub  peccato 

mortali  ad  sacrificandum  aliquando.  Itaque 

quamvis  sacerdos  nunquam  in  vila  sacrum 

faciat,   dummodo    in  Paschate   communicet, 

per  se  loquendo,  non  peccabit  mortaliter.  Ita 

tenet  Alex.  Alens.,  4  part.,  q.  51,  membr.  2; 

Bonavent.  in  4,  disl.  12,  part.  2,  art.  2,  q.  2; 

Gabr.,  lect.  87  in  canon.;  Richard.,  in  4,  dist. 

13r  art.  2,  quarsl.  2;  et  ibi  Palacius,  disp.  2; 

et  Ledesm.,  1,  part.   4,  quaest.  23,   art.  10; 

Victoria,  in  Summ.,  num.  94;  et  idem  tenuit 

Cajet.  supra,  quasst.  82,  art.  12,  quamvis  ejus 

Gommentarius  jussu  Pii  V  expunctus  fuerit 

in  Romana   impressione.  Addunt  vero  non- 

nulli  ex  dictis  auctoribus,  nonnullum  pecca- 

tum  esse,  saltem  veniale,  hoc  facere.  Primo, 

quia  videtur  esse  qusedam  spiriiualis  prodi- 

galilas,  longo  tempore  se  privare  usu  tam 

perfectte  potestatis,  et  fructu  sacrificii.  Se- 

cundo,  quia  cum  potentia  sit  propter  actum, 

inordinatum  est,  suscipere  potestatem  conse- 

crandi,  et  postea  illa  non  uli,  sed  quasi  otio- 

sam  habere.  Terlio,  quia  prseter  charitatem 

esse  videlur  privare  Ecclesiam   maguo  illo 

fructu,  quam  ex  hoc  sacrificio  participat,  si- 

cut,  qui  reciperet  a  Deo  gratiam  gratis  datam, 

male  faceret,  nunquam  illa  utendo,  et  preeler 

charitalem  proximorum,  in  quorum  utilita- 

tem  datur;   hsec  enim  potestas  consecrandi 

est  veluti  queedam  gratia  gratis  data  prop- 

ter  Ecclesise  utiiitatem.  Denique,  quia  sacer- 

dos  ex  vi  sui  muneris  accipit  onus  interce- 


dendi  pro  populo  apud  Deum,  et  offerendi 
dona,  et  sacrificia  pro  peccatis;  peccat  ergo 
saltem  venialiter,  nunquam  exequendo  mu- 
nus  et  officium  suum;  nam  officium  propter 
ministerium  et  opus  datur,  et  inordinate  re- 
tinetur,  si  executioni  non  mandatur. 

3.  D.  Thom.  et  aliorum  opinio.  —  Differen- 
tia  inter  sacramenta  et  sacrificia.  —  Quoniam 
vero  hee   posteriores   rationes,   si  quicquam 
valent,   plus   probant   quam   levem    obliga- 
tionem  aut  venialem  culpam,  ideo  alii  aucto- 
res  censent,  quemlibet  sacerdotem  teneri  ri- 
goroso  praecepto,  et  sub  peccato  mortali,  ad 
sacrificandum  aliquando,  et  aliquoties,  non 
solum  in  vita,  sed  etiam  in  anno,  nisi  legi- 
timo  aliquo  impedimento  excusetur.  Ita  sen- 
tit  D.  Thom.  supra,  qusest.  82,  art.  10,  et 
clarius  in  3,  dist.  13,  q.  1,  art.  2,  queestiunc. 
1,  ad  2;  Durand.  ibi,  quaest.  2;  Soto ,  qusest. 
1,  art.  10;  Palud.,  dist.  11,  queest.  2;  Major, 
qusest.  5;  Anton.,  3  part.,  tit.  13,  cap.  16, 
§  12;  Sylvest.,  verb.  Miss.  1,  queest.  7;  An- 
gel.,  n.  44;  Navarrus,  cap.  25,  n.  88;  et  Pe- 
trus  Soto,  quamvis  subdubilans,  lect.  13  de 
Eucharisl.,  circa  finem;  el  idem  tenet  Gloss. 
cuin  Jurisperitis  in  c.  Dolentes,  cle  Celebrat. 
Miss.  Favetque  huic  sententiae  decretum  illud; 
nam  inter  alia  peccata  quorumdam  sacerdo- 
tum,  quae  ibi  recensentur.  uuum  est,  quod 
vix  quater  in  anno  celebrabant,  et  pcena  iliis 
suspensionis  imponitur,  non  propter  hoc  de- 
lictum  solum,  sed  cum  aliis.  quae  ibi  referun- 
tur.  Secundo  favet  huic  sententiaeConcil.Tri- 
dent.,  sess.  22,  cap.  1,  dicens,  Christum  illis 
verbis,  Hoc  facite  in  meam  commemurationem, 
Apostolis,  eorumque  in  sacerdotio  successori- 
bus,  ut  offerrent,  preeeepisse,  uli  semper  Ca- 
tholica  Ecclesia  iutellexit  et  docuit;  et  can.  2, 
anathemate  ferit  negantes,  Christuui  illis  ver- 
bis  instituisse  Apostolos  sacerdotes,  et  ordi- 
nasse,  ut  ipsi,  aliique  sacerdotes,  offerrent 
corpus  et  sanguinem  ipsius.  Rursus,  sess.  23, 
cap.  14  de  Reformatione,  praecipit  Episcopis, 
ut  curent,  quod  sacerdutes,  saltem  diebus  Do- 
minicis,  et  festis  solemnibus,  si  autem  curam 
habuerint  animarum,  tam  frequenter,  ut  suo 
muneri  satisfaciant,  Missas  celebrent.  Quibus 
verbis  non  videtur  Concil.  novam  obligatio- 
nem  imponere  sacerdotibus,  sed  solurn  Epis- 
copos   monere,    ut  curent,   quod  sacerdotes 
obligationem  suam  impleant.  Et  quanquam 
fortasse,  non  totum  id  quod  Concil.  signifi- 
cat,    sit   sacerdolibus    in   praecepto,    tamen 
etiam  videtur  manifestuui,  non  id  totum  ad 
solum  consilium  pertinere;  sed  quia  non  certo 

constat,  quoties,  vel  quibus  diebus  haec  obli- 
gatio  urgeat,  elegit  Concil.  id  quod  in  dubio 
sufficit  ad  obligationem  implendara,  quamvis 
fortasse  plus  aliquid  moneat  quam  sub  prae- 
cisam  obligationem  cadat.  Prseterea,  potest 
in  hujus  sententise  favorem  ponderari  aucto- 
ritas  Pii  V;  cum  enim  Cajet.  in  hoc  com- 
mentario  docuisset  transgressionem  hujus 
obligationis  tantum  esse  peccatum  veniale, 
illa  doctrina,  ejus  auctoritate  (ut  credilur),  ab 
hoc  commentario  expulsa  est;  satis  ergo  sen- 
tire  significavit,  esse  non  solum  minus  pro- 
babilem,  verum  etiam  non  esse  dignam  quse 
passim  circumferatur.  Praeterea,  referunt  D. 
Thom.,  dicto  art.  10,  arg.  Sed  conlra,  et  alii 
Scholastici,  sententiam  Ambrosii,  dicentis: 
Grave  est,  quod  ad  mensam  tuam  mundo  corde 
et  manibus  innocentibus  non  venimus ;  sed 
gravius  est,  si  dum  peccata  metuimus ,  etiam 
sacrificium  non  reddamus.  Quse  sententia  du- 
pliciter  potest  inlelligi  :  primum  de  peccato 
veniali,  et  ita  sensus  erit,  celebrare  cum  con- 
scientia  venialium  peccalorum  esse  nonnul- 
lam  irreverentiam,  et  aliquod  fortasse  pecca- 
tum,  et  hoc  appellari  grave,  id  est,  turpe  et 
indecens  (non  est  enim  peccatum  mortale); 
unde  cum  addit,  gravius  esse  de  hac  causa 
omittere,  significat,  hoc  esse  posse  mortale 
peccatum,  seu  esse  absolutam  obligationem 
interdum  sacrificandi.  Alius  sensus  est,  ut 
intelligatur  de  peccalo  mortali,  et  hoc  sensu 
esset  magis  rigorosa  sententia;  nam  revera 
videtur  gravius  peccatum,  celebrare  in  mor- 
tali,  quam  omittere  actum  tempore  quod 
obligat,  quia  ex  genere  peccatum  commissio- 
nis  est  gravius,  quam  omissionis,  et  in  parti- 
culari  videtur  illa  major  irreverentia  sacra- 
menti.  Ratione  probatur  hsec  opinio,  primo 
defendendo,  hoc  esse  prseceptum  divinum 
positivum,  conlentum  illis  verbis  Christi :  Hoc 
facite,  nam  quod  in  illis  contineatur  prsecep- 
tum  sacrificandi,  Concil.  Trident.  declaravit. 
Quod  vero  illud  prseceptum,  non  ad  commu- 
nitatem  tantum,  sed  ad  singulos  sacerdotes 
pertineat,  magis  eliam  consentaneum  est, 
et  verbis  Christi,  et  verbis  Concilii,  et  mate- 
rise  preecepti.  Primum  patet,  quia  Ghristus 
aeque  ad  omnes  Apostolos  et  ad  singulos  dixit : 
Hoc  facite.  Secundum  patet,  quia  Concil.  de- 
claravit,  Christum  locutum  fuisse  ad  Aposto- 
los  ut  sacerdotes,  et  in  ipsis  ad  omnes  futuros 
sacerdotes,  et  non  tantum  ad  pastores  Eccle- 
sise,  vel  in  communi  ad  Ecclesiam;  sentit 
ergo  praeceptum  singulos  obligasse.  Tertium 
declaravit  optime  D.  Thom.,  dict.  art.  10,  ad 

\ ,  ex  differentia  inter  sacramenta  et  sacrifi- 
cium;  nam  sacramenta  ordinantur  ad  usum 
fidelium;  sacrificium  vero,  ut  offeralur  Deo ; 
et  ideo  ad  sacramenta  ministranda,  solum  te- 
neri  eos,  qui  curam  super  fideles  suscipiunt, 
etiam  si  potestatem  habeant  illa  ministrandi; 
ad  sacrificandum  aulem  teneri  omnes  ratione 
Ordinis  suscepti,  ex  prsecepto  Christi,  quia 
talis  actus  non  requirit  curam  animarum,  nec 
jurisdictionem  super  fideles,  sed  per  se  ad 
omnes  pertinet.  Secundo  modo  potest  fundari 
hoc  prseceptum  in  sola  natura  rei ;  nam  per- 
petua  omissio  talis  actus  in  eo  qui  habet  tale 
munus,  ex  proprio  objecto,  et  non  tantum 
propter  rationes  extrinsecas,  est  mala  et  ra- 
tioni  dissona,  ut  fatentur  multi  ex  auctoribus 
supra  citatis,  et  raliones  supra  factne  decla- 
rant;  et  alioqui  materia  talis  obligationis  est 
gravis;  ergo  ex  genere  suo  illa  omissio  est 
peccatum  mortale. 

4.  Auctori  res  hxc  dubia,  et  incerta.  — 
Posterior  opinio  magis  pia  etsecura.  — Hsec 
res  dubia  quidem  et  incerta  mihi  videtur,  quia 
preeceptum,  prsesertim  sub  peccalo  mortali, 
asserendum  non  est  sine  fundamento,  quod 
moraliter  convincat;  hic  autem  nullum  appa- 
ret  hujusmodi,  propter  quod  non  videtur 
posse  negari  quin  prior  opinio  probabilis  sit, 
ita  ut,  qui  se  illi  practice  conformarit,  a  pec- 
cato  mortali  excusari  possit;  unde  etiam  de 
viris  sanctis  interdum  legimus  ab  hujus  sa- 
crificii  celebratione  abstinuisse,  ut  Durand. 
etiam  et  alii  referunt,  quanquam  hoc  non  de- 
bet  in  exemplum  adduci ;  nam  multa  inler- 
dum  operantur  Sancti  ex  speciali  Spirilus 
Sancti  motione,  preeter  communem  legem, 
quse  nobis  imitanda  non  sunt.  Quocirca  pos- 
terior  opinio,  et  magis  pia  est,  et  securior,  et 
in  praxiconsulenda,  quia  revera  et  est  magis 
consenlanea  rationi,  et  praeterea  vix  potest 
sine  magno  scandalo  contrarium  fieri,  et,  ut 
minimum,  existimatur  communiter,  hujus- 
modi  omissionem  diuturnam  sacrificii  esse 
signum  pravse  conscientiae  et  perditae  vitoe; 
sunt  ergo,  quoad  fieri  possit,  sacerdotes  mo- 
nendi,  ut  frequenter  celebrent,  et  suaden- 
dum,  contrarium  non  esse  in  conscientia 
securum. 

5.  D.  Thom.  sententia.  —  Sed  quaeres  quo- 
ties  teneantur  in  anno  sacrificare  ad  vitandam 
culpam.  Sylvest.,  verbo  Missa  1,  quoest.  7; 
et  Antonin.,  3  part.,  tit.  13,  cap.  16,  §12, 
referunt,  quosdam  jurisperitos  asseruisse, 
teneri  sacerdotes,  per  se  loquendo,  ad  cele- 
brandum  quotidie.   Sed  hoc  non  habet  fun- 

illis  circumstanliis  accidentariis,  quibus  coena 
Dominica  peracta  est,  quod  quam  sit  absur- 
dum,  ssepe  in  superioribus  esl  ostensum.  Ga- 
tholici  ergo  quidam  (ut  supra  dicebam)  per 
contrarium  extremum  asseruerunt,  debere  sa- 
cerdotes  quotidie  Missam  celebrare.  Alii  vero 
quamvis  ad  hoc  non  obligent  singulos  ralione 
Ordinis,  obligant  tamen  parochos  ratione 
officii.  Sed  observandum  est,  aliud  esse  loqui 
de  singulis  sacerdotibus,  aliud  de  tota  Eccle- 
sia,  aut  de  singulis  Ecclesiis,  vel  cathedrali- 
bus,  vel  parochialibus,  vel  conventualibus.  In 
quibus  omnibus  considerari  polest,  quid  ex 
solo  jure  divino  necessarium  sil;  quid  vero 
Ecclesiastico. 

2.  Prima  conclusio.  —  Dico  ergo  primo  : 
stando  in  solo  jure  divino  nec  singulis  sacer- 
dotibus,  nec  singulis  Ecclesiis,  nec  toti  Eccle- 
sise  praeceplum  est,  neque  etiam  prohibitum, 
quotidie  sacrificare.  In  hoc  conveniunt  omnes 
Theologi,  quia  nullibi  extat  talis  determinatio 
temporis  jure  divino  facta.  Item,  in  die  Pa- 
rasceves  omnino  omittitur  hoc  sacrificium  in 
Ecclesia ,  et  idem  fiebat  olim  in  Sabbatho 
sancto,  et  posset  Ecclesia ,  si  rationabilis 
causa  occurreret,  idem  statuere  in  alio,  vel 
aliis  diebus  anni;  non  est  ergo  contraria  tem- 
poris  determinatio  jure  divino  facta.  Preete- 
rea  non  fuit  necessaria,  quia  ita  sunt  res  Ec- 
clesiee  ordinatae,  ut,  seclusa  prohibitione 
Ecclesise  speciali,  non  possit  in  ea  quotidia- 
num  sacrificium  deficere,  ad  quod  etiam  pas- 
torum  Ecclesiee  cura  multum  deservit,  et  ad 
eam  ipsi  ex  officio  tenentur,  quia  est  valde 
necessarium  ad  spirituale  bonum  fidelium, 
tam  viventium  quam  defunctorum,  et  quia 
ad  debitum  divinum  cultum,  moraliter  lo- 
quendo,  necessarium  est.  Quod  vero  hic  quo- 
tidianus  usus  sacrificii  non  sit  etiam  prohibi- 
tus  jure  divino,  eodem  fundamento  constat, 
et  ex  usu  Ecclesiee,  nam  si  in  aliquo  die  facta 
est  prohibitio,  illa  per  Ecclesiam  introducta 
est. 

3.  Secunda  conclusio.  —  Quorumdam  pla- 
citum.  —  Dico  secundo  :  in  singulis  Ecclesiis, 
calhedralibus,  parochialibus  et  conventuali- 
bus,  debet  quotidie  sacrificium  Missae  offerri, 
si  conveniens  sit,  seu  mediocris  sacerdotum 
numerus,  atque  ita  fiet,  ut  in  universa  Ec- 
clesia,  non  solum  unum,  vel  aliud,  sed  quam 
plurima  sacrificia  quolidie  offerantur.  Ita  do- 
cent  communiter  Doctores,  et  insinuatur  in  c 
Gum  creatura,  de  Celebrat.  Miss.  Patet  etiam 
ex  Ecclesise   consuetudine,   quae   vim   legis 

dicemus.  D.  Thom.  igitur  ait,  teneri  ad  cele- 
brandum  in  praecipuis  festis,  et  maxime  in 
illis  diebus,  in  quibus  fideles  communicare 
consueverunt.  Idem  fere  Sylvest.,  et  Soto, 
qui  expressius  addit,  esse  peccatum  mortale 
sacrificium  his  diebus  omittere  sine  causa. 
Sed  hoc  etiam  videtur  in  his  rigidum,  neque 
posse  sufficienter  probari;  el  ideo  Navar.,  su- 
pra,  dicit  satisfacere  sacerdotem  huic  obliga- 
tioni,  ter  vel  quater  in  anno  sacrificando. 
Quod  videtur  fieri  probabile  ex  dict.  c.  Dolen- 
tes,  et  quia  nullo  jure,  vel  ratione  sufficiente 
potesthocjus,seupra3ceptum,  strictius  decla- 
rari;  imo  (ut  verum  fatear)  neque  hoc  ipsum 
potest  sufficienter  fundari  per  intrinseca 
principia ;  et  ideo  censeo,  moraliler  loquendo, 
consideranda  esse  principia  extrinseca,  qua- 
lia  sunt  aliorum  scandalum,  proprium  spiri- 
tuale  detrimentum,  aut  periculum  liberius 
peccandi ,  omittendo  sacrificium ,  vel  (quod 
gravius  est)  quod  propterea  omittatur,  ut 
peccandi  licentia  non  impediatur,  et  similia; 
et  his  omnibus  pensatis,  prudentis  judicio 
committendum  est  tempus  et  modus  hujus 
obligationis;  si  autem  hae  rationes  extrinseca) 
non  intercedant,  vix,  credo,  accidet  casus 
moralis,  in  quo  sacerdos  aliquoties  in  anno 
non  sacrificet,  quod  licet  raro  faciet  (ut  Na- 
var.  dixit),  non  peccabit  mortaliter;  et  sibona 
intentione  id  faciat,  posset  etiam  a  veniali 
excusari.  Neque  aliquid  certius,  magisque 
determinatum  invenio,  quod  in  hac  qusestio- 
ne  dici  possit. 

SEGTIO  II. 

Utrum  sacerdos  possit,  vel  debeat  singulis  diebus 
celebrare. 

4 .  Hsereticorum  quorumdam  sententia  ex- 
ploditur.  — Catholicorum  quorumdam  opinio. 
—  Aliorum  etiam  Catholicorum  placitum.  — 
Heeretici  hujus  temporis  non  probant  quoti- 
diana  singulorum  sacerdotum  sacnficia,  quia 
necesse  est,  ut  majori  ex  parte  privatim  fiant; 
ipsi  vero  Missas  privatas  abominantur,  et 
ideo  solum  unam  communem  coenam  Domi- 
nicam  volunt  quotidie  fieri  in  singulis  popu- 
•lis,  vel  parochiis.  Sed  heec  sententia  haeretica 
est,  contra  Ecclesife  usum,  et  traditionem, 
et  fundamentis  hsereticis  nititur,  nimirum, 
quod  non  liceat  Missam  privatam  dicere,  in 
qua  fideles  non  communicent,  quod  in  supe- 
rioribus  parlim  refulatum  est,  et  in  sequen- 
tibus  aliquid  addemus.  Item,  quod  hoc  myste- 

habet;  cujus  signum  etiam  est,  quia  si  absque 
sufficiente  causa  omitlatur,  non  fiet  sine 
gravi  scandalo  fidelium.  Hsec  ergo  obligatio 
per  se  pertiuet  acl  rectores  Ecclesiarum; 
nam,  licet  ipsi  non  teneantur  per  se  quolidie 
celebrare,  tenentur  tamen  curare,  ut  non 
omnino  desit  in  sua  Ecclesia  sacrificium;  hoc 
est  enim  unum  ex  muneribus,  propter  quod 
a  fidelibus  aluntur.  Addit  tamen  Victoria,  in 
Sum.,  num.  95,  si  inlerdum  hoc  praetermit- 
latur,  non  esse  peccatum  morlale.  Sed  haac 
licentia  non  est  extendenda;  nam  res  ha3c 
multum  pertinet  ad  conunune  bonum  fide- 
lium,  et  ideo  talis  obligatio  gravis  est,  ut  bene 
significavil  Soto  in  4,  dist.  13,  q.  %  art.  1. 
Quapropter  per  se  loquendo,  nonpoterit  pras- 
termitti  sine  gravi  culpa,  nisi  fortasse  ob  ur- 
gentem  causam  et  rationabilem;  hsec  enim 
intercedere  aliquando  potest,  sicut  in  aliis 
obligationibus  positivis.  Addunt  vero  aliqui,  in 
parochialibus  Ecclesiis,  si  sit  sufficiens  sacer- 
dotum  numerus,  dicendas  esse  duas  Missas, 
unam  pro  vivis,  et  aliam  pro  defunctis,  ex 
dicto  capite  Gum  creatura.  Verumtamen  ut 
Soto  et  Victoria  notarunt,  non  est  hrec  obli- 
gatio  augenda,  et  multiplicanda,  quia  nullum 
extat  sufficiens  jus,  ex  quo  colligatur;  nam 
in  illo  capite  Gum  creatura ,  solum  dicitur, 
propter  Missam  defunctorum  non  esse  omit- 
tendam  conventualem  Missam  de  feria ,  ne- 
que  e  contrario,  sed  utramque,  si  commode 
fieri  possit,  dicendam  esse,  non  tamen  impo- 
nit  absolutam  obligationem  quotidie  sacrifi- 
candi  pro  defunctis. 

4.  Tertia  conclusio.  —  Dico  tertio  :  singuli 
sacerdotes,  nec  jure  divino,  nec  Ecclesiastico, 
tenentur  quotidie  celebrare,  per  se  loquendo. 
Hoc  etiam  est  per  se  manifestum,  tum  quia 
nullibi  extat  tale  jus  ;  tum  quia  multi  sacer- 
dotes  pii  et  timorati,  interdum  aliquo,  vel 
aliquibus  diebus  sacrificium  intermiltunt;  imo 
aliqui  etiam  hoc  consulunt  ob  majorem  sacri- 
ficii  reverentiam.  Quinpotius,  non  solum  non 
ex  viOrdinis,  verum  etiam  neque  ex  vi  paro- 
chialis  beneficii ,  est  hoc  necessarium ,  tum 
quia  satisfaciet  parochus  sure  obligationi,  si 
curet  in  sua  parochia  per  alium  sacrificium 
fieri;  tum  etiam  quia,  si  solus  ipse  sit,  non  est 
cogendus  omnino  quotidie  sacrificare,  quia 
esset  nimis  rigida  et  onerosa  obligatio;  quam- 
vis  teneatur  frequenter  id  praestare;  imo  et 
regulariter  non  omittere  absque  aliqua  causa. 

5.  Quarta  conclusio  qux  certa  est  et  Theo- 
logorum  communis.  —  Miraculum  quoddam 
narratur. — Fideles  plurimum  indigent  fructu 


hujus  sacrificii.  —  Dico  quarlo  :  per  se  lo- 
quendo,  et  seclusa  speciali  prohibitione  Ec- 
clesia),  non  solum  est  licitum  sacerdoti,  quo- 
tidie  sacrificare,  verum  etiam  ex  se  melius 
est,  magisque  consulendum.  Est  conclusio 
certa  et  communis  Theologorum.  Et  probalur 
primo  ex  consuetudine  Ecclesiee,  quam  et 
nunc  experimur,  et  in  antiquissimis  Patribus, 
et  historiis  legimus.  Andreas  enim  Aposlolus, 
ut  supra  retulimus,  de  se  aiebat  Tyranno  : 
Quotidie  immolo  Deo  agnum  immaculatum. 
Hippolytus  etiam  Martyr,  orat.  de  Consum. 
mundi,  sic  introducit  Chrislum  judicem,  ad 
sacerdotes  Evangelicos  loquenlem  :  Venite 
Pontifices,  qui  pure  mihi  sacrificiumdienocte- 
que  obtulistis,  ac  pretiosum  corpus  et  sangui- 
nem  meum  quotidie  immolastis ;  et  Augustin., 
epist.  23  :  Nonne  (inquit)  semel  immolatus  est 
Christus  in  seipso;  et  tamen  in  sacramento, 
non  solum  per  omnes  Paschse  solemnitates,  sed 
omni  die  populis  immolatur?  Gypr.,  ep.  54  : 
Ut  sacerdotes  (inquit)  qui  sacrificium  Dei  quo- 
tidie  celebramus,  hostias  Deo  et  victimas  prse- 
paremus.  Gregor.  etiam,  hom.  37  in  Evang., 
memorat  sanctum  Gassium  Narniensem  Epi- 
scopum  ,  cui  mos  erat,  quotidianas  Deo  hos- 
tias  offerre,  ita,  ut  pene  nullus  dies  vitse 
ejus  abscederet,  quo  non  omnipotenti  Deo 
hostiam  placationis  immolaret.  Quam  consue- 
tudinem,  Deum  speciali  revelatione  appro- 
basse  inferius  narrat,  dicens,  nocte  quadam 
cuidam  ejus  presbytero  Dominum  per  visum 
astitisse,  atque  dixisse :  Vade,  et  dic  Episcopo  : 
Age  quod  agis,  operare  quod  operaris,  non 
cesset  pes  tuus,  non  cesset  manus  tua,  natali 
Apostolorum  venies  ad  me,  et  recipies  merce- 
dem  tuam.  Et  ibidem  narrat  aliud  miraculum, 
quod  cuidam  mulieri  contigit,  quae  singulis 
hebdomadibus  sacrificium  pro  marito  offerri 
faciebat,  ejusque  a  captivitate  liberationem 
miraculose  obtinuit.  Denique  qute  adduximus 
supra  ex  Patribusdequotidiana  communione, 
a  fortiori  procedunt  de  quotidiano  sacrificio. 
De  quo  videri  potest  Chrysost.,  hom.  3  super 
adEphes.  Secundo  argumentor  ratione,  quia 
quotidie  sacrificare  non  est  ex  natura  sua 
malum,  sed  bonum,  neque  est  aliquo  jure 
positivo  prohibitum;  ubi  est  enim  tale  jus? 
ergo  est  per  se  licitum.  Major  patet;  nam  id 
cedit  in  cultum  Dei,  quem  illi  perpetuo  debe- 
mus,  et  est  consentaneum  dignitati  hujus  sa- 
crificii,  quod  propterea  juge  appellatur,  Da- 
niel.  \%.  Est  etiam  valde  utile  fidelibus,  qui 
plurimum  indigent  fructu  hujus  sacrificii; 
ergo  est  hoc  per  se  honestum  et  licitum.  Quin 

potius  ratio  facta  concludit  quod  in  ullima      sacramentum  distribuit 


parle  assertionis  dicebamus,  quia  licet  laicis 
regulariter  non  sit  consulendum,  ut  quoticlie 
communicent,  sacerdolibus  tamen  consulen- 
dum  est,  ut  quotidie  sacrificent;  est  enim  id, 
per  se  loquendo,  melius,  nam  munus  sacrifi- 
candi  non  est  privatum,  sed  publicum,  nec 
prodest  soli  sacrificanti,  sed  toti  Ecclesiae,  et 
ideo  dummodo  indignus  non  sit,  et  moralem 
ac  humanam  diligentiam  adhibeat,  quamvis 
sit  iniperfeclus,  non  debet  ab  hoc  sacro  mn- 
nere  cessare.  Accedit  etiam,  quia  cum  sit 
specialiler  ad  hoc  munusconsecralus,ethabet 
proprium  ac  peculiare  jus  ad  offerendum,  et 
habet  paratum  speciale  divinum  auxilium,  ut 
sancte  conficiat.  Per  hoc  tamen  non  inten- 
dimus  negare ,  quominus  ex  reverenlia  et 
limore,  aliquo  die  interdum  hoc  munus  inter- 
mittere,  possit  esse,  et  bonum ,  et  utile,  et 
alicui  fortasse  consulenclum  ,  juxta  diversas 
personarum  conditiones,  et  varias  Spiritus 
Sancti  divisiones  gratiarum. 

6.  Dubium  quoddam.  —  Consuetudinis  cu- 
jusdam  causse  aliquot  traduntur.  —  Superest 
veroexplicandum,  an  in  aliquibus  annidiebus 
prohibitum  sit  per  Ecclesiam ,  sacerdotem 
sacrificare.  Solet  autem  de  tribus  dubitari; 
nam  in  reliquis  omnibus  certum  est,  nullam 
esse  prohibilionem  factam.  Primus  dies  est 
feria  quinta  hebdomadse  sanctae.  Sunt  enim  , 
qui  existiment  eo  die  non  licere  singulis  sa- 
cerdotibus  Missam  dicere,  sed  solum  esse  in 
singulis  Ecclesiis  Missam  solemnem  ab  Eccle- 
sise  rectore,  vel,  qui  ejus  locum  teneat,  di- 
cendam,  in  qua  alii  sacerdotes  cum  laicis 
communicent.  Ita  lenet  Marcel.  Franc,  in  lib. 
de  Horis  canon.,  c.  30,  qui  pro  hac  sentenlia 
neque  alium  auctorem  refert,  nee  expressam 
legem  seu  prohibitionem  Ecclesiae.  Sola  ergo 
Ecclesiee  consuetudine  nititur,  quam  ex  eo 
colligit,  quod  juxta  ordinem  Romanum  anti- 
quuin,  omnes  presbyteri  et  diaconi  uniuscu- 
jusque  Ecclesise  de  manu  sui  pastoris  com- 
municant  in  solemni  Missa,  ut  patet  ex  ordine 
Romano,  cap.  de  Gcena  Dom.,  et  ex  Alcuino, 
lib.  de  Divinis  officiis,  cap.  de  Ccena  Dom. 
Fuit  autem  haec  consuetudo  convenienler  in- 
troducta,  primo,  propter  mrerorem ,  quem 
Ecclesia,  illo  prseserlim  die,  repraesentare 
incipit.  Secundo,  ut  officium  illius  diei  sit 
solemnis  et  celebris.  Tertio  et  maxime,  prop- 
ter  reprsesentationem  Ghrisli  Domini,  qui  eo 
die  primam  Missarn  celebravit,  et  Apostolos 
communicavit;  in  hujus  enim  facti  memoriam 
solus  primarius  sacerdos  celebrat,  et  reiiquis 


Heec  tamen  funda- 
menta  debilia  valde  sunt  ad  affirmandum 
praeceptum  seu  prohibitionem  ,  sine  expresso 
jure,  et  contra  communem  sententiam ,  quae 
mihi  quidem  certa  videtur,  nimirum,  per  se 
Ioquendo  (id  est,  secluso  scandalo,  si  alicubi 
fortasse  sit,  vel  propter  pusillorum  ignoran- 
liam ,  vel  propter  aliquam  consuetudinem) 
licitum  esse  cuivis  sacerdoli,  eo  die  sacrifi- 
care,  quamvis  prudens  consilium  sit  secreto 
et  absque  concursu  populi,  propter  aliquas 
ex  congruentiis  adductis,  et  alias,  quas  statim 
explicabo,  id  facere.  Ita  tenet  Soto,  dist.  13, 
quaest.  2,  art.  2;  et  Navar..  in  Sum.,  cap.  5' , 
n.  88  ;  Angles,  in  Floribus,  quaest.  8  de  valore 
Missse,  art.  ult.;  alii  vero  antiquiores,  hoc  in 
dubium  non  revocarunt.  Et  probalur,  quia 
circa  hoc  nulla  est  scripta  lex  expresse  prohi- 
bens,  ut  constat;  neque  etiam  est  consuetudo, 
quae  vim  legis  habeat ;  quia,  licet  multi  sacer- 
dotes  eo  die  non  sacrificent,  lamen  alii  plures 
docti,  pii,  ac  timorati  sacrificant,  sine  ullo 
scrupulo;  ut  autem  consuetudo  obliget,  opor- 
tet  ut  sit  omnium,  et  non  tantum  aliquorum. 
Rursus,  qui  omiltunt,  non  id  faciunt,  quia 
existiment  oppositum  esse  malum,  sed  vel  ex 
devotione  quadam,  vel  certe  ob  nimiam  illius 
diei  occupalionem,  et  alia  impedimenta.  Exi- 
stimo  enim,  hoc  ccepisse  introduci,  quoniam 
illo  die  ministri  Ecclesiae  et  templa  ipsa  occu- 
pantur,  vel  propter  monumenti  fabricam,  vel 
propter  omnia  praeparanda,  quae  ad  illius 
temporis  officium  sunt  necessaria ;  vel  quia 
magna  pars  Christiani  populi  eo  die  commu- 
nicat,  et  necessarium  est,  sacerdotes  in  au- 
diendis  confessionibus  occupari;  verisimile 
etiam  est,  hoc  introductum  esse  propter  so- 
lemnitatem,  vel  repraesenlationem ,  ut  dice- 
bamus ;  id  tamen  potius  factum  est  consilio 
ac  voluntate  Prselatorum,  quam  rigorosa 
prohibitione  ;  nulla  est  ergo  consuetudo  ,  quae 
talem  prohibitionem  sufficienter  indicet.  Tan- 
dem,  nullum  est  peculiare  mysterium,  quod 
eo  die  ab  Ecclesia  celebretur,  et  reprsesen- 
tetur  per  cessationem  sacrificiorum  singulo- 
rum  sacerdotum,  sicut  fit  in  feria  sexta  ;  nam 
inslitutio  ipsius  mysterii,  el  Dominica  ccena 
sufficienter  repraesentatur  in  Missa ,  prresertim 
solemni,  in  qua  sacramentum  populo  dispen- 
satur,  neque  impeditur  hsec  reprsesentatio, 
nec  fere  minuitur,  propterea  quod  alii  sacer- 
dotes  sacrificent,  et  non  communicent  in 
Missa  solemni;  prsesertim,  quia  Apostoli,  non 
ut  sacerdotes,  sed  ut  laici,  communicarunt; 
nondum  enim  erant  sacerdotes,  quando  com- 

municarnnt;  prius  enim  Christus  illis  sacra- 
mentum  dedit,  et  postea  dixit  :  Hoc  facite; 
nulla  ergo  est  sufficiens  ralio  ad  hanc  prohi- 
bitioncm  faciendam ,  nedum  ut  credamus, 
consuetudine  fuisse  introductam. 

7.  Sententia  auctoris.  —  Satisfit  objectioni. 
—  Secundus  dies  est  Parasceves  seu  feria 
sexta  majoris  hebdomadaB.  Quo  die  certum 
est,  Ecclesiastico  jure  esse  prohibitum  sacer- 
dotibus,  offerre  sacrificium,  quod  jus  Innoc.  I 
declaravit,  epist.  1  ad  Decentium,  cap.  4,  et 
habetur  in  c.  Sabbatho,  de  Consecr.,  d.  3,  ubi 
a?qualiter  sermo  est  de  Sabbatho  sancto  et  de 
feria  sexta  ,  cum  tamen  non  sit  de  utraque  die 
eadem  certitudo,  ul  statim  videbimus;  nihilo- 
minus  tamen  de  feria  sexta  auctores  omnes 
sine  controversia  ita  docent;  et  decretum  illud 
vim  suam  retinet ,  et  omnes,  qui  scribunt  de 
divinis  officiis,  referunt  hanc  esse  antiquis- 
simam  traditionem  ,  qua  non  solum  privala 
sacrificia  ,  sed  etiam  solemne  et  publicum 
omitti  consuevit ;  ut  enim  in  superioribus 
diximus,  officium  illius  diei  non  esl  sacrifi- 
cium.  Denique  D.  Thom.  hic,  ad  2,  rationem 
affert  hujus  prohibitionis ,  scilicet,  quia  illa 
die  passio  Domini  ab  Ecclesia  recolitur,  prout 
realiter  gesta  est,  et  ideo  non  reprtesentatur 
mystice  perconsecrationem  hujussacramenti. 
Alias  congruentias  adducit  Durand.,  in  Ratio- 
nali,  lib.  6,  cap.  77.  Rogabis  obiter,  an  eodie 
liceat  communicare  laicorum  more.  Marcellus 
supra  dicit,  esse  prohibilum,  nisi  tantum  ob 
necessitatem  viatici.  Fundatur  in  verbis 
Innoc,  dict.  cap.  Sabbalho ;  ait  enim  eo  die 
sacramenta  penitus  non  celebrari.  Item , 
quia  in  officio  illius  diei  solum  preecipitur, 
servari  sacramentum  pro  infirmis.  Sed  quia 
alii  auctores  nihil  de  hac  prohibitione  dicunt, 
et  praedictis  fundamentis  non  satis  probatur, 
existimo  probabilius,  licitum  esse,  per  se  lo- 
quendo,  eo  die  communicare;  nam,  cum  hoc 
sit  per  se  bonum,  et  prohibitio  non  probetur, 
non  est  cur  tanquam  malum  damnetur.  Ete- 
nim  Innocentius  eo  capite  manifesle  loquitur 
solum  de  sacrificio ;  nam  celebrare  sacra- 
menta,  non  est  proprie  ministrare  Eucha- 
ristiam,  sed  conficere.  Quod  autem  jubeatnr 
servari  Eucharistia  pro  infirmis ,  etiam  si  id 
gratis  demus,  non  ideo  est,  quia  illis  solis  li- 
cite  possit  dispensari;  sed  quia  illa  fuit  causa 
maxime  necessaria  servandi  sacramentum. 
Addo  tamen  ex  Amalario,  lib.  1  de  Ecclesiast. 
offic,  cap.  11,  non  solum  pro  infirmis,  sed 
etiam  pro  his  omnibus,  qui  sequente  die 
communicare  volent,  debet  sacramentum  in 


die  Ccena)  Domini  reservari.  Durand.  vero, 
lib.  6,  cap.  75,  dicit,  servari  pro  infirmis,  et 
religiosis  (forlasse  non  tantum  slatu,  sedactu 
et  pietale),  qui  communicare  voluerint;  unde 
in  ordine  Roin.  antiquo,  in  officio  cliei  Paras- 
ceves,  in  fine  ejusdicitur :  Et communicent cum 
silentio. ElGregor.  Magn.,  inlib.  Sacrament., 
ut  Painel.  refert  in  liturgiis  Latinis,  dicit  : 
Communicet  sacerdos  et  omnis  plebs.  Olim 
ergo  non  solum  non  erat  prohibitio,  verum 
potius  opposita  consuetudo.  Dices,  per  non 
usum  inlroductam  esse  prohibitionem.  Res- 
pondeo,  falsum  id  esse,  tum  quia  sola  negatio 
actus  invalidissima  est  ad  introducendam 
legem  ;  tum  etiam  quia  ille  non  usus,  solum 
introductusest,  quia  omnes  fere  communicant 
feria  quinta,  et  quctidiana  communio  jam 
abiit  in  dissuetudinem ,  ideoque  nullus  jam 
communicat  feria  sexta.  Ad  quod  etiam  con- 
fert,  quod  regulariter  non  potest  commode 
fieri. 

8.  Opinio satisprobabilis et  practice  secura. 
—  Terlius  dies  est  Sabbathi  sancti,  de  quo 
major  est  dubitatio,  quia  in  dicto  cap.Sabba- 
tho,  eisdem  prorsus  verbis  dicitur,  in  illo  die 
sacramenta  penitus  non  celebrari,  sicut  in 
feria  sexta.  Propter  quod  Navar.,  cap.  25, 
n.  88,  et  Marcellus,  supra,  simpliciter  docent, 
esse  peccatum  mortalej  in  illo  Sabbalho  aliam 
Missam  dicere,  preeter  unam  publicam,  et  so- 
lemnem  in  singulis  Ecclesiis,  quia  illud  anti- 
quum  jus,  nec  contrario  jure  abrogatum  est, 
neque  etiam  consuetudine,  nisi  solum  quoad 
publicum  officium ;  ergo  quoad  reliqua  vim 
suam  retinet;  nam  a  jure  antiquo  non  licet 
recedere,  nisi  quatenus,  vel  alio  jure,  vel 
consueludine  abrogatum  est.  Et  confirmatur, 
nam  in  Missa  illius  diei  nullus  ponitur  introi- 
tus  pro  Missis  privatis;  ergo  signum  est,  sup- 
poni,  non  esse  dicendas;  neque  enim  sine 
introitu  dicendas  sunt.  Unde  in  vigilia  Pente- 
costes ,  qua3  solemne  officium  habet  simile 
officio  Sabbathi  sancti,  assignatur  peculiaris 
introitus  pro  Missis  privatis,  quia  eo  clie  di- 
cendae  sunt;  ergo  e  contrario,  quia  in  Sabbatho 
sancto  non  suntdicendse,  ideonon  assignatur. 
Nihilominus  alii  existimant,  non  esse  pecca- 
tum  mortale,  eo  die  privatim  celebrare,  pree- 
sertim  ab  ea  hora,  in  qua  jam  incipit,  vel 
incipere  potest  solemne  et  paschale  officium; 
censent  enim,  hoc  ipso,  quod  antiqua  prohibitio 
abrogata  estquoad  sclemne  officium,  cessasse 
eliam  pro  eodem  tempore  quoad  omnia  sacri- 
ficia,  et  ideo  per  se  licere,  secluso  scandalo. 
Ita  opinatur  Soto,  clist.  13,  qusest.  2,  art.  2, 

quem  alii  moderni  scriptores,  et  multi  viri 
docti  ac  timorati  sequuntur,  etiam  in  praxi  et 
usu,  quia  non  est  major  ratio  de  Missa  pu- 
blica  quam  de  privata,  vel  quia  jam  consue- 
tudo  ad  utramque  extenditur,  vel  certe,  quia 
ex  vi  prioris  consuetudinis  cessavit  ratio 
illius  prohibitionis ,  non  tantum  in  particu- 
lari,  sed  etiam  in  generali;  quando  autem 
hoc  modo  cessat  finis  et  ratio  legis,  cessat 
etiam  obligatio,  ut  ex  materia  de  legibus 
constat;  assumptum  declaratur;  nam  olim 
per  totum  diem  Sabbathi  Ecclesia  reprsesen- 
tabat  requiem  Christi  in  sepulchro,  et  solitu- 
dinem  suam,  et  erat  quasi  in  moerore  posita, 
Christi  resurrectionem  expetens;  et  ideo  toto 
illo  die,  usque  ad  mediam  noctem,  et  initium 
Dominicae  diei,  ab  oblatione  sacrificii  cessa- 
bat;  postea  vero  anticipavit  tempus  illud,  et 
ab  illa  hora,  in  qua  officium  Sabbathi  sancti 
celebrat,  incipit  jam  cum  gaudio  et  alacritate 
recolere  Christi  resurrectionem,  ideoque  jam 
ab  illa  hora  cessavit  etiam  ratio,  ob  quam  po- 
terat  sacrificium  prohiberi;  revocata  ergo 
priori  consuetudine,  censetur  etiam  revocata 
generaliter  prohibitio  sacrificandi.  Est  ergo 
haec  opinio  satis  probabilis,  et  practice  secu- 
ra;  non  tamen  consulerem  usum  illius,  nisi  in 
aliquo  casu  cum  causa  vel  occasione  rationa- 
bili,  et  scandalum  omne  diligenter  vitando. 

SECTIO  III. 

An,  et  quomodo  liceat  eodein  die  plures  Missas 
facere. 

\ .  Primo  certum  est,  communi  ac  ordina- 
rio  jure  non  licere  sacerdotibus,  nisi  tantum 
semel  in  die  sacrificare;  hoc  autem  jus  non 
est  naturale,  etiam  supposita  institutione  sa- 
crificii,  quia  non  sequitur  intrinsece  ex  illa; 
neque  est  divinum,  quia  neque  in  Scriptura 
habetur,  neque  traditione  constat,  esse  a 
Christo  latum ,  sicut  de  usu  communionis 
supra  diximus;  nam  hic  est  eadem  et  major 
ratio;  sed  est  praeceptum  Ecclesiasticum, 
quod  primum  latum  est  ab  Alexand.  II,  in 
cap.  Sufficit,  de  Consecratione,  dist.  1  :  Suf- 
ficit  sacerdoti  (inquit)  unam  Missam  in  die 
una  celebrare,  quia  Christus  semel  passus  est, 
et  totum  mundum  redemit;  non  modica  res  est, 
unam  Missa?n  facere,  et  valde  felix  est,  qui 
unam  digne  celebrare  potest.  Quod  vero  ver- 
bum  illud,  sufficit,  in  vi  praecepti  intelligen- 
dum  sit,  ita  ut  hoc  solum  liceat,  verba  se- 
quentia  declarant  :  Qui  vero  pro  pecuniis,  aut 
adulationibus  secularium,  una  die  prsesumat 


plures  facere  Missas ,  non  sestimo  evadere 
damnationem.  Hoc  autem  praeceptum  in  eo- 
dem  sensu  confirmarunt  Innocent.  III  in  cap. 
Consuluisti,  et  Honorius  III  in  cap.  De  refe- 
rente,  de  Celebr.  Miss.,  ubi  Honorius  addit, 
hoc  esse  inlelligendum  de  quocumque  sacer- 
doie,  quacumque  dignitate  praefulgeat.  Deni- 
que  Ecclesiastica  consuetudo  praeceptum  hoc 
satis  confirmavit.  Ex  quibus  decretis  duplex 
ratio  hujus  praecepli  sumitur.  Una  est  mys- 
tica,  scilicet,  ad  repraesentandam  sufficien- 
tiam  unici  sacrificii  cruenti  Christi  Domini. 
Secunda  est  moralis,  nimirum,  quia,  suppo- 
sita  hominum  fragilitate,  et  cura  ac  sollicitu- 
dine  humanarum  rerum,  vix  possunt  homines 
digne  se  ad  unum  sacrificium  praeparare,  et 
ideo,  ut  majori  cum  reverentia  sacrificent, 
merito  eis  praescribitur ,  ut  semel  tantum 
uno  die  sacrificent,  ut  etiam  hic  D.  Thom., 
ad  5,  docuit,  et  in  hoc  conveniunt  omnes 
Doctores. 

2.  Exceptiones  aliquse  hujus  prsecepti.  — 
Telesph.  —  Prima  exceptio.  —  Secundo  no- 
tandae  sunt  aliquae  exceptiones  hujus  prae- 
cepti.  Prima  habelur  in  dicto  capitulo  Con- 
suluisti,  quae  est  de  die  Nativitatis,  in  qua 
licitum  est  sacerdotibus,  tres  Missas  dicere, 
ex  decreto  Telesphori  Papae,  in  ep.  decretali, 
cap.  2,  in  c.  Nocte  sancta,  de  Cons.,  dist.  1, 
ut  citat  Glossa  in  dicto  c.  Consuluisti;  tamen 
ibi  Telesphorus  nihil  dicit  de  numero  Missa- 
rum,  sed  tantum  dicit,  ea  nocte  licere  Missam 
facere  ante  diem;  et  hymnum,  Gloria  in  ex- 
celsis ,  decantare,  quia  illum  eadem  nocte 
Angeli  cecinerunt.  Neque  de  hoc  numero 
scriptum  aliquod  decretum  invenio;  imo 
neque  Innocentius  illum  ponit,  sed  absolute 
dicit,  excepto  Nativitatis  die.  Unde  videtur  id 
supponere  ex  consuetudine  Ecclesiae,  cujus 
rei  causas  et  mysteria  explicat  D.  Thom.  hic, 
in  solut.  ad  2,  scilicet,  ut  per  tres  Missas  tri- 
plex  Christi  generatio  indicetur,  scilicet, 
aelerna  acdivina,  temporalis  ethumana,  et 
spiritualis,  qua  oritur  tanquam  Lucifer  in 
cordibus  nostris.  Glossa  vero,  in  dict.  c.  Con- 
suluisti,  dicit,  per  has  tres  Missas  significari 
tres  status  hominum,  ante  legem,  sub  lege  et 
post  legem  ,  seu  in  lege  gratiae.  Hic  vero  oc- 
currebat  dubium  de  hora,  in  qua  licitum  est, 
has  tres  Missas  dicere,  sed  hoc  tractabitur 
commodius  section.  sequent. 

3.  Secunda  exceptio.  —  Secunda  exceptio 
fit  in  dict.  cap.  Sufficit,  his  verbis  :  Quidam 
tam,en  pro  defunctis  unam  faciunt,  et  alteram 
de  die,  si  necesse  fuerit.  Ex  quo  colligit  Glossa 

in  dict.  cap.  Consuluisti,  si  quis  prius  de  die 
celebravit,  et  poslea  conlingat  aliquem  mori, 
posse  etiam  pro  illo  celebrare;  imo  inferius 
addit,  verbum,  Sufficit,  non  conlinere  ex- 
pressam  prohibitionem,  et  ideo  simpliciler 
posse  celebrari  unam  Missam  de  die,  et  aliam 
pro  defunctis.  Sed  de  priori  casu  particulari 
dicemus  statim ;  secundum  autem  generale 
diclum,  in  quo  significatur,  hoc  esse  absolule 
licitum  absque  alia  causa,  est  contra  omnes 
Doctores,  et  piane  falsum,  et  contra  menlem 
Alexandri;  qui,  ut  notavimus,  satis  explicuit 
hoc  esse  praeceptum,  comminando  damnatio- 
nem  transgressoribus;  et  addendo  illa  verba, 
si  necesse  fuerit,  satis  etiam  declaravit,  hoc 
simpliciter  non  licere,  sed  in  casu  necessi- 
tatis;  quanta  vero  debeat  esse  hsec  necessitas, 
declarabitur  statim. 

4.  Tertia  exceptio.  —  Primus  casus.  —  Se- 
cundus.  —  Tertius.  —  Quartus.  —  Quintus. 
—  Sextus.  —  Septimus.  —  Octavus.  —  No- 
nus.  —  Tertia  enim  exceptio  generaliter  fit 
ab  Innocentio  his  verbis  :  Nisi  causa  necessi- 
tatis  suadeat ;  ubi  Glossa  hoc  extendit  ad 
causam  honestatis  vel  utilitatis,  et  in  parti- 
culari  hoc  explicat  in  aliquibus  casibus.  Pri- 
mus  est  supra  commemoratus  de  morte  ali- 
cujus  superveniente  ,  postquam  sacerdos 
semel  sacrificavit,  quem  aliqui  ita  intelligunt 
et  limitant,  scilicet,  si  oporteat,  statim  sepe- 
liri  defunctum,  et  juxta  consuetudinem  de- 
beat  Missa  praecedere  seu  cantari.  Paludan. 
vero  hoc  ampliat,  quoties  post  factam  Missam 
de  die  occurrat  causa  rationabilis  dicendi  pro 
defunctis,  ut  si  parochianus  petat  anniversa- 
rium.  Secundus  casus  illius  Glossse  est,  si, 
dicta  Missa,  superveniat  aliqua  magna  per- 
sona,  quas  velit  Missam  audire.  Quem  casum 
alii  auctores  admittunt  et  intelligunt  habere 
locum ,  etiam  in  diebus  profestis;  nam  in 
diebus  festis,  pro  quibuscumque  peregrinis 
existimant  licere.  Tertius  casus  addi  solet,  si 
occurrat  necessitas  communicandi  infirmum. 
Quartus,  si  necessarium  sit  ad  benedicendas 
nuptias,  ne  id  fiat  sine  sacro.  Quintus,  si  eo- 
dem  die  occurrat  duplex  officium,  v.  gr., 
unum  de  festo,  et  aliud  de  vigilia  vel  roga- 
tionibus;  et  hunc  significavit  D.  Thom.  hic, 
ad  2,  ubi  post  exceptionem  noctis  Nativitatis 
subdit  :  Sicut  etiam  in  aliis  diebus,  in  quibus 
occurrunt  plura  Dei  beneficia,  vel  recolenda, 
vel  expetenda,  plures  Missse  celebrantur  in 
die,  puta,  una  pro  festo,  et  alia  projejunio 
vel  pro  mortuis.  Sextus  casus  est,  quando 
sacerdos  habet  duas  Ecclesias  parochiales, 


et  non  potest  commode  haberc  coadjutorem, 
et  iu  utraque  est  populus,  qui  auditurus  est 
Missam.  Alque  hos  casus  numerat  Paludan. 
in  4,  dist.  12,  quaest.  1,  art.  4,  quem  imilatur 
Antonin.,  3  part.,  tit.  13,  cap.  6,  §  4  et  5 ;  ac 
fere  Soto,  dist.  13,  qusest.  2,  art.  2;  Turre- 
crem.,  dict.  c.  Sufficit;  et  Durand.  in  Ratio- 
nali,  lib.  4,  cap.  1;  et  Navarr.,  in  Sum.,  in 
c.  25,  n.  87.  Seplimum  casum  addunt  Syl- 
vest.,  verb.  Miss.  1 ,  qusest.  7;  et  Angel.,  §  46; 
Victoria,  n.  96;  scilicet,  si  sit  consueludo  in 
Ecclesia,  ut  duo  fiant  sacra  a  duobus  sacer- 
dotibus,  et  contingat  alterum  aegrotare,  nam 
tunc  aiunt  posse  alium  supplere,  et  cluas  di- 
cere.  Denique  alii  addunt  casum  octavum, 
scilicet,  si  propter  paupertatem  Ecclesise  vel 
sacerdotis,  judicio  prudentium  id  censeatur 
necessarium.  Nonum  addit  Durand.,  lib.  2  de 
Ritibus  Ecclesiast.,  cap.  7,  ex  Leone  P.,  ep. 
81  ad  Dioscor.,  scilicet,  si  ob  solemnem  fes- 
tivitatem  tam  numerosus  est  populi  conven- 
tus,  ut  una  basilica  eum  simul  capere  non 
possit;  nam  tunc  sacrificii  oblatio  iteratur  ab 
uno  sacerdote,  si  alii  desint,  ne  hi  tantum, 
qui  primi  advenerunt,  ad  sacrificium  recipi 
videantur,  et  cseteri  excludi.  Imo  refert  ex 
Slrab.,  de  Rebus  Eccles.,  cap.  21,  eumdem 
Leonem  una  die  septies  et  novies  hac  de  causa 
Missarum  solemnia  celebrasse. 

5.  Satisfit  objectioni.  —  Objectio.  —  So- 
lutio.  —  Tres  Missas  aliquando  dicere  licet. 

—  Qiidesitum.  —  Responsio.  —  Aliud  dubium. 

—  Dubii  solutio.  —  Alteri  dubio  satisfit.  — 
Ut  autem  de  hujusmodi  casibus  aliquod  pos- 
simus  practicum  ac  morale  ferre  judicium, 
supponendum  est,  nullum  sacerdotem  posse 
ullam  Missam  dicere,  nisi  sit  jejunus,  utsupra 
late  dictum  est,  de  communione  hujus  sacra- 
menti,  quod  de  sacrificante  adeo  verum  est, 
ut  is,  qui  vinum  vel  aquam,  quse  ad  purifi- 
candum  calicem  infundi  solent,  acceperit, 
non  possit  aliam  Missam  dicere,  ut  praescri- 
bit  Innocent.  III  in  c.  Ex  parte,  de  Celebrat. 
Missarum.  Secundo  observare  oportet,  dupli- 
ciler  posse  sacerdotem  bis  sacrificare  :  primo 
ex  directa,  et  preeconcepta  intentione,  nimi- 
rum,  quia,  cum  unam  Missarn  dicit,  habet 
animum  dicendi  aliam.  Secundo  ex  subse- 
quente  tantum  voluntate  ob  repente  natam 
occasionem ,  vel  novam  rationem  considera- 
tam  post  dictam  primam  Missam.  Hoc  igitur 
posteriori  modo,  moraliter  loquendo,  non  po- 
test  casus  accidere,  in  quo  post  unam  Missam 
liceat  aliam  dicere,  quia  quandocumque  sa- 
cerdos  celebrat  absque  animo  iterum  cele- 

brandi,  sumit  calicis  purificationem  ;  non  ergo 
potest  iterum  celebrare.  Hinc  ergo  excludun- 
tur  nonnulli  ex  praedictis  casibus ;  nam  pri- 
mus  locum  non  habet ;  supponit  enim  casu 
accidisse  occasionem  pro  mortuo  sacrificandi. 
Dices,  potuisse  prrevideri  periculum  mortis 
futurae,  et  ob  eam  causam  non  esse  sump- 
tum  vinum  perfusionis.  Sed  contra ;  nam, 
si  prrevisa  fuit  occasio,  non  debuit  prius 
sacrificari,  sed  expectari  tempus,  in  quo  illi 
necessitati  satisfaciat;  et  idem  argumentum 
fieri  potest  in  quolibet  casu  simili,quia  quan- 
documque  potest  sacerdos,  differendo  paulu- 
lum  sacrificandi  lempus,  una  Missa  occurrere 
pluribus  necessitatibus,  non  est,  cur  illi  de- 
mus  licentiam  bis  sacrificandi.  Sed  dicetur, 
occurrere  posse  necessitatem  non  differendi 
sacrificium,  expectando  nihilominus,  an  in- 
firmus  moriatur,  nec  ne;  ergo  licebit  tunc 
slatim  sacrificare  ad  satisfaciendum  populo, 
verbi  gratia,  volenti  audire  Missam,  vel  ob 
aliam  similem  causam,  et  nihilominus  prre- 
cavere  a  sumplione  ablutionis,  ut  subveniat 
necessitati  proximi,  si  forte  paulo  post  mo- 
riatur.  Sed  imprimis  hujusmodi  casus  cum 
tot  circumstantiis  vix  potest  moraliter  occur- 
rere,  et  quamvis  illum  admittamus,  jam  tunc 
non  est  sola  una  necessitatis  causa,  prout  in 
illo  casu  dicebatur,  sed  duplex,  una  ad  non 
differendum,  alia  ad  iterum  sacrificandum; 
et  fortasse  sola  occasio  mortis  alicujus  per- 
sonse  non  est  sufficiens  causa  ad  Missam  ite- 
randam  ,  quia  neque  propter  solemnitatem 
et  pompam  sepulturee;  illa  enim  per  se  non 
est  causa  gravis,  cum  seepe  fieri  soleat  post 
prandium,  et  sine  sacro;  neque  etiam  propter 
suffragium,  quia  id  fieri  poterit  subsequente 
die,  nec  necesse  est,  ut  quam  citissime  fiat, 
alioqui  etiam  liceret  tribus  et  quatuor  sacri- 
ficiis,  eodem  die,  mortuo  succurrere,  ne  toti- 
dem  diebus  suffragia  differantur.  Atque  idem 
discursus  fieri  potest  in  secundo  casu;  in  quo 
adhuc  levior  causa  ponitur,  quae  revera  per 
se  non  sufficit  ad  iterandum  sacrificium,  ut 
cum  Turrecrem.  notavil  Durand.  supra,  quia 
illa  non  est  vera  necessitas.  Quod  enim  in- 
conveniens  est,  si  Episcopus,  vel  alia  persona 
nobilis  Missam  non  audiat,  quia  nullus  adest 
sacerdos,  qui  jure  possit  illam  dicere?  Et 
idem  fere  est  de  tertio  et  quarto  casu.  Quo- 
circa  hsec  tot  casuum  enumeratio  solum  est 
arbitrio  horum  auctorum  multiplicata,  quia 
fortasse  ob  sacerdotum  penuriam  existima- 
batur,  prohibitionem  hanc  bis  in  eodem  die 
sacrificandi  non  tam  rigorose  obligare.  Si  au- 


tem  consideremus  verba  legis,  quee  causam 
necessariam  postulant,  et  prsesentem  consue- 
tudinem  et  moralem  praxim ,  quatuor  primi 
casus  vix  possunt  venire  in  usum.  Quintus 
vero  aliquando  habebit  locum,  ut,  v.  gr.,  si 
sitdies  Paschae  solemnis,  vel  similis  festivitas, 
et  in  eo  oporteat  dicere  Missam  pro  defunc- 
tis;  tunc  si  unus  tantum  sit  sacerdos,  erit  suf- 
ficiens  ratio,  ut  rursus  Missam  diei  post  Mis- 
sam  defunctorum  dicat,  quia  nullus  esse  po- 
test  casus  necessitatis  moralis,  in  quo  magis 
hoc  liceat,  quam  in  prsedicto,  et  tamen  Alex. 
P.  dicit,  in  casu  necessitatis  licere,  unam 
Missam  diei  dicere,  et  aliam  de  defunctis;  et 
ita  etiam  posset,  quoad  hanc  partem,  exponi 
D.  Thom.  ibi  citatus,  quanquam,  ut  Sot.  no- 
tat,  D.  Thom.  ibi  non  loquitur  de  pluribus 
Missis  dicendis  ab  eodem  sacerdote,  sed  so- 
lemniter  a  Clero  vel  Conventu.  Sextus  autem 
casus  de  pluribus  parochiis  est  proprius,  ac 
fere  solus  in  usu.  Solum  addo,  in  eo  casu  non 
tantum  duas,  sed  etiam  tres  Missas  dici  posse, 
si  eadem  sit  proportionalis  necessitas,  quod 
tamen  dicti  auctores  sine  causa  generaliter 
negant,  dicentes,  bisMissamdicere,  interdum 
licere,  ter  vero  nunquam,  cujus  rei  nullam 
rationem  adducunt,  cum  tamen  jura  indiffe- 
renter  loquantur  de  pluralitate.  Quocirca,  non 
solum  in  hoc  casu,  sed  etiam  in  quocumque, 
si  eadem  gravis  causa,  vel  necessitas  occurrat 
ad  tertiam  Missam  dicendam,  quse  ad  secun- 
dam,  aeque  licebit,  quia  lex  et  exceptio  est 
eadem ;  solum  ergo  poterit  esse  differentia, 
quia  non  tam  facile  occurret  necessitas  di- 
cendi  tertiam  Missam,  sicut  secundam.  Sed 
quaeri  potest,  an  hic  sextus  casus  extenden- 
dus  sit  ad  dies  artificiales  vel  limitandus  ad 
festos.  Videtur  enim  in  his  tantum  occurrere 
vera  necessitas.  Auctores  in  hoc  nihil  dicunt; 
mihi  tamen  videtur,  si  in  utraque  parochia 
sit  sufficiens  populi  mullitudo,  non  esse  hoc 
limitandum  ad  dies  festos  et  ad  necessitatem 
preecepti  audiendi  Missam,  quia  satis  est  gra- 
vis  causa,  quod  populus  non  privetur  suo 
sacrificio,  et  opportunitate  audiendi  Missam. 
Videtur  ergo  hoc  licitum  in  quocumque  die. 
Erit  autem  optimum  consilium,  servare  con- 
suetudinem,  quee  in  his  rebus  magnam  vim 
habet.  Aliud  vero  dubium  circa  hunc  casum 
interrogatum  est  de  sacerdote  habente  plures 
parochias,  si  feria  quinta  coenre  Domini  in 
singulis  sacramentum  in  mon-amento  repo- 
nat,  quo  modo  in  feria  sexta  utrumque  con- 
sumet ;  et  est  ratio  dubii,  quia  in  feria  sextf 
non  consecrat  sanguinem,  sed  sumit  vinur 


cum  particula  hostiae  consecratae  in  illo  im- 
missa;  unde  fil,  ut  non  maneat  jejunus  ad 
consumendum  sacramentum  in  alia  paro- 
chia  :  quid  ergo  faciet?  Quidam  dicunt, 
posse  tunc  secundo  communicare  post  vini 
corruptionem ,  ne  vel  alteram  parochiam 
privet  Missa  seu  officio  illius  diei,  et  solem- 
nitate  monumenti ,  vel  Ecclesiasticas  caere- 
monias  praetermittat.  Sed  haec  licentia  est 
contra  commune  jus ,  el  nulla  auctoritate 
vel  consuetudine  nititur,  et  ideo  nullo  modo 
probanda  est.  Debet  ergo  sacerdos,  si  solus 
sit,  et  adjutorem  non  habeat,  eo  die  solum  in 
una  parochia  principaliori  monumentum  eri- 
gere,  et  officium  illius  diei  perficere,  neque 
propterea  alia  Ecclesia  patietur  grave  aliquod 
incommodum ;  nam  facile  possunt  eo  die  om- 
nes  parochiani  ad  unam  Ecclesiam  principa- 
liorem  convenire.  Sed  quid,  si  prius  non  prae- 
vidit  sacerdos  impedimentum,  et  in  utroque 
loco  sacramentum  reposuit  in  monumento,  et 
postea  visa  difficultate,  perplexus  est?  Res- 
pondetur,  si  nondum  peregit  officium  in  al- 
tera  parochia,  posset  non  sumere  vinum  in 
priori  officio,  neque  illud  in  calicem  mittere, 
sed  solam  particulam  hostiae,  quia  illa  ceere- 
monia  non  est  adeo  essenlialis.  Si  autem  jam 
sumpsit  vinum,  in  altera  parochia  non  pera- 
gat  officium,  sed  recondat  sacramentum  in 
sacrario.  Septimus  autem  casus  mihi  videlur 
insufficiens,  quia  causa  illa  valde  levis  est. 
Octavus  autem  reprobatus  vicletur  ab  Alexan- 
dro,  dum  specialiter  hoc  prohibet  fieri  propter 
lucrum.  Nonus  autem  mihi  videtur  per  se 
valde  probabilis.  Quamvis  Leo  P.  non  Ioqua- 
tur  aperte  de  eodem  sacerdote. 

SECTIO  IV. 

Qua  hora  licitum  sit  Missae  sacrificium  offerre. 


1 .  Initium  diei  naturalis  quod  sit.  —  Sup- 
ponendum  est,  diern  naturalem,  in  quo  semel 
tantum  sacrifica.re  licet,  juxta  dicta  in  praece- 
denle  sectione,  a  media  nocte  usque  ad  me- 
diam  noctem  computandum  esse,  ut  constat 
ex  Ecclesiae  consuetudine  et  ex  praeoepto  je- 
junii,  ut  supra  tractando  de  usu  communionis 
tactum  est.  Deinde  sumendum  est  ut  certum 
ex  eadem  consuetudine  Ecclesiee,  et  ex  juri- 
bus  infra  citandis,  non  omnes  partes  hujus 
diei  naturalis  esse  indifferentes ,  seu  libere 
permissas  ad  sacrificandum,  quia  ex  se  ac 
regulariter  loquendo,  neque  noclurno,  neque 
etiam   toto   vespertino  tempore  licitum   est 

Missam  clicere,  et  ideo  oportet  imprimis  duos 
terminos  designare  intra  hoc  tempus  nalura- 
lis  diei ,  intra  quos  debeant  Missae  inchoari 
vel  finiri.  Deinde  declarandum  erit,  an  intra 
illos  terminos  sint  aliquae  horee  specialiler 
depulatae  ad  Missam  dicendam. 

2.  Prirna  conclusio.  —  Dico  primo  :  initium 
aurorae  est  lerminus,  ante  quem  regulariter 
non  licet  Missam  inchoari.  Ita  D.  Thom.  hic, 
ad  4,  et  in  4,  dist.  13,  qusest.  1,  art.  2,  et  ibi 
reliqui  doctores,  Alexand.  Alens.,  4  part., 
q.  36,  memb.  2;  D.  Antonin.,  3  part.,  tit.  13, 
cap.  6,  §  4;  Gabriel,  lect.  14  in  canon.;  et 
omnes  Summistae,  verb.  Missa ;  el  patet  ex 
consuetudine  Ecclesiao,  et  ex  regulis  Missalis. 
Rntio  vero  mystica  redditur,  quia  in  hoc  sa- 
crificio  offertur  Christus,  qui  est  candor  lucis 
aeternae,  et  de  se  dicit,  Joan.  9  :  Me  oportet 
operari  opera  ejus,  qui  misit  me,  donec  dies 
est.  Item,  quia  hoc  sacrificium  est  legis  gra- 
tiee,  in  qua  divina  claritas  illustrius  communi- 
catur.  Litteralis  autem  seu  humana  ratio  esse 
videtur,  quia  ante  illud  tempus  communiter 
loquendo,  non  sunt  homines  convenienter 
dispositi  ad  hujusmodi  religionis  opus,  quod 
publice  et  cum  debita  reverentia  fieri  debet, 
et  fortasse  etiam  hoc  factum  est,  ne  ex  noc- 
turnis  conventiculis  ad  Missam  dicendam  su- 
perstitionis  occasio  sumeretur. 

3.  Qusesitum.  —  Responsio.  —  Sed  quaeri 
potest  primo,  an,  sicut  ante  illum  terminum 
sacrificare  non  licet,  ita  ab  illo  liceat.  Et  ratio 
dubitandi  sumi  potest  ex  Telesphoro  P.,  in 
ep.  Decretali,  c.  2,  ubi  dicit,  Missas  non  esse 
celebrandas  ante  horam  tertiam  diei,  quia  et 
illa  hora  Dominus  crucifixus  est,  et  ad  Apos- 
tolos  Spiritus  Sanclus  descendisse  legilur, 
c.  Nocte  sancta,  de  Gonsecr.,  dist.  1 .  At  vero 
hora  tertia  longe  distat  ab  initio  aurorae  per 
quatuor  horas  vel  circa.  Respondetur  nihilo- 
minus  ab  illo  puncto  cliei  licitum  esse  Missam 
dicere.  Ita  D.  Thom.  et  reliqui  Doctores ,  et 
sufficienter  id  probat  Eeclesiae  consuetudo ; 
imo  sequitur  plane  ex  praecedenti  assertione; 
sine  causa  enim  assignaretur  aurora,  ut  ter- 
minus,  ante  quem  non  licet  sacrificare,  nisi 
ab  illo  liceret.  Ratio  vero  est,  moralis  quidern 
seu  litteralis ,  quia  totum  illud  matutinum 
tempus  est  aptissimum  ad  hujusmodi  minis- 
lerium  ;  est  etiam  tempus  lucis,  et  ideo  etiam 
mystica  ratione  aptum  est,  ut  in  eo  Christus, 
qui  lux  vera  est,  offeratur.  Decretum  autem 
illud  Telesphor.  exponi  imprimis  potest  de 
Missis  diei  solemnibus,  seu  conventualibus, 
de  quibus  est  peculiaris  ratio,  ut  infra  dicam. 

Deinde  si  generatim  intelligatur,  dicendum 
est,  per  contrariam  consuetudinem  esse  re- 
vocatum,  et  fortasse  olim  Missae  tardius  in- 
choabantur,  quia  et  minor  erat  numerus 
sacerdotum,  qui  poterant  paucioribus  horis 
Missas  absolvere;  erat  eliam  major  fidelium 
devotio,  ut  quacumque  diei  hora,  intermissis 
etiam  privatis  operibus  seu  laboribus,  ad 
Missam  audiendamconvenirent;  faciliusetiam 
jejunabant,  tardiusque  prandebant;  et  ita  li- 
cet  Missae  tardius  inchoarentur,  poterant  fa- 
cilius  ante  prandium  absolvi;  nunc  autem  et 
sacerdotum  numerus  major  est,  et  aliae  cir- 
cumstantiae  magna  ex  parte  sunt  immutatae; 
et  ideo  mirum  non  est,  quod  tempus  etiam 
dicendi  Missam  fuerit  anticipatum.  Quod  si 
ad  repraesentationem  passionis  Ghristi  atten- 
damus,  non  deerit  congruentia,  quia  Ghristus 
summo  mane  oblatus  est  Pilato  et  Gentibus ; 
et  ideo  ex  tunc  quodammodo  morti  tradi  in- 
cepit. 

4.  Aliud  quaesitum.  —  Qu&sito  satisfit.  — 
Secundo  inquiri  potest,  quid  nomine  auroraa 
intelligendum  sit.  D.  Thom.  et  auctores  om- 
nes  docent,  non  esse  per  auroram  intelligen- 
dum  ortum  solis,  id  est,  ascensum  corporis 
solaris  supra  nostrum  horizontem,  sed  initium 
crepusculi  diei,  seu  primam  lucis  irradialio- 
nern.  Hinc  Gab.  sup.,  cum  Scolo  in  4,  d.  13, 
quaest.  2,  dicunt,  licitum  esse  inchoare  Mis- 
sam  una  hora,  et  quarta  parte  alterius  ante 
ortum  solis.  Sed  nimia  est  ad  rem  moralem 
malhematica  haec  inensura ;  non  enim  possunt 
res  morales  tam  indivisibiliter  praescribi , 
praesertim,  quia  crepusculum  diei  non  sem- 
per  est  aequale;  non  erit  ergo  peccatum,  hora 
et  dimidia  ante  ortum  solis  sacrificare;  imo 
addit  Paludan.  supra,  qusest.  2,  et  clarius 
Victor.,  in  Sum.,  num.  97,  posse  licite  in- 
choari  Missam  dimidia  hora  anle  crepuscu- 
lum,  ita  ut  finis  Missae  sit  sub  initium  cre- 
pusculi,  plus  minusve.  Et  hoc  est  in  praxi 
servandum. 

5.  Quscsitum.  —  Responsio.  —  Sententia 
auctoris.  —  Sententia  satis  probabilis  et  se- 
cura.  —  Tertio  inquiri  potest ,  an  sit  ali- 
qua  exceptio  ab  hac  generali  reguia.  Prima 
et  certa  est  de  nocte  Nativitalis,.  qua3  est  in- 
dubitata  quoad  primam  Missam;  quee  in- 
choanda  quidem  non  est  ante  mediam  noc- 
tem ,  quia  antea  non  incipit  dies  Natalis 
Domini;  neque  ante  illam  horam  natus  est 
Ghristus,  ut  in  superiori  tomo  ostendi;  ab  illa 
tamen  hora,  completo  Matutino,  dici  potest 
juxta  Ecclesise  consuetudinem.  Tamen  de  se- 


cunda  et  tertia  est  dubium ;  nam  fere  omnes 
censent,  privilegium  illud  esse  limitatum  ad 
primam  Missam,  et  ideo  non  licere  caeteras 
anticipare  ante  certam  horam.  Ita  Sylvest., 
Angel.,Tab.,  Armil.,  verb.  Missa;  Navarr.  in 
Summa,  cap.  25,  num.  87;  et  D.  Thom.  hic, 
ad  4,  in  singulari  dicit  :  In  nocte  Natalis  Do- 
mini  Missa  celebratur;  non  dicit  :  Missae. 
Hujus  autem  sententiae  nullum  in  jure  funda- 
mentum  reperire  potui;  nam  in  dicto  c.  Nocte 
sancta,  nec  de  prima  Missa,  nec  de  Missa  in 
singulari  sermo  est,  sed  absolute  dicitur  : 
Nocte  sancta  Nativitatis  Domini  Salvatoris 
Missas  celebrent  presbyteri;  cur  ergo  limita- 
bimus  hoc  privilegium  ad  primam  potius, 
quam  ad  ceeteras  Missas?  Praesertim,  quia 
slatim  subditur ,  reliquis  vero  temporibus 
non  esse  Missas  ante  diem  celebrandas;  ergo 
non  solum  una  Missa  illius  festivitatis ,  sed 
absolute  tempus  illius  noctis  excipitur,  ut  in 
eo  possint  Missae  celebrari.  Accedit,  quod 
Platina,  in  vita  Teleph.,  sic  inquit  :  Statuit, 
ut  in  Natali  Jesu  Christi  nocte  tres  Missx  ce- 
lebrentur;  prima  in  dimidio  noctis,  quando 
Christus  in  Bethleem  nascitur;  secunda,  il- 
lucescente  aurora,  quando  a  pastoribus  agni- 
tusest;  terlia,  eadem  hora  diei,  qua  nobis  dies 
redem/ptionis  et  veritatis  illuxit.  Quae  distri- 
butio  ab  ipso  Platina  accommodata  videtur; 
nam  in  decreto  Pontificis  non  continetur. 
Unde  solum  fuisse  videtur  ab  eo  statutum, 
ut  tempore  nocturno  possint  illee  tres  Missae 
inchoari.  Quod  autem  necessario  debeant  in- 
terrumpi,  et  post  finitam  primam  Missam 
expectari  lux  diei,  ut  secunda  inchoetur,  hoc 
non  legitur  ab  eo  statutum  ;  nec  videtur  posse 
colligi  ex  illo  mysterio,  seu  repraesentatione 
pastorum;  nam  unde  constat,  eos  non  ve- 
nisse  ad  Christum  adorandum  ante  lucem 
diei?  Ex  textu  enim  Evangelico  colligi  non 
potest;  nam,  Lucee  2,  dicitur  Angelus  appa- 
ruisse  pastoribus  custodientibus  vigilias  noc- 
tis  super  gregem  suum;  et  statim  subditur, 
eos  festinantes  ivisse  ad  videndum  verbum 
sibi  revelatum.  Deinde,  neque  ex  officio  illius 
secundae  Missae  colligi  potest ,  non  posse  dici 
lempore  noctis;  nam  introitus  ejus  sic  incipit : 
Lux  fulgebit  hodie  super  nos;  quas  verba  pro- 
priissime  videntur  posse  dici  tempore  noctur- 
no;  quin  potius  etiam  de  tertia  Missa  ait  D. 
Thom.  hic,  ad  2,  posse  ad  generationem  aeter- 
nam  accommodari,  quia  in  ea  Evangelium 
dicitur  de  aeterna  generatione,  et  hac  ratione 
poterit  dici  in  nocte,  quia  illa  generatio, 
quantum  ad  nos,  est  oeculta,  et  in  divina  ca- 

ligine;  vel,  si  referatur  ad  nativilalem  tem- 
poralem,  quia  introitus  incipit  :  Puer  natus 
est  nobis,  etc.,  etiam  illa  noctu  perfecta  est; 
ergo  hac  ratione  non  repugnabit,  etiam  ler- 
tiam  Missam  noctu  dicere.  Denique  esse  polest 
congruentia,  quia  tota  illa  nox  propter  Ghristi 
claritatem  dies  ab  Ecclesia  reputala  est;  et 
ideo  facultatem  nobis  fecit,  Missam  ea  nocte 
dicendi;  ergo  non  est,  cur  limitemus  hoc  pri- 
vilegium,  sed  ex  quo  tempore  possunt  ea 
nocte  tres  Missne  inchoari,  censendum  est  jam 
absolute  illud  esse  tempus  legitimum  ad  sa- 
crificandum  ,  et  consequenter,  finita  prima 
Missa,  posse  inchoari  secundam  sine  respeclu 
ad  lucem  aurorse.  In  hac  re  verum  esse  censeo 
ex  primaria  institulione  hujus  cseremonise, 
intentionem  Ecclesise  fuisse,  ut  prima  Missa 
dicatur  post  mediam  noctem;  secunda  in  au- 
rora ;  tertia  in  plena  luce,  ut  hic  D.  Thom. 
dicit,  ad  2.  Unde  solum  in  prima  Missa  dici- 
tur  :  Communicantes,  et  noctem  sacratissimam 
celebrantes ;  in  secunda  autem  et  tertia  ,  et 
diem  sacratissimum  celebrantes ,  dicitur;  et 
ita  est  in  Missis  solemnibus  observandum,  ad 
quas  pra?cipue  respicit  inslitulio,  et  horarum 
distributio.  Nihilominus  tamen  in  Missis  pri- 
vatis  existimo,  hoc  non  esse  sub  prfecepto 
necessarium,  sed  quovis  tempore,  in  quo 
prima  Missa  legitime  absolvilur,  posse  in- 
choari  secundam,  et  consequenter  tertiam 
Missam,  quia  neque  ex  jure  potest  aliud  prse- 
ceptum  satis  ostendi,  ut  declaratum  est, 
neque  ex  consuetudine;  nam  potius  regulari- 
ter  ita  fit  sine  scrupulo;  neque  ex  ratione, 
quia  jam  tempus  illud  designatum  est,  ut 
legitimum  ad  sacrificandum ;  et  non  est  res 
admodum  gravis  vel  necessaria  ,  in  Missis 
privatis  servari  illam  temporum  distributio- 
nem,  quod  fere  in  aliis  horis  vel  officiis  eccle- 
siaticis  semper  ita  servatur.  Item,  si  quis 
fortasse  non  posset  Missam  festivitatis  ea  nocte 
dicere,  posset  pro  sua  devotione  dicere  Missam 
de  beata  Virgine,  eamque  posset  noctu  dicere; 
et  similiter,  qui  non  possetdicere  tres  Missas, 
sed  tantum  unam,  posset  pro  devotione  sua 
dicere  tertiam,  omissis  prima  et  secunda , 
eamque  noctu  dicere  posset,  quia  privilegium 
non  est  limitatum  ad  officium  primse  Missse ; 
ergo  eadem  ratione,  qui  dixerit  primam  Mis- 
sam,  poterit  consequenter  dicere  secundam 
et  tertiam,  quamvis  nox  duret,  quia  etiam 
non  est  privilegium  limitatum  ad  unam  tan- 
tumMissam.  Undenon  refert,  quod  in  secunda 
et  tertia  Missa  dicatur  :  Et  diem  sac7*atissi- 
mum  celebrantes ;  tum  quia  a  tempore  noctis 


computatur  totus  ille  dies  naturalis;  tum 
etiam  quia  verba  non  semper  referuntur  ad 
tempus,  in  quo  dicuntur,  sed  ad  tempus,  pro 
quo  repraesentando  et  commemorando  dicun- 
tur;  sicut  (et  est  optima  confirmatio  totius 
sententiae)  in  prima  etiam  Missa  dicitur  :  Et 
noctem  sacratissimam  celebrantes;  et  nihilo- 
minus,  quoad  Missas  privatas  non  est  necesse, 
semper  eam  Missam  noclu  dicere,  sed  absque 
ullo  peccato  dici  potest  in  plena  luce;  ergo 
similiter  fieri  polest  e  converso.  Est  ergo  hsec 
sententia  satis  probabilis  et  secura. 

6.  Secunda  exceptio.  —  Secunda  exceptio 
essepotestdenocteresurreclionis,  inquajuxta 
antiquam  consuetudinem  Missa  noctu  dice^ 
batur,  quoniam  Dominus  noctu  resurrexit; 
imo  ait  hic  D.  Thom.,  ad  4,  illam  Missam  dici 
solitam  circa  noctis  principium,  ex  cap.  So- 
lent,  de  Consecr.,  dist.  1,  et  cap.  Quod  a  Pa- 
tribus,  dist.  75,  quod  intelligendum  est, 
quantum  ad  prophetias,  et  alias  cseremonias, 
quee  illa  nocte  fiebant  anle  Missam;  nam 
Missa  ipsa  uon  inchoabatur  ante  dimidiam 
noctem,  quia  neque  Ghristus  Dominus  antea 
resurrexit.  Nunc  vero  jam  illa  consuetudo 
cessavit;  diciturque  illa  Missa  in  Sabbatho 
sancto  paulo  ante  meridiem.  Quapropter  non 
censeo,  jam  esse  licitum  illa  nocte  facere  sa- 
crum  ante  consuetum  tempus  aurorre,  quia 
jam  consuetudo  cessavit;  quod  maxime  ve- 
rum  est  de  Missis  privatis;  nam  Missse  so- 
lemnes  in  aliquibus  locis  adhuc  consueverunt 
cantari  nocte  illa ;  curandum  vero  est,  ut  id 
semper  sit  circa  initium  aurorse,  maxime  ob 
motum  proprium  Pii  V  statim  citandum. 

7.  Tertia  exceptio.  —  Privilegium  tantum 
operatur,  quantum  sonat.  —  Nolabile.  — 
Tertia  exceptio  generalis  nulla  est,  sed  ex 
privilegio  aliquibus  concessum  est,  ut  una 
vel  duabus  horis  ante  auroram  celebrare 
possint;  quse  privilegia  semper  sunt  intelli- 
genda  secundum  anticipalionem  totius  tem- 
poris  in  privilegio  concessi,  ad  totum  tempus 
illud,  in  quo  sine  privilegio  potest  Missa  le- 
gilime  dici.  Itaque,  si  privilegium  concedit 
unius  horae  anticipationem,  poterit  Missa  in- 
choari  tribus  horis  ante  ortum  solis,  cum  sine 
privilegio  possit  inchoari  duabus  horis  ante 
solem.  Et  ratio  est  clara ,  quia  privilegium 
tantum  operatur  quantum  sonat.  Haec  autem 
privilegia  non  sunt  generalia,  aut  in  jure  con- 
tenta,  sed  vel  personalia  ,  vel  regularia  (ut 
sit  dicam),  et  ideo  non  cadunt  sub  scientiam, 
sed  unusquisque  scire  debet,  quo  privilegio 
uti  sibi  liceat.  Non  omittam  autem  advertere, 

Episcopumhoc  frui  privilegio,  quod,  dum  iter 
agit,  polest  Missam  ante  auroram  dicere,  vel 
alteri  concedere,  ut  eam  sibi  dicat,  quod  no- 
tavit  Glossa  in  cap.  ult.  de  Privil.,  in  sexto, 
quamvis  id  nullo  jure  probet;  nam  in  illo 
textu  solum  eis  conceditur  privilegium,  ut 
possint  deferre  secum  altare  viaticum,  et  in 
eo  celebrare,  ac  facere  celebrare  in  quocum- 
que  loco  non  interdicto  ;  Glossa  vero  extendit 
privilegium,  etiam  ad  tempus,  quia  ratio  vi- 
detur  esse  eadem;  estque  illa  Glossa  commu- 
niter  recepta ,  et  fortasse  hoc  non  est  tam 
ex  privilegio  quam  ex  ordinaria  Episcopi 
potestate.  Nam  omnes  citati  auctores  dicunt, 
posse  Episcopum  dispensare  in  hac  prohibi- 
tione,  et  facultatem  concedere  celebrandi  ante 
praedictum  tempus  aurorae;  ergo  multo  ma- 
gis  poterit  Episcopus  iler  agens,  vel  secum 
dispensare,  vel  cum  alio,  qui  sibi  ministrat; 
quod  vero  Episcopus  eam  potestatem  dispen- 
sandi  habeat,  omnes  supponunt,  vel  quia 
ordinario  jure  id  sibi  competit,  cum  non  sit 
specialiter  reservatum  ;  vel  certe,  quia  haec 
lex,  sicut  esl  consuetudine  introducta,  ita 
eadem  consuetudine  est  hoc  modo  intellecta 
seu  declarata. 

8.  Secunda  conclusio.  —  Dico  secundo  : 
tempus  legitimum,  intra  quod  debent  Missee 
absolvi  vel  inchoari,  est  ante  meridianum 
tempus,  ita  ut  ante  meridiem  debeant,  per  se 
loquendo,  Missae  inchoari,  ut  legitime  dican- 
tur.  Haec  est  magis  recepta  sententia,  ma- 
gisque  secura;  quam  tenet  Gabriel ,  lect.  14 
in  canon.;  Major  in  4,  dist.  13,  queest.  4; 
Soto,  ibi,  qusest.  2,  art.  2,  el  lib.  10  de 
Justitia,  qusest.  5,  art.  4;  Joaimes  Andreas, 
in  cap.  1  de  Celebr.  Miss.,  et  alii,  quos  refert; 
et  sequitur  Marcell.,  lib.  de  Horis  canon. , 
cap.  41;  et  Durand.,  lib.  2  de  Ritib.  Eccles., 
cap.  7.  Et  potest  confirmari  ex  Rubricis 
Missalis,  ubi  dicitur,  Missas  privalas  dicendas 
esse  ab  aurora  usque  ad  meridiem;  et  Goncil. 
Trident.,  sess.  22,  cap.  de  Observandis  in 
ritu  hujus  sacrificii,  praecipil,  ne  sacerdotes 
aliis  quam  statutis  horis  celebrent ;  sed 
praedictum  tempus  est  jam  statutum  in 
Missali ;  ergo  non  licet  illud  praoterire.  Est 
etiam  hoc  jam  consuetudine  introductum, 
quae  fortasse  ex  hominum  fragililate  incepit; 
tamen  propter  reverentiam  sacrificii  intro- 
ducta  est,  et  in  ea  fundatur;  pertinet  enim 
ad  reverentiam  hujus  sacramenti,  ut  ante 
prandium  conficiatur,  ut,  tam  qui  celebrat 
quam  qui  assistit,  decentius  ac  devoiius  id 
agat ;  est  autem  jam  communis  consuetudo. 


ut  prandium  ultra  meridiem  non  differatur; 
et  ideo  merito  introductum  est,  et  consuetu- 
dine  receplum,  ut  etiam  sacrificia  in  meridie 
plus  minusve  absolvantur. 

9.  Consuetudo  hsc  vim  prxcepti  induxit.  — 
Quod  aulem  haec  consuetudo  vim  praecepti 
induxerit,  praeter  aclducta  omnia,  constat  ex 
communi  sensu  populi  Ghristiani;  generatur 
enim  grave  scandalum,  si  aliter  fiat  sine  pri- 
vilegio,  aut  gravi  causa.  Colligi  etiam  potest 
ex  privilegiis,  quae  interdum  Pontifices  con- 
cedunt  dicendi  sacrum,  una  vel  duabus  horis 
post  meridiem ;  item  ex  eo  quod  Episcopi 
graviter  puniunt  eos  sacerdotes,  qui  post 
meridiem  Missam  dicunt,  in  obsequium  quo- 
rumdam  magnatuin,  qui  usque  ad  illud  lem- 
pus,  sacrum  audire  differunt;  et  ante  paucos 
annos,  quia  in  Regis  Catholici  cura  multi  abu- 
tebantur  hujusmodi  privilegiis,  ea  Sixtus  V 
per  nuncium  suum  revocavit.  Est  ergo  hoc, 
per  se  loquendo.  sub  praecepto;  quanquam 
non  desint  auclores  graves,  qui  dicant,  licere 
Missam  clicere  per  totam  horam  nonam  diei, 
usque  ad  tertiam  horam  post  meridiem.  Ita 
Navarr..  in  Summa,  cap.  25,  num.  85,  et  lib. 
de  Orat.,  cap.  24,  num.  22,  in  quam  senten- 
tiam  inclinant  Scot.  et  Durand.  in  4,  dist.  13, 
quaest.  2,  etSumma  Angelica,  et  Rosel.,  verbo 
Missa,  num.  46,  et  alii,  quos  refert  Durand. 
supra.  Sed  revera  id  non  clare  dicunt,  nec 
generaliter.  Fundamenlum  Navarr.  est,  quia 
hoc  licuit  olim  in  Ecclesia,  et  hora  nona  erat 
aptissima ,  quia  in  illa  passus  esl  Cbristus ; 
et  contraria  consueludo  non  videtur  causa 
devotionis  aut  religionis  introducta ,  sed 
propter  humanam  commoditatem,  et  ideo 
non  videtur  induxisse  obligationem.  Sed,  ne- 
que  constat,  hoc  aliquando  generaliter  li- 
cuisse,  saltem  a  multis  annis;  nam,  ut  supra 
retuli,  Telesph.  Papa  dixit,  hora  tertia  esse 
Missas  celebrandas,  quia  illa  passus  est 
Christus;  et  jam  est  declaratum,  quamvis 
fortasse  illa  consuetudo  inceperit  occasione 
humanae  fragilitatis  et  commoditatis,  tamen 
ralionem  ejus  praecipuam  esse  reverentiam 
sacrificii. 

10.  Sententia  auctoris.  —  Quocirca  non 
existimo,  sententiam  hanc  posse  tuto  et  in 
praxi  servari,  regulariler,  et  absque  alia 
causa.  In  aliquo  autem  raro  casu,  ut,  v.  gr., 
si  festum  sit  solemne,  et  Missa  publica  efc 
concio  non  finiantur  usque  ad  unam,  vel  duas 
horas  post  meridiem,  tunc  posset  Missa  pri- 
vata  inchoari  post  finitum  solemne  officium, 
maxime,  ne  aliqua  pars  populi  Missa  prive- 

lur,  juxta  doctrinam  Leonis  Papae,  dicl. 
epist.  81  ad  Dioscor.,  cap.  2.  Idemque  per- 
rnilti  potest,  si  ralione  itineris  occurrat 
necessitas  celebrandi  in  die  festo  paulo  posl 
meridiem,  dummodo  unius  horae  tempus  non 
excedatur,  quod  significavit  Soto  supra;  et 
favet  consuetudo;  imo  et  regula  Missalis,  in 
qua  non  sine  causa  additur  illa  particula, 
communiter.  Ac  denique,  quia  res  morales, 
quando  non  sunt  per  legem  omnino  decla- 
ratae  ac  limilatae,  non  possunt  inclivisibiliter 
definiri;  praesertim,  quia  haec  res  non  est 
tam  gravis,  vel  necessaria  ad  honestatem, 
ul,  intercedente  rationabili  causa,  non  possit 
praedicto  modo  ampliari. 

\  1 .  Qupesito  satisftt.  —  Sed  queeres  primo, 
an  a  praedicta  regula  facienda  sit  aliqua 
exceplio.  Respondeo  :  ex  privilegio  certum 
est,  posse  fieri,  et  de  facto  fieri  aliquibus  re- 
ligiosis  et  aliis  personis.  llem  existimo,  posse 
Episcopum  in  hoc  dispensare  ex  rationabili 
causa,  quia  non  videlur  esse  major  ratio  de 
temporis  anticipalione ,  quam  de  poslposi- 
tione.  In  neutro  autem  casu  exislimo  posse 
Episcopum  concedere  privilegium  generale; 
hoc  enim  proprium  est  summi  Pontificis 
propter  supremam  potestatem;  sed  potest 
tantum  in  particulari  casu  dispensare  ex  ra- 
tionabili  causa  occurrente.  At  vero  jure  ordi- 
nario  nulla  videtur  esse  exceptio  facienda , 
de  qua  certo  constet,  juxta  praesentem 
Ecclesiae  consuetudinem.  Dici  enim  solet 
communiter,  in  diebus  jejunii,  praesertim 
quatuor  temporum,  et  in  Sabbatho  sancto 
posse  Missam  dici  post  horam  nonam  diei,  id 
est,  in  quarta  el  postrema  diei  parte,  quae  ab 
hora  terlia  pomeridiana  incipit,  quia  ita 
olim  fiebat,  ut  colligitur  ex  cap.  Solent,  de 
Gonsecr.,  dist.  1,  et  cap.  Quod  a  Patribus,  et 
cap.  ult.,  dist.  75,  et  notat  hicD.  Thom.,  ad  3; 
at  vero  licitum  est,  antiquam  consuetuclinem 
renovare.  Atque  ita  sentit  Navarr.,  praeser- 
tim  de  Missis  solemnibus ,  lib.  de  Orat. , 
cap.  3,  num.  42.  Sed  existimo  jam  illos  ritus 
fuisse  omnino  abrogatos,  et  ideo  non  licere, 
etiam  illis  diebus,  Missae  sacrificium,  etiam 
si  ordinationes  sint  faciendae,  vel  officium 
Sabbathi  sancti  sit  dicendum,  vespertina 
hora  illud  inchoare,  quia  oportet  esse  in 
Ecclesia  aliquid  certum  et  stabile  in  hujus- 
modi  rilibus,  ne  liceat  uniuscujusque  arbi- 
trio  res  novas  introduci,   et   ideo  postquam 

prior  ritus  abrogatus  est,  et  alius  intro- 
ductus,  hic  est  servandus;  nec  licitum  est 
unicuique  sua  auctoritate  priorem  revocare. 


Praesertim,  quia  Pius  V  speciali  quodam  motu 
proprio  vetuit  omnes  nocturnas,  vel  matu- 
tinas  Missas,  etiam  in  Sabbatho  sancto;  et 
Concil.  etiam  Trident. ,  loc.  sup.  cit. ,  huic 
favet  sententiae. 

12.  Alteri  qusesito  satisfit.  —  Hora  nona 
usuali  diei  crucifixus  est  Dominus.  —  Conci- 
liantur  Joan.  et  Marc.  —  Per  Missam  solem- 
nem  quid  intelligatur.  —  Ultimo  inquiri 
potest,  an  inter  hos  duos  terminos  a  nobis 
designatos  sint  aliquae  horae  certius  determi- 
natae,  in  quibus  Missae  dicendae  sint.  Respon- 
detur,  pro  Missis  peculiaribus  nullas  esse 
horas  praefixas ,  sed  in  quacumque  parte 
illius  temporis  indifferenler  dici  posse.  Ita 
sentiunt  omnes  Theologi  in  4,  disl.  13; 
Alensis,  4  part.,  quaest.  36;  Gabriel,  lect.  14 
in  canon.;  Antonin.,  3  part.,  tit.  13,  cap.  6; 
et  omnes  Summistae,  verbo  Missa;  Navarr., 
lib.  de  Orat. ,  cap.  21,  num.  31  et  seq.,  et 
in  Summa,  cap.  25,  num.  85;  Turrecrem.,  in 
dict.  cap.  Nocte  sancta.  At  vero  de  Missis 
solemnibus  iidem  auctores,  cum  D.  Thom.  hic, 
ad  tertium,  dicunt,  solemnem  Missam  cele- 
brandam  esse  ea  hora,  qua  Christus  pro  nobis 
passus  est;  Evangelistae  aulem  vario  modo 
narranthoram  passionis  Christi,  nam  Marcus 
dicit,  crucifixum  esse  hora  tertia  ;  Joannes, 
hora  sexta ;  et  omnes  narrant  hora  nona  ex- 
pirasse.  Quo  factum  est,  ut  praedictae  tres 
horae  ad  solemnes  Missas  dicendas  designatae 
sint,  quanquam  non  eodem  modo,  ut  jam 
dicam.  Est  enim  observandum  ex  iis,  quae  in 
praecedente  tomo  late  tractavimus  de  hora 
passionis  Christi,  has  horas  non  esse  ex  his 
usualibus,  quae  naturalem  diem  in  viginti- 
quatuor  partes  divisum  componunt,  sed  signi- 
ficare  tria  tempora  diei,  ad  orationem  vel 
sacras  actiones  deputata,  et  unumquodque 
horum  tres  horas  usuales  complecti,  illamque 
horam  seu  tempus,  quod  tertia  dicitur,  regu- 
lariler  incipere  hora  nona  usuali  tolius  diei, 
quae  solet  esse  tertia  hora  ab  aurora,  seu  ab 
ortu  solis.  Olim  ergo  consuetudo  Ecclesiae  te- 
nuit,  ut  in  diebus  festis  Missa  solemnis  fieret 
hora  terlia ,  id  est,  ab  hora  nona  usuali  diei 
usque  ad  meridiem,  quia  illa  hora  crucifixus 
est  Dominus  non  tantum  linguis  Judaeorum, 
ut  communiter  dicitur,  sed  et  re  ipsa,  ut 
veritas  Evangelii  Marci  requirit,  quia  saltem 
in  fine  illius  lemporis  crucifixus  est,  in  quo 
instabat  hora  sexla  ;  et  ideo  idem  tempus, 
quasi  hora  sexta  appellatum  est  a  Joanne. 
Haec  autem  Ecclesiae  consuetudo  constat  ex 
decreloTelesph.,  dict.  epist.  decretali,  cap.  2? 

et  ex  Coneil.  Aarelian.  III,  cap.  II,  ubi  alia 
ratio  litteralis  hujus  staluli  redditur,  scilicet, 
ut  possint  sacerdotes ,  citius  expedito  ante- 
meridiano  officio,  eommodius  ad  vesperti- 
num  convenire.  Colligitur  eliam  ex  Augustin., 
prout  refertur  in  cap.  Et  hoc,  de  Consecr., 
dist.  4,  et  apud  Burchard.,  lib.  2,  cap.  74; 
ubi  alia  ratio  redditur,  scilicet,  quia  expedit, 
ut  populus  ante  officium  sacrum  peractum  ad 
cibum  non  accedat,  quod  fiet  commodius  et 
suavius,  si  mature  circa  meridiem  totum  di- 
vinum  officium ,  et  sacra  concio,  quee  illi 
adjungi  solet,  absolvantur;  colligitur  etiam 
praedicta  consuetudo  ex  Greg.,  hom.  37  in 
Evangelia,  in  illis  verbis,  quae  de  S.  Cassio 
scribit  :  Quibus  auditis  Episcopus  se  in  ora- 
tione  cum  magna  cordis  contritione  prostra- 
vit ,  et  cui  oblaturus  sacrificia  ad  horam 
tertiam  venerat,  hoc  pro  extensx  orationis 
magnitudine  horam  nonam  usque  protelavit. 
Hinc  etiam  in  cap.  Non  liceat,  dist.  44,  hora 
tertia  sacra  dicitur,  ante  quam  non  oportet 
clericos  vel  laicos  inire  convivia,  quia  nimi- 
rum  ad  officium  Missee  solemne  deputata 
erat.  Denique  hoc  ipsum  constat  ex  omnibus 
antiquis  scriptoribus  de  rebus  et  officiis 
Ecclesiasticis ,  Walfrido  Strabone,  cap.  22; 
Amalario,  lib.  3,  cap.  72,  et  lib.  4,  cap.  40; 
Durando,  lib.  4  Rational. ;  Alcuin.,  lib.  de 
Divinis  officiis.  Et  adhuc  haec  consuetudo 
fere  in  Ecclesia  retinetur,  quse  revera  est 
etiam  humanis  usibus  valde  accommodata. 
Neque  solum,  quoad  horam  seu  tempus  diei, 
sed  etiam,  quoad  horam  Ecclesiasticam  (ut 
sic  dicam)  hoc  servatur,  nam  in  diebus  festis 
prius  canitur  Tertia  in  choro,  et  statim  Missa 
solemnis  inchoatur.  Et  vero  in  diebus  pro- 
festis  dicebatur  Missa  solemnis  hora  sexta,  id 
est,  in  meridie,  ut  hic  D.  Thom.  et  alii  aucto- 
res  citatis  locis  referunt;  nam  circa  hoc 
nullum  speciale  decretum  invenio;  insinuatur 
vero  ab  Ambros.  loco  statim  citando.  Haec 
vero  consuetudo  jam  non  servatur  in  Eccle- 
sia,  nisi  quoad  horam  tantum  Ecclesiasticam, 
quia,  scilicet,  in  diebus  profestis  prius  reci- 
tatur  seu  canitur  Sexta  in  choro ,  et  statim 
Missa  solemnis  inchoatur;  quoad  diurnum 
vero  tempus  eodem  tempore  dicitur  Missa  so- 
lemnis  in  diebus  profeslis,  quo  in  festis ;  imo 
malurius  dici  solet  in  diebus  profestis,  quia 
minor  solet  esse  populi  conventus,  et  ideo 
existimatur  humanis  usibus  magis  accommo- 
datum;  et  mystica  ratio,  quae  sumi  solet  ex 
eo,  quod  Christus  est  crucifixus  hora  sexta, 
revera  non  est  solida,  quia,  ut  dixi,  Christum 

fuisse  crucifixum  hora  qUasi  sexta,  apud 
Joannem ,  et  esse  crucifixum  in  fine  horse 
tertiae,  apud  Marcum,  non  sunt  duo,  sed 
unum  et  idem.  Tandem  referunt  dicti  aucto- 
res  horam  nonam  fuisse  deputatam,  ut  in 
diebus  jejunii  Missa  eo  tempore  diceretur,  id 
est,  hora  terlia  usuali  pomeridiana.  Ita  colli- 
gitur  ex  cap.  Solent,  de  Consecr.,  dist.  4,  et 
ex  Ambros.,  serm.  8  in  Psal.  418,  circa  illa 
verba  :  Media  nocte  surgebam  ad  confitendum 
tibi :  Indictum  (inquit)  estjejunium,  cave,  ne 
negligas,  et  si  te  fames  quotidianum  cogit  ad 
prandium,  ut  intemperantia  declinet  jeju- 
nium,  tamen  ccelesti  magis  te  servato  convivio, 
non  epulse  paratse  extorqueant,  ut  cmlestibus 
sis  vacuus  sacramentis,  differ  aliquantulum, 
non  longe  finis  est  diei;  significat  ergo,  fuisse 
consuetudinem  dicendi  Missam,  et  dandi  com- 
munionem  in  diebus  jejunii,  circa  finem  diei; 
de  aliis  vero  communibus  diebus  subdit :  Ple- 
rique  sunt  ejusmodi  dies,  ut  statim  meridia- 
nis  horis  (hoc  est  hora  sexta)  adveniendum 
sit  in  Ecclesiam ,  canendi  hymni,  celebranda 
oblatio.  Haec  autem  consuetudo  etiam  cessa- 
vit,  solumque  servatur,  quoad  Ecclesiasticam 
horam,  quia  his  diebus  consuevit  prius  hora 
Nona  in  choro  recitari ,  et  deinde  Missa  can- 
tari;  quoad  tempus  vero  ipsum  diei,  cessavit 
illa  consuetudo,  quia  jam  etiam  prandium 
dierum  jejunii  ad  id  meridianum  tempus,  et 
adhuc  amplius  anticipatum  est;  unde  con- 
sequens  etiam  fuit,  ut  tempus  celebrandi 
Missam  anticiparetur.  In  his  ergo  omnibus 
jam  nihil  videtur  esse  sub  prseeeplo ,  nisi 
quod  solemnis  Missa  consueto  tempore  fiat 
pro  populi  commoditate,  quamvis  anticipari, 
vel  postponi  aliquanlulum  possit  ex  causa 
rationabili.  Per  Missam  autem  solemnem 
semper  intelligimus  Missam  illam,  quse  Missa 
diei  dicitur;  non  enim  hic  omnis  Missa,  quee 
cum  cantu  dicitur,  solemnis  appellalur;  haec 
enim,  juxta  varias  consuetudines  et  devo- 
tiones,  fere  indifferenter  toto  matutino  tem- 
pore  dici  potest,  sicut  Missa  privata.  Ita  enim 
habet  consuetudo,  neque  aliqua  Ecclesiastica 
constitutio  in  contrarium  obstat. 


ARTICULUS  III, 

Utriim  oporteat  hoc  sacramentum  celebrari  in  domo 
et  vasis  sacris  (4,  dist.  13,  qusest.  1,  art.  2,  quaest.  5, 
et  dist.  23,  quaest.  2,  art.  2,  ad  9). 

4.  Ad  tertium  sic  proceditur.  Videtur,  quod 
non  oporteat  hoc  sacramentum  celebrari  in 

domo  et  vasis  sacris.  Hoc  enim  sacramentum 
est  reprxsentativum  Dominicx  passionis.  Sed 
Christus  non  est  passus  in  domo,  sed  extra 
portam  civitatis,  secundum  illud  Hebr.  ult.  : 
Jesus,  ut  sanctificaret  per  suum  sanguinem 
populum,  extraportam.  passus  est.  Ergo  vide- 
tur,  quod  hoc  sacramentum  non  debeat  cele- 
brari  in  domo,  sed  magis  sub  dio. 

2.  Prxterea ,  in  celebratione  hujus  sacra- 
menti  debet  Ecclesia  imitari  morem  Christi 
et  Apostolorum..  Sed  domus ,  in  qua  primo 
Christus  hoc  sacramentum  confecit,  non  fuit 
consecrata,  sed  fuit  quoddam  commune  cazna- 
culum,,  a  quodam  patrefamilias  prxparatum, 
ut  habetur  Lucse  22.  Legitur  etiam.  Actor.  2, 
quod  Apostoli  erant  perdurantes  unanimiter 
in  templo,  et  frangentes  circa  domos  panem,  et 
sumebant  cibum  cum  exultatione.  Ergo  nec 
modo  oportet  domos  esse  consecratas,  in  quibus 
hoc  sacramentum  celebratur. 

3.  Prxterea,  nihil  frustra  in  Ecclesia  fieri 
debet,  qux  Spiritu  Sancto  gubernatur .  Sed 
frustra  videtur  adhiberi  consecratio  Ecclesix 
vel  altaris,  et  hujusmodi  rebus  inanimatis, 
quxnon  sunt  susceptivx  gratix  vel  spiritualis 
virtutis.  Inconvenienter  igitur  hujusmodi  con- 
secrationes  in  Ecclesia  fiunt. 

4.  Prseterea ,  solum  divina  opera  debent 
recoli  cum  quadam  solemnitate ,  secundum 
illud  Psalm.  91  :  In  operibus  m-anuum  tuarum 
exultabo.  Sed  Ecclesia,  vel  altare ,  opere 
humano  consecrantur,  sicut  et  calix,  el  minis- 
tri,  et  alia  hujusmodi.  Sed  horum  consecra- 
tiones  non  recoluntur  celebriter  in  Ecclesia. 
Ergo  neque  consecratio  Ecclesise  vel  altaris, 
cum  solemnitate  recoli  debet. 

5.  Prseterea,  veritas  debet  respondere  figu- 
rx.  Sed  in  veteri  Testamento ,  quod  gerebat 
figuram  novi,  non  fiebat  altare  de  lapidibus 
sectis.  Dicitur  enim  Exod.  20  :  Altare  de  terra 
facietis  mihi;  quod  si  altare  lapideum  feceris 
mihi,  non  sedificabis  illud  de  sectis  lapidibus. 
Exod.  etiam  22,  mandatur  fieri  altare  de 
lignis  Sethim  vestitis  sere  vel  etiam  auro,  ut 
habetur  Exodi  35.  Ergo  videtur  inconvenien- 
ter  observari  in  Ecclesia,  quod  altare  fiat 
solum  de  lapide. 

6.  Prseterea,  calix  cum  patina  reprsesentat 
sepulchrum  Christi,  quod  fuit  excisum  in 
petra,  ut  in  Evangeliis  habetur;  ergo  calix 
debet  de  petra  fieri  et  non  solum  de  argento, 
vel  auro,  vel  stanno. 

7.  Prseterea,  sicut  aurum.  pretiosius  esl  inter 
materias  vasorum,  ita  panni  serici  pretiosio- 
res  sunt  inter  alios  pannos.  Ergo  sicut  calix 


fit  de  auro,  ita  pallse  altaris  debent  de  serico 
fieri,  et  non  solum  depanno  lineo, 

8.  Prxterea ,  dispensatio  sacramentorum 
et  ordinatio  eorumdem  ad  ministros  Ecclesix 
pertinet,  sicut  dispensatio  rerum  tempora- 
lium  subjacet  ordinationi  principum  ssecu- 
larium,  unde  Apostolus  dicit,  \  Cor.  4  :  Sic 
nos  existimet  homo,  ut  ministros  Christi  et 
dispensatores  mysteriorum  Dei.  Sed  si  circa 
dispensationem.  rerum  temporalium  aliquid 
fiat  contra  statuta  principum ,  habetur  irri- 
tum.  Ergo  sihsec,  quse  dicta  sunt,  convenienter 
sunt  statuta  per  Prselatos  Ecclesise,  videtur, 
quod  sine  his  corpus  Christi  confici  non  possit. 
Et  sic  videtur  sequi,  quod  verba  Christi  non 
sint  sufficientia  ad  hoc  sacramentum  confi- 
ciendum,  quod  est  inconveniens .  Non  ergo 
videtur  conveniens  fuisse ,  quod  hsec  circa 
celebrationem  hujus  sacramenti  statueren- 
tur. 

Sed  contra  est,  quod  ea,  quse  per  Ecclesiam 
statuuntur,  ab  ipso  Christo  ordinantur ,  qui 
dicit,  Matth.  18  :  Ubicumque  fuerint  duo  vel 
tres  congregati  in  nomine  meo,  ibi  sum  in 
medio  eorum. 

Respondeo  dicendum,  quod  in  his,  quse  cir- 
cumstant  hoc  sacramentum ,  duo  consideran- 
tur.  Quorum  unum  pertinet  ad  reprsesentatio- 
nem  eorum,  quse  circa  Dominicam  passionem 
sunt  acta.  Aliud  autem  pertinet  ad  reveren- 
tiam  hujus  sacramenti ,  in  quo  Christus  se- 
cundum  veritatem  continetur ,  et  non  solum 
in  figura.  Unde  et  consecrationes  adhibentur 
his  rebus,  quse  veniunt  in  usum  hujus  sacra- 
menti,  tum  propter  sacramenti  reverentiam , 
tum  ad  reprsesentandum  effectum  sacramenti 
(Alias  :  Snnctitatis),  qui  ex  passione  Christi 
provenit,  secundum  illud  Hebr.  ult.  :  Jesus, 
ut  sanctificaret  per  suum  sanguinem  popu- 
lum,  etc. 

Ad  \  ergo  dicendum,  quod  regulariter  hoc 
sacramentum  celebrari  debet  in  domo,  per 
quam  significatur  Ecclesia,  secundum  illud  1 
ad  Timoth.  3  :  Ut  scias,  quomodo  oporteat  te 
in  domo  Dei  conversari,  quse  est  Ecclesia  Dei 
vivi.  Extra  Ecclesiam  enim  non  est  locus  veri 
sacrificii,  ut  August.  dicit  (in  lib.  Sentent., 
quae  ex  August.  decerptse  sunt,  c.  15,  tom.  3, 
in  fine).  Et  quia  Ecclesia  non  erat  concludenda 
sub  finibus  gentis  Judaicx,  sed  erat  in  universo 
mundo  fundanda,  ideo  passio  Christi  non  est 
celebrata  intra  civitatem  Judseorum,  sed  sub 
dio,  ut  sic  totus  mundus  se  haberet  ad  passio- 
nem  Christi,  ut  domus.  Et  tamen,  ut  dicitur 
de  Consecr.,  dist.  \ ,  cap.  Concedimus  (in  med. 

illius),  in  itinere  positis,  si  Ecclesia  defuerit, 
sub  dio  seu  in  tentorio,  si  tabula  altaris  con- 
secrata,  cxteraque  sacra  mysteria  ad  id  offi- 
cium  pertinentia ,  ibi  affuerint,  Missarum 
solemnia  celebrari  concedimus. 

Ad  2,  dicendum,  quod  domus,  in  qua  hoc 
sacramentum  celebratur,  Ecclesiam  significat 
et  Ecclesia  nominatur;  convenienter  tamen 
consecratur ,  tum  ad  reprxsentandam  sanctifi- 
cationem,,  quam  Ecclesia  consecuta  est  per 
passionem  Christi;  tum  etiam  ad  significan- 
dam  sanctitatem,  qux  requiritur  in  his,  qui 
hoc  sacramentum  suscipere  debent.  Per  altare 
autem  significatur  ipse  Christus,  de  quo  dicit 
Apostol.,  Hebr.  ult.  :  Per  ipsum  offerimus 
hostiam  laudis  Deo.  Unde  et  consecratio  alta- 
ris  significat  sanctitatem  Christi,  de  qua  dici- 
tur,  Luc.  \  :  Quod  ex  te  nascetur  sanctum, 
vocabitur  Filius  Dei.  Unde  de  Consecr.,  d.  \ , 
dicitur  (cap.  Altaria,  in  2)  :  Altaria  placuit, 
non  solum  unctione  chrismatis,  sed  et  sacerdo- 
tali  benedictione  sacrari.  Et  ideo  regulariter 
non  licet  celebrare  hoc  sacramentum,  nisi  in 
domibus  consecratis.  Unde  sicut  habetur  de 
Consecr.,  dist.  \ ,  nullus  presbyter  Missam 
celebrare  prxsumat ,  nisi  in  consecratis  ab 
Episcopo  locis.  Propter  quodetiam,  quia  pa- 
gani  non  sunt  de  Ecclesia,  nec  alii  infideles, 
ideo  eadem  dist.  legitur  :  Ecclesiam,  in  qua 
mortuorum  cadavera  infideliwn  sepeliuntur, 
sanctificare  non  licet;  sed,  si  apta  videtur 
ad  consecrandum ,  inde  evulsis  corporibus 
et  rasis  parietibus  vel  tignis  ejus  loci,  rexdi- 
ficetur;  sed  si  hxc  consecrata  prius  fuerit, 
Missas  in  ea  celebrare  licet;  tamen  si  fideles 
fuerunt,  qui  in  ea  sepulti  sunt.  Propter 
necessitatem  tamen  potest  hoc  sacramentum 
peragi  in  domibus  non  consecratis  vel  violatis, 
sed  tamen  de  consensu  Episcopi.  Unde  in  eadem 
dist.  legitur  (deConsecr.,  dist.  \)  :  Missarum 
solemnia,  non  ubique,  sed  in  locis  ab  Episcopo 
consecratis,  vel  ubi  ipse  permiserit,  celebranda 
esse  censemus.  Non  tamen  sine  altari  portatili 
per  Episcopum  consecrato.  Unde  in  eadem 
dist.  legitur  (cap.  30) :  Concedimus,  siEcclesix 
fuerint  incensx  vel  combustx,  in  capellis  cum 
tabula  consecrata,  Missas  iterum  celebrari. 
Quia  enim  sanctitas  Christi  fons  est  totius 
Ecclesiasticx  sanctitatis,  ideo  in  necessitate 
sufficit,  ad  peragendum  hoc  sacramentum , 
altare  sanctificatum.  Propter  quod  etiam 
nunquam  Ecclesia  sine  altari  consecratur ; 
tamen  sine  Ecclesia  quandoque  consecratur 
altare  cum  reliquiis  Sanctorum,  quorum  vita 
abscondita  est  cum  Christo  in  Deo.  Unde  in 


eadem  dist.  legitur  (cap.  26)  :  Placuit,  ut 
altaria,  in  quibus  nullum  corpus  aut  reliquise 
Martyris  conditse  probantur,  ab  Episcopis,  qui 
eisdem  locis  prsesunt,  si  fieri  potest,  everlan- 
tur. 

Ad  3,  dicendum,  quod  Ecclesia  et  altare  et 
alia  hujusmodi  inanimata  consecrantur,  non 
quia  sint  gratix  susceptiva,  sed  quia  ex  con- 
secratione  adipiscuntur  quamdam  spiritualem, 
virtutem,  per  quam  apta  redduntur  divino 
cultui;  ut  scilicet  homines  devotionem  quam- 
dam  exinde  percipiant ,  ut  sint  paratiores 
ad  divina,  nisi  hoc  propter  irreverentiam 
impediatur.  Unde  2  Machab.  3 ,  dicitur  : 
Vere  Dei  virtus  quxdam  est  in  loco,  nam  ipse, 
qui  habet  in  ccelis  habitationem ,  visitator 
et  adjutor  est  loci  illius.  Et  inde  est,  quod 
hujusmodi  ante  consecrationem  emundantur 
et  exorcizantur,  ut  exinde  virtus  inimici  pel- 
latur.  Et  eadem  ratione  Ecclesix,  quse  san- 
guinis  effusione,  aut  cujuscumque  semine, 
polluts?,  fuerinty  reconciliantur,  quia  per  pec~ 
catum  ibi  commissum  apparet  ibi  aliqua  ope- 
ratio  inimici.  Propter  quod  etiam  in  eadem 
dist.  legitur  (cap.  21  )  :  Ecclesias  Arriano- 
rum  ubicumque  inveneritis,  Catholicas  eas 
divinis  precibus  et  operibus  absque  ulla  mo- 
ra  consecrate.  Unde  et  quidam  probabiliter 
dicunt,  quod  per  ingressum  Ecclesix  conse- 
cratx,  homo  consequitur  remissionem  peccato- 
rurn  venialium,  sicut  et  per  aspersionem  aquse 
benedictse,  inducentes  quod  in  Psalm.  48  dici- 
tur  :  Benedixisti  Domine  terram  tuam,  remi- 
sisti  iniquitatem  plebis  tuse.  Et  ideo  propter 
virtutem,  quse  ex  consecratione  Ecclesix  ac- 
quiritur,  consecratio  Ecclesix  non  iteratur. 
Unde  in  eadem  dist.  exConcil.  Niceno  legitur: 
Ecclesiis  semel  Deo  consecratis,  non  debet 
iterum  consecratio  adhiberi ,  nisi  ab  igne 
exustx  sunt ,  aut  sanguinis  effusione ,  aut 
cujuscumque  semine  pollutx  fuerint,  quia 
sicut  infans  a  qualicumque  sacerdote  in  nomine 
Patris,  et  Filii,  et  Spiritus  Sancti  semel  bap- 
tizatus  non  debet  iterum  baptizari,  ita  nec 
locus  Deo  dicatus,  est  iterum  consecrandus, 
nisi  propter  eas  causas,  quas  superius  nomi- 
navimus ,  si  tamen  fidem  Sanctx  Trinitatis 
tenuerunt,  qui  consecraverunt,  alioquin,  qui 
sunt  extra  Ecclesiam  consecrare  non  possunt. 
Sed  sicut  in  eadem  distinctione  legitur,  Eccle- 
six  vel  altaria,  qux  ambigua  sunt  de  conse- 
cratione ,  consecrentur .  Propter  hoc  etiam, 
quod  aliquam.  spiritualem  virtutem  adipiscun- 
tur  per  consecrationem ,  in  eadem  distinc- 
tione  statutum  legitur  (de  Gonsecr..  dist.  1, 

cap.  38)  :  Ligna  Ecclesise  dedicata  non  debent 
ad  aliud  opus  jungi ,  nisi  ad  aliam  Eccle- 
siam,  vel  igni  comburenda,  vel  ad  profectum 
in  Monasterio  fratribus,  in  laicorum  autem 
opera  non  debent  admitti.  Et  ibidem  legi- 
tur  (cap.  39)  :  Altaris  palla,  cathedra,  can- 
delabrum,  et  velum,  si  fuerint  vetustate  con- 
sumpta,  incendio  dentur;  cineres  quoque  eorum 
in  baptisterio  inferantur,  aut  in  fossis  pavi- 
mentorum  jactentur,  ne  introeuntium  pedibus 
inquinentur. 

Ad  4,  dicendum ,  quod  quia  consecratio 
altaris  reprsesentat  sanctitatem  Christi,  con- 
secratio  vero  domus  sanctitatem  totius  Eccle- 
sise,  ideo  convenientius  recolitur  cum  sancti- 
tate  et  solemnitate  consecratio  Ecclesise  vel 
altaris ,  quam  aliorum ,  qux  consecrantur . 
Propter  quod  etiam  octo  cliebus  solemnitas 
dedicationis  agitur,  ad  significandam  beatam 
resurrectionem  Christi  et  membrorum  Eccle- 
sise.  Nec  est  opus  solius  hominis  consecratio 
Ecclesise  et  altaris,  cum  habeat  spiritualem 
virtutem.  Unde  de  Consecr.,  dist.  eadem,  dici- 
tur  :  Solemnitates  dedicationum  Ecclesiarum 
per  singulos  annos  solemniter  sunt  celebrandse. 
Quod  autem  octo  diebus  enccenia  sint  cele- 
branda,  in  lib.  Reg.,  perfecta  dedicatione 
templi,  reperies,  scilicet,  3  Reg.  8. 

Ad  5,  dicendum,  quod,  sicut  legitur  de 
Consecr.,  dist.  1  (cap.  31)  :  Altaria,  si  non 
fuerint  lapidea,  chrismatis  unctione  non  con- 
secrentur.  Quod  quidem  competit  significa- 
tioni  hujus  sacramenti,  tum  quia  altare  signi- 
ficat  Christum;  dicitur  autem  1  Cor.  10  : 
Petra  autem  erat  Christus;  tum  etiam  quia 
corpus  Christi  in  sepulchro  lapideo  fuit  recon- 
ditum.  Competit  etiam,  quoad  usum  sacra- 
menti.  Lapis  enim  et  solidus  est,  et  de  facili 
potest  inveniri  ubique,  quod  non  erat  necessa- 
rium  in  veteri  lege,  ubi  fiebat  in  uno  loco 
altare.  Quod  autem  mandatur  altare  fieri  de 
terra  vel  de  lapidibus  insectis,  fuit  ad  idolo- 
latriam  removendam. 

Ad  6,  dicendum  est,  quod,  sicut  in  dist. 
eadem  dicitur ,  cap.  Vasa,  quondam  sacer- 
dotes  non  aureis,  sed  ligneis  calicibus  uteban- 
tur.  Zepherin.  autem,  XIV  Papa,  patenis 
vitreis  Missam  celebrari  constituit;  deinde 
Urbanus  omnia  fecit  argentea.  Postmodum 
autem  statutum  est,  ut  calix  Domini  cum 
patina,  sive  ex  auro  omnino,  sive  ex  argento 
fiat,  vel  saltem  stanneus  calix  habeatur.  De 
sere  autem,  aut  ex  aurichalco  non  fiat,  quia 
hoc  vini  virtute  seruginem  parit,  pariterque 
vomitum  provocat.  Nullus  autem  in  ligneo  seu 

vitreo  calice  prsesumat  Missam  cantare,  quia, 
scilicet,  lignum  porosum  est  et  sanguis  conse- 
cratus  in  eo  remaneret ;  vitrum  autem,  fragile 
est  et  posset  fractionis  periculum  imminere; 
et  eadem  ratio  est  de  lapide.  Et  ideo  propter 
reverentiam  sacramenti  statutum  est,  ut  ex 
prsedictis  materiis  calix  fiat. 

Adl,  dicendum,  quod  ubi potuit  sine  peri- 
culo  fieri,  Ecclesia  statuit  circa  hoc  sacra- 
mentum  id,  quod  expressius  reprsesentat  pas- 
sionem  Christi.  Non  erat  autem  tantum 
periculum  circa  corpus,  quod  ponitur  in  cor- 
porali,  sicut  circa  sanguinem,  qui  continetur 
in  calice.  Et  ideo,  licet  calix  nonfiat  de  petra, 
corporale  tamen  fit  de  panno  lineo,  quo  corpus 
Christi  fuit  involutum.  Unde  in  ep.  Sylvestri 
P.,  ineadem  dist.,  legitur  :  Consulto  omnium 
statuimus,  ut  sacrificium  altaris  non  in  se- 
rico  panno  aut  intincto,  quisquam  celebrare 
Missam  prsesumat,  sed  in  panno  lineo  ab  Epi- 
scopo  consecrato,  sicut  corpus  Christi  in  syn- 
done  linea  et  munda  sepultum  fuit.  Competit 
etiam  pannus  lineus  propter  sui  munditiam, 
ad  significandam  consCientise  puritatem,  et 
propter  multiplicem  laborem.,  quo  talis  pannus 
prseparatur ,  ad  significandam  Christi  passio- 
nem. 

Ad  8,  dicendum,  quod  dispensatio  sacra- 
mentorum  pertinet  ad  ministros  Ecclesise,  sed 
consecratio  eorum  est  ab  ipso  Deo.  Et  ideo 
ministri  Ecclesise  non  habent  aliquid  statuere 
circa  formam  consecrationis,  sed  circa  usum 
sacramenti  et  modum  celebrandi.  Et  ideo,  si 
sacerdos  verba  consecrationis  proferat  super 
materia  debita,  cum  intentione  consecrandi, 
absque  omnibus  prsedictis,  scilicet,  domo,  et 
altari ,  calice  et  corporali  consecratis ,  et 
cssteris  hujusmodi  per  Ecclesiam  institutis , 
consecrat  quidem  in  reiveritate  corpus  Christi, 
peccat  tamen  graviter,  ritum  Ecclesise  non 
servans. 

DISPUTATIO  LXXXI. 

DE  LOCO  ET  VASIS  SACRIS,  IN  QUIBUS  SACRIFICIUM 
MISS^:  CELEBRANDUM  EST. 

Disput.  9  de  sacrificio  Missse.  —  Post  cir- 
cumstantiam  temporis  tractat  D.  Thom.  de 
circumstantia  loci.  Possumus  autem  triplicem 
locum  hujus  sacrificii,  seu  sacramenti  distin- 
guere,  communem  scilicet,  proprium,  et  pro- 
priissimum,  fere  philosophorum  more.  Com- 
munem  appello  templum ,  intra  quod  fit 
sacrificium ;   proprium ,    altare  ,   quod  intra 

templum  collocatur  et  peculiariter  ad  sacrifi- 
cium  peragendum  dedicatur;  propriissimum 
vero  appello  vas  ipsum  ,  quod  corpus  vel 
sangninem  Christi  continet.  De  his  ergo  omni- 
bus  sigillalim  dicemus;  simulque  de  aliis 
vasis  et  rebus  sacris,  quee  ad  hoc  minislerium 
remotius  deserviunt,  et  sunt  veluti  instru- 
menta  hujus  sacrificii,  vel  ornamenla  illius 
loci,  in  quo  sacrificium  peragitur;  nam  haec 
omnia  inter  se  connexa  sunt,  et  fere  eamdem 
doctrinam  requirunt,  et  illa  omnia  D.  Thom. 
atligit  in  preesenti  articulo. 

SECTIO  I. 

Utrurn  oportuerit  in  Ecclesia  Christi  templa  et  loca 
sacra  dicari  ad  sacriflcium  et  alia  religionis  opera 
peragenda. 

1 .  Persecutores  templorum  Christi  ad  duo 
capita  revocantur.  —  Eustachii  error.  —  Qui 
templa  Christianorum  perseculi  sunt,  ad  duo 
capita  revocantur,  ut  docte  Bellarminus  nota- 
vit,  lib.  3  de  Cultu  Sanctorum,  c.  1.  Quidam 
enim  tanquam  manifesli  hostes  Christi,  quia 
religionem  Christianam  odio  habebant,  Chris- 
tianorum  etiam  templa  clestruere  conati  sunt, 
utDiocletianus,apudEusebium,  lib.  4Histor., 
c.  2,  et  alii  similes,  et  cum  his  non  est  nobis 
modo  discrepatio;  quamvis  enim  impie  age- 
rent ,  tamen  ex  falso  principio  necessariam 
consecutionem  inferebant;  si  enim  religio 
mala  est  et  evertenda,  templa  etiarn  et  loca 
ad  actus  talis  religionis  exercendos  dicata 
simul  destrui  necesse  est;  hac  enim  ratione 
etiam  nos  Genlium  templa  aversamur,  et, 
quantum  in  nobis  est,  destruimus,  ut  mone- 
murDeuter.  7  et  12;  recte  tractat  Augustin., 
serm.  6  de  Verbis  Domini,  circa  finem;  et 
similiter,  quia  Judaica  religio  cessavit,  ideo 
etiam  Judaicum  templum  eversum  est;  quam- 
vis  seepius  Judaei  illud  instaurare  conati  fue- 
rint,  saepe  sunt  divina  providentia  et  ccelesti- 
bus  signis impediti,  ul in  historiis Ecclesiasticis 
vulgare  est.  Igitur  contra  hujusmodi  nostro- 
rum  templorum  eversores  non  aliter  dispu- 
tandum  est,  quam  nostram  religionem  defen- 
denclo,  seu  veritatem  ejus  et  credibilitatem 
demonstrando,  quod  fit  in  materia  de  fide. 
Alii  ergo  fuerunt  hostes  templorum  Christi 
sub  nomine  Christiano;  profitebafttur  enim 
se  in  Christum  credere  etChristianam  religio- 
nem  defendere;  ei  tamen  contrariam  esse 
putabant  templorum  erectionem,  ideoque  illa 
destruere  conati  sunt.  Hujus  erroris  primus 


auclor  videtur  fuisse  Eustach.,  Constant.  et 
Sylvestri  tempore,  ut  significat  Nicephor., 
lib.  9  Historiee,  c.  16;  clarius  Socrates,  lib.  2, 
cap.  13;  idemque  sensisse  Messalianos  constat 
ex  August.,serm.contra  ArrianosetDonatist., 
et  epist.  80  ad  Bonifacium;  et  Damascen.,  lib. 
de  Heeres.;  et  de  Manicheeis  idem  significat 
August.,  20  contra  Faust.,  cap.  3  et  4.  Atque 
eodem  in  errore  versati  sunt  fere  omnes 
posteriores  heeretici,  Petrobrusiani,  Albigen- 
ses,  Waldenses,  Wiclefistee,  Lutherani,  et  re- 
liqui  fere  omnes,  ut  videre  licet  in  Prateolo, 
sub  eorum  nominibus,  et  aliis ,  qui  contra 
heereticos  scripserunt.  Sed  hi  omnes  non 
eodem  modo,  neque  ex  eodem  fundamento, 
templa  detestantur.  Quidam  enim  simpliciter 
templum  rejiciunt  quoad  omnem  usum  reli- 
gionis,  quia  Deus  spiritus  est,  eumque  in  spi- 
ritu  et  veritate  oportet  adorare,  Joan.  4;  non 
ergo  in  loco  corporeo  ac  determinato  Deus 
colendus  est ;  non  enim  in  manu  factis  lem- 
plis  habitat,  aut  manibus  humanis  colitur,  ut 
dicitur  Act.  7  et  1 7.  Alii  vero,  quia  sacrificium 
novselegis  negant,templum  solum  formaliter, 
quatenus  templum  est,  rejiciunt;  nam,  teste 
August.,  8  de  Civit.,  c.  27,  el  1. 1  contra  Maxi- 
minum,  aliquantulumaprincipio,templum,  ut 
sic,  ad  sacrificium  offerendum  destinatur;  et 
ideo.  si  in  Ecclesia  non  est  sacrificium,  neque 
templum,  uttemplum,  esse  potesl;  non  negant 
tamen  hi  heeretici  posse  in  Ecclesia  esse  loca 
publica  destinata,  in  quibus  fideles  ad  oran- 
dum  vel  ad  verbum  Dei  audiendum  conve- 
niant.  Quibus  videtur  favere  Hieronym.,  in 
epist.  53  ad  Riparium,  dicens,  Julian.  Apos- 
tatam  Ecclesias  Christianorum,  aut  evertisse, 
aut  in  templa  convertisse;  significat  ergo 
Ecclesias  Christianorum  non  fuisse  templa. 
Unde  etiam  Optat.,  lib.  6  contra  Parmenian. 
Qui  nostrum  (inquit)  intravit  templum?  Ad- 
jungit  denique  verba  Joan.,  Apoc.  21  :  Et 
templum  non  vidi  in  ea;  quee  de  Ecclesia  mi- 
lilante  clicta  putant,  quia  de  eadem  statim 
dicit :  Ambulabunt  Gentes  in  lurnine  ejus,  etc, 
quee  verba  de  militante  Ecclesia  dicta  fuerunt 
ab  Isaia,  cap.  60.  Alii  denique  non  tam  tem- 
pla  quam  eorum  ornatum,  benedictionem  vel 
consecrationem  impugnant,  de  quibus  postee 
videbimus. 

2.  Prima  conclusio.  —  Dico  tamen  primo, 
et  sanclum  et  necessarium  esse  de.'tinari  ir 
Ecclesia  publica  loca,  in  quibus  singularitei 
colatur  Deus,  et  plebs  Christiana  ad  religio- 
nis  opera  perficienda  conveniat.  Conclusio  est 
de  fide,  ut  constat  ex  usu  Ecclesiee,  et  anti- 

quissima  traditione.  Qua3  primum  fundari  po- 
test  in  Scriptura  sacra ,  1   ad  Cor.  1 1  :  Con- 
venientibus    vobis    in    unum ,  jam    non    est 
Dominicam    coenam,    manducare;   et   infra    : 
Numquid  clomos  non  habetis  ad  manducandum 
et  bibendum,  aut  Ecclesiam  Dei  contemnitis? 
Ibi  enim  Ecclesia,  non  fidelium  congregatio- 
nem,  sed  locum  illum  seu  templum,  in  quo 
fideles  ad  Christi  corpus  manducandum  conve- 
niebant,  significat,  utChrys.,  Ambros.  et  reli- 
qui  auctores  Greeci  etLatini  intelligunt;  con- 
stat  enim  non  potuisse  fideles  convenire  in 
unum,  nisi  in  aliquo  certo  loco;  ille  autem 
locus  non  erat  domus  privata  alicujus;  nam 
illum  locum  a  privalis  domibus  distinguit,  et 
Ecclesiam  illum  appellat,  cum  dicit  :  Num- 
quid  domos  non  habetis  ad  manducandum?  et: 
Quiesurit,  domi  mmiducet;  et  cap.  14  est  lo- 
cus  expressus  :  Mulieres  in  Ecclesiis  taceant; 
si  quid  autem  volunt  discere,  domi  viros  suos 
interrogent.  Hinc  Basil.,   in  Reg.  Brevior., 
Reg.  310,  ex  priori  loco  colligit,  non  esse  Eu- 
charistiam  in  communi  domo  celebrandam, 
sed  in  Ecclesia;  neque  communes  epulas  in 
Ecclesia  esse  manducandas,  sed  in  privata 
domo.  Similiter  Hesych.,  lib.  2  in  Levit.,  c.  8, 
ex  hoc  ioco  colligit,  Eucharistiam  esse  cele- 
brandam  in  Ecclesia,  id  est,  in  loco  sancto. 
Atque  hanc  esse  significationem  hujus  vocis 
valde  usitatam,  constat  ex  antiquis  Patribus 
el  decretis;  nam  licet,  Ecclesia,  primseva  si- 
gnificatione  congregationem  hominum  signi- 
ficet,  ut  est  commune  apud  Grsecos,  et  notat 
Cyril.,  Catech.  18,  et  patet  ex  illo  Act.  19: 
Erat  Ecclesia  confusa,  tamen  inde  translata 
est  vox  ad  significandum  locum  continentem 
animatam   Ecclesiam,   ut   ex   preedicto  loco 
Pauli  notavit  August.,  lib.  3  in  Levit.,  q.  57, 
quse  significatio  etiam  in  Testamento  veteri 
reperitur,  Judith  6   :   Et  per  totam  noctem 
intra  Ecclesiam  oraverunt.  Unde  est  etiam 
illud  Tertull.,  1.  de  Idololatria,  c.  7  :  Jngemens 
Christianum  ab  idolis  in  Ecclesiam  venire , 
de  adversaria  officina  in  domum  Dei  venire; 
ubi,  quam  prius  Ecclesiam,  postea  domum 
Dei  appellat;  et  in  sequentibus  docet,  in  illa 
domo  Eucharistiam  sumi  et  distribui;  et  ibi 
Pamel.  multa  alia  loca  congerit  tum  ejusdem 
Tertulliani,  tum  etiam  aliorum  Patrum;  et 
apud  Clem.,  lib.  6  Const.,  c.  61  et  63,  est  op- 
timus  locus;  ibi  enim  et  illa  voce,  Ecclesia,  in 
utraque  significatione  soepe  utitur,  et  formam 
ac    modum    Ecclesiastici    templi    describit. 
Athanas.  etiam,  in  Apologia  ad  Conslantium, 
longum   habet  sermonem   de    Ecclesiis,   de 

usu  carum,  et  de  magnitudine,  quam  requi- 
runt  multitudini  populi  accommodatam. 

3.  Secundo  ostenditur  hxc  veritas.  — Se- 
cundo  ostendi  haec  veritas  potest  ex  antiqua 
traditione  sumpla  ex  sacris  Conciliis.  SS.  Pa- 
tribus,  et  de  Ecclesiasticis  historiis;  quse  om- 
nia  persequi  longum  esset.  Unde,  quia  res  est 
vulgaris    et   carens  fere   difficultate,   pauca 
breviler  attingam.   Igitur  in  sexta   Synodo, 
can.  74  Trullano  :   Non  oportet  (dicitur)  in 
Dominicis  locis  vel  Ecclesiis  agapas  facere, 
aut  intus  in  sede  comedere  et  accubitus  ster- 
nere;  et  in  Concil.  Laod.,  cap.  28,  eadem  est 
prohibitio,   et  vocantur  domicilia  divina   et 
Ecclesise.  In  cap.  autem  Non  oportet,  dist.  42, 
idem    canon   refertur   sub  nomine  Basilica- 
rum ;  et  in  cap.  Si  quis  objecerit,  1 ,  qusest.  3, 
vocantur  Ecclesise  corporales,  et  vendi  et  emi 
prohibentur,  propter  locorum  sanctitatem;  et 
eodem  nomine  appellantur  in  Conc.  Aurel.  I, 
can.  19,  ethabetur  in  c.  Omnes  Basilicse,  16, 
qusest.  7.  Unde  Hieron.,  in  Epitaphio  Nepo- 
tiani,  seu  epist.  3,  et  August.,  lib.  1  de  Civit., 
cap.  4,  Basilicas  Christi,  eas  appellant,  quas 
August.  cum  templis  Gentilium  confert,  ni- 
miumque   excellere  declarat;  et  de  Eccles. 
dogm.,  c.  73,  eas  nominibus  martyrum  inter- 
dum  dicit  esse  nominatas,  quia,  vel  Deo  in 
honorem  martyrum  dicabantur,  vel  in  eis  re- 
liquiee  martyrum  recondebantur.  Unde  mar- 
tyria   interdum   appellantur,   ut  constat  ex 
lsidor.,  Iib.  15  Origin.,  c.  4;  et  ex  Augustin., 
22  de  Civit.,  c.  8;  et  Euseb.,  lib.  4  de  Vita 
Constant.,  cap.  40;  et  Chrys.,  hom.  11  in  1 
Thessalon.;  et  ex  Niceph.,  lib.  8  Histor.,  c.  50, 
ubi  refert,  templum,  Hierosolymis  a  Constan- 
tino  eedificatum  in   Calvarias  loco,  magnum 
Martyrium  fuisse  appellatum;  frequentius  ta- 
men  dicuntur  domus  Dei,  more  Scripturarum, 
Matt.  21,  Marcill,  Luc.  19,  Joan.  2,  et  ila 
appellatur  in  Concil.  Gangrensi,  cap.   5,  ubi 
damnatur   contrarius    error,    quia    nimirum 
soli  Deo  proprie  consecrantur,  ut  ssepe  repetit 
August.,  locis  supra  citatis,  et  20  cont.  Faust., 
c.  21;  et  attigitLeo  Mag.,  serm.  7  de  Nativit. 
Unde  Hilar.,  Psal.  120,  agens  de  Ecclesia,  in- 
quit  :  Consuetudo  nostra,  vel  domum  Dei  so- 
lita  est  nuncupare,  vel  templum.  Unde  etiam 
solet  appellari  Dominicum,  Grsece,  xvpixxbv,  id. 
est,  domus  seu  templum  Domino  dicatum, 
sicut  dies*  Dominica  sic  appellata  est,  quia 
specialiter  est  Domino  consecrata,  ut  August. 
notat,  serm.  15  de  Verbis  Apost.  Quanquam 
enim  aliqui  disputent,  an  idem  sit  Dominicum, 
quod  Ecclesia  vel  templum,  tamen  non  est  ne- 

cesse  de  nominibus  disputare,  quia  res  est 
eadem,  licet  elyraologia  nominum  sit  diversa, 
ut  patet  ex  citatis  Concil.,  et  Clement.,  lib.  2 
Const.,  cap.  63,  juxta  translationem  Caroli 
Buvii ;  nam  Turr.  ibid. .  c.  59,  Ecclesiam  vertit. 
Optime  vero  Euseb.,  orat.  de  laudibus  Con- 
stanlini  :  Templa  (inquit)  quse  erant  Deo  con- 
secrata,  Domini  nomen  obtinuerunt,  etc.  Et 
Ruffin.,  lib.  1  Histor.,  c.  3,  narrans  historiam 
de  Episcopo  illo,  qui  in  Nicena  Synodo  sim- 
plici  fidei  propositione  philosophum  acriter 
prius  contra  fidem  disputantein  ad  fidem  con- 
vertit,  ad  illum  dixisse  commemorat  :  Hsec 
si  vera  esse  credis,  o  Philosophe,  surge,  se- 
quere  me  ad  Dominicum,  et  hujus  fidei  signa- 
culum  suscipe.  Ex  his  igitur  et  aliis  multis, 
quae  in  sequentibus  necessario  attingemus, 
imo  ex  his,  quee  nunc  etiam  oculis  conspici- 
mus,  evidenter  constat,  hanc  fuisse  perpe- 
luam  Ecclesiae  traditionem. 

4.  Tertio  ostenditur  ratione.  —  Tertio  est 
evidens  ratio,  quia  hujusmodi  religio  dicandi 
templa  divino  cultui  non  est  mala,  sed  sancta, 
el  valde  consentanea  rectse  rationi  etiam  na- 
turali;  et  in  lege  gratise  non  est  specialiter 
prohibita,  neque  est  minus  necessaria,  quam 
in  quolibet  alio  hominum  statu;  ergo  merito 
in  Ecclesia  retineri  debuit.  Major  constat  im- 
primis  ex  usu  omnium  nalionum;  unaquseque 
enim  eo  modo,  quo  Deum  agnovit,  illi  tem- 
plum  dicare  studuit,  sed  prsecipue  id  constat, 
quia  Deus  ipse  in  lege  veteri  templum  sibi 
eedificari  praecepit,  ex  quo  argumentura  su- 
mebanl  Manichsei,  illum  non  fuisse  verum 
Deum,  ut  auctor  est  Augustin.,  lib.  contra 
Adimant.  Manich.,  c.  10.  Quibus  ipse  recte 
respondet,  cumdem  Deum,  qui  templum  illud 
facere  preeceperat  in  lege  veteri,  iliius  hono- 
rem  in  Evangelio  defendisse,  domum  suam, 
et,  domum  oralionis  illud  appellando,  Joan. 
2;  nec  solum  templum,  sed  eliam  alise  syna- 
gogse  a  Judaeis  erigebantur.  De  qua  re  lauda- 
tur  Centurio,  Luc.7,  utnolavit  Ambros.,  ser. 
89,  dicens  :  Commendatur  a  Domino,  qui  sedi- 
ficavit  synagogam:  quanto  magis  commen- 
dandus  est ,  qui  sedificavit  Ecclesiam  ?  Est 
ergo  hoc  ex  se  pietatis  et  religionis  opus.  Nec 
naturalis  ratio  in  hoc  invenit  inordinationem 
aliquam,  sed  potius  maximam  decentiam  et 
moralem  necessitatem,  ut  statim  amplius 
declarabimus.  Minor  propositio  quoad  par- 
tem  negativam  per  se  nota  est;  ubi  enim  ex- 
tat  talis  prohibilio?  neque  enim  scripta  est, 
neque  tradita;  quin  potius  ex.  traditione  con- 
stat  evidenter  contrarium,  ut  vidimus.  Quoad 


partem  autem  positivam  constabit  facile,  dis- 
currendo  per  omnes  utilitales  seu  fines,  prop- 
ter  quos  potuerunt  sacra  templa  quovis  tem- 
pore  erigi;  illi  enim  omnes  excellentiori 
modo  in  lege  nova  reperientur. 

5.  Secunda  conclusio.  —  Conclusio  sigilla- 
tim  probatur.  —  Templi  habitudo  ad  sacrifi- 
ciutn.  —  Sacrificium  est  primarius  Dei  cul- 
tus.  —  Dico  ergo  secundo  :  praecipuus  finis, 
propter  quem  templa  eriguntur  in  Christi  Ec- 
clesia,  est,  ut  in  eis  Dco  sacrificium  offera- 
tur;  consequenter  vero  etiam  fiunt  ul  in  eis 
alia  eliam  sacramenta  ministrentur,  et  ut  ibi 
ad  orationem  fideles  conveniant,  et  ad  sacras 
conciones,  el  lectiones;  et  ut  reliquise  Marty- 
rum  et  aliorum  Sanctorum  in  eis  custodian- 
tur,  et  ut  ipsi  Sancti  in  eis  honorentur;  ac  de- 
nique,  ut  fideles  oranes  in  eis  sepeliantur. 
Tota  hsec  conclusio  certa  fide  constat,  suffi- 
cienterque  approbari  potest  ex  usu  Ecclesiae. 
Tamen  sigillatim  probatur,  breviter  discur- 
rendo  per  partes  singulas  :  et  prior  quidem 
de  sacrificio  probari  imprimis  potest  ex  om- 
nibus,  quae  de  veritate  sacrificii  Eucharistiae 
adduximus;  ideo  enim  ante  legem  gratiee 
templum  Dei  sedificabatur,  quia  sensibilia  sa- 
crificia  erant  Deo  offerenda ;  et  ideo  oportebat 
sacrum  aliquem  locum  ad  illud  sacrum  mi- 
nisterium  esse  deputatum,  ut  maxime  constat 
de  Hierosolyinitano  templo ;  sed  in  lege  nova 
est  etiam  verum  ac  sensibile  sacrificium , 
quod  ubique  inter  gentes  Deo  offerendura  est; 
ergo  propter  hunc  finem  necessarium  fuit  in 
Ecclesia  Christi  lempla  eedificari.  Unde  Cy- 
prian.,  lib.  de  Eleemosyna  :  In  Dominicum, 
inquit,  sine  sacrificio  venis?  Et  infra  affere- 
mus  varia  decreta,  in  quibus  non  solum  dici- 
tur,  hujusraodiloca  sacra  exstrui  propter  sa- 
crificium;  verum  etiam  non  posse  ordinarie 
sacrificium  extra  illa  offerri.  Prseterea  tem- 
plum  dicit  quamdam  habitudinem  ad  sacrifi- 
cium  ;  ob  eam  enim  causam,  sicut  sacrificium 
soli  Deo  offertur,  ita  et  templum  illi  soli  pro- 
prie  dicatur,  ut  ex  August.  supra  dictum  est, 
qui  idem  habet  epist.  49,  q.  3,  et  lib.  cont. 
serm.  Arrianor.,  cap.  20;  sed  Ecclesiee  Chri- 
stianorum  eriguntur,  ut  sint  vera  templa  Deo 
dicata ;  ergo  eriguntur,  ut  in  eis  sacrificium 
offeratur.  Minor  constat  ex.  modo  loquencli 
Sanctorum  omnium,  qui  eo  nomine  nostras 
Ecclesias  appeliant,  utsupra  ex  Hilar.  notavi; 
et  idem  habet  Ambros.,  lib.  2  de  Offic,  c.  2; 
et  c.  28,  vocat  templum  Dei  et  aulam  Do- 
mini.  Augustin.,  citatis  locis,  et  8  de  Civit., 
c.  27,  de  Christianis  loquens,  dicit,  non  eri- 

gere  templa  Martyribus,  sed  Deo,  quia  non 
sacrificant  Martyribus,  sed  unum,  inquit, 
Deo  illic  offertur  sacrificium  Ghristianorum. 
Idem,  serm.  262  et  255  de  Temp.  Et  eodem 
modo  loquitur  Hieron.  in  c.  7  Jerem.;  et  Sal- 
vian.,  lib.  4  de  Provid.  :  Ecclesia  (inquit) 
potius  templum;  Euseb.,  lib.  3  de  Vita  Con- 
stantini,  cap.  29,  30  et  63;  et  Nicephor.,  lib. 
Histor.,  cap.  39,  de  Philippo  et  Bartholom. 
refert,  in  Syriae  et  Asiae  civitatibus  templa 
construxisse,  et  c.  40,  41  et  42,  idem  refert 
de  Thoma,  Andrea  et  Mattheo  in  suis  regio- 
nibus.  Chrysost.,  hom.  18  in  Acta,  hortatur 
fideles  ad  templa  Christo  exslruenda.  Idem, 
homil.  quod  Christus  sit  Deus,  et  eodem  modo 
loquitur,  hom.  51  in  Matth.;  et  Basil.,  Psalm. 
114;  et  Nazianzenus,  orat.  11  in  Gorgoniam 
sororem;  et  Gregor.  Nyssen.,  orat.  penul.  in 
Theod.  Martyrem.  Ultimo,  altare  non  erigitur 
nisi  propter  sacrificium,  ut  supra  ex  dictis 
patet;  sed  templa  Christianorum  erigunlur,  ut 
in  eis  sint  altaria;  non  enim  fiunt  in  Ecclesia 
Christi  Ecclesiee  sine  altari,  ut  in  sequenlibus 
latius  videbimus  :  ergo.  Denique,  quod  hic 
sit  primarius  finis  templorum,  ex  eo  facile 
constat,  quod  sacrificium  etiam  estprimarius 
cultus  Dei,  templa  vero  ad  Dei  cultum  pree- 
cipue  ordinantur.  Atque  hinc  etiam  facile  sua- 
detur,  deservire  etiam  ad  alia  sacrarnenla 
ministranda,  quia  eorum  etiam  ministerium 
est  maxime  sacrum ;  unde  etiam  oportet,  ut  in 
sacroloco  fiatetad  cultum  Dei  destinato.  Unde 
in  verbis  illis,  quse  supra  ex  Buffino  retuli- 
mus  :  Surge,  sequere  me  ad  Dominicum,  et 
hujus  fidei  signaculum  suscipe,  clare  suppo- 
nitur,  baptismum  solitum  esse  in  Ecclesiis 
celebrari.  Unde  etiam  erant  in  templis  desi- 
gnata  loca,  quse  baptisteria  dicebantur,  ut 
supra  vidimus,  agentes  de  baptismo,  et  late 
Durand.,  lib.  1 ,  cap.  19.  Similiter  Tertul.,  Na- 
zianz.,  et  alii  Patres  citati,  imo  et  Paulus,  1  ad 
Cor.  1 1 ,  dicunt  solitos  fuisse  fideles,  in  Eccle- 
siam  convenire  ad  Eucharistiam  sumendam; 
imo  unus  ex  praecipuis  et  maxime  necessa- 
riis  usibus  nostrorum  templorum  est,  ut  in 
his  Dominicum  corpus  servetur  pro  infirmis 
et  aliis  necessitatibus,  et  ut  ibi  a  fidelibus 
adoretur,  quae  utilitas  est  propria  legis  gra- 
tiee;  de  qua  re  multa  dicta  sunt  supra,  trac- 
tando  de  permanentia  Eucharistiae.  Est  autem 
eadem  ratio  de  caeteris  sacramentis,  quee,  vel 
solemni  ritu  dantur,  vel  commode  in  templis 
ministrari  possunt,  quod  maxime  dico  prop- 
ter  sacramentum  extremee  unctionis,  quod 
cum  non  detur,  nisi  graviter  eegrotantibus, 


non  potest  in  Ecclesia  ministrari,  ministratur 
tamen  ex  Ecclesia ;  nam  ibi  oleum  benedic- 
tum  servatur,  ut  sit  illius  sacramenti  mate- 
ria,  ut  constatex  Concil.  Meldensi,  apud  Bur- 
chard.,  lib.  4,  c.  57,  et  Ivonem,  part.  1,  c. 
268.  Sacramentum  autem  matrimonii,  quam- 
vis  privatim  extra  Ecclesiam  fiat,  tamen  so- 
lemnis  ejus  benedictio  in  templo  datur,  ut  suo 
loco  dicemus;  et  similiter  sacramentum  poe- 
nitentiee  propriissime  ministralur  in  Ecclesia, 
quamvis,  quia  magis  privatim  fit,  possit 
etiam  extra  Ecclesiam  ministrari.  Tertia  uti- 
litas  templorum  est,  propter  communem  ora- 
tionem,  juxta  illa  verba  Matth.  21 ,  sumpta  ex 
Isaia,  c.  56  :  Domus  mea  domus  orationis  vo- 
cabitur;  quod  de  templo  Hierosolymitano 
dictum  est,  quia  factum  fuit,  ut  esset  oratio- 
nis  locus,  3  Beg.  8,  2  Paral.  6.  Sed  non  mi- 
nus  indigent  fideles  Christiani  usu  orationis, 
tum  privatee,  tum  publicee;  ergo  fuit  valde 
conveniens,  etiam  ob  hanc  causam,  Ecclesias 
erigi.  Quod  ab  initio  fuit  Christianis  in  usu; 
tamen  prius  fuere  angustiores,  quando  et  ipsa 
Ecclesia  minus  propagata  erat,  et  lunc  loca 
illa  oratoria  dicebautur;  postea  vero  in  am- 
pliores  Ecclesias  commutatee  sunt,  ut  sumitur 
ex  Euseb.,  lib.  8  Hist.,  cap  1;  etNiceph.,  lib. 
7,  cap.  2;  quas  etiam  antiqui  Patres  domos 
orationis  vocant :  Origen.,  homil.  2  in  Exod. ; 
Buff.,  lib.  2  Hist.,  cap.  33 ;  Augustin.,  22  de 
Givit.,  c.  8,  qui  oratorii  meminit  epist.  109. 
Nec  refert,  quod  oratio  ad  Deum  quovis  in 
loco  fundi  possit,  ut  significatur  Joan.  4,  vel 
intra  cubiculum,  ut  dicitur  Matth.  6,  quia, 
licet  hoc  verum  sit,  tamen  locus  sacer  ad  oran- 
dum  specialiter  consecratus,  multum  juvare 
potest  ad  devotius  orandum,  ut  notavit  Chry- 
sost.,  homil.  3  de  Incomprehensibili  Dei 
natura,  et  Basil.,  lib.  2  de  Baptismo,  in  c.  8, 
et  quaest.  40  ex  fusius  disputatis.  Quod  pro- 
venire  potest,  vel  ex  natura  rei,  quia  vel  Io- 
cus  ipse,  et  sacer  ejus  ornatus,  vel  aliorum 
exemplum,  excitat  ac  movet  hominem  ad  ma- 
jorem  reverentiam,  et  devotionem,  vel  ex 
speciali  Dei  promissione,  qui  orationem  in 
templo  factam  peculiariter  exaudit,  utconstat 
3  Beg.  9.  Propter  quam  cansam  specialiler 
Deus  in  templo  habitare  censetur,  quia  ibi 
specialiter  operatur,  qua  ratione  saepe  Apos- 
tolus  nos  vocat  templa  Spiritus  Sancti,  1  ad 
Cor.  3  et  6,  quia  singulari  modo  in  nobis  ope- 
ratur;  et  simili  modo  August.,  lib.  ad  Sim- 
plic,  queest.  4,  dixit,  Davidem  orasse  ante 
Arcam,  quia  ibi  sacratior  et  commendatior 
preesentia  Domini  erat.  Accedit,  quod  preeter 

orationes  privatas,  oportet  esse  in  Ecclesia 
publicas  orationes,  quee  nomine  lotius  Eccle- 
sia3  ab  ejus  ministris  fiant;  et  ideo  oportuit 
esse  sacra  et  publica  loca  ad  hujusmodi  ora- 
tiones  deputala,  quee  non  potuerunt  esse  ap- 
tiora,  quam  templa  ipsa,  in  quibus  Deus,  ut 
Deus,  peculiariter  adest,  ut  diximus,  et  Chri- 
stus,  etiam  secundum  humanitatem,  realiter 
preesens  est.  Et  ideo  antiquissimum  fuit  in 
Ecclesia,  esse  in  templis  peculiarem  locum 
ad  hujusmodi  orationem  deputatum,  qui  cho- 
rus  dicitur,  de  quo  legi  potest  Durand.,  dict. 
lib.  1,  c.  16.  Quarta  utilitas  erat  ad  conciones 
audiendas,  de  qua  Tertullian.,  in  Apolog.,  c. 
39,  dicit,  fideles  convenire  in  Ecclesia,  primo 
ad  orationem,  deinde  ad  lectionem  et  exhor- 
tationem.  Alii  vero  Patres  fere  semper  con- 
jungunt  utrumque  usum  templi,  scilicet,  sa- 
crificandi,  seu  participandi  divina  mysteria, 
et  audiendi  conciones  seu  lectiones  sacras,  ut 
colligere  licet  ex  Justin.,  Apol.  2,  circa  finem, 
et  ex  Euseb.,  lib.  2  Hist..  cap.  17,  ubi  dicit, 
Christianos  in  initio  Ecclesias  construxisse  ad 
mysteria  celebranda,  et  sacros  libros  legen- 
dos.  Ratio  etiam  est  manifesta ,  nam  concio 
sacra  fieri  debet  in  conventu  publico,  ubi  po- 
pulus  conveniat;  neque  enim  singuli  privatim 
aut  sigillatim  doceri  possunt,  aut  moneri,  ne- 
que  id  fieri  semper  expedit,  neque  sufficit  ad 
populi  institutionem,  exhortationem,  et  cor- 
rectionem;  ergo  etiam  est  valde  expediens, 
ut  sit  aliquis  certus  locus  ad  hoc  ministerium 
deputatus,  tum  quia,  licet  interdum  possit 
verbum  divinum  in  plateis  et  sub  dio  prtedi- 
cari,  non  tamen  id  semper  fieri  potest,  neque 
omnibus  auditoribus  est  accommodatum  ac 
decens;  undenullomodo  expediebalEcclesiee, 
semper  ita  fieri;  tum  etiam  quia,  si  ad  alia 
publica  munera,  ut  ad  judicia  peragenda,  ad 
docendum,  et  similia,  publica  eriguntur  aedi- 
ficia,  cur  non  multo  magis  ad  sacras  concio- 
nes  habendas?  ergo  ad  hoc  munus  conve- 
nientissime  deputantur  Ecclesiee,  seu  templa, 
tum,  ne  oporteat.  loca  sine  necessitate  multi- 
plicari;  tum  quia  conciones  sacree  aptissime 
et  utilissime  divinis  officiis  interponuntur; 
tum  denique,  ut  iocus  sacer  sit  tali  actioni 
sacrae  proportionatus.  Quod  confirmat  Christi 
et  Apostolorum  exemplum,  qui  quando  com- 
mode  poterant,  in  templo,  et  synagogis  pree- 
dicabant,  Matt.  16,  Joan.  18,  Act.  5  et  13. 
Quinta  utilitas  de  sepultura,  et  honore  Sanc- 
torum,  sufficienter  tractata  est  in  primo  tomo 
hujus  tertiee  partis,  disputando  de  adoratione 
Sanctorum,  et  reliquiarum  veneratione.  Vi- 

deantur  ibi  dicta,  res  enim  est  facilis,  et  com- 
munis  apud  antiquos  Patres,  et  Concilia,  in 
quibus  Ecclesise  hac  ratione  Martyria  vocan- 
tur,  ut  supra  diximus;  vocantur  etiam  Basi- 
licx  Martyrum  et  Apostolorum,,  ut  patet  ex 
Concil.  Gangrensi,  can.  20;  CabiL,  can.  ult.; 
et  ex  Hieronymo,  lib.  contra  Vigilantium;  et 
Augustin.,  1  de  Civit.,  c.  1,  qui,  c.  26,  memo- 
rias  Martyrum  vocat,  et  20  contra  Faust., 
c.  1 1 .  Imo  in  Concil.  Carthag.  V,  can.  1 4,  sta- 
tuit,  ne  alicui  Martyri  dedicetur  Ecclesia,  nisi 
in  eo  fuerint  ejusdem  Martyris  reliquiee,  aut 
traditio  de  habitatione,  possessione,  vel  pas- 
sione  ejus;  quod  si  ibi  fuerint,  fidelissima  ha- 
beantur. 

6.  Notabile  quoddam.  —  Simpliciter  soli 
Deo  templa  erigi  dicuntur.  —  Est  autem  ob- 
servandum  imprimis ,  in  antiquis  Patribus 
frequentius  fieri  sermonem  de  Martyribus , 
quia  ipsomet  aclu  martyrii  quodammodo  ca- 
nonizantur,  et  ideo  statim  in  veneratione  pu- 
blica  habebantur;  tamen  eadem  est  ratio  de 
aliis  Sanctis ,  quando  de  eorum  beatitudine 
satis  Ecclesiee  constat.  Unde  Greg. ,  lib.  2 
Dialog.,  cap.  8,  meminit  duarum  Ecclesia- 
rum,  quas  in  honorem  S.  Joannis,  et  S.  Mar- 
tini,  S.  Benedictus  dicavit.  Omitto  innume- 
ras  Ecclesias  in  honorem  Beatissimse  Virginis 
structas,  et  Bonifacium  IV  Romae  quamdam 
Ecclesiam  in  honorem  omnium  Sanctorum 
dicasse.  Deinde  observandum  est,  memorias 
Martyrum  frequentius  dici  solitas,  ubi  Mar- 
tyrum  reliquiee  jacebant,  vel  martyria  acci- 
derant,  quee  etiam  confessiones  Martyrum  dici 
solent,  preesertim  in  historiis  Pontificum 
apud  Damasum  et  alios;  et  hoc  sensu  vetuit 
Concil.  Carthag.  dicari  Martyrum  monumenta 
absque  reliquiis,  vel  certe  aliqua  historia 
seu  traditione,  ne  populus  decipiatur  falsis 
traditionibus  et  superstitionibus ;  non  tamen 
prohibitum  est,  nominibus  Sanctorum  ali- 
quas  Ecclesias  inscribere,  ut  vel  hac  memo- 
ria  ipsi  honorentur,  vel  ut  excitentur  fideles 
ad  eorum  patrocinium  in  eis  locis  specialiter 
impetrandum;  atque  ita  servat  usus  Eccle- 
siee,  ac  propterea  etiam  in  hujusmodi  templis 
imagines  affiguntur  eorum  Sanctorum,  ad 
quorum  honorem  peculiariter  deputata  sunt; 
atque  ita  constat,  hujusmodi  usum  templo- 
rum  esse  decentissimum,  et  Ecclesiee  utilissi- 
mum,  quia  non  eo  modo  dicantur  Sanctis 
templa,  quo  ipsi  Deo.  Nam,  quatenus  sunt 
loca  sacrificiorum,  soli  Deo  eriguntur;  et  quis 
heec  est  primaria  institutio,  et  quee  maxime 
sub  nomine  templi  indicatur,  ideo  simpliciter 

soli  Deo  templa  erigi  dicenda  sunt;  qualenus 
vero  monumentn  esse  possunt,  in  quibus  vel 
Sanctorum  reliquiaa,  vel  eorum  saltem  im;igi- 
nes,  vel  memorioe  relineantur,  secundario 
dicuntur  dicari  Sanctis,  vel  proprius  Deo  in 
Sanctorum  honorem.  Undc  August.,  22  de 
Civit.,  c.  10  :  Nos,  inquit,  Martyribus  nostris 
non  tenvpla,  sicut  diis,  sed  memorias  sicut  ho- 
minibus  mortuis,  quorum  spiritus  apud  Deum 
vivunt,  fabricamus ;  non  ergo  hac  in  re  di- 
vino  honori  derogatur,  sed  totum  potius  in 
augmentum  illius  cedil;  et  est  consentaneum 
honori  debito  Sanclis,  tum  quia  reliquiaj  eo- 
rum,  quas  res  valde  sacree  sunt,  in  locis  sa- 
cris  recondi  debenl;  tum  etiam  quia  cum  me- 
moria  et  veneratio  Sanctorum  religiosa  sit, 
merito  in  sacris  ac  religiosis  locis  conserva- 
tur;  ac  denique,  quia  frequenter  ad  Deum 
per  Sanctos  accedimus,  et  acl  eos  orationes 
fundimus,  ut  pro  nobis  orent,  decet  etiam,  ut 
in  sacris  concionibus  eorum  gesta  et  laudes 
saepe  praedicentur.  Et  ideo  merito  loca,  ad 
orationes  et  conciones  sacras  destinata,  Sanc- 
tis  nuncupantur.  Alque  hic  templorum  usus 
est  magis  proprius  et  peculiaris  legis  gratise, 
quia  ante  Christi  adventum  nondum  Sancti 
homines  in  beatitudine  regnabant;  cle  sanctis 
autem  Angelis  obscurior  erat  notitia. 

7.  Sextus  templorum  usus.  —  Sextus  usus 
templorum  est,  ut  in  eis  fidelium  corpora  se- 
peliantur,  de  quo  Ambros.,  lib.  2  de  Offic, 
cap.  18  :  Nemo  potest  accusare,  quod  tem- 
plum  Dei  sedificatum  esl,  nemo  potest  indi- 
gnari,  quia  humandis  fidelium  reliquiis  spatia 

laxata  sunt.  Unde  de  S.  Joanne  Evang.  refe- 
runt  Abdias  Babyl.,  et  Hieron.;  super  epist. 
adGalal.,  cum  esset  mortivicinus,  se  inEccle- 
siam  deferri  fecisse,  vivumque  in  monumen- 
tum  ,  quod  sibi  parari  fecerat,  ingressum, 
ibidem  obiisse.  Verum  est,  olim  in  reveren- 
tiam  templorum  cautum  fuisse,  ne  intra  tem- 
plorum  ambitum  fidelium  corpora  sepeliren- 
tur,  sed  in  atrio  aut  ccemelerio,  ut  constat  ex 
cap.  Preecipiendum,  de  Consecr.,  d.  2,  ex 
Concil.  Nannetensi,  c.  6,  ei  ex  Concil.  Bra- 
char.,  apud  Burch.,  lib.  3  Decr.,  c.  157.  At 
hoc  universali  consuetudine  Ecclesia?.  jam  non 
servatur,  neque  antiquitus  generatim  obser- 
vatum  videtur;  nam  in  Concil.  Mog.,  cap.  52, 
sic  dicitur  :  Nullus  mortuus  intra  Ecclesiam 
sepeliatur,  nisi  Episcopi,  aut  Abbates,  aut 
digni  presbyteri,  aut  fideles  laici;  quod  ver- 
bum  exponensGIos.,  in  c.  Nullus,  13,  q.  2, 
per  fideles  laicos,  intelligit  eos,  qui  ita  in  fide 
preestant,  ut  miracula  faciant.  Sed  nimis  vio- 


lcnta  est  et  voluntaria  expositio;  melius  ergo 
inlclliguntur  fideles  baptizati,  quos  verisi- 
mile  est  in  fide  viva  discessisse,  ut  colligitur 
ex  cap.  Ecclesiam,  1  et  2,  de  Consec,  dist.  I . 
Unde  August.,  lib.  de  Cura  pro  morluis 
agenda,  cap.  ult.,  et  Gregor.,  lib.  4  de  Dial., 
c.  50,  commemorat  utilitales  quee  fidelibus 
proveniunt  ex  eo  quod  in  sacris  eedibus  se- 
peliantur,  nimirum,  quod  altaris  sacrificio, 
et  viventium  fidelium  orationibus  ac  eleemo- 
synis  frequentius  juvantur ;  est  ergo  hic  usus 
etiam  convenientissimus.  Et  accedit  pree- 
terea,  quocl  ha3c  corpora  fidelium  propter 
spem  gloriosae  resurrectionis,  et  quia  cre- 
duntur  fuisse  Spiritus  Sancti  templa,  et  in  eo 
statu  decessisse,  speciali  honore  digna  sunt, 
meritoque  in  locis  sacris  reconduntur.  Quod 
vero  intra  Ecclesiam,  vel  in  ejus  vestibulo 
seu  atrio  aut  ccemeterio  sepeliantur,  nihil  re- 
fert;  utrumque  enim  potest,  vel  in  religiosa 
pietate,  vel  in  Christiana  humilitate  fundari, 
de  qua  re  legi  possunt  plura  apud  Durandum, 
dicto  lib.  1,  cap.  23. 

8.  Ad  fundamenta  contrarii  erroris  res- 
pondetur,  ad  priorem  partem  :  quamvis  Deus 
spiritus  sit  ubique  preesens,  et  loco  non  in- 
clusus,  homines  tamen  colentes  Deum  cor- 
porei  sunt,  et  corpore  ac  spiritu  adorare  de- 
bent  Deum;  neque  adorare  Deum  in  spiritu 
et  veritale,  excludit  actiones  externas,  sed 
requirit,  ut  illee  ex  interiori  affectu,  et  spi- 
ritu  procedant,  ideoque,  quamvis  heec  adora- 
tio  non  necessario  limitetur  ad  certum  ac 
definitum  locum,  ut  Christus  in  citatis  verbis 
Joan.  4  significavit,  et  exposuit  Alhanasius, 
queest.  70  ad  Antioch.,  requirit  tamen  ali- 
quem  locum ;  et  non  est  contra  spiritum,  et 
veritatem  divinee  adorationis,  ut  sint  aliqua 
loca  adhoc  ministerium  specialiter  designata, 
ut  cum  majori  decentia  et  reverentia  ibi  cola- 
tur  Deus,  quia  neque  ideo  tollilur,  quin  aliis 
etiam  Iocis  possit  unusquisque  Deum  colere 
privatim,  suo  arbitrio  ac  devotione,  neque 
etiam  existimamus,  ut  Gentiles,  Deum  in  loco 
aliquo  corporeo  seu  templo  includi,  ut  non 
sit  ubique  preesens. 

9.  Est  in  Ecclesia  Christi  verum  sacrificium 
sensibile.  —  Ad  aliam  partem  jam  satis  osten- 
sum  est,  in  Ecclesia  Christi  esse  verum  sacri- 
ficium  visibile,  et  ideo  in  ea  esse  posse  ac 
debere  templum,  ut  sic,  seu  quatenus  dicit 
habitudinem  ad  sacrificium.  Ad  Patres  autem 
ibi  citatos  respondetur,  ibi  loqui  de  templis 
Gentilium,  quae  deputata  erant  ad  offerenda 
falsa  et  cruenta  sacrificia,  non  vero  Deo,  sed 

idolis.  In  hac  enim  significatione  erat  tunc 
vulgatum  nomen  templi  inter  Gentiles ,  et 
ideo;  juxta  eorum  sensum  et  intelligentiam 
loquendo,  negabant  interdum  Patres,  Ghri- 
stianos  habere  templa  vel  aras,  scilicet,  ad 
similia  sacrificia  deputata;  tamen  proprius 
ac  sincerius  de  templo  loquendo,  jam  satis 
ostendimus,  eosdem  Patres,  Ecclesias  Chri- 
stianorum  frequenter  templa  appellare.  Locus 
autem  Apoc.  ibi  citatus  :  Et  templum  non 
vidi  in  ea,  evidenter  intelligitur  de  Ecclesia 
triumphante,  ut  August.  notavit,  lib.  20  de 
Civit.,  cap.  17,  et  ibi  omnes  expositores, 
Anselm.,  Beda,  Rupert.,  etc;  nam  status 
illius  Ecclesia?  dicitur  futurus  post  diem  judi- 
cii,  ut  patet  ex  discursu  cap.  20  et  21,  et  de 
illa  Ecclesia  subditur  :  Quod  nihil  coinquina- 
tum  introibit  in  eam.  Nec  refert,  quod  Joannes 
imitetur  verba  Isaiee,  quia,  et  probabile  est, 
ut  ibi  notat  Hieronym.,  illa  etiam  intelligi  de 
Ecclesia  triumphante;  et  quamvis  ab  Isaia 
dicta  fuerint  de  Ecclesia  militante,  potuit 
Joannes,  vel  per  sensum  analogicum,  vel  per 
quamdam  imitationem,  eis  uti  ad  loquendum 
de  Ecclesia  triumphante.  In  ea  ergo  dicit  non 
futurum  templum,  quia  jam  tunc  non  erunt 
sacrificia,  nec  sacramenla,  etsimilia. 


SECTIO  II. 

Utrum  decens  ac  utile  sit  Ecclesias  solemni  ritu  dicari, 
benedici  aut  consecrari. 


1 .  Multi  ex  hsereticis  citatis  in  hoc  potissi- 
mum  damnant  Ecclesipe  consuetudinem  in 
templis  erigendis,  quod  ad  ea  consecranda  et 
benedicenda  variis  utatur  cseremoniis;  et 
quod  speciali  solemnitate  et  celebritate  uta- 
tur  eo  die,  quo  templum  aliquod  perficitur, 
seu  dicatur  Deo;  nam  primum  dicunl  esse 
superstitiosum  et  Gentilicum,  secundum  vero 
esse  Judaicum.  Sed  isti,  pravo  contradicendi 
spiritu  ducti,  sine  fundamento  loquuntur;  et 
ea  damnant,  quee  neque  a  Deo  prohibita  sunt, 
neque  rectte  rationi  repugnant. 

2.  Perpetua  Ecclesise  consuetudo  Ecclesias 
dedicandi.  —  Ratio  consuetudinis  redditur.  — 
Primo  ergo,  quod  attinet  ad  Ecclesise  seu 
templi  dedicationem,  certum  est,  fuisse  per- 
petuam  Ecclesiee  consuetudinem ,  ut  magna 
pompa  et  celebritale  fiat;  imo  de  aliquibus 
insignioribus  templis  observatum  esse,  ut 
eorum  dedicationes  annuis  festivitalibus  re- 
colantur,  ac  celebrentur;  sicut  nunc  Ecclesia 
Romana  celebrat  festa  dedicationum  templo- 
rum  S.  Marise  Majoris,  Lateranensis  Ecclesiee, 

et  SS.  Apostolorum  Petri  et  Pauli ;  Ecclesia 
Hierosolymitana  celebrat  quotannis  dedica- 
tionem  Templi,  Dei  genitrici  a  Constantino 
dicati,  teste  Niceph.,  lib.  8  Hist.,  cap.  50;  et 
Ecclesia  Toletana  sui  templi  dedicationem  ce- 
lebrat;  et  idem  servant  alise  insignes  Eccle- 
sise;  et  in  Breviario  ac  Missali  Romano  pro- 
pria  officia  hujus  celebritatis  designantur;  et 
apud  Augustin.  legimus  varias  conciones,  in 
hujusmodi  festo  dedicationis  habitas,  serm. 
251  de  Tempore  et  seq.;  et  apud  Bernard. 
sex  conciones  de  dedicatione  Ecclesiee;  et 
Chrysost.,  tom.  3,  orationem  etiam  habet  de 
enceeniis,  seu  dedicatione  templi;  etNazianz., 
orat.  23  :  De  encseniis  (inquitj  honorandis  lex 
vetus  est,  eaque  prxclare  constituta;  et  Gau- 
dent.  traclatum  habet  de  dedicatione,  in  quo 
refert  convenisse  multos  Episcopos  Brixise  ad 
cujusdam  Ecclesias  dedicationem ;  et  quid  si- 
mile  refert  Sozomen.,  lib.  4,  c.  13;  et  similia 
multa  passim  leguntur  in  antiquis  historiis, 
ut  apud  Euseb.,  lib.  9,  cap.  10,  lib.  10,  c.  3 
et  4,  et  alia  multa  congerit  Durand.,  dicto 
lib.  1,  cap.  24.  Ratio  autem  hujus  consuetu- 
dinis  sumitur  tum  ex  virtute  Religionis;  tum 
ex  naturali  hominis  conditione;  cum  enim 
templum  ad  Dei  cultum  ordinetur,  ipsamet 
ratio  Religionis  postulat,  ut  quando  aliquod 
templum  divino  cultui  dicatur,  id  magna  vo- 
luntate  et  alacritate  fiat;  et  quia  templum  est 
ad  publicum  et  communem  usum  religiosum 
totius  Ecclesise  seu  populi ,  ideo  rationabile 
etiam  est,  ut  totius  populi  voluntate,  et  quasi 
communi  consensu  dedicetur;  sed  ad  hunc 
finem  ordinatur  hsec  celebritas,  et  publica 
solemnitas,  quse  in  dedicatione  templi  fit;  est 
ergo  religiosa,  atque  laudabilis.  Et  confirma- 
tur,  nain  quid  quseso  est  reprehensione  di- 
gnum  in  hujusmodi  opere?  Forte  dicent,  quod 
Judeei  quidquam  simile  faciebant  in  sui  tem- 
pli  dedicatione.  Sed  contra,  quia  sancti  Pa- 
tres  hoc  exemplo  consuetudinem  Ecclesiee 
confirmant,  ut  patet  in  Felice  IV,  epistola  ad 
omnes  Episcopos;  Isidoro,  lib.  1  de  Eccl. 
offic,  c  35;  quia  neque  in  Judseis  id  erat  re- 
prehensibile ,  sed  valde  religiosum ;  neque 
Ecclesia  male  facit,  sed  honeste  et  sancte,  eos 
in  hoc  Religionis  opere  imitando,  quia  illud 
non  erat  opus  cseremoniale  aut  figurativum, 
sed  morale;  natura  enim  et  ratione  instigante 
id  faciebant,  tum  ut  gratias  Deo  agerent  pro 
beneficio  suscepto;  habere  enim  templum  ad 
Deum  colendum  accommodatum,  singulare 
Dei  beneficium  est;  tum  etiam  ut  propensum 
animum  ostenderent  ad  divinum  cultum.  Ac 

denique,  ut  a  Deo  impetrarent  gratiam  ad 
eum  digne  colendum  et  deprecandum  in  hu- 
jusmodi  templo,  et  alia  beneficia  ab  ipso  ohti- 
nenda,  ut  colligere  licet  ex  2  Paral.  7,  et 
aliis  similibus  locis;  sed  haec  omnia  intendit 
Ecclesia  in  preedicta  celebritate;  est  ergo  res 
sancta  et  honesta;  neque  ostendi  potest  ali- 
quod  divinum  proeceptum  aut  illius  vesti- 
gium,  cui  talis  ritus  seu  consuetudo  repugnet. 
3.  Secunda  conclusio.  —  Consecrationis  usus 
antiquissimus .  —  Objectio.  —  Dico  secundo  : 
etiam  est  sancta  ac  decens  Ecclesise  consue- 
tudo  consecrandi  et  benedicendi  Ecclesias,  ad 
sacrificium  Eucharistiae  offerendum  destina- 
tas.  Hoc  etiam  est  de  fide  certum,  sufficien- 
terque  probatur  Ecclesiee  auctoritate;  quae 
fere  ab  initio ,  preesertim  a  lemporibus  Syl- 
vestri,  usa  est  hujusmodi  Ecclesiarum  conse- 
cratione.  De  qua  multa  congerit  Gratian.,  de 
Consecr.,  dist.  \ ,  specialiter  in  cap.  Ecclesiis, 
quod  etiam  habetur,  16,  quasst.  7,  et  refert 
can.  Concilii  Niceni,  Ecclesias  semel  conse- 
cratas  non  debere  ilerum  consecr  iri.  Additur 
vero  in  Concil.  Meldensi,  cap.  8,  prout  ibi- 
dem  refertur,  c.  Ecclesise,  et  in  Concil.  Car- 
thagin.  V,  can.  6,  quotiescumque  de  consecra- 
tione  Ecclesise  dubitatum  faerit,  sine  ulla 
trepidatione  esse  consecrandam ;  et  Concil. 
Bracharens.  II,  can.  6,  pra^cipit,  ut  Episco- 
pus  non  consecraret  Ecclesiam,  nisi  pro  Sanc- 
torum  patrocinio  obtinendo  condita  sit.  De 
qua  consecratione  dixisse  videtur  Clemens 
Papa  :  Ecclesias  per  congrua  et  utilia  facite 
loca,  quse-  divinis  precibus  sacrare  oportet;  et 
de  eadem  consecratione  est  integra  epistola 
ad  omnes  Episcopos,  Felicis  IV.  Gelasius 
etiaml,  epist.  \  ad  universos  Episcopos,  c.  7, 
praecipit ,  ut  Basilicas  noviter  institutas,  non 
petitis  ex  more  prseceptionibus,  dedicare  non 
audeant;  cap.  autem  27,  id  declarans,  ait, 
consecrationes  Ecclesiarum  absque  prxcepto 
Sedis  Apostolicx  faciendas  non  esse.  Quod  ha- 
betur  de  Consecr.,  dist.  1,  cap.  De  locurum, 
et  per  nonnulla  subsequentia  capita  confirma- 
tur;  sed,  ut  Glossa  ibi  notat,  vel  hoc  jam  re- 
vocatum  est,  aut  intelligendum  videtur  in 
aliquo  extraordinario  casu,  nimirum,  quando 
Ecclesia  de  novo  consecratur  in  honorem  ali- 
cujus  Sancti,  seu  fidelis  defuncti,  non  prius 
canonizati,  aut,  si  de  novo  erigitur  in  Eccle- 
siam  Episcopalem ;  ita  enim  significatur  in 
prsedicta  epistola,  preeserlim  quoad  priorem 
casum;  vel  certe  intelligitur,  quando  Ecclesia 
erigitur  in  locis  exemptis ,  ut  ait  Sylvest., 
verbo  Ecclesia  2,  n.  2,  ex  c.  Auctoritate,  de 


Privileg.,  in  6;  extra  hos  autem  casus,  certum 
est,  posse  Ecclesiam  ab  Episcopo  consecrari, 
ut  constat  ex  c.  Aqua ,  extra  de  Consecr. 
Ecclesiee  vel  altaris,  et  in  c.  Perlectis,  et  c. 
Nemo,  et  cap.  Nullus,  de  Consecr.,  dist.  2. 
Addunt  etiam  Pontifices,  dicendam  esse  Mis- 
sam ,  quando  Ecclesia  consecratur,  ut  palet 
ex  Evarist.  Papa,  cap.  Omnes,  de  Consecr. 
dist.  1,  et  apud  Burch.,  lib.  3,  cap.  27,  et  ex 
Vigilio  Papa,  epist.  1  ad  Eleut.,  cap.  4,  et 
habetur  in  c.  De  fabrica,  de  Consecr.,  dist.  1 . 
Unde  Glossa  in  cap.  Omnes  Basilicae,  de 
Consecr.,  dist.  1 ,  in  dubium  revocat,  an  Missa 
sit  de  substantia  consecrationis.  Et  aliqui 
existimant,  ita  esse.  Addunt  vero  non  esse  de 
substantia,  ut  dicatur  ab  Episcopo  conse- 
crante,  sed  satis  esse,  si  ab  alio  presbytero 
dicatur.  Sed  tamen  certum  est,  non  esse  de 
substantia,  ut  docet  D.  Antonin.,  3  p.,  tract. 
2,  c.  6,  in  princip.;  Sylvest.,  verbo  Conse- 
crat.;  et  Turrecr.,  in  dict.  c.  Omnes  Basilicee; 
quia,  neque  in  ullo  textu,  neque  in  ordine 
Roman.  preecipitur,  ut  substantialis;  et  quia, 
quicquid  est  de  substantia  consecrationis,  fit 
ab  Episcopo,  ut  a  ministro  consecrante;  ergo, 
si  Missa  dicta  ab  ipsomet  Episcopo,  non  est 
de  substantia,  absolute  et  simpliciter  non  est 
de  substantia  consecrationis.  De  hac  pree- 
terea  consecratione  Ecelesiarum  multa  scri- 
bit  Evodius  Ticinensis,  epist.  ad  Maximum 
Episcop.;  et  Hier.,  in  c.  43Ezech.  :  Indignatio 
Dei  commovetur,  quando  in  consecratis  Deo 
indignus  habitator  est;  et  Augustin.,  lib.  4 
contra  Cresconium.,  cap.  40  :  Felicianus  (in- 
quit)  positus  in  civitate,  Deo  omnipotenti  pa- 
rietes  consecratos,  Ecclesiam  venerandam, 
quasi  quadam  obsessione  credidit  retinendam. 
Denique  Walfr.  Strabo,  de  Rebus  Eccl.,  c.  0, 
ex  superstitionibus  Paganorum  argumenturn 
sumit;  nam,  si  illi  suis  falsis  diis,  decepto- 
riisque  cseremoniis  sua  templa  sacrabant, 
multo  magis  nos  templa  nostra  et  altaria, 
nostrse  religionis  indicia,  Deo  salvatori  nostro 
per  illibata  et  vera  sacramenta  dedicare  cure- 
mus,  ut  cum  nostree  devolionis  officiis  divinee 
Majestati  placeamus,  et  ipse  nos  semper  in- 
visere  et  mansionem  sibi  in  nobis  facere  di- 
gnetur,  qui  per  Prophetam  dicit  :  Pavete  ad 
sanctuarium  meum,  Levit.  27.  Satis  ergo  ex 
his  constat,  hunc  consecrationis  usum  esse 
antiquissimum  et  universali  consuetudine 
Ecclesise  receptum.  Ratio  autem ,  ob  quam 
hujusmodi  ritus  est  per  sese  decens  et  ho- 
nestus,  est,  quoniam  locus  esse  debet  pro- 
portionatus  ministerio  et  actioni ,  ad  quani 

deputatur.  Sed  templum  dedicatur  ad  sacro- 
sanctum  ministerium;  ergo  decens  est,  ut 
etiam  locus  ipse  suo  modo  sacrelur,  el  sanc- 
tificetur.  Dices,  templum  cum  sit  inanima- 
tum,  non  esse  capax  sanctificationis,  et  con- 
sequenter,  nec  consecrationis;  ideoque  sola 
voluntate,  seu  extrinseca  deputatione  posse 
Ecclesiam  ad  praedictum  ministerium  desti- 
nari.  Sed,  ut  recte  dixit  Aug.,  lib.  2  de  Pec- 
catorum  meritis  et  remiss.,  c.  26,  non  unius 
modi  est  sanctificatio  ;  nam  non  solum  homo, 
sed  etiam  panes  et  cibi  sanctificari  dicuntur 
per  verbum  Dei  et  orationem,  1  ad  Tim.  4;  et 
de  teniplo  Salomonis  dicit  Deus,  3  Reg.  9  : 
Sanctificavi  domum  hanc.  Sic  igitur  templum 
nostrum,  quamvis  inanimatum  sit,  sanctifi- 
cari  et  consecrari  potest;  non  quod  per  eam 
eonsecrationem  illi  imprimi  credatur  aliqua 
sanctitas ,  ut  realis  qualitas  inhoerens,  sed 
quod  per  eam  segregetur  a  communibus  et 
profanis  usibus ,  et  ad  sacros  destinetur,  et 
per  sacra  signa,  et  Ecclesiee  deprecationem 
specialiter  custodiatur  a  deemonum  infesta- 
tione,  et  divino  favore  protegalur.  Unde,  licet 
interdum  possit  oratorium  per  simplicem  vo- 
luntatem,  et  Ecclesia  per  simplicem  benedic- 
tionem  ad  haec  sacra  ministeria  destinari, 
tamen  ad  ampliorem  reverentiam  hominum 
conciliandam,  et  ad  expressius  significandum 
excellenliam  divinee  Majestatis,  cui  templum 
dicatur,  expedit  interdum  etiam  pluribus  si- 
gnis,  et  ceeremonhs  consecrari.  Tandem  heec 
actio  non  est  per  se  mala ,  nam  et  in  lege 
veteri  fuit  usus  illius,  Exod.  14,  et  Nura.  7; 
imo  et  in  lege  naturee  fuit  quoddam  illius 
vestigium ,  ut  patet  in  Jacob,  Genes.  28  et  35, 
quod  est  signum  etiam  esse  consentaneurn 
rationi  naturali.  Et  non  est  specialiter  in  lege 
nova  prohibitum,  quia  non  continet  caeremo- 
niam  aliquam  propriam  legis  veteris,  seu 
venturum  Messiam  significanlem ;  sed  conti- 
net  tantura  moralem  ceeremoniam,  ordinatam 
ad  excitandos  animos  in  divinum  cultum ; 
merito  ergo  in  Ecclesia  observatur. 

4.  Tertia  conclusio.  —  Dico  tertio  :  tem- 
plorum  consecratio  non  tantum  per  se  decens 
est,  sed  etiam  hominibus  utilis.  Ita  docet 
D.  Thom.  hic,  ad  3,  ac  propterea  dixit  recte 
Bernardus,  serm.  1  in  Dedic.  Ecclesiee  :  Do- 
mus  ista  per  manus  Pontificum  dedicata  est 
Domino;  propter  nos  sine  dubio  factum  est, 
non  solum,  qui  prsesentes  sumus,  sed  et  qui- 
cumque  usque  in  finem  sseculi  Domino  sunt  in 
hoc  loco  militaturi;  in  nobis  proinde  spiritua- 
liter  impleri  necesse  est,  quse  in  parietibus 


visibilibus  prsecesserunt ;  si  vultis  scire,  hsec 
utique  sunt,  aspersio ,  inscriptio ,  inunctio, 
illuminatio ,  benedictio.  Hsec  utique  in  hac 
visibili  domo  fecere  Pontifices;  hxc  et  Chri- 
stus  assistens  Pontifex  futurorum  bonorum 
invisibiliter  quotidie  operatur  in  nobis.  Ac 
deinde  late  prosequitur  harum  ceeremonia- 
rum  significationes  et  utilitates.  Potest  autem 
heec  utilitas  dupliciter  explicari.  Primo,  so- 
lum  quasi  ex  natura  rei;  et  hoc  modo  mul- 
tum  deservit  hujusmodi  consecratio,  ul  animi 
hominum  ad  majorem  reverentiam  exciten- 
tur;  est  enim  homo  sensibilis,  ideoque  plu- 
rimum  sensibilibus  signis  movetur.  Heec  au- 
tem  templi  consecratio  homini  indicat  et 
sanctitatem  sacramentorum,  quee  in  Ecclesia 
ministrantur,  et  sanctitalem ,  quee  ad  illa 
ministranda  et  recipienda  requiritur.  Nam, 
si  in  loco  ipso,  in  quo  perficienda  sunt,  sanc- 
tificationem  illi  proportionatam  preerequi- 
runt,  mullo  magis  in  homine  propriam  sanc- 
titatem  postulabunt.  Et  preelerea  significat 
sanctitatem,  quarn  Ghristus  per  sacramenta 
Ecclesiee  suee  confert,  ut  D.  Thom.  hic  docet, 
ad  2.  Hanc  igitur  ob  causam  templum  conse- 
craturn  ex  se  homines  excitat  ad  majorem 
reverentiam  et  devotionem. 

5.  Secundo  potest  explicari  ex  speciali 
efficacia ,  quam  templum  acquirit,  ratione 
consecrationis,  ut  hic  D.  Thom.,  ad  3,  indicat, 
et  latius  Cajetan.  exponit.  Quee  virtus  preeci- 
pue  censetur  extendi  vel  ad  coercendos  dee- 
mones,  ne  adeo  infensi  sint  hominibus  in  loco 
consecrato  orantibus;  quod  sumi  potest  ex 
Gregor.,  3  Dialog.,  c.  30;  vel  ad  remittenda 
venialia  peccata;et  consequenter  ad  majorem 
aliquam  hominis  sanctificationem ;  vel  ad  con- 
ferenda  aliqua  gratiee  auxilia,  ut  Bernard. 
significat,  dicto  serm.  1  de  Dedic.  Ecclesise. 
Sed,  ut  late  supra  tractavi,  disp.  15,  sect.  4, 
heec  omnia  intelligenda  sunt,  solum  per  mo- 
dum  impetrationis,  fundatee  in  sanctitate  Ec- 
clesiee,  in  cujus  persona  orationes  funduntur; 
sicut  enim  Salomon,  3  Regum  8,  Deum  de- 
precabatur  :  Respice  ad  orationem  servi  tui, 
et  ad  preces  ejus,  Domine  Deus  meus,  ut  sint 
oculi  tui  aperti  super  domum  hanc  nocte  ac 
die ,  ita  Ecclesia  orationibus  suis,  quas  in 
Ecclesiee  consecratione  interponit,  a  Deo  im- 
petral  preedicta  beneficia,  cujus  deprecationis 
exemplum  optimum  est  apud  Ambros.,  lib. 
de  Exhortat.  Virg.,  circa  finem.  Ceetera,  quee 
de  hac  utilitate  desiderari  possunt,  m  pree- 
dicta  disputatione  et  sectione  videantur.  Qui- 
bus  autem  ceereraoniis  fiat  consecratio,  et 

quomodo  solemnis  consecratio  templi  a  sim- 
plici  benedictione  differat,  ex  lib.  Pontificali 
seu  ordine  Romano  petendnm  est;  de  signi- 
ficatione  aulem  singularum  eseremoniarum 
legi  potest  Hugo  de  S.  Victore,  lib.  2  de  Sa- 
cramentis,  part.  5,  cap.  2  et  3 ;  etDurand., 
in  Rationali,  lib.  1,  cap.  6  et  7;  et  D.  Anto- 
ninus,  3  part.,  tit.  12,  cap.  6;  Turrecremala, 
in  cap.  Omnes  Basilicae,  de  Cons.,  dist.  1,  et 
alii  auctores  recentiores  supra  citati. 

SECTIO  III. 

Utrurn  teneatur  sacerdos  non  offerre  hoc  sacrificium, 
nisi  in  loco  sacro. 

1 .  Verba  in  textu  interposita,  quomodo  in- 
telligantur.  —  In  hac  re  unum  est  certum, 
nimirum,  ordinario  et  communi  jure,  non 
posse  licite  hoc  sacrificium  extra  Ecclesiam, 
seu  locum  sacrum,  ad  hoc  peculiariter  depu- 
tatum,  offerri.  Ita  docet  D.Thom.  hic,  et  om- 
nes  Doctores  in  4,  dist.  23  ;  Sylvester,  Angel. 
et  alii  Summistse,  verbo  Missa  ;  Navarr.,  cap. 
25,  num.  82;  D.  Antonin.,  3  part.,  tit.  13, 
cap.  6.  Fundamentum  est,  quia  ita  est  jure 
Ecclesiastico  statutum  et  praeceptum,  ut  con- 
stat  ex  Conciliis  antiquis,  Laodicen.,  c.  58; 
Carthag.  II,  c.  9;  et  Moguntino,  c.  9;  et  ex 
Conc.  Aquisgran.  sub  Ludovico  Pio,  c.  84;  et 
decretis  Pontificum ,  Glemen.,  epist.  2;  Feli- 
cis,  epist.  1 ;  et  aliis,  quse  referuntur  de  Con- 
secr.,  dist.  1;  et  renovantur  in  Conc.  Trid., 
sess.  22,  cap.  De  observandis  in  celebratione 
Missse.  Ralio  autem  hujus  prsecepti  non  est 
alia,  nisi  quia  ita  visum  est  Ecelesise  expe- 
dire  (et  sane  merito),  tum  ad  debitam  reve- 
rentiam  hujus  sacramenti ,  ut  cum  debito 
honore  tractetur;  tum  etiam  ob  majorem  fi- 
delium  devotionem.  Ex  quo  infero,  trans- 
gressionem  hujus  preecepti  ex  suo  genere 
esse  peccatum  mortale;  quoniam  jura  sim- 
pliciter  dicunt,  hoc  non  licere,  et  loquuntur 
tanquam  de  re  gravi.  et  maxime  necessaria, 
quse  praetermiltenda  non  est,  nisi  in  summa 
necessitate,  ut  dicitur  in  c.  Sicut,  de  Consec, 
dist.  1 ,  et  aliter  non  rite  celebrari,  ut  ibideni 
additur  in  cap.Hic  ergo;  et  (quod  gravius  est) 
ibidem,  in  cap.  Nullus,  prohibetur  sacerdos 
celebrare  in  locis  non  sacratis  ab  Episcopo, 
sub  comminatione  depositionis ;  verba  Syl- 
vest.  sunt :  Nullus  presbyter  Missas  celebrare 
preesumat,  nisi  in  sacratis  ab  Episcopo  locis, 
gui  sui  particeps  de  csetero  voluerit  esse  sa- 
cerdotii.  Et  hoc  etiam  confirmant  verba  Ba- 
silii,  in  Regul.  breviorib.,  reg.  310  :  Quem- 


admodum  ratio  non  permittit,  quod  vas  ullum 
commune  in  sancta  introferatur,  eodem  modo 
etiam  vetat  sancta  in  domo  communi  celebrari. 
Quee  comparalio  plane  indicat  ohligationem 
gravem  sub  mortali  ;  et  idem  indicat  alia 
comparatio  cum  lege  veleri,  quam  subdit, 
dicens :  Cum  ex  jussuDei  in  veteri  Testamento 
nihil  isto  modo  fieri  permittatur ;  et  quod  in- 
fra  ait  :  In  contumelia  haberi  sacrificium,  si 
absque  necessitate  in  privata  domo  fiat.  Atque 
ita  sentiunt  citati  auctores.  Quocirca  nimis 
excedere  videtur  Soto  hic,  dist.  13,  qusest.  2, 
art.  3,  dicens,  non  esse  opus  magna  necessi- 
tate,  ut  in  hoc  peccatum  mortale  excusetur, 
cum  tamen  in  dicto  cap.  Sicut,  dicatur,  non 
licere,  nisi  summa  coegerit  necessitas ;  libe- 
rius  autem  subjungit  Soto  :  Imo  vero  ubi  nul- 
lus  sit  contemptus  vel  scandalum,  vix  arbitror 
posse  contingere  peccatum  mortale  per  cele- 
brationem  extra  Ecclesiam.  Sed,  si  hoc  verum 
esset;  sequeretur  non  esse  peccatum  mortale, 
celebrare  propria  auctoritate,  in  propria  ac 
privata  domo  seu  oratorio,  non  ex  contemptu, 
sed  ex  devotione,  neque  cum  scandalo,  sed 
secrete;  consequens  autem  est  absurdum,  et 
contra  communem  sensum  totius  Ecclesiae. 
Non  est  ergo  necessarium  scandalum  vel  con- 
temptus,  ut  hoc  peccatum  grave  sit,  sed  suf- 
ficit,  quod  sit  voluntaria  transgressio  Eccle- 
siastici  preecepti.  Addit  vero  Sylvest.,  verbo 
Missa  1,  quaest.  3,  §  5,  qui  celebrant  vel  ce- 
lebrare  faciunt,  nisi  in  locis  a  jure  concessis, 
esse  ipso  facto  interdictos  ab  Ecclesiee  in- 
gressu  ;  citalque  cap.  Episcoporum,  de  Privi- 
legiis,  in  6.  Sed  ibi  non  est  sermo  de  omnibus, 
qui  celebrant  vel  celebrare  faciunt  propria 
auctoritate  in  loco  non  sacro  ;  sed  de  his  tan- 
tum,  qui  celebrant  vel  celebrare  faciunt  in 
loco  interdico  per  specialem  Ecclesiee  censu- 
ram.  Itaque  illa  poena  imposita  estconlemp- 
toribus,  seu  trangressoribus  illius  eensuree, 
non  vero  transgressoribus  ejus  preecepti,  de 
quo  modo  disputamus.  Unde  verba  illa,  quse 
in  1II0  textu  interponuntur  :  Nisi  quatenus  eis 
a  jure  conceditur,  non  intelliguntur  genera- 
liter  de  quocumque  celebrante  alicubi,  nisi 
quatenus  ei  a  jure  conceditur,  sed  specialiter 
de  celebrante  in  loco  interdicto,  nisiquatenus 
ei  a  jure  conceditur,  id  est,  nisi  in  eis  casibus 
vel  temporibus,  in  quibus  de  jure  licitum  est 
in  loco  interdicto  celebrare;  dehoc  enim  erat 
sermo  in  praedicto  textu,et  non  de  celebrante 
in  quocumque  loco. 

2.  Primum  notabile.  —  Est  autem  circa  hoc 
preeceptum  observandum,  primo,  juxta  jura 

antiqua  requiri  locum  seu  Ecclesiam  conse- 
cratam,  ad  offerendum  hoc  sacrificium,  ut  ex 
decrelis  citatis  constat;  jam  vero  (quoniam 
Ecclesiarum  consecralio  rara  et  difficilis  est) 
usus  obtinuit,  ut  ad  sacrificandum  jure  ordi- 
nario  et  communi  sufficiat  Ecclesia  benedicta; 
qua?,  si  fundata  sit  auctoritate  Papee  vel  Epis- 
copi  ad  sacramenta  ministranda,  eisdem  jam 
privilegiisgaudet,  quibus  Ecclesia  consecrata, 
ut.  notant  Glossa  et  Doctores  in  cap.  ultimo, 
de  Consecr.  Ecclesise,  et  ideo  in  conclusione 
non  solum  locutus  sum  de  Ecclesia  conse- 
crata,  sed  absolute  de  Ecclesia,  vel  loco  sacro 
ad  hoc  ministerium  deputato;  semper  tamen 
requiritur,  ut  saltem  altare  sit  consecralum, 
ut  statim  declarabimus. 

3.  Altare  se?nper  consecrari  debet.  —  Se- 
cundum,  notabile.  —  Prima  exceptio.  —  Con- 
cilii  verba  ponderantur.  —  Sententia  auc- 
toris.  —  Secunclo  observandum  est ,  hoc 
praeceptum  intelligi  ex  communi  et  ordinario 
jure,  ut  in  conclusione  proposui.  Nam  extra- 
ordinarie  in  multis  casibus  aliter  sacrificare 
licet.  Prima  itaque  exceptio  sit,  quod  ex  li- 
centia  Episcopi  licet  extra  Ecclesiam  sacrifi- 
care  in  privata  domo  seu  oratorio  nec  conse- 
crato,necbenedicto.  Patet,  quia  ita  explicatur 
hsec  lex  in  prsedictis  decretis,  cap.  Missarum, 
de  Consecr.,  d.  1  :  In  locis  ab  Episcopo  conse- 
cratis,  vel  ubi  ipse  permiserit;  et  in  cap.  Hic 
ergo  :  In  locis,  in  quibus  Episcopus  proprius 
jusserit;  cap.  In  his,  de  Privilegiis.  Unde  recte 
colligunt  Doctores ,  posse  Episcopum  hanc 
facultatem  dare  absque  ulla  necessitate,  quia 
non  est  dispensatio  in  lege,  sed  est  usus  pro- 
prias  potestatis  et  jurisdictionis.  Ita  fere  Syl- 
vest. ,  Soto,  Navarr.,  supra.  Potest  autem 
Episcopus  hanc  facultatem  dare,  vel  ex 
parte  loci,  designando  scilicet  locum  aliquem, 
ut  in  eo  possit  sacrificium  fieri,  aut  perma- 
nenter,  aut  pro  una  tantum  vel  altera  die; 
vel  ex  parle  personaa,  dando,  scilicet,  subdito 
sibi  sacerdoti,  ut  sibi  possit  ad  sacrificandum 
locum  eligere,  quod  Summa  Angel.  limitat 
intra  propriam  dicecesim;  Sylvest.  vero  hoc 
ampliat,  etiam  extra  propriam  dicecesim,  ex 
cap.  In  his,  de  Privilegiis,  ex  quo  revera  id 
non  colligitur;  nam  ibi  non  dicitur,  posse 
Episcopum  facultatem  concedere  suis  sub- 
ditis  sacrificandi ,  ubicumque  terrarum  vo- 
luerint,  cum  altari  portatili ;  sed  solum  de- 
claratur,  hujusmodi  privilegium  Apostolicum, 
concessum  Mendicantibus,  non  esse  ita  inter- 
pretandum,  ut  requiratur  Preelatorum  con- 
sensus ,   quia    alias    privilegium    illud   nihil 


operarelur ;  ex  qua  ratione  solum  colligitur, 
Episcopum  posse  in  sua  dicecesi  concedere 
hanc  facultatem  cuilibet  sacerdoti  habenti 
alias  facultatem  sacrificandi;  non  tamen  se- 
quitur,  quod  possit  illam  facultatem  conce- 
dere  pro  aliena  dicecesi.  Et  sane  videtur  hoc 
rationabilius,  quia  ad  unumquemque  Episco- 
pum  spectat,  in  propria  dicecesi  designare 
loca  ,  in  quibus ,  vel  sacrificium  offerri,  vel 
sacramenta  rainistrare  liceat.  Unde  privile- 
gium  illud  tam  amplum  concedere,  ad  Sum- 
mum  Pontificem  spectat.  Addit  vero  Navarr. 
supra,  hanc  facultatem  Episcoporum  restric- 
tam  esse  in  Concil.  Trident.,  in  dicta  sess.  22, 
ubi  Episcopis  prascipit,  ne  patiantur  privatis 
in  domibus,  atque  omnino  extra  Ecclesiam  et 
ad  divinum  tantum  cullum  dedicata  oratoria, 
ab  eisdem  Ordinariisdesignanda  et  visitanda, 
sanctum  hoc  sacrificium  a  ssecularibus,  aut 
regularibus  quibuscumque  peragi.  Nam  ex 
his  verbis  plane  colligi  videtur,  prseter  Eccle- 
sias,  solum  posse  nunc  Episcopos  designare 
privata  oratoria  ad  religiosa  tantum  munera 
deputata,  ut  in  eis  etiam  sacrificari  liceat. 
Quaa  sententia  vera  mihi  videtur,  si  solum 
intelligatur  de  facultate,  quam  nunc  potest 
dare  Episcopus  ex  absoluta  potestate,  absque 
ulla  necessitate,  sed  solum  ex  quadam  gratia 
et  liberalitale,  habita  semper  ratione  decen- 
tise  loci,  et  reverentiae  debitae  sacramento  ; 
nam,  si  recte  intentio  Concilii  et  verba  ejus 
ponderenlur,  hujusmodi  licentiam  et  faculta- 
tem  coarctare  voluit.  Unde  non  posset  nunc 
Episcopus  liberam  facultatem  concedere  ali- 
cui  sacerdoti  faciendi  sacrum,  ubi  voluerit, 
cum  altari  portatili ,  etiam  inlra  propriam 
dicecesira;  nec  posset  sine  causa,  vel  neces- 
sitate  dare  facultatem  dicendi  Missam  in  ali- 
quo  loco  honesto  et  bene  prseparato,  non 
lamen  deputato  ad  religiosum  tantum  minis- 
terium,  sed  convertendo  statim  in  communes 
usus ;  nam  utrumque  horura  derogaret  decreto 
Concilii  prohibentis  universaliter  et  sine  ex- 
ceptione,  dicere  Missam  extra  Ecclesiam,  aut 
oratorium,  ad  divinum  cultum  dedicata,  et 
perEpiscopum  approbata.Nihilominus  tamen 
non  existimo,  ablatam  esse  ab  Episcopo  po- 
testatem  concedendi  licentiam  in  casu  neces- 
sitatis,  ut  in  aiiquo  honesto  loco  fiat  sacrum, 
quamvis  lalis  locus  non  sit  ad  divinum  tan- 
tum  cultum  cleputatus,quia;  ut  statim  dicam, 
jure  ordinario  potest  hoc  fieri,  vel  concedi  in 
casu  necessitatis ;  Concilium  autem  non  abs- 
tulit  hoc  commune  jus,  neque  de  casu  ne- 
cessitatis  quidquam  loculum  est;  sed  absolute 

de  communi  modo  celebrandi.  Item ,  quia 
facultas  hasc  est  per  modum  dispensationis ; 
Concilium  aulem  non  abstulit  ab  Episcopo 
potestatem  rationabiliter  dispensandi,  quam 
babet  in  hujusmodi  rebus,  maxime  cum  re- 
vera  sit  moraliter  necessaria,  quia  multi  casus 
occurrunt,  in  quibus  et  fieri  potest  sine  irre- 
verentia  sacramenti,  et  fieri  etiam  oportet. 
Tandem  usus  hoc  confirmat,  quia  ita  fit  sine 
ullo  scrupulo. 

4.  Tertia  exceptio.  —  Super  mare  et  flumen 
celebrari  non  potest.  —  Objectio.  —  Solutio. 
—  Tertia  exceptio  est  de  casu  necessitatis. 
Nam  in  eo  licitum  est,  Missam  dicere  extra 
Ecclesiam  et  oratorium:  imo  et  extra  domum, 
in  quocumque  terrse  loco  decente.  Ita  decla- 
ratur  de  Consecr.,  dist.  1,  cap.  1,  et  cap. 
Concedimus,  et  ita  notat  D.  Thom.  hic,  ad  1; 
Alens.,  4  part.,  qusest.  36,  memb.  1;  Palud., 
Soto,  et  alii,  in  quarto,  dist.  13;  Sylvest., 
Navarr.,  et  alii  supra  citati.  Ratio  non  est 
alia,  nisi  quia  hsec  gratia  est  jure  communi 
concessa.  Verum  quidem  est,  illa  duo  capita 
non  multum  urgere,  quia  non  sunt  alicujus 
Pontificis  vel  Concilii  generalis.  Primum  enim 
solius  Gratiani  est.  Secundum  autem  est 
Concil.  Triburiensis  provincialis.  Nihilominus 
tamen  illud  jus  consuetudine  probatum  est 
et  receptum ;  et  per  se  est  rationi  conforme, 
quia  necessitas  (ut  aiunt)  caret  lege;  praeser- 
tim,  cum  simul  possit  servari  reverentia  sa- 
crificio  debita.  Et  ideo  dixi,  iu  decente  loco; 
et  addidi,  debere  esse  terree  locum,  quia  su- 
per  mare  aut  flumen  celebrari  non  polest, 
etiam  titulo  necessitatis,  propter  periculum 
effusionis  sanguinis  ,  ut  prsedicti  auctores 
notant.  Qui  etiam  addunt,  non  esse  prseter- 
mittendam  Episcopi  facultatem,  si  commode 
peti  potest;  si  autem  non  potest,  tunc  suffi- 
cere  necessitatem  solam.  Unde  etiam  infe- 
runt,  in  bello  posse  celebrari  in  tentorio  vel 
sub  dio,  si  alia  necessaria  habeantur,  quia 
tunc  sufficiens  urget  necessitas.  Quoniam 
vero  talis  necessitas  prsevisa  semper  est, 
ratio  postulat,  ut  in  hujusmodi  eventu  Epis- 
copi  seu  superioris  voluntas  et  licenlia  prse- 
veniatur  ,  et  ita  docent  prsedicti  auctores. 
Addit  deinde  D.  Thom.  hic,  etiam  ratione 
itineris,  posse  Missam  sub  dio  fieri,  si  Eccle- 
sia  desit ,  quia  ita  conceditur  in  dicto  cap. 
Concedimus,  quod  semper  intelligitur,  dum- 
modo  altare  portalile,  et  alia  necessaria  ha- 
beantur.  Dices  :  in  c.  ult.  de  Privilegiis,  in  6, 
conceditur  Episcopis  speciale  privilegium,  ut 
in  itinere  possint  extra  Ecclesiam  celebrare, 


cum  altari  portatili;  ergo  non  licet  omnibus 
ordinario  jure.  Respondetur ,  privilegium 
Episcoporum  esse ,  ut  absque  necessilate 
propter  solam  commoditatem  possint  id  fa- 
cere,  quando  et  ubi  voluerint;  aliis  vero  hoc 
non  conceditur,  sed  solum  in  casu  necessi- 
tatis,  qualis  est,  si  in  multis  diebus  itineris 
non  occurrat  Ecclesia,  vel  alius  locus  aptus 
ad  celebrandum.  Atque  ita  sumitur  ex  Palu- 
dano,  Sylveslro  et  aliis  supra.  Idemque  erit 
dicendum  in  alio  casu  ordinario,  cujus  Soto 
meminit,  scilicet,  quando  magna  multitudo 
confluit  ad  templum  seu  heremitorium,  quod 
illam  capere  non  potest ;  nam  tunc  est  suffi- 
ciens  causa  erigendi  ailare  in  loco  commodo, 
in  quo  possit  universus  populus  Missam  vi- 
dere;  quamvis  enim  juxta  probabilem  sen- 
tentiam  supra  tractatam,  possit  tunc  sacerdos 
(supponimus  enim  unum  tantum  adesse)  bis 
aut  ter  Missam  dicere,  ut  omnes  successive 
possint  Missam  audire,  tamen  illud  aliud  re- 
medium  facilius  est,  et  minora  habet  incom- 
moda,  atque  est  etiam  universalius.  Nam  sa?pe 
evenire  potest,  ut  tam  parvum  sit  templum, 
tantaque  hominum  multitudo,  ut  non  possit 
omnibus  satisfieri,  etiam  si  ssepius  Missa  ite- 
retur,  quod  tamen  faciendum  non  est;  est 
enim  indecens  et  inusitatum.  Denique  excep- 
tio  hsec,  seu  facultas  ita  dicendi  sacrum  in 
casu  necessitatis,  non  est  revocata  per  Conc. 
Trident.,  ut  etiam  in  praedictis  casibus  Navar. 
notat,  et  satis  ex  dictis  constat. 

5.  Quarta  exceptio.  —  Privilegia  Societati 
concessa.  —  Quarta  exceptio  esse  potest  ex 
aliquo  privilegio,  quale  habent  Preedicatores, 
et  Minores ,  celebrandi  in  quocumque  loco 
honesto,  cum  altari  portatili,  ut  constat  ex 
c.  In  his,  de  Privilegiis,  eodemque  privilegio 
fruuntur  multi  alii  religiosi;  hsec  tamen  pri- 
vilegia  revocata  fuerunt  per  Concil.  Trident., 
loco  supra  citato.  Unde  illis  uti  non  licebit, 
nisi  quatenus  post  illud  renovata  fuerint.  Est 
autem  in  his  privilegiis  valdeconsiderandum, 
an  dirigantur  ad  personas  tantum  religioso- 
rum  ,  vel  ad  loca  ipsorum.  Nam,  si  priori 
modo  concessa  sint,  non  possunt  ad  alios 
extendi;  si  autem  posteriori  modo  sint  con- 
cessa,  secus  erit,  quia  privilegii  verba  tantum 
valent,  quantum  sonant;  ut,  v.  gr.,  post 
Concil.  Trident.  concessum  est  Societati  pri- 
vilegium,  ut  presbyteri  ejus  in  missionibus 
uti  possint  altari  portatili,  ubique  gentium , 
ibique  Eucharistiam  ministrare;  hac  ergo 
facultate  ita  illi  uti  possunt,  ut  tamen  aliis 
sacerdotibus,  etiam  si  socii  itineris  ejus  sint, 

non  liceat  in  hujusmodi  altari  alicubi  ereclo,      sit  consummatum 


ex  tali  privilegio  Missam  dicere.  Est  autem 
aliud  priviiegium  eidem  religioni  concessum, 
ut  in  suis  domibus  in  privato  oralorio,  a  Pro- 
vinciali  approbato,  possint  Misste  dici  sine 
alia  Episcopi  approbatione,  non  obstante 
Concil.  Trident.;  in  hujusmodi  igitur  loco 
sacrum  facere  poterunt,  non  tantum  religiosi 
ipsi  Societatis,  sed  etiam  quilibet  alii  sacer- 
dotes,  quia  privilegium,  ut  ex  verbis  ejus 
constat,  non  dirigitur  ad  solas  personas  sacri- 
ficantes,  sed  ad  locum  seu  ad  Provincialem, 
cui  communicatur  illa  Episcopi  facultas  ap- 
probandi  absolute  locum  illum  ad  sacrum 
faciendum. 

SECTIO  IV. 

Utrum  liceat  celebrare  in  Ecclesia  violata,  et  quid  in 
hoc  servandum  sit. 

1 .  Sex  modis  Ecclesia  violatur.  —  Objectio. 

—  Solutio.  —  Qusesitum.   —  Responsio.  — 

Hasc  qusestio  tangitur  a  D.  Thom.  hic,  ad  2 

et  3,  et  a  Doctoribus  in  4,  dist.  13;  Paludan., 

qusest.  2,  art.  3;  Soto,  qusest.  2,  art.  3,  ad  2; 

Sylvest.,  verbo  Consecr.,  2;  Navarr.,  c.  25, 

n.  85,  et  cap.  27,  n.  250.  Et  breviter  suppo- 

nendum  est  prius,  sex  modis  Ecclesiam  vio- 

lari.  Primo,  per  homicidium  voluntarium  et 

injuriosum,  ex  cap.  Proposuisti,  de  Consecra- 

tione  Ecclesise,  et  c.  Si  motum,  de  Consecr., 

dist.  1 ,  in  quo  sermo  est  de  homicidio,  quod 

per  contentiones  et  rixas  contingit.  Unde  ,  si 

homicidium  sit  casuale,  non  violatur  Ecclesia. 

Item,  nec  per  homicidium  factum  ex  amentia, 

quia  heec  involuntaria  sunt.   Item,   nec  per 

homicidium  secutumex  pura  defensione,  quia 

hoc  injuriosum  non  est.  Addo,  nec  per  homi- 

cidium,   cujus   causa  etiam   injuriosa   extra 

Ecclesiam  data  est,  etiam  si  mors  in  Ecclesia 

contingat,  ut  si  vulnus  est  extra  Ecclesiam 

datum,  et  postea  homo  in  Ecclesia  moritur; 

nam  tunc  revera  non  homicidium,  sed  sola 

mors  in  Ecclesia  contingit.  Addit  etiam  Glos., 

in  c.  unico  de  Consecr.  Eccles.,  in  6,  sufficere 

homicidium  ad  hujusmodi  violationem ,  etsi 

fiat  sine  effusionesanguinispersuffocationem, 

quia  illud  est  verum  homicidium.  Si  autem 

in  Ecclesia  fit  percussio  mortifera,  donec  mo- 

riatur  homo,  non  est  violata  Ecclesia,  quan- 

tum  est  ex  hoc  capite;  secus  ralione  effusionis 

sanguinis,  de  qua  statim ;  et,  ut  clarius  intel- 

ligalur,  si  sermo  sit  de  percussione,  quso  de 

se  non  vulnerat,  nec  effundit  sanguinem,  et 

sufficiens  est  ad  occidendum  hominem  ob  ni- 

miam  contusionem ;  quia ,  donec  homicidium 


non  incurritur  violatio; 
imo  existimo,  tunc  necessarium  esse,  ut  mors 
ipsa  in  Ecclesia  contingat,  quia  alias  revera 
non  fit  homicidium  inEcclesia.Unde,  sijudex 
suspenderet  aliquem  in  Ecclesia ,  violaret 
illam.  Dices,  illucl  homicidium  non  esse  inju- 
riosum.  Respondetur  primum,  esse  posse  in- 
juriosum  ipsi  reo ;  quia  licet  fortasse  dignus 
sit  illo  supplicio,  tamen  habet  jus,  ut  illo  loco 
vim  non  patiatur;  deinde,  esto ,  non  fieret 
injuria  ei,  qui  interficitur,  fit  tamen  injuria 
loco  sacro,  et  hoc  satis  est ,  ut,  si  quis  inter- 
ficiat  seipsum  in  Ecclesia,  polluat  illam,  quia 
licet  sibi  proprie  non  faciat  injuriam.  facit 
tamen  Deo  et  Ecclesise.  Sed  quid,  si  judex 
suspendat  hominem  super  Ecclesiae  tectum, 
vel  ex  parietibus  Ecclesiee,  extra  illam.  Res- 
pondetur,  non  violari  Ecclesiam,  quia  homi- 
cidium  non  fit  intra  illam  ,  ut  notant  Sylvest. 
et  Navar.  cum  aliis,  quia  canones  solum  lo- 
quuntur  de  homicidio  intra  Ecclesiam  perpe- 
trato.  Sed  quid,  si  tale  homicidium  sit  verum 
martyrium?  videtur  enim,  non  posse  pollui 
Ecclesiam  sacro  cruore  Martyris.  Responde- 
tur,  non  pollui  sanguine  Martyris,  ut  ab  ipso 
fluit;  pollui  tamen  sacrilega  actione,  et  inter- 
fectione,  quia  illud  est  verum  homicidium. 

2.  Objectio.  — Solutio.  —  Regula  generalis. 
—  Secundo  violatur  Ecclesia  per  injuriosam 
sanguinis  effusionem,  ex  cap.  Si  Ecclesia,  de 
Cons.  Eccles.,  et  c.  Ecclesiis,  de  Cons.,  d.  1, 
ubi  non  dicitur  expresse,  oportere  illam  effu- 
sionem  esse  injuriosam,  aut  voluntariam;  ita 
tamen  ab  omnibus  Doctoribus  intelligitur,  ut 
patet  ex  citatis  supra,etex  Sylvest.,  verb. 
Interdictum  4,  qusest.  3.  Unde  eodem  modo 
explicandus  est  iste  casus,  quo  preecedens , 
quoad  omnes  circumstantias  ibi  notatas,  sci- 
licet,  de  effusione  non  casuali,  aut  naturali, 
aut  medicinali  licita,  autquse  est  in  propriam 
defensionem.  Sed  de  illa  effusione,  quse  joco 
contingit,  potest  dubitari.  Respondetur,  hanc 
debere  inter  casuales  computari;  alias  non 
erit  jocosa  ;  maxime  si  sit  in  parva  quantitate, 
quse  non  sufficit  ad  Ecclesiae  violationem,  ut 
Sylvester  notat  cum  Panormitano,  et  aliis, 
quia  effusio  sanguinis  copiosum  fluxum  signi- 
ficat,  ut  notavit  Gloss.  in  cap.  Cum  illorum, 
verb.  Effusionem  sanguinis,  de  Sententia  ex- 
communicat.;  et  in  simili  oplime  Hieronym., 
Malach.  3,  et  refertur  in  cap.  Revertimini,  16', 
quaest.  1 .  Quod  si  contingat,  per  actionem 
jocosam,  magnam  copiam  sanguinis  effundi, 
attendenda  est  ratio  voluntarii;  nam  si  om- 
nino  involuntarie  accidat,  non  violat ;  si  vero 

ita  sit  imprudens,  et  periculosa  aclio,  ut  mo- 
raliter  censeatureffeetusin  causa  volunlarius, 
tunc  Ecclesia  violabitur,  quia  jam  actio  est 
injuriosa.  lmoadduntaliqui,  quomodocumque 
actio  fuerit  injuriosa  Eeclesiee,  si  ex  ea  se- 
quatur  effusio  sanguinis  copiosa,  violari  Ec- 
clesiam,  etiam  si  contingat  esse  mere  casua- 
lem,  ut  si  actio  jocosa  erat  turpis,  qualis  esset 
reprsesentatio  tragcediae  inhonestae  ac  pro- 
fanse,  in  qua  casu  contingeret  lalis  effusio. 
Sed  hoc  nimis  incertum  est,  quia  talis  actio, 
nec  ratione  sui  violat  Ecclesiam,  quia  nullo 
jure  cavetur;  nec  ratione  effectus  subsecuti, 
cum  sit  omnino  casualis,  et  injuriam  Ecclesise 
non  augeat,  de  quolatius  in  simili  dicetur,  in 
materia  de  irregularitate.  Sed,  an  violetur 
Ecclesia  propter  vulnus  in  ea  inflictum, 
quando  sanguis  intra  eam  non  effluit,  sed 
homo  prius  egreditur,  vel,  si  effluit,  non  cadit 
in  terram,  sed  in  vas  recipitur,  vel  si  e  con- 
trario  contingat,  vulnus  esse  leve,  sufficien- 
tem  tamen  copiam  sanguinis  effundi?Denique 
quid,  si  aliquis  suum  proprium  sanguinem 
fundat?  Respondelur,  si  vulnus  mortiferum 
sit,  vel  grave,  violari  Ecclesiam,  etiam  si 
intra  eam  non  effundatur  sanguis,  ut  omnes 
docent;  nam  in  dict.  cap.  Proposuisti ,  de 
Consecrat.  Eccles.,  propter  vulnera  dicitur 
violari  Ecclesia ,  nulla  facta  mentione  effu- 
sionis  sanguinis;  et  quia  effusio,  quantum  ex 
parte  actionis  injuriosse,  jam  est  facta  ;  secus 
vero  esset,  si  actio  in  Ecclesia  facta  esset  in- 
juriosa,  non  tamen  vulneris  inflictiva ,  ut  est 
alapa  ;  per  illam  enim  non  violatur  Ecclesia  , 
quia  nnllo  modo  ibi  intervenit  vulnus ,  aut 
sanguinis  effusio.  Quod  autem  sanguis  effusus 
Ecclesisepavimentum  vel  parietem  non  attin- 
gat,  sed  in  vase  recipiatur,  nil  refert,  quia 
non  violatur  Ecclesia  propter  contactum  san- 
guinis,  sed  propter  violentam  effusionem  in 
illa  faclam.  Unde  etiam  nil  refert,  quod  san- 
guinis  effusor  sit  extra  Ecclesiam  ,  ut  si  jaclo 
lapide  perculial  alium  in  Ecclesia  existentem. 
Satis  enim  est,  quod  vulneratio,  seu  effusio 
in  Ecclesia  fiat;  secus  vero  esset,  si  e  contra- 
rio,  qui  existit  intra  Ecclesiam  sagitla  vulne- 
raret  alium,  extra  Ecclesiam  existentem;  tunc 
enim  non  violaretur  Ecclesia  ;  nam  licel  actio 

vulnerativa  et  effusiva  sanguinis  in  Ecclesia 
inchoetur,  tamen  ipsa  vulneratio  seu  effusio 
extra  Ecclesiam  fit.  Et  eadem  ratione,  quam- 
vis  sententia  sanguinis  in  Ecclesia  detur,  non 
violatur  Ecclesia,  si  executio  extra  illam  fiat. 
De  effusione  autem  proprii  sanguinis  eadem 
ratio  est,  quse  de   alieni;  nam,  si  fiat  per 


justam  et  honestam  vulneralionem ,  seu  fla- 
gellationem,  non  violat  Ecclesiam,  ut  per  se 
constat;  si  autem  fial  per  illicitam  mutilatio- 
nem,  aut  alterius  vulneris  inflictionem,  vio- 
labit  Ecclesiam,  quia  licel  respeclu  sui  ipsius 
actio  injuriosa  proprie  non  sit ,  lamen  est 
iniqua,  et  injuriosa  Deo,  et  Ecclesise.  In  ultimo 
autem  casu,  scilicet,  quando  percussio  levis 
est,  aut  vulnus  modicum.  sanguis  vero  effusus 
est  copiosus,  Vicloria,  inSum.,  n.  99,  absolule 
senlit,  non  violari  tunc  Ecclesiam;  et  fortasse 
regula  generalis  esse  polest,  quod,  nisi  per- 
cussio  gravis  sit,  ita  ut  ad  peccatum  mortale 
sufficial,  etiam  si  contingat  copiam  sanguinis 
effundi,  non  violatur  Ecclesia,  quia  tunc  illa 
effusio  est  veluti  materialis  et  casualis.  Quo- 
tiescumque  vero  cum  percussione  gravi,  quse 
ad  peccatum  mortale  sufficit,  conjungitur  co- 
piosa  sanguinis  effusio,  tunc  ad  Ecclesiae  vio- 
lationem  sufficit. 

3.  Dubium.  —  Prima  opinio.  —  Secunda 
opinio.  —  Tertia  opinio.  —  Generalis  regula 
assignatur.  —  Egregia  comparatio.  —  Alia 
regula.  —  Tertio  violatur  Ecclesia  perhumani 
seminis  effusionem.  ut  habetur  in  citatis  juri- 
bus,  quod  omnes  auctores  intelligunt  impri- 
mis  de  effusione  voluntaria,  quia  alia  non  est 
humana,  nec  injuriosa  Ecclesiae,  qualis  est 
pollulio  nocturna  ;  vel  etiam  si  in  vigilia,  in- 
voluntarie  tamen  accidat.  Requimmt  eliam 
omnes  auctores,  ut  fiat  in  sufficiente  quanti- 
tate;  nam  unius  vel  alterius  guttse  effusio  ad. 
violationem  non  sufficeret,  tum  propter  vim 
verbi,  effusionis,  ut  supra  notavimus;  tum 
etiam  quia  illa  modica  effusio,  quamvis  ex 
parte  interioris  voluntatis  sit  peccatum  mor- 
lale  intemperantise,  tamen  in  ratione  exle- 
rioris  injurise  loci  sacri  iion  est  res  adeo  gra- 
vis,  neque  injuria  (ut  ita  dicam)  consummata. 
Prseterea  necessarium  est,  ut  talis  effusio  fiat 
intra  Ecclesiam;  nec  erit  satis,  si  fiat  in  locis 
Ecclesiae  adhaerentibus,  ut  in  cubiculis  Eccle- 
sias  conjunclis,  vel  in  turri,  vel  supra  tectum, 
vel  in  spelunca  sub  pavimento  Ecclesise,  sicut 
dictum  esl  de  homicidio,  vel  effusione  san- 
guinis;  est  enim  eadem  ratio,  ut  notavit  Soto 
in  4,  dist.  32,  art.  3;  Cordub.,  in  Sum.,  q.  4  2. 
Prseterea  ad  hujusmodi  violationem  omnes 
censenl  sufficere  effusionem  seminis  copio- 
sam,  voluntariam  ,  publicam ,  ac  illicitam 
quocumque  genere  turpitudinis,  sive  sit  per 
pollutionem,  sive  per  quamcumque  illicitam 
copulam,  in  quocumque  genere  personarum, 
fidelium  vel  infidelium,  quia  jura  absolute  et 
simpliciter  loquuntur.  Difficultas  autem  su- 

perest,  an  per  copulam  de  se  licitam,  scilicet 
conjugalem,  in  Ecclesia  factam ,  polluatur 
Ecclesia.  Aliqui  enim  absolute  affirmant,  quia 
jura  citataabsolute  loquunturde  effusione  se- 
minis.  Itam,  quia-  talis  copula,  quamvis  non 
sit  injusta,  neque  ex  objecto  intemperans, 
tamen  hoc  ipso,  quod  fit  in  Ecclesia,  est  sacri- 
lega  et  peccatum  mortale.  Ita  tenet  Paludan. 
in  4,  dist.  18,  quaest.  art.  4;  Soto,  dist.  32, 
arl.  3;  Cajet.,  in  Surn.,  verb.  Matrim.  peccata, 
n.  6;  et  Sum.  Angel.,  Consecr.  2,  quaest.  7; 
Navarr.,  cap.  16,  n.  33,  et  cap.  27,  n.  253, 
qui  alios  citat.  Idem  Victor.,  in  Sum.,  n.  90; 
Gloss.  recepta  in  c.  unico  deConsecr.  Eccles., 
in  6.  Secunda  opinio  absolute,  et  in  univer- 
sum  negat  Ecclesiam  violari  per  copulam  con- 
jugalem.  Ita  tenet  Gloss.  in  cap.  Ecclesiis,  de 
Consecr.,  dist.  1,  et  significat  Soto,  dist.  13, 
qusest.  2,  art.  3,  ad  2 ;  addit  tamen,  forsan 
ita  esse,  quia  peenee  sunt  restringendse.  Unde 
significat,  ita  esse  pie  interpretanda  praecitata 
decreta,  maxime,  quia  in  cap.  Si  motum,  de 
Consecr.,  dist.  1,  solum  fit  mentio  adulterii, 
sicut  etiam  in  cap.  Significasti,  de  Adulteriis. 
Unde  in  quadam  lege  hujus  regni,  parlit.  1 , 
tit.  10,  1.  ult.,  per  adulterium  et  fornicatio- 
nesii  dicitur  pollui  Ecclesia.  In  dicto  autem 
cap.  Ecclesiis ,  solum  dicitur,  Ecclesias  esse 
purgandas,  cujuscumque  semine  pollutee  fue- 
rint.  Non  explicatur  autem,  cujus  semine  pol- 
luantur ;  ergo  recte  exponi  potest,  pollui  ini- 
qua  seu  pollula  seminis  effusione ,  quia  per 
actum  de  se  honestum  et  licitum  non  est  cur 
polluatur  Ecclesia;  et  ita  erit  distributio  tan- 
tum  accommoda,  non  vero  absoluta  ,  id  est, 
ut  intelligatur,  non  de  semine,  quomodocum- 
que  et  a  quocumque  effuso,  sed  de  illo,  quod 
tam  inique  effunditur,  ut  Ecclesiam  polluat. 
Et  confirmatur,  nam  usus  matrimonii  in  Ec- 
clesia  non  videtur  res  adeo  turpis,  ut  secluso 
contemptu  sit  peccatum  mortale,  quia  non  est 
specialiter  prohibitus  aliquo  jure  positivo; 
considerata  vero  sola  ratione  naturali,  cum 
ille  actus  non  sit  malus,  sed  honestus,  non 
videtur  adeo  gravis  irreverentia  loci  sacri, 
quod  in  illo  fiat,  secluso  contemptu  et  scan- 
dalo.  Unde  Soto,  dicta  dist.  32,  dicit,  si  con- 
cubitus  sit  occullus,  forte  non  esse  peccatum 
mortale,  quia  tuncnon  violatur  Ecclesia,  quia 
non  violatur  nisi  publico  actu,  ut  statim  di- 
cetur,  ob  idque  (inquit)  injuria  non  est  adeo 
atrox  censenda.  In  quo  discursu  significat, 
quando  conjugalis  copula  est  publica,  esse 
peccatum  mortale,  quia  violat  Ecclesiam. 
Quod   (ut  verum  fatear)  non  videtur  recte 


animadversum,  quia  actio  non  fit  peccami- 
nosa  ,  quia  polluit  Ecclesiam  ,  sed  potius , 
quia  ipsa  est  turpis  et  repugnans  Ecclesiae 
sanctitati,  ideo  ex  institutione  Ecclesise  illi 
adjuncta  est  veluli  censura  seu  interdictio 
talis  loci;  si  ergo  copula  conjugalis  occulla,  in 
Ecclesia  facta,  non  est  peccatum  mortale, 
etiam  publica  non  erit  peccatum  mortale,  se- 
cluso  scandalo;  dicitur  enim  publica,  nonquia 
fit  coram  omnibus ;  id  enim  per  se  est  turpe 
et  contra  honestatem;  sed  quia  omnibus  nota 
est  ex  publica  cohabitatione  in  Ecclesia,  et 
in  eodem  thoro;  quo  sensu  illa  circumstantia 
est  impertinens  ad  honestatem,  vel  turpitu- 
dinem,  secluso  scandalo;  ergo  nec  etiam  pu- 
blica  copula  polluet  locum  sacrum,  quia,  ut 
polluere  possit,debet  supponi  peccatum  mor- 
tale.  Tertia  opinio  distinctione  utilur;  nam 
quando  conjuges  ex  justa  causa  coguntur  in 
Ecclesia  habitare  et  dormire ,  praesertim 
longo  tempore,  tunc  censet,  non  violari  Ec- 
clesiam  per  copulam  conjugalem,  secus  vero 
esse,  si  absque  legitima  causa  ibi  conjungan- 
tur.  Fundamentum  esse  potest.  quia  quando 
fit  hoc  posteriori  modo,  talis  usus  matrimonii 
est  illicitus  et  sacrilegus,  contra  reverentiam 
loco  sacro  debitam ;  priori  autem  modo  est 
licitus,  quia  non  sunt  obligandi  homines  ad 
rem  adeo  difficilem,  qualis  est  diuturna  con- 
tinentia  in  ea  occasione,  et  veluti  tentatione, 
solum  propter  quamdam  extrinsecam  decen- 
tiam  loci  sacri;  tum  etiam  quia  non  sunt  con- 
jiciendi  in  periculum  mortale  illicitae  pollu- 
tionis;  et  ideo,  quando  solum  hac  de  causa 
conjunguntur  ad  vitandum  tale  periculum , 
potius  in  hoc  videntur  locum  sacrum  reve- 
reri,  quam  illi  injuriam  facere.  Et  hanc  opi- 
nionem  sic  expositam  tenet  Richard.  in  4, 
dist.  32,  art.  3,  queest.  1 ;  Major,  quaest.  1  ; 
Sylvest.,  verb.  Consecrat.  2,  q.  5,  et  verb. 
Debitum ,  qu&est.  3 ;  Castro,  lib.  1  de  Lege 
poenit.,  cap.  7,  documen.  2;  Covar.,  in  4  lib. 
Decret.,  part.  2,  cap.  7,  §  2,  n.  3;  et  Vict.,  in 
Sum.,  n.  276,  dicit,  hanc  opinionem  esse  pro- 
babilem,  et  securam  practice.  Et  revera  ita 
est,  unde,  formaliter  potius,  quam  materia- 
liter,  eam  explicando,  haec  videtur  generalis 
regula  assignanda,  per  copulam  conjugalem 
illicite,  et  injuriose  factam  in  Ecclesia  ,  pollui 
Ecclesiam,  quia  tunc  eadem  est  ratio  de  tali 
effusione  seminis,  et  de  caeteris,  nam  licet 
non  sit  contra  justitiam,  tamen  respectu  cir- 
cumstantiee  loci  est  intemperans,  atque  etiam 
sacrilega.  Unde,  cum  jura,  quae  de  hujusmodi 
effusione  loquuntur,  quamvis  interdum  nomi- 

nent  unam  vel  aliam  speciem  illicilse  effusio- 
nis,  tamen  generalim  loquendo,  utnimirum, 
comprehendant  voluntariam  et  illicitam  effu- 
sionetn  seminis,  necessario  etiam  dicendum 
est,  complecti  etiam  copulam  conjugalcm, 
pncdicto  modo  factam.  At  vero,  quandocum- 
que  conjuges  excusantur  a  peccato  mortali  in 
hujusinodi  copula,  verisimilius  est  non  pollui 
tunc  Ecclesiam,  etiam  si  publica  sit,  quantum 
moraliter  de  tali  aclu  publice  conslare  potest, 
quia  in  prtcdiclis  decretis  nullum  est  verbum, 
ex  quo  possit  contrarium  elici,  ut  satis  decla- 
ratum  est;  et  alioqui  nulla  est  ratio,  cur  ex 
tali  actu  licilo,  qui  cum  reverentia  et  limore 
Dei  fieri  potest,  Ecclesia  polluatur.  Item,  ef- 
fusio  sanguinis,  siex  justacausa  fiat,  ut,  v.  gr., 
ad  defensionem  vitee  corporalis,  non  polluit 
Ecclesiam ;  ergo  neque  effusio  seminis  ho- 
nesta,  et  honeste  facta  ex  justa  causa,  v.  gr., 
in  defensionem  vitse  spiritualis,  seu  ad  vitan- 
dum  periculum  incontinentise,  polluet  Eccle- 
siam.  Quando  aulem  talis  copula  licite,  vel 
illicite  fiat  inEcdesia,  ad  materiam  de  matri- 
monio  spectat;  nuncautembreviter  possumus 
hac  regula  uti  :  quotiescumque  moraliter,  et 
juxta  humanam  fragilitatem  vilari  potest,  aut 
in  alio  loco  fieri,  peccatum  mortale  erit,  intra 
Ecclesiam  illam  perpetrare;  non  vero  quando 
humana  necessitas,  vel  fragilitas  compellit. 
Unde,  si  conjuges  non  coguntur  dormire  intra 
Ecclesiam ,  quia ,  licet  fortasse  cogantur  in  ea 
habitare,  tamen  possuntin  cubiculis  adjunctis 
dormire,  tunc  graviter  peccabunt  in  Ecclesia 
coeundo.  Ilem,  si  justa  ex  causa  in  Ecclesia 
dormiant,  tamen  brevi  tempore,  una  scilicet, 
vel  alia  nocte,  ut,  v.  gr.,  si  voti  causa  in  Ec- 
clesia  maneant,  graviter  peccabunt  coeundo, 
quia  facili  negotio  possunt  se  continere,  et 
separare  quoad  thorum,  ita  ut  morale  peri- 
culum  pollutionis,  et  similis  intemperantiae 
evitent,  et  in  hujusmodi  casibus,  non  solum 
peccat,  qui  petit  debitum,  sed  etiam,  qui 
reddit,  quia  alter  non  habet  jus  petendi  lali 
tempore  et  loco.  At  vero,  si  justa  ex  causa 
cogantur  habilare  longo  tempore  in  Ecclesia  , 
in  qua  nullus  sit  locus  adjunctus,  in  quo  dor- 
mire  possint,  praHer  ipsum  templum,  v.  gr., 
propter  obsidionem,  vel  propter  aliquod  cri- 
men,  vel  quid  sinule ,  tunc  copula  conjugalis 
in  Ecclesia  non  erit  peccatum  mortale,  prop- 
ter  rationes  supra  factas.  Unde  addo,  etiam 
si  non  uterque  conjunx,  sed  alter  tantum  in 
Ecclesia  perpetuo  manere  cogatur,  ita  ut  extra 
illam  nullo  modo  possit  petere  aut  reddere 
debitum,   non  videri   peccatum  mortale,  si 

allero  conjuge  illuc  volunlarie  accedente,  ac- 
tum  matrimonii  consumment,  quia  etiam  tunc 
inlercedit  niorale  periculurn  incontinentias; 
neque  est  verisimile,  Ecclesiam  obligare  cum 
tanto  rigore  ad  vilanduui  illum  actum  in  Ec- 
clesia;  neque  etiam  ex  sola  ratione  naturali  in 
hoc  apparet  irreverenlia,  prsesertim  gravis. 

4.  Secundum  dubium.  —  Vera  et  communis 
sententia.  —  Ecclesia  nonjudicat  de  occultis. 
—  Quaesitum.  —  Hesponsio.  —  Secundo  du- 
bitari  solet  circa  hunc  casum,  an  per  occul- 
tam  pollutionem,  vel  fornicationem,  aut  si- 
milem  actum  polluatur  Ecclesia,  an  vero 
requiratur,  crimen  esse  publicum,  et  quo- 
modo.  Vera  et  communis  sententia  est,  per 
crimen  occultum,  Ecclesiam  non  violari.  Ita 
tenet  Sylvest.,  verb.  Consecratio  2,  quaest.  5, 
et  verb.  Missa  1,  quEest.  5,  et  verb.  Confessio 
3,  quaest.  18,  qui  refert  alios;  Navarr.,  c.  27, 
num.  251 ;  Soto,  dist.  13,  qusest.  2,  art.  3,  ad 
2,  etdist.  32,  art.  3;  Paludan.,  in  4,  dist.  18, 
queest.  8,  art.  4,  et  affert  exemplum,  nam, 
sicut  solemnis  pcenitentia  nunquam  pro  oc- 
culto  crimine  imponenda  est,  Ita  neque  Ec- 
clesia  est  reconcilianda  propter  occultum 
crimen,  quia  reconciliatio  semper  fit  cum  so- 
lemnitate.  Eamdem  opinionem  tenet  Greg. 
Lopez,  dicta  1.  20,  lit.  10,  partit.  1,  et  Jaco- 
bus  de  Graffiis,  1.  2,  q.  7,  n.  25,  qui  omnes 
adducunt  c.  Significasti ,  de  Adulteriis.  ubi 
ideo  censetur  Ecclesia  polluta  per  adulte- 
rium,  quia  adultera  publice  delictum  con- 
fessa  est.  Ralio  vero  est,  quia  Ecclesia  non 
judicat  de  occultis.  Neque  esset  conveniens 
cuncta  delicta  prodere,  reconciliando  Eccle- 
siam.  Item,  quia  sequerentur  magna  incom- 
moda,  si  sacerdos,  v.  gr.,  ob  occultam  pollu- 
tionem,  quse  sibi  in  Ecclesia  contingit,  deberet 
abstinere  a  celebrando  in  tali  Ecclesia,  et  si- 
milia.  Quocirca  doctrina  hsec  de  occulto,  vel 
publico  delicto.  licet  specialiter  tradatur  in 
hoc  casu  de  effusione  seminis,  quia  frequen- 
lius  in  illo  accidere  potest,  non  tamen  limi- 
tanda  est  ad  solum  illud,  sed  extendenda 
etiam  ad  effusionem  sanguinis,  et  ad  omnem 
alium  casum,  qui  possit  esse  occultus,  quia 
est  eadem  omnino  ratio,  et  ita  sentiunt  auc- 
tores  citati.  Sed  quaeres,  quee  publica  notitia 
delicti,  aut  facti  necessaria  sit.  Respondent 
fere  omnes  citati  auctores,  necessariam  esse, 
aut  facti  evidenliam,  aut  quod  juridice  proba- 
tum  sit  delictum  per  juridicam  confessionem 
vel  sufficientem  probationem.  Unde,  quamvis 
duo  vel  tres  sciant  delictum,  si  taceant,  non 
est  polluta  Ecclesia,  quia  adhuc  est  delictum 

absolute  occultum,respectu  populi.  Evidentia 
autem  facti  non  est  ita  intelligenda,  utnecesse 
sit,  factum  ipsum  videri  publice  abomnibus; 
id  enim,  nec  necessarium  est,  nec  sa?pe  mo- 
raliter  possibile;  satis  ergo  est,  quod  juxta 
negotii,  seu  facti  qualitatem  sufficiens  notitia 
illius  communiler  in  plebe,  aut  in  parochia 
habeatur.  Unde  ait  Soto,  si  publice  constet, 
virum  et  foeminam  in  Ecclesia  cohabitare  in 
eodem  thoro,  id  satis  esse  ad  evidentiam  il- 
lius  facti,  et  ut  Ecclesia  polluta  censeatur.  Et 
Navarr.  addit,  quamvis  ob  delictum  factum 
coram  duobus  Ecclesia  non  sit  polluta,  quam- 
diu  illi  lacent,  tamen,  si  post  aliquod  tempus 
illi  publice  prodant  delictum,  ex  tunc  inci- 
pere  Ecclesiam  esse  pollutam,  ex  quo  delic- 
tum  incipit  esse  publicum  ;  sufficit  ergo 
publica  notilia  ,  vel  sufficiens  testimonium 
morale,  vel  talia  indicia,  quae  testibus  sequi- 
valeant,  et  moralem  certitudinem  efficere 
possint.  Addi  vero  ulterius  probabiliter  po- 
tesl,  post  decretum  Conc.  Constantiens.  res- 
tringentis  censuras,  ut  neminem  obligent  ad 
se  abstinendum  usque  ad  juridicam  denun- 
ciationem,  nisi  in  casu  publicse  percussionis 
clerici;  addi  (inquam)  potest,  etiam  in  prse- 
senti  casu  non  sufficere  quamcumque  noti- 
tiam  delicti ,  donec  per  sentenliam  judicis 
declaratum  sit,  Ecclesiam  illam  esse  pollu- 
tam,  sicut  Ecclesia  nunc  non  est  interdicta, 
ut  obligemur  abstinere  et  interdictum  ser- 
vare,  donec  per  judicis  sententiam  censura 
inlerdicti  publice  denunciata  sit.  Ratio  est, 
quia  verba  decreti  sunt,  ut  nemo  teneatur 
abstinere  a  quibuscumque  divinis,  prretextu 
cujuscumque  sententiae  aut  censuree,  a  jure 
vel  ab  homine  generaliter  promulgataa,  donec 
in  particulari  seu  nominatim  declaretur;  in- 
terdictum  autem  est  censura  qusedam;  hsec 
vero  pollutio  Ecclesife  est  quoddani  interdic- 
tum,  ut  significat  Paludan.  supra,  et  Sylvest., 
verb.  Interdictum  4,  qusest.  3,  et  quasi  sen- 
tentia  queedam  jure  lata;  ergo  merito  censeri 
potest  comprehensa  sub  illo  decreto  Concil. 
Constanliens.,  et  ita  docuit  Salmanticse,  ante 
plures  annos,  gravis  quidamTheologusDomi- 
nicanse  familia3;  et  est  probabile;  plenior  au- 
tem  hujus  rei  resolutio  usque  ad  materiam  de 
interdicto  differatur.  Videtur  enim  res  valde 
incerta.  Nam  hsec  Ecclesise  pollutio  impro- 
priissime  inter  censuras  numeratur;  non  est 
enim  proprie  interdictum,  ut  plane  colligilur 
ex  cap.  Is  qui  juncto,  §  Is  vero.  de  Sentent. 
excommun.,  in  6,  ut  inferius  clarius  adnota- 
bimus. 

5.  Auctoris  sententia.  —  Argumentum  a 
paritate    rationis    non    semper    sufftcit.    — 
Quarto  violatur  Ecelesia,  si  in  ea  fidelis  ex- 
communicatus  sepeliatur,  ut  tradunt  omnes 
citati  ex  c.  Consuluisti,  de  Consecr.  Ecclesiae 
vel  altaris,  ubi  de  coemeteriis  sermo  est.  Est 
autem  eadem   vel  major   ratio   de  Ecclesia, 
cum  ipsa  sit  principalis  in  hoc  negotio;  coe- 
meterium  autem  sit,  quasi  accessorium,  cap. 
unico  de  Consecr.  Ecclesiee,  in   6.  Solum  est 
adnotandum  ex  Vict.,in  Sum.,  dub.  99,  nunc 
post  decretum  Conc.  Constant.  supra  lactum, 
necessarium  esse,  ut  hujusmodi  excommuni- 
catus    sit    nominatim   excommunicatus,   aut 
manifestus  percussor  clerici,  quia  hos  tantum 
tenemur  vitare,  et  ita  etiam  hos  tantum  tene- 
mur  in  loco  sacro  non  sepelire.  Denique  reli- 
qui  omnes  jam  censentur  ut  occulti  excommu- 
nicati.  Ex  hoc  tamen  casu  inferunt  a  simili 
Doctores,  idem    dicendum   esse ,    Ecclesiam 
scilicet  violari,  si  ab  Episcopo  excommunicato 
consecretur  vel  benedicatur.  Ita  docent  Pa- 
lud.  et  Sylvest.  supra,  cum  Abbate,  et  Hos- 
tiensi,  in  dicto  cap.  Consuluisti,  qui  nullo  jure 
id  ppobant;  sed  tantum  argumento  a  simili 
ex  eodem  cap.  Consuluisti;  nam,  si  sepultura 
corporis  excommunicati  (inquiunt)  polluit  ip- 
sum   locum  ,   multo   magis  consecratio    ipsa 
transiens  per  os  excommunicati  eumdem  lo- 
cum   polluet.   Itaque   consecratio,  vel   bene- 
dictio  facta   ab  Episcopo  excommunicato  et 
tenet,  et  rata  est,  quia  substantialiter  juris- 
dictionem  non  requirit,  sed  potestatem  ordi- 
nis,  quam  non  aufert  excommunicatio;  manet 
ergo  talis  Ecclesia  consecrata  vel  benedicta ; 
dicitur  tamen  ab  his  auctoribus  simul  manere 
polluta,  seu  quasi  suspensa,  ne  munus  suum 
loci  sacri  exercere  possit;  sicut,  qui  excom- 
municatus  ordinatur,  ordinatus  quidem  ma- 
net,  suspensus  tamen  relinquitur,  ne  ordines 
exercere  possit.  Ego  autem  (ut  verum  fatear) 
quamvis  non  inveniam  auctores  contradicen- 
tes  huic  sententise,  illi  assentiri  non  possum, 
quia  in  hujusmodi  legibus  poenalibus  et  odio- 
sis,  argumentum  a  simili  est  inefficacissimum. 
Unde,  quod  de  irregularilate  in  jure  cautum 
est,  scilicet  non  incurri,  nisi  in  jure  sit  ex- 
pressa ,  verum  esse  existimo  de  quacumque 
censura,  aut  poena  ipso  jure  incurrenda,  quia, 
si  in  jure  lata  non  est,  quomodo  ipso  jure  in- 
curretur?  Sed  in  prsesente  casu  non  est  lata 
hsec  censura  ipso  jure  ;  ergo  neque  etiam  in- 
curritur  ipso  jure;   nam  licet  jus   voluerit, 
Ecclesiam  pollui  per  sepulturam  excommuni- 
cati,  non  tamen  voluit  idem  fieri  per  actio- 


DISPUTAT.   LXXX! 

nem  excommunicati.  Neque  argumentum  a 
paritate  rationis  sufficit,  quia  eslo  conceda- 
mus  esse  parem  ralionem,  potuit  Ecclesia  uti 
ea  ratione  in  uno  casu,  et  non  in  alio,  ne  aut 
casus  multiplicaret ,  aut  omnes  impunitos 
relinqueret.  Vel  negari  potest ,  esse  parem 
rationem,  quia  injuria,  quae  fit  Ecclesiae  per 
sepulluram  hominis  exeommunicati,  est,  vel 
m;ijor,  vel  permanentior ,  quia  corpus,  ab 
Ecclesia  praecisum,  quasi  in  custodiam  com- 
mittitur  loco  sacro.  Adde,  si  licet  argumen- 
tari  a  paritate  ralionis,  fortius  argumentum 
in  contrarium  sumi  ex  cap.  A  nobis,  de  Sa- 
cram.  non  iterand.,  ubi  dicitur,  non  pollui 
altare,  vel  Ecclesiam  ex  eo  quod  schisma- 
ticus,  vel  excommunicatus  in  ea  celebret; 
ergo  pari  ratione  non  polluelur  ex  eo,  quod 
excommunicatus  eam  consecret.  Item,  si  ar- 
gumentum  a  simili  esset  efficax,  sicut  Eccle- 
sia  polluitur,  quia  in  ea  excommunicatus 
sepelitur,  etiam  polluetur,  si  sacerdos  ex- 
communicatus  aliquem  solemniter  in  Eccle- 
sia  sepeliat;  quocl  tamen  sine  dubio  falsum 
esl;  est  ergo  illud  argumentandi  genus  inva- 
lidum.  Tandem,  si  metaphysice  hoc  velimus 
expendere,  quando  Ecclesia  ab  excommuni- 
cato  consecratur,  nihil  fit  in  Ecclesia  conse- 
crata,  ut  sic,  quo  possit  pollui,  quia  pollutio 
Ecclesiae  supponit  consecrationem  ejus;  talis 
autem  consecratio  non  supponit,  sed  facit 
Ecclesiam  consecratam,  et  circa  illam  conse- 
cratam  nihil  amplius  consecratur;  non  est 
ergo ,  cur  polluatur,  vel  suspendatur,  quo- 
minus  exercere  possit  munus  loci  sacri ;  haec 

ergo  senlentia  mihi  videtur  verior  propter 
vim  rationum,  etiam  si  auctoritate  destituta 
sit. 

6.  Quintus  casus  in  quo  violatur  Ecclesia. — 
Notatu  dignum. —  Accessorium  sequitur  prin- 
cipale,  non  vero  e  contrario. —  Sylvestri  quse- 
situm.  —  Qusesito  satisfit.  —  In  quibus  locis 
hi  casus  locum  non  habeant.  —  Quinto  viola- 
tur  Ecclesia,  quando  aliquis  paganus  seu  in- 
fidelis  in  ea  sepelitur,  vel  sepultus  jacet,  ex 
cap.  Ecclesiam  'I  et  2,  de  Consecrat.,  dist.  1; 
nomine  autem  pagani  et  infidelis  comprehen- 
duntur  etiam  pueri,  qui  ante  baptismum  mo- 
riuntur.Sunt  enim  infideles,  saltem  negative. 
Addunt  vero  Sylvest.  et  alii,  hoc  procedere, 
quando  hujusmodi  infidelis,  in  seipso  (ut  sic 
dicam)  sepelitur;  secus  vero  esse,  si  sepelia- 
tur  in  alio,  ut  si  mulier  fidelis  praegnans  in 
Ecclesia  sepeliatur,  quia  tunc  fcetus  non  re- 
putatur  ut  persona  per  se  distincta  ,  sed  ut 
pars  matris.  Hoc  autem  accidere  potest,  si 


puer,  vel  antea,  vel  simul  cum  matre  moria- 
tur;  nam,  si  vivere  creclatur,  aperienda  est 
mater,  ut  baptizetur  infans,  ut  in  superioribus 
diclum  est.  Quodsiex  negligentia,  vel  malitia 
non  ita  fit,  sed  contingat  matrem  mortuam 
habentem  in  utero  filium  vivum  ita  sepeliri, 
ralione  homicidii  pollueretur  Ecclesia  ,  si , 
dum  mater  sepelitur,  infans  in  ipsa  Ecclesia 
occidatur,  quia  quoad  hoc  non  reputatur  fi- 
lius  ut  pars  matris,  ideo  illud  est  verum  ho- 
micidium,  sicutetiam  patet  a  simili  in  abortu; 
si  vero  extra  Ecclesiam  permittitur  prius 
mori,  vel  etiam  intra  uterum  interficeretur, 
et  postea  mater  sepeliretur  in  Ecclesia,  non 
pollueretur  hoc  titulo,  quia  puer  tunc  per  se 
non  sepelitur,  sed  per  accidens  fertur  cum 
matre.  Atque  hi  quinque  casus  a  nobis  enu- 
merati  locum  habent,  non  solum  in  Ecclesiis 
consecralis,  sed  etiam  simpliciler  benedictis, 
ut  colligitur  ex  dictis  duobus  capitibus  Ec- 
clesiam  ,  et  ex  cap.  Gonsuluisti,  et  cap.  Si 
Ecclesia,  de  Consecr.  Eccles.,  vel  altaris.  Nec 
solum  in  Ecclesiis,  sed  etiam  in  ccemeteriis 
locum  habent,  quae  eodem  modo  benedicun- 
tur,  sicut  Ecclesia,  ut  constat  ex  cap.  unico 
de  Consecr.  Eccles.,  in  6,  ubi  etiam  additur, 
violata  Ecclesia  consequenter  violari  ccemete- 
rium  illi  annexum,  quamvis  e  converso,  vio- 
lato  ccemeterio,  non  violetur  Ecclesia,  quia 
accessorium  sequitur  principale,  non  vero  e 
contrario;  unde  necesse  est,  ccemeterium  esse 
contiguum  Ecclesiee;  nam  si  sit  remotum,  non 
censetur  illi  annexum  ,  et  ideo  non  violabitur, 
quamvis  violetur  Ecclesia,  ut  in  eodem  cap. 
dicitur;  et  similiter,  si  duo  sunt  ccemeteria 
distincta ,  etiam  si  ita  sint  conjuncta,  ut  pa- 
riete  tantum  interjecto  dividantur,  et  com- 
munem  habeant  portam,  per  quam  sit  transi- 
tus  ab  uno  ad  aliud,nihilominus,  violato  uno, 
non  censetur  aliud  violari,  quia  non  censetur 
alteri  annexum,  sed  utrumque  Ecclesiae. 
Quaerit  autem  Sylvester,  verbo  Ccemeterium, 
quid  sit  dicendum,  si  contingat  pollutionem 
fieri  in  ipsa  porta  intermedia  ;  et  refert  quos- 
dam  asserentes,  tunc  pollui  ccemeterium  illud, 
cui  propinquior  est  pars  illa,  in  qua  accidit 
pollutio.  Sed  hoc  est  difficile  ad  judicandum, 
et  non  est  sufficiens  responsio ;  quid  enim  di- 
cetur,  si  totum  januee  spatium  polluatur,  vel 
pars  aeque  distans?  Dici  vero  potest,  cum 
spatium  illud  januae  commune  sit  utrique  cce- 
meterio,  dimidiam  partem  ejus  ad  unum  sibi 
contiguum  pertinere,  aliam  vero  ad  aliud, 
ideoque  si  pollutio  in  altera  parte  tantum 
contingat,  illud  ccemeterium  pollui,  quod  ei 

contiguum  est;  si  autem  in  utraque  parte 
fiat,  utrumque  pollui.  Si  autem  paries  etja- 
nua  tota  censeatur  pertinere  ad  unum  <  ceme- 
terium,  et  non  ad  aliud,  quia,  v.  gr.,  in  illius 
solo  facta  est,  tunc  illud  tantum  coemeterium 
polluitur,  ad  quod  janua  illa  pertinet.  Et  eo- 
dem  modo  judicandum  est  de  Ecclesia,  si 
pollutio  contingat  in  porta  Ecclesiae.  Nam,  si 
sit  in  parte  interiori,  quam  contingunt  et 
claudunt  januee  Ecclesiae,  tunc  polluilur  Ec- 
clesia;  secus  vero,  si  contingat  in  exleriori 
parte,  quia  tunc  censetur  totum  id  fieri  exlra 
Ecclesiam.  Denique  hi  casus  non  habent  lo- 
cum  in  oratoriis,  vel  similihus  locis,  quse  nec 
consecrata  sunt,  nec  benedieta,  quia  jura  ci- 
tata  tantum  loquunlur  de  Ecclesiis.  Ecclesite 
autem  nomine  solum  significatur  templum 
consecratum  aut  benedictum. 

7.  Sextus  casus.  —  Sextuscasus  est,  quando 
parieles  Ecclesiee  comburuntur,  vel  ita  des- 
truuntur,  ut  eam  inlegre  resedificari  oporteat; 
tunc  enim  iterum  consecranda  est,  quia  con- 
secratio  perditur,  destructa  re,  in  qua  fun- 
datur;  oportet  tamen,  ut  parietes  simul  ruant; 
nam,si  paulatim  et  successive  destruantur  ac 
reparentur,  non  perdilur  consecratio,  quia 
semper  censelur  manere  idem  numero  lem- 
plum  ;  quod  intelligendum  est ,  dummodo 
pars  non  consecrata,  qxise  additur,  non  sit 
major,  quia  tunc  id,  quod  est  majus,  censetur 
ad  se  trahere  quod  minus  est;  secus  vero  est, 
si  tectum  ruat,  et  parietes  integri  maneant, 
quia  tunc  consecratio  non  amittitur,  qui.i  po- 
tissimum  circa  parietes  versatur,  ubi  linitio 
et  cruces  fiunt;  atque  hsec  colliguntur  ex  cap. 
Ligneis,  de  Conseeratione  Ecclesise,  et  ex  cap. 
Ecclesiis,  de  Consecr.,  dist.  1,  et  tractat  late 
Sylvest.,  verbo  Consecrat.  2,  quaesl.  4.  Hic 
tamen  casus  non  habet  locum  in  Ecclesia, 
vel  coemeterio.benedicto,  ut  significat  supra 
Sylvest.,  quia  tantum  benedicitur  ipsum  so- 
lum,  quod  semper  idem  manet ;  consecratio 
autem  fit  in  parietibus.  Unde  hic  casus  non 
proprie  perlinet  ad  Ecclesiae  consecratse  pol- 
lutionem,  sed  ad  destruclionem  potius  ipsius 
consecrationis ;  et  ideo  in  eo  non  reconciliatur 
Ecclesia,  quae  inslaurata  est,  sed  iterum  con- 
secratur,  ut  dicitur  in  praedictis  juribus,  quse 
solum  de  Ecclesia  consecrata  loquuntur. 

8.  Conclusio.  —  His  posilis,  in  proposita 
quaeslione  dicendum  est,  ex  suo  genere,  ac 
per  se  loquendo,  peccatum  mortale  esse,  in 
Ecclesia  violata  Missam  dicere,  antequam  pu- 
rificetur.Ita  docent  omnes  Doctores  in  4,  dist. 
18,  queest.  8;  Sylvest.,  verbo  Consecratio  2; 


Navarr.,  cap.  25,  num.  83,  et  cap.  26,  num. 
250.  Ralio  vero  est  facilis,  si  intelligatur, 
quid  si  haec  pollulio  Ecclesise;  nihil  enim  est 
aliud,  quam  censura  queedam,  seu  prohibitio 
jure  Ecclesiastico  introducta,  ut  nec  sacrum, 
aut  alia  divina  officia  fiant  in  hujusmodi  Ec- 
clesia,  quando  aliquod  ex  prtedictis  delictis, 
seu  impedinientis  intervenit,  ut  constat  ex 
citatis  decretis.  Hoc  autem  preeeeptum  est 
justum  et  grave,  pertinetque  ad  reverentiam 
Ecclesiarum;  ergo  obligat  sub  mortali.  Addit 
vero  hic  S.  Thom.  de  licentia  Episcopi  posse 
fieri  sacrum  in  Ecclesia  violata  ante  reconci- 
lialionem,  quia  si  Epsscopus  potest  dare  li- 
centiam,  in  loco  non  consecrato  sacrificandi, 
ergo  et  in  loco  nondum  reconciliato.  Item, 
quia  in  cap.  Missarum,  absolute  dicitur,  Mis- 
sam  posse  dici  ubi  Episcopus  permiserit ;  et 
in  c.  Hic  ergo,  de  Consec,  dist.  1,  ubi  Epis- 
copus  jusserit.  Ergo  sub  hac  generali  regula 
comprehenditur  etiam  Ecclesia  polluta ,  si 
Episcopus  in  ea  jusserit,  vel  permiserit  cele- 
brari.  Addit  vero  Soto  (et  videlur  quidem 
verum),  ut  hoc  juste  fiat,  requiri  gravem  cau- 
sam ,  quia  est  dispensatio  quaedam  in  lege 
Ecclesiastica  et  gravi.  Et  tanta  posset  esse 
necessitas,  ut,  si  non  posset  accersiri  Episco- 
pus,  etiam  sine  facultate  ejus  id  liceat,  quia 
Ecclesiasticum  preeceptum  non  obligat  cum 
tanto  rigore.  Atque  his  modis  excusantur, 
qui  in  regionibus  septentrionalibus  sacrificanl 
in  locis,  in  quibus  sepulti  sunt  heeretici,  quia, 
vel  necessitate  cogunlur,  quia  alibi  commode 
sacrificare  non  possunt;  vel  etiam  Episcopi 
videntes  et  consenlientes  facultatem  praebere 
censentur. 

9.  Quxsitum.  —  Responsio.  —  Sed  quseret 
aliquis  primo,  an  sit  aliqua  pcena,  vel  cen- 
sura  imposita  ei,  quiinEcclesia  violata  contra 
canones  Ecclesiae  sacrificat.  Respondetur  : 
primo  certum  est,  ratione  hujus  delicli  non 
incurri  proxime  et  immediate  irregularitatem 
aliquam,  ut  docent  omnes  citati  auctores,  Pa- 
lud.,  Soto,  Navarr.,  Sylvest.,  verbo  Consecr. 
2,  qusest.  9,  et  est  expresse  declaratum  in  c. 
Is  qui,  de  Senlent.  excomm.,  in  6,  et  ibidem 
ratio  redditur,  quia  non  est  in  jure  expres- 
sum.  Dices  :  licet  non  sit  expressum  sub  spe- 
cifica  ratione,  lamen  est  expressum  sub  gene- 
rali  ratione  interdicti;  nam  (ut  ibidem  dicitur, 
§  Is  vero  qui)  qui  celebrat  in  loco  interdicto, 
irreoularis  fit.  Sed  Ecclesia  violata  est  inter- 
dicta  :  ergo.  Respondetur,  hocessemanifestum 
argumentum,  hoc  impedimentum  violationis 
Ecclesiae  non  esse  interdictum,  nec  censuram 

aliquam,  sed  esse  aliud  genus  impedimenti, 
seu  inhabilitatis  illius  loci.  Addit  vero  Sylvest. 
siipra,  cum  quibusdam  Jurisperilis,  eum,  qui 
celebrat  in  Ecclesia  violala,  manere  ipso  jure 
suspensum,  et  consequenter,  si  iterum  post 
talem  suspensionem  celebret,  aut  similes  ac- 
lus  Ordinis  exerceat,  fieri  irregularem,  juxta 
dictum  cap.  Isqui.  Hanc  autem  suspensionem 
colliguntex  cap.  Episeoporum,  de  Privilegiis, 
in  6.  Sed  ex  illo  texlu  non  colligitur  talis 
pcena,  ut  in  seclione  preecedente  in  simili 
casu  annotavi;  nam  ibi  solurn  imponitur  ea 
poena  celebranti  in  loco  interdicto ;  sed  locus 
violatus,  et  proprie  et  in  rigore  loquendo,  non 
est  interdictus,  ut  ex  d.  cap.  Is  qui,  mani- 
feste  probatum  est;  ergo,  qui  in  illo  celebrat. 
non  incurrit  pcenam  illam;  quapropter,  ne- 
que  immediate,  nec  mediate,  fit  irregularis, 
eliam  si  semel  aut  seepius  in  eodem  loco 
violato  celebrel,  ullatius  dicemus,  agenles  de 
censuris. 

4  0.  Secundo  queeret  aliquis  :  quid  faciet  sa- 
cerdos,  si,  dum  celebrat,  Ecclesia  violatur? 
De  hoc  legi  possunt  auctores  supra  citati , 
praesertim  Soto,  dist.  1,  quaest.  2,  art.  3  et  4; 
Jacob.  de  Graffiis,  lib.  %  cap.  47,  num.  10  ; 
et  breviter  dicitur  :  si  violatio  contingat  post 
canonem  inceptum,  absolvere  debet  Missam 
absque  inlerruplione ,  quia  jam  censetur 
quasi  substantialiter  inchoatum  sacrificium, 
et  ideo  interrumpi  non  debet  propter  Eccle- 
siasticum  loci  impedimentum  superveniens; 
si  aulem  nondum  canonem  inchoavit,  debet 
cessare,  donec  Ecclesia  reconciliata  sit.  Quod 
si  Ecclesia  sit  tantum  benedicta,  ipse  potest 
statim  eam  reconciliare,  juxta  cap.  Si  Eccle- 
sia,  de  Consecrat.  Ecclesiee  vel  altaris,  per 
aspersionem  aquse  benedictse,  et  alias  breves 
et  faciles  cserernonias,  prout  habentur  in  eee- 
remoniali  Ecclesiastico ;  si  autem  illam  recon- 
ciliare  non  possit,  exui  debet  vestibus  sacris 
et  sacnficium  omittere.  Quod  maxime  neces- 
sarium  erit,  quando  Ecclesia,  qiue  violatur, 
est  consecrata,  quia  non  potest  a  simplici  sa- 
cerdole  reconciliari,  sed  tantum  ab  Episcopo 
proprio,  vel  ab  alio  Episcopo,  ex  licentia 
ejus;  simplici  enim  sacerdoti  icl  committi  non 
potest,  nisi  per  summum  Pontificem,  sicut 
neque  Ecclesite  consecralio.  Ita  colligitur  ex 
cap.  Aqua,  et  cap.  Proposuisti,  de  Consecrat. 
Ecclesiee  vel  altaris,ut  notant  reliqui  auctores 
supra  citati. 

Utrum  requiratur  altare  consecratum ,  ut  possit  licite 
Missa  celebrari. 


4 .  EtymoJogia  nominis  altare,  ostendilur. — 
Postquam  diclum  est  de  communi  loco  et  re- 
moto,  dicendum  sequitur  de  propinquiori, 
quod  est  altare,  de  quo  frequens  mentio  est 
apud  antiquos  Patres,  ut  patet  ex  can.  3 
et  30  Apost.,  et  ex  Dionys.,  cap.  3  Ecclesiast. 
Hierarch.,  et  aliis  Patribus  supra  citatis,  et 
inferius  citandis,  quia  altare  majorem  con- 
nexionem  habet  cum  sacrificio,  quam  tem- 
plum  ,  Ecclesia,  aut  tabernaculum ;  et  ideo, 
ut  notavit  Strabo,  de  Rebus  Eccles.,  cap.  1, 
antiquius  est  illis;  Abraham  enim,  Isaac,  et 
alii  Patriarchee,  Deo  altare  erexerunt,  prius- 
quam  tabernaculum ,  vel  templum  aadifica- 
tum  fuerit,  quia  ad  sacrificandum  Deo  ne- 
cessarium  eis  fuit  aliquem  certum  locum 
eligere,  in  quo  hostiam  immolarent,  qui 
altaris  nomine  significatur.  De  cujus  etymo- 
logia  multa  scribunlur  ab  auctoribus.  Bre- 
viler  tamen  illa  deductio  nobis  placet,  quod 
altare  ab  ara  dictum  sit,  ut  altare  sit,  quasi 
alta  ara;  locus  enim  sacrificii  in  altum  erigi 
solet,  tum  propter  reverentiam;  tum  propter 
significationem ;  tum  propter  sacrificandi 
commoditatem ;  ara  vero  dicta  est,  vel  a  pre- 
cationibus,  quae  conjunguntur  sacrificiiis, 
quia  Graeci  precationes  aras  vocant;  vel  ab 
ardore,  quia  ibi  incensae  victimae  ardere  so- 
lebant,  ex  Strabone,  supra,  cap.  6,  et  Isidor., 
lib.  45  Originum,  cap.  4.  In  Ecclesia  autem 
Catholica,  ut  Greg.  Nazianz.  notavit,  orat.  4, 
a  purissimo  et  incruento  sacrificio  ara  nomi- 
natur,  quee  etiam  altare  dicitur,  ad  Hebr.  1 3  : 
Habenms  altare ,  de  quo  edere  non  habent 
potestatem ,  nisi  qui  tabernaculo  deserviunt. 
Ad  quod  allusit  Chrislus,  Matlh.  5,  dicens  : 
Si  offers  munus  tuum  ante  altare,  etc.  Nam 
verba  illa  non  tantum  ad  preesentes,  qui 
tunc  aderant,  sed  ad  nos  etiam  clirigebantur, 
qui  super  Christi  altare  obiaturi  eramus;  et 
eodem  modo  intelliguntur  optime  verba 
Pauli,  1  ad  Cor.  9  :  Qui  altari  deserviunt , 
de  altari  vivere  debent;  quod  altare  statim 
mensam  appellat,  cap.  14  :  Non  potestis 
mensx  Domini  participes  esse,  et  mensse  dx- 
moniorum;  nam  eadem  ara,  qute  altare  est 
ad  offerendum  Deo  sacrificium,  mensa  est,  in 
qua  cibus  vitse  fidelibus  proponitur.  Unde 
Optatus  Milevit.,  lib.  6  contra  Parmenian., 
altare  vocat    sedem    corporis    et  sanguinis 

Christi.  Augustin.  autera ,  20  contra  Faust., 
cap.  21,  dicit  esse  locum ,  in  quo  corpus 
Christi  offertur;  et  serm.  11  de  Sanctis,  cor- 
pus  Christi  dicit  esse  in  altari,  et  altare  esse 
formam  corporis  Christi.  Quod  etiam  dixit 
Ambros.,  lib.  4  de  Sacram.,  cap.  2,  et  lib.  5, 
cap.  2,  adducens  illud  Ps.  42  :  Introibo  ad 
altare  Dei,  ad  Deum  qui  Ixtificat  juventutem 
meam.  Unde  Iren.,  lib.  4,  cap.  2,  probat 
Apostolos  veros  fuisse  sacerdotes,  quia  altari 
serviebant.  De  quo  insignis  etiam  fit  mentio 
apud  Greg.  Nazianz.,  orat.  11;  Ambros. , 
epist.  33;  Augustin.,  epist.  50;  et  Chrys., 
lib.  6  de  Sacerdotio,  ethom.  41  in  1  ad  Cor.; 
Hieron.,  epist.  3,  quee  est  epitaph.  Nepotiani : 
Subversse  Ecclesise.,  ad  altaria  Christi  stabu- 
lati  equi,  Martyrum  effossx  reliquix.  Quibus 
verbis  nostri  potius,  quam  sui  temporis  cala- 
mitatemdeplorare  visusest.  IdemqueHieron., 
lib.  contra  Vigilantium,  dicit,  tumulos  Marty- 
rum  esse  Christi  altaria,  quia  nimirum,  sub 
altaribus,  in  quibus  Missse  dicuntur,  corpora 
Sanctorum  collocari  solebant. 

2.  Altare  duplex.  —  Ex  his  ergo  satis 
constat,  necessarium  esse  altare  ad  hoc 
mysterium  Eucharistise  conficiendum  et  offe- 
rendum ;  quod  ex  communi  etiam  ratione 
sacrificii  satis  constat;  nam  ad  offerendum 
sacrificium,  necessarium  est  altare;  sed  hoc 
mysterium  est  verum  sacrificium;  ergo  ad 
illud  conficiendum  necessarium  est  altare. 
Quale  vero ,  vel  quotuplex  illud  sit,  expli- 
candum  superest.  Principio  igitur,  claritatis 
gratia ,  distinguendum  est  duplex  altare. 
Unum  dicitur  fixum,  aliud  portatile;  altare 
fixum  est,  tota  illa  mensa,  in  qua  integrum 
Missee  mysterium  fit,  quia  in  altari  interdum 
totus  integer  superior  lapis,  qui  propriissime 
vocatur  Mensa  altaris,  consecratus  est,  et 
supersedificatus  aliis  lapidibus,  quibus  totum 
altare  erigitur  et  constat;  et  de  hoc  altari 
frequentius  loquuntur  Patres,  ubicumque 
altaris  mentionem  faciunt;  interdurn  vero 
altare  fixum  non  habet  superiorem  lapidem 
consecratum ,  aut  certe  nullum  est  altare 
fixum,  sed  solum  ligneae,  et  facile  mutabiles 
mensse;  et  tunc  necessarium  est  altare  por- 
tatile,  quod  aram  vulgo  appellant.  De  quo 
plura  statim. 

3.  Secunda  conclusio.  —  Notatu  dignum. 
—  Dicendum  ergo  secundo  est ,  ad  offcren- 
dum  Missee  sacrificium,  necessarium  omnino 
est  altare  lapideum  consecratum;  sive  illud 
fixum  sit,  sive  portatile;  hoc  enim,  per  se 
loquendo,    non    refert.   In    hac    conclusione 


multa  continentur  :  primum  est,  materia,  ex 
qua  altare  erigi  seu  confici  debeat,  scilicet, 
quod  sit  lapidea  ;  ita  enim  statutum  est  in 
Concil.  Hippon.,  cap.  6,  ut  Gratian.  refert, 
cap.  Altaria,  de  Cons.,  dist.  1,  vel  in  Concil. 
Epaunensi,  cap.  26  et  27,  ut  referunt  Burch., 
lib.  3,  cap.  25;  et  Ivo,  part.  3,  cap.  20.  Et 
inter  Evaristi  Papae  decreta  quoddam  simile 
refertur,  scilicet:  Altaria,  si  lapidea  nonfue- 
rint,  ad  celebranda  divina  officia  non  conse- 
crentur.  Est  ergo  heec  consuetudo  in  Ecclesia 
antiquissima ,  quam  multi  existimant,  a 
temporibus  Sylvestri  incepisse.  Nam  antea 
propter  tyrannorum  persecutionem,  quoniam 
fideles  vix  habere  poterant  certa  loca,  in  qui- 
bus  sacrificarent,  sed  in  cavernis,  cryptis,  et 
aliis  occultis  locis,  prout  poterant,  rem  divi- 
nam  faciebant,  ideo  altaribus  ligneis  uteban- 
tur,  quse  facile  de  loco  in  locum  transferri 
possent ;  postea  vero  concessa  Ecclesiae  pace 
per  Constantinum,  statutum  est,  atque  usu 
receptum,  ut  altare  lapideum  sit.  Quamvis 
antiquissimum  altare  ligneum,  quo  Apostoli 
et  Pontifices  usi  fuerant  propter  eorum  reve- 
rentiam  jussu  Sylvestri  conservatum  sit,  ut 
in  eo  solus  Pontifex  certis  temporibus  sacri- 
ficet;  reliqua  autem  omnia  lapidea  sunt.  Ad 
quod  videtur  allusisse  Chrysostom.,  hom.  20 
in  posteriorem  ad  Cor.,  de  altari  scribens  : 
Lapis  quidem  est  natura,  sanctum  autem  fit, 
quoniam  corpus  accipit  Christi;  et  Greg. 
Nyssen.,  orat.  de  sancte  baptismate,  dicens  : 
Altare  hoc  sanctum,  cui  assistimus,  lapis  est 
natura  communis,  sed  Dei  cultui  dedicatum, 
atque  consecratum;  et  Augustin.,  serm.  255 
de  Tempore  :  Consecrationem  altaris  hodie 
celebramus,  etjuste  ac  merito  gaudentes  cele- 
bramus  festivitatem ,  in  qua  benedictus ,  vel 
unctus  est  lapis.  Rationem  autem  hujus  con- 
suetudinis  tradidit  D.Thom.,  ad  5,  tum  mysti- 
cam,  tum  litteralem;  mystica  est,  quia  altare 
repreesentat,  vel  Christum,  de  quo  scriptum 
est  :  Petra  autem  erat  Christus;  vel  sepul- 
chrum  Christi,  quod  lapideum  fuit.  Olim  vero 
altare  ligneum  significabat  crucem,  qure  fuit 
altare,  in  quo  Chrislus  sacrificium  cruentum 
obtulit ;  sed  illa  materia  mutata  est  propter 
commoditatem  usus;  unde  ratio  litteralis  est, 
quia  materia  lapidea,  et  vulgaris  est,  facile- 
que  haberi  potest,  et  est  firmior  ac  durabi- 
lior,  qualem  oportebat  esse,  ut  immutabilem 
consecrationem  acciperet.  Solum  est  obser- 
vandum,  in  altari  fixo  non  oportere,  ut  totum 
altaris  aedificium  lapideum  sit;  potest  enim 
esse  Iigneum,  vel  terreum,  quantum  ad  omnes 


remotiores  partes.  Solum  ergo  requinlur,  ut 
superior  mensa  lapidea  sit  :  illa  enim  sola 
consecralur.  ln  universum  autem  loquendo, 
sufficit,  ut  ara  lapidea  sit,  dummoclo  alia  ne- 
cessaria  habeantur,  ut  dicemus ;  oporlet  ta- 
men,  ut  sit  tantfe  longiludinis  et  latitudinis, 
ut  capere  possit  pedem  calicis,  et  hostiam 
seu  patenam,  ut  possint  post  consecrationem 
supra  illam  collocari.  Non  oportet  autem 
scrupulose  in  hoc  laborare,  ut  calix  et  patena 
seu  hostia  ,  quoad  omnes  partes  suas  super 
lapidem  constitui  possint;  satis  enim  est,  ut 
quoad  majorem  partem  supra  illum  collocari 
valeaut,  dummodo  firma  sint,  et  sine  periculo 
cadendi,  quee  omnia  sunt  assumpta  ex  com- 
muni  Doctorum  sentenlia  in  4,  dist.  13,  ubi 
specialiter  videndi  sunt  Paludan. ,  qusest.  2, 
art.  4;  Soto,  art.  3;  et  Aiens.,  4  part.,  q.  38, 
membr.  3,  alias  qmest.  10,  membr.  5,  art.  2; 
Sylvest.,  verbo  Altare;  Navarr.,  cap.  25, 
num.  83. 

4.  Secundo  explicatur,  in  conclusione  po- 
sita,  forma,  seu  quasi  forma  hujus  altaris, 
quEe  est  consecratio;  non  enim  agimus  de 
forma  materiali  et  physica,  qnalis  in  pra3- 
senti  esse  posset  figura ;  hsec  enim  nulla  certa 
requiritur  ex  al  quo  Ecclesiae  decreto,  sed 
communi  usu  esse  solet  quadrata,  seu  qua- 
drangularis  figura  ,  quod  observandum  est, 
tum  propter  consuetudinem ;  tum  etiam  quia 
est  aptior  ad  usum  altaris;  agimus  ergo  de 
forma  veluti  spirituali,  quee  in  consecratione 
consistit;  quam  etiam  esse  antiquissimam  in 
Ecclesia,  constat  ex  Dionys.,  de  Ecclesiast. 
Hier.,  cap.  4;  et  ex  Martiali,  epist.  1  ad  Bur- 
degal.;  et  Augustin.,  serm.  255  de  Temp.;  et 
Hieron.,  Ezech.  43,  et  aliorum  Patrum,  qui 
hujus  consecrationis  meminerunt.  De  hac  au- 
tem  consecratione  sic  legimus.  ex  Evaristo  P., 
apud  Burch.,  lib.  3,  cap.  27,  et  ex  Concilio 
Agath.,  cap.  14,  apud  Gratianum,  cap.  Alta- 
ria  2,  de  Consecr.,  dist.  1  :  Altaria  placuit, 
non  solum  unctione  chrismatis ,  sed  etiam 
sacerdotali  benedictione  sacrari.  In  quibus 
verbis  ponuntur  requisita  ad  consecratio- 
nem;  primum  est  unctio  chrismatis ,  de  qua 
S.  Cyprian.,  serm.  de  Unctione  chrismatis  : 
Altarium  lapides  oleo  delibuti  spiritualem 
sigwficant  sacris  mysteriis  inesse  pinguedi- 
nem;  et  Augustin.,  dicto  serm.  255  cle  Temp. : 
Celebramus  (inquit)  festivitatem,  in  qua  bene- 
dictus,  vel  unctus  est  lapis,  ut  quod  in  altari 
visibiliter  colitur,  in  nobis  invisibiliter  com- 
pleatur;  et  Rabanus,  lib.  de  Instit.  Cleric, 
cap.  45  ;   Aliare,  inquit,  post  aspersionem 

aqux,  chrismate  perungitur  ad  imitationem 
Patriarchx  Jacob;  et  infra  :  Chrismatis  lini- 
turunguento,  ut  demonstretur,  quod  omnis 
sanctificatio  constat  in  Spiritu  Sancto.  Ex  , 
quorum  Patrum  sententiis  plures  rationes 
hujus  cseremoniee  colligi  possunt.  Secundo 
requiritur  beneclictio,  quae  parlim  fit  asper- 
sione  aquee  benedicUe,  ut  Raban.  supra 
indicat;  partim  signo  crucis,  ut  Augustin. 
meminit,  serm.  19  de  Sanctis;  partim,  aliis 
orationibus.  et  ritibus,  qure  in  Pontificali 
traduntur,  de  quibus  videri  potest  Guliel. 
Durand.,  lib.  1  Rational.,  cap.  7. 

5.  Quxsitum.  —  Quxsito  satisfit.  —  Quxsi- 
tum  aliud.  —  Quxsito  satisfit.  — Tertio  addi- 
tur,hanc  benedictionem  debere  esse  sacerdo- 
talem;  quod  intelligendum  est,  quasi  per  an- 
tonomasiam,  de  Episcopali,  quia  nullus  alius 
praeter  Episcopum  potest  hanc  consecratio- 
nem  efficere,  ut  constat  exHormisda,  in  cap. 
Nullus  presbyter,  de  Consec,  dist.  1.  Unde 
Damas.  Papa,  in  epist.  4  decret.,  negat  posse 
Chorepiscopos  altare  erigere ,  ungere  aut 
sacrare;  quod  intelligendum  est  ordinaria 
polestate;  Papa  enim  recte  potest  commiltere 
hanc  polestatem  simplici  sacerdoti,  ordinarie 
autem  non  facit;  solum  invenio  hoc  esse  con- 
cessum  presbyteris  societatis  Jesu,  pro  locis 
remotissimis  infidelium,  in  quibus  Episcopi 
Catholici  non  adsunt ,  in  Bulla  Pauli  III, 
anni  1549.  Observandum  vero  in  hoc  est, 
hanc  altaris  consecrationem  tamdiu  durare 
quamdiu  lapis  consecratus  integer  manet ;  si 
autem  frangatur,  consecrationem  amittit,  de 
qua  re  multa  scribunt  Sylvest.,  verbo  Allare, 
quEest.  8  el  sequentib.;  Palud.,  Navarr.,  et 
alii  locis  supra  citat.;  et  Ivo,  epist.  32  et  128; 
qui  omnes  docent,  oportere  fractionem  esse 
notabilem,  ut  consecratio  amittatur;  ita  ut  in 
neutra  parte  confracti  lapidis  possint  com- 
mode  calix  et  hoslia  collocari;  nam,  si  altera 
pars  maneat  in  quantitate  sufficienle,  illa 
consecrata  manebit,  quia  hfec  consecratio 
non  requirit  certam  figuram  in  materia  con- 
secrata,  sed  tanlum  sufficientem  magnitudi- 
nem,  ut  dictum  est.  Sed  quseri  polest,  utrum 
absque  fractione  possit  inlerdum  altaris  con- 
secratio  amitti.  Et  ratio  dubii  est ,  quia  in 
cap.  1,  c  Quod  in  dubiis,  cap.  Ligneis,  de 
Consecr.  Eccl.  vel  altaris,  sub  disjunctione 
dicitur,  si  altare  molum,  vel  confractum  fue- 
rit,  iterum  esse  consecrandum  ;  et  loquuntur 
de  altari  fixo,  et  de  lapide  illo,  cui  consecratio 
adhibetur;.  ergo,  quamvis  ille  non  fragantur, 
si  removeatur  ab  inferiori  structura  altaris, 

amittit    consecrationem ;    et    ita    explieatur     Sylvest.,  verbo  Altare 


cap.  Si  motum,  de  Gonsec,  dist.  1,  ubi  di- 
citur  :  Si  motum  fuerit  altare,  denuo  conse- 
.cretur  Ecclesia,  scilicet  quantum  ad  altare; 
non  enim  propter  solam  altaris  remotionem, 
tota  Ecclesia  ilerum  consecranda  est,  ut  in 
dict.  cap.  1  declaratur;  quamvis  illa  correc- 
tio  potius,  quam  declaratio  alterius  canonis 
videatur.  Aliqui  interpretantur  hsecjura,  ut 
non  intelligantur  de  sola  motione  locali,  sed 
de  mutatione  quoad  formam.  Sed  est  violenta 
expositio,  quia,  ut  dixi,  in  hujusmodi  lapide 
non  requiritur  aliqua  determinata  forma  seu 
figura  prseter  convenientem  magnitudinem  , 
quae  non  amittitur,  nisi  per  fraclionem;  ergo 
in  eo  sensu  motio  lapidis,  nihil  aliud  esset, 
quam  fractio.  Goncedendum  ergo  est!,  lapi- 
dem  illum  amittere  consecrationem ,  non 
tantum  per  fractionem ,  neque  etiam  per 
solam  molionem  localem,  sed  per  separatio- 
nem  a  reliqua  structura  altaris.  Itaque ,  si 
fingamus,  totam  altaris  structuram  cum  suo 
lapide  superiori,  integram  et  eamdem  reli- 
nendo  compositionem,  ab  uno  in  alium  locum 
Ecclesise  mutare,  existimo  non  amittere  con- 
secrationem,  quia,  ut  argumenlum  probat, 
non  pendet  a  sola  preesentia  locali,  nec  tunc 
removetur  seu  dissipatur  altare.  Si  tamen 
ipsa  altaris  structura  dissolvatur,  et  superior 
lapis  ab  inferioribus  separetur,  tunc  amittit 
consecrationem,  juxta  supra  dicta  jura,  unde 
intelligitur  consecrationem  hujusmodi  altaris 
preecipue  inesse  in  conjunctione  superioris 
mensee  cum  structura  inferiori,  ut  Gloss.  in 
dict.  cap.  1  notavit;  et  ita  tenet  Palud., 
dist.  13,  quaest.  2,  arl.  4,  conolus.  2;  Sylvest., 
Navarr.,  et  alii  supra  citati.  Sed  quid  erit  di- 
cendum  de  allari  portatili,  quod  ab  uno  loco 
in  aliud  traflsfertur,  et  non  amittit  consecra- 
tionem?  Respondet  Palud.  supra,  hsec  altaria 
non  consecrari,  nisi  affixa  alicui  tabulse,  vel 
capsulse  lignese,  in  qua  sunt  veluti  in  proprio 
loco,  et  propria  structura,  quod  etiam  affir- 
mat  Astens.,  lib.  4  Summ.,  tit.  14,  art.  4. 
Unde  addit  Palud.  quod,  si  ab  ea  capsula 
removeantur,  amittent  consecrationem;  non 
tamen,  si  intra  illam  ab  uno  in  alium  locum 
transferantur,  et  ita  etiam  in  hoc  altari  sal- 
vatur  proportionaliter  decisio  illorum  cano- 
num;  et  hanc  opinionem  sequitur  Durand., 
dict.  lib.  1,  cap.  25,  citatque  Ivonem , 
epist.  32  et  128.  Quae  opinio  est  securior; 
nullum  tamen  jus  invenio,  in  quo  fundetur, 
cum  tamen  tola  hsec  res  ex  jure  positivo 
pendeat.  Unde  contrariam  sententiam  tenet 


19;  et  in  re  idem 
tenet  Ang.,  §  2,  quamvis  quibusdam  dis- 
tinctionibus  utalur  minime  necessariis;  et 
idem  fere  sentit  Tabien.,  §  5,  qui  addit,  idem 
esse  de  altari  fixo,  quando  mensa  prius  per 
se  consecratur,  et  completa  consecratione, 
superponilur  structura?.  Quocirca  facile  dici 
posset,  priora  decreta  intelligi  solum  de  altari 
fixo,  etimmobili,  quando  ut  sic  consecratur , 
id  est,  ut  fixum  et  immobile  sit;  et  ideo  mi- 
rum  non  est,  quod  per  remotionem  consecra- 
tionem  amitlat.  At  vero  altare  portatile  sub 
alia  ratione  consecratur,  scilicet,  ut  mobile 
sit,  et  ideo  non  est  eadem  de  illo  ralio;  nam 
certe  illud  ornamentum  ligneum  ,  quo  hujus- 
modi  lapis  circumdari  solet,  non  videtur  adeo 
essentiale  huic  consecrationi;  nam  interdum 
videntur  hujusmodi  lapides  sine  illo  conse- 
crari.  Sed  ulterius  circa  hoc  inquiri  solet,  an 
sit  de  essentia  hujus  consecrationis,  ut  in 
altari  seu  lapide  consecrato  reliquiae  Sancto- 
rum  ponantur.  Ita  enim  statutum  fuisse  legi- 
mus  in  can.  Placuit,  de  Consec,  dist.  1,  ex 
Concil.  Carth.  V,  cap.  14;  et  Concil.  African., 
cap.  50;  et  in  VII  Synodo,  cap.  7.  Propter 
quas  decreta  aliqui  jurisperiti  in  dict.  c 
Placuit,  censent  hoc  esse  necessarium,  sal- 
tem  in  consecratione  altaris  fixi;  Durand. 
vero  in  Rationali,  lib.  1,  cap.  7,  num.  23, 
addit  requiri  reliquias,  vel  corpus  Christi. 
ltaque  censet ,  cum  desunt  reliquiae,  par- 
ticulam  hostise  consecrataa  debere  recondi  in 
allari  consecrando.  Sed  hoc  indecens  mihi 
videtur,  et  improbabile,  ut  respondisse  fer- 
tur  Innoc.  Pap.,  et  docent  Turrecrem.  cum 
aliis  in  dict.  can.  Placuit;  et  Abb.,  in  cap.  1, 
de  Cons.  Ecclesiae  vel  altaris.  Existimo  ergo 
reliquias  non  esse  de  essentia  hujus  conse- 
crationis ,  ut  ex  usu  constat;  et  fortasse 
nunquam  fuisse;  nam  illud  cap.  Placuit, 
aliam  expositionem  habere  potest,  quam 
supra  tradidimus;  et,  quamvis  demus  illud 
tunc  praeceptum,  non  tamen  inde  fit,  fuisse 
de  substantia  consecrationis ;  prseceptum 
autem  jam  cessavit,  vel  quia  cessavit  ratio 
et  occasio  ejus,  quae  fuit  ad  resistendum  hae- 
reticis,  honorem  debitum  reliquiis  Sanctorum 
oppugnantibus;  tum  etiarn  quia  in  tanta  tem- 
plorum  et  altarium  multitudine,  jam  id 
commode  impleri  non  potest. 

6.  Casusnotandus.  —  In  tertia  parte  conclu- 
sionis  declaratur  necessitas  altaris  consecrati, 
quse  tanta  est,  ut  absque  mortali  peccato  noi 
possit  hoc  sacrificium  celebrari  in  allari  noi 
consecrato,  ut  docent  omnes  citati  auctores, 


et  constat  aperte  ex  juribus  supra  citalis. 
Additur  vero  in  ultima  part3  conclusionis , 
sufficere  altare  fixum,  vel  portalile;  alleru- 
trum  enim  horum  ita  necessarium  est,  ut 
nulli  omnino  liceat,  etiam  ex  privilegio,  aliter 
conficere  hoc  sacramentum;  nam  Episcopus 
non  potest  in  hoc  dispensare,  ut  constat  ex 
perpetua  Ecclesiae  consuetudine.  Summus 
autem  Pontifex,  licet  ex  gravi  causa  dispen- 
sare  possit  (est  enim  hoc  jus  Ecclesiasticum), 
nunquam  tamen  legitur  id  fecisse;  nec  vide- 
tur  moraliter  esse  posse  necessarium,  aut 
conveniens.  Et  vero ,  si  altare  consecratum 
sit,  non  refert,  quod  sit  fixum  vel  portatile. 
Nam  quodcumque  sufficit,  quantum  est  ex 
parte  altaris;  quod  dico,  quia  ex  parte  loci, 
seu  templi  aut  domus,  in  qua  est  altare,  re- 
quiritur  sua  propria  benedictio  vel  conse- 
cratio,  ut  dictum  est.  Et  in  hoc  est  aliqua 
differentia  inter  haec  duo  altaria,  quia  altare 
fixum ,  nunquam  est  consecratum .  nisi  sit 
intra  Ecclesiam  consecratam,  aut  benedic- 
tam;  et  ideo,  regulariter  loquendo,  ubicum- 
que  est  hujusmocli  altare,  fieri  polest  sacrifi- 
cium.  Quanquam  fingi  potest  casus,  in  quo 
altare  consecratum  sit,  et  tamen  templum  , 
vel  sit  pollutum,  vel  certe  non  consecratum 
vel  benedictum,  ut  si  combustum  fuit  vel 
destructum,  altari  integro  manente,  et  postea 
resedificetur,  et  non  benedicatur;  tunc  enim 
in  illo  altari  non  posset  fieri  sacrum  absque 
speciali  privilegio ,  vel  licentia  Episcopi. 
Altare  vero  portalile,  quia  facile  transfertur 
de  loco  in  locum,  facile  polest  in  loco  bene- 
dicto,  et  non  benedicto  collocari;  et  ideo  de 
illo  dici  solet,  non  posse  aliquem  eo  uti  ad 
sacrificandum,  nisi  ex  privilegio;  quod  intel- 
ligendum  est,  quantum  ad  absolutam  et  ge- 
neralem  facultatem  utendi  illo ,  in  quolibet 
decente  loco,  ut  supra  dictum  est,  ut  colli- 
gitur  ex  cap.  In  bis,  de  Privileg.,  et  cap.  ult., 
eodem  tit.,  in  6.  In  Ecclesia  autem  benedicta 
quilibet  absque  privilegio  potest  sacrum  fa- 
cere  cum  solo  altari  portatili,  ut  constat  ex 
usu ,  et  ex  cap.  Concedimus,  de  Gonsecr., 
dist.  1 .  Ultimo  loco  tractari  hic  poterat  de 
situ  altaris,  quem  in  Ecclesia  habere  debet , 
an  scilicet  oporteat  illud  ad  Orientem  res- 
picere,  necne.  Sed  quoniam  haec  qusestio  de 
oratione  versus  Orientem  vulgaris  est,  aliis 
locis  tractari  solet.  Dicendum  est  tamen  bre- 
viter,  in  hac  re  nihil  esse  simpliciter  ne- 
cessarium  ex  preecepto.  Fuil  quidem  antiqua 
Ecclesiee  consuetudo,  ut  in  templis  seu  Eccle- 
siis  altare  majus  seu  principale  ad  plagam 

orientalem  respiceret,  ut  fideles,  ad  eum  con- 
versi ,  Orientem  versus  orarent,  ut  refert 
Walfridus  Strab.,de  Rebus  Ecclesiast.,  c.  4; 
et  constat  ex  aliis  stalim  citandis,  et  ex  com- 
muni  usu  Romame  Ecclesiae,  et  ex  antiquis 
Patribus,  Glemen.,  epist.  2,  et  ex  aliis,  qui 
meminerunt  consuetudinis  orandi  ad  Orien- 
tem  ,  ut  Justin.,  qufest.  118  ad  Orthodoxos ; 
Athan.,  quaest.  14  ad  Antioch.;  Greg.  Nyss., 
orat.    5;    Basil.,  lib.   de  Spir.   S.,   cap.  27; 


Epiphan.,  hseres.  19;  Orig.,  homil.  4  de  Fide, 
cap.  13;  Tertull.,  lib.  cont.  Valent.,  cap.  3, 
et  in  Apolog.,  cap.  16;  Augustin.,  lib.  2  de 
Serni.  Domini  in  monle,  cap.  9;  Germ.,  in 
Theo.  rerum  Eccles.;  Paulin.,  epist.  12;  et 
D.Thom.,  2.  2,  quaest.  84,  art.  3,ad3.  Verum- 
tamen  heec  consueludo,  nec  tam  universalis 
fuit,  quin  contrarium  alicubi  factum  fuerit, 
ut  de  Ecclesia  Antiochena  referunt  Niceph., 
lib.  12,  cap.  34,  et  Socrates,  lib.  1,  cap.  21, 
nec  modo  pertinet  ad  necessitatem  prsecepti, 
sed  ad  decenliam  quamdam,  ut  D.  Thom. 
supra  dicit,  et  ideo  non  oportet  semper  ser- 
vari,  sed  quando  commode  potest.  Unde  de 
reliquis  altaribus  particularibus  constat,  in- 
differenter  posse  versus  quamcumque  mundi 
plagam  erigi,  utpatet  ex  usu  omniurn  Eccle- 
siarum.  Idemque  fere  est  de  his,  quse  consti- 
tuuntur  in  privatis  oratoriis.  Cur  autem  in 
veteri  lege  altare  tabernaculi  seu  templi  ver- 
sus  occidenlem  conslilutum  fuerit,  legi  potest 
in  Anastas.  Niss. ,  lib.  Qutestionum  sacrse 
Scripturas,  queest.  48,  et  D.  Thom.,1.  2, 
quaest.  102,  art.  4,  ad  5. 

SECTIO  VI. 

Quomodo  oruari  debeant  templuin  et  altare,  in  quibus 
sacrificiuni  est  offerendum. 

1 .  Tractare  hoc  loco  possumus,  aut  de  licito 
et  decente  ornalu,  aut  de  necessario  simplici- 
ter  ad  sacrificium  offerendum,  de  necessario, 
inquam,  ex  prsecepto  Ecclesiee;  nam  ex  sola 
rei  natura,  aut  ex  substantia  ipsius  sacra- 
menti  seu  sacrificii,  nulla  oritur  necessitas 
alicujus  ornatus;  agimus  autem  nunc  non  de 
ornatu  pertinente  ad  ministros  altaris ,  qui 
consistit  in  vestibus  sacris,  nec  de  vasis  sa- 
cris,  eorumque  ornatu ,  de  quibus  omnibus 
postea  dicturi  sumus,  sed  solum  de  ornatu, 
seu  apparatu  ipsius  templi  vel  altaris. 

2.  Prima  conclusio.  —  Dico  ergo  primo  :  ut 
fieri  possit  sacrificium,  necessarium  est,  altare 
esse  preeparatum  aliquibus  rebus  seu  orna- 
mentis  ad  sacrificium  necessariis,  preeter  quee 

nullus  alius  ornaius  templi  est  simpliciter 
necessarius.  Prior  pars  declaratur  breviter; 
nam  imprimis  necessariumest,  ut  superaltare 
seu  aram  consecratam  extendatur  linteum 
aliquod ,  quo  operiatur  superior  pars  seu 
superficies  altaris,  utconstat  ex  usu  Hcclesiee; 
solet  enim  altare  mappa  seu  syndone  munda 
cooperiri.  Deinde  requiritur  palla  linea,  super 
quam  immediate  exlendatur  corporale;  ita  ut 
ante  corporale  ad  minus  duee  pallae,  seu 
toballiae  sint  extensse  super  allare.  vel  una 
saltem  plicata;  illa  enim  duabus  sequivalet, 
nec  refert,  quod  in  aliqua  parte  continua  sit. 
De  his  fit  menlio  in  eap.  Altaris  palla ,  de 
Consecr.,  d.  1,  et  in  cap.  Nemo,  ubi  dicitur, 
non  esse  mortuum  obvolvendum  palla,  quas 
fuit  in  altari;  et  infra  dicitur  :  Pallas  et  vela 
sanctuarii,  si  sordidata  fuerint  ministerio, 
diaconi  cwn  humilibus  ministris  inira  sanc- 
tuarium  lavent;  et  infra  :  Syndonem  non  foris 
abluant.  Sed  in  his  decretis  non  satis  decla- 
ratur,  quae  sint,  vel  quol  istse  pallse,  neque  an 
ab  ipso  corporali  dislinctee  sint;  in  c.  autem 
Si  per  negligentiam,  de  Consec,  d.  2,  preeter 
corporale  (quod  ibi  vocatur  linteum  altaris), 
numerantur  alia  tria  lintea.  Sic  enim  dicitur : 
Si  aliquid  de  sanguine  stillaverit  super  lin- 
teum  altaris,  et  ad  aliud  stilla  pervenit,  qua- 
tuor  diebus  poeniteat ;  si  usque  ad  tertium, 
novem  diebus  poeniteat;  si  usque  ad  quartum, 
viginti  diebus  poeniteat.  Unde  probabile  est, 
prseler  oblongam  mappam,  quse  totum  altare 
cooperit,  supponi  duas  alias  pallas  corporali, 
quod  videntur  observare,  qui  has  res  divinas 
diligentius  tractant.  Consuetudo  autem  tenet, 
ut  duae  pallee  sufficiant  ac  necessarise  sint;  et 
ita  docent  auctores  communiter,  ut  videre 
licet  in  Sylvest.,  verb.  Missa  I,  quaest.  'I ,  cum 
Paludan..  Innocent.,  et  Direct.  Curat.,  contra 
Summam  Angel.,  quse  dicit,  unam  pallam 
sufficere.  De  his  autem  pallis  nihil  dicendum 
occurrit,  nisi  quod  esse  debent  ex  materia 
linea ,  ut  colligitur  ex  citatis  juribus;  non 
tamen  est  necesse  illas  esse  benedictas,  quia 
neque  aliquo  jure  cavetur,  neque  consuetu- 
dine  observatur.  Quod  autem  altare  his  pallis 
cooperiatur,  antiquissimum  est  in  Ecclesia; 
nam  ejus  facit  mentionem  Clemens,  epist.  2. 
Et  Optatus,  lib.  6  :  Quis  fidelium  (inquit)  nes- 
cit,  in  peragendis  mysteriis  ipsa  ligna  lintea- 
mine  cooperiri?  inter  ipsasacramenta,  velamen 
tangi  potuit,  non  lignum;  et  Burchard.,  lib.  3, 
cap.  97,  refert  ex  Concilio  Rhemensi,  haec 
verba  :  Altaria,  in  quibus  corpus  Dominicum 
consecratur ,  sanguisque  ejus  hauritur,  cum 


omni  veneratione  honoranda  sunt,  et  mundissi- 
mis  linteis  ac  pallis  cooperienda.  Ad  hoc  eliam 
alluclit  Isidorus,  epist.  ad  Gudifredum,  in  cap. 
Perlectis,  dist.  25,  ubi  dicit,  ad  diaconum 
pertinere,  componere  mensam  Domini  atque 
vestire;  et  infra  dicit,  pertinere  ad  Arcbidia- 
conum  ordinationem  vestiendi  altaris  a  Levi- 
tis.  Unde  in  Concilio  Toletan.  XIII,  in  c.  Qui- 
cumque,  26,  queest.  5,  graviter  prsecipitur,  ne 
ullus  ministrorum  Ecclesiae  altare  divinum 
vestibus  sacris  exuere  praesumat;  ubi  vestis 
altaris  vocari  videtur  mappa  illa,  qua  totum 
allare  cooperitur;  et  illa  exui  non  debet,  nisi 
in  feria  quinta  hebdomadae  sanctse,  ob  spe- 
cialem  significationem  Christi  nudati  a  vesti- 
mentis  suis,  ut  notant  Alcuinus,  de  Divinis 
officiis,  et  alii ;  et  juxta  hsec  explicari  potest, 
quod  ait  Innocent.,  lib.  2  de  Myst.  Miss., 
cap.  56,  ubi  ait,  duplicem  esse  pallam,  unam 
quam  diaconus  super  altare  totam  extendit, 
alteram,  quam  super  calicem  plicatam  impo- 
nit;  pars  extensa  signat  fidem,  pars  plicata 
signat  intellectum.  Forte  enim  hae  duae  pallee 
intelliguntur  prceter  mappam ,  qua  totum 
altare  semper  vestitum  est.  Sed  fortasse  hsec 
verba  alium  habent  veriorem  sensuni,  ut  in- 
fra  dicam. 

3.  Cor^poralis  sacri  benedictio  quamdiu  du- 
ret.  —  Secundo,  prseter  pallas  non  benedictas 
requiritur  corporale  benedictum,  quod  debct 
esse  lineum  et  ab  Episcopo  consecratum,  ut 
statuitur  in  cap.  Consulto,  deConsecr.,  d.  1, 
ex  Eusebio  Papa  et  Sylvestro,  prohibentibus, 
ne  sacrificium  altaris  fiat  in  serico  panno  aut 
tincto,  sed  in  puro  linteo  ab  Episcopo  conse- 
crato  ,  terreno  scilicet  lino  procreato  atque 
contexto,  sicut  corpus  Domini  nostri  Jesu 
Christi  in  syndone  linea  munda  sepultum  fuit. 
Et  hanc  esse  receptain  Ecclesise  consuetudi- 
nem  docuit  Beda  super  Marcum,  cap.  44,  et 
lib.  6  in  Lucam,  cap.  7;  et  Burchard..  lib.  3, 
cap.  98,  refert  simile  decretum  ex  Concil. 
Rhemen.,  c.  3;  et  in  cap.  Sacratas,  dist.  24, 
appellatur  palla  sacra,  quia  est  veluti  pallium 
seu  indumeutum  Christi  in  altari.  Communi- 
ter  tamen  appellatur  corporale,  quia  syndo- 
nem  repraesentat,  qua  corpus  Christi  iuvolu- 
tum  fuit,  ut  notavit  Isidor.  Pelusiota,  epist. 
123;  vel  quia  in  eo  corpus  Domini  superponi- 
tur,  ut  notavit  Alcuinus,  lib.  de  Divinis 
officiis,  cap.  de  Celebrat.  Missee;  et  Durandus, 
lib.  4  Ralion.,  cap.  29;  et  Germ.,  in  Theor. 
rerum  ecclesiasticarum;  et  Amalar.,  lib.  3  de 
Ecclesiast.  officiis,  c.  10;  et  Rabanus,  lib.  3 
de  Inslitut.  Cleric,  cap.  33 ;  qui  alia  etiam 

mysteria  et  morales  significationes  in  hac 
Ecclesiae  consuetudine  considerant  ac  decla- 
rant,  quas  hic  etiarn  attigit  D.  Thom.,  ad  7, 
et  in  opusc.  58.  Materia  igitur  hujus  lintei 
linea  esse  debel;  imo  additur  in  citalo  decreto 
Concilii  Rhemensis,  quod  in  eo  allerius  gene- 
ris  materia  pretiosior  aut  vilior  non  miscea- 
tur.  Sed  hoc  intelligendum  est,  quoad  interio- 
rem  partem  ejus,  in  qua  corpus  Domini  et 
calix  collocatur;  et  ideo  in  Missali  Romano 
dicit  in  medio  non  debere  serico  ornari;  in 
ora  autem  seu  extremitate  non  est  prohibi- 
tum,  quod  auro  vel  serico  ornetur.  Forma 
autem  hujus  lintei  estconsecratio  Episcopalis, 
quee  cum  fiat  per  simplicern  benediclionem 
absque  chrismatis  unctione,  simplicibus  sa- 
cerdotibus  interdum  committitur,  et  multi 
superiores  religionum  habent  in  hoc  speciale 
privilegium.  Durat  autem  hsec  benedictio, 
quamdiu  corporale  integrum  manet;  per  rup- 
tionem  autem  seu  divisionem  amittitur,  dum- 
modo  notabilis  sit,  sicut  dictum  est  de  ara, 
et  notavit  Sylvest.,  verbo  Corporalia,  q.  2. 
Atque  hinc  concluditur  esse  peccatum  mortale 
ex  suo  genere,  Missam  dicere  sine  hujusmodi 
corporali,  quia  prseceptum  hoc  et  hsec  consue- 
tudo  Ecclesiee  est  valde  gravis,  mullumque 
pertinet  ad  hujus  sacramenti  reverentiam,  ut 
colligitur  es  D.Thom.hic,  ad  octavum.  Et  hoc 
est  mullo  certius  in  hac  sacra  palla  quam  in 
ceeteris  non  benedictis;  in  quibus  unam  tan- 
tum  adhibere  et  alteram  omillere  ob  necessi- 
tatem,  secluso  contemptu  aut  scandalo,  for- 
tasse  non  esset  peccatum  mortale,  quia  res 
neque  est  tam  constans,  neque  tam  gravis. 
Utramque  vero  omittere  grave  peccatum  esset, 
quia  est  contra  universalem  et  indubitatam 
consuetudinem  Ecclesias,  et  est  major  inde- 
centia  et  irreverentia.  An  vero  in  hujusmodi 
rebus  possit  interdum  excusari  peccatum, 
dicemus  disputatione  sequenle,  de  vestibus 
sacris  tractando. 

4.  Auctoris  circa  hoc  sententia.  —  Tandem 
circa  hoc  prseceptum  advertehdum  est,  olim 
unicum  tantum  fuisse  corporale  oblongum , 
super  quod  corpus  et  sanguis  Christi  colloca- 
bantur,  et  residua  parte  ejus  cooperiebantur; 
et  hoc  tantum  est  de  substantia  et  rigore  hujus 
preecepti;  et  ubi  fuerit  in  usu,  observari  po- 
test;  jam  vero  usus  obtinuit,  ut  in  duas  partes 
divisum  sit,  quarum  altera  major  est,  et  altare 
seu  aram  cooperit,  et  hostiam  ac  calicem  in 
se  recipit,  et  hsee  retinuit  corporaiis  nomen, 
et  de  ea  sine  dubitalione  procedunt  omnia, 
quee  diximus;  alia  vero  pars  minor  est,  qua 

calix  cooperitur,  et  vulgo  filiola  vocari  solet, 
de  qua  Soto,  dist.  13,  quaesl.  2,  art.  3,  dicit, 
non  esse  de  essentia  ornamenlorum  altaris, 
et  ideo  non  esse  tanlum  scrupulum,  quod  sit 
serica  vel  aurea.  Ego  tamen  existimo,  quam- 
vis  absolute  non  sit  necessaria,  supposito 
tamen,  quod  corporale  non  sufficit  ad  coope- 
riendum  calicem  ,  eodem  preecepto  esse  ne- 
cessariam,  quia  hoc  pertinet  ad  integrum 
munus  corporalium;  quo  fit,  ut  talis  filiola  ad 
hoc  munus  assumpta  debeat  esse  benedicta, 
sicut  corporale,  quia  est  veluti  queedam  pars 
ejus;  et  ita  servat  usus  Ecclesiee ;  et  hinc  con- 
cluditur,  debere  esse  lineam,  quia  nulla  alia 
materia  esl  capax  illius  benedictionis;  et 
preelerea  propter  eamdem  causam,  scilicet, 
quia  est  pars  corporalis.  Et  fortasse  de  hac 
duplici  parte  loquitur  Innocent.,  dicto  lib.  2 
de  MysteriisMissee,  cap.  56.  Sic  enim  scribit : 
Diaconus  corporales  pallas  super  altare  dispo- 
nit,  quae  significant  linteamina,  quibus  invo- 
lutum  fuit  corpus  Jesu;  pars  autem,  qux 
plicata  ponitur  super  calicem,  signat  suda- 
rium,  quod  fuerat  super  caput  ejus;  et  infra  : 
Duplex  estpalla,  qux  dicitur  corporale,  una 
quam  diaconus  super  altare  totam  extendit, 
altera  quam  super  calicem  plicatam  imponit. 
Nam  Romee  ,  pars  illa  ,  quam  nos  hijuela 
vocamus,  fieri  consuevit  ex  parte  corpora- 
lis  plicata  et  convenienter  composita.  Unde 
ad  ulrumque  corporale  applicat  Innocent. 
explicatum  preeceptum  Euseb.,  in  dict.  cap. 
Consulto.  Atque  ita  vult,  etiam  partem  illam, 
quse  calici  superponitur,  debere  esse  lineam 
et  benedictam;  ita  ergo  observandum  est, 
saltem  quoad  interiorem  partem,  quee  calicem 
tangit;  exterior  enim  serica  esse  potest  vel 
auro  elaborala. 

5.  Aniiquissima  qusedam  Ecclesise  consue- 
tudo.  —  Tertio  requiritur  ad  sacrificium,  ut 
in  altari  sit  lumen  seu  lucerna  aliqua  ardens, 
sine  qua  Missam  dicere,  omnes  docent  esse 
peccatum  mortale.  Paludan.,  Durandus,  Soto 
et  alii,  dist.  13;  Sylvester,  Navarrus  et  alii, 
locis  cilatis,  qui  afferunt  caput  ultimum  de 
Celebratione  Missarum,  ubi  inter  excessus 
graves  cujusdam  presbyteri  ponitur,  quod 
sine  igne  sacrificabat;  consuetudo  etiam  Ec- 
clesiae  hoc  preeceptum  sufficienter  ostendit, 
quam  esse  antiquissimam  colligimus  ex  Conc. 
Carthag.  IV,  can.  6,  ubi  de  acolytho,  quando 
ordinatur,  dicitur,  ut  ab  archidiacono  accipiat 
ceroferarium  cum  cereo,  ut  sciat,  se  ad  ac- 
cendenda  Ecclesiee  luminaria  mancipari;  et 
Isidor.,  lib.  4  Etymolog.,  c.  de  Clericis,  expli- 

cat,  acolythum  solitum  esse  portare  cereum, 
quando  Evangelium  legitur  aul  sacrificium 
offertur.  Tunc  enim,  ait,  accenduntur  lumi- 
naria  ab  eis  et  deportantur,  non  ad  fugandas 
tenebras,  cum  sol  eodem  tempore  rutilet,  sed 
ad  signum  leetitiae  demonstrandum,  ut  sub 
typo  luminis  corporalis  illa  lux  oslendatur, 
de  qua  in  Evangelio  legitur  :  Erat  lux  vera, 
quse  illuminat  omnem  hominem  venientem  in 
hunc  mundxim.  Similiter  Hieron.,  contra  Vigi- 
lantium,  dicit ,  in  Ecclesia  Catholica  solere 
accendicereosinmeridie,  quando  Evangelium 
canitur;  et  epist.  20  ad  Marcellam,  mysticam 
rationem  declarat  :  Ut  accenso  lumine,  sponsi 
spectetur  adventus.  Augustin.,  serm.  215  de 
Tempore,  fideles  hortatur,  ut  oblationes,  quae 
in  altari  consecrantur,  offerant,  et  cereolos 
aut  oleum  ;  significans  solere  accendi,  quando 
sacrificium  offertur;  et  serm.  155,  figuram 
affert,  quod  in  altari  a  Salomone  dedicato 
jugiter  quotidianus  ignis  ardebat;  et  signifi- 
calionem  moralem  deelarat  :  Ut  Christus 
ignem  charitatis  accendere  el  nutrire  in  nobis 
dignetur.  Denique  fuit  Ecclesiee  anliquissima 
consuetudo  accendi  luminaria,  praesertim  ad 
honorem  Christi  Domini  et  ad  realem  preesen- 
tiam  ejus  significandam,  quia  est  lux  vera,  et 
ideo  maxime  accendi  solent  in  templis,  ubi 
corpus  Christi  Domini  servatur;  ergo  majori 
ratione  accendi  debent  tempore  sacrificii.  De 
illa  vero  consuetudine  legi  possunt  mulla 
apud  Durandum,  lib.  1  de  Ritibus  Ecclesise, 
cap.  8.  Ex  qua  vero  materia  constare  debeat 
hujusmodi  lumen,  auctores  non  declarant,  et 
in  dicto  cap.  final.,  de  Celebrat.  Miss.,  soluin 
damnatur  ille  presbyter,  quia  sine  igne  sacri- 
ficabat.  Respondetur  tamen,  Eeclesiae  consue- 
tudinem  esse,  ut  cerea  candela  accensa  sit;  et 
hoc  est  servandum;  nam  licet  ex  oleo  soleant 
etiam  in  Ecclesia  lucernas  accendi,  et  regula- 
riter  hujusmodi  sint,  qute  coram  divino  sa- 
cramento  ardent,  dum  in  sacrario  conserva- 
tur,  et  tempore  etiam  sacrificii  soleant  etiam 
hujusmodi  luminaria  accendi,  tamen,  quod 
sola  lucerna  ex  oleo  tempore  Missae  accensa 
sit,  nunquam  fieri  solet;  neque  existimo  licere, 
pra?sertim  sine  necessitate;  in  illa  vero, 
quando  candela  cerea  haberi  nou  posset,  non 
damnarem  peccati  mortalis  eum,  qui,  sine 
scandalo  et  contemptu,  sed  ex  devotione, 
cum  sola  hujusmodi  lucerna  Missam  diceret , 
quamvis  ego  non  consulerem;  inferior  autem 
materia  nullo  modo  adhibenda  est,  ut  ex  sevo 
vel  simili;  est  enim  valde  indecens  et  ab 
Ecclesise  usu  prorsus  aliena.  De  numero  autem 


Iucernarum  dicendum  est,  unam  in  rigore 
prsecepti  sufficere,  minus  vero  decere,  ut 
notavit  Jacobus  de  Graffis,  lib.  2,  c.  42,  n.  1 
Unde  communiter  duae  saltem  adhibentur  et 
adhibendae  sunl;  quod  si  plures  addantur,  ad 
majorem  ornatum  et  reverentiam  pertinebunt. 
Solum  cavendum  esl,  quod  Concil.  Trident. 
admonuit,  sess.  22,  in  decreto  de  observandis 
in  Celebratione  Missae,  ne  certus  aliquis  nu- 
merus  candelarum  ex  aliquo  superstitioso 
cultu  adhibeatur. 

6.  In  re  morali  a  communi  sententia  non  est 
recedendum.  —  Quarto  requirunt  auctores 
omnes,  ut  in  altari  sit  liber  Missalis,  qui  suffi- 
cienter  contineat  ea,  quae  in  Missa  dicenda 
sunt,  saltem  integrum  canonem.  Ita  docent 
Sylvest.,  verbo  Missa  1;  Navarr.,  cap.  25, 
num.  84  et  85,  cum  Anlonino,  et  aliis,  quos 
referunt;  nullum  tamen  afferunt  decretum,  in 
quo  specialiter  hoc  pra^ceptum  sit.  Unde  id 
solum  videntur  colligere  ex  eo  quod  hujus- 
modi  liber  videtur  instrumentum  necessarium 
ad  Missam  dicendam,  juxta  ritum,  quem  Ec- 
clesia  servat.  Sed  conlra  hanc  ralionem  objici 
potest,  quia  haec  necessitas  suppleri  potest 
memoria  sacerdotis  dicentis  Missam;  ergo,  si 
sacerdos  totumMissse  officium  et  canonem  op- 
time  memoria  retineat,  non  peccabit,  Missam 
dicendo  sine  Missali,  maxime  si  illo  careat.  et 
nullum  sequatur  scandalum.  Et  confirmatur, 
nam  dicti  auctores  significant,  sufficere,  ut 
liber  contineatcanonem  Missae;  sentiunt  ergo, 
reliquam  partem  officii  posse  suppler:  memo- 
ria  sacerdotis;  cur  ergo  non  polerit  idem  fieri, 
quoad  canonem?  Maxime  quia  multi  sacerdo- 
tes,etiamsi  librum  prresentem  habeant,  cano- 
nem  in  eo  non  le^unt,  sed  memoria  recitant, 
in  quo  nihil  peccant;  ergo  illa  libri  prsesentia 
valde  malerialis  est.  Et  alioqui  non  est  spe- 
cialiter  pra^cepta,  neque  habet  aliquam  spiri- 
tualem  significationem.  nec  per  se  requiritur 
ad  specialem  ornatum  altaris;  non  est  ergo, 
cur  dicamus,  hoc  esse  simpliciter  necessarium 
sub  peccato.  Nihilominus  non  est  recedendum 
a  communi  sententia  in  re  morali,  quam  con- 
firmat  Ecclesise  usus.  Ratio  vero  est,  quia 
memoria  facilc  labi  polest;  et  ideo  non  debet 
sacerdos  se  exponere  periculo  aliquid  omit- 
tendi,  praesertim  ex  canone,  nam,  ut  infra 
dicemus ,  praeceptum  est,  illum  inlegre  di- 
cendi,  quod  fortasse  non  ita  est,  vel  saltem 
non  ita  obligat  in  aliis  orationibus  vel  leclio- 
nibus,  qua3  in  Missa  dicuntur;  et  ideo  magis 
requiritur,  ut  liber  Missalis  saltem  canonem 
contineat;  nec  refert,  quod  memoriter  dici 


D1SPUTAT.  LXXXI.  SECT.  VI. 


813 


possit  praesente  Missali,  quia  tunc  minus  est 
periculi;  et  si  quid  erroris  vel  perturbationis 
conligerit,  facile  suppleri  polest  aut  emen- 
dari,  quod  non  ita  esset,  si  omnino  liber  non 
haberetur.  Denique  leges  attendunt  id  quod 
communiler  conlingit;  rarissimum  autem  est, 
ut  aliquis  dicere  possit  Missam  sine  libro;  et 
ideo  lex  illa  simpliciterlata  censetur,  quamvis 
in  uno  aut  allero  posset  minor  esse  necessitas; 
hoc  ergo  simpliciter  asserendum  videtur.  An 
vero  in  aliquo  casu,  ubi  liber  deest,  et  sacer- 
dos  esset  ita  instruclus  et  de  sua  memoria 
confidens,  ut  moraliter  non  dubitaret,  posse 
se  omnia  integre  diceresine  libro,  an,inquam, 
in  eo  casu  esset  peccatum  id  facere,  aliorum 
judicio  relinquo;  nam  ego  propter  multorum 
aucloritatem  licentiam  dare  non  audeo ,  et 
aliunde  sufficienter  rationem  peccati  non  in- 
venio. 

7.  Necessarium  est  ut  altare  cruce  saltem 
sit  ornatum.  —  Crucis  usus  antiquissimus. — 
Quinto  addere  possumus,  necessarium  esse, 
ut  altare  cruce  saltem  ornatum  sit,  de  quo 
auctores  nihil  dicunt,  neque  antiquum  decre- 
tum.  Solum  in  regulis  Missalis,  et  in  caeremo- 
niis,  et  ritibus  Missee,  vel  praecipitur,  vel 
supponitur,  crucem  esse  in  altari;  et  ila  ser- 
vant  communiter  omnes  timorati,  et  sui  mu- 
neris  studiosi  sacerdotes;  non  exislimo  autem 
hanc  esse  obligationem  peccati  mortalis,  ne 
multiplicemus  praecepta,  quee  non  satis  con- 
stant,  et  quia  res  non  videtur  adeo  gravis, 
secluso  contemptu;  videtur  ergo  ila  obligare, 
sicut  alise  caeremoniee  vel  ritus  Missae.  Offe- 
rebat  autem  se  hic  occasio  defendendi  hanc 
caeremoniam,  et  crucis  venerationem  ab  im- 
pugnationibus  hsereticorum;  sed  quia,  quan- 
tum  institutum  scholasticum  postulat,  hoc 
salis  egimus  in  4  tomo  hujus  tertiee  partis, 
ideo  ab  ea  dispulatione  nunc  supersedendum 
est;  addendo  solum  hujusmodi  crucis  usum 
adeo  esse  antiquum  in  Ecclesia,  ut  in  Goncil. 
Aurelianensi  vetitum  sit,  Ecclesiam  aedificari, 
in  qua  Episcopus  non  prius  crucem  figat,  ut 
habetur  in  c.  Nemo,  de  Consecr.,  d.  1,  et 
apud  Burch.,  lib.  3,  cap.  6,  etlvonem,  lib.  2, 
cap.  6.  Unde  esl  illud  Ambros.,  serm.  56  : 
Sine  cruce  Ecclesia  stare  non  potest. 

8.  Ultimapars  conclusionis,  nimirum,  prae- 
ter  haec,  quee  dicta  sunt,  nullum  alium  templi 
ornatum  esse  ad  sacrificandum  necessarium, 
non  aliter  probatur,  nisi  quia  nullum  Eccle- 
siasticum  jus,  aut  consuetudo  illum  praescri- 
bit;  neque  etiam  ex  sola  rei  natura  oslendi 
potest,  ut  per  se  manifestum  est.  Loquor  au- 


tem  de  proprio,  et  (ut  ita  dicam)  positivo 
ornatu  ;  nain  debila  templi,  altaris,  et  orna- 
menlorum  ejus  munditia,  quse  ad  decenliam 
et  reverenliam  necessaria  est  ex  natura  rei, 
non  est  dubium,  quin  cadore  possit  sub  pree- 
ccpto;  nam  si  nimia  esset  immunditia,  revera 
posset  esse  peccatum.  Unde  Innocent.  III,  in 
cap.  2  de  Custodia  Ecclesiae  vel  altaris,  prae- 
cipit,  ut  oratoria,  vasa,  corporalia,  et  vesti- 
menta  sacra,  munda  et  nitida  conserventur, 
el  graviter  reprehendit  clericos,  qui  Ecclesias 
dimittunt  incultas,  aut  qui  in  eis  admitlunt 
supelleclilia  profana ,  sine  urgente  necessi- 
tate;  erit  ergo  nonnullum  peccatum,  non  ser- 
vare  debilam  munditiam  in  hujusmodi  rebus, 
prsesertim  ad  sacrificium  eis  utendo,  tum 
quia  est  contra  praeceptum  Ecclesiaslicum,  ut 
notat  Paludan.,  dist.  13,  quaest.  2,  art.  6, 
conclus.  3;  lum  etiam  quia  est  contra  jus 
nalurale  quod  res  sacree  indecenter  tracten- 
tur,  ut  addit  Cajetan.  in  Sum.,  verbo  Missae 
celebratio,  ubi  dicit,  esse  hoc  crimen  intole- 
rabile;  significans  esse  peccatum  mortale  ex 
suo  genere;  quod  etiam  sentit  Sylvest.,  verb. 
Missa  1 ,  qusest.  2,  dicens,  esse  peccatum  mor- 
tale,  quando  vestimenta  sunt  enormiter  im- 
munda ;  quod  maxime  videtur  verum  de  cor- 
poralibus,  quae  proxime  corpus  Domini 
attingunt;  communiter  lamen,  quando  im- 
munditia  non  est  nimis  enormis ,  et  non  ,fit 
cum  scandalo,  neque  ex  contemptu,  sed  ex 
necessitate,  non  erit  peccatum  mortale,  sed, 
adsummum,  veniale. 

9.  Secunda  conclusio.  —  Dico  secundo  : 
quamvis  major  templorum  ornatus  simplici- 
ter  necessarius  non  sit,  illum  tamen  adhibere 
cum  debita  decentia  malum  non  est,  sed  po- 
tius,  per  se  loquendo,  ad  pielatem  spectat. 
Hanc  conclusionem  pono  contra  hujus  tem- 
poris  haerelicos,  qui  ornatum  templorum, 
eorumque  magnificentiam  et  amplitudinem 
damnant,  et  ut  superstitiosam,  rejiciunt; 
contra  quos  disputat  lale  Bellarm.,  lib.  3  de 
Cultu  Sanctorum;  cap.  6;  et  nonnulla  congerit 
Durand.,  lib.  1  de  Ritibus  Ecclesiast.,  c.  4. 
Nobis  vero  sufficit  ipsius  Dei  exemplum,  qui 
veleris  tabernaculi  et  templi  amplitudinem, 
ejusque  ingentem  ornatum,  ac  divitias  pro- 
bavit,  Num.  7,  3  Reg.  8;  nam,  ut  ait  Felix  IV, 
epist.  1  :  Si  Judxi,  qui  umbrse  legis  deservie- 
bant,  hoc  faciebant,  multo  magis  quibus  veri- 
tas  perfecta  est ,  et  gratia  et  veritas  per 
Jesum  Christum  data  est,  templa  Domino  sedi- 
ficare,  etprout  melius possumus  omare,  eaque 
divinis  precibus  et  sanctis  unclionibus  cum 

suis  altaribus  et  vasis,  vestibus  quoque  et  re- 
liquis  ad  divinum  cultum  explendum  utensi- 
libus,  devote  el  solemniter  sacrare  debemus. 
Atque  ha?c  fuit  consuetudo  Ecclesiee  ab  eo 
tempore,  quo  principes  caiholici  pii  in  ea 
esse  cceperunt,  id  est,  a  lemporibus  Constan- 
tini,  ut  constat  ex  ejus  edicto,  et  ex  Damaso 
in  vita  Sylvestr.,  et  Eusebio  in  vita  Constan- 
tini;  idemque  fecerunt  sanctissimi  Pontifices, 
Sylvester,  Damasus,  et  alii ;  et  Leo  I,  serm.  3 
Quadragesimse,  testatur  suo  temporeChristia- 
nos  solitos  fuisse  diebus  festis  n.ajori  cultu 
templa  ornare.  Idemque  docenl  omnes  Patres 
antiqui,  quos  prsedicti  auctores  citant.  Ratio 
etiam  est  evidens;  nam  cum  heec  templa,  et 
altaria  Deo  ipsi  dicentur,  ad  religionem  et 
pietatem  spectat ,  ut  honorifice  tractentur ; 
pertinet  etiam  hoc  ad  reverentiam  sacrificii, 
et  ceeterorum  sacramentorum ;  excitat  etiam 
animos  fidelium  ad  devolionem,  et  prseser- 
tim  adjuvat  simpliciores,  ut  de  rebus  sacris 
aliquid  excellens  et  reverentia  dignum  conci- 
piant;  et  ex  se  nulla  est  in  tali  actu  inordi- 
nalio,  nullave  superstitio,  quia  totum  fit  ad 
reverentiam  conciliandam  Deo,  et  rebus  sa- 
cris.  Dico  autem,  ex  se,  quia  ex  circumstan- 
tiis  extrinsecis  potest  interdum  hujusmodi 
opus,  aut  vitiari,  aut  certe  minus  expedire; 
meliusque  esse,  in  alia  pietatis  opera  hujus- 
modi  sumptus  expendere,  ut,  v.  gr.,  si  urgeat 
necessitas  subveniendi  pauperibus;  aut  si  ad 
ornandum,vel  construendum  templum,  aliena 
surripiantur;  vel,si  ultraloci  opportunitatem, 
vel  proportionem,  templi  magnitudo  aut  or- 
natus  augeatur;  vel  denique  si  rebus  inde- 
centibus,  vel  minus  aptis  templum  ornetur. 
Sed  hsec  per  accidens  sunt;  his  enim  modis 
cujuslibet  virlutis  externus  actus  vitiari  po- 
tesl.  Et  juxta  heec  facile  explicantur  nonnulla 
Patrum  dicta,  quibus  hseretici  abutuntur,  in 
quibus  videntur  hujusmodi  templorum  orna- 
tum,  vel  reprehendere,  vel  despicere;  tamen 
revera  non  ita  est ;  sed  loquuntur  de  tem- 
pore,  quo  urget  necessitas  subveniendi  pau- 
peribus,  et  ha?c  cura  negligitur,  propter  or- 
namenta  templorum  non  adeo  necessaria,  ut 
videre  licet,  12,  qusest.  2,  c.  Aurum,  et  c. 
Gloria,  ex  Ambros.,  2  Offic,  c.  29;  etHieron., 
epist.  2  ad  Nepotian.;  et  ex  eodem  Hieron., 
epist.  8  ad  Demelriadem,  12  ad  Gaud.;  et 
August.,  serm.  23  ad  fratres  in  eremo;  Isidoro 
Pelusiota,  epist.  174.  etaliis;quod  Bellarmin. 
late  exponit  citato  loco.  Hic  vero  dubitaudum 
occurrebat,  an  possint  templa  imaginibus, 
figuris,  et  reliquiis  Sanctorum  ornari;  sed  de 


his  disputavimus  satis  in  1  lomo,  ad  queest.25 
D.  Thomae. 

SECTIO  VII. 

Utrum  hoc  sacrificium  debeat  iu  vasis  sacris  offerri. 

1 .  Prima  conclusio.  —  Dico  primo,  hoc  sa- 
crificium  offerri  non  posse  sine  calice  et  patena 
ad  hoc  sacrum  ministerium  deputatis.  Ita 
habetur  in  c.  Vasa,  de  Cons.,  d.  1 ,  ex  Concil. 
Tribur.,  cap.  18.  Et  quidem  usus  calicis  ne- 
cessarius  fuit,  quia  vinum  non  polerat,  nisi 
in  aliquo  vase  simili  consecrari ,  ut  notavit 
Paschas.,  lib.  de  Corp.  et  sanguin.  Domini, 
cap.  20.  Unde  et  Christus  Dominus  calice  ad 
hoc  sacrificium  offerendum  usus  est.  Unde 
Optatus,  lib.  6,  calices  vocat  Christi  sangui- 
nis  portatores,  de  quorum  veneratione  legi 
possunt  Clemens,  epist.  2;  et  Hieron.,  epist. 
29  ad  Marcellam;  et  August.,  lib.  3  contra 
Crescon.,  cap.  29;  et  Greg.,  lib.  Dialog.,  c.  7; 
et  German.,  in  Theoria  rerum  Ecclesiast.  Pa- 
tena  autem,  quse  ad  recipiendum  Christi  cor- 
pus  deservit,  non  erat  ita  necessaria  simpli- 
citer  ad  hoc  ministerium ,  sacrificandi  vel 
conficiendi  hoc  sacramentum ;  poterat  enim 
et  rnanibus  teneri,  et  super  corporale  imme- 
diate  collocari;  Ecclesia  tamen  ab  initio  usa 
est  patenis  in  hoc  ministerio,  ut  constat  ex 
vitis  Pontificum,  Sylvestri,  Damasi,  et  ex  an- 
tiquis  decretis ,  quse  statim  citabimus ;  imo  * 
hunc  usum  miraculo  confirmatum  esse ,  re- 
fert  Gregor.  Turonens.,  in  Hist.  Martyr., 
cap.  85.  Fundatus  autem  est  hic  usus  fortasse 
in  Christi  exemplo;  creditur  enim  in  catino, 
seu  patena  panem  consecrasse,  suisque  disci- 
pulis  dedisse;  nam,  licet  hoc  Evangelistae  non 
referant,  tamen  per  se  est  verisimile,  quia, 
ut  Joannes  refert,  in  mensa  illa  erat  catinum, 
et  id  erat  commodius,  saltem  ne  micas  panis 
consecrati  e  manibus  super  mensam  laberen- 
tur.  Et  heec  etiam  ratio  movit  Ecclesiam  ad 
patense  usum,  super  quam  hostia  consecrata 
ponitur,  quando  fit  fractio,  ut,  si  quse  parti- 
culae  decidant,  in  illa  recipiantur,  et  facilius 
inveniri  possint,  ut  consumantur.  Accedit 
etiam  ratio  mystica ;  nam  calix  significare 
dicitur  sepulchrum  Domini,  patena  vero  la- 
pidem  sepulchro  superpositum;  utrumque 
ergo  est  ex  praecepto  necessarium  ad  hoc  sa- 
crificium  conficiendum. 

2.  Quse.situm.  —  Responsio.  —  Qualis  esse 
debeat  figura  patense,  et  calicis.  —  Dico  se- 
cundo,  tam  calicem  quam  patenam,  debere 
esse  ex   debita  materia  confecta   et  conse- 


crata.  Materia  horum 
lignea;  postea  vero  Zepliir.  Papa,  uti  coepit 
vasis  vilreis;  postea  vero  Urbanus  ea  fecit 
argentea ,  ut  refertnr  in  c.  Vasa,  de  Cons., 
dist.  1,  ex  Concil.  Tribur.,  cap.  48,  ubi  so- 
lum  prohibentur  sacerdotes ,  ne  in  ligneis 
vasculis  ullo  modo  conficere  prtesumant.  In 
Concilio  aulem  Rhem.,  ut  ibidem  refertur,  c. 
Ut  calix,  preeceptum  fuit,  ut  calix  Domini 
cum  patena ,  si  non  ex  auro,  omnino  ex  ar- 
genlo  fiat.  Additur  vero  :  Si  quis  autem  tam 
pauper  est,  saltem  vel  stanneum  calicem  ha- 
beat.  Unde  videlur,  hoc  non  permilti  sine 
aliqua  causa  vel  ratione  paupertatis;  tamen 
simpliciter  potest  ex  hac  materia  fieri  absque 
peccato,  ut  hic  D.  Thom.,  ad  6,  significat.  Et 
ibidem  prohibentur  alise  materise,  scilicet,  aes, 
et  aurichalcum,  quia  vini  virtute  seruginem 
recipiunt,  et  ad  vomitum  provocant;  vitrum, 
quia  fragile  est;  lignum  vero,  quia  est  poro- 
sum;  in  qua  prohibitione  solum  fit  mentio 
calicis,  tamen  ad  patenam  etiam  extenditur; 
nam  per  modum  unius  comprehenduntur  sub 
nomine  uniuspartis;  maxime,  quia  haec  prohb- 
bitio  sub  priori  praecepto  affirmalivo  com- 
prehensa  erat,  et  ita  ibi  intelligitur  prohibita 
omnis  alia  materia,  tam  in  calice,  quam  in 
palena,  quamvis  ibi  speciatim  nominata  non 
sit,  ut  de  lapidea  hic  docet  D.Thom.;  et  est 
eadem  ratio  de  ferrea,  et  similibus;  quamvis 
de  plumbea  possit  aliquis  dubitare;  nam  ali- 
quibus  in  locis  videtur  esse  usus  calicis 
plumbei,  fortasse,  quia  existimatum  est, 
plumbum  ejusdem  esse  rationis  cum  stanno. 
Et  ita  existimavit  Aslens.,  in  Summa.  Con- 
trarium  vero  tenet  Sylvest.,  cum  aliis,  verb. 
Calix.  Quod  censeo  verius,  quia  revera  plum- 
bum  non  est  stannum;  et  eadem  incommoda, 
quse  aurichalcum,  habere  videtur;  est  ergo 
praeceptum,  ut  haec  vasa  sint  argentea ,  aut 
aurea,  vel  stannea;  et  frequentius  observa- 
tur,  quod  sint  argentea,  et  ita  semper  curan- 
dum  est;  nam  stannea  non  sunt  tam  decen- 
tia,  aurea  vero  rariora  et  difficiliora  sunt, 
quamvis  eliam  sint  in  Ecclesia  antiquissima, 
ut  constat  ex  vita  et  donationibus  Constan- 
tini,  et  ex  gestis  Sylvestri,  Damasi,  et  alio- 
rum  Pontificum;  et  ex  citato  loco  August., 
lib.  3  contra  Cresc,  c.  29,  et  in  Ps.  113  :  Sed 
et  nos  (inquit)  pleraque  inslrumenta  et  vasa 
ex  auro  et  argento  habemus  in  usum  cele- 
brandorum  sacramentorum ,  qux,  ipso  mi- 
nisterio  consecrata,  sancta  dicuntur.  Et  ex 
Optato  Milevitano ,  lib.  6,  ubi  conqueritur, 
Donatistas  eripuisse  Ecclesise  pretiosa  vasa 

vasorum     ohm     fuit      saciamentorum.  Ac  denique  ex  Theophyl.,  in 


cap.  14  Marci  ,  ubi  exponens  verba  illa  : 
Pauperes  semper  habetis  vobiscum.,  pie  salis 
scribit  :  Audis,  quomodo  Christus  prxfert  sui 
curam  pauperibus;  Christi  autem  corpus  pro- 
prie,  quod  in  disco  aureo,  et  sanguis  qui  in 
poculo;  qui  igitur  abstulerit  discum  pretio- 
sum,  et  cogit,  ut  corpus  Chrisli  in  viliori  po- 
natur,  prxtexens  scilicet  pauperes,  intelligat 
cujus  partis  sit.  Solum  qua?ri  polest,  an  opor- 
teat,  totum  calicem  esse  argenleum,  aut  stan- 
neum,  vel  sufficiat,  superiorem  cuppam  esse 
argenteam,  v.  gr.,  quamvissit  ex  aurichalco, 
vel  ex  alia  materia  ex  prohibitis  ad  conficien- 
dum  calicem.  Circa  hoc  nihil  invenio  ab  auc- 
toribus  scriptum ;  scio  autem  in  usu  alicubi 
reperiri  calices,  in  quibus  sola  cuppa  est  ex 
legitima  materia;  et  probabile  esl,  hoc  suffi- 
cere,  tum  quia  rationes  illius  decreti  supra 
allegati  non  aliud  requirunt;  tum  quia  illa 
solum  pars  est,  quse  proxime  deservit  ad. 
usum  sacramenli;  tum  denique,  quia  proba- 
bile  est,  solam  cuppam  calicis  essentialiter 
requiri  ad  consecrationem  ejus,  ut  statim  di- 
cam.  Nihilominus  consulendum  est,  ut  totus 
integer  calix  fiat  ex  praedictis  materiis.  De 
forma  autem  physica  seu  figura  horum  vaso- 
rum  nihil  etiam  reperio  scriptum ,  et  ideo 
solum  dicendum  est,  servandam  esse  Eccle- 
sise  consuetudinem,  juxta  quam  patena  solet 
esse  orbicularis;  et  olim  videtur  fuisse  majo- 
ris  magnitudinis,  et  ponderis  triginta  libia- 
rum,  ut  constat  ex  Damaso,  in  vitis  Pontifi- 
cum ;  quamvis  fortasse  illse  patenae  non 
haberent  eumdem  usum,  quem  nunc  habent; 
vix  enim  fieri  potuisset;  nunc  ergo  patenae, 
quae  sunt  in  usu,  minores  sunt;  neque  eam 
magnitudinem  excedere  debent,  quse  ad  usum 
Missse,  et  cseremoniarum  ejus  sufficiat.  Figura 
autem  circularis  ex  se  non  est  simpliciter  ne- 
cessaria,  quia,  etiam  si  esset,  v.  gr.,  quadrata 
patena,  posset  esse  satis  apta  ad  usum  sacri- 
ficii;  nihilominus  tamen  omnino  servanda  est 
Ecclesiae  consuetudo.  Atque  idem  dicendum 
est  de  figura  calicis,  in  quo  solet  esse  non- 
nulla  major  varietas,  quae  accidenlalis  est; 
nam  in  ea  figura,  quae  ad  hunc  usum,  prout 
in  Ecclesia  fit,  et  ad  caeremonias  ejus,  omnes 
habent  eamdem  proportionem,  et  in  hoc  ser- 
vanda  est  identitas  talis  figurae  ;  solent  au- 
tem  calices  picturis  et  imaginibus  ornari, 
quod  antiquissimum  est  in  Ecclesia,  ut  colli- 
gitur  ex  Terlullian.,  lib.  de  Pudicit.,  et  ex 
aliis,  prout  attigimus  in  dicto  loco  de  adora- 
tione,  in  primo  tomo. 

3.  Forma  spiritualis  vasorum  est  consecra- 
tio.  —  Privilegium  Pauli  III ,  presbyteris 
Societatis  Jesu  in  locis  remotissimis  conces- 
sum.  —  Quxsitum.  —  Responsio.  —  Objectio. 
—  Alia  autem  forma  spiritualis  seu  Eccle- 
siastica  horum  vasorum  est  consecratio;  opor- 
tet  enim,  illa  esse  consecrata,  non  tantum  per 
contactum  corporiset  sanguinis  Domini,  prout 
aliquis  posset  ex  verbis  Augustini  supra  cita- 
tis  colligere,  sed  consecralione  caeremoniali 
et  Episcopali,  quee  fit  per  unclionem  cbrisma- 
tis,  et  specialem  benedictionem,  prout  habe- 
tur  in  Pontificali,  quee  consecratio  antecedere 
debet  alium  usum  et  contactum  corporis  et 
sanguinis  Domini ,  et  ante  illam  sanctificatio- 
nem,  quam  ex  illo  censentur  accipere  hujus- 
modi  vasa.  De  hac  consecratione  fit  mentio 
in  c.  Unico,  de  Sacra  unctione,  §  ult.,  et  ideo 
Sixt.  P.,  epist.  2,  prohibet,  sacra  vasa  tangi 
a  laicis,  quia  nimirum  consecrata  sunl;  ut 
habetur  c.  In  sancta,  de  Cons.,  dist.  I,  et 
in  c.  Sacratas,  et  c.  Non  liceat,  c.  Non  oportet, 
dist.  23,  et  ideo  in  c.  ult.,  de  Gelebr.  Missa- 
rum,  deponitur  sacerdos,  qui  sine  sacro  calice 
consecraverit.  A  quo  autem  possit  hsec  conse- 
cratio  fieri,  tractant  Sylvest.  etalii  Summistae, 
verb.  Calix,  et  verbo  Benedictio.  Certum  vero 
est,  a  solo  Episcopo  posse  fieri,  et  non  com- 
mitti  alteri,  etiam  ex  privilegio;  nam,  licet 
benedicliones  simplices  committi  soleant,  non 
tamen  illse,  quae  fiunt  cum  unctione  chrisma- 
tis;  quse,  sicut  sanctiores  esse  censentur,  ita 
etiam  sunt  magis  propriae  Episcoporum ;  hu- 
jusmodi  autem  est  hsec  calicis  et  patenae  con- 
secratio,  eadem  vel  majori  ratione  qua  con- 
secratio  altaris.  Solum  reperio  privilegium 
Pauli  II,  in  quo  id  concedit  presbyleris  So- 
cietatis,  in  locis  remotissimis,  sicut  supra 
dictum  est  de  consecralione  altaris.  Unde, 
quae  diximus  de  consecratione  altaris ,  hic 
applicari  possunt,  preesertim,  quod  hasc  con- 
secratio  durat,  quamdiu  hsec  vasa  integra 
manent;  amittitur  vero,  si  notabililer  divi- 
dantur,  seu  frangantur,  ita  ut  eam  formam 
et  quantitatem  amittant,  quae  ad  convenien- 
tem  eorum  usum  necessaria  est.  Solet  vero 
specialiter  inquiri ,  quando  hsec  vasa  sunt 
deaurata  ,  et  usu  aurum  tollitur,  iterumque 
deaurantur,  an  consecrationem  amittant,  ite- 
rumque  consecranda  sint?  Respondetur,  si 
interior  pars  calicis,  et  illa  superficies  pa- 
tenee,  in  qua  corpus  Domini  collocatur,  denuo 
deaurentur,  iterum  esse  vasa  consecranda, 
tum  quia  haec  consecratio  preecipue  fit,  prop- 
ter  contactum  corporis  et  sanguinis  Domini ; 

sed  id,  in  quo  proxime  fit  contactus,  non  est 
consecratum;  ergo  consecrandum  est;  tum 
etiam  quia  licet  sensus  non  discernat  aurum 
ab  argento,  tamen  revera  per  illam  deaura- 
tionem  fit  veluti  quoddam  vasculum  aureum 
subtilissimum  intra  aliud  argenteum,  in  quo 
proxime  effunditur  sanguis  Domini.  Et  idem 
est  probabiliter  in  palena ;  ergo  oportel,  ut 
consecrentur.  Dices  :  ergo  quando  deauratio 
amittitur,  per  hoc  solum  amittitur  consecra- 
tio;  quod  tamen  est  falsum,  et  contra  usum. 
Respondetur,negandoconsequenliam,quando 
materia  illa,  quae  manet,  est  capax  consecra- 
tionis,  ut  est  argentea  vel  stannea,  quia  totus 
calix  deauratus  per  modum  unius  consecra- 
lur;  et  ideo,  quamvis  aurum  amittatur,  ar- 
genteus  caiix  consecratus  manet;  sicut, 
quando  calix  est  pure  argenleus,  etiam  si 
contingat,  illam  exteriorem  superficiem  pau- 
latim  usu  consumi,  semper  tamen  calix  manet 
consecratus,  quia  licet  inunctio  vel  consecra- 
tio  versetur  circa  superficiem,  tamen  simpli- 
ciler  totum  consecratur;  quando  vero  postea 
nova  deauratio  superadditur,  requiritur  nova 
consecratio,  quiaid,  quod  additur,  nullo  modo 
consecratum  erat.  Nec  dici  potest,  manere 
consecratum  ex  sola  adjunctione  ad  aliud , 
sicut  supra  dicebamus  de  minima  parte  ad- 
jecta  Ecclesiae  consecratae,  vel,  sicut  dicitur 
de  parte  communis  aquse  addila  magnae  quan- 
titati  aquae  benedictae,  quia  consecratum , 
quando  principalius  est,  trahit  ad  se  non  con- 
secratum;  hoc  (inquam)  hic  dici  non  potest; 
nam  licet  in  dicto  casu  pars  argentea  videa- 
tur  principalior  quoad  magnitudinem  ma- 
teriae,  tamen ,  quoad  usum,  id,  quod  per 
deaurationem  additur,  principalius  est,  non 
solum,  quia  estnobilior  materia,  sed  maxime, 
quia  in  ea  fit  contactus  corporis  et  sanguinis 
Domini,  et  quia  est  veluli  forma  respectu  al- 
terius. 

4.  Alii  qusesito  satisfit.  —  Opinio  Paludani 
securior.  —  Calix  tornatilis,  etiam  si  partes 
separentur,  non  indiget  nova  consecratione.  — 
Rursus  inquiri  potest  specialiter  circa  cali- 
cem,  an  amittat  consecrationem  suam  per 
separationem  cuppae  a  pede  calicis;  nam  ali- 
qui  auctores  absolule  affirmant,  ut  Paludan., 
dist.  13,  quaest.  2,  art.  5,  conclus.  2,  quod 
probat,  tum  a  simili,  quia  altare,  si  removea- 
tur  a  fundamento,  vel  separetur  a  tabula , 
amittit  consecrationem;  tum  etiam  quia  nec 
pes  sine  scypho,  nec  scyphus  sine  pede,  con- 
secrari  potest,  quia  non  est  calix.  Unde  etiam 
de  calice  tornatili,  si  absque  fractione  artifi- 

et  postea  iterum  compo-     merito  potest,  an  fuerint  consecrati,  seu  be- 


ciose  dissolvatur 
nalur,  dicit  indigcre  nova  consecratione ;  et 
idem  tenet  Sylvest.,  verb.  Calix,  adhibens 
limitationem,  quod  si  calix  ita  sit  artificiose 
inslitutus,  quod  et  scyphus  per  se  solus  sit 
sufficiens  ad  usum  sacrificii,  et  ita  esset  se- 
paratim  a  pede  consecratus,  quainvis  etiam 
possit  pedi  conjungi,  et  ab  illo  separari,  tunc 
non  amittit  consecrationem  propter  separa- 
tionem.  Quas  limitatio  non  erat  necessaria, 
tuin  quia  est  res  clara ;  tum  quia  ille  modus 
calicis  non  est  in  usu,  nec  de  illo  est  quseslio. 
Opinio  ergo  Paludani  securior  est,  et  in  his 
calicibus,  qui  habent  pedem  fixum,  et  non 
possunt  partes,  nisi  per  fractionem  separari, 
servanda  videtur,  quia  tunc  simpliciter  amit- 
titur  figura  illius  vasis,  quod  totum  consecra- 
tum  fuit  per  modum  unius ,  et  praesertim , 
quia,  ut  intelligo,  ita  habet  usus,  qui  est  opti- 
mus  legum  interpres;  de  calice  autem  torna- 
tili  exislimo  non  indigere  nova  consecratione, 
etiam  si  partes  separentur,  et  iterum  conjun- 
gantur.  Atque  ila  censent  hoc  tempore  plures 
Theologi  doctissimi ;  et  usu  ipso  cernimus  ita 
fieri  sine  ullo  scrupulo.  Et  ratio  reddi  potest, 
quia  sola  cuppa  est  per  se  necessaria,  ut  re- 
cipiat  sanguinem  Christi;  pes  vero  solum 
requiritur  ad  illam  sustentandam,  quod  pos- 
set  fieri,  etiam  si  non  esset  ita  conjuncta,  ut 
unum  proprie  componerent ;  et  ideo  potest 
consecralio  in  solam  cuppam  cadere ,  et  in 
eadem  conservari ;  cum  autem  cuppa  non  est 
affixa  pedi,  videtur  hac  intentione  consecrari, 
quia  nimis  esset  onerosum,  tolies  consecrare 
calicem,  quoties  dissolveretur,  alioqui  fruslra 
fieret  tornatilis. 

5.  Aliud  quxsitum. —  Sententia  auctoris. 
—  Gregor.  III.  —  Tertio  obiter  inquiri  po- 
test,  an  alia  vasa,  in  quibus  recipitur  corpus 
et  sanguis  Christi,  debeant  etiam  esse  conse- 
crata,  quod  dubium  nunc  non  habet  locum  in 
calicibus,  quia  jam  nulli  sunt,  qui  deserviant, 
nisi  ad  munus  sacrificandi;  habuit  autem  su- 
periori  tempore,  quando  sacramentum  hoc 
sub  ulraque  specie  fidelibus  dabatur;  tunc 
enim,  ut  notavit  Claudius  de  Sainctes,  repet. 
10  de  Eucharistia,  praeter  calices  sacerdota- 
les,  erant  alii,  qui  tantum  deserviebant  ad 
usum  populi;  neque  in  eis  consecrabatur 
sanguis,  sed  infundebatur  ex  alio,  in  quo  sa- 
crabatur;  et  hi  fortasse  sunt,  qui  dicuntur  in 
antiquis  historiis  et  gestis  Pontificum,  calices 
minores,  seu  ministeriales,  quos  adhuc  in 
nonnullis  Ecclesiis  servari  lestatur  Lindanus, 
lib.  4  Panopl.,  cap.  56.  De  his  ergo  inquiri 

nedicti ;  et  idem  nunc  inquiri  potest  de  aurea 
fislula,  per  quam  summus  Pontifex,  cum  so- 
lemniter  socrificat,  sanguinem  consecratum 
attrahit  et  sumil;  rnagis  autem  practica  quaes- 
tio  est  de  arcula  seu  pyxide,  in  qua  corpus 
Christi  servatur,  cujus  usum  antiquissimum 
esse  supra    ostendimus,    cum   de   duratione 
corporis  Christi  sub  speciebus  consecratis,  et 
de   servanda  Eucharistia   disputavimus;   de 
illa  ergo  inquiri  potest,  an  consecrari  vel  be- 
nedici  debeat,  prius  quam  Eucharistia  in  ea 
recondatur.  In  qua  dubitatione  Soto,  dist.  23, 
quaest.  'I,  art.  3,  negat,  requiri,  pyxidem  esse 
consecratam.  Clarius  Paludan.,  quaest.  4,  art. 
4,  negat,  requiri  esse  consecratam  aut  bene- 
dictam,  quod  sequitur  Sylvester,  Eucharist. 
3,  queest.  4.  Fundamentum  est,  quia  in  jure 
hoc  non  praecipitur,  sedsolum  quod  custodia- 
tur  honorifice  Eucharistia  in  loco  mundo  et 
securo,  c.  Sane,  de  Celebr.  Missae,  et  c.  1  de 
Custodia  Eucharistiae.  At  vero  Durandus,  lib. 
1  de  Ritibus  Eccles.,  cap.  16,  simpliciter  et 
sine  disputatione  affirmat,  pyxidem  prius  be- 
nedici  et  consecrari  debere,  neminem  citans, 
nec  decretum   aliquod    ostendens,    quo    id 
cautum  sit;  addit  tamen,  formulam  benedi- 
cendi  pyxidem  in  ordine  Romano  legi,  ex  quo 
non  potest  sumi  argumentum  admodum  effi- 
cax,  quod  hoc  necessarium  sit,  sed  tantum, 
quod  deceat;  nam  ibidem  ponuntur  formulae 
ad  benedicenda  vasa  reliquiarum,  etad  bene- 
dicendas  mappas,  et  alia  vasa  et  ornamenta 
altaris,qua3  tamen  non  semper  benedicuntur, 
neque   id   censetur  esse   praeceptum.  Addo 
vero,  in  regulis  Missalis,  de  ingressu  sacerdo- 
tis  ad  altare,  expresse  dici  formulas  conse- 
crari  debere  in  patena,  vel  super  corporale, 
vel  in  calice,  vel  in  alio  vase  mundo  conse- 
crato  collocari.  Quamvis  igitur  haec  sententia 
certa  non  sit,  quia  non  satis  constat  de  hoc 
praecepto,  et  inter  doctos  et  limoratos  viros 
contrarium  sine  scrupulo  fit,  mihi  tamen  hoc 
videtur  securius  et  consulendum,  ac  per  se 
valde  conveniens,  rationi  consentaneum,  ac 
verisimile.  Potestquehis  conjecturis  suaderi  : 
nam  si  corporale  et  patena  benedicuntur,  seu 
consecrantur,  quia  immediate  recipiunt,   et 
contingunt   corpus   Christi,   cur    non    etiam 
pyxis?  Dices,  illa  non  benedici  solum  propter 
contactum,  sed  quia  in  eis  conficitur  corpus 
Christi.  Sed  conlra  hoc  in  primis  est,  quia 
hostia  non  consecratur  in  corporali,  vel  pa- 
tena,  sed  in  manibus  sacerdotis;  quin  potius 
frequenlius  formulae  consecrantur  in  pyxide, 

quam  super  corporale,  vel  patenam,  quam- 
vis  omnibus  modis  fieri  possit.  Deinde  sanc- 
tiorne  est  confectio  corporis  Christi  quam 
ipsummet  corpus  jam  consecratum  ac  pree- 
sens  perseverans,  ut  propter  conficiendum 
sacramentumsintnecessaria  vasa  consecrala, 
non  autem  propter  custodiendum?  Praslerea, 
illi  calices  minisleriales,  qui  olim  erant  in 
usu,  videntur  fuisse  consecrati  sicut  ceeteri, 
nam  eodem  modo  sacri  censentur,  et  nomi- 
nantur  in  historiis;  imo  inlerdum  videtur 
facta  in  eis  consecratio  sanguinis,  ita  ut  plu- 
res  calices  consecrarentur  in  altari,  quod 
prohibetGregoriusIII,  epistola  adBonifacium, 
non  quia  calices  illi  consecrati  non  essent, 
sed  propter  exemplum  Christi,  qui  in  uno 
tantum  calice  consecravit.  Tandem  D.  Thom. 
supra,  queest.82,  art.  3,  absolute  dicit,  prop- 
ter  reverentiam  hujus  sacramenti  a  nulla  re 
contingi  nisi  consecrata.  Unde  et  corporale 
(inquit)  et  calix  consecrantur,  et  similiter 
manus  sacerdolis  ad  tangendum  hoc  sacra- 
mentum.  Denique  esl  alia  conjectura,  quia  si- 
cut  patena  debet  esse  argentea,  vel  ut  mini- 
mum  stannea,  ita  etiam  vasculum  hoc,  in  quo 
Christi  corpus  conservatur,  ut  probat  usus 
omnium  piorum;  ergo  signum  est,  quando 
decreta  Ecclesiastica  preescribunt,  ut  heec 
vasa  sacra  ex  his  materiis  fiant,  sub  illis  com- 
prehendere  omnia,  quee  ad  corpus  Christi 
continendum  spectant;  ergo  idem  erit,  quoad 
benedictionem  seu  consecrationem.  Hee  qui- 
dem  rationes  sunt  apparentes,  non  tamen 
concludunt,  alioqui  nimium  probarent,  nimi- 
rum,  hujusmodi  vasculum  debere  consecrari, 
et  chrismate  inungi,  quod  tamen  necessarium 
non  esse,  cerlum  est,  quia  in  Pontificali  Ro- 
mano  tantum  ponitur  simplex  benedictio 
illius,  et  illa  censetur  sufficiens.  Unde  etiam 
conslat,  quando  ibidem  ponitur  consecratio 
calicis  et  palenee,  non  comprehendi  hoc  vas- 
culum;  alias  non  oportuisset  postea  specia- 
lem  ejus  benediclionem  tradere.  Quocirca 
nullo  etiam  sufficiente  fundamento  dici  polest 
esse  ab  Ecclesia  determinatam  aliquam  ma- 
teriam,  ex  qua  hujusmodi  custodia  confici 
debeat,  quia,  quod  de  calice  aut  patena  prae- 
scribitur,  nullo  sufficiente  fundamento  ad 
illam  extenditur,  et  de  illa  nullum  reperitur 
speciale  jus;  ergo  nullum  est  in  hoc  preecep- 
tum  Ecclesiasticum,  sed  ex  natura  rei  id  ser- 
vandum  est  quod  deceat  reverentiam  tanti 
sacramenti.  Hac  igitur  de  causa  frequentius 
est  argenteum  hoc  vasculum,  quod  est  anti- 
quissimum  in  Ecclesia,  ut  constat  ex  gestis 

Pontificum,  in  Sylvestro,  Symmacho,  et  aliis, 
et  ex  Basilio,  et  aliis,  quos  in  superioribus 
adduximus  agentes  de  custodia  Eucharistiee ; 
cum  autem  hoc  non  sit  preeceptum,  si  ob  pau- 
perlatem  vel  aliam  causam  rationabilem  fiat 
ex  inferiori  maleria,  non  erit  peccalum, 
dummodo  tale  sit,  ut  in  eo  fideliter,  et  sine 
ulla  irreverentia  servari  possit  corpus  Do- 
mini,  juxta  ea,  quee  tradit  Innocent.,  incap.1 
de  Custodia  Eucharistiav,  potest  autem  intra 
hujusmodi  pyxidem  poni  corpus  Christi  in 
alio  vasculo  ex  linteo  aliquo  confecto,  quod 
maxime  fieri  deceret,  quando  pyxis  non  esset 
argentea;  et  lunc  omnino  observandum  vide- 
tur,  ut  illud  internum  vasculum  sit  ex  mate- 
ria  linea,  non  ex  alio  panno  aut  serico ;  est 
enim  hoc  magis  consentaneum  usui ,  et  de- 
cretis  Ecclesiee,  et  ideo  omnino  est  servan- 
dum;  quoad  consecrationem  vero  seu  bene- 
dictionem,  optimum  erit  consilium,  ut  ea 
adhibeatur,  quae  in  Pontificali  continetur. 

6.  Ultimo  loco  hic  desiderari  potest,  ut  de 
aliis  vasis,  quee  altari  deserviunt,  aliquid  di- 
camus,  ut  sunt  scyphi,  ampullee,  phyalee,  et 
alia  hujusmodi.  Sed  de  his  nihil  specialiter 
occurrit  dicendum,  quod  ad  moralem  doctri- 
nam  pertineat;  videri  autem  possunt  ex  anti- 
quis,  Damasus  in  Pontificali;  ex  modernis 
vero  Onuphrius,  in  lib.  de  Preecipuis  urbis 
Romae  Basilicis,  et  in  lib.  de  Interpretalione 
vocum  Ecclesiasticarum  ;  et  Durand.,  dict. 
lib.  I  de  Ritibus  Eccles.,  per  varia  capita. 

SEGTIO  VIII. 

Qui  cultus  aut  veneratio  prsedictis  locis  seu  vasis  sacris 
debeatur. 

\ .  Hsereticorum  objectiones  dissolvuntur . 
—  Externa  veneratio  duplex.  —  Heec  queestio 
fere  a  nobis  est  explicata  in  his  quee  de  ve- 
neratione  imaginum  et  reliquiarum,  in  primo 
lomo  hujus  tertiee  partis  diximus,  quee  iterum 
breviter  attigimus  supra  de  adoratione  sacra- 
menti  Eucharistise  disputantes;  hic  vero  co- 
gimur  nonnulla  dicere,  tum  ut  ea,  quee  sunt 
hujus  loci  propria ,  et  quee  magna  ex  parte 
jure  positivo  sunt  introducta,  et  ad  moralem 
usum  harum  rerum  pertinent,  declaremus; 
tum  etiam,  ut  doctrinam  ibi  datam  circa  hu- 
jusmodi  rerum  adorationem  amplius  confir- 
memus,  et  nonnullas  objectiones  denuo  obor- 
tas  clarius  expediamus.  Heeretici  ergo  multis 
titulis  et  nominibus  negant,  hujusmodi  res 
venerandas  esse  aliquo  cultu  religioso.  Pri- 
mum,  quia  in  universum  negant,  creaturam 

aliquam  posse  pie  ac  religiose  adorari,  quia  in 
hoc  derogalur  cultui  soli  Deo  debito.  Secundo 
quia  multo  magis  negant,  res  inanimatas 
esse  adorandas,  quia  sunt  incapaces  honoris, 
et  servitutis,  quia  neque  intelligunt,  neque 
excellentiam  aut  dominium  habere  possunt; 
adoratio  vero  est  quidam  honor  el  genus 
quoddam  servitutis,  quee  exhibetur  rei,  quae 
adoratur.  Tertio  specialiter,  quia  negant  ve- 
ritatem  sacrificii  Eucharistiar,  unde  conse- 
quenter  aiunt,  hsec  omnia  quse  ad  illius 
ministerium  ordinantur,  non  religionem  con- 
tinere,  sed  superstitionem;  unde  necessario 
fit,  non  posse,  nisi  superstitiose  coli.  Alia  eo- 
rum  fundamenta  et  Patrum  testimonia,  qui- 
bus  abutuntur,  omitto ,  quia  praedictis  locis 
salis  tractata  sunt.  Catholici  vero  nonnulli , 
licet  ab  hsereticis  simpliciter  differant,  quia 
absolute  concedunt,  has  res  esse  venerandas 
seu  adorandas,  ila  tamen  hoc  explicant,  ut 
verbis  potius,  quam  re,  id  confiteri  videan- 
tur.  Dicunt  enim  externam  actionem  adora- 
tionis  circa  hujusmodi  res  sacras  versari  de- 
bere;  pie  namque  calicem  vel  patenam,  aut 
altare  deosculamur,  et  coram  templo  caput 
aperimus;  intentionem  tamen  interiorem  ho- 
noris  et  cultus  nullo  modo  debere  ordinari 
ad  hujusmodi  res,  sed  ad  solum  Deum,  prop- 
ter  quem  preedictos  actus  externos  circa  hu- 
jusmodi  res  exercemus.  Fundamentum  eorum 
est  secundo  loco  tactum,  quia  non  potest  ra- 
tionabiliter  intentio  cultus  referri  ad  hujus- 
modi  res  inanimes,  cum  honorem  sibi  exhi- 
biturn  non  percipiant,  et  icleo  in  VII  Sy- 
nodo,  act.  6,  tomo  4,  circa  finem,  dicitur, 
hujusmodi  res  non  esse  adorandas  in  spiritu 
et  veritate,  quia  nimirum  interior  intentio, 
qua3  spiritualis  est,  et  a  qua  sumitur  veritas 
et  subslantia  cultus,  non  est  ad  talia  refe- 
renda.  Ex  quo  inferunt,  hujusmodi  res  non 
esse  adorabiles  (si  actum  interiorem  respicia- 
mus)  nisi  medio  actu  perfectse  latriee  qua 
Deus  ipse  propter  se  adoratur,  quia  tota  actio 
exterioris  adorationis,  quae  circa  hujusmodi 
res  exercetur,  oritur  ex  sola  intentione  ado- 
randi  Deum  in  tali  re  propter  summam  ejus 
excellentiam;  haec  autem  est  absoluta  et  per- 
fecta  latria  secundum  se  sumpta,  quamvis, 
prout  versatur  circa  hujusmodi  res  sacras, 
deficiat  a  perfectione  latriee,  quia  intentio 
cultus  non  refertur  ad  illas,  et  hoc  modo  con- 
ciliant  duo  dicta  VII  Synodi,  scilicet,  quod 
hee  res  adorantur  eaclem  adoratione,  qua 
Deus,  et  tamen  non  adorantur  perfecta  latria, 
neque  spiritu  et  veritate.  Ut  rem  hanc  dis- 


tinctius  explicemus,  duplicem  externam  ve- 
neralionem  harum  rerurn  declarare  oportet, 
et  de  eis  sigillatim  dicere.  Alteram  vocare 
possumus  negativam,  quia  in  negatione  con- 
sistit,  et  circa  eam  versantur  praeeepta  quee- 
dam  negativa,  quibus  actiones  injuriosas,  vel 
minus  decentes  circa  hujusmodi  res  facere 
prohibemur.  Altera  est  positiva,  quse  con- 
sistit  in  aliqua  positiva  actione,  quam  jube- 
mur,  vel  consulimur  facere  in  harum  rerum 
venerationem. 

2.  Circa  priorem  venerationem.  —  Prima 
conclusio.  — Girca  priorem  partem  dicendum 
est  primo,  jure  ipso  naturali  prohiberi  nos 
facere  quidquid  in  injuriam  vel  irreveren- 
tiam  harum  rerum  cedere  potest,  quod  perti- 
net  ad  quemdam  earum  honorem  ac  reveren- 
tiam.  Heec  conclusio  est  certissima,  quain 
nullus,  quantumvis  infidelis,  negarepotest,  si 
semel  admittat  verilatem  ac  sanctitatem  mys- 
terii  ac  sacrificii  Eucharistiee;  nam  inde  ne- 
cessario  sequitur,  has  res,  quse  proxime  ad 
ejus  ministeriumordinantur,  debereita  sancle 
tractari,  ut  saltem  nihil  injuriosum  ac  inde- 
cens  circa  eas  fiat.  Deinde  explicatur  induc- 
tione  et  exemplis  :  nam  primo  hac  ratione 
templa  vel  altaria  evertere,  vel  contumeliis 
afficere,  intrinsece  malum  est.  Unde  merito 
conquerebatur  Elias,  3  Reg.  19  :  Domine, 
altaria  tua  destruxerunt ,  non  quia  actio  illa 
proprio  et  positivo  jure  illius  legis  esset  prohi- 
bita,  sed  quia  eo  ipso,  quod  altare  erectum 
erat  in  cultumlegitimum  veri  Dei,  per  se  ma- 
lum  est  illud  contemnere,  atque  destruere ;  at 
vero  altare  nostrum  non  minus  est  erectum  in 
legitimum  cultum  veri  Dei,  quam  illud.  Imo 
in  altiorem  et  excellentiorem  cultum.  Unde 
Optatus  Melevitanus  }  lib.  6  contra  Parmen.  : 
Quid  est  (inquit)  tam  sacrilegum  quam  alta- 
ria  Dei,  in  quibus  et  vos  aliquando  obtulistis, 
frangere,  tradere,  removere?  et  in  Goncil. 
Aquensi  seu  Aquisgranens.  III,  sub  Pipino, 
c.  17,  ita  sumitur  a  contrario  argumentum  : 
Si  Abraham  pro  eo,  quod  Dei  altaria  erexit, 
cultumque  ejus  veneratus  est,  tot  a  Deo  prae- 
rogativis  donatur,  dubium  non  est,  quin  al- 
tarium  sanclorum  eversores,  et  sacrarum  re- 
rum,  quibus  in  eisdem  altaribus  famulandum 
est  Deo,  subreptores  damnentur;  et  cap.  25  : 
Si  Moyses  ob  gratiarum  actionem  etpopuli  li- 
berationem  hostiumque  suorum  internecionem 
Domino  altare  erexit,  cavendum  illis  est,  qui 
altaria  Domini  obruendo  dehonorant,  et  deho- 
norando  obruunt,  ne  quando  se  adversus  hos- 
tes  suos  proripiunt,  se  ipsos  eisdem  triumphum 

exhibeant;  et  infra  de  eisdem  dicit ,  adventu 
et  benedictione  Dei  se  indignos  usquequaque 
fore.  Simili  modo  conqueritur  Deus  per  Eze- 
chielem,  cap.  23,  de  his,  qui  templa  violant  : 
Hoc  fecerunt  mihi,  polluerunt  sanctuarium 
meum  in  die  illa.El  infra  :  Cum  ingrederentur 
sanctuarium  meum  in  die  illa  ut  polluerent 
illud,  etiam  fecerunt  in  medio  domus  meas,  etc. 
Hinc  templorum  eversores  et  contemptores 
gravissime  a  Deo  punitos  legimus  in  Eccle- 
siasticis  historiis ;  Theod. ,  lib.  3,  cap.  1 2  et  1  3, 
et  Gassiod.,  lib.  6  Tripartitae,  c.  32,  referunt, 
Julianum  Prrefectum  ad  sacram  mensam  mi- 
sisse  lolium,  et  furiosse  audaeise  pcenas  per- 
solvisse,  nam  statim  gravi  morbo  correptus 
putrescentibus  intestinis  inleriit.  Nicephor. 
etiam,  lib.  10,  cap.  29,  ejusdem  divinoe  ani- 
madversionis  aliam  causam  refert,  non  dis- 
similem,  dicens  :  Causa  morbi  erat,  quod 
sacris  vasis,  quse  terrse  illiserat ,  pro  sedili 
usus  fuerat;  et  ejusdem  divinae  ultionis  me- 
minit  Chrysost.,  hom.  4  in  Matth.,  dicens , 
quaestorem  regium  ,  qui  jussu  Apostatse  Ju- 
liani  ornamenta  et  sacra  vasa  templorum  di- 
ripiebat,  per  medium  diruptum  expirasse, 
et  Juliani  avunculum  a  vermibus  corrosum 
interiisse. 

3.  Secundo  ex  hoc  principio  reprehendilur 
a  Christo  Domino  omnis  negotiatio  in  templo, 
Matth.  21,  dicente  :  Domus  mea,  domus  ora- 
tionis  est,  etc.  Ubi  id  non  prohibuit,  quia  esset 
specialiter  vetitum  positivo  jure  illius  legis, 
sed  ex  ipsa  naturali  ratione,  quia  id  erat 
contra  sanctitatem  illius  loci.  Undc  in  VI 
Synodo,  can.  79  Trull.,  sic  scribitur  :  Non 
oportet  intra  sanctos  ambitus  cauponariam 
officinam,  vel,  qux  fiunt  per  aromata,  species 
proponere,  vel  alias  venditiones  facere,  suam 
venerationem  Ecclesiis  servantes;  et  statim 
adducit  exemplum  Christi  Domini,  et  excom- 
municare  jubet  aliter  facientes.  Unde  colli- 
gunt  Doctores,  non  esse  licitum  aliquid  vel 
venale  in  Eeclesiis,  vel  coemeteriis  earum 
exponere,  nisi  fortasse  in  usum  ipsius  Eccle- 
sice.  De  quo  videri  potest  Anton.,  3  part., 
tit.  1,cap.  16,  §2;  Cajetan.,  in  Summa,  verbo 
Immunitas  Ecelesiastica,  qui  dicit,  si  una  vel 
altera  venditio  quasi  per  transitum  fiat, 
posse  aliquo  modo  a  peccato  excusari;  si  au- 
tem  fiat  permanenter,  quia  nimirum  in  eo 
loco  ponilur  quasi  officina  ad  vendendum, 
non  posse' excusari  a  peccato;  tamen  in  coe- 
meterio  videri  veniale,  quia  non  videlur  no- 
tabilis  irreverentia,  unde  facili  negotio  tole- 
ratur   a    Pastoribus   Ecclesiee;   tamen   intra 


templum  esse  peccatum  mortale,  quia  est 
gravis  irreverentia  contra  divinum  jus,  ut 
significant  illa  gravissima  verba  Christi  :  Vos 
autem  fecistis  eam  speluncam  latronum.,  Matt. 
21 ,  et  illa  Joan.  2  :  Nolite  facere  domumPatris 
mei  domum  negotiationis.  Addit  vero  Cajet., 
hoc  tunc  maxime  esse  peccatum  mortale, 
quando  per  se,  et  ex  instituto  eligitur  ille  lo- 
cus  sacer  ad  hujusmodi  negotiationem;  nam 
tunc  proprie  domus  Dei  fit  domus  negotiatio- 
nis.  At  vero  si  tantum  ex  accidente  id  con- 
tingat  fieri  ad  breve  tempus,  ut,  v.  gr.,  si 
propter  vitandam  injuriam  temporis  aliquis 
venditor  cum  mensa  sua  intra  Ecclesiam  se 
recipiat,  vel,  si  is,  qui  per  plateas  ahquid 
vendendo  incedit,  Ecclesiam  ingrediatur  si- 
militer  res  suas  venditioni  exponendo,  nam 
in  his  et  similibus  casibus  censet  excusari 
a  peccato  mortali.  Quee  tota  doctrina  mihi 
non  displicet;  quanquam  prudentia  opus  est 
ad  conservandas  circumstantias,  et  ponde- 
randum,  an  irreverentia ,  quee  hic  et  nunc 
fit  Ecclesise ,  gravis  moraliter  existimetur ; 
ut,  v.  gr.,  tam  indecens  esse  polest  res,  quse 
venditur,  ut  semel  tantum  seu  per  transitum 
illa  in  Ecclesia  vendere,  peccatum  mortale 
censeatur,  et  quemdam  Ecclesiae  contemptum 
continere,  et  sic  de  aliis.  Quod  autem  de  ven- 
ditione  dictum  est,  intelligendum  est  de  aliis 
aclionibus  externis  ac  seecularibus,  ut  sunt 
saecularia  judicia,  praesertim  in  causis  tempo- 
ralibus  et  maxime  in  criminalibus.  Item  con- 
ventusseu  concilia  publica  ssecularia,  seditio- 
nes,  et  alia  hujusmodi,  quEe  licet  jure  etiam 
humano  prohibeantur  variis  decretis  de  im- 
munitale  Ecelesiarum,  c.  1,  c.  Cum  Eccle- 
sia,  et  c.  Decet,  eodem  tit.,  in  6,  tamen  non 
ideo  mala  sunt,  quia  ibi  prohibita,  sed  potius 
ideo  prohibentur,  quia  mala  sunt,  et  contra 
reverentiam  loci  sacri,  ut  ibidem  signifiVatur. 
De  qua  re  legi  potest  etiam  Navar.,  lib.  de 
Oratione,  c.  5.  Hinc  etiam  convivia  seu  agape 
in  Ecclesia  prohibenlur  a  Paulo,  1  ad  Cor.  1 1 , 
quod  postea  multa  Ecclesiaslica  decreta  con- 
firmarunt,  VI  Synod.,  can.  74;  Concilium  Al- 
tisiodor.,  c.  2;  Africanum,  c.  27;  Carthag.,  c. 
45;  Laodicens.,  c.  26;  Aquisgr.  I,  c.  59  et  80, 
c.  Nullus,  c.  Non  oportet,  dist.  42;  quod  in- 
telligendum  est,  nisi  ex  necessitate  aliqua  id 
fiat,  vel  ob  piam  causam  cum  debitis  et  ho- 
nestis  circumstanliis.  Unde  fit,  idem  a  fortiori 
dicendum  esse  de  aliis  aclionibus  humanis, 
quee  locum  sacrum  minus  decent,  ut  sunt  hos- 
pilari  ibi,  dormire,  etc,  quomodo  in  VI 
Synodo,  can.  74,  prohibetur  accubitus  in  Ec- 

clesia  sternere,  et  c.  88,  ne  quis  intra  tedem 
sacratn  quotlvis  jumentuiu  introducat;  de 
quibus  pro  qualitate  materise  judicandum  est, 
quando  loco  sacro  irreverentia  irrogetur. 
Omitlo  actiones  alias,  quee  per  se  pravee 
sunt  et  inhonestce,  multoque  magis  sanclitati 
illius  loci  sunt  conlrariae,  ut  sunt  oliosa3  et 
diuturnae  confabulationes,  nedum  inhonestie, 
furta,  et  aliae  injuriosae  actiones,  de  quibus 
graviter  loquitur  Goncil.  Trident.,  sess.  22,  c. 
de  Observandis  in  Celebr.  Missee ;  et  Concil. 
Coloniens.,  tit.  de  Metropolit.,  c.  25;  et  prius 
multis  Ecclesiasticis  decrelis  id  cautum  fue- 
rat,  ut  patet  etiam  ex  citatis.  et  ex  c.  Gantan- 
tes,  dist.  92,  cap.  Nullus,  de  Cons.,  dist.  5,  et 
c.  Cum  decorem,  de  Vita  et  honest.  cler.  De 
qua  re  legi  potest  Chrysosl.,  hom.  speciali,de 
non  contenmenda  Ecclesia,  et  bom.  89  in  1  ad 
Cor.,  et  hom.  74  in  Matth.,  in  Imperfecto. 
Quod  autem  diclum  est  de  Ecclesia,  vel  al- 
tari,  appiicari  facile  potest  ad  vasa  sacra  et 
res  similes,  quse  constringere,  aut  acl  profa- 
nos  usus  convertere,  per  se  et  natura  sua 
malum  est. 

4.  Secunda  conclusio.  —  Dico  secundo, 
speciali  jure  positivo  et  Ecclesiastico  qusedam 
esse  prohibita  fieri  circa  hujusmodi  res  sacras 
ob  reverenliam  earum,  qure  si  fiant,  sacrile- 
gium  erit,  saltem  contra  jus  positivum.  Pro- 
batur  ac  declaratur  variis  exemplis  :  primo 
huc  spectat  iinmunitas  Ecclesiarum  quoad 
hoc,  ut,  qui  ad  illas  confugiunt,  per  vim  ex- 
trahi  non  possint,  ut  statuit  17,  quaest.  4,  per 
multa  capita,  cap.  Definivit,cap.  Id  constitui- 
mus,  cap.  Si  quis  contumax,  cap.  Reum. 
Item  cap.  Inter  alia,  extra,  de  lmmunit.  Ec- 
cles.;  cap.  autem  ultimo  ejusdem  tituli  decla- 
ratur,  hoc  privilegio  non  gaudere ,  qui  spe 
talis  immunitatis  in  Ecclesia  delinquunt;  et 
in  cap.  Ecclesise,  eodem  titulo,  declaratur,  hac 
immunitate  gaudere  omnes  Ecclesias,  in  qui- 
bus  divina  mysteria  celebrantur,  etiam  si 
consecratse  non  sint ;  quod  intelligo,  etiam  si 
non  sint  benedictae,  dummodo  auctoritate 
Episcopi  ad  hoc  sint  destinatse;  nam  verba 
textus  generalia  sunt,  et  similiter  ratio,  quee 
illis  verbis  continetur,  quia  divinis  obsequiis 
dedicata,  nullis  est  temerariis  ausibus  profa- 
nanda.  De  hac  autem  immunitate  plura  dis- 
putare  non  tam  nostri  negotii  est,  quam  juris- 
peritorum,  et  fortasse  in  secunda  secundae 
agentes  de  virtute  religionis,  plura  dicemus, 
ne  hic  prolixiores  simus.  Interim  videri  pos- 
suntSylvester,  inSumm.,  verbo  Immunitas  1, 
a  principio  ;  et  Navarrus,  cap.  25,  num.  17; 


et  Covarr.,  lib.  2  Variarum,  cap.  20;  et  Re- 
mig.  de  Gonni.,  in  Tractal.  de  Immunit.  Ec- 
cles.  Solum  annolabo  breviter,  hoc  jus  con- 
cessum  esse  Ecclesiis  ad  imitationem  veleris 
lempli  ac  tabernaculi,  ut  sumilur  ex  21 
Exod.,  et  3  Reg.,  cap.  1  et  2,  et  non  esse  no- 
vum,  sed  anliquum  in  Ecclesia,  ut  sumilur 
ex  citatis  decret.,  et  ex  Niceph.,  lib.  14  Hist., 
cap.  32;  Socrat.,  lib.  7,  cap.  33,  et  ex  13 
Tripart.,  cap.  4;  et  insinuatur  ab  Ambros., 
epist.  33,  in  verbis  illis  :  Nec  altaria  tenebo, 
vitam  obsecrans;  et  ad  idem  videtur  alludere 
Greg.  Nazianz.,  orat.  20,  dicens  :  Ad  sacram 
mensam  confugit,  etc.  Nam  quia  potissimum 
conceditur  Ecclesise  hoc  privilegium  ratione 
altaris,  in  quo  Deo  sacrificium  offertur,  ideo 
de  altari  specialiter  mentionem  faciunt.  Unde 
etiam  fit,  hanc  immunitalem  maxime  conve- 
nire  ipsi  altari,  majusque  sacrilegium  esse, 
si  ab  ipsomet  altari  homo  divellatur  et  extra- 
hatur,  quanquam  non  solum  altare,  sed  tota 
Ecclesia ,  et  porticus  Ecclesiae,  et  ccemeteria 
hoc  privilegio  gaudeant.  Secundo  in  honorem 
peculiarem  altaris  prohibitum  fuit  olim  laicis, 
non  solum  fceminis,  sed  etiam  viris,  altaria 
ingredi;  et  quidem  de  fceminis  legimus  in 
Goncil.  Aquisgranens.,  cap.  82,  quod  non 
oporteat  fceminas  ad  altare  ingredi;  quod 
eisdem  verbis  statutum  fuerat  in  Concilio 
Laocl.,  cap.  43,  quamvis  in  cap.  19  ejusdem 
Concilii  generalius  dicatur,  solis  ministris 
altaris  licere  ad  altare  ingredi,  etibidem  com- 
municare.  Hoc  autem  ita  explicatur  in  Conc. 
Agat.,  c.  66,  quod  non  oporteat  ministros  in- 
sacratos  in  sacrarium  (quod  Grxci  Diaconium 
appellant)  ingredi,  cap.  Non  oportet,  d.  23. 
In  cap.  autem  69  Trullan.,  solo  excepto  im- 
peratore  omnes  laici  ab  ingressu  altaris  ar- 
centur.  Quid  autem  noniine  altaris  his  locis 
intelligatur,  non  est  facile  ad  explicandum ; 
aliqui  sacrarium  explicant,  quod  secretarium 
seu  diaconium  videlur  appellatum  in  dict. 
Conc.  Agalh.,  quod  nunc  idem  esse  videtur 
quod  sacellum  majus,  quod  Sancta  Sancto- 
rum  appellatur,  apud  Euseb.,  lib.  10  Hist., 
cap.  4,  cum  dicitur,  in  templo  a  Paulino  ex- 
tructo  altare,  tanquam  Sancta  Sanctorum, 
situm  fuisse  in  medio  Sanctuarii,  quod  can- 
cellis  ex  ligno  fabricatis  circumdatum  erat, 
quo  eo  a  multitudine  accedi  non  posset.  Et 
eodem  fere  modo  loquitur  German.,  inTheor. 
rerum  Eccles.,  dicens  :  Intra  cancellos  esse 
Sancta  Sanctorum  solis  sacerdotibus  pervia; 
et  eodem  modo  appellatur  in  Conc.  Turon.  II, 
cap.  4;  et  habetur  in  cap.  1  de  Vita  et  honest. 

cleric.  Ibidem  vero  additur  :  Ad  orandum  et 
communicandum,  sicut  mos  est,  pateant  Sancta 
Sanctorum,  videnturexplicari  priora  decreta, 
scilicet  prohibitum  fuisse  laicis  ingredi  ad 
Sancta  Sanctorum  ad  ministrandum  ,  vel 
etiam  ad  assistendum  divinis  officiis,  multo- 
que  magis  ad  sedendum  et  confabulandum. 
Haec  autem  decreta,  maxima  ex  parte,  in 
dissuetudinem  vel  prorsus  abusum  abierunt. 
Unde  non  videtur  hoc  in  rigore  cadere  sub 
obligationem,  neque  in  transgressione  hujus 
antiquee  legis  committi  aliquod  peccatum,  se- 
cluso  contemptu  et  scandalo,  quanquam  con- 
suetudinem  honestam  uniuscujusque  Ecclesiee 
servare  oporteat,  curandumque  sit,  ut  anti- 
quorum  canonum  termini,  quoad  fieri  possit, 
custodiantur,  vel  saltem,  ut  aliqua  ex  parte 
eorum  religionem  plebs  fidelis  imitetur. 

5.  Tertium  exemplum.  —  Notatu  digna.  — 
Privilegium  quoddam  Societatis  Jesu.  — Ter- 
tium  exemplum  sit,  quod  propter  hanc  vene- 
rationem  prohibitum  est  laicis,  et  maxime 
foeminis,  tangere  altaria  (scilicet  quoad  lapi- 
dem  consecralum),  vasa  sacra  similiter  con- 
secrata,  et  vestimenta  seu  ornamenta  bene- 
dicta,  preesertim  corporalia.  Ita  preecipitur 
dist.  23,  per  mulla  capita,  praesertim  cap. 
Sacratas,  ubi  sacree  fceminae,  vel  monachee 
prohibentur  tangere  sacra  vasa  ,  vel  sacras 
pallas.  In  cap.  autem  Non  oportel  1 ,  ex  Con- 
cilio  Laodicens.,  cap.  21,  dicitur,  non  opor- 
tere,  etiam  subdiaconos  contingere  vasa  Do- 
minica.  In  cap.  autem  Non  oportet  2,  ex 
Concilio  Agathensi,  cap.  66,  solum  hoc  pro- 
hibetur  ministris  insacratis,  seu  non  sacratis. 
In  cap.  autem  Non  liceat  1,  ex  Concilio 
Brach.  I,  cap.  28,  dicitur,  hoc  licere  subdia- 
cono,  non  tamen  cuilibet  ex  lectoribus.  ln 
cap.  autem  Non  liceat  2,  ex  Concilio  Martini 
Papee,  cap.  41 ,  dicitur,  hoc  licere  subdiacono, 
et  acolytho,  in  secretario,  non  vero  ceeteris. 
Similia  multa  habentur  de  Consecr.,  dist.  1, 
prsesertim  cap.  In  sancta,  et  cap.  Vestimenta, 
ex  quibus  omnibus  licet  colligere,  non  semper 
fuisse  circa  hoc  idem  jus,  neque  eamdem  ubi- 
que  consuetudinem.  Unde  neque  hoc  tempore 
videntur  esse  in  usu  omnia,  quee  in  antiquis 
canonibus  praescribuntur.  Ut  ergo  explice- 
mus,  quid  in  re  tam  gravi  servandum  sit, 
oportet  breviter  per  singula  discurrere.  Pri- 
mum  igitur  ornamenta  omnia  altaris ,  etiam 
si  benedicta  sint  (etidem  est  de  omnibus  ves- 
tibus  sacris),  quae  non  attingunt  immediate 
corpus  Christi,  nec  chrismate  consecrantur, 
possunt  sine  scrupulo   tangi  a  laicis,  etiam 

fceminis ,  quamvis  de  his  oppositum  teneat 
Sylvest.,  verbo  Missa  1,  queest.  2,  §  2,  quia 
ita  habet  consuetudo,  etquia  jura  citata  pree- 
sertim  loquuntur  de  vasis  sacris;  solum  in 
capit.  Vestimenta,  loquitur  Stephanus  Papa 
generaliter  de  vestimentis  Ecclesiasticis,  quas 
(inquit)  neque  ab  aliis  debent  contingi,  aut 
ferri,  nisi  a  sacris  hominibus.  Quee  verba  aut 
preeceptum  non  continent,  quia  illud  verbum, 
non  debent,  non  videtur  in  rigore  significare 
obligationem,  sed  decenliarn  quandam,  aut 
non  intelliguntur  de  quolibet  tactu,  sed  de 
illo ,  qui  ordinatur  ad  profanum  et  commu- 
nem  usum,  ut  ex  antecedentibus,  et  conse- 
quentibus  verbis  potest  non  obscure  colligi; 
vel  certe  si  admittamus  ibi  praeceptum,  di- 
cendum  est,  in  desuetudinem  abiisse  quoad 
hanc  partem.  Deinde  addendum  est,  tangere 
calicem  consecratum,  immediate  et  nuda 
manu ,  nonnullum  peccatum  esse  laicis,  et 
idem  est  dicendum  de  ara  consecrata.  Hoc 
patet  ex  citatis  decretis,  et  exusu,quanquam 
Soto,  dist.  13,  queest.  2,  art.  3,  ad  3,  dicat, 
secluso  contemptu,  forte  hoc  non  esse  pecca- 
tum  etiam  veniale,  vel  esse  levissimum.  Sed 
licet,  secluso  contemptu,  recte  hoc  excusetur 
a  peccato  mortali,  quia  non  apparet  materia 
gravis,  tamen  a  peccato  veniali,  si  absque 
ralionabili  cnusa,  et  morali  necessitate  fiat, 
excusari  non  potest.  Et  confirmatur;  nam 
Pontifices  concedunt  privilegia  aliquibus  re- 
ligiosis,  utlaici  eorum  possint  calices  tangere, 
ut  constat  ex  privilegiis  Minorum  ;  ergo  si- 
gnum  est,  hoc  per  se  non  licere  omnibus. 
Tertio,  quando  vasa  sacra  continent  corpus 
et  sanguinem  Domini,  non  possunt  licite  con- 
tingi,  nisi  a  sacerdote,  vel  ad  summum,  a 
diacono.  Ita  notat  Paludanus,  dist.  13,  queest. 
1,  art.  4,  conc.  2,  et  ita  potest  exponi  dictum 
caput  Non  oportet  1 ;  et  oppositum  temere 
ac  sine  causa  facere,  vix  posset  a  peccato 
mortali  excusari,  quia  videtur  certe  res  gra- 
vis.  At  vero,  quando  calix  est  vacuus,  potest 
a  subdiacono,  non  solum  tangi,  sed  etiam 
portari ,  ministrando ;  ideo  enim  haec  vasa 
tangit,  quando  ordinatur;  et  ita  intelligitur 
recte  dictum  caput  Non  licet,  primum ;  quod 
tamen  extenditur  ad  acolythum,  in  dicto  cap. 
Non  licet  2,  quia  etiam  ille  potest  aliquo  modo 
contingere  calicem  in  ministerio  sacro ,  ut 
colligitur  etiam  ex  Sylvestro  P.,  cum  Concilio 
Rom.,  cap.  9,  et  habetur  in  cap.  Nullius  1, 
dist.  24.  Extra  sacrum  autem  ministerium, 
quilibet  minister  sacer,  id  est,  quocumque 
minori  gradu  ordinatus,  non  peccabit,  con- 

tingendo  hsec  vasa,  ut  colligitur  cx  dicto  cap. 
Non  oporlet,  et  ex  usu,  qui  videtur  hoc  etiam 
extendere  ad  ordinatos  tantum  in  prima  ton- 
sura,  quanquam  nostra  Socielas  privilegium 
habeat,  ut  nostri  laici  possint  tangere  calices, 
si  modo  primam  habeant  tonsuram,  quod  est 
signum,  hoc  non  simpliciter  licere  omnibus. 
6.  Opinio  Cajet.  probabilis  est.  —  Quarlo 
addendum  est,  idem  esse  dicendum  de  cor- 
poralibus,  quee  in  hoc  calici  aequiparantur  in 
omnibus  citatis  juribus,  recteque  intelliguntur 
per  sacratas  pallas,  in  dicto  cap.  Sacratas. 
Unde  ad  hanc  venerationem  spectat,  quod  de 
modo  lavandi  corporalia  statuitur  in  cap. 
Nemo  2,  de  Consecr.,  1,  ubi  statuitur,  vasa, 
in  quibus  lavantur,  debere  esse  ad  hoc  tan- 
tum  munus  destinata ;  deinde,  ut  a  diacono 
laventur  ;  ac  denique,  ut  lotio  ipsa  foras  non 
mittatur,  sed  in  piscinam  sacram,  ne  forte 
pulvis  Dominici  corporis  male  decidat;  quae 
omnia  servanda  sunt,  saltem  in  prima  lotione; 
hoc  enim  nulla  consuetudine  abrogatum  est, 
neque  rationabililer  abrogari  potest,  ut  Syl- 
vest.  ait,  verb.  Corporalia,  queest.  4,  et  verb. 
Benedictio,  qusest.  7.  Quod  si  in  secunda  vel 
tertia  lotione  hoc  idem  servetur,  optimum 
erit.  Idemque  intelligendum  est  de  purifiea- 
torio;  nam  licet  benedictum  non  sit,  tamen 
valde  propinque  attingit  sanguinem  Domini, 
et  interdum  fortasse  aliqua?  reliquiae  corporis 
vel  sanguinis  illi  adjunguntur;  de  aliis  vero 
pallis  aut  ornamentis  altaris,  etiam  si  bene- 
dicta  sint,  non  est  similis  ratio,  et  ideo  sine 
scrupulo  possunt  lavari,  etiam  a  foeminis  et 
prima  lotione.  De  ccrporalibus  item  post 
primam  lotionem,  multi  probabiliter  tenent, 
posse  sine  scrupulo  secundo  lavari  vel  refici 
a  fceminis,  prsesertim  virginibus  Deo  sacris. 
Quod  tenet  Cajet.,  verb.  Mulierum  peccata, 
in  fine,  quia  hsec  tangere  ex  causa  rationabili 
non  est  peccatum;  hic  autem  solum  intervenit 
quidam  contactus ;  et  intervenit  causa  ratio- 
nabilis,  scilicet,  ut  corporalia  mundiora  sint 
et  politiora ;  ergo  in  hoc  nullum  est  peccatum; 
nam  ad  summum,  posset  esse  veniale ;  hoc 
autem  interveniente  preedicta  causa  facile 
excusatur.  Addit  etiam  Sylvest.,  verb.  Bene- 
dictio,  qusest.  7,  et  verb.  Corporalia,  queest. 
1,  citans  Paludanum,  excusari  etiam  consue- 
tudine.  Verum  est,  interdum  hoc  concedi  ex 
privilegio  monachis  laicis  et  monialibus ,  ut 
constat  ex  compendio  Minorum ;  tamen  hoc 
interdum  fit  propter  majorem  certitudinem; 
nihilominus  tamen  opinio  Cajet.  est  probabilis, 
et  practice  servari  potest.  Denique  ex  his 


constat ,  multo  magis  prohibitum  esse,  uti 
hujusmodi  rebus  sacris  ad  communes  seu 
profanos  usus,  ut,  v.  gr.,  si  quis  uteretur  ca- 
Iice  in  communi  mensa,  vel  palla  benedicta, 
ut  communi  linteolo,  aut  sacra  veste  ad  pro- 
fanam  reprsesentalionem ,  vel  ludum  ;  hoc 
enim  multo  magis  prohibitum  est  in  capitibus 
citatis,  et  prae  se  fert  contemptum  quemdam 
hujusmodirerum,  et  ideo  vix  potest  a  peecato 
mortali  excusari ,  ut  Soto  notat.  Ad  quod 
etiam  confirmandum  valet  cap.  Quae  semel, 
18,  quaest.  3,  ubi  quse  semel  monasterio  dedi- 
cata  fuerunt,  prohibentur  ultra  fieri  saecularia 
babitacula.  Et  simile  quid  colligitur  ex  cap. 
Xenodochiis,  de  Belig.  domibus.  Imo  (quod 
mirabilius  est)  in  dicto  cap.  Nemo  2,  de  Con- 
secr.,  dist.  1,  prohibetur,  ne  mortuus  obvol- 
vatur  palla,  quae  fuit  in  altari,  aut  quae  data 
est  in  mensam  Domini ;  et  ita  Sylvester,  verb. 
Benedictio  1 ,  quaest.  7,  absolute  dicit,  non 
esse  mortuos  praetextu  pietatis  sacris  vesti- 
bus  induendos.  Et  loquitur  eliam  de  sacerdo- 
tibus;  nam  subdit,  quando  sacerdotes  vel 
Episcopi  hujusmodi  vestibussepeliuntur,  illas 
non  debere  esse  benedictas,  vel,  si  sint,  et 
nihilominus  ita  fiat,  consuetudine  excusari. 
Certum  tamen  est,  si  de  usu  sit  sermo,  solere 
Pontifices  et  sacerdotes  vestibus  benedictis 
indutos  sepeliri,  eamque  consuetudinem  lici- 
tam  esse,  et  religioni  ac  pietati  satis  consen- 
taneam  ;  nam  actus  sepeliendi  defunctum, 
actus  pietatis  seu  misericordiae  est,  et  circa 
personam  sacram  potest  esse  actus  religionis; 
ergo  uti  vestibus  sacris  ad  hunc  actum,  non 
est  convertere  illas  ad  usus  profanos,  sed  ad 
actum  pietatis  et  religionis;  ergo  in  hoc  nihil 
est  indecens,  minusve  expediens.  Iiem,  nam, 
ut  statim  dicemus,  quando  hujusmodi  vestes 
jam  sunt  attritae,  religiose  comburuntur;  ergo 
majori  rationepossunt  (ut  ita  dicam)  cum  per- 
sona  sacra  sepeliri,  et  illam  simul  decenter 
ornare.Unde  legimus  apud  Damasum  in  Pon- 
tificali,  cap.  28,  et  apud  Platinam  etalios,  in 
Euthychiano ,  Euthychianum  ordinasse ,  ut 
Martyres  sine  dalmatica  seu  collobio  purpu- 
reo  non  sepelirentur.  Neque  existimo  hoc 
esse  contra  jus  commune,  ut  necessarium  sit, 
consuetudine  excusari ;  nam  dictum  cap. 
Nemo,  primum  exponi  posset  de  palla,  quae 
est  corporale,  de  qua  inferius  subditur  a  solis 
diaconis  esse  lavandam,  et  de  corporali  ve- 
rissimum  est,  non  debere  in  hujusmodi  usum 
converti,  propter  reverentiam  debitam  sacra- 
mento,  quod  immediate  in  se  recepit,  ac  teti- 
git.  Secundo  potest  exponi  de  laicis  defunctis, 

ut  Glossa,  ibi interpretatur,  citans cap.  Nullus, 
13,  qua?st.  2,  ubi  nihil  de  hac  re  dicitur;  ta- 
men  cum  verba  texlus  indefinita  sint,  satis 
commode  hoc  modo  exponuntur,  et  ad  eas 
personas  accommodantur,  quibus  convenien- 
ter  applicari  possunt.  Tandem  ibi  non  est 
sermo  de  vestibus  sacerdotalibus,  quibus  cor- 
pora  defunctorum  sacerdotum  indui  solent, 
sed  est  sermo  de  palla  seu  mappa  altaris,  de 
quibus  facile  concedi  potest,  non  debere  in 
hunc  usum  converti,  ut  in  eis  corpora  defunc- 
torum ,  etiam  sacerdotum  ,  obvolvantur  (ita 
enim  textus  loquitur),quodproprie  significat, 
uti  hujusmodi  pallis  tanquam  syndone  qua- 
dam  ad  nuditatem  corporis  defuncti  imme- 
diate  cooperiendam ,  quod  non  est  in  usu, 
etiam  circa  corpora  sacerdotum ,  nec  decet 
fieri  sine  magna  necessitate,  ut  per  se  mani- 
festum  est. 

7.  Dubium  de  vasis  argenteis.  —  Responsio. 
—  Ultimo  pertinet  ad  hoc  genus  venerationis 
id,  quod  antiquis  etiam  decretis  statutum  est, 
ut  hujusmodi  res  sacrse  ad  profanos  usus  seu 
communes  amplius  non  revertantur,  non  so- 
lum  quamdiu  consecrationem  retinent,  de  quo 
jam  dictum  est,  sed  etiam  postquam  illam 
amiserunt  per  dissolutionem,  vel  scissionem, 
aut  fractionem.  Hoc  notavit  hic  D.  Thom.,  ad 
3;  Paludan.,  Soto,  et  alii,  dist.  13;  Sylvester, 
verb.  Benedictio;  et  sumitur  ex  dist.  1,  de 
Consecr.,  ubi  in  cap.  Ligna,  prsecipitur,  ne 
ligna  Ecclesix  dirutze  ad  aliud  opus  suman- 
tur,  nisi  ad  aliam  Ecclesiam,  vel  ad  profec- 
tum  in  monasterio  fratrum,  nonvero  in  usum 
laicorum,  sed  igni  potius  esse  comburenda; 
ubi  Glossa  notat,  etiam  in  conventu  Religio- 
sorum  non  debere  assumi  ad  fabricam  co- 
quinae,  vel  alterius  loci  similis,  sed  ad  capi- 
tulum ,  seu  dormitorium ,  vel  alia  similia 
honesta  loca.  Rursus  in  cap.  Altaris,  sic  dici- 
tur  :  Altaris  palla,  cathedra,  candelabrum 
et  velum,  si  fuerint  vetustate  consumpta,  in- 
cendio  dentur,  quia  non  licet  ea,  qux  in  sa- 
crario  fuerint,  male  tractari;  cineres  quoque 
eorum  in  baptisterium  inferantur,  etc.  Et  hoc 
ipsum  intelligendum  est  de  vestibus  sacer- 
dotalibus,  et  de  aliis  ornamentis  vel  rebus 
sacris,  praesertim  de  benedictis,  et  quae  im- 
mediate  attingunt  altaris  ministerium ,  vel 
Ecclesiee  ornatum.  Solum  videtur  esse  du- 
bium  de  vasiis  argenteis ;  nam ,  postquam 
confracta  sunt,  vendi  possunt,  et  consequen- 
ter  materia  eorum  converti  in  communes  usus. 
Respondetur  imprimis,  non  posse  vendi, 
nisi  in  certis  casibus,  quos  attigit  Ambr., 

2  Offic,  cap.  28,  et  de  his  tractant  Summistee, 
verbo  Alienatio,  et  alibi  latius  dicendum  est. 
Deinde  cum  illi  casus  semper  ex  necessitate 
orianlur,  et  ad  pietalem  perlineant,  talis  usus 
non  est  a  religione  alienus,  eo  vel  maxime, 
quod,  ut  possint  hujusmodi  res  ad  alios  com- 
munes  usus  deservire,  debent  iterum  ferro 
et  igne  quodammodo  transmutari ,  et  ideo 
moraliter  loquendo  jam  videnlur  esse  om- 
nino  aliae;  et  ideo  nullum  est  incommodum, 
quod  postea  aliis  usibus  deserviant. 

8.  Qusesilum.  -*-  Quzesito  satisfit.  —  Sed 
quaeres,  an  a  contrario  ex  his  rebus,  quse 
profanis  usibus  deservierunt ,  possint  res 
sacrae  confici.  Aliqui  enim  existimant,  hoc 
esse  prohibitum,  et  Minores  habent  privile- 
gium  quo  eis  concessit  Sixtus  IV,  utsecura 
conscientia  possint  convertere  vestes  et  pan- 
nos  profanos  in  paramenta  et  alios  Ecclesias- 
ticos  usus;  ergo  tale  privilegium  supponit, 
hoc  jure  communi  non  licere.  Sed  in  univer- 
sum  hoc  dici  non  potest;  nam  constat,  spolia 
domus  profanse  dirutse  posse  sanctissime 
dedicari  ad  templum  vel  monasterium  asdifi- 
candum.  Item  ex  veste  pretiosa  potest  fieri 
casula,  ut  constat  ex  piorum  usu.  Unde  quo- 
tiescumque  res  profana  mutat  figuram  seu 
artificialem  formam,  non  est  dubium,  quin 
hoc  possit  fieri.  Difficultas  vero  nonnulla  esse 
posset,  retenta  etiam  eadem  figura,  an  possint 
res  profanse  ad  usus  sacros  dedicari.  Sed  in 
hoc  etiam  dicendum  est,  si  secundum  illam 
figuram  aplse  sint  ad  aliquem  usum  sacrum, 
id  posse  fieri,  per  se  loquendo,  si  alioqui  non 
interveniat  scandalum ,  vel  specialis  aliqua 
indecentia  ,  quia  hoc  nullibi  est  prohibitum, 
et  per  priorem  usum  non  contrahunt  aliquam 
maculam,  et  si  quam  videntur  moraliter  habere 
quadam  extrinseca  denominatione,  per  bene- 
dictionem  veldeclarationem  ad  usum  sacrum 
purgantur;  sic  enim  constat,  communes  do- 
mos  in  templa  esse  conversas;  Marcellus  enim 
Papa  domum  Lucinee  consecravit,  Urbanus 
domum  Ceecilise;  nec  solum  vulgares  domos; 
sed  templa  idolorum  in  Ecclesias  conversa 
sunt,  ut  constat  de  celebri  Romana  Ecclesia, 
quse  Rotunda  dicitur,  quse  Pantheon  prius 
dicebatur,  quam  Bonifacius  IV  in  honorem 
omnium  Sanctorum  consecravit;  et  idem  con- 
stat  de  aliis  innumeris,  quse  longum  esset 
referre.  Idem  ergo  fieri  potest  in  paramentis 
et  aliis  hujusmodi  rebus. 

9.  Vera  latria  solum  divinse  naturx  compe- 
tit.  —  Circa  posteriorem  partem  hujus  sec- 
tionis,  inprimisstatuo,  simpliciter  etabsolute 

concedendum  esse,  hujusmodi  res  sacras  ali- 
qua  convenienti  adoratione  et  honore  prose- 
quendas  esse.  Ilaque  quamvis  ha3C  pbligalio 
non  semper  urgeat,  quia  est  per  modum  affir- 
mativi  prsecepti,  tamen  non  est  dubium,  quin 
suum  locum  habeat,  vel  semper,  quoad  speci- 
ficationem ,  id  est,  quod  si  hujusmodi  res 
tractandfe  sunt,  honorifice  tractentur,  vel 
opportunis  temporibus,  quoadexercitium.  Sic 
autem  explicata  hsec  veritas  probatur  aperte 
ex  VII  Synodo,  act.  7,  in  definitione  fidei, 
qufe  est  veluti  conclusio  rerum  omnium,  quae 
in  prascedeutibus  actionibus  disputata  et 
adducta  fuerant;  definitur  autem  ibi,  sacris 

imaginibus  salutationem  et  honorariam  ado- 
ralionem  adhibendam  esse,  non  secundum 
fidem  nostram  veram  latriam,  quee  solum 
divinae  naturee  competit.  Et  deinde  hanc 
honorariam  adorationem  explicat  Goncilium, 
per  comparalionem  ad  librum  Evangeliorum, 
luminaria  et  alias  res  sacras  :  Adquas  (inquit) 
reverenter  accedimus,  quemadmodum  veteri- 
bus  pie  in  consuetudinem  hoc  adductum  est. 
Sicut  ergo  ex  hoc  loco  et  ex  multis  aliis,  quae 
in  tom.  1  adducta  sunt,  de  fide  certum  est, 
imagines  absolule  et  simpliciter  adorandas 
esse.  ita  idem  est  omnino  certum  de  hujus- 
niodi  rebus  sacris.  Quod  ex  eodem  Concil. 
confirmatur,  act.  6,  torn.  5,  ubi  Epiphan. 
nomine  totius  Concilii  dicit  :  Qusecumque  Deo 
offeruntur  aut  consecrantur,  sivedivina  fuerit 
venerandx  crucis  figura,  sive  sacer  Evangelii 
codex,  sive  venerandse  imagines,  sive  sacra 
vasa,  ea  complectimur  et  veneramur ,  ut  qui 
spem.  habeamus  sanctificationis  ab  ipsis  red- 
dendse,  et  ob  id  illis  adorationem  honorificam 
exhibemus;  et  infra  afferuntur  optima  verba 
Gregor.  Nazianz.  :  Prsesepe  adora;  nam,  quse 
Deo  oblatasunt,  ejus  participationeet  contrec- 
tatione  sancta  fiunt.  Et  tandem  adducitur  illud 
Psalm.  98  :  Adorate  scabellum  pedum  ejus, 
quoniam  sanctum,  est;  ubi  per  scabellum  intel- 
ligitur  arca  Testamenti,  juxta  illud  1  Paral. 
28  :  Paravi  domum,  ubi  requiesceret  arca 
Domini  et  scabellum  pedum  Dei  nostri;  et  ratio 
illius  metaphorse  colligitur  ex  2  Reg.  6,  ubi 
dicitur  Deus  sedere  in  Cherubin  super  arca; 
erat  enim  super  arca,  inter  duo  Cherubin, 
propitialorium  tanquam  sedes  Dei,  et  ideo 
dicilur  arca  scabellum  pedum  ejus;  quod  si, 
ut  alii  volunt,  per  scabellum  intelligatur  tem- 
plum,  etiam  sic  confirmatur  quod  intendi- 
mus;  nam  inter  res  sacras,  de  quibus  agimus, 
templa  computamus.  Unde  Hieron.,  in  ep.  18 
ad  Marcellam  :   Venerabantur  (inquit)  Judsei 


Sancta  sanctorum,  quia  ibi  erant  Cherubin  et 
propitiatorium  et  arca  Testamenti;  ergo 
mullo  magis  nos  venerabitnur  templa  nostra, 
in  quibus  Christus  Dominus  praesens  adest; 
et  eadem  ratio  est  de  aliis  rebus  sacris.  Unde 
ponderanda  eliam  est  illa  ralio  :  Quoniam 
sanctum  est ,  quam  etiam  leligit  Nazianz. 
dicens,  has  res  fieri  sanctas,  per  conjunctio- 
nem  ad  Deum,  seu,  quia  ejus  cultui  dicatae 
sunt,  qui  modus  loquendi  est  frequens  in 
Scripturis,  Exod.  3  :  Locus,  in  quo  stas,  terra 
sancta  est;  et  hoc  modo  dies  festi  dicuntur 
sancti,  Exod.  12,  et  alibi  seepe;  et  vesles  sa- 
cerdotales  vocantur  sanclse,  Exod.  28.  Sic 
igitur  ha3  res,  de  quibus  agimus,  sanctre  sunt; 
si  ergo  scabellum  peduin  Domini  adorandum 
dicilur,  quoniam  sanctum  est,  eadem  ratione 
omnes  istee  res  sanctse  adorandae  erunt.  Hinc 
Chrysost.,  hom.  20  in  2  epist.  ad  Corinth., 
hortatur  fideles,  ut  honorem  debitum  prse- 
stent  altari,  quod  corpus  Christi  recipit,  et 
Ambros.,  epist.  14,  dicit,  fideles  solitos  esse 
osculari  altaria,  venerationis  causa,  sicut  so- 
lemus  reliquias  vel  imagines  oscuhiri;  quod 
eliam  inter  sacrificandum  solemus  osculari, 
ut  notat  Amal.,  lib.  3  deEccles.  offic,  cap.  4, 
propter  quod  altare  reverendum  appellatur 
ab  Euseb.  Emis.,  hom.  4  de  Pascha,  sanctum 
a  Paulino,  epist.  1 1  ad  Severum,  sacrosanctum 
ab  Ambros.,  lib.  de  Iis  qui  initiantur,  c.  28, 
divinum  a  Dionysio,  cap.  3  de  Eccles.  Hier., 
et  a  Concil.  Toletan.  XII,  c.  5  ;  denique  voca- 
tur  sedes  corporis  et  sanguinis  Christi,  ab 
Optato  Milevit.,  lib.  6  contra  Parmen.,  ubi 
immane  sacrilegium  Donatistarum  deplorat, 
quod  altare  Dei  radere,  frangere  et  removere 
ausi  fuerant.  Unde  eleganter  Gregor.'  Nyss., 
orat.  de  Sancto  baptismate  :  Mensa  (inquit) 
sanctum  altare  immaculatum  est,  quod  non 
amplius  ab  omnibus,  sed  a  solis  sacerdotibus, 
iisque  venerantibus  contrectatur.  Similia  fere 
de  templis  habet  Chrysost.,  hom.  30  in  2  ad 
Cor.  :  Nonne  videtis,  quod  vestibula  templi 
hujus  exosculantur,  illi  quidem  flectentes,  alii 
autem  manu  contingentes,  et  ori  manum  ad- 
moventes?  Et  de  cseteris  vasis  sacris,  idem 
Chrysostom.,  homil.  3  ad  Ephes.,  et  81  ad 
Populum,  et  August.,  concio.  2  in  11  Psalm. 
Et  de  libro  Evangeliorum,  esse  venerandum 
docet  VIII  Synod.,  can.  3,  nam  verba  Evan- 
gelica  continet ,  quse  adoranda  esse  dicit 
Anastas.  Papa,  epist.  1,  cap.  1 ,  et  in  cap. 
Apostolica,  de  Consecration.,  dist.  1,  et  hinc 
manavit  illa  vetus  consuetudo  osculandi 
librum,  postquam  Evangelium  in  Missa  lec- 

tum  est,  ut  notarunt  Jonas  Aurel.,  lib.  2  de 
Cultu  imaginum.;  Ruper.,  lib.  de  Divinis 
officiis,  cap.  I ;  Hugo  de  S.  Viclore,  lib.  2  de 
Officiis  Eccles.,  c.  21 ;  et  ratione  constat  ha3C 
veritas  ex  dictis,  quia  cuilibet  rei  sanctse  et 
consecratse  debetur  aliqua  veneratio;  hse 
autem  res  sunt  aliquo  modo  sanctee.  Et  con- 
firmatur  primo  ex  his,  quse  de  venera- 
tione  negativa  (ut  sic  dicam)  dicta  sunt;  nam 
illa  cura,  quam  homo  adhibere  debet,  ne  pro- 
fanas  actiones  circa  hujusmodi  res  exerceat, 
procedit  ex  debita  eestimatione  sanctitatis 
harum  rerum;  ergo  ex  eadem  procedit  debita 
veneratioharum  rerum,  quando  contrectandaa 
sunt  vel  aliqua  actio  circa  illas  est  exercenda. 
Confirmatur  secundo,  quia  irreverentia  circa 
hujusmodi  res  est  peccatum  sacrilegii;  ergo  e 
contrario  eis  debita  est  gloriosa  veneralio. 
Antecedens  certum  est  secundum  communem 
omnium  Theologorum ,  ut  latius  tractatur 
in  2.  2,  qusest.  99,  art.  3,  ubi  et  conclusionem 
hanc  docetD.  Thom.,  ettotamhancdoctrinam 
confirmat,  quee  magis  exsequentibus  patebit. 
10.  Secunda  conclusio.  —  Opinio  Durandi 
ab  omnibus  damnata.  —  Differentix  inter 
adorationem  et  orationem.  —  Secundo  dicen- 
dum  est,  non  solum  exteriorem  actum  honoris 
vel  adorationis  exercendum  esse  circa  hujus- 
modi  res  sacras,  verum  etiam  internam  men- 
tis  intentionem  ad  hujusmodi  res  esse  diri- 
gendam.  Hanc  assertionem  existimo  aeque 
certam  esse  ac  preecedentem ;  nam  ex  illa 
evidenter  sequitur;  nam  VII  Synodus  loco 
citato  dicit,  hujusmodi  rebus  deberi  honora- 
riam  adorationem;  actio  vero  exterior  circa 
aliquam  rem  exercita,  si  non  procedat  ex  in- 
tentione  et  voluntate  honorandi  illam,  non  est 
honoraria,  quia  revera  non  est  verus  honor, 
sed  apparens  et  fictus.  Unde  si  talis  res  loqui 
posset,  recte  diceret  illud  Isa.  29  :  Populus  hic 
labiis  me  honorat,  cor  autem  eorum  longe  est 
a  me.  Dicetur  fortasse,  in  ipsomet  actu  inte- 
riori  distinguendam  esse  duplicem  rationem 
seu  voluntatem  :  una  est  exercendi  actionem 
exteriorem  honoris,  v.  gr.,  osculandi  vel  si- 
mile;  alia  est  formaliter  honorandi.  Quando 
ergo  veneramur  has  res  sacras ,  volumus 
quidem  actus  ipsos  exterioris  honoris  circa 
illas  exercere,  ethocsatis  est,  ut  illas  venerari 
dicamur,  quamvis  formaliter  non  intendamus 
eas  colere  aut  eis  nos  subjicere,  sed  Deo  tan- 
tum,  ad  cujus  cultum  ordinantur.  Sed  hoc  et 
rationi  et  verbis  citati  Concilii  repugnat. 
Primum  patet,  quia  actio  exterior  totam  suam 
moralem  et  studiosam  rationem   accipit  ab 


interiori;  ergo  si  interior  voluntas,  qua  ego 
volo  osculari  calicem,  nullo  modo  est  voluntas 
honorandi  calicem  ipsum,  sed  tantum  exer- 
cendi  circa  illum  eum  actum  externum  in 
honorem  Dei,  non  polest  dici  illa  actio  exte- 
rior  honoraria  respectu  calicis,  sed  solum 
deosculatio  voluntaria,  quee  de  se  indifferens 
est  ad  honorandum  vel  non  honorandum,  nisi 
per  intentionem  interiorem  deterrninetur. 
Propter  quodmerilo  dixit  Leontius,  relatus  in 
VII  Synodo,  act.  4  :  In  omni  salutatione  et 
adoratione  intentio  ipsa  requiritur  et  specta- 
tur.  Secundo  declaratur  exemplo,  nam  aliler 
se  gerit,  qui  ad  honorandum  Deum,  vel  se 
coram  illo  humiliandum,  terram  osculatur,  et 
qui  calicem  vel  aliam  rem  similem  religionis 
ergo  veneratur;  uterque  enim  directa  volun- 
tate  intendit  exteriorem  actum  deosculationis 
exercere  circa  terram  vel  calicem,  ut  per  se 
constat,  et  tamen  qui  priori  modo  osculatur 
terram,  nulla  ratione  dici  potest  terram  ado- 
rare  aut  colere ,  quia  nullo  modo  intendit, 
illum  actum  exercere  in  honorem  vel  cultum 
terree;  ergo,  ut  prior  vere  dicatur  calicem 
adorare,  necesse  est,  ut  non  solum  velit  actum 
exteriorem  illum  quasi  materialiter  exercere, 
sed  etiam,  ut  formaliter  velit  honorare  talem 
rem,  alioqui  nulla  erit  inter  eos  actus  diffe- 
rentia,  nec  magis  dicetur  quis  adorare  ima- 
ginem  aut  calicem ,  quam  terram,  quando 
deosculatur  eam,  quod  est  plus  quam  falsum 
et  absurdum ,  et  contra  mentem  Concilii  et 
sensum  omnium  fidelium.  Unde  argumentor 
tertio;  nam  tota  ratio  cultus  et  intenlio  co- 
lendi  pendet  ex  existimatione ;  sed  longe 
diversa  existimatione  pertractamus  aut  deos- 
culamur  hujusmodi  ressacras,  quam  res  aliaS 
communes,  vel,  quam  terram,  cum  deoseu- 
lamur  eam;  de  illis  enim  habemus  hanc 
existimationem ,  quod  aliquo  modo  sanctre 
sint,  eaque  ratione  debent  sancte  ethonorifice 
tractari;  ergo  ex  hac  existimatione  secundum 
rectam  rationem  sequi  debet  intentio  exer- 
cendi  hos  actus  externos  circa  hujusmodi 
res,  non  solum  animocolendi  Deum,sed  etiam 
animo  et  intentione  colendi  seu  honorifice 
tractandi  res  ipsas  propter  Deum,  seu  (quod 
perinde  est)  propter  sanctitatem,  quam  habent 
ex  eo  quod  cultui  divino  dedicatse  sunt. 
Quarto  argumentor  ex  variis  locis  preedictee 
VII  Synodi,  in  qua  saepe  hujusmodi  res  sacree 
eequiparantur  quoad  venerationem  et  adora- 
tionem  imaginibus,  ut  supra  visum  est,  etpatet 
etiam  ex  act.  4,  ubi  ex  lib.  S.  Maximi  legi- 
tur :  Salutantes  sancta  Evangelia,  venerandas 

cruces  et  imagines;  et  subdit  Constantin., 
Episc.  Cypr.  :  Verbum,  salutarunt,  sumpsit 
pro  adorarunt.  Tharas  autem  inferius  subdit, 
verbum  illud  accipiendum  esse  reverenda 
acceptione ,  nam  latria  reservatur  Deo ;  et 
postea  totum  Concil.  animadvertit,  imagines 
sacris  rebus  et  vestibus  in  honore  sequiparari. 
Ac  tandem  adducitur  dictum  Basilii  :  Omne, 
quod  in  nomine  Domini  factum  est,  veneran- 
dum  etsanctum  est.  Quin  potius  etiam  hseretici, 
qui  conciliabulo  Constant.  prasentes  fuerant, 
videnlur  admisisse  adorationem  hujusmodi 
rerum  sacrarum ,  quando  consecratse  aut 
benedictse  sunt,  quamvis  deimaginibus  illam 
negarenl.  Unde  act.  6,  tom.  4,  in  princip., 
referuntur  hsec  verba  illius  conciliabuli  : 
Imaginis  appellatio ,  neque  precationem  sa- 
cram  ullam  habet ,  qua  sanctificari  possit , 
quibus  significatur,  quod  si  aliquo  modo  esset 
consecrata  aut  benedicta,  posset  adorari.  Ad 
quod  respondet  Epiphan.  sufficere  imaginis 
reprsesentationem  absque  alia  precatione, 
quod  in  tom.  etiam  3,  saepius  dixerat.  Unde 
inter  alia  dicit  :  Typus  salutiferx  crucis  sine 
sacra  precatione  et  sine  dedicatione,  apud  nos 
honorabilis  existit;  satisfacit  enim  nobis  figu- 
ra,  qua  tunc  sanctificalionem  accipit,  cum  a 
nobis  fuerit  adorata.  Igilur  adoratio  harum 
rerum  consecratarum  certior  habebatur,  etiam 
apud  haereticos;  re  tamen  vera  eequiparatur 
adorationi  imaginum,  ut  Concil.  definit,  scili- 
cet,quoad  modumet  rationem  adorandi,  quod 
etiam  confirmari  potest  ex  VIII  Synodo  gene- 
rali,  can.  3  :  Sacram  imaginem  Domini  nostri 
Jesu  Christi et omnium  Salvatoris,  sequo  honore 
cum  libro  sanctorum  Evangeliorum  adorari 
decernimus;  sed  imagines  adorandas  sunt  ex 
intentione  et  animo  adorandi,  non  tantum 
prototypa,  sed  etiam  imagines  ipsas;  ergo  et 
hujusmodi  res  sacrse,  de  quibus  agimus. 
Minor  probari  potest  applicando  rationes  tac- 
tas,  etpraeterea  ex  variislocisejusdemConcil., 
nam  imprimis  Basil.,  act.  1,  in  sua  confess., 
sic  inquit  :  Honorifice  veneror  venerandas 
imagines,  suscipio  et  amplector  honoremque 
debitum  eisexhibeo.  ApertiusTheodor.,  insua 
confess.  :  Sanctorum  imagines  suscipio  non  ut 
Deos,  verum  mentis  mese  affectum,  quo  in  illos 
affectus  sum,  hoc  modo  indicans;  Adrian.,  in 
epist.  relata  act.  2  :  Ex  animi  (inquit)  deside- 
rio  eas  veneramur ;  et  infer.  post  epist.  Adrian . 
ait  Thar.  :  Imaginum  picturas  secundum 
priscam  Patrum  nostrorum  traditionem  reci- 
pimus,  ethas  desiderio  adoramus,  ut  in  nomine 
Christi,  Deiparx  et  Sanctorum  factas,  sed 


apertis  verbis  testamur,  nos  latriam  et  fidem 
nostram  duntaxat  in  unum  Deum  verum  re- 
ferre  et  reponere;  et  infra  ait  Euth.  :  Vene- 
randas  imagines  ex  toto  corde  cum  debito 
honore  et  salutari  adoratione  suscipio ,  juxta 
Patrum  traditionem.  Epiphan.  infra  :  Recto 
corde  adhxreo,  venerorque  et  adoro;  et  simili 
modo  loquuntur  alii  Patres.  Sed  inter  alia 
nolandum  est  illud  verbum  Elite :  Perfecte  eas 
adorans;  nam  si  adoratio  heec  tantum  esset  in 
externo  actu,  et  non  ex  animo  et  intentione, 
revera  non  esset  perfecta  adoratio;  imo  ut 
supra  dicebam,  neque  esset  vera  adoratio; 
sicut,  qui  exterius  colit  idolum  metu  mortis, 
si  id  non  faciat  animo  adorandi,  non  est  sim- 
pliciter  ac  vere  adorator  idoli,  et  ideo  non  est 
perfecta  idololatria,  neque  incurritpoenasEc- 
clesiasticascontra  fideles  ad  idololatriam  apo- 
stalantes,  quamvis  alioqui  mortaliter  peccet, 
exterius  fidem  abnegando;  vera  ergo  et  per- 
fecta  adoratio  intentionem  et  animum  requirit 
colendi  illam  rem ,  quce  adorari  dicitur.  Et 
hoc  etiam  declarat  verbum  ejusdem  Concil., 
quo  hujusmodi  adorationem  honorificam  ap- 
pellare  solet,  et  imagines  ipsas  honorabiles, 
ut  supra  tactum  est;  unde  in  act.  7,  in  epist. 
totiusSynodiad  omnes  Eccles.,  dicitur  :  Hono- 
rabiliter  adoramus  et  salutamus ;  idem  enim 
significant  hrec  duo  verba  ;  etConcil.Trident., 
sess.  25.indecreto  de  Invoc.  etvenerat.,  etc, 
definit,  Sanctorum  reliquiis  venerationem , 
atque  honorem  deberi,  et  eas  aUaque  sacra 
monumenta  a  fidelibus  utiliter  honorari;  et 
simililer  de  imaginibus  ait,  eis  debitum 
honorem  et  venerationem  impertiendam;  verus 
autem  honor  neque  intelligi  potest  sine  volun- 
tate  honorandi,  propter  quod  dici  solet,  hono- 
rem  esse  in  honorante,  quia  vis  ejus  non  est 
posita  in  exteriori  signo  vel  actione,  quae 
ssepe  est  extra  honorantem,  sed  in  interiori 
existimatione  et  intentione;  sine  hac  ergo 
nullus  est  verus  honor,  neque  esset  circa 
imagines.  Propter  quod  in  eodem  Goncil., 
act.  6,  in  fine,  in  demonstrationedeimaginum 
utilitate,  quasi  ad  hanc  radicem  respiciendo 
dicitur  :  Nos  dignas  habemus  imagines  honore, 
salutatione  et  veneratione ,  debitamque  illis 
adorationem  dare  debemus ;  et  infra  damnan- 
tur  dicentes ,  imagines  retinendas  esse  solum 
ad  memoriam ,  non  vero  ad  salutationem. 
Unde  confirmatur  ulterius,  quia  si  inlentio 
adorantis  nullo  modo  fertur  ad  imaginem  (et 
idem  est  de  qualibel  re  sacra,  ut  dixi),  sequi- 
tur  adorationem  non  fieri  ad  imaginem,  sed 
juxta  imaginem  vel  occasione  imaginis,  quod 

esl  incidere  re  ipsa  in  opinionem  Durand.,ab 
omnibus  damnalam  ,  dicenlis  imaginem  non 
proprie,  sed  abusive  adorari;  non  enim  alia 
ratione  illam  vocavit  abusivam  adorationem 
imaginis,  nisi  quia,  licet  fiat  coram  ipsa  vel 
ju.xta  ipsam,  lamen  animus  adoranlis,  ut  sic, 
longe  est  ab  ipsa.  Quod  etiam  parum,  vel 
nihil  differt  ab  alia  opinione  asserentium,  heec 
tantum  deservire,  ut  signa  excitantia  memo- 
riam  Dei  vel  Sanctorum,  quia  ad  prsesenliam 
talium  rerum  coluntur.  Quod  tandem  recle 
explicatur  ex  differentia  inter  adoralionem  et 
orationem,  nam  oratio,  licet  fiat  coram  ima- 
gine  vel  juxta  imaginem,  non  tamen  fit  ad 
imaginem,  quia  imago  cum  non  possit  perci- 
pere  verba  aut  desiderium  orantis,  non  est 
capax  orationis;  unde  oratio  directe  et  ex 
inlrinseca  ratione  sua  dirigitur  ad  personam 
intelligentem,  ut  sic.  At  vero  adoralio  non 
solum  fit  coram  imagine,  sed  etiam  ad  imagi- 
nem  ipsam,  ut  Concilia  loquuntur;  ergo  ex 
intentioneadorantisdirigitur  externa  adoratio 
ad  venerandam  ipsam  imaginem,  et  non  tan- 
tum  ad  venerandum  prototypum  in  illa,  seu 
coram  illa,  alias  nulla  esset  differentia  inter 
illam  et  orationem.  Ex  his  tandem  sumitur 
ratio  a  priori  hujus  veritatis,  quia  de  ratione 
adorationis  non  est,  ut  res,  quse  proxime 
adoratur  ut  materiale  objectum  adoralionis, 
percipiat  honorem  sibi  exhibitum  per  adora- 
tionem,  quia  adoratio  non  ad  hoc  ordinatur,  ut 
res  adorata  percipiat  mentem  adoranlis,  sicut 
oratio;  sed  ad  hoc  solum,  ut  adorans  conve- 
niente  modo  contrectet  rem  illam,  quam  ve- 
neratur,  juxta  existimationem  quam  de  illa 
habet;  vel  ad  hoc,  ut  eamdem  existimatio- 
nem,  quam  habet  de  tali  re,  suis  actionibus 
externis  manifestet ,  non  necessario  ipsi  rei? 
quse  adoratur,  sed  aliis,  et  praeserlim  ei, 
propter  quem  adoratur;  hoc  autem  totum 
convenientissime  potest  habere  locum  circa 
res  etiam  inanimatas,  quee  alioqui  sacrse  vel 
sanctse  sunt,  et  ideo  cultu  aliquo  dignse. 

1 1 .  Tertia  conclusio.  —  Res  inanimatx 
non  sunt  capaces  honoris  propter  seipsas.  — 
Tertio,  juxta  doclrinam  supra  datam  de 
imaginibus  et  de  adoratione  Eucharistise , 
dicendum  est,  adorationem  harum  rerum  sa- 
crarum,  quamvis  pertineat  ad  eamdem  vir- 
tutem,  qua  Deus  ipse  colitur,  tamen  in  eo 
ordine  esse  respectivam  et  imperfectam , 
comparatam  ad  latriam  absolutam,  quee  ipsi 
Deo  secundum  se  debetur.  Heec  conclusio 
constat,  primo  ex  doctrina ,  praediclis  locis 
tradita.    Secundo    colligitur    ex   variis  locis 


pra?dicta3  VII  Synodi;  nam,  act.  6,  tom.  5, 
§  Papx,  quanta  insania,  inter  alia  dicit 
Epiphan.  :  Habemus  item  et  alia  plurima  con- 
secrata  vasa;  hxc,  quia  in  nomine  tuo  facta 
sunt,  et  consecrata,  exosculamur ;  et  idem  di- 
citur  de  imaginibus;  et  saepissime  in  eodem 
Concil.,  praisertim  act.  6,  tom.  4,  non  longe 
a  principio,  ait  Epiphan.,  imaginis  honorem  in 
primum  exemplar  reverti;  et  ibid.  sumit 
argumentum  a  contrario;  nam  ,  qui  typum 
alicujus  contumelia  afficit ,  in  eum ,  quem 
typus  repra^sentat,  injurius  esl;et  ad  hoc 
cilanturBasil.,Chrys.,et  alii,  inferius,  tom.  5, 
et  ab  Adrian.  P.,  iti  episl.,  act.  2,  et  ad  idem 
refertur  Anastas.,  Episc.  Theopoleos,  act.  4, 
etCyril.  Hieros.,  et  Simon  Stylita,  act.  5;  et 
deinde  in  act.  7,  in  definitione  fidei,  et  post 
illam  in  acclamalionibus  Patrum  eodem  modo 
explicatur  tola  hsec  adoratio,  scilicet,  per 
respectum  ad  alium,  ut  notavit  etiam  Photius, 
Patriar.  Constant.,  inlib.  de  VII  Synodis,  circa 
septimam,  ubi  inter  alia  inquit  :  Omnibus 
perspicuum  est,  honorem  imaginibus  habitum 
ad  eos  transire,  quos  illx  referunt;  et  infra 
dicit,  imaginem  adorandam,  atque  colendam 
ad  honorem  et  venerationem  illius,  quem  ipsa 
refert,  et  subdit  :  Cum  adoratio  atque  honor 
adhibeatur  eodem  modo,  quo  in  aliis  sacris 
notis  et  formis  sanctissimx  latrix  utimur, 
neque  enim  in  illis  consistimus,  honoremque 
et  adorationem  concludimus ,  neque  ad  alios 
diversos  ac  varios  fines  distrahimur,  sed  per 
diversum  et  singularem  ipsorum  cultum  et 
adorationem,  qux  cernitur,  sacra  continenti- 
que  ac  minime  divisa  ratione,  animos  nostros 
ad  invisibilem  illam,  singularemque  atque 
unicam  divinitatem  dirigimus;  et  infra  subdit : 
Sic  et  Sanctorum  templa  et  sepulchra,  reli- 
quias  fideliter  adoramus;  et  infra  :  Et  si  quid 
hic  in  mysticis  et  sanctis  nostris  sacrificiis 
simile  est  per  munus  et  gratiam  in  illis  exhi- 
bitam ,  prxcipuum  auctorem  et  principem 
causam  agnoscimus  ac  commendamus.  Est 
igitur  quoad  hoc  eadem  ratio  de  his  rebus 
sacris,  quae  de  imaginibus ;  sicut  ergo  adoratio 
imaginum  est  respectiva,  ita  etiam  heec.  Ratio 
vero  est  supra  tacta  in  principio  sectionis, 
quia  res  inanimalee  non  sunt  capaces  honoris 
et  adorationis  propter  seipsas,  quia  non  sunt 
capaces  proprise  excellentiae  aut  intrinsecse 
sanctitatis,  sed  tantum  per  quamdam  deno- 
minationem  seu  relationem  extrinsecam,  ut 
superius  etiam  in  his  rebus,  de  quibus  agi- 
mus,  declaratum  est;  ergo  neque  etiam  sunt 
propter  se  capaces  adorationis ,  sed  tantum 

propter  aliud  ;  talis  enim  est  adoralio,  qualis 
excellentia  vel  sanctitas;  est  ergo  legitima 
adoratio  harum  rerum ,  respectiva  lantum. 
Prreterea ,  quod  ha3C  adoratio  pertineat  ad 
eamdem  virtutem,  qua  colitur  Deus,  proba- 
tur,  quia  tota  ratio  adorandi  has  res,  est 
divina  excellentia,  ad  cujus  cultum  et  sacri- 
ficium,  templa,  altare,  vasa  sacra  et  omnia 
similia  ordinantur;  ergo  eadem  virtus,  quee 
inclinat  ad  colendum  Deum,  inclinat  ad  ve- 
nerandumhascomnia  propter  Deum.  Tandem, 
quod  haec  adoratio  sit  minor  quam  latria  . 
srepe  traditur  in  praedicto  Concil. ,  act.  2, 
post  epistol.  Adriani;  act.  4,  seepissime,  prse- 
sertim  in  confessione  fidei  totius  Goncil.,  qua3 
in  fine  habetur;  ac  tandem  act.  7,  in  ipsa 
definitione  fidei.  Et  ratione  patet,  quia  ado- 
ratio  propter  rationem  extrinsecam  multo 
minor  est,  quam  propter  intrinsecam  excel- 
lentiam,  ut  per  se  manifeste  patet;  sed  per- 
fecta  latria  illa  est,  qure  datur  Deo  propter 
intrinsecam  et  summam  excellentiam ;  hse 
autem  res  sacras  solum  adorantur  propter 
excellentiam  extrinsecam  Dei;  ergo  earum 
adoratio  minor  est,  quam  latria.  Unde  etiam 
intelligitur,  quomodo  hee  res  dicantur  in  praa- 
dicto  Concil.  non  adorari  in  spiritu  et  veritate; 
non  enim  ideo  hoc  dicitur,  quia  adorentur  in 
solo  corporeetfalsilate,alioqui,  utdicebamus, 
ficle  tantum  et  specie  tenus  adorarenlur , 
quomodo  videntur  exponere,  qui  dicunt,  ideo 
non  adorari  in  spiritu  et  veritale,  quia,  licet 
corporalis  actio  adorationis  circa  illas  exer- 
ceatur,  tamen  intentio  adorantis  ad  illas  nullo 
modo  refertur;  dicuntur  ergo  non  adorari  in 
spiritu  et  veritate,  quia  animus  adorantis  eis 
non  subjicitur,  tanquam  serviens  propter 
seipsas,  sed  tanquam  serviens  Deo  in  ipsis, 
vel  tanquam  serviens  ipsis  propter  Deum; 
utrumque  enim  recte  dici  et  fieri  polest,  nam, 
licet  humana  natura,  quas  dignior  est  insensi- 
bilibus  rebus,  illis  subjici  non  debeat,  in  eis 
sistendo,  seu  propler  seipsas,  tamen  propler 
rem  excellentiorem  rationabiliter  polest  eis 
subjici  aut  servire,  convenientem  honorem 
eis  tribuendo,  et  tunc  non  dicitur  eis  servire 
in  spiritu  et  veritate,  sed  illi  propter  quem 
has  res  veneratur  et  honorifice  tractat.  Unde 
Germ.,  Patriarch.  Constant.,  in  epist.  relata 
in  VII  Synodo,  act.  4  :  Hscc,  inquil,  imaginum 
apparatus  ratio  est,  non  quod  nos  adoratio- 
nem  in  spiritu  et  veritate,  incomprehensibili 
et  investigabili  deitati  decentem,  in  manu  fac- 
tas  imagines ,  aut  in  opera  hominum  arte 
facta,  aut  sane  in  ea,  quse  subsunt  Deo,  sive 


visibilia  sint,  sive  invisibilia,  transferre  stu- 
deamus,  verum,  ut  dilectionem  nostram,  quam 
juste  in  sanctos  Dei  servos  habemus,  per  istum 
modum  exhibeamus,  etper  honorationem  illo- 
rum  in  eum ,  qui  per  illos  glorificatus  est , 
quique  illos  glorificavit  in  confessione  omni- 
potentise  sux,  Christum  scilicet,  glorificatio- 
nem  et  cultum  referimus.  Quin  potius  ex  his 
verbis  et  ex  multis  aliis  ejusclem  Concilii 
intelligitur,  non  solum  res  inanimatas,  verum 
etiam  nec  Sanctos  ipsos  esse  adorandos  in 
spiritu  et  veritate;  nemo  autem  negabit, 
quando  Sancti  adorantur,  intentionem  hono- 
ris  et  cultus  ad  eos  immediate  dirigi;  ergo 
non  negatur  adoratio  in  spiritu  et  veritate, 
quia  posita  sit  in  actu  externo  sine  intentione 
cultus,  sed  quia  non  tendit  in  rem  adoratam, 
tanquam  ultimum  terminum  adorationis,  in 
quo  mens  fidem  suam  et  spem  collocat.  Deni- 
que  adoratio  in  spiritu  et  veritate,  idem  est, 
quod  adoratio  latrire  perfectaa  et  absolutaB,  et 
ideo  action.  6,  tom.  4,  §  Ex  his,  Epiphanius 
veros  adoratores  vocat,  qui  in  spiritu  et  veri- 
tate  Deum  colunt,  et  propterea  non  cessant 
imagines  amplecti  et  venerari,  et  in  §  se- 
quente  ait,  nos  supernis  honoribus  magnifi- 
care  Sanctos;  sinceram  autem  et  inviolatam 
fidem  et  cultum  in  spiritu  et  veritate  soli  Deo 
offerre,  minime  vero  creaturis  illis,  quse  sunt 
sub  ccelo. 

12.  Difficultas.  —  Ex  his  satis  responsum 
est  ad  fundamentum  seu  rationes  dubitandi 
tactas  in  principio  sectionis.  Una  vero  subori- 
tur  difficultas,  quas,  licet  in  citatis  locis  tacta 
sit,  tamen,  ut  multis  amplius  satisfaciamus 
et  varias  locutiones  prsedictaa  VII  Synod. 
exactius  declaremus,  pressius  hic  est  urgenda 
et  examinanda.  Difficultas  ergo  est,  quia 
sequitur  ex  dictis  nos  dividere  et  multipli- 
care  adorationes;  nam  unam  dicimus  tribuen- 
dam  esse  Deo,  quam  absolutam  et  perfectam 
latriam  vocamus;  aliam  vero  rebus  sacris, 
quam  vocamus  respectivam  vel  secundariam 
atque  imperfectam  latriam;  consequens  autem 
videtur  falsum  et  contra  prreclictum  Concil., 
in  quo  saepissime  dicitur,  ideo  adorationem 
hanc  legitimam  esse,  quia  per  eam  non  divi- 
ditur  imperium,  neque  honor,  quia  tota  illa 
adoralio  tendit  in  Deum  et  ab  illius  adoralione 
non  dividitur.  Unde  sunt  illse  frequentes  locu- 
tiones  :  Imagini  honor  exhibitus  ad  ipsum 
prototypum  refertur;  et  illa  :  Adorantes,  non 
ad  ea,  quse  oculis  reprsesentantur,  respicimus, 
sed  ad  ea,  quse  per  res  significantur .  Unde  est 
etiam  illud  Adriani,  in  sua  ep.,  act.  2  :  Non 

in  coloribus  et  tabulis  honorem  constituentes, 
sed  eorum  prsedicantes  gloriam,  quorum  ap- 
pellationes  imagines  referunt;  et  ibid.  ex 
Greg.  Niss.  refertur,  animum  adorantis  re- 
duci  debere  ad  contemplationem  primi  exem- 
plaris;  et  Chrysost.  dicens  :  Quando  imago 
imperatoris  in  civitatem  infertur,  populus  non 
imaginem  honore  prosequitur,  sed  veluti  prse- 
sentiam  regiam  suscipit;  et  hoc  modo  dicitur 
ibidem,  quod  hsec  veneratio  per  recordalio- 
nem  exhibetur;  et  similia  habentur  in  actione 
terlia  in  epist.  Orientalium,  circa  finem,  quam 
legati  Pontificis  postea  laudant,  dicentes,  in 
omnibus  consentire  cum  Epistola  Adriani. 
Similia  leguntur  in  act.  4,  in  epist.  Nili  ad 
Olympiodorum,  et  citantur  Chrysostom.,  et 
Athanas.,  et  Basilius,  prsesertim  lib.  de  Spi- 
ritu  Sancto,  cap.  17,  dicens,  adorationem 
imperatoris  et  imaginis  ejus,  esse  unam,  quia 
sicut  est  unum  imperium,  ita  imaginis  honor 
ad  primum  veluti  fontem  dirigitur;  et  similia 
leguntur  in  epist.  Germ.,  et  in  his,  qure  ex 
Leontio.  eadem  act.  4,  referuntur.  Ubi  spe- 
cialiter  notari  possunt  illa  verba  :  Non  illi 
honorantes,  sed  Patrem  desiderantes  ac  vene- 
rantes,  quse  in  reliquiis  dicuntur.  Eadem  fere 
habentur  in  epist.  Gregorii  ad  Germ.,  eadem 
act.  4,  et  5  in  disputatione  Leontii  cum  Judeeo, 
et  in  dictis  Joannis  Thessalonicensis ,  et  in 
act.  6,  tom.  2,  ac  denique  act.  7,  in  ipsa  fidei 
definitione  dicitur  :  Imaginis  honor  in  proto- 
typum,  resultat,  et  qui  adorat  imaginem,  in  ea 
adorat  quoque  descriptum  argumentum.  Nec 
refert,  quod  in  his  locis  fere  semper  sit  sermo 
de  imaginibus,  quia,  ut  ostendimus,  irnagi- 
num  et  harum  sacrarum  rerum  adorationes 
sequiparantur,  eademque  est  utriusque  ratio. 
Et  confirmatur  primo,  quia  imago  Dei,  vel 
res  sacra,  nunquam  legitime  adorari  potest, 
quin  in  ipsa  adoretur  Deus,  ut  constat  ex 
omnibus  citatis  testimoniis ;  sed  quotiescum- 
que  adoratur  Deus,  illa  est  perfecta  et  abso- 
luta  latria;  ergo  alia  secundaria  latria  est 
conficta,  quia  nunquam  hse  res  possunt  ado- 
rari,  nisi  adoratione,  quse  procedat  ex  per- 
fecta  latria  interiori.  Et  confirmo  secundo; 
nam,  si  prseter  hunc  modum  adorandi  potest 
esse  alius,  interrogo,  de  quo  loquatur  VII 
Synodus  in  sua  definitione ,  nam  cum  illa 
unica  sit,  et  simplici  eorumdem  verborum 
tenore  tradatur,  non  potest  de  duplici,  sed 
de  uno  tantum  adorationis  genere  intelligi. 
Rursus,  cum  illa  definitio  sit  veluti  conclusio 
omnium,  quae  in  eodem  Concilio  disputata 
fuerant  et  adducta,  necesse  est  et  illam  intel- 


ligi  modo  consueto  locutionibus  omnibns 
Sanctorum  adductis  in  superioribus  actioni- 
bus,  et  e  converso  omnia,  quse  prius  allegata 
fuerunt,  intelligi  juxta  sensum  illius  definitio- 
nis.  Aut  ergo  illa  definitio  intelligitur  de 
adoratione  secundaria  et  respectiva ,  aut  de 
absoluta  et  primaria.  Primum  dici  non  potest, 
tum  quia  in  superioribus  actionibus  saepius 
declaratum  fuerat,  exPatrum  sententiis,  ima- 
gines  adorari  eadem  adoratione,  qua  exem- 
plaria;  illa  autem  adoratio  est  perfecta  et 
absoluta;  tum  etiam  quia  in  eadem  definitione 
subditur  talis  ratio  hujus  adorationis  :  Ima- 
ginis  enim  honor  in  prototypum  resultat,  et 
qui  imaginem  adorat,  in  ea  adorat  quoque 
descriptum  argumentum.  At  vero,  quando  in 
imagine  Dei  adoratur  Deus,  illa  est  perfecta 
et  absoluta  latria  ;  ergo,  juxta  mentem  Concil. 
sermo  est  de  tali  adoratione,  et  per  eam  dici- 
tur  imago  adorari.  Tum  denique,  quia  Concil. 
Trident.,  sess.  25,  loco  citato,  ita  videtur, 
tam  rem  ipsam,  quam  VII  Synod.  definilionem 
explicare,  dicens,  imaginibus  debitum  hono- 
rem  et  venerationem  impertiendam  esse,  non 
quod  credatur  inesse  aliqua  in  iis  divinitas 
vel  virtus ,  propter  quam  sint  colendse,  vel 
quod  ab  eis  sit  aliquid  petendum,  sed  quoniam 
honos,  qui  eis  exhibetur,  refertur  ad  proto- 
typa,  qux  illa  reprsesentant,  ita  ut  per  ima- 
gines,  quas  osculamur,  et  coram  quibus  caput 
aperimus  et  procumbimus,  Christum  adore- 
mus;  et  Sanctos ,  quorum  illx  similitudines 
gerunt,  veneremur,  id  quod  Conciliorum,  prx- 
sertim  vero  II  Nicense  Synodi  decretis  contra 
imaginum  oppugnatores  est  sancitum.  Constat 
autem  hanc  adorationem,  quam  his  verbis 
Concilium  explicuit ,  esse  absolutam  et  per- 
fectam;  ergo  de  illa  locutum  est  etiam  Concil. 
Nicen.  Erga  illa  secundaria  adoratio  et  res- 
pectiva,nonhabetfundamentuminhisConcil., 
neque  asserenda  est. 

13.  Ad  principalem  difficultatem  responde- 
tur,  in  nulla  opinione  negari  posse,  quin 
adoratio  imaginis  etexemplaris,  reliquiarum, 
et  Sanctorum,  quorum  sunt  reliquise,  rerum 
sacrarum,  quee  ad  cultum  Dei  deputantur,  et 
ipsius  Dei ,  aliquo  modo  una  sit,  et  aliquo 
modo  duplex.  Una  quidem  propter  omnia 
adducta  in  difficultate  proposita ,  et  quia , 
ut  Aristoteles  dixit ,  ubi  est  unum  propter 
aliud,  ibi  est  unum  tantum;  constat  autem 
in  preesente  unum  propter  aliud  adorari, 
verbi  gratia,  vasa  vel  templa  sacra  propter 
Deum.  Duse  autem,  quia  in  illo  Concil.  ssepe 
dicitur ,  imagines ,   verbi  gratia ,  honorifice 

esse  adorandas ,  latriam  autem  seu  divi- 
nam  venerationem  eis  non  esse  exhibendam, 
ut  patet  ex  act.  6,  tom.  2,  parum  a  principio, 
et  siepe  alias.  Unde  in  act.  4,  hfec  verba  refe- 
runtur  ex  Anastas.,  Episc.  Theopoleos  :  Nemo 
offendatur  in  adorationis  vocabulo,  siquidem 
et  homines  et  sanctos  Angelos  adoramus,  non 
autem  quod  eis  latriam,  hoc  est,  cultum  divi- 
num  exhibeamus.  Et  adducit  illud  Deuler.  6  : 
Deum  tuum  adorabis  et  illi  soli  latriam  pns- 
stabis  (ut  ipse  legit),  ponderans  exclusivam 
dictionem  additam  esse  in  verbo  latriam,  non 
in  verbo  adorabis.  Unde  concludit  :  Quam  ob 
rem  adorare  licet;  quid  enim  aliud  est,  quam 
honoris  alicui  exhibiti  veluti  emphasis  adora- 
tio?  latria  vero  nequaquam,  etc.  Nec  refert, 
quod  hoc  loco  sermo  est  de  adoratione  Dei  et 
Sanclorum,  quas  certum  est  duas  esse;  tum 
quia  in  eodem  Concilio  saepe  comparatur  ado- 
ratio  imaginum  adorationi  Sanctorum,  et 
adoratio  Sanctorum  dicitur  aliquo  modo  esse 
una  cum  adoratione  Dei,  quia  adoratio  Sanc- 
torum  ad  Dei  honorem  refertur,  et  in  Sanctis 
adoratur  Deus,  ut  palet  ex  locis  supra  adduc- 
tis;  tum  etiam  quia  eodem  modo  distinguun- 
tur  in  eodem  Goncilio,  adoratio  imaginis  et 
latria,  ut  patet  ex  Tharasio,  post  epistolam 
Adriani,  in  act.  2,  et  in  act.  6,  in  fine,  in  de- 
monstratione  de  imaginum  ulilitate,  ubi  sic 
dicitur  :  Quapropter  non  indignas  habebimus 
imagines  honore,  salutatione  et  veneratione, 
debitamque  adorationem  illis  dare  debemus  • 
sive  igitur  placebit,  salutationem  sive  adora- 
tionem  appellare,  idem  profecto  erit,  modo 
sciamus  excludi  latriam.  Hsec  enim  est  alia  a 
simplici  adoratione,  ut  saepe  alibi  est  osten- 
sum.  Si  ergo  est  alia  et  alia,  necesse  est  ali- 
quo  modo  esse  duas.  Variisergo  modis  potest 
intelligi,  quod  sit  una,  et  duplex  hsec  adora- 
tio.  Primo,  quod  sit  una  realiter  seu  physice, 
duplex  autem  moraliter,  in  hoc  sensu,  quod 
res  sacra,  et  Deus  unomet  actu  externo  ado- 
rantur,  et  hoc  modo  dicitur  adoratio  una  phy- 
sice,  seu  realiter ;  tamen,  quia  illa  exterior 
adoratio  respectu  Dei  fit  ex  intentione  cultus 
ejus,  respectu  vero  calicis  vel  alterius  rei  sa- 
cra3,  non  ita  fit  ex  intentione  cultus  ejus,  sed 
solius  Dei,  qui  in  illa  vel  per  illam  rem  ado- 
ratur,  ideo  moraliter  iliamet  actio  est  latria 
respectu  Dei,  non  vero  respectu  calicis.  Hsec 
tamen  expositio  satis  rejecta  est  ex  superio- 
ribus.  Est  enim  contra  mentem  Concilii,  et 
contra  rationem;  nam  licet  juxta  illam  recte 
intelligatur,  quomodo  illa  actio  sit  latria  res- 
pectu  Dei,  non  autem  respectu  calicis,  non 

tamen  salvatur,  quod  respectu  calicis  sit  vera 
adoratio,  qua  seclusa  intentione,  nullus  verus 
honor  alicui  deferri  polest;  non  ergo  erit  ibi 
duplex  adoralio  moralis  in  una  actione  reali, 
sed  polius  unamet  actio,  respectu  unius  erit 
adoralio,  et  non  respectu  alterius,  sicut  dixi- 
mus  supra  de  osculatione  lerree  in  honorem 
Dei ;  illa  enim  est  adoratio  respectu  Dei,  non 
vero  respectu  terra?,  quia  non  ea  intentione 
fit.  Secundo  ergo  modo  potest  e  converso  dici 
hsec  adoratio  duplex  actu  reali  ac  physico, 
una  vero  moraliter  seu  radicaliter  in  uno  ha- 
bitu,  aut  ralione  formali  communi,  aut  fine ; 
quo  modo  dilectio  Dei  et  proximi  dici  potest 
una  charitas,  quamvis  non  admittamus,  Deum 
et  proximum  uno  actu  diligi ;  quia  una  Dei 
bonitasest  ratiodiligendi  Deum  et  proximum, 
et  ita  est  utriusque  una  charitas  habitualis, 
et  una  dilectio,  propter  relationem  ad  eam- 
dem  personam,  propter  quam  cseterae  dili- 
guntur.  Et  simile  exemplum  est  in  intentione 
finis  et  electione  medii  propter  finem ;  nam 
esto,  physice  et  realiter  non  sint  unus  actus 
inlentio  et  electio,  nihilominus  ille  censetur 
esse  unus  motus  moraliter  unus  ratione 
unius  termini  ultimi,  qui  est  ratio  tendendi 
in  reliqua.  et  ratione  etiam  unius  principii, 
seu  unius  habitus  et  inclinationis.  Et  haec 
expositio  in  rigore  posset  sufficere  ad  unita- 
tem  requisitam  inter  adorationem  Dei,  et 
rerum  sacrarum,  vel  imaginum  ejus,  etc,  ut 
talis  adoratio  sancta  sit,  et  conformis  rationi, 
quandoquidem  tota  tendit  formaliter  in  Dei 
honorem ,  quatenus  ipse  est  ratio ,  propter 
quam  coetera  omnia  adorantur ;  unde  non  di- 
viditur  imperium,  sed  unitur  potius  in  una 
Dei  majestate,  quae  est  ratio  adorandi  castera, 
et  in  una  radice  inclinante  ad  Dei  cultum,  ex 
qua  provenit ,  ut  etiam  in  veneratione  ha- 
beantur  omnia,  quse  ad  Dei  cultum  spectant; 
sicut  non  dividitur  charitas  seu  amicitia  ex 
eo  quod  diligatur  proximus  propter  Deum, 
sed  unitur  potius  in  Deo;  physica  enim  illa 
distinctio  actuum  parum  ad  rem  moralem  re- 
fert,  nec  dividit  animum  ejus  vel  intentionem 
aut  sestimationeni ,  quando  omnia  in  unum 
tendunt;  et  hoc  revera  est,  quod  preecipue 
intendit  Concilium. 

\  4.  Concilii  intentio.  —  Sententia  auctoris. 
—  Idem  actus  potest  habere  duplex  materiale 
objectum.  —  Alia  auctoris  sententia.  —  Opi- 
nio  Durandi.  —  Modus  adorandi  possibilis  et 
licitus.  — Ulterius  vero  addo,  hanc  adoratio- 
nem  non  tantum  habitu  esse  unam,  sed  etiarn 
actu  reali  et  physico,  quamvis  semper  sit  ali- 

quo  modo  duplex.  Et  quidem,  si  solum  esset 
sermo  de  actu  exteriori,  nulla  esset  difficul- 
tas;  nam  constat  eodem  actu  exteriori  posse 
simul  Deum  et  imaginem  seu   rem   sacram 
coli,  qui  habebit  duplicem  rationem  adoratio- 
nis,  si  a  duplici  actu  interiori  procedat,  ut  fa- 
cile  fieri  potest.  Sed  non  loquimur  tantum  de 
actu  externo,  sed  etiam  de  interno,  in  quo 
etiam  est  verum  quod  diximus.  Quod  ut  ex- 
plicemus,  duo  extrema  cavenda  sunt.  Pri- 
mumestdicentium  has  adorationes  in  actibus 
internis  semper  esse  physice  et  realiter  dis- 
tinctas,  solum  que  habere  unitatem  moralem 
seu  radicalem  juxta  superiorem  interpretatio- 
nem,  et  hoc  sentit  Gab.,  in  3,  dist.  9,  cujus 
sententia  nobis  non  placet,  quia  nullam  inve- 
nimus  repugnantiam,  ut  hoc  fieri  possit  inter- 
dum  uno  actu  interno,  quo  posito  melius  ex- 
plicantur  plures  Gonciliorum  locutiones  supra 
adductee,  ut  statim  etiam  dicetur.  Aliud  ex- 
tremum  est,  has  adorationes  semper  et  ne- 
cessario  debere  fieri  per  unum  ac  eumdem 
actum  interiorem,  ita  ut  non  possit  recte  ac 
honeste  adorari  imago  Dei,  vel  calix,  v.  gr., 
nisi   per    interiorem    actum   apprehendatur 
Deus,  ut  adorandus  cum  calice,  seu  ut  ado- 
randus  in  calice  et  per  calicem;  calix  autem 
ut  coadorandus    etiam    suo    modo    propter 
Deum.  Gujus  ratio  reddi  potest,  quia  non  po- 
test  honeste  adorari  calix,  quin  Deus  sit  ratio 
adorandi  illum;  non  polest  autem  Deus  esse 
ratio  adorandi,  quin  etiam  simul  sit  res  ado- 
rata,  quia  in  voluntate  quidquid  est  ratio  vo- 
lendi  est  etiam  objectum  volitum  ut  quod,  ut 
multi  existimant;  et  hoc  significatur  in  locu- 
tionibus  adductis  ex  VII  Synodo,  cum  dicitur 
totum  hunc  honorem  referri  in  Deum,  qui  in 
talibus  rebus  adoratur.  Sed  hoc  etiam  extre- 
mum  est  falsum,  ut  ostendam;  media  itaque 
via  tenenda  est.  Exislimo  ergo  hunc  modum 
adorandi  rem   sacram  et  Deum  per   unum 
actum,  quo  utrumque  adorelur  ut  objectum 
quod,  esse  possibilem  et  honeslum  ac  licitum. 
In  quo  recedo  a  priori  extrema  sententia,  et 
hoc  late  probavi ,  tractando   de  imaginibus, 
et  reliquiis  in  4  tom.  Est  autem  eadem  ratio 
in  rebus  sacris,  de  quibus  nunc  agimus.  Et 
patet  breviter,  quia  hoc  modo  probabilius  est, 
Deum  et  proximum  posse  amari  uno  actu,  et 
similiter  finem  et  medium.  Ilem  idem  actus 
potest  habere    duplex    materiale   objectum, 
unum  primarium,  et  aliud  secundarium,  ut 
eadem  visio  esse  potest  Dei  et  creaturarum  in 
Deo;  ergo  et  in  praesenti  similiter.  Tandem  ex 
re  ipsa  declaratur;  nam  Deus  et  res  sacrae  in 

ratione  objecti  adorabilis  possunt  apprehendi 
cum  mutuo  quodam  respectu;  nam  et  res  sa- 
cra  colitur  propter  Deum,  et  Deus  colitur  in 
re  sacra,  seu  per  rem  sacram;  ergo  totum 
hoc  polest  mente  concipi  per  modum  unius 
objecti,  et  voluntas  potest  in  utrumque  ten- 
dere   unico   simplici  motu   propter  mutuam 
habitudinem,  quam  hse  res  inter  se  habent. 
Vel  aliter,  quia  Deus  et  res  sacra  adorantur 
propter  excellentiam  Dei,  potest  utraque  illa 
res  apprehendi,  ut  informata  unica  excellen- 
tia  Dei,  et  voluntas  unico  motu  tendere  in 
utramque  per  modum  unius  adsequati  objecti 
materialis  adorabilis;  est  ergo  hic  modus  ado- 
rationis  possibilis.  Quod  autem  licitus  sit,  per 
se  notum  est  ex  dictis,  quia  utraque  illa  res 
adoratur  illo  actu,  prout  secundum  rectam 
rationem  adorabilis  est.  Item,  quia  si  duobus 
actibus  illo  modo  adorarentur.  licite  fieret;  ergo 
et  uno  actu;  nam  hoc  nihil  variat  honestatem 
moralem.  Tandem,  quia  de  hoc  modo  adora- 
tionis  videntur  loqui  Patres,  cum  dicunt,  ado- 
rando  has  res  vel  imagines  in  eis  adorari 
exemplaria  seu  personas,  propter  quas  colun- 
tur.  Et  tunc  ille  actus  adorationis  interioris, 
quamvis  realitcr  unicam  habeat  speciem,  ta- 
men  moraliler,  vel  secundum  dislinctionem 
rationis  et  inadaequatos  conceptus,  dici  potest 
duplex  adoratio;  nam  ille  actus,  ut  lermina- 
tur  ad  Deum  propter  se,  est  latria  absoluta 
et  perfecta  ;  prout  vero  terminatur  ad  rem  sa- 
cram  propter  Deum  est  adoratio  respectiva, 
est  latria  secundum  quid;  sicut,  quando  uno 
actu  diligitur  Deus  propter  se  et  proximus 
propter  Deum,  ille  actus,  prout  terminatur  ad 
Deum,  est  dilectio  absoluta  et  super  omnia  ;  ut 
terminatur  vero  ad  proximum,  est  respec- 
tiva,  et  non  super  omnia,  sed  infra  Deum;  et 
hoc  modo  facile  conciliantur,  et  intelliguntur 
omnia  dicta  illius  Concilii.  Ex  hoc  vero  ulte- 
rius  sequitur  (ut  existimo)  evidenter  posse 
hoc  genus  adorationis  fieri  diversis  actibus, 
imo  et  re  ipsa  posse  interdum  separari  hos 
adorandi  modos,  in  quo  reeedo  a  posteriori 
extrema  sentenlia.  Declaralur  autem  et  pro- 
batur.  Nam  primo  manifestum  est,  interdum 
posse  absolulam  Dei  adorationem  fieri  sine 
respectiva  adoratione  aliarum  rerum  sacra- 
rum,  non  solum  quando  per  se  consideratur 
Deus  sine  ullo  concursu,  vel  occasione  harum 
rerum  sensibilium,  sed  etiam  quando  ex  illis 
excitatur  animus  ad  adorandum  Deum,  eo 
modo,  quo  Durand.  sentit,  adorari  exemplar 
ad  praesentiam  imaginis,  non  adorata  proprie 
ac  per  se  ipsa  imagine;  vel  etiam  eo  modo, 

quo  dicebat  opinio  supra  recitata,  exteriorem 
actionem  adorationis  fieri  coram  imagine  vel 
resacra,  totam  vero  mentis  intenlionem  ad 
Deum,  seu  exemplar  dirigi;  nam  licet  pr.c- 
diclas  sententia^  in  hoc  falsae  sint  quod  negant, 
imagines,  vel  res  sacras  esse  adorabiles  alio 
vero  ac  proprio  modo  adorationis,  tamen  ille 
modus,  quem  ponunt  adorandi  Deum  vel 
exemplar,  non  est  impossibilis,  nec  falsus,  nec 
illicitus,  quia  cum  exercitium  adorationis  vo- 
lunlarium  sit  et  iiberum,  potest  homo  suo  ar- 
bitrio  prsescindere  unam  rem  ab  alia ,  seu 
unum  objectum  materiale  ab  alio,  et  ita  diri- 
gere  mentis  intentionem  ad  adorandum  unum 
prsecise,  non  coadorato  alio,  etiam  si  fortasse 
occasio  sumpta  sit  ab  alio  objecto  sensibili, 
quod  memoriam  excitavit.  Et  declaratur 
exemplo;  nam,  licet  Eucharistise  sacramen- 
tum,  ut  constat  ex  Christo  et  speciebus,  unico 
actu  et  animi  motu  adorabile  sit,  ita  ut  spe- 
cies  simul  cum  Christo  coadorentur,  nihilo- 
minus  potest  homo  mente  prsescindere,  et 
Christum  ibi  sub  speciebus  latentem  conside- 
rare,  eumque  solum  ac  praecise  adorare,  non 
coadoratis  speciebus  ex  intentione  sua,  quam- 
vis  exterior  aclio  in  praesentia  specierum 
exerceatur;  nam  in  hoc  nulla  est  repugnantia 
et  totum  pendet  ex  hominis  libertate.  Est 
ergo  hic  modus  possibilis.  Quod  autem  licitus 
sit,  probatur,  quia  neque  est  malus  ratione 
ejus  quod  in  eo  omittitur,  neque  etiam  ra- 
tione  ejus  quod  per  eum  fit;  ergo  per  se  non 
habet  ullam  malitiam;  et  alioqui  habet  bonum 
et  honeslum  objectum.  Ergo  per  se  bonus  est. 
Assumptum  declaratur  et  probatur,  quia  in 
eo  actu  omittitur  propria  ac  per  se  coadora- 
tio  imaginis  vel  rei  sacrse  ;  hsec  autem  omissio 
non  semper  mala  est,  quia  non  omittitur  ex 
aliquo  errore,  propterea,  scilicet,  quod  mala 
existimetur,  sed  solum  quia  animus  omnino 
appellatur  ad  superioris  rei  considerationem 
et  reverentiam,  quod  licite  facere  potest,  quia 
nullam  habet  obligationem  exercendi  semper 
adorationem  circa  rem  sensibilem,  etiam  si 
sacra  sit,  et  ex  illa  sumat  occasionem  ado- 
randi  Deum;quia  hoc  prpeceptum,  vel  nullum 
est,  quod  absolute  obliget  ad  exercitium  actus, 
sed  solum  ad  specificationem,  si  homo  velit 
illum  exercere;  vel  si  est  aliquod,  illud  est 
affirmativum,  et  non  obligat  pro  semper ;  ergo 
ratione  illius  omissionis  seu  praacisionis,  non 
est  actus  malus ;  aliunde  vero  per  illum  actum 
colitur  Deus  adoratione  absoluta  et  perfecta, 
illi  debita  propter  ejus  excellentiam,  ut  pro- 
ponitur;  ergo  ille  actus,  ratione  ejus  quod  per 

eum  fit,  non  est  malus,  sed  potius  ex  objecto 
bonus,  neque  intrinsece  includit  aliquam  cir- 
cumstantiam,  quae  inficiat. 

15.  Differentia  inter  imagines  et  res  sa- 
cras.  —  Proprius  usus  rerum  sacrarum  quis. 
—  Notatu  diynum.  —  Simili  discursu  pro- 
bari  potest  adorationem  respectivam  harum 
rerum  sacrarum  esse  separabilem  ab  adora- 
tione  absoluta  latriae  ipsius  Dei,  talemque 
adorationem  sic  exercitam  esse  licitam.  Et 
primum  quidem,  scilicet,  hoc  esse  possibile, 
probatur  primo  ipso  usu  et  experientia ;  fre- 
quentissime  enim  tractamus  has  res  sacras 
religiosa  veneratione ,  non  exercendo  pro- 
prium  et  absolutum  actum  Iatriee  circa  Deum 
ipsum  vel  Christum ;  tunc  ergo  exercemus 
solam  adorationem  respectivam,  quam  VII 
Synodus  vocavit  simplicem  adorationem  a  la- 
tria  distinctam.  Antecedens  videtur  adeo  evi- 
dens  experientia,  ut  a  nemine  negari  possit; 
sed  declaralur  amplius,  quia  absoluta  Dei 
adoratio  esse  non  potest  sine  actuali  conside- 
ratione  absoluta  ipsiusDei  et  excellentiee  ejus; 
saepe  autem  veneramur  has  res  sine  tali  ac- 
tuali  memoria  et  consideratione  Dei ,  sed  so- 
lum,  vel  confuse  apprehendendo  has  res,  ut 
sacras  et  religiosas,  vel  ad  summum  conside- 
rando  illas  utcultui  divino  dicatas,  in  quo  non 
consideralur  Deus  ut  per  se  adorabilis  est, 
sed  solum,  ut  extrinsece  facitadorabilem  rem 
suo  cultui  dicatam,  seu  (quod  idem  est)  ut  est 
ratio  adorandi  illam.  Declaratur  eliam  heec 
experientia  in  hunc  modum :  nam  longe  aliter 
veneramur  calicem  vacuum,  vel  plenum  Chri- 
sti  sanguine;  quando  enim  hoc  posteriori 
modo  illum  apprehendimus,  statim  exerce- 
mus  actum  perfectse  latriae,  quo  tendimus  in 
ipsum  Christum,  ut  objectum  primarium,  et 
absolute  adoratum,  crelera  vero  ipsi  coado- 
rantur;  quando  vero  apprehendimus  calicem 
vacuum,  non  excitamur  ad  talem  adorationis 
modum,  sed  solum  ad  reverenter  traclandam 
rem  illam,  quia  ut  sacram  et  religiosam  illam 
apprehendimus;  ergo  signum  est,  in  hoc  pos- 
teriori  genere  adorationis,  communiter  lo- 
quendo,  non  exerceri  perfectam  et  absolutam 
latriam  circa  Deum  vel  Christum,  sed  solum 
respectivam  circa  res.  sacras.  In  quo  est  obiter 
notanda  differentia  inter  imagines  et  res  sa- 
cras;  nam  licet  in  hoc  conveniant,  quod  etiam 
imagines  sunt  adorabiles  sola  adoratione  res- 
pectiva,  ut  alias  diximus,  tamen  si  imago 
proprium  imaginis  officium  exerceat,  nun- 
quam  adoratur,  quin  prototypon  in  ea  prima- 
rio  et  absolute  adoretur,  quia  proprium  offi- 

cium  imaginis,  est  referre  suum  exemplar. 
Unde  si  interdum  sola  imago  honoratur,  ut 
materiale  objectum,  quod  adoratur.  potius 
sumitur  ut  res  quaedam  sacra,  quam  formali- 
ter,  et  in  actu  exercilo,  ut  imago,  et  quia  prior 
usus  imaginis  proprior  est  et  frequentior, 
ideo  prior  modus  adorandi  imaginem  fre- 
quentior  etiam  est;  munus  autem  et  proprius 
usus  rerum  sacrarum,  de  quibus  modo  agi- 
mus,  non  est  referre,  aut  repraesentare  Deum 
ad  cujus  cultum  ordinantur,  sed  solum  de- 
servire,  aut  esse  inslrumenta  ad  aliquod  mi- 
nisterium  divini  cultus,  vel  ad  illud  esse  con- 
secrata,  seu  benedicta,  et  ideo  frequentior 
modus  venerandi  has  res  est  solum  per  res- 
pectivam  aclorationem  absque  formali  et  pro- 
pria  tendentia  mentis  et  intentionis  in  Deum 
secundum  se;  et  haec  est  valde  notanda  diffe- 
rentia  ad  intelligenda  varia  dicta  de  adora- 
tione  imaginum,  et  harum  rerum  sacrarum, 
et  ad  reddendam  rationem  hujus  experien- 
tiae,  quae,  ut  opinor,  negari  non  potest,  et 
sufficiens  est  ad  probandum  quod  intendi- 
mus.  Sed  praelerea  probatur  ratione  sumpta 
ex  generali  principio,  quod  in  voluntate,  non 
semper  ratio  volendi  est  volita  ut  quod,  for- 
maliter  et  proprie,  sed  solum  virtualiter, 
quatenus  est  ratio  volendi  aliud,  quod  patet 
exemplis;  nam  primo  in  intelleclu  assensus 
scienlificus  conclusionis  non  versatur  circa 
principia  tanquam  objectum  quod,  seucui  in- 
tellectus  assentilur;  imo  nec  semper  requi- 
rit  talem  actualem  assensum  principiorum, 
quamvis  semper  nitatur  ipsis  principiis,  lan- 
quam  rationi  assentiendi ;  et  qui  credit  arti- 
culum  fidei,  ul  revelatum  a  Deo,  non  semper 
actu  credit,  Deum  esse  primam  veritatem, 
tanquam  objectum  creditum  ut  quod,  quam- 
vis  iili  veritati  nitatur,  ut  rationi  assentiendi. 
Deinde  in  voluntate,  quamvis  proximus  ame- 
lur  propter  Deum,  non  quoties  amatur  proxi- 
mus  illo  amore  respectivo,  necesse  est  amari 
formaliter  Deum,  ut  objectum  quod  diligitur ; 
et  idem  est  in  electione  medii  propter  finem, 
qua3  non  semper  requirit  actualem  intentio- 
nem,  quae  formaliter  tendat  in  finem  ut  ob- 
jectum  volilum  ut  quod. 

16.  Ratio  qusedam  generalis.  —  Ratio  au- 
tem  generalis  est,  quia  non  est  necessaria 
connexio  inter  objecta  dicto  modo  volita ;  nam 
ut  una  res  sit  ratio  volendi  vel  colendi  aliam, 
satis  est,  quod  intellectus  apprehendat  res- 
pectum  unius  ad  aliam,  et  judicet,  hanc  rem, 
quaa  ad  aliam  habet  respectum,  esse  amabi- 
lem  vel  honorabilem  ratione  illius  termini, 

quem  respicit;  quo  posito  judicio,  potest  vo- 
luntas  immediate  acpraecise  ferri  in  objectum 
illud  sub  ea  ratione  respectiva;hoc  enim  nul- 
lam  repugnantiam  involvit,  ut  per  se  notum 
videtur,  et  pendet  ex  libero  exercitio  actuum 
voluntatis ;  ergo  potest  ila  fieri,  ut  in  preece- 
dente  puncto  argumentabamur.  Imo  suppo- 
sita  tali  apprehensione  et  judicio,  hic  modus 
operandi  est  magis  connaturalis  voluntati; 
nam  si  ego  non  desidero  hunc  finem,  ut  per 
se  amabilem,  sed  mediurn,  ut  utile  ad  talem 
finem,  et  amabile  propter  illum,  non  est  cur 
voluntas  excitetur  ad  tendendum  in  finem,  ut 
in  objectum  quod,  amando  illum  propter  se, 
sed  solum  in  medium,  amando  illud  propter 
finem ;  sic  ergo  in  praesenti  potest  inteliectus 
non  considerare  actu  Deum,  ut  summe  ex- 
cellentem,  et  per  se  adorabilem,  sed  solum 
apprehendere  hanc  rem  sacram  ut  divino 
cultui  dicatam,  et  ea  ratione  judicare,  eam 
esse  reverenter  tractandam ;  ergo  potest  vo- 
luntas  id  praecise  velle,  non  intendendo  actu 
absolutam  latriam  et  cultum  Dei  secundum 
se.  Est  ergo  sine  dubio  hic  modus  adorandi 
possibilis. 

17.  Probatur  primo.  —  Secundo.  —  Modus 
loquendi  falsus  rejicitur.  —  Adoratio  quid. 
—  Emphasis  quid.  —  Quod  autem  licitus  sit, 
eisdem  fere  argumentis  probari  potest :  primo 
quidem  ex  communi  usu  omnium  piorum, 
et  religiosorum  hominum,  qui,  ut  ostendi- 
mus ,  frequentius  hoc  modo  venerantur  has 
res,  et  certi  moraliter  sunt,  in  hoc  se  nihil 
peccare,sed  potiusbeneagere.  Secundo,  quia 
sive  consideremus  id,  quod  ibi  fit,  sive  id, 
quod  omittitur,  nulla  est  deordinatio ;  et  alio- 
qui  objectum  taiis  actus  est  per  se  consenta- 
neum  rectae  rationi;  ergo  actus  hinc  habet 
honestatem,  et  ex  nullo  capite  habet  mali- 
tiam.  Assumptum  declaratur;  nam  ibi  omit- 
titur  absoluta  adoratio  latriae  Dei,  a  quo  ha- 
bent  hae  res  sacrae,  quod  adorabiles  sint;  heec 
autem  omissio  non  est  mala,  quia  praeceptum 
adorandi  Deum  hoc  modo  non  semper  obligat. 
Neque  eliam  eo  tempore  occurrit  specialis 
aliqua  ratio,  propter  quam  tunc  semper  et 
specialiler  obliget.  Rursus  ibi  exercetur  ado- 
ratio  respectiva  praecise;  haec  autem  est  com- 
mensurata  objecto,  nam  tale  objectum  mate- 
riale  propter  talem  rationem  secundum  rec- 
tamrationem  adorabile  seu  honorabile  est,  ut 
VII  Synodus  locis  adductis  saepe  loquitur,  et 
ideo  act.  3,  in  epist.  Orientalium,  approban- 
tibus  Legatis  Pontificis,  absolute  et  generali- 
ter  dicitur,  adorare  imagines  licitum  esse, 

sed  prototypi  causa.  Idem  autern  est,  ut  srepe 
dixi,  de  rebus  sacris.  Quotiescumque  ergo 
propter  debitam  rationem,  etcum  debita  exi- 
stimatione  honoranlur,  licita  est  adoratio, 
quamvis  in  ea  prsecise  sislalur.  Unde  argu- 
mentor  ultimo,  quia  hrec  adoralio  respectiva, 
seu  minor  quam  perfecta  lalria,  aliquando 
est  licita  et  sancta,  ut  evidenter  docet  dicta 
VII  Synodus  multis  in  locis,  quorum  aliqua 
designavimus  ;  el  quando  conjunctim  fit  cum 
latria  perfecta  respectu  Dei,  est  licita,  ut  in 
preecedente  modo  declaratur;  ea  ergo  etiam 
si  fit  praecise  ac  separatim,  eril  licita;  patet 
consequentia  ,  quia  ex  hoc  non  adjungitur  illi 
aliqua  mala  circumstantia,  neque  aliquid  omit- 
titur,  quod  simpliciter  sit  ad  honestatem 
necessarium.  Dicet  fortasse  aliquis,  his  ratio- 
nibus  recte  probari,  illum  modum  reverenter 
tractandi  has  res  sacras,  cum  prsedicta  exi- 
stimatione  absque  actuali  exercilio  perfectee 
latriae,  esse  quidem  possibilem  et  licitum,  non 
tamen  mereri  nomen  adorationis,  quee  debe- 
ret  esse  emphasis  honoris,  ut  dicitur  in  VII 
Synodo,  lococitalo;  ibienim  non  est  emphasis 
honoris,  sed  solum  qusedam  existimatio,  et 
prudens  discretio  inter  res  ipsas.  Sed  hoc  est 
revocare  rem  totam  ad  qusestionem  de  nomine, 
et  modus  ille  loquendi  est  falsus  et  praeter 
communem  modum  loquendi,  etiam  usitalum 
in  prsedicta  VII  Synodo;  nam  illa  revera  non 
est  tantum  existimatio,  sed  ex  diversa  existi- 
matione  procedit  diversa  operatio,  quee  non 
potest  non  esse  adoratio,  quamvis  secundaria 
et  respectiva,  quia  est  veneratio  quaedam,  et 
significatio  honoris  et  religiosse  existimatio- 
nis,  ut  in  eadem  VII  Synodo  seepe  dicitur,  et 
in  illis  eisdem  verbis,  cum  dicitur  adoratio 
emphasis  honoris ,  quia  emphasis  nil  aliud 
est,  quam  significatio  recondita,  et  minus  ex- 
plicata;  quamvis,  etiam  si  per  emphasin  ho- 
noris  intelligeremus  excellentem  aliquem  ho- 
norem ,  posset  hoc  attribui  huic  adorationi 
respectivae  rerum  sacrarum,  etiam  praecise 
sumptae,  quia  quatenus  in  divina  excellentia 
nititur,  religiosa  est,  et  altioris  ordinis  ab  omni 
alio  honore,  quamvis  in  illo  ordine  secunda- 
rium  et  infimum  locum  teneat;  ille  igitur 
modus  tractandi  has  res  sacras  cum  venera- 
tione  et  reverentia,  modus  quidam  adoratio- 
nis  est ;  unde  recte  Tharasius  in  VII  Synodo, 
act.  4,  non  longe  a  fine,  paulo  post  illa  verba 
Anastasii,  quod  adoratio  est  emphasis  honoris, 
ex  eis  ita  infert  :  Omnes,  qui  sacras  imagines 
se  venerari  confitentur,  adorationem  autem 
recusant,  a  sancto  Patre,  tanquam  hypocritie 


redarguuntur.  Idem  ergo  nosdicimus  deado- 
ratione  et  veneratione  rerum  sacrarum. 

18.  Constafc  igitur,  respectivam  istarum  re- 
rum  adorationem  posse  licite  fieri  solam  ac 
separatam  a  perfecta  et  absoluta  latria.  Tunc 
autem  dicitur  illa  adoratio  esse  una  cum  ado- 
rationeipsius  Dei,  velhabitu,ut  dixi,  velquia, 
quantum  est  ex  se,  potest  conjungi  in  unum 
cum  adoralione  Dei,  quamvis  contingat  per 
accidens  actualiter  separari  ex  liberlate  ope- 
rantis,  vel  certe,  quia  illemet  actus  virtute 
conlinet  adoralionem  Dei,  quatenus  propter 
illum  fit,  et  in  illius  excellentia  fundatur, 
quamvis  in  ipsum  non  tendat,  ut  in  objectum 
formaliter  adoratum;  sicut,  qui  diligit  proxi- 
mum  propter  Deum,  dici  potest,  ibi  diligere 
Deum,  non  formaliter,  sed  virtute,  propter 
quod  dicitur  ad  Rom.  13  :  Qui  diligit  proxi- 
mum,  legem  implevit;  et  eodem  modo  in  elec- 
tione  medii  dicitur  intendi  finis,  ut  loqui- 
tur  D.  Thom.,  1.  2,  qusest.  12,  art.  4.  Quin 
potius,  etiam  honor  Sanctis  exhibitus  dicitur 
ssepe  in  praedicta  Synodo  tendere  in  Deum, 
ut  loquitur  expresse  Leontius,  dicta  actione 
quarta,  dicens  :  Honor,  qui  Sanctis  impendi- 
tur,  inipsum  recurrit,  et,  qui  Martyrem  colit, 
Deum  ipsum  colit,  et,  qui  Matrem  illius  ado- 
rat,  ipsi  honorem  assignat,  et  similia,  quae 
etiam  leguntur  ibidem  in  epistolis  Germ.  ad 
Joann.  et  ad  Thom.,  et  actione  quinta,  in  dis- 
putatione  Leontii  cum  Judeeo,  et  actione  ter- 
tia,  in  epist.  Orientalium,  circa  finem;  et  ta- 
men  certum  est,  quando  Sancti  adorantur 
formaliter,  expresse  nonadorari  Deum,  ut  ob- 
jectum,  quod  adoratur,  sed  solos  Sanctos  ip- 
sos;  imo  neque  proxime  adorari  propter 
Deum.  ut  propter  immediatam  rationem  ado- 
randi,  sed  propter  intrinsecam  sanctitatem 
eorum;  nam,  ut  recte  dixit  Adrianus  ibidem, 
actione  2,  in  sua  epist.,  circa  finem  :  Decet 
Sanctos  honor  et  veneratio  propter  justitiam 
eorum.  Nihilominus  tamen,  quia  totus  hic  ho- 
nor  Sanctorum  cedit  in  Dei  honorem,  et  in 
Deo  radicaliter  fundatur,  ideo,  quando  Sancti 
honorantur,  dicitur  Deus  honorari  in  illis; 
ergo  multo  magis  cultus  harum  rerum  sacra- 
rum,  qui  immediate  fundatur  in  Deo,  ut  in 
ratione  adorandi,  dicetur  esse  virlualis  honor 
et  cultus  ipsiusmet  Dei. 

19.  Adoratio  Dei  et  rerum  sacrarum  quo- 
modo  una,  quomodo  et  sit  duplex.  —  Ex  his 
ergo  satis  constat,  quomodo  sit  una  adoratio 
harum  rerum  sacrarum  et  Dei,  et  quomodo 
etiam  sit  duplex,  diversa  consideratione  et 
ratione,  per  quod  sufficienter  responsum  est 

ad  principalem  difficultalem ,  supra  tactam. 
Et  hinc  etiam  exponuntur  facile  omnes  locu- 
tiones  ibi  adductae;  nam  in  eis  interdum 
sermo  est  de  adoralione  imaginum,  ut  exer- 
cent  imaginum  officium,  atque  adeo,  ul  in  eis 
adoratur  prototypon,  ut  objectum  quod;  in- 
terdum  vero  loquuntur  de  adoratione  respec- 
tiva  ;  et  hoc  modo  est  in  universum  verum, 
has  res  non  adorari,  nisi  ut  relatas  ad  aliud, 
nec  respiciendo  ad  ipsas  ut  sic,  seu  ad  na- 
turas  earum,  sed  respiciendo  ad  excellentiam 
alterius,  saltem  ut  ad  rationem  adorandi,  et 
hoc  est,  quod  primo  ac  principaliter  intendi- 
tur  in  illo  Concil.,  quia  hoc  est,  quod  per  se 
honestat  hanc  adorationem.  Unde  ad  primam 
confirmationem  plana  est  etiam  responsio, 
quia  in  his  rebus  dupliciter  potest  adorari 
Deus,  scilicet,  vel  imphcite,  et,  ut  objectum 
quo  tantum ,  vel  explicite  et  ut  objectum 
quod,  et  uterque  modus  sufficit  ad  honestam 
adoralionem,  et  de  utroque  loquitur  Conci- 
hum  in  diversis  locis;  prior  vero  ratio  per  se 
perlinet,  et  requiritur  ad  propriam  adoratio- 
nem  harum  rerum,  quatenus  ad  illas  termi- 
natur,  quia  illas  non  sunt  adorabiles,  nisi 
ratione  alterius;  quod  vero  simul  cum  illis 
adoretur  aliud,  ut  objectum  adoratum  ut  quod, 
formahter  non  pertinet  ad  adorationem  ea- 
rum ,  sed  concomitanter  fieri  potest  ex  per- 
fecla  apprehensione  et  motione  adorantis. 

20.  Ad  secundam  confirmationem  responsio. 
—  Hinc  ad  secundam  confirmationem  in  pri- 
mis  dici  potest,  VII  Synodum,  in  definitione 
fidei,  cum  docet,  vel  imagines,  vel  has  res  sa- 
cras  esse  aclorabiles  formaliter,  loqui  de  ado- 
ratione  respectiva  et  secundaria,  tum  quia 
eam  expresse  a  latria  distinguit;  tum  etiam 
quia  heec  est  adoratio  per  se  debita  his  rebus, 
et  quod  aliquid  aliud  attingatur ,  est  quasi 
accidentarium;  et  eodem  modo  intelligi  potest 
Concil.  Trident.,  cum  dicit,  his  rebus  esse  de- 
bitum  honorem,  et  venerationem  impertien- 
dam.  Neque  huic  expositioni  obstat,  quod 
eadem  Concilia  subjungunt,  honorem  his  re- 
bus  seu  imaginibus  exhibitum  ad  prototypa 
referri,  et  heec  eadem  prototypa  in  imagini- 
bus  adorari,  quia  hoc  totum  verificari  potest 
de  prototypo,  ut  est  ratio  adorandi  imaginem, 
ut  jam  declaratum  est ;  sicut  honor  Sanctorum 
dicitur  referri  in  Deum,  et  Deum  adorari  in 
Sanctis;  nam,  quod  prototypon  adoretur  in 
imagine,  ut  objectum  quod,  quando  forma- 
liler  utimur  imagine,  ut  imagine,  licet  sit 
verum,  non  est  tamen  de  fide  certum,  neque 
existimo,  ibi  esse  definitum.  Unde  dicitur  se- 

cundo,  Concilia  haec,  solum  id  definire,  quod 
per  se  pertinet  ad  fidem  et  ad  defendendam 
legitimam  adorationem  harum  rerum  a  ca- 
lumniis  heereticorum ;  hoc  autem  in  duobus 
vel  tribus  consistit.  Primum  est,  quod  res 
vere  ac  proprie  et  sub  aliqua  honesta  inten- 
tione  adorantur.  Secundum  est ,  quod  non 
adorantur  ratione  sui,  sed  ratione  alterius; 
unde  fit  tertio,  ut  totus  honor  harum  rerum 
ad  aliud  referatur,  quod  in  ipsis  aliquo  modo 
adoratur,  et  haec  tantum  sunt  omnino  certa  ; 
reliqua  vero  relinquunt  Concilia  disputationi 
Theologicse,  scilicet,  an  res  illa,  quae  est  ratio 
adorandi  aliam ,  simul  cum  illa ,  et  in  illa 
adoretur,  ut  quod,  vel  tantum  ut  quo;  et 
quando  adoralur  ut  quod,  an  fiat  uno  aclu 
interiori,  vel  duobus ;  et  an  ila  semper  fiat, 
vel  solum  aliquando;  insinuant  tamen  prse- 
dicta  Concilia,  in  illa  ratione  et  explicatione, 
quam  subdunt  post  definitionem  suam,  quo- 
tiescumque  adorantur  imagines,  ut  sunt  ima- 
gines,  in  eis  adorari  exemplaria,  etiam  ut  res 
primario  adoratas;  non  tamen  inde  sequitur, 
idem  atque  eodem  modo  fieri,  quandocumque 
adorantur  res  sacrse  aut  ipssemet  imagines, 
quatenus  quaedam  res  sacree  sunt,  ut  in 
superioribus  explicatum  reliquimus.  Ex  illis 
ergo  definitionibus  nihil  colligi  potest  diver- 
sum  a  doctrina  tradita. 

DISPUTATIO  LXXXII. 


DE    PR.EPARATIONE    AD   MISSAM    NECESSARIA. 
DE    VESTIBUS    SACRIS. 


ET 


1 .  Postquam  dictum  est  de  tempore  et 
loco,  quae  magis  extrinsecus  circumstant  ac- 
tionem  sacrificandi ,  explicandae  sequuntur 
alise  circumstantiae  vel  cseremoniee,  quse 
magis  intrinsece  ipsimet  actioni  sacrificandi 
adjunguntur.  Sed  prius  quam  ad  ha^c  acce- 
damus,  explicare  oportet ,  quomodo  sacer- 
dos  parare  se  debeat,  ut  convenienter  dispo- 
situs  ad  altare  Dei  sacrificaturus  accedat. 
Potest  autem  haec  dispositio  requiri,  aut  ex 
parte  animi ,  aut  ex  parte  corporis,  et  de 
utraque  aliquid  sumendum  est  ex  dictis  su- 
perioribus,  de  dispositione  ad  communionem 
sacramenli  Eucharistiaa  necessaria;  aliquid 
vero  addendum  est  tanquam  hujus  loci  pro- 
prium.  Quia  ergo  sacerdos  sacrificaturus, 
communicaturus  etiam  est,  ante  omnia  ne- 
cesse  est,  ut  sine  conscientia  peccati  morlalis 
accedat;  ita  ut,  si  talem  conscientiam  prius 
habeat,  confessionem  prsemittat ,  si  potest. 

vel,  si  non  potest,  saltem  contritionem  habeat 
cum  proposito  confilendi  cum  primum  possit, 
juxta  tractata  in  superioribus.  Prseter  hanc 
aulem  dispositionem  nulla  alia  spiritualis 
prneparatio  occurrit,  qure  simpliciter  neces- 
saria  sit  ex  prasceplo,  praler  voluntatem,  et 
inlentionem  rile  et  honeste  sacrificandi,  quia 
neque  ex  sola  rei  natura  aliquid  aliud  colligi 
potest,  neque  invenitur  aliquod  speciale  prte- 
ceptum  positivum,  quod  aliquid  hujusmodi 
praescribat,  ita  ut  ejus  transgressio  peccatum 
sit;  nonnulla  enim,  quae  in  Missali  designan- 
tur,  solum  pertinent  ad  quandam  directioncm 
et  consilium,  quod  observare,  optimum  qui- 
dem  erit;  nihil  tamen  peccabunt,  si  omittan- 
tur,  secluso  contemptu,  maxime,  si  aliqua 
alia  preeparatio  pra3mittatur,queejuxtaunius- 
cujusque  consuetudinem,  magis  eum  possit  ad 
devotionem  juvare;  hoc  enim  servare  debent 
sacerdotes  omnes,  ut  sacrificium  hoc,  debita 
religione  et  pietate,  celebrare  possint,  ut  recte 
docetS.Germ.,  in  Theoria  rerum  Ecclesiasti- 
carum,  cujus  rei  illustre  exemplum  legi  po- 
test  apud  Dionys.,  epist.  ad  Demoph.  Addit 
vero  Innocent.,  lib.  1  de  hoc  myst.,  cap.  47, 
celebrantem  debere  quosdam  Psalmos  et  ora- 
tiones  prsemittere;  sed,  ut  dixi,  de  hoc  non 
invenio  expressum  preeceptum ,  sed  consi- 
lium;  solum  potest  quoad  hanc  partem  super- 
esse  qusestio  de  preemittenda  recitatione  di- 
vini  officii,  quam  statim  tractabimus.  Rursus 
ex  eodem  principio,  quod  sacerdos  sacrifica- 
turus ,  communicaturus  etiam  est,  quod  ad 
corpus  pertinet,  necesse  est,  ut  jejunus  acce- 
dat,  in  quo  servanda  sunt,  quae  superius  de 
communione  annotavimus,  et  quee  addidimus 
disput.  80,  quod  sacerdos,  bis  sacrificaturus 
eodem  die,  non  debet  etiam  calicis  purifica- 
tionem  accipere  in  priori  Missa;  nihil  enim 
aliud  speciale  hic  occurrit  addendum,  quia 
neque  majus,  neque  minus  jejunium  requiri- 
tur  ad  sacrificandum  quam  ad  simpliciter 
communicandum,  neque  specialis  aliqua  poena 
ipso  jure  imposita  est  sacerdoli  non  jejuno  sa- 
crificanti,  quamvis  deponi  interdum,  vel  ex- 
communicari  preecipiatur,  in  Goncil.  Brac.  II, 
can.  10,  Tolet.  VIII,  can.  2,  c.  Nihil,  7,  q.  1. 
Deinde  necessaria  est  ea  dispositio  corporis, 
quee  excludat  omne  periculum  irreverentiee, 
vel  relinquendi  inchoatum  sacrificium;  etideo 
in  c.  Gommuniler,  14  dist.,  et  2,  quaest.  7, 
per  totam,  excluduntur  ab  hoc  munere  sacri- 
ficandi  omnes  illi,  qui  caducum  morbum,  aut 
capitis  vertiginem,  aut  similem  segritudinem 
patiuntur;  et  idem  est  de  eo,  qui  patitur  pe- 


riculum  vomilus,  aut  aliquid  hujusmodi,  quia 
tunc  injuria  fierct  lanto  mysterio,  cum  lali 
disposilione  sacrificando.  Unde  in  illis  juri- 
bus  cavetur,  ut  qui  tali  morbo  caduco  labo- 
rant,  non  solum ,  ul  prius  curentur,  sed 
eliam,  ut,  postquam  convaluerint ,  prius 
quam  ad  altare  accedant,  per  annum  proben- 
tur.  Quod  servata  proportione  in  aliis  eegri- 
tudinibus  observandum  est,  in  quibus  lale 
periculum  intercedit;  ubi  vero  nullum  peri- 
culum  est,  sed  horror  quidam,  ut  in  lepra  et 
similibus,  non  omnino  prohibetur  hoc  mi- 
nisterium ,  sed  solum ,  ut  non  publice,  sed 
occulte  fiat,  ut  supra  diximus,  de  commu- 
nione  agentes.  Quocirca  necessarium  etiam 
est,  ut  decens  munditia  corporalis  adhibea- 
tur,  quantum  recta  ratio  dictat;  et  ideo  juxta 
Missalis  regulas  sacerdos  celebraturus  manus 
corporaliter  lavat;  nam  licet  id  etiam  fiat  in 
significationem  spiritualis  munditiee  quam  ha- 
bere  debet,  ut  notat  Innocentius,  lib.  1  de 
hoc  myst.,  cap.  46,  tamen  hoc  etiam  fit  prop- 
ter  ipsam  corporalem  munditiam  ,  et  omitti 
facile  non  debet,  quamvis  non  videatur  illa 
sufficiens  materia  rigorosi  prtecepti.  Igitur 
nulla  alia  corporalis  dispositio  necessaria  est, 
preeter  eam ,  quee  in  sacris  vestibus  posita 
est;  de  quibus  erit  altera  pars  hujus  disputa- 
tionis. 

SECTIO  I. 

Utrum  teneatur  sacerdos  praemittere  divinum  officium 
ante  Missam. 

1 .  Sententia  quxdam  valde  communis.  — 
In  hac  dubitatione  est  sententia  valde  com- 
inunis,  esse  peccatum  morlale  dicere  Missam 
ante  recitatum  saltem  Matutinum  officium. 
Ita  tenet  Vervecensis,  a  Sylvest.  cilatus ;  tri- 
buitur  etiam  Palud.  in  4,  dist.  13,  queest.  2, 
art.  2,  concl.  2,  ubi  solum  dicit,  non  debere 
Missam  dici ,  nisi  post  dictum  Matutinum ; 
idem  vero  inferius  subdit  de  Prima,  quod  est 
signum  ipsum  non  intellexisse,  hanc  esse 
obligationem  sub  peccato  mortali.  Clarius  te- 
nuit  hoc  Antonin.,  2  part.,  tit.  13,  c.  4,  §  1; 
Gabriel,  lectione  13  in  can.;  Angel.,  verb. 
Missa,  n.  42;  et  Armilla,  verbo  Horee  cano- 
nicee,  num.  18;  et  Summistee  frequentius,  his 
verbis.  Idem  tenet  Navar.,  lib.  de  Oratione, 
cap.  3.  num.  70,  ubi  potius  videtur  dicere, 
contrarium  in  rigore  juris  esse  verum,  quam- 
vis  non  auderem  (inquit)  id  consulere,  neque 
facere  sine  gravi  causa.  In  capite  autem  21 , 
num.  30,  illud  dictum  declarat  de  hora  prima  ; 

de  Matutina  autem  dicit,  se  sequi  opinionem 
communiorem,  limitando  illam,  ne  procedat, 
quando  aliqua  justa  causa  id  fieret.  Eamdem 
opinionem  tenet  Marcel.,  referens  plures  ca- 
nonistas,  lib.  de  Horis  canonicis,  cap.  42. 
Fundantur  hi  auctores  in  consuetudine  Eccle- 
siae,  quam  satis  ostendunt  tot  graves  aucto- 
res,  et  ex  usu  constat.  Certum  est  autem 
consuetudinem  habere  vim  legis,  et  conse- 
quenter  in  re  gravi  obligare  submortali;  quod 
autem  talis  sit  hsec  res,  de  qua  agimus,  pro- 
batur,  quia  gravitas  materise  judicio  pruden- 
tum  pensanda  est;  sed  communiter  sapientes 
in  hac  materia  judicant,  rem  hanc  esse  gra- 
vem.  Item,  quia  ex  institutione  Ecclesiae, 
Matutinum  est  officium  nocturnum;  Missa 
vero  diurnum  ;  ergo  inversio  hujus  ordinis  ex 
se  est  culpabilis,  et  contra  rationem;  ergo 
adjuncta  consuetudine  Ecclesiae ,  erit  gravis 
transgressio.  Accedit,  quodinMissali  Romano 
prius  traditur  regula,  ut  Missa  dicatur  Matu- 
tino  saltem  absoluto,  et  postea  inter  defectus 
Missse  numeratur,  si  celebrans  non  dixit  Ma- 
tutinum  cum  Laudibus ;  non  videntur  autem 
ibi  numerari,  nisi  graves  defectus. 

2.  Secunda  opinio. — Secunda  sententia  est, 
esse  quidem  obligationem  aliquam  preemit- 
tendi  Matutinum  ante  Missam,  quando  com- 
mode  potest,  et  nulla  est  rationabilis  causa 
invertendi  hunc  ordinem  ;  nihilominus,  si  id 
fiat,  etiam  sine  legitima  causa,  non  esse  pec- 
catum  mortale,  sed  veniale,  quia  nullum  est 
sufficiens  fundamentum  ad  asserendum,  in  ea 
transgressione,  aut  inversione  ordinis  esse 
majorem  gravitatem,  quia  neque  de  prsecepto 
satis  constat,  neque  res  est  adeo  gravis. 
Unde,  si  ex  aliqua  rationabili  causa  id  fiat, 
juxta  hanc  opinionem  nulla  erit  culpa,  etiam 
venialis;  erit  autem  sufficiens  causa,  si  instat 
hora  dicendi  Missam,  et  populus,  vel  aliqua 
persona  gravisexpectat,  vel  commodum  tem- 
pus  ad  Missam  dicendam  elabitur,  vel  alia 
similis.  Ita  tenet  Soto,  lib.  10  de  Instit.,  q.  5, 
art.  4,  et  in  4,  distinct.  13,  queest.  2,  art.  2; 
et  in  idem  inclinat  Sylvest.,  verb.  Missa  1, 
quaest.  6,  quamvis  subdubitans;  antiquiores 
vero  de  hoc  nihil  dicunt;  in  eo  autem  huic 
sententise  favent,  quod  agentes  de  obligatio- 
nibus  sacerdotum,  et  de  peccatis,  quee  in  ce- 
lebratione  Missee  committi  possunt,  nunquam 
hujus  meminerunt. 

3.  Prima  responsio.  —  Ut  veritatem  expli- 
cemus,  distinguamus,  inter  privatam  officii 
recitationem,  quse  secreto  a  particulari  per- 
sona,  quse  Missam  dictura  est,  vel  privatam 

vel  solemnem,  et  publicam  recitationem  offi- 
cii,  quse  fit  in  choro  ante  Missam  solemnem. 
4.  Dico  primo  :  nullum  est  prteceptum  obli- 
gans  sub  peccato  mortali  singulos  sacerdotes 
ad  recitandum  Matutinum  prius  quam  sacri- 
ficium  Missae  offerant,  sive  privatim,  sive 
solemniter  Missam  cantando.  Probatur,  quia 
certum  est,  tale  pra3ceptum,  neque  a  Christo, 
neque  ab  Ecclesia ,  esse  unquam  expresse 
traditum.  Quod  vero  nec  consuetudine  sit  in- 
troductum,  ita  declaratur;  nam  tribus  modis 
possumus  hos  duos  actus  considerare.  Primo, 
quatenus  unusquisque  eorum  postulat  certum 
ac  definitum  tempus,  ut  recte  fiat;  fieri  enim 
potest,  ut  ad  dicendam  Missam  ante  Matuti- 
num,  vel  illa  nimium  anteponatur,  vel  hoc 
nimis  postponatur,  et  inde  aliqua  culpa  con- 
trahatur.  Secl  heec  consideratio  nihil  ad  prse- 
sentem  considerationem  refert,  quia,  si  ali- 
quod  peccatum  in  hoc  intervenit,  est  valde 
per  accidens  ad  inversionem  ejus  ordinis,  de 
quo  agimus;  nam,  si  sacerdos  peccat,  noctu 
Missam  inchoando,  solum  propter  anticipa- 
tionem,  nihil  minus  peccabit,  sive  dixerit 
Matutinum,  sive  non.  Addo,  ex  hoc  preeciso 
titulo,nunquampeccari  mortaliter,  si  utraque 
actio  intra  legitimum  tempus  fiat,  id  est,  si 
Missa  a  summo  mane  usque  ad  meridiem ; 
Matutinum  vero  ante  lapsum  totum  natura- 
lem  diem,  pro  quo  currit  obligatio,  dicatur. 
Secundo  possunt  illse  duae  actiones  conside- 
rari,  ita  ut  una  sit  veluti  dispositio,  et  ve- 
luti  prseparatio  ad  aliam.  scilicet,  recitatio 
Matutini  ad  Missam  ;  et  quidem,  si  sub  hac 
ratione  esset  latum  preeceptum,  materia  ejus 
esset  satis  gravis,  et  transgressio  ejus  per  se 
esset  peccatum  mortale;  nam  hac  ratione  est 
peccatum  mortale  dicere  Missam,  non  ser- 
vato  jejunio,  quia  illa  observatio  preecepta  est 
tanquam  gravis  qusedam  dispositio;  et  simi- 
liter  est  peccatum  mortale,  dicere  Missam 
sine  vestibus  sacris,  quia  hoc  etiam  preecep- 
tum  est  ad  corporis  conveniens  ornamentum 
seu  dispositionem ;  ergo  si  recitatio  Matutini 
esset  prsecepta  ut  dispositio  prsevia ,  esset 
sine  dubio  materia  gravis  ejus  transgressio. 
Nullo  autem  sufficiente ,  imo  nec  probabili 
fundamento  ostendi  potest,  hoc  esse  sub  hac 
ratione  praeceptum,  neque  auctores  supra  ci- 
tati  ita  prseceptum  hoc  explicant,  quia  nec  ex 
sola  consuetudine  id  sumi  potest,  sed  ad 
summum,  solere  lalem  ordinem  inter  duas 
illas  actiones  servari,  quod  potest  fieri  sine 
eo  quod  una  earum  intelligatur  esse  dispo- 
sitio  ad  alteram,  sicut  inler  ipsas  horas  cano- 

nicas  una  prius  est  dicenda   quam  alia,  non 
quia  sit  disposilio  ad  illam,  sed  ratione  ordi- 
nis.  Et  quidem  Navarr.  supra  dicit,  recitalio- 
nem  Matulinee  et  Primee  disponere  hominem 
ad  Missam  devotius  et  reverentius  dicendam, 
et  in  ultimo  loco  ait,  Ecclesiam,  dum  ad  Mis- 
sam,  majorem  attentionem  et  praeparationem 
requirit,  quam  ad  aliud  Ecclesiasticum  offi- 
cium,  per  hoc  satis  significare,  ut  horee,  sal- 
tem  nocturnee,  sint  quaedam  preeparatio  ad 
Missam,  quia  nullam  aliam  preeparationem 
praefixit  Ecclesia  faciendam.  Sed  hoc  leve  in- 
dicium   est  ad  prseceptum  sub  hac  ratione 
constituendum ,  quia ,  licet  demus,  hanc  re- 
citationem    per    se   conducere    ad    majorem 
devotionem ,   tamen    Ecclesia    non   preecipit 
quidquid  ad  dicendam  Missam  cum  majori 
devolione  potest  conducere,  neque  hanc  pree- 
paralionem  unquam   specialiter  designavit; 
nam  licet  in  Missali  de  hoc  admoneantur  sa- 
cerdotes,  tamen  ibi  nullum  est  verbum  prae- 
ceptivum;  et  ex  modo,  quo  illa  regula  propo- 
nitur,  constat,   nihil  ibi  novum  statui,  sed 
solum  declarari,  et  proponi,  quod  fieri  solet, 
et  expedit;  imo  ibidem  clarius  admonentur 
sacerdotes,  ut  prius  aliquantulum  vacent  ora- 
tioni,  et  tamen  illud  non  intelligitur  esse  prae- 
ceptum,  sed  consilium.  Tandem  recitatio  di- 
vini  officii  per  se  non  est  instituta ,   ut  sit 
dispositio,    vel  preeparatio  ad  Missam ,  sed 
propter  se  preecipitur  ad  publicam  orationem 
in  Ecclesia  faciendam;  non  est  ergo,  cur  sine 
majori  fundamento  dicamus ,  esse  sub   hac 
ratione  preeceptam,  quia,  iicet  aliquid  ad  hoc 
conferat,  tamen  aliis  etiam  modis  potest  ani- 
mus  convenienter  praeparari.  Et  confirmatur 
tandem,  nam,   si  heec  recitatio  esset  pree- 
cepta  ut  necessaria   dispositio,  non  liceret, 
ob  solam  eegritudinem,  vel  aiiam  similem  or- 
dinariam  causam ,   dicere  Missam  sine   tali 
preeparatione;  sicut    non  licet   dicere,    non 
servato  jejunio,  etiam  si  quis  ob  aegritudinem 
non  possit  jejunus  ad  Missam  accedere.  Est 
autem  certum  apud  omnes,  quod,  si  quis  ob 
capitis  debilitatem,  vel  similem  causam,  ab 
obligatione     recitandi     officium     excusetur, 
nihilominus  posse  Missam  dicere  :  ergo,  etc. 
Tertio  modo  possunt  illae  duee  actiones  consi- 
derari,  soium  quoad  ordinem,  id  est,  quod 
oporteat  in  ordine  et  successione  temporis 
unam  aliam  preecedere,  non  solum  ob  causa- 
iitatem,  sed  ex  praecisa  ratione  ordinis,  sicut 
ordinantur  horee  canonicee  inter  se.  Et  neque 
sub  hac  ratione  intervenit  hic  tale  praecep- 
tum.  Primo  quidem ,  quia  nulia   potest  hic 

ostendi  consuetudo,   quee  vim  preecepti  ha- 
beat;  nam,  ut  consuetudo  inducat   preecep- 
tum,  non  solum  est  considerandum,  quid  fiat, 
sed  eliam ,  qua  ratione    vel  animo    fiat;    in 
preesenti  ergo  verum  est,  reguiariler  solere 
dici  Matutinum  ante  Missam ;  tamen  hoc  non 
fit,  ut  servetur  ordo  inter  illa  duo,  sed  ut  sin- 
gula  suis  temporibus  accommodate  fiant;  ex 
quo  per  accidens  consequitur,  ut  frequentius 
Matutinum  dicatur  ante  Missam;  ex  hac  ergo 
consuetudine non  polest  colligi,  ordinem  ipsum 
esse  preeceptum,  cum  non  fuerit  per  se  inten- 
tus.  Quod  autem  consuetudo  heec  talis  sit, 
patet   primo  ex  ipsa   rei   natura ,  supposita 
institutione ,  quia  unum  officium  nocturnum 
est,  aliud  diurnum.  Secundo,  quia,  ut  Soto 
ait,  divinum  officium  non  habet  ordinem  per 
se  cum  sacrificio  Missee,  neque  ex  ullo  prin- 
cipio  constare  potest,  consuetudinem  eo  animo 
esse  introductam,  ut  ille  jam  ordo  sit  per  se. 
Tertio,  quia  consuetudo  sub  ea  apprehensione 
et  ratione  non  est  recepta  ;  nam  plures  viri 
docti  et  timorati  illam  negant  sub  tali  ra- 
tione,  ut   Sylvester  etiam  notavit ;  quaprop- 
ter  non  sufficit  plurium  Doctorum  auctoritas 
ad  talem  consuetudinem  sub  tali  ratione  per- 
suadendam ,   quia  neque  ab  eis  sufficienter 
probata  est,  neque  etiam  modus  ejus  satis 
videtur  ab  iilis  perspectus,  et  examinatus. 
Quare  hic  uti  possumus  testimonio  ejusdem 
Navarri,  in  c.  Placuit,  dist.  6,  num.  186,  di- 
cenlis,  non  esse  credendum  multis  auctori- 
bus  asserentibusaliquam  consuetudinem,  nisi 
ab  eis  probetur.  Secundo  licet  daremus,  illam 
consuetudinem  esse  introductam  direcle  ra- 
tione  ordinis,  nihiiominus  ejus  transgressio 
per  se  non  esset  peccatum  mortale,  quia  ordo 
ille  non  est  res  magni  momenti;  neque  enim 
ad  cultum  Dei  multum  spectat,  neque  ad  re- 
verentiam    sacramenti ,    neque    ad    aliquem 
alium  gravem  finem,  qui  ad  Dei,  vel  proximi 
charitatem  pertineat.  Preesertim,  cum  solum 
agamus  de  officio  et  sacrificio  privatim  factis, 
ex  quorum  mutatione  quoad  ordinem,  per  se 
non  sequitur  scandalum,  neque  aliud  grave 
incommodum.  Nam  quod  Navarrus  ait,  hanc 
opinionem  preebere  occasionem  valde  inde- 
vote  et  indecenter  recitandi  Matutinum  in- 
terdiu  ,  etiam  post  prandium  et  meridiem  , 
hoc,  inquam,  non  ita  est;  nam  opinio  heec 
nullam  preebet  hujusmodi  occasionem ;  si  au- 
tem  aliquis  ex  malitia  sua  illam  sumat,  erit 
scandalum  passivum,  non  activum;  alias  idem 
dici  posset  de  ceeteris  horis,  quee  matutino 
tempore  dicendee  sunt.  Adde,  illam  etiam  se- 

rotinam  recitationem  Matutini 
temptu ,  non  esse  peccatum  mortale ;  ergo 
mullo  minus  transgressio  hujus  ordinis  erit 
peccatum  mortale  propter  illam  occasionem. 
Tandem  magis  per  se  est  ordo  praescriptus 
inter  Matutinum  et  caeteras  horas  canonicas, 
quam  inter  Matutinum  et  Missam ;  sed  reci- 
tare  atias  horas  ante  Matutinum,  non  est  pec- 
catum  mortale  ex  objeeto,  ut  omnes  docent, 
quia  illa  inversio  prsecise  sumpta  est  materia 
levis.  Major  patet,  quia  horse  canonicae  sunt 
ejusdem  rationis,  et  componunt  unum  offi- 
cium  inter  se,  non  autem  cum  Missa. 

5.  Primum  consectarium.  — Ex  his  vero  dua- 
bus  ultimisrationibus  sequitur,  siadmittamus 
consuetudinem  sub  hac  posteriori  ratione, 
esse  peccatum  veniale,  illam  transgredi  sine 
legitima  causa.  Si  vero  eam  negamus  sub 
prsedicta  ratione,  ut  mihi  quidem  probabilius 
videtur,  dicendum  consequenter  est ,  ex  vi 
talis  ordinis,  aut  immutationis  ejus,  nec  pec- 
catum  veniale  esse,  dicere  Missam  ante  Ma- 
tutinum,  etiam  sine  legitima  causa,  quia  in 
hoc,  neque  contra,  neque  preeter  prseceptum 
fit  ex  hoc  prsecise  capite;  aliunde  vero  non 
excusabitur  quis  a  culpa  veniali,  quia,  sci- 
licet,  irrationabiliter,  et  sine  causa  nimium 
postponit  Matutinum  officium. 

6.  Secundum  consectarium.  —  Tertium.  — 
Quartum.  —  Ultimum.  —  Secundo  sequitur, 
multo  certius  esse,  si  ex  rationabili  causa  hoc 
fiat,  nullum  esse  peccatum,  etiam  veniale,  ut 
fere  omnes  docent,  eliam  auctores  primse  opi- 
nionis,  quamvisfortasse  illi  graviorem  causam 
requirerent;  ego  vero  existimo  mediocrem  suf- 
ficere,  illam  scilicet,  quse  satis  esset  ad  diffe- 
rendam  Matutini  recitationem  toto  illo  tempore 
absque  culpa  veniali,  vel  aliam  similem,  ut 
supra  exemplis  insinuatum  est.  Et  confir- 
matur  :  nam  etiam  inverlere  ordinem  inter 
illas  horas  canonicas,  si  ex  aliqua  causa  ratio- 
nabili  fiat,  excusatur  etiam  a  veniali  culpa. 
Tandem  interdum  dici  potest  Missa  non  dicto 
Matutino,  ex  causa,  quee  excuset  ab  illo  di- 
cendo,nonsolum  ante,  sed  etiam  postMissam; 
ergo  multo  magis  poterit  hoc  excusare  mo- 
ralis  impotentia  dicendi  illud  ante  Missam , 
quamvis  postea  dicendiHii  sit.  Unde  infero 
tertio,  licet  contingat,  male  fecisse  sacer- 
dotem,  nimium  differendo  Matutinum  offi- 
cium,  tamen,  si  post  illam  negligentiam 
occurreret  occasio  dicendi  Missam,  nec  possit 
commode  expectare,  donec  Matutinum  recitet, 
tunc  sine  nova  culpa  posse  dicere  Missam 
prius,   et  poslea  recitare  Matutinum,   quia 

secluso  con-  jam  lunc  sufficiens  causa  ad  illam  majorem 
dilationem  est,  ne  amittat  opportunitatem 
dicendi  Missam.  Quarto  colligitur,  multo  mi- 
nus  peccare  sacerdotem ,  si  celebret ,  non 
dicta  Prima,  quod  quidem  de  peccato  mor- 
tali  non  est  dubium,  ut  docent  etiam  Sylv., 
Soto ,  et  Navarr.,  d.  cap.  25,  num.  79, 
quamvis  nonnulli  Summistae  videantur  con- 
trarium  docere,  ut  Navarr.  aliis  locis  refert, 
sed  sine  fundamento,  ut  a  fortiori  patet  ex 
dictis.  De  peccato  autem  veniali  aliqui  dubi- 
tant;  sed  nihil  est  quod  timeatur,  per  se 
loquendo ,  id  est ,  si  divinum  officium  suo 
tempore  persolvatur,  quia  de  alio  ordine 
nullum  est  pra3ceptum,  nec  consuetudo,  ne- 
que  est  res  tanti  momenti.  Ultimo  infero,  si  e 
contrario  totum  officium ,  etiam  Completo- 
rium,  recitetur,  et  Missse  postea  dicantur,  per 
se  loquendo  nullum  esse  peccatum,  id  est, 
si  alias  divinum  officium  ex  legitima  causa 
anteponatur,  quia,  hoc  stante ,  in  reliquo 
nulla  est  indecentia  vel  irreverentia,  quod 
postea  fiat  sacrificium.  Nec  refert,  quod 
juxta  communem  consuetudinem  non  soleat 
ita  fieri,  quia  heec  consuetudo  non  est  per  se 
propter  ordinem,  sed  quia  aliunde,  quasi  ex 
natura  rei,  consequitur,  ut  moraliter  et  fre- 
quenter  ita  fiat,  et  hoc  bene  declarat,  quod 
de  priori  consuetudine  prius  dicebamus. 

7.  Ultima  conclusio.  —  Ultimo  dicendum 
est,  si  loquamur  de  publica  recitatione,  seu 
cantu  divini  officii  in  choro,  etiam  hoc  modo 
non  habere  per  se  ordinem  cum  Missa; 
nihilominus  tamen  regulariter  non  posse  pu- 
blicam  et  solemnem  dici  Missam  diei  ante 
recitatum  in  choro  Matutinum,  imo  neque 
anle  Primam,  sine  gravi  culpa.  Prior  pars 
constat  ex  dictis,  quia  officium  Missse  est  offi- 
cium  distinctum  ab  horis  canonicis,  tam  in 
choro,  quam  extra  chorum,  et  tam  in  Missa 
el  officio  solemni,  quam  in  privatis.  Ergo 
nulla  est  ratio,  cur  ordo  per  se  requiratur 
inter  ipsa.  Altera  pars  probatur,  quia  in  hoc 
officio  publico  multo  magis  necessarium  est, 
ut  horas  canonicae  dicantur  suis  definitis 
temporibus,  quse  notabiliter  postponere,  vel 
anteponere  contra  receptam  Ecclesise  con- 
suetudinem,  grave  peccatum  est,  nisi  aliqua 
rationabilis  causa  excusaret,  quia  ad  com- 
mune  bonum,  et  bonum  regimen  Ecclesiae 
spectat,  ut  hic  publicus  cultus  Dei,  statutis 
temporibus  et  debito  ordine  fiat;  idemque  in 
superioribus  dixi  de  solemni  et  publica  diei 
Missa.  Si  autem  Missa  diceretur  ante  Matuti- 
num  in  hoc  publico  officio,  non  posset  non 

immutari  nolabiliter  hic  ordo,  et  tempus 
prajscriptum  acl  Missam  vel  Matutinum;  ergo 
ex  hac  partc  esset  culpa  gravis;  et  ita  sen- 
tiunt  communiter  auctores,  et  sine  dubio 
generaret  grave  scandalum,  si  aliter  fieret, 
quod  est  signum,  hanc  existimari  commu- 
niter  rem  gravem.  Sed  intelligendum  hoc  est 
de  his  Ecclesiis,  in  quibus  est  obligatio,  et 
recepta  consuetudo  dicendi  in  choro  publi- 
cum  officium;  nam,  ubi  non  est  talis  obli- 
galio,  nihil  velat  dicere  Missam  solemnem 
absque  praevia  recilatione  officii  in  choro, 
quia,  ut  dixi,  inter  hsec  non  est  ordo  per  se, 
et  ideo,  cessante  unius  obligatione,  potest 
aliud  ministerium  solum  suo  tempore  fieri. 
De  his  etiam  Ecclesiis,  in  quibus  est  heec  obli- 
gatio,  hoc  intelligendum  est,  regulariter,  ac 
moraliter;  in  aliquo  enim  raro  casu  posset  id 
fieri  sine  culpa ,  duabus  servatis  conditio- 
nibus.  scilicet,  quod  vitetur  scandalum,  vel 
aliqua  gravis  et  publica  causa  intercedat. 

SECTIO  II. 

Utruni  convenienter  sit  in  Ecclesia  institutum,  ut 
sacerdos  ad  hoc  sacrificium  oiferendum  vestibus 
sacris  induatur. 

1 .  Hxreticorum  quorumdam  sacra  vesti- 
menta  rejicientium  error.  —  Hseretici ,  dicli 
Waldenses  seu  Pauperes  de  Lugduno,  quos 
novi  hasretic;  imitati  sunt,  usum  sacrorum 
vestimentorum  rejiciunt,  tum  quia  Christus 
Dominus  absque  veslimentorum  apparatu, 
sed  communibus  vestibus  utens,  hoc  sacri- 
ficium  instituit  et  obtulit;  tum  etiam  quia 
omnes  Ecclesise  benedictiones,  vel  consecra- 
tiones  putant  esse  superstitiosas,  et  nullius 
momenti,  aut  efficacice.  Quidam  vero  eorum, 
quamvis  dicant,  harum  vestium  usum  non 
esse  malum,  dicunt  tamen  esse  indifferen- 
tem,  neque  potuisse  ab  Ecclesia  institui  seu 
praecipi,  ut  necessarium  ad  recte  et  sine  pec- 
cato  hoc  munus  exercendum,  de  quo  dicemus 
sectione  sequente. 

2.  Prima  conclusio.  —  Probatur.  —  Dicen- 
dum  ergo  primo,  potuisse  Ecclesiam  insti- 
tuere  peculiares  vestes,  quibus  sacerdotes 
utantur  in  sacris  ministeriis,  distinctas  ab 
illis,  quibus  communiter  induuntur,  quibus- 
que  uti  non  liceai,  extra  sacrum  ministerium, 
convcnienterque  fecisse  Ecclesiam ,  utendo 
hac  potestate.  Utrumque  horum  probatur 
primo  ex  antiquissimo  usu  Ecclesiae;  ccepit 
enim  horum  vestimentorum  usus  fere  a  tem- 
poribus  Apostolorum.  Nam  Anacl.  Pap.,  suc- 

cessor  Glcm.,  et  III  vel  V  a  Petro,  harum 
vestium  mentionem  facit  in  epist.  1  decret.  : 
Episcopus  (inquil)  ministros  secum  habeat 
sacris  indutos  vestimentis;  Slephan.  autem  1 , 
cpist.  1  ,  sic  scribit  :  Vestimenta  Ecclesia- 
stica,  quibus  Domino  ministratur,  cultusque 
divinus  omni  cum  honorificentia,  et  honestate 
a  sacerdotibus  reliquisque  Ecclesise  ministris, 
celebratur,  et  sacra  debent  esse  et  honesta, 
quibus  aliis  in  usibus,  cum  Deo  ejusque  ser- 
vitio  consecrata  et  dedicata  sint,  nemo  debet 
frui,  quam  in  Ecclesiasticis ,  et  Deo  dignis 
officiis,  quse  neque  ab  aliis  debent  contingi, 
nisi  a  sacratis  hominibus ;  et  habetur  in  can. 
Vestimenta,  de  Gonsec,  dist.  1;  et  ejusdem 
decreti  meminit  Damasus,  in  Pontificali , 
cap.  24,  et  omnes  antiqui  auctores,  qui  de 
rebus  Ecclesiast.  scribunt;  refert  etiamBeda, 
lib.  4  Hist.,  cap.  29 ,  et  Joan.  Diaconus,  lib.  2 
Vitse  Gregorii ,  cap.  57,  Greg.  Papam,  inler 
alia  dona ,  misisse  in  Angliam  vestimenta 
sacerdotalia  et  clericalia;  et  idem  Beda  ibidem 
refert,  Carolum  Magnum  Ecclesias  ornasse 
vasis  ac  vestibus  sacris,  ita  ut  neque  jani- 
toribus  liceret  co^nuni  habitu  in  Ecclesia 
ministrare;  et  Theodor.,  lib.  3  Hist.,  cap.  27, 
meminit  cujusdam  vestis  sacrse,  quam  Con- 
stant.  Macario  Episcopo  misit.  Hieron.  etiam, 
lib.  \  cont.  Pelag.,  scribit,  Episcopos,  pres- 
byteros,  et  omnem  clerum  in  sacrificii  admi- 
nistratione  candidis  vestibus  uti  solere;  et 
epist.  3adHeliodor.,  refert  Nepotianum  morti 
vicinum  avunculo  dixisse  :  Hanc  tunicam, 
qua  uteb\r  in  ministerio  Christi,  mitte  dilec- 
tissimo  mihi  setate  Patri,  fratri,  collegse,  etc. 
Ubi  Marian.  Victorius,  vestem  illam  casulam 
vel  planetam  fuisse ,  interpretatur.  Iclem 
Hier.,  in  cap.  54  Ezech.  :  Religio  (inquit) 
divina  alterum  habitum  habet  in  ministerio, 
alterum  in  usu  vitaque  communi.  Similiter 
Chryst.,  hom.  83  in  Matth.,  vestium  sacra- 
rum  mentionem  facit,  et  in  Liturgia  ponit 
orationes,  quas  dicit  sacerdos,  cum  sacras 
vestes  induit.  Denique  in  Concil.  Later.  sub 
Innoc.  III,  cap.  9,  et  habetur  in  cap.  2  de 
Custodia  Eucharistise,  dicuntur  hrec  vesti- 
menta,  sacra,  et  nitida  ac  muncla  conservari 
preecipiuntur.  Et  Concil.  Trident.,  sess.  22, 
cap.  5,  harum  vestium  usus  probatur,  et  na- 
turee  hominum  conformis  esse  dicitur.  Se- 
cundo  potest  heec  veritas  confirmari  exemplo 
veteris  Testamenti,  in  quo  Deus  propria  et 
sancta  vestimenta  instituit,  quibus  sacerdotes 
et  ministri  Dei  in  templo,  et  sacrificiis  Do- 
mini  uterentur,   ut  constat  Exod.  28;  ergo 

multo  magis  (ut  rectecolligit  Ivo  Carnolensis, 
epist.  124)  in  lege  nova  oportuit  sacerdotes 
uti  sacris  vestimentis  ad  divinum  cultum  et 
ministerium,  et  prresertim  ad  consecrandum 
corpus  et  sanguinem  Domini.  Quin  potius 
vestimenta  illa  vetera  fuisse  typos  et  figuras 
nostrorum  sacerdotalium  vestimentorum,  de- 
clarant  late  graves  et  antiqui  auctores,  qui 
de  eis  scribunt,  ut  statim  referemus.  Est 
autem  differentia  inter  veterem  et  novam 
legem,  quia  in  illa,  sicutDeus  ipse  immediate 
instituit  ritus  omnes ,  et  speciales  caeremo- 
nias,  ita  etiam  singula  vestimenta  sacerdo- 
talia  ipse  preescripsit;  in  nova  autem  lege, 
quae  est  lex  libertatis  et  spiritus,  per  se  so- 
lum  instituit  ea,  quae  sunt  de  substantia 
sacrificii,  et  sacramentorum,  potestatem  vero 
instituendi  et  determinandi  reliqua  Ecclesiae 
commisit;  illi  ergo  data  est  potestas  insti- 
tuendi,  seu  designandi  hujusmodi  vestimenta; 
quae  cum  non  sit  frustra  data,  sed  in  Eccle- 
sise  aedificationem ,  convenientissimus  fuit 
usus  ejus,  quem  in  Ecclesia  esse  conspici- 
mus.  Et  confirmari  etiam  hoc  potest  ex  usu 
omnium  gentium ;  nam  eo  modo,  quo  templa 
et  sacrificia  habuere,  vestibus  etiam  peculia- 
ribns  et  suo  modo  sacris  seu  religiosis,  ad 
id  muneris  utebantur,  ut  licet  colligere  ex 
Plinio,  lib.  19,  cap.  1,  et  ex  illo  Virgilii , 
lib.  12  iEneidos  :  Puraque  in  veste  sacerdos. 
Tertio  accedit  naturalis,  seu  litteralis  ratio, 
quse,  Exod.  28,  insinuatur  illis  verbis  :  Facies- 
que  vestem  sacram  Aaron  fratri  tuo  in  glo- 
riam  et  decorem.  Pertinetenim  ad  splendorem 
et  decorem  cujusvis  sacri  ministerii,  et  prae- 
sertim  tanti  sacrificii,  ut  non  fiat  tantum  veste 
vulgari  et  communi,  sed  ut  ipso  exteriori 
apparatu,  et  sacris  indumentis,  indicetur, 
actionem  illam  non  esse  communem  etvulga- 
rem,  sed  sacram.  Etenim ,  si  absque  sacris 
indumentis,  communi  modo  et  vulgari  fieret, 
vilesceret  quodammodo,  prsesertim  apud  ho- 
mines  rudes  et  sensibiles,  qui  non  facile  dis- 
linguunt  pretiosum  a  vili;  igitur  ad  decorem, 
et  debitum  honorem  hujus  sacrificii  conve- 
niens  fuit  hsec  institutio.  Quarto  accedit  etiam 
ratio  mystica  ;  nam  haec  sacra  indumenta  non 
tantum  ad  ornatum,  sed  etiam  ad  significa- 
tionem  instituta  sunt,  quae  interdum  moralis 
est.  Sunt  enim  hsec  ornamenta  (ait  Ivo  Gar- 
notensis,  serm.  de  Rebus  Eccl.),  virlutum 
insignia  quibus,  tanquam  scripturis,  utentes 
admonentur,  quid  debeant  appetere,  quid 
vitare;  etlnnoc,  lib.  1  de  hoc  myst.,  c.  64  : 
Jsta  (inquit)  sunt  arma,  quae  Pontifex  debet 

induere,  contra  spirituales  nequitias  pugna- 
turus.  Et  infra  :  Attendat  ergo  sacerdos  stu- 
diose,  ut  signum  sine  significato  non  ferat,  et 
vestem  sine  virtute  non  portet,  etc.  Ac  deni- 
que  Hier.,  dicto  cap.  44  Ezech.,  ait,  his  ves- 
tibus  significari,  debere  sacerdotes  munda 
conscientia,  et  virtutum  vestibus  ornata,  Do- 
mini  sacramenta  tractare.  Inlerdum  verohaec 
significatio  est  mystica  seu  tropologica  ;  verbi 
gratia,  alba  vestis  significat  illam,  qua  He- 
rodes  Christum  illusit,  etc. 

3.  Secunda  conclusio.  —  Sacerdotum  sacri- 
ficantium  vestes  prsecipux  sex  sunt.  —  Dico 
secundo,  usum  horum  vestimentorum,  prout 
de  facto  est  in  Ecclesia,  esse  convenientissi- 
mum,  ac  decentissimum.  Ut  hoc  declaremus, 
supponendum  est  primo,  sex  esse  vestes 
praecipuas,  pro  sacerdotibus  sacrificantibus 
institutas,  scilicet,  amictum,  albam,  cingu- 
lum ,  manipulum,  stolam  seu  orarium,  et 
casulam  seu  planetam,  quae  omnes  nume- 
rantur  in  Concil.  Rhem.,  cap.  4,  apud  Burch., 
lib.  2,  cap.  50.  Ex  quibus  omnibus  recte 
compositis  resultat  gravis  quidam  ac  decens 
ornatus  sacerdotis  ad  sacrificandum  acce- 
dentis,  quod  in  hujusmodi  vestimentis  pri- 
mum  omnium  considerari  debuit;  nam  hoc 
est  veluti  primum  fundamentum  et  litteralis 
ratio  horum  indumentorum.  Sed  ultra  hoc 
habent  haec  omnia  optimas  et  sacras  signifi- 
cationes,  tum  in  ordine  ad  mores,  tum  in 
ordine  ad  Christi  passionem,  quas  late  expo- 
nunt  Innocentius  III,  lib.  1  de  hoc  mysterio ; 
Rupertus,  lib.  1  de  Divin.  offic.,  a  cap.  18; 
Alcuin.,  lib.  de  Divin.  offic. ,  cap.  de  Vest. 
sacris;  Hugo  de  S.  Vict.,  lib.  2  de  Sacram., 
part.  4,  et  alii.  Ex  quibus,  quae  ad  mores 
pertinent,  illse  videntur  esse  propriae,  quae  in 
orationibus  illis  indicantur,  quas  Ecclesia  di- 
cendas  instituit  a  sacerdote,  quando  singulis 
vestibus  prsedictis  induitur.  Primum  ergo 
indumentumesta/Btc£ws,cujus  meminit  etiam 
Innocentius  III,  in  epistoh  decretali  ad  Pa- 
triarcham  Constant.;  per  quem  significatur 
fiducia  seu  spes,  qua  debet  sacerdos  accedere 
ad  offerendum  Deo  tantum  sacrificium.  Unde 
orat  :  Impone,  Domine,  capiti  meo  galeam  sa- 
lutis,  etc.  Galea  enim  salutis  metaphorice 
spem  significat ,  ut  ex  Paulo  sumitur  ad 
Eph.  6,  et  clarius  1  ad  Thessal.  5  :  Induti 
loricam  fidei  et  charitatis,  et  galeam  spem 
salutis;  sub  spe  autem  fides  subintelligitur, 
quia  ipsa  est  sperandarum  substantia  rerum. 
Addit  etiam  Hugo  Vict.,  lib.  2  de  Sacram., 
part.  4,  quia  amictus  per  humeros  ponitur, 


DISPUTAT.  LXXXll,  SECT.   II. 


8i3 


operum  fortitudinem  signari.  Alba,  de  qua 
mentio  etiam  fit  in  dict.  epist.  Innoc.  III, 
et  in  Concil.  Carth.,  cap.  41,  munditiam  cor- 
dis,  atque  adeo  totam  hominis  justitiam  in- 
dicat,  et  ideo  orat  sacerdos  :  Dealba  me, 
Domine,  et  munda  cor  meum,  etc.  Ac  propter- 
ea  etiam  totum  hominem  vestit,  et  usque  ad 
talos  extenditur,  in  quo  perseveranlia  etiam 
usque  ad  finem  significari  dicilur,  ut  Alcuin. 
el  alii  supra  citati  nolant.  Cingulum  carnis 
continentiam  et  eastitatem  indicat;  cingit 
enim  lumbos,  astringit  et  mortificat,  ut  ait 
Hier.,  Psal.  1 32,  undeinoratione  aitsacerdos  : 
Prsecinge  me,  Dornine,  cingulo  puritatis,  etc, 
unde  Innoc,  lib.  1,  cap.  15  :  Circa  lumbos 
debet  accingi,  ut  restringat  concupiscentiam, 
juxta  id  quod  Veritas  ait  :  Sint  lumbi  vestri 
prsecincti.  Addit  etiam  Alcuin.,percingulum, 
quo  alba  restringitur,  ne  supra  pedes  de- 
fluat,  et  gressum  impediat,  significari  pru- 
dentiam  et  discretionem ,  sine  qua ,  quae 
videntur  esse  virtutes,  facile  in  vitia  trans- 
eunt.  Manipulum  cordis  compunctionem, 
veramque  pcenitentiam  indicat,  quam  sacer- 
dos  ad  altare  deferre  debet,  unde  orat  : 
Merear,  Domine,  portare  manipulum  fletus  et 
doloris,  etc  Quod  recte  declarari  potest  ex 
eo  quod  Beda,  in  Martyrol.,  14  kalend. 
Augusti,  refert,  S.  Arsenium  propter  copiam 
et  affluentiam  lacrymarum  ,  quas  perpetuo 
effundebat,  mappulam,  seu  sudarium  semper 
ad  manum  habuisse,  quo  fletum  abstergeret; 
hanc  ergo  mappulam  significat  manipulum, 
quod  in  sinistro  brachio  collocatur,  ut  dextera 
manus  expedita  sit  ad  reliquas  actiones  prae- 
standas.  Unde  Stephan.  Heduens. ,  lib.  de 
Sacram.  altar.,  c  10  :  Mappula ,  qua  solent 
siccari  stillicidia  oculorum,  excitat  nos  ad 
vigilandum.  Addit  Amal.,  lib.  2  de  Eccl. 
offic,  cap.  24,  in  manu  sinistra  portari,  ut 
ostendatur  in  temporali  vita  tsedium  nos 
pati  superflui  amoris  et  carnalis  dilectionis, 
et  esse  veluti  sudarium ,  quo  detergamus 
sordes ,  etc  Stola  in  antiquis  Patribus  et 
Concil.  orarium  appellatur,  ut  patet  ex 
Concil.  Brach.  I,  cap.  27,  ubi  diaconi  preeci- 
piuntur  deferre  orarium  super  scapulas ;  et 
in  Concil.  Brach.  III,  can.  3,  dicitur,  sacer- 
dotem  utroque  humero  orario  ambiri;  ut,  qui 
imperturbatus  praecipitur  consistere  inter 
prospera  et  cliversa,  virtutum  semper  orna- 
mento  utrobique  circumseptus  appareat;  et 
infra  praecipitur  sacerdoti,  ut  sacrificium 
oblaturus,  aut  sacramentum  corporis  et  san- 
guinis  Domini  nostri  Jesu  Christi  sumpturus, 


non  aliter  accedat,  quam  orario  utroque  hu- 
mero  circumseptus;  ita  ut  de  uno  eodemque 
orario  cervicem  pariter  et  ulrumque  hume- 
rum  premens,  signum  in  suopectore  pra?paret 
crucis.  Et  in  Concil.  Laod.,  cap.  22  et  23,  et 
habetur  in  c  Non  oportet,  dist.  13,  prohi- 
bentur  subdiaconi  orario  uti ;  solum  enim 
diaconis  conceditur,  dequibus  dicitur,  Concil. 
Tolet.  IV,  cap.  39  :  Unum  orarium  oportet 
levitam  gestare  in  sinistro  humero ,  propter 
quocl  orat,  id  est,  prxdicat.  Dexteram  autem 
partem  oportet  habere  liberam,  ut  expeditus 
ad  ministerium  sacerdotale  discurrat.  Unde 
Alcuin.  supra,  etBab.,  lib.  1  de  Institut.  Cle- 
ricorum,  cap.  19,  putant  orarium  esse  dic- 
tum,  quod  oraloribus  seu  preedicatoribus 
Evangelii  concedatur.  In  Concil.  item  Aurel., 
can.  22,  prohibentur  monachi  habere  in  mo- 
nasterio  orarium;  quamvis  Glossa  in  cap. 
Monacho,  27,  qusest.  1 ,  per  orarium  ibi  mu- 
lierum  ornamentum  significari  dicat,  nescio 
tamen  quo  fundamento;  nullo  enim  alio  loco 
illa  significatio  reperitur,  et  recte  intelligi 
potest,  prohiberi  monachis  usum  orarii  in 
suis  domibus ,  scilicet  extra  sacra  ministe- 
ria.  Solum  obstare  potest,  quia  in  cap.  Ut 
presbyt.,  17,  quasst.  4,  ex  Concil.  Tribur., 
prsecipitur  presbyteris ,  ut  nunquam  ince- 
dant,  nisi  stola ,  aut  orario  induti.  Sed  ibi 
non  videtur  orarium  sumi  prosacra  stola,  de 
qua  nunc  agimus,  sed  pro  sacerdotali  veste 
honesta  et  talari,  ut  sumitur  etiam  in  Concil. 
Magun.,  sub  Carolo,  cap.  28,  ubi  monentur 
presbyteri,  ut  sine  intermissione  utantur  ora- 
riis,propter  differentiamsacerdotii  dignitatis- 
Et  eodem  modo  in  c.  27  Trul.,  et  habetur 
in  cap.  Nullus,  21 ,  quaest.  4,  clerici  admonen- 
tur,  ut  stolis  induti  incedant.  Itaque"  stola 
sacra,  de  qua  nunc  agimus,  proprie  significat 
suave  jugum  Christi.  Unde  in  ordinatione 
sacerdotis,  cum  ei  stola  imponitur,  dicitur  : 
Accipe  jugum  Domini ;  et  quia  per  obedien- 
tiam  ad  Christum  restituendus  est  homo  in 
eum  statum,  quem  per  inobedientiam  amisit, 
ideo  sacerdos,  quando  sibi  stolam  imponit, 
orat  :  Redde  mihi,  Domine,  stolam  immortali- 
tatis,  quam  perdidi,  etc 

4.  Jugum  Christi  duplex,  crucis  scilicet  et 
amoris.  —  Ultimum  indumentum  est  casula 
seu  planeta,  quse  ex  omnium  sententia  cha- 
ritatem  significat,  quse  cunctis  virtutibus 
supereminet,  easque  protegit  et  illustrat,  et 
quia  undique  integra  est,  unitatem  fidei  de- 
signat,  ait  Innocent.,  lib.  1  de  Myst.  Miss., 
cap.  58;  et  Rupert.,  lib.  1  de  Divinis  officiis, 

cap.  12.  Tamen  ut  constat  ex  oratione,  quee 
dicitur,  cum  casula  induitur,  etiam  illa  jugum 
Dornini  significat;  sic  enim  orat  sacerdos  : 
Domine,  qui  dixisti  Apostolis  tuis  :  Jugum 
nieum  suave  est,  et  onus  meum  leve,  fac,  ut 
istud  portare  sic  valeam,  quod  tuam,  gratiam 
consequar.  Sed  diversa  fortasse  ratione  ;  nam 
stola  significat  jugum  Christi,  planeta  jugum 
amoris;  illa  patientiam  et  fortitudinem,  quee 
ad  jugum  illud  ferendum  necessaria  est,  heec 
vero  suavitatem  et  dulcedinem  jugi  hujus, 
quse  ex  charitate  provenit,  significat ;  et  heec 
de  morali  significatione.  Si  ad  Christum  Do- 
minum  heec  referantur,  amictus  significare 
censetur,  vel  linteum  illud,  quo  Judeei  Chri- 
sti  faciem  velabant,  dicentes  :  Prophetiza 
quis  est,  qui  te  percussit,  ut  putat  Gab.,  lect. 
11  in  can.;  vel  certe  significat  ipsam  Christi 
humanitatem,  qua  divinitas  velata  est,  sicut 
caput  sacerdotis  amictu  tegitur,  ut  ait  Bona- 
ventura,  in  expositione  mysteriorum  Missee; 
Rupertus ,  et  Innocent.  supra.  Alba  dicitur 
significare  divinitatis  splendorem,  a  S.  Ger- 
man.  in  Theor.  rerum  Ecclesiasl.,  vel  gloriam 
Dominicee  resurrectionis,  a  Stephano  Heduen- 
si,  loco  citato,  vel  certe  vestem  albam,  qua 
Herodes  Chrislum  illusit,  ut  ait  Gab.  supra, 
et  Duran.  in  Rational.,  lib.  5,  cap.  3.  Cingu- 
lum  (ait  German.  supra)  est  ad  indicandum 
decorem  ac  fortitudinem,  quam  Christus  Do- 
minus  induit  et  prsecinxit  se.  Alii  vero  di- 
cunt,  significare  funes,  seu  vincula,  quibus 
Christus  in  horto  primum  ligatus  est,  vel 
certe  flagella,  quse  Christi  corpus  ambierunt. 
Manipulus  (ait  Bonavent.  supra)  significat 
humanitatem  Christi  in  hac  vila,  vel  pugnam 
ejus  pro  justitia.Stola  obedientiam  repreesen- 
tat,  qua  Christus  crucem  sustinuit,  ut  aiunt 
Rupert.,  Innocentius,  et  aliisupra,  vel,  ut 
Bonav.  ait,  designat  Christi  passionem,  quam 
debet  sacerdos  in  pectore  et  corde  semper 
ferre.  Casula,  apud  sanctum  Germ.  supra,  in- 
dicat  vestem  coccineam  seu  purpuream,  qua 
Christus  ob  militum  irrisionem  indutus  est, 
vel,  ut  alii  volunt,  designat  tunicam  Christi 
inconsutilem ,  qua  Christus  exutus  est,  ut 
crucifigeretur ;  nam  etiam  extensio  manuum 
sacerdotis  extra  casularn  extensionem  Christi 
in  cruce  denotare  dicitur.  Heec  ergo  et  multa 
alia  rnysteria  in  preedictis  vestimentis  decla- 
rant  auctores  citati,  ex  quibus  satis  constat, 
institutionem  hanc  religiosam  esse,  et  huic 
sacro  mysterio  valde  convenientem.Dixi  heec 
sex  indumenta  esse  preecipua  et  propria  hu- 
jus  mysterii,  de  quo  nunc  agimus;  nam  pree- 

ter  heec  sunt  in  Ecclesia  aliee  vestes  sacree, 
quee  vel"  non  sunt  propriee  sacerdotum,  vel 
non  sunt  ad  sacrificium  peragendum  neces- 
sariee,  ut  sunt  superpellicium ,  quod  inter 
vestimenta  sacra  numerari  polest,  quia  licet 
non  benedicatur,  lamen  ad  munera  clericalia 
depulatum  est,  et  sacram  significalionem  ha- 
bere  potest;  indicat  enim  vitee  innocentiam 
et  puritatem;  eo  tamen  omnes  clerici  ad  sacra 
ministeria  uli  possunt;  ad  sacrificandum  vero 
necessarium  non  est,  quamvis  si  commode 
indui  potest  ante  sex  vesles  supra  numeratas, 
congruum  sit  ita  fieri,  ut  in  Missali  admone- 
tur.  Aliud  indumentum  est  dalmatica  ,  cujus 
usus  antiquissimus  est  in  Ecclesia ;  nam,  ut 
supra  visum  est,  a  temporibus  Eutychiani 
mentio  illius  reperitur.  Et  Cyprian.,  ut  in  ejus 
gestis  refertur,  martyrium  subditurus,  dal- 
matica  se  expoliavit;  et  August.  in  lib.  QQ. 
veteris  el  novi  Testamenti,  queest.  46,  dicit, 
levitas  uti  solere  dalmaticis ;  quod  a  tempo- 
ribus  Sylvestri  initium  sumpsit,  ut  ex  gestis 
ejus  constat,  et  ex  Conc.  Roin.  sub  Sylvest., 
can.  6;  prius  enim  Episcopi  tantum  dalma- 
ticis  ulebantur;  imo  aliquando  id  etiam  Epis- 
copis  non  licuit  absque  summi  Ponlificis  li- 
centia,  ut  colligere  licet  ex  Gregorio,  lib.  7, 
epist.  111;  nunc  autem  illis  tam  diaconi,  quam 
subdiaconi  utuntur.  Ad  Missam  autem  dicen- 
dam  soli  Episcopi  interdum  eis  utuntur  sub 
casula  in  solemni  et  Pontificali  Missa,  qui 
etiam  utuntur  sandaliis,  chirolhecis,  annulis, 
mitra  ,  baculo ,  et  aliis  insignibus ,  quee  ad 
nostrum  institutum  nunc  non  spectant;  de 
illisque  latissime  tractat  Durand.,  lib.  2  de 
Ritib.  Eccl.,  cap.  9,  ex  quo  nonnulla  ex  his, 
quee  diximus,  mutuati  sumus. 

5.  Secundo  observandum.  —  Secundo  est 
observandum  circa  materiam  horum  vesti- 
mentorum  nihil  reperiri  expresse  preescri- 
ptum  in  Ecclesiasticis  decretis,  et  ideo  consu- 
lendus  est  usus,  ex  quo,  et  ex  modo  loquendi 
antiquorum  de  his  vestimentis,  colligitur, 
amictum  et  albam  ex  linea  materia  confici 
debere.  Unde  Raban.,  de  Instit.  Cleric,  cap. 
15,  et  Alcuin.  supra,  dicunt,  amictum  cor- 
respondere  superhumerali ,  seu  ephod  Bad, 
quo  sacerdotes  seu  levitee  veteri  tabernaculo 
et  templo  utebantur,  quod  lineum  erat,  ut  ex 
Aug.  colligitur,  lib.  7  q.  in  Judicum  ,  q.  41, 
et  ex  Hieron.,  lib.  1  contra  Jovin.,  aliquan- 
tulum  a  principio,  et  epist.  128  ad  Fabiolam, 
de  veste  sacerdotali,epist.  130  ad  Marcellam, 
qui  in  hoc  distinguunt  ephod  Pontificale  a 
sacerdotali  seu  levitico,  quod  illud  ex  qua- 

tuor  rebus  contextum  erat,  hoc  vero  eral 
lineum;  cui  nosler  ainictus  respondere  dici- 
tur;  et  quidem,  si  usus  ejus  altenle  conside- 
retur,  haec  est  ad  ijlum  aplissima  materia. 
Alba  enim  linea  esse  debet,  ut  constat  ex 
Rabano  supra,  et  ex  Innoc,  lib.  1  de  hoc 
mysterio,  cap.  36,  et  ex  Ruperlo,  lib.  1  de 
Divinis  officiis,  cap.  20.  Unde  correspondere 
censetur  vesti  sacerdotum  veterum,  qua3  po- 
deris  dicla  est,  et  linea  erat,  ut  constat  ex 
Hieronymo,  dicta  ep.  '128;  unde  et  Isidorus, 
lib.  19  Etymol.,  cap.  21  :  Poderis  (inquit) 
est  tunica  sacerdotalis  linea  usque  ad  pedes 
descendens ;  imo  hinc  videtur  hsec  vestis  alba 
dicta;  imo  et  vulgo  camisia  vocari  solet,  ut 
Isidorus  notat,  quae  omnia  denotant  ipsam 
futuram  lineam,  et  hsec  materia  apta  est,  tam 
ad  usum,  quam  ad  significationem  hujus  ves- 
tis.  Circa  alia  vero  quatuor  indumenta  nihil 
invenio  de  illorum  materia  a  veteribus  indi- 
catum,  et  ideo  certum  est  posse  esse  vel  li- 
neam,  vel  laneam,  vel  sericam,  vel  quacum- 
que  alia  simili  materia,  dummodo  in  tantum 
servetur,  quod  apta  sit  ad  tegendum  huma- 
num  corpus,  tanquam  ejus  indumentum  seu 
vestimentum:  nam  cum  hsec  instituta  sint, 
tanquam  vestimenta  sacerdotalia,  oportet,  ut 
saltem  constent  ex  materia  ad  usum  apta. 
Nullus  autem  color  certus  ac  determinatus 
est  de  essentia  talis  materise,  quamvis  ex 
congruitate  quadarn  ordinatum  sit,  ut  haec 
indumenta  certis  quibusdam  temporibus  seu 
festivitatibus  certi  etiam  coloris  existant,  ut 
ex  Missali  constat,  ubi  nec  proprium  etiam 
preeceptum  traditur,  sed  regula  tantum  di- 
rectiva. 

6.  Tertio  observandum.  —  De  duratione 
benedictionis  sacrarum  vestium  quid  sentien- 
dum.  —  Tertio  observandum  est,  circa  for- 
mam  horum  vestimentorum  duplicem  dis- 
tingui  posse ,  unam  artificialem ,  alteram 
moralem  seu  sacram.  Prior  consistit  in  fi- 
gura,  de  qua  nihil  aliud  dicendum  occurrit, 
nisi  in  hoc  servandam  omnino  esse  Ecclesias- 
ticam  formam ;  nam  sicut  in  aliis  rebus  arti- 
ficialibus,  ut  sic,  essentialis  forma  est  ipsa 
figura,  ita  in  his  vestimentis.  Quapropter,  si 
illa  notabiliter  varietur  vel  destruatur,  non 
erunt  vestimenta  sacerdotalia,  quae  ut  essent 
determinata,  necessarium  fuit,  ut  determina- 
tam  formam  haberent,  quam,  tam  ad  usum, 
quam  ad  significationem  ,  aptam  esse  opor- 
teat;  hujusmodi  autem  esse  hanc  Ecclesiasti- 
cam  formam,satis  ex  dictis  constat.  Posterior 
autem  forma  est  benedictio,  quse  ex  institu- 


tione  Ecclesiae  necessaria  est  in  praedictis  sex 
veslinientis,  ut  constat  ex  cap.  Vestimenta, 
de  Consecr.,  distin.  1 ,  et  ex  usu,  et  ex  Ponti- 
ficali  Romano;  de  hac  autem  benedictione 
idern  judicium  est,  quod  de  aliis  ornamenlis 
allaris,  de  quibus  supra  dictum  est.  Pertinet 
enim  ad  essentiam  ejus,  ut  juxta  ritum  Ec- 
clesiae  fiat,  qui  habelur  in  Pontificali,  et  quod 
fiat  a  legitimo  ministro,  qui  est  Episcopus 
vel  simplex  sacerdos  habens  privilegium  ad 
hoc,  ul  supra  diclum  est,  et  late  Sylvesler, 
verb.  Benedictio,  quasst.  4,  qui  addit,  quaest. 
9,  vestes  ab  Episcopo  schismatico  benedictas, 
iterum  esse  benedicendas,  quod  nullo  jure 
probat,  et  mihi  valde  incertum  est;  sed  de 
hoc  alibi  latius.  Similiter  de  duratione  hujus 
benedictionis  eodem  modo  loquendum  est, 
sicut  de  aliis  rebus  sacris  supra  diximus ; 
nam  si  ita  dissolvantur,  ut  figura  amittatur, 
vel  inepta  sint  ad  usum  sacrum,  amittitur 
benediclio,  arg.  c.  Quod  in  dubiis,  de  Consec. 
Eccles.  vel  altaris.  Unde  si  manica  albee  om- 
nino  separetur,  perditur  benedictio  ;  unde 
liceat  postea  assuatur,  iterum  benedicenda 
est;  secus  vero  erit,  si,  priusquam  figura  vel 
forma  destruatur,  vestis  ipsa  reficiatur  pau- 
latim  et  assuatur,  quia  tunc  semper  vestis 
censetur  manere  eadem,  et  quamvis  aliqua 
pars  addatur  non  benedicta,  nihilominus  tota 
vestis  semper  censetur  manere  benedicta,  et 
accessorium  sequi  reliquum  quod  principale 
est,  sicut  supra  dictum  est  de  templis;  et  ita  in 
prfesenti  docent  Paludan.,  dist.  13,  quaest.  2, 
et  24,  qusest.  3;  Sylvest.  supra,  cum  Gloss., 
dicto,  cap.  Quod  in  dubiis;  qui  etiam  addunt, 
si  cingulum  omnino  frangatur,  ita  ut  neulra 
ejus  pars  per  se  sufficiat  ad  cingendum,  amit- 
tere  benedictionem,  et  ideo  non  posse  in  usum 
veuire,  etiam  si  reficiatur;  secus  vero  esse, 
si  post  ruptionem  altera  pars  est  sufficiens ; 
nam  in  illa  manet  benedictio,  sicut  supra 
dictum  est  de  altari;  si  vero  antequam  om- 
nino  dividatur,  reficiatur,  vel  etiam  modo 
aliquo  conneclatur,  sufficiet  ad  usum,  quia 
nondum  formam  amisit,  nec  benedictionem. 
Rursus  dicunt  praedicti  auctores,  posse  sto- 
lam  deservire  loco  cinguli,  quia  habet  suffi- 
cientem  formam  ad  illum  usum,neccingulum 
determinat  sibi  aliquam  aliam  specialem 
figuram  ;  et  eadem  ratione  potest  stola  in 
manipulum  commutari,  quia  sunt  ejusdem 
figurae,  et  major  vel  minor  longitudo  non 
refert,  si  usum  non  impediat;  quapropter 
etiam  manipulus  posset  loco  stolse  apponi,  ut 
ait  Paludanus,  si  sufficientem  contingat  ha- 

bere  longitudinem.  Denique.  si  hae  vestes 
duplices  sint,  id  est,  ex  duplici  parle  inte- 
riori  et  exteriori  constantes,  singulee  partes 
benedictae  manent,  etiam  si  inter  se  separen- 
tur,  quia  utraque  per  se  est  integra  casula, 
vel  stola,  etc;  constat  enim  sufficiente  ma- 
teria  ,  et  habet  integram  formam,  et  ideo  ita 
benedicuntur,  ac  si  essent  plures  casulee  vel 
stolee,  quee  simul  possunt  una  benedictione 
benedici.  Ultimode  reverentiaet  veneratione, 
qua  hae  vestes  tractandae  sunt,  idem  judicium 
est,  quod  de  aliis  rebus  sacris,  tam  quoad 
aclus  negativos,  quam  quoad  positivos,  ut  in 
seclione  ultima  disputationis  preecedentis  sa- 
tis  declaravimus. 

SECTIO  III. 

Utrum  teneatur   sacerdos   sub  preecepto  non  facere 
sacruni  sine  vestibus  sacris. 

1 .  Doctorum  concors  sententia.  —  In  hac  re 
pauca  dicenda  occurrunt,  suppositis  his,  quae 
supradiximus  de  loco,  et  vasis  sacris  ;  eadem 
enim  doctrina,  proportione  servata,  hic  ap- 
plicanda  est.  Primo  ergo  omnes  Doctores  con- 
veniunt,  sex  vestimenta  supra  numerata  esse 
simpliciter  necessaria  necessitate  preecepti 
Ecclesiastici  ad  hoc  sacrificium  celebrandum, 
ita  ut,  si  non  solum  omnia,  sed  aliquod  eo- 
rum  voluntarie  omittatur,  peccatum  mortale 
sit.  Ita  Paludanus,  Soto,  et  omnes,  in  4,  dist. 
13;  Sylvester,  verbo  Missa  1,  et  ibi  alii  Sum- 
mistae;  Navarr.,  cap.  25,  num.  84.  Qui  ad 
hoc  praeceptum  probandum  solum  afferunt 
cap.  Ecclesiast.,  dist.  23,  ubi  preecipitur  sa- 
cerdoti ,  sub  poena  excommunicationis ,  ut 
cum  sacrificat ,  stola  utatur ,  quod  caput 
sumptum  est  ex  Conc.  Brach.  III,  cap.  3, 
cujus  verba  supra  citavimus,  ex  quo  sumi 
potest  argumentum  a  simili  vel  a  paritate  ra- 
tionis,  ad  ceetera  vestimenta  ;  sed  tamen  ar- 
gumentum  videtur  inefficax  ad  probandum 
preeceptum,  et  preeterea  in  illo  textu  est  spe- 
cialis  difficultas,  quia  eodem  modo  preecipi- 
tur  sacerdoti  usus  stolee  ad  communicandum, 
sicutadsacrificandum;  diximus  autem  supra, 
illud  preeceptum  non  obligare  sub  mortali  in 
ordine  ad  communionem;  ergo  neque  in  or- 
dine  ad  sacrificium  inde  colligitur  sufficien- 
ter  preeceptum.  Quocirca  fundamentum  hujus 
preecepti  maxime  sumendum  est  ab  univer- 
sali  consuetudine  et  observantia  Ecclesiee, 
quae  hunc  ritum  observat,  tanquam  necessa- 
rium,  et  maxime  perlinentem  ad  reverentiam 
hujus  sacramenti,  et  hoc  modo  potest  etiam 
induci  preedictum  decretum;  nam  illa  lex  re- 


tenta  est  quoad  usum  stolee  et  aliorum  vesti- 
mentorum  in  sacrificio,  non  vero  extra  illud. 
Et  confirmari  polest,  quia  eadem  est  ratio  de 
his  vestibus  sacris,  et  de  aliis  ornamentis 
altaris ,  quee  ex  praecepto  necessaria  esse 
diximus.  Colligitur  denique  hoc  preeceptum 
ex  cap.  Vestimenta,  de  Cons.,  dist.  1 . 

2.  Secunda  conclusio.  —  Dubium  primum. 
—  Secundo  dicendum  est,  necessarium  etiam 
ex  praecepto  esse,  ut  hae  vestes  sint  bene- 
dictee.  Ita  docent  citati  auctores,  et  reliqui 
omnes.  Fundamentum  est  idem,  scilicet,  quia 
haec  est  consuetudoEcclesiae.  Addit  vero  Sco- 
tus  in  4,  distinct.  13,  quaest.  2,  in  quibusdam 
locis  consuetudinem  obtinuisse,  ut  non  opor- 
teat  cingulum  benedici,  et  ideo  licitum  vi- 
deri,  uti  cingulo  non  benedicto;  et  consentit 
Richardus  ibid.,  art.  3,  quaest.  4.  Sed  haec 
sententia,  ut  notavit  Navarrus  supra,  non 
videtur  tuta,  quia  in  Ponlificali  Romano  eo- 
dem  modo  assignatur  benedictio  pro  cingulo, 
sicut  pro  aliis  vestimentis  ;  et  quantum  mihi 
constare  potest,  eadem  est  in  hoc  consuetudo 
de  cingulo,  quae^de  aliis.  Dubitari  vero  solet 
primo,  an  hoc  praeceptum  tam  rigorose  obli- 
get,  ut  neque  propter  mortis  periculum  liceat 
sinehisvestibus  sacrificare;  nam  Cajet.,  1.  2, 
quaest.  69,  art.  4,  ita  affirmare  videtur.  Quod 
durum  visum  estNavarr.,  loco  supra  citato. 
Sed  nihilominus  illa  sententia.  moraliter  in- 
tellecta,  vera  est,  de  qua  satis  diximus  in  su- 
perioribus,  agentes  de  materia  remota  hujus 
sacrificii.  Est  autem  intelligenda  de  omnibus 
vestimentis  simul,  ita  ut  Missa  dicatur  solis 
communibus  et  usualibus  vestimentis,  quod 
fieri  non  potest  sine  scandalo,  et  sine  peri- 
culo  magnae  irreverentiee.  Praetermittere  au- 
tem  in  casu  necessitatis  unum  vel  alterum  ex 
his  vestimentis,  preesertim  ex  minoribus,  ut 
stolam  vel  cingulum,  viri  graves  censent  non 
esse  peccatum  mortale. 

3.  Dubium  secundum.  —  Regula  in  omni- 
bus  pryeceptis  servanda.  —  Dubium.  —  Quse- 
sito  satisfit.  —  Secundo  dubitari  solet,  an 
interdum  possit  excusari  a  mortali  hujusmodi 
transgressio.  Respondetur  dupliciter  posse 
intelligi  hujusmodi  lapsum  excusari  a  culpa 
mortali  :  primo  ex  levitate  materiee ;  et 
hoc  modo  non  potest  proprie  hic  intercedere 
talis  excusatio,  quia  omnes  auctores  docent, 
omissionem  cujuscumque  vestis  ex  sex  pree- 
dictis  esse  sufficientem  materiam  peccati 
mortalis;  non  potest  autem  esse  minor  ma- 
teria,  quam  sit  omissio  unius  vestis,  amic- 
tus  aut  cinguli,  verbi  gratia.  Nisi  quis  dicat, 

posse  aliquem  uti  veste  non  benedicta,  et 
illam  esse  minorem  materiam;  sed  revera  non 
est,  juxla  communem  etiam  sentenlinm,  quia 
vestis  non  benedicta  perinde  existimatur  ac 
vestis  non  sacra.  *\Iiter  posset  dici  parva 
materia,  si  quis  uterelur  omnibus  veslimentis 
benedictis,  tamen  immundis  ac  nimium  la- 
ceris.  Sed  imprimis  hoc  non  est  contra  prse- 
ceptum,  de  quo  agimus,  quia  ille  revera  uti- 
tur  omnibus  vestibus  prseceptis  jure  positivo; 
sed  erit  contra  praeceptum  naturale  sancte  et 
reverenter  tractandi  res  sacras  ;  in  quo  fateor 
ssepissime  posse  peccari  venialiler,  quamvis 
Sylvest.,  verbo  Missa  1,  qusest.  2,  §  3,  dicat, 
esse  peccatum  mortale,  si  vesles  (inquit)  sint 
enormiter  immundse,  quia  est  contra  praecep- 
tum  Ecclesiasticum,  latum  in  cap.  2  de  Cus- 
todia  Eucharistiae;  sed  ibi  magis  est  sermo 
cum  ministris  vel  pastoribus  Ecclesise,  ad 
quos  pertinet  cura  et  custodia  rerum  sacra- 
rum,  quam  cum  sacerdotibus,  qui  eis  utuntur 
vestibus,  quibus  possunt,  seu  quas  in  Eccle- 
sia  inveniunt,  et  ideo  gravitas  hujus  culpee 
magis  ex  ipsa  rei  natura,  quam  ex  jure  posi- 
tivo  prudenter  dijudicanda  est.  Ex  alio  capite 
polest  excusari  hsec  culpa  a  mortali  lapsu, 
vel  etiam  omnino  a  ratione  culpse,  ex  defectu 
voluntarii;  et  hoc  modo  dicunt  omnes,  si  hoc 
accidat  ex  oblivione  quadam  naturali ,  vel 
negligentia,  excusari  a  culpa,  prsesertim  mor- 
tali.  Ita  dicit  specialiter  Soto,  dist.  13,  quaest. 
2,  art.  3,  ad  8,  etcap.  4.  Et  videtur  indicare, 
in  hoc  esse  aliquid  speciale,  quia  heec  obliga- 
tio  est  de  jure  positivo;  et  eodem  fere  modo 
loquitur  Vict.,  in  Sum.,  num.  98;  Cajetan., 
verbo  Missae  celebratio.  Sed  ego  in  hoc  nihil 
invenio  speciale,  quia  non  est  major  ratio  de 
hoc  praecepto  positivo,  quam  de  aliis,  quia 
pro  ratione  inadvertentiae,  vel  negligentiae 
eritmajor  et  minor  excusatio;  si  ergo  inad- 
vertentia  sit  prorsus  naturalis,  quia  vel  illud 
non  venit  in  mentem,  vel  bona  fide  exislima- 
tum  est,  non  oportuisse  majorem  aliquam 
diligentiam  adhibere,  etc,  excusabit  ab  omni 
culpa;  si  vero  negligentia  fuerit  culpabilis, 
leviter  tamen  et  absque  advertentia  et  volun- 
tate,  excusabit  a  peccato  mortali,  quamvis 
non  a  veniali.  Si  vero  sit  crassa  et  supina, 
non  excusabit  a  mortali,  ut  Cajet.  etiam  fa- 
tetur.  Et  ratio  est,  quia  non  lollit  sufficiens 
voluntarium,  et  alioqui  preeceplum  est  vali- 
dum;  et  haec  est  regula  servanda  in  omnibus 
preeceptis  ;  etideo  dixi  formaliter  nullam  esse 
differentiam ,  quamvis  fortasse  materialiter 
contingat  in  hac  materia  facilius  accidere  na- 


luralem  inadvertentiam  aut  negligentiam  rni- 
nus  culpabilem,  quia,  regulariler  loquendo, 
bona  fide  proceditur,  accedendo  ad  locum, 
ubi  solent  esse  omnia  veslimenta  sacra  et 
benedicla.  Terlio  dubitari  solet,  an  in  hoc 
aliqua  obligatio  occurrat  circa  vestes  usuales, 
quibus  accedere  debet  sacerdos  indutus,  ut 
sacris  vestibus  superinduatur.  Et  primum  de 
calceis  solet  inquiri,  an  sit  peccatum,  nudis 
pedibus  facere  sacrum,  ita  ut  oporteat  acce- 
dere  calceatum.  De  qua  re  nullum  jus  scrip- 
tum  reperio  ;  tamen  consuetudo  hsec  esse 
videtur,  quod  sacerdos  ad  altare  sine  calceis, 
sandaliis,  vel  hujusmodi  non  accedat;  et  ita 
servandum  esse,  sentit  Sylvester  esse  prae- 
ceptum,  citans  Directorium  ;  et  idem  signifi- 
cant  Scotus  et  Richardus  supra  citati ,  qui 
advertunt ,  non  oporlere ,  calceos  esse  be- 
nediclos ,  quod  certissimum  est.  Nam  haec 
consuetudo  non  videtur  introducta  propter 
aliquam  sacram  significationem  seu  caeremo- 
niam,  sedproptermajorem  honestatem  ac  de- 
centiam;  secus  autem  est  de  sandaliis,  quibus 
Episcopi  utuntur,  ut  constat  ex  Pontificali,  et 
ex  Bernardo,  epistola  42 ;  Innocent.  III,  in 
epistola  ad  patriarcham  Constantinopolitan.; 
et  ex  Gregorio,inc.  Pervenit,  dist.  93,  ex  lib. 
7,  ep.  28,  ubi  significatur,  inferioribus  cleri- 
cis  non  licere  uti  sandaliis  seu  compagis, 
quanquam,  ut  Alcuin.  supra  refert,  olim  sa- 
cerdotes  sandaliis  etiam  uterentur,  quamvis 
diversis  ab  illis,  quibus  Episcopi  utuntur,  in 
quibus  varia  mysteria  et  significationes,  tam 
ipse  Alcuinus,  quam  alii  scriptores  de  rebus 
Ecclesiasticis  considerant.  Sed  jam  usus  ille 
sandaliorum  in  sacerdotibus  cessavit;  usus 
aulem  calceorum,  ut  dixi,  non  ad  cseremo- 
niam,  sedaddecenliampertinet.  Ulterius  vero 
inquiri  solet,  an  e  contrario  necessarium  sit, 
caput  sacerdotis  sacrificantis  nudum  seu 
discoopertum  esse,  ita  ut  nullum  peccatum 
sit,  cooperto  capite  celebrare.  Respondetur, 
circa  hoc  reperiri  prohibitionem  injure,  cap. 
Nullus,  de  Consecrat.,  dist.  1,  ubi  tam  Epis- 
copus,  quam  presbyter  aut  diaconus,  ad 
solemnia  Missarum  celebranda ,  prohibetur 
inlroire  cum  baculo,  aut  velato  capite  altari 
Dei  assistere,  et  qui  temere  prsesumpserit, 
communione  privari  jubetur;  et  est  decretum 
illud  Zachariee  Papae,  in  Synodo  Rom.,  c.  13. 
Unde  per  se  loquendo,  hoc  fieri  non  polest 
sine  peccato  absque  dispensatione,  quse  in 
ceeremoniali  Romano  exigi  videlur.  Nihilomi- 
nus  tamen,  si  gravis  infirmilas  aut  necessitas 
id  exigeret,  nec  posset  tam  facile  dispensatio 

postulari,  id  fieri  posset  sine  gravi  culpa,  ut 
notat  Sylvester,  verbo  Missa  \ ,  quscst.  2,  §  \ ; 
et  favet  cilatus  texlus  in  verbis  illis  :  Qui  te- 
mere  prsesumpserit ;  et  hoc  maxime  verum 
est,  quando  talis  necessitas  et  celebrandi 
modus  non  est  continuus,  sed  solum  semel 
aut  iterum  occurrit;  et  tunc  eliam  observan- 
dum  est,  ut  secreto  sacrum  fiat  ad  tollendum 
scandalum.  De  reliquis  vero  corporis  indu- 
mentis  nihil  invenio  esse  specialiter  prsecep- 
tum,  sed  id  est  observandum,  quod  in  Mis- 
sali  admonetur,  scilicet,  ut  sacerdos  accedat 
decenter  vestitus,ita  ut  superior  vestis  talum 
pedis  attingat,  quantum  commode  fieri  possit. 
Ultimo  occurrebat  hic  dicendum  de  usu  alio- 
rum  vestimentorum  sacrorum,  ut  de  his,  qui- 
bus  uti  debent  diaconus  vel  subdiaconus  in 
Missa  solemni,  et  similibus.  Sed  in  hoc  nihil 
speciale  occurrit  dicendum,  sed  solum  ser- 
vandam  esse  Ecclesise  consuetudinem,  et  si 
aliquid  contingat  omitti,  cavendum  esse  scan- 
dalum  vel  contemptum;  nam  ex  aliquo  ho- 
rum  capilum  facile  poterit  peccatum  mortale 
committi;  alias  vero  fere  semper  erit  veniale, 
nisi  materia  sit  admodum  gravis,  et  quse 
nimiam  aliquam  irreverentiam  includere  vi- 
deatur. 

ARTICULUS  IV. 

Utrum  convenienter  ordinentur,  quae  circa  hoc  sacra- 
mentum  dicuntur  (4,  dist.  1,  queest.  1,  art.  5,  q.  1, 
ad  2.  Et  dist.  8,  in  expos.  lit.,  et  dist.  13,  in  expos. 
lit.,  princ,  et  d.  15,  queest.  4,  art.  3,  qusest.  1,  corp. 
Et  1  Tim.  2,  lect.  1,  col.  1,  in  priuc). 

'I.  Ad  quartum  sic  proceditur.  Videtur, 
quod  inconvenienter  ordinentur  ea,  quse  circa 
hoc  sacramentum  dicuntur.  Hoc  enim,  sacra- 
mentumverbis  Chrisli consecratur ,  ut  Ambros. 
dicit  in  lib.  de  Sacramentis.  Non  ergo  debent 
aliqua  alia  in  hoc  sacramento  dici,  quam  verba 
Christi. 

2.  Prseterea,  verba  et  facta  Christi  nobisper 
Evangelium  innotescunt.  Sed  qusedam  dicun- 
tur  circa  consecrationem  hujus  sacramenti, 
quse  in  Evangeliis  non  ponuntur;  non  enim 
legitur  in  Evangelio,  quod  Christus  in  conse- 
cratione  hujus  sacramenti  oculos  ad  ccelum 
levaverit;  similiter  etiam  in  Evangeliis  dici- 
tur  :  Accipite  et  comedite,  nec  ponitur,  omnes; 
cumin  celebratione  hujus  sacramenti  dicatur : 
Elevatis  oculis  in  coelum;  et  iterum  :  A  ccipite 
et  manducate  ex  hoc  omnes.  Inconvenienter 
ergo  hujusmodi  verba  dicuntur  in  celebratione 
hujus  sacramenti. 

3.  Prseterea,  omnia  sacramenta  ordinantur 

ad  salutem  omnium  fidelium.  Sed  in  celebra- 
tione  aliorum  sacramentorum,  non  fit  commu- 
nis  oratio  pro  salute  fidelium  defunctorum. 
Ergo  inconvenienter  fit  in  hoc  sacramento. 

4.  Prseterea,  baptismus  dicitur  specialiter 
fidei  sacramentum.  Ea  ergo,  quse  pertinent  ad 
instructionem  fidei,  magis  debent  circa  bap- 
tismum  tradi ,  quam  circa  hoc  sacramentum , 
sicut  doctrina  Apostolica  et  Evangelica. 

5.  Prseterea,  in  omni  sacramento  exigitur 
devotio  fidelium.  Non  ergo  magis  in  hoc  sa- 
cramento,  quam  in  aliis  deberet  excitari 
devotio  fidelium  per  laudes  divinas  et  per 
admonitiones ,  puta,  cum  dicitur  :  Sursum 
corda. 

6.  Prxterea,  minister  hujus  sacramenti  est 
sacerdos,  ut  dictum  est  (qusest.  82,  art.  \). 
Omnia  ergo,  qux  in  hoc  sacramento  dicuntur, 
a  sacerdote  dici  deberent,  et  non  qusedam,  a 
ministris,  qusedam  a  choro. 

7.  Prseterea,  hoc  sacramentum  per  certitu- 
dinem  operatur  virtus  divina.  Superflue  ergo 
sacerdos  petit  hujus  sacramenti  perfectionem, 
cum  dicit :  Quam  oblationem  tu,  Deus,  in  om- 
nibus,  etc. 

8.  Prseterea,  sacrificium  novse  legis  multo 
est  excellentius ,  quam  sacrificium  antiquorum 
patrum.  Inconvenienter  ergo  sacerdos  petit, 
quod  hoc  sacrificium  habeatur,  sicut  sacrifi- 
cium  Abel,  Abrahse  et  Melchisedech. 

9.  Prseterea,  corpus  Christi,  sicut  non  inci- 
pit  esse  inhoc  sacramento  per  loci mutationem, 
ut  supra  dictum  est  (qusest.  75,  art.  2),  ita 
etiam  nec  esse  desinit;  inconvenienter  ergo 
sacerdos  petit  :  Jube  hsec  perferri  per  manus 
sancti  Angeli  tui  in  sublime  altare  tuum. 

Sed  contra  est,  quod  dicitur  de  Consecrat., 
dist.  \  :  Jacobus  frater  Domini  secundum  car- 
nem,  cui  primum  credita  est  Hierosolymitana 
Ecclesia,  et  Basilius,  Csesariensis  Episcopus, 
addiderunt  Missx  celebrationem.  Ex  quorum 
auctoritate  patet,  convenienter  singula  circa 
hoc  dici. 

Respondeo  dicendum,  quod  quia  in  hoc  sa- 
cramento  totum  mysterium  nostrse  salutis 
comprehenditur ,  ideo  prse  cseteris  sacramentis 
cum  majori  solemnitate  agitur.  Et  quia  scrip- 
tum  est,  Eccles.  4  :  Custodi  pedem  tuum,  in- 
grediens  domum  Domini,  et  Ecclesiast.  18  : 
Ante  orationem  prsepara  animam  tuam,  ideo 
ante  celebrationem  hujus  mysterii  primo  qui- 
dem  prsemittitur  prxparatio  qusedam  ad  digne 
agenda  ea,  quse  sequuntur .  Cujus prseparatio- 
nis  prima  pars  est  laus  divina ,  quse  fit  in 
introitu,  secundum  illud  Psalm.  49  :  Sacrifi- 

cium  laudis  honorificabit  me,  et  illic  iter,  quo 
ostendam  illi  salutare  Dei.  Et  sumitur  hoc  ut 
pluries  de  Psalmis,  vel  saltem  cum  Psalmis 
cantatur,  quia,  ut  Dionysius  dicit  in  3  cap. 
Eccles.  Hier.  :  Psalmi  comprehendunt  per 
modum  laudis,  quidquid  in  sacra  Scriptura 
continetur.  Secunda  pars  continet  commemo- 
rationem  prsesentis  miserise,  dum  misericordia 
petitur,  dicendo :  Kyrie  eleison;  ter  quidem  pro 
persona  Patris,  ter  autem  pro  persona  Filii, 
cum  dicitur :  Christe  eleison,  et  ter  pro  persona 
Spiritus  Sancti,  cum  subditur  :  Kyrie  eleison, 
contra  triplicem  miseriam,  ignorantise,  culpse 
et  poense;  vel  ad  significandum,  quod  omnes 
personse  sunt  in  se  invicem.  Tertia  autem  pars 
commemorat  coelestem  gloriam,  ad  quam  ten- 
ditnus  post  prsesentem  vitam  et  miseriam, 
dicendo  :  Gloria  in  excelsis  Deo,  quse  cantatur 
in  festis,  in  quibus  commemoratur  ccelestis 
gloria.  Intermittitur  autem  in  officiis  luctuo- 
sis,  quse  ad  commemorationem  miserise  perti- 
nent.  Quarta  autem  pars  continet  orationem, 
quam  sacerdos  pro  populo  facit ,  ut  digni 
habeantur  tantis  mysteriis.  Secundo  autem 
prsemittitur  instruciio  fidelis  populi,  quia  hoc 
sacramentum  est  mysterium  fidei ,  ut  supra 
habitum  est  (quaest.  78,  art.  3).  Qux  quidem 
instructio  dispositive  quidem  fitper  doctrinam 
Prophetarum  et  Apostolorum,  quse  in  Ecclesia 
legitur  per  lectores  et  subdiaconos.  Post  quam 
lectionem  cantatur  a  choro  Graduale,  quod 
significat  profectum  vitse,  et,  Alleluia,  quod 
significat  spiritualem  exultationem,  vel  Trac- 
tus,  in  officiis  luctuosis,  qui  significat  spiri- 
tualem  gemitum.  Hsec  enim  consequi  debent  in 
populo  ex  prsedicta  doctrina.  Perfecte  autem 
populus  instruitur  per  doctrinam  Christi  in 
Evangelio  contentam,  quse  a  summis  ministris 
legitur,  scilicet  a  diaconibus.  Etquia  Christo 
credimus  tanquam  divinse  veritati  secundum 
illud  Joan.  8  :  Si  veritatem  dico  vobis,  quare 
non  creditis  mihi?  lecto  Evangelio,  symbolum 
fidei  cantatur,  in  quo  populus  ostendit,  se  per 
fidem  Christi  doctrinse  assentiri.  Cantatur  au- 
tem  hoc  symbolum  in  festis,  de  quibus  fit  aliqua 
mentio  in  symbolo,  sicut  in  festis  Christi  et 
beatse  Virginis  et  Apostolorum  (qui  hanc  fidem 
fundarunt) ,  et  aliis  hujusmodi.  Sic  igitur 
populo  prseparato  et  instructo,  consequenter 
acceditur  ad  celebrationem  mysterii ,  quod 
quidem  et  offertur  utsacrificium,  et  consecra- 
tur  et  sumitur,  ut  sacramentum.  Unde  primo 
peragitur  oblatio,  secundo  consecratio  mate- 
rise  oblatse.  Tertio  ejusdem  perceptio. 

Circa  oblationem  vero  duo  aguntur,  scilicet 

lauspopuli  in  cantu  offertorii  (per  quod  signi- 
ficatur  Iselitia  offerentium),  et  oratio  sacerdo- 
tis,  qui  petit,  ut  oblatio  populi  si.t  Deo  accepta. 
Unde  et  \  Paral.  29,  dixit  David  :  Ego  in 
simplicitate  corclis  mei  Isetus  obtuli  universa 
hsec,  et  populum  tuum,  qui  hic  receptus  est, 
vidi  cum  ingenti  gaudio  tibi  offerre  donaria; 
et  postea  orat,  dicens  :  Domine  Deus  custodi 
hanc  voluntatem.  Deinde  circa  consecratio- 
nem,  quse  supernaturali  virtute  agitur,  primo 
excitatur  populus  ad  devotionem  inprsefatione, 
unde  et  monetur  sursum  corda  habere  ad 
Dominum.  Etideo,  finita  prsefatione,  populus 
devote  laudat  divinitatem  Christi,  cum  Ange- 
lis,  dicens  :  Sanctus,  Sanctus,  Sanctus,  et 
humanitalem,,  cum  pueris  dicens  :  Benedictus, 
qui  venit.  Deinde  sacerdos  secreto  commemorat 
primo  quidem  pro  quibus  hoc  sacrificium 
offertur,  scilicet,  pro  universa  Ecclesia,  et 
pro  his,  qui  in  sublimitate  constituti  sunt,  \ 
Tim.  2,  et  specialiter  quosdam,  qui  offerunt, 
vel  pro  quibus  offertur.  Secundo  commemorat 
Sanctos,  quorum  patrocinia  implorat  pro  prse- 
dictis,  cum  dicit:  Communicantes  etmemoriam 
venerantes,  etc.  Tertio,  petitionem  concludit, 
cum  dicit :  Hsec  oblatio  sit  illis,  pro  quibus 
offertur,  salutaris.  Deinde  accedit  ad  ipsam 
consecrationem,  in  qua  primo  petit  consecra- 
tionis  effectum,  cum  dicit :  Quam  oblationem 
tu  Deus,  etc.  Secundo  consecrationem  peragit 
per  verba  Salvatoris,  cum  dicit  :  Qui  pri- 
die,  etc.  Tertio,  excusat  prsesumptionem  per 
obedientiam  ad  mandatum  Christi,  cum  dicit : 
Unde  et  memores.  Quarto  petit,  hoc  sacrificium 
peractum,  esse  Deo  acceptum,  cum  dicit  : 
Supra  quse  propitio,  etc.  Quinto  petit  hujus 
sacrificii  et  sacramenti  effectum.  Primo  qui- 
dem,  quantum  ad  ipsos  sumentes,  cum  dicit  : 
Supplices  te  rogamus.  Secundo,  quantum  ad 
mortuos,  qui  jam  sumere  non  possunt,  cum 
dicit  :  Memento  etiam  Domine,  etc.  Tertio 
specialiter  quantum  ad  ipsos  sacerdotes  offe- 
rentes,  cum  dicit :  Nobis  quoque  peccatoribus. 
Deinde  agitur  de  perceptione  sacramenti ,  et 
primo  prseparatur  populus  ad  percipiendum. 
Primo  quidem  per  orationem  communem  totius 
populi  (quse  est  oratio  Dominica,  in  quapeti- 
mus,  panem  quotidianwn  nobis  dari),  et  etiam 
privatam,  quam  specialiter  sacerdos  pro  po- 
pulo  offert,  cum  dicit  :  Libera  nos  qusesumus 
Domine,  etc.  Secundo  prseparatur  populus  per 
pacem,  quse  datur,  dicendo  :  Agnus  Dei.  Est 
enim  hoc  sacramentum  unitatis  et  pacis,  ut 
supra  dictum  est  (queest.  79,  art.  1,  et  q.  73, 
art.  4).  In  Missis  tamen  defunctorum  in  qui- 

bus  sacrificium  offertur,  non  pro  pace  prx- 
senti,  sed  pro  requie  mortuorum,  pax  inter- 
mittitur.  Deinde  sequitur  perceptio  sacra- 
menti,  primo  percipiente  sacerdote ,  et  post- 
modum  aliis  dante,  quia ,  ut  Dionys.  dicit, 
3  cap.  Eccles.  Hierar.  (non  multum  procul  a 
fine)  :  Ille,  qui  aliis  divina  tradit,  primo  debet 
ipse  particeps  esse.  Ultimo  autem  tota  Missx 
celebratio  in  gratiarum  actione  terminatur, 
populo  exultante  pro  sumptione  mysterii  (quod 
significat  cantus  post  communionem) ,  et  sacer- 
dote  per  orationem  gratias  offerente,  sicut  et 
Christus  celebrata  ccena  cum  discipulis  hym- 
num  dixit,  ut  dicitur  Matth.  26. 

Ad  1  ergo  dicendum,  quod  consecratio  solis 
verbis  Christi  conficitur.  Alia  vero  necesse  est 
addere  ad  prxparationem  populi  sumentis , 
sicut  dictum  est  (in  corp.  initio). 

Ad  2,  dicendum,  quod,  sicut  dicitur  Joan. 
ult.,  multa  sunt  a  Domino  facta  vel  dicta,  quse 
Evangelistx  non  scripserunt.  Inter  quse  fuit 
hoc,  quod  Dominus  in  ccena  oculos  levavit  in 
ccelum,  quod  tamen  Ecclesia  ex  traditione 
Apostolorum  habuit.  Rationabile  enim  vide- 
tur,  ut,  qui  in  suscitatione  Lazari,  ut  habetur 
Joan.  4  4)  et  in  oratione,  quam  pro  discipulis 
fecit,  Joan.  l,oculos  levavit  ad  Patrem,  in 
hujus  sacramenti  institutione  multo  magis  hoc 
fecerit,  tanquam  in  re  potiori.  Quod  autem 
dicitur  :  Manducate,  et  non  :  Comedite,  non 
differtquantum  ad  sensum,  nec  multum  refert, 
quod  dicatur  in  prxsenti,  cum  verba  illa  non 
sint  de  forma,  ut  supra  dictum  est  (q.  78,  art.  4 , 
ad  4  et  4  arg.).  Quod  autem  additur,  omnes, 
intelligitur  in  verbis  Evangelii ,  licet  non 
exprimatur,  quia  ipse  dixerat,  Joan.  6  :  Nisi 
manducaveritis  carnem  Filii  hominis ,  non 
habebitis  vitam  in  vobis. 

Ad  3,  dicendum,  quod  Eucharistia  est  sa- 
cramentum  totius  Ecclesiasticx  unitatis.  Et 
ideo  specialiter  in  hoc  sacramento  magis,  quam 
in  aliis,  debet  fieri  meniio  de  omnibus,  qux 
pertinent  ad  salutem  totius  Ecclesix. 

Ad  4,  dicendum,  quod  instructio  fidei  est 
duplex.  Una,  quse  fit  noviter  imbuendis,  scili- 
cet,  catechumenis ,  et  talis  instructio  fit  per 
(alias  circa)  baptismum.  Alia  autem  est  in- 
structio,  qua  instruitur  fidelis  populus,  qui 
communicat  huic  mysterio,  et  talis  instructio 
fit  in  hoc  sacramento.  Et  tamen  ab  hac  in- 
structione  non  repelluntur  etiam  catechumeni 
et  infideles.  Unde  dicitur,  de  Consecratione, 
dist.  4  (cap.  64)  :  Episcopus  nullum  prohibeat 
ingredi  in  Ecclesiam  et  audire  verbum  Dei, 
sive  gentilem,  sive  hxreticum,  sive  Judxum, 


usque  ad  Missam  catechumenorum ,  in  qua, 
scilicet,  continetur  instructio  fidei. 

Ad  5,  dicendum,  quod  in  hoc  sacramento  et 
major  devotio  requiritur,  qudm  in  aliis  sacra- 
mentis  (propter  hoc,  quod  in  hoc  sacramento 
totus  Christus  continetur),  et  etiam  commu- 
nior,  quia  in  hoc  sacramento  requiritur  devo- 
tio  totius  populi  Christi,  pro  quo  sacrificium 
offertur,  et  non  solum  percipientium  sacra- 
mentum,  sicut  in  aliis  sacramentis.  Et  ideo, 
ut  Cyprian.  dicit  (in  lib.  de  Orat.  Dom.  non 
multum  remote  ante  finem),  sacerdos  prxfa- 
tione  prxmissa parat  fratrummentes ,  dicendo  : 
Sursum  corda,  ut ,  dum  respondet  plebs  : 
Habemus  ad  Dominum,  admoneatur  nihil 
aliud  se,  quam  Deum,  cogitare  debere. 

Ad  6,  dicendum,  quod  in  hoc  sacramento 
sicut  dictum  est  (in  solut.  ad  3  argum.,  in  isto 
art.),  tanguntur  ea,  qux  pertinent  ad  totam 
Ecclesiam.  Et  ideo  quxdam  dicuntur  a  choro, 
qux  pertinent  ad  populum.  Quorum  quxdam 
chorus  totaliter  prosequitur ,  qux,  scilicet, 
toti  populo  inspirantur.  Quxdam  vero  populus 
prosequitur ,  sacerdote  inchoante,  qui  perso- 
nam  Dei  gerit,  in  signum,  quod  talia  perve- 
nerunt  ad  populum  ex  revelatione  divina, 
sicut  fides  et  gloria  ccelestis.  Et  ideo  sacerdos 
inchoat  symbolum  fidei,  et  Gloria  in  excelsis 
Deo.  Quxdam  vero  dicuntur  per  ministros, 
sicut  doctrina  veteris  et  novi  Testamenti,  in 
signum,  quod  per  ministros  a  Deo  missos  est 
doctrina  hxc  populis  annunciata.  Quxdam 
vero  sacerdos  solus  prosequitur,  qux  scilicet, 
ad  proprium  officium  sacerdotis  pertinent,  ut 
scilicet,  dona  et  preces  offerat  pro  populo, 
sicut  dicitur,  Hebr.  5.  In  his  tamen  quxdam 
dicit  publice,  scilicet,  qux  pertinent,  et  ad 
sacerdotem,  et  ad  populum,  sicut  sunt  ora~ 
tiones  communes;  quxdam  vero  pertinent  ad 
solum  sacerdotem,  sicut  oblatio  et  conse- 
cratio,  et  ideo,  qux  circa  hxc  sunt  dicenda, 
occulte  a  sacerdote  dicuntur.  ln  utriusque 
tamen  excitat  attentionem  populi ,  dicendo  : 
Dominus  vobiscum,  et  expectat  assensum  di- 
centium  :  Amen.  Et  ideo  etiam  in  his,  qux 
secrete  dicuntur,  publice  prxmittit  :  Dominus 
vobiscum,  et  subjungit  :  Per  omnia  sxcula 
sxculorum.  Vel  secrete  aliqua  sacerdos  dicit, 
in  signum,  quod  circa  Christi  passionem,  dis- 
cipuli  non  nisi  occulte  confitebantur  Christum. 

Ad  1,  dicendum,  quod  efficacia  verborum 
sacramentalium  impediri  potest  per  intentio- 
nem  sacerdotis.  Nec  tamen  est  inconveniens, 
quod  a  Deo  petamus,  id,  quod  certissime  sci- 
mus  ipsum  facturum,  sicut  Christus,  Joan.  4  7, 

petit  suam  clarificationem.  Non  tamen  videtur 
ibi  sacerdos  orare,  ut  consecratio  impleatur, 
sed  ut  nobis  fiat  fructuosa.  Unde  signanter 
dicit :  Ut  nobis  corpus  et  sanguis  fiat.  Et  hoc 
significant  verba,  quse  prsemittit ,  dicens  : 
Hanc  oblationem  facere  digneris  benedictam, 
secundum  A  ugustinum,  id  est,  per  quam  bene- 
dicamur,  scilicet,  per  gratiam;  adscriptam, 
id  est,  per  quam  in  ccelo  adscribamur;  ratam., 
id  est,  per  quam  in  visceribus  Christi  trajicia- 
mur;  rationabilem,  id  est,  per  quam  a  bestiali 
sensu  exuamur;  acceptabilem ,  ut,  qui  nobis 
ipsis  displicemus,  per  hanc  acceptabiles  ejus 
unico  Filio  simus  (de  Consecrat.,  dist.  2, 
c.  72). 

Ad  8,  dicendum,  quod  licet  hoc  sacramen- 
tum  ex  se  ipso  prseferatur  omnibus  antiquis 
sacrificiis,  tamen  sacrificia  antiquorum  fue- 
runt  Deo  acceptissima  ex  eorum  devotione. 
Petit  ergo  sacerdos,  ut  sic  hoc  sacrificium 
acceptetur  a  Deo  ex  devotione  offerentium, 
sicut  illa  accepta  fuerunt  Deo. 

Ad  9,  dicendum,  quod  sacerdos  non  petit, 
neque  quod  species  sacramentales  deferantur 
in  ccelum,  neque  corpus  Christi  verum,  quod 
ibi  esse  non  desinit,  sed  petit  pro  hoc  corpore 
mystico  (quod,  scilicet,  in  hoc  sacramento 
significatur) ,  ut,  scilicet,  orationes  sacerdotis 
et  populi  Angelus  assistens  divinis  mysteriis 
reprsesentet,  secundum  illud  Apoc.  8  :  Ascen- 
dit  fumus  incensorum  de  oblationibus  Sancto- 
rum  de  manu  Angeli.  Sublime  autem  altare 
Dei  dicitur,  vel  ipsa  Ecclesia  triumphans,  in 
quam  transferri  petimus;  vel  ipse  Deus,  cujus 
participationem  petimus;  de  hoc  enim  altari 
dicitur  Exodi  20  :  Non  ascendes  ad  altare 
meum  per  gradus,  id  est,  in  Trinitate  gradus 
non  facies.  Vel  per  Angelum  intelligitur  ipse 
Christus,  qui  est  magni  consilii  Angelus,  qui 
corpus  suum  mysticum  Deo  Patri  conjungit  et 
Ecelesise  triumphanti.  Et  propter  hoc  etiam 
Missa  nominatur,  quia  per  Angelum  sacerdos 
preces  ad  Deum  mittit,  sicut  populus  per 
sacerdotem,  vel  quia  Christus  est  hostia  nobis 
missa  a  Deo.  Unde  et  in  fine  Missse  diaconus 
in  festivis  diebus  populum  licentiat,  dicens : 
Ite  Missa  est,  scilicet,  hostia  ad  Deum  per 
Angelum,  ut  scilicet  sit  Deo  accepta. 

DISPUTATIO  LXXXIII. 

DE   RITIBUS   MISS,E?  QILE  IN  VERBIS   CONSISTUNT. 

Hseretici  canonem  Missse  damnant.  —  Hac- 
tenus  diximus  de  his,  quse  Missam  antece- 


dunt,  seu  illi  extrinsecus  adjacent,  aut  ad 
illam  proeparant  ;  nunc  dicendum  sequitur 
de  his,  qua3  in  ipsa  Missa  fiunt,  quae  possunt 
in  verba  et  facta  distingui,  prout  a  D.  Thom. 
in  hocet  in  art.  sequent.  dislinguuntur.Verha 
appellantur  orationes  omnes,  quas  sacerdos 
inter  sacrificandum  profert,  vel  publice,  vel 
secrete;  item  lectiones,  benedictiones,  et  si- 
milia ;  facta  vero  appellamus,  genuflexiones, 
manuum  elevationes,  et  alia  signa  vel  gestus, 
de  quibus  dicemus  disputatione  sequente;  hic 
enim  solum  dicendum  est  de  his,  quee  in  Missa 
recitantur. 

SECTIO  I. 

Utrum  conveniens  fuerit,  praeter  verba  consecrationis, 
aliqua  alia  adjungi,  quae  in  Missae  sacrificio  dice- 
rentur. 

1 .  Hseretici,  qui  alias  cseremonias  rejiciunt, 
multo  magis  has,  quee  in  variis  orationibus 
ac  deprecationibus  consistunt,  et  prsesertim 
damnant  canonem  Missse,  quem  erroribus  re- 
fertum  esse  dicunt.  Unde  ipsi  existimant, 
nihil  addendum  esse  his,  quae  Christus  in 
coena  fecit,  et  ita  ipsi  celebrare  dicuntur  cce- 
nam  Dominicam,  legendo  solum  historiam 
Evangelicam  de  illa  ccena;  et  panem  aut  vi- 
num  consecrando,  distribuendo  ac  sumendo; 
specialiter  etiam  invehuntur  in  quosdam  pe- 
culiares  ritus,  quos  Ecclesia  servat  in  his, 
quee  in  Missa  dicuntur,  scilicet,  quod  non  uti- 
tur  lingua  vulgari,  quod  non  omnia  alte  pro- 
feruntur,  sed  quaedam  submisse,  et  similia, 
quse  postea  dicemus. 

2.  Prima  conclusio  de  fide  certa.  —  Sacri- 
ficium  Eucharisticum  est  sacrificium  laudis 
et  gratiarum  actionis.  —  Pauli  testimonium 
expenditur,  1  ad  Timoth.  2.  —  Cassiani  ex- 
positio  rejicitur.  —  Principio  vero  statuen- 
dum  est,  saucte  et  religiose  potuisse  Eccle- 
siam  in  celebratione  hujus  sacrificii  prseter 
verba,  quse  sunt  de  substantia  jllius,  adjun- 
gere  qusedam  alia,  partim  antecedentia,  par- 
tim  subsequentia,  quse  vel  ad  Dei  laudes  et 
gratiarum  actiones,  vel  ad  populum  instruen- 
dum  in  fide,  vel  ad  devotionem  excitandam, 
vel  ejus  petitiones,  et  vota  Deo  preesentanda, 
pertineant.  Hsec  est  veritas  certa  de  fide,quse 
satis  probatur  traditione  et  usu  Ecclesise. 
Potest  autem  imprimis  in  hunc  modum  ra- 
tione  declarari;  nam,  si  in  hujusmodi  verbis 
omnibus,  quee  huic  sacrificio  adjunguntur, 
nihil  est  superstitiosum,  id  est,  vel  falsitatem 
continens,  vel  aliquid  indecens  divinam  ma- 

jestatem  et  reverentiam,  usus  talium  verbo- 
rum    per   se  consideratus    religiosus   est  et 
sanctus;  quod  autem  huec  verba  conjungan- 
tur  cum  actuali  et  substantiali  oblatione  sa- 
crificii  Eucharistici,  ita  ut  totum  id  fiat  per 
modum  unius  moralis  actionis  sacrse,   nihil 
eliam  habet  indecens,  aut  indecorum;  ergo 
optime  potuit  Ecclesia  hujusmodi  ritum  insti- 
tuere.   Consequentia  certa  est   ex   principio 
supra  posito,  et  significato  a  Paulo,  \  ad  Cor. 
1 1 ,  dicente  :  Csetera  autem,  cum  venero,  dis- 
ponam,  et  declarato  a  Conc.  Trid.,  sess.  21, 
cap.  2,  scilicet,   dedisse    Christum    Ecclesia? 
potestatem,  ut  in  sacramentorum  dispensa- 
tione,  salva  illorum  substantia,  ea  statueret, 
vel  mutaret,  quse  suscipientium  utilitati,  vel 
ipsorum  venerationi  magis  expedire  judica- 
ret.  Quamvis  enim  Concilium  de  sacramentis 
loquatur,  sub  illis  sacrificium  comprehendit, 
ut  in  superioribus  dictum  est,  tum  quia  ea- 
dem  est  omnium  ratio;  tum  etiam  quia  unum 
ex  sacramentis  ipsa  actione  sacrificandi  con- 
ficitur,  et  ideo  idem  Concilium,  sess.  22,  cap. 
4,  6,  et  a  canone  5,  usque  ad  9,  definit,  recte 
fecisse    Ecclesiam    hunc   ritum   instituendo; 
supponit  ergo  Ecclesiee  datam  esse  hanc  po- 
testalem.  Et  confirmatur  ex  ipso  usu  :  quan- 
quam    enim    quidam    vocent  hanc   divinam 
instilutionem,  non  est  tamen  existimandum, 
Christum  immediate  per  seipsum  ita  haee  in- 
stituisse,  sicuti  substantiam  sacrificii;  constat 
enim  id  esse  falsum,  ex  dictis  supra,  disp.  74, 
sect.  3,  et  quee  ibi  citavimus;  sed  intelligen- 
dum  est,  hanc  institutionem  manasse  a  Chri- 
sto  mediate,  quatenus  ipse  dedit  potestatem 
Apostolis    eam    faciendi,    et    fortasse,  quia 
etiam  dedit  praeceptum   generale  ordinandi 
ea,  quae  ad  convenientem  usum  hujus  mys- 
terii  expedirent,  quamvis  modum  et  deter- 
minationem  eorum  eis  reliquerit.  Vel  denique, 
quia  credendum  est,  ipsummet  Christum  per 
Spiritum  Sanctum  Apostolis,  et  Ecclesiae  in- 
spirasse  ea,  quee  ad  hunc  ritum  pertinent,  ut 
videbimus.   Major   propositio,  prout  in   hoc 
discursu  sumpta  est,  cum  tantum  sit  condi- 
tionalis,  per  se  nota  ex  terminis  est,  suppo- 
sitis  aliis  principiis   fidei;  nam   Deo  gralias 
agere  pro  beneficiis  acceplis,  ex  objecto  reli- 
giosum    et    sanctum  est,  et   similiter    orare 
Deum,  instituere  populum  in  rebus  fidei,  et 
similia  ;  ergo  si  in  his  rebus  seu  verbis  nihil 
falsum,  vel  superslitiosum  miscetur,   ex   se 
honestus  et  sanctus  erit  eorum  usus;  igitur 
solum  superest,  ut  videamus,  an  in  hoc  ritu 
Ecclesise,  hujusmodi  conditio  servetur,  quod 

statim  prrestabimus.  Prius  enim  oportet  alte- 
ram  propositionem  assumptam  declarare  et 
confirmare,  nimirum,  si  aliunde  nihil  est  ir- 
religiosum  in  hujusmodi  verborum  ritu,  ne- 
que  etiam  reprehendiposse  ex  eo  solum,  quod 
cum  substantia  Eucharistici  sacrificii  conjun- 
gatur,  et  ad  hoc  ordinetur,  ut  illud  sacrifi- 
cium  cum  major  decentia  et  reverentia  Dei, 
nostraque  majori  utilitate   fiat.  Nam  primo 
unde  potest  in  hoc  malitia  ostendi?  nam  ex 
sola  natura  rei  hoc  nullam  habet  inordinatio- 
nem,  cum  totus  ille  ritus  religiosus  esse  sup- 
ponatur,  et  consequenter  maximam    conve- 
nientiam  habeat  cum  hoc  sacrificio;  est  enim 
hoc  sacrificium  laudis,  et  gratiarum  actionis, 
et  ipsum  per  se  est  maximum  Dei  beneficium; 
optime  ergo  cum  illo  conjungitur  gratiarum 
aclio.  Est  item  sacrificium  impetratorium,  et 
de  se  potens  ad  praestandam  nostris  petitio- 
nibus  efficaciam  ;  optime  ergo  cum  illo  con- 
junguntur  petitiones  et  oraliones,  non  solum 
pro  offerentibus,  sed  etiam  pro  aliis,  tam  vi- 
vis,  quam  defunctis,  quia  omnibus  hoc  sacri- 
ficium  prodesse  potest.  Est  denique  sacrifi- 
cium  hoc  mysterium  fidei,  novique  testamenti 
confirmatio,  et  ideo  aptissime  cum  illo  con- 
jungitur  instructio  Christiani  populi,  circa  res 
fidei,  seu  ejusdem  fidei  professio;  in  his  ergo 
ex  natura   rei  nulla   est   inordinatio.  Neque 
enim  ex  speciali  prohibitione,  vel  divina,  vel 
Ecclesiastica ;  nulla  enim  talis  ostendi  potest, 
neque  scripta,  neque  tradita,  neque  fuisset 
Ecclesise  conveniens;  quid  enim  utilitalis  in 
ea  potest  excogitari?  Unde  e  contrario  possu- 
rnus  positive  argumentari,   quia    hujusmodi 
ritus  orandi,  etc,  in  hoc  sacrificio,  inspirante 
Spiritu  Sancto,  ab  ipsis  Aposlolis  inchoalus 
est,  et  postea  a  Pontificibus,  et  Conciliis  auc- 
tus  et  confirmatus;  est  ergo  sanctus  et  reli- 
giosus.  Antecedens  patet  primo  ex  illo  Pauli, 
1  ad  Timoth.  2  :  Obsecro  primo  omnium  fieri 
obsecrationes,  orationes,  postulationes  et  gra- 
tiarum  actiones  pro  omnibus  hominibus,  etc. 
Circa  quem  locum  primo  est  observandum, 
dupliciter  posse  exponi  :  primo,  ut  illa  qua- 
tuor  verba,  et  praesertim  tria  priora,  tanquam 
synonyma   accipiantur,  ita   ut   illa   repetitio 
solum  facla  sit  ad  exaggerationem,  et  vehe- 
mentiam  orationis,  ut  Theod.  ibi  significavit, 
et  sumi  potest  ex  similibus  verbis  Pauli  ad 
Philippenses   4   :  Nihil  solliciti  sitis ,  sed  in 
om,ni  oratione  et  obsecratione  cum  gratiarum 
aclione  petitiones   vestrse   innotescant  apud 
Deum;  et  ad  Ephes.  6   :  Per  omnem  oratio- 
nem  et  obsecrationem  orantes;  quee  expositio 

probabilis  est.  Nihilominus  tamen  estsecunda 
expositio,  sicut  illee  voces,  tam  Latinee  quam 
Greecee,  diversee  sunt,  ila  et  per  illas  aliquid 
diversum  significari,  quod  varie  ab  auctori- 
bus  exponitur;  quidam  aiunt,  obsecralionem 
esse,  quando  petimus  liberari  a  malis;  ora- 
tionem,  cum  aliquid  Deo  vovemus  ;  postula- 
tionem  vero,  cum  pro  aliis  petimus;  ita  Cas- 
sian.,  coll.  9,  cap.  11,  12  et  13.  Sed  hoc  non 
placet  D.  Thom.,  neque  habet  fundamentum, 
ut  ex  dicendis  patebit.  Alii  obsecrationem 
exponunt  etiam  esse  supplicationem,  quee  fit, 
ut  liberemur  a  malis;  nam  vox  Greeca  Si-nvig 
hoc  proprie  significat;  orationem  vero  esse 
bonorum  petitionem ,  Greece  itpoo-ev/Ji,  postu- 
lationes  vero  esse  interpellationem,  seu  que- 
rimoniam,  qua  apud  Deum  conquerimur  de 
his,  qui  nos  injuria  afficiunt,  vel  ad  malum 
impellunt;  nam  vox  Greeca,  evrsv^ia-,  hoc 
etiam  proprie  significat.  Ita  fere  Chrysost., 
Theoph.,  OEcum.,  Theod.  Aliter  D.  Thom., 
2.  2,  qusest.  83,  art.  17,  heec  quatuor  distin- 
guit;  nam  per  orationem  dicit  significari,  ele- 
vationem  mentis  in  Deum,  quee  ad  petilio- 
nem  necessaria  est;  per  postulationes  vero, 
petitionem  cujuscumque  rei  seu  beneficii, 
prout  nomen  ipsum  sonat ;  obsecrationem 
vero  esse  orationem  aliquam,  quam  Deo 
proponimus,  ad  obtinendum  ab  illo  aliquid, 
ut  cum  Ecclesia  orat  :  Per  nalivitatem 
tuarn,  etc;  gratiarum  actio  per  se  nota  satis 
est;  ait  vero  D.  Thom.  adjungi  petitioni,  ut 
rationem  ex  parle  nostra  ad  obtinendum  a 
Deo  aliquod  beneficium ;  et  heec  accommodat 
D.  Thom.  ad  quatuor  Missee  partes,  cum 
Glossa  ordinaria,  1  ad  Timoth.  2.  Sed  illa 
Glossa  plane  loquitur  juxta  mentem  Aug., 
qui  epist.  59  ad  Paulin.,  illa  quatuor  accom- 
modat  ad  quatuor  Missee  partes,  ut  videbimus; 
tamen,  quid  illa  significent,  obscurissime 
exponit ;  videtur  tamen  per  obsecrationem 
intelligere  petitiones,  qua3  absque  ulla  obla- 
tionefiunt;  per  orationes  vero  petitiones,  quee 
fiunt  cum  aliquo  voto  seu  oblatione,  juxta 
vim  Greccee  vocis;  nam,  su^,  votum  signifi- 
cat ;  unde,  Tvpoasv^n,  id  est,  oratio,  quee  ad 
votum,  seu  cum  voto  vel  oblatione  fit;  pos- 
tulationes  autem  seu  interpellationes  non  ex- 
ponit  August.  quid  sinl,  sed  solum  ait  :  Tunc 
fiunt,  cum  populus  a  sacerdote  benedicitur. 
Tunc  enim  antistites  velut  advocati  susceptos 
suos  per  manus  impositionem  misericordis- 
simse  offerunt  potestati ;  indicare  ergo  vide- 
tur,  interpellationem  esse,  quando  post  peti- 
tionemfactam,  ad  aliquod  votumDeo  oblatum 

ad  petitionem  obtinendam,  vehementius  ora- 
tioni  insistitur,  et  familiarius  cum  Deoagitur 
ad  impetrnndum  quod  postulatum  est.  Sunt 
preeler  has  alise  horum  verborum  interpre- 
tationes,  sed  ad  rem  preesentem  hse  suffi- 
ciunt. 

3.  Secundo  observandum.  —  Secundo  ob- 
servandum  est,  heec  omnia,  quee  Paulus  eo 
loco  fideles  obsecrat,  optime  posse  ad  singu- 
lorum  privatas  orationes  accommodari;  om- 
nibus  enim  incumbit,  pro  omnibus  orare,  pro 
regibus,  principibus  et  universo  mundo , 
quod  facereunusquisque  polest,  et  simpliciler 
orando  seu  petendo,  et  orationes  aliquas  in- 
terponendo,  vel  vota  offerendo,  vel  orationi 
vehementius  instando ,  vel  gratias  agendo, 
ut,  quod  postulat,  consequatur.  Alio  tamen 
modo  possunt  illa  verba  referri  ad  publicas 
orationes,  eas  preesertim,  quce  nomine  totius 
Ecclesiee  fiunt,  dum  Missae  sacrificium  offer- 
tur,  et  hoc  modo  intellectus  hic  locus  maxime 
confert  ad  rem,  de  qua  agimus,  confirman- 
dam ;  ex  illo  enim  habemus  ritum  saltem 
in  communi,  et  quoad  has  orationis  partes, 
esse  a  temporibus  Apostolorum  inchoatum. 
Est  autem  hic  sensus  consentaneus  Paulo,  qui 
non  singulis  loquitur,  sed  simpliciter  obse- 
cratTimolh.  tanquam  Episcopum  et  Ecclesiee 
pastorem,  ut  in  ejus  Ecclesia  illa  omnia  fiant, 
scilicet,  in  quotidiano  sacrificio,  et  communi 
oratione,  atque  ita  interpretantur  hunc  locum 
sancti  Patres.  Chrysost.,  hom.  6,  inquit  : 
Quasi  communis  quidam  totius  orbis  pater 
sacerdos  est;  dignum  igitur  est,  ut  omnium 
curam  agat,  omnibusque  provideat,  sicut  et 
Deus  cujus  ministerio  servit,  et  fungitur  vice; 
idcirco  ait  :  Obsecratio  igitur,  etc. ;  et  infra 
dicit,  hoc  esse  faciendum  in  obsequio  quoti- 
diano  perpetuoque  divino  religionis  ritu;  et 
inferius  hoc  apertius  declarans,  dicit,  ex  eo 
loco  colligi,  sacramentorum  tempore  etiam 
pro  gentilibus  oportere  offerre  seu  orare, 
quia  reges  tunc  gentiles  adhuc  erant.  Quam 
expositionem  sequuntur  Theoph.,  OEcumen., 
et  alii  Greeci,  et  insinuatur  a  Prospero,  lib.  1 
de  Vocat.  Gent.,  cap.  4,  qui  hunc  locum  ex- 
ponunt  de  communi  Ecclesise  oratione;  et 
idem  significat  Ambros.,  lib.  6  de  Sacram., 
cap.  ult.;  et  Tertullian.,  inlib.  adScap.,  cap. 
2,  dum  alludens  ad  hunc  locum,  dicit :  Sacri- 
ficamus  pro  salute  imperatoris.  Latius  et  dis- 
tinctius  Aug.,  dicta  epist.  59,  ubi  quatuor 
illa,  quee  Paulus  numerat,  quatuor  partibus 
Missee  accommodat,  et  obsecrationes  fieri  di- 
cit  in  celebratione  sacramenlorum,  antequam 

illud ,  quod  est  in  Domini  mensa ,  incipiat 
benedici ;  orationes,  cum  benedicitur  et  sanc- 
tificatur,  et  ad  distribuendum  comminuitur, 
quia,  scilicet,  tunc  fit  oblatio ;  quam  partem 
(ait)  fere  omnis  Ecclesia  Dominica  oratione 
concludit ;  unde  in  reliqua  parte,  usque  ad 
consumptionem  sacramenti  sentit,  fieri  pos- 
tulationes  seu  interpellationes.  Unde  subjun- 
git  :  Quibus  peractis,  et  participato  sacra- 
mento  gratiarum  actio  cuncta  concludit.  Quae 
distributio  est  probabilis,  et  placet  D.  Thomse 
loco  supra  citato.  Fortasse  tamen  non  minus 
probabiliter  dici  potest,  illa  omnia  fieri  in 
mysterio  Missse  promiscue ,  nunc  petendo, 
nunc  obsecrando,  nunc  iterum  atque  iterum 
gratias  agendo  ;  nam  ante  consecrationem 
etiam  reperimus  non  tantum  obsecrationes, 
sed  etiam  petiliones  varias  in  collectis ,  et 
laudes  Dei  in  introitu  et  aiiis  versiculis,  et 
praesertim  in  illo  hymno  Ecclesiastico  Gloria 
in  excelsis,  et  in  praefatione.  Videtur  enim 
Ecclesia  in  hoc  imitata  divinum  Spiritum, 
quo  ipsa  regitur;  solet  enim  Spiritus  Sanctus 
hominem  orantem,  et  aliquanto  tempore  cum 
Deocolloquentem  etfamiliariusagentem,  nunc 
ad  suorum  peccatorum  confessionem,  nunc 
ad  divinas  laudes,  nunc  ad  aliquid  petendum, 
vel  obsecrandum  movere ;  postea  vero  ad 
graliarum  actionem  redire,  et  iterum  ad  pec- 
catorum  contritionem,  prout  ipse  vult,  et  in- 
spirat.  Ita  ergo  in  hoc  sacro  mysterio  Ecclesia 
fecisse  videtur,  et  ex  illa  varietate  gratissi- 
mum  Missae  officium  composuisse.  Utcumque 
vero  exponamus,  constat  ex  Paulo,  adjunctis 
Sanctorum  expositionibus,  hunc  morem  con- 
jungendi  hunc  ritum  orandi  cum  substantia  sa- 
crificii,  esse  antiquissimum  et  probatissimum 
in  Ecclesia.Id  quod  etiam  constatexLiturgiis 
Greecis  et  Latinis,  quae  partim  tom.  4  Biblio- 
thecae  Sanct.  referuntur,  latius  vero  Pamel. 
congessit ;  preesertim  vero  ex  liturgiis  Ja- 
cobi,  Basili  et  Chrysostomi,  quorum  testimo- 
nio  utiturVlSynodus.  Item  constat  antiquitas 
hujus  ritus  ex  Dionysio,  cap.  3  de  Ecclesias- 
tica  Hierarc;  Clement.,  lib.  2  Const.  Apost., 
cap.  54,  et  lib.  8,  cap.  5;  Justino,  Apolog.  2 
pro  Christian. ;  Cyrillo  Hierosol.  Catech.  5 
raystag.;Tertul.,  toto  lib.  deOrat.;  Chrysost., 
hom.  48  in  2  ad  Cor. ;  Arnbros. ,  4  de  Sa- 
cram.,  cap.  11,  et  ex  aliis,  quos  statim  com- 
memorabimus,  aliquid  in  particulari  dicendo 
de  singulis  partibus  hujus  ritus;  neque  contra 
hanc  veritatem,  ita  generatim  sumptam,  ali- 
quid  video  ab  haereticis  objici,  quod  nostra 
responsione  dignum  sit. 


4.  Secunda  conclusio.  —  Dico  secundo  :  in 
toto  verborum,seu  deprecationem  ritu,  quem 
nunc  Ecclesia  in  Missa  observat,  nihil  est, 
quod  ab  Apostolica  doctrina  alienum,  aut 
quod  ab  antiqua  traditione  originem  non  du- 
cat,  aut  quod  ad  pietatem  et  religiosum  Dei 
cultum  non  pertineat.  Ha3c  conclusio  expres- 
sis  verbis  solum  definitur  a  Concilio  Triden- 
tino,  quoad  canonem  Missae;  est  autem  cer- 
tissima,  etiam  quoad  ea,  quae  antecedunt,  et 
subsequuntur.  Potest  autem  tripliciter  pro- 
bari  :primo,  ratione  generali  desumpta  ex 
dictis  in  preecedenti  conclusione,  quia  in  toto 
hoc  ritu,  prout  nunc  fit,  nihil  reperitur,  quod 
non  pertineatad  aliquam  ex  illis  quatuor  par- 
tibus  orationis,  quas  Paulus  in  praedicto  loco 
ponit,nisi  fortasse  sacra  lectio  epistolarum  ac 
Evangeliorum ,  quae  et  ad  orationem  reduci 
potest,  quatenus  per  eam  mens  ad  divina 
elevatur,  et  quamvis  sit  diversa,  ad  pietatem 
pertinet  et  ad  populi  instruclionem  de  divinis 
rebus ;  et  antiquissima  est,  ut  colligi  potest 
ex  Paulo,  1  ad  Cor.  4  4,  dicente  :  Cum  conve- 
nitis,  unusquisque  vestrum  Psalmum  habet, 
et  doctrinam  habet,  apocalypsim  habet,  lin- 
guam,  habet,  interpretationem  habet.  Et  Just. 
Martyr,  quasi  exponens  haec  verba ,  dicta 
Apol.  2,  inquit :  Die  solis  urbanorum  ac  rusli- 
corum  coetus  fiunt,  ubi  Apostolorum ,  Prophe- 
tarumgue  litterse ,  quoacl  fieri  potest,  praele- 
guntur ;  deinde  cessante  lectore,  et  prxpositus 
verba  facit  adhortatoria. 

5.  Secundo  probari  potest  haec  veritas,  dis- 
currendo  breviter  per  singulas  partes  hujus 
ritus;  quod  ut  distinctius  faciamus,  distin- 
guamus  prius  duplicem  Missam,  seu  duplicem 
hujus  ritus  partem.  Prior  dicitur  Missa  cate- 
chumenorum,  quee  durat  a  principio  Missae 
usque  ad  Evangelium ,  vel  symbolum  inclu- 
sive,  quia  ad  eam  catechumeni  admitteban- 
tur,  et  in  fine  illius  dimittebantur ;  reliqua 
vero  pars,  a  prirna  oblatione  usque  ad  finem 
Missae,  dici  potestMissa  fidelium,  quia  tantum 
hi,  qui  fidem  per  baplismum  professi  fuerant, 
illi  assistere  permittebantur,  ut  ex  August., 
GyriL,  et  aliis  Patribus  supra  notavimus, 
disp.  74,  sect.  3,  et  alia  statim  afferemus. 

6.  Quoddam  advertendum.  —  Circa  Missam 
ergo  catechumenorum  est  advertendum ,  in 
illius  initio  praemitti  confessionem  peccato- 
rum,  et  breves  quasdam  orationes,  quae  ad 
majorem  sacerdotis,  et  populi  prseparationem 
pertinent;  quod  et  per  se  pertinet  ad  reve- 
rentiam  Deo  debitam ,  et  est  consentaneum 
consilio   Sapientis,   Proverb.  18  :  Justus  in 

principio  accusator  est  sui,  et  conferre  potest 
ad  aceedendum  ad  allare  cum  majori  con- 
scienline  puritate.  Incipit  ergo  sacerdos  ab 
illo  versiculo  Psal.:  Introibo  ad  altare  Dei,  ut 
significat  Greg.  Nazianz.,  orat.  28,  sub  fin., 
et  Ambros.,  lib.  4  de  Sacram.,  c.  2;  finito 
autem  toto  illo  Ps.  42,  confessionem  genera- 
lem  dicit;  cujus  auctorem  fuisse  Damasum 
Papam,  refert  Platina  in  vita  ejus;  alii  vero 
Pontiano  P.  id  adscribunt,  ut  Berno,  lib.  de 
Officio  Missae,  cap.  25 ;  tamen  fere  in  sensu 
similis  confessio  reperitur  in  principio  Missae 
Jacobi.  Unde  tolam  hanc  partem  esse  anti- 
quissiinam  constat  ex  Micrologo,  lib.  de  Ec- 
cles.  Observat.,  c.  23,  et  Rodulpho,  lib.  de 
Canonicisobservantiis,  proposit.  23.  Secundo 
sequitur  introitus,  ita  appellatus,  vel  quia  in 
eo  Missa  inchoatur,  vel  certe,  quia,  dum  a 
choro  cantatur,  sacerdos  ad  altare  ingredi- 
tur.  Est  autem  sciendum,  Apostolorum  tem- 
pore  solitum  fuisse,  eo  tempore,  quo  fideles 
ad  mysteria  peragenda  conveniebant,  plures 
Psalmos  cantari  in  laudem  Dei,  ut  ex  Litur- 
giis  antiquis  constat,  ex  Dionys.,  cap.  3  de 
Eccles.  Hierarch.,  ubi  ait,  Psalmos  com- 
prehendere,  per  modum  laudis,  quidquid  in 
sacra  Scriptura  continelur.  Postea  vero  loco 
illorum  positus  est  introitus;  quo  etiam  dici- 
lur  significari  adventus  Christi  in  hunc  mun- 
dum,  seu  antiqua  desideria  veterum  Patrum 
de  advenlu  ejus,  ut  notat  Maximus  Monach. 
in  exposit.  Liturg.,Rupert.,Innocent.,et  fere 
alii,  qui  de  officiis  Ecclesiasticis  scribunt,  ac 
denique  Raban.,  lib.  1  de  Institut.  Clericor., 
cap.  30  :  Bene  (inquit)  iningressu  sacerdoiis 
concrepantibus  choris  auditur  modulatio  di~ 
vinse  laudis,  ut  dominicx  celebrationis  myste- 
ria,  ministrorum  prsecedat  consonantia,  et 
corporis  et  sanguinis  Christi  venerabile  sacra- 
mentum,  antecedat  dignse  laudis  sacrificium. 
Quando  vero  inceperit  heec  consueludo,  non 
satis  constat;  quidam  existimant  incepisse  a 
temporibusCcelestiniPapa3;nam,  ut  Alcuinus, 
et  alii  scriptores  de  rebus  Ecclesiasticis  refe- 
runt,  Goelestinus  instituit  Psalterium  in  Missse 
initio  recitari  seu  cantari;  quod  ita  exponit 
Amalar.,  lib.  3  de  Eccles.  officiis,  c.  5,  insti- 
tuisse  videlicet,  ut  antiphonaa  ex  omnibus 
Psal.  sumerentur,  quse  in  Missee  initio  dice- 
rentur.  Tamen,  quod  hoc  fuerit  in  usu,  etiam 
ante  Coelestinum ,  colligi  potest  ex  Cassian., 
lib.  3  Instit.,  cap.  11.  Ccelestinus  ergo  for- 
tasse  antiquum  usum  ad  novam  formam  re- 
degit;  quando  vero  cceperit  hic  usus,  prout 
nunc  in  Ecclesia  servatur,  non  satis  constat, 


quod  non  elevat,  sed  confirmat  polius  aucto- 
ritatem  ejus;  nam  signum  est,  rem  esse  anti- 
quissimain. 

7.  Tertio  Kyrie,  et  Christe  eleyson,  novies 
repetit  sacerdos,  quem  usum  esse  antiquissi- 
mum  constat  ex  Liturgia  S.  Jacobi .  et  ex 
Vasensi  Concil.  sub  Leone  I,  can.  3,  ubi  pras- 
cipitur  ad  Matutinum,  et  ad  Missas,  et  Vespe- 
ram,  Kyrie  eleyson  dici,  quia  in  sede  Aposto- 
lica  et  per  totas  orientales ,  atque  Italise 
provincias,  et  dulcis,  et  nimium  salubris  con- 
suetudo  intromissa  est,  ut  Kyrie  eleyson  fre- 
quentius  cum  grandi  affectu  et  compunctione 
dicatur ;  et  eamclem  consuetudinem  indicat 
Augustin.,  epist.  178,  circa  finem,  ubi  et  vo- 
cem  interpretatur,  scilicet,  Domine  miserere, 
et  rationem  reddit,  cur  Graeca  voce,  ubique 
proferatur.  Clarius  Greg.,  ubi  tam  in  Graeca 
quam  in  Latina  Ecclesia  ait  esse  hunc  morem 
dicendi  in  Missa  Kyrie  eleyson,  tamen  diverso 
modo,  quia  inter  Grsecos  simul  sacerdos,  et 
populus  hsec  dicunt ;  inter  Latinos  vero  prius 
sacerdos  incipit,  et  populus  respondet;  item 
Grseci  non  addunt  Christe  eleyson,  sicut  La- 
tini,  qui  in  Missis  etiam  quotidianis  Kyrie 
eleyson,  et  Christe  eleyson  dicunt,  ut  in  his 
deprecationis  vocibus  paulo  diutius  occupen- 
tur.  Denique  D.  Thom.  hic  reddens  rationem 
hujus  ritus  ait,  recte  post  laudern  divinam, 
quee  fit  in  introitu,  sequi  commemorationem 
et  recorclationem  proprise  miseriee,  et  divinse 
potentiae  et  gratiee;  hoc  aulem  fit  toties  repe- 
titis  illis  vocibus  ad  confessionem  Trinitatis, 
contra  triplicem  miseriam ,  ignorantiae,  cul- 
pae,  et  peense;  vel  contra  novem  genera  pec- 
catorum,  ut  latius  Innocent.,  lib.  2  de  hoc 
mysterio,  c.  19,  de  quo  plura  apud  Durand., 
in  Rationali,  lib.  4,  c.  12,  et  alios  scriptores 
de  Ecclesiasticis  officiis,  et  Turrecrem.,  in  c. 
Jacobus,  de  Consecr.,  d.  1. 

8.  Quarto  additur  hymnus  Gloria  in  excel- 
sis,  quem  Angeli  inchoarunt,  et  Ecclesia  con- 
summavit;  totusque  est  plenus  divinis  laudi- 
bus,  gratiarum  actione  et  deprecatione;  coepit 
autem  h.-iec  consuetudo  a  Telesphoro  Papa, 
ut  Damasus  refert  in  Pontif.,  c.  9,  et  colligi- 
turex  epist.  1  Telesphor.,  quamvis  ibi  solum 
dicatur,  ut  in  Missis  noctis  Nativitatis  hymnus 
Angelicus  decantetur;  et  inferius  additur  : 
Ab  Episcopis  autem  idem  Angelicus  hymnus 
pro  tempore  et  loco  in  Missarum  solemniis  ce- 
lebrandus  est,  atque  solemniter  recitandus ; 
ubi  (ut  existimo)  specialiter  nominat  Episco- 
pum,  quia  ad  illum  maxime  spectat,  Missas 
celebrare,  non  quia  ab  eo  solum  dicendus 


856 


QU,EST.  LXXXIII,  ART.  IV. 


esset  ille  hymnus,  sed  etiam  a  quolibet  sacer- 
dote.  Rursus  ibi  solum  fecit  mentionem  An- 
gelici  hymni,  qui  continetur  illis  solis  verbis, 
Gloria  in  excelsis  Deo,  et  in  terra  pax  homi- 
nibus  bonse  voluntalis;  reliqua  vero  non  con- 
stat  esse  addita  a  Telesphoro ,  sed  vel  ab 
Hilario,  ut  censet  Alcuinus.  de  Divin.  officiis, 
c.  de  Celebrat.  Missae,  et  Hugo  Victor..  lib.  2 
de  Sacrament.,  vel  a  Symmacho  Papa,  ut 
sentit  Berno,  de  Officio  Missse,  c.  25.  Innocent. 
vero  III,  lib.  2  de  Myst.  Miss.,  c.  20,  potius 
existimat,  totum  hymnum  fuisse  a  Telesph. 
completum,  dicens,  Symmachum  preecepisse, 
ut  die  Dominico,  et  in  Natalitiis  Martyrum,  in 
Missis  decantaretur.  Si  tamen  fides  adhibenda 
est  (ut  revera  est)  iis,  quse  scribit  Clemens, 
lib.  7  Gonstit.,  cap.  57  et  58,  potius  dicen- 
dum  est,  illum  ab  Apostolis  fuisse  composi- 
tum;  nam  totus  fere  ibi  recitatur,  quanquam 
in  Concil.  Tolet.  III,  c.  12,  in  communi  dica- 
tur,  Ecclesiasticos  Doctores  illum  compo- 
suisse.  Utcumque  vero  sit,  constat,  eum  mo~ 
rem,  et  antiquissimum  et  sanctissimum  esse ; 
cur  autem  in  Missis  pro  defunctis,  et  in  diebus 
luctus,  et  jejuniorum,  et  in  communibus  feriis 
hymnus  hic  non  dicatur,  attigit  hic  D.  Thom., 
et  in  4,  dist.  23,  quia,  scilicet,  in  hoc  hymno 
commemoratur  ccelestis  gloria  ,  quse  merito 
reticetur,  quando  lugetur  propria  miseria. 
Quse  ratio  satisfacit,  quoad  priorem  partem, 
et  sumitur  ex  c.  Hi  duo,  de  Consecr.,  d.  1 .  In 
capite  autem  sequente,  fit  exceptio  feriee  in 
ccena  Domini,  in  qua  hymnus  Angelicus  ca- 
nitur  propter  sacrificii  institutionem  eo  die 
factam;  quoad  posteriorem  vero  sumi  potest 
ex  c.  Consilium,  de  Celebrat.  Missarum,  sci- 
licet,  ut  inter  communes  dies  et  solemnitates 
differentia  ostendatur.  Propter  quam  ratio- 
nem  ibidem  dicitur,  hunc  hymnum  non  esse 
dicendum  iu  Missis  votivis,  etiam  Beatae  Vir- 
ginis,  quod  tamen  hodie  non  est  in  usu  juxla 
Missale  Romanum;  nam  in  Missis  votivis 
Bealse  Marias,  et  Angelorum  dicitur,  non  vero 
in  aliis,  nisi  ex  aliqua  gravi  causa. 

9.  Quinto  post  hymnum  Angelicum,  salutat 
sacerdos  populum,  dicens  Dominus  vobiscum 
cujus  salutationis  exempla  habemus  in  lege 
veteri,  Ruth.  1 ,  et  2  Paral.  15.  Potest  vero 
dici  quodammodo  propria  legis  gratiae,  in 
qua  post  susceptam  caruem  peculiari  modo 
Deus  hominibus  dominatur;  antea  enim  dse- 
mon  quodammodo  dominatum  obtinebat,  quod 
ex  Dionysio  notavit  Anastas.  Sinaita,  lib.  7 
Hexameron,  adducens  illud  Psal.  8  :  Domine, 
Dominus  nosler,  quam  admirabile  est  nomen 


tuum  in  universa  terra!  et  illud  Psal.  117  : 
Benedictus,  qui  venit  in  nomine  Domini;  et 
illud  Joan.  20  :  Dominus  meus  et  Deus  meus; 
et  illud  Lucse  1  :  Unde  hoc  mihi,  ut  veniat 
mater  Domini  mei  ad  me?  et  alia  multa  si- 
milia;  juxta  quam  considerationem  dicere 
possumus,  salutationem  hanc  etiam  fuisse  ab 
Angelo  inchoatam,  cum  Virgini  dixit,  Domi- 
nus  lecum.  Est  autem  hsec  salutatio  anliquis- 
sima,  utconstat  ex  Dionys.,  c.  3  deEcclesiast. 
Hierar.,  ubi,  dignissimam  illam  appellat, 
sanctam,  mysticam,  et  supramundanam .  Ad 
quam  eleganter  allusit  August.,  15  de  Civit., 
cap.  12,  dicens  :  Non  omnes  cum  illo  sunt  eo 
modo,  quo  ei  dictum  est  :  Ego  semper  tecum 
(Psal.  72),  neque  ipse  cum  omnibus  eo  modo, 
quo  diximus  :  Dominus  vobiscum;  quam  esse 
ab  Apostolis  institutam  dicit  Concil.  Brach.  II, 
cap.  21,  ubi  hsec  salutatio  sic  legitur,  Domi- 
nus  sit  vobiscum;  tamen  in  c.  Hoc  quo,  de 
Cons.,  d.  1,  Sother  vel  Anacletus  Papa,  illam 
proponit,  prout  est  in  usu  Ecclesia? ;  ibique 
Glossa  advertil,  Episcopos,  prima  Missse  sa- 
lutatione,loco  hujus  solere  dicere  :  Pax  vobis, 
quia  ha?c  fuit  prima  vox  Christi  ad  Episcopos 
post  resurrectionern;  quod  etiam  esse  in 
Ecclesia  antiquissimum,  constat  ex  Liturgiis 
Jacobi  et  Basilii,  et  ex  Cyrillo ,  lib.  12  in 
Joan.,  c.  14;  et  ex  Ambros.,  lib.  de  Dignitat. 
sacerd.,  cap.  5;  et  Chrysost.,  hom.  33  in 
Matth.,  et  hom.  3  ad  Coloss.,  de  quo  illud 
memoriae  proditum  est,  etiam  post  mortem, 
cum  corpus  ejusa  Proclo  Patriarcha  in  throno 
esset  collocatum,  salutassepopulum,  dicendo, 
Pax  vobis  (Niceph.,  lib.  14  Hist.,  c.  43).  Ad 
preedictam  autem  sacerdotis  salutationem, 
minister  seu  populus  respondet  :  Et  cum  spi- 
ritu  tuo;  qui  usus  etiam  est  antiquissimus, 
ut  patet  ex  eisdem  Liturgiis  et  Patribus,  et  ex 
Chrysost.,  hom.  36  in  1  ad  Cor.,  et  18  in  2 
ad  Gor.  :  Bene  precatur  (inquit)  sacerdos  po- 
pulo;  et  bene  precatur  populus  sacerdoti; 
nam,  Cum  spiritu  tuo,  nihil  aliud  est,  quam 
hoc;  et  ex  Isidor.  Pelusiota,  epist.  122,  et 
Petro  Damiano,  epist.  12,  quae  alias  inscribi- 
tur  liber  Dominus  vobiscum,  c.  4  et  13. 

10.  Sexto.  —  Sexto  subjungit  publicam  ora- 
tionem,  quee  collecta  vocari  solet,  de  qua 
appellatione  multa  congerit  Durand.,  lib.  2 
dc  Ritib.  Ecclesiast.,  c.  16;  probabilis  est  illa 
deductio,  quod  collecta  dicatur,  quia  nomine 
totius  populi  in  unum  collecti  fundatur,  vel 
quod  omnium  petitiones  compendiose  colli- 
gat,  ut  ait  Hug.  Victor.,  lib.  2  de  Officiis 
Eccles.,  c.  16,  unde  in  c.  Convenit,  de  Cons., 

dist.  5,  ex  Concil.  Arelat.,  cap.  30,  Collatio- 
nes,  seu  Collecliones  dicuntur;  et  apud  Cass., 
lib.  2  Instit.,  c.  8,  legimus  :  Cum  is,  qui  ora- 
tionern  collecturus  est,  surrexerit,  alii  sur- 
gant,  etc,  et  infra  :  Qui  precem  colligit,  etc; 
vel  certe  collecta  vocatur,  quod  per  eam 
omnium  audientium  animi  ad  Deum  colligan- 
tur;  unde  sacerdos  pramittit  Oremus,  de  quo 
August.,  epist.  107  ad  Vitalem  :  Ubi  audie- 
ritis  sacerdotem  Dei  ad  ejus  altare  populum 
hortantem  ad  orandum,  non  respondebitis , 
Amen;  et  Chrysost.,  homil.  16  in  2  ad  Cor.  : 
Quin  precibus  viderit  quis  populum  multum 
sim,ul  offerre;  communes  enim  preces  a  sacer- 
dote  et  ab  illis  fiunt;  et  omnes  unam  dicunt 
orationem.  In  nonnullis  vero  collectis,  et  qui- 
busdam  specialibus  diebus  luctuosis ,  et  ad 
pcenitentiamdeputatis,  postOremus,  anteora- 
tionem  dici  solet  Flectamus  genua,  et  statim 
Levate,  quam  consuetudinem  esse  valde  anti- 
quam  constat  ex  Basilio,  lib.  de  Spiritu 
Sanclo,  cap.  26,  dicente  :  Quoties  genu  flecti- 
mus,  et  rursus  erigimus,  re  ipsa  ostendimus, 
quod  propter  peccatum  in  terram  delapsi  su- 
mus,  et  per  benignitatem  ejus,  qui  condidit 
nos  ad  coelujn,  revocati  sumus.  Denique  se- 
quitur  oratio,  quse  esse  solet,  vel  una  tantum, 
vel  tres,  vel  quinque,  vel  ad  summum  sep- 
tem.  Una  quidem  necessaria  est;  et  sola  in- 
terdum  dicitur  propter  solemnitatem;  tres 
vero,  quinque  aut  septem.propter  varias  pe- 
titiones,  aut  commemorationes  faciendas ; 
ultra  eum  vero  numerum  non  solent  multi- 
plicari,  ut  aliquid  sit  fixum  et  certum ;  nec 
licetunicuique  in  infinitum  progredi;  nam,  ut 
dici  solet,  numero  Deus  impare  gaudet;  et  Hie- 
ronymus,  lib.  1  contra  Jovinianum,  numerum 
imparem  mundum  esse  dicit.  Et  ternarius 
orationum  Trinitati  convenit ,  vel  trinae  ora- 
tioni  Christi  in  horto.  Quinque  vero  orationes 
dicuntur  interdum  ,  propter  quinque  parti- 
tam  Domini  passionem,  ut  ait  Innocent.,  lib.  2 
de  hoc  myst.,  c  23.  Septem  autem  dici  pos- 
sunt  propter  septiformem  Spiritus  Sancti  gra- 
tiam,  vel  quia  oratio  Dominica  septem  peti- 
tionibusconcluditur,  utaitDurand.,inRation., 
lib.  4,  c  15.  Concluduntur  autem  hse  oratio- 
nes  illa  adjuratione  seu  obsecratione  :  Per 
Dominum  nostrum,  et  ut  firma  sit  spes  impe- 
trandi,  juxta  illud  Joan.  16  :  Quodcumque 
petieritis  Patrem  in  nomine  meo,  dabit  vo- 
bis;  et  quia  Christus  est  unicus  mediator, 
propter  cujus  meritum  omnia  nobis  donan- 
tur;  de  qua  re,  et  de  hac  Ecclesiee  consuetu- 
dine,  plura  dixi  in  1  tom.,  agens  de  Christi 


*merito,  ad  qmest.  19  D.  Thom.;  unde  hac  ra- 
tione  in  Concilio  Carthag.  III,  cap.  13,  praici- 
pitur,  ut,  cum  altari  assistitur,  semper  ad 
Palrem  dirigatur  oralio,  ut  in  Filio  seu  per 
Filium  concludatur;  cum  aulem  ad  Palrem 
oratio  dirigitur,  non  excluduntur  alise  per- 
sonee,  sed  unitas  Deitatis  indicatur,  ut  notavit 
Fulgent.,  lib.  2  ad  Monym.  Interdum  aliqua 
oratio  aliter  solet  concludi  pro  sensus  com- 
moditate  et  verborum  consecutione  ;  semper 
tamen  fit  aliqua  Christi  commemoratio,  et 
totius  Trinitatis  confessio,  et  divinse  gloriae, 
ac  vitae  perpetuae  commemoratio,  in  verbis 
illis  :  Per  omnia  seecula  sxculorum. 

11.  Quae  verba  esse  antiquissima,  prseter 
antiquas  Liturgias,  constat  ex  Irenseo,  lib.  1 
contra  heeres.,  c  1,  ubi  refert,  Valentinianos 
voluisse  deliramenta  suorum  errorum  confir- 
mare  ex  verbis,  quibus  nos  in  gratiarum  ac- 
tionibus  utimur,  dicentes  :  In  Sdfcula  sxculo- 
rum.  Ex  quo  idem  sumpsit  Epiphan.;  heer.  31 ; 
significatur  autem  eeternitas  illo  dicendi  modo, 
quia  omnia  ssecula  in  se  concludit,  et  excedit, 
et  superal,  tum  perfectione  ,  tum  etiam  dura- 
tione,  ut  sumi  potest  ex  Augustino,  in  Psal. 
71;  Hieron.  ad  Galat.  7;  Innocent.,  lib.  2  de 
hoc  myster.,  c  26.  Finita  autem  oratione, 
populus  respondet  Amen,  quae  vox  Hebreea  est, 
et  interdum  ad  affirmandum  adhibetur.  Sic 
Christus  ssepe  dicit  Amen,  amen,  dico  vobis, 
id  est;  vere  ita  est,  ut  interpretatur  Isidor., 
lib.  6  Etymolog.,  c  18,  ex  Origene,  tract.  35 
in  Matth.,  et  Hieron.,  epist.  137  ad  Mar- 
cellam;  et  hoc  sensu  legimus  in  Liturgiis  anti- 
quis,  finitis  verbis  consecrationis,  fideles  so- 
litos  esse  respondere  Amen,  quod  non  potest 
tunc  esse  verbum  optandi,  sed  affirmandi  et 
credendi,  ita  esse.  Unde  Ambros.,  lib.  de  Iis 
qui  initiantur,  c  9  :  Post  consecrationem,  cor- 
pus  et  sanguis  Christi  nuncupatur,  et  dicis, 
Amen,  hoc  est,  verum  est.  Interdum  vero 
adhibetur  ad  consentiendum  orationi,  idem- 
que  optandum  seu  petendum ;  et  hoc  sensu 
adhibetur  in  fine  orationum,  ita  ut  sensus  sit, 
fiat,  sicut  interpretatur  Jul.  I,  epist.  pro  Atha- 
nasio,  c  1;  Justinus,  Apol.  2;  Hieronym. 
supra  ,  et  epist.  134  ad  Sophron.;  et  Ber- 
nard.,  serm.  7  in  ccena  Domini.  Et  hoc  modo 
Deut.  27,  populus  ad  maledictiones  respon- 
det,  Amen;  et  1  Paral.  16  :  Benedictus  Domi- 
nus  Deus  Israel,  ab  seterno,  usque  in  seternum, 
et  dicat  omnis  populus,  Amen.  Sic  etiam  Pau- 
lus,  1  ad  Cor.  1 4  :  Si  benedixeris  spiritu,  qui 
supplet  locum  idiotse,  quomodo  dicet  Amen 
super  tuam  benedictionem?  ex  quo  loco  con- 

stat,  hunc  modum  respondendi  esse  antiquis- 
simum  in  Ecclesia;  quod  etiam  constat  ex 
Justino  supra;  et  Augustin.,  quem  supra  ci- 
tavi,  epist.  106;  Hieron.,  lib.  2  in  epist.  ad 
Galatas,  in  ejus  praefatione ;  Tertull.,  lib.  de 
Spectacul.,  c.  25. 

12.  Septimo. —  Septimo  in  suo  ordine  se- 
quitur  lectio  alicujus  epistolae  sumptae,  aut  ex 
Testamento  veteri,  aut  ex  epistolis  canonicis 
novi  Testamenti;  qui  mos  coepit  a  temporibus 
Apostolorum,  ut  constat  ex  eorum  canone  9, 
et  ex  Dionysio,  et  Justino,  locis  saepe  citatis; 
Clem.,  lib.  2,  c.  61.  Et  prius  quidem,  quam 
scriberetur  novum  Testamentum  ,  legebantur 
libri  Moysis  aut  Prophetarum,  ut  ex  eisdem 
Patribus  constat;  postea  vero  legi  coeperunt 
epislolae  ab  Apostolis  scriptae,  vel  a  Clemente, 
ut  constat  ex  eodem  supra,  et  ex  Hieronymo, 
lib.  de  Scriptoribus  Ecclesiast.,  in  Clemente; 
qui  etiam  in  Polycarpo  scribit,  epistolam  ejus 
ad  Philipp.,  usque  ad  sua  tempora  in  Asise 
conventu  legi  solitam,  quamvis  non  constet, 
hujusmodi  lectionem  factam  esse  tempore 
Missae;  sicut,  quod  Paulus  ait  ad  Coloss.  4  : 
Cum  lecta  fuerit  apud  vos  epistolahsec,  facite, 
ut  et  in  Laodicensium  Ecclesia  legatur;  et  1  ad 
Thess.  5  :  Adjuro  vosper  Dominum,  ut  legatur 
epistola  hsec  omnibus  sanctis  fratrihus;  haec, 
inquam,  non  est  necesse  inlelligi  de  lectione, 
quae  fit  in  Missa.  Inde  non  sumilur  argumen- 
tum  ad  probandum  et  confirmandum  ritum, 
quem  nunc  servat  Ecclesia.  De  quo  videtur 
loqui  Damasus,  cum  in  2  ad  Hieron.  epist. 
scribit,  die  Dominica  Apostoli  epistolam  esse 
legendam ;  et  idem  constat  ex  Augustino, 
serm.  236  deTempore,  etserm.  10  de  Verbis 
Apostoli;  et  exAmbros.,  epist.  33,etidem  est 
frequens  apud  alios  antiquos  Patres.  Clarius 
in  Concil.  Brach.  I,  can.  20  :  Placuit,  ut  per 
solemnium  dierum  vigilias,  vel  Missas,  omnes 
easdem  et  non  diversas  lectiones  in  Ecclesia 
legant.  Plura  de  hac  lectione,  cur  scilicet  an- 
tecedat  Evangelium,  et  cur  interdum  ex  novo, 
interdum  ex  veteri  Testamento  sumatur,  et 
alia  similia,  legi  possunt  in  Innocent.,  lib.  2 
de  hoc  myst.,  c.  29;  Rupert.,  lib.  2,  c.  24,  et 
aliis  scriptoribus  de  divinis  officiis. 

13.  Octavo.  —  Octavo,  post  epistolam  ver- 
sus  aliquis  seu  antiphona  interponi  solet;  quae 
interdum  lugubria  sunt,  quando  animi  sunt 
ad  timorem,  vel  pcenitentiam  excitandi;  in- 
terdum  vero  sunt  laetiora,  juxta  temporum  et 
festivitatum  exigentiam;  ex  his  autem  versi- 
culis,  primus  Graduale  vocatur,  quia  juxta 
pulpiti  gradus  cantatur,  vel  propter  alias  ra- 


tiones  mysticas,  quae  legi  possunt  in  Inno- 
cent.,  lib.  2,  c.  31 ;  et  Raban.,  lib.  1  de  Insti- 
tut.  cleric,  cap.  36,  et  aliis;  alia  vocantur 
Responsoria,  quia  uno  canente  chorus  respon- 
det,  ait  Isid.,  lib.  6  Etymol.,  c.  18,  et  lib.  1 
de  Eccles.  officiis,  cap.  8.  Est  autem  hic  ad- 
vertendum,  in  Concil.  Tolet.  IV,  cap.  11,  sic 
legi  :  In  quibusdam  Hispaniarum  Ecclesiis, 
laudes  post  Apostolum  decantantur,  cum  ca- 
nones  prsecipiant  post  Apostolum  non  laudes, 
sed  Evangelium  annunciari;  prsesumptio  est 
enim,  ut  anteponantur  ea,  guse  sequi  debent; 
nam  laudes  Evangelium  sequuntur,  propter 
gloriam  Christi,  quse  per  idem  Evangelium 
prsedicatur ;  et  statim  hic  ordo  servari  praeci- 
pitur.  Unde  apparet,  eo  tempore  nondum 
fuisse  Graduale  institutum ,  saltem  ut  post 
epistolam  diceretur,  vel  si  institutum  fuit  a 
Gregorio,  ut  aliqui  volunt,  nondum  in  Hispa- 
nia  fuerat  illa  consuetudo  recepta;  nam  Gre- 
gor.  paulo  anle  Honorium  praecessit,  cujus 
tempore  dictum  Concilium  celebratum  est;  et 
alii  tamen  volunt  fuisse  a  Ccelestino  institu- 
tum,  ut  patet  ex  Ruperto,  lib.  2  de  Divinis 
officiis,  cap.  21.  Unde  fortasse  in  illo  Concilio 
non  est  sermo  de  Graduali,  sed  de  Alleluia, 
quod  post  Graduale  cantari  solet;  et  fortasse 
tunc  in  Hispania  non  canebatur,  nisi  post 
Evangelium;  nam  quod  ad  altarecanatur,  an- 
tiquissimum  est;  constat  ex  August.,  ep.  119, 
ad  Januar.,  cap.  15  et  16;  et  Hieron.,  contra 
Vigilant.;  Gregor.,  lib.  7,  epist.  63;  Isidoro, 
lib.  1  de  Eccles.  officiis  ,  cap.  13.  Et  quidem 
in  principio  solum  cani  ccepit  primo  die  Re- 
surrectionis,  ut  colligere  licet  ex  Niceph.,  lib. 
12,  cap.  34;  et  Sozomeno,  lib.  10  Hist.,  c.  19; 
deinde  toto  tempore  Paschali,  ut  sumitur  ex 
August.  supra;  postea  diebus  etiam  Domini- 
cis,  ut  significant  idem  August.  et  Isidor.;  jam 
vero  omnibus  diebus  dicitur,  praeterquam  in 
his,  qui  non  sunt  gaudii,  sed  mceroris,  ut  di- 
citur  in  Concil.  Tolet.  IV,  can.  10.  Sed  quam- 
vis  vox  Alleluia  interdum  taceatur,  omni  ta- 
men  die  cogitanda  est,  ut  Augustin.  dixit  Ps. 
106,  quia  vox  illa  nihil  aliud  quam  laudem 
Dei  continet,  quae  semper  in  ore  saltem  cor- 
dis  habenda  est,  Psalm.  33.  Quando  vero  Al- 
leluia  tacetur,  solet  nonnunquam  Tractus 
addi  in  signum  gemitus  et  tristitiae;  nonnun- 
quam  vero  etiam  post  Alleluia  additur  Prosa 
seu  Sequentia,  de  quibus  legi  possunt  aucto- 
res  supra  ssepe  citati,  etDurand.,  inRationali, 
lib.  4,  cap.  22;  Durand.,  lib.  2  de  Ritib.  Ec- 
cles.,  c.  21  et  22;  et  copiose  Demochar.,  lib. 
de  Observandis  in  Missarum  celebr.,  c.  15. 

14.  Nono.  —  Nono  legitur  Evangelium. 
Quem  morem  esse  antiquissimum  eonstat  ex 
Goncil.  Valent.  Hispan.,  can.  1,  ubi  sic  dici- 
tur  :  Antiquos  canones  relegentes  inter  cwtera 
hoc  esse  censuimus  observandum ,  ut  sacro- 
sancta  Evangelia  ante  munerum  oblationem 
in  Missa  catechumenorum  in  ordine  lectionum 
post  Apostolum  legantur;  et  ratio  subjungitur, 
ut  verba  Christi,  et  sacerdotis  sermones,  om- 
nes  audire  possint;  unde  obiter  etiam  colligi- 
mus,  fuisseetiam  consueludinem  concionandi 
post  lectum  Evangelium;  sed  et  ante  illa  tem- 
pora  Anastas.  Papa,  in  epist.  1,  jubet  omnes 
stare,  dum  sacrum  Evangelium  legitur,  et 
attentissime  audire,  ubi  supponit  consuetu- 
dinem  legendi  Evangelium  esse  anliquiorem. 
Tmo  in  Goncil.  Laod.  quod  antiquius  est,  can. 
46,  statuitur,  ut  in  Sabbathis  Evangelia  cum 
aliis  Scripturis  legantur.  Hieron.  etiam,  ad- 
versus  Vigilant  :  Per  totas  (inquit)  Orientis 
Ecclesias,  quando  Evangelium  legendum  est, 
accenduntur  luminaria,  sole  rutilante;  et 
Gregor.,  lib.  4,  epist.  44,  dicit,  hoc  officium 
ad  diaconos  pertinere;  quod  etiam  constat  ex 
Synodo  Rem.,  can.  4  et  5.  Eadem  consue- 
tudo  colligitur  ex  Augustin.,  serm.  144  de 
Temp.;  Ambros.,  lib.  1  Offic,  c.  8  el  11,  et 
lib.  de  Helia  et  jejunio,  cap.  20;  et  alii  Patres 
in  concionibus  ad  plebem,  saepe  id  supponunt. 
De  ritu  autem,  etmodo,  quo  legi  solet,  videri 
possunt  auctores  saepe  citati;  ex  quibus  licet 
colligere  totum  esse,  et  religione  plenum,  et 
valde  antiquum;  specialiter  illud,  quod  popu- 
lus,  audito  Evangelii  nomine,  respondet  Glo- 
ria  tibi  Domine,  scilicet,  quia  verbum  salutis 
nobis  locutus  est,  ut  ait  Innocent.,  dict.  lib.  2, 
cap.  6. 

15.  Decimo. —  Decimo,  post  Evangelium, 
Symbolum  recitatur,  ut  quod  audito  Evange- 
lio  corde  creditur,  per  symbolum  ore  confitea- 
mur;  etideo  Ambros.,  de  Velan.  virg.;  Sym- 
bolum  appellat  signaculum  cordis  nostri, 
quod  quotidie  recensendum  esse,  non  tantum 
semel,  sed  etiam  Scepius  ait  August.,  lib.  50 
Homil.,  hom.  42 ,  et  tribus  libris  de  Symbolo. 
In  Missa  vero  non  semper  dicitur,  sed  inter- 
dumomittitur,  velpropteraliquodmysterium, 
vel  propter  minorem  solemnitatem,  ut  latius 
Innocent.,lib.2,  cap.  52;  Durand.,  in  Ration., 
lib.  4,  cap.  25;  est  autem  observandum,  ante 
Concil.  Nicenum,  solitum  fuisse  recitari  in 
Ecclesia  Symbolum  Apostolorum,  ut  ex  Dio- 
nysio,  cap.  3,  colligitur;  post  Concil.  autem 
Nicenum,  Marcus,  Sylvestri  successor,  pra> 
cepit  cantari  Symbolum  Nicenum,  ad  confuta- 


tionem  hreresis  Arrianse;  postea  vero  Dama- 
sus  statuit,  ut  diceretur  Symbolum  Constan- 
tinopolitanum ,  in  quo,  addita  illa  particula, 
Filioque,  Trinitatis  ministerium  magis  expli- 
catur;  et  ita  fieri  specialiter  in  Ecclesiis  His- 
panise  statutum  est  in  Concil.  Tolet.  III,  can. 
2.  Et  hsec  sunt,  quae  ad  Missam  catechume- 
norum  pertinent.  Ex  quibus  evidenter  con- 
stat,  nihil  in  eis  esse,  quod  ab  haeretici  jure 
carpi  possit,  cum  omnia  antiquissima  sint,  et 
ad  illa  quatuor  capita  revocentur,  quae  Paulus 
enumeravit.  Quod  si  aliqua  minutiora  minus 
antiqua  videantur,  ut  fortasse  aliqui  Tractus 
vel  Prosse,  tamen  in  his  eadem  est  religio  et 
pietas,  quse  in  antiquioribus,  et  sunt  con- 
sentanea  Paulo,  ad  Eph.  5,  dicenti  :  Imple- 
mini  Spiritu  Sancto,  loquentes  vobismet  ipsis 
in  Psalmis,  et  in  hymnis,  et  canticis  spiritua- 
libus,  ut  egregie  notavit  Concil.  Toletan.  IV, 
cap.  12. 

16.  Circa  alteram  partem  seu  Missam  fide- 
Hum,  in  primis  sufficiens  argumentum  sumi 
posset  ex  dictis  de  priori  Missa  catechumeno- 
rum;  nam  Missa  fidelium  propria  continet 
Christianorum  mysteria,  quse  traditione  con- 
stant,  ut  Basilius  dixit,  lib.  de  Spiritu  Sancto, 
c.  27;  possumus  autem  hsec  mysteria  in  tres 
partesdistinguere;  ineam,  scilicet,  quas  cano- 
nem  antecedit,  et  quee  subsequitur,  et  cano- 
nem  ipsum.  In  prima  igitur  parte  post  populi 
salutationem  jam  supra  tractatam,  Dominus 
vobiscum,  sacerdos  omnes  ad  orandum  invi- 
tat,  dicens,  Oremus ;  quod  videtur  in  alio 
sensu  dici,  quam  supra  explicuimus,  quia  hic 
non  subsequitur  aliqua  publica  oratio  quam 
sacerdos  nomine  totius  populi  publice  dicat; 
invitat  ergo  populum,  ut  attendat  ad  sacrifi- 
cium,  et  unusquisque  ad  offerendum  se  prae- 
paret,  ut  ejus  oblatio  acceptabilis  sit  Domino, 
ut  Innoc,  lib.  2,  c  53,  et  alii  notant.  Secundo 
diciturOffertorium,  seu  in  choro  canitur;  nam 
eo  tempore  sacerdos  suscipit  oblationes  po- 
puli,  et  ideo  versiculus,  qui  tunc  canitur, 
Offertorium  appellatus  est,  ut  aiunt  Innoc, 
dicto  lib.  2,  c  53;  Raban.,  lib.  1,  can.  33,  et 
alii;  et  in  idem  redit,  quod  ait  Isidorus,  lib.  6 
Etymol.,  c  19,  licet  obscurius  id  deducat.  Est 
autem  antiquissima  in  Ecclesia  haac  consue- 
tudo  offerendi  aliquid  in  Missa  ;  nam  Pius  I,  in 
suis  Decretis,  mentionem  facit  harum  oblatio- 
num,  et  Fabian.  Papa,  epist.  3,  monet,  ut  Do- 
minicis  diebus  omnes  aliquid  offerant.  Item 
Synod.  Gangrens.,  can.  7  et  8,  harum  oblatio- 
num  meminit,  et  Conc  Aurelian.  I,  can.  16,  et 
Augustin.,  serm.  215  de  Temp.,  et  epist.  122; 

Hieron.,  epist.  3  ad  Heliodor.;  Cyprian.,  lib. 
de  Opereet  eleomosyna;  Tertullianus,  in  Apo- 
loget.,  cap.  39;  et  Theodoret.,  lib.  5  Hist., 
c.  18,  ubi  refert  illustre  exemplum  Theodosii 
offerenlis  ad  altare,  Ambrosio  sacrificante. 
Quod  autem  tempore  hujus  oblationis  aliquid 
canatur,  non  constat  semper  fuisse  observa- 
tum,  nec  a  quo  primum  institutum  sit.  Alii 
enim  Adriano,  alii  Gregorio,  alii  Ccelestino  id 
attribuunt;  certum  est  tamen,  a  quocumque 
introducta  sit  haec  consuetudo,  ad  excitandos 
fidelium  animos  inductam  esse,  ut  hilari 
animo  offerant,  quoniam  hilarem  datorem  di- 
ligit  Deus.  Unde  etiam  in  veteri  testamenlo 
legimus,  solitos  esse  Levitas  canere,  dum  im- 
molabantur  victimae,  ut  notavit  Isidor.,  lib.  1 
de  Offic.  Eccles.,  cap.  14,  et  Ecclesiastici  50, 
et  idem  sumitur  ex  2  Paralip.  29.  Tertio 
sacerdos,  dum  panem  offert,  et  aquam  vino 
miscet,  et  calicem  etiam  offert,  quasdam  ora- 
tiones  et  deprecaliones  profert;  quibus  et 
oblationem  suam  ac  totius  populi  ad  Deum 
dirigit,  et  ab  eo  postulat,  ut  ei  placita  sit,  et 
ut  dignis  mentibus  offeratur.  Quem  morem 
esse  antiquissimum  constat  ex  citatis  Litur- 
giis  Jacobi,  Basilii,  et  Chrysostomi,  et  ex 
Dionysio,  Clemente  et  aliis;  semper  enim, 
quando  panis  et  vinum  in  altari  ad  sacrifican- 
dum  proponitnr,  adhibentur  orationes  et  be- 
nedictiones  sacrae,  quae  sunt  veluti  praepara- 
tiones  quaedam  oblalionis  sacrificalis.  Unde 
illa  oblatio,  prout  tuncfil,nonesl  sacrificium, 
ut  supra  dictum  est,  sed  est  tantum  quaedam 
dedicatio  materiae  sacrificandee  per  futuram 
consecrationem,  ad  quam  omnia,  quae  tunc 
dicuntur,  referenda  sunt;  quod  autem  illse 
orationes  tunc  secrete  dicantur,  et  in  silentio 
oblatio  fiat,  fortasselitteralis  propria  ratioest, 
ul  cum  majori  reverentia,  et  devolione  inte- 
riori,  omnes  Deo  offerant  oblationem  suam; 
item,  ut  eo  tempore,  instante  jam  Dominicae 
Passionis  repru?sentatione,  illam  possint  ad 
memoriam  revocare.  Unde  et  in  illo  silentio 
esse  aliquam  significationem  myslicam  initii 
passionis  Christi,  quandojam  non  palam  am- 
bulabat  inler  Judaeos,  docet  Innoc,  dicl.  lib. 
2,  c.  54,  quae  ornnia  ex  sequenlibus  erunt 
evidentiora. 

17.  Quarto,  dum  sacerdos  manus  abluit, 
profert  illa  verba  Psalm.  25  :  Lavabo  inter 
innocentes  manus  meas;  indicans  ad  futurum 
sacrificium,  non  solum  a  gravioribus  culpis, 
sed  etiam  a  levioribus,  esse  hominem  mun- 
dandum,  quod  per  ablutionem  pedum  signi- 
ficavit  etiam  Christus,  cum  Petro  dixit  :  Qui 


lotus  est,  non  indiget,  nisi  ut  pedes  lavet; 
unde  etiam  haec  ca?remonia  optima  est,  et  an- 
tiquissima,  ut  constat  ex  Dionysio,  dicto  c.  3; 
Clemente,  lib.  8,  c.  11;  Cyrillo  Hierosolym., 
Catech.  5  mystag.  Nec  refert,  quod  in  veteri 
lege  similes  abluliones  fierent,  Exod.  30,  nam 
ut  D.  Thom.  notavit,  art.  seq.,  ad  1,nuncnon 
servatur,  tanquam  caeremonia  illius  legis,  sed 
tanquam  aliquid  per  se  decens  ac  conveniens, 
unde  neque  eodem  modo  fit.  Quinlo,  finito 
praedicto  Psalmo,  sacerdos  secrete  profert 
quandam  orationem  ante  altare,  postulans, 
ut  oblatio  a  Deo  accepletur  in  memoriam 
passionis  Christi,  honorem  Sanctorum,  et 
nostram  utilitatem;  et  deinde  ad  populum 
conversus,  ad  idem  pelenclum  hortalur  et 
populus  annuendo,  et  orando  respondet.  Ac 
tandem  secundam  orationem  seu  collectam 
sajjerdos  submissa  voce  pronuncia t,  quae  prop- 
terea  secreta  oratio  dicitur,  quae  omnia  esse 
valde  antiqua  et  mysteriis  plena  constat  ex 
Clemente,  dicto  lib.  8,  cap.  12,  et  ex  Concil. 
Laodic,  can.  19,  ubi  dicit,  tres  oraliones  so- 
lere  dici  in  Missa,  primam  sub  silentio,  alias 
vero  altiori  voce;  nunc  vero  secunda  sub  si- 
lentio  dicitur,  per  quod  silenlium  inter  alia 
significari  censetur  Chrislus  secreto  in  horto 
orans  ante  passionem  suam,  vel  alia  similia, 
quae  legi  possunt  in  D.  Thom,  hic,  ad  6,  et 
Innocent.,  dicto  lib.  2,  c  60;  Rupert.,  lib.  2, 
cap.  4,  et  aliis. 

18.  Advertendum.  —  Sexto  post  praedicta 
omnia  adjungitur  Praefatio,  de  qua  Cypr., 
Iib.  de  Expositione  orationis  Domin.,  circa 
finem,  quem  hic  D.  Thom.,  ad  5,  adducit  : 
Sacerdos  (inquit)  ante  orationem,  Prse.fatione 
preemissa,  prseparat  fratrum  mentes,  dicendo, 
Sursum  corda,  ut  dum  respondet  plebs,  Ha- 
bemus  ad  Dominum ,  admoneatur  nihil  aliud 
se,  quam  Dominum  cogitare  debere.  Ad  eam 
Praefationem  alludit  Augustin.,  lib.  de  Bono 
viduitatis,  cap.  20,  dicens  :  Illud,  quod  inter 
sacra  mysteria,  cor  habere  sursum  jubemur, 
ipso  adjuvente  id  valemus,  quo  jubente  admo- 
nemur,  et  ideo  sequitur,  ut  de  hoc  tanto  bono 
sursum  levati  cordis  non  nobis  gloriam,  glo~ 
riam  quasi  nostrarum  virium  tribuatnus,  sed 
Domino  Deo  nostro  gratias  agamus,  hoc  enim 
continuo  commonemur,  quia  hoc  nostrum  est 
recordari;  hsec  verba  unde  sint,  et  quanta 
sanctitate  commendentur,  agnoscis;  et  ad  idem 
videtur  alludere,  10  de  Civitat.,  cap.  4,  di- 
cens  :  Cum  ad  illum  sursum  est,  ejus  est  al- 
tare  cor  nostrum.  Praefationis  etiam  sub  hoc 
nomine  meminit  Chrysost.,  homih  3  ad  Co- 


loss.;  et  Ambros.,  lib 
c,  47,  ex  verbis  hujus  Praefationis  mysterium 
Trinitatis  confirmat,  numerum  scilicet  trium 
personarum  ex  triplici  Sancti  appellatione, 
unilatem  vero  Deitatis  ex  singularitate  nomi- 
nis,  Dei  sabbaoth;  quod  argumenlum  elegan- 
tissime  urget  Athanas.,  lib.  de  Humana  na- 
tura  sucepta  contra  Apollinarem,  non  longe 
ab  initio,  et  libro  de  communi  essentia  Patris 
et  Filii,  et  Spiritus  Sancti,  et  orat.  in  illud  : 
Omnia  mihi  tradita  sunt  a  Patre  meo;  lamen 
his  locis  non  satis  declarat,  an  Ecclesia  hoc 
genere  laudis  utatur,  sed  suum  argumentum 
sumit  ex  Isaiae  6,  et  Apoc.  4,  ex  quibus  locis 
Ecclesia  hanc  partem  hujus  Praefationis  mu- 
tuata  est;  quod  magis  significavit  Ambros.  in 
illis  verbis  :  ln  oblationibus  invocatur;  et 
illis  :  Nos  quoque  nihil  prsetiosius  invenimus, 
quo  Deum  prsedicare  possimus,  nisi  ut  sanc- 
tum  appellemus.  Denique  vere  tota  haec  Eccle- 
siastica  Prsefatio  quoad  sensum,  parum  im- 
mutatis  verbis,  reperitur  in  antiquis  liturgiis 
Jacobi,  Basilii,  Chrysost.,  et  apud  Clem.,  lib. 
8  Const.,  c.  42  et  4  6;  el  Cyril.  Hierosol,  Ca- 
tech.  5  myst.,  adeoque  est  anliquissima.  Quod 
autem  aptissima  etiam  sit  ad  praeparandas 
mentes  audientium  ad  futuram  consecratio- 
nem,  per  se  manifestum  est,  cum  corda  ad 
Deum  sublevet,  et  ad  Angelorum  consortium 
in  divinis  laudibus  canendis,  gratiisque  Deo 
agendis.  De  cujus  longiori  expositione  videri 
possunt  scriptores  saepe  citati,  de  Ecclesiasti- 
cis  officiis,  et  latissime  ac  novissime  Durand., 
lib.  2  de  Ritib.  Eccles.,  c.  34;  nobis  enim 
hoc  loco  plura  addere  non  videtur  necessa- 
rium,  tum  quod  res  per  se  satis  clara  sit,  tum 
etiam  quod  nihil  in  eo  specialiter  occurrat 
ad  prsesens  instilutum  pertinens.  Solum  ad- 
verte,  prseter  communem  Prsefationem,  esse 
alias  speciales  in  Ecclesia,  in  quibus  aliqua 
verba  interponuntur  communi  Prafationi, 
paucis  verbis  in  ea  immutatis,  quae  novem 
tantum  numerantur  a  Pelagio  Papa,  epist.  2, 
in  c.  Invenimus,  de  Consec,  dist.  1,  scilicet 
Resurrectionis,  Ascensionis,  Pentecostes,  Na- 
tivitatis,  Epiphaniee,  de  Apostolis,  de  Trini- 
tale,  de  Cruce,  de  Quadragesima  ;  decimam 
vero  de  Beata  Virgine  addidisse  fertur  Urba- 
nus  II,  in  Concilio  Placentiee  celebrato,  ut 
Gratianus  refert,  dist.  70,  in  ultimis  verbis. 
De  auctoribus  autem  harum  Preefalionum  non 
conslat,  nam,  quod  attinet  ad  communem 
Preefationem ,  quamvis  aliqui  eam  tribuant 
Gelasio,  alii  vero  Sixto  I,  tamen  ex  dictis  con- 
stat  esse  antiquiorem ,   et   ad  Apostolorum 


DISPUTAT.  LXXXITI,  SECT.   I.  861 

3  de  Spiritu  Sancto,      tempora  esse  referendam  ,  ut  notavit  Niceph., 


lib.  4  8  Hist.,  c.  5,  et  sumi  etiam  polest  ex 
Justino,  Apolog.  2;  Cyprian.,  de  Ccena  Do- 
mini;  Chrysost.,  hom.  48  in  2  ad  Cor.,  et  29 
in  Matth.;  Auguslin.,  lib.  2  de  Bono  persev., 
c.  13,  de  Spirilu  etlitt.,  c.  44,  ep.  57,  et  120, 
cap.  29;  et  ex  Concilio  Vasensi,  sub  Leone  I, 
can.  4,  ubi  praecipitur,  in  omnibus  Missis, 
Sanctus,  Sanctus,  Sanctus,  eo  ordine  recitari, 
quod  ad  Missas  publicas  dici  debet.  De  aliis 
vero  peculiaribus  Prrefationibus  solum  dicere 
possumus,  non  esse  in  Missa  dicendas,  nisi 
qua3  fuerint  ab  Ecclesia  receptee  et  probata?, 
ut  cautum  etiam  est  in  Concilio  Milevitan., 
cap.  12;  et  in  Concilio  African.  cap.  70.  Et 
heec  sufficiantde  hac  prima  parte  Missse  fide- 
lium. 

19.  De  secunda  vero  parte,  quae  in  canone 
continetur,  specialem  statim  sectionem  insti- 
tuemus;  nunc  supponamus,  omnia  etiam  illa, 
quae  in  canone  continentur,  antiquissima 
etiam  esse,  et  veritatis  ac  religionis  plena. 
Tertia  vero  pars,  quae  post  canonem  sequitur, 
brevissima  est;  unica  enim  salutatione  sacer- 
dotis  ad  populum,  et  responsione,  etalia  ora- 
tione  seu  collecta ,  et  populi  dimissione,  fere 
concluditur,  quae  omnia  ex  dictis  declarata 
sunt.  Itaque,  finito  sacrificio  et  canone  Missee, 
primo  dicitur  versiculus,  qui  Communio  seu 
Communicanda  appellatur;  solebant  enim 
fideles,  finito  sacrificio,  communicare,  etinte- 
rim  canebatur  antiphona  cum  Psalm.  33  : 
Benedicam  Dominum  in  omni  tempore,  ut  con- 
stat  ex  Glem.,  lib.  8,  c.  13.  Ubi  Turrian.,  ex 
Missa  Jacobi,  Dionysio,  Hezychio,  et  aliis,  no- 
tal,  Psalmum  illum  ad  sacrificium  Missee  per- 
tinere,  et  communionem  indicari  in  illo  ver- 
siculo  :  Gustate  et  videte,  quoniam  suavis  est 
Dominus;  inde  ergo  postea  solum  retentum 
consuetudine  est,  ut  aliquis  versiculus  eo 
tempore  in  Missa  recitetur,  qui  a  communione 
nomen  accepit.  Secundo  sequitur  salutatio  sa- 
cerdotis,  Dominus  vobiscum,  supra  explicata. 
Tertio,  sequitur  oratio  seu  collecta,  quee  com- 
muniter  continet  gratiarum  actionem,  et  per- 
ficit  numerum  ternarium,  qui  solet  perfectio- 
nem  significare.  Quod  enim  supra  diximus  de 
numero  harum  collectarum  seu  orationum, 
intelligendum  est,  totum  illum  numerum  ter 
in  Missa  recitari,  in  principio,  medio  et  fine; 
eodemque  sensu  dictum  est  in  Concilio  Lao- 
dicen.,  supra  citato,  tres  orationes  in  Missa 
dici.  De  qua  oratione  plura  apud  Innocent., 
lib.  6,  c.  8  et  sequentibus;  Durand.,  lib.  4 
Rational.,  cap.  55  et  sequentibus.  Quarto  re- 

petita  iterum  dicta  salutatione,  Dominus  vo- 
biscum,  fit  populidimissio.  perilla  verba,  lte 
Missa  est,  quod  esse  antiquissimum  constat 
ex  Alcuino,  c.  de  Celebr.  Missae,  et  Amalar., 
lib.  3  de  Eccles.  offic,  c.  36.  De  qua  re,  et  de 
sensu  horum  verborum,  diximussupra,  agen- 
tes  de  nomine  Missae.  Antiquitus  vero  dimis- 
sio  fieri  solebat  per  hasc  verba,  Ite  in  pace, 
ut  constat  ex  citatis  liturgiis,  et  ex  Glem., 
lib.  8,  cap.  15.  Interdum  autem  fit  aliis  modis, 
scilicet,  per  Benedicamus  Domino,  in  diebus 
profestis,  vel  Requiescant  in  pace,  in  Missis 
defunctorum,  de  quo  legi  potest  Rupert.,  lib. 
2,  c.  20,  et  Micrologus,  de  Eccles.  observ., 
c.  46  et  47.  Populus  respondere  solet,  Deo 
gratias,  ut  gratiarum  actio  cuncta  concludat, 
sicut  August.  dixit,  epist.  59,  qusest.  5;  et 
Dionys.,  dict.  cap.  3  :  Participans  (inquit) 
et  tradens  Thearchicam  communionem,  in  gra- 
tiarum  actionem  sacram  desinit  cum  omni  Ec- 
clesia  sacra  plenitudine,  vel  aliter  :  Accepta 
dataque  divina  communione  in  sacram  gra- 
tiarum  actionem  desinit.  Unde  Ghrysostom., 
hom.  32  in  Malth.  :  Gratias  egit  et  hymnum 
dixit  postquam  dedit,  ut  et  nos  hoc  ipsum  fa- 
ciamus.  Quinto  subjungit  sacerdos  illam  ora- 
tionem:  Placeat  tibi  sancta  Trinitas,  prout 
habetur  in  Missali.  De  qua  potest  legi  Durand., 
in  Ration.,  lib.  4,  c.  ult.,  et  Demochares,  lib. 
de  Missar.  Celebr.,  c.  4  5,  in  fine,  ubi  ex  Ber- 
none,  cap.  25  de  Officio  Missse,  indicat,  hanc 
orationem  dici  finitisomnibus,  etiam  dala  be- 
nedictione,  et  osculato  prius  altari ;  nunc  au- 
tem  non  ita  fit,  sed  ante  benedictionem  prse- 
mittitur  haec  oratio,  et  fortasse  ita  intelligendi 
sunt  dicti  auctores,  cum  dicunt,  finitis  omni- 
bus,  scilicet,  usque  ad  populi  dimissionem. 
Sexto  sequitur  populi  benedictio,  ad  imitatio- 
nem  eorum,  quee  leguntur,  Levit.  9,  et  Num. 
6  :  Benedicetis  filiis  Israel,  etc,  et  ad  imita- 
tionem  Christi,  qui  discessurus  ab  Apostolis 
benedictionem  illis  prius  impertivit,  Luc  24. 
Unde  hanc  consuetudinem  et  benedictionem 
commendal  Conc  Agathens.,  c  30,  in  c  Con- 
venit,  de  Consecr.,  dist.  5,  et  c  47,  prohibet 
egredi  populum  ante  benedictionem  sacerdo- 
tis ;  idem  habetur  in  Concil.  Aurelianen.  II, 
can.  28,  et  Concil.  Arelat.  III,  apud  Burchar., 
lib.  3,  c  29;  Ivonem,  part.  3,  c  34.  De  hac 
etiam  benedictione  loqui  videtur  Isidor.,  lib. 
4  de  Officiis  Ecclesiasticis,  c  17,  cum  ait  : 
Benedictionem  in  populo  dari  a  sacerdotibus, 
antiqua  per  Moysen  benedictio  pandit  et  com- 
probat;  et  clarius  Ca?sareus,  hom.  5  :  Rogo 
vos   fratres  charissimi,   ut  quoties    in  die 

Dominico  aut  aliis  festivitatibus  Missse  fiunt, 
nullus  de  Ecclesia  discedat,  donec  divina  My- 
steria  compleantur;  et  infra  :  Monete  eos,  qui 
nec  orationem  Dominicam  dicere,  nec  bene- 
dictionem  accipere  volunt.  Observandum  au- 
tem  est,  Augustin.,  dict.  epist.  59,  significare 
benedictionem  hanc  sacerdotis  antecedere 
gratiarum  actionem;  sed  fortassse  loquilur 
de  benedictione,  quae  dari  solet  stalirn  post 
communionem.  Septimo,  post  datam  benedic- 
tionem,  sacerdos  recitat  Evangelium  :  In 
principio  erat  Verbum,  nisi  aliud,  juxta  prse- 
dictum  ordinem  Missalis,  dicendum  sit,  de 
qua  re  nihil  invenio  scriptum  ab  antiquis 
Ddctoribus,  quod  est  signum,  consuetudinem 
hanc  non  esse  valde  antiquam;  constat  tamen 
esse  optimam,  et  utilissimam  ad  tanti  bene- 
ficii  jugem  recordationem,  quod  scilicet  Ver- 
bum  pro  nobis  caro  factum  sit,  et  quod  de 
sinu  Patris  ad  nos  descenderit;  habet  etiam 
aliam  utilitatem,  quod  bis  in  Missa  Evange- 
lium  recitetur,  ut,  si  contingat,  proprium  Do- 
minicee  vel  ferise  Evangelium  propter  festum 
omitti,  possit  in  fine  Missee  recitari;  et  ita  fit, 
prsetermisso  eo  die  initio  Evangelii  S.  Joan- 
nis.  Denique  illud  etiam  commodi  est,  ut,  si 
qui  fortasse  prius  Evangelium  audire  non  po- 
tuerunt,  saltem  in  fine  Missae  audiant.  Ultimo, 
discedens  sacerdos  ab  altari,  seque  sacris 
vestibus  exuens,  recitat  hymnum  Trium  pue- 
rorum,  juxta  decretum  Conc  Tolet.  IV,  c  13, 
ubi  prsecipitur  decantari  canticum  illud  in 
omnium  Missarum  solemnitate.  Quod  tamen 
nunc  minime  observatur,  sed  secreto  tantum 
praedicto  tempore  dicitur. 

20.  Prsecipua  quxdam  hsereticorum  objectio. 
—  Advertendum.  —  Tertio  principaliter  os- 
tendi  potest  heec  veritas  salisfaciendo  objec- 
tionibus,  quae  in  contrarium  ab  haereticis 
fiunt;  nam  si  in  tota  hac  actione,  nihil  inor- 
dinatum  aut  praeter  rationem  ostenditur,  cum 
alias  ex  objecto  bona  sit,  et  ad  cultum  Dei 
pertineat,  ut  a  nobis  probatum  est,  evidens 
erit,  esse  convenienter  et  sancte  institutam. 
Prima  ergo  et  preecipua  objectio  hsereticorum 
est,  quia,  licet  in  substantia  hujus  actionis 
nihil  esse  superstitiosum  videatur,  tamen  in 
modo,  praster  ralionem  est,  quod  lectiones 
sacree  et  orationes,  et  alia,  quse  in  Missa  di- 
cuntur,  Latina  et  peregrina  lingua,  et  non 
vulgari  dicantur.  Nam ,  si  hsec  dicuntur  ad 
populum  instruendum,  vel  excitandum,  opor- 
tet  in  eo  idiomate  dici ,  in  quo  possint  ab 
omnibus  intelligi;  nam  :  Si  nesciero  virtutem 
vocis,  ero,  cui  loquor,  barbarus,   et  qui  lo- 


quitur  mihi ,  barbarus,  ut  Pnulus  argumen- 
tatur,  1  ad  Cor.  14,  cx  quo  loco  difficilis 
redditur  haee  objectio;  nam,  ut  ibidem  di- 
citur  :  Nisi  vos  per  lingua?n  manifestum 
sermonem  dederitis,  quomodo  scietur  id,  quod 
dicitur?  eritis  enim  in  aera  loquentes;  et 
infra  :  Si  benedixeris  spiritu,  qui  supplet  lo- 
cwn  idiotge,  quomodo  dicet,  Amen,  super  tuam 
benedictionem?  quoniam  quid  dicas ,  nescit; 
nam  tu  quidem  bene  gratias  agis,  sed  alter 
non  xdificatur.  Et  confirmatur,  quia  non  so- 
lum  in  Missa  fere  omnia  proferuntur  in  lin- 
gua  Latina,  sed  etiam  quaedam  in  Grseco  vel 
in  Hebraico  idiomate  recitantur,  quee  non 
solum  a  populo,  verum  etiam  ab  ipsis  sacer- 
dotibus  frequenler  ignorantur,  quid  signi- 
ficent,  aut  quae  mysteria  contineant.  Haec 
objectio  generalis  valde  est,  quia  non  solum 
de  sacrificio  Missae,  sed  etiam  de  caeteris 
omnibus  sacris  ministeriis,  vel  publicis  ora- 
tionibus,  fieri  potest;  neque  de  his  solum, 
sed  etiam  de  universis  sacrae  Scripturae  libris 
cum  haereticis  hujus  temporis  magna  contro- 
versia  est,  an  expediat,  vulgari  sermone 
translatos  cornmuniter  circumferri ,  ut  ab 
omnibus  legi  possint.  De  quo  argumento 
scripsit  erudite  Bellarminus,  lib.  2  de  Verbo 
Dei,  cap.  15  et  16.  Et  ideo  pauca  hic  attin- 
gemus,  quae  sufficiant  ad  defensionem  Eccle- 
siasticae  consuetudinis,  et  definitionis  Concil. 
Trident.,  sess.  22,  cap.  8,  ubi  sic  inquit  :  Etsi 
Missa  magnam  contineat  populi  fidelis  eru- 
ditionem,  non  tamen  expedire  visum  est  Pa- 
tribus,  ut  vulgari  passim  lingua  celebraretur; 
et  in  can.  9,  dicit  anathema  in  eos,  qui  hunc 
ritum  damnant.  Ad  hoc  autem  suadendum 
sufficit  universalis  Ecclesiae  consuetudo; 
quam  damnare  insolentissimae  insanise  est, 
ut  Augustin.  dixit,  epist.  118;  maxime  cum 
hujus  consuetudinis  nullum  possit  initium 
designari,  quod  est  signum  Apostolicae  tra- 
ditionis,  juxta  regulam  Augustin.,  lib.  4  de 
Baptism.,  cap.  24;  quod  sumitur  etiam  ex 
Leone ,  serm.  2  Pentecostes,  et  clarius , 
serm.  2  de  Jejunio  Pentecost.  Assumptum 
vero  nunc  constat  experientia  in  tota  Ecclesia 
Latina,  cum  tamen  non  legamus,  Pontificem 
vel  Concilium  aliquod  hoc  instituisse,  aut 
praecepisse;  et  Augustin.,  lib.  2  de  Doctrina 
Christiana,  cap.  13,  refert  Psalmos  in  Eccle- 
sia  Latine  cantari  consuevisse  suo  tempore 
in  Africa.  Idemque  in  Hispania  servatum 
esse  in  divinis  officiis  sumi  potest  ex  Isidoro, 
libro  de  Divinis  officiis,  ex  variis  Gonciliis 
Hispanis,  quse  supra  citavimus,  preesertim  ex 

Toletano  IV,  et  Valentino  I.  De  Gallia  idem 
constat  ex  Alcuino  et  Amalario.  De  Germa- 
nia ,  cx  Ruperlo  et  Rabano.  De  Anglia  ex 
Beda,  in  initio  Historiae  de  rebus  Anglicis;  de 
Italia  res  est  per  se  manifesta,  ut  patet  ex 
antiquissimo  ordine  Rornano,  et  ex  Gregorio 
in  suo  Sacramentali,  et  ex  aliis  multis,  quae  a 
Graliano  referuntur,  de  Consecr.,  dist.  5.  In 
Ecclesia  autem  Grseca  idem  proportione  ser- 
vatur;  narn,  licet  divina  officia  in  Graoca 
lingua  celebrentur,  quia  illa  est  doctrinalis 
lingua  (ut  sic  dicam)  in  illa  regione,  qua  ne- 
cesse  est  uti  pastores  et  Doclores  illius  Eccle- 
siae,  tamen  etiam  illa  distincta  est  a  vulgari, 
seu  corrupta  lingua,  qua  communiter  popu- 
lus  utitur;  idemque  esse  dicilur  in  linguis 
Syriaca,  et  Arabica  ,  quod  vulgaris  est  dis- 
tincta  a  doctrinali  eliam  in  suoidiomate;  et 
divina  officia  semper  in  doctrinali  lingua 
peraguntur.  Quod  si  alicubi,  vel  aliquo  tem- 
pore  non  fuit  lingua  doctrinalis  distincla  a 
vulgari,  saltem  in  regione  aliqua,  id  est  per 
accidens;  nunc  enim  loquimur,  supposita  hac 
distinctione,  quae  nunc  est,  et  fere  semper 
fuisse  legimus.  Ratio  autem  est,  quia  im- 
primis  hoc  non  est  malum  per  se  et  ex 
objecto,  sed  indififerens,  neque  est  jure  di- 
vino  prohibitum,  ut  per  se  constat;  deinde 
non  est  simpliciter  necessarium  ad  aedifica- 
tionem  fidelium;  nam  quidquid  eis  scire,  aut 
intelligere  de  his  mysteriis  expedit,  potest 
facile  per  pastorum  et  Doctorum  disciplinam 
suppleri ;  el  ideo  Concil.  Trident.  supra  prae- 
cipit,  ut,  retento  antiquo  ritu,  ne  oves  Christi 
esuriant,  pastores  frequenter  inter  Missarum 
celebrationem .  vel  per  se,  vel  per  alios,  ex 
iis,  quse  in  Missa  leguntur,  aliquid  exponant, 
et  praesertim  de  ipso  Missee  sacrificio  ;  quod 
etiam  indicavit  Paul.  citato  loco  ;  cum  enirn 
dixisset  :  Major  est,  qui  prophetat ,  quam, 
qui  loquitur  linguis ,  subdit  exceptionem  : 
Nisi  forte  interpretetur ,  ut  Ecclesia  sedifica- 
tionem  accipiat.  Aliunde  vero  sunt  multae  et 
graves  rationes,  propter  quas  ita  fieri  magis 
expedit.  Primo,  quia  etiam  si  vulgari  lingua 
omnia  dicerentur  in  Missa,  communis  plebs 
magna  ex  parte  illa  non  intelligeret,  ut, 
v.  gr.,  Psalmos ,  Prophetas,  Paulum,  Apo- 
calypses,  Cantica,  et  similia,  quee  vix  possunt 
eruditi  inlelligere,  unde  consequenter  fieret, 
ut  eis  daretur  multiplex  errandi  occasio,  vel 
intelligendo  aliqua  verba  secundum  proprie- 
tatem,  quae  metaphorice  dicta  sunt,  vel  aliis 
modis  similibus.  Secundo,  quia  non  omnia 
mysteria  communi  populo  facile  proponenda 

sunt,  sed  aliqua  occulta  esse  oportet,  ne,  vel      Eph.  5,  ad  Coloss 


apud  idiotas  vilescant,  aut  cum  errore  conci- 
piantur,  quando  ea  scire  illis  non  est  neces- 
sarium,  ut  in  hoc  proposito  antiqui  Patres 
docuerunt,  Dionys.,  cap.  1,  et  ult.  de  Eccle- 
siast.  Hierar. ;  Basil.,  lib.  de  Spiritu  Sancto, 
cap.  27;  Gregor.,  4  Dialog.,  cap.  56  ;  propter 
hanc  enim  causam  inter  alias  voluit  Deus 
Scripturas  esse  obscuras.  et  sub  tropis  et  fi- 
guris  mysteria  contineri,  ut  notavit  Augustin., 
lib.  2  de  Doclrina  Christ.,  cap.  6;  etChrysost., 
hom.  44  Imperfecti;  et  Gregor.,  hom.  6  in 
Ezech.  Terlio,  quia  ad  decentiam  et  venera- 
lionem  divinorum  officiorum  pertinet,  ut  non 
vulgari  lingua,  sed  alia  secretiori  et  graviori 
recitentur.  Sicut  enim  ob  hanc  causam  decet, 
ut  non  fiant  in  communi  loco,  vel  communi- 
bus  vestibus,  ita  etiam  nec  communi  lingua. 
Quarto  hoc  etiam  confert  ad  majorem  Eccle- 
sise  unitatem,  ut  divina  officia  eodem  modo 
ubique  fiant.  et  omnibus  temporibus;  nam 
vulgaris  lingua  facile  mutatur;  doctrinalis 
autem  durabilior  est.  Quinto  hinc  etiam  vi- 
tatur  periculum,  ne  cum  mutatione  linguee, 
aliquam  etiam  magni  momenti  mutationem, 
vel  etiam  substantialem  in  divinis  officiis  fieri 
conlingat.  Sexto  denique  hoc  ipso  admo- 
nentur,  vel  quodammodo  coguntur  Ecclesiae 
minislri,  ne  vulgari  lingua  contenti,  doctri- 
nalem,  et  consequenter  doctrinam  ipsam 
negligant. 

21.  Advertendum.  —  Quid  sit,  linguis  lo- 
quar.  —  Exponitur  Apostolus.  —  Notabile. 
Advertendum.  —  Ad  difficultatem  ergo  pro- 
positam,  quod  ad  rationem  spectat,  satis  ex 
diclis  responsum  est.  Nam  illa  utilitas,  quee 
ibi  proponitur,  et  incerta  est,  et  multis  peri- 
culis  exposita,  et  alio  securiori,  et  sufficiente 
modo  suppleri  potest.  Adde  optima  verba 
Chrysost.,  hom.  3  de  Lazaro  :  Etiam  si  non 
intelligas  illic  recondita,  tamen  ex  ipsa  lec- 
tione  multa  nascitur  sanctimonia;  et  similia 
habet  Origenes,  hom.  12  in  Josue.  Quod  vero 
attinet  ad  testimonium  Apostoli,  quoniam 
per  se  obscurum  est,  majori  indiget  ex- 
plicatione,  et  preesertim  oportet  imprimis 
exponere,  quid  sit  loqui  lingua ,  quid  vero 
interpretari  seu  prophetare.  Pro  quo  est 
animadvertendum ,  consuetum  fuisse  fideli- 
bus  in  primitiva  Ecclesia,  quando  religiosos 
conventus  faciebant,  seu  ad  sacra  officia  con- 
veniebant,  partim  in  divinis  laudibus  occu- 
pari,  partim  in  doctrina  explicanda  seu 
concione  ad  plebem,  quae  consuetudo  constat 
tum  ex  citato  loco  Pauli,  tum  ex  aliis  ad 


3;  tum  ex  Clem.,  lib.  8, 
cap.  4,  et  seq.;  tum  ex  Dionys.,  cap.  3  de 
Eccles.  Hierarch.;  Justino,  Apolog.  2  pro 
Chrislianis.  Prophetare  ergo  in  citato  loco 
idem  est,  quod  concionari,  vel  ad  populum 
de  rebus  divinis  loqui,  quod  necesse  est  vul- 
gari  lingua,  et  omnibus  nota  fieri ,  si  ad 
omnium  utilitatem  fit,  quod  satis  idem  Apos- 
tolus  exposuit,  dicens  :  Qui  prophelat,  homi- 
nibus  loquitur  ad  sedificationem, ,  et  exhor- 
tationem  et  consolationem.  Non  excluditur 
autem,  quin  talis  prophetia  possit  etiam 
futurorum  praedictionem  continere,  dummodo 
qui  prophetat,  possit  mentem  suam  ad  populi 
sedificalionem  proponere,  et  interpretari. 
Quamvis  etiam  necessaria  non  sit  talis  futu- 
rorum  prsedictio  ad  prophetandum,  prout  ibi 
sumitur,  sed  sufficiat  Scripturarum  aut  mys- 
teriorum  fidei  interpretatio.  Unde  inferius  ait 
Paul.  :  Quid  vobis  prodero,  nisi  vobis  loquar, 
aut  in  revelatione,  aut  in  scientia,  aut  in 
prophetia,  aut  in  doctrina?  ubi  slrictius  vi- 
detur  sumi  prophelia ,  quam  in  superiori 
verbo  prophetandi.  Nam,  ut  ex  contextu 
constat,  ad  prophetandum  satis  est,  loqui  in 
Ecclesia  ad  aedificationem  fidelium  aliquo  ex 
dictis  modis,  scilicet  vei  in  revelatione,  id  est, 
declarando  mysteria  ex  Dei  revelatione ;  vel 
in  scientia,  id  est,  ex  dono  scientise,  aut 
certe  ex  diligente  studio  et  eruditione  mys- 
teria  explicando ;  vel  in  doctrina,  id  est, 
accommodando  sermonem  ad  audilores,  ut  ad 
discipulos;  vel  in  prophetia  in  rigore  sumpta, 
id  est,  annunciando  futura,  ita  tamen,  ut  ab 
omnibus  possit  intelligi.  At  vero  linguis  loqui, 
prout  verbum  ipsum  sonat,  uihil  aliud  est, 
quam  habere  donum  linguarum;  sed  in  eo 
loco  specialiter  sumitur  pro  usu  talis  doni  ad 
laudes  Deo  canendas,  vel  spirituales  hymnos 
recitando  in  peregrina  lingua,  quam  alii  non 
intelligunt.  Solebant  enim  fideles  in  his  reli- 
giosis  conventibus  ita  in  divinis  laudibus 
occupari,  ut  unusquisque  juxta  Spiritus 
Sancli  instinclum  aliquid  ex  proprio  inge- 
nio  in  Dei  laudem  et  gratiarum  actionem 
caneret  aut  recitaret,  ut  ex  Dionys.,  cap.  3 
de  Divinis  nominibus,  licet  colligere ,  et  ex 
Tertull.,  in  Apolog.,  cap.  39  :  Coimusin  cce- 
tum,  et  congregationem,  ut  ad  Deum,  quasi 
manu  facta  precationibus  ambiamus  orantes. 
Cogimur  ad  divinarum  litterarurn  commemo- 
rationem.,  si  quid  prsesentium  temporum  qua- 
litas,  aut  praemonere  cogit,  aut  recognoscere. 
Et  infra  :  Post  aquam  manualem  et  lumina, 
ut  quisque  de  Scripturis  sanctis,  vel  de  pro- 

prio  ingenio  potest ,  provocatur  in  medium 
Deo  canere.  Circa  quem  locum  Pamel.,  et 
super  lib.  Cypriani  de  Oratione  Dominica  , 
num.  2,  multa  ex  anliquissimis  Patribus,  et 
historiis  ad  hanc  rem  congeril.  Quantum  ergo 
ex  hoc  loco,  quem  traclamus,  colligi  potest, 
eo  tempore,  quo  donum  linguarum  frequenter 
fidelibus  conferebatur,  accidebat  interdum, 
ut  in  Ecclesia  aliqui  divinas  laudes  cane- 
rent,  aut  recitarent  in  ea  lingua ,  quam  alii 
non  intelligebant;  imo  etiam  in  eo  idiomate, 
quod  ipsemet  recitans  non  perciperet,  ut  in- 
dicant  illa  verba  :  Si  orem  lingua,  spiritus 
meus  orat,  mens  autem  mea  sine  fructu  est; 
quse  verba  Chrysost.,  Theophyl.,  Ambros.  et 
Anselm.,  exponunt  de  his,  qui  loquentes  lin- 
guis  seipsos  non  intelligebant ;  qui  dicuntur 
orare  spiritu,  quia  interiori  affectu  ad  ita 
loquendum  et  orandum  moventur,  mens 
autem  eorum  sine  fructu  est,  quia  verborum 
vim  non  percipiunt;  narn,  aut  eorum  signifi- 
cationem  ignorant,  aut  (quod  verisimilius  est) 
licet  significationem  verborum  intelligant, 
mysteria  tamen,  quse  illis  verbis  continentur, 
non  percipiunt,  ut  Augustin.  sentit,  12  Gene- 
sis  ad  litteram,  cap.  8  et  9.  Alii  vero  hoc  refe- 
runt  ad  aliorum  fructum,  nimirum,  quod,  qui 
hoc  modo  orat,  se  ipsum  seclificat,  suumque 
spiritum  excitat,  sine  aliorum  tamen  fructu; 
ita  Theodoretus  et  alii ,  quod  ad  nostrum 
institutum  nihil  refert,_nam  loqui  lingua  in 
utroque  sensu  idem  est,  quod  divinas  laudes 
ita  loqui,  ut  alii  quidem  non  intelligentes,  in 
admiralionem  rapiantur;  fructum  tamen,  et 
interiorem  sedificationem  non  percipiant.  Hu- 
jusmodi  ergo  usus  linguarum  videtur  fuisse 
maxime  familiaris  Corinthiis,  et  in  tanta  sesti- 
matione  et  pretio,  ut  de  illo  maxime  gloria- 
rentur;  illudque  donum  dono  prophetise 
preeferrent;  Paulus  autem  in  preedicto  loco 
hujusmodi  donum  ,  aut  usum  ejus,  non  re- 
prehendit,  nec  contemnendum  putat,  sed  re- 
prehendit  inordinatum  usum  ejus,  et  docet, 
prophetiae  donum  illi  esse  preeferendum.  Unde 
concludit  in  fine  capitis  :  Itaque  fratres  setnu- 
lamini  prophetare ,  et  loqui  linguis  nolite 
prohibere;  omnia  autem  honeste,  et  secundum 
ordinem.  fiant  in  vobis.  Constat  igitur  ex  vera 
hujus  loci  intelligentia  nullum  ex  eo  argu- 
mentum  sumi  posse  contra  praedictum  usum 
Ecclesise,  tum  quia  in  eo  non  est  sermo  de 
officiis  divinis,  quse  in  Ecclesia  recitantur, 
aul  canuntur,  sed  de  sermone  exhortatorio 
ad  plebem,  aut  de  precibus,  seu  laudibus, 
quas  unusquisque,  proprio  dono  seu  spiritu 

ductus,  coram  aliis  profert;  tum  etiam  quia 
Apostolus  non  improbat  illum  usum  lingute, 
sed  usum  et  £estimalionem  ejus  moderatur; 
et  illum  maxime  approbat,  quando  cum  eo 
adjungitur  interprelalio.  Ad  verba  autem  su- 
pra  citata,  quoniam  ex  eis  sumi  potest  saltem 
argumentum  a  simili,  specialiter  responden- 
dum  est.  In  illis  ergo  primis  verbis,  Si 
nesciero  virtut&m  vocis,  ero,  cui  loquor,  bar- 
barus,  etc,  nihil  aliud  significatur,  nisi,  quod 
neque  intelligam,  neque  intelligar,  juxta  illud 
Ovidii  :  Barbarus  hic  ego  sum ,  quianon  in- 
telligor  ulli.  Quod  quidem  est  inconveniens 
in  sermone  exhortatorio,  non  tamen  in  ser- 
mone  deprecatorio ;  nam,  ut  ibidem  dicitur, 
qui  prophetat  seu  exhortatur,  hominibus  lo- 
quitur,  et  ideo  vane  et  in  aera  loquitur,  si  non 
intelligitur  quod  loquitur,  ut  Paulus  paulo 
anle  dixerat.  Qui  autem  loquitur  lingua,  de- 
precando  scilicet  seu  orando,  non  hominibus 
loquitur,  sed  Deo,  qui  optime  non  solum  lin- 
guam,  sed  et  mentem  novit,  et  ideo  necesse 
non  est,  quod  ab  hominibus  intelligatur;  imo 
nec  semper  necesse  est,  ut  ipsemet,  qui  orat, 
inlelligat;  satis  est  enim  quod  sciat,  seu  cre- 
dat  illa  esse  verba,  quibus  laudatur  vel  exo- 
ratur  Deus;  tunc  enim  revera  spiritus  orat, 
et  movet  linguam,  quamvis  mens  verborum 
significationem  non  satis  percipiat,  ut  ibid. 
significavit  Paulus  in  verbis  supra  declaratis  : 
Nam  si  orem  lingua,  spiritus  meus  orat;  mens 
autem  mea  sine  fructu  est;  et  hac  ratione 
non  male  faciunt,  qui  Latine  orant,  quamvis 
linguam  Latinam  non  intelligant,  ut  sumitur 
ex  Chrysost.  et  Origene  supra  citatis ,  et 
Augustin.,  lib.  de  Baptismo,  cap.  25,  et  3  de 
Doctrina  Christiana,  cap.  9,  ubi  dicit,  Judeeos 
rite  coluisse  Deum  figuris  et  signis,  quorum 
vim  et  significationem  non  satis  intelligebant; 
et  multi  eliam  nunc  religiose  Psalmos  reci- 
tant,  quos  non  intelligunt,  quamvis  Latinam 
linguam  sciant.  Ultima  denique  verba  ita  ex- 
ponuntur  a  D.  Thom.,  Primasio,  Haymone, 
et  aliis,  ut  per  eum,  qui  supplet  locum 
idiotae,  intelligant  ministrum,  qui  loco  populi 
respondet;  unde  significant,  oportere,  ut  sal- 
tem  minister  intelligat,  ut  loco  populi  respon- 
dere  possit.  Quee  interpretatio  est  apparens, 
juxta  vulgatam  versionem;  tamen ,  juxta 
Grsecam  editionem  habet  difficultatem,  quia 
non  dicit,  quisupplet,  sed,  qui  adimplet  lo- 
cum  idiotae.  id  est,  qui  est  idiota  et  ignarus. 
Atque  ita  interpretantur  Theoph.  et  Chrys., 
hom.  53;  et,  idiotam,  ait  Chrysost.,  promis- 
cuam   plebem  vocat;  imo   eo  tempore  tota 

plebs  solebat  respondere  sacerdoti,  ut  ex  his, 
quse  supra  adduximus  de  aliquibus  respon- 
sionibus  populi,  sumi  potest,  etex  Hieronymo 
in  prrefatione  lib.  2  ad  Galatas.  Et  augetur 
tandem  difficultas,  quia  etiam  nunc  non  est 
necesse,  ut  minister  linguam  intelligat,  in  qua 
Missa  dicitur.  Quare  dici  potest,  juxta  supra 
dicta,  Apostolum  non  loqui  de  officiis  Eccle- 
siasticis,  sed  de  illis  canticis  vel  laudibus, 
quas  singuli  ex  proprio  spiritu  vel  ingenio 
recitabant,  ut  se  invicem  excitarent,  et  com- 
moverent;  et  ideo  fieri  oportebat  in  lingua, 
quam  alii  intelligerent;  vel  saltem,  ut  eorum 
interpretatio  subsequeretur.  In  clivinis  aulem 
officiis,  quse  potissime  ad  cultum  Dei  orcli- 
nanlur,  magis  expediens  fuit  propter  alias 
raliones  supra  adductas,  ut  non  fiant  vulgari 
lingua;  sed  ut  suis  opportunis  locis  et  tem- 
poribus,  pastorum  interpretatio  adjungatur. 
Addo  denique,  quamvis  necessarium  non  sit, 
ut,  qui  responsionem  daturus  est  alteri  oranti, 
(sive  ille  minister  sit,  sive  populus)  pro- 
prium  idioma,  seu  verborum  significationem 
intelligat,  saltem  necessarium  esse,  ut  ex 
institutione  et  consuetudine  intelligat  saltem 
confuse,  quid  faciat  sacerdos,  id  est,  an  ora- 
tionem  proferat,  et  quando  illam  finiat,  alio- 
qui  accommodate  respondere  non  poterit.  At 
vero  in  illo  usu  linguae,  de  qua  Paulus  lo- 
quitur,  neque  hoc  fieri  potuisset,  tum  quia, 
qui  loquitur  lingua,  non  loquitur  juxta  ali- 
quem  ritum  vel  institutionem ,  sed  prout 
Spiritus  Sanctus  dat  eloqui  illi ;  lum  etiam 
quia  talis  lingua  interdum  est  omnino  pere- 
grina,  ita  ut  audientes  prorsus  ignorent,  quid 
loquatur,  et  an  oret,  vel  aliud  proferat,  vel 
quando  orationem  finiat,  et  similia ;  et  ideo 
de  tali  usu  linguae  facile  concedemus,  esse 
ineptum  ad  publica  officia ,  neque  id  erit 
contra  convenientem  Ecclesiee  ritum,  ut  satis 
declaratum  est. 

22.  Unde  facilis  est  responsio  ad  ullimam 
confirmationem ;  nihil  enim  incommodi  est, 
quod  Latina  Ecclesia  quasdam  voces  Hebrai- 
cas  vel  Grsecas  in  Missa,  aut  in  officiis  Eccle- 
siasticis  retinuerit,  vel  quia  peculiarem  em- 
phasim  habent,  ut  de  voce  Alleluia  dicit  D. 
Thom.,  Apoc.  '19,  qua3  non  utcumque  divi- 
nam  laudem  personat,  sed  cum  peculiari  Iseti- 
tise  signo,  utAugust.  etiam,  Psalm.  406,  nota- 
vit;  vel  ad.  unitatem  Ecclesise,  ejusdemque 
fidei  confessionem  indicandam,  ut  de  voce 
Kyrie  eleyson  indicat  Augustin.,  epist.  178, 
circa  finem;  ex  quo  loco  potest  heec  consue- 
tudo  variis  exemplis  confirmari.  Vel  etiam 

propter  commendandam  antiquitatem,  ut  su- 
mitur  ex  Gregor.,  lib.  7,  ep.  63,  ubi  de  voce 
Kyrie  eleyson  tractat;  August.,  2  de  Doctrina 
Christiana,  cap.  10  et  14,  et  ponit  exemplum 
in  voce  Amen,  et,  Alleluia;  in  quibus  dicit 
servatam  esse  antiquitalem  propter  Sancto- 
rum  auctorilatem;  vel  denique,  quia  interdum 
tales  sunt  voces,  ut  commode  transferri  in 
aliam  linguam  non  possint,  ut  de  voceHosanna 
et  Racha  eodem  loco  dicit  August.,  et  Isidor. 
etiam  has  duas  postremas  rationes  attigit,  lib. 
6  Etymolog.,  cap.  ult.  Neque  est  incommo- 
dum  alicujus  momenti,  quod  propria  harum 
vocum  significatio  a  multis  etiam  sacercloti- 
bus  ignoretur,  quia,  vel  satis  est,  quod  in  fide 
totius  Ecclesise  proferantur;  earum  enim  co- 
gnitio  non  est  admodum  necessaria  singulis; 
vel  certe  ex  ipso  usu  et  accommodatione  jam 
sunt  veluti  Latinee  factse,  sicut  de  verbo, 
baptizandi,  in  superioribus  diximus;  et  ita 
etiam  sufficienter  nota  est  earum  significatio. 
Quis  enim  ignorat  alleluia  esse  vocem  gau- 
dii  et  lastitiee,  qua  provocatur  homo  ad  Dei 
laudem?  et  sic  de  aliis. 

23.  Secunda  objectioest,  quia  in  his,  quse 
in  Missa  dicuntur,  qusedam  sub  silentio  el  se- 
crele,  alia  vero  publice  proferuntur,  quod 
videtur  inordinatum,  et  contra  rationem; 
nam  oratio,  quae  in  Missa  fit,  non  est  privata, 
sed  publica ;  non  ergo  secrete  inter  Deum  et 
hominem,  sed  publice  fieri  debet.  Quse  item 
utilitas  in  hujusmodi  secreto  esse  potest? 
nam,  si  verba  sancta  sunt,  cur  non  ab  omni- 
bus  audientur?  et  si  oratio  nomine  omnium 
fit,  cur  non,  audientibus  omnibus  et  assen- 
tientibus,  fiet?  Dices  fortasse,  id  fieri  ad  oc- 
cultandum  aliquod  myslerium.  Sed  contra, 
nam  quod  majus  potest  esse  mysterium, 
quam  ipsamet  consecratio?  et  lamen  verba, 
quibus  illud  conficitur,  alta  voce  prolata  sunt. 
Et  statim  subdidit  :  Hoc  facite  in  meam  com- 
memorationem ;  et  ita  fiebat  exemplo  Christi 
in  antiqua  Ecclesia,  ut  licet  colligere  ex  anti- 
quis  Liturgiis,  in  quibus  ad  verba  consecra- 
tionis  populus  respondet  Amen;  cujus  consue- 
tudinis  meminit  etiam  Euseb.,  lib.  7  Hist.,  c. 
9;  et  August.,  lib.  65  Queestionum,  quaest.  49, 
quanquam  ibi  non  sit  sermo  de  consecratione, 
sed  de  dispensatione  sacramenti,  de  qua 
etiam  loquitur  Cyrill.  ,  Catech.  5  mystag. 
Tandem  Chrysost.,  hom.  18  in  2  ad  Cor.,  di- 
cit,  omnia,  qux  in  Missa  fidelium  fiunt,  com- 
munia  esse  populo  et  sacerdoti.  Et  confirma- 
tur,  seu  augetur  difficultas,  quia  etiam  videtur 
incongruum,  ut  in  Missa  aliquando  canendo 

dicantur  orationes  et  alia,  quia  hoc  non  vi- 
detur  decere  gravitatem,  et  reverentiam  tanli 
officii. 

24.  Ad  confutanclum  hunc  errorem  docuit 
Concil.  Trident.,  dicta  sess.  22,  c.  5,  proban- 
dum  esse  ritum  Ecclesiae  Catholicae,  quo  ob- 
servatur,  ut  quaedam,  submissa  voce,  alia 
vero  clariori  in  Missos  sacrificio  pronuncien- 
tur,  quod  in  can.  9,  specialiter  definit  de 
verbis  consecrationis,  et  de  alia  parle  cano- 
nis  qua3  secrete  et  submissa  voce  dici  consue- 
vit.  Hunc  autem  ritum  antiquissimum  esse, 
constat  ex  Liturgiis  saepe  citatis,  praesertim 
Basilii,  et  Chrysost.,  et  ex  Cyril.,  Catech.  5, 
idem  colligitur.  Deinde  per  se  notum  est,  hunc 
ritum  ex  se  intrinsese  non  esse  malum  aut  con- 
tra  rationem,  sicut  neque  e  contrario  esset 
malum,  lotam  Missam  alta  voce  pronuntiare; 
neutrum  enim  est  contra  aliquam  virtutem, 
nec  prse  se  fert  aliquam  indecentiam;  Chri- 
stus  etiam  nihil  de  hoc  statuit,  aut  prohibuit; 
neque  enim  Scriptura  aut  traditione  constat 
tale  Christi  praeceptum;  dispositioni  ergo  Ec- 
clesiae  hunc,  sicut  cseteros  accidentales  ritus 
commisit;  cur  igitur  reprehendi  potest  Ec- 
clesia,  quod  in  re  de  se  indifferente  alteram 
partem  observandam,  et  usu  retinendam  exi- 
stimaverit?  non  enim  expediebat,  arbitrio 
cujusvis  sacerdotis  hoc  relinquere,  tum  quia 
inde  orla  fuisset  infinita  quaedam  varietas; 
tum  maxime,  quia  multa  indiscrete  et  inordi- 
nate  fierent.  Ad  eligendum  autem  et  sta- 
tuendum  hunc  ritum  potius,  quam  alium, 
habuit  Ecclesia  rationes  morales  sufficientis- 
simas.  Primo,  quia  illamet  varietas  nunc  pu- 
blice,  nunc  secrete  et  in  silentio  orando,  re- 
creat,  et  delectat  audientium  animos;  et 
quandam  prae  se  fert  gravilatem  et  venusta- 
tem.  Secundo  ex  Concil.  Trident.  supra,  quia 
his  adminiculis  exterioribus  indigent  homi- 
nes ,  ut  ad  rerum  divinarum  meditationem 
sustollantur.  Itaque,  ut  singuli  fideles,  qui 
Missam  audiunt,  possint  melius  se  colligere,  et 
juxta  propriam  devotionem  Deum  deprecari, 
aut  sacra  mysteria  meditari,  expedit  inter- 
dum  secrete  in  Missa  orare,  et  ideo  egregie 
dixit  Concil.  Colon.,  part.  7,  cap.  26,  tunc 
esse  in  Missa  prsecipuas  populi  partes,  quando 
submissius  legente ,  aut  tacente  sacerdote , 
unusquisque  cum  Deo  loquitur.  Et  Cypr.,  in 
exposit.  orat.  Domin.,  et  refertur  in  cap. 
Quando  autem,  de  Consecr.,  dist.  1  :  Ideo 
(inquit)  sacerdos  ante  orationem  prsefatione 
prsemissa  parat  fratrum  mentes,  dicendo :  Sur- 
sum  corda,  ut,  dum  respondet  plebs :  Habemus 


ad  Dominum,  admoneatur  nihil  in  se  aliud, 
quavi  Dominum  cogitare  debere.  Et  hoc  modo 
vult  Chrysost.  ut  in  sacrificio  omnia  sint  sa- 
cerdoli  et  populo  communia,  quia  unus  orat 
nomine  omnium,  alii  vero  ejus  orationi  con- 
sentiunt,  vel  ei  attendunt,  si  publice  orat,  aut 
si  secrete,  cum  illo  simul  orant.  Tertia  causa 
est,  ut  significetur,  non  omnia  mysteria  esse 
omnibus  aeque  divulganda,  ut  ex  Patribus 
supra  retuli,  quibus  addi  potest  Origen., 
hom.  5  in  Num.,  et  Chrysost.,  hom.  24  in 
Matth.,  et  Innocent.  I,  epist.  1 ,  cap.  1 ,  in  ver- 
bis  illis  :  Cum  post  omnia,  quse  aperire  non 
debeo,  pax  sit  necessario  indicenda. 

25.  Quarto  acceclit  ratio  mystica,  sumpta 
ex  significatione  Christi  seu  imitatione  ejus; 
ille  enim,  quando  se  in  cruce  in  sacrificium 
obtulit,  nunc  alta  voce  orabat :  Pater  ignosce, 
illis,  quia  nesciunt  quid  faciunt;  et :  In  ma- 
nus  tuas,  Domine,  commendo  spiritum  meum; 
et :  Deus,  Deus  meus,  ut  quid  dereliquisti  me? 
Nunc  ad  astantes  loquebatur,  ut  ad  matrem, 
ad  discipulum,  ad  latronem;  nunc  vero  tace- 
bat,  et  intra  se  orabat.  Ita  etiam  sacerdos  in 
Missa,  nunc  ad  populum  Ioquitur,  nunc  ad 
Deum  clara  voce,  nunc  vero  sub  silentio  orat. 
Oratio  ergo  secreta  sacerdotis,  commemora- 
tio  qusedam  est  secretee  orationis  Christi,  vel 
in  horto,  vel  in  cruce. 

26.  Ad  argumentum  ergo  respondetur,  sa- 
cerdotem,  etiam  ut  minislrum  publicum,  posse 
secrete  orare,  quia,  cum  inter  homines  et 
Deum  sit  constitutus,  ut  pro  hominibus  inter- 
cedat,  sive  id  faciat  publica  voce,  sive  secreta, 
dummodo  pro  universa  Ecclesia,  et  nomine 
ejus  id  faciat,  orat  ut  minister  publicus,  cujus 
orationi  omnes  auditores  consentiunt,  vel 
assistendo,  vel  simul  cum  illo  orando.  Imo 
Innocent.  supra  ait,  osculum  pacis  esse  in 
fine  dandum,  ut  per  eam  constet,  populum 
ad  omnia,  quee  in  mysteriis  aguntur,  atque  in 
Ecclesia  celebrantur,  preebuisse  consensum. 
De  utilitate  autem,  quee  in  hoc  ritu  esse  po- 
test,  jam  satis  dictum  est.  Quod  vero  Christus 
Dominus  verba  consecrationis  alte  protulerit, 
nullum  argumentum  est  ad  id,  de  quo  agi- 
mus;  quia  ipse  coram  eis  consecravit,  quibus 
modum  consecranditradebat,  quem  nunc  Epi- 
scopi  imitantur,  quando  sacerdotes  creant. 
Quod  denique  aliquando  fuerit  in  Ecclesia 
usus  alte  proferendi  verba  consecrationis, 
recte  declarat,  illud  etiam  non  fuisse  malum; 
non  tamen  propterea  necesse  fuit,  eam  con- 
suetudinem  semper  retineri.  Ultima  confir- 
matio  longam  petebat  occasionem  de  Canticis 

Ecclesiasticis ;  sed  ea  res  proprium  habet  lo- 
cum  in  2.  2,  qusest.  83  et  91;  nunc  satis  est, 
hunc  etiam  morem  canendi  in  Missa  esse  an- 
tiquissimum,  ut  constat  ex  Liturgiis  citatis, 
etiam  Jacobi;  et  ex  Clem.,  lib.  8;  et  ex  Dio- 
nys.,  cap.  3;  et  Justino,  Apolog.  2  pro  Ghri- 
stianis;  etex  Tertull.,  in  Apolog.,  c.  39,  et  ex 
antiquis  historiis,  quae  hunc  morem  ad  Apos- 
tolos,  eorumque  discipulos  referunt,  ut  videre 
licet  in  Niceph.,  lib.  9,  c.  19,  lib.  13,  c.  8, 
lib.  18,  c.  51;  Theodor.,  lib.  4,  c.  29;  Socrate, 
lib.  6,  c.  8.  Denique  hoc  est  consentaneum 
Paulo,  ad  Ephes.  5,  dicenti :  Loquentes  vobis- 
metipsis  in  Psalmis  et  hymnis,  et  canticis 
spiritualibus ,  et  ad  Coloss.  3;  imo  Concil. 
Tolet.  IV,  c.  12,  dicit  de  hymnis  canendis 
haberenos  Christi  et  Apostolorum  exemplum, 
significans,  verba  illa  Matth.  26  :  Et  hymno 
dicto,  per  cantum  esse  intelligenda ;  nam  hoc 
proprie  hymnus  significat,  ut  Augustin.  dicit 
in  principio  Psalm.  72.  Neque  hoc  est  contra 
gravitatem  tanti  muneris,  cum  hoc  totum  ad 
Dei  laudem,  et  honorem  referatur,  et  ad  ex- 
cilandos  homines  ad  devotionem  ordinetur, 
et  ideo  sancte  a  Conciliis  est  statutum,  ut  in 
his  canticis  nihil  misceatur,  quod  sanctum  et 
purum  non  sil,  et  ad  reverentiam  et  devotio- 
nem  animos  provocare  possit  (Concil.  Trid., 
sess.  22,  de  Observand.  in  Missa). 

27.  Tertio  afferri  possent  aliee  objectiones, 
quse  fundantur  in  aliis  erroribus,  ut  sunt, 
quod  in  his,  quaa  in  Missa  dicuntur,  et  ad 
Sanctos  saepe  dirigitur  oratio,  et  ad  eos  co- 
lendos  et  honorandos  multa  ordinantur.  Item 
quod  oratur  pro  defunctis.  Item,  quod  utimur 
verbis  significantibus  oblationem,  et  sacrifi- 
cium,  et  similia;  quse  omitto,  quia  errores,  in 
quibus  fundantur,  in  superioribus  impugnati 
sunt.  Addunt  praeterea  queedam  interdum  in 
his  orationibus  aut  antiphonis  Missae  misceri, 
quse  vel  errorem  aliquem  continent,  vel  su- 
perstitionem  redolent.  Quod  licet  non  possint 
universaliler  ostendere,  uno  vel  alio  exemplo 
confirmant,  potissimumque  est  de  Missa,  quae 
dicitur  pro  defunctis,  in  qua  orat  Ecclesia, 
ut  animas  defunctorum  Deus  liberetde  poenis 
inferni,  et  de  profundo  lacu,  et  similia,  quse 
videntur  errorem  continere;  nam,  aut  Ecclesia 
orat  pro  animabus,  quee  sunt  jam  in  inferno, 
et  hoc  ineplissimum  esset,  et  involveret  erro- 
rem  negantem  aeternitatem  poenarum  inferni, 
vel  orat  pro  animabus  purgatorii,  et  sic  su- 
perflue  orat,  ut  liberentur  a  pcenis  inferni,  et 
de  profundo  lacu,  quia  jam  liberatae  sunt, 
cum  in  purgatorio  esse  supponantur.  Dices, 

per  infernum  et  profundum  lacum,  ibi  intel- 
ligi  purgatorium.  Sedcontra,  quia  statim  sub- 
ditur  :  Libera  eas  de  ore  leonis,  ne  absorbeat 
eas  Tartarus,  etc;  et  infra  :  Fac  eas,  Domine, 
de  morte  transire  ad  vitam;  et  illud  :  Gratia 
tua  illis  succurrente,  m,ereantur  evadere  ju- 
dicium  ultionis;  et  in  quadam  Collecta  dici- 
tur  :  Ut  quia  in  te  speravit  et  credidit,  non 
poenas  setemas  sustineat,  sed  gaudia  sempi- 
terna  possideat;  et  similia  multa  in  orationi- 
bus  pro  defunctis  leguntur,  in  quibus  alius 
error  inculcari  videtur,  nimirum,  animas, 
existentes  in  purgatorio,  adhuc  posse  dam- 
nari,  et  esse  incertas  de  seterna  sua  salute. 
Dices,  interdum  peti  a  Deo  aliquid,  quamvis 
certo  futurum  sit,  quia  per  orationes  est  futu- 
rum,  sicut  Patresantiqui  petebant  adventum 
Christi.  Sed  contra  :  primo,  quia  nihil  certo 
futurum  petitur,  nisi,  qualenus  a  nobis  aliquo 
modo  pendet;  quod  autem  anima  in  purgato- 
rio  existens  non  damnetur,  jam  non  pendet 
ex  nobis,  sed  est  in  se  inevitabile.  Secundo, 
quia  licet  contingat,  petere  rem  certo  futu- 
ram ,  quamdiu  futura  est,  non  tamen  jam 
factam.  Quis  enim  a  Deo  petat,  ut  anima 
Christi  beata  perpetuo  sit?  Sed,  quod  anima 
in  purgatorio  existens  ab  oeterna  morte  libe- 
retur,  non  est  jam  futurum,  sed  factum  ;  non 
ergo  convenienter  petitur.  Nec  satisfacit, 
quod  quidam  dicunt,  quamvis  in  his  anima- 
bus  peractum  sit  particulare  judicium,  non 
tamen  universale,  et  ideo  adhuc  pro  illis 
orari  posse,  ut  evadant  judicium  ultionis. 
Nam,  si  hoc  verum  esset,  etiam  pro  beatis 
orare  possemus,  ut  evadant  judicium  ultio- 
nis,  quia  etiam  illi  nondum  judicati  sunt  uni- 
versali  judicio.  Practerea  sunt  alia  multa  in 
his  Collectis  Ecclesiasticis,  quee  difficultatem 
habent;  quale  est  illud,  quod  Innocent.  re- 
fert;  in  c.  Cum  Marthae,  de  Celebrat.  Miss.  : 
Annue,  qusesumus,  Domine,  ut  animse  B.Leonis 
hsec  prosit  oblatio;  quae  verba  licet  emendata 
postea  fuerint,  ut  ibid.  Innocent.  dicit,  tamen 
hinc  sumimus  argumentum,  in  his  Collectis 
interdum  involvi  errorem;  et  praaterea  ibi- 
dem  non  omnino  sublatus  est,  nam  in  secreta 
oratione  ejusdem  S.  Leonis,  nunc  petitur,  ut 
per  hsec  pise  placationis  officia,  et  illum  beata 
retributio  comitetur,  et  nobis  gratise  tuse  dona 
conciliet;  et  in  aliis  Collectis  Sanctorum  saepe 
oratur,  ut  sicut  sancta  mysteria  Sancti  pro- 
sunt  ad  gloriam,  ita  nobis  proficiant  ad  me- 
delam;  quse  comparatio  falsum  supponere 
videtur,  quia  hcec  mysteria  non  prosunt 
Sanctis  ad  gloriam.  Item  in  quadam  Collecta 

Dominicse  quartee  post  Pentecosten,  dicimus 
Deo  :  Et  ad  te  nostras,  etiam  rebelles,  com- 
pelle  propitius  voluntates ;  quod  videtur  etiara 
ineptum,  quia  hoc  est  petere  a  Deo  ut  volun- 
tates  nostras  cogat  et  necessitet. 

28.  Medinx  sententia  rejicitur.  —  Circa 
hanc  difficullatem  Medina,  Codice  de  oratione, 
qua3St.  6,  de  Iis  pro  quibus  orandum  est, 
tractans  eas ,  quse  ad  Missas  defunclorum 
pertinent,  imprimis  dicit,  non  esse  necessa- 
rium,  omnia,  qua3  in  eis  dicuntur,  ab  omni 
ineptitudine  excusari;  multa  enim  (inquit)  in 
Ecclesia  legi  permittuntur,  quamvis  non 
omnino  vera  sint,  vel  omnino  apta,  quia  con- 
ferunt  ad  devotionem  fidelium  excitandam 
vel  augendam,  ut  in  legendisSanctorum,  et  in 
opinionibus  Doctorum;  ita  ergo,  inquit,  dici 
polest  de  illis  orationibus,  quee  a  privatis 
personis  factee  sunt,  non  a  Concilio  aliquo, 
neque  in  eo  sunt  probatee.  Sed  haec  respon- 
sio,  neque  pietati,  neque  veritati  consentanea 
est;  nam  imprimis,  quicquid  sit  de  auctoribus 
illarum  orationum  vel  antiphonarum,  certum 
est  tamen,  communi  usu  et  consensu  totius 
Ecclesiee  Romanee  esse  receptas;  ergo  nemo 
potesl  sine  magna  temeritate  sentire,  in  eis 
aliquem  esse  errorem,  a  sana  doctrina  alie- 
num. 

29.  Ecclesix  sensus  assignatur.  —  Compel- 
lere  proprie  et  in  rigore  non  significat  cogere 
aut  necessitare.  —  Quocirca  in  Ecclesiasticis 
officiis  oporlet  dislinguere  ea  quee  ab  Ec- 
clesia  proponuntur,  tantum  ut  humana  fide 
certa,  autprobabiliora,  ut  sunthistorise  Sanc- 
torum,  et  alia  similia,  quee  tantum  proponit 
Ecclesia,  ut  pie  et  probabiliter  credita,  qualis 
est,  v.  gi\,  Immaculata  Conceptio  Beatse  Vir- 
ginis,  aut  quocl  in  Epiphania  ait,  tribus  Chri- 
sti  apparitionibus,  seu  miraculis,  illum  diem 
ornatum  esse,  et  si  quicl  aliud  est  simile.  Et 
in  his  nullus  est  error,  quia  non  sunt  res,  quse 
per  se  perlinent  ad  catholicam  doctrinam, 
neque  ut  hujusmodi  proponuntur.  Unde  licet 
contingeret,  in  re  esse  falsum  id,  quod  Ec- 
clesia  ut  pium  et  probabile  proponit,  non 
esset  propria  deceptio,  quia  ipsamet  Ecclesia 
hsec  non  proponit  ut  certa ,  sed  tantum  ut 
pia  et  probabilia,  prout  revera  sunt.  Aliud 
vero  est,  loqui  de  rebus,  quee  pertinent  ad 
certam  indubitatamque  doctrinam  fidei;  in 
his  enim  fieri  non  potest,  ut  universalis  Ec- 
clesia  decipiatur;  et  ideo,  neque  in  eis  officiis 
et  orationibus,  quse  ab  universali  Ecclesia  re- 
cipiuntur,  misceri  potest  aliquid  huic  doc- 
trinse  contrarium,  quanquam  aliquid  fortasse 


possit  interdum  esse  obscurum,  quod  aliqua 
interpretatione  indigeal.  Loquor  autem  de  iis 
quse  ab  universali  Ecclesia  recipiuntur,  quia, 
si  aliqua  a  privatis  personis  vel  etiam  Eccle- 
siis,  privata  auctoritate  adjungantur,  nihil 
mirum  erit,  quod  inlerclum  error  miscealur; 
et  ideo  graviter  velant  Concilia,  ne  preces  in 
Missa  dicantur,  nisi  in  Concilio  probalee,  vel 
frequenti  et  laudabili  usu  receptse  fuerint,  ut 
Conc.  Trid.,  loc.  cit.,  loquitur,  et  anle  illud 
significalum  fuerat  in  Conc.  Carthagin.  III, 
can.  23,  et  Conc.  Milevit.,  can.  12,  African., 
cap.  70.  Ad  primam  ergo  partem  difficultatis 
respondetur  breviter,  Ecclesiam  eis  verbis 
non  orare  pro  animabus  damnatis,  tum  quia 
solum  orat  pro  fidelibus;  tum  etiam  quia  ex- 
presse  dicit  :  Ne  cadant  in  obscurum;  sup- 
ponit  ergo  nondum  cecidisse;  orat  ergo  pro 
animabus  purgalorii.  Dupliciter  autem  intel- 
ligi  potest  oratio  pro  illis  facta  :  primo  consi- 
derando  eas,  solum  prout  tunc  existunt, 
quando  pro  eis  oratur;  et  hoc  modo  petimus, 
ut  eis  remittantur  poenee,  et  ut  eeterna  requie 
donentur,  et  lux  perpetua  eis  luceat,  et  multa 
ac  fere  omnia,  quee  in  illis  officiis  continentur, 
possunt  ad  hunc  sensum  adaptari;  alio  modo 
oratur  pro  illis  animabus,  secundum  quan- 
dam  anticipationem  seu  repreesentationem ; 
reprsesentat  enim  Ecclesia  statum  illarum 
animarum  in  eo  puncto,  in  quo  a  corpore 
exeunt,  et  ad  judicium  feruntur;  et  hoc  modo 
intercedit  pro  illis,  et  orat  :  Ne  absorbeat  eas 
Tartarus,  et  similia ;  sicut  etiam  nunc,  quando 
Christi  adventum  repreesentat ,  orat  :  Rorate 
cceli  desuper,  et  in  die  Resurrectionis  :  Hsec 
dies  quam  fecit  Dominus,  etc.  Neque  est  in- 
utilis  talis  oratio  aut  reprsesentatio ,  tum  quia 
viventibus  potest  esse  utilis,  ut  periculum 
illius  mornenti,  in  quo  judicandi  sunt,  sibi 
proponant;  tum  etiam  quia  cedit  in  verum 
Dei  cultum,  quem  Ecclesia  confitetur,  et  re- 
cognoscit,  ut  supremum  animarum  judicem, 
et  patrem  misericordiee,  qui  orationibus  pla- 
cari  potest;  tum  denique,  quia  potest  esse 
ulilis  animabus  defunctis,  vel  ut  propter  has 
Ecclesiee  orationes  aliquid  pcenee  eis  remitta- 
tur,  vel  etiam  fortasse,  ut  propter  tales  ora- 
tiones  Ecclesise  prsevisas,  quando  ab  hac  vita 
decedunt,  a  Deo  recipiant  auxilium  et  dispo- 
sitionem,  secundum  quam  benigne  ac  miseri- 
corditer  possint  judicari.  Hunc  vero  esse  Ec- 
clesiee  sensum  in  citatis  verbis  constat  ex 
illis  :  Fac  eas,  Domine,  transire  de  morte  ad 
vitam ;  illa  enim  non  possunt  intelligi  de 
morte  secunda,  quee  est  inferni,  quia  ab  illa 

nullus  potest  ad  vitam  transire;  intelliguntur 
ergo,  vel  de  morle  corporali,  vel  de  morte 
peccati.  Ad  aliam  vero  partem  de  orationibus 
pro  Sanclis,  facilis  est  responsio  ex  supra  dic- 
tis  :  primum  enim  hujusmodi  oratio  tuagis 
est  gratiarum  actio,  quoe  Deo  fit  propter  glo- 
riam  Sanctis  concessam,  quam  novse  gloriae, 
seu  beatitudinis  postulatio.  Deinde,  si  quid 
eis  petitur,  solum  est  accidentalis  aliqua  glo- 
ria  seu  gaudium  de  nostris  commodis,  vel  de 
honore,  aut  cultu,  qui  Deo  in  terris  exhibetur 
per  hoc  Missse  sacrificium ;  vel  etiam  eis  pos- 
tulatur  gloria  apud  homines  seu  in  Ecclesia 
militante ,  scilicet,  ut  in  ea  existimatione  eos 
habeamus,  eoque  honore  illos  prosequamur, 
qui  eis  debetur.  Et  in  quocumque  istorum 
sensuum  possent  optime  retineri  sine  muta- 
tione  verba  illa,  quee  in  Collecta  S.  Leonis 
habebantur,  ut  Innoc.  III  in  prsedicto  c.  de- 
claravit;  sed  propter  ambiguitatem ,  et  ne 
indocti  falsum  aliquem  sensum  conciperent, 
mutatio  illa  facta  est.  Denique  ad  ultimam 
objectionem  de  illa  Collecta,  in  qua  petimus, 
ut  Deus  nostras  compellat  voluntates,  respon- 
detur,  neque  ibi,  neque  in  rigore,  compellere 
significare  proprie  cogere,  aut  necessitalem 
inferre  ;  sed,  magna  quadam  gratiee  virtute 
voluntatem  inducere  aut  movere;  sumptus- 
que  est  ille  modus  dicendi  ex  similibus  verbis 
ipsius  Ghristi,  Lucse  14  :  Exi  in  vias  et  sepes, 
et  compelle  intrare,  ut  impleatur  domus  mea; 
et  eamdem  fere  vim  habent  illa  verba,  Joan. 
6  :  Nemo  potest  venire  ad  me,  nisi  Pater 
meus  traxerit  eum;  et  ex  communi  modo  lo- 
quendi  constat,  dici  aliquem  compelli,  quando 
importunis  precibus  aliquid  facit,  quamvis 
voluntarie  et  libere  faciat;  sic  Gen.  19  :  Com- 
pulit  illos,  ut  diverterent  ad  eum.  Atque  ad 
hunc  modum  facile  erit  exponere,  si  quid  in 
reliquis  Missarum  officiis  obscurum,  aut  am- 
biguum  occurrat,  prtesertim  si  debita  reve- 
rentia  ac  pietate  legatur. 

SECTIO  II. 

Utrum  in  omnibus,  quse  in  eanone  Missse  dicuntur, 
integra  veritas  et  debita  Deo  religio  servetur. 

1 .  Canon  Missae  quid  vocetur.  —  Concilium 
Tridentin.,  sess.22,  cap.  4,etcan.  6,  propter 
heereticos  hujus  temporis ,  qui  infestissimi 
sunt  in  hunc  Missse  canonem ,  singulari  pro- 
videntia  quatuor  de  illo  specialiter  docet,  ac 
definit,  qute  a  nobisbreviter  sunt  declaranda, 
confirmanda  ac  defendenda.  Primum  est, 
Ecclesiam  Catholicam  multis  ante  soeculis  il- 


lum  instituisse.  Secundum  est,  constare  hunc 
canonem  ex  Christi  verbis,  Apostolorum  tra- 
ditionibus,  et  Sanctorum  Pontificum  piis  in- 
stitutionibus.  Tertium  est,  esse  ab  omni 
errore  purum.  Quartum,  nihil  in  eo  esse, 
quod  non  maxime  sanctitatem,  ac  pietatem 
redoleat,  mentesque  offerentium  in  Deum  eri- 
gat.  Vocatur  aulem  canon  Missse,  totum  id, 
quod  in  Missali  legitur  ab  illis  verbis  :  Te 
igitur  clementissime  Pater,  usque  ad  con- 
sumptionem  sacramenti;  vocatur  autem  ca- 
non,  quia  est  veluti  regula  praescripta  et  ser- 
vanda  in  aclione  hujus  sacrificii,  qua  voce 
usus  est  D.  Gregor.,  lib.  7  Epistolar.,  ep.  63, 
in  his  verbis  :  Mox  post  canonem,  orationem 
Dominicam  dici  statuistis.  Quee  verba  non 
sunt  Gregorii,  sed  aliorum,  quos  refert;  et  in 
eis  significatur,  canonem  solitum  fuisse  finiri 
in  posteriori  hostiaeelevatione,  postquam  im- 
mediate  Dominica  oratio  recitatur;  ipse  vero 
Gregor.  inferius  :  Mox,  inquit,  post  precem 
orationem  Dominicam  dicimus;  unde  videtur 
ipsum  canonem  precem  appellare,  de  quo  in- 
fra  videbimus.  At  vero  Isidor.,  1  Offic,  Ordi- 
nem  Missae,  seu  orationem,  appellat.  Et  Vigil. 
P.,  in  ep.  ad  Eutych.,  vocat,  Ordinem  precum 
in  celebritate  Missarum.  Optatus  vero,  lib.  2 
cont.  Parmen.,  vocat,  legitimum,  quod  in 
sacramentorum  mysterio  prseteriri  non  po- 
test ;  vocatur  etiam  aclio  sacra  a  Walfrid. 
Strabone,  cap.  22  de  Rebus  Eccl.,  quia  in  ea 
parte  Missae  dicitur,  in  qua  sacrificium  con- 
ficitur;  usus  vero  maxime  obtinuit  nomen 
canonis,  qui  maxime  accommodatus  est,  prop- 
ter  ralionem  dictam. 

2.  De  auctore  canonis  quid  certum.  —  Circa 
primatn  ergo  Concilii  propositionem  primum 
considerandum  est,  prudentissime  Concilium 
Ecclesiee  in  communi  tribuisse  hujus  canonis 
institutionem,  ut  a  quaestione  dubia  de  illius 
auctore  abstineret.  Est  itaque  certum,  cano- 
nem  secundum  eam  formam,  quee  nunc  in 
Missa  dicitur,  neque  esse  de  substantia  sacri- 
ficii,  neque  a  Christo  Domino  esse  institutum; 
nullibi  enim  extat  talis  institutio.  Quin  potius 
Gregorius  supra  dicit,  Apostolos  interdum 
sacrificasse  adjungendo  verbis  consecrationis 
tantum  orationem  Dominicam;  quod  videtur 
sumpsisse  ex  Hieron.,  lib.  3  cont.  Pelagian., 
quamvis  Hieron.  ibi  dictionem  exclusivam 
non  adjungat.  Est  aulem  hoc  intelligendum 
non  universaliter,  sed  indefinite.  Apostoli 
enim  fortasse  statim  post  ascensionem,  ita 
conficiebant;  postea  vero  paulatim  coeperunt 
res  omnes  in  majorem  ordinem  redigere,  at- 

que  etiam  huic  sacrificio  oraliones  et  cocre- 
monias  adjungere,  ut  partim  in  superioribus 
visum  est,  parliin  ex  sequenlibus  constabit. 
Hinc  vero  fit,  prasceptum  dicendi  hunc  cano- 
nem  temporc  hujus  sacrificii  non  posse  esse 
ex  institutione  divina  ;  totum  ergo  hoc  est  ex 
institutione  Ecclesia?,  ut  Concilium  dixit.  Quis 
vero   fuerit  auclor  hujus   canonis,  vel  prse- 
cepti  recitandi  illum,  ab  auctoribus  diligenter 
inquiritur;  hseretici  vero  ut  canonis  auctori- 
tatem  elevent,  dicunt,  auctorem  ejus  fuisse 
Scholasticum    quemdam ,    cujus    mentionem 
fecit  Gregor.,  d.  lib.  7,  ep.  63,  dicens  :  Valde 
mihi  inconveniens  visum  est,  ut  precem,  quatn  ' 
Scholasticus  composuerat,  super  oblationem 
diceretnus,  et  ipsatn  traditionem ,  quam  Be- 
detnptor  noster   cotnposuit,  super   corpus  et 
sanguinem  ejusnon  diceretnus.  Dicendum  vero 
est,  non  posse  unum  certum  auctorem  hujus 
canonis  designari;  nam,  ut  Isidor.,loco  supra 
citato  docet,  ab  ipso  Petro  Aposlolo  initium 
sumpsit;  ideo  dicit,  ab  ipso  fuisse  institutum  ; 
non  tamen  ab  illo  fuit  plene  compositus  et 
traditus,  prout  nunc  extat;  sed  successu  tem- 
poris  paulatim   perfectus  est ,   posterioribus 
Pontificibus   aliquid   addentibus ,    prsesertim 
usque  ad  Gregor.  I,  ex  quo  tempore  nullam 
novam  additionem  accepit.  Quse  omnia  con- 
stabunt  evidentius  ex  his,  quse  statim  de  sin- 
gulis  partibus  hujus  canonis  dicemus.  Nunc 
autem  declaratur  breviter  ex  altera  parte, 
quam  in  illa   propositione  prima  Concilium 
docuit ,  scilicet   hanc   canonis   institutionem 
multis  ante  seculis  coepisse.  Quse  verba  du- 
pliciter  possunt  intelligi  :  primo  de  initio  ca- 
nonis,  saltem  quoad  aliquas  partes  ejus;  et 
hoc  modo  constat  coepisse  a  temporibus  Apos- 
tolorum,  ex  Isidoro  supra,  et  ex  Clem.,  lib.  8, 
et  ex  Basilio,  tum  in  Liturgia,  tum  lib.  de  Spi- 
ritu  Sancto,  cap.  27,  ubi  inter  traditiooes  non 
scriptas  dicit,  contineri  ea,  quse  ante,  et  post 
consecrationem  dicuntur,  et  multum  momenti 
habere  dicit  ad  mysterium ;   et  Vigilius  P., 
d.  ep.  1 ,  cap.  5  :  Canonicx,  inquit,  precis  tex- 
tum  direximus  subter  adjectum ,  quetn  (Deo 
propitio)  ex  Apostolica  traditione  suscepimus; 
et  idem  habet  Innoc.  III  in  c.  CumMarthse,  de 
Celebrat.  Miss.  Confirmatur,  ac  cleclaratur  ex 
vulgari  regula  Augustini,  quod,  quae  sunt  ita 
antiqua  in  Ecclesia,  ut  eorum  initium  et  auc- 
tor  ignorentur,  ad  Apostolicam  traditionem 
sunt  referenda;  hujusmodi  aulem  est  canon 
Missse,  saltem  quoad  aliquas  partes  ejus,  ut 
constat  ex  dictis  Ambrosii,  lib.  4  de  Sacram., 
cap.  4,  5,  6,  ubi  commemorat  plures  orationes 


canonis,  ut  antiquas  jam  et  receptas  in  Eccle- 
sia,  quarum  lamen  initium,  vel  auctor  ante 
Ambros.  non  legitur.  Et  idem  sumere  licet  ex 
Chrys.,  hotn.  3  ad  Philippenses;  et  ex  Au- 
gust.,  tract.  84  in  Joan.;  et  ex  multis  aliis, 
quse  supra  adducta  sunt  tractando  de  obla- 
tione  hujus  sacrificii  pro  vivis  et  defunctis. 
Hoc  denique  confirmant  antiquissimee  Litur- 
gia?,  in  quibus,  quas  pmecipua  sunt  in  hoc 
canone,  vel  quoad  sensum,  vel  etiarn  fere  eis- 
dem  verbis  reperiuntur. 

3.  Secundo  modopossunt  intelligi  illa  verba 
Concilii  de  toto  canone,  prout  nunc  extat;  et 
hoc  sensu  est  etiam  verissima  doctrina  Con- 
cilii;  quoniam,  licet  non  constet,  quando  pri- 
mum  cceperit  totus  integer  canon  haberi, 
tamen  constat,  ante  octingentos  annos  fuisse 
totum  expositum  ab  Alcuino,  lib.  de  Officiis 
Eccles.,  quem  posteriores  imitati  sunt.  Item 
de  Gregorio  Mag.  legimus,  addidisse  in  ca- 
none  verba  illa  :  Diesque  nostros  in  tua  pace 
disponas,  ut  patet  ex  Beda,  lib.  2  Hist.  An- 
glicanae,  cap.  I  ;  et  ex  Joan.  Diacono,  lib.  2 
Vitse  Gregorii,  cap.  18;  post  Gregorium  au- 
tem  nihil  ei  aclditum  esse  legimus  ;  et  iude 
sumitur  argumentum,  quoad  ceetera  omnia 
ante  Gregorium  fuisse  perfectum.  Idemque 
argumentum  sumi  potest,  quod  de  Leone  I 
refertur  in  vita  ejus,  addidisse  in  canone  illa 
verba  :  Sanctutn  sacrificium,  immaculatam 
hostiatn,  quod  est  signum,  ante  Leonem  fuisse 
ordinatum  canonem,  fere  quoad  reliquas  om- 
nes  partes;  et-  idem  argumentum  est  de  aliis 
Pontificibus,  qui  alia  addiderunt,  ut  infra  vi- 
debimus.  Denique,  quamvis  daremus,  Scho- 
lasticum  illum  ,  cujus  Gregorius  meminit, 
fuisse  personam  aliquam  certam,  cui  compo- 
sitio  hujus  canonis  aliqua  ratione  tribuatur, 
non  esset  intelligendum ,  illum  dedisse  pri- 
mum  initium  canoni,  automnes  ejus  orationes 
composuisse ;  cum  ostensum  sit,  multas  ea- 
rum  esse  antiquissimas ;  sed  vel  ad  talem 
formam  illum  redegisse,  et  aliqua  fortasse  ex 
parte  consummasse ,  ad  eum  modum,  quo 
Basilius  et  Chrysost.  Liturgias  composuerunt; 
vel  quo  Gelasius  fertur  officia  Ecclesiastica 
emendasse  et  ordinasse,  et  poslea  Gregor.  I, 
ut  ex  ipso  constat,  lib.  7  epist.,  dicta  ep.  63, 
et  Gregor.  etiam  VII,  ut  constat  ex  cap.  In 
die,  de  Consecr.,  dist.  5.  Juxta  hunc  ergo 
sensum,  quamvis  demus,  canonem  esse  ab 
Scholastico  institutum,  verum  nihilominus 
est ,  quod  Concilium  dixit,  canonem  multis 
ante  seeculis  fuisse  institutum;  quandoqui- 
dem  Gregor.  qui  hoc  refert,  ante  mille  annos 

preecessit.  Quanquam  etiam  dici  potest,  Gre- 
gor.  non  dicere,  canonem  fuisse  ab  Scholas- 
tico  compositum,  sed  precem  aliquam,  quee 
post  canonem  diceretur,  de  qua  non  satis 
constat,  qualis  fuerit;  et  aliqui  existimant 
fuisse  orationes,  quee  dicuntur  proxime  post 
Agnus  Dei,  alii  vero  illam  :  Per  quem  hxc 
omnia,  Domine,  semper  bona  creas.  Addo  de- 
nique  non  conslare,  ibi,  Scholasticum,  si- 
gnificare  certam  personam,  sed  generatim 
hominem  doctum  aptumque  ut  scholee  Ghris- 
tianee  preeesse  posset;  in  hoc  enim  sensu  in- 
terdum  Gregor.  utilur  illa  voce,  ut  patet  ex 
variis  ejus  epistolis,  lib.  10,  epist.  2,  lib.  42, 
ep.  30;  quomodo  etiam  utitur  illa  voce  Au- 
gust.,  Psal.  44,  et  Hieron.,  lib.  de  Scripto- 
ribus  Eccles.,  in  Serapione;  atque  in  hac 
significatione  sensus  erit,  canonem  composi- 
tum  a  viris  doctis  Eeclesiee,  recitari  in  sacri- 
ficio;  unde  recte  refert  Gregorius  multo  magis 
recitandam  esse  orationem  a  Ghristo  ipso  tra- 
ditam. 

4.  Consectarium  notatu  dignum.  —  Ex  his 
declarata  et  comprobala  manet  secunda  pro- 
posilio  Concilii,  in  qua,  non  tam  de  auctore, 
quam  de  materia  canonis,  seu  de  partibus, 
quibus  conslat,  Concilium  tractat;  docetque 
totum  constare  ex  verbis  Christi,  Apostolo- 
rum  aut  Pontificum  ;  Christi  enim  verba  sunt 
imprimis,  oratio  Dominica,  ut  per  se  constat; 
deinde  ea,  quee  ad  formam  sacramenti  perti- 
nent,  eaque  omnia,  quse  in  ipsomet  canone  a 
Christo  dicta  esse  referuntur,  sive  in  Evan- 
gelio  contineantur,  sive  non ;  nam,  ut  dixit 
Innocent.  III  in  cap.  Cum  Marthee,  de  Celebr. 
Missarum,  formam  verborum,  sicut  in  canone 
reperitur,  et  a  Christo  Apostoli,  et  ab  ipsis 
eorum  acceperunt  successores;  neque  enim 
necesse  est,  ut  omnia,  quee  Christus  fecit  aut 
locutus  est,  ab  Evangelistis  fuerint  relata,  ut 
ibidem  late  probat  Innocentius;  neque  est 
verisimile,  aliquid  in  canone  Missee  referri, 
ut  a  Christo  dicturn,  nisi  ex  Apostolica  tra- 
ditione;  a  quo  enim  alio  id  disci  poluisset? 
Atque  hinc  fit,  Apostolos,  ut  minimum,  addi- 
disse  canoni  illa  verba  ,  quae  ad  historiam 
pertinent,  seu  quibus  referuntur  actiones  seu 
verba,  quibus  Christus  in  hoc  mysterio  con- 
ficiendo  usus  est,  qualia  sunt  saltem  ab  illis 
verbis  :  Qui  pridie ,  quam  pateretur,  usque 
ad  illa  :  Hsec  quotiescumque  feceritis,  etc; 
heec  enim  omnia  infallibilem  verilatem  ha- 
bere  creduntur,  non  solum,  quia  in  Scriptura 
continentur;  aliqua  enim  ex  eis  in  Scriptura 
non  sunt,  quee  tamen  non  sunt  minus  certa  ; 


ergo  omnia  habent  certitudinem  ex  Aposto- 
lica  auctoritale,  quam  perpetua  traditio,  et 
universalis  Ecclesiee  consensusostendit.  Nam, 
ut  dixi,  cum  in  his  omnibus  historia  refera- 
tur,  et  non  sit  recepta  ex  speciali  revelatione, 
non  potuit  ab  Ecclesia  infallibili  auctoritate 
recipi ,  prout  in  canone  refertur,  nisi  ex 
Apostolica  traditione  et  aucloritate,  et  ideo 
heec  omnia  verba  in  speciali  quadam  reve- 
rentia  semper  sunt  habita,  tum  propter  ra- 
tionem  dictam ;  tum  propter  specialem  com- 
memorationem  actionis  ipsius  Christi;  tum 
maxime  ,  quia  semper  conjuncta  sunt  cum 
effectione  divinissimi  mysterii.  Et  ita  in  Li- 
turgia  Jacobi,  et  aliis,  fere  eadem  habentur, 
et  apud  Ambros.,  4  de  Sacram.,  cap.  5  ;  Cy- 
rill.,  et  alios  antiquos  Patres.  De  reliquis  au- 
tem  verbis  canonis,  quee  sint  ex  ore  Pelri, 
aut  aliorum  Apostolorurn  desumpta  ,  quee 
vero  a  Pontificibus  eorum  successoribus  ad- 
dita,  non  satis  constat;  neque  histonee,  aul 
Doctores  antiqui  heec  accurate  distinguunt, 
preeter  pauca  queedam,  quee,  vel  Leoni,  vel 
Gregorio  tribuuntur,  ut  annotavimus.  Ulendo 
tamen  supra  adducta  regula  Augustini,  lib.  4 
de  Bapt.,  cap.  24,  possemus  e  contrario  di- 
cere,  omnia  illa,  quee  in  canone  continentur, 
quee  nulli  Pontifici  attribuuntur,  nec  tempus, 
seu  inilium,  ex  quo  in  Ecclesia  dici  coeperunt, 
agnoscimus,  verisimile  esse,  ab  Apostolis  esse 
desumpta.  Quod  preecipue  verum  erit,  si  non 
de  minoribus  rebus,  nec  de  singulis  verbis, 
sed  de  substantia  canonis ,  seu  orationum 
ejus,  saltem  quoad  sensum,  sermo  sit;  hoc 
enim  modo  oratio  pro  universa  Ecclesia,  pro 
regibus,  pro  vivis  ac  defunctis,  etsimilia,  ex 
Apostolica  traditione  sine  dubio  fuere  de- 
sumpta ;  quanquam  circa  modum,  vel  ordi- 
nem,  vel  aliqna  etiam  verba,  credendum  sit, 
multa  esse  addita  a  posterioribus  Pontificibus, 
ab  his  praesertim,  qui  divinum  officium  in 
meliorem  formam  redegerunt.  Denique,  quod 
in  canonem  nihil,  nisi  ex  Christo,  Apostolis 
aut  Pontificibus,  contineatur,  in  hoc  sensu 
accipiendum  existimo,  quod  omnia  in  canone 
contenta,  prout  ibi  sunt,  Pontificiam  saltem 
habeant  auctoritatem  et  approbationem ;  nam, 
cum  canon  sit  regula  queedam  universee  Ec- 
clesiee  prescripta,  queein  mysteriis  conficien- 
dis  pneteriri  non  potest  (ut  Optatus  dixit, 
lib.  2  et  3  contra  Parm.),  saltem  requirit  Pon- 
tificiam  approbationem  et  auctoritatem.  Nihil 
autem  vetat,  quominus  aliqua  verba  canonis 
ab  aliis  fuerint  prius  inventa  ,  ut  de  illo  Scho- 
lastico  multi  censent,  aliquam  precem  canonis 

ordinasse;  imo  etiam  fieri  potuit,  ut  aliqua 
verba  ab  aliis  prius  dici  inceperint  privata 
devotione  alicujus  particularis  Ecclesia3  vel 
religionis,  et  quod  poslea  approbanle  Ponti- 
fice  in  usum  Romanum  accepla  sint,  ut  Mi- 
crolog.,  cap.  18,  censet,  de  orationibus,  qme 
dicuntur  post  Agnus  Dei,  ante  eoinmunionem, 
quamvis  ipse  dicat,  illas  non  perlinere  ad  ca- 
nonem,  de  quo  infra  dicemus;  nam,  ut  vide- 
tur,  ad  modum  lantum  loquendi  speclat. 

5.  Tertia  et  quarta  propositio  Concilii  ex- 
plicantur.  —  Tertia  etquarta  propositio  Gon- 
cilii  simul  explicandre  sunt  et  confirmandre; 
nameodem  fere  perlinent,  nimirum,  nihil  esse 
in  canone,  quod  ad  fidem  et  religionem  Eccle- 
sisenonpertineat.  Utrumque  aulem  potest  im- 
primis  generali  ratione  probari,  quia  universa 
Ecclesia  non  potest  errare  in  his,  qua3  ad  fi- 
dem,  et  mores  pertinent,  cum  sit  sancta,  et 
columna  ac  firmamentum  veritatis,  et  conse- 
quenter,  nec  Pontifices  errare  possunt  in  re- 
bus  ad  fidem  et  mores  pertinentibus ,  quas 
Ecclesise  credendas,  aut  observandas  tradunt 
et  prsescribunt;  sed  omnia,  quse  in  canone 
continentur,  ab  universa  Ecclesia  approbata 
et  usu  recepta  sunt,  et  Pontificum,  ac  Gonci- 
liorum  auctoritale  sunt  firmata;  ergo  nihil 
potest  in  eo  esse,  quod  verum  ac  religiosum 
non  sit.  Secundo  in  speciali  hoc  est  ostenden- 
dum,  breviter  per  singulas  partes  canonis 
discurrendo;  et,  si  quid  obscuritatis  vel  dif- 
ficultatis  occurrerit,  explicando.  Solent  autem 
partes  canonis  variis  modis  dividi,  ut  videre 
licet  in  Innoc.  et  aliis  aucioribus;  nos  ad  octo 
vel  novem  capita  eas  redigemus. 

6.  Objectio.  —  Responsio.  —  Prima  ergo 
pars  continet  orationem ,  quae  dicitur  ante 
vivorum  commemorationem;  in  qua  fit  oratio 
ad  Patrem,  per  Jesum  Christujn,  pro  uni- 
versa  Ecclesia;  nihii  ergo  in  ea  oratione  re- 
prehendi  potest;  nam  et  talis  oratio  fit  a 
debito  ministro,  exercenle  munus  suum  me- 
diatoris,  et  intercessoris  inter  Deum,  et  ho- 
mines;  fit  etiam  ad  eum,  ad  quem  maxime 
fieri  debet,  scilicet,  adDeum;  specialiter  vero 
dirigitur  ad  Patrem,  juxta  Ecclesiee  consuetu- 
dinem,  ut  constat  ex  Goncil.  Carthag.  III, 
c.  23,  nec  propterea  excluduntur  Filius,  et 
Spiritus  Sanctus  (ut  supra  dicebamus  cum 
Tertul.,  lib.  de  Orat.),  nam  propter  essentise 
unitalem  sub  una  persona  alia3  intelliguntur 
in  his,  quse  de  se  communia  sunt;  fit  autem 
specialis  mentio  Patris,  ut  commode  possit 
per  Ghristum  oratio  fieri,  ne,  aut  tanquam 
filius  totius  Trinitatis,  aut  tanquam  persona  a 

tota  Trinitale  distincta  nominetur,  et  ita  in 
hac  oratione  (sicut  in  aliis  fere  Ecclesiasticis) 
servatur  forma  iusinuata  a  Christo  Domino, 
dicente,  Joan.  6  :  Si  quid  petieritis  a  Patre 
in  nomine  meo,  dabit  vobis.  Rursus  fit  hcec 
oralio  pro  his,  pro  quibus  maxime  fieri  debet, 
scilicet,  pro  Ecclesia  Catholica,  primum  in 
generali,  deinde  in  speciali  pro  Pontifice,  pro 
Episcopo,  ac  Rege  vel  Imperatore,  ac  tan- 
dem  pro  omnibus  orthodoxis,  et  fidei  cultori- 
bus,  quod  non  est  superfluum,  ut  quidam 
putant,  eo  quod  Ecclesia  seu  fideles  idem 
sunt;  quia  prior  oratio  generalior  fuit,  hsec 
autem  specialior;  unde  in  priori  verbo,  licet 
directe  videatur  tantum  fieri  oratio  pro  mem- 
bris  Ecclesiae,  tamen  indirecte  etiam  pro  aliis 
oratur,  ut  ad  Ecclesiam  adunentur,  et  mem- 
bra  ejus  fiant;  postea  vero  applicatur  petitio 
specialis  ad  cultores  fidei.  Tandem,  quidquid 
in  ea  oratione  petitur,  decentissimum,  et 
sanctissimum  est,  nimirum,  ut  Deus  Eccle- 
siam  suam,  ejusque  membra  pacificare,  re- 
gere  et  custodire  dignelur,  et  ad  hoc  prsestan- 
dum,  acceptum  habeat  sacrificium  sibi  offe- 
rendum.  Unde  tota  hsec  oralio  consentanea 
est  his,  quse  Paulus  monet,  1  ad  Timoth.  ci  : 
Ut  orationes  fiant  pro  omnibus  hominibus,  Re- 
gibus,  elc.  Sed  dices,  cum  eo  tempore ,  quo 
fit  ha3c  oratio,  nondum  sit  consecratio  facta, 
nec  prsesens  Christus,  incongrue  vocari  illa 
dona,  Sancta  sacrificia  illibata;  et  magis  in- 
congrue  propter  ea  aliquid  peti.  Responde- 
tur,  panem  et  vinum,  propter  distinctionem 
et  pluralitatem  materiee,  vocari  in  plurali 
munera,  etc,  quse  sic  etiam  vocantur,  quia 
et  nobis  sunt  a  Deo  donata,  et  quia,  quee  de 
manu  ejus  accepimus,  prout  possumus;  redo- 
namus  illi;  panis  etiam  et  vinum  in  ejus  obse- 
quium  consumuntur,  et  hac  ratione  vocantur 
sacrificia,  per  anticipationem,  quia  sunt  ma- 
teria,  ex  qua  conficiendum  est  sacrificium;  et 
eodem  modo  dicuntur  sancta,  quia  et  Deo  di- 
cata ,  et  per  consecrationem  sanctificanda 
sunt;  illibata  vero  dicuntur,  id  est,  pura, 
et  immaculata,  ad  differentiam  veterum  sa- 
crificiorum,  quse  libaminibus  indigebant,  ut 
immolarentur.  Per  hoec  autem  dona,  ut  nunc 
coram  Deo  proponuntur,  nihil  postulatur,  sed 
potius  petitur,  ut  ea  ita  acceptare  et  benedi- 
cere  dignetur,  ut  per  eorum  sanctificationem 
ea  concedat,  quee  postulantur.  Dices  :  quid 
necesse  est,  benedictionem  munerum  postu- 
lare ,  cum  talis  benedictio  in  consecratione 
consistat,  quae  non  est  nunc  impetranda,  sed 
infallibili  lege  ex  efficacia  verborum  perfi- 

cienda?  Respondet  D.Thom.  hic,  ad  7,  primo 
non  esse  inconveniens  petere  a  Deo  id,  quod 
certissime  scimus,  eum  esse  facturum,  ut 
nova  ratione  et  titulo  id  promereamur.  Se- 
cundo,  posse  consecrationem  impediri  per  in- 
tentionem  sacerdotis.  Tertio,  et  maxime  ad 
rem ,  in  his  orationibus  non  tam  postulari 
effectum  consecrationis  per  verba;  quam 
effectum  ipsius  sacrificii  in  his ,  pro  quibus 
offertur,  et  ita  in  hac  oratione  petimus,  ut 
Deus  acceptet,  et  benedicat  heec  dona,  ad 
totius  Ecclesiee  fructum  et  utilitatem.  Denique 
totam  hanc  oblationem  insinuat  Clemens  P., 
lib.  8  Constit.,  c.  12.  Unde  eam  illi  tribuit 
Rodulph.,deCanonisobserv.,  prop.ult.;  ejus- 
que  usum  insinuat  Optat.,  lib.  2  cont.  Parm., 
illis  verbis  :  Offerre  vos  dicitis  pro  Ecclesia, 
qux  una  est.  Imo  in  illo  c.  12,  indicatur  etiam 
specialis  mentio ,  quee  in  hac  oratione  fit 
Summi  Pontificis;  sic  enim  dicitur  :  Adhuc 
obsecramus  te  pro  me  qui  sum  nihil;  quando 
enirn  Summus  Pontifex  Missam  dicit,  non  po- 
test  aliter  suimet  facere  mentionem.  Hinc 
etiam  Pelagius,  referente  Alcuino,  lib.  de  Di- 
vinis  officiis,  cap.  de  Celebrat.  Missse,  a  com- 
munione  separatos  esse  dicit,  qui  qualibet 
dissensione  inter  sacra  mysteria  Apostolici 
Pontificis  memoriam  secundum  consuetudi- 
nem  non  frequentant,  et  in  Concilio  Vasensi 
sub  Leone  I,  cap.  4,  ita  pnecipitur. 

7.  Secunda  pars.  —  Dubii  enodatio.  — 
Quvesito  satisfit.  —  Secunda  pars  canonis 
continet  commcmorationem  vivorum  ab  illo 
verbo,  Memento  Domine,  usque  ad  illud,  Hanc 
igitur  oblationem  servitutis  nostrx,  in  qua 
nihil  etiam  difficultatis  occurrit;  nam  in  hac 
parte  convenientissime  orat  sacerdos  specia- 
liter  tum  pro  his,  qui  ejus  curaa  aut  devotioni 
peculiariter  commissi  sunt;  tum  etiam  pro 
his,  qui  cum  illo  offerunt;  petitque  illis  spiri- 
tualia  et  temporalia  bona,  et  protectionem  in 
omnibus  divini  auxilii  per  Sanctorum  inter- 
cessionem.  In  hac  vero  parte  videri  imprimis 
possunt  obscura  verba  illa  :  Pro  quibus  tibi 
offerimus,  vel,  qui  tibi  offerunt;  sed  hsec  su- 
pra  explicata  sunt,  cum  de  offerentibus,  et 
pro  quibus  offertur,  ageremus.  Secundo  hae- 
rere  quis  potest  in  illo  verbo  :  Pro  redemp- 
tione  animarum  suarum;  quomodo  enim  re- 
demptionem  petimus,  quee  jam  facta  est?  Sed 
non  petimus  redemptionem  quoad  sufficien- 
tiam ,  sed  quoad  efficaciam,  primum  quoad 
remissionem  culparum ,  deinde  quoad  re- 
missionem  pcenee ,  rursus  quoad  perseveran- 
tiam  in  gratia ,  ut  non  permittamur  iterum 


delinquere;  ac  denique  quoad  conseculionem 
gloriae,  in  qua  est  consummata  redemptio, 
juxta  illud  :  Levate  capita  vestra,  quoniam 
appropinquat  redemptio  vestra,  Lucae  21 . 
Tertio  inquiri  potest,  quae  sint  illa  vota,  quee 
dicuntur  Deo  reddere,  qui  hoc  sacrificium 
offerunt.  Respondetur  ex  Alcuino,  Innocent., 
et  aliis,  heec  vota  esse  sancta  desideria  seu 
proposita  pise  devotionis,  et  ipsammet  sacri- 
ficii  oblationem ,  quee  Deo  potius  reddere, 
quam  donare  dicimur,  quia  per  divinam  gra- 
tiam  illa  accipimus,  et  Deo  reddimus.  Unde 
August.,  10  de  Civit.,  c.  4  :  Ei  dona  ejus  in 
nobis,  nosque  ipsos  vovemus,  et  reddimus. 
Quarto  dubitari  potest  de  sensu  illius  verbi, 
Communicantes,  et  connexione  ejus  cum  reli- 
quis.  Respondetur,  totam  hanc  orationemesse 
unam  unoque  contextu  legendam,  ita  ut  sen- 
sus  sit  :  Tibi  reddunt  vota  sua  eeterno  Deo, 
vivo  et  vero,  comrnunicantes ,  vel  inter  se, 
tanquam  membra  corporis  tui,  vel  cum  Sanc- 
tis  tuis  per  societatem  et  conjunctionem , 
quam  cum  illis  habent;  quorum  propterea 
memoriam  venerantes  per  eorum  intercessio- 
nem  exaudiri  petunt.  Quinto  inquiri  potest, 
cur  sancti  Martyres  nominentur  in  hac  ora- 
tione,  et  non  Confessores.  Respondetur  pri- 
mum,  quia  fortasse,  quando  haec  oratio  cano- 
nis  facta  est,  nondum  Confessores  in  Ecclesia 
colebantur,  ut  ait  Innocent.,  lib.  3  de  hoc 
myster.,  c.  10,  nam  licet  cultus  sanctorum 
Confessorum  per  festa  publica  satis  sit  anti- 
quus,  ut  constat  ex  Concil.  Mogunt.  sub  Ga- 
rolo  Magno,  c.  36,  tamen  hujus  orationis 
canonis  institutio  antiquior  esse  creditur,  ut 
ex  supra  dictis  constat;  et  nonnulli  putant 
habuisse  originem  a  Syricio  P.  Et  Ambros., 
ejus  eequalis,  idem  in  sua  Missa  Ambrosiana 
ordinavit;  et  Cyrillus  Hierosol.,  Catech.  5 
mystag.,  et  August.,  serm.  17  de  Verbis  Apo- 
stoli,  et  tract.  84  in  Joan..  et  22  de  Civit., 
c.  10;  et  Chrysost.,  hom.  21  in  Acta,  ejusdem 
Ecclesiasticee  consuetudinis  meminerunt.  Sed 
et  his  omnibus  antiquior  est  heec  traditio,  ut 
constat  ex  Clem.,  lib.  8  Constit.,  c.  13,  et 
Dionys.,  c.  3  de  Eccles.  Hierarch.  Vel  certe 
hoc  factum  est  ad  commendandam  martyrii 
dignitatem;  nam,  quia  in  illo  quodammodo 
Deo  sacrificium  offertur,  merito  in  sacrificii 
oblatione  specialis  fit  Martyrum  mentio,  ut 
significavit  August.,  lib.  de  Sancta  Virgini- 
tate,  cap.  45,  seu  quia  sanguinempro  Christo 
fundendo  ejus  passionis  facti  sunt  veri  imita- 
tores,  cujus  in  hoc  sacrificio  fit  expressa  re- 
preesentatio.  Non  omitlitur  autem  Reatse  Vir- 

ginis  memoria,  tum  propter  ejus  singularem 
excellentiam ;  tum  etiam  quia  plusquam 
Marlyr  fuit,  ut  alibi  latius.  Quo  loco  se  olfe- 
rebat  dispulatio  de  cultu  Sanctorum,  sed  de 
ea  re  primo  tomo  dictum  est.  Ultimo  inquiri 
potest,  an  illi,  pro  quibus  sacerdos  hic  spe- 
cialiter  orat,  sint  ab  eo  vocaliter  nominandi, 
sicut  nominantur  Sancti,  quorum  hic  fit  men- 
tio?  Respondetur,  antiquam  Ecclesiae  consue- 
tudinem  hujusmodi  fuisse,  ut  colligitur  ex 
Innocent.  I,  epist.  1  ad  Decent.,  et  ex  Gela- 
sio,  epist.  ad  Anastas.  August.,  et  ex  Au- 
gustino,  epist.  137;  jam  vero  non  est  in  usu ; 
sufficit  ergo,  ut,  aut  mente,  aut  voce,  hujus- 
modi  oralio  fiat,  ut  notavit  Gabr.,  lect.  25  in 
canonem. 

8.  Tertia  pars  canonis.  —  Notabile.  — 
Tertia  pars  continet  illam  orationem  :  Hanc 
igitur  oblationem  servitutis  nosirse,  sed  et 
cunctx  familiae  tuae,  qusesumus,  Domine,  ut 
placatus  accipias,  diesque  nostros  in  tua  pace 
disponas,  atque  ab  seterna  damnatione  nos 
eripi,  et  in  electorum  tuorum  jubeas  grege 
numerari,  per  Christum  Dominum  nostrum; 
quse  oratio  continet  pelitiones  rerum  maxime 
decentium,  ut  per  se  manifestum  est;  quare 
nulla  indiget  expositione  aut  defensione.  So- 
lum  est  advertendum  (propter  hseretieorum 
calumnias)  cum  in  his  orationibus,  quae  con- 
secrationem  antecedunt,  fit  mentio  oblalionis, 
vel  sermonem  esse  non  de  oblatione,  quee 
jam  facta  sit,  sed  quse  jam  proxime  paratur, 
et  instat,  ita  ut  signum  illud  demonstrativum, 
hancoblationem,  non  designet  ad  sensum  prse- 
sentem  materiam,  quse  tunc  prae  oculis  habe- 
tur,  sed  ad  mentem  designet  oblationem 
proxime  faciendam,  quse  intentione  praesens 
habetur;  vel  certe  magis  juxta  litteralem  sen- 
sum  ipsorum  verborum  (qui  ex  prsecedenti- 
bus  orationibus ,  et  ex  sequente  colligitur) 
possumus  hsec  interpretari  de  ipsa  oblatione 
panis  et  vini  jam  facta;  non  tamen  est  in  illa 
sistendum,  nec  exislimandum  (ut  hseretici 
calumniantur)  quod  per  illam  aliquid  peta- 
mus;  sed  petimus  potius,  ut  illam  oblationem 
Deus  ad  exitum  perelucat,  ejus  sanctificatio- 
nem  et  consecrationem  ita  acceptando,  ut 
nobis  per  eam  placatus  postulata  concedat. 
Et  uterque  sensus  eodem  revolvitur;  nam,  ut 
supra  dixi,  prior  oblatio  panis  et  vini  non  est 
sacrificium,  sed  prseparatio  sacrificii,  ut  evi- 
denter  etiam  constat  ex  orationibus ,  quse 
post  illam  oblationem  subjiciuntur,  scilicet  : 
In  spiritu  humilitatis  et  in  animo  contrito 
suscipiamur  a  te,  Domine,  et  sic  fiat  sacrifi- 


cium  nostrum  in  conspectu  tuo  hodie,  ut  pla- 
ceat  tibi,  Domine  Deus.  Nondum  ergo  factum 
est  sacrificium  ,  sed  faciendum  paratur,  et 
clarius  in  sequente  oratione  :  Veni  sanctifica- 
tor  omnipotens ,  seterne  Deus ,  et  benedic  hoc 
sacrificium,  tuo  sancto  nomini  pneparatum. 
Vera  ergo  sacrificalis  oblatio  non  intelligitur 
esse,  donec  materia  illa,  quae  ad  divinum 
cultum  dicata  jam  est,  benedicitur  et  sancti- 
ficatur;  nulla  ergo  petitio  fit  per  hanc  obla- 
tionem ,  sistendo  in  pane  et  vino,  sed  in 
ordine  ad  eorum  consecrationem,  per  quam 
Christus  vere  sacrificatur,  et  offertur;  quod 
est  pelere  per  incruentam  Christi  sacrifica- 
tionem  ex  pane  et  vino,  sub  eorumque  spe- 
ciebus  faciendam,  et  propterea  haec  oblatio 
dicilur  servitutis  nostrse,  servitutis  quidem 
per  antonomasiam,  illius  scilicet,  quae  soli  Deo 
debetur,  et  latria  dicilur;  hujusmodi  enim 
est  servitus  sacrificii,  ut  in  superioribus  dixi- 
mus,  et  ideo  a  S.  Clem.,  lib.  8  Const.,  c.  15, 
Missa  vocatur  latria  mystica,  ut  ibi  notavit 
Turrian.,  et  lib.  2  de  Euchar.,  cap.  13; 
Epiphan.  vero  in  Epitome  Fidei  vocat  latriam 
OEconomiae;  August.,  lib.  20  contra  Faust., 
c.  21 ,  simpliciter  vocat  latriae  cultum ,  Deo 
debitum.  Nostrse,  autem  dicitur  in  plurali, 
vel,  quia  plures  sunt  offerentes  simul  cum  sa- 
cerdote,  vel  certe,  quia  nomine  totius  Eccle- 
siae  hic  cultus  Deo  offertur.  Quomodo  autem 
petamus  a  Deo  numerari  in  grege  electorum, 
cum  eleclio  seterna  sit ,  et  absque  meritis 
facta,  attigit  Gabriel,  lect.  33  in  can.;  sed  non 
pertinet  ad  hunc  locum ;  breviter  ergo  dici- 
tur,  peti  a  Deo  consecutionem  electionis,  quod 
est  petere  aeternam  beatitudinem,  in  qua  nu- 
merus  electorum  congregandus  est. 

9.  Quarta  pars  canonis.  —  Observandum. 
—  Aliud  notabile.  —  Quarta  pars  illam  ora- 
tionem  continet  :  Quam  oblationem,  tu  Deus, 
in  omnibus,  qusesumus,  benedictam,  adscrip- 
tam,  ratam,  rationabilemque  facere  digneris, 
ut  nobis  fiat  corpus  et  sanguis  dilectissimi 
Filii  tui  Domini  nostri  Jesu  Christi.  Circa 
quam  orationem,  quoniam  obscurior  est  reli- 
quis,  primo  observandum  est,  illam  esse  an- 
tiquissimam;  nam  eisdem  fere  verbis  illam 
commemorat  Ambros.,  lib.  4  de  Sacram., 
c.  5,  dicens  :  Dicit  sacerdos  :  Fac  nobis  hanc 
oblationem  adscriptam,  rationabilem,  accep- 
tabilem.  Ex  quo  sumo  conjecturam,  ante  Gre- 
gorium ,  hanc  et  praecedentem  orationem  unam 
et  eamdem  fuisse;  nam,  ut  fere  omnes  scrip- 
tores  referunt,  ex  Beda  et  Joan.  Diacono  su- 
pra  citatis,  Greg.  addidit  praecedenti  orationi 

tres  petitiones,  ab  illis  verbis  :  Diesque  nos- 
tros,  etc,  usque  ad  finem  hujus  orationis. 
Quibus  sublatis,  necesse  non  erat,  has  duas 
orationes  distingui,  sed  ita  continuari  :  Hanc 
oblationem,  qusesumus,  Domine,  placatus  acci- 
pias,  et  benedictam,  elc,  facere  digneris,  ne 
ejusdem  oblationis  tam  frequens  fieret  repe- 
titio  absque  necessitate,  et  paucissimis  inter- 
jectis  verbis.  Quicquid  vero  sit  de  hac  conjec- 
tura,  facta  tamen  illa  additione  per  Gregor., 
optime  orationes  hse  distinctse  sunt.  Secundo 
est  observandum,  ejusdem  oblationis  menlio- 
nem  esse  in  hac?  et  in  prsecedente  oratione, 
ut  manifeste  constat  ex  illo  relativo,  quam 
oblationem,  et  ideo  utraque  commodius  intel- 
ligitur  de  oblatione  panis  et  vini,  juxta  se- 
cundum  sensum  supra  tractatum,  quia  statim 
petitur,  ut  panis  et  vinum  fiant  corpus  et 
sanguis  Christi,  quamvis  etiam  possit  heec 
oratio  ad  alium  sensum  accommodari,  ut  sta- 
tim  dicam. 

1 0.  Tertio  igitur,  ut  explicemus,  quid  in  hac 
oratione,  et  cur  petatur,  observandum  est  ex 
D.  Thom.  hic,  ad  9,  dupliciter  posse  exponi. 
Primo,  ut  tota  petitio  referatur  ad  ipsius  ma- 
terise  consecrationem,  nihilquealiudinsumma 
pelatur,  quam  ut  ex  pane  corpus,  et  ex  vino 
fiat  sanguis  Christi,  uthoc  modo  ac  per  talem 
transmutationem  oblatio  ipsa  panis  et  vini  fiat 
benedicta;  illa  enim  est  summa  benedictio  et 
sanclificatio,  quse  in  illam  materiam  super- 
venire  potest;  unde  ipsametconsecratio,  bene- 
dictio  solet  a  Patribus  appellari,  ut  supra  vi- 
dimus,  agentes  de  forma  hujus  sacramenti. 
Item,  ut  fiat  adscripta,  id  est  divina  virtute, 
et  quasi  nomine  ejus,  subscripta  et  firmata. 
Potest  etiam  referri  hoc  verbum  ad  ea,  quee 
de  hac  consecratione  scripta  sunt;  ita  ut 
postuletur,  ut  hsec  oblatio  talis  fiat,  qualis 
scripta  est,  et  promissa  illis  verbis  Christi, 
Hoc  facite;  adscriptum  enim  dici  potest,  quod 
est  scripto  conforme;  unde  hoc  etiam  verbum 
referunt  quidam  ad  veterem  Scripturam,  in 
qua  Christus  sub  velamine  litterre,  et  figuris 
sensibilibus  latebat ,  ita  ut  petitio  sit ,  ut 
Christus  ipse  sub  pane  et  vino  nobis  detur, 
qui  sub  Scriptura  veteri  etfiguris  ejuslatebat. 
Melius  vero  priori  modo  exponitur  adscripta, 
id  est,  definita,  et  statuta  a  Deo,  ut  per  eam 
nobis  propitius  fiat.  Aliter  Alcuin.  adscrip- 
tam  exponit,  id  est,  annumeratam  in  his, 
quee  Deo  maxime  placent.  Aliter  Odo  Came- 
racensis,  adscriptam,  id  est,  Verbo  divino 
incarnato  adjunctam  :  Est  enim,  inquit,  Ver- 
bum  veluti  scriptum  quoddam,  quatenus  est 

figura  et  imago  Patris.  Aliter  Turr.,  lib.  8 
Const.,  cap.  12,  adscriptam  interpretatur,  id 
est,  circumscriptam ,  seu  quoclammodo  im- 
mensam  et  infinitam.  Et  ne  vim  verbo  facere 
videalur,  ait,  se  legisse  in  quadam  Missa 
Groeca ,  quam  B.  Petrus  dicebat,  loco  illius 
vocis  hanc  Graecam  omepiypufrov,  qua3  incir- 
cumscriptum  significat.  Praeterea  postulatur, 
ut  per  consecrationem  fiat  rata,  id  est,  vera  ; 
non  enim  est  hsec  vera  sacrificalis  oblatio, 
nisi  consecratio  valida  sit,  et  efficax  5  quo- 
modo  dicere  solemus,  sacrainentum  esse  ra- 
tum,  quando  vere  factum ;  dici  etiam  potest 
rata,  id  est,  firma,  stabilis,  acperpetua;  nam 
corpus  Christi,  quo  sanctificatur,  perpetuum 
est.  Unde  aliter  ex  Turrian.  supra,  rata,  id 
est,  firmee  et  constantis  defensionis  pro  pec- 
catis  nostris  coram  tribunali  Dei,  hoc  est,  ut 
sit  firma  ad  impetrandum,  et  efficax  ad  ope- 
randum  virtute  propria.  Petitur  etiam,  ut  fiat 
rationabilis,  id  est,  rationalis  hostia,  ut  su- 
mitur  ex  Clem.,  lib.  2,  c  24,  et  lib.  6,  c  23, 
quia  per  illam  consecrationem  fit,  ut  jam  nou 
simplex  panis  et  vinum,  nec  sanguis  hirco- 
rum  aut  vitulorum,  sed  Christus  ipse,  qui 
non  solum  rationalis  est,  sed  seterna  sapien- 
tia  et  ratio,  offeratur.  Denique  per  eamdem 
mutationem  fit  maxime  acceptabilis  haec  obla- 
tio,  quia  jam,  non  ex  dignitate  offerentium, 
sed  ex  re  ipsa  oblata,  gratissima  Deo  est,  et 
maxime  accepta ;  nam  per  illam  mutationem 
panis  fit  corpus  illud,  quod  Deus  adaptavit, 
ut  veteribus  repudiatis  sacrificiis,  eo  placari 
posset,  ad  Hebr.  2.  Juxta  hanc  vero  exposi- 
tionem  solum  restabat  exponendum,  cur  haec 
petitio  fiat,  sed  ad  hoc  responsio  dala  est 
circa  primam  orationem. 

4 1 .  Secundo  modo  exponi  potest  heec  pe- 
titio,  ut  non  simpliciter  sit  de  consecratione 
ipsius  materire,  sed  de  illa  in  ordine  ad  effec- 
tum  in  nobis  faciendum ,  et  ad  oblationem 
nostram ;  et  vis  fieri  potest  in  verbo  illo,  ut 
nobis  fiat,  quia  non  petitur,  ut  simpliciter 
fiat,  sed,  ut  nobis,  idest,  ad  profectum,  et 
bonum  nostrum  fiat.  Sicut  pastoribus  dictum 
est  ab  Angelo  :  Natus  est  vobis  Salvator,  id 
est,  in  commodum  et  utilitatem  vestram.  Ut 
ergo  hoc  modo  nobis  fiat  corpus  et  sanguis 
Christi,  postulamus  ut  ejus  oblatio  sit  bene- 
dicta,  id  est,  benedictionem  Dei  ita  continens, 
ut  eam  cumulatissime  nobis  conferat.  Quo- 
modo  Cyril.,  lib.  4  in  Joan.,  c  17,  Eucha- 
ristiam  ipsam  benedictionem  vocat,  dicens  : 
Sicut  parvum  fermentum  totam  massam  fer- 
mentat,  ita  parvula  benedictio  totum  hominem 

in  semetipsum  attrahit,  et  sua  gratia  replet.     etiam    in   verbis  hoc 

Item  petitur,  ut  sit  adscripta ,  id  est,  per 

quam  nos  in  coelo  adscribamur;    rata,  per 

quam  in  visceribus  Christi  censeamur;  ratio- 

nabilis,  per  quam  a  bestiali  sensu  exuamur; 

acceptabilis,  per  quam  ei  acceptabiles  redda- 

mur.  Ita  legitur  nomine  August.,  in  c.  Utrum 

sub  figura,  de  Gonsec,  d.  2;  habet  autein  ea 

verba  Pasch.,  lib.  de  Corpore  et  sanguine  Do- 

mini,  c.  4.  Potest  etiam  dici  adscripta  in  hoc 

sensu,  id  est,  in  numerum  placitorum  Deo 

recepta,  utdixi  Alcuin.,  vel  adscripta,  id  est, 

vero  corde,  et  quasi  proprio  nomine  fideliter 

subscripta ;  rata  etiam,  id  est,  stabilis,  con- 

stans,  atque  fidelis;  rationabilis,  id  est,  recta 

ratione  et  honesta  causa  facta;  nam,  si  hsec 

omnia  habeat,  non  poterit  non  esse  accepta- 

bilis,  et  ideo  merito  petimus,  ut  oblatio,  quse 

per  se  acceptabilis  est,  ex  parte  nostra  non 

displiceat  et  inacceptabilis  reddatur.  Est  ergo 

in  utroque  sensu  optima  atque  irreprehensi- 

bilis  prorsus  hsec  oratio. 

12.  Quinta  pars  canonis.  —  Quinta  pars  ca- 
nonis  continetur  illis  verbis  :  Qui  pridie,  etc, 
usque  ad  illa  :  Hsec  quotiescumque  fece- 
ritis,  etc;  de  qua  nihil  nobis  dicenclum  su- 
perest,  nisi  quod  baec  eadem  verba  leguntur 
apud  veteres,  ut  patet  ex  Ambr..  lib.  4  de 
Sacram.,  cap.  5,  et  fuisse  in  usu  Apostolis  ab 
Ascensione  Domini,  ut  Alcuin.  supra  dixit. 
Alii  vero  existimant  Alexand.  primum  hsec 
verba  canoni  addidisse,  quia  in  epist.  1 ,  sic 
scribit  :  In  sacramentorum  quoque  oblationi- 
bus,  quse  inter  Missarum  solemnia  Domino 
offeruntur,  passio  Domini  miscenda  est,  ut 
ejus,  cujus  corpus ,  et  sanguis  confcitur, 
passio  celebretur;  et  refertur  in  cap.  Sacra- 
mentorum,  deConsecr.,  dist.  2.  Non  videtur 
autem  ,  quid  sit,  passionem  Domini  misceri 
vel  celebrari,  nisi  expressam  ejus  mentio- 
nem  fieri,  ut  in  illis  verbis  fit  :  Qui  pridie 
quam  pateretur;  et  ita  intelligunt  Walfridus 
Strabo,  de  Rebus  Eccles.,  cap.  22,  et  Micro- 
log.,  de  Eccles.  Observat.,  cap.  12.  Sed,  ut 
verum  fatear,  hoc  ex  prredicta  Epistola  col- 
ligi  non  potest ;  nam  statim  post  prsedicta 
verba  adclilur  :  Ita  ut  repulsis  opinionibus 
swperstitionum,  panis  tantum  et  vinum  aqua 
permistum  in  sacrificio  offeratur;  et  infra 
reddit  rationem,  cur  aqua  et  vinum  permista 
offerenda  sint  :  Quia  sanguis  et  aqua  ex  la- 
tere  Christi  in  passione  sua  profluxit;  ergo, 
quantum  ex  illo  loco  colligitur,  illa  passionis 
commemoratio,  non  in  verbis,  sed  in  factis 
ipsis  posita  fuit.  Nihilominus  tamen,    quod 

addiderit  Alexander, 
significat  Damasus  in  Pontificali,  dicens  :  Hic 
passionem  Domini  miscuit  in  precatione  sa- 
cerdotum,  quando  Missa  celebratur;  et  clarius 
Platina  :  Alexander  (inquit)  ob  memoriam 
passionis  Christi  in  sacrificio  addidit  :  Qui 
pridie  quam  pateretur,  usque  ad  hanc  clau- 
sulam  :  Hoc  est  corpus  meum.  Sed,  cum  in  his 
verbis  aliqua  contineantur,  et  referantur  de 
Christo,  quse  in  Evangeliis  non  leguntur,  qua- 
lia  sunt,  elevasse  oculos  in  coelum,  et  dixisse 
in  verbis  calicis  :  JEterni  testamenti  myste- 
rium  fidei ,  ut  notavit  Inocent.  in  cap.  Cum 
Marthae,  de  Celebr.  Missar.;  imo  et  illa  parti- 
cula  :  Manducate  ex  hoc  omnes,  illo  modo  in 
Evangelio  non  legitur,  sed  soluin,  comedite, 
aut  sumite,  postea  vero  circa  calicem  legitur: 
Bibite  ex  eo  omnes;  cum  hoc  (inquam)  ita 
sit,  dubitari  non  potest,  quin  haec  verba  ab 
Apostolis  manaverint,  ut  supra  dixi;  et  quod 
in  Ecclesia  Romana  traditione  retenta  fue- 
rint;  fortasse  tamen  non  erat  quasi  lege 
receptum  et  sancitum,  ut  omnia  h?ec  diceren- 
tur,  et  nonnulla  forte  varielas  successu  tem- 
poris  introduci  cceperat;  et  ideo  Alexand.  I 
ordinare  et  prsecipere  potuit,  ut  omnia  illa 
verba,  praescripta  et  certa  forma  dicerentur. 
Caetera,  quse  ad  explicationem  horum  verbo- 
rum  perlinent,  in  superioribus  copiose  trac- 
tata  sunt. 

13.  Sexta  pars  eanonis.  —  Sexta  pars  ca- 
nonis  continet  illam  orationem  :  Unde  et 
memores,  Domine,  nos  servi  tui,  etc,  usque 
ad  illud,  Memento  etiam  Domine;  nam,  licet 
illa  videatur  tripartita  oralio,  tamen  una  est 
quasi  continua,  quae  illis  verbis  concluditur  : 
Per  eumdem  Christum  Dominum  nostrum ,  et 
magna  ex  parte  habetur  apud  Ambros.,  lib.  4 
de  Sacram.,  cap.  6,  et  lib.  5,  cap.  4,  et  si- 
milia  fere  habentur  in  omnibus  liturgiis,  et 
apud  Clement.,  lib.  8,  cap.  12.  In  principio 
igitur  hujus  orationis,  solum  fit  quaedam  re- 
petita  oblatio  ejusdem  hostiae,  quae  ob  reve- 
rentiam,  et  devotionem  augendam  dignissi- 
mis  encomiis  laudatur,  cum  dicitur,  Hostia 
sancta,  pura,  immaculata.  Quse  verba  posita 
videntur  ad  imitationem  Pauli  ad  Rom.  12, 
dicentis  :  Hostiam  viventem,  sanctam,  Deo 
placentem,  Dicitur  vero  hsec  hostia  offerri  ex 
Dei  donis  ac  datis,  vel  quia  ex  pane  et  vino 
effecta  est,  ut  sentit  Innocent.,  lib.  5,  cap.  3, 
vel  certe,  quia  Chrislum  ipsum  continet,  qui 
nobis  a  Deo  datus  est,  Isaiae  9,  et  Joan.  3, 
prius  in  redemptcrem ,  postea  in  sacram 
hostiam,  et  panem  sanctum  vitre  eeternae,  et 

calicem  salutis,  seu  potum  salutis  perpetuee. 
Rursus  heec  oblatio  merito  fieri  dicitur  in  me- 
moriam  Chrisli,  et  mysteriorum  passionis  et 
resurrectionis  ejus,  tum  quod  ita  ipse  pree- 
ceperit,  dicens  :  Hoc  facite  in  meam  comme- 
morationem;  tum  quod  in  hoc  mysterio, 
queedam  confessio  et  commemoratio  fit,  quod 
pro  nobis  Dominus  mortuus  sit,  et  revixegt, 
ul  ait  Gyrill.,  lib.  42  in  Joan.;  cap.  58;  lum 
denique,  quia  heec  commemoratio  sola  est, 
quee  Deum  faciat  hominibus  propitium,  ut  ait 
Origen.,  hom.  4  3  in  Levit.  In  allera  vero 
parte  hujus  orationis  ab  illis  verbis,  Supra 
qux  propitio,  postulatur,  ut  Deus  acceptet 
hoc  sacrificium,  sicut  Abelis,  Abrahee  et  Mel- 
chisedech  sacrificia  acceptavit.  In  quo  pri- 
mum  observandum  est  propter  heereticorum 
calumnias,  hic  non  orari,  ut  Pater  in  Filio 
suo  complaceat,  neqne  ut  propitio  ac  sereno 
vultu  Christum  respiciat,  sed  ut  oblationem 
corporis  et  sanguinis  Christi,  quatenus  a 
nobis  progreditur,  illi  acceptam,  ipso  adju- 
vante,  reddamus,  atque  ita,  ut  nos  propitio 
vultu  aspiciat,  quatenus  hoc  modo  acceptam 
habeat  nostram  oblationem,  etiam  ut  a  nobis 
offerentibus  progreditur.  Atque  hoc  modo  fit 
comparatio  cum  sacrificiis  Abelis  et  aliorum, 
scilicet,  quantum  ad  fidem  et  justitiam  offe- 
rentium ,  per  quam  sacrificia  Abelis  et 
Abrahee  placuerunt,  Genes.  4,  ad  Hebr.  11, 
non  quantum  ad  valorem  ex  parte  reioblatee, 
quia  in  hoc  nulla  est  comparalio,  sed  infinila 
queedam  distantia.  Hic  vero  se  offerebat  dis- 
putatio  de  his  sacrificiis,  preeserlim  Melchi- 
sedech,  sed  de  illo  fuse  a  nobis  dictum  est  in 
tom.  1,  circa  queestionem  22  D.  Thomee. 

14.  Sacrificium  Melchisedech  fuit  propriis- 
sima  nostri  sacrificii  figura.  —  Ultimo  no- 
tanda  sunt  illa  verba  ultima  hujus  partis  : 
Sanctum  sacrificium ,  immaculatam  hostiam, 
quee  addita  sunt  a  Leone  I,  ut  supra  notavi- 
mus,  et  affirmant  omnes  auctores  supra  ci- 
tati,  qui  de  his  mysteriis  scribunt.  Est  autem 
obscurum,  quodnam  sacrificium  dicatur  hic 
sanctum  et  immaculatum,  an,  scilicet,  sacri- 
cium  Melchisedech ,  ita  ut  heec  verba  sint 
conjungenda  cum  his,  quee  immediate  preece- 
dunt  :  Et  quod  tibi  obtulit  summus  sacerdos 
tuus  Melchisedech,  sanctum  sacrificium,  im- 
maculatam  hostiam;  an  vero  in  eis  verbis  sit 
sermo  de  Eucharistiee  sacrificio,  et  verba 
heec  conjungenda  sint  cum  illis  prioribus  :  Et 
accepta  habere  digneris  sanctum  hoc  sacrifi- 
cium,  immaculatam  hostiam,  sicuti  accepta 
habere  dignatus  es,  etc.  Utroque  enim  modo 

possunt  accipi  heec  verba;  quee  in  omni  rigore 
et  proprietate  in  nostrum  sacrificium  conve- 
niunt;  illud  enim  solum  per  se  sanctum  est, 
et  immaculatum.  Et  si  sacrificio  Melchisedech 
tribuantur,  maxime  illi  conveniunt,  quatenus 
fuit  propriissima  figura  hujus  sacrificii,  ideo 
enim  illius  hic  fit  specialis  commemoratio; 
sicut  etiam  fit  commemoratio  sacrificii  Abel, 
et  Abrahee.  quia  fuerunt  singulares  figuree 
sacrificii  cruenti  Christi,  in  lege  naturee;  sa- 
crificia  enim  vetera  hic  commemorari  non 
debuerunt,  quia  per  Missee  sacrificium  eva- 
cuata  sunt. 

15.  Additur  ultimo  in  tertia  parte  hujus 
orationis,  deprecatio  angelici  ministerii,  seu 
intercessionis,  ut  per  participalionem  hujus 
mysterii,  omni  benedictione  cozlesti,  et  gratia 
repleamur.  Cum  ergo  petimus,  deferri  heec 
dona  in  sublime  altare  in  conspectu  divinee 
majestatis,  non  sunt  verba  materialiter  intel- 
ligenda  de  motu  locali,  aut  altari  corporeo; 
crassa  enim  esset  heec  interpretatio ;  sed  in- 
telligenda  sunt  metaphorice,  et  spiritualiter, 
ad  eum  modum,  quo,  Apoc.  5,  viginti  quatuor 
seniores  dicuntur  habere  phialas  aureas  ple- 
nas  odoramentorum ,  quee  sunt  oraliones 
Sanclorum;  etclarius  cap.  8  :  Angelus  venit, 
et  stetit  ante  altare  habens  thuribulum  au- 
reum,  et  data  sunt  illi  incensa  multa,  ut 
daret  de  orationibus  Sanctorum  omnium  su- 
per  altare  aureum ,  quod  est  ante  thronum 
Dei,  et  ascendit  fumus  incensorum  de  oratio- 
nibus  Sanctorum  de  manu  Angeli  coram  Deo. 
Et  Tobiee  12,  Angelus  dicit  Tobiee  :  Ego  ob- 
tuli  orationem  tuam  Domino.  Sic  ergo  in 
preesente  oratione  petit  sacerdos,  ut  nostra 
oblalio  Angelorum  intercessione  et  oratione 
Deo  preesentetur,  et  juvetur;  utque  nobis 
impetrent  dispositionem  necessariam,  ut  per 
hanc  oblationem,  ejusque  participationem  , 
divinam  benedictionem  consequamur.  Altare 
ergo  Dei  in  coelo  nihil  aliud  est,  quam  thro- 
nus  divinee  Majestalis,  ut  in  dicto  loco  Apoca- 
lypsis  significatur,  vel  humanitas  Christi, 
per  quem  vota  nostra  Deo  preesentamus,  vel 
certe  est  ccelum  ipsum,  in  quo  non  solum 
altare,  sed  etiam  templum  et  tabernaculum 
esse  dicitur,  ut  notavit  Irenseus,  lib.  4  cont. 
Heeres.,  cap.  34,  et  Augustinus,  enarrat.  2  in 
Psal.  25.  Dicuntur  autem  vota  nostra  deferri 
ante  conspectum  Dei  per  Angelos,  non  quia 
per  illos  innotescant  apud  Deum,  sed  quia,  et 
nostram  imbecillitatem  suis  precibus  adju- 
vant,  et  divinam  voluntatem  super  eis  con- 
sulunt,  ut,  quodDeo  jubente  implendum  esse 

cognoverunt ,  sic  nobis  apportent,  sicut 
oportere  intellexerint,  ut  scribit  Auguslin., 
epist.  121,  de  Orando  Deum,  ad  Probam, 
cap.  9,  et  lib.  de  Diligendo  Deum,  cap.  3;  et 
ad  hanc  peiitionem  Ecclesiae  confirmandam 
confert,  quod  Chrysost.,  hom.  in  Encseniis, 
late  tractat  de  modo,  qtio  Angeli  assistentes 
huic  sacrificio  pro  hominibus  intercedunt, 
quod  in  superioribus  etiam  ssepe  a  nobis  tac- 
tum  est.  Sunt  vero,  qni  nomine  sancti  Angeli 
in  hac  oralione,  Christum  Dominutn,  qui  est 
magni  consilii  Angelus,  interpretentur,  ut  hic 
D.  Thom.  ad  nonum  attigit,  et  Algerus,  lib. 
de  hoc  sacram.,  cap.  14.Tamen  Ambros.,  cit. 
loco,  in  plurali  dicit  :  Per  manus  Angelorum 
tuorum. 

16.  Septima  pars  canonis.  —  Septima  pars 
continet  orationem  pro  defunctis,  in  illis 
verbis  :  Memento  etiam  Domine,  etc,  quse, 
quia  solum  fit  pro  justis,  ideo  dicitur  fieri 
pro  his,  qui  nos  prxcesserunt  cum  signo  fidei, 
et  in  Christo  quiescunt  et  dormiunt  in  somno 
pacis,  nam  de  justis  dicitur  :  Ut  requiescant 
a  laboribus  suis,  Apocal.  14,  eorumque  mors, 
non  mors,  sed  dormitio  et  somnus  appella- 
tur,  ut  ait  Hieron.,  epist.  29  ad  Tbeodorum. 
Quia  vero  solum  haec  oratio  fit  pro  his,  qui 
adhuc  purgantur,  ideo  eis  locum  refrigerii, 
lucis,  et  pacis  deprecamur.  Quam  etiam  con- 
suetudinem  in  Ecclesia  esse  antiquissimam , 
constat  ex  omnibus  liturgiis  seepe  citatis,  et 
ex  Clem.,  lib.  8,  cap.  47,  esseque  Apostoli- 
cam  traditionem  clocet  Chrysost.,  hom.  3  in 
epistolam  ad  Philippens. ;  et  Augustin. , 
serm.  32  de  Verbis  Apost. ;  et  Cyrill.  Hie- 
rosol.,  Cath.  5  mystag.;  et  plura  supra  ad- 
duximus  agentes  cle  his ,  pro  quibus  hoc 
sacrificium  offertur.  Quin  potius  olim  solebat 
fieri  heec  defunctorum  commemoratio,  eorum 
nomina  aperte  recitando  ex  dyptichis,  ut  ait 
Alcuin.  supra,  id  est,  ex  tabellis,  in  quibus 
erant  scripta.  Unde  est  illud  Cyprian. , 
lib.  1,  epist.  9  :  Neque  enim  ad  altare  Dei 
meretur  nominari  in  sacerdotum  prece,  qui 
ab  altari  sacerdotes  et  ministros  avocare  vo- 
luit.  Et  Ambros.,  orat.  de  Obitu  Valenti- 
niani  :  Quis  prohibet  innoxios  nominari; 
Epiph.,  hseres.  75  :  In  his,  qui  vita  de- 
functi  sunt,  ex  nomine  memorias  faciunt,  etc. 
Sic  etiam  intelligitur,  quod  ex  V  Synod., 
act.  1,  legitur  in  cap.  Sane,  24,  quaest.  2  : 
Eos,  qui  injuste  condemnati  sunt ,  revocave- 
runt  post  mortem,  et  in  sacris  dyptichis 
scripserunt ,  etc.  Jam  vero  illa  consueludo 
cessavit,  et  pro  arbitrio,  vel  obligatione  sa- 

cerdotis,  fit  secrete  haec  commemoralio,  sicut 
de  oratione  pro  vivis  diximus. 

17.  Octava  pars  canonis.  —  Quxsito  sa- 
tisfit.  —  Nomen  canonis,  regulam  sacrificandi 
prxscriptam proprie  significat. —  Octava  pars, 
quee  incipit  illis  verbis  :  Nobis  quoque  pecca- 
toribus ,  conlinet  aliam  orationem,  in  qua 
ilerum  fit  Sanctorum  commemoratio,  eorum- 
que  consortium,  et  societatem  sibi  et  aliis  sa- 
cerdos  humililer  postulat  per  Christum  Domi- 
num  nostrum.  In  qua  oratione  illud  imprimis 
annotatione  dignum  est,  ex  duodecim  Aposto- 
lis  priori  loco  commemoratis,  soiius  Joannis 
nomen  bic  repeti ;  propter  quod  Walfrid. 
Strabo,  cap.  22,  censet,  hunc  Joannem  non 
esse  Evangelistam ,  sed  Baptistam  Innocent. 
autem,  dicit  Joannem  Evangelistam  bis  no- 
minari ,  propter  virginitatis  prEerogativam. 
Illud  etiam  est  consideratione  dignum ,  quod 
Stephanus  hic  prius  nominatur,  quam  Mat- 
thias,  fortasse  ,  quia  prius  Martyr  fuit  ; 
Matthias  vero  priori  loco  praetermissus  est , 
fortasse  quia  ad  Apostolatum  post  Christi 
ascensionem  assumptus  est.  Paulus  vero 
propter  singularem  preerogativam  prius  no- 
minatus  esl,  quanquam  in  hujusmodi  ratio- 
nibus  reddendis  non  oporteat  immorari , 
quia  haec  et  similia,  saepe,  vel  casu,  vel  ex 
aliqua  peculiari  devotione  possunt  accidere. 
Inquirere  vero  aliquis  potest,  quomodo  dica- 
tur  Deus  non  sestimator  meriti,  in  admitten- 
dis  hominibus  ad  Sanctorum  societatem,  et 
partem  beatitudinis,  cum  constet,  illam  bea- 
titudinem  non  dari ,  nisi  pro  ratione  merito- 
rum.  Respondetur,  ad  consortium  Sanctorum 
obtinendum  ;  non  solum  gloriam,  sed  etiam 
gratiam  et  peccatorum  veniam  esse  neces- 
sariam.  Atque  hoc  totum  in  hac  oblatione 
postulatur,  ut  patet  ex  verbis  illis  :  Non 
sestimator  meriti,  sed  venise,  qusesumus,  lar- 
gitor,  admitte;  et  considerando  Deum,  utlar- 
gitorem  omnium  horum  bonorum,  verissime 
dicitur  non  esse  aestimatorem  meritorum; 
nam,  licet,  post  collatam  gratiam  et  veniam 
peccati,  sestimet  merita  ad  dandam  gloriam, 
tamen  gratiam  ipsam  dat  sine  meritis  pro- 
priis,  per  Christum  Dominum  nostrum.  Ad- 
cluntur  vero  consequenter  in  illa  oratione,  ad 
commendanclam  Christi  majestatem  et  ex- 
cellentiam,  illa  verba,  Per  quem  hsec  omnia, 
Domine,  semper  bona  creas,  etc,  ex  quibus 
primum  illud  verbum,  creas,  proprie  referri 
videtur  ad  materiam  remotam  panis  et  vini, 
quae  per  Christum  quotidie  procreantur;  po- 
test  etiam  referri  ad  ipsum  sacramentum,  eo 

loquendi  genere,  quo  Sancti  interdum  dicunt, 
hic  corpus  Christi  creari,  ut  supca  visum  est; 
propriissime  vero  illi  conveniunt  sequentia 
verba  ,  scilicet,  sanctificas ,  consecratione 
scilicet,  qua  cibus  hic  sacer  et  sanctus  effi- 
citur;  vivificas,  quia  fit  caro  Christi  viva,  et 
vivificativa;  benedicis,  quia  benedictionem  et 
efficaciam  recipit,  ad  spiritualia  bona  nobis 
praestanda;  et  prsestas  nobis,  quia  totum 
hoc  beneficium  nobis  collatum  est.  Ita  fere 
Alcuin.  supra,  et  Amalar.,  lib.  3  de  Ecclesiast. 
offic,  cap.  26;  et  Hugo  Vict.,  lib.  2  de  Divin. 
offic. ,  cap.  36.  Tandem  additur  de  eodem 
Christo  :  Per  ipsum,  et  cum  ipso,  et  in  ipso 
est  tibi  Deo  Patri  omnipotenti  in  unitate 
Spiritus  Sancti  omnis  honor  et  gloria  per 
omnia  ssecula  sseculorum.  Quee  verba  fere  re- 
periunturapud  Ambros.,  lib.  6deSacrament., 
cap.  5,  ubi  habet  duo  verba,  In  quo,  et  cum 
quo,  non  tamen  illud ,  Per  quem  est  tibi 
gloria.  Itaque  illa  duo  videntur  proprie  ra- 
tione  divinitatis  Christi  in  eum  convenire; 
nam,  ut  idem  dicit  Ambros.,  lib.  4  de  Fide, 
cap.  4  :  Cum  Patre  et  in  Patre  semper  est 
Filius,  et  ideo  cum  ipso  glorificatur,  tanquam 
sequalis;  et  in  ipso  tanquam  imagine  sub- 
stantiali  glorificatur  Pater.  Per  ipsum,  au- 
tem  videtur  referri  ad  Christum,  ut  Deum 
hominem,  per  quem,  ut  per  mediatorem , 
Deus  honoratur.  Unde  eleganter  Basilius . 
lib.  de  Spirilu  Sancto,  cap.  7  :  Vobis,  inquit, 
qui  Christum  diligitis,  dico  Ecclesiam  utrum- 
que  harum  vocum  usum  agnoscere,  neutrum- 
que  rejicere,  quasi  alter  alterum  destruat; 
cum  enim  in  Unigenito  naturse  majestatem 
ac  dignitatis  excellentiam  contemplamur ,  tri- 
buimus  illi  gloriam  cum  Patre;  rursus  cum 
consideramus ,  qux  bona  in  nos  contulerit,  aut 
quomodo  nos  ipsos  ad  Patrem  adduxerit,  con- 
fitemur,  hoc  beneficium  per  ipsum ,  et  in  ipso 
peractum  esse  in  nobis;  ut  altera  particula, 
cum  quo.  propria  sit  glorificantium;  altera, 
per  quem,  sit  propria  gratias  agentium.  In 
quibus  verbis  videtur  Basilius  non  distin- 
guere  inter  illos  duos  terminos,  cum  ipso,  et 
in  ipso;  possent  tamen  distingui  modo  supra 
dicto,  ut  cum  ipso  dicat  concomitantiam  et 
eequalitatem  adorationis;  in  ipso  aulem  dicat 
identitatem  substantiee;  siculdici  potestPater 
videri  cum  Filio,  et  in  Filio.  Imo  el  particula 
per  ipsum  potest  Christo  ut  Deo  altribui. 
Nam  sicut  Pater  per  Verbum  omnia  creavit, 
ita  perVerbum  glorificatur  ab  omnibus.  Ve- 
rum  est,  Arrianos  olim  abusos  esse  his  voci- 
bus;  ad  significandam  enim   insequalitatem 


trium  personarum,  non  dicebant,  Gloria 
Patri,  et  Filio,  et  Spiritui  Sancto;  sed,  Gloria 
Patri,  per  Filium,,  in  Spiritu  Sancto,  ut  re- 
fert  Theodor.,  lib.  2  Histor. ,  cap.  24,  et 
Sozomen.,  lib.  3,  cap.  18.  Ecclesia  vero  Ca- 
tholica,  ad  evitandam  fraudem  hujus  erroris, 
instituit  (ut  creditur)  in  Concilio  Niceno,  ut 
diceretur  :  Gloria  Patri,  et  Filio,  et  Spiritui 
Sancto.  Tamen,  seclusa  fraude  et  abusu  hae- 
reticorum  ,  in  illis  terminis  nulla  in  rigore 
significatur  inaequalitas,  ut  declaratum  est. 
Possunt  denique  illee  tres  voces  Christo , 
etiam  ut  homini,  accommodari;  nam  per  Je- 
sum,  tanquam  per  mediatorem,  et  in  ipso 
radicati  et  fundati,  tanquam  palmites  in  vite, 
et  cum  ipso,  tanquam  cum  capite  nostro, 
omnes  nos  glorificamus  Patrem,  etFilium,  et 
Spiritum  Sanctum,  semperque  glorificamus, 
per  omnia  secula  seeculorum.  Et  in  his  verbis 
censetur  canon  finiri;  nam,  quse  sequuntur, 
magis  sunt  preeparationes  qusedam  ad  com- 
munionem.  Unde  in  die  Parasceves,  quando 
non  fit  consecratio,  neque  offertur  verum 
sacrificium,  omittuntur  omnia ,  quae  dicta 
sunt.  Sed  immediate  post  ablutionem  ma- 
nuum,  fit  transitus  ad  orationem  Dominicam. 
Ex  quo  potest  obiter  confirmari,  quod  supra 
dicebamus,  sumptionem  sacramenti  non  per- 
tinere  ad  essentiam  sacrificii;  nam  canon, 
qui  continere  censetur  actionem  sacrificandi, 
prius  finitur.  Et  postea  ad  communionem  fit 
praeparatio.  Atque  ita  sumitur,  ut  supra  no- 
tavi,  ex  Gregor.,  lib.  7,  epist.  63,  et  Micro- 
logo,  cap.  19,  et  Walfrido  Strabone,  cap.  22. 
Recentiores  autem  expositores  sub  canone 
comprehendunt  omnia,  quae  sequuntur,  usque 
ad  consumptionem  sacramenti ;  quod  perti- 
net,  ut  supra  dixi,  ad  modum  loquendi.  Et 
ita  etiam  nos  procedimus,  quia  non  habemus 
aliud  nomen,  quo  heec  omnia  comprehenda- 
mus;  et  omnia  haec  continentur  sub  regula 
pra?scripta  sacrificandi,  quam  nomen  canonis 
proprie  significat. 

18.  Igitur  post  omnia  prajdicta  nono  loco  re- 
citatur  Dominica  oratio;  et  quidem  nonnulli 
putant,  Gregor.  primum  instituisse,  ut  oratio 
Dominica  in  Missa  diceretur.  propterea,  qua3 
ipse  dicit,  lib.  7,  epist.  63;  tamen  sine  dubio 
est  multo  antiquior  consuetudo;  imo  Hieron., 
lib.  3  cont.  Pelagium,  significat,  Christum  do- 
cuisse  Apostolos,  ut  quotidie  in  corporis  illius 
sacrificio  audeant  loqui :  Pater  noster,  qui  es 
in  ccelis ,  etc.  Et  idem  sumitur  ex  Tertull., 
lib.  de  Orat.,  cap.  9;  Ambros.,  5  de  Sacram., 
c.  4;  August.,  serm.  28  de  Verbis  Domini,  et 


lib.  50  Homil.,  in  hom.  24 
Hierosol.,  Catech.  5  mystng. ;  imo  et  Grego- 
rius  ipso  cilalo  loco  dicit,  Apostolos,  antequam 
alias  Missae  preces  instiluere  inciperent,  ad 
hanc  solummodo  oralionem,  oblationis  hos- 
tiam  consecrasse;  et  ibidem  ait,  apud  Greecos 
solere  dici  ab  omni  populo ,  apud  Latinos  au~ 
tem  a  solo  sacerdote;  non  ergo  hanc  consue- 
tudinern  (ut  quidam  volunt)  Gregorius  intro- 
duxit,  sed  veterem,  si  in  aliqua  re  fortasse 
collapsa  erat,  reparavit,  ut  ibidern  ipse  signi- 
iicat;  vel,  si  forte  in  alio  loco  Missse  diceba- 
tur,  ipse  ordinavit,  utstatim,  sicut  nunc  dici- 
tur,  post  canonem  diceretur  ;  optime  enim  in 
eum  locum  cadit.  Nam,  cum  in  ea,  panem 
nostrum  quotidianum,  seu  supersubstantia- 
lem  petamus ,  recte  tunc  clicitur ,  quando 
sacerdos  se  et  populum  ad  hujus  ccelestis  et 
supersubstantialis  panis  sumptionem  proxime 
incipil  prseparare. 

19.  Nec  solum  recitatio  hujus  orationis,sed 
etiam  illa  verba  praeambula,  quee  ab  Ecclesia 
dicuntur  :  Prseceptis  salutaribus  moniti  et 
divina  institutione  formati,  etc,  satis  anti- 
qua  sunt,  ut  ex  Alcuino  citato  loco  sumere 
licet,  et  indicatur  hoc  ipsum  a  Hieron.,  dicto 
lib.  3  cont.  Pelagian.,  in  illo  verbo  :  Ut  quo- 
tidie  audeanl  loqui,  Pater  noster ;  et  funda- 
mentum  habet  inCypr.,  in  expositione  ora- 
tionis  Dominicae  dicente  :  Quia  inter  csetera 
salutaria  sua  monita  et  prsecepta  divina,  qui- 
bus  populo  suo  consuluit  ad  salutem,  etiam 
orandi  ipse  formam  dedit;  et  infra  :  Quod  no- 
men  nemo  nostrum  in  oratione  auderet  attin- 
gere ,  nisi  ipse  nobis  sic  permisisset  orare. 
Deinde  adclit  sacerdos  illam  orationem  :  Li- 
beranos,  qusesumus,  Domine ;  in  qua  illam  ul- 
timam  petitionem  orationis  Dominicae,  libera 
nos  a  malo,  amplificat  et  magis  in  specie  pro- 
ponit,  ut  Alcuinus,  et  alii  scriptores  Eccle- 
siastici  notant,  applicando,  et  ad  raala  prse- 
terita,  ut  nobis  remittantur,  et  ad  prsesentia, 
ut  ea  declinemus,  et  ad  fulura,  ut  ea  cavea- 
mus,  ut  in  simili  ait  Ambros.,  serm.  8  in 
Psalm.  118.  Item  applicatur  ad  liberationem 
a  malis  culpse,  et  a  malis  etiam  temporalibus 
seu  perturbationibus  omnibus;  ad  quod  obti- 
nendum,  pax  etiam  a  Deo  postulatur,  adjuncta 
aliquorum  Sanctorum  intercessione.  Addunt 
vero  Microl.,  cap.  23,  et  Rodulph.,  de  Can. 
obser.,  propos.  23,  posse  sacerdotem  nomi- 
nare  alios,  si  voluerit,  quod  non  video,  cur 
hoc  loco  potius,  quam  aliis  illi  permittendum 
sit;  securius  ergo,  meojudicio,  videtur,  nihil 
addere  his,  quse  ab  Ecclesia  in  canone  prse- 

XXI. 


DISPUTAT.  LXXXIII,  SECT.  II.  881 

et  ep.  59;  Cyrillo  scripta  sunt,  ut  inferius  latius  dicemus.  Quia 
vero  sacerclos  pacem  postulaverat,  pacem 
veram  deinde  populo  imprecatur,  dicens  : 
Pax  Domini  sit  semper  vobiscum;  populo  au- 
tem  respondente  :  Et  cum  spiriiu  tuo,  sacer- 
dos  dum  Christi  Domini  corpus  sanguini  mis- 
cet,  profert  illam  orationem,  hsec  commistio  et 
consecratio,  etc,  quse  omnia  sunt  satis  anti- 
qua,  ut  constat  ex  Alcuino,  et  aliis  scripto- 
ribus.  Imo,  et  pacis  dandae  in  Missa  meminit 
Clem.,  lib.  8  Const.,  cap.  18;  Dionysius,  cap. 
3  Eccles.  Hier.;  Chrysost.,  hom.  18  in  2  ad 
Cor.;  et  Optatus  Milev.,  lib.  3  cont.  Parmen.: 
Non  potuisti,  ait,  prsetermittere  quod  legiti- 
mum  est,  utique  dixisti,  Pax  vobiscum.  Sed 
circa  illam  orationem,  hsec  commistio  et  con- 
secratio,  etc,  diligenter  observandum  est, 
aliquos  non  legere  verbum  consecrationis,  sed 
commistionis  tantum,  ut  Amalar.,  lib.  3,  cap. 
31,  et  Innocent.,  lib.  5,  cap.  2,  qui  etiam  le- 
gunt,  fiat  commistio ;  unde  ,  quia  consecratio 
tunc  non  fit,  sed  facta  jam  est,  ideo  fortasse 
illud  verbum  omittunt.  Tamen  in  ordine  Ro- 
manoanliquoutrumqueverbum,  commistionis 
scilicetetconsecrationis,  habetur,  et  apud  Mi- 
crolog.,  cap.  18,  et  ita  est  servandum,  prout 
nunc  in  Missali  habetur,  hsec  commistio  et  con- 
secratio;  non  enim  petimus,ut  consecratio  de 
novo  fiat,  sed  ut  fiat  accipieniibus  nobis  in 
vitam  eeternam  ;  vel  cerle,  quod  probabilitate 
non  caret,  consecratio  ibi  non  sumitur  pro 
confectione  sacrameDti,  sed  pro  nova  quadam 
significatione ,  quam  species  sacramentales 
per  illam  commislionem  accipiunt;  prius 
enim  passionem  tantum  Domini  significabant;  . 
jam  vero  commistse  ejus  gloriosam  resurrec- 
tionem  indicare  incipiunt.  Quomoclo  autem 
corpus  et  sanguis  Domini  misceri  dicantur, 
et  per  quandam  denominationem  ab  ipsis 
speciebus  sacramentalibus,  dictum  est  supra, 
cum  de  mutationibus  hujus  sacramenti  age- 
remus.  Post  hsec  sequitur  Agnus  Dei,  etc,  ex 
institutione  Sergii  Papae,  ut  referunt  Amalar. 
lib.  3,  cap  33;  Strabo,  cap.  22;  Microlog., 
c  18;  sed  Chrysost.,  Sergio  antiquior,  hom. 
41  in  1  ad  Cor.,  hanc  caeremoniam  indicat, 
dum  ait  :  Nec  frustra  memoriam  mortuorum 
inter  sacra  mysteria  celebramus,  aut  accedi- 
mus  pro  istis,  agnum  illum  jacentem,  et  pec- 
cata  mundi  tollentem  deprecantes.  Continent 
autem  haec  verba  imprimis  veram  de  sacra- 
mento  Eucharistiae  confessionem ,  dum  per 
illa  ad  Christum  ibi  realiter  prsesentem  ora- 
mus;  continent  etiam  latriae  adorationem, 
quia,  ut  Augustinus  dixit,  Psalrn.  98  :  Nemo 

Christi  carnem  manducat,  nisi  prius  adora-     hodie,  v.  gr. 

verit;   continent  nostrorum  peccatorum,   et 

infirmitatis  nostrse  confessionem  ;  ac  denique 

divinse  rmsericordise   et  potentise  confessio- 

nem    continent.  Tandem   adjungit   sacerdos 

tres  orationes,  quibus,  et  Eeclesice  pacera,  et 

sibi  condignum  sacramenti  fructum  postulat; 

atque  ita  sacramentum  sumit,  adjungens  sa- 

cras  alias  ac  breves  precationes,  quae  in  Mis- 

sali  habentur,  et  nulla  indigent  declaralione. 

Ex  his  ergo  omnibus  satis  constat,  verissi- 

mum   esse,   quod  Concilium  dixit,    in   toto 

canone  Missee  nihil  esse,  quod  non  verum  sit, 

et  pietatem  sanctitatemque  non  redoleat. 


SECTIO  III. 

Utrum  teneatur  sacerdos  sub  praecepto  omnia  dicere, 
quee  in  Missali  prsescribuntur. 

1 .  Duo  possunt  in  hoc  dubio  queeri  :  pri- 
mum,  an  teneatur  sacerdos,  nihil  omittere 
eorum,  quee  prsescripta  sunt;  secundum,  an 
teneatur  nihil  eis  addere. 

2.  Prima  conlusio.  —  Notabilia.  —  Dico 
primo,  teneri  sacerdotes  ad  servandura  in- 
tegrum  ritum  Missse,  prout  in  Missali  statutus 
ac  definitus  est.  Probatur  primo  ex  Concilio 
Trid.,  sess.  22,  cap.  de  Observandis  in  cele- 
bratione  Missse.  Secundo,  ex  verbis  Pii  V  in 
principio  Missalis  :  Mandantes,  et  stricte  om- 
nibus  et  singulis  in  virtute  sanctse  obedientix 
praecipientes,  ut  Missam,  juxta  ritum,,  modum 
ac  normam,  quse  per  Missale  hoc  a  nobis  nunc 
traditur,  decantent  ac  legant,  quod  intelligen- 
dum  est,  seclusis  privilegiis ;  tamen,  qui  illis 
gaudent,  tenebuntur,  servata  proportione,  ea 
dicere,  quae  in  Missali  sibi  permisso  conti- 
nentur.  Tertio  accedit  ratio  hujus  prsecepti, 
quia  heec  res  gravis  est,  et  ad  debitum  cultum 
divinum  spectat,  utque  tantum  ministerium 
ordinate  fiat.  Quando  vero  heec  omissio  sit 
peccatum  veniale,  quando  vero  mortale,  ex 
materise  gravitate,  et  ex  contemptu,  vel  ne- 
gligentia  ,  judicandum  est.  In  quo  imprimis 
notare  oportet,  aliud  esse  mutilare  ordinem 
Missse,  omittendo  aliquid  eorum,  quee  dicenda 
sunt;  aliud  vero  dicere  Missam  alterius  diei, 
seu  de  alia  re,  quam  in  Missali  praescribatur. 
In  posteriori  mutatione  non  semper  est  culpa, 
dummodo  in  ea  Missa,  quse  dicitur,  integer 
ritus  servetur,  quia  tunc  revera  in  rigore  non 
preetermittitur  ritus  diceudi  Missam;  neque 
videtur  esse  latum  preeceptum  proprie  et  in 
rigore  de  Missa  dicenda  de  feria  aut  de  festo ; 
nam  ,  cum  sacerdos  absolute  non  leneatur 


v.  gr.,  Missam  dicere,  non  est  cur 
obligetur  ad  dicendam  hanc  determinate,  si 
Missam  vult  dicere;  quamvis  enim  non  repu- 
gnet  hujusmodi  obligatio,  tamen  in  preesenti 
neque  ostendi  potest,  neque  est  ulla  sufficiens 
necessitas  et  causa  illius. 

3.  Magna  differentia  inter  Missam  et  divi- 
num  officium  assignatur.  —  Opinio  quorum- 
dam  ab  auctore  rejicitur.  —  Responsio.  —  In 
quo  est  magna  differentia  inter  Missam  et  di- 
vinum  officium;  nam  ad  hoc  dicendum  tenen- 
tur  sacerdotes;  et  ideo  mirum  non  est,  quod 
obligentur  ad  dicendum  singulis  diebus  illud 
officium ,  quod  pro  unoquoque  signatur ;  in 
Missa  vero  non  ita  est.  Et  hoc  confirmat  con- 
suetudo;  nam  sine  scrupulo  solet  hoc  fieri, 
etiam  a  viris  timoratis  et  doctis.  Hoc  tamen 
intelligendum  est  in  Missis  privatis,  quse  pro- 
prio  arbitrio  voluntarie  dicuntur,  nam  in  Mis- 
sis  solemnibus,  quse  dicuntur  in  parochiis  vel 
Ecclesiis  conventualibus,  major  erit  obligatio 
dicendi  Missam  diei,  juxta  praescriptum  Mis- 
salis  ordinem ,  argumento  cap.  Quidam,  et 
cap.  Cum  creatura ,    de   Celebratione   Miss. 
Item,  quando  aliquis  ob  stipendium,  vel  ca- 
pellanioe  institutionem,  vel  ob  aliam  similem 
causam  obligatur  ad  specialem  Missam   di- 
cendam,  debet,  si  commode  potest,  prsescrip- 
tam  obligationem  implere;quamvis,siabsque 
scandalo  id  omittat,  ut  Missalis  ordinem  ser- 
vet,  non  peccabit;  imo,  si  propter  solemne 
festum  id  faciat,  melius  faciet.  Denique,   in 
universum  loquendo,  optimum  consilium  est, 
non  preetermittere  etiam  in  hoc  Missalis  ordi- 
nem,  absque  rationabili  causa.  Ita  fere  Syl- 
vest.,  verb.  Missa,  quaest.  1,  4,  7,  8  et  10; 
Soto,  dist.  13,  queest.  2,  art.  1,  infine;  Na- 
varr.,  cap.  21,  num.  7;  Vict.,  in  Summ.,  n. 
95.  At  vero  in  priori  defectu,  qui  est  per 
omissionem  alicujus  partis  pertinentis  ad  in- 
tegrum  ritum  Missae,  semper  intercedit  aliqua 
culpa,  nisi,  vel  ob  inadvertentiam  naturalem 
et  involuntariam  excusetur,  vel  materia  sit 
adeo  levis,  et  tam  rationabilis  causa  interce- 
dat  illam   omittendi,  ut  prudenler  judicetur 
ad  excusandum  sufficiens.  Priorem  partem 
probant,  quae  in  conclusione  adducta  sunt; 
consueludo  etiam  Ecelesiaeeam  confirmat.Ex  : 
qua,  et  institutione  Ecclesioe,  constat,  totum 
Misste  officium  esse  actionem  sacram,  mora-  \ 
lilerunam,  miro  ac  religioso  artificio  ex  va- 
riis  partibus  compositam;  eam  ergo  mutilare, 
per  se  Ioquendo,  indecens  est  et  irreligiosum; 
est  ergo  aliqua  culpa ,   mortalis  quidem  ,  si 
notabilis  pars  omittatur,  ut,  v.  gr.,  Epistola, 


DISPUTAT.  LXXXIII,  SECT.  III. 


883 


Evangelium,  vel  alia  similis.  quac  sunt  veluti 
membra  principalia,  ut  sic  dicam,  unius  cor- 
poris  heterogeuei ;  si  vero  quod  omittitur,  sit 
aliquid  leve,  erit  peccatum  veniale.  Sunt  au- 
tem,  qui  censeant,  in  canone  vel  minimum 
verbum  omitlere,  esse  mortale  peccatum,  si 
inlercedat  culpabilis  negligentia.  Sed  quam- 
vis  ea,  quae  dicuntur  in  Missa  fidelium,  ma- 
jori  cura  dicenda  sint,  et,  quae  ad  canonem 
pertinent,  sub  obligationem  strictiorem  ca- 
dere  videantur,  quia,  et  propinquiora  sunt 
sacrificio,  et  antiquiori  ac  sacratiori  lege  sunt 
sancita,  juxta  communem  Ecclesiae  sensum, 
nihilominus  tamen  non  video,  cur  etiam  in 
his  ex  levitate  materiae  non  possit  veniale 
peccatum  intercedere,  cum  non  sit  hic  major 
ratio,  quam  in  multis  aliis  praeceptis  religio- 
nis,  ut  in  materia  voti,  et  similibus.  Item,  in 
his  potest  intercedere  peccatum  veniale  ex 
indeliberatione,  et  omnimoda  excusatio  ex 
totali  inadvertentia,  ut  in  prima  exceptione 
dixi,  quae  per  se  nota  est;  ergo  etiam  poterit 
ex  levitate  materiae  esse  veniale  peccatum,  ut 
si,  v.  gr.,  unum  vel  aliud  nomen  alicujus 
Sancti  omittatur;  vel,  si  tempore  Paschali, 
v.  gr.,  omittantur  ea,  quae  interponenda  sunt 
in  oratione  communicantes ,  vel  in  oratione 
hanc  igitur  oblationem.  Unde  secundam  ex- 
ceptionem  addidi,  quia  sunt  aliquae  partes 
vel  orationes,  non  simpliciter  necessariae  ad 
usitatam  Missae  integritatem,  ut,  v.gr.,  Sym- 
bolum,  aut  quod  dicantur  in  collectis  una  vel 
duae  commemorationes  vel  orationes,  et  ha- 
rum  partium  omissio  facilius  potest  a  culpa 
mortali  excusari,  quia  revera  non  proprie 
mutilatur  tunc  Missa,  vel  sacra  actio;  et  ideo 
etiam  accidere  potest,  ut,  si  ex  aliqua  ur- 
gente  causa  aliquid  hujusmodi  sine  irreve- 
rentia  omittatur,  nulla  propterea  culpa  in- 
curratur.  Sed  quaeri  poterit,  an,  si  quis  ex 
oblivione  naturali  aliquid  in  Missa  omittat, 
v.  gr.,  Gloria  aut  Credo,  postquam  vero  ali- 
quantulum  progressus  est,  recordetur,  an, 
inquam,  debeat  repetere  quae  omisit.  Res- 
pondetur,  regulariter  non  esse  necessarium, 
ut  notat  Sylvest.,  verb.  Missa  \ ,  q.  5,  §  4  et  5 
quia  moraliter  id  non  potest  fieri  commode, 
et  omnia,  quae  in  Missa  dicuntur,  ila  sunt  orcli- 
nata,  ut,  variato  ordine  et  extra  propria  loca 
( ut  ita  dicam )  constituta  ,  non  recte  cohse- 
reant;  supponimus  autem,  ea ,  quae  omittun- 
tur,  non  esse  de  substantia  sacrificii;  nam,  si 
hujusmodi  sunt,  semper  sunt  repetenda. 


4.  Dico  secundo  :  etiam  tenetur  sacerdos 
non  addere  ex  propria  devotione  novas  pre- 
cationes  aut  alia  verba,  praeter  ea,  quae  juxta 
ritum  Ecclesise  praoscripta  sunt.  Hoc  expres- 
sius  cautum  est  Ecclesiasticis  constitutioni- 
bus;  nam  Pius  V  post  citala  verba  :  Man- 
dantes  et  stricte  omnibus  et  singulis  in  virtute 
sanctx  obedientix  prxcipientes ,  subdit,  ne  in 
Missx  celebratione  alias  cxremonias  vel  pre- 
ces,  quam  qux  in  hoc  Missali  continentur, 
addere vel  recitare prxsumant ;  el  Gonc.  Trid., 
sess.  22,  cap.  de  Observanclis  in  Celebrat. 
Missae,  post  verba  praecepli,  illa  subdit :  Neve 
ritus  alios  aut  alias  cseremonias  et  preces  in 
Missarum  celebratione  adhibeant,  prxter  eas, 
qux  ab  Ecclesia  probatx,  ac  frequente  et  lau- 
dabili  usu  receptx  fuerint.  Et  j uxta  haec  nova 
decreta  moderanda  sunt  antiqua,  quale  est 
illudConcilii  Carthag.III,  can.  23,  ubidicitur  : 
Ut  nemo  precibus  aliunde  descriptis  utatur, 
nisi  prius  eas  cum  instructioribus  fratribus 
contulerit;  et  quod  additur  in  Conc.  Milevil., 
c.  12,  scilicet  hujusmodi  preces  debere  esse 
a  prudentibus  tractatas,  et  in  Concilio  vel 
Synodo  approbatas;  jam  enim  Pontifices  Ec- 
clesiae  certum  statuerunt  ordinem,  cui  nihil 
addere  licet.  In  quo ,  ex  genere  suo,  major 
est  culpa  quam  in  priori  defectu ,  tum  quia 
commissio  ex  suo  genere  gravior  est  quam 
omissio;  tum  etiam  quia  hoc  genus  peccati 
ex  se  est  magis  expositum  periculo  supersti- 
tionis  et  erroris,  et  ideo  expressius  ac  gra- 
vius  in  citatis  locis  hoc  prohibetur.  Item, 
quia  in  hoc  quodammodo  usurpatur  Eccle- 
siastica  potestas,  ad  quam  pertinet,  in  his 
ponere  debitum  ordinem  et  modum.  Qua- 
propter  in  hoc  genere  peccandi  facillime  erit 
culpa  gravis,si  materia  sit  alicujus  momenti. 
Atque  ita  sentiunt  Sylvest.,  verbo  Missa  1, 
quaest.  2  et  3 ;  Soto,  dist.  13,  quaest.  2,  art. 
4,  et  alii  Summistae  et  Doctores.  Sed  hoc 
maxime  verum  est,  si  in  his,  quae  publice  di- 
cuntur,  haec  additio  fiat,  quamvis  etiam  ne- 
que  secrete  facienda  sit;  nam,  si  addantur 
ipsi  officio  Missae,  procedunt  omnia  dicta;  si 
vero  sacerdos  non  intendat  aliquid  addere 
officio  Missae,  sed,  ut  privata  persona  ,  eo 
tempore  privatam  aiiquam  devotionem  se- 
crete  recitare,  non  peccabit  quidem  directe 
contra  preedictum  praeceptum,  male  tamen 
et  imprudenter  faciet,  sacrum  ministerium 
privatis  precibus  omnino  ab  illo  distinctis  in- 
terrumpendo. 

ARTICULUS  V. 


Utrum  ea,  quae  in  celebratione  hujus  sacramenti 
aguntur,  sint  convenientia  (4  sentent.,  dist.  12,  in 
expos.  litt.,  et  opusc.  65,  cap.  5,  et  opusc.  66,  per 
totum). 

1.  Ad  quintum  sic  proceditur.  Videtur, 
quod  ea,  quse  in  celebratione  hujus  sacramenti 
aguntur,  non  sint  convenientia.  Hoc  enim  sa- 
cramentum  ad  novum  Testamentum  pertinet, 
ut  ex  forma  ipsius  apparet.  In  novo  autem 
Testamento  non  sunt  observandse  cseremonix 
veteris  Testamenti,  ad  quas  pertinebat,  quod 
sacerdos  et  ministri  aqua  lavabantur,  quando 
accedebant  ad  offerendum;  legitur  enim 
Exod.  30  :  Lavabunt  Aaron  et  filii  ejus  manus 
suas  ac  pedes,  quando  ingressuri  sunt  taber- 
naculum  testimonii,  et  quando  accessuri  sunt 
ad  altare.  Non  est  ergo  conveniens  ut  sacerdos 
lavet  manus  suas  inter  Missarum  solemnia. 

2.  Prxterea,  ibidem  Dominus  mandavit,  ut 
Aaron  adoleret  incensum  suave  fragrans 
super  altare,  quod  erat  ante  propitiatorium. 
Quod  etiam  pertinebat  ad  ceeremonias  veteris 
Testamenti.  Inconvenienter  ergo  in  Missa 
sacerdos  thurificatione  utitur. 

3.  Prxterea,  ea,  qux  in  sacramentis  Eccle- 
sise  aguntur,  non  sunt  iteranda.  Inconvenien- 
ter  igitur  sacerdos  multoties  iterat  cruce- 
signationes  super  hoc  sacramentum. 

4.  Prxterea,  Apostolus  dicit,  ad  Hebrxos  7 : 
Sine  ulla  contradictione ,  quod  minus  est  a 
majori  benedicitur.  Sed  Christus,  qui  est  in 
hoc  sacramento  post  consecrationem,  est  multo 
major  sacerdote.  Inconvenienter  igitur  sacer- 
dos  post  consecrationem  benedicit  hoc  sacra- 
mentum  crucesignando. 

5.  Prseterea,  in  sacramento  Ecclesix  nihil 
debet  fieri,  quod  ridiculosum  videatur.  Vide- 
tur  autem  ridiculosum,  gesticulationes  facere, 
ad  quas  pertinere  videtur ,  quod  sacerdos 
quandoque  brachia  extendit,  manus  jungit, 
digitos  complicat  et  seipsum  inclinat  (alias 
incurvat).  Ergo  hxc  non  debent  fieri  in  hoc 
sacramento. 

6.  Prxterea,  ridiculosum  etiam  videtur, 
quod  sacerdos  multoties  se  ad  populum  vertit 
et  multoties  populum  salutat.  Non  ergo  debent 
hoc  fieri  in  celebratione  hujus  sacramenti. 

7.  Prxterea,  Apostolus,  1  ad  Cor.  1,  pro 
inconvenienti  habet,  quod  Christus  divisus  sit. 
Sed  post  consecrationem  Christus  est  in  hoc 
sacramento ;  inconvenienter  ergo  hostia  fran- 
gitur  a  sacerdote. 

8.  Prxterea ,  ea ,  qux  in  hoc  sacramento 
aguntur,  passionem  Christi  reprxsentant.  Sed 
in  passione  Christi  corpus  fuit  divisum  in  locis ' 
quinque  vulnerum.  Ergo  corpus  Christi  in 
quinque  partes  frangi  deberet  magis  quam  in 
tres. 

9.  Prseterea,  totum  corpus  Christi  in  hoc 
sacramento  seorsum  consecratur  a  sanguine. 
Inconvenienter  ergo  una  pars  ejus  sanguini 
miscetur. 

10.  Prseierea,  sicut  corpus  Chrisli proponi- 
tur  in  hoc  sacramento  ut  cibus,  ita  et  sanguis 
Christi  ut  potus.  Sed  sumptioni  corporis 
Christi  non  adjungitur  in  celebratione  Missse 
alius  corporalis  cibus.  Inconvenienter  igitur 
sacerdos  post  sumptionem  sanguinis  Christi 
vinum  non  consecratum  sumit. 

11.  Prseterea ,  veritas  debet  respondere 
figurse.  Sed  de  agno  Paschali,  qui  fuit  figura 
hujus  sacramenti,  mandatur,  utnon  remaneret 
ex  eo  quicquam  usque  mane.  Inconvenienter 
igitur  hostise  consecratx  reservantur,  et  non 
statim  sumuntur. 

12.  Prse.terea,  sacerdos  pluraliter  loquitur 
audientibus,  cum  dicit  :  Dominus  vobiscum, 
et :  Gratias  agamus.  Sed  inconveniens  videtur 
pluraliter  loqui  uni  soli  et  maxime  minori. 
Ergo  inconveniens  videtur,  ut  sacerdos,  uno 
tantum  ministro  prxsente,  celebret  Missam. 
Sic  igitur  videtur,  quod  inconvenienter  aliqua 
agantur  in  celebratione  hujus  sacramenti. 

Sed  in  contrarium  est  Ecclesise  consuetudo, 
quse  errare  non  potest,  utpote  Spiritu  Sancto 
instructa. 

Respondeo  dicendum,  quod,  sicut  supra 
dictum  est  (q.  60,  art.  5  et  6),  in  sacramentis 
dupliciter  aliquid  significatur ,  scilicet,  verbis 
et  factis,  ad  hoc,  ut  sit  perfectior  significatio. 
Significantur  autem  verbis,  in  celebratione 
hujus  sacramenti ,  qusedam  pertinentia  ad 
passionem  Christi,  quse  reprxsentatur  in  hoc 
sacramento;  vel  etiam  ad  corpus  mysticum, 
quod  significatur  in  hoc  sacramento ;  et  quse- 
dam  pertinentia  ad  usum  hujus  sacramenli, 
qui  debet  esse  cum  devotione  et  reverentia.  Et 
ideo  in  celebratione  hujus  mysterii  qusedam 
aguntur  ad  reprsesentandampassionem  Christi, 
vel  etiam  dispositionem  corporis  mystici,  et 
qusedam  aguntur  pertinentia  ad  devotionem  et 
reverentiam  hujus  sacramenti. 

Ad  1  ergo  dicendum,  quod  ablutio  manuum 
fit  in  celebratione  Missse  propter  reverentiam 
hujus  sacramenti.  Et  hoc  dupliciter.  Primo 
quidem,  quia   aliqua  pretiosa  tractare   non  - 
consuevimus,  nisi  manibus  ablutis,  unde  in- 

decens  videtur ,  ut  ad  tantum  sacramentum 
aliquis  accedat,  manibus  etiam  corporaliter 
inquinatis.  Secundo  propter  signi  ficationem , 
quia  utDionys.  dicit,  c.  SEccles.  Hier.  (a  med. 
illius),  extremitatum,  ablutio  significat  emun- 
dationem  etiam  a  minimis  peccatis,  secundum 
illud  Joan.  13  :  Qui  lotus  est,  non  indiget, 
nisi  ut  pedes  lavet.  Et  talis  emundatio  re- 
quiritur  ab  eo,  qui  accedit  ad  hoc  sacra- 
mentum.  Quod  etiam  significatur  per  con- 
fessionem,  qux  fit  ante  introitum  Missx.  Et 
hoc  quidem  significabat  ablutio  sacerdotum 
in  veteri  lege,  ut  ibidem  Dionys.  dicit.  Nec 
tamen  Ecclesia  hoc  servat ,  tanquam  cx- 
remoniale  veteris  legis  prxceptum,  sed  quasi 
ab  Ecclesia  institutum,  sicut  quiddam  secun- 
dum  se  conveniens.  Et  ideo  non  eodem  modo 
observatur ,  sicut  tunc;  prxtermittitur  enim 
pedum  ablutio,  et  servatur  ablutio  manuum, 
qux  potest  fieri  magis  in  promptu,  et  qux 
sufficit  ad  significandam  perfectam  mundatio- 
nem.  Cum  enim  manus  sit  organum  organo- 
rum,  ut  dicitur  tertio  de  Anima  (lib.  3, 
text.  38,  num.  2),  omnia  opera  attribuuntur 
manibus,  unde  in  Psalm.  23,  dicitur  :  Lavabo 
inter  innocentes  manus  meas. 

Ad  %  dicendum,  quod  etiam  thurificatione 
non  utimur,  quasi  cxremoniali  prxcepto  legis, 
sed  sicut  Ecclesix  statuto.  Unde  non  eodem 
modo  utimur,  sicut  in  lege  veteri  erat  statu- 
tum;  pertinet  autem  ad  duo.  Primo  quidem 
ad  reverentiam  hujus  sacramenti,  ut,  scilicet, 
per  bonum  odorem  depellatur,  si  quid  corpo- 
raliter  pravi  odoris  in  loco  fuerit,  quod  posset 
provocare  horrorem.  Secundo  pertinet  ad  re- 
prxsentandum effectum  gratix,  qua,  sicut  bono 
odore,  Christus  plenus  fuit,  secundum  illud 
Gen.  27  :  Ecce  odor  fiiii  mei,  sicut  odor  agri 
pleni;  et  a  Christo  derivatur  ad  fideles,  officio 
ministrorum,  secundum  illud,  2  Corinth.  2  : 
Odorem  notitix  sux  spargit  per  nos  in  omni 
loco.  Et  ideo  undique  thurificato  altari,  per 
quodChristus  designatur,  thurificantur  omnes 
per  ordinem. 

AdS,  dicendum,  quod  sacerdos  in  celebra- 
tione  Missx  utitur  crucesignatione,  ad  ex- 
primendam  passionem  Christi,  qux  ad  crucem 
est  terminata.  Est  autem  passio  Christi  qui- 
busdam  quasi  gradibus  peracta.  Nam  primo 
fuit  Christi  traditio,  qux  facta  est  a  Deo, 
Juda  et  Judxis,  quod  significat  trina  cruce- 
signatio,  super  illa  verba  :  Hxc  dona,  hxc 
munera,  hxc  sancta  sacrificia  illibata.  Se- 
cundo  fuit  Christi  venditio;  est  autem  venditus 
sacerdotibus,  Scribis  et  Phariseis.  Ad  quod 


significandum  fit  iterum  trina  crucesignatio 
super  illa  verba  :  Benedictam ,  adscriptam, 
ratam.  Vel  ad  ostendendum,  pretium  venditio- 
nis,  scilicet,  triginta  denarios.  Additur  autem 
et  duplex  crux  super  illa  verba  :  Ut  nobis 
corpus  et  sanguis,  etc,  ad  designandam  per- 
sonam  Judx  venditoris  et  Christi  venditi. 
Tertio  autem  fuit prxsignatio  passionis  Christi 
facta  in  coena.  Ad  quod  designandum  fiunt 
tertio  dux  cruces,  una  in  consecratione  corpo- 
ris ,  alia  in  consecralione  sanguinis.  Ubi 
utrobique  dicitur  :  Benedixit.  Quarto  autem 
fuit  ipsa  passio  Christi.  Unde  ad  reprxsen- 
tandum  quinque  plagas  Christi,  fit  quarto 
quintuplex  crucesignatio  super  illa  verba  : 
Hostiam  puram,  hostiam  sanctam,  hostiam 
immaculatam,  panem  sanctum  vitx  xternx,  et 
calicem  salutis  perpetux.  Quinto  reprxsenta- 
tur  extensio  corporis  et  effusio  sanguinis,  et 
fructus  passionis  per  trinam  crucesignatio- 
nem,  qux  fit  super  illis  verbis  :  Corpus  et 
sanguinem sumpserimus omni  benedictione ,  etc. 
Sexto  reprxsentatur  triplex  oratio ,  quam 
fecit  in  cruce.  Unam  pro  persecutoribus,  cum 
dixit  :  Pater  ignosce  illis.  Secundam  pro 
liberatione  a  morte,  cum  dixit :  Deus  meus, 
Deus  meus ,  ut  quid  dereliquisti  me?  Tertia 
pertinet  ad  adeptionem  glorix,  cum  dixit  : 
Pater,  inmanus  tuas  commendo  spiritum  meum. 
Et  ad  hoc  significandum  fit  trina  crucesigna- 
tio  super  illa  verba  :  Sanctificas ,  vivificas, 
benedicis,  etc.  Septimo,  reprxsentantur  tres 
horx,  quibus  pependit  in  cruce ,  scilicet ,  a 
sexta  usque  ad  horam  nonam.  Et  ad  hoc  signi- 
ficandum  fit  iterum  trina  crucesignatio  ad 
illa  verba:  Per  ipsum,  et  cum  ipso,  et  in  ipso. 
Octavo  autem  reprxsentatur  separatio  animx 
a  corpore  per  duas  cruces  subsequentes  extra 
calicem  factas.  Nono  autem  reprxsentatur 
resurrectio,  tertia  die  facta,  per  tres  cruces, 
qux  fiunt  ad  illa  verba  :  Pax  Domini  sit 
semper  vobiscum..  Potest  autem  brevius  dici} 
quod  consecratio  hujus  sacramenti,  et  accep- 
tatio  hujus  sacrificii,  et  fructus  ipsius  proce- 
dit  ex  virtute  crucis  Christi.  Et  ideo,  ubi- 
cumque  fit  mentio  de  aliquo  horum,  sacerdos 
crucesignatione  utitur. 

Ad  4 ,  dicendum,  quod  sacerdos  post  con- 
secrationem  non  utitur  crucesignatione  ad 
benedicendum  et  consecrandum,  sed  solum,  ad 
commemorandam  virtutem  crucis  et  modum 
passionis  Chrisli,  ut  ex  dictis  patet  (in  solut. 
preeced.). 

Ad  5,  dicendum,  quod  ea,  qux  sacerdos  in 
Missa  facit,  non  sunt  ridiculosx  gesticulatio- 

nes;  fiunt  enim  ad  aliquid  repraesentandum. 
Quod  enim  sacerdos  brachia  extendit  post 
consecrationem ,  significat  extensionem  bra- 
chiorum  Christi  in  cruce.  Levat  etiam  manus 
orando  ad  designandum  quod  oratio  ejus  cli- 
rigitur  pro  populo  ad  Deum,  secundum  illud 
Thren.  3 :  Levemus  corda  nostra  cum  manibusad 
Dominum  inccelos;  et  Exod.  17,  dicitur,  quod, 
cum  levaret  Moyses  manus ,  vincebat  Israel. 
Quod  autem  manus  interdumjungit,  et  se  in- 
clinat,  est  suppliciter  et  humiliter  orantis,  et 
designat  humilitatem  et  obedientiam  Christi, 
ex  qua  passus  est.  Digitos  autem  jungit  post 
consecrationem,  scilicet  pollicem  cum  indice, 
quibus  corpus  Christi  consecratum  tetigerat, 
ut,  si  qua  particula  digitis  adhxserit,  non 
dispergatur ,  quod  pertinet  ad  reverentiam 
sacramenti. 

Ad6,  dicendum,  quod  quinquies  se  sacerdos 
vertit  ad  populum,  ad  significandum,  quod 
Dominus,  die  resurrectionis ,  quinquies  se  ma- 
nifestavit,  ut  supra  dictum  est  (q.  55,  art.  3, 
argum.  3)  in  tractatu  de  Resurrectione  Christi. 
Salutat  autem  septies  populum,  scilicet  quin- 
que  vicibus  quibus  se  convertit  ad  populum,  et 
bis,  quando  se  non  convertit  [scilicet,  cum  ante 
Prxfationemdicit :  Dominus  vobiscum,  et  cum 
dicit  :  Pax  Domini  sit  semper  vobiscum),  ad 
designandam  septiformem  gratiam  Spiritus 
Sancti.  Episcopus  autem  celebrans  in  festis, 
in  prima  salutatione  dicit  :  Pax  vobis,  quod 
post  resurrectionem  discipulis  dixit  Dominus, 
cujus  personam  reprxsentat  prsecipue  Episco- 
pus. 

Ad  7,  dicendum,  quod  fractio  hostix  tria 
significat.  Primo  quidem  ipsam  divisionem 
corporis  Christi,  qux  facta  est  in  passione. 
Secundo  distinctionem  corporis  mystici  secun- 
durn  diversos  status.  Tertio  distributionem 
gratiarum,  procedentium  ex  passione  Christi, 
ut  Dionys.  dicit  5  cap.  Eccles.  Hierar.  Unde 
talis  fractio  non  inducit  divisionem  Christi. 

Ad  8,  dicendum,  quod,  sicut  Sergius  Pap. 
dicit,  et  habetur  de  Consecrat.,  dist.  2,  tri- 
forme  est  corpus  Domini.  Pars  oblata,  in 
calicem  missa,  corpus  Christi,  quod  jam  re- 
surrexit,  monstrat;  scilicet,  ipsum  Christum 
et  Beatam  Virginem,  vel  si  qui  alii  Sancti 
cum  corporibus  jam  sunt  in  gloria.  Pars  co- 
mesta,  ambulantes  adhuc  super  terram,  quia, 
scilicet,  viventes  in  terra  sacramento  utuntur 
(alias  uniuntur),  et  passionibus  conteruntur, 
sicut  et  panis  comestus  conteritur  dentibus. 
Pars  in  altari  usque  ad  finem  Missx  rema- 
nens  est   corpus  jacens  in   sepukhro,   quia 


usque  in  finem  sxculi  corpora  Sanctorum  in 
sepulchris  erunt,  quorum  tamen  animx  sunt 
vel  in  purgatorio,  vel  in  ccelo.  Hic  tamen 
ritus  non  servatur  modo,  ut,  scilicet,  una  pars 
servetur,  usque  in  finem  Missse,  propter  peri- 
culum.  Manet  tam,en  eadem  significatio  par- 
tium.  Quam  quidam  metrice  expresserunt , 
dicentes  : 

Hostia  dividitur  in  partes ;  tincta  beatos 
Plene,  sicca  notat  vivos;  servata  sepultos. 

Quidam  tamen  dicunt,  quod  pars  in  calicem 
missa  significat  eos,  qui  vivunt  in  hoc  mundo ; 
pars  autem  extra  calicem  servata  significat 
plene  beatos,  scilicet  quantum  ad  animam  et 
corpus;  pars  autem  comesta  significat  cseteros. 

Ad  9,  dicendum,  quod  per  calicem  duo  pos- 
sunt  significari.  Uno  modo  ipsapassio  Christi, 
quse  reprsesentatur  in  hoc  sacramento.  Et  se- 
cundum  hoc  per  partem  in  calicem  missam 
significantur  illi,  qui  adhuc  sunt  participes 
passionum  Christi.  Alio  modo  potest  signifi- 
cari  fruitio  beata,  qux  etiam  in  hoc  sacra- 
mento  prsefiguratur.  Et  ideo  illi,  quorum  cor- 
pora  jam  sunt  in  plena  beatitudine ,  signifi- 
cantur  per  partem  in  calicem  missam.  Et  est 
notandum,  quod  pars  in  calice  missa  non  debet 
populo  dari  in  supplementum  communionis, 
quia  panem  intinctum  non  porrexerat  Chri- 
stus,  nisi  Judse  proditori. 

Ad  10,  dicendum,  quod  vinum  ratione  suse 
humiditatis  est  ablutivum.  Et  ideo  sumitur 
post  susceptionem  hujus  sacramenti,  ad  ab- 
luendum  os,  ne  aliquse  reliquise  remaneant , 
quod  pertinet  ad  reverentiam  sacramenti. 
Unde  extra,  de  Celebr.  Miss.,  cap.  Ex  parte, 
dicitur :  Semper  sacerdos  os  perfundere  debet, 
postquam  totum  percepit  Eucharistix  sacra- 
mentum,  nisi  cum  eodem  die  aliam  Missam  de- 
buerit  celebrare,  ne,  si  forte  vinum  perfusionis 
acciperet,  celebrationem  aliam  impediret.  Et 
eadem  ratione  perfundit  vino  digitos,  quibus 
corpus  Christi  tetigerat. 

Ad  11,  dicendum  est,  quod  veritas,  quan- 
tum  ad  aliquid,  debet  respondere  figurse, 
quia,  scilicet,  non  debet  pars  hostise  conse- 
cratx,  de  qua  sacerdos  et  ministri,  vel  etiam 
populus  communicat,  in  crastinum  reservari. 
Unde,  ut  habetur  de  Consecr.,  dist.  2  (cap. 
Tribus  gradibus),  Clemens  P.  statuit,  quod 
tanta  holocausta  in  altari  offerantur,  quanta 
populo  sufficere  debeant;  quod  si  remanserint, 
in  crastinum  non  reserventur,  sed  cum  timore 
et  tremore,  et  clericorum  diligentia  consu- 
mantur.  Quia  tamen  hoc  sacramentum  quo- 

tidie  sumendum  est  (non  autem  agnus  Pascha- 
lis  quotidie  sumebatur),  ideo  oportet  alias 
hostias  consecralas  pro  infirmis  conservare. 
Unde  in eadem  dist .  legitur  (deConsecr.,  c.  93) : 
Presbyter  Eucharistiam  semper  habeat  para- 
tam,  ut,  quando  quis  infirmatus  fuerit,  stalim 
eum  communicet,  ne  sine  communione  moria- 
tur. 

Ad  12,  dicendum,  quod  in  solemni  celebra- 
tione  Missse  plures  debent  adesse.  Unde  Soter 
Pap.  dicit,  ut  habetur  de  Consecr.,  d.  2  :  Hoc 
quoque  statutum  est,  ut  nullus  presbyterorum 
Missarum  solemma  celebrare  prsesumat,  nisi, 
duobus  prsesentibus ,  sibique  respondentibus, 
ipse  tertius  habeatur,  quia,  cum  pluraliter 
ab  eo  dicitur  :  Dominus  vobiscum,  et  illud  in 
secretis  :  Orate  pro  me,  apertissime  convenit, 
ut  ipsius  respondeatur  salutationi.  Unde  et 
ad  majorem  solemnitatem  ibidem  statutum 
legitur,  quod  Episcopus  cum  pluribus  Missa- 
rum  solemnia  peragat.  In  Missis  tamen priva- 
tis  sufficit,  unum  habere  ministrum,  qui  gerit 
personam  totius  populi  Catholici ,  ex  cujus 
persona  sacerdoti  pluraliter  respondet. 


SECT.  I. 


887 


DISPUTATIO  LXXXIV. 

DE  RITIBUS  MISS2E,  QUI  IN   ACTIONE  CONSISTUNT. 

Duo  tantum  in  hac  disputatione  tractanda 
sunt :  primum  de  convenientia  et  ratione  ha- 
rum  cseremoniarum;  secundum  de  obliga- 
tione  exercendi  illas,  et  quomodo  in  hac  re 
peccari  possit. 

SECTIO  I. 

Utrum  caeremoniae  Missse,  quae  in  actione  consistunt, 
convenienter  sint  ab  Ecclesia  institutae. 

1 .  In  hac  dubitatione  idem  sentiunt  haere- 
lici,  quod  de  aliis  caeremoniis;  neque  aliquid 
novi  afferunt,  et  ideo  a  nobis  prsetermittendi 
sunt.  Ut  ergo  hanc  rem  breviter  expediamus, 
oportet  eas  ad  pauca  capita  revocare,  sicut 
aliis  locis  fecimus. 

2.  Finis  cseremoniarum  Missse  redditur.  — 
Primo  ergo  qusedam  ex  cseremoniis  Missae  in- 
ductee  sunt  solum,  ut  hoc  sacrum  mysterium 
debita  honestate,  modestia,  ac  reverentia  per- 
agatur;  unde  constat,  hujusmodi  ceeremonias 
non  solum  convenientes,  sed  moraliter  etiam 
esse  necessarias;  et  ideo  summa  prudentia 
esse  ab  Ecclesia  institutas.  Exempla  sunt 
quamplurima  in  Romano  Rituali;  ut,  v.  gr., 
quod  sacerdos  antequam  vestibus  sacris  in- 

duatur,  lavet  manus  ad  quandnm  decentiam 
spectat.  Item,  quod  incedens  ad  allare  pro- 
cedat  oculis  demissis,  ingressu  gravi,  erecto 
corpore,  propter  modestiam,  et  decentem 
gravitateni  prascriptum  est.  Simile  est  in 
multis  aliis  cteremoniis;  ut,  v.  gr.,  quod,  dum 
seipsum  manu  dextera  signat,  sinistram  ponat 
sub  pectore ,  solum  ordinatum  videtur,  quia 
ille  est  decentior  modus;  e  contrario  vero, 
quod,  dum  benedicit  oblata,  manum  habeat 
super  altare,  majorem  habet  ad  illam  actio- 
nem  commoditatem  et  venustatem.  Rursus 
interdum  aliquid  hujusmodi  prgescribitur, 
ut  actio  locutioni  conformis  sit,  quod  etiam 
pertinet  ad  decorem  quemdam ;  ut  quod  sa- 
cerdos  pectus  suum  percutiat,  cum  dicit,  Mea 
culpa;  quod  jungat  manus,  cum  dicit:  Inuni- 
tate  Spiritus  Sancti  Deus,  vel,  Per  Dominum 
nostrum  Jesum  Chrisium.  Quod  eas  elevet, 
cum  dicit:  Sursurn  corda.  Quod  benedicturus 
aut  salutaturus  populum,  ad  illum  converta- 
tur;  et  sic  de  multis  aliis,  quee,  si  recte  pon- 
derentur,  nihil  aliud  continent,  quam  com- 
modum,  modestum,  ac  prudentem  operandi 
moclum.  Unde  quoad  hanc  partem  hic  ritus 
fundatus  est  in  illis  verbis  Pauli,  I  ad  Cor. 
\  4  :  Omnia  secundum  ordinem  fiant  in  vobis; 
et  ideo  oportet  in  his  omnibus,  etiam  minu- 
tissimis,  certum  ordinem  ab  Ecclesia  consti- 
tui ,  tum  quia,  si  hsec  relinquerentur  unius- 
cujusque  arbitrio,  multa  indecore  et  impru- 
denter  fierent;  tum  etiam  quia  existimavit 
Ecclesia  in  tam  alto  et  sacro  minislerio  nihil 
esse  leve  existimandum,  quominus  maxima 
decentia  et  gravitate  fiat;  ubi  optime  quadrat 
illud  Cypriani  in  expositione  orat.  Domin.  : 
Placendum  est  divinis  oculis,  etiam  in  habitu 
corporis.  Denique  quia  haec  uniformitas,  quse 
in  his  omnibus  servatur,  ad  splendorem  offi- 
cii  Ecclesiastici  spectat,  et  unitatem  Ecclesiae 
commendat,  et  Pastorum  ejus  curam  ac  solli- 
citudinem.  Cujus  exemplum  habemus  in 
Paulo,  1  ad  Cor.  11  et  14,  ubi  praecipit,  ufc 
mulieres  taceant  in  Ecclesia ;  ut  orent  velato 
capite,  viri  autem  non  velato;  item  hujus- 
modi  est  illud  :  Cum  convenitis  ad  mandu- 
candum,  invicem  expectate ;  et :  Si  quis  esurit, 
domi  manducet;  et  postea  concludit  :  Csetera 
autem,  cum  venero,  disponam,,  utique  similia, 
et  ad  eumdem  ordinem  perlinentia  ;  ergo  de 
hujusmodi  rebus  disponere,  etin  eis  ordinem 
ponere,  ad  providentiam  Ecclesipe  pertinet. 
3.  Secundo  sunt  alise  ceeremonife  institutae 
per  se  primo  propler  exleriores  actus  latriae 
exercendos,  quse  etiam  convenientissime  in- 

stitutae  sunt.  Exempla  sunt  quamplurima; 
ex  his  enim  caeremoniis  quaedam  ordinantur 
ad  Deum  adorandum  et  eolendum,  ut  est  ca- 
pilis  aut  corporis  inclinatio,  aut  genuflexio, 
et  similes,  quae  reverentiam,  et  animi  sub- 
jectionem  demonstrant;  etideo,  quodammodo 
ex  natura  rei  accommodatce  sunt  ad  colen- 
dum  Deum,  quem  non  tantum  interius,  sed 
etiam  exterius  per  actiones  corporis  esse 
nobis  adorandum,  alibi  latius  ostendimus. 
Unde  de  Christo  Domino  legimus,  genibus 
positis,  orasse  ad  Patrem;  et  huc  etiam 
spectat  manuum,  vel  oculorum  elevatio,  quam 
in  oratione  commendat  Paul.,  1  ad  Tim.  2, 
et  saepe  Scriptura,  juxta  illud  Psal.  141  :  Ele- 
vatio  manuum  mearum,  sacrificium  vesperti- 
num;  et  de  Christo  saepe  legimus,  levasse 
oculos  in  ccelum  ad  orandum,  vel  gratias 
agendum  Deo,  Joan.  11  et  17.  Idemque  in 
hoc  ipso  mysterio  fecisse  constat  ex  canone 
Missae,  et  ex  his  quae  supra  diximus.  Deni- 
que  huc  etiam  spectat,  quod  sacerdos  sit 
discooperto  capite,  dum  Deo  sacrificat;  nam 
hoc  etiam  reverentiae  et  humilitatis  signum 
est.  Unde  Tertull.,  in  Apol.,  c.  30,  dicit  : 
Christiani  illuc  (id  est,inccelum)  suspicientes 
manibus  expansis,  quia  innocuis,  capite  nudo, 
quia  non  erubescimus,  peccantes  sumus.  Aliae 
vero  ex  his  caeremoniis  ordinanturad  cultum 
Sanctorum,  ut  inclinalio  capitis  ad  nomen 
Sancti,  quod  in  oratione  profertur,  etc.  Aliae 
ordinanturad  imaginum  aut  rerum  sacrarum 
venerationem,  ut  inclinatio  capitis  ad  crucera 
vel  imaginem,  reverentia  ad  altare,  osculum 
altaris,  Missalis,  aul  patenae,  et  similia;  de 
quibus  satis  dictum  est  supra,  de  adoratione 
tractanclo.  Aliae  denique  spectant  ad  reve- 
rentiam,  et  adorationem  ipsiusmet  sacra- 
menti,  ut  est  genuflexio  coram  ipso,  tunsio 
pectoris  cum  illa  oratione  :  Agnus  Dei,  vel  : 
Domine  non  sum  dignus;  et  hunc*etiam  spec- 
tat  antiqua  illa  ceeremonia  elevandi  sacra- 
mentum  statim  post  consecralionem,  ut  ab 
omnibus  adoretur;  de  qua  supra,  disput.  65, 
sect.  1 ,  dictum  est.  Item  ad  hoc  genus  spec- 
tat  summa  diligentia  ,  quae  adhibetur  per- 
tractando  hoc  sacramentum,  ne  quid  illius 
decidat,  ut,  non  disjungendo  digitos,  et  caute 
purificando  vasa;  de  quibus  D.  Thom.  hic,  ad 
5  et  10.  Cum  ergo  hi  omnes  sint  actus  verae 
religionis,  constat,  convenienter  esse  ab  Ec- 
clesia  ordinatos  et  institutos.  Neque  in  his 
omnibus  aliquid  superstitiosum  ostendi  po- 
test,  si  debita  intentione  fiant ,  prout  ab  Ec- 
clesia  institutum  est  ut  fiant,  et  in  superio- 


ribus  est  declaratum,   de   variis   generibus 
adorationum  tractando. 

4.  Tertio  sunt  aliae  caeremoniae,  quae  spe- 
cialiter  sunt  propter  significationem  insti- 
tutae,  non  quod  non  pertineant  etiam  ad  or- 
natum,  neque  quod  cultum  etiam  aliquem 
non  contineant,  sed  quod  principaliler  prop- 
ter  significationem  ordinatae  sint.  Haec  autem 
significatio  duplex  distingui  potest,  ut  in  si- 
milibus  saepe  visum  est  in  superioribus  :  una 
est  moralis,  alia  mystica.  Prior  communis  est 
omnibus  caeremoniis  secundo  loco  numeratis; 
namesse  signummorale,  nihil  aliud  est,  quam 
esse  id,  quo  exterius  indicamus  bonum  inte- 
rioris  animi  motum  seu  affectum ;  omnis  au- 
tem  adoratio  exterior  est  signum  interioris 
reverentiae  et  affectus ;  et  ita  de  caeremoniis 
habentibus  hanc  solam  significationem  nihil 
in  speciali  dicere  oportet;  solum  de  aliqui- 
bus,  quae  insigniores  esse  videntur,  pauca 
notanda  sunt.  Prima  ac  praecipua  est  elevatio 
panis  et  vini  consecrandi,  oculis  et  manibus 
ad  Deum  elevatis;  quae  caeremonia  est  valde 
usitata  in  sacrificiis,  ut  patet  Levit.  8,  etc, 
nam  est  aplissima  ad  significandam  oblatio- 
nem,  quae  fit  Deo,  et  qua  homo  se  totum  Deo 
offert  per  sacrificium.  Secunda  est,  tunsio 
pectoris,  quae  signum  est  veluti  naturale  in- 
terioris  contritionis;  nam  et  publicanus  ilie 
percutiebat  pectus  suum,  Lucae  18;  et  c.  23, 
alii  revertebantur  percutientes  pectora  sua. 
Unde  August.,  Psal.  146  :  Significamus,  nos 
cor  conterere,  ut  a  Domino  dirigatur;  et  lib. 
50  Homiliar.,  hom.  ult.,  c.  8  :  Quotidie  tun- 
dimus  pectora,  quod  nos  quoque  Antitistes  ad 
altare  assistentes  cum  omnibus  facimus;  et 
Nicolaus  I,  ad  consult.  Bulgar.,  c.  54  :  Pectus 
vercutimus,  signanles,  quod  nequiter  egimus, 
displicere  nobis.  Tertia  caeremonia  est,  oscu- 
lum,  quod  sub  duplici  significatione  morali 
datur  in  Missa.  Una  est  significatio  reveren- 
tiae;  et  hoc  modo  osculatur  sacerdos  sacras 
vestes,  cum  illis  induitur,  altare  in  principio 
et  in  fine  Missae,  et  Missale,  finito  Evangelio; 
et  minister  vel  diaconus  osculatur  manum 
sacerdotis. 

5.  Alia  significatio  est  amoris,  vel  benevo- 
lentiae;  et  hujusmodi  est  osculum  pacis,  quae 
est  antiquissima  caeremonia ,  ut  constat  ex 
antiquis  Liturgiis,  et  ex  Cyrillo,  Cateches.  5 
mystag.;  Chrysost.,  hom.  77  in  Joan.,  et  lib.  1 
de  Compunct.  cordis,  et  homil.  de  Prodit. 
Judae,  et  51  ad  Popul.;  et  ex  Tertull.,  lib.  de 
Orat.,  c  ult.;  Justin.,  Apolog.  2;  Dionys.,  de 
Eccles.  Hierar.,  c  3.  Qui  omnes  explicant, 

hoc  signo  indicari  animorum  consensionem 
et  unitatem.  Unde,  quamvis  Innocent.  I, 
epist.  1 ,  c.  1 ,  aliam  significationem  assignet, 
scilicet,  pacis  osculum  dari  post  confecta 
mysteria,  ut  appareat,  populum  ad  omnia, 
quae  in  mysteriis  aguntur,  suum  praebuisse 
consensum ,  non  tamen  excludit  priorem  si- 
gnificationem ,  quae  maxime  propria  atque 
moralis  videtur.  In  quacumque  autem  harum 
significationum  est  haec  caeremonia  aptissima; 
et,  ne  aliquid  indecentiae  continere  videatur, 
cautum  est,  ut  viri  laici  laicos,  fceminae  fce- 
minas  oscularentur,  ut  est  apud  Clement., 
lib.  8  Const.,  c.  11;  jam  vero,  quia  malitia 
nimium  excrevit,  et  charitas  refrixit,  oscu- 
lum  non  proxime  datur  oris  tactu,  sed  media 
imagine,  aut  alia  re  sacra ;  de  quo  Gabriel, 
lect.  81  in  can. 

6.  Observandum.  —  Dubium.  — Alia  signi- 
ficatio  harum  cseremoniarum  est  mystica,  de 
qua  etiam  ex  supra  dictis  satis  constat,  per 
se  loquendo,  licitam  esse,  et  convenientem, 
si  debito  modo  fiat;  nam  homines  his  sensi- 
bilibus  signis  moventur  ad  spiritualem  cogni- 
tionem ,  vel  considerationem.  In  particulari 
vero,  prima  caeremonia  in  hoc  genere  esse 
videtur,  mistio  aquae  et  vini,  de  qua  satis 
dictum  est  supra ,  cum  de  materia  remota 
hujus  sacramenti  ageremus.  Secunda  est  ma- 
nuum  seu  digitorum  ablutio;  bis  enim  sacer- 
dos  manus  abluere  praecipitur.  Primo  ante 
Missam ,  cum  accedit  ad  vestes  sacras  in- 
duendas;  et  haec  ablutio  primario  ordinatur 
ad  munditiam  corporalem  ipsarum  manuum, 
quee  etiam  necessaria  est  acl  decenter  tractan- 
dum  hoc  sacramentum;  et  de  hac  loqui  vide- 
tur  Chrys.,cumdicit,  hom.  61  adPopul.  :  Dic 
mihi,  illotis  manibus,  ad  sacrificium  eligeres 
accedere?  Non  puto.  Nec  tamen  ab  illa  ablu- 
tione  excluditur  spiritualis  significatio ;  et 
ideo  illi  adjungitur  oratio,  qua  spiritus  et  cor- 
poris  munditia  postulatur  ad  digne  ministrau- 
dum  ac  serviendum  Deo.  Altera  ablutio  est, 
de  qua  nunc  agimus,  quae  fit  post  priorem 
oblationem  ante  sacrificium;  de  qua  tractans 
Cyril.,  Gatech.  5  mystag.,  expresse  dicit,  non 
esse  ad  abluendas  corporis  sordes,  sed  in 
symbolum,  oportere  nos  a  peccatis  omnibus 
mundari.  Additque  D.  Thom.  hic,  ad  1,  non 
integras  manus,  sed  digitorum  summitates 
ablui,  ad  significandum ,  non  tantum  gra- 
viora,  sed  etiam  levissima  peccata  esse  tol- 
lenda,  quod  sumptum  est  ex  Dionys.,  c.  3  de 
Eccles.  Hierar.,  ubi  hujus  ablutionis,  et  signi- 
ficationis  ejus  expresse  meminit,  el  Glemens, 

lib.  8  Constit.,  c.  15,  et  eadem  caeremonia 
reperilur  in  anliquis  Liturgiis.  Tertio  loco 
numerari  potest  illa  manuum  extensio,  quae 
fit  super  oblata,  dum  recilatur  illa  oratio  : 
Hanc  igitur  oblationem  servitutis  nostrse,  et 
de  qua  nihil  in  particulari  dictum  reperio, 
neque  in  antiquis,  neque  in  recentioribus 
auctoribus,  quainvispluresconsuluerim.  Unde 
non  videntur  intellexisse,  continere  singula- 
rem  aliquam  significationem  myslicam,  sed 
solum  gravem  quandam  et  reverentem  de- 
monstrationem  sacrificii,  correspondentem  illi 
signo  demonstrativo  :  Hanc  igitur.  Addere 
vero  possumus,  illam  esse  veluti  quandam 
manuum  impositionem,  per  quam  significari 
solet,  vel  divina  protectio,  vel  efficacia  divinae 
gratiae;  quia  ergo  in  illa  oratione  peculiariter 
postulatur  haec  protectio  divina  per  eam  obla- 
tionem,  ideo  sacerdos,  dum  ita  orat,  veluti 
manus  imponit  super  oblata.  Vel  etiam  signi- 
ficatur,  sacrificium  hoc  esse  holocaustum  et 
hostiam  pacificamac  pro  peccato,  sufficientis- 
simam  ad  placandum  Dominum,  praefigura- 
tam  Levit.  1,  3  et  4,  ubi  de  hulocausto  dici- 
tur,  quod  sit  masculum  immaculatum  :  Ponet- 
que  manus  super  caput  hostix,  et  acceptabilis 
erit.  Quarto  loco  numerari  possunt  omnes 
illae  caeremoniee,  quas  sacerdos  in  ipsa  conse- 
cratione,  ad  Christi  imitationem  facit,  acci- 
piendo  panem  et  calicem  in  manus,  elevando 
oculos  in  ccelum,  et  benedicendo  oblata;  nam 
his  omnibus  significari  intenditur,  sacerdo- 
tem  induere  Christi  personam  ad  conficienda 
mysteria,  seu  factum  Christi  imitari.  Solum 
est  observandum,  in  hujusmodi  actione,  quan- 
tum  fieri  potest,  opere  ipso  imitari  sacerdo- 
tem,  quocl  verbis  profert;  id  tamen  non  po- 
tuit  in  omnibus  servari,  neque  semper  cum 
perfecta  simililudine,  sed  cum  proportione; 
cum  enim  dicit  :  Elevatis  oculis,  et,  Accepit 
panem,  vel  calicem  in  manus,  potest  haec  ad 
litteram  imitari,  atque  ita  facil;  cum  autem 
dicit  :  Benedixit,  certum  est,  non  imitari  ad 
litleram  Christi  factum;  nam  Christus  non 
fecitsignum  crucis  super  panem,  velcalicem, 
sicut  facit  sacerdos ;  imo,  cum  non  constet, 
qualis  fuerit  illa  benedictio  Christi,  non  potuit 
eadem  a  sacerdote  exerceri;  fit  ergo  cum  qua- 
dam  proportione,  utendo  meliori  magisque 
sacro  ac  religioso  usu  benedictionis,  quem. 
nunc  habemus,  in  couimemorationem  ejus, 
quam  Christus  adhibuit.  Quando  vero  sacer- 
dos  dicit  illa  verba  :  Fregit,  deditque  disci- 
pulis  suis,  nullam  actionem  eis  corresponden- 
tem  exercet,  quia  revera  actiones  illis  verbis 

significatae  non  fuerunt  in  ipsomet  actu  con- 
secrationis  a  Christo  exhibitae,  sed  vel  per 
anticipationem,  vel  per  recapitulationem  po- 
sitee  sunt;  actio  enim  dandi  sine  dubio  fuit 
posterior  consecratione;  de  aclione  vero  fran- 
gendi  dubia  res  est,  an  antecesserit,  vel  sub- 
secula  fuerit,  de  qua  re  satis  supra  diximus 
agentes  de  forma  hujus  sacramenti.  Quinto 
loco  poni  potest,  quod  sacerdos  brachia  ex- 
tendit  post  consecrationem  in  repreesentatio- 
nem  crucifixionis  Christi ,  ut  meminit  hic 
D.  Thom.,  ad  5;  sed  heec  ceeremonia  jam  non 
est  in  usu.  Sexta  et  una  ex  preecipuis  ceere- 
moniis  est  fractio  hostiee,  de  qua  agit  D.  Th. 
hic,  arg.  7  et  8,  et  in  solut.  ad  7,  triplicem 
significationem  hujus  fractionis  adducit  ex 
Dionys.,  ex  quo  constat,  ceeremoniam  hanc 
esse  antiquissimam.  Ejusdem  fractionis  me- 
minit  Chrys.,  hom.  24  in  1  ad  Cor.,  expli- 
cans  illa  verba  Pauli,  Panis  quem  frangimus ; 
et  ex  eo  significatio  sumi  potest  valde  diversa 
a  prima,  quam  hic  ponit  D.  Thom.,  dicens, 
illa  fractione  significari  divisionem  corporis 
Christi,  quee  facta  est  in  passione ;  quod  in- 
telligendum  est,  vel  de  divisione  animee  et 
corporis;  vel  de  divisione  corporis,  quse  facta 
est  flagellis,  clavis,  spinis,  et  lancea,  quoad 
partes  similares,  sine  ossium  confractione ; 
Chrysost.  vero  ait,  hac  fractione  significari, 
voluisse  Christum  in  sacramento  pati  quod 
in  cruce  passus  non  est;  tamen,  quia  Christus 
in  se  revera  nihil  patilur,  quando  hostia  fran- 
gitur,  dicere  possumus,  hac  fractione  signifi- 
cari,  quod,  sicut  ipsa  fit  in  speciebus  corpore 
Christi  manente  integro,  ita  licet  caro  ejus 
exterior  in  passione  divisa  fuerit,  tamen  ossa 
ejus  infracta,  et  robur  ejus  plane  integrum, 
ac  persona  ejus  omnino  intacta ,  perman- 
serunt. 

7.  In  solutione  vero  ad  octavum  argumen- 
tum,  reddit,  utvidimus,D.  Thomas  ratio- 
nem ,  cur  hoc  Eucharistiee  sacramentum  in 
tres  partes  dividatur,  significationem  mysti- 
cam  declarando;  supponit  tamen,  olim  fuisse 
in  usu,  ut  ex  illis  partibus  una  comederetur 
a  sacerdole;  alia  usque  ad  finem  Missae  re- 
servaretur;  quod  tamen  jam  non  est  in  usu, 
ut  idem  D.  Thom.  notavit.  Alia  de  hac  ceere- 
monia  et  significatione  ejus  videri  possunt 
apudSergium  P.,  in  cap.Triforme,  de  Conse- 
crat.,  d.  2;  et  Ivonem,  lib.  1  de  Sacram.  Eu- 
charist.,  c.  18;  Innocent.,  lib.  6  dehocmyst., 
c.  13;  Raban.,  lib.  1  de  Institut.  Cleric, 
c.  ult.;  et  Guilmund.,  lib.  1  cont.  Bereng. 
Septima  ceeremonia   est  mistionis  particulee 


corporis  Domini  cum  sanguine,  quam  tangit 
hic  D.  Thom.,  ad  9,  dicens,  posse  per  illam 
particulam  signari,  vel  eos,  qui  adhuc  in  vita 
sunt  participes  passionis  Christi;  vel  eos, 
quorum  corpora  jam  sunt  in  plena  beatitu- 
dine ;  communiter  vero  censelur  per  hanc 
mistionem,  resurrectionem  Christi  Domini  si- 
gnificari,  ut  videre  licet  in  citatis  auctoribus, 
et  Micrologo,  c.  18,  et  Amalar.,  lib.  3,c.  31;  et 
de  hac  mistione  fit  mentio  in  Concil.  Tolet.IV, 
can.  17.  Unde  recte  advertit  D.  Thom.  hic, 
non  esse  hanc  mistionem,  eam,  quee  prohi- 
betur  in  c.  Cum  omne  crimen,  de  Conse- 
crat.,  dist.  2,  et  Concil.  Brachar.  III,  can.  1. 
Sed  ibi  prohibetur  mistio  seu  intinctio  panis, 
quee  a  quibusdam  fiebat  ad  communicandam 
plebem,  et  dicebatur  fieri  ad  supplementum 
communionis.  De  qua  re  iterum  in  superiori- 
bus  dictum  est. 

8.  Effeclus  signi  crucis.  —  Octavo  loco  po- 
nere  possumus  multiplicem  usum  signi  cru- 
cis,  nunc  circa  ipsummet  sacerdotem,  nunc 
circa  populum,  eum  benedicendo,  nunc  circa 
librum,  vel  circa  altare,  ac  demum  super 
oblata,  ante  et  post  consecrationem.  De  qui- 
bus  omnibus  non  est  nunc  sigillatim  dicen- 
dum ;  supponimus  enim,  usum  signi  crucis 
religiosum  sanctumque  esse,  tum  ad  comme- 
morationem  passionis  Christi;  tum  etiam  ad 
impetrandum  aliquid  a  Deo ,  intuitu  illius 
passionis,  et  preesertim  ad  animee  custodiam, 
et  ad  daemones  fugandos,  de  qua  re  late  dis- 
seruimus  in  primo  tomo,  agentes  de  usu,  et 
adoratione  crucis.  His  ergo  de  causis ,  usus 
signi  crucis  tam  frequenler  adhibetur  in  hoc 
sacro  ministerio ;  quod  esse  antiquissimum 
constat  ex  omnibus  Liturgiis,  et  ex  Basil., 
lib.de  SpirituSancto,cap.  27;Chrysost.,hom. 
55  in  Matth.;  August.,  tract.  118  in  Joan.,  et 
serm.  18  de  Tempore,  et  19  de  Sanctis;  et 
Cyprian.,  serm.  de  Baptismo  Christi;  quibus 
locis  non  tantum  de  hoc  sacrificio,  sed  etiam 
de  ceeteris  rebus  sacris  loquuntur.  Omissis 
autem  benedictionibus,  quee  per  hoc  signum 
fiunt  circa  sacerdotem,  vel  res  alias,  quee  non 
habent  peculiare  mysterium  preeter  invoca- 
tionem  divinam  aut  commemorationem  mor- 
tis  Christi;  circa  eas,  quae  fiunt  super  oblata, 
est  in  primis  considerandum,  nunquam  fieri 
hujusmodi  signa  in  numero  pari,  sed,  aut 
semel,  aut  ter,  aut  quinquies.  Semel  (ait  Mi- 
crolog.,  c.  14),  propter  essentise  unitatem.  Ter 
propter  Trinitatem  personarum.  Quinquies 
propter  quinque  vulnera  Christi  Domini  et 
expressam  reprxsentationem  passionis   ejus. 

Fiunt  autem  hujusmodi  benedicliones  propter 
jugem  commemorationem  ejusdem  passionis 
Clirisli ,  et  propter  multiplicem  fructum  ab 
illa  peroipiendum,  et  propter  alias  significa- 
tiones  myslicas ,  quas  lale  persequitur  hic 
D.  Thom.,  in  solut.  ad  3,  et  Innocent.,  lib.  3 
de  hoc  myst.,  c.  11 ;  et  Alcuin.,  cap.  de  Cele- 
brat.  Miss.;  et  Amal.,  lib.  3  de  Eccles.  Offi- 
ciis,  c.  24.  Addit  vero  D.  Thom.  hic,  in  arg.  4, 
difficultalem  ex  verbis  Pauli  ad  Hebr.  7  :  Qui 
major  est,  a  minori  non  benedicitur.  Unde 
videtur  conveniens  non  esse,  quod  post  con- 
secrationem  sacerdos  signum  crucis  faciat 
super  oblata,  quasi  Christum  ipsum  bene- 
dicat.  Respondet  aulem,  post  consecrationem 
non  uti  sacerdolem  signo  crucis  super  oblata 
ad  benedicendum,  sed  tantum  ad  commemo- 
randam  Christi  passionem  et  modum  ejus,  ac 
virtutem  crucis. 

9.  Annotanda.  — Ultimo  loco  annotari  pos- 
sunt  aliquee  casremonia^  quse  specialiter  adhi- 
beri  solent  in  Missis  solemnioribus,  vel  in 
aliis  peculiaribus  Ecclesiasticis  temporibus , 
ut  in  Quadragesima,  et  prsesertim  in  hebdo- 
mada  sancta  ,  in  quatuor  temporibus,  et  vigi- 
liis,  in  diebus  Rogationum  seu  stationum,  ac 
denique  in  Missis  defunctorum.  Sed  de  his 
omnibus  in  particulari  tractare  non  est  nostri 
instituti,  sed  videri  possunt  auctores  ssepe  ci- 
tati ,  qui  de  his  ritibus  copiose  scribunt.  In 
communi  vero  omnes  illee  ceeremoniee  redu- 
cuntur  ad  tria  capita  a  nobis  distincta.  Nam 
propter  primam  causam,  scilicet,  propter  de- 
cenlem  ornatum,  et  ob  majorem  solemnita- 
tem  adhibentur  in  Missa  solemni  cantus,  de 
quo  supra  dictum  est,  instrumenta  musica, 
quorum  usus  antiquus  satis  est  in  Ecclesia, 
saltem  a  temporibus  Vitaliani  Papee,  ut  Pla- 
tina  et  alii  colligunt  ex  Pontificali  Damasi.  De 
quo  illud  statuit  Concil.  Trident.,  loco  ssepe 
citato  :  Ab  Ecclesiis  eas  musicas,  ubi,  sive 
organo,  sive  cantu,  lascivum  aut  impurum 
aliquod  miscetur,  arcendas  esse.  Significans, 
instrumenta  musica ,  si  debita  gravitate  eis 
utamur,  retinenda  esse  in  divinis  officiis, 
quia  et  devotionem  excitant,  et  solemnitatem 
augent,  etcommendant.  Undeet  eorum  exem- 
plum  in  veteri  testamento  habemus.  Praeterea 
huc  etiam  spectat  thuribuli,  incensi,  et  thuri- 
ficationis  usus,  quem  esse  antiquissimum  con- 
stat  ex  Damaso  in  vita  Sotheris,  et  Sylveslri, 
ubi  inter  alia  vasa  sacra  numerat  thuribula, 
thymiamametaria;  et  in  antiquis  liturgiis  fit 
mentio  thuris  et  thurificationis,  quse  fit  ad 
altare ;  et  apud  Dionys.,  cap.   3  de  Eccles. 


Ilierarch.;  imo  in  canonibus  Apostolorum , 
c.  3,  alias  4,  inler  ea,  quae  oflerre  licet  ad 
riliare,  numeratur  thymiama  seu  incensum, 
de  quo  D.  Thom.,  ad  2,  ait,  primo  et  per  se 
pertinere  ad  reverentiam  hujus  sacramenti, 
ut,  si  contingat  esse  pravum  odorem,  etiam 
in  corporali  loco ,  depellatur;  secundo  vero 
pertinere  ad  repnesentandurn  effectum  gra- 
tise,  cujus  egregius  odor  in  Christo  plenissime 
fuit,  et  ab  illo  ad  alios  derivatur;  et  ideo,  in- 
quit,  thurificato  altari,  omnes  alii  thurifican- 
tur;  nam  altare  Christum  significat;  quamvis 
etiam  ipsum  thuribulum  Chrislum  ipsum  si- 
gnificare  possit,  teste  August.,  hom.  6  in 
Apocal.,  et  serm.  98  de  Tempore.  Unde  hsec 
ceeremonia  etiam  ad  secundum  et  tertium  ca- 
put  pertinere  potest;  nam  heec  ssepe  con- 
juncta  sunt.  Denique  ad  hoc  caput  spectat 
apparatus  plurium  ministrorum,  ut  diaconi, 
subdiaconi,  etc,  de  quibus  aliqua  attingemus 
infra,  in  disputatione  de  ministro.  Et  huc 
etiam  spectat,  quod  in  Missa  solemni  sacer- 
dote  procedente  ad  altare  ministri  procedunt 
cum  lumine,  ut  etiam  in  Liturgia  Chrysostomi 
habetur ;  in  quo  etiam  aliqua  significatio 
mystica  continetur,  scilicet,  quod  lucernse 
modo  debent  Ecclesiastici  virtutum  splendore 
licere,  et  similia.  Unde,  ut  dicebam,  plures 
ex  his  cseremoniis  pertinent  etiam  ad  secun- 
dum  et  tertium  caput;  nam  ad  cultum  et  re- 
verentiam  Dei,  et  ipsius  sacramenti  spectant, 
et  ad  augendam  devotionem ,  et  orationem 
fidelium ;  ad  quod  etiam  specialiter  ordinan- 
tur  stationes  seu  processiones ,  quee  diebus 
Dominicis,  vel  aliis  solemnioribus  ante  Mis- 
sam  diei  fieri  solent,  et  alia  similia;  multa 
denique  pertinent  ad  aliquam  significationem 
sacram  spiritualium  rerum,  vel  etiam  ad  ali- 
quam  efficaciam,  ut  specialiter  creditur  de 
aspersione  aquse  benedictee,  quse  diebus  etiam 
Dominicis  ante  Missam  solemnem  fieri  solet. 
De  qua  re  alibi  latius  dicemus,  et  de  his  om- 
nibus  latius  videri  potest  Duran.,  d.  lib.  1  de 
Ritib.  Eccles.,  cap.  89,  10  et  13,  et  lib.  2, 
cap.  10  et  11 . 

SECTIO  II. 

Utrurn  teneatur  sacerdos  ex  praecepto  omnes  Missse 
cceremonias  servare,  quse  in  actione  consistunt. 

1.  Advertendum.  —  Ehec  queestio  eadem 
proportione  expedienda  est,  qua  similem 
tractavimus  de  iis  quse  in  Missa  sunt  dicenda, 
disputatione  prsecedente.  Primo  itaque  certum 
est,  latum  esse  ab  Ecclesia  preeceptum  ser- 

vandi  ritum  ab  ipsa  institutum  in  Missse 
celebralione,  non  solum  quoacl  verba ,  sed 
etiam  quoad  actiones.  Nam  Concil.  Trident., 
dicto  cap.,  sess.  22,  et  Pius  V.  in  Missali,  de 
hoc  etiam  ritu  diserte  loquuntur;  et  raliones 
supra  facta1,  non  minus  procedunt  de  actio- 
nibus,  quam  de  verbis,  scilicet,  quia  ita  ex- 
pedit,  ut  omnia  ordinate  fiant  in  tam  gravi 
ministerio,  et  ut  superstitiones  vitentur. 

2.  Secundo  est  certum ,  hoc  praeceptum 
dupliciter  violari  posse,  scilicet,  vel  solum 
omittendo,  vel  etiam  addendo  novos  ritus  et 
cseremonias,  preeter  eas ,  quee  ab  Ecclesia 
approbatsc  sunt;  nam  praaceptum  non  tantum 
est  affirmativum ,  sed  etiam  exclusivum,  ut 
sic  dicam.  Unde  Pius  V  distincte  prohibet, 
addere  tam  alias  caeremonias  quam  alias 
preces;  et  Goncil.  Trident.,  similiter  dicit  : 
Ne  ritus  alios,  aut  alias  cxremonias  et  pre- 
ces,  etc;  et  in  specie  prohibet  ritum  utendi 
certo  canclelarum  numero ,  tanquam  conti- 
nente  aliquid  efficaciee  vel  mysterii.  Unde 
etiam  fit  hunc  modum  transgrediendi  hanc 
legem  per  additionem  novorum  rituum,  esse 
ex  se  graviorem  et  majoribus  periculis  expo- 
situm,  sicut  dictum  est  de  verbis,  et  propter 
easdem  rationes. 

3.  Tertia  conclusio.  —  Tertio  dicendum  est, 
hoc  peccatum  ex  genere  suo  mortale  esse; 
tamen  ex  levitate  materise  vel  inadvertentia 
posse  esse  veniale.  Probatur  eadem  ratione, 
qua  de  verbis  idem  asseruimus.  Et  quidem, 
quando  peccatur  per  additionem,  si  id  revera 
fiat  animo  immutandi  vel  addendi  novum 
ritum  pertinentem  ad  novum  modum  cultus 
vel  adorationis,  qui  non  est  in  usu  Ecclesiae, 
vel  ad  specialem  significationem  mysticam  ab 
Ecclesia  non  statutam,  regulariter  loquendo, 
semper  erit  peccatum  grave,  quia  est  materia 
gravis  superstitionis,  eo  quocl  fit  in  publico  et 
gravissimo  ministerio  ecclesiastico,  unde  ex 
se  scandalum  inducet.  Si  autem  hoc  non  fiat 
animo  inducendi  novum  omnino  ritum,  sed 
ex  peculiari  devotione  aliquis  faciat  actionem 
aliquam  ex  se  bonam  et  religiosam,  non  tamen 
in  ritu  Missee  contentam,  quamvis  indiscrete 
faciat  et  venialiler  etiam  peccet  (si  ob  aliquam 
ignorantiam  non  excusetur),  tamen  non  pec- 
cabit  mortaliter,  quia  sine  dubio  materia  levis 
est.  Atque  idem  fere  judicium  est  de  omis- 
sione;  nam,  si  solum  sit  in  aliqua  re  perti- 
nente  ad  convenienlem  modum  agendi,  regu- 
lariter  non  videtur  mortale  peccatum;  si 
autem  omissio  sit  alicujus  ceeremoniee  gravio- 
ris,  continentisque  specialem  significationem, 


materia  erit  gravis,  ut,  si  quis  omitterel  mis- 
tionem  aquee  et  vini ,  fractionem  hostiee  aut 
mistionem,  vel  signa  omnia  vel  plura,  quee 
fiunt  super  oblata,  vel  alia  hujusmodi. 

4.  Quxsito  satisfit. —  Solum  in  hoc  secundo 
genere  peccandi  per  omissionem ,  inquiri 
potest,  an  propter  impotentiam  excusari  pos- 
sit  a  culpa  talis  omissio,  ut,  v.  gr.,  si  quis 
mistionem  aquse  omittat,  quia  illam  non 
habet,  elc.  In  quo  dicendum  est,  dupliciter 
hoc  accidere  posse  :  primo ,  ut  impotentia 
preevisa  sit  ante  inchoatam  Missam;  secundo, 
ut  bona  fide  Missa  incepta ,  postea  vero  eo 
tempore,  quo  facienda  est  ceeremonia,  cognos- 
catur  impolentia.  Quando  contingit  priori 
modo,  regulariter  loquendo,  potius  est  omit- 
tenda  Missa,  quam  cum  tali  defectu  dicenda, 
nisi  intercedat  specialis  dispensatio ,  quia 
actio,  quee  non  potest  debito  modo  fieri, 
potius  omittenda  est ,  quam  indebite  exer- 
cenda;  hoc  autem  moraliter  est  intelligendum, 
considerata  reigravitate,etnecessitatedicendi 
sacrum,  seu  incommoclo,  quod  ex  ejus  omis- 
sione  consequi  potest ;  et  preesertim  verum 
habet  in  his  ceeremoniis,  quee  vel  proxime  ad 
substanliales  accedunt,  ut  sunt  mistio  aquee, 
panis  azymus,  fractio  sacramenti  et  mistio; 
vel  si  etiam  sint  adeo  publicee  et  solemnes,  ut  i 
sine  scandalo  omitti  non  possint,  ut  sunt 
elevatio  sacramenti,  dicere  Missam  stando  et 
non  sedendo,  vel  similes.  In  his  tamen.  cum 
sint  de  jure  positivo,  cadere  posset  dispensa- 
tio  ex  rationabili  causa ,  et  preecavendo,  ut  in 
illius  usu  nullum  sit  scandalum  ;  secus  vero 
est  in  aliis,  quse  substantialia  sunt,  vel  ita 
proxima,  ut  jure  divino  censeanlur  necessa- 
ria,  ut  est  consecratio  utriusque  speciei,  et 
consumptio,  de  quibus  supra  dictum  est.  At  ' 
vero,  si  defectus  seu  impotenlia  non  sit  pree- 
visa  ante  inchoatam  Missam,  potest  ordinarie 
servari  regula,  quee  ex  D.  Thom.,  articulo 
sequenti .  ad  secundum,  sumitur,  quod  si 
impotentia  preevidetur  post  consecrationem, 
absolvendum  est  sacrificium,  quia,  cum  sa-  | 
crificium  sit  substantialiter  inchoatum,  non 
debet,  propter  accidentalem  ritum,  imperfec- 
tum  dimitti.  At  vero,  si  antea  cognoscatur,  et  ] 
ceeremonia  gravis  sit,  omittendum  est  sacrifi- 
cium,  quia,  cum  nondum  sit  substantialiter 
inchoatum,  potius  est  omitlendum,  quam  in-  1 
debito  modo  faciendum;  ut,  v.  gr.,  si  tempore 
oblationis  calicis  sacerdos  intelligat,  deesse 
aquam,  et  non  possit  expectare,donec  affera- 
tur,  potius  debet  omittere,  quam  ullerius 
progredi  aut  consecrare  sine  mislione  aquee, 

quia,juxta  ritum  Ecclesise,  illa  censetur  res 
valde  gravis;  si  autem  res  esset  levior,  pru- 
denler  pensandum  est,  quod  videatur  majus 
incommodum,  aut  ministerium  inehoatum  re- 
linquere,  aut  cum  illo  defectu  perficere,  et  si 
unusquisque  in  eo  casu  id  faciat  quod  magis 
expedire  censuerit,  non  peccabit.  Illud  solum 
prte  oculis  habendum  est,  ut  scandalum  sem- 
per  caveatur. 

5.  Supererat  hic  dicendum  de  ritu  cele- 
brandi  cum  uno  vel  multis  ministris,  quod 
hic  D.  Thomas  tangit  in  solulione  ad  12;  de 
hoc  autem  dicemus  conimodius  infra,  speciali 
disputatione  de  obligationibus  ministrorum. 
Quod  vero  D.  Thomas  attingit  in  solutione 
ad  44,  de  reservatione  hujus  sacramenti, 
tractatum  late  est  supra,  disputando  de  per- 
manente  preesentia  Christi  in  hoc  sacramento 
et  de  usu  ejus,  atque  ita  explicata  sunt  omnia, 
quee  D.  Thom.  tangit  in  articulo. 

ARTICULUS  VI. 

Utrum  possit  sufflcienter  occurri  defectibus  circa  cele- 
brationeru  bujus  sacramenti  occurrentibus,  statuta 
Ecclesiae  observando  (4,  dist.  13,  in  exposit.  lit.). 

1 .  Ad  sextum  sic  proceditur.  Videtur,  quod 
non  possit  sufficienter  occurri  defectibus,  qui 
circa  celebrationem  hujus  sacramenti  occur- 
runt,  statuta  Ecclesix  observando.  Contingit 
enim  quandoque,  quod  sacerdos  ante  conse- 
crationem,  vel  post,  moritur ,  vel  alienatur, 
vel  aliqua  alia  infirmitate  impeditur,  ne  sa- 
cramentum  sumere  possit  et  Missam  perficere. 
Ergo  videtur,  quod  non  possit  impleri  statu- 
tum  Ecclesix,  quo  prxcipitur,  quod  sacerdos 
consecrans  suo  sacrificio  communicet. 

2.  Prxterea,  contingit  quandoque ,  quod 
sacerdos  ante  consecrationem,  vel  post,  recolit, 
se  aliquid  comedisse,  vel  bibisse,  vel  etiam 
alicui  peccato  mortali  subjacere,  vel  etiam 
excommunicationi,  cujus  prius  memoriam  non 
habebat;  necesse  est  ergo,  quod  ille,  qui  est  in 
tali  articulo  constitutus,  peccet  mortaliter, 
contra  statutum  Ecclesix  faciens,  sive  sumat, 
sive  non  sumat. 

3.  Prxterea,  contingit  quandoque,  quod  in 
calicem  musca  vel  aranea,  vel  aliquod  animal 
venenosum  cadit  post  consecrationem ,  vel 
etiam  cognoscit  sacerdos,  calici  venenum  esse 
immissum  ab  aliquo  malevolo,  causa  occidendi 
ipsum.  In  quo  casu,  si  sumat,  videtur  morta- 
liter  peccare,  se  occidendo  vel  Deurn  tentando; 
similiter,  si  non  sumat,  peccat  contra  statutum 
Ecclesix  faciens.  Ergo  videtur  esse  perplexus 


et  subjectus  necessitati  peccandi,  quod  est  in- 
conveniens . 

I.  Prxterea,  contingit  quandoque,  quod  per 
negligentiam  ministri,  aut  aqua  non  ponitur 
in  calice,  aut  etiam  nec  vinum,  et  hoc  sacer- 
dos  advertit.  Ergo  in  hoc  etiam.  casu  videtur 
esse  perplexus ,  sive  sumat  corpus  sine  san- 
guine,  quasi  imperfectum  faciens sacramentum 
(alias  sacrificium),  sive  non  sumat  nec  corpus 
nec  sanguinem. 

5.  Prseterea,  contingit  quandoque  quod  sa- 
cerdos  non  recolit,  se  dixisse  verba  consecra- 
tionis,  vel  etiam  alia,  quse  in  celebratione 
hujus  sacramenti  dicuntur.  Videtur  ergo  pec- 
care  in  hoc  casu,  sive  reiteret  verba  super 
eamdem  materiam,  quse  forte  jam  dixerat, 
sive  utatur  pane  et  vino  non  consecratis,  quasi 
consecratis. 

6.  Prxterea,  contingit  quandoque  propter 
frigus,  quod  sacerdoti  dilabitur  hostia  in 
calicem  sive  ante  fractionem,  sivepost.  In  hoc 
ergo  casu  non  poterit  sacerdos  ritum  Ecclesix 
implere,  vel  de  ipsa  fractione,  vel  etiam  de 
hoc,  quod  sola  tertia  pars  mittatur  in  calicem. 

7.  Prxterea,  contingit  quandoque,  quodper 
negligentiam  sacerdotis  sanguis  Christi  effun- 
ditur,  vel  etiam,  quod  sacerdos  sacramentum 
sumptum  vomit,  aut  etiam,  quod  hostix  con- 
secratx  tamdiu  conservantur,  ut  putrefiant, 
vel  etiam  a  muribus  corrodantur,  vel  etiam 
qualitercumque  perdantur.  In  quibus  casibus 
non  videtur  posse  huic  sacramento  debita  re~ 
verentia  exhiberi  secundum  Ecclesix  statuta. 
Non  videtur  ergo,  quod  his  defectibus,  seu 
periculis  occurri  possit,  salvis  Ecclesix  sta- 
tutis. 

Sed  contra  est,  quod,  sicut  Deus,  ita  Eccle~ 
sia  non  prxcipit  aliquid  impossibile. 

Respondeo  dicendum,  quod  periculis,  seu 
defectibus  circa  hoc  sacramentum  contingen- 
tibus  dupliciter  potest  occurri.  Uno  modo 
prxveniendo ,  ne  scilicet  periculum  accidat. 
Alio  modo,  subsequendo,  ut  scilicet  id,  quod 
accidit,  emendetur,  vel  adhibendo  remedium, 
vel  saltem  per  poenitentiam  ejus,  qui  negli- 
genter  egit  circa  hoc  sacramentum. 

Ad  I  ergo  dicendum,  quod  si  sacerdos  morte 
aut  infirmitate  gravi  occupetur  ante  conse- 
crationem  corporis  et  sanguinis  Domini,  non 
oportet,  ut  per  alium  suppleatur.  Si  vero, 
incepta  consecratione ,  hoc  acciderit ,  puta, 
consecrato  corpore  ante  consecrationem  san- 
guinis,  vel  etiam  consecrato  utroque,  debet 
Missx  celebritas  per  alium  expleri.  Unde,  ut 
habetur  in  decret.,  1,  quxst.  4,  cap.  Nihil,  in 

Toletan.  Concil.  VII  legitur  (can.  1  vel  2, 
secundum  diversos  codices)  :  Censuimus  con- 
venire,  ut,  cuma  sacerdotibus  Missarumtem- 
pore  mysteria  sacra  consecrantur ,  si  aegritu- 
dinis  accidat  cujuslibet  eventus,  quo  coeptum 
nequeat  expleri  mysterium,  sit  liberum  Epi- 
scopo  vel  presbytero  alteri ,  consecrationem 
exequi  inccepti  officii.  Non  enim,  aliud  compe- 
tit  ad  supplementum  initiatis  mysteriis,  quam 
ut,  aut  incipientis,  aut  subsequentis  benedic- 
tione  sint  completa  sacerdotis,  quia  nec  per- 
fecta  videri  possunt ,  nisi  perfecto  ordine 
compleantur.  Cum  enim  simus  omnes  unum  in 
Christo,  nihil  contrarium  diversitas  persona- 
rum  format ,  ubi  efficaciam  prosperitatis 
unitas  fidei  reprsesentat.  Ne  tamen ,  naturse 
quod  languidioris  causa  consulitur,  in  prse- 
sumptionis  perniciem  convertatur ,  nullus 
absque  prseventu  patentis  molestix  minister 
vel  sacerdos,  cum  coeperit,  imperfecta  officia 
prsesumat  omnino  relinquere;  si  quis  hoc 
temerarie  prsesumpserit ,  excommunicationis 
sententiam  sustinebit. 

Ad  2,  dicendum,  quod  ubi  difficultas  occur- 
rit,  semper  est  accipiendum.  illud,  quod  habet 
minus  de  periculo.  Maxime  autem  periculosum 
circa  hoc  sacramentum  est,  quod  est  contra 
perfectionem  hujus  sacramenti ,  quia  hoc  est 
immane  sacrilegium.  Minus  autem  est  illud, 
quodpertinet  ad  qualitatem  sumentis.  Et  ideo, 
si  sacerdos  post  consecrationem  inceptam  re- 
cordetur  se  aliquid  comedisse  vel  bibisse , 
nihilominus  debet  perficere  sacramentum  et 
sumere  sacramentum.  Similiter,  si  recordetur, 
se  peccatum  aliquod  commisisse,  debet  poenitere 
cum  proposito  confitendi,  et  satisfaciendi,  et 
sic  non  indigne,  sed  fructuose  sumet  sacra- 
mentum.  Et  eadem  ratio  est,  si  meminerit  se 
excommunicationi  cuicumque  subjacere;  debet 
enim  assumere  propositum  humiliter  absolu- 
tionem  petendi,  et  sic  per  invisibilem  Pontifi- 
cem  Jesum  Christum  absolutionem  consequitur, 
quantum  ad  hunc  actum,  quod  peragat  divina 
mysteria.  Si  vero  ante  consecrationem  alicujus 
prsedictorum  sit  memor ,  tutius  reputarem, 
maxime  in  casu  manducationis  et  excommu- 
nicationis ,  quod  Missam  inceptam  deserat, 
nisi  grave  scandalum  timerctur. 

Ad%,  dicendum,  quod  si  musca  vel  aranea 
in  calicem  ante  consecrationem  ceciderit,  aut 
etiam  venenum  deprehenderit  esse  immissum, 
debet  effandi,  et,  abluto  calice,  denuo  aliud 
vinum  poni  consecrandum.  Si  vero  aliquid 
horum  post  consecrationem  acciderit,  debet 
animal  caute  capi  et  diligenter  lavari  et  com- 

buri,  et  ablutio  cum  cineribus  in  sacrarium 
mitti.  Si  vero  venenum  ibi  esse  deprehenderit 
immissum,  nullo  modo  debet  sumere,  nec  alii 
dare,  ne  calix  vitse  vertatnr  in  m.ortem;  sed 
debet  diligenter  in  aliquo  vasculo  ad  hoc  apto 
cum  reliquiis  conservari.  Et,  ne  sacramentum 
remaneat  imperfectum,  debet  aliud  vinum 
apponere  in  calicem,  et  denuo  resumere  a  con- 
secratione  sanguinis  et  sacrificium  perficere. 

Ad  hr,  dicendum,,  quod  si  sacerdos  ante  con- 
secrationem  sanguinis  et  post  consecrationem 
corporis  percipiat,  aut  vinum,  aut  aquam  non 
esse  in  calice,  debet  statim  apponere  et  conse- 
crare.  Si  vero  post  consecrationis  verba  per- 
ceperit,  quod  aqua  desit,  debet  nihilominus 
procedere,  quia  impositio  aquse,  ut  supra  dic- 
tum  est  (q.  74,  art.  7),  non  est  de  necessitate 
sacramenti.  Debet  tamen  puniri  ille,  ex  cujus 
negligentia  hoc  contingit.  Nullo  autem  modo 
debet  aqua  vinojam  consecrato  misceri,  quia 
sequeretur  corruptio  sacramenti  pro  aliqua 
parte,  ut  supra  dictum  est  (q.  77,  art.  8).  Si 
vero  percipiat  post  verba  consecrationis,  quod 
vinum  nonfueritpositum  in  calicem,  si  quidem 
hoc  percipiat  ante  sumptionem  corporis,  debet, 
deposita  aqua,  si  ibi  fuerit,  imponere  vinum 
cum  aqua ,  et  resumere  a  verbis  consecra- 
tionis  sanguinis.  Si  vero  hoc  perceperit  post 
sumptionem  corporis,  aliam  hostiam  apponere 
debet  iterum  consecrandam  simul  cum  san- 
guine.  Quod  ideo  dico,  quia  si  diceret  sola 
verba  consecrationis  sanguinis,  non  servare- 
tur  debitus  ordo  consecrandi,  et  sicut  dicitur 
in  prxdicto  canone  Toletani  Concilii  VII 
(can.  \ ,  vel  2  secundum  aliquos  codices),  per- 
fecta  videri  non  possunt  sacrificia,  nisi  per- 
fecto  ordine  compleantur.  Si  vero  inciperet  a 
consecratione  sanguinis  et  repeteret  omnia 
verba  consequentia ,  non  competeret,  nisi 
adesset  hostia  consecrata;  cum  in  illis  verbis 
occurrant  qusedam  dicenda  et  fienda  non  solum 
circa  sanguinem,  sed  etiam  circa  corpus.  Et 
debet  in  fine  iterum  sumere  hostiam  consecra- 
tam  et  sanguinem ,  non  obstante  etiam  siprius 
sumpserit  aquam,  quse  erat  in  calice ,  quia 
prseceptum  de  perfectione,  vel  de  perceptione 
hujus  sacramenti  majoris  est  ponderis,  quam 
prseceptum,  quod  hoc  sacramentum  a  jejunis 
sumatur,  ut  supra  dictum  est  (q.  80,  art.  8, 
et  queest.  82,  art.  4). 

Ad  5,  dicendum,  quod  licet  sacerdos  non 
recolat,  se  dixisse  aliqua  eorum,  quse  dicere 
debuit,  non  tamen  debet  ex  hoc  mente  pertur- 
bari;  non  enim,  qui  multa  dicit,  recolit 
omnium,   quse  dixit;  nisi  forte   aliquid  in 

dicendo  apprehenderit  sub  ratione  jam  dicti, 
sic  enim  aliquid  efficitur  memorabile.  Unde, 
si  aliquis  attente  cogitet  illud,  quod  dicit, 
non  tamen  cogitet,  se  dicere  illud,  non  multum 
postea  recolit  se  dixisse.  Sic  enirn  fit  aliquid 
objectum  memorise,  in  quantum  accipitur  sub 
ratione  prseteriti ,  sicut  dicitur  in  lib.  de 
Memoria  (cap.  1,  tom.  2,  inler  opera  Arist.). 
Si  tamen  sacerdoti  probabiliter  constet ,  se 
aliqua  omisisse,  si  quidem  non  sunt  de  neces- 
sitate  sacramenti,  non  existimo,  quod  propter 
hoc  debet  resumere,  immutando  ordinem  sa- 
crificii,  sed  debet  ulterius  procedere.  Si  vero 
certificetur,  se  omisisse  aliquid  eorum,  quse 
sunt  de  necessitate  sacramenti ,  scilicet  for- 
mam  consecrationis,  cumforma  consecrationis 
sit  de  necessitate  sacramenti,  sicut  et  materia, 
idem  videtur  faciendum,  quod  dictum  est  in 
defectu  materise  (iii  solut.  ad  4  argument.,  in 
isto  art.),  ut,  scilicet  resumatur  a  forma  con- 
secrationis,  et  csetera  per  ordinem  reiteren- 
tur,  ne  mutetur  ordo  sacrificii. 

Ad  6,  dicendum,  quod  fractio  hostise  conse- 
cratse,,  et  quod  una  sola  pars  mittatur  in 
calicem,  respicit  corpus  mysticum,  sicut  ad- 
mixtio  aquse  significat  populum.  Et  ideo 
horum  prsztermissio  non  facit  imperfectionem 
sacrificii,  ut  propter  hoc  sit  necesse  aliquid 
reiterare  circa  celebrationem  hujus  sacra- 
menti. 

Ad  7 ,  dicendum,  quod,  sicut  legitur  de 
Consecr.,  dist.  2,  ex  decreto  Pii  P.,  si  per 
negligentiam  aliquid  de  sanguine  stillaverit 
in  tabulam,  qux  terrse,  adhxret,  lingua  lam- 
betur  et  tabula  radetur.  Si  vero  non  fuerit 
tabula,  terra  radetur,  et  igni  consumetur,  et 
cinis  intra  altare  condetur,  et  sacerdos  qua- 
draginta  diebus  poeniteat.  Si  autem  super 
altare  stillaverit  calix,  sorbeat  minister 
stillam ,  et  tribus  diebus  pxniteat.  Si  super 
linteum  altaris,  et  ad  aliud  stilla  pervenerit, 
quatuor  diebus  pceniteat.  Si  usque  ad  tertium, 
novem  diebus  poeniteat.  Si  usque  ad  quartum, 
viginti  diebus  pceniteat,  et  linteamina,  quse 
stilla  tetigerit,  tribus  vicibus  lavet  minister 
calice  subtus  posito,  et  aqua  ablutionis  suma- 
tur,  etjuxta  altare  recondatur ;  posset  etiam 
sumi  in  potum  a  ministro,  nisi  propter  abomi- 
nationem  dimitteretur.  Quidam  autem  ulte- 
rius  partem  illam  linteaminum  incidunt,  et 
comburunt,  et  cinerem  in  altari,  vel  sacrario 
reponunt.  Subditur  autem  ibidem  ex  pceni- 
tentiali  Bedse  presbyteri  :  Si  quis  per  ebrieta- 

tem  vel  voracitalem  Eucharistiam  evomuerit, 
quadraginta  diebus  pceniteat,  si  laicus  est; 
clerici,  vel  monachi,  seu  diaconi  et  presbyteri, 
septuaginta  diebus  pceniteant;  Episcopus  no- 
naginta.  Si  autem  infirmitatis  causa  evomue- 
rint ,  septem  diebus  pceniteant.  Et  eadem 
distinctione  legitur  ex  Concil.  Arelat.  :  Qui 
non  bene  custodierit  sacramentum,  et  mus,  vel 
aliquod  aliud  animal,  illud  comederit,  qua- 
draginta  diebus  pceniteat.  Qui  autem  perdi- 
derit  illud  in  Ecclesia,  aut  pars  ejus  ceciderit 
et  non  inventa  fuerit,  triginta  diebus  pceni- 
teat.  Et  eadem  pcenitentia  videtur  dignus 
sacerdos,  per  cujus  negligentiam  hostipe  conse- 
cratx putrefiunl .  Prxdictis  autem  diebus debet 
pcenitens  jejunare  et  a  communione  cessare. 
Pensatis  tamen  conditionibus  negotii  et  perso- 
nse,  potestminuivel  addi  ad  pcenitentiam  prse- 
dictam.  Hoc  tamen  observandum  est ,  qitod 
ubicumque  species  integrse  inveniuntur,  sunt 
reverenter  conservandse ,  vel  etiam  sumendse, 
quia,  manentibus  speciebus,  manet  ibi  corpus 
Christi,  ut  supra  dictum  est  (q.  77,  art.  5,  et 
locis  ibi  cita  tis) .  Ea  vero  in  quibus  inveniuntur, 
si  commode  fieripotest,  sunt  comburenda,  ci- 
nere  in  sacrario  recondito,  sicut  de  rasura  ta- 
bulse  dictum  est  (in  istius  solutionis  princip).. 

DE    OBLIGATIONE    SUPPLENDI    DEFECTUS    INTER 
SACRIFICANDUM   COMMISSOS. 

Duplex  obligatio  hic  intervenire  potest  : 
una  est  prsecavendi  hujusmodi  defectus  ,  an- 
tequam  Missse  sacrificium  inchoetur,  vel 
etiam  antequam  fiat;  de  hac  nihil  fere  nobis 
superest  dicendum  prseter  dicta  in  superio- 
ribus,  et  proxime  tacta  in  fine  disputationis 
praecedentis.  Altera  obligatio  esse  potest  de 
cavendis  his  defeclibus  post  inchoatum  sa- 
crificium  Missse,  vel  supplendi  illos,  si  com- 
missi  jam  sint.  De  qua  re  mulla  dicit  hic  D. 
Thom.,  multaque  habentur  in  Missali;  ut  ta- 
men  brevi  methodo  omnia  comprehendamus, 
reducemus  hos  omnes  defectus  adduo  capita  : 
quidam  enim  sunt  in  rebus  substantialibus, 
sub  quibus  comprehendo,  non  tantum  ea, 
quse  in  rigore  essentialia  sunt,  sed  etiam  om- 
nia,  quse  pertinent  ad  consummationem  sa- 
crificii.  Alii  vero  defectus  esse  possunt  in 
ritibus  mere  accidentalibus. 

Quomodo  sint  cavendi,  vel  supplendi  defectus 
substantiales  hujus  sacrificii. 

4.  Prima  regula  certa.  —  Notabile.  — 
Prima  regula  certa  sit,  si  in  materia  vel  forma 
commissus  sit  essentialis  defectus,  illum  esse 
omninosupplendum.  Probatur,  quia  faceresa- 
crificium  mutilum  et  imperfectum,  intrinsece 
malum  est;  tale  autem  sacrificium  imperfec- 

petur  a  speciebus  sacramentalibus,  sicut  cor- 
rumpitur  a  vino.  Ratio  ergo  est  propter  reve- 
renliam  sacramenti,  et  quia  jam  non  habet 
locum  illa  caeremonia,  ut  instituta  est;  et  per 
hsec  de  aliis  similibus  judicandum  est. 

2.  Qusesitum.  —  Regula  ab  Innocentio  tra- 
dita.  —  Sed  circa  hanc  regulam  inquiri  po- 
test  primo,  propter  argument.  4  D.  Thom., 
quomodosupplendussit  hic  defectus,  quando, 
v.  gr.,  sacerdos  consecravit  calicem  cum  sola 
aqua,    et    postea    sentit   defectum;    nam   D. 


tum  fuit  essentialiter;  ergo  necesse  est  illud     Thom.  hic,  ad  4,dicit,si  sacerdos  ante  sump- 


perficere,  supplendo  defectum ;  atque  hinc  a 
fortiori  constat,  si  defectus  nondum  sit  com- 
missus,  omnino  preecavendum  esse,  si  sit  in 
hominis  potestate,  et  preevideatur;  ut,  v.  gr., 
si  post  consecrationemhostiEe,  ante  consecra- 
tionein  calicis,  sacerdos  prsevideat  in  eo  non 
esse  vinum,  omnino  debet  illud  apponere, 
priusquam  progrediatur,  ut  per  se  constat; 
quod  si  fingatur  casus,  in  quo  nullo  modo 
posset  vinum  ad  manum  haberi,  nullo  modo 
potest  verba  consecrationis  calicis  proferre, 
cum  materiam  commodam  non  habeat;  imo 
nec  debet  ulterius  progredi ,  cum  sine  pree- 
sentia  sanguinis  vix  possit  ullam  ex  sequen- 
tibus  ceeremoniis  rite  etvereperagere.Nihilo- 
minus  in  Missali  Romano  dicitur,  in  eo  casu 
procedendum  esse,  et  Missarn  absolvendam; 
ita  ergo  fit,  tamen  non  esset  facienda  mentio 
sanguinis,  in  signis,  et  aliis  locis,  ubi  fieri 
solet.  Neque  tunc  imputabitur  ei  imperfectio 
sacrificii,  quia,  ut  supponimus,  neque  illam 
preevidit  antea,  neque  post  potuit  vitare. 
Quocirca,  si  ante  consecrationem  hostiae, 
illum  defectum,  et  impotentiam  vitandi  illum 
prsevidisset,  nulla  ratione  posset  licite  hos- 
tiam  consecrare;  neque  admittenda  est  ulla 
ratio  vel  causa  incommodi  vitandi,  propter 
quam  hoc  liceat.  Nulla  enim  esse  potest,  cum 
hoc  intrinsece  malum  sit.  Et  eadem  ratione, 
si  post  consecrationem  hostise  praevideretur 
defectus  aliquis  non  omnino  essentialis,  valde 
tamen  gravis,  ut,  verbi  gratia ,  defectus 
aquee,  quamvis  ille  vitari  non  posset,  non 
esset  propterea  omittenda  sanguinis  conse- 
cratio  in  solo  vino,  quia  magis  necessarium 
est,  essentiam  sacramenti  perficere,  quam 
cseleros  defectus  vitare.  Imo  additD.  Thom., 
ad  4,  quod,  si  post  consecratum  puruni  vi- 
num  recordetur  sacerdos  non  miscuisse 
aquam,  nondebet  illam  postea  miscere,  etiam 
si  possit;  quia  sequeretur  (inquit)  corruptio 
sacramenti  pro  aliqua  parte;  qua3  ratio  non 
est  magni  momenti,  nam  potius  aqua  corrum- 


tionem  corporis  intelligat  hujusmodi  defec- 
tum,  debere  statim  vinum  apponere,  et  san- 
guinem  conficere,  ac  sic  perficere  sacrificium, 
quod  est  per  se  clarum,  et  omni  carens  diffi- 
cultate,  quicquid  Palud.  infra  citandus  dicat. 
Sivero,  sumpto  jamcorpore,  sentit  defectum, 
tunc  ait  D.  Thom.  non  debere  sacerdotem 
solum  vinum  apponere  et  consecrare,  sed 
iterum  etiam  hostiam  apponere,  et  conse- 
crare  simul  cum  sanguine,  quia  alias  non 
servaretur  debitus  ordo  consecrandi.  Dicitur 
autem  in  Concil.  Tolet.  VII,  c.  1,  non  esse 
perfecta  sacrificia,  nisi  perfecto  ordine  com- 
pleantur.  Sequela  vero  patet,  quia,  si  solus 
sanguis  postea  consecraretur  absque  cor- 
pore,  non  possent  convenienter  repeti  omnia, 
quse  in  Missa  dicuntur  post  consecrationem 
calicis,  quia  in  eis  multa  occurrunt  facienda 
et  dicenda,  non  solum  circa  sanguinem,  sed 
etiam  circa  corpus.  Et  hanc  opinionem  se- 
quuntur  Paludan.,  dist.  14,  qusest.  1,  art.  2; 
Sylvest.,  Eucharist.  2,  queest.  4  0.  Et  potest 
haec  opinio  confirmari ,  quia  si  jam  prior 
hoslia  consecrata  consumpta  fuit,  quoad  illam 
jam  fuit  omnino  transacta  actio  sacrificandi; 
ergo,  ut  postea  possit  sanguis  consecrari,  de- 
bet  iterum  consecrari  etiam  corpus,  ne  una 
species  sine  alia  confici  et  consumi  videatur. 
Confirmatur  secundo  auctoritate  Pii  V,  in 
cujusMissali  prascipilur,  ut  hic  defectus  sup- 
pleatur  hoc  modo  a  D.  Thom.  tradito.  Nihilo- 
minus  Scotus  in  4,  dist.  8,  quaest.  3,  dicit, 
etiam  in  hoc  secundo  casu,  scilicet,  quando 
consumptum  est  corpus,  sufficere,  calicem 
iterum  consecrare,  et  statim  sumere  absque 
aliarum  caeremoniarum  repelitione;  quam 
opinionem  docuit,  ut  eeque  probabilem,  D. 
Thom.,  in  4,  dist.  41,  in  expositione  litterae, 
circa  fin.;  et  Soto,  dist.  4  3,  quaast.  2,  art.  6, 
ad  4,  dicit,  hanc  opinionem  esse  sequendam 
in  praxi,  quando  Missa  fit  in  publico,  prop- 
ter  vitandum  scandalum;  et  eamdem  opi- 
nionem  tenet  Navar.,  c.  25,  n.  94;  Angel., 

verb.  Missa,  n.  17.  Ratio  hujus  opinionis  est, 
quin  hic  modus  est  sufficiens  ad  perficien- 
dum  sacrificium,  et  alioqui  est  aptior,  ut  sine 
scandalo  fiat,  et  absque  eo,  quod  populus  in- 
lelligat   defectum  :  ergo.    Major  patet,  quia, 
cum  jam  consecrata  sit  hostia,  et  non  desil 
nisi  sanguis,  ut  sacrificium  compleatur,  satis 
erit,   sanguinis  consecrationem    el   sumptio- 
nem    adjungere.    Quin   potius,    si    utriusque 
speciei  consecratio  iteretur,  ut  D.  Thom.  vult, 
id  non  erit,  sacrificium  prius  inchoatum  per- 
ficere,  sed  novum  integrum  sacrificium  fa- 
cere,  priori  imperfeclo  reliclo.  Et  confirma- 
tur,  quia,  si  ante  consumplum  sacramentum 
percipiatur  defectus,    satis   est,    consecrare 
oalicem,  ut  D.  Thom.   fatetur;  ergo  et  post 
sumptionem    corporis;    patet    consequentia, 
quia  si  in  eo  casu  repetenda  sunt  omnia,  quae 
super  corpus  et  sanguinem  dici  solent  post 
consecrationem,    eadem    ratione    repetenda 
erunt  quse  super  panem  et  vinum  dici  solent 
in  canone  ante  consecrationem,  quia  eliam 
illa  non  fuerunt  rite  peracta,  neque  etiam  de 
novo  iterari  possunt,  nisi  nova  hostia  conse- 
cranda  adjungatur,  quia  in  signis,  qua3  tunc 
fiunt,  et  verbis,  quse  dicuntur,  utriusque  spe- 
ciei  fit  mentio,  et  utriusque  grata  oblatio  et 
benedictio  postulatur;  quod  si  illa  priora  non 
est  necesse  repetere,  quia  accidentalia  sunt, 
neque  etiam  erit  necessarium  repetere  signa 
et  verba  ,  quee  post  consecrationem  dicuntur, 
quia  etiam  illa  sunt  accidentalia.Unde  Palud. 
supra  consequenter  ait,  etiam  si  prior  hostia 
consecrata  consumpta    non  sit,  novam    con- 
secrandam,  quia  patet  in  hujusmodi  eventi- 
bussemper  essenecessarium,  totum  canonem 
iterare.  Quod  tamen  sine  fundamento  aut  pro- 
bationc  dicit;  nulla  est  enini  hujus  necessitas, 
alioqui  etiam  prior  oblatio,  et  quee  post  illam 
sequuntur,  essent  omnia  iteranda.  Non  est 
ergo  necesse  iterare  quse  accidentalia  sunt; 
maxime,  cum  sint  rite  perfecta  quoad  omnes 
acliones  exteriores,  et  quoad  omnia  verba, 
quce  formaliler  et  ex  intentione  proferentis 
vere  etiam  prolata  sunt,  et  referunlur  ad  ve- 
rum   panem  et  vinum   consecrandum  ;  ergo 
nihil  in  his  repetere  oporlet;ergo  ex  hoc  ca- 
pite   non   erit   necessarium   hostiam    iterum 
consecrare,  sive  illa  consumpta  prius  fuerit, 
sive  non;  in  his  ergo  sufficiet  servare  regulam 
ab  Innocentio  traditam,  in  cap.  1  et  2  de  Sa- 
cram.  non  iterandis,  in  talibus  nihil  esse  ite- 
randum,  sed  caute  supplendum,  quod  incaute 
fuerat  praetermissum.Et  per  heec  responsum 
est  ad  fundamentum  contrarise  sentenliae. 

XXI. 


3.Adprimam  confirmationem  respondelur, 
quamdiu   durat  actio   sacra   usque   ad  con- 
sumptionem,   totam  censeri    unam   moralem 
aclionein  ;  et  ideo,  quamvis  post  consumptum 
corpus,  solus  calix  consecretur,  non  censetur 
una  species  confici  sine  alia,  quin  haec  con- 
secratio  sanguinismoralilerconjungitur  priori 
consecrationi  hostia3,  et  ex  utraque  fit  una 
moralis  actio,  et  unuin  sacrificium.  Ex  quo 
obiter  intelligitur,  si  sacerdos  non  percipiat 
defectum,  donec  Missam  jam  omnino  absol- 
verit,  non  posseconsecrare  solum  sanguinem 
ad  integrandum  prius  sacrificium,  quia  jam 
actio  esset  omnino   distincta  moraliter,  nec 
conjungeretur  cum  priori  ad  unum  sacrifi- 
cium   inlegrandum.    Et   eadem   ratione   non 
tenetur  in  eo  casu  utramque  speciem  iterum 
consecrare,  quia  per  hoc  etiam  non  redinte- 
graret  prius  sacrificium,  sed  novum  omnino 
distinctum  offerret;  ad  hoc  autem  non  tene- 
tur;  imo  nec  potest  illud  offerre,  quia  ut  sup- 
ponimus,  jam  non  est  jejunus,  cum  calicem 
aquse  sumpserit.  Quod  vero  Paludan.  supra 
dicit,  etiam  durante  eodem  Missae  officio,  si 
sacerdos     non    percipiat    defectum ,     donec 
aquam  calicis  sumpsit,  nihil  debere  repetere, 
quia  jam  (inquit)  functus  est  officio  suo,  et 
quia  non  est  jejunus,  hoc  omnino  falsum  est ; 
debet  enim  supplere  defectum  sanguinis,  ut 
diximus,   et  donec  hoc  adimpleat,  non  est 
functus,  prout  debet,  officio  suo;  quod  vero 
non  sit  jejunus,  nihil  obstat,  ut  hic  D.  Thom. 
expresse  dixit,  quia  preeceptum  divinum  de 
integritate    sacrificii    magis    obligat,    quam 
preeceptum  Ecclesiasticum  jejune  communi- 
candi,  et  in  hoc  conveniunt  omnes  Doctores; 
addit  vero  Navarr.  cum  aliis,  ob  ignoranliam, 
vel  facilius  ob  inconsiderationem  et  pertur- 
bationem ,  posse  sacerdotem   excusari ,   non 
perficiendo  sacrificium  et  supplendo  defec- 
tum  in  eo  casu,  quod   est  in  praxi   notan- 
dum,    quia    seepe   talis   perturbatio  accidil, 
etiam  viris  doclis.  Addunt  denique  Angel.,  et 
Sylvest.,  el  Direct.,  si  sacerdos,  dum  in  ore 
habet  potum,  prius  quam  deglutiat,  sentiat 
esse  aquam,  et  non  vinum,  non  debere  con- 
sumere,    sed   in   calicem  mittere,  et  vinum 
aliud  consecrare  et  sumere,  et  poslea  priorem 
potum  consumere.  Sed  hoc  moraliter  est  dif- 
ficillimum,  et  ideo  sine  scrupulo  potest  sacer- 
dos  semper  deglutire  potum  calicis,  et  deinde 
servare,  qua3  dicta  sunt.  Ad  secundam  con- 
firmationem  respondetur,  illa,  quse  in  Missali 
proponuntur  sub  tilulo  De  defectibus,  solum 
esse  instrucliones  quasdam  doctrinales,  non 

vero  speciales  constitutiones,  inducentes  no- 
vam  obligalionem  ;  sunt  autem  illae  instruc- 
tiones  dalae  juxla  probabilem  doclrinam,  non 
tamen  magis  obligant,  quam  res  ipsse,  vel 
doctrina  in  qua  fundantur. 

4.  Auctoris  sententia.  —  Atque  ex  his  con- 
stal,  idem  esse  dicendum,  servata  propor- 
tione,  si  similis  defectus  circa  hostiam  con- 
tingat ,  quanquam  in  hoc  nonnulla  major 
difficultas  esse  videatur,  quia  si  in  eo  casu 
sola  hostia  iterum  consecretur,  nimirum, 
quia  prior  inventa  est  hordeacea,  vel  cum 
alio  simili  defeclu,  sequitur  immutari  ordi- 
nem  in  consecratione  harum  specierum,  sci- 
licet,  quia  prius  consecraretur  sanguis,  et  pos- 
tea  corpus;  hoc  autem  videtur  esse  magnum 
incommodum,  juxta  superius  dicta.  Propter 
quam  causam  in  eo  casu  censeo  valde  proba- 
bilem  opinionem  D.  Thomse,  quam  etiam  se- 
quitur  Missale  Pii  V.,  et  expresse  Paludan. 
supra;  Scotus  vero,  qui  tenet  oppositam  sen- 
tentiam,  quando  defectus  contingit  in  vino, 
nihil  in  particulari  dicit  de  specie  panis;  ne- 
que  attingit  difficultatem  hanc  de  mutatione 
ordinis  in  consecratione  utriusque  speciei;  et 
eodem  modo  loquitur  Navarrus;  Angelus 
vero  aperte  dicit,  quando  hic  defectus  contin- 
git  in  hoslia,  et  deprehenditur  post  consecra- 
tionem  vini,  anle  utriusque  sumplionem,  non 
esse  iterandam  consecrationem  sanguinis, 
sed  solius  corporis;  quod  etiam  affirmat  Pa- 
ludanus,  saltem,  quando  non  potest  commode 
aliud  vinum  adhiberi,  ut  consecretur;  unde 
sentit,  illum  ordinem  inter  consecrandam 
utramque  materiam  non  esse  aclmodum  ne- 
cessarium;  quod  si  hoc  verum  est,  idem  erit 
consequenter  dicendum,  etiam  si  defcctus 
percipiatur  post  sumptionem;  est  ergo  heec 
opinio  probabilis;  quamvis  in  hoc  casu  li- 
bentius  uterer  remedio  consecrandi  iterurn 
utramque  speciem,  si  commode  possem,  quia 
ille  ordo  consecrationis  utriusque  speciei  sem- 
per  mihi  videtur  magni  momenti;  et  aliunde 
non  potest,  quod  ad  scandalum  pertinet,  vel 
ad  slantium  notitiarn,  magis  uno  modo  vitari 
quam  alio. 

5.  Quzedam  documenta  traduntur.  — Quse- 
sito  salisfit.  —  Secundo  eliam  constat  ex  his, 
quid  faciendum  sit,  si  contingat  similis  de- 
fectus  in  forma,  nam,  si  omissum  est  aliquod 
verbum  essentiale,  vel  talis  facta  mutatio, 
quse  necessarium  formse  sensum  abstulerit, 
iteranda  est  consecratio,  vel  in  utraque  for- 
ma,  si  in  ambabus  lalis  defectus  acciderit,  vel 
solum  in  una,  si  in  ea  tantum  inventus  fuerit 


defcctus.  Ratio  est  eadem,  quia  hoc  et  neces- 
sarium  est,  et  sufficit  ad  sacrificium  integre 
perficiendum.  Unde,  etiam  si  contingat,  hu- 
jusmodi  defectum  cognosci  post  sumptionem 
corporis,  vel  speciei  non  rite  consccratse,  ite- 
randa  erit  talis  consecratio,  propter  eamdem 
causam;  et  in  eo  casu  non  oportebit,  utram- 
que  consecrationem  repetere,  si  in  altera  tan- 
tum  defectus  accidit,  ut  in  simili  dictum  est 
de  materia ;  est  enim  eadem  proportio.  Addo, 
eliam  si  contingat,  antea  fuisse  defectum 
prsevisum,  et  ex  malitia  minislri  non  fuisse 
emendatum,  vel,  etiam  si  a  principio  ex  sola 
malitia  fuerit  talis  defectus  commissus,  vel 
omittendo  verba,  vel  non  habendo  debitam 
intentionem  (de  hoc  enim  defectu  idem  est 
proportionale  judicium ,  eademque  ratio), 
nihilominus  in  his  casibus  debere  sacerdotem 
etiam  post  sumptionem  supplere  defectum  , 
quia  licet  malitia  sua  in  eam  necessitatem  in- 
ciderit,  tamen  postquam  in  eum  statum  res 
adducla  est,  non  est  curandum,  cur  sacrifi- 
cium  imperfecte  actum  sit,  sed  quod  mutilum 
sit;  et  ideo  omnino  est  perficiendum ,  non 
obstante  priori  culpa;  poterilque  sacerdos 
sine  nova  culpa  id  facere,  si  prioris  culpaa 
ipsum  pceniteat,  et  cum  debita  reverentia  id 
faciat.  Hoc  autem  intelligenclum  existimo , 
quando  defectus  accidit  in  consecratione  unius 
tantum  speciei,  et  altera  rite  fuit  consecrata ; 
nam,  si  defectus  in  utriusque  consecratione 
accidisset,  et  panis  aut  vinum  sumptum  jam 
esset,  non  deberet  in  alia  materia  consecra- 
tio  suppleri,  quia  tunc  revera  non  fuit  fac- 
tum,  nec  perfectum,  nec  imperfectum  sacrifi- 
cium,  sed  totum  fuit  fictum;  et  ideo  tunc  non 
obligat  praeceptum  de  integrando  seu  perfi- 
ciendo  sacrificio;  et  alioqui  obligat  preecep- 
tum  non  conficiendi  vel  sumencli  hoc  sacra- 
mentum  post  cibum  el  poturn;  ergo  tunc  hoc 
pra?ceptum  servandum  est;  et  ideo  aliter  ju- 
dicandum  est  de  tempore  ante  sumptionem, 
quando  nondum  fractum  est  jejunium ;  nam 
tunc,  si  fortasse  ex  defectu  intentionis,  vel 
formse,  neutram  speciem  consecravit,  tene- 
bitur  secrete  iterare  et  consecrare,  antequam 
sumat,  et  quam  primum  possit,  non  ex  vi  prse- 
cepti  perficiendi  sacrificium  substantialiter 
inchoatum,  quia  hoc  revera  nondum  obligat; 
sed  ex  vi  praecepti  non  fingendi  aliquid  fal- 
sum  in  hoc  ministerio,  et  consequenter  non 
perseverandi  in  inchoata  fictione,  nec  su- 
mendi  potum  et  cibum  per  modum  sacra- 
menti,  quod  verum  sacramentum  non  est, 
nec  dandi  aliis  occasionem  adorandi  merum 

panem  et  vinum.  Sed  quseres,  quid  agendum 
sit,  quando  sacerdos  non  judicat  quidem 
positive,  se  aliquid  de  forma  omisisse,  tamen 
non  recordalur  dixisse,  et  consequenter  du- 
bitat  negative,  an  dixerit?  Respondetur,  quod 
non  recordetur  dixisse,  nil  referre,  nec  prop- 
ter  eam  solarn  causam  quicquam  repetendum 
esse  (quod  non  solum  in  hoc  negolio,  sed  in 
quacumque  recitatione  officii  Ecclesiastici  ob- 
servandum  est),  quia  prseterita  actio  facillime 
e  memoria  labitur,  quando  cum  ipsa  actione 
non  conjungilur  actualis  reflexio,  et  conside- 
ratio  illius ;  nam  ex  hac  acluali  consideratione 
nascitur  memoria.  Si  autem  cum  illa  obli- 
vione  conjunguntur  aliqua  indicia,  et  rationes 
probabiles  dubitandi,  an  aliquid  substantiale 
omiserit,  tunc  pro  ralione  dubilationis  agere 
debet;  quanquam  D.  Thom.  hic,  ad  5,  solum 
dicit,  si  certificetur,  aliquid  substantiale  in 
forma  omisisse,  tunc  esse  iterandam  for- 
mam;  hoc  enim  est  moraliter  verum,  nam 
qui  bona  fide  et  mediocri  diligentia  hoc  mys- 
terium  facit,  etiam  si  non  recordetur,  omnia 
dixisse,  non  potest  habere  probabilem  ratio- 
nem  dubitandi  quod  ea  dixerit,  nisi  etiam 
habeat  motivum  aliquod  sufficiens  ad  proba- 
biliter  judicandum,  se  aliquid  omisisse.  Si 
tamen  revera  accideret  dubium  ex  utraque 
parle  sufficiens,  tunc  iteranda  esset  forma, 
saltem  sub  conditione,  mente  concepta,  quia 
hoc  modo,  et  tollitur  dubium,  et  periculum 
iterandi  consecrationem  super  materiam  con- 
secratam. 

6.  Aliud  qusesitum.  —  Sed  quseres  tandem 
circa  hoc,  queenam  verba  sint  in  hujusmodi 
casibus  repetenda.  Auctores  enim  varie  lo- 
quuntur.  Angelus  sentit,  primam  oblalionem 
et  orationes  sequentes  esse  repetendas 
quando  deficit  debita  materia  ;  Paludan.  a 
principio  canonis  vult  repetitionem  fieri;  Sco- 
tus,  si  consecralio  panis  iteranda  sit,  repeten- 
dum  esse  ab  illis  verbis  :  Qui  pridie,  quam 
pateretur;  si  vero  sola  consecratio  calicis,  ab 
illis  :  Simili  modo,  postquam  ccenatum  est; 
ipse  enim  putat,  heec  omnia  verba  esse  ne- 
cessaria,  ut  consecratio  fiat;  et  hic  modus 
repetitionis  ponilur  etiam  in  Missali;  et  si 
commode  fieri  potest,  est  aptior,  propter  ex- 
pressiorem  Ghristi  commemorationem,  et  re- 
preesentalionem ;  tamen  simpliciler  non  est 
necessarius,  quia  sola  verba  formse  sufficiunt 
ad  conficiendum  sacramentum,  et  ita  illa  sola 
satis  erit  repetere,  dummodo  in  forma  san- 
guinis  comprehendantur  omnia  verba,  quse 
communiler  proferuntur  et  proponuntur  per 


modum  formae.  Unde  in  Missali  Romano,  in 
defectibus  forma?,  dicitur,  si  aliquid  in  forma 
fuerit  omissum,  quod  sit  de  necessitate  sa- 
cramenti,  formam  esse  iterandam;  si  autem, 
quod  omissum  est,  non  sit  de  necessilate  sa- 
cramenti,  non  oportere  illud  resumere;  ergo 
quamvis  omissa  sint  essentialia,  et  aliqua  ac- 
cidentalia,  sufficiet  essentialia  repetere;  et 
multo  magis,  si  accidentalia  prolala  sint  sine 
essentialibus,  vel  sine  efficacia  eorum  ex  de- 
fectu  materiae,  vel  intentionis,  sufficiet  essen- 
tialia  verba  repetere. 

7.  Secunda  regula.  —  Impedimentum  post 
consecrationem  variis  modis  potest  accidere. 
—  Secunda  regula  sit  :  si  post  consecratio- 
nem  rite  sanctam  accidat  vel  invenialur  de- 
fectus,  sumptionem  impediens ,  curandum 
est,  ut  tollatur,  et  sacramentum  consumatur; 
quod  si  id  fieri  non  possit,  necessarium  regu- 
lariter  erit,  consecrationem  repetere,  et  sup- 
plere  quod  defuerat.  Haec  regula  declarabitur 
melius  nonnullis  exemplis  in  particulari  ad- 
ductis  :  et  primum  suppono,  per  se  loquendo, 
teneri  sacerdotem  ad  consumendam  utram- 
que  speciem  sacramenti.  Nam  vel  id  est  de 
substantia  sacrificii,  vel  ita  pertinens  ad 
perfectionem  ejus,  ut  de  jure  divino  praecep- 
tum  sit,  sicut  est  supra  ostensum.  Unde  se- 
quitur,  si  sacerdos  praevideat,  esse  in  materia 
aliquid  quod  impediat  sumptionem ,  vel  ob 
aliquam  causam  fore  impediendam,  non  de- 
bere,  neque  licere  illi  sacrificium  inchoare 
aut  sacramentum  conficere,  quia  exponit  se 
periculo  morali  non  perficiendi  sacrificium 
juxta  ritum  et  modum  a  Christo  institutum. 
Potest  autem  variis  modis  fieri,  ut  post  con- 
secrationem  tale  impedimentum  accidat  vel 
agnoscatur.  Primo,  si,  v.  gr.,  materiee  panis 
aut  vini  venenum  admistum  sit,  et  tunc  non 
sunt  sumendae  species  consecratee,  exomnium 
sententia,  quia  sacramentum  vitae  non  est 
cum  periculo  mortis  sumendum.  Sed  tunc  est 
dubium,  quid  sit  agendum,  tam  circa  illas 
species  consecratas,  quam  circa  sacrificium. 
De  priori  parte  dicendum  est,  illas  species 
esse  servandas,  donec  corrumpantur  vel  ex- 
siccentur,  et  postea  in  sacram  piscinam  pro- 
jiciendae  sunt;  jam  enim  Christus  ibi  non 
adest,  et  illee,  vel  physice,  vel  saltem  mora- 
liter,  omnino  immutatae  sunt.  Additur  vero 
in  Missali  Romano,  si  fuerint  species  vini,  in 
panno  lineo  vel  stupa  esse  imbibendas,  et 
pannum  servandum,  donec  desiccetur  et  com- 
buratur ;  et  ita  sunt  corrigendi  vel  interpre- 
tandi  Palud.,  dist.  9,  qusest.  1,  in  fine,  et 

Sylvest.,  Euchar.  2,  quaest.  9,  §  3,  el  alii 
Summistae,  dum  dicunt,  esse  tacrilegium, 
hujusmodi  species  comburere;  hoc  enim  est 
verum,  quamdiu  sub  illis  intelligitur  perse- 
verare  Ghristus  ;  de  quo  legi  etiam  potest 
Altisiodor.,  lib.  4  Sum.,  tract.  5,  eap.  3,  et 
Soto  hic.  De  posteriori  parte,  quidam  dicunt 
in  hujusmodi  casu,  etiam  si  solus  sanguis, 
v.  gr.,consumi  non  possit,  utramque  speciem 
esse  iterum  consecrandam  et  sumendam.  Ita 
Palud.,  dist.  11,  quaest.  1,  art.  1.  concl.  5;  et 
Sylvest.,  Euchar.  2,  quaest.  9,  idem  affirmat, 
quandodefectusdeprehenditurpost  consump- 
tam  hostiam;  elidem  dicit  Victor.,  in  Summ., 
dub.  101  de  Euchar.;  putant  enim  eamdem 
esse  rationem  de  hoc  casu,  et  cle  illo,  in  quo 
invenitur  in  calice  materia  inepta  ad  conse- 
crationem.  Sed  revera  non  est  eadem  ratio. 
Unde  etiam  si  in  illo  casu  oporteret,  utram- 
que  speciem  consecrare,  hic  non  esset  neces- 
sarium ,  quia  verus  Christi  sanguis  fuit  in 
calice,  toto  tempore  sacrificii  post  consecra- 
tionem ;  unde  rite,  et  convenienti  ordine 
peracta  sunt  omnia,  quse  post  consecrationem 
super  oblata  dicuntur ;  solumque  superest 
supplendum,  quod  ad  integram  sumptionem 
est  necessarium;  solum  autem  deest  illa  spe- 
cies,  quas  sumi  non  potest;  satis  ergo  erit, 
illam  consecrare ,  sive  altera  sumpta  sit, 
quando  sentitur  clefectus,  sive  non,  et  ita 
sentit  aperte  D.  Thomas  hic,  ad  3,  et  Soto, 
dist.  1 3,  queesl.  1 ,  art.  4,  ad  3  et  4,  et  qua?st. 
2,  art.  6,  ad  3. 

8.  Secundo.  —  Secundo  potest  accidere,  ut 
post  consecrationem  animal  aliquod  in  san- 
guinem  cadat;  et  tunc,  si  sacerdos  potest 
sine  gravi  delrimento,  et  sine  periculo  vo- 
mitus  totum  sumere,  id  erit  optimum  consi- 
lium ;  imo  ita  est  omnino  faciendum,  propler 
reverentiam  sacramenti,  et  perfeclionem  sa- 
crificii,  si  absque  magna  difficultate  fieri  po- 
test.  Si  vero  sine  incommodo  hoc  fieri  non 
potest,  primum  extrahatur  animai,  et  fiat 
quod  D.  Thom.  docet  in  art.,  ad  3.  Deinde,  si 
animal  fuerit  venenosum,  et  consequenler 
timealur,  venenum  manere  calici  immistum, 
fial  quod  in  prsecedente  casu  dictum  est.  Si 
vero  in  calice  nullum  relinquitur  venenum, 
sumendus  est,  nisi  sacerdos  horrorem  sen- 
tiat,  et  timeat  periculum  vomitus;  tunc  enim 
non  debet  sumi,  propter  reverentiam  sacra- 
menti;  tunc  autem,  vel  sumendus  erit  san- 
guis  ab  alio  sacerdote  juxta  dicenda  statim 
regula  sequente ;  vel  consecrandus  erit  alius 
sanguis,  el  ab  eodem  sacerdote  sumendus,  ne 


sacrificium  imperfectum  maneat;  alius  vero 
calix  conservandus  erit,  donec,  vel  ab  alio 
sacerdote,  qui  vomilum  non  timeat,  consumi 
possit,  vel  certe  naturaliter  corrumpatur, 
juxta  dicta  in  punclo  praecedente. 

9.  Tertio.  —  Terlio  accidere  potest,  ut  post 
consecrationem  calix  congeletur,  et  tunc  fa- 
cile  est  remedium;  debet  enim  extrinsecus 
calor  adhiberi,  prout  commode  fieri  possit, 
donec  liquefiat,  et  ita  sumi  possit.  Quod  si 
fingatur  casus,  in  quo  tale  remedium  adhiberi 
non  possit,  certe  in  eo  casu,  neque  invenietur 
vinum  non  congelatum,  quod  consecrari  et 
sumi  possit ;  maxime,  quia  sallem  poterit  di- 
gitis  comminui,  et  in  particulas  redigi,  ut 
sumi  possit. 

10.  Quarto.  —  Quarto  accidere  potest  ut, 
post  consecrationem,  hostium  incursus  timea- 
tur,  priusquam  consumi  possit  sacramentum; 
etenim  si  ante  consecrationem  tale  periculum 
timeatur,  certum  est  non  esse  consecratio- 
nem  faciendam,  etiam  si  Missa  sit  inchoala, 
tum  propter  reverentiam  sacramenli  et  sacri- 
ficii;  tum  propter  periculum  mortis  vitan- 
dum.  At  vero,  si  jam  sit  facta  consecratio, 
nulla  ratione  debet  sacerdos  propter  pericu- 
lum  mortis  fugere ,  sacrificio  imperfeclo,  et 
sacramento  in  manibus  hoslium  relicto,  maxi- 
me,  si  infideles  sint,  et  irreverentia  sacra- 
menti  timeatur;  potest  tamen,  si  necessariurn 
fuerit ,  accelerare  sumplionem  sacramenti, 
praatermissis  intermediis,  nam,  cuin  ha?c  sint 
tanlum  de  jure  Ecclesiastico,  et  sine  irreve- 
rentia  et  mutilatione  sacrificii  omilti  possint, 
non  obligant  cum  tanto  rigore;  quod  intelli- 
gitur,  per  se  loquendo,  id  est,  secluso  scan- 
dalo,  vel  alia  injuria  aut  infamia  Christianae 
religionis,  juxta  generalia  principia  materiae 
de  legibus. 

1 1 .  Quinto.  —  Advertendum.  —  Quinto  po- 
test  accidere,  ut  hostia  consecrala  dispareat 
miraculose,  aut  certe,  quod  in  ea  appareat 
caro  autsanguis,  ita  ut  sumi  non  possit,  juxta 
supra  tractata,  quaest.  76,  art.  8,  et  quae 
D.  Thom.  docet,  qusest.  82,  art.  4,  ad  3,  et 
idem  accidere  potest  in  specie  sanguinis.  Et 
in  hoc  casu  in  Missali  Romano  simpliciter  di- 
citur,  quando  miraculose  hostia  disparet,  ite- 
rum  consecrandam.  Unde  videtur,  idem  esse 
dicendum,  quoliescumque  propter  apparens 
in  ea  miraculum,  sumi  non  potest;  est  enim 
eadem  omnino  ratio.  At  vero  D.  Thom.  citato 
loco  solum  dicit  :  Consulendum  esset  sacerdoti 
in  eo  casu,  quod  iterato  corpus  et  sanguinem 
Domini  consecraret  et  sumeret.  Sed  imprimis, 

quod  D.  Thom.  utramque  speciem  copulative 
conjungit,  intelligendum  est,  vel  quando  in 
utraque  specie  tale  miraculum  accidit,  vel 
distributione  accommocla,  scilicet  ut  hostia 
iterum  eonsecretur  et  sumatur,  quando  in  illa 
acciderit  miraculum  ;  et  sanguis  similiter, 
quando  in  illo  evenerit.  Deinde  dicens  D. 
Thom.  hoc  esse  consulendum,senlit,  non  esse 
prteceptum,  ut  diclo  loco  notavi.  Unde  vide- 
tur  aliter  sentire  de  hoc  casu,  qui  supernalu- 
raliter  accidit,  quam  de  aliis ,  qui  humano 
modo  contingunt,  quia  ea,  quse  miraculose 
fiunt,  legibus  non  subduntur;  at  vero  regula 
Missalis  eodem  modo  loquilur  de  casu  mira- 
culoso  vel  naturali.  Nec  deest  probabilis  ra- 
lio,  quia,  licet  per  miraculum  tollatur  obligntio 
circa  id,  quod,  illo  supposito,  commode  fieri 
non  potest,  quale  esset,  sumere  hostiam  in 
specie  carnis  apparentem  ,  tamen  non  lollit 
obligationem  faciendi  id,  quod  commode  fieri 
potest  ad  implendum  praeceptum  ,  non  ob- 
stanle  miraculo.  Potest  autem  commode  et 
facile  alia  hostia  consecrari  el  sumi,  ad  per- 
ficiendum  sacrificium;  cur  ergo  tolletur  haec 
obligatio  propter  miraculum?  Vel  certe,  si 
non  est  prseceptum  perficiendi  sacramentum 
hoc  modo  in  hoc  casu,  neque  etiam  erit  in 
aliis  eventibus  contingentibus ,  sed  genera- 
liter  dicemus,  prseceptum  solum  obligare  ad 
consumendum  sacramentum  in  ipsa  sacrifica- 
tione  consecratum;  quod  si  id,  quocumque 
casu,  fieri  non  possit,  cessat  obligatio,  quia 
lex  non  obligat  ad  impossibile ;  quod  autem 
nova  consecratio  et  consumptio  facienda  sit7 
non  videtur  intrinsece  ex  prsedicta  lege  in- 
ferri,  sed,  ad  summum,  erit  consilium  ;  et  ita 
posset  secundus  casus  supra  numeratus  ex- 
plicari,  seu  limitari  juxta  praecedentem  doc- 
trinam  D.  Thomse  de  casu  prsesente,  qui 
discursus  non  videtur  sane  omnino  impro- 
babilis.  Sed  quia  D.  Thom.  diverso  modo 
in  uno  et  in  alio  casu  loquitur,  et  quia 
auctores  communiter  significant,  in  secundo 
casu  supra  posito,  et  in  alio,  quem  statim 
tractabimus,  esse  praeceptum  iterandi  conse- 
crationem  et  perficiendi  sumptionem ,  ideo  in 
illis  casibus,  hoc  est,  lanquam  securius,  se- 
quendum;  in  casu  autem  miraculoso ,  vel 
potest  probabiliter  idem  consequenter  dici, 
vel  propler  auctoritatem  D.  Thom.  respon- 
deri ,  Deum ,  miraculose  transmutando  sa- 
cramentum,  tacite  acceptare  illam  ut  suf- 
ficientem  consumptionem  sacramenti ,  et 
auferre  obligationem  iterum  consecrandi;  vel 
potius  casum  illum ,  cum  sit  extra  ordinem 

naturse,  nullo  modo  esse  sub  lege  comprehen- 
sum. 

12.  Sexto.  —  Sub  qualibet  minima  parte 
specierum  est  totus  Christus.  —  Accurate 
observandum.  —  Soli  sacerdoti  licet,  sangui- 
nem  Domini  proxime  attingere.  —  Regula 
quvdam  generalis  traditur.  —  Scxto  evenire 
potest,  ut  sanguis  omnino  effundatur,  et  ideo 
a  sacerdote  sumi  non  possit;  idemque  erit,  si 
hostia  a  vento  valido  rapiatur,  ita  utomnino 
dispareat;  aut  si  a  mure  comedatur.  In  quo 
casu  duo  videnda  sunt  :  primum,  quid  reme- 
dii  adhibendum  sit  sacrificio;  secundum,  quid 
sit  agendum  circa  sacramentum.  Girca  pri- 
mum,  res  est  facilis  ex  dictis,  nam  si  post  ef- 
fusionem  aliquid  mansit  in  calice,  quod  sumi 
possit,  etiamsi  sit  minima  qutedam  pars  spe- 
cierum  sacramentalium ,  illud  sufficiet  ad 
perfectionem  sacrificii,  neque  oportebit  ali- 
quid  iterari,  quia  sub  qualibet  minima  parte 
specierum  est  totus  Christus ;  et  idem  est  in 
illo  casu,  quo  hostia  consecrala  a  mure  cor- 
roditur  ;  nam,  si  aliquid  ejus  tolli  posset  et 
consumi  a  sacerdote,  id  etiam  sufficiet,  quia 
jam  vere  comedit  totum  corpus,  et  bibit  to- 
tum  sanguinem  Ghristi;  si  vero  lotum  sacra- 
mentum  effundatur.  seu  dispareat,  iteranda 
est  consecratio  circa  talem  speciem  ,  juxta 
dicta  in  secundo  et  quinto  casu.  Circa  se- 
cundum ,  quando  hostia  omnino  rapitur  et 
disparet  ,  nullum  remedium  adhiberi  po- 
test,  cum  jam  non  subjaceat  sensibus,  vel 
facultati  humanse;  quando  vero  ab  animali 
rapitur,  si  pars  sacramenti  haberi  potest, 
consumenda  est,  juxta  modum  positum  in 
secundo  casu;  de  ipso  vero  animali  additur 
in  Missali,  quod,  si  haberi  potest,  interficia- 
tur  et  comburatur,  et  cineres  ejus  in  piscinam 
sacram  projiciantur;  quidarn  vero  Summistae 
cum  Paludan.,  dist.  6,  qusest.  1,  in  fine,  ad- 
dunt,  prius  esse  aperiendum  animal  et  sacra- 
mentum  extrahendum.Sedhoc  non  sine  causa 
prastermissum  est  in  Missali,  quia  nec,  mora- 
liter  loquendo,  fieri  potest,  quia,  cum  den- 
tibus  prius  conteratur,  et  aliis  humoribus 
misceatur,  quomodo  poterit  discerni  aut  ex- 
trahi?  Nec  videtur  pertinere  ad  decentiam 
sacramenti,  sed  majorem  quamdam  indecen- 
tiam  prse  se  ferre  videtur.  Quando  vero  san- 
guis  effunditur,  quid  agendum  sit,  statutum 
est  a  Pio  Papa,  in  cap.  Si  per  negligentiam, 
de  Consecr.,  dist.  2,  et  explicatur  a  D.  Thom. 
hic,  in  solut.  ad  7.  Aut  ergo  effusio  est  usque 
ad  terram,  aut  tantum  super  altare.  Rursus, 
quando  cadit  in  terram,  vel  super  tabulam, 

vel  immediate  in  terram  ipsam;  quando  su- 
per  tabulam,  ait  Pontifex,  lingua  lambetur, 
et  tabula  radetur.  Idem  autem  intelligendum 
censeo,  si  cadat  super  tapetem,  vel  quamlibet 
aliam  rem  similem,  qua  terra  cooperiatur; 
nam  est  omnium  eadem  ratio.  Imo  additur  in 
Missali  Eomano,  tunc  partem  tapetis,  in  qua 
cecidit  sanguis,  abscindendam  esse  et  com- 
burendam,  et  cineres  in  sacrarium  immitten- 
dos.  Quando  vero  immediate  cadit  in  lerram, 
non  preecipitur  lambi  in  eo  textu  ;  et  ideo  non 
est  necesse  id  fieri;  solum  ergo  est  accurate 
observandum,  ne  locus  ille  conculcetur  prius 
quam  bene  corradatur,  ut  in  illo  textu  pree- 
cipitur.  Additur  vero  ibi,  rasuras  esse  igne 
consumendas,  et  cineres  intra  altare  recon- 
dendos.  In  Missali  vero  Pii  V,  dicitur,  juxta 
altare.  Sed  per  hoc  Doctores  intelligunt,  sa- 
cram  piscinam,  seu  locum  in  Ecclesia  specia- 
liter  ad  heec  munera  deputatum.  Quando  vero 
sanguis  cadit  super  altare,  aut  tantum  attin- 
git  linteum  altaris  unum  vel  plura;  et  tunc 
(ait  Pontifex)  linteamina,  quse  tetigerit  stilla, 
tribus  vicibus  minister  abluat ,  calice  suppo- 
sito ,  et  aqua  ablutionis  sumatur,  et  juxta 
altare  recondatur.  Ubi  per  ministrum  intel- 
ligo,  sacerdotem  ipsum,  quia  nulli  alteri  licet, 
sanguinem  Domini  proxime  attingere.  Quod 
autem  dicitur,  ut  sumat  lotionem  illam,  non 
intelligitur,  quod  bibat  illam ;  non  enim  ad 
hoc  obligatur;  quamvis,  si  id  velit  facere, 
recte  faciet ;  sed  intelligitur,  quod  accipiat  et 
reponat  juxta  altare,  seu  in  piscina  sacra,  ut 
explicatum  est.  Et  in  Missali  Romano  exten- 
ditur  hoc  ad  vesles  sacerdotales ;  et  aliunde 
limitatur  ad  corporale,  seu  (ut  opinor)  ad 
pallas  benedictas;  de  quibus  eadem  ratio  est, 
quae  de  vestibus  sacerdotalibus;  nam  de  aliis 
linteaminibus  additur,  post  ablutionem,  par- 
tem  intinctam  esse  abscindendam  et  combu- 
rendam ,  et  cineres  in  sacrario  reponendos. 
Aut  denique  stilla  sanguinis  penetrat  usque 
ad  altare  ipsum,  et  tunc  solum,  ail  Pontifex, 
sorbeat  minister  stillam,  id  est,  lambat,  seu 
sumat,  et  purificet,  ut  potuerit.  Hic  autem 
nihil  additur  de  radendo  altari;  unde  intelligo, 
sermonem  esse  de  ipsa  ara,  seu  altari  conse- 
crato ;  propter  hanc  enim  causam  non  preeci- 
pitur  radi;  et  ita  in  Missali  Romano  vocatur, 
lapis  altaris.  Quocirca,  si  extra  altare  conse- 
cratum  cadal  sanguis  in  reliquam  partem 
allaris,  illam  censeo  radendam,  sicut  dictum 
est,  quando  cadit  in  terram.  Additur  vero,  ut 
locus  bene  abluatur,  et  ablutio  in  sacrarium 
projiciatur;    nolat    autem    Palud.,  dist.    9, 


queest.  1 ,  in  fine ,  et  dist.  \  \ ,  queest.  1 ,  art.  1 , 
in  fine,  posse  in  eo  casu  lambi  sanguinem, 
etiam  a  non  jejuno,  propter  reverentiam  sa- 
cramenti,  quando  non  adest  jejunus,  a  quo 
lambi  possit;  secus  vero  esset  de  particula 
corporis;  nam  illa  servari  potest  in  alium 
diem.  Atque  hinc  obiter  constat,  quid  agen- 
dum  sit,  quando  hostia  consecrata  cadit  in 
terram,  mappam  aut  linteum ;  est  enim  ea- 
dem  diligentia  et  cautio,  servata  proportione, 
adhibenda,  ut  etiam  in  Missali  Romano  fere 
annotatur.  Pcenee  autem ,  quee  in  illo  textu 
ponuntur,  et  hic  explicantur  a  D.  Thom.,  jam 
non  sunt  in  usu ,  et  ita  in  Missali  omiltuntur; 
sunt  ergo  imponendee  arbitrio  superioris, 
consideratis  circumstantiis.  Tamen,  donec 
aliqua  pcena  imponatur,  sacerdos  nullam 
subire  tenetur,  nisi  ad  satisfaciendum  Deo, 
si  quid  in  hoc  peccavit.  Ceetera  de  hac  relegi 
possunt  in  Paludan.  supra ;  Soto,  dist.  13, 
queest.  2,  art.  6,  ad  7;  Sylvest.,  verb.  Eucha- 
rist.,  2,  queest.  9,  verb.  Confessio,  queest.  2, 
verb.  Poenitentia,  queest.  6;Navarr.,  cap.  25, 
num.  89.  Et,  juxla  heec,  expediendi  sunt  alii 
casus,  quos  D.  Thom.  et  alii  auctores  citatis 
locis  attingunt,  scilicet,  quid  sit  agendum, 
quando  Eucharistia  evomitur,  aut  quando 
putrefit,  vel  ex  ea  vermes  generantur,  aut 
quando  a  mure  corroditur,  etc.  Regula  enim 
generalis  est,  in  his  omnibus  casibus,  si  spe- 
cies  sacramentales  integree,  vel  in  aliqua  par- 
ticula  haberi  possint,  reverenter  servandas 
esse  vel  consumendas,  quia  sub  eis  manet 
Christus ;  ea  vero,  quee  tales  species  contige- 
runt,  vel  comburenda  sunt,  vel  purificanda, 
juxta  modum  supra  declaratum.  Imponuntur 
autem  in  jure  aliquee  pcense  iis,  ob  quorum 
negligentiam  hujusmodi  casus,  seu  defectus 
accidunt,  ut  videre  licet  in  cap.  Si  per  ebrie- 
tatem,  et  cap.  Qui  bene,  de  Consecr.,  dist.  2, 
et  cap.  \  de  Ctistodia  Euchar.  Sed,  ut  dixi, 
nulla  pcena  est,  vel  censura,  ipso  jure  lata,  et 
jam  prudenti  arbitrio  judicis  committitur. 

13.  Tertia  regula.  —  Tertia  regula  sit  : 
quando  hic  defectus  substantialis  non  potest 
ab  eodem  sacerdote  suppleri,  id  debet  fieri 
per  alium.  Ita  habetur  in  c.  Nihil ,  8,  queest. 
\ ,  ex  Conc.  Tolet.  VII,  c.  1 ,  et  docet  D.  Thom. 
hic,  ad  1;  Soto  hic;  Sylvest.,  verb.  Euchar. 
2,  queest.  8,  verb.  Missa  \,  quaest.  2  ;  Palud., 
dist.  8,  queest.  3 ;  Navarr.,  cap.  24,  num.  87, 
et  alii  Summistee.  Et  declaratur  breviter  :  ut 
enim  haec  necessitas  contingat,  imprimis  ne- 
cessarium  est,  ut  sacerdos  non  solum  inchoa- 
verit  Missam ,  sed    etiam  aliquam  speciem 

si  ante  consecralioncm      incepisset   proferre ,    dummodo    non    absol- 


consecraverit,  quia 
moriatur,  v.  gr.,  non  est  necesse,  ul  Missa 
per  aliuin  sacerdotem  finialur,  quia  cuin  non 
sit  sacrificium  substantialiter  inchoatum,  nul- 
lus  ibi  intervenit  substantialis  defectus  sup- 
plendus;  nec  manebit  sacrificium  imperfec- 
tum,  etiam  si  non  perficiatur,  quia  proprie  et 
vere  nondum  erat  inchoatum.  Deinde  necesse 
est,  ut  sacerdos,  qui  sacrificium  inchoavit, 
non  possit  illud  perficere,  scilicet,  quia  vel 
morte,  vel  aegritudine  subita  ita  impeditur, 
ut  progredi  non  possit,  quia,  si  ipse  per  se 
illud  possit  perficere,  non  potest  illud  inchoa- 
lum  relinquere  sine  grandi  sacrilegio,  ut  in 
citato  textu  dicitur,  et  ex  dictis  satis  constat. 
Quando  vero  ha?c  duo  concurrunt,  ut  sacrifi- 
cium  sit  ab  uno  substantialiler  inchoatum,  et 
ab  illo  perfici  et  consumi  non  possit,  defectus 
est  per  alium  sacerdotem  supplendus.  Itaque 
si  alter  utramque  speciem  consecravit,  et 
unam  tantum  consumpsit,  alter  debetalteram 
sumere;  si  vero  prior  neutram  surr.psit,  de- 
bet  alius  utramque  sumere.  Si  aulem  prior 
hostiam  tantum  consecravit,  dicunt  quidam, 
debere  alium  sacerdolem  utramque  speciem 
iterum  consecrare,  et  postea  simul  consumere 
cum  alia  hostia,per  priorem  sacerdolem  con- 
secrata.  Ita  senlit  Innoc,  lib.  4  de  Mysteriis 
Missse,  cap.  22,  qui  in  hoc  fundari  videlur, 
quod  dubium  esse  existimat,  an  consecratio 
unius  speciei  sine  alia  facta  teneat.  Sed  in  hoc 
nulla  est  dubitandi  ratio,  ut  supra  visum  esl; 
et  ideo  non  est  dubium,  quin  in  eo  casu  suf- 
ficial,  ut  alius  sacerdos  alteram  tantum  spe- 
ciem  consecret,  et  utramque  sumat,  quod 
aperte  sentit  D.  Thom.  in  4,  dist.  8,  queest.  2, 
art.  4;  quamvis  ibidem,  ut  probabilem  re- 
linquat  opinionem  Innocentii.  Soto  vero,  in 
4,  dist.  23,  qusest.  1,  art.  1,  licet  utroque 
modo  fieri  posse  dicat,  addit  tamen  consul- 
tius  esse,  non  consecrare  ilerum  hostiam, 
quod  ego  verum  exislimo. 

14.  Regula  igitur  generalis  sit,  ut  alter  in- 
cipiat,  ubi  alius  desiit,  si  id  sciri  possit;  si 
vero  id  nesciatur,  aitD.  Thom.  supra,  debere 
a  capite  incipere,  et  idem  dicit  Palud.  supra, 
concl.  2.  Sylvester  autem  late  id  declarat, 
supponit  tamen,  hoc  supplementum  fieri 
posse  anle  et  post  consecrationem  inchoatam; 
quod  tamen,  ut  dixi,  non  est  necessarium. 
Neque  existimo,  juxta  mentem  D.  Thom.  de- 
bere  unquam  fieri,  proprie  loquendo,  et  per 
modum  supplementi.  Itaque,  si  certum  sit, 
priorem  sacerdotem  defecisse  ante.perfectam 
consecrationem  panis,  etiam  si  verba  formee 


visset,  non  esl,  quod  ministerium  illud  per 
alium  sacerdotem  suppleatur,  ut  dixi;  unde, 
si  alius  velit  illud  sacrificium  perficere,  de- 
bet  a  principio  inchoare,  et  Missam  integram 
dicere,  quia,  cum  nulla  sil  necessitas  compo- 
nendi  seu  integrandi  ministerium  illud  ex 
duabus  personis,  melius  est,  ut  ipse  totum 
officium  Missee  complete  perficiat,  neque 
oportet  (ut  quidam  putant)  ut  aliam  hostiam 
vel  vinum  offerat;  nam,  cum  priora  non  fue- 
rint  consecrata ,  possunt  iterum  offerri  et 
consecrari;  hoc  ergo  videtur  melius,  magis- 
que  rationi  consenlaneum ,  quamvis  fortasse 
etiam  posset  sine  peccato  secundus  inchoare, 
ubi  alius  desiit,  eliam  ante  consecrationem, 
si  hoc  ei  constat;  nam  si  id  ignoret,  tunc 
optime  applicatur  regula  D.  Thomse,  quod  a 
capite  incipiat. 

15.  Rursus,  si  certum  sit  priorem  sacerdo- 
tem  consecrasse  hostiam  et  calicem ,  non 
autem  constet,  quid  dixeritaut  fecerit  eorum, 
quse  post  consecrationem  sequuntur,  a  capite 
incipere  debet  secundus  sacerdos,  id  est,  di- 
cere  omnia,  quee  post  consecralionem  dicun- 
tur,  scilicet  ab  illa  oratione,  Unde  et  memores 
Domine ;  et  eadem  proportione,  si  constet, 
priorem  consecrasse  hostiam,  et  non  calicem, 
sacerdos  secundus  incipere  debet  ab  illis 
verbis,  Simili  modo  postea,  etc;  et  quamvis 
constet,  priorem  aliqua  eorum  dixisse,  dum- 
modo  non  absolverit  totam  formam  sanguinis, 
debet  secundus  sacerdos,  ut  minimum,  di- 
cere  omnia  verba  formee,  et  melius  faciet, 
inchoando  ab  illis  :  Simili  modo,  posteaquam 
coenatwn  est,  quia  in  hoc  nihil  est  periculi, 
vel  incommodi,  et  alioqui  Christi  repraesen- 
tatio  et  commemoratio  expressius  fit. 

16.  Necessitas  perficiendi  sacriftcium  major 
est,  quam  jejune  communicandi.  —  Si  deni- 
que  non  constet,  an  prior  sacerdos  consecra- 
tionem  hostiae  absolverit,  et  res  dubia  sit, 
debet  posterior  incipere  a  capite  canonis,  ut 
certum  sacrificium  et  integrum  conveniente 
modo  possit  efficere;  quia  vero  dubium  esse 
supponitur,  an  talis  hostia  sit  consecrata,  vel 
sub  conditione,  saltem  mente  concepta,  eam 
ilerum  consecret,  vel  (quod  melius  erit) 
adhibeat  aliam  hostiam  ,  et  post  consumptum 
sacrificium,  priorem  etiam  sumat.  Sed  quid, 
si  non  adest  sacerdos  jejunus,  vel,  si  sit  in 
peccato?  Respondetur,  etiam  si  non  sit  je- 
junus,  posse  sacrificium  absolvere ,  quia 
necessitas  perficiendi  sacrificium  major  est, 
quam  jejune  communicandi,  ut  supra  in  si- 

vero  ad  statum  peccati  altinet,  facile  respon- 
detur,  posse  bene  disponi,  saltem  per  ccn- 
tritionem,  si  non  sit  illi  copia  confessoris.  Sed 
quaeres  rursus,  an  teneatur  sacerdos  ad 
perficiendum  hoe  modo  sacrificiuin,  quod 
alter  inchoatum  reliquit?  Soto  enim  dubius 
esse  videtur,*et  tandem  sentit,  non  teneri, 
nisi  ex  accidente  ob  scandalum.  Nam  in  prae- 
dicto  Concilio,  etc.,  solum  dicitur :  Censuimus 
convenire ,  ut  in  eo  casu  sit  liberum  alteri 
Episcopo ,  vel  presbytero ,  consecrationem 
exequi  officii  coepti.  Navarr.,  dicto  num.  89, 
sentit  teneri,  et  hoc  videtur  magis  consenta- 
neum  rationi,  quia  ad  munus  sacerdotis  per- 
tinet,  ut  sacrificium  non  maneat  imperfectum, 
quantum  in  ipso  est,  ad  hoc  suum  officium 
exhibere,  etiam  propter  reverentiam  tanti  sa- 
cramenti;  neque  vox  illa  ,  liberum  sit,  in 
prsedicto  textu  sumitur  in  sensu  contrario, 
sed  idem  significat,  quod  hoc  esse  in  facultate 
et  potestate  sacerdotis,  qui  potest  cum  alio 
veluti  unus  minister  reputari.  Atque  hinc 
tandem  infertur  hoc  ministerium  non  posse 
per  alium,  quam  per  sacerdotem  suppleri, 
quia  nullus  alius  potest  esse  hujus  sacrificii 
minister.  Quapropter,  si  sacerdos  non  adsit, 
non  oportebit,  sacramentum  ab  alio  consumi, 
sed  reverenter  servandum  erit;  vel,  si  adsit, 
qui  illud  reverenter  sumere  possit,  id  fieri 
licebit,  non  ad  complendum  sacrificiumr  sed 
ad  reverenter  tractandum  sacramentum.  An 
vero  in  eo  casu  possit  laicus  sumere  sangui- 
nem,  si  timeatur,  non  posse  reverenter,  aut 
sine  corruptione  conservari,  dixi  supra,  trac- 
tando  de  communione  sub  utraque  specie. 

SECTIO  II. 

Quomodo  accidentales  defectus  hujus  sacrificii 
cavendi  sint  vel  supplendi. 

1 .  Defectus  hujus  sacrificii,  in  quibus  re- 
bus  reperiantur.  —  Prima  conclusio.  —  No- 
tandum.  —  Hi  defectus  possunt  considerari, 
vel  in  materia  aut  forma  consecrationis,  vel 
in  sumptione  ipsa,  vel  in  aliis  accidenlalibus 
cseremoniis,  aut  in  verbis,  seu  speciebus, 
quee  in  Missa  dicuntur.  De  quibus  omnibus 
duo  in  genere  dicere  possumus,  quee  in  su- 
perioribus  tacta  sunt.  Primum  est,  debere 
sacerdotem ,  moralem  diligentiam  adhibere, 
ut  omnes  hujusmodi  defectus  caveat,  atque 
prseveniat.  Hoc  constat,  quia  tenetur  perfecte 
ac  inlegre  exequi  hoc  ministerium ;  ergo  et 
cavere  defectus  omnes;  hsec  enim  duo  ne- 


QUyEST.  LXXXIII,  ART.  VI. 

et  sic  Soto  affirmat.  Quod     cessario   se  consequuntur,  vel    sunt    potius 

moraliter  idem.  Unde  fit,  in  tantum  teneri 
praecavere  hujusmodi  defectus ,  in  quantum 
moraliter  polest.  Nam,  si  interdum  fortasse 
non  possit  defeclum  evitare,  nisi  omittendo 
totum  Missee  officium,  tunc  non  possumus  ge- 
neralem  regulam  tradere,  quod  teneatur  po- 
tius  Missam  omittere,  quam  cum  tali  defectu 
eam  dicere;  qnamvis  enim  hoc  verum  sit, 
quando  defectus  est  in  re  vel  cseremonia,  aut 
circumstantia  gravi,  tamen,  si  defectus  sit  in 
re  ievi,  aut  non  omnino  necessaria,  et  vitari 
non  possit,  permitti  interdum  potest,  ne 
sacrum  omittatur;  et  tunc  ille  non  est  cen- 
sendus  moralis  defectus,  cum  non  sit  volun- 
tarius,  sed  erit  quasi  naturalis;  horum  autem 
omnium  exempla  in  superioribus  tacta  sunt, 
et  aliqua  statim  insinuabimus. 

2.  Secunda  conclusio.  —  Secundo  in  genere 
dici  potest,  defectus  accidentales,  postquam 
jam  commissi  sunt,  regulariter  loquendo,  non 
esse  supplendos,  iterando  aliquid,  vel  pree- 
postero  ordine  dicendo  aut  faciendo  quod 
prius  efficiendum  erat;  hoc  insinuatur  seepe 
in  regulis  Missalis,  et  sumi  etiam  potest  ex. 
dictis,  tam  sectione  preecedente  qunm  in  sec- 
tione  ultima  disputationis  preecedentis.  Ra- 
tio  vero  in  genere  est,  quia,  cum  heec  non 
sin.t  de  subslantia  sacrificii,  non  oporlet  illa 
iterare  propter  sacrificii  perfectionem ;  et 
alioqui,  quando  non  dicuntur  suo  loco  ac  tem- 
pore,  et  debito  ordine,  non  conferunt  ad  de- 
corem,  et  splendorem  hujus  officii ,  vel  ad 
significationem,  propter  quam  sunt  instituta. 
Ac  denique  magis  perturbat  illa  repetitio, 
quam  ad  reverentiam  sacrificii  juvet,  et  inter- 
dum  etiam  potest  scandalum  generare.  Dixi 
autem  regulariter,  quia  ,  si  in  aliquo  casu 
aliud  esset  statutum,  illud  esset  servandum. 
ltem,  si  aliquando  tam  parva  esset  mora,  ut 
sine  incommodo  posset  fieri  repetilio,  tunc 
suppleri  posset  defectus.  Quee  omnia  intelli- 
gentur  melius ,  applicando  illa  breviter  in 
particulari  ad  capita  supra  numerata. 

3.  Regula  quxdam  observanda  circa  le- 
viores  defectus.  —  Primo  igitur  in  materia 
defectus  accidentalis  erit,  et  valde  gravis,  si 
panis  sit  fermentatus;  vel,  si  vino  non  mis- 
ceatur  aqua  ,  et  hic  omnino  preecavendus  est 
ante  consecrationem ;  post  consecralionem 
vero  suppleri  nullo  modo  potest,  ut  supra 
dictum  est;  solum  ergo  potest  per  poeniten- 
tiam  emendari.  Levior  autem  defectus  erit, 
si  hostia  non  sit  omnino  integra,  aut,  si  ma- 
culam   aliquam    habeat;   aut,  si  vinum  sit 

aliquantulum   acidum,  ita  tamen,  ut  cerlum      tum ,    Missa  omitti 

sil,  esse  verum  vinum.  El  in  his  casibus,  si 

a  principio  Missae  praevideatur  defectus,  et 

vitari  non  possit,  quia  non  potest  haberi  alia 

materia,  tolerari  saepe  polest,  si  non  sit  tanta 

deformitas,  ut  scanclalum  generet,  vel  irre- 

verentiam  prae  se  ferat.  Et  eadem  ratione,  si 

talis  defectus  praevideatur  post  factam   pri- 

mam  oblationem  dissimulandus  est,  et  usque 

ad  finem  Missae  progrediendum,  secluso  scan- 

dalo;  ante  oblationem  vero,  vel  etiam   post 

illam ,  si  scandalum   vel  irreverentia   inler- 

cedat,  mulari  debet  hostia  vel  vinum  ;  si  vero 

jam  consecratio   est  facta  cum  illo  defectu, 

nihil  est,   quod   supplealur,   sed   solum  est 

prudenter  curandum,  ut  defectus  tegatur,  ut 

sine  scandalo  res  fiat. 

4.  Secundo,  in  sumptione  non  potest  esse 
proprie  defectus  in  substantia  ejus,  nisi  forte 
quis  vocet  sumptionem  defectuosam,  quando 
non  tota  hostia  consecrata,  vel  totus  sanguis 
consumitur.  Sed  in  hoc  proprie  et  formaliter 
non  est  defectus,  quia  in  quacumque  parte 
specierum  totus  Chrislus  sumitur.  Item,  ex 
causa  rationabili  potest  sacerdos,  si  distinc- 
tam  formulam  non  posuit  ad  communican- 
dum  alium,  reservare  particulam  hostiae  ad 
communicandum  illum,  ut  notat  Palud.  in  4, 
dist.  12,  quaest.  1 ,  art.  5,  conclus.  2;  Sylvest., 
Euch.  2,  qusest.  1 0,  §  6,  et  Euch.  3,  quaest.  1 5, 
quia  non  tenetur  sacerdos  consumere  totam 
quantitatem  specierum,  quam  consecrat,  ut 
patet ,  quando  offert,  et  consecrat  duas 
hostias.  Imo,  ut  notat  Paludan.,  cum  olim 
servabatur  tertia  pars  hostiae,  usque  ad  finem 
Missae,  videbatur  reservari  ad  communican- 
dum  alios,  cap.  Triforme,  de  Cons.,  dist.  2. 
Solum  ergo  potest  in  sumptione  esse  defectus, 
vel  in  caeremoniis,  aut  verbis,  quae  in  illa 
fieri  solent;  de  quibus  eadem  est  ratio,  quae 
de  eaeteris  caeremoniis,  neque  aliquid  occur- 
rit  specialiter  dicendum ;  vel  potest  hic  de- 
fectus  fingi  in  dispositione  sumenlis,  quia 
scilicet,  recordatur,  se  non  esse  jejunum,  aut 
esse  excommunicatum,  vel  in  aliquo  peccato, 
quod  non  est  confessus,  quem  casum  attigit 
D.  Thom.  hic,  ad  secundum,  et  de  illo  multa 
in  superioribus  diximus;  summa  omnium  est, 
in  eo  casu,  si  consecratio  jam  sit  facta,  tole- 
randum  esse  defectum,  et  per  poenitentiam 
supplendum,  quantum  secundum  praesentem 
statum  commode  fieri  possit;  imo  probabile 
est,  idem  etiam  fieri  posse  ante  consecralio- 
nem,  si  jam  Missa  sit  inchoata  ;  quamvis  tunc 
etiam  possit,  propter  vitandum  talem  defec- 

ut  D.  Thom.  dicit.  In 
eo  vero  casu,  in  quo  peccati  confessio  fuit 
omissa ,  tenebitur  sacerdos,  quam  primum 
pussit,  confiteri,  quia  ita  est  ab  Ecclesia  spe- 
cialiter  statutum,  ut  supra  visum  est. 

5.  Terlio  in  accidenlalibus  caeremoniis, 
atque  etiam  in  verbis,  potest  aliquid  omitti 
propter  oblivionem,  de  quojam  supra  dixi- 
mus,  quomodo  non  oporteat,  illud  repetere 
aut  iterare  ,  quando  jam  comrnisso  defectu, 
et  inlerpositis  aliis  actionibus  aut  verbis , 
recordalur  sacerdos  defectus  commissi.  Quod 
vero  attinet  ad  praecavendos  hujusmodi  de- 
fectus,  moraliter  Ioquendo,  semper  id  fieri 
potest,  nisi  inadverlentia  aut  aliquid  simile 
intercedat.  Specialiter  tarnen  tangit  D.  Thom. 
hic,  ad  6,  casum,  in  quo  contingit,  hostiam 
elabi  de  manibus  sacerclotis  intra  calicem, 
ita  ut  ob  eam  causam  frangi  non  possit;  et 
recte  respondet,  illum  esse  accidentalem  de- 
fectum;  et  ideo,  licet  praetermittalur,  nihil 
propterea  esse  iterandum,  sed  sacrificium 
esse  consummandum  ;  idem  ergo  est  in  simi- 
libus  observandum. 


DISPUTATIO  LXXXVI. 

DE    JUSTO    MISSA     STIPENDIO ,    ET    PRO    QUO    SIT 
MISSjE   EX   OBLIGATIONE    DICENDA. 

Potest  sacerdos  variis  modis  obligari  ad  sa~ 
crificium  pro  aliquo  offerendum.  — Heec  sola 
superest  disputatio,  pertinens  ad  obligationes 
sacerdolum  in  hoc  ministerio  sacrificandi ; 
hactenus  enim  diximus ,  tam  de  obligatione 
sacrificandi,  quoad  exercitium  actus  (ut  sic 
dicam),  quam  de  iis  quae  servare  debent  in 
modo  sacrificandi;  restat  ergo  dicendum,  pro 
quo  aut  quibus  sacrificare  teneantur,  et  quia 
haec  obligatio  frequenter  oritur  ex  stipendio 
accepto,  simul  etiam  declarabimus,  quae  sint 
justa  Missarum  stipendia.  Non  oportet  autem 
inquirere,  quid  sit  offerendum  in  hoc  sacri- 
ficio,  vel  cui  sit  offerendum ;  nam  haec  par- 
tim  ex  ipsa  institutione,  partim  jure  "ipso 
naturali  definita  sunt,  et  de  eis  in  superio- 
ribus  est  dictum.  At  vero  is,  pro  quo  sacri- 
ficium  est  offerendum,  neque  ex  institutione, 
neque  ex  natura  rei  est  in  particulari  defini- 
tum,  sed  voluntati  et  judicio  sacerdotis  com- 
missum  hoc  est,  ut  supra  vidimus.  Potest 
autem  sacerdos  variis  modis  obligari  ad  sa- 
crificium  pro  aliquo  offerendum,  scilicel  ex 
obedientia,  charitate,  ex  voto ,  aut  promis- 
sione  simplici,  aut  ex  justitia  et  pacto.  De 

prioribus  autem  obligationibus  nihil  occurrit 
hoc  loco  specialiler  dicendum ,  quia  nihil 
habent  magis  speciale  in  hac  materia,  quam 
in  aliis.  Itaque  certum  est,  posse  superiorem, 
qui  jurisdictionem  habet,  prsecipere  subdito 
sacerdoti,  ut  Missam  pro  aliquo  offerat;  tunc 
ergo,  si  praeceptum  ex  justa  causa  sit,  ut 
supponimus,  obligabitur  subditus,  saltem  ex 
obedientia,  ad  ita  offerendum.  At  vero  ex 
charitate  rarissime  occurret  hsec  obligatio ; 
quia  non  est  de  re  simpliciter  necessaria  ad 
salutem  proximi;  nam,  licet  interdum  cha- 
ritas  obligare  possit  ad  orandum  pro  aliis, 
preesertim  pro  communi  bono,  tamen,  quod 
hoc  fiat,  eliam  adjungendo  sacrificium  ora- 
tioni,  et  pro  hac  speciali  intentione  illud  offe- 
rendo,  vix  potest  casus  excogitari ,  in  quo 
sola  charitas  ad  hoc  obliget,  quamvis  inter- 
dum  maxime  inclinet.  Tanta  vero  posset 
interdum  esse  necessitas ,  ut  aliqua  ex  illa 
oriatur  obligatio.  Regulariter  autem  solum 
obligat  charitas,  ut  neminem  excludamus  a 
generali  oblatione  hujus  sacrificii,  quae  pro 
Ecclesia  fit,  nisi  sit  ab  ipsa  Ecclesia  exclusus 
seu  praecisus,  quia  et  hoc  esset  signum  quod- 
dam  odii,  et  preeterea  est  contra  intentionem 
Ecclesise,  quse  pro  omnibus  vult  offerri  illa 
generali  oblatione.  Deinde  constat,  etiam  ex 
voto  posse  aliquem  obligari  ad  Missam  pro 
aliquo  dicendam;  nam ,  cum  sit  opus  reli- 
gionis  et  pietatis ,  potest  esse  materia  voti , 
et,  cum  res  sit  gravis,  tale  votum  in  rigore  et 
sub  culpa  mortali  obligabit.  Eademque  ratio 
est  de  promissione  humana,  seu  homini  facta; 
ita  enim  in  hac  materia  obligationem  adducit, 
sicut  in  aliis.  Solum  est  pro  communi  usu 
observandum,  non  semper  fieri  promissio- 
nem,  quaudo  unus  alteri  dicit,  se  Missam  pro 
illo  esse  oblaturum;  nam  ssepe  tantum  est 
simplex  declaratio  animi,  et  propositi,  quod 
tunc  habet,  sine  inlentione  se  obligandi  ad 
non  mutandum  illud,  sed  omnino  irnplen- 
dum;  et  tunc  non  manet  rigorosa  obligatio, 
sed  solum  ex  quadam  decentia,  ut  sine  gravi 
causa  animus  non  mutelur.  C;pteris  ergo 
obligalionibus  omissis ,  solum  illa ,  quae  ad 
justitiam  pertinet,  nonnullam  difficultatem 
habet. 

SECTIO  I. 

Quando  sacerdos  teneatur  ex  justitia  ad  sacrificium 
pro  aliquo  offerendum. 

\ .  Obligatio  ad  sacrificandum  ex  justitia 
pro  alio  duobus  modis  oriri  potest.  —  Duobus 


modis  potest  hujusmodi  obligatiooriri:primo 
ex  beneficio  aliquo,  ad  hoc  specialiter  insti- 
tuto.  Secundo  ex  peculiari  stipendio  propter 
hanc  causam  dato;  non  enim  potestalio  modo 
intelligi,  quod  oriatur  haec  obligalio  ex  jus- 
titia  commutativa,  de  qua  nunc  agimus;  uter- 
que  autem  ille  modus  est  in  Ecclesia  usitatus, 
nam  constat,  esse  plures  capellanias  ad  hoc 
specialiter  institutas,  ut  sacerdos  certis  die- 
bus  Missas  pro  tali  intentione  faciat;  sunt 
etiam  in  Ecclesiis  anniversaria ,  etc.  Ex 
quibus  sine  dubio  oritur  obligatio  ex  justitia, 
quia  beneficium  datur  ratione  officii,  et  sti- 
pendium  propter  actionem.  Similiter  constat, 
prseter  has  generales  et  veluti  st  ibiles  insti- 
tutiones,  esse  in  Ecclesia  usilalum,  ut  sacer- 
dotibus  dentur  privata  stipendia,  ut  semel 
aut  pluries  pro  elargientihus,  vel  eorum 
intentione,  sacrificent;  qui  sacerdoles  ob  ac- 
ceptum  stipendium  ex  justitia  obligantur  ad 
id  faciendum,  ut  omnes  Doctores  statim  ci- 
tandi  docent.  Et  constat  primo  ex  intentione 
dantium,  et  recipientium  hujusmodi  stipen- 
dium;  nam,  et  qui  dant,  intendunt  obligare 
alios  ad  illud  munus  exequendum,  juxta  con- 
dictum  modum;  et  similiter,  qui  recipiunt, 
acceptant  hanc  obligationem ;  intervenit  ergo 
ibi  vera  ratio  justitite,  fundata  in  mutuo  con- 
sensu  utrinque  oneroso,  qui  explioatur  illis 
verbis,  Do  ut  facias;  hic  autem  est  titulus 
justitite.  Item,  qui  dat  stipendium,  tenetur  ex 
justitia  solvere  illud ;  ut,  si  fortasse  prius 
promisit,  et  sacerdos  ea  spe  Missam  dixit, 
tenetur  qui  promisit,  ex  justitia  solvere;  ergo 
et  e  contrario ,  si  sacerdos  recipit  stipen- 
dium,  tenetur  ex  justitia  satisfacere  ei,  qui 
deditillud,  Missam  dicendo  juxta  intentionem 
illius. 

2.  De  simplicibus  beneficiis  regula  gene- 
ralis.  —  Regula  qu&dam  specialis.  —  Sed 
circa  primum  modum  in  parliculari  inquiri 
potest,  ex  quibus  beneficiis,  seu  Ecclesiaslicis 
redditibus ,  hujusmodi  obligatio  ex  justitia 
oriatur.  In  qua  re  primum  distinguamus 
beneficia  simplicia  a  curatis;  et  de  simpli- 
cibus  quidem  regula  generalis  sit ,  alten- 
dendam  esse  eorum  institutionem  et  finem ; 
nam,  quae  ex  institutione  sua  hanc  obligatio- 
nem  imponunt,  quia  ad  hunc  finem  sunt 
directe  instituta,  hujusmodi  inducunt  obliga- 
tionem  propter  ralionem  factam;  et  quia  haec 
est  voluntas  eorum,  qui  hujusmodi  redditus 
Ecclesise  tribuunt,  et  sub  hac  conditione  one- 
rosa,  illos  tribuunt:  et  hujusmodi  sunt  capel- 
lanise;  et  huc  etiam  revocantur  anniversaria, 

et  alia  hujusmodi.  Reliqua  vero  beneficia 
simplicia,  propter  alios  fines  instituta,  qua3 
hujusmodi  onus  ex  vi  guee  inslitulionis  non 
imponunt  expresse,  nec  de  illo  sufficienter 
constat  ex  consuetudine,  aut  alia  lege  vel 
statuto,  non  inducunt  hujusmodi  obligatio- 
nem.  Ratio  est  clara,  quia  beneficium  datur 
propter  officium;  solum  ergo  obligat  ad  illud 
officium,  propter  quod  datur;  sed  ha?c  bene- 
ficia  non  dantur  propter  hoc  officium  dicendi 
Missam  pro  hac  vel  illa  intenlione,  sed. 
propter  officium  psallendi,  aut  alio  modo 
Ecclesias  inserviendi ;  ergo  non  obligant  ad 
officium  offerendi  Missam  pro  hac  vel  illa 
particulari  intentione  ;  hujusmodi  autem  sunt 
multse  dignitates  Ecclesiasticse,  canonicatus, 
portiones,  preestimonia,  et  alia  similia  bene- 
ficia  sintplicia.  Quin  potius,  quamvis  cum 
officio  seu  munere  horum  beneficiorum  in- 
terdum  conjunctum  sit  onus  cantandi,  vel 
dicendi  Missam  in  tali  Ecclesia ,  tamen  per 
se,  et  ex  vi  eorum,  non  oritur  obligatio  appli- 
candi  illam  Missam  pro  hac,  vel  illa  inten- 
tione,  nisi  aliunde  ex  peculiari  consuetudine 
aut  statuto  talis  Ecclesiee  hoc  constet,  quia 
illa  duo  sunt  valde  diversa ;  et  unum  per  se 
ac  direcle  non  sequitur  ex  alio,  ut  magis  ex 
sequenti  puncto  conslabit. 

3.  Soti  sententia  rejicitur.  —  Superior  re- 
ligionis  subit  in  omnibus  munus  parochi  res- 
pectu  suorum  subditorum.  —  De  beneficiis 
igitur  curatis  solet  specialiler  dubitari,  an 
hujusmodi  obligationem  inducant.  Quidam 
enim  affirmant,  parochos  ratione  beneficii 
teneri  quotidiead  offerendum  sacrificium  pro 
suis  ovibus.  Ita  tenet  Soto,  lib.  6  de  Just., 
quaest.  3,  art.  1,  et  in  4,  dist.  13,  qusest.  2, 
art.  2.  Ratio  ejus  est,  quia  a  suis  ovibus  alitur. 
Confirmari  potest,  quia  supra  dictum  est, 
parochum  teneri  quotidie  ad  sacrificandum  in 
sua  Ecclesia  per  se  vel  per  alium;  ergo  eliam 
tenetur  pro  suis  ovibus  offerre.  Gonfirmatur 
secundo,  quia  parochus  tenetur  aliquando  pro 
suis  ovibus  sacrificare;  sed  non  est  major 
ratio  de  una  parte  sacrificiorum ,  quam  de 
alia;  ergo  tenetur  omnia  sacrificia  sua  pro 
parochianisofferre.  Heecvero  sententianullum 
habet  sufficiens  fundamentum,  et  ideo  verius 
est,  non  habere  parochos  hujusmodi  obliga- 
tionem,  saltem  ad  sacrificandum  quotidie  pro 
ovibus.  Quod  tenent  Major,  in  4,  d.  45,  q.  3, 
dub.  3;  Navar.,  cap.  25,  num.  140;  Corduba, 
lib.  1  Quaestionum,  qusest.  4;  et  probatur, 
quia  talis  obligatio  nullo  jure  positivo  cave- 
tur,  quia  nec  scriptum  ostendi  potest,  nec 

consuetudine  declaratum;  nullibi  enim  talis 
extat  consuetudo.  Et  hoc  ipsum  satis  ostendit, 
revera  nullum  esse  tale  praeeeptum,  quia  non 
est  verisimile  in  universa  Ecclesia  esse  con- 
suetudinem  receplam ,  Ecclesire  preecepto 
contrariam.  Prteterea  non  potest  colligi  hoc 
preeceptum  ex  institutione  et  fine  talium 
beneficiorum;  instituta  enim  sunt  ad  officium 
pascendi  animas  doctrina  et  sacramentorum 
ministerio ,  non  vero  ad  sacrificandum  pro 
illis,  nam  hoc  non  est  per  se  necessariurn  ad 
animarum  regimen,  nec  pertinet  ad  alimen- 
tum  spirituale,  quod  pastor  suis  ovibus  prse- 
bere  debet;  ergo  talis  obligatio  non  sequitur 
ex  vi  hujus  beneficii;  nam,  ut  dixi,  solum 
obligat  ad  officium,  propter  quod  datur.  Con- 
firmatur  ac  declaratur  primo,  nam  Episcopus 
non  tenetur  quotidie  facere  sacrum  pro  suo 
Episcopatu,  nec  Papa  pro  universa  Ecclesia, 
sed  habent  alia  pastoralia  munera,  ratione 
quorum  redditus  ecclesiasticos  recipiunt;  ergo 
idem  est  de  parochis ,  servata  proportione. 
Secundo  confirmatur,  nam  Superior  religio- 
nis,  v.  gr.,  subit  in  omnibus  munus  parochi 
respectu  suorum  subditorum  altiori  et  per- 
fectiori  modo,  et  tamen  non  tenetur  pro  eis 
quotidie  sacrificare  :  ergo.  Argumentum 
autem  Soti  solutum  est  ex  dictis,  quia  licet 
parochi  alantur  a  subditis ;  tamen  habent 
aliud  opus,  propter  quod  digni  sunt  eo  sti- 
pendio;  neque  enim  obligandi  sunt  ad  quod- 
libet  spirituale  beneficium  preestandum  suis 
subditis  propter  eam  causam.  Ad  primam  con- 
firmationem  imprimis  negatur  consequentia  ; 
nam,  ut  dixi,  aliud  est,  teneri  ad  dicendam 
Missam ,  ut  parochiani  possint  eam  audire , 
aliud  vero  teneri  ad  offerendum  pro  ipsis; 
quamvis  enim  demus ,  teneri  ad  sacrifican- 
dum  quotidie  per  se  vel  per  alium  in  sua 
parochia,  priori  titulo,  non  tamen  inde  sequi- 
tur,  teneri  ad  offerendum  pro  subditis,  quia 
hoc  est  valde  diversum,  et  non  est  per  se 
conjunctum  cum  priori.  Deinde  dicitur  ad. 
antecedens,  non  satis  constare  de  illa  obliga- 
tione,  sed  solum  esse  certum,  teneri  parochos 
ad  celebrandum,  vel  efficiendum,  ut  in  sua 
parochia  celebretur  omnibus  diebus,  in  quibus 
populus  sacrum  audire  tenetur,  quia  saltem 
illis  diebus  est  hoc  ministerium  necessarium 
populo,  ut  ipse  possit  obligationem  suam  im- 
plere;  parochus  autem  ex  officio  tenetur 
saltem  ad  omnia  praeslanda,  qure  hoc  modo 
sunt  ovibus  necessaria.  Unde  si  parochus 
absit,  vel  non  resideat,  tenetur  providere  et 
sufficienler  alere  alium,  qui  hoc  munus  ex- 

plere  possit.  Quod  vero  pertinel  ad  obliga- 
tionem  quotidie  sacrificandi,  consulenda  sunt, 
quae  superius  diximus  disputat.  80,  sect.  2, 
nam  ex  dictis  ibi  constat,  communiler  esse 
hanc  obligationem  in  parochiis,  ubi  est  suffi- 
ciens  sacerdotum  numerus;  at  vero,  ubi  solus 
est  parochus,  non  est  facile  talis  obligalio 
imponenda  ,  maxime  cum  Concil.  Trident., 
sess.  23,  c.  1  i  de  Reformatione,  hoc  atlingens, 
solum  dicat  :  Curet  Episcopus,  ut  presbyteri, 
saltem  diebus  Dominicis  et  festis  solemnibus, 
si  autem  curam  habuerint  animarum ,  tam 
frequenter,  ut  suo  muneri  satisfaciant,  Missas 
celebrent.  Itaque  in  hoc  preecipue  est  atten- 
denda  consuetudo,  vel,  si  quid  est  in  Episco- 
patu  circa  hoc  statutum.  Quodsi  alicubi  esset 
hsec  obligatio  quotidie  celebrandi,  intelligenda 
esset  moraliter  et  regulariter,  quia  alias  esset 
onus  intolerabile.  Nisi  fortasse  tale  sit  bene- 
ficium  talisque  consuetudo,  ut  obliget  ad  pro- 
videndum  quotidie  Ecclesiae  de  sacrificio, 
per  se  vel  per  alium;  tunc  enim  cum  majori 
rigore  urgebit  talis  quotidiana  obligatio,  ut 
Panorm.  et  alii  notantincap.  Significatum,de 
Preebendis;  Sylvest.,  verbo  Missa  1,  q.  7,  et 
Navarr.,  supra,  et  in  hoc  etiam  consenlit 
Soto.  Ad  secundam  confirmationem  aliqui 
dicunt,  teneri  parochum  ad  sacrificandum 
pro  suo  populo  diebus  Dominicis  et  festis.  Sed 
hoc  solum  videntur  colligere  ex  eo,  quod  illis 
diebus  tenetur  sacrificare,  quee  tamen  illatio 
non  est  sufficiens,  ut  ostendi ;  nulla  ergo  certa 
regula  in  hoc  dari  potest.  sed  consulenda  est 
consuetudo;  aut,  si  de  illa  non  satis  constat, 
Episcopus  deberet  aliquid  certum  in  hoc  sla- 
tuere  ;  quod  si  hoc  non  faciat,  prudenti  arbi- 
trio  ipsius  parochi  relinquendum  erit. 

4.  Difficultas  specialis.  —  Circa  alium  mo- 
dum  pra?dictse  obligationis  orlse  ex  privato 
stipendio,  est  specialis  difficultas,  quia  talis 
obligatio  non  potest  oriri,  nisi  medio  aliquo 
pacto  vel  conventione;  sed  omnis  hujusmodi 
pactio  est  jure  reprobala,  cap.  Tua  nos,  de 
Simonia,  c.  ult.  de  Pactis,  c.  Quam  pie  1 ,  q.  2, 
quia  videtur  esse  simoniaca,  cum  in  ea  detur 
spirituale  pro  temporali.  Unde  D.  Thom.,  2. 2, 
q.  100,  art.  2,  et  3,  ad  2,  dicit,  licere  quidem 
accipere  stipendium,  dummodo  pactum  non 
intercedat,  quia  alias  erit  simonia ,  et  in  4, 
dist.  25,  qusest.  3,  art.  2,  queest.  1 ,  ad  4,  dicit 
pacisci  de  Missa  dicenda,  semper  esse  simo- 
niam.  Dicere  autem  omnia  stipendia  Missa- 
rum,  quia  in  Ecclesia  dantur  ct  recipiunlur, 
esse  simoniaca,  impius  error  esset  et  intole- 
rabilis,  cum  universa  Ecclesia,  ejusque  Pas- 


tores  hujusmodi  consuetudinem  approbent, 
ex  illis  principiis  traditis  a  Christo,  Luc.  10  : 
Dignus  est  operarius  mercede  sua;  et  Paulo, 
1  ad  Corinth.  9  :  Qui  altari  deservit,  ex allari 
vivere  debet.  Quoe  ipsa  eliam  naturali  ratione 
nitunlur,  quia  unusquisque  meretur  ali  ab 
eo,  cui  deservit,  vel  in  cujus  ministerio  et 
officio  occupatur;  nam  hoc  maxime  necessa- 
rium  est  ad  vilam  transigendam ;  ergo  cum 
prsecipuum  munus  et  officium  sacerdotis  sit 
sacrificare,  si  in  alicujus  utililatem  illud  exhi- 
bet  et  in  hoc  occupatur,  naturalis  ratio  postu- 
lat,  ul  ab  ipso  alatur.  Ad  hanc  difficultatem 
in  primis  negare  non  possumus,  quin  in  hoc 
negotio  aliquod  pactum  interveniat  inter 
dantem  stipendium  et  sacerdotem;  nam  ille 
dat,  uthic  faciat;  hic  vero  facit,  quia  recipit, 
seu  ut  recipiat  stipendium.  Et  ita  docent 
Adrian.,  Quodlib.  9,  art.  1;  Cajetanus,  2.  2, 
quaest.  100,  art.  2;  Dominicus  Soto,  lib.  9  de 
Justitia  et  jure,  qusestion.  6,  art.  1;  Navarr.,1 
in  Summa,  cap.  23,  num.  102,  et  patet  ex  i 
dictis;  nam  sine  hujusmodi  pacto,  quod  inter- 
cedatinter  sacrificantem  et  stipendia  dantem, 
nulla  ratione  intelligi  posset,  quo  pacto  oria- 
tur,  aut  oriri  possit  obligatio  ex  justitia. 

5.  Obligatio  ex  charilate  ab  obligatione  ex 
justitia  quomodo  distinguatur.  —  Quod  ita 
breviter  declaro,  nam  si  quis  sacerdotem  alat, 
non  tamen  postulans  hoc  nomine  ab  eo  sacri- 
ficium  pro  se  fieri,  neque  sub  hac  conditione 
ab  illo  acceptata,  sed  solum  ex  misericordia, 
aut  intuitu  religionis,  vel  ex  mera  sua  libera- 
litate,  aut  alias  quascumque  ob  causas  ad  hoc 
motus,  sacerdos  in  hujusmodi  casu  non  obli- 
gatur  ad  sacrificium  offerendum  pro  illo;  imo 
sine  omni  injustitia  potest  ab  alio  justum 
Missae  stipendium  accipere,  ut  pro  illo  sacri- 
ficium  offerat;  et  e  contrario,  quamvis  sacer- 
dos  offerat  sacrificium  pro  me ,  mihique  id 
ipsum  evidenter  constet,  non  propterea  tene- 
bor  ex  justitia  illi  stipendium  dare,  quia  non 
ex  mea,  sed  ex  sua  liberali  voluntate  id  fecit. 
Ut  ergo  utrinque  oriatur  obligatio  ex  justitia? 
necessarium  est  pactum,  saltem  implicitum, 
quia  ha3C  oblatio  pendet  ex  mutuo  consensu 
et  ex  mutua  promissione,  sub  conditione  one-' 
rosa  utrinque  etiam  acceptata ,  in  quo  ratio 
pacti  et  conventionis  consistit,  et  revera  hoc 
modo,  tacito  vel  expresso,  fit  conventio  inter 
dantem  slipendium,  et  recipientem.  Nam  ille 
hoc  animo  dat,  ut  alterum  obliget;  et  hic 
animo  se  obligandi  illud  recipit,  ad  faciendum 
id,  cujus  causa  datur,  nam  hoc  ratio  naturae 
aequalitatis  requirit.  Preeterea,  etiam  in  anni- 

versariis,  et  capellaniis,  et  aliis  beneliciis  ec- 
clesiasticis,  hoc  pactum  expressum  vel  taci- 
tum  inlercedit,  quia,  et  fideles  tenentur  ex 
justitia  alere  ministros,  etipsi  ministri  tenen- 
tur,  etiam  ex  justitia,  facere  ministeria , 
propler  quoe  aluntur;  non  enim  obligantur 
tanlum  ex  charitate  aut  misericordia;  obliga 
tio  enim  charitatis  oritur  tanlum  ex  necessitate 
alterius,  non  ex  re  accepta ;  haec  autem  obli- 
gatio  oritur  ex  re  accepta ;  unde  per  se  con- 
venit,  etiam  omni  seclusa  speciali  necessitate. 
Neque  etiam  est  obligatio  orta  ex  religione 
lantum;  non  enim  fundatur  in  promissione 
Deo  facta,  neque  ad  Deum  immediate  ordina- 
tur,  sed  ad  hominem,  cui  fit  injuria,  si  non 
impleatur,  et  ideo  ad  restitutionem  obligat; 
est  ergo  obligalio  ex  justilia,  quse  in  hujus- 
modi  rebus  vel  actionibus,  sine  paclo  nequit 
intelligi;  non  est  ergo  in  hoc  pacto  inlrinseca 
malitia. 

6.  Ad  auctoritates  adductas  quorumdam 
responsio.  —  Aliorum  responsio  rejicitur.  — 
Notabile.  —  Tertia  responsio. — Ad  auctorita- 
tes  vero  adductas  quidam  respondent,  quam- 
vis  hoc  pactum  per  se  malum  non  sit,  olim 
tamen  fuisse  prohibitum,  quia  habet  speciem 
mali  et  indecentiam  quamdam;  eam  vero 
prohibitionem  per  contrariam  consuetudinem 
esse  abrogatam.  Sed  haec  sententia  falsa  est, 
quia  nec  talis  prohibitio  ostendi  polest,  neque 
habet  locum ,  ubi  ratio  stipendii  intervenire 
potest ;  semper  autem  in  Ecclesia  licuit,  sti- 
pendium  dare  ministrissacrificiorum  ad  eorum 
sustentationem ;  in  ratione  autem  stipendii 
inlrinsece  includitur  pactio  aliqua,  sicut  in- 
trinsece  ex  illo  oritur  obligatio  justitiae;  et 
ideo  mercedi  operarii,  et  stipendio  militis  a 
Christo  et  Paulo  merito  comparatur.  Numer. 
autem  18,  tale  slipendium  sacerdotis,  pretium 
pro  ministerio  appellatur.  Secundo  respon- 
dent  alii,  duo  considerari  posse  in  actione 
sacrificandi  :  primum  est,  sacrificium  ipsum, 
et  fructus  spiritualis  ejus,  sub  qua  ratione, 
certa  fides  est,  non  posse  ulla  ratione  pretio 
aestimari  aut  in  pactum  deduci;  esset  enim 
hoc  aperta  simonia  et  magna  irreverentia  rei 
sacrae;  secundum  est  corporalis  labor  seu 
occupatio,  et  quoad  hoc  dicitur  ministerium 
illucl  pretio  seslimabile,  et  deduci  posse  in 
pactum,  quia  res  materialis  non  amittit  suum 
temporalem  valorem,  propter  spirilualem  con- 
dilionem  annexam,  ut  de  calice  consecrato  et 
aliis  similibus  rebus  constat.  Atque  hoc  modo 
dicitur  in  Concil.  Agathen.,  c.  36,  1,  q.'  2, 
c.  ult.  :  Clerici  omnes,  qui  Ecclesix  fideliter, 

vigilanterque  deserviunt ,  stipendia  sanctis 
laboribus  debita,  secundum  servitii  sui  meri- 
tum,  per  ordinationem  canonum  a  sacerdoti- 
bus  consequantur.  Et  huic  sentenliae  favent 
loculiones  sacrae  Scripturoo  supra  adductae; 
est  ergo  probabilis,  non  tamen  omnino  salis- 
facit;  nam,  ut  latius  dicitur  in  materia  de 
simonia  ,  quamvis  labor  corporalis,  qui  non 
per  se,  sed  ex  accidenti,  ad  spiriluale  minis- 
terium  requiritur,  pretio  vere  sestimari  possit, 
et,  quod  iclem  est,  vendi,  tamen  ille,  qui  est 
per  se  conjunclus  cum  spirituab  ministerio, 
non  potest  vendi,  quia  tanquam  unum  omnino 
cum  ipsa  re  spirituali  repulalur;  quod  prae- 
cipue  verum  habet,  quando  actio  ipsa  corpo- 
rea  nullius  esset  aestimationis  et  valoris,  nisi 
spiritualitatem  haberet  adjunctam;  tunc  enim 
tota  aeslimatio  oritur  ex  ratione  spirituali;  et 
ideo  talem  actionem  corporalem  vendere , 
revera  esset  vendere  rem  spiritualem.  Tertio 
ergo  respondetur,  hic  non  dari  stipendium, 
tanquam  pretium  operis;  et  sub  hac  ratione 
excludilur  pactum,  scilicet  extrinsecus  super- 
additum,  quo  videatur  res  ipsa  spiritualis 
vendi,  vellocari,  aut  stipendium  taxari,  juxta 
valorem  et  aestimationem  ipsius  rei  spiritualis; 
datur  ergo  stipendium  solum  ob  sustentatio- 
nem  necessariam  et  naturali  lege  ministris 
debitam;  unde  non  excludilur  pactio  de  hujus- 
modi  stipendio,  quod  intrinsece  continetur  in 
hujusmocli  humanis  actionibus,  juxta  illud  : 
Non  alligabis  os  bovi  trituranti;  et  ideo  in 
hoc  nulla  fit  injuria  rei  spirituali,  sed  potius 
humanse  subvenitur  necessitati,  quia  minisler 
sine  alimento  vivere  nullo  modo  posset,  nec 
spiriluali  ministerio,  ut  par  est,  vacare;  quam- 
vis  ergo  homo  ex  se  gratis  ministret,  tamen 
ratio  justiliaa  postulat,  ut  ab  eo  alatur,  cui 
ministrando  servit.  Quae  doctrina  sumitur  ex 
D.  Augustin.,  lib.  de  Pastor.,  cap.  2;  et  idem 
est  sensus  D.  Thom.,  loco  citato;  et  Durand., 
in  4  Sentent.,  dist.  25,  quaest.  3;  Paludan. 
simililer,  quaesl.  5. 

7.  Qusesito  satisfit.  —  Conclusio.  —  Proba- 
tur  conclusio  a  sufficiente  enumeratione.  — ■ 
Sed  queeret  tandem  aliquis,  ad  quid  obligetur 
sacerdos,  seu  quid  applicare  teneatur  ei,  qui 
stipendium  dedit.  Sed  haec  res  fere  in  supe- 
rioribus  explicata  est.  Primum  enim  non  est 
satis,  ut  pro  eo  generaliter  offerat,  quia  hoc 
commune  est  omnibus,  unde  hoec  obligatio 
non  oritur  ex  slipendio,  sed  potius  ex  com- 
muni  lege  Ecclesiae.  Secundo  neque  etiam  in 
alio  extremo  lenetur,  proprium  et  persona- 
lem  fructum  alteri  applicare;  primo  quidenij 

quia  adhuc  incerta  res  est,  an  talis  fructus 
possit  alteri  tribui;  secundo,  quia  quamvis 
sacerdos  dicat  Missarn  in  peccato  mortali, 
plene  satisfacit  huic  obligationi,  nec  tenetur 
aliquid  restituere,  et  tamen  nullum  habuit 
personalem  fructum,  quem  applicaret.  Tertio, 
quia  esset  irrationabile,  obligare  sacerdotem, 
ut  se  omni  fructu  privaret;  quare,  neque  ipse 
habet  intentionem  se  ad  hoc  obligandi,  neque 
alter  polest  aut  debet  habere  intentionem  hoc 
postulandi.  Superest  ergo,  ut  dicamus,  teneri 
sacerdotem  ratione  stipendii  ad  applican- 
dum  ei,  pro  quo  specialiter  offert,  fructum 
illum  sacrificii,  seu  illam  portionem  satisfac- 
tionis,  quee  illi.  ut  ministro  publico  ad  distri- 
buendum  seu  applicandum  commissa  est. 
Probatur  a  sufficiente  enumeratione,  quia 
sacerdos  tenetur  specialiter  offerre  et  appli- 
care  sacrificium  ei,  qui  stipendium  dedit;  sed 
non  tenetur  personalem  fructum  applicare; 
ergo  saltem  tenetur  applicare  hunc  fructum, 
quem  vocare  possumus  minislerialem.  Item, 
quia  hac  ralione  censetur  speciali  modo  ope- 
rari  ut  minister  alterius.  Ilem,  quia  hsec  est 
rationabilis  intentio  petentis  sacrificium  et 
dantis  stipendium.  Ac  denique,  quia  non  po- 
test  hsec  obligatio  commodius  declarari,  et  in 
hoc  modo  nulla  occurrit  difficultas. 

SEGTIO  II. 

Quse  sint  justa  Missaruno  stipendia. 

1.  Advertendum.  — Quando  obligatio  offe- 
rendi  sacrificium  pro  aliquo  oritur  ex  aliquo 
ecclesiastico  titulo,  seu  ex  redditibus  certis  et 
stabilibus,  nulla  est  difficultas;quidquid  enim 
tali  titulo  annexum  est,  vel  ob  eam  piam  cau- 
sam  relictum  seu  donatum  est  Ecclesiee,  est 
justum  stipendium  talis  obligationis;  neque  in 
hoc  potest  esse  excessus,  tum  quia  hujusmodi 
redditus  voluntarie  donantur  Ecclesiee;  tum 
etiam  quia  decens  status  sacerdotis  habet 
latitudinem;  et  ideo,  si  is ,  qui  instituit  ca- 
pellaniam  vel  simile  beneficium,  vultpinguio- 
res  redditusseu  majus  slipendium,  ob  singula 
sacrificia  relinquere,  totum  id  subit  rationem 
justi  stipendii.  E  contrario  vero  possent  in- 
terdum  redditus  ita  esse  tenues,  ut  nonattin- 
gerent  mediocre  vel  minimum  stipendium 
sufficiens ,  quod  raro  contingit;  si  vero  id 
accidat,  pertinebit  ad  Ecclesise  Episcopum, 
onus  seu  obligationem  ad  eum  numerum 
Missarum  redigere,  in  quo  unicuique  justum 
stipendium  respondeat,  saltem  moderatum, 

juxta  ea,  qtias  in  sequentibus  dicemus;  de  his 
ergoredditibus  et  obligationibus  nihilamplius 
dicendum  superest,  sed  solum  de  his  slipen- 
diis,  quse  voluntarie  dantur  a  fidelibus,  quas 
Hispani  Pitansas  vocant. 

2.  Prima  conclusio.  —  Notabile.  —  De 
quibus  primo  dicendum  est  :  si  stipendia 
taxata  sint  a  superiori  habente  potestatem, 
illa  censenda  sunt  justa,  ita  ut  majora  non 
possint  juste  exigi.  Ratio  est,  quia ,  licet 
stipendia  non  sint  vere  pretia,  tamen,  quate- 
nus  in  eis  dandis  et  recipiendis  ratio  justitiae 
intercedit,  servant  proportionem  quamdam, 
et  in  eis  necesse  est,  aliquod  medium  eequa- 
litatis  inveniri;  sine  qua,  nec  vera  ratio  jus- 
titise,  nec  medium  illius,  reperiri  potest;  ergo, 
sicut  pretia  rerum  possunt  communi  lege, 
publica  potestate  taxari,  ila  et  heec  stipendia. 
Palet  consequentia,  tum  a  paritate  rationis; 
tum  etiam  quia,  cum  hoc  medium  non  sit  ex 
natura  rei  definitum,  non  potest  certiori  modo 
aut  via  prascribi;  est  ergo  hsec  potestas  in 
Ecclesia ,  vel  universalis  in  Pontifice,  vel 
particularis  pro  suis  dicecesibus  in  Episcopis; 
si  ergo  ipsi  certam  aliquam  regulam  statuant, 
ilia  est  observanda,  nisi  evidenlem  injusti- 
tiam  conlineret,  quodprsesumendum  non  est. 

3.  Difficultas.  —  Responsio.  —  Sed  circa 
hoc  est  difficultas,  nam  aliqui  dicunt  non 
licere  hoc  stipendium  ita  laxari,  ut  neque 
plus,  neque  minus  juste  accipi  possit,  ut 
sentiunt  Soto,  lib.  9  de  Juslit.,  q.  6,  art.  1, 
ad  2;  et  Navarr.,  cap.  25,  num.  106;  quia  hoc 
esset ,  impedimentum  et  obstaculum  ponere 
piis  fidelium  voluntatibus;  ergo  videmur  in 
conclusione  supponere  id,  quod  licitum  non 
est.  Respondetur,  neminem  negare,  nec  ne- 
gare  posse,  hoc  stipendium  ita  posse  taxari, 
ut  sacerdotibus  non  liceat  magis  exigere, 
neque  etiam  fideles  minus  dare  possint,  prse- 
dictam  obligationem  justitise  imponendo;  et 
hoc  satis  esset  ad  conclusionem  positam,  et 
hoc  probat  etiam  ratio  pro  illa  adducta ;  et  est 
valde  necessarium  ad  vitanda  scandala  et 
sacrilegia,  quye  in  exactionibus  iniquis  sti- 
pendiorum  committi  possunt;  et  alioqui,  si 
sacerdotibus  definitur  terminus,  ultra  quem 
plus  non  exigant,  ratio  sequalitatis  postulat, 
ut  etiam  aliis  possit  imponi,  ne  minori  stipen- 
dio  velint  sacerdotes  ad  hoc  obligare.  Imo 
majori  providentia  curandum  est,  ut  sacer- 
dotes  habeant  congrua  stipendia ,  quibus 
honeste  sustentari  possint;  unde  in  hoc  etiam 
expedire  potest  prsecavere,  ne  laici,  pauperes 
sacerdotes  cogant,  ut  vili  stipendio  contenti 

ad  hoc  ministerium  obligentur,  quod  signifi- 
cavit  Cordub.,  lib.  1  Qupestionum,  qusest  4. 
Per  hoc  tamen  non  prohibetur,  nec  per  se 
loquendo,  prohiberi  potest,  quominus  fideles 
dent  majora  et  duplicata  siipendia,  si  velint, 
dummodo  omnino  spontanee  et  voluntarie  id 
faciant;  et  hoc  probat  ratio  in  contrarium  ad- 
ducta;  et  praeterea,  quia  aliud  est  ex  justitia 
exigere,  aliud,  quod  gratis  donatur,  accipere; 
lex  ergo  justilire  non  impedit  misericordiae 
aut  liberalita tis  vel  religionis  opus.  Et  eadem 
ratione  illa  lex  non  impediret,  quominus 
sacerdos  possit  minori  stipendio  esse  con- 
tentus,  quia,  non  obstante  lege  justitiaa,  potest 
ipse  gralis  remittere  et  cedere  juri  suo. 
Elenim,  cum  possit  omnino  gratis  et  sine  ullo 
stipendio  ad  offerendum  sacrificium  se  obli- 
gare,  a  fortiori  poterit  minori  stipendio  esse 
contentus.  Imo  ait  D.  Thom-,  2.  2,  q.  100, 
art.  3,  ad  2,  illicitum  esse,  si  in  aliqua  Ecclesia 
talis  lex  feratur,  ut  pro  nullo  fiant  suffragia  , 
nisi  tali  stipendio  dalo,  quia  per  tale  statutum 
(inquil)  praecluderetur  via,  gratis  impendendi 
pietatis  officium,  quse  sententia  D.  Thom., 
moraliter  loquendo,  vera  est,  maxime  si  res- 
pectu  singularum  personarum  talis  lex  fieret; 
tamen  respectu  alicujus  communitatis  illa 
statuta  non  sunt  semper  mala,  imo  sunt  in 
usu  multarum  Ecclesiarum,  quia  pertinent  ad 
quamdam  decentiam,  vel  totius  Gapituli,  vel 
ad  congruam  sustentationem  totius  Ecclesiae, 
et  expensarum,  quae  in  illa  sunt;  nunquam 
tamen  inlelligendum  est,  per  hsec  statuta 
prohiberi,  quominus,  si  misericordise  vel 
pietatis  ratio  postulaverit,  ut  hujusmodi  suf- 
frngium  sine  tali  stipendio  fiat,  id  licite  fieri 
possit,  saltem  ex  voluntate  et  consensu  eorum, 
ad  quos  tale  jus  pertinet;  talis  enim  prohibi- 
tio  intellecta  in  eo  sensu  prorsus  contra  ratio- 
nem  esset,  et  sequitati  minime  consentanea, 
neque  Christianee  pietati;  et  hoc  preecipue 
intendit  D.  Thomas,  citato  loco;  neque  aliud 
ratio  ejus  persuadet. 

4.  Secunda  conclusio.  —  Notabile.  —  Dico 
secundo  :  si  lex  Missarum  stipendium  non 
taxavit,  illud  earum  eritjustum  stipendium, 
quod  communi  consuetudine  communiter  re- 
ceptum  esf  et  approbatum,  seu  quod  a  viris 
prudenlibus  et  Deum  timentibus  communiler 
peti  aut  dari  solet.  Ita  docent  prsedicti  aucto- 
res,  et  ratio  est  eadem ,  quia  seclusa  lege 
taxante,  haec  est  via  censendi  seu  judicandi 
justa  pretia  rerum;  hoc  autem  stipendium, 
licet  non  sit  pretium,  servat  tamen  cum  illo 
proportionem ,  ut  dixi.  Et  confirmatur,  quia 


non  debet  hoc  cominilti  cujuscumque  volun- 
tati,  ut  suo  arbilrio  possit  juslum  stipendium 
augere,  vel  minuere;  repugnal  enim  hoc 
rationi  justiliae;  ergo  oportet,  ut  aliqua  auc- 
lorilate  publica  hoc  definitum  sit;  ergo, 
quando  non  intercedit  lex,  ex  communi  aesli- 
matione  et  consuetudine,  quae  vim  legis  ha- 
bere  solet,  definiendum  hoc  est.  Quo  fit,  ut  in 
hoc  casu,  in  quo  tale  slipendium  non  est  lege 
taxatum,  ejus  eequalitas  justa  non  possit  in 
indivisibili  consistere,  sed  aliquam  latitudi- 
nem  habeat;  sicut  contingit  in  pretiis  rerum, 
quae  communi  lantum  aeslimatione  praescri- 
buntur,  quia  communis  aestimatio  non  semper 
est  ita  fixa  el  certa;  et  ideo,  sicut  in  his  pre- 
tiis  distingui  solent  infimum,  medium,  et  sum- 
mum,  ita  etiam  possunt  hsec  stipendia  distin- 
gui.  Cavendum  tamen  est  sacerdotibus,  ne 
more  venalium  rerum  hoc  negolium  tractent, 
cum  fidelibus  contendendo,  ut  rigorosa  et 
summa  stipendia  exigant;  nam,  licet  in  ri- 
gore  non  sit  injustitia  ,  est  tamen  quaedam 
irreverentia,  ex  qua  communiter  scandalum 
sequi  solet.  Si  autem  semel  sacerdos  conten- 
tus  est  mediocri,  vel  infimo  stipendio,  tamen 
justo,  non  potest  deinceps  arbitrio  suo  redu- 
cere  illud  ad  rigorosum  stipendium ,  mi- 
nuendo ,  verbi  gratia  ,  Missarum  numerum; 
nam  hoc  jam  esset  contra  justam  dantis  vo- 
luntatem  ;  et  ita  esset  acceptio  rei  alienae,  in- 
vito  domino  rationabiliter. 

5.  Tertia  conclusio.  —  Notabile.  —  Dico 
terlio,  justam  eequalitatem  hujus  stipendii 
non  esse  pensandam  ex  integra  quanlitate 
peeuniee,  qua  sacerdos  indiget  ad  suam  con- 
gruam  suslentationem ;  posset  enim  exisli- 
mari,  hoc  stipendium,  ut  sit  justum,  ita  esse 
taxandum ,  ut  totum  id ,  quod  necessarium 
moraliter  est  ad  congruam  sacerdotis  susten- 
tationem  per  annum  integrum ,  sit  etiam 
justum  stipendium  omnium  Missarum  simul 
sumptarum,  quse  intra  annum  moraliter  dici 
possunt;  et  consequenter,  quod  singularum 
Missarum  justum  stipendium  sit  illa  pars  ali- 
quota,  quae  juxta  dictam  proportionem  res- 
pondet.  Et  hunc  modum  assignandi  hoc  jus- 
tum  stipendium,  videtur  sequi  Soto,  et  alii, 
qui  considerant  Missam,  lanquam  integrum 
sacerdotis  ministerium  ;  et  ideo  volunt,  ut  illi 
integra  diei  sustentatio  respondeat.  Conclu- 
sionem  tamen  positam  tenet  Corduba,  citans 
Medinam,  et  Navar.  supra,  dub.  2.  Et  proba- 
tur  primo  ex  consuetudine  Ecclesiae;  nam, 
quando  hasc  stipendia  lege  taxantur,  non  so- 
lent  esse  tam  pinguia,  ut  sola  sufficiant  ad 

inlegram  sustentalionem  sacerdotis;  ergo  non 
sunt  majora  exigenda,  quando  communieesti- 
matione  definiuntur.  Et  ita  etiam  serval  usus, 
ut  heec  etiam  non  sint  admodum  pinguia,  nec 
per  se  sola  sufficientia.  Secundo,  quia  actio 
sacrificandi  non  requirit  integrum  diem,  ne- 
que  majorem  partem  ejus;  ergo  non  est,  cur 
sacerdos  propler  hoc  solum  ministerium  in- 
tegre  alatur  ab  eo,  pro  quo  sacrificium  offert. 
Patet  consequentia,  tum  quia  sacerdos  non 
tantum  habet  hoc  minislerium ,  sed  etiam 
exercet  alias  actiones  sacras,  ratione  quarum 
potest  aliquid  in  sustentationem  recipere  ex 
fidelium  largitionibus,  vel  aliis  Ecclesiasticis 
redditibus ;  tum  etiam  quia  propter  hoc  mi- 
nisterium,  non  impeditur  sacerdos,  quominus 
alia  honesta  via  possit  aliquid  ad  vitam 
sustentandam  lucrari,  ut  habelur  in  c.  Cle- 
ricus  victum,  91  distinctione,  ex  Concil.  Car- 
thag.  IV,  c.  52.  Atque  hinc  obiter  inlelligitur 
ratio,  ob  quam  majus  stipendium  taxetur  pro 
solemni  Missa,  quam  pro  privata,  quia  sci- 
licet  neutri  debetur  integra  sustentatio;  et 
ideo  quo  majusministerium  sacerdosexhibet, 
eo  aliquid  amplius  ad  sustentationem  suam 
recipere  potest;  el  eadem  ratione,  quo  die 
sacerdos  plures  Missas  facit,  potest  plura  sti- 
pendia,  etiam  ab  eodem  recipere;  imo,  licet 
contingat,  eum  peccare  contra  obedientiam 
vel  religionem,  plures  Missas  eodem  die  di- 
cendo,  si  tamen  pro  eis  plura  stipendia  acci- 
piat,  contra  justitiam  non  peccabit,  quia , 
licet  inique  agat,  secundo  aut  tertio  sacrifi- 
cium  eodem  die  offerendo,  tamen  sacrificium 
ipsum  validum  est,  et  pro  aliquo  oblatum 
eumdem  effectum  habet  ex  opere  operato.  De- 
nique  hac  ratione  in  agendo  funere,  seu  offi- 
cio  integro  defunclorum,  aliquid  stipendium 
datur  sacerdoti,  ratione  Missee,  et  aliud  ra- 
tione  Vigiliee  seu  Nocturni  officii,  et  sic  de 
aliis;  signum  ergo  est,  quodlibet  horum  esse 
veluti  inada3quatum  ministerium  sacerdotis, 
et  consequenter  nulli  eorum  per  se  debere 
adeequatam  sustentationem  respondere.  Ne- 
que  contra  hoc  invenio  rationem,  aut  moti- 
vum  aliquod  contrariee  opinionis,  cui  satisfa- 
cere  necesse  sit. 

6.  Quarta  conclusio.  —  Non  possunt  ab 
eodem  duo  stipendia  pro  una  Missa  exigi.  — 
Verior  sententia  de  fructu  sacrificii  Eucha- 
ristici.  —  Dico  quarto,  non  polest  sacerdos, 
servata  justitiae  eequitate,  ratione  unius  Missee 
accipere,  nisi  unum  adsequatum  stipendium, 
sive  ab  una,  sive  a  multis  personis.  Conclusio 
heec  communis  est,  neque  invenio  auctorem 


aliquem,  qui  contrarium  in  communi  et  abso- 
lute  sentiat,  ex  vi  talis  muneris  et  stipendii; 
nam,  licet  contrariam  sententiam  aliqui  Cajel. 
attribuanl,  eo  quod  ex  alia  ejus  opinione  de 
valore  Missee  sequi  videatur,  tamen  directe 
et  formaliter  nunquam  id  docuit,  neque  esset 
practice  probabile  in  preedicto  sensu;  nam, 
ulrum  fieri  possit  aliqua  exceptio  propler 
particulares  rationes  in  aliquo  speciali  casu 
occurrentes,  postea  videbimus.  Respectu  ergo 
ejusdem  personee  conclusio  evidenter  sequi- 
tur  ex  principiis  positis;  nam  si  justum  sti- 
pendium  habet  certum  terminum ,  lege  vel 
consuetudine  taxatum,  ergo,  servata  lege 
justitiee,  non  potest  ille  terminus  excedi;  ergo 
non  possunt  ab  eodem  duo  stipendia  pro  una 
Missa  exigi ;  alioqui  jam  excederetur  termi- 
nus  seu  quantitas  justi  stipendii,  invito  eo, 
qui  dat;  supponimus  enim,  eum  duo  stipen- 
dia  dare,  ut  sibi  duee  Missae  dicantur,  sacer- 
dotem  autem  velle  illi  una  Missa  satisfacere, 
quod  plane  est  contra  rationabilem  alterius 
voluntatem,  et  conlra  pactum  implicitum  in 
priori  acceptione  et  elargitione  contentum; 
nam  alter  dedit  duo  stipendia  sub  conditione, 
et  promissione  .duorum  sacrificiorum,  et  sa- 
cerdos  sub  eadem  conditione  acceptavit,  a( 
recepit;  postea  vero  non  implet,  nec  stat 
promissis.  Unde  etiam  injuste  privat  alte- 
rum  majori  fructu  duplicis  sacrificii.  Ex  hac 
vero  parte  sequitur  altera,  scilicet  idem  di- 
cendum  esse  respectu  diversorum,  quia  me- 
dium  justitiee,  quod  est  medium  rei,  in  ipsis 
rebus  consistit,  sive  ad  unam,  sive  ad  plures 
personas  dicat  habitudinem;  ut,  si  furari  de- 
cem  aureos  peccatum  mortale  est,  idem  erit, 
sive  ab  uno,  sive  a  pluribus  hominibus  subri- 
piantur;  et  idem  est,  si  res  carius  vendatur, 
quam  juste  aestimatur,  sive  ab  una  persona 
totum  pretium,  sive  parlim  ab  una,  partim 
ab  alia  accipiatur.  Sic  ergo  in  praesente  jus- 
tum  etiam  stipendium  pro  una  Missa  in  re 
ipsa  certum  ac  preefixum  est;  ergo  quacum- 
que  ratione  majus  accipiatur,  sive  ab  uno. 
sive  a  mullis,  injustum  est.  Accedit,  quod 
secundum  veriorem  senlentiam,  si  idem  sa- 
crificium  pro  multis  offeratur,  singuli  defrau- 
dantur  aliquo  fructu,  quem  sacerdos  posset, 
et  deberet  applicare;  ergo  nulli  eorum  a( 
eequalitatem  satisfacit,  neque  adimplet  jus- 
tum  pactum  et  promissionem.  Et  hinc  soluta 
manet  objeclio ,  quse  fieri  solet  ex  eo  quod 
Missa  pro  multis  obiata  tantum  valet  singulis, 
ac  si  pro  uno  solum  offerretur.  Negatur  enim 
assumptum  in  eo  sensu,  quem  in  preesente 

habere  debet,  ut  ex  dictis  palet.  Ac  deinde 
dicitur,  ut  minimum,  esse  rem  incertam,  et 
periculis  exposilam;  et  hoc  satis  esse,  ut  in- 
jusle  fial  contra  rationabilem  volunlatem  ejus, 
qui  stipendium  dedit. 

SECTIO  III. 

Utrum  sacerdotes  divites  possint  stipendia  pro  Missis 
accipere. 

1.  Prima  sententia  negat,  quam  mullum 
indicat  D.  Thomas  in  4,  dist.  25,  quaest.  3, 
arl.  2,  queesliunc.  1,  ad  4;  el  Cajet.,  2.  2, 
queest.  100,  art.  2;  Sylvest.,  verb.  Simonia, 
qurest.  3;  Adrian.,  in  4,  materia  de  restit., 
fol.  91 ;  et  Gratian.,  in  c.  Pastores,  §  Verum, 
qusest.  2,  ubi,  ut  videre  est,  multa  jura  con- 
gerit,  in  quibus  significatur  non  posse  juste 
sacerdotes  divites  redditibus  Ecclesiasticis 
frui,  et  sustenlari  ;  quod  eliam  significatur 
in  c.  Illi  autem,  12,  queest.  I ,  ubi  Prosper  ait, 
sacerdotes  divites,  qui  possident  sua ,  non 
peccare,  dummodo  propriis  contenti  rebus, 
nihil  eorum,  qure  labori  vel  Ordini  suo  deberi 
arbitrantur,  accipiant.  Et  similia  referuntur 
ex  August.  in  c.  ult.  ejusdem  qusestionis , 
ubi  significat,  si  hsec  stipendia  Ecclesiastica 
accipiantur  ab  hujusmodi  divitibus,  non  in 
eorum  usus,  sed  pauperum ,  esse  distri- 
buenda.  Eadem  autem  ratio  est  de  his  Missa- 
rum  stipendiis;  nam,  quatenus  spiriluali  ti- 
tulo  accipiuntur,  inter  Ecclesiastica  bona 
computantur.  Ralio  autem  esse  potest,  quia 
hoc  stipendium  solum  accipi  potest  in  susten- 
tationem  ;  ergo,  qui  hac  non  indiget,  non  po- 
test  illud  accipere;  alioqui  convincetur  illud 
sumere,  ut  sui  operis  pretium. 

2.  Advertendum.  —  Prima  conclusio.  — 
Adverlendum  est,  sacerdotem  posse  esse  di- 
vitem,  vel  ex  bonis  temporalibus  et  hseredi- 
tariis,  vel  ex  redditibus  Ecclesiaslicis,  ex 
quibus  (ut  vidimus)  quidam  dantur  sine  obli- 
gatione  clicendi  Missam  pro  alio,  sed  ob  alios 
titulos,  quidam  vero  interdum  dantur  specia- 
liter  propter  hoc  onus  offerendi  Missam  pro 
aliquo.  Dico  ergo  primo  :  quamvis  sacerdos 
proprium  habeat  patrimonium,  seu  tempora- 
lia  bona,  quibus  sufficienter  ali  possit,  sine 
injustitia  potest  stipendium  pro  Missa  accj- 
pere.  Ita  D.  Thom.,  Quodlib.  6,  art.  10;  Soto, 
lib.  9  de  Just.,  queest.  6,  art.  1;  Navar.  in 
Sum.,  cap.  23,  num.  102;  Gloss.  et  Doctores, 
in  c.  Clericos,  1,  queest.  2.  Probatur,  quia  sa- 
cerdoti  ministranti  ex  justitia  debetur  ali- 
mentum  ;   ergo  juste  potest  illud  accipere, 

eliam  si  alioqui  temporaliter  dives  sit ;  patet 
consequenlia,  qui;i  hoc  est  valde  exlrinsecum, 
et  pcr  accidens,  quod  non  tollit  proprium  jus, 
quod  per  se  convenit.  Confirmatur  primo, 
quia  quamvis  possit  sacerdos  propria  indus- 
tria,  vel  labore  integrum  victum  lucrari,  non 
tenetur,  sed  potest  de  altari  vivere;  ergo  si- 
mililer  potest  idem  facere,  quamvis  habeat 
temporales  reddilus ;  navn  usus  artis ,  vel 
propria  industria  interdum  eequivalet  tempo- 
ralibus  divitiis.  Confirmatur  secundo,  nam 
sacerdotes  temporaliter  divites  habent  bene- 
ficia  Ecclesiastica,  eorumque  redditibus  sine 
scrupulo  fruuntur;  sed  nulla  est  major  ralio 
de  his,  quarn  de  Missarum  stipendiis  :  ergo. 
Tandem,  miles,  quamvis  alias  dives  sit,  juste 
accipit  suae  militise  stipendium  ;  nam  in  illo 
etiam  verum  habet  illud  :  Quis  militat  suis 
stipendiis  unquam?  ergo  eadem  est  in  prse- 
sente  ralio. 

3.  Secunda  conclusio.  —  Dico  secundo  :  sa- 
cerdos  habens  beneficium  Ecclesiasticum,  quo 
sufficienter  ali  potest,  si  ratione  illius  non 
obligatur  ad  Missas  speciali  intentione  dicen- 
das,  potest  sine  injustitia  stipendia  Missarum 
accipere.  Sumitur  ex  eisdem  auctoribus,  et 
probatur  eisdem  rationibus,  quia  quod  hi 
redditus  sint  Ecclesiastici ,  impertinens  est, 
cum  ratione  illorum  stipendium  Missee  non 
debeatur;  nam  ad  justitiee  rationem  in  prse- 
senti  non  pertinet  qualitas,  seu  modus  divi- 
tiarum,  sed  hoc  solum,  quod  ratione  illarum 
non  debeatur  hoc  ministerium,  et  consequen- 
ter,  quod  per  accidens  omnino  se  habeant,  ut 
possint  auferre  jus  percipiendi  hoc  stipen- 
dium.  Quee  ratio  non  solum  convincit,  posse 
accipi  hoc  stipendium  omnino  gratis  obla- 
tum ;  hoc  enim  modo,  etiam  si  sacerdos  ha- 
beat  redditus  cum  obligatione  dicendi  Mis 
sam,  potest  novum  stipendium  gratis  oblatum 
accipere,  dummodo  constet  alium  scienler  et 
spontanee  donare,  ut  in  specie  statim  dice- 
mus  cle  parochis;  convincit  ergo  ratio  facta, 
posse  hujusmodi  sacerdotem  juste  exigere,  et 
eodem  modo  pacisci,  ac  si  alias  nihil  haberet, 
quod  sine  causa  Navar.  cum  Cajet.  negat; 
et  patet,  quia  justitire  ratio  eadem  est;  nec 
pactum  illam  minuit  aut  violat,  neque  magis 
est  simoniacum  tale  pactum  in  divite,  quam 
in  paupere;  cur  enim?  nam  etiam  dives  non 
pelit,  ut  pretium,  sed  ut  alimentum  sibi  per 
se  debitum;  quo  jure  semper  uli  potest,  bona 
alia,  queecumque  illa  sint,  in  alios  usus  reser- 
vando.  Atque  hinc  etiam  fit,  non  teneri  hu- 
jusmodi  sacerdotes  speciali  obligatione,  sti- 

pendia  sic  accepta  pauperibus  donare ,  ut 
quidam  ex  dictis  auctoribus  significant,  quia 
revera  acquirunt  illorutn  dominium,  et  per- 
sistendo  in  vi  et  obligatione  justitiee,  possunt 
eis  libere  uti;  ex  charitate  tamen  poterunt 
obligari,  quia,  cum  his  stipendiis  ditiores  effi- 
ciantur,  poterunt  facilius  habere  superflua  , 
unde  pauperibus  subvenire  possint.  Potest 
etiam  hsec  obligatio  in  eis  esse  major  ratione 
sui  status,  tamen  intra  latitudinem  semper 
misericordiae  et  charitatis,  quia  non  est,  unde 
obligatio  alterius  rationis  in  eis  oriatur. 

4.  Terlia  conclusio.  —  Dico  tertio  :  sacer- 
dos,  qui  ex  obligatione  sui  beneficii,  capella- 
nia3,  aut  aliorum  reddituum  Ecclesiasticorum 
tenetur  Missam  pro  aliquo  dicere,  non  potest 
pro  eadem  dicenda  stipendium  ab  alio  acci- 
pere.  Dico,  pro  eadem,  quia,  licet  habeat  obli- 
gationem  aliquoties  in  hebdomada,  mense 
aut  anno,  pro  aliquibus  sacrificium  offerendi 
ratione  beneficii,  nihilominus  aliis  diebus , 
quibus  non  obligatur,  potest  stipendia  acci- 
pere ,  ut  per  se  constat  ex  praecedentibus 
conclusionibus,  quia  pro  illis  diebus  babet 
jus  suum  integrum,  ac  si  nullos  reddilus  ha- 
beret.  Sic  ergo  explicata  conclusio  sequitur 
aperle  ex  dictis  dubio  praecedente;  nam  sa- 
cerdos  non  potest  duo  integra  stipendia  pro 
eadem  Missa  accipere ;  ergo  neque  potest  sti- 
pendium  accipere  pro  Missa,  ad  quam  specia- 
liter  offerendam  tenetur  propter  alios  Eccle- 
siasticos  redditus;  patet  consequentia ,  quia 
illi  redditus  non  solum  Eequivalent  adsequato 
stipendio,  sed  etiam  superabundanti,  regula- 
riter  loquendo;  hoc  enim  in  hac  disputalione 
supponimus;  nam,  si  redditus  sint  insuffi- 
cientes,  jam  sacerdos  non  obligabitur  ratione 
illorum  plene  ac  inlegre,  ut  supra  insinuatum 
est,  et  dicemus  etiam  sectione  sequente. 

5.  Conclusio.  —  Sacerdos  non  potest  acci- 
pere  duplicatum  stipendium  inteqrum.  —  Et 
juxta  hanc  conclusionem,  adjunctis  his,  quse 
in  prima  sectione  dicta  sunt,  expecliendum 
est  commune  dubium  cle  parochis,  an  possint 
stipendia  Missarum  accipere.  Soto  enim  loco 
citato,  quamvis  teneat,  parochum  teneri,  quo- 
tidie  sacrificare  pro  suis  ovibus,  nihilominus 
addit,  posse  accipere  stipendium  ab  eisdem 
ovibus  suis,  ut  sacrificium  pro  aliquo  in  spe- 
ciali  offerat,  quia  parochiani  non  debentquae- 
rere  extraneum  sacerdotem,  qui  pro  eis  spe- 
cialiter  offerat.  Unde  offerendo  voluntarie 
eleemosynam  suo  parocho,  consequenter  etiam 
volunt,  et  contenti  sunt,  ut  pro  eis  ipse  offerat 
eo  modo,  quo  potest.  Neque  intendunt  eum 

obligare,  ut  aliunde  sacerdotes  vocet,  vel,  ut 
Missas  aliis  dicendas  committat,  neque  etiam 
ipse  hujusmodi  obligationem  suscipit,  aut  ea 
intentione  eleemosynam  acceptat.  Ab  extra- 
neis  vero  (ait  Soto)  non  potest  stipendium 
accipere,  quia  non  potest  pro  eis  specialiter 
offerre.  Sed  haec  non  videntur  admodum  con- 
sequenter  dicta.  Dico  igitur,  cum  parochi  non 
teneantur  quotidie  pro  subditis  celebrare,  ut 
ostendimus,  pro  illis  diebus,  pro  quibus  non 
obligantur,  posse  accipere  slipendium ,   tam 
ab  extraneis  quam  a  propriis  ovibus.  Patet 
ex  praecedente  conclusione,  quia,  quoad  eos 
dies  habet  parochus  jus  suum  integrum ,  ac  si 
beneficium  non  haberet.  Unde  infero  :  quo- 
tiescumque    parochus    accipit    stipendium , 
etiam  a  suis  subdilis,  si  possit  commode  pro 
eo,  qui  dedit  stipendium ,  Missam  clicere  eo 
die,  quo  non  obligatur  offerre  pro  suis  subdi- 
tis,  debet  id  facere,  et  pro  illo  integre  offerre, 
quia,  per  se  loquendo,  ad  hoc  obligatur,  et 
potest  talem  obligationem  implere;  ergo  te- 
netur.  Item,  quia  haec  est  justa  voluntas  dan- 
tium  stipendium,  ut,  scilicet,  pro  eis  integre 
offeratur,  maxime,  si  commode  fieri  potest. 
Imo  addo,  per  se  loquendo,  non  posse  paro- 
chum  accipere  stipendium,  eliam  a  propriis 
subditis,  eisque  satisfacere,  pro  illis  offerendo 
illis  diebus,  quibus  ex  obligatione  offert  pro 
suo  populo.  Patet  ex  conclusione  tertia,  quia 
non  potest  accipere  duplicatum  slipendium 
integrum.  Dico  autem,  per  se  loquendo,  quia 
si  revera  non  possit  aliter  singulis  parochia- 
nis  satisfacere,  tunc,  faciendo  prout  potest, 
implebit  obligationem  suam;  oportebit  au- 
tem,  ut  eo  casu  parochiani  intelligant,  paro- 
chum  ipsum  non  posse  aliter  pro  eis  offerre, 
ut  voluntarie  contenti  sint  illo  offerendi  modo, 
quia  alias  fieret  eis  injuria,  accipiendo  ab  eis 
integrum  stipendium,  non  declarando  eis  im- 
pedimentum  seu  impotenliam,  quam  paro- 
chus  habet  ad  offerendum  pro  eis  solis,  et  ex 
singulari,  ac  propria  intentione.  Sufficiet  au- 
tem,  ut  ex  consuetudine,  vel  publico  mandato 
intelligant  subditi ,  parochum  suum   teneri, 
vel   omnibus ,   vel    talibus   diebus,   pro  sua 
plebe  sacrificium  offerre;  nam,  si  nihilomi- 
nus  aliquis  eorum  ei  voluntarie  praebeat  sti- 
pendium ,   ut  eisdem  diebus  pro   se  sacrifi- 
cium  offerat,  signum  est,  ipsum  cedere  juri 
suo,  solumque  velle  illo  specialiori  modo  ad 
sacrificium    concurrere,   ut    pro   ipso  simul 
cum   aliis   specialiter    offeratur;   hoc  autem 
modo,  et  hac  scientia  interveniente,  etiam  a 
quocumque   extraneo   posset   accipi  stipen- 

dium  ;  nam  etiam  ille  potest  suo  juri  cedere, 
et  illo  genere  oblationis  esse  contenlus;  et 
parochus  polest  offerendo  primum  pro  suo 
populo  simul  pro  alio  offerre,  ut  illi  lantum 
prosit,  quantum  absque  injuria  sui  populi 
potest.  Quando  vero  parochi  impedimentum 
non  est  adeo  publicum,  quia  non  sunt  cerli 
et  deslinati  dies  ad  offerendum  pro  populo, 
sed  solum  in  genere,  seu  in  communi  scitur, 
quosdam  dies  habere  liberos,  quosdam  vero 
ad  offerendum  pro  populo  obligatos,  tunc 
oporlebit,  ut,  quando  subditi,  vel  extranei 
stipendium  offerunt,  eis  sacerdos  suum  impe- 
dimenlum  et  onus  aperiat,  ut  vel  illi  vo- 
luntarie  consentiant,  vel  alium  sacerdotem 
queerant. 

6.  Consectarium..  —  Ex  quo  tandem  infero, 
quando  in  Ecelesia  non  est  solus  parochus, 
sed  sunt  alii  etiam  sacerdotes  stipendarii , 
tunc  multo  minus  posse  parochum  satisfacere 
danlibus  stipendia,  sive  parochiani  sint,  sive 
extranei,  offerendo  pro  illis.  quando  pro  suo 
populo  celebrare  tenetur,  quia  tunc,  licet  per 
se  non  possit,  per  alios  potest  plene  illis  satis- 
facere ;  ergo  debet.  ltem,  quia  hrec  censetur 
esse  justa  voluntas  dantium  stipendium  ;  et 
ita  interpretanda  est,  nisi  aliud  evidenter 
constaret  aliunde;  et  ita  etiam  habet  usus. 
Qua3  omnia  confirmantur,  quia  alias  posset 
parochus  a  suis  parochianis  simul  accipere 
plura  stipendia,  partim  ex  testamentis,  par- 
tim  a  vivis  offerentibus,  et  omnibus,  et  obli- 
gationi  suoe  parochire  simul  una  Missa  salis- 
facere,  quod  est  valde  absurdum.  Quando 
ergo  tot  eleemosynis  seu  stipendiis  onuslus 
est,  debet,  quoad  commode  possit,  curare,  ut 
per  se,  vel  alios,  omnibus  integre  satisfaciat; 
vel,  si  hoc  non  potest  (quod  rarissime  eve- 
niet)  adnioneat  eos,  qui  stipendia  offerunt,  ut, 
vel  ipsimet  sibi  provideant,  vel  certe  contenti 
sint  ea  oblatione ,  quam  ipse  pro  eis  facere 
potest.  Cui  doctrina^  videtur  consentire  Na- 
varr.,  cap.  25,  num.  92. 

7.  Advertendum .  —  Hac  vero  occasione 
hic  obiter  qureri  solet,  an  parochus,  qui  multa 
slipendia  Missarum  congregat,  eaque  postea 
inler  sacerdotes  stipendiarios  distribuit,  pos- 
sit  licite  aliquam  partern  sibi  retinere,  vel 
ratione  sollicitudinis  et  laboris,  vel  certe, 
quia  stipendium  sibi  datum  est  pingue,  vel 
summum  intra  latitudinem  eequalis  stipendii, 
quod  autem  ipse  dat  aliis,  est  etiam  justum, 
magis  lamen  moderatum,  vel  eliam  mini- 
mum.  Quidam  negant  hoc  licere,  Major  in  4, 
dist.  45,  qua3st.  3,  dub.  2;  Navarr.,  cap.  25, 

num.  91;  Cordub.,   dicla  quasst.  4,  dub.   1, 
quia  voluntas  dantis  slipendium  est,  ut  totum 


illud  detur  sacerdoti  pro  se  Missam  dicenti; 
et  ideo  alius  non  habet  justum  titulum  par- 
tem  aliquam  usurpandi.  Contrariuin  tenet 
Soto,  dicto  lib.  9  de  Just.,  qusest.  3,  art.  1, 
ubi  peculiariler  ioquitur  de  parochis,  qui  in 
sua  parochia  hoc  onus  suscipiunt,  ratione  cu- 
jus  possunt  aliquid  accipere.  Ego  vero  censeo 
intrinsece  non  esse  hoc  contra  justiliam,  non 
solum  ratione  illius  oneris,  sed  etiam,  quia 
nulli  fit  injuria  in  ea  distributione,  seu  quasi 
commutatione.  Suppono  enim  dari  stipendia- 
rio  sacerdoti  justum  stipendium  in  omni  ri- 
gore,  nam  alioqui  fieret  illi  injuria ;  hoc  autem 
servato,  nulla  fit,  etiam  si  intra  latitudinem 
justi  minimum  detur;  neque  etiam  fit  injuria 
ei,  qui  dedit  stipendium,  quia  Missa  ejusdem 
valoris  pro  illo  offertur;  nulli  ergo  fit  injuria. 
Ralio  autem  a  priori  est,  quia  parochus  vel 
sacerdos,  qui  primo  accipit  stipendium,  sta- 
tim  acquirit  dominium  illius  sub  obligatione 
dicendi  Missam  alteri ,  quam  potest  per  se 
vel  aiium  implere ;  ergo,  si  postea  satisfaciat 
integre  illi  ob!ationi,nulli  facit  injuriam,  etiam 
si  minori  stipendio  dato  id  assequatur,  quia 
jam  non  se  gerit,  ut  pure  oeconomus,  sed  ut 
dominus  accepli  stipendii,  ad  quem  spectat, 
obligationem  illam  implere,  ut  commode  po- 
tuerit.  Unde  potest  exemplis  moralibus  hoc 
declarari.Nam,  si  dominus  committat  famulo 
tantam  pecunias  quantitatem,  ut  triticum  talis 
qualitalis  tanti  emat,  quamvisfamulus  minori 
pretio  illud  postea  cornparet,  non  potest  sibi 
usurpareresiduam  pecunias  quantitatem,  quia 
non  erat  dominus  illius ;  unde  non  habet  ti- 
tulum  ad  retinendam  illam.  Si  vero  famulus 
statim  fieret  dominus  illius  pecunias  ex  con- 
sensu  dantis,  sub  obligatione  dandi  triticum 
talis  qualitatis  et  conditionis,  quamvis  postea 
minori  pretio  emeret,  reliquam  pecuniam  re- 
linere  posset.  In  praesenti  igitur  parochus  non 
se  gerit  priori,  sed  hoc  posteriori  modo;  ergo 
in  rigore  non  est  injustus,  eam  partem  reti- 
nendo.  Aliud  exemplum  esse  potest :  si  quis, 
anticipata  pecuniae  receptione,  vendat  triti- 
cum  postea  reddendum,  illudque  deinceps  mi- 
nori  pretio  emat,  satisfaciet  priori  emptori, 
integram  tritici  quantitalem  illi  reddens.  Po- 
test  vero  differentia  aliqua  in  his  exemplis 
assignari,  quia  in  eis,  sicut  potest  quis  reti- 
nere  residuam  pecunias  partem,  ita,  si  opus 
esset  aliquid  de  suo  adjicere,  ut  obligationem 
impleret,  teneretur  idfacere;  et  ita  potest  in- 
terdum  accidere ;  at  vero  in  prassenti  nullum 

est  periculum,  quod  oporteat  inlerdum  paro- 
chum  plus  stipendii  dare,  quam  acceperil. 
Dico  tamen  hoc  esse  accidentarium.  Nam  ex 
vi  obligationis,  vel  per  seipsum  debet  satis- 
facere  obligationi,  vel  cerle  dare  totum  sti- 
pendium  necessarium,  ut  per  alium  satis- 
faciat.  Hoc  denique  patet  quotidiano  exemplo 
habentium  capellanias,  quibus  salisfaciunt, 
per  alios  Missas  dicendo,  dando  eis  stipendia 
justa,  quamvis  ipsi  multo  uberiora  recipiant, 
et  apud  se  reliquam  partem  retineant.  Sed, 
quanquam  hsec  in  rigore  vera  sint,  nihilomi- 
nus  haec  veluti  commulatio  habet  speciem 
turpis  lucri;  et  ideo  consulenda  non  est,  sed 
potius  corrigenda,  quoad  fieri  possit;  quod  si 
non  possit,  erit  toleranda. 

SECTIO  IV. 

Utrum  sacerdotes  pauperes  possiut  accipere  duplicata 
stipendia. 

1 .  Aliqui  graves  auctores  ila  affirmant, 
saltem,  quando  unum  stipendium  non  sufficit 
ad  integram  diei  sustentationem,  non  solum 
quoad  victum  et  vestilum  propriae  personae, 
sed  etiam  ad  alendam  suam  familiam,  et  con- 
sanguineos  etiam,  si  sub  illius  cura,  et  in  ejus 
familia  sint.  Unde  consequenler  dicunt,  tot 
posse  accipere  stipendia  pro  una  Missa,  quot 
sufficiant  ad  hujusmodi  sustentationem  inte- 
gram.  Ita  senlit  Cano,  12  de  Locis,  cap.  13, 
ad  1 0 ;  Soto,  lib.  9  de  Justit.,  qusest.  3,  art.  1 , 
in  fine,  et  in  4,  dist.  13,  quaest.  2,  art.  1,  in 
fine;  et  nonnulli  ejusdem  ordinis  Theologi 
idem  docenl  et  consulunt.  Fundamentum  est, 
quia,  qui  altari  deservit,  de  altari  vivere  de- 
bet.  Ilem,  quia  non  est  cogendus  sacerdos 
pauper  mendicare,aut  aliquo  indecente  modo 
victum  quaerere,  ut  constal  ex  Trid.,  sess. 
22,  cap.  2  de  Refor.  Et  confirmatur,  nam 
Papa  inlerdum  concedit  pauperibus  religiosis 
vel  Ecclesiis,  ut  minori  sacrificiorum  numero 
pluribus  stipendiis  salisfaciant;  Episcopi 
etiam,  si  expedire  judicant,  inlerdum  mi- 
nuunt  numerum  Missarum  ex  obligalione  di- 
cendum,  ut  supra  insinuavimus ,  et  probat 
etiam  Trid.,  sess.  22,  cap.  4;  ergo  signum 
est,  hoc  non  continere  inlrinsecam  injusti- 
tiam,  quia  alias  non  posset  Papa  ,  vel  Epis- 
copus,  alios  privare  jure  suo,  si  illud  habe- 
rent.  Soto  vero  et  alii  addunt  limitatioaem, 

2.  Auctores  prsedicti  rejiciuntur.  —  Sed  in 
primis  hi  auctores  in  duobus  non  videntur 
mihi  consequenter  loqui  :  primo  in  prsedicta 
limitatione;  nam,  si  fundamentum  hujus  sen- 
tenlise  verum  est,  stipendium  illud,  quod  est 
insufficiens  ad  preedictam  sacerdolis  susten- 
tationem,  non  est  sequale  neque  justum  ;  ergo, 
qui,  illo  tantum  dato,  postulat,  ut  pro  se  solo 
sacrificium  offeratur,  injustam  rem  postulat; 
ergo,  quamvis  alius  fortasse  paupertate  coac- 
tus  icl  promittat  (juramentum  secludo),  non 
tenetur  lalem  promissionem  implere,  sed  po- 
test  se  indemnem  servare;  vel,  si  e  contrario 
tale  slipendium  non  est  ita  insequale,  quin 
alter  possit  juste  petere,  ut  pro  se  solo  offe- 
ratur  sacrificium,  sufficiet  ad  eamdem  obli- 
gationem  implicita  seu  virtualis  voluntas, 
quam  habent  omnes,  quihujusmodi  stipendia 
conferunt  sub  hac  existimatione  et  spe.  Se- 
cundo,  non  videntur  prsedicti  auctores  con- 
sequenter  loqui,  limitando  hanc  sententiam 
ad  solos  pauperes  sacerdotes,  quia  vel  illud 
stipendium  integrum  ,  ad  sacerdotis  susten- 
tationem  sufficiens,  et  ex  multorum  eleemo- 
synis  resultans,  est  de  se  justum  stipendium 
vel  superexcedens;  hoc  secundum  ab  eis  non 
dicitur,  nec  dici  potest  consequenter ;  si  au- 
tem  dicatur  primum,  sequitur,  etiam  sacer- 
dotem,  alias  divitem,  posse  totum  illud  sli- 
pendium  accipere,  quia  etiam  ipse  habet  jus 
vivendi  ex.  altari,  cui  deservit;  quod  autem 
alias  dives  sit,  est  per  accidens,  «t  nihil  im- 
pedit,  quominus  ille  possit  uti  jure  suo,  ut 
supra  declaratum  est;  quodsi  absurdum  est, 
hanc  licentiam  dare  divitibus  sacerdotibus,  ut 
revera  est,  nullum  est  fundamentum,  ut  pau- 
peribus  tribuatur. 

3.  Conclusio.  —  Occurritur  objectioni.  — 
Dico  ergo ,  non  posse  pauperes  sacerdotes 
plura  stipendia  justa,  seu  lege  aut  communi 
aestimatione  taxata,  pro  una  Missa  accipere. 
Ita  tenet  Navarr.,  cap.  25,num.92;  Corduba, 
dict.  quaest.  4,  dub.  2.  Ratio  est,  quia  pau- 
pertas  (seclusa  extrema  necessitate,  de  qua 
nunc  non  agimus)  non  dat  facultatem  acci- 
piendi  rem  alienam,  invito  domino,  aut  ven- 
dendi  rem  carius,  quam  valet;  nec  merce- 
narius  aut  miles  potest  aliquid  ultra  suam 
mercedem ,  aut  justum  stipendium  accipere 
ratione  paupertatis:  ergo  nec  sacerdos  ob 
paupertatem    potest   accipere    aliquid    ultra 

scilicet,  nisi  is,  qui  dat  stipendium,  expresse  justum  stipendium;  ergo  non  potest  duo  sti- 
postulet,  ut  pro  se  solo  Missa  dicatur,  et  ipse  pendia  accipere;  nam  supponimus  ex  dictis, 
illam  promitlat;  nam  tunc  tenetur  servare  unum  eorum  esse  justum  et  fequale;  ergo  al- 
pacti  fidem.  terum  erit  ultra  justitiae  sequalitatem.  Et  con- 

firmatur,  quia  sacerdos,  qui  ob  infirmitatem 
vel  aliud  impedimentum  non  potest  facere 
sacrum,  non  potest  vel  unum  stipendium  ac- 
cipere,  decipiendo  alium  ,  pro  quo  non  est 
Missam  dicturus,  ut  siuf  paupertati  subve- 
niat;  ergo  neque  ille,  qui  potest  unum  tantum 
facere  sacrum,  potest  titulo  paupertatis  post 
primum  stipendium  accipere  secundum,  quia 
postquam  obligatus  est  ad  Missam  pro  uno 
dicendam  juslo  et  aequali  stipendio,  perinde 
se  liabel  respectu  alterius,  ac  ille  qui  cele- 
brare  non  potest.  Dices,  hsec  argumenla  sup- 
ponere  quodlibet  ex  illis  stipendiis  esse  per 
se  justum  et  sequale;  quod  tamen  alii  auctores 
non  admittunt.  Sed  hoc  sufficienter  funda- 
tum  est  in  sectione  2;  et  ex  ipsismet  terminis, 
quibus  utimur,  videtur  per  se  notum  ;  suppo- 
nimus  enim,  hoc  slipendium  esse  justa  lege 
taxatum,  vel  communi  consuetudine  et  aesti- 
matione,  quae  sunt  regulae  justi  pretii,  vel 
stipendii.  Sed  adhuc  dicere  possunt,  hanc 
sequitatem  justi  stipendii  non  esse  omnino 
absolutam,  sed  respeclivam.  Unde  licet  res- 
pectu  divitis,  quodlibet  illorum  sit  sufficiens 
et  aequale  stipendium,  tamen  respectu  pau- 
peris  est  insequale.  Sed  hoc  facile  refellitur  ex 
dictis;  nam  conditio  paupertatis,  vel  divitia- 
rum ,  impertinens  est  ad  eequalitatem ,  seu 
condignitatem  stipendii ;  quee  non  ex  condi- 
tione  personee ,  sed  ex  ministerio  pensanda 
est,  ut  patet  ex  dictis  sectione  praecedente,  et 
exemplis  militum,  et  aliorum  operariorum. 
Et  ratio  est,  quia  paupertas  obligare  potest 
ad  subveniendum  indigenli  ex  misericordia, 
non  tamen  obligat  ex  justitia  ad  dandum  mi- 
nistro  omnia,  quibus  indiget,  sed  quod  mi- 
nisterio  ejus,  juxta  preescriptam  legem  seu 
mensuram,  debitum  est. 

4.  Consectarium.  —  Rationes  Soti  et  Cani 
quid  probent.  —  Unde  consequenter  infero, 
si  talia  stipendia  non  sint  integra,  qualia  lege 
taxata  sunt,  tunc  posse  sacerdotem ,  vel  a 
diversis,  vel  ab  eodem,  tot  stipendia  pro  una 
Missa  accipere,  quot  sufficiant  ad  justum  sti- 
pendium,  et  lege  taxatum  conficiendum,  quia 
tunc  fit  injuria  sacerdoli ,  et  ipse  potest  se 
indemnem  servare,  et  hoc  probanl  rationes 
Soti  et  Cani,  qui  non  tam  differunt  ab  aliis 
auctoribus,  in  hac  formali  conclusione,  quod 
pro  una  Missa  tantum  licet  unum  justum  sti- 
pendium  accipere,  quam  in  modo  definiendi 
et  taxandi  hoc  justum  stipendium.  Limitat 
autem  Corduba  hoc  ultimum  corollarium,  nisi 
sacerdos  expresse  promittat,  se  dicturum 
Missam  tantum  pro  uno ,  etiam  si  ineequale 


dederit  slipendium;  sed,  ut  /lixi,  stando  in 
rigore  justiliae,  haec  limitalio  hon  videlur  ne- 
cessaria,  quia  tali  sacerdoti  fit  injuria;  cogi- 
tur  cnini  ob  paupertalem  ineequale  slipen- 
dium  acceptare;  potest  ergo ,  non  obstante 
priori  pacto ,  se  indemnem  servare;  sicut 
famulus  aut  operarius,  cui  condigna  merces 
non  tribuitur,  potest  damnum  suum,  ut  po- 
tuerit,  resarcire,  etiam  si  in  principio  ob  pau- 
pertatem  coactus  sit  pacisci  pro  injusto  et 
ineequali  stipendio;  et  similiter,  qui  ob  ne- 
cessitalem  cogitur  triticum  emere  injusto 
pretio,  polest  sine  injustitia,  alia  via  se  in- 
demnem  servare.  Dixi  autem,  ex  vi  justitise, 
nam  si  sacp-dos  omnino  voluntarie  contentus 
sit  illo  stipendio,  et  promillat,  se  integre  sa- 
crum  oblaturum  pro  tali  persona,  tunc  ad 
implendum  tenebitur,  magis  ratione  promis- 
sionis  simplicis  quam  stipendii. 

5.  Notatu  dignum.  —  Ad  fundamentum 
prioris  sententise  jam  supra  declaratum  est, 
justum  stipendium  Missee  non  esse  pensan- 
dum  ex  his  omnibus,  quibus  sacerdos  indiget 
ad  integram  diei  sustentationem.  Quocirca, 
si  sacerdos  pauper  sit,  fideles  ex  misericordia 
et  pietate  debent  illi  subvenire;  ipse  tamen 
non  potest  injusto  titulo  res  alienas  usurpare. 
Sed  ne  mendicare  cogatur,  quod  non  decet 
in  his,  quipaupertatem  voluntariam  non  pro- 
fitentur,ad  Episcopi  curam  pertinet,  vel  eum 
non  ordinare,  vel  ei  de  necessariis  providere. 
Ad  confirmationem ,  imprimis  posset  argu- 
menlum  illud  in  contrarium  retorqueri;  nam, 
si  ad  idfaciendum  Pontificis  auctoritas  et  dis- 
pensatio  necessaria  est,  ergo  per  se  ac  pro- 
pria  auctoritate  id  facere  non  licet.  Deinde 
dicitur,  nec  Episcopos  id  posse  facere,  nisi, 
vel  quando  reclditus  sunt  insufficienles  ad 
tantum  Missarum  numerum,  vel  quando  aliis 
justis  de  causis  ita  possunt  instiluentis  vo- 
luntatem  interpretari;  neque  etiam  Summus 
Pontifex  potest  id  facere  ex  mera  voluntate 
sua,  quia  non  est  dominus  omnium  lempora- 
lium  bonorurn,  etiam,  quae  Ecclesise  relicta 
sunt,  sed  dispensator;  et  ita  solum  hoc 
potest  per  modum  justae  dispensationis  ex 
causa  ralionabili ,  quae  esse  potest,  vel  ali- 
qua  ex  dictis,  vel  certe,  quia  jam  est  mo- 
raliter  impossibile,  omnibus  obligationibus 
ad  sequalitatem  satisfacere ;  et  ideo ,  vel 
dispensat ,  vel  inlerpretatur,  ut  satisfactio 
fiat  aliquo  prudenti  modo  possibili.  Accedit, 
quod  polest  Pontifex  ex  thesauro  Ecclesiae 
applicare,  quidquid  satisfactionis  in  eo  casu 
minuitur,  iis  qui  stipendia  Missnrum  relique- 

runt;  unde  pie  ac  probabiliter  creditur  ita 
facere. 

DISPUTATIO  LXXXVII. 

DE    MINISTRO    AD    SACRIFICIUM    NECESSARIO , 
EJUSQUE    OBLIGATIONE. 

Sacerdotes  sunl  proprii  ministri  hujus  sa- 
crificii.  —  Explicuimus  obligationes  omnes, 
pertinentes  ad  sacerdotes.  qui  sunt  proprii 
minislri  hujus  sacrificii ;  quia  vero  ipsi  etiam 
indigent  aliquibus,  vel  saltem  aliquo  sibi  in 
hoc  ministerio  deserviente  (quod  etiam  inter 
ceeremonias  Missee  ab  aliquibus  computatur, 
ideo  de  hujusmodi  ministro  duo  breviter  vi- 
denda  sunt.  Primum,  quanta,  et  qualis  sit 
ejus  necessitas  ;  deinde,  queenam  obligationes 
ad  illum  pertineant. 

SECTIO  I. 

Utruni  ad  sacrificiurn  Missse  peragendum,  unus  aut 
plures  ministrantes  necessarii  sint. 

\.  Ratio  difficultatis  est,  quia  Sother  Papa, 
ut  Gratianus  refert,  in  c.  Hoc  quoque ,  de 
Consecr.,  dist.  I,  pra?cepit,  ut  nullus  pres- 
byter  Missarum  solemnia  celebrare  pree- 
sumat,  nisi  duobus  preesentibus,  sibique 
respondentibus;  quod  etiam  preecepisse  Ana- 
clelum,  colligi  potest  ex  ejus  epistola  1 ,  ubi 
de  sacerdotibus  agens,  sic  inquit :  Ipsi,  quando 
Domino  sacrificant,  non  soli  hoc  agere  debent, 
sed  testes  secum  adhibeant,  ut  Domino  perfecte 
in  sacratis  Deo  sacrificare  locis,  probentur. 
Et  postea  de  Episcopo  addit,  ut  plures  testes 
adhibeat,  quam  alius  sacerdos,  ut  refertur 
etiam  in  cap.  Episcopus,  de  Gonsecr.,  dist.  1 . 
Unde  preeceptum  hoc  ex  Sothero  et  Anacleto 
refert  Microlog.,  de  Rebus  Eccles.,  cap.  2,  et 
simile  refert  Burch.,  lib.  3,  cap.  68,  ex  Con- 
cil.  Nannet.,  cap.  30.  Et  ratio,  quee  ex  his 
decretis  sumitur,  est;  quia  sacerdos  in  Missa 
seepe  loquitur  cum  multis,  ut,  eum  dicit  : 
Dominus  vobiscum,  et,  Orate  fratres,  Bene- 
dicat  vos  omnipotens  Deus;  et  quod  diffici- 
lius  est,  seepe  canon  facit  mentionem  plu- 
rium  offerentium  et  circumstantium ,  imo  et 
communicanlium ,  ut  patet  ex  illis  verbis  : 
Quolquot  ex  hac  altaris  participatione  sump- 
serimus,  omni  benedictione  ccelesti,  et  gratia 
repleamur.  Unde  Walfrid.  Strabo,  lib.  de 
Rebus  Eccles.,  cap.  22,  illam  dicit  esse  legi- 
timam  Missam,  in  qua  adsunt  sacerdos,  res- 
pondens,   offerentes    et   communicantes.   In 


contrarium  vero  est  Ecclesiee  consuetudo, 
qua  receptum  est,  ut  seepe  Missee  dicantur, 
uno  tantum  assistente  et  respondente.  Unde 
in  Concil.  Mogunt.  I,  c.  43,  solum  requiritur, 
ul  presbyter  non  celebret  solus,  quamvis  ea- 
dem  ratio  supra  tacta  ibi  adjungatur,  scilicet, 
nam  quomodo  dicet,  Dominus  vobiscum,  Sur- 
sum  corda,  et  alia  similia,  cum  alius  nemo 
cum  eo  sit? 

2.  In  hac  re  possunt  esse  duee  extremee  sen- 
tentiee.  Prima  est  heereticorum  hujus  tempo- 
ris,  qui  graviter  reprehendunt  Missas  solita- 
rias  (quas  vocant),  seu  privatas,et  preesertim 
eas,  in  quibus  nulli  communicant  preeter  sa- 
cerdotem.  Fundanturque  in  exemplo  coenee 
Dominicee;  Christus  enim,  multis  astantibus 
hoc  sacrificium  perfecit,  et  simul  sumpsit,  et 
distribuit  omnibus  qui  preesentes  aderant, 
et  subjunxit,  hoc  facite;  ita  ergo  ex  ordina- 
tioneilliusperagendum  est.Secunda  sententia 
esse  potest,  Missam  posse  celebrari  sine  ullo 
ministro,  quia  jure  divino  hoc  non  est  prohi- 
bitum,  neque  jure  etiam  Ecclesiastico  constat 
in  hoc  aliquid  esse  preescriptum.  Nam  illa 
jura  Pontificia  antiquata  sunt,  ut  videbimus. 
Concilium  autemMoguntinumprovinciale  est, 
unde  non  potest  generalem  obligationem  in- 
ducere;  neque  ratio  ejus  videtur  convenienter 
adjuncta;  alias  etiam  sacerdos  non  posset 
Ecclesiasticum  officium  dicere  sine  ministro, 
quia  etiam  dicit :  Dominus  vobiscum.  Respon- 
dent  aliqui ,  non  esse  simile,  quia,  quando 
sacerdos  solus  recitat,  non  debet  dicere,  Do- 
minus  vobiscum,  sed,  Domine  exaudi  oratio- 
nem  mearn.  Ita  Durand.,  lib.  2  de  Ritibus 
Eccles.,  cap.  15,  qui  falso  in  eamdem  senten- 
tiam  citat  Durand.,  lib.  4  Ration.,  cap.  14, 
et  revera  est  falsa  sententia,  ut  docet  Navar., 
lib.  de  Horis  canon.,  cap.  22,  et  multo  anlea 
significavit  Petrus  Damian.,  in  epist.  supra 
citata,  de  Dominus  vobiscum;  et  constat  satis 
ex  usu  Ecclesiee.  Addo,  etiam  esse  alia  verba 
in  canonico  officio,  quee  videntur  requirere 
plures  aslantes,  vel  saltem  ministrum  res- 
pondentem,  quae  nihilominus  diciintur  a  sa- 
cerdote,  clum  solus  recitat,  ut,  Oremus,  Bene- 
dicamus  Domino ,  etc.  Ergo  idem  potest  in 
Missa  fieri. 

3.  Prima  conclusio.  —  Notabile.  —  Auc- 
toris  sententia.  —  Dico  primo,  circa  hoc  nihil 
esse  jure  divino  preeceptum,  aut  prohibitum. 
Heec  conclusio  ex  parte  de  fide  est,  et  quoad 
omnia  videtur  mihi  certa.  Quod  enim  jure 
divino  non  sit  preeceptum,  ut  quoties  Missa 
offertur,  et  Eucharistia  consecratur,  assisten- 

tibus  distribuatur,  in  superioribus  Late  pro- 
batum  est;  ubi  etiam  e  converso  oslendimus, 
non  esse  proeeeptum  jure   divino    eis,   qui 
Missi.e  assistunt,  ut  in  ea  communicent;  hsec 
enim  duo  correlativa  sunt;  nec  posset  unum 
sine  alio  praecipi.  Videantur  supra  dicta,  ne 
eadem  repelantur.  Deinde  est  etiam  de  fide, 
non  esse  jure  divino  praeceptum ,  ut  Missa 
coram  multis  ministrantibus,  et  assistentibus 
dicatur,  et  non  possit  cum  uno  solo  dici;  hoc 
etiam  probat  salis  usus  Ecclesiae,  qui,  cum  sit 
fere  universalis  et  ab  Ecclesia  generaliter  ap- 
probatus,  non  potest  errorem  continere;  non 
est  ergo  contra  divinam  prohibilionem.  Ne- 
que  existimo  hanc  consuetudinem  esse  parum 
antiquam,  quamvis  id  significet  Odo  Came- 
racensis,  in  expositione  canonis  dicens  :  Cum 
primitus  Missx  sine  collecta  non  fierent,  pos- 
tea  mos  inolevit  Ecclesise  solitarias  et  maxime 
in  coznobiis  fieri  Missas.  Nihilominus  tamen 
hunc  morem  esse  valde  anliquum  colligi  po- 
test  ex  Gregor.,  lib.  4  epistolar.,  c.  43,  alias 
87,  ubi  prohibet,  Missas  publicas  fieri  in  quo- 
dam  monasterio,  ne  in  servorum  Dei  secessi- 
bus,  popularibus  occasio  prsebeatur  ulla  con- 
ventibus;  simile  quid  habet  lib.  4,  epist.  46, 
alias  c.  146,  ubi  prohibet,  Missas  publicas  in 
quodam  loco   celebrari,  ubi  tamen  Missam 
fieri    permiltit    idem    lib.   7,    epist.    71,    et 
lib.  8,  epist.  3,  quibus  locis,  etiam  facit  men- 
tionem  Gregor.  privatorum  oratoriorum,  in 
quibus  Missee  dici  solebant,  non  tamen  pu- 
blice,   ne  cum   populi   concursu  fierent;    et 
homil.  37  in  Evangel.  refert,  Cassium  Nar- 
niensem   Episcopum,    aliquando    in   privato 
oratorio  celebrasse,    quod  ad  Ecclesiam  ire 
non  valeret.  Augustin.  etiam,  22  de  Civit., 
c.  8,  meminit  cujusdam  Missse  privatim  dictee 
in  privato  loco;  et  de  S.  Gregorio  Nazianzeno 
refert  Sozomenus,  lib.  7  Hist.,  c.  5,  sacrifi- 
care  solitum  in  exigua  cellula  in  privato  ora- 
torio;  et  Niceph.,  lib.  8,  c.  31,  ait,  Lucianum 
Martyrem  sacrificasse  in  carcere,  et  suo  pec- 
tore  pro  altari  usum  esse,  cum  jaceret  onustus 
catenis.  Constat  autem  ad  hsec  loca,  et  in  hu- 
jusmodi  sacrificiis,  non  potuisse  audientium 
seu  ministrantium  multitudinem  congregari. 
Item  de  Consecrat.,  dist.  1,  in  c.  Et  hoc,  re- 
fertur  ex  August.,  ut  Missse  peculiares,  quee 
diebus  solemnibus  fiunt,  non  ita  publice  fiant, 
ut  propter  eas  populus  a  publicis  Missarum 
solemnibus  abstrahatur.  Deinde  probatur  ra- 
tione,  quia  nullibi  tale  praeceptum  divinum 
habetur  scriptum,  neque  ex  traditione  colli- 
gitur,  sed  polius  contrarium,  ut  ostensum  est. 


Neque  ex  facto  Christi.   tum  quia ,  ut   srepe 
dictum  est,  non  omnes  eircumstantiaj  illius 
facti   positas  sunt    in   praceepto ;  tum    eliam 
quia  alias  oporleret,  ut  minimum,  duodccim 
personas  Missae  astare,  quia  Christus  coram 
totidem  celebravit;  et  eadem  ralione  oporte- 
ret  non  plures  adesse;  quae  constat  satis  esse 
absurda.  Unde  eliam  sumitur  argumentum, 
quia   non  potest,   vel  apparenli  argumento, 
designari  numerus  astantium,  vel  minislran- 
tium,  qui  ex  jure  divino  necessarius  sit  ad 
Missam  dicendam ,  ila  ut  cum  minori   licite 
fieri  non  possit ;  ergo  signum  est  nullam  mul- 
titudinem  esse  necessariam.  At  vero,  quod 
neque  unus  minister,  qui  sacerdoti  inserviat, 
necessarius  sit  jure  divino,  non  est  ita  de  fide 
certum,  ut  oppositum  asserere,  haereticum  sit 
vel  erroneum,  quia  non  est  contra  ullam  de- 
finitionem    aut    traditionem    Ecclesiae;    imo, 
cum  factum  ipsum  sit  consentaneum  consue- 
tudini,  et  praecepto  Ecclesiee,  ut  infra  dicam, 
non  est,  cur  sit  erroneum,  dicere  ex  divino 
jure   manasse.   Nihilominus   tamen  existimo 
hoc  esse  omnino   falsum,    et    conclusionem 
positam,  etiam  quoad  h^nc  partem,  esse  ve- 
rissimam,  quia  in  Scriptura  nullum  est  funda- 
mentum  hujus  divini  juris,  ut  constat  ex  ar- 
gumento  facto;  neque  etiam  in  traditione,  quia 
nulla  est  hujus  praecepti  mentio  in  antiquis 
Patribus;  imo  de  illis  Missis,  quae  privatim 
fiebanl  a  Sanctis  antiquis,  vel  in  oratoriis,  et 
solitariis  locis,  vel  in  cryptis,  aut  carceribus, 
non  constat,  utrum  aliquem  ministrum  in  eis 
haberent.  Preeterea  nulla  est  sufficiens  ratio 
acl   fingendum  hujusmodi    praeceptum    divi- 
num  ;  nam  si  ratio  sacrificii  secundum  se  con- 
sideretur,  non  repugnat  a  solo  sacrificanle 
fieri,  ul  ex  supra  dictis  constat;  neque  in  hoc 
excogitari  potest  aliqua  intrinseca  malitia; 
si  vero  consideretur  peculiaris  institutio  hujus 
sncrificii,  tota  substantia  ejus  potest  fieri  a 
sacrificante  sine  ullo  ministro;  imo  et  inter- 
dum  fieri  potest  cum  debita  reverentia,  quse 
per  se  non  pendet  ex  alterius  ministerio ;  ergo 
non  est,  cur  fingatur  tale  prseceptum  jure  di- 
vino  latum. 

4.  Secunda  conclusio.  —  Quot,  quibusque 
modis  dici  soleant  Missse  tum  privatse,  tum 
publicse.  —  Qusesito  satisfit.  —  Dico  secundo, 
jure  Ecclesiastico  necessarium  esse,  per  se 
loquendo,  saltem  unum  ministrum  praeter 
sacerdotem  sacrificantem,  non  tamen  plures, 
nisi  in  Missis  solemnibus.  Ha?c  est  communis 
sententia  auctorum,  quos  statim  referam.  Ad 
quam  explicandam  est  imprimis  supponenda 

illa  distinctio  Missae  in  solemnem  seu  publi- 
cam,  et  particularem  seu  privatam.  Quibus 
vocibus  caute  hoc  tempore  utendum  est  prop- 
ter  haereticos,  qui  Missas  privatas  damnant; 
eas  autem  praecipue  vocant  privatas,  in  qui- 
bus  nemo  precter  sacerdotem  communicat 
sacramentaliter;  quorum  sensum  damnans 
Concil.  Trident.,  sess.  22,  c.  6,  et  can.  8, 
dicit ,  has  Missas  communes  censendas  esse, 
partim,  quod  in  eis  populus  spiritualiter  com- 
municet,  partim  vero,  quod  a  publico  Ec- 
clesise  ministro,  non  pro  se  tantum,  sed  pro 
omnibus  fidelibus,  qui  ad  corpus  Christi  per- 
tinent,  celebrentur ;  quae  posterior  ratio  uni- 
versalior  est;  semper  enim  sacerdos  offert, 
Ecclesiee  nomine,  ut  publicus  legatus  pro  toto 
orbe,  ut  ex  canone  Missee  consta t;  et  ex  Chrys. , 
homil.  5  de  Verbis  Isaiae,  et  26  in  Matth.,  et 
ex  aliis  multis  supra  adductis.  Sed  quanquam 
in  hac  verborum  significatione  hoc  verum  sit, 
tamen  aliis  rationibus  constat,  quasdam  Mis- 
sas  peculiares  vel  privatas  dici,  ut  a  publicis 


vel  communibus  distinguantur;  sic  enim  in 
terdum  dicuntur  Missae  peculiares,  quae  juxta 
propriam  devotionem  dicuntur  de  aliquo 
Sancto,  vel  de  Trinitate,  etc,  et  non  juxta 
commune  officium  Ecclesiee;  et  ita  sumitur 
heec  vox  in  cap.  Quidam  laicorum,  de  Cele- 
brat  Miss.,  et  nunc  communiter  hee  dici  solent 
Missse  votivse,  distinguunturque  a  Missis  de 
die,  aut  de  tempore.  Alio  modo  dici  solent 
Missee  privatee  seu  peculiares,  quee  speciali  in- 
tentione  pro  aliquo  negotio,  vel  pro  aliqua 
persona  offeruntur,  ut  pro  defunctis,  pro 
Rege,  fructibus,  etc.,a  quibusnon  excluditur 
generalis  oblatio  et  deprecatio;  hoc  enim 
nunquam  fieri  licite  potest,  ut  supra  diximus; 
sed  quia  ex  peculiari  intentione  pro  aliqua  re 
speciali  fiunt,  hoc  tilulo  privatee  dici  possunt; 
et  e  contrario,  quee  absolute  pro  omnibus  of- 
feruntur  sine  peculiari  applicatione,  dicentur 
communes  seu  publicae;  quae  tamen  vocum 
significatio  ad  preesens  institutum  nil  refert. 
Alio  item  modo,  et  satis  juxta  vulgi  consue- 
tudinem,  nunc  dici  solent  Missee  publicee  seu 
solemnes,  quee  canuntur;  privatae  vero,  quae 
tantum  recitando  dicuntur;  nam  communiter 
cantus  adjungitur  propter  populi  frequentiam 
et  solemnitatem,  et  ideo  quando  sine  cantu 
dicitur  Missa,  per  se  non  censetur  requirere 
hanc  populi  frequentiam,  et  ideo  privata  di- 
citur.  Unde  ad  heec  duo  membra  sic  explicata 
potest  facile  applicari  conclusio  posita,  quam- 
vis  formaliter  loquendo,  si  solam  solemnita- 
tem  cantus  attendamus,  nihil  repugnet,  Mis- 

sam  hoc  modo  cantari  cum  uno  solo  ministro, 
etiam  si  nulli  alii  assistant;  quod  neque  per 
se  malum  est,  neque  aliquo  jure  Ecclesiastico 
reperitur  prohibitum;  imo  in  aliquibus  par- 
vis  oppidis  interdum  ita  fit,  nec  reprehen- 
sione  dignum  censetur;  quamvis  enim  raro 
accidat,  ad  hujusmodi  Missam  aliquem  popu- 
lum  non  congregari,  tamen,  si  id  acciderit 
propter  inertiam,  aut  occupationem,  vel  rari- 
tatem  populi,  non  ideo  male  ageret  sacerdos, 
suam  solemnitatem,  quantum  in  se  est,  adhi- 
bendo.  Alio  ergo  modo  dicitur  Missa  publica, 
quae  signo  dato  cum  publica  populi  convoca- 
tione  in  publico  loco,  et  certo  tempore  ad 
populi  conventum  destinato,  fit;  quomodo  lo- 
quitur  Gregor.  citatis  locis,  et  Augustin.  in 
dict.  c.  Et  hoc  attendendum.  Et  haec  quidem 
Missae,  quamvis  de  se  publicae  sint,  non 
tamen  ita  requirunt  populi  conventum,  ut,  si 
fortasse  deficiat,  sine  illo  dici,  aut  fieri  licite 
non  possint,  quia  licet  populus ,  vel  praeci- 
piatur,  vel  invitetur,  ut  ad  illas  conveniat, 
tamen  sacerdos  non  prohibetur  eas  dicere,  si 
per  possibile  vel  impossibile,  populus  adve- 
nire  negligat.  Ex  hoc  ergo  solo  capite  non 
requiruntur  etiam  ad  has  Missas  in  rigore 
plures  assistentes  vel  ministrantes.  Adjungi 
tamen  solet  in  his  Missis  qua^dam  peculiaris 
solemnitas,  juxta  ecclesiasticum  ritum,  juxta 
quem  dici  solent  cum  diacono,  subdiacono, 
acolythis,  etc,  et  hee  dicuntur  proprie  Missae 
solemnes,  de  quibus  loquitur  D.  Thom.  hic, 
art.  5,  ad  12,  dum  ait,  quod  in  solemni 
celebratione  Missae  plures  debent  adesse; 
quod  in  sensu  composito  (ut  sic  dicam)  est 
per  se  notum ,  quia  de  intrinseca  ratione 
hujus  solemnitatis  est  pluralitas  ministran- 
tium;  si  ergo  Missa  debet  esse  solemnis,  ne- 
cesse  est,  ut  plures  in  ea  ministrent.  An 
vero  necesse  sit,  Missarn  interdum  fieri  cum 
hac  solennitate,  id  queeri  potest.  Et  dicen- 
dum  videtur  imprimis,  non  esse  necessa- 
rium,  ita  semper  fieri,  ut  constat  ex  usu  Ec- 
clesiae,  et  ex  facto  etiam  Christi  Domini; 
deinde  satis  esse  consentaneum  juri  etiam 
divino  ut  interdum  ita  fiat;  non  enim  sine 
causa  distincti  Ordines  instituti  sunt,  diaco- 
natus,  subdiaconatus,  etc,  sed,  ut  eorum 
munera  exerceantur;  maxime  autem  exer- 
centur  in  his  Missis  solemnibus.  Item,  hoc 
muitum  refert  ad  splendorem,  et  solemnita- 
tem  Ecclesiasticorum  officiorum,  et  ad  majo- 
rem  reverentiam  hujus  sacrificii,  et  ad  diffe- 
rentiam  festivitatum,  ut  cum  majori,  vel 
minori  pompa  et  solemnitate  fianl;  ac  deni- 

que  ad  populi  instructionem  vel  devotionem 
excitandam.  Unde  landem  concluditur,  posse 
quidem  alicubi  esse  obligationem  aliquas 
Missas  dicendi  cum  hac  solemnitate;  sed  quia 
de  hac  obligatione  non  est  una  generalis  lex 
pro  tota  Ecclesia  lata,  in  diversis  locis  seu 
Ecclesiis,  juxla  diversas  consueludines  aut 
peculiares  leges,  consideranda  et  servanda 
erit  talis  obligalio,  et  ea  supposita,  in  modo 
solemnitatis  adhibendo,  servandus  erit  ritus 
ab  Ecclesia  inslitutus,  juxta  ea,  quae  in  disp. 
83  et  84  dicta  sunt. 

5.  Juxta  hanc  ergo  acceptionem  Missae 
solemnis  seu  publicae,  Missa  privata  dicetur 
omnis  illa,  quae  cum  praedicta  solemnitate 
non  fit;  et  hoc  sensu  intelligitur  conclusio 
posita,  quod  in  Missis  privatis  non  requira- 
tur  pluralitas  ministrantium,  seu  assisten- 
tium,  etiam  ex  Ecclesiastico  jure,  quod  etiam 
docet  D.  Thomas,  citata  solutione  ad  12,  et 
alii  auctores,  et  constat  ex  communi  usu,  qui 
declarat,  vel  nunquam  fuisse  tale  praecep- 
tum  ab  Ecclesia  latum;  vel,  si  aliquando  fuit 
contraria  consueludine  generaliter  recepta, 
videntibus  et  consentientibus  Episcopis  et 
Ponlificibus  fuisse  abrogatum.  Et  quidem  D. 
Thomas  supra  significat,  nunquam  in  Eccle- 
sia  fuisse  hoc  praeceptum ;  nam  decretum 
illud  Sotheris  exponit  de  Missis  solemnibus, 
fortasse,  quia  ibi  dicitur  :  Nullus  Missarum 
solemnia  celebrare  prsesumat,  etc.,  nisi  cluo- 
bus  prsese?itibus;  sed  haec  difficilis  est  expo- 
sitio,  tum  quia  hoc  sensu  superfluum  est  tale 
praeceptum,  quia,  ut  supra  dicebam,  fieri 
non  potest  ut  Missa  solemnis  sine  pluribus 
ministris  celebretur,  quia  in  hoc  ejus  solem- 
nitas  consistit;  vel  certe  dicendum  erit,  ibi 
praecipi,  quod  omnes  Missse  cum  ea  solemni- 
tate  dicantur,  quod  est  difficilius,  et  contra 
D.  Thom.  mentem ;  tum  etiam  quia  ratio, 
quae  ibi  subjungitur,  generaliter  omnes  Missas 
comprehendit,  scilicet,  ut  sacerdos  apte  pos- 
sit  dicere,  Dominus  vobiscutn,  et  similia.  Unde 
Innocent.  III,  lib.  2  de  Mysteriis  M.issee,  c.  25, 
referens  hoc  praeceptum,  addit  haec  verba  : 
Verum  aliucl  esl,  necessitatis  articulus,  aliud 
religionis  contemptus ;  quibus  significat,  prae- 
ceptum  illud  obligare,  quando  commode  im- 
pleri  potest;  tamen  ob  necessitatem  praeter- 
mitti  posse.  Sed  revera,  nulla  alia  interve- 
niente  necessitate,  nisi  quia  non  sunt  plures, 
qui  velint  Missse  assistere  aut  ministrare, 
potestMissa,  uno  solo  ministrante,  dici,  quia 
revera  nullum  est  de  hac  re  praeceptum,  a 
cujus  observatione  oporteat  ob  necessitatem 


excusari.  Aliter  ergo  Alens.,  4  part.,  q.  36, 
memb.  5,  alias  quaest.  10,  membr.  5,  art.  2, 
§  7,  dicit,  quaedam  retroactis  lemporibus  sta- 
tuta  fuisse  ob  reverenliam  tanti  mysterii, 
quae  postea  abrogata  sunt  per  usum,  propter 
necessitatem  et  utilitatem.  Et  hujusmodi  est 
hoc,  de  quo  agimus;  mulliplicato  enim  nu- 
mero  presbyterorum,  et  utile,  et  necessarium 
fuit  cum  uno  ministro  celebrare,  ne  frequen- 
ter  cogerentur  sacerdotes  sacrificium  omit- 
tere.  Ratio  autem  in  praedicto  decrelo  allata 
congruitatem  quidem  habet,  non  tamen  ne- 
cessitatem;  nam,  cum  sacerdos  dicit,  Dominus 
vobiscum,  Ecclesiam  alloquitur,  ad  eamque 
intentionem  suam  referre  debet.  Unde  Odo 
Camerac,  ubi  supra ,  de  sacerdotibus  hoc 
modo  private  ministrantibus  ait  :  Cum  non 
habeant,  quam  pluraliter  collectam  salutent, 
nec  plurales  mutare  possint  salutationes,  con- 
vertunt  se  ad  Ecclesiam,  dicentes,  se  Eccle- 
siam  in  Ecclesia  salutare,  et  in  corpore  totum 
corpus  alloqui ,  et  virtute  totius  communionis 
in  Ecclesia  confici  sancta mysteria per gratiam 
Dei.  Neque  esse  quemquam  alicubi  fidelium, 
qui  vivificorum  non  fiat  particeps  sacrosanc- 
torutn ,  dum  in  corpore  Ecclesise  adhseret 
capiti,  velut  utile  membrum.  Et,  juxta  hunc 
sensum ,  exponit  particulam  illam  canonis, 
Et  omniutn  circumstantium,  non  tantum  de  iis 
qui  corporali  adsunt  praesentia,  sed  de  omni- 
bus,  qui  in  fide  cum  sacerdote  communicant, 
et  Ghristo  capiti  adhaerent,  ut  ibid.  latius  Ti- 
lelman.  exponit,  qui  eodem  modo  exponit 
illa  verba,  Vel  qui  tibi  offerunt,  etilla,  Quot- 
quot  ex  hac  altaris  participatione  sumpseri- 
mus,  scilicet,  vel  sacramentali  sumptione,  vel 
spirituali,  per  fidei  et  charitatis  unionem.  Dici 
etiam  posset,  merito  illa  verba  in  plurali  dici 
a  sacerdote,  quia  regulariter  solent  multi 
adesse,  et  ita  ex  intentione  sacerdotis  referri 
possunt  ad  circumstantes,  sive  unus  sit,  sive 
plures.  Alia  vero  verba  Anacleti  P.  minorem 
difficultatem  habent,  quia,  neque  voces  conti- 
nent,  quae  satis  aperte  preeceptum  indicent, 
sed  consilium  vel  admonitionem;  neque  fun- 
dantur  in  ratione  aliqua  necessitatis,  sed  cu- 
jusdam  congruitatis  et  decentiae,  quae  fortasse 
eo  tempore  magis  habebat  locum,  quando 
sacerdotum  multitudo,  et  sacrificiorum  fre- 
quentia  tanta  non  erat.  Denique,  quod  Strabo 
ait,  legitimam  Missam  esse,  in  qua  sunt  sa- 
cerdos ,  respondens,  offerentes  et  commu- 
nicantes,  licet  improprie  diclum  sit,  pie 
tamen  polest  exponi,  vocari  legitimam  quoad 
perfectum   usum,    et   participationem  hujus 

sacrificii,  et  sacramenti;  non  vero  quoad  ne- 
cessitatem  legis  imposita3  circa  modum  sacri- 
ficandi. 

6.Decreta  vero  in  contrarium  citata  in  prin- 
cipio  sectionis  probant  primam  hujus  conclu- 
sionis  partem,  nimirum,  unum  saltem  minis- 
trum  esse  necessarium  ad  Missam  dicendam; 
el  confirmari  potest  ex  c.  Proposnit,  de  Filiis 
presbyterorum,  quamvis  ibi  eodem  modo  de 
Missa,  et  de  aliis  divinis  officiis,  sit  sermo. 
Unde  videtur  exponi  posse  textus  ille  de 
Missa  solemni,  seu  publica  quoadcantum; 
tamen  in  Concilio  Basiliensi,  sess.  21 ,  inler 
alios  abusus  aliquarum  Ecclesiarum  ibi  pro- 
hibitos  ponitur,  quod  Missa  privata  sine  mi- 
nistro  dicitur.  Et  (quod  caput  esl)  ha?c  omnia 
decreta  sunt  universali  consuetudine  confir- 
mata,  quae  consuetudo,  etiam  si  alia  deessent, 
haberet  vim  preecepti;  et  ita  sentit  D.  Thom. 
supra;Palud.  in  4,  dist.  4  3,  queest.  2,  art.  1; 
Soto,  quaest.  2,  art.  5,  ad  12;  Sylvest.,  verbo 
Missa,  queest.  2;  Anton.,  3  part.,  tit.  13,c.6, 
§5. 

7.  Quxsitum.  —  Potius  celebrandum  est 
sine  ministro,  qua  cum  foemina  ministrante. 
—  Sed  dubitari  circa  hoc  s.jlefc,  an  oporteat 
hunc  ministrum  esse  virum,  vel  possit  esse 
foemina.  Respondetur,  quamvis  remote  pos- 
sint  foeminee  interdum  respondere  sacerdoti, 
ut  ex  choro  facere  solent  in  Missa  solemni , 
tamen  proxime  ad  altare  minislrare,  respon- 
dendo,  aquam  et  vinum  preestando,  et  alia 
similia  faciendo,  nec  possunt,  nec  debent,  ut 
docent  auctores  supra  citali,  ex  c.  1  de  Go- 
habitat.  clericor.  et  mulierum,  ubi  dicitur, 
ut  nulla  fcemina  adaltare  prsesumat  accedere, 
aut  presbytero  ministrare.  Item,  quia  est  per 
se  indecens,  et  nonnullum  periculum  continet 
saltem  contra  puritatem  et  munditiam  tanti 
sacramenti.  Ulterius  interrogari  solet,  an  in 
aliquo  casu  iiceat  soli  sacerdoti,  nullum  mi- 
nistrum  habenti,  sacrificium  offerre,  ita  ut 
ipsemet  sibi  respondeat,  et  inserviat,  sicut 
dicebat  secunda  opinio  supra  citata.  Et  ratio 
dubii  esse  potest,  quia,  licet  Ecclesia  id  pro- 
hibeat,  tamen  in  casu  necessitatis  non  videlur 
Ecclesiasticum  preeceptum  obligare;  ergo, 
saltem  in  illo  licebit  hoc  facere.  Atque  ita 
sentit  Glossa,  dicto  capit.  Hoc  quoque,  de 
Gonsecrat.,  dist.  1,  ubi  ait,  quod  inclusus  seu 
solitarius  posset  solus  Missam  cantare;  et 
citat  textum  in  capit.  Quaesivit,  de  Verb.  si- 
guificatione;  in  quo  dicitur,  quod  sacerdos 
uno  prsesente  clerico,  vel  etiam  solus,  potest 
infirmum  ungere;  ubi  Glossa  advertit,  id  in- 


telligendum  esse  in  necessitate,  quae  legem 
non  habet;  idem  ergo  probabiliter  dici  potest 
in  preesenti.  Et  hanc  opinionem  lenet  Du- 
rand.,  lib.  2  de  Ritibus,  c.  15,  et  Soto  in 
eamdem  sententiam  cilat  Paludanum,  dist. 
13,  queest.  2,  art.  1;  tamen  ibi  Paludan., 
concl.  2,  solum  dicit,  unum  ministrum  suf- 
ficere,  et  dist.  13,  queest.  2,  art.  3,  concl.  1, 
dicit,  quod,  licet  solus  sacerdos  possit  un- 
gere,  si  adjutorem  non  habeat,  nunquam 
vero  sine  adjutore  celebrare  debet.  Antonin. 
etiam  supra,  §  6,  ait,  quod,  si  aliquid  eorum 
defuerit,  quse  requiruntur  ad  ritum  celebra- 
tionis,  potius  est  omitlenda  Missa,  etiam  in 
die  feslo,  quam  sit  celebrandum;  at  vero 
inter  requisita  ad  hujusmodi  ritum  prius  nu- 
meraverat  ministrum ,  quamvis,  in  eo  §6, 
repetens  et  numerans  aliquar  alia  in  particu- 
lari,  de  hoc  nihil  specialiter  meminerit.  De- 
nique  Solo,  dist.  13,  queest.  2,  art.  5,  ad  12, 
admittit,  in  aliquo  casu  necessitatis  posse  hoc 
fieri,  non  tamen  adeo  frequenler,  ut  Glossa 
supra  citata  significat,  sed  in  urgenti  casu 
necessitatis;  ut,  si  esset  dies  festus,  et  non 
posset  sacerdos  Missam  audire,  nec  socium 
habere  sibi  ministrantem;  et  hoc  sequitur 
Jacobus  de  Graf.,  lib.  2  Sum.,  c.  42,  n.  3, 
cilans  Antonium  de  Butr.,  in  c.  2  de  Vita  et 
honestate  clericor.,  n.  11.  Mihi  videtur,  hoc 
non  esse  sine  dispensatione  agendum  ob  cau- 
sam  aliquam  regularem  (ut  sic  dicam)  seu 
ordinariam;  ut,  v.  gr.,  si  quis  eremita  omnino 
solus  viveret,  sine  socio,  non  posset  licile, 
nec  quotidie,  nec  diebus  festis  solus  celebrare 
sine  dispensatione,  quia  illa  non  potest  pro- 
prie  dici  necessitas,  sed  voluntas ;  nemo  au- 
tem  potest  sua  voluntate  instiluere  talem  vi- 
vendi  modum,  in  quo,  preeler  communem 
Ecclesioe  consuetudinem,  et  contra  ordinariam 
legem,  celebret;  at  vero  si  necessitatis  casus 
fortuito  et  extraordinarie  accidat,  probabile 
existimo,  posse  hoc  fieri  sine  culpa,  quia 
auctoritas  preedictorum  auctorum  facit  rem 
moraliter  probabilem.  Ilem,  quia  hoc  pree- 
ceptum  solum  fundatur  in  Ecclesiastica  con- 
suetudine,  quam  merito  interpretari  possu- 
mus,  extra  articulum  necessitatis.  Addit 
vero  Soto,  consultius  esse,  non  ila  celebrare 
propter  cujuscumque  festi  necessitatem,  sed 
propter  festum  magnee  solemnitatis;  quod 
quidetn  ego  ita  consulerem,  sed  non  damna- 
rem  peccati  mortalis  eum,  qui  in  quocumque 
festo  id  faceret.  Unde  fit,  multo  magis  hoc 
licere  propter  periculum  mortis  ad  sumen- 
dum  viaticum,  vel  ad  dandum  illud  alleri,  et 


DISPUTAT.  LXXXVII,  SECT.  II. 


923 


sic  de  aliis  similibus.  Ac  denique  addendum 
censeo  curn  Solo  supra,  si  in  hujusmodi  casu 
necessarium  sit,  aut  soluni  niinistrare,  aut 
fceminam  adjutricem  habere,  potius  esse  ce- 
lebrandum  sine  ministro  quam  cum  foemina 
ministrante,  tum  quia  hoc  exprcssius  est  jure 
prohibilum,  et  de  se  videtur  esse  quid  inde- 
cenlius,  magisque  vitandum. 

SECTIO  II. 

Ad  quid  obligetur   is   qui    sacerdoti  iu  sacrificaudo 
miuistrat. 

'I .  Duplex  minister  Missas.  —  Offerebat  se 
hoc  loco  ilerum  tractandus  error  hseretico- 
rum  hujus  temporis,  dicentium  teneri  hujus- 
modi  ministrum  ad  participandum  de  hoc 
sacrificio,  seu  ad  communicandum.  Sed  nihil 
novi  occurrit  dicendum  contra  hunc  errorem, 
quia  non  est  specialis  ratio  de  hoc  ministro 
magis  quam  de  aliis,  qui  Missse  assistunt, 
quia  nullo  jure,  neque  divino,  neque  Eccle- 
siastico,  ostendi  potest,  majorern  obligatio- 
nem  habere  in  hoc  ministrantes ,  quam 
assistentes;  neque  aut  ex  natura  rei  et 
communi  lege  sacrificii  ,  aut  ex  peculiari 
institulione  hujus  sacrificii.  Unde  Concil. 
Tolet.  XII,  can.  5,  de  solo  sacrificante  dicit  : 
Quale  erit  sacrificium,  cui  neque  ipse  _sacri- 
ficans  participare  dignoscitur?  Omisso  ergo 
hoc  errore,  de  quo  plura  videri  possunt  in 
Bellarm.,  lib.  2  de  Miss.,  cap.  9  et  10,  ut 
certum  supponimus,  non  teneri  hujusmodi 
ministrum  ad  communicandum  in  Missa,  cui 
ministrat.  Unde  vix  potest  aliqua  specialis 
obligatio ,  vel  aliquod  speciale  preeceptum 
assignari  his  ministris  jure  positivo  imposi- 
tum;  sed  solum  illud,  quod  naturale  est,  ut 
unusquisque  in  assumpto  munere,  debito 
modo  atque  integre  ministret.  Ut  autem  hoc 
distinctius  exponamus ,  distinguere  possu- 
mus,  juxta  divisionem  supra  datam  de  Missa 
solemni  et  non  solemni,  duplex.  ministerium 
seu  duplicem  ministrurn  Missae.  Unus  est,  qui 
ex  officio  ministrat,  ratione  Ordinis,  quo  ad 
tale  ministerium  consecratus  est,  ut  cliaconus, 
subdiaconus  et  inferiores  clerici.  Alius  est, 
qui  solum  ministrat  ut  laicus,  privatim  inser- 
viens,  et  nomine  populi  respondens. 

2.  Quxsito  satisfit.  —  Aliud  quxsitum.  — 
Responsio.  —  Dubii  enodatio.  —  De  priori 
ministro  ex  officio  multa  possent  hoc  loco 
tractari,  quee  partim  ex  materia  de  Ordine 
pendent,  partim  ex  his,  quae  dicta  sunt  de 
officio  sacerdotis,  servala  proportione,  defi- 


niri  possunt;  et  ideo  breviter  ea  altingam,  et 
rcmiltam.  Primum  enim  inquiri    potest,  an 
hujusmodiclerici  seuministri  teneanturinler- 
dum  suum  ministerium  exercere,  solemniter 
minislrando?    nam    ex    iis    quas   dicta   sunt 
de  obligalione  sacerdotis  ad  sacrificandum  , 
existimare  quis  posset  eodem  modo  obligari 
inferiores    clericos    ad    sua    ministeria    ali- 
quando  exercenda,  quia  ministerium   datur 
propter  usum  ejus,  et  Ordo,  seu   consecra- 
tio  ad  aliquam   actionem ,  propter  actionem 
ipsam.    Dicendum    vero    est,    moraliter  lo- 
quendo,  nullam  esse  hujusmodi  obligationem, 
neque  ex  divino  jure,  neque  ex  Ecclesiastico; 
nullibi  enim  scriptum  extat  tale  prseeeptum  ; 
et  Ecclesiastica  consuetudo  docet,  neque  tra- 
ditione  haberi ,  quia  usus  Ecclesife  est,   ut 
multi  ex  his   inferioribus  clericis   nunquam 
hsec  ministeria  exerceant,  quod  ab  eis  omit- 
titur  sine  ullo  scrupulo  peccati;  et  ratio  est, 
quia  hsec  ministeria  non  sunt  adeo  necessaria 
in  Ecclesia ,  ut  oportuerit  absolute  prsecipi; 
in  quo  multum  differunt  a  sacrificio,  quod  est 
proprium    ministerium  sacerdotis ;   et  in  eo 
etiam ,   quod   sacerdos  habet   supremum   et 
absolutum  ministerium  in  suo  ordine;  reliqui 
vero  inferiores  solum  habent  ministerium  in 
orcline  ad  ipsum  sacerdotem  ;  et  ideo  non  est 
necesse,   ut    absolute    obligentur,    sed   satis 
est,  ut  parati  sint  ad  ministrandum,  quando 
Ecclesia  suo  ministerio  indiguerit,  velquando 
sacerdos,  vel  superior  potestalem  habens,  im- 
peraverit;   aut  denique,  quando  alio   titulo 
beneficii  vel  consuetudinis  tale  munus  ad  eos 
pertinuerit.  Deinde  inquiri  potest,  supposito 
quod   hujusmodi    ministri,    sive   voluntarie, 
sive    ex    obligatione   solemniter   ministrent, 
quid  observare  debeant  vel  teneantur  in  hu- 
jusmodi  minislerio?  In   quo    dicendum  est, 
teneri  ad  ea  observanda,  quee  juxta  ritum  ab 
Ecclesia  institutum ,  eirca    solemnem  Missee 
celebrationem  instituta  sunt,  prout  in  Missali, 
vel    Pontificali  Romano   habentur,   sicut    de 
sacerdote  dictum   est;  omnia  enim,  quee  de 
illo  dicta  sunt,  hic  possunt  cum  proportione 
applicari.  Itaque  uti  debent  vestibus  sacris 
ab  Ecclesia  institutis  in  suo  ministerio ;  ser- 
vare  etiam  debent  cseremonias  omnes,   tam 
in  verbis  quam  in  actionibus  consistenles, 
quee   acl   illos    pertinent ;  peccarentque  hsec 
leviter  omittendo,  vel  negligenter  aut  irreve- 
renter  tractando  ;  secluso  autem   contemptu 
et  scandalo,  raro  erit  in  hoc  grave  peccatum, 
quia  ut  ministerium  hoc  minus  principale  est, 
et  accidentarium  in  officio  Missse,  ita  materia 

hujus  defectus  communiter  non  apparet  ad- 
modum  gravis;  interdum  tamen  esse  potest, 
si,  aut  redundet  in  aliquam  irreverentiam 
gravem  ipsius  sacramenti,  aut,  si  eam  ob 
causam  aliquid  omiltatur,  quod  licet  acci- 
denlale  sit,  tamen  majoris  momenti  in  Missa 
censeatur,  ut,  si  ob  negligenliam  diaconi  mi- 
nistrantis  calicem,  mistio  aquae  omitleretur ; 
aut  si  subdiaconus  vellet  in  Missa  ministe- 
rium  diaconi  usurpare ,  nolletque  epistolam 
dicere.  aut  aliquid  hujusmodi.  Tandem  in- 
quiri  posset,  an  teneantur  hi ,  preesertim 
diaconus  et  subdiaconus,  disponi  ad  gratiam, 
ut  digne  solemniter  ministrent.  Sedhoc  suffi- 
cienter  altigimus  supra,  tractando  de  sacra- 
menlis  in  genere,  et  de  dispositione  quee  ad 
illa  ministranda  requiritur. 

3.  Qusesitum.  —  Responsio.  —  Auctoris 
sententia.  —  De  alio  minislro,  qui  absque 
ulla  solemnitate  vel  consecratione  Missee  in- 
servit,  solum  necesse  est,  ut  duo  observet. 
Primum,  ut  juxta  ritum  ab  Ecclesia  pree- 
scriptum  respondere  sciat,  atque  respondeat, 
quia  alioqui  male  faceret,  usurpando  mi- 
nisterium,  quod  non  potest  nisi  ineplissime 
preestare.  Item  quia,  si  non  rite  respondeat, 
revera  non  erit  minister.  Unde  perinde  erit, 
quoad  hanc  partem,  cum  illius  preesentia  ac 
sine  ministro  sacrificare.  Sed  queeres,  an  in 
casu  necessitatis ,  quando  nullus  adsit  qui 
respondere  sciat,  possit  sacerdos  uti  aliquo, 
quem  ipsemet  sacerdos  in  eadem  Missa  ad 
respondendum  instruat,  preeeundo,  seu  verba 
responsionum  simul  cum  illo  dicendo.  Res- 
pondeo  :  si  tanta  sit  necessitas,  in  qua  liceat 
etiam  sine  ministro  conficere,  non  est  du- 
bium,  quin  hoc  etiam  liceat;  imo,  eseteris 
pnribus,  potius  esset  utendum  hujusmodi  mi- 
nistro ,  quam  omnino  sine  ministro  cele- 
brandum ,  quia  hoc  modo  minus  violatur, 
etiam  materialiter,  Ecclesiastica  consuetudo 
et  preeceptum.  Unde  consequenter  existimo 
minorem  necessitatem  sufficere  ad  utendum 
hujusmodi  ministro  quam  ad  celebrandum 
omnino  sine  ministro;  sine  aliqua  tamen  le- 
gitima  causa  et  magna  indigentia  ministro- 
rum,  non  est  hoc  faciendum,  quia  est  minus 
decens ,  et  valde  alienum  a  consuetudine 
Ecclesiee,  et  a  ritu  ejus,  ad  quem  spectat,  ut 
sacerdos  ea  tantum  proferat,  queesui  muneris 
sunt,  et,  alio  respondente,  taceat.  Secundo 
tenetur  hic  minister  acliones  ad  se  perti- 
nentes  ea  diligentia,  et  animadversione  trac- 
tare ,  ut  ejus  occasione  nullus  defectus  in 
Missa  committatur;  hoc  constat,  quia   heec 


obligatio  ex  natura  rei  sequitur,  supposito 
usu  talis  ministerii;  quoniam  alias  talis  de- 
fectus  merito  ipsi  ministro ,  et  negligentiee 
ejus  tribuerelur;  ut,  si,  dum  ampullas  mi- 
nistrat,  loco  vini  afferat  aquam,  vel  aliquid 
hujusmodi;  quod  tale  esl ,  ut  si  voluntarie 
fiat,  gravem  culpam  contineat;  regulariter 
vero  excusantur  hujusmodi  ministri  a  gravi 
culpa,  quando  aliquid  simile  committunl,  ob 
naturalem  inadverlentiam ;  quoniam  vero 
sa?pe  contingit,  hujusmodi  ministros,  aut  nou 
esse  satis  instructos,  nec  per  se  omnino  suf- 
ficientes,  nec  perfecta  ratione  utentes,  ut  in 
villis  seu  parvis  oppidis  saepe  accidit,  ideo 
lunc  maxime  debent  sacerdotes  ipsi  vigilare, 
ne  aliquis  defectus  eorum  occasione  commit- 
tatur.  Alia,  quee  ad  hujusmodi  ministros  per- 
tinere  possunt,  communia  sunt  ceeteris,  qui 
Missam  audiunt,  scilicet,  quod  reverenter  et 
atlente  assislant,  ac  similia;  an  vero  hujus- 
modi  minister  peccet  ministrando  sacerdoti 
peccatori ,  in  superioribus  tractatum  est, 
agendo  cle  indignis  ministris  sacramentorum. 


DISPUTATIO  LXXXVIII. 

DE    PR.ECEPTO    AUDIENDI    MISSAM. 

Quamvis  materia  hujus  disputationis  ad 
tertium  Decalogi  preeceplum  pertinere  videa- 
tur,  dequo  traotat  D.  Thom.  2.2,  queest,  122, 
art.  4,  quoniam  preecipua  pars  sanctificatio- 
nis  festorum,  prout  in  Ecclesia  observatur,  in. 
Missse  auditione  posita  est,  nihilominus  non 
potuit  in  preesentia  omnino  preetermitti,  quo- 
niam  ad  integrum  atque  completum  Missee 
tractatum  necessaria  est.  Diximus  enim  in 
superioribus,  quamvis  sacerdos  sit,  qui  pro- 
prie  ex  officio  offert  hoc  sacrificium  Missee, 
cseteros  tamen,  qui  assistunt,  etiam  suo  modo 
per  illurrt  offerre;  et  ideo,  sicut  de  sacerdo- 
tibus  diximus,  quando,  et  quomodo  offerre 
teneatur,  ila  etiam  de  ceeteris  offerentibus, 
qui  Missee  assistunt,  id  explicare  necesse  est; 
preesertim  quia,  cum  dictum  sit  de  sacer- 
dote  offerente,  et  ministro  adjuvante,  oportet 
eliam  de  assistentibus  dicere,  et  de  eorum 
obligationibus;  nam  in  eeeteris,  qui  remote 
dicuntur  offerre ,  nulla  specialis  obligatio 
considerari  potest;  ad  assistentes  autem  pro- 
prie  pertinet  preeceptum  de  Missa  audienda. 
De  quo  primo  videndum  est,  an  sit;  deinde 
quomodo  sit  implendum,  et  quee  possint  ab 
illius  observatione  excusare. 


DISPUTAT.  LXXXVIII 
SECTIO  1. 

Utrum  sit  in  Eoclesia  praeceptum  de  Missa  andienda 


1.  Non  defuerunt,  qui  hujusmodi  prae- 
ceptum  esse  negarent,  quam  opinionem  ali- 
qui  tribuunt  Angelo,  verb.  Feriee,  num.  42, 
qui  cilans  Richard.,  Quodlib.  1,  quaesl.  19, 
negat,  omissionem  Missse  in  die  festo  esse 
peccatum  mortale,  nisi  ex  contemptu  formali 
vel  virtuali  fiat.  Quod  etiam  affirmavit  Sum. 
Rosel.,  vcrb.  Missa,  et  Turrecrem.,  in  capit. 
Missas ,  de  Gonsec,  dist.  1;  vocant  autem 
contemptum  virtualem,  quando  quis  absque 
ulla  legitima  causa  assuefit  omissioni  Missee 
in  preedictis  diebus.  Sed  hi  auclores  non 
omnino  negant  preeceptum ,  sed  male  illud 
deciarant. 

2.  Conclusio.  —  Dicendum  est  ergo,  esse  in 
Ecclesia  preeceptum  impositum  fideiibus  au- 
diendi  Missam  certis  diebus,  quos  festos 
appellamus,  quod  inferius  declarabimus.  Hoc 
est  de  fide  certum,  absolute  loquendo,  quam- 
vis  Soto  in  4,  disl.  13,  qusest.  2,  art.  1,  in 
fine,  solum  dicat,qui  negaret  hanc  veritatem, 
puniendum  esse,  tanquam  suspectum  adver- 
sus  sancta  mandata.  Probatur  autem  conclu- 
sio.  Primo  ex  multis  decretis,  quse  habentur 
de  Cons.,  dist.  1,  cap.  Missa ,  cap.  Omnes 
fideles,  et  aliis,  quee  in  sequentibusafferemus, 
in  quibus,  et  prreceplum  datur,  et  per  ver- 
bum  preecipiendi  expresse  proponitur,  quod 
ex  vi  et  proprietate  sua  necessitatem  inducit, 
ut  Augustin.  ait,  lib.  de  S.  Virginitate,  cap.  1  4 
et  15.  Secundo  ex  usu  et  consuetudine  Eccle- 
sise;  nam  inter  prima  fidei  rudimenta  hoc 
praeceplum  lertio  loco  inter  Ecclesiastica  nu- 
meratur;  et  ita  est  communi  sensu  omnium 
Catholicorum  receptum.  Terlio  ex  communi 
Doclorum  omnium  consensu,  D.  Thomae,  ci- 
tato  loco;  Soto,  2  de  Justit.,  queest.  4,  art.  4, 
et  in  4,  dist.  13,  ubi  supra ;  et  ibi  Palud., 
queest.  13;  et  Summistarum  omnium,  verb. 
Missa,  verb.  Feriee,  et  verb.  Festor.  obser- 
vatio;  Navarr.,  dict.  cap.  Quando,  et  in 
Summ.,  cap.  13,  num.  16,  et  cap.  21 ;  Castro, 
lib.  de  Leg.  pcen.,  cap.  5  et  ullim.;  et 
aliorum  Canonist.,  in  dictis  capitibus  de 
Consecr.,  dist.  1 .  Quarto  accedit  congruenlia; 
nam  1111  dies  deputati  sunt  ad  divinum  cul- 
tum  ;  et  ideo ,  sicut  aliquid  illis  diebus  ab 
Ecclesia  prohibetur,  quo  possint  homines  ex- 
pediti  esse  ad  vacandum  divinis  rebus,  ita 
etiam  aliquid  positive  preecipi  oportuit,  quo 
fideles  eisdem  diebus  Deum  colerent;  sed 
nihil  accommodatius  preecipi  potuit,  quam  ut 

Missee  assisterent,  in  qua  supremus  Dei  cul- 
tus  exterior  conlinetur. 

3.  Quxsito  satisjit.  —  Cultus  externus  Dei 
est  de  jure  naturx.  —  Hinc  autem  oritur 
quaestio,  an  hoc  praeeptum  mere  Eccle- 
siasticum  sit,  vel  aliquo  modo  ex  naturali,  aut 
divino  jure  descendat.  Respondeo,  supposita 
institulione  hujus  sacrificii  (nam  sine  illa  , 
constat  nullum  posse  esse  hujusmodi  pree- 
ceptum),  preeceptum  hoc  esse  valde  consen- 
taneum  juri  naturali.  Primo  quidem ,  quia 
preeceptum  sacrificandi  quodammodo  est 
de  jure  naturee;  et  ideo  apud  omnes  etiam 
gentes  servatum  est,  ut  omnes,  qui  ad  ali- 
quem  populum  vel  rempublicam  pertinent, 
aliquo  modo  et  aliquibus  diebus  congregentur 
et  conveniant  ad  colendum  Deum  eo  ritu  sa- 
crificandi,  quem  unaqueeque  respublica  pro- 
fitetur  ;  nam,  sicut  sacrificium  est  communis 
et  publicus  cultus,  qui  nomine  omnium 
offertur,  ita  eliam  ratio  ipsa  postulat,  ut 
omnes  aliquando  assistant,  suumque  consen- 
sum ,  et  cooperationem ,  quomodo  possunt, 
preebeant.  Sccundo,  quia,  sicut  cultus  exter- 
nus  Dei  est  de  jure  naturse,  ita  etiam,  quod 
tempus  aliquod  ad  hunc  cultum  deputetur, 
ad  jus  naturee  pertinet,  quamvis  hujus  vel 
illius  diei  designatio  sit  de  jure  positivo,  ut 
D.  Thom.,  dict.  art.  4,  ad  1 ,  docet,  et  omnes 
cum  illo  ;  hoc  autem  naturale  jus  optime  im- 
pletur,  deputando  aliquos  dies  ad  colendum 
Deum  per  Missee  sacrificium,  ei  assistendo; 
hoc  ergo  modo  ducit  originem  hoc  preeceplnm 
a  jure  naturee.  Et  eadem  ratione  est  valde 
consentaneum  juri  divino;  nam  Deus  prse- 
cepit  ac  voluit,  se  coli  in  Ecclesia  Christi  hoc 
genere  sacrificii,  juxla  illud,  Hoc  facite;  ergo 
valde  consentaneum  huic  preecepto  est,  ut 
omnes  fideles  obligentur  ad  colendum  Deum 
aliquando  hoc  sacrificio,  unusquisque  eo 
modo,  quo  potest;  ergo,  vel  offerendo,  vel 
saltem  assistendo.  Imo,  si  factum  Christi 
consideretur,  probabiliter  intelligi  potest  ver- 
bum  illud,  Hoc  facite,  ita  ut  hoc  totum  com- 
prehendat,  nam  ibi,  et  Christus  sacrificavit, 
et  discipuli  assislerunt  sacrificio;  ergo  Christus 
preecipiens,  ut  id  fieret  in  Ecclesia,  voluit  et 
a  sacerdotibus  offerri,  et  ut  fideles  ei  ali- 
quando  assisterent;  quamvis  enim  ex  illis 
verbis  non  colligalur,  necessariam  esse  pree- 
sentiain  populi,  ut  hoc  sacrificium  offeratur, 
neque  teneri  populum  toties  huic  sacrificio 
assistere,  quoties  ipsum  offertur,  colligitur 
tamen  probabiliter,  teneri  populum  ali- 
quando  assistere   huic  sacrificio  ad  memo- 

riam  passionis  Christi  recolendam,  et  per 
ejus  repraesentationem ,  realemque  ipsius 
Christi  prassentiam  et  oblationem,  Deum  co- 
lere,  deprecari,  eique  pro  susceptis  beneficiis 
gratias  agere.  Sed,  quamvis  haec,  quee  proba- 
bilia  sunt,  non  cogant,  ul  simpliciter  assera- 
mus,  preeceptum  hoc  audiendi  Missam,  etiam 
in  communi  sumptum,  esse  de  jure  divino, 
satis  ad  rem  moralem  est,  quod  sit  illi  valde 
consentaneum,  licet  absolute  Ecclesiasticum 
tantum  sit;  non  est  enim  dubium,  quin  possit 
Ecclesia  in  tali  maleria  ad  divinum  cultum 
adeo  pertinente,  et  ad  spiritualem  fructum 
fidelium  utilissima,  praeceptum  ponere,  etiam 
si  divino  jure  latum  non  sit. 

4.  Corollarium.  —  Notabile.  —  Atque  hinc 
sequitur  primo,  praeceptum  hoc  inducere 
gravem  obligationem,  ita  ut  illud  transgredi 
omnino  vel  uno  tanlum  die,  pro  quo  obligat, 
sine  ulla  legitima  causa  excusante,  peccatum 
mortale  sit,  etiamsi  non  ex  contemptu,  juxta 
inlerpretationem  Angeli  et  Richardi,  sed  ex 
mera  volunlate,  aut  negligentia  et  vecordia 
culpabili,  vel  ex  affectu  ad  aliam  actionem, 
aut  alio  simili  modo  voluntarie  omittatur.  Ita 
sentiunt  omnes  auctores  supra  citati,  quia 
maleria  ex  suo  genere  gravis  est,  cum  ad 
cultum  divinum  pertineat;  et  in  particulari 
integra  Missa  vel  ejus  omissio  etiam  est  res 
satis  gravis;  non  ergo  solum  ex  assidua  omis- 
sione  fit  hsec  culpa  mortalis,  sed  etiam  ex 
singulis  actionibus  seu  omissionibus  integris; 
omissio  enim  alicujus  partis  potest  esse  tan- 
tum  venialis  culpa,  ut  infra  dicemus.  Et  con- 
firmatur,  nam,  si  quis  voto  se  obligaret  ad 
audiendam  Missam  uno  die,  et  id  omitteret, 
peccaret  mortaliter.  Sed  non  minus  obligat 
Ecclesiee  prseceplum,  quam  votum  proprium; 
neque  est  minus  gravis  auditio  Missee  respectu 
preecepti,  quam  respectu  promissionis.  Item, 
transgressio  jejunii  ecclesiastici  unius  diei  est 
peccatum  mortale.  Item  in  sacerdote  omissio 
officii  canonici  in  uno  die  est  mortale  pecca- 
tum;  sed  non  est  res  minus  gravis  oblatio 
sacrificii  et  audilio  Missse;  ergo  pro  singulis 
diebus  seu  vicibus  obligathoc  preeceptum  sub 
mortali.  Et  hic  jam  est  omnium  ficlelium  sen- 
sus.  Intelligendum  est  autem  hanc  culpam 
esse  mortalem  ex  suo  genere;  nam  ex  acci- 
dente  potest  esse,  vel  venialis,  vel  nulla. 
Idque  duplici  ex  capite  :  primo  ex  parte  ma- 
teriaa,  si  non  tota  Missa,  sed  aliqua  pars  ejus 
omittatur ;  quee  autem  et  quanta  heec  sit,  infra 
declarabitur.  Secundo  ex  parte  operanlis, 
quia,  scilicet,  ex  naturali  inadvertentia  ,  vel 

ignoranlia  culpabili,  vel  saltem  non  graviter 
culpabili,  omittit;  ut,  si  habens  animum 
audiendi  Missam  incipiat  actione  aliqua  occu- 
pari,  et  postea  adeo  obliviscalur,  ut  prius- 
quam  advertat,  eiapsum  sit  tempus  commo- 
dum  ad  Missam  audiendam;  tunc  enim  excu- 
satur  a  culpa,  non  solum,  si  actio  illa,  in  qua 
occupalur,  studiosa  sit  et  honesta,  ut  quidam 
putant,  sed  etiamsi  sit  cujuscumque  ordinis, 
quia  illa  non  excusat,  eo  quod  bona  vel  mala 
sit,  sed  propter  involuntarium,  quod  occa- 
sione  illius  accidit,  per  inadvertentiam  ora- 
nino  naturalem  et  nullo  modo  preevisam; 
supponimus  enim,  actionem  illam  de  se  non 
esse  talem,  queemorale  periculum  afferat  illius 
oblivionis,  vel  omissionis,  vel  saltem,  quod 
tale  periculum  non  sit  preevisum,  neque  ani- 
madversum  ;  quod  commune  esse  potest,  tam 
actioni  malae  quam  bonee.  Similiter  (ait  Caje- 
tanus,  verb.  Festorum  violatio),  si  quis  absque 
sufficiente  causa  omittat  sacrum  in  die  festo, 
bona  fide  putans  causam  esse  sufficientem, 
cum  revera  non  sit,  excusari  potest  a  culpa 
vel  saltem  a  mortali;  et  idem  notat  Navarr., 
cap.  21,  num.  14,  quod  generale  est  omnibus 
peccatis,  ut  constatex  materia  de  conscientia, 
et  notat  idem  Navarr.,  cap.  23,  num.  42;  est 
autem  difficile,  in  particulari  judicare,  quando 
heec  ignorantia  sit  nimium  vel  leviter  culpa- 
bilis;  non  enim  semper  hsec  existimatio  ex- 
cusat,  si  temere  habealur,  vel  si  quis  negligat 
interrogare,  cum  dubitat,  et  potest;  sed  con- 
siderandee  sunt  circumstantiee  et  conditiones 
personae,  et  preesertim,  an  bonam  illam  fidem 
simpliciter  et  sine  heesitatione  habuerit;  nam 
tunc  ordinarie  est  invincibilis  et  excusat,  sal- 
tem  a  culpa  gravi. 

5.  Aliud  corollarium.  —  Secunda  Angeli 
opinio  rejicitur.  —  Secundo  sequitur  ex  dic- 
tis,  falso  dixisse  Angelum,  dicto  verb.  Feria, 
num.  45,  si  quis  non  possit  in  die  festo  simul 
Missae  et  preedicationi  interesse,  potius  dehere 
Missam,  quam  concionem  omiltere,  si  alteru- 
trum  audire  possit.  Sed  errat  graviter,  quia 
audire  Missam  est  in  preecepto;  audire  autem 
concionem,  non  ita;  ergo  per  se  loquenclo, 
preeferenda  est  Missa  concioni.  Dico  autem, 
per  se,  quia  in  aliquo  raro  casu,  si  quis  non 
posset  in  fide  instrui  autab  heereticis  defendi, 
nisi  audita  concione  vel  instructione  alicujus 
Doctoris  seu  concionatoris  Catholici,  posset 
interdum  in  ea  occasione  excusari  ab  ohliga- 
lione  audiendi  Missam,  sicut  potest  excusari 
propter  alias  causas  minus  etiam  graves  et 
necessarias,  ut  infra  videbimus. 

6.  Tertium  corollarium. — Tertio  sequitur, 
posse  Pontificem  in  hoc  prrecepto  dispensare, 
cum  ecclesiasticum  sit,  quamvis  talis  clispen- 
satio  non  videatur  esse  in  usu,  quia  vix 
potest  esse  necessaria  aut  conveniens.  Dis- 
pensare  enim  cum  aliquo,  ut  nunquam  in  tota 
vila  Missam  audiat,  si  nolit,  etiamsi  possit, 
neque  ulla  rationabili  causa  impediatur,  non 
potest  esse  expediens;  talis  enim  dispensatio 
non  esset  in  sedificalionem,  sed  in  destruc- 
lionem,  et  aliquo  modo  repugnaret  juri  et 
cultui  divino;  dispensare  autem,  ut,  interve- 
niente  aliquo  impedimento  Missa  possit  sine 
culpa  omitti,  moraliter  necessarium  non  est, 
quia,  si  tale  impedimentum  rationabile  sit, 
per  se  sufficit  ad  excusandum,  ut  infra  vide- 
bimus;  imo  tot  sunt  haec  impedimenta,  tam- 
que  ampla  facultas  in  hac  re  conceditur  ab 
auctoribus,  utaliam  praeter  illa  omnia  in  hac 
re  desiderare,  ab  animo  fideli  et  religioso 
videatur  alienum;  ac  propterea  haec  dispen- 
satio,  neque  in  usu  est,  neque  expedit  eam 
esse. 

SECTIO  II. 

Quae  sit  materia  hujus  praecepti,  seu  quid  intelligatur 
noruine  Missae,  quse  audiri  prsecipitur. 

1 .  Divisiones  Missse  assignantur .  —  Missa, 
ut  supra  vidimus,  dividi  potest  in  Missam 
calechumenorum,  et  fidelium,  et  ex  utraque 
constantem.  Item,  in  solemnem,  seu  quse  cum 
cantu  dicitur,  et  privatam,  seu  quse  tanlum 
recitatur.  Item,  in  Missam  votivam,  etde  die? 
el  de  his  omnibus  dubitari  in  prsesenle  potest, 
quam  Missam  unusquisque  audire  teneatur, 
ut  huic  praecepto  satisfaciat. 

2,  Circaprimam  divisionem  quid  certum. — 
Notabile.  —  Et  quidem  circa  primam  divi- 
sionem  certum  imprimis  est,  prseceptum  hoc 
obligare  fideles  ad  audiendam  totam  Missam, 
a  principio  usque  ad  finem,  ut  constantem  ex 
Missa  catechumenorum  et  fidelium.  In  hoc 
omnes  Doctores  conveniunt,  et  probalur  suffi- 
cienter  ex  cap.  Omnes  fideles,  de  Consecrat., 
dist.  I  :  Omnes  fideles ,  qui  conveniunt  in 
solemnitatibus  sacris  ad  Ecclesiam,  ut  Scrip- 
turas  Apostolorum  et  Evangelium  audiant , 
qui  autem  non  perseverant  in  oratione,  usque- 
dum  Missa  peragatur,  convenit  communione 
privari.  Et  in  cap.  Missas,  sic  dicitur  :  Missas 
die  Dominico  secularibus  totas  audire  speciali 
ordine  prsecipimus.  Verum  est  in  aliquibus 
antiquis  codicibus  deesse  in  Concil.  Agat., 
c.  47,  particulam  illam,  totas;  tamen  in  Con- 


ciliis  a  Surio  edilis  non  deest,  et  in  Decreto 
Gregor.  nihil  circa  hoc  notalur,  quod  est 
signum,  judicatum  esse,  illam  parliculam  ita 
fuisse  in  vero  originali  Concilii,  sicut  a  Gia- 
tiano  posita  est;  unde  in  eodem  textu  et  in 
cap.  Cum  ad  celebrantes,  eadem  distinctione, 
prohibetur  fidelibus,  ne  ante  completam  Missas 
solemnitatem  et  benedictionem  sacerdotis, 
discedant.  Et  in  hoc  sensu  intellectum  est,  et 
receptum  hoc  prseceptum  communi  sensu  et 
consuetudine  totius  Ecclesise,  quod  ita  etiam 
observandum  declaratur  in  Concil.  Colon.  I, 
part.  7,  c.  26,  in  1  tom.  Concil.  Quocirca  , 
quod  in  prsedicto  canone  dicitur,  debere  fide- 
les  Missas  tolas  audire,  quamvis  distributione 
accommoda  sufficienter  intelligatur,  ut  unus- 
quisque  Missam  integram  audiat;  nullus  enim 
tenetur  plures  audire,  sed  unam  tantum,  ut 
infra  dicam;  tamen,  si  eliam  ad  singulos  ve- 
limus  Missas  in  plurali  referre,  recte  etiam 
intelligi  potest,  debere  unumquemque  fide- 
lium  audire  integras  Missas  catechumenorum 
et  fidelium;  sic  enim  totum  Missae  officium 
dici  saspe  solet,  Missarum  solemnitasseu  cele- 
bratio,  ut  patet  ex  cap.  Quoque,  cap.  Cum 
ad  celebrandas,  et  aliis ,  eadem  dist.  Ratio 
autem  hujus  conclusionis  nulla  alia  est,  nisi 
quia  ita  praeceptum  est;  fuit  autem  hoc  valde 
conveniens,  quia  sicut  institulum  est  ab  Ec- 
clesia  propter  reverentiam  sacramenti,  prop- 
ter  instructionem  et  admonitionem  fidelium, 
ut  Missae  sacrificium  cum  toto  illo  cseremonia- 
rum  apparatu  fiat,  ita  merilo  omnibus  fideli- 
bus  prsecipitur,  ut  toli  sacrificio,  prout  in 
Ecclesia  fit,  assistant. 

3.  Corollarium.  —  Adnotandum,  —  Nota- 
bile.  —  Ex  hac  certa  conclusione  sequitur, 
non  posse  fideles  voluntarie  et  sine  legitima 
atque  excusante  causa ,  omiltere  aliquam 
partem  Missee,  etiam  minimam,  sine  culpa, 
quia,  vel  in  toto,  vel  in  parte,  non  adim- 
plebunt  hoc  praeceptum.  Item,  quia  sacerdos 
voluntarie  omittens  aliquam  partem  totius 
officii  canonici  peccat,  quia  tenetur,  officium 
illud  integrum  dicere;  ergo  similiter,  etc. 
Item,  quia  in  die  jejunii  nihil  omnino  comedi 
potest  extra  tempus  prrescriptum,  sine  culpa, 
seclusa  rationabili  causa  excusante  pro  ra- 
tione  materiae,  quia  illo  prsecepto  simpliciter 
prohibetur  cibus;  sed  similiter  in  prsesente 
prEecepto,  licet  affirmativum  sit,  tamen  ob 
integritatem,  quam  prsecipit,  includit  nega- 
tivum,  scilicet,  ut  nihil  de  tota  Missa  omitta- 
tur  :  ergo.  Tandem,  quia  ideo  in  jure  expresse 
cavetur,  ut   ante   benedictionem   sacerdotis 

nullus  discedat.  Ubi  obiter  adnolari  potest, 
curn  nuper  introductum  seu  ordinalum  sit,  ut 
post  benedictionem  sacerdotis,  initium  Evan 
gelii  D.  Joannis  dicatur,  fortasse  non  peccari 
venialiter,  etiamsi  statim  post  datam  bene- 
dictionem  aliquis  discedat,  illo  Evangelio  non 
audilo,  quia  jam  servat  prseceptum,  etiam 
juxta  tenorem  et  verba  legis ,  et  quia  illud 
Evangelium  non  videtur  ad  integritatem 
Missee  pertinere.  Nihilominus  tamen  hoc  non 
est  vulgari  populo  dicendum,  sed  potius  re- 
prehendendi  sunt,  qui  hoc  faciunt;  nam  re- 
vera  non  id  faciunt  quod  per  se  loquendo 
decet ,  et  nonnullam  inquietudinem  ceeteris 
commovent,  quod  maxime  cavendum  dicitur 
in  dict.  cap.  Omnes  fideles.  Ac  denique  satis 
probabile  est,  jam  illud  Evangelium  esse  par- 
tem  totius  officii  Missee,  et  comprehendi  sub 
illa  particula,  totas.  Quod  autem  in  antiquis 
juribus  preecipiebatur  fidelibus,  ne  discede- 
rent  ante  benedictionem,  non  materialiter, 
sed  formaliter  sumendum  est,  id  est,  usque 
ad  finem  Missee;  ideo  enim  tunc  benedictiunis 
mentio  facta  est,  quia  ibi  Missa  finiebatur. 
Illud  etiam  hic  adnotandum  censeo ,  quod 
Doctores  advertunt,  eos ,  qui  Missee  inser- 
viunt,  quamvis  aliquas  ejus  partes  non  vi- 
deantur  percipere  velaudire,  dum  per  Eccle- 
siam  discurrunt  vel  ad  sacellum  accedunt,  ut 
vinum,  thus,  autsimiliaad  Missam  necessaria 
aflerant,  non  tamen  propterea  esse  censendos 
partem  ullam  Missee  omittere,  sed  potius  toti 
assistere,  cum  toti  inserviant  el  ad  hoc  sem- 
per  intendant.  Ita  Sylvest.,  verb.  Missa  2, 
queest.  1;  Tabiena,  verbo  Missa,  num.  '10; 
Anton.,  2  part.,  tit.  9,  cap.  4  0,  §  1;  Navarr., 
in  cap.  Quando,  de  Gonsecr.,  d.  1,  notab.  10, 
num.  18;  quod  intelligendum  est,  dummodo 
bona  fide  procedant,  et  mediocrem  diligen- 
tiam  adhibeant,  ne  plus  justo  et  sine  necessi- 
tate  absint,  aut  in  sacello  vel  aliis  locis  immo- 
rentur.  Debent  etiam  non  reservare  in  illud 
tempus  earum  rerum  preeparationem  ,  quee 
ante  Missam  preeveniri  possunt,  ut  in  illo 
tempore  solum  his  actionibus  incumbant, 
quas  solemnitas  officii  requirit,  et  quee  antea 
commode  preeveniri  non  possunt;  si  tamen 
contingat,alia  etiam,  quee  preeveniri  poterant, 
ex  oblivione  vel  incuria  fuisse  omissa,  et  inter 
Missarum  solemnia  esse  queerenda,  vel  pree- 
paranda,  tunc  licitum  erit  ob  eam  causam 
abesse,  quia  omnino  expedit,  ut  ad  integram 
Missee  solemnitatem  nihil  desit;  et  minister 
excusabitur  ratione  jam  dicta;  quanquam  si 
oporteret  magnam  partem  Missee  omitlere  ex 


accidentali  occasione ,  ut ,  verbi  gratia ,  si 
deesset  vinum,  et  extra  Ecclesiam  quseren- 
dum  esset,  tunc  teneretur  aliam  Missam 
audire,  si  posset;  si  autem  non  posset,  excu- 
saretur  ratione  justi  et  debili  ministerii. 

4.  Aliud  corollarium.  —  Advertendum.  — 
Secundo  sequitur,  hancculpam  seu  transgres- 
sionem,  queecommittipotest  in  omissione  par- 
tis  Missee,  non  esse  semper  eequalem,  sed  gra- 
viorem  aut  leviorem,  juxta  quantitatem  partis 
omissee;  et  consequenter  esse  mortalem,  si 
pars  omissa  gravis  est;  venialem  autem,  si  sit 
levis,  in  quo  etiam  omnes  Doclores  conve- 
niunt.  Difficultas  autem  inter  eos  est  in  judicio 
ferendo  de  parte,  quee  sufficit  ad  mortale 
peccatum,  vel  in  qua  omittenda  solum  venia- 
liter  peccabitur.  Videntur  tamen  in  hoc  con- 
venire,  quod  dimidia  pars  Missse,  vel  etiam 
tertia,  sit  gravis  et  sufficiens  ad  peccatum 
mortale,  si  tota  omittatur;  e  contrario  vero 
partem  minorem  quarta  parte  Missee,  ex  his, 
quee  accidentalia  sunt,  preesertim,  si  ex  priu- 
cipio  aut  fine  Missee  sumatur,  solum  esse  ma- 
teriam  venialis  peccali.  Unde  aliquidesignant 
inlroitum  Missee  cum  his,  quee  preecedunt, 
usque  ad  Epistolam  exclusive.  Atque  ita 
videntur  loqui  Antonin.,  Tabien.  et  Sylvest. 
supra ,  non  tamen  satis  explicant;  apertius 
id  declaravit  Sandoval,  tractat.  de  Officio 
Eccles.,  part.  6,  cap.  1 4.  Alii  vero  hoc  exten- 
dunt  usque  ad  Evangelium  exclusive.  Itaque, 
si  ab  initio  Evangelii  usque  ad  finem  Missee 
audiat,  non  peccabil  mortaliter,  quod  expres- 
sius  moderni  declararunt,  ut  Soto,  dist.  13, 
queest.  2,  art.  1;  Navarr.,  cap.  21,  num.  2,  et 
c.  Quando,  de  Consecration.,  d.  1,  notab.  10, 
n.  17;  quia  illa  pars  nondum  censetur  quarta 
pars  Missee ,  nec  notabilis.  Intelligendum 
autem  hoc  est,  dummodo  Missam  reliquam 
usque  ad  finem  audiat;  nam,  si  quis  in  prin- 
cipio  usque  ad  epistolam  inclusive  omitteret, 
et  postea,  stalim  post  communionem  sacer- 
dotis  egrederetur,  nimia  esset  licentia ,  nec 
careret  scrupulo  peccati  mortalis;  oporlet 
ergo ,  ut  saltem  assistat  usque  ad  dimissio- 
nem  populi  vel  sacerdolis  benedictionem.  Si 
autem  quis  a  principio  Missam  audiat  et  usque 
ad  communionem  assislat,  quamvis  reliquum 
omittat,  non  erit  peccatum  mortale,  quia  illa 
non  est  pars  notabilis;  imo  quamvis  aliquid 
ex  principio  et  fine  omitlat,  poterit  non  esse 
mortale,  si  ex  utroque  non  conficiatur  nota- 
bilis  quantitas,  ut,  verbi  gratia,  si  a  principio 
epistolee,  usque  ad  integram  communionem 
sacerdotis    inclusive  assistat ,  quia  epistola 

sequivalere  censelur  orationibus,  qure  post 
communionem  sequunlur. 

5.  Opinio  Navarri  rejicitur.  —  Addit  vero 
Navar.  quod,  licet  quis  ab  offertorio  vel  sym- 
bolo  incipiat  Missae  assistere,  satisfaciet  prte- 
eep'o,  ita  ut  mortaliter  non  peccet,  dummodo 
postea  legat  vel  sibi  legi  faciat  Evangelium 
Missae.  Sed  imprimis  hsec  limitatio  videtur 
impertinens,  quia  leclio  Evangelii  extra  Mis- 
sam,  neque  est  pars  Missee,  nec  facit  unum 
cum  illa,  nec  cadit  sub  hoc  praeceptum;  unde 
impertinens  est  ad  implendum  illud;  narn,  si 
quis  absque  culpa  ob  impotentiam,  initium 
Missse  omittat  usquead  Evangelium  inclusive, 
non  tenelur  postea  ex  vi  hujus  prsecepti  ad 
legendum  Evangelium;  non  enim  est,  unde 
hsec  obligatio  oriatur,  nec  consuetudo  id 
habet.  Quapropter  illa  licentia  nimia  esse 
videtur;  nam  ex  ea  sequitur,  posse  totam 
illam  partem  omitti  absque  peccato  mortali, 
sive  legatur  postea  Evangelium,  sive  non, 
quia,  ut  dixi,  hoc  est  impertinens;  conse- 
quens  autem  videtur  absurdum,  quia  revera 
illa  est  pars  nolabilis;  nam,  ut  minimum  est 
quarta  pars  Missae,  quse  pars  in  qualibet  re 
existimatur  notabilis ,  et  cum  hsec  res  sit 
moralis,  non  est  amplianda.  Posset  aulem 
heec  opinio  Navarri  practice  tolerari  in  alio 
sensu,  scilicet  si  is,  qui  Evangelium  omisit, 
audiat  totam  Missam  reliquam  usque  ad 
Evangelium  Joannis  inclusive ;  narn  illud 
Evangelium  jam  est  aliquo  modo  pars  Missae, 
ut  supra  dicebam;  et  alioqui  est  probabile, 
non  teneri  fideles  ad  audienda  duo  Evan- 
gelia,  neque  ad  assistendum ,  nisi  usque  ad 
dimissionem  vel  benedictionem ;  et  ideo  au- 
diendo  postremum  Joannis  Evangelium,  vi- 
detur  posse  compensari  aliud  Evangelium 
in  principio  omissum,  et  ita  satisfieri  prse- 
cepto. 

6.  Ultimo  denique  circa  hsec  advertere 
oportet,  in  his  partibus  Missae  non  tam  esse 
considerandam  temporis  moram,  quam  digni- 
tatem,  et  propinquitatem  vel  necessitatem  ad 
substanliam  sacrificii;  et  ideo  auctores  faci- 
lius  permittunt,  omitti  ea,  quee  antecedunt 
vel  sequuntur  canonem  Missae,  in  quo  maxime 
necessaria  sunt,  quae  a  consecratione  usque 
ad  consumptionem  continentur;  et  ideo  est 
valde  probabile,  non  impleri  prseceptum , 
etiam  quoad  substantiam  ejus,  si  quid  eo 
tempore  omittatur  vel  intermittatur,  etiam  si 
tempus  breve  esse  videatur,  ut,  v.  gr.,  si  quis 
egrederetur  Ecclesiam,  quando  sacerdos  vult 
consecrare,  et  finita  consecratione,  statim  in- 

xxi. 


grederetur,  nam  omitteret  substantiam  sacri- 
ficii;  et  idem  fortasse  esset,  si  ante  communio- 
nem  discederet,  quia,  vel  est  de  substantia, 
vel  maxime  pertinens  ad  perfectionem  sacri- 
ficii.  Sed  quamvis  hsec  tutiora  sint,  non  est 
tamen  semper  scrupulus  injiciendus,  quando 
tempus  est  admodum  breve;  dummodo  con- 
secratio  et  sumptio  simul  non  omittantur, 
quia  res  hsec  moraliter  judicanda  est,  et  adhuc 
non  satis  constat,  in  quo  prsecise  consistat 
substantia  sacrificii. 

7.  Qusesito  satisfit.  —  Moderatio  aliquorum 
non  est  necessaria.  —  Sed  queeres,  quid  agere 
debeat,  qui  aliquam  partem  Missse  omittit,  ut 
culpam  evitet.  Respondetur,  variis  modis 
posse  hoc  accidere :  primo,  ut  pars  illa  non  sit 
nolabilis,  et  a  principio  involuntarie  omnino 
omittatur,  ut,  si  quis  accedat  ad  Ecclesiam 
animo  audiendi  integram  Missam,  et  casu  in- 
veniat  aliquam  inchoatam  iri  orationibus  vel 
epistola,  et  illam  audiat.  Vel,  si  a  principio 
eam  audivit,  et  postea ,  justa  aliqua  orta 
occasione,  cogitur  discedere  statim  post  com- 
munionem  sacerdotis;  et  in  his  casibus  exis- 
timo  non  peccare,  etiam  venialiler,  quia  illa 
partialis  omissio  tunc  non  solum  est  levis,  sed 
etiam  est  involuntaria  et  casualis,  vel  habet 
sufficientem  excusationem;  neque  necessa- 
rium  est  ad  hanc  culpam  venialem  excusan- 
dam,  quod  ille  defectus  suppleatur  in  alia 
Missa,  etiamsi  fieri  possit,  quia  jam  praecep- 
tum  est  substanlialiter  impletum,  et  ille  de- 
fectus  involuntarie  admissus  est,  illeque  mo- 
dus  supplencli  illum  est  valde  imperfectus  et 
non  multum  conducens  ad  Missae  integrita- 
tem.  Secundo  fieri  potest,  ut  hsec  partialis 
omissio  a  principio  committatur  voluntarie, 
ut  si  quis  sciens  et  videns,  nolit  ingredi  Ec- 
clesiam,  donec  epistola  dicta  sit,  animo  adim- 
plendi  prseceptum,  reliquum  Missa3  audiendo, 
et  tunc  semper  venialiter  peccalur.  Neque 
existimo  necessariam  moderationem,  quam 
aliqui  addunt,  scilicet,  nisi  illa  pars,  quse 
omittitur,  minima  sit;  quantumvis  enim  sit 
parva ,  est  irrationabilis  voluntas  omittendi 
illam,  nisi  legitima  causa  adsit;  neque  oportet 
etiam  excipere  confessionem  sacerdotis,  ut 
aliqui  excipiunt,  quia  non  putant  essepartem 
Missse;  est  enim  hoc  gratis  dictum;  nam  sub 
ritu  et  nomine  Missae  toturn  id  comprehendi- 
tur,  et  ita  hoc  totum  etiam  complectitur  prse- 
ceptum  audiendi  Missam;  postquam  vero  hic 
defectus  jam  commissus  est,  non  est  obligatio 
illum  supplendi  in  alia  Missa,  propter  rationes 
insinuatas,  et  quia  res  morales  non  sunt  adeo 

rigorose    expendendse,    prsesertim    quando 
leviores  sunt. 

8.  Valde  advertendum.  —  Notabile.  — 
Tertio  fieri  potest,  ut  pars  omissa  sit  notabi- 
lis,  et  quod  a  principio  fuerit  involuntarie 
omissa,  ut  si  quis  veniens  ad  Ecclesiam,  iu- 
veniat  sacerdotem  jam  esse  progressum  in 
Missa  fere  usque  ad  consecrationem,  et  illam 
Missam  audiat,  timens,  non  futuram  aliam; 
tunc  ille  quamvis  proprie  non  adimpleat 
prseceptum,  excusabitur  tamen  a  culpa,  si 
mora  illa  involuntaria  fuit;  si  tamen  quo- 
cumque  casu  accidat,  ut  postea  alia  Missa 
dicatur,  tenebitur  ita  supplere  clefectum , 
ut  prseceptum  impleat,  quia  nondum  illud 
impleverat,  etjam  tollitur  ratio  excusatio- 
nis.  In  hujusmodi  autem  casibus  valde  ad- 
vertendum  est,  ssepe  prius  peccari  graviter 
ratione  periculi,  cui  homo  se  exponit,  non 
inveniendi  Missam,  quamvis  postea  forte  casu 
accidat,  utillam  inveniat;  nam  ille  jam  dedit, 
quantum  est  ex  se,  moralem  causam  omissio- 
nis,  quamvis  postea  casu  acciderit,  ut  illa 
causa  non  habuerit  effectum,  quia  fortuiti 
eventus  non  excusant  priorem  culpam.  In  quo 
debent  confessores  esse  solliciti ,  ut  culpam 
discernant,  et  non  ab  eventu,  sed  a  negligen- 
tia  et  voluntaria  mora  cum  periculo  morali, 
de  illis  dijudicent.  Quarto  denique  potest  haec 
pars  notabilis  Missse  volunlarie  omitti ;  et  qui- 
dem,  si  id  fiat,  animo  non  audiendi  aliam 
Missam,  nec  supplendi  illum  defectum,  jam 
peccatur  mortaliter;  nihilominus  tamen  sem- 
per  manetobligatio  supplendi  illum  defectum, 
quoad  fieri  possit,  quia  illud  peccatum  magis 
consistit  in  proposito  interiori,  quam  in  exte- 
riori  omissione,  quse  non  est  in  re  posita, 
donec  elapsum  sit  totum  tempus,  in  quo  potest 
impleri  prseceptum,  et  ideo  tale  prseceptum 
semper  obligat  ad  mutandum  illud  proposi- 
tum.  Si  autem  illa  pars  omittitur,  animo 
audiendi  aliam  Missam,  vel  supplendi  defec- 
tum,  non  peccatur,  audiendo  eam  partem 
Missse,  dummodo  postea  prseceptum  implea- 
tur,  ut  per  se  constat. 

9.  Qusesitum.  —  Communis  auctorum  sen- 
tentia.  —  Fundamentum  communis  sententise,. 
—  Propria  totius  significatio.  —  Auctoris 
sententia.  —  Sed  tunc  inquiri  potest,  quo- 
modo  supplendus  sit  ille  defectus;  an,  sci- 
licet  necesse  sit  audire  aliam  Missam  inte- 
gram,  vel  sufficiat,  in  alia  audire  eam  parlem, 
quse  in  altera  omissa  fuit,  ita  ut  sufficiat  a 
principio  habere  hanc  intentionem.  Gommu- 
niter  auctores  docent,  satis  esse  in  hujusmodi 


casu  audire  in  altera  Missa  partem  omissam 
in  alia,  adeo  ut,  licet  ex  directa  intentione  id 
fiat,  censeant  sufficere  ad  substantiam  pree- 
cepti  implendam,  quamvis,  si  absque  causa 
fiat,  peccatum  veniale  sit  prcpter  nonnullam 
irreverentiam.  Ita  tenet  Major  in  4,  dist.  42, 
et  d.  45,  qusest.  2;  Soto,  d.  13,  qusest.  2, 
art.  1;  Navar.,  in  Sum.,  c.  21,  num.  2,  et  in  c. 
Quando,  de  Consec,  d.  1,  notab.  10,  num.  18 
et  seq.;  et  recentiores  communiter  hoc  se- 
quuntur.  Fundamentum  eorumest,  quia  prse- 
ceptum  solum  obligat  ad  audiendam  totam 
Missam,  non  vero  quod  ab  uno  sacerdote  con- 
tinenter  audiatur;  hoc  enim  non  habetur  in 
verbis  legis,  ut  patet  in  citatis  juribus;  sed 
qui  ab  uno  sacerdote  audit  Missam  unam  ab 
offertorio,  v.  gr.,  vel  consecratione,  ab  alio 
vero  audit  aliam  a  principio  usque  ad  offerto- 
rium  vel  consecrationem,  revera  audit  totam 
Missam,  licet  non  ab  uno  sacerdote;  ergo  im- 
plet  prseceptum.  Dices,  illum  non  audire  Mis- 
sam  debito  ordine,  cum  prius  posteriorem 
partem,  postea  priorem  audiat.  At  vero  in 
dict.  c.  Missas,  signatim  prsecipitur,  ut  spe- 
ciali  ordine  audiat.  Quod  si  dicas ,  saltem 
posse  e  contrario  fieri ,  ut  prius  pars  prior 
Missse,  et  deinde  poslerior  audiatur,  contra 
hoc  est,  quia  saltem  jam  illa  sententia  uon 
erit  in  universum  vera ;  et  deinde,  etiam  in 
prsedicto  casu  ,  non  videtur  servari  debitus 
ordo  Missse ,  quandoquidem  non  continue, 
nec  per  modum  unius  integri  officii  sacri  au- 
ditur.  Hoc  argumentum  fundatum  in  illo 
verbo  praedicti  textus,  Missas  audire  speciali 
ordine  prsecipimus,  non  habet  magnam  vim, 
quia  illud  verbum,  speciali  ordine,  non  vide- 
tur  construendum  cum  verbo,  audire,  sed 
cum  verbo,  prsecipimus,  itautsensus  sit,  spe- 
ciali  ordinatione  seu  lege  prsecipimus,  Missas 
audire.  Fundatum  autem  prsedictum  argu- 
mentum  in  verbo  illo,  totas  Missas,  adjuncta, 
et  morali ,  et  physica  ratione,  non  videtur 
contemnendum ,  quia  totum  proprie  non  si- 
gnificat  partes  disjunctas ,  et  quovis  modo 
aggregatas ,  sed  unitas,  et  debito  ordine  con- 
junctas,  maxime,  si  totum  artificiale  sit;  sed 
illse  duse  partes  Missee  sunt  disjunctse  et  di- 
visse,  nec  debito  ordine  et  modo  conjungun- 
tur  ad  unam  Missam  componendam;  ergo 
audire  illas  duas  partes,  non  est  audire  Mis- 
sam  vel  totam  Missam.  Et  confirmatur,  nam 
hac  ratione ,  si  unus  sacerdos  nunc  conse- 
craret  corpus,  et  post  horam  consecraret  san- 
guinem,  facta  interruptione  morali,  v.  gr., 
exeundo  se  vestibus  sacris,  et  aliquid  aliud 

interim  agendo,  non  efficeret  unum  sacrifi- 
cium,  neque  unam  Missam  diceret,  quia,  licet 
in  re  efficeret  utramque  partem,  non  tamen 
efficeret  illas  conjunctas  et  unitas,  prout  ne- 
cesse  est  ad  hoc  sacrificium;  ergo  idem  est 
de  audiendo.  Et  augetur  preeterea  difficultas, 
quia  alias  sequitur,  posse  aliquem  implere 
Missae  praeceptum,  audiendo  simul  duas  par- 
tes  Missse,  ut  si,  v.  gr.,  in  uno  altari  una 
inchoetur,  et  in  alio  altera  continuetur  a  con- 
secralione  (et  idem  argumentum  fieri  potest 
de  tribus  altaribus,  etc);  consequens  autem 
est  valde  absurdum ,  quod  nemo  hactenus 
concessit,  quem  ego  viderim;  sequela  vero 
patet,  quia  eliam  ille  audit  tolam  Missam; 
potest  enim  utrique  esse  sufficienter  preesens, 
et  sufficientem  attentionem  adhibere.  Quod 
vero  simul  id  fiat,  non  refert,  quia  etiam  po- 
test  quis  simul  duo  praecepta  implere,  sci- 
licet,  recitare  horas  canonicas,  et  audire  Mis- 
sam  in  die  festo.  Neque  eliam  refert  brevitas 
teniporis,  quia  heec  est  per  accidens,  ut  patet 
in  dicto  exemplo;  nam,  qui  tempore  Missse 
recitat  horas,  brevius  tempus  in  divinis  rebus 
consumit,  quam  si  singula  suis  temporibus 
faceret.  Propter  hsec  suspecta  mihi  semper 
fuit  illa  doctrina,  quam  nonnullis  etiam  mo- 
dernis  Theologis  et  Jurisperitis  displicere 
video,  quia  revera  est  parum  consentanea  in- 
tentioni  Ecclesiastici  preecepti,  et  religioni  ac 
reverentiae  debitae  huic  sacrificio.  Et  saltem 
censeo  valde  pertinere  ad  substantiam  hujus 
prsecepti,  ut  lota  Missa  fidelium,  ab  oblaiione 
usque  ad  consumptionem ,  continue  et  per 
modum  unius  sacrificii  audiatur,  ut  debito 
modo  possit  audiens  suas  partes  exhibere  ad 
integre  offerendum  sacrificium  per  sacerdo- 
tem  eo  modo,  quo  sibi  possibile  est;  quoad 
accidentalia  vero  facilius  admitterem ,  posse 
prsedicto  modo  suppleri,  maxime  ob  aliquam 
probabilem  causam  seu  necessitatem;  nam 
sine  illa  res  est  reprehensione  digna.  Nihilo- 
minus  propter  auctoritatem  dictorum  aucto- 
rum  non  potest  practice  condemnari  contraria 
sententia;  et  ideo,  qui  ex  illa  fuerit  operatus, 
non  peccabit  mortaliter;  et  ad  rationes  in 
contrarium  dici  potest  cum  Glossa  in  c.  Quo- 
rumdam,  dist.  23,  in  Missa,  quia  ejus  unitas 
est  cujusdam  solemnitatis,  posse  ex  duobus 
imperfectis  unum  aliquo  modo  constitui,  ita 
utsaltem  sufficiat  ad  implendum  preeceptum; 
nam  si  quid  deest  ad  perfectionem,  non  cen- 
setur  sufficiens  ad  culpam  mortalem,  et  talis 
posset  intercedere  causa,  ut  excuset  etiam  a 
veniali. 

10.  Qucrsitum.  —  Circa  secundam  Missse 
divisionem  de  solemni  et  privata,  inquiri  po- 
test,  an  teneantur  fideles  audire  in  sua  paro- 
chia  Missam,  quam  majorem  vocant,  quaj 
pro  universa  plebe  cum  cantu  dici  solet. 
Mulli  enim  auclores  Canonistse  tenent,  ex  vi 
juris  communis  teneri  fideles  ad  audiendam 
Missam  diebus  festis  in  sua  parochia ;  quibus 
favet  Sixtus  IV,  in  c.  2  de  Treuga  et  pace,  in 
Extravagant.  commun.,  ubi  in  concordia  inter 
fratres  Mendicantes  et  parochos  ponitur,  quod 
fratres  Mendicantes  non  prsedicent,  populos 
parochianos  non  teneri  audire  Missam  in 
eorum  parochiis  diebus  festivis  et  Dominicis, 
cum  jure  sit  cautum  illis  diebus  teneri  paro- 
chianos  audire  Missam  in  eorum  parochiali 
Ecclesia,  nisi  forsan  ex  honesta  causa  ab  ipsa 
Ecclesia  se  absentarent ;  unde  in  c.  2  de  Pa- 
rochiis  statuitur,  ut  Dominicis  vel  festivis 
diebus  presbyteri,  antequam  Missam  cele- 
brent,  plebem  interrogent,  si  alterius  paro- 
chianus  in  Ecclesia  sit,  qui  proprio  contempto 
presbytero,  ibi  velit  Missam  audire,  quem  si 
invenerint,  statim  ab  Ecclesia  abjiciant.  In 
his  autem  decretis,  quamvis  non  sit  expressa 
mentio  de  Missa  solemni  et  majori,  tantum 
revera  videtur  de  illa  esse  sermo;  nam  ad 
illam  solebant  semper  fideles  diebus  Domini- 
cis,  et  solemnibus  convenire,  ut  supra  ex 
Juslino,  et  multis  Patribus  ostensum  est.  Item 
cle  illa  plane  est  sermo  in  c.  Omnes  fideles,  c. 
Missas,  c.  Cum  ad  celebrandas,  de  Cons.,  d.  1 , 
in  quibus  prsecipitur,  ut  populus  non  discedat 
ante  benedictionem  sacerdotis;  et  in  c.  Et  hoc 
attendendum,  eadem  distinctione,  cavetur,  ut 
per  dies  solemnes,  privatee  Missse  non  ita  in 
publico  fiant,  ne  populus  a  publicis  Missarum 
solemnibus  abstrahatur;  et ,  ut  sacerdotes, 
qui  in  circuitu  urbis,  aut  eadem  urbe  sunt,  et 
populus  in  unum  ad  Missarum  publicam  cele- 
brationem  conveniant.  Idemque  colligi  potest 
ex  c.  Si  quis  extra  parochias,  eadem  dist.  Et 
confirmatur;  nam  fideles  debent  his  diebus 
aliquam  oblationem  in  Missa  facere,  c.  Omnis 
Christianus,  de  Consecr.,  d.  1;  haec  autem  fit 
in  Missa  solemni ,  et  debet  fieri  in  propria 
parochia  ;  ergo  signum  est,  in  eadem  debere 
audiri  Missam  majorem. 

1 1 .  Confirmatur  secundo ,  quia  in  Missa 
majori  parochise  solent  publicari  fidelibus  dies 
festivi,  jejuniorum,  excommunicationes,  et 
similia,  quse  culpabiliter  ignorabunt,  si  non 
adsint;  imo  illa  consuetudo  indicat  obligatio- 
nem  illic  audiendi  Missam. 

42.    Prima  conclusio.  —  Sed   imprimis, 

quicquid  sit  de  antiquo  jure,  dicendura  cst, 
nunc  satisfacere  fideles  huic  preecepto  au- 
diendo  Missam  ubicumque,  etiam  extra  pro- 
priam  parochiam.  Ita  docet  lale  Navar.,  c.  21 , 
num.  5;  Angel.  inSumm.,  verb.  Missa,n.  59; 
Sylv.,  verb.  Missa  2,  queest.  5,  et  verb.  Ex- 
communicatio  2,  num.  20;  Turrecrem.,  c. 
Missas,  de  Gonsecr.,  d.  1;  Antonin.,  2  part., 
tit.  9,  c.  10,  §  1,  et  alii,  verbo  Missa.  Potis- 
sima  ratio  est,  quia  Ecclesiastica  consuetudo 
ita  habet,  quae  ab  omnibus  pastoribus  Eccle- 
siaa  toleratur;  per  quam,  si  quod  fortasse  fuit 
de  hac  re  jus  antiquum,  abrogatum  est.  Prae- 
sertira  quia  ,  diclo  c.  2  de  Parochiis,  solum 
videtur  reprehendi,  qui  ex  contemptu  pro- 
prii  parochi,  alibi  Missam  audit;  qui  ergo  non 
hac  de  causa  id  facit,  sed  ob  majorem  devo- 
tionem,  vel  commoditatem,  satisfacit  prae- 
cepto.  Unde  Concilium  Trident.,  sess.  22,  in 
decret.  de  Observ.  in  Celebr.  Miss.,  sic  in- 
quit  :  Moneant  etiam  eumdem  populum,  ut 
frequenter  ad  suas  parochias,  saltem  diebus 
Dominicis  et  majoribus  festis,  accedant;  sup- 
ponit  ergo  Concilium  ,  nullum  de  hoc  esse 
praeceptum ;  et  ideo  non  dicit  esse  prsecipien- 
dos,  sed  monendos  fideles;  et  non  in  omni- 
bus  diebus  festivis,  sed  preecipue  in  aliqui- 
bus.  Imo  addunt  Sylvest.  et  Navar.  supra  , 
non  posse  Episcopum  cogere,  per  legem  vel 
excommunicationem,  subditos  ad  audiendas 
Missas  in  propria  parochia,  quia  non  potest 
ipse  jus  commune  restringere;  hoc  autem 
commune  jus  de  audienda  Missa  in  die  festo, 
cum  hac  locorum  amplitudine,  consuetudine 
ipsa  universali  explicatum  est.  Accedit,  quod 
jam  essel  valde  difficile,  et  incommodum  om- 
nibus  fidelibus  limitari  ad  Missam  audiendam 
in  propria  parochia,  nec  posset  fieri  sine 
scandalo,  lum  laicorum,  tum  etiam  religioso- 
rum,  qui  etiam  habent  specialia  privilegia,  ut 
in  suis  Ecclesiis  possint  fideles  hoc  preecep- 
tum  implere.  Aliqui  vero  excipiunt  ab  hac 
generali  regula  preecipuas  quasdam  festivi- 
tales,  ut  Natale  Domini,  et  alias,  quae  nume- 
ranlur  in  c.  Si  quis  etiam,  de  Consecr.,  d.  \. 
Sed  in  rigore  preecepti  nullam  oportet  excep- 
tionem  facere,  quia  consuetudo  generalis  est; 
consulendum  tamen  esset  fidelibus,  ut  saltem 
his  diebus,  vel  aliquoties  in  anno,  ad  divina 
officia ,  et  preesertim  ad  Missas  audiendas, 
suas  parochias  adirenl;  et  interdum  posset 
hoc  eis  preecipi  ab  Episcopo,  in  aliquo  spe- 
ciali  die  ob  ralionabilem  aliquam  causam  , 
vel  in  aliqua  eliam  parochia  nonnullis  anni 
diebus,  si  ad  splendorem  divinorum  officio- 


rum,  vel  ad  subveniendum  aliis  Ecclesise  ne- 
cessitatibus ,  videretur  necessarium.  Sicut 
etiam  in  Concil.  Trident.,  sess.  24,  c.  4  de 
Reformatione,  dicitur,  teneri  unumquemque 
fidelium  parochiae  suee  interesse,  ubi  com- 
mode  id  fieri  possit ,  ad  audiendum  verbum 
Dei ;  quanquam,  ut  Navar.  notat,  ibi  non  sit 
sermo  de  auditione  Missee,  sed  verbi  Dei;  et 
illa  obligatio,  si  in  rigore  sumalur  pro  obli- 
gatione  praccepti,  non  est  absoluta,  sed  sup- 
posita  commoditate  (ut  Concilium  dicit),  et 
doctrinae  necessitate ,  sine  qua  praeceptum 
affirmativum  non  solet  obligare,  quando  lex 
ipsa  tempus  non  determinat ;  ad  audiendam 
enim  concionem  nullum  hactenus  est  tempus 
lege  preescriptum. 

13.  Secunda  conclusio.  —  Secundo  dicen- 
dum  est  in  hac  dubitatione,  non  teneri  fideles 
ex  vi  hujus  preecepti  ad  audiendam  Missam 
majorem,  seu  quee  cum  cantu  dicitur,  sed  sa- 
tisfacere,  audiendo  Missam  privatam,  etiam 
si  in  propria  parochia  hoc  prseceptum  im- 
pleant.  Ita  docent  omnes  auctores  citati;  et 
probatur  sufficienter  eadem  consuetudine  in 
universa  Ecclesia  recepta  et  approbata ;  imo, 
etiam  si  anliqua  jura  consulamus,  nullum 
est,  ex  quo  possit  heec  obligatio  colligi;  nam 
in  c.  Missas,  solum  preecipitur,  ut  fideles  to- 
tam  Missam  audiant;  qui  auteni  privatam 
Missam  audit,  si  audiat  totam,  satisfacit  ver- 
bis  hujus  legis;  et,  quod  ibi  et  aliis  decretis 
dicitur,  ut  fideles  non  exeant  ante  benedic- 
tionem  sacerdotis,  potest  etiam  de  privata 
benedictione  intelligi.  Et  quamvis  interdum, 
et  Sancti,  et  decreta  loquantur  de  fidelium 
conventibus,  qui  diebus  Dominicis  fieri  solent 
et  debent  ad  publicas  Missas,  et  officia,  non 
ideo  significant  preeeeptum  esse  impositum 
singulis  fidelibus,  ut  illis  intersint;  sed  solum 
indicant,  expedire,  ut  conveniant ;  et  pasto- 
res  Ecclesiae  ac  sacerdotes,  id  curare  debere, 
et  hoc  modo,  in  c.  Et  hoc  alteudendum,  dici- 
tur,  cavendum  esse,  ne  propter  Missas  priva- 
tas  impediantur  fideles  ab  audienda  Missa 
publica  et  solemni.  Ad  primam  ergo  confir- 
mationem  de  oblationibus  respondetur  pri- 
mum,  eam  oblationem,  quee  in  Missa  solemni 
post  Evangelium  fieri  solet,  voluntariam  esse, 
et  non  cadere  sub  obligationem,  nisi  specialis 
necessitas  Ecclesiae,  aut  consuetudo  ad  eam 
obliget,  ut  latius  tractat  D.  Thom.,  2.  2, 
quaest.86,art.  1;  Turrecrem.,  cum  aliis,  in  c. 
Omnis,  de  Consecr.,  d.  1;  Sylv.  et  alii  Sum., 
verb.  Oblatio;  et  quando  heec  obligatio  iuter- 
cederet,  posset  talis  oblatio  per  alium  mitti, 

vel  alia  via  compensari.  Et  eodem  modo  dici- 
tur  ad  secundam  confirmationem,  ubi  est  illa 
consuetudo,  ut  in  Missa  solemni  aliqua  publi- 
centur,  deberc  fideles,  vel  interrogare,  vel 
alia  via  discere,  an  ea  hebdoinada  sit  aliquis 
dies  jejunii,  et  similia. 

14.  Dubium  expeditur.  —  Auctoris  senten- 
tia.  —  Atque  ex  his  facile  expeditur  aliud 
dubium,  quod  circa  terliam  divisionem  Missse 
supra  positam  oriri  solet,  an  scilicet  ad  sntis- 
faciendum  huic  praecepto,  oporteat,  Missam 
de  die  seu  festo  audire,  vel  satis  sit,  audire 
Missam  volivam  ,  aut  pro  defunctis,  etc.  Et 
ratio  dubitandi  sumi  potest  ex  c.  2  de  Celebr. 
Missar.,  ubi  videtur  prohiberi  laicis,  ut  Mis- 
sas  non  audiant,  nisi  de  eodem  die,  quod 
videtur  intelligendum  de  Missis,  quae  audiun- 
tur  ad  implendum  praeceptum,  nam  de  aliis 
non  est  ulla  prohibilio.  Et  ita  opinati  sunt 
aliqui ,  ut  refert  Sylvest.,  verbo  Missa  1, 
qufest.  4,  et  ipse  ait  :  Credo  quod  saeculares 
audientes ,  ex  ignorantia  excusentur ,  licet 
non  celebrantes;  et  inferius  ait,  licere  qui- 
dem  sacerdoti  interdum  dicere  Missam  voti- 
vam  in  die  festo,  dummodo  non  sit  de  prx- 
cepto ,  quod  Missa  audiatur,  vel  si  sit,  tam 
audiens,  quam  celebrans ,  audiat  aliam  de 
festo.  Sed  ha3c  secundum  congruitatem,  non 
secundum  necessitatem,  intelligenda  sunt,  ut 
infra  declarat.  Dicendum  est  ergo  non  esse 
necessarium  ex  vi  hujus  praecepti ,  audire 
Missam  de  die,  sed  quacumque  audita,  etirim 
de  defunctis ,  satisfieri  huic  preecepto.  Ita 
Sylvest.  supra,  et  verbo  Missa  2,  quaest.  4; 
Soto,  d.  13,  quaest.  2,  art.  1;  Navar.,  c.  21, 
num.  7;  Cajet.,  verb.  Festorum  violatio;  An- 
tonin.,  2  part.,  tit.  9,  c.  10,  §  1  ;  Summistae 
communiter  ;  et  probatur  sufficienter  consue- 
tudine  Ecclesiae.  Item,  quia  decreta,  quse  de 
hac  re  sunt,  solum  praecipiunt,  audire  Mis- 
sam ;  quaelibet  autem  est  vera  Missa.  In  illo 
autem  c.  2  de  Celebrat.  Miss.,  non  est  sermo 
de  hac  re,  sed  de  superstitione  quorumdam, 
qui  non  videbantur  sibi  Missam  audire,  nisi 
principium  Evangelii  Joan.,  et  Missas  pecu- 
liares  de  S.  Trinitate ,  aut  de  S.  Michaele 
audirent,  et  ideo  sancilur  in  eodem  Concilio, 
ut  ulterius  hoc  non  fiat,  nisi  suo  tempore.  Et 
additur  praeterea  in  illo  textu  alia  exceptio 
his  verbis  :  Et,  nisi  aliquis  velit  propter  reve- 
rentiam  Sanctx  Trinitatis,  nonpro  alia  devo- 
tione,  audire.  Ubi  etiam  approbatur  audire 
Missam  votivam,  legitima  intentione  et  reve- 


renlia,  et  non  pro  alia  devotione;  quod  Glossa 
exponil,  dioens,  quasi  melius  sit,  istas  Missas 
audirc,  quam  alias  canonicas  de  die.  Tamen 
in  Concil.  Selcgunsladien.,  c.  10,  ubi  textus 
ille  habetur,  loco  illorum  verborum,  non  pro 
alia  devotione,  legitur, 7ionpro  aliqua  divina- 
tione.  Igitur  superstitio  est,  quee  prohihetur 
ibi,  et  non  aliud;  consulendum  tamen  est 
fidelibus,  ut  Missam  de  clie  audiant,  praeser- 
tim  Dominicis,  et  festis  diebus ,  et  maxirne 
hi,  qui  Ecclesiastica  officia  intelligunt;  nam 
reliquum  vulgus,  neque  in  hoc  facit  differen- 
tiam,  neque  moraliter  polest;  quod  etiam  est 
signum,  non  fuisse  conveniens  hoc  praecep- 
tum  aliter  imponi. 

15.  Responsio.  — Ultimo  hic  queeri  potest, 
an  interdum  obligentur  fideles  ad  audiendas 
plures  Missas,  quod  maxime  interrogari  solet, 
propter  diem  Nativitatis,  nam  de  aliis  diebus 
nulla  potest  esse  ratio  dubitandi,  ut  supra 
dictum  est.  Respondetur  tamen  breviter, 
etiam  de  die  Nativitatis  esse  rem  certam,  non 
teneri  fideles  ad  audiendas  tres ,  nec  duas 
Missas,  sed  salisfacere,  qualibet  audita  ,  ut 
expresse  docuit  Navar.,  d.  c.  21,  num.  2, 
quia  nulla  est  lex,  quae  ad  hoc  obliget.  Item, 
quia  neque  ipsi  sacerdotes  tenentur  tres  di- 
cere;  illa  enim  indulgentia  esl,  non  obligatio. 
Ex  vi  ergo  hujus  praecepti  nunquam  tenentur 
fideles  audire,  nisi  unam  Missam.  Secus  vero 
erit,  si  huic  preecepto  adjungatur  votum,  vel 
speciale  aliud  pra3ceplum  sacerdotis,  impo- 
nentis  in  satisfactionem  audire  aliam  Missam. 
Ubi  obiter  inquiri  poterat,  an  hujusmodi  prae- 
ceptum  a  confessore  impositum  de  audienda 
Missa,  tali  die  festo,  in  satisfactionem,  obliget 
ad  distinctam  Missam  audiendam,  vel  possit 
ulrumque  una  Missa  impleri;  idemque  inter- 
rogari  potest  de  voto  audiendi  Missam  in  die 
festo.  Sed  haec  alterius  considerationis  sunt; 
nunc  breviter  dicitur,  pendere  ex  intentione, 
vel  voventis ,  vel  confessoris  praecipientis , 
quae  intentio  explicanda  et  declaranda  est,  ut 
tollatur  omne  dubium;  vel,  si  hoc  praetermis- 
sum  est,  ex  verbis  et  circumstantiis  erit  con- 
jectanda.  Notat  autem  Major,  in  4,  dist.  12, 
quaest.  8,  quod  cum  quis  tenetur  audire  duas 
Missas  aliquibus  ex  praedictis  titulis,  potest 
illas  simul  audire  a  duobus  sacerdotibus  in 
duobus  altaribus,  quia  ex  vi  illarum  obliga- 
tionum  non  tenetur  illas  audire  diversis  tem- 
poribus,  juxta  ea,  quae  in  simili  dicemus  in 
fine  sectionis  sequentis. 

Quibus  actibus,  quave  attentione  debeat  hoc  hnpleri 
praeceptum. 

1.  Explicuimus  veluti  objectum  seu  mate- 
riam,  circa  quam  versatur  hoc  preeceptum ; 
nunc  sequitur  declaranclum,  quomodo,  seu 
quo  actu  implendum  sit.  Et  est  ratio  dubii, 
quia  in  dicto  cap.  Missas,  preecipiuntur  fide- 
les  audire  totas  Missas;  est  autem  difficile  ad 
explicandum ,  quid  significetur  illo  verbo 
audiendi;  nam  primo  qui  surdus  est,  potest 
implere  hocpreeceptum,  quamvis  nihil  audiat. 
Item,  qui  a  longe  privatee  Missee  assistit,  nihil 
audit,  et  censelur  implere  preeceptum.  Quod 
si  dicas,  audire,  ibi  latius  sumi  prout  includit 
videre,  unde  alia  littera  non  habet,  audire, 
sed,  tenere  Missas,  et  ita  legit  Surius  in  Con- 
cilio  Agathens. ,  c.  47,  contra  hoc  adhuc  obstat, 
quia  nec  audire,  nec  videre  necessarium  est, 
ut  constat,  si  fidelis  fingatur  surdus  et  coecus. 
Item,  quia  interdum  contingitpropter  magnam 
populi  frequentiam,  ut  is,  qui  assistit,  nec 
videre  quicquam  possit,  nec  audire;  est  ergo 
difficile  ad  explicandum,  quee  actio  exterior 
ab  homine  exigatur  circa  Missam  in  hoc  pree- 
cepto.  Dici  fortasse  posset,  solum  requiri 
corporalem  prsesentiam  ad  audiendum  et  vi- 
dendum.  Sed  contra,  nam  inde  sequitur,  si 
quis  corpore  adsit  preesens  in  Missa,  etiamsi 
animo  alibi  sit,  ut  si  ibi  de  aliis  rebus  confa- 
buletur,  nihilominus  implere  preeceptum.  Et 
consequenter  etiam,  qui  ibi  dormit.  Quee  sunt 
valde  absurda. 

2.  In  hac  re  duo  explicanda  sunt,  quee  in 
preedicta  difficultate  tanguntur.  Unum  perti- 
net  ad  exteriorem  actionem,  aliud  ad  interio- 
rem  animi  attentionem.  Girca  priorem  par- 
tem,  quee  facitior  est,  dicunt  communiter 
auctores,  ex  vi  hujus  preecepti  teneri  fideles, 
ut  secundum  moralem  et  corporalem  preesen- 
tiam  Missee  assistant,  ita  ut,  quanlum  in  ipsis 
est,  audire  possint,  et  videre  seu  percipere 
aliquo  modo  sacerdotis  ministerium.  Ita  D. 
Antoninus,  Sylvest.,  Navarrus,  Cajelanus  et 
Soto,  locis  supra  citalis.  Et  constat  primo  ex 
vi  verbi  audiendi  vel  tenendi,  quod  non  potest 
alia  ratione  commodius  explicari,  ut  ex  objec- 
tionibus  satis  constat.  Secundo,  quia  propter 
hanc  causam,  juxta  usum  Ecclesiee,  necesse 
est  adire  templum  vel  locum,  in  quo  Missa 
celebratur;  nec  satisfaciet  quis,  etiam  si  domi 
manens  per  totum  Missee  tempus  sit  intentus 
rebus    divinis;    ergo    preecipitur    corporalis 

preesentia  et  assistentia,  cumque  hsec  ordine- 
tur  ad  percipiendum  sensibiliter  verba  aut 
ceeremonias  Missee,  talis  preesentia  preecipi- 
tur,  qualis  ad  hoc  moraliter  sufficit;  ergo  hanc 
tenentur  fideles  exhibere. 

3.  Posterior  pars  in  attentione  et  intentione 
consistit.  —  Notabile.  —  Objectioni  occurri- 
tur.  —  Circa  posteriorem  partem  major  est 
difficultas,  quee  consistit  in  duobus  :  primo, 
in  intentione;  secundo,  in  attentione;  nam  de 
intentione  frequenter  dicitur,  ad  implendum 
hoc  preeceptum ,  necessarium  esse,  ut  quis 
intersit  Missae  ex  intentione  implendi  hoc 
preeceptum,  ut  patet  ex  Antonin.,  2  part., 
tit.  9,  cap.  10,  §  '1;  et  Navarr.,  in  c.  Quando, 
notab.  4  3,  num.  27;  et  ratio  esse  potest,  quia 
ad  implendum  quodcumque  preeceptum  ne- 
cessaria  est  voluntas  implendi.  illud ,  quia 
implere  preeceptum,  actus  est  obedientiee,  qui 
sine  volunlate  non  fit.  Sed,  ut  heec  sententia 
veritatem  habeat,  sano  modo  explicanda 
est.  Primum  itaque  necessaria  est  voluntas 
audiendi  Missam,  nam  si  quis  coactus  et  con- 
tra  voluntatem  suam  ibi  adesset,  non  irapleret 
preeceptum,  quia  nullo  modo  ei  obediret.  Et 
juxta  hoc  intelligendum  est,  quod  Anton.  ait, 
famulos,  servos,  alumnos,  vel  similes,  qui 
Missee  adsunt  quasi  coacti  a  dominis  seu 
peedagogis,  alias  non  adfuturi,  non  implere 
preeceptum ;  hoc  enim  est  verum  quando  ipsi 
habent  illam  actualem  voluntatem,  etiam  dum 
actu  audiunt  Missam,  et  maxime,  si  ratione 
illius  non  sunt  attenti,  sed  distracti.  Si  autem 
ipsi  talem  voluntatem  non  habent,  quamvis 
fortasse  conditionalis  illa  in  intellectu  diviso 
vera  sit,  nihil  refert  ad  implendum,  vel 
non  implendum  preeceptum.  Imo,  licet  prius 
habuerint  illam  voluntatem  preecepto  repu- 
gnantem,  et  in  ea  graviter  peccaverint,  si 
tamen  postea  voluntarie  adsint  et  attendant, 
sufficienter  implebunt  preeceptum.  Ita  ul, 
licet  aliqua  censura  imposita  esset  transgres- 
soribus  talis  preecepti,  illam  non  incurrerent. 
Deinde  necesse  est,  ut  cum  voluntate  audiendi 
Missam,  non  conjungatur  voluntas  formalis 
contraria  preecepto ,  quia  revera  tunc  per 
illum  actum  hoc  modo  exercitum  non  imple- 
retur  preeceptum,  quia  nullo  modo  obediretur 
illi,  ut  ratio  supra  facta  probat;  ut,  si  quis, 
dum  ex  devotione  Missam  audit  in  die  festo, 
hunc  actum  formalem  habeat  :  Nolo  hac  Missa 
implere  preeceptum,  et  in  ea  voluntale  per- 
sistat,  per  illum  actum,  ufc  sic,  revera  non  ittv 
plet.  Unde  si  illum  haberet  sine  spe  ac  propo- 
sito  audiendi  aliam  Missam,  graviter  peccaret, 

quia  simpliciter  haberet  voluntatem  non  im- 
plendi  praeceptum.  Dices  :  ergo  omnino  tene- 
bilur  postea  audire  aliam  Missam.  Respon- 
detur  :  ita  concedunt  aliqui,  quia  suo  arbitrio 
voluit  excludere  priorem  actum  a  praecepto, 
et  consequenter  in  eo  statu  manere ,  ac  si 
nihil  egisset.  Probabilius  vero  est,  secluso 
voto,  non  relinqui  hanc  praecisam  obligatio- 
nem,  sed  satis  esse,  ut  voluntalem  mutet 
tempore  opportuno,  id  est,  intra  tempus  prae- 
cepli,  et  velit,  auditione  praecedentis  Missae 
satisfacere  praecepto,  quia  prior  actus  exte- 
rior  voluntarie  factus,  quoad  exteriorem  ac- 
tum  ut  humanum  et  moralem,  habuit  lotum 
id,  quod  ad  subslantiam  praecepti  implendam 
sufficit;  neque  hoc  potuit  excludi  per  priorem 
intentionem  agendi  illum  actum  ex  devotione 
et  non  ex  obligatione;  solumque  ibi  defuit 
obedientia  voluntatis;  ergo  si  heec  postea  ad- 
jungatur  per  subsequentem  voluntatem  et 
moralem  relationem  ab  illa  provenientem, 
hoc  satis  est  ad  implendum  praeceptum  per 
priorem  actum  sic  relatum.  Et  hsec  est  com- 
munis  sententia,  tam  in  hoc  praecepto  quam 
in  aliis  similibus,  ut  constat  ex  materia  de 
legibus.  Tertio,  si  non  adsit  voluntas  contra- 
ria  praecepto,  sufficit  ad  illud  implendum, 
voluntas  audiendi  Missam,  etiamsi  formaliter 
non  sit  sub  intentione  implendi  praeceptum, 
quia  omnis,  qui  non  excludit,  censetur  vir- 
tuaiiter  includere  intentionem  implendi  pras- 
ceptum  in  ea  voluntate,  qua  vult  efficere 
actum  praeceptum.  Et  hocetiam  commune  est 
apud  auctores.  Unde  infertur,  eum ,  qui 
summo  mane  Missam  audivit  ex  devotione, 
existimans  non  esse  diem  festum,  quamvis 
postea  id  sciat,  non  teneri  ad  aliam  Missam 
audiendam;  sed  ad  summum,  ad  volendum 
satisfacere  praecepto  per  priorem  acturn;  imo 
neque  hoc  in  rigore  necessarium  est,  sed 
solum,  ut  judicet,  se  satisfecisse  praecepto. 

4.  Observandum.  —  Ultimo  addendum  hic 
est,  pravam  intentionem  adjunctam  voluntati 
audiendi  Missam,  non  esse  contrariam  imple- 
tioni  hujus  praecepti,  si  aliunde  non  excludat 
sufficientem  attentionem.  Itaque,  quamvis 
quis  eat  ad  Ecclesiam  ex  libidinosa  inlentioue 
videndi  fceminam,  vel  etiam  si  officio  Missae 
cum  eadem  intentione  assistat,  tamen,  si  non 
excludat  voluntatem  implendi  hoc  praeceptum 
Ecclesiasticum ,  et  sufficienter  sit  attentus, 
implet  illud.  lta  Medina,  Codice  de  Confess., 
quaest.  de  Pcenitent.  injuncta  tempore  quo 
Missa  celebratur,  et  Navarr.,  cap.  21,  n.  40, 
contra  D.  Antonin.  et  Adrian.,  ut  in  simili 


superius  etiam  dictum  est,  traclando  de  pree- 
cepto  communionis  ;  esl  enim  hic  eadem  ralio, 
scilicet,  quia  ille  implet  substantiam  actus 
praecepti,  cui  intentio  illa  contraria  non  est. 

5.  Et  confirmatur,  quia  alias,  qui  ex  inlen- 
tione  vanae  gloriae  audiret  sacrum,  non  im- 
pleret  praeceplum,  quod  valde  rigorosum  est 
et  per  se  improbabile;  sequela  patet,  quia  si 
aliqua  intentio  extranea  impediret,  nihil  re- 
ferret,  quod  esset  magis  vel  minus  prava, 
quia  satis  erit,  quod  maculet  actum;  hoc  ergo 
non  impedit,  sed  satis  est,  quod  maneat  aclus 
substanlialiter  bonus,  moralis  et  voluntarius, 
formaliterautvirtualiler  faclus  ad  praeceptum 
implendum.  Et  haec  de  intentione. 

6.  Circa  alteram  partem  de  attentione, 
Sylvest.,  verbo  Missa  2,  quaest.  6,  dicit  inte- 
riorem  atlentionem  non  cadere  sub  hoc  prae- 
cepto ,  sed  solum  exteriorem ;  et  insinuat 
rationem ,  quia  humanum  praeceptum  non 
cadit  in  interiorem  actum.  Sed  hoc  nullius 
momenli  est,  nam  licet  actus  pure  interior 
per  se  non  praecipiatur  lege  humana,  tamen 
ut  conjunctus  exleriori,  et  tanquam  forma 
illius,  praecipi  potest;  sic  enirn  praecipitur  in- 
terior  attenlio  per  legem  humanam ,  qua 
praecipitur  vocalis  oratio,  ut  constat  ex  ma- 
teria  de  oratione;  sic  ergo  praecipi  potest 
preesenti  praeceplo.  Imo  si  interior  attentio 
non  esset  preecepta ,  neque  exterior  esset, 
quia  haec  non  est,  nisi  propter  interiorem; 
consistit  enim  hsec  exterior  attentio,  ut  ipse 
Sylvest.  explicat,  in  hoc,  quod  homo  non 
occupetur  in  aliis  actionibus  auditioni  Missae 
repugnantibus,  quod  solum  est  necessarium 
propter  attentionem  interiorem. 

7.  Conclusio.  —  Dicendum  ergo  est,  requiri 
aliquam  intentionem  ex  objecto  religiosam  et 
ad  cultum  Deipertinentem,  adhocpraeceptum 
implendum.  Ita  docent  auctores  omnes  statim 
citandi;  ratio  vero  clara  est,  quia  hac  lege 
praecipitur  auditio  Missae,  ut  est  actus  huma- 
nus,  sufficlens  ad  moralem  praesentiam ;  sed 
sine  attentione  ulla  non  potest  actus  esse 
humanus,  nec  praesentia  moralis  :  ergo.  Con- 
firmatur  ratione  supra  insinuata,  quia  qui  ibi 
dormiret,  vel  attentissime  studeret,  legendo 
aut  scribendo,  sine  ulla  controversia  non 
haberet  prcesentiam  necessariam;  sed  perinde 
se  habet,  qui  nullo  modo  attendit,  sed  omnino 
mentis  attentione  voluntarie  est  in  aliis  rebus 
occupatus  :  ergo,  etc.  Rursus  praecipitur  hic 
actus,  non  tantum  ut  humanus  et  moralis, 
sed  etiam  ut  religiosus  et  ad  cultum  Dei  per- 
tinens;  ergo  non  quamcumque  attentionem 

requirit,  sed  religiosam  et  ad  cultum  Dei 
pertinentem,  ita  ut  Deum  oret,  vel  ei  se  sub- 
mittat,  eumve  honorare  velit,  vel  saltem 
attendat  ad  ea,  quee  sacerdos  facit,  tanquam 
ad  res  sacras.  Et  confirmatur,  nam  hac  ra- 
tione  ad  orationem  est  necessaria  attentio 
religiosa  ,  ut  latius  traditur  2.  2,  quaest.  83. 
Controversia  autem  est  inter  auctores,  quae- 
nam  attentio  ad  implendum  hoc  praeceptum 
sit  necessaria.  Quidam  enim  putant,  loto  illo 
tempore  necessariam  esse  attentionem  ad 
Deum  ipsum ,  vel  orando  seu  petendo ,  vel 
gratias  agendo,  vel  etiam  de  peccatis  dolen- 
do,  vel  aliquid  simile.  Quod  sentire  videlur 
Scotus  in  3,  dist.  9,  et  Gabriel,  lect.  29  in 
canonem. 

8.  Prima  attentio.  —  Secunda  attentio.  — 
Aliis  vero,  nec  tam  exacta,  nec  tam  continua 
actualis  attentio  necessaria  videtur,  ut  late 
tractant  Gajetan.,  2.  2,  q.  122,  art.  4;  Soto, 
lib.  2  de  Justitia  et  jure,  quaest.  4,  art.  4.  Sed 
quamvis  inter  hos  et  alios  auctores  contro- 
versia  sit  de  actibus  interioris  vel  exterioris 
cultus  et  religionis,  qui  per  totum  tempus 
diei  festi  ex  praecepto  exercendi  sunt,  qua3 
controversia  nunc  ad  nos  non  pertinet,  quia 
non  de  tota  festorum  observatione,  sed  de  sola 
Missae  auditione,  dispulationem  instituimus, 
tamen,  quod  spectat  ad  tempus  audiendi  Mis- 
sam,  nullam  credo  esse  dissensionem  aut  dif- 
ficultatem;  eadem  enim  fere  ratio  est  de  hoc 
actu,  quae  de  ratione  vocali,  de  qua  D.  Thom., 
2.  2,  quaest.  83,  art.  13,  triplicem  attentionem 
distinguit,  ad  verba,  ad  sensum  verborum,  et 
ad  Deum,  quas  hic  etiam  cum  proportione 
applicare  possumus.  Alia  est  enim  attentio 
ad  ea  quae  sacerdos  dicit  vel  facit ,  non  ultra 
progrediendo,  nec  distincte  intelligendo,  sed 
solum  attendendo  ut  ad  rem  quamdam  sa- 
cram,  sicut  supra  dicebam;  et  haec  attentio 
est  infima  omnium,  tamen  sufficiens,  quia 
illa  satis  est,  ut  illa  Missae  auditio  seu  prae- 
sentia  sit  humana  moralis  et  ex  objecto  reli- 
giosa.  Secunda  attentio  est  ad  ea,  quae  illis 
verbis  vel  factis  significantur,  et  haec  est 
melior,  et  non  solum  sufficiens  ad  substan- 
tiam  praecepti,  sed  multum  etiam  accedens 
ad  finem  ejus,  qui  est  commemoratio  benefi- 
ciorum  Dei,  et  praesertim  Christi  Domini  nos- 
tri  passionis  et  redemptionis;  non  est  autem 
necessaria  lam  perfecta  attentio,  cum  prima, 
quae  longe  minor  est,  sufficiat;  imo  interdum 
multis  est  impossibilis  magna  ex  parte  hsec 
attentio,  qui  nec  verborum  sensum,  neque 
actionum  significationein  percipere  valent,  ut 


ex  supra  dictis  constat;  nulli  tamen  sunt,  qui 
saltem  in  confuso  cousiderare  non  possint  illis 
verbis  et  actionibus  significari  Ghristi  Domini 
passionem,  doctrinam,  et  similia.  Ultima  de- 
nique  altentio  est  ad  Deum,  quee  est  suprema, 
et  finis  caeterarum,  et  rmixime  consulenda  et 
procuranda  etiam  in  auditione  Missae,  ut  ex 
illo  verbo  Sursum  corda ,  significatur  in  c. 
Quando,  de  Consecr.,  dist.  1,  ex  Cypriano  in 
expos.  orat.  Domin.;  sub  hac  autem  atten- 
tione  ad  Deum  includitur  omnis  interior  re- 
verentia  et  cultus,  omnis  oratio  et  petitio,  ut 
eleganter  describit  Gregor.  X,  in  cap.  Decet, 
de  Immun.  Eccles.,  in  6.  Ex  quo  obiter  infer- 
tur,  quod  si  quis,  dum  Missam  audit.  ita 
elevet  mentem  in  Deum,  ut  totus  a  sensibili 
auditione  et  ab  omni  mysleriorum  Missae  con- 
sideratione  abstrahatur,  totusque  in  contem- 
plationem  Dei  rapiatur,  nihilominus  perfecte 
implet  hoc  preeceptum,  quia  perfecte  assequi- 
tur  finem  praecepli,  et  voluntarie  se  applicuit, 
et  adhibuit  praesentiam  necessariam  ad  au- 
diendam  Missam,  et  in  ea  voluntate  formaliter 
vel  virtualiter  persislit,  cum  attentione  maxi- 
me  intenta  per  ipsum  praeceptum,  et  ideo 
nullo  modo  est  hic  comparandus  cum  eo,  qui 
voluntarie  distrahitur  ad  res  omnino  alienas 
a  Deo,  et  a  rebus  factis,  nam  ille  priorem  in- 
tentionem  et  voluntatem  interrumpit. 

9.  Atque  hinc  etiam  facile  intelligitur,  quo- 
modo  necessarium  sit  in  aliqua  ex  his  at- 
tentionibus,  toto  tempore  Missae  perseverare; 
est  enim  necessaria  haec  actualis  attentio, 
quantum  est  ex  voluntate  et  intentione  au- 
dientis  Missam;  non  vero  necesse  est,  ut  actu 
semper  duret;  nam  potius  moraliter,  et  hu- 
mano  modo  loquendo,  id  est  impossibile;  salis 
ergo  est,  ut  virtute  durare  censeatur,  ratione 
prioris  voluntatis  non  retractatee.  Quocirca 
necesse  est,  ut  a  principio  quis  accedat  ad 
Missam  audiendam,  animo  et  intentione  at- 
tendendi  aliquo  modo  sufficiente  ex  praedictis, 
inter  quos  potest  etiam  voluntarie  attentio- 
nem  mulare  ab  uno  in  alium  pro  suo  arbilrio; 
lamen  non  debet  voluntarie  distrahi  ad  alia, 
quse  necessariae  attentioni  omnino  repugnant; 
sic  enim  jam  interrumperet  priorem  volunta- 
tem  et  attentionem.  Si  autem  (quod  saepe 
contingit)  involuntarie  distrahatur,  etiam  si 
ad  magnam  Missae  partem  actualiter  et  forma- 
liter  non  attendat,  implet  sufficienter  praecep- 
tum  ex  vi  prioris  voluntatis  non  relractalae, 
ratione  cujus  virtualis  attentio  manet,  quia 
reliquum  non  est  in  hominis  potestate,  ut  ele- 
ganter  dixit  Arnbros.,  lib.  de  Fuga  saeculi, 

cap.  1 ;  et  Basil.,  lib.  de  Vita  perfecta,  cap.  2. 
Dicitur  autem  involuntarie  distrahi,  quamdiu 
non  advertit,  se  non  attendere  ad  rem  divi- 
nam,  quamvis  voluntarie  de  aliis  rebus  cogi- 
tet,  tamen  sine  reflexione  et  sufficiente  ad- 
vertentia,  quod  id  faciat  tempore  Missse,  et 
quando  deberet  ad  divina  attendere.  Atque 
ita  rem  hanc  explicuerunt  auctores  citati,  et 
prsesertim  Medin.,  C.  de  Orat.,  q.  de  Potes- 
tate  Eccles.  circa  actus  internos ,  et  q.  de 
Attent.  in  orat.  haben.;  et  videndus  est  etiam 
Gabriel,  lect.  62  et  86  in  canon. 

10.  Solo  et  Medina  exponuntur. —  Ex  his 
autem  colligunt  fere  omnes  citati  auctores, 
quod  si  quis,  dum  audit  Missam,  voluntarie 
exerceat  actiones  aliquas  exteriores,  repu- 
gnantes  debitee  attentioni  Missee,  peccat  im- 
primis  venialiter  contra  attenlionem  et  reve- 
rentiam  debilam  rei  sacrse;  ac  deinde,  si  eo 
modo  magnam  Missee  partem  audiat,  peccabit 
mortaliter,  et  non  implebit  preeceptum ,  si 
nimirum  tanta  sit  pars,  cujus  omissio  suffi- 
ceret  ad  preecepti  transgressionem.  In  quo 
quidem  graviter  erravit  Medin.,  God.  de  Con- 
fess.,  queest.  de  Pcenit.  temp.  Missse  impleta, 
dicens,  si  quis  Missse  intersit,  semper  tamen 
confabuletur  aut  alia  negotia  futura  cum 
mercatoribus  tractet,  nihilominus  implere 
preeceptum,  quia  implet  substantiam  ejus, 
quamvis  agat  contra  finem  ejus;  quod  plane 
falsum  est,  quia  attentio  non  est  tantum  finis 
hujus  preecepti,-  sed  est  subslantia  ejus,  ut 
ostensum  est;  et  ideo,  qui  voluntarie  omnino 
distrahitur,  non  solum  contra  finem ,  sed 
contra  substantiam  preecepti  agit;  perinde 
aulem  est  voluntarie  exercere  actiones,  quee 
secum  non  compatiuntur  necessariam  atten- 
lionem,  quales  sunt,  semper  confabulari,  aut, 
quod  pejus  est,  mercaturam  tractare,  ac 
voluntarie  non  attendere;  nam  qui  vult  cau- 
sam ,  vult  effectum  intrinsece  cum  illa  con- 
junctum.  Atque  ita  tenet  Sylvest.,  verb.  Missa 
2,  queest.  6;  et  Navarr.,  in  Summ.,  cap.  13, 
num.  17,  et  cap.  21,  et  in  cap.  Quando,  de 
Gonsecr.,  dist.  1,  notab.  10,  n.  13;  Gajetanus, 
verb.  Festorum  violatio;  Soto  vero,  in  4,  dist. 
13,  q.  2,  art.  1,  in  fine,  dicit,  quod  licet  in- 
decenlia  sint  colloquia  inter  audiendam  Mis- 
sam,  non  tamen  propterea  fit  transgressio 
preecepti.  Hoc  autem  intelligendum  est,  vel, 
quando  colloquia  non  sunt  continua,  sed  per 
parvam  Missse  partem,  quamvis  ssepius  mis- 
ceantur,  nunc  colloquendo,  nunc  attendendo, 
prout  communiter  fieri  solet,  vel  certe,  quando 
confabulatio  non  est  de  re  seria,  nec  nimis  at- 


tenta,  quee  non  omnino  impedit  attentionem 
ad  Missam,  sed  solum  remiltit  illam,  relin- 
quit  tamen  sufficientem,  ut  actio  illa  humano 
modo  fiat;  sicut  etiam,  recitando  horas  cano- 
nicas,  polest  exerceri  aliqua  actio  exterior, 
quando  talis  est,  ut  non  omnino  divertat  ani- 
mum,  neque  omnem  tollat  altentionem;  ergo 
idem  esse  potest  in  Missa.  Preesertim  quia  , 
ut  Soto  et  Navarrus  etiam  annotant,  minor 
altentio  in  Missa  necessaria  est,  quam  in  horis 
canonicis  recitandis ,  quia  oratio  est  actio 
magis  rationalis,  quam  illa  moralis  praesentia, 
quee  necessaria  est  ad  implendum  preeceptum 
de  audienda  Missa;  et  hoc  modo  est  vera  haec 
sententia  Soti,  et  ita  posset  etiam  exponi  sen- 
lentia  Medinee;  et  deservit,  ut  non  condem- 
nemus  peccati  mortalis  multorum  consuetu- 
dinem,  quamvis  reprehendenda  graviter  est; 
nam,ut  minimum,eslgravepeccatum  veniale, 
et  facile  potest  declinare  in  mortale,  preeser- 
tim,  si  confabulatio  sit  admodum  continua,  et 
maxime  si  potest  generare  scandalum  et  im- 
pedire  alios  a  Missa  audienda. 

11.  Ultimo  infertur  ex  diclis,  posse  ali- 
quem,  dum  Missam  audit,  quascumque  ora- 
tiones  vel  Psalmos  pro  sua  devolione  recitare; 
imoait  Major  in  4,  dist.  12,  queest.  8,  quod, 
dum  sacerdos  submisse  loquitur,  tenetur 
audiens  precationes  aliquas  recitare.  Quod 
non  est  intelligendum  de  precationibus  voca- 
libus,  quia  de  hoc  nihil  preeceptum  est;  sed 
solum  de  attentione,  quee  explicata  est;  tamen, 
si  vult,  polest  pro  devotione  sua,  etiam  voca- 
liler  orare;  cavere  tamen  debet,  ne,  vel  sa- 
cerdotem,  vel  alios  impediat.  Ratio  vero  est, 
quia  hujusmodi  oratio  non  impedit  preesen- 
tiam,  neque  altentionem  ad  Missam  necessa- 
riam.  Quo  fit,  ut  licet  nunc  recitet  ea,  quee 
alias  ex  obligatione  recitare  tenelur,  aut 
ratione  Ordinis,  aut  beneficii,  aut  ex  voto, 
aut  ex  poenitentia  injuncta,  nihilominus  suffi- 
cienter  impleat  praeceptum  audiendi  Missam, 
quia  cum  illa  oratio  non  tollat  preesentiam  et 
attentionem  necessariam,  imperlinens  est, 
quod  illa  oratio  sit  ex  alia  obligatione,  vel 
non.  Atque  ita  docent  Major  supra,  et  ibi 
Gabriel,  Gajet.,  Soto  et  Medina,  locis  citatis. 
Et  preeterea  Gajet.,  tom.  3,  opusc.  de  Valore 
orat.;  Adrian.,  materia  de  Satisfact.,  q.  7;  et 
Navarr.,  in  Summ.,  cap.  21,  num.  89,  et  in 
cap.  Quando,  notab.  19,  num.  184.  An  vero 
ille  tunc  simul  impleat  aliud  preeceptum  de 
recitandis  horis,  non  est  preesentis  conside- 
rationis,  sed  inmateria  de  oratione  tractatur; 
ex  dictis  aulem  facile  intelligitur,  esse  veram 

partem  affirmantem,  quam  tenent  citali  auc-     Gabr.,  lect.  14  et  29  in  can 


tores  contra  Sylvest.,  Angelum,  Armillam,  et 
alios  Summistas,  verbo  Missa,  et  verb.  Ferise. 


SECTIO  IV. 


Quas  personas  obliget  hoc  prseceptum. 


1. 

dict 


Ratio  dubitandi  esse  potest,  quia  in 
cap.  Missas,  de  Consec,  dist.  1 ,  dicitur  : 
Missas  totas  audire  saecularibus  praecipimus ; 
ex  quo  verbo  nonnulli  Canonistse  collegerunt, 
preeceptum  hoc  non  obligare  personas  Ecele- 
siasticas,  vel  religiosas,  quia  obligatio  legis 
non  est  extendenda  ultra  verba  legis;  sed 
vox  illa,  sseculares,  non  comprehendit  omnes 
personas,  ut  ex  ejus  significatione  constat; 
ergo  neque  obligatio  hujus  legis. 

2.  Prima  conclusio.  — Dicendum  tamen  est 
primo,  legem  hanc  obligare  omnes  fideles 
adultos  baptizatos ,  cujuscumque  conditionis 
vel  stalus.  Conclusio  est  certa  et  communis, 
et  palent  breviter  singulee  partes ;  nam  im- 
primis  constat  eos,  qui  ratione  uti  non  pos- 
sunt,  non  posse  obligari  hoc  preecepto,  tum 
quia  generaliter  non  sunt  capaces  prsecepti; 
tum  etiam  quia  aclum  hac  lege  preeceptum 
exercere  non  possunt.  Deinde  etiam  est  cer- 
tum  hoc  preeceptum  non  obligare  infideles, 
tum  quia  generaliter  non  obligantur  legibus 
Ecclesiasticis  per  se  et  direcle,  nam  de  his 
qui  foris  sunt,  nihil  ad  nos,  1  ad  Cor.  5 ;  tum 
etiam  quia,  cum  non  sint  membra  Ecclesiee, 
non  sunt  proprie  capaces  hujus  sacrificii,  nec 
possunt  illud  offerre,  nec  pro  eis  offerri  po- 
test,  quoad  fructum  ex  opere  operato.  Unde 
neque  ei  assislere  permittuntur.  Quocirca , 
non  solum  infideles,  verum  eliam  nec  cate- 
chumenihac  legeobligantur,  propter  eamdem 
causam,  quia  adhuc  non  sunt  in  statu,  in 
quo  Ecclesiasticis  legibus  subdantur;  neque 
etiam  ad  proprium  Missse  sacrificium  admit- 
tuntur,  sed  solum  ad  Missam  catechumeno- 
rum  usque  ad  offertorium,  ut  supra  dictum 
est;  et  patet  ex  Goncil.  Carth.  IV,  cap.  48. 
Nec  vero  ad  illam  catechumenorum  Missam 
audiendam  ex  preecepto  obligantur,  tum  ra- 
tione  generali  jam  dicta  ;  tum  etiam  quia,  qui 
non  obligatur  ad  substantiam  actus ,  neque 
ad  ea,  quee  accidentaria  sunt,  potest  obligari. 

3.  Jam  vero,  quod  omnes  adulli  baptizati 
hac  lege  obligentur,  per  se  loquendo,  certa 
etiam  et  indubitata  res  est,  quam  omnes  Sum- 
mistee  docent,  verb.  Missa,  et  verb.  Feria ; 
Anton.,  2  part.  Summee,  tit.  9,  cap.  10,  §  1; 

queest.  2,  art.  1;  Palud.,  dist.  15,  quaest.  5; 
Navarr.,  cap.  21,  et  constat  satis  ex  consue- 
tudine  Ecclesiee.  Et  ratio  etiam  id  convincit; 
nam  imprimis  constat  ex  preecedente  cap. 
Missas,  omnes  seculares  ad  hoc  obligari ;  non 
recte  autem  existimantur  seculares  a  clericis 
distingui,  sed  a  regularibus  seu  religiosis; 
frequens  est  enim  in  jure,  ut  seculares,  in 
clericos  et  laicos  distinguantur ;  omnes  ergo 
ex  vi  illius  vocis  comprehenduntur ;  quamvis 
per  se  notum  sit,  sacerdotes,  celebrando, 
huic  prsecepto  salisfacere;  perfectius  enirn 
Missam  audiunt,  seu  tenent,  quam  assistentes. 
Religiosi  autem  seu  regulares  a  fortiori  com- 
prehensi  intelliguntur,  ita  ut  secularium  spe- 
ciali  facta  sit  mentio,  quia  ut  per  se  notum 
relinquitur,  multo  magis  debere  religiosos 
hanc  obligalionem  implere;  cur  enim  illi,  qui 
ratione  status  maxime  ad  divinum  cultum 
obliganlur,  ab  hujusmodi  preecepto  exclude- 
renlur?  Accedit,  quod  in  cap.  Omnes  ficleles, 
et  cap.  Cum  ad  celebrandas,  et  cap.  Qui  die, 
et  cap.  Et  hoc  attendendum,  de  Consec, 
dist.  1 ,  satis  ostenditur,  hoc  preeceptum  ge- 
nerale  esse,  omnesque  fideles  comprehen- 
dere. 

4.  Conclusio.  —  Quin  potius  queeri  hoc 
loco  potest,  an  clerici  vel  religiosi  leneantur 
ex  aliquo  Ecclesiastico  preeceplo  frequcntius 
Missam  audire,  quam  ceeteri  fideles,  quod 
maxime  queeri  solet  de  Episcopis,  de  quibus 
in  cap.  ult.  de  Privil.,  in  6,  dicitur,  non  de- 
cere  eos  ullam  diem  transire  sine  Missa 
absque  rationabili  causa.  Dicendum  vero  es 
nullam  esse  circa  hoc  universalem  legen 
omnibus  clericis  vel  religiosis  impositam ; 
religiosi  ergo  eonsulant  suas  speciales  insti- 
tutiones  et  statuta.  Nam  illis  obligari  pote- 
runt,juxta  modum  uniuscujusque  regulae; 
ex  vi  autem  Ecclesiaslici  prsecepti  nullam 
habent  specialem  obligationem.  Similiter  cle- 
rici  ex  peculiari  litulo  beneficii  obligari  pote- 
runt,  ut  frequentius  Missam  celebrent,  vel  ei 
assistant;  tamen  ex  vi  hujus  legis,  quam 
explicamus,  vel  alteriusEcdesiasticee,  nullam 
habent  specialiorem  obhgationem.  Denique 
idem  est  de  Episcopis  sentiendum,  quia,  licet 
in  dict.  cap.  dicalur,  decere,  non  est  tamen 
verbum  ullum  ,  quod  preecepti  obligationem 
inducat,  ut  notavit  Angel. ,  verb.  Missa , 
num.  57;  Navarr.,  dict.  cap.  21,  et  Cano- 
nistee  communiter  citato  loco. 

5.  Ultimo  inquiri  potest,  quo  eetatis  anno 
incipiant  fideles  boc  prsecepto  obligari.  Res- 

pondetur,  de  hoc  nihil  esse  jure  praoscriplum ; 
et  ideo  regula  generalis  est,  eos  incipere  obli- 
gari,  cum  jam  ila  possunt  ratione  uti ,  ut 
possint  sufficienter  discernere  inter  bonum  et 
malum ,  et  capaces  esse  peccati  mortalis. 
Quia  tunc  jam  sunt  capaces  obligationis  na- 
turalis  colendi  Deum,  et  ita  etiam  possunt 
hac  lege  Ecclesiastica  obligari.  Quo  autem 
tetatis  anno  incipiant  in  hujusmodi  stalu 
constitui,  non  potest  generali  regula  definiri, 
sed  ad  parentum,  parochorum  et  confesso- 
rum  curam  et  prudens  judicium  hoc  spectat. 
Ulud  solum  est  advertendum,  in  hujus  prse- 
cepli  executione ,  nullam  esse  occasionem 
differendi  executionem  ejus,  quam  primum 
probabilia  signa  appareant  discretionis  et 
rationis  usus,  sicut  supra  dicebamus  de  prse- 
cepto  communicandi  propter  majorem  reve- 
rentiam,  et  devotionem,  quse  ad  illum  actum 
requiritur ;  nam  ad  audiendam  Missam  non 
est  tanta  cognitio,  ac  perfecta  rerum  conside- 
ratio,  et  devotio  necessaria;  et  ideo  multi 
existimant,  statim  post  septennium,  incipere 
pueros  hac  lege  obligari;  et  Anton.  merito 
monet,  ut  a  tenera  setate  inducantur  a  paren- 
tibus,  et  deferantur  ad  Missam  audiendam, 
ut  ita  assuescant  hanc  Ecclesiasticam  legem 
observare. 

SECTIO  V. 

Quando  vel  quibus  diebus  obliget  hoc  praeceptum. 

1 .  Principio  certum  est ,  hoc  prseceptum 
obligare  ad  audiendam  Missam  omnibus  die- 
bus  Dominicis.  Ita  enim  specialiter  explicatur 
in  dict.cap.  Missas,  de  Cons.,  dist.  1;  hujus 
enim  die  observatio  propter  mirabilia  ,  quse 
Deus  in  eo  operatus  est,  et  prassertim  propter 
Domini  resurrectionem ,  quse  hoc  die  facta 
est,  celebris  fuit  semper  in  Ecclesia ,  et  ad 
divinum  cultum  specialiter  sanctificata,  et  ad 
usum  hujus  divini  sacrificii  et  sacramenti,  ut 
colligunt  expositores  omnes  Grseci,  et  Latini 
ex  illo  Act.20  :  Una  Sabbathi,  cum  convenisse- 
mus  ad  frangendum  panem,  et  1  ad  Cor.  16 : 
Per  unam  Sabbathi  unusquisque  apud  se  re- 
ponat,  etc.  Sicut  Marc.  dicitur,  Christus  re- 
surrexisse  una  Sabbathorum;  Sabbathum 
enim  pro  hebdomada  sumitur,  more  He- 
breeorum,  qui  unam  diem  appellant,  id  est, 
primam;  una  ergo  Sabbathorum  dicitur 
prima  dies  hebdomadse,  quse  est  Dominica ; 
quam  hoc  etiam  nomine  appellat  Joan. , 
Apoc.  1,  et  ab  antiquis  vocabatur  etiam  dies 
solis ,  ut  constat  ex  lege  Omnes  dies ,  C.  de 


Feriis.  Unde  de  hac  die  loquitur  Justin. , 
Apol.  2,  in  fine,  cum  dicit,  Die  solis  solitos 
esse  Christianos  in  unum  locum  convenire 
ad  divina  officia ,  et  prsesertim  ad  sacrum 
Eucharistiae  mysterium  conficiendum.  Et 
Tertull.,  in  Apolog.,  cap.  16,  cum  inquit  : 
JEque  si  diem  solis  Ixtitix  indulgemus,  ubi 
Pamel.,  num.  248,  et  in  epist.  33  Cyprian., 
num.  8,  et  Bellarm.,  lib.  3  de  Cultu  Sancto- 
rum ,  cap.  11,  multa  de  antiquitale  hujus 
festivitatiscongerunt;  etaGratianoreferuntur 
nonnulla,  dist.  75,  ex  Anacleto,  epist.  2,  et 
ex  Leone  P.,  epist.  78,  et  dist.  76,  cap.  Jeju- 
nium  ,  ex  Hieron. ,  Zach.  8,  cap.  Scire,  ex 
Ambr.,  serm.  61,  et  aliis.  Unde  in  cap.  Licet, 
de  Feriis,  dicitur,  tam  veteris  quam  novi 
Testamenti  paginam  septimum  diem  ad  hu- 
manam  quietem  deputasse;  non  quod  hujus 
diei  observatio  de  jure  divino  sit,  ut  quidam 
putarunt,  et  refert  Sylv.,  verb.  Dominica , 
qusest.  1,  sed  quod  juri  divino  valde  consen- 
laneum  sit,  ut  una  dies  hebdomadse  ad  divi- 
num  cultum  deputetur,  quse  in  lege  veleri 
erat  dies  Sabbathi  ex  preecepto  divino,  quoad 
hanc  partem  casremoniali ;  et  in  lege  nova,  in 
qua  cseremonialia  cessarunt,  in  diem  Domi- 
nicam  merito  translata  est,  tum  ut  Christiana 
observatio  a  Judaica  distingueretur;  tum 
etiam,  ut  umbras  et  figuras  jam  cessasse,  et 
in  Dominica  resurrectione  omnia  esse  com- 
pleta  ostenderetur;  et  propter  alias  causas, 
quas  hic  referre  supervacaneum  esset ,  sed 
videri  possunt  in  citatis  auctoribus,  attigitque 
hocD.  Thom.,  2.  2,  qusest.  122,  art.  4,  ad  4; 
et  Soto,  lib.  2  de  Just. ,  quasst.  4,  art.  4,  et 
qusest.  5,  art.  8;  Med.,  Cod.  dePoenit.,  q.  6; 
Navarr.  late  in  cap.  Quando,  de  Consecr., 
dist.  1,  notab.  3,  num.  18,  et  cap.  Inter 
verba,  11,  qusest.  3,  num.  50,  et  in  Manuali , 
cap.  13.  Quamvis  autem  certum  sit,  diem 
Dominicam  ab  Apostolorum  temporibus  di- 
vino  cultui  dicatam  esse ,  quando  tamen 
coeperit  in  ea  obligare  prseceptum  audiendi 
Missam,  non  satis  constat.  Nam,  in  dict.  cap. 
Missas,  cum  dicitur,  speciali  ordinatione  hoc 
preecipi,  significatur  antea  hoc  non  fuisse  in 
preecepto.  Quanquam  licet  hoc  ita  esset, 
non  esset  recens  illud  prseceptum,  sed  valde 
antiquum;  nam  Concil.  Agathense  tempore 
Coelestini  Papse  celebratum  est,  ante  mille  et 
ducentos  annos;  existimo  tamen  quamvis 
antea  non  fuerit  htec  lex  scripta,  tamen  tra- 
ditione  et  consuetudine  Ecclesise  semper  ser- 
valam  esse,  ut  ex  traditione  Sanctorum 
Patrum,   quos  indicavimus,  colligere  licet; 

cum  enim  dies  illa  divino  cultui  fuerit  a 
principio  dicata,  verisimile  est,  hunc  maxime 
cultum  fuisse  semper  in  Ecclesia  praeceptum; 
quidquid  vero  sit  de  .  antiquitate  praecepti, 
certum  tamen  est,  nunc  praecipue  his  diebus 
obligare. 

2.  Secunda  conclusio.  —  Quaesito  satisfit. 
—  Dies  festi  peculiares  tribus  modis  possunt 
introduci.  —  Tertio.  —  Votum  in  ratione  voti 
ad  successores  proprie  non  transit.  —  Dico 
secundo  ,  hoc  prseceptum  non  tantum  obli- 
gare  ad  Missam  audiendam  in  diebus  Domi- 
nicis,  sed  etiam  omnibus  diebus  festivis;  nam 
licet  in  dict.  cap.  Missas,  solum  diei  Domi- 
nicae  fiat  mentio,  tamen  ex  consueludine  et 
communi  consensu  Ecclesiae  constat,  idem 
esse  de  caeteris  diebus  festis  intelligendum ; 
quod  etiam  aperte  colligitur  ex  cap.  Si  quis, 
eadem  dist.,  quod  sumptum  est  ex  eodem 
Concil.  Agath.,  cap.  21 .  Item  ex  cap.  Et  hoc, 
cap.Omnesfideles,etcap.  Quidie,  eademdist. 
Unde  in  cap.  2  de  Parochiis  dicitur,  ut  Domi- 
nicis,  et  festivis  diebus  presbyteri,  antequam 
Missas  celebrent,  inquirant,  an  ex  aliena 
parochia  aliquis  ibi  adsit,  etc.  Denique  ratio 
est  eadem,  quia  etiam  dies  festi  ad  divinum 
cultum  deputati  sunt;  nullus  autem  alius 
cultus  proprio  affirmativo  praecepto  man- 
datur  fidelibus  omnibus  in  Ecclesia,  prseter 
hunc  cultum  audiendi  Missam;  reliqua  enim 
festorum  observatio  magis  est  negativa,  sci- 
licet,  vacandi  ab  omni  opere  servili.  Quoties- 
cumque  ergo  in  Ecclesia  dies  aliquis  tanquam 
festivus  a  fidelibus  omnibus  observari  prae- 
cipitur,  hoc  ipso  intelligitur  tempus  illud 
determinari,  ut  in  eo  obliget  Missae  prae- 
ceptum.  Nam  haec  est  praecipua  pars  sancti- 
ficalionis  cujuscumque  diei  festi  in 
gratiae,  et  ideo  praeceptum  hoc  sub  hac  gene 
rali  ratione  fidelibus  proponitur  in  omnibus 
Catechismis  Christianae  fidei.  Sed  inquiri  po- 
test,  quinam  sint  hi  dies  festi,  in  quibus 
obligat  hoc  praeceptum.  Respondetur,  quos- 
dam  esse  jure  communi  institutos  et  prae- 
ceptos,  alios  vero  antiquissima  et  universali 
Ecclesiae  consuetudine ,  alios  privata  lege 
alicujus  Episcopatus,  civitatis,  aut  oppidi.  In 
primo  ordine  sunt  in  primis  qua?dam  Domini 
festivitates ,  ut  Nativitatis,  Circumcisionis, 
Epiphaniae,  Resurrectionis ,  Ascensionis,  et 
Pentecostes,  de  quibus  fit  mentio  in  cap.  uit. 
de  Feriis ;  et  postea  additum  est  festum  Cor- 
poris  Christi  ab  Urbano  IV  et  Clem.  V,  in 
Clement.  unica,  de  Reliquiis  et  veneratione 
Sanctorum;  et  festum  Inventionis  S.  Crucis, 

ab  Eusebio,  epist.  3,  incap.Crucis,  de  Cons., 
dist.  3.  Festum  autem  Transfigurationis,  licet 
ab  universa  Ecclesia  celebretur,  et  sit  valde 
antiquum,  ut  constat  ex  concionibus  Leonis, 
Cyrilli,  et  aliorum  apud  Surium,  non  tamen 
universali  lege  Ecclesiastica  observari  prae- 
ceptum  est;  unde  non  est  ex  his  festis,  in 
quibus  jure  communi  obligat  hoc  praeceptum. 
Rursus  in  eodem  ordine  sunt  quaedam  festi- 
vitates  Beatae  Virginis,  quae  in  dict.  cap.  ult. 
de  Feriis,  specialiter  non  declarantur;  sed 
generatim  dicitur,  festivitatum  omnium  Vir- 
ginis  Gloriosae ;  tamen  in  cap.  '1  de  Cons., 
dist.  3,  numerantur  Purificatio ,  Assumptio 
et  Nativitas  Sanctae  Mariae.  Et  postea  addi- 
tum  est  festum  Conceptionis,  in  Extravag. 
communibus,  de  Reliquiis  et  venerat.  Sancto- 
rum,  quamvis  ibi  non  praecipiatur  expresse, 
festum  illud  observare,  aut  Missam  in  eo 
audire,  sed  indulgentiarum  concessione  invi- 
tantur  fideles  ad  idfaciendum;  jam  vero  con- 
suetudine  haec  etiam  festivitas  recepta  est. 
Rursus  ad  hunc  ordinem  pertinent  festivi- 
tates  quorumdam  Sanctorum ,  ut  Joannis 
Baptistae,  duodecim  Apostolorum,  B.  Lau- 
rentii,  Dedicationis  S.  Michaelis,  et  festivitas 
Sanctorum  omnium,  S.  Stephani,  et  Sancto- 
rum  Innocentium;  quae  numerantur,  dict. 
cap.  ult.  de  Feriis,  et  dict.  cap.  1  de  Cons., 
dist.  3,  de  quibus  omnibus  videri  possunt 
citati  auctores ,  et  latissime  Covar.,  lib.  4 
Variar.,  cap.  19.  Est  aulem  advertendum,  in 
illis  decretis,  praeter  haec  numerari  alios  dies, 
qui  non  sunt  in  usu,  nimirum,  festum  S.  Syl- 
vestri ,  quod  licet  Romae  observetur,  non 
tamen  in  universa  Ecclesia.  Item  festum 
S.  Martini,  quod  etiam  non  servatur.  Item 
tota  hebdomada  Paschae,  cum  tamen  sola 
feria  secunda  et  tertia,  ex  preecepto  serven- 
tur,  sicut  etiam  in  festo  Pentecostes.  Item 
omnes  dies  hebdomadae  sanctae,  qui  etiam 
non  servantur  sub  obligatione  audiendi 
Missam,  et  vacandi  ab  operibus  servilibus. 
Igitur  vel  consuetudine  hujusmodi  festivitates 
revocatae  sunt ,  vel  certe  ibi  non  numerantur 
tantum  festivitates,  quae  sub  praecepto  obser- 
vantur,  sed  etiam  illae ,  in  quibus  Ecclesia 
singulare  aliquod  officium  vel  mysterium  ali- 
quod  repraesentat,  aut  Deum  specialiter  de- 
precatur;  unde  etiamibinumerantur  tresdies 
Rogationum  post  Ascensionem,  quibus  tamen 
non  est  obligatio  audiendi  Missam.  Qua- 
propter  multum  pendet  haec  res  ex  universali 
consuetudine.  Nam  aliqua  etiam  ex  illis  per- 
tinere  potuerunt  ad  speciales  leges  aut  usus 

aut  Lugdunensis;   sicut     Summistae,  verb.    Feriae,   qui   etiam  populi 

suffragium    seu    consensum  requirunt,  curn^ 

etiam  in  Concil.  Mogunt.,  c.  36,  ubi  eaedem 
fere  festivitates  numerantur,  additur  festum 
S.  Remigii,  et  aliorum.  Potest  ergo  consue- 
tudo  aliquam  hujusmodi  legem  abrogare; 
quamvis  haec  admittenda  non  sil  in  preeci- 
puis  quibusdam  festivilatibus ,  ut  notavit 
Angel.,  verb.  Feriae,  num.  3.  In  secundo  or- 
dine  est  imprimis  festum  S.  Trinitatis,  de 
quo  in  cap.  2  de  Feriis,  dicitur,  quamvis  in 
aliquibus  Ecclesiis  celebretur,  in  Ecclesia 
tamen  Romana  eam  consuetudinem  non  ser- 
vari;  at  vero  jam  est  receptum  ejusdem 
Romanae  Ecelesiee  usu.  Item  huc  perlinet 
festum  Incarnationis,  de  quo  nihil  invenio 
jure  expressum;  imo,  quanlum  colligi  potest 
ex  Goncil.  Tolet.  X,  cap.  1,  anliquitus  non 
celebrabatur,  quod  in  Quadragesima,  et  circa 
Paschale  tempus  frequenlius  incidat.  Postea 
vero  jam  est  communi  consuetudine  recep- 
tum.  Aliqui  eliam  putant  ad  hunc  ordinem 
pertinere  festum  Transfigurationis;  sed  con- 
suetudo  obse-rvandi  illud  non  est  ita  univer- 
saiis;  neque  etiam  festum  Visitationis  Beatse 
Virginis,  aut  S.  Sebastiani,  aut  Barnabse;  in 
his  ergo  et  similibus  peculiares  consuetudines 
observandse  ac  retinendae  sunt;  de  duobus 
autem  Evangelistis  Marco,  et  Luca ,  etiam 
nihil  invenio  in  jure  expressum;  nam,  licet 
in  cap.  unico  de  Reliq.  et  venerat.  Sancto- 
rum,  in  6,  Evangelistarum  festivitas  speciali 
solemnitajte  agi  preecipiatur,  tamen  ibi  nihil  de 
diei  festi  observatione  dicitur;  et  eodem  modo 
fit  sermo  de  celebratione  Doctorum  Ecclesiee; 
tamen  communi  fere  consuetudine  eliam 
festa  Evangelistarum  servantur,  sicut  et 
festum  Sanctae  Mariae  Magdalenae,  etc.  In 
tertio  ordine  sunt  dies  alii  festivi,  qui  non 
sunt  universales,  sed  peculiares  aliquorum 
locorum;  de  quibus  solum  dicere  possumus, 
tribus  modis  posse  has  festivitales  introduci. 
Primo,  antiqua  et  recepta  consuetudine,  quae 
vim  habet  legis,  quando  sub  ea  ratione  intro- 
ducta  et  acceptata  invenitur,  Angel.,  verb. 
Feriae,  num.  7,  et  alii.  Secundo,  praecepto 
Episcopi ;  habet  enim  Episcopus  hanc  po- 
testatem  in  sua  dicecesi,  ut  constat  ex  cap.  de 
Cons.,  dist.  3,  et  cap.  ult.  de  Feriis,  ubi  non 
soli  Episcopo,  sed  cum  clero,  et  populo,  id 
est,  cum  eorum  consilio,  vel  consensu  haec 
potestas  tribuitur;  jam  vero  usus  oblinuit, 
ut  in  his  rebus  populi  judicium  vel  consensus 
non  expectetur;  satis  ergo  erit,  ut  Episcopus 
cum  consilio  Capituli  id  decernat,  et  ita  vi- 
dentur  inteliigendi  Angel.,   Rossel.,  el  alii 


Innocent.  et  ;iliis,  in  cap.  Licet,  de  Feriis 
Gloss.  et  aliis,  in  cap.  1  de  Reliq.  et  venerat. 
Sanclorum,  in  6.  Nam  revera  non  esset 
conveniens  juxta  morem,  quem  nunc  Eccle- 
sia  servat ,  hoc  modo  populi  consensum 
postulare.  Quanquam  observare  debent  Epis- 
copi,  ut,  populis  contradicentibus,  festivitates 
non  multiplicent ,  sed  saltem  tacite  et  vir- 
tute,  consensum  populi  expectent,  ut  pree- 
dictis  juribus  cavetur.  Atque  hinc  fit,  majori 
ratione  posse  has  festivitates  introduci  per 
decretum  Synodi  provincialis ,  prout  in 
Concil.  Tolet.  X,  legimus  de  festo  Expecta- 
tionis,  quod  in  Hispania  celebramus,  multo- 
que  magis  poterit  hoc  fieri,  in  quacumque 
provincia  ex  concessione  seu  decreto  Summi 
Pontificis,  ut  per  se  notum  est.  Ex  lege  autem 
civili  principis  secularis  non  potest  proprie 
haec  obligatio  introduci ,  ut  notat  Sylvest., 
verb.  Dominica,  num.  2,  quia  est  de  re  et 
actione  spirituali;  quamvis  autem  interdum 
in  historiis  legamus,  Imperatores  instituisse 
aliqua  festa  Sanctorum,  ut  patet  ex  Niceph., 
lib.  17,  cap.  28,  et  insinuatur  in  tit.  Cod. 
de  Feriis,  lamen  ad  illos  non  proprie  spectat 
festorum  institutio,  ut  ad  religiosum  cultum 
ordinalur;  sed  interdum  praecipiunt  vacatio- 
nem  ab  operibus  servilibus,  vel  in  proprium 
honorem,  seu  laetitiam,  ut  in  memoriam  na- 
talis  sui,  vel  quid  simile,  vel  interdum  etiam 
in  honorem  Dei,  et  Sanctorum ,  non  quidem 
primo  instituendo  talia  festa ,  sed  jam  ab 
Ecclesia  instituta  corroborando.  Terlio  solet 
haec  obligatio  introduci  voto  populi.  De  qua 
re,  2.  2,  qua^st.  88,  in  materia  de  voto  dispu- 
tatur;  nunc  breviter  dicitur,  votum  proprie 
in  ratione  voti,  etiam  si  juratum  sit,  non 
posse  proprie  ad  successores  transire.  Est 
enim  actio  personalis.  Unde  neque  haec  obli- 
gatio  transit  in  vi  voti  proprie  sumpti;  sed, 
vel  in  ratione  legis  a  populo  cum  consensu 
Episcopi  latae ;  ut  enim  haec  vota  valida  sint 
et  durabilia,  approbationem  Episcopi  requi- 
runt,  vel  certe  in  ratione  cujusdam  pacti, 
cujus  obligatio  transit  ad  successores,  ut  la- 
tius  citato  loco.  Est  autem  in  his  festivita- 
tibus  observandum ,  cum  universales  non 
sint,  non  transcendere  terminos  loci  aut 
temporis,  pro  quibus  praescribuntur,  juxta 
rationem  consuetudinis  aut  legis.  Itaque  in- 
terdum  in  civitate  tantum  servantur,  et  non 
in  oppidis;  interdum  in  uno  oppido,  et  non  in 
reliquis;  aliquando  in  una  tantum  parochia, 

et  non  in  tota  civitate;  et  tunc  obligantur 
parochiani  illius  parochiee,  et  non  alii.  ltem 
interdum  totus  dies  integer,  interdum  vero 
solum  usque  ad  meridiem  servari  praecipitur; 
et  tunc  si  praeceptum  proprie  est  sub  ratione 
divini  cultus,  et  cum  obligatione  vacandi  eo 
matutino  tempore  ab  opere  servili,  conse- 
quenter  etiam  obligat  ad  Missam  audiendam, 
quia  dies  ille,  quoad  illud  tempus,  est  vere 
festivus,  et  divino  cultui  dicatus ;  et,  ut  dixi, 
hic  cultus  potissimum  in  hoc  actu  consistit; 
imo  ideo  specialiter  illud  matutinum  tempus 
preecipitur,  quia  in  illo  huic  divino  sacrificio 
vacari  potest. 

3.  Nonnullse  breves  dubitationes.  — Prima. 
—  Solutio  prima.  —  Turrecr.  —  Sed  hinc 
oriuntur  nonnullee  dubitationes.  Prima  est  de 
diebus  specialiter  dicatis  cultui  divino,  sal- 
tem  quoad  tempus  matutinum,  ut  dies  Ro- 
gationum,  et  feria  quinta  et  sexta  hebdomadee 
sanctse,  et  nonnullse  vigilise  celebriores,  ut 
Natalis  Domini,  Paschse  et  Pentecostes,  an  in 
eis  obligentur  fideles  ad  audiendam  Missam. 
Respondetur  non  obligari;  nam  in  primis  de 
vigiliis  nullum  est  speciale  praeceptum,  magis 
quam  de  aliis  diebus  jejuniorum,  Quadrage- 
simee,  vel  Quatuor  Temporum,in  quibus  cer- 
tum  est,  nullam  esse  talem  obligationem ; 
quamvis  quidam  Canonistse  dubitaverint, 
quia  in  c.  Solent,  de  Consecr.,  dist.  1,  dici- 
tur,  in  diebus  jejunii  non  esse  comedendum 
ante  vespertinum  officium,  et  subditur  :  Con- 
currendum  est  enim  ad  Missas;  et  auditis 
Missarum  solemnibus  et  vespertinis  officiis, 
et  elargitis  eleemosynis ,  ad  cibum  acceden- 
dum  est.  Sed  caput  illud  consuetudine  abro- 
gatum  est,  ut  cum  Sylvest.  et  aliis  notat  Na- 
varr.,  cap.  21,  num.  2.  Quod  est  verum , 
quantum  ad  horam  prandii  in  diebus  jejunii, 
nam  quantum  ad  Missse  auditionem  non  fuit 
necessaria  abrogatio,  quia  ibi  non  prsecipitur 
magis,  quam  audire  vespertinum  officium, 
vel  elargiri  eleemosynas ;  sed  solum  dicitur 
id,  quod  facere  oportet  in  diebus  jejunii  ante 
prandium,  vel  certe  declaratur,  esse  inten- 
tionem  Ecclesiee,  ut  in  diebus  jejunii  sit  ante 
prandium  sufficiens  tempus  ad  illa  omnia, 
vel  similia  opera  religionis  ac  pietatis,  ut  in 
eis  possint  fideles,  si  velint,  occupari.  De  die- 
bus  autem  Rogationum,  licet  antiqua  jura,  ut 
dixi ,  eos  servari  prseceperint,  ut  apertius 
constat  ex  cap.  Rogationes,  de  Consecrat., 
dist.  3,  tamen,  ut  Turrecr.  ibi  notat,  et  ex- 
perientia  satis  constat ,  contraria  consuetu- 
dine  abrogatum  est  jus  illud,  quee  consuetudo 


a  pastoribus  Ecclesiee  approbata  est.Idemque 
dicendum  est  de  feriis  hebdomadae  sanctae. 
Neque  oportet,  feriam  sextam  excipere  a  cae- 
teris  diebus,  ut  quidam  existimant;nam  sane 
consuetudo  eadem  fere  est;  neque  populus 
ex  praecepto  obligatur  a  pastoribus  Ecclesiae, 
ut  officio  illius  diei  assistat;  imo,  cum  illud 
officium  in  rigore  non  sit  Missa,  minor  ratio 
est  obligandi  ad  officium  illius  diei,  ut  in  su- 
perioribus  tactum  est.  Est  autem  optimum 
consilium,  illis  diebus,  praesertim  feria  quinta 
et  sexta,  atque  etiam  Sabbatho,  matutinis 
temporibus  ab  operibus  servilibus  vacare, 
saltem  in  publico,  et  Missee  seu  divino  officio 
assistere. 

4.  Secundse  dubitationis  solutio.  — Secunda 
dubitatio  est  de  quibusdam  diebus,  qui  non 
sunt  festivi  toti  populo,  sed  hominibus  talis 
conditionis  vel  officii,  ut,  v.  gr.,  scholasticis, 
quibus  peculiares  dies  festivi  sunt.  Respon- 
detur,  juxta  communem  consuetudinem  hos 
dies  non  censeri  proprie  festivos;  quod  in 
primis  est  certum  de  diebus,  quibus  vacatur 
a  laboribus,  solum  propter  requiem  corpo- 
ralem,  ut  in  academiis  fieri  solet  uno  die 
hebdomadae,  et  aliquibus  ante,  vel  post  Pas- 
cha,  vel  in  aestate,  quia  constat,  eos  dies  non 
esse  dicatos  ad  divinum  cultum.  Major  diffi- 
cultas  est  de  aliis,  in  quibus  vacatur  a  lec- 
tionibus,  vel  alio  simili  labore  in  honorem 
aliquorum  Sanctorum,  ut  Doctorum  Ecclesiae, 
v.  gr.,  etc.  Et  in  his,  quibusdam  visum  est, 
teneri  scholasticos  ad  audiendam  Missam, 
quod  quidem  securum  est  et  optimum  consi- 
lium,  tamen  in  rigore  non  censeo  esse  pree- 
ceptum,  quia  non  est  preecepta  illis  diebus, 
etiam  his  personis,  cessatio  ab  opere  servili, 
sed  tantum  est  concessa  inclulgentia  vacandi 
a  lectionibus,  vel  alio  simili  munere ;  signum 
ergo  est,  illos  dies  non  esse  simpliciter  festi- 
vos;  quamvis  forte  ea  licenlia  concedatur  in 
honorem  Sancti  alicujus,  ut  iiberius  possint 
vacare  divinis  rebus,  si  velint.  Ilem  consue- 
tudo  hoc  satis  declarat,  et  communiter  omnes 
ita  intelligunt,  tantum  ex  consilio,  Missam 
esse  audiendam  illis  diebus. 

5.  Tertium  dubium.  —  Observandum.  — 
Tertium  dubium  est,  an  elapso  die  praescripto 
ad  audiendam  Missam,  si  non  fuit  tunc  au- 
dita,  maneat  obligatio  ad  audiendam  alia  die. 
Respondetur,  non  manere,  quia  praeceptum 
affirmativum  tantum  obligat  pro  tempore, 
eidern  designato.  Unde  si  tunc  non  est  imple- 
tum,  debet  culpa  poenitentia  deleri.  Nulla 
tamen  alia  obligatio  manet,  sicut  etiam  con- 

stat  de  diebus  jejunii  et  similibus.  Quo  fit, 
non  excusari  a  peccato  mortali  eum,  qui  sine 
justa  causa  die  Dominico  Missam  omittit, 
animo  supplendi  defectum  die  lunae ,  vel 
etiam  si  preeveniat  audiendo  illam  die  Sab- 
bathi;  quia  illud  est  proprium  onus  illius  diei, 
utJn  simili  docent  Navarr.,  in  cap.  Quando, 
notab.  3,num.  18;  Medina,  C.  de  Orat.,  q.  de 
Horis  canon.  reiterandis.  Et  eadem  ratione 
(ut  utraque  ex  parte  servetur  eequalitas)  qui 
in  die  festo  sacrum  justa  ex  causa  omisit,  non 
tenetur  die  sequente  illud  audire;  neque  etiam 
tenetur  anteriori  die  praevenire,  etiam  si  fu- 
turum  impedimentum  prsevideat,  quia  prse- 
ceptum  lantum  obligat  ad  prsescriptum  tem- 
pus.  Dices  :  ergo  etiam  si  intra  idem  festum 
preevideat,  se  non  posse  audire  sacrum  ab 
hora  nona,  non  tenelur  preevenire  et  audire 
hora  septima  vei  octava.  Respondetur,  ne- 
gando  consequentiam,  quia  quoad  horam,  in 
qua  sacrum  est  audiendum,  non  est  tempus 
omnino  limitatum  hac  lege,  sed  lantum  prae- 
ceptum  est,  ut  ea  die  sacrum  audiatur,  qua- 
cumque  hora  ,  moraliter  loquendo,  id  fieri 
possit.  Unde,  si  usque  ad  meridiem,  v.  gr., 
differri  potest,  ideo  est,  quia  eo  tempore  solet 
Missa  dici,  et  potest  audiri;  unde,  si  tardius 
possit,  etiam  auditio  Missse  amplius  differri 
posset;  tamen,  si  Missa  non  sit  dicenda,  nisi 
in  principio  diei,  obligat  preeceptum  ad  au- 
diendam  tunc  illam,  quia  obligat  simpliciter 
ut  eo  die  impleatur. 

SECTIO  VI. 

Quibus  modis   excusari   aliquis    possit  ab    audienda 
Missa  in  die,  quo  praecepta  est. 

1 .  Conclusio.  —  Certum  est  apud  omnes 
auctores,  et  ex  praxi  ipsa  satis  conslat,  posse 
fideles  variis  modis  excusari,  ut  absque  pec- 
cato  Missam  omittant  eo  die,  quo  preeceptum 
est,  Missam  audire ;  nam  hoc  prseceptum  so- 
lum  est  de  jure  positivo  Ecclesiastico,  et  de 
re  sancta  quidem  et  honesta,  non  tamen  sim- 
pliciter  ad  salutem  necessaria,  et  ideo  non 
obligat  cum  tanto  rigore,  quin  interveniente 
rationabili  causa,  possit  etiam  legitima  excu- 
satio  intercedere ,  ut  notarunt  Summislae 
omnes,  verb.  Missa  et  verb.  Feria ;  Anton., 
2  part.,  tit.  9,  cap.  10,  §  2;  Cajet.,  2.  2, 
qufest.  122,  art.  4;  Soto  hic,  dist.  13,  quaest. 
2,  art.  1,  et  latius,  lib.  2  de  Justit.,  qua3st.  4, 
art.  4;  Navarr.,  in  Summ.,  cap.  21.  Nume- 
rantur  autem  ab  his  auctoribus  varii  casus, 
in  quibus  potest  homo  legitime  excusari  ab 


observatione  hujus  prrccepti ;  quos  omnes 
sigillatim  persequi  infinitum  quid  esset,  et 
praeter  ordinem  scientiee;  nam  ex  circum- 
stantiis  per  accidens  occurrentibus  variari 
possunt,  qui  necessario  prudentis  arbitrio  re- 
Hnquendi  sunt,  suppositis  nonnullis  genera- 
libus  principiis,  quse  attingemus,  pauca  qua> 
dam  capita  numerando. 

2.  Prima  excusatio.  —  Advertendum.  — 
Prima  igitur  excusatio  sit, spiritualis  (ut  sic  di- 
cam)  impotentia  seu  impedimentum,  ut  si  quis 
sit  excommunicatus,  vel  interdictus  speciali 
aut  generali  inlerdicto;  nam  huic  prohibitum 
est  ab  Ecclesia  divinis  officiis  interesse,  etiam 
diebus  festis,  unde  necesse  est,  ut  alia  obli- 
gatio  cesset.  Quod  quidem  verum  est,  etiam 
si  fortasse  aliquis  sua  culpa  talem  censuram 
contraxerit,  nam,  licet  in  eo  peccaverit,  ta- 
men,  postquam  jam  est  factus  impotens  ad 
audiendam  Missam,  non  peccat  non  audiendo; 
maxime,  si  moralem  diligentiam  adhibuit,  ut 
absolutionem  censuree  consequeretur;  non- 
nulla  vero  difficultas  est ,  quando  negligit 
absolutionem  obtinere;  nam  tunc  videtur  per 
eum  stare,  quominus  potens  sit  audire  Mis- 
sam  et  implere  praaceptum ;  ergo  illi  impu- 
tandum  est,  si  non  audit,  neque  hoc  titulo 
juste  excusari  poterit.  Et  confirmatur,  quia 
simpliciter  obligatur  tali  preecepto,  solumque 
excusatur  propter  impedimentum  ;  ergo  in 
tantum  excusabitur,  in  quantum  impedimen- 
tum  illud  fuerit  involuntarium;  ergo,  si  vo- 
luntarium  sit,  non  excusat.  Confirmatur  se- 
cundo,  nam,  qui  annuam  confessionem  vel 
communionem  omittit  propter  excommuni- 
cationem,  si  ipse  sit  negligens  in  obtinenda 
absolutione,  non  excusatur  a  culpa,  ut  su- 
mitur  ex  his,  quae  Navarr.  tradit,  cap.  24, 
num.  34  et  35 ;  ergo  idem  est  in  preesenti. 
Nihilominus  idem  Navarr.,  eodem  cap.  21, 
num.  3,  expresse  docet,  etiam  si  aliquis  sit 
negligens  in  obtinenda  absolutione,  et  in  hoc 
fortasse  peccetalio  peccati  genere,non  tamen 
in  omissione  Missse,  quam,  supposito  tali  im- 
pedimento,  jure  omittit.  Quam  sententiam 
multi  viri  docli  probant;  et  est  sane  proba- 
bilis,  quia  non  tenetur  quis  tam  remote,  et  a 
Ionge  (ut  sic  dicam)  se  disponere  ad  Missam 
audiendam;  ergo  ex  vi  hujus  prsecepti  non 
obligatur  ad  procurandam  absolutionem  ex- 
communicationis;  ergo  dum  in  hoc  est  negli- 
gens.  non  peccat  contra  hoc  prseceptum;  sed 
neque  etiam  postea  peccat,  non  audiendo  cum 
excommunicationis  vinculo;  ergo  nunquam 
peccat  in  hoc.  Item  infirmus,  si  sit  negligens 

in  procuranda  salute  et  viribus,  ut  possit 
Missam  audire,  et  qui  est  in  vinculis,  si  sit 
negligens  in  procuranda  libertate  ,  et  ideo 
Missam  omittat,  non  peccat  specialiter  contra 
hoc  preeceptum,  quia  non  obligat  ad  tollenda 
impedimenta  tam  remote;  ergo  similiter  in 
proposito.  Tandem  a  contrario,  si  quis  pree- 
videat,  se  fieri  impolentem  ad  audiendum 
sacrnm,  incurrendoexcommunicationem,  non 
peccat  specialiter  contra  hoc  preeceptum, 
dando  causam  excommunicationi;  ergo  ne- 
que  e  contrario,  etc.  De  preecepto  autem  con- 
fessionis  et  communionis  non  est  eadem  ra- 
tio,  quia  preeceptum  confessionis  per  se  obligat 
ad  mundandam  animam,  et  consequenter  ad 
omnem  dispositionem  necessariam  ad  pecca- 
torum  absolutionem  obtinendam;  preeceptum 
autem  communionis  etiam  consequenter  obli- 
gat  ad  preemittendam  confessionem ,  si  ne- 
cessaria  sit,  ut  revera  est  in  eo,  qui  peccati 
mortalis  conscientiam  habet;  illa  ergo  duo 
prsecepta  multo  majorem  connexionem  ha- 
bent  cum  diligentia  adhibenda ,  ut  censura 
tollatur. 

3.  Qusesitum.  — Responsio. —  Effectus  quasi 
formalis  privilegii.  —  Solet  etiam  hic  inter- 
rogari,  an  qui  habet  privilegium,  ut  audire 
possit  Missam  tempore  interdicti,  teneatur 
eam  die  festo  audire.  Et  ratio  dubitandi  est, 
quia  nemo  obligatur  ad  ulendum  privilegio 
suo,  alioqui  gratia  onerosa  fieret,  et  libera 
facultas  in  obligationem  verteretur;  ergo  ha- 
bens  tale  privilegium  non  tenetur  uti  illo  ; 
sed,  non  utendo  illo,  non  obligatur  ad  au- 
diendam  Missam  :  ergo.  Propler  hoc  aliqui 
censent  partem  negativam  probabilem ;  sed 
mihi  non  videtur  practice  probabilis,  unde 
non  est  dubium,  quin  habens  hoc  privilegium 
teneatur  Missam  audire,  ut  tenent  Navarr., 
cap.  21,  num.  3;  Soto,  dist.  13,  qusest.  2, 
art.  1,  et  dist.  22,  q.3,art.1;  etratioest,  quia 
interdictum  in  tantum  excusat  ab  obligalione 
audiendi  Missam,  in  quantum  ponit  impedi- 
mentum  ad  audiendam  illam;  ergo,  quacum- 
que  ratione  hoc  impedimentum  tollatur,  obli- 
gatio  preecepti  suam  vim  relinet,  et  tollitur 
excusatio.  Confirmatur  et  declaratur.  Nam, 
si  quis  in  vinculis  detineatur,  excusatur  ab 
executione  hujus  preecepti;  et  tamen,  si  ex 
privilegio  ei  concedatur  libertas  diebus  fes- 
tivis,  tenetur  implere  illud,  quia  jam  est 
ablatum  impedimentum.  Idemque  esset  de 
infirmo,  etiam  si  per  divinam  gratiam  super- 
naturalem  ei  pro  die  festo  sanitas  concede- 
retur.  Neque  in  eo  casu  cogitur  quis  uti  pri- 

vilegio;  sed,  supposito  privilegio ,  cogitur 
servare  praeceptum;  possumus  enim  in  pri- 
vilegio  intelligere  quemdam  effectum  quasi 
formalem,  qui  est,  tollere  inhabilitatem,  vel 
impedimentum,  et  hunc  necessario  habet,  hoc 
ipso  quod  acceptatur  ;  posilo  autem  hoc 
effectu  formali,  absque  alio  usu,  tollitur  ex- 
cusatio,  et  consequenter  manet  obligatio  pree- 
cepti. 

4.  Ultimo  revocatur  ad  hoc  caput  impedi- 
mentum  ignorantiee,  quod  spirituale  est,  et 
ab  aliquibus  inter  impedimenta  excusantia  in 
preesenti  computatur,  ut  videre  licet  in  Syl- 
vesl.,  et  Rossel.,  et  Antonin.  supra;  etestper 
se  clarum,  si  ignorantia  sit  invincibilis,  qua- 
lis  hic  seepe  esse  potest  facile,  si  sit  ignorantia 
facti,  scilicet,  quod  hic  sit  dies  festivus;  sub 
qua  ignorantia  comprehenditur  naturalis  obli- 
vio  vel  inconsideratio ;  ignorantia  autem  ju- 
ris,  si  sumatur  generaliter  de  toto  hoc  pree- 
cepto,  scilicet,  quod  prorsus  ignoretur,  fideles 
habere  hanc  obligationem,  vix  admitti  potest 
invincibilis,  nisi  in  homine  valde  stupido,  aut 
in  sylvis  enutrito,  aut  in  pueris,  quibus  ra- 
tionis  usus  incipit  elucescere.  Si  vero  sumatur 
heec  ignorantia  circa  obligationem  hujus  pree- 
cepti  in  particulari,  scilicet,  in  hoc  die  festo 
cum  his  circumstantiis,  etc,  sic  facile  acci- 
dere  potest,  ut  preeceptum  existimetur  non 
obligare,  quando  revera  obligat,  et  tamen 
quod  ob  ignorantiam  homo  excusetur,  ut  in 
sect.  1,  cum  Gajet.  tetigimus.  Quando  vero 
talis  circumstantia  censenda  sit  inculpabilis, 
ex  generalibus  regulis  de  ignorantia,  consi- 
deratis  in  particulari  circumstantiis  et  condi- 
tionibus  personee,  prudenter  judicandum  est. 

5.  Auctoris  sententia.  —  Primum  corpora- 
lium  bonorum  est  vita.  —  Secundum  bonum 
est  salus  corporalis.  —  Tertium  genus  bono- 
rum  corporalium.  —  Quartum  genus  bonorum 
corporalium.  —  Ultimum  genus  bonorum  cor- 
poralium.  —  Secundum  caput  hujus  excusa- 
tionis  est  impotentia  corporalis ;  quee,  si  sit 
impotentia  simpliciler,  non  habet  difficulta- 
tem ,  quia  ad  impossibile  simpliciter  nemo 
obligatur;  hujusmodi  autem  impedimentum 
est,  si  aliquis  in  vinculis  delineatur,  vel  qua- 
cumque  alia  ratione  cogatur  non  exire  domo, 
aut  non  ingredi  Ecclesiam,  seu  locum,  ubi 
Missa  dicitur.  Item,  si  desit  sacerdos,  qui  sa- 
crum  faciat,  et  Ecclesia  adeo  distet,  ut  non 
possit  adiri.  Ilem,  si  aliquis  ita  eegrotat  ut 
non  possit  ex  lecto  surgere,  etc.  Et  quia  id 
solum  proprie  possumus,  quod  licite  possu- 
mus,  ad  hoc  caput  revocandus  est  casus,  in. 

quo  aliquis,  fide  data,  et  maxime,  si  jura- 
menlo  firmata  sit,  vel  praecepto  superioris, 
domi  suae  juste  manere  compellitur,  quamvis 
corporaliter  non  cogatur;  nam,  cum  inde  non 
possit  licite  exire,  simpliciter  impotens  repu- 
tatur.  Solum  posset  in  his  et  similibus  casi- 
bus  dubitari,  an  is,  qui  vi,  vel  wgritudine,  vel 
quacumque  ratione  alia,  cogitur  domi  ma- 
nere,  si  habeat  privilegium ,  seu  oratorium 
approbatum,  in  quo  domi  possit  audire  sa- 
crum,  ad  hoc  teneatur  diebus  festis.  De  quo 
nihil  invenio  ab  auctoribus  dictum;  videtur 
autem  ex  dictis  in  praecedente  puncto  sequi, 
tunc  ratione  privilegii  tolli  excusationem,  et 
consequenter  urgere  obligationem  prsecepti. 
Nihilominus  verisimilius  existimo,  in  eo  casu 
non  teneri  ad  ulendum  privilegio;  et  impri- 
mis,  si  necessarium  sit  stipendiarium  quserere 
sacerdotem,  nerno  ad  hoc  tenetur,  sed  solum 
ad  audiendum  Missam,  quse  in  Ecclesia  dici- 
tur,  quia  prseceptum  non  obligat  ad  procu- 
randam  Missam,  etiam  dato  stipendio  sacer- 
doti.  Deinde,  cum  dicere  Missam  in  domibus 
privatis,  etiam  approbatis,  de  se  sit  odiosum, 
minusque  decens  reverentiam  debitam  huic 
sacrificio,  et  preeter  generales  canones  Eccle- 
siae,  nemo  obligatur  ad  utendum  tali  privile- 
gio,  ut  possit  aliud  prseceptum  Ecclesiasticum 
implere.  Nam  hoc  non  est  tanti  momenti, 
quale  esse  potest,  ut  sacrificium  in  privatis 
locis  non  fiat.  Item,  quia  ob  causas  minus 
graves  et  urgentes,  excusatur  quis  interdum 
ab  executione  hujus  prsecepti,  ut  videbimus; 
ergo  etiam  propter  hanc  poterit  excusari.  Et 
in  his  omnibus  est  magna  differentia  inter 
hunc  casum,  et  illum  de  privilegio  interdicti; 
nam  in  illo,  ablato  impedimento,nulla  postea 
dispensatio  fit  in  jure,  sed  regulari  modo 
Missa  dicitur  et  auditur ;  quod  in  hoc  casu 
non  ita  fit.Undehic  melius,  quam  ibi,  accom- 
modatur  principium  illud,  quod  nemo  cogitur 
suo  privilegio  uti;  nam  per  hoc  privilegium 
formaliter  ac  per  se  non  tollitur  impedimen- 
tum  audiendi  Missam ;  non  enim  tolluntur 
vincula,  nec  coactio  manendi  domi,  etc.  Unde 
necessarius  est  usus  quasi  effectivus  ipsius 
privilegii,  ut  possit  aliquis  Missam  audire;  ad 
illum  autem  usum  nemo  obligatur.  Ad  hoc 
caput  reducitur  impedimentum  navigantium, 
qui  nec  possunt  ad  terram  accedere,  ut  Mis- 
sam  audiant,  neque  etiam  in  navi  eam  au- 
dire,  cum  ibi  dici  non  possit,  ut  supra  dictum 
est;  nam,  licet  interdum  ibi  Missa  dicalur, 
quse  vocatur  sicca,  tamen,  et  illud  rarum  est, 
et  revera  illa  non  est  Missa ;  et  ideo  in  rigore 

ad  illam  audiendam  non  obligat  prseceplum, 
quamvis  optimum  consilium,  et  devotionis  ac 
religionis  indicium  sit,  illam  audire;  et  ali- 
quando  etiam  possit  esse,saltemad  vilandum 
scandalum,  necessarium.  Haec  aulem  proce- 
dunt  in  navigatione,  quee  omnino  est  a  terra 
remota,  et  poslquam  inchoata  est;  nam  de 
caeteris  judicandum  est,  sicut  de  aliis  iter 
agentibus  vel  inchoantibus,  de  quibus  infra 
dicemus.  Tertium  caput  est  impotentia  mo- 
ralis  audiendi  Missam,  quaa  difficilior  est  ad 
explicandum,  quia  nec  consislit  in  physica 
impotentia,  nec  indivisibili  consistit,  neque 
uno  tantum ,  sed  plurimis  modis  accidere 
potest.  Regula  tamen  generalis,  quse  a  Doc- 
toribus  assignatur,  est,  tunc  censeri  impoten- 
tiam  moralem,  quando  sine  jactura  alicujus 
boni  mediocris  aestimationis,  aut  sine  magna 
difficultate  vel  labore  Missa  audiri  non  polest. 
Cujus  ratio  nulla  est  alia,  nisi  quia  hoc  pree- 
ceptum  juxta  communem  Doctorum  interpre- 
tationem,  et  juxta  communem  eliam  consue- 
tudinem,  cum  hac  moderatione  latum  est  et 
receptum,  utnon  sit  necessaria  causa  admo- 
dum  gravis  ad  excusandum.  Possumus  autem 
exempla  adhibere  in  omni  genere  bonorum 
corporalium  seu  temporalium;  nam  spiritua- 
lium,  per  se  loquendo,non  potest  ex  hoc  actu 
timeri  jactura,  nisi  in  casibus  in  primo  vel 
secundo  capite  comprehensis ;  nisi  fingatur 
casus,  in  quo  aliquis  timeat  occasionem  ruinae 
spiritualis,  si  Ecclesiam  adeat  ad  Missam  au- 
diendam.  Dequoinferiusinullimo  capite  non- 
nihil  dicemus.  Primum  ergo  corporalium  bo- 
norumest  vita;  si  ergo  in  eundo  vel  redeundo 
ab  Ecclesia,  periculum  vitae  quis  timeat,  vel 
ab  hostibus  et  inimicis,  vel  ab  aere  pestifero, 
vel  ab  alia  simili  causa,  clarum  est  excusari, 
dummodo  timor  probabili  saltem  conjectura 
nitatur,  et  non  sit  sola  imaginatione  confictus. 
Secundum  bonum  est  salus  corporalis  ;  si 
ergo  quis  timeat  jacturam  suae  salutis,  excu- 
sabitur;  et  hoc  litulo  excusantur  infirmi,  non 
solum,  quando  tam  gravis  est  aegritudo,  ut 
omnino  non  possint  Missam  audire ;  sed 
etiam,  quando  non  possunt  sine  incommodo 
alicujus  momenti  a  lecto  surgere ;  imo,  licet 
possint,  et  jam  cceperint  convalescere,  excu- 
santur,  vel  propter  periculum  reincidendi, 
vel  etiam  notabiliter  retardandi  convalescen- 
tiam.  In  quo  ad  discernendos  varios  casus 
imprimis  bona  fides  supponenda  est;  deinde 
adjungenda  prudentia ;  oportet  enim,  ut  in- 
firmitas  seu  necessitas  sit  vera  seu  alicujus 
momenti ;  et  quod  periculum  detrimenti  pro- 

babile  sit  viri  prudentis  arbitrio;  ad  quod 
ferendum  consideranda  est  distantia  loci, 
labor  audiendi  Missam,  et  aeris  temperies 
seu  qualitas  temporis.  Et  optimum  indicium 
est,  quando  infirmilas  impedit  egredi  lecto, 
aut  domo,  ad  alia  negotia  sequalis  vel  majoris 
laboris,  quam  sit,  Missam  audire;  nam  si  heec 
non  impedit,  non  est,  cur  excuset;  et  juxta 
hsec  principia  judicandum  est  de  his,  qui 
laborantquartana  febri,  et  de  foeminis  gravi- 
dis,  quas  quodammodo  infirmantur.  Tertium 
genus  bonorum  est  honor,  ratione  cujus  ex- 
cusabitur,  si  quis  timeat  ab  inimico  injuriam 
aliquam  vel  jacturam  honoris,  sicut  de  vita 
dicebamus;  hoc  etiam  titulo  auctores  omnes 
excusant  eum  qui  non  potest  decenter  vesti- 
tus  ad  Ecclesiam  ire;  neque  enim  cogendus 
est,  cum  dedecore  in  publico  apparere;  nam, 
qui  in  eo  statu  est  constitutus,  ei,  qui  in  vin- 
culis  existit,  in  jure  comparatur,  in  leg.  In 
eadem  causa,  ff.  Ex  quibus  causis,  etc.  Huc 
etiam  perlinet,  si  foemina  nobilis  non  possit 
domo  exire  sine  decente  comitatu;  quod  suo 
etiam  modo  in  viris  locum  habet;  heec  tamen 
omnia  regulanda  sunt  juxta  personarum  qua- 
litatem  et  honestam  patriee  consueludinem; 
neque  extendenda  est  nimium  haec  licentia 
ad  superfluos  ornatus ,  preesertim  fcemina- 
rum;  et  considerandum  est,  an  in  hujusmodi 
casibus  possit  aliquis  secrete,  ut,  v.  gr., 
summo  mane,  vel  in  Ecclesia  a  concursu  po- 
puli  remota,  Missam  audire;  tunc  enim  non 
est,  cur  prsecedente  occasione  excusetur,  cum 
non  sit  difficile,  et  vitare  tale  incommodum, 
et  prseceptum  implere.  Preeterea  hoc  tilulo 
excusalur,  qui  gravem  timet  infamiam,  si 
domo  exeat,  et  coram  aliis  appareat;  ut, 
v.  gr.,  si  fcemina,  quse  honesta  existimatur, 
gravidasit,  nec  possit  lapsumsuumoccultare, 
nisi  dorni  se  continendo,  excusari  potest,  ne 
se  prodat ;  et  idem  est  in  quocumque  casu  si- 
mili,  addita  supra  dicta  limitatione,  scilicet, 
quando  quis  non  potest  alias  occulte  Missam 
audire.  Quarto  numerantur  bona  externa 
temporalia,  in  quibus  contingere  potest,  ut 
aliquis  grave  daranum  timeat,  si  ad  Missam 
audiendam  accedat,  ut,  v.  gr.,  si  quis  timeat 
furtum,  si  domum  solam  relinquat,  ut  si  in 
domo  ab  oppido  distante  quis  habitet,  etc. 
Item  hac  ratione  excusatur  aliquis,  si,  dum 
iter  agit,  ne  comiles  viee  relinquat,  Missam 
perdit,  quando  probabile  periculum  latronum 
imminet,  si  solus  iucedat ;  et  etiam,  si  speret 
expensas  ilineris  ab  eis  accipere,  vel  aliud 
simile  commodum,  quod  amiltere,  temporale 


damnum  gravis  momenti  censeatur.  Nam  so- 
lum  amittere  comites  viae,  si  nullum  aliud 
incommodum  adjungatur,  non  videtur  suffi- 
ciens  causa  ad  Missam  omittendam,  ut  sumi- 
tur  ex  Gajet.,  verb.  Festa ;  Armil.,  verb. 
Missa,  num.30,et  aliis  communiler.  Similiter 
qui  oves,  v.  gr.,  suas,  aut  res  sirailes,  cogitur 
sine  custodia  in  agro  relinquere,  ut  Missam 
possit  audire,  regulariter  loquendo,  probabi- 
lem  habet  excusationem,  quia  probabile  est 
periculum  gravis  nocumenti;  et  sic  de  aliis. 
Ultimo  subhoc  capite  contineturomnetempo- 
rale  vel  corporale  grave  incommodum,  quando 
sine  illo  Missa  audiri  non  potest,  quia  non 
censetur  hoc  preeceptum  cum  tanto  onere  obli- 
gare.  Et  hac  ratione  excusatur  quis  ab  au- 
dienda  Missa,  si  necessarium  illi  sit  longum 
iter,  v.  gr.,  unius  leucee,  pedilem  conficere; 
idemque  est,  quamvis  non  sit  tanta  distantia, 
tamen  est  nliqua  notabilis,  et  aliunde  tempes- 
tates  ingruunt,  et  pluviee,  ita  ut,  prudenler 
rem  considerando,  notabile  censeatur  detri- 
mentum.  Ex  hoc  etiam  capite  judicandum  est 
de  iter  agentibus,  vel  navigantibus  per  flu- 
mina,  aut  juxta  maris  littora.  Nam  imprimis, 
si  iter  incboent  in  die  festo  (quicquid  sit  de 
alia  queestione,  an  id  sit  contra  observatio- 
nem  festi,  quantum  ad  preeceptum  negativum 
de  non  exercendis  operibus  servilibus),  cer- 
tum  est,  per  se  loquendo,  non  excusari  ab 
audienda  Missa  eo  die,  priusquam  inchoent 
iter,  nisi  probabiliter  sperent  audire  illam  in 
via,  quia  tunc  nulla  est  ralio  excusationis, 
nisi  tanta  sit  necessitas  accelerandi  iter,  ut 
grave  detrimentuin  timeatur,  si  quis  in  au- 
dienda  Missa  immoretur,  ut,  v.  gr.,  si  ea  de 
causa  navigationem  sil  amissurus,  aut  comi- 
tes  viee  sibi  necessarios  ob  aliquam  gravem 
causam,  ut  supra  insinuatum  est,  aut  certe, 
si  occasio  alicujus  gravis  negolii  transigendi 
et  obtinendi,  ea  de  causa  perdatur;  et  idem 
fere  judicium  est  de  quovis  die,  in  quo  iter 
continuatur.  Nam  eadem  est  ratio.  Rursusex 
hoc  capite  excusantur,  qui  Missam  audire  non 
possunt  propter  urgentia  negotia,  quee  dila- 
tionem  non  paliuntur  sine  magno  detrimento 
boni  temporalis  cujuscumque,  quod  intelli- 
gendum  est,  quando  neque  hujusmodi  negotia 
commode  preeveniri  possunt,  ne  Missee  audi- 
tionem  impediant;  vel  e  contrario  Missa  pree- 
veniri  potest,  utnegotiis  vacetur;  nam  si  quis 
prius  velit  nimio  somno  indulgere,  ut  postea 
non  possit  utrique  oneri  satisfacere ,  non 
propterea  excusabitur  a  culpa,  ratione  pree- 
teritee  negligentiee ;  quod  procedit,  quando 

futurum  impedimentum  prsevisum  est,  et 
nihilominus  non  fuil  diligentia  adhibita  ad 
implendum  preeceptum.  Et  per  haec  judican- 
dum  estde  similibus  casibus,  qui  in  infinitum 
multiplicari  possunt. 

6.  Quartum  caput  ex  titulo  charitatis  su- 
mitur.  —  Scandalum  non  datum,  sed  accep- 
tum,  non  tenemur  vitare.  —  Quartum  caput 
sumi  potest  ex  titulo  charitatis,  propter 
quam,  ut  alins  Bernard.  dixit,  convenienter 
omittitur,quod  propter  earndem  est  introduc- 
tum.  Duobus  autem  modis  potest  hsec  excu- 
satio  accidere  :  primo  si  necessarium  sit, 
Missam  omittere,  ad  subveniendum  proximo 
in  necessitate  existenti ;  et  hoc  titulo  excusant 
omnes  Doctores,  et  prcesertim  Gajet.,  Soto  et 
Navar.;  locis  supra  citatis,  eum,  qui  propter 
infirmum,  cui  inservit,  ne  illum  solum,  vel 
absque  necessario  ministerio  relinquat,  Mis- 
sam  omittit;  quod  intelligitur,  quando  utrum- 
que  fieri  non  potest,  et  quando  grave  proximi 
a3grotantis  detrimentum  inde  timeretur,  ut 
prsedicti  auctores  declarant,  et  per  se  evidens 
est.  Nam  si  utrumque  commode  potest  fieri, 
nulla  est  excusationis  ratio;  si  autem  ex  ab- 
sentia,  quee  fieri  potest  ad  audiendam  Mis- 
sam,  non  timetur  grave  detrimentum,  mora- 
liter  loquendo,  non  urget  proprie  necessitas 
charitatis.  Gum  autem  de  gravi  detrimento 
agimus,  non  est  intelligendum,  oportere,  ut 
vita  infirmi  periclitetur,  aut  quod  aegritudo 
ipsa  multum  augeatur,  vel  aliquid  simile; 
sed  satis  est,  quod,  vel  ea  de  causa  eegroto 
non  possint  convenienle  tempore  remedia 
adhiberi,  maxime,  cum  segritudo  est  alicujus 
momenti;  vel  certe,  si  gravis  sit,  satis  erit, 
quod  infirmus,solusrelictus  illo  tempore  toto, 
pati  debeat  laborem,  et  animi  anxielatem,  vel 
aliquid  simile.  Denique,  quando  aegritudo  ni- 
mium  gravis  est,  vel  extreme  urget,  si  quis 
bona  fide,  et  ex  animi  pietate,  ut  ministret 
infirmo,  ejusque  curam  gerat,  Missam  omit- 
tat,  raro  peccabit  mortaliter,  etiam  si  fortasse 
in  re  ipsa  ejus  ministerium  non  sit  admodum 
necessarium,  vel  quia  satis  est,  quod  sit 
valde  utile;  vel  certe,  quia  bona  fides,  et 
perturbatio,  quee  interdum  adjungitur,  excu- 
sant;  in  qua  re  sicut  fere  in  aliis,  quse  bujus- 
modi  sunt,  prudens  arbitrium  adhibendum 
est;  quod  si  homo  non  habet,  quem  consulat, 
et  bono  animo  faciat  quod  videtur  charitati 
consonum,  non  peccabit  mortaliter.  Quod 
autem  dictum  est  de  hoc  misericordiae  opere, 
judicandum  est  de  reliquis,  sive  corporalia 
sint,  sive  spiritualia,  quando  revera  proxi- 


mus  est  in  necessitate,  et  differri  non  potesl 
remedium,  sine  gravi   ejus  detrimenlo,   ut 
si  propter  audiendam  confessionem  pericli- 
tantis  infirmi  Missam  omittam,  vel  quid  si- 
mile.  Dices  :  hasc  opera  misericordite  in  his 
casibus   non   sunt  simpliciter   in  pnecepto, 
quamvis  ex  se  bona  sint,  et  in  consilio;  sed 
opus  praecepti  non  est  omittendum  propter 
opus  consilii  :  ergo.  Respondetur,  saepe  acci- 
dere,    ut   hujusmodi   opus    sub    praeceptum 
cadat;  et  tunc  nulla  est  difficultas,  quia  prae- 
ceptum   charitatis   majoris   est  necessitalis; 
non   tamen  semper  oportet  expectare  eam 
preecepti  obligationem;  sed  satis  est,  quod 
necessitas  proximigravis  sit,  modo  explicato, 
ut  propter  beneficium  illi  praestandum  ex- 
cusetur  quis  ab  obligatione  hujus  praecepti; 
sicut  propter  vitandum  proprium  incommo- 
dum  licet  mihi  Missam  omittere,  quamvis  ex 
praecepto  non  tenear  illud  incommodum  vi- 
tare;  nam  charitas  facit,  ut  alium  diligam, 
sicut  me  ipsum.  Nec  tunc  preefertur  opus 
consilii  operi  prsecepti,  sed  res  constituitur 
in  tali  statu,  et  cum  talibus  circumstantiis,  ut 
propter  bonum  proximi  cesset  obligatio  prae- 
cepti;  nam,  cum  affirmativa  pra3cepta  non 
obligent  pro  semper,  facile  potest,  mutatis 
circumstanliis,  eorum  obligatio  cessare.  Alio 
modo  potest  contingere  haec  excusatio,  non 
tam   ad    beneficium    prsestandum   proximo, 
quam  ad  non  afferendum  illi  aliquod  malum, 
quod  vix  potest  intelligi,  nisi  per  modum  vi- 
tandi  scandalum,  quia  ire  ad  Missam  audien- 
dam  non  est  actio,  quse  per  se  possit  in  dam- 
num  proximi  redundare;  solum  ergo  potest 
inde  damnum  evenire,  vel  quia  ea  de  causa 
omittitur    actio,  proximo  necessaria,    quod 
pertinet  ad  praecedentem  modum;  vel,  quia 
inde  sumet   proximus   aliquam   occasionem 
peccandi;  et  hoc  modo  interdum  non  peccabit 
fcemina  continendo  se  domi  die  festo,  ne  sit 
occasio  peccandi  alicui,  a  quo  scit  ex  nimia 
fragilitate  se  perdite  adamari;  nam,  licet  ad 
hoc  non  teneatur,  quia  illud  scandalum  non 
est  datum,  sed  acceptum,  quod  homo  non  te- 
netur  vitare  cum  tanto  detrimento,  nihilomi- 
nus  tanta  potest  esse  necessitas  et  fragilitas 
proximi,  ut  liceat  hoc  modo  ei  subvenire,  ut 
tetegit  Soto  hic,  dist.  43,  quaest.  2,  art.  1 .  Et 
eadem  ratione,  si  quis  eundo  ad  Ecclesiam, 
timeat  fore,  ut  ea  occasione  graves  rixse  se~ 
quantur,  aut  propter  veteres  aliquas  inimi- 
citias,  aut  propter  locorum  ordinem  et  digni- 
tatem,  vel  aliquid  simile,  sufficiens  censeri 
debet  excusationis  ratio.  Atque  hoc  titulo  in- 

ter  alios  excusant  auctores  mulierem,  quae, 
timens  gravem  rixam  sea  irammariti,Missam 
omittit,  ut  ei  convenienti  tempore  et  rnodo 
omnia  prseparet,  etoccasionem  perturbationis 
auferat,  quod  inlelligendum  est,  quando  per- 
turbatio  est  gravis,  et  alicujus  momenti,  nam 
si  sit  levis,  potius  dissimulanda  et  ferenda 
est.  El  idem  est,  si  maritus  ob  zelotypiam 
nolit,  eam  domo  exire;  nam  si  non  possit 
conjux  vitare  id  sine  gravi  incommodo,  po- 
test,  etiam  in  hoc,  marito  obtemperare  seu 
condescendere,  licet  oppositum  significet  An- 
tonin.,  2  part.,  tit.  9,  cap.  10,  §  2,  sed  for- 
tasse  intelligit,  quando  non  est  periculum 
gravis  incommodi.  Et  per  heec  de  similibus 
judicandum  est. 

7.  Quintum  caput  excusationis. —  Adver- 
tenclum.  —  Quintum  caput  excusationis  est 
ratione  officii;  et  huc  etiam  revocatur  excu- 
satio  ratione  justee  obedienliee;  hac  ralione 
excusantur  milites  custodientes  caslrum  aut 
portas  civitatis,  aut  vigilias  facienles,  quando 
sine  periculo  aliquo  non  possunt  suo  muneri 
deesse ;  sic  etiam  excusantur  pastores,  quan- 
do  per  alium  munus  suum  supplere  non  pos- 
sunt.  Excusantur  vectores  mercium  et  cur- 
sores,  qui  muneri  suo  satisfacientes  non 
possunt  sine  magno  incommodo  ad  audien- 
dam  Missam  detineri,  utnotavit  Cajet.,  verb. 
Festa.  Excusantur  etiam  matres  vel  nulrices, 
quse  neque  infantes  deserere  possunt,  neque 
frequenter  expedit,  eos  ad  Ecclesiam  de- 
ferri,  etc.  Sed  prsecipue  hoc  titulo  solent  ex- 
cusari  famuli,  qui,  ut  dominissuisministrent, 
Missam  omittunt;  quse  res,  quoniam  valde 
practica  est,  nonnulla  expositione  indiget. 
Nam  imprimis,  si  ministerium  sit  necessa- 
rium  juxta  communem  et  ordinarium  vivendi 
modum,  vel  juxta  occurrenles,  morales  et  ra- 
tionabiles  occasiones,  certum  est,  nec  domi- 
num  peccare  prsecipiendo,  nec  famulos  pa- 
rendo,  quia  illa  est  gravis  et  rationabilis 
causa  et  moralis  necessitas;  quod  semper  in- 
telligendum  est,  cum  limitatione  supra  insi- 
nuata,  quando  famulus  non  potest,  mediocri 
diligentia  adhibita,  opportunum  tempus  proe- 
venire,  ut  Missam ;  audiat  non  tamen  lenen- 
tur  adhibere  extraordinariam  diligentiam , 
v.  gr.,  citius  surgendo,  aliquid  ab  ordinario, 
et  secundum  rationem  moderato,  somni  tem- 
pore,  detrahendo,  vel  aliquid  simile;  quam- 
vis  enim  hoc  consulendum  sit,  tamen  prsecep- 
tum  ad  id  non  obligat.  At  vero  si  ministerium 
non  sit  ita  necessarium,  sed  possit,  vel  in 
alium  diem?  vel  in  aliam  horam  sine  incom- 


modo  differri,  domini  quidem  male  faciunt, 
et  graviter  peccant,  icl  praecipiendo,  cum  non 
solum  teneantur  non  impedire  sibi  subjectos 
a  Missa  audienda,  verum  etiam  debitam  cu- 
ram  et  diligentiam  adhibere,  ut  Missam  au- 
diant,  quia  ad  eos  pertinet  cura  familiae  suse, 
ut  in  ea  Ecclesiastica  praocepta  serventur,  ut 
in  proposito  notavit  Soto  hic,  et  lib.  2  de  Just., 
qusest.  4,  art.  4;  Sylvest.,  verb.  Missa  2, 
queest.  1;Navarr.,  c.  21,  n.  9  et  10;  Anton., 
2  part.,  tit.  9,  c.  10,  §  1;  etsignificavit  Amb., 
in  hom.  33,  et  citatur  in  c.  An  putatis,  86  d., 
et  colligitur  ex  illo  Paul.,  \  ad  Cor.  5  :  Si  quis 
suorum,  maxime  domesticorum,  curam  non 
habet,  fidem  negavit,  et  est  infideli  deterior. 
At  vero  famuli,  si  absque  magno  incommodo 
possint  subterfugere,  et  Missam  audire,  non 
obediendo  dominis,  debent  id  facere,  etiam  si 
aliqua  levis  rixa  intercedat;  si  tamen  necesse 
est,  aut  dominos  deserere,  aut  grave  aliquod 
detrimentum  ea  causa  pati,  ea  ratione  excu- 
sari  possunt,  nec  censentur  praeferre  hominis 
praaceptum  divino  aut  Ecclesiastico  mandato, 
quod  nunquam  licet;  sed  censetur  tunc  Ec- 
clesia  nolle  obligare  cum  tanto  detrimento. 
Et  haec  est  differentia  inter  res  prohibitas, 
quia  malae  sunt,  et  malas,  quia  prohibitse, 
quia  ab  illis  nunquam  potest  separari  malitia 
et  prohibitio,  et  ideo  propter  nullum  incom- 
modum  fieri  possunt,  etiam  si  a  clomino  prae- 
cipianlur;  ab  his  vero  separari  potest  ratio 
praecepti  seu  prohibitionis,  et  consequenter 
ratio  malitise;  et  ideo,  si  propter  vitandum 
incommodum  obligatio  prsecepti  cesset,  fieri 
vel  omitti  possunt  ad  obediendum  homini 
prsecipienti.  Sicut  etiam  si  quis  minetur  mor- 
tem  alteri,  si  Ecclesiam  adeat  ad  Missam  au- 
diendam,  potest  illam  omittere,  dummodo  id 
non  fiat  in  contemptum  vel  injuriam  religio- 
nis;  in  quo  non  prsefert  timorem  humanum 
Ecclesiasticae  obedientise,  sed  cessat  Eccle- 
siastici  prsecepti  obligatio,  occurrente  tali  peri- 
culo  et  incommodo;  ita  ergo  est  in  proesenti, 
quando  sine  gravi  incommodo  vitare  non 
polest  famulus,  quin  domino  suo  obsequatur; 
supponimus  enim  tale  mandatum  non  esse 
conlemptum  religionis;  sic  enim  illud  facere 
esset  intrinsece  malum,  et  ideo  propter  nul- 
lum  incommodum  vitandum  licere  potest ; 
sed  loquimur  de  communi  mandato,  seu  mi- 
nisterio  de  se  indifferente,  et  propter  commo- 
dum  humanum,  ut  regulariter  contingit.  In 
quo  etiam  advertere  oportet,  debere  famulum 
in  tali  eventu,  prius  certiorem  facere  domi- 
num,  quod  Missam  non  audierit,  et  procu- 

rare,  quoad  eommode  possit,  ab  illo  obtinere, 
ne  se  impediat,  quominus  Missam  audiat,  quia 
debet,  quod  in  se  est,  facere,  ut  praeceptum 
servet,  et  iniquum  impedimentum  evitet; 
quod  si  non  possit,  tunc  excusabitur,  ut  dic- 
tum  est,  lenebitur  autem,  si  hoc  sit  frequens 
et  quasi  in  consueludine,  nacta  opportuni- 
tate,  tale  ministerium  relinquere,  et  commo- 
dum  aliud,  seu  dominum  quaerere,  cui  inser- 
viendo,  Ecclesiae  prsecepta  possit  servare.  Et 
in  his  fere  conveniunt  auctores,  Anton.,  2 
part.,  tit.  9,  c.  7,  §  5,  et  c.  10,  §  2;  Palud.,  in 
4,  dist.  45,  quaest.  5,  concl.  2;  Cajet.,  2.  2, 
qusest.  422,  art.  4,  et  in  Sum.,  verb.  Festa, 
circa  finem;  Sylvest.  supra,  et  verb.  Domi- 
nica,  quaast.  4;  Navarr.  supra,  et  c.  13,  n.  7, 
qui  citat  Rossel.;  et  juxta  haec  loquendum  est 
de  uxorerespectu  mariti,  et  de  filiis  respectu 
parentum,  et  de  militibus  respectu  ducis,  et 
de  omnibus  similibus. 

8.  Sextum  caput  excusationis. — Exponitur 
Gregorius.  — Notabile.  —  Sextum  caput  ex- 
cusationis  est  consuetudo  ex  aliqua  rationabili 
causa  introducta,  et  a  pastoribus  Ecelesise 
tolerala.  Hujusmodi  sunt  nonnullte  consuetu- 
dines,  praesertim  ad  foeminas  pertinentes. 
Una  est,  quod  post  partum  per  aliquos  dies, 
etiam  si  plene  convaluerint,  ab  Ecclesise  in- 
gressu  abslinent ;  quod  si  non  faciant  ex  su- 
perstitione,  aut  Mosaico  ritu,  sed  ex  quadam 
reverentia  ac  devotione,  non  improbatur  in  c. 
unico,  de  Purificat.  post  partum;  et  ideo,  si 
de  hoc  sit  introducta  consuetudo,  non  est  im- 
probanda,  sed  excusari  potest,  ut  Gajetan. 
notavit,  verb.  Festa.  Propter  consuetudinem 
autem  menstruam  (ut  hoc  obiter  adnotemus) 
non  est  Missa  omittenda,  per  se  loquendo,  et 
seclusa  eegritudine,  vel  debilitate,  qute  illi 
sequivaleat,  ut  notavit  Navar.,  c.  21,  num.  9, 
ex  d.  c.  Purificat.  post  partum,  el  ex  c.  ult., 
d.  5,  ubi  Greg.  ait  :  Mulier,  quse  ex  consue- 
tudine  menstrua  patitur,  prohiberi  Ecclesiam 
intrare  non  debet,  nec  a  communionis  myste- 
rio.  Addit  autem  ibidem  Greg.  :  Si  autem  ex 
veneratione  magna  percipere  non  prsesumit, 
laudanda  est;  ergo  eodem  modo  dicere  posse- 
mus,  si  abstinere  voluerit  ab  ingressu  Eccle- 
sise,  laudandam  esse;  ergo  ex  illo  textu  potius 
videtur  colligi,  hanc  posse  esse  piam  et  suffi- 
cientem  excusationem,  quamvis  non  necessa- 
riam.  Respondetur,  Gregor.  in  illis  verbis 
ultimis  non  loqui  de  communione  preecepta ; 
nam  si  quse  mulier  eam  omitteret  ob  hujus- 
modi  causam,  non  esset  laudanda;  sic  ergo 
dicendum  est  de  ingressu  Ecclesise;   et  ita 


sine  dubio,  regulariter  loquendo,  impedirnen- 
tum  hoc  non  est  sufficiens,  nec  de  hac  re 
introducta  est,  nec,  moraliter  loquendo,  in- 
troduci  potest  consuetudo;  si  vero  aliquando 
timeretur  exterior  aliqua  inclecenlia,  seu  irre- 
verentia  loci  sacri,  tunc  posset  excusatio  esse 
sufficiens.  Alia  consuetudo  est  viduarum, 
quse  post  viri  mortem,  per  aliquot  dies  domo 
non  exeunt,  et  ea  de  causa  Missam  omiltunt, 
quam  consuetudinem  omnes  Doctores  appro- 
bant,  Cajet.,  2.  2,  quaest.  4  22,  art.  4,  et  in 
Sum.,  verb.  Festa;  Anton.,  Sylvest.,  Navar., 
locis  supra  citatis,  et  fere  omnes  Summistae; 
nam  consuetudo  illa  fundatur  tum  in  quadam 
decentia  et  honestate  viduali;  tum  etiam  in 
rationabili  significatione  et  ostensione  tristi- 
tise.  Adhibent  tamen  fere  omnes  auctores 
prsedicti  moderationem ,  scilicet,  ut  tempus 
illud  non  prolongetur  nimium ,  v.  gr.,  per 
annum  aut  plures  menses,  sed,  ad  summum, 
per  mensem,  ut  expressius  notant  Sylv.  et 
Rossel.  Sed  non  exislimo,  posse  hanc  mode- 
rationem  una  regula  pro  omnibus  definiri; 
nam  in  fceminis  nobilioribus  solet  esse  con- 
suetudo,  ut  longiori  tempore  domi  maneant, 
quam  in  aliis.  Unde  Navar.  supra,  num.  4, 
ait  non  posse  damnari  hancconsuetudinem  in 
fceminis  nobilibus,  etiam  si  per  annum  ex- 
tendatur,  quamvis  laudabilius  esset ,  illam 
non  servare.  Itaque  si  revera  consuetudo  in- 
troducta  est,  et  praescripta,  et  Prselati  Eccle- 
sia3  non  contradicunt,  ab  unaquaque  fcemina 
servari  potest,  quia  per  talem  consuetudi- 
nem  abrogatum  est  preeceptum  audiendi  Mis- 
sam  in  hac  parte;  pertinebit  lamen  ad  Epis- 
copos  modumponerehujusmodi  consuetudini, 
ut  non  nimium  extendatur.  Rene  autem  ad- 
vertit  Navar.,  oportere,  ut  quee  hanc  consue- 
tudinem  servant,  quoad  Missam  nou  audien- 
dam  in  Ecclesia,  simpliciter  eam  servent,  nec 
domo  egredianlur  ad  res  alias;  quod  et  nos 
supra  de  infirmis  in  simili  notavimus.  Alia 
cousuetuclo  est  virginum  nobilium ,  quae  cum 
jam  sunt  nubiles,  non  exeunt  in  publicum,  et 
ideo  Missam  omittunt.  Quam  (si  revera  intro- 
ducta  sit,  tolerata,  et  sufficienter  prsescripta) 
sufficientem  esse  ad  abrogandum  hoc  praecep- 
tum  in  hac  parte,  et  consequenter  ad  excu- 
sandum,  tam  ipsas  virgines,  quam  earum 
parentes,  docent  Cajet.,  Soto,  Sylv.,  Navar., 
et  reliqui  auclores,  locis  citatis;nam,  licet 
consuetudinem  hanc  non  lauclent,  tamen,  si 
semel  introducta  Sit,  sufficere  censent  ad 
praedictum  effectum;  nam,  cum  non  sit  in- 
trinsece  mala,  potest  humanam  legem  abro- 

gare.  Quin  potius  addunt  iidem  auctores , 
quod  si  propter  talem  consuetudinem  jam 
non  decet,  hujusmodi  virginem  nubilem  domo 
exire,  et  alioqui  mater  timeat  aliquid  ho- 
nestati,  et  bonae  famse  ejus  contrarium,  si 
sola  domi  maneat,  consequenter  etiam  excu- 
sari  matrem  ab  audienda  Missa ,  non  hoc 
titulo  consuetudinis,  sed  aliis,  scilicet,  quia 
sine  gravi  detrimento,  et  satisfaciendo,  ut 
debet,  muneri  suo,  Missam  audire  non  potest. 
Sed  revera  hoc  ipsum  declarat,  consuetudi- 
nem  hanc  esse  valde  irrationabilem ,  et,  uno 
inconveniente  dato,  alia  multiplicari;  multo 
enim  melius  custodirent  matres  filias  suas, 
secum  eas  ad  Missam  ducendo.  quam  domi 
relinquendo.  Neque  in  hoc  potest  esse  morale 
periculum  pudicitiae,  regulariter  loquendo. 
Unde  magis  auctoritatis,  quam  pudicitiae 
causa ,  hoc  introductum  videtur;  eo  vel 
maxime,  quod  hujusmodi  virgines,  quae  hoc 
titulo  Missam  omittunt,  fenestras  non  fugiunt, 
et  domo  exeuut  ad  ludos  et  alia  publica  spec- 
tacula  videnda.  Quapropter  licet  consuetudo 
haec  simpliciter  damnari  non  possit ,  tamen 
magna  prudenlia  moderanda  est ,  et  quoad 
fieri  possit,  auferenda;  praesertim  (ut  Navar. 
notat)  omnino  suadendum  est,  ut,  saltem  so- 
lemnioribus  festis ,  hujusmodi  virgines  Mis- 
sam  audiant.  Nam  perpetuo  illam  omittere, 
intolerabile ,  et  Christianis  hominibus  in- 
dignum  est. 

9.  Septimwn  caput  excusationis.  —  Septi- 
mum  caput  excusationis  addi  solet,  scilicet 
major  utilitas  vel  necessitas  spiritualis;  sic 
Angelus  supra  excusat  eum,  qui  propter  con- 
cionem  audiendam  sacruni  omittit.  Similiter 
alii  excusant  eum,  qui  tempore  Missae  confi- 
tetur  peccata  sua;  maxime,  si  eo  tempore 
habeat  copiam  confessoris,  quam  postea  cum 
difficultate  obtinebit.  Sed  hujusmodi  excusa- 
tiones,  et  similes,  per  se  ac  moraliter  lo- 
quendo ,  insufficientes  sunt,  quia  opus  prse- 
cepti  non  est  omittendum  propter  hujusmodi 
voluntaria  opera,  etiam  si  utiliora  esse  fin- 
gantur;  alias  posset  quis  sacrum  omittere,  ut 
in  suo  cubiculo  contemplationi  Dei  vacet,  ex 
qua  majorem  fructum  spiritualem  sibi  com- 
parare  existimat;  nam  per  se  nullus  est  major 
fructus,  quam  servare  mandata  eo  tempore, 
quo  ipsa  obligant.  Igitur  hujusmodi  casus  so- 
lum  habent  locum,  quando  urget  aliqua  mo- 
ralis  necessitas. 

10.  Ulcimum  caput  excusationis.  —  Ulti- 
mum  caput  excusationis  sumi  solet  ex  parte 
sacerdotis,  quando  scilicet  ille  est  nominatim 


excommunicatus;  tunc  enim  ita  judicandum 
est,  ac  si  omnino  deesset  copia  ministri.  An 
vero  idem  sit  dicendum  de  sacerdote  publice 
concubinario,  supra  taclum  est  in  materia  de 
sncramentis  in  genere;  nam,  licet  antiquo 
jure  prohibitum  esset,  ab  hujusmodi  sacrum 
audire,  c.  ult.  de  Gohab.  Gleric.  et  mulie- 
rum,  c.  Nullus,  cum  seq.  32  d.,  c.  Si  qui 
sunt,  81  d.,  tamen  novo  jure  Concilii  Con- 
stant.  hoc  jus  limitatum  seu  correctum  est, 
ut  non  obliget,  donec  hujusmodi  sacerdos  sit 
ab  Ecclesia  denunciatus  tanquam  excommu- 
nicatus  seu  praecisus,  ut  docent  Ledesm.,  1, 
p.  4,  quaest.  5,  art.  6,  dub.  9;  etNavar.,  de 
Pcenit.,  d.  6,  c.  1,  §  Laboret,  n.  22,  et  in 
Sum.,  c.  25,  n.  79;  et  ex  antiquis  videri  po- 
test  Gabr.  in  4,  d.  13,  quaest.  1;  Major,  d.  9, 
quaest.  4;  Cajet.,  2.  2,  quaest.  12,  art.  2. 
Propter  iniquitatem  ergo  sacerdotis  nunquam 
excusatur  aliquis  a  Missa  audienda,  nisi  sa- 
cerdos  sit  ab  Ecclesia  nominatim  preecisus , 
et  excommunicatus,  ut  praedicti  auctores 
sentiunt,  et  Anton.,  Sylv.,  et  alii  supra 
citati. 

11.  Qusesitum.  —  Responsio.  —  Sed  in- 
quiret  non  immerito  aliquis,  an  eo  casu,  quo 
aliquis  rationabili  causa  excusatur  a  Missa 
audienda,  teneatur  loco  illius  aliquas  oratio- 
nes  fundere ,  vel  externum  aliquem  cultum 
Deo  exhibere.  Ita  euim  affirmarunt  Scot.  in  4, 
d.  9,  et  17,  q.  unica;  et  indicat  Angel.,  verb. 
Feriae,  num.  43,  quia  praeceptum  orandi  et 
colendi  Deum,  divinum  est  ac  naturale;  tem- 
pus  autem  implendi  illud  definitum  est  ab 
Ecclesia,  ut  sit  diebus  festis;  simulque  statu- 
tum  est,  ut  per  actum  audiendi  Missam  im- 
pleatur;  unde,  si  non  sit  opportunitas  exer- 
cendi  illum  actum,  erit  obligatio  implendi 
illud  praeceptum  divinum  alio  actu  orationis 
vel  cultus.  Sed  haec  sententia  non  habet  suffi- 
ciens  fundamentum,  quia,  quamvis  finis  hujus 
preecepti  sit  divinus  cultus,  tamen  non  cadit 
in  praeceptum,  nisi  quatenus  est  materia  ejus- 
dem  proecepti;  sed  materia  hujus  praecepti 
solum  est  actus  audiendi  Missam;  ergo  solum 
ad  hunc  actum  obligat  tale  praeceptum ;  ergo 
intercedente  excusatione  sufficiente  in  tali 
actu,  nulla  succedit  obligalio  alterius  actus, 
quia  nullum  est  praeceptum,  in  quo  fundetur; 
illud  enim  divinum  praeceptum  orandi  vel 
colendi  Deum  solum  definitur  ad  tale  tempus 
diei  festi,  quatenus  per  talem  actum  exhiberi 
potest,  et  non  alias.  Et  confirmatur,  nam,  qui 
absque  excusatione,  et  peccando  mortaliter, 
omisit  sacrum,  non  tenetur  eodem  die  aliis 

actibus  colere  et  orare  Deum;  ergo  multo  nii- 
nus  tenebitur,  qui  excusatur;  est  ergo  opti- 
mum  illud  consilium,  nullum  tamen  est  latum 
ea  de  re  prseceptum,  ut  latius  docuil  Navar. 
in  Manuali,  c.  21,  n.  7,  et  in  c.  Quando,  de 
Consecr.,  d.  1,  notab.  3,  n.  5,  cum  Antonino, 
Adriano,  et  aliis. 

12.  Ultimo  quxsito  satisfit.  —  Ultimo  in- 
quiri  polest,  utrum  aliqua  poena  jure  impo- 
sita  sit  hujus  prrecepti  transgressoribus.  Res- 
pondetur,  nullam  esse,  propter  hanc  culpam, 
censuram  ipso  jure  impositam,  neque  aliam 
Ecclesiasticam  poenam,  qure  ipso  facto  incur- 
ratur;  solum  in  dicto  c.  Missas,  deGonsecr., 
d.  1,  de  transgressoribus  hujus  prascepti  dici- 
tur :  Ab  Episcopo  publice  confundantur.  Quod 
intelligi  potest,  ut  Doctores  ibi  exponunt,  vel 
de  publica  correctione  et  reprehensione,  vel 
etiam ,  si  opus  sit,  de  excommunicatione. 
Atque  hinc  manavit  consuetudo,  quee  pree- 
serlim  in  aliquibus  villis  vel  parvis  oppidis 


servatur,  utsi  quisMissam  non  audiat,  publice 
a  parocho  denuntietur;  quod  t;imen  pruden- 
ter  faciendum  est,  ita  ut  prius  certo  constet 
de  delicto;  et  quod  aliquo  modo  sit  publicum 
et  frequens,  vel  cum  pertinacia  commissum 
post  aliquam  secretam  correctionem ;  nam 
alioqui  periculum  esset,  vel  puniendi  inter- 
dum  innocentes ,  vel  infamandi  proximum 
sine  sufficienti  causa.  Quando  vero  hujus- 
modi  correctio  non  sufficit,  et  frequenter 
Missa  omittitur,  adjungi  potest  et  debet  ex- 
communicationis  severitas;  nam  preeterquam 
quod  hujusmodi  culpa  gravis  est,  quando  est 
ita  frequens  et  diuturna  magnum  scandalum 
generat,  adeo  ut,  qui  per  longum  tempus  Mis- 
sam  audire  negligit,  suspectus  de  sua  fide 
habeatur;  sicut  e  converso  optimum  indicium 
fidei  et  devotionis  est,  etiam  in  diebus  pro- 
festis  Missarum  solemniis  interesse,  Deoque 
condignum  cultum  offerre;  cui  sit  honor  et 
gloria  per  infinita  sseculorum  seecula,  Amen. 

crucem  in  corpus  Christi.  q.  73,  a   6 

Cap.  31,  v.  12.  Confluent  ad  bona  Domini  super  fru- 
mento,  vino  et  oleo.  Exponitur  cum  Hieronymo 
de  tritico ,  ex  quo    panis  Eucharistiae    conficitur. 

d.  44,  s.  1 

EZECHIEL. 

Cap.  26,  v.  9.  Effundam  super  vos  aquam  mundam. 
Et  lavi  te  aqua,  et  emundavi  sanguinem  tuum  ex  te. 
Explicantur  de  mundatione  per  aquam  baptismi  sa- 
lutaris,  cum  Hieronym.  d.  20   s.  1 

DANIEL. 

Cap.  2,  v.  30.  Mihi  sacramentum  hoc  revelatum  est. 
Explicare  hoc  sacramentum,  id  est,  rem  hanc ,  tam 

d.  I,  s.  1 


magnam  et  occultam. 


MICH^AS. 

Cap.  7,  v.  19.  Projiciam  in  profundum  maris  omnia 
peccata  vestra.  Exponitur  de  baptismo.     d.  26,  s.  1 

Cap.  9,  v.  17.  Quid  bonum  cjus  nisi  frumentum  electo- 
rum ,  et  vinum  germinans  virgines  ?  De  lege  Evan- 
gelica  et  utraque  Eueharistiae  specie  cum  Hieron. 
et  aliis  Patribus.  Et  dictio,  frumentum,  exponitur 
iterum.  d.  44,  s.  1 

Cap.  13,  v.  1 .  Erit  fons  patens  domui  David  in  ablu- 
tionem  peccatorum.  Promissionem  baptismi  expo- 
nitur  continere,  ex  Hieron.  d.  20  s.  1 

MALACHIAS. 

Cap.  7,  v.  11.  Non  est  mihi  voluntas  in  vobis,  dicit 
Dominus  exercituum.  Et  munus  non  suscipiam  de 
manu  vestra  :  ab  ortu  enim  usque  ad  occasum , 
magnum  est  nomen  meum  in  gentibus,  et  in  omni 
loco  sacrificatur  et  offertur  nomini  meo  oblatio 
munda.  Reprobationem  Judaeoruin,  sacrificiorum  ac 
caeremoniarum  legalium  cessationem,  gentium  voca- 
tionem,  mundissimam  Eucharistiae  sacrificii  obla- 
tionem  in  Ecclesia  futuram  praedixisse,  exponitur. 

d.  74,  s.  1 
MATITLEUS. 

Cap.  3,  v.  11.  Ipse  vos  baptizabit  in  Spiritu  Sancto  et 
igne,  id  est,  emundabit,  et  per  Spiritum  Sanctum  in 
hac  vita,  et  si  opus  fuerit,  in  futura  per  ignem,  ex 
Hieron.  d.  20,  s.  1 

CAP.  5,  v.  23.  Si  offers  munus  tuum  ad  altare ,  etc, 
non  continet  praeeeptum  sacrificandi,  sed  supponit 
futurum.  d.  74,  s.  1.  Imo  ad  Eucharistise  sacrificium 
allusit.  d.  81,  s.  5 


Cap.  18,  v.  3.  Vobis  datum  est  nosse  mysteria  regni 
ccelorum.  Id  est,  secreta.  ibid. 

Nisi  conversi  fueritis.  Et  efficiamini  sicut  parvuli.  Ne- 
cessitatem  praeeepti  inducunt.  d.  40,  s.  2 

Cap.  19,  v.  24.  Facilius  est,  camelum  per  foramen  acus 
introire,  quam  divitem  intrare  in  regnum  cozlorum, 
apud  homines  hoc  impossibile  est,  apud  Deum  autem 
omnia  possibilia.  Ostenditur  possibile  ex  vi  pene- 
trationis  partium.  d.  48,  s.  1 

Cap.  26,  v.  11.  Me  autem  non  semper  habebitis.  Secun- 
dum  corporalem  praesentiam,  modo  visibili.  Quo 
modo  pauperes  habebitis  vobiscum.  d.  46,  s.  2 

Cap  26,  v.  23.  Qui  intingit  mecum  manum  in  parop- 
side,  etc,  commune  signum,  multi  enim  intinge- 
bant.  d.  41,  s.  4 

Cap.  26,  v.  23.  Tu  dixisti.  Id  est,  satis  est,  tu  videris. 

d.  41,  s.  3 

Cap.  26,  v.  26.  Ccenantibus  autem  eis,  etc  Id  est,  re- 
cumbentibus  omnibusque  paratis  ad  coenandum 
coena  usuali,  quae  legem,  pedumque  lotionem  sub- 
secuta  est.  ibid. 

Cap.  26,  v.  26.  Accepit,  benedixit,  fregit,  deditque,  etc. 
Eumdem  ordinem  in  se,  quem  in  enarratione,  reti- 
nuerunt,  licet  inter  duo  ultima  consecratio  inter- 
cesserit.  d.  49,  s.  2 

Cap.  26,  v.  27.  Accipite ,  et  bibite  ex  eo  omnes.  Solis 
Apostolis,  et  non  praecipiendo  ,  sed  invitando  dicta. 

d.  71,  s.  2 

Cap.  26,  v.  26.  Hic  est  sanguis  meus.  De  toto  Christi 
sanguine  exponitur.  d.  51,  s.  2 

Cap.  26,  v.  28.  Qui  pro  multis  effundetur,  vel,  ut  in 
Grceco,  effunditur,  de  effusione  cruenta  passionis  ex- 
ponitur.  d.  58,  s.  4 

Cap.  26  v.  30.  Et  hymno  dicto,  id  est,  decantato,  ex 
Concil.  Tolet.  III.  d.  83,  s.  1 

Cap.  28,  v.  10.  Jesum  qui  crucifixus  est,  quwritis? 
non  est  hic,  surrexit  enim.  Simplex  facti  enarratio, 
non  illativa  argumentatio  est;  vel  aliter  :  Surrexit, 
id  est,  corpus,  quod  hic  jacebat  mortuum,  hinc  vi- 
vum  egressum  fuit,  et  ideo  non  est  hic     d.  48.  s.  4 

Cap.  28,  v.  19.  Euntes,  docete  omnes  gentes,  baptizantes 
eos  in  nomine  Patris,  et  Filii,  et  Spiritus  Sancti, 
docentes  eos  servare  omnia,  etc  Contra  haereticos 
exigentes  verbum  concionatorium ,  ponderantur 
dictiones,  in  nomine,  et,  docentes  eos.  d.  2,  s.  3 

Cap.  28,  v.  19.  Baptizantes  eos  in  nomine,  etc  Non 
nova  baptismi  institutio,  sed  soleninis  hujus  praecepti 
promulgatio ;  nec  sola  concessio  facultatis,  sed  juris 
ad  baptizandum  ex  officio,  d.  19,  s.  1,  d.  20  ,  s.  2. 
ostenditur,  baptizantes,  in  omni  rigore  intelligen- 
dum,  d.  20,  s.  2.  Dictio,  in  nomine,  de  exteriori 
invocatione  exponitur.  ibid. 

Cap.  20,  v.  20.  Ecce  ego  vobiscum  sum  usque  ad  con- 
summationem  saculi.  Licet  probabiliter  de  Christi 
praesentia  in  Eucharistia,  nihilominus  de  praesentia 
per  singularem  ejus  providentiam  erga  Ecclesiam, 
exponitur.  d.  46,  s.  2 

MARCUS. 

Cap.  14,  v.  1.  Erat  autem  Pascha ,  et  azyma  post 
biduum,  id  est,  ultima  vespera  14  lunae,  ab  agno 
in  eo  occiso  Pascha  dicta,  dies  vero  azymus,  quia 
initium  15  lunae,  in  qua  proprie  azymi  incipiebant. 
Unde  Pascha,  et  azyma  post  biduum  simul  futura 
dicuntur.  d.  41,  s.  1 

Cap.  14,  v.  12.  Primo  die  azymorum,  quando  Pascha 
immolabant.  Prout  numero  praecedenti.  ibid. 

LUCAS. 


Natus  est  vobis  Salvator.  Id  est,  in  commodum  ves- 
trum.  d.  83,  s.  2 

Cap.  2,  v.  22.  Ut  sisterent  eum  Domino,  et  facerent 
secundum  consuetudinem  legispro  eo.  Id  est,  ut  offer- 
rent,  et  sacrificarent.  d.  74,  s.  2 

Cap.  14,  v.  23.  Compelle  intrare,  non  necessitando, 
aut  cogendo,  sed  magna  .gratise  virtute  inducendo. 

d.  83,  s.  1 

Cap.  21,  v.  28.  Appropinquat  redemptio  vestra.  Id  est, 
gloriae  consecutio,  in  qua  vestra  redemptio  con- 
summatur.  d.  83,  s.  2 

Cap.  3,  v.  3.  Nisi  pcenitentiam  egeritis.  Necessitas 
medii  indicatur.  d.  40,  s.  2 

Cap.  22,  v.  1.  Appropinquabat  autem  dies  festus  azy- 
morum,  qui  dicitur  Pascha.  Id  est,  decima  quinta 
luna,  quee  Pascha  dicebatur,  quia  in  ejus  prima  ves- 
pera,  quee  est  ultima  decimae  quartae  diei,  Pascha, 
id  est,  agnus  occidebatur.  d.  41,  s.  1 

Cap.  12,  v.  15.  Desiderio  desideravi  hoc  Pascha,  id  est, 
hunc  agnum  vel  hoc  tempore  et  die,  vel  hanc  sacra- 
mentalem  ccenam  manducare,  seu  celebrare,  vobis- 
cum.  d.  41,  s.  4 

Cap.  22,  v.  18.  Non  bibam  amodo  de  generatione  vitis. 
De  calice  sanguinis  exponitur.  d.  43,  s.  1 

Cap.  22,  v.  19.  Hoc  facite  in  meo.m  commemorationem. 

Id  est,  hoc  sacrificate,  et  eo  modo,  quo  ego,  verum- 

que  praeceptuui  sumptionis  important.  d.  41,  s.  1. 

d.  43.  s.  3.  d.  69,  s.  1 

Hoc  est  corpus  meum.  Vide  Eucharistise  forma. 

Cap.  22,  v.  21.  Verumtamen  manus  tradentis  me,  mecum 
est  in  mensa,  id  est,  quamvis  hoc  non  ignoro,  adhuc 
vobis  meum  corpus  trado.  d.  41,  s.  4 

Cap.  23,  v.  46.  In  manus  tuas  commendo  spiritum 
meum.  Deprecationem  continent,  non  oblationem. 

d.  75,  s.  1 

Cap.  23,  v.  48.  Revertebantur  percutientes  pectora,  in- 
terioris  contritionis  signum.  d.  84,  s.  1 

Cap.  24,  v.  49.  Sedete  in  civitate,  donec  induamini 
virtute  ex  alto.  Non  tantum  de  gratis  datis,  sed  et 
de  sanctificante  gratia  exponitur.  d.  32,  s.  1 

Cap.  24,  v.  35.  Cognoverunt  eum  in  fractione  panis. 
Exponitur  de  azymo.  d.  44,  s.  3 

JOANNES. 

Cap.  2.  v.  9.  Cum  vidisset  architriclinus,  aquam  vinum 
factam,  id  est,  vinum,  in  quod  fuerat  aqua  con- 
versa.  d.  49,  s.  2 

Cap.  2,  v.  16.  Nolite  facere  domum  Patrismei,  domum 
negotiationis,  cum  quo  rigore  obliget,  exponitur. 

d.  81,  s.  8 

Cap.  3,  v.  5.  Nisi  quis  renatus  fuerit  ex  aqua  et  Spiritu 
Sancti.  De  regeneratione,  quae  fit  per  baptismuin. 
d.  20  ,  s.  1.  De  aqua  proprie,  et  non  metaphorice 
ostenditur  intelligendum. 

Cap.  3,  v.  6.  Quod  natum  est  ex  carne,' caro  est,  quod 
natum  est  ex  spiritu,  per  baptismum,  scilicet,  spiri- 
tus  est,  quia  vitam  spiritualem  consequitur.  d.  26,  s.  2 

Cap.  3,  v.  7.  Oportet  vos  nasci  denuo ,  id  est,  necesse 
est.  d.  27,  s.  2 

Cap.  3,  v.  14.  Oportet  exaltari  Filium  hominis,  id  est, 
necesse  est.  ibid. 

Cap.  4.  v.  20.  Patres  nostri  in  monte  hoc  adoraverunt, 
et  vos  dicitis,  quia  Hierosolymis  est  locus,  ubi  ado- 
rare  oportet,  sed  veniet  hora,  quando  neque  in  monte 
hoc,  neque  in  Hierosolymis  adorabitis  Patrem,  sed 


veniet  hora,  et  nunc  est,  quando  veri  adoratores  ado- 
rabunt  Patrem  in  spiritu  et  veritate.  Adoratio  pro 
sacrificii  oblatione  sumitur,  quae  in  nova  lege  ubique 
futura  praedicitur,  per  Eucharistiae  sacrificium,  non 
sola  corporali  actione,  nec  in  umbra,  sed  in  spiritu 
et  veritate.  d.  74,  s.  1;  et  d.  81,  s.  1,  ostenditur, 
quomodo  exhoc  non  inferatur,  non  esse  in  Ecclesia 
futura  templa. 

Cap.  6,  v.  27.  Operamini  non  cibum,  qui  perit,  sed  qui 
permanet  in  vitam  mternam.  De  quolibet  animae 
bono,  cum  Chrysostomo,  vel  de  Christo  per  fidem 
manducato,  cum  August.  exponitur.        d.  46,  s.  11 

Cap.  6,  v.  34.  Nisi  Pater  meus  traxerit  eum,  non  ne- 
cessitando  aut  cogendo ,  sed  magna  gratiae  virtute 
movendo.  d.  83,  s.  1 

Cap.  6,  v.  53.  Nisi  manducaveritis  carnem  Filii  homi- 
nis,  et  biberitis  ejus  sanguinem,  non  habebitis  vitam 
in  vobis.  Late  tractatur,  exponiturque  de  reali  man- 
ducatione.  d.  46,  s.  2  et  seq.  Et  ostenditur  eamdem 
esse  sententiam  Augustini.  Et  d.  63,  s.  9,  cum  Cyrillo 
et  Cypriano,  de  vitae  spiritualis  conservatione ,  ad 
quam  moraliter  necessaria  est  Eucharistiae  mandu- 
catio.  Et  d.  40,  s.  2,  de  necessitate  non  medii,  sed 
praecepti,  solos  adultos  obligantis,  et  dictio,  non  ha- 
bebitis,  id  est,  non  retinebitis,  nec  conservabitis, 
Et  d.  69,  s.  1,  ostenditur  illain  conditionalem  impor- 
tare  necessariam  connexionem  et  infallibilem  effec- 
tum  in  consequente  significatum,  supposita  veritate 
antecedentis,  et  d.  71,  s.  2,  late  tractatur,  et  copula- 
tivae ,  Et,  vis  disjunctivae  tribuitur. 

Cap.  6,  v.  63.  Caro  autem  non  prodest  quidquam. 
d.  46,  s.  2.  In  propria  scilicet  specie,  non  autem  sa- 
cramentaliter  manducata. 

Cap.  6,  v.  57.  Sicut  misit  me  vivens  Pater  et  ego  vivo 
propter  Patrem,  sic  qui  manducat  me,  et  ipse  vivet 
propter  me.  Nullam  necessitatem,  sed  efficacitatem 
indicant  hujus  cibi.  d.  40,  s.  2 

Cap.  12,  v.  20.  Erant  autem  qutdam  Gentiles  ex  his, 
qui  ascenderant ,  ut  adorarent  in  die  festo,  id  est, 
sacrificium  offerrent.  d.  74,  s.  1 

Cap.  6,  v.  54  et  56.  Qui  manducat  meam  carnem,  et 
bibit  meum  sanguinem,  habet  vitam  ceternam.  Non 
copulatim  tantum,  sed  copulative  intelligenda,  itaut 
de  singulis  membris  veritatem  habeant.    d.  63,  s.  6 

Cap.  6,  v.  32.  Non  Moyses  dedit  vobis  panem  de  ccelo, 
id  est,  Eucharistiam.  d.  46,  s.  3 

Cap.  6,  v.  35.  Qui  credit  in  me,  non  esuriet ,  et  qui 
credit  in  me,  non  sitiet  unquam,  Qui  manducat  meam 
carnem,  et  bibit  meurn  sanguinem,  in  me  ma.net ,  et 
ego  in  illo.  Exponuntur  juxtanum.  praec.  d.  63,  s.  6 

Cap.  7,  v.  39.  Nondum  erat  spiritus  datus,  quia  non- 
dum  erat  Jesus  glorificatus.  De  visibili  missione 
Spiritus  Sancti  exponitur.  d.  19,  s.  1 

Cap.  6,  v.  42.  Ego  sum  panis  vivus.  Datur  enim  caro 
mea  viva,  et  non  mortua,  Qui  de  ccelo  descendit, 
Ratione  scilicet  divini  suppositi.  d.  51,  s.  1 

Cap.  13,  v.  1.  Ante  diem  festum  Paschce,  qui  erat  de- 
cimaquinta  luna,  prima  azymorum  dies,  festivaque. 

d.  41,  s.  1 

Cap.  13,  v.  2.  Et  cozna  facta.  Legali,  scilicet  quae  in 
esu  agni  consistebat.  d.  41,  s.  2 

Cap.  13,  v.  4.  Surgit  a  ccena.  Legali,  scilicet  non  usuali, 
quam  nondum  ceperat.  ibid. 

Cap.  13,  v.  12.  Cum  recubuisset  iterum,  id  est,  cum 
post  lotionem  pedum,  iterum  sedisset  ad  usum  coenae 
usualis.  ibid. 

Cap.  13,  v.  10.  Qui  lotus  est,  non  indiget,  nisi  ut  pedes 
lavet.  Explicatur  ex  Augustin.,  de  lotione,  quae  per 


TNDEX  LOOORCM  PACR/E  PCRIPTIJR^. 


957 


baptismi   sacramentum   praecesserat   in    Apostolis. 

d.  19,  s.  1 

Cap.  13,  v.  26.  Cui  intincfum  panem  porrexero.  De 
pane  non  consecrato  explicatur.  d.  41,  s.  2 

Cap.  14,  v.  16.  Ego  rogabo  Patrem,  et  alium  Paracle- 
tum  dabit  vobis,  ut  maneat  vobiscum  in  ceternum. 
Late  tractatur,  et  ostenditur  continere  specialem 
promissionem  dandi  Spiritum  Sanctum  Ecclesiae  : 
quae  promissio  visibiliter  in  Apostolis,  invisibiliter 
in    sacramento    confirmationis    quotidie    impletur. 

d.  32,  s.  1 

Cap.  15,  v.  22.  Si  non  venissem  et  locutus  eis  fuissem. 
Id  est,  et  nisi  eis,  etc.  d.  71,  s.  2 

Cap.  17,  v.  22.  Ut  omnes  unum  sint  sicut  hi  Pater  in 
me,  et  ego  in  te,  ut  et  ipsi  in  nobis  unum  sint,  cluri- 
tatem  quam  mihi  dedisti  dedi  eis,  ut  sint  unum , 
sicut  nos  unum  sumus,  ego  in  eis,  et  tu  in  me,  ut  sint 

■  consummati  in  unum.  De  reali  unione  fidelium  cum 
Christo  in  Eucharistia,  etper  ipsum  cum  Deo  expo- 
nitur.  d.  46,  s.  7 

Cap.  18,  v.  28.  Non  introierunt  prcstorium,  ut  non  con- 
taminarentur,  sed  manducurcnt  Pascha.  Ibi,  Pascha, 
non  significat  agnum  quem  nocte  proxiine  praece- 
dente  manducaverunt,  sed  sacrificia,  qua?  singulis 
diebus  azymorum  immolabantur.  d.  41,  s.  1 

EX  ACTIBUS  APOSTOLORUM. 

Cap.  2,  v.  38.  Et  baptizetur  unusquisque  vestrum  in 
nomine  Jesu  Christi.  Id  est  in  fide,  virtute,  vel  po- 
testate  Christi.  d.  21,  s.  4 

Cap.  8,  v.  12.  Et  in  nomine  Jesu  Christi  baptizabantur 
viri  ac  mulieres.  ibid. 

Cap.  10,  v.  48.  Et  jussit  eos  baptizari  in  nomine  Do- 
mini  Jesu  Christi.  ibid. 

Cap.  19,  v.  5.  His  auditis,  baptizati  sunt  in  nomine 
Domini  Jesu.  ibid. 

Cap.   2,  v.    18.  Musti  pleni  sunt  isti.   Id  est,   vino. 

d.  45,  s.  1 

Cap.  2,  v.  39.  Filii  Israel  audite  verba  hcec,  vobisenim 
est  repromissio,  et  filiis  vestris,  et  omnibus,  qui  longe 
sunt,  sive  Judaeis  longe  dispersis,  sive  ex  gentibus 
ipsis.  Propter  quod  addit ,  Quoscumque  vocaverit 
Deus.  d.  31,  s.  1 

Cap.  2,  v.  38.  Posnitentiam  agite,  et  baptizetur  unus- 
quisque  vestrum  in  nomine  Jesu  Christi,  in  remis- 
sionem  peccatorum  vestrorum,  et  accipietis  donum 
Spiritus  Sancti.  Exponitur,  ut  remissio  peccatorum 
diversus  effectus  sit,  a  receptione  Spiritus  Sancti,  et 
illa  per  baptismum,  haec  per  sacramentum  confir- 
mationis  detur,  d.  26,  s.  1;  dictio,  Peccatorum,  ex- 
ponitur  de  actualibus. 

Cap.  3,  v.  6.  Argentum  et  aurum  non  est  mihi,  id  est, 
vel  aurum.  d.  71,  s.  2 

Cap.  6.  v.  6.  Orantes,  imponentesque  eismanus.  Idest, 
ordinantes  eos.  d.  34,  s.  1 

Cap.  8,  v.  18.  Cum  vidisset  autem  Simon,  quod  per 
impositionem  manus  Apostolorum,  etc.  Per,  veram 
causalitatem  significat.  d.  32,  s.  1 

Cap.  8,  v.  27.  Venerant,  ut  adorarent  in  Hierusalem. 
Id  est,  ut  sacrificium  offerrent.  d.  74,  s.  1 

Cap.  9,  v.  17.  Abiit  Ananias  et  introivit  domum  et 
imponens  ei  manus,  etc.  De  manuum  impositione 
curativa  exponitur.  d.  34,  s.  1 

Cap.  12,  v.  2.  Ministrantibus  autem  illis  Domino.  ld 
est,  sacrificantibus.  d.  74,  s.  1 

Cap.  13.  v.  3.  Orantes,  imponentesque  eis  manus,  dimi- 
serunt  eos.  De  manuum  impositione  deprecativa  ex- 
plicatur.  d.  34,  s.  1 


Cap.  19,  v.  32.  Erat  autem  Ecclesia  confusa,  id  est, 
fidolium  congregatio.  d.  81,  s.  1 

EX  EPISTOLA  AD  ROMANOS. 

Cap.  1,  v.  2.  Ex  operibus  legis  neminem  justificari.  Et 
cap.  2:  Factores  legis  justificabuntur,  et  qui  fecerit 
ea,  vivet  in  illis,  priora  verba  de  operibus  legis,  ut 
a  libero  arbitrio  prascise  sunt ;  posteriora  de  eisdem, 
ut  ex   fide   et   charitate    procedunt,   intelliguntur. 

d.  10,  s.  3 

Cap.  4.  v.  11.  Signaculum  justitice  fidei.  Late  expli- 
catur  contra  quosdam  hsereticos  nostri  temporis. 

d   1,  s.  2 

Cap.  5,  v.  15.  Non  sicut  delictum,  ita  et  donum.  Adae 
enim  lapsus  unum  tantum  delictum  potuit  in  posteros 
transfundere.  Christi  meritum  gratiam,  qua  multa 
tollerentur  delicta.  q.  69,  a.  1 

EX  PRIMA  AD  CORINTIIIOS. 

Cap.  1,  v.  13.  Numquid  Paulus  crucifixus  estpro  vobis, 
aut  in  nomine  Pauli  baptizati  estis?  Adducitur  ad 
probandum  effectum  sacramenti  non  crescere  ex 
merito  ministri.  d.  7,  s.  5 

Cap.  4,  v.  1.  Sic  nos  existimet  homo  ut  ministros 
Christi,  et  dispensatores  mysteriorum  Dei.  Id  est, 
sacramentorum,  ex  Ambrosio.  d.  1,  s.  1 

Cap.  5,  v.  7.  Pascha  nostrum  immolatus  est  Christus. 
Non  in  cruce  tantum,  sed  in  ultima  ccena.  d.  75,  s.  1 

Cap.  7,  v.  14.  Sanctificatus  est  vir  infidelis  per  mu- 
lierem  fidelem,  et  sanctificata  est  mulier  infidelis 
per  virum  fidelem,  alioqui  filii  vestri  immundi 
essent,  id  est,  illegitimi,  nunc  autem  sancti  sunt, 
scilicet ,  legitimi ,  ex  vero  utique  matrimonio  nati. 

d.  27,  s.  1 

Cap.  10,  v.  3.  Omnes  eamdem  escam  spiritualem  man- 
ducaverunt,  scilicet  manna,    Eucharistiae  figuram. 

q.  73,  a.  6 

Cap.  10,  v.  3.  Et  eumdem  potum  spiritualem  biberunt, 
sed  non  in  pluribus  eorum  beneplacitum  est  Deo. 
Illa  Apostoli  collatio  inter  ipsos  Hebraeos  est,  non 
nobiscum,  qui  verum  Christi  corpus  manducamus. 

d.  46,  s.  3 

Cap.  10.  v.  4.  Bibebant  autem  omnes  de  spirituali, 
per  figuram,  scilicet,  et  fidem.  d.  46,  s.  2 

Cap.  10,  v.  11.  Omnia  in  figura  contingebant  illis. 
Quatenus  omnia  eorum  sacrificia  Christi  mortem  et 
sacrificium  mystice  significabant.  q.  76,  a.  6 

Cap.  10,  v.  16.  Calix,  cui  benedicimus,  id  est,  quem 
consecramus,  d.  2,  s.  3,  velcum  Cyrillo,  calix  bene- 
dictionis  dicitur  ab  Apostolo ,  quia  Christus  eulogi- 
zans,  id  estbenedicens,  instituisse  dicitur.  q.  73,  a.  4 

Cap.  10.  v.  16.  Panis  quem  frangimus,  nonne  commu- 
nicatio  corporis  Christi  est.  Unuspanis,  unum  corpus 
multi  sumus  omnes,  qui  de  uno  pane  participamus. 
Exponitur  de  Christo  sub  speciebus  panis,  quatenus 
ejus  communione  unum  corpus  Christi  efficimur. 

ibid. 

Cap.  10,  v.  18.  Nonne  qui  edunt  hostias,  participes 
sunt  altaris  ?  id  est ,  hostiae  immolatae,  participatio 
enim  victimae  supponit  sacrificium  consummatum. 

d.  75,  s.  3 

Cap.  10,  v.  21.  Non  potestis  mensce  Domini  participes 
esse,  et  menscs  dcsmoniorum,  id  est,  altaris,  seu  arae 
in  qua  utrisque  sacrificatur,  communicare.  d.  74, 
s.  2.  Non  potestis  rem  in  Eucharistia  oblatam  come- 
dere,  si  oblata  in  Gentilium  sacrificiis  comedatis. 

Cap.  11,  v.  26.  Convenientibus  vobis  in  unum,  jam  non 
est  dominicam  ccenam  manducare.  Exponitur  de  Eu- 

charistia,  cum  D.  Thoina,  Anselmo,  et  aliis,  d.  11,  s.  2; 
et  dictio,  in  unum,  exponitur  de  loco  publico  divino 
cultui  specialiter  designato.  d.  81,  s.  1 

Cap.  11,  v.  20.  Ecclesiam  Dei  contemnitis ,  id  est  tem- 
plum.  ibid. 

Cap.  11,  v.  24.  Similiter,  id  est,  eodem  modo,  quo 
panem  post  ccenain  legalem  consecraverat,  ita,  et 
calicem  postquam  coenavit,  eadem  scilicet  legali 
ccena.  d.  41,  s.  4 

Cap.  11,  v.  26.  Quotiescumque  manducabitis  panem 
hunc.  Hoc  est,  hunc  spiritualem  cibum,  qui  sub 
forma  panis  datur.  d.  50,  s.   9 

Cap.  11,  v.  28.  Probet  autem  seipsum  homo,  et  sic  de 
pane  illo  edat,  et  de  calice  bibat,  qui  enim  manducat 
et  bibit  indigne,  judicium  sibi  manducat  et  bibit, 
non  dijudicans  corpus  Domini.  Quod  in  Eucharistia 
realiter  contineri  et  raanducari,  ex  hoc  loco  cum 
Cypriano,  et  aliis  Patribus  ostenditur.       d.  46,  s.  3 

Cap.  11,  v.  34.  Si  quis  esurit  domi  manducet.  De  or- 
dine  servando  in  conviviis  communibus  Paulus  lo- 
quitur,  non  de  Eucharistia.  d.  68,  s.  3 

Cap.  11,  v.  34.  Ccetera  autem,  curn  venero  disponam, 
utique  similia  et  ad  eumdem  ordinem  pertiuentia. 

d.  84,  s.l 

Cap.  11,  v.  33.  Cum  convenitis  ad  manducandum,  in- 
vicem  expectate.  ibid. 

Cap.  13,  v.  2.  Si  noverim  mysteria  omnia.  Id  est,  sa- 
cramenta,  ex  Augustino.  d.  1,  s.  1 

Cap.  15,  v.  51.  Ecce  mysterium  vobis  dico,  ut  num. 
praeced.  ibid. 

Cap.  13,  v.  3.  Sitradiderocorpusmeum,itautardeam} 
charitatem  autem  non  habuero,  nihil  mihi  prodest, 
id  est,  si  nullo  modo  habuero,  neque  ut  princi- 
pium,  neque  ut  terrninum,  vel  effectuin  talis  actus. 

d.  29,  s.  2 

Cap.  15,  v.  5.  Qui  prophetat,  hominibus  loquitur.  Id 
est,  qui  concionatur.  d.  83,  s.  1 

Cap.  14,  v.  6.  Quid  vobis  prodero,  nisi  vobis  loquar, 
aut  in  reve/atione,  aut  in  scientia,  vel  in  doctrina, 
vel  in  prophetia.  Haec  quatuor  diversas  omnino  ra- 
tiones  important.  ibid. 

Cap.  14,  v.  11.  Si  nesciero  virtutem  vocis,  ero,  cui 
loquor  barbarus,  id  est,  nec  intelligar,  nec  intel- 
ligam.  ibid. 

Cap.  14,  v.  13.  Si  orem  lingua.  Hoc  est,  si  ex  dono 
linguae  divinas  laudes  concinam  ignoto  idiomate, 
vel  saltem  recondita  mysteria  verborum  non  intel- 
ligendo,  spiritus  meus  orat,  moveor  enim  interiori 
affectu  ad  orandum,  mens  autem  mea  sine  fructu 
est,  proprio  vel  alieno.  d.  83,  s.  1 

Gap.  14,  v.  16.  Qui  supplet  locum  idiota,  quomodo 
dicet,  Amen.  Id  est,  fiat.  Non  de  Ecclesiasticis  offi- 
ciis,  sed  de  sermone  linguarum  exponitur,  qui  si  a 
responsuro  non  intelligatur,  quomodo  poterit  suo 
tempore  respondere?  ibid. 

Cap.  14,  v.  26.  Cum  convenitis,  unusquisque  vestrum 
Psalmum  habet,doctrinam  habet,  etc.  Evangeliorum 
et  Epistolarum  usus  ex  hoc  loco  colligitur  cum 
Justino.  ibid. 

Cap.  14,  v.  34.  Mulieres  in  Ecclesiis  taceant,  id  est,  in 
templo.  d.  81,  s.  1 

Cap.  14,  v.  39.  JEmulamini  prophetare,  id  est,  concio- 
nari,  et  loqui  linguis,  id  est,  ex  dono  linguarum  di- 
vinas  laudes  cantare,  nolite  prohibere.      d.  83,  s.  1 

EX  SECUNDA  AD  CORINTHIOS. 

Cap.  1,  v.  22.  Qui  unxit  nos  Deus,  et  qui  signavit  nos, 
et  dedit  pignus  spiritus  id  cordibus  nostris.  Expo- 


nitnr  cumD.Thoma,  de  charactere,  quo  a  Deo  signa- 
mur,  qui  effectus  et  ab  unctione,  quae  per  gratiam 
fit,  et  a  pignore  spiritus,  testiinonio,  scilicet,  bonae 
conscientiaa  distinctus  est.  q.  73,  a.  2.  Et  contrahitur 
explicatio  cum  Ambrosio  ad  characterem  confirma- 
tionis.  d.  11,  s.  2 

EX  EPISTOLA  AD  GALATAS. 

Cap.  4,  v.  19.  Quomodo  convertimini  iterumad  infirma 
et  egena  elementa  ?  Late  tractatur,  et  de  sacramentis 
antiquae  legis,  etiam  ante  adventum  Christi,  proba- 
bilius  autem  post  ejus  mortem,  exponitur.  d.  10,  s.  3 

Gap.  4,  v.  19.  Filioli  mei,  quos  iterum  parturio,  donec 
formetur*Christus  in  vobis.  De  formatione  per  justi- 
ficationem  exponitur.  q.  66,  a.  1 

Gap.  5,  v.  9.  Modicum  fermentum  totam  massam  cor- 
rumpit.  Id  est  fermentat,  ut  in  Graeco.      d.  44,  s.  3 

EX  EPISTOLA  AD  EPHESIOS. 

Gap.  1,  v.  9.  Ut  notum  jaceret  sacramentum  voluntatis 
su&.  Id  est,  secretum.  d.  1,  s.  1 

Cap.  3,  v.  3.  Secundum  revelationem  notum  est  mihi 
sacramentum,  et  infra,  In  mysterio  Christi.  Utraque 
vox,  mysterium,  et  sacramentum,  de  re  divina  ho- 
minibus  occulta,  eorumque  cognitionem  superante, 
exponitur.  ibid. 

Cap.  4,  v.  5.  Unus  Deus,  una  fides,  unum  baptisma. 
Non  tantum  unitate  specifica,  sed  etiam  nume- 
rica.  d.  22,  s.  1  et  s.  2 

Cap.  4,  v.  30.  Nolite  contristare  Spiritum  Sanctum 
Dei,  in  quo  signati  estis  in  die  redemptionis,  vel  ut 
c.  1  :  In  quo  credentes  signati  estis,  Spiritu  promis- 
sionis  sancto,  qui  est  pignus  hcereditatis  nostra.  Non 
tantum  de  signatione  per  gratiam  cum  D.  Thoma , 
sed  per  baptismalem  characterem,  per  quem  grex 
Christi  efficimur,  exponitur,  ex  Chrysostomo  et 
Theodoreto.  q.  73,  a.  3 

Cap.  3,  v.  32.  Sacramentum  hoc  magnum  est,  id  est,  res 
maxime  supernaturalis  et  occulta,  utpote  quae  Christi 
cum  Ecclesia  conjunctionem  significet.      d.  1,  s.  1 

Cap.  5,  v.  26.  Mundans  eam  lavacro  aqu&in  verbo  vita?. 
De  verbo  consecratorio,  cum  Chrysost.,  Ambrosio, 
et  aliis,  d.  2,  s.  1.  Et  dictio,  lavacrum,  de  baptismo 
ex  Augustino.  d.  2  ,  s.  2,  et  d.  26,  s.  1 

Cap.  5,  v.  30.  Membra  sumus  corporis  ejus,  de  carne 
ejus,  et  de  ossibus  ejus,  exponitur  cum  Chrysost.  et 
Iren.  de  Eucharistia,  per  quam  Ghristi  corpori  con- 
jungimur.  d.  46,  s.  3 

EX  EPISTOLA  AD  PHILIPPENSES. 

Cap.  3,  v.  7.  Hac  arbitratus  sum  propter  Christum 
detrimenta  :  omnia  detrimentum  feci,  et  arbitratus 
sum,  ut  stercora,  ut  Christum  lucrifaciam.  De 
caeremoniis  veteris  legis  post  Ghristi  mortem  expo- 
nitur.  d.  10,  s.  3 

Gap.  4,  v.  6.  In  omni  oratione  et  obsecratione  cum 
gratiarum  actione,  idem  haec  tria  significant,  sed 
exaggerationis  gratia  geminata.  d.  83,  s.  1 

Gap.  6,  v.  18.  Orationem,  et  obsecrationem,  ut  num. 
praeced. 

EX  PRIMA  AD  TIMOTHEUM. 

Gap.  2,  v.  1.  Obsecrationes,  orationes,  postulationes  et 
gratiarum  actiones ,  pro  omnibus  hominibus,  late 
tractatur,  et  de  publicis  orationibus,  quae  nomine 
totius  Ecclesiae  in  Missa  fiunt,  exponitur.  d.  83,  s.  1 

Cap.  3,  v.  16.  Magnum  est  pietatis  sacramentum,  id 
est,  mysterium.  d.  1,  s.  1 

Cap.  4,  v.  14.  Noii  negligere  gratiarn  quce  tibi  data 
est,  per  impositionem  manus  presbyteri.  Id  est,  per 
quam  presbyter  ordinatus  es.  d.  34,  s.  1,  et  d.  36,  s.  1 

Cap.  3,  v.  21.  Nemini  cito  manus  imposueris,  id  est, 
eum  ordinaveris.  d.  34,  s.  1 

EX  SECUNDA  AD  TIMOTHEUM. 

Cap.  1.  v.  6.  Admoneo  te,  ut  resuscites  yratiam,  quce 
est  in  te  per  impositionem  manuum  mearum.  Per 
quam,  scilicet  te  ordinavi.  d.  34,  s.  1 

EXEPISTOLA  AD  COLOSSENSES. 

Cap.  4,  v.  16.  Cum  lecta  fuerit  apud  vos  Epistola, 
non  necessario  intelligitur  de  lectione ,  quse  fit  in 
Missa.  d.  83,  s.  1 

EX  PRIMA  AD  THESSALONICENSES. 

Cap.  5,  v.  8.  Et  galeam  spem  salutis.  Est  enim  spes  , 
sub  qua  etiam  fideles  comprehenditur,  salutis  galea. 

d.  82,  s.  2 

Cap.  5,  v.  27.  Ut  legatur  Epistola  hcec, non  necessario 
intelligitur  de  lectione,  quse  fit  in  Missa.    d.  83,  s.  1 

EX  EPISTOLA  AD  TITUM. 

Cap.  3,  v.  5.  Lavacrum  regenerationis,  Exponitur  de 
baptismo.  d.  1,  s.  1 

EX  EPISTOLA  AD  HEBILEOS. 

Cap.  1,  v.  3.  Et  figura  substantice  Patris.  Non  quia 
veritate  substantiae  careat,  sed  quia  per  suam  sub- 
stantiam  Patrem  reprsesentat.  d.  46,  s.  4 

Cap.  2,  v.  4.  Melioribus  repromissionibus  sancitum 
est.  De  specialibus  repromissionibus  exponitur,  quee 
in  novalege  meliores  sunt,  quam  in  veteri.  d.  10,  s.  3 

Cap.  5,  v.  4.  Nec  quisquam  sumit  sibi  honorem,  sacer- 
dotii,  scilicet,  sed  qui  vocatur  a  Deo,  tanquam  Aaron, 
id  est,  qui  legitima  publicaque  auctoritate  ad  hoc 
munus  consecratus  est.  d.  73,  s.  4 

Cap.  6,  v.  1.  Non  rursum  jacientes  fundamenta  ab 
operibus  mortuis,  et  fide  in  Deum  baptismatum  doc- 
trince,  impositionisque  manuum.  Cum  Ambrosio  et 
August.  exponitur  de  manus  impositione,  per  quam 
Apostolis  Spiritus  Sanctus  dabator,  sicut  modo  ab 
Episcopis  in  sacramento  confirmationis,  d.  22,  s.  1; 
et  d.  34,  s.  1,  ex  illis  verbis  :  Non  rursus  jacientes 
fundamenta,  colIigitur,baptismumet  confirmationem 
non  posse  iterari. 

Cai>.  6,  v.  4.  Impossibile  est  eos ,  qui  semel  sunt  illu- 
minati,  scilicet  per  baptismum,  et  participes  facti 
sunt  Spiritus  Sancti,  per  sacramentum,  scilicet  con- 
firmationis,  iterum  renovari  ad  pcenitentiam,  sci- 
licet,  iterum  illa  duo  sacramenta  recipiendo,  et  sic, 
rursus  crucifigentes  in  semetipsis  Filium  Dei.  Cum 
Ambr.,  August.  et  aliis.  d.  26,  s.  1 

Cap.  5,  v.  1.  Omnis  Pontifex  ex  hominibus  assumptus, 
pro  hominibus  conslituitur.  Id  est,  vice  et  nomine 
hominum,  ut  offerat  dona  et  sacrificia  pro  peccatis. 
Non  tantum  suis,  sed  etiam  populi.  d.  78,  s.  1 

Cap.  7,  v.  18.  Reprobatio  quidem  fit  prcecedentis  man- 
dati  propter  infirmitatem  ejus  et  inutilitatem. 
De  lege  veteri  exponitur,  etiam  ante  passionem 
Christi.  d.  10,  s.  3 

Cap.  9,  v.  1.  Habuit  quidem  justificationes  culturce. 
Id  est,  ad  cultum  externum  pertinentes.  Et  sanctum 
sceculare,  seu,  mundanum ,  ut  in  Graeco.  Exponitur 


detemplo,  quod  ideo  mundanum  dicitur,  quia  in 
eo  ex  vi  legis,  sola  justitia  exterior,  et  in  oculis 
mundi  dabatur.  ibid. 

Cap.  9,  v.  12.  Christus  autcm  introivit  semel  in  sancta, 
ceterna  redemptione  inventa.  Exponitur  de  sacrificio 
cruento  morlis  Christi,  qua  una  oblatione,  quoad 
sufficientiam,  consummavit  sanctificatos,  eorumque 
redemptio  inventa,  id  est,  peracta  est.      d.  74,  s.  1 

Cap.  10,  v.  18.  Ubi  horum  remissio  est,  jam  non  est 
oblatio  pro  peccato.  Exponitur,  vel  de  legali  obla- 
tione,  quae  dicitur  jam  non  necessaria,  vel  de  obla- 
tione,  qua  pretium  denuo  acquiratur,  qure  facta  jam 
peccatorum  remissione  per  Christi  passionem,  non 
est  cur  requiratur;  secus  oblatio  applicans  tale  pre- 
tium.  ibid. 

Gap.  10,  v.  26.  Voluntarie  enim  peccantibus  nobis,  jam 
non  relinquitur  hostia  pro  peccato.  Ad  Haebreos  lo- 
quitur,  quibus  nec  Christus,  in  quem  non  credunt, 
nec  alius  Messias  venturus,  qui  nullus  est,  nec 
legale  sacrificium  prodesse  potest.  ibid. 

Cap.  12,  v.  28.  Habemus  gratiam,  per  quam  serviamus, 
placentes  Deo,  id  est,  Eucharistiae  sacramentum,  cum 
Turrian.  q.  73,  a.  4 

Cap.  13,  v.  10.  Habemus  altare,  de  quo  edere  non 
habent  potestatem,  qui  tabernaculo  deserviunt.  De 
ara,  ubi  Christus  offertur  in  Eucharistia,  expli- 
catur.  d.  74,  s.  1 

EX  EPISTOLA  1  PETRI. 

Cap.  3,  v.  3.  Regeneravit  nos  in  spem  vivam.  De  rege- 
neratione  per  quamlibet  hominis  justificationem , 
exponitur.  q.  66,  a.  1 

Cap.  3,  v.  20.  Quod  et  vos  nunc  similis  formce  salvos 
facit  baptisma,  non  carnis  depositio  sordium,  sed 
conscientiai  bonce  interrogatio  in  Deum,  late  trac- 
tatur.  d.  7,  s.  1 

EX  EPISTOLA  1  JOANNIS: 

Cap.  3,  v.  6.  Omnis,  qui  natus  est  ex  Deo,  peccatum 
non  facit,  quoniam  semen  ipsius  in  eo  manet.  Dictio, 
semen,  de  gratia  exponitur,  quae  valde  efficax  est  ad 
superandas  tentationes.  d.  10,  s.  1 

Cap.  3,  v.  15.  Omnis  homicida  non  habet  vitam  ceter- 
nam  in  se  manentem,  id  est,  perdet  illam.  d.  40,  s.  2 

Cap.  4,  v.  4.  Et  vicistis  eum,  quoniam  major  est ,  qui 
in  vobis  est,  per  gratiam,  scilicet,  quam  qui  in 
mundo.  d.  10,  s.  1 

Cap.  4,  v.  3.  Omnis  spiritus,  qui  solvit  Jesum,  aut 
humanitatem  a  divinitate,  aut  corpus  a  sanguine 
separans,  ex  Deo  non  est.  d.  51,  s.  1 

EX  APOCALYPSL 

Cap.  1,  v.  20.  Sacramentum  septem  stellarum.  Id  est, 
res  supernaturalis  et  occulta.  d.  1,  s.  1 

Cap.  8,  v.  23.  Angelus  venit,  et  stetit  ante  altare. 
Omnia    metaphorice    et    spiritualiter    intelligenda. 

d.  83,  s.  2 

Cap.  13,  v.  8.  Agnus  occisus  ab  origine  mundi.  De 
mystica  Chrisli  occisione  in  agno  Paschali,  expo- 
nitur.  d.  75,  s.  6 

Cap.  19,  v.  9.  Beati  qui  ad  ccenam  nuptiarum  agni 
vocati  sunt.  Id  est,  ad  convivium.  d.  40,  s.  2 

Cap.  21,  v.  22.  Et  templum  non  vidi  in  ea.  De  Eccle- 
sia  triumphante  exponitur.  d.  81,  s.  1 

Probabile  est  obtulisse  agnum  Deo  ex  fide  mortis 
Ghristi.  d.  73,  s.  2 

ABLUTIO. 

Vide  verbum  Missae  cseremoniae ,  et  Baptismi  materia. 

ABRAHAM. 

Cur  magis  ei,  quam  alii  ex  Patribus  Christi  promissio 
facta  sit,  et  circumcisio  tradita.  q.  70,  a.  2 

Vide  verbum  Circumcisionis  institutio. 

ABSOLUTIO. 

Absolutio  ab  excommunicatione  licet  caeremonia  sacra 
et  aliquam  sanctificationem  conferens ,  cur  non  sa- 
cramentum.  d.  1,  s.  2 

ACCIDENS. 

Accidentia  Eucharistiae.  Vide  Eucharistia,  versiculo 

Species  sacramentales. 
Non  est  capax  unionis  hypostaticae.  d.  47,  s.  3 

Dum  inhaeret  subjecto,  non  potest  privari  otnni  suo 

effectu  formali.  d.  48,  s.  1 

Habet  distinctam  existentiam  a  substantia.     d.  49,  s.  4 
Non  esse  de  ejus  essentia  actualem  inhaesionem ,  sola 

ratione  fit  satis  probabile.  q.  77,  a.  1 

Esse  sine  subjecto  non  est  contra,  sed  supra  ejus  na- 

turam.  ibid. 

Ex  vi  suae  entitatis  intrinsece  individuatur,  in  ordine 

ad  agens  extrinsece  tantum,  in  fieri  vero  a  subjecto 

cum  talibus  circumstantiis ,  ibidem.    Vide ,  verbo 

Forma  accidentalis. 


Actus  sensuum  intemorum,  et  appetitus  sensitivi,  non 
possunt  naturaiiter  fieri,  nisi  a  potentia  materiali 
extensa.  d.  53,  s.  3.  Actus  quos  Christus  habet  in 
Eucharistia.Vide  Christus  inEucharistia,  simili  vers. 


Etiam  si  non  peccasset,  probabile  est  homines  in  illo 
statu  peccaturos.  d.  3,  s.  2 

Non  est  cur  negetur,  ante  peccatum  obtulisse  sacri- 
ficium.  ibid. 

Obtulit  sacrificium  post  peccatum ,  licet  de  eo  non 
sit  mentio  in  Scriptura.  d.  74,  s.  1 

Adse  matrimonium  non  fuit  sacramentum.  d.  3,  s.  3 
Significavit  tamen  desponsationem  Verbi  cum  natura 
humana.  ibid. 

Prius  cognovisse  incarnationem,  postea  proportionem 
matrimonii  cum  ipsa.  ibid. 

Generatio  horninum  in  Adamo,  et  regeneratio  in 
Christo,  quo  differant.  d.  28,  s.  1 

Adae  filii  non  haberent  scientias  naturales  per  accidens 
infusas.  d.  3,  s.  3.  Vide  verb.  Status  innocentiee. 


Non  nititur  sensibus,  sed  fide,  nec,  ut  Ucite  fiat,  ne- 
cesse  est  esse  de  illa  speciale  praeceptum.  d.  65.  s.  1 

Actus  quo  quis  adorat  hostiam,  quam  prudenter  existi- 
mat  esse  consecratam,  licet  de  facto  non  sit,  est 
actus  latriae.  q.  80,  a.  2.  Vide,  verb.  Cultus,  et  verb. 
Eucharistim  dignitas  et  cultus. 

ADULTUS. 

Ut  justificaretur  ab  originali,  non  indigeret  pcenitentia, 
sed  solo  Dei  amore.  d.  27,  s.  2 


Actio  educens  formam  de  potentia  materiae,  essentia- 
liter petitactualem  unionem  cum  subjecto.  d.  19,  s.  1 

Actioni    cur    per    aliam    actionem    fieri    repugnet. 

d.  47,  s.  3 

Non  pptest  esse  sine  termino  intrinseco  qui  per  illam 
fiat.  d.  50,  s.  3 

Ut  detur  nova  actio  circa  terminum,  non  est  necesse, 
aliquid  in  ipso  produci,  sed  sufficit,  ut  novam  depen- 
dentiam  habere  incipiat  in  esse ,  quod  praehabebat. 

d.  49,  s.  1 

Non  potest  dici  potens  influere,  sed  inffuens.   d.  50,  s.  4 

Non  variatur,  variato  modo  existendi  effectus,  nisi  talis 
modus  intrinsecus  sit  actioni.  ibid. 

Non  distinguitur  essentiatiter  ex  diversitate  instrumen- 
torum,  quibus  fit.  ibid. 

ACTUS. 

Actus  vitales  contrarii  non  possunt  simul  esse  in  eadem 
potentia,  etiam  in  duplici  loco  posita.       d.  48,  s.  6 


Quando  vis  agentis  potest  proxime  attingere  effectum, 
non  requiritur  impressio  alicujus  impetus.  d.  48,  s.  2 
Vide  verb.  Causa. 

AGNUS  PASCHALIS. 

Ejus  oblationem,  probabile  est  fuisse  sacramentum 
simul  et  sacrificium.  d.  1,  s.  1,  et  d.  74,  s.  2 

Non  soium  cruenti  sacrificii  Christi,  sed  incruenti  Eu- 
charistiae  figura  fuit.  d.  1,  s.  1,  et  q.  83,  a.  6 

Per  ejus  oblationem  ad  aliquam  sanctificationem  obti- 
nendam  disponebantur  homines.  d.  1,  s.  1 

Decima  quarta  luna,  vergente  jam  sole  ad  occasum 
immolabatur,  post  occasum  vero,  oriente  jam  de- 
cima  quinta  comedebatur.  d.  41,  s.  1 

Dies  immolationis  agni  simpliciter  dicebatur  azymus. 

ibid. 

Immolatio  agni  naturalis  et  typici  intra  eumdem  natu- 
ralem  diem  peracta  est.  ibid. 

AMICTUS. 

Vide  verbum  Misstc  minister. 

ALBA. 
Ibidem. 

ALTARE. 

Vide  verb.  Missaubi  celebranda. 

ANGELUS. 

Modus  quo  indivisibiliter  est  in  loco,  accidentalis  est 
in  Angelo,  non  tamen  est  relatio  praedicamentalis. 

d.  47,  s.  2 

Non  movetur  ex  vi  motus  corporis  assumpti.  d.  47,  s.  3 

Fortasse,  cum  movet  ccelum,  nullum  illi  impetum  im- 
primit.  ibid. 

Quamvis  non  sit  quantitative  in  loco,  non  potestlocum 
mutare,  sine  intrinseca  sui  mutatione.      d.  47,  s.  4 

Ejus  prsssentia  in  loco  in  ordine  ad  subjectum  per  se 
et  intrinsece  est  indivisibilis ,  licet  divisibilis  esse 
possit  in  ordine  ad  spatium.  d.  48,  s.  1 

Quomodo  haec  praesentia  dici  possit  localis.  ibid. 

Cur  non  possit  constitui  divisibiliter  in  loco,  sicut 
substantia  materialis  indivisibiliter.  ibid. 

Pro  quantitate  suae  perfectionis  majorem  vel  minorem 
locum  sibi  determinat.  d.48,  s.  5 

Non  potest  in  duobus  locis  discretis  naturaliter  existere. 

ibid, 

Si  sit  in  loco  inadeequato,  alium  acquirere  potest  sine 
desertione  prioris.  d.  49,  s.  1 

Non  solum  totus  toti  spatio  locali  singulisque  ejus 
partibus,  sed  cunctis  indivisibilibus  est   praesens. 

d.  52,  s.  3 

Si  Angelum  Deus  converteret  in  animam,  magis  esset 
illa  transubstantiatio ,  quam  formalis  aut  materialis 
conversio.  d.  50,  s.  10 

Daemon  in  Eucbarislia  non  videns  substantiam  panis, 
non  potestcerto  inferre  carentiam  ejus.    d.  53,  s.  5 

Angelis  natura  perfectioribus  datum  est  perfectius 
auxilium  quo  se  disponerent  ad  gratiam,  quae  ex  vi 
illius  perfectior  data  est.  d.  28,  s.  3 

Vide  verb.  Sacramenta  novae  legis,  et  verb.  Eucha- 
ristise  subjectum;  et  verb.  Christus  in  Eucharistia, 
verb.  Christi  cognoscibilitas. 

ANNIHILATIO. 

Ut  substantia  annihilari  dicatur,  non  obstat  remanere 

accidentia.  d.  50,  s.  7 

In  aunihilatione  non  tantum  rei  desitio,  sed  modus 

desitionis  attendendus.  ibid. 

Manere    in   potentia  obedientiali   activa ,  non   tollit 

annihilationem.  ibid. 

Nulla  actio  ad  esse  positivum  ordinata  potest  esse 

annihilatio.  ibid. 

Annihilatio  non  potest  esse  per  actionem  positivam, 

sed  tantum  per  suspensionem  influxus  conservantis. 

ibid. 
Quo  modo  iu  hoc  differat  a  corruptione.  ibid. 

Quamvis  desitio  unius  rei  ad  positionem  alterius  ordi- 

netur,  potest  esse  annihilatio.  ibid. 

Si  separata  forma  a  materia,  nova  forma  non  intro- 

duceretur,  et  ideo  materia  desineret,  illa  esset  vera 

annihilatio  talis  compositi.  ibid. 

An  panis  Eucharistiae  annihiletur,  vide  verb.  Tran- 

substantiatio. 

ANIMA. 

Cur  altera  actione  producatur  anima  rationalis,  altera 

XXI. 


uniatur  materise,  formae  autem  accidentales  non 
item.  d.  9,  s.  1 

Animaj  potcnliae  solum  sunt  capaces  qualitatum,  per 
quas  ad  actum  secundnm  reducuntur,  vel  ad  melius 
operandum  disponuntur.  d.  11,  s.  4 

Anima  non  potest  informare  duo  corpora  discreta, 
quamvis  simul  sumpta  non  babeant  majorem  quan- 
titatem,  quam  unum  continuum.  d.  48,  s.  3 

Non  potest  movere  corpus  suum,  nisi  per  membra 
organica,  nec  per  imperium  voluntatis  transferre 
de  uno  loco  in  alium.  d.  53,  s.  1 

Anima  Christi,  vide  verb.  Christus,  et  verbum  Christus 
in  Eucharistia. 

An  possint  auimae  separatae  ministrare  sacramenta. 
Vide  Sacramenta  novae  legis,  verb.  Minister.  Vide 
etiam  verb.  Forma  substantialis. 


In  rigore  sermonis  id  significat,  quod  loco  figurarum, 
umbrarumque  succedit;  nonnunquam  tamen  pro 
typo,  seu  figura  usurpatur  a  Patribus.       d.  46,  s.  4 

APPARITIO. 

Christi  apparitiones  in  Eucharistia,  vide  Christus  in 
Eucharistia,  simili  versiculo. 


Ante  Jesu  Christi  mortem  fuerunt  baptizati.  d.  19,  s.  1 
In  nocte  ccenae  sacerdotes  instituti.  d.  32,  s.  2 

Episcopi  creati,  cum  illis  dictum  est,  Joan.  20  :  Acci- 

pite  Spiritum  Sanctum.  ibid. 

An  in  nomine  Christi  baptizaverint,  et  an  eadem  forma, 

qua  modo,  usi  fuerint  in  sacramento  confirmationis. 

Vide  verbo  Baptismus,  et  verbo  Confirmatio,  vers. 

forma. 

AQUA. 

Aqua  lustralis  licet  caeremonia  sacra  et  aliquam  sanc- 
tificationem  conferens,  cur  non  sit  sacramentum. 

d.  1,  s.  2 

Ejus  consecratio  per  extrinsecam  benedictionem  insti- 
tuta  ab  Ecclesia,  juxta  cujus  voluntatem  potuit  ad 
partes  miscendas  extendi.  d.  57,  s.  4 

Aqua  rosacea  simpliciter  non  est  aqua.  d.  2,  s.  4 

Vide  ve.rbum  Baptismus,  vers.  Materia. 

ATTRITIO. 

Attritio,  quee  est  dispositio  ad  primam  gratiam  in  sacra- 
mento  ,  non  est  meritoria  novi  augmenti  eodem 
instanti  conferendi.  d.  7,  s.  5 

Sola  attritio  etiam  cum  voto  sacramenti  non  sufficit 
impetrare  remissionem  peccati.  d.  8,  s.  1 

Attritio   cognita  sufficit  in    sacramento   pcenitentiae. 

d.  16,  s.  2 

Quae  sufficit  ad  effectum  baptismi,  sufficit  ad  effectum 
pcenitentiae.  d.  28,  s.  2 

Non  sat  est  haberi  voto.  ibid. 

Vide  verb.  Sacramenta  novee  legis,  verb.  Dispositiones, 
vers.  Effectus,  etverb.  Baptismus,  eisdem  versiculis, 
verb.  Sacramenta  in  communi,  vers.  Minister. 

AZYMUS  ET  AZYMORUM  DIES. 

Azymus  panis  vere  et  simpliciter  panis.       d.  44,  s.  3 
Azymorum  dies  septem,  a  vespera,  qua  agnus  come- 
debatur,  quae  erat  ultima  decimoe  quartae  lunae,  a  qua 
prohibebatur  fermenti  usus,  usque  ad  ultimam  vige- 
simae  primae  computabantur.  d.  41,  s.  1 

Azymorum  observantia  magis  in  privatione  fermenti, 
quam  in  usu  azymi  consistebat,  ibid. 

Solum  hi  septcm  dies  erant  azymi ,  nec  ullus  imquam 
alius  institutus.  d.  VI,  s.  1 

Primus  dies  azymorum  supponit  in  veteri  testamento 
pro  decima  quinta  luna.  ibid. 

Cum  autem  iu  testamento  novo  decima  quarta  luna 
dicitur  dies  azymorum,  de  ejus  ultima  vespera  in- 
telligendum.  ibid. 

Primus  tantum  et  ultimus  dies  festivi  erant  in  solem- 
nitate  azymorum.  ibid. 

Decima  quinta  luna  non  solum  primus  solemnitatis 
azymorum,  sed  primus  azymorum  dies  simpliciter 
dicebatur.  ibid. 

Sola  ultima  vespera  decimse  quartse  lunae  sacra  erat. 

ibid. 

Inter  vesperam,  qua  agnus  immolabatur,  et  festivum 
diem  azymorum,  nullum  feriatum  tempus  mediabat. 

ibid. 

BALSAMUM. 

Tempore  Plinii  in  sola  Judsea  reperiebatur,  et  in  parva 
quantitate.  d.  33,  s.  1 

Postea  magna  ejus  copia  in  Palsestina.  ibid. 

Balsami  plantam  Salomoni  obtulit  Regina  Saba.    ibid. 

Nunquam  defecit  in  Ecclesia  ad  conficiendum  cbris- 
ma.  ibid. 

Ex  India  allatum  univoce  balsamum  cum   Syriaco. 

ibid. 

Vide  verbum  Sacrarnentum  confirmationis,  §  Materia. 

BAPTISMUS. 

NOMEN   BAPTISMI. 

Exteriorem  corporis  ablutionem  sub  praescripta  forma 
verborum  siguificat.  q.  66,  a.  1 

INSTITUTIO  BAPTISMI. 

Primo  et  per  se  ad  remittendum  originale  peccatum, 
et  primam  gratiam  dandam  institutus.    d.  7,  s.  2  et 

d.  11,  s.  2 

Secundario  ad  consignandum  nos  cbaractere  Christi. 

d.  1,  s.  2 

lmmediate  a  Christo  institutus.  d.  19,  s.  1 

Etante  Christi  passionem,  tam  quoad  uiateriani,  quam 
formam,  et  intrinsecam  efficaciam.  ibid. 

Non  tamen  antequam  Christus  baptizaretur  a  Joaune, 
institutus,  sed  eo  die,  quo  Christus  baptizatus  est, 
vera  materia,  et  forma  indicata,  et  opportuno  tem- 
pore  institutio  tradita  fuit.    d.  19,  s.  1,  et  d.  19,  s.  2 

Significat  Christi  passionem,  et  rcsurrectionem ,  ut 
preeteritam,  non  ut  futuram.  d.  19,  s.  2 

ESSENTIA  ET  INDIVIDUATIO  BAPTISMI. 

In  quo  a  caeteris  sacramentis  distinguatur.    d.  7,  s.  2 
Sacramentum  regeneratiouis,  seu  ad  spiritualem  fide- 

lium  regenerationem  institutum  definitur.  q.  66,  a.  1 
Statim  ac  perficitur  forma  supra  sufficientem  ablutio- 

nem,  licet  non  supra  totam,  quae  a  ministro  fit,  per- 

ficitur  sacramentum.  d.  20.  s.  2 

Est  unus  unitate  specifica  et  atoma.  d.  22,  s.  1 

Multiplicatur  numerice  pro  diversitate  subjectorum, 

in  quibus  recipitur.  ibid. 

Iterari  non  potest  in  eodem  subjecto.  ibid. 

lterantis  baptismum  culpa  etpoena,  infra,  vers.  Minister 

et  vers.  Subjectum. 
Si  sit  probabile  dubium,  an  fuerit  datus,  debet  sub 

conditione  iterari.  d.  22,  s.  2,  et  d.  31,  s.  5 

Hoc  dubium  et  facti  et  juris  esse  posse,  et  quid  utrum- 

que  faciat  probabile.  d.  22,  s.  2 


Si  onmibus  cseremoniis  servatis,  substantialis  error  in- 
tercedat,  substantialia  iteranda,   non  ceeremoniae. 

d.  31,  s.  2 

MATERIA  BAPTISMI. 

Materia  remota  est  aqua.  Et  congruentiae  hujus  mate- 

riae  ad  significandum  effectum  baptismi.  d.  20,  s.  1 
Debet  esse  aqua  simplex  et  usualis,  qua3  in  quavis 

quantitate  sufficit,  dummodo  ad  ablutionem  sit  satis. 

d.  20,  s.  1,  et  d.  20,  s.  2 

Aqua  congelata,  vel  quselibet  alia  ex  herbis  vel  aliis 

rebus  distillata,  similiter  et  nix ,  insufficiens  mate- 

ria.  d.  20,  s.  2 

Ablutio  est  materia  proxima.  ibid.  Ut  habet  modum 

passionis.  ibid. 

Ablutio   est  contactus  corporis  liquidi  cum  corpore 

abluendo,  per  successivam  partium  effusionem,  faci- 

lemque  earum  divisionem  per  corpus.  ibid. 

Vera  ablutio  sine  emundatione  a  sordibus,  quse  est  ejus 

effectus,  inveniri  potest.  ibid. 

Non  infert  in  corpore  abluti  passionem  aliquam  ex 

propria  sui  ratione,  sed  illum  tantum  successivum 

contactum.  ibid. 

Solum  addit  supra  aquam,  modum  successivae  appli- 

cationis.  ibid. 

Roec  ablutio  in  aliqua  principali  parte  corporis  debet 

fieri,  ut  in  capite,  pectore,  humero,  vel  scapulis^ 

ibid. 
In  pede  fieri  poterit  in  periculo  mortis,  eo  autem  evaso, 

debet  conditionate  iterari  baptismus.  ibid. 

Non  requiritur  minor  ablutio  in  extrema  necessitate 

quam  extra  illam.  ibid. 

Ablutio,  sive  per  aspersionem  sive  per  immersionem, 

unam  vel  trinam,  sufficit  ad  sacramentum.  d.  20,  s.  3 

FORMA  BAPTISMI. 
Ego  te  baptizo  in  nomine  Patris,  et  Filii,  et  Spiritus 

Sancti,  sufficiens  et  necessaria  forma.  d.  21,  s.  1 
Baptizetur  servus  Christi,  in  nomine  Patris,  et  Filii 

ei  Spiritus  Sancti,  sufficiens  et  Greecis  legitima.  ibid. 
Necesse  est  in  hac  forma  exprimi  actum  baptizandi , 

ut  exercitum,  per  verbum  Baptizo,  vel  alia  syno- 

nyma.  ibid. 

Similiter  etpersonam,  cui  applicatur,  proprio  vel  de- 

monstrativo  nomine  singulari  vel  plurali.  d.  21,  s.  3 
Expressa  invocatio    trium  personarum  distinctarum 

necessaria.  ibid. 

Et  quatenus  sunt  unum  in  natura,  ut  significatur  per 

particulam,  In  nomine.  ibid. 

Non  tamen  est  de  ejus  essentia,  ut  exprimat  personam 

ministri,  etiam  in  Ecclesia  Latina,  licet  conformius  sit 

Christi  iustitutioni,  illain  exprimere.  d.  21,  s.  2 
Baptismus  in  nomine   Dei  vel  Ghristi  datus,  nullus 

est.  d.  21,  s.  3 

Nunquam  Apostoli  haptizaverunt   in  nomine  Christi, 

etiam  speciali  dispensatione.  ibid. 

Ego  te  baptizo  in  nomine  Patris ,  et  in  nomine  Filii, 

et  in  nomine  Spiritus  Sancti,  sufficiens  forma.  ibid. 
Omnis    forma,    in  qua  expressa  iuvocatio  Trinitatis 

mutatur  in  implicitam  vel  confusam,  insufficiens 

est.  d.  21,  s.  4 

Ego  te  baptizo  in  nomine  Genitoris,  Geniti,  et  proce- 

dentis   ab  utroque,   probabilis    forma,    probabilius 

tamen  oppositum,  uude  baptismus  sub   ea  datus, 

sub  conditione  iterandus.  ibid. 

MINISTER  BAPTISMI. 

Potestas  baptizandi  absoluta  est,  non  jurisdictionis 

et  ab  eo  tempore  data,  qao  sacrainentum  instilu- 
tum.  d.  23,  s.  1 

Minister  ex  officio  Lmjus  sacramcnti  Episcopus  seu 
presbyter,  qui  quidem  non  pendct  ab  Episcopo  in 
potestate  baptizandi,   sed  in  jurisdiclione  tantum. 

d.  23,  s.  2 

Diaconus  vero  non ,  nisi  ex  delegatione  Episcopi  vel 
presbyteri.  ibid. 

Subdiaconus  et  alii  iuferioris  Ordinis,  non  nisi  ex  de- 
legatione  Pontificis.  ibid. 

Diaconus,  necessitate  occurrente ,  potest  solemniter 
ministrare  in  absentia  sacerdotis.  ibid. 

Privata  miuistratio  sacramenti  facilius  potest  committi 
diacono  quam  subdiacono.  ibid. 

Solis  pastoribus  animarum,  et  unicuique  suas  proprias 
oves    baptizare    licet,    extra    casum     necessitatis. 

d.  31,  s.  4 

Cum  populus  vel  regnum  de  novo  convertitur,  debet 
baptizari  a  ministro  designato  ad  id  munus  a  Christi 
Vicario.  ibid. 

Aliter  faciens,  licet  peccet  graviter,  nullam  ob  id  in- 
currit  Ecclesiasticain  censuram.  ibid. 

In  necessitate  quilibet  homo,  cujusvis  status  seu  con- 
ditionis,  dummodo  loqui  et  lavare  possit,  et  habere 
iutentionem  baptizandi,  potest  ministrare  baptis- 
mum.  d.  31,  s.  4,  et  d.  23,  s.  2 

Et  etiam  si  necessitas  non  sit  extrema,  dummodo 
niaximoe  sit  utilitatis.  d.  31,  s.  4 

In  necessitate,  sacerdos  diacono,  is  subdiacano,  hic 
inferioribus  clericis,  hi  omnibus  laicis,  et  in  univer- 
sum  viri  foeminis,  in  hoc  ministerio  prseferendi, 
ibid.  Cseteris  vero  paribus  sanctior  prceferendus.  ibid. 

Simplex  sacerdos,  etiam  in  necessitate  baptizans  invito 
parocho ,  qui  ministrare  potest  et  vult,  graviter 
peccat.  ibid. 

Similiter  laicus  baptizans  in  necessitate  in  praesentia 
sacerdotis  volentis  baptizare,  ibid.  Etiam  si  sacer- 
dos  det  facultatem,  ibid.  Secus,  si  baptizare  nolit. 

ibid. 

Ministri,  inferiores  sacerdote,  non  peccant  graviter, 
pervertendo  ordinem  inter  se  in  administratione 
hujus  sacramenti.  ibid. 

In  ministerio  baptismi  solemnis  prceferre  peccatorem 
justo  caeteris  paribus,  mortale  est,  nisi  in  jurisdic- 
tione  sint  inEequales.  ibid. 

Infidelem  aut  haereticum  fideli  anteponere,  fere  sem- 
per  est  mortale.  ibid. 

Qui  ex  officio  non  est  minister,  graviter  peccat,  so- 
lemniter  ministrando,  et  si  inferior "sacerdote  sit, 
manet  irregularis.  d.  31,  s.  4,  et  d.  31,  s.  5 

In  qua  irregularitate  solus  Pontifex  potest  dispensare, 
quoad  suscipiendos  novos  Ordines,  Episcopus  vero 
ad  ministrandum  in  susceptis.  d.  31,  s.  4 

Baptismus  a  laico   extra  necessitatem    datus,   tenet. 

d.  16,  s.  1 

Nec  ideo  laicus  irregularis.  d.  31,  s.  4 

Aliquid  in  hoc  sacramento  omittens  ex  substantialibus 
graviter  peccat.  d.  31,  s.  5 

Similiter  ministrando  solemniter  in  peccato  mortali. 
ibid.  Secus  si  private.  d.  16,  s.  4 

Ab  Ecclesiainterdictusvel  excommunicatus,  sine  gravi 
necessitate  baptizans,  graviter  peccat.      d.  31,  s.  5 

Quod  si  clericus  sit,  solemniterque  baptizat,  irregu- 
laris  erit,  secus  si  private.  ibid. 

Tenetur  minister  non  dare  baptismum,  nisi  conve- 
nienter  disposito,  talemque  dispositionem  exami- 
nare,  et  quee  hsec  sit.  ibid. 

Pastores  Ecclesiae  ex  offlcio,  omnes  autem  ex  chari- 


tale,  in  necessitalis  articulo  baptizare  tenentur,  d.  31, 
s.  5.  Nec  cxcusantur  ob  pcriculum  proprio3  morlis, 
si  infaus  sit  in  exlrema  necessitate.  ibid. 

EtiauQ  si  aliquis  intendat  baptizare  trina  mersione,  si 
in  prima  vel  secunda  perficiat  verba  formce,  perfi- 
ciet  tunc  sacramentum.  d.  20,  s.  2 

Quod  si  usque  ad  tertiam  non  dicat  verba  formae, 
parvulusque  antea  decedat,  vel  habeat  periculum 
decedendi,  graviter  peccat.  ibid. 

Non  quoslibet  acceleratio  mortis  per  applicationem 
baptismi  reddit  ministrum  irrcgularera.    d.  31.  s.  3 

Nemo  potest  seipsum  baptizare.  d.  21,  s.  2 

Plures  homines,  siomnia  requisita  adhibeant,  possunt 
simul  baptizare  ut  integri  ministri;  non  vero  ut 
partiales.  d.  33,  s.  3 

Tenetur  minister  omnes  ritus  Ecclesise  servare  in  so- 
lemni  baptismo,  per  se  loquendo,  et  quo  gravio- 
rem  omiserit,  gravius  peccabit.  d.  31,  s.  5 

Qui  rebaptizat  sub  conditione,  quando  non  est  mora- 
liter  dubius  de  baptismo  priori,  graviter  peccat.  ibid. 

Similiter  et  parentes,  qui  offerunt  puerum,  ut  rebapti- 
zetur.  ibid. 

Rebaptizans  nullain  incurrit  Ecclesiasticam  censuram. 

ibid. 

Incurrit  tamen  ipso  facto  irregularitatem,  si  vere,  id 
est,  cum  intentione,  et  sine  conditione  tacita  vel 
expressa,  rebaptizet.  d.  39,  s.  3,  d.  39,  s.  4  et  d.  31,  s.  6 

Si  haec  irregularitas  sit  publica,  Pontifex  solus  potest 
in  ea  dispensare,  si  occulta  Episcopus.     d.  31,  s.  6 

Sola  ignorantia  facti  vel  juris ,  quse  excusat  rebapti- 
zantem  a  peccato  mortali ,  excusat  ab  hac  irregula- 
ritate.  ibid. 

Qui  probabiliter  dubitans  de  baptisrno,  rebaptizat  sine 
apposita  conditione,  non  est  irregularis.  ibid. 

Secus,  qui  ex  metu  rebaptizat,  dummodo  verani  habeat 
intentionem.  ibid. 

Propter  solam  cteremoniarum  iterationem  non  con- 
trahitur  irregularitas.  ibid. 

Ministrans  presbytero  solemniter  rebaptizanti  irregu- 
laris.  ibid. 

NECESSITAS  BAPTISMI. 

Necessitate  medii,  et  praecepti,  omnibus  est  baptismus 
necessarius,  etiam  his,  qui  per  contritionem  sunt 
justificati,  d.  6,  s.  1,  et  d.  31,  s.  1.  Et  magis  quam 
poenitentia.  d.  23,  s.  1 

Aliter  ad  remissionem  originalis,  aliter  ad  infusionem 
baptismalis  characteris  necessarius.  d.  7,  s.  4 

Saltem  in  voto  implicito  est  medium  necessarium  ad 
reinissionem  peccatorum ,  et  ad  gratiam  et  gloriam 
consequendam.  d.  27,  s.  1,  et  d.  27,  s.  2 

Realis  ejus  susceptio  regulariter  necessariaad  beatitu- 
dinem  consequendam.  d.  27,  s.  2 

Et  infantibus  simpliciter  necessaria  de  lege,  et  oppo- 
situm  de  aliquo  asserere  sine  expressa  revelatione 
temerarium.  d.  27,  s.  2,  et  d.  27,  s.  3 

Nequit  suppleri  per  sacramentum  legis  naturae,  ut  po- 
terat  circumcisio,  et  cur.  d.  27,  s.  3 

Hcec  necessitas,  et  respectu  adultorum,  et  parvulorum, 
non  ccepit  usque  ad  sufficientem  promulgationem 
Evangelii ,    post    resurrectionem    Christi    factam. 

d.  27,  s.  4 

Non  est  simpliciter  necessarius  baptismus,  ut  aliquis 
divinis  obligetur  preeceptis.  d.  49,  s.  1 

EFFECTUS  BAPTISMI. 

Parvulis  confert  baptismus  primam  gratiam,  quamper 
nullum  aliud  sacramentum  habere  possunt.  d.  7,  s.  2 

Originalem  culpara,  omneque  peccatum  ante  baptis- 
mum  commissum  remittit.  d.  26,  s.  1 

Et  omnem  pcenam  proprie  dictam,  confert  gratiaru, 
et  dona  infusa,  tam  adultis,  quam  pueris.  d.  26,  s.  1 

et  d.  26,  s.  2 

Et  sacramentalem  gratiam ,  quae  consistit  in  specia. 
libus  auxiliis  ad  exercendum  ea,  ad  quae  baptismus 
obligat.  ibid. 

Imprimitque  characterem,  qui  magis  accedit  ad  ratio- 
nem  potentiae  passivae.        d.  11,  s.  1,  et  d.  34,  s.  1 

Duobus  simul  baptizantibus,  character  producitur  a 
Deo  unica  tantum  actione,  ab  utroque  vero  sacra- 
mento,  ut  a  partiali  instrumento.  d.  23,  s.  3 

Per  baptismum  illuminari,  faecundari,  et  Christo  in- 
corporari  dicimur,  et  cur.  q.  69,  a.  5 

Quomodo  baptismi  proprium  sit,  januam  cceli  ape- 
rire.  q.  49,  a.  7 

Quamvis  ante  Christi  mortem  hunc  effectum  non  ha- 
buerit,  intrinseca  sua  efficacia  non  caruit.  d.  27,  s.  1 

Omnes  infantes  aequalein  gratiam  baptismalem  reci- 
piunt.  d.  28,  s.  3 

Quae  licet  minima  inter  baptismales,  tamen  eam  exce- 
dit,  qute  dabatur  per  sacramentum  legis  naturae,  vel 
per  circumcisionern,  et  minimam,  quae  confertur 
per  poenitentiam.  ibid. 

Potest  conferre  fidein  et  spern,  sine  gratia  habituali. 

ibid. 

Pro  qualitate  dispositionis  augetur,  minuitur,  aut  om- 
nino  impeditur  effectus  ejus.  ibid. 

Effectus  per  accidens  baptismi,  qui  et  quomodo  in 
habentibus  aequalem  dispositionem  possint  esse 
diversi.  q.  69,  a.  8 

Redit  effeetus  ejus  recedente  fietione,  simul  vel  per 
partes,  prout  fictio  fuerit  ablata.  d.  28,  s.  3 

Tunc  tolluutur  per  accidens  omnia  mortalia  post  bap- 
tismum  commissa,  venialia  vero  juxta  dispositionem, 
per  quam  tollitur  fictio.  d.  28,  s.  4 

Redit  in  minima  intensione,  quam  potest  habere.  ibid. 

Dici  etiam  potest  dari  juxta  qualitatem  actus,  quo 
fictio  removetur.  ibid. 

Ut  fictio  tollatur,  attritio  sufficit,  dummodo  sumptio 
sacramenti  non  fuerit  mortale  peccatura,  tunc  enim 
necessaria  est  contritio,  vel  attritio  cum  sacramento 
pcenitentiae.  ibid. 

Cum  tollitur  fictio  per  sacramentum  poenitentiae , 
utrumque  sacramentum  per  modum  unius  agentis 
integri  concurrit  ad  dandam  gratiam,  d.  28,  s.  5. 
Quae  major  est,  quam  si  ab  uno  tantum  daretur.  ibid. 

Cur  per  baptismum  fomes  peccati,  et  reliquae  hujus 
vitae  poenalitates  non  auferantur.  q.  69,  a.  3 

DISPOSITIO  AD  BAPTISMUM. 

Nec  fides,  nec  ulla  alia  dispositio,  aut  confessio  interna 
vel  externa  etiam  non  sacramentalis,  requiritur  ad 
baptismi  valorem,d.  24,  s.  2.  Necessarius  est  taraen 
in  adultis  voluntarius  consensus,  saltem  praecedens, 
non  retractatus ,  ibid.  Et  quamvis  sit  involuntarius 
secundum  quid,  sufficit.  ibid. 

Qua  dispositione  effectus  baptismi  recipitur,  baptismus 
etiam  sancte  suscipitur.  ibid. 

Sola  voluntas  suscipiendi  baptismum  sufficienter  dis- 
ponit  ad  characterem.  d.  28,  s.  1 

Ad  gratiam  vero  habitualem  fides  requiritur.        ibid. 

Imo  poenitentia  et  detestatio  prioris  vitae  in  accedente 
cum  mortali.  ibid.  Licet  in  habente  tantum  origi- 
nale,  voluntas  servandi  legem  Christi ,  quae  alia  est 
a  voluntate  suscipiendi  baptismum,  sufficiat.      ibid. 

Non  requiritur  in  peccatore   contritio,   sed   cognita 


attritio    sufficit,    vera    quidem,    non    existimata. 

d.  28,  s.  2 

Quae  attritio  debet  esse  supernaturalis  voluntas  et  effi- 
cax,  detestationemprioris  vitte  etpropositum  emen- 
dae,  ex  aliqua  ratione  supernaturali  continens.  ibid. 

Probabile  est  in  articulo  mortis  teneri  baptizandum 
praemittere  contritionem.  d.  29,  s.  3 

Ita  quis  potest  accedere  dispositus,  ut  nec  gratiam 
consequatur,  nec  accedendo  peccet,  propter  igno- 
rantiam.  d.  28,  s.  3 

SUBJECTUM  BAPTISMI. 

Parvulis  ante  usum  rationis  sola  Christi  intentio  suffi- 
cit,  utcapaces  sint  baptismi.  d.  25,  s.  1 

Infantes  Christianorum  ante  usum  rationis  baptizare, 
non  tantum  licitum,  sed  in  casu  necessitatis,  jure 
divino,  et  extra  illum,  jure  Ecclesiastico  praeceptum 
est.  d.  25,  s.  2 

Pro  quo  tempore  obliget  hoc  praeceptum.  ibid. 

Infantes  infidelium,  qui  directe  subduntur  Ecclesiae, 
sine  parentum  consensu,  possunt  licite  baptizari, 
alias  secus,  nisi  in  extremo  mortis  periculo,  vel  si 
omnino  amisit  pater  patriam  potestatem.  d.  25,  s.  3 

Sufficit  tamen  cujusvis  parentis  consensus,  etiam 
altero  renuente,  sive  uterque  infidelis,  sive  alter 
tantum.  ibid. 

Filii  servorum  infidelium  juste  capti,  et  a  parentibus 
separati,  licite  baptizantur,  omnino  inconsultis  pa- 
rentibus.  d.  25,  s.  4 

Non  tamen  tenentur  domini,  vel  eos  separare,  vel  sic 
separatos  baptizare.  d.  25,  s.  6 

Si  tamen  dominus  de  facto  ante  separationem  baptizet, 
probabile  est,  non  peccare  contrajustitiam,  licetop- 
positum  securius,  etinpraxiservandum.    d.  25,  s.  5 

Filii  Judaeorum,  qui  inter  Christianos  versantur,  non 
reputantur  filii  servorum,  etiam  quoad  praesentem 
materiam.  ibid. 

Sed  hi  tantum  qui  ex  patribus  justo  bello  captis,  vel  a 
vero  domino  pretio  emptis  nati  sunt.  ibid. 

Nulla  auctoritate  potest  impediri  adultus  a  baptismi 
susceptione,  et  tam  ipse  quam  Ecclesia  habet  jus  ad 
se  defendendum  a  tali  impedimento.  d.  31,  s.  1 

Baptizandus  vel  offerens  parvulum,  ut  recipiat  bap- 
tismum  ab  eo  qui  non  habet  jus  dandi,  extra  casum 
necessitatis  graviter  peccat,  etiam  si  infidelis  sit. 

d.  31,  s.  4 

Et  sumendo  extra  necessitatem  ab  indigno  ministro. 

ibid. 

Etpermittendo  rebaptizari,  etiam  ob  periculum  morlis 
violentae.  ibid.  et  seq. 

Rebaptizatus,  qui  ob  ignorantiam  non  excusatur  a 
mortali,  irregularis  fit,  si  veram  habuit  intentionem, 
alias  secus.  d.  3J,  s.  6 

Si  tamen  postea  sciat,  quantumvis  consentiat,  irregu- 
laritatem  non  incurrit.  ibid. 

Solus  Papa  in  hac  irregularitate  dispensare  potest.  ibid. 

Qui  habuit  voluntatem  baptismi,  quam  nec  retractavit, 
si  amens  fiat,  non  debet  sine  urgente  necessitate 
baptizari,  nisi  amentia  perpetuo  duratura  praesu- 
matur.  d.  24,  s.  1 

Quam  primum  quis  potest  peccare  mortaliter,  potest 
sine  parentum  consensu  baptizari.  d.  25,  s.  2 

Cum  dubitatur,  an  sit  rationis  capax,  et  baptizari 
renuit,  non  sufficit  parentum  consensus.  ibid. 

Puer  aegrotans  debet  per  aspersionem,  modica  quanti- 
tate  aquae  calore  temperatae,  in  qua  parte  minus 
noceat,  baptizari.  d.  31,  s.  2 

PR.ECEPTUM  DE  BAPTISMO. 


Est  de  jnre  clivino.  d.  31,  s.  1 

Quando  impositum.  ibid. 

Omnes  homines  obligat,  imo  Beatam  Virginein  Aposto- 

losque  comprehendit.  ibia. 

Non  obligat  parvulos,  nec   parentes    ad    eos  bapti- 

zandos,  nisi  instante  necessitate.  ibid. 

Tenentur  tamen  fideles  ex  Ecclesiae  consuetudine  et 

praecepto  filios  in  infantia  baptizare.  ibid. 

Non  obligavit  divinum  preeceptum  universum  mundum, 

donec  sufficienter  Evangelium  promulgatnm.  ibid. 
Cum  primum  quis  commode  potest,  tenetur  non  mul- 

tum  differre  baptismum ,  seque  disponere,  ut  recte 

suscipiat.  d.  31,  s.  2 

Nulli  adulto  potest  Ecclesia  praecipere,  ut  intra  tale 

tempus  baptizetnr,  licet  possit  declarare  pro  quo 

tempore  praeceptum  obliget.  ibid. 

Nunquam  fuit  praeceptum  determinans  tempus  bap- 

tismi  infidelibus  adultis.  ibid. 

Licet  Ecclesia  illud  possit  determinare  Christianorum 

filiis.  ibid. 

Propter  gravem  causam  differri  potest,  propter  nullam 

tamen  omitti,  etiam  si  immineatpericulum  violentae 

mortis.  ibid. 

RITUS  ET  CEREMONI^:  baptismi. 

Praeter  baptizantem  et  baptizatum  adhibendus  est  pa- 
trinus  vel  fidejussor,  qui  illum  de  fonte  suscipiat. 

q.  67,  a.  7 

Tenetur  susceptor  baptizatum  instruere  in  rebus  fidei 
si  indigeat.  q.  67,  a.  8 

Abbas,  vel  Monachus  non  possunt  hoc  munus  obire. 
q.  67,  a.  7.  Neque  heereticus,  neque  olim  publici 
poenitentes.  ibid , 

Unus  tautum  et  una  admitti  possunt.  q.  67,  a.  8 

Solum  inter  patrinum  et  baptizatum,  patremque  et 
matrem  ejus  oritur  impedimentum  matrimonium 
irritans.  Et  quomodo.  ibid. 

Maritus  et  uxor  non  debent  simul  hoc  munus  obire. 

ibid. 

Inter  patrinum  et  matrinam  nulla  spiritualis  cognatio 
contrahitur.  ibid. 

Pater  qui  urgente  necessitale  filium  suscipit,  vel  etiam 
sine  illa,  nullum  impedimentum  contrahit  cum 
uxore,  debiti  petitionem  impediens,  licet  peccet  si 
absque  necessitate  faciat.  ibid. 

Qui  in  privato  baptismo  materialiter  tantum  tenet  bap- 
tizatum,  hanc  cognationem  non  contrahit,  secus  si 
animo  hanc  caeremoniam  exercendi.  ibid. 

Haec  caeremonia  in  privato  baptismo  non  est  neces- 
saria.  ibid. 

VOTUM  BAPTISMI. 

Non  potest  proprie  esse  nisi  in  adultis.  d.  26,  s.  3 

Non  est  specialis  promissio.  d.  31,  s.  1 

Curnecessarium.  ibid. 

DIGNITAS  BAPTISMI. 

In  tribus  excedit  circumcisionem,  quia  januam  coeli 
aperit,  copiosiorem  gratiam,  et  omnium  culparum 
ac  pcenarum  remissionem  largitur.  d.  10,  s.  2 

NOMINA  QUIBUS  IN  SCRIPTURA  ET  PATRIBUS  VOCATUR. 

Lavacrum  regenerationis  et  sigillum.  d.  1,  s.  1 

Signaculum  quo   consignantur,   qui  sunt  de   populo 

Dei.  ibid.  et  q.  66,  a.  1 

Dicitur  regeneratio  hominis,  et  cur.  q.  66,  a.  1 


Spiritualis  circumcisio.  d.  5,  s.  1 

Custodia  dicitur   a    D.    Thoma,    ct    D.    Damasceno. 

q.  66,  a.  1 

Dicilur,  gralia,  illnminatio,  porfcctio,  lavacrum,  tes- 
sera  militum  Christi,  amictus  splendens,  quo  consi- 
gnatur  super  nos  lumen  vultus  Domini,  sigillum 
fidei,  unctio,  principium  et  janua  sacramentorum, 
ex  variis  Palrum  testimoniis.  ibid. 

Mare,  in  quo  nostra  obruuntur  peccata.       d.  26,  s.  1 

BAPTISMUS  SANGUINIS. 

Non  est   sacramentum,  imo  a   sacramento  baptism 

plusquam  specie  differt.  d.  14,  s.  1 

Martyrium  ejus,  qui  baptizari  non  potuit,  proprie  di- 

citur  baptismus  sanguinis.  q.  66,  a.  6 

Non  potest  reperiri  in  jam  baptizatis,  bene  tamen  in 

infantibus,  et  perpetuo  amentibus ,  quibus  sufficit 

absque  baptismo  aquae.  d.  29,  s.  1,  et  d.  29,  s.  2 
Obtinet  in  adultis  vim  baptismi  aquae.  d.  29,  s.  2 

Causare  potest  remissionem  peccati  originalis  et  mor- 

talis,  et  primam  graliam.  ibid. 

Imo  semper  quasi  ex  opere  operato  aliquam  gratiam 

gratum  facientem  confert.  d.  29,  s.  3 

Non,  quia  instat  baptismus  sauguinis,  debet  baptismus 

aquae  voluntarie  omitti.  d.  29,  s.  2 

Quo  differat  a  baptismo  aquae  in  dispositione  requisita. 

d.  29,  s.  3.  Vide  verbum  Martyrium. 

BAPTISMUM  FLAMINIS. 

Nihil  aliud  est,  quam  interior  contritio  cum  proposito 
baptismi  aquee,  sed  neque  analogice  convenit  cum 
sacramento  baptismi.  d.  22,  s.  1 

BASILICA. 

Vide  verbum  Missa  ubi  celebranda. 

BEATL. 

Externo  cultu  Deum  laudabunt.  d.  3,  s.  1 

An  sint  sacramentorum  capaces.  Vide  Sacramentum 
novae  legis,  versic.  Subjectum. 

BUCELLA  PANIS. 

Qualis  fuerit,  et  quando  Judae  data,  vide  verbum 
Judas. 

BULLA. 

Ex  vi  clausulae,  qua  per  bullam  cruciatae  datur  facul- 
tas  eligendi  confessorem,  non  intelligitur  concessa 
ad  accipiendam  Eucharistiam  a  quolibet  sacerdote. 

d.  72,  s.  2 
CALIX. 

In  Scriptura  quandoque  vas  continens  vinum,  quan- 
doque  potum  in  ipso  contentum  significat.  d.  43,  s.  1 


Caro  Christi  in  Eueharistia,  vide  verbum  Christus  in 
Eucharistia,  §  Caro. 

CATECHUMENI. 

Nullum  cum  Ecclesia  pactum  ineunt,  de  suscipiendo 
baptismo,  ob  cujus  transgressionem  puniri  possint. 

d.  31,  s.  2 

Quomodo  ipsi  et  infideles  possintEcclesiaesubdi.  ibid. 

Ut  indigni  Eucharistiam  prospicere,  ante  consecratio- 
nem  exire  a  Missa  jubebantur.  d.  71,  s.  3 

Dabatur  illis  panis  benedictus  in  Missa,  in  significa- 
tionem  corporis  Christi.  ibid. 

Bene  possunt  ante  realem  susceptionem  baptismi 
justificari    per    contritionem    et    baptismi   votum. 

d.  27,  s.  2 

CAUSA  EFFICIENS. 

Quod  non  est,  etsi  immediate  antea  fuerit,  si  virtu- 
tem  aliquam  non  reliquit,  nequit  effective  causare. 

d.  8,  s.  2 

In  ordine  ad  diversa  posse  esse  mutuam  efficientiam 
inter  aliquaduo  probabile  est.  d.  47,  s.  3,  licetpro- 
babilius  sit  oppositum.  ibid. 

CAUSA  FORMALIS  ET  MATERIALIS. 

Quae  non  habent  intrinsecam  repugnantiam ,  non  se 
expellunt  forrualiter,  etiam  per  potentiam  obedien- 
tialem.  d.  50,  s.  6 

Harum  causarum  causalitas,  in  intrinseca  compositione 
ex  subjecto  et  forma  consistens,  nequit  suppleri , 
seeus  quoe  in  extrinseco  influxu.  q.  77,  a.  1 

Causa  materialis  non  babet  concursum  circa  formam, 
nisi  quando  sibi  unitur.  d.  19,  s.  1 

CAUSA  INSTRUMENTALIS. 

Si  res  a  novo  agente  incipiat  conservari,  durante  ac- 
tione  priori,  qua  simul  ab  alio  agente  conservetur, 
non  repugnat  esse  instrumentum  alterius  actionis 
conservativee.  d.  50,  s.  4 

CCEN.E    NOX   ET  MYSTERIA  IN  EA  GESTA. 

Tres  fuerunt  a  Cbristo  factae  ccenae  in  illa  nocte ,  et 
quae.  d.  41,  s.  2 

Finita  cosna  legali,  et  nondum  incboata  usuali,  et  ante 
Eucharistiae  institutionem,  lotio  pedum  facta.    ibid. 

Gratiarum  actio  et  benedictio,  quibus  Cbristus  usus 
est  in  ccena  mystica,  et  inter  se,  et  a  consecratione 
distinctae  fuere.  d.  58,  s.  2 

Nec  fuit  haec  communis  benedictio  menste.  ibid. 

Probabile  est  ante  panis  consecrationem  praecessisse 
fractionem;  ante  divisionem  vero  calicis,  consecra- 
tionem  preecessisse  certum.  d.  52,  s.  1 

Consecravit  Cbristus,  simul  proferendo  verba,  Hoc  est 
corpus  meum.  d.  58,  s.  2 

Quomodo  per  illa  verba,  Comedite  ex  eo  ornnes,  non 
invitaverit  Judam  ad  peccatum  indignae  sumptionis. 

d.  67,  s.  1 

Probabilius  est,  Cbristum  seipsum  communicasse,  et  sa- 
cramentaliter  et  spiritualiter  manducasse.  q.  81,  a.  1 

et  d.  77,  s.  2 

Quando  ipse  in  Emaus  fregit  panem,  probabilius  est 
non  consecrasse,  obumbravit  tamen  illo  facto  com- 
munionem  sub  una  specie.  d.  71,  s.  1 

In  vino  aqua  misto  calicem  consecravit.  d.  45,  s.  2. 
Et  tunc  sacrificium  obtulit.  d.  74,  s.  2 

Vide  verbum  Cbristus,  Eucbaristiae  institutio,  Azyma. 

CEREMONIA. 

Omnem  cultum  Dei  externum  certo  ritu  faclum  signi- 

ficat.  d.  15,  s.  1 

Non  omnes   caeremonice  antiquae    legis   sacramenta 

fuere.  d.  1,  s.  1 

Cur  tot  caeremonias  Deus  in  veteri  lege   instituerit. 

d.  4,  s.  4 
Ceeremonias  baptismi,  et  confirmationis,  et  Missae, 

vide  verbum  Baptismus.  Confirmatio,  in  versiculis 

Caeremonite  et  Ritus. 


CHARACTER. 


Sine  baptismali,  non  est  capax  ad  caetera  sacramonta. 

d.  11,  s.  1 
Non  solum  denominationem  signi  importat,  sed  abso- 

lutum  tali  denominationi  substans.  d.  10,  s.  3 

et  d.  11,  s.  1 
Non  est  relatio  realis  vel  rationis,  neque  extrinseca 

denominatio.  d.  11,  s.  2.  Sed  quid  reale,  ab  anima 

ejusque  potentiis,  ut  res  a  re,  distinctum.  d.  11,  s.  3 
Est  supernaturalis  qualitas  a  Deo  iufusa,  et  in  ultima 

specie  qualitatis.  ibid.  ad  primam  speciem  pertinens. 

d.  11,  s.  2.  Non  est  enim  potentia  pbysica  passiva 

vel  activa.  Ostenditur  de  baptismali.  d.  11.  s.  3.  De 

sacerdotali.  d.  11,  s.  4.  De  episcopali.  ibid. 

Quodammodo  dici  potest  moralis  potestas.  ibid. 

Nec  instrumentaliter,  nec  dispositive  potest  concur- 

rere  ad  causandam  gratiam.  d.  9,  s.  1,  et  d.D,  s.  3. 

Nec  ad  consecrationem.  d.  71,  s.  5 

In  nuilo  genere  causoe  consequitur  fidem.  d.  10,  s.  3 
Quicumque  ejus  effectus  suppleri  potest  a  Deo.  ibid. 
Non  potest  conferri per  sacramentum  in  voto.  d.  8,  s.  1 
In  omnibus  bominibus  recipi  potest,  imo  etde  Angelis 

est  probabile.  d.  11,  s.  4 

Nequit  esse  in  corpore,  sed  in  ipsa  essentia  anhnae, 

non  in  intellectu  aut  voluntate.  ibid. 

Est  physice  et  moraliter  incorruptibilis.  q.  63,  a.  5 
Necessario  efficitur  per  sacramentum,  etsisit  voluntas 

non  suscipiendi  characterem,  sed  sacramentum  tan- 

tum.  ibid. 

Indelebilis  estin  vita,  et  itaesse  post  mortem,  proba- 

bile.  ibid. 

Vide  verbum  Sacramentum,  Sacramenta  novae  legis, 

Baptismus,  Gonfirmatio,  in  §  Effectus. 

CHARITAS. 

Qu33  charitatis  motiva  in  Eucharistia,  vide  Eucha- 
ristia3  institutio. 

CHRISMA. 

Tria  miracula  virtute  sancti  chrismatis  facta.  d.  32,  s.  1 

In  nocte  ccenae  a  Christo  confectum.  d.  32,  s.  2 

Quamlibet  unctionem  significat,  specialiter  tamen  jam 
supponit  pro  materia,  qua  ungimivr  in  sacramento 
confirmationis,  quae  ex  oleo  balsamoque  debet  esse 
confecta.  d.  33,  s.  1 

Cum  a  Sanctis  oleum  appellatur,  totum  a  ruinore 
parte  significatur.  ibid. 

Gratis  ab  Episcopis  dandum.  ibid. 

Facultas  conficiendi  Chrisma,  quo  in  vertice  ungitur 
baptizatus,  potest  ab  Ecclesia  presbytero  committi. 

d.  33,  s.  2 

Chrisma  conficere  ad  potestatem  Ordinis  pertinet.  ibid. 

In  solis ,  et  omnibus  quantumvis  haereticis  et  schis- 
maticis,  Episcopis  hsec  potestas  residet  ex  jure 
divino,  quamvis  probabile  sit,  posse  Pontificem  eam 
delegare  simplici  sacerdoti.  ibid. 

CHRISTUS. 

Solus  Christus  mereri  potuit  primam  gratiam  dandam 
sine  opere  ejus,  cui  datur.  d.  9,  s.  2 

Christi  merita  in  omni  tempore  et  lege  ejusdem  valo- 
ris.  ibid. 

Non  dicitur  in  Scriptura  baptizare,  quia  propriis  ma- 
nibus  baptizasset,  sed  quia  ejus  nomine  discipuli 
baptizabant.  d.  19,  s.  1 

Baptizavit  Beatam  Virginem  manibus  suis.  ibid. 

Iu  Christi  baptisiuo,   dcscensu  columbae,   cceli  aper- 

tione,  nostri  baplismi  effectus  signiflcatur.  d.  19,  s.  2 
Aquam,  quse  miraculose  clc  ejus  laterc  manavit,  veram, 

ac  naturalem  fuissc,  de  fide  est.  d.  45,  s.  4 

Totum    sauguinem    in    passioue   pro    nobis    cffudit. 

d.  51,  s.  3 
Plus  sanguiuis  habot  modo,  quani,  cum  erat  passi- 

bilis.  ibid. 

Ad  formritiouem  corporis  Christi  potuit  concurrere 

secunda  causa  propria  virtute.  d.  48,  s.  4 

Ad  uniouom  vero  hypostaticam  solum  ut  instrumon- 

tum  Dei.  ibid. 

Christi  passio  diverso  modo  per  sacrificium  quam  per 

sacramentum,  signifieatur.  d.  1,  s.  1 

Quomodo  humauitas  et  passio  Christi,  ut  iustrumenta 

conjuncta,  gratiam  causent  per  sacramenta,  ut  in- 

strumeuta  separata.  d.  9,  s.  2 

Vere  apparuisse  aliquando  post  ascensionem,  proba- 

bileque  est  proprium  locum  in  ccelo  non  deseruisse. 

d.  48,  s.  4 
Sacrificium  cruentum  Christi,  licet  in  passioue  inchoa- 

tum,  essentialiter  mortem  requisivit.  d.  75,  s.  6 
Licet  iu  aeternuni  sacerdos  sit,  ut  visibiliter  nunc  offe- 

rat,  sacerdotibus  ut  vicariis  utitur.  d.  77,  s.  1 

A  praesentia  locali,  vel  sacramentali  essentialiter  non 

pendet.  d.  75,  s.  1 

Nec  est  magis  essentialis  illi  actio ,  qua  in  ccelo  con- 

servatur,  quam  illa,  qua  in  Eucharistia  constituitur. 

d.  50,  s.  5.  Vide  verb.  Ccence  Nox. 

CHRISTUS  IN  EUCHARISTIA. 
Prcesentia  Christi  in  Eucharistia. 

Pra3seutiam  corporis  et  sanguinis  Christi  in  hoc  sacra- 
mento  fidei  dogma  esse,  ex  traditione  Eeclesiae  et 
Conciliis  ostenditur,  d.  46,  s.  1.  Ex  promissiouibus 
EucharistieeinScriptura  contentis,  ibid.,  s.  2.  Exver- 
bisformae  consecrationis,  d.  46,  s.  3.  Ex  sanctis  Patri- 
bus,  quorum  varia  testimonia  explicantur,  d.  46,  s.  4. 
Ex  miraculis  in  fidem  hujus  praasentiee  factis,  d.  46, 
s.  5.  Ex  antiqua  praxi  Eeclesiee,  et  summa  venera- 
tione,  qua  semper  hoc  sacramentum  tractatum 
est.       .  d.  46,  s.  6 

Licet  non  possit  ratioue  naturali  ostendi,  imo  neque 
ab  Angelo  ut  possibilis  cognosci,  potest  tamen 
maxima  ejus  convenientia  ratione  naturali  ostendi, 
estque  evidenter  credibilis.  d.  46,  s.  7 

Incipit,    finita    consecratione ,    ante    omnem   usum. 

d.  46,  s.  8 

Permanet  absque  usu.  ibid. 

Durat,  quamdiu  sub  illis  speciebus  substantia  panis 
vel  vini  duraret.  ibid. 

Aliquid  reale  est,  d.  47,  s.  1.  Intrinsecum,  praeter  sub- 
stantiam  corporis  Christi;  ab  ipsa,  accidentibusque 
omnibus,  quee  habet  in  ccelo ,  distincta  tanquam 
modus  rei  a  re.  ibid. 

Non  est  modus  substantialis,  d.  47,  s.  2.  Nec  relatio 
praedicamentalis,  ihid.  Nec  actio  Christi  circa  spe- 
cies,  nec  passio  aliqua,  ibid.  Nec  conversio  panis  in 
Christuin,"  sed  heec  via  est  ad  praesentiam.         ibid. 

Sed  est  modus  accidentalis  realis,  qui  ad  preedicarnen- 
tum  Ubi  reducitur.  ibid. 

Ex  hac  preesentia  et  habitudine  ad  species  consurgit 
esse  sacramentale  Christi.  ibid. 

Pendet  essentialiter  ab  existentia  naturali  corporis 
Christi,  non  vero  a  praesentia  naturali,  d.  48,  s.  2. 
Est  tamen  probabile  pendere  ab  illa  in  genere  causee 
efficientis  et  exemplaris  quodammodo.  ibid. 

Licet  amitteret  omuem  prcesentiam  naturalem,  proba- 


bile  est,  non  amissurum  sacramentalem ;  de  facto 

tamon  oppositum  est  probabilius.  ibid. 

Sine  novo  miraculo  prcescntire  sacramentales  multipli- 

cantur,  licet  oppositum  pxobabile.  d.  48,  s.  3 

Non  est  dofmitivo  in  loco  ex  vi  hujus  praesentice,  licet 

sit  iu  spatio  finito,  neque  etiam  est  circumscrip- 

tive.  ibid. 

Prcesentiae  sacramentales  numero  multiplicantur,  in 

diversis  spatiis.  ibid. 

Prcesentia  naturalis  ct  sacramentalis  non  possunt  simul 

convenire  Christo  naturalitor.  ibid. 

Potuit  hahore  prcesonliam  sacramentalom  et  per  actio- 

nem   substantialom,    vel    accidcntalem ,   immutata 

mauente  substantia  panis.  d.  48,  s.  4 

Relatio  prcesentice,   quam  Christi  corpus  habet,  non 

fundatur  in  conversione,  sed  iu  modo  existendi  per 

conversionem  acquisito.  d.  49,  s.  2 

Prceseutia  sacramentalis  non  addit  modum  supra  prae- 

sentiam  uaturalem,  sed  supra  existentiam,  quae  a 

naturali  praesentia  onmino  diversa  est.  d.  48,  s.  2 
Sacramentalis    compossibilis   est    cum   alio    corpore 

quanto,  secus  naturalis.  d.  48,  s.  1 

Per  naturalem  in  ordine  ad  locum  extenditur  corpus, 

secus  per  sacramentalem.  ibid. 

Naturalis  ex  parte  subjecti  et  spatii  divisibilis,  sacra- 

mentalis  ex  parte  subjecti  tantum.  ibid. 

Differunt  esseutialiter  et  specifice.  ibid. 

Extensio  quantitatis  in  ordine  ad  locum  est  praesentia 

naturalis  Christi.  ibid. 

Praesentia  sacramentalis  est  queedam  participatio  prae- 

sentiae  substantiarum  spiritualium,  ab  illa    tamen 

diversa.  ibid. 

Superuaturalis  est,  nec  ulli  corpori  aut  quantitati  cdn- 

uaturalis  esse  potest.  ibid. 

NuUo  modo  coutinetur  sub  objecto  sensibili.  d.  48,  s.  2 
Non  est  proprie  praesentia  localis,  ut  haec  supponit 

pro  ubi  physico,   quodammodo  tamen  localis  dici 

potest.  d.  48,  s.  1 

DIVINITAS,    VERBUM,    ET    UNIO    HYPOSTATICA    IN 
EUCHARISTIA. 

Natura  divina  speciali  modo  est  in  hoc  sacrameuto , 
licet  per  concomitantiam  tantum,  eamque  mediatam 
nostro  modo  intelligendi.  d.  51    s.  6 

Verbum  divinum  et  unio  hypostatica  speciali  modo  in 
hoc  sacramento.  d.  51,  s.  5 

Utrumque  est  per  coneomitantiam,  licet  potuerint  esse 
ex  vi  aliquorum  verborum.  ibid. 

Qua  actione  ibi  constituantur.  ibid. 

Per  communicatiouem  idiomatum,  Verbum  consecrari 
dici  potest,  et  panis  in  Verbum  converti,  sicut  et  in 
Christum.  ibid. 

FORMA  SUBSTANTIALIS  ET  ANIMA  CHRISTI IN  EUCHARISTIA. 

Est  in  hoc  sacramento  ex  vi  verborum,  non  in  qnan- 
tum  anima,  sed  ut  constituit  corpus  organicum  bu- 
manum.  d.  51,  s.  4 

Qucecumque  sit  haec  forma,  per  efficientiam  verborum 
constituitur  in  hoc  sacramento,  secuudum  suam  ra- 
tionem  specificam.  ibid. 

A  Christi  corpore  posset  anima  extra  sacramentum 
separari,  in  sacramento  manens,  d.  48,  s.  2.  Esset 
tamen  novum  miraculum.  ibid. 

CORPUS  ET  SANGUIS  CHRISTI  IN  EUCHARISTIA. 

Christi  corpus  cum  speciebus  sacramentalibus  com- 
ponit  Eucharistiee  sacramentum ,  ad  quas,  vel  ut 
materia,  vel  ut  forma  potest  comparari.  d.  42,  s.  3 

Quainvis  in  se  sit  quantum,  impeditur  ne  conuatu- 
rali  et  extenso    modo    existat,    seu  iudivisibiliter. 

d.  48,  s.  1 

Prout  sacramentaliter  existit,  non  pendet  a  seipso  ut 
existente  in  coelo.  d.  48,  s.  2 

Posset  Deus,  destructis  speciebus,  illud  immutatum 
relinquere.  d.  49,  s.  1 

Sub  speciebus  panis  continetur  ex  vi  verborum,  ut 
dicit  hanc  individuam  materiam,  cum  omnibus  or- 
ganicis  partibus  ad  integritatem  corporis  humani 
pertinentibus.  d.  51,  s.  2 

Semper  est  idem  numero  et  specie,  quantum  est  ex 
parte  materise,  quantitatis,  et  suppositi;  licet  in 
omni  rigore  physico  alius  dici  possit  ratione  foraiEe, 
si  habeat  diversam.  d.  51,  s.  4 

Licet  admittatur  ex  vi  verborum  constitui  subsistens, 
non  tamen  subsistentia  creata  aut  increata,  d.  51, 
s.  6.  Probabile  tamen  est  ex  vi  verborum  non  con- 
stitui  subsistens.  ibid. 

Per  solam  actionem,  qua  Christi  corpus  conservatur 
in  ccelo,  an  possit  conservari  preesens  in  Eucha- 
ristia.  d.  50,  s.  4 

Sanguis  Christi ,  vel  spiritus  vitales  non  sunt  partes 
corporis  ejus  prout  est  in  Eucharistia  ex  vi  ver- 
borum.  d,  51,  s.  3 

Ex  vi  verborum  contiuetur  sub  speciebus  vini  non 
solum  sanguis  in  passione  effusus ,  sed  totus ,  quem 
habebat  in  nocte  ccenee,  et  qui  nunc  est  in  corpore 
glorioso.  d.  51,  s.  3 

An  autem  per  modum  unius  continui,  necne ,  utruin- 
que  est  probabile.  ibid. 

Forma  sanguinis  solum  ponitur  ex  vi  verborum  sub 
speciebus  vini,  ut  dat  esse  sanguinis.        d.  51,  s.  4 

Corpus  sub  speciebus  vini,  et  sanguis  sub  speciebus 
panis  tantum  per  concomitantiam.  d.  51,  s.  3 

CARO  CHRISTI  IN  EUCHARISTIA. 

Habet  pra^cipuam  efficientiam  instrumentalem  circa 

Eucharistiee  effectum.  d.  42,  s.  3 

Aliter  concurrit  in  hoc  sacramento,  quam  in  aliis. 

ibid. 
Ex  vi  verborum  est  sub  speciebus  panis.      d.  51,  s.  3 

SUBSTANTIA  ET  PARTES  CHRISTI  IN  EUCHARISTIA. 

Tota  Christi  substantia,  cum  omnibus  et  singulis  par- 
tibus,  etiam  ad  ornatum  pertinentibus,  sub  hoc  sa- 
cramento.  d.  51,  s.  1 

Partes  corporis  Christi  in  Eucharistia,  quamvis  non 
distent  loco,  distant  quantitate.  d.  48,  s.  1 

Christi  preeputium  probabilius  est  poni  in  sacramento 
ex  vi  verborum.  d.  51,  s.  2 

ACCIDENTIA  CHRISTI  IN  EUCHARISTIA. 

Christus  in  Eucharistia  propriam  retinet  quantitatem, 

ejusque  effectum  formalem  primarium.  d.  48,  s.  1 
Habetque  veramfiguram  organicam,  non  localem  vel 

situalem.  ibid. 

Et  omnes  modos  quantitatis,  et  omnes  qualitates,  quae 

media  quantitate  illi  uniuntur.  d.  51,  s.  2 

Haec  tantum  sunt  per  concomitantiam,    licet    aliter 

quam  alia  accidentia  magis  extrinseca.  d.  51,  s.  5 
Nequeunt  emittere  species ,  ut  videantur.  q.  76,  a.  7 
Habet  etiam  Christus  omnia  accidentia    spiritualia. 

d.  50,  s.  7 

MODUS  EXISTENDI  CHRISTI  SUB  SPECIEBUS. 

Pluribus  distinctis  speciebus  per  modum  unius  conse- 
cratis  totus  Christus  sub  singulis  manet.    d.  52,  s.  1 


Et  sub  singulis  partibus  hostice  post  consecrationem 
divisee,  in  quibus  pauis  conservaretur.      d.  52,  s.  1 

Sub  singulis  etiam  hostioe  partibus  coutinuis,  quan- 
tumvis  minimis,  d.  52,  s.  1.  Imo  et  sub  singulis  in- 
divisibilibus.  d.  73,  s.  3 

Semel  est  in  actu  sub  tota  quantitate  specierum,  in 
potentia    autem     infinities    in    singulis    partibus. 

d.  52,  s.  2 

UNIO  CHRISTI  CUM  SPECIEBUS  EUCHARISTI2E. 

Inter  Christum  et  species,  nulla  est  formalis  unio 
physica.  d.  47,  s.  3 

Probabile  est,  dari  unionem  per  efficientiam  mutuam 
unius  ad  alterum.  ibid. 

Ad  efficientiam  Christi  circa  species,  quee  prior  natura 
est,  quam  efficientia  specierum  in  corpus  Christi,  non 
praerequiritur  preesentia  Christi  ad  species.         ibid. 

Non  sufficit  heec  effectiva  unio,  ut  se  tenet  ex  parte 
Christi,  ut  Christus  moveri  dicatur,  motis  specie- 
bus.  ibid. 

MUTATIONES  CHRISTI  SUB  SPECIEBUS  EUCHARISTLE. 

Cum  per  accidens  mutatur,  proprium  recipit  motum, 
nontantum  denominationem  extrinsecam.  q.  76,  a.  7 

Potest  de  potentia  absoluta  moveri  localiter  a  Deo, 
non  tam  a  propria  anima,  virtute  naturali,  nec  per 
accidens,   secus   si   agat  ut  instrumentum   Verbi. 

d.  53,  s.  1 

A  nullo  agente  naturali  potest  per  se  primo  moveri 
aut  pati.  ibid. 

Nec  inter  ejus  partes  heterogeneas  dari  potest  mutua 
actio  virtute  naturali,  nec  augeri,  nutriri,  minui, 
corrumpi,  aut  interfici  potest.  d.  55,  s.  2 

Per  accidens  vero  moveri  potest  ab  eo,  qui  sacramen- 
tales  species  movet.  d.  53,  s.  1 

Potest  de  potentia  absoluta,  in  aliquas  partes  dividi, 
et  quo  modo.  d.  48,  s.  1 

Ex  eo,  quod  in  loco  naturali  alteretur,  non  patitur 
mutationem,  ubi  est  sacramentaliter.        d.  48,  s.  6 

Si  in  uno  loco  naturaliter  mutaretur,  mutaretur  etiam 
sacramentaliter,  non  virtute  agentis  naturalis,  sed 
Dei.  ibid. 

ACTIONES  CHRISTI  SUB  SPECIEBUS  EUCHARISTIiE. 

Probabile  est,  non  posse  habere  actionem  transeun- 
tem.  d.  52,  s.  2 

Nec  naturaliter  exercere  actus  sensuum  externorum, 
vel  internorum,  etiam  circa  seipsum,  bene  tamen 
supernaturaliter.  ibid. 

Quee  per  conversionem  ad  phantasmata  intelligit,  ne- 
quit  intelligere,  nisi  per  conversionem,  quam  habeat 
in  ccelo,  secus,  quee  per  species  infusas.  d.  52,  s.  3 

DESITIO  CHRISTI  SUB  SPECIEBUS  EUCHARISTIiE. 

Non  desinitsub  speciebusperintrinsecammutationem 
sui.  q.  76,  a.  6 

Per  hanc  mutationem  (quee  privativa  est)  nihil  acqui- 
rit,  sed  solum  amittit  preesentiam  sacramentalem, 

ibid,  et  d.  54,  s.  1 

Si  non  esset  alibi,  quam  in  sacramento,  cum  species 
desinerent,  consentaneum  est  rationi,  Ghristum 
aliud  ubi,  juxta  proprium  arbitrium  acquisiturum. 

d.  44,  s.  2 

Christo  deserente  species,  semper  succedit  alia  sub- 
stantia,  in  qua  subjectentur,  quae  nunquam  est 
panis,  vel  vinum.  ibid. 

Quee  substantiarum  successio  non  est   transubstan- 

tialio,  scd  plurium  mutationurn  cx  divina  voluntate 

aggrcgatio.  d.  44,  s.  3 

Non  rcccdit  statim  ac  species  deglutiuntur.  ibid. 

cnmsTus  in  eucharistia  quomodo  cognosci  possit. 

Modus  quo  Christus  existit,  necoculo  corporco  videri, 
nec  intcrno  sensu  cognosci  potest  d.  53,  s.  4.  Nec 
ipsum  corpus,  praecise  hoc  modo,  etiam  de  poten- 
tia  ahsoluta.  ibid. 

Christi  oculus  in  sacramento  seipsum  videt  per  con- 
comitantiam.  ibid. 

Nulla  cognitio  supernaturalis  abstractiva,  nisi  evidens 
in  testificante,    potest    haberi    de    hoc    mysterio. 

d.  53,  s.  5 

Nec  Angelus,  neque  ulla  creatura  videre  potest  natu- 
rali  virtute  hunc  praesentiae  modum ,  nec  Christum 
sub  illo.  ibid. 

Est  tamen  probabile ,  Angelum  et  animam  separatam 
videre  posse  Christi  animam  in  Eucharistia,  non 
viso  corpore,  nec  unione  ad  corpus.  ibid. 

Nullus  Angelus  per  speciem  infusam,  quam  habet  cor- 
poris  Christi  Domini,  cognoscit,  quod  in  Eucharistia 
sit;  amissa  tamen  naturali,  et  preesentia  sacramen- 
tali  conservata,  cognosceret  Angelus  Christum  exis- 
tere,  non  ubi  existat.  ibid. 

PR^DICATA,  QU^E  DICUNTUR  DE  CHRISTO  IN  EUCHARISTIA. 

Omnia  praedicata,  quaeChristo  secundum  se  conveniunt, 

de  illo  dicuntur,  prout  in  Eucharistia.  d.  47,  s.  4 
Non  vero,  quae  modum  existendi  localiter  significant, 

sed   quee   indicant  modum    sacramentalem.    ibid. 

Item,    quo3  praesentiam  realem,  et  unionem,  vel 

prossentiam  cum  speciebus  important.  ibid. 

Speciebus  circulariter  motis,  probabile  est,  Christum 

non  mutari.  ibid. 

Nec  dicitur  corrumpi,  aut  in  aliam  substantiam  con. 

verti,  corruptis  aut  conversis  speciebus.  ibid. 

Adverbia  localia,  et  nomina  propinquitatem ,  vel  dis- 

tantiam  significantia,  de  Christo  dicuntur.  ibid. 

Christus  a  seipso  non  distat,  secus  praesentiae  inter 

se.  ibid. 

Mutationes,  quae  circa  species  fiunt,  si  aliquo  modo 

transeant  ad  Christum,  illi  proprie  tribuuntur.  ibid. 
Alioqui  vel  nullo  modo,  sed  solum  metaphorice,  ibid. 

Ut  frangi,  videri,  tangi,  misceri.  ibid. 

Hoc  album  est  corpus  Christi,  si  pronomen  designet 

subjectum  albedinis,  est  falsa ,  si    contentum   sub 

albedine ,  vera  est.  ibid. 

Corpus  Christi,   prout  sic,  vere  dicitur  sensibile  et 

tangibile,  quoad  proprietates  corporis,  non  quoad 

modum  existendi.  ibid. 

Propositiones  significantes  successionem  terminorum, 

vel  transitum  unius  in   alium,   vere   dicuntur    de 

Christo,  ratione  transubstantiationis.  d.  50,  s.  5 

APPARITIONES   CHRISTI  1N  EUCHARISTIA. 

Negari  non  potest,  plures  hujnsmodi  apparitiones 
propter  varios  fines  esse  factas.  d.  55,  s.  1 

In  apparitionibus  factis  ad  confirmandam  fidem  pree- 
sentiae,  quae  jam  praeteriit,  Christus  non  manet  sub 
speciebus.  ibid. 

lnterdum  apparitio  fit,  per  solam  potentioe  immutatio- 
nem,  absque  falsitate.  ibid.  Et  tunc  non  amittit 
Christus  praesentiarn  suam.  ibid. 

Interdum  vero  apparitio  est  per  realem  immutationem 
specierum,  quce  si  tanta  sit,  ut  ad  corrumpendum 
panem    sufficeret,     amittitur     Christi     praesentia. 

d.  55,  s.  3 


Quod  apparct  non  est  vere  caro  aut  sanguis,  sed  figu- 
ra,  et  color  ipsis  speciebus  inhssrens.        d.  55,  s.  2 

Et  specios  sic  affeclce  sa?pe  diuturno  tempore  conser- 
vantur,  forte  miraculose.  d.  55,  s.  4 

Quousque  appareant  corruptionis  signa,  ut  verce  spe- 
cies  Christum  continentes  vencrandae  ,  postea  ut 
vestigium  tantum  Christi.  ibid. 

Hce  species,  quamdiu  apparitiones  durant,  conser- 
vandee,  si  vero  ad  priorem  redeant  formam,  con- 
sumi  poterunt.  ibid. 

Si  mutatio  accidit  in  Missa  post  consecrationem 
utriusque  speciei ,  non  tenetur  sacerdos  in  aliis  ite- 
rtun  consecrare,  potest  tamen,  et  recte  faciet,  si 
consecret.  d.  55,  s.  4 

Adoratio  harum  rerum  non  sistit  in  re  quae  apparet, 
sed  per  illam  transit  ad  Christi  corpus.  ibid. 

IN  TRIDUO  CHRISTUS  SUB  EUCHARISTIA. 

Ejus  corpus  capax  fuit  preesentise  sacramentalis,  quod 
si  de  facto  tunc  consecraretur,  sub  speciebus  con- 
stitueretnr  mortuum.  d.  48,  s.  2,  et  d.  51,  s.  4 

Totus  sanguis,  tam  qui  effusus  in  passione,  quam  alius, 
si  in  corpore  remansisset,  poneretur  in  triduo  ex  vi 
verborum  sub  speciebus  vini.  d.  51,  s.  3 

Quod  si  nil  sanguinis  in  corpore  remansisset,  nec 
Christi  corpus  sub  speciebus  vini,  nec  sanguis  sub 
speciebus  panis,  etiam  per  concomitantiam  pone- 
retur.  ibid. 

CULTUS  CHRISTI  IN  EUCHARISTIA. 

Non  minus  in  Eucharistia  venerandus,  quam  si  in 
propria  videretur  specie.  d.  65,  s.  1 


CIRCUMCISIO. 

Cur  vocetur  carnalis. 

Est  figura  baptismi,  ibid.  latius. 

INSTITUTIO. 


d.  5.  s.  1. 
q.  70,  a.  1 


Cur  instituta,  et  an  propter  peccatum  originale  tollen- 

dum,  d.  5,  s.  1.  Et  quomodo  in  hoc  a  baptismo  dif- 

ferat.  ibid. 

Dataplus  400  anni  ante  Moysen,  et  cur.        q.  70,  a.  2 

Convenienter  pro  solis  masculis  instituta.  ibid. 

ESSENTIA  ET  EFFECTUS. 

Verum  sacramentum  antiquae  legis ,  primo  et  per  se 
gratiam  futuram,  consequenter  vero  praesentem , 
queein  eo  dabatur,  significans.  d.  5,  s.  1 

Etiamsi  ante  legem  veterem  sit  instituta ,  ejus  fuit  sa- 
cramentum.  ibid. 

Non  iteranda  :  etiamsi  absque  debita  intentione  fieret. 

d.  10,  s.  1 

Non  erat  causa  physica  gratiae,  quae  in  ipsa  dabatur. 

ibid. 

Nec  proprie  eam  dabat  ex  opere  operato,  licet  daretur 
parvulis,  quibus  peccatum  originale  remittebatur. 

ibid. 

Adulti  non  consequebantur  majorem  gratiam  in  cir- 
cumcisione,  quam  per  contritionem ,  quee  illis  erat 
necessaria.  d.  10,  s.  2 

Idem  erat  in  sacramento  legis  naturae,  eisdem  locis 
citatis. 

Circumcisio  ut  verum  sacramentum  in  remedium  ori- 
ginalis,  potuit  esse  in  usu  omnium  gentium,  licet 
non  se  obligarent  Judaicae  legi.  d.  49,  s.  3 


RITUS. 

Cur  in  ea  corporis  parte  fieret. 


q.  70,  a.  3 

Non  ex  prsecepto  debebatfieri  cultro  lapideo.  q.  70,  a.  3 
Nec  templum,  nec  alium  locum  habebat  designatum , 

ut  in  eo  fieret.  d.  30,  s.  1 

Danda  erat  octavo  die ,  et  antea  data  non  fuisset  sa- 

cramentum.  d.  5,  s.  1,  et  q.  70,  a.  3 

Poterat  tamen  ex  justa  causa  ultra  octavum  diem  dif- 

ferri,  q.  70,  a.  3,  ut  in  deserto.  d.  5,  s.  1 

Cur  octavadiesad  circumcisionem  designata.  q.  70,  a.  3 
Ritus  imponendi  nomen  in  circumcisione.  ihid. 

Significatio  sacramentalis  circurncisionis,,  nempe  abla- 

tio  originalis  peccati,  optime  cum  ejus  ritu  qua- 

drat.  d.  5,  s.  1 


Nullus  specialiter  designatur  in  lege,  sed  poterat  esse 
quandoque  vir,  quandoque  femina,  imo  probabile 
est,'  adultum    potuisse    circumcidere    se    ipsum. 

d.  30,  s.  1 

Infidelis  poterat  esse  minister  circumcisionis.        ibid, 

PR.ECEPTUM. 

Fuisse  necessariam  ex  preecepto  adultis,  infantibus 
vero  necessitate  medii,  probabilius  est.      d    5,  s.  1 

Cur  hoc  preeceptum  non  fuerit  scriptum  a  principio, 
q.  70,  a.  2.  Nec  pro  omnibus  gentibus,  sed  certo 
populo  datum.  ibid. 

Hoc  prasceptum  obligavit  Abraham  ad  circumciden- 
dum  Ismael.  An  vero  teneretur,  Ismaele  renuente, 
incertum.  ibid. 

Et  ad  circumcidendos  omnes  infantes,  sive  servos, 
sive  liberos,  qui  sub  ejus  potestate  erant.        ,  ibid. 

Non  vero  adultos  famulos,  vel  mercenanos,  vel  servos, 
sine  proprio  eorum  consensu,  nec  infantes  servos 
sub  cura  parentum  existentes.  ibid. 

Gentiles,  qui  ritu  Judaico  cireumcidebantur,  quomodo 
tenerentur  circumcidere  filios.  ibid. 

DURATIO. 

An  post  Christi  mortem  utilis  aliquando  fuerit,  et 
quamdiu.  d.  5,   s.l,  et  d.  26,  s.  3 


Ad  cognoscendum  totum,  non  sufficit  coguoscere 
partes,  nisi  adsit  species,  quee  harum  inter  se  unio- 
nem  reprsesentet.  d.  53,  s.  5 

COMMEMORATIO. 

Pro  vivis  et  pro  defunctis  in  Missa.  Vide  verbum 
Missa,  versiculo  Ccereuionioe. 

COMPOSITIO. 

An  sit,  qualis,  et  ex  quibus  rebus,  in  sacramentis,  vide 
verbum  Sacramentum,  et  Sacramenta  novee  legis,  in 
§  Essentia,  Materia  et  Forma. 

COMMUNICATIO  IDIOMATUM. 

Non  est  inter  partes  et  abstracta.  d.  46,  s.  4 

COMMUNIO. 

Varia  hujus  vocis  significationes.  q.  73,  a.  4 

Communio   laica  et  clericalis  quid  sint ,  et  in    quo 

distinguantur.  ibid. 

Communio  peregrina  quid.  ibid. 

Vide  Eucharistiee  usus  et  sumptio,  et  verbum  Miss., 

§  Essentia. 

CONCILIUM. 

Concilium  generale,  sine  auctoritate  Pontificis  et  con- 


gregantis  et  confirmantis ,  nil  potest  statuere ,  uni- 

versam  Ecclesiam  obligans.  d.  27,  s.  2 

Auctoritas  negativa  Conciliorum  quando  faciat  argu- 

mentum  probabile.  d.  40,  s.  2 

CONCOMITANTIA. 

Quee  adaequata  unione  uniuntur,  necessario  sese  comi- 

tantur.  q.  76,  a.  2 

Quee  realiter  sunt  nnita,  non  possunt  non  se  comitari, 

nisi  priventur  unione.  ibid. 

Quid  sit,  aliquid  per  concomitantiam  poni  in  sacra- 

mento,  quid  ex  vi  verborum.  ibid. 

Localis  continentia  per  se  sola  non  sufficit  ad  conco- 

mitantiam.  d.  51,  s.  4 

Quee  concomitanter  ponunlur  sub  aliqua  ex  speciebus 

sacramentalibus ,  per  quam  actionem  constituantur. 

ibid. 

CONDENSATIO. 

Probabilius  est,  per  condensationem  non  amitti  quan- 
titatem.  d.  47,  s.  3 


Quee,  et  qualis  conditio  apposita  intentioni  ministri, 
destruat  sacramentum.  Vide  verbum  Sacramentum, 
et  Sacramenta  novee  legis,  et  verb.  Eucharistia,  et 
Baptismus  in  §  Minister. 

CONFESSIONIS  SACRAMENTUM. 

Confessionis  sacramentum  quomodo  verbis  et  rebus, 

utmateria  et  forma  constet.  d.  2,  s.  1 

Ex  illis  verbis  Joan.   20  :   Quorum  remiseritis  pec- 

cata,  etc,  colligitur  materia  et  forma  hujus  sacra- 

menti.  d.  2,  s.  3 

Ad  formam  confessionis  requiruntur  verba  in  rigore 

et  proprietate.  d.  2,  s.  5 

Omuibus  adultis,  qui  post  baptismum  mortaliter  pec- 

cavere,  necessaria  est  confessio  necessitate  preecepti 

et  medii.  d.  6,  s.  1 

Per  se  primo  instituta  ad  dandam  primam  gratiam, 

d.  7,  s.  1.  Sed  non  simpliciter  primam.  d.  7,  s.  3 
Preeter  hanc  autem,  credibile  est  dare  specialia  auxi- 

lia  ad  detestanda  peccata.  ibid. 

Ministrare  hoc  sacramentum  in  mortali,  ex  quaeumque 

necessitate,  mortale  est.  d.  16,  s.  4 

Tenetur  minister  diligenter  examinare  dispositionem 

accedentis  ad  sacramentum.  d.  18,  s.  2 

Peccata  ante  baptismum  commissa  non  possunt  esse 

materia  hujus  sacramenti.  d.  28,  s.  5 

Confessio  non  sacramentalis  nunquam  est  hotnini  ne- 

cessaria,  aut  preecepta.  ibid. 

Omnia  peccata  venialia  remittit  non  ponenti  obicem  , 

quantumvis  minister  aliud  intendat.  d.  43,  s.  6 

Sigillum  confessionis,  non  solum  respectu  aliorum, 

sed  etiam  ipsius  pcenitentis  obligat,   et  quomodo. 

d.  67,  s.  3 
Denegare  aliquid  extra  confessionem  ex  scientia  in 

confessione  comparata,  secluso  periculo,    non  est 

contra  rationem  sigilli.  ibid. 

An  hoc  sacramentum  esset  in  statu  innocentiae.  Vide 

Status  innocentise. 

CONFIRMATIONIS  SACRAMENTUM. 

ESSENTIA. 

Est  speciale  sacramentum,  a  reliquis  condistinctum. 

d.  32,  s.  1.  Tres  definitiones  ejus.  q.  72,  a.  4 

Est  sacramentum  vivorum.  d.  34,  s.  2 

Confirmatio    actus    Ordinis    est,    uon   jurisdictionis. 

d.  3G,  s.  3 
Cur  uonfueritaliqua  cjus  figurainlege  veteri.  d.  5,  s.  1 
Non  potcst  iterari  in  codem  snbjecto.  d.  34,  s.  1 

INSTITUTIO. 

A  Christo  immediale  institutum  nocte  ecenee  quoad 
aliqua  et  perfectc  post  resurrcetionem,  in  illis  ver- 
bis,  Accipite  Spiritum  Sanctum,  Joan.  20.  d.  32,  s.  2 

Ad  danda  specialiora  auxilia  gratiee  ad  fidem  profiten- 
dam  institutum,  et  ad  eonsignandum  nos  militari 
cbaractere  Christi.  d.  11,  s.  1 


Materia  remota  et  omnino  necessaria,  est  ehrisma,  ex 

oleo  et  balsamo  confectum,  d.  33,  s.  1,  ex  Christi 

institutione.  ibicl. 

Qui  solo  oleo  ungeretur,  iterum  confirmandus,  saltem 

sub  couditione.  ihid. 

Balsamum  ex  India  delatum,  quamvis  forte  differret 

specie  a  Syriaco,  sufficiens  materia.  ibid. 

Non  singuloe  partes  olei  debent  esse    cum  balsamo 

substautialiter  rnistae.  ibid. 

Chrisma,  si  omnino  amisit  balsamifragrantiam,  maxime 

dubia  materia.  ibid. 

Ex  jure   divino  requiritur  materia  proeconsecrata  ab 

Episeopo,  licet  ritus  consecrationis  ab  Ecclesia  de- 

terminetur.  d.  33,  s.  2 

Nec  refert,  quod  Episcopus  hsereticus  vel  schismaticus 

sit.  d.  33,  s.  3 

Uuctio   chrismatis  est  materia  proxima  hujus  sacra- 

menti.  ib  id. 

De  cujus  necessitate  est  fieri  iu  figuram  crucis,  ibid. 

in  ea  quantitate  quee  satis  sit  ad  imprimendum  cru- 

cis  signum.  ibid. 

Et  iu  froute  confirmati.   ibid.  Pollice  Episcopi,  quod 

est  de  necessitate  prsecepti    et  probabile  est,  esse 

essentiale.  ibid. 

Et  debet  fieri  pollice  dextro,  sed  licet,  alio  fiat,  sulfi- 

ciet.  ibid. 

Probabile  est  Apostolos  non  usos  fuisse  hac  materia, 

oppositum  tamen  probabilius.  d.  33,  s.  4 

FORMA. 

Signo  te  signo  erucis,  et  confirmo  te  chrismate  salutis 
in  nomine  Patris,  et  Filii,  et  Spiritus  Sancti  forma 
hujus  sacramenli.  d.  33,  s.  4  et  5 

Singula  verba,  et  expressa  invocatio  Trinitatis,  sunt 
de  essentia  formee.  d.  33,  s.  5 

Non  debet  fieri  verbis  deprecativis,  sed  indicutivis  aut 
imperativis.  ibid. 

Apostoli  hac  forma  utebautur,  quoad  substautialem 
sensum.  ibid. 

EFFECTUS. 

lmprimit  characterem  realiter  et  specifice  a  baptismali 

distinctum,  magisque  accedentem  ad  rationem  po- 

tentiee  activae,  quam  passivee.  d.  11,  s.  1,  et  d.  34,  s.  1 
Datur  hic    character  ut  miiitare  signum,  quo  consi- 

gnamur  ad  pugnandum  pro  Christi  fide.  d.  34,  s.  1 
Satis  probabile  est,  majorem  gratiam  conferre  quam 

baptismum.  d.  34,  s.  2 

Propriam  sacramentalem  gratiam  confert,  et  in  quo 

heec  consistat.  ibid. 

Quando  eam  conferat.  ibid. 

Per  se  primo  non  dat  primam  gratiam,  sed  auget  et 

roborat.  ibid. 

Potest  hic  effectus  obice  impediri,  sed  redit,  recedente 

fictione.  ibid. 


WSPOSITIO. 


Ex  natura  rei  prrerequiritur  prima  gratia.  d.  27,  s.  2 
Et  in  liis,  qui  non  amisnrunt  baptismalem ,  hoec  sola 

est  sufficions  dispositio.  ibid. 

Gratioe  effectus  per  mortale  peccatum  impeditur,  non 

vero  characlcr.  ibid. 

Iu  mortali  existens  indiget  contrilione,  non  confessione 

nisi  ex  consilio.  ibid. 

Non  tamen  sufficit  altritio  cognita,   nisi  adjungalur 

confessio.  ibid. 

Altritio  existimata  contritio  ex  ignorantia  invincibiLi, 

sufliciens  dispositio.  ibid. 

Sine   attritione    vera,   non    sufficit    existimatio  sola, 

quantumvis  invincibilis.  ibid. 


Omnis    baptizatus,    sine  ulla  aetatuni,  sexuum,    aut 

statuum  distinctione,   est  capax  hujus  sacramenti. 

d.  27,  s.s2  et  3 
Expedit  tamen  non  dari  ante  usum  rationis,  regula- 

riter  usque  ad  septennium.  d.  27,  s.  2 

Qui  aliquando  ratione  usi  sunt,  nisi  probetur,  in  statu 

peccati  in  amentiam  incidisse,   confirmandi  sunt. 

d.  27,  s.  3 
Qui  sunt  in  articulo  mortis  confirmandi  sunt,  licet  eis 

non  sit  simpliciter  necessarium.  ibid. 

MINISTER  CONFIRMATIONIS. 

Quilibet    Episcopus ,    sive    hsereticus ,   sive    excom- 

municatus,    sufficiens    rninister;  quod    si    alienas 

oves    confirmet,   factum   tenet,   licet  ipse  peccet. 

d.  26,  s.  3,  d.  27,  s.  1  et  3 

Solus  Episcopus  ordinarius  minister,  imo  necessarius 
necessitate  praecepti  et  sacramenti.  d.  26,  s.  2 

Potest  Summus  Pontifex  (non  autem  alius  inferior)  ad  ho  c 
delegare  simplicem  sacerdotem.  ibid.  et  q.  69,  a.  3 

Nec  cessat  hoec  concessio  morte  Pontificis,  nec  causa 
cessante,  si  absolute  concessa  sit,  potest  tamen  re- 
vocari.  d.  28,  s.  1 

Papa  electus,  uondum  consecratus  Episcopus,  potest 
hanc  facultatem  concedere,  imo  et  secum  ipse,  si 
sacerdos  sit,  dispensare.  ibid. 

PR.ECEPTUM. 

Nullum  est  obligans  per  se  ad  suscipiendam  confirma- 
tionem.  d.  6,  s.  1 

Tenentur  Episcopi  sub  mortali,  rite  celebrare  hoc  sa- 
cramentum  aliquoties  opportunis  temporibus  in  sua 
dicecesi.  d.  38,  s.  1 

Graviter  peccat  Episcopus  chrismate  veteri  utendo, 
siue  gravi  necessitate.  d.  38.  s.  2 

Episcopus  qui  bis  dat  hoc  sacramentum,  graviter  pec- 
cat,  non  tamen  manet  irregularis;  simiiiter  et  qui 
recipit.  d.  38,  s.  1 

CEREMONIA. 

Balsami  beuedictio  couvenienter  fit  per  figuram  cru- 
cis,  d.  37,  s.  1.  Et  ibi  consequenter  de  aliis  cceremo- 
niis,  quee  in  conficiendo  chrismate  servantur. 

Chrismatis  salutatio,  adoratioquaedamrespectiva.  ibid. 

Ubi  deest  Episcopus,  chrisma  aliunde  deportandum. 

ibid. 

Non  est  aliquod  tempus  designandum  ad  ministrandum 
hoc  sacramentum.  d.  37,  s.  2 

lmo  nec  locus ,  licet  quoad  fieri  possit  in  Ecclesia  sit 
ministrandum.  ibid. 

Vestibus  sacris  indutus  debet  Episcopus  miuistrare. 

ibid. 

Ex  sola  decentia,  tenentur  coufirmans  et  confirmatus, 
jejuni  accedere.  d.  37,  s.  2 

Ligatio  frontis  confirmati  vitta  linea  non  praetermit- 
tenda.  ibid- 

Confirmatus  cur  ceedatur  alapa.  ibid. 

Omissio  hujus  ceereinonice  non  est  mortale.  ibid. 

CONSCIENTIA. 

Habere  conscientiam  peccati  niortalis,  est  recognos- 
cere  hominem  nondum  sibi  peccatum  dimissum. 

d.  28,  s.  2 

Accedcre  ad  Eucharistiam  cum  conscientia  peccati 
mortalis  sine  preeuiissa  confessione,  quando  et  quo- 
modo  liceat. 

Vide  verbum  Eucharistia,  §  Dispositiones. 

CONSECRATIO. 

Licet  fiat  a  sacerdote  heeretico,  ved  degradato,  vel 

quacumque  ratione  prohibito,  valida  est.  d.  36,  s.  3 
Ut  supponit  pro  transubstantiativa  actione,  non  est 

sacramentum,  nec  pars  ejus,  sed  via  tantum  ad  illud. 

d.  42,  s.  1 
Prolatio  verborum  consecrationis  non  est  actio  con- 

versiva  panis  in  corpus  Ghristi.  d.  50,  s.  2 

Consecratio  sufficiens  actio,  ut  possit  in  ea  solum  sa- 

crificium  consistere.  d.  75,  s.  5 

In  consecratione  cujuslibet  speciei  seorsum,  potuisset 

essentia  sacrificii  consistere.  d.  75,  s.  6.  Vide  verb. 

Eucharistia,  §  Forma  et  §  Efficacia. 

CONSERVATIO  et  CONSERVARE. 

Conservatio  rei  et  ejus  productio  quandoque  eadem  , 

quandoque  diversa  actio  est.  d.  9,  s.  2 

Conservari  potest  aliqua  res  nova  actione  absque  ces- 

satione  prioris  qua  conservabatur.  d.  49,  s.  1 

Unaqueeque  res,  ut  conservetursinesuonaturalimodo, 

indiget  majori  influxu  causse  agentis,  d.  50,  s.  4. 

Vide  verbum  Deus. 

CONSTANTINUS. 

Roniee  a  Sylvestro  baptizatus  et  divinitus  a  lepra  mun- 
datus.  q-  76,  a.  6 

CONTACTUS. 

Non  invenitur  proprie,  nisi  inter  res  extensas  in  or- 
dine  ad  locum.  d.  47,  s.  4 

Quomodo  Christus  possit  contingi  in  Eucharistia. 
Vide  Christus  in  Eucharistia,  §  Quee  de  ipso  preedi- 
cata  dicantur. 

CONTRITIO. 

Contritionis  actus  pars  est  materiee  sacramenti  pceni- 

tentiee.  d.  2,  s.  1 

Non  semper  necessaria,  ut  sacramenta  effectum  sor- 

tiantur.  d.  7,  s.  4 

Semper    est  homini    possibilis    cum    divina    gratia. 

d.  62,  s.  1 
Ad  quee  sacramenta  sit  dispositio.  Videverbum  Sacra- 

mentum  et  Sacramenta  novee  legis ,  et  in  quolibet 

sacramento  particulari,  §  Dispositio. 

CONVERSIO. 

Transitum  unius  rei  in  aliam  significat.        d.  50,  s.  2 

Requirit  duas  res  positivas,  ut  terminus  a  quo,  et  ad 

quem.   ibid.  Unde  necesse  est,  ut  unus  terminus 

desinat,  alter  aliquo  modo  incipiat.  ibid. 

Conversiones  naturales  et  supernaturales  in  modo  dif- 

ferunt.  ibid. 


Omnis  conversio  requirit,  ut  minimum,  unam  realem 
actionem ,    et    duas    quasi    mutationes    partiales. 

d.  50,  s.  2 

Si  conversio  substantialis  sit,  oportet,  ut  terminus  a 
quo  et  ad  quem  substantialiter  mutentur.  ibid. 

Necessaria  etiam  est  connexio  inter  utriusque  termini 
mutationes,  ita  ut  una  quodammodo  sequatur  ex 
alia.  ibid. 

Qui  ordo  non  semper  fundatur  in  formali  repugnantia 
terminorum,  sed  etiam  in  intentione,  vel  in  limitata 
vi  agentis.  d.  50,  s.  8 

Hi  termini  tertium  aliquod  requirunt,  circa  quod  ver- 
sentur.  ibid. 

Quale  hoc  sit,  in  formali,  vel  in  sacramentali  conver- 
sione.  ibid. 

Dummodo  substantia  desinat,  etsi  per  actionem  acci- 
dentalem ,    substantialis    conversio   perfici   potest. 

ibid. 

Conversio  formalis  vel  materialis  nec  inter  res  sim- 
plices  esse  potest,  neque  inter  simplicem  et  compo- 
sitam.  d.  50,  s.  10 

Formalis  conversio  non  est  nisi  inter  formas  inter  se 
pugnantes  et  habentes  commune  subjectum  saltem 
per  potentiam  obedientialem.  ibid. 

Queelibet  res  existens  sub  accidentibus  realiter  distinc- 
tis,  et  ab  illis  dependens,  potest  converti  in  aliaui, 
quee  sub  eisdem  accidentibus  constituatur.        ibid. 

Res  quee  omnino  etiam  quoad  accidentia  destruitur, 
non  potest  dici  in  aliam  converti.  ibid. 

Omnis  creatura  potest  in  aliam  converti  aliquo  modo. 

ibid. 

Deus  vero  nec  potest  converti  in  creaturam,  nec  e 
converso.  ibid. 

Conversio  licet  relationem  fundare  possii,  non  tamen 
est  relatio.  d.  50,  s.  2 

Vide  verbum  Transubstantiatio. 

CORPUS. 

Duo  corpora  quanta  nequeunt  naturaliter  penetrari. 
d.  48,  s.  l.Unum  corpus,  unica  preesentia,  unum 
locum  occupat  naturaliter.  d.  48,  s.  3 

ldem  corpus  simul  esse  potestin  duplicilocodistante, 
per  diversas  prcesentias  sacramentales  vel  quantita- 
tivas.  d.  48,  s.  4 

Corpora,  cum  penelrantur,  non  amittunt  propriam 
quantitatem  nec  localem  extensionem.  ibid. 

Corpus  per  omnia  mundi  loca  replicatum  non  esset 
ubique.  Neque,  si  esset  preesens  omnibus  spatiis 
creatis,  in  infinitum,  propterea  immensum  esset. 

ibid. 

Deus  potest  pluries  idem  corpus  constituere  in  eodem 
spatio,  d.  48,  s.  4.  Et  pouere  corpus  quantum  sub 
indivisibili.  d.  52,  s.  3 

Corpus  existens  in  duobus  locis  singulis  est  eequale, 
d.  48,  s.   4,  et  utrique   simul  quoad  preesentiam. 

d.  52,  s.  2 

Debetque  necessario  habere  varietatem  in  accidentibus 
importantibus  habitudiuem  ad  locum.      d.  48.  s.  5 

Et  potest  habere  in  aliis.  ibid. 

Licet  hoc  non  sit  connaturale.  ibid. 

Si  in  uno  loco  alteretur,  non  necessario  alteratur  in 
alio,  virtute  agentis  naturalis,  d.  48,  s.  6.  Quod  de 
aliis  mutationibus  declaratur.  ibid. 

In  omnibus  autem  his  mutationibus  Deus  suppleret 
effectum  causce  secundee,utfierentinalioloco.  ibid. 

Corpus  mortuum  suam  etiam  partium  integritatem 
exigit.  d.  51,  s.  3 

Idem  corpus  non  potest  seipsum  contingere.  d.  53,  s.  1 

Forma  corporis  humani  organici  abslrahit  ab  anima  et 

a  forma  cadaveris.  d.  51,  s.  2 

Duplicem  liabet  organizationem  secundum  duplicem 

slatum ,    perfectionis ,     seilieet,    et    corruptionis. 

d.  51,  s.  2 
Vivum  et  mortuum  in  ratione  humani  corporis  uni- 

voce  conveniunt.  d.  51,  s.  4 

Duplex  illi  organizatio  debetur,  substantialis  nempe 

et    accidcntalis,  quse  tantum  est   proprietas  ejus. 

d.  51,  s.  5 
Vide  Christi  corpus  in  Eucharistia- 

CREATURA,  CREATIO,  ET  CREARE. 

Emanatio  a  Deo  per  modum  creationis  non  prascedit 
ordine  naturea  in  omni  forma  ante  aclionem  causse 
secundae,  nec  in  omnibus  formis  creatis  includitur 
dependentiaa  Deo  per  modum  creationis.  d.  9,  s.  1 

Creatio  pro  signo  quo  prEeintelligitur  termino  ,  non 
est  in  aliquo  tanquam  subjecto.  d.  50,  s.  5 

Probabilius  est  creationem  substantiae  non  esse  de 
preedicaruento  actionis,  sed  substantialem  modum 
ad  substautise  preedicamentum  redactum.  ibid. 

Creatio  passiva  in  ipsa  creatura  existit.  ibid. 

Creatura  potest  assumi  ut  instrumentum   creationis. 

d.  61,  s.  1 

CULTER. 

Culter  quo  fiebat  circumcisio.  Vide  verbum  Circum- 
cisio,  §  Materia  et  Ritus. 

CULTUS  ET  COLERE. 

Ratio  cultus  externi  Dei,  latius  patet  ratione  sacra- 
menti,  ab  eaque  longe  differt.  d.  3,  s.  1 

Cultus  Dei  externus,  sive  a  Deo  institutus,  sive  ab 
Ecclesia,  vel  a  privata  persona  prudenter  intro- 
ductus,  licitus  est.  d.  15,  s.  2 

Cultus  Christi  in  Eucharistia.  Vide  Christus  in  Eucha- 
ristia.  §  Christi  cultus,  vide  etiam  verbum  Adoratio, 
et  verbum  Eucharistia,  §  Species  sacramentales. 


corrnmpuntur,  non  possunt  effective  concurrere  ad 

generationem.  d.  8,  s.  2 

Dispositio  moralis  non  petit  csse  in  eodem  immediato 

subjecto,  in  quo  est  forma.  d.  11,  s.  4 

Quae  dispositiones  ad  sacramentum  in  genere,  et  ad 

quodlibet  in  particulari.  Vide  in  genere,  et  in  sin- 

gulis,  §  Dispositio. 

DISTANTIA. 

Duplex,  alia  localis,  alia  quantitativa,  quidque  utraque 
sit.  d.  48,  s.  1 

Non  attenditur  proprie  secundum  entitatem,  sed  se- 
cundum  locum.  d.  48,  s.  4 

DISTINCTIO. 

Proeter  res  inter  quas  versatur,  solum  addit  negatio- 
nem.  d.  48,  s.  1 

DOMINUS. 

Suo  arbitrio  potest  separare  filium  servum  a  patre 
servo.  d.  25,  s.  4 

Imo  ex  intentione  baptizandi  filium  a  patre  separatum, 
patrem  vendere  potest.  ibid. 


An  possit  ministrare  aut  recipere  sacramentum.  Vide 
Sacramentum  novas  legis,  §  Minister. 


Non  accepit  a  Christo  potestatem  excellentise  supra 
sacramenta,  sed  ministerialem  tantum.        d.  2,  s.  6 

Specialem  potestatem  habet  in  dsemones.    d.  15,  s.  4 

Licite  potest  privare  aliquem  viatico  in  articulo  mortis. 

d.  69,  s.  3 

Non  potest  dispensare  in  his  quaa  sunt  de  jure  divino. 

d.  43,  s.  4 

De  potestate  Ecclesise  circa  varias  res.  Vide  Baptismus, 
§  Prgeceptum.  Verbum  Catechumenus. 

Ecclesia  ut  templum.  Vide  verbum  Missa,  §  Ubi  cele- 
branda. 


Potestas  ad  expellendos  deemones.  Vide  verbum  Sa- 
cramentalia. 

DEUS. 

Sua  naturali  immensitate  est  preesens  rebus  omnibus 
et  spatiis  imaginariis.  d.  48,  s.  2 

Potest  eumdem  effectum  perduas  totales  actiones,  nu- 
meroque  diversas,  simul  producere.  d.  49,  s.  1 

Potest  rem  quam  creavit  annihilare  ,  et  postea  alia 
distincta  actione  reproducere  eamdem.  ibid. 


An  peccet,  officium  suum  in  mortali  exercendo.  Vide 
Sacramentum  in  communi,  §  Minister.  Vide  etiam 
Sacramentum  novse  legis,  Eucharistia,  Baptismus,  in 
§  Minister. 


Dies  cseremoniales  Hebrseoruni  a  vespera  usque  ad 
vesperam  incipiunt,  et  in  quolibet  duse  vesperse  nu- 
merantur.  d.  41,  s.  1 

Dies  festi  peculiares  quibus  modis  possint  institui. 
d.  88,  s.  5.  Dies  azymorum.  Vide  Azyma,  et  Azymo- 
rum  dies. 

DISPOSITIO. 

Dispositiones  manent  in  instanti  generationis,  si  autem 


Idem  effectus  a  duabus  causis  totalibus  simul  potest 
produci  supernaturaliter,  et  duplici  actione  totali 
conservari,  d.  49,  s.  1 

Effectus  sacramentorum  in  communi,  et  cujuslibet  in 
particulari.  Vide  in  genere,  et  in  singulis.  Effectus 
Missse.  Vide  verbum  Missa,  §  Effectus. 


Privati  Episcopi  possunt  ritus  et  cseremonias  pro  sua 

diceeesi  instituere.  d.  15,  s.  3 

In  aliena  dicecesi  absque  licentia  proprii    Episcopi 

ordinans,  peccat.  d.  16,  s.  3 

Existens  in  mortali  non  peccat  mortaliter,  corrigendo 

subditum.  ibid. 

Dignitas  Episcopi  distincta  est  a  dignitate  presbyteri. 

d.  36,  s.  1 
Vide  verbum  Sacramentalia,  Sacramentum  confirma- 

tionis,  §  Materia    et  Minister,  et   verbum   Missa, 

§  Ubi  celebranda. 

EUCHARISTLE  SACRAMENTUM. 

NOMEN. 

Eucharistiae  nomen,  sacramentum  novee  legis  sub  spe- 

ciebus  panis  et  vini  significat.  d.  39,  s.  1 

Propria  ejus  significatio  et  etymologia.         q.  83,  a.  1 

Propria  pro  corpore  Christi  sub  speciebus,  interdum 
pro    illis   tautum,    vel  corpore    tantum   supponit. 

d.  42,  s.  4 

INSTITUTIO. 

Quam  expedieus   in    spiritualem   cibum    animarum. 

q.  74,  a.  5 

Non  per  se  ad  remissionem  originalis  vel  mortalis,  nec 
ad  primam  gratiam  dandam  institutum.    d.  63,  s.  1 

et  d.  38,  s.  1 

Non  oportuit  ante  incarnationem  institui,  bene  tamen 
ante  passionem  et  ejus  ingressum.  d.  41,  s.  5 

ln  nocte  ccense,  inchoato  ultimo  anno  vitse  Christi,  qui 
fuit  34,  primo  mense,  Martii  14  luna,  ad  ultimam 
vesperam,  1  vel  2  hora  noctis  institutum.   d.  41,  s.  5 

et  q.  41,  a.  5 

Et  post  lotionem  pedum  finita  ccena  legali,  necdum 
incepta  usuali,  prsesente  Juda,  et  antequam  illi  da- 
retur  buccella  panis,  simul  utraque  specie  insti- 
tutum.  d.  41,  s.  2 

Quam  -convenienter  sub  reali  Christi  prsesentia  insti- 
tutum,  ex  collatione  cum  incarnatione  ostenditur. 

d.  46,  s.  7 

Et  ex  convenientia  ad  varia  attributa  divina  osten- 
denda,  nostrasque  virtutes  confirmandas.  ibid. 

DIGNITAS  ET  CULTUS. 

Omnia  sacramenta  excellit  in  dignitate.        q.  65,  a.  2 

et  d.  39,  s.  2 
Semper  illi  exhibita  adoratio.  d.  46,  s.  6 

Varise  Ecclesise   consuetudines  et  sanctiones  de  tali 

cultu.  ibid. 

Totum  ut  ex  Christo  et  speciebus  constat  unico  latriee 

actu  adorandum,  d.  65,  s.  1,  quo  Christus  adoretur 

et  coadorentur  species.  d.  65,  s.  2 

Externo  cultu  venerandum,  et  quali.  d.  65,  s.  1 

Sine  conditione  adorandum,nisisit  vehemens  suspicio, 

hostiam  non  esse  consecratam.  d.  65,  s.  2 

Quam  laudabilis  consuetudo  aliquoties   cum  pompa 

deferre  Eucharistiam.  ibid. 

Eucharistiam  non  irreverenter  tractare  omnes  tenen- 

tur  prsecepto  negativo,  positivo  vero  aliquem  hono- 

rem  exhibere,  et  quando  obliget.  ibid. 

Hujus  proecepti  affirmativi  transgressio,  secluso  con- 

temptu,  non  est  mortale,  imo  interdum  posset  nulla 

esse  culpa.  ibid. 

Et  in  peccato  mortali  tangere  Eucharistiam,  non  est 

per  se  mortale.  q.  80,  a.  4 

ESSENTIA  ET  PARTES  INTEGRANTES. 

Verum  sacramentum  unumque  unitate  specificaullima, 
et  a  reliquis  distinctum.  d.  39,  s.  2 

Quam  recte  congruant  species  panis  et  vini,  earumque 
distinctio  ad  significationem  sacramentalem  Eucha- 
ristise.  d.  39,  s.  2  et  d.  43,  s.  1.  Et  quam  analogiam 
habeat  ad  corporalem  cibum.  q.  73,  a.  1 

Totalis  significatio  Eucharistiae  distincta  a  significatio- 
nibus  partium,  licet  ex  illis  composita.      d.  39,  s.  3 

Unitas  numerica  Eucharistiae  ex  physica  unione  spe- 
cierum  non  obstante  diversitate  formarum  conse- 
crationis  sumenda.  ibid. 

Nec  solum  corpus  et  sanguis  Christi,  nec  verba  con- 
secrationis  sunt  iutegre  hoc  sacramentum,  sicut  nec 
species  consecrat&e,  quamvis  ejus  essentiam  intrent, 
sed  compositum  ex  his  et  Christi  corpore.  d.  42,  s.  1 

et  d.  42,  s.  3 

Sumptio  Eucharistise,  nec  est  Eucharistia,  nec  pars 
ejus.  d.  42,  s.  4 

Tres  definitiones  Eucharistise.  ibid. 


Quid  in  hoc  sacramento,  res  tantum,  sacramentum 
tantum,  res  et  sacramentum  simul.  d.  42,  s.  4 

Est  signum  plenum,  rem  quam  significat  in  se  conti- 
nens.  d.  46,  s.  4 

Perficitur  per  veram  conversionem  ,  seu  transubstan- 
tiationem  panis  et  vini  in  corpus  et  sanguinem 
Christi,  nec  aliter  fieri  potest,  supposita  Christi 
institutione.  d.  50,  s.  1  et  d.  50,  s,  2 

MATERIA  EUCHARISTLE. 

Non  est  quoad  maximum  terminata.  q.  75,  a.  2 

Panis  et  vinum  materia  simpliciter  necessaria  ad  con- 
ficiendum  corpus  et  sanguinem  Christi.  ibid. 

Una  prius  alia  consecratur,  licet  nullus  ordo  conco- 
mitantise,  aut  prsecedentise  inter  earum  consecra- 
tiones  sit  de  essentia,  licet  sit  de  prsecepto  juris 
divini,  quo  una  cum  alia  et  panis  prius  consecrari 
jubetur.  d.  43,  s.  2  et  d.  43,  s  3 

Unde  de  illo  prsecepto  constet.  ibid. 

Non  solum  ob  physicam  impotentiam,  sed  etiam  ob 
moralem,  post  unius  speciei  consecrationem  subor- 
lam,    potest   omitti    alterius    speciei    consecratio. 

d.  43,  s.  4 

Probabile  est,  Papam  propter  communem  causam 
posse  dispensare,  probabilius  tamen  oppositum,  et 
propter  particularem  certum,sicut  nec  interpretando 
declarare  aliquando  licere,  ibid. 

Necessaria  est  sensibilis  prsesentia  materi&e  respectu 
ministri,  d.  43,  s.  5,  practice  et  moraliter.         ibid. 

Et  aliquo  modo  esse  coram  illo.  ibid. 

Non  est  necesse  ut  tangi  possit.  ibid. 

Debet  materia  in  particulari  definiri  ex  intentione 
consecrantis,  quam  nec  in  Deum  nec  in  alium  potest 
remittere.  d.  43,  s.  6 

Massa  nondum  cocta,  aut  frumentum  coctum,  aut 
panis  ex  leguminibus  factus,  non  sunt  sufficiens 
materia  hujus  sacramenti.    d.  44,  s.  2  et  d.  44,  s.  1 

Solus  panis  triticeus  sufficit.  d.  44,  s.  1.  Non  vero  ex 
alio  grano,  seu  frumento,  d.  44,  s.  1.  De  siligine,  et 
alicastro.  ihid.  De  spelta,  et  aliis.  ibid. 

Tam  azymus  quam  fermentatus  sufficit  ubique-,  et 
quamvis  azymi  convenientior  usus,  unusquisque 
tenetur  in  hoc  suse  Ecclesise  consuetudinem  ser- 
vare,  d.  44,  s.  3.  Vide  verbum  Grsecus  et  Grseca  Ec- 
clesia. 

Hic  panis  tantum  ex  farina  triticea  et  aqua  naturali 
coagmentandus  et  solo  igne  coquendus.    d.  44,  s.  2 

Potest  in  illius   confectione    misceri  nonnihil    salis. 

ibid. 

Alterius  vero  rei  farinse  aut  liquoris  mistio  illicita  est; 
si  tamen  sit  in  parva  quantitate,  non  irritat  mate- 
riam.  d.  44,  s.  1  et  d.  44,  s.  2 

Panis  male  coctus,  et  digito  quasi  in  massam  redactus 
sufficiens  materia,  sed  indecens.  ibid. 

Sufficit  eliam  panis  coctus,  licet  prse  duritia  nequeat 
comedi,  d.  45,  s.  2 

Vinum  vitis  necessaria  materia.  d.  45,  s,  1 

Agresta,  sapa,  vinum  coctum,  vel  quomodolibet  ita 
permistum,  ut  propriam  amittat  speciem,  non  est 
materia.  ibid. 

Nec  acetum,  secus  vinum  acescens,  licet  graviter 
peccet  in  eo  conficiens.  ibid.  Idem  est  de  musto. 

ibid. 

Vinum  consecratum,  si  congeletur,  retinet  consecra- 
tionem.  ibid. 

Congelatum,  si  liquefiat,  sufficiens  materia  consecra- 
tionis,  imo  et  licita,  quamvis  consultius  in  ea  non 
consecrare.  ibid. 

Si  sacerdos  putans  se  habere  unara  hostiam  consecret, 

et  poslea  inveniat   duas,  ambce  manebuut  coase- 

cratse.  d.  43,  s.  6 

Imo  si  plnres  attulerit  intenlionc  consccrandi,  quorum 

postea  in  actuali  consecralione  fuit  oblitus.       ibid. 
Sacerdos  consecrans  dhnidiam  partem  hostice,  siillam 

designat,  vere  consecrat,  licet  graviter  peccet.  ibid. 

Secus  si  per  partes  proportionales  velit  conticere. 

ibid. 
Panis  non  potest  consecrari,  nisi  in  parte  sensibus 

perceptibili.  d.  43,  s.  7 

Materia  qua3  ex  vi  formce  consecrari  potest,  non  habet 

terminnm  magnitudinis.  ibid. 

Solum  quce  potest  fieri  simul  moraliter  prcesens,  potest 

unica  consecratione  consecrari.  ibid. 

Partes  materiae   consecratce   continuari    possunt  non 

consecratis.  ibid. 

Vinum    consecratum  si    misceatur    non    consecrato, 

tamdiu  permanebit  consecratum,  quamdiu  potuisset 

conservari  non  consecratum.  ibid. 

Mistio  aquce  in  vino,  solum  necessitate  prcecepti  Eccle- 

siastici  necessaria  est.  d.  45,  s.  1 

Hoc  prceceptum  a  tempore  Apostolorummanavit,  licet 

Alexander  I  prior  scriptum  tradiderit.      d.  46.  s.  2 
Sine  dispensatione  in  nulla  necessitate  potest  omitti. 

ibid. 
Dispensatio  vero  moraliter  vix  potest  accidere,  licet 

simpliciter  non  sit  impossibilis.  ibid. 

Aqua  miscenda  naturalis,    et   in  minore    quantitate 

quam  vinum.  d.  45,   s,  4 

Qui  vero  misceret  parvam  quantitatem  aquae  non  na- 

turalis  simul  cum  naturali,  licet  sacramentum  con- 

ficeret,  peccaret  graviter.  ibid. 

Sacrificii  tempore,    et    ante   calicis    consecrationem 

miscenda.  ibid. 

In  Missce  initio  vel  post  Evangelium  ex  consuetudine 

proprice  Ecclesiae.  ibid.  Quod  si  tunc  ob  negligen- 

tiam  omittatur,  statim  adhibenda,  dummodo  non 

sit  facta  consecratio.  ibid. 

Aqua  quae  miscetur  an  in  Ghristi  sanguinem  conver- 

tatur,  et  quomodo.  d.  45,  s.  5 

Licet   aqua  non  transeat  in  vinum,    dicitur   vimmi 

mistum  ratione  qualitatum  aquce.  ibid. 

FORMA  EUCHARISTI.E. 

Verba  consecrationis  sunt  forma  hujus  sacramenti,  et 
quomodo.  d.  42,  s.  2 

Si  ponantur  esse  forma  Eucharistice  ut  sacrificium,  pro- 
babile  est  non  esse,  nisi  extrinsecam  formam  ejus, 
ut  sacramentum  est.  ibid. 

Determinata  verba,  quibus  Christus  consecravit,  sunt 
forma  hujus  sacramenti.  d.  42,  s.  3 

Non  alia  verba,  aut  orationes,  seu  precationes  Missce. 

ibid. 

Cur  non  deprecativa.  ibid. 

Melius    in    facto    esse,   quam  in  fieri,    significatur. 

d    75,  s.  6 

Solum  hcec  verba,  Hoc  est  corpus  meum,  sunt  de  ne- 
cessitate  forince,  licet  alia  sint  ex  prascepto  neces- 
saria.  Idem  est  de  particula,  enim.  d.  75,  s.  6 

et  d.  48,  s.  7 

Verba  formce  dicuntur  a  sacerdote  formaliter  et  signi- 
ficative,  d.  58,  s.  4,  et  in  psrsonaChristi.  q.  78,  a.  1 

Haec  formalis  significatio,  simpliciter  necessaria  ad 
consecrationem,  secus  recitatio.  ibid. 

Qui  ex  errore  ea  materialiter  proferre  intenderet, 
adhuc  consecraret  ex  intentione  virtuali  faciendi 
quce  Christus  fecit.  d.  58,  s.  4 


Prcedicta  propositio,  cum  operativa  sit,   non  potuit 

ante  iustans ,  quo  terminala  est,  habere  veritatem, 

habuit  tamen  pro  illo.  d.  58,  s.  5 

Non  causat  quia  vera,  sed  ut  vera  sit,  unde  prius  na- 

tura  significat,  quam  efficiat,  licet  non  prius  natura 

sit  vera.  d.  58,  s.  6 

Verba  formce  virtute  sua  et  physice  efficiunt  conver- 

sionem  et  consecrationem  et  corpus  Christi  in  hoc 

sacramento.  q.  78,  a.  4 

Per  illam   aclionem  realem  qua  accidentia  per    se 

constitmmt,  expelhmt  effective  substantiam  panis. 

q.  78,  a.  6 
Eorum  efficientia  limitata  ad  ea  tantum,  quce  Christus 

habet  in  propria  specie,  d.  60,  s.  3.  Et  ad  modum 

ex  institutione  definitum.  d.  48,  s.  2 

Hcec  virtus  effectiva,  formaliter  est  in  verbis,  radica- 

liter  residet  in  ministro.  d.  61,  s.  5 

Ut  sint  efficacia,  debent  proferri  a  sacerdote  conse- 

crato    et  rite  ordinato,   et  non  ab  alio,   etiam  in 

quavisnecessitate.  d.  61,  s.  3 

Non  vero  requiritur,  quod  sanctus  sit  aut  fidelis,  sed 

quod  debitam  intentionem  habeat.  ibid. 

Aliud  est  constitui  in  sacramento  ex  vi  verborum; 

aliud  per  efficientiam  verborum.  d.  51,  s.  4 

Quid  pronomen,  Hoc,   in  forma  designet,    tractatur 

late.  d.  58,  s.  7 

Mutatio  pronominis,  Hoc,  in  illud,  vel  in  adverbium, 

Hic,  substantialis ;  secus,  si  in,  Istud,  vel  in,  Hic, 

pronomen,   quod    etiam   de    Ecce,    probabile    est. 

d.  49,  s.  2 
Quam  commode  verbum  Est,  positum  sit.  ibid- 

Mutare  verbum,  Est,  in  quodlibet  aliud  verbum,  grave 

peccatum,  imo  probabile  est,  formam  substantialiter 

mutari.   ibid.  Et  ibi  de  aliis  dictionibus    ejusdem 

forrnce,  et  mutationibus  earum.  ibid. 

Cur  Christus  Dominus  posuerit  in  forma,  ly   Corpus, 

non  generalius  nomen.  ibid. 

Verba  formce  virtualiter,  et  quasi  in  actu  exercito, 

significant  conversionem.  d.  60,  s.  1 

Sola  hcec  verba,  Hic  est  calix  sanguinis  mei,  sunt  de 

essentia,  alia  vero  solum  ex  prcecepto  necessaria. 

ibid. 
Sequentia  verba,  Qui  pro  vobis,  etc,  non  suntde  sub- 

stantia  sacramenti.  ibid. 

D3  pronomine,  Hic  et  Mei,   idem  judicium,  quod  de 

Hoc  et  Meum,  in  forma  corporis.  d.  60,  s.  2 

Hcec  omnia  verba  Christus  protulit  in  consecratione 

calicis.  d.  61,  s.  1 

Quam  convenienter  ab  Ecclesia  posita.  ibid. 

Cur  magis  hac  forma,  quam  Marci  et  Matthcei  usa  sit. 

d.  60,  s.  2 
Mutationes  horum  verborum,  licet  accidentales  sint, 

non  fiunt  sine  gravi  peccato.  ibid. 

Gum  dictio,  Calix,  sumatur  pro  contento,  ly  conten- 

tum,  non  supponit  pro  vino,  sed  pro  sanguine.  ibid. 
Accipite  et  manducate,  hoc   cst  enim  corpus   meum. 

Late  exponuntur  omnia  hcec  verba,  et  quid  singula 

siguificent  expenditur,   d.    46,  s.   3,    et  specialiter 

pronomen  Hoc.  d.  49,  s.  2 

Hic  est  enim  calix  sanguinis  mei.   Exponitur,   ibid. 

Novi  et  aiterni  testamenti,  d.  60,   s.  3.  Mysterium 

fidei,  ibid.  Qui  pro  vobis  et  pro  multis  effundetur. 

d.  51,  s.  3 
NECESSITAS  EUCHARISTLE. 

Solum  ad  melius  esse  fuit  necessarium.        d.  40,  s.  1 

Nec  in  re,  nec  in  voto  proprie  est  medium  necessa- 

rium  adultis,  vel  parvulis  ad  primam  gratiam,  per- 

severantiam,  vel  beatitudinem  obtinendam.      ibid. 

Licet  sit  valde  efficax  et  ntile  adultis.  d.  40,  s.  2 

Mens  D.  Thomae  de  necessitate  Eucharistiae  in  voto 

explicatur.  ibid. 

Quo  baptismo  perfectius,  eo  magis  ad  rationem  iinis 

accedit,  et  recedit  a  ratione  medii  necessarii.    ibid. 

MINISTER  EUCHARISTIJE. 

Ex  jure   divino   sacerdos,  qui,  secundum   Ecclesiae 

praxiin  soli  diacono  committere  potest  dispensatio- 

nem  talis  sacramenti  in  casu  necessitatis.  ibid. 

In  casu  gravis  necessitatis  diaconus  potest  ministrare, 

si  sacerdos  absit,  vel  si  praesens  nolit  dare  faculta- 

tern,  imo  et  laicus.  d.  72,  s.  1 

Haec  potestas  ministrandi,  jurisdictionem  ordioariam 

vel  delegatam  exigit.  d.  72,  s.  2 

Alias  graviter  peccant,    qui  sine   jurisdictione  illud 

dispensant,  et  religiosi  excommunicationem  incur- 

runt,  et  quando.  ibid. 

Potestas  administrandi  sacramentum  pcenitentiae  non 

infert  facultatem  ministrandi  Eucharistiam ,  nec  e 

contra  ibid. 

Deficiente  parocho,  quilibet  sacerdos  in  mortis  arti- 

culo  potest  ministrare,  in  aliis  necessitatibus  non 

nisi  delegatus.  ibid. 

Hoc   modo    possunt    religiosi    habentes    privilegium 

dispensare  hoc    sacramentum,  quolibet  anni    die, 

excepta  communione  Paschali.  ibid. 

Dantem  et  sumentem,  etiam  extra  sacrificium,  non 

est  necesse  distingui,  imo  in  mortis  articulo  potest 

sibi  laicus  sumere.  d.  72,  s.  3 

Non  magis  concurrit  ad  gratiam  Eucharistiae  sacerdos 

dispensans,  quam  si  laicus  dispensaret.    q.  82,  a.  5 

Si  duo  ministri  dividant  inter  se  verba  formee,  neuter 

consecrabit,  secus  si  materiam  dividant.  d.  61,  s.  4 

Utroque  super  eamdem  materiam,  et  cum  debita  in- 

tentione  proferente,  qui  primo  absolverit,    conse- 

crabit;  si  simul,  uterque  per  duas  actiones  totales. 

ibid. 

Tenetur  minister  jure  naturali,  et  divino  positivo,  non 

dare  existenlibus  in  peccato,  cum  sine  inconvenienti 

potest  denegare.  Quin  multo  minus  licet  invitare. 

d.  67,  s.  1 

Cum  se  indigne  communicat,   duplex  est  malitia  in 

confessione  exprimenda.  ibid. 

Tenetur  sacerdos  publicos  peccatores  ad  communio- 

nem  nonadmittere  publice,nisi  praecesserit  publica 

pcenitentia;  ut  vero  admittat  occulte,  sufficiet  oc- 

culta.  d.  67,  s.  1  et  2. 

Imo  denegare  occulto,  occulte  petenti,  secus  si  pu- 

blice   :  tunc   enim  peccabit   graviter,   denegando. 

ibid.  Quis  sit  judicandus  publicus,  vel  occultus  pec- 

cator.  d.  67,  s.  5 

Nunquam  licet  hostiam  non  consecratam  pro  conse- 

crata  dare.  d.  67,  s.  4 

Qui  non  ministrat  ex  officio,  potest  et  debet  denegare 

occulto  peccatori,  si  petat,  antequam  altari  sit  pu- 

blice  expositus.  d.  67,  s.  5 

Nulla  nisi  violenta  suspicio  sufficit  ad  denegandam 

Eucharistiam  peccatori.  d.  67,  s.  6 

Nunquam  licet  dare  purgationem  suspicionis  criminis. 

d.  67,  s.  5 
Uti  autem  illo  ut  juramento,  licet  nullo  jure  positivo 
sit  prohibitum,  nullatenus  consulendum.  d.  67,  s.  6 
Quoties  oves  convenienter  petunt,  tenetur  pastor  per 
se  loquendo,  eis  ministrare.  d.  72,  s.  3 

Ut  recte  munus  suum  obeat,  ad  quid  teneatur.      ibid. 
Graviter  peccat,  qui  in  loco  non  sacro  vel  privato, 


sine  facultate  superioris,  veltempore  interdicto,  aut 
sine  vestibus  sacris  ministrat.  d.  72,  s.  3 

Peccat  graviter  sacerdos  in  peccato  mortali  dispen- 
sans  Eucharistiam,  etiam  in  casu  extremae  necessi- 
tatis,  et  privatim  :  secus  laicus,  qui  ob  talem  neces- 
sitatem  daret.  ibid. 

EFFECTUS  ET  EFFICACIA  EUCHARISTI.E. 

Nec  in  re,  nec  in  voto  causat  physice,  vel  rooraliter 
effectus  aliorum  sacramentorum.  d.  40,  s.  1 

Perfectio  unionis  factae  per  baptismum  cum  Ghristo 
effectus  hujus  sacramenti.  ibid. 

Primo  per  se  confert  augmentum  gratiae,  et  aliquando 
primam.  d   72,  s.  2 

Non  semper  remittit  omnia  venialia,  q.  79,  a.  4.  Ef- 
fectus  aliorum  sacramentorum  veluti  eminenter 
habet  in  suo.  d.  40,  s.  1 

Confertur  iu  Eucharistioe  sumptione  totus  simul,  nisi 
successive  dispositio  augeatur.  d.  63,  s.  4 

Quomodo  incipiat.  ibid. 

Idem  effectus  datur,  sive  sumatur  tota  hostia  simul , 
sive  successive,  isqus  in  prima  sumptione,  nisi 
postea  dispositio  augeatur,  vel  incipiat.  ibid. 

d.  63,  s.  5 

Sumptio  cujuscumque  speciei  confert  gratiam  habitua- 
lem  et  sacramentalem,  d.  63,  s.  6.  Et  omnino  aequa- 
lem,  caeteris  paribus.  ibid. 

Nec  per  utramque  simul  plus  quam  per  unam  tan- 
tum.  ibid.  Et  si  subjectum  sit  dispositum,  in  sump- 
tione  prima  datur  effectus.  ibid. 

Non  augetur,  quamdiu  Ghristus  est  intra  sumentem, 
nisi  dispositio  augeatur.  d.  63,  s.  7 

Non  redit,  recedente  fictione,  sijam  Christus  discessit. 

d.  63,  s.  8 

Excitat  in  sumente  devotionem,  d.  63,  s.  9.  Confert 
auxilium  ad  peccata  vitanda,  et  ad  superandas  ten- 
tationes.  ibid. 

Remittit  ex  opere  operato  venialia,  non  pcenas  tem- 
porales.  d.  63,  s.  10 

Solum  in  sumentibus  habet  effectum  ex  opere  ope- 
rato,  et  per  modum  sacramenti,  nam,  ut  sacrificium 
est,  pro  vivis  et  defunctis  oblatum  prodest.       ibid. 

Non  efficit  qualitates  supernaturales  in  corpore ,  licet 
carnis  concupiscentiam  mitiget,  fomitemque  pec- 
cati.  d.  64,  s.  1 

Resurrectio  et  gloria  corporis  quodammodo  effectus 
sunt  hujus  sacramenti.  d.  64,  s.  2 

Nullam  unionem  realem  efficit  inter  Ghristi  et  sumen- 
tis  corpus.  d.  64,  s.  3 

DISPOSITIO  AD  EFFECTUM. 

Aliud  est  accedere  cum  conscientia  peccati,  aliud  cum 
affectu.  q.  69,  a.  4 

Necessaria  est  supernaturalis  attritio,  putata  contritio 
per  se  loquendo.  d.  63,  s.  2 

Potest  quis  ita  accedere,  ut  nec  peccet,  nec  gratiam 
consequatur.  d.  63,  s.  3 

Attritio  cognita  non  sufficit,  nisi  per  accidens,  ratione 
ignorantiae,  quae  peccatum  indignae  sumptionis  ex- 
cuset.  d.  63,  s.  3  et  d.  66,  s.  5 

Ad  augmentum  gratiae  quilibet  gradus  gratiae  sufficien- 
ter  disponit.  d.  63,  s.  3 

Neque  est  actualis  dispositio  simpliciter  necessaria. 
ibid.  etiam  ex  praecepto.  ibid. 

Peccatum  veniale  concomitans  sumptionem,  non  im- 
pedit  effectum  sacramenti,  imo  neque  quod  ipsa 
suraptio  veniale  sit.  ibid. 

Accedere  cum  conscientia  mortalis  peccati,  est  mor- 

tale,  d.  66,  s.  1.  Et  grave  sacrilegium ,  d.  66,  s.  2. 

Et   quo    cum    gravioribus    peccatis   acceditur,  eo 

gravius  est  delictum,  per  se  loquondo.  ibid. 

Secus  cum  conscientia  cujusvis  venialis.  d.  66,  s.  1 
Erit  tamen  veniale,  si  illud  peccatum  sit  circumstan- 

tia  communiouis,  vel,  si  cnm  conscientia  plurium 

venialium,  et  sine  aliquo  eorum  dolore  accedatur. 

ibid. 
Habens   conscientiam  mortalis,  quantumvis  sibi  con- 

tritus  videatur,  imo  etsi  sibi  reveletur,  tenetur  con- 

fessionem  praemittere.  d.  66,  s.  3 

Hoc  praeceptumsemperfuit  in  Ecclesia,  essetque  plus- 

quam  temerarium,  asserere  a  Tridentino  denuo  im- 

positum.  ibid. 

Hoc  praeceptum,  licet  ex  sola  institutione  utriusque 

sacramenti  non  probetur  de  jure  naturse,  est  tamen 

divinum  positivum,  a  Christo  latum.  ibid. 

Urgente  necessitate,  et    deficiente   copia  confessoris, 

potest  quis  excusari  ab  illo.  d.  66,  s.  4 

Quando  copia  confessoris  deesse  judicanda.  ibid. 

Qui  ante  inchoatam  Missam  recordatur  mortalis,  debet 

se  vestibus  exuere,  et  si  jam  inchoavit,  sacerdotem 

ad  altare  vocare,  si  absque  scandalo  et  infamia  fieri 

possit.  ibid. 

Et  qui  alicujus  mortalis  peccati  in  confessione  fuerit 

oblitus,  sub  eadem  conditione.  ibid. 

Parochi,  diebus,  quibus  tenentur  celebrare,  excusantur 

deficiente  confessore,  secus  alii  clerici,  etsi  ob  id 

multi  non  sint  sacrum  audituri.  ibid. 

Qui  nequit  confiteri,  tenetur  conteri  ex  prsecepto  di- 

vino  et  naturali.  d.  66,  s.  5 

Qui  sciens  et  videns  indigne  communicat,  non  tenetur 

hoc  titulo,  cum  primum  possit,  confiteri.  ibid. 

Soli  vero  sacerdotes  ad  hoc  tenentur  ex  praecepto 

Goncilii  Tridentini,  quando  ex  justa  causa  confes- 

sionem  non  praenhs,erunt.  d.  66,  s.  7 

Communicans  paulo  post  commissum  mortale,  dum- 

modo  praerniserit  confessionem ,  non  peccat  morta- 

liter,  nisi  ex  aliquo  accidente.  ibid. 

Nulla  dispositio    corporalis    ex  jure  positivo  requi- 

ritur.  d.  68,  s.  1 

Eo  tamen  modo  accedendum,  qui  devotionem  et  re- 

verentiam  prae  se  ferat.  d.  68,  s.  2 

Cum  probabili  timore  vomitus  accedere,  grave  pec- 

catum.  ibid. 

Licet  nulla  corporalis  macula  per  se  impediat,  ali- 

quando  vero  ex  quadam  congruitate,  vel  sub  veniali 

impedit.  ibid. 

Pollutio  involuntaria  per  se  non  impedit,  quando  au- 

tem  per  accidens.  ibid. 

Idem  de  conjugali  copula.  ibid. 

Nullum  est  divinum  praeceptum  de  jejunio  servando , 

ante  sumptionem  Eucharistiae.  ibid. 

Servari  tamen  solitum  a  tempore  Apostolorum,  etjure 

optimo  ab  Ecclesia  praeceptum.  ibid. 

Ex    vi    ejus    tenemur    servare    naturale    jejunium. 

d.  68,  s.  4 
Quicumque    cibus,  etiam  per  modum  medicinae,  im- 

pedit,  ibid. 

Transgressio  hujus  prsecepti  in  quavis  minima  quanti- 

tate,  mortale.  ibid. 

Qnando  censeatur  aliquid  per  modum  cibi  vel  potus 

sumptum.  ibid. 

Hoc  jejunium  servandum  a  media  nocte  ante  diem, 

in  quo  fit  communio.  ibid. 

Non  est  praeceptum  nihil  sumendi  post  communionem, 

vel  non  communicandi  ob  indigestionem.  ibid. 

XXI. 


In  solo  mortis  arliculo  non  obligat.  d.  68,  s.  5 

Potest  ex  rationabili  causa  idem  aegrotus  aliquoties 

sumere  non  jejunus.  ibid. 

Quando  liceat  sacerdoti  non  jejuno  sumere  aut  confi- 

cere  Eucharistiam.  d.  68,  s.  5,  et  d.  68,  s.  6 

Quae,  quales,   et  quantee  reliquiae  consumi  possint  a 

nonjejuno.  d.  68,  s.  6 

SUBJECTUM  EUCHARISTLE. 

Cur  in  primitiva  Ecclesia,  reliquiaj  sacramenti  Eucha- 
ristiae  infautibus  darentur.  d.  46,  s.  6 

Solus  homo  potest  sacramentaliter  Eucharistiam  man- 
ducare.  d.  62,  s.  2,  et  d.  62,  s.  3 

Solum  sacrauientaliter  accipi  potest  a  peccatore,  a 
justis  vero  baptizatis  etiam  spiritualiter  :  a  non  bap- 
tizatis  neutro  modo.  ibid. 

Infantes  baptizati,  et  perpetuo  amentes  ex  se  non  sunt 
omnino  incapaces  hujus  sacramenti,  licet  eis  dan- 
dum  non  sit.  d.  62,  s.  4 

Non  est  illicitum  dare  amentibus  qui  prius  ratione  usi 
sunt,  imo,  secluso  irreverentiae  periculo,  eis  est 
dandum  in  articulo  mortis.  d.  69,  s.  2 

Energumenis,  ratione    utentibus,   non   denegandum. 

ibid. 

Non  peccat  per  se  loquendo  suscipiens  ad  indigrjo  mi- 
nistro,  d.  72,  s.  4.  Etiam  prseciso  ab  Ecclesia,  in 
casu  extremae  necessitatis.  ibid. 

USUS  ET  SUMPTIO  EUCHARISTIA. 

Non  est  speciale  sacramentum,  vel  sacra  caeremonia 
per  se  ad  significandum  imposita,  sed  conditio  tan- 
tum,  ut  sacramentum  operetur.  d.  42,  s.  4 

Quo  differat  ab  usu  aliorum  sacramentorum.         ibid. 

Integra  sumptio  fit  sub  una  tantum  specie.  d.  43,  s.  4 

Sumptiones  plurium  partium  ejusdem  hostiae,  licet 
physice  distinctae,  unam  tantum  sumptionem  com- 
ponunt.  d.  39,  s.  4 

Spiritualis  sumptio  hujus  sacramenti,  fit  per  deside- 
rium,  vel  totum  ejus  in  seipso  formaliter  ex  viva 
fide  ortum.  d.  62,  s.  1 

Spiritualis  sumptio  Christi  per  Eucharistiam,  diversa 
ab  ea,  quae  fit  per  fidem  et  charitatem.  ibid. 

Sumptio,  vel  sacramentalis  tantum,  vel  spiritualis,  vei 
sacramentalis  et  spiritualis  simul.  ibid. 

Perfectius  applicatur  hoc  sacramentum,quam  reliqua. 

ibid. 

ln  rigore  potest  sumptio  antecedere  sacrificium  essen- 
tialiter  perfectum.  d.  76,  s.  3 

FREQUENTIA. 

Nulla  frequentia  in  Eueharistiae  usu  jure  divino  prohi- 
bita.  d.  69,  s.  4 

Magis  in  frequentiam,  quam  in  raritatem  inclinandum, 
et  quae  in  hoc  regula,  ibid. 

Non  potest  quis  intra  eamdem  diem,  bis  extra  sacrifi- 
cium  communicare.  ibid. 

Hsec  diei  computatio  quomodo  facienda.  ibid. 

PR^CEPTUM  EUCHARISTI.E. 

Nullum  est  obligans  ad  communicandum  propter  pri- 
mam  gratiam.  d.  40,  s.  1 

De  jure  divino  est,  ut  non  conficiatur  Eucharistia,  nisi 
offerendo  sacrificium  incruentum  Christi.  d.  43,  s.  3 

Proeceptum  sumendi  hoc  sacramentum,  nunquam 
obligat   hominem,   qui   non    possit    se    disponere. 

d.  66,  s.  i 

Prseceptum  comniunicandi  a  Christo  Domino  latum. 

d.  69,  s.  1 
Obligat  omnes  homines  adultos,  d.  69,  s.  2.  Non  vero 

infantes  aut  amentes  perpetuos.  ibid. 

Obligat  in  articulo  mortis,  sive  ante  communicaverit 

homo,  sive  non.  d.  69,  s.  3 

Extra   periculum   mortis    obligat   aliquoties  in   vita. 

ibid. 
Non  obligat  pro  determinato  tempore,  sed  ne  nimium 

differatur.  ibid. 

Nunquam  oritur  ex  observantia  aliorum  prseceptorum 

hsec  obligatio.  '     ibid. 

Soli  fideles  baptizati  adulti  tenentur  Ecclesiastico  prse- 

cepto  communicandi.  d.  70,  s.  1 

Nec  ante  decimum  annum  obligantur,  nec  excusan- 

tur,  post  decimum  quartum,  regulariter  loquendo. 

ibid. 
In   articulo  mortis  debet  dari  cuicumque  rationis  et 

peccati  capaci.  ibid. 

Semel  in  anno  temporeque  Paschatis  sumendum  hoc 

sacramentum  de  manu  parochi,  vel  alterius ,  cum 

ejus  facultate.  d.  70,  s.  2 

Qui  in  Paschate  non  communicavit,  tenetur  quam  pri- 

mum  possit,  implere  preeceptum.  ibid. 

Non  obligat  ad  anticipandam  communionem.  ibid. 
lndigne  communicans  praecepto  satisfacit.  ibid. 

Qua  poena  transgressores  hujus  prsecepti  puniendi. 

d.  70,  s.  3 
Divino  jure  communio  sub  utraque  specie,  laicis  non 

prohibita,  d.  71,  s.  1.  Neque  sub  alterutra  seorsim. 

ibid. 
Non  est  prseceptum  divinum  obligans  laicos  ad  com- 

municandum  sub   utraque   specie,  nec   sub  altera 

definite.  d.  71,  s.  2 

Potuit  Ecclesia  laicis  prohibere  calicis  usum,  merito- 

que  id  fecit.  d.  71,  s.  3 

Potest  in  hoc  dispensari,  et  quando.  ibid. 

Nec   aliter  licet,  nisi  intuitu  reverentise  hujus  sacra- 

menti.  .  ibid. 

SPECIES  SACRAMENTALES  EUCHARISTI.E. 

Ut    instrumentum   infiuunt   in    effectum    sacramenti. 

d.  42,  s.  3 
Non  existunt  aut  subsistunt,  existentia  aut  subsisten- 

tia  Verbi.  d.  47,  s.  3 

Modus  quo  per  se  existunt,  non  potest  esse  unio  cum 

corpore  Christi.  ibid. 

Nullo  intrinseco  modo  accidentali  uniuntur  corpori 

Christi.  ibid.  Sed  effective  solum.  ibid. 

Nullam  corpori  Christi  imprimunt  qualitatem.  ibid. 
Prcedicata  propria  corporis  Christi,    vel   substantiae 

panis,  valde  metaphorice   de   speciebus  dicuntur. 

d.  48,  s.  4 
Secus  denominationes ,  quse  mutuas  Christi  et  specie- 

rum  actiones  consequuntur.  ibid. 

Ita  dici  possunt  extrinsecus  locus  corporis  Christi, 

sicut  dicitur  locus  Angeli  corpus,  cui  applicat  ope- 

rationem.  d.  47,  s.  3 

Repugnat,  subsistere  subsistentia  panis  preexistentis. 

d.  48,  s.  3 
Nullum  habent  subjectum.  q.  77,  a.  1 

Certum  est  aliqua  accidentia  panis,  et  vini  manere 

eadem  numero  in  Eucharistia,  secundum  essentiam 

et  existentiam.  d.  56,  s.  1 

Manent  omnia,  quse  per  se  possunt  sensibus  objici. 

ibid. 
Et  qnse  sunt  realiter  distincta  a  substantia,  non  vero 

modi  ex  natura  rei  tantum  distincti.  ibid. 


Quantitas,  cum  separatur,  privatur  modo  positivo  et 

reali  unionis  ad  subjectum.  d.  56,  s.  2 

Probabile  est  recipere  modum  positivum,  quo  per  se 

esistat,  non  vero  eutitatem  distinctam.  ibid. 

Conservatur  por  novam  actionem.  ibid. 

Quse  actio  est  modus  accidentalis  quantitatis,  illam  ut 

terminum  tantum  respiciens  ibid. 

Cseterce  qualitates  post  consecrationem  inhoerent  quan- 

titati.  Eadem  inbserentia,  qua  ante.  d.  56,  s.  3 

Unde  non  mutantur,  nisi  quse  pendebant  effective  a 

forma  panis.  ibid. 

De  potentia  absoluta  posset  Deus  has  qualitates  sine 

proximo  subjecto  conservare.  ibid. 

Omnem  intentionalem  actionem  et  naturalem ,  quam 

antea,  efficere  possunt.  d.  57,  s.  1 

In  qua  virtute  attingant  productionem  formse  substan- 

tialis.  ibid. 

Cum  qualitates  remissae  in  vino  reducunt  se  ad  pristi- 

num  statum,  Deus  supplet  efficientiam  substantialis 

formae.  d.  57,  s.  2 

Loco  moveri,  ab  agente  naturali  alterari,  augeri,  et 

diminui  possunt.  ibid. 

Quantitas  Eucharistise,  nec  per  se,  nec  per  accidens, 

ad  corruptionem  specierum  corrumpitur.  ibid. 

Necessaria  est  materia  prima,  ut  nova  generatio  fiat. 

d.  57,  s.  5 
Unde  prius  natura  supponitur.  ibid.  Et  fit  a  Deo  im- 

mediate,  licet  probabile  sit,   Christi  humanitatem 

concurrere  ut  instrumentum.  ibid. 

Quse  alice  actiones  ibi  intercedant,  et  quomodo.  ibid. 
Per  mistionem  specierum  vini  cum  alio  liquore  non 

desinit  ibi  esse  sanguis  Christi,  donec  species  cor- 

rumpantur.  d.  57,  s.  4 

Si   mistione    preedominentur    species    sacramentales, 

alter  liquor  in  vinum,  non  in  sanguinem  Christi, 

convertetur.  ibid. 

Si  misceantur  vino  non  consecrato,  semper   manet 

sub  eis  sanguis.  ibid. 

Hoc  vinum  separandum,  et  ad  sacros  usus  servandum. 

q.  78,  a.  1 
Ulraque  simul  species  perfectius  significat  ex  parte 

modi,  non  vero  ex  parte  rei  significatse.  d.  63,  s.  6 
Licet  cum  Christo  coadorentur,  possunt  etiam  adorari 

adoratione  respectiva,  et  secundaria  latria.  d.  65,  s.  1 

FIGURjE  eucharistle. 

Oblatio  Melchisedech,  panis  propositionis ,  panis  pri- 
mitiarum,  et  subcinericius  Elise,  imo  et  quinque 
panes,  quibus  Christus  satiavit  hominum  multitudi- 
nem,  figurae  Eucharistise,  quoad  sacramentum  tan- 
tum.  q-  73,  a.  6 

Illius  vero,  quod  est  res  tantum,  manna,  lignum  vitte, 
mel,  quo  operti  oculi  Jonathse.  ibid. 

Alise  figurse  sanguinis  Christi.  ibid. 

Vide  agnus  Paschalis. 

nomina,  quibus  vocatur  in  scriptura  sancta. 
Vocatur  panis  vitse,  et  cur  hoc,  et  similia  nomina  ha- 

beat.  q-  73,  a.  4 

An  dicenda  coena  Dominica.  ibid.  Cur  vocetur  com- 

munio.  ibid.  Metalepsis.  ibid. 

Viaticum.  ibid.  Eucharistia.  ibid. 

Varia  nomina  illi   propter  suum  effectum  a  Sanctis 

data.  ibid- 

Dici  potest  testamentum,  et  quo  sensu.        d.  74,  s.  2 

ERRORES  CIRCA  EUCHARISTIAM. 

Hseretici  omnino  negantes  hoc  sacramentum.  d.  39,  s.  1 

Qui  illud  simpliciter  et  absolute  necessarium  dicant. 

d.  /.0,  s.  2 
Varii     errores    circa    materiam    hujus    sacramenti. 

d.  /.3,  s.  1 

Alii  circa  Christi  preesentiam.  d.  46,  s.  1 

Qui  asserant  manore  simul  in  Eucharistia  substanliam 

panis  cum  corpore  Christi.  d.  49,  s.  2 

Eucharistioe  sacrificium.  Vide  verbuni  Missa. 

EXCOMMUNICATUS. 

Sumendo  Eucharistiam  unico  tantnm  peccato  peccat , 
aggravatur  tamen  ex  illa  circumstantia,  quam  tenetur 
in  confessione  expouere.  d.  66,  s.  1 

Vide  verbum  Eucharistia,  Baptismus,  Confirmatio,  Sa- 
cramentum  in  communi,  Sacramenta  novae  legis, 
§  Minister. 

EXTREMA  UNCTIO. 

Cur  nulla  ejus  figura  in  lege  veteri.  d.  5,  s.  2 

Licet  utilis,  non  tamen  necessaria  necessitate  medii, 

aut  praecepti.  d.  6,  s.  1 

Non  datur  sine  voluntate  suscipientis,  saltem  virtuali, 

vel  habituali.  d.  14,  s.  2 

Ad  Eucharistiam  ordinatur,  et  quomodo.  q.  65,  a.  3 
Licet  a  sacerdote  degradato  vel  haeretico  ministretur, 

verum  est  sacramentum.  d.  36,  s.  3 

Donec  omnes  partiales  formae  et  materiae  absolvantur, 

nullum  effectum  confert,  etiam  partialem.  d.  43,  s.  2 
Effectus  extreinse  unctionis  quis  sit  d.  7,  s.  3 

Sanitas  corporis  non  est  infallibilis  effectus  hujus  sa- 

cramenti,  nisi  id  magis  expediat  infirmo.  d.  40,  s.  2 
Habet  effectum  recedente  fictione.  d.  28,  s.  6 


Situalis  figura  motu  locali  mutatur,  secus  organica. 

ibid. 

F(EMINA. 

Fceminae  Judoete  remedio  ad  salutem  non  caruerunt, 
circumcisionis  loco,  d.  4,  s.  1.  An  possint  Missae 
ministrare.  Vide  Missa,  §  Missae  ministrans. 

FORMA  SUBSTANTIALIS  ET  ACCIDENTALIS. 

Forma   accidentalis   non  prius   creatur  et  posterius 

unilur.  d.  9,  s.  1 

Forma  pendens   a  materia,  eadem  actione   qua    fit, 

unitur.  ibid.  Et  similiter  conservatur.  ibid. 

Non  implicat  eamdem  formam  simul  creari  et  educi 

de  potentia  materiee.  ibid. 

Repugnantia  inter  formas  substantiales,  formalis  est, 

non  effectiva.  d.  48,  s.  6 

FORM.E   SACRAMENTORUM. 

Vide  Sacramentum,  Sacramenta  novae  legis,  et  singula 
sacramenta,  §  Forma. 


Divisionem  et  discontinuationem  partium  essentialiter 
importat.  d.  47,  s.  4 

Vide  verbum  Ccenee  nox,  et  Missa,  §  Essentia,  et 
§  Missae  ritus. 

FRUMENTUM. 

Heec  vox  licet  per  antonomasiam  triticum  significet , 
comprehendit  tamen  generaliter  omnia  semina, 
quae  falce  metuntur.  d.  44,  s.  1 

Vide  verbum  Eucharistia,  §  Materia. 


Varise  ejus  acceptiones  apud  auctores,  d.  44,  s.  1.  An 
sit  materia  Eucharistiee.  Vide  Eucharistia,  §  Materia. 


Farinae    eamdem    diversitatem    specificam    retinent, 
quam  habent  res,  ex  quibus  fiunt.  d.  44,  s.  1 

FIDES. 

Species  rerumfidei  non  infunduntur  cum  fide.  d.  3,  s.  3 
Non  solum  fides,  sed  fidei  professio  hominibus  neces- 

saria  ad  salutem.  d.  4,  s.  1 

Fides  parentum  non  est  ad  parvulorum  justificationem 

necessaria.  d.  7,  s.  1 

lnculpabiliter  existimans  se  habere  fidem,  excusabitur 

a  peccato   infidelitatis,  non  tamen  sine  ipsa  in  re 

habita  justificabitur.  d.  28,  s.  2 

Fides  non  potest  haberi  in  voto.  ibid. 

Non  pendet  a  gratia  habituali  in  prima  infusione,  sicut 

nec  in  conservatione.  d.  28,  s.  3 

Habitus  fidei  regulariter  infunditur  catechumeno,  ante 

baptismum.  ibid. 

Quae  motiva  in  Eucharistia  ad  roborandam  fidem.  Vide 

Eucharistia,  §  Institutio. 

FICTIO. 

Quid    sit,    et    quotuplex    possit    esse    in    baptismo. 

q.  69,  a.  9 
Tantum  habet  locum  in  adultis.  ibid. 

Vide  Baptismus,  et  caetera  sacramenta,  §  Effectus. 


Figurae  Christi  in  Eucharistia.  Vide  Christus  in  Eucha- 

ristia,  §  Accidentia. 
Figura  corporis  humani  quanti,  duplex,  organica  et 

situalis,  quidque  utraque  sit.  d.  48,  s.  1 


Gratia  ex  opere  operato,  et  ex  opere  operantis,  quee- 

d.  7,  s.  1 
Inter  hos  modos  causandi  gratiam,  potest  dari  me- 

dium  d   10,  s.  3 

Sacramentales  gratiae,  quomodo  differant  a  gratia  vir- 

tutum  et  donorum.  d.  7,  s.  3,  et  d.  63,  s.  5 

Quodlibet  auxilium  gratiae  sacramentalis  potest  dari 

extra  sacramentum.  d.  7,  s.  3 

Gratia  non  creatur,  aut  concreatur,  sed  ex  potentia 

obedientiali  animae  educitur.  d.  9,  s.  1 

Nulla  qualitas  naturalis  est  dispositio  requisita  ad  gra- 

tiam.  ibid.^ 

Dilectio  Dei  super  omnia  supernaturalis,  etiam  ut  prae- 

cisa  a  formali  dolore ,  potest  sufficienter  disponere 

ad  gratiam.  d.  29,  s.  3 

Gratia    actualis    in    actibus  nostris   liberis  consistit. 

d.  63,  s.  9 
Gratia  licet  in  instanti  producatur,  potest  tamen  suc- 

cessive  augeri.  d.  63,  s.  7 

Saepe  solet  in  sacra  Scriptura  aquee  nomine  significari : 

adducuntur  Patres,  qui  juxta  hanc  metaphoram  op- 

tima  sacree  Scripturae  loca  explicant.        d.  20,  s.  1 
Prima  gratia  quibus,   et  per  quae  sacramenta  confe- 

ratur,  et  qualis.   Vide    Sacramentum   novae   legis, 

§  Institutio,  et  Effectus,  et  in  singulis  sacramentis, 

§  Effectus. 
Quae  dispositio  ad  recipiendam  gratiam  per    sacra- 

menta.  Vide  eisdem  verbis,  §  Dispositio. 

GR-&CUS  ET   GRjECA  ECCLESIA. 

Graeci  qui  ad  obedientiam  Ecclesiee  redeunt,  non  ite- 
rum  baptizantur.  d.  21,  s.  1 

Non  ideo  Graeci  sunt  schismatici,  quia  in  fermento 
consecrant.  d.  44,  s.  3 

Debent    consecrare    in   fernientato    in  templis   suis. 

d.  44,  s.  3 

Quando  et  quomodo  liceat  sacerdoti  Graeco  peregri- 

nanti  in  Ecclesia  latina,  et  ei,  qui  domicilium  om- 

nino  mutavit,  consecrare  in  fermentalo.  ibid. 

Posset  in  propria  Ecclesia  consecrare  in  azymo,  ex 

gravi  necessitate,  non  vero  Latinus  in  fermentato. 

ibid. 

Grseci  miscent  vino  aquam  in  consecratione  calicis, 

secus  Armeni.  d.  45,  s.  2 

Fuisse  apud  Grsecos  consuetudinem  non  consecrandi 

in  quadragesima  nisi  Dominicis  diebus  et  Sabba- 

tbis,  non  satis   ex  Laodicensi    Concilio  colligitur. 

d.  75,  s.  4 
FABITUS. 

Habitus  ex  specie  sua  indifferentes  probabile  est  dari 
in  voluntate.  q.  63,  a.  2 

Habitibus  intellectus,  bene  et  male  moraliter  uti  pos- 
sumus,  non  vero  physice,  et  in  esse  naturae.    ibid. 

H^RETICUS. 

Gensuras  ipso  jure  latas  non  incurrit,  qui  fidem  animo 
retinens,  hseresiru  exterius  profitetur.        d.  31,  s.  6 

An  possint  heeretici  ministrare,  vel  recipere  sacra- 
menta.  Vide  Sacramentum,  Sacramenta  novse  legis, 
et  siugula  queeque  sacramenta,  §  Minister,  et  sub- 
jectum. 

HOC. 

Pro  varietate  rerum,  quibus  applicatur,  varia  signi- 
ficat,  d.  49,  s.  2.  Quid  significet  et  pro  quo  suppo- 
nat  in  verbis  consecrationis.  Vide  Eucbaristia, 
§  Forma. 

HOMO. 

Idem  affectus  est  in  homine  ad  res  corporales,  in  pura 
atque  in  lapsa  natura.  q.  61,  a.  1 

Plures  bomines  salvandos,  quam  Angeli  ceciderint, 
probabilius,  in  quibus  et  major  et  minor  gloria  erit, 
quam  fuit  in  Angelis.  d.  28,  s.  3 


Vide  verbum  Eucharistia,  §  Species  sacramentales,  et 
verbum  Missa,  §  Missae  ritus. 

HUMILITAS. 

Quae  humilitatis  motiva  in  Eucharistia.  Vide  Eucha- 
ristia,  §  Institutio. 

HYPOSTASIS. 

Vide  Subsistentia  et  Unio  hypostatica. 


ejus  inceptio  coexistere  potest  tempori  determinato, 

bene  tamen  indetermiuato.  d.  8,  s.  2 

Quot  sint  inceptionis  et  desitionis  modi,  ostenditur  a 

priori.  ibid. 


Infantibus  in  utero  morientibus,  cur  non  sicut  reliquis 

provisum,  neque  derogat  providentise   Dei,  his  qui 

baptizari  nequeunt,  aliud  non  reliquisse  remedium. 

d.  4,  s.  2  et  d.  26,  s.  3 

Quomodo  non  minus  provisum  fuerit  infantibus  legis 
gratiee,  quam  reliquis.  ibid. 

Infantibus  Gentilibus,  qui  a  parentibus  circumcide- 
bantur,  quo  modo  communicaretur  circumcisionis 
effectus.  ibid. 

Infans  in  fluvium  projectus  a  ministro  cum  debita  in- 
tentione  formam  baptismi  profcrente,  baptizatus 
manebit,  quamvis  nunquam  emergat.        d.  66,  s.  3 

Sanctificatio  infantiuin  in  utero  speciale  privilegium. 

d.  26,  s.  3 

Infantes  per  aequalia  media  jastificati,  et  in  eo  statu 
mortui  aequales  etiam  in  gloria,  d.  28,  s.  3.  Quilibet 
infantes  sunt  capaces  martyrii.  d.  29,  s.  1 

INFIDELES. 

Vide  verbum  Baptismus,  et  verbum  Eucharistia,  Sub- 
jectum. 


Licet  probabilius  sit,  non  posse  fieri  a  Deo,  nontamen 
de  fide  certum.  d.  48,  s.  4 

INNOCENTIA  ET  INNOCENTES. 

Innocentiae  status.  Vide  status  innocentiee. 
Innocentes  pro  Christo  occisi,  vere  martyres.  d.  29,  s.  1 

INSTRUMENTUM. 

Propinquitas  ad  principale  agens  sufficit  ad  rationem 
instrumenti  conjuncti.  d.  47,  s.  3 

ln  supernaturalibus  instrumentis  non  est  simpliciter 
necessaria  prsevia  actio  connaturalis  instrumento. 

q.  65,  a.  1 

Vide  Sacramentum  et  Sacramenta  novae  legis,  et  sin- 
gula,  §  Efflcientia,  vel  Effectus. 

INTENTIO. 

Intentio  habitualis,  actualis   et  virtualis,   quid  sint. 

d.  13,  s.  3 
Actualis  et  virtualis  intentio  ubi,  et  quamdiu  manere 

censeantur.  ibid. 

Intentio  ministri  qualis  debeat  esse,  vide  Sacramen- 

tum  et  Sacramenta  novee  legis,  §  Minister. 


Aliud  naturale,  aliud  Ecclesiasticum,  et  quid  utrum- 
que,  d.  68,  s.  4.  Vide  Eucharistia  et  Confirmatio, 
§  Dispositio. 

IMMENSITAS. 

Est  queedam  praesentia,  per  quam  res  sine  sui  muta- 
tione  potest  esse  preesens  omnibus  spatiis  usque  in 
infinitum.  d.  48,  s.  4 

IMMOLATIO. 

In  rigore  vocis  cruentam  oblationem  significat,  secus 
ex  usu.  q.  83,  a.  1 

INCEPTIO  ET  DESITIO. 

Nulla  res  incipere  potest  in  tempore  indeterminato 
ante  boc  instans,  d.  8,  s.  1.  Nec  si  tota  fiat  simul  f 


Filii  Israel  egressi  de  iEgypto  noctu,  prope  matutinum 
tempus  diei  decimee  quintae  lunae.  d.  41,  s.  1 

Quomodo  profecti  de  Ramesse,  et  quomodo  in  ea 
congregati.  ibid. 

JUDAS  1SCARIOTES. 

Praesens  fuit  lotioni  pedum,  et  institutioni  Eucharistiae, 
et  cuui  Christus  communicavit,  licet  non  quando 
buccellam  panis  intinclam  dedit.  d.  41,  s.  2 

Ordinatus  fuit  Episcopus  et  sacerdos,  quando  reliqui 
Apostoli.  ibid. 

Non  manifestavit  Christus  (potuisset  tamen)  omnibus 
Apostolis,  sed  Joannis  tantum  Judse  peccatum.  ibid. 

Judex  etiara  Ecclesiasticus ,  si  existens  in  mortali 
sententiam  proferat,  vel  alios  actus  jurisdiclionis 
exerceat,  non  peccat  mortalitcr.  d.  16,  s.  3 

JUSTIFICATIO. 

Ad  nostrara  justificationem  fides,  pcenitentia  et  sacra- 
menta,  suo  quaeque  modo  concurrunt.        d.  7,  s.  1 

A  'ustificationem  et  ex  parte  intellectus  et  voluntatis 
supernaturalis  dispositio  requiritur.  d.  28,  s.  2 

KYRIE  ELEISON. 

Vide  verbum  Missa.  §  Ritus,  et  Cserernonia. 

LATRO. 

Bonus  latro,  nec  aquae  baptismo,  nec  sanguinis,  nec 
flaminis  baptizatus.  d.  27,  s.  4 

LEX  NATUR,£. 

Quid  hoc    nomine  intelligatur,    quod    ejus   terapus, 

etiam  respectu  aliorum  a  populo  Israel.  d.  4,  s.  1 
Tunc  adulti  per  conversionem  ad  Deum  ex  fide  pos- 

sent  justificari.  ibid. 

Erat  etiam  remedium  ad  infantium  salutem,  a  Deo 

institutum.  d.  4,  s.  2 

Quod  consistebat  in  aliquo  exteriori  ac  religioso  cultu, 

et  in  quo.  ibid. 

Erat  verum  sacramentum,  non  tamen  conferebat  gra- 

tiam  ex  merito  Ecclesiae.  d.  4,  s.  3,  et  d.  9,  s.  2 
Non  poterat  infantibus  absque    parentum  voluntate 

applicari.  d.  9,  s.  2,  et  d.  25,  s.  2 

Nullum  aliud  sacramentum  ad  hunc  finem  in  hac  lege 

institutum,  licet  alia  improprie  sacramenta  fuerint, 

et  interdum  aliquod   speciale   pro   aliqua   familia. 

d.  4,  s.  4 
Cur  plura  sacrificia,  quam  sacramenta  in  hoc  statu- 

ibid- 
Implicita  fides  Christi  sufficiebat   tunc  ad  salutem. 

d.  4,  s.  3 
Nulla  lex,  aut   determinata  ceereinonia    creditur  eo 

tempore  data.  ibid. 

Nihilominus  tenebantur  parentes  remedium  originalis 

applicare  filiis.  ibid. 

Fuit   hoc  statu  cultus  Dei  externus  per  sacrificia  et 

oblationes  d.  4,  s.  4 

Hic  status  imperfectior  statu  legis  scriptse.  d.  10,  s.  2 
Plura,  qus3  sacramentum  hujus  legis  communia  habet 

cum  circumcisione,  vide  Circumcisie,  §  Institutio, 

Efficientia,  et  Effectus. 

LEX  VETUS. 

Non   fuit    mortifera,   donec  Evangelium  sufficienter 

promulgatum  fuit.  d.  10,  s.  3,  et  d.  26,  s.  4 

Vide  verbum  Sacramentum  veteris  legis,  et  Sacrifi- 
cium. 


Non  potest  actus  esse  in  actu,  si  prius  natura  intelli- 

gitur  factus  a  Deo,  quam  a  nobis.  d.  9,  s.  1 

Aliquid  potest  esse  in  loco,  vel  intrinseca  preasentia, 

vel  extrinseca  circumscriptione   ab   alio    corpore. 

d.  47,  s.  2 
Immutabilitas  loci  physici  ex  praesentia  ad  spatium, 

nodex  superficie  circumdante,  desumitur.  d.  48,  s.  5 
Esse  definitive  in  loco,  in  rigore  includit  negationem 

aptitudinis  existendinaturaliterin  alio  loco.  d.  48,  s.  3 


Non  omnes  modi  existendi  in  loco  reducuntur  ad  cir- 
cumscriptivum  et  defiuitivum.  d.  48,  s.  3 

In  locato,  preeter  superficiem  ambientem,  est  modus 
intrinsecus  prcesentiee,  qui  non  corrumpilur,  nisi 
corpore  mutato.  d.  47,  s.  2 

Actu  occupare  locum  distinctum  est  in  locato  ab  esse 
quantum.  d.  48,  s.  1 

An  idem  corpus  possit  esse  in  duplici  loco,  et  his 
similia,  vide  verbum  Corpus. 

MANIPULUS. 

Manipulus  primitiarum  secundo  die  azymorum  oliere- 
batur,  d.  41,  s.  1.  Vide  Missa,  §  Quibus  vestibus  de- 
beat  celebrari. 


Manducatio  mannoe,  licet  rei  sacree  signum,  cur  non 
sacramentum.  d.  1,  s.  2 


MANUS  IMPOSITIO. 

Multiplex  in  sacra  Scriptura. 

MARE. 


d.  41,  s.  1 


Maris  rubri  transitus,  licet  rei  sacrae  signum,  ciir  non 
sacramentum.  d.  1,  s.  2 

MARU. 

Aucta  est  ei  gratia  per  baptismum.  d.  9,  s.  1 

Capax  fuit  baptismi,  licet  non  potuerit  per  illum  pri- 
mam  gratiam  recipere.  d.  14,  s.  1 

A  quo,  et  quando  baptizata,  vide  verbum  Christus. 

MARTYRIUM. 

Privilegium  martyrii   ante    Christi  adventum   coepit. 

d.  29,  s.  3 
In  quantum  actus  fortitudinis,  non  reperitur  in  infan- 

tibus;  secus,  qua    est   actualis  mors  pro  Christo, 

d.  29,  s.  1 
Requirit  in  adultis  actum  honestum  et  supernaturalem, 

quo  velint  pro  Christo  mori,  et  veram  fidem  super- 

naturalem  profiteri.  d.  29,  s.  2 

Non  est  de  ejus  ratione,  procedere  ex  formali  dilec- 

tione  Dei  super  omnia.  d.  29,  s.  2  et  d.  29,  s.  3 
Confert  gratiam  martyri  in  aliquo  instanti  vitse,  in  quo 

videtur  mors  naturaliter  inevitabilis.  d.  29,  s.  3 
Existens  in  mortali  data  occasione  martyrii,  tenetur 

conteri,  licet  attritio  possit  ex  accidenti  sufficere. 

ibid. 

MATERIA. 

Per  ordinem  ad  determinatam  formam,  determinatam 
accipit  quantitatem,  et  quomodo.  q.  74,  a.  2 

Licet  uaturaliter  informari  duabus  formis  non  possit , 
bene  tamen  supernaturaliter.  d.  48,  s.  6 

MASSA. 

A  pane  cocto  differre,  verisimilius,  d.  44,  s.  2.  Vide 
verbum  Eucharistia.  §  Materia. 

MATER. 

Matrem  jamjam  morituram  non  licet  aperire,  ne 
proles  sine  baptismo  moriatur,  posset  tamen  ob  id 
accelerari    supplicium,    si    morti    esset    damnata. 

q  68.  a.  11 
MATRIMONIUM. 

Quse  sit  in  hoc  sacramento  materia  etforma.  d.  2,  s.  1 

Solum  habet  determinatam  formam  in  genere,  quse 

scilicet  ad  humanum  contractum  sufficiat.  d.  2,  s.  3 

Per  decretum  Tridentini  clandestina  irritans,  quomodo 
non  fuerit  mutata  materia,  nec  forma  hujus  sacra- 
menti.  d.  2,  s.  6 

In  lege  veteri  non  erat  sacramentum.  d.  5,  s.  2 

Nulliinparticularinecessarium^sedEcclesise.  d.  6,  s.  1 

et  q.  65,  a.  4 

An  ex  intentione  contrahentium  possit  matrimonium 
contrahi,  quin  fiat  sacramentum.  d.  13,  s.  2 

Error  personse  inmatrimonio  substantialis  est.  d.  13,  s.  3 

Matrimonii  minister,  contrahentes  ipsi;  parochus  vero 
solum    assistit,    ut    testis    simpliciter   necessarius. 

d.  16,  s.  1 

Contrahentes  in  mortali,  in  quantum  ministri  sunt, 
non  peccant  mortaliter,  secus  in  quantum  recipiunt 
cum  obice.  d.  16,  s.  4 

Non  etiam  peccat  sacerdos,  qui  in  statu  peccati  assistit 
contractui,  benedicitque  contrahentes.  ibid. 

Habet  effectum,  recedente  fictione,  etsi  fictio  tollatur 
soluto  jam  matrimonio.  d.  28,  s.  6 

An  esset  in  statu  innoeentise,  vide  verbum  Status  in- 
nocentise. 

Matrimonium  Adee  et  Eva3,  vide  verbum  Adam. 

MATUTINUM. 

Matutini  recitatio  an  debeat  prsecedere  Missam.  Vide 
verbum  Missa.  §  Minister. 

MELCHISEDECH. 

Oblatio  Melchisedech  in  pane  et  vino ,  sacrificii  et  sa- 

cramenti  rationem  habuit.  d.  4,  s.  4 

Obtulit  panem  triticeum.  d.  44,  s.  1 

Tam   panis,    quam    vinum   essentia    illius    sacrificii. 

d.  75,  s.  6 

MERITUM. 

Ad  omne  meritum  de  congruo  non  sufficit  fides  in- 
formis.  d.  4,  s.  1 

Meritum  de  congruo  quando  infallibiliter  effectum 
habeat.  ibid. 

Solis  adultis  potest  aliquis  mereri  de  congruo,  nec 
ideo  amittit  suum  praemium  de  condigno.  d.  7,  s.  5 

Acquisito  jure  ad  primam  gloriam,  nullus  deinceps 
gloriam  meretur,  nisi  merendo  ejus  et  gratias  aug- 
mentum.  d.  10,  s,  3 

Meritum  Ghristi.  Vide  verbum  Ghristus. 

METALEPSIS. 

Assumptionem  et  participationem,  proprius  tamen 
transmutationem  significat.  q.  73,  a.  4 

MINISTER. 

Quis  et  qualis  sacramentorum  in  communi,  et  cujus- 
libet  in  speciali.  Vide  in  singulis  sacramentis,  et  in 
verbo  Sacramenta,  et  Sacramenta  novae  legis, 
§  Minister. 

MIRACULUM. 

Pro  quo  hsec  vox  in  rigore  supponat.  d.  46,  s.  5 

Alia,  ut  credantur,  alia,  ut  ad  credendum  juvent  :  oc- 

culta  illa,  hsec  publica  et  nota.  ibid. 

MISSA. 

Usus   hujus   vocis   in  Latina  Ecclesia  antiquissimus. 

d.  74,  s.  2,  ejus  etymologia.  d.  74,  s.  3 

A  Ghristo  instituta,  qnoad  substantiam.  ibid. 

Missa  alia  catechumenorum,   alia  fidelium,  et  quee, 

ibid.  et  d.  83,  s.  1;  alia  solemnis,  et  quee,  d.  88,  s.  5. 

Nomina  et  figura  Missse,  d.  74,  s.  3 


ESSENTIA  ET  SIGNIFICATIO. 


Ministerium  Eucharistise,  prout  in  Ecclesia  conficitur, 
et  Missa  appellatur,  verum  sacrificium  est ,  licet  sit 
reprsesentatio  sacrificii  cruenti.  d.  74,  s.  2 

Unicum  est  et  a  Christo  institutum,  neque  ab  Ecclesia 
institui  potuisset.  d.  74,  s.  5 

Ejus  significatio  moralis  communis  cum  caeteris  sacri- 
ficiis  :  mystica  vero  in  commemoratione  Christi  pas- 
sionis  consistit,  quee  non  proprie  fit,  nisi  per  utrius- 
que  speciei  consecrationem  et  oblationem.  d.  75,  s.  1 

Objectum  cui,  hujus  sacrificii,  tota  Trinitas.  ibid. 

Sola  consecratio  utriusque  speciei  cum  ordine  ad 
sumptionem  est  de  essentiahujus  sacrificii.  d.  75,  s.  4 

Hsec  consecratio  essentialis  est,  prout  continet  tran- 
substantiationem  panis  in  Christi  corpus,  et  separa. 
tionem  accidentium  a  substantia.  d.  75,  s.  6 

Quid  primario  intentum  in  hoc  sacrificio.  d.  75,  s.  5. 
Solum  accidentaliter  et  numerice  distinguitur  a  sa- 
crificio  incruento,  quod  Christus  per  se  obtulit,  a 
cruento  vero  essentialiter  quoad  actionem  offerendi. 

d.  76,  s.  1 

Essentialiter  distinguitur  a  sacramentis  legis  veteris. 
ibid.  Si  pro  re  oblata  sumatur,  rationem  sacramenti 
includit.  d.  76,  s.  3 

Probabilius  est,  ex  nulla  intentione  ministri  ab  hoc 
sacrificio    sacramenti    rationem     posse     separari. 

d.  86,  s.  3 

RES  OBLATA. 

Christus  ut  est  sub  sacramentalibus  speciebus,  res 

oblata  per  hoc  sacrificium.  d.  74,  s.  2 

Principalius  pertinet  ad  rem  oblatam  Christus ,  quam 

sacramentales  species.  d.  75,  s.  1 

Panis  et  vinum,  ut  materia  ex  qua,  pertinent  ad  rem 

oblatam.  ibid. 

Quomodo  in  hoc  differat  Missa  a  veteribus  sacrificiis. 

ibid. 
Cur  aliquando  Patres,  Christum  in  Eucharistia  immo- 

lari,  concedere  renuant.  d.  74,  s.  2 

DIGNITAS. 

Maximaest,  et  unde  sumenda,  d.  76,  s.  2  et  d.  77,  s.  1. 

Nec  minor,  quam  in  sacrificio    ccenae  vel  crucis. 

d.  76,  s.  2 
Bona  omnia  et  orationes  aliorum  sacrificiorum  in  hoc 

uno  reperiuntur.  ibid. 

Omnia   sacramenta  a  se  realiter  distincta  superat  in 

dignitate.  d.  76,  s.  3 

Sibi  ipsi  ut  sacramento  omnino  aequale  in  dignitate, 

et  in  intentione  prius,  in  executione  posterius.  ibid. 

VALOR. 

Missse   valor    in    qua    ab    ejus   effectu    distinguatur. 

d.  79,  s.  1 
Ut  est  a  suo  principali  offerente,  infinitum  habet  valo- 

rem  intensive.  ibid. 

Quatenus  a  Christo,  vel  a  ministro  ejus  nomine  offer- 

tur,  est  infinitus  in  impetrando,  nunquam  tamen  ad 

id  de  facto  applicatur.  ibid. 

Quatenus  ab  Ecclesia  offertur,  finitam  habet  effica- 

ciam.  d.  83,  s.  1 

Multoque  magis  prout  est  a  privato  offerente.  ibid. 
Multiplicatio  orationum  in  Missa  non  impedit  earum 

valorem  ad  impetrandum.  d.  79,  s.  12 

EFFECTUS. 

Qui  illi  correspondet  ex  opere  operato,  statim  post 

consecrationein  utriusquc  speciei  datur,  non  ante. 

d.  75,  s.  5  et  d.  75,  s.  G 

Non  est  cansa  physica  sui  effectus,  quem  habd  ex 

opere  operato,  sed  moralis  proxima.  d   79,  s.  1 

Non  est  causa  omnium  effectuum,  qui  ex  Christi  re- 

demptione  proveniunt.  ibid. 

Nititur  crucis  sacrificio,  non  tamen  Sanctorum  me- 

ritis.  ibid. 

Inter  sacramentum    et    sacrificium,  ut  causoe,    sunt 

varice  differentice.  ibid. 

Differentia  inter  hoc  sacrificium  et  incruentum  Christi 

circa  idem.  d.  79,  s.  2 

Ex  opere  operantis  Christi,  effectum  habet  impetra- 

tionis.  ibid. 

Qualiter    per   modum  impetrationis    obtinere  possit 

gratiam,  ejus  augmentum,  et  remissionem  peccato- 

rum  tam  mortalium  quam  venialium.       d.  79,  s.  3 

et  d.  79,  s.  4 

Impetratio  in  multis  ab  opere  operato  distinguitur. 

d.  79,   s.  2.   Cur  impetratio  non  semper  sit  infalli- 

bilis.  ibid. 

Cur   efficacia  ad  dandam,   et  augendam  gratiam  ex 

opere  operato,  et  remittenda  peccata  sit  in  sacra- 

mento,  et  non  in  sacrificio.  d.  79,  s.  3  et  d.  79,  s.  4 

Aliquam  poenam  temporalem  remittit  ex  opere  ope- 

rato,  et  etiam  per  modum  impetrationis,  sine  aliquo 

actu  ejus  cui  remittitur.  d.  79,  s.  5 

Bonorum     temporalium      consecutionem     impetrat. 

d.  79,  s.  7 

Non  causat  distinctum  effectum,  ut  a  Christo  primario 

offertur,  et  ut  a  sacerdote.  ibid. 

Nullum  effectum   causat  ex  opere  operato  in  infide- 

libus,  nisi  pro  eis  a  sacerdote  offeratur.     d.  79,  s.  8 

Inter  impetrationem  et  satisfactionem  quse  diversitas. 

ibid. 

Sacerdoti  etiam  ut  privato    offerenti  aliquis  fructus 

respondet  ex  opere  operato.  ibid. 

Aliquem  etiam  participant  fideles  ad  sacrificium  con- 

currentes.  ibid. 

Differentia  inter  fructum  publico  ministerio  sacrificii 

respondentem,  etprivatis  oblationibus.  ibid. 

In  eo  pro  quo  specialiter  offertur,  si  non  ponat  obi- 

cem,  sortitur  effectnm  ex  opere  operato,  non  autem 

in  omnibus  aliis  Ecclesiee  membris.  ibid. 

Divisio  effectus  hujus  sacrificiiin  specialissimum.  spe- 

cklem  et  generalissimum,  de  effectu  impetrationis 

tantnm  intelligenda.  d.  79,  s.  9 

Si  nulli  applicetur  effectus  intentione  formali  vel  vir- 

tuali  ministri,  nullum  effectum  sortitur.  ibid. 

Qualis  debeat  esse  haec  applicatio,  et  quando  facienda. 

ibid. 

Hic  effectus  finitus  est  intrinsece,  quodammodo  ta- 

men  in  infinitum  augeri  potest,  d.  79,  s.  11.  Unde 

ejus  quantitas  desumatur.  d.  79,  s.  12. 

Quis  fructus  respondeat  toti  Ecclesiae,  singulisque  ejus 

membris    ex    generali    oblatione    hujus    sacrificii. 

d.  78,  s.  2 

Quis  catechumenis,  si  pro  eis  offeratur.  ibid. 

Fructus  sacrificii  quem  sacerdos  pro  aliis  offerre  po- 

test,  qualis  sit,  et  quanti  valoris  et  efflcacitatis  ud 

impetrandum.  d.  79,  s.  12 

PRO  QUIBUS  POSSIT  OFFERRI. 

Quilibet  sacerdos,  vel  alius  inferior  offerens  potest 
tam  pro  se  quam  pro  aliis  offerre.  d.  78,  s.  1 

Pro  Ecclesia,  omnibusque  membris  illi  colligatis 
offerri  debet.  d.  78,  s.  % 


Pro  catechumenis  et  pro  infidelibus  non  excommuni- 
catis  offerri  potest  d.  78,  s.  2 

Secus  pro  cxcommunicatis  excommunicatione  majori, 
et  pro  damnatis.  d.  78,  s.  2  et  3 

Qualiter  possit  offerri  pro  beatis.  d.  78,  s.  3 

Pro  animabus  purgatorii  perutiliter  offertur.  ibid. 

Effectus  ex  opere  operato  nequit  offerri,  nisi  pro  bap- 
tizatis  viatoribus,  hoc  nomine  purgatorii  animas 
comprehendo.  d.  79,  s.  10 

Qualem  disposilionem  requiratin  eo,  pro  quo  offertur. 

ibid. 

Non  redit  effectus,  recedente  fictione.  ibid. 


Semper  principale  offerens  est  Christus,  qui  actu  offert, 

quamvis  per  sacerdotem.  d.  77,  s.  1 

Omnis,  et  solus  sacerdos  rite  ordinatus  hoc  sacriticium 

offerre  potest,  ut  proximus  minister,  d.  77,  s.  2 
Omnes  fideles  aliquo  modo  offerre  possunt.  d.  77,  s.  3 
Sacerdos  mereri,   satisfacere  et  impetrare  potest  ex 

opere  operantis  per  hoc  sacrificium.  d.  79,  s.  1 

Offerentium  hoc  sacrificium  varius  ordo.    d.  79,  s.  8 
Applicatio  fructus  sacrificii  a  voluntate  ministri  pen- 

det.  d.  79,  s.  9 

Non  tenetur  semper  partem  fruetus  ex  opere  operato, 

offerre  pro  tota  Ecclesia.  ibid. 

Privati  offerentes  fructum  sibi  ex  opere  operato  res- 

pondentem  aliis  applicare  non  valent.  ibid. 

Ex  duobus  ministris,  quorum  unus  unam  speciem, 

alius    aliam   consecraret,    verisimilius    est,    appli- 

cationem  fructus  a  posterioris  voluntate  pendere. 

d.  79,  s.  12 
Qui  ab  hoc  ministerio  excludendi,  ob   corporis  mor- 

bum.  d.  82,  s.  1 

Dispositiones,  quse  ad  communicandum  necessariae, 

etedem  et  ad  rite  celebrandum,  nec  ulla  alia  inte- 

rior  necessaria.  ibid. 

Nullum  est  prseceptum  obligans  sub  mortali  sacerdotes 

ad  recitandum  Matutinum  ante  Missam.  ibid. 

Tenetur  servare  integrum  Missoe  ritum,  prout  in  Mis- 

sali  constituitur,  et  qualiter  in  hoc  peccet,  vel  a 

culpa  excusetur.  d.  83,  s.  3  et  d.  84,  s.  2 

Dicere  Missam  alterius  diei,  vel  de  alia  re ,  quam  in  Missali 

dicatur,  in  privata  Missa  licet  sacerdoti.     d.  83,  s.  3 

QUIBUS  VESTIBUS  DEBEAT  CELEBRARI. 

Ecclesia  convenienter  deputavit  vestes,  quibus  sacer- 
dotes  uterentur  in  hoc  mysterio.  d.  82,  s.  1 

Singularium  vestium  significationes  :  Amictus  et  Albse. 

ibid. 

Cinguli,  ibid.  Manipuli,  ibid.  Casulse.  d.  81,  s.  6 

Alise  significationes  harum  vestium  per  comparationem 
ad  Christum.  ibid. 

Dalrnaticae  usus  antiquissimus  in  Ecclesia.  ibid. 

Circa  materiam  harum  vestiumnihil  jure  praescriptum, 
quid  tamen  circa  eam,  et  formam  servandum.  ibid. 

Quid  circa  earum  benedictionem,  ejusque  durationem. 

d.  82,  s.  2 

Omnia  haec  vestimenta,  eaque  benedicta,  simpliciter 
necessaria,  et  quando  per  earum  omissionem  pec- 
cetur.  ibid. 

Debet  sacerdos  accedere  calceatus.  d.  82,  s.  3 

Potest,  cooperto  capite,  celebrare  ex  gravi  infirmitate, 
maxime  ex  dispensatione  Pontificis.  ibid. 

QUO  TEMPORE. 

Nec    ante    auroram,   nec    post   meridiem    dicenda. 

d.  80,  s.  4 

Seclusis  specialibus  privilegiis  Episcoporuin,  vel  reli- 

giosorum.  d.  80,  s.  4 

Vel  si  necessitas  occurrat,  ratione  itineris  vel  alterius 

rei  gravis.  ibid. 

Vim  prsecepti  obtinuit  consuetudo  circa  hcec.  ibid. 
Missaa  particulares  possunt  dici  quacumque  hora  ab 

aurora  ad  meridiem,  solemnis  vero  a  nona  usque  ad 

duodecimam.  ibid. 

Olim  tardius  Missae  incboabantur,  maxime  in  diebus 

jejunii.  ibid. 

Non  est  mortale,  hora  et  dimidia  ante  solis  ortum  ce- 

lebrare,  imo  licite  inchoatur  dimidia  ante  crepus- 

culuru.  ibid. 

Communi  jure  Ecclesiastico  quidem,  non  divino,  non 

licet  nisi  semel  quotidie  celebrare.  d.  80,  s.  3 

Discutiuntur  exceptiones  et  casus  varii  de  hac  re.  ibid. 
An  aliquo  die  non  liceat  celebrare,  nisi  solemnem 

Missam.  d    80,  s.  2 

Feria  quinta  in  ccena  Domini  licite  potest,  secluso 

scandalo,  celebrari.  ibid. 

An  liceat  in  Sabbatho  sancto,  et  in  die  Parasceves.  ibid. 

UBI. 

Quam  convenienter  templa   ad  hoc    designata  sint. 

d.  81,  s.  1 
Quibus  nominibus  nuncupentur,  et  illa  dicandi  con- 

suetudo,  et  finis.  ibid. 

Eorum  utilitates.  ibid. 

Simpliciter  soli  Deo  eriguntur,  quandoque  tamen  non 

solum  Martyribus,  sed  aliis  etiam  Sanctis  dicantur. 

ibid. 
Consuetudo    consecrandi    solemniter  templa,  a  quo 

tempore  cceperit,  et  quam  sit  laudibilis,  et  utilis. 

d.  81,  s.  2 
Non  potest,  nisi  sub  mortali,  extra  Ecclesiam  offerri , 

quaa  olim  requirebatur  consecrata,  modo  sufficit  be- 

nedicta,  dummodo  altare  sit  consecratum.  d.  81,  s.  3 
Qui  in  locointerdictosacrifjcat,  interdictusmanet.  ibid. 
Potest  Episcopus  facultatem  concedere  ad  sacrifican- 

dum  in  oratorio  privato.  ibid. 

Non  potest  dare  facultatem  Episcopus  sacerdoti  cele- 

brandi  ubique  in  altari  portatili.  ibid. 

In  casu  necessitatis  ubique  potest  sacerdos  celebrare, 

Episcopus  vero  extra  necessitatem,  neuter  tamen  in 

mari.  ibid. 

Aliis  etiam  idem  licet  ex  privilegiis.  ibid. 

Ecclesisa  pollutio,  est  prohibitio  jure  Ecclesiastico  in- 

troducta.  d.  81,  s.  6 

Quibus  modis  polluatur  Ecclesia,  et  a  quo  lustranda. 

d.  81,  s.  4 
Quam  poenamincurrat  celebrans  in  Ecclesia  violata.  ib. 
De  altari,  et  ejus  etymologiis.  d.  83,  s.  2 

Altare  est  altare  fixum,  et  portatile.  ibid. 

Necessarium  est  altare  lapideum  consecratum,  et  quale 

in  quantitate,  et  consecratione.  ibid. 

Non  opus  est,   altare  majus  ad  plagam   Orientalem 

respicere.  d.  81,  s.  5 

De  ornatu  altaris.  ibid. 

Praeter  pallas  non  benedictas,  requiritur  corporale 

linteum  benedictum,  qualeque  esse  debeat,  et  quo- 

tuplex.  d.  81,  s.  6 

Requiritur   etiam  lumen    seu  lucerna  cerea  ardens, 

liber  Missalis,  et  crux  aliqua.  ibid. 

DEFECTUS  QUOMODO  SUPPLENDI. 

Quicumque  defectus  substantialis  in  materia  vel  forma 
commissus  necessario  suppiendus.  d.  85,  s.  1.  Secus 
accidentalis.  d.  85   s.  2. 


Quid  faciendum  ei,  qui  pane  jam  consecrato  advertit 
non  miscuisse  aquam ,  nec  tunc  miscere  potest. 

d.  85,  s.  1 

Qualiter  qui  in  sola  aqua  consecravit,  debeat  supplere 
hunc  defectum.  ibid. 

Si  in  forma  cujuslibet  ex  speciebus  mutatio  substan- 
tialis  fiat,  quovis  tempore  supplenda,  secus  si  in 
utriusque  speciei  forma  essentialis  mutatio  conti- 
gerit.  ibid. 

Quse  verba  in  hujusmodi  casibus  repetenda.  ibid. 

Quid  faciendum,  si  venenum  alicui  ex  speciebus  inve- 
niatur  admistum.  ibid. 

Quid  in  aliis  casibus,  qui  frequenter  accidunt.       ibid. 

Dum  sacrificium  ab  aliquo  inchoatum  ab  eodem  perfici 
non  potest  ab  alio  complendum,  et  quomodo.  ibid. 

Qui  sint  defectus  accidentales  tam  in  materia  quam  in 
forma  sacrificii.  d.  85,  s.  2 

RITUS  MISS^E. 

Bene  potuit  Ecclesia  alia  verba  addere  prseter  essen- 

tialia ,  et  quam  convenientia  verba  addiderit ,  per 

singula  discurrendo  ostenditur.  d.  83,  s.  1 

Confessio.   ibid.  Introitus.   ibid.  Kyrie   eleison.   ibid. 

Gloria.  ibid.  Dominus  vobiscum.  ibid.  Collecta.  ibid. 

Flectamus  genua.  ibid.   Orationes.   ibid.  Epistola. 

ibid.  Graduale.  ibid.  Alleluia.  ibid.  Evangelium.  ibid. 

Symbolum.    ibid.    Secunda   populi   salutatio.   ibid. 

Offertorium.  ibid.  Manuum  ablutio   ibid.   Secretse 

orationes  ante  preefationem.    ibid.   Preefatio.   ibid. 

Communicanda.  ibid.  Aliae  duae  salutationes  populi 

et  collecta.  ibid.  Item  Missa  est.  ibid.  Populi  bene- 

dictio.  ibid.  Evangelium  ultimum.  ibid. 

Cur  addatur  deprecatio  illa,  quse  fit  supra  munera  con- 

secrata.  d.  58,  s.  3 

Quam  conveniens  fuerit  non  celebrari  vulgari  ser- 

mone.  d.  83,  s.  1 

Et  alia  in  Missa  clara  voce,  et  alia  submissa,  proferri. 

ibid. 
Exponuntur  difficilia  verba,  quse  ante  offertorium  di- 

cuntur  in  Missa  defunctorum.  ibid. 

Quae  caeremoniaa  specialiterinstitutaesint,ut  hoc  myste- 

rium  debite  peragatur.  d.  84,  s.  1 

Quee,  propter  exteriores  latriae  actus.  ibid. 

Quse,  propter  moralem  et  etiam  mysticam  significa- 

tionem.  ibid. 

Multiplex  usus  signi  crucis  in  Missa  quid  significet. 

ibid. 
Usus  musicce,  thuribuli,  et  apparatus  ministeriorum  in 

solemnibus  Missis,  conveniens.  ibid. 

Omittere  has  ceeremonias,  quale  peccatum  sit.  d.  84,  s.  2 

CANON  MISS.E. 

Regulam  ad  significandum  preescriptain  proprie  signi- 
ficat.  d.  83,  s.  2 

A  quibus  verbis  incipiat,  et  quibus  finiatur.  ibid. 

Non  est  de  substantia  sacrificii,  sed  jure  tantum  Eccle- 
siastico  preeceptuni.  ibid. 

De  ejus  auctore  et  antiquitate.  ibid. 

Per  siugulas  partes  et  verba  difficilia  exponitur.  ibid. 

Cur  in  canone  mentio  Martyrum  tantum,  et  non  Con- 
fessorum.  ibid. 

VASA. 

Calix   et    patena   requiruntur,    et    ex  qua    materia. 

d.  81,  s.  7 
Ab  Episcopo  consecrata.  ibid. 

Quando  opus  sit  reconsecrare  calicem.  ibid. 

Qualia  vasa  consecrata  requirautur.  ibid. 

CULTUS  QUI  DEBETUR  LOCIS  ET  VASIS  SACRIS. 


PR2ECEPTUM  AUDIENDI  MISSAM. 


Qualis  veneratio  illis  danda    ex  ipso  jure    naturali. 

d.  81,  s.  8. 
Jure  positivo  multa  prohibita  circa  hujusmodi  res , 

quae  si  fiant  erunt  sacrilegram.  ibid. 

Qualiterliceatlaicis  et  mulieribushasrestangere.  ibid. 
Episcopi  et  sacerdotes  possunt  sepeliri  induti  vestibus 

sacris.  ibid. 

Non  possunt  hae  res  ad  prophanos  usus  converti.  ibid. 
Vasa  argentea  confracta,  quibus  casibus  vendi  pos- 

sunt.  ibid. 

Simpliciter  aliqua  adoratione  prosequenda,  et  quali. 

ibid. 
Ad  quam  virtutem  haec  adoratio  pertineat.  ibid. 

Haec  adoratio  quodammodo  una,  quodammodo  duplex. 

ihid. 
Adoratio  respectiva  separabilis  ab  absoluta.  ibid. 

MINISTRANS  SACERDOTI. 

Non  est  jure  divino  aliquid  cautum  de  numero  illorum, 
qui  astare  vel  ministrare  debent  sacrificio;  ex  jure 
tamen  Ecclesiastico,  unus  saltem  minister  requiri- 
tur.  d.  87,  s.  1 

Hic  non  debet  esse  femina.  ibid. 

An  in  aliquo  raro  casu  possit  sacerdos  sine  ministro 
sacrificare.  d.  87,  s.  2 

Ad  quid  teneatur  qui  ministrat.  ibid. 

MISS^E  stipendium,  et  pro  quibus  ex  obligatione 

DICENDA. 

Ex  obedientia  et  voto  et  justitia  potest  oriri  obligatio 
offerendi  Missam  pro  aliquo,  ex  charitate  autem 
raro.  d.  86,  s.  1 

Inter  beneficia  simplicia  ea  sola,  quae  ex  speciali  insti- 
tutione  id  onus  disponunt ,  ejus  obligationem  in- 
ducunt.  ibid. 

Ratione  beneficii  curati  non  tenetur  parochus  quotidie 
pro  ovibns  sacrificium  offerre.  ibid. 

Ex  stipendio  accepto  oritur  obligatio  justitise.  ibid. 
Et  an  interveniat  justum,  et  quale.  ibid. 

Quid  sacerdos  teneatur  offerre  ratione  hujus  obliga- 
tionis.  ibid. 

Quidquid  ab  Ecclesia  ob  hanc  causam  datur,  licitum 
stipendium  est.  d.  86,  s.  2 

Cum  reditus  Ecclesiae  relicti  non  attingunt  mediocre 
stipendium,  Episcopus  Ecclesiae  potest  illam  obli- 
gationem  ad  minorem  numerum  Missarum  redigere. 

ibid. 

Non  possunt  juste  recipi  majora  stipendia  taxatis,  nec 
pro  una  Missa  plus  quam  unum  stipendium  accipi , 
quantumvis  pauper  sit  sacerdos.  ibid. 

Unde  pensanda  quantitas  justi  stipendii,  cum  non  est 
lege  definitum.  ibid. 

Sacerdotes  alias  divites  juste  possunt  exigere  stipen- 
dia.  d.  86,  s.  3 

PR^CEPTUM  CELEBRANDI. 

Sacerdotes  non  tantum  semel  in  anno ,  tempore  Pas- 
chatis,  sed  aliquoties  tenentur  celebrare.  d.  80,  s.  1 

Stando  in  jure  divino  non  est  prohibitum  quotidie  cele- 
brare,  posset  tamen  aliquando  Ecclesia  id  prohibere. 

ibid. 

Licet  in  singulis  Ecclesiis  cathedralibus  quotidie  offe- 
rendum  sit  sacrificium,  nullus  tamen  sacerdos  obli- 
gatur  ad  quotidie  sacrificanduin,  licet  id  melius  sit. 

d.  80,  s.  2 

Miracula  circa  hoc.  ibid. 


Tale  prtcceptum  ost  in  Ecclesia,  et  per  se  loquendo 

sub  mortali  obligat.  d.  80,  s.  2 

In  hoc  praoccpto  Pontifex  dispensarc  potest.  ibid. 
Qualiter  obliget  ad  audiendam  totam  Missam,  et  quotae 

partis  omissio  censeatur  mortale.  d.  88,  s".  2 

Qui  omisit  uuam  partem  Missce,  quomodo  possit  hunc 

defectum  supplere.  ibid. 

Per  quamlibet  Missam  ubiquc  auditam  satisfit  huic 

praecepto.  ibid. 

Nunquam  tenentur  fideles  audire  nisi  unam  Missam, 

debent  tamen  ei  esse  moraliter  prtesentes.   d.  88, 

s.  2  et  3 
Qualis  voluntas  necessaria,  ut  impleatur  prseceptum, 

quee  etiam  attentio,  et  qualiter  ex  ejus  defeclu  pec- 

cetur.  d.  88,  s.  3 

In  Missa  potest  quis  alias  orationes,  et  psalmos  reci~ 

tare,  et  iniplere  praeceptum  recitandi.  d.  88,  s.  4 
Omnes  fideles  adultos  obligat,  et  a  quo  eetatis  tem- 

pore.  ibid. 

Quibus  diebus  obliget.  d.  88,  s.  5 

Transacto  die,  quo  Missa  erat  audienda,  non  manet 

obligatio  audiendi  alio  die.  d.  88,  s.  6 

Habens  privilegium  audiendi  Missam  tempore  inter- 

dicti  tenetur  uti  illo.  ibid. 

Excommunicatus,  etiamsi  per  ipsum  stet  non  absolvi, 

non  peccat,  non  audiendo  Missam.  ibid. 

Quae  impedimenta  excusent  ab  observantia  hujus  prae« 

cepti.  ibid. 

Qui  excusantur,  non  tenenturloco  Missae  aliquas  ora- 

tiones  fundere.  ibid. 

Nulla  pcena  a  jure  imposita  transgressoribus  hujus 

praecepti.  ibid. 

mistio. 

Mistio  per  juxtapositionem ,  includit  divisionem  mis- 
cibilium  in  partes,  per  contactum  partium  inter  se. 

d.  48,  s.  1 

Mistio  aquae  et  vini  in  calice,  vide  Eucharistia,  §  Mate- 
ria,  et  verb.  Missa,  §  Caeremonia. 

modus. 

Modus  rei  non  potest  esse  sine  re  quam  modificat. 

d.  15,  s.  3 

MORS. 

Quando  quisin  articulo  mortisesse  dicatur.  d.  49,  s.  3 

MOTUS. 

In  omni  motu  datur  mutatio  instantanea,  qua  acquiri- 

tur  terminus.  d.  8,  s.  2 

Solum  per  accidens  est  causa  caloris.  ibid. 

MUSTUM. 

Non  differt  essentialiter  a  vino.  d.  45,  s.  1 

Vide  Eucharistia,  §  Materia. 

MUTATIO. 

Quae  et  qualis  in  formis  ut  materiis  sacramentorum 
intercedere  possit.  Vide  Sacramentum ,  et  Sacra- 
menta  novae  legis,  et  singula,  §  Forina,  et  §  Materia. 

NECESSITAS. 

In  sacramentis  necessitati  medii  semper  adjungitur 
praecepti  necessitas.  d.  40,  s.  1 

Quando  necessitas  medii,  et  quando  praecepti.      ibid. 

Quid  necessitas  medii  et  praecepti  in  sacramentis. 
Vide  Sacramenta  novae  legis,  §  Necessitas. 

NOX. 

Nox  Coenae.  Vide  Coenae  nox. 

In  nocte    Nativitatis   ter  licet    sacerdoti    celebrare. 

d.  80,  s.  3 

Qui  ordo  tain  inter  ipsas  Missas  quam  in  tempore 
celebrationis  earum  tam  in  solenmibus,  quam  in  par- 
ticularibus,  servandus.  d.  80,  s.  4 

In  nocte  resurrectionis  olim  noctu  Missa  dicebatur, 
modo  vero  non  licet.  ibid. 

OBJECTUM. 

Non  effective,  sed  finaliter  tantum  movet  voluntatem. 

d.  48,  s.  6 

OBLATIO. 

Propria  hujus  v.ocis  significatio.  d.  73,  s.  5 

OBSERVANTIA. 

Actiones,  quibus  cultores  Dei  se  ad  talem  cultum  dis- 
ponunt,  observantke  dicuntur.  d.  15,  s.  1 

OBSTETRIX 

Non  tenetur  ex  praecepto  scire  necessaria  ad  baptizan- 
dum,  etiam  vernacula  lingua.  d.  31,  s.  5 

OFFERTORIUM. 

Vide  verbum  Missa,  §  Ceerenionia. 

OFFICIUM  DIVINUM. 

Inversio  ordinis  inter  horas,  dummodo  intra  eumdem 
diem  recitentur,  non  est  mortale,  imo ,  si  ex  ratio- 
nabili  causa  fiat,  non  erit  veniale.  d.  82,  s.  1 

OPUS. 

Opera  poenalia  ad  tria  prsecipue  deserviunt.  q.  68,  a.  5 

ORATORIUM. 

Vide  verb.  Missa,  §  Ubi  celebranda. 


Ordinis  sacramentum  in  Ecclesia  necessarium.  q.  65,  a.  4 

Effectus  hujus  sacramenti.  d.  7,  s.  3 

Imprimit  characterem.  d.  11,  s.  1 

Primario  institutum  ad  dandam  potestalem  ordinis  , 

secundario  ad   danda  gratise   auxilia ,  quibus  hoc 

preestetur.  ibid. 

Ordine  per  saltum  recepto,  factum  tenet,  et  character 

imprhnitur.  d.  11,  s.  3 

Quatuor  minores  Ordines  possunt  a  simplici  sacerdote 

conferri  ex  dispensatione  Pontificis.  ibid.  Imo  et  sub- 

diaconatus.  ibid. 

Ordinatio    ab   Episcopo   haeretico   facta,  valida   est. 

d.  36,  s.  3 
Qui  inviti  ab  heereticis  ordinantur,  cur  non  irregu- 
lares.  d.  31,  s.  6 

Vide  Status  innocentiae. 

ORGANIZATIO. 

Non  potest  perfecte  intelligi  sine  quantitate.   d.  51,  s.  2 
Organizatio    alia   substantialis ,  alia  accidentalis ,    et 
utriusque  expositio.  d.  51,  s.  5 

Vide  verbum  Gorpus. 

PANIS. 

Panis  essentia  in  quo  consistat.  d.  44,  s.  i 

Panis  substantia  non  manet  in  Eucharistia,  unita  hy- 

postatice  Verbo  divino.  d.  49,  s.  2 

Panis  azymus  et  fermentatus,  qui  dicantur.  d.  44,  s.  1 
Quid  nomine  panis  communiter  intelligatur.  ibid. 

Solus  panis  triticeus  hominibus  accommodatus.  ibid. 
Ex  fructibus  vel  leguminibus  factus ,  solum  est  panis 

secundum  quid.  ibid. 


Vide  Azymus,  et  verbum  Eucharistia,  §  Materia.  De 
substantia  panis,  quee  in  Eucharistia  desinit,  vide 
verbum  Transubstantiatio. 


Vide  verbum  Infidelis. 


PAPA. 


Habet  supremam  potestatem  Ecclesiasticam,  et  solus 
potest  instituere  aliquid  universam  Ecclesiam  obli- 
gans.  d.  15,  s.  3 

In  his,  quee  sunt  juris  divini  ordinarii,  quo  modo  possit 
Papa  dispensare.  ibid. 

Non  potest  ritum  substantialem  sacrificii  aut  sacra- 
menti  mutare.  d.  41,  s.  1 

PARASCEVE. 

Hac  die  non  offertur  verum  Eucharistiee  sacrificium. 

d.  75,  s.  4 

PAROCHUS. 

Diebus,  quibus  non  obligatur  pro  ovibus  celebrare, 
tam  ab  ipsis,  quam  ab  extraneis  potest  Missarum 
stipendia  accipere.  d.  86,  s.  3 

Non  satisfacit  huic  obligationi,  offerendo  Missam  pro 
dantibus  stipendium,  quando  simul  etiam  pro  populo 
offert.  ibid. 

An  qui  multa  Missarum  stipendia  congregat,  et  inter 
alios  stipendiarios  distribuit,  possit  sibi  aliquam  par- 
tem  retinere.  ibid. 

Vide  verbum  Missa,  §  Minister,  §  Pro  quibus  possit 
offerri. 

PASCHA. 

Nomine  Paschee  quid  intelligatur.  d.  70,  s.  2 

PECCATUM  ET  PECCATOR. 

Peccatum  mortale,  et  gratia  immediate  opponuntur 

natura  sua.  d.  7,  s.  3 

Originale  non  remittitur  de  lege  sine  habituali  gratia , 

nec  sine'  aliis  mortalibus,  si  adsint.    d.  10,  s.  1, 

et  d.  28,  s.  1 
Neque  originale  nec  mortale  remittuntur  sine  aliquo 

sacramento  in  re,  vel  in  voto.  d.  28,  s.  4 

Neque  unum  mortale  remittitur  sine  aliis  mortalibus , 

bene  tamen  sine  venialibus,   et  unum  veniale  sine 

aliis.  d.  28,  s.  3 

Veniale  de  facto  non  remittitur  sine  mutatione  intrin- 

seca  peccatoris,  potest  tamen  remitti.  d.  79,  s.  5 
Peccatum,  quod  ex  justa  causa  in  confessione  tacetur, 

non  remittitur,  nisi  in  voto  alterius  confessionis ,  in 

qua  aperiendum.  d.  28,  s.  4 

Peccator  publicus,  et  occultus,  quis  dicatur.  d.  67,  s.  2, 

et  d.  67.  s.  5 
Peccatores  publici  et  occulti,  quando  admittendi  ad 

Eucharistiam,  et  quomodo   peccet  eos  admittens. 

Vide  Eucharistia,  §  Minister. 

PENTECOSTES. 

Hoc  festum  post  quinquaginta  dies  ab  illo,  quo  offere- 
batur  primitiarum  manipulus,  celebrabatur.  d.  41,  s.l 

PERMISSIO. 

Permissio,  quam  Deus  habet  respectu  eorum,  quibus 
praevidit  non  applicanda  media  pro  omnibus  insti- 
tuta,  non  pugnat  cum  voluntate  gencrali  omnes  ho- 
mines  salvandi.  d.  4,  s.  1 

PERSEVERANTIA. 

Perseverantiee  donum  quid  tribuere  debeat  ei,  cui 
datur.  d.  40,  s.  2 

Nulla  humana  dispositio  antecedens  sufflcit  ad  obti- 
nendum  ex  justitia  vel  infallibiliter  perseverantiae 
donum.  d.  40,  s.  2 

Non  oportuit,  hoc  donum  esse  effcctum  alicujus  sacra- 
menti  ex  opere  operato.  ibid. 

Auxilium  efficax  concomitans  ad  perseverandum  potest 
promitti  sub  conditione  si  non  ponatur  obex,  ut  vero 
dicit  auxilium  antecedens,  non  ita.  ibid.  An  sit  effec- 
tus  Eucharistiee.  Vide  Eucharistia,  §  Necessitas. 

PERSON.E    DIVIN.E. 

Pater  et  Spiritus  Sanctus  sunt  in  Eucharistia  per  con- 
comitantiam  mediatam.  d.  51,  s.  G 

D.    PETRUS. 

Immediate  a  Ghristo  baptizatus ,  baptizavit  duos  filios 
Zebedaei,  ipsi  vero  reliquos  Apostolos.      d.  19,  s.  1 

PCENITENTIA. 

Vide  verbum  Gonfessio. 

PHASE. 

Tempus  Phase ,  quoad  immolationem  agni,  incipiebat 
a  vespera  ultima  decimoe  quartae  lunse,  vergente  jam 
sole  ad  occasum.  d.  41,  s.  1 

PRJ2CEPTUM. 

Praeceptum  generale  non  solum  eos,  qui  sunt  prcesentes 
promulgationij  sed  omnes  preecepti  capaces  com- 
prehendit.  d.  30,  s.  2 

Praeceptum  affirmativum  semper  obligat,  non  tamen 
pro  semper.  d.  31,  s.  1 

Intra  omne  tempus,  quo  prseceptum  affirmativum  obli- 
gat,  potest  absque  ulla  causa  ejus  impletio  licite 
differri.  d.  31,  s.  2 

Praeceptum  baptismi,  et  cujuslibet  alterius  sacramenti. 
Vide  Baptismus,  §  Pfaeceptum,  et  similitei  in  sin- 
gulis  sacramentis. 

PR^DICAMENTA. 

Nullum,  nisi  substantia,  quantitas  vel  qualitas,  habet 
entitatem  realiter  distinctam  a  caeteris.      d.  47,  s.  1 

PR.EPUTIUM. 

Christi  praeputium,  vide  Ghristus  in  Eucharistia,  §  Sub- 
stantia  et  partes. 

FRjESCIENTIA. 

Praesciens  Deus  aliquibus  futura  impedimenta,  ne  re- 
media  ad  salutem  illis  applicarentur,  id  permittere 
voluit.  d.  4,  s.  2 

pr^sentia. 

Praesentia  ad  locum  in  qualibet  re  creata,  modus  ac- 

cidentalis  est.  d.  47,  s.  2 

Praesentia  ad  locum,  genus  est  ad  modum  indivisibi- 

liter  vel  divisibiliter  existendi.  ibid. 

Non  petit  unionem  inter  res,  quae  invicem  sunt  prae- 

sentes.  d.  47,  s.  2  et  3 

Praesentiam  tantum   ordinis   in   Eucharistia   ponere, 

haereticum,  et  in  descensu  Christi  ad  inferos,  erro- 

neum.  d.  47,  s.  2 

Praesentia  Christi  in  Eucharistia.  Vide  Christus  in  Eu- 

charistia,  §  Christi  prsesentia. 
Preesentia  naturalis  et  sacramentalis,  quid  sint,  et  in 

quo  differant.  ibid. 

Praesentia  quantitatis,  substantiae  spiritualis  et  mate- 

rialis.  Vide  verbum  Quantitas,  Angelus,  Substautia. 


PRIMA  TONSURA. 


Cur  non  sit  sacramentum. 

PROFESSIO. 


Professio  in  Religione,  licet  cceremonia  sacra  sit,  et 
aliquam  sanctificationem  conferat,  cur  non  sacra- 
mentum.  ibid. 

propositio. 

Instans,  in  quo   propositionis   sensus   consummatur, 

quomodo  intrinsecum  propositioni.  d.  58,  s.  5 

Propositionum  de  praesenti  veritas,  pro  quo  temporis 

instanti  sumenda.  ibid. 

Stat,  ex  efficientia  alicujus  propositionis,  ejusdem  re- 

sultare  veritatem.  d.  58,  s.  6 

Prius  natura  in  propositione   inteliigitur   significatio 

quam  veritas.  ibid. 

Veritas  practica  propositionis  potest  esse  prior  veri- 

tate  speculativa.  ibid. 

ln  propositionibus  practicis,  si  subjectum  sit  prono- 

men  demonstrativum,  designare  solet  praedicatum. 

d.  58,  s.  7 

PUER. 

Vide  Infans. 

QUALITAS.       ■ 

Qualitas  naturalis  et  supernaturalis  univoce  conve- 
niunt.  d.  11,  s.  3 

Nulla  qualitas  potest  esse  effectiva  gratiae,  nec  ut  causa 
principalis,  neque  ut  naturale  instrumentum.     ibid. 

Qualitates  spirituales  non  sunt  activse  ad  producendas 
similes.  ibid. 

QUANTITAS. 

Extensio  in  ordine  ad  locum  non  est  de  essentia  quan- 

titatis.  d.  48,  s.  1 

Praesentia  naturalis    quantitatis,  et   ejus  extensio    in 

loco,  unica  tantum  quantitatis  passio.  ibid. 

Habet  quantitas  suam  propriam  prsesentiam  natura- 

lem  distinctam  a  praesentia  substantiae,  et  ab  illa  ex 

Dei  potentia  separabilem.  ibid. 

Primario  habet  reddere  substantiam  in  se  extensam  et 

impenetrabilem.  ibid. 

Actualis  vero  impenetratio  solum  est  proprietas  con- 

sequens.  ibid. 

Quantitas  ex  divina  virtute  constitui  potest  indivisibi- 

liter  in  loco.  ibid. 

Indivisibilia   quantitatis  aliquid   reale    actu   existens 

sunt.  d.  52,  s.  3 

Quantitas  a  substantia  separata,  et  replere  locum,  et 

alterari  potest  virtute  naturali.  d.  56,  s.  3 

Est  immediatum  subjectum  qualitatum  naturalium,  et 

cur.  ibid. 

Quantum  comparatur    ad   localem  praesentiam,  tan- 

quam  prius  ad  posterius.  d.  48,  s.  1 

Quantitas  Christi  in  Eucharistia.  Vide  verbum  Christus 

in  Eucharistia. 
Quantitas  panis,  quae  remanet  in  Eucharistia.  Vide  Eu- 

charistia,  §  Species  sacramentales. 

RAMESSE. 

Quandoque  significat  provinciam,  quae  eadem  erat 
cum  terra  Gesse.  d.  41,  s.  1 

Quandoque  civitatem  in  eadem  provincia  aedificatam 
in  extremis  iEgypti  finibus.  ibid. 

Vide  verbum  lsrael,  et  indicem  sacrae  Scripturse,  Nu- 
merorum  31. 

Relationes  divinae  cur  non  possint  esse  supernaturalia 
instrumenta,  neque  habere  potentiam  obedientalem 
activam  respectu  alicujus  effectus.  d.  9,  s.  1 

RELIGIO  ET  RELIGIOSUS. 

Propter  Religionis  statum  cur  necesse  non  fuerit,  spe- 
ciale  sacramentiun  institui.  q.  65,  a.  1 

Religiosis  invitis,  vel  insciis,  non  potest  superior  ipsa 
sacrificia,  vel  aliorum  operum  satisfactiones  aliis 
applicare,  licet  quandoque  id  juste  praecipere  pos- 
sit.  d.  79,  s.  9 

Perfectissimus  actus  exterior  Religionis  in  sacrificandi 
cultu  consistit.  d.  49,  s.  9 

Religionis  votum.  Vide  verbum  Votum. 

Religiosi  quando,  et  quomodo,  et  quibus  possint  Eu- 
charistiam  ministrare.  Vide  Eucharistia,  §  Minister. 

Quae  motiva  in  Eucharistia  ad  extollendam  Religionis 
virtutern.  Vide  Eucharistia,  §  Institutio. 

REMISSIO. 

Remissio  peccati.  Vide  Peccatum. 

Remissio  poenae.  Vide  Baptismus  et  Missa,  §  Effectus. 

REPROBATIO. 

Cum  quis  ex  defectu  intentionis  ministri  non  manet 
baptizatus,  et  ideo  reprobatur,  suo  peccato  mortali 
aut  originali,  tanquam  causae  per  se,  ministro  vero, 
ut  causee  per  accidens,  ejus  reprobatio  tribuenda. 

d.  13,  s.  2 
RITUS. 

Ritus  servandi  in  uniuscujusque  sac"rarnenti  adminis- 
tratione.  Vide  Singula  sacramenta,  §  Ritus. 

SACERDOS  ET  SACERDOTIUM. 

Quanta  semper  reverentia  sacerdotes  habiti.  d.  46,  s.  6 
Cum  plures  sacerdotes,  quando  ordinantur,  simul  cum 

Episcopo   consecraDt,  componuut  cum  illo  unum 

integrum  ministrum.  d.  61,  s.  4 

In  naturoe  lege  primogeniti  erant  sacerdotes.  In  lege 

scripta  erant  ex  tribu  Levi  et  Aaron  familia,  in  lege 

gratioe  supernaturaliter  consecrantur.  d.  73,  s.  5 
Potestas  sacrificandi  et  consecrandi  non  distinguuntur 

in  sacerdote.  d.  75,  s.  4 

Sacerdos  tenetur  de   sacrificio  participare,  et  proba- 

bile   est,  hanc  obligationem  esse    a   jure  divino. 

d.  75,  s.  5 
Alienis  ovibus  sine  licentia  ministrans  sacramenta  pec- 

cat.  d.  16,  s.  1 

Sacerdos,  si  extra  sacrificium   communicet,  tenetur 

uti  stola,  sed  non  sub  mortali.  d.  68,  s.  1 

Quantumvis  ab  Ecclesia  praecisus,  non  amittit  minis- 

terium,  quod  in  persona  Christi  exercet.  d.  34,  s.  2 
Sacerdos,  cum  degradatur,  usu  Ordinis,  non  Ordine 

ipso  perpetuo  privatur.  d.  36,  s.  3 

Qualiter  se  habeat  respectu  matrimonii  et  pcenitentioe, 

vide   eisdem  verbis.  An    possit    ex    dispensatioue 

Papae  aliquosprdines  conferre,  et  quos.  Vide  Ordo. 

Omnia,  quoe  ad  ipsum  pertinent,  quatenus  minister 

Missae  est,  vide  Missa,   §   Minister.   Vide    verbum 

Confirmatio,  §  Minister. 

SACRAMENTALIA. 

Sunt  ceeremoniae  et  circumstantiae  religiosae,  adjunctae 
sacramentis,  vel  sacrificio,  extra  eorum  essentiam. 

d.  15,  s.  1 


Mediate  tantum  respiciunt  cultum  Dei,  hominumque 

sanctifieationern,  in  quo  differunt  a  sacramentis  et 

sacrificio.  d.  15,  s.  1 

Eorum  ususpius,  et  ad  religionem  spectans.  d.  15,  s.  2 
Ex  fine  vel  ritu  distinguuntur.  d.  15,  s.  1 

Ad  quatuor  utilia.  d.  15,  s.  2 

Materia  et  forrna  eorum  et  ritus  a  potestatem  habente 

instituenda.  d.  15,  s.  3 

Interdum  ad  imitationem  Christi  introducta,  non  ta- 

men  ab  eo  immediate  instituta.  ibid.  Sed  per  Apos- 

tolos  vel  eorum  successores.  ibid. 

Quce  ab  Apostolis,  quae  a  Conciliis  instituta,  qui  co- 

gnoscendum.  d.  15,  s.  2 

A  quo  possint  mutari.  ibid. 

Ministri  eorum  ab  eo  designari  possunt,  a  quo  et  ipsa 

institui.  ibid. 

Regulariter,  qui  potest  sacramentum,  ad  quod  ordi- 

nantur,  conferre,  potest  ea  ministrare.  ibid. 

Possunt  esse  valde  meritoria,  licet  non  conferre  gra- 

tiam  habitualem,  aut  auxiliantem  ex  opere  operato. 

ibid. 
Speciale  auxilium  gratiae  impetrant,  si  ad  id  ex  se  or- 

dinentur.  ibid. 

Quomodo  interdum  remittant  venialia.  d.  15,  s.  4, 

Non  sunt  ad  reatum  pcenae  remittendum  instituta,  li- 

cet  potuerint  institui.  ibid. 

Multa  habent  efficaciam  coercendi  et  expellendi  dae- 

mones.  ibid. 

Quoe  efficacia  supernaturalis  est,  et  a  sanctitate  mi- 

nistri  independens.  ibid.  Sed  moralis  tantum.   ibid. 
Aliqua  habent  vim  conferendi  beneficium  temporale, 

et  quomodo.  ibid. 

Ea  ministrans  in  peccato  mortali,  secluso  contemptu 

non  peccat  mortaliter.  d.  16,  s.  3 

SACRAMENTUM. 

A  sacro  dictum.  q.  60,  a.  1 

Variae  hujus  nominis  significationes.  ibid. 

Accommodatum  jam  est  ad  significandum  signa  sensi- 

bilia  specialem  gratiam  continentia  et  significantia. 

ibid. 
Apud  Latinos  idem  significat,  quod  apud  Graeeos  mys- 

teriurn.  ibid. 

A  sanctitate  denominatur,  ut  a  forma  extrinseca,  et  ut 

a  termino.  ibid. 

Dicithabitudinemsigni  sanctitatis.  ibid.  Et  quasi  causoe 

formalis,  conferentis  sanctitatem   aliquam,  saltem 

extrinsece.  ibid. 


SACRAMENTORUM  DOCTRINA. 

Licet  difficilis,  suavis  et  utilissima. 
Partim  speculativa,  partim  practica. 

SACRAMENTI  ESSENTIA  ET  SIGNIFICATIO. 


ibid. 
ibid. 


Est  signum  sacrum  ex  parte  rei  significantis  et  signi- 

ficatse  seu  significationis.  d.  1,  s.  1 

Sacramentum  et  sacrificium,  in  quo  conveniant  et  dif- 

ferant.  d.  1,  s.  2 

Debet  sacramentum,  esse  caeremonia  ex  parte  mate- 

riae  instituta  ad  conferendam  aliquam  sanctificatio- 

nem,  et  perfectam  animae  sanctitatem  significandam. 

ibid. 
Non  significat,  aut  necessario  confert  gratiam  ex  opere 

operantis.  ibid. 

Univoca  ratio  sacramenti  ex  univoca  sanctitatis  signi- 

ficatione  sumenda.  ibid. 

Significare  potest  perfectam  gratiam,  et  conferre  im- 

perfectam.  ibid. 

Abstrahit  a  signo  deinonstrativo,  vel  promissivo,  seu 

hypognostico.  d.  1,  s.  2 

Quomodo  signiun  practieum.  ibid. 

Conferre   et  significare  sanctitatem  quomodo  consti- 

tuant  essentiam  sacramenti.  ibid. 

Gur  magis  in   ratioue  signi,  quam  causse  sanctilatis, 

ejus  essentia  consistat.  d.  15,  s.  3 

Est  signum  humanum  et  sensibile.  ibid. 

Est  siguum  ad  placitum,  et  qualiter  ex  impositione 

significans.  ibid. 

Ejus  partes  ad  modum  partium  entis  artificiosi  unitae, 

aliquomodo  unum  per  se  constituunt.  d.  1,  s.  4 
Duae  definitiones  sacramenti.  ibid. 

MATERIA. 

Constare  debet  sacramentum  re  sensibili  aliquam  ana- 
logam  similitudinem  habente  cum  re,  quam  signi- 
ficat.  d.  1,  s.  3.  et  cur.  ibid. 

Haec  proportio  interdum  est  in  vocum  significatione, 
qu<E  respectu  sacramentalis  se  habet   ut  materia. 

ibid. 

Non  omne  sacramentum  constat  rebus  et  verbis,  ut 
rnateria  et  forma.  d.  2,  s.  1 

Materiee  hujus  determinationem  potest  Deus  bomini 
committere.  d.  2,  s.  3,  et  d.  4,  s.  3 

INSTITUTIO  SACRAMENTORUM. 

A  solo  Deo,  vel  ab  ejus  potestatem  habente  institui 
possunt.  d.  1,  s.  2 

Publica  et  stabili  lege  eis  significatio  imponenda.  d.  1, 

s.  3 

Etsi  nullum  esset  peccatum  expiandum,  poterant  a 
Deo  institui.  d.  3,  s.  3 

VOTUM  SACRAMENTI. 

Per  sacramentum  in  voto  nequit  dari  effectus  directe 
pugnans  cum  reaii  ejus  susceptione.  d.  41,  s.  1 

Sacrameutum  in  voto  non  causat  effectum  ex  opere 
operato.  d.  28,  s.  4 

UTTLITAS. 

Non  sunt  ex  se  sacramenta  necessaria.  q.  61,  a.  1 

Sola  sacramenta,  quoe  per  se  primo  conferunt  primam 

gratiam,  sunt  media  necessaria  ad  salutem  ex  insti- 

tutione.  d.  40,  s.  2 

Utilitates  significationis  sacramentorum.         d.  3,  s.  3 

EFFICIENTIA  SACRAMENTORUM. 

Supposita  divina  promissione,  effectus  sacramenti  est 

infallibilis  obice  deficiente.  d.  40,  s.  2 

Seclusa  promissione  non  habet  effectum.  ibid. 


Jocosa  intentio   ministri  non  destruit  sacramentum. 

d.  13,  s.  2 

Nec  contrariae  ejus  voluntates,  si  sufficientem  inten- 
tionem  non  excludant.  ibid. 

De  intentione  ejus  sufficit  moralis  certitudo.  ibid. 

Ut  sacramentum  fiat,  ministri  intentio  requiritur,  sal- 
tem  virtualis.  d.  13,  s.  3 

Absoluta,  vel  conditionata,  quae  statim  transeat  in  ab- 
solutam.  ibid.  Peccat  vero  minister  sine  causa  ad- 
hibens  talem  conditionem.  ibid.  Quod  si  conditio 
sit  de  futuro,  nullum  reddit  sacramentum.  ibid.  Si 
de  divina  scientia  seu  praedestinatione,  reddit  sa- 
cramentum  incertum.  ibid. 

Non  est  contra  substantiam  sacramenti  omnis  intentio, 
quae  est  contra  bonos  mores.  d.  20,  s.  3 


Debet  cadore  in  determinatam  personam  et  materiam 
sine  substantiali  errore.  d.  13,  s.  3 

Qui  error  substantialis  in  intentione  ministri.        ibid. 

Membra  etiarn  abscissa  assumit  Christus,  ut  ministros 
sacramentorum.  d.  13,  s.  4 

Miuistrare  sacramenta  pertinet  ad  pastores  Ecclesiae. 

d.  16,  s.  1 

Potestas  ministrandi  licite,  supponit  potestatem  confi- 
ciendi  sacramentum,  etadditjus  seu  jurisdictionem. 

ibid. 

Minister,  si  de  hac  potestate  ita  dubitet,  ut  non  pro- 
babilius  judicet  se  habere  illam,  non  potest  nisi  ex 
urgente  causa  ministrare.  ibid. 

Solus  qui  licite  potest  ministrare,  potest  ad  id  obli- 
gari.  ibid. 

Haec  obligatio  interdum  ex  charitate,  interdum  ex 
justitia  oritur,  et  quomodo.  ibid. 

Peccat  graviter  minister,  mutando  formam  vel  mate- 
riam,  et  utendo  incerta  licet  probabili,  cum  potest 
certam  adhibere,  et  non  habendo  debitam  intentio- 
nem.  d.  16,  s.  2 

Imo  mutando  vel  omittendo  ritum  accidentalem,  nisi 
ex  levitate  materiae  sit  tantum  veniale.      d.  16,  s.  5 

Ignorantia  facti  saepe  posset  illuin  excusare,  non  vero 
juris  regulariter.  d.  16,  s.  2 

Minister  ex  officio,  si  non  sit  in  gratia,  tenetur  sub 
mortali  se  praeparare  ad  illam,  ut  ministret  sacra- 
mentum.  d.  16,  s.  3 

Alias  erit  mortale,  eoque  gravius,  quo  minister  indi- 
gnior  fuerit,  et  dignius  saciamentum.  ibid. 

Per  solam  attritionem  cognitam  non  se  praeparat, 
nisi  conteratur  vel  confiteatur ;  alterum  enim  suffi- 
cit.  ibid. 

Clerici  inferiores  subdiacono  licet  in  peccato  mortali 
proprium  munus  exerceant,  non  peccant  mortaliter, 
imo  nec  diaconus  aut  subdiaconus  regulariter.  Nec 
Episcopus  sacramentalia  exercens.  d.  16,  s.  3 

Nec  qui  non  ex  officio,  sed  ob  necessitatem  private 
ministrat.  d.  16,  s.  4 

Solum  nominatim  excommunicati,  et  notorius  per- 
cussor  clerici,  ut  non  toleratus,  vitandus  est  in  sa- 
cramentorum  ministerio.  d.  18,  s.  1 

Dans  sacramentum  indisposito,  et  contra  speciale  sui 
muneris  praeceptum,  et  contra  generale  non  coo- 
perandi  alterius  delicto,  peccat  graviter.  d.  16,  s.  4 

Quae  diligentia  adhibenda  a  ministro,  ut  de  alterius 
dispositione  constet.  ibid. 

USUS  SACRAMENTORUM. 

Aliquando  divino,  interdum  Ecclesiastico  jure  prae- 
ceptus.  d.  17,  s.  1 

Per  accidens  potest  esse  obligatio  sacramenti,  cujus 
per  se  non  est  praeceptum.  ibid. 

NOMINA  SACRAMENTORUM  EX  SCRIPTURA  ET  PATRIBUS. 

Verba  visibilia  rerum  divinarum,  signacula,  sacra  si- 

gna,  signa  mystica.  d    1,  s.  1 

Spiritualis  medicina  contra  vulnera  peccati.  ibid. 

SACRAMENTA  NOV^  LEGIS. 

AN  SINT  ET  QUOT. 

Sunt  in  nova  lege  vera  sacramenta,  d.  6,  s.  1 

Septem     tantum     species     ultimae     sacramentorum. 

q.  65,  a.  1 

Cur  non  plura  sacramenta,  ex  proportione  vitee  cor- 

poralis  et  spiritualis  ostenditur.  ibid. 

Ordo  inter  illa  ex  ipsorum  fine.  q.  65,  a.  2 

ESSENTIA  ET  SIGNIFICATIO. 

Essentialiter  habent  significare  gratiam,  gloriam,  et 
Christum  utriusque  auctorem,  et  sanctitatem,  quam 
conferunt.  d.  1,  s.  2 

Sex  immediate  significant  gratiam  et  gloriam,  mediate 
Christum,  Eucharistia  e  converso.  ibid. 

Sunt  signa  commemorativa  passionis,  et  prognostica 
gloriae.  ibid. 

ln  eis  prius  sanctificatio,  quam  significatio  intenditur. 

ibid. 

In  omnibus  reperiuntur  res  tantum,  sacramentum  tan- 
tunx,  res  et  sacramentum  simul.  d.  1,  s.  3 

Eorum  definitio.  d.  1,  s.  4 

Sacramentum  in  his,  quse  in  usu  consistunt,  pro  toto 
composito,  subjectoque  sacramentalis  significationis 
supponit.  d.  2,  s.  2.  In  quibus  applicatio  et  usus 
sacramenti  non  distinguuntur.  d.  42,  s.  4 

Tum  existere  dicitur  sacramentum,  cum  perfeete  signi- 
ficat.  d.  8,  s.  2 

MATERIA  ET  PARTES  COMPONENTES. 

Cur  sub  sensibili  materia  condita.  q.  60,  a.  1 

Nec  dedecebat  perfectionem  novae  legis.  d.  6,  s.  1 
Materia  sacramenti  aliquando  est  determinata  in  specie, 

aliquando  in  genere  lantum.  d.  2,  s.  3 

Juxta  usum  humanum  eadem  vel  diversa  censenda. 

d.  2,  s.  2 
Omnia  novae  legis  sacramenta  componuntur  ex  rebus 

et  verbis,  saltem  secundum  aliquam  proportionem. 

d.  2,  s.  1 
Compositio  hsec  fit  media  aliqua  unione.  d.  2,  s.  2. 

Morali  potius  quam  physica.  ibid. 

Non  est  necessaria  physica  concomitantia  vel  aliqua- 

rum  partium  coexistentia.  ibid. 

FORMA  ET  SIGNIFICATIO. 

Forma  sacramenti  magis  determinata  quam  materia. 

d.  2,  s.  3 
Mutatio  verborum  formEe  in  alia  non  destruit  sacramen- 

tum,  dummodo  substantialem  sensum  non  mutet. 

d.  2,  s.  4 
Etiamsi  fiat  a  ministro  volente  novum  ritum  introdu- 

cere,  nisi  ponat  verbum  ambiguum  ex   intentione 

sensus  falsi.  d.  2,  s.  5 

Verba  sequivoca,  in  sensu  formae  prolata  et  ex  inten- 

tione   et  aliis  circumstantiis,  non  mutant  formam 

sacramenti.  ibid, 

Subtraciio  particulae,  et  omnis  mutatio,  quae  sensum 

non  variat,  accidentalis  est,  et  ibid.  de  aliis  muta- 

tionibus.  d.  2,  s.  4 

Communioribus  verbis  secundum  Ecclesiae  usum  est 

forma  explicanda.  ibid. 

Non  oportet  vulgari  lingua  proferri.  ibid. 

Mutatio  verborum  formae  in  Scripturam  vel  nutus  in 

matrimonio  solum  valet.  ibid. 

Error  in  forma  non  expressus,  non  destruit  sacra- 

mentum.  d.  2,  s.  5 

Non  est  necesse,  ut  forma    explicet  omnes  causas 

sacramenti.  q.  66,  a.  5 

COMMUNIA  MATERIJE  ET  FORMjE. 

Utraque  significat.  d.  2,  s.  2 

Debent  esse  determinata  juxta  Christi  institutionem. 

d.  2,  s.  3 

Mutatio  substantialis  in  qualibet  destruit  sacramentum, 

secus  accidentalis.  d.  2,  s.  4 

Materia   et  forma  eadem  ubique,  non  tamen   ritus. 

d.  2,  s.  6 


INSTITUTIO. 

Quae  a  Christo  facta,  nullo  modo  ab  Ecclesia  potest 
mutari.  d.  2,  s.  6 

In  multis  excedit  institutionem  sacramentorum  legis 
veteris,  d.  6,  s.  2 

Delegata  potestas  instituendi  sacramenta,  licet  potuerit 
communicari,  nulli  tamen  creaturae  communicata, 
nec  communicanda.  d.  12,  s.  2 

Nec  secundum  ralionem  genericam,  nec  specificam, 
omnia  ad  dandam  primam  gratiam  instituta,  sed  vel 
illam,  vel  aliquod  gratiae  augmentum.         d.  7,  s.  2 

NECESSITAS. 

Omnia  utilia,  non  tamen  onmia  necessaria.  q.  75,  a.  4 

Necessitas  medii  et  praecepti  respectu  sacramentorum 

quae.  ibid. 

EFFICACIA. 

Per  utramque  partem  efficiunt.  d.  2,  s.  2 

Non  additur  illis  aliqua  qualitas,  per  quam  causent. 

d.  7,  s.  1 
Per  quid  eleventur.  d.  9,  s.  1 

Ut  instrumenta  physica  causant  gratiam  habitualem, 

sacramentalem  moraliter  tantum.  d.  9,  s.  1  et  s.  2 
Neque  ad  hoc  indigent  propria  actione.  d.  9,  s.  1. 

Quando  causant.  d.  8,  s.  2 

Ad  effectum,  qui  interdum  datur,  recedente  fictione, 

moraliter  tantum  concurrunt.  d.  9,  s.  2 

Magis  repugnat  sine  gratia  reddere  hominem  gratum, 

quam  gratiara  producere.  d.  9,  s.  1 

Ut  in  voto,  non  causant  gratiam  ex  opere  operato. 

d.  8,  s.  1 

SUBJECTUM  SACRAMENTI. 

Omnes  et  soli  viatores  sunt  sacramentorum  capaces, 
Angeli  tantum  de  potentia  absoluta,  irrationalia  vero 
sacramentalium  tantum.  d.  14,  s.  1 

Status  viee  quoad  hoc  a  nativitate  inchoatur.         ibid. 

Tenetur  suscipiens  adhibere  necessaria  ex  parte  sua 
ad  substantiam,  et  decentem  modum  recipiendi  sa- 
cramentum.  d.  17,  s.  2 

Non  semper  tenetur  accedere  in  gratia.  ibid.,  sed 
dispositus  ut  illam  suscipiat.  ibid. 

Graviter  peccat  petendo  a  non  habente  vel  irrite  utente 
potestate.  d.  18,  s.  1 

Et  a  prohibito,  excommunicato  et  haeretico,  licet  rite 
daturo  et  parato.  ibid. 

Non  vero  semper  peccat  recipiens  sacramentum  a 
publico  concubinario.  ibid.,  vel  ab  eo,  qui  cum 
possitlicite  dare,  daturus  non  est  sine  peccato.  ibid. 

Ex  justa  causa  interdum  hoc  licere,  et  quando,  ac 
quomodo,  late  tractatur.  ibid. 

Sufficiet  petenti,  quod  sibi  moraliter  non  constet  de 
indispositione  ministri.  ibid. 

DISPOSITIO. 

Per  ordinem  ad  gratiam  habitualem  pensanda.  d.  7,  s.  2 

Quodcumque  mortale,  actuale  vel  habituale,  non  de- 
testatum,  saltem  per  attritionem,  impedit  effectum 
sacramenti,  secus  veniale.  d.  7,  s.  4 

Ad  recipiendam  remissionem  peccati  mortalis,  et  pri- 
mam  gratiam  per  sacramentum,  requiritur  dispositio 
per  aliquem  actum  saltem  attritionis,  quae  in  sacra- 
mentis  vivorum  non  sufficit,  nisi  per  accidens.  ibid. 

In  habente  tantum  originale,  sufficit  voluntaria  con- 
versio,  qua  propriam  justificationem  et  divinam 
amicitiam  amplectatur.  d.  8,  s.  1 

Ad  augmentum  gratise  sufficit  status  gratiae.  d.  7,  s.  4 

Quae  dispositio  ad  sacramentalem  gratiam.  d.  7,  s.  4 
Et  ut  crescat  sacramenti  effectus.  d.  7,  s.  5 

Dispositionum  aequalitas  nnde  sumenda.  d.  8,  s.  2 
Nulla  qualitas  per  modum  ornatus  producilur  a  sacra- 

mentis  d.  9,  s.  1 

Ut  sacramentum  adulto  collatum  sit  validum,  requiri- 

tur  ejus  voluntas  formalis,  virtualis,  vel  interpreta- 

tiva.  d.  14,  s.  2 

Non  tamen  fides,  justitia  vel  poenitentia,  nisi  in  sacra- 

mento  confessionis.  ibid. 


Omnis  vera  justitia  per  sacramenta  incipit,  augetur 

vel  reparatur.  q.  60,  a.  1 

Omnia  causant  gratiam  habitualem  ex  opere  operato, 

obice  deficiente.  d.  7,  s.  2  et  s.  4 

Aliqua  conferre  possunt  primam  gratiara,  imo  omnia 

aliquando.  m  d.  7,  s.  2 

Virtutes  et  Spiritus  Sancti  dona  simul  cum  gratia  con- 

feruntur  vel  augentur.  ibid. 

Unumquodque  suam  propriam  gratiam  sacramentalem 

efficit.  d.  7,  s.  3 

Sacramenta  vivorum  non  remittunt  mortale  nisi  in  voto 

poenitentiai.  d.  7,  s.  4 

Effectus  sacramenti  nec  ex  Dei  voluntate  vel  proedes- 

tinatione,  nec  ex  ministri  merito,  vel  impetratione 

augetur.  d.  7,  s.  5 

Quo  major  dispositio,  effectus  est  major.  ibid. 

Effectus  proprie  sacramentalis  non  datur  per  votum 

sacramenti.  d.  8,  s.  1 

Omnia,  quae  imprimunt  characterem,   habent  suum 

effectum  recedente  fictione.  d.  28,  s.  C 

Non  omnia  characterern  imprimunt.  d.  11,  s.  1 

Quae  imprimunt,  prius  moraliter  efficiunt  illum  quam 

gratiam.  ibid. 

Non  suppletur  a  D;o,  si  irritum  fiat  sacramentum. 

q.  64,  a.  8 


Ule  verus  est  minister,  quem  Christus  designavit  seu 
instituit.  d.  13,  s.  1 

Medio  sacramento  efficit  effectum  sacramenti,  nec  ha- 
bet  alium  influxum.  q.  74,  a.  1 

Consecratio,  bonitas  vel  fides  ministri,  nihil  confe:t 

ao  substantiam  vel  majorem   effectum  sacramenti. 

q.  74,  a   1,  et  d.  13,  s.  4 

Soli  homines  ministri  sacramentorurn,  licet  non  omnes. 

d.  13,  s.  1 

Neque  Angeli  de  potentia  ordinaria,  nec  anima  sepa- 
rata,  bene  tamen  homo,  etiam  cum  corpore  glorioso 
resurgens.  q.  74,  a.  7 

Minister  sacramenti  non  se  gerit  ut  preecise  referens 
alterius  voluntatem,  sed  potestate  utens.    d.  13,  s.  2 

Minister  ab  Ecclesia  prohibitus,  si  omnia  requisita 
adhibeat,  licet  ministrando  peccet,  verum  conficit 
sacramentum.  d.  2,  s.  6 

Triplex   potest   haberi   intentio   circa  sacramentum. 

q.  74,  a.  8 

Requiritur  intentio  faciendi  quod  Christus  et  Ecclesia, 
non  externas  operationes  tantum.  d.  13,  s.  2 

Defectus  intentiouis  irritat  sacramentum.       q.  74,  a.  8 

Semper  prsesunienda,  nisi  defectus  constet  exterius. 

ibid. 


Cur  perfectiora  et  digniura  sacramentis  veteris  legis. 

q.  60,  a.  1  latius.  d.  6,  s.  2 

Quem  ordinem  perfectionis  servent.  q.  75,  a.  3 


NOMINA  EX    SCRIPTURA  ET  PATRIBUS. 


Septem  columnae,  quas  sibi  divina  sapientia  excidit,  nt 
supra  eas  Ecclesiae  domum  aedificaret.        q.  00,  a  1 

Septein  uberrimi  gratiae  fonlis,  quos  Verbum  Dei  in 
sua  domo  perenues  esse  voluit.  ibid. 

ERRORES  VARII. 

Error  dicentium  non  requiri  determinata  verba, 
sed  verbum  concionatorium  tantum,  impugnatur. 

d.  2,  s.  3 

Qui  hoeretici  omnialaec  sacramenta  negarint.  d.  6,  s.  1 

Error  dicentium  non  conferri  gratiam  nisi  excitando 
fidem  refellitur.  d.  7,  s.  1 

Error  etiam  confutatur  dicentium,  non  significare 
sanctificationem,  sed  divinam  tantum  benevolentiara 
aut  praedestinationem  vel  esse  sigilluin  justitiae  ac- 
ceptae  per  fidem.  d.  1,  s.  2 

SACRAMENTA  VETERIS   LEGIS. 

Alia  praeter  circumcisionem,  quee  ad  tria  capita  redu- 
cuntur.  d.  5,  s.  2 

Non  oranes  caeremoniae  illius  legis  fuere  sacramenta, 
sed  quae  circa  inanimata,  sacramentalia  tantum.  ibid. 

ESSENTIA. 

Eorum  definitio.  d.  1,  s.  4 

Univoce    conveniunt    cum   sacramentis    novae   legis. 

d.  1,  s.  2.  Eorumque  discrimen.  ibid. 

Fuere  nostrorum  flgurae  et  significabant  gratiam  per 

Christum  dandam.  ibid. 

Non  significabant  gratiam  ut  post  illum  statum  conse- 

quendam.  ibid. 

Non  habuerunt  propriam  materiam  et  formam,  deter- 

minatum  tamen  ritum.  d.  2,  s.  3 

Omnia  a  Deo  immediate  instituta.  d.  12,  s.  1 

Ex  praecepto  tantum  necessaria  his,  qui  ex  lege  cir- 

cumcidebantur  vel  legem  profitebantur.  d.  5,  s,  2 
Nec  ut  physicae,  nec  ut  rnorales  causae  gratiam  confe- 

rebant  ex  opere  operato,  quia  eam  non  continebant. 

d.  10,  s.  2 
Merebantur  per  illa  justi  de  condigno  gratiae  augmen- 

tum.  d.  10,  s.  3 

Non  imprimebant  characlerem.  d.  11,  s.  1 

SACRA. 

Sacra  dicuntur  omnia  deputata  ad  sacramenta  vel 
sacrificia  peragenda.  d.  15,  s.  1 

SACRIFICIUM. 

Aliquae    significationes  metaphoricae    hujus   nominis. 

d.  73,  s.  2.  Ejus  etymologia.  ibid. 

Quid  proprie  sacrificium  dicatur.  ibid. 

Proprius  de  actione  sacrificandi,  quam  de  re  sacrificata 

dicitur.  d.  73,  s.  4 


In  quo  conveniant  et  differant  sacrificium  et  sacra- 
mentum.  d.  1,  s.  1 

Sacrificium  sub  genere  signi  ad  placitum  constituitur. 

d.  83,  s.  1 

Praecipua  sacerdotis  actio  est  sacrificium.  ibid. 

Supremum  latriae  cultum  continet.  d.  83,  s.  2 

Moralis  significatio  de  ejus  essentia,  non  mystica,  licet 
probabile  sit  omnia  sacrificia  a  Deo  instituta  mysti- 
cam  habuisse.  ibid. 

Duplex  sacrificii  definitio.  d.  83,  s.  6 

Internus  cultus,  sacrificandi  propositum,  vocalis  laus 

divina,  mors  martyrum  solum  analogice  dicuntur  sa- 

crificia.  d.  88,  s.  6. 

Non  est  de  jure  natui'oe,  licet  sit  valde  accommodatum 

ad  implendum  preeceptum  naturale  colendi  Deum. 

d.  73,  s.  8 
In  unoquoque  sacrificio,  cultus  Dei  externus,  mystica 

significatio  et  satisfactio  pro  peccato  consideranda. 

d.  74,  s.  1 
Ratio  sacrificii  potior  ratione  sacramenti,  licet  non  in 

omnibus  inferioribus.  d.  76,  s.  2 

Diversus  ritus  in  sacrificando,  si  idem  semper  motivum 

adsit,  constituit  diversa  specie  sacrificia,  quatenus 

sensibilia    signa    sunt ,    non    qua    actus    virtutis. 

d.  76,  s.  1 
Non  est  de  essentia  sacrificii,  quod  proximum  offerens 

de  illo  participet.  d.  75,  s.  5 

Vide  Sacramentum,  §  Essentia. 

MATERIA  ET  FORMA. 

Materia  sacrificii  consistit  in  oblatione  rei  permanentis 
Deo  immediate  facta.  d.  73,  s.  5 

Oblatum  et  rem  oblatant  comparando,  heec  utmateria, 
llla  se  habet  ut  forma.  ibid. 

Per  hanc  oblationem  debet  immutari  res  oblata  et 
qualiter.  d.  73,  s.  5,  et  d.  75,  s.  5 

Non  est  necessarium  in  omni  sacrificio  re  distingui 
actiones,  quibus  res  consecratur,  offertur,  et  immu- 
tatur,  seu  consumitur,  sed  sufficit  esse  ratione  dis- 
tinctas.  d.  75,  s.  5 

Requiritur  tamen  in  quovis  sacrificio  aliquid,  quod  ab 
aliquo  alicui  pro  aliquo  offeratur,  non  tamen  oportet 
heec  omnia  esse  realiter  distincta,  d.  73,  s.  5 

Requiritur  etiam  altare  et  legitimus  minister.        ibid. 

INSTITUTIO. 

Ad  sacrificia  instituenda  satis  magna  causa  est  gratia- 
rum  actio.  d.  3,  s.  1 

Sacrificiorum  usus  fidelibus  et  infidelibus  communis. 
d.  78,  s.  2.  Semper  potuerunt  homines  sacrificia 
instituere,  licet  Deus  in  aliqua  republica  hanc  potes- 
tatem  sibi  reservaverit.  d.  78,  s.  3 

Necessaria  est  ad  hoc  publica  auctoritas.       d.  78,  s.  4 

QUOTUPLEX  SIT. 

Aliud  honorarium,  aliud  in  expiationem  peccati, 
d.  1,  s.  2.  Aliud  legis  naturse,  aliud  scriptte,  aliud  gra- 
tiee,  et  in  quo  heec  inter  se  differant.         d.  73,  s.  7 

Sacrificia,  quae  ex  animalibus  fiebant,  hostia  et  victima; 
quoe  ex  terrae  fructibus,  immolationes;  quee  ex  liquo- 
ribus,  libamenta  dicebantur.  ibid. 

Aliud  holocaustum,  aliud  hostia  pro  peccato,  aliud 
hostia  pacifica.  ibid. 

Aliud  cruentum,  aliud  incruentum.  ibid, 

Alia  in  varios  quaeque  fines  instituta.  ibid. 

Sacrificium  propitiatorium  triplex.  d.  74,  s.  1 

EFFECTUS  ET  MINISTER. 

Cur  idem  sacrificium  multis  prodesse  et  pro  pluribus 
offerri  possit,  non  vero  sacramentum.         d.  1,  s.  1 

Minister  sacrificii  sacerdos,  qui  publica  debet  auctori- 
tate  designari  vel  consecrari.  d.  73,  s.  4 

SACRIFICIUM  NOV.E  LEGIS. 

Cur  Deus  sibi  reservaverit  institutionem  sacrificii  in 
hac  lege.  d.  73,  s.  3 

Est  in  hac  lege  verum  sacrificium  quod  unicum  cum 
sit ,  omnes  sacrificiorum  rationes  perfectissime  con- 
tinet.  d.  74,  s.  1 


Potuit  esse  in  hac  lege  sacrificium  cruentum,  quod 
valde  excederet  cruenta  legis  veteris.       d.  74,  s.  1 

Cur  in  hac  lege  unicum  sit  sacrificium,  cum  tot  sacra- 
menta.  d.  74,  s.  4 

Vide  verbum  Missa. 

SACRIFICIA  VETERIS  LEGIS. 

Multa  fuere,  quae  tamen  non  erant  sacramenta.  d.  1,  s.  1 
Univoce  participant  rationem  sacrificii  cum  nostro. 

d.  1,  s.  2 
In  alicujus  rei  interitu  potius,  quam  in  effectione  seu   ] 
productione  instituta.  d.  75,  s.  5 

SACRIFICIA  LEGIS  NATURiE. 

Etiam  lege  naturee,  fuit  sacrificium  cruentum  et  in- 
cruentum.  d.  73,  s.  8 

Vide  verbum  Lex  naturee,  et  verb.  Melchisedech. 

SANCflFICATIO. 

Duplex,  alia  interna  et  perfecta,  alia  legalis  et  imper- 
fecta.  d.  1,  s.  2 

SANDALIA. 

Sandalia  Episcoporum  specialem  habent  benedictio- 

nem.  d.  82,  s.  3 

Olim  sacerdotes  utebantur  sandaliis.  ibid. 

SANGUIS. 

Pars  est  corporis  humani  vivi,  non  vero  mortui.  d.  15, 

s.  4 
Semper  habet  diversam  formam  intra  corpus  et  extra. 

ibid. 

SATISFACTIO. 

Non  est  pars  essentialis,  sed  integralis  sacramenti  poe- 
nitentiee,  valetque  sacramentum,  licet  illa  omiltatur 
vel  non  injungatur.  d.  33,  s.  1 

Intensio  satisfactionis  in  multitudine  satisfactionis  con- 
sistit.  ibid. 

Opera  satisfactoria  qualiter  imponi  possint  baptizando. 

q.  68,  a.  5 


Signum  ad  placitum  non  constituitur  per  relationem 
realem,  nec  rationis,  sed  per  extrinsecam  denomi- 
nationem.  d.  2,  s.  1 

Supponit  pro  tota  adeequata  materia  imposita  ad  si- 
gnificandum.  d.  2,  s.  2 

In  eo  totalis  forma  est  significatio  imposita,  reliqua  ut 
materia  se  habent.  ibid. 

In  his  signis  seepe  contingit  dari  signum  rei,  et  signum 
signi.  d.  74,  s.  2 

Signi  ad  placitum  ratio  non  mutatur  metaphysice  ex 
eo,  quod  magis  vel  minus  duret,  mutatur  tamen 
moraliter.  d.  1,  s.  3 

SILIGO. 

Delitias  tritici,  Hispane,  Candeal,  significat.  d.  44,  s.  1 

SIMON  MAGUS. 

Ab  Apostolis  baptizatus ,  nunquam  tamen  confirmatus 
fuit.  d.  28,  s.  5 


Quee  spei  motiva  in   Eucharistia.  Vide  Eucharistia, 
§  Institutio. 

SPECIES. 

Species  rerum  fidei.  Vide  verbum  Fides. 

Species  sacramentales.  Vide  Eucharistia,  §  Species  sa- 
cramentales. 


Variae  ejus  acceptiones  apud  auctores.  d.  44,  s.  1 

An  sit  materia  Eucharistiae.  Vide  Eucharistise  materia. 

STATUS  INNOCENTI.E. 

In  eo  esset  cultus  Dei  externus,  quo  homines  publice 

Deum  colerent.  d.  3,  s.  1 

Haberet,  si  durasset,  vera  sacrificia.  d.  3,  s.  2 

Per  species  et  signa  sensihilia  cognoscerentur  res  fidei. 

ibid. 
Essent  in  eo  statu  imagines,  scripturae,  signa  vocalia, 

et  aliae  figurae.  d.  3,  s.  3 

Homines  contemplationi  continuo  fere  vacarent,  ibid. 
Si  Christus  tunc  non  esset  venturus,  probabilius  quod 

sacramenta  non  forent;  si  autera  esset  venturus,  non 

essent  ante  ejus  adventum.  ibid. 

Ex  qua  suppositione  probabilius  est  futurum  Eucha- 

ristise  sacramentum.  d.  3,  s.  3.  et  latius.  d.  41  s.  5 
Baptismus,  pcenitentia,  extrema  unctio  et  confirmatio 

non  potuissent  esse,  secus  matrimonium  et  Ordo. 

d.  3,  s.  3 
Hominibus,  si  tunc  peccarent,  sufficiens   remedium 

esset  contritio.  d.  4,  s.  1 

Illis  autem  spatium  poenitentiae  concedendum  ut  Adae, 

probabilius  est.  d.  3,  s.  3 

Non  fuit  de  facto  in  eo  statu,  quo  tempore  duravit, 

aliquod  sacramentum.  ibid.  An  vero  futurum  fuisset 

si  status  duraret,  incertum  est.  ibid. 

Vide  verhum  Adam. 

STOLA. 

Idem  quod  orarium  significat.  d.  82,  s.  2 

Slolae  usus  inferioribus  diacono  non  conceditur,  illi 
vero  cur  sub  humero  gestare  praecipiatur.  ibid. 

Vide  verbum  Missa,  §  Minister. 

SDBDIACONUS. 

An  peccet  exercendo  suum  officium  in  mortali.  Vide 
Sacramentum  novae  legis,  Baptismus,  et  Eucharistia, 
§  Minister. 

SUBSTANTIA. 

Propriam  praesentiam  habet,  cum  qua  potest  seclusa 
quantitate  manere.  d.  46,  s.  2,  et  d.  48,  s.  1 

Haec  praesentia  divisibilis  est  in  ordine  ad  spatium  ex 
propria  ratione.  d.  48,  s.  1 

Substantia  seclusa  quantitate  sive  rediret  ad  punctum, 
sive  divisibili  spatio  praesens  maneret  (quorum 
utrumque  est  possibile,  neutrum  necessarium),  non 
necessario  esset  tota  in  toto,  et  tota  in  qualibet 
parte.  ibid. 

Implicat  partes  substantiae  sublata  quantitate  redire  ad 
unam  indivisibilem  entitatem.  ibid. 

Habet  propriam  extensionem  substantialem,  substan- 
tialiaque  indivisibilia,  quibus  hae  partes  continuan- 
tur.  ibid. 

Sicut  per  quantitatem  habet  duplicem  extensionem 
in  ordine  ad  se  et  ad  locum,  ita  et  duplicem  aequa- 
litatem.  d.  48,  s.  4 

Separata  a  quantitate  capax  est  preasentiae  et  actionis 
ex  divina  virtute.  d.  49,  s.  1 

Cur  separatis  accidenlibus  a  substantia  statim  desinat 
esse.  d.  50,  s.  6 

XXI. 


SUBSTANTIALIS  MODUS. 


Modus,  qui  ad  constitutionem  vel  complementnm  sub- 
stantice  non  concurrit,  non  potest  esse  substautialis. 

d.  47,  s.  2 

SYMPATniA. 

Sympathia  potentiarum  non  pendet  ex  loco,  sed  ex 
identitate  animae,  in  qua  potentiae  radicantur.  d.  48, 

s.  6 

TEMPLUM. 

Vide  Ecclesia,  et  Missa,  §  Ubi  celebranda. 

TEMPUS. 

Tempus  intrinsecum  non  potest  in  eadem  re  secun- 
dum  idem  esse  multiplicari.  d.  48,  s.  4 

THEOLOGIA. 

Evidenter  solvit  argumenta  contra  fidei  mysteria  non 
negative  tantum,  sed  positive.  d.  46,  s.  7 

Ut  suprema  sapientia  de  reliquis  scientiis  judicat,  il- 
lasque  corrigit.  d.  49,  s.  4 


Traditio  Ecclesiae  circa  rem  fidei,  quando  ab  Aposto- 
lis,  quando  a  Christo  immediate  emanasse  intelliga- 
tur.  d.  11,  s.  1 

TRANSUBSTANTIATIO. 

Quam  convenienter  hoc  nomen  significet  conversio- 
nem,  quse  fit  inEucharistia.  d.  50,  s.  1 

Includit  quidquid  est  de  ratione  conversionis,  et  ali- 
quid  superaddit,  per  quod  a  caeteris  conversionibus 
differt.  d.  50,  s.  2 

Ut  passiva  et  ut  activa  considerari  potest,  et  quid  utra- 
que  sit.  d.  50,  s.  3 

Nullatenus  in  praedicamentali  relatione  consistit,  sed 
in  dependentia  effectus  a  causa  per  modum  cujus- 
dam  fieri.  ibid. 

Substantia  panis,  quae  transubstantiatur,  nullo  modo 
manet  in  Eucharistia,  imo  neque  in  rerum  natura, 
nec  secundum  materiara,  nec  secundum  formam, 
sed  secundum  accidentia  tantum.        d.  49,  s.  2  et  3 

Nec  manet  subsistentia,  suppositalitas,  neque  existen- 
tia  panis.  d.  49,  s.  4 

Non  solum  transubstantiatio,  sed  nec  transmulatio  fieri 
potest  inter  specificas  differentias  tantum,  manente 
eodem  individuo  generis,  ut  subjecto  talis  transmu- 
tationis.  ibid. 

In  transubstantiatione  vera  et  realis  actio  intercedit, 
qua  corpus  Christi  sub  speciebus  constituitur,  quae 
circa  Christi  corpus  versatur.  d.  50,  s.  3 

Terminus  transubstantiationis  non  est  preesentia  cor- 
poris  Christi  in  loco,  ubi  erat  panis,  nec  aliqua  ejus 
unio  cura  speciebus.  d.  50,  s.  4 

Proprius  ejus  terminus  est  substantia  corporis  Christi, 
quatenus  illam  jam  praeexistentem  et  productam 
attingit  per  modum  verae  conservationis.  ibid. 

Transubstantiatio  non  est  actio  tantum  adductiva, 
etiam  ex  mente  D.  Thomae.  ibid. 

Implicat,  panem  transubstantiari  in  Christi  corpus, 
nisi  in  aliqua  re,  vel  modo  aliter  se  habeat  corpus 
Christi.  d.  50,  s.  5 

Transubstantiatio  vel  acquisitio  preesentiae,  quae  illam 
comitatur,  non  est  propria  mutatio.  ibid. 

Licet  habeat  quidquid  infiuxus  creativus,  non  tamen 
fit  per  modura  creationis.  ibid. 

In  transubstantiatione  panis  substantia  desinit  ex  vi 
actionis  positivae,  et  qualis  sit.  d.  50,  s.  6 

Substantia  panis  in  transubstantiatione  non  annibila- 
tnr,  imo  etiam  si  illi  non  succederet  Christi  corpus, 
non  annihilaretur  ex  vi  actionis,  qua  modo  desinit, 

d.  50,  s.  7 

Tota  transubstantiatio  in  uno  instanti  perficitur,  quod 
est  primum  esse  corporis  Christi  sub  speciebus,  et 
primum  non  esse  substantite  panis.  d.  50,  s.  8 

Per  illam  totus  panis  in  totum  Christi  corpus  conver- 
titur,  ita  ut  materia  in  materiam,  et  forma  in  for- 
mam  convertatur.  d.  50,  s.  10,  et  d.  51,  s.  4 

Non  repugnat  per  transubstantiationem  aliqua  etiam 
accidentia  desinere.  d.  56,  s.  1 

Actio  instrumenti  ad  transubstantiationem  concurren- 
tis,  ubi  recipiatur.  d.  50,  s.  4 

Actio  est  ex  omni  parte  supernaturalis,  et  mirabilius 
opus  creatione,  non  vero  incarnatione.      d.  50,  s.  8 

Plura  concurrunt  miracula  in  hoc  opere,  et  quaa  sint. 

ibid. 

Egregia    comparatio     Eucharistise    et    Incarnationis. 

d.  51,  s.  6 

An  sit  miracdlum.  d.  50,  s.  8 

TYPHA. 

Materia  dubia  est  sacramenti  Eucharistiae.     d.  44,  s.  1 

VERBUM. 

Verbum  concionatorium  non  est  necessarium  sacra- 
mentis.  d.  2,  s.  2 

Verba,  ex  quibus  constant  sacramenta,  quae  sint,  quando 
mutentur,  et  cum  qua  mutatione  destruatur  sacra- 
mentum.  Vide  Sacramentum,  et  Sacramenta  novae 
legis,  §  Materia,  et  §  Forma. 

VERBUM  DIVINUM. 

Quomodo  sit-in  Eucharistia.  Vide  Christus  in  Eucha- 
ristia,  §  Verbum  divinum,  et  Unio  hypostatica. 


VERITAS. 


Vide  Propositio. 


Vinum  album  et  nigrum  solum  accidentaliter  diffe- 
runt.  ibid. 

Vinum  congelatum  non  amittit  veram  vini  substan- 
tiam.  d.  45,  s.  1 

Vide  Eucharistia,  §  Materia. 

VIRTUS. 

Virtutes  quo  modo  infundantur  per  sacramenta.  Vide 
Sacramenta  novse  legis,  §  Effectus. 


De  potentia  absoluta  fieri  potest  visio  objecti  non 
existentis.  d.  53, 'S.  4 

VIVENS  ET  VITA. 

Vita  spiritualis  cur  non  indigeat  tanquam  medio  sim- 
pliciter  necessario,  cibo  extrinsecus  adveniente,  si- 
cut  corporalis.  q.  73,  a.  4 

De  viventibus  proprie  intelligitur  principium  Aristo- 
telis,  Omnium  natura  constantium  datum  esse  cer- 
tum  terminum  magnitudinis  et  parvitatis.  q.  74,  a.  2 

UNCTIO. 

Vide  Confirmatio,  §  Materia. 

UNIO. 

Alia  formalis,  alia  effectiva,  et  quid  utraque  sit,  et  per 

quid  inter  se  distinguantur.  d.  47,  s.  3 

Inter  substantiam  et  accidens  nonpotest  esse  unio  sub- 

stantialis,  neque  ex  accidentali  et  substantiali  mista. 

ibid. 
Cum   subjectum  et  accidens  uniuntur,  necesse  est, 

unum  quodammodo  esse  actum  alterius.  ibid. 

Unio  hypostatica  non  fit  in  natura,  sed  in  persona. 

d.  49,  s.  2 
Quse  uniuntur,  prius  debent  fieri  sibi  invicem  prse- 

sentia.  d.  50,  s.  4 

Unio  accidentis  ad  subjectum,  modus  est  accidentalis, 

ad  prcedicamentuni  talis  accidentis  pertinens.  d.  46, 


Vespera  alia  meridiana,  alia  nocturna,  et  quid  utraque 

sit.  d.  41,  s.  1 

Vespera  nocturna  sequentis  festivitatis  initium  apud 

Hebraeos.  ibid.  Finem  diei  in  Scriptura  significat. 

ibid. 
VINUM. 

Solum  vinum  vitis  simpliciter  vinum,  reliqui  liquores, 
secundum  quid  tantum.  d.  45,  s.  1 


Vovens  ingredi  in  religionem,  tenetur,  quam  primum 
moraliter  possit,  votum  implere.  d.  31,  s.  2 

Vide  verbum  Sacramentum,  Sacramenta  novae  legis, 
'  Baptismus,  §  Votum,  et  Eucharistia,  §  Necessitas. 


usus. 


Usus  rei  aliquid  supra  rem  ipsam  addit.      fd.  42,  s.  4 

